
WICOWOYAKE  1. 

1  Otokahe  ekta  Wakan tanka 
maJtpiya  kin  maka  kin  ahna  ka- 
ga. 

2  Unkan  maka  kin  tanton  sni, 
qa  takudan  ohnaka  sni,  qa  otpa- 
za  osbe  kin  akan  wanke  ca,  Wa- 
kantanka  Taniya  kin  mini  kin  a- 
man. 

3  Unkan  Wakantanka,  Ojan- 
jan  kta,  eya.  Unkan  ojanjan. 

4  Unkan  ojanjan  wanke  cin, 
he  Wakantanka  waste  e  wan- 
hdake  ca,  Wakantanka  ojanjan 
kin  otpaze  cin  kici  yiikinukan  e- 
hnaka. 

5  Qa  Wakantanka  ojanjan  kin, 
Anpetu  eciya,  otpaze  cin  is, 
Hanyetu  eciya.  Unkan  ohtaye- 
tu,  qa  ohanhanna  he  anpetu  to- 
kaheya  kin  hee. 

6  Unkan,  Okotonyan  wanke 
kte,  mini  kin  okitahedan,  qa  mi¬ 
ni  kin  mini  kin  yukinukan  kte, 
Wakantanka  eya. 

7  Unkan  okotonyan  kin  Wa¬ 
kantanka  kage  ca,  mini  okoton¬ 
yan  kuyatanhan  kin,  qa  mini 
okotonyan  akantanhan  kin  kici 
yukinukan.  Unkan  ecetu. 

8  Unkan  okotonyan  kin  he  Wa¬ 
kantanka,  Mahpiya  eciya.  Un¬ 
kan  ohtayetu,  qa  ohanhanna  an¬ 
petu  icinonpa  kin  hee 

9  Unkan,  Mahpiya  kin  ihukuya 
mini  wanke  cin  icunonpa  kawi- 
taya  kte,  ca  taku  puze  cin  tanin- 
yan  wanke  kte,  Wakantanka  e- 
ya.  Unkan  ecetu. 

10  Unkan  taku  puze  cin  he 
Wakantanka,  Makaeciye  ca,  mi¬ 
ni  kiwitaya  kin  he,  Miniwanca 

eciya,  qa  he  Wakantanka  waste 
e  wanhdaka. 

11  Hehan  Wakantanka  heya, 
Maka  kin  wato  icahye  kte,  peji 
kin  he  su  icahye  kte,  waskuyeca 
can  kin  he  waskuyeca  icahye 
kte,  waskuyeca  mahen  su  yuke 
kte,  ocaje  otoiyohi  su  kin  icahye 
kta,  maka  akan,  Wakantanka 
eya.  Unkan  ecetu. 

12  Unkan  maka  kin  wato  aica- 
ga,  peji  kin  ocaje  otoiyohi  su  ai- 
cage  ca,  can  kin  waskuyeca  ai- 
caga  otoiyohi  mahen  su  kin  yu- 
kan  ece.  Unkan  he  waste  e 
Wakantanka  wanhdaka. 

13  Unkan  ohtayetu,  qa  ohan¬ 
hanna  he  anpetu  iciyamni  kin 
hee. 

14  Unkan  Wakantanka  heya, 
Mahpiya  okotonyan  kin  ekta  ta¬ 
ku  iyoyanpa  yuke  kte,  on  anpe¬ 
tu  hanyetu  kici  yukinukanyan 
un  kte  ca,  heon  woyaka  unpi  kte, 
makoncage,  anpetu,  omaka,  he- 
nakiya. 

15  Qa  mahpiya  okotonyan  kin 
ekta  hena  iyoyanpa  un  kte,  ma¬ 
ka  kin  iyoyam  ye  kte,  eya.  Un¬ 
kan  ecetu. 

16  Wakantanka  wiiyoyanpa 
nom  tankinyanyan  kaga,  tuka 
uman  iyotan  tanka  kin  he  anpetu 
en  ounye  kte  ca  uman  aoptetu 
kin  he  hanyetu  en  ounye  kte ; 
wicanhpi  nakun. 

17  Hena  mahpiya  okotonj^an 
kin  ekta  Wakantanka  ehnaka, 
maka  kin  iy ojanjan  kta  e  he- 
con. 

18  Anpetu  hanyetu  ko  ohinni- 
yan  ounye  wicakiya,  qa  ojanjan 
kin  otpaze  cin  kici  yukinukan- 

ounye  kiya.  Unkan  he  wa- 
e  Wakantanka  wanhdaka. 
BlO  Unkan  ohtayetu,  qa  ohan- 
Ranna  he  anpetu  icitopa  kin  hee. 
'  20  Unkan  Wakantanka  heya, 
Mini  kin  taku  niyake  ota  icahye 
kta,  qa  taku  kinyan  maka  kin 
iwankam  mahpiya  okotonyan 
kin  ohna  okinyanpi  kte. 

21  Hecen  Wakantanka  hogan 
tankinyanyan  oicahye,  ca  taku 
niyake,  taku  mini  oicage  cin 
ocaje  hiyeye  cin  owasin,  hena 
mini  icalikiye  ca,  taku  kinyan 
hupahu  tonyan  ocaje  otoiyohi. 
Unkan  he  Wakantanka  waste  e 
wanhdaka. 

22  Hena  Wakantanka  yawaste 
qa  hecen  ewicakiya,  Icagapi  qa 
ihduotapo,  qa  miniwanca  kin  oju- 
dan  yakonpo,  qa  taku  kinye  cin 
maka  akan  ihduotapi  kte, 

23  Unkan  ohtayetu,  qa  ohan- 
hanna  he  anpetu  iCfizaptan  kin 
hee. 

24  Hehan  Wakantanka  heya, 
Maka  kin  taku  niyake  oicage 
cin  iyecen  icahye  kte  ;  woteca, 
watutka,  wamanica,  henakiya 
ocaje  otoiyohi,  eya.  Unkan 
ecetu. 

25  Hecen  wamanica  ocaje  oto¬ 
iyohi,  woteca  ocaje  otoiyohi, 
qa  taku  maka  asdohan  owasin 
ocaje  otoiyohi,  henakiya  Wakan¬ 
tanka  wicakage,  ca  he  waste  e 
Wakantanka  wanhdaka. 

26  Hehan  Wakantanka  hecen 
eya,  Unkiye  iyeuncecapi  qa 
ouncage  unkitawapi  kin  en  wi- 
casta  unkagapi  kta,  qa  miniwan¬ 
ca  ekta  hogan  oicage  cin  wica- 
yuhe  kte,  mahpiya  ekta  taku 
kinye  cin  nakun,  qa  woteca  qa 
maka  kin  ocowasin,  qa  watutka 
taku  maka  akan  sdohan,  ocaje 
owasin  yuhe  kta. 

27  Wakantanka  eyaya  iye  iye- 
ceca  wicasta  wan  kaga,  Wakan- 

tanka  ouncage-  iyececa  kaga ; 
wica  winyan  kici  wicakaga. 

28  Qa  Wakantanka  wicayawa- 
ste  qa,  Icagapi,  qa  ihduotapo,  qa 
maka  kin  ojudan  iciyapo,  qa  de- 
nakiya  wicayuha  yaunpi  kta, 
miniwanca  ekta  hogan  oicage, 
ca  mahpiya  ekta  taku  kinye  cin, 
qa  taku  niyake  maka  askanskan 
oicage  cin  owasin,  tawa  wicaya 
po  ;  Wakantanka  ewicakiya. 

29  Unkan,  I  to  taku  maka  akan 
waicahya  suton  wojupi  owasin 
cicupi,  can  waskuyeca  suton  oi¬ 
cage  cin  owasin,  hena  nakun  ; 
hena  woyute  yayapi  kta. 

30  Tuka  taku  maka  akan  ni  un 
kin,  mahpiya  taku  okinye  cin, 
qa  taku  maka  askanskan  kin,  ta¬ 
ku  niya  un  kin  owasin,  hena  pe- 
ji  wato  ow'asin  woyute  wicawa- 
qu,  Wakantanka  eya.  Unkan 
ecetu. 

31  Unkan  Wakantanka  taku 
kage  cin  owasin  wanhdaka  ;  un¬ 
kan  iyotan  waste.  Unkan  ohta¬ 
yetu  qa  ohanhanna  he  anpetu 
icisakpe  kin  hee. 

WICOWOYAKE  2. 

1  Hecen  mahpiya  kin  maka  kin 
iyahna,  qa  taku  ohnaka  hiyeye 
cin  owasin  tanyan  yustanpi. 

2  Unkan  anpetu  icisakowin, 
Wakantanka  tohtani  kage  cin 
ow'asin  ayustan,  qa  anpetu  icisa¬ 
kowin  kin  en  tohtani  kage  ciqon 
etanhan  okihpa. 

3  Qa  Wakantanka  anpetu  ici¬ 
sakowin  kin  he  hdawaste,  qa 
hduwakan.  Tohtani  Wakan¬ 
tanka  kage  cin  owasin  anpetu 
kin  he  en  ayustan,  qa  okihpa, 
heon  etanhan. 

4  Mahpiya  maka  ko  kagapi  kin, 
Jehowa  Wakantanka  maka  ma- 
hpiju  ko  kage  cin,  anpetu  kin 
he  en,  woicage  oyakapi  kin  dee. 

6  Can  hiyeye  cin  owasin  maka 
kin  en  he  srii  itokara,  peji  tinta 
oicage  cin  owasin  uye  sni  ito- 
kam,  Jehowa  Wakantanka  naha- 
hin  maka  kin  amagaju  ye  sni,  qa 
wicasta  maka  kicanye  kte  cin 
wanica. 

6  Qa  maka  kin  etanhan  po 
wankantkiya  u,  qa  maka  itohna- 
ke  kin  owancaya  acuya. 

7  Helian  Jehowa  Wakantanka, 
maka  mdu  kin  etanhan,  wicasta 
wan  kage,  ca  poge  ohdoka  ohna 
ipoh  iyeya  hecen  wicasta  nagi 
ni  un  kin  icaga. 

8  Unkan  Jehowa  Wakantanka, 
Eden  heciya  wihinanpe  cin  ekta, 
wojupi  wan  kage  ca  wicasta  kin 
he  en  ehnaka. 

9  Qa  Jehowa  Wakantanka  can 
kin  owasin  tona  owanyag  waste, 
qa  tona  woyute  waste  aicage 
cin,  maka  kin  etanhan  icahya, 
qa  wojupi  kin  cokaya,  can  wico- 
ni  wan  kage  ca,  can  wan  on  taku 
waste  taku  sica  ko  sdonyapi  kin 
he  nakun  en. icahya. 

10  Unkan  can  wojupi  kin  hpan 
ye  kta  e,  watpa  wan  Eden  etan¬ 
han  uye  ca  hetanhan  ointpa  tom 
icaga. 

11  Ointpa  tokaheya  kin  Pison 
eciyapi ;  he  Hawila  makoce  kin 
owancaya  ohomniya. 

12  Heciya  mazaskazi  yuke,  ca 
mazaskazi  makoce  kin  he  en 
iyeyapi  kin  he  waste.  Heciya 
Bedola,  qa  ihe  wicasake  iyececa.^ 

13  Watpa  inonpa  Gihon  eci¬ 
yapi  ;  he  Kus  makoce  kin  ohna 
iyaya. 

14  Qa  watpa  iyamni  kin  Hede- 
qel  eciyapi;  he  Asur  makoce 
kin  wiyohiyanpata  kiya  kaduza. 
Qa  watpa  itopa  kin  Y uphrate  hee. 

15  Unkan  Jehowa  W^akantanka 
Adam  icu,  qa  Eden  wojupi  kin 
he  kicanye  ca  awanyake  kta  e, 
en  ehnaka. 


16  Qa  Jehowa  W’akantanka 
wicasta  kin  hecen  eciya,  Can 
wojupi  kin  owasin  etanhan  ica- 
kis  iciye  sni  yate  kta. 

17  Tuka  can  wan,  taku  waste 
taku  sica  •  ko  on  sdonyapi  kin 
de  etanhan  yate  kte  sni ;  to- 
han  hetanhan  yate  cinhan  anpe- 
tu  kin  he  en  nite  kta. 

18  Hehan  Jehowa  Wakantan¬ 
ka,  Wicasta  kin  de  isnana  iin 
kin  he  sica,  wanji  iye  iyececa 
wecage  kta,  eya. 

19  Wanna  Jehowa  Wakantan¬ 
ka,  maka  kin  etanhan  tinta  wa- 
rnanica  owasin  wicakaga,  ma- 
hpiya  etkiya  taku  kinye  cin  ko 
owasin,  qa  Adam  en  u  wicakiya, 
token  cas  wicaton  kte  cin  sdon- 
ye  kta  e  heon.  Unkan  token 
Adam  owasin  cas  wicaton,  he¬ 
cen  taku  ni  un  kin  otoiyohi  caje 
wicayatapi. 

20  Hecen  Adam  woteca  owa¬ 
sin  cas  wicakiton,  mahpiya  e- 
ktakiya  taku  kinye  cin  ko  owa¬ 
sin,  tinta  wamanica  nakun  owa¬ 
sin  ;  tuka  Adam  ookiye  iye  iye¬ 
ceca  wanjidan  iyeyapi  sni. 

21  Unkan  Jehowa  Wakantanka 
woistima  tanka  wan  Adam  ahin- 
hpaye  ya,  unkan  istiraa.  Unkan 
Wakantanka  cutuhu  kin  wanji 
yujon  icu,  qa  conica  kin  ecen 
paohduta  iyeya. 

22  Qa  Jehowa  Wakantanka 
cutuhu  kin,  wicasta  etanhan  icu 
qon  on  winyan  wan  kage,  ca 
wicasta  kin  en  kai. 

23  Unkan,  Mihu  kin  etanhan 
de  hu  ye  ca,  micehpi  kin  etan¬ 
han  cehpi  ya.  De  wicasta  kin 
etanhan  icupi  kin,  heon  de  wi- 
nohinca  eciyapi  kta,  Adam 
eya. 

24  He  etanhan  wicasta  atkuku 
hunku  kici  awicayustan,  qa  ta- 
wicu  kin  en  ikoyag  iciye  kta, 
hecen  cehpi  wanjipidan  kta. 

25  He  ehan  Adam  tawicu  kici 
napin  oge  iciton  sni  yakonpi ; 
tuka  istecapi  sni. 

WICOWOYAKE  3. 

1  Wanna  wamanica  hiyeye  cin 
owasin  Jehowa  Wakantanka  wi- 
cakage  cin,  wamduska  kin  hece- 
dan  ksapa :  qa  wamduska  kin 
winyan  kin  heciya,  Can  wojupi 
kin  en  can  otoiyohi  etanhan 
yatapi  kte  sni  awicakehan  Wa¬ 
kantanka  eya  he  ? 

2  Unkan  winyan  kin  wamdu¬ 
ska  kin  heciya,  Can  wojupi  en 
can  waskuyeca  aicage  cin  hena 
untapi  kta  ce. 

3  Tuka  can  wanjidan  wojupi  co- 
kaya  he  cin,  he  taku  aicage  cin 
heceedan,  Ihnuhan  yatapi  qa 
odutanpi  kin,  hecanonpi  kinhan 
nitapi  kta  ce,  Wakantanka  eya  ce. 

4  Unkan  wamduska  kin  wino- 
hinca  kin  hecen  eciya,  Nitapi 
kte  sni  tuka  heya  ce  ; 

5  Anpetu  kin  en  he  yatapi  kin¬ 
han  nis  eya  ista  nimdezapi,  qa 
Taku  wakan  iyenicecapi,  taku 
waste  taku  sica  ko  sdonyayapi 
kte  cin  he  Wakantanka  sdonya, 
he  etanhan  heya  ce. 

6  Unkan  can  kin  waskuyeca 
woyute  waste,  owanyag  waste, 
qa  wicimdeza  ksam  wicaye  kte 
cin  he,  winohinca  wanyake  ce- 
han  waskuyeca  kin  icu,  qa  yute 
ca  hihnaku  kin  qu,  qa  is  eya  yuta. 

7  Unkan  napin  ista  mdezapi, 
qa  tancodan  yakonpi  kin,  hehan 
sdonkiciyapi,  qa  suken  can  ape 
heca  kagegepi,  qa  on  oge  iciton- 

P^- 

8  Unkan  anpetu  kin  cusni  he¬ 
han,  Jehowa  Wakantanka  ho 
kin  wojupi  kin  ohna  mani  kin 
he  nahonpi,  qa  Wakantanka  ito- 
hnake  kin  etanhan  wojupi  can 
kin  ehna  naicihmanpi. 

9  Hehan  Jehowa  Wakantanka 
Adam  kipan,  qa  heciya,  Tukten 
yaun  he? 

10  Unkan  Adam  ayupte  ca, 
Niho  kin  nawahon  qa  kowakipe 
ca  namicihhe,  tancodan  waun 
kin  heon  etanhan,  eya. 

11  Unkan  tancodan  yaun  kin 
tuwe  oniciyaka  he  ?  Can  wanji¬ 
dan  etanhan  yute  sni  cisi  qon, 
hetanhan  yata  he  ?  eya. 

12  Unkan  Adam  heya,  Wino¬ 
hinca  mayaqu  hee,  qa  rnici  un 
kin,  iye  can  kin  etanhan  maqu, 
qa  wata  ce. 

13  Unkan  Jehowa  Wakantan¬ 
ka  winohinca  kin  heciya,  Toke- 
ca  hecanon  he?  Unkan,  Wa¬ 
mduska  kin  mahnaye  ca  wata 
ce,  winohinca  kin  eya. 

14  Unkan  Jehowa  Wakantan¬ 
ka  wamduska  kin  hecen  eciya, 
Niye  decanon,  qa  heon  woteca 
watutka  ko  owasin,  nis  nana  ni- 
yasicapi.  Itpi  kin  on  maka  kin 
asdohan  yaun  qa  tohan  yani  kin 
hehanyan  maka  ece  yate  kta. 

15  Qa  detail han  nis  winohinca 
kin  kici  toka  kiciya  yaunpi  kta, 
qa  winohinca  cinhintku  kin  ni- 
cinca  kici  toka  kiciya  yaunpi 
kta.  He  pa  kin  nicuwa  kta,  qa 
nis  he  siyete  kin  heyakuwa  kta. 

If)  Hehan  winohinca  kin  heci- 
3'^a,  lyonicisice  ca  ihdunisake  cin 
nina  mduota  kta.  lyokisinya 
cinca  yaton,  qa  nihihna  cantihe- 
yaye  ca  iye  wowidag  niye  kta. 

17  linkan  wicasta  kin  heciya, 
Nitawin  kin  token  eniciye  cin 
anayagoptan,  qa  can  wan  etan¬ 
han  yute  sni  cisi  qon,  etanhan 
yate  cin  heon  niye  on  etanhan 
maka  kin  yasicapi.  Taku  aica¬ 
ge  cin  on  htayani  qa  hecen  yate 
kta,  tohan  yani  kin  hehanyan. 

18  Wapepeka  toka  hu  ko  icah 
niciye  kta,  qa  peji  maka  aicage 
cin  yate  kta. 


WICOWOYAKE  4. 


19  Niite  tenimni  kin  on  aguya- 
pi  yahdute  kta,  maka  inicu  kte 
cin  hehanyan.  Maka  kin  etan- 
han  inicagapi  nakaes,  maka  mdu 
kin  henica  qa  maka  kin  ekta  ici- 
cawin  yahde  kta. 

20  Hehan  Adam  iye  tawicu 
kin,  Ewe  eya  cas  kiton  ;  taku 
ni  un  kin  owasin  he  ina  yanpi 
kin  heon  etanhan. 

21  Unkan  Jehowa  Wakantan- 
ka  Adam  tawicu  kin  kici  waki- 
hdaka  okde  wicakicage  ca  oge 
wicakicaton. 

22  Qa  Jehowa  Wakantanka  he- 
ya,  Wicasta  kin  wanna  unkiye 
wanji  he  iyeuncecapi,  taku  wa¬ 
ste  taku  sica  ko  sdonya,  heon 
ihnuhan  nape  yekiye  ca  wiconi 
can  kin  etanhan  icu,  qa  yute  ca 
owihanke  wanin  ni  kte  cin. 

23  Heon  Jehowa  Wakantanka 
wicasta  kin  Eden  wojupi  kin 
etanhan  iyog  iye3^a ;  maka  kin 
etanhan  icage  cin  he  kicanye 
kta  ece. 

24  Hecen  wicasta  kin  tankan 
iyeya,  qa  can  wiconi  canku  kin 
awanyake  kta  e,  Eden  wojupi 
wiyohiyanpa  tanhan  Kerubim 
maza  sagye  ideya  skanskan  un 
ko  ewicahde. 

WICOWOYAKE  4. 

1  Unkan  Adam  tawicu  kin  Ewe 
sdonya,  unkan  ihdusake  ca  Qain 
he  ton,  qa,  Jehowa  etanhan  wi¬ 
casta  wan  mduha  ce,  eya. 

2  Qa  ake  ihdusake  ca  sunkaku 
Abel  ton.  Unkan  Abel  tahinca 
wanuyanpi  wihan  wicakiya,  qa 
Qain  maka  kin  kicanyan. 

3  Unkan  omaka  ihankekin  he¬ 
han  Qain  waskuyeca  maka  aica- 
ge  cin  bee  Jehowa  wakiyusna. 

4  Unkan  Abel  tahinca  wanu¬ 
yanpi  tawa  tokaheya  tonpi  wan, 
ihdi  koya  wosna.  Unkan  Jeho¬ 


wa  Abel  taku  wakiyusna  kin 
ko,  akicitonwan. 

6  Tuka  Qain  taku  wakiyu¬ 
sna  ko  akicikta  sni.  Unkan  Qain 
canteptanye  ca  itohnake  tokeca. 

6  Unkan  Jehowa  Qain  heciya, 
Tokeca  canniniye  ca  itohnake 
enicetu  sni'? 

7  Tanyan  ecanon  kinhan  iha- 
niktapi  kte  sni  he  ?  Tuka  tanyan 
ecanon  sni  kinhan  woahtani  ti- 
yopa  kin  en  yanka.  Tuka  niye 
qe  cantiheniye  kta  qa  nis  wowi- 
dake  yaye  kta. 

8  Unkan  Qain  sunkaku  Abel 
okiya,  qa  wojupi  ekta  napin  ya- 
konpi  qehan  najin  hiyaye  ca  sun¬ 
kaku  Abel  kikte. 

9  Unkan  Jehowa  Qain  heciya, 
Nisunka  Abel  tukte  e  he  ?  Un¬ 
kan,  Sdonwaye  sni.  Ecin  mi- 
sunka  kin  he  awanhdag  waun 
he '?  eya. 

10  Unkan  token  yahan  he  ? 
Nisunka  we  kin  maka  kin  etan¬ 
han  ho  umakiya. 

11  Qa  wanna  maka  kin  nisun¬ 
ka  we  kin  ninape  etanhan  icu 
kta  e  i  kin  hdukawa  kin  he 
etanhan  niyasicapi  ce. 

12  Detanhan  maka  kin  yaki- 
canyan  esta,  taku  ota  icah  niciye 
kte  sni.  Maka  kin  de  akan  onu- 
niyan  qa  najica  yaun  kta  ce,  eya. 

13  Unkan  Qain  Jehowa  heciya, 
Wawahtani  kin  he  tanka  kin 
kajujupicasni. 

14  Anpetu  kin  dehan  maka  kin 
detanhan  iyog  iyemayaya,  qa 
nitoye  kin  inahbe  wakiye  kta, 
maka  kin  akan  onuniyan  qa  na- 
jica  waun  kta,  qa  tuwe  kasta 
iyemaye  cinhan  makte  kta. 

15  Tuka  Jehowa  heciya,  Tuwe 
Qain  kte  kinhan,  sakowin  aki- 
hde  wosice  akipe  kta.  Qa  Je¬ 
howa  Qain  wapetog  ton,  hecen 
on  tuwe  wanyaka  esta  ktepi  kte 
sni. 

16  Unkan  Qain  Jehowa  itoye 
kin  etanhan  inapa,  Eden  wiyo- 
hiyanpa  tanhan  makoce  wan, 
Nod  eciyapi  kin,  he  en  ounyan. 

17  Qa  Qain  tawicu  kin  sdonya, 
unkan  ihdusake  ca  Henok  ton. 
Unkan  Qain  otonwe  wan  kage 
ca  Henok  eya  cas  kiton,  cinhin- 
tku  caje  kin  iyecen. 

18  Unkan  Henok  cinca  wan 
kicitonpi.  Trad  hee.  Unkan  Irad 
Mecujael  cinksiya.  Unkan  Me- 
cujael  Metusael  cinksiya.  Un¬ 
kan  Metusael  Lamek  cinksiya. 

19  Unkan  Lamek  winohinca 
noro,  wicayuza,  Tokaheya  kin 
Ada  eciyapi,  qa  iyokihe  Zila 
eciyapi. 

20  Unkan  Ada  Jabel  ton  ;  he 
tona  wakeya  otipi,  qa  wanuyan- 
pi  awanhdakapi  kin,  hena  ate- 
yapi. 

21  Qa  sunkaku  Jubal  eciyapi. 
Tona  candowankiyapi  cotanka 
ko,  yahotaninpi  kin,  hena  he 
ateyapi. 

22  Unkan  Zila  he  Tubal  Qain 
ton.  Taku  maza  zi  on  kagapi, 
qa  maza  sapa  on  kagapi  ko  owa- 
sin,  iye  onspe  qa  kaga.  Qa 
Tubal  Qain  tawinohtin  Nahama 
hee. 

23  Unkan  Lamek  tawicu  Ada 
Zila  kici  hewicakiya,  Miho  kin 
nahonpo,  Lamek  tawicu  kin  mi- 
oie  kin  anagoptanpo.  Wicasta 
wan  wakte,  on  camapapi,  qa  ko- 
^ka  wan  on  kiunimiciya  ce. 

24  Qain  sakowin  akihde  toki- 
conpi  kinhan,  Lamek  wikcemna 
sakowin  sanpa  sakowin  tokicon- 
pi  kta  ce,  eya. 

25  Unkan  ake  Adam  tawicu 
kin  sdonya ;  unkan  cinca  wan 
ton,  qa,  Wakantanka  cinca  to- 
keca  wan  maqu,  Abel  Q^in  kte 
qon  hee  kiya,  eye  ca  Set  eya 
cas  kiton. 

26  Unkan  ^et  is  eya  cinca 

wan  kicitonpi,  qa  Enos  eya  ca^ 
kiton.  Hehan  tokaheya  wicasta 
kin  Jehowa  caje  kin  hoyekiyapi. 

WICOWOYAKE  5. 

1  Adam  wicowazi  wowapi  kin 
dee.  Wakantanka  Adam  kage 
cehan,  taku  wakan  ouncage  iye¬ 
cen  icah  kiya. 

2  Wica  winyan  ko  wicakage 
ca  wicayawaste,  qa  wicakage 
cehan  Adam  eya  cas  wicaton. 

3  Unkan  Adam  waniyetu  opa- 
winge  sanpa  wikcemna  yamni 
ni,  qa  cinca  wan  iye  ouncage 
iyecen  kicitonpi,  qa  ^et  eya  cas 
kiton. 

4  Qa  ^et  tonpi  kin  he  iyoha- 
kam,  Adam  waniyetu  opawinge 
sahdogan  ni,  qa  cinca  wica  win¬ 
yan  ko  kicitonpi. 

5  Hecen  anpetu  owasin  Adam 
ni  un  kin  hena  waniyetu  opa¬ 
winge  napciwanka  sanpa  wikce¬ 
mna  yamni,  hehan  ta. 

6  Unkan  6et  waniyetu  opa¬ 
winge  sanpa  zaptan  ni,  qa  Enos 
kicitonpi. 

7  Qa  6et  Enos  tonpi  kin  iyo- 
hakam  waniyetu  opawinge  sa¬ 
hdogan  sanpa  sakowin  ni,  qa 
cinca  wica  winyan  ko  kicitonpi. 

8  Hecen  anpetu  owasin  ^et  ni 
un  kin  hena  waniyetu  opawinge 
napciwanka  sanpa  ake  nonpa, 
hehan  ta. 

9  Unkan  Enos  waniyetu  wi¬ 
kcemna  napciwanka  ni,  qa  Qe- 
nan  kicitonpi. 

10  Qa  Qenan  tonpi  kin  iyo- 
hakam  Enos  waniyetu  opawin¬ 
ge  sahdogan  sanpa  wikcemna 
sanpa  zaptan  ni,  qa  cinca  wica 
winyan  ko  kicitonpi. 

11  Hecen  anpetu  owasin  Enos 
ni  un  kin  hena  waniyetu  opa¬ 
winge  napciwanka  sanpa  zaptan, 
qa  hehan  ta. 

12  Unkan  Qenan  waniyetu  wi- 
kcemria  sakowin  iii,  qa  Mahalele 
kicitonpi. 

13  Qa  Qenan  Mahalele  tonpi 
kin  iyohakam  waniyetu  opawin- 
ge  sahdogan  sanpa  wikcemna 
topa  ni,'  qa  cinca  wica  winyan 
ko  kicitonpi. 

14  Hecen  anpetu  owasin  Qe¬ 
nan  ni  un  kin  hena  waniyetu  opa- 
winge  napciwanka  sanpa  wikce¬ 
mna,  hehan  ta. 

15  Unkan  Mahalele  waniyetu 
wikcemna  sakpe  sanpa  zaptan 
ni,  qa  Jered  kicitonpi. 

16  Qa  Mahalele  .Tered  tonpi 
kin  iyohakam  waniyetu  opawin- 
ge  sahdogan  sanpa  wikcemna 
yamni  ni,  qa  cinca  wica  winyan 
ko  kicitonpi. 

17  Hecen  anpetu  owasin  Ma¬ 
halele  ni  un  kin  hena  waniyetu 
opawinge  sahdogan  sanpa  wi¬ 
kcemna  napciwanka  sanpa  za¬ 
ptan,  hehan  ta. 

18  Unkan  Jered  waniyetu  opa¬ 
winge  sanpa  wikcemna  sakpe 
sanpa  nonpa  ni,  qa  Henok  kici¬ 
tonpi. 

19  Qa  Jered  Henok  tonpi  kin 
iyohakam  waniyetu  opawinge 
sahdogan  ni,  qa  cinca  wica  win¬ 
yan  ko  kicitonpi. 

20  Hecen  anpetu  owasin  Jered 
ni  un  kin  hena  waniyetu  opawin¬ 
ge  napciwanka  sanpa  wikcemna 
sakpe  sanpa  nonpa,  hehan  ta. 

21  Unkan  Henok  waniyetu  wi¬ 
kcemna  sakpe  sanpa  zaptan  ni, 
qa  Metusela  kicitonpi, 

22  Qa  Henok  Metusela  tonpi 
kin  iyohakam  waniyetu  opawin¬ 
ge  yamni  Wakantanka  opeya 
mani,  qa  cinca  wica  winyan  ko 
kicitonpi. 

23  Hecen  Henok  anpetu  tawa 
owasin  waniyetu  opawinge  ya¬ 
mni  sanpa  wikcemna  sakpe  san¬ 
pa  zaptan. 


24  Qa  Henok  Wakantanka 
opeya  mani,  qa  en  un  sni,  WA- 
kantanka  he  ikikcu  nakaes. 

25  Unkan  Metusela  waniyetu 
opawinge  sanpa  wikcemna  sa¬ 
kowin  sanpa  sahdogan  ni,  qa 
Lemek  kicitonpi. 

26  Qa  Lemek  tonpi  kin  iyo¬ 
hakam  Metusela  waniyetu  opa¬ 
winge  sakowin  sanpa  wikcemna 
sahdogan  sanpa  nonpa  ni,  qa 
cinca  wica  winyan  ko  kiciton- 
pi. 

27  Hecen  anpetu  owasin  Me¬ 
tusela  ni  un  kin  hena  waniyetu 
opawinge  napciwanka  sanpa  wi¬ 
kcemna  sakpe  sanpa  napciwan¬ 
ka,  hehan  ta. 

28  Unkan  Lemek  waniyetu 
opawinge  sanpa  wikcemna  sa¬ 
hdogan  sanpa  nonpa  ni,  qa  cinca 
wan  kicitonpi. 

29  Qa,  Jehow^a  maka  kin  yasice 
cin  he  nape  on  unkicanyanpi,  qa 
htaunnipi  kin  en  unkikiyapi  kte 
cin  dee  ce,  eye  ca  Nowa  eya 
cas  kiton. 

30  Qa  Lemek  Nowa  tonpi  kin 
iyohakam  waniyetu  opawinge 
zaptan  sanpa  wikcemna  sako¬ 
win  sanpa  zaptan  ni,  qa  cinca 
wica  winyan  ko  kicitonpi. 

31  Hecen  anpetu  owasin  Le¬ 
mek  ni  un  kin  hena  waniyetu 
Opawinge  sakowin  sanpa  wikce¬ 
mna  sakowin  sanpa  sakowin, 
hehan  ta. 

32  Unkan  Nowa  wanna  wani¬ 
yetu  opawinge  zaptan,  hehan 
^em.  Ham,  qa  Japet,  kicitonpi. 

WICOWOYAKE  6. 

1  Hehan  wicasta  maka  ak an 
ota  ayapi,  qa  cunwintkupi  kici¬ 
tonpi. 

2  Unkan  Wakantanka  cinksi 
wicaye  cin  wicasta  cunwintkupi 
kin  hena  e  waste  wanwicayaka- 

pi,  qa  tona  cinpi  kin  hena  etan- 
han,  winoliinca  wicayuzapi. 

3  Unkan  Jehowa  heya,  Wica- 
sta  kin  wicacekpi  kin  heca  heon 
waManipi  en  mitaniya  he  kici 
owihanke  wanin  ounye  kte  sni, 
tuka  anpetu  tawa  kin  hena  wa- 
niyetu  opawinge  sanpa  wikce- 
nina  nonpa  kta. 

4  Unkan  anpetu  kin  hena  icun- 
han,  maka  kin  akan  wazise  ya- 
konpi,  qa  Wakantanka  cinksi 
wicaye  cin  wicasfca  cunwintku- 
pi  kin  wicayuzapi,  qa  cinca  ki¬ 
ci  tonpi  kin,  hena  eepi  he  iyoha- 
kam  wicasta  wasakapi,  wanaka- 
ja  tanhan  wicasta  nina  caje  wi- 
cayatapi. 

5  Unkan  wicasta  maka  akan 
wahtanipi  kin  ota  e,  Jehowa 
wanyaka,  anpetu  osan  wicocante 
oze  okah  otoiyohi  ecedan  sica. 

6  Unkan  wicasta  maka  akan 
icah  wicaye  cin  heon,  Jehowa 
iyopeiciye  ca  cante  iyokisin  ici- 
ya. 

7  Qa,  Wicasta  icah  wicawaye 
cin,  maka  itohnake  kin  etanhan 
wicawakahinte  kta  ;  wicasta,  qa 
woteca,  qa  watutka,  qa  taku 
mahpiya  ektakiya  kinyan  un  kin 
henakiya  icah  wicawaye  cin  he¬ 
on  iyopemiciya  ce,  Jehowa  eya. 

8  Tuka  Jehowa  Nowa  wan- 
yake  ca  wacin  en  yuza. 

9  Nowa  wicoicage  oyakapi  kin 
dee.  Nowa  wicasta  ohan  owo- 
tanna,  qa  hecetu  wicoicage  ta¬ 
wa  kin  hen,  qa  Nowa  W’akan- 
tanka  opeya  mani. 

10  Qa  Nowa^  cinca  yamni  ki- 
citonpi,  ^em.  Ham  qa  Japet. 

11  Unkan  Wakantanka  itokam 
maka  kin  honwin  ce,  qa  maka 
owancaya  nina  wahoticapi. 

12  Unkan  Wakantanka  maka 
kin  wanyaka,  unkan  honwin ; 
wicacehpi  owasin  maka  akan  iye 
tacankupi  kin  honwin  kiyapi  ce. 

13  Unkan  Wakantanka  Nowa 
heciya,  Taku  cehpi  yukan  owa¬ 
sin  owihanke  kin  mitokam  u  ce  ; 
iyepi  kin  on  maka  kin  wabotica- 
pi  on  ojudan  ;  qa  maka  kin  etan¬ 
han  ihang  wicawaye  kta. 

14  Wazi  can  on  wata  wan  ici- 
caga  wo.  Mahentu  kin  oski- 
skeya  yakage  kta,  qa  mahen 
tanhan  akapa  tanhan  ko,  cansin 
apawinta  wo. 

15  Qa  hecen  yakage  kta.  Wa¬ 
ta  ohanske  cin  wicispa  opawinge 
yamni,  ohdakinyan  kin  wicispa 
wikcemna  zaptan,  qa  obosdatu 
kin  wicispa  wikcemna  vamni 
kta. 

16  Qa  wata  kin  en  ojanjan 
hdepi  yakage  kta,  qa  wankan- 
tuya  wicispa  wanjidan  en  ya- 
hdustan  kta.  Wata  tiyopa  kin 
cuwi  kin  ekta  yakage  kta,  owan- 
ka  tokaheya,  inonpa,  qa  iyamni 
yakage  kta. 

17  Wanna  miye  maka  akan 
minitan  waye  kta,  heon  taku 
cehpi  yuke  cin  niyake  iyeye  cin 
owasin  mahpiya  ihukuya,  ihang 
waye  kta.  Taku  maka  akan  un 
kin  owasin  te  kta. 

18  Tuka  wicotakuye  mitawa 
kin  niye  en  nici  wahdusuta  kta, 
wata  kin  en  oyape  kta  nicinca 
om,  nitawin,  nicinca  tawicupi 
kin,  henana  om. 

19  Qa  taku  niya  un  kin  owa¬ 
sin,  taku  cehpi  yukan  hiyeye  cin 
ocaje  otoiyohi,  nom  nom  radoka 
wiye  iyahnahna,  en  owicaya- 
hnake  kta;  ni  wicayaye  kta  e 
niye  kici  wata  kin  en  upi  kta. 

20  Taku  kinye  cin  token  ocaje, 
woteca  token  ocaje,  wamanica 
maka  akan  unpi  kin  token  oca¬ 
je,  owasin  ocaje  otoiyohi  nom 
nom  niyake  wicaduhe  kta  e  ni¬ 
ye  en  upi  kta. 

21  Qa  niye  taku  yutapi  kin 
ocaje  otoiyohi  etanhan  icu,  qa 


WICOWOYAKE  7. 


mnayan  wo  ;  hecen  taku  yutapi 
anihduhe,  ca  woteca  kin  is  iya- 
cinyan  wicayakihduhe  kta. 

22  Unkan  Nowa  Wakantanka 
token  eciye  cin,  owasin  anago- 
ptan,  qa  ecen  econ. 

WICOWOYAKE  7. 

1  Unkan  Jehowa  Nowa  heci- 
ya,  Niye,  tiyohnaka  nitawa  kin 
owasin  oni,  wata  kin  en  opa  wo  ; 
wicoicage  kin  de  en  mitokam 
owotanna  yaun  kin  wanciyaka 
ce. 

2  Woteca  wakasotesni  ocaje 
otoiyohi  mdoka  wiye  ahnahna 
sakowinwin  iyacu  kta,  qa  wote¬ 
ca  waasapapi  kin,  hena  nom  nom 
mdoka  wiye  kici  iyacu  kta, 

3  Taku  malipiya  ektakiyakinye 
cin  nakun  sakowinwin,  mdoka 
wiye  ahnahna  maka  akan  aica- 
gapi  e  niyake  wicaduhe  kta. 

4  Ehake  anpetu  sakowin,  he- 
han  maka  kin  amagaju  waye 
kta,  qa  taku  ni  un  wakage  cin 
owasin  maka  kin  owancaya 
etanhan  wakahinte  kta  ce. 

5  Unkan  Nowa,  Jehowa  token 
eciye  cin  owasin  ecen  econ. 

6  Nowa  tonpi  kin  ehantanhan 
waniyetu  opawinge  sakpe  hehan 
maka  kin  akan  minitan. 

7  Qa  Nowa  cinksi  wicaye  om, 
qa  iye  tawicu,  cinksi  wicaye  cin 
tawicupi  ko,  hena  owasin  om 
minitan  mini  kin  itokapa  tanhan 
wata  kin  en  opa. 

8  Woteca  wakasotesni,  qa  wo¬ 
teca  waasapapi  kin,  taku  kin- 
ye  cin,  taku  maka  asdohan  unpi 
ko  otvasin, 

9  Nom  nom  mdoka  wiye  ahna¬ 
hna  Nowa  en  hipi,  wata  kin  en  ; 
Wakantanka  Nowa  econ  si  qon 
he  iyecen. 

10  Unkan  anpetu  sakowin  he¬ 
han  maka  kin  akan  minitan  aya. 


11  Waniyetu  opawinge  sakpe 
hehanyan  Nowa  ni  un  kin,  wi 
icinonpa,  anpetu  iake  Sakowin 
kin,  hehan  she  tanka  kin  wa- 
koniya  hiyeye  cin  owasin  yuo- 
mdecapi,  qa  mahpiya  owanyeye 
hdepi  kin  owasin  yuzamni  ehde- 
pi. 

12  Qa  anpetu  wikcemna  tom, 
hanyetu  wikcemna  tom,  hehan¬ 
yan  maka  kin  ahinheya. 

13  Anpetu  kin  he  en  Nowa,  qa 
^em,  qa  Ilam,  qa  Japet,  Nowa 
cinksiwicaye  cin,  Nowa  tawicu 
kin  nakun,  cinca  tawdcupi  yamni 
om,  wata  kin  en  hiyupi ; 

14  Hena  qa  wamanica  ocaje 
owasin,  woteca  ocaje  owasin, 
watutka  tona  maka  asdohan  un¬ 
pi  ocaje  owasin,  taku  kinyan 
ocaje  owasin,  zitkadan  owasin 
taku  sun  yukan  owasin, 

15  Nom  nom  hipi,  Nowa  ekta 
wata  kin  en,  taku  cehpi  yuke 
cin  woniya  niyake  yuke  cin 
owasin, 

16  Hena  en  hiyupi ;  mdoka 
wiye  ahnahna  taku  cehpi  yuke 
cin  owasin  etanhan  upi ;  Wa¬ 
kantanka  econ  si  qon  he  iyecetu. 
Unkan  Jehowa  tiyopa  kin  ona- 
taka. 

17  Unkan  anpetu  wikcemna 
tom  maka  kin  ahinheye  ca,  mi¬ 
nitan  tanka  aya ;  unkan  wata 
kin  okapon  maka  kin  iwankam 
iyaya. 

18  Unkan  mini  kin  wasagya 
aye  ca  maka  kin  akan  nina  ihdu- 
ota,  unkan  wata  kin  mini  kin 
aokapota. 

19  Unkan  mini  kin  nina  hin 
wasagya,  maka  kin  akan,  heon 
he  pajodan  owasin,  tona  mahpiya 
ihukuya  un  kin  hena  aminitan. 

20  Wicispa  ake  zaptan  iwan¬ 
kam  mini  kin  aye,  ca  paha  kin 
aminitan. 

21  Unkan  taku  cehpi  yuke  cin 

owasin,  taku  maka  askanskan 
un  kin,  taku  kinyan,  qa  woteca, 
wamanica,  qa  watutka  tona  ma¬ 
ka  kin  akan  sdohanpi  kin  owa¬ 
sin  tapi,  wicasta  iyulipa  nakun 
tapi. 

22  Taku  maka  puze  cin  akan 
ni,  taku  poge  on  niya  iin  kin, 
owasin  tapi. 

23  Unkan  taku  hiyeye  cin  ma¬ 
ka  akan  un  kin  owasin  kahin- 
tapi,  wicasta,  woteca,  watutka, 
malipiya  zitkadan,  owasin  maka 
kin  etanhan  wicakahinta,  qa  No- 
wa  isnana  qa  tona  wata  kin  ohna 
om  un  kin  henana  okaptapi. 

24  Anpetu  opawinge  sanpa 
wikcemna  zaptan  mini  kin  ma¬ 
ka  kin  akan  wasagya. 

4 

WICOWOYAKE  8. 

1  Hehan  Wakantanka  Nowa 
kiksuye,  ca  wamanica  woteca 
ko  owasin,  iye  kici  wata  ohna 
yakonpi  kin  hena ;  qa  W akan- 
tanka  tate  wan  maka  kin  akan 
iyayupte  ya,  qa  mini  kin  ayustan. 

2  Qa  minihdoka  owahinapeye 
cin  onatakapi,  mahpiya  owanye- 
ye  kin  hena  koya,  qa  magaju 
mahpiya  etanhan  kin  he  ayustan. 

3  Unkan  mini  kin  maka  kin 
etanhan  kihda,  anpetu  opawinge 
sanpa  wikcemna  zaptan,  hehan 
mini  kin  oyahe  aya. 

4  Wi  isakowin,  anpetu  iake 
^akowin  wi  kin  en,  hehan  wata 
kin  Ararat  he  kin  en  azi. 

5  Unkan  mini  kin  iyoopta  ye 
ca  oyahe  aya,  wi  iwikcemna  kin 
hehanyan ;  wi  iwikcemna  kin 
anpetu  tokaheya  kin  he  en,  he 
paha  kin  taninyan  hiyeya. 

6  Unkan  anpetu  wikcemna  tom 
henakeca,  hehan  Nowa  wata  kin 
owanyeye  kage  ciqon,  he  yu- 
hdoka. 

7  Qa  kangi  wan  tankan  iyaye 

12 


ya,  unkan  iyaye  ca  ohnihdeya 
un,  mini  kin  maka  kin  etanhan 
oyahe  kin  hehanyan. 

8  Mini  kin  maka  itohnake  kin 
etanhan  wanna  pus  aya,  wan- 
yake  kta  e  wakiyedan  wan  na¬ 
kun  tankan  iyaye  ya. 

9  Tuka  wakiyedan  kin  tukten 
sicuha  iyahe  kte  cin  iyeye  sni, 
mini  kin  maka  kin  owancaya 
akan  un  nakaes :  qa  Nowa  en 
wata  kin  ekta  hdi ;  unkan  nape 
kin  kiyugate  ca  wata  kin  en  iki- 
kcu. 

10  Qa  ake  anpetu  sakowin  ape, 
qa  hehan  ake  wakiyedan  wan 
wata  kin  etanhan  iyaye  ya. 

11  Unkan  ihta5mtu  he  ehan 
wakiyedan  kin  hdi,  qa  wihdi  can 
ape  wan  yapa  hdi ;  unkan  Nowa 
mini  kin  maka  kin  etanhan  wan¬ 
na  pus  aye  cin  sdonya. 

12  Unkan  ake  anpetu  Sakowin 
tokeca  ape,  qa  hehan  wakiyedan 
wan  tankan  iyaye  ya,  unkan  ici- 
mana  hdi  sni. 

13  Unkan  Nowa  tonpi  kin  ehan- 
tanhan  waniyetu  opawinge  sa- 
kpe  qa  itokaheya  kin,  wi  tokahe¬ 
ya,  qa  anpetu  tokaheya,  hehan 
mini  kin  maka  kin  akapatanhan 
puza,  unkan  Nowa  wata  kin 
akahpe  ciqon  yuhdoke  ca,  maka 
itohnake  kin  wanna  puza  wan- 
yake. 

14  Wi  inonpa  kin,  anpetu  iake 
sakowin  kin,  hehan  maka  kin 
puza. 

15  Unkan  Wakantanka  Nowa 
okiye  ca, 

16  Wata  kin  etanhan  ya  wo, 
niye,  qa  nitawin,  qa  nicinca,  qa 
nicinca  tawicupi  kin  niye  kici ; 

17  Taku  niyake  niye  kici  un 
kin  ko  owasin,  taku  cehpi  yukan 
owasin,  taku  kinyan,  woteca, 
watutka  tona  maka  asdohan  un- 
pi  kin  owasin,  tankan  awicaya- 
ku  kte,  hecen  maka  akan  cinca 


WICOWOYAKE  9. 


kagapi  kte  ca  icagapi,  qa  ihduo- 
tapi  kta  ce,  eciya. 

18  Unkan  Nowa  tankan  iyaye 
ca,  cinca  nakim,  tawicu,  cinca 
tawicupi  koya. 

19  Taku  niyake  owasin,  wa- 
manica  owasin,  qa  taku  kinyan 
owasin,  taku  maka  akan  sdohan 
un  kin  owasin,  ocaje  otoiyohi 
wata  kin  etanhan  inanpapi. 

20  Unkan  Nowa  wahna  wo- 
snapi  wan  Jehowa  kicaga  qa, 
woteca  wakasotesni  otoiyohi 
etanhan,  qa  taku  kinyan  waka-  / 
sotesni  ocaje  otoiyohi  etanhan 
icu,  qa  wawicayusna,  qa  kuhnali 
wicaya,wahna  wosnapi  kin  akan. 

21  Unkan  Jehowa  wastemna 
kin  omna,  qa  Jehowa  cante  kin 
ekta  heya,  Wicasta  kin  heon 
maka  kin  ake  mdasice  kte  sni  ; 
ehaes  wicasta  kin  hoksiyoqopa 
kin  ehantanhan  cante  oze  sica 
ece,  tuka  icimana  taku  niya  un 
kin  owasin  ihang  waye  kte  sni, 
hecamon  qon  iyecen. 

22  Tohanyan  maka  kin  wanke 
cin  hehanyan  wojupi  qa  coyapi, 
qa  sni  qa  didita,  qa  mdoketu 
qa  waniyetu,  qa  anpetu  qa  han- 
yetu  hena  ayustanpi  kte  sni  ce. 

WICOWOYAKE  9. 

1  Unkan  Wakantanka  Nowa, 
cincawicaye  cin  ko,  wicayawa- 
ste  qa,  Icagapi  qa  ihduotapi,  qa 
maka  kin  owancaya  ojudan  ya- 
po  ; 

2  Qa  taku  maka  askanskan, 
taku  makpiya  okinye  cin  ko 
owasin,  maka  watutka  owasin, 
qa  mini  owanca  hogan  owasin, 
itonnipapi  qa  ikonipapi  kta,  hena 
owasin  ninape  kin.en  nicupi  ce. 

3  Taku  niya,  qa  skanskan  kin 
owasin  woyute  nitawapi  kta ; 
peji  wato  iyecen  hena  owasin 
cicupi. 


4  Tuka  we,  cekpi  wiconi  kin 
hee,  yatapi  kte  sni. 

5  Qa  awicakehan  we  nitawapi 
kin  on  yanipi  kin  awakite  kta, 
wamanica  otoiyohi  nape  kin  e- 
tanhan  awakite  kta,  wicasta  na¬ 
pe  kin  ko  etanhan,  otoiyohi 
hunka  wanjitku  nape  kin  etan¬ 
han  wicasta  wiconi  kin  he  awa¬ 
kite  kta. 

6  Wakantanka  iye  ouncage 
iyecen  wicasta  kin  kaga ;  heon 
tuwe  wicasta  weye  cinhan,  he 
wicasta  eciyatanhan  weyapi  kta. 

7  Qa  niyepi  icagapi,  qa  maka 
kin  owancaya  ounyanpi,  qa  he 
ohna  ihduotapo,  ewicakiya. 

8  Qa  Wakantanka  Nowa,  cin¬ 
ca  wicaye  cin  ko,  owicakiye  ca  ; 

9  Iho  miye  wicotakuye  mitawa 
ciciyasuta  qa  nicinca  nihektam 
unpi  kte  cin  om. 

10  Nakun  taku  niya  un  kin, 
niyepi  om  unpi  kin,  taku  kinyan, 
woteca,  qa  maka  wamanica 
owasin,  tona  niye  om  wata  kin 
etanhan  inanpapi  kin,  taku  ma¬ 
ka  akan  ni  un  kin  owasin  om. 

11  Niyepi  om  wicotakuye  mi¬ 
tawa  wakaga,  qa  taku  cehpi  yu- 
kan  owasin  minitan  mini  on  ici¬ 
mana  awihnuni  waye  kte  sni,  qa 
detanhan  maka  ihang  ye  kta  on, 
icimana  minitan  kte  sni,  ewica¬ 
kiya. 

12  Qa,  Wicoicage  owasin,  he¬ 
hanyan  niyepi  en,  qa  taku  ni  un 
kin  owasin  en,  wicotakuye  wa- 
kage  cin  wowakta  kin  dee. 

13  Mitinazipe  kin  mahpiya  so- 
ka  en  ewehnake  ca  he  wicotaku¬ 
ye  maka  kin  waqu  kin,  wowakta 
kin  hee  kta. 

14  Qa  tohan  maka  kin  mahpiya 
soka  wan  ahanzi  waye  cinhan, 
mahpiya  soka  kin  ekta  mitinazi¬ 
pe  kin  tanin  kta; 

15  Qa  wicotakuye  mitawa  we- 
ksuye  kta,  niyepi  om,  qa  taku 

ni  un  kin  owasin  om,  qa  taku 
cekpi  yuke  cin  owasin  awihnuni 
kta  e,  detanhan  icimana  minitan 
kte  sni. 

16  Itazipa  kin  makpiya  soke 
cin  en  yanke  kta,  qa  wicotakuye 
Wakantanka  kici,  qa  taku  maka 
akan  niya  un  kin  taku  cekpi  yu¬ 
ke  cin  owasin  om,owihanke  sni- 
yan  un  kte  cin,  he  weksuye  kta 
e  itazipa  kin  wanwahdake  kta 
ce,  Wakantanka  eya  : 

17  Qa,  Taku  cehpi  yuke  cin 
maka  akan  owasin,  wicotakuye 
wicawaqu  kin  wowakta  kin  hee 
kta,  W’^akantanka  Nowa  eciya. 

18  Unkan  Nowa  cinca  wicaye 
cin,  wata  qon  etanhan  inanpapi 
kin  deepi,  ^em,  qa  Ham,  qa  Ja- 
pet.  Unkan  Ham  Kanan  atkuku 
kin  hee. 

19  Hena  yamni  Nowa  cinca 
kin  eepi,  qa  hena  etanhan  maka 
kin  owancaya  enanakiya  iyaya- 
Pi- 

20  Unkan,  Nowa  maka  kin  ki- 
canyan  aye  ca  hastanhanka  iyu- 
wi  hu  hde. 

21  Qa  hetanhan  minisa  yatke 
ca  witko,  qa  wakey  a  ohna  tan- 
codan  un. 

22  Unkan  Ham  Kanan  atkuku 
kin  hee,  atkuku  tancodan  un 
kin  he  wanhdake  ca  cincu  nom 
tankan  yakonpi  kin,  owicakiya- 
ka. 

23  Unkan  6em  Japet  kici,  sina 
wan  icupi,  qa  napin  hiyetepi  kin 
akan  ehnakapi,  qa  iheyata  mani- 
pi,  qa  ateyapi  tancodan  un  kin 
akahpapi ;  itepi  kin  iheyata  un- 
pi,  hecen  ateyapi  tancodan  un 
kin  wanhdakapi  sni. 

24  Unkan  Nowa,  minisa  kin 
etanhan  kikta,  qa  cinhintku  ha- 
kakta  kin  taku  ecakicon  qon 
sdotkiya  ; 

25  Qa  heya,  Kanan  yasicapi 
kta.  Wowidake  wowidag  yapi 

kta,  cinye  wicaye  cin  he  yuhapi 
kta. 

26  Jehowa  ^em  taku  wakan 
tawa  kin  yawastepi  nun  we.  Ka¬ 
nan  wowidake  yuhapi  kta= 

27  W'akantanka  Japet  yuota 
kta,  qa  ^em  tawakeya  kin  ohna 
Japet  ounye  kta,  qa  Kanan  wo¬ 
widake  yuhapi  kta. 

28  Unkan  Nowa,  minitan  qon 
iyohakam,  waniyetu  opawinge 
yamini  sanpa  wikcemna  zaptan 
ni. 

29  Hecen  Nowa  anpetu  tawa 
owasin,  waniyetu  opawinge  na- 
pciwanka  sanpa  wikcemna  za¬ 
ptan  hehan  ta. 

WICOW'OYAKE  10. 

1  Nowa  wicowazi  kin  dee.  No¬ 
wa  cinca  kin,  ^em.  Ham,  qa  Ja¬ 
pet  :  Unkan  minitan  qon  iyoha¬ 
kam,  hena  cinca  kicitonpi. 

2  Japet  cinca  kin  Gomer,  qa 
Magog,  qa  Madai,  qa  Jawan,  qa 
Tubal,  qa  Mesek  qa  Tiras. 

3  Unkan  Gomer  cinca  kin, 
Askenas,  qa  Ripat,  qa  'I'ogar- 
ma. 

4  Unkan  Jawan  cinca  kin,  Eli¬ 
sa,  qa  Tarsis,  Kitim,  qa  Doda- 
nim. 

5  Hena  Hetne  wita  tawapi  kin 
wicakicipamnipi,  makoce  tawa¬ 
pi  kin  en,  otoiyohi  iapi  kin,  to¬ 
ken  wicowazi  kin,  hecen  oyate 
kin  en. 

6  Ham  cinca  kin,  Kus,  qa  Mi- 

zarim  Egupton  hee,  Put,  qa  Ka¬ 
nan.  ^ 

7  Unkan  Ku4  cinca  kin,  Seba, 
qa  Cawila,  qa  Sabta,  qa  Raha- 
ma,  qa  Sabteca.  Unkan  Raha- 
ma  cinca  kin  ^eba,  qa  Dedan. 

8  Unkan  Kus  Nimrod  kiciton¬ 
pi,  he  tokaheya  maka  akan  wa- 
saka  aya. 

9  lye  waayatesa  Jehowa  ito- 

kam  wasake  cin  hee  ;  heon  etan- 
han,  Waayatesa  wasaka  Jeho- 
wa  itokam,  Nimrod  iyecen,  eya- 
pi  kin. 

10  Unkan  wokiconze  tawa  to- 
kaheya  kin  Babel  hee,  qa  Erek, 
qa  Akad,  qa  Kalne  Sinar  ma- 
koce  kin  en  unpi, 

11  Makoce  kin  he  etanhan  iya- 
ya,  qa  Asur,  Niniwe  kage  ca  Re- 
hobot  otonwe  Kala  nakun  ; 

13  Qa  Niniwe  Kala  kici  ota- 
hedan  Resen  otonwe  tanka  wan 
hee. 

13  Unkan  Mizarim  Egupton 
hee  cinca  kicitonpi  kin  Ludim, 
qa  Anamim,  qa  Lehabim,  qa 
Naptuhim, 

14  Qa  Partusim,  qa  Kasluhim, 
hetanhan  Pilistim,  qa  Kaptorim 
inanpapi. 

15  Unkan  Kanan  cinca  kici¬ 
tonpi  Zidon,  he  tokapa,  qa  Het, 

16  Qa  Jebusi  kin,  qa  Amori 
kin,  qa  Girgisi  kin, 

17  Qa  Hiwi  kin,  qa  Hareqi  kin, 
qa  Sini  kin, 

18  Qa  Aradi  kin,  qa  Zernari  kin, 
qa  flaraati  kin  ;  qa  hehan  Kana- 
ni  wicowazi  kin  yuomden  iya- 
yapi. 

19  Qa  Kanani  makoce  tawapi 
kin  dee,  Zidon  etanhan  Gerar 
ektakiya  de  cin  Gaza  etu,  qa  he¬ 
tanhan  Sodom,  qa  Gomora,  qa 
Adma,  qa  Zeboim  Lasa  ekta. 

20  Ham  cinca  wicaye  cin  hena 
eepi,  wicowazipi  kin  iyececa, 
oyatepi  tamakocepi  kin  en,  iapi 
kin  iyecen. 

21  Unkan  Japet  tokapa  kin  sun- 
kaku  6em,  he  cinca  kicitonpi, 
Heber  cinca  wicaye  cin  owasin 
ateyapi  kin  hee. 

32  Sem  cinca  wicaye  cin, 
Elam,  qa  Asur,  qa  Arpaksad,  qa 
Lud,  qa  Aram. 

23  Unkan^  Aram  cinca  wicaye 
cin  Uz,  qa  Hul,  qa  Geter,  qa  Mas. 


24  Unkan  Arpaksad  Sela  kici¬ 
tonpi,  qa  Sela  Heber  kicitonpi. 

35  Unkan  Heber  cinca  nonpa 
kicitonpi ;  tokapa  anpetu  tawa 
kin  en  maka  kin  akipam  icupi 
kin  heon  Peleg  eciyapi,  qa  sun- 
kaku  kin  Joktan  cajeyatapi. 

26  Joktan  cinca  wicaye  cin  Al- 
modad,  qa  ^elep,  qa  Hatsarma- 
wet,  qa  .Tera ; 

27  Qa  Hadoram,  qa  Uzal,  qa 
Diqela  ; 

28  Qa  Obal,  qa  Abimahel,  qa 

^eba ;  _  . 

29  Qa  Opir,  qa  Hawila,  qa  Jo- 
bal,  hena  owasin  Joktan  cinksi 
wicaya. 

30  Mesa  etanhan  de  cin,  Seper 
he  wan  wiyohiyanpata  wanke 
cin,  hehanyan  onnyanpi. 

31  Sem  cinca  wicaye  cin  hena 
eepi ;  wicowazipi,  qa  wicoie 
hduhapi  kin  iyecen  oyatepi  kin 
tamakocepi  kin  en  ounyanpi. 

32  Nowa  cinca  wicaye  cin  wi¬ 
cowazipi  kin  heepi,  oyatepi  kin 
en.  Hena  etanhan  maka  kin 
owancaya  oyate  enanakiya  iya- 
yapi  minitan  qon  iyohakam. 

WICOWOYAKE  11. 

1  Hehan  maka  kin  owancaya 
wicaiha  wanjidan,  qa  iapi  ko 
wanjidan. 

2  Qa  wiyohiyanpata  ihdaka  un¬ 
pi,  qa  Sinar  makoce  kin  he  en, 
omdaye  wan  iyeyapi,  qa  en  eya- 
konpi. 

3  Qa  otoiyohi  takodaku  hekici- 
yapi,  Ihopo,  maka  omdoton  un- 
kagapi,  qa  span  unkiyapi  kta  ce, 
eyapi.  Hecen  inyan  hee  kiya 
maka  omdoton  kin  he  icupi,  qa 
upsija  hee  kiya  bitumen  icupi. 

4  Qa  ake  hekiciyapi,  Ihopo, 
otonwe  wanji  unkagapi  kte  ca 
nakun  conkaske  wan,  he  ointpa 
kin  mahpiya  iyahdeye  kta,  qa 

caje  unkicagapi  kte  ;  heconkupi 
sni  kinhan,  maka  kin  owancaya 
orndecaheya  nnkiyayapi  kta. 

5  Unkan,  Jehowa  otonwe  kin, 
inatake  ko,  Adam  cinca  wicaye 
cin  kagapi  kin  wanyake  kta  e 
kun  hiyu. 

6  Qa,  Ehaes  oyate  wanjidan, 
qa  owasin  iapi  wanjidan  yuhapi, 
qa  de  tokaheya  econpi,  qa  de- 
tanhan  taku  kaga  kecinpi  owa¬ 
sin  takudan  tekike  dapi  kte  sni. 

7  Iho,  kun  unyanpi,  qa  iapi  kin 
icicahi  unyanpi  kta  ;  kinhan  iya- 
kitedan  iapi  nakicikonpi  kte  sni, 
Jehowa  eya. 

8  Qa  hetanhan  Jehowa,  ma¬ 
ka  kin  owancaya,  yuomden  ye 
wicaya  ;  unkan  otonwe  kagapi 
qon  ayustanpi. 

9  He  etanhan  caje  kin  Babel 
eciyapi ;  heciya  Jehowa  maka 
kin  owasin  iapi  kin  yuicicahi, 
qa  hetanhan  maka  kin  owancaya 
yuomden  enanakiya  ye  wicaya. 

10  ^em  wicowazi  wowapi  kin 
dee.  ^em  waniyetu  opawinge 
sanpa  nonpa  ni,  qa  hehan  Arpa- 
ksad  kicitonpi,  minitan  qon  iyo- 
hakam  waniyetu  nonpa. 

11  Sem  Arpaksad  tonpi  kin 
iyohakam,  waniyetu  opawinge 
zaptan  ni^  qa  cinca  wica  winyan 
ko  kicitonpi. 

12  llnkan  Arpaksad  waniyetu 
wikcemna  yamni  sanpa  zaptan 
ni,  qa  ^ela  kicitonpi. 

13  Qa  Arpaksad,  ^ela  tonpi 
kin  iyohakam,  waniyetu  opawin¬ 
ge  tom  sanpa  yamni  ni,  qa  cin¬ 
ca  wica  winyan  ko  kicitonpi. 

14  Unkan  Sela  waniyetu  wi¬ 
kcemna  yamni  ni,  qa  hehan  He- 
ber  kicitonpi. 

15  Qa  ^ela  Heber  tonpi  kin 
iyohakam,  waniyetu  opawinge 
tom  sanpa  yamni  ni,  qa  cinca 
wica  winyan  ko  kicitonpi. 

16  Unkan  Heber  waniyetu  wi- 

kcem.na  yamni  sanpa  topa  ni,  qa 
Peleg  kicitonpi. 

17  Qa  Peleg  tonpi  kin  iyoha¬ 
kam,  Heber  waniyetu  opawin¬ 
ge  tom  sanpa  wikcemna  yamni 
ni,  qa  cinca  wica  winyan  ko  ki¬ 
citonpi. 

18  Unkan  Peleg  waniyetu  wi¬ 
kcemna  yamni  ni,  qa  Reyu  kici¬ 
tonpi. 

19  Qa  Peleg,  Reyu  tonpi  kin 
iyohakam,  waniyetu  opawinge 
nonpa  sanpa  napciwanka  ni,  qa 
cinca  wica  winyan  ko  kicitonpi. 

20  Unkan  Reyu  waniyetu  wi¬ 
kcemna  yamni  sanpa  nonpa  ni, 
qa  Serug  kicitonpi. 

21  Qa  Serug  tonpi  kin  iyoha¬ 
kam,  Reyu  waniyetu  opawinge 
nonpa  sanpa  sakowin  ni,  qa  cin¬ 
ca  wica  winyan  ko  kicitonpi. 

22  Unkan  Serug  waniyetu  wi¬ 
kcemna  yamni  ni,  qa  Nahor  ki¬ 
citonpi. 

23  Qa  Nahor  tonpi  kin  iyoha¬ 
kam,  Serug  waniyetu  opawinge 
nonpa  ni,  qa  cinca  wica  winyan 
ko  kicitonpi. 

24  Unkan  Nahor  waniyetu  wi¬ 
kcemna  nonpa  sanpa  napciwan¬ 
ka  ni,  qa  Tera  kicitonpi. 

25  Qa  Nahor  Tera  tonpi  'kin 
iyohakam,  waniyetu  opawinge 
sanpa  wikcemna  sanpa  napci¬ 
wanka  ni,  qa  cinca  wica  winyan 
ko  kicitonpi. 

26  Unkan  Tera  waniyetu  wi¬ 
kcemna  sakowin  ni,  qa  Aberam, 
qa  Nahor,  qa  Haran  kicitonpi. 

27  Tera  wicowazi  wowapi  kin 
dee.  Tera  iye  Aberam,  Nahor, 
qa  Haran  kicitonpi.  Unkan 
Haran  Lot  kicitonpi. 

28  Unkan  Haran,  iye  atkuku, 
Tera  itokam  ta,  Ur  Kasdim  he¬ 
ciya,  makoce  en  tonpi  kin  he  en 
ta. 

29  Unkan  Aberam,  qa  Nahor 
winohinca  yuzapi.  Aberam  ta- 

wicu  caje  kin  Sari,  qa  Nalior 
tawicu  caje  kin  Milka  eciyapi. 
Haran  he  cunwintku  iye  Milka 
Iska  ko  ateyapi, 

30  Tnka  Sari  cinca  ton  ^ni  un, 
cinca  wanica. 

31  Unkan  Tera  iye  cinhintku 
Aberam  ikikcu,  qa  takojatpaku, 
Lot  he  Haran  cinhintku,  qa  ta- 
kosku  Sari  iye  cinhintku  Aberam 
tawicu  kin  hee.  Hena  om  Ur 
Kasdim  etanhan  iyaya,  Kanan 
rnakoce  kin  ekta  ye  kte,  ca 
Haran  ehan  hipi  qa  hen  hiya- 
konpi. 

32  Qa  Tera  anpetu  tawa  kin 
waniyetu  opawinge  nqnpa  sanpa 
zaptan  henakeca,  qa  Haran  hen 
Tera  ta. 

WICOWOYAKE  12. 

1  Unkan  Jehowa  Aberam  he- 
ciya,  Nita  rnakoce  kin  etanhan 
ya  wo,  nitakuye  etanhan,  qa  ni- 
yate  ti  kin  etanhan,  rnakoce  wan 
wanyag  ciciye  kte  cin  he  ekta 
ya  wo. 

2  Kinhan  oyate  tanka  icab  ciye, 
ca  ciyawaste,  qa  nicaje  kin  tan¬ 
ka  wakage  kta ;  qa  wowaste 
yaun  kta  ; 

3  Qa  tona  niyawastepi  kin  he¬ 
na  wieamdawaste,  qa  tuwe  ni- 
yasice  cin  he  mdasice  kta,  qa  ni- 
ye  en  wicowazi  tona  maka  akan 
unpi  kin  owasin  yawastepi  kta 
ce. 

4  Unkan  Aberam  iyaya,  Jeho¬ 
wa  eciye  ciqon  he  iyecen,  qa 
Lot  opa.  Aberam  wanna  wani¬ 
yetu  wikcemna  sakowin  sanpa 
zaptan,  Haran  etanhan  iyaye  ce- 
han. 

5  Qa  Aberam  tawicu  Sari  iki¬ 
kcu,  qa  iye  cincu  cinhintku  Lot 
nakun,  qa  taku  icihdepi,  taku 
tonpi  kin  owasin,  wdcanagi  tona 

‘Haran  en  wicatonpi  ko,  qa  un- 
hdaka  yapi,  Kanan  rnakoce  kin 

ektakiya,  qa  Kanan  rnakoce  kin 
en  hipi. 

6  Qa  Aberam  rnakoce  kin  ohna 
ya,  ^ekem  ounye  cin  etu,  More 
utuhu  kin  en.  Unkan  heban 
Kanani  kin  rnakoce  kin  en  unpi. 

7  Unkan  Jehowa  Aberam  en 
tanin  iciye  ca,  Wicowazi  nitawa 
kin  rnakoce  kin  de  waqu  kta  ce, 
eciya.  Unkan  Aberam  hen  wa- 
hna  wo^api  wan,  Jehowa  tanin 
iciye  cin  he  kiciga. 

8  Qa  hetanhan  unhdaka  ya 
Betel  iwiyohiyanpatanhan  be 
wan  wanke  cin,  Betel  wiyobpe- 
yata,  qa  Hai  wiyohiyanpata  ota- 
hedan  en  e  wakeya,  qa  heci  wa- 
hna  wosnapi  wan  kage  ca  Jeho¬ 
wa  caje  kin  hoyekiya. 

9  Qa  ake  Aberam  unhdaka  ito- 
kab  kiya  ihdaka  ya. 

10  Unkan  rnakoce  kin  he  en 
wicaakiban,  qa  Aberam  Egupta 
ekta  apamahde  ya,  hen  yanke 
kta,  rnakoce  en  un  qon  nina  wi¬ 
caakiban  nakaes. 

11  Qa  Egupta  ekta  wanna  hi 
kte  cehan,  tawicu  Sari  heciya, 
Winobinca  owanyag  waste  he- 
nica  sdonwaya ; 

12  Qa  Egu})ton  oyate  kin  wan- 
niyakapi  kinhan,  De  tawicu  kin 
ee  ce,  eyapi,  kta,  qa  miye  makte- 
pi  kta  qa  niye  niniyanpi  kta. 

13  Ceciya  ce,  tawinobtin  ciya 
key  a  wo  ;  hecen  tanyan  waun 
kte  ca,  niye  eciyatanh'an  minagi 
kin  ni  kta. 

14  Qa  Aberam  Mizarim,  £!gu- 
pta  hee,  en  hi  qehan,  Egupton 
oyate  kin  tawicu  kin  owanyag 
waste  binca  e  wanyakapi. 

15  Unkan  Pare  taakicita  tan- 
can  winobinca  kin  wanyakapi, 
qa  Paro  en  yatanpi,  qa  winobin¬ 
ca  kin  Paro  ti  kin  en  un  kte  cin 
icupi. 

16  Qa  iye  kin  on  Aberam  tan¬ 
yan  ecakiconpi ;  unkan  tabin  wa- 

17 


/ 

WICOICAGE. 


nuyanpi  yuha,  tatanka  nakun, 
qa  suktanka  sonsonna  mdoka 
wiye  ko  qa  ookiye  wica  winyan 
ko,  qa  camo  hena  owo,sin. 

17  Unkan  Jehowa  Pare  oya.- 
tan,  Sari  Aberam  tawicu  kin  on 
etanhan,  Paro  tiyohnaka  tawa 
kin  koya  wowayazan  tanka  on 
wicakastaka. 

18  Unkan  Paro  Aberam  kico, 
qa  heciy a,  Tokeca  becamiyecon'? 
He  nitawin  kin  tokeca  omayaki- 
dake  sni  he  ? 

19  De  mi  tank  si  ce,  ehe  ciqon 
he  tokeca  heha  he  1  Hecen 
mis  mduze  kta  iwacu  tuka.  Tu- 
ka  nitawin  wanhdaka  wo.  E- 
hdaku  qa  hnnktiya  wo. 

20  Qa  Paro  wicasta  tawa  kin 
hena  he  iwahokonwicakiya,  un¬ 
kan  hde  sipi,  tawicu  taku  yuhe 
cin  ko  owasin. 

WICOWOYAKE  13. 

1  Unkan  Aberam  Egupta  etan¬ 
han  iyaya,  iye  tawicu  kici,  qa 
taku  yuhe  cin  ko  owasin,  Lot 
nakun  opa,  itokah  makoce  kin 
etu. 

2  Qa  Aberam  wijica  hinca, 
wanuyanpi,  mazaska,  qa  maza- 
skazi  ota  yuha. 

3  Qa  itokah  makoce  kin  oti 
qon  ohna  ihdaka  ku,  Betel  etu, 
wakeya  iticage  ciqon  Betel  qa 
Hai  otahedan  heciva; 

4  Tokag  ehan  wahna  wosna- 
pi  kage  ciqon  he  ekta,  qa  hen 
Aberam  Jehowa  caje  kin  hoye- 
kiya. 

5  Unkan  Lot  Aberam  kici  ihda¬ 
ka  un  kin  he  tahinca,  qa  tatanka 
wakeya  ko  yuha. 

6  Qa  witaya  ton  w  any  an  pi  kte 
cin  makoce  kin  iyowinwicakiye 
sni,  ehaes  wanuyanpi  ota  yu- 
hapi,  heon  witaya  ounyanpi  kta 
okitpanipi. 

7  Unkan  Aberam  wanuyanpi 
wilian  wicakiyapi  kin  qa  Lot 
wanuyanpi  wihan  wicakiyapi 
kin  akinicapi.  Unkan  hehan 
Kanani  kin,  Perazi  kin  ko  ma¬ 
koce  kin  en  ounyanpi. 

8  Unkan  Aberam  Lot  heciya, 
Unhdokinica  kte  sni,  wihan  wi- 
cakiya  mitawa  kin,  qa  wihan  wi- 
cakiya  nitawa  kin  nakun  aki¬ 
nicapi  kte  sni,  hunka  wanjin  un- 
kiciye  cin. 

9  Makoce  ocowasin  nitokam 
wanke  sni  he  1  Ceciciya  ce, 
miye  etanhan  kinukankiya  ya 
wo.  Nis  catka  tanhan  de  cinhan 
mis  etapa  tanhan,  qa  nis  etapa 
tanhan  kinhan  mis  catka  tanhan 
mde  kta  ce. 

10  Unkan  Lot  wankan  etonwe, 
ca  Jordan  iyomdaye  kin  ocowa¬ 
sin  Zohar  itato  owancaya  mini 
yukan,  (Sodom  Gomora  kici  Je- 
howa  ihangye  cin  itokam,)  Je¬ 
howa  tamaga  kin  iyecen,  qa 
Egupta  makoce  kin  iyecen. 

11  Qa  Lot  Jordan  ohna  makoce 
kin  owasin  kahnige  ca.  Lot  wi- 
yohiyanpata  kiya  unhdaka  ya, 
hecen  otoiyohi  hunka  wanjitku 
kin  etanhan  kinukankiya  iya- 
yapi. 

12  Aberam  Kanan  makoce  kin 
en  ounyan,  qa  Lot  omdaye  kin 
otonwe  kin  en  ounye,  ca  Sodom 
en  wakeya  iticaga. 

13  Unkan  Sodom  wicasta  kin 
wicastapi  sni,  qa  Jehowa  en  nina 
wahtanipisa. 

14  Unkan  Lot  Aberam  etan¬ 
han  kinukankiya  iyaye  cin,  he 
iyohakam  Jehowa  Aberam  he¬ 
ciya,  Ista  kin  yuwankan  ikikeu, 
qa  toki  yaun  kin  ihduksan  eton- 
wan  wo  ;  waziyata,  qa  itokaga, 
qa  wiyohiyanpata,  qa  wiyohpe- 
yata. 

15  Makoce  kin  de  wandake  cin 
sitomniyan  cicu  kte  ca,  wicowa- 

zi  nitawa  nakun  owihankesni- 
yan. 

16  Qa  wicoicage  nitawa  kin 
maka  wiyaka  sukaza  iyenaka 
wakage  kta,  Wicasta  wan  ma¬ 
ka  wiyaka  sukaza  yawa  okihi, 
hecinhan  wicoicage  nitawa  na¬ 
kun  yawapi  kta  ce. 

17  Najin  qa  makoce  kin  ohan- 
ske  cin,qa  ohdakinyan  kin  ecen 
omani  wo,  he  cicu  kta  ce,  eya. 

18  Unkan  Aberam  ihdake  ca 
Mamore  utuhu  kin  he  Hebron 
en  wanke  cin  ekta  i,  qa  en  ounye 
ca  hen  wahna  wosnapi  wan 
Jehowa  kicaga. 

WICOWOYAKE  14. 

1  Unkan  Amrapel  ^inar  en 
wicasta  yatapi  ounye  cin  he 
ehan,  iye  qa  Ariyok  Elasar  en 
wicasta  yatapi,  qa  Kedorlaho- 
mer  Elam  en  wicasta  yatapi,  qa 
Tidal  Goim  en  wicasta  yatapi 
ozuye  kagapi. 

2  Bera  Sodom  en  wicasta  ya¬ 
tapi,  qa  Birsa  Gomora  en  wi¬ 
casta  yatapi,  qa  ^inab  Adma  en 
wicasta  yatapi,  qa  ^emeber  Ze- 
boim  en  wicasta  yatapi,  qa  na¬ 
kun  Bela,  Zohar  bee,  he  en  wi¬ 
casta  yatapi,  hena  owasin  azu- 
wicayapi. 

3  Sidim  mdaye  kin,  mini  skuya 
mde  kin  bee,  en  hena  owasin 
ecipapi. 

4  Waniyetu  ake  nom,  hehan- 
yan  Kedorlahomer  wowidake 
wicaya,  tuka  iake  yamni  kin  he- 
han  kipajinpi. 

5  Unkan  waniyetu  iake  topa, 
hehan  Kedorlahomer  qa  wicasta 
yatapi  owicape  ciqon  owasin 
upi,  qa  Repaim  kin  Asteret 
Qarnayim  en  wicakastaka,  qa 
Zuzim  kin  Ham  en,  qa  Emim 
kin  Qiratayim  mdaye  kin  en, 
hena  owasin  wicakastakapi. 


6  Hori  kin  nakun,  Sehir  be 
tawapi  kin  en  Paran  utuhu  kin 
hetu,  he  bopuza  kin  en  un. 

7  Qa  hdicupi,  Mispat  wakoni- 
ya,  Qades  hee  en,  qa  Ameleqi 
tamakocepi  kin  owasin  awihnu- 
nipi,  Amori  kin  tona  Hazazon 
Tamar  en  ounyanpi  kin  nakun. 

8  Hehan  Sodom  en  wicasta 
yatapi,  qa  Gomora  en  wicasta 
yatapi,  qa  Adma  en  wicasta  ya¬ 
tapi,  qa  Bela  Zohar  he  en  wica¬ 
sta  yatapi,  qa  Zeboim  en  wicasta 
yatapi  hena  owasin  zuya  iyaya- 
pi,  qa  Sidim  mdaye  kin  en  kici- 
zapi. 

9  Kedorlahomer  Elam  en  wi¬ 
casta  yatapi,  qa  Tidal  Goim  en 
wicasta  yatapi,  qa  Amrapel  ^inar 
en  wicasta  yatapi,  qa  Ariyok 
Elasar  en  wicasta  yatapi,  wi¬ 
casta  yatapi  ece,  uman  topa 
uman  zaptan  ecipapi. 

10  Unkan  Sidim  mdaye  kin 
ohna  bitumen  woba  ota,  qa  So¬ 
dom  en  wicasta  yatapi  Gomora 
en  wicasta  yatapi  henios  naji- 
capi,  qa  ohinbpayapi,  qa  umanpi 
kin,  tona  nipi  kin,  be  onapapi. 

11  Unkan  Sodom  Gomora  ko 
woyuha,  taku  yutapi  ko  yuhapi 
qon,  owasin  icupi  qa  kihdapi. 

12  Lot  Aberam  cincu  cinhin- 
tku  kin  Sodom  en  un  kin  nakun, 
taku  tawa  ko  owasin  icupi,  qa 
hecen  hdapi. 

13  Unkan  wicasta  wan  okicize 
etanhan  u,  qa  Aberam  Heberi 
kin  wokiciyaka,  utuhu  oju  Ma¬ 
more  Amori  tawa  kin  en  un ; 
Mamore  Eskol  Aner  kici  hunka 
wanjin  wicaye  cin,  qa  hena  yamni 
Aberam  kici  dakon  kiciyapi. 

14  Unkan  Aberam  sunkaku 
wayaka  ahdapi  kin  he  nakibon, 
hehan  wicasta  opawinge  yamni 
sanpa  wikcemna  sanpa  ^ahdo- 
gan,  iye  ti  kin  en  icagapi,  qa 
onspewicakiyapi  kin  hena  awi- 

caye  ca  wicasta  yatapi  qon,  Dan 
hehanyan  wicakuwa. 

15  Qa  hanyen  taokiye  kici  ana- 
wicatan,  qa  wicakastake  ca  owi- 
cakuwa,  Coba  Dainaskos  icatka 
tanhan  wanke  cin  hehanyan. 

16  Qa  woyuha  qon  owasin  eya- 
ku  ;  sunkaku  Lot,  qa  taku  tawa 
ko  owasin,  winohinca  oyate  ko 
owasin  ahda. 

17  Qa  Kedorlahoiner,  qa  wi¬ 
casta  yatapi  owicape  ciqon  wi- 
cakastakapi  kin  etanhan  hdi  kin, 
hehan  Sodom  wicasta  yatapi  kin 
itkokim  ya  ;  Kaksiza  mdaye  kin 
ekta  Wicasta  yatapi  takaksiza 
kin  hee. 

18  Unkan  Melkizedek  Salem 
en  wicasta  yatapi,  Taku  wakan 
otancanke  wakiyusnapi  kin,  he 
aguyapi  minisa  ahna  Aberam 
kahi ; 

19  Qa  yawaste,  qa  hey  a,  WA- 
kantanka  otancanke  malipiya 
maka  ko  ocowasin  tawa  kin,  he 
Aberam  yawaste  nunwe. 

20  Qa  Wakantanka  otancan¬ 
ke  kin,  toka  niyanpi  kin  nape 
kin  en  onihnake  cin  he  yawa- 
stepi  nunwe,  eya.  Unkan  taku 
owasin  etanhan  iwikcerana  kin 
qu. 

21  Unkan  Sodom  wicasta  ya¬ 
tapi  kin  Aberam  heciya,  Oyate 
kin  micu  wo,  qa  woyuha  kin  he 
owasin  icu,  qa  yiiha  un  wo. 

22  Unkan  Aberam  Sodom  wi¬ 
casta  yatapi  kin  heciya,  Jehowa 
Wakantanka  otancanke  kin  ma¬ 
lipiya  maka  ko  ocowasin  tawa 
kin,  he  ekta  nape  ye  wakiya. 

23  Taku  nitawa  kin  etanhan 
hahonta  wanjidan,  hantpa  wanji- 
dan  esta  iwacu  kte  sni,  qa  Abe¬ 
ram  wawokihi  wakaga  ehe  kte 
sni. 

24  Tuka  koska  taku  yutapi  kin 
hecehnana,  qa  Aner  Eskol  qa 
Mamore  wicasta  omicipapi  kin 

hena  eepi,  onspa  tawapi  kin  iki- 
kcupi  nunwe,  eya. 

WICOWOYAKE  15. 

1  Hena  henakeca  hehan,  owan- 
yake  wan  en  Jehowa  oie  kin 
Aberam  en  hi,  qa  heciya,  Abe¬ 
ram  ihnuhan  koyakipe  cin  ;  wa- 
hacanka  nitawa  qa  taku  iyotan 
tanka  yahduhe  kte  cin  he  miye 
ce. 

2  Unkan  Aberam  heya,  Jeho¬ 
wa  Itancan  taku  mayaqu  kta 
he  1  Mis  micinca  manica  qa 
wati  kin  taku  ohnaka  kin  Elie- 
zer  Damaskon  he  yuha. 

3  Qa  Aberam  heya,  Miye  cinca 
mayaqu  sni,  qa  wicasta  wan  wati 
kin  en  tonpi  kin,  he  taku  mita- 
wa  owasin  yuhe  kta. 

4  Unkan  Jehowa  oie  kin  ho- 
yekiya,  De  taku  nitawa  owasin 
yuhe  kte  sni  ce.  Tokesta  ni- 
tezi  kin  etanhan  inanpe  kte  cin 
he  taku  nitawa  kin  owasin  yuhe 
kta  ce,  eya. 

5  Qa  tankan  u  si,  qa  heciya, 
Mahpiya  ekta  etonwe  ca  wican- 
hpi  kin  yawa  oyakihi  hecinhan 
hena  yawa  wo.  Qa  nicinca  kin 
he  iyenakecapi  kta  ce,  eciya. 

6  Unkan  Aberam  Jehowa  oie 
kin  wicada,  qa  he  woowotanna 
kiciyawapi. 

7  Unkan  Jehowa  heciya,  Ma- 
koce  kin  de  cicu,  qa  yahduhe 
kta  e  Ur  Kasdim  etanhan  u  ci- 
ciye  cin,  Jehowa  he  miye  ce. 

8  Unkan,  Jehowa  Itancan,  to- 
kiya  tanhan  wahduhe  kte  cin 
sdonwakiye  kta  he  ?  eya. 

9  Unkan,  Pte  wan  waniyetu 
iyamni,  qa  tatokadan  wan  wani¬ 
yetu  iyamni,  qa  tamdoka  wan 
waniyetu  iyamni,  hena  owasin 
imicu  wo,  qa  wakiyedan  wan 
nakun,  tin  wakiyedan  wan  iya- 
hna. 

10  Unkan  hena  owasin  ikikcu, 
qa  cokaya  okiwicakasdece-  ca 
wobaspe  kin  owasin  iciyotakons 
ehnaka,  qa  zitkadan  kin  hena 
baspe  sni. 

11  Unkan  taku  kinye  cin  wo- 
teca  wicakte  qon  akan  kuri  upi, 
unkan  Aberam  bam  wicaya. 

12  Unkan  anpetu  wi  aisinyan 
iyaye  kte  cin,  hehan  woistima 
tanka  wan  Aberam  ahinbpaye 
ca  nakun  ptpaza  wohitike  binca. 

13  Unkan  Aberam  heciya,  Wo- 
wicake  eciyatanhan  he  sdonya 
wo,  nicinca  makoce  wan  tawapi 
sni  e  en  waniyetu  opawinge  torn 
ounyanpi  kte,  unkan  wowidag 
wicayapi,  qa  iyoyag  wicayapi 
kta, 

14  Unkan  oyate  wan  wicayuhe 
kte  cin  he  mdaco  kta,  unkan 
liehan  woyuha  ota  yuha  hinan- 
papi  kta. 

15  Tuka  niye  hunkake  wica- 
yaye  cin  ekta  tanyan  yahde  kte 
ca,  pa  niska  waste  kinahan  ni- 
bapi  kta. 

16  Qa  wicoicage  itopa  kin,  he¬ 
han  deciya  hdipi  kta  ce.  Amo- 
ri  kin  woalitani  kin  nahahin 
iyatahdepi  sni  ce. 

17  Unkan  wi  iyaya  hehan  ni- 
na  otpaza,  qa  oceti  izita  wan, 
petijanjan  ideya  wan  ko,  taku 
okicasdece  ciqon  itoopteya  iya- 

ya. 

18  Anpetu  kin  he  en  Jehowa 
wicotakuye  wan  Aberam  kicage 
ca  heya,  Makoce  kin  de  Egupta 
watpa  etanhan,  watpa  tanka 
A'uphrate  eciyapi  hehanyan  ni¬ 
cinca  wicawaqu  kta. 

19  Keni  kin,  qa  Qenizi  kin,  qa 
Qadmoni  kin, 

20  Qa  Ceti  kin,  qa  Perazi  kin, 
qa  Repaim  kin, 

21  Qa  Amori  kin,  qa  Kanani 
kin,  qa  Girgasi  kin,  qa  Jebusi 
kin. 


WICOWOYAKE  16. 

1  Unkan  Aberam  tawicu  kin 
Sari  cinca  kiciton  sni,  qa  Egu- 
pton  wikoska  wan  yuha,  Hagar 
eciyapi. 

2  Qa  Sari  Aberam  heciya,  Iho 
Jehowa  miye  onamataka ;  ce- 
ciye,  wikoska  wan  mduhe  cin 
he  ekta  ya  ye  ;  okini  cinca  mi- 
citon  kta,  eya.  Unkan  Aberam 
Sari  oie  kin  anagoptan. 

3  Unkan  Sari  Aberam  tawicu 
kin,  he  wikoska  tawa,  Hogar 
Egupton  kin  icu,  qa  Aberam 
hnaku  kin  tawicu  kta  e  qu ; 
wanna  waniyetu  wikcemna  he¬ 
hanyan,  Aberam  Kanan  makoce 
en  un  qehan  hecon. 

4  Unkan  Aberam  Hagar  en 
i,  unkan  ihdusake  ca,  wanna 
ihdusaka  wanhdake  cehan,  yuhe 
cin  he  ista  kin  on  ihakta  sni. 

b  Unkan  Sari  Aberam  heciya, 
Sicaya  ecamiconpi  kin  he  niye 
en  oiyanihde.  Mij'^e  wikoska 
wan  mduhe  cin  he  cicu,  nimaku 
kin  ekta,  unkan  ihdusaka  wan¬ 
hdake  ca  ista  kin  on  ihamakta 
sni,  miye  niye  kici  unkiyotahe- 
dan  Jehowa  yaco  kta  ce. 

6  Unkan  Aberam  Sari  heciya, 
Tokesta  wikoska  nitawa  kin  he 
ninape  kin  ohna  un,  token  iyoni- 
cipi  ecen  ecakicon  wo.  Unkan 
Sari  iyoyag  ya ;  unkan  najica 
iyaya. 

7  Unkan  Jehowa  taohnihde 
wan  Hagar  tinta  kin  en  iyeya, 
mini  hdoka  wan  ikiyedan,  ^ur 
canku  kin  ohna  mini  hdoka  he 
cin  hee. 

8  Qa  heya,  Sari  tawikoska  Ha¬ 
gar,  tokiya  tanhan  yau  he  1  qa 
toki  da  he  "?  Unkan,  Sari  mayu- 
ha  itoye  kin  etanhan  nawajica 
ce,  eya. 

9  Unkan  Jehowa  taohnihde 
kin  heciya,  Niyuhe  cin  ekta  ici- 

cawin  hde,  ca  nape  kin  ihukuya 
eicihde  wo. 

10  Kinhan  nicinca  ota  wakage 
kta,  qa  ota  kin  heon  yawapi  kte 
sni,  Jehowa  taohnihde  kin  Hagar 
eciya. 

11  Qa,  Iho  ihdnnisake  cin  cin- 
ca  wanji  yaton  kte,  ca  Ismayel 
eya  cas  yakiton  kta ;  nicakije 
cin  Jehowa  nanilion  kin  heon 
etanhan. 

12  Kinhan  is  ikce  wicasta  kin 
heca  kta.  Wicasta  owasin  nape 
apalia  wicayanke  kta,  qa  is  wi¬ 
casta  owasin  nape  apaha  yan- 
kapi  kte,  ca  hunka  wanjin  wi- 
caye  cin  owasin  itokam  ounye 
kte,  Jehowa  ohnihdeye  cin  eci- 
ya. 

13  Unkan  Wakantanka  wan- 
mayake  cin  he  deciya  awakita 
he'?  eye  ca,  Jehowa  okiye  cin, 
he  Wakantanka  wanmayadake 
cin,  eya  caston. 

14  Heon  wakoniya  kin  he,  Tu- 
we  ni  qa  wanniayake  cin  tawa- 
koniya  eciyapi ;  he  Qades  qa 
Bered  otahedan  wanka. 

15  Unkan  Hagar  Aberam  cinca 
w^an  kiciton,  qa  Aberam  cinca 
Hagar  ton  kin  he  Ismayel  eya 
cas  kiton. 

16  Aberam  w'anna  waniyetu 
wikcemna  sahdogan  sanpa  sa- 
kpe,  Hagar  Ismayel  Aberam  ki¬ 
citon  kin  hehan. 

WICOWOYAKE  17. 

1  Unkan  Aberam  wanna  wa¬ 
niyetu  wikcemna  napciwanka 
sanpa  napciwanka,  hehan  Jeho¬ 
wa  Aberam  en  tanin  iciye  ca, 
Taku  wakan  iyotan  wasake  cin 
he  miye ;  mitokam  omani  qa 
iyaonpepica  sni  un  wo. 

2  Kinhan  odakonciciye  kta  qa, 
iyakicuya  ciyuota  kta,  eciya. 

3  Unkan  Aberam  pustag  ehpe- 

iciya ;  unkan  Wakantanka  okiye 
ca  heya, 

4  Odakonciciya  qa  oyate  ota 
ate  niyanpi  kta ; 

5  Qa  detanhan  Aberam  enici- 
yapi  kte  sni,  tuka  Abereyam  ni- 
caje  ee  kta ;  oyate  ota  ate  ni¬ 
yanpi  kte  cin  cicaga  ce. 

6  Qa  nina  yuota  ciciye  ca, 
oyate  cicage  kta,  niye  etanhan 
wicasta  yatapi  inanpapi  kta. 

7  Qa  miye  niye  kici  wicotaku- 
ye  cicage  kta,  qa  taku  nitawa 
nihektam  u  kte  cin  hena  koya, 
hecen  wakage  kta,  tohanhanyan 
wiconi  kte  cin,  hehan hanyan 
hecetu  kta,  hecen  wakan  ma- 
yada  kta,  qa  nicinca  nihektam  u 
kte  cin  hena  owihanke  wanin 
wakan  madapi  kta. 

8  Makoce  en  ihdaka  yaun  kin, 
Kanan  makoce  kin  he  owasin 
cicu  kta,  qa  tona  enitanhan  u  kte 
cin  hena,  qa  owihanke  wanin  ta- 
wayapi  kta  qa  taku  wakan  ma- 
yanpi  kta. 

9  Qa,  niye  wicotakuye  mitawa 
kin  yahduhe  kta,  niye,  nicinca 
nihektam  upi  kte  cin  hena  koya, 
wicoicage  tawapi  kin  en. 

10  Qa  wicotakuye  mitawa  mi¬ 
ye,  qa  niye  kici,  qa  nicinca  ni¬ 
hektam  u  kte  cin  hena  koya,  ya- 
hduhapi  kte  cin  he  dee  ce.  To¬ 
na  wica  un  kinhan  hena  baki- 
hdayapi  kte. 

11  Ce  inkpa  ha  kin  banicihda- 
yapi  kta  qa  odakonciciyapi  wo- 
wapetokton  kin  hee  kta. 

12  Wicoicage  nitawapi  kin  to¬ 
na  wica  owasin  yatipi  kin  ohna 
tonpi,qa nicinca  etanhan  sni  esta, 
tuka  oyate  tokeca  cinca,  qa  ma- 
zaska  on  opetonpi  kin  owasin, 
cincatonpi  ehantanhan  anpetu 
isahdogan  bahdayapi  kta. 

13  Tuwe  yati  kin  ohna  tonpi 
qa  mazaska  nitawa  on  opetonpi 
kin  he  bahdayapi  kta,  qa  oda- 

konciyapi,  nicekpi  kin  en  he  wi- 
cotakiiye  owihanke  wanice  kta. 

14  Tuwe  wica  bahdayapi  sni, 
ce  inkpa  ha  kin  hakihdayapi  sni 
kinhan,  wicotakuye  mitawa  na- 
ksa,  heon  wicasta  kin  he  oyate 
tawa  kin  etanhan  baspapi  kta, 
Wakantanka  Abereyam  eciya. 

15  Qa  detanhan  Sari  nitawin 
kin  Sari  cajedate  kte  sni,  Sara 
caje  kin  hee  kta  ce. 

16  Qa  he  mdawaste  kte  ca,  he- 
tanhan  cinca  wan  cicu  kte  ca, 
cinca  niciton  kte  cin  he  nakun 
mdawaste  kte  ca,  oyate  ota  na¬ 
kun  wicasta  yatapi  tanka  hetan- 
han  inanpapi  kta,  Wakantanka 
Abereyam  eciya. 

17  linkan  Abereyam  pustag 
ehpeiciye  ca  iha,  qa  cante  kin 
mahen  heya,  Wicasta  waniyetu 
opawinge  cinca  kicitonpi  kta 
he  1  qa  Sara  waniyetu  wikce- 
mna  napciwanka  cinca  wan  ton 
kta  he  ? 

18  Hehan,  Tokin  Ismayel  nito- 
kam  ni  un,  Abereyam  Wakan¬ 
tanka  eciya. 

19  Unkan  Wakantanka  heya, 
Han  ;  awicakehan  Sara  nitawin 
cinca  wan  niciton  kta,  qa  Izak 
eya  cas  yakiton  kta,  qa  wicota¬ 
kuye  mitawa  kin  he  kici  wa- 
hdusuta  kta ;  cinca  wicaye  kte 
cin  ihektam  u  kte  cin,  hena  ko- 
ya  wicotakuye  owihanke  sni- 
yan. 

20  Ismayel  on  nakun  nacihon, 
on  mdawaste  kta,  cinca  ota 
icahye  wakiye  ca  iyakicuya  yu- 
ota  wakiye  kta,  wicasta  yatapi 
ake  nom  kicitonpi  kte  ca,  oyate 
tanka  icahye  wakiye  kta. 

21  Tuka  Izak  kici  wicotakuye 
mitawa  kin  wahdusuta  kta,  de¬ 
tanhan  omaka  wanjica  kinhan, 
makoncage  kin  de  en  Sara  ton 
kta. 

22  Wakantanka  ie  ca  ohiniki- 


ye  cin,  hehan  Abereyam  itokam 
wankan  ikiyopta. 

23  Unkan  Abereyam  cinhintku 
Ismayel  ikikcu,  qa  nakun  tona 
iye  ti  kin  ohna  wicatonpi  kin, 
tona  maza  ska  iye  tawa  on  ope- 
wicaton  kin  hena  koya  owasin, 
tona  wica  iye  ti  kin  ohna  ya- 
konpi  kin  hena,  anpetu  kin  he 
en  ce  inkpa  ha  kin  bawicaki- 
hdaya,  Wakantanka  eciye  cin 
he  iyecen. 

24  Abereyam  wanna  waniyetu 
wikcemna  napciwanka  sanpa 
napciwanka  hehan  iye  ce  inkpa 
ha  kin  hakihdayapi. 

25  Qa  cinhintku  Ismayel  wa¬ 
niyetu  ake  yamni  hehan  ce  in¬ 
kpa  ha  kin  bakihayapi. 

26  Abereyam  cinhintku  Isma¬ 
yel  kici,  anpetu  wanjidan  en  ba- 
wicahdayapi. 

27  Qa  tiyohnaka  wicasta  owa¬ 
sin,  ti  kin  ohna  wicatonpi,  qa 
oyate  tokeca  etanhan  opewica- 
tonpi  kin  hena  koya,  owasin 
Abereyam  kici  bawicahdayapi. 

WICOWOYAKE  18. 

1  Unkan  Mamore  utuhu  kin 
heciya,  Abereyam  wakeya  tiyo- 
pa  kin  ekta  iyotankehan  yanke, 
ca  wiyotanhan  hehan  Jehowa 
tanin  iciya. 

2  Unkan  Abereyam  wankan 
etonwan,  qa  wdcasta  yamni  ito¬ 
kam  najinpi  wanwicayake  ca, 
wakeya  tiyopa.kin  etanhan  itko- 
wicakipe  kta  e  inyang  iyaye  ca, 
maka  kin  en  canpeska  makehde- 
ya  inajin. 

3  Qa,  Itancan  ni  ista  kin  iyo- 
kipi  ciya  hecinhan  ceciciya  ce, 
nitaokiye  kin  etanhan  sam  iya¬ 
ye  sni  wo. 

4  Mini  onge  aupi  on  siha  hdu- 
jajapi,  qa  can  kin  ihukuya  ozi 
iciyapo. 

5  Kinhan  aguyapi  on  spa  cicau- 
pi  kta.  Nicantepi  kin  iwakisa- 
kapo,  heon  nitaokiyepi  kin  en 
yahipi,  qa  hehan  idadapi  kta  ce, 
eya.  Unkan  token  ehe  cin  ecen 
econ  wo,  eyapi. 

6  Unkan  Abereyara  wakeya 
kin  en  obankoya  hda,  Sara  ti 
kin  ekta  qa,  Aguyapi  iyutapi  ya- 
mni  kolianna  icu  qa  pasuta  qa 
aguyapi  hmiyanyan  kaga  wo, 
eya. 

7  Hehan  Abereyam  wanuyan- 
pi  ekta  inyang  ye  ca,  ptejinca- 
dan  wan  cepa  qa  waste  ikikcu, 
qa  he  koska  wan  qu ;  unkan 
inahniyan  pata. 

8  Unkan  pte  asanpi  qa  pte 
asanpi  ihdi,  qa  ptejineadan  pa¬ 
ta  qon  ikikcu,  qa  wicitokam 
ehde,  qa  iye  wicikiyedan  najin 
can  kin  ihukuya.  Unkan  wo- 
tapi. 

9  Qa  Sara  nitawin  kin  toki  un 
he?  eciyapi.  Unkan,  Wakeya 
ohna  yanka  ce,  eya. 

10  Unkan,  Detanh^n  omaka 
akihde  kinhan,  ake  niye  en  cihi 
kta  qa  awektunje  kte  sni.  He¬ 
han  nitawin  Sara  cinca  wan  ton 
kta.  Unkan  Sara  wakeya  tiyo- 
pa  kin  ohna  wicasta  kin  ihe- 
ktam  yanka  tuka  he  nahon. 

11  Wanna  Abereyam  Sara  ki- 
ci  wanakas  wotapi,  napin  kan- 
pi ;  winohinca  ayakonpi  kin  he, 
Sara  wanna  ecece  sni  un. 

12  Heon  Sara  cante  mahen  iha 
qa,  Wamakanka  hehan,  qa  ma- 
yuha  is  nakun  wicahinca  esta 
imduskin  kta  he  ?  eya. 

13  Unkan  Jehowa  Abereyam 
heciya,  Tokeca  e  Sara  iha  qa, 
Awicakehan  wamakanka  hehan 
cinca  waton  kta  he  ?  eya  he  ? 

14  Jehowa  taku  wanji  okitpani 
tukte  e  he  ?  Tohantu  kte  cin 
ake  niye  en  cihi,  qa  Sara  hoksi- 
dan  wan  ton  kta. 

24 


15  Hehan  Sara  kokipe  ca  heon 
anakihbe  ca,  Iwaha  sni  ce,  eya. 
Unkan,  Hiya,  iyaha  ce,  eya. 

16  Hehan  wicasta  qon  heciya 
tanhan  najinpi,  qa  Sodom  ekta- 
kiya  etonwanpi ;  unkan  Abere¬ 
yam  awicaye  kta  e  om  iyaya. 

17  Unkan  Jehowa  heya,  Taku 
ecamon  kte  cin  he  Abereyam 
anawakihbe  kta  he  1 

18  Abereyam  is  oyate  tanka, 
qa  wasaka  un  kte  ca  iye  eciya- 
tanhan  oyate  maka  ohnaka  owa- 
sin  yawastepi  kta ; 

19  Qa  de  sdonwakiye,  cinca 
wicaye  cin,  tiyohnaka  kin  iya- 
hna  taku  owotanna  qa  ecetu 
econ  wicasi  kta,  qa  Jehowa  ta- 
canku  kin  okicipapi  kta,  hecen 
Jehowa  Abereyam  token  waho- 
ye  cin  owasin  kicicahi  kta. 

20  Unkan  Jehowa  heya,  Sodom 
qa  Gomora  ceyapi  kin  he  tanka, 
qa  wahtanipi  kin  tehika  e  nawa- 
hon,  heon 

21  Nakaha  kun  mde  ca  ceyapi 
kin  mabiyohi  kin  ocowasin  iye- 
ceca  econpi  kinhan  sdonwaye 
kta,  qa  ecece  sni  kinahan  sdon¬ 
waye  kta  ce,  eya. 

22  Unkan  wicasta  qon  hetan- 
han  iyayapi,  qa  Sodom  en  ipi, 
qa  Abereyam  nahahin  Jehowa 
itokam  yanka. 

23  Qa  Abereyam  ikiyadan  hi- 
najin  qa,  Tona  ohan  owotanna 
wahtanipisa  om  ihang  wicaya- 
ye  kta  he  ? 

24  Okini  wicasta  owotanna 
wikcernna  zaptan  otonwe  kin  en 
unpi  esta  ihang  yaye  kta  he  ? 
Wicasta  owotanna  wikcernna 
zaptan  kin  hena  on,  otonwe  en 
unpi  kinhan,  otonwe  kin  itonya- 
pe  kte  sni.  he  ? 

25  Wicasta  ohan  owotanna 
wahtanipisa  om  ihang  wicayaye 
kta  seca  ;  tokadan  hecanon  kte 
sni.  Tona  owotanna  wahtani- 

pisa  iyecen  ecawicakiconpi  kin 
he  iyonicipi  sni.  Maka  kin  o- 
wancaya  wayaco  un  kin  he  wo- 
yaco  econ  kte  sni  he  ?  eya. 

26  Unkan  Jehowa  heya,  Wica- 
sfca  owotanna  wikcemna  zaptan 
8odom  otonwe  en  iyewaye  cin- 
han,  hena  on  otonwe  kin  ocowa- 
sin  itonwape  kta  ce. 

27  Unkan  Abereyam  ayupte 
ca,  Maka  mdu  qa  cahota.  hema- 
ca  qeyas  mayuhe  cin  taku  ewa- 
kiye  kta  on  iapi  iwacu. 

28  Okini  wicasta  owotanna 
wikcemna  zaptan  kin  en  zaptan 
ope  kte  sni  seca  ;  zaptanna  kin 
hena  on  otonwe  kin  ocowasin 
ihang  yaye  kta  he  ?  eya.  Un¬ 
kan,  lhang  waye  kte  sni,  hen  wi¬ 
kcemna  tom  sanpa  zaptan  iye¬ 
waye  cinhan,  eya. 

29  Unkan  ake  ie  kta  e  hda,  qa, 
Okini  hen  wikcemna  tom  iye- 
wicayapi  kta,  eya.  Unkan,  Wi¬ 
kcemna  topapi  on  ecamon  kte 
sni,  eya. 

30  Unkan,  Mayuha  ceciciye 
canniye  maye  sni  wo  ;  iwae  kta 
ce.  Okini  wikcemna  yamni  hen 
iyeyapi  kta  seca,  eya.  Unkan, 
Wikcemna  yamni  hen  iyewica- 
waye  cmhan  ecamon  kte  sni, 
eya. 

31  Unkan,  Tokin  Mayuhe  cin 
taku  ewakiye  kta  e  epen.  Oki¬ 
ni  wikcemna  nonpa  hen  iyeyapi 
kta  seca,  eya.  Unkan  wikcemna 
nonpa  on  ihang  waye  kte  sni  ce, 
eya. 

32  Unkan,  Itancan  ceciciye 
canniye  maye  sni  wo  ;  wanca- 
dan  iwae  kta  ce.  Okini  wikce¬ 
mna  en  iyeyapi  kta  seca,  eya. 
Unkan  wikcemna  on  ihang  wa¬ 
ye  kte  sni  ce,  eya. 

33  Unkan  Jehowa  Abereyam 
okiya  ohinikiye  cin  hehan  to- 
ki  iyaya,  qa  Abereyam  ekta 
hda. 


WICOWOYAKE  19. 

1  Unkan  htayetu  ehan  ohnihde 
wicaye  cin  nom  Sodom  en  hipi ; 
he  icunhan  Lot  Sodom  tiyopa 
kin  en  iyotankehan  yanka,  un¬ 
kan  Lot  wanwicayake  ca  itko- 
wicakipe  kta  najin  hiyaya,  qa  wi- 
citokam  patus  inajin. 

2  Qa  hewicakiya,  Itancan  ce- 
ciciyapi,  wati  kin  en  yapo,  he 
wowidake  mayaduhapi,  heon 
hanyetu  kin  de  wati  kin  en  yu- 
kanpo.  Siha  kin  hdujaja  pO;.  qa 
hanhanna  yektapi,  qa  tokiya  da- 
pi  hecinhan  ekta  katinyan  yapo, 
ewicakiya.  Unkan,  Hiya,  ocan- 
ku  kin  de  ohna  hanyetu  osan 
unyakoripi  kta,  eyapi. 

3  Tuka  nina  cinwicakiya ;  un¬ 
kan  kici  kipi.  Ti  kin  ti  mahen  ipi, 
unkan  aguyapi  napohye  codan 
span  ye  ca  nakun  wowicakihan  ; 
unkan  yutapi. 

4  Iwankapi  kta  itokam,  Sodom 
otonwe  wicasta  kin  owasin  tipi 
kin  he  aohduteyapi,  hoksidan 
wicaliinca  ko  owasin,  otonwe 
ihanke  anokatanhan,  henana  o- 
tonwe  ohnaka  kin  owasin  kawi- 
taya  iheya. 

5  Qa  Lot  kipanpi,  Wicasta  nom 
hanyetu  kin  de  yati  en  hipi  kin 
tukte  epi  he  ?  Tankan  u  wica- 
si  wo ;  sdonwicunyanpi  kte, 
eyapi. 

6  Unkan  Lot  ti  kin  etanhan 
inanpe,  ca  tiyopa  kin  ecen  icu, 

7  Qa,  Hunka  wanjin  ciyapi,  ce- 
ciciyapi  ce,  ihnuhan  hecen  sica- 
ya  ecanonpi  kin. 

8  Micunksi  nonpapi  kin  naha- 
hin  wicasta  sdonye  sni  yakonpi, 
heniyos  eicupi,  qa  token  yacin- 
pi  ecen  wicayakuwapi  kta,  tuka 
wicasta  kin  dena  conkaske  mi- 
tawa  ohanzi  ihukuya  hipi  kin 
heon  takudan  ecawicakiconpi  sni 
po,  ewicakiya. 

9  Unkan,  Tokan  hiyaya  wo. 
Wicasta  kin  de  oyate  tokeca, 
tuka  den  un  kta  wacin,  qa  hi  qa 
he  iinyacopi  wacin.  Heon  ihom- 
eca  niye  iyotan  sicaya  nnnicu- 
wapi  kta,  oyate  kin  eyapi,  qa 
Lot  nina  paskicapi  qa  tiyopa  kin 
kaptujapi  kta  e  en  yapi. 

10  Unkan  ohnihde  unpi  kin 
tiyopa  kin  yuganpi,  qa  Lot  ti 
mahen  hdicu  yapi,  qa  tiyopa  kin 
onatakapi. 

11  Unkan  oyate  kin  wicasta 
cistina  wicasta  tanka  ko,  oyate 
otonwe  ohnaka  kin  owasin,  tiyo¬ 
pa  kin  en  hiyeye  cin  hena  ista 
gonge  wicayapi,  heon  tiyopa  kin 
yutantan  akitapi. 

12  Unkan  ohnihde  nnpi  kin  Lot 
heciyapi,  Nakun  den  takuyaya 
yukan  he/?  takes  yaye  cin  nicin- 
ksi,  niqunksi,  qa  taku  tona  oton¬ 
we  kin  ohna  duhe  cin,  de  etan- 
han  om  tankata  inanpa  wo. 

13  Otonwe  kin  de  ihang  un- 
yanpi  kta,  heon  unhipi ;  oyate 
kin  de  owasin  woahtani  hoyapi, 
qa  .Tehowa  itokam  oiyahde  ici- 
yapi,  heon  otonwe  kin  de  owi- 
hanke  ye  unhipi. 

14  Unkan  Lot  tankata  inanpe, 
ca  wicasta  takes  wicaye  kte  cin, 
hena  hewicakiya,  Otonwe  kin  de 
etanhan  tankata  inanpapo  ;  Je- 
howa  otonwe  kin  de  ihanke  ye 
kta  ce.  Tuka  takes  wicaye  kte 
cin  Lot  cetunhdapi. 

15  Anpao  hinanpa,  unkan  ohni¬ 
hde  unpi  kin  Lot  inahni  yapi,  qa, 
Najin  wo  ;  nitawin  ehdaku  wo, 
qa  nakun  nicunksi  nonpa  den 
unpi  kin,  okini  otonwe  wahtani 
kin  en  awihnuniniyanpi  kta  na- 
ce. 

16  Tuka  ihduwiyeyapi  sni ; 
unkan  ohnihde  unpi  nape  etan¬ 
han  wicayuzapi.  Lot,  qa  tawieu, 
qa  cunwintku  nonpa  nape  kin 
wicayuzapi ;  Jehowa  hena  onsi- 

wicakida,  he  etanhan  otonwe 
kin  tankan  ewicayayapi. 

17  Otonwe  tankan  awicaipi 
qa  uman  heciya,  Napa  wo,  ni 
iciya  wo.  Ihnuhan  nihektam 
eyatonwe  cin.  Omdaye  kin 
ohna  tuktedan  inajin  sni.  He 
kin  heciya  onapa  wo  ;  hecen  ya- 
ni  kta  ce. 

18  Unkan  Lot  hewicakiya,  Hi- 
ya,  Itancan  ceciciya  ce  ; 

19  Wowidake  yaya  nitokam 
wopida  iyeiciya,  qa  nitowaonsi- 
da  kin  icantoyahnake  cin  he  mi- 
ye.  Tuka  he  onawape  kte  cin 
owakitpani  kta.  Okini  taku  si- 
ca  hiyohiinaye  ca  mate  kta,  ko- 
wakipa. 

20  Heon  ceciciya,  otonwe  wan 
cistina  den  askadan  he  cin,  hee 
iyowahi  kta  owakihi  kta.  Ce¬ 
ciciya,  heci  ye  mayan  wo  ;  ci¬ 
stina  tuka  hecen  on  minagi  kin 
ni  kta. 

21  Unkan,  He  wopida  kin  aci- 
yupte  kta ;  otonwe  cistina  kin 
he  ihang  waye  kte  sni. 

22  Onapa  wo ;  inahni  wo. 
Tohan  ehan  yai  sni  hehanyan 
token  wahan  kte  sni,  eciya. 
He  etanhan  otonwe  kin  he  Zo- 
har  eciyapi. 

23  Wi  toka  hinanpa  hehan  Lot 
Zohar  iyohi. 

24  Unkan  hehan  .Tehowa  ma- 
gaju  ya,  Sodom  Gomora  heniyo- 
za  kiya  inyan  zi  peta  ko  .Tehowa 
mahpiya  eciyatanhan  ahinhe  wi- 
caya. 

25  Otonwe  kin  hena  owihanke 
wicaya,  omdaye  ko  ocowasin, 
qa  tona  otonwe  kin  en  ounyanpi, 
qa  makoce  kin  hen  peji  koya. 

26  Tuka  Lot  tawieu  kin  haki- 
kta,  unkan  tancan  kin  tokeca 
hinhde  ca  miniskuya  icu. 

27  He  icunhan,  hanhanna  Abe- 
reyam  kikta,  qa  Jehowa  okiye 
ciqon  en  etkiya  ya. 

28  Qa  Sodom,  Gomora,  mako- 
ce  ihduksan  koya  atonwan  ;  un- 
kan  makoce  kin  he  etanhan  sota 
wan,  maza  sdoyapi  oceti  sota 
iyececa,  wankantkiya  inanpe  cin 
wanyaka. 

29  Jehowa  Omdaye  otonwe 
kin  hena,  owikanke  ye  cin  he 
icunhan,  Abereyam  kiksuye  ca 
otonwe  ohna  Lot  ounye  cin 
ihang  wicaye  cin  hetanhan  Lot 
tankan  iyaye  ya. 

30  LTnkan  Lot  Zohar  etanhan 
itawankanhde  ye,ca  he  wan  akan 
cunwintku  napin  om  e  ounyan, 
Zohar  he  en  un  kte  cin  he  wi- 
kopa  heon,  qa  makohdoka  wan 
cunwintku  napin  om  oti. 

31  Unkan  tokapa  kin  he  tanka- 
ku  kin  hecen  eciya.  Ate  unye 
cin  wanna  wicahinca,  qa  maka 
ohnaka  wanna  wicasta  wanica, 
maka  akan  econpi  qon  iye- 
cen,  tuwedan  unkiye  en  hi  kte 
sni. 

32  Iho  we,  ate  rninisa  yatke 
unkiye  kta,  qa  kici  unwanke 
kte  ;  hecen  on  ate  etanhan  wi- 
coicage  unhdoyapi  kta. 

33  Hanyetu,  unkan  atkuku  mi- 
nisa  yatke  kiyapi.  Tokapa  kin 
he  tokaheya  atkuku  kici  iwanka, 
tuka  atkuku  kin  cunwintku  en 
hiwanke  cin  he  sdotkiye  sni,  na- 
kun  kikta  kin. 

34  Ihanhanna  tokapa  kin  he 
tankaku  kin  heciya,  Hinhan  ate 
kici  imunka  ;  ecin  ake  hanyetu 
kinhan,  rninisa  yatke  unkiye  kte 
ca  nis  ito  kici  nunke  kte,  hecen 
on  ate  etanhan  wicoicage  un¬ 
hdoyapi  kta. 

35  Unkan  ake  ihanyetu,  unkan 
atkuku  rninisa  yatke  kiyapi ;  is 
ito  hakaktakin  atkuku  kici  iwan¬ 
ka.  Is  ake  cunwintku  en  hi¬ 
wanke  cin  sdotkiye  sni,  qa  kikta 
kin  nakun. 

36  Hecen  Lot  cunwintku  napin 


atkuku  etanhan  hoksin  itpihna- 
kapi. 

37  Tokapa  kin  hoksidan  wan 
ton  qa  Moab  eya  cas  kiton.  He 
Moab  oyate  ate  yapi  anpetu  kin 
dehan  aiyahdeya. 

38  Unkan  hakakta  kin  is  eya 
hoksidan  wan  ton  qa,  Benami 
eya  cas  kiton.  He  Amon  cinca 
kin  anpe  dehan  aiyahdeya  ate 
yapi. 

WICOWOYAKE  20. 

1  Hehan  Abereyam  makoce  ito- 
kaga  kin  ekta  ihdaka  ye  ca,  Qa» 
des  qa  §ur  otahedan  iyotanke  ’ 
ca  Gerar  en  ounyan. 

2  Qa  Abereyam  tawicu  Sara 
ke  ca,  Mitanksi  kin  dee  ce,  eya. 
Unkan  Gerar  wicasta  yatapi 
Abimelek,  he  ekta  ye  wicasi  qa 
Sara  icu. 

3  Unkan  hanyen,  Wakan tanka 
Abimelek  ekta  hi,  qa  wowihan- 
mde  wan  en  heciya,  Iho  nite, 
winohinca  iyacu  kin  he  wicasta 
wan  tawicu  kin  heca  nakaes. 

4  Tuka  Abimelek  nahaliin  Sara 
ikiyedan  wanke  sni,  qa  heya ; 
Itancan  oyate  owotannawan  he 
nakun  te  wicayaye  kta  he  ? 

5  Mitanksi  kin  dee,  emakiye 
sni  he qa  winyan  kin  is,  Timdo 
waya  ce,  emakiye  sni  he  "I  Mi- 
cante  kin  ecedan  qa  minape  iye- 
cetu  kin  on  heCamon. 

6  Unkan  Wakantanka  wowi- 
hanmde  kin  en  heciya.  Mis  nakun 
nicante  ecedan  kin  en  hecanon 
kin  sdonwaya  qa,  heon  ecihdaku, 
miye  en  wayahtani  kte  sni,  qa 
dutan  kte  cin  iyowin  ciciye  sni. 

7  Qa  wanna,  iho,  wicasta  qon 
tawicu  kin  kicu  wo,  is  wicasta 
wokcan  kin  heca,  kinhan  niye 
on  cekiye  kta,  hecen  yani  kta ; 
tuka  ake  yecu  sni  kinahan  nite 
kte  ca  nakun  taku  nitawa  kin 
owasin,  he  sdonya  wo. 

8  Unkan  Abimelek  hankan- 
na  kin  kikta,  qa  ookiye  wicayuhe 
cin  owasin  wicakico,  qa  hena 
owasin  owicakiyaka  :  Unkan 
wicasta  kin  nina  kokipapi. 

9  Unkan  Abimelek  Abereyam 
kico  qa,  Tokeca  e  hecaunyecon- 
pi  1  Qa  niye  en  wawaktani  kin 
tukte  e  on  woakfcani  tanka  wan 
miye  qa  oyate  mitawa  ko  iyahde 
unyayapi?  Woecon  wan  econpi 
kta  iyecece  sni  tuka  hecamiye- 
con,  eciya. 

10  Qa,  Taku  wandaka  on  hecen 
ecanon  he  ?  Abimelek  Abere- 

.  yam,  eciya. 

11  Unkan  Abereyam  heya,  Tu- 
wedan  deciya  Wakantanka  oho- 
da  sni  qa  mitawin  on  maktepi 
kta  kepce  cin  heon  hecamon  ; 

12  Qa  awicakehan  tanksi  waya 
ce.  Ate  waye  cunwintku  kin 
hee,  tuka  ina  tawa  sni,  qa  mita¬ 
win  ee  kta  mduza. 

13  Qa  Wakantanka  ate  ti  kin 
etanban  ihdaka  ye  maye  cehan 
winyan  qon  hewakiya ;  Taku 
waste  ionsimayada  kte  cin  dee 
ce.  Makoce  owasin  tokiya  ka- 
sta  en  unki  kinhan,  Timdo  ema- 
kiya  wo,  epe  ciqon,  eya. 

14  Hehan  Abimelek  takin  wa- 
nuyanpi  ikikcu,  qa  tatanka  qa 
hoksidan  wicinyanna  ko  iwica- 
kikcu  qa  Abereyam  qu ;  tawicu 
Sara  nakun  kicu. 

15  Qa  Abimelek  heya,  Mitama- 
koce  nitokam  wanka  ce  ;  tukten 
niista  iyonicipi  kinhan  hen  iyo- 
tanka  wo. 

16  Qa  Sara  heciya,  Iho  niti- 
mdo  mazaska  kektopawinge  wa- 
qu ;  iho  he  niista  akakpe  kte 
cin  ee,  tona  nici  unpi  kin  owasin 
en,  qa  tokan  nakun  owasin  en  ; 
hecen  Sara  iyopeyapi. 

17  Hehan  Abereyam  Wakan¬ 
tanka  icekiya ;  unkan  Wakan¬ 
tanka  Abimelek  asni  yan, tawicu 

kici  qa  wikoska  yuhe  cin  owa¬ 
sin.  Unkan  cinca  tonpi. 

18  Jehowa,  Sara  Abereyam 
tawicu  kin  on  etanhan,  Abime¬ 
lek  tiyohnaka  tawa  owasin  ta- 
mnipi  kin  suksuta  onawicataka 
tuka  qon, 

WICOWOYAKE  21. 

1  Unkan  Jehowa  heye  ciqon, 
he  iyecen  Sara  ekta  hi,  qa  Je¬ 
howa,  eciye  ciqon,  he  iyecen 
ecakicon. 

2  Unkan  Sara  ihdusake  ca 
Abereyam  okanta  cinca  wan  ki- 
citon ;  Wakantanka  eye  ciqon 
iyehantu  qehan. 

3  Unkan  Abereyam  cinhintku 
kicitonpi,  Sara  ton  kin  he,  Izak 
eya  cas  kiton. 

4  Qa  Abereyam  Izak  bakikda- 
ya  anpetu  isahdogan  tonpi  kin 
ehantanhan,  Wakantanka  econ 
si  qon  iyecen. 

5  Abereyam  wanna  waniyetu 
opawinge,  hehan  cinhintku  Izak 
kicitonpi. 

6  Unkan  Sara  heya,  Wakan¬ 
tanka  ika  mayan,  qa  tona  nakon- 
pi  kin  imiciyuskinpi  kta. 

7  Qa  Sara  hoksiyoqopa  azin 
kiye  kte  cin,  tuwe  Abereyam 
eciye  kta  he  1  wicakinca  tuka 
cinca  weciton  kin,  eya. 

8  Unkan  hoksidan  kin  tanka 
aye  ca  azin  ayastan  kiyapi.  Un¬ 
kan  Izak  azin  ayastan  kiyapi 
anpetu  kin  he  en,  Abereyam 
wohe  ca  wicota  wicakico. 

9  Unkan  Hagar  Egupton  kin 
cinhintku  Abereyam  kiciton  kin 
he,  wowikaka  kin  he  Sara  wan- 
yake  ca; 

10  Wikoska  kin  de  cinhintku 
kin  iyahna  tankan  ye  wicaya  ye. 
Wikoska  kin  de  cinhintku  kin, 
micink^i  Izak  kici  woyuha  ta- 
waye  kte  sni,  eya. 

11  Unkan  oie  kin  he,  Abere- 
yam  ista  kin  en  tehike  hinca, 
cinhintku  kin  heon  etanhan. 

12  Unkan  Wakantanka  Abere- 
yam  heciya,  Wikoska  duhe  cin, 
qa  hoksidan  kin  on  etanhan,  nii- 
sta  kin  en  tehike  sni  nunwe. 
Taku  Sara  eniciye  cin  owasin 
ecen  ho  kin  anagoptan  wo.  Izak 
he  en  wicoicage  nitawa  kin  caje 
yatapi  kta. 

13  Wikoska  cinhintku  kin  ni- 
cinksi  kin  hee,  heon  he  nakun 
oyate  wan  icah  wakiye  kta  ce. 

14  Unkan  Abereyam  hanhanna 
hin  kikta,  qa  aguyapi  mini  apahta 
wan  ahna  icu,  qa  Hagar  qu,  ta- 
hpa  kin  akan  ehnaka,  hoksidan 
nakun  qa  toki  ye  si.  Unkan 
iyaye  ca  Berseba  tinta  kin  onu- 
ni. 

15  Unkan  mini  apahta  kin 
etanhan  mini  wanna  yahepapi, 
qa  hoksidan  kin  canhaka  wan 
ihukuya  ehpekiya ; 

16  Qa  iyaye  ca  iyotakons  iyo- 
tanka  kitana  tehan,  wanhinkpe 
kihiyeyapi  hehanyan:  Hoksidan 
te  kte  cin  wanwahdake  kte  sni 
ce,  eya  ;  heon  aisinyan  iyotanke 
ca  hoyeye  ca  ceya. 

17  Unkan  Wakantanka  hoksi¬ 
dan  ho  kin  nahon,  qa  Wakantan¬ 
ka  taohnihde  mahpiya  eciyatan- 
han  Hagar  kipan,  Hagar  taku 
yaka  he?  Wakantanka  he  o- 
yanke  kin  etanhan  hoksidan  ho 
kin  nahon.  Kokipe  sni  wo. 

18  Najin  qa  hoksidan  kin  iki- 
kcu  qa,  nape  kin  on  hduha  wo. 
lye  oyate  tanka  wan  icah  waki¬ 
ye  kta  ce,  eya. 

19  Qa  Wakantanka  winyan  ista 
kin  yuhdoka,  unkan  minihdoka 
wan  wanyake  ca  ekta  i,  qa  mini 
apahta  kin  iyatahde  ye  ca  hoksi¬ 
dan  kin  yatke  kiya. 

:  20  Unkan  Wakantanka  hoksi¬ 
dan  kin  kici  un ;  hecen  tanka 


icage  ca  tinta  kin  en  ounye  ca 
itazipa  on  waoka. 

2J  Qa  Paran  tinta  kin  en  oun¬ 
ye  ca  hunku  kin  Egupta  mako- 
ce  kin  etanhan,  tawicu  kte  cin 
kiciyuza. 

22  Unkan  hehan  Abimelek  qa 
taakicita  tancan  Pikol  henioza 
Abereyam  heciyapi;  Taku  eca- 
non  kin  owasin  en  Wakantanka 
oniciya. 

23  iho  hecen  eya  wo,  Wakan¬ 
tanka  namahon ;  cihnaye  kte  sni, 
nicinksi  nitakoja  ko  wicawahna- 
ye  kte  sni,  taku  waste  ecamiye- 
con  kin  iyecen  ecacicon  kta, 
makoce  en  ounwaye  cin  nakun. 

24  Unkan,  Mis  ecen  eya  wa- 
konze  kta  ce,  Abereyam  eya. 

25  Hehan  minihdoka  wan  Abi¬ 
melek  taokiye  kin  kipi  qon,  he 
Abereyam  cajeyate  ca  he  on 
Abereyam  Abimelek  iyopeya. 

26  Unkan,  Tuwe  hecon  kin 
sdonwaye  sni,  qa  nis  nakun 
omayakidake  sni,  nakun  mis  he 
nawahon  sni,  nakaha  heceyedan, 
eya. 

27  Unkan  Abereyam  tahinca 
wanuyanpi  pte  wanuyanpi  ko 
ikikcu,  qa  hena  Abimelek  qu  ; 
unkan  napin  odakota  wan  kici- 
cagapi. 

28  Hehan  Abereyam  tahinca 
cinca  wiyedan  sakowin  akipam 
ewicahde. 

29  Unkan  Abimelek  Abereyam 
heciya,  Tahinca  wiyedan  ^ako- 
win  kinukan  ewicayahde  kin  he 
taku  he. 

30  Unkan,  Minihdoka  kin  de 
mis  waqe  cin  he  yuotaninpi  kte 
cin,  heon  tahinca  wiyedan  sako¬ 
win  kin  hena  minape  kin  etan¬ 
han  iyacu  kta,  eya. 

31  Unkan  heon  etanhan  mako¬ 
ce  kin  he  Berseba  eciyapi,  napin 
heciya  Wakantanka  namahon 
eya,  ekiciyapi. 

29 


WICOICAGE. 


33  Unkan  Berseba  hen  odako- 
ta  wan  kicicag-api ;  hehan  Abi- 
melek  najin  taakicita  tancan  na- 
kun,  qa  Pilistim  tamakocepi  kin 
ekta  hdapi. 

33  Unkan  Abereyam  Berseba 
heciya  taskoju  wan  oju,  qa  hen 
Jehowa  Taku  wakan  owihanke 
wanica  hoyekiya. 

34  Qa  Abereyam  Pilistim  ta¬ 
makocepi  kin  en  anpetu  ota  oun- 
yan. 


WICOWOYAKE  22. 

1  Unkan  hena  owasin  iyoha- 
kam,  Wakantanka  Abereyam 
iyutan  ye  ca  heciya,  Abereyam, 
eya  houkiya.  Unkan,  Iho  miye 
ce,  eya. 

2  Unkan,  Nicinksi  heceyedan 
waste  yakidake  cin  Izak  he  icu, 
qa  Moriya  makoce  kin  ekta  ye 
ca  heciya  he  wan  ociciyake  kte 
cin  he  akan  petan  wahdusna 
wo,  eya. 

3  Unkan  Abereyam  hanhanna 
hin  kikta,  qa  suktanka  sonsonna 
aqin  kiton,  qa  koska  nom  iwi- 
cakikcu  cinhintku  Izak  nakun, 
can  on  wosna  kte  cin  he  kakse 
ca,  najin  qa  hena  om,  makoce 
tukte  en  Wakantanka  cajeyate 
ciqon  heciya  iyaya, 

4  Anpetu  iyamni  Abereyam 
wankan  etonwe  ca,  tukten  ke 
cin  he  tehan  tanhan  wanyaka. 

5  Qa  Abereyam  koska  wicayu- 
he  cin  hewicakiya,  Den  iyotan- 
kapo  suktanka  sonsonna  iyahna, 
qa  mis  hoksidan  kici  kan  unkipi 
kinhan  canpeska  makehdeya  un- 
kanpi,  qa  den  dukanpi  kin  en  un- 
hdipi  kta. 

6  Qa  Abereyam  can  on  wosna 
kte  cin  icu,  qa  cinhintku  Izak 
akan  ehnake  ca  peta  isan  ko  na¬ 
pe  kin  en  icu,  qa  sakim  iyayapi. 

7  Unkan  Izak  atkuku  Abere¬ 
yam  kici  okiye  ca,  Ate,  eya. 

Unkan,  Micinksi  nawahon  ce, 
eya.  Unkan,  Iho  peta  can  ko 
yukan,  tuka  woteca  kin  wosnapi 
on  tukte  e  he  ?  eya. 

8  Unkan,  Micinksi  Wakantan¬ 
ka  tahin  wanuyanpi  wakiyusna- 
pi  on  okide  kta,  eya.  Hecen 
sakim  yapi. 

9  Qa  wanna  tukten  Wakan¬ 
tanka  ye  si  qon  hen  hiyohipi,  qa 
hen  Abereyam  wahna  wosnapi 
wan  kage  ca,  cinhintku  Izak 
iyakaske  ca  wahna  wosnapi  kin 
akan  ekihnaka,  can  kin  iwan- 
kam. 

10  Qa  cinhintku  te  kiye  kta  e 
nape  kiyugate  ca  isan  kin  iki- 
kcu. 

11  Hehan  mahpiya  kin  eciya 
tanhan  .Tehowa  ohnihde  ye  cin 
kipan,  Abereyam,  Abereyam, 
eya.  Unkan,  Nawahon  ce,  eya. 

12  Unkan,  Hoksidan  kin  ekta 
ninape  kin  ye  kiye  sni,  qa  taku- 
dan  ecakicon  sni  wo.  Wanna 
niye  Wakantanka  ikoyape  cin 
sdonwaya  ce  ;  nicinksi  heceye¬ 
dan,  tuka  mayaqu  kta  wicayada 
he  etanhan,  eya. 

13  Hehan  Abereyam  wankan 
etonwe  ca,  inyun  ihe3mta  tamdo- 
ka  wan  otehi  ohna  he  kin  on 
ikoyag  najin,  he  wanyake  ca, 
Abereyam  ekta  i,  qa  tamdoka 
kin  icu,  qa  cinhintku  kin  hee 
kiya  hee  petan  wosna. 

14  Qa  Abereyam  makoce  kin 
he,  Jehowa  wiwanhdake  kta, 
eya  cas  ton ;  heon  Jehowa  he 
tawa  kin  akan  tanin  iciye  kta 
ce,  nahahin  eyapi. 

15  Unkan  mahpiya  kin  eciya 
tanhan  Jehowa  ohnihde  ye  cin 
inonpa  akihde  Abereyam  kipan  ; 

16  Miye  kaes  caje  mihdate  .le- 
howa  eya  ;  Taku  ecanon  kin  de 
nicinca  wanjidan  tuka  itonyaki- 
pe  sni ; 

17  Heon  wowa^te  on  ciyawa- 


ste  kta,  nicinca  iyakicuya  yuota 
wakiye  kta.  Makpiya  wicankpi 
iyena,  qa  miniwanca  kahda  wi- 
yaka  sukaza  iyeye  cin  iyena, 
taku  nitawa  iyacin  kte  ca,  nicin¬ 
ca  toka  wicayapi  kin  otonwe  ta- 
wapi  kin  yuhapi  kta. 

18  Qa  mioie  kin  anayagoptan 
kin  heon  nicinca  kin  on  maka 
kin  oyate  owasin  wicayawastepi 
kta  ce,  eya. 

19  Unkan  Abereyam  koska  wi- 
cayuhe  cin  ekta  hda ;  unkan 
najinpi  qa  yuwitaya  Berseba 
ekta  bdapi ;  qa  Abereyam  Ber¬ 
seba  en  ounyan. 

20  Hena  owasin  iyohakarn 
Abereyam  hecen  eya  okiyakapi ; 
Milka  he  nakun  nicinye  Nabor 
he  cinca  kiciton. 

21  Uz  tokapa  kin  bee,  qa  sun- 
kaku  Buz,  qa  Qemuel  Aram  he 
atkuku  ; 

22  Qa  Kesed,  qa  Hazo,  qa  Pil- 
das,  qa  Idlap,  qa  Betuel. 

23  Unkan  Betuel  he  Rebeka 
kicitonpi.  Hena  sahdogan  kin 
Milka  he  Nahor  Abereyam  cin- 
cu  kin  kiciton. 

24  Unkan  tawicu  tokeca  kin, 
Rurna  eciyapi  he  Teba,  qa  Ga- 
ham,  qa  Talios,  qa  Mahaka  hena 
wicaton. 

WICOWOYAKE  23. 

1  Unkan  Sara  waniyetu  opa- 
winge  sanpa  wikcemna  nonpa 
sanpa  sakowin  henakeca,  wa¬ 
niyetu  kin  hena  Sara  ni. 

2  Hehan  Sara  ta,  Arba  otonwe 
kin  heciya,  Hebron  Eanan 
makoce  kin  etu  bee.  Unkan 
Abereyam  Sara  on  iyokisice  ca 
akiceye  kta  e  en  hi. 

3  Hehan  Abereyam  tawicu^  te 
cin  itokapa  tanhan  najin  qa,  Het 
cinca  wicaye  cin  owicakiya. 

4  Qa,  Mis  wicasta  ihdaka  waun 
qa  askatudan  nicipi  wahimdo- 


AKE  23. 

tanka,  wicasta  hnakapi  mduhe 
kta  e  niyepi  om  maqupo  ;  kin- 
han  makite  cin  mitokapa  tan¬ 
han  wehnake  kta  ce,  eya. 

5  Unkan  Het  cinca  wicaye  cin 
ayuptapi,  qa  Abereyam  heciya- 
pi ; 

6  Itancan  anaungoptanpo  :  Wi¬ 
casta  yatapi  wakan  unkiyepi  co- 
kaya  henica.  Wicasta  hnakapi 
unhapi  kin  tukten  iyonicipi  kin 
nicite  cin  en  kihnaka  wo.  Un- 
kis  wanjidan  kasta  wdcasta  hna¬ 
kapi  unhapi  kin  hen  nicite  cin 
yehnake  kta  e  tehinda  kte  sni. 

7  Unkan  Abereyam  najin  qa 
Het  cinca  wicaye  cin  oyate  ma¬ 
koce  yuhapi  kin  wicitokam  apa- 
tuja. 

8  Qa  owicakiye  ca,  Makita  mi¬ 
tokapa  tanhan  wehnake  kte  cin 
he  iyonicipipi  hecinhan  anama- 
goptanpi,  qa  Epron  Zohar  he 
cinhintku  cin  makiyapo. 

9  Kinhan  Makpela  imnija  ohdo- 
ka  yuhe  cin,  tamaga  ihanke  en 
un  kin,  mazaska  iyenakeca  kin 
heon  rnaqu  kte  cinhan,  niyepi 
cokaya  wicasta  hnakapi  wan 
mduhe  kta  ce,  ewicakiya. 

10  Unkan  Epron  Het  cinca 
wicaye  _  wicehna  ounyan  ;  qa 
Epron  Heti  kin  Abereyam  ayu- 
pta  ;  Het  cinca  wicaye  cin,  oton¬ 
we  tiyopa  ohna  upi  kin  hena 
owasin  nahonpi; 

11  Hiya,  Itancan  namahon  wo. 
Maga  kin  cicu  ;  imnija  ohdoka 
en  un  kin  he  nakun  cicu.  Mi- 
taoyate  cinca  wicaye  cin  wan- 
mayakapi  he  cicu.  Nicite  cin 
kihnaka  wo,  eya. 

12  Unkan  Abereyam  oyate 
makoce  tawapi  kin  wicitokam 
patuja. 

13  Qa  ia,  Iho  amayadupte  cin- 
ahan,  namahon  wo.  Maga  kin 
on  mazaska  cicu  kta.  Icu  wo; 
kinhan  makite  cin  wehnake  kta, 

Epron  eciya,  oyate  makoce  yu- 
hapi  kin  hena  nalionpi. 

14  Unkan  Epron  Abereyam 
ayupte  ca  heciya  ; 

15  Itancan  namabon  wo.  Ma- 
ga  kin  mazaska  opawinge  topa 
iyehantu  ce  ;  tuka  nnkiyotahe- 
dan  he  taku?  Nicite  cin  eki- 
hnaka  wo. 

16  Unkan  Epron  ie  cin  he 
Abereyam  anagoptan,  qa  maza¬ 
ska  opawinge  tom  ’^opeton  icupi 
kin  heca  Abereyam  aspe  ye  ton 
qa  qu,  he  Epron  Het  cinca  wi- 
caye  cin  nahonpi  cajeyate  ciqon 
bee. 

17  Unkan  Epron  tamaga  Mak- 
pela  en  wanka,  Mamore  iyota- 
kons  he  qu ;  maga  kin  imnija 
ohdoka  he  en  wanke  cin  he  na- 
kun,  qa  can  tona  he  en  han  qa 
tona  ihduksan  he  cin  he  nakun 
owasin ; 

18  Abereyam  tawm  kte  cin, 
Het  cinca  wicaye  cin  tona  oton- 
we  tiyopa  kin  ohna  yapi  kin  he 
wanyakapi. 

19  Heban  Abereyam  tawicUi 
Sara  ekihna,ka  ;  Makpela  maga 
imnija  ohdoka  kin  he  en,  Mamo¬ 
re  ikiyedan,  Hebron  Kanan  ma¬ 
koce  kin  etu  hee. 

20  Unkan  maga  imnija  ohdoka 
iyahna,  Abereyam  wicasta  hna- 
kapi  on  yuhe  kte  cin,  Het  cinca 
wicaye  cin  qupi. 

WICOWOYAKE  24. 

1  Unkan  Abereyam  wanna  wi- 
cahinca  omaka  ota ;  unkan  Je- 
howa  taku  owasin  en  Abereyam 
yawaste. 

2  Unkan  Abereyam  he  taokiye 
tiyohnaka  tawa  tokapa  kin,  ta¬ 
ku  yuhe  cin  owasin  awanyag 
un  kin  heciya  ;  Ninape  kin  mi- 
ceca  ihukuya  ekihnaka  wo  ; 

3'  Kinhan,  Jehowa  Taku  wakan 

mahpiya  maka  ko  yuhe  cin  na- 
mahon,  eye  ciciye  kta,  Kanani 
oyate  oni  manke  cin  cunwintku- 
pi  kin  e  tan  han  micinksi  on  wi- 
nohinca  iyacu  kte  sni. 

4  Tuka  mitamakoce  qa  mita- 
kuye  kin  hena  ekta  de  kte  ca, 
hetanhan  micinksi  Izak  on  wi- 
nohinca  iyacu  kta,  kehe  kta  ce, 
eya. 

5  Unkan,  taokiye  kin  heya,  0- 
kini  winohinca  kin  makoce  kin 
de  ekta  omape  kta  tawatenye 
kte  sni ;  hecinhan  makoce  etan- 
han  yau  qon,  nicinkisi  ake  ekta 
ye  wakiye  kta  he  ? 

6  Unkan,  Ihnuhan  micinksi  ici- 
cawin  heciya  ye  yakiye  cin. 

7  Taku  Wakan  mahpiya  yuhe 
cin,  ate  ti  kin  etanhan  qa  mako¬ 
ce  w'an  en  matonpi  kin  etanhan, 
imacu  qa  omakiye  ca,  Makoce 
kin  de  nicinca  waqu  kta  ce,  eya 
konza,  he  taohnihde  kin  nitokam 
ye  si  kta,  kinhan  micinksi  kin 
on  heciya  tanhan  winohinca  wan 
iyacu  kta. 

8  Winohinca  kin  onipe  kta  ta¬ 
watenye  sni,  hecinhan  iyakonze 
kin  de  on  iyaonpepicasni  yaun 
kta,  tuka  micinksi  heciya '  ye 
yaye  kte  sni  ce. 

9  Unkan  taokiye  qon  nape  kin 
iye  yuhe  cin  Abereyam  ceca  kin 
ihukuya  ekihnake  ca  ecen  eya 
konza. 

10  Qa  ookiye  kin,  iye  yuhe  cin 
camo  tawa  kin  etanhan,  camo 
wikcemna,  qa  iye  yuhe  cin  taku 
waste  tawa  kin  owasin  etanhan 
icu,  qa  hena  yuha  iyaye  ca  Na- 
hor  otonwe  kin  ekta  i,  Aram 
watpa  otahedan  etu. 

11  Qa  otonwe  kin  itankan  mi- 
nihdoka  ikiyedan,  camo  km  can- 
peska  makehdeya  inajin  wicaki- 
ya,  htayetu  mini  huwe  ipi  eca 
iyehantu. 

12  Qa  heya,  Jehowa  Abereyam 


WICOWOYAKE 


mayuhe  cin  Wakan  nida  cecici- 
ya,  nakaha  tanyan  ihuni  makiye 
ca  Abereyam  mayube  cin  he 
wowaste  ecakicon  ye. 

13  Minihdoka  kin  ekta  nawa- 
jin  ;  qa  otonwe  kin  wicasta  cun- 
win  tkupi  kin  mini  huwe  upi  kta. 

14  Qa  wikoska  wan  tuwe  ka- 
sta  hewakiye  kta ;  Wakiskotpa 
nitawa  kin  an  wo,  mini  mdatke 
kta  ce  ;  unkan,  Yatkan  ye,  qa 
camo  nitawa  kin  nakun  yatke 
wicawakiye  kta,  eye  cinhan,  to- 
kin  nitaokiye  Izak  yuhen  yaka- 
hnige  cin  hee,  kinhan  mayuhe 
cin  wowaonsida  ecayecon  sdon- 
wayen. 

15  Unkan  is  ia  nahaliin  ayastan 
sni  ehan,  Rebeka  u,  Abereyam 
cincu  Nahor  tawicn  Milka  he 
cinhintku  Betuel  he  cunwintku 
kin  hee,  wakiskotpa  hiyeta  onpe 
ca  u. 

16  Wikoska  owanyag  waste 
hinca,  hoksiwina,  qa  wicasta  to- 
hini  sdonye  sni,  minihdoka  kin 
ekta  kun  ye  ca  wakiskotpa  kin 
ojudan  icu  qa  wankan  hiyu. 

17  Unkan  ookiye  qon  itkokim 
iiiyang  ye  ca,  Wakiskotpa  duhe 
cin  etanhan  mini  onge  yatke 
makiya  wo,  eya. 

18  Unkan,  Itancan  yatkan  ye, 
eye  ca  wakiskotpa  kin  nape  kin 
on  kun  akihde,  qa  yatke  kiya. 

19  Unkan  ayastan  hehan,  Oa- 
mo  nitawa  kin  nakun  hena  on 
mini  awau  kta,  yatkan  ayastan- 
pi  kin  hehanyan,  eya. 

20  Qa  inahni  qa  wakiskotpa 
kin  cankaskotpa  tanka  kin  oka- 
stan,  qa  inyanka  minihdoka  kin 
ekta  mini  huwe  ya  heon,  qa  ca¬ 
mo  kin  owasin  mini  wicakahi. 

21  Unkan  wicasta  kin  yusin- 
yaye  ca  taku  eye  sni,  canku  ohna 
u  kin  he  Jehowa  ohinniyan  tan¬ 
yan  ikiyustan  kta  hecinhan  he 
sdonye  kta. 


22  Unkan  camo  Mn  mini  ya¬ 
tkan  ayastanpi,  hehan  wicasta 
qon  mazaskazi  maza  oin  tanka, 
mazaska  hanke  iyecen  tke,  he 
icu  qa  nakun  maza  huhu  nom 
mazaska  wikcemna  iyecetu,  he¬ 
na  owasin  wikoska  nape  kin  en 
ye  kiya ; 

23  Qa,  Tuwe  hunkake  yaya 
he  ?  Omakiyaka  wo,  niyate  ti 
kin  ohna  unkiwankapi  kta  okan 
he  1  eya. 

24  Unkan,  Milka  cinhintku  Be¬ 
tuel  Nahor  kiciton  kin  he  cun¬ 
wintku  kin  miye  ce,  eya. 

25  Qa,  Peji  puze  ca  taku  yuta- 
pi  ko  ota,  qa  nakun  wankapi  kta 
okan  ce,  eciya. 

26  Unkan  wicasta  qon  pama- 
hdedan  yanke  ca  Jehowa  cekiye 
ca, 

27  Jehowa  Abereyam  mayuhe 
cin  taku  wakan  da  kin  he  yawa- 
stepi  nunwe.  Towicake  towa- 
onsida  ko  mayuhe  cin  ektakiya 
ayustan  sni,  tuka  mayuha  sun- 
kaku  ti  kin  canku  kin  ohna  Je¬ 
howa  amau  ce,  eya. 

28  Unkan  wikoska  kin  dus  hde 
ca  iye  hunku  ti  kin  en  hena 
owasin  oyaka. 

29  Rebeka  timdoku  wan  yu- 
kan,  Laban  eciyapi,  qa  Laban  is 
dus  iyaya  wicasta  qon  ekta  mi¬ 
nihdoka  kin  en. 

30  Laban  oin  tanka,  qa  maza 
huhu  tanksitku  nape  kin  akan 
wanyake  ca  Rebeka  tanksitku 
oie  ye  cin,  Wicasta  kin  hecen 
emakiya  eye  cin  he  nahon  qa, 
hehan  wicasta  qon  minihdoka 
kin  ekta,  camo  kin  icahda  najin 
kin  en  hi. 

31  Qa  heya,  Jehowa  he  niya- 
waste  kin  u  wo.  Tokeca  tankan 
nayajin  he  Mis  tipi  kin  wan¬ 
na  wiyeya  wakaga,  camo  yukan- 
pi  kte  cin  nakun. 

32  Unkan  wicasta  qon  tipi  kin 

33 


3 


WICOICAGE. 


ekta  hi ;  unlran  camo  kin  kiyu- 
ske  ca  peji  puza  taku  yutapi  ko 
camo  kin  qu,  qa  mini  on  siha 
hdujaja  kta  wicasta  om  hi  kin 
nakun  hdujajapi  kta  e  an. 

33  Qa  woyute  nakun  qu.  Un- 
kan,  Taku  on  wahi  kin  owa- 
hdake  sni  kinhan  onspadan  wate 
kte  sni  ce,  eya.  Unkan,  la  wo, 
eya. 

34  Unkan,  Abereyam  tahoksi- 
dan  wan  he  miye  : 

35  Qa  Jehowa  he  mayuhe  cin 
nina  yawaste,  qa  tahin  wanu- 
yanpi  qu,  qa  pte,  qa  mazaska, 
qa  mazaskazi,  qa  wicasta  winy  an 
ko  wowindag  wicaye  cin,  qa  ca¬ 
mo,  qa  suktanka  sonsonna,  hecen 
wicasta  okinihan. 

36  Qa  mayuhe  cin  tawicu  kin 
Sara  cinca  wan  ton,  mayuha  wan¬ 
na  wicahinca  hehan  he  kiciton, 
unkan  takuyuhe  cin  owasin  kicu. 

37  Qa  Kanani  makoce  tawapi 

kin  en  manke  cin  he  cunwintku- 
pi  kin  etanhan  micinksi  on  wi- 
nohinca  duze  kte  sni :  ’ 

38  Tuka  hunkake  wicawaye 
cin  tipi  kin  ekta  de  kte  ca,  takxi- 
wicawaye  cin  etanhan  micinksi 
on  winohinca  wan  duze  kta  ce, 
mayuhe  cin  eya  konza,  keyemasi. 

39  Unkan,  Okini  winohinca  kin 
mici  u  kte  sni,  mayuhe  cin  ewa- 
kiya. 

40  Unkan,  Taku  wakan  wada 
Jehowa  itokam  mawani  kin,  he 
taohnihde  wan  nici  ye  si  kte  ca, 
mitakuye  qa  ate  ti  kin  etanhan, 
winohinca  wan  micinksi  on  du¬ 
ze  kta  e,  canku  yaye  cin  tanyan 
ihuni  niciye  kta  ce. 

41  Tuka  taku  eya  konze  cici- 
ye  cin  nihiyahde  kte  sni,  taku- 
wicawaye  cin  ekta  de  cinhan, 
qa  nicupi  sni  kinhan,  hehan  ta¬ 
ku  eya  konze  ciciye  cin  iyahde 
niciye  kte  sni,  emakiya. 

42  Unkan  nakaha  minihdoka 

kin  ekta  wahi  qa  hepa,  Jehowa 
Abereyam  mayuhe  cin  he  wa¬ 
kan  nida,  canku  ohna  wau  kin 
tanyan  ihuni  mayakiy  a  hecinhan ; 

43  Iho  mis  minihdoka  kin  ica- 
hda  nawajin  qa  wikoska  wan 
mini  huwe  hiyu  qa,  Wakiskotpa 
duhe  cin  etanhan  mini  onge  ya- 
tke  makiya  ye,  ewakiye  kta. 

44  Unkan,  Yatkan  ye,  qa  na¬ 
kun  camo  nitawa  kin  mini  wica- 
wakahi  kta  ce,  emakiye  cinhan, 
winohinca  wan  mayuhe  cin  cin- 
hintku  yuze  kta  e  Jehowa  ka- 
hnige  cin  hee  kte. 

45  Mis  cante  mahen  ia  nahahin 
mdastan  sni,  unkan  inyun  Re- 
beka  hinanpe  ca,  minihdoka  kin 
ekta  kun  i  qa  mini  icu  ;  unkan, 
Tokin  yatke  mayakiyen,  ewa- 
kiya. 

46  Unkan  tawakiskotpa  kin 
inahniyan  kun  ahi  qa,  Yatkan 
ye,  qa  camo  nitawa  kin  nakun 
woyatke  wicawaqu  kta  ce,  eya  ; 
unkan  mdatke  ca  camo  kin  na¬ 
kun  yatkanpi. 

47  Unkan  imonge  ca,  Tuwe 
cunwintku  niyan  he  ?  ewakiya. 
Unkan  Betuel  cunwintku  he  mi¬ 
ye,  Nahor  cinhintku  Milka  ki¬ 
citon  kin  hee.  Hehan  oin  tan¬ 
ka  ite  kin  akan  ewahnaka,  ma- 
za  huhu  nakun  nape  kin  akan. 

48  Qa  pamahdedan  manke  ca 
Jehowa  cewakiya,  Jehowa  Abe¬ 
reyam  mayuhe  cin  taku  wakan 
da  kin  he  mayuhe  cin  cinhintku 
kin  on,  mayuhe  cin  sunkaku 
cunwintku  iwacu  kta  e  canku 
wicaka  ohna  amau  kin  he  mda- 
tan. 

49  Qa  niyepi  wanna  wowaon- 
sida  wowicake  ko  mayuhe  cin 
ecayeconpi  kte  cinhan  omakiya- 
kapo,  qa  ecayeconpi  kte  sni  kin¬ 
han  omakiyakapo  :  etapa  tanhan 
mduhomni  kta  qa  is  catka  tan¬ 
han,  eya. 


WICOWOYAKE  25. 


50  Unkan  Laban  Betuel  ko 
ayuptapi  qa  Taku  kin  de  Jehowa 
etanhan  u  qa  taku  sica  qa  is  taku 
waste  unkeniciyapi  kta  unkoki- 
tpanipi  ce,  eyapi. 

51  Iho  Rebeka  nitokam  un; 
icu  qa  hda  wo.*  He  niyuhe  cin 
cinhintku  kin  yuze  kta,  Jehowa 
oie  ye  cin  iyececa. 

52  Unkan  Abereyam  taokiye 
kin  iapi  hena  nahon  qehan,  Je¬ 
howa  ohoda  kta  e  makata  patus 
iyaya. 

53  Hehan  ookiye  qon  mazaska 
oin  qa  mazaskazi  oin  ikikcu,  wo- 
koyake  nakun,  qa  hena  Rebeka 
qu,  tiindoku  hunku  ko  taku  tehi- 
ka  wacaqu. 

54  Hehan  wotapi  qa  wayatkan- 
pi,  iye  wicasta  opapi  kin  hena 
koya.  Wankapi  qa  hanhanna 
kiktapi  qa,  Mayuhe  cin  ekta 
hdicu  raayan  wo,  eya. 

55  Unkan  timdoku  hunku  ko, 
Wikoska  unkicipi  yanke  kte, 
wikcemna  can  hehanyan,  hehan 
ye  kta  ce,  eyapi. 

56  Unkan,  .Tehowa  is  canku 
mitawa  kin  tanyan  ihuni  mayan 
heon  mayutehanpi  sni  po.  Ma¬ 
yuhe  cin  ekta  kihde  mayanpo, 
ewicakiya. 

57  Unkan,  Wikoska  kin  un- 
kicopi  qa,  iye  i  kin  etanhan  un- 
kiwangapi  kta  ce,  eyapi. 

58  Qa  Rebeka  kipanpi,  qa,  Wi¬ 
casta  kin  de  kici  de  kta  he?  eci- 
yapi.  Unkan,  Mde  kta  ce,  eya. 

59  Unkan  Rebeka  tawinoh tin- 
pi  kin  ye  yapi,  qa  azinkiye  ci- 
qon,  qa  Abereyam  taokiye,  qa 
wicasta  tawa  nakun. 

60  Qa  Rebeka  yawa^tepi  qa, 
Unkitawinohtinpi  kin  he  niye, 
kektopawinge  oyawa  tanka  ica- 
ga  wo,  qa  cinca  wicayaye  kte 
cin  toka  wicayapi  otonwe  kin 
yuhapi  kte,  eciyapi. 

61  Hehan  Rebeka  najin,  wi¬ 


koska  yuhe  cin  nakun,  qa  camo 
akan  iyotankapi,  qa  wicasta  qon 
kici  iyayapi.  Hecen  ookiye  qon 
Rebeka  icu  qa  kihda. 

62  Wanna  Izak  minihdoka, 
Tuwe  ni  un  kin  wanmayaka  ta¬ 
wa  kin  hetanhan  u,  qa  makoce 
puze  cin  en  iyotanka. 

63  Qa  htayetu  ca  Izak  cekiye 
kta  e  manin  ya,  hehan  wankan 
etonwe  ca  camo  upi  kin  wanwi- 
cayaka. 

64  Rebeka  nakun  wankan  eton¬ 
we  ca  Izak  wanyake  ca  camo 
kin  etanhan  ipsica. 

65  Qa  ookiye  kin  heciya,  Wi¬ 
casta  wan  itkounkipapi  hewo- 
skan  omani  kin  he  tuwe  ?  Un¬ 
kan,  Mayuhe  cin  hee,  ookiye 
kin  eya.  Unkan  ite  akahpe  wan 
icu  qa  aihdahpa. 

66  Unkan  ookiye  kin,  taku 
token  econ  kin  owasin  Izak  oki- 
yaka. 

67  Hehan  Izak  iye  hunku  Sara 
tawakeya  kin  mahen  Rebeka  tin 
ye  si,  qa  yuze  ca  tawicu  kin 
waste  kidaka.  Hecen  Izak  iye 
hunku  Sara  te  cin  iyohakam 
iwacintonhnag  yapi. 

WICOW^OYAKE  25. 

1  Hehan  ake  Abereyam  wino- 
hinca  wan  yuza,  Qetura  eciyapi. 

2  Unkan  cinca  kiciton  kin  de- 
na  eepi,  Zimran,  qa  Joksan,  qa 
Medan,  qa  Midian,  qa  Isbak,  qa 
^uha. 

3  Unkan  Joksan  is  ^eba  qa 
Dedan  kicitonpi.  Unkan  Dedan 
is  Asurim,  qa  Letusim,  qa  Lu- 
mim  cinksi  wicaya. 

4  Unkan  Midian  cinca  wicaye 
cin,  Epa,  qa  Heper,  qa  Hanok, 
qa  Abida,  qa  Eldaha.  Hena 
owasin  Qetura  cinksi  wicaya. 

5  Unkan  Abereyam  taku  yuhe 
cin  iyuhpa  Izak  qu. 

6  Tuka  winoMnca  uman  cinca 
Abere3^am  kicitonpi  kin  hena 
Abereyam  taku  wicaqa,  qa  na- 
habin  iye  ni  un  kin  wiyohiyan- 
pata  makoce  kin  ekta  ye  wicasi, 
cinhintku  Izak  etanhan. 

7  Abereyam  anpetu  tawa  kin 
waniyetu  ni  un  kin  dena  ee, 
waniyetu  opawinge  sanpa  wi- 
kcemna  sakowin  sanpa  zaptan, 
hebanyan  ni. 

8  Hehan  Abereyam  niya  sni 
ta  iyaya,  pa  ska  waste,  qa  wi- 
cabinca  imna ;  hehan  taoyate 
kin  ekta  okipa  yapi. 

9  Qa  cinca  wicaye  cin  Izak 
Ismayel  kici  kihnakapi ;  Makpe- 
la  imnija  obdoka  kin  en  Mamore 
itokam,  Zohar  Heti  he  cinhin¬ 
tku  Epron  tamaga  qon  en. 

10  Maga  wan  Abereyam  Het 
cinca  wicaye  cin  opewicakica- 
ton,  he  en  Abereyam  hnakapi, 
tawicu  Sara  kici. 

11  Unkan  Wakantanka,  Abe¬ 
reyam  te  cin  iyohakam,  cinhin¬ 
tku  kin  Izak  yawaste,  qa  Izak 
Tuwe  ni  un  qa  wanmayake  cin 
minibdoka  tawa  kin  ekta  oun- 
yan. 

12  Hagar  Egupton  kin  Sara 
tawikoska  kin  he  Abereyam  cin¬ 
ca  wan  kiciton,  Abereyam  cin¬ 
hintku  Ismayel  wicoicage  tawa 
kin  dee. 

13  Ismayel  cinca  wicaye  cin 
cajepi  kin  deepi,  wicowazipi  qa 
cajepi  kin  ijmceca.  Ismayel  cin¬ 
ca  tokapa  kin  he  Nebayot,  hehan 
Qedar,  qa  Adbel,  qa  Mibsam  ; 

14  Qa  Misma,  qa  Duma,  qa 
Masa 

15  Hada,  qa  Teman,  Jetur, 
Napis  qa  Qedma. 

16  Hena  Ismayel  cinksi  wi- 
caya  ;  toki  tipi  qa  tonwanyanpi 
kin  ecen  eciyapi,  wicastayatapi 
ihdawapi  ake  nom,  taoyatepi 
kin  om. 


17  Ismayel  ni  un  kin  waniyetu 
kin  dena  ee,  waniyetu  opawinge 
sanpa  wikcemna  yamni  sanpa 
sakowin,  henakeca  ;  hehan  niya 
sni  ta  iyaye  ca  taoyate  kin  ekta 
okipa  yapi. 

18  Hunka  wanjin  wicaye  cin 
owasin  wicehna  ta.  ftawila 
etanhan  6ur  itokam  un  kin  ekta- 
kiya  de  cin  qa  hetanhan  Asur 
etu  makoce  kin  he  en  ounyanpi. 

19  Unkan  Izak  Abereyam  cin¬ 
hintku  wicoicage  tawa  kin  dee, 
Abereyam  he  Izak  kicitonpi. 

20  Unkan  Izak  wanna  wani¬ 
yetu  wikcemna  topa,  hehan  Re- 
beka  yuza,  he  Betuel  Arami  kin 
he  cunwintku,  Aram  Mda^m  kin 
etanhan,  Laban  Arami  kin  tawi- 
nobtin  kin  hee  tawicn  kta  e  yu¬ 
za. 

21  Qa  Izak  tawicu  kin  cinca 
ton  sni  kin  heon,  Jehowa  iceki- 
ya.  Unkan  Jehowa  anakicigo- 
ptan,  hecen  Rebeka  Izak  tawicu 
kin  ihdusaka. 

22  Unkan  hoksiyoqopa  Rebeka 
mahen  akinicapi ;  unkan,  De 
taku  hwo  hecetu  kta  hecinhan 
token  on  hemaca  he  1  eye  ca 
Jehowa  iwange  kta  e  ekta  i.‘ 

23  Unkan,  Nitamni  kin  mahen 
oyate  nonpa,  qa  nitezi  kin  etan¬ 
han  oyate  nonpa  inanpapi  kta, 
qa  oyate  wan  wasaka  kes  oyate 
uman  sanpa  wasake  kta,  qa  ha- 
kakta  kin  he  tokapa  kin  wowi- 
dake  yuhe  kta  ce,  Jehowa  eciya. 

24  Unkan  anpetu  cinca  ton  kte 
cin  wanna  henakeca,  qa  inyun 
tamni  kin  mahen  cekpa  yukan. 

25  Unkan  tokapa  kin  hiyu 
owancaya  gi,  pte  ha  sina  iye- 
cen ;  unkan  Esa  eya  castonpi. 

26  Hehan  sunkaku  kin  hiyu, 
qa  nape  kin  Esa  siyete  kin  yus 
un  ;  heon  Jakob  eya  cas  kiton. 
Hena  tonpi  kin  ehan,  Izak  wani¬ 
yetu  wikcemna  sakpe. 

27  Unkan  hoksipidan  tanka  ica- 
gapi,  qa  Esa  wotihni  wayupika, 
wicasta  B.ewoskan  un  kin  heca, 
tuka  Jakob  wicasta  walibadan 
wakey  a  oti. 

28  Unkan  Izak  Esa  waste  ki- 
daka,  taku  o  kin  yuta  heon.  Tu¬ 
ka  Rebeka  Jakob  waste  kidaka. 

29  Unkan  Jakob  wahanpi  ohe 
cin  icunhan  Esa  tinta  kin  etan- 
han  u  qa  watuka  un  ; 

30  Qa,  Akillan  mate  kta  heon 
wahanpi  sa  kin  de  onge  maqu 
wo,  mdatke  kta  ce,  Esa  Jakob 
eciya.  Heon  Edom  eya  caje 
yatapi. 

31  Unkan,  Watonikapa  kin  he 
nakaha  maqu  wo,  Jakob  eya. 

32  Unkan  Esa,  Wanna  mate 
kta  qa  watomakapa  kin  de  taku 
okihi  kta  he  ?  eya. 

33  Unkan  Jakob,  Nakaha  Wa- 
kantanka  icajeyan  emakiya  wo, 
eya.  Unkan  Wakan tanka  ica¬ 
jeyan  eciya.  Hecen  Esa  wato- 
kapa  tawa  kin  he  Jakob  qu. 

34  Unkan  Jakob  omnica  hanpi 
aguyapi  kici  Esa  qu,  unkan  yute 
ca  yatkan  qa  najin,  qa  toki  iya- 
ya.  Hecen  Esa  watokapa  kin 
ihakta  sni. 

WICOWOYAKE  26. 

1  Unkan  makoce  kin  he  en  wi- 
caakihan  tokeca  wan,  Abereyam 
anpetu  tawa  icunhan  wicaaki- 
han  tokaheya  qon  he  iyohakam. 
Unkan  Izak  Pilistim  tawicasta 
yatapi  Abimelek  eciyapi  ekta  i, 
Gerar  etu. 

2  Unkan  Jehowa  iye  en  tanin 
iciye  ca  heciya,  Egupta  ekta  de 
kte  sni  ce,  makoce  wan  ocici- 
yake  kte  cin  hen  yanka  wo. 

3  Makoce  kin  de  en  ounyan  wo, 
kinhan  nici  waun  qa  ciyawaste, 
qa  makoce  kin  dena  owasin  cicu 
kta,  nicinca  ko  wokonze  Abere¬ 


yam  niyate  konza  ewakiye  cin 
he  wahdusuta ; 

4  Qa  nicinca  yuota  wakiye  kta 
mahpiya  wicanhpi  sukaza  iyena- 
ka,  qa  makoce  kin  dena  owasin 
nicinca  wicawaqu  kta,  qa  oyate 
ihaka  kin  ohnaka  owasin  nicinca 
kin  on  j^awastepi  kta. 

5  Nakaes  Abereyam  miho  kin 
anamagoptan  qa  mitawoahope, 
mitawokonze,  niioie,  qa  mitoope 
kin  hena  yuhe  cin  heon  etanhan. 

6  Unkan  Izak  Gerar  en  oun- 
yan. 

7  Unkan  wicasta  heciya  tipi 
kin  tawicu  kin  on  iwangapi ;  un¬ 
kan,  Mitanksi  kin  dee  ce,  eya. 
Rebeka  owanyag  waste,  qa  iye 
on  okini  wicasta  deciya  yakonpi 
kin  maktepi  kta  ecin  heon,  Mi- 
tawin  dee  eye  kte  cin  itonpa. 

8  Unkan  wanna  anpetu  ota 
hen  yanke  cehan,  Pilistim  wica¬ 
sta  yatapi  Abimelek  ojanjan  hde- 
pi  wan  etanhan  eyokasin  qa 
Izak  tawicu  Rebeka  kici  skata 
e  wanwicayaka. 

9  Hehan  Abimelek  Izak  kico 
qa,  Awicakehan  nitawin  hee. 
Tokeca,  Mitawinohtin  dee  ehe 
ciqon  he  ^  eya.  Unkan  okini 
iye  on  mate  kta  epee  cin  heon 
hepa  ce,  Izak  eya. 

10  Unkan,  De  taku  ecaunye- 
conpi  he  'I  Wanna  ecadan  oyate 
etanhan  wicasta  wan  nitawin 
kici  iwanke  kta  unkans,  taku 
sica  iyahde  unyayapi  kta  tuka 
ce,  Abimelek  eya. 

11  Qa  Abimelek  oyate  tawa 
owasin  iwakta  wicaya,  Tuwe 
wicasta  kin  de  yutan,  qa  is  ta¬ 
wicu  yutan  kinhan  te  kta  ce, 
eya. 

12  Unkan,  Izak  makoce  kin 
he  en  woju,  qa  omaka  kin  he  en 
opawinge  akihde  kamna.  He¬ 
cen  Jehowa  Izak  yawaste. 

13  Unkan  wicasta  kin  tanka 

qa  ohinniyan  tanka  ay  a,  wijica 
liinca. 

14  Qa  oicihde,  takinca,  qa  pte 
wanuyanpi,  qa  ookiye  ota  yuha  ; 
heon  Pilistim  icekinpi. 

15  Unkan  minikdoka,  tona  a- 
tkuku  taokiye  qapi  qon  atkuku 
Abereyam  ni  qehan,  hena  owa- 
sin  Pilistim  aohduteyapi,  maka 
okatapi. 

16  Unkan  Abimelek  Izak  he- 
ciya,  Unkiyepi  etanhan  toki  iya- 
ya  wo,  waunsakapi  kes  nis  sam 
iyeya  wanisaka  ce. 

17  Unkan  Izak  hetanhan  iya- 
ye  ca  Gerar  kaksiza  kin  he  en 
eti,  qa  hen  iyotanka. 

18  Qa  minikdoka  atkuku  Abe¬ 
reyam  ni  kin  icunhan  qapi  qon, 
qa  Abereyam  te  cin  iyohakam 
Pilistim  kin  hena  aohduteyapi 
kin,  hena  ake  Izak  qe  ca  Abere¬ 
yam  cas  ton  qon  hena  iyecen 
Izak  caje  yata. 

19  Qa  Izak  hoksidan  wicayuhe 
cin  kaksiza  ohna  qapi  qa,  en 
minicaduza  minikdoka  wan  iye- 
yapi. 

20  Hehan  Gerar  wanuyanpi 
wikan  wicakiyapi  tawa  kin,  Izak 
wanuyanpi  wikan  wicakiyapi 
tawa  kin  om  akinicapi  qa.  Mini 
kin  he  unkitawapi  ce,  eyapi ; 
heon  minikdoka  kin  he  Esek 
Izak  cas  ton,  heciya  kiyusepi 
kin  heon. 

21  Unkan  ake  minikdoka  toke- 
ca  wan  qapi ;  unkan  he  on  na- 
kun  akinicapi,  heon  he  Sitna 
caston. 

22  Qa  hetanhan  ihdaka  ye  ca 
minikdoka  tokeca  wan  qapi,  qa 
he  on  akinicapi  sni.  Unkan  he 
Rehobot  eya  cas  kiton  ;  Wanna 
Jehowa  tankaya  unkiyukanpi 
kaga  makoce  kin  en,  heon  unki- 
cagapi  kta  ce,  eya. 

23  Unkan  hetanhan  itawan- 
kanhde  ye  ca  Berseba  ekta  i. 

24  Unkan  hanyetu  kin  he  en 
Jehowa  tanin  iciye  ca  heciya, 
Niyate  Abereyam  taku  wakanda 
kin  he  miye  ce.  Wikopesni  un 
wo  ;  niyate  Abereyam  mitaoki- 
ye  kin  heon  nici  waun,  qa  ciya- 
waste,  qa  nicinca  yuota  wakiye 
kta  ce. 

25  Unkan  kakiya  wahna  wo- 
snapi  wan  kage  ca  Jehowa  caje 
kin  hoye  kiye  ca,  kakiya  wakeya 
oti,  qa  kan  Izak  taokiye  kin  mi- 
nihdoka  wan  qapi. 

26  Hehan  Abimelek  Gerar  etan¬ 
han  Izak  en  hi ;  iye  takodaku 
Ahuzat,  Pikol  taakicita  tancan 
koya. 

27  Unkan,  Sice  raayadakapi  qa 
niyepi  kin  etanhan  toki  iyaye 
mayasipi,  qa  tokeca  en  mayahi- 
pibe?  Izak  ewicakiya. 

28  Unkan,  Unkanitonwanpi  qa 
Jehowa  nici  un  kin  he  wanun- 
yakapi  qa,  Iho  wokonze  yuke 
kte,  unkiyotahedan  qa  odakon- 
kiciyapi  unnicagapi  kta  ce,  un- 
keyapi. 

29  Hecen  unkis  unniyutanpi 
sni,  qa  taku  waste  ecedan  eca- 
unniconpi,  qa  wounkiyapi  iyaye 
unnisipi  kin  he  iyecen,  nis  dehan 
Jehowa  niyawaste,  taku  sica 
ecaunyeconpi  kte  sni,  eyapi. 

30  Unkan  wowicakihe  ca  wo- 
tapi  qa  wayatkanpi. 

31  Qa  ihanlianna  kiktapi  qa 
konza  ekiciyapi,  napin  hunka 
wanjitku  kici  heconpi  qa,  Izak 
kihde  wicasi.  Unkan  wookiye 
iyayapi. 

32  Anpetu  kin  he  en  Izak  tao¬ 
kiye  kin  en  hipi,  qa  minilid  oka 
qapi  kin  he  okiyakapi  qa,  Mini 
iyohi  unyanpi  ce,  eyapi. 

33  Unkan,  Konzapi  eya  cas 
kiton.  Heon  anpetu  kin  de  he- 
hanyan  otonwe  kin  heciya  un 
kin  Berseba  eciyapi. 

34  Unkan  Esa  wanna  waniye- 


( 


WICOWOYAKE  27. 


tu  wikcemna  topa,  hehan  Beri 
Heti  kin  he  cunwintkn  Judit,  qa 
Elon  Heti  he  cunwintkn  Bas- 
mat,  henios  wicayuza.  Hena 
napin  on,  Izak  Rebeka  ko  cante 
sicapi. 

WICOWOYAKE  27. 

1  Unkan  Izak  wanna  wicahin- 
ca  ista  kin  indeze  sni,  hecen  wa- 
wanyake  sni ;  hehan  Izak  cin- 
hintku  tokapa  kin  Esa  kipan  qa, 
Miciiiksi,  eya.  Unkan,  Iho  miye 
ce,  eya. 

2  linkan,  Wanna  wicamahin- 
ca,  qa  tohan  mate  kte  cin  sdon- 
wakiye  sni. 

3  Ceciya  ce,  nakaha  wipe  iki- 
kcu  wo,  wanju  itazipa  ko  ikikcu, 
qa  hewoskan  ye  ca  tado  imaki- 
hni  wo. 

4  Qa  mate  kte  cin  itokam,  mi- 
nagi  kin  niyawaste  kta  e,  tado 
skumna  taku  waste  wadaka  he- 
ca  micage,  ca  makau  wo.  Wate 
kta  ce,  eya. 

5  Unkan  Rebeka  Izak  cinhin- 
tku  Esa  okiye  cin  he  nahon. 
Unkan  Esa  atkuku  kin  on  wo- 
tihni  kta  e  hewoskan  iyaya. 

6  Hehan  Rebeka  cinhintku  Ja¬ 
kob  heciya,  Iho  niyate  Esa  ni- 
cinye  okiya  nawahon  ; 

7  Qa,  Tado  makau  qa  taku  sku¬ 
mna  waste  micaga  wo ;  wate 
kta  qa  mate  sni  kin  itokam  Je- 
howa  itokam  ciyawaste  kta  ce, 
eciya. 

8  Heon  micinksi  token  econ 
cisi  rniho  kin  anamakigoptan  ye. 

9  Ecadan  waniiyanpi  ekta  ye 
ca  tatokadan  cinca  nom  waste 
imakicu  ye,  kinhan  tado  skumna 
wecage  kta,  niyate  waste  daka 
iyececa. 

10  Unkan  niyate  te  cin  itokam 
niyawaste  kta  e  en  ayai  kta ; 
unkan  yute  kta  ce. 

11  Unkan,  Jakob  hunku  kin 


Rebeka  heciya ;  Ecali  micinye 
Esa  wicasta  hin  sma  heca,  qa 
mis  wicasta  sdusduta  hemaca. 

12  Okini  ate  mayutan  kte  cin- 
han  wicahnayesa  wan  iyececa 
iyemaye  kta,  hecinhan  mayasi- 
capi  kin  he  iyahde  miciye  kta, 
mayawastepi  kin  hee  kte  sni  ce. 

13  Unkan,  Micinksi  niyasica- 
pi  kin  he  miye  en  amaupi  nun- 
we.  Tokesta  miho  kin  anama¬ 
kigoptan,  qa  imakicu  ye,  hunku 
kin  eciya. 

14  Unkan  ekta  ye  ca  ikikcu  qa 
hunku  kin  en  au ;  unkan  hunku 
kin  tado  skumna  atkuku  waste 
dake  cin  iyecen  kaga. 

15  Hehan  Rebeka  sina  waste 
wan,  cinhintku  tokapa  Esa  he 
tawa  ti  kin  ohna  yuhe  cin  he 
icu,  qa  cinhintku  hakakta  Jakob 
in  kiya. 

16  Qa  tatokadan  cincadan  ha 
kin  he  Jakob  nape  kin,  qa  tahu 
sdusduta  kin  akan  ehnaka. 

17  Qa  tado  skumna  kage  ciqon 
aguyapi  koya  cinhintku  Jakob 
nape  kin  en  qu. 

18  Unkan  atkuku  kin  en  au  qa, 
Ate,  eya.  Unkan,  Iho  micinksi 
ni  tuwe  he  ?  eya. 

19  Unkan  Jakob  atkuku  kin 
heciya,  Esa  nicinksi  tokapa  kin 
he  miye  ce.  Token  emayakiye 
cin  ecen  ecamon  ce.  Ceciciya 
najin  qa  iyotanka  wo  ;  qa  ninagi 
kin  mayawaste  kta  e  tado  awahi 
kin  yuta  wo,  eya. 

20  Unkan,  Micinksi  token  ina- 
hniyan  iyeyaya  he?  Izak  cin¬ 
hintku  kin  eciya.  Unkan  Jeho- 
wa  wakanyada  kin  he  itkoma- 
kim  u  kiya  heon  etanhan,  eya. 

21  Unkan,  Micinksi  mikiyedan 
u  wo,  ciyutan  kta  ce,  Esa  mi¬ 
cinksi  kin  de  niye  qa  is  dee  sni 
uman  tukte  sdonwaye  kta,  Izak 
Jakob  eciya. 

22  Hehan  Jakob  atkuku  Izak 

ikiyedan  hinajin,  unkan  yutan 
qehan,  Ho  kin  Jakob  ho  kin  bee, 
tuka  nape  kin  Esa  nape  kin  eepi, 
eya. 

23  Nape  kin  bin  sma  cincu  Esa 
nape  kin  iyececapi ;  beon  etan- 
ban  iyekiye  sni,  qa  Jakob  yawa- 
ste. 

24  Esa  micinksi  kin  de  niye 
he  ?  eya  iwanga.  Unkan,  Han 
he  miye  ce,  eya. 

25  Unkan,  Mikiyedan  u  wo. 
Minagi  kin  niyawaste  kta  e,  ta- 
ku  micinksi  o  kin  wate  kta  ce, 
eya.  Unkan  ikiyedan  hinajin, 
unkan  wota,  rninisa  nakun  en 
au  ;  unkan  yatkan. 

26  Hehan  atkuku  Izak,  Iho 
micinksi  mikiyedan  u  qa  i  irna- 
putaka  wo,  eciya. 

27  Unkan  en  ye  ca  i  iputaka, 
unkan  wokoyake  omna  kin  he 
omna,  qa  yawaste  qa,  Micinksi 
omna  kin  he  tinta  wan  Jehowa 
yawaste  omna  kin  he  iyececa. 

28  Qa  Wakantanka  mahpiya 
cu  kin  nicu  kte  ca  nakun  maka 
kin  wasna  qa  aguyapi  qa  mini- 
sa  ko  ota. 

29  Oyate  wowindag  wicayaye 
kta  nitokam  wicasta  yatapi  ma- 
kata  ehpeiciyapi  kta.  Nihun- 
ka  wanji  yuha  un  wo,  qa  nihun 
cinca  wicaye  cin  nitokam  patu- 
japi  kta,  tuwe  niyasice  cin  ya- 
sicapi  kte,  qa  tuwe  niyawaste 
kin  yawastepi  kta  ce,  eya. 

30  Wanna  Izak  Jakob  yawaste 
hdastan,  unkan  Jakob  atkuku 
Izak  itoye  kin  etanhan  kitana 
aisinyan  iyaya,  hehan  cincu  Esa 
wotihni  kin  etanhan  hdi. 

31  Qa  is  nakun  tadoskumnaka- 
ge  ca  atkuku  kin  en  ahi,  qa  atkuku 
kin  heciya,  Ate  najin  qa  nicinksi 
taku  o  kin  etanhan  yuta  wo  ;  ni- 
nagi  kin  mayawaste  kte  cin  he- 
on  etanhan. 

32  Unkan  atkuku  Izak,  Ni  tu- 

we  he?  eciya.  Unkan,  Nicinksi 
tokapa  Esa  he  miye  ce,  eya. 

33  Unkan  Izak  woyusinyaye 
tanka  liinca  on  nina  yusinyaya  ; 
Token  tuwe  tado  ihni  qa  raakahi, 
unkan  owasin  etanhan  wata,  ya- 
hi  sni  ehan,qa  mdawaste  qa  na¬ 
kun  iye  yawastepi  kta  ce,  eya. 

34  Esa  atkuku  oie  kin  nahon 
hehan  nina  ceye  ca  sicahowaye 
ca,  Ate  mis  nakun  mayawaste 
ye,  atkuku  kin  eciya. 

35  Unkan,  Nisunka  hi  qa  wo- 
hnaye  kin  eciya  tanhan  niyawa- 
stepi  kin  icu,  eya. 

36  Unkan,  Jakob  eciyapi  caje 
kin  iyecetu  sni  he  ?  Wanna 
nonpa  yusna  mayan ;  watoma- 
kapa  kin  he  tokaheya  ki  qa  na- 
kaha  mayawastepi  kin  icu  ;  eye 
ca,  Woyawaste  wan  miyecipa- 
tan  sni  he,  eya. 

37  Unkan  Izak  ayupte  ca,  E- 
cah  ohiniciye  kte  he  wakage,  ca 
hunka  wanjin  wicaye  cin  owasin 
wicayuhe  kta  waqu,  aguyapi  mi- 
nisa  ko  yuhe  kta  w'aqu,  qa  de- 
han  micinksi  taku  ecacicon  kta 
he  ?  Esa  eciya. 

38  Unkan,  Ate  woyawaste  kin 
wanjidan  duha  he  ?  Mis  nakun 
mayawaste  wo,  ate,  Esa  atkuku 
kin  eciye  ca,  Esa  panyanhan  ce- 
ya. 

39  Unkan  atkuku  Izak  ayupte 
ca,  Makawasnakin  ohna  ounyaye 
kte  ca  mahpiya  cu  kin  aniu  kte  ; 

40  Qa  nitacanhpi  kin  on  yani 
kte  ca  nisunka  wowidag  niye 
kta  ;  tuka  tohan  wasaka  inicage 
cinhan  iye  tawanapin  nitahu  kin 
etanhan  dukse  kta  ce,  eciya. 

41  Unkan  Esa  Jakob  sice  kida- 
ka,  woyawaste  kin  on  atkuku 
kin  yawaste  kin  heon  etanhan, 
qa  Esa  cante  kin  mahen  heya  ; 
Ate  aceyapi  kte  cin  anpetu  kin 
hena  wanna  ikiyedan  qa,  hehan 
misunka  Jakob  wakte  kta  ce. 

42  Unkan  Rebeka  he  cinhintku 
tokapa  token  ie  cin  he  okiyaka- 
pi,  unkan  ekta  ye  si  qa,  cinhintku 
hakakta  Jakob  kico  qa,  Iho  ni- 
cinye  Esa  niye  tokicon  qa  nikte 
kta  e  oiciya  ce. 

43  Iho  micinksi  miho  kin  ana- 
makigoptan  ye.  Najin  qa  timdo 
Laban  en  flaran  ektakiya  najica 
ya  ye. 

44  Qa  timdo  kici  nanke  kta  an- 
petu  tonana ;  nicinye  canniye 
niye  cin  ayustan  kin  hehanyan. 

45  Nicinye  wocanniye  aniyu- 
stanqa,  taku  ecayecon  akiktonje 
cin  hehantu,  kinhan  hetanhan 
icicu  kta  e  wahociye  kta  ce. 
Ehaes  token  on  etanhan  anpetu 
wanjidan  en  niye  napin  makitan- 
inpi  kte  sni  he  ?  eciya. 

46  Unkan  Rebeka  Izak  heciya, 
Wani  kin  he  wanna  owihanketa, 
Het  cunwintku  wicaye  cin  on 
etanhan,  Jakob  winohinca  wan 
dena  iyececa,  Het  cunwintku  kin 
etanhan,  yuze  cinhan  token  on 
wani  kta  he,  eya. 

WICOWOYAKE  28. 

1  Hehan  Izak  Jakob  kipan,  qa 
yawaste  qa  wahokonkiye  ca, 
Kanan  cunwinkupi  kin  etanhan 
winohinca  duze  kte  sni. 

2  Najin  Aram  Mdaye  kin  ekta 
ya  wo,  nihun  atkuku  Betuel  ti 
kin  ekta,  qa  hetanhan  timdoku 
Laban  cunwintku  kin  etanhan 
winohinca  wan  yuza  wo. 

3  Qa  Taku  wakan  iyotan  wa- 
sake  cin  niyawaste,  qa  iyakicu- 
ya  yuota  niciye  kta,  qa  oyate 
ota  yaun  kta. 

4  Qa  Abereyam  yawastepi  kin 
nicu,  makoce  wan  en  ounyaye 
cin  Wakantanka  Abereyam  qu 
qon  he  nicinca  om  yahduhe  kta, 
eciya. 

5  Hecen  Izak  Jakob  ye  ^i ; 


unkan  iyaya  Aram  Mdaye  kin 
ekta,  Betuel  cinhintku  Laban 
Arami  kin  en,  Jakob  Esa  kici 
hunkupi  kin  Rebeka  timdoku 
kin  hee. 

6  Unkan  Izak  Jakob  yawaste, 
qa  Aram  Mdaye  kin  ekta  ye  si 
kin,  heciya  fcanhan  winohinca 
wan  yuze  kta,  qa  yawaste  qe- 
han,  Kanan  cunwintkupi  kin 
etanhan  winohinca  duze  kte  sni 
ce,  eciye  cin  he  Esa  wanyaka. 

7  Unkan  Jakob  atkuku  hunku 
kici  anawicagoptan,  qa  Aram 
Mdaye  kin  ektakiya  ya. 

8  Unkan  Kanan  cunwdntkupi 
kin  iye  atkuku  Izak  ista  kin  en 
sicapi  e  Esa  wanyake  cehan  ; 

9  Esa  Ismayel  ekta  i,  qa  Abere¬ 
yam  cinhintku  Ismayel  cunwin¬ 
tku  Mahalat,  Nebayot  tawino- 
htin  kin  he  yuza,  tawicu  nonpa 
tuka  he  nakun  yuza. 

10  Unkan  Jakob  Berseba  etan¬ 
han  iyaya  Haran  ektakiya. 

11  Qa  toki  i  kin  hen  iwanka, 
wi  wanna  iyaya  nakaes,  qa  in- 
yan  hen  yanke  cin  etanhan  icu, 
qa  ipahin  ekihnake  ca  heciya 
istima. 

12  Qa  wihanmde  ca  inyun  taku 
iyadipi  wan  makata  han,  qa  pa 
kin  mahpiya  kin  ekta  iyohiya  ; 
unkan  Wakantanka  ohnihde  wi¬ 
caye  cin  adipi  qa  kun  hiyupi. 

13  Qa  inyun  Jehowa  iwankam 
najin  qa,  Niyate  Abereyam  taku 
wakan  da  qa  Izak  taku  wakan 
da  kin  Jehowa  he  miye  ce.  Ma¬ 
koce  akan  nunke  cin  he  cicu  kta 
nicinca  koya. 

14  Qa  nicinca  maka  watusekse- 
ca  sukaza  kin  iyenakapi  kta,  eni- 
ciciya  idade  kta  wiyohpeyata,  qa 
wiyohiyanpata,  qa  waziyata,  qa 
itokaga,  qa  niye  nicinca  koya  en 
wicowazi  tona  maka  akan  unpi 
kin  owasin  yawastepi  kta.  . 

15  Iho  mis  nici  waun,  qa  toki 

da  esta  awanciyake  kta,  qa  raa- 
koce  kin  de  ekta  acihdi  kta, 
elipeciye  kte  srii,  tohan  taku 
ociciyaka  wahdustan  sni  kin 
hehanyan,  eya. 

16  Unkan  Jakob  wihanmde  cin 
etanhan  kikta  qa,  Awicakehan 
Jehowa  den  yanka,  tuka  mis 
sdonwaye  sni,  eya. 

17  Hecen  kokipe  ca,  Oyanke 
kin  de  itonpapi  kta  tuka  ce, 
Wakan tanka  ti  kin  qa  malipiya 
tiyopa  kin  dee  sni  he  ?  eya. 

18  Qa  hanhanna  hehan  Jakob 
najin  qa  inyan  wan  ipahin  ehna- 
ke  ciqon  he  icu,  qa  wokiksuye 
kte  cin  ehde,  qa  he  pa  kin  akan 
wihdi  akastan. 

19  Qa  oyanke  kin  he  Betel, 
(Taku  Wakan  ti  kin)  eya  cas- 
ton,  tuka  tokag  ehan  otonwe 
kin  he  Luz  eciyapi. 

30  Unkan  Jakob  wokonze  wan 
iciconze  ca  hey  a,  Wakantanka 
mici  un  kinhan,  qa  canku  kin  de 
ohna  mde  cin  he  ohna  awanma- 
yake  cinhan,  qa  aguyapi  wate 
kta  maqu  qa  wokoyake  koma- 
yake  kta  nakun ; 

21  Qa  ate  ti  kin  ekta  tanyan 
wahdi  hecinhan,  Jehowa  ecee- 
dan  wakanwada  kta  ce. 

22  Qa  inyan  wokiksuye  ewe- 
hde  kin  de  Wakantanka  tipi 
tawa  kta  ce,  qa  taku  majraqu 
kte  cin  owasin  etanhan,  iwikce- 
mna  kin  cicu  kta  ce. 

WICOWOYAKE  29. 

1  Eiehan  Jakob  Wiyohiyanpa- 
ta  cinca  tamakocepi  kin  ektaki- 
ya  siha  on  mani  iyaya. 

2  Qa  etonwe  ca  inyun  tinta 
ohna  minihdoka  wan,  qa  tahin 
wanuyanpi  optaye  yamni  heciya 
minihdoka  kin  icahda  wankapi, 
minihdoka  kin  he  etanhan  opta¬ 
ye  kin  mini  wicaqupi  ece.  Un- 

kan  minihdoka  i  kin  akan  inyan 
tanka  wan  yanka. 

3  Unkan  hen  optaye  kin  owa¬ 
sin  mniciyapi  eca,  minihdoka  i 
kin  akan  tanhan  inyan  kin  yu- 
ptanyanpi  qa,  tahinca  kin  mini 
wicaqupi  ca  inyan  kin  hen  yan- 
ke  kte  cin  minihdoka  i  kin  akan 
ehnakapi. 

4  Unkan,  Hunka  wanjin  ciyapi 
tokiya  tanhan  yaunpi  he  1  Jakob 
ewicakiya.  Unkan,  Haran  un- 
ketanhanpi  ce,  eyapi. 

5  Unkan,  Laban  Nahor  cinhin- 
tku  sdonyayapi  he  1  ewicakiya. 
Unkan,  Han  he  sdonunyanpi  ce, 
eyapi. 

6  Unkan,  Zaniyan  un  he?  ewi¬ 
cakiya.  Unkan,  Zaniyan  un, 
nakun  wanyaka  wo ;  cunwintku 
Rahel  tahin  wanuyanpi  kin  om 
hiyu  ce,  eyapi. 

7  Unkan,  Anpetu  nahahin  tan¬ 
ka  ihan.  Wanuyanpi  mniciyapi 
kte  cin  nahahin  iyehantu  sni. 
Tahinca  mini  wicaqupi  qa  wihan 
wicakiyapo,  eya. 

8  Unkan,  Unkokitpanipi  ce ; 
optaye  kin  owasin  mniciyapi 
kin,  hehan  inyan  kin  minihdoka 
i  kin  etanhan  yuptanyanpi  kin¬ 
han,  hehan  tahinca  kin  mini  wic- 
unqupi  kta  ce,  eyapi. 

9  Om  wohdaka  icunhan,  Rahel 
atkuku  tahinca  tawa  om  hi ;  wi¬ 
han  wicakiya  nakaes. 

10  Hecetu  unkan  Jakob,  iye 
hunku  kin  he  timdoku  Laban 
cunwintku  Rahel  he  wanyake 
ca,  hunku  timdoku  kin  Laban 
tahinca  tawa  nakun,  qa  Jakob 
ikiyedan  i  qa,  inyan  qon  mini 
hdoka  i  kin  akan  tanhan  yu- 
ptanye  ca,  hunku  kin  he  timdo¬ 
ku  Laban  tahinca  tawa  mini 

• 

wicaqu, 

11  Qa  Jakob  Rahel  i  iputake 
ca  ho  taninyan  ceya. 

13  Qa  Jakob  Rahel  heciya, 

Niyate  sunkaku  kin  hemaca, 
Rebeka  cinhintku  kin  he  miye 
ce.  Unkan  inyang  hde  ca  atku- 
ku  okiyaka. 

13  Unkan  Laban  he  tawinohtin 
cinhintku  kin  Jakob  taku  ohda- 
ke  cin  nahon  qehan,  itkokim  in¬ 
yang  ye  ca,  poskin  yuze  ca,  i  ipu- 
take  ca  ti  kin  timahen  u  si.  Un¬ 
kan  Jakob  Laban  hena  taku  kin 
owasin  okiyaka. 

14  Unkan,  Mihu,  qa  micehpi 
kin  he  niye  ce,  Laban  Jakob 
eciya.  Unkan  anpetu  tona  wi 
wanjidan  en  un  kin  kici  yanka. 

15  Unkan  Laban  Jakob  heciya, 
Hunka  wanjin  ciye  cin  on  ituya 
wowidag  ciye  kta  he?  Taku 
iyuwin  yacin  kin  he  omakiyaka 
wo,  eya. 

16  Wanna  Laban  cunwintku 
nonpa,  tokapa  kin  Leha  eciyapi, 
qa  hakakta  kin  Rahel  eciyapi. 

17  Qa  Leha  ista  kin  wankadan ; 
tuka  Rahel  okah  waste  owanyag 
waste  hinca. 

18  Unkan  Jakob  Rahel  waste 
dake  ca,  Rahel  nicunksi  hakakta 
kin  he  on  waniyetu  sakowin 
wowidag  mayaye  kta,  eya. 

19  Unkan  he  cicu  kinhan  waste 
kta ;  wicasta  tokeca  waqu  kin¬ 
han  waste  kte  sni.  Mici  ti  wo, 
Laban  eya. 

20  Unkan  Jakob  Rahel  on  wa¬ 
niyetu  sakowin  okiya ;  tuka  he 
waste  dake  cin  on  ista  kin  en 
anpetu  tonana  yawa. 

21  He  ban,  Mitawin  maqu  wo, 
kici  imunke  kta,  anpetu  kin 
wanna  henakeca  ce,  Jakob  La¬ 
ban  eciya. 

22  Unkan  Laban  otonwe  kin 
wicasta  owasin  mnawicaye  ca 
wowicakihan. 

23  Qa  otpaza  hehan  cunwintku 
Leha  he  icu,  qa  Jakob  en  au. 
Unkan  kici  wanka. 

24  Unkan  Laban  wikoska  wan 


yuhe  cin  Zilpa,  he  icu  qa  cun¬ 
wintku  Leha  wikoska  yuhe  kta 
e  qu, 

25  Ihanhanna  inyun  Leha  hee, 
qa  Jakob  Laban  heciya,  Rahel 
on  ociciye  sni  he?  Tokeca  ma- 
yahnayan  he  ? 

26  Unkan,  Hakakta  kin  tokahe- 
ya,  qupi,  qa  hehan  tokapa  kin  de- 
ciya  hecen  econpi  sni ; 

27  Anpetu  sakowin  kin  de 
ihuniyan  wo ;  kinhan  he  nakun 
cicu  kta,  tokata  waniyetu  sako¬ 
win  tokeca  omayakiye  kte  cin 
heon  etanhan,  Laban  eya. 

28  Unkan  Jakob  ecen  econ,  qa 
sakowin  kin  he  ihuniyan.  Un¬ 
kan  Laban  cunwintku  Rahel  he 
tawicu  kta  e  qu. 

29  Qa  wikoska  wan  yuhe  cin 
Bilha,  he  Laban  cunwintku  Ra¬ 
hel  wikoska  yuhe  kta  e  qu. 

30  Unkan  Jakob  Rahel  kici 
wanke  ca,  nakun  Rahel  waste 
dake  ca,  ake  waniyetu  sakowin 
uman  Laban  cajeyate  ciqon  he 
yustan. 

31  Unkan  Leha  sice  dakapi  kin 
he  .Tehowa  wanyake  ca,  Leha 
tainni  kin  yuhdoka,  tuka  Rahel 
cinca  ton  sni. 

32  Unkan  Leha  ihdusake  ca, 
cinca  ton,  qa  Ruben  eya  cas  ki- 
ton ;  Makiyusepi  kin  Jehowa 
wanyaka,  unkan  dehan  mihihna 
waste  madake  kta  ce,  eya. 

33  Qa  ake  ihdusake  ca  cinca 
ton,  qa,  6ice  madapike  cin  he 
Jehowa  nahon,  qa  cinca  kin  de 
nakun  maqu,  eye  ca,  ^imeyon 
eya  cas  kiton. 

34  Qa  ake  ihdusake  ca  cinca 
ton  qa.  Wanna  detanhan  mihi¬ 
hna  tinsa  mahduze  kta  :  Wanna 
cinca  yainni  weciton,  eye,  ca 
Lewi  eya  cas  kiton. 

35  Unkan  ake  ihdusake  ca  cin¬ 
ca  ton  qa,  Dehan  Jehowa  mda- 
tan  kta  ce,  eye  ca,  Juda  eya  cas 

kiton.  Hehan  cinca  ton  kin  ayu- 
stan. 

WICOWOYAKE  30. 

1  Unkan  Rakel  Jakob  cinca 
kiciton  sni  e  wanhdake  ca,  Ra- 
liel  he  cunku  inakiwizi  qa  Jakob 
heciya,  Cinca  maqu  ye,  hecanon 
sni  kinhan  mate  kta  ce. 

2  Unkan  Jakob  canniye  ye  ca, 
Rahel  heciya,  Miye  Wakanma- 
tanka  kecanni  he  1  lye  taku 
tainni  ton  kin  onanitaka  ce. 

3  Unkan,  Iho  wikoska  mduhe 
cin  Bilha  he  ekta  ya  ye  ;  unkan 
misiyoto  kin  akan  cinca  ton  kin¬ 
han,  iye  etanhan  cinca  waton 
kta  ce  ; 

4  Eye  ca  wikoska  yuhe  cin 
Bilha  he  tawicu  kta  e  qu.  Un¬ 
kan  Jakob  he  en  i. 

5  Unkan  Bilha  ihdusake  ca  Ja¬ 
kob  cinca  kiciton. 

6  Unkan  Wakantanka  mayaco 
qa,  nakun  houwaye  cin  nama- 
hon,  qa  cinca  wan  maqu,  Rahel 
eye  ca,  Dan  eya  cas  ton. 

7  Unkan  ake  Rahel  ta wikoska 
Bilha  ihdusake  ca  cinca  icinon- 
pa  .Jakob  kiciton. 

8  Unkan  Wakantanka  omakiye 
ca  micun  kici  htawani,  qa  ohi- 
waya  ce,  Rahel  eye  ca,  Neptali 
eya  cas  ton. 

9  Unkan  Leha  cinca  sanpa  ton 
sni  e  wanhdake  cehan  wikoska 
yuhe  cin  Zilpa  icu,  qa  Jakob  ta¬ 
wicu  kta  e  qu. 

10  Unkan  Leha  wikoska  yuhe 
cin  Zilpa,  he  Jakob  cinca  kiciton. 

11  Unkan,  Wicota  kta,  Leha 
eye  ca.  Gad  eya  cas  ton. 

12  Unkan  Leha  wikoska  yuhe 
cin  Zilpa  Jakob  cinca  icinonpa 
kiciton. 

13  Unkan,  Wopida  mayanpi, 
cunwintku  unpi  kin  mayawaste- 
pi  kta  ce,  Leha  eye  ca,  Aser  eya 
cas  ton. 


14  Unkan  aguyapi  baksapi  kin 
icunhan  Ruben  rnagata  iyaye 
ca,  dudaim  iyeye  ca  hena  hun- 
ku  kin  ekta  kai.  Unkan  Rahel 
Leha  heciya  ;  Nicinksi  dudaim 
au  kin  etanhan  maqu  ye. 

15  Unkan,  Mihihna  yaki  kin  he 
taku  cistina  naceca,  micinksi 
dudaim  tawa  kin,  he  nakun  iya- 
cu  kta  he  ?  eciya.  Unkan,  Ni¬ 
cinksi  dudaim  tawa  kin  he  on 
hanyetu  kin  de  nici  iwanke  kta 
ce,  eya. 

16  Unkan  htayetu  hehan,  Ja¬ 
kob  maga  tanhan  hdi ;  unkan 
Lehaitkokim  inanpe  ca,  Miyahna 
yau  kta,  micinksi  dudaim  tawa 
kin  hena  on  opeciton  ce,  eya. 
Unkan  hanyetu  kin  he  kici  wan- 
ka. 

17  Unkan  Wakantanka  Leha 
anagoptan  :  unkan  ihdusake  ca 
cinca  izaptan  Jakob  kiciton. 

18  Qa,  Wikoksa  mduhe  cin  he 
mihihna  waqu  kin  heon,  Wakan¬ 
tanka  iyunwin  maqu,  Leha  eye 
ca,  Isakar  eya  cas  kiton. 

19  Unkan  ake  Leha  ihduske  ca 
cinca  isakpe  Jakob  kiciton. 

20  Qa,  Nakaha  Wakantanka 
taku  waste  itumakihan,  mihihna 
cinca  sakpe  weciton,  heon  de- 
tanhan  mici  ti  kta  ce,  eye  ca, 
Zebulon  eya  cas  kiton. 

21  Qa  he  iyohakam  cinca  win- 
yan  ton  qa,  Dina  eya  cas  kiton. 

22  Unkan  Wakantanka  Ra¬ 
hel  kiksuye  ca  Wakantanka  ana- 
kicigoptan,  qa  tamni  kin  yulido- 
ka. 

23  Unkan  ihdusake  ca  cinca 
wan  ton  qa,  Taku  iyamaonpapi 
qon  Wakantanka  wanna  emici- 
hdaku  ; 

24  Qa  Wakantanka  cinca  to- 
keca  wan  nakun  maqu  kta,  eye 
ca,  Josep  eya  cas  kiton. 

25  Unkan  Rahel  Josep  ton 
kin  hehan,  Jakob  Laban  heciya. 


44 


WICOWOYAKE  30. 


Wanna  hde  mayan  wo.  Mita- 
makoce  qa  toki  manke  kte  cin 
ekta  wahde  kta. 

26  Mitawin  micinca  ko  maqu 
wo,  wahde  kta  ce ;  hena  on  to¬ 
ken  htawani,  qa  wowindag  ma- 
yaye  cin  nis  sdonyaya  ce. 

27  Unkan,  Tokin  niista  kin  en 
iyocicipin,  niye  on  etanhan  Je- 
howa  mayawaste  wahdukcan. 

28  Taku  on  omayakiye  kta  ata- 
yedan  omakiyaka  wo ;  hecece 
cinhan  cicu  kta  ce,  Laban  eciya. 

29  Unkan,  Nis  token  ociciye 
ca,  nitawanuyanpi  kin  token  mi- 
ci  unpi  qon  sdonyaya. 

30  W^ahi  kin  itokam  taku  cisti- 
na  duhe  ciqon,  qa  wanna  ota 
aye  ca,  misiha  kin  eciya  tanhan 
Jehowaniyawaste.  Unkan  wan¬ 
na  tohan  wati  ohnaka  kin  on  ta¬ 
ku  micicage  kta  he  %  eya. 

31  Unkan,  Taku  cicu  kta  he? 
eya.  Unkan  Jakoh  heciya,  Ta- 
kudan  mayaqu  kte  sni,  tuka  taku 
kin  de  ecanon  kinhan  ake  tahin- 
ca  nitawa  kin  awanwicamdake 
kta. 

32  Nakaha  wanuyanpi  owasin 
ehna  mawani  kta,  qa  tona  hde- 
hdega  qa  hdehdeze  cin  iyogiye- 
wicawaye  kta,  tahinca  wanu¬ 
yanpi  kin  tona  gigi  kin  owasin, 
qa  tatokadan  tona  hdehdege  ca 
hdehdeze  cin  heniyos  akipam 
ewicawahde  kta ;  qa  tokata  ta- 
hin  wanuyanpi  ehna  tona  gigi, 
qa  tatokadan  ehna  tona  hdehde- 
ga  hdehdeza  ko,  hena  iyunwin 
mitawa  kta. 

33  Unkan  tokata  miohan  owo- 
tanna  mihduotanin  kta ;  taku 
mitawa  nitokam  u.  kinhan,  tato¬ 
kadan  tona  hdehdegapi  sni,  qa 
hdehdezapi  sni,  qa  tahin  wanu¬ 
yanpi  ehna  tona  gigi  sni  kin  he¬ 
na  owasin  mawanon  kehe  kta. 

34  Unkan,  Tokin  token  ehe  cin 
hecetun,  Laban  eya. 


35  Qa  anpetu  kin  he  en  tato¬ 
kadan  mdoka  tona  hdehdeza 
hdehdega  ko,  qa  tatokadan  wiye 
tona  hdehdege  ca  hde^ka^ka  kin 
owasin,  tona  akan  hin  san  kin 
hena  koya  owasin,  akipam  ewi- 
cahdaku,  tahin  wanuyanpi  ehna 
tona  gigi  kin  nakun  owasin,  qa 
hena  cinksi  wicaye  cin  nape  kin 
en  wicaqu. 

36  Qa  anpetu  yamni  imani,  iye 
Jakob  kici  ihehanyan  kaga.  Un¬ 
kan  Laban  woteca  optaye  ihe 
cin  hena  Jakob  wihan  wicaki- 
ya. 

37  Qa  Jakob  can  sakadan  icu, 
waga  teca  qa  can  su,  qa  uma 
hena  owasin  etanhan  icu,  qa  ha 
kin  pago  hdeza,  ska  tanin  kta  e 
hecen  hdehdeza  kaga. 

38  Qa  watpadan  tukten  wa¬ 
nuyanpi  mini  yatkanpi  kin  hena 
ohna,  can  sakadan  pago  qon 
ehde,  wanuyanpi  itokapa  tanhan, 
unkan  wanuyanpi  yatke  upi  en 
kiyuhapi  ece. 

39  Hecen  can  sakadan  qon 
ekta  wanuyanpi  kin  kiyuhapi, 
qa  wanuyanpi  hdehdeza  hdehde¬ 
ga  hdeskaska  ko  wicatonpi. 

40  Unkan  Jakob  tacincadan 
yukinukan  ewicahnake  ca,  wa¬ 
nuyanpi  itepi  kin  taku  hdeza 
ektakiya  ewicahde,  Laban  wa¬ 
nuyanpi  gigi  kin  owasin,  qa  wa¬ 
nuyanpi  tawa  kin  yukinukan 
ewicahde,  Laban  tawanu3mnpi 
kin  kici  ewicahde  snf. 

41  Qa  tohan  wanuyanpi  wasa- 
kapi  kiyuhapi  eca,  Jakob  can 
sakadan  qon  watpadan  ohna 
wanuyanpi  ista  kin  wicitokam 
ehde  ;  can  sakadan  kin  ekta  ki¬ 
yuhapi  kta  e  hecon. 

42  Tuka  wanuyanpi  wankapi- 
dan  eca,  ehde  sni,  hecen  tona 
wankapi  kin  hena  Laban  tawa, 
qa  tona  wasakapi  kin  hena  Ja¬ 
kob  tawa. 

43  Hecen  wicasta  kin  tanka 
liinca  icage  ca  wanuyanpi  ota 
ton,  qa  nakun  winyan  taokiye, 
qa  hoksidan,  qa  camo,  qa  su- 
ktanka  sonsonna. 

WICOWOYAKE  31, 

1  Hehan,  Taku  ate  unyanpi  ta- 
wa  qon  he  owasin  Jakob  icu,  qa 
taku  ate  yuhe  ciqon  etanhan, 
woyuha  tanka  kin  de  owasin 
icicaga,  Laban  cinksi  wicaye 
cin  eyapi  kin  Jakob  nahon. 

2  Qa  Laban  ite  kin  he  nakun 
Jakob  wanyaka,  qa  iye  ektakiya 
wanna  tokeca. 

3  Nakun,  Niyate  makoce  ta- 
wapi  kin  ekta,  qa  takuwicayaye 
cin  ekta  hda  wo,  kinhan  nici 
waun  kta  ce,  Jehowa  Jakob  eci- 
ya. 

4  Heon  Jakob  tuwe  ekta  ye  si 
qa,  tawicu  napin  Rahel  Leha 
kici,  tinta  kin  heciya,  tawanu- 
yanpi  kin  ekta  wicakico. 

5  Qa,  Niyatepi  kin  wanna  to¬ 
keca  amatonwe  cin  wanmdaka, 
tuka  ate  taku  wakan  da  kin  mi- 
ci  un. 

6  Qa  token  owakihi  ohinniyan 
niyatepi  kin  owakiya  sdonyaya- 

7  Tuka  niyatepi  kin  mahnaye 
ca,  wikcemna  akihde  taku  maqu 
kte  cin  yutokeca,  tuka  kiunni 
maye  kte  cin  Wakan  tanka  iyo- 
winye  ^ni. ' 

8  Kaken,  Hdehdegapi  kin  hena 
iyunwin  dnhe  kta  ce,  eye  cehan, 
waunyanpi  kin  owasin  hdehde¬ 
gapi  kin  heca  ece  wicatonpi ;  qa, 
Hdehdezapi  kin  hena  iyunwin 
nitawa  kta  eye  cehan,  hehan 
wanuyanpi  owasin  hdehdezapi 
heca  ece  wicatonpi  ece. 

9  Hecen  Wakantanka  niyatepi 
tawanuyanpi  kin  ki  ece,  qa  he 
maqu. 


10  Wanuyanpi  kin  kiyuhapi 
eca  wiwahanmde  ca,  ewatonwe 
ca,  inyun  tamdoka  hdehdeza 
hdehdega  hdeskaska  hecapi  ko, 
wanuyanpi  akan  adipi  e  ista  on 
wanmdaka. 

11  Nakun  wiwahanmde  ca, 
Wakantanka  taohnihde  ye  cin 
hemakiya  ;  Jakob.  Unkan,  Iho 
miye  ce,  epa. 

12  Unkan,  Ista  yuwankan  iki- 
kcu  qa,  tamdoka  wanuyanpi  adi¬ 
pi  kin  awicatonwan  wo ;  hde¬ 
hdeza  hdehdega  hdeskaska  he¬ 
capi  ;  token  Laban  ecanicon  kin 
he  owasin  wanmdaka  ce. 

13  Taku  wakan  Betel  en  tanin 
iciye  cin  he  miye,  hen  wokiksu- 
ye  sdayaye  ca,  hen  taku  konza 
emayakiya.  Wanna  najin,  qa 
makoce  kin  de  etanhan,  iyaye 
ca  taku  wicayaye  cin  ekta  hda 
wo,  eya. 

14  Unkan  Rahel  Leha  ko  ayu- 
ptapi ;  Ate  ti  kin  ohna  taku  un- 
hapi  kte  ca  taku  unkitawapi  kte 
cin  yukan  he  ? 

15  Oyate  tokeca  unhdawapi 
^ni  he  ?  Wiyopeunyanpi,  qa  na¬ 
kun  mazaska  unkitawapi  kin 
owasin  yusota. 

16  Heon  woyuha  ate  unyanpi 
kin  etanhan  Wakantanka  ki  kin 
he  iyuhpa  unkiye  unkitawapi, 
qa  unkicincapi  tawapi  ce.  Iho 
wanna  token  Wakantanka  econ 
nisi  kin  owasin  ecen  econ  ye, 
eyapi. 

17  Unkan  Jakob  najin,  qa  cin- 
ca  tawicu  ko  owasin  camo  akan 
ewicahnaka, 

18  Qa  atkuku  Izak  en  Kanan 
makoce  kin  ekta  kihde  kta  e  ta¬ 
wanuyanpi  kin  owasin  awicaya, 
woyuha  icicage  cin,  qa  taku  ton- 
pi  kiton  kin,  taku  Aram  Mdaye 
kin  en  ihdamna  kin  owasin. 

19  Wanna,  Laban  tahinca  kin 
hdusda  iyaye  cehan,  Rahel  he 

atkuku  terapim  tawa  kin  ma- 
non. 

20  Unkan  Jakob  Laban  Arami 
kin  cante  kin  manon,  najica  iya- 
ya,  okiyake  sni  nakaes. 

21  Hecen  najica,  taku  tawa  kin 
owasin  hduha  najin,  qa  watpa 
kin  iyuwege  ca,  Gilead  lie  kin 
ektakiya  etonwan. 

22  Unkan  anpetu  iyamni  kin 
hehan,  Jakob  wanna  najica  La¬ 
ban  okiyakapi. 

23  Unkan  hunkawanjinwicaye 
cin  wicakico,  hena  om  okide  ye 
ca,  sakowin  can  iciinanipi  hehan, 
Gilead  lie  kin  en  kihdegapi. 

24  Unkan,  Wakantankahanyen 
Laban  Arami  kin  en  hi  qa,  wi- 
hanmde  cin  en  heciya,  Ihnuhan 
taku  waste  taku  sica  uman  tukte 
kasta  eyakiye  ein,  eya. 

25  Unkan  Laban  Jakob  kihde- 
ge  cehan,  Jakob  lie  kin  en  wake- 
ya  oti,  qa  Laban  hunka  wanjin 
wicaye  cin  om  Gilead  lie  kin 
hiyahanpi. 

26  Qa  Laban  Jakob  heciya,  Ta¬ 
ku  tokanon  micante  kin  maya- 
hnaye  ca,  micunksi  canlipi  on 
wayaka  iyecen  awicayahda. 

27  He  tokeca  e  hecanon  he? 
Anamayakibbe  ca,  manicinon, 
omayakidake  sni.  Omayakida- 
ka  unkans  wiyuskinyan  iyaye 
ciye  ca,  cicidowan,  qa  cancega 
candowankiyapi  ko  ciciyahoton 
kta  tuka  hecanon. 

28  Micinca  wica  winyan  ko  i 
iwicawaputake  kte,  iyowin  ma- 
yakiye  sni.  Wanna  witkoya 
hecanon. 

29  Dehan  taku  sica  ecacicon 
kta  nape  wamasaka,  tuka  niyate 
taku  wakan  da  kin  hinhan  he- 
makiya;  Ihnuhan  Jakob  taku 
waste  taku  sica  uman  tukte  ka¬ 
sta  eyakiye  cin,  eya. 

30  Wanna  niyate  ti  kin  ekta 
yahde  kte  binca,  tuka  tokeca 


Taku  wakan  mitawa  kin  maya- 
non  he  ?  eya. 

31  Unkan  Jakob  waayupte  ca, 
Kowakipe  cin  heon,  qa  okini  ni- 
cunksi  kin  hena  mayaki  kta  na- 
ceca  ce  epe  cin  heon  hecamon  ; 

32  Taku  wakan  nitawa  kin  tu- 
we  kici  iyeyakiye  cinhan,  he  ni 
kte  sni.  Hunka  wanji  unye  cin 
wicitokarn,  taku  nitawa  mici  un 
kin,  tukte  e  he,  iyukcan  qa  iki- 
kcu  wo.  Rabel  hena  manon  tuka 
Jakob  he  sdonye  sni,  qa  heciya. 

33  Hehan  Laban  Jakob  tawa- 
keya  kin  en  ti  mahen  i,  Leha  ta- 
wakeya  kin  nakun,  qa  wikoska 
nonpa  tawakeyapikin  ;  tuka  iye- 
kiye  sni ;  hehan  Laban  Leha  ta- 
wakeya  kin  etanhan  hdinanpe 
ca,  Rabel  tawakeya  kin  en  i. 

34  Tuka  Rabel  terapim  kin 
icu,  qa  camo  aqinpi  kin  en  ehna- 
ke  ciqon,  qa  akan  iyotanka.  Un¬ 
kan  Laban  wakey  a  kin  owanca- 
ya  yutan  qa  iyekiye  sni. 

35  Unkan  atkuku  kin  heciya, 
Itancan  nitokam  nawajin  owa- 
kitpani,  hececa  sta  canniye  maye 
sni  ye.  Winobinca  ayakonpi 
kin  hemaceca  ce.  Unkan  nina 
akita  tuka  terapim  kin  iyekiye 
sni. 

36  Unkan  Jakob  canniye  ca, 
Laban  kige,  Taku  sica  ecamon 
qa  wawabtani  kin  tukte  e  he, 
on  hecen  mayakuwa  ? 

37  Mitawabpaya  kin  owasin 
mayakidutan,  waksica  yati  kin 
etanhan  wanji  iyeyaye  cin  tukte 
e  he  ?  takuwicunye  cin  wicito- 
kam  ehnakawo  ;  hecece  cinhan 
uman  tukte  unkitawa  kta  yu- 
kcanpi  nunwe. 

38  Waniyetu  wikcemna  nonpa 
kin  dena  nici  waun,  tuka  tawi- 
yedan  nitawa  kin  kpapi  ^ni,  qa, 
nitawanuyanpi  tamdoka  kin  he¬ 
na  wate  sni. 

39  Taku  yabdecapi  kin  niye 

en  cicai  ^ni,  he  miye  piya  waka- 
ga  ce.  Hanyen  manonpi  kin, 
qa  anposkan  manonpi  kin  he  ko- 
ya,  minape  kin  etanhan  mayaki- 
da. 

40  Kaken  waun,  anposkan  ipu- 
za  mata,  qa  hanyen  osni ;  woi- 
stima  miista  kin  ainayustan. 

41  Miye  waniyetu  wikcemna 
nonpa  kin  yati  kin  en  wowidag 
mayaye  ;  waniyetu  ake  topa  ni- 
cunksi  nonpa  on,  qa  waniyetu 
sakpe  nitawanuyanpi  kin  on, 
ociciye  ca,  taku  mayaqu  kte  cin 
wikcemna  akihde  mayadutokan. 

42  Ate  taku  wakan  da  kin,  Abe- 
reyam  taku  wakan  da  kin  qa 
Izak  Tokokipe  kin,  mici  un  kin  ; 
hecetu  sni  unkans  wanna  coka- 
dan  kihde  mayasi  kta  tuka  ;  ma- 
wahbadan  kin  qa  minape  htani- 
pi  kin  he  Wakantanka  wanyake 
ca,  hinhan  iyopeniyan  ce,  Jakob 
Laban  eciya. 

43  Unkan  Laban  waayupte  ca, 
Jakob  heciya,  Cinca  winyan  kin 
dena  micunksi  eepi,  qa  hoksi- 
dan  kin  dena  micinca  eepi,  qa 
wanuyanpi  kin  dena  wanuyanpi 
mitawa  eepi,  qa  taku  niye  wan- 
yahdake  cin  he  iyuhpa  mitawa 
ce.  Tuka  de  micunksi  qa  is  cin¬ 
ca  wicatonpi  kin  dena,  nakaha 
taku  ecawicawecon  kta  he  ] 

44  Tokin  wanna  wicoun  unki- 
cagen,  miye  qa  niye,  hecen  wa- 
ayatanin  unkiyotahedan  yuke 
kta. 

45  Unkan  Jakob  inyan  wanicu, 
qa  wokiksuye  e  pasdata  : 

46  Qa,  Inyan  icupo,  Jakob  hun- 
ka  wanjin  wicaye  cin  ewicakiya. 
Unkan  inyan  icupi,  qa  paha  wan 
kagapi  qa,  hen  paha  kin  akan 
wotapi. 

47  Unkan  paha  kin  he,  Igar 
sahaduta  Laban  eya  caston  ;  tu¬ 
ka  Jakob  he  Gaied  eya  canton. 

48  Unkan  Laban  heya,  Anpe 

dehan  paha  kin  de  unkiyotahe¬ 
dan  waayatanin  kta;  Gaied  Wa~ 
ayatanin  paha  kin  he  ka,  paha 
kin  he  eciyapi. 

49  Qa,  Micunksi  wicayakidu- 
se,  qa  winohinca  tokeca  duze 
cinhan,  wicasta  tuwe  he  atonwe 
kta  unkici  un  ^ni,  unkiyotahe¬ 
dan  Wakantanka  he  waayatanin 
kta. 

50  Tohan  kinukankiya  unki- 
yaye  cinhan  Jehowa  unyacopi 
kta,  Laban  e}^  ca,  Wayaco  cas 
ton. 

51  Qa,  Wanyaka  wo,  paha  kin 
de,  wokiksuye  unkiyotahedan 
ewehde  kin  de  ; 

52  Paha  kin  waayatanin,  woki¬ 
ksuye  kin  de  waayatanin,  taku 
sica  on  paha  kin  de  kapeya 
imdamde  ca  niye  en  cii  kte  sni, 
qa  nis  kapeya  yahihdu  qa  hiyohi 
mayaye  kte  sni. 

53  Abereyam  taku  wakan  da 
kin,  Nahor  taku  wakan  da  kin, 
hunkake  wicayapi  taku  wakan 
dapi  kin  unyacopi  kta,  Laban  Ja¬ 
kob  eciya.  Unkan  Jakob  iye 
atkiiku  Izak  Tokokipe  kin  caje- 
yan  konza. 

54  Hehan  Jakob  he  kin  akan  wo- 
snapi  wan  wakiyusna,,  qa  aguya- 
pi  yutapi  kta  e  hunka  wanjin 
wicaye  cin  wicakico.  Unkan 
aguyapi  yutapi  qa  he  kin  en  wan- 
kapi. 

55  Unkan  ihanhanna  Laban  ki- 
kta  qa  iye  cinca  wica  winyan 
ko  i  iwicaputake  ca,  wicayawa- 
ste  qa,  hehan  Laban  tohe  kin 
ekta  kihda. 

WIG  0  WO  YAK  E  32. 

1  Unkan  Jakob  tacanku  kin 
ohna  iyaye  ca,  Wakantanka  ohni- 
hde  wicaye  cin  iktokim  hipi. 

2  Unkan  Jakob  wanwicayake 
cehan,  Wakantanka  wicobe  ta- 

wa  kin  dee  ce,.  eye  ca  oyanke 
kin  he  Mahanaim  cas  ton. 

3  Hehan  Jakob  Edom  wojupi 
kin  Sehir  makoce  kin  etu,  cincu 
Esa  ti  kin  ekta,  ohnihde  wicaye 
cin  ye  wicasi. 

4  Qa  wahokonwicakiye  ca, 
Itancan  mitawa  Esa  hecen  eya- 
kiyapi  kta  ce.  eya ;  Laban  kici 
wati  qon  dehantu. 

5  Qa  pte,  qa  suktanka  sonson- 
na,  qa  tahinca,  qa  hoksidan  wi- 
koska  ko,  ota  wicamduha,  qa 
onsimayada  kta  e  itancan  ocici- 
yag  ye  wicawasi,  nitaokiye  Ja¬ 
kob  eya. 

6  Unkan  Jakob  ohnihde  wicaye 
cin  hdipi  qa,  Nicinye  Esa  ekta 
unkipi  unkan  is  nitkokim  u  qa, 
wicasta  opawinge  tom  opapi  ce, 
eyapi. 

7i  Hehan  Jakob  nina  kokipe 
ca,^oyate  kici  un  kin  nonpakiya 
ewicakihde,  tahinca,  pte,  camo, 
ko  owafsin  ospaye  nonpa  wica- 
kaga. 

8  Qa  Esa  ospaye  wanji  en  hi 
qa  hena  wicakte  kinhan,  ospaye 
uman  okapte  cin  inasdoke  kta 
ce,  eya. 

9  Hehan  Jakob  hey  a,  Abere- 
yam  ate  waye  wakan  nida,  qa  ate 
Izak  wakan  nida  Jehowa  niye, 
Nitamakoce,  qa  takuwicayaye 
cin  ekta  hda  wo,  kinhan  taku 
waste  ecacicon  kta  ce,  einaya- 
kiye  ciqon  ; 

10  Miye  nitowaonsida  qa  iewi- 
cayake  cin  owasin  nitaokiye 
ecayecon  kin  aopten  waun ; 
sagye  kin  heceyedan  hduha  .Ior¬ 
dan  watpa  kin  de  imduwege  ca, 
wanna  ospaye  nonpa  imacaga. 

11  Wanna  cinye  nape  kin  etan- 
han  emahdaku  wo ;  Esa  nape 
kin  etanhan ;  hi  kinhan  cinca 
hunkupi  kin  kici  mikte  kta  ko- 
wakipa  ce. 

12  Niye,  Ohinniyan  taku  waste 

ecacicon  kte  ca,  wiyaka  mini 
wanca  kahda  sukaza  utkana  on 
yawapica  sni,  iyenaka  nicinca 
W'akage  kta  ehe  ciqon,  eya. 

13  Unkan  hanyetu  kin  he  hen 
wanka,  qa  taku  cincu  Esa  qu  kte 
cin  ikikcu,  taku  nape  en  hiyu  ; 

14  Tatokadan  wiye  opawinge 
nonpa,  qa  mdoka  wikcemna  non¬ 
pa,  tahin  wanuyanpi  wiye  opa¬ 
winge  nom  mdoka  wikcemna 
nonpa  ahna  ; 

15  Camo  azinkiyapi  wikcemna 
yamni  cincapidan  om,  pte  wikce¬ 
mna  tom,  qa  tatanka  wikcemna, 
suktanka  sonsonna  wiye  wikce¬ 
mna  nonpa  cincadan  wikcemna 
ahna. 

16  Qa  ookiye  wicayuhe  cin 
woteca  otoiyohi  kinnukan  yuhe 
wicasi,  qa,  Optaye  otoiyohi  yu- 
kinukan  awicahiyayapo,  ewica- 
kiya. 

17  Qa  tokaheya  kin  wahokon- 
wicakiya,  Tohan  cinye  itkonici- 
papi  kinhan,  qa,  Tuwe  tawa  ni- 
yan  he  ?  qa  toki  da  qa  taku  ni- 
tokam  un  kin  he  tuwe  tawa  he  ? 
eya  iniwange  cinhan  ; 

18  Hehan,  Nitaokiye  Jakob 
dena  tawa,  tuka  itancan  mita¬ 
wa  Esa  qu  kta  ;  unkan  is  nakun 
unkihektam  u  ce,  ehapi  kta  ce, 
ewicakiya. 

19  Unkan  inonpa,  qa  iyamni, 
qa  nakun  owasin  tona  optaye 
ihakam  yapi  kin,  Esa  iyeyayapi 
kinhan  oie  kin  hena  iyecen  eya- 
kiyapi  kta  ce  : 

20  Nakun,  Nitaokiye  Jakob 
unkihektam  u  ce,  ehapi  kta  ce, 
ewicakiya.  Taku  waqu  kin  mi- 
tokapa  tanhan  ye  cin,  hecen  ite 
kin  iyokipi  waye  kta,  qa  hehan 
ite  kin  iyowinmakiye  kta  ce, 
eya. 

21  Unkan  taku  qu  kin,  he  to- 
kata  iyokipta ;  tuka  is  hanyetu 
kin  he  taobe  kin  om  wanka. 

82  Qa  hanyetu  kin  he  en,  najin 
qa  tawicu  nonpa  kin  iwicacu  qa 
cinca  wicaye  cin  ake  wanji,  qa 
Jabok  oiyuwege  kin  en  iyuwe- 
ga. 

23  Qa  iwicakikcu,  qa  watpa 
kin  iyuweh  wicaye  ca,  taku  tawa 
kin  owasin  iyuweh  wicakiya. 

24  Qa  Jakob  isnana  hekta  yan- 
ka,  unkan  wicasta  wan  anpao 
kin  hehanyan  kici  kiihduspa. 

25  Qa  wicasta  kin  tokadan 
ohiye  sni  e  wanhdake  cehan, 
cecunte  okihe  kin  en  yuza ;  un¬ 
kan  kici  kiihduspapi  kin  icun- 
han,  Jakob  cecuntostan  kin  pa- 
pson  iyaya. 

26  Unkan,  Amayustan  wo; 
wanna  anpao  hinanpa  ce,  eya. 
Unkan,  Mayadawaste  sni  kin- 
han,  aciyustan  kte  sni  ce,  eya. 

27  Qa,  Token  eniciyapi  he? 
eya.  Unkan  Jakob  emakiyapi 
ce,  eya. 

28  Unkan,  Nicaje  Jakob  eni¬ 
ciyapi  kte  sni.  Detanhan  Israel 
eniciyapi  kla,  Wakan tanka  wi¬ 
casta  ko,  kici  kinihduspe  ca  ni- 
ye  ohiyaya  ce,  eciya. 

29  Unkan,  Tokin  nicaje  kin 
omayakidaken,  Jakob  eya  iwan- 
ga.  Unkan,  Token  on  etanhan 
micaje  kin  inonga  he  ?  eye  ca 
ben  yawaste. 

30  Unkan,  oyanke  kin  he,  Ite 
wakan,  Jakob  eya  cas  ton.  Ta¬ 
ku  Wakan  ite  icitkokim  wan- 
mdaka  esta  minagi  kin  zaniyan 
un  ee,  eya. 

31  Unkan  Ite  wakan  iyokipte 
cehan,  anpetu  wi  hinanpa,  qa 
Jakob  ceca  kin  on  huste. 

32  Heon  etanhan  Israel  cinca 
wicaye  cin  anpetu  kin  dehan 
ceca  skotpa  kin  akan  kan  kiksu- 
ye  sni  qon  he  yutapi  sni ;  Jakob 
ceca  skotpa  kin  akan  kan  kiksu- 
ye  sni  kin  he  oyutan  kin  heon 
etanhan. 


WICOWOYAKE  33. 

1  Unkan  Jakob  wankan  etonwe 
ca  inyun,  Esa  u,  wicasta  opa- 
winge  tom  kici  wanwicayake 
ca,  hoksiyoqopa  kin  akipam  ewi- 
cakihde,  Leha  kici,  qa  Rahel  ki¬ 
ci,  qa  wikoska  nonpapi  kin  om. 

2  Qa  wikoska  kin  cinca  wica- 
yapi  kin  om  tokaheya  ye  wicasi, 
qa  hena  ihektapa  tanhan  Leha 
cinca  wicaye  cin  om,  qa  hena 
ihektapa  tanhan  Rahel  Josep 
kici. 

3  Qa  iye  owasin  wicitokam  ye 
ca,  cincu  ikiyedan  u  kin  icunhan 
sakowin  akihde  patuja. 

4  Unkan,  Esa  itkokim  inyanke 
ca,  nape  kin  yuze  ca  tahu  kin 
akan  ehpeiciye  ca  i  iputaka,  qa 
napin  ceyapi. 

5  Hehan  Esa  wankan  etopwe 
ca,  tawicu  cinca  wicaye  cRhko 
wanwicayake  ca,  Dena  token 
takuyaya  he  1  eya.  Unkan,  Wa- 
kantanka  towaonsida  kin  on 
nitaokiye  cinca  qii  kin  dena  eepi 
ce,  eya. 

6  Hehan  wikoska  kin  cinca 
wicayapi  kin  om  ikiyadan  hipi, 
qa  patujapi. 

7  Hehan  Leha  cinca  wicaye 
cin  om  ikiyadan  hi  qa  patujapi ; 
qa  ehake  Josep  Rahel  kici  iki¬ 
yadan  hipi,  qa  patujapi. 

8  Unkan,  Optaye  kin  dena 
owasin  itkowicawakipe  cin,  to¬ 
ken  yaka  he  ?  eya.  Unkan,  Ma- 
yuhe  cin  ista  kin  iyokipi  ciye 
kta  e  heon. 

9  Unkan,  Misunka  taku  ota 
wahduha  ce.  Taku  nitawa  kin 
hduha  un  wo,  Esa  eya. 

10  Unkan,  Hiya  niista  kin  iyo¬ 
kipi  ciye  cinhan,  min  ape  kin 
etanhan  taku  waqu  kin  iyacu 
kta,  nitohnake  Wakan  tanka  ito- 
hnake  iyecen  wanciyake  ca  iyo- 
cicipi  kin  heon  etanhan. 

11  Tokin  taku  ciyawa^te  kin 
en  aniupi  kin  he  iyacun.  Wa- 
kantaka  onsimada  ece,  qa  taku 
owasin  mduha,  Jakob  kitanyan 
eya ;  unkan  icu. 

12  Qa  heya,  Ihdaka  unye  ca 
miye  tokaheya  mde  kta  ce. 

13  Unkan,  Hoksiyoqopa  wan- 
kapidan  e  mayuhe  cin  sdonye 
ca,  nakun  tahinca  pte  ko  ihdu- 
saka  micicapi  qa,  anpetu  wan- 
jidan  kes  awicapapi  kinhan,  wa- 
nuyanpi  owasin  tapi  kta. 

14  Tokin  itancan  nitaokiye 
itokam  yahden,  qa  mis  wanu- 
yanpi  mitokam  token  manipi, 
qa  hoksiyoqoq,a  kin  token  mani¬ 
pi  kin,  ecen  iwahnanna  mde  kta, 
mayuhe  cin  ekta  Sehir  en  wai 
kin  hehanyan. 

15  Unkan,  Iho  oyate  mici  unpi 
kin  etanhan  wanjiksi  nici  ehpe- 
wicawaye  kta  ce,  Esa  eya.  Un¬ 
kan  tokeca  e,  mayuhe  cin  ista 
kin  iyocicipi  hecinhan,  eya. 

16  Unkan  anpetu  kin  he  en, 
Esa  tacanku  kin  ohna  Sehir 
ektakiya  kihda. 

17  Tuka  Jakob  Sukot  ekta 
unhdaka  i  qa,  hen  tipi  icicage 
ca,  taku  tawa  kin  nakun  ohan- 
zi  hdepi  wicakicaga;  heon  oton- 
we  kin  he  Sukot  eya  cajeya- 
tapi. 

18  Qa  Jakob  Aram  Mdaye  kin 
etanhan  u  qehan,  ^ekem  oton- 
we  tawa  kin  Kanan  makoce  kin 
etu  zaniyan  hi,  qa  otonwe  kin 
itokam  ticaga. 

19  Qa  makoce  onspa,  tukten 
wakeya  iticage  cin,  ^ekem  atku- 
ku  Hamor  cinca  wicaye  cin  na- 
pepi  kin  etanhan  opewicakica- 
ton,  mazaska  opawinge  nom  wi- 
caqu. 

20  Unkan  hen  wahna  wosna- 
pi  wan  kage  ca,  El  Israel 
ta-Wakantanka  kin  eya  cas- 
ton. 


1  Hehan  Dina  Leha  he  cun- 
wintku  Jakob  kiciton  kin,  he 
makoce  wicinyanpidan  wanwi- 
cayake  kta  e  toki  iyaya. 

2  Unkan  wicasta  yatapi  ihda- 
wa  Hamor  Hiwi  kin  he  cinhin- 
tku  ^ekem,  he,  wanyake  ca  icu 
qa  kici  wanka,  hecen  wieyaku. 

3  Qa  ^ekem  nagi  kin  Dina 
Jakob  cunwintku  kin  en  nina 
iyaskape  ca  wikoska  kin  waste 
dake  ca,  wikoska  cantohnag  ye 
cin  ecen  okiya. 

4  Qa,  Wicinyanna  kin  de  mici- 
yuza  wo,  ^ekem  iye  atkuku  Ha¬ 
mor  eciya. 

5  Unkan  cunwintku  yuasapapi 
kin  he  Jakob  nakihon,  tuka  cin- 
ksi  wicaye  cin  tinta  ekta  wanu- 
yanpi  om  yakonpi,  qa  hdipi  kin 
hehanyan  Jakob  inina  yanka. 

6  Unkan  Hamor  ^ekem  atkuku 
kin  Jakob  kici  okiye  kta  e  en  i. 

7  Unkan  Jakob  cinksiwicaye 
cin  tinta  kin  etanhan  hdipi,  qa 
he  nahonpi,  qa  iyokisicapi ;  nina 
canniye  yapi.  Jakob  cunwintku 
kin  kici  iwankapi :  hecen  econ- 
pi  kte  sni  tuka,  Israel  witko- 
ya  ecakiconpi  heon  etanhan. 

8  Unkan  Hamor  hewicakiya, 
Micinksi  Sekem  nagi  kin  nicun- 
ksipi  kin  iyaskapa ;  he  tawicu 
kta  e  qupo. 

9  Kinhan  takuunkiciyapi  kta ; 
nicunksipi  kin  hena  unqupo,  qa 
nis  CLinksi  wicunyanpi  kin  wi- 
cayuzapo. 

10  Qa  unkiyepi  om  dukanpi  kta, 
makoce  kin  nitokam  un  kta  ce, 
en  unpo  qa  makoce  kin  en  wo- 
petonpi  qa  he  yuhapo. 

1 1  Qa  ^ekem  wikoska  atkuku 
timdo  wicaye  cin  ko  hewicaki¬ 
ya  ;  Cantemakiyapo,  kinhan  to¬ 
ken  emayakiyapi  kin  ecen  cicu- 
pi  kta. 

13  Wikoska  kin  mitawin  un 
kta  e  mayaqupi  kinhan,  woHpa- 
yapi  iyakicuya  tanka  mayakida- 
pi,  taku  qupi  tanka  esta  ;  token 
emayakiyapi  kin  ecen  cicupi 
kta. 

13  Unkan  Jakob  cinksi  wieaye 
cin  tawinobtinpi  kin  Dina  yusa- 
papi  qon  kiksnyapi,  qa  heon  Se- 
kem  he  atkuku  Hamor  kici  hna- 
yeya  awicayuptapi. 

14  Qa,  Taku  hececa  econpi  un- 
kokitpanipi.  Wicasta  wan  ha 
iyotan  kin  bahdayapi  sni  kin  he- 
ca  tanks!  unyanpi  kin  unqupi 
kinhan,  he  wisten  unkiciyapi  kta 
naceca. 

15  Decehnana  on  unkaniyupta- 
pi  kta ;  unkis  baunkihdayapi 
kin,  nis  nakun  tona  wica  owa- 
sin  henicecapi  kinhan  ; 

16  Hehan  cunksi  wicunyanpi 
kin  unnicupi  kta,  qa  nicunksipi 
kin  wicunyuzapi  kta,  qa  nicipi 
oununyanpi  qa  oyate  unwanjipi- 
dan  kta. 

17  Tuka  taku  de  en  anaunya- 
goptanpi  sni  kinhan,  banicihda- 
yapi  sni  kinhan,  cunksi  unyan¬ 
pi  kin  he  unkikikcupi,  qa  to- 
ki  unkiyayapi  kta  ce,  ewicaki- 

y^pi-  .  A  V 

18  Unkan,  Hamor  Sekem  Ha¬ 
mor  cinhintku  kici  wicoie  kin 
he  waste  dakapi. 

19  Qa  koska  kin  Jakob  cun- 
wintku  kin  cantiheya,  heon  taku 
eyapi  kin  kohanna  econ.  lye 
atkuku  ti  kin  ohna  yakonpi  kin 
hena  owasin  iyakapeya  kini- 
hanpi. 

20  Hehan  Hamor  iye  cinhin¬ 
tku  ^ekem  kici  otonwe  tawapi 
kin  ekta  kipi,  qa  otonwe  tawapi 
kin  wicasta  om  wohdakapi,  qa 
heyapi, 

21  Wicasta  kin  dena  unkiyepi 
om  wokiyapi,  heon  makoce  kin 
en  ounyanpi  qa,  hen  iciyopeyapi 

kte.  Ito  makoce  kin  wicitokam 
tankaya  un  kinhan,  cunwintku- 
pi  kin  wicunyuzapi  kta,  qa  cira- 
ksi  wicunyanpi  kin  wicunqupi 
kta. 

23  Tuka  decehnana  on  wicasta 
kin  wicadapi  kta ;  wiciye  ba- 
kihdayapi  kin  he  iyecen  un- 
kiye  tona  wica  owasin  baun¬ 
kihdayapi  kinhan ;  unkiye  om 
ounyanpi,  qa  oyate  unwanjipi- 
dan  kta. 

23  Decehnana  en  anawicun- 
goptanpi  kinhan,  unkiyepi  om 
ounyanpi  kta ;  kinhan  tawanu- 
yanpi,  qa  taku  yuhapi  kin  owa¬ 
sin,  taku  tonpi  koya  unkitawapi 
kte  sni  he  1  eyapi. 

24  Unkan  wicasta  tona  oton¬ 
we  tiyopa_  kin  omanipi  kin  hena 
owasin,  Hamor  iye  cinhintku 
^ekem.  kici  anawicagoptanpi,  qa 
bakicihdayapi,  tona  wica  oton¬ 
we  tiyopa  kin  omanipi  kin  owa¬ 
sin. 

25  Unkan  anpetu  iciyamni  kin 
yazanpi  kin  icunhan,  .Takob  cin¬ 
hintku  kin  nonpa,  ^imeyon  Lewi 
kici  Dina  timdo  wicaya,  tacan- 
hpipi  kin  ikikcupi,  qa  kokipesni- 
yan  otonwe  kin  tatpe  ipi,  qa  to¬ 
na  wica  owasin  wicaktepi. 

26  Hamor  iye  cinhintku  ^ekem 
ko  canhpi^  hi  kin  .on  wicaktepi, 
qa  Dina  Sekem  ti  kin  etanhan 
ehdakupi  qa  hdohdapi. 

27  Hehan  Jakob  cinksi  wieaye 
cin  wicakahugapi  kin  en  ipi,  qa, 
otonwe  wan  tanksitkupi  kin  yu- 
sapapi  qon  he  ocowasin  wica- 
kipi ; 

28  Tahinca,  qa  tatanka,  qa  su- 
ktanka  sonsonna,  taku  otonwe 
kin  ohna  un,  taku  magata  un 
kin  ko  owasin  icupi. 

39  Taku  yuhapi  qon  owasin 
tasiceca  tawicupi  ahna  nakun 
way  aka  icupi,  qa  taku  tipi  kin 
ohna  iyeyapi  kin  owasin  icupi. 


WICOWOYAKE  35. 


30  Hehan  Jakob  ^imeyon  Le¬ 
wi  kici  hewicakiya,  lyoyag  ma- 
yayapi,  sicamna  mayakagapi 
makoce  wojutipi  kin  wicitokam, 
Kanarii,  qa  Perazi  kin,  qa  miye 
matonana  hecen  taraatpe  mnici- 
yapi,  qa  raaktepi  kta,  hecen  mis 
wati  ohnaka  ko  owasin  awima- 
hnuni  kta. 

31  Unkan  wihomnipi  kin  iye- 
cen  tanksi  unyanpi  kin  ecaki- 
conpi  kta  iyececa  he  ?  eyapi. 

WICOWOYAKE  35. 

1  Hehan  Wakantarika  Jakob 
heciya,  Najin  qa  Betel  ekta  ita- 
wankanhde  ye  ca,  hen  ounyan 
wo.  Nicinye  Esa  itohnake  kin 
etanhan  na5mjice  cehan,  Taku 
wakan,  niye  en  tanin  iciye  cin, 
he  wahna  wosnapi  wan  hen  ki- 
caga  wo. 

2  Unkan  Jakob  tiyoknaka  ta- 
wa,  qa  tona  kici  unpi  kin  owa¬ 
sin  hewicakiya ;  Taku  wakan 
tokeca  duhapi  kin,  hena  owasin 
yutokan  iyewicayapo  ;  piiciyapi 
qa  wokoyake  teca  ihduzapo  ; 

3  Qa  najinpo.  Betel  ekta  ita- 
wankanhde  unyanpi  kta  ce.  He¬ 
ciya  wahna  wosnapi  wan  wa- 
kage  kta,  anpetu  wan  iyomaki- 
sice  cehan,  Taku  wakan  nama- 
hon,  qa  canku  ohna  imdamde 
cin  mici  ye  cin,  he  wecage  kta 
ce,  eya. 

4  Unkan  Taku  wakan  tokeca 
yuhapi  kin  hena  owasin  Jakob 
qupi,  oinpidan  noge  oinpi  kin 
hena  koya,  Unkan  hena  owa¬ 
sin  nahma,  ^ekem  ekta  utuhu 
wan  he  cin,  he  ihukuya. 

5  Hehan  ihdaka  iyayapi,  qa 
Jehowa  otonwe  ihduksan  unpi 
kin  yusinye  wicaya  ;  hecen  Ja¬ 
kob  cinksi  wicaye  cin  wicaku- 
wapi  sni. 

t)  Unkan  Jakob,  iye  oyate  ope- 


ya  un  kin  koya  owasin,  otonwe 
wan  Luz  eciyapi,  Betel  hee,  Ka- 
nan  makoce  kin  en,  he  ekta 
ipi. 

7  Qa  hen  wahna  wosnapi  wan 
kage  ca,  oyanke  kin  he  El  Betel 
eya  cas  ton,  cincu  etanhan  na- 
jica  iyaye  cehan,  heciya  iye  en 
Wakantanka  ihdutanin  kin,  he- 
on  etanhan. 

8  Hehan  Debora  Rebeka  azin 
kiye  ciqon  ta,  unkan  Betel  hu- 
kun  utuhu  he  cin,  he  ihukuya 
hnakapi,  qa  he,  Utuhu  oceyapi, 
eciyapi. 

9  Wanna  Jakob  Aram  Mdaye 
kin  etanhan  hiyu,  hehan  ake  iye 
en  Wakantanka  tanin  iciye  ca 
yawaste. 

10  Qa,  Tokata  Jakob  nicaje 
qon  eniciyapi  kte  sni,  detanhan 
Israel  eya  cajeniyatapi  kta,  Wa¬ 
kantanka  eciye  ca,  hecen  Israel 
cas  ton. 

11  Qa,  El  lyotan  wasaka  he 
miye  ;  ihduota  qa  cinca  ota  yu- 
ha  wo  ;  oyate  qa,  oyate  obe  ota 
niye  etanhan  unpi  kta,  qa  wi- 
casta  yatapi  ninite  kin  etanhan 
inanpapi  kta. 

12  Qa  makoce  wan  Abereyam 
Izak  kici  wicawaqu  qon,  he  niye 
cicu  kte  ca  nicinca  nihektam 
unpi  kte  cin,  makoce  kin  he  wi¬ 
cawaqu  kta  ce,  Wakantanka 
ecija. 

13  Qa  oyanke  kin  en,  Wakan¬ 
tanka  okiye  ciqon  hetanhan  wan- 
kantkiya  ikiyopta. 

14  Unkan  tukten  okiye  ciqon, 
he  en  Jakob  wokiksuye  wan 
elide,  inyan  wokiksuye  qa,  wo¬ 
snapi  wan  akastan,  wihdi  nakun 
akastan. 

15  Qa  oyanke  kin  en,  Wakan¬ 
tanka  okiye  ciqon,  he  Jakob  Be¬ 
tel  eya  cas  ton. 

16  Hehan  Betel  etanhan  ihda- 
kapi,  qa  Eprata  ikiyadan  hipi, 

heban  Rabel  hoksiksuye  ca,  ki- 
tan  seb  cinca  ton. 

17  Wanna  kitan  ecinyan  cin¬ 
ca  ton,  heban,  Ihnuhan  koyakipe 
cin,  cinca  kin  de  wica  e  nakun 
duhe  kta  ce,  cincatonkiyesa  eci- 
ya. 

18  Unkan  wanna  te  kta,  nagi 
kin  iyaya  icunhan,  Benoni  eya 
cas  kiton  ;  tuka  atkuku  kin  Ben¬ 
jamin  eciya. 

19  Heban  Rabel  ta,  unkan 
Eprata,  Betlehem  bee,  canku 
kin  ohna  hnakapi. 

20  Qa  Jakob  wokiksuye  wan 
ohna  hnakapi  kin  ekta  ehde. 
Rabel  ohna  hnakapi  wokiksuye 
kin  dehantu  eciyapi. 

21  Hehan  Israel  unhdake  ca, 
Eder  conkaske  kin  akotanhan 
ewakeya. 

22  Unkan  Israel  makoce  kin 
he  en  ounye  cin  icunhan,  Ruben 
iye  atkuku  tawicu  Bilha  ekta  i, 
qa  kici  iwanka.  Unkan  Israel 
he  nakibon. 

23  Jakob  cinksi  wicaye  cin  ake 
nonpapi  ce.  Leha  cinksi  wica¬ 
ye  cin,  Ruben,  Jakob  cinhintku 
tokapa  kin  hee,  ^imeyon,  Lewi, 
Juda,  Isakar,  Zebulon  henakeca. 

24  Rabel  cinksi  wicaye  cin  Jo- 
sep,  qa  Benjamin. 

25  Qa  Bilha,  Rabel  tawikoska, 
cinksi  wicaye  cin  Dan,  qa  Nep- 
tali. 

26  Qa  Zilpa  Leha  tawikoska 
kin,  cinksi  wicaye  cin,  Gad,  qa 
Aser.  Henakiya  Jakob  cinksi 
wicaya  Aram  Mdaye  kin  en  wi- 
catonpi. 

27  Hehan  Jakob  iye  atkuku 
kin  ekta  ki,  Arba  otonwe,  Heb¬ 
ron  hee,  ekta  Mamore  etu  hen 
Abereyam  ounyan,  qa  Izak  na¬ 
kun. 

28  Wanna  Izak  anpetu  tawa 
waniyetu  opawinge  sanpa  wi- 
kcemna  sahdogan. 

29  Hehan  Izak  ta,  qa  taoyate 
kin  en  okipapi,  wicabinca  qa  an¬ 
petu  kin  wanna  imna.  Unkan 
cinksi  wicaye  cin  Esa,  Jakob 
henios  kihnakapi, 

WICOWOYAKE  36. 

1  Esa,  Edom  hee,  wicowazi 
tawa  kin  dee. 

2  Esa  Kanan  cunwintku  kin 
etanhan  winobinca  nom  wicayu- 
za,  Elon  Heti  kin  cunwintku 
Ada,  qa  Zibeon  Hiwi  kin  cun¬ 
wintku  Ana  he  cunwintku  Aho- 
libama  henioxa. 

3  Qa  Ismayel  cunwintku  Bas- 
mat,  Nebayot  tanksitku  he  na¬ 
kun  yuza. 

4  Unkan  Ada  he  Esa  kiciton 
Elipaz  hee  :  qa  Basmat  he  Ru- 
hel  ton. 

5  Qa  Aholibama  he  Jehus,  qa 
Jalam,  qa  Qora,  wicaton.  Esa 
cinksi  wicaye  cin,  Kanan  ma¬ 
koce  kin  en  wicatonpi  kin  hena 
eepi. 

6  Hehan  Esa  iye  tawicu  kin 
iwicacu,  qa  cinca  wicaye  cin 
wica  winyan  ko,  qa  tiyohnaka 
tawa  wicanagi  owasin,  qa  tawa- 
nuyanpi  taku  yuhe  cin  ko  owa¬ 
sin,  taku  tawa  Kanan  makoce 
en  ton  kin  iyubpa,  qa  sunkaku 
Jakob  itohnake  kin  etanhan  ya, 
makoce  tokeca  wan  ekta. 

7  Taku  yuhapi  kin  he  odota, 
heon  witaya  iyotankapi  kin  oki- 
tpanipi,  waniiyanpi  ota  yuhapi 
kin  heon,  makoce  kin  en  oun- 
yanpi  kte  cin  iyowinwicakiye 
sni. 

8  Unkan  Esa  Sehir  be  kin  en 
iyotanka,  Esa  he  Edom  eciyapi. 

9  Qa  Sehir  be  kin  en  Edom 
oyate  ateyapi  Esa  wicoicage 
kin  dee. 

10  Esa  cinksi  wicaye  cin  ca- 
jepi  kin  dena  ee,  Elipaz  Esa  ta- 

wicu  Ada  he  cinhintku,  qa  Ru- 
hel  Esa  tawicu  Basmat  he  cin¬ 
hintku. 

11  Unkan  Elipaz  cinksi  wicaye 
cin  dena  eepi ;  Teman,  Ornar, 
Zepo,  Gatam,  qa  Kenaz. 

12  Unkan  Elipaz  Esa  cinhin¬ 
tku  Tirana  nahraana  yuze  cin 
he  Araeleqe  Elipaz  kiciton.  Esa 
tawicu  Ada  cinksi  wicaye  cin 
hena  eepi. 

13  Unkan  Ruhel  cinksi  wicaye 
cin  dena  eepi ;  Nahat,  qa  Zera, 
qa  ^ama,  qa'Miza.  Esa  tawicu 
Basmat  cinksi  wicaye  cin  hena 
eepi. 

14  Unkan  Aholibama  Zibeon 
cunwintku  Ana  he  cunwintku 
kin  Esa  yuza.  Unkan  he  Esa 
cinca  kiciton  kin  dena  eepi ;  Je¬ 
hus,  qa  Jalam,  qa  Qora. 

15  Esa  cinca  kin  itancan  unpi 
kin  dena  eepi.  Esa  cinhintku 
tokapa  Elipaz  cinksi  wicaye  cin, 
Teman  itancan,  Omar  itancan, 
Zepo  itancan,  Qenaz  itancan, 

16  Qora  itancan,  Gatama  itan¬ 
can,  Araeleqe  itancan.  Edom 
makoce  kin  en  Elipaz  itancan- 
yan  unpi  kin  hena  eepi,  qa  hena 
Ada  cinksi  wicaya. 

17  Unkan  Esa  cinhintku  Ru¬ 
hel  cinca  kin  dena  eepi :  Nahat 
itancan,  Zera  itancan,  6ama 
itancan,  Miza  itancan,  Ruhel 
itancanyan  unpi  kin  hena  eepi, 
Edom  makoce  kin  en,  Esa  ta¬ 
wicu  Basmat  hena  cinksi  waca- 
ya. 

18  Unkan  Esa  tawicu  Aholi¬ 
bama  he  cinca  kin  dena  eepi ; 
Jehus  itancan,  Jalam  itancan, 
Qora  itancan.  Ana  cunwintku 
Aholibama  Esa  yuze  cin  itancan 
ton  kin  hena  eepi. 

19  Esa,  Edom  hee,  cinksi  wi¬ 
caye  cin  hena  eepi,  qa  itancan 
yuhapi  kin  heepi. 

20  Makoce  kin  he  en  iyotan- 


kapi  qon  Sehir  fieri  kin  cinca 
dena  eepi ;  Lotan,  qa  Sobal,  qa 
Zibeon,  qa  Ana,  qa  Dison,  qa 
Ezer,  qa  Disan. 

21  Sehir  cinksi  wicaye  cin, 
Edom  tamakoce  kin  en,  fiori 
kin  itancanyan  unpi  kin  hena 
eepi. 

22  Unkan  Lotan  cinksi  wicaye 
cin  fiori,  qa  Hernan,  qa  Lotan 
tawinohtin  kin  Tirana  ee. 

23  Unkan  Sobal  cinksi  wicaye 
cin  dena  eepi ;  Alan,  qa  Mana- 
hat,  qa  Ebal,  qa  Sepo,  qa  Onan. 

24  Unkan  Zibeon  cinksi  wica¬ 
ye  cin  dena  eepi,  Aya  qa  Ana ; 
Ana  kin  de  atkuku  Zibeon  ta- 
sunka  sonsonna  wihan  wicakiye 
cehan  hopuza  en  wakoniya  kata 
iyeya. 

25  Ana  cinhintku  kin  Dison 
hee,  qa  Aholibama  Ana  cunwin- 
ku  kin  ee. 

26  Qa  Dison  cinksi  wicaye  cin 
dena  eepi,  fiemdan  qa  Esban, 
qa  .Titeran,  qa  Reran. 

27  Unkan  Etzer  cinksi  wicaye 
cin  dena  eepi,  Bilhan,  qa  Zawan, 
qa  Aqan. 

28  Dison  cinksi  wicaye  cin  de¬ 
na  eepi,  Uz  qa  Aran. 

29  ilori  kin  itancanyan  unpi 
kin  dena  eepi ;  Lotan  itancan, 
Sobal  itancan,  Zibeon  itancan, 
Ana  itancan, 

30  Dison  itancan,  Etzer  itan¬ 
can,  Disan  itancan ;  fiori  kin 
itancanyan  unpi  kin,  token  Se¬ 
hir  makoce  kin  en  itancan  wica- 
yawapi  kin  hena  eepi. 

31  Israel  cinca  kin  nahahin 
wicasta  yatapi  wanica,  Edom 
makoce  kin  wicasta  yatapi  wi- 
cayawapi  kin  dena  eepi. 

32  Behor  cinhintku  Bela  Edom 
en  wicayuhe  cin,  qa  otonwe  ta- 
wa  Dinaba  eciyapi. 

33  Qa  Bela  ta,  unkan  hee  kiya 
Zera  cinhintku  Jobab  Bozra 

etanhan  wicasta  yatapi  yawa- 
pi. 

34  Qa  Jobab  ta,  unkan  hee 
kiya  Husam  Teman  makoce  kin 
etanhan,  wicasta  yatapi  yawa- 

Pi- 

35  Qa  Husam  ta,  unkan  hee 
kiya  Hadad  Bedad  cinhintku 
wicasta  yatapi  yawapi.  lye  Mi- 
dian  o^ate  kinwicakastaka,Moab 
tinta  kin  ohna  qa  otonwe  en  ti 
kin  Awit  eciyapi. 

36  Qa  Hadad  ta,  unkan  hee 
kiya  Samla,  Masrika  etanhan, 
wicasta  yatapi  yawapi. 

37  Qa  Samla  ta,  unkan  hee 
kiya  ^aul,  Rehobot  watpa  kin 
ohna  wanke  cin  he  etanhan,  wi¬ 
casta  yatapi  yawapi. 

38  Qa  Saul  ta,  unkan  hee  ki¬ 
ya  Balhenan  Akbor  he  cinhin- 
tku  wicasta  yatapi  yawapi. 

39  Qa  Balhenan  Akbor  cin¬ 
hintku  kin  ta,  unkan  hee  kiya 
Hadar  wicasta  yatapi  yawapi. 
Otonwe  tawa  Pahu  eciyapi,  qa 
tawicu  kin  Mehetabel  eciyapi, 
Hatred  cunwintku  Mezahab 
cunwintku. 

40  Esa  itancan  wicayawapi 
kin  hecen  ewicakiyapi,  wicowa- 
zipi  kin  iyececa,  qa  tonwanyan- 
pi  kin  iyecen  cajewicayatapi ; 
Timna  itancan,  Aiwa  itancan, 
Jetet  itancan, 

41  Aholibama  itancan,  Ela 
itancan,  Pinon  itancan, 

42  Qenaz  itancan,  Teman  itan¬ 
can,  Mibsar  itancan, 

42  Magdiyel  itancan,  Iram  itan¬ 
can.  Edom  itancan  wicayawa¬ 
pi  kin  hena  eepi,  tonwanyanpi 
kin  iyecen,  tamakocepi  kin  en  ; 
Edom  Esa  ate  yapi. 

WICOWOYAKE  37. 

1  Unkan  Kanan  makoce  kin 
en  Jakob  atkuku  unhdaka  un 

qon,  makoce  kin  he  en  Jakob 
iyotanka. 

2  Jakob  wicoicage  wowapi  kin 
dee,  Josep  wanna  waniyetu  ake 
sakowin,  hehan  wanuyanpi  wi- 
han  wicakiya  ciriye  wicaye  cin 
om,  qa  Bilha  qa  Zilpa  napin 
atkuku  wicayuze  cin,  hena  cin- 
ksi  wicayapi  kin  om,  hoksidan 
kin  un  qa  taku  sica  eyapi  kin 
ateyapi  kin  en  ahda. 

3  Unkan  Israel,  cinksi  wicaye 
cin  owasin  sam  iyeya,  Josep 
waste  kidaka  wanna  wicahinca 
ehan  kicitonpi  kin  heon  etanhan, 
qa  onhdolida  lianska  wan  Josep 
kicaga. 

4  Unkan  ateyapi  kin,  cinksi 
wicaye  cin  owasin  sam  iyeya 
Josep  waste  kidake  cin  he  cincu 
wanhdakapi,  qa  wokiya  okiyapi 
kte  cin  okihipi  sni. 

5  Unkan  Josep  wowihanmde 
wan  ihanmna,  qa  cincu  owica- 
kiyaka ;  unkan  sam  iyeya  sice 
kidakapi. 

6  Unkan,  Ihopo  wowihanmde 
wan  iwahanmde  cin  de  nahonpo. 

7  Maga  ekta  aguyapi  paunlita- 
pi,  unkan  inyun  pawahte  cin 
bosdan  najin  hiyaya,  unkan  pa- 
yahtapi  kin  ihduksan  najin  hi- 
yaye  ca,  pawahte  cin  itokam 
makata  ehpeiciyapi,  ewicakiya. 

8  Unkan  cinye  wicaye  cin  he- 
ciyapi,  Ehanqon  tawaunyayapi 
kta  he  1  qa  is  wowidake  unya- 
duhapi  kta  he  ?  Qa  iyakapeya 
sice  kidakapi,  wihanmde  ciqon 
oie  ko  heon. 

9  Unkan  ake  wowihanmde  to- 
keca  wan  ihanrnde  ca,  ake  cincu 
kin  owicakiyaka.  Ake  wiwa- 
hanmde  ca  inyun  anpetu  wi, 
hanyetu  wi,  qa  wicanhpi  ake 
wanji  mitokam  makata  ehpeici¬ 
yapi,  ewicakiya. 

10  He  atkuku  cincu  ko  owi¬ 
cakiyaka  ;  unkan  atkuku  he  iyo- 

pekiye  ca,  Wowihanmde  wan 
iyahanmde  cin  de  taku  hwo  ? 
Miye  qa  nihun  nicinye  ko  owasin 
nitokam  makipusdiya  ekpeunki- 
ciyapi  kta  he  ?  eciya. 

11  Unkan  cincu  kin  icekinpi, 
tuka  atkuku  kin  wicoie  kin  he 
awakicin  un. 

12  Hehan  cincu  kin  ateyapi 
tawanuyanpi  kin  wihan  wicaki- 
yapi  kta  e  ^ekem  ekta  ipi. 

13  Unkan  Israel  Josep  heciya, 
Nicinye  Sekem  ekta  wawihan 
kiya  unpi  sni  he  ?  Iho  wo  hena 
ekta  ye  cisi  kta  ce.  Unkan,  Ho 
miye  ce,  eciya. 

14  Unkan,  Iho  ekta  de  ca  ni¬ 
cinye  wanuyanpiko  zaniyan  ya- 
konpi  hecinhan  wanhdake  ca, 
hosi  makahdi  wo,  eciya.  Unkan 
Hebron  kaksiza  kin  etanhaniya- 
ye  ca  Sekem  ekta  i. 

15  Qatinta  onuni;  unkan  wica- 
sta  wan  wanyake  ca.  Den  taku 
ayakita  he  ?  eya  iwanga. 

16  Unkan,  Cinye  wicawaye  cin 
awicawakita  ce.  Ceciye  tukten 
wihan  wicakiyapi  kin  omakiya- 
ka  wo,  eya. 

17  Unkan  wicasta  qon.  Wanna 
detanhan  iyayapi ;  Dotan  ekta 
unyanpi  kta  ce,  eyapi  nawahon 
ce,  eya.  Unkan  Josep  cinye 
wicaye  cin  wicihakam  ye  ca  Do¬ 
tan  en  iyewicaya.\ 

18  Unkan  tehantanhan  wan- 
yakapi  qa  wicikiyedan  u  sni  kin 
itokam,  nahmana  te  yapi  kta  a- 
wacinpi. 

19  Qa  otoiyohi  hunka  wanji- 
tku  kin  hekiciyapi,  Wanyakapo  ; 
wihanmdesa  kin  de  wanna  u. 

20  I  hope  dehan  unktepi,  qa 
makohdoka  wan  ohna  ehpeun- 
yanpi  kte  ca,  Wamanica  ocin 
sica  wan  he  temya  ce,  unkeyapi 
kinhan,  wihanmde  ciqon  toketu 
kte  cin  wanunyakapi  kta  ce, 
ekiciyapi. 


21  Ruben  he  nalion  qa,  napepi 
kin  etanhanehdaku  kta  e,  Unkte¬ 
pi  kte  sni,  eya. 

22  Napepi  kin  etanhan  ehdaku 
kte  ca,  atkuku  kin  en  akiyahde 
kta  e  Ruben  hewicakiya  ;  We- 
yapi  snipo.  Woha  liewoskantu- 
ya  wanke  cin  de  ohna  iyeyapo, 
tuka  ninapepi  on  apapi  snipo. 

23  Unkan  kaketu,  Josep  iye 
cincu  najinpi  kin  en  hi  qehan, 
taonhdohda  yusdokapi,  onhdo- 
hda  hanska  un  kin  hee  ; 

24  Qa  Josep  icupi,  qa  woha 
wan  en  iyohpeyapi.  tuka  woha 
kin  takudan  ohnaka  sni,  mini 
wanica. 

25  Qa  aguyapi  yutapi  kta  e 
iyotankapi,  qa  pa  yuwankan  iki- 
kcupi  qa,  Ismayeli  optaye  wan 
Gileyad  eciyatanhan  u  kin  wan- 
w'icayakapi,  camo  yuhapi  kin 
taku  wastemna  cansin  pejihuta 
koya  qinpi,  Egupta  ekta  kun  ya¬ 
pi  kta. 

26  Unkan  Juda  hunka  w'anjin 
wicaye  cin  hewicakiya,  De  sun- 
ka  unyanpi  unktepi  kinhan,  we 
kin  naunhmanpi  esta  taku  unki- 
hdamnapi  kta  he  1 

27  Ihopo,  Ismayeli  kin  dena 
en  wiyopeunyanpi  kte.  De  sun- 
ka  unyanpi  qakici  cehpi  unwanji- 
pidan  kin  heon,  nape  on  unkata- 
pi  kte  sni,  eya.  Unkan  hunka 
wanjin  wicaye  cin  anakigoptan- 
pi. 

28  Hehan  wicasta  wopeton  he- 
capi  Midiani  en  hiyayapi.  Un¬ 
kan  Josep  yuzapi,  qa  woha  qon 
etanhan  yuwankan  ehdakupi,  qa 
rnazaska  wikcemna  nonpa  on 
Josep  wiyopeyapi.  Unkan  Is¬ 
mayeli  kin  Josep  opetonpi,  qa 
Egupta  ekta  ayapi. 

29  Unkan  Ruhen  woha  qon  e- 
kta  hi,  unkan  Josep  en  un  sni, 
heon  tawokoyake  hdupota, 

30  Qa  hunka  wanjitku  kin  en 

wicahdi  qa,  Hoksidan  kin  tanin 
sni  ce,  mis  toki  imdarnde  kta 
hwo,  ewicakiya. 

31  Unkan  Josep  taonhdolida 
qon  icupi  qa  tatokadan  mdoka 
wan  ktepij  qa  we  kin  on  opu- 
tkanpi. 

32  Hehan  tuwe  onlidolida  han- 
ske  cin  ahde  sipi  qa  ateyapi  kin 
kahipi  qa  heciyapi ;  De  iyeun- 
yanpi  ce.  Ito  de  nicinksi  on- 
kdolida  tawa  qa  is  tawa  sni  u- 
man  tnkte  hecetu  hecinhan  iyu- 
kcan  wo. 

33  Unkan  iyeki;f^e  ca,  Micinksi 
taonkdolida  qon  dee.  Wamani- 
ca  sica  wan  he  temya.  Ehan- 
qon  Josep  wanna  yapotapi  ce, 
eya. 

34  Unkan  Jakob  tawokoyake 
hdupote  ca,  wasihda  qa  anpetu 
ota  cinhintku  kin  akiceya. 

35  Unkan  cinca  wicaye  cin 
owasin  wica  winyan  ko  magaga- 
ye  wacinpi,  tuka  is  magaga  ya- 
pi  cin  sni,  qa,  lyomakisica  ecen 
micinksi  en  Hades  ekta  mde  kta 
ce,  eye  ca  cinhintku  kin  akice- 

- 

36  Unkan  Midiani  kin  Egupta 
en  Josep  wiyopeyapi  ;  unkan 
Potipar  Paro  taakicita  tancan 
opeton. 

WICOWOYAKE  38. 

1  Hena  owasin  hecetu,  unkan 
Juda  hunka  wanjin  wicaye  cin 
etanhan  apamahde  ye  ca,  Adu- 
lami  wicasta  wan  Hira  eciyapi 
ekta  i ; 

2  Qa  hen  Juda  Kanani  wicasta 
wan,  Suha  eciyapi,  he  cunwin- 
tku  wanyake  ca  yuze  ca  en  i. 

3  Unkan  ihdusake  ca  cinca  wan 
ton  ;  unkan  Er  eya  cas  kiton. 

4  Unkan  ake  ihdusake  ca,  cin¬ 
ca  wan  ton  qa,  Onan  eya  cas  ki¬ 
ton, 

5  Qa  ake  cinca  wan  ton  qa, 

Sela  eya  cas  kiton.  He  ton  kin 
ehan  Kezib  en  un. 

6  Unkan  Juda  iye  cinhintku  to- 
kapa  kin  Er,  winoliinca  wan, 
Tamar  eciyapi  yus  kiya. 

7  Unkan  Er  Juda  cinhintku  to- 
kapa  kin  he  ^ica  e  Jehowa  wan¬ 
yake  ca,  Jehowa  he  te  ya. 

8  Hehan  Juda  Onan  heciya, 
Nicinye  tawicu  qon  ekta  ye  ca, 
he  yuza  wo.  Hecen  nicinye 
ciftksi  ye  kte  cin  yakage  kta 
ce. 

9  Unkan  cinca  kin  he  iye  tawa 
yawapi  kte  sni  Onan  sdonye,  ca 
cincu  cinca  kicage  kte  sni  e  cin- 
cu  tawicu  qon  en  i  eca,  maka 
kin  atpapson. 

10  Unkan  taku  econ  kin  he  si¬ 
ca  e  Jehowa  wanyake  ca,  he  na- 
kun  te  ya. 

11  Hehan  Juda  iye  takosku  kin 
Tamar  heciya,  Wiwazica  niyate 
ti  kin  en  yanka  wo,  micinksi  6e- 
la  tanka  icage  cin  hehanyan. 
Okini  is  nakun  cinye  wicaye  cin 
iyecen  te  kta  kecin,  heon  hecen 
eya.  Unkan  Tamar  kihde  ca 
atkuku  ti  kin  en  yanka. 

12^  He  iyohakam  anpetu  ota, 
qa  Suha  cunwintku  Juda  tawicu 
kin  wanna  ta  ;  unkan  Juda  wan¬ 
na  magaga  yapi,  qa  Timnat  ekta 
tahin  wanuyanpi  tawa  yusda- 
pi  kin  ekta  itawankanhde  ya, 
iye  takodaku  Hira  Adulami  kin 
kicica. 

13  Unkan  Tamar  heciyapi,  Iho 
nitunkan  tahin  wanuyanpi  tawa 
hdusda  kta  e  Timnat  ekta  ita¬ 
wankanhde  ya  ce,  eyapi. 

14  Unkan  Tamar  iyoyakeca 
wokoyake  hdusdoke  ca,  ite  aha- 
hpe  on  aihdahpe  ca,  Timnat  can- 
ku  iyahde  kin  he  icahda  tanin- 
yan  iyotanka  ;  §ela  wanna  tan¬ 
ka,  tuka  qupi  sni  he  wanyaka, 
heon  hecon. 

15  Juda  he  wanyaka  ite  aihda- 

lipe  cin  heon  winoMnca  wiho- 
mni  heca  kecin  ; 

16  Qa  canku  kin  etanhan  ekta 
i,  qa  takosku  kin  hee  kin  sdonye 
sni  heon,Tokin  unwanken,  eciya. 
Unkan  unwanke  ca,  taku  maya- 
qu  kta  he  ?  eya. 

17  Uukan,  Mis  wanuyanpi  kin 
etanhan  tatokadan  cincadan  wan 
nicahipi  waye  kta,  eya.  Unkan, 
Au  wicayakiye  cin  itokam  taku 
mayaqu  kinhan,  eya. 

18  Unkan,  He  cicu  kta  e  sdon- 
yaye  kte  cin  on  etanhan  taku  e 
nakaha  cicu  kta  yacin  he  1  eya. 
Unkan,  Maza  huhu  duhe  cin 
ikan  iyahna,  qa  nakun  nitacan- 
hpi  ninape  ohna  duhe  cin,  eya. 
Unkan  hena  qu  qa,  kici  wan- 
ka ;  unkan  iye  etanhan  ihdusa- 
ka. 

19  Qa  najin  qa  hde  ca  ite  aka- 
hpe  hdusdoke  ca  ake  wasihda. 

20  Unkan  Juda  taku  qu  qon, 
winohinca  nape  kin  etanhan 
ehdaku  kta  e,  takodaku  Adula- 
mi  kin  tatokadan  cincadan  aye 
si,  tuka  iye  winohinca  qon  iyeye 
sni. 

21  Qa  wicasta  heciya  yakonpi 
kin  iwicawanga;  Witkowin  can¬ 
ku  ohna  taninyan  iyotanke  ci- 
qon  tukte  e  he  ?  eya.  Unkan, 
Tohini  witkowin  vfan  deciya 
yanke  sni,  eyapi. 

22  Unkan  ihdamna,  qa  .Tuda 
ekta  i  qa  heciya;  Winohinca  qon 
iyewaye  sni  qa,  nakun  wicasta 
heciya  yakonpi  kin,  Witkowin 
wanjidan  tohini  deciya  un  sni 
ce,  eyapi. 

23  Unkan,  Yuha  un  nunwe. 
Tatokadan  cincadan  kin  de  aye 
cisi  tuka  iyeyaye  sni ;  sanpa  un- 
kakite  cinhan,  okini  wowihaha 
unke  kta,  Juda  eya. 

24  Unkan  hetanhan  wi  yamni 
hehan,  Nitakos  Tamar  wawici- 
haha  econ,  qa  wanna  wawiciha- 


ha  kin  etanhan  ihdusaka  ce,  Ju¬ 
da  eciyapi.  Unkan,  Tankan  au- 
po  ;  huhnage  kta  ce,  eya. 

25  He  aupi  kin  icunhan  tun- 
kanku  hecen  wahoya,  Tokin 
maza  huhu  kin  de  ikan  iyahna, 
qa  canhpi  kin  de,  dena  tuwe  ta- 
wa  imiyecidukcan.  Tuwe  dena 
tawa  ye  cin,  wicasta  kin  he  etan¬ 
han  ihdumasaka  ce,  eya. 

26  Unkan  Juda  hena  iyekiye 
ca,  Winohinca  kin  he  ohan  owo- 
tanna  mis  hemacece  sni ;  he  mi- 
cinksi  6ela  waqu  sni  kin  heon 
etanhan,  eye  ca  hetanhan  ici- 
mana  winohinca  qon  sdonye  sni. 

27  Unkan  wanna  cinca  ton  kte 
cehan,  inyun  tezi  mahen  cekpa 
yukan. 

28  Qa  tonpi  kin  icunhan,  wanji 
nape  kin  qu  ;  unkan  cinca  ton- 
kiye  cin  he  nape  kin  icu,  qa  taku 
duta  iyakaske  ca,  De  tokaheya 
hinanpe  kta  ce,  eya. 

29  Unkan  nape  kin  ehdaku, 
hehan  inyun  cincu  hiyu.  Unkan 
winohinca  kin  heya,  Token  pa- 
yahdeca ;  Opahdeca  kin  de  ani- 
cipe  nunwe,  eye  ca,  Parez  eya 
cas  ton. 

30  Hehan  sunkaku  taku  duta 
nape  kin  akan  yuhe  cin  he  hiyu  ; 
unkan  he  Zara  eya  cas  ton. 

WICOWOYAKE  39. 

1  Unkan  Ismayeli  kin  Josep 
Egupta  ekta  ayapi.  Unkan  P6- 
tipar  Egupton  wicasta  kin  heca, 
Paro  taakicita  tancan  kin  he 
aupi  kin  Josep  opewicakicaton. 

2  Unkan  Jehowa  Josep  kici  un. 
Unkan  taku  econ  kin  owasin 
tanyan  ihuni  ye  ca  iye  yuhe  cin 
Egupton  ti  kin  en  yanka. 

3  Unkan  Jehowa  kici  un,  qa 
taku  nape  econ  kin  owasin  Je¬ 
howa  tanyan  yustan  kiye  cin  he 
yuhe  cin  wanyaka. 

4  Unkan  Josep  yuhe  cin  okiye 
ca  iyokipi  ya  ;  unkan  tiyohnaka 
tawa  owasin  awanyag  si,  qa  ta- 
ku  tawa  owasin  nape  kin  en  qu. 

5  Unkan  tipi  tawa,  qa  taku 
tawa  owasin  awanyag  si  kin 
ehantanhan,  Jehowa  Josep  on 
etanhan  Egupton  tiyohnaka  kin 
yawaste,  qa  taku  ti  ohnaka,  qa 
tamaga  ekta  wanke  cin  ko  owa¬ 
sin,  Jehowa  yawaste  kin  akan 
un. 

6  Hehan  taku  tawa  owasin  Jo¬ 
sep  nape  kin  en  ehpeye  ca,  is 
takudan  awakicin  sni,  aguyapi 
hdute  cin  heceedan.  Unkan  Jo¬ 
sep  owanyag  waste,  tancan  ite 
ko  waste. 

7  Hena  owasin  hecetu  ;  unkan 
hehan  yuhe  cin  tawicu  kin  Josep 
atonwe  ca,  Mici  wanka  ye,  eya. 

8  Tuka  wicada  sni  qa  yuhe  cin 
tawicu  kin  heciya  ;  Hiya,  ma- 
yuhe  cin  taku  tawa  owasin  mi- 
nape  kin  en  qu,  qa  taku  tipi  o- 
hnaka  kin  mici  un  kin  iye  sdonye 
sni. 

9  De  tipi  kin  ohna  tuwedan 
iyamakapa  sni ;  qa  nihihna  miye 
etanhan  takudan  tpatan  sni,  nis 
nana  niyuze  cin  heon  etanhan, 
qa  token  woahtani  tanka  kin  de 
ecamon,  qa  Wakantanka  en  wa- 
wahtani  kta  he  ?  eya. 

10  Unkan  winohinca  qon  an- 
petu  owasin  heciya,  qa  kitan 
hinca,  tuka  Josep  anagoptan  sni, 
kici  iwanke  sni  qa  ecaca  kici  un 
sni. 

11  Unkan  kaketu,  anpetu  wan 
Josep  taku  toko^i  kta  e  ti  mahen 
i  ehan,  wicasta  hen  tipi  kin  tu¬ 
wedan  timahen  un  sni. 

12  Unkan  winohinca  qon  Josep 
tasina  kin  iyahpaye  ca,  Mici 
iwanka  ye,  eya ;  tuka  sina  kin 
winohinca  nape  kin  etanhan  e- 
hpeya  na^dog  hdicu,  qa  tankan 
iyaya. 

13  Unkan  nape  kin  etanhan 
sina  ehpeya  tankan  nasdog  hdi¬ 
cu  kin  he  winyan  kin  wanyake 
ca, 

14  Hehan  wicasta  tona  ti  kin 
ohna  tipi  kin  hena  wicakipan, 
qa  hewicakiya,  Wanyakape,  He- 
beri  wicasta  wan  den  unkahdi- 
pi,  unkan  wistenunyanpi  cin. 
Manke  cin  en  mahi  qa  mici  wan¬ 
ke  kte  hinca,  tuka  ho  tankakiya 
nina  wasicahowamda. 

15  Nina  ho  tankakiya  wasica- 
howamde  cin  he  nahon,  qa  wa- 
pan  qehan,  mitankiyedan  sina 
ehpeya  nasdog  tankan  iyaya  ce, 
eya. 

16  Qa  yuhe  cin  hdi  kte  cin  he- 
hanyan  sina  qon,  itankiyedan 
ehnaka. 

17  Qa  eye  ciqon  owasin  ake 
ecen  okiyaka,  Heberi  hoksidan 
unyakahdipi  kin  he  imaha  kta  e 
mikiyadan  u. 

18  Qa  ho  tankakiya  wasica- 
howamde  cehan  mitankiyedan 
sina  ehpeya  nasdog  tankan  iya¬ 
ya  ce,  eya. 

19  Unkan  yuhe  cin  he  tawicu 
oie  kin,  Hoksidan  nitawa  kin 
hecen  ecamicon,  eciye  cin  he 
nahon  hehan  cantiyahdeya. 

20  Qa  yuhe  cin  Josep  icu,  qa 
wicasta  yatapi  tona  kaska  wi- 
•cahnake  cin  tipi  wan  en  kaska 
wicahnakapi  kin  he  en  Josep 
kaska  ehnaka.  Unkan  wicaka- 
ska  tipi  kin  en  yanka. 

21  Unkan  Jehowa  Josep  kici 
un  qa,  towaonsida  kin  hiyohiya 
qa  wicakaska  tipi  kin  itancan 
kin  he  Josep  wacin  en  yus  kiya. 

22  Unkan  wicakaska  tipi  itan¬ 
can  kin,  tona  wicakaska  tipi  kin 
en  kaska  wicahnakapi  kin  owa¬ 
sin,  Josep  nape  kin  en  qu.  Un¬ 
kan  taku  hen  econpi  kin  owasin 
Josep  econ  wicakiya. 

23  Hecen  Jehowa  Josep  kici 

mi,  qa  taku  econ  kin  owasin  tan- 
yan  yustan  kiya  ;  heon  wicaka- 
ska  tipi  itancan  kin,  taku  Josep 
nape  en  yuhe  cin  hena  takudan 
awanhdake  sni. 

WICOWOYAKE  40, 

1  Hena  owasin  hecetu,  unkan 
hehan  Egupta  wicasta  yatapi 
tawayatkekiye  tawohekiye  ko, 
wicayuhe  cin  Egupta  wicasta 
yatapi  kin  en  waktanipi. 

2  Hecen  Paro  akicita  nom  wi¬ 
cayuhe  cin  canniye  wicaya,  wa- 
yatkekiyapi  tancan,  qa  woheki- 
yapi  tancan  kin  henioza. 

3  Qa  akicita  tancan  tipi  tawa 
wicakaska  tipi  kin  tukten  Josep 
kaska  hnakapi  yanke  cin  he  en 
awanyag  wicakiyapi  kta  e  ewi- 
cahnaka. 

4  Unkan  akicita  tancan  kin  he 
Josep  hena  awanwicayag  kiya, 
unkan  owicakiya.  Unkan  an- 
petu  ota  kaska  hnakapi  ecen  yu- 
kanpi. 

5  Plehan  Egupta  wicasta  yatapi 
tawayatkekiye,  tawohekiye  ko, 
wicakaska  tipi  kin  ohna  kaska 
wicahnakapi,  hanyetu  wanjidan 
en  kinukan  wowihanmde  ihan- 
mnapi,  otoiyohi  wihanmnapi  kin 
iyukcanpi  kin  iyecen. 

6  Plehan  ihanhanna  Josep  en 
wicahi  qa  iyokisicapi  kin  wan- 
wicayaka. 

7  Qa  Paro  taakicita  wicaka¬ 
ska  tipi  kin,  iye  yuhe  cin  tipi 
tawa  kin  he  en  iye  kici  unpi  wi- 
wicawanga ;  Tokeca  nakaha  ite 
iyoyag  dukanpi  he eya. 

8  Unkan  wowihanmde  wiun- 
hanmnapi,  tuka  tuwe  iyukcan 
kte  cin  den  wanica  ce,  eciyapi, 
Unkan  wiyukcan  kin  Wakan- 
tanka  hee  sni  he"?  Wiyahan- 
mnapi  kin  omakiyakapo,  Josep 
ewicakiya. 


9  Hehan  wayatkekiyapi  tan¬ 
can  kin  wihanmde  ciqon  ohdaka 
qa,  Wiwahanmde  cin  en  hastan- 
hanka  iyuwi  wan  mitokam  han. 

10  Qa  adetka  yamni  wiyuwi 
aicage  ca  ape  wahca  ko  icah  ye, 
qa  iyage  hastanhanka  suton  yapi. 

11  Hehan  Paro  wiyatke  tawa 
kin  minape  ohna  mduha,  qa  ha¬ 
stanhanka  kin  iwacu,  qa  Paro 
wiyatke  tawa  kin  ohna  mduski- 
ce  ca  Paro  nape  kin  en  wiyatke 
kin  ewehde,  eya. 

12  Unkan  Josep  heciya,  Wiya- 
hanmde  cin  he  kaken  ka.  Ade¬ 
tka  yamni  qon  anpetu  yamni  ee. 

13  Ebake  yamni  can  Paro  nipa 
kin  yuwankan  inicu  kte  ca  nan- 
ke  ciqon  ake  en  anihde  kta ; 
unkan  tokaheya  wayatkeyakiye 
ciqon  wicohan  kin  ake  ecen  e ca¬ 
non  kta,  Paro  nape  kin  en  tawi- 
yatke  kin  yaqu  kta. 

14  Hena  hecetu  kinhan  miksu- 
ya  wo.  Tokin  tanyan  yaun 
kinhan  wowaste  ecamiyecon, 
Paro  en  caje  mayadaten  qa  tipi 
kin  de  etanhan  hinanpe  maya- 
yen. 

15  Awicakehan  Heberi  tama- 
kocepi  kin  etanhan  mamanonpi, 
qa  deciya  takudan  ecarnon  sni 
on  makohdoka  kin  den  emahna- 
kapi  kta,  eya, 

16  Hehan  wohekiyapi  tancan 
kin  wiyukcan  waste  e  wanyake 
ca  Josep  heciya ;  Mis  nakun 
wiwahanmde  ca  inyun,  aguyapi 
makanopiye  yamni  mapa  kin 
akan. 

17  Qa  makanopiye  akantu  kin 
ohna  Paro  tawoyute  ocaje  owa¬ 
sin  wohekiyapi  kage  cin.  Un¬ 
kan  zitkadan  hena  temyapi,  ma¬ 
kanopiye  mapa  kin  iwankam  un 
kin  hetanhan. 

18  Unkan  Josep  ayupta ;  He 
kaken  ka.  Makanopiye  yamni 
kin  anpetu  yamni  eepi. 

19  Ehake  yamni  can  Paro  pa 
kin  yuwankan  inicu  qa,  can 
akan  otke  niye  kta  ;  hehan  zi- 
tkadan  nicelipi  kin  etanhan  yu- 
tapi  kta, 

20  Unkan  iyamni  can,  anpetii 
en  Paro  tonpi  kin  he  Mksuyapi 
kta  e  wowidag  wicaye  cin  owa- 
sin  "wowicakihe,  ca  wayatkeki- 
yapi  tancan  wobekiyapi  tancan 
lienioza  wowidake  wicaye  cin 
wicehna  hdinanpe  wicaya. 

21  Qa  wayatkekiyapi  ■  tancan 
kin  wayatke  wicakiye  ciqon  wi- 
cohan  ake  hecon  si ;  unkan  wi- 
yatke  kin  Paro  nape  kin  en  qu. 

22  Tuka  wobekiyapi  tancan  kin 
otke  ya,  Josep  iwicakiciyukcan 
qon  iyecen. 

23  Unkan  wayatkekiyapi  tan¬ 
can  kin  Josep  kiksuye  sni,  tuka 
akiktonja. 

WICOWOYAKE  41. 

1  Hehan  tanhan  waniyetu  non- 
pa  hehan  Paro  wihanmna.  En- 
kan  iho  wakpa  kahda  inajin. 

2  Qa  inyun  wakpa  kin  etan¬ 
han,  pte  sakowin  owanyag  wa¬ 
ste  qa  cepa  heca  hinanpapi,  qa 
tinta  en  wihanpi. 

3  Qa  hena  ihektapa  tanhan  pte 
tokeca  sakowin  owanyag  sica 
qa  tamaheca  hecapi,  wakpa  e- 
tanhan  hinanpapi,  qa  pte  uman- 
pi  qon  ehna  wakpicahda  najinpi. 

4  Qa  pte  owanyag  sica  taina- 
heca  hena  pte  owanyag  waste 
cepapi  sakowin  qon  terawicaya- 
pi.  Unkan  Paro  kikta. 

5  Ake  istima  qa  inonpa  wihan¬ 
mna.  Unkan  inyun  wamnaheza 
hu  wanjidan  wahuwapa  sakowin 
suton,  qa  wasteste  aicaga, 

6  Qa  hena  iyohakam  wahuwa¬ 
pa  tokeca  sakowin  hinanpa,  tu¬ 
ka  siksica  qa  wiyohiyanpa  tan¬ 
han  tate  on  snija. 

7  Qa  wahuwapa  conica  ton  sni 
kin  wahuwapa  suton  qa  ojugju- 
dan  qon  owasin  temya.  Paro 
hecen  wihanmde  ca  hehan  ki¬ 
kta. 

8  Unkan  ihanhanna  qehan  Pa¬ 
ro  nagi  kin  iyokisice  ca,  Egup- 
ton  en  pejihuta  wicasta  qa  wi- 
casta  ksapapi  kin  owasin  wica- 
kico,  qa  wihanmde  ciqon  Paro 
owasin  owicakiyaka ;  tuka  tu- 
wedan  yukcan  okihi  sni. 

9  Hehan  Paro  wayatkekiyapi 
tancan  kin  ie  ca,  Anpe  dehan 
wawahtani  kin  weksuya  ce. 

10  Paro  taokiye  kin  canniye 
wicaye  ca,  akicita  tancan  tipi 
kin  en  kaska  mahnaka,  miye  qa 
wobekiyapi  tancan  kin  he  nakun. 

11  Unkan  hanyetu  wanjidan 
en  wiunhanmnapi,  miye  iye  kici 
kinukan,  wihanmnapi  iyukcanpi 
kin  iyecen  wiunhanmnapi. 

12  Unkan  hen  unkicipi  koska 
wan  Heberi  kin  heca,  akicita 
tancan  tahoksidan  kin  he  wiun¬ 
hanmnapi  kin  unkokiyakapi,  un¬ 
kan  iye  hena  iyukcan  otoiyohi 
wiunhanmnapi  kin  iyecen  unki- 
ciyukcanpi. 

13  Unkan  unkiciyukcanpi  kin 
ecetu ;  miye  ake  wiyatke  yuhe 
makiye  ca  uman  kin  otke  ya. 

14  Hehan  Paro  Josep  huwe  ye 
wicasi,  unkan  wicakaska  tipi 
kin  etanhan  kiyuskapi,  hehan 
putin  hin  hdasan,  qa  wokoyake 
tokeca  kicun  qa  Paro  yanke  cin 
en  hi. 

15  Unkan  Paro  Josep  heciya, 
Wowihanmde  wan  iwahanmna, 
unkan  he  yukcan  kta  okihi  tuwe- 
dan  iyewaye  sni,  tuka  wihanmna¬ 
pi  nis  nayahon  unkan  idukcan 
oyakihi.keyapi  nawahon. 

16  Unkan  Josep  ayupte  ca,  Mi¬ 
ye  ee  sni,  Wakan tanka  eqe  toke- 
tu  kin  tanyan  oniciyake  kta  ce, 
eciya. 


WICOWOYAKE  41. 


17  Unkan  Paro  ie  ca,  Wiwa- 
hanmde  ca  watpa  hutata  kin  na- 
wajin  ; 

18  Qa  inyim  wakpa  kin  etan- 
han,pte  sakowin  cepa,  owanyag 
waste  hinanpapi,  qa  tinta  kin  en 
wikanpi. 

19  Unkan  hena  iyohakam  pte 
tokeca  sakowin  tamaheca,  o- 
wanyag  siksica  hinanpapi  ;  ta- 
inahenheca  sica  hena  iyececa, 
Egupta  makoce  kin  en  tohini 
wanradake  sni. 

20  Qa  pte  tamahenheca  sice 
cin  pte  sakowin  cepa  tokaheya 
qon  temwicayapi. 

21  Unkan  tan  mahen  iyayapi 
kin  hehan,  tan  mahen  iyayapi 
kin  sdonye  pica  sni ;  otokahe 
ekta  siksica  taninpi  qon  nahahin 
hececapi.  Unkan  hehan  wekta. 

22  Qa  ake  wiwahanmde  ca  in- 
yun  wamnaheza  hu  wanjidan 
wahuwapa  sakowin  hanskaska 
wasteste  aicage  cin  wanmdaka. 

23  Hehan  ake  wahuwapa  sako¬ 
win  cikcistina,  wiyohiyanpata 
tateyanpa  kin  on  snijapi,  qa  co 
wanica  hinanpapi. 

24  Qa  wahuwapa  cikcistina 
wahuwapa  sakowin  wasteste 
qon  owasin  temyapi.  Unkan 
wicasta  wiyukcan  heca  owica- 
wakimdaka,  tuka  miciyukcanpi 
sni. 

25  Hehan  Josep  Paro  heciya, 
Paro  Wihanmde  cin  hena  okon- 
wanjidan,  Wakantanka  token  e- 
con  kte  cin  he  Paro  okiyaka. 

26  Pte  sakowin  waste  qon,  he¬ 
na  waniyetu  sakowin  ee  ;  qa 
wahuwapa  sakowin  wasteste 
qon,  hena  nakun  waniyetu  sa¬ 
kowin  ee,  wowihanmde  kin  he¬ 
na  wanjidan. 

27  Qa  pte  sakowin  tamaheca, 
qa  sice  cin  umanpi  kin  iyohakam 
hinanpapi  kin,  hena  waniyetu 
sakowin  ee,  qa  wahuwapa  sako¬ 


win  cikcistina  wiyohiyanpata  ta¬ 
teyanpa  kin  on  snija  kin  hena  na¬ 
kun,  waniyetu  sakowin  wicaaki- 
han  kte  cin  hee. 

28  Paro  taku  ewakiye  cin  he 
dee.  Wakantanka  taku  econ 
kte  cin  he  Paro  wanyag  kiya. 

29  Hecetukta,tokata  waniyetu 
sakowin  hehanyan,  Egupta  ma¬ 
koce  kin  owancaya  taku  owasin 
iyakicuya  icage  kta. 

30  Qa  hena  iyohakam  waniye¬ 
tu  sakowin  wicaakihan  kta,  qa 
Egupta  makoce  kin  en  taku  iya¬ 
kicuya  icage  kte  ciqon  akiktun- 
japi  kte  ca,  wicaakihan  kte  cin 
makoce  kin  awihnuni  kta. 

31  Unkan  hehan  wicaakihan 
kte  cin  iyotan  tehike  kte  cin  ma¬ 
koce  kin  en,  heon  wipipi  qon 
sdonyapi  kte  sni. 

32  Qa  wicoie  kin  de  Wakan¬ 
tanka  yuecetu  kte  ca,  wanna 
kohanna  Wakantanka  econ  kta, 
heon  Paro  nonpa  akihde  wihan- 
mna. 

33  Qa  wanna  Paro  wicasta 
Vvmn  ksape  ca  wayupika  akite 
ca,  Egupta  makoce  kin  yuhe  ki¬ 
ya  nunwe. 

34  Qa  Paro  akicita  wicakage 
ca  makoce  kin  en  wicahdusuta 
kte ;  unkan  waniyetu  sakowin 
wipipi  kta  hena  icunhan,  taku 
makoce  aicage  kte  cin  owasin 
izaptanptan  icupi  nunwe. 

35  Hecen  waniyetu  sakowin 
wasteste  kte  cin  hena  icunhan, 
woyute  ocaje  owasin  kamnapi 
kte,  Paro  nape  kin  ihukuya,  ton- 
wanyanpi  kin  en  aguyapi  pahi- 
pi  kte  cin  he  woyute  awanyaka- 
pi  nunwe. 

36  Qa  waniyetu  sakowin  wica¬ 
akihan  kte  cin  Egupta  makoce 
kin  en  hena  on,  taku  yutapi  ki- 
hnakapi  kinhan,  makoce  kin  wi¬ 
caakihan  kte  cin  on  awihnuni 
kte  sni,  eya. 

37  Unkan  Paro  ookiye  wicaye 
cin  ko  wicoie  kin  he  waste  da- 
kapi. 

38  Hehan  Pare  iye  taokiye  kin 
hewicakiya  ;  Wicasta  wan  Wa- 
kantanka  taniya  en  un  kin  de 
iyececa  iyeunyanpi  pica  he  1 

39  Qa  Pare  Josep  heciya,  Wa- 
kantanka  de  owasin  sdonye  ni- 
ciye  cin,  nis  nana  widukcan  qa 
yaksapa,  tuwedan  iyenicece  sni. 

40  Nis  wati  kin  awanmiyeci- 
dake  kta,  qa  oyate  mitawa  owa¬ 
sin  oie  ananigoptanpi  kta.  Oi- 
yotanke  kin  en  hecedan  iciwan- 
kam  waun  kta. 

41  Qa  w  any  aka  wo,  Egupta 
makoce  kin  owasin  yuhe  ciciya 
ce,  eya. 

42  Hehan  Paro  maza  napcupe 
hdusdoke  ca  Josep  nape  kin 
ohna  iyeye  ca,  minihuha  ska 
waste  koyag  ye  ca,  mazaskazi 
wanapin  wan  napin  kiya. 

43  Q  a  canpahmihma  yuhe  cin 
etanhan  canpahmihma  inonpa 
kin  he  ohna  iyotang  ye  ca,  Ito- 
karncanpe^ka  makehdeinajinpo, 
ieyanpaha  eyapi,  qa  Egupta  ma¬ 
koce  kin  owasin  yuhe  kiyapi. 

44  Qa  Paro  Josep  heciya,  Paro 
miye  ce.  Oyate  kin  tuwedan 
iye  cinka  takudan  econ  kte  sni. 
Nis  nana  token  econ  wicayasi 
kin  hecetu  kta  ce. 

45  Qa  Paro  Josep,  Wicoicage 
nikiye  cin,  eya  cas  ton,  qa  On 
otonwe  kin  en  wosnapi  kage  cin, 
Potipera  he  cunwintku  Asenat 
tawicu  kta  e  qu.  Unkan  Jo¬ 
sep  Egupta  makoce  kin  ehna 
iyaya. 

46  Josep,  Egupton  wicasta  ya- 
tapi  Paro  itokam  najin  qehan, 
wanna  waniyetu  wikcemna  ya- 
mni  qa,  hehan  Josep  Paro  itoka- 
pa  tanhan  inanpe  ca  Egupta  ma¬ 
koce  kin  owancaya  iyoptapta 
iyaya. 

47  Unkan  waniyetu  wipipi  kin 
hena  icunhan,  makoce  kin  na- 
pohnahnaka  icah  ya. 

48  Qa  waniyetu  sakowin  Egu¬ 
pta  makoce  kin  en,  taku  yutapi 
owasin  pahipi,  qa  tonwanyanpi 
kin  en  kihnakapi ;  otonwe  otoi- 
yohi  ohna  maga  ihduksan  un 
kin  etanhan  woyute  otonwe  kin 
en  kihnakapi. 

49  Qa  Josep,  miniwaiica  ka- 
hdaya  wiyaka  wanke  cin  iyecen, 
aguyapi  ota  hinca  pahi,  yawapi- 
ca  sni  nakaes  yawapi  kte  cin 
ayastanpi. 

50  Unkan  Josep  cinca  wica 
nonpa  kicitonpi,  waniyetu  wica- 
akihan  kin  itokam,  Asenat  Poti¬ 
pera  On  en  wosnapi  kage  cin  he 
cunwintku  kin  hena  Josep  kici 
ton. 

51  lyomakisice  ciqon  owmsin, 
qa  ate  ti  kin  owasin  Wakantan- 
ka  akiktuns  mayan,  eye  ca  to- 
kapa  kin  Manase  eya  cas  ki- 
ton. 

52  Qa,  Makoce  en  kakis  ma- 
yanpi  qon,  he  en  Wakantanka 
taku  icah  mayan,  eye  ca  iyokihe 
Epraim  eya  cas  kiton. 

53  Unkan  waniyetu  sakowin 
wipipi  kin  Egupta  makoce  kin 
en  wanna  henakeca. 

54  Qa  waniyetu  sakowin  wi- 
caakihan  kte  cin  wanna  en  au, 
Josep  eye  ciqon  hecetu.  Unkan 
makoce  owasin  en  wicaakihan, 
tuka  Egupta  makoce  kin  en  o- 
wancaya  aguyapi  yukan. 

55  Unkan  Egupta  makoce  kin 
owancaya  akihanpi  kte  cehan, 
oyate  kin  aguyapi  on  Paro  ho- 
yekiyapi.  Unkan,  Josep  ekta 
yapi  qa,  token  econ  nisipi  kin 
ecen  econpo,  Paro  Egupton  o- 
wasin  ewicakiya. 

56  Wanna  maka  oh n  aka  owan¬ 
caya  wicaakihan,  hehan  Josep 
aguyapi  opiye  kin  owasin  hdu- 


WICOWOYAKE  42. 


Rdoke  ca,  Egupton  taku  yutapi 
wicaqu  ;  Egupta  makoce  kin  en 
wicaakilian  teMka  aye  nakas. 

57  Unkan  rnaka  owancaya  etan- 
han,  Egupta  ekta  Josep  en  taku 
yutapi  opeton  hipi,  maka  kin 
owancaya  nina  wicaakilian  ece. 

WICOWOYAKE  42. 

1  Hehan  Egupta  makoce  kin 
en  aguyapi  yuke  cin  Jakob  wan- 
yake  ca  cinksi  wicaye  cin  he- 
wicakiya,  Tokeca  ecin  opakici- 
lita  dukanpi  he  1 

2  Ihopo  Egupta  heciya  aguya¬ 
pi  yukan  keyapi  nawahon.  Ecin 
kutkiya  ekta  yapi  qa  heciya  tan- 
han  woyute  opeunkicatonpo,kin- 
han  unnipi  qa  untapi  kte  sni  ce, 
eya. 

3  Unkan  Josep  cinye  wicaye 
cin  wikcemna  qon  aguyapi  ope- 
tonpi  kta  e  Egupta  makoce  kin 
ekta  kutkiya  ipi. 

4  Tuka  Benjamin  Josep  sun- 
kaku  kin  ope  sni,  Okini  taku 
sica  akipe  kta  naceca,  Jakob 
eye  ca  hecen  ye  si  sni. 

5  Unkan  Kanan  makoce  kin 
en  wicaakilian,  heon  uman  hipi 
kin  om,  Israel  cinksi  wicaye  cin 
woyute  opeton  hipi. 

6  Wanna  makoce  kin  en  Josep 
itancanyan  un,  qa  makoce  kin 
ohna  oyate  hiyeye  cin  owasin 
taku  yutapi  wicaqu  kin  Josep 
hee.  Unkan  cincu  qon  en  hipi, 
qa  itokam  ite  makipusdiya  ma- 
kata  ehpeiciyapi. 

7  Unkan  Josep  wanwicayake 
ca  cincu  iyewicakiya,  tuka  wici- 
tokam  ihdutokeca,  qa  icanksiya 
owawicakiya  qa,  Tokiyatanhan 
yaupi  he  1  eya  iwicawanga.  Un¬ 
kan  Kanan  makoce  kin  etanhan 
taku  yutapi  opeton  unhipi  ce, 
eyapi. 

8  Hecen  Josep  eqe  cincu  kin 


iyewicakiya,  tuka  iye  Josep  iye- 
kiyapi  sni. 

9  Hehan  Josep  wowihanmde 
ihanmde  ciqon  kiksuye  ca,  Ma¬ 
koce  iwanyakapi  kin  henicapi, 
qa  makoce  wanna  sdayehna 
wanke  cin  he  iwanyag  yahipi 
ce,  ewicakiya. 

10  Unkan,  Hiya  itancan  hece- 
tu  sni.  Hoksidan  nitawa  woyu¬ 
te  opeton  unhipi. 

11  Wicasta  wanijidan  owasin 
cinksi  unyanpi.  Unkiye  iewi- 
caunkapi ;  hoksidan  nitawa  kin 
makoce  iwanyakapi  kin  heunca- 
pi  sni  ce,  eciyapi. 

12  Unkan,  Hiya  makoce  sda¬ 
yehna  wanke  cin  he  iwanyag 
yahipi  ce,  ewicakiya. 

13  Unkan,  Hoksidan  nitawa 
hunka  wanjin  unkiciyapi  ake  un- 
nonpapi ;  Kanan  makoce  kin  en 
wicasta  wanjidan  ate  unyanpi, 
qa  hakakta  kin  he  anpe  dehan 
ate  unyanpi  kin  kici  yanka,  qa 
wanjidan  tanin  sni,  eyapi. 

14  Unkan,  Makoce  iwanyakapi 
kin  henicapi ;  eya  eciciyapi  qon 
he  hecetu  ce. 

15  Deciya  tanhan  niyukcanpi 
kta.  Paro  ni  un  kin  nisunkapi 
cistinna  kin  he  hi  sni  kinhan 
detanhan  tokidan  dapi  kte  sni. 

16  Ihopo,  niyepi  kin  wanjidan 
sunka  yayapi  kin  hduwe  ye  sipo, 
qa  nioiepi  kin  yahduwicakapi 
kin  hehanyan  kaska  dukanpi 
kta.  Hecen  niyukcanpi  kta, 
hecetu  sni  kinhan,  Paro  ni  un 
kin  makoce  iwanyakapi  kin  he¬ 
nicapi  kta,  Josep  ewicakiya. 

17  Qa  iyamni  can  hehanyan 
witaya  onatag  wicahnaka. 

18  Anpetu  iciyamni  hehan  Jo¬ 
sep  hewicakiya,  Wakantanka 
kowakipa  ce.  Kaken  e  econpo 
qa  ni  unpo. 

19  Wicayakapi  kinhan,  hunka 
wanjin  yayapi  kin  wanjidan  ka- 

ska  yanke  kta,  tipi  kin  de  onatag 
nihnakapi  kin  he  en,  qa  niye 
umanpi  kin  ihopo,  tiyohnaka  ni- 
tawapi  kin  wicaakikan  kin  on 
woyute  akiyahdapo. 

20  Qa  sunka  yayapi  cistina 
kin  he  miye  en  makaupo,  hecen 
nioie  yahduwicakapi  kinhan  ni- 
tapi  kte  sni.  Unkan  ecen  econ- 
pi. 

21  Qa  iyakitedan  hekiciyapi, 
Ehanqon  waunhtanipi.  Sunka 
unyanpi  wacin  iyokisin  wanun- 
yakapi  qa  ceunkiyapi,  tuka  ana- 
ungoptanpi  sni,  heon  wocante 
sice  cin  de  unhiyahdepi  ce,  eya- 
pi. 

22  Unkan  Ruben  ayupte  ca, 
Hoksidan  kin  en  wahtanipi  sni- 
po  eciciyapi  sni  he  ?  tuka  ana- 
mayagoptanpi  sni ;  unkan  ecin 
iye  we  kin  wanna  wiunwanga- 
pi  kin  he  dee  ce,  eya. 

23  Unkan  Josep  he  nahon 
sdonyapi  sni.  Taku  ewicakiya 
eca  wicasta  wan  ie  ska  kiya  ece 
nakaes. 

24  Tuka  .Tosep  wicitokapa  tan- 
han  toki  ye  ca  ceya.  Hehan 
icicawin  en  wicahdi  qa,  taku 
ewicakiye  ca,  hehan  umanpi  kin 
etanhan  ^imeyon  icu  qa,  istapi 
kin  wicitokarn  pakihta. 

25  Hehan  Josep  wojuha  tawa- 
pi  kin  aguyapi  on  ojuwicakici- 
tonpi  kta,  qa  mazaska  tawapi 
otoiyohi  wojutonpi  kin  en  owi- 
cakicihnakapi  kta  ;  waneya  na- 
kun  wicaqupi  kta,  keya.  Unkan 
hecen  ecawicakicon. 

26  Unkan  suktanka  sonsonna 
kin  taku  yutapi  qin  wicakiyapi 
qa  hdapi. 

27  Qa  tukten  kiwankapi  kin, 
wanji  tasunke  sonsonna  wo  qu 
kta  e  wojutonpi  kin  hduhdoka  ; 
unkan  inyun  wojutonpi  i  kin  en 
tamazaska  kin  yanka. 

28  Unkan  hunka  wanjin  wica- 

ye  cin  hewicakiya,  Mazaska 
mduhe  ciqon  ake  micupi.  Wan- 
yakapo,  wojutonpi  initawa  kin 
en  ohnakapi  ce.  Unkan  owasin 
icanwankapi  qa  ikopapi  qa,  De 
taku  Wakantanka  ecaunkiconpi 
hwo,  ekiciyapi. 

29  Qa  Kanan  makoce  kin  ekta 
ateyapi  Jakob  en  hdipi,  qa  to¬ 
ken  akipapi  qon  owasin  okiya- 
kapi. 

30  Makoce  yuhe  cin  he  ihnu- 
hana  icanksiya  taku  unkekiciya- 
pi,  qa  makoce  kin  iwanyag  un- 
kipi  iyecen  ecaunkiconpi. 

31  Tuka,  Ohan  unkowotanpi 
qa  makoce  iwanyakapi  kin  he- 
uncapi  sni ; 

32  Hunka  wanjin  unkiciyapi 
ake  unnonpapi  liena  owasin  ate 
unwanjipidan,  wanjidan  tanin 
sni,  qa  hakakta  kin  he  anpe  de- 
han  Kanan  makoce  kin  en  ate 
unyanpi  kici  yanka  ce,  unkeki- 
yapi. 

33  Unkan,  Ohan  oniwotanpi- 
dan  kinhan,  detanhan  sdonw^aye 
kta  ce.  Hunka  wanjin  yayapi 
kin  wanjidan  den  mici  yanke 
kta,  qa  yatipi  kin  en  wicaakihan 
kin  on,  woyute  icupi  qa  ekta  hda- 
po. 

34  Qa  sunka  yayapi  hakakta 
kin  he  makaupo.  Kinhan  ma¬ 
koce  iwanyakapi  kin  henicapi 
sni,  qa  ohan  oniwotanpidan  kin 
sdonwaye  kta  ce,  qa  hehan,  hun¬ 
ka  wanjin  yayapi  kin  de  cicupi 
kta ;  kinhan  makoce  kin  den 
wopeyatonpi  kta  ce,  makoce  yu¬ 
he  cin  unkekiciyapi  ce,  eyapi. 

35  Hehan  wojutonpi  kin  toko- 
kadapi;  unkan  inyun  mazaska 
apahtapi  qon,  owasin  wojutonpi 
kin  en  yanka.  Owasin  ateyapi 
kin  kici  mazaska  apahtapi  qon 
wanhdakapi,  qa  inihanpi. 

36  Hehan  Jakob  ate  yapi  kin 
hewicakiya  ;  Mfiye  micinca  ma- 


WICOWOYAKE  43. 


yakipi,  .Tosep  tanin  sni,  qa  ^im- 
eyon  tanin  sni,  qa  Benjamin  iya- 
cupi  kta  ;  hena  owasin  iyokisin 
mayanpi. 

37  Unkan  Ruben  he  atkuku 
kin  heciya,  He  minape  kin  en 
maqu  wo.  Mis  niye  en  awahdi 
kta  ce.  He  niye  en  awahdi  sni 
kinhan,  micinca  nom  kata  iye- 
wicaya  wo,  eya. 

38  Tuka,  Micinksi  kin  de  nici- 
pi  ye  kte  sni  ce.  Cincu  wanna 
te  ca  is  nana  okaptapi,  qa  canku 
ohna  dapi  kin  he  tahepi  Benja¬ 
min  taku  sice  cin  akipe  cinhan, 
mapa  ska  kin  Hades  ekta  iyoki- 

.  sin  yemayayapi  kta  ce,  eya. 

WICOWOYAKE  43. 

1  Wanna  makoce  kin  en  wica- 
akihan  tehika  aya. 

3  Unkan  aguyapi  Egupta  etan- 
han  ahdipi  qon  temyapi,  hehan 
ateyapi  kin  hewicakiya,  Ake 
ekta  yapi  qa  taku  yutapi  onge 
opeuTikicitonpo. 

3  Unkan  Juda  ayupte  ca,  Wi- 
casta  qon,  Nisunka  nicipi  hi  sni 
kinhan  miite  kin  wanmayadaka- 
pi  kte  sni  ce,  nina  kitanyan  un- 
kekiciyapi. 

4  Hecen  nis  sunka  unyanpi  kin 
unkicipi  ye  yasi  kinhan  kun  un¬ 
yanpi,  qa  woyute  opeunniciton- 
pi  kta. 

5  Tuka,  nis  ye  yasi  kte  cin  ta- 
watenya  ye  sni  kinhan,  kun  un¬ 
yanpi  kte  sni.  Nisunkapi  kin 
ope  sni  kinhan,  miite  kin  wan- 
dakapi  kte  sni  ce,  wicasta  kin 
unkekiciyapi  ce,  eya. 

6  Unkan,  Tokeca  nisunka  wan- 
ji  yoke  cin,  wicasta  kin  oyaki- 
dakapi  qa  sicaya  ecamiyeconpi 
he  ?  Israel  eya. 

7  Unkan,  Wicasta  kin  ataye- 
dan  wicowazipi  kin  unkiwanga- 
pi,  qa  heya,  Niyatepi  kin  naha- 


hin  ni  he?  Nisunka  wanji  yu- 
kan  he  1  Unkan  owasin  wicoie 
kin  hena  ecen  unkokiyakapi. 
Ecin  token  on,  Nisunkapi  kin 
makaupo,  eye  kte  cin  sdonun- 
yanpiktahe?  eyapi. 

8  Qa,  Koska  kin  mici  ye  si  wo, 
kinhan  naunjinpi  qa  unyanpi 
kta ;  hecen  unnipi  kta,  unkiye 
niye  unkicincapi  ko  owasin  un- 
tapi  kte  sni. 

9  Mis  he  awanmdake  ca  mi- 
nape  kin  etanhan  mayakida  kta. 
Niye  en  cicicahdi  sni,  qa  nito- 
kam  ewehde  sni  kinhan,  anpetu 
owasin,  Niye  en  wawahtani  ke- 
makiyapi  kta. 

10  Ye  unkapinpi  sni  unkan s, 
W'anna  dehan  inonpa  unhdipi  kta 
tuka  ce ;  Juda  atkuku  Israel 
eciya. 

11  Unkan,  Hecetu  hecinhan 
kaken  e  econpo.  Makoce  kin 
de  waskuyeca  tukte  iyotan  wa¬ 
ste  kin  wojuha  duhapi  kin  ohna 
yuha  yapo,  cansin  onge,  qa  ha- 
stanhanka  hanpi  tiktica  onge, 
qa  taku  wastemna,  qa  pejihuta 
yatan,  hma  qa  uma,  henakiya 
wicasta  kin  yaqupi  kta. 

12  Mazaska  nakun  oiyopeye 
nom,  nape  kin  ohna  icupo,  maza¬ 
ska  wojutonpi  ohna  yahdohdipi 
qon  he  koya,  nape  ohna  adapi 
kta,  he  wanun  econpi  naceca. 

13  Nisunkapi  kin  nakun  icupi, 
qa  najinpi  qa  wicasta  qon  ekta 
ake  yapo. 

14  Qa  wicasta  kin  cante  nici- 
yapi  qa  hunka  wanjin  yayapi 
kin,  uman  kin  he  ku  si  kte,  Ben¬ 
jamin  koya,  Taku  wakan  Otan- 
canke  ionsinidapi  kte.  Mis  mi¬ 
cinca  makipi  kinhan  hecen  ma- 
kipi  kta,  ateyapi  Israel  ewica- 
kiya. 

15  Hecen  wicasta  kin  taku 
ikce  qupi  kte  cin  he  icupi,  qa 
mazaska  nape  ohna  icupi;  qa 

Benjamin  kici  inajinpi,  qa  Egu- 
pta  ekta  kun  yapi  qa  Josep  ito- 
kam  inajinpi. 

16  Unkan  Josep  wanwicayaka, 
Benjamin  kici,  qa  taokiye  wan 
tipi  awanyake  cin  he  heciya ; 
Wicasta  kin  dena  tin  awicaye 
ca,  wanuyanpi  wan  pata,qa  span- 
yan  wo.  Wiyotanhan  hehan 
wicasta  kin  dena  om  wawate 
kta  ce. 

17  Unkan  wicasta  kin  token 
Josep  eye  cin  owasin  ecen  econ, 
qa  Josep  ti  kin  ti  mahen  u  wicasi. 

18  Unkan  Josep  ti  kin  ti  mahen 
awicaipi  kin  heon  wicasta  kin 
kokipapi  qa,  Mazaska  tokaheya 
wojutonpi  unkitawapi  kin  ohna 
unhdohdapi  qon,  heon  anauntan- 
pi,  qa  taku  iyaunkonpapi  kta  e 
unkicopi,  qa  wayaka  unyiizapi 
kta  unkiye  suktanka  sonsonna 
unhapi  koya,  eyapi. 

19  Qa  Josep  ti  kin  awanyake 
cin  he  en  ikiyedan  hinajinpi,  qa 
tipi  tiyopa  kin  en  okiyapi. 

20  Qa,  Itancan  otokahe  ekta 
taku  yutapi  opeuntonpi  kta  e 
kun  unhipi. 

21  Qa  owanka  qon,  en  unki- 
wankapi,  qa  wojutonpi  unhdu- 
hdokapi,  unkan  mazaska  unka- 
hipi  qon  otoiyohi  wojutonpi  un¬ 
kitawapi  i  kin  ohna  yanka,  ma¬ 
zaska  aspeunkiye  unldtonpi  qon 
he  iyececa,  he  owasin  nape  ohna 
unnicicahipi. 

22  Qa  mazaska  tokeca  on  ta¬ 
ku  yutapi  opeuntonpi  kta  e  nape 
ohna  yuha  unhipi.  Tuwe  maza¬ 
ska  unkahipi  qon,  unkitawoju- 
tonpi  kin  ohna  iyohpeye  cin 
sdonunyanpi  sni  ce,  eyapi. 

23  Unkan,  Tanyan  yaunpi  kta 
ce.  Wikopapi  sni  po.  Taku 
wakan  yadapi  kin  niyatepi  ta 
Wakantankapi  kin  hee  wojuton¬ 
pi  nitawapi  kin  ohna  woyuha 
iiicupi.  Mazaska  nitawapi  qon 

miye  en  makahipi,  eye  ea  hehan 
Simeyon  wicitokam  hiUanpe  ya. 

24  Qa  Josep  ti  kin  ti  mahen  u 
wicasi,  qa  mini  wicaqu  ;  unkan 
siha  hdujajapi,  qa  suktanka  son¬ 
sonna  tawapi  kin  nakun  taku 
yutapi  wicaqu. 

25  Unkan,  Hen  aguyapi  yutapi 
kta  keya  nahonpi,  heon  wiyo¬ 
tanhan  hehan  Josep  hdi  kte  cin 
he  itokam  taku  ikce  qupi  kte 
cin  owasin  wiyeya  ehnakapi. 

26  Unkan  .Josep  tiyata  hdi 

hehan  taku  ikce  qupi  kte  cin, 
nape  ohna  Josep  en  ti  mahen 
aupi,  qa  itokam  makipusdiya 
ehpeiciyapi.  , 

27  Unkan,  tanyan  unpi  hecin- 
han  iwicawange  ca,  Niyatepi  kin 
wicahinca  cajedatapi  qon  naha- 
liin  ni  he  ?  tanyan  un  he  ?  eya. 

28  Unkan,  Nitaokiye  ate  un- 
yanpi  kin  he  nahahin  ni,  qa  tan¬ 
yan  un  cc,  eyapi  qa  patujapi  qa 
makata  ehpeiciyapi. 

29  Unkan  Josep  en  etonwe  ca, 
sunkaku  Benjamin  kici  hunku 
wanjidan  kin  he  wanhdake  ca, 
Sunkayayapi  cistina  miye  en 
cajedatapi  qon  he  dee  he  ?  eye 
ca,  Micinksi  Wakantanka  cant- 
onihnake  kte,  eya. 

30  Qa  sunkaku  kin  en  cante 
kin  skanskan  he  cin  heon  Josep 
inahniyan  tukten  ceye  kta  akite 
ca  wankan  tipi  ekta  i,  qa  ceya. 

31  Hehan  ite  kin  hdujaja  qa 
hdinanpe  ca  ihduhe  ca,  Aguyapi 
ehnakapo,  eya. 

32  Unkan  aiyog  Josep  qupi,  qa 
hunka  wanjitku  kin  is  aiyog  wi- 
caqupi,  qa  Egupton  tona  hen 
wotapi  kin  aiyog  wicaqupi ;  E- 
gupton  Heberi  om  aguyapi  yu¬ 
tapi  okihipi  sni  nakaes,  heconpi 
kinhan  isten  iciyapi  kta. 

33  Unkan  josep  itokam  iyo- 
tankapi,  tokapa  kin  watokapa 
kin  iyecen,  qa  hakakta  kin  ci- 


WICOWOYAKE  44. 


stina  un  kin  iyecen,  qa  wicasta 
qon  iyakitedan  yusinyayapi. 

34  Taku  yutapi  iyacinpi  oto- 
iyohi  wicaqu,  tuka  Benjamin 
taku  tawa  tanka  umanpi  taku 
tawapi  zaptan  akihde  heon.  Un- 
kan  kici  yatkanpi,  qa  iyuskinpi. 

WICOWOYAKE  44. 

1  Unkan  Josep  tuwe  tipi  tawa 
awanyake  cin  heciya,  Wicasta 
kin  wojuha  yuhapi  kin  en  taku 
yutapi  oju  wo ;  tohan  qin  okihi- 
pi  kin  hehanyan,  qa  mazaska 
aupi  kin  owasin  otoiyohi  tawo- 
•jutonpi  i  kin  ohna  ehnaka  wo. 

2  Qa  hakakta  kin  tawojutonpi 
i  kin  ohna  mazaska  waksica 
mitawa  kin  he  oyahnake  kta, 
mazaska  woyute  iyopeye  ahi 
kin  he  iyahna.  Unkan  token 
Josep  eciye  cin,  ecen  econ. 

3  Anpao  hehan  hde  wicasipi, 
wicasta  tasunke  sonsonna  koya. 

4  Wanna  otonwe  kin  etanhan 
kinanpapi  kitanna  tehan  hdapi, 
hehan  Josep  wicasta  tipi  tawa 
awanyake  cin  heciya  ;  Najin  qa 
wicasta  qon  tawicapa  wo,  qa 
wicayehdege  cinhan.  He  tokeca 
tanyan  ecaniconpi  kin  itkom  si- 
caya  ecanonpi? 

5  Mayuhe  cin  taku  ohna  wa- 
yatke  ca  on  ayate  cin  dee  sni 
he?  Taku  ecanonpi  kin  he  si- 
ca,  ewicakiya  wo. 

6  Unkan  ewicakihdege  ca  wi- 
coie  kin  hena  ewicakiya. 

7  Unkan,  Itancan  tokeca  e  he- 
cen  eha  he  ?  Hoksidan  nitawa 
token  heconkupi  kta  he  ? 

8  Mazaska  wojutonpi  i  kin 
ohna  iyeunyanpi  qon  he  ake, 
Kanan  makoce  kin  etanhan  un- 
nicicahipi  kin  sdonyaya.  Hehan 
eein  token  on  etanhan  niyuhe 
cin  ti  kin  etanhan  mazaska  qa 
is  mazaskazi  maunnonpi  kta  he  ? 


9  Hoksidan  nitawa  uraan  tukte 
kasta  he  yuha  iyeyaye  cinhan 
te  kta,  qa  unkiye  owasin  wowin- 
dag  unyayapi  kte,  eyapi. 

10  Unkan,  Wanna  token  ehapi 
kin  hecetu  kte.  Tuwe  he  yuha 
iyewakiye  cinhan  wowidake  wa- 
ye  kta,  tuka  umanpi  kin  iyaon- 
pepicasni  yaunpi  kta,  eya. 

11  Unkan  owasin  inahuiyan 
wojutonpi  kin  makata  pahpapi 
qa,  otoiyohi  wojutonpi  hduhdo- 
kapi. 

12  Unkan  tokapa  kin  tawoju¬ 
tonpi  kin  en  tokaheya  akite  ca 
hakakta  kin  ecen  owecinhan  yu- 
stan.  Qa  Benjamin  tawojuton¬ 
pi  kin  ohna  waksica  kin  iyeya. 

13  Unkan  wokoyake  kin  hdu- 
potapi  qa  owasin  suktanka  son¬ 
sonna  qin  wicakiyapi,  qa  icica- 
win  otonwe  kin  ekta  ipi. 

14  Hehan  Juda,  hunka  wanjin 
wicaye  cin  om,  Josep  ti  kin  en 
ipi.  Unkan  iye  nahahin  hen 
yanka,  qa  he  itokam  owasimma- 
kata  ehpeiciyapi. 

15  Unkan  woecon  kin  de  taku 
ecanonpi  hwo?  Wicasta  tuwe 
hemacece  cinhan  ayate  cin  oki- 
hi  sdonyayapi  sni  he  ?  Josep 
ewicakiya. 

16  Unkan  Juda  heya,  Mayuha 
token  unkaniyuptapi  kta  he  ? 
Taku  unkeyapi  kta,  qa  tokiya 
tanhan  unhduecetupi  kta  he? 
Waunhtanipi  qon  wanna  Wakan- 
tanka  iyeunyanpi.  Iho,  Itancan 
wayaka  unyaduhapi,  waksica 
kin  yuha  iyeyapi  qon  qa  unkiye- 
pi  owasin  nakun,  eya. 

17  Unkan,  Hecamon  kte  cin 
W^akantanka  iybmaki  sni  nunwe. 
Wiyatke  yuha  iyeyapi  qon  wi¬ 
casta  kin  he,  hecedan  wowindag 
waye  kta ;  tuka  niyepi  wookiye 
on  niyatepi  kin  ekta  hdapo,  Jo¬ 
sep  eya. 

18  Unkan  Juda  ikiyedan  hina- 

jin  qa  heya,  Itancan  ceciya  ce, 
hoksidan  nitawa  canniye  maye 
sni  wo.  Mayuhe  cin  Paro  iye- 
niceca.  ToMn  hoksidan  nitawa 
taku  epe  cin  nayahon. 

19  Mayuhe  cin  hoksidan  nita¬ 
wa  wiwicanonga ;  Niyatepi  yu- 
ke  ca  nisunkapi  yukan  he ehe 
ciqon. 

20  Unkan  itancan  hecen  un- 
keniciyapi  ;  Han  ate  unyanpi 
kin  wanna  wicahinca,  qa  cin- 
hintku  cistina  kin  wicahinca 
ehan  tonpi  kin  he  kici  yanka,  qa 
cincu  kici  hunku  wanjidan  qon 
he  ta,  hecen  isnana  okaptapi,  un¬ 
kan  atkuku  cantekiya  ce,  unke- 
yapi. 

21  Unkan,  Nisunkapi  kin  ma- 
kaupo,  wanmdake  kta  ce,  hoksi¬ 
dan  nitawa  kin  ewicayakiye  ci¬ 
qon. 

22  Unkan,  Itancan  hoksidan 
kin  atkuku  kin  ehpeye  kte  cin 
okitpani,  he  atkuku  ehpeya  u  kin- 
han,4  atkuku  kin  te  kta  ce,  un- 
keniciyapi  qon. 

23  tinkan,  Nisunkapi  cistina 
kin  he  kici  kun  yaupi  sni  kin- 
han,  ake  miite  kin  icimana  wan- 
dakapi  kte  sni,  hoksidan  nitawa 
unkeyakiyapi. 

24  Unkan  hoksidan  nitawa  kin 
ate  unyanpi  kin  ekta  itawankan- 
hde  unhdapi,  qa  he  en  token  iyae 
cin  owasin  unkokiyakapi. 

25  Unkan,  Ake  ekta  yapi,  qa 
woyute  onge  opeunkicatonpo, 
ate  unyanpi  kin  eya. 

26  Unkan,  Sunka  unyanpi  ci¬ 
stina  kin  de  ope  cinhan  unyanpi 
kta  ce  ;  tuka  iye  ope  sni  kinhan 
apamahde  unyanpi  kte  cin  un- 
kokitpanipi.  Sunka  unyanpi  ha- 
kakta  kin  kici  unyanpi  sni  kin¬ 
han,  wicasta  qon  itohnake  kin 
wanunyakapi  kte  sni  ce,  unke- 
yapi. 

27  Unkan  hoksidan  nitawa  ate 

70 


unyanpi  kin  heunkiciyapi,  Mita- 
win  cinca  nora  nana  miciton  e 
sdonyayapi. 

28  Tuka  uman  kin  mi  tan  tan- 
han  toki  iyaye  ca,  Ehanqon  ya- 
potapi  ce,  epe  ciqon  ehantanhan 
wanwahdake  sni. 

29  Qa  wanna  de  nakun  mitan 
tanhan  toki  adapi  kta,  qa  tahepi 
taku  sice  cin  akipe  cinhan  pa 
maska  iyokisica  Hades  ekta  araa- 
yadapi  kta  ce,  eya. 

30  Unkan  dehan  kaketu  kta  ce. 
Nitahoksidan  ate  unyanpi  kin 
ekta  unhdapi,  qa  iye  nagi  kin  ho¬ 
ksidan  nagi  kin  en  ihdaske  ca 
hoksidan  kin  ope  sni  kinhan  ; 

31  Ate  unyanpi  kin  hoksidan 
tanin  sni  kin  wanhdake  cinhan 
te  kta.  Hecen  wowindag  un- 
yayapi  kin  hoksidan  nitawa  ate 
unyanpi  kin  pa  ska  kin  iyokisica 
Hades  ekta  kun  unkayapi  kta. 

32  Hoksidan  nitawa  miye  ho¬ 
ksidan  kin  ate  wakida  qa  hewa- 
kiya  ;  Niye  cicicahdi  sni  kinhan, 
ate  niye  en  wawahtani  ohinni- 
yan  kecanni  kta  ce,  epa. 

33  Unkan  wanna  ceciciye,  ho¬ 
ksidan  kin  hee  kiya  den  manke 
ca  mayuhe  cin  wowindag  ma- 
yaye  kta,  qa  hoksidan  kin  cinye 
wicaye  cin  om  itawankanhde 
hde  kta. 

34  Hoksidan  kin  omicipe  sni 
kinhan  ate  ekta  itawankanhde 
wahde  kte  cin  owakitpani.  Ta¬ 
ku  sica  ate  ahinhpaye  kte  cin 
he  wanmdake  kte  cin  tawaten- 
waye  sni,  eya. 

WICOWOYAKE  45. 

1  Hehan  Josep  tona  en  najinpi 
kin  owasin  wicitokam  ihduhe 
kta  okihi  sni,  qa  panyanhan  he- 
wicakiya,  Wicasta  owasin  mito- 
kapa  tanhan  tankan  iyayapo. 
Hecen  Josep  hunka  wanjin  wi- 


WICOWOYAKE  45. 


caye  cin  en  sdonye  iciye  cehan, 
tuwedan  kici  yanke  sni, 

2  Hehan  Josephotaninyan  ceya. 
Unkan  Egupton  he  nahonpi,  Pa¬ 
re  tiyohnaka  tawa  kin  nakun  na- 
konpi. 

3  Unkan  Josep  hunka  wanjin 
wicaye  cin  hewicakiya,  Josep 
he  miye  ce,  Ate  nahakin  ni  he  ? 
eya  ;  tuka  cincu  itokapa  tanhan 
yusinyayapi  qa  ayuptapi  kte  cin 
okitpanipi. 

4  Unkan,  Ihopo,  mitan  kiye- 
dan  upo,  Josep  hunka  wanjin 
wicaye  cin,  ewicakiya.  Unkan 
kiyadan  hinajinpi.  Unkan,  Jo¬ 
sep  nisunka  Egupton  ekta  wiyo- 
peyayapi  qon  he  miye  ce. 

5  Qa  dehan  wiyopemayayapi 
kin  on  iyokisin  iciyapi  snipo,  qa 
icanniye  kiciyapi  snipo.  Wani- 
kiye  makage  kta  e  Wakantanka 
u  makiya  ce. 

6  Wanna  waniyetu  nonpa  wi- 
caakihan  maka  kin  ohna,  qa  to- 
kata  waniyetu  zaptan  yiimdu- 
pi  kte  sni,  qa  woksapi  kte  sni 
ce. 

7  Taku  maka  akan  ecicihnaka- 
pi,  qa  taku  iyotan  tehika  etanhan 
ni  ciyapi  kta  e  Wakantanka  ni- 
tokam  u  makiya  ce. 

8  Wanna  deci  u  makiyapi  kin 
he  niyepi  ee  sni.  Wakantanka 
hee  hecon  qa,  Pare  ate  maye  ca 
tiyohnaka  tawa  kin  owasin  itan- 
can  makiyapi,  qa  Egupta  mako- 
ce  kin  owancaya  wowindag  wi- 
cawaye  kta  e  emahde. 

9  Inahnipo,  qa  ate  ekta  itawan- 
kanhde  Jidapi,  qa  heciyapo  ;  Ni- 
cinksi  Josep  hecen  eya;  Wa¬ 
kantanka  Egupta  owasin  yuhe 
makiya  ce.  Iho  kun  en  mahi 
qa  yutehan  sni  wo. 

10  Kinhan  Gosen  en  ounyaye 
ca  mitan  kiyedan  yaun  kta  ce. 
Niye  nicinca  qa  nicinca  cinca 
wicayapi,  tahin  wanuyanpi  nita- 


wa,  pte  nitawa  ko,  qa  taku  duhe 
cin  owasin ; 

11  Kinhan  wo  cicu  kta;  naha- 
Mn  tokata  waniyetu  zaptan  wi- 
caakihan  kte  cin  heon,  yau  sni 
kinhan,  okini  niwahpanica  kta 
nace,  niye  yati  ohnaka  kin,  qa  ta¬ 
ku  nitawa  ko  owasin. 

12  Ihopo,  niistapi  kin  misunka 
Benjamin  ista  kin  nakun  mii  kin 
on  ociciyakapi  kin  he  wanmaya- 
hdakapi. 

13  Egupta  en  wowitan  mduhe 
owasin,  qa  taku  wandakapi  ko 
owasin,  ate  okiyakapo,  qa  ina- 
kniyan  ate  deciya  kun  aupo  ; 

14  Eye  ca  sunkaku  Benjamin 
poskin  yuze  ca  ceya.  Unkan 
Benjamin  cincu  tahu  kin  akan 
ceya. 

15  Hehan  hunka  wanjin  wica¬ 
ye  cin  owasin  i  iwicaputake  ca 
wicahduha  ceya.  Unkan  cinye 
wicaye  cin  kici  wohdakapi. 

16  Wanna  Josep  hunka  wanjin 
wicaye  cin  hipi  ce,  eya  oyakapi 
kin.  Pare  tiyohnaka  tawa  kin 
nahonpi,  qa  Paro  ookiye  wicaye 
cin  ko  he  waste  dakapi. 

17  Qa  Paro  Josep  heciya,  Hun¬ 
ka  wanjin  wicayaye  cin  hecen 
ewicakiya  wo.  Kaken  econpo  ; 
wanuyanpi  duhapi  kin  qin  wica- 
kiyapi,  qa  Kanan  makoce  kin 
ekta  hdapo. 

18  Qa  niyatepi  tiyohnaka  nita- 
wapi  kin  ko  owasin,  icupi  qa  en 
maupo  ;  kinhan  Egupta  makoce 
kin  en  taku  waste  yuke  cin  cicu- 
pi  kta  qa,  taku  iyotan  waste  ma¬ 
koce  aicage  cin  yutapo. 

19  Qa  niye  hecen  econ  nisipi. 
Nitasicecapi  nitawinpi  ko  on 
Egupta  makoce  kin  etanhan 
canpahmihma  yuha  hdapi,  qa 
niyatepi  kin  kici  wicahduha 
upo. 

20  Tuka  wahpaye  duhapi  kin 
he  awakicinpi  snipo.  Taku  wa- 

ste  Egupta  makoce  ohnaka  kin 
owasin  nitawapi  kta  ce. 

21  Unkan  Israel  cinca  kin  ecen 
econpi,  qa  Josep  canpahmihma 
wicaqu,  Paro  eya  econ  si  qon 
iyecen,  waneya  tahepi  yutapi 
kta  nakun  wicaqu. 

22  Qa  owasin  wokoyake  iyohi 
wicaqu,  tuka  Benjamin  maza- 
ska  opawinge  yamni  qu,  qa  wo¬ 
koyake  owasin  zaptanptan  na¬ 
kun. 

23  Qa  suktanka  sonsonna  wi- 
kcemna  taku  Egupta  aicage  cin 
qin  wicakiya,  qa  nakun  suktan¬ 
ka  sonsonna  wiye  wikcemna 
wamnaheza,  qa  aguyapi  span, 
woyute  atkuku  waneya  yuhe 
kte  cin  qin  wicakiye  ca,  hena 
owasin  atkuku  kin  en  ahde  wi- 
casi. 

24  Qa  hunka  wanjin  wicaye 
cin  kihde  wicasi  qa,  Ihunhan  ta¬ 
hepi  taku  ayakinicapi  kin,  ewi- 
cakiya.  Unkan  hdapi. 

25  Egupta  makoce  kin  etan- 
han  itawankanhde  hdapi,  qa 
Kanan  makoce  kin  ate  yapi  Ja¬ 
kob  yanke  cin  ekta  kipi. 

26  Qa  heciyapi,  Josep  nahahin 
ni,  qa  Egupta  makoce  kin  owa¬ 
sin  yuha  ce,  eyapi.  Unkan  ce- 
tonwicahda  qa  wacin  hnuni. 

27  Hehan  Josep  oie  ewicakiye 
cin  owasin  okiyakapi,  qa  canpa¬ 
hmihma  ohna  iye  ihdaka  ye  kta 
e  Josep  ahde  wicasi  qon  hena 
wanyake  cehan,  Jakob  ate  yapi 
cante  kin  kimdeza. 

28  Qa  Israel  heya,  Iho  henana 
Josep  micinksi  nahahin  ni.  Mate 
6ni  wanhdag  mde  kta  ce. 

WICOWOYAKE  46. 

1  Hehan  Israel  ihdaka,  iye  ta¬ 
ku  tawa  ko  owasin,  qa  Berseba 
en  hi  qa,  atkuku  Izak  taku  wa- 
kan  da  kin  wosnapi  wakiyusna. 

2  Unkan  Wakantanka  hanyetu 
wowanyake  wan  en  Israel  heci- 
ya,  Jakob,  Jakob,  eya.  Unkan, 
De  miye  ce,  eya. 

3  Unkan,  El  niyate  ta  Wa¬ 
kantanka  kin  he  miye.  Egupta 
en  de  kte  cin  ikope  sni  wo. 
Hen  oyate  tanka  icah  ciciye  kta 
ce. 

4  Miye  Egupta  ekta  ciyahna 
kun  mde  ca  ake  acihdi  kta,  qa 
.losep  nape  kin  niista  kin  akan 
aniputake  kta  ce,  eya. 

5  Unkan  Jakob  Berseba  etan- 
han  inajin.  Unkan  Israel  cinksi 
wicaye  cin  tasicecapi,  qa  tawi- . 
cupi,  qa  Jakob  ate  yapi  kin,  he- 
nakiya  canpahmihma  Jakob  aupi 
kta  e  Paro  wicaqu  qon,  hena 
ohna  yuha  yapi. 

6  Qa  tawanuyanpi,  qa  tawa- 
hpayapi,  taku  Kanan  makoce  kin 
en  tonpi  kin  ikikcupi  qa  Egupta 
ekta  ihdaka  ipi.  Jakob  taku  ta¬ 
wa  ko  owasin  ; 

7  Cinksi  wicaye  cin,  qa  sanpa 
cincapi,  cunksi  wicaye  cin  qa 
cinhintku  cunksi  wicayapi  kin, 
taku  tawa  ko  owasin,  Jakob  kici 
Egupta  ekta  ipi. 

8  Israel  cinca  kin  Egupta  en 
ipi  kin,  decen  ewicakiyapi,  Ja¬ 
kob  qa  iye  cinca,  Jakob  cinhin¬ 
tku  tokapa  kin  Ruben  eciyapi. 

_9  Qa  Ruben  cinksi  wicaye  cin 
Hanok,  qa  Palu,  qa  Hezron,  qa 
Karmi. 

10  Unkan,  ^imeyon  cinksi  wi¬ 
caye  cin  ;  .Temuel,  qa  Jamin,  qa 
Ohad,  qa  Jakin,  qa  Zohar,  qa 
Saul,  he  Kanani  winohinca  wan 
ton. 

11  Unkan  Lewi  cinksi  wicaye 
cin  Gerson,  qa  Qehat,  qa  Me- 
rari. 

12  Unkan  Juda  cinksi^  wicaye 
cin  Er,  qa  Onan,  qa  Sela,  qa 
Perez,  qa  Zera ;  tuka  Er  Onan 
kici  Kanan  makoce  kin  en  tapi ; 

qa  Perez  cinksi  wicaye  cin  Hez- 
ron,  qa  Hamul. 

13  Unkan  Isakar  cinksi  wica¬ 
ye  pin  Tola,  qa  Puwa,  qa  Job, 
qa  Simron. 

14  Unkan  Zebulori  cinksi  wica¬ 
ye  cin  Sered,  qa  Elon,  qa  Jalel. 

15  Hena  Leha  cinksi  wicaye 
ca  Jakob  kiciton,  Aram  Mdaye 
kin  hen,  cunwintku  Dina  nakun, 
cinca  wica  winy  an  ko  wicanagi 
owasin  wikcemna  yamni  sanpa 
yamni. 

16  Gad  cinksi  wicaye  cin  Zi- 
peyon,  qa  Hagi,  qa  Suni,  qa 
Ezebon,  Eri,  qa  Arodi,  qa  Areli, 

17  Unkan  Aser  cinksi  wica¬ 
ye  cin  Jimma,  qa  Jiswa,  qa  Ji- 
^wi,  qa  Beriya,  qa  Sera  tawino- 
htinpi.  Unkan  Beriya  cinksi 
wncaye  cin  Heber,  qa  Maikiyel. 

18  Hena  Zilpa,  Laban  iye  cun¬ 
wintku  Leha  qu  qon,  cinksi  wi- 
caya.  Hena  Zilpa  Jakob  kiciton 
wicanagi  ake  sakpe. 

19  Rahel  Jakob  tawicu  kin 
cinksi  wicaye  cin  Josep,  qa 
Benjamin. 

20  Unkan  Josep  cinksi  wicaye 
cin  Manase,  qa  Epraira  hena 
Asenat,  Potipera  On  otonwe  kin 
en  wosnapi  kage  cin  he  cunwin¬ 
tku,  Egupta  makoce  kin  en  Jo¬ 
sep  kiciton. 

21  Unkan  Benjamin  cinksi  wi¬ 
caye  cin,  Bela,  qa  Bered,  qa  As- 
bel,  Gera,  qa  Naaman,  Eri,  qa 
Ros,  Mupim,  qa  Hupim,  qa  A- 
red. 

22  Hena  Rahel  cinksi  wicaye 
ca  Jakob  kiciton,  wicanagi  owa¬ 
sin  ake  topa. 

23  Unkan  Dan  cinksi  wicaye 
cin  Husim. 

24  Unkan  Neptali  cinksi  wica¬ 
ye  cin  Jahzel,  qa  Guni,  qa  Jezer, 
qa  ^ilem. 

25  Bilha,  he  Laban  iye  cun¬ 
wintku  Rahel  qu  qon,  hena  Ja¬ 


kob  kiciton,  wicanagi  cinksi  wi¬ 
caye  cin  owasin  sakowin. 

26  Wicanagi  Jakob  nite  kin 
etanhan  inanpapi,  (Jakob  cinca 
tawicupi  kin  hena  yawapi  sni) 
Jakob  kici  Egupta  ekta  ipi  kin 
wicanagi  owasin  wikcemna  sa¬ 
kpe  sanpa  sakpe. 

27  Unkan  Josep  cinksi  wica¬ 
ye  cin  Egupta  en  kicitonpi  kin, 
wicanagi  >  nonpa.  Jakob  wico- 
wazi  Egupta  en  hi  qon,  wica¬ 
nagi  kin  owasin  wikcemna  sako¬ 
win. 

28  W^anna  Jakob  .Tuda  tokata 
ye  si,  Josep  en,  Gosen  etu  itko- 
kim  u  kte  cin  heon.  Unkan 
Gosen  makoce  kin  en  hipi. 

29  Unkan  Josep  suktanka  can- 
pahmihma  koyag  wicakiye  ca 
atkuku  Israel  itkokipe  kta  e 
Gosen  etu  i,  qa  wanhdake  ca 
poskin  hduze  ca  tahu  akan  tehan 
ceya. 

30  Unkan  Israel  Josep  heciya, 
Nahahin  yani  kin,  nitohnake  kin 
he  wanciyaka,  heon  dehan  mata 
e^ta  tehike  kte  sni. 

31  Unkan  Josep  cinye  wicaye 
cin,  qa  atkuku  tiyohnaka  tawa 
kin  owasin  hewicakiya  ;  W^ahde 
ca  Paro  owakimdake  kta,  Hun- 
ka  wmnjin  wicawaye  cin,  qa  ate 
tiyohnaka  tawa  kin  Kanan  ma¬ 
koce  kin  en  unpi  qon,  wanna  en 
mahipi. 

32  Qa  wicasta  kin  wanuyanpi 
wihan  wicakiyapi  kin  hecapi, 
wicasta  wanuyanpi  yuha  unpi 
kin  is  hecapi,  qa  tahinca  pte  ko, 
qa  taku  tawapi  kin  owasin  awd- 
cahipi. 

33  Hecen  tohan  Paro  nicopi, 
qa  winiwangapi  qa,  Wicohtani 
tukte  wanji  opiniciya  he  1  eye 
cinhan ; 

34  Hehan  kaken  ehapi  kta  ce, 
Hoksidan  unyaduhapi  kin,  wa¬ 
nuyanpi  awanwicunyakapi  ece  ; 

unkis  uncistinpidan  ehan  tanhan 
heuncapi,  qa  hunkake  wicunyan- 
pi  kin  hecen  opiiciyapi  ece,  eha- 
pi  kta ;  hecinhan  Gosen  en  ido- 
tankapi  kta.  Tona  wanuyanpi 
wikan  wicakiyapi  kin  hena  owa- 
sin  Egupton  wakte  wicadapi  sni. 

WICOWOYAKE  47. 

1  Hehan  Josep  hde  ca  Paro  oki- 
yake  ca,  Ate  qa  hunka  wanjin  wi- 
cawaye  cin,  qa  takinca  tawapi, 
pte  tawapi  ko.  qa  taku  tawapi 
owasin,  Kanan  makoce  kinetan- 
han  upi,  qa  wanna  Gosen  ma¬ 
koce  kin  en  ahi  tipi,  eya. 

2  Qa  hunka  wanjin  wicaye  cin 
etanhan  wicasta  zaptan  iwicacu, 
qa  Paro  itokam  ewicahde. 

3  Unkan,Wicoktani  tuktewan- 
ji  opiniciyapi  he  Paro  Josep 
hunka  wanjin  wicaye  cin  ewi- 
cakiya.  Unkan,  Hoksidan  nita- 
wa  wanuyanpi  wikan  wicunki- 
yapi,  unkis  hunkake  wicunyanpi 
koya,  Paro  eciyapi. 

4  Qa,  Makoce  kin  en  ounyanpi 
kta  e  unhipi  ce,  Kanan  makoce 
kin  heciya  wicaakikan  wanna 
tekika ;  wanuyanpi  unhapi  ko 
takudan  yutapi  sni,  peji  wani- 
ca ;  heon  ceunniciyapi  Gosen 
makoce  kin  en  hoksidan  nita- 
wa  unkiyotankapi  kte,  Paro  eci¬ 
yapi. 

5  Unkan  Paro  Josep  heciya. 
Wanna  niyate  qa  hunka  wanjin 
wicayaye  cin  niye  en  hipi ; 

6  Egupta  makoce  kin  owasin 
nitokam  wanka.  Makoce  kin 
tukte  iyotan  waste  kin,  hen  ni¬ 
yate  hunka  wanjin  wicayaye 
cin  ko  iyotanke  wicakiya  wo. 
Gosen  makoce  kin  he  en  iyotan- 
kapi  kte  ca,  wanjiksi  minihecapi 
sdonwicayaya  hecinhan,  hena 
wanuyanpi  mitawa  kin  awanyag 
wicakiya  wo. 

7  Unkan  Josep  iye  atkuku  Ja¬ 
kob  u  kiye  ca  Paro  itokam  e- 
hde.  Unkan  Jakob  Paro  yawa- 
ste. 

8  Unkan,  Waniyetu  anpetu  to¬ 
na  yani  he  1  ’  Paro  Jakob  eciya. 

9  Unkan,  Waniyetu  anpetu 
ihdaka  wani  kin  hena  waniyetu 
opawinge  sanpa  wikcemna  ya- 
mni.  Waniyetu  anpetu  wani 
kin  hena  tonana  qa  siksica. 
Hunkake  wicawaye  cin  wani¬ 
yetu  anpetu  ihdaka  nipi  qon 
iyehan  wani  sni  ce,  Jakob  Paro 
eciya. 

10  Hehan  Jakob  Paro  yawa- 
ste,  qa  Paro  itokapa  tanhan  ki- 
nanpa. 

11  Unkan  .Josep  atkuku  hunka 
wanjitku  ko,  makoce  tukte  iyo¬ 
tan  waste  kin,  Rameses  makoce 
kin  he  en,  iyotang  wicasi,  qa 
Egupta  makoce  kin  en  maga 
wicaqu,  Paro  hecen  econ  si  qon, 
he  iyecen. 

12  Qa  Josep  atkuku,  hunka 
wanjin  wicaye  cin,  qa  atkuku 
wicowazi  kin  owasin,  taku  yu¬ 
tapi  wicaqu,  tasiceca  iyacinyan 
aguyapi  wicaqu. 

13  Unkan  wicaakihan  kin  iyo¬ 
tan  tehika  aye  cin,  heon  makoce 
kin  owancaya  aguyapi  wanica. 
Wicaakihan  kin  on  Egupta  ma¬ 
koce,  Kanan  makoce  ko,  awi- 
hnuni  ay  a. 

14  Unkan  aguyapi  opetonpi  kin 
he  Josep  wiyopeye  cin,  hecen 
mazaska  taku  Egupta  makoce 
kin  en  iyeyapi,  Kanan  makoce 
en  nakun  mazaska  iyeyapi  kin 
owasin,  Josep  kamna,  qa  maza¬ 
ska  kin  Paro  ti  kin  en  ahiju. 

15  Unkan  wanna  Egupta  ma¬ 
koce  kin  etanhan,  Kanan  ma¬ 
koce  kin  etanhan  ko,  mazaska 
kin  wanna  henakeca,  hehan  E- 
gupton  Josep  en  ahi  qa,  Aguya¬ 
pi  unqupo.  Tokeca  e  nitokam 

untapi  kta  he  1  Ecin  mazaska 
wanna  unnicapi  kin,  eciyapi. 

16  Unkan,  Wanuyanpi  duhapi 
kin  raaqupo.  Mazaska  wanice 
cinhan  nitawanuyanpi  kin  on 
aguyapi  cicupi  kta  ce,  .Tosep 
eya. 

17  Unkan  tawanuyanpi  kin 
•Tosep  en  ahipi ;  suktanka,  tahin- 
ca,  pte,  qa  suktanka  sonsonna, 
henakiya  on,  waniyetu  kin  he 
aguyapi  wicaqu. 

18  Waniyetu  kin  he  wanna 
ihunipi,  qa  waniyetu  iyokihe 
ake  Josep  en  hipi  qa,  Itancan 
anaunkihmapi  kte  sni,  mazaska 
wanna  ecaca  wanice  ca  woteca 
wanuyanpi  owasin  itancan  duha. 
Unyuhapi  kin  itokam  takudan 
unkohdaptapi  sni,  tancan  maga 
kici  ehake  hecehnana  unhapi. 

19  Tokeca  awiunhnunpi  kin 
wandake  kta  unkiye,  maga  un¬ 
hapi  ko  owasin  he  1  Opeunton- 
po  unkiye  unkitamagapi  koya. 
Aguyapi  unyaqupi  kinhan  Paro 
wowindag  unyanpi  kta,  unkis 
maga  unhapi  koya.  Taku  un- 
kojupi  kta  nakun  unqupo  ;  kin¬ 
han  unnipi  qa  untapi  kte  sni, 
qa  unkitamagapi  kin  hewoskan 
wanke  kte  sni  ce,  eyapi. 

20  Hecen  Egupton  wicaakihan 
kin  on  iyotan  iyekiyapi,  qa  wi- 
casta  otoiyohi  owasin  tamagapi 
kin  wiyopekiyapi ;  unkan  Josep 
Egupta  makoce  kin  owasin  Pa- 
to  opekiciton,  qa  Paro  makoce 
kin  owasin  tawa  ya. 

21  Qa  oyate  kin  he  Egupta  ma¬ 
koce  ihanke  kin  anokatanhan 
otonwe  tokeca  ohna  iyotang  wi- 
cakiya. 

22  Wosnapi  kagapi  kin  henana 
tamagapi  kin  wiyopeyapi  sni 
ece.  Wosnapi  kagapi  kin  taku 
yutapi  onge  Paro  wicaqu  ece,  qa 
taku  Paro  wicaqu  kin  he  yutapi, 
heon  tamagapi  kin  opeton  sni. 


23  Qa  Josep  oyate  kin  hewi- 
cakiya,  Ihopb  nakaha  opeciton- 
pi  niyepi  nitamagapi  ko,  Paro 
tawa  niyanpi  kta,  Ihopo  de 
wojupi  kin  cicupi  qa  makoce  kin 
oyajupi  kta. 

24  Qa  kaketu  kta,  tohan  taku 
aicaga  eca,  owasin  idutapi  qa 
iyutapi  tomtom  yahduhapi  kta, 
hetanhan  ake  maga  kin  woya- 
jupi  qa  he  yatapi  kta,  niye,  nita- 
sicecapi  qa  tona  yatipi  kin  ohna 
yakonpi  kin  hena  owasin  he  yu¬ 
tapi  kta ;  tuka  iyutapi  izaptan- 
ptan  kin  owasin  T^aro  yaqupi  kta 
ce,  eya. 

25  Unkan,  Itancan  ni  unyaya- 
pi  iyounnicipipi  kte  ;  hecen  Pa¬ 
ro  wowindag  unyanpi  kta. 

26.  Unkan  wicoope  kin  de  Jo¬ 
sep  ope  wicakiya,  qa  anpe  dehan 
hececa,  Egupta  makoce  kin  en 
wiyutapi  izaptanptan  kin  Paro 
tawa  ya.  Wosnapi  kagapi  ta¬ 
magapi  kin  henana  hecapi  sni, 
henana  Paro  tawa  ye  sni. 

27  Unkan  Israel  Egupta  ma¬ 
koce  kin  ohna,  Gosen  makoce 
kin  en  iyotanke  ca,  maga  yuha- 
pi  qa  icagapi  qa  nina  ihduotapi. 

28  Qa  Jakob  Egupta  makoce 
kin  en  waniyetu  ake  sakowin 
ni,  hecen  Jakob  anpetu  tawa  kin 
waniyetu  ni  un  kin,  waniyetu 
opawinge  sanpa  wikcemna  topa 
sanpa  sakowin  henakeca. 

29  Qa  anpetu  en  Israel  te  kte 
cin  he  wanna  askadan,  hehan 
cinhintku  Josep  kico  qa,  Cecici- 
ya  iyocicipi  kinhan  ninape  mi- 
ceca  kin  ihukuya  kiyugata  wo  ; 
kinhan  wowaonsida  wowicake 
ko  ecamiyecon,  qa  Egupta  ma¬ 
koce  kin  en  mayahnake  kte  sni ; 

30  Tuka  Egupta  makoce  kin 
etanhan  amayade  ca,  ate  wica- 
waye  cin  ohna  hnakapi  kin  ohna 
mayahnake  kta  ;  hecen  hena  om 
imunke  kta  ce,  eciya.  Unkan, 

Mis  token  ehe  cin  ecen  ecamon 
kta  ce,  eya. 

31  Unkan  Wakantanka  caje- 
yate  ca  emakiya  wo,  eya.  Un¬ 
kan  Wakantanka  cajeyate  ca 
eciya.  Unkan  Israel  can  sagye 
ipa  kin  akan  pamahdedan  wo- 
cekiye  eya. 

WICOWOYAKE  48. 

1  Unkan  hena  owasin  iyoha- 
kam  hehan,  Iho  niyate  waya- 
zanka  ce,  Josep  eci3?api,  qa  cin- 
hintku  napin  Manase  Epraim 
kici  hduha  ekta  i. 

2  Unkan  Jakob  okiyakapi,  Ni- 
cinksi  Josep  niye  en  u  ce,  eya- 
pi.  Unkan  Israel  wakisag  iciye 
ca  owinja  kin  akan  iyotanka, 

3  Qa,  El  lyotan  wasake  cin 
Kanan  makoce  kin  heciya  Luz 
ekta  miye  en  ihdutanin,  qa  ma- 
yawaste, 

4  Qa  hemakiya,  Miye  wawicab- 
ye  cicage,  yuota  ciciye  ca, 
oyate  obe  ota  cicage  ca  makoce 
kin  de  nakun  cicu  kta,  nicinca 
nihakam  upi  kte  cin  owihanke- 
sniyan  tawapi  kta  ce,  emakiya. 

5  Qa  wanna  nicinca  nonpa, 
Egupta  makoce  kin  en  niciton- 
pi,  Egupta  ekta  niye  en  cihi  sni 
kin  itokam,  Epraim  Manase  ki¬ 
ci,  hena  mitawa  ce,  Ruben  ^i- 
meyon  kici  iyecen,  tawa  wica- 
waye  kta  ce. 

6  Qa  taku  nitawa  kin  hena 
iyohakam  nicitonpi  kte  cin  hena 
nitawapi  kta,  tuka  cinye  wica- 
yapi  kin  eciyatanhan,  makoce 
tawapi  kin  en  cas  wicatonpi 
kta. 

7  Miye  Aram  Mdaye  kin  etan- 
han  wau  qon,  hehan  Rahel  ma- 
kita,  Kanan  makoce  kin  en, 
canku  ohna  Eprata  etauhan  ma¬ 
koce  iyutapi  kin  wanjidan,  qa 
heciya  owehnaka  Eprata,  Betle- 

hem  eyapi  kin  hee,  canku  kin 
ikiyedan,  eya. 

8  Hehan  Israel  Josep  cinksi 
wicaye  cin  wanwicahdake  ca, 
Dena  tuwepi  hel  Jakob  Josep 
eciya. 

9  Unkan,  Wakantanka  cinca 
deciya  maqu  kin  dena  eepi,  Jo¬ 
sep  atkuku  kin  eciya.  tJnkan, 
Ceciciya  ce,  napin  raakau  wo, 
wicawahdawaste  kta  ce,  eya. 

10  Wanna  Israel  wicahinca  he- 
ca  on  ista  gonga,  wanyaka  okitpa- 
ni.  Unkan  enawicahi,  unkan  pos- 
kin  wicahduze  ca  i  iwinaputaka. 

11  Israel  Josep  heciya,  Niite 
kin  eqes  wanwahdake  kte  cin 
epee  sni,  unkan  wanna  icah  wi- 
cayaye  cin  hena,  Wakantanka 
wanwicahdag  may  an. 

12  Unkan  Josep  hupahu  kin 
etanhan  inanpe  wicaye  ca,  ite 
kin  maka  kin  etkiya  patuja. 

13  Qa  napin  wicahduza,  Epra¬ 
im  Josep  nape  etapa  kin  en,  Is¬ 
rael  catka  kin  ektakiya,  qa  Ma¬ 
nase  iye  nape,  catka  kin  en,  Is¬ 
rael  etapa  kin  ektakiya ;  hecen 
atkuku  kin  en  awicai. 

14  Unkan  Israel  kiyugate  ca 
nape  etapa  kin  Epraim  pa  kin 
aputaka,  he  hakakta  tuka,  qa 
nape  catka  kin  Manase  pa  kin 
akan  he  tokapa  tuka,  nape  yu- 
kcanyan  ye  kiya. 

15  Qa  Josep  yawaste  qa  heya, 
Wakantanka  ate  wicawaye  Abe- 
reyam  Izak  kici  itokam  manipi 
qon,  he  Wakantanka  matonpi 
kin  ehantanhan  anpe  dehanyan 
won  mayan  kin  ; 

16  Ohnihde  un  kin  taku  sica 
owasin  etanhan  opemakiton  kin 
he,  hoksipidan  kin  wicayawaste 
kte,  micajeyan  qa  ate  wicawaye 
cin  Abereyam  Izak  kici  icajeyan 
ewicakiyapi,  qa  maka  kin  ohna 
nina  ihduotapi  kte,  eya. 

17  Unkan  atkuku  nape  etapa 

kin  Epraim  pa  kin  aputake  cin 
he  Josep  wanyake  ca,  sice  dake 
ca  atkuku  nape  kin  yuze  ca, 
Epraim  pa  kin  etanhan  Manase 
pa  kin  etkiya  ye  kiye  kta  tuka ; 

18  Qa,  Flecetu  sni  ate,  de  toka- 
pa  kin  ee.  lye  pa  kin  nape  eni- 
tapa  kin  on  aputaka  wo,  Josep 
atkuku  kin  eciya. 

19  Unkan  sdonwaya.  Micin- 
ksi  sdonwaya  ce.  He  nakun 
oyate  ktaqa  he  tanka  kta,  qeyas 
sunkaku  iyotan  tanka  kta  qa 
cinca  wicaye  kte  cin  oyate  ota 
kta  ce  ; 

20  Eye  ca  anpetu  kin  hehan 
wicayawaste  qa,  Nicajeyan  Is¬ 
rael  ihdawastepi  qa,  Wakan tan¬ 
ka  Epraim  qa  Manase  iyecen 
icah  niyan  nunwe,  eyapi  kta  ee, 
eya.  Hecen  Epraim  Manase 
itokam  cajeyata. 

21  Hehan  Israel  Josep  heciya, 
Anagoptan  wo.  Miye  mate  kta, 
tuka  Wakan  tanka  nicicapi,  qa 
ate  wicayayapi  tamakocepi  kin 
ekta  anihdapi  kta. 

22  Qa  miye  makoce  onspa,  A- 
mori  nape  kin  etanhan  mitacan- 
hpi  mitinazipe  kin  iyahna  on 
iwacu  qon,  he  hunka  wanjin  wi- 
cayaye  cin  iyakapa  cicu,  eciya. 


WICOWOYAKE  49. 

1  Qa  Jakob  cinksi  wicaye  cin 
wicakico  qa  heya,  Mniciyapo, 
tokata  anpetu  yeye  cin  token  ni- 
hiyahdepi  kte  cin  ociciyakapi 
kta. 

2  Jakob  cinksi  wicaye  cin  wi- 
taya  upi  qa  anagoptanpo.  Isra¬ 
el  niyatepi  kin  he  anakicigoptan- 
Po 

3  Ruben  micinksi  tokapa  kin  he 
niy-e,  mitowasake  mitowookihi 
tokaheya  kin  iyotan  wicimdeza 
iyotan  suta. 

4  Mini  iyecen  nihduhepica^ni, 


heon  initancan  kte  sni.  Niyate 
ohehde  kin  ayadi  qa  hehan  mi- 
towinja  kin  dusapa  ce. 

5  ^imeyon  Lewi  kici  hunka 
wanjin  kiciyapi.  Tacanhpipi 
kin  wipe  wicakisa  kin  heepi. 

6  Canteptanyanpi  qehan  wica- 
sta  wan  ktepi,  qa  iyokipi  iciyapi 
kta  e  oinatake  wan  oqapi ;  heon 
wohdakapi  kin  en  minagi  kin  ye 
kte  sni,  qa  omniciye  tawapi  kin 
en  wowitan  mitawa  un  sni  nun¬ 
we. 

7  Wicocanniye  tawapi  kin  yasi- 
capi  nunwe,  waditaka  ce,  towa- 
hanicidapi  kin  he  nakun,  wohiti- 
ka  ce  ;  Jakob  en  yukinukan  wi- 
cawakiye  ca  Israel  ohna  yuo- 
mden  iyaye  wicawakiye  kta. 

8  Juda  niye  hunka  wanjin  wi- 
cayaye  cin  niyatanpi  kta.  Ni- 
nape  kin  toka  niyanpi  tahu  kin 
akan  niyate  cinksi  wicaye  cin 
nitokam  patujapi  kta. 

9  Mnaja  cincadan  wan  Juda 
heca.  Wicayapotapi  kin  etanhan 
micinksi  nayajin.  Mnaja  iyecen 
canpeska  makehde  wanka,  qa 
mnaja  wiye  wan  iyecen,  tuwe 
he  pahice  kta  he  ? 

10  Juda  etanhan  maza  sagye 
yutokanpi  kte  sni,  tuka  cadota- 
hedan  wicasta  yatapi  yuke  kta, 
^ilo  hi  kin  hehanyan,  qa  iye  en 
oyate  kin  mniciyapi  kta. 

11  Tasunke  sonsonna  hastan- 
hanka  iyuwi  kin  en  iyakaskahan, 
qa  tasunke  sonsonna  cinca  kin 
hastanhanka  waste  hinca  iyuwi 
kin  ekta,  taonhdohda  kin  minisa 
on  hdujaja  kta  qa  tasina  hastan¬ 
hanka  we  kin  on. 

12  Ista  kin  minisa  on  sa  kte  ca 
hi  kin  pte  asanpi  on  ska  kta. 

13  Zebulon  miniwanca  huta 
kin  en  ti  qa  iye  en  wita  wata 
oihuni  kta,  qa  Zidon  otonwe  kin 
hehanyan  yuhe  kta. 

14  Isakar  suktanka  Sonsonna 

77 


WICOICAGE. 


wasake  cin  heca  wan,  conkaske 
otahedan  makan  wanka. 

15  Okikpapi  kin  he  waste  kin, 
qa  makoce  kin  wiciyokipi  kin  he 
wanyake  ca  qin  kta  e  tahpa  kin 
qu,  hecen  wayaka  wicohtanikin 
econ, 

16  Dan  Israel  wicoun  wan  iye- 
cen  taoyate  kin  wicayaco  kta. 

17  Wamduska  wan  canku  tu- 
kte  ohna  yapi  kte  cin  ohna  nai- 
cihbe  ca,  suktanka  siyete  kin  ya- 
htaka  on  tuwe  akan  yotanke  cin 
itunkam  hinhpaye  kta  Dan  he- 
cece  kta. 

18  Jehowa  wo3^uske  nitawa 
kin  awape. 

19  Ozuye  wan  Gad  azuye  kta, 
tuka  ihakain  iye  azuwicaye  kta. 

30  Aser  taaguyapi  kin  waste 
qa  wicasta  yatapi  woyute  wici¬ 
yokipi  kin  wicaqu  kta. 

21  Neptali  tamdoka  kiyuskapi 
kin  heca  iapi  wicimdeza  ia. 

22  Josep  adetka  waicahya  ece, 
adetka  waicahya  mini  hdoka 
icahda,  taadetka  kin  conkaske 
iyadipi. 

23  Wanhinkpe  yuhapi  kin  he- 
na  iyaonpapi  qa  kigepi  qa  sicaya 
kuwapi. 

34  Tuka  tinazipe  kin  sutaya 
han,  Jakob  wasagye  cin  towa- 
sake  kin  eciya  tanhan  nape  isto 
kin  yuwasakapi  ce.  Heciya 
tanhan  Israel  taimnija  qa  wo 
wicaqu  kin  hee ; 

25  Niyate  Taku  wakan  da  kin 
Bciya  tanhan.  Iye  oniciye  ca 
lyotan  wasake  cin  iye  niyawa- 
ste  kta,  mahpiya  wankan  tanhan 
wowaste  kin,  osbe  kin  ihukuya 
wanke  cin  wowaste  kin,  aze  te- 
zi  ko  wowaste  kin  nicu  kte. 

26  Niyate  wicayawaste  kin  he 
wawokihika,  he  ohinniyan  he 
cin  isanpa.  Paha  owihanke 
wanice  cin  taku  wiciyokipi  ai- 
cage  cin  he  Josep  pa  kin  en,  qa 

tuwe  hunka  wanjin  wicaye  cin 
etanhan  yukinukanpi  qon,  pe- 
sdete  kin  en  unpi  kte. 

27  Benjamin  sunktokeca  yate- 
sa  heca  anpao  kte  cin  hehanyan 
yute  kta  ece  ;  htayetu  eca  wa- 
wicaki  kin  pamni  kta. 

28  Israel  wicoun  ake  nonpa  kin 
hena  owasin  heepi,  qa  hecen  ate 
yapi  kin  ewicakiye  ca  wicahda- 
waste,  otoiyohi  towaste  kin  iye- 
cen  wicayawaste. 

29  Qa  hecen  wahokonwicaki- 
ya.  Mis  oyate  mitawa  kin  en  ope 
mayanpi  kta,  ate  wicawaye  cin 
om  emahnakapo,  imnija  ohdoka 
maga  wan  Epron  I-Ieti  kin  tawa 
qon  en  un  kin,  he  en. 

30  Kanan  makoce  kin  etu,  Ma- 
more  itokam,  Makpela  maga  kin 
en  imnija  ohdoka  wanke  cin  he 
ohna.  Abereyam  wicasta  ohna 
hnakapi  kte  cin  he  tawa  kta 
e  maga  kin  he  Epron  Heti  kin  he 
opekicaton. 

31  Hen  Abereyam  tawicu  Sara 
kici  wicahnakapi,  hen  Izak  ta¬ 
wicu  Rebeka  kici  wicahnakapi, 
qa  hen  mis  Leha  wehnaka. 

32  Maga  kin  he  imnija  ohdoka 
ohna  wanke  cin  ko,  Het  cinca 
wicaye  cin  opewicakicaton  qon, 
ewicakiya. 

33  Hecen  Jakob  cinksi  wicaye 
cin  wahokonwiqakiye  cin  aya- 
stan  qehan,  siha  kin  ohehdepi 
kin  en  ehdaku  qa  ta ;  unkan  ta¬ 
oyate  kin  ekta  okipe  yapi. 

WICOWOYAKE  50. 

1  Hehan  Josep  atkuku  ite  kin  a- 
kan  ehpeiciy  e  ca  i  iputake  ca  cey  a. 

2  Qa  Josep  taokiye  peji  huta 
wicastapi  kin  atkuku  yuhwin 
sni  wastemna  ye  wicasi.  Un¬ 
kan  peji  huta  wicasta  kin  Israel 
wastemna  yanpi ;  anpetu  wi- 
kcemna  tom  hecakiconpi. 


WICOWOYAKE  50. 


3  Tona  yuliwin  sni  wastemna 
yanpi  eca  hehanyan  .  yustanpi 
ece.  Unkan  Egupton  anpetu 
wikcemna  sakowin  Jakob  ace- 
yapi. 

4  Anpetu  hena  aceyapi  kin 
■wanna  iyokiptapi,  hehan  Josep 
Paro  tiyohnaka  tawa  kin  hewi- 
cakiya,  Wanna  waste  mayada- 
pike  cinhan  miye  maka'pi  qa  Pa¬ 
ro  itokarn  hecen  eyapo. 

5  Ate  hecen  emakiya,  Iho  inis 
wanna  mate  kta  ce.  Kanan 
makoce  kin  heciya  ohnahnakapi 
wan  micice  cin  he  ohna  mahna- 
ka  wo,  eye  ca  Wakan tanka  caje- 
yate  inasi.  Unkan  tokin  wan¬ 
na  itawankanhde  mde  ca  ate 
wehnaken,  kinhan  wahdi  kta. 

6  Unkan  Paro  ayupte  ca,  Ita¬ 
wankanhde  ye  ca  niyate  kihna- 
ka  wo,  konza  eye  nisi  qon  iyecen. 

7  Unkan  Josep  atkuku  kihnake 
kta  e  itawankanhde  ye  ca  Paro 
taokiye  kin  owasin  opapi,  tiyo- 
hna  hunka  wicayapi,  qa  Egupta 
makoce  kin  hunka  wicayapi  ko 
owasin. 

8  Qa  Josep  tiyohnaka  tawa, 
qa  hunka  wanjin  wicaye  cin  a- 
tkuku  tiyohnaka  tawa  owasin ; 
tasiceca  qa  tahinca,  pte  ko  yu- 
hapi  kin  henana  Gosen  makoce 
kin  en  kihnakapi. 

9  Canpahmihma  qa  wicasta 
suktanka  akan  yotankapi  ko 
opapi,  hecen  ospaye  tanka  hinca. 

10  Unkan  Atad  tahocoka  kin 
ekta  ipi  he  Jordan  akasanpa 
wanka,  qa  heciya  woceye  tanka 
anpetu  sakowin  atkuku  kin  nina 
aceyapi. 

11  Unkan  makoce  wojutipi  kin 
Kanani  hena  Atad  tahocoka 
ohna  ceyapi  kin  he  wanyakapi 
qa,  Egupton  de  nina  ceyapi  ce, 
eyapi ;  heon  oyanke  kin  he  E- 
gupton  oceyapi  kin  eciyapi,  he 
Jordan  akasanpa  wanka. 


12  Hecen  cinksi  wicaye  cin 
token  econ  wicasi  qon,  ecen 
ecakiconpi. 

13  Qa  cinksi  wicaye  cin,  hena 
Kanan  makoce  kin  ekta  hduha 
yapi,  qa  Makpela  maga  kin  en 
imnija  ohdoka  wanke  cin  he 
ohna  kihnakapi ;  Mamore  ito- 
kam ;  maga  kin  he  Abereyam 
Epron  Heti  kin  etanhan  opeki- 
caton  wicasta  ohnahnakapi  tawa 
kta  e  hecon. 

14  Unkan  Josep  Egupta  ekta 
hda,  atkuku  hnakapi  kin  iyoha- 
kam  ;  iye  hunka  wanjin  wicaye 
cin,  qa  tona  iye  om  atkuku  hna¬ 
kapi  kta  e  itawankanhde  yapi 
qon  owasin. 

15  Unkan  Josep  cinye  wicaye 
cin  ate  yapi  kin  te  cin,  heon  wi- 
kopapi  qa  heyapi,  Okini  Josep 
sicaya  unkuwapi  qa  iye  en  taku 
sica  ecaunkiconpi  qon  is  owasin 
tokicon  kta. 

16  Qa  hecen  Josep  okiyag  wi- 
casipi ;  Niyate  te  cin  itokarn  he¬ 
cen  wahokonunkiyapi. 

17  Josep  kaken  eyakiyapi  kta, 
Tokin  nicinye  wahtanipi  kin  wi- 
cayecicajujun.  Sicaya  ecani- 
conpi  tuka  niyate  ta  Wakantan- 
ka  kin  wowindag  wicaye  cin 
wahtanipi  qon  kajujun ;  eya  ce, 
eyapi.  Unkan  Josep  wicoie  oki- 
yakapi  kin  on  ceya. 

18  Hehan  Josep  cinye  wicaye 
cin  iye  en  ipi,  qa  itokarn  ehpe- 
iciyapi  qa,  Iho  unyaduhapi  ce, 
eciyapi. 

19  Unkan,  Ihnuhan  ininihanpi 
kin.  Mis  Wakantanka  hemace- 
ca  he  1 

20  Niyepi  kin  sicaya  ecamicon 
wacanipi,  tuka  Wakantanka  wa¬ 
ste  kta  e  cin,  oyate  ota  ni  wi¬ 
caye  kta  anpe  dehan  iyecen  he¬ 
con  ce. 

21  Heon  nakaha  inihanpi  ^ni- 
po.  Mis  wo  cicupi  kta  niyepi 

nitasicecapi  ko,  ewicakiye  ca, 
hecen  wicakihna  qa  cantowi- 
cahnaka. 

22  Josep  Egupta  en  ounyan ; 
iye  atkuku  tawicoun  koya,  qa 
Josep  waniyetu  opawinge  sanpa 
wikcemna  ni. 

23  Qa  Josep  Epraim  cinca  ta- 
kojatpaku,  qa  sanpa  cinca  wan- 
wicahdake  ca  nakun  Manage 
cinhintku  Makir  cinca  kin  hena 
Josep  siyoto  akan  wicahdnha. 

24  Hehan  Josep  hunka  wan- 
jin  wicaye  cin  hewicakiya ;  Mis 
mate  kta  tuka  Wakan tanka  ni- 
yepi  en  nihipi  kte  oa,  makoce 

kin  de  etanhan  itawankanhde  ye 
niyanpikta;  makoce  wan  Abe- 
reyam  Izak  Jakob  ko  konza  ewi¬ 
cakiye  cin  he  ekta. 

25  Qa  Josep  Israel  cinca  kin 
konza  ewicakiya,  Awicakehan 
Wakantanka  niyepi  kin  en  nihi¬ 
pi  kta,  qa  mihu  kin  detanhan 
ayahdapi  kta  ce,  eya. 

26  Hehan  Josep  ta  iyaya.  Wan¬ 
na  waniyetu  opawinge  sanpa 
wikcemna  hehan.  Unkan  iye 
tancan  yuhwin  ^ni  wastemna 
yanpi,  qa  Egupta  makoce  kin  en 
can  ohna  knakapi  wan  ohna 
hnakapi. 


HDINASPAPI. 


WICOWOYAKE  1. 

1  Wanna  Israel  cinca  Jakob 
kici  Egupta  ekta  hipi  cajepi  de- 
na  eepi,  otoiyohi  tiyohnaka  om 
hipi. 

2  Ruben,  Simeon,  Lewi  Juda, 

3  Isakar,  Zebulun,  qa  Benja¬ 
min, 

4  Dan  qa  Naptali,  Gad  qa  Aser. 

5  Unkan  wicanagi  Jakob  ceca 
etanhan  inanpapi  kin  owasin 
wicanagi  wikcemna  sakowin,qa 
Josep  eqe  wanna  Egupta  en  un. 

6  Unkan  Josep  ta  cincu  ko  owa¬ 
sin,  nakun  tona  kici  icagapi  kin 
owasin. 

7  Unkan  Israel  cinca  kin  nina 
icagapi,  qa  ihduotapi,  qa  wasaka 
hinca  ayapi,  qa  nina  ota  ayapi, 
on  makoce  kin  owancaya  unpi. 

8  Unkan  Egupta  en  wicasta 
yatapi  tokeca  wan  najin,  he  Jo¬ 
sep  sdonye  sni. 

9  Unkan  oyate  tawa  hewica- 
kiya,  Inyun,  Israel  cinca  oyate 
kin  unkiyepi  sam  iyeya  otapi  qa 
wasakapi. 

10  Ito  wacinksamya  econ  wi- 
cunkiyapi  kta,  okini  ihduotapi, 
qa  ozuye  wan  tatpe  unhipi  kin- 
han  is  eya  toka  unyahpi  om  ko- 
kijuyapi  kta,  qa  azuunyanpi  qa 
makoce  kin  etanhan  hdinanpapi 
kta,  eya. 

11  Unkan  tawaqinpi  on  wasaka 
sni  wicakiyapi  kta  e  wohtani 
itancan  yuhe  Avicakiyapi.  Unkan 
opiye  otonwe,  Piton  qa  Rameses 
Paro  kicagapi. 

12  Unkan  token  iyokisin  wica- 
yapi  kin  hecen  ihduotapi,  qa  ica- 

Exod.  6 


gapi,  qa  Israel  cinca  kin  on  etan¬ 
han  nina  kokipapi. 

13  Unkan  Egupton  Israel  cinca 
kin  nina  htani  wicakiyapi. 

14  Qa  wohtani  tehika  owasin 
econ  wicakiyapi  on  wiconi  ta- 
wapi  pa  wicakagapi  upsija  en, 
qa  maka  omdoton  en  qa  wohtani 
owasin  tehiya  econ  wicakiyapi. 

15  Unkan  Egupton  wicasta  ya¬ 
tapi  Heberi  cincatonwicakiya- 
pi  wanji  ^ipera  eciyapi  qa  un¬ 
man  Pua  eciyapi  kin  hena  he- 
wicakiya ; 

16  Heberi  winohinca  cinca  ton 
wicayakiyapi  eca,  qa  can  akan 
iyotankapi  wanwicadakapi  eca 
cinca  wica  kinhan  te  yayapi  kta, 
tuka  he  winyan  kinhan  eqe  ni 
kta. 

17  Tuka  cincatonwicakiyapi 
kin  Wakantanka  kokipapi  qa  to¬ 
ken  Egupton  wicasta  yatapi  kin 
econ  wicasi  ecen  econpi  sni,  tu¬ 
ka  cinca  wica  kin  ni  wicayapi. 

18  Unkan  Egupton  wicasta  ya¬ 
tapi  kin  cincatonwicakiyapi  kin 
wicakico,  qa  hewicakiya,  Toke¬ 
ca  decen  ecanonpi  qa  cinca  Avica 
kin  ni  wicayayapi  he  1  eya. 

19  Unkan  cincatonwicakiyapi 
kin  Paro  heciyapi,  Heberi  wino¬ 
hinca  kin  Egupton  AAinohinca 
kin  iyececapi  sni  ye,  tuka  mi- 
nihecapi  qa  cincatonwicakiye 
cin  en  wicahi  sni  itokam  cinca- 
tonpi  heon  heconkupi  ye. 

20  Unkan  Wakantanka  cinca¬ 
tonwicakiyapi  tanyan  ecawica- 
kicon,  unkan  oyate  kin  ihduota¬ 
pi  qa  wasaka  hinca  ayapi. 

21  Unkan  cincatonwicakiyapi 


HDINANPAPI, 


kin  Wakan tanka  kokipapi  heon 
tipi  wicakicaga. 

22  Unkan  Paro  oyate  tawa 
owasin  taku  wanji  econ  wicasi, 
Cinca  wica  kin  owasin  wakpa 
kin  en  eiipewicayayapi  kta,  tu- 
ka  winyan  kin,  owasin  niwica- 
yayapi  kta  ce,  eya, 

WICOWOYAKE  2. 

1  Unkan  wicasta  wan  Lewi  ti- 
yohnaka  etanhan  Lewi  cunwint- 
ku  wan  ekta  i  qa  yuza. 

2  Unkan  winoliinca  kin  ihdu- 
sake  ca  cinca  wan  ton,  qa  hoksi- 
dan  waste  e  wanhdake  ca  wi 
yamni  nakiiima. 

3  Hehan  sanpa  nakiiima  okihi 
sni,  qa  huLba  waki^kotpa  wan 
icu  qa  bitumen  cansin  ko  on 
apawinte  ca  be  obna  boksiyoqo- 
pa  kin  okibnake  ca  wakpaicabda 
psa  en  ebnaka. 

4  Unkan  tankeku  token  ecaki- 
conpi  kte  cin  sdonye  kta  e  ite- 
banyan  inajin. 

5  Unkan  Paro  cunwintku  ibdu- 
jaja  kta  wakpa  ekta  i,  qa  tawi- 
koska  wakpa  butata  kin  omani- 
pi ;  qa  wakiskotpa  kin  psa  ebna 
wanyake  ca  tawikoska  kin  be 
buwe  ye  si. 

6  Qa  yubdoke  ca  boksiyoqopa 
wanyaka.  Unkan  injmn  boksi¬ 
yoqopa  kin  ceya.  Unkan  onsi- 
da  qa,  Heberi  cinca  wan  dee, 
eya. 

7  Unkan,  Heberi  winobinca 
waazinkiye  cicipan  mde  ca  bok¬ 
siyoqopa  azin  niciye  kta  ye,  tan¬ 
keku  Paro  cunwintku  kin  eciya. 

8  Unkan,  Ya  ye,  Paro  cunwin¬ 
tku  eciya.  Hecen  wiciyanna 
kibde  ca  boksiyoqopa  bunku  kin 
kipan. 

9  Unkan,  Hoksiyoqopa  kin  de 
abda,  qa  azin  miciciya  ye,  kin- 
ban  cicicajuju  kte  ye,  eya.  Un¬ 


kan  winobinca  kin  boksiyoqopa 
ikikcu  qa  azinkiya. 

10  Unkan  hoksidan  tanka  ica- 
ga.  Unkan  Paro  cunwintku  kin 
kahi,  hecen  he  cinksi  ya,  qa  mi- 
niyatanban  iwacu  eya,  heon  Mo- 
wis  eya  cajehdata. 

11  Unkan  Mowis  tanka  icage 
cin  he  iyohakam  kaketu;  Mowis 
hunkawanjitku  wicaye  cin  ekta 
i,  qa  token  qin  wicakiyapi  aton- 
wan,  qa  Egupton  wicasta  wan 
Heberi  wicasta  iye  sunkaku  wan 
kte  wanyaka. 

12  Qa  anokatanhan  ihduhomni, 
qa  wicasta  wanica  Wanyake  ce- 
han,  Egupton  kin  he  kte,  qa  wi- 
yaka  maben  nabma. 

13  Qa  inonpa  can  tankan  i,  un¬ 
kan  inyun  Heberi  wicasta  nom 
kicizapi,  unkan,  Tokeca  nitako- 
da  ayapa  he?  sicaya  econ  kin 
eciya. 

14  Unkan,  Tuwe  wicasta  yata~ 
pi,  qa  wayaco  tawa  unyayapi  kta 
e  nicaga  he  ?  fltanihan  Egup¬ 
ton  yakte  kin  he  iyecen  mayakte 
kta  he?  eya.  Unkan  Mowis  ko- 
kipe  ca  awicakehan  wicoie  kin 
de  sdonyapi  ce,  eya. 

15  Unkan  Paro  wicoie  kin  de 
nabon  qa  Mowis  kte  kta  e  akita, 
unkan  Mowis  najica,  Paro  ite 
kin  etanhan  qa  Midian  makoce 
kin  en  yanke  ca  miniyowe  wan 
akan  iyotanka. 

16  Unkan  Midian  wawayusna 
kin  cunwintku  sakowin  atkuku- 
pi  tabinca  tawa  mini  yatke  wi¬ 
cakiyapi  kta  e  hipi,  qa  etanhan 
icupi,  qa  wakiskotpa  ojudan  ya- 
pi. 

17  Unkan  wibanwicakiyapi  he- 
ca  en  hipi  qa  nape  wicayapi;  un¬ 
kan  Mowis  najin,  qa  owicakiye 
ca  tabinca  tawapi  mini  wicaqu. 

18  Unkan  atkukupi  kin  Ruel 
en  hdipi ;  unkan,  Tokeca  naka- 
ha  ecadan  yahdipi  he  ?  eya. 


WICOWOYAKE  3. 


19  Unkan,  Egupton  wicasta 
wan  wilian  wicakiyapi  etanhan 
eunhdakupi,  qa  nakun  mini  un- 
kicicupi,  qa  taMnca  kin  mini  wi- 
caqu,  eyapi. 

20  Unkan  tukte  he  ?  tokeca  wi¬ 
casta  kin  ehpe  yayapi  he  ?  kico- 
po,  aguyapi  yute  kta  ce,  eya. 

21  Unkan  wicasta  kin  he  kici 
ounye  kta  Mowis  iyokipi ;  unkan 
cunwintku  Zipora  tawicu  kta  e 
qu. 

22  Unkan  cinca  wan  kiciton, 
unkan,  Oyate  tokeca  tamakoce 
kin  en  manka  ce,  eye  ca  heon 
Gersom  eya  caskiton. 

23  Unkan  anpetu  ota  iyoha- 
kam,  Egupton  wicasta  yatapi  ta. 
Unkan  Israel  cinca  kin  sica  ho- 
wayapi  wohtanipi  kin  on,  qa 
wohtanipi  kin  on  ceyapi  kin  he 
wankantuya  Wakantanka  ekta  i. 

24  Unkan  Wakantanka  sica  ho- 
wayapi  kin  nahon,  qa  Abereham, 
qa  Izak,  qa  Jakob  om  wicotaku- 
ye  kage  ciqon  he  kiksuya. 

25  Qa  Wakantanka  Israel  cin¬ 
ca  kin  awicatonwan,  qa  W'akan- 
tanka  sdonwicaya. 

WICOWOYAKE  3. 

1  Unkan  Mowis  iye  tunkanku 
Jetro  Midian  wawayusna  tahin- 
ca  tawa  awanwicayake  ca  ta- 
hinca  hopuze  cin  iheyata  awica- 
ye  ca  Wakantanka  paha  tawa 
kin  Horeb  ekta  i. 

2  Unkan  Jehowa  ohnihde  kin 
otehi  wan  cokaya,  peta  ide  wan 
en  ihdutanin  he  wanyaka ;  un¬ 
kan  inyun  otehi  peta  en  itkon, 
tuka  huhnage  sni. 

3  Unkan,  Ito  ekta  mde  ca  wo- 
wanyake  tanka  kin  he,  tokeca 
otehi  kin  huhnage  sni  he  wan- 
mdake  kta,  Mowis  e3?a. 

4  Unkan  wanyake  kta  e  u  kin 
he  Jehowa  wanyake  ca  W^akan- 


tanka  otehi  cokaya  tanhan  ki- 
pan,  qa  Mowis,  Mowis,  eya. 
Unkan,  Iho  miye,  eya. 

5  Unkan,  Ihnuhan  deciya  iki- 
yedan  yahi  kinhan.  Maka  kin 
tukten  nayajin  kin  he  wakan  ce  ; 
heon  nisiha  etanhan  hanpa  hdus- 
doka  wo  ; 

6  Qa  mis  nihunkake  taku  wa- 
kandapi  kin  he  miye,  Abereham 
taku  wakanda  qa  Izak  taku  wa- 
kanda  kin,  qa  Jakob  taku  wakan¬ 
da  kin  he  miye  ce,  eya.  Unkan 
Mowis  Taku  Wakan  atonwe  kta 
kokipa,  heon  ite  kin  aihdahpa. 

7  Unkan,  Egupta  en  oyate  mi- 
tawa  toiyokisicapi  kin  he  wan- 
mdake,  ca  wicakahapapi  kin  on 
sicahowayapi  kin  he  nawahon  qa 
wayazanhdapi  kin  sdonwaya. 

8  Qa  Egupton  napepi  kin  etan¬ 
han  ewicawahdaku  qa  makoce 
kin  he  etanhan,  makoce  tanka  qa 
waste,  makoce  wan  ohna  pte 
asanpi  qa  canhanpi  tiktica  kadu- 
ze  cin  he,  Kanani,  qa  Heti,  qa 
Amori,  qa  Perazi,  qa  Hiwi,  qa 
Jebusi  ounyanpi  kin,  heciya  awi- 
camde  kta  e  kun  wahi  ce. 

9  Hantuke,  Israel  ceyapi  kin 
wanna  en  mahi,  qa  iyokisicapi 
kin  token  Egupton  iyokisin  wi- 
cayapi  kin  he  nakun  wanmdaka. 

10  Heon  iho  wanna  oyate  mi- 
tawa,  Israel  cinca  kin  Egupta 
etanhan  hdinanpe  wicayaye  kta 
e  Paro  ekta  ye  cisi  kta  ce,  Jeho¬ 
wa  eya. 

11  Unkan,  Mis  matuwe  he  on 
Paro  ekta  mde  ca  Israel  cinca 
kin  Egupta  etanhan  hdinanpe 
wicawaye  kta,  Mowis  W’akan- 
tanka  eciya. 

12  Unkan  heya,  Awicakehan 
nici  waun,  qa  ye  cisi  kin  de  etan¬ 
han  sdonyaye  kta,  oyate  kin 
Egupta  etanhan  hdinanpe  wica¬ 
yaye  iyohakam  he  kin  de  akan 
Wakantanka  ohoyadapi  kta  ce. 

13  Unkan  Mowis  Wakantanka 
heciya,  Iho  Israel  cinca  kin  en 
wai,  qa  nihunkakepi  Taku  Wa- 
kandapi  kin  he  niyepi  ekta  u  ma- 
si,  epe  cinhan ;  hehan,  Token 
eciyapi  emakiyapi  kinhan,  taku 
epe  kta  he  ? 

14  Unkan,  Taku  waun  kin  he 
waun  ce,  qa  Israel  cinca  kin  he- 
cen  ewicayakiye  kta,  Waun  kin 
he  niyepi  en  u  masi  ce,  Wakan¬ 
tanka  Mowis  eciya. 

15  Qa  nakun  Wakantanka  Mo¬ 
wis  heciya,  Israel  cinca  kin  he- 
cen  ewicayakiye  kta,  Jehowa 
nihunkakepi  Taku  Wakan  dapi 
kin,  Aberaham  Taku  Wakan  da 
kin,  qa  Izak  Taku  Wakan  da  kin 
qa  Jakob  Taku  Wakan  da  kin 
he  niyepi  ekta  u  masi  ce.  Mi- 
caje  kin  hee  owihanke  wanin  qa 
wicoicage  yeye  cin  hecen  mik- 
suyapi  kta. 

16  Ekta  hde  ca  Israel  hunka- 
yapi  kin  mniciye  wicayakiye  ca 
hecen  ewicayakiye  kta  ;  Jehowa 
nihunkakepi  wakandapi  kin  he 
miye  en  ihdutanin,  Aberaham  qa 
Izak  qa  Jakob  Taku  Wakan  da¬ 
pi  kin  bemakiya ;  Awicakehan 
wanciyakapi  qa  Egupta  en  token 
ecannionpi  kin. 

17  Qa  Egupton  iyokisin  niyan- 
pi  kin  etanhan  hdinanpe  ciyapi 
kta,  Kanani  qa  Hiti  qa  Amori  qa 
Perazi,  qa  Hiwi  qa  Jebusi  tama- 
kocepi  kin  ekta,  makoce  wan  pte 
asanpi  qa  canhanpi  tiktica  on  ka- 
duze  cin  he  ekta,  epa  ce. 

18  Qa  niho  kin  nanicilionpi  kta, 
qa  nis  Israel  hunkayapi  kin  orn 
Egupton  wicasta  yatapi  kin  en 
yaipi  kta,  qa  Heberi  Taku  Wa¬ 
kan  dapi  kin  Jehowa  unkakipa- 
pi,  heon  tokin  anpetu  yamni  oici- 
mani  bopuze  ekta  unyanpi,  qa 
Jehowa  Wakan  undapi  kin  ta¬ 
ku  waunkiyusnapin,  eyakiyapi 
kta. 


19  Unkan  miye  he  sdonwaya, 
Egupton  wicasta  yatapi  kin  da¬ 
pi  iyowinniciyapi  kte  sni,  qa  na¬ 
pe  kin  wasake  kte  sni. 

20  Qa  minape  kin  yewakiye  ca 
taku  tebihika  mitawa  Egupton 
cokaya  ecammn  kta,  hena  owa- 
sin  on  awicawape  kta  he  iyoha- 
kam  ye  nisipi  kta. 

21  Qa  Egupton  kin  oyate  kin 
de  cante  wicakiyapi  he  wakage 
kta,  hecen  yaupi  kinhan  coka- 
dan  yaupi  kte  sni. 

22  Tuka  winobinca  otoiyohi 
tuwe  ikiyedan  ti  kin,  qa  tuwe 
iye  ti  kin  ohna  ti  kin,  he  etanhan 
mazaska  oinpi  qa  mazaskazi  oin- 
pi  qa  wokoyake  da  kta,  qa  ni- 
cincapi  wica  winyan  ko  hena  un 
wicayakiyapi  kta,  hecen  Egup¬ 
ton  wawicayakipi  kta. 

WICOWOYAKE  4. 

1  Unkan  Mowis  ayupte  ca, 
Ehaes  wicamadapi  kte  sni,  qa 
Jehowa  niye  en  ihdutanin  sni, 
eyapi  kta,  hecen  maho  kin  na- 
bonpi  kte  sni,  eya. 

2  Unkan  Jehowa  heciya,  Nina- 
pe  ohna  yanke  cin  he  taku  he  1 
Unkan,  Cansakadan,  eya. 

3  Unkan,  Makata  ebpeya  wo, 
eya.  Unkan  makata  ebpekiya 
qehan  wanmduska  icaga  ;  unkan 
itokapa  tanhan  Mowis  najica. 

4  Unkan,  Ninape  hdugate  ca 
sinte  kin  yuza  wo,  Jehowa  Mo¬ 
wis  eciya.  Unkan  nape  hdugate 
ca  he  yuza,  hehan  nape  kin  ohna 
cansakadan  icaga. 

5  Heon  Jehowa  iye  hunkakepi 
Taku  Wakan  dapi  kin,  Abere- 
ham  Taku  W’akan  da,  qa  Izak 
Taku  Wakan  da,  qa  Jakob  Taku 
Wakan  da  kin  he  niye  en  ihdu¬ 
tanin  kin  he  wicadapi  kta. 

6  Qa  nakun,  Ikpi  kin  ohna  na¬ 
pe  ye  kiya  wo,  Jehowa  eciya. 

Unkan  nape  ikpi  kin  ohna  ye  ki- 
ye  ca  elidaku ;  unkan  inyun  na¬ 
pe  kin  ska,  wa  iyececa. 

7  Unkan,  Ninape  ake  niikpi 
ohna  ye  kiya  wo,  eya.  Unkan 
ake  nape  ikpi  kin  ohna  ye  kiye 
ca  ikpi  etanhan  ehdaku,  qa  in¬ 
yun  ake  iye  cehpi  kin  iyececa. 

8  Unkan  kaketu  kta,  wicanida- 
pi  kte  sni,  qa  wowapetokeca  to- 
kaheya  ho  kin  wicadapi  kte  sni 
esta,  wowapetokeca  unman  ho 
kin  wicadapi  kta. 

9  Qa  wowapetoTteca  nonpa  kin 
dena  nakun  wicadapi  sni  kinhan 
qa  niho  kin  nalionpi  kte  sni  kin¬ 
han,  wakpa  kin  etanhan  mini 
iyacu,  qa  maka  puze  cin  aya- 
kastan  kta,  qa  mini  wakpa  etan¬ 
han  iyacu  kin  he  maka  puze  cin 
akan  we  icu  kta  ce,  eya. 

10  Unkan,  Itancan  ceciciya  ce, 
mis  wicasta  wamdapike  sni,  ni- 
taokiye  kici  woyahdake  cin 
ehantanhan  nakun  he  itokam ; 
tuka  i  matke,  qa  ceji  matke,  Mo- 
wis  Jehowa  eciya. 

11  Unkan  Jehowa  heciya,  Tu- 
we  wicai  kin  kaga  he  ?  qa  ia 
okitpani,  qa  nogetpa,  qa  wawan- 
yake  cin,  qa  ista  gonge  cin?  Je¬ 
howa  he  miye  sni  he  ? 

12  Heon  wanna  ekta  ya  wo, 
unkan  nii  kin  kici  waun,  qa  to¬ 
ken  ehe  kte  cin  he  onspe  ciciye 
kta  ce. 

13  Unkan,  Itancan  ceciciya, 
Tuwe  nape  kin  on  ye  yasi  kte 
cin  he  ye  si  ye,  eya. 

14  Hehan  Jehowa  tocanniye 
kin  Mowis  aide  qa  heya,  Aaron 
Lewi  kin  he  nicinye  heca  sni 
he?  Iye  wayapika  he  sdonwa- 
ya,  qa  nakun,  iho  wanna  itkoni- 
cipe  kta  u  ce ;  qa  wanniyake 
cinhan  cante  kin  iyuskin  kta. 

15  Qa  he  taku  eyakiye  kta,  qa 
i  kin  ohna  wicoie  kin  y eyakiye 
kta,  qa  mis  nii  kici  waun  kta,  qa 


iye  i  kin  kici,  qa  token  ecanonpi 
kta  he  onspe  ciciyapi  kta. 

16  Qa  iye  niye  on  oyate  kin  ta¬ 
ku  ewicakiye  kta,  qa  hecen  iye 
nii  kin  ee  yakiye  kta,  qa  iye  Ta¬ 
ku  Wakan  niyuhe  kta. 

17  Unkan  cansakadan  kin  de 
ninape  ohna  iyacu  kta,  qa  he  on 
wowapetokeca  ecanon  kta. 

18  Unkan  Mowis  iye  tunkanku 
Jetro  ekta  kihde  ca  heciya,  Ito 
mde  ca  mihunkawanji  Egupta 
ohna  unpi  kin  ekta  wahde  ca 
nahanhin  ni  unpi  kinhanwanmda- 
ke  kta  ce.  Unkan,  Zaniyan  hda 
wo,  Jetro  Mowis  eciya. 

19  Wanna  Midian  ohna  Jeho¬ 
wa  Mowis  heciye  ciqon,  Iho 
Egupton  ekta  hda  wo,  wicasta 
tona  ninagi  akitapi  qon  hena 
owasin  tapi  ce. 

20  Unkan  Mowis  iye  tawicu  qa 
cinhintku  napin  ewicahdaku,  qa 
SLiktanka  sonsonna'  akan  iyo- 
tangwicakiye  ca  Egupta  mako- 
ce  kin  ekta  kihda ;  qa  Mowis 
Wakantanka  cansakadan  tawa 
kin  nape  kin  ohna  icu. 

21  Unkan  Jehowa  Mowis  he¬ 
ciya,  Egupta  ekta  yaki  kinhan 
waktaya  un  wo.  Wowapetoke¬ 
ca  owasin  ninape  ohna  cicu  kin 
Paro  itokam  ecanon  kta,  qa  mis 
Paro  cante  kin  mdusuta  kta,  he¬ 
cen  oyate  kin  kihde  wicaye  kte 
sni. 

22  Qa  Paro  hecen  eyakiye  kta, 
Jehowa  hecen  eya,  Israel  mi- 
cinksi  tokapa  kin  hee. 

23  Qa  heciciya,  Micinksi  oma- 
kiye  kta  hde  si  wo  ;  qa  hde  kta 
teyahinda  kinhan  nicinksi  toka¬ 
pa  te  waye  kta  ce. 

24  Unkan,  kaketu  tahepi  tuk- 
ten  iwankapi  kin  en  Jehowa 
akipe  ca  te  ye  kta  cin. 

25  Unkan  Zipora  wanhi  wan 
icu,  qa  cinhintku  ce  inkpa  ha 
kin  bakihdaya,  qa  siha  kin  ekta 

elipeye  ca,  Awicakehan  we  wi- 
casta  takuciya  ye,  eya. 

26  Unkan  he  ayustan  hehan, 
Bahdayipi  on  etanhan  we  on  ta- 
kuciye  ye,  eya, 

27  U  ikan  Jehowa  Aaron  kaken 
eciye  ciqon,  Mowis  itkokipe  kta 
e  iyrya  wo,  hopuze  cin  ekta,  un¬ 
kan  lyaye  ca  Wakantanka  lie  ta- 
wa  kin  ekta  akipe  ca  i  itputaka. 

28  Unkan  Jehowa  yesi  kin,  oie 
kin  owasin,  qa  wowapetokeca 
econ  si  kin  owasin,  Mowis  Aa¬ 
ron  okiyaka. 

29  Unkan  Mowis  iyaya  Aaron 
kici,  qa  Israel  cinca  hunkayapi 
kin  owasin  mniciye  wicayapi. 

30  Qa  wicoie  Jehowa  Mowis 
eciye  ciqon  owasin  Aaron  ewi- 
cakiya,  qa  wowapetokeca  kin 
econ,  oyate  kin  wicitokam. 

31  Unkan  oyate  kin  wicadapi ; 
qa  Jehowa  Israel  cinca  kin  en 
wicahi,  qa  iyokisicapi  kin  wan- 
yake  cin  he  nahonpi  qehan  patu- 
japi  qa  cekiyapi. 

WICOWOYAKE  5. 

X  Unkan  iyohakain  Mowis  qa 
Aaron  Paro  en  hipi,  qa  heciyapi, 
Oyate  mitawa  hewotahedan  wo- 
hanpi  wan  micicagapi  kta  e  iyo- 
win  wicakiya  wo,  Jehowa  Israel 
Taku  Wakan  dapi  kin  eya  ce. 

2  Unkan  Paro  heya,  Jehowa 
he  tuwe  on  ho  kin  nawalion,  qa 
Israel  ye  wicawasi  kta  he  1  Je¬ 
howa  sdonwaye  sni  qa  Israel 
amdustan  kte  sni  ce,  Paro  eya. 

3  Unkan  heyapi,  Heberi  Taku 
Wakan  dapi  kin  unkakipapi,  ce- 
unniciyapi,  iyowinunkiyapi,  ho- 
puza  ekta  anpetu  yamni  unyan- 
pi,  qa  Jehowa  Taku  Wakan  un- 
dapi  waunkiciyusnapi  kte,  okini 
makosica  qais  canhpi  on  iyaun- 
kihpayapi  kta. 

4  Unkan,  Tokeca  Mowis  qa 

Aaron  oyate  kin  wicohtani  ayu^ 
tan  wicaya  kiyapi  he  1  Nitawa- 
qinpi  kin  ekta  hda  po,  Egupton 
wicasta  yatapi  kin  ewicakiya. 

5  Qa,  Inyun  makoce  oyate  kin 
wanna  ota  ce,  qa  tawaqinpi  kin 
kpahpe  wicayakiyapi,  Paro  eya. 

6  Qa  anpetu  kin  he  Paro  oyate 
wicakahapapi,  qa  itancanpi  kin 
econ  wicasi  qa  hewicakiya, 

7  Dehanyan  oyate  maka  omdo- 
ton  kagapi  kta  e  peji  puza  wi- 
cayaqupi  ece,  tokata  ecanonpi 
kte  sni.  lye  yapi  qa  peji  puza 
mnakiyapi  kta. 

8  Qa  dehanyan  maka  omdoton 
iyuta  kagapi  kin  he  kah  wicaya¬ 
kiyapi  kta,  duoptetupi  kte  sni ; 
kujapi  nakas,  heon  ho  yeyapi  qa, 
Ito  unyanpi  qa  Taku  Wakan  un- 
dapi  kin  waunkiciyusnapi  kta, 
eyapi. 

9  Wicasta  kin  wohtani  tehika 
econ  wicayakiyapi  kta,  hecen 
htanipi  kta,  qa  wicoie  ecinsniyan 
ihaktapi  kte  sni  ce. 

10  Unkan  oyate  wicakahapapi 
kin,  qa  itancanpi  kin  tankan  ipi, 
qa  oyate  kin  hewicakiyapi ;  Pa¬ 
ro  hecen  eya,  Peji  puza  cicupi 
kte  sni  ce. 

11  Nis  hunktiya  po,  qa  peji  pu¬ 
za  tukten  iyeyayapi  kin  hetanhan 
ikikcu  po,  qa  htayanipi  kin  taku- 
dan  yuoptetupi  kte  sni. 

12  Hecen  oyate  kin  Egupta 
makoce  kin  owancaya  enana- 
kiya  iyayapi,  qa  peji  puza  hee 
kiya  aguyapi  hu  kin  mnayanpi. 

13  Unkan  wicakahapapi  kin  in- 
ahni  wicayapi,  qa  Nitohtanipi 
kin  hdustan  po ;  anpetu  otoiyo- 
hi  peji  yuke  ciqon  he  iyecen, 
eyapi. 

14  Unkan  Israel  cinca  itancan¬ 
pi  kin  Paro  wicakahapapi  kin 
yuhe  wicakiyapi  kin  hena  awi- 
capapi  qa,  Tokeca  maka  omdo¬ 
ton  kah  nisipi  kin  htanihan  qa 

nakaha  dustanpi  sni,  hekta  ecan- 
nonpi  qon  he  iyecen. 

15  Hehan  Israel  cinca  itancan- 
pi  kin  upi,  qa  Paro  ho  yekiyapi, 
qa  heyapi,  Tokeca  nitaokiye  he- 
cen  ecawicayecon  he  ? 

16  Peji  puza  takudan  nitaokiye 
unqupi  sni ;  Maka  omdoton  kaga 
po;  unkekiyapij  qa  nitaokiye  un- 
kapapi  tuka,  oyate  nitawa  kin 
hena  ee  taku  sba  econpi. 

17  Unkan,  Nis  nikujapi,  nikuja- 
pi  ce,  heon,  Un^yayapi  qa  Jeho- 
wa  waunkiciyui^napi  kta,  ehapi. 

18  Heon  wania  hunktiya  po, 
qa  ktani  po.  ij^eji  takudan  ni- 
cupi  kte  sni,  qa,,maka  omdoton 
iyenaka  yakagajgkta,  eya. 

19  Unkan,  Anpe  q  otoiyohi  ma¬ 
ka  omdoton  yaka,^pi  qon  he  du- 
optetupi  kte  sni,  cvicakiyapi  qe- 
han,  taku  sica  em.a  unpi  Israel 
cinca  itancanpi  kii^wanihdakapi. 

20  Unkan  Paro  ^jitanhan  hdi- 

nanpapi  qehan,  Aaron  ki- 

ci,  canku  ohna  ii'  inpi,  unkan 
itkowicakipapi. 

21  Qa  hewicakiv^ipi,  Jehowa 

anitonwanpi  qa  waj^^o  kta.  Pa¬ 
ro  ista  kin  ohna  qa  qokiye  ista- 
pi  kin  ohna  ounmjipi  sicamna 
unyakagapi,  qa  ip^^iepi  kin  en 
isan  wan  on  unktep.  ita  wicaya- 
qupi  ce.  ^ 

22  Unkan  Mowis  ihowa  ekta 
jhdamna,  qa  heya,  :^hcan  toke¬ 
ca  oyate  kin  de,  s.ppya  ecawi¬ 
cayecon,  qa  tokeca^Q^a  ye  ma- 
yasi  he  ? 

23  Qa  nicajeyan  F  takewa- 

kiya  ekta  wahi  kinC  antanhan 
oyate  kin  de  taku  si^  ^  ecawica- 
kicon,  qa  dehanyan  ^^^ate  nita¬ 
wa  ecaca  wicayak  ske  sni, 
eya.  'U 

WICOWOYA.aV  6. 

1  Unkan  Jehowa  Mo,  heciye, 
I  to  token  Paro  eca'  mn  kte 


cin  he  wandake  kta.  Nape  wa- 
saka  on  ye  wicasi  kta,  qa  mako- 
ce  tawa  etanhan  nape  wasaka 
on  wicakaliape  kta. 

2  Unkan  Wakantanka  Mowis 
kici  wohdaka,  qa  heci^m,  Jeho¬ 
wa  he  miye. 

3  Qa  Abereham  qa  Izak  qa  Ja¬ 
kob  en  TakuWakan  wasaka  mi- 
hdutanin,  tuka  micaje  Jehowa 
he  sdonmayanpi  sni. 

4  Qa  nakun  wicotakuye  mita- 
wa  wicaweciyusuta ;  makoce  ta- 
wapi  sni  ohna  ihdakapi  kin  he, 
Kanan  makoce  kin  he  wicawa- 
qu  kta. 

5  Nakun  Israel  cinca  sicaho- 
wayapi  kin  he  nawahon,  Egup- 
ton  wowidag  wicayapi  kin  he 
on,  qa  wicotakuye  mitawa  kin 
weksuya. 

6  Heon  Israel  cinca  kin  hecen 
ewicakiyawo,  Jehowa  he  miye, 
qa  Egupton  waqin  niciyapi  kin 
ihukuya  tanhan  hdinape  ciyapi 
kte,  ca  htani  niciyapi  kin  etan¬ 
han  ecihdakupi  kta ;  qa  isto  hdu- 
gata  qa  woyaco  tanka  on  ope- 
citonpi  kta. 

7  Qa  oyate  mitawa  kta  e  ciyu- 
zapi  kta,  qa  Taku  Wakan  yada- 
pi  kin  he  miye  kta,  qa  Jehowa 
wakan  yadapi  Egupton  waqin 
niciyapi  ihukuya  tanhan  hdma- 
pe  niyanpi  kin  he  miye,  sdonya- 
yapi  kte. 

8  Qa  makoce  wan  Abereham  qa 
Izak  qa  Jakob  wicawaqu  kta  ke- 
pa,  qa  minape  wankan  yewa- 
kiya,  he  ekta  aciupi,  qa  tawaya- 
yapi  kta  e  cicupi  kta  ce,  Jehowa 
he  miye. 

9  Unkan  Mowis  Israel  cinca 
kin  hecen  ewicakiya ;  tuka  tok- 
sape  kicaksapi,  qa  wicohtani  te- 
hika,  heon  Mowis  anagoptanpi 
sni. 

10  Unkan  Jehowa  ie  ca  Mowis 
heciya ; 

11  Paro  Egupton  wicasta  yata- 
pi  kin  ekta  ya  wo  ;  qa  iye  tama- 
koce  kin  etanhan  Israel  cinca 
kin  ye  wicasi  kta,  keciya  wo. 

12  Unkan  Mowis  Jehowa  ito- 
kam  ie  ca,  Inyun,  Israel  cinca 
kin  namakonpi  sni,  qa  iha  bama- 
kibdayapi  sni  hecen  token  Paro 
namaiion  kta  he  1  eya. 

13  Unkan  Jehowa  Mowis  Aaron 
kici  Israel  cinca  kin  ekta,  qa  Pa¬ 
ro  Egupton  wicasta  yatapi  kin 
ekta  ye  wicasi,  qa  Egupta  ma- 
koce  kin  etanhan  hdinape  wi- 
caye  kta,  kewicakiya. 

14  Hunkake  wicayapi  tiyohna  - 
ka  itancanpi  kin  dena  eepi.  Is¬ 
rael  cinca  tokapa  kin  Ruben,  he 
cinca  kin  Hanok,  qa  Pallu,  qa 
Hezron,  qa  Karmi ;  Ruben  wi- 
cowazi  kin  hena  eepi. 

15  Simeon  cinca  kin,  Jemuel, 
qa  Jamin,  qa  Ohad,  qa  Jakin, 
qa  Zohar,  qa  Kanani  winohinca 
wan  cinca  Saul ;  Simeon  wico- 
wazi  kin  dena  eepi. 

16  Qa  Lewi  cinca  cajepi  wicoi- 
cagepi  kin  iyececa  ;  Gersom,  qa 
Qohat,  qa  Merari.  Qa  waniye- 
tu  Lewi  ni  kin  opawinge  sanpa 
waniyetu  wikcemna  yamni  san¬ 
pa  sakowin. 

17  Gersom  cincakinLibni,qa  6i- 
mi  wicowazi  tawapi  kin  iyececa. 

13  Qa  Qohat  cinca  kin  Amram, 
qa  Izhar,  qa  Hebron,  qa  Uziel ; 
qa  waniyetu  Qohat  ni  kin  wa¬ 
niyetu  opawinge  sanpa  wikcem¬ 
na  yamni  sanpa  yamni. 

19  Qa  Merari  cinca  kin,  Mahli, 
qa  Musi.  Lewi  wicowazi  kin 
hena  eepi  wicoicage  tawapi  kin 
iyececa. 

20  Unkan  Amram  iye  tunwicu 
Jokebed  e  yuza  ;  unkan  he  Aa¬ 
ron,  qa  Mowis  kiciton  ;  qa  wani¬ 
yetu  Amram  ni  kin  hena  wani¬ 
yetu  opawinge  sanpa  wikcemna 
yamni  sanpa  sakowin. 

21  Qa  Izhar  cinca  kin  Qora,  qa 
Nepeg,  qa  Zikri. 

22  Unkan  Uziel  cinca  kin  Mi- 
sael,  qa  Elizapan,  qa  Sitri. 

23  Unkan  Afiron  Aminadab  cun- 
wintku,  Nation  tawinohtin,  Eli- 
seba  yuza ;  ankan  Nadab,  qa 
Abihu,  qa  Eleazar,  qa  Itamar 
hena  kiciton. 

24  Unkan  Qora  cinca  kin  Aser 
qa  Elqana,  qa  Abiasap  ;  Qorahi 
wicowazipi  kin  .'lena  eepi. 

25  Unkan  Aaron  cinhintku  Ele¬ 
azar,  Putiel  cuiwintku  kin  etan¬ 
han  wanji  yuz!  ;  unkan  he  Pi¬ 
nellas  kiciton.  Lewi  ateyapi  kin 
itancanpi  kin  hma  eepi,  wicowa¬ 
zipi  kin  iyececi. 

26  Egupta  mikoce  etanhan  Is¬ 
rael  cinca  kinobe  tawapi  ecek- 
cen  hdinape  ricaya  po,  Jehowa 
tuwe  ewicaki  e  ciqon,  he  Aaron 
qa  Mowis  deia  eepi. 

27  Tuwe  Isr  el  cinca  kin  Egup¬ 
ta  etanhan  hanape  wicaye  kta, 
Paro,  Eguptm  wicasta  yatapi 
eciyapi  qon,  Mowis  qa  Aaron 
hena  eepi. 

28  Qa  anpeu  wan  Jehowa  Mo¬ 
wis  Egupta  nakoce  kin  ohna  ta- 
ku  eciya  been  kaketu. 

29  Unkan  ehowa  ie  ca,  Mowis 
heciya,  Jepwa  he  miye,  taku 
eciciye  cinowasin  Paro  Egup¬ 
ton  wicas.1  yatapi  eciya  wo, 
eya. 

30  Unkai  Inyun  iha  bamaki- 
hdayapi  sr,  heon  Paro  namaiion 
kte  sni,  ]V|wis,  Jehowa  itokam, 
eya. 

WrOWOYAKE  7. 

1  UnkarJehowa  Mowis  heciya, 
Wan  Pai  taku  wakan  niye  kta 
e  cicaga.qa  Aaron  nicinye  ie 
yakiye  ki. 

2  Nis  ten  eye  cisi  kin  owasin 
ecen'eh  kta,  qa  nicinye  Aaron 
Paro  iyeamakocepi  kin  etanhan 

Israel  cinca  kin  kihde  wicasi  kta, 
eciye  kta. 

3  Tuka  mis  Paro'  cante  kin  mdu- 
suta  kta,  qa  Egupta  makoce  kin 
ohna  wowapetogtokeca  mitawa, 
qa  taku  woyusinya  wahduota 
kta. 

4  Tuka  Paro  nanilionpi  kte  sni, 
hecen  Egupton  akan  minape 
ewahnake  kte  ca  woyaco  tan- 
kinkinyan  on  Israel  cinca  kin, 
oyate  mitawa,  obe  mitawa  kin, 
Egupta  makoce  kin  etanhan  hdi- 
nape  wicawaye  kta. 

5  Hecen  Jehowa  he  miye  Egup¬ 
ton  sdonyapi  kta,  minape  Egup¬ 
ton  akan  ye  wakiye  ca  wicaco- 
kaya  tanhan  Israel  cinca  kin  lidi- 
nape  wicawakiye  cinhan. 

6  Unkan  Mowis  qa  Aaron  Jeho¬ 
wa  token  econ  wicasi  kin  owa- 
sin  ecen  econpi. 

7  Unkan  Mowis  waniyetu  wik- 
cemna  sahdogan,  qa  Aaron  wa¬ 
niyetu  wikcemna  sahdogan  san- 
pa  yamni,  hehan  Paro  en  wohda- 
kapi. 

8  Unkan  Jehowa  ie  ca  Mowis 
Aaron  kici  hewicakiya ; 

9  Tohan,  Wowapetokeca  kin 
kpazo  po,  Paro  eniciyapi  kinhan, 
Cansakadan  ikikcu,  qa  Paro  ito- 
kam  ehpe  kiya  wo  ;  Aaron  eya- 
kiye  kta  ;  unkan  wamduska  ica- 
ge  kta. 

10  Unkan  Mowis  qa  Aaron  Pa¬ 
ro  en  hipi  ;  qa  token  Jehowa 
econ  wicasi  kin  ecen  econpi,  qa 
Aaron  cansakadan  kin  elipe  ki¬ 
ya,  Paro  itokam,  qa  taokiye  wi- 
citokam  ;  unkan  wamduska  ica- 
ga. 

11  Unkan  Paro  nakun  wicasta 
ksapa  qa  pejuta  wicasta  wica- 
kico,  unkan  Egupton  pejuta  wi¬ 
casta  is  eya  taku  wakanyan 
ohanyanpi  on  iyecen  econpi. 

12  Qa  otoiyohi  cansakadan  e- 
hpe  kiya;  unkan  wamduska  ica- 


gapi,  tuka  Aaron  cansakadan  ta- 
wa  kin  he  cansakadan  tawapi 
kin  napca. 

13  Unkan  Paro  cante  kin  ihdu- 
suta,  qa  nawicahon  sni,  Jehowa 
eye  ciqon  he  iyecen. 

14  Unkan  Jehowa  Mowis  heci- 
ya.  Paro  cante  kin  tke,  oyate 
kin  ye  wicasi  wicada  sni. 

15  Iho  hanhanna  Paro  mini  ek- 
ta  i  kta  ;  ekta  ya  wo,  qa  wakpa 
hutata  itkokim  nayajin  kta,  qa 
cansakadan  wamduska  icage  ci¬ 
qon  he  ninape  ohna  iyacu  kta. 

16  Qa  heyakiye  kta,  Jehowa 
Heberi  Taku  VVakan  dapi  kin 
niye  ekta  u  masi  qa.  Mi  taokiye, 
oyate  mitawa  kin,  hopuze  cin 
ekta  ye  wicasi  wo,  eniciye  rnasi ; 
tuka  dehanh  wanayahon  sni. 

17  Ito  Jehowa  hecen  eya,  Jeho¬ 
wa  he  miye,  de  etanhan  sdonya- 
ye  kta.  Mis  cansakadan  mina¬ 
pe  ohna  mduhe  cin  on  mini  wak¬ 
pa  ohna  un  kin  awape  kta  ;  he¬ 
cen  mini  kin  we  icu  kta. 

18  Qa  hogan  wakpa  ohna  ya- 
konpi  kin  tapi  kta,  qa  wakpa  kin 
sicamna  kta,  hecen  Egupton 
wakpa  mini  kin  yatkanpi  hiti- 
hdapi  kta. 

19  Unkan  Jehowa  Mowis  heci- 
ya,  Aaron  heciya  wo,  Cansaka¬ 
dan  ikikcu ;  qa  Egupton  mini  ta¬ 
wapi  ektakiya  nape  hdugata  wo ; 
wakpa  tawapi  ektakiya,  qa  ta- 
wakpadanpi  ektakiya,  qa  cokan 
tawapi  ektakiya,  qa  minikiwita- 
ya  tawapi  ektakiya,  hecen  hena 
we  icu  kta ;  qa  Egupta  makoce 
kin  owancaya  we  yuke  kta ;  na¬ 
kun  can-opiye  ohna  qa  inyan 
opiye  ohna. 

20  Unkan  Mowis  qa  Aaron  to¬ 
ken  Jehowa  econ  wicasi  kin  he 
iyecen  econpi,  qa  cansakadan  qon 
yuwankan  icu,  qa  mini  wakpa 
ohna  un  kin  apa,  he  Paro  wan- 
yaka,  qa  taokiye  wanyakapi;  he- 

cen  mini  wakpa  ohna  un  kin 
owasin  we  icu. 

21  Qa  hogan  wakpa  ohna  ya- 
konpi  kin  tapi,  qa  wakpa  kin  si- 
camna,  qa  Egupton  mini  wakpa 
etanhan  yatkanpi  okihipi  sni ;  qa 
Egupta  makoce  kin  owancaya 
we  yukan. 

22  Unkan  Egupton  pejuta  wi- 
casta  is  eya  taku  wakanyan 
ohanyanpi  on  iyecen  econpi,  he- 
cen  Paro  cante  kin  ihdusuta,  qa 
nawicahon  sni,  Jehowa  eye  ci- 
qon  he  iyecen. 

23  Unkan  Paro  ihdamna,  qa  ti 
kin  ekta  kihda,  qa  he  nakun  ekta 
cante  kin  ye  kiye  sni. 

24  Unkan  Egupton  owasin  mi¬ 
ni  wakpa  etanhan  yatkanpi  oki¬ 
hipi  sni,  heon  mini  yatkanpi  kta 
e  wakpa  icahda  qapi. 

25  Unkan  Jehowa  wakpa  kin 
apa  ehantanhan  anpetu  sakowin 
wanna  henakeca. 

26  Unkan  Jehowa  Mowis  heci- 
ya,  Paro  ekta  ya,  qa  heciya  wo  ; 
Jehowa  hecen  eya,  Oyate  mita- 
wa  omakiyapi  kta  ye  wicasi  wo. 

27  Tuka  yapi  kta  teyahda  kin- 
han,  inyun  makoce  nitawa  owan¬ 
caya  hnaska  on  awape  kta. 

28  Qa  wakpa  kin  hnaska  ota 
icah.  ye  kta,  hecen  hinanpapi  qa 
yati  kin  en  hiyupi  kta,  qa  tipi 
ohna  inonke  cin  mahentuya,  qa 
owinja  nitawa  akan,  qa  nitaoki- 
ye  tipi  kin  mahen,  qa  ohna  agu- 
yapi  spanyayapi  kin  en ;  qa 
oyaptapi  wopiye  nitawapi  kin 
en ; 

29  Qa  niye  en,  qa  nitaoyate 
kin  en,  qa  nitaokiye  owasin  en, 
hnaska  wankan  hiyupi  kta. 

WICOWOYAKE  8. 

1  Unkan  Jehowa  Mowis  heciya, 
Aaron  hecen  eciya  wo ;  Cansa- 
kadan  hduha  ninape  hdugata 

wo,  wakpa  kin  ektakiya,  qa 
wakpadan  kin  ektakiya,  qa  co- 
kan  ektakiya,  hecen  hnaska  kin 
Egupta  makoce  kin  akan  hinan¬ 
papi  kta. 

2  Unkan  Aaron  Egupton  mini 
tawapi  ektakiya  nape  hdugata, 
unkan  hnaska  kin  hinanpapi  qa 
Egupton  tamakocepi  kin  akaA- 
papi. 

3  Unkan  pejuta  wicasta  wa¬ 
kanyan  ohanyanpi  ece  on  hecen 
econpi,  unkan  hnaska  kin  Egup¬ 
ta  makoce  kin  akan  hinanpapi. 

4  Unkan  Paro  Mowis  Aaron  ki- 
ci  wicakico  qa,  Jehowa  cekiya- 
po,  hecen  hnaska  kin  yutokan 
kta  ;  miye  etanhan  qa  oyate  mi- 
tawa  etanhan  ;  kinhan  oyate  kin 
ye  wicawasi  kta,  qa  Jehowa  wa- 
kiciyusnapi  kta,  eya. 

5  Unkan  Mi}^  on  ihdatan  wo ; 
tohantu  kte,  niye  qa  nitaokiye, 
qa  nitaoyate  wocekiye  eciciyapi 
kta,  qa  hnaska  awihnunipi  kta ; 
niye  etanhan  qa  yati  kin  etan¬ 
han  ;  wakpa  kin  heceedan  ohna 
ihanpi  kta  'I  Mowis  Paro  eciya. 

6  Unkan,  Heyakecinhan,  eya; 
Unkan  heya,  Jehowa  Wakan  un- 
dapi  kin  he  tuwedan  iyececa  sni 
sdonyaye  kta  e  heon  token  ehe 
cin  hecetu  kta ; 

7  Qa  hnaska  kin  aniyustanpi 
kta,  qa  yati  kin,  qa  nitaokiye,  qa 
oyate  nitawa,  wakpa  heceedan 
ohna  ihanpi  kta. 

8  Qa  Mowis  qa  Aaron  Paro 
etanhan  inanpapi,  qa  Mowis  Je¬ 
howa  hoyekiya  ;  hnaska  Paro  en 
hiyuye  ciqon  heon  etanhan. 

9  Unkan  Mowis  eye  cin  he  iye¬ 
cen  Jehowa  econ,  qa  hnaska  kin 
tapi,  tipi  kin  etanhan,  qa  ton- 
wanyanpi  kin  etanhan  qa  maga 
etanhan. 

10  Unkan  hena  mnayanpi  paha 
ota,  unkan  makoce  kin  sicamna. 

11  Unkan  iyozi  yukan  he  Paro 

wanyake  ca  cante  kin  ihdutke, 
qa  nawicakon  sni,  Jehowa  eye 
ciqon  he  iyecen. 

12  Unkan  Jehowa  Mowis  heci- 
ya,  Aaron  heciya  wo,  Cansaka- 
dan  ye  kiye  ca  makamdu  kin 
apa  wo,  hecen  Egupta  makoce 
kin  owancaya  hoponkadan  ica- 
ge  kta. 

13  Unkan  hecen  econpi,  qa 
Aaron  cansakadan  hduha  nape 
hdugate  ca  makamdu  kin  apa, 
hecen  hoponkadan  icaga,  wicaA 
ta  akan  qa  woteca  akan,  Egupta 
makoce  kin  owancaya  makamdu 
kill  owasin  hoponkadan  icaga. 

14  Unkan  Pejuta  wicasta  taku 
wakanyan  ohanyanpi  on  he  iye¬ 
cen  econpi  hoponkadan  hinanpe 
yapi  kta,  tuka  okihipi  sni ;  hece- 
ca  esta  hoponkadan  yukan,  wi¬ 
casta  akan  qa  woteca  akan. 

15  Unkan  Pejuta  wicasta  kin 
Wakantanka  napsukaza  kin  dee, 
Paro  eciyapi ;  tuka  Pare  cante 
kin  ihdusuta,  qa  nawicahon  sni ; 
Jehowa  eye  ciqon  he  iyecen. 

16  Unkan  Jehowa  Mowis  heci¬ 
ya,  Hanhanna  hin  kikta,  qa  Pa¬ 
ro  itokam  inajin  wo,  iho  mini 
ekta  inanpe  kta,  qa  heyakiye 
kta  ;  Jehowa  hecen  eya,  Oyate 
mitawa  ye  wicasi  wo,  hecen 
omakiyapi  kta. 

17  Tuka  niye  mitaoyate  kin  ye 
wicayasi  sni  kinhan,  ito  mis  ta- 
tawamduska  ye  wicawasi  kta, 
niye  en,  qa  nitaokiye  en,  qa  ni- 
taoyate  en,  qa  yatipi  kin  en  ; 
hecen  tatawamdnska  kin  Egup- 
ton  tipi  kin  ojun  yapi  kta,  qa 
maka  akan  yakonpi  kin  he  na- 
kun. 

18  Qa  anpe.tu  kin  he  en,  Gosen 
makoce  kin  akan  mitaoyate  ya¬ 
konpi  kin  he  mdukinukan  kte, 
he  ohna  tatawamduska  wanice 
kta  ;  hecen  maka  cokaya  kin 
Jehowa  he  miye  sdonyaye  kta. 


19  Qa  oyate  mitawa  oyate  ni- 
tawa  iyececapi  kte  sni  wakage 
kta.  Heyakecinhan  wowapeto- 
keca  kin  de  tanin  kta. 

20  Unkan  Jehowa  hecen  econ, 
qa  tatawamduska  tehika  Paro  ti 
kin  ekta  hipi ;  qa  taokiye  tipi 
kin,  qa  Egupta  makoce  owanca¬ 
ya  en,  makoce  kin  awihnuni  ta¬ 
tawamduska  kin  on. 

21  Hehan  Paro  Mowis  Aaron 
kici  wicakico,  qa  heya,  Hunkti- 
ya  po,  makoce  kin  ohna  Taku 
Wakan  yadapi  kin  wakiciyusna 
po. 

22  Unkan  Mowis  heya,  Hecen 
econkupi  kta  iyecetu  sni.  Je¬ 
howa  Wakan  undapi  waunkici- 
yusnapi  kin  he  Egupton  wahte 
dapi  sni.  Inyun  Egupton  taku 
wahte  dapi  sni  istapi  kin  itokam 
waunyusnapi  kinhan  inyan  on 
unkininpi  kta. 

23  Anpetu  yamni  imanipi  he- 
woskantu  kin  ohna  unyanpi,  qa 
Jehowa  Wakan  undapi  kin  wa- 
unkiciyusnapi  kta,  unkekiyapi 
qon  he  iyecen. 

24  Unkan  Paro  heya,  Ye  cisipi 
kta  qa  hewoskantu  ohna  Jehowa 
Wakan  yadapi  kin  wayecidusna- 
pi  kta,  tuka  sanpa  tehan  idada- 
pi  kte  sni.  Wocekiye  emicici- 
ya  po. 

25  Unkan  Mowis  heya,  Ito  mis 
niye  etanhan  inawape  ca  Jehowa 
cewakiye  kta  ;  unkan  tatawa¬ 
mduska,  kin  yutokhn  kta,  Paro 
etanhan,  qa  taokiye  etanhan,  qa 
taoyate  etanhan ;  tuka  ihnuhan 
Paro  ake  wahnayan,  qa  oyate 
kin  Jehowa  wakiyusnapi  kta  ye 
wicasi  sni. 

26  Hehan  Mowis  Paro  etanhan 
tankan  inanpe  ca  Jehowa,  cekiya. 

27  Unkan  Jehowa  Mo/Wis  eye 
ciqon  he  iyecen  econ,/qa  tata¬ 
wamduska  kin  yutokan,  Paro 

.  etanhan,  qa  taokiye  e  tanhan,  qa 

taojate  etanhan,  wanjidan  ihe 
sni. 

28  Tuka  Paro  dehan  nakun 
cante  kin  ihdutke,  qa  oyate  kin 
ye  wicasi  sni. 

WICOWOYAKE  9. 

1  Unkan  Jehowa  Mowis  heci- 
ya,  Paro  ekta  ya  wo,  unkan  he- 
yakiye  kta;  Jehowa  HeberiWa- 
kan  dapi  kin  hecen  eya,  Oyate 
mitawa  omakiyapi  kta  ye  wica¬ 
si  w^o. 

2  Qa  yapi  kta  teyahinda,  qa  na- 
hanhin  sutaya  wicaduze  cinhan  ; 

3  Ito  Jehowa  nape  kin  wanun- 
yanpi  nitawa  tinta  ohna  yakon- 
pi  kin  akan  un  kta,  suktanka  en, 
suktanka  sonsonna  en,  camo  en, 
pte  en,  qa  tahinca  en  makosice 
tehika  hinca  kta. 

4  Qa  Jehowa  Israel  tawanun- 
yanpi,  qa  Egupton  tawanunyan- 
pi  otahedan  yukinukan  kta,  he¬ 
cen  Israel  cinca  taku  tawapi  kin 
owasin  etanhan  takudan  te  kte 
^ni. 

5  Nakun  tohantu  kte  Jehowa 
yaotanin,  qa  heya ;  heyakecin- 
han  Jehowa  wicoie  kin  de  econ 
kta,  makoce  ohna. 

6  Unkan  ihanhanna  wicoie  kin 
he  econ  ;  unkan  Egupton  tawan- 
unyanpi  kin  owasin  tapi,  tuka 
Israel  cirica  tawanunyanpi  wan¬ 
jidan  te  sni. 

7  Unkan  Paro  tuwe  ekta  ye  si, 
unJian  inyun,  Israel  tawanun¬ 
yanpi  kin  wanjidan  te  sni,  tuka 
cante  kin  ihdutke  qa  oyate  kin 
ye  wicasi  sni. 

8  Unkan  Jehowa  Mowis  Aaron 
kici  hewicakiya,  Maza  sdoyapi 
oceti  cahota  kin  ninape  ohnaka- 
pi  kin  icu  po,  qa  Mowis  he  mah- 
piya  ektakiya  kadada  iyeye  kta, 
Paro  ista  kin  itokam. 

9  Qa  he  w  atusekseca  kta,  Egup- 

ta  makoce  kin  owancaya,  qa  si- 
yaka  wicao  ton  icahye  cin  heca 
kta,  wicasta  akan,  qa  woteca 
akan,  Egupta  makoce  kin  owan¬ 
caya. 

10  Unkan  Maza  sdoyapi  oceti 
etanhan  cahota  icupi,  qa  Paro 
itokam  inajinpi,  qa  Mowis  he 
mahpiya  ektakiya  kadada  iyeya. 
Unkan  he  siyaka  wicao  ton  icah 
ye  cin  heca,  wicasta  en,  qa  wo¬ 
teca  en. 

11  Unkan  siyaka  wicao  on  etan¬ 
han  pejuta  wicasta  kin  Mowis 
itokam  najin  okitpanipi ;  nakas 
siyaka  wicao  pejuta  wicasta  en, 
qa  Egupton  owasin  en. 

12  Tuka  Jehowa  Paro  cante 
kin  yusuta,  hecen  nawicahon 
sni,  Jehowa  Mowis  eciye  ciqon 
he  iyecen. 

13  Unkan  Jehowa  Mowis  heci- 
ya,  Hanhannahin  kikta,  qa  Paro 
itokam  inajin  wo,  qa  heyakiye 
kta  ;  Jehowa  Heberi  Wakan  da¬ 
pi  kin  hecen  eya,  Oyate  mitawa 
ye  wicasi  wo,  unkan  ohomadapi 
kta. 

14  Dehan  wowayazan  mitawa 
owasin  nicante  ekta  hiyu  waye 
kta,  qa  nitaokiye  en,  qa  nitaoya- 
te  en,  hecen  maka  kin  owancaya 
tuwedan  iyemaceca  sni  sdonya- 
ye  kta,  heon. 

15  Nakaha  minape  ye  wakiye 
ca  acipe  kta,  qa  oyate  nitawa 
makosice  on,  qa  maka  kin  etan¬ 
han  nitanin  kte  sni ; 

16  Qa  awicakehan  heon  najin 
ciye,  rnitowasake  kin  niye  en 
wahdutanin  kta  ;  qa  micaje  kin 
maka  kin  owancaya  oyakapi  kte. 

17  Dehanyan  nis  nihduwankan- 
tuya,  oyate  mitawa  en,  qa  yapi 
kta  iyowin  wacayakiye  sni. 

18  Ito  mis  heyakecinhan  de- 
hantu  Egupta  ohna  hinhewaye 
kta,  wasu  tehika  hinca  anpetu 
tokaheya  en  ounyanpi  ehantan- 

han  ecen  dehanyan,  tohinni  he- 
ceca  sni. 

19  Heon  wanna  ye  wicasi,  qa 
nita  wanunyanpi  kin  nape  wica- 
ya  wo,  qa  taku  nitawa  tinta  en  un 
kin  owasin,  wicasta,  qa  woteca 
tona  tinta  ohna  yakonpi,  qa  tipi 
en  mnawicayapi  sni,  hena  owasin 
wasu  ahinhewicaye  kta,  unkan 
tapi  kta, 

20  Paro  taokiye  tuwewe  Jeho- 
wa  oie  kin  ikope  cinhan  iye  tao¬ 
kiye,  qa  tawanunyanpi  tipi  kin 
ekta  awicahdi. 

21  Tuka  tuwe  Jehowa  oie  kin 
ekta  cante  kin  ye  kiye  sni  kin- 
han,  taokiye  qa  tawanunyanpi 
kin  tinta  ohna  ehpe  wicaya. 

22  Unkan  Jehowa  Mowis  heci- 
ya,  Mahpiya  ektakiya  nape  hdu- 
gata  wo,  hecen  Egupta  makoce 
owancaya  wasu  yuke  kta,  wi¬ 
casta  akan,  qa  woteca  akan,  qa 
tinta  wato  owasin  akan,  Egupta 
makoce  ohna. 

23  Unkan  Mowis  cansakadan 
hdugata  mahpiya  ektakiya,  un¬ 
kan  Jehowa  hoton,  qa  wasu 
hiyuya,  qa  peta  maka  ainyanka, 
hecen  Jehowa  wasu  Egupta  ma¬ 
koce  ahinhe  kiya. 

24  Unkan  wasu,  qa  peta  wasu 
kici  icicahiya  tehika  hinca, 
Egupton  oyate  yukan  ehantan- 
han  makoce  owancaya  ohna  to¬ 
hinni  hececa  sni. 

25  Qa  Egupta  makoce  kin 
owancaya  wasu  kin  taku  tankan 
un  kin  owasin  apa,  wicasta,  qa 
woteca,  qa  tinta  wato  kin  owa¬ 
sin  apa,  qa  wasu  kin  can  iheye 
cin  owasin  kawega. 

26  Tuka  Gosen  makoce  kin 
Israel  cinca  ohna  yakonpi  kin, 
heceedan  ohna  wasu  wanica. 

27  Unkan  Paro  tuwe  ekta  ye 
si,  qa  Mowis  Aaron  kici  wicaki- 
co,  qa  hewicakiya ;  Dehan  wa- 
wahtani,  Jehowa  hee  ohan  owo- 


tanna  tuka  mis  qa  oyate  mitawa 
unsicapi. 

28  Jehowa  cekiya  po,  qa  hena- 
keca  kta,  sanpa  Wakantanka  ho¬ 
ton  kte  sni,  qa  wasu  wanice  ktaj; 
unkan  ye  cisipi  kta,  qa  sanpa 
owanji  nayajinpi  kte  sni. 

29  Unkan  Mowis  heciya,  Oton- 
we  etanhan  inanwape  cinhan  Je¬ 
howa  ektakiya  nape  wahdumda- 
ye  kta  hecen  hoton  kin  henake- 
ca  kta,  qa  wasu  kin  sanpa  wani¬ 
ce  kta ;  heon  Jehowa  maka  kin 
tawaya  sdonyaye  kta. 

30  Tuka  niye  qa  nitaokiye  de¬ 
hanyan  Jehowa  Wakantanka  ya- 
kinihanpi  kte  sni  sdonwaya. 

31  Unkan  hahonta  on  kagapi, 
qa  barle  kin  hena  kawankapi ; 
nakas  barle  kin  wanna  itka  hi- 
nanpa,  qa  hahonta  on  kagapi 
wahca. 

32  Tuka  aguyapi  hu  kin  qa 
wamnaheza  kin  hena  kawanka¬ 
pi  sni,  nakas  hena  oicah  tehan. 

33  Unkan  Mowis  Paro  etanhan 
otonwe  itankan  inanpe  ca  nape 
hdumdaya,  Jehowa  ektakiya ; 
unkan  hotonpi  kin  qa  wasu  kin 
anapta,  qa  magaju  maka  kin  san¬ 
pa  ahinhe  sni. 

34  Unkan  magaju  kin  qa  wasu 
kin  qa  hotonpi  kin  anaptapi,  Pa¬ 
ro  wanyake  ca  ake  wahtani,  qa 
cante  kin  ihdutke  ;  iye  qa  taoki¬ 
ye  nakun. 

35  Hecen  Paro  cante  kin  ihdi^ 

suta,  qa  Israel  cinca  kin  ye  w4- 
casi  sni,  Jehowa  Mowis  on  eye 
ciqon  he  iyecen.  j 

WICOWOYAKE  10./ 

/ 

1  Unkan  Jehowa  Mowiy  heci¬ 
ya,  Paro  ekta  ya  wo,  nhis  iye 
cante  kin  mdutke,  qa  /taokiye 
cantepi  kin  nakun  ;  hecfen  wica- 
cokaya  wowapetokeca  Ain  dena 
wahdutanin  kta,  heon  Atanhan. 

2  Qa  hecen  Egupta  ohna  taku 
wakanyan  owakanrada,  qa  wo- 
wapetokeca  mitawa  ecawicawe- 
con  kin  hena  nicinksi,  qa  nita- 
koja  owicayakidake  kta,  nogepi 
ohna,  qa  Jehowa  he  miye  sdon- 
yayapi  kta. 

3  Unkan  Mowis  qa  Aaron  Paro 
en  hipi,  qa  heciyapi,  Jehowa  He- 
beri  Wakan  dapi  kin  hecen  eya, 
Tohanyan  mitokam  nihduhuku- 
ya  tawatenyaye  kte  ^ni  he? 
Oyate  mitawa  ye  wicasi  wo,  un¬ 
kan  omakiyapi  kta. 

4  Tuka  mitaoyate  yapi  kta  te- 
yahinda  kinhan,  ito  heyakecin- 
han  mis  psipsicadan  ota  nitama- 
koce  en  hiyu  waye  kta, 

5  Unkan  maka  itohnake  kin 
akahpapi  kta,  hecen  tuwe  maka 
kin  wanyake  kte  sni,  qa  taku  na- 
hanhin  ecen  han,  taku  wasu  kin 
onicicaptapi  kin  he  temyapi  kta, 
qa  maga  ohna  can  nitawapi  kin 
tona  camni  uye  cin  owasin  tem¬ 
yapi  kta. 

6  Qa  yati  kin  ohna  otapi  kta, 
qa  nitaokiye  tipi  kin  owasin,  qa 
Egupton  owasin  tipi  kin  ohna 
otapi  kta,  niyatepi  qa  niyate  ate- 
yapi  kin  takudan  he  iyececa 
wanyakapi  sni,  maka  akan  unpi 
ehantanhan  ecen  anpetu  kin  de 
iyehantu  ;  eya  qa  ihduhomni  qa 
Paro  etanhan  inanpa. 

7  Unkan  Paro  taokiye  heciya¬ 
pi,  Tohanyan  wicasta  kin  de 
unhmunkapi  kta  he  ?  Wicasta 
kiii  Jehowa  wakan  dapi  kin  oki- 
ya^i  kta  e  ye  wicasi  wo  ;  Egup¬ 
ta  awihnuni  nahanhin  sdonyaye 
^ni  he  ? 

8  Urtkan  ake  Mowis,  Aaron  ki- 
ci  Paro  en  hiyuwicayapi,  unkan 
hewicakiya,  Hunktiyapo,  Jeho¬ 
wa  Wakan  y  a  dapi  kin  okiya  po  ; 
tuwewe  dapi  kta  he? 

9  Unkart  Mowis  heya,  Koska, 
wicahinca'  ko  unyanpi  kte,  unki- 

cincapi  wica  winyan  ko  opapi 
kta,  tahinca  pte  ko  hduha  un¬ 
yanpi  kta,  Nakas  Jehowa  woun- 
kicihanpi  kta, 

10  Unkan  hewicakiya,  Nis  ni- 
tasicecapi  ko  ye  cisipi  kta  e  Je¬ 
howa  nicipi  un  kte.  Wanyaka 
po  ;  nitokam  taku  sica  yukan. 

11  Hecetu  sni  do.  Wicasta 
tanka  kin  wanna  yapo,  qa  Jeho¬ 
wa  okiyapo  yacinpi  qon  hee. 
Unkan  Paro  itokapatanhan  ham 
wicayapi. 

12  Unkan  Jehowa  Mowis  heci- 
ya,  Egupta  makoce  ektakiy^.  na¬ 
pe  hdugata  wo,  psipsicadan  on, 
unkan  Egupta  makoce  kin  akan 
hiyupi  kta,  qa  makoce  wato  kin 
owasin  temyapi  kte,  taku  wasu 
kin  okapte  cin  iyuhpa. 

13  Unkan  Mowis  cansakadan 
kin  hdugate,  Egupta  makoce  kin 
ektakiya ;  unkan  Jehowa  wi- 
yohiyanpa  tanhan  tateyanpa  ma¬ 
koce  en  hiyuya,  anpetu  kin  he 
osan,  qa  hanyetu  osan,  qa  ihan- 
hanna  wiyohiyanpa  tanhan  tate¬ 
yanpa  kin  psipsicadan  hiyuya. 

14  Unkan  psipsicadan  kin  Egup¬ 
ta  makoce  owancaya  iwankam 
iyayapi,  qa  Egupta  ihduksan 
owancaya  iyahanpi,  tehika  hin- 
ca,  hena  itokam  psipsicadan  he- 
ceca  wanica,  qa  iyohakam  hece- 
capi  kte  sni. 

15  Qa  makoce  itohnake  kin 
owancaya  akahpapi,  qa  makoce 
kin  aotpas  yapi,  qa  makoce  wa¬ 
to  kin  owasin  temyapi,  qa  can 
waskuyeca  wasu  okapte  cin  na- 
kun  owasin  ;  hecen  Egupta  ma¬ 
koce  owancaya  can  akan,  qa 
tinta  peji  ohna  takudan  to  ihe 
sni 

16  Unkan  Paro  inaliniyan  Mo¬ 
wis  Aaron  kici  wicakico,  qa 
heya,  Wawahtani,  Jehowa  Wa¬ 
kan  yadapi  kin  en,  qa  niyepi  na~ 
kun  en. 

17  Qa  wanna  tokin  wawalitani 
kin  nakaha  heceedan  miyecica- 
jujun,  qa  Jehowa  Wakan  yada- 
pi  kin  cekiya  po,  hecen  wiconte 
kin  de  heceedan  miciyutokan  kta. 

18  Unkan  Pare  etanhan  inanpe 
ca  Jehowa  cekiya. 

19  Unkan  Jehowa  tateyanpa 
kin  yuhomni  wiyohpeya  tanhan 
suta  hinca,  qa  he  psipsicadan 
icu,  qa  Mde  sa  en  iyohpe  wica- 
ya,  Egupta  makoce  owancaya 
psipsicadan  wanjidan  ihe  sni. 

20  Unkan  Jehowa  Paro  cante 
kin  yusuta  unkan  Israel  cinca 
kin  ye  wicasi  sni. 

21  Unkan  Jehowa  Mowis  heci- 
ya,  Mahpiya  ektakiya  nape  hdu- 
gata  wo,  hecen  Egupta  makoce 
akan  otpaza  kta,  qa  otpaza  kin 
yutanpica  kta. 

22  Unkan  Mowis  mahpiya  ekta¬ 
kiya  nape  hdugata,  hecen  Egup¬ 
ta  makoce  kin  owancaya  otpaza 
^oka  hinca  ynkan,  anpetu  yamni. 

23  Tuwedan  sunkaku  wanhda- 
ke  sni,  qa  tuwedan  towinja  kin 
etanhan  najin  sni,  anpetu  yamni ; 
tuka  Israel  cinca  owasin  tipi  kin 
ohna  ojanjan  wicayukan. 

24  Unkan  Paro  Mowis  kico  qa 
heya,  Hunktiyapo,  Jehowa  oki- 
yapo  nitasicecapi  nakun  onipapi 
kta.  Tahinca  nitawapi  qa  pte 
nitawapi  kiii  heceedan  owanji 
yakonpi  kta. 

25  Unkan  Mowis  heya,  Wosna- 
pi,  qa  wohuhnahyapi  nakun  hdu- 
he  unyakiyapi  kta,  hecen  Jeho¬ 
wa  Wakan  undapi  waunkiciyus- 
napi  kta. 

26  Qa  nakun  wanunyanpi  unki- 
tawapi  opapi  kta,  tasake  wanji¬ 
dan  ihe  kte  sni.  Hena  etanhan 
Jehowa  Wakan  undapi  kin  oun- 
kiyapi  kta.  Nakas  unkis  ekta 
unkipi  sni  hehanyan  taku  on  Je¬ 
howa  ounkiyapi  kta  sdon  unki- 
yapi  sni. 


27  Unkan  Jehowa  Paro  cante 
kin  yusuta  ;  unkan  ye  wicasi  ta- 
watenye  sni. 

28  Qa  Paro  heciya,  Mitan  tan¬ 
han  hunktiya  wo.  Ihnunhan  mi- 
ite  kin  ake  wandake  cinhan. 
Tohan  miite  wandake  cinhan 
anpetu  kin  he  en  nite  kta. 

29  Unkan  Mowis  heya.  Token 
ehe  cin  hecetu  kta.  Niite  kin 
ake  icimana  wanmdake  kte  sni. 

WICOWOYAKE  11. 

1  Wanna  Jehowa  Mowis  heciye 
ciqon,  Ehake  wowayazan  wan¬ 
jidan  Paro  akan  hiyu  waye  kta, 
qa  Egupton  akan.  He  iyoha- 
kam  detanhan  ye  nisipi  kta,  to¬ 
han  ye  nisipi  kinhan  ocowasin 
detanhan  nicahapapi  kta. 

2  Wanna  oyate  nogepi  ohna  ke- 
wicakiya  wo,  qa  wicasta  otoiyo- 
hi  takodaku  etanhan,  qa  wino- 
hinca  tuwe  kodaye  cin  etanhan 
mazaska  oinpi,  qa  mazaskazi 
oinpi  kidapi  kta. 

3  Unkan  Egupton  kin  oyate 
kin  cante  wicakiye  Jehowa  ka- 
ga.  Nakun  Mowis  wicasta  kin 
tanka  hinca,  Egupta  makoce 
ohna,  Paro  taokiye  wicitokam, 
qa  oyate  kin  wicitokam. 

4  Unkan  Mowis  heya,  Jehowa 
hecen  eya,  Hanyetu  cokaya  mis 
Egupton  cokaya  inanwape  kta. 

5  Qa  tuwe  caske  owasin  Egup¬ 
ta  makoce  ohna  tapi  kta  Paro 
cihhintku  tokapa  oiyotanke  ta- 
wa  akan  iyotanke  kte  cin  etan¬ 
han,  wikoska  wiyukpan  icahda 
iyotanke  cin  cinhintku  tokapa 
kin  aiyahdeya ;  nakun  woteca 
cinca  tokaheya  wica  tonpi  kin 
owasin. 

6  Qa  Egupta  makoce  owancaya 
woceye  tanka  kta ;  he  iyececa 
hektapatanhan  wanica,  qa  toka- 
ta  ake  he  iyecece  kte  sni. 

7  Tuka  Israel  cinca  owasin 
ekta  sunka  wanjidan  kes  ceji 
hduskan  kte  sni,  wica^ta  qa  wo- 
teca  unman  tukte  ekta.  He- 
cen  Egupton,  qa  Israel  cinca 
kin  otahedan  Jehowa  yukinukan 
sdon  yayapi  kta. 

8  Qa  nitaokiye  dena  owasin  en 
mahipi  qa  miye  en  patujapi  kta, 
qa  Toki  iyaya  ye  niye,  qa  oyate 
nihukuya  unpi  kin  owasin,  ema- 
kiyapi  kta,  qa  he  iyohakam  toki 
mde  kta,  eye  ca  Paro  nina  can- 
niye  cin  etanhan  iUanpa. 

9  Wanna  Jehowa  Mowis  he- 
ciye  ciqon,  Mita  wowapetokeca 
Egupta  makoce  ohna  yuotapi 
kta ;  heon  Paro  nanihonpi  kte  sni. 

10  Unkan  Mowis  Aaron'  kici 
wowapetokeca  kin  dena  owasin 
Paro  itokam  econpi,  unkan  Je¬ 
howa  Paro  cante  kin  yusuta, 
heon  iye  tamakoce  etanhan  Is¬ 
rael  cinca  kin  ye  wicasi  sni. 

WICOWOYAKE  12. 

1  Wanna  Jehowa  Mowis  Aaron 
kici  Egupta  makoce  kin  ohna 
hewicakiye  ciqon. 

2  Wi  kin  de  wi  itancan  dawapi 
kta ;  omaka  wi  kin  de  tokaheya 
dawapi  kta  ce. 

3  Israel  omniciye  owasin  hecen 
ewicakiya  po  ;  Wi  kin  de  anpe- 
tu  iwikcemna  kin  tipi  otoiyohi 
on  tacincadan  ikikcupi  kta,  ate- 
yapi  tipi  kin  iyececa. 

4  Tuka  tiyohnaka  tonana  on  ta¬ 
cincadan  yutapi  okihipi  sni  kin- 
han,  iye  qa  tuwe  ikiyedan  ti  kin 
he  kici  icu  kta,  wicanagi  yawa- 
pi  iyecen,  wicasta  otoiyohi  to¬ 
ken  yute  kta  okihi,  tacincadan 
on  dawapi  kta. 

5  Tacincadan  waste,  mdoka  wa- 
niyetu  wanjidan  kta,  tahin  wa- 
nunyanpi,  qa  is  tatokadan  etan¬ 
han  iyekcupi  kta. 

6  Qa  wi  kin  de  anpetu  iaketo- 
pa  kin,  hehanyan  kaska  yahdu- 
hapi  kta,  qa  htayetu  otahedan, 
Israel  omniciye  owasin  he  pata- 
pi  kta. 

7  Qa  we  kin  etanhan  icupi  qa 
tosu  tiyopa  anokatanhan,  qa 
iwankam  amnimnipi  kta,  tipi  oh¬ 
na  he  yutapi  kte  cin  he  akan. 

8  Qa  hanyetu  kin  he  en  cehpi 
kin  peta  on  ceonpapi  yutapi  kta, 
aguyapi  onapohye  codan,  qa  pe- 
ji  pa  kici  he  yutapi  kta. 

9  Hetanhan  ongedan  saka  qa 
mini  ohna  ohanpi  yatapi  kte  sni, 
tuka  petan  ceonpapi ;  pa  kin  qa 
huha  supe  kici  yatapi  kta. 

10  Hetanhan  ihanhanna  hehan¬ 
yan  oyahdaptapi  kte  sni  ;  qa 
ihanhanna  hehanyan  ongedan 
oyaptapi  kinhan,  he  peta  on  hu- 
hnah  yayapi  kta. 

11  Qa  hecen  yatapi  kte,  nite 
ipiyag  yakitonpi,  qa  siha  hanpa 
oyakihanpi,  qa  sagye  nape  ohna 
yahduhapi  kta,  qa  inahniyan  ya¬ 
tapi  kta  ;  Jehowa  toacaksin  kin 
hee. 

12  Qa  hanyetu  kin  de  Egupta 
makoce  opta  mde  ca  tona  toka- 
pa  Egupta  makoce  ohna,  wicas¬ 
ta  woteca  ko  owasin  awicawa- 
pe  kta,  qa  Egupton  taku  wakan 
dapi  kin  owasin  akan  woyaco 
ecamon  kta.  Jehowa  he  miye. 

13  Unkan  tipi  ohna  dukanpi 
kin  hena  we  kin  on  wapetog  ya¬ 
kitonpi  kta,  hecen  we  kin  wan- 
mdake  ca  niwankam  acaksin 
mde  ca  Egupta  makoce  kin  awa- 
pe  cinhan  wowayazan  on  nitapi 
kta  iyonihipi  kte  sni. 

14  Unkan  anpetu  kin  de  wo- 
kiksuye  duhapi  kta,  qa  he  ohna 
wohanpi  Jehowa  woyecihanpi 
kta;  nitoicagepi  ohna  wokage, 
owihanke  wanica  wmhanpi  ya¬ 
yapi  kta. 

15  Anpetu  sakowin  aguyapi 


WICOWOYAKE  12. 


onapohye  codan  yatapi  kta  ;  an- 
petu  tokaheya  awicakehan  yati- 
pi  kin  etanhan  onapokye  duto- 
kanpi  kta.  Nakas  anpetu  toka¬ 
heya  etanhan  anpetu  isakowin 
kin  hehanyan  tuwe  kasta  ona- 
pohye  yute  cinhan,  wicanagi  kin 
he  Israel  etanhan  yutokanpi 
kta. 

16  Anpetu  tokaheya  kin  en  wi- 
cakicopi  wakan,  qa  anpetu  isa¬ 
kowin  en  wicakicopi  wakan  du- 
hapi  kte,  anpetu  kin  hena  en 
wohtani  takudan  econpi  kte  sni, 
tuka  wicanagi  iyohi  taku  yute 
kta  wiyeya  kagapi  kta,  heceedan 
ecanonpi  kta. 

17  Qa  onapohye  codan  wohan- 
pi  kin  yapatanpi  kta,  nakas  an¬ 
petu  kin  de  en  obe  nitawapi  kin 
Egupta  makoce  etanhan  hdinan- 
pe  ciyapi,  heon  anpetu  kin  de 
yapatanpi  kta,  nitoicagepi  yeye 
cin  wokage  owihanke  w^anica. 

18  Wi  tokaheya,  anpetu  iaketo- 
pa,  htayetu  etanhan  aguyapi 
onapohye  codan  yatapi  kte,  wi 
anpetu  wikcemna  nonpa  sanpa 
wanjidan  htayetu  kta  hehanyan. 

19  Anpetu  sakowin  onapohye 
yatipi  kin  ohna  iyeyapi  kte  sni, 
nakas  hehanyan  tuwe  taku  na- 
pohyapi  yute  cinhan  wicanagi 
kin  he  oyate  tokeca  qa  is  mako¬ 
ce  he  en  tonpi  kin  unman  tukte 
kasta,  Israel  omniciye  etanhan 
yutokanpi  kta. 

20  Takudan  napohyapi  yatapi 
kte  sni.  Yatipi  kin  owasin  ohna 
aguyapi  napohyapi  sni  yatapi 
kta,  eya. 

21  Unkan  Mowis  Israel  hunka- 
yapi  kin  owasin  wicakico,  qa  he- 
wicakiya,  Ekta  hdapo,  qa  wi- 
coun  nitawapi  on  tacincadan 
ikikcupo,  qa  woacaksin  kin  pa- 
tapo. 

22  Qa  peji  hota  opahte  wan 
iyacupi  kta,  qa  we  kin  tiyopa 

Ex.  7 


icahda  un  kin  he  en  oyaputkan- 
pi,  qa  tosu  tiyopa  anokatanhan, 
qa  iwankapatanhan  ayamniinni- 
pi  kta,  we  tiyopa  icahda  un  kin 
he  on.  Unkan  ihanhanna  kin  he¬ 
hanyan  tuwedan  iye  tiyopa  etan¬ 
han  inanpe  kte  sni. 

23  Hecen  .Tehowa  Egupton  wi- 
cakastaka  hiyaye  kta,  qa  tosu 
tiyopa  anokatanhan  qa  iwankani 
hena  akan  we  kin  wanyake  cin¬ 
han  Jehowa  tiyopa  kin  acaksin 
kta,  qa  waihang  ye  cin  he  anipe 
kta  e  yatipi  en  hiyu  iyowinkiye 
kte  sni. 

24  Unkan  wicoie  kin  de  yapa¬ 
tanpi  kta,  he  wokage  owihanke 
wanica  niye  qa  nicinca  duhapi 
kta. 

25  Qa  hecetu  kta,  tohan  mako¬ 
ce  wan  Jehowa  nicupi  kin  ekta 
yaipi,  eye  ciqon  iyecen,  wohta¬ 
ni  kin  de  oyapapi  kta. 

26  Qa  tohan  nicincapi  kin, 
Wohtani  kin  de  ecannonpi  kin 
he  taku  he?  eniciyapi  kinhan  ; 

27  Hehan  hehapi  kta,  Woacak¬ 
sin  Jehowa  wakiyusnapi  kin  dee, 
lye  Egupton  wicakastake  ce- 
han,  Egupta  makoce  ohna  Israel 
cinca  tipi  kin  acaksin,  qa  untipi 
kin  patan  ce.  Unkan  oyate  kin 
patujapi  qa  ohodapi. 

28  Unkan  Israel  cinca  kin  ekta 
hdapi,  qa  token  Jehowa  Mowis 
Aaron  kici  econ  wicasi  kin  he 
iyecen  econpi. 

29  Unkan  kaketu,  hanyetu  co- 
kaya  hehan  Jehowa  tona  Egupta 
makoce  ohna  caske  owasin  wi- 
cakastaka,  Paro  cinhintku  toka- 
pa  toiyotanke  akan  iyotanke  kta 
etanhan,  wayaka  wicakaska  tipi 
ohna  yanke  cin  cinhintku  toka- 
pa  aiyahdeya,  qa  woteca  cinca 
tokapa  nakun  owasin. 

30  Unkan  Paro  hanyen  kikta, 
iye  qa  taokiye  owasin,  qa 
Egupton  owasin.  Unkan  Egupta 

ohna  sicahov/ayapi  tanka,  nakas 
tipi  tukte  tuwedan  te  sni  wa- 
nica. 

31  Unkan  hanyen  Mowis,  Aaron 
kici  wicakico,  qa  heya,  Najinpo, 
oyate  mitawa  wicehnatanhan 
inanpapo,  niye  qa  nakun  Israel 
cinca  kin  owasin,  qa  hunktiyapo, 
Jehowa  okiyapo  ehapi  qon  iye- 
cen. 

32  Nakun  taliinca  nitawapi  qa 
pte  nitawapi  kin  ikikcupo,  eha¬ 
pi  qon  iyecen  ;  nakun  mis  eya 
mayawastepo. 

33  Unkan  Egupton  iyowicapa- 
stakapi,  qa  owasin  untapi  se  eya- 
pi,  heon  05mte  kin  makoce  etan- 
han  ye  wicayapi  kta  inahnipi. 

34  Unkan  oyate  kin  aguyapi 
mdu  kin  nahanMn  napoliyapi  sni 
ikikcupi,  waksica  towokoyakepi 
ohna  paHtapi  talipapi  kin  akan. 

35  Qa  Israel  cinca  kin  Mowis 
eye  ciqon  he  iyecen  econpi,  qa 
Egupton  etanhan  mazaska  oinpi, 
qa  mazaskazi  oinpi,  qa  wokoya- 
ke  dapi. 

36  Unkan  Egupton  kin  oyate 
kin  cante  wicakiyapi  kin  he  Je¬ 
howa  kaga  ;  heon  wicaqupi,  un¬ 
kan  taku  Egupton  tawapi  yuha 
iyayapi. 

37  Qa  Israel  cinca  kin  Rameses 
etanhan  ihdakapi,  Sukot  ekta, 
wicasta  kektopawinge  opawinge 
sakpe  Huninyunkenken  raanipi 
qa  sicecapi  kin  hena  wicayawapi 
sni. 

38  Qa  oyate  tokeca  wicota  opa- 
pi  qa  taliinca  qa  pte,  wanuyanpi 
ota  hinca. 

39  Qa  aguyapi  mdu  Egupta 
etanhan  yuha  hdinanpapi  kin  he 
spanyanpi,  aguyapi  hmiyanyan 
he  napohyapi  sni,  ecin  Egupta 
etanhan  nape  wicayapi,  qa  owan- 
ji  unpi  okihipi  sni,  qa  nakun  wa- 
neya  icicagapi  sni,  nakaA 

40  Israel  cinca  Egupta  en  iyo- 

tankapi  kin  wanna  waniyetu  opa¬ 
winge  topa  sanpa  wikcemna 
yamni  en  ounyanpi. 

41  Qa  waniyetu  opawinge  topa 
sanpa  wikcemna  yamni  owihan- 
keta,  anpetu  kin  he  en,  Jehowa 
obe  tawa  owasin,  Egupta  etan¬ 
han  hdinanpapi, 

42  Hanyetu  kin  de  Jehowa  on 
awacinpi  kta  ;  Egupta  makoce 
etanhan  hdinanpe  wicaya,  heon 
Israel  cinca  kin  owasin  wicoica- 
ge  yeye  cin  ecekcen  Jehowa 
hanyetu  tawa  kin  he  awacinpi 
kta. 

43  Unkan  Jehowa  Mowis  Aaron 
kici  hewicakiye  ciqon ;  Woacak- 
sin  wokonze  kin  dee,  ovate  toke- 
ca  cinca  kin  tuwedan  hetanhan 
yute  kte  sni. 

44  Tuka  wicasta  otoiyohi  taoki- 
ye  mazaska  on  opetonpi,  he  ba- 
yalidaye  cinhan,hehan  hetanhan 
yute  kta, 

45  Tuwe  oyate  tokeca  makoce 
en  ti,  qa  is  tohtani  opeyaton  esta 
he  yute  kte  sni. 

46  Tipi  wanjidan  ohna  he  yuta- 
pi  kta,  qa  cehpi  kin  ongedan  ti¬ 
pi  kin  he  etanhan  tankan  adapi 
kte  sni,  qa  huhu  kin  wanjidan 
duwegapi  kte  sni. 

47  Israel  omniciye  ocowasin 
heconpi  kta. 

48  Qa  tuwe  oyate  tokeca  niye 
kici  ounye  ca  woacaksin  Jeho¬ 
wa  on  ope  kte  cinhan,  tona  wica 
iye  ti  kin  ohna  owasin  bahdaya- 
pi  kte,  hehan  ikiyedan  hi,  qa  he- 
con  kta ;  hecen  tuwe  makoce 
ohna  tonpi  kin  iyececa  kta ;  tu¬ 
ka  bahdayapi  sni  tuwedan  hetan¬ 
han  yute  kte  sni. 

49  Tona  makoce  en  tonpi,  qa 
oyate  tokeca  niyepi  ehna  oun¬ 
yanpi  kin  wicoope  wanjidan  yu- 
hapi  kta. 

50  Unkan  token  Jehowa  Mowis 
qa  Aaron  econ  wicasi  kin  he  iye- 

cen  Israel  cinca  kin  owasin 
econpi. 

51  IJnkan  anpetu  kin  he  Jeho- 
wa  Israel  cinca  kin  obe  tawapi 
kin  ecekcen,  Egupta  makoce 
kin  etanhan  hdinanpe  wicaya. 

WICOWOYAKE  13. 

1  Unkan  Jehowa  ie  ca  Mowis 
heciya, 

2  Ton  a  caske  owasin  miciyu- 
wakan  wo,  Israel  cinca  kin  ehna 
tona  winyan  tamni  nahdoke  cin 
wicasta  woteca  ko  owasin  mi- 
tawa. 

3  Unkan  Mowis  oyate  kin  he- 
wicakiya,  Anpetu  kin  de  kiksu- 
ya  po,  he  en  Egupta  makoce  kin 
etanhan,  wayaka  tipi  kin  etan¬ 
han  yahdinanpapi,  Jehowa  nape 
wasaka  on  hetanhan  hdinanpe 
niyanpi,  heon  takudan  napohya- 
pi  yutapi  kte  sni. 

4  Aguyapi  itka  hinanpe,  Abib 
wi  kin  anpetu  kin  de  yahdinan¬ 
papi. 

5  Unkan  makoce  wan  Jehowa 
nicu  kta  e  niyate  wokonze  on 
ewicakiya,  Kanani  qa  Hiti  kin, 
qa  Amori  kin  qa  Hiwi  kin  qa  Je- 
busi  kin  tamakocepi  kin  he  en 
Jehowa  hiyuniye  cinhan,  mako¬ 
ce  wan  ohna  pte  asanpi  qa  can- 
hanpi  tiktica  kaduze  cin  he  ohna, 
wi  kin  de  en  wicohan  kin  de 
ecannon  kta. 

6  Anpetu  sakowin  hehanyan 
aguyapi  napohyapi  sni  yate  kta, 
qa  anpetu  isakowin  kin  Jehowa 
wohanpi  kicagapi  kta. 

7  Aguyapi  napohyapi  sni,  an¬ 
petu  sakowin  yutapi  kta,  qa  agu¬ 
yapi  napohyapi  nicipi  wanyakapi 
kte  sni,  qa  onnapohyapi  kin  ma¬ 
koce  nitawapi  kin  ohna  wanya¬ 
kapi  kte  sni. 

8  Qa  anpetu  kin  he  nicinksi 
oyakidake  ca  heyakiye  kta, 


Egupta  makoce  etanhan  wau 
qehan  Jehowa  taku  ecamicon 
heon  de  ecamon. 

9  Unkan  he  ninape  akan  wowa- 
petokeca  duhe  kta,  qa  niista  ota- 
hedan  wokiksuye  kta,  hecen  Je¬ 
howa  toope  kin  nii  kin  ohna  un 
kta;  nakas  nape  wasaka  on  Je¬ 
howa  Egupta  etanhan  hiyu  ni- 
yan. 

10  Heon  wokonze  kin  de  oma- 
ka  iyehantu  ca  oyape  kta,  wani- 
yetu  otoiyohi. 

11  Unkan  tohan  Jehowa  Kana¬ 
ni  makoce  kin  ekta  aniye  cin¬ 
han,  qa  he  nicu,  nis  qa  nihunka- 
kepi  eniciya  qon  he  iyecen  ; 

12  Hehan  winyan  cinca  tokapa 
kin  owasin,  Jehowa  on  dutokan 
kta,  qa  wanunyanpi  nitawa  cin¬ 
ca  tokapa  mdoka  kin  owasin  Je¬ 
howa  tawa  kta. 

13  Qa  suktanka  sonsonna  cinca 
tokapa  kin  owasin  opeyakiton 
kta,  tahinca  cinca  wan  he  iyope- 
yakiye  kta,  qa  opeyakiton  sni 
kinhan  pakin  yakakse  kta ;  qa 
wicasta  nicincapi  kin  tona  cas- 
kepi  owasin  opeyakiton  kta. 

14  Qa  kaketu  kta,  tokata  tohan 
nicirica,  De  taku  hwo  ?  eya  ini- 
wange  cinhan,  hehan  heyakiye 
kta.  Nape  wasaka  on  Egupta 
etanhan,  wayaka  tipi  kin  etan¬ 
han,  Jehowa  hdinanpe  unyanpi. 

15  Unkan  unhdapi  Paro  katin- 
yan  tehinda  ;  heon  Jehowa  tona 
caskepi  Egupta  makoce  ohna 
owasin  wicakte,  wicasta  cinca 
tokapa,  qa  nakun  woteca  cinca 
tokapa,  heon  tona  caskepi  owa¬ 
sin  Jehowa  wawakiyu^na,  qa  mi- 
cinca  caske  opewakiton,  ehe  kta. 

16  Qa  he  ninape  akan  wowa- 
petokeca  kta,  qa  ite  akahpe  ni¬ 
ista  otahedan  niciyuke  kta,  na¬ 
kas  nape  wasaka  on  Jehowa 
Egupta  etanhan  hdinape  niyan- 
pi. 

17  Unkan  kaketu,  Paro  oyate 
ye  wicasi  qehan  Wakantanka 
Pilistim  tamakocepi  canku  kin 
ohna  awicaye  sni,  he  ptecedan 
tuka  okini  oyate  ozuye  wanya- 
kapi  -  kinhan  iyope  iciyapi  qa 
Egupta  ekta  hdapi  kta,  eya. 

18  Heon  Wakantanka  oyate 
kin  wicayuhomni,  qa  Mde-sa 
liopuze  canku  kin  ohna  awicaya ; 
unkan  Israel  cinca  kin  ipiyag  ki- 
tonpi  Egupta  rnakoce  kin  etan- 
han  inanpapi. 

19  Unkan  Mowis  Josep  huhu 
kin  yuha  hda,  nakas  Israel  cinca 
kin  Taku  Wakan  icajeyan  wica¬ 
si  qa  heya,  Awicakehan  Wakan¬ 
tanka  en  nihipi  kta,  qa  huhu  mi- 
tawa  yuha  detanhan  inayapapi 
kta. 

20  Unkan  Sukot  etanhan  ihda- 
kapi,  qa  liopuze  kin  icahda  Elam 
en  etipi. 

21  Unkan  Jehowa  wicitokam 
anpa  eca  mahpiya  hosdata  wan 
ohna,  canku  kin  ohna  ye  wica- 
ya,  qa  hanyetu  eca  peta  bosda- 
ta,  hecen  anpetu  hanyetu  ko,  ma- 
ni  okihipi  ece. 

22  Anpetu  eca  makpiya  bosda- 
ta  ewicakicihdaku  sni,  qa  hanye¬ 
tu  eca  peta  hosdata  wicitokapa 
tanhan. 

WICOWOYAKE  14. 

1  Unkan  Jehowa  ie  ca  Mowis 
heciya, 

2  Israel  cinca  kin  decen  ewi- 
cakiya  wo  ;  Ihdamnapiqa  Hahi- 
rot  i  kin  itokam  etipi  kta,  Mig- 
dol  qa  Mde  kin  otahedan,  Baal 
Zepon  itokapatanhan  he  iyota- 
kons,  mde  icahda  eyatipi  kta. 

3  Unkan,  Israel  cinca  kin  ma- 
koce  ohna  nunipi  kewoskan  ona- 
wicataka,  Paro  eye  kta. 

4  Hecen  Paro  cante  kin  mdusu- 
ta  kta,  unkan  tawicape  kta  ;  he- 

cen  Paro  qa  ozuye  tawa  kin 
owasin  etanhan  wowitan  waton 
kta ;  qa  Jehowa  he  miye  Egup- 
ton  sdonyapi  kta,  eya.  Unkan 
hecen  econpi. 

5  Unkan  oyate  kin  najicapi  kin 
Egupton  wicasta  yatapi  kin  oki- 
yakapi,  hehan  Paro  cante  kin, 
qa  taokiye  cantepi  kin  oyate 
ekta  ayuhom.nipi,  qa  tokeca  de 
econkupi,  qa  Israel  wowidag  wi- 
cunyanpi  qon  tokan  ye  wicunsipi 
hwo?  eyapi. 

6  Qa  canpahmihma  aqin  kica- 
ton  qa  taoyate  kin  hduha 
eyaya. 

7  Qa  canpahmihma  opawinge 
sakpe  kaknik  icu,  qa  Egupton  ta- 
canpahmihma  owasin,  qa  otoi- 
yohi  ohna  wicasta  yamni. 

8  Unkan  Jehowa  Egupton  wi¬ 
casta  yatapi  kin  Paro  cante  kin 
yusuta;  hecen  Israel  cinca  kin 
tawicapa  ;  tuka  Israel  cinca  kin 
nape  hduwankan  iyayapi. 

9  Unkan  Egupton  kin  tawica- 
papi,  qa  Paro  suktanka  tawa 
owasin,  canpahmihma  qa  suk¬ 
tanka  akan  iyotankapi,  qa  ozujm 
tawa  kin  wicakihdegapi,  mde 
icahda  wankapi,  Hakirot  i  kin 
ekta  Baal  Zepon  iyotakons. 

10  Unkan  Paro  ikiyedan  hi  qe¬ 
han,  Israel  cinca  ista  wankan  iki- 
kcupi,  unkan  inyun  Egupton  wi- 
cihakam  natan  au,  heon  nina  ko- 
kipapi,  qa  Israel  cinca  kin  Jeho¬ 
wa  hoyekiyapi. 

11  Qa  Mowis  heciyapi,  Egnpta 
ekta  wicakapi  wanica  nace,  heon 
Hewoskan  ohna  untapi  kta  e  he- 
tanhan  hiyu  unyayapi  he'?  To¬ 
keca  de  ecaunyeconpi,  qa  Egup¬ 
ta  etanhan  hiyu  unyayapi  he  '? 

12  Oie  wan  Egupta  en  unkeni- 
ciyapi  qon  dee  seca.  Unkayus- 
tanpo,  hecen  Egupton  wowidag 
unyanpi  kta,  unkeyapi.  Egup¬ 
ton  wowidag  unyanpi  kin  hee 

waste,  qa  Hewoskan  untapi  kin 
liee  sica. 

13  Unkan  Mowis  oyate  kin  he- 
wicakiya,  Ihnuhan  koyakipapi 
kin.  Owanji  najin  po,  hecen  Je- 
howa  woehdaku  ecanionpi  kte 
cin  he  wandakapi  kta  ;  Egupton 
token  nakaha  wandakapi,  he  iye- 
cen  ake  icimana  wanwicadakapi 
kte  sni. 

14  Jehowa  niyepi  on  kize  kta, 
qa  nis  inina  dukanpi  kta. 

15  Unkan  Jehowa  Mowis  heci- 
ya,  Tokeca  miye  hoyemayakiya 
he  ?  Israel  cinca  kin  ihdag  wi- 
casi  wo. 

16  Qa  nis  cansakadan  yuwan- 
kan  ikikcu,  qaninape  kin  inde 
kin  iwankan  ye  kiya  wo  ;  qa  he 
yuakipam  iyeya  wo,  hecen  Israel 
cinca  kin  mde  cokaya  maka  puza 
ohna  rnanipi  kta. 

17  Unkan  mis  Egupton  cantepi 
kin  mdusuta,  kta,  hecen  wica- 
pasipi  kta,  qa  Pare  on,  qa  ozuye 
tawa  ocowasin,  canpahmihma  qa 
suktanka  akan  yotankapi  on  ma- 
yutanpi  kta. 

18  Qa  Paro  on,  canpahmihma 
tawa  on,  qa  suktanka  akan  yotan¬ 
kapi  on,  wowitan  waton  kinhan 
hehan  Jehowa  he  miye,  Egup¬ 
ton  sdonyapi  kta,  eya. 

19  Unkan  Wakantanka  ohni- 
hde  kin  Israel  ihdakapi  wicito- 
kam  mani  qon  skanskan,  qa  wi- 
cihektam  u,  qa  mahpiya  bosda- 
ta  wicitokapatanhan  iyaya,  qa 
wicihakam  najin. 

20  Qa  Egupton  owanka  kin,  qa 
Israel  owanka  kin  otahedan  u, 
qa  mahpiya  sapa  qa  otpaza  heca, 
tuka  dena  hanyen  iyoyamya,  he¬ 
cen  hanyetn  osan  icikiyedan  upi 
sni. 

21  Unkan  Mowis  mde  kin  iwan- 
kam  nape  hdugata,  unkan  Jeho¬ 
wa  hanyetu  osan  wiyohiyanpa- 
tanhan  tateyanpa  wasaka  on 


mde  kin  yutokan,  mini  kin  ki- 
caspe  ca  mde  kin  puza  kaga. 

22  Unkan  Israel  cinca  kin  mde 
cokaya  ipi,  puze  cin  ohna,  qa 
etapa  tanhan  catka  tanhan  ko 
mini  kin  aconkaske  wicaya. 

23  Unkan  Egupton  kuwa  awi- 
cayapi,  qa  Paro  suktanka  tawa 
owasin,  canpahmihma,  suktanka 
akan  yotankapi  koya,  mde  kin 
cokaya  wicihakam  ipi. 

24  Unkan  hanhanna  iwaktapi 
hehan,  Jehowa  Egupton  ihdaka¬ 
pi  ekta  etonwan,  peta  bosdata 
qa  mahpiya  sapa  ohna,  qa 
Egupton  ihdakapi  kin  yusinye 
wioaya. 

25  Qa  canpahmihma  huha  kin 
yusdoka  hecen  tketkeya  toksu- 
pi ;  unkan  Jehowa  Israel  on 
Egupton  wicakiza,  heon  etanhan 
Israel  etanhan  naunjicapi  kta, 
Egupton  eyapi. 

26  Hehan  Jehowa  Mowis  heci- 
ya,  Mde  kin  ektakiya  ninape  ki- 
yugata  wo,  hecen  mini  kin  ecen 
hdiwanke  kta  Egupton  akan, 
canpahmihma  tawapi,  qa  suktan¬ 
ka  tawapi  akan. 

27  Unkan  Mowis  mde  kin  iwan- 
kam  nape  yekiya;  unkan  han¬ 
hanna  hehan  mde  kin  token  un 
qon  he  iyecen  hdiwanka  ;  unkan 
Egupton  najicapi  kin  he  itkoki- 
papi,  hecen  Jehowa  Egupton  kin 
mde  cokaya  ehpe  wicaya. 

28  Unkan  mini  hdiwanka  qa 
canpahmihma,  suktanka  akan 
yotankapi  ko  awicakahpa,  Paro 
ozuye  tawa  owasin,  tona  wiciha¬ 
kam  mde  kin  en  hipi  wanjidan 
kas  ni  sni; 

29  Unkan  Israel  cinca  kin  mde 
cokaya  puze  cin  amanipi,  qa  eta¬ 
pa  tanhan  catka  tanhan  ko  mini 
kin  aconkaske  wicaya. 

30  Unkan  Jehowa  anpetu  kin 
he  en  Israel  niwicaya,  Egupton 
napepi  etanhan.  Unkan  Israel 

Egupton  tapi  wanwicayaka,  inde 
kin  hutata  ekta. 

31  Qa  Israel  wicolian  tanka  Je- 
howa  Egupton  ecawicakicon  kin 
he  wanyakapi,  qa  oyate  kin  Je- 
howa  kokipapi,  qa  Jehowa  wa- 
cinyanpi,  taokiye  Mowis  nakun. 

WICOWOYAKE  15. 

1  Hehan  Mowis  Israel  cinca  ko 
odowan  kin  de  Jehowa  kahiya- 
yapi,  qa  heyapi. 

Jehowa  iwadowan  kta,  wowi- 
tan  tanka  icicaga. 

Suktanka  qa  tuwe  akan  iyo- 
tanke  cin  mde  kin  en  ehpe  wi- 
caya. 

2  Ja  mitowasake  qa  mitadowan 
kin  hee,  qa  nakaha  nimayan. 

Taku  wakan  wada  kin  hee, 
heon  mdatan  kta. 

Ate  taku  wakanda,  heon,  rnda- 
wankantu  ye  kta. 

3  Jehowa  wicasta  kicizapi  itan- 
can  kin  heca,  caje  tawa  kin  Je¬ 
howa  ee. 

4  Paro  tacanpahmihma,  ozuye 
tawa  ko,  mde  en  ehpe  wicaya. 

Unkan  taakicita  kahnigapi 
mde  sa  ohna  minin  tapi. 

5  Wosbe  kin  awicakahpa  ;  mi¬ 
ni  she  kin  ohna  kun  iyayapi ; 
inyan  wan  iyecen. 

6  Jehowa  ninape  etapa  kin  wo- 
wasake  on  yutanpi  ce. 

Ninape  etapa,  Jehowa,  toka 
kin  wicakawanka. 

7  Nitowitan  tanka  on  tona  ni- 
cipajinpi  kin  ihang  wicayaya. 

Nitocanniye  kin  yeyakiye  cin 
he  peji  seca  iyecen  hulinahwi- 
caya. 

8  Nipoge  oniye  kin  on  mini  kin 
ki  witayapi. 

Minitan  kin  paha  iyecen  bo- 
sdan  najin. 

Mde  cokaya  wosbe  kin  tasag 
icu. 

9  Toka  kin  heya,  Wicawakuwa 
kta  ewicawehdege  kta,  woyuha 
wapamni  kta,  hena  on  minagi 
imnayanpi  kta,  isan  wahdusdoke 
kta,  minape  ihang  wicaye 
kta. 

10  Tate  nitawa  ipoh  yakiya, 

Mde  kin  awicakahpa. 

Mini  wasaka  aohdute  wicaya, 
maza  su  iyecen. 

11  Jehowa  taku  wakan  ehna  tu¬ 
we  iyeniceca  ? 

Tuwe  iyeniceca  wowakan  on 
yutanpi  kta  1 

Yatanpi  kin  nicinihanpi  kta, 
wowapetokeca  ecannon. 

12  Ninape  etapa  kin  yeyakiya, 
maka  kin  nawicapca. 

13  Oyate  kin  de  opewicayaki- 
ton,  nitocantekiye  on  awicada. 

Nitowasake  on  oyanke  wakan 
nitawa  kin  en  hiyuwicayaye 
kta. 

14  Oyate  nahonpi  qa  kokipapi 
kta,  Palestina  oimyanpi  kin  wo- 
kokipe  wicayuze  kta. 

15  Hehan  Edom  itancanpi  kin 
wicayusinyayapi  kta. 

Moab  wicasta  wasaka  wocan- 
can  wicayuze  kta. 

Kanan  ounyanpi  iyuhpa  skan- 
pi  kta. 

16  Nihinciyapi,  wokokipe  ko 
awicahinlipaye  kta. 

Niisto  tanka  kin  on  tasag  tapi 
kta,  inyan  iyecen. 

Oyate  nitawa  iyoopta  iyaye 
kte  cin  hehanyan,  Jehowa  ; 

Oyate  kin  de  opeyakiton  iyo¬ 
opta  iyaye  kte  cin  hehanyan. 

17  He  nitawa  kin  he  ekta  hiyu 

wicayaye  ca  ohna  hu  hde  wica- 
yaye  kta.  | 

Oyanke  ohna  yakidotanke  kta 
e  wiyeya  yakaga,  Jehowa. 

Tipi  wakan,  Itancan,  ninape 
nicicage  kte  cin  he  ekta. 

18  Jehowa  owihanke  wanin  wi¬ 
casta  yatapi  kta. 

19  Hecen  Paro  suktanka  tawa, 
canpahrnihma  qa  suktanka  akan 
yotankapi  kin  mde  kin  en  hipi, 
unkan  Jehowa  mde  mini  kin  he- 
na  akan  awicahdi;  tuka  Israel 
cinca  kin  mde  cokaya  taku  puze 
cin  amanipi. 

20  Unkan  Miriam,  winyan  wok- 
can,  Aaron  tankeku  cancega  wan 
nape  ohna  icu,  unkan  winokinca 
owasin  cancega  yuha  opapi,  qa 
wacipi. 

21  Unkan  Miriam  awicayupta, 
qa  heya,  Jehowa  idowanpo,  wo- 
witan  tanka  icicaga,  suktanka  qa 
akan  yotanka  kin  he  mde  en 
ehpe  wicaya. 

22  Unkan  Mowis  Israel  Mdesa 
etanhan  ihdag  wicaya,  unkan 
^ur  hopuze  kin  ekta  ipi,  qa  an- 
petu  yamni  Hopuza  ohna  rnani- 
pi,  qa  mini  iyeyapi  sni. 

23  Qa  Mara  en  hipi  qa  Mara 
mini  yatkanpi  okihipi  sni,  ecin 
pa  ce,  heon  he  Mara  (pa  hee)  eci- 
yapi. 

24  Unkan  oyate  kin  Mowis  ki- 
pajinpi  qa  takil  unyatkanpi  kta 
hwo?  eyapi. 

25  Unkan  Jehowa  hoyekiya, 
unkan  Jehowa  he  can  wan  sdon- 
yekiya ;  he  mini  kin  en  ekpe  ye 
cin  hehan  mini  waste  icu.  Hen 
wokage  wan  qa  woyaco  wan  wi- 
caqu,  qa  hen  iyutan  wicaya. 

26  Qa  heya,  Jehowa  wakan  ya- 
da  ho  kin  ohinniyan  anayagoptan, 
qa  taku  iye  ista  kin  ohna  ecetu 
kin  hecannon,  qa  woahope  tawa 
kin  owasin  nayalion,  qa  wokage 
tawa  owasin  duhe  cinhan,  wo- 
wayazan  tona  Egupton  awica- 
wahnaka  wanjidan  acihnake  kte 
sni,  nakas  Jehowa  asniniye  cin 
he  miye. 

27  Unkan  Elim  en  hipi,  hen  mi- 
niyowe  ake  nonpa,  qa  tamar  can 
wikcemna  sakowin,  qa  hen  etipi 
mini  icahda. 


WICOWOYAKE  16. 

1  Unkan  Elim  etanhan  ihdaka- 
pi,  qa  Egupta  makoce  etanhan 
iyayapi,  wi  inonpa  anpetu  iake 
zaptan  hehan  Israel  cinca  ornni- 
ciye  owasin  Sin  .Hopuze  cin 
ekta  hipi ;  he  Elim  qa  Sina  ota- 
hedan. 

2  Qa  Israel  cinca  omniciye  oco- 
wasin  Hopuze  cin  ohna  Mowis 
qa  Aaron  en  kipajinpi. 

3  Qa  Israel  cinca  kin  hewica- 
kiyapi,  Tokin  Egupta  makoce 
ohna  Jehowa  nape  on  untapin, 
cekpi  cega  icahda  iyotankehan 
aguyapi  imnahan  untapi  qehan  ; 
omniciye  kin  de  ocowasin  aki- 
kan  te  unyayapi  kta  e  Hopuze 
cin  de  ekta  hiyu  unyayapi. 

4  Unkan  Jehowa  Mowis  heciya, 
Inyun,  makpiya  etanhan  aguya¬ 
pi  araagaju  ciciyapi  kta,  qa  oya¬ 
te  kin  tankan  ya^)!,  qa  anpetu 
otoiyohi  taku  anpetu  wan  iyohi- 
ye  cin  he  mnayanpi  kta ;  hecen 
iyutan  wicawaye  kta,  mitoope 
omanipi  kta,  qais  omanipi  kte 
sni. 

5  Qa  anpetu  isakpe  hehan  taku 
anpetu  otoiyohi  mnayanpi  kin  he 
nonpa  akihde  ahdipi  kta,  qa  he 
spanyanpi  kta. 

6  Unkan  Mowis  Aaron  kici  Is¬ 
rael  cinca  kin  owasin  hewicaki- 
ya,  Hta3mtu  kinhan  Egupta  ma¬ 
koce  etanhan  hdinanpe  niyanpi 
kin  Jehowa  hee  sdonyayapi  kta. 

7  Qa  hankanna  eca  Jehowa  to- 
witan  kin  wandakapi  kta  ;  Jeho¬ 
wa  en  wiyahnupi  kin  he  nakon, 
tuka  unkiyepi  untakupi  hwo  ?  on 
wiunyahnupi  ke  1 

8  Qa  Mowis  heya,Htayetu  eca 
Jehowa  cekpi  yatapi  kta  e  nicu- 
pi,  qa  hankanna  ca  aguyapi  ini- 
mnapi  kta,  heon  etanhan  Jehowa 
wiyahnupi  kin  is  iye  en  wiya- 

hnupi  kin  he  nalion  sdonyayapi 
kta  ;  tuka  unkis  untakupi  he  ? 
unkiyepi  en  wiunyahnupi  sni, 
tuka  Jehowa  he  en. 

9  Unkan  Mowis  Aaron  heciya, 
Israel  cinca  omniciye  ocowasin 
hewicakiya  wo  ;  Jehowa  wiya- 
hnupi  kin  nahon,  heon  ikiyedan 
upo. 

10  Unkan  Aaron  Israel  omni¬ 
ciye  ocowasin  ewicakiye  cin  he 
icunhan,  Hopuze  cin  ekta  ihdu- 
homnipi,  qa  inyun,  Jehowa  to- 
witan  kin  mahpiya  soka  kin 
ohna  wanyakapi 

11  Unkan  Jehowa  ie  ca  Mowis 
heciya  ; 

12  Israel  cinca  wihnupi  kin  na- 
wahon,  hecen  ewicakiya  wo, 
Htayetu  eca  cehpi  yatapi  ece 
kta,  qa  hanhanna  eca  aguyapi 
inimnapi  kta,  qa  Jehowa  wakan 
yadapi  kin  he  miye  sdonyayapi 
kta. 

13  Unkan  htayetu  siyo  en  hipi 
qa  owanke  kin  akahpapi,  qa  han¬ 
hanna  eca  owanke  ihduksan  cu 
kin  makata  wanka  ece. 

14  Qa  cu  makata  wanke  cin 
akan  hiyu  qehan,  inyun  hopuze 
ite  akan  taku  cistinna  wa  suta 
iyecen,  hewanke  iyecen  cistinna 
maka  akan  wanka. 

15  Unkan  Israel  cinca  kin  he 
wanyakapi,  qa  wicasta  otoiyohi 
hunkawanjitku  kin  hekiciyapi, 
Man  hu  (de  taku  hee :)  eya ; 
nakas  he  taku  sdonyapi  sni.  Un¬ 
kan  Mowis  hewicakiya,  Aguya¬ 
pi  yutapi  kte  Jehowa  nicupi  kin 
dee. 

16  Taku  Jehowa  econ  nisipi 
kin  dee,  Hetanhan  mnayanpo, 
wicasta  otoiyohi  token  yute  kta 
iyacinyan  wicasta  iyohi,  wica- 
nagi  tona  wakeya  tawa  ohna 
yakonpi,  pahu  otoiyohi  on  omer 
iyutapi  wanjidan  icu  kta. 

17  Unkan  Israel  cinca  kin  ecen 

econpi,  qa  hunli  ota  mnayanpi, 
qa  hunh  aoptetu  mnayanpi. 

18  Qa  omer  ohna  iyutapi  qehan 
tuwe  ota  mnaye  cin  he  taku 
iyakicuya  yuhe  sni,  qa  tuwe  cis¬ 
tinna  mnaye  cin  he  aokpani 
yuhe  sni  ;  otoiyohi  token  yute 
kta  iyececa  hecen  mnayan. 

19  Unkan  Mowis  hewicakiya; 
Ihnuhan  tuwe  hetanhan  ihan- 
hanna  hehanyan  onge  oyapte 
cinhan. 

20  Unkan  Mowis  nahonpi  sni, 
qa  wicasta  wanjiksi  ihanhanna 
kin  hehan3mn  onge  oyaptapi ; 
unkan  he  sicamna  qa  ohna  wam- 
dudan  icagapi ;  unkan  Mowis 
canniye  wicaya. 

21  He  hanhanna  otoiyohi  mna¬ 
yanpi,  wicasta  otoiyohi  token 
yute  kta  iyececa ;  tuka  anpetu 
wi  kin  kate  cin  hehan  skan. 

22  Unkan  anpetu  isakpe  hehan 
aguyapi  nonpa  akihde  mnayanpi, 
otoiyohi  on  omer  iyutapi  nonpa  ; 
unkan  omniciye  itancan  kin  owa- 
sin  en  hipi,qa  Mowis  okiyakapi. 

23  Unkan  hewicakiya,  Jehowa 
eye  ciqon  dee,  Heyakecinhan 
Sabaton  Jehowa  okihpapi  wa¬ 
kan  tawa  kin  hee.  Taku  agu- 
yayapi  kte  cin  he  aguyapo,  qa 
taku  cega  en  oyahanpi  kte  cin 
he  ohanpo,  qa  taku  ihe  cin  owa- 
sin  kihnakapo ;  heyakecinhan  he¬ 
hanyan  he  yahduhapi  kta. 

24  Unkan  hanhanna  hehanyan 
kihnakapi,  Mowis  econ  wicasi 
kin  he  iyecen  ;  tuka  Sicamna  ^ni, 
qa  ohna  wamdudan  yuke  sni. 

25  Unkan  Mowis  heya,  Naka- 
ha  he  yutapo,  anpetu  kin  de  Je¬ 
howa  okihpapi  tawa  kin  ee. 
Ecin  tinta  ekta  he  iyeyayapi  kte 
sni. 

26  Anpetu  ^akpe  he  mnayaya- 
pi  kta,  qa  anpetu  isakowin  kin 
he  okihpapi,  he  icunhan  wanice 
kta. 

27  TJnkan  anpetu  isakowin  kin 
hehan  oyate  etanhan  warijiksi 
mnayanpi  kta  tankan  ipi,  tuka 
takudan  iyeyapi  sni. 

28  Unkan  Jehowa  Mowis  heci- 
ya,  Tohanyan  mitawoaliope,  qa 
mitoope  oyapapi  tawaten  yayapi 
kte  sni  he. 

29  Wanyakapo,  Jehowa  okihpa- 
pi  nicupi  kin,  heon  anpetu  isakpe 
kin  he  en  nonpa  can  on  woyute 
nicupi,  owanji  yankapo,  otoiyohi 
tohe  kin  ohna.  Anpetu  isako¬ 
win  icunhan  tuwedan  oyanke 
tawa  etanhan  tankan  iyaye  kte 
sni,  eya. 

30  Unkan  oyate  kin  anpetu  isa¬ 
kowin  kin  he  en  okihpapi. 

31  Qa  Israel  ti  kin  he  Manna 
eya  caje  yatapi,  he  taku  su  kin 
iyececa  ska,  qa  he  utapi  kin  he 
aguyapi  zibzipedan  canhanpi  tik- 
tica  icicahiyapi  iyececa. 

32  Unkan  Mowis  heya,  Taku 
Jehowa  econ  nisipi  kin  dee,  he- 
tanhan  omer  wanjidan  ojuyapo 
he  inicagapi  yeye  cin  yuha  ya- 
unpi  kta  ;  hecen  Egupta  makoce 
etanhan  hdinanpe  ciyapi  qehan, 
Hopuze  cin  ohna  aguyapi  yun 
ciyapi  kin  he  wanyakapi  kta. 

33  Unkan  Mowis  Aaron  heciya, 
Cega  wan  icu  qa  he  ohna  manna 
omer  iyutapi  wan  yeya  wo,  qa 
he  Jehowa  itokain  kihnaka  wo, 
Inicagapi  yeye  cin  he  yuha  un- 
pi  kta. 

34  Unkan  Aaron  he  woyaatan- 
in  kin  itokam,  he  yuhapi  kta  e 
kihnaka,  Jehowa  Mowis  econ  si 
qon  he  iyecen. 

35  Unkan  Israel  cincakin  man¬ 
na  yutapi,  waniyetu  wikcemna 
tom  hehanyan,  makoce  ohna  wo- 
ju  tipi  wan  en  ipi  kin  hehanyan, 
Kanan  makoce  ihanke  kin  en  ipi 
kin  hehanyan  manna  kin  yutapi. 

36  Unkan  omer  iyutapi  wikce- 
rana  ca  epah  wanji  ojunyanpi. 


WICOWOYAKE  17. 

1  Unkan  Israel  cinca  kin  omni- 
ciye  owasin  Jehowa  oie  kin  eci- 
yatanhan  ihdakapi  kin  heiia  Sin 
hopuze  etanhan  ihdakapi,  qa  Re- 
pidim  en  etipi  tuka  oyate  yat- 
kanpi  kta  e  mini  wmnica. 

2  Unkan  oyate  kin  Mowis  iyo- 
pe  yapi  qa.  Mini  unqupo,  unyat- 
kanpi  kta  eyapi ;  unkan,  Tokeca 
mis  iyope  mayayapi?  Tokeca 
Jehowa  iyutan  yayapi '?  Mowis 
ewicakiya. 

3  Unkan  hen  oyate  kin  mini 
on  ipuzapi,  qa  oyate  kin  Mowis 
i  en  hiyeyapi,  qa,  De  tokeca 
hwo?  Egupta  etanhan  inape  un- 
yayapi  qa  ipuza  te  mayaye  kta, 
qa  micinca,  qa  mitawanuyanpi 
kin,  eyapi. 

4  Unkan  Mowis  Jehowa  hoye- 
kiya,  qa,  Oyate  kin  de  taku  eca- 
wicawecon  kta  he?  unhanketa 
e  inyan  on  makininpi  kta,  eya. 

5  Unkan  Jehowa  Mowis  heci¬ 
ya,  Oyate  kin  itokam  ya  wo,  qa 
Israel  hunkayapi  etanhan  ope 
wicayasi  kta,  qa  cansakadan  on 
wakpa  ayape  ciqon  ninape  ohna 
ikikcu,  qa  iyaya  wo. 

6  Inyun  mis  Horeb  heciya 
imnija  kin  akan  nitokam  iyawa- 
he  kta,  qa  imnija  kin  ayape  kta, 
qa  hetanhan  mini  hiyu  kta ;  he¬ 
cen  oyate  kin  mini  yatkanpi  kta. 
Unkan  Israel  hunkayapi  kin 
wanyakapi,  Mowis  hecen  econ. 

7  Unkan  oyanke  kin  he  Masa 
(lyutanyanpi)  qa  Meriba  (lyope- 
yapi)  cajeyata,  Israel  cinca  kin 
iyopeyapi  qa  Jehowa  iyutan  yan- 
pi,  qa  Jehowa  unkiyopeya  un, 
qais  un  sni  he  ?  eyapi  kin  heon 
etanhan. 

8  Hehan  Amaleqi  en  hipi,  qa 
Repidim  ohna  Israel  azuya. 

9  Unkan  Mowis  Josuwa  heciya, 

Wicasta  unkicicahniga  wo,  qa 
Amaleqi  wicakiza  wo.  Heyake- 
cinhan  Wakantanka  cansakadan 
tawa  nape  ohnp,  yulm  paha  iya- 
wahe  kta. 

10  Unkan  Josuwa  Amaleqi  wi¬ 
cakiza,  token  Mowis  eciye  cin 
he  iyecen  econ.  Unkan  Mowis, 
Aaron  qa  Hur  paha  akan  itan- 
wankanhdeya  iyayapi. 

11  Unkan  tohan  Mowis  nape 
kin  wankantuya  hdugate  hehan- 
yan  Israel  ohiya,  qa  tohan  nape 
ozikiya  ca  Amaleqi  ohiya. 

12  Unkan  Mowis  nape  kin  tke 
heon  inyan  wan  icupi,  qa  ihuku- 
ya  ehnakapi ;  unkan  he  akan 
iyotanka  ;  hehan  Aaron  Hur  ki- 
ci  nape  en  yuzapi,  unman  etapa 
tanhan,  qa  unman  catka  tanhan ; 
hecen  nape  kin  patin  anpetu  wi 
kin  iyaya,  hehanyan. 

13  Unkan  Josuwa  tacanhpi  hi 
kin  on  Amaleqi,  qa  taoyate  wi- 
cakawanka. 

14  Unkan  Jehowa  Mowis  heci- 
ya ;  Wokiksuye  kin  de  wowapi 
wan  en  kage  ca  Josuwa  noge 
kin  en  kihnaka  wo.  Amaleqi 
kiksuyapi  kin  mahpiya  ihukuya 
tanhan  wapajuju  kta. 

15  Unkan  Mowis  wahna  wosna- 
pi  wan  kage  ca,  Jehowa  Nisi 
(Mitawiyokihedan)  eya  caje  ya- 
ta. 

16  Qa  heya.  Nape  kin  Ja  toiyo- 
tanke  kin  akan  heon  wicoicage 
yeye  cin  ohinniyan  Jehowa  Ama¬ 
leqi  kize  kta. 

WICOWOYAKE  18. 

1  Unkan  Jetro  Mowis  tunkan- 
ku,  Midian  wawayusna  kin,  Wa¬ 
kantanka  taoyate  Israel,  qa  Mo¬ 
wis  token  ecawicakicon  owasin 
nahon,  Jehowa  Israel  Egupta 
etanhan  hdinanpe  wicaye  cin  he. 

2  Hehan  Jetro  Mowis  tunkanku 

kin  Zipora  Mowis  tawicu  kin 
icu,  he  kihdeye  ciqon  iyohakam. 

3  Qa  cinhintku  nonpa,  tokapa 
Gersom  (Hen  ounwaya)  eciyapi, 
Makoce  tokeca  ohna  ounwaya, 
eya,  heon  etanhan. 

4  Qa  unman  Eliezer  (Taku  wa- 
kan  wada  ornakiya)  eciyapi ;  Ate 
Taku  Wakanda  kin  omakiye  ca 
Paro  tacanhpi  kin  etanhan  ema- 
hdaku,  eya,  heon  etanhan. 

5  Unkan  Wakantanka  he  tawa 
kin  icahda,  hopuze  ohna  Mowis 
ti  kin  he  ekta  Jetro  Mowis  tun¬ 
kanku  hi,  qa  cinhintku  qa  tawi¬ 
cu  nakun. 

6  Qa  Mowis  heciya,  Nitunkan 
Jetro  he  miye,  niye  en  wahi,  na¬ 
kun  nitawin,  qa  nicinca  nonpa 
opapi. 

7  Unkan  Mowis,  iye  tunkanku 
itkokipe  kta  tankan  iyaye  ca  pa- 
kicapsan,  qa  i  iputaka,  qa  Zani- 
yan  unpi  hecinhan  ikiciwangapi, 
qa  wakeya  kin  en  hipi. 

8  Unkan  Jehowa  taku  Paro  qa 
Egupton  ecawicakicon,  Israel  on 
etanhan  owasin  Mowis  iye  tun¬ 
kanku  okiyaka,  taku  tehika  can- 
ku  ohna  awicakipa  owasin,  qa 
Jehowa  ewicahdaku  kin  nakun, 
Mowis  iye  tunkanku  okiyaka. 

9  Unkan  Jehowa  Egupton  na- 
pepi  etanhan  Israel  ehdaku,  qa 
taku  waste  ecawicakicon  owa¬ 
sin  on  Jetro  iyuskin. 

10  Qa  Jetro  heya,  Jehowa 
Egupton  napepi  etanhan,  qa  Pa¬ 
ro  nape  etanhan  enihdakupi  kin 
he  yawastepi  nunwe.  He  Egup¬ 
ton  napepi  ihukuya  tanhan  ta¬ 
oyate  kin  ewicahdaku. 

11  W’^anna  Jehowa  taku  wakan 
kin  owasin  isanpa  tanka  ee  sdon- 
waya,  taku  en  wahan  icidaya 
skanpi  kin  he  en  ohiwicaya  ce. 

12  Unkan  Mowis  tunkanku  Jet¬ 
ro  wosnapi,  qa  wohuhnah  yapi 
Wakantanka  wakiciyusna.  Un- 

kan  Aaron  qa  Israel  hunkayapi, 
Wakantanka  itokam,  Mowis  tun- 
kanku  kici  aguyapi  yutapi  kta 
en  hipi. 

13  Unkan  ihankanna  Mowis 
oyate  kin  wicayaco  kta  e  iyotan- 
kahan  yanka,  Unkan  oyate  kin 
Mowis  ihduksan  najinpi,  han- 
kanna  etanhan  ecen  ktayetu. 

14  Unkan  Mowis  tunkanku  ta¬ 
ke  iye  taoyate  kin  ecawicakicon 
owasin  wanyake  oa  heya,  De 
taku  oyate  kin  ecawicayecon 
hwo  ?  Tokeca  nis  nana  yakido- 
tanka,  qa  oyate  kin  owasin  han- 
kanna  etanhan  ecen  ktayetu  ni- 
hduksan  najinpi  he  ? 

15  Unkan  Mowis  iye  tunkanku 
heciya,  Oyate  kin  Wakantanka 
iwangapi  kta  en  raahipi  ece. 

16  INMkas  taku  akinicapi  eca  en 
mahipi  ece,  qa  wicasta  wiciyota- 
hedan  mdaco,  qa  Wakantanka 
tokage,  toope,  ko  sdonye  wica- 
wakiya  ece. 

17  Unkan  Mowis  tunkanku  kin 
heya,  Taku  ecannon  kin  de  was¬ 
te  snh 

18  Hanyaye  kta,  nis  qa  oyate 
kin  de  onipapi  owasin  nakun ; 
Taku  kin  de  tke  heon  nis  nana 
hecon  oyakihi  sni  nakas. 

19  W  anna  inaho  kin  nakon,  wa- 
hokon  ciciya,  qa  Wakantanka 
nici  un  kta.  Oyate  kin  ie  ska 
niyanpi  kta,  W^akantanka  ekta, 
qa  oiepi  kin  Wakantanka  oyaki- 
dake  kta, 

20  Qa  wokage,  woope  ko  onspe 
wicayakiye  kta,  qa  canku  ohna 
omanipi  kta,  qa  woecon  econpi 
kte  cin  hena  sdonye  wicayakiye 
kta. 

21  Qa  niye  oyate  kin  owasin 
etanhan  wicasta  waditaka  yakak- 
nige  kta,  wucasta  wicakapi,  Wa¬ 
kantanka  kokipapi  qa  basniin- 
yanpi  kin  ^ice  dakapi  kin  hecapi, 
qa  kektopawingege  itancanpi, 


opawingege  itancanpi,  qa  wik- 
cemna  zaptanptan  itancanpi,  qa 
wikcemnamna  itancanpi  kin  he¬ 
na  wicayecage  kta. 

22  Unkan  hena  ohinniyan  oyate 
kin  yacopi  kta,  qa  taku  tanka 
kin  owasin  en  anihipi  kta  ;  hecen 
iyepi  nicicinpi  kta  qa  kapojedan 
nicicagapi  kta. 

23  Taku  kin  de  ecannon,  qa 
W’'akantanka  hecon  nisi  kinhan, 
najinhan  oyakihi  kta,  unkan  oya¬ 
te  kin  de  owasin  oyanke  tawapi 
kin  en  zaniyan  kipi  kta. 

24  Unkan  Mowis  iye  tunkanku 
ho  kin  anagoptan,  qa  token  eye 
cin  owasin  ecen  econ. 

25  Qa  Mowis  Israel  owasin 
etanhan  wicasta  waditaka  wica- 
kaknige  oa  oyate  pa  wicayapi 
kta,  kektopawingege  itancanpi, 
opawingege  itancanpi,  wikce- 
mna  zaptanptan  itancanpi,  qa 
wikcemnamna  itancanpi  wica- 
kaga. 

26  Unkan  hena  ohinniyan  oya¬ 
te  kin  yacopi,  taku  tekike  cin  he 
Mowis  en  ahipi,  qa  taku  cistinna 
akinicapi  kin  he  iye  yacopi. 

27  Unkan  Mowis  iye  tunkanku 
kihde  ya  ;  unkan  iye  tamakoce 
kin  ekta  kihda. 

WICOWOYAKE  19. 

1  Israel  cinca  Egupta  makoce 
etanhan  inanpapi  kin  etanhan, 
wi  iyamni,  wi  tanin  kin  anpetu 
kin  en  Sina  ko  puze  cin  en  hipi. 

2  Nakas  Repjdim  etanhan  ihda- 
kapi  qon,  qa  Hopuze  en  hipi,  qa 
Hopuze  ohna  e  tipi,  qa  Israel 
hen  wankapi  ke  itokam. 

3  Unkan  Mowis  itanwankan- 
hdeya  Wakantanka  ekta  i,  un¬ 
kan  .Tehowa  paha  kin  etanhan 
hoyekiye  ca  heya,  Jakob  tiyo- 
hnaka  hecen  eyakiye  ca  Israel 
cinca  kin  owicayakidake  kta; 

4  Taku  Egupton  ecawicawecon 
nis  wandakapi,  qa  Wamdi  kupa- 
hu  akan  ciyuhapi,  qa  miye  en 
cicahipi. 

5  Qa  wanna  maho  kin  katin- 
yan  nayakonpi,  qa  wicotakuye 
mitawa  yapatanpi  kinhan,  maka 
kin  ocowasin  mitawa,  tuka  oyate 
owasin  isanpa  mis  tawa  ciyapi 
kta. 

6  Unkan  niye  oyate  wakan,  qa 
wicasta  yatapi  wawayusnapi  ci¬ 
yuhapi  kta.  Wicoie  kin  hena 
Israel  cinca  kin  owicayakidake 
kta. 

7  Unkan  Mowis  en  hi,  qa  oyate 
hunkayapi  kin  wicakico,  qa  wi¬ 
coie  kin  hena  owasin  wicitokam 
ehde,  .Tehowa  econ  si  kin  iyecen. 

8  Unkan  oyate  kin  owasin  okon- 
wanjidan  ayuptapi  qa  hey api,  To¬ 
ken  Jehowa  eye  cin  owasin  ecen 
econkupi  kta.  Unkan  Mowis  it- 
kom  oyate  oiepi  kin  Jehowa  oki- 
yaka. 

9  Unkan  Jehowa  Mowis  heci- 
ya,  Inyun  mahpiya  soka  wan  o- 
hna  en  cihi  kta,  hecen  ociciye 
cin  he  oyate  kin  nahonpi  kta,  qa 
owihanke  wanin  wicanidapi  kta. 
Unkan  Mowis  oyate  oiepi  kin 
Jehowa  okiyaka. 

10  Unkan  Jehowa  Mowis  heci- 
ya,  Oyate  kin  ekta  hda,  qa  wi- 
cayuwakan  wo,  ecin  qa  nakun 
heyakecinhan,  qa  wokoyake  hdu- 
jajapi  kta. 

11  Unkan  anpetu  iyamni  on 
wiyeya  icihnakapi  kte,  anpetu 
iyamni  kin  hehan  Jehowa  kun 
u,  qa  Sina  paha  akan  iyahe  kte 
cin  he  oyate  owasin  wanyakapi 
kta. 

12  Unkan  ihduk^an  oyate  kin 
iwicayecago  kta,  qa  hehe  kta, 
Ihnuhan  paha  akan  idadapi  kin, 
qa  ihanke  kin  esta  odutanpi  kin  ; 
tuwe  kasta  he  yutan  kinhan  kte- 
pi  kta. 

13  Ihnuhan  wicanape  wanjidan 
he  yutan  kin,  tuka  inyan  on  kin- 
inpi  kta  qa  is  wanhinkpe  on 
ipahdan  iheyapi  kte,  woteca  wi¬ 
casta  unman  tukte  kasta  ni  kte 
sni.  Maza  yahotonpi  tehan  ho 
ton  kinhan  iy  epi  paha  en  itanwan- 
kanhdeya  yapi  kte. 

14  Unkan  Mowis  paha  kin  etan- 
han  apamahdedan  ku,  oyate  kin 
ekta,  qa  oyate  kin  wicayuwakan, 
unkan  wokoyake  kin  hdujajapi. 

15  Unkan  oyate  kin  hewicakiya, 
Anpetu  iyamni  on  wiyeya  un  po. 
Ihnuhan  winohinca  odutanpi  kin. 

16  Unkan  anpetu  iyamni  han- 
hanna  hehan  wakinyan  hotonpi, 
qa  wakanhdi,  qa  paha  akan  mah¬ 
piya  wan  soka  hinca,  qa  maza 
yahotonpi  nina  hoton,  unkan 
oyate  kin  owanka  ohna  owasin 
cancanpi. 

17  Unkan  Mowis  oyate  kin  Wa- 
kantanka  itkokipapi  kta  owanke 
etanhan  inanpe  wicaya ;  unkan 
paha  ihukuya  inajinpi. 

18  Unkan  Jehowa  peta  ohna 
Sina  paha  akan  kun  hiyu,  heon 
paha  kin  owancaya  sotoju,  qa 
sota  wankan  hiyaya,  maza  sdo- 
yapi  oceti  sota  kin  iyececa,  qa 
paha  kin  owancaya  nina  can¬ 
can. 

19  Unkan  maza  yahotonpi  kin 
tehan  nina  hoton  qehan,  Mowis 
ia,  unkan  Wakantanka  ho  wan 
on  ayupta. 

20  Unkan  Jehowa  Sina  paha 
kin  akan  kun  hiyu,  he  paha  kin 
akan,  qa  Jehowa  Mowis  kipan 
he  paha  kin  ekta,  qa  Mowis  itan- 
wankanhdeya  ekta  i. 

21  Unkan  Jehowa  Mowis  heci- 
ya,  kun  hda  oyate  kin  wicaki- 
yaotanin,  okini  wanyakapi  kta  e 
Jehowa  ekta  iyoptapi  kta,  qa 
etanhan  wicota  ihpayapi  kta. 

22  Qa  wawayusnapi  Jehowa 
ikiyedan  hipi  ece  kin,  is  eya 

ihduwakanpi  kte,  okini  Jehowa 
wicakaoUpe  kta. 

23  Unkan  He  kin  yuwakan,  qa 
ihduk^an  icago  wo,  unyakidao- 
tanin,  qa  eh  a,  heon  oyate  kin 
Sina  lie  kin  ekta  ipi  okitpanipi 
ce,  Mowis  Jehowa  eciya. 

24  Unkan,  Hunktiya  kun  hda, 
qa  itanwankanhdeya  yau  kta  nis 
qa  Aaron  yecica  kta,  tuka  wa- 
wayusnapi  kin,  qa  oyate  kin 
ihnunhan  Jehowa  ekta  yapi  kta 
e  naoksapi,  okini  wicakaokpe  kte, 
Jehowa  eciya. 

25  I  Unkan  Mowis  oyate  ekta 
kun  hde  ca  owawicakiye. 

WICOWOYAKE  20. 

1  Unkan  Wakantanka  ie  ca  oie 
kin  dena  owasin  eya. 

2  Jehowa  wakanyada,  qa  Egup- 
ta  makoce  etanhan,  wayaka  tipi 
etanhan,  inanpe  niye  cin  he  mi- 
ye  ce. 

3  Mitokam  Taku  Wakan  tokeca 
duhe  kte  sni. 

4  Ihnunhan  wakagapi  pagopi 
nicicage  cin,  qa  mahpiya  wankan 
taku  ohnaka,  qa  ihukuya  taku 
maka  kin  ohnaka,  qa  mini  maka 
ihukuya  taku  ohnaka  kin  hena 
owasin  taku  iyececa nicicage  cin. 

5  Hena  ohoyada  kte  ^ni,  qa  ito- 
kam  yapatuje  kte  sni.  Nakas 
Jehowa  wakanyada,  Taku  Wa¬ 
kan  winawizi  he  miye,  tona  sice 
inadapi  wicoicage  iyamni,  qa 
itopa  kin  hehanyan  ateyapi  wah- 
tanipi  iye  cincapi  kin  en  awica- 
wai  ece. 

6  Qa  tona  waste  madapi  qa 
mitawoahope  patanpi  kin  hena 
wicoicage  kektopawinge  hehan¬ 
yan  cantewicawakiya  ece. 

7  Jehowa  wakan  yada  kin  he 
ikcekceya  caje  date  kte  ^i,  Je¬ 
howa  tuwe  ikcekceya  caje  yate 
cinhan  yaowotanna  kte  sni. 


8  Anpetu  isakowin  wakan  yada 
kta  e  kiksuya  wo, 

9  Anpetu  sakpe  htayani,  qa  ni- 
tohtani  kin  owasin  ecannon  kta. 

10  Tuka  anpetu  isakowin  kin 
Jehowa  Wakan  yada  kin  he  ta- 
wa,  he  en  wohtani  takudan  ecan¬ 
non  kte  sni;  niye  qa  nicin- 
ksi,  qa  nicunksi,  nitahoksidan, 
qa  wiciyanna  nitawa,  qa  wanu- 
yanpi  nitawa,  qa  tuwe  oyate  to 
keca  otonwe  nitawa  ohna  un  kin. 

11  Nakas  anpetu  sakpe  en  Je¬ 
howa,  mahpiya  kin,  qa  maka  kin, 
miniwanca,  qa  taku  hena  ohna 
un  kin  owasin  kage  ca  anpetu 
isakowin  kin  en  okihpa,  heon 
Jehowa  anpetu  isakowin  kin  he 
hdawaste  qa  hdawakan. 

12  Niyate  qa  nihun  wicahduo- 
nihan  wo,  hecen  Jehowa  wakan 
yada  kin  makoce  nicu  kin  he  en 
tehan  yani  kta. 

13  Tin  wicayakte  kte  ^ni. 

14  Wawicihahapi  ecannon  kte 
sni. 

15  Wamayanon  kte  ^ni. 

16  Nitakoda  on  woyaotanin  iton 
sniyan  odake  kte  sni. 

17  Nitakoda  ti  kin  cantiheyaye 
kte  sni.  Nitakoda  tawicu,  qa 
hoksidan  tawa,  qa  wiciyanna 
tawa,  qa  tatanka  tawa,  qa  suk- 
tanka  tawa,  qa  taku  kasta  nita¬ 
koda  tawa  cantiheyaye  kte  sni. 

18  Unkan  oyate  owasin  taku 
hotonpi  kin  qa  taku  ide  kin  qa 
mazayahotonpi  kin  hoton,  qa  he 
sotoju  kin  he  wanyakapi  qehan, 
oyate  kin  kokipapi,  qa  cancanpi, 
qa  itehan  kinajinpi. 

19  Qa,  Nis  unkokiyapo,  hecen 
naunhonpi  kta,  tuka  W'akantan- 
ka  unkokiyapi  kte  sni,  okini  un- 
tapi  kta,  Mowis  eciyapi. 

20  Unkan  Mowis  oyate  kin  he- 
wicakiya,  Inihanpisnipo ;  iyutan- 
niyanpi  kta  on  Wakantanka  hi, 
qa  tokokipe  niitepi  itokara  un 

kta,  hecen  wayaManipi  kte  sni, 
heon  etanhan. 

21  Unkan  oyate  kin  itehan  na- 
jinpi,  tuka  Mowis  otpaza  soka 
ohna  Wakantanka  yanke  cin  he 
ikiyedan  i. 

22  Unkan  Jehowa  Mowis  heci- 
ya,  Israel  cinca  kin  hecen  ewi- 
cayakiye  kta,  Mahpiya  etanhan, 
ociciyapi  kin  he  nis  wandakapi. 

23  Mitokam  mazaska  takii:  wa- 
kan,  qa  mazaskazi  taku  wakan 
nicicagapi  kte  sni. 

24  Maka  owayu^na  miyecage 
kta,  qa  he  akan  peta  wosnapi,  qa 
wopida  wosnapi  nitawa  kin,  ta- 
hinca  nitawa  qa  pte  nitawa  kin 
wayadusna  kta ;  tiiktee  kasta 
micaje  kiksuye  ciyapi  kin  he  en 
oihi  qa  ciyawaste  kta. 

25  Qa  inyan  owayusna  miyeca¬ 
ge  cinhan,  wokakanpi  on  yakage 
kte  sni,  maziyape  nitawa  kin  he 
ekta  yeyakiye  cinhan  dusape  kta. 

26  Qa  owayusna  mitawa  kin  ek¬ 
ta  itanwankanhdeya  idada  eca, 
woiyadipi  akan  mayani  kte  ^ni 
ece,  okini  tanconikadan  tanin 
kta. 

WICOWOYAKE  21. 

1  Unkan  woyaco  wicitokam 
eyahde  kta  dena  ee. 

2  Heberi  ookiye  wan  opeyaton 
kinhan  waniyetu  sakpe  wowidag 
yaye  kta,  tuka  isakowin  hehan 
iyuwin  codan  ikceya  tankan  iya- 
ye  kta. 

3  Tansnana  en  hi  kinhan  tan- 
snana  tankan  ye  kta,  tawicu  ton 
kinhan,  tawicu  kici  tankan  ye 
kta. 

4  Yuhe  cin  he  winohinca  wan 
qu  kinhan,  qa  cinca  wica  qa  is 
winyan  kiciton  kinhan,  tawicu 
cinca  ko  yuhe  cin  tawaye  kta, 
qa  iye  tasnana  inape  kta. 

5  Tuka,  Mayuhe  cin  waste  wa- 

daka,  mitawin,  micinca  nakun, 
ikceya  inawape  kte  sni,  ookiye 
kin  he  katinyan  eye  cinhan, 

6  Yuhe  cin  he  wayaco  ekta  aye 
kta,  qa  tiyopa,  qa  is  tiyopa  icah- 
da  tosu  kin  ekta,  qa  tahinspa 
wan  on  noge  kin  pahdoke  kta, 
hecen  owihanke  wanin  he  okiye 
kta. 

7  Unkan  wicasta  wan  iye  cun- 
wintku  wiciyanna  on  wiyope 
kiye  cinhan,  he  hoksipidan  tan¬ 
kan  yapi  kin  he  iyecen  tankan 
inape  kte  sni. 

8  Y'uhe  cin  he  wokihpe  sni,  qa 
sicedake  cinhan  he  opekiton  wi- 
cakiye  kta,  wanna  he  hnayan, 
heon  wiyopekiye  ca  oyate  tokeca 
qu  kta  okihi  sni. 

9  Qa  iye  cinhintku  on  he  woki¬ 
hpe  cinhan,  cunwintku  yapi  wo¬ 
yaco  kin  he  iyecen  ecakicon  kta. 

10  Winohinca  tokeca  yuza  esta 
tado  tawa,  qa  wokoyake  tawa  qa 
kici  un  kin  he  ekiciyaku  kte  sni. 

11  Qa  hena  yamni  ecakicon  sni 
kinhan,  mazaska  wanica  ikceya 
inape  kta. 

12  Tuwe  wicasta  wan  apa,  un¬ 
kan  te  cinhan,  awicakehan  te 
yapi  kta. 

13  Unkan  tuwe  he  kuwa  ^ni 
unkans,  tuka  nape  ekta  Taku 
Wakan  hiyukiye  cinhan,  oyanke 
wan  ociciyake  kta  hen  inape  kta 

14  Tuka  tuwe  takodaku  kte  kta 
e  hnayan  kicah  kuwa  kinhan, 
owayusna  mitawa  esta  etanhan 
ktepi  kta  e  iyacu  kta. 

15  Unkan  tuwe  iye  atkuku  qais 
hunku  ape  cinhan  awicakehan 
te  yapi  kta. 

16  Unkan  tuwe  wicasta  wan 
manun  qa  wiyope  ye  .cinhan, 
qais  yuha  iyeyapi  kinhan  te  yapi 
kta. 

17  Unkan  tuwe  atkuku  qai^ 
hunku  ihakta  sni  kinhan  awica¬ 
kehan  te  yapi  kta. 


WICOWOYAKE  2-2. 


18  Unkan  wicasta  nom  akini- 
capi  qa  wanji  tawasitku  inyan 
on,  qais  nape  hdupsunka  on  ape 
cinhan,  unkan  te  sni  tuka  hin- 
lipaya  makan  wanka. 

19  Najin,qa  sagye  kiton  tankan 
niani  kinhanjtuwe  he  ape  cin  he 
te  kte  sni ;  tuka  okizi  yapi  kaju- 
ju  kta,  qa  nakun  makan  wanke 
cin  on. 

20  Unkan  wicasta  wan  tahok- 
sidan,  qais  wiciyanna  tawa  can- 
sakadan  on  ape  cinhan,  qa  nape 
kin  ihukuya  te  cinhan,  katinyan 
tokiconpi  kta. 

21  Tuka  anpetu  wanji,  qais  non- 
pa  can  najin  kinhan,  tokiconpi 
kte  sni,  he  mazaska  tawa  nakas. 

22  Unkan  wicasta  nom  akici- 
papi  qa  winohinca  ihdusaka  wan 
kiuniyanpi  kinhan,  unkan  cinca 
hiyu  tuka  taku  sica  sanpa  ope 
sni  kinhan,  mazaska  on  kajuju 
kiyapi  kta,  token  winohinca  hi- 
hnaku  eye  ca  w’^ayaco  konzapi 
kin  he  qu  kta. 

23  Tuka  taku  sica  ope  cinhan 
wiconi  on  wiconi  yaqu  kta, 

24  Ista  on  ista,  hi  on  hi,  nape 
on  nape,  siha  on  siha, 

25  Guyapi  on  gU3rapi  kta,  capa- 
pi  on  capapi  kta,  apapi  on  apapi 
kta. 

26  Unkan  wicasta  wan  tahok- 
sidan  ista  kin,  qais  tawiciyanna 
ista  kin  apa,  unkan  kpe  cinhan, 
ista  kin  on  ikceya  kiyuske  kta. 

27  Qa  tahoksidan  hi  wan  qais 
tawiciyanna  hi  wan  kapsun  kin¬ 
han,  hi  kin  on  ikceya  kiyuske 
kta. 

28  Unkan  tatanka  wan  wicasta 
qais  winohinca  capa,  unkan  te 
cinhan,  tatanka  inyan  on  kininpi 
kta,  qa  cehpi  kin  yutapi  kte  sni ; 
tuka  yuhe  cin  takudan  ecakicon- 
pi  kte  sni. 

29  Tuka  he  itokam  tatanka  kin 
he  wacapa,  qa  yuhe  cin  okiya- 


kapi  esta,  he  hdaske  sni  kinhan, 
tatanka  wicasta  qais  winohinca 
te  kiye  cinhan,  inyan  on  kininpi 
kta,  qa  yuhe  cin  nakun  te  yapi 
kta. 

30  Mazaska  on  kajuju  sipi  kin¬ 
han  token  nagi  kin  on  kajuju  si- 
pi  km  owasin  qu  kta. 

31  Cinca  wica  qais  winyan 
cape  cinhan,  woyaco  kin  de  iye- 
cen  ecakiconpi  kta. 

32  Tatanka  kin  hoksidan,  qais 
wiciyanna  cape  cinhan,  wicayu- 
he  cin  mazaska  wikcemna  ya- 
mni  kicu  kta,  qa  tatanka  inyan 
on  ktepi  kta. 

33  Unkan  wicasta  wan  woha 
wan  yuhdoke  cinhan,  qais  woha 
wan  qe  ca  akalipe  kiton  sni  kin¬ 
han,  unkan  tatanka  wan,  qais 
suktanka  sonsonna  wan  he  oiyo- 
hpaye  cinhan, 

34  Woha  tawa  kin  kajuju  kta, 
qa  yuhe  cin  mazaska  qu  kta,  qa 
taku  te  cin  he  tawa  kta. 

35  Unkan  wicasta  wan  tatanka 
tawa  tawasitku  tatanka  tawa 
kiunni  on  te  cinhan,  tatanka  ni 
kin  he  wiyope  kiyapi  kta,  qa 
mazaska  kin  yuakipam  icupi  kta, 
qa  te  cin  nakun  cokaya  kibas- 
papi  kta. 

36  Tuka  tatanka  kin  wacapa 
he  itokam  sdonyapi  esta,  yuhe 
cin  he  hdaske  sni  kinhan,  yuhe 
cin  tatanka  te  cin  on  tatanka 
wan  qu  kte  ca  te  cin  he  tawaye 
kta. 

WICOWOYAKE  22. 

1  Wicasta  wan  tatanka  qais  ta- 
hinca  manun  kinhan,  qa  he  pata 
qai^  wiyope  ye  cinhan,  tatanka 
zaptan,  tatanka  wanjidan  on 
kicu  kta,  qa  tahinca  topa  tahinca 
wanjidan  on. 

2  Wamanun  wan  tipi  kahdoka- 
han  iyeyapi,  qa  apapi  on  ta  esta 
he  on  weyapi  wanice  kta. 

3  Wi  kin  iyoyam  ye  cinhan  wo- 
kajuju  on  kajuju  kiyapi  kte,  taku- 
dan  yuhe  sni  esta,  womanun  kin 
on  wiyope  kiyapi  kta  tuka,  heon 
tuwe  he  kte  kinhan  we  yapi  kta. 

4  Taku  manun  kin  he  niyake 
nape  kin  ohna  iyeyapi  kinhan, 
tatanka,  suktanka  sonsonna,  ta- 
liinca  esta,  wanjidan  on  nonpa 
hdajuju  kta. 

5  Wicasta  wan  taku  wihan  ye 
kte  cin  tokan  tamaga,  qais  ta- 
hastanhanka  iyuwi  oju  kin  en 

ye  ca  maga  qais  hastan- 
hanka  iyuwi  oju  kin  temye  cin¬ 
han,  iye  tamaga  waste  qa  has- 
tanhanka  iyuwi  waste  kin' on 
hdajuju  kta. 

6  Cetipi  qa  tinta  ideyapi,  qa 
peji  paha,  qais  aguyapi  basdapi 
sni,  qais  maga  wan  huhnage  cin¬ 
han  he  hdajuju  kta. 

7  Wicasta  wan  tawasitku  kin 
mazaska  qais  waksica  kicihnake 
kta  e  qu  kinhan  qa  tipi  tawa 
etanhan  manunpi  kinhan  wa- 
manun  iyeya  kinhan  nonpa  aki- 
hde  hdajuju  kta. 

8  Wamanun  kin  iyeyapi  sni 
kinhan,  tipi  yuhe  cin  he  tawasit¬ 
ku  woyuha  tawa  ekta  nape  ye- 
kiye  sni  taku  wakan  ekta  ohdag 
kiyapi  kta. 

9  Taku  akinicapi  owasin  on, 
tatanka  on,  suktanka  sonsonna 
on,  tahinca  on,  wokoyake  on, 
taku  kasta  tuwe  tawa  tanin  sni 
akinicapi  kinhan,  napin  taku  wa¬ 
kan  kin  ekta  ohdag  wicakiyapi 
kta,  qa  tuwe  taku  wakan  kin 
yasicapi  kinhan  tawasitku  nonpa 
akihde  kicu  kta. 

10  Wicasta  wan  tawasitku  su¬ 
ktanka  sonsonna,  qais  tatanka, 
qais  taliinca  wanuyanpi,  taku 
kasta  awanyake  kta  e  qu  kin¬ 
han,  unkan  te  cinhan,  qais  tuwe- 
dan  wanyake  sni  kiunniyanpi, 
qais  tokan  kahapapi  kinhan; 

11  Tawasitku  taku  tawa  kin 
ekta  nape  kin  yekiye  sni,  .Teho- 
wa  namahon  keya  ohdake  kta, 
hecen  tawa  qon  he  iyowin  kiye 
kta,  unkan  kajuju  kte  sni. 

12  Tuka  manunpi  kinhan  tawa 
qon  taku  iyehantu  kicu  kta. 

13  Yahdecapi  kinhan  onspa  ya- 
hdecapi  yuotanin  kta  e  ahi  kta, 
qa  hecen  yahdecapi  on  takudan 
kicu  kte  sni. 

14  Unkan  wicasta  wan  takoda- 
ku  etanhan  taku  odote,  qa  tawa 
kin  kici  un  sni  icunhan  kiunni¬ 
yanpi,  qais  te  cinhan  wokajuju 
kicu  kta. 

15  Tawa  kin  kici  un  kinhan 
kajuju  kte  sni,  opeton  odote  cin¬ 
han  iyuwin  kin  he  on  u  ce. 

16  Wicasta  wan  hoksiwinna 
wan  wahoye  kuns  okiye  ca  kici 
wanke  cinhan  tawicu  kta  e  awi- 
cakehan  wicakicida  kta. 

17  Tuka  wikoska  atkuku  kin 
kicu  kta  e  katinyan  tehinda  kin¬ 
han,  wikoska  wmhpapi  kin  he 
iyecen  mazaska  qu  kte. 

18  Wicahmugesa  niyakiye  kte 
sni. 

19  Tuwe  woteca  wan  kici  wan¬ 
ke  cinhan  katinyan  ktepi  kta. 

20  Jehowa  heceedan  W'akiyu- 
snapi  kta,  qa  tuwe  taku  wakan 
tokeca  wan  wakiyusna  kinhan 
ocowasin  ihangyapi  kte. 

21  Tuwe  oyate  tokeca  nici  oun- 
ye  cinhan  iyokisin  yaye  kte  sni, 
qa  yakiduse  kte  sni,  nakas  nis 
Egupta  makoce  kin  ohna  oyate 
tokeca  ounyayapi. 

22  Wiwazica  qa  wamdenica 
wanjidan  dusicapi  kte  sni. 

23  He  dusice  unkan  hoye  ma- 
kiye  cinhan  ho  kin  nahon  man- 
ke  kta  ce. 

24  Qa  mitocanniye  ideye  kta, 
qa  canhpi  on  ciktepi  kta,  hecen 
nitawinpi  wiwazicapi  kta,  qa 
nicinca  wamdenicapi  kta. 

25  Oyate  mitawa  tuwe  onsika 
nici  un  kin  mazaska  oyaqu  kin- 
han,  wayaktakesa  iyecen  ecaye- 
con  kte  sni,  woyalitake  yaki- 
dake  kte  sni. 

26  Nitakoda  taku  oyaqu  nici- 
cajuju  kta  e  tasina  iyacu  kinhan 
tohan  wi  iyaye  cinhan  yecu  kta. 

27  Tasina  uka  kin  hee,  taku 
hdowin  kta  heceedan  kinhan,  ta¬ 
ku  ohna  istinbe  kta  he?  hecen 
hoye  makiye  cinhau  nawahon 
kta  ;  wacantkiya  waun  ce. 

28  Taku  wakan  dusice  kte  ^ni, 
qa  oyate  nitawaitancankinihnu- 
han  wahte  yada  sni  kinhan. 

29  Nicinksi  tokapa  kin  mayaqu 
kte ;  ca  taku  icah  yaye  tokahe- 
ya  suton  kin  woyute  woyatke  ko 
mayaqu  dutehan  kte  sni. 

30  He  iyecen  pte  nitawa  qa  ta- 
hinca  nitawa  kin  ecayecon  kte  ; 
anpetu  sakowin  hunku  kici  yan- 
ke  kte  ca  isahdogan  can  hehan 
mayaqu  kta. 

31  Wicasta  wakan  mitawa  kin 
yaunpi  kta,  heon  taku  tinta  ekta 
yahdecapi  kin  he  yatapi  kte  sni, 
he  sunka  ekta  ehpe  yayapi  kta. 

WICOWOYAKE  23. 

1  Taku  ecinkta  oyakapi  kin 
iyacu  kte  sni,  qa  itonsniyan  wa- 
daatani'n  kta  e  wicasta  sica  nape 
duze  kte  sni. 

2  Wicota  taku  sica  econpi  owi- 
cayape  kte  sni,  qa  taku  akinicapi 
en  wicota  yaskopapi  esta  yasko- 
pe  kta  e  awicadiipte  kte  sni. 

3  Nakun  wicasta  wahpanica 
toakinice  kin  en  duonihan  kte 
sni.  , 

4  Tuwe  niciyuse  tatanka  tawa, 
qais  tasunke  sonsonna  nuni  kin 
ayakipe  cinhan,  he  ekta  hdiya- 
kiye  kta. 

5  Tuwe  sice  nidake  ta^unka 
sonsonna  tawaqin  ihukuya  ma- 

Ex.  S 


kata  wanka  wandake  cinhan 
duske  kta  yakapin  esta  kici  dus- 
ke  kta. 

6  Wicasta  wahpanica  mci  un 
kin  toakinice  kin  en  woyaco  da- 
pemni  kte  sni. 

7  Wicoie  itonsni  etanhan  ihdu- 
tehan  wo,  ihnuhan  wicasta  owo- 
tanna  qa  tuwe  taku  sica  econ 
sni  yakte  kinhan  nakas  tuwe 
sice  cin  he  mdaowotanna  kte 
sni. 

8  Taku  ituhanpi  kin  iyacu  kte 
sni ;  Nakas  taku  ituhanpi  tona 
ista  mdezapi  kin  hena  ista  gonge 
wicaye  ca  ohan  owotanpidan  es¬ 
ta  oiepi  kin  wicakiyupemni. 

9  Egupta  makoce  kin  ohna  oun- 
yayapi  qon,  heon  wicasta  oyate 
tokeca  ohna  ounyanpi  cantepi 
kin  sdonyayapi,  qa  tuwe  oyate 
tokeca  yakiduse  kte  sni. 

10  Waniyetu  sakpe  makoce 
nitawa  woyaju  kte  ca  taku  ai- 
cage  cin  mnayaye  kta. 

11  Tuka  isakowin  kin  he  adus- 
tan  kte  ca  ehpe  yaye  kta,  hecen 
oyate  nitawa  tona  onsika  he  yu- 
tapi  kta,  unkan  taku  ihe  cin  tinta 
wamanica  kin  yutapi  kta  ;  has- 
tanhanka  iyuwi  nitawa  qa  wihdi 
can  nitawa  kin  nakun  he  iyecen 
ecayecon  kta  ce. 

12  Anpetu  sakpe  nitohtv.ni  ecan- 
non  kte  ca  anpetu  isakowin  kin 
en  oziniciye  kta  ce,  hecen  ta¬ 
tanka  nitawa  qa  nitasunke  ^on- 
sonna  okihpe  kta ;  qa  nitawici- 
yanna  cinca,  qa  tuwe  oyate  to¬ 
keca  nakun  magaga  iciye  kta. 

13  Taku  eciciyapi  kin  owasin 
en  ikpatanpo,  qa  taku  wakan  to¬ 
keca  caje  kin  he  kiksuye  yakiye 
kte  sni  nii  kin  etanhan  tuwedan 
he  nahon  kte  sni. 

14  Mdoketu  eca  yamni  akihde 
womiyecihe  ece  kta. 

15  Aguyapi  napohye  codan  wo- 
hanpi  yapatanpi  kta,  Abib  wi 

kin  (aguyapi  itka  hinanpe  cin 
wi  kin)  he  en  Egupta  etanhan 
yahdinape,  heon  etanhan  iye- 
hantu  eca  anpetu  sakowin  agu¬ 
yapi  napokye  codan  yatapi  ece 
kta,  econ  cisipi  kin  he  iyecen, 
qa  wosna  codan  tuwedan  raito- 
kam  wanyakapi  kte  sni. 

16  Nakun  basdapi  wohanpi  kin 
nitohtani  taku  maga  ohna  oyaju 
tokaheya  icage  cin  hee,  qa  wa- 
mnayanpi  wohanpi  kin  omaka 
owihanketa,  nitohtani  kin  maga 
etanhan  mnayaye  cin  iyehantu 
eca. 

17  Mdoketu  eca,  yamni  akihde 
tona  wica  owasin  .Jehowa  itancan 
kin  itokam  nihdutaninpi  ece  kta. 

18  Taku  wamayakidusna  we 
kin  aguyapi  napohyapi  kici  ma- 
yaqu  kte  sni,  qa  wohanpi  mita- 
wa  wasin  kin  ihanhanna  kin  he- 
hanyan  ihe  kte  sni. 

19  Maga  nitawa  taku  tokaheya 
aicage  cin  he  Jehowa  wakanya- 
da  ti  kin  en  ayahi  ece  kta.  Ta- 
tokada  cinca  kin  he  hunku  asan- 
pi  kin  ohna  oyahe  kte  sni. 

20  Inyun  mis  ohnihde  wan  ni- 
tokam  ye  wasi  he  canku  ohna 
awanniyake  ca  oyanke  wiyeya 
cicihnake  cin  he  ekta  aniye  kta. 

21  Ite  kin  awacin  wo,  qa  ho 
kin  nahon  wo,  ihnuhan  yakipa- 
jin  kin,  wayahtanipi  kin  tokan 
aniyanpi  kte  sni,  nakas  he  co- 
kaya  micaje  yanka. 

22  Tuka  awicakehan  ho  kin 
anayagoptan,  qa  taku  eciciye 
cin  owasin  ecen  ecannon  kinhan 
tona  toka  niyanpi  kin  owasin 
toka  waye  kta,  qa  tona  nicipajin- 
pi  kin  hena  wicawakipajin  kta. 

23  Mitaohnihde  nitokam  ye  kta, 
qa  Amori  kin,  qa  Hiti  kin,  qa 
Perazi  kin,  qa  Kanani  kin,  qa 
Hiwi  kin,  qa  Jebusi  kin  ekta 
aniye  kta,  qa  awihnuni  wicawa- 
ye  kta  ce. 

24  Hena  taku  wakan  dapi  kin 
ekta  3'^apatuje  kte  sni,  qa  ohoya- 
da  kte  sni,  qa  token  econpi  kin 
he  iyecen  ecannon  kte  sni ;  tuka 
tawakagapi  kin  yakawanke  kta, 
qa  ocowasin  yakamdemdece  kte 
ce. 

25  Tuka  Jehowa  wakan  yadapi 
kin  he  oyecipapi  kte,  hecen 
aguyapi  nitawapi  kin  he  yawaste 
kta  qa  mini  nitawa  kin  nakun, 
qa  nicokayatanhan  wowayazan 
mdutokan  kta. 

26  Qa  makoce  nitawa  kin  ohna 
takudan  okaskan  ton  kte  sni,  qa 
cinca  nica  yuke  kte  sni,  anpetu 
nitawa  oyawa  kin  ojuwaye  kta. 

27  Qa  wokokipe  mitawa  kin 
mtokam  yewaye  ca  oyate  ekta 
wicaya  i  kte  cin  owasin  yusinye 
wicawaye  kta,  qa  tona  toka  ni¬ 
yanpi  kin  owasin  tahupi  kin  ci- 
cu  kta. 

28  Unkan  tuhmaga  nitokam  ye¬ 
waye  kta,  unkan_  hena  Hiwi  kin, 
Kanani  kin,  qa  Hiti  kin  nitoka- 
pa  tanhan  wicakahapapi  kta. 

29  Waniyetu  wanjidan  en  ham 
wicawaye  kte  sni,  okini  makoce 
kin  hewoskantu  kta,  qa  wama- 
nica  ota  kta  niyepi  ehna. 

30  Tonana  qa  hehan  tonana  ni- 
tokapatanhan  ham  wicawaye 
kta,  ecen  nihduota,  qa  makoce 
kin  tawayaye  kta. 

31  Qa  Mde-sa  etanhan  Pilistim 
tamde  kin  aiyahdeya,  qa  Hopu- 
ze  cin  etanhan  wakpa  kin  ekta, 
hehanyan  makoce  kin  cicu  kta, 
nakas  makoce  kin  he  tona  oun- 
yanpi  kin  hena  ninape  en  waqu 
kta  ;  unkan  nitokapatanhan  ham 
wicayaye  kta. 

32  Hena  om,  qa  taku  wakanda- 
pi  om  wicotakuye  yakage  kte 
sni. 

33  Makoce  nitawa  kin  en  oun- 
yanpi  kte  sni,  okini  miye  en 
wahtani  niyanpi  kta.  Taku  wa- 

kandapi  kin  oyakiye  cinhan  he 
nihmunke  kta. 

WICOWOYAKE  24. 

1  Unkan  Mowis  heciya,  Jehowa 
ekta  itanwankanhdeya  u  wo, 
nis  qa  Aaron,  Nadab  qa  Abihu, 
qa  Israel  hunkayapi  kin  wikcem- 
na  sakowin,  qa  itehanyan  yapa- 
tujapi  kte. 

2  Qa  Mowis  is  nana  Jehowa 
ikiyedan  hi  kta,  taka  hena  ikiye- 
dan  hipi  kte  sni ;  nakun  iye  kici 
oyate  kin  itanwankanhdeya  upi 
kte  sni. 

3  Unkan  Mowis  ekta  hda,  qa 
Jehowa  oie  kin  owasin,  qa  wo- 
yaco  kin  owasin  oyate  kin  owi- 
cakiyaka  ;  unkan  oyate  kin  owa¬ 
sin  ayuptapi,  qa  ho  wanjidan 
heyapi ;  wicoie  owasin  Jehowa 
eye  cin  ecen  econkupi  kte  ee. 

4  Unkan  Mowis  Jehowa  oie  kin 
owasin  owa,  qa  hanhanna  bin 
kikta,  qa  wahna  wosnapi  wan 
paha  ihukuya  ehde,  qa  inyan 
wokiksuye  wikcemna  sanpa  no- 
npa  Israel  wicoun  akenonpa  on  ; 

5  Qa  Israel  cinca  kin  etanhan 
koska  ye  wicasi,  unkan  wohu- 
hnahyapi  huhnahyapi,  qa  tatan- 
ka  wopida  wosna  Jehowa  wa 
kiyusnapi. 

6  Unkan  Mowis  we  kin  hanke 
maza  waksica  ohna  icu,  qa  we 
kin  hanke .  wahba  wosnapi  akan 
ehpeya. 

7  Qa  wicotakuye  wowapi  kin 
icu,  qa  yawa  oyate  nogepi  kin 
ohna  ;  unkan,  Taku  Jehowa  eye 
cin  owasin  ohinniyan  ecen  econ¬ 
kupi  kta,  eyapi. 

8  Unkan  Mowis  we  kin  icu  qa 
oyate  kin  awicamnimni,  qa,  In- 
yun  wicoie  kin  dena  on  Jehowa 
wicotakuye  nicicagapi  we  kin 
dee  ce,  eya. 

9  Hehan  Mowis  qa  Aaron,  Na¬ 


dab  qa  Abihu,  qa  Israel  hunka¬ 
yapi  kin  etanhan  wikcemna  ^a- 
kowin  itanwankanhdeya  yapi. 

10  Qa  Israel  Taku  Wakan  dapi 
kin  wanyakapi,  unkan  siha  kin 
ihukuya  Sapir  inyan  kamdayapi 
qa  owanka  kagapi  kin  iyecen, 
qa  mahpiya  hinca  kamdeza  kin 
he  iyecen. 

11  Qa  Israel  cinca  otancanke 
kin  Wakantanka  wanyakapi,  qa 
wotapi  qa  wayatkanpi,  tuka  nape 
kin  awicahnake  sni. 

12  Unkan  Jehowa  Mowis  heci¬ 
ya,  Itanwankanhdeya  kuwa,  he 
kin  ekta,  miye  en,  qa  hen  yanka 
wo,  qa  onspe  wicaykkiye  kta  e 
inyan  mdaska  qa  woope  woa- 
hope  akan  owawa  kin  hena  cicu 
kta  ce. 

13  Unkan  Mowis  najin,  taokiye 
.Tosuwa  kici,  qa  Mowis  Wakan¬ 
tanka  he  tawa  kin  ekta  itanwan¬ 
kanhdeya  iyaya. 

14  Qa  hunkayapi  kin  hewica- 
kiya,  Deciya  unkapepo,  niyepi 
en  unhdipi  kte  kin  hehanyan, 
qa  ihopo  Aaron  qa  Hur  niyepi 
orn  unpi,  qa  tuwe  taku  akinice 
cinhan  hena  en  hi  kte  ce. 

15  Qa  Mowis  itanwankanhdeya 
paha  akan  i,  qa  mahpiya  soka 
kin  paha  kin  akahpa. 

16  Unkan  Jehowa  towitan  kin 
Sina  paha  akan  owanji  yanka, 
qa  anpetu  sakpe  kin  hehanyan 
mahpiya  soka  kin  paha  akahpa, 
qa  anpetu  isakowin  kin  hehan 
mahpiya  soka  cokayatanhan  Mo¬ 
wis  kipan. 

17  Unkan  Israel  cinca  kin  Je¬ 
howa  towitan  kin  peta  wahuhna- 
hye  cin  he  iyecen  he  ipa  akan 
wanyakapi. 

18  Unkan  Mowis  mahpiya  soka 
cokaya  i,  qa  he  kin  akan  i,  qa 
Mowis  anpetu  wikcemna  topa, 
qa  hanyetu  wikcemna  topa  he 
kin  ohna  yanka. 

WICOWOYAKE  25. 

1  Unkan  Jehowa  Mowis  okiye 
ca  hey a; 

2  Taku  ituhanpi  kte  cin  he  ma- 
kahipi  kta  e  Israel  cinca  kin 
hewicakiya  wo,  wicasta  tona 
cante  kin  iyopastake  cin  hena 
owasin  taku  itumakihanpi  kin 
he  iyacupi  kta. 

3  Qa  hena  etanhan  taku  itu¬ 
hanpi  iyacupi  kte  cin  dee  ;  ma- 
zaskazi,  qa  mazaska,  qa  mazasa; 

4  Qa  tahinca  hin  to,  qa  stan, 
qa  duta,  qa  minihuha  ska,  qa  ta- 
tokadan  hin, 

5  Qa  tamdoka  ha  sayapi,  qa 
hoka  ha,  qa  sitim  can ; 

6  Wihdi  petijanjan  on,  qa  taku 
wastemna  wihdi  sdawicayapi  on 
kagapi  kin  heon,  qa  izin  yapi 
kin  on. 

7  Inyan  wicasake  iyececa,  qa 
inyan  amdo  akahpe,  qa  maku 
akahpe  otaspuyapi. 

8  Unkan  tipi  wakan  wan  mi- 
cagapi  kta,  hecen  wicacokaya 
ounwaye  kta. 

9  Wakeya  okagapi  kin,  qa  taku 
wo  winyunyanpi  owasin  okagapi 
kin  hena  wanyag  ciciye  cin  owa¬ 
sin,  he  iyecen  yakage  kta. 

10  Qa  can  wohnaka  wan  mica- 
gapi  kta,  sitim  can  kin  on,  wi- 
cispa  nom  sanpa  hanke  ohanske 
cin,  qa  wicispa  sanpa  hanke 
ohdakinyan  kin,  qa  obosdatu 
kin  wicispa  sanpa  hanke. 

11  Qa  mazaskazi  ecedan  on 
ayapawinte  kta,  mahentanhan, 
akapatanhan  koya  ayapawinte 
kta,  qa  mazaskazi  watesdake 
wan  he  akan  ihduksan  yakage 
kte. 

12  Qa  mazaskazi  napcupe  topa 
oyecicaste  kta,  qa  hena  oise  topa 
ekta  ikoyag  yaye  kta,  cuwi  to- 
kaheya  ekta  napcupe  nonpa,  qa 
cuwi  inonpa  ekta  napcupe  nonpa. 

13  Unkan  sitim  can  tosu  nonpa 
yakage  kte  ca  hena  mazaskazi 
on  ayapawinte  kte. 

14  Qa  canwohnake  akiyuhapi 
kta  e  tosu  kin  napcupe  canwo¬ 
hnake  cuwi  ekta  ikoyakapi  km 
hena  ohna  iyeyaye  kta. 

15  Qa  tosu  kin  canwohnaka 
napcupe  kin  ohna  yakonpi  kta, 
hetanhan  icupi  kte  sni. 

16  Unkan  woyaatanin  cicu  kte 
cin  he  canwohnaka  kin  en  ye- 
hnake  kta. 

17  Qa  wokajuju  iha  wan  ma¬ 
zaskazi  ecedan  on  yakage  kta, 
wicispa  nonpa  sanpa  _  hanke 
ohanske  cin,  qa  wicispa  wan 
sanpa  hanke  ohdakinyan  kin. 

18  Qa  Kerubi  nonpa  mazaskazi 
pagopi  on  yakage  kta,  wokajuju 
iha  ihanke  nonpa  etanhan  hena 
yakage  kta. 

19  Hecen  Kerubi  wanji  woka¬ 
juju  iha  ihanke  deciyatanhan 
kaga  wo,  qa  Kerubi  unman 
ihanke  unman  eciyatanhan  wo¬ 
kajuju  iha  kin  hetanhan,  ihanke 
anokatanhan  akan  Kerubi  kin 
yakage  kta. 

20  Qa  Kerubi  hupahu  wankan 
kamdah  yakonpi  kte,  hupahupi 
kin  wokajuju  iha  kin  akahpa  un- 
pi  kta,  qa  itepi  km  napin  unman 
ektakiya  kta  ;  Kerubi  itepi  kin 
wokajaju  iha  kin  ektakiya  ton- 
wanpi  kta. 

21  Qa  woyaatanin  cicu  kte  cin 
he  canwohnake  mahen  oyakih- 
nake  kta,  qa  he  iwankam  can¬ 
wohnaka  akan  wokajuju  iha  kin 
eyahnake  kte. 

22  Qa  hen  itkocicipe  kte  ca 
wokajuju  iha  kin  iwanka-patan- 
han  Kerubi  nonpa  woyaatanin 
canwohnaka  akan  unpi  kin  hena 
cokayatanhan  ociciye  kte,  taku 
Israel  cinca  kin  owicakiyag  cisi 
kte  cin  owasin. 

23  Qa  sitim  can  wahna  wotapi 


WICOWOYAKE  26. 


wan  yakage  kta,  wicispa  nom 
ohanske  cin,  qa  wicispa  wanji- 
dan  ohdakinyan  kin,  qa  obosdatu 
kin  wicispa  sanpa  hanke. 

24  Qa  he  mazaskazi  ecedan  on 
ayapawinte  kte,  qa  ihduksan  ma¬ 
zaskazi  wateMake  wan  yecage 
kta. 

25  Qa  he  ihduksan  iyuskite 
nape  hdakinyan  yecage  kta,  qa 
iyuskite  kin  ihduksan  mazaskazi 
ecedan  watesdake  wan  yecage 
kta. 

26  Qa  mazaskazi  napcupe  topa 
he  yecage  kta  qa  siha  topa  kin 
itepi  topa  kin  akan  napcupe  kin 
ikoyag  yaye  kta. 

27  Wahna  wotapi  akiyuhapi 
kta  e  mazanapcupe  kin  tosu  icu- 
pi  kta  on  iyuskite  iyotakons  un- 
pi  kta. 

28  Qa  tosu  kin  sitim  can  on 
yakage  kte  ca  mazaskazi  on  aya¬ 
pawinte  kta,  hena  on  wahna  wo¬ 
tapi  kin  akiyuhapi  kte. 

29  Qa  wahna  wotapi  kin  wak- 
sica,  qa  tukiha,  qa  wiyatke,  qa 
cega,  hena  owasin  yecage  kta,  on 
wakanyan  okastanpi,  qa  mazas¬ 
kazi  ecedan  on  hena  yakage  kta. 

30  Qa  wahna  wotapi  kin  akan 
aguyapi  itokam  hnakapi  eya- 
hnake  kta,  mitokam  ohinniyan 
un  kte. 

31  Unkan  mazaskazi  ecedan 
petijanjan  ihupa  wan  yakage 
kta,  pagopi  he  yakage  kta,  ceca 
kin,  qa  adetka  kin,  qa  tawaksica 
kin,  qa  psonka  kin,  qa  wahca 
kin. 

32  Qa  petijanjan  ihupa  cuwi 
etanhan  adetka  sakpe  inanpe 
kta,  adetka  yamni  cuwi  wanji 
etanhan,  qa  adetka  yamni  peti¬ 
janjan  cuwi  unman  kin  eciyatan- 
han. 

33  Waksica  yamni  uma  iyece- 
ca,  psonka  wan,  qa  wahca  wan 
kicica  adetka  wanjidan  en,  qa 


waksica  yamni  uma  iyececa, 
qa  psonka  wan  qa  wahca  wan 
adetka  unman  en,  adetka  sakpe 
petijanjan  ihupa  etanhan  inanpe 
cin  owasin  hececa  kta. 

34  Qa  petijanjan  ihupa  kin  en 
waksica  topa  uma  iyececa,  oto- 
iyohi  psonka  wan  qa  wahca  wan 
kicica  kta. 

35  Qa  ps^onka  wan  adetka  non- 
pa  ihukuya,  qa  ake  psonka  wan 
adetka  nonpa  ihu  kuya,  qa  pson¬ 
ka  wan  adetka  nonpa  ihukuya, 
adetka  sakpe  petijanjan  ihupa 
etanhan  inanpe  cin  owasin  hece¬ 
ca  kta. 

36  Petijanjan  ihupa  psonka  ta- 
wa,  qa  adetka  tawa  kin,  okon- 
wanjidan  kta,  mazaskazi  ecedan 
onspa  wanjidan  pagopi  on  owa¬ 
sin  kagapi  kta. 

37  Unkan  petijanjan  ^akowin  ye¬ 
cage  kta,  qa  akan  petijanjan  ehna- 
kapi  kta ,  qa  he  itokapatanhan 
iyoyam  ye  kta. 

38  Qa  petijanjan  iyukse,  qa 
ohna  cahota  icupi  mazaskazi 
ecedan. 

39  He  qa  on  kicanyanpi  kin 
hena  owasin  mazaskazi  ecedan 
woqin  wanjidan  on  kagapi  kta. 

40  Qa  waktaya  wo  owasin  oka- 
gapi  paha  en  wandake  cin  he 
iyecen  kaga  wo. 

WICOWOYAKE  26. 

1  Unkan  tipi  kin  ozanpi  wikce- 
mna  minihuha  ska  nonpa  kahmu- 
pi,  to,  qa  stan,  qa  duta  Kerubi 
kazuntapi  hecen  yakage  kte. 

2  Ozanpi  wanji  ohanske  cin 
wicispa  wikcemna  nonpa  sanpa 
sahdogan,  qa  ohdakinyan  kin  wi¬ 
cispa  topa,  ozanpi  owasin  otoiyo- 
hi  hinskokeca  kta. 

3  Ozanpi  zaptan  icikoyag  yapi 
kte,  qa  ozanpi  zaptan  icikoyag 
yapi  kta, 

4  Qa  icikoyag  yapi  kta  e  ozanpi 
tokaheya  opapun  kin  en  sunjoya- 
ke  to  yakage  kta,  apaMate  ekta, 
qa  ozanpi  inonpa  ihanke  opapun 
icikoyag  yapi  en  hecen  yakage 
kta. 

5  ^unjoyake  wikcemna  zaptan 
ozanpi  tokaheya  en  yakage  kta, 
qa  icikoyag  yapi  kin  ekta  sun- 
joyake  wikcemna  zaptan  ozanpi 
inonpa  opapun  en  yakage  kta, 
sunjoyake  iyotakonzapi  kta, 
wanji  unman  ekta. 

6  Unkan  mazaskazi  taspu  wi¬ 
kcemna  zaptan  yakage  kta,  qa 
maza  taspu  kin  on  ozanpi  kin 
icikoyag  yaye  kte,  hecen  wake- 
ya  wanjidan  kte. 

7  Unkan  tatokadan  hin  ozanpi 
wakeya  kin  yecage  kte,  tipi  kin 
iwankam  ;  ozanpi  kin  ake  wanji 
yakage  kte. 

8  Ozanpi  wanji  ohanske  cin  wi- 
cispa  wikcemna  yamni,  qa  ohda- 
kinyan  kin  wicispa  topa  ;  ozan¬ 
pi  akewanji  owasin  iakedececa 
hinskokeca  kte. 

9  Qa  ozanpi  zaptan  yuwitaya 
icikoyag  yaye  kte,  qa  ozanpi 
sakpe  icikoyag  yaye  kta,  qa 
ozanpi  isakpe  kin  wakeya  tiyopa 
kin  iwankam  yape  han  kte. 

10  Qa  icikoyag  yapi  kta  e  ozanpi 
opapun  ihanke  kin  en  sunjoyake 
wikcemna  zaptan  yakage  kte,  qa 
ozanpi  inonpa  opapun  en  ikoyag- 
yapi  kta  e  sunjoyake  wikcemna 
zaptan. 

11  Qa  mazasa  taspu  wikcemna 
zaptan  yakage  kte,  qa  mazataspu 
km  sunjoyake  ohna  yeyaye  kte, 
hecen  wakeya  kin  icikoyag  ya¬ 
ye  kte,  qa  wanjidan  kte. 

12  Qa  wakeya  ozanpi  etanhan 
taku  ihe  cin  he  ozanpi  wan  hanke 
iyaye  cin  he  tipi  kin  ihektam 
okazeze  he  kta. 

13  Qa  wakeya  anokatanhan 
ozanpi  ohanske  cin  wicispa  wanji 

iyaye  cin  he  tipi  cuwi  anokatan¬ 
han  okazeze  he  kta. 

14  Unkan  tarndoka  wanunyanpi 
ha  sayapi  woakahpe  wakeya  kin 
yecage  kta,  qa  akapatanhan  ho- 
ka  ha  woakahpe  wan. 

15  Unkan  sitim  can  canmdaska 
bosdan  unpi  kta  tipi  kin  yecage 
kta. 

16  Canmdaska  otoiyohi  ohan¬ 
ske  cin  wicispa  wikcemna,  qa 
ohdakinyan  kin  wicispa  sanpa 
hanke. 

17  Qa  canmdaska  wanji  nape 
nonpa  yecage  kta,  on  icikoyag 
yapi  kte ;  tipi  canmdaska  kin 
owasin  hecen  vecaffe  kta. 

18  Qa  tipi  on  canmdaska  kin 
hecen  yecage  kta,  canmdaska 
wikcemna  nonpa  itokaga  cuwi 
kin  on,  wiyotanhan  ektakiya. 

19  Qa  mazaska  sicu  wikcemna 
tom  canmdaska  wikcemna  nonpa 
ihukuya  yakage  kta,  canmdaska 
wanji  nape  nonpa  kin  on  maza 
sicu  nonpa,  canmdaska  wanji 
ihukuya,  canmdaska  otoiyohi  on 
hecen  maza  sicu  nonpa  kta. 

20  Qa  tipi  cuwi  inonpa  on  wa- 
ziyatakiya  canmdaska  wikcemna 
nonpa  kta, 

21  Qa  mazaska  sicu  wikcemua 
topa  ;  canmdaska  wanji  ihukuya 
sicu  nonpa,  qa  canmdaska  iyoki- 
he  ihukuya  sicu  nonpa  kta. 

22  Qa  tipi  catku  wiyohpeyata 
ektakiya  canmdaska  sakpe  ye¬ 
cage  kta. 

23  Qa  tipi  catku  kahmin  nonpa 
kin  on  canmdaska  nonpa  yecage 
kta. 

24  Qa  napin  iakedececapi  kta, 
ihukuyatanhan,  qa  napin  otoiyo¬ 
hi  pa  kin  ekta  maza  napcupe  to¬ 
kaheya  en  ikoyag  yapi  kte  kah¬ 
min  nonpa  kin  on  hena  nonpa 
okonwanjidan  kta. 

25  Hecen  canmdaska  kin  sahdo- 
gan  kta,  qa  maza  sicu  kin  ake  sak- 

pe,  maza  sicu  nonpa  canmdaska 
wanjidan  ihukuya,  qa  maza  sicu 
nonpa  canmdaska  wanjtdan  ihu¬ 
kuya.  ! 

26  Qa  sitim  canhdakinyan  ya- 
ka^e  kta,  zaptan  tipi  onnaptan 
tokaheya  canmdaska  kin  on. 

27  Qa  canhdakinyan  zaptan  tipi 
onnaptan  inonpa  canmdaska  on, 
qa  canhdakinyan  zaptan  tipi 
ihanke  wiyohpeyata  ektakiya 
catkuta  canmdaska  on. 

28  Qa  canhdakinyan  cokaya 
kin  canmdaska  cokaya  ohnaiya- 
ye  kta,  ihanke  wanji  etanhan 
ihanke  unman  ekta  iyohi  ye  kta. 

29  Qa  canmdaska  kin  mazaska- 
zi  ayapawinte  kta,  qa  mazaska- 
zi  napcupe  yecage  kta,  qa  hena 
ohna  canhdakinyan  iyaye  kta, 
qa  canhdakinyan  kin  mazaska- 
zi  ayapawinte  kta. 

30  Qa  tipi  kin  eyahde  kta,  he 
en  okagapi  kin  wanyag  niyanpi 
kin  he  iyecen. 

31  Unkan  cokaya  ozanpi  wan 
yakage  kte,  minihuha  ska  nonpa 
kahmupi,  qa  to  qa  stan,  qa  duta 
kazuntapi,  Kerubi  akan  kazun- 
tapi  kte. 

32  Unkan  mazaska  sicu  topa 
akan  sitim  can  ipatan  tom  ma- 
zaskazi  apawintapi  qa  mazaskazi 
yuksanpi  tom  akan  cokaya  ozan¬ 
pi  otkeyaye  kte. 

33  Qa  cokaya  ozanpi  kin  maza 
yuksanpi  kin  ihukuya  otkeyaye 
kta,  qa  cokaya  ozanpi  kin  he 
mahen  woyaatanin  can  wohnake 
kin  ade  kta,  qa  niyepi  on  cokaya 
ozanpi  kin  tipi  wakan  qa  wakan 
hinca  otahedan  yukinukan  kta. 

34  Qa  wokajuju  iha  kin  woya¬ 
atanin  can  wohnake  akan  eya- 
hnake  kta,  tipi  wakanhinca  ma¬ 
hen. 

35  Qa  wahna  wotapi  kin  he  co¬ 
kaya  ozanpi  kin  itankan  eyahde 
kta,  qa  petijanjan  ihupa  kin 


wahna  wotapi  iyotakons,  tipi 
cuwi  itokaga  ekta,  qa  wahna 
wotapi  kin  cuwi  waziyata  kin 
ekta  eyahnake  kta. 

36  Qa  wakeya  tiyopa  woakahpe 
wan  yecage  kta,  minihuha  ska 
nonpa  kahmupi,  to  qa  stan  qa 
duta  hdehdega  ipatapi. 

37  Unkan  sitim  can  ipatan  za¬ 
ptan  woakahpe  kin  yecage  kta, 
qa  hena  mazaskazi  ayapawinte 
kta,  qa  yuksanpi  kin  mazaskazi 
kta ;  qa  hena  on  mazasa  sicu 
zaptan  sdoyakiye  kte. 

WICOWOYAKE  27. 

1  Unkan  owayusna  wan  sitim 
can  on  yakage  kte,  ohanske  cin 
wicispa  zaptan,  qa  ohdakinyan 
kin  wicispa  zaptan  ;  owayusna 
topa  omdoton  kta ;  qa  obosdata 
kin  wicispa  yamni  kta. 

2  Qa  oise  topa  kin  akan  he  ya¬ 
kage  kta,  he  kin  owayusna  en 
ikoyakapi  kta,  qa  owayusna  oco- 
wasin  mazasa  ayapawinte  kte. 

3  Qa  cahota  waksica  yecage 
kta,  qa  maza  mdaska  qa  waksica 
on  amnimnipi,  qa  mazajata,  qa 
mazaoceti  kin  hena  owasin  ma¬ 
zasa  on  yakage  kta. 

4  Qa  mazasa  oceti  wan  ho  ka- 
gapi  iyececa,  owayusna  kin  ye¬ 
cage  kta,  qa  oceti  kin  akan  ma¬ 
zasa  napcupe  topa  oise  topa  kin 
akan. 

5  Qa  owayusna  opapun  kin 
ihukuya  oceti  kin  otkeyaye  kta, 
qa  owayusna  cokaya  kin  iyohi 
kta. 

6  Qa  sitim  can  tosu  nonpa  owa¬ 
yusna  kin  yecage  kta,  qa  tosu 
kin  mazasa  ayapawinte  kte. 

7  Qa  tosu  kin  mazanapcupe 
ohna  yeyaye  kta,  qa  tosu  kin 
owayusna  cuwi  napin  akan  unpi 
kta,  hena  on  akiyuhapi  kta. 

8  Canmdaska  on  yakage  kta 

119 


HDINANPAPI, 


Mogeca,  paha  akan  okagapi  kin 
wanyag  niyanpi  kin  he  iyecen 
he  kagapi  kte. 

9  Unkan  tipi  tahocoka  kin  ya- 
kage  kta,  cuwi  itokaga  wiyo- 
tanhan  ektakiya  hocoka  cuwi 
wanjidan  on  ozanpi  wan  minihu- 
ha  ska  nonpa  kahmupi  ohanske 
cin  wicispa  opawinge  kta. 

10  Qa  mazasa  ipatan  kin  wik- 
cemna  nortpa,  qa  mazasa  sicu 
kin  wikcemna  nonpa,  qa  ipatan 
yuksanpi  kin,  qa  icikoyag  yapi 
kin  hena  mazaska  on  kagapi  kta. 

11  He  iyecen  waziyata  cuwi  on 
ozanpi  ohanske  cin  wicispa  opa¬ 
winge,  qa  mazasa  ipatan  kin 
wikcemna  nonpa,  qa  mazasa  sicu 
kin  wikcemna  nonpa,  ipatan  ma- 
za  yuksanpi  kin,  qa  icikoyag  ya¬ 
pi  kin  hena  maza  ska  kta. 

12  Qa  hocoka  hdakinyan  wi- 
yohpeyata  ihanke  on  ozanpi  kin 
wicispa  wikcemna  zaptan,  ipa¬ 
tan  wikcemna,  qa  sicu  wikce¬ 
mna. 

13  Qa  ihanke  wihinanpe  ekta¬ 
kiya  tiyopata  hocoka  hdakinyan 
kin  wicispa  wikcemna  zaptan 
kta. 

14  Qa  hiyete  wanji  on  ozanpi 
kin  wicispa  akezaptan,  ipatan 
kin  yamni  qa  sicu  kin  yamni. 

15  Qa  hiyete  unman  kin  on 
ozanpi  akezaptan,  ipatan  kin  ya¬ 
mni,  qa  sicu  kin  yamni  kta. 

16  Qa  hocoka  tiyopa  akahpe 
kin  minihuba  ska  nonpa  kah¬ 
mupi,  to  qa  stan,  qa  duta  ipata- 
pi,  wicispa  wikcemna  nonpa,  qa 
ipatan  topa,  qa  sicu  topa. 

17  Ipatan  owasin  hocoka  ihdu- 
ksan  mazaska  on  ikoyag  yapi 
kta,  qa  yuksanpi  kin  hena  maza¬ 
ska  kta,  qa  tasicu  kin  mazasa 
kta. 

18  Hocoka  ohanske  cm  wicispa 
opawinge,  qa  anog  ihanke  ohda- 
kinyan  kin  wicispa  wikcemna 

zaptan,  qa  obosdatu  kin  wicispa 
zaptan,  anog  ihanke  ozanpi  kin 
minihuha  ska  nonpa  kahmupi, 
qa  sicu  kin  mazasa  kta. 

19  Tipi  waksica  kin  owasin  on 
kicanyanpi,  qa  wihutipaspe  kin 
owasin,  qa  hocoka  wihutipaspe 
kin  owasin  mazasa  kta. 

20  Unkan  Israel  cinca  kin  can 
ihdi  bopanpi  heceedan  nicahi 
wicayasi  kta,  petijanjan  on,  he- 
cen  ohinniyan  ideye  kta. 

21  Aaron  qa  iye  cinca  kin  itko- 
kipapi  wakeya  kin  ohna,  cokaya 
ozanpi  kin  woyaatanin  itokam 
yanke  cin,  he  itankan  petijanjan 
kin  kicanyanpi  kta  ece,  htayetu 
etanhan  ihanhanna  aiyahdeya  Je- 
howa  itokam,  Israel  cinca  kin 
wicoicage  yeye  cin,  wicoope  kin 
de  ohinniyan  yuhapi  kta. 

WICOWOYAKE  28. 

1  Unkan  nis  Israel  cinca  co- 
kayatanhan  nicinye  Aaron  iye 
cinca  om  nikiyedan  hiyu  wica- 
yakiye  kte,  wayusnapi  ece  oma- 
kiyapi  kte,  Aaron  qa  iye  cinca 
Nadab  qa  Abihu,  Eleazer  qa  Ita- 
mar. 

2  Qa  wokoyake  wakan  wowi- 
tan  on  owanyag  waste  hinca  ni¬ 
cinye  Aaron  yecage  kte. 

3  Qa  tona  cante  ksapapi  woni- 
ya  ksapa  ojun  wicawaye  cin 
owasin  Aaron  yuwakanpi  kte  on 
wamiciyusna  kta  e  wokoyake 
kicagapi  kta,  ewicayakiye  kte. 

4  Qa  wokoyake  kagapi  kta  de- 
na  ee ;  maku  akahpe,  qa  amdo 
akahpe,  qa  nitoske,  qa  mahen 
unpi  hdeskaska,  paipahte,  qa  ipi- 
yaka,  hecen  wokoyake  wakan  ni¬ 
cinye  Aaron,  qa  iye  cinca  wicaki- 
cagapi  kte ,  unkan  wayusnapi 
ece  omakiyapi  kte. 

5  Unkan  mazaskazi  kin,  qa  mi¬ 
nihuha  ska  kin,  qa  to  kin,  qa  stan 


WICOWOYAKE  28. 


kin,  qa,  duta  kin  hena  icupi 
kta. 

6  Qa  aindo  akalipe  kin  kagapi 
kta,  mazaskazi  qa  miniliuSa  ska 
nonpa  kahraupi  to  qa  stan  qa 
duta  kazuntapi  kin  he  kagapi  kta. 

7  Hiyete  icaske  nonpa  yuke  kta, 
ihanke  nonpa  kin  ekta  hecen  iko- 
yag  yapi  kta. 

8  Qa  amdo  akahpe  ipiyaka  kin 
he  akan  un  kin  he  iyecen  maza¬ 
skazi  qa  minihuha  ska  qa  to  qa 
stan  qa  duta  on  kagapi  kte. 

9  Unkan  inyan  wicasake  iyece- 
ca  nonpa  iyacu  kta,  qa  hena  akan 
Israel  cinca  cajepi  kin  yapago 
kta. 

10  Cajepi  kin  sakpe  inyan  to- 
kaheya  kin  akan,  qa  cajepi  un¬ 
man  sakpe  inyan  inonpa  kin 
akan,  token  icagapi  kin  he  iye¬ 
cen. 

11  Inyan  apagopi  iyecfen  ipuspe 
akan  owapi  he  iyecen,  Israel  cin- 
hintku  cajepi  kin  inyan  nonpa 
kin  akan  apago  kta,  mazaskazi 
ozapi  en  taspuyapi  kta  e  hena 
yakage  kta. 

12  Qa  inyan  nonpa  kin  amdo 
akahpe  hiyete  akan  eyahnake 
kta,  vvokiksuye  inyan  Israel  cin¬ 
ca  on,  qa  wicakiksuye  kta  e  Aa¬ 
ron  iyo  hiyete  anokatanhan  akan 
cajepi  Jehowa  itokam  yuha  kta. 

13  Qa  mazaskazi  ozapi  yakage 
kta. 

14  Qa  mazaskazi  hecedan  maza 
icicahiha  yuhmunpi  nonpa  ya¬ 
kage  kta,  kazuntapi  qa  maza  ici- 
cahiha  yuhmunpi  kin  ozapi  kin 
ekta  ikoyag  yaye  kta. 

15  Unkan  woyaco  rnaku  akahpe 
kin  yakage  kta,  amdo  akahpe  ka¬ 
gapi  kin  he  iyecen,  mazaskazi 
qa  minihuha  ska  nonpa  kahmupi, 
to  qa  stan  qa  duta  kazuntapi  kin 
he  yakage  kte. 

16  Topa  omdoton  kta,  icitaki- 
hna,  ohanske  cin  napapasdecapi, 


qa  ohdakinyan  kin  napapasdeca- 
pi  kta. 

17  Qa  inyan  taspuyapi  cankuye 
topa  he  ohna  ojuyaye  kta,  sar- 
dius  qa  topaz  qa  petaga  canku 
tokaheya  kin  hee  kta. 

18  Qa  cankuye  inonpa  kin  he 
smaragdos,  qa  sapiros,  qa  inyan 
paksa ; 

19  Qa  canku  iyamni  kin  he  li- 
gurion,  agate,  qa  ametustos  ; 

20  Qa  cankuye  itopa  kin  kru- 
solitos  qa  inyan  wicasake  iye- 
ceca,  qa  iyaspis,  qa  mazaska¬ 
zi  ozapi  ohna  hena  taspuyapi 
kta. 

21  Qa  inyan  kin  hena  Israel 
cinca  akenonpa  cajepi  kin  hena 
iyececa  ipuspa  pagopi  kin  he 
iyecen  wicoun  akenonpa  cajepi 
kin  otoiyohi  akan  pagopi  kta. 

22  Qa  maku  akahpe  kin  akan 
mazaskazi  ecedan  ikan  maza  ici¬ 
cahiha  yuhmunpi  yakage  kta. 

23  Qa  maku  akahpe  kin  maza¬ 
skazi  napcupe  nonpa  yecage  kta, 
qa  maza  napcupe  nonpa  kin  hena 
maku  akahpe  ihanke  nonpa  en 
koyag  yaye  kta. 

24  Qa  mazaskazi  ikan  nonpa 
kin  maza  napcupe  nonpa  maku 
akahpe  oise  nonpa  akan  unpi  kin 
hena  ohna  iyeyaye  kta. 

25  Qa  ikan  nonpa  ihanke  nonpa 
ozanpi  nonpa  kin  en  koyag  yaye 
kta,  qa  amdo  akahpe  hiyete  kin 
akan  itankan  eyahnake  kta. 

26  Qa  mazaskazi  napcupe  non¬ 
pa  yakage  kta,  qa  hena  maku 
akahpe  oise  nonpa  opapun  en 
ikoyag  yaye  kta,  amdo  akahpe 
mahentuya  iyotakonza. 

27  Qa  mazaskazi  napcuye  non¬ 
pa  yakage  kte  amdo  akahpe  opa¬ 
pun  nonpa  kin  ihukuya  tanhan 
itokam  en  ikoyag  yaye  kta,  ici- 
koyagyapi  lyotakons,  maku  aka¬ 
hpe  ipiyaka  kin  iwankapa tanhan. 

28  Qa  maku  akahpe  kin  maza 

napcupe  tawa  kin  on  amdo  aka- 
lipe  napcupe  kin  en  iyakaskapi 
kte,  halionta  to  wan  on,  hecen 
amdo  akakpe  ipiyaka  kin  akan 
yanke  kta,  qa  makii  akahpe  kin 
amdo  akalipe  kin  etanhan  yuki- 
nukan  kte  sni. 

29  Unkan  Aaron  Israel  cinhint- 
ku  cajepi  kin  iye  cante  kin  akan 
yuha  kta,  woyaco  maku  akalipe 
ohna,  tipi  wakan  en  ya  eca,  Je- 
howa  itokam  ohinniyan  wokik- 
suye  kte. 

30  Unkan  iyoyamwicaye  cin  qa 
3mstanwicakiye  cin  hena  woyaco 
maku  akalipe  kin  ekta  ikoyag 
yaye  kta,  qa  Aaron  Jehowa  ito¬ 
kam  u  eca  hena  cante  kin  akan 
yanke  kta,  hecen  Aaron  Israel 
cinca  woyacopi  kin  iye  cante  kin 
akan  ohinniyan  Jehowa  itokam 
yuha  kta. 

31  Unkan  amdo  akalipe  nitoske 
kin  ocowasin  to  yaka^e  kta. 

32  Qa  he  cokaya  pa  i  kin  yuke 
kta,  qa  i  kin  ihduksan  apahdate 
kazuntapi  maku  akalipe  i  kin 
iyececa  kta,  hecen  nahdece  kte 
sni. 

33  Unkan  upi  akan  taspan  tan¬ 
ka  seca,  to  qa  stan  qa  duta  ya- 
kage  kta,  opapun  ihduksan,  qa 
mazaskazi  MaMa  hena  otahe- 
dan. 

34  Mazaskazi  hdalida  wan,  qa 
taspan  tanka  seca  wan,  maza¬ 
skazi  lidahda  wan,  qa  taspan- 
tanka  seca  wan,  nitoske  opapun 
akan  ihduksan. 

35  Qa  Aaron  omakiye  kta  e  he 
*koyake  kta,  qa  Jehowa  itokam, 
tipi  wakan  en  u  eca,  qa  tankan 
inanpa  eca  he  sna  kin  nahonpi 
kta,  hecen  te  kte  sni. 

36  Qa  mazaskazi  ecedan  mda- 
ska  wan  yakage  kta,  qa  ipuspe 
pagopi  kin  he  iyecen,  he  akan 
Johowa  wakan  da  wo,  yapago 
kta. 


37  Qa  ikan  to  wan  ikoyag  yaye 
kta,  hecen  pa  iyuskite  akan  un 
kta,  pp,  iyuskite  itokapatanhan 
kta. 

38  Qa  Aaron  ite  kin  akan  un  kta^ 
Israel  cinca  taku  yuwakanpi,  wo- 
qupi  yuwakanpi  kin  hena  owasin 
woahtani  kin  jmha  kta,  qa  Jeho¬ 
wa  iyokipi  yapi  kta  e  he  ite  kin 
akan  ohinniyan  yanke  kta. 

39  Unkan  mahenunpi  miniliuha 
hdehdega  yakazonte  kta,  qa  mi¬ 
niliuha  ska  pa  iyuskite  yakage 
kta,  qa  ipiyaka  ipatapi  yakage 
kta. 

40  Unkan  Aaron  cinca  kin  ma¬ 
henunpi  wicayecage  kta,  qa  ipi¬ 
yaka  wicayecage  kta,  qa  wapa- 
ha,  owanyag  waste  qa  wowitan 
on  yakage  kta. 

41  Qa  hena  nicinye  Aaron  iye 
cinca  ki^i  koyag  wicayaye  kta, 
qa  napepi  kin  ojudan  wicayakiye 
kta,  hecen  wamiciyusnapi  kta  e 
wicayaduwakan  kta. 

42  Qa  minihuha  onzeoge  wica¬ 
yecage  kta,  on  celipi  istecapi 
akalipapi  kta,  wicapaksin  etan¬ 
han  wicaceca  ekta  iyohiye  kta. 

43  Qa  Aaron  qa  iye  cinca  kin 
hena  koyakapi  kta,  itkokipapi 
wakeya  ekta  upi  eca,qa  tipi  wa¬ 
kan  ohna  omakiyapi  kta  *e  owa- 
yusna  ikiyedan  upi  eca,  hecen 
woahtani  yuhapi  kte  sni,  qa  tapi 
kte  sni ;  iye,  qa  tona  iye  etanhan 
icagapi  kte,  wicoope  kin  he  owi- 
hanke  wanin  yuhapi  kte. 


WICOWOYAKE  29. 

1  Unkan  wamiciyusnapi  kta  wi- 
caduwakan  kta  e  taku  ecawica- 
yecon  kte  cin  dee,  tatarika  wan, 
pte  wanunyanpi  cinca,  qa  tamdo- 
ka  wanunyanpi  nonpa  owasin 
waste  icu  wo. 

2  Qa  aguyapi  napohye  codan, 
qa  aguyapi  hmiyanyanna  ona- 

poliye  codan,  wihdi  icicahiyapi, 
qa  aguyapi  ceguguyapi  napohya- 
pi  sni,  wihdi  on  sdayapi ;  hena 
owasin  aguyapi  mdu  on  yakhge 
kta. 

3  Qa  makanopiye  wanjidan  en 
oyahnake  kta,  qa  hena  raakan 
opiyedan  ohna,  qa  tatanka  kin, 
qa  tamdoka  nonpa  kin  ikiyedan 
awicayahi  kta. 

4  Qa  itkokipapi  wakeya  tiyopa 
ikiyedan,  Aaron  qa  iye  cinca 
awicayahi  kta,  qa  mini  on  wica- 
dujaja  kta. 

5  Qa  wokoyake  kin  iyacu  kta, 
qa  mahen  unpi  kin,  qa  amdo 
akahpe  nitoske  kin,  qa  amdo  aka- 
hpe  kin,  qa  maku  akahpe  kin,  he¬ 
na  owasin  Aaron  koyag  yaye  kta, 
qa  amdo  akahpe  ipiyaka  kin  ipi- 
yag  yaye  kta. 

6  Qa  pa  iyuskite  cin  pa  akan 
payahte  kta,  qa  watesdake  wa- 
kan  kin  pa  iyuskite  akan. 

7  Qa  wihdi  on  sdayapi  kin  he 
iyacu  kta,  qa  pa  akan  yakastan 
kta,  hecen  he  sda  yaye  kta. 

8  Qa  cinhintku  kin  ikiyedan 
awicayahi  kta,  qa  mahenunpi  kin 
koyag  wicayaye  kta. 

9  Qa  ipiyake  on  ipiyag  wica¬ 
yaye  kta,  Aaron  qa  cinhintku, 
qa  wapaha  kin  iyawicayakicaske 
kta,  hec-n  wawayusna  hecapi 
kta,  wicoope  owihanke  wanin, 
hecen  Aaron  iye  cinca  ko  na- 
pepi  ojudan  wicayaye  kte. 

10  Qa  tatanka  qon  itkokipapi 
wmkeya  kin  itokam  ikiyedan 
ayahi  kta,  qa  Aaron  iye  cinca 
koya  napepi  kin  tatanka  pa  kin 
akan  aputakapi  kta ; 

11  Qa  tatanka  qon  yakte  kta, 
Jehowa  itokam,  itkokipapi  wa¬ 
keya  tiyopa  ekta. 

12  Qa  tatanka  we  kin  onge 
iyacu  kta,  qa  owayusna  he  kin 
akan  ehpe  yaye  kta,  ninapsuka- 
za  on,  qa  we  kin  ocowasin  owa¬ 


yusna  sicu  kin  ekta  oyakastan 
kta. 

13  Qa  watejiksija  kin  ocowa¬ 
sin,  qa  pizi  pi  kin  ikoyake  cin  he, 
qa  paksin  nonpa  kin  wasin  iko¬ 
yake  cin  iyahna,  qa  owayusna 
izin  yaye  kta. 

14  Tuka  tatanka  qon  cehpi  kin, 
qa  ha  kin,  qa  tacesdi  kin  owanka 
ih'eyata  peta  on  huhnah  yaye 
kta,  woahtani  wosna  hee. 

15  Unkan  tamdoka  tokaheya 
kin  he  iyacu  kta,  unkan  Aaron 
qa  iye  cinca  kin  napepi  kin  ta¬ 
mdoka  pa  aputakapi  kta. 

16  Unkan  niye  tamdoka  kin 
yakte  kta,  qa  we  kin  iyacu  kta, 
qa  owayusna  akan  ihduksan 
ehpeyaye  kta. 

17  Qa  tamdoka  kin  yapate  kta 
wobaspe  iyececa,  qa  supe  kin 
huha  kin  ko  dujaja  kta,  qa  hena 
wobaspe  kin  qa  pa  kin  ekta  eya- 
hnake  kta. 

18  Qa  tamdoka  kin  ocowasin 
on  owayusna  izin  yaye  kta.  Je¬ 
howa  wokicihuhnagapi  w'an  hee ; 
woomna  wiciyokipi  wan  Jehowa 
kicagapi  hee. 

19  Unkan  tamdoka  inonpa  kin 
iyacu  kta,  qa  Aaron,  qa  iye  cin¬ 
ca  kin  napepi  kin  tamdoka  pa 
kin  aputakapi  kta. 

20  Qa  nis  tamdoka  kin  yakte 
kta,  qa  we  kin  etanhan  iyacu 
kta,  qa  Aaron  noge  inkpa  akan, 
qa  cinhintku  nogepi  inkpa  akan 
eyahnake  kta,  etapa  kin  eciya- 
tanhan,  qa  napepi  etapa  hunka 
akan  qa  sipahunkepi  etapa  akan, 
qa  we  kin  owayusna  akan  ihdu¬ 
ksan  ehpe  yaye  kta. 

21  Qa  we  owayusna  akan  un 
kin  he  etanhan  iyacu  kta,  qa 
wihdi  on  sdawicayapi  kin  he  e- 
tanhan,  qa  hena  Aaron  iyakiun 
kta,  tawokoyake  ko,  qa  cinhintku 
tawokoyakepi  koya,  hecen  Aaron 
duwakan  kta,  qa  tawokoyake, 

qa  cinhintku  tawokoyakepi  ko- 
ya. 

22  Qa  tamdoka  etanhan  wasin 
kin  iyacu  kta,  qa  sinte,  qa  wa- 
tejiksija  kin  he,  qa  pi  pizi  kin, 
qa  paksin  napin,  qa  wasin  hena 
akan.un  kin,  qa  hiyete  etapa  kin, 
tamdoka  wicayustan  kin  hee. 

23  Qa  aguyapi  wanji,  qa  agu- 
yapi  hmiyanyanna  wihdi  icica- 
hiyapi  wanjidan,  qa  aguyapi  ce- 
guguyapi  wanji  aguyapi  napohye 
codan  makan  opiye  kin  Jehowa 
itokam  yanke  cin  hetanhan. 

24  Qa  hena  owasin  Aaron  nape 
kin  en  eyahnake  kta,  qa  cin¬ 
hintku  napepi  kin  en,^qa  Jehowa 
itokam  hena  yakoze  kta,  woko- 
zapi  wan  hee. 

25  Qa  napepi  kin  etanhan  hena 
iyacu  kta,  qa  owayusna  kin  izin 
yaye  kta,  wohuhnahyapi  woom- 
na  wiciyokipi  Jehowa  itokam, 
peta  wosnapi  wan  Jehowa  kica- 
gapi  hee. 

26  Qa  tamdoka  Aaron  on  yu- 
stanpi  kin  he  maku  kin  iyacu 
kta,  qa  Jehowa  itokam  he  yakoze 
kta,  qa  obaspe  kin  he  nitawa  kta. 

27  Hecen  tamdoka  on  Aaron 
ojunyapi,  qa  iye  cinca  nakun 
ojun  wicayapi  kin  he  maku  ko- 
zapi  qa  hiyete  yuwintapi,  taku 
kozapi,  qa  taku  yuwintapi  kin  he 
duwakan  kta. 

28  Qa  he  Aaron  qa  cinhintku 
tawapi  kta,  Israel  cinca  kin  etan¬ 
han  wicoope  owihanke  wanice 
kta,  he  yuwintapi  heon  Israel 
cinca  wopida  wosnapi  etanhan 
he  yuwintapi  kta,  Jehowa  ekta 
yuwintapi  kta. 

29  Unkan  wokoyake  wakan 
Aaron  tawa  kin  he  cinhintku, 
iye  iyohakam  tawapi  kta,  hena 
ohna  sdawicayapi  kta,  qa  napepi 
kin  ojun  wicayapi  kta. 

30  Cinhintku  etanhan  tuwe  hee- 
kiya  wawayusna  kta,  qa  tipi  wa- 

124 


kan  ohna  omakiye  kta  e  itkoki- 
papi  wakeya  ekta  hi  kinhan,  an- 
petu  sakowin  hena  koyake  kta. 

31  Unkan  tamdoka  ojunwicaye 
cin  he  iyacu  kta,  qa  cehpi  kin 
oyanke  wakan  kin  ohna  oyahe 
kta. 

32  Unkan  Aaron  qa  cinhintku 
tamdoka  cehpi  kin  yutapi  kte, 
aguyapi  makan  opiye  ohna  un 
kin  he  nakun,  itkokipapi  wakeya 
tiyopa  kin  ekta. 

33  Taku  on  woakahpe  kagapi 
napepi  ojun  wicayapi,  wicayu- 
wakanpi  kte  cin,  hena  yutapi 
kta,  tuka  tuwe  tokeca  hena  yute 
kte  sni,  nakaes  hena  wakan. 

34  Unkan  ojun  wicayapi  cehpi 
kin  onge  oyaptapi  kinhan  qais 
aguyapi  kin  onge  ihanhanna  he- 
hanyan,  taku  oyaptapi  kin  he 
huhnah  yaye  kta  hee  wakan 
heon  yutapi  kte  sni. 

35  linkan  Aaron  qa  cinhintku 
hecen  ecawicayecon  kta,  token 
econ  cisi  kin  owasin  iyecen,  an- 
petu  sakowin  napepi  kin  ojun 
wicayaye  kta. 

36  Qa  woakahpapi  on  anpetu 
otoiyohi  tatanka  woahtani  wo¬ 
snapi  yapate  kta,  hecen  owayu¬ 
sna  kin  duteca  kta,  woakahpe 
akan  yakage  cin  on,  qa  duwakan 
kta  e  sdayaye  kta. 

37  Anpetu  sakowin  owayusna 
on  woakahpe  yakage  kta,  qa  he 
duwakan  kta,  hecen  owayusna 
kin  wakan  hinca  kta,  taku  kasta 
he  yutan  kinhan  wakan  kta. 

38  Unkan  owayusna  akan  taku 
wadusna  kte  cin  dee ;  amnos 
(tahin  wanuyanpi)  waniyetu 
wanjidan,  nonpa  anpetu  otoiyohi 
ohinniyan. 

39  Hanhanna  eca  amnos  toka- 
heya  yapate  kta,  qa  amnos  inon- 
pa  kin  ohtayetu  otahedan  yapate 
kta. 

40  Qa  amnos  wanji  kici  aguya- 

pi  mdu  iyutapi  iwikcemna  (wi- 
yatke  ohnaka  sakpe)  qa  wihdi 
bopanpi  hin  itopa  kin  (wiyatke 
ohnaka  nonpa)  icicahiyapi  qa 
woakastan  qupi  minima  hin  itopa 
kin. 

41  Unkan  tahinca  inonpa  kin 
ohtayetu  otahedan  yapate  kta 
hanhanna  minha  kin  qa  woaka¬ 
stan  kin  he  iyecen  ecayecon  kta 
peta  wosnapi  woorana  Jehowa 
iyokipi  ye  kta. 

42  Jehowa  itokam  itkokipapi 
wakeya  tiyopa  kin  ekta  wicoi- 
cage  nitawapi  kin  yeye  cin  he 
peta  wosna  wan  ohinniyan  un 
kte  ;  hep  ociciye  kta  e  heciya 
itkocicipapi  kta. 

43  Qa  hen  Israel  cinca  kin 
itkowicawakipe  kta,  qa  mitowi- 
tan  kin  he  yuwakanpi  kta. 

44  Qa  itkokipapi  wakeya  kin, 
qa  owayusna  kin  mduwakan  kta, 
qa  wamiciyusnapi  kta  e  Aaron 
cinhintku  ko  wicamduwakan 
kta. 

45  Qa  Israel  cinca  kin  wicehna 
ounwaye  kta,  qa  taku  wakan 
dapi  kin  he  miye  kta. 

46  Qa  Jehowa  wakandapi  E- 
gupta  makoce  etanhan  hdinanpe 
wicaye  cin  he  miye  sdonyapi 
kta,  wicehna  ouriwaye  heon 
etanhan ;  Jehowa  Wakandapi 
kin  he  miye. 

WICOWOYAKE  30. 

1  Unkan  taku  wasteiuna  izin 
yapi  kta  e  wizinya  owayusna 
wan  yakage  kta,  sitim  can  on 
yakage  kta. 

2  Ohanske  cin  he  wicispa  wan- 
jidan  kta,  qa  ohdakinyan  kin 
wicispa  wanjidan,  topa  omdoton 
kta,  qa  obosdatu  wicispa  nonpa, 
he  kiyuke  kta. 

3  Qa  mazaskazi  ecedafi  on 
ayapawinte  kta,  toakahpe  kin. 


qa  cuwi  km  ihduk^an,  qa  he  kin ; 
qa  ihduksan  mazaskazi  wate- 
sdake  wan  yecage  kta. 

4  Qa  mazaskazi  napcupe  nonpa 
yecage  kta,  watesdake  ihukuya 
cuwi  nonpa  akan  anokatanhan 
hena  yakage  kta,  qa  hena  tosu 
on  akiyuhapi  icupi  kta  e  yuke 
kta. 

5  Qa  ^itim  can  tosu  kin  yakage 
kta,  qa  mazaskazi  ayapawinte 
kta. 

6  Qa  cokaya  ozanpi  kin  itokam 
woyaatanin  can  ohnaka  iyota- 
kons,  tukten  itkocicipe  kta,  wo- 
kajuju  iha  woyaatanin  can  wo- 
hnake  kin  akan  yanke  cin  he 
itokam  eyahde  kta. 

7  Qa  he  akan  Aaron  pejuta 
wastemna  izinye  kta,  hanhanna 
otoiyohi  petijanjan  pikiya  eca  he 
izinye  kta. 

8  Qa  Aaron  petijanjan  wankan 
ehnaka  eca  ohtayetu  otahedan 
taku  wastemna  he  akan  izinye 
kta,  ohinniyan  Jehowa  itokam 
nitoicagepi  yeye  cin. 

9  He  akan  wizinyapi  tokeca, 
qa  wohuhnahyapi,  qa  minha  hu- 
hnah  yaye  kte  sni,  qa  woakastan 
ayakastan  kte  sni. 

10  Tuka  he  kin  akan  ptanyetu 
otoiyohi  wancadan  Aaron  woa- 
kahpe  kage  kta ;  nitoicagepi  ye¬ 
ye  cin  ptanyetu  eca  wancadan 
woahtani  kajujupi  we  on  he  akan 
waakahpe  kta.  He.  Jehowa  ta- 
wa  wakan  hinca. 

11  Unkan  Jehowa  ie  ca  Mowis 
heciya, 

12  Tohan  Israel  cinca  kin  wi- 
cadawa  eca,  wicayawapi  kta  e 
wicasta  otoiyohi  nagi  kin  on  wo- 
akahpe  Jehowa  qu  kta,  wicaya¬ 
wapi  icunhan,  hecen  wicayawapi 
icunhan  mako^ice  awicakipe  kte 
sni. 

13  Hecen  qupi  kta,  tona  wica¬ 
yawapi  kin  iyoopta  ya  otoiyohi 

seqel  hanke  tipi  wakan  seqel  iye- 
ceca  (omnica  wikcemna  nonpa 
seqel  ee  ce)  seqel  hanke  Jehowa 
qu  kta. 

14  Tona  wicayawapi  iyoopta  ya 
wica  waniyetu  wikcemna  nonpa 
qa  iwankam  owasin  woahi  Jeho¬ 
wa  qupi  kta. 

15  Tuwe  wijica  esta  seqel  han¬ 
ke  yuota  kte  sni,  qa  tuwe  onsika 
esta  yuoptetu  kte  sni,  ninagipi 
on  hdajujupi  kta  woahi  wan  Je¬ 
howa  qnpi  eca. 

16  Qa  woakahpe  mazaska  kin 
Israel  cinca  etanhan  iyacu  kta, 
qa  itkokipapi  wakeya  kicanyan- 
pi  on  yaqu  kta,  qa  Israel  cinca 
wokiksuye  yapi  kte,  Jehowa  ito- 
kara  ninagipi  kin  on  wokajuju 
kta. 

17  Unkan  Jehowa  ie  ca  Mowis 
heciya ; 

18  Nakun  mazasa  koka  wan 
yakage  kta,  qa  mazasa  cetetahe 
kin,  ekta  ihdujajapi  kta,  qa  itko¬ 
kipapi  wakeya  qa  owayusna  ota- 
hedan  eyahde  kta,  qa  he  ohna 
mini  oyakastan  kta. 

19  Unkan  Aaron  iye  cinca  koya 
hetanhan  napepi  sihapi  ko  ihdu¬ 
jajapi  kta. 

20  Itkokipapi  wakeya  kin  en 
yapi  eca  mini  on  ihdujajapi  kta 
ece,  hecen  tapi  kte  sni,  qa  tohan 
Jehowa  okiyapi  owayusna  ikiye- 
dan  upi,  peta  wosna  izin  kiyapi 
ece  kta. 

21  Napepi  sihapi  ko  ihdujajapi 
kta,  hecen  tapi  kte  sni ;  he  wo- 
kage  owihanke  wanice  kta,  iye 
qa  cinca  kin  wicoicagepi  ecen 
econ  kta. 

22  Unkan  Jehowa  ie  ca  Mowis 
heciya, 

23  Nakun  nis  pejuta  wastemna 
itancan  icu  wo,  mur  sbusbu  se¬ 
qel  opawinge  zaptan,  qa  canha- 
sa  wastemna  he  hanke,  opawinge 
nonpa  sanpa  wikcemna  zaptan, 

qa  sinkpe  tawote  wastemna  opa¬ 
winge  nonpa  sanpa  hanke, 

24  Qa  kasia  opawinge  zaptan, 
tipi  wakan  seqel  ohna  iyutapi 
kta,  qa  can  ihdi  hina  wanjidan. 

25  Qa  hena  sdayapi  wakan  wi- 
hdi  yakage  kta,  pejuta  wicasta 
taku  wastemna  kagapi  kin  he 
iyecen,  sdayapi  wakan  wihdi 
wastemna  hee  kta. 

26  Qa  he  on  itkokipapi  wakeya 
kin  sdayaye  kta,  qa  woyaatanin 
canwohnaka  kin, 

27  Qa  wahna  wotapi  kin,  qa 
waksica  tawa  kin  owasin,  qa  pe- 
tijanjan  ihupa,  qa  on  kicanyanpi 
kin,  qa  izin  yapi  owayusna  kin. 

28  Qa  wohuhnahyapi  owayusna 
kin,  qa  taku  on  kicanyanpi  owa¬ 
sin,  qa  koka  kin  qa  tacetetahe 
koya. 

29  Hecen  hena  duwakan  kta, 
qa  wakanhincapi  kta,  taku  kasta 
hena  yutan  kinhan  wakan  kta. 

30  linkan  Aaron  qa  iye  cinca 
kin  sdawicayaye  kta,  qa  wamici- 
yusnapi  kta  e  wicaduwakan  kta. 

31  Qa  Israel  cinca  kin  hecen 
ewicayakiye  kta,  wakan  sdayapi 
wihdi  mitawa  kin  dee  kta,  nitoi- 
cagepi  yeye  cin  ohna. 

32  Wicasta  cehpi  kin  akan  he 
akastanpi  kte  sni  qa  he  icicahi- 
yapi  kin,  qa  taku  on  kagapi  iye¬ 
cen  yakagapi  kte  sni,  hee  wa¬ 
kan,  qa  wakanyan  yadapi  kte. 

33  Tuwe  he  iyecen  wihdi  wa¬ 
stemna  ye  cin,  qa  tuwe  wicasta 
tokeca  akan  he  akastan  kinhan, 
oyate  tawa  kin  etanhan  kaspapi 
kta. 

34  Unkan  Jehowa  Mowis  heci¬ 
ya,  Taku  wastemna  icu  wo,  can- 
sin  qa  tukiha  wastemna,  qa  gal- 
banum  oomna  suta,  qa  cansin 
ska,  otoiyohi  iakedenakeca. 

35  Qa  hena  wizinyapi  yakage 
kta,  pejuta  wicasta  taku  icicahi- 
yapi  kin  he  iyecen  yakage  kta 

miniskuya  ecedan  icicahiyapi 
wakan  kta. 

36  Qa  hetanhan  boyapan  kta, 
mdubinca  yakage  kta,  qa  onge 
woyaatanin  itokam  itkokipapi 
wakeya  ohna  tukten  itkocicipe 
kta  eyahnake  kta,  he  wakanbin- 
ca  dawapi  kta. 

37  Qa  taku  wastemna  kin  de 
yakage  cin  he  iyecen  takudan 
nicicagapi  kte  sni ;  he  Jehowa 
tawa,  he  wakan  dawa  kta. 

38  Tuwe  omna  kta  e  taku  he 
iyecen  kage  cinhan,  oyate  tawa 
kin  etanhan  kaspapi  kta. 

WICOWOYAKE  31. 

1  Unkan  .Tehowa  ie  ca  Mowis 
heciya, 

2  Iho  Avo  Betzalel  Uri  cinhint- 
ku,  Hur  cinhintku,  Juda  wicoun 
etanhan  caje  kin  on  weco. 

3  Qa  taku  wakan  toniya  on 
ojuwaya  woksape  qa  wookahni- 
ge,  qa  wosdonye  on,  qa  wohtani 
owasin  en. 

4  Taku  wayupiya  kagapi  iyu- 
kcan  kta,  mazaskazi,  qa  maza- 
ska,  qa  mazasa  on  kage  kta, 

5  Qa  inyan  ojuyapi  kin  pago 
kta,  qa  can  pago  kta,  qa  taku 
kagapi  owasin  kage  kta. 

6  Qa  he  kici  mis  miye  Aholiab 
Ahisamak  cinhintku,  Dan  wi¬ 
coun  kin  etanhan  waqu,  qa  tona 
cante  ksapapi  cantepi  ohna  wo¬ 
ksape  wicawaqu,  hecen  taku  kah 
cisi  kin  owasin  kagapi  kta. 

7  Itkokipapi  wakeya  kin,  qa 
canwohnake  woyaatanin  on,  qa 
he  akahpe  cin,  wokajuju  iha  kin, 
qa  taku  wakeya  kicanyanpi  owa¬ 
sin. 

8  Qa  wahna  wotapi  waksica  ta¬ 
wa  iyahna,  qa  petijanjan  ihupa 
ecedan  kin,  qa  taku  on  kican¬ 
yanpi  owasin,  qa  wizinyapi  owa- 
yusna  kin. 


9  Qa  wohuhnahyapi  owayusna 
kin,  qa  taku  on  kicanyanpi  owa¬ 
sin,  qa  maza  koka  kin,  qa  tacete- 
tahe  kin. 

10  Qa  sina  ozanpi  kin,  qa  Aaron 
wawayusna  taAvokoyake  wakan 
kin,  qa  cinhintku  tawokoyakepi 
ohna  wayusnapi  kte. 

11  Qa  wihdi  on  sdayapi  kin,  qa 
wizinyapi  wastemna  kin  tipi  wa¬ 
kan  kin  on  ;  token  econ  cisi  kin 
owasin  iyecen  econpi  kta. 

12  Unkan  Jehowa  ie  ca  Mowis 
heciya, 

13  Nis  Israel  cinca  kin  hecen 
eAAUcakiya  wo,  Tokesta  anpetu 
wakan  mitawa  kin  yapatanpi 
kta,  nakas  nitoicagepi  yeye  cin 
niyepi  qa  miye  unkiotahedan,  he 
wowapetokeca  on  ciyuwakanpi ; 
Jehowa  he  miye  sdonyapi  kta. 

14  Qa  anpetu  okihpapi  kin  he 
yapatanpi  kta,  nakas  niyepi  on 
he  wakan,  tuwe  he  yusape  cinhan 
he  ktepi  kta,  heon  tuwe  he  icun- 
han  wolitani  taku  kasta  econ  kin 
he  taoyate  kin  cokayatanhan  ka¬ 
spapi  kta. 

15  Anpetu  sakpe  wohtani  econ¬ 
pi  kta,  tuka  anpetu  isakowin  kin 
he  anpetu  wakan,  okihpapi  wa¬ 
kan  Jehowa  tawa,  tuwe  kasta 
anpetu  okihpapi  en  wohtani  econ 
kinhan  he  awicakehan  ktepi 
kta. 

16  Heon  Israel  cinca  kin  anpe¬ 
tu  okihpapi  kin  he  patanpi  kta, 
wicoicagepi  yeye  cin  wicotakuye 
owihanke  wanica,  anpetu  oki¬ 
hpapi  kin  kagapi  kta. 

17  Miye  qa  Israel  cinca  unkio¬ 
tahedan  he  wowapetokeca  owi¬ 
hanke  wanice  kta,  nakas  anpetu 
sakpe  en  .lehowa  mahpiya  kin 
qa  maka  kin  kage  ca  anpetu  isa¬ 
kowin  kin  en  okihpe  ca  oziiciye. 

18  Unkan  Sina  he  kin  ohna  Mo¬ 
wis  kici  okiye  enakiye  cehan  in¬ 
yan  mdaska  woyaatanin  qu,  in- 

yan  mdaska  nonpa  Jehowa  na- 
psukaza  on  owapi. 

WICOWOYAKE  32. 

1  Unkan  oyate  kin  Mowis  lie 
kin  etanhan  apamahdeya  hiyu 
hdutehan  kin  he  wanyakapi  qe- 
han,  oyate  kin  Aaron  en  mnici- 
yapi,  qa  heciyapi,  Najin  wo,  taku 
wakan  unkiyepi  itokam  yapi  kta 
unkicicagapo.  Ecah  Mowis  wi- 
casta  Egupta  makoce  etanhan 
hinanpe  unyanpi  kin  he  toki  un 
kin  sdonunyanpi  sni  ce. 

2  Unkan  Aaron  hewicakiya, 
Mazaskazi  oinpi  kin  nitawinpi  qa 
nicincapi  wica  winyan  ko,  noge- 
pi  ikoyakapi  kin  hena  yuksapi 
qa  en  rnakahipo. 

3  Unkan  oyate  kin  owasin  ma¬ 
zaskazi  oinpi  kin  nogepi  kin  etan¬ 
han  hduksapi,  qa  Aaron  en  ka- 
hipi. 

4  Unkan  Aaron  hena  napepi  kin’ 
etanhan  icu,  qa  ojuha  wan  en 
pahta  qa  ptejicadan  sdoyapi  wan 
kaga.  Unkan,  Israel  taku  wa¬ 
kan  nitawa  Egupta  makoce  etan¬ 
han  hinanpe  niyanpi  kin  dena  ee 
ce,  eyapi. 

5  Unkan  Aaron  wanyake  ca  he 
itokam  owayusna  wan  kage  ca, 
Heyakecinhan  Jehowa  wakan 
wokicihanpi  kta,  Aaron  ieyanpa- 
ha,eya. 

6  Unkan  ihanhanna  hin  kiktapi, 
qa  wohuhnahyapi  hiihnahyapi, 
qa  wopida  wosnapi  ahipi,  qa  oya¬ 
te  kin  wotapi  qa  wayatkanpi  kta 
e  iyotankapi,  qa  skatapi  kta  e 
najinpi. 

7  Unkan  Jehowa  Mowis  heciya, 
Kun  hda,  oyate  nitawa  Egupta 
makoce  etanhan  hinanpe  yaye 
cin  wanna  ihduhowinpi  ce. 

8  Canku  Wan  ope  wicawasi  qon 
he  etanhan  kohanna  ihdutokan- 
pi,  ptejicadan  Sdoyapi  wan  ici- 

cagapi,  qa  ekta  pakicapsanpi,  qa 
wakiciyusnapi,  qa  Israel  taku 
wakan  yada,  Egupta  makoce 
etanhan  hdinanpe  niye  cin  dena 
ee  ce,  eyapi. 

9  Unkan  Jehowa  Mowis  heciya, 
Oyate  kin  de  wanmdake  ca  in- 
3nm  oyate  tahu  patin  hecapi. 

10  Qa  wanna  micuni  wo,  hecen 
mitocanniye  kin  awicakate  kta, 
qa  ihang  wicawaye  kta,  qa  nis 
oyate  tanka  cicage  kta  ce. 

11  Unkan  Mowis  Jehowa  taku 
iye  wakan  da  kin  cin  kiye  ca  he- 
ya,  Jehowa,  tokeca  oyate  nitawa 
kin  canniye  yaya  he  I  hena  Egu¬ 
pta  makoce  etanhan  hdinanpe 
wicayaya,  wowasake  tanka  on, 
qa  nape  wasaka  on. 

12  Tokeca  Egupton  heyapi  kta, 
Taku  ^ica  on  inanpe  wicaya,  he 
kin  ohna  wicakte  kta,  qa  maka 
ite  kin  etanhan  awihnuni  wicaye 
kta  heon  etanhan,  eyapi  kta  ;  ni- 
tocanniye  kate  cin  etanhan  ihdu- 
homni,  qa  oyate  nitawa  en  taku 
sice  cin  de  on  iyope  iciya  ye. 

13  Nitaokiye  Aberaham,qa  Izak, 
qa  Israel  wicakiksuya  ye,  token 
caje  nihdate  ca  konze  hewica- 
yakiya,  Nicincapi  kin  mduota 
kta,  mahpiya  wicanhpi  kin  iye- 
nakecapi  kta,  qa  makoce  kin  de 
cajemdate  cin  ocowasin  nicinca¬ 
pi  kin  wicawaqu  kta,  qa^owihan- 
ke  wanin  tawayapi  kta. 

14  Unkan  Jehowa  taku  sica 
taoyate  kin  ecawicakicon  kta, 
eye  ciqon  on  iyope  iciya. 

15  Unkan  Mowis  ihdamna,  qa 
he  kin  etanhan  apamahdeya  hda, 
qa  wo^^aatanin  inyan  mdaska 
nonpa  qon  nape  kin  ohna  hdo- 
hda,  inyan  mdaska  kin  hena 
anokatanhan  owapi,  deciyatan- 
han  qa  unman  eciyatanhan  na- 
kun,  inyan  mdaska  owapi  ce. 

16  Inyan  mdaska  kin  hena  Wa- 
kantanka  kaga,  qa  owapi  kin  he 

Wakantanka  owa  ce,  inyan 
mdaska  kin  akan  pago. 

17  Unkan  Josuwa  oyate  oqoya- 
pi  kin  nakon  qa,  Owanka  ohna 
kieizapi  iyecen  oqoyapi  ce,  Mo- 
wis  eciya. 

18  Unkan,  Wicasta  ohiyapi,  qa 
panpanpi  ho  kin  hee  sni,  qa  wi¬ 
casta  wicaktepidan  howayapi 
kin  hee  sni  ce,  tuka  wicasta  do- 
wanpi  ho  kin  nawahon,  eya. 

19  Qa  owanka  kin  ikiyedan  u 
qehan,  qa  ptejicadan,  qa  wacipi 
kin  wanyake  cehan,  Mowis  sin- 
hda,  qa  inyan  mdaska  qon  nape 
etanhan  ehpeya,  qa  kamdeca,  he 
kin  ihukuya. 

20  Qa  ptejicadan  kagapi  qon 
he  icu  qa  peta  on  huhnaga,  qa 
yukpan,  hecen  mdu  kage  ca 
mini  kin  akada  ;  qa  Israel  cinca 
kin  yatke  wicakiya. 

31  Unkan  Mowis  Aaron  heciya, 
Oyate  kin  de  taku  ecannionpi 
kin  on  woalitani  tanka  kin  de 
awicayakahi  he  % 

23  Unkan  Aaron  heya,  Itancan, 
ihnuhan  sinyahda  kin.  Nis  oyate 
kin  de  sicapi  ce,  sdonwicayaya. 

23  Qa  hemakiyapi ;  Taku  wa- 
kan  unkitokam  yapi  kta  unkici- 
cagapo,  Mowis  wicasta  kin  he 
Egupta  makoce  kin  etanhan, 
itanwankanhde  mani  unyanpi 
kin,tiikteehesdonunyanpi  snice. 

24  Unkan,  Tuwe  mazaskazi 
onge  yuhe  cinhan  hdukse  kta, 
ewicawakiya,  unkan  he  maqupi, 
unkan  petan  ehpewaya,  qa  pteji¬ 
cadan  kin  de  inanpa  ce. 

25  Hehan  oyate  kin  sdokahanpi 
e  Mowis  wanyaka,  nakas  toka- 
wicayapi  iwicaliahapi  kta  Aaron 
wicayusdoka ; 

26  Qa  owanka  tiyopa  kin  ohna 
Mowis  najin  qa,  Tuwe  Jehowa 
ope  cin  en  mahi  wo,  eya.  Un¬ 
kan  Lewi  cinca  kin  owasin  en 
kawitavapi. 

Ex.  9 


27  Unkan  hewicakiya,  Wicasta 
otoiyohi  tamazasagye  kihnake 
kta,  ceca  akan  qa  owanka  ohna 
tiyopa  iyaza  ye  kta,  qa  wucasta 
otoiyohi  iye  sunkaku  qa  tako- 
daku,  qa  tuwe  iye  ikiyedan  ti 
kin  wicakikte  kta,  Jehowa  Israel 
wakandapi  kin  he  eya  ce. 

28  Unkan  Lewi  cinca  kin  Mo¬ 
wis  eye  cin  he  iyecen  econpi ; 
unkan  anpetu  kin  he  oyate  kin 
etanhan  wicasta  kektopawinge 
yamni  ecetu  ihpayapi. 

29  Nakas  Mowis  hewicakiye 
ciqon,  Jehowa  on  anpetu  kin  de 
ninapepi  kin  ojunkiyapo,  wicasta 
iye  cinhintku  qais  sunkaku  kin 
on,  hecen  anpetu  kin  de  woya- 
waste  wan  nicupi  kta  ce. 

30  U nkan  ihanhanna  Mowis  oya¬ 
te  kin  hewicakiya, Woahtani  tan¬ 
ka  wan  wayahtanipi,  heon  wan¬ 
na  itanwankanhdeya  mde  kta, 
Jehowa  ekta,  okini  wayahtanipi 
kin  akahpe  waye  kta  ce. 

31  Qa  Mowis  icicawin  Jehowa 
ekta  ye  ca  heya,  Hehe,  oyate 
kin  de  woahtani  tanka  wahtani- 
pi,  qa  mazaskazi  taku  wakan 
icicagapi ; 

32  Qa  wanna  tokin  wahtanipi 
kin  wicakiciyutokan,  qa  hecetu 
sni  kinhan  wowapi  wan  oyakiwa 
kin  hetanhan  mapajujuye,  ceci- 
ciya. 

33  Unkan  Jehowa  Mowis  he¬ 
ciya,  Tuwe  amawahtani  kin  he 
wowapi  mitawa  kin  etanhan  wa- 
pajuju  kta  ce. 

34  Qa  wanna  ekta  hda,  tokiya 
caje  mdata  qon  heciya  oyate  kin 
awicaya  wo,  ito  ohnihde  wakiye 
cin  he  nitokam  ye  kta,  tuka,  to- 
han  en  wahi  eca  wahtanipi  kin 
awicawahi  ece  kta. 

35  Unkan  Jehowa  ptejicadan 
kagapi  on,  Aaron  kage  cin  hee, 
on  etanhan  oyate  kin  wicakasta- 
ka. 

WICOWOYAKE  33. 

1  Wanna  Jehowa  Mowis  hecen 
eciye  ciqon,  Hunktiya  detanhan 
itanwankanhdeya  ya  wo,  nis  qa 
oyate  Egupta  makoce  etanhan 
hdinanpe  wicayaye  cin,  makoce 
wan  nicinca  kin  he  waqu  kta  ce, 
Aberaham,  qa  Izak,  qa  Jakob 
iwicawakonze  ciqon  he  ekta. 

2  Qa  ohnihde  wakiye  cin  he 
nitokam  ye  wasi  kta,  qa  nitoka- 
patanhan  Kanani  kin,  qa  Amori 
kin,^  qa  Hiti  kin,  qa  Perazi  kin, 
qa  Hiwi  kin,  qa  Jebusi  kin,  ham 
wicawaye  kta  ; 

3  Makoce  wan  asanpi  qa  can- 
hanpi  tiktica  kaduze  cin  he  ekta  ; 
oyate  tahu  patin  henicapi  heon 
niyepi  cokaya  mde  kte  sni,  oki- 
ni  tahepi  tern  ciyapi  kta. 

4  Unkan  oyate  kin  wicoie  sice 
cin  he  nahonpi,  qa  iyokisin  ici- 
yapi,  qa  tuwedan  oinpi  kin  iko- 
yag  kiye  sni. 

5  Nakas  Jehowa  Mowis  heciye 
ciqon,  Nis  oyate  tahu  patin  he¬ 
nicapi,  ihnuhanna  niyepi  cokaya 
inawape  kte  ca  ihang  ciyapi  kta  ; 
heon  wanna  oinpi  nitawa  kin 
niye  etanhan  makata  ehpe  kiya 
wo,  hecen  taku  ecacicon  kta 
sdonwakiye  kta,  Israel  cinca  kin 
ewicakiya  wo. 

6  Hecen  Israel  cinca  kin  oinpi 
kin  hduMokapi,  Horeb  he  kin 
ihukuya. 

7  Unkan  Mowis  wakeya  kin 
icu,  qa  owanka  kin  itankan  ehde, 
owanka  kin  itehan,  qa  itkoki- 
papi  wakeya  kin,  eya  cajeyata. 
Unkan  tona  Jehowa  akitapi  kin 
hena  owasin  itkokipapi  wakeya 
kin  ekta  owanka  kin  itankan 
inanpapi. 

8  Unkan  Mowis  wakeya  kin 
ektakiya  inanpa  eca  oyate  kin 
owasin  najinpi  ece,  otoiyohi  ta- 

wakeya  tiyopa  kin  ekta  qa  Mo¬ 
wis  ihakam  etonwanpi  wakeya 
kin  ekta  i  kin  hehanyan. 

9  Unkan  Mowis  wakeya  kin 
ekta  i  eca  mahpiya  soka  bosdata 
kin  kun  hiyu,  wakeya  tiyopa 
kin  ekta,  qa  Mowis  okiya  ece. 

10  Unkan  oyate  kin  owasin 
mahpiya  bosdata  qon,  wakeya 
tiyopa  kin  ekta  najin  e  wanya- 
kapi,  qa  oyate  kin  owasin  najin¬ 
pi  qa  cekiyapi,  otoiyohi  tawa- 
keya  tiyopa  ekta. 

11  Unkan  Jehowa  Mowis  kici 
wohdaka,  kaicitkokim,  wicasta 
wan  takodaku  kici  wohdaka  he 
iyececa,  unkan  owanka  kin  ekta 
kihda,  qa  taokiye  Josuwa  Nun 
cinhintku  koska  kin,  tuka  ma¬ 
hpiya  bosdata  wakeya  cokaya- 
tanhan  tokan  ye  sni. 

12  Unkan  Mowis  Jehowa  heci- 
ya,  Iho  oyate  kin  de  itanwan¬ 
kanhdeya  awicaya  wo,  eha  tuka 
tuwe  mici  ye  yasi  kta  sdonye 
mayakiye  sni,  tuka  nicaje  on 
sdon  ciya,  qa  nakun  miista  kin 
iyokipi  yaya  ce,  eha. 

13  Qa  wanna  niista  kin  iyokipi 
waye  cinhan  nitacanku  kin  sdon¬ 
ye  makiya  ye ;  hecen  niista 
kin  ohna  woiyokipi  iyewaye  cin 
he  sdotciye  kta,  qa  oyate  kin  de 
oyate  nitawa  kin  ee,  awacin  wo. 

14  Unkan,  Miite  kin  ye  kta  qa 
oziciciye  kta  ce,  eya. 

15  Unkan  heciya,  Niite  kin  ye 
sni  kinhan,  detanhan  itanwankan¬ 
hdeya  unkayapi  sni  ye. 

16  Qa  wanna  niista  kin  ohna 
woiyokipi  iyewaye,  miye  qa  oyate 
nitawa  kin  tokiyatanhan  sdonya- 
pi  kta  he  1  unkicipi  idade  cin 
hee  sni  he  ?  hecen  miye  qa  oyate 
nitawa  kin  oyate  maka  itohnake 
akan  unpi  kin  owasin  etanhan 
unyukinukanpi  kta. 

17  Unkan  Jehowa  Mowis  heci¬ 
ya,  Taku  ehe  cin  he  nakun  eca- 

mon  kta,  nakas  miista  kin  ohna 
woiyokipi  iyeyaya,  qa  nicaje  kin 
on  sdonciya. 

18  Unkan,  Tokin  nitowitan  he 
wanyag  raakiya  ye,  eya. 

19  Unkan,  Mitowaste  kin  owa- 
sin  niite  kin  itokam  iyaye  wa- 
kiye  kta,  qa  Jehowa  caje  kin 
eyanwapaha  kta,  nitokani,  qa  tu- 
we  cante  wakiye  cin  he  cante 
wakiye  kta,  qa  tuwe  onsiwada 
kin  he  onsiwakidake  kta  ce. 

20  Tuka  miite  kin  wandaka 
oyakihi  sni,  nakas  wicasta  tuwe 
wanmayake  cinhan  ni  kte  sni 
ce,  eya. 

21  Nakun  Jehowa  heya,  Inyun 
oyanke  wan  mikiyedan,  qa  im- 
nija  kin  akan  ayahe  kta. 

22  Qa  mitowitan  kin  ahiyaye 
cin  hehan  irnnija  ohdoka  wan 
ohdateya  ecihde  kta,  qa  awa- 
himdanide  cin  icunhan  minape 
on  akahpe  ciye  kta. 

23  Qa  minape  kin  mihdutokan 
kta,  hecen  rnitapete  tanhan  wan- 
dake  kta,  tuka  miite  (wicasta) 
wanyakapi  kte  sni. 

WICOWOYAKE  34. 

1  Unkan  Jehowa  Mowis  heci- 
ya,  Inyan  mdaska  nonpa  kakan 
wo,  tokaheya  qon  he  iyececa, 
qa  inyan  mdaska  tokaheya  ya 
kamdeca,  oie  akan  un  qon,  hena 
inyan  mdaska  kin  akan  owawa 
kta. 

2  Qa  hanhanna  on  ihduwiyeya 
wo,  qa  hanhanna  Sina  he  kin 
ekta  itanwankanhdeya  yau  kta, 
qa  heciya  he  paha  kin  akan  iya- 
miyecihe  kta. 

3  Qa  wicasta  tuwedan  niciu 
kte  sni,  qa  nakun  he  kin  owan- 
caya  wicasta  tuwedan  ihdutanin 
kte  sni ;  nakun  tahinca  qa  pte 
kin  he  kin  he  icahda  wihanpi 
kte  sni. 


4  Unkan  inyan  mdaska  nonpa 
kakan,  tokaheya  qon  hena  iyece¬ 
ca,  qa  Mowis  hanhannahin  kikta, 
qa  Sina  he  kin  ekta  itanwankan¬ 
hdeya  i,  Jehowa  econsi  qon  he 
iyecen,  qa  inyan  mdaska  nonpa 
kin  nape  kin  ohna  yuha. 

5  Unkan  Jehowa  mahpiya  soka 
ohna  kun  hiyu,  qa  kici  hen  iya- 
han,  qa  Jehowa  caje  kin  ieyan- 
paha. 

6  Qa  Jehowa  he  itokam  ahiya¬ 
ye  ca  ieyanpaha,  Jehowa,  Jeho¬ 
wa,  Taku  Wakan  waonsida,  qa 
wacantkiya,  tehan  sihda  sni,  to- 
cantekiye,  towicake  ko  ota. 

7  Wicoicage  yeye  kektopa- 
winge  cantewicakiya  ece,  wico- 
han  sica  qa  wokipajin  qa  woahta- 
ni  kajuju  ece,  tuka  ohinniyan 
kajuju  kte  sni,  ateyapi  wicohan 
sicapi  cincapi  qa  sanpa  cincapi 
kin  en  awicahi  ece,  wicoicage 
iyamni  qa  itopa  kin  hehanyan. 

8  Unkan  Mowis  inahni,  qa 
makata  pakicapsan,  qa  cekiya. 

9  Qa  heya,  Itancan  wanna  niis- 
ta  kin  ohna  woiyokipi  iyewaye 
cinhan,  Itancan  kin  unkiyepi 
cokaya  ye  kta  ceciciya,  qa  wi¬ 
cohan  sica  unkitawapi,  qa  wa- 
unhtanipi  kin  unkicicajuju  miye, 
qatawa  unkiya  miye, nakas  oyate 
kin  tahu  patin  hecapi. 

10  Unkan  heya,  Inyun  miye 
wicotakuye  wakaga,  oyate  nita- 
wa  kin  owasin  itokam,  wicohan 
wowinihan  ecamon  kta,  hena 
iyececa  maka  kin  owancaya  ik- 
cewicasta  owasin  ehna  tuwedan 
tohini  econ  sni,  qa  oyate  wice- 
hna  yaun  kin  he  owasin  Jehowa 
ohan  kin  wanyakapi  kta  nakas 
taku  wokokipe  hinca  nici  eca¬ 
mon  kta. 

11  Taku  nakaha  econ  cisi  kin 
awacin  wo.  I  to  nitokapa  tan¬ 
han  Amori  kin,  qa  Kanani  kin 
qa  Hiti  kin  qa  Perazi  kin,  qa 

Hiwi  kin,  qa  Jebusi  kin  nape 
wicawaye  kta. 

12  Waktaya  wo.  Ihnuhan  oy- 
ate  makoce  ekta  idade  cin  he 
ounyanpi  kin  om  wieotakuye  ya- 
kage  cinhan  okini  he  niyepi  co- 
kaya  wihmunke  kta. 

13  Tuka  owayusnapi  tawapi 
kin  ihang  ya  yapi  kta,  qa  waka- 
gapi  tawapi  kin  yakamdecapi 
kta,  qa  can  pasdatapi  kin  hena 
yai^awankapi  kta. 

14  Taku  wakan  tokeca  ekta 
payecapsan  kte  sni ;  Jehowa 
winawizi  eciyapi  kin  he  Taku 
Wakan  winawizi  kin  ee. 

15  Okini  makoce  en  ounyanpi 
kin  om  wieotakuye  yakage  cin¬ 
han,  qa  taku  wakandapi  kin  oki- 
yapi,  qa  taku  wakandapi  kin  wa- 
kiyusnapi,  qa  nicopi  qa  taku  wo  A 
napi  kin  he  yate  kta. 

16  Qa  nicinksi  kin  cunwintku- 
pi  kin  etanhan  yus  yakiya,  qa 
cunwnntkupi  kin  taku  wakanda¬ 
pi  okiyapi  qa  nakun  nicinksi  ta¬ 
ku  wakandapi  kin  okiye  yapi 
kta. 

17  Taku  wakan  sdoyapi  kin 
nicicage  kte  sni. 

18  Aguyapi  napohyapi  sni  wo- 
hanpi  kin  yapatan  kta.  Anpetu 
sakowin  aguyapi  napohyapi  sni 
yate  kta,  econ  cisi  kin  he  iye- 
cen.  Aguyapi  itka  hinanpa  wi 
kin  iyehantu  kin  hehan,  nakas 
aguyapi  itka  hinanpe  cin  wi  kin 
he  en  Egupta  etanhan  yahdin- 
anpa  ce. 

19  Winyan  cinca  tokaheya  ton 
kin  hena  owasin  raitawa,  qa 
wanunyanpi  nitawa,  pte,  qa  ta- 
hinca  cinca  tokapa  owasin  mdo- 
ka  kinhan. 

20  Tuka  suktanka  sonsonna 
cinca  tokapa  kin  he  opeyakiton 
kta  ;  tahinca  cinca  kin  iyope  ya- 
kiye  kta,  qa  opeyakiton  kte  sni 
kinhan  tahu  kin  bayakse  kta. 

Qa  nicinca  tokapa  kin  opeyaki¬ 
ton  kta.  Qa  tuwedan  mitokam 
cokadan  ihdutanin  kte  sni. 

21  Anpetu  sakpe  htayani  kta, 
qa  anpetu  isakowin  en  oziniciye 
kta,  maga  yumdupi,  qa  woksapi 
iyehantu  esta  oziniciye  kta. 

22  Anpetu  wakan  isakowin  wo- 
hanpi  kin  nakun  miyecagapi  kta, 
aguyapi  baksapi  tokaheya  ahipi 
kin  hee,  qa  womnayanpi  wohanpi 
kin,  omaka  ihuniyanpi  kinhan. 

23  Waniyetu  otahedan  yamni 
akihde  nicinca  wica  kin  owasin 
Itancan  Jehowa  Israel  Taku  Wa¬ 
kan  dapi  kin  he  itokam  ihdutan- 
inpi  kta. 

24  Nitokapa  tanhan  Ikcewi- 
casta  kin  tokan  ye  wicawaye  kta ; 
qa  nitamakoce  kin  mdutanka 
kta,  qa  waniyetu  otahedan  .Teho- 
wa  itokam  nihdutanin  kta,  ya¬ 
mni  akihde,  itanwankanhdeya 
idade  cinhan  tuwedan  nitama¬ 
koce  kin  cin  kte  sni. 

25  Taku  wamayakidusna  we 
kin  onapohye  ayakastan  kte  sni. 
Qa  acaksin  wohanpi  wosna  kin 
ihanhanna  kin  en  yanke  kte  sni. 

26  Maga  nitawa  taku  tokaheya 
icahya  tokapa  kin  Jehowa  wa¬ 
kan  yada  ti  kin  ekta  ayahi  kta. 
Tatokadan  cincadan  hunku  a- 
sanpi  kin  en  oyahe  kte  sni. 

27  Unkan  Jehowa  Mowis  heci- 
ya,  Wicoie  kin  dena  owa  wo  ; 
nakas  wicoie  kin  dena  i  kin  iye- 
ceca  wieotakuye  cicicaga,  Israel 
kici  nakun. 

28  Unkan  Jehowa  kici  hen 
yanke  anpetu  wikeemna  tom, 
qa  hanyetu  wikeemna  tom,  agu¬ 
yapi  yute  sni,  qa  mini  yatke  sni. 
Unkan  wieotakuye  oie  kin  inyan 
mdaya  kin  akan  owa  wicoie  wi¬ 
keemna  kin. 

29  Unkan  Mowis  woyaatanin 
inyan  mdaska  nonpa  napohna  yu- 
ha  apamahdeya  u,  qa  Mowis  Si- 

na  lie  kin  etanhan  apamahdeya 
u  qehan,  he  kici  wohdaka  icun- 
han  ite  uka  kin  iyege  cin  he  sdo- 
tkiye  sni. 

30  Unkan  Aaron  qa  Israel  cin- 
ca  kin  owasin  Mowis  ite  kin  wan- 
yakapi ;  unkan  inyun  ite  uka  kin 
iyega,  unkan  ikiyedan  upi  kin 
ikopapi. 

31  Unkan  Mowis  wicakipan,  un¬ 
kan  Aaron  qa  omniciye  itancan 
owasin  en  hdipi,  unkan  hena  om 
Mowis  wohdaka. 

32  Unkan  he  iyohakam  Israel 
cinca  kin  owasin  ikiyedan  hipi, 
unkan  Jehowa  Sina  paha  ohna 
taku  eciye  cin  owasin  econ  wi- 
casi. 

33  Qa  Mowis  owicakiye  hda^- 
tan  kin  hehanyan  ite  akahpe 
wan  ite  kin  akan  ehnaka. 

34  Qa  Mowis  Jehowa  kici  wo¬ 
hdaka  en  i  qehan,  ite  akahpe  kin 
hdutokan,  tankan  i  kin  hehan¬ 
yan,  qa  tankan  inanpe  ca  taku 
econ  sipi  kin  owicakiyaka. 

35  Unkan  Israel  cinca  kin  Mo¬ 
wis  ite  kin  wanyakapi,  Mowis 
ite  uka  kin  iyega  ;  heon  Mowis 
ite  akahpe  kin  ake  ite  akan  hi- 
yuya,  kici  wohdake  kta  en  i  kte 
cin  hehanyan. 

WICOWOYAKE  35. 

1  Unkan  Mowis  Israel  cinca 
omniciye  ocowasin  yuwitaya  u 
wicakiye,  ca  hewicakiya,  Wi- 
coie  Jehowa  econ  nisipi  dena 
ee. 

2  Anpetu  sakpe  wohtani  ecan- 
non  kta,  tuka  anpetu  isakowin 
kin  he  wakan  yada  kta,  anpetu 
okihpapi  wakan  Jehowa  tawa,  he 
icunhan  tuwe  kasta  wohtani  econ 
kinhan  te  yapi  kta. 

3  Ounyayapi  km  owasin  ohna 
anpetu  okihpapi  icunhan  ceyatipi 
kte  sni. 


4  Unkan  Mowis  ie  ca  Israel 
cinca  omniciye  ocowasin  hewi¬ 
cakiya,  Taku  Jehowa  econ  nisi¬ 
pi  kin  dee,  qa  heya ; 

5  Taku  Jehowa  ituyakihanpi 
kta  he  icupo.  Tuwe  cante  kin 
iyopastaka,  taku  Jehowa  ituki- 
han  kte  cin  he  ahi  kta,  mazaska- 
zi,  qa  mazaska,  qa  mazasa  ; 

6  Qa  tahinca  hin  to,  qa  stan,  qa 
duta,  qa  minihuha  ska,  qa  tato- 
kadan  hin  ; 

7  Qa  tamdoka  ha  sayapi,  qa  ho- 
ka  ha,  qa  sitim  can  ; 

8  Qa  wihdi  petijanjan  on,  qa 
taku  wastemna  wihdi  sdayapi 
kin  on,  qa  wizin  yapi  wastemna 
on  ; 

9  Qa  inyan  wicasake  iyececa, 
qa  inyan  ojuyapi  kta,  amdo 
akahpe  ohna,  qa  maku  akahpe 
ohna. 

10  Qa  niyepi  ehna  tona  cante 
ksapapi  kin  owasin  upi  kta,  qa 
taku  Jehowa  kah  si  kin  owasin 
kagapi  kta ; 

11  Tipi  kin,  tawakeya,  qa  toa- 
kahpe  kin  nakun,  tamaza  taspu 
kin,  qa  canmdaska  kin,  canhda- 
kinyan  kin,  can  bosdata  tawa  qa 
sicu  tawa  kin  ; 

12  Can  wohnake  kin,  qa  tatosu 
kin,  wokajuju  iha  kin,  qa  oaka- 
hpe  ozanpi  kin  ; 

13  WAhna  wotapi,  qa  tatosu 
kin,  qa  taku  on  kicanyanpi  kin 
owasin,  qa  aguyapi  itokam  hna- 
kapi  kin  ; 

14  Qa  petijanjan  ihupa  kin,  qa 
taku  on  kicanyanpi  kin,  qa  wi¬ 
hdi  on  iyoyam  yapi  kin  ; 

15  Qa  wizin  yapi  owayusna 
kin,  qa  tosu  on  akiyuhapi  kin,  qa 
wihdi  on  sdawicayapi  kin,qa  ta¬ 
ku  wastemna  on  wizin  yapi  kin  ; 
qa  ozanpi  tipi  tiyopa  akahpe  cin 
he. 

16  Qa  peta  wosnapi  owayusna 
kin,  qa  mazasa  oceti  tawa  ;  qa 

tosu  on  akiyuhapi  kin,  qataku  on 
kicanyanpi  kin,  qa  koka  kin,  ta- 
cetetahe  iyahna  ; 

17  Hocoka  ozanpi  kin,  ipatan 
kin,  qa  sicu  kin,  qa  hocoka  ti- 
yopa  akahpe  kin  ; 

18  Tipi  wihutipaspe  kin  qa 
hocoka  wihutipaspe,  qa  ikan 
kin  owasin  ; 

19  Qa  tipi  wakan  ohna  taku 
wakan  ohodapi  kta  e  ohodapi 
wokoyake,  wokoyake  wakan, 
Aaron  wawayusna  kin  on, qa  cin- 
hintku  tawokoyakepi  ohna  wa- 
yusnapi  kta. 

20  Unkan  Mowis  itokapa  tan- 
han  Israel  cinca  omniciye  oco- 
wasin  inanpapi. 

21  Unkan  tuwe  cante  kin  iyo- 
pastaka,  qa  tuwe  taniya  kin  iyo- 
kipi  kin  hena  owasin  upi ;  qa  ta¬ 
ku  .Tehowa  itukihanpi  ahipi,  it- 
kokipapi  wakeya  kin  kagapi  kta 
e,  qa  taku  kicanyanpi  on,  qa  wo¬ 
koyake  wakan  on. 

22  Unkan  wicasta  qa  winohin- 
ca  upi,  tona  cantepi  iyokipipi 
owasin  maza  taspudan,  qa  oinpi, 
qa  mazanapcupe,  qa  maza  ^ipto, 
mazaskazi  oinpi  owasin  hiyuya- 
pi ;  qa  wicasta  tona  taku  kosyapi 
kin  hena  owasin  Jehowa  maza¬ 
skazi  kos  yapi. 

23  Qa  wicasta  tona  hin  to,  qa 
Stan,  qa  duta,  qa  minihuha  ska, 
qa  tatokadan  hin,  qa  tamdoka  ha 
sayapi,  qa  lioka  ha  yuha  iyewi- 
cayapi  kin  hena  ahipi. 

24  Qa  tona  mazaska  qa  maza- 
sa  wankan  hiyuyapi  kin  hena 
Jehowa  taku  itukihanpi  kin  he 
kahipi,  qa  tuwe  sitim  can  on  ta¬ 
ku  kah  wicasi  kagapica  he  kahi- 
Pi- 

25  Qa  winohinca  tona  cante 
ksapapi  owasin  hin  to,  qa  stan, 
qa  duta,  qa  minihuha  ska  nape- 
pi  on  kahmupi,  qa  taku  kahmu- 
pi  kin  he  kahipi. 

26  Qa  winohinca  tona  can¬ 
tepi  kin  iyowicapastakapi  wo- 
ksape  en,  tatokadan  hin  ka¬ 
hmupi. 

27  Unkan  wicasta  itancanpi 
kin  inyan  wicasake  iyececa  ahi¬ 
pi,  qa  inyan  ojuyapi  kta  ahipi, 
amdo  akahpe  kin  en,  qa  maku 
akahpe  kin  en. 

28  Qa  taku  wastemna,  qa  wi- 
hdi  petijanjanon,qawihdisdawi- 
cayapi  on,  qa  wizin  yapi  waste¬ 
mna  on. 

29  Wicasta  qa  winohinca  owa¬ 
sin  tona  cantepi  kin  taku  kahipi 
kta  iyowicapastake,  taku  kagapi 
Jehowa  Mowis  nape  on  kah  wi¬ 
casi  kin  hena  owasin  on,  Israel 
cinca  kin  iyokipiya  Jehowa  itu¬ 
kihanpi. 

30  Unkan  Mowis  Israel  cinca 
kin  hewicakiya,  Jehowa  Betza- 
leel  Uri  cinhintku  Hur  cinhintku 
Juda  wicoun  etanhan  he  caje 
kin  on  kipan. 

31  Qa  Taku  Wakan  woniya 
ojunya,  woksape,  qa  wookahnige 
en,  qa  wosdonye,  qa  wohtani  o- 
caje  owasin  en. 

32  Taku  wayupiya  kagapi  i- 
yukcan  kta,  mazaskazi,  qa  maza¬ 
ska,  qa  mazasa  kage  kta. 

33  Qa  inyan  ojuyapi  kta  e  pa- 
go  kta,  qa  can  pago  kta,  taku 
wayupiya  kagapi  kin  owasin  ka¬ 
ge  kta. 

34  Qa  waonspe  kiye  kta  e  lye 
cante  en  qu,  iye  qa  Aholiyab 
Ahisamak  cinhintku  Dan  wicoun 
etanhan. 

35  Hena  cante  woksape  kin 
ojun  wicaya,  wapagopi  wicohan, 
qa  taku  wayupiya  kagapi  owa¬ 
sin  econpi  kta,  qa  to  qa  stan,  qa 
duta,  qa  minihuha  ska  on  wi- 
patapi  kta,  qa  kazuntapi  kte, 
taku  kagapi  owasin,  qa  taku 
wayupiya  econpi  iyukcanpi 
kta. 


WICOWOYAKE  36. 


WICOWOYAKE  36. 

1  Unban  Betzaleel  qa  Aholiyab 
htanipi,  nakun  wicasta  tona 
cante  ksapapi,  tona  tipi  wakan 
token  Jehowa  kab  wicasi,  taku 
kagapi  owasin  sdonyapi  kta,  qa 
kagapi  ktae  Jehowa  woksape  qa 
wookahnige  yuhe  wicakiya. 

2  Nakas  Mowis  Betzaleel  qa 
Aholiyab  wicakipan  qon,  nakun 
tona  cante  ksapapi,  tona  cante 
mahen  Jehowa  woksape  yuhe 
wicakiya,  tona  taku  kagapi  kage 
kta  e  cante  htani  kta  e  iyowica- 
pastaka  owasin  ikiyedan  hiyu  wi¬ 
cakiya. 

3  Unkan  Mowis  itokapa  tanhan 
taku  ituhanpi  kin  icupi,  tipi  wa¬ 
kan  kagapi  kta,  qa  kicanyanpi 
kta  e  taku  Israel  cinca  kin  ahipl 
kin,  nakun  nahanhin  hahanna 
otoiyohi  taku  iyokipiya  ahipi. 

4  IJnkan  tona  ksapapi  tipi  wa¬ 
kan  wohtani  econpi  kin  owasin 
wohtani  econpi  etanhan  en  hi- 

pi; 

5  Qa  Mowis  heciyapi,  Taku 
kagapi  kta,  Jehowa  kah  unsipi 
kin  iyehantu,  qa  iyakicuya  oyate 
kin  ahipi  ce,  eyapi. 

6  Hehan  Mowis  wicoti  ohna 
ieyanpaha  wicasi,  Wicasta  wi- 
nohinca  unmanna  tipi  wakan  ka¬ 
gapi  itukihanpi  kta  e  tokata  ta¬ 
ku  kage  kte  sni,  eya,  hecen 
oyate  taku  ahipi  kin  ayustan 
wicakiya. 

7  Taku  kah  wicasi  owasin  ka¬ 
gapi  kta  iyohiya  qa  nakun  ihan. 

8  Unkan  tipi  wakan  kin  htani- 
pi  wicehna  tona  cante  ksapapi  kin 
hena  ozanpi  wikcemna  kagapi, 
minihuha  ska  nonpa  kahmupi.  qa 
to,  qa  Stan,  qa  duta,  kerubi  ka- 
zuntapi  hena  kagapi. 

9  Ozanpi  wanji  ohanske  cin  wi- 
cispa  wikcemna  nonpa  sanpasa- 


hdogan,  qa  ozanpi  wanji  ohdakin- 
yan  kin  wicispa  topa,  ozanpi  o- 
wasin  hinskoskocecapi. 

10  Unkan  ozanpi  zaptan  iciko- 
yag  ya,  qa  ozanpi  zaptan  iciko- 
yagya. 

11  Hahontato  sunjoyake  ozan¬ 
pi  wanji  opapun  ekta  kaga,  apa- 
hdate  etanhan  icikoyag  yapi  en, 
he  iyecen  ozanpi  unman  iciko¬ 
yag  yapi  kta  e  opapun  apahdate 
ekta^kaga. 

12  Sunjoyake  wikcemna  zaptan 
ozanpi  tokaheya  en  kage  ca  sun¬ 
joyake  wikcemna  zaptan  ozanpi 
inonpa  opapun  ekta,  tokaheya  ki- 
ci  ikoyag  yapi  kta  e  sunjoyake 
kin  iciyotakonzapi. 

13  Unkan  mazaskazi  taspu  wi¬ 
kcemna  zaptan  kaga,  qa  maza 
taspu  kin  on  ozanpi  wanji  un¬ 
man  ekta  ikoyag  ya  ;  hecen  wa- 
keya  wanjidan. 

14  Unkan  tatokadan  hin  ozan¬ 
pi  wakeya  tipi  akapatanhan  un 
kin  kicaga,  hena  ozanpi  ake 
wanji  kaga. 

15  Ozanpi  wanji  ohanske  cin, 
wicispa  wikcemna  yamni,  qa 
ozanpi  ohdakinyan  kin  wicispa 
tom,  ozanpi  ake  wanji  kin  owa¬ 
sin  iyakehinskokeca. 

16  Unkan  ozanpi  zaptan  iciko¬ 
yag  ya,  qa  ozanpi  sakpe  icikoyag 


ya. 

17  Unkan  icikoyag  yapi  kta  e 
sunjoyake  wikcemna  zaptan  oz¬ 
anpi  tokaheya  opapun  akankaga, 
qa  sunjoyake  wikcemna  zaptan 
ozanpi  inonpa  opapun  ekta  iko¬ 
yag  yapi  kta  e  kaga. 

18  Qa  mazasa  taspu  wikce¬ 
mna  zaptan  wakeya  icikoyag 
ye  kta  e  kaga,  hecen  wanjidan 
kta. 

19  Unkan  tamdoka  ha  ^ayapi 
woakahpe  wan  wakeya  kin  kica¬ 
ga,  qa  he  akapatanhan  kta  hoka 
ha  woakahpe  wan  kaga. 

20  Unkan  tipi  kin  sitim  can  can 
mdaska  bosdan  unpi  kta  e  kica- 
ga. 

21  Can  mdaska  wan  ohanske 
cin  wicispa  wikcemna,  qa  ohda- 
kinyan  kin  wicispa  wan  sanpa 
wicispa  hanke. 

22  Can  mdaska  ekiciyuzapi  kta 
e  otoiyohi  nape  nonpa  kicaga, 
tipi  can  mdaska  owasin  hecen 
kicaga. 

23  Unkan  tipi  can  mdaska  kin 
ti  onnaptan  itokaga  wiyotanhan 
ektakiya  can  mdaska  wikcemna 
nonpa  tipi  kin  kicaga. 

24  Qa  mazaska  sicu  wikcemna 
tom  kaga,  can  mdaska  wikcem¬ 
na  nonpa  ihukuya,  sicu  nonpa, 
canmdaska  wanji  nape  nonpa 
yuke  cin  on  he  ihukuya  un  kta, 
canmdaska  otoiyohi  nape  nonpa 
kiyuke  cin  on,  he  ihukuya  sicu 
nonpa  kta. 

25  Qa  tipi  onnaptan  inonpa 
waziyata  ekta-kiya  canmdaska 
wikcemna  nonpa  kicaga. 

26  Qa  mazaska  sicu  wikcemna 
topa,  canmdaska  otoiyohi  ihuku¬ 
ya  maza  sicu  nonpa. 

27  Qa  tipi  catku  kin  wiyohpe- 
yata  ektakiya  kin  he  canmdaska 
sakpe  kicaga. 

28  Qa  canmdaska  nonpa  tipi 
kahmi  catkutanhan  kin  hena  ki¬ 
caga. 

29  Unkan  napin  iyakedececapi 
ihukuya  tanhan,  qa  napin  otoiyo¬ 
hi  pa  kin  ekta  mazaska  napcupe 
tokaheya  en  ikoyagyapi,  kahmi 
nonpa  on  hena  nonpa  okonwan- 
jidan. 

30  Hecen  canmdaska  kin  ^ahdo- 
gan,  qa  mazaska  sicu  kin  ake 
sakpe,  canmdaska  otoiyohi  ihu¬ 
kuya  sicu  nonpa. 

31  Qa  tipi  onnaptan  tokaheya 
canmdaska  kin  on  sitim  can  hda- 
kinyan  zaptan  kicaga. 

32  Qa  tipi  onnaptan  inonpa  can- 

mdaska  kin  on  canhdakinyan  za¬ 
ptan,  qa  tipi  catku  kin  wiyoh- 
peyata  ekta-kiya  canmdaska  kin 
canhdakinyan  zaptan  kicaga. 

33  Qa  canhdakinyan  wanji  co- 
kaya  un  kin  he  canm.daska  co- 
kaya  ohna  iyopte  kta  e  kaga, 
ihanke  wanji  etanhan  ihanke  un¬ 
man  ekta  kiya. 

34  Qa  canmdaska  kin  mazaska- 
zi  on  apawinta,qa  maza  napcupe 
ohna  canhdakinyan  yakonpi  kin 
hena  mazaskazi  on  kaga,  qa  can¬ 
hdakinyan  kin  mazaskazi  apa- 
winta. 

35  Qa  cokaya  ozanpi  kin  mini- 
huha  ska,  qa  to,  qa  stan,  qa  duta 
kerubi  kazuntapi  he  kaga. 

36  Qa  sitim  can  bosdata  tom 
he  kicage  ca  hena  mazaskazi 
apawinta,  qa  mazaskazi  yuksan- 
pi  hena  kicage  ca  mazaska  sicu 
tom  sdoyapi  kicaga. 

37  Qa  wakeya  tiyopa  kin  oaka- 
hpe  wan,  minihuha  ska,  qa  to  qa 
stan,  qa  duta  wipatapi  kin  he 
kicaga. 

38  Qa  he  on  can  bosdata  zap¬ 
tan  mazayuksanpi  iyahna,  qa  he¬ 
na  pa  kin,  qa  can  icikoyagyapi 
kin  hena  mazaskazi  apawinta, 
tuka  sicu  zaptan  kin  hena  ma- 
zasa. 

WICOWOYAKE  37. 

1  Unkan  Betzaleel  canwohna- 
ke  kin  sitim  can  on  kaga,  wici^- 
pa  nonpa  sanpa  hanke  ohanske 
cin,  qa  wicispa  sanpa  hanke ohda- 
kinyan  kin,  qa  wicispa  sanpa 
hanke  obosdatu  kin. 

2  Qa  he  mazaskazi  ecedan  on 
apawinta,  mahentuya,  qa  akapa- 
tanhan,  qa  ihduk^an  mazaskazi 
watesdake  wan  kicaga. 

3  Qa  mazaskazi  sdoye  ca  ma¬ 
za  napcupe  tom  he  kicaga,  siha 
topa  kin  akan,  maza  napcupe 
nonpa  onnaptan  wanji  akan,  qa 


WICOWOYAKE  37. 


maza  napcupe  nonpa  onnaptan 
unman  akan. 

4  Qa  sitim  can  tosu  kageca  ma- 
zaskazi  on  apawinta. 

5  Qa  canwohnake  kin  akiyu- 
hapi  kta  e  maza  napcupe  canwo¬ 
hnake  anokatanhan  onnaptan  iko- 
yag  yapi  kin  hena  ohna  tosu  kin 
iyopte  ya. 

6  Unkan  woahtani  kajuju  iha 
kin  mazaskazi  ecedan  on  kaga, 
ohanske  cin  wicispa  nonpa  sanpa 
hanke  qa  ohdakinyan  kin  wicis¬ 
pa  sanpa  hanke. 

7  Qa  kerubi  nonpa  kaga  wanji 
wokajuju  iha  ihanke  anokatan¬ 
han  akan  ;  mazaskazi  pagopi  he¬ 
na  kaga. 

8  Kerubi  wanji  ihanke  deciya- 
tanhan  qa  kerubi  unman  kin  iha¬ 
nke  kakiya  tanhan,  woahtani 
kajuju  iha  kin  etanhan  kerubi 
kin  kaga  ;  ihanke  nonpa  kin  e- 
tanhan, 

9  Unkan  kerubi  kin  wankantu- 
ya  hupahu  kamdah  yakonpi,  hu- 
pahupi  on  woahtani  kajuju  iha 
kin  ahanzipi,  qa  itepi  kin  otoiyo- 
hi  unman  ekta  kiya,  kerubi  itepi 
kin  wokajuju  iha  ekta  kiya  yakon- 
pi. 

10  Unkan  wahna  wotapi  sitim 
can  on  kaga,  ohanske  cin  wicis¬ 
pa  nonpa,  qa  ohdakinyan  kin  wi¬ 
cispa,  qa  obosdatu  kin  wicispa 
sanpa  hanke. 

11  Qa  he  mazaskazi  ecedan  on 
apawinta,  qa  ihduksan  mazaska¬ 
zi  watesdake  wan  kicaga. 

12  Nakun  ihduksan  iyuskite 
wan  nape  radaska  hinskokeca 
kicaga  ;  qa  iyuskite  akan  maza¬ 
skazi  watesdake  wan  kicaga. 

13  Qa  mazaskazi  sdoye  ca  ma¬ 
za  napcupe  topa  kicage  ca  oise 
topa  siha  topa  yuke  cin  hena 
ekta  maza  napcupe  kin  ikoyag 
ya. 

14  Wahna  wotapi  akiyuhapi 


kta  e  maza  napcupe  iyuskite  i- 
yotakons  kagapi,  qa  hena  ohna 
tosu  kin  iyeyapi. 

15  Unkan  sitim  can  tosu  kin 
kage  ca  mazaskazi  apawinta  he¬ 
na  on  wahna  wotapi  kin  akiyu¬ 
hapi. 

16  Qa  taku  wahna  wotapi  akan 
un  taku  on  kicanyanpi  kin,  ta- 
waksica,  qa  maza  tukiha  tawa,  qa 
wiyatke  on  waakastanpi  kin  he¬ 
na  owasin  mazaskazi  ecedan 
on  kaga. 

17  Unkan  petijanjan  ihupa  kin 
he  kaga,  mazaskazi  ecedan  pa¬ 
gopi  petijanjan  ceca  kin,  taadet- 
ka  kin,  tawaksica  kin,  tapsonka 
kin  qa  tawahca  kin,  hena  owasin 
he  etanhan  kaga. 

18  Qa  adetka  sakpe  petijanjan  i- 
hupa  cuwi  kin  etanhan  inanpapi, 
petijanjan  ihupa  cuwi  wanji  e- 
tanhan  adetka  yamni,  qa  peti¬ 
janjan  cuwi  unman  kin  etanhan 
adetka  yamni. 

19  Adetka  wanjidan  en  waksi- 
ca  yamni  hma  iyececa,  otoiyohi 
psonka  wan,  qa  wahca  wan  ki- 
cica  adetka  wanjidan  en,  qa  ake 
waksica  yamni  otoiyohi  hma  iye¬ 
ceca  psonka  wan  qa  wahca  wan 
kicica  adetka  wanjidan  en,  adet¬ 
ka  sakpe  petijanjan  ihupa  etan¬ 
han  inanpapi,  owasin  hececapi. 

20  Qa  petijanjan  ihupa  en  wak- 
^ica  topa  hma  iyececa,  otoiyohi 
psonka  wan  qa  wahca  wan  ki¬ 
cica. 

21  Hecen  petijanjan  adetka  non¬ 
pa  ihukuya  psonka  wanji,  qa 
adetka  nonpa  ihukuya  psonka 
w'anji,  qa  adetka  nonpa  ihu  ku- 
ya  psonka  wanji  petijanjan  ihupa 
etanhan  adetka  sakpe  inanpapi 
owasin  hececapi. 

22  Petijanjan  ihupa  tapsonka, 
qa  taadetka  okonwanjidan,  ma¬ 
zaskazi  ecedan  onspadan  pagopi 
on  owasin  kagapi. 

23  Qa  mazaskazi  ecedan  peti- 
janjan  sakowin  petijanjan  ihiipa 
kin  kicaga,  nakun  petijanjan  i- 
yukse  qa  ohna  cahota  icupi 
kin. 

24  Mazaskazi  ecedan  woqin 
wanjidan  on  he  kage  ca  tawak- 
sica  owasin. 

25  Unkan  wizinya  owayusna 
kin  sitim  can  on  kaga ;  ohanske 
cin  wicispa,  qa  ohdakinyan  wi- 
cispa,  topa  omdoton,  qa  obosda- 
tu  kin  wicispa  nonpa  ;  he  kica- 
gapi. 

26  Qa  mazaskazi  ecedan  on 
apawinta  iwankam  qa  onnaptan- 
yan  kin  ihduksan,  qa  he  kin  ;  qa 
ihduksan  mazaskazi  ecedan  wa- 
tesdake  wan  kicaga. 

27  Qa  mazaskazi  napcupe  non¬ 
pa  he  kicaga,  watesdake  kin  ihu- 
kuya  onnaptan  nonpa  akan,  tosu 
on  akiyuhapi  kin  icnpi  kta 
e  hena  owayusna  cuwi  nonpa 
akan  kaga. 

28  Qa  tosu  kin  sitim  can  on 
kage,  ca  mazaskazi  on  apawin¬ 
ta. 

29  Unkan  wihdi  wakanonsda- 
wicayapi  kaga,  nakun  taku  wa- 
stemna  on  wizinyapi  ecedan  kin, 
pejuta  wicasta  kagapi  kin  iye- 
ceca. 

WICOWOYAKE  38. 

1  Unkan  sitim  can  peta  wos- 
napi  owa5msna  kin  kaga,  ohans¬ 
ke  cin  wicispa  zaptan,  qa  ohda¬ 
kinyan  kin  wicispa  zaptan,  topa 
omdoton,  qa  obosdatu  kin  wicis¬ 
pa  yamni. 

2  Qa  oise  topa  kin  akan  he  ki¬ 
caga,  owayusna  on  he  kin  kaga, 
qa  mazasa  on  apawinta. 

3  Unkan  owayusna  taku  on  ki- 
canyanpi  kin  owasin  kaga  ;  ce- 
ga  kin,  qa  maza  mdaska  kin,  qa 
waksica  kin,  qa  mazajanjata  kin, 
qa  petaga  waksica  kin,  owayusna 

taku  on  kicanyanpi  kin  owasin 
mazasa  on  kaga. 

4  Qa  mazasa  oceti  wan  ho  ka¬ 
gapi  iyececa  owayusna  kin  ki¬ 
caga,  opapun  ihukuya,  ohdateya 
cokaya  ekta. 

5  Qa  oceti  oise  topa  kin  en  ma¬ 
zasa  sdoyapi  napcupe  tom  kaga, 
hena  ohna  tosu  iyeyapi  kta. 

6  Unkan  sitim  can  tosu  kin  ka¬ 
ge,  ca  mazasa  on  apawinta. 

7  Qa  owayusna  akiyuhapi  kta 
e  maza  napcupe  kin  owayusna 
onnaptan  en  unpi  kin  ohna  tosu 
kin  iyeya  ;  owayusna  canmdas- 
ka  on  kaga,  hdogeca. 

8  Unkan  mazasa  koka  kin  he 
kaga,  tacetetahe  mazasa  on 
kaga,  winohinca  itkokipapi  wa- 
keya  tiyopa  ekta  obe  itokto  yu- 
witaya  cekiyapi  taihdiyomdasin- 
pi  on  hena  kaga. 

9  Unkan  hocoka  kin  kaga,  ito- 
kah  onnaptan  wiyotanhan  ekta- 
kiya  on  minihuha  ska  nonpa  ka- 
hmupi  ozanpi  wan  wicispa  opa- 
winge. 

10  Ipatan  wikcemna  nonpa,  qa 
sicupi  wikcemna  nonpa,  mazasa 
on  kicaga,  tuka  ipatan  yuksanpi 
kin  qa  satapi  kin  hena  mazaska 
on  kaga. 

11  Unkan  waziyata  onnaptan 
ozanpi  kin  wicispa  opawinge,  i- 
patan  kin  wikcemna  nonpa,  qa 
sicu  wikcemna  nonpa,  mazasa  on 
kaga,  tuka  ipatan  yuksanpi  kin, 
qa  satapi  kin  hena  mazaska. 

12  Unkan  ihanke  wiyohpeyata 
ektakiya  ozanpi  kin  wicispa 
wikcemna  zaptan,  ipatan  wi¬ 
kcemna,  qa  sicu  kin  wikcemna, 
tuka  ipatan  yuksanpi  kin  qa 
satapi  kin  hena  mazaska. 

13  Qa  ihanke  wihinanpe  ekta¬ 
kiya  wicispa  wikcemna  zaptan. 

14  Hiyete  tokaheya  ozanpi  kin 
wicispa  wikcemna  sanpa  zaptan, 
ipatan  yamni,  qa  sicu  yamni. 


WICOWOYAKE  39. 


15  Qa  hiyete  inonpaozanpi  kin 
wicispa  wikcemna  sanpa  zaptan, 
ipatan  yamni,  qa  sicu  yamni, 
hocoka  tiyopa  kin  anokatanhan 
hececa. 

16  Hocoka  ihduksan  ozanpi 
kin  owasin  minihuha  ska  nonpa 
kahmupi. 

17  Ipatan  sicupi  kin  hena  naa- 
zasa,  qa  ipatan  yuksanpi  kin,  qa 
satapi  kin  mazaska,  qa  ipatan  pa- 
hapi  kin  mazaska  on  apawinta  ; 
qa  hocoka  ipatan  kin  owasin 
mazaska  on  icikoyag  yapi. 

18  Qa  hocoka  tiyopa  toakahpe 
kin  he  minihuha  ska  nonpa  ka¬ 
hmupi,  qa  to,  qa  stan  qa  duta  ipa- 
tapi ;  qa  ohanske  cin  wicispa  wi¬ 
kcemna  nonpa,  qa  obosdatu  o- 
hdakinyan  kin  hee  wicispa  zaptan 
hocoka  ozanpi  kin  iyececa. 

19  Q§.  ipatan  topa,  qa  sicupi  topa 
mazasa  ;  qa  yuksanpi  kin  maza¬ 
ska  ;  qa  pahapi  qa  satapi  kin 
mazaska  on  apawintapi. 

20  Qa  tipi  wihutipaspe,  qa  ho¬ 
coka  ihduksan  wihutipaspe  kin 
owasin  mazasa. 

21  Tipi  wakan  woyakapi  kin 
hee,  woyaatanin  tipi  kin,  Mowis 
i  kin  oyaka,  Lewi  kin  kicanyan- 
pi  kta  Aaron  wawayusna  cinhin- 
tku  Itamar  ihukuya. 

22  Unkan  Betzaleel  Uri  cinhin- 
tku,  Hur  cinhintku,  Juda  wi- 
coun  etanhan,  taku  .lehowa  Mo¬ 
wis  kah  si  kin  owasin  kaga. 

23  Qa  he  kici  Aholiyab,  Ahi- 
samak  cinhintku,  Dan  wicoun 
etanhan,  he  wayupiya  wapago,  qa 
wapazunta,  qa  wipata,  minihuha 
ska,  qa  to,  qa  stan,  qa  duta  on. 

24  Taku  kagapi  owasin  tipi 
wakan  kin  on  kagapi,  mazaskazi 
ocowasin  mazaskazi  ituhanpi  kin 
he  woqin  wikcemna  nonpa  sanpa 
napciwanka,  qa  seqel  opawinge 
sakowin,  qa  wikcemna  yamni, 
tipi  wakan  seqel  he  iyececa. 


25  Qa  omniciye  wicayawapi 
kin  etanhan  mazaska  kin  woqin 
opawinge,  qa  seqel  kektopawinge 
sanpa  opawinge  sakowin,  sanpa 
wikcemna  sakowin  sanpa  zaptan 
tipi  wakan  seqel  iyececa. 

26  Kiba^papi  wan  wicapa  otoi- 
yohi  on  seqel  hanke  kin  hee,  ti¬ 
pi  wakan  seqel  iyececa,  tona  wi¬ 
cayawapi  kta  ahiyayapi,  wani- 
yetu  wikcemna  nonpa  qa  iwan- 
kam,  kektopawinge  opawinge 
sakpe  qa  kektopawinge  yamni, 
qa  opawinge  zaptan  qa  wikcem¬ 
na  zaptan. 

27  Unkan  maza  ska  woqin  opa¬ 
winge  kin  hena  sdoyapi  qa  tipi 
wakan  sicu  kin,  qa  cokaya  ozan¬ 
pi  sicu  kin  kaga,  woqin  opawinge 
on  sicu  opawinge,  woqin  wan  on 
sicu  wanjidan. 

28  Qa  seqel  kektopawinge  san¬ 
pa  opawinge  sakowin  sanpa  wi¬ 
kcemna  sakowin  sanpa  zaptan 
on  ipatan  papi  kin,  qa  Satapi  kin 
apawintapi  qa  ipatan  yuksanpi 
kin  kaga. 

29  Qa  mazasa  ituhanpi  kin  wo¬ 
qin  wikcemna  sakowin,  qa  seqel 
kektopawinge  nonpa  qa  opawin¬ 
ge  topa. 

30  Qa  he  etanhan  itkokipapi 
wakeya  tiyopa  sicu  kin  kage  ca 
mazasa  owayusna  kin,  qa  maza¬ 
sa  oceti  kin,qa  oWayusna  tawak- 
sica  kin  owasin. 

31  Qa  hocoka  ihduksan  sicu 
kin,  qa  hocoka  tiyopa  sicu  kin, 
qa  tipi  wihutipaspe  owasin,  qa 
hocoka  ihduksan  wihutipaspe 
owasin. 

WICOWOYAKE  39. 

1  Unkan  hahonta  to,  qa  stan, 
qa  duta  on  ohodapi  wokoyake 
kin  tipi  wakan  ohna  wohtani 
econpi  kin  hena  heyake  wica- 
kicagapi  qa  wokoyake  wakan 

Aaron  on  kagapi,  Jehowa  Mowis 
econ  si  qon  he  iyececa. 

2  Unkan  amdo  akahpe  kin  ka- 
ga  mazaskazi,  qa  hahonta  to  qa 
stan  qa  duta,  qa  minihuha  ska. 

3  Qa  mazaskazi  kin  zibzipedan 
kamdayapi  qa  basosopi,  hecen 
hahonta  to  qa  stan  qa  duta,  qa 
minihuha  ska  icicahiya  kazon- 
tapi  kta. 

4  Qa  amdo  akahpe  kin,  iciko- 
yag  yapi  kta  e  hiyete  ikan  kin 
kicagapi,  ihanke  napin  ekta  ici- 
koyag  yapi. 

5  Qa  amdo  ipiyake  kin  he  aka- 
patanhan  un  kin  he  iyecen  kaga¬ 
pi,  mazaskazi  qa  hahonta  to,  qa 
stan  qa  duta,  qa  minihuha  ska, 
nonpa  kahmupi  on  kagapi,  Jeho¬ 
wa  Mowis  econsi  kin  he  iyecen. 

6  Unkan  inyan  wicasake  iyecen 
hena  kicanyanpi  Israel  cinhintku 
cajepi  kin  hena  akan  apagopi, 
ipuspe  pagopi  kin  he  iyecen,  qa 
mazaskazi  ozepi  ohna  iyeyapi. 

7  Qa  amdo  akahpe  hiyete  akan 
hena  ahnaka,  wokiksuye  Israel 
cinca  kin  on,  .Tehowa  Mowis 
econ  si  kin  he  iyecen. 

8  Unkan  maku  akahpe  kin  ka- 
ga,  mazaskazi,  hahonta  to,  qa 
stan,  qa  duta,  qa  minihuha  ska 
nonpa  kahmupi  kin  hena  kazun- 
tapi,  amdo  akahpe  kin  he  iyecen. 

9  He  topa  onidoton,  icitakihna 
he  kagapi,  ohanske  cin  napapas- 
decapi  qa  ohdakinyan  kin  napa- 
pasdecapi,  icitakihna. 

10  Qa  he  ohna  inyan  ocankuye 
topa  ojuyapi,  ocankuye  wan,  sar- 
dius,  qa  topaz  qa  petaga,  ocan¬ 
kuye  tokaheya  kin  hee. 

11  Qa  ocankuye  inonpa  kin  he, 
smaragdos,  qa  sapiron,  qa  dia- 
mon  ; 

12  Qa  ocankuye  iyamni  kin  he 
ligurion,  qa  agate,  qa  ametuston ; 

13  Qa  ocankuye  itopa  kin  he 
krusolitos,  (mazaskazi  inyan)  qa 

inyan  wicasake  iyececa,  qa  iya- 
spis ;  hena  ihduksan  mazaskazi 
ozepi  en  ojuyapi. 

14  Qa  inyan  kin  hena  Israel 
cinca  ake  nonpa  cajepi  kin  iye¬ 
ceca,  ipuspe  pagopi kin  he  iyecen, 
wicoun  ake  nonpa  cajepi  kin 
otoiyohi  inyan  wanji  akan  apa¬ 
gopi. 

1 5  Qa  nmku  akahpe  kin  ihanke 
anog  ekta  mazaskazi  ecedan  ici- 
cahiha  yuhmupi  kagapi. 

16  Qa  mazaskazi  ozepi  nonpa 
kagapi,  qa  mazaskazi  napcupe 
nonpa,  qa  maku  akahpe  oise 
nonpa  kin  en,  maza  napcupe 
nonpa  ikoyag  yapi. 

17  Qa  maza  napcupe  nonpa 
maku  akahpe  oise  en  unpi  kin 
hena  ohna  mazaskazi  ikan  non¬ 
pa  kin  iyeyapi. 

18  Qa  ikan  nonpa  ihanke  non¬ 
pa  maza  ozepi  nonpa  en  iyakas- 
kapi  qa  amdo  akahpe  hiyete  a- 
kan  ite  ekta-kiya  iyakaskapi. 

19  Qa  mazaskazi  napcupe  non¬ 
pa  kagapi,  qa  maku  akahpe  oise 
nonpa  en  iyakaskapi,  mahentuya 
amdo  akahpe  ektakiya  opapun  en. 

20  Unkan  mazaskazi  napcupe 
nonpa  kagapi,  qa  amdo  akahpe 
hiyete  nonpa  en  ikoyag  yapi, 
ihukuya  ite  ekta  kiya,  icikoyag 
yapi  iyotakons,  amdo  akahpe, 
ipiyaka  iwankam. 

21  Qa  hahonta  to  wan  on  ma¬ 
ku  akahpe  maza  napcupe  ekta 
iyakaskapi,  hecen  amdo  akahpe 
ipiyaka  akan  yanke  kta,  qa  ma¬ 
ku  akahpe  kin  amdo  akahpe  kin 
etanhan  yukinukan  kte  sni. 

22  Unkan  amdo  akahpe  nitoske 
kin  ocowasin  to  kazuntapi  kin 
he  kaga. 

23  Qa  nitoske  i  kin  he  nitoske 
cokaya,  minihuha  maku  akahpe 
i  kin  he  iyececa,  i  kin  ihduksan 
apahdan  tonpi,  nahdece  kte  sni 
heon  etanhan. 

94  Unkan  nitoske  upi  akan  ta- 
spantanka  seca  to,  qa  stan  qa 
duta  nonpa  kahmupi  on  ka- 

25  Unkan  mazaskazi  ecedan 
hdakda  kicagapi,  qa  raazalidalida 
kin  taspan  tanka  seca  ehna  kas- 
kapi,  nitoske  upi  akan  ihduksan 
taspantanka  seca  otahedan. 

26  Mazakdakda  qa  taspantan¬ 
ka  seca,  mazakdakda  qa  taspan¬ 
tanka  seca,  nitoske  ohna  ohoda 
kin  upi  kin  ihduksan  akan,  Je- 
howa  Mowis  econ  si  kin  he  iye- 
cen. 

27  Unkan  mahen  unpi  Aaron 
on,  qa  iye  cinhintku,  wicakicag- 
api,  minihuha  ska  kazuntapi. 

2-8  Unkan  minihuha  pa  ipahte 
kin  qa  minihuha  wapaha  waste, 
qa  minihuha  onzeoge  minihuha 
ska  nonpa  kahmupi. 

29  Qa  ipiyaka  minihuha  ska 
nonpa  kahmupi,  qa  to,  qa  stan, 
qa  duta,  ipatapi  he  kagapi,  Je- 
howa  Mowis  econsi  qon  he  iye- 
cen. 

30  Unkan  mazaskazi  ecedan 
mdaska  watesdake  wakan  kin 
kagapi,  qa  Jehowa  wakandapo, 
akan  owapi,  ipuspe  pagopi  kin 
he  iyecen  owapi. 

31  Qa  hahonta  to  wan  ekta  iya- 
kaskapi,  he  on  pa  ipahte  kin 
akan  akapatanhan  iyakaskapi ; 
.Tehowa  Mowis  econsi  qon  he 
iyecen. 

32  Hecen  itkokipapi  wakeya 
tipi  kagapi  kin  ocowasin  yustan- 
pi,  token  Jehowa  Mowis  econsi 
kin  owasin  he  iyecen  Israel  cin- 
ca  kin  yustanpi. 

33  Unkan  tipi  kin  Mowis  ekta 
kahipi ;  wakeya  kin,  qa  taku  on 
kieanyanpi  kin  owasin,  tamaza 
taspu,  tacanmdaska,  tacanhda- 
kinyan,  qa  taipatan,  qa  tasicu 
kin  ; 

34  Qa  tamdoka  ha  sayapi  on 


akahpe  kin,  qa  hoka  ha  on  aka- 
hpe  kin,  qa  cokaya  ozanpi  kin  ; 

35  Qa  woyaatanin  canwohna- 
ka  kin,  qa  tosu  kin,  qa  wokaju- 
ju  iha  kin  ; 

36  Wahna  wotapi  tawaksica 
koya  owasin,  qa  aguyapi  itokam 
hnakapi  kin  , 

37  Petijanjan  ihupa  ecedan  kin, 
petijanjan  kin  koya,  petijanjan 
kieanyanpi  kin  hena,  qa  taku  on 
kieanyanpi  kin  owasin,  qa  wih- 
di  on  iyoyam  yapi  kin  ; 

38  Qa  mazaskazi  owayusnakin 
qa  sdawicayapi  wihdi  kin,  qa 
taku  wastemna  on  wizin  yapi 
kin,  qa  wakeya  tiyopa  akahpe 
kin  ; 

39  Mazasa  owayusna  kin,  qa 
mazasa  oceti  tawa  kin,  qa  tato- 
su  kin  qa  taku  on  kieanyanpi 
kin  .owasin  ;  mazasa  koka  kin, 
tacetetahe  koya. 

40  Hocoka  ozanpi  kin,  canbos- 
data  kin  qa  sicu  kin,  qa  hocoka 
tiyopa  oakahpe  kin,  taikan  kin, 
qa  tawihutipaspe  kin  qa  itkoki¬ 
papi  wakeya  ohna  ohodapi  kin, 
tawaksica  koya  owasin  ; 

41  Ohodapi  Wokoyake  kin  on 
tipi  wakan  ohna  ohodapi,  Aaron 
wawayusna  tawokoyake  wakan 
kin,  qa  cinhintku  wokoyake  un¬ 
pi  wawayusnapi  ece  kta. 

42  Taku  Jehowa  Mowis  econ 
si  kin  owasin,  he  iyecen  Israel 
cinca  kin  taku  owasin  kaga- 
pi. 

43  Unkan  Mowis  taku  kagapi 
kin  owasin  wanyaka  ;  unkan  in- 
yun  taku  Jehowa  kah  wicasi  kin 
owasin  he  iyecen  kagapi,  unkan 
Mowis  wicayawaste. 

WICOWOYAKE  40. 

1  Unkan  Jehowa  ie  ca  Mowis 
heciya, 

2  Wi  tokaheya,  anpetu  tokahe- 

ya  en  itkokipapi  wakeya  tipi  kin 
eyahde  kta, 

3  Qa  he  ohna  woyaatanin  can 
wohnaka  kin  eyahnake  kta,  qa 
can  wohnaka  kin  akapatanhan 
cokaya  ozanpi  kin  otkeyaye  kta. 

4  Qa  wahna  wotapi  kin  he  en 
hiyuyaye  kta,  qa  taku  akan  hna- 
kapi  kin  hena  akan  eyahnake 
kta,  qa  petijanjan  ihupa  kin  ya- 
kahi  kta,  qa  petijanjan  kin  ide- 
yaye  kta. 

5  Qa  mazaskazi  owayusna  kin 
wizinyapi  kta  e  woyaatanin  can 
wohnaka  itokam  eyahnake  kta, 
qa  tipi  tiyopa  oakahpe  otkeyaye 
kta. 

6  Qa  peta  wosnapi  owayusna 
kin  itkokipapi  wakeya  tipi  tiyo¬ 
pa  itokam  eyahde  kta. 

7  Qa  koka  kin  he  itkokipapi 
wakeya  kin,  qa  owayusna  kin 
otahedan  eyahde  kta,  qa  he  ohna 
mini  oyakastan  kta. 

8  Qa  he  ihduksan  hocoka  kin 
eyahde  kta,  qa  hocoka  tiyopa 
oakahpe  kin  otkeyaye  kta. 

9  Qa  sdawicayapi  wihdi  kin  he 
iyacu  kte  ca  tipi  kin,  qa  taku 
ohna  un  kin,  owasin  sdayaye 
kta,  hecen  he  qa  taku  on  kican- 
yanpi  kin  owasin  duwakan  kta, 
unkan  wakan  kta. 

10  Qa  peta  wosnapi  owayusna 
kin  he  sda  yaye  kta,  taku  on  ki- 
canyanpi  nakun  owasin  ;  hecen 
owayusna  kin  duwakan  kta ;  qa 
owayusna  kin  wakan  hinca  kta. 

11  Qa  koka  kin  he  sdayaye  kta, 
tacetetahe  nakun,  hecen  he  du¬ 
wakan  kta. 

12  Unkan  Aaron,  iye  cinhintku 
om,  itkokipapi  wakeya  tiyopa 
kin  ikiyedan  hiyu  wicayaye  kta, 
qa  mini  on  wicadujaja  kta. 

13  Qa  wokoyake  wakan  kin  he 
Aaron  koyag  yaye  kta,  qa  sda 
yaye  kta,  hecen  wamiciyusna 
kta  e  duwakan  kta. 

14  Unkan  cinhintku  kin  ikiye¬ 
dan  hiyu  wicayaye  kta,  qa  ma- 
hen  unpi  kin  hena  koyag  wicaya¬ 
ye  kta. 

15  Qa  atkukupi  kin  sda  yaye 
ciqon  he  iyecen  sda  wicayaye 
kta,  hecen  wamiciyusnapi  kta, 
qa  sdawicayapi  kin  on  owihanke 
wanin  wawayusna  hecapi  kta, 
wicoicagepi  yeye  cin  ohna. 

16  Unkan  token  Jehowa  Mowis 
econsi  kin  owasin  he  iyecen  econ. 

17  Unkan  kaketu  wetu  inonpa 
wi  tokaheya,  anpetu  tokaheya  kin 
he  ehan  tipi  wakan  kin  ehdepi. 

18  Qa  Mowis  tipi  kin  ehde  qehan 
tasicu  kin  eju,  qa  tacanmdaska 
kin  en  iyeya,  qa  tacanhdakinyan 
ohna  iyoopte  iyeya,  qa  taipatan 
kin  ehde. 

19  Qa  tipi  iwankapatanhan  wa¬ 
keya  kin  yumdaya,  qa  wakeya  oa¬ 
kahpe  kin  he  wakeya  akapatan¬ 
han  iwankam  yumdaya,  Jehowa 
Mowis  econsi  qon  he  iyecen. 

20  Unkan  woyaatanin  kin  he 
icu,  qa  canwohnaka  mahen  eh- 
naka,  qa  tosu  kin  canwohnaka 
ekta  iyeya,  qa  wokajuju  iha  kin 
canwohnaka  akan  ehnaka  iwan¬ 
kapatanhan. 

21  Qa  canwohnake  kin  tipi  kin 
mahen  hiyuye  ca  cokaya  ozanpi 
kin  otkeya,  hecen  woyaatanin 
canwohnaka  kin  akahpa,  Jehowa 
Mowis  econ  si  kin  he  iyecen. 

22  Qa  wahna  wotapi  kin  he  it¬ 
kokipapi  wakeya  ohna  ehde,  ti¬ 
pi  cuwi  waziyata  ekta  kiya,  co¬ 
kaya  ozanpi  itankan. 

23  Qa  he  akan  aguyapi  itokam 
hnakapi  kin  heca  tanyan  ehna¬ 
ka,  Jehowa  itokam,  Jehowa  Mo¬ 
wis  econ  si  kin  he  iyecen. 

24  Qa  petijanjan  ihupa  kin  it¬ 
kokipapi  wakeya  mahen  ehde, 
wahna  wotapi  kin  iyotakons,  tipi 
cuwi  itokaga  ekta  kiya. 

25  Qa  petijanjan  kin  hena  ide- 

ya,  Jehowa  itokara,  Jehowa  Mo- 
wis  econ  si  kin  lie  iyecen. 

26  Unkan  mazaskazi  owayusna 
kin  he  itkokipapi  wakeya  mahen 
ehde,  cokaya  ozanpi  kin  itokam. 

27  Qa  he  akan  taku  wastemna 
■wizinyapi  kin  izin  ya,  Jehowa 
Mowis  econ  si  kin  he  iyecerio 

28  Qa  tipi  tiyopa  akahpe  kin  he 
otkeya. 

29  Qa  wahuhnah  yapi  owayu- 
sna  kin  he  itkokipapi  wakeya 
tipi  tijopa  kin  ikiyedan  ehde,  qa 
he  akan  wohuhnahyapi  qa  minha 
kin  huhnahya. 

30  Qa  koka  kin  itkokipapi  wa¬ 
keya  kin,  qa  owayusna  kin  ota- 
hedan  ehde  qa  mini  on  yujajapi 
kte  hen  okastan. 

31  Unkan  hetanhan  Mowis  qa 
Aaron  iye  cinhintku  om  napepi 
sihapi  ko  ihdujajapi. 

32  Itkokipapi  wakeya  en  ipi 
eca;  qa  owayusna  ikiyedan  ipi 
eca  ihdujajapi  ece,  Jehow'a  Mo¬ 
wis  econ  ^i  kin  he  iyecen. 

33  Unkan  tipi  kin  owayusna 


kin  koya  ihduksan  hocoka  kin 
ehde,  qa  hocoka  tiyopa  akahpe 
kin  otkeya,  hecen  Mowis  wohta- 
ni  kin  hdustan. 

34  Hehan  mahpiya  soka  qon 
itkokipapi  wakeya  kin  akahpa, 
qa  Jehowa  towitan  kin  tipi  kin 
ojunya. 

35  Unkan  Mowis  itkokipapi 
wakeya  en  i  kta  okihi  sni,  ma¬ 
hpiya  qon  he  akan  ounyan  qa 
Jehowa  towitan  kin  tipi  kin  oju 
ya  nakas. 

36  Unkan  mahpiya  kin  wankan 
iyaya  eca,  Israel  cinca  kin  ihda- 
kapi  ece,  unhdakapi  kin  owasin 
en  hececa. 

37  Tuka  mahpiya  kin  wankan 
iyaye  sni  kinhan,  ihdakapi  dni 
ece,  wankan  iyaye  ^ni  kin  he- 
hanyan. 

38  J  ehowa  mahpiya  soka  kin  tipi 
kin  akan  yanka,  anposkantu  eca, 
tukahanyetu  ca  heohnapetaica- 
ga,.  Israel  cinca  tipi  kin  owasin 
unhdakapi  owasin  en  he  wanya- 
kapi. 

LEWI  TOOPE. 


WICOWOYAKE  1. 

1  Unkan  Jehowa  Mowis  kipan, 
qa  itkokipapi  wakeya  etanhan 
heciya, 

2  Israel  cinca  kin  hecen  ewi- 
cakiya  wo,  Niyepi  etanhan  wi- 
casta  tuwe  woahi  wan  Jehowa 
kahi  kte  cinhan,  woteca  etanhan 
woahi  nitawapi  yakahipi  kta, 
pte  wanunyanpi  etanhan,  qais  ta- 
hinca  wanunyanpi  etanhan. 

3  Pte  wanunyanpi  etanhan  .wo- 
huhnahyapi  on  toahi  kinhan, 
mdoka  zanika  ahi  kte,  iyokipiye 
kta  e  Jehowa  itokam,  itkokipapi 
wakeya  tiyopa  ekta  kahi  kta. 

4  Hehan  wohuhnahyapi  pa  akan 
nape  kin  aputake  kta,  hecen  iye 
wahtani  kin  akahpe  kta  e  iyokipi 
ye  kta. 

5  Unkan  Jehowa  itokam  ta- 
tankadan  kin  patapi  kta ;  unkan 
Aaron  cinca  wawayusnapi  kin 
we  kin  ahipi  kta,  qa  wahna  wos- 
napi  kin  itkokipapi  wakeya  tiyo¬ 
pa  ekta  yanke  cin  akan  we  kin 
aihpe  yapi  kta. 

6  Unkan  wohuhnahyapi  ha  kin 
yuze  kta,  qa  wobaspe  kin  ba- 
spuspu  kta. 

7  Unkan  wawayusna  Aaron 
cinca  kin  wahna  wosnapi  akan 
peta  ehnakapi  kta,  qa  peta  akan 
can  aonpapi  kta. 

8  Unkan  Aaron  cinca  wawayu¬ 
snapi  kin  wobaspe  kin,  pa  kin, 
qa  wasin  kin,  can  akan  peta  wa¬ 
hna  wosnapi  akan  yanke  cin 
ahnakapi  kta. 

9  Unkan  supe  kin,  qa  huha  kin 
mini  on  yujaja  kta,  qa  ahi  kta, 

unkan  wawayusna  kin  he  oco- 
wasin  izin  ye  kta,  peta  on  wo¬ 
huhnahyapi  wan  wastemna  Je¬ 
howa  iyokipi  kin  hee. 

10  Unkan  tahinca  etanhan  wo¬ 
huhnahyapi  taku  ahi  kinhan,  ta- 
hin  wanunyanpi  etanhan  qa  is 
tatokadan  etanhan  mdoka  zanika 
wan  ahi  kta. 

11  Unkan  Jehowa  itokam  wa¬ 
hna  wosnapi  icahda,  iwaziya 
tanhan  he  pate  kta.  Unkan  Aa¬ 
ron  cinca  wawayusnapi  kin  we 
kin  amnimnipi  kta,  wahna  wo¬ 
snapi  aihduksan. 

12  Unkan  wobaspe  kin  baspu- 
spu  kta,  qa  pa  kin,  qa  wasin  kin, 
unkan  wawayusna  kin  hena  can 
akan  ebnake  kta,  peta  wahna 
wosnapi  akan  yanke  cin  he  akan. 

13  Unkan  supe  kin  qa  huha  kin 
mini  en  yujaja  kta.  Unkan  hena 
owasin  wawayusna  kin  ahi  kta, 
qa  wahna  wosnapi  izin  ye  kta. 
Peta  on  wohuhnahyapi  wan  wa¬ 
stemna  Jehowa  iyokipi  kin  hee. 

14  Unkan  taku  kinye  cin  etan¬ 
han  wohuhnahyapi  wan  Jehowa 
kahi  kte  cinhan,  wakiyedan  cin¬ 
ca  qais  tinwakiyedan  etanhan 
toahi  kin  ahi  kta. 

15  Unkan  wawayu.4na  kin  he 
wahna  wosnapi  ikiyedan  kahi 
kta,  qa  pa  kin  cape  kta ;  qa  wa¬ 
hna  wosnapi  kin  izin  ye  kta ; 
tuka  we  kin  yuskice  kta,  wahna 
wosnapi  cuwi  kin  ekta. 

16  Qa  supe  kin,  cesdi  ohna  yu- 
ke  cin  koya  icu  kta,  qa  wahna 
wosnapi  icahda  iwiyohinyanpa- 
tanhan  cahota  yanke  cin  ekta 
ehpe  ye  kta. 

17  Unkan  maku  bamdaze  kta, 
bupahu  en,  tuka  kibaspe  kte  sni, 
qa  wawayusna  kin  he  on  wahna 
wosnapi  kin  izin  ye  kta,  can 
akan  peta  wahna  wosnapi  akan 
yanke  cin  he  akan.  Peta  on 
wobuhnahyapi  wan  wastemna 
Jehowa  iyokipi  hee. 

WICOWOYAKE  2. 

1  Unkan  wicanagi  wan  minba 
woahi  Jehowa  kahi  kte  cinhan, 
aguyapi  mdu  kin  kahi  kta,  qa 
wihdi  he  akastan  kta,  qa  cansin 
wastemna  akan  ehnake  kta. 

2  Qa  he  Aaron  cinca  wawayu- 
snapi  kin  wicakahi  kta,  qa  he 
etanhan  aguyapi  mdu  qa  wihdi 
nape  ohnaka  wanjidan,  qa  can- 
sin  ocowasin  icu  kta;  unkan  wa¬ 
wayusna  kin  wokiksuye  kin  he 
on  w^ahna  wosnapi  kin  izin  ye 
kta,  peta  wosnapi  wastemna  wan 
Jehowa  iyokipi  kin  hee. 

3  Unkan  minba  kin  he  etanhan 
taku  okapte  cin  he  Aaron  qa  iye 
cinca  kin  tawapi,  Jehowa  peta 
wosnapi  tawa  wakan  binca  hee. 

4  Unkan  taku  makacega  ohna 
spanyanpi  minba  woahi  wan  ya- 
kahi  kte  cinhan,  he  aguyapi  on- 
napobye  codan  wihdi  icicahiya- 
pi,  qais  aguyapi  zipzibedan  ona- 
pobye  codan  wihdi  on  sdayapi 
kin  heca  kta. 

5  Unkan  minba  woahi  nitawa 
mazawiceonpe  akan  spanyanpi 
kinhan,  he  aguyapi  onapobye  co¬ 
dan  wihdi  on  sdayapi  heca  kta. 

6  He  duspaspa  kta  qa  onspaspa 
akan  wihdi  ayakastan  kta,  minba 
wan  hee. 

7  Unkan  minba  woahi  nitawa 
kin  he  cega  ihupa  tonna  ohna 
spanyanpi  kinhan,  he  aguyapi  on 
wihdi  en  yakage  kta. 

8  Qa  minba  hena  etanhan  ka- 
gapi  kin  he  Jehowa  ekta  hiyu- 

yaye  kta,  unkan  wawayusna  en 
kahipi  kinhan  iye  he  wahna  wo¬ 
snapi  ekta  kahi  kta. 

9  Unkan  wawayusna  kin  minba 
kin  etanhan  wokiksuye  wan  icu  * 
kta,  qa  heon  wahna  wosnapi  kin 
izin  ye  kta,  he  peta  wosnapi  wa¬ 
stemna  Jehowa  iyokipi  kin  heca. 

10  Unkan  minba  etanhan  taku 
okaptapi  kin  he  Aaron  qa  iye 
cinhintku  tawapi  kta,  taku  peta 
on  Jehowa  wakiyusnapi  wakan 
binca  hee. 

11  Minba  Jehowa  yecicahipi 
kin  wanjidan  onnapobye  on  ya¬ 
kage  kte  sni.  Onnapobye  qa 
canhanpi  tiktica  etanhan  peta  on 
Jehowa  izinyaye  kte  sni. 

12  Taku  tokaheya  suton  kin 
woahi  kin  hena  Jehowa  yakahi 
kta,  tuka  wahna  wosnapi  akan 
wastemnayanpi  iyokipi  kte  sni. 

13  Qa  minba  woahi  kin  hena 
owasin  mmiskuya  kici  icicahi- 
yaye  kta,  qa  taku  wakan  yada 
miniskuya  on  takuyayapi  kin  he 
minba  kin  he  etanhan  miniskuya 
teyabinda  kte  sni.  Woahi  nita¬ 
wa  kin  owasin  akan  miniskuya 
yakahi  kta. 

14  Unkan  taku  tokaheya  suton 
etanhan  minba  wan  Jehowa  ya¬ 
kahi  kte  cinhan,  aguyapi  itka 
stonkadan  petan  ceonpapi,  bo- 
panpi  kin  heca  taku  tokaheya 
suton  minba  nitawa  yakahi  kta. 

15  Qa  he  akan  wihdi  ayakastan 
kta,  qa  cansin  wastemna  aya- 
kakada  kta,  minba  wan  hee. 

16  Unkan  wawayusna  kin  taku 
bopanpi  etanhan,  qa  wihdi  etan¬ 
han  onge  cansin  ocowasin  iyahna 
wokiksuye  on  izin  ye  kta.  Peta 
on  Jehowa  wakiyusnapi  wan 
hee. 

WICOWOYAKE  3. 

1  Ijinkan  wopida  wosnapi  wan 
kahi  kte  cinhan,  pte  wanunyanpi 


WICOWOYAKE  4. 


etanhan  mdoka  qais  wiye  unman 
tukte  kasta  wanji  zanika,  Jeho- 
wa  kahi  kta. 

•  2  Qa  taku  kahi  kin  pa  akan  na¬ 

pe  kin  aputake  kta.  Hehan  it- 
kokipapi  wakeya  tiyopa  ekta  he 
pate  kta  ;  unkan  Aaron  cinca  wa- 
wayusnapi  kin  we  kin  amnimnipi 
kta,  wahna  wosnapi  aihduksan. 

3  Unkan  wopida  wosnapi  etan¬ 
han  peta  wosnapi  wan  Jehowa 
kahi  kta  tejiksije  qa  supe  sin  kin 
owasin. 

4  Qa  paksin  kin  napin,  qa  pa- 
ksin  sin  kin,  mica  en  yanke  cin 
he,  nakun  pizi  pi  ikoyake  cin  he 
icu  kta. 

5  Unkan  Aaron  cinca  kin  he 
on  wahna  wosnapi  kin  izin  yapi 
kta,  wohuhnahyapi  kin  iyahna, 
he  can  peta  akan  yanke  cin  he 
akan,  peta  wosnapi  wastemna 
Jehowa  iyokipi  wan  hee. 

6  Unkan  tahinca  etanhan  wo¬ 
pida  wosnapi  Jehowa  kahi  kte 
cinhan,  mdoka  qais  wiye  unman 
tukte  kasta  zanika  kahi  kta. 

7  Woahi  tawa  amnos  wan  kahi 
kinhan,  he  Jehowa  itokam  kahi 
kta. 

8  Qa  woahi  tawa  pa  kin  akan 
iye  nape  kin  aputake  kta,  qa  it- 
kokipapi  wakeya  tiyopa  kin  ekta 
pate  kta,  unkan  Aaron  cinca  kin 
we  kin  amnimnipi  kta,  wahna 
wosnapi  aihduksan. 

9  Unkan  wopida  wosnapi  etan¬ 
han  peta  wosnapi  wan  Jehowa 
kahi  kte,  wasin  kin,  sinte  oco- 
wasin  nite  kin  ekta  baspe  kta,  qa 
watejiksije,  qa  supe  sin  kin  owa¬ 
sin, 

10  Qa  paksin  napin,  qa  paksin 
sin  kin  mica  en  yanke  cin  he,  qa 
pizi  kin  pi  ikoyake  cin  he  icn  kta. 

11  Unkan  wawayusna  kin  he 
on  wahna  wosnapi  izinye  kta, 
peta  wosnapi  Jehowa  tawote  kin 
hee. 


12  Unkan  tatokadan  wan  kahi 
kinhan,  he  Jehowa  itokam  kahi 
kta. 

13  Qa  pa  kin  akan  iye  nape  kin 
aputake  kta,  qa  itkokipapi  wa¬ 
keya  tiyopa  kin  ekta  he  pate  kta, 
unkan  Aaron  cinca  kin  we  kin 
amnimnipi  kta,  wahna  wosnapi 
aihduksan. 

14  Unkan  he  etanhan  toahi  pe¬ 
ta  wosnapi  wan  Jehowa  kahi  kte, 
watejiksije  kin  he,  qa  supe  sin 
kin  owasin  ; 

15  Qa  paksin  kin  napin,  qa 
paksin  sin  kin  mica  en  yanke  cin 
he,  qa  pizi  kin  pi  ikoyake  cin 
paksin  iyahna  icu  kta. 

16  Unkan  wawayusna  kin  he- 
na  on  wahna  wosnapi  kin  izin  ye 
kta,  woyute  peta  wosnapi  was¬ 
temna  wiciyokipi,  wasin  kin 
owasin  he  .lehowa  tawa. 

17  Nitoicagepi  yeye  cin  tukte 
e  kaes  yatipi  kin  owasin  ohna 
wasin  qais  we  takudan  yatapi 
kte  sni,  he  wokage  owihanke 
wanice  kta. 

WICOWOYAKE  4. 

1  Unkan  Jehowa  ie  ca  Mowis 
heciya, 

2  Israel  cinca  kin  hecen  ewica- 
kiya  wo  ;  Wicanagi  wan  ecinsni 
wahtani  kinhan,  qa  Jehowa  ta- 
woahope  wan  taku  econ  sni  wi- 
casi  kin  hena  wanji  econ  kinhan  : 

3  Wawayusna  sdayapi  kin  he 
wahtani,  qa  oyate  kin  wahtani 
wicaye  cinhan,  woahtani  wahta¬ 
ni  kin  on  tatankadan  pte  cinca 
wan  zanika  Jehowa  kahi  kta, 
woahtani  wosnapi  kin  on. 

4  Qa  tatankadan  itkokipapi  wa¬ 
keya  tiyopa  kin  ekta  hiyuye 
kta,  Jehowa  itokam,  qa  tatan¬ 
kadan  pa  kin  nape  kin  aputake 
kta,  qa  tatankadan  kin  pate  kta, 
Jehowa  itokam. 

147 


LEWI  TOOPE. 


6  Qa  wawayusna  sdayapi  kin 
he  tatankadaii  we  kin  onge  icu 
kta,  qa  itkokipapi  wakeya  tiyo- 
pa  kin  ekta  hiyuye  kta. 

6  Qa  wawayusna  kin  napsu- 
kaza  wan  we  en  oputkan  qa  sa- 
kowin  akihde  we  onge  ehpeye 
kta,  Jehowa  itokam,  tipi  wakan 
cokaya  ozanpi  kin  ektakiya. 

7  Unkan  wawayusna  kin  we 
kin  etanhan  onge  wahna  wosna- 
pi  izinyapi  wastemna  he  kin 
akan  iun  kta  ;  he  itkokipapi 
wakeya  ohna  yanke  cin,  Jehowa 
itokam,  qa  tatankadan  we-  kin 
ocowasin  wohuhnahyapi  wahna 
wosnapi  sicu  ekta  akastan  kta, 
he  itkokipapi  wakeya  tiyopa 
ekta  yanka. 

8  Qa  woahtani  wosnapi  tatan- 
ka  etanhan  wasin  kin  owasin 
icu  kta,  watejiksije  kin  qa  supe 
sin  kin  owasin. 

9  Qa  paksin  kin  napin  qa  pa- 
ksin  sin  mica  en  yanke  cin  he, 
qa  pizi  pi  kin  ikoyake  c^n  mica 
en  yanke  cin  he  icu  kta. 

10  Wopida  wosnapi  tatanka 
etanhan  icupi  qon  he  iyecen,  qa 
wawayusna  kin  hena  wohuhnah¬ 
yapi  wahna  wosnapi  akan  izin 
ye  kta. 

11  Tuka  tatanka  ha  kin  qa  ceh- 
pi  kin  ocowasin,  pa  kici,  qa  hu- 
ha  kici,  qa  supe  kin  qa  tacesdi 
kin. 

12  Tatanka  kin  ocowasin  he- 
woskantuya  ayapi  kta,  tukten 
taku  sica  wanica  ekta,  cahota 
okadapi  kin  heciya,  qa  can  akan 
peta  on  huhnahyapi  kta,  cahota 
okadapi  kin  he  akan  huhnahya¬ 
pi  kta. 

13  Unkan  Israel  omniciye  oco¬ 
wasin  ecinsniyan  wahtanipi  kin- 
han,  qa  Jehowa  tawoahope  taku 
econsni  wicasi  kin  wanji  econpi, 
tuka  okodakiciye  kin  he  sdonye 
sni  econpi  qa  wahtanipi  kinhan, 

14  Tohan  woahtani  woahope 
awahtanipi  kin  he  sdotkiyapi 
kinhan,  okodakiciye  kin  wahta¬ 
nipi  kin  on  tatankadan  wan  ahi- 
pi  kta,  qa  itkokipapi  wakeya  ito¬ 
kam  hiyuyapi  kta. 

15  Unkan  omniciye  honkayapi 
kin  tatanka  pa  kin  akan  napepi 
kin  aputakapi  kta,  Jehowa  ito¬ 
kam,  qa  tatankadan  kin  patapi 
kta,  .Tehowa  itokam. 

16  Unkan  wawayusna  sdayapi 
kin  tatanka  we  kin  etanhan  on¬ 
ge  itkokipapi  wakeya  ekta  hiyu¬ 
ye  kta  ; 

17  Qa  wawayusna  kin  napsu- 
kaza  wan  we  oputkan  kta,  qa 
he  etanhan  sakowin  akihde  ehpe¬ 
ye  kta,  Jehowa  itokam  •  cokaya 
ozanpi  ekta  kiya. 

18  Qa  we  kin  onge  wahna  wo- 
^napi  he  kin  hena  akan  iun  kta, 
he  Jehowa  itokam  itkokipapi 
wakeya  ohna  yanka,  qa  we  kin 
owasin  wohuhnahyapi  wahna 
wosnapi  kin  itkokipapi  wakeya 
tiyopa  ekta  yanke  cin  he  ceteta 
kin  ekta  okastan  kta. 

19  Qa  wasin  kin  owasin  he 
etanhan  icu  kta,  qa  on  wahna 
wosnapi  kin  izin  ye  kta. 

20  Qa  woahtani  wosnapi  ta¬ 
tankadan  ecakicon  qon  he  iye¬ 
cen  tatanka  kin  he  ecakicon 
kta,  hecen  wawayusna  kin  wa¬ 
htanipi  kin  akahpe  wicakiye 
kta  ;  unkan  wicakicicajujupi 
kta. 

21  Unkan  tatankadan  kin  he- 
woskantuya  ayapi  kta,  qa  ta¬ 
tankadan  tokaheya  huhnahyapi 
qon  he  iyecen  de  huhnahyapi 
kta.  Okodakiciye  woahtani  wo¬ 
snapi  kin  hee. 

22  Wica^tayatapi  kin  wahtani 
kinhan,  qa  taku  iye  wakanda 
Jehowa  tawoahope  tehinda  kin 
wanji  ecinsni  econ  kinhan  qa 
ihdusica. 


WICOWOYAKE  5. 


23  Tohan  woalitani  kin  hena 
en  waiitani  kin  sdotkiye  cinhan 
toahi  kin  tatokadan  mdoka  za- 
nika  wan  hiyuye  kta. 

24  Qa  tamdoka  pa  akan  iye 
nape  kin  aputake  kta,  qa  Jeho- 
wa  itokam  tukten  wokuhnali- 
yapi  patapi  kin  hen  he  pate  kta  ; 
woalitani  wosnapi  wan  hee. 

25  Unkan  wawayusna  kin  wo¬ 
alitani  wosnapi  we  kin  etanhan 
napsukaza  wan  on  icu  kta,  qa 
wohuhnaliyapi  wahna  wosnapi 
he  kin  hena  akan  inn  kta,  qa  we 
kin  wohuhnahyapi  wahna  wo¬ 
snapi  sicu  ekta  okastan  kta  ; 

26  Qa  wasin  kin  owasin  on 
wahna  Avosnapi  izinye  kta,  wo- 
pida  wosnapi  wasin  kin  he  iye- 
cen,  hecen  wahtani  kin  wawa¬ 
yusna  kin  akahpe  kiciye  kta, 
unkan  kicicajujupi  kta. 

27  Unkan  oyate  tokecinyan  un- 
pi  etanhan  wicanagi  wanji  wa¬ 
htani,  qa  Jehowa  tawoahope  ta- 
ku  econsni  wicasi  wan  ecinsni- 
yan  econ,  qa  ihdusice  cinhan  ; 

28  Tohan  woahtani  wahtani 
kin  he  sdotkiye  cinhan,  woahta¬ 
ni  wahtani  kin  on  toahi  tatoka¬ 
dan  wiye  wan  zanika  hiyuye 
kta. 

29  Qa  woahtani  wosnapi  pa 
akan  iye  nape  kin  aputake  kta, 
qa  wohuhnahyapi  tukten  patapi 
kin  hen  woahtani  wosnapi  kin 
pate  kta. 

30  Unkan  wawayusna  kin  he 
we  kin  onge  napsukaza  wan  on 
icu  kta,  qa  wohuhnahyapi  wa¬ 
hna  wosnapi  he  kin  hena  akan 
iun  kta,  qa  we  kin  owasin  wa¬ 
hna  wosnapi  sicu  ekta  okastan 
kta. 

31  Qa  wopida  wosnapi  wasin 
kin  icupi  qon,  he  iyecen  wasin 
kin  owasin  icu  kta,  qa  wawa¬ 
yusna  kin  wahna  wosnapi  kin 
izinye  kta ;  wastemnayanpi  Je¬ 


howa  iyokipi,  hecen  wawayusna 
kin  akahpe  kiciye  kta,  unkan  ki¬ 
cicajujupi  kta. 

32  Unkan  woahtani  wosnapi  on 
amnos  wan  toahi  hiyuye  cinhan, 
wiyedan  zanika  wan  hiyuye  kta. 

33  Qa  woahtani  wosnapi  pa  | 
akan  iye  nape  kin  aputake  kta, 
unkan  tukte  wohuhnahyapi  pa¬ 
tapi  ece  kin  hen  w’oahtani  Avo¬ 
snapi  kin  patapi  kte. 

34  Unkan  wawayusna  kin  wo¬ 
ahtani  wosnapi  we  onge  napsu¬ 
kaza  wan  on  icu  kta,  qa  wohu¬ 
hnahyapi  wahna  wosnapi  he  kin 
hena  akan  iun  kta,  qa  we  kin 
ocowasin  wahna  wosnapi  sicu 
ekta  akastan  kta. 

35  Qa  wopida  wosnapi  amnos 
wasin  kin  icupi  qon  he  iyecen 
wasin  kin  owasin  icu  kta;  un¬ 
kan  wawayusna  kin  heon  wahna 
wosnapi  kin  izin  ye  kta,  Jehowa 
peta  on  wakiyusnapi  he  iyecen, 
hecen  wawayusna  kin  akahpe 
kiciye  kta,  woahtani  wahtani 
kin  on,  unkan  kicicajujupi  kta. 

WICOWOYAKE  5. 

1  Unkan  wicanagi  wan  wahta¬ 
ni,  qa  tuwe  Taku  wakan  caje- 
yata  nahon,  qa  wayaatanin  sipi, 
taku  nahon  qais  sdonya  kin  he, 
tuka  oyake  6ni  kinhan,  wahtani 
kin  kicin  kta. 

2  Qa  is  wicanagi  tuwe  taku  sa- 
pa  wan  icahtake  cinhan,  wama- 
nica  te  sapa,  qa  woteca  te  sapa, 
qa  watutka  te  sapa  unman  tukte 
kasta  sdotkiye  sni  econ  esta,  hee 
sape  kta,  qa  hdajuju  kte. 

3  Qa  i^  tuwe  wicasta  sapa  wan 
icahtake  cinhan,  woasape  taku 
kasta  on  wicasta  wan  ihdusape 
cinhan,  he  sdonye  sni  econ  esta, 
tohan  sdonye  cinhan  hdajuju 
kta. 

4  Qaii  wicanagi  tuwe  Taku 

wakan  cajeyate  ca  awacin^ni- 
yan  iha  on  taku  eye  cinhan,  ta- 
kii  sica  econ  kta,  qais  taku  wa¬ 
ste  econ  kta  wicasta  kin  awa- 
cinsniyan  eye  cinhan,  iyukcan 
sniyan  econ  esta,  tohan  he  sdon- 
yS  cinhan  hena  wanji  on  hda- 
juju  kta. 

5  Unkan  tohan  hena  wanji  on 
hdajuju  kte  cinhan,  taku  en 
walitani  kin  he  ohdake  kta. 

6  Qa  woahtani  wahtani  kin  on 
taku  on  hdajuju  kta  Jehowa 
ekta  hiyu  ye  kta,  wahtani  kin  on 
tahinca  etanhan  wiyedan  wan  ta- 
hinca  ska,  qais  tatokadan  etan¬ 
han,  unkan  wawayusna  kin  he 
on  akahpe  kiciye  kta. 

7  Unkan  nape  kin  tacincadan 
wan  iyohiye  kte  sni  kinhan, 
wahtani  kin  hdajuju  kta  e  tin- 
wakiyedan  nonpa,  qais  wakiye- 
dan  cinca  nonpa,  .Tehowa  kahi 
kta,  wanji  woahtani  wosnapi  on, 
qa  unman  wohuhnahyapi  on. 

8  Qa  hena  wawayusna  kin  ekta 
hiyuye  kta,  unkan  woahtani  wo¬ 
snapi  kin  he  tokaheya  ahi  kta, 
qa  pa  ohdateya  dote  cape  kta, 
tuka  baspe  kte  sni. 

9  Qa  woahtani  wosnapi  kin  we 
onge  wahna  wosnapi  cuwi  akan 
ehpe  ye  kta,  qa  we  okapte  cin 
owasin  wahna  wosnapi  sicu  ekta 
yuskice  kta  woahtani  wosnapi 
wan  hee. 

10  Unkan  inonpa  kin  wohuh¬ 
nahyapi  wan  kage  kta,  econ 
wicasipi  kin  iyecen,  hecen  wa¬ 
wayusna  kin  woahtani  wahtani 
qon  akahpe  kiciye  kta,  unkan 
kicicajujupi  kta. 

11  Tuka  nape  kin  tinwakiye- 
dan  nonpa,  qais  wakiyedan  cin¬ 
ca  nonpa  iyohiye  kte  sni  kinhan, 
woahtani  kin  on  toahi  kin  agu- 
yapi  mdu  can  waksica  ohnaka 
wanjidan  woahtani  wosnapi  on 
hiyuye  kta.  He  akan  wihdi 


akastan  kte  sni,  qa  cansin  wa- 
stemna  aehnake  kte  sni,  woa¬ 
htani  wosnapi  wan  hee  nakaes. 

12  Qa  he  wawayusna  ekta 
hiyuye  kta.  Unkan  wawayusna 
kin  he  etanhan  napohnaka  wanji 
icu  kta,  he  wokiksuye  ee,  qa  on 
wahna  wosnapi  kin  izin  ye  kta, 
peta  on  Jehowa  wakiyusna  iye¬ 
cen,  woahtani  wosnapi  wan  hee. 

13  Hecen  hena  on  woahtani 
wan  wahtani  kin  on  wawayusna 
kin  akahpe  kiciye  kta,  unkan 
kicicajujupi  kta.  Unkan  taku 
okapte  cin  he  wawayusna  tawa 
kta,  minha  wan  iyecen. 

14  Unkan  Jehowa  ie  ca  Mowis 
heciya; 

15  Wicanagi  wan  sicaya  ohan- 
yan,  qa  Jehowa  taku  wakanyan 
tawa  en  ecinsniyan  wahtani  kin¬ 
han,  tohdajuju  kin  Jehowa  ekta 
hiyuye  kta,  tamdoka  wan  tahin¬ 
ca  etanhan  mazaska  seqel  tona 
idacin,  tipi  wakan  seqel  iyececa 
kici  on  hdajuju  kta. 

16  Hecen  taku  wakanyanpi  kin 
manon  qon  kicu  kta,  qa  izaptan 
kin  he  kici  aopekiciciye  kta,  qa 
wawayusna  kin  he  qu  kta,  un¬ 
kan  wawayusna  kin  on  hdajuju- 
pi  tamdoka  on  akahpe  kiciye 
kta,  unkan  kicicajujupi  kta. 

17  Unkan  wicanagi  wan  wah¬ 
tani  kinhan,  qa  taku  wanji  Jeho¬ 
wa  econ  sni  wicasi  econ  kinhan, 
he  sdonye  sni  esta  he  wahtani, 
qa  on  hdajuju  kta. 

18  Qa  hdajuju  kta  e  wawayus¬ 
na  ekta  tahinca  etanhan  tamdo¬ 
ka  wan,  taku  idacin  kici  hiyuye 
kta,  unkan  taku  ecinsniyan  wa¬ 
htani,  qa  iyukcansniyan  nuni  kin 
heon  wawayusna  kin  akahpe  ki¬ 
ciye  kta,  unkan  kicicajujupi 
kta. 

19  On  hdajujupi  wan  hee  ;  Je¬ 
howa  en  wahtani  kin  on  hdajuju 
kta. 

20  Unkan  Jehowa  ie  ca  Mowis 
heciya  ; 

21  Wicanagi  wan  waktani  qa 
taku  Jehowa  tawa  wan  manon 
kinhan,  qais  tuwe  ikiyedan  ti  en 
itonsni,  taku  yuhe  sipi  qais  ta¬ 
ku  wicakicihnaka  on,  qais  taku 
wicaki  kin  on  qais  tuwe  ikiye¬ 
dan  ti  kiyuse  kinhan  ; 

22  Qais  taku  wicakitaninpi  sni 
iyeye  ca  on  itonsni,  qa  taku  ka- 
sta  wicasta  econpi  kin  henawan- 
ji  en  wahtani,  qa  itonsniyan  on 
taku  wakan  caje  yate  cinhan  ; 

23  Hehan  kaketu  kta,  wahtani 
kin  on  hdajuju  kta  e  taku  wica¬ 
ki  qon  kicu  kta,  qa  is  taku  wi- 
cahnayan  on  yuha,  qa  is  taku 
kicihnakapi  qon,  qais  taku  wica- 
kitanin  sni  iyeye  ciqon. 

24  Qa  taku  kasta  on  taku  wa¬ 
kan  cajeyate  ca  itonsni  kin,  he 
ocowasin  kicu  kta,  qa  anpetu  to- 
han  hdajuju  kin  hehan  izaptan 
wan  aopekiciciye  kta,  qa  tuwe 
tawa  kin  kicu  kta. 

25  Nakun  on  hdajuju  kta  Je¬ 
howa  wakiyusnapi  wan  taliinca 
etanhan,  tamdoka  wan  zanika, 
taku  idacin  kici  hdajuju  kta  e 
wawayusna  ekta  hiyuye  kta. 

26  Unkan  wawayusna  kin  Je¬ 
howa  itokam  akahpe  kiciye  kta, 
unkan  taku  kasta  on  hdajuju  kta 
econ  qon,  iyohi  kicicajujupi  kta. 

WICOWOYAKE  6. 

1  Unkan  Jehowa  ie  ca  Mowis 
heciya, 

2  Aaron  qa  iye  cinca  hecon  wi- 
casi,  qa  hewicakiya  wo  ;  Y^ohuh- 
nahyapi  wosnapi  woope  kin  dee: 
Hanyetu  osan  wahna  wosnapi 
akan  itkonyan  un  kta,  ihanhanna 
kin  hehanyan,  qa  wahna  wosna¬ 
pi  akan  peta  kin  itkonye  cin 
heon  wohuhnahyapi  kin  eciyapi. 

3  Unkan  wawayusna  kin  mini- 


huha  ska  mahen  unpi  kin  kicun 
qa  minihuha  ska  onze  oge  koya- 
ke  kta,  iye  cehpi  akan,  qa  wo¬ 
huhnahyapi  wosnapi  cahota  peta 
wahna  wosnapi  akan  liuhnage 
cin  he  icU  kta,  qa  wahna  wosna¬ 
pi  kin  icahda  ehnake  kta. 

4  Hehan  wokoyake  kin  hdu- 
sdoke  kta,  qa  wokoyake  to- 
keca  kicun  kta,  qa  cahota  kin 
hewoskantuya  aye  kta,  tukten 
taku  sica  wanica  ekta. 

5  Unkan  peta  wahna  wosnapi 
akan  yanke  cin  he  ohinniyan 
itkon  yapi  kta,  he  kasnipi  kte  sni. 
Unkan  he  akan  hanhanna  otoi- 
yohi  wawayusna  kin  can  ideye 
kta,  qa  he  akan  wohuhnahyapi 
kin  aehnake  kta,  qa  he  akan  wo- 
pida  wosnapi  wasin  kin  izin  ye 
kta. 

6  Peta  kin  ohinniyan  wahna 
wosnapi  akan  itkon  yapi  kta,  to- 
hinni  sni  kte  sni. 

7  Unkan  minha  woope  kin  dee, 
Aaron  cinhintku  wanji  he  Jeho¬ 
wa  itokarn  wahna  wosnapi  ekta 
kahi  kta. 

8  Qa  minha  aguyapi  mdu  qa 
wihdi  etanhan  napohnaka  wan 
icu  kta,  qa  cansin  minha  akan 
un  kin  he  ocowasin,  qa  wahna 
wosnapi  kin  izin  ye  kta,  he  wo- 
kiksuye  wastemna  Jehowa  iyo- 
kipi. 

9  Unkan  taku  minha  etanhan 
okapte  cin  he  Aaron  qa  iye  cinca 
kin  aguy  api  onapohye  cod  an  yu- 
tapi  kta,  oyanke  wakan  kin  ohna, 
he  yutapi  kta,  itkokipapi  wakeya 
hocoka  kin  ohna  he  yutapi  kta. 

10  Onnapohye  on  spanyanpi 
kte  sni,  tuka  peta  on  wamiciyu- 
snapi  etanhan  wopamni  kin  he 
wicawaqu.  He  wakan  hinca, 
woahtani  wosnapi  kin  iyecen,  qa 
wokajuju  wosnapi  kin  iyecen. 

11  Aaron  cinca  kin  tona  wica 
kin  hena  owasin  he  yutapi  kta. 

Nitoicagepi  yeye  cin  wokage  kin 
de  owihanke  wanice  kta,  tona 
wakanpi  kin  henana  taku  peta 
on  Jehowa  wakiyusnapi  kin  yu- 
tanpi  kta. 

12  Unkan  Jehowa  ie  ca  Mowis 
heciya, 

13  Aaron  qa  iye  cinca  anpetu 
en  wanji  sdayapi  kinhan,  woahi 
kin  de  kahipi  kta,  aguyapi  mdu 
can  waksica  ohnaka  wanji,  min- 
ha  ohinniyan  wan,  hanke  hanhan- 
na  eca,  qa  hanke  htayetu  eca. 

14  Maza  wiceonpa  akan  wihdi 
en  cegugu  yaye  kta,  span  hehan 
hiyu  yaye  kta,  minha  yuspuspu- 
pi  wastemna  Jehowa  iyokipi  ya- 
kahi  kta. 

15  Qa  tuwe  iye  cinca  etanhan 
hee  kiya  wawayusna  sdayapi 
kin  he  kage  kta,  he  ocowasin 
Jehow'a  tawa  izinyapi  kta,  wb- 
kage  kin  de  owihanke  wanice 
kta. 

16  Hecen  wawayusna  minha 
tawa  kin  he  ocowasin  huhnahya- 
pi  kta,  tuwedan  he  etanhan  yute 
kte  sni. 

17  Unkan  Jehowa  ie  ca  Mowis 
heciya, 

18  Aaron  qa  iye  cinca  kin  he¬ 
cen  ewicakiya  wo:  Woahtani 
wosnapi  woope  kin  dee,  tukten 
wohuhnahyapi  patapi  kin  he  en 
woahtani  wosnapi  kin  patapi  kta, 
Jehowa  itokam  he  wakan  hinca. 

19  Wawayusna  tuwe  heon  wo- 
kajuju  kage  cin  he  yute  kta,oyan- 
ke  wakan  kin  itkokipapi  wakeya 
hocoka  kin  en  he  yutapi  kta. 

30  Taku  kasta  he  cehpi  kin 
icahtake  cinhan  wakan  kta,  qa 
wokoyake  taku  kasta  he  we  kin 
akan  ehpeyapi  kin,  he  akan  hin- 
hpaye  cin  on,  oyanke  wakan  en 
yujajapi  kta. 

21  Qa  maka  cega  ohna  he  span- 
yanpi  kin  he  kamdecapi  kta,  qa 
mazasa  cega  ohna  he  spanyanpi 

kinhan,  he  payezapi  qa  mini  on 
yujajapi  kta. 

22  Wawayusna  tona  wicapi  kin 
hena  owasin  yutapi  kta,  he  wa¬ 
kan  hinca. 

23  Qa  woahtani  wosnapi  tona 
we  kin  on  akahpapi  kta  e  tipi 
M^akan  ohna  itkokipapi  wakeya 
en  hiyuyapi  hena  yutapi  kte  sni, 
peta  on  huhnahyapi  kta. 

WICOWOYAKE  7. 

1  Unkan  on  hdajuju  wosnapi 
woope  kin  dee,  he  wakan  hinca. 

2  Tukte  wohuhnahyapi  wosna¬ 
pi  ktepi  kin  he  en  on  hdajujupi 
ktepi  kta,  qa  we  kin  he  wahna 
wosnapi  akan  ihduksan  ehpeva- 
pi  kta. 

3  He  etanhan  wasin  owasin  ahi 
kta,  sinte  kin  qa  wa^in  supe  aka- 
hpe  cin  he ; 

4  Qa  paksin  kin  napin,  qa  pa- 
ksin  sin  mica  en  yanke  cin  he,  qa 
pizi  pi  ikoyake  cin,  paksin  icahda 
he  yutokan  kte  ; 

5  Qa  hena  on  wawayusna  kin 
wahna  wosnapi  kin  izin  ye  ktu, 
peta  on  Jehowa  wakiyusnapi,  on 
hdajujupi  kin  hee. 

6  Wawayusna  wica  kin  hena 
owasin  he  yutapi  kta,  oyanke 
wakan  ohna  yutapi  kta,  he  wa¬ 
kan  hinca. 

7  Woahtani  wosnapi  kin,  qa  on 
hdajuju  wosnapi  kin  hena  woope 
kin  okonwanjidan  ;  wawayusna 
kin  tuwe  hena  on  woakahpe  ka¬ 
ge  cin  he  tawa  kta. 

8  Qa  wawayusna  tuwe  wicasta 
wan  wohuhnahyapi  kicicahi  kin¬ 
han,  wohuhnahyapi  ha  kin  he 
wawayusna  ahi  kin  he  tawa 
kta. 

9  Qa  minha  kin  oceti  akan 
spanyanpi  kin  he  owasin,  qa  ce¬ 
ga  ohna  qa  cega  ihupatonna  akan 
kagapi  kin  he  owasin  wawayus- 

na  kin  tuwe  he  ahi  kin  he  tawa 
kta. 

10  Tuka  minha  wihdi  icicahi- 
yapi,  qa  aguyapi  mdu  kin  hena 
iyuhpa  Aaron  cinca  kin  owasin 
otoiyohi  hunkawanjitku  iyececa 
tawapi  kta. 

11  Unkan  wopida  wosnapi  Je- 
howa  kahipi  kta  woope  kin  dee. 

13  Tuwe  he  woyatan  on  ahi 
kinhan,  woyatan  wosnapi  kici 
aguyapi  napohyapi  sni  wihdi  ici- 
cahiyapi,  qa  aguyapi  zibzibedan 
napohyapi  sni,  wihdi  on  sdayapi, 
qa  agu3'^api  ceguguyapi  wihdi 
akastanpi ; 

13  Aguyapi  napohyapi  sni  kici 
aguyapi  napohyapi  ahi  kta,  toahi 
wopida  woyatan  wosnapi  tawa 
on. 

14  Qa  woahi  kin  ocaje  owasin 
etanhan  aguyapi  wanjidan  wo- 
kosyapi  Jehowa  tawa,  wawayus- 
na  wopida  we  kin  amnimni  kin 
he  ektakiya  kahi  kta,  he  tawa 
kta. 

15  Qa  woyatan  wopida  wosna¬ 
pi  cehpi  kin  he  yutapi  kta,  anpe- 
tu  en  ahipi  kin  en,  hetanhan  on- 
gedan  ihanhanna  hehanyan  oka- 
ptapi  kte  sni. 

16  Tuka  toahi  kin  woyakapi 
wosnapi  qais,  itukihanpi  wosna¬ 
pi  kinhan,  anpetu  en  taku  wo- 
sna  ahi  kin  hen  yutapi  kta,  qa 
taku  okapte  cin  he  ihanhanna 
nakun  j^utapi  kta. 

17  Qa  tado  wosnapi  anpetu 
iyamni  kin  hehanyan  okapte  cin 
he  peta  on  huhnahyapi  kta. 

18  Qa  wopida  wosnapi  tado  on- 
ge  anpetu  iyamni  en  yutapi  kin¬ 
han,  iyokipi  kte  sni,  qa  tuwe  ahi 
kin  kiciyawapi  kte  sni,  taku  si- 
camna  iyecece  kta,  wicanagi  kin 
tuwe  hetanhan  yute  cinhan  wo- 
siee  cin  hduhe  kta. 

19  Cehpi  taku  sapa  wan  icahta- 
ke  cin  he  yutapi  kte  sni,  he  pe- 


tan  huhnahyapi  kta.  Unkan  ceh¬ 
pi  kin  tona  ecepidan  kin  hena 
owasin  cehpi  yutapi  kta. 

SO  Tuka  wicanagi  tuwe  toasa- 
pe  ikoyake  cin,  wopida  wosnapi 
cehpi  kin  .Tehowa  wakiyusnapi 
kin  he  yute  cinhan,  wicanagi  kin 
he  taoyate  kin  etanhan  kaspapi 
kta. 

21  Qa  wicanagi  tuwe  taku  sapa 
yutan  kinhan,  wicasta  towa  asa- 
pe  qais  woteca  towaasape,  qais 
watutka  sapa  wan,  qa  wopida 
wosnapi  Jehowa  wakiyusnapi 
cehpi  etanhan  yute  cinhan  wi¬ 
canagi  kin  he  taoyate  etanhan 
kaspapi  kta. 

22  Unkan  Jehowa  ie  ca  Mowis 
heciya, 

23  Israel  cinca  kin  hecen  ewi- 
cakiya  wo  ;  Pte  wasin  kin,  qa 
tahinca  ska  wasin  kin,  qa  tato- 
kadan  wanunyanpi  wasin  kin 
ongedan  yatapi  kte  sni. 

24  Taku  wayazanka  te  cin  wa¬ 
sin  kin,  qa  taku  wamanica  yata¬ 
pi  kin  wasin  kin  he  wowiyun- 
yanpi  kta,  tuka  he  yutapi  kte 
sni. 

25  Tuwe  kasta  woteca  peta  on 
Jehowa  wakiyusnapi  kin  he  etan¬ 
han  wasin  onge  yute  cinhan  wi¬ 
canagi  kin  he  iye  taoyate  etan¬ 
han  kaspapi  kta. 

26  Nakun  yatipi  owasin  ohna 
we  ongedan  yatapi  kte  sni,  wa- 
hupakoza  we  kin,  qa  woteca  we 
kin  unman  tukte  kasta. 

27  Wicanagi  tuwe  kasta  we  on¬ 
gedan  yute  cinhan  wicanagi  kin 
he  taoyate  kin  etanhan  kaspapi 
kta. 

28  Unkan  Jehowa  ie  ca  Mowis 
heciya ; 

29  Israel  cinca  kin  hecen  ewi- 
cakiya  wo,  Tuwe  kasta  wopida 
wosnapi  wan  Jehowa  kahi  kte 
cinhan,  he  wopida  wosnapi  toahi 
kin  Jehowa  ekta  hiyuye  kta. 

30  lye  nape  kin  Jehowa  peta 
wosnapi  tawa  hiyuye  kta,  wasin 
maku  iyahna,  niaku  yuwintapi, 
Jehowa  itokam  he  yuwintapi 
kta  e  hiyuye  kta. 

31  Unkan  wawayusna  kin  wa¬ 
sin  kin  on  wahna  wosnapi  kin 
izinye  kta,  tuka  maku  kin  he 
Aaron  qa  iye  cinca  kin  he  tawapi 
kta. 

32  Qa  hiyete  etapa  kin  he  wo- 
pida  wosnapi  nitawapi  etanhan 
wokozapi  wan  wawayusna  kin 
yaqupi  kta. 

33  Aaron  cinca  etanhan  tuwe 
wopida  wosnapi  we  kin,  qa  wa 
sin  kin  ahi  kinhan,  hiyete  eta¬ 
pa  kin  wobaspe  tawa  kta. 

34  Israel  cinca  wopida  wosna¬ 
pi  tawapi  etanhan,  maku  yuwin¬ 
tapi,  qa  hiyete  kozapi  kin  hena 
iwicawacu,  qa  Aaron  qa  iye  cin¬ 
ca  wicawaqu,  Israel  cinca  etan¬ 
han,  wokage  owihanke  wanica. 

35  Taku  peta  on  Jehowa  waki- 
yusnapi  etanhan  Aaron  wiyutapi 
tawa,  qa  iye  cinca  wiyutapi  ta¬ 
wapi  kin  hee:  Jehowa  wawaki- 
yusnapi  kta  e  en  awicahi  anpetu 
kin  he  en. 

36  He  Jehowa  wicaqu  si  kin 
anpetu  en  sdawicaye  cin  he 
ehan,  Israel  cinca  etanhan  wicoi- 
cagepi  yeye  cin,  wokage  owi¬ 
hanke  wanica. 

37  Wohuhnahyapi  on  woope 
kin  hee,  qa  nakun  minha  on,  qa 
woahtani  wosnapi  on,  qa  wo- 
kajuju  wosnapi  on,  qa  wojunyapi 
on,  qa  wopida  wosnapi  on. 

38  Jehowa  Mowis  hecon  si,  Si- 
na  he  ohna  anpetu  wan  Israel 
cinca  toahipi  Sina  hopuze  cin 
en,  Jehowa  ekta  ahi  wicasi  qe- 
han. 

WICOWOYAKE  8. 

1  Unkan  Jehowa  ie  ca  Mowis 
heciya, 

2  Aaron  qa  iye  cinca  om  iwica- 
cu  w'o,  nakun  wokoyake  kin,  qa 
wihdi  on  sdawicayapi  kin,  qa 
woahtani  tatanka  kin,  qa  tamdo- 
ka  nonpa  kin,  qa  aguyapi  napoh- 
yapi  sni  wakiskotpa  kin. 

3  Qa  omniciye  owasin  itkokipa- 
pi  wakeya  tiyopa  ekta  wicakico 
wo. 

4  Unkan  token  Jehowa  econ  si 
kin  he  iyecen  Mowis  econ  ;  un¬ 
kan  omniciye  owasin  itkokipapi 
wakeya  tiyopa  ekta  mniciyapi. 

5  Unkan  Mowis  omniciye  kin 
hewicakiya,  Taku  Jehowa  econ 
unsipi  kin  dee. 

6  Hehan  Mowis  Aaron  qa  iye 
cinca  kin  awicahi,  qa  mini  on 
wicayujaja. 

7  Qa  mahenunpi  kin  koyag  ya, 
qa  ipiyake  on  ipiyag  kiciton,  qa 
nitoske  kin  koyag  ya,  qa  amdo 
akahpe  kin  akihnake  ca  amdo 
akahpe  ipiyake  kazuntapi  kin  on 
ipiyag  kiya,  hecen  amdo  kin 
akahpe  kiya. 

8  Qa  maku  akahpe  kin  akihna¬ 
ke  ca  iyoyam  wicaye  ca  ecetu 
wicaye  cin  maku  akahpe  kin  en 
iyeya. 

9  Qa  pa  akan  pa  ipahte  kin 
pahta,  qa  pa  ipahte  akan  ite 
ektakiya  mazaskazi  mdaska  wa- 
tesdake  wakan  pahta ;  Jehowa 
hecon  ^i  kin  he  iyecen. 

10  Unkan  Mowis  wihdi  on  sda¬ 
wicayapi  kin  icu,  qa  tipi  kin 
sdaya,  nakun  taku  ohna  un  kin 
owasin  ;  hecen  hena  yuwakan. 

11  Qa  he  etanhan  sakowin  aki- 
hde  wahnawo^napi  akan  ehpeya, 
qa  wahna  wosnapi  kin  sdaya,  na¬ 
kun  taku  on  kicanyanpi  owasin, 
nakun  maza  koka  kin,  qa  tacete- 
ta  kin  ;  hecen  hena  yuwakan. 

12  Qa  wihdi  on  sdayapi  onge 
Aaron  pa  kin  akastan,  qa  he  yu¬ 
wakan  kta  e  sdaya. 

13  Unkan  Mowis  Aaron  cinca 

kin  awicahi,  qa  mahen  unpi  kin 
ikoyag  wicaya,  qa  ipiyake  on 
ipiyag  wicakiciton,  Jehowa  Mo- 
wis  hecon  !§i  kin  he  iyecen. 

14  Qa  woahtani  tatanka  kin 
ikiyedan  hiyuya  ;  unkan  Aaron 
qa  iye  cinca  kin  tatanka  pa  akan 
napepi  aputakapi. 

15  Unkan  pata,  qa  Mowis  we 
kin  icu  qa  napsukaza  wan  on 
wahna  wosnapi  he  kin  aihduk- 
san  inn,  hecen  wahna  wosnapi 
kin  wakiyusna,  qa  we  kin  wahna 
wosnapi  sicu  ekta  kastan,  hecen 
he  akan  akahpapi  kta  e  he  yu- 
wakan. 

16  Unkan  watejiksija  kin  he 
owasin  icu,  qa  pi  pizi  kin,  qa 
paksin  napin,  qa  paksin  sin,  qa 
Mowis  hena  on  wahna  wosnapi 
kin  izinya. 

17  Tuka  tatanka  pa  kin,  qa  ceh- 
pi  kin  peta  on  huhnahya,  otipi 
kin  itankan,  JehoWa  Mowis  he¬ 
con  si  kin  he  iyecen. 

18  Hehan  wohuhnahyapi  ta- 
mdoka  kin  ahi,  unkan  Aaron  qa 
iye  cinca  kin  napepi  tamdoka  pa 
kin  aputakapi. 

19  Unkan  he  pata,  qa  Mowis  he 
we  kin  wahna  wosnapi  aihdu- 
ksan  akastan. 

20  Unkan  tamdoka  kin  token 
baspapi  kta  iyececa  baspaspa ; 
nnkan  Mowis  tamdoka  pa  kin,  qa 
obaspe  kin,  qa  wasin  kin  izinya. 

21  Unkan  supe  kin  qa  huha  kin 
mini  on  yujaja,  unkan  Mowis 
tamdoka  ocowasin  on  wahna 
wosnapi  kin  izinya,  peta  on  Je¬ 
howa  wakiyusnapi  wan  wobuh- 
nahyapi  wastemna  wiciyokipi 
wan  hee,  Jehowa  Mowis  hecon 
si  kin  he  iyecen. 

22  Unkan  tamdoka  inonpa  kin 
he  ahi,  ojunyapi  tamdoka  kin 
hee ;  unkan  Aaron  qa  iye  cinca 
kin  napepi  kin  tamdoka  pa  kin 
aputakapi. 


23  Unkan  he  pata,  qa  Mowis 
he  we  kin  etanhan  icu,  qa  Aaron 
noge  etapa  inkpa  akan  ikiciun, 
nakun  napahunka  etapa  akan,  qa 
sipahunka  etapa  akan. 

24  Qa  Aaron  cinca  kin  awicahi, 
qa  Mowis  nogepi  etapa  inkpapi 
akan  we  kin  onge  iwicakiciun, 
nakun  napahunkepi,  qa  sipahun- 
kepi  etapa  akan,  qa  we  ihe  cin 
wahna  wosnapi  aihduksan  aka¬ 
stan. 

25  Qa  wasin  kin  icu,  nakun 
sinte  kin,  qa  watejiksija  ocowa¬ 
sin,  qa  pi  pizi  kin,  qa  paksin  na¬ 
pin,  qa  paksin  sin  kin  qa  hiyete 
etapa  kin  ; 

26  Nakun  aguyapi  napohyapi 
sni  wakiskotpa  Jehowa  itokam 
yanke  cin  etanhan  aguyapi  na¬ 
pohyapi  sni  hmiyanyan  wanji- 
dan,  qa  wihdi  aguyapi  hmiyan¬ 
yan  wanjidan,  qa  aguyapi  zib- 
zibedan  wanjidan,  qa  hena  wa¬ 
sin  akan,  qa  hiyete  etapa  akan 
ehnaka. 

27  Qa  hena  owasin  Aaron  nape 
en  qu,  nakun  cinhintku  napepi 
en  ;  unkan  hena  kozapi,  Jehowa 
itokam  ;  wokozapi  wan  hee. 

28  Unkan  napepi  etanhan  Mo¬ 
wis  hena  icu,  qa  on  wahna  wo¬ 
snapi  kin  izinya,  wohuhnahyapi 
akan,  wojunyapi  kin  hena  eepi, 
woomna  wiciyokipi  peta  waki¬ 
yusnapi  wan  hee. 

29  Unkan  Mowis  maku  kin  icu, 
qa  Jehowa  itokam  koza,  wokos- 
yapi  ojunyapi  tamdoka  etanhan 
obaspe  kin  he  Mowis  tawa,  Je¬ 
howa  Mowis  hecon  si  kin  he 
iyecen. 

30  Unkan  Mowis  sdayapi  wi¬ 
hdi  etanhan  icu,  qa  we  wahna 
wosnapi  akan  un  kin  etanhan,  qa 
Aaron  akan  ehpeya,  nakun  wo- 
koyake  tawa  akan,  qa  cinhin¬ 
tku  akan,  qa  cinhintku  tawoko- 
yakepi  akan,  hecen  Aaron  yuwa- 

han,  qa  tawokoyake,  qa  cinhin- 
tku,  qa  nakun  cinhintku  tawo- 
koyakepi. 

31  Unkan  Mowis  Aaron  qa  iye 
cinhintku  hewicakiya,  Itkokipa- 
pi  wakeya  tiyopa  kin  ekta  tado 
kin  ohanpo,  qa  heciya  he  yatapi 
kta,  qa  aguyapi  ojunyapi  kin  wa- 
ki^kotpa  ohna  un  kin  he  nakun, 
hecon  cisipi  kin  he  iyecen,  Aa¬ 
ron  qa  iye  cinca  kin  he  yutapi 
kta,  epa. 

32  Qa  taku  okaptapi  tado  kin 
etanhan,qa  aguyapi  kin  etanhan, 
petan  ehpeyayapi  kta. 

33  Qa  sakowin  can  itkokipapi 
wakeya  tiyopa  etanhan  inayapa- 
pi  kte  sni,  anpetu  ojunniyanpi 
kin  henakecapi  kte  cin  hehan- 
yan,  anpetu  sakowin  ninapepi 
ojunniyanpi  kta  nakaA 

34  Nakaha  econ  cisipi  kin  he 
iyecen  Jehowa  econ  unsipi ; 
akakpe  niciyapi  kta  heon. 

35  Qa  anpetu  sakowin,  anpetu 
hanyetu  koya,  itkokipapi  wake¬ 
ya  tiyopa  ekta  nankapi  kta,  qa 
Jehowa  topatan  kin  yapatanpi 
kta,  hecen  nitapi  kte  sni,  hecen 
econ  cisipi  heon  etanhan. 

36  Unkan  Aaron,  qa  iye  cinca 
kin  taku  Jehowa  Mowis  nape  on 
econ  wicasi  kin  owasin  econpi. 

WICOWOYAKE  9. 

1  Unkan  anpetu  isahdogan  he- 
han  Mowis  Aaron  qa  iye  cinca 
kin  wicakico,  nakun  Israel  hun- 
kawicayapi. 

2  Qa  Aaron  heciya,  Ptejicadan 
wan  pte  wanunyanpi  cinca  wo- 
alitani  wosnapi  on  icu,  qa  tam- 
doka  wan  wohulinaliyapi  on,  na- 
pin  zanipi,  qa  Jehowa  itokam 
awicahi  wo. 

3  Qa  Israel  cinca  kin  hecen 
ewicayakiye  kta,  Tatokadan 
mdoka  wan  woalitani  wosnapi 

on  icupo,  qa  wokulinahyapi  on 
ptejicadan  wan,  qa  aranos  wan, 
napin  waniyetu  wanjidan  zanipi. 

4  Qa  tatanka  wan,  qa  tamdoka 
wan  wopida  wosnapi  on,  Jehowa 
itokam  wakiyusnapi  kta  ;  nakun 
minha  wihdi  icicahiyapi ;  anpe¬ 
tu  kin  de  Jehowa  niyepi  en  ihdu- 
tanin  kta,  heon  etanhan. 

5  Unkan  taku  Mowis  itkokipa¬ 
pi  wakeya  tiyopa  ekta  au  wicasi 
kin  he  aupi,  qa  omniciye  kin  oco- 
wasin  ikiyedan  hiyupi  qa  Jehowa 
itokam  najinpi. 

6  Unkan  Mowis  heya,Taku  Je¬ 
howa  hecon  nisipi  kin  dee,  hecen 
Jehowa  towitankin  niyepi  en 
ihdutanin  kta. 

7  Unkan  Mowis  Aaron  heciya, 
Wahna  wosnapi  kin  ikiyedan  u, 
qa  woalitani  wosnapi  nitawa,  qa 
wohulinaliyapi  nitawa  kin  kaga 
wo,  hecen  niye  on,  qa  oyate  kin 
on  akahpe  yakiye  kta,  nakun 
oyate  toahi  kin  kaga  wo,  hecen 
hena  on  akahpe  yakiye  kta,  Je¬ 
howa  econ  nisi  kin  he  iyecen. 

8  Unkan  Aaron  wahna  wosnapi 
kin  ikiyedan  hiyu,  qa  ptejicadan 
woahtani  wosnapi  tawa  kin  pata. 

9  Unkan  Aaron  cinca  kin  we 
kin  kahipi,  unkan  napsukaza  wan 
we  kin  en  oputkan,  qa  wahna 
wosnapi  he  akan  iun,  qa  we  kin 
wahna  wosnapi  sicu  ekta  kastan. 

10  Unkan  woahtani  wosnapi 
etanhan  wasin  kin,  qa  paksin 
kin,  qa  pi  etanhan  pizi  on  wahna 
wosnapi  kin  izinya,  Mowis  econ 
si  kin  he  iyecen. 

11  Unkan  tado  kin,  qa  ha  kin 
huhnahya,  ow'anka  itankan. 

12  Hehan  woliuhnahyapi  kin 
pata  ;  unkan  Aaron  cinca  kin  we 
kin  kahipi,  unkan  he  wahna  wo¬ 
snapi  aihduksan  akastan. 

13  Unkan  wohuhnahyapi  kin 
kahipi,  obaspe  kin,  qa  pa  kin,  un¬ 
kan  izinya  wahna  wosnapi  akan. 


WICOWOYAKE  10. 


14  Qa  ^upe  kin,  qa  huha  kin, 
yujaja,  qa  wohu]ina%api  wahna 
wosnapi  akan  izinya. 

15  Qa  oyate  toahi  kin  he  ahi, 
qa  tatokadan  mdoka  ■woahtani 
wosnapi  oyate  tawapi  kin  he  icu, 
qa  pate  ca  wayusna,  tokaheya 
qon  he  iyecen. 

16  Qa  wohuhnahyapi  kin  ahi, 
qa  woyaco  kin  he  iyecen  ecaki- 
con. 

17  Qa  minha  kin  he  ahi,  qa  he- 
tanhan  napohnaka  wan  icu,  qa 
hanhanna  wohuhnahyapi  iyahna 
wahna  wosnapi  akan  izinya. 

18  Qa  tatanka  qa  tamdoka  oyate 
wopida  wakiyusnapi  kin  hena 
pata  ;  unkan  Aaron  cinca  kin  we 
kin  kahipi,  unkan  he  wahna  wo- 
^napi  aihduksan  akastan. 

19  Unkan  tatanka  etanhan,  qa 
tamdoka  etanhan  wasin  kin,  sin- 
te  kin,  qa  watejiksija,  qa  paksin 
kin,  qa  pi  pizi  kin  kahipi. 

20  Qa  wasin  kin  maku  kin  akan 
ehnakapi,  qa  wasin  kin  on  wa¬ 
hna  wosnapi  kin  izinya. 

21  Qa  maku,  qa  hiyete  etapa 
kin  Aaron  kosya,  Jehowa  itokam 
wokosyapi,  Mowis  econ  ^i  kin 
he  iyecen. 

22  Qa  Aaron  oyate  ektakiya 
nape  kin  hduwinta,  qa  wicaya- 
waste  ;  hehan  woahtani  wosna¬ 
pi,  qa  wohuhnahyapi,  qa  wopida 
wosnapi  kage  cin  etanhan  hdicu. 

23  Unkan  Mowis  Aaron  kici 
itkokipapi  wakeya  en  ipi,  qa  tan- 
kan  inanpapi,  qa  oyate  kin  wica- 
yawastepi ;  unkan  Jehow'a  to- 
witan  kin  oyate  kin  owasin  en 
ihdutanin. 

24  Unkan  Jehowa  itokapatan- 
han  peta  inanpe  ca  wohuhnahya¬ 
pi  kin,  qa  wasin  kin  wahna  wo¬ 
snapi  akan  huhnahya.  Unkan 
oyate  kin  owasin  he  wanyakapi, 
qa  panpan  pi,  qa  makipusdiya  ih- 
payapi. 


WICOWOYAKE  10. 

1  Unkan  Aaron  cinca  kin  Na- 
dab  qa  Abihu  iyohi  tamaza  mda- 
ska  icu,  qa  hena  akan  peta  ehna¬ 
kapi,  qa  he  akan  wizinyapi  ka- 
dapi,  qa  peta  tokeca  Jehowa  ito¬ 
kam  kahipi,  he  con  wicasi  sni 
tuka. 

2  Unkan  Jehowa  itokapa  tan- 
han  peta  inanpe  ca  huhnah  wi- 
caya. 

3  Unkan  Mowis  Aaron  heciya, 
Jehowa  heye  ciqon  he  dee,  Tona 
mikiyedan  hipi  kin,  mayawakan- 
pi  kta,  qa  oyate  owasin  itokam 
mayutanpi  kta,  eya,  Unkan  Aa¬ 
ron  inina  yanka. 

4  Unkan  Mowis  Aaron  ateye 
Uziel  cinca  kin  Misael  qa  Elitza- 
pan  wicakipan,  qa  hewicakiya, 
Ikiyedan  upo,  qa  nihunkawan- 
jipi  kin  tipi  wakan  itokapa  tan- 
han  awicayapo,  hewoskantuya. 

5  Unkan  en  hipi,  qa  mahen  un- 
pi  ohna  owanka  itankan  awica- 
yapi,  Mowis  eye  cin  he  iyecen. 

6  Unkan  Mowis  Aaron  qa  iye 
cinca  kin  Eleazar  qa  Itamar  he¬ 
wicakiya,  Pa  bakisdapi  sni  po,  qa 
wokoyake  hdutokecapi  sni  po ; 
hecanonpi  kinhan  okini  nitapi 
kta,  qa  omniciye  ocowasin  en 
wocanteptanye  u  kta ;  tuka  ni- 
hunkawanjipi,  Israel  cinca  tipi 
ocowasin  wogu  kin  Jehowa  gu- 
ye  cin  he  aceyapi  kta. 

7  Unkan  Jehowa  tosdaye  wi- 
hdi  aniunpi,  heon  itkokipapi  wa¬ 
keya  tiyopa  etanhan  inayapapi 
kte  sni,  okini  ni  tapi  kta,  eya. 
Unkan  Mowis  eye  cin  ecen  econ- 
pi. 

8  Unkan  Jehowa  ie  ca  Aaron 
heciya, 

9  Itkokipapi  wakeya  ekta  yahi- 
pi  eca  minisa,  qa  miniwakan  da- 
tke  kte  ^ni,  niye  qa  nakun  nicin- 
ca,  hecen  nitapi  kte  ^ni.  Woka- 

ge  kin  de  owihanke  wanica  ni- 
toicagepi  yeye  cin. 

10  Qa  hecen  taku  wakan  qa  ta- 
ku  wakan  sni  otahedan  dukinu- 
kanpi  kta,  qa  taku  sapa  qa  taku 
ecedan  otahedan : 

11  Qa  hecen  wokage  Jehowa 
Mowis  nape  eciyatanhan  enici- 
yapi  kin,  hena  owasin  Israel  cin- 
ca  kin  onspe  wicayakiyapi  kta. 

12  Unkan  Mowis  Aaron  qa  iye 
cinca  kin  nahanhin  en  unpi,  Ele- 
azar  qa  Itamar  hewicakiya,  Min- 
ha  Jehowa  tapeta  wosnapi  etan- 
han  taku  okaptapi  kin  he  icu,  qa 
napohyapi  sni  yutapo,  wahna 
wosnapi  icahda,  he  wakan  hin- 
ca. 

13  Qa  he  oyanke  wakan  ohna 
yutapi  kta ;  taku  peta  on  Jeho¬ 
wa  wakiyusnapi  etanhan  wopa- 
mni  nitawa,  qa  nicinca  wopainni 
tawapi  kin  hee,  heon  hecen  econ 
cisipi  nakas. 

14  Qa  maku  kosyapi,  qa  hiyete 
yuwintapi  kin,  hena  oyanke  wa- 
kasote  sni  ohna  yatapi  kta,  niye 
qa  nicinksi  qa  nicunksi  opapi 
kta,  wopamni  nitawa,  qa  nicinca 
wopamni  tawapi  Israel  cinca 
wopida  wosnapi  kin  etanhan  ni- 
cupi  naka^. 

15  Hiyete  yuwintapi  kin  qa  ma¬ 
ku  kosyapi  kin  wasin  iyahna  hi- 
yuyapi  kta,  wokosyapi  Jehowa 
itokam  kosyapi  kta  heon,  qa  he 
nitawa  kta,  qa  nicinca  nakun  ta¬ 
wapi  kta,  wokage  owihanke  wa¬ 
nica,  Jehowa  econ  unsipi  kin  he 
iyecen. 

16  Unkan  Mowis  tatokadan  wo- 
ahtani  wosnapi  kin  he  nina  aki- 
ta,  tuka  huhnahyapi ;  heon  Ele- 
azar  qa  Itamar  Aaron  cinca  na- 
hahin  en  unpi  canniye  wicaye  ca 
heya, 

17  Tokeca  woahtani  wosnapi 
kin  he  yatapi  sni,  oyanke  wakan 
•ohna,  he  wakan  hinca,  qa  omni- 

ciye  sicaya  ohanyanpi  kin  duha- 
pi  kta  e  he  nicupi,  qa  akahpe  wi- 
cayayapi  kta  e  Jehowa  itokam. 

18  Ito  he  we  kin  tipi  vv^akan 
mahen  hiyuyapi  sni  heon  tipi  wa¬ 
kan  ohna  he  yatapi  kta  iyececa, 
econ  cisipi  kin  he  iyecen. 

19  Unkan  Aaron  Mowis  heciya, 
Ito  nakaha  woahtani  wosnapi  ta¬ 
wapi  qa  tohuhnahyapi  kin  hena 
Jehowa  itokam  ahipi,  unkan  ta¬ 
ku  hececa  amakipapi,  unkan  an- 
petu  kin  de  woahtani  wosnapi 
wate  kte  cin  he  Jehowa  iyokipi 
ye  kta  he  1 

20  Unkan  Mowis  he  nahon  qe- 
han  he  iyokipi. 

WICOWOYAKE  11. 

1  Unkan  Jehowa  ie  ca  Mowis 
Aaron  kici  hewicakiya, 

2  Israel  cinca  kin  hecen  ewi- 
cakiyapo.  Taku  maka  akan  ni 
un  kin  owasin  etanhan  woteca 
kin  dena  yatapi  kta. 

3  Woteea  tona  wayatakonza 
sake  jate  sake  ocowasin  kinaspe 
cin  hena  owasin  yatapi  kta. 

4  Tuka  dena  wayatakonzapi 
qais  sake  jatapi  esta  yatapi  kte 
sni ;  camo  kin  he  wayatakonza 
esta  sake  kin  kinaspe  sni,  he  ^a- 
pa  yadakapi  kta. 

5  Qa  sapan  kin  he  wayatakonza 
esta  sake  kin  kinaspe  sni  heon  he 
sapa  yadakapi  kta. 

6  Qa  mastinca  kin  he  wayata¬ 
konza  e^ta  sake  kinaspe  sni  heon 
he  sapa  yadakapi  kta. 

7  Qa  kukuse  kin  he  sake  jata, 
qa  sake  ocowasin  kinaspe  esta 
wayatakonze  sni  heon  he  sapa 
yadakapi  kta. 

8  Hena  cehpi  kin  ongedan  ya¬ 
tapi  kte  sni,  qa  tapi  tancan  du- 
tanpi  kte  sni,  hena  sapa  yadaka¬ 
pi  kta. 

9  Unkan  taku  mini  oicage  cin 


WICOWOYAKE  11. 


owasiii  etanhan  dena  yatapi  kta, 
Taku  hoape,  qa  hocespu  yukan, 
mini  oicage,  mde  ohna,  qa  wak- 
pa  ohna,  hena  owasin  yatapi 
kta. 

10  Qa  taku  mde  ohna  qa  wak- 
pa  ohna  hoape  qa  hocespu  wani- 
ce  cinhan,  taku  mini  oniwan,  qa 
taku  nagi  ni  un  kin,  hena  owa¬ 
sin  etanhan  yatapi  kte  sni,  hena 
wowaMesni  yadapi  kta. 

11  Hena  wowahtesni  yadapi 
kta,  heon  cehpipi  etanhan  yata¬ 
pi  kte  sni,  qa  tapi  tancan  wahte- 
sni  yadapi  kta. 

12  Taku  mini  ohna  hoape,  qa 
hocespu  wanice  cin  hena  owasin 
wowahtesni  yadapi  kta. 

13  Unkan  wahupakoza  dena 
wahtesni  yadapi  kta,  huya,  qa 
wamdi,  qa  anog  paska  ;  hena  ya¬ 
tapi  kte  sni,  hena  wowahte  sni. 

14  Qa  daa,  qa  canska  wanmdi- 
dan  ocaje  owasin  ; 

15  Qa  kangi  ocaje  owasin  ; 

16  Qa  hinhanska,  qa  heca,  qa 
canska,  qa  cetan  ocaje  owasin ; 

17  Qa  hinhan  kaga,  qa  huntkan, 
qa  yanesupa, 

18  Qa  tinsemet,  qa  mdega,  qa 
mdoza ; 

19  Qa  hoka,  qa  pehan,  qa  upu- 
pa,  qa  hupawakihdaka. 

20  Taku  kinyan  sdohan,  siha 
topa  awinta  kin  hena  owasin  wo¬ 
wahtesni  yadapi  kta. 

21  Tuka  taku  kinyan  sdohan 
siha  topa  awinta  etanhan  dena 
yatapi  kta,  tona  siha  iwankam 
hu  nonpa  yukanpi  on  maka  ai- 
psicapi  kin  hena. 

22  Hena  etanhan  dena  yatapi 
kta,  psipsicadan  qa,  hehakacan- 
teyusnisnija  ocaje  owasin. 

23  Tuka  taku  kinyan  sdohan 
siha  topa  yuke  sni  kin  hena  owa¬ 
sin  wowahtesni  yadakapi  kta. 

24  Qa  dena  on  niyusapapi  kta, 
tuwe  kasta  dena  wanji  te  cin 


yutan  kinhan  htayetu  aiyahdeya 
sape  kta. 

2^  Qa  tuwe  hena  wanji  te  cin 
qin  kinhan  wokoyake  hdujaja 
kta,  qa  htayetu  aiyahdeya  sape 
kta. 

26  Woteca  tona  sake  gangata 
esta  sake  ocowasin  kinaspe  sni, 
qa  wayatakonze  sni  kin  hena 
owasin  sapa  yadakapi  kta,  tuwe 
kasta  hena  wanji  te  cin  yutan 
kinhan  sape  kta. 

27  Qa  wamanica  tona  nape  ama- 
ni,  hu  topa  amani  kin  hena  owa¬ 
sin  sapa  yadapi  kta,  tuwe  kasta 
hena  tapi  wanji  yutan  kinhan 
htayetu  aiyahdeya  sape  kta, 

28  Qa  tuwe  hena  tapi  qin  kin¬ 
han  wokoyake  hdujaja  kta,  qa 
htayetu  aiyahdeya  sape  kta,  he¬ 
na  sapa  yadapi  kta  nakas. 

29  Unkan  taku  maka  asdohan 
ehna  dena  sapa  yadapi  kta,  na- 
peheyatahdedan  kin,  qa  hitun 
ka,  qa  kezunta  ocaje  owasin. 

30  Qa  ahdeskadan,  qa  koha,  qa 
mini  wamnuhadan,  qa  homat,  qa 
tinsamet, 

31  Taku  sdohan  ehna  hena  sa¬ 
pa  yadapi  kta,  tuwe  kasta  hena 
tapi  wanji  yutan  kinhan  htayetu 
aiyahdeya  sape  kta. 

32  Taku  kasta  hena  etanhan 
wanji  te  cin  ahinhpaye  cinhan 
sape  kta,  canwaksica,  qa  ogepi, 
qa  wakihdaka,  qa  wojuha,  taku 
kasta  on  wohtani  econpi  kin  hena 
owasin  minin  iyeyapi  kta,  qa 
htayetu  aiyahdeya  sape  kta,  he- 
han  ska  kta. 

33  Qa  maka  waksica  tona  ohna 
hena  wanji  ohinhpaye  cin  taku 
ohna  un  kin  owasin  sape  kta,  qa 
waksica  kin  karadecapi  kta. 

34  Taku  yutapi  tona  hena  etan¬ 
han  mini  atpapsonpi  kin  hena 
owasin  sape  kta,  qa  woyatke 
waksica  kin  hena  ohna  yatkanpi 
kin  sape  kta. 

35  Qa  taku  kasta  hena  te  onspa 
ahinlipaye  cin  he  sape  kta,  ma- 
ka  cega  qa  maka  oceti  kinhan 
kamdecapi  kta,  hena  sapapi,  qa 
sapa  yadakapi  kta. 

36  Tuka  wakoniya,  qa  miniowe 
mini  ota  kiwitaye  cin  he  sape  kte 
sai ;  tuka  taku  tancanpi  te  wan 
icahtake  cinhan  sape  kta, 

37  Unkan  tancanpi  te  etanhan 
su  wojupi  ahinhpaye  cinhan  wo- 
jupi  kin  sape  kte  sni. 

38  Tuka  wojupi  minin  hpan- 
yanpi  qa  tancanpi  te  etanhan  on¬ 
spa  ahinhpaye  cinhan  sapa  ya¬ 
dakapi  kta. 

39  Unkan  woteca  yatapi  kin 
wanji  te  cinhan  tuwe  tancan  te 
yutan  kinhan  htayetu  aiyahdeya 
sape  kta. 

40  Qa  tuwe  hena  tancan  te  on¬ 
spa  yute  cinhan  wokoyake  kin 
hdujaja  kta,  qa  htayetu  aiyahde¬ 
ya  sape  kta,  qa  tuwe  tancan  te 
cin  onspa  qin  kinhan  wokoyake 
hdujaja  kta,  qa  htayetu  aiyahde¬ 
ya  sape  kta. 

41  Qa  watutka  maka  asdohan 
kin  hena  owasin  wowahte  sni, 
hena  yutapi  kte  sni. 

42  Taku  itpi  asdohan,  qa  siha 
topa  esta  sdohan,  qa  siha  ota  na- 
kun  taku  kasta  maka  asdohan 
kin  hena  yatapi  kte  sni,  hena 
'wowahte  sni  nakas. 

43  Ihnuhan  watutka  sdohan  kin 
on  ninagipi  wowahtesni  nicica- 
gapi  kin,  qa  ihnuhan  hena  on 
nihdusapapi  kin,  qa  hecen  hena 
on  nisapapi  kta. 

44  Jehowa  W'akanyadapi  kin  he 
miye  heon  nihduwakanpi  kta,  qa 
mis  mawakan  heon  wakanyan 
yaunpi  kta  ;  qa  ihnuhan  watutka 
wan  taku  kasta  maka  asdohan  on 
ninagipi  kin  nihdusapapi  kin. 

45  Jehowa  he  miye  qa  wakan- 
mayadapi  kta  e  heon  Egupta 
makoce  etanhan  hdinanpe  ciya- 

pi,  qa  mis  mawakan  heon  wa¬ 
kanyan  yaunpi  kta. 

46  Woteca  on,  qa  wahupakoza 
on,  qa  nagi  niyake  mini  oskan- 
skan  owasin  on,  qa  nagi  maka 
asdohan  owasin  on  woope  kin 
hee. 

47  Taku  sapa  qa  taku  ecedan 
otahedan  yukinukan  kta,  qa  taku 
niya  yutapi  kta,  qa  taku  niya  yu¬ 
tapi  kte  sni  otahedan. 

WiCOWOYAKE  12. 

1  Unkan  Jehowa  ie  ca  Mowis 
heciya, 

2  Israel  cinca  kin  hecen  ewi- 
cakiya  wo,  Winohinca  wan  ihdu- 
sake  ca  cinca  wica  wan  ton  kin¬ 
han,  anpetu  sakowin  sape  kta 
anpetu  isnati  ececa  kin  hehan- 
yan  sape  kta. 

3  Unkan  anpetu  isahdogan  en 
cinhintku  ce  inkpaha  kin  baki- 
hdayapi  kta. 

4  Unkan  winohinca  kin  anpetu 
wikcemna  yamni  sanpa  yamni 
we  yuskapi  kin  en  yanke  kta,  ta¬ 
ku  kasta  yuwakanpi  kin  icahta¬ 
ke  kte  ^ni,  qa  tipi  wakan  kin  en 
i  kte  sni,  anpetu  yuskapi  hena- 
keca  kte  cin  hehanyan. 

5  Unkan  cinca  ton  kin  he  win- 
yan  kinhan  anpetu  aketopa  ^ape 
kta  isnati  kin  iyececa,  qa  anpetu 
wikcemna  sakpe  sanpa  sakpe  we 
yuskapi  en  yanke  kta. 

6  Unkan  anpetu  yuskapi  cin¬ 
hintku  on,  qais  cunwintku  on 
henakeca  kinhan,  wohuhnahyapi 
on  amnos  wan  waniyetu  wanji- 
dan,  qa  woahtani  wosnapi  on 
wakiyedan  cinca  wan,  qais  tin 
wakiyedan  wanji  itkokipapi  wa- 
keya  tiyopa  ekta  wawayusna 
ekta  kahi  kta. 

7  Unkan  hena  Jehowa  itokam 
ahi  kta  qa  winohinca  on  akahpe 
kta,  unkan  we  kaduze  cin  etan- 

ban  ska  kta.  Winobinca  cinca 
wica  qais  winyan  ton  kin  on 
woope  kin  bee. 

8  Qa  nape  kin  taku  tabinca 
wan  iyohi  iyeye  sni  kinban  tin- 
wakiyedan  nonpa  qais  wakiye- 
dan  cinca  nonpa  icu  kta,  wanji 
wobubnabyapi  on  qa  wanji  woa- 
btani  wosnapi  on,  unkan  wawa- 
yusna  akabpe  kiciye  kta,  hecen 
ska  kta. 

WICOWOYAKE  13. 

1  Unkan  Jebowa  ie  ca  Mowis 
Aaron  kici  hewicakiya, 

2  Wicasta  wan  cebpi  uka  obna 
oyubi  wan,  qais  ban  wan,  qais 
wiyega  wan  tanin,  qa  be  cebpi 
nka  ohna  leprosi  makosica  iye- 
ceca  kinban,  Aaron  wawayusna 
qais  iye  cinca  wawayusnapi  wan 
en  hiyuyapi  kta. 

3  Unkan  wawayusna  kin  ma¬ 
kosica  cebpi  uka  ohna  wanyake 
kta ;  unkan  makosica  ohna  bin 
kin  bota  aye  cinhan  qa  makosi¬ 
ca  kin  cebpi  uka  sanpa  maben 
iyaya  tanin  kinban,  leprosi  ma¬ 
kosica  bee  :  heon  wawayusna  kin 
he  wanyake  ca  yasape  kta. 

■  4  Tuka  wiyege  cebpi  uka  ohna 
kin  he  bota  qa  uka  sanpa  maben 
iyaye  sni  tanin  kinban,  qa  bin 
kin  bota  aye  sni  kinhan,  wawa- 
yu^na  kin  makosica  ececa  kin 
anpetu  sakowin  kaskahnake  kta. 

5  Unkan  anpetu  isakowin  en 
wawayusna  kin  wanyake  kta ; 
unkan  makosica  kin  ecen  yanke 
ca  uka  ohna  sanpa  iyaye  sni  wa¬ 
nyake  cinhan,  wa  yusna  kin  he 
anpetu  sakowin  inonpa  ka^ka 
hnake  kta. 

6  Unkan  anpetxi  isakowin  inon¬ 
pa  en  ake  wawayusna  kin  wan¬ 
yake  kta,  unkan  awicakehan 
makosica  kin  san,  qa  uka  ohna 
makosica  kin  kabtanye  sni  kin- 

ban,  wawayusna  kin  yaska  kta, 
cespu  wan  hee,  heon  wokoyake 
hdujaja  kta  qa  ska  kta. 

7  Tuka  wawayusna  yuska  kta 
e  wanyake  cin  he  iyohakam,  ce¬ 
spu  kin  uka  ohna  kabtan  aye 
cinhan  ake  wawayusna  kin  en 
ihdutanin  kta. 

8  Unkan  wawayusna  kin  wan¬ 
yake  kta,  unkan  awicakehan  ce¬ 
spu  kin  uka  en  kabtan  aye  cin¬ 
han,  wawayusna  kin  he  yasape 
kta ;  leprosi  hee. 

9  Tohan  leprosi  makosica  wi¬ 
casta  wan  en  un  kinhan,  he 
wawayusna  kin  en  hiyuyapi 
kta. 

10  Unkan  wawayusna  kin  aton- 
wan  kta,  unkan  inyun  ha  ohna 
oyubi  bota  wan,  qa  bin  kin  bota 
aya,  qa  oyubi  ohna  cebpi  ni  tanin 
kinhan, 

11  Leprosi  tanina  cebpi  uka 
ohna  hee,  unkan  wawayusna  kin 
he  yasape  kta,  hee  Mpa  heon 
kaska  htiake  kte  sni. 

12  Unkan  leprosi  ha  ohna  nina 
ahinape  ca  leprosi  kin  makosica 
ececa  ha  kin  ocowasin  pa  etan- 
han  siha  aiyahdeya  wawayusna 
taku  wanyake  cin  iyubpa  aka¬ 
bpe  cinhan, 

13  Qa  inyun  leprosi  cebpi  iyu¬ 
bpa  akabpe  cin  he  wawayusna 
kin  wanyake  cinhan,  makosica 
ececa  kin  he  yaska  kta,  ocowa¬ 
sin  bota  icu,  hee  ska. 

14  Tuka  tohan  he  ohna  cebpi 
niyake  tanin  kinhan  sape  kta. 

15  Qa  wawayusna  cebpi  niya¬ 
ke  cin  he  wanyake  ca  yasape 
kta,  cebpi  niyake  cin  hee  sapa, 
leprosi  hee. 

16  Tuka  cebpi  niyake  ihduto- 
keca,  qa  bota  icu  kinhan,  ake 
wawayusna  en  hi  kta. 

17  Unkan  wawayusna  wanyake 
kta,  unkan  makosica  kin  bota 
icu  kinhan,  wawayusna  kin  ma- 

kosica  ececa  kin  yaska  kta,  hee 
ska. 

18  Unkan  cekpi  uka  bin  ohna 
^iyakao  qon  okiziyapi, 

19  Qa  siyakao  yanke  ciqon 
ohna  oyubi  beta  wan,  qais  wi- 
yega  bota  kitanna  sa  kinhan, 
wawayusna  kin  wanyag  yapi 
kta. 

20  Unkan  wawayusna  kin  he 
wanyake  ca  inyun  uka  kin  saiipa 
mahen  iyaye  ca  hin  kin  bota  icu 
kinhan,  wawayusna  kin  he  ya- 
sape  kta,  leprosi  makosica  siya¬ 
kao  qon  ohna  ahinape  cin  hee. 

21  Tuka  wawayusna  kin  he 
wanyaka  unkan  ohna  hin  bota 
wanice  ca  uka  sam  mahen  iyaye 
sni  qa  hee  san  kinhan,  wawayu¬ 
sna  kin  he  kaskahnake  kta  anpe- 
tu  sakowin. 

22  Unkan  uka  ohna  kabtan  aye 
cinhan  yasape  kta,  makosica  wan 
hee. 

23  Tuka  wiyege  cin  ohna  yan¬ 
ke  ciqon  ecen  han,  qa  kabtanye 
sni  kinhan,  siyakao  osnaze  wan 
hee,  heon  wawayusna  kin  yaska 
kta. 

24  Unkan  tohan  cebpi  uka  kin 
ohna  peta  ogu  yuke  ca  ogu  owe 
kin  wiyega  bota  kitanna  sa  qais 
ocowasin  bota  kinhan, 

25  Wawayusna  kin  war-yake 
kta,  unkan  wiyega  kin  uka  san- 
pa  mahen  iyaya  tanin,  qa  he 
ohna  hin  kin  bota  aye  cinhan, 
leprosi  osnaze  ohna  ahinanpe 
cin  hee,  unkan  wawayusna  kin 
he  yasape  kta  ;  leprosi  makosica 
hee. 

26  Tuka  wawayusna  he  wan- 
•yaka,  unkan  awicakehan  wiyega 
ohna  hin  bota  wanice  ca  uka 
kin  sanpa  mahen  iyaye  sni,  tuka 
hee  san  kinhan,  wawayusna  kin 
sakowin  can  kaska  hnake  kta. 

27  Qa  anpetu  isakowin  en  wa¬ 
wayusna  kin  he  wanyake  kta, 

uka  ohna  kabtan  aye  cinhan  wa¬ 
wayusna  kin  he  yasape  kta,  lep¬ 
rosi  makosica  hee, 

28  Tuka  wiyega  kin  ohna  yan¬ 
ke  ciqon  ecen  han,  ha  ohna  ka¬ 
btan  sni  tuka  hee  sari  kinhan, 
ogu  kin  oyubi  wan  hee,  heon 
wawayusna  kin  he  yaska  kta, 
ogu  osnaze  wan  hee. 

29  Unkan  wicasta  qais  wino- 
binca  paha  ohna,  qais  putinhin 
ohna  makosica  yuke  cinhan, 

30  Wawayusna  kin  makosica 
kin  wanyake  kta,  unkan  uka 
sanpa  mahen  iyaya  tanin  kinhan, 
qa  ohna  hin  zi  zibzipedan  yuke 
cinhan,  wawayusna  kin  he  yasa¬ 
pe  kta,  netaq  hee  paha  qais  pu¬ 
tinhin  leprosi  hee. 

31  Unkan  wawayusna  kin  ne¬ 
taq  makosica  wanyaka,  uka  ihu- 
kuya  tanin  sni  kinhan,  qa  ohna 
hin  sapa  wanice  cinhan,  wawa¬ 
yusna  kin  netaq  makosica  ececa 
kin  anpetu  sakowin  kaska  hnake 
kta. 

32  Unkan  anpetu  isakowin  en 
wawayusna  kin  makosica  kin 
wanyake  kta,  unkan  netaq  kin 
awicakehan  kabtan  iyaye  sni,  qa 
ohna  hin  zi  wanice  cinhan,  qa 
netaq  uka  ihukuya  iyaye  sni 
tanin  kinhan, 

33  Ihdasan  kta,  tuka  netaq  kin 
hdasan  kte  sni,  unkan  ake  wa¬ 
wayusna  kin  netaq  ececa  kin  an¬ 
petu  sakownn  inonpa  kin  kaska 
hnake  kta. 

34  Qa  anpetu  isakowin  en  wa¬ 
wayusna  kin  netaq  ececa  kin 
wanyake  kta,  unkan  awicakehan 
netaq  uka  ohna  sanpa  kabtan 
sni,  qa  uka  ihukuya  tanin  sni 
kinhan,  w'awayusna  kin  yaska 
kta ;  unkan  wokoyake  hdujaja 
kta,  qa  ska  kta. 

35  Tuka  yaskapi  kin  iyohakam 
netaq  uka  ohna  kabtan  aye  cin¬ 
han. 

36  Wawayusna  kin  wanyake 
kta,  unkan  netaq  kin  uka  oka- 
litan  aye  cinhan,  wawayusna  kin 
bin  zizi  kin  akite  kte  sni,  bee 
sapa. 

37  Tuka  netaq  ecen  ban  wan¬ 
yake  cinban,  qa  obna  bin  sapa 
inape  cinban  netaq  wanna  okizi 
yapi,  bee  ska,  unkan  wawayusna 
kin  he  yaska  kta. 

38  Unkan  wicasta  wan  qais  wi- 
nobinca  wan  cebpi  uka  obna  wi~ 
yegaga  bota  yuke  cinhan, 

39  Wawayusna  kin  wanyake 
kta ;  unkan  cebpi  uka  bin  obna 
wiyega  kin  san  kitanna  bota  kin- 
ban,  bohaq  uka  obna  ahinape 
wan  bee,  bee  ska. 

40  Unkan  wicasta  wan  pesdete 
sda  kinban,  he  pesdete  sda  esta 
bee  ska. 

41  Unkan  ite  ektakiya  Ma  kin- 
ban  pa  sda  esta  bee  ska. 

42  Tuka  pasda  obna  makosica' 
bota  kitanna  sa  yuke  cinhan, 
leprosi  pasda  obna  ahinapa  cin 
bee. 

43  Unkan  wawayusna  kin  he 
wanyake  kta,  unkan  awicake- 
han  pasda  obna  makosica  oyubi 
kin  bota  kitanna  sa  leprosi  cebpi 
uka  obna  tanin  kin  iyececa  kin- 
ban, 

44  Wicasta  kin  he  leprosi  ece- 
ca,  bee  sapa,  pa  kin  akan  mako¬ 
sica  yukan,  wawayusna  kin  he 
yasape  kta. 

45  Unkan  wicasta  tuwe  leprosi 
makosica  ececa  kin  he  tawoko- 
yake  bdebdecahe  kta,  qa  pa  co- 
dan  kta,  qa  pute  akabpe  ton  kta, 
qa,  ^apa  sapa,  pan  kta. 

46  Tohan  makosica  ececa  he- 
hanyan  sape  kta,  sapa  kin  heon 
isnana  ti  kta,  otonwe  itankan 
ounye  kta. 

47  Unkan  taku  koyakapi  obna 
leprosi  makosica  yuke  cinhan, 
wokoyake  tabinca  bin  on  kagapi 


qais  minibuha  unman  tukte  kasta 
obna ; 

48  Kazuntapi  qais  kahmupi,ha- 
bonta  on  kagapi  qais  tabinca  bin 
etanhan,  qais  wakihdaka,  qais 
taku  kasta  taha  on  kagapi  obna. 

49  Qa  wokoyake  kin  obna  ma¬ 
kosica  kin  san,  qais  kitanna  sa 
kinban,  wakihdaka  obna,  qais 
taku  kazuntapi  obna,  qais  taku 
kahmupi  obna,  qais  taku  kasta 
taha  on  kagapi  obna,  leprosi  ma¬ 
kosica  kin  bee  ;  unkan  wawayu¬ 
sna  kin  wanyake  kta. 

50  Qa  wawayusna  kin  makosi¬ 
ca  kin  wanyake  cinhan,  anpetii 
sakowin  taku  makosica  obna  un 
kin  kaska  hnake  kta. 

51  Qa  anpetu  isakowin  en  wo¬ 
koyake  obna  makosica  kabtan 
aya  wanyake  cinhan,  taku  ka¬ 
zuntapi  obna,  qais  taku  kahmupi 
obna,  qa  taha  obna,  qais  taku 
kasta  unpi  kta  e  taha  on  kagapi 
obna,  leprosi  pabinca  makosica 
bee,  bee  sapa. 

52  Unkan  wokoyake  kin  he 
bubnabyapi  kta  kazuntapi  qais 
kahmupi,  tabinca  bin  qais  ha- 
bonta  on  kagapi  obna,  qais  taku 
kasta  taha  on  kagapi  obna,  lep¬ 
rosi  pabinca  bee  nakas  peta  obna 
bubnabyapi  kta. 

53  Tuka  wawayusna  kin  wan- 
yaka,  unkan  awicakehan  ma¬ 
kosica  kin  wokoyake  kazuntapi 
obna,  qais  kahmupi  obna,  qais 
taha  obna,  qais  taku  kasta  taha 
on  kagapi  obna  kabtan  aye  sni 
kinban  ; 

54  Wawayusna  kin  taku  obna 
makosica  yuke  cin  yujaja  wicasi 
kta,  qa  ake  anpetu  sakowin  ka¬ 
ska  hnake  kta. 

55  Qa  makosica  yujajapi  iyo- 
hakam  wawayusna  kin  wanyake 
kta,  unkan  awicakehan  makosica 
otanin  kin  ibdutokeca  sni,  qa 
makosica  kin  sanpa  kabtan  sni 

e§ta  hee  sapa,  wayasdoka  hee, 
mahentanhan  sda  qais  akapatan- 
han  sda. 

56  Unkan  yujajapi  iyohakam 
makosica  kin  hee  san,  wawa- 
yusna  wanyake  cinhan,  he  wo- 
koyake  etanhan  baspe  kta,  ka- 
zuntapi  etanhan,  qais  kahmupi 
etanhan,  qais  taha  etanhan  ; 

57  Unkan  ake  wokoyake  ohna 
ihdutanin  kinhan,  taku  kazuntapi 
ohna,  qais  taku  kahmupi  ohna, 
qais  taku  taha  on  kagapi  ohna, 
makosica  icaga  wan  hee,  taku 
ohna  un  kin  he  huhnah  ye  kta. 

58  Tuka  wokoyake  kahmupi, 
qais  kazuntapi,  qais  taku  kasta 
taha  on  kagapi  kin  yujajapi  iyo¬ 
hakam  makosica  kin  ayustan  kin¬ 
han,  ake  yujajapi  kta  qa  ska  kta. 

59  Leprosi  makosica  woope 
kin  hee,  wokoyake  tahinca  hin, 
qais  hahonta  on  kagapi,  kazun¬ 
tapi  qais  kahmupi,  qais  taku 
kasta  taha  on  kagapi  on  yaskapi 
kta  qais  yasapapi  kta. 

WICOWOYAKE  14. 

1  Unkan  Jehowa  ie  ca  Mowis 
heciya ; 

2  Leprosi  ececa  on  woope  kin 
dee,  anpetu  yuskapi  kin  en  wa- 
wayusna  kin  en  hiyuyapi  kta. 

3  Unkan  wawayusna  kin  ton- 
wanyanpi  itankan  inape  kta,  qa 
leprosi  makosica  ececa  qon  le¬ 
prosi  etanhan  awicakehan  akisni 
kinhan  ; 

4  Yuskapi  kta  e  wawayusna 
zitkadan  nonpa  zanika,  ska  icu 
wicasi  kta,  nakun  liante  sa  can, 
qa  hin  duta,  qa  pejihota. 

5  Qa  wawayusna  kin  zitkadan 
wanji  maka  waksica  ohna  mini 
kaduze  cin  iwankam  tuwe  kte 
^i  kta. 

6  Qa  zitkadan  ni  kin  he  icu 
kta,  nakun  liante  sa  can,  qa  hin 

duta  kin,  qa  pejihota  kin,  qa  he- 
na  owasin  zitkadan  ni  un  kin 
iyahna  zitkadan  ktepi  we  en  opu- 
tkan  kta,  mini  kaduza  iwankam. 

7  Qa  tuwe  leprosi  etanhan  yu¬ 
skapi  kin  he  sakowin  akihde 
amnimni  kta,  hecen  yuska  kta, 
hehan  zitkadan  ni  kin  tinta  ekta- 
kiya  ehpeye  kta. 

8  Unkan  tuwe  yuskapi  kin  wo¬ 
koyake  hdujaja  kta,  qa  hin  owa¬ 
sin  hdasan  kta,  qa  mini  en  niwe 
kta,  hecen  ska  kta,  hehan  oton- 
we  en  hi  kta  ;  tuka  anpetu  sako¬ 
win  wakeya  tawa  itankan  yanke 
kta. 

9  Qa  anpetu  isakowin  en  hin 
owasin  hdasan  kta,  paha  hin  qa 
putinhin,  qa  istahe  hin,  qa  tan- 
can  hin  owasin  hdasan  kta,  qa 
wokoyake  hdujaja  kta,  qa  tancan 
mini  en  niwe  kta  hehan  ska  kta. 

10  Unkan  anpetu  i^ahdogan  en 
amnos  mdoka  zanika  nonpa,  qa 
amnos  wiyedan  wanjidan,  wani- 
yetu  wanjidan,  zanika  icu  kta, 
nakun  minha  on  aguyapi  mdu 
can  waksica  ohnaka  nonpa  wi- 
hdi  icicahiyapi,  qa  wihdi  wiya- 
tke  ohnaka  wanjidan. 

11  Unkan  wawayusna  wayaska 
kin  wicasta  yuskapi  kte  cin  he,  qa 
hena  owasin  J  ehowa  itokam  ehde 
kta,  itkokipapi  wakeya  tiyopa 
ekta. 

12  Qa  wawayusna  kin  amnos 
mdoka  wanji  icu  qa  wohdajuju 
on  ahi  kta,  nakun  wihdi  wiyatke 
ohnaka  kin,  qa  hena  koze  kta, 
wokosyapi  Jehowa  itokam. 

13  Qa  ampos  kin  pate  kta,  tu- 
kte  woahtani  wosnapi,  qa  wo- 
huhnahyapi  kin  patapi,  oyanke 
wakan  ohna  ;  wohdajuju  kin 
woahtani  wosnapi  kin  he  iyece- 
ca,  wawayusna  kin  he  tawa,  he 
wakan  hinca. 

14  Unkan  wawayusna  kin  wo¬ 
hdajuju  we  kin  etanhan  icu  kta. 


WICOWOYAKE  14. 


qa  tuwe  yaska  kta  noge  etapa 
inkpa  akan  ikiciun  kta,  qa  nape 
etapa  hunka  akan,  qa  sipa  hunka 
etapa  akan. 

15  Qa  wawayusna  kin  wihdi 
wiyatke  ohnaka  etanhan  icu  kta, 
qa  wawayusna  nape  coka  catka 
kin  okastan  kta. 

16  Unkan  wawayusna  kin  nape 
apazo  etapa  kin  w'ihdi  nape  catka 
ohna  un  kin  okputkan  kta,  qa 
nape  apazo  on  we  kin  sakowin 
akihde  ekpe  ye  kta,  Jehowa  ito- 
kam. 

17  Qa  nape  kin  ohna  wihdi  ihe 
cin  he  etanhan  wawayusna  kin 
tuwe  yaska  kta  noge  etapa  inkpa 
akan  ikiciun  kta,  nakun  nape 
hunka  etapa  akan,  qa  sipahunka 
etapa  akan,  wohdajuju  we  akan. 

18  Qa  wihdi  okapte  cin  wawa¬ 
yusna  nape  coka  ohna  kin  he 
tuwe  yuska  kte  cin  he  pa  akan 
ikiciun  kta,  qa  wawayusna  kin 
akahpekiciye  kta,  Jehowa  ito- 
kam. 

19  Qa  wawayusna  kin  woahta- 
ni  wosnapi  kin  kage  kta,  qa  tuwe 
yaska  kte  cin  toasape  etanhan 
akahpe  kiciye  kta,  qa  he  iyoha- 
kam  wohuhnahyapi  kin  pate  kta. 

20  Qa  wawayusna  kin  wohu- 
hnahyapi  kin  qa  minha  kin  wa- 
hna  wosnapi  akan  huhnahye  kta, 
hecen  wawayusna  kin  akahpe 
kiciye  kta,  unkan  ska  kta. 

21  Tuka  wahpanica  on  nape 
kin  hena  iyohi  sni  kinhan,  aka¬ 
hpe  kiciye  kta  e  amnos  wanjidan 
icu  kta,  wohdajuju  wokosyapi 
on,  nakun  aguyapi  nidu  can  wa- 
ksica  ohnaka  wanjidan  wihdi  ici- 
cahiyapi  minha  on,  qa  wihdi 
wiyatke  ohnaka  wanjidan. 

22  Qa  tin  wakiyedan  nonpa  qais 
wakiyedan  cinca  nonpa,  unman 
tukte  nape  kin  iyohiye  kta,  wanji 
woahtani  wosnapi  on,  qa  unma 
wohuhnahyapi  on. 


23  Qa  yuskapi  kta  e  anpetu  isa- 
hdogan  hehan  hena  wawayusna 
kin  ekta  hiyuye  kta,  Jehowa  ito- 
kam  itkokipapi  wakeya  tiyopa 
ekta. 

24  Unkan  wawayusna  kin  a- 
mnos  wohdajuju  kin  icu  kta,  qa 
wihdi  wiyatke  ohnaka  kin,  qa  he¬ 
na  koze  kta,  wokosyapi  Jehowa 
itokam. 

25  Qa  amnos  wohdajuju  kin 
pate  kta,  qa  wawayusna  kin  wo¬ 
hdajuju  we  etanhan  icu  kta,  qa 
noge  inkpa  etapa  akan,  qa  nape 
hunka  etapa  akan,qa  sipa  hunka 
etapa  akan  ikiciun  kta. 

26  Qa  wawayusna  kin  wihdi 
etanhan  wawayusna  napcoka 
catka  kin  oihdastan  kta. 

27  Qa  wawayusna  kin  napsu- 
kaza  etapa  on  wihdi  napcoka 
catka  ohna  un  kin  etanhan  sako¬ 
win  akihde  ehpeye  kta,  Jehowa 
itokam. 

28  Qa  wawayusna  kin  wihdi 
napcoka  ohnaka  un  kin  etanhan, 
tuwe  yuskapi  kte  cin  noge  inkpa 
etapa  akan  ikiciun  kta,  qa  napa- 
hunka  etapa  akan,  qa  sipa  hunka 
etapa  akan  tukten  wohdajuju  we 
ikiciun  he  akan. 

29  Qa  wihdi  waw'ayusna  napco¬ 
ka  ohna  okapte  cin  he  tuwe  yu¬ 
skapi  kte  cin  he  pa  akan  ikiciun 
kta,  Jehowa  itokam  akahpe  kici¬ 
ye  kta  heon  etanhan. 

30  Qa  tin  wakiyedan  etanhan 
wanji  qais  wakiyedan  cinca  etan¬ 
han  taku  nape  kin  hiyohiya  etan¬ 
han. 

31  Taku  nape  kin  hiyohiye  cin 
wanji  woahtani  wosnapi  kta,  qa 
unman  wohuhnahyapi  kta,  min¬ 
ha  iyahna  hecen  wawayusna 
kin  tuwe  yuskapi  kte  cin  he  on 
akahpe  kiciye  kta,  Jehowa  ito¬ 
kam. 

32  Tuwe  leprosi  makosice  ece- 
ca,  qa  taku  yuskapi  kta  iyececa 

nape  kin  hiyohi  sni  woope  kin 
hee. 

33  Unkan  Jehowa  ie  ca  Mowis 
Aaron  kici  hewicakiya ; 

34  Kanan  makoce  tawayayapi 
kta  e  cicupi  kin  he  en  yakipi 
kinhan,  qa  makoce  tawayayapi 
kin  he  ohna  leprosi  makosice 
tipi  wan  iyohpewakiye  cinhan  ; 

35  Tipi  tawa  kin  wawayusna 
kin  en  hi  kta,  qa  oyake  qa  he- 
ciye  kta,  tipi  ohna  makosice  wan 
iyececa  makitanin  epca. 

36  Unkan  wawayusna  kin  ma¬ 
kosice  wanyag  en  i  sni  itokam 
tipi  kin  yucokaka  wicasi  kta, 
hecen  taku  tipi  kin  ohna  owasin 
yusapapi  kte  sni,  hehan  wawa¬ 
yusna  kin  wanyake  kta  en  i  kta. 

37  Qa  makosice  kin  wanyake 
kta,  qa  inyun  tipi  conkaske  ohna 
makosice  kin  toto,  qais  sasa  sko- 
pa,  qa  cuwi  kin  m  alien  iyaye 
tanin  kinhan  ; 

38  Wawayusna  kin  tipi  etan- 
hari  inanpe  kta,  tiyopa  ekta,  qa 
tipi  kin^  anpetu  sakowin  natake 
kta. 

39  Qa  wawayusna  kin  anpetu 
isakowin  ake  en  hi  kta,  qa  wan¬ 
yake  kta,  unkan  inyun  tipi  con¬ 
kaske  en  makosice  kin  sanpa 
iyaye  cinhan, 

40  Wawayusna  kin  inyan  tona 
makosice  en  un  kin  hena  icu 
wicasi  kta,  qa  otonwe  itankan 
tukten  taku  sapa  ehpeyapi  he- 
ciya  hena  ehpeyapi  kta. 

41  Qa  ihduksan  tipi  kin  ti  ma- 
hen  paticapi  kta,  qa  maka  pati- 
capi  kin  he  otonwe  itankan 
oyanke  sapa  wan  ekta  okadapi 
kta. 

42  Qa  inyan  tokeca  icupi  kta, 
qa  inyan  qon  hena  ee  kiya  ehna- 
kapi  kta,  qa  maka  tokeca  icupi 
qa  tipi  apawintapi  kta. 

43  Unkan  inyan  ehpeyapi  iyo- 
hakam,  qa  tipi  paticapi  iyoha- 

kam,  qa  apawintapi  iyohakam 
makosice  ake  en  hi,  qa  tipi  ohna 
ahinanpe  cinhan, 

44  Wawayusna  kin  hi  kta,  qa 
wanyake  kta,  unkan  inyun  ma¬ 
kosice  kin  tipi  ohna  iyaye  cin¬ 
han,  leprosi  iyokisin  wicaye  cin 
tipi  ohna  hee,  he  yasape  kta. 

45  Unkan  tipi  kin  yujujupi  kta, 
qa  tipi  inyan  kin,  qa  can  kin  qa 
maka  kin  owasin  otonwe  itankan 
ayapi  kta,  oyanke  sapa  wan  ekta. 

46  Qa  natakapi  icunhan  tuwe 
tipi  kin  he  en  i  kinhan  htayetu 
aiyahdeya  sape  kta. 

47  Qa  tuwe  tipi  kin  ohna  makan 
wanke  cin  he  wokoyake  hdujaja 
kta,  qa  tuwe  tipi  ohna  wote  cin 
he  wokoyake  hdujaja  kta. 

48  Tuka  wawayusna  kin  en  i 
qa  wanyaka,  unkan  inyun  tipi 
apawintapi  iyohakam  makosice 
kin  tipi  en  ahinanpe  sni  kinhan, 
wawayusna  kin  tipi  yaska  kta, 
makosice  kin  he  wanna  okizi 
nakas. 

49  Qa  tipi  woahtani  wosnapi 
on  zitkadan  nonpa  icu  kta,  na- 
kun  hantesa  can,  qa  tahin  duta 
qa  peji  hota. 

50  Qa  zitkadan  wan  cape  kta, 
makawaksica  wan  ohna,  mini  ni 
iwankam. 

51  Qa  hantesa  can  kin,  qa  peji 
hota  kin,  qa  tahin  duta  kin,  qa 
zitkadan  niyake  kin  hena  icu  kta, 
hena  owasin  zitkadan  ktepi  qon 
we  en  oputkan  kta,  qa  mini  ni 
un  kin  nakun  en  qa  sakowin  aki- 
hde  tipi  kin  ekta  ehpeye  kta. 

52  Hecen  tipi  toasape  kin  aka- 
hpe  kiciye  kta,  zitkadan  we  kin 
on,  qa  mini  ni  un  kin  on  qa  zit¬ 
kadan  niyake  on,  qa  hante  sa  can 
on,  qa  tahinduta  on. 

53  Tuka  zitkadan  ni  kin  he 
otonwe  itankan  tinta  ekta  iyaye 
ye  kta,  hecen  tipi  kin  akalipe 
kiciye  kta,  unkan  ska  kta. 


WICOWOYAKE  15. 


54  Leprosi  makosice  owasin  on 
woope  kin  hee. 

55  Qa  leprosi  wokoyake  en,  qa 
tipi  en. 

56  Qa  kapo  kin  on,  qa  cespu 
kin  on,  qa  wiyega  on ; 

57  Leprosi  woope  kin  hee,  to- 
han  sapa  qa  tohan  ska  onspewi- 
cakiye  kta. 

WICOWOYAKE  15. 

1  Unkan  Jehowa  ie  ca  Mowis 
qa  Aaron  hewicakiya ; 

2  Israel  cinca  kin  iiecen  ewica- 
kiya  po  ;  Wicasta  tuwe  kasta 
cehpi  kin  taku  kaduze  cinhan 
wokaduze  cin  he  on  hee  sapa. 

3  Qa  tokaduze  cin  en  toihdusa- 
pe  cin  dee  kta.  Cehpi  kaduze 
cin  kajo,  qais  cehpi  kaduze  cin 
anapte  cinhan  unman  tukte  ka¬ 
sta  hee  sapa. 

4  Tuwe  wakaduze  cin  owinja 
tona  akan  iwanke  cin  hena  owa¬ 
sin  sape  kta,  qa  taku  kasta  akan 
iyotanke  cin  bee  sape  kta. 

5  Qa  tuwe  towinja  kin  yutan 
kinhan  wokoyake  hdujaja.kta,  qa 
minin  niwan  kta,  qa  htayetu  kin 
hehanyan  sape  kta. 

6  Qa  wakaduze  cin  taku  akan 
iyotanke  cin  tuwe  he  akan  iyo¬ 
tanke  cinhan  htayetu  aiyahdeya 
sape  kta. 

7  Unkan  tuwe  kasta  wakaduze 
cehpi  kin  yutan  kinhan  wokoya¬ 
ke  hdujaja  kta,  qa  minin  niwan 
kta,  qa  htayetu  hehanyan  sape 
kta. 

8  Unkan  wakaduze  cin  tuwe 
sape  sni  atagose  cinhan  he  wo¬ 
koyake  hdujaja  kta,  qa  minin 
niwan  kta,  qa  htayetu  hehanyan 
sape  kta. 

9  Unkan  suktanka  aqin  tona 
wakaduze  cin  akan  iyotanke  cin 
hena  owasin  sape  kta. 

10  Qa  taku  kasta  he  ihukuya 


yanke  cin  tuwe  he  yutan  kinhan 
htayetu  hehanyan  sape  kta,  qa 
taku  hececa  tuwe  qin  kinhan 
wokoyake  hdujaja  kta,  qa  minin 
niwan  kta,  qa  htayetu  hehanyan 
sape  kta. 

11  Qa  tuwe  kasta  wakaduze 
cin  nape  minin  hdujaja  sni  yu¬ 
tan  kinhan,  wokoyake  hdujaja 
kta,  minin  niwan  kta,  qa  htayetu 
hehanyan  sape  kta.  \ 

12  Qa  maka  waksica  tona  waka¬ 
duze  cin  yutan  kin  hena  owasin 
kamdecapi  kta,  qa  can  waksica 
kin  hena  owasin  minin  yujajapi 
kta. 

13  Unkan  wakaduze  cin  he  to¬ 
kaduze  cin  etanhan  akisni  kin¬ 
han,  hehan  ihduska  kta  e  anpetu 
sakowin  hdawa  kta,  qa  wokoya¬ 
ke  hdujaja  kta,  qa  mini  ni  kin  en 
niwan  kta,  qa  hel^an  ska  kta. 

14  Unkan  anpetu  isahdogan  tin 
wakiyedan  nonpa,  qais  wakiye- 
dan  cinca  nonpa  icu  kte  ca  itko- 
kipapi  wakeya  tiyopa  ekta  Je¬ 
howa  itokam  hi  kte  ca  hena 
wawayusna  qu  kta. 

15  Unkan  wawayusna  kin  hena 
wakiyusna  kta,  wanji  woahtani 
on  qa  unman  wohuhnahyapi  on, 
hecen  wawayusna  kin  Jehowa 
itokam  akahpe  kiciye  kta,  toka¬ 
duze  etanhan. 

16  Unkan  wicasta  wan  wankapi 
su  inanpe  cinhan  cehpi  kin  owa¬ 
sin  minin  hdujaja  kta,  qa  htayetu 
hehanyan  sape  kta. 

17  Unkan  wokoyake,  qa  owinja 
tona  wankapi  su  ahinhpaye  cin 
hena  owasin  minin  yujajapi  kta, 
qa  htayetu  hehanyan  sape  kta. 

18  Unkan  winohinca  wan  wi¬ 
casta  wan  wankapi  su  on  kici 
wanke  cinhan  niwan  kte  ca  hta¬ 
yetu  hehanyan  sape  kta. 

19  Unkan  winohinca  wan  we 
kaduza,  qa  cehpi  ohna  kaduze 
cinhan,  anpetu  sakowin  isnana 

ti  kta,  qa  taku  kasta  icaktake 
cinhan  owasin  Rtayetu  hehanyan 
sape  kta. 

20  Qa  tohanyan  isna  ti  kin 
hehanyan  taku  akan  wanke  cin 
owasin  sape  kta,  qa  taku  akan 
iyotanke  cin  owasin  sape  kta. 

21  Nakun  tuwe  taku  akan  i wan¬ 
ke  cin  he  yutan  kinhan  woko- 
yake  kin  hdujaja  kta,  qa  minin 
niwan  kte,  ca  htayetu  hehanyan 
sape  kta. 

22  Qa  taku  kasta  akan  iyotanke 
cin  he  tuwe  yutan  kinhan  woko- 
yake  kin  hdujaja  kta,  qa  minin 
niwan  kte  ca  htayetu  hehanyan 
sape  kta. 

23  Nakun  towinje  qais  taku 
akan  iyotanke  cin  tuwe  he  yutan 
kinhan  htayetu  hehanyan  sape 
kta. 

24  Unkan  wicasta  wan  isna  ti 
kin  icunhan  kici  iwanke  cinhan 
he  anpetu  sakowin  ^ape  kta,  qa 
owinja  tona  akan  iwanke  cin 
hena  owasin  sape  kta. 

25  Unkan  winohinca  wan  isna 
ti  kta  iyehantu  sni  anpetu  ota 
we  kaduze  cinhan,  qais  isna  ti 
kta  iyohakam  wakaduze  cinhan, 
tona  can  toasape  kaduze  cin  he¬ 
na  owasin  sape  kta,  isna  ti  kin 
anpetu  kin  iyececa. 

26  Anpetu  tona  wakaduze  cin 
owasin  owinja  akan  iwanke  cin 
hena  owasin  isna  ti  lowinja  kin 
iyececa  kta,  qa  taku  kasta  akan 
iyotanke  cin  sape  kta,  isna  ti 
toasape  kin  iyececa. 

27  Qa  tuwe  kasta  hena  yutan 
kinhan  sape  kta,  wokoyake  hdu¬ 
jaja  qa  minin  niwan  qa  htayetu 
hehanyan  sape  kta. 

28  Qa  tokaduze  cin  etanhan 
akisni  kinhan  anpetu  sakowin 
ihdawa  kte  ca  iyohakam  ska  kta. 

29  Qa  anpetu  isahdogan  tin  wa- 
kiyedan  nonpa,  qais  wakiyedan 
cinca  nonpa  icu  kta,  qa  hena  wa- 

wayusna  ekta  hiyuye  kta,  itko- 
kipapi  wakeya  tiyopa  ekta. 

30  Unkan  wa wayusna  kin  wan- 
ji  woahtani  on  wosna  kta,  qa 
unman  wohuhnahyapi  on,  hecen 
wawayusna  kin  wakaduze  toa¬ 
sape  on  akahpe  kiciye  kta,  Je- 
howa  itokam. 

31  Hecen  Israel  cinca  kin  toa- 
sapapi  kin  etanhan  wicadukinun- 
kan  kta,  qa  wati  kin  hena  coka- 
ya  un  kin  toasapapi  on  yusapapi 
kte  sni,  qa  tapi  kte  sni. 

32  Tuw'e  wakaduze  cin  on,  qa 
tuwe  wankapi  su  inanpe  cin  on, 
ihdusape  cin  on  woope  kin  hee. 

33  Qa  nakun  tuwe  isna  ti  wa- 
yazanke  cin  on,  qa  tuwe  waka¬ 
duze  kaduza,  wica  qais  winyan 
on,  qa  wicasta  winohinca  sapa 
wan  kici  wanke  cin  he  on. 

WICOWOYAKE  16. 

1  Unkan  Aaron  cinca  nonpa 
.Tehowa  itokam  ikiyedan  hipi  qa 
tapi  kin  hena  tapi  kin  iyohakam 
iehowa  Mowis  kici  wohdaka. 

2  Qa  Jehowa  Mowis  heciya ; 
Nicinye  Aaron  tipi  wakan  coka- 
ya  ozanpi  mahen  wokajuju  iha 
can  wohnake  akan  un  kin  he 
ekta  anpetu  owasin  hi  kte  sni, 
hecen  te  kte  sni,  keciya  wo ; 
mahpiya  ohna  wokajuju  iha  kin 
iwankam  mihdutanin  kta  nakas. 

3  Kaken  Aaron  tipi  wakan  en 
hi  kta,  tatankadan  pte  wanun- 
yanpi  cinca  wan  woahtani  on, 
qa  tamdoka  wan  wohuhnahyapi 
on. 

4  Minihuha  mahenunpi  wakan 
kin  koyake  kta,  qa  minihuha 
onze  oge  cehpi  akan  un  kta,  qa 
minihuha  ipiyake  on  ipihdake 
kta,  qa  minihuha  pa  iyuskite  kin 
pahte  kta,  wokoyake  wakan  he¬ 
na  ee,  heon  cehpi  minin  hdujaja 
kta,  qa  hena  koyake  kta. 


WICOWOYAKE  16. 


5  Unkan  Israel  cinca  omniciye 
etanhan  tatokadan  mdoka  nonpa 
icu  kta,  woaktani.  wosnapi  on; 
qa  takinca  wanunyanpi  mdoka 
wanjidan  woMAnakyapi  on. 

6  Unkan  Aaron  woalitani  wo- 
snapi  tatanka  tawa  kahi  kta,  qa 
akalipe  iciye  kta,  qa  iye  ti  kin 
akaApe  kiciye  kta. 

7  Qa  tatokadan  nonpa  kin  icu 
kta,  qa  Jehowa  itokam  ewicahde 
kta,  itkokipapi  wakeya  tiyopa 
ekta. 

8  Qa  tatokadan  nonpa  on  Aa¬ 
ron  oeconna  econ  kta,  oeconna 
on  wanji  Jehowa  tawa  kta,  qa  oe¬ 
conna  on  unman  Azazel  tawa  kta. 

9  Qa  Aaron  tatokadan  oeconna 
eciyatanhan  Jehowa  tawa  kin 
ahi  kta,  qa  woahtani  on  wosna 
kage  kta. 

10  Qa  tatokadan  oeconna  eciya¬ 
tanhan  Azazel  tawa  kin  niyake 
Jehowa  itokam  ehde  kta,  he  on 
woakahpekiciye  kta,  qa  hewo- 
skantuya  ekta  iyaye  ye  kta. 

11  Hehan  Aaron  woalitani  ta¬ 
tanka  tawa  kin  ahi  kta,  qa  aka¬ 
lipe  iciye  kta,  qa  ti  kin  akalipe 
kiciye  kta,  qa  woalitani  tatanka 
tawa  kpate  kta. 

12  Qa  oizinye  wan  petaga  oju- 
dan  owayusna  etanhan  Jehowa 
itokapatanhan  icu  kta,  qa  nape 
sakim  wizinyapi  wastemna  bo- 
mdupi  on  ojudan,  qa  cokaya 
ozanpi  mahen  hiyuye  kta. 

13  Qa  Jehowa  itokam  wizinya¬ 
pi  kin  peta  akada  kta,  unkan 
wizinyapi  sota  kin  wokajuju  iha 
kin  woyaatanin  akan  yanke  cin 
akalipe  kta  hecen  te  kte  sni. 

14  Qa  tatankadan  we  kin  icu 
kta  qa  nape  apazo  on  wokajuju 
iha  itokam  wiyohiyanpata  ekta- 
kiya  ehpeye  kta,  hecen  sakowin 
akihde  nape  apazo  on  we  kin 
onge  wokajuju  iha  itokam  elipe- 
ye  kta. 


15  Hehan  woalitani  tatokadan 
oyate  tawapi  kin  pate  kta,  qa  we 
kin  cokaya  ozanpi  ti  mahen  hi¬ 
yuye  kta,  qa  token  tatankadan 
we  kin  ecakicon  qon  he  iyecen 
we  kin  he  ecakicon  kta,  qa  wo¬ 
kajuju  iha  kin  akan  qa  wokajuju 
iha  ektakiya  ehpeye  kta. 

16  Hecen  tipi  wakan  kin  akahpe 
kiciye  kta,  Israel  cinca  toasapapi 
etanhan  qa  wahtanipi  etanhan, 
sicaya  ohanyanpi  owasin  on,  qa 
itkokipapi  wakeya  hena  om  yan- 
ka  toasapapi  ehna  hecen  ecaki¬ 
con  kta. 

17  Unkan  tipi  wakan  akahpe 
kiciye  kta,  en  hi  kin  etanhan 
tankan  iyaye  cin  hehanyan  tuwe- 
dan  itkokipapi  wakeya  ti  mahen 
un  kte  sni ;  hecen  akahpe  iciye 
kta  qa  iye  ti  kin  on,  qa  Israel 
omniciye  owasin  on  akahpe  wi- 
cakiciye  kta. 

18  Hehan  owayusna  Jehowa 
itokam  yanke  cin  ekta  hinanpe 
kta,  qa  he  akahpe  kiciye  kta  qa 
tatankadan  we  etanhan  icu  kta, 
nakun  tatokadan  we  etanhan,  qa 
owayusna  he  kin  aihduksan  ai- 
un  kta. 

19  Qa  he  ektakiya  nape  apazo 
on  we  kin  sakowin  akihde  ehpe¬ 
ye  kta ;  hecen  Israel  cinca  toa¬ 
sapapi  etanhan  he  yuska  kta,  qa 
yuwakan  kta. 

20  Unkan  tipi  wakan  kin,  qa 
itkokipapi  wakeya  kin,  qa  owa¬ 
yusna  kin  hena  akahpe  kiciya 
yustan  kinhan,  hehan  tatokadan 
niyake  kahi  kta. 

21  Qa  Aaron  nape  napin  tato¬ 
kadan  niyake  pa  kin  aputake  kta, 
qa  akan  Israel  cinca  sicaya  ohan¬ 
yanpi  kin  owasin  ohdake  kta ; 
nakun  wokipajinpi  owasin,  token 
wahtanipi  kin  owasin,  qa  hena 
tatokadan  pa  akan  ehnake  kta  ; 
hehan  wicasta  wan  wiyeya  un 

1  kin  iyaye  si  kta. 

2‘3  Unkan  tatokadan  qon  sica5'^a 
olianyanpi  kin  owasin  makoce 
tuwedan  oti  sni  ekta  yuha  kta. 
Unkan  tatokadan  iiewoskan  yu- 
ske  kta. 

23  Unkan  Aaron  itkokipapi  wa- 
keya  ekta  hi  kta,  qa  tipi  wakan 
ekta  hi  qehan  minihuha  woko- 
yake  koyake  ciqon  hena  hdusdo- 
ke  kta,  qa  hen  kihnake  kta. 

24  Qa  oyanke  wakan  ohna  cehpi 
kin  hdujaja  kta,  hehan  tawoko- 
yake  kohdake  kta,  qa  tawohuli- 
nahyapi,  qa  oyate  tawohuhnah.- 
yapi  kin  wakiyusna  kta,  hecen 
akahpe  iciye  kta,  qa  oyate  kin 
akahpe  wicakiciye  kta. 

25  Qa  woaktani  wosnapi  wasin 
kin  owayusna  kin  aizinye  kta. 

26  Unkan  tuwe  tatokadan  Aza- 
zel  tawa  kin  kiyuske  cin  he 
wokoyake  hdujaje  ca  minin  niwe 
kta,  qa  ohakam  owanka  en  hi 
kte. 

27  Unkan  woalitani  tatankadan 
kin,  qa  woahtani  tatokadan  kin 
hena  wepi  kin  akalipe  kiciyapi 
kta  e  tipi  wakan  en  hiyuyapi 
qon,  owanka  itankan  ayapi  kta, 
qa  hapi  kin,  qa  cehpipi  kin,  qa 
cesdipi  kin,  peta  on  hulinahyapi 
kta. 

28  Unkan  tuwe  hena  liuhnah- 
ye  cin  he  wokoyake  hdujaje  ca 
minin  niwe  kta,  qa  ohakam  owan¬ 
ka  en  hdi  kta. 

29  Qa  wokage  kin  de  owihanke 
wanin  duhapi  kta,  wi  isakowin 
wi  anpetu  iwikcemna  kin  en  ni- 
nagipi  iyokisin  niciyapi  kta  ;  wi- 
casta  makoce  tawapi  qais  oyate 
tokeca  niyepi  ehna  ounye  cin 
unman  tukte  kasta  woktani  ta- 
kudan  econ  kte  sni. 

30  Anpetu  kin  he  en  akahpe 
niciyapi  kta,  niyuskapi  kta  heon 
etanhan,hecen  way  ahtanipi  owa¬ 
sin  etanhan  Jehowa  itokam  ni- 
yuskapi  kta. 

31  Anpetu  okihpapi  wakan  hin- 
ca  he  niciyukanpi  kta,  qa  nina- 
gipi  iyokisin  niciyapi  kte,  woka- 
ge  owihanke  wanica. 

32  Unkan  wawayu^na  tuwe 
atkuku  heekiya  wawayusna  kta 
e  sdayapi,  qa  nape  kin  ojunyapi 
kin  he  waakahpe  kta,  qa  mini¬ 
huha  wokoyake  kin,  wokoyake 
wakan  kin  koyake  kta. 

33  Qa  tipi  wakan  hinca  akahpe 
kiciye  kta,  nakun  itkokipapi  wa- 
keya  kin,  qa  owayusna  kin  aka¬ 
hpe  kiciye  kta,  qa  wawayusnapi 
kin,  qa  oyate  omniciye  owasin 
akahpe  wicakiciye  kta. 

34  Wokage  owihanke  wanica 
he  duhapi  kta,  Israel  cinca  wa- 
htanipi  owasin  etanhan  akahpe 
wicakiciyapi  kta,  waniyetu  otoi- 
yohi  wancadan.  Unkan  token 
Jehowa  Mowis  econ  si  he  iyecen 
econ. 

WICOWOYAKE  17. 

1  Unkan  Jehowa  ie  ca  Mowis 
heciya, 

2  Ie  ca  Aaron  qa  iye  cinca  qa 
Israel  cinca  owasin  hewicakiya 
wo ;  Taku  Jehowa  econ  uU^ipi 
kin  dee. 

3  Wicasta  Israel  ti  kin  etan¬ 
han  tuwe  kasta  tatanka  wan  pa- 
ta,  qais  tahinca,  qais  tatokadan 
owanka  ohna,  qais  owanka  itan¬ 
kan  pata ; 

4  Qa  Jehowa  ti  itokam  woahi 
Jehowa  kahi  kta  e  itkokipapi 
wakeya  tiyopa  ekta  hiyuye  sni 
kinhan,  wicasta  kin  he  tin  wi- 
cakte  wan  iyecen  yawapi  kta, 
wicasta  kin  he  weye  cin  heon 
oyate  tawa  wicehna  tanhan  he 
kaspapi  kta. 

5  Hecen  Israel  cinca  kin  taku 
wosnapi,  tinta  akan  wosnapi  qon 
hena  Jehowa  ekta  hiyuyapi  kta, 
qa  hena  itkokipapi  wakeya  tiyo- 

pa  ekta  hiyuyapi  kta,  wawayusna 
ekta,  qa  hena  wopida  wosnapi 
Jehowa  wawicakiciyusnapi  kta. 

6  Unkan  wawayusna  kin  we 
kin  .Tehowa  owayusna  tawa  akan 
elipe  ye  kta,  itkokipapi  wakeya 
tiyopa  ekta,  qa  wasin  kin  izinye 
kta,  woomna  Jehowa  iyokipi  ye 
kta. 

7  Hecen  iciraanna  wosnapi  ta- 
wapi  wamanica  wakiciyusnapi 
kta,  hena  okiyapi  iyecen  wokage 
kin  he  owihanke  wanica  wicoi- 
cagepi  yeye  cin  yuhapi  kta. 

8  Unkan  hecen  ewicayakiye 
kta,  Wicasta  tuwe  kasta  Israel 
ti  kin  etanhan,  qais  oyate  tokeca 
niyepi  ehna  ounye  cin  etanhan, 
tuwe  kasta  wohuhnahyapi  wan, 
qais  wosnapi  wan  wosna  kinhan ; 

9  Qa  Jehowa  wakiyusna  kta  e 
itkokipapi  wakeya  tiyopa  ekta 
hiyuye  sni  kinhan,  wicasta  kin 
he  oyate  tawa  etanhan  kaspapi 
kta. 

10  Qa  wicasta  Israel  ti  etan¬ 
han,  qais  oyate  tokeca  niyepi 
ehna  ounye  cin  etanhan,  tuwe 
kasta  we  onge  yute  cinhan,  wi- 
canagi  we  yute  cin  miite  awe- 
hnake  kta,  qa  oyate  tawa  etan¬ 
han  wakaspe  kta. 

11  Cehpi  nagi  kin  we  kin  ohna 
yanka  heon  ninagipi  akahpe  ni- 
ciyapi  kta  e  owayusna  akan  we 
kin  cicupi,  wicanagi  akahpe  ki- 
ciye  cin  we  kin  hee  nakas. 

12  Heon  Israel  cinca  kin  hewi- 
cawakiya,  Niyepi  etanhan  tuwe- 
dan  we  yute  kte  sni,  qa  oyate 
tokeca  niyepi  ehna  ounye  etan¬ 
han  tuwedan  we  yute  kte  sni. 

13  Qa  wicasta  Israel  cinca  etan¬ 
han,  qa  oyate  tokeca  niyepi  ehna 
ounye  cin  etanhan,  tuwe  kasta 
wotihni,  qa  woteca,  qais  wahu- 
pakoza  wanji  yutapi  kta  iyececa 
kte  kinhan,  we  kin  papson  kta, 
qa  maka  on  akahpe  kta. 


14  Cehpi  owasin  nagi  kin  we 
kin  hee,  nagi  kin  he  ohna  yanka, 
heon  Israel  cinca  kin  hewicawa- 
kiya,  Cehpi  owasin  etanhan  we 
ongedan  yutapi  kte  ^ni,  cehpi 
owasin  nagi  kin  we  kin  hee  na¬ 
kas  ;  tuwe  he  yute  cinhan  ka¬ 
spapi  kta. 

15  Tuwe  kasta  makoce  en  ica- 
ga,  qais  oyate  tokeca  taku  wa- 
yazanka  te,  qais  taku  yatapi 
ongedan  yute  cinhan  wokoyake 
hdujaja  kta  qa  minin  niwe  kta, 
qa  htayetu  aiyahdeya  sape  kta. 

16  Tuka  wahdujaja  sni  qa  niwe 
sni  kinhan,  tohan  sica  hduha 
kta. 

WICOWOYAKE  18. 

1  Unkan  Jehowa  ie  ca  Mowis 
heciya, 

2  Israel  cinca  hecen  kewicaki- 
ya  wo,  Jehowa  taku  wakan  ya- 
dapi  kin  he  miye  ; 

3  Egupta  makoce  ohna  ounya- 
yapi  qon,  token  ohanyanpi  kin 
he  iyecen  oyahandapi  kte  sni,  qa 
Kanan  makoce  ekta  ye  ciyapi 
ohanyanpi  kin  he  iyecen  oya¬ 
handapi  kte  sni,  qa  tawokagepi 
omayanipi  kte  sni. 

4  Woyaco  mitawa  ecen  econ- 
po,  qa  wokage  mitawa  patanpo, 
qa  hena  omanipo,  Jehowa  taku 
wakan  yadapi  kin  he  miye. 

5  Qa  wokage  mitawa  kin  ya- 
patanpi  kta,  woyaco  mitawa  na- 
kun  ;  wicasta  tuwe  hena  iyecen 
econ  kinhan  hena  on  ni  kta, 
Jehowa  he  miye. 

6  Tuwedan  iye  cehpi  takuye 
hinca  tancodan  yuzamni  kta  e 
ikiyedan  hi  kte  sni,  Jehowa  he 
miye. 

7  Niyate  tancodan  kin,  qa  ni- 
hun  tancodan  kin  duzamni  kte 
sni,  ni  hun  kin  hee  heon  tanco¬ 
dan  kin  duzamni  kte  sni. 

8  Niyate  tawicu  tancodan  kin 

duzamni  kte  sni,  niyate  tanco- 
dan  kin  hee. 

9  Nitawinoktin  niyate  cunwin- 
tku,  qais  nihun  cunwintku  wo- 
kpapi  qais  nalimana  yuzapi  en 
tonpi  unman  tukte  kasta  tanco- 
dan  kin  duzamni  kte  sni. 

10  Nicinksi  cunwintku  qa  ni- 
cunksi  cunwintku  tancodan  tin 
duzamni  kte  sni,  niye  tanconi- 
kadan  kin  hee. 

11  Niyate  tawicu  cunwintku 
niyate  cinca  kin  tancodan  kin 
duzamni  kte  sni,  nitawinoktin 
kin  kee,  heon  tancodan  kin  du¬ 
zamni  kte  sni. 

12  Niyate  tawinoktin  tancodan 
kin  duzamni  kte  sni,  niyate  ce- 
kpi  kin  hee. 

13  Nihun  tankaku  tancodan 
kin  duzamni  kte  sni,  nihun  cekpi 
kin  hee. 

14  Niyate  sunkaku  tancodan 
kin  duzamni  kte  sni,  tawicu  ikiye 
dan  yai  kte  sni,  nihun  kin  hee. 

15  Nitako^  tancodan  kin  duza¬ 
mni  kte  sni,  nicinksi  tawicu  kin 
hee,  tancodan  kin  duzamni  kte 
sni. 

16  Nicinye  tawicu,  qa  nisunka 
tawicu  tancodan  kin  duzamni 
kte  sni,  nisunka  tancodan  kin 
hee. 

17  Winohinca  wan  qa  iye  cun¬ 
wintku  tancodan  kin  duzamni 
kte  sni,  iye  cinhintku  cunwintku 
qai^  cunwintku  cunwintku  tan¬ 
codan  kin  duzamni  kta  e  duze 
kte  sni,  he  wowicasta  sni,  hena 
cehpi  tawa  hecapi  nakas. 

18  Nakun  winohinca  wan  cun- 
ku  kici  duze  kte  sni,  hecannon 
kinhan  tancodan  duzamni,  qa 
tohanyan  ni  kin  iyokisin  yaye 
kta. 

19  Unkan  winohinca  tohan  toa- 
sape  on  isna  ti  kin  hehanyan  tan¬ 
codan  duzamni  kta  e  ikiyedan 
yai  kte  sni. 


20  Nakun  tuwe  nikiyedan  ti 
tawicu  kin  kici  inonke  kte  sni. 
Hecannon  kinhan  kici  nihdusape 
kta. 

21  Nakun  nicinca  etanhan  wan- 
jidan  Molok  ekta  iyopta  yaye  kte 
^ni,  qa  taku  wakan  yada  caje  kin 
dusape  kte  sni ;  Jehowa  he  miye. 

22  Nakun  winy  an  kici  wankapi 
kin  he  iyecen  wica  kici  inonke 
kte  sni,  wowahte  sni  hee. 

23  Nakun  woteca  taku  kasta 
kici  inonke  kte  sni,  hecannon 
kinhan  kici  nihdusape  kta,  nakun 
winohinca  wan  woteca  kici  ki- 
yuhe  kta  e  he  itokam  wanke  kte 
sni,  woasape  hee. 

24  Ihnuhan  hena  on  nihdusa- 
papi  kin,  oyate  nitokapa  tanhan 
ye  wicawaye  cin  hena  owasin 
on  ihdusapapi. 

25  Unkan  makoce  kin  he  ^apa, 
heon  tohan  sice  cin  he  akan  hiyu 
waye  kta,  unkan  makoce  kin 
wicasta  en  ounyanpi  kin  hena 
hdem  wicaya. 

26  Tuka  niyepi  wokage  rnitawa, 
qa  woyaco  rnitawa  kin  yapatanpi 
kta,  qa  wowahte  sni  kin  hena 
ecannonpi  kte  sni,  liiye  makoce 
tawayayapi  qa  wicasta  oyate 
tokeca  niyepi  ehna  ounye  cin 
unmanna. 

27  Wicasta  niyepi  itokam  ma¬ 
koce  kin  hen  tipi  kin  wowahte 
sni  kin  hena  owasin  econpi,  qa 
makoce  yusapapi. 

28  Hecen  makoce  kin  dusapapi 
kte  sni,  qa  oyate  nitokapa  tan¬ 
han  wicahdepe  cin  he  iyecen 
nihdepapi  kte  sni. 

29  Wicanagi  tona  wowahte  sni 
kin  hena  wanjidan  econpi  kin, 
hena  owasin  taoyatepi  etanhan 
kaspapi  kta. 

30  Heon  wopatan  rnitawa  ya¬ 
patanpi  kta,  qa  wowahte  sni  wo¬ 
kage  nitokam  econpi  kin  hena 
ecannon  pi  kte  sni,  hecen  hena 

on  nihdusapapi  kte  sni,  Jehowa 
wakan  yadapi  kin  he  miye. 

WICOWOYAKE  19. 

1  Unkan  Jehowa  ie  ca  Mowis 
heciya, 

2  Israel  cinca  omniciye  ocowa- 
sin  ieyanpaha  hewicakiya  wo, 
Jehowa  wakan  yadapi  kin  he  mi¬ 
ye,  mawakan,  heon  wakan  yaun- 
pi  kta. 

3  Otoiyohi  hunku  kin  yakinihan 
kta,  nakun  atkuku,  qa  anpetu 
okihpapi  mitawa  kin  yapatanpi 
kta,  Jehowa  wakan  yadapi  kin 
he  miye. 

4  Ihnuhan  takusnisni  ekta  ni- 
hduhomnipi  kin,  qa  ihnuhan  taku 
wakan  sdoyapi  nicicagapi  kin, 
Jehowa  wakan  yadapi  kin  he 
miye. 

5  Unkan  wopida  wosnapi  wan 
Jehowa  wayakidusnapi  kte  cin- 
han  token  iyokipi  yayapi  kte  cin 
hecen  wayakidusnapi  kte. 

6  Anpetu  en  wadusnapi  qa  ihan- 
hanna  hena  en  he  yatapi  kta, 
tuka  taku  anpetu  iyamni  hehan- 
yan  oyapte  cin,  he  petan  huhnah- 
yapi  kta. 

7  Unkan  anpetu  iyamni  en  onge 
yutapi  kinhan  he  wosicamna  kta, 
iyokipi  kte  sni. 

8  Qa  tuwe  he  yute  cin  he  taku 
Jehowa  on  yuwakanpi  kin  yusa- 
pe  cin  heon  tphan  sice  cin  hduha 
kta,  qa  wicanagi  kin  he  taoyate 
etanhan  kaspapi  kta. 

9  Unkan  nitamakoce  woksapi 
bayaksapi  eca  nitamaga  kahmin 
owasin  bayakse  kte  sni,  qa  ba- 
ksapi  icunhan  taku  hinhpaye  cin 
he  mnayaye  kte  sni. 

10  Qa  hastanhanka  iyuwi  nita- 
wa  akta  duspi  kte  ^ni,  qa  ha¬ 
stanhanka  makata  ihpayapi  kin 
hena  mna  yaye  kte  sni,  hena 
wicasta  onsika,  qa  oyate  tokeca 


ekta  ehpe  wicaya  kiye  kta,  Je¬ 
howa  w'akanyadapi  kin  he  miye. 

11  Ihnuhan  wamayanunpi,  qa 
ihnuhan  iyatonpi  ^ni,  qa  ihnuhan 
otoiyohi  yecihnayanpi  kin. 

12  Qa  ihnuhan  micaje  itonsni- 
yan  cajedatapi  qa  taku  wakan 
ya^da  caje  kin  dasapapi  kin,  Je¬ 
howa  he  miye. 

13  Ihnuhan  nitakoda  yakidu^e 
kin,  qa  taku  tawa  yaki  kinhan. 
Ihnuhan  tuwe  tohtani  opeyaton 
iyuwin  tawa  ihanhanna  hehan- 
yan  niciyanke  cin. 

14  Tuwe  nogetpa  dasice  kte 
sni,  qa  tuwe  istagonge  cin  ito- 
kam  taku  iboto  kta  yeeihnake 
kte  sni,  tuka  taku  wakan  yada 
kin  he  ikoyape  kta,  Jehowa  he 
miye. 

ISW’^ayacopi  enwopemni  ecan- 
non  kte  ^ni,  wicasta  wahpanica 
ite  kin  ihayakta  kte  ^ni,  qa  wica¬ 
sta  tanka  ite  kin  yakinihan  kte 
sni.  Tuwe  nikiyedan  ti  kin  ece- 
tuya  daco  kta. 

16  Ihnuhan  oyate  nitawa  tipi 
iyaza  waiesa  mayani  kin,  qa 
ihnuhan  nitakoda  we  kin  ana- 
yajin  kin,  Jehowa  he  miye. 

17  Nihunka  wanji  nicante  ma- 
hen  sice  yada  kte  sni ;  tuwe  ni- 
citi  kin  atayedan  iyope  yakiye 
kta,  hecen  iye  on  etanhan  woa- 
l\tani  duha  kte  sni. 

18  Toyecon  kte  sni,  qa  oyate 
nitawa  cincapi  kin  canniye  wi- 
cayaya  esta  ecadan  enayakiye 
kta,  qa  token  wa^te  nicida  kin 
he  iyecen  tuwe  nikiyedan  ti  kin 
wa^te  yadake  kta. 

19  Wokage  mitawa  yapatanpi 
kta.  Wanunyanpi  nitawa  kin 
ocaje  tokeca  kici  kiyuha  yaki  ye 
kte  ^ni.  Maga  nitawa  su  ocaje 
nonpa  icicahiya  oju  yakiye  kte 
sni,  qa  wokoyake  tahinca  hin  qa 
hahonta  onkagapi  icicahiya  ka- 
zuntapi  kodake  kte  sni. 

20  Unkan  wikoska  wan  waya- 
ka  heca  wicasta  wan  he  wahoya 
tuka  nahanhin  wohpe  sni  qa  ki- 
yuskapi  sni,  wicasta  tokeca  wan 
winohinca  kin  he  kici  wanke 
cinhan  napin  wicakapsinpsintapi 
kta,  wikoska  kin  ihduhe  sni,  heon 
te  wicayapi  kte  sni. 

21  Unkan  wicasta  kin  wohda- 
juju  Jehowa  kahi  kte  itkokipapi 
wakeya  tiyopa  ekta,  tarndoka 
wan  on  hdajuju  kta. 

22  Unkan  woahtani  wahtani 
kin  on  wawayusna  kin  akahpe 
kiciye  kta  wohdajuju  tarndoka 
on,  Jehowa  itokam,  hecen  woa- 
htani  wahtani  kin  he  kicicaju- 
jupi  kta. 

23  Unkan  makoce  kin  en  yaki- 
pi,  qa  waskuyeca  can  hu  yahdepi 
kinhan,  waskuyeca  kin  mdoketu 
yanini  taku  sapa  iyecen  ehpe 
yayapi  kta,  sapa  yadapi  kta,  tu- 
wedan  he  yute  kte  sni. 

24  Unkan  mdoketu  itopa  kin¬ 
han  waskuyeca  kin  owasin  Je¬ 
howa  yatanpi  kta  e  wakan  kta. 

25  Tuka  mdoketu  izaptan  kin 
waskuyeca  kin  yatapi  kta,  hecen 
waskuyeca  ota  icah  niciyapi  kta, 
Jehowa  wakan  yadapi  kin  he 
raiye. 

26  Taku  we  akan  un  kin  yata¬ 
pi  kte  sni.  Wamduska  etanhan 
waadatapi  kte  sni,  qa  mahpiya 
etanhan  waadatapi  kte  sni. 

27  Pa  nitawapi  ihduksan  ihan- 
ke  kin  yahdusdapi  kte  sni,  qa 
putinhin  nitawa  ihanke  kin  ihang 
yakiyapi  kte  sni. 

28  Tuwe  nagi  ye  cin  on  nicica- 
gopi  kte  sni  nicehpipi  en,  qa 
akito  niciyapi  kte  sni;  Jehowa 
he  miye 

29  Ihnuhan  nicunksi  dusape  ca 
wihomni  win  yakage  cin,  hecen 
makoce  en  witkowin  ota  kte  sni, 
qa  makoce  kin  wowicasta  sni 
on  oiudan  kte  sni. 

30  Okihpapi  mitawa  yapatanpi 
kta.  qa  tipi  wakan  mitawa  yaki- 
nihanpi  kta  ;  Jehowa  he  miye. 

31  Ihnuhan  wapiyesa  ekta  ni- 
hduhomnipi,  qa  ihnuhan  wakan 
icidapi  kin  awicayakite  cin,  he- 
cannon  kinhan  hena  on  nihdusa- 
pe  kta ;  Jehowa  wakan  yada  kin 
he  miye. 

32  Tuwe  paska  kin  he  itokam 
nayajin  kta,  qa  wicahinca  ite  kin 
duonihan  kta,  qa  taku  wakan 
yada  kin  yakinihan  kta,  Jehowa 
he  miye. 

33  Unkan  wicasta  oyate  tokeca 
nici  ounye  cinhan  he  yakiduse 
kte  sni. 

34  Tuwe  oyate  tokeca  nici  oun¬ 
ye  cin  he  wicasta  makoce  tawa 
yapi  kin  iyecen  nicipi  un  kta,  qa 
waste  nicida  kin  he  iyecen  wa¬ 
ste  yadake  kta,  oyate  tokeca 
Egupta  makoce  en  ounyayapi 
qon  nakas  ;  Jehowa  wakan  ya¬ 
dapi  kin  he  miye. 

35  Ihnuhan  wayacopi  en  taku 
owotanna  sni  ecannopi  kin, 
ohanske  iyutapi  en,  qa  aspe  ye- 
tonpi  en,  qa  taku  kasta  ohna 
iyutapi  en. 

36  Taku  on  aspeyapi  ecetu  qa 
epah  ecetu,  qa  hina  ecetu  duhapi 
kta  ;  Jehowa  wakanyadapi  Egu¬ 
pta  makoce  etanhan  hdinanpe 
niyanpi  kin  he  miye. 

37  Heon  wokage  mitawa  owa¬ 
sin,  qa  woyaco  mitawa  owasin 
yapatanpi  kta,  qa  hena  ecanonpi 
kta ;  Jehowa  he  miye. 

WICOWOYAKE  20. 

1  Unkan  Jehowa  ie  ca  Mowis 
heciya  ; 

2  Hecen  Israel  cinca  kin  ewi- 
cayakiye  kta,  Wicasta  tuwe  ka¬ 
sta  Israel  cinca  etanhan,  qais 
oyate  tokeca  Israel  om  ounye 
cin  etanhan,  iye  cinca  wan  Mo- 

lok  qu  kinhan,  awicakehan  te  j 
yapi  kta ;  makoce  oyate  kin  in-  , 
yan  on  ktepi  kta.  | 

3  Unkan  mis  wicasta  kin  he  j 
ekta  ite  ye  wakiye  kta,  qa  cin- 
hintku  Molok  qu  kin  heon  oyate 
tawa  etanhan  wakaspe  kta,  tipi 
wakan  mitawa  yusape  ca  micaje 
wakan  yuzamni  heon  etanhan. 

4  Unkan  makoce  oyate  kin  wi¬ 
casta  tuwe  iye  cinhintku  Molok 
qu  kin  wanyakapi  kte  sni  e  ista- 
pi  katinyan  liduohmuzapi,  qa  he- 
cen  ktepi  sni  kinhan, 

5  Mis  wicasta  kin  he  miista 
awehnake  kta,  nakun  tona  taku 
wicaya,  qa  oyate  tawapi  etanhan 
wicawakaspe  kta,  iye  qa  tona 
Molok  kici  wankapi  kta  iye  ope- 
ya  okiyapi  owasin. 

6  Unkan  wicanagi  tuwe  wapi- 
yesapi,  qa  wicasta  wakan  icidapi 
kin  hena  opeya  okiyapi  kta  e 
ekta  ihduhomni  kinhan,  mis  miite 
wicanagi  kin  he  ekta  ye  wakiye 
ca  taoyate  kin  wicehna  tanhan 
wakaspe  kta. 

7  Unkan  Jehowa  wakan  yadapi 
kin  he  miye,  heon  ihduwakan  po, 
hecen  niwakanpi  kta. 

8  Qa  wokage  mitawa  yapatanpi 
kta,  qa  hecanonpi  kta ;  Jehowa 
niyuwakanpi  kin  he  miye. 

9  Hecen  tuwe  kasta  atkuku  qais 
hunku  yasice  cinhan  awicakehan 
te  yapi  kta,  atkuku  qais  hunku 
yasica,  hecen  we  iciya. 

10  Unkan  wicasta  tuwe  wica¬ 
sta  tokeca  tawicu  kici  wawici- 
hahapi  econ,  takodaku  tawicu 
esta  kici  wawicihahapi  econ  kin¬ 
han,  awicakehan  te  yapi  kta, 
wicasta  qa  winohinca  wawiciha¬ 
hapi  econpi  napin. 

11  Unkan  wicasta  wan  atkuku 
tawicu  kici  wanke  cinhan  atku¬ 
ku  tancodan  kin  yuzamni  tokesta 
napin  te  wicayapi  kta,  iye  we  ici- 
yapi. 


12  Unkan  wicasta  wan  iye  ta- 
kosku  kici  wanke  cinhan  tokesta 
sakim  te  wicayapi  kta,  wowica- 
stasni  ohanyapi  iye  we  iciyapi. 

13  Unkan  wicasta  wan  wino¬ 
hinca  kici  wankapi  kin  he  iye- 
cen  wica  wan  kici  wanke  cinhan, 
sakim  wowahte  sni  econpi  toke¬ 
sta  te  wicayapi  kta,  iye  we  ici¬ 
yapi'. 

14  Unkan  wicasta  wan  wino¬ 
hinca  wan  hunku  kici  wicayuze 
cinhan  wicastapisniyan  ohanyan, 
iye  qa  hena  nakun,  peta  ohna 
liuhnah  wicayapi  kta,  hecen  ni- 
yepi  ehna  wowicastasni  wanice 
kta. 

15  Unkan  wicasta  wan  woteca 
wan  kici  wanke  cinhan  tokesta 
te  kta  qa  woteca  kin  nakun  ya- 
ktepi  kta. 

16  Unkan  winohinca  wan  wo¬ 
teca  wan  kici  wanke  kta  e  iki- 
yedan  i  kinhan,  winohinca  kin 
woteca  kin  kici  wicayakte  kta, 
tokesta  tapi  kta,  iye  we  iciyapi. 

17  Unkan  wicasta  wan  iye  ta- 
winohtin  yuze  cinhan,  atkuku 
cunwintku  qais  hunku  cunwin- 
tku  tancodan  wanyake  cinhan, 
unkan  winy  an  kin  wicasta  tan¬ 
codan  kin  wanyake  cinhan  hee 
wowisteca  wicakaspapi  kta,  oya¬ 
te  tawapi  cincapi  istapi  itokam, 
tawinohtin  tancodan  kin  yuza¬ 
mni  woahtani  kin  hduha  kta. 

18  Unkan  w^icasta  wan  wino¬ 
hinca  isna  ti  kici  wanke  icinhan, 
qa  tancodan  kin  yuzamni  kinhan, 
tawakoniya  yutanin  ;  unkan  win- 
yan  kin  we  wakoniya  kin  hduza- 
mni,  heon  napin  oyate  tawapi 
wicehna  tanhan  wicakaspapi  kta. 

19  Nakun  nihun  tawinohtin,  qa 
niyate  tawinohtin  tancodan  kin 
duzamni  kle  sni,  tuwe  hecon  kin 
he  iye  cehpi  kin  hdutanin  woa¬ 
htani  hduhapi  kta. 

20  Unkan  wicasta  wan  iye  tun- 

wincu  kici  wanke  cinhan,  tun- 
wincu  tancodan  kin  yuzamni, 
walitanipi  kin  hduhapi  kta,  cinca 
nica  ewicakiyapi  tapi  kta. 

21  Unkan  wicasta  wan  iye  sun- 
kaku  tawicu  yuze  cinhan,  wo- 
wahte  sni  hee,  sunkaku  tancodan 
kin  yuzamni  cinca  nica  ewica¬ 
kiyapi  kta. 

22  Hecen  wokage  mitawa  owa- 
sin  qa  woyaco  mitawa  owasin 
yapatanpi  kta,  qa  ecanonpi  kta, 
unkan  makoce  ohna  ounyayapi 
kta  e  ekta  yeciyapi  kin  he  ini- 
hdepapi  kte  sni. 

23  Unkan  oyate  nitokapa  tan- 
han  iyaye  wicawaye  cin  hena 
wokagepi  omayanipi  kte  ^ni. 
Iye  hena  owasin  econpi  heon 
hiti  wicawahda. 

24  Unkan  heciciyapi,  Maka  ta- 
wapi  kin  tawayayapi  kta,  qa 
makoce  kin  he  pteasanpi  qa  can- 
hanpi  tiktica  kaduze  cin  he  ta¬ 
wayayapi  kta  e  cicupi  kta  ;  Jeho- 
wa  wakanyadapi  oyate  tokeca 
etanhan  yukinukan  ciyapi  kin 
he  rniye. 

25  Heon  woteca  ska,  qa  tona 
sapapi  yukinukan  yayapi  kta, 
nakun  wahupakoza  sapa  qa  ska 
dukinukanpi  kta,  ihnuhan  nina- 
gipi  nihduwahtepi  sni  woteca  on, 
qais  taku  kinyan  on,  qais  taku 
kasta  maka  asdohan  on.  Hena 
sapa  yadapi  kta  e  niyepi  etanhan 
mdukinukan. 

26  Unkan  tawa  ciyapi  kta  e  miye 
oyate  tokeca  etanhan  ciyukinu- 
kanpi,  Jehowa  mawakan  he¬ 
on  miyeci  wakanyan  yaunpi 
kta. 

27  Unkan  wicasta  wan,  qais 
winohinca  wan  niyepi  ehna  wa- 
piyesa,  qais  wicasta  wakan  ici- 
dake  cinhan,  awicakehan  te 
kta,  tona  hecapi  inyan  on  wi- 
cayaktepi  kta,  iye  we  iciya- 
pi. 


WICOWOYAKE  21. 

1  Unkan  Jehowa  Mowis  heciya, 
Aaron  cinca  wawayusnapi  kin 
hecen  kewicayakiye  kta  ;  Tuwe 
nagi  ye  cin  on  ihdusapapi  kte 
sni,  oyate  tawapi  ehna. 

2  Tuka  iye  cehpi  takuye  hinca 
hunku  on,  qa  atkuku  on,  qa  cin- 
hintku  on,  qa  cunwintku  on,  qa 
sunkaku  on, 

3  Qa  iye  ta  winohtin  liinca  wi- 
koska  tuwedan  yuze  sni,  henana 
on  ihdusape  kta. 

4  Winohinca  oyate  tawa  ehna 
yuhe  cin  on  ihdusape  kte  sni, 
qa  ihduikceka  kte  sni. 

5  Papi  tuktedan  pasda  icicaga- 
pi  kte  sni,  qa  putinhinpi  oise  kin 
basdapi  kte  sni  qa  cehpi  icicago- 
pi  kte  sni. 

6  Tuwe  wakandapi  on  wakan¬ 
yan  unpi  kta,  qa  tuwe  wakanda¬ 
pi  caje  kin  yuikcekapi  kte  sni, 
Jehowa  tapeta  wosnapi,  tuwe 
wakandapi  taaguyapi  kin  kahipi 
nakas,  heon  wakanyan  unpi  kta. 

7  Witkowin  qais  wakiksanpi 
wan  yuzapi  kte  sni,  nakun  wino¬ 
hinca  hihnaku  ehpe  kiye  cin  he 
yuzapi  kte  sni ;  tuwe  wakandapi 
on  wakanpi  nakas. 

8  Tuwe  wakan  yadapi  taagu¬ 
yapi  kahipi  heon  wicaduwakan 
kta;  Jehowa  niyuwakanpi  kin 
he  miye  mawakan  heon  hena 
niye  om  wakanpi  kta. 

9  Unkan  wawayusna  cunwin¬ 
tku  wan  witkowin  ohanyan  on 
ihdusape  cinhan,  he  atkuku  yu- 
sapa,  petan  huhnahyapi  kta. 

10  Unkan  wawayusna  sunka 
wicaye  cin  ehna  itancan  tawo- 
koyaice  kin  koyake  kta  e  sdawi- 
cayapi  wihdi  kin  pa  akastanpi, 
qa  nape  ojun  yapi  kin  he  pa  kin 
hdusda  kte  ^ni,  qa  wokoyake 
hduhdece  kte  ^ni. 

11  Qa  tuwedan  nagiye  tancan 

te  cin  ekta  i  kte  ^ni,  atkuku  on, 
qa  hunku  on  ihdusape  kte  sni. 

12  Qa  tipi  wakan  etanhan  inan- 
pe  kte  sni,  qa  taku  wakanda  toti 
wakan  kin  yuikceka  kte  sni. 
Tuwe  wakanda  watesdake  wi- 
hdi  sdayapi  tawa  kin  he  akastan- 
pi  nakas,  Jehowa  he  miye. 

13  Qa  wikoska  wan  tuwedan 
kici  wanke  sni  heca  yuze  kta. 

14  Wiwazica  qa  tuwe  ehpe  ki- 
yapi  qa  wakiksanpi,  qa  witkowin, 
tona  hecapi  etanhan  winohinca 
yuze  kte  sni ;  tuka  iye  taoyate 
etanhan  wikoska  wan  yuze  kta. 

15  Qa  tona  iye  etanhan  icagapi 
kin  wica  hduikceka  kte  sni  tao¬ 
yate  ehna ;  Jehowa  he  yuwakan 
kin  he  miye. 

16  Unkan  Jehowa  ie  ca  Mowis 
heciya, 

17  Aaron  hecen  eciya  wo.  Ni- 
cinca  wicoicage  yeye  cin  tuwe 
osteka,  Taku  wakanda  taaguya- 
pi  kahi  kta  e  ikiyedan  hi  kte  sni. 

18  Nakun  tuwe  kasta  osteke 
cin  he  ikiyedan  hi  kte  sni,  wica- 
sta  ista  gouge,  qais  huste,  qais 
poge  mdaska,  qais  huha  unman 
tukte  kasta  iyotan  hanska, 

19  Qais  siha  ksa,  qais  nape  ksa, 

20  Qais  cankahu  pawegapi,  qais 
tanyan  ieage  sni,  qais  ista  aska, 
qais  tuwe  ayaspuya,  qais  hahdi, 
qais  susu  kapopapi. 

21  Aaron  wawayusna  cinca 
etanhan  wicasta  osteka  tuwedan 
Jehowa  peta  womapi  tawa  kahi 
kta  e  ikiyedan  hi  kte  sni,  he 
osteka  heon  tuwe  wakanda  taa- 
guyapi  kin  kahi  kta  e  ikiyedan 
hi  kte  sni. 

22  Tuwe  wakan  da  taaguyapi 
wakan,  qa  nakun  wakan  hinca 
etanhan  yute  kta ; 

23  Tuka  cokaya  ozanpi  kin  ekta 
i  kte  sni,  osteka  nakas,  heon 
taku  miciyuwakanpi  kin  he  yui- 
kceke  kte  ^ni ;  Jehowa  niyuwa- 

kanpi  kin  he  miye  heon  etan¬ 
han. 

'  24  Unkan  Mowis  Aaron  qa  iye 
cinca  kin,  qa  Israel  cinca  owasin 
owicakiyaka 

WICOWOYAKE  22. 

1  Unkan  Jehowa  ie  ca  Mowis 
heciya, 

2  Aaron  qa  iye  cinca  kewica- 
kiya  wo,  Israel  cinca  kin  taku 
hduwakanpi  kin  on  waktaya  unpi 
kta,  hecen  taku  miciyuwakanpi 
on  micaje  wakan  kin  yuikcekapi 
kte  sni,  Jehowa  he  miye. 

3  Hecen  ewicakiya  wo,  Nitoi- 
cagepi  yeye  cin  nicincapi  owasin 
etanhan  wicasta  tuwe  toasape 
hduhe  cin  icunhan,  taku  yuwa- 
kanpi  Israel  cinca  taku  Jehowa 
kicihduwakanpi  kin  ikiyedan  hi 
kinhan,  wicanagi  kio  he  rniite 
itokapa  tanhan  kaspapi  kta;  Je¬ 
howa  he  miye. 

4  Aaron  cinca  etanhan  wicasta 
ieprosi  ececa,  qais  wakaduze  cin, 
tohanyan  yuskapi  sni  taku  ym 
wakanpi  kin  ongedan  yute  kte 
sni;  nakun  tuwe  taku  nagiye 
cin  on  sapa  icahtake  cinhan,  qais 
wicasta  tuwe  wanke  cin  su  hiyu- 
ye  cin. 

5  Qais  tuwe  watutka  on  wica¬ 
sta  sape  kta  wan  icahtake  cinhan, 
qais  wicasta  wan  taku  hececa  on 
sapa,  taku  kasta  on  ihdusape  kta 
icahtake  cinhan, 

6  Wicanagi  tuwe  taku  hececa 
icahtake  cin  htayetu  aiyahdeya 
4ape  kta,  qa  mini  on  cehpi  hdu- 
jaja  i^ni  kinhan,  taku  yuwakanpi 
kin  yute  kte  sni. 

7  Qa  wi  kin  tohan  iyaye  cinhan 
ska  kta,  qa  he  iyohakam  taku 
yuwakanpi  kin  yute  kta,  aguyapi 
tawa  kin  hee  nakas. 

8  Taku  wayazanka  te  qa  taku 
yapotapi  kin  yute  kte  sni,  qa 

hena  on  ihdusape  kte  sni ;  Jeho- 
wa  he  miye. 

9  Qa  taku  patan  wicawasi  kin 
he  patanpi  kta,  hecen  hena  on 
ihduikcekapi  kte  sni,  qa  woa- 
htani  hduhapi  kte  sni ;  Jehowa 
wicayuwakan  kin  he  miye. 

10  Tuwe  tokeca  taku  yuwakan- 
pi  kin  yute  kte  sni,  wawayusna 
kici  ti,  qais  wohtani  opeton  kin, 
he  taku  yuwakanpi  kin  yute  kte 
sni. 

11  Tuka  wawayusna  kin  wica- 
nagi  wan  opeton,  mazaska  tawa 
on  opetonpi  kin  he  etanhan  yute 
kta ;  nakun  tuwe  ti  ohna  tonpi 
kin  he,  hena  aguyapi  tawa  etan¬ 
han  yutapi  kta. 

12  Unkan  wawayusna  cunwin- 
tku  wan  wicasta  tokeca  he  yuze 
cinhan,  taku  ikce  qupi  yuwa¬ 
kanpi  kin  etanhan  yute  kte  sni. 

13  Tuka  wawayusna  cunwin- 
tku  wan  wiwazica,  qais  ehpe 
kiyapi  kinhan,  qa  cinca  nice  ca 
atkuku  ti  en  hdi  kinhan,  atkuku 
taaguyapi  etanhan  yute  kta,  wi- 
koska  qon  iyececa,  tuka  tuwe 
tokeca  hetanhan  yute  kte  sni. 

14  Unkan  wicasta  wan  taku 
yuwakanpi  onuniyan  yute  cin¬ 
han,  he  izaptan  aokijuye  kta,  qa 
taku  yuwakanpi  kici  wawayusna 
kin  qu  kta. 

15  Hecen  taku  Israel  cinca  yu¬ 
wakanpi  taku  Jehowa  ektakiya 
yuwintapi  kin  hena  yuikcekapi 
kte  sni. 

16  Tuka  taku  yuwakanpi  kin  he¬ 
na  yutapi  kinhan,  oicazopi  woa- 
htani  kin  he  wicakiciyuhapi  kta ; 
Jehowa  wdcayuwakan  kin  he 
miye,  nakas. 

17  Unkan  Jehowa  ie  ca  Mowis 
heciya, 

18  Aaron  qa  iye  cinca,  qa  Israel 
cinca  owasin  hecen  ewicakiya 
wo,  Wicasta  tuwe  kasta  Israel 
tiohnaka  etanhan,  qais  oyate  to- 

keca  etanhan,  Israel  om  ounye 
cin  woahi  wan  makahi  kte  cin¬ 
han,  taku  iciconzapi  on,  qais  taku 
ikce  qupi  kin  owasin  on,  wohu- 
hnahyapi  wan  makahi  kte  cin¬ 
han  ; 

19  lyokipi  yayapi  kta  heon 
mdoka  zanika,  pte  etanhan  qais 
tahinca  etanhan,  qais  tatokadan 
etanhan  kahi  kta. 

20  Tona  osteka  wanjidan  yaka- 
hi  kte  sni,  hena  on  iyokipi  yaya¬ 
pi  kte  sni. 

21  Unkan  wicasta  wan  taku  ici- 
conze  hduecetu  kta  e  wopida 
wosnapi  wan  Jehowa  kahi  kte 
cinhan,  qais  taku  ikceya  qu  kta, 
pte  wanunyanpi,  qais  tahinca 
etanhan  iyokipi  ye  kta  e  he  zani- 
ke  kta,  tuktedan  osteke  kte  sni. 

22  Ista  gonga,  qais  huha  wan 
kasujapi,  qais  kaspapi,qais  cespu 
yukan,  qais  ayaspuya,  qais  hdi- 
hdi,  taku  hececa  Jehowa  yaka- 
hipi  kte  sni  qa  hena  etanhan  peta 
wosnapi  wan  owayusna  akan 
Jehowa  yaqupi  kte  sni. 

23  Tatanka  qa  tahinca  huha 
iyakicuya,  qais  huha  aokpani  kin 
he  ikceya  yaqu  kta,  tuka  woya- 
kapi  wosnapi  on  iyokipi  ye  kte 
sni. 

24  Nakun  taku  kasujapi,  qa 
kawegapi,  qa  nahdecapi,  qa  ba- 
spapi  kin  Jehowa  yakahipi  kte 
sni,  qa  nitamakocepi  ohna  taku 
hececa  ecannonpi  kte  sni. 

25  Nakun  taku  hececa  owasin 
oyate  tokeca  cinca  nape  etan¬ 
han  taku  wakanyadapi  taaguyapi 
kin  ydkahipi  kte  sni,  taku  on 
howinpi  hena  mahen  un  nakas, 
ostekapi,  niyepi  on  iyokipi  yapi 
kte  sni. 

26  Unkan  Jehowa  ie  ca  Mowis 
heciya, 

27  Tatanka  qais  tahinca  qais  ta¬ 
tokadan  wanji  tonpi  ehantanhan 
sakowin  can  hunku  kici  un  kta, 

tuka  anpetu  isahdogan  qa  oha- 
kam  Jehowa  wakiyusnapi  woahi 
on  iyokipi  kta. 

38'Unkan  pte  qais  tawiyedan 
wan  iye  cinca  kici  anpetu  wanji- 
dan  en  yapatapi  kte  sni. 

29  Unkan  wopida  wosnapi  wan 
Jehowa  wayakidusnapi  kinhan, 
iyokipi  yayapi  kta  e  wayakidu¬ 
snapi  kta. 

30  Anpetu  kin  he  en  temyayapi 
kta,  ihanhanna  hehanyan  onge- 
dan  oyahdaptapi  kte  sni ;  Jeho¬ 
wa  he  miye. 

31  Qa  woahope  mitawa  yapa- 
tanpi  kta,  qa  ecen  ecanonpi  kta, 
Jehowa  he  miye. 

32  Qa  micaje  wakan  kin  dui- 
kcekapi  kte  sni,  tuka  Israel  cinca 
wicehna  mayawakanpi  kta,  Je¬ 
howa  niyuwakanpi  kin  he  miye. 

33  Wakanmayadapi  kta  heon 
Egupta  makoce  etanhan  hdinan- 
pe  ciyapi,  Jehowa  he  miye. 

WICOWOYAKE  23. 

1  Unkan  Jehowa  ie  ca  Mowis 
heciya, 

2  Israel  cinca  kin  hecen  ewica- 
kiya  wo,  Jehowa  omniciye  tawa 
ieyanyapahapi  kta,  omniciye  wa¬ 
kan  ieyanpahapi  mitawa  kin  de- 
na  ee. 

3  Anpetu  sakpe  wohtani  ecan- 
non  kta,  tuka  anpetu  isakowin 
kin  he  anpetu  okihpapi  wakan, 
ieyanpahapi  wakan,  ounyayapi 
owasin  ohna,  wohtani  takudan 
econpi  kte  sni ;  Jehowa  taoki- 
hpapi  kin  hee  nakas 

4  Jehowa  ta  omniciye  ieyanpa¬ 
hapi  wakan  iyehantu  eca  ieyan¬ 
yapahapi  kta  dena  ee. 

5  Wi  tokaheya  anpetu  iake  to- 
pa  en  litayetu  otahedan  Jehowa 
toacaksin  kin  hee. 

6  Qa  wi  kin  he  anpetu  iake 
zaptan  en  aguyapi  napohyapi  sni 


wohanpi  Jehowa  tawa,  anpetu 
sakowin  aguyapi  napohyapi  sni 
yatapi  kta. 

7  Anpetu  tokaheya  ieyanpahapi 
wakan  duhapi  kta,  wayaka  wo¬ 
htani  ecannonpi  kte  sni. 

8  Qa  anpetu  sakowin  peta  wo¬ 
snapi  Jehow'a  yakahipi  kta,  anpe¬ 
tu  isakowin  ieyanpahapi  wakan 
kta,  wayaka  wohtani  takudan 
ecannonpi  kte  sni, 

9  Unkan  Jehowa  ie  ca  Mowis 
heciya, 

10  Israel  cinca  kin  hecen  ewi- 
cakiya  wo,  Makoce  cicupi  kin  he 
ekta  yaipi,  qa  woksapi  bayaksapi 
kinhan, tokaheya  bayaksapi  etan¬ 
han  opahte  wan  wawayusna  ekta 
hiyuyayapi  kta. 

11  Unkan  iyokipi  yayapi  kta  e 
Jehowa  itokam  wopahte  kin  he 
koze  kta  ;  anpetu  okihpapi  ihan¬ 
hanna  hehan  wawayusna  kin  he 
koze  kta. 

12  Unkan  anpetu  wopahte  yako- 
zapi  kin  en,  amnos  wan  zanika, 
waniyetu  wanjidan,  wohuhnah- 
yapi  Jehowa  yecicagapi  kta. 

13  Unkan  minha  tawa  aguyapi 
mdu  can  waksica  ohnaka  nonpa 
wihdi  icicahiyapi,  peta  wosnapi 
wastemna  Jehowa  iyokipi  ye  kta, 
qa  woakastan  kin  mini  sa  wiya- 
tke  ohnaka  nonpa. 

14  Tuwe  wakan  yadapi  kin  ekta 
woahi  hiyuyapi  sni  anpetu  kin 
hehanyan,  aguyapi,  qa  wamna- 
heza  ceunpapi,  qa  pasdayapi  un- 
mana  yatapi  kte  sni ;  ounyayapi 
owasin  ohna  nitoicagepi  yeye  cin 
wokage  kin  he  owihanke  wanica. 

15  Unkan  wopahte  kosyapi  ya¬ 
kahipi  anpetu  wakan  ihanhanna 
etanhan  anpetu  wmkan  sakowin 
dawapi  kta,  anpetu  wakan  oco- 
wasin  dawapi  kta. 

16  Anpetu  wakan  isakowin 
ihanhanna  etu  dawapi  kta,  anpe¬ 
tu  wikcemna  zaptan  hehanyan, 

qa  minlia  teca  wan  Jehowa  ya- 
kahi  kta. 

17  Ounyayapi  etanhan  aguyapi 
kozapi  nonpa,  aguyapi  mdu  can 
waksica  ohnaka  nonpa,  napoliya- 
pi  spanyanpi,  taku  tokaheya  su- 
ton  kin  Jehowa  ekta  hiyuyayapi 
kta. 

18  Qa  aguyapi  kici  amnos  sako- 
win  zanika  waniyetu  wanjidan, 
qa  tatankadan  pte  wanuyanpi 
cinca  wanjidan,  qa  tamdoka  non¬ 
pa  yakahipi  kta,  Jehowa  huhnah- 
kiciyapi  kta,  qa  minha  tawapi, 
qa  woakastan  tawapi,  peta  wo- 
snapi  wastemna  Jehowa  iyo- 
kipi. 

19  Hehan  tatokadan  mdoka 
wan  woahtani  wosnapi  on,  qa 
amnos  nonpa  waniyetu  wanjidan 
wopida  wosnapi  on,  wayakidu- 
snapi  kta. 

20  Unkan  wawayusna  kin  hena 
koze  kta  aguyapi  tokaheya  suton 
kin  ahna,  nakun  amnos  nonpa 
qon,  Jehowa  itokam  wokosyapi 
wan,  hena  Jehowa  on  wakanpi 
kta,  wawayusna  tawa  kta. 

21  Unkan  anpetu  kin  he  en 
niyepi  on  omniciye  wakan  ieyan- 
pahapi  kta,  wayaka  wohtani  ta- 
kudan  ecannonpi  kte  sni,  ounya¬ 
yapi  owasin  ohna  nitoicagepi 
yeye  cin,  he  wokage  owihanke 
wanice  kta. 

22  Unkan  makoce  nitawapi  wo- 
ksapi  kin  bayaksapi  kinhan,  maga 
nitawapi  kahmin  owasin  baya- 
kse  kte  sni,  qa  woksapi  nitawa 
taku  okapte  cin  mnayaye  kte 
sni,  wicasta  onsika,  qa  oyate  to- 
keca  on’he  ehpe  wicayeciye  kta  ; 
Jehowa  wakan  yadapi  kin  he 
miye. 

23  Unkan  Jehowa  ie  ca  Mowis 
heciya, 

24  Israel  cinca  kin  hecen  ewi- 
cakiya  wo,  Wi  isakowin  anpetu 
tokaheya  kin  wookihpe  duhapi 

kta,  mazayahotonpi  on  kiksuya- 
pi,  ieyanpahapi  wakan, 

25  Wayaka  wohtani  takudan 
ecannonpi  kte  sni,  qa  peta  wo¬ 
snapi  wan  Jehowa  yakahipi  kta. 

26  Unkan  Jehowa  ie  ca  Mowis 
heciya, 

27  Awicakehan  wi  isakowin 
anpetu  iwikcemna  kin  waaka- 
hpapi  anpetu  kin  hee,  eyanpa- 
hapi  wakan  duhapi  kta,  qa  nina- 
gipi  iyokisin  niciyapi  kta,  qa  peta 
wosnapi  wan  Jehowa  yakahipi 
kta. 

28  Anpetu  kin  he  en  wohtani 
takudan  ecannonpi  kte  sni,  waa- 
kahpapi  anpetii  kin  hee.  Jehowa 
wakan  yadapi  itokam  akahpe 
niciyapi  kta  e  hee  nakas. 

29  Wicanagi  tuwe  kasta  anpetu 
kin  he  en  iyokisin  iciye  sni  kin¬ 
han  taoyate  etanhan  kaspapi  kta. 

30  Unkan  wicanagi  tona  anpetu 
kin  he  en  wohtani  econpi  wica¬ 
nagi  kin  hena  owasin  taoyatepi 
etanhan  ihang  wdcawaye  kta. 

31  Ounyayapi  owasin  ohna  wo¬ 
htani  takudan  ecannonpi  kte  sni, 
nitoicagepi  yeyecin  wokage  owi¬ 
hanke  wanica. 

32  Anpetu  okihpapi  wakan  he 
duhapi  kta,  qa  ninagipi  iyokisin 
niciyapi  kta,  wi  anpetu  inapcin- 
wanka  htayetu  etanhan  ake  hta- 
yetu  kte  cin  hehanyan  wookihpe 
nitawapi  kin  okihpe  yayapi  kta. 

33  Unkan  Jehowa  ie  ca  Mowis 
heciya, 

34  Israel  cinca  kin  hecen  ewi- 
cakiya  wo,  Wi  isakowin  anpetu 
iake  zaptan  kin  en  ohanzi  hdepi 
wohanpi  kin  hee,  anpetu  sakowin 
Jehowa  tawa. 

35  Anpetu  tokaheya  ieyanpaha¬ 
pi  wakan,  he  en  wayaka  wohtani 
takudan  ecannonpi  kte  sni. 

36  Anpetu  sakowin  peta  wosna¬ 
pi  Jehowa  yakahipi  kta,  anpetu 
isahdogan  eyanpahapi  wakan  du- 

hapi  kta,  qa  peta  wosnapi  Jehowa 
yakahipi  kta,  witaya  iheyapi  wan 
hee,  wayaka  woMani  ecannonpi 
kte  sni. 

37  Jehowa  taomniciye  ieyanya- 
pahapi  kta  anpetu  kin  hena  ee, 
eyanpahapi  wakan  on  woliuli- 
naliyapi,  qa  minha  wosnapi,  qa 
woakastanpi  Jehowa  yakahipi 
kta,  anpetu  iyohi  taku  tawa  kin 
iyececa. 

38  Nakun  Jehowa  taokiiipapi, 
qa  nakun  taku  yaqupi,  qa  nakun 
taku  niciconzapi  kin,  nakun  taku 
ikce  yaqupi  kin  Jehowa  yaqupi 
kin  owasin  isanpa. 

39  Awicakehan  wi  isakowin  an¬ 
petu  iakezaptan  makoce  taku 
aicage  cin  mnayayapi  kinhan, 
anpetu  sakowin  Jehowa  tawo- 
hanpi  oyakihanpi  kta,  anpetu 
tokaheya  wookihpe,  qa  anpetu 
isahdogan  wookihpe  kta. 

40  Unkan  anpetu  tokaheya  can 
wiciyokipi  waskuyeca  iyacupi 
kta,  tamar  can  adetka,  qa  can- 
hahaka  adetka,  qa  wakpa  coh- 
wanjica  nakun,  qa  anpetu  sako¬ 
win  Jehowa  wakan  yadapi  kin 
itokam  widuskinpi  kta. 

41  Qa  wohanpi  Jehowa  oyakici- 
hanpi  kta,  anpetu  sakowin  ptan- 
yetu  otoiyohi  nitoicagepi  yeye 
cin,  wokage  owihanke  wanica,  wi 
isakowin  en  he  woyakihanpi  kta. 

42  Anpetu  sakowin  can  adetka 
ohanzi  hdepi  oyatipi  kta,  tona 
Israel  tamakoce  en  tonpi  kin 
hena  owasin  can  adetka  ohanzi 
hdepi  ohna  tipi  kta. 

43  Hecen  Israel  cinca  Egupta 
makoce  etanhan  hdinanpe  wica- 
waye  cehan  ohanzi  hdepi  ohna 
tipi  wicaw'aya,  nitoicagepi  sdon- 

api  kta  ;  Jehowa  wakan  yadapi 
in  he  miye. 

44  Unkan  Mowis  Jehowa  wo- 
kicihanpi  toketu  Israel  cinca 
owicakiyaka. 


WICOWOYAKE  24. 

1  Unkan  Jehowa  ie  ca  Mowis 
heciya ; 

2  Petijanjan  on  can  ihdi  ece- 
dan  bopanpi  nicahipi  kta,  Israel 
cinca  icu  wicasi  wo,  hecen  ide 
kin  ohinniyan  wankan  ye  kta. 

3  W^oyaatanin  cokaya  ozanpi 
itankan,  itkokipapi  wakey  a  ohna, 
htayetu  etanhan  ihanhanna  kta 
eca  Aaron  he  ideye  kta,  ohinni¬ 
yan  nitoicagepi  yeye  cin  wokage 
owihanke  wanica. 

4  Petijanjan  ihupa  ecedan  akan 
petijanjan  ideye  kta,  Jehowa  ito¬ 
kam  ohinniyan. 

5  Unkan  aguyapi  mdu  iyacu 
kta,  qa  he  span  yaye  kta,  aguya¬ 
pi  wikcemna  sanpa  nonpa,  agu¬ 
yapi  otoiyohi  ohna  can  waksica 
ohnaka  nonpa  kta. 

6  Unkan  hena  Jehowa  itokam 
wahna  wotapi  ecedan  akan  eya- 
hnake  kta,  ocankuye  nonpa  ocan- 
kuye  iyohi  ohna  sakpe. 

7  Unkan  ocankuye  akan  cansin 
ska  kohdi  eyahnake  kta,  unkan 
he  aguyapi  on  wokiksuye  kta, 
peta  on  Jehowa  wakiciyusnapi 
kta. 

8  Anpetu  okihpapi  otoiyohi  Is¬ 
rael  cinca  etanhan  hena  Jehowa 
itokam  ehnakapi  kta,  ohinniyan 
wicotakuye  owihanke  wanica. 

9  Qa  Aaron  qa  iye  cinca  kin 
he  tawapi  kta,  qa  he  yutapi  kta, 
oyanke  wakan  ohna,  Jehowa 
peta  wosnapi  tawa  etanhan,  iye 
on  he  'wakan  Mnca  nakas ;  wo¬ 
kage  owihanke  wanica.  • 

10  Unkan  Israel  winohinca  wan 
cinhintku,  qa  he  Egupta  wicasta 
wan  cinhintku,  Israel  cinca  wi- 
cehna  inanpa,  qa  Israel  winohin- 
ca  cinhintku,  qa  Israel  wicasta 
wan  owanka  ohna  kicizapi. 

11  Qa  Israel  winohinca  cinhin¬ 
tku  caje  kin  atayedan  ie  ca  ya- 

sica,  unkan  Mowis  ekta  hiyuyapi 
he  hunku  Selomit  eciyapi ;  Di- 
bri  cunwintku,  Dan  wicoun  etan- 
han. 

12  Unkan  kaska  hnakapi  Jeho- 
wa  i  kin  etanhan  owicakiyakapi 
kte  cin  hehanyan. 

13  Unkan  Jehowa  ie  ca  Mowis 
heciya, 

14  Wicasta  yasice  cin  he  owan- 
ka  etanhan  inanpe  ya  wo,  unkan 
tona  nahonpi  kin  owasin  pa  kin 
nape  aputakapi  kta,  unkan  omni- 
ciye  owasin  inyan  on  ktepi  kta. 

15  Unkan  Israel  cinca  kin  hecen 
ewicayakiye  kta,  wicasta  tuwe 
kasta  taku  iye  wakanda  yasice 
cinhan,  iye  wahtani  kin  hduha 
kta. 

16  Jehowa  caje  kin  yasice  cin¬ 
han  tokesta  te  yapi  kta,  omniciye 
owasin  inyan  on  aohduteyapi 
kta,  wicasta  oyate  tokeca,  qais 
makoce  en  tonpi  caje  kin  yasice 
cinhan  te  kta. 

17  Unkan  tuwe  kasta  wicasta 
nagi  kastake  cinhan  he  ktepi  kta. 

18  Unkan  tuwe  woteca  wan, 
nagi  kastake  cinhan  hdajuju  kta, 
nagi  on  nagi. 

19  Unkan  wicasta  wan  tuwe 
iye  ikiyedan  ti  kin  kiunniye  cin¬ 
han  token  econ  kin  he  iyecen 
ecakiconpi  kta. 

20  Kawegapi  on  kawegapi  kta, 
ista  on  ista,  hi  on  hi  token  wica¬ 
sta  wan  kiunniye  cin  he  iyecen 
kiunniyanpi  kta. 

21  Unkan  tuwe  woteca  wan 
kte  kinhan  he  on  hdajuju  kta, 
qa  tuwe  wicasta  wan  kte  kin  he 
ktepi  kta. 

22  Wicasta  oyate  tokeca  on,  qa 
tuwe  makoce  en  tonpi  on,  woya- 
co  w'anjidan  duhapi  kta  ;  Jehowa 
wakan  yadapi  kin  he  miye. 

23  Unkan  Mowis  Israel  cinca 
kin  owicakiyaka,  unkan  wicasta 
wayasice  cin  he  owanka  itankan 

inanpe  yapi,  qa  inyan  on  ktepi 
hecen  Israel  token  Jehowa  Mo¬ 
wis  econ  si  kin  he  iyecen  econpi. 

WICOWOYAKE  25. 

1  Unkan  Jehowa  Sina  he  kin 
akan  ie  ca  Mowis  heciya, 

2  Israel  cinca  kin  ekta  i  qa 
hecen  ewicakiya  wo.  Makoce 
wan  cicupi  kin  he  ekta  yaipi  kin¬ 
han,  makoce  kin  wookihpapi  wan 
Jehowa  on  oziiciye  kta. 

3  Waniyetu  sakpe  maga  nitawa 
oyaju  kta,  qa  waniyetu  sakpe 
hastanhanka  iyuwi  nitawa  ade- 
tka  bayaspe  kta,  qa  taku  aicage 
cin  mnayaye  kta ; 

4  Tuka  waniyetu  isakowin  kin 
he  makoce  tookihpe  wakan  kta, 
Jehowa  tookihpe,  maga  nitawa 
oyaju  kte  sni,  qa  hastanhanka 
iyuwi  nitawa  adetka  kin  bayaspe 
kte  sni. 

5  Bayakse  ciqon  etanhan  taku 
icage  cin  he  bayakse  kte  sni,  qa 
hastanhanka  iyuwi  nitawa  ade¬ 
tka  baspapi  sni  hastanhanka  ai¬ 
cage  cin  duspi  kte  sni,  makoce  kin 
tookihpe  omaka  kin  hee  nakas. 

6  Qa  waniyetu  okihpapi  kin  he 
woyute  yayapi  kta,  niye,  qa  ni- 
tahoksidan  qa  nitawicinyanna, 
qa  tuwe  tohtani  opeyaton,  qa 
tona  oyate  tokeca  nici  ounyanpi 
kin. 

7  Qa  woteca  nitawa,  qa  wama- 
nica  makoce  nitawa  en  unpi  ta¬ 
ku  icage  cin  owasin  woyute  yapi 
kta. 

8  Unkan  waniyetu  okihpapi  sa- 
kowin  yahdawa  kta,  sakowin 
akihde  waniyetu  sakowin,  he¬ 
cen  waniyetu  okihpapi  sakowin, 
waniyetu  wikcemna  tom  sanpa 
napcinwanka  anpetu  iyenakeca 
kta. 

9  Hehan  wi  isakowin  wi  an¬ 
petu  iwikcemna  mazayahotonpi 

hoton  yakiye  kta,  woakalipapi 
anpetu  en,  makoce  nitawa  owan- 
caya  rnazayahotonpi  hoton  ya- 
yapi  kta. 

10  Qa  waniyetu  iwikcemna  za- 
ptan  waniyetu  kin  he  duwakanpi 
kta,  qa  makoce  ohna  tona  en 
ounyanpi  owasin  iye  ihduhapi 
kta,  eyanpaha  yayapi  kta,  he 
Jubele  yayapi  kta,  qa  yahdapi 
kta,  otoiyohi  tainaga  ekta,  qa 
takuwicaye  cin  ekta. 

11  Qa  waniyetu  iwikcemna  za- 
ptan  waniyetu  kin  he  Jubele 
yayapi  kta,  woyajupi  kte  sni,  qa 
taku  baksapi  qon  etanhan  icage 
cin  he  bayaksapi  kte  ^ni,  qa  ha- 
stanhanka  iyuwi  baspapi  sni  ta¬ 
ku  aicage  cin  du^pi  kte  sni. 

12  Jubele  hee  nakas,  wakan 
yayapi  kta,  maka  kicanyanpi 
sni,  taku  aicage  cin  he  yatapi 
kta. 

13  Jubele  waniyetu  kinhan  ya¬ 
hdapi  kta,  otoiyohi  iye  taraaga 
ekta. 

14  Unkan  tuwe  nikiyedan  ti  kin 
ekta  taku  wiyopeyapi  iyope  ya¬ 
kiye  cinhan,qais  tuwe  nikiyedan 
ti  nape  etanhan  taku  opeyaton 
kinhan,  ihnuhan  nihunkawanji 
duhukuye  cinhan. 

15  Jubele  etanhan  waniyetu. 
yawapi  kin  eciyatanhan  opeya¬ 
ton  kta,  tuwe  nikiyedan  ti  etan¬ 
han,  qa  waniyetu  taku  aicage 
kte  cin  iyenaka  eciyatanhan  iyo- 
peniciye  kta. 

16  Waniyetu  ota  on  iyuwin  kin 
duota  kta,  qa  waniyetu  tonana 
on  iyuwin  kin  duoptetu  kta,  na¬ 
kas  tona  taku  aicage  cin  yawapi 
eciyatanhan  he  iyopeye  nicaton. 

17  Unkan  wicasta  wan  tuwe 
ikiyedan  ti  kin  yakiduse  kte  sni, 
tuka  tuwe  wakan  yada  kin  ko- 
yakipe  kta ;  Jehowa  wakan  ya- 
dapi  kin  he  miye  nakas. 

18  Heon  wokage  mitawa  kin 


ecen  ecanonpi  kta,  qa  mitawo- 
yaco  yapatanpi  kta,  qa  ecen  eca¬ 
nonpi  kta,  hecen  okope  wanin 
makoce  kin  ounyayapi  kta, 

19  Hecen  maka  kin  waskuyeca 
tawa  nicu  kte  ca  imnahan  wa- 
yatapi  kta,  qa  okope  wanin  he 
ounyayapi  kta. 

20  Unkan,  Inyun  unkojupi  kte 
sni,  qa  taku  icahunkiciyapi  mna- 
unkiyapi  kte  sni,  taku  untapi  kta 
hwo,  ehapi  kinhan. 

21  Woyawaste  mitawa  cicupi 
kta,  waniyetu  isakpe  en,  hecen 
waniyetu  yamni  on  woicahye 
icahniciyapi  kta. 

22  Unkan  waniyetu  isahdogan 
woyajupi  kta,  qa  woicahye  tan- 
nina  etanhan  yatapi  kta,  waniye¬ 
tu  inapcinwanka  kin  hehanyan 
taku  aicage  cin  mnayanpi  kin 
hehanyan  tannina  yatapi  kta. 

23  Makoce  kin  owihanke  wani- 
ca  iyope  yapi  kte  sni,  makoce 
kin  he  mitawa  nakas,  wicasta 
ihdakapi,  qa  mici  tipi  henicapi 
heon  etanhan, 

24  Unkan  makoce  tawayayapi 
kin  owasin  en  wopekitonpi  ya- 
qupi  kta. 

2n  Nihunkawanji  wahpanice  ca 
makoce  tawa  etanhan  iyope  kiye 
cinhan  taku  wicaya  wan  opekici- 
ton  cin  kinhan,  taku  hunkawan- 
jitku  wiyopekiye  cin  he  opekici- 
ton  kta. 

26  Unkan  wicasta  wan  tuwe- 
dan  opekiciton  sni  kinhan,  qa  iye 
nape  wasaka  on  taku  iyohiya 
iyeye  cinhan,  iye  opekiton  kta. 

27  Qa  wiyopekiye  ciqon  ehan- 
tanhan  omaka  yawa  kta,  qa  taku 
iyaye  tuwe  he  opeton  qu  kte  ca 
maga  tawa  kin  en  hdi  kta. 

28  Tuka  taku  kicupi  kta  iyohiya 
nape  kin  iyeye  sni  kinhan,  taku 
iyopekiye  cin  tuwe  he  opeton 
kin  nape  ohna  yanke  kta,  .Jubele 
waniyetu  kin  hehantu  kta ;  un- 

kan  Jiibele  waniyetu  hehan  ina¬ 
pe  kta ;  unkan  maga  tawa  qon 
en  hdi  kta. 

29  Unkan  wicasta  wan  otonwe 
aconkaskayapi  ohna  tipi  ounyan- 
pi  wan  iyope  kiye  cin  he  opeki- 
ton  kinhan  iyopekiyapi  ehantan- 
han  waniyetu  wanjidan  mdoketu 
iyahna  anpetu  kin  hehanyan  wo- 
pekitonpi  kta. 

30  Tuka  waniyetu  mdoketu  iya¬ 
hna  ihunniyan  hehanyan  opeki- 
tonpi  sni  kinhan,  tipi  otonwe 
conkaskayapi  ohna  tuwe  he  ope- 
ton,  qa  toicage  yeye  cin  owi- 
hanke  wanica  tawa  kta,  Jubele 
en  inanpe  kte  sni. 

31  Tuka  tipi  otonwe  cistinna 
tona  ihduksan  conkaske  wanice 
cin  ohna  hena  owasin  makoce 
maga  kin  iyecen  yawapi  kta, 
hena  opekitonpi  kta,  qa  Jubele 
en  inanpe  kta. 

32  Unkan  Lewi  otonwe  tawapi 
tipi  otonwe  tawayapi,  Lewi  kin 
tohantu  kasta  opekitonpi  kta. 

33  Unkan  tuwe  Lewi  kin  etan- 
han  opeton  kinhan,  tipi  opeton 
etanhan,  qa  otonwe  tawaye  cin 
etanhan  Jubele  en  inanpe  kta, 
Lewi  otonwe  tawapi  tipi  kin  flte- 
na  taku  tawayapi  ee  ;  Israel  cin- 
ca  ehna  nakas. 

34  Tuka  otonwe  tawapi  ihdu¬ 
ksan  tinta  maga  kin  hena  wiyo- 
peyapi  kte  sni,  he  tawayapi 
owihanke  wanica  nakas. 

35  Unkan  nihunkawanji  nici 
wahpanica  aye  ca  nape  hdugate 
cinhan,  he  wasagyakiye  kta,  he 
oyate  tokeca  esta,  en  ounye  cin¬ 
han,  hecen  nici  ni  kta. 

36  Ihnuhan  he  etanhan  woya- 
htake  qa  oicage  iyacu  kinhan, 
tuwe  wakan  yada  kin  ikoyape 
kta,  hecen  nihunkawanji  ni  kta 
niyepi  kici. 

37  Mazaska  nitawa  woyahtake 
on  yaqu  kte  sni,  qa  woyute 

nitawa  oicage  cin  on  yaqu  kte 
sni. 

38  Jehowa  wakanyadapi  Kanan 
makoce  nicupi  kta  e  Egupta  ma¬ 
koce  etanhan  hdinanpe  niyanpi 
kin  he  miye,  hecen  taku  wakan 
yadapi  kin  he  miye  kta. 

39  Nihunkawanji  wahpanica,  qa 
niye  en  wiyopeiciye  cinhan,  wa- 
yaka  wohtani  on  wowidag  yaki- 
ye  kte  sni. 

40  Wicasta  wohtani  opekiton¬ 
pi  iyecece  kta.  Tuwe  makoce 
ounye  cin  iyecen  nici  un  kta, 
Jubele  omaka  kin  hehanyan  nici 
htani  kta. 

41  Hehan  niye  etanhan  inanpe 
kta,  qa  iye  cinca  nakun  opapi 
kta,  qa  takuwicaye  cin  ekta  hde 
kta,  qa  atewicaye  cin  makoce 
tawapi  kin  en  hde  kta. 

42  Mitaokiye  Egupta  etanhan 
hdinanpe  wicawaye  cin  hena  ee- 
pi,  heon  wayaka  iyope  wicayapi 
kin  he  iyecen  iyope  wicayapi 
kte  sni. 

43  Wacinkoya  wowidagwica- 
yaye  kte  sni,  tuka  tuwe  wakan 
yada  kin  koyakipe  kta. 

44  Oyate  nihduksan  yakonpi 
kin  hena  etanhan  hoksidan  wi- 
cinyanna  koya  duhe  kta,  ookiye 
wica  qa  winyan  hena  etanhan 
opeyaton  kta. 

45  Nakun  wicasta  oyate  tokeca 
niye  om  ounyanpi  kin  cincapi 
kin  opewicayaton  kta,  qa  taku- 
wicayapi  nitamakoce  en  tonpi, 
qa  niyepi  ehna  unpi  kin  hena 
etanhan,  qa  hena  tawawicaya- 
yapi  kta. 

46  Qa  nicincapi  niyepi  iyoha- 
kam  icagapi  kin  hena  tawawi- 
cayapi  kta  e  iwicayacupi  kta, 
owihanke  wanin  hena  wowidag 
wicayayapi  kta,  tuka  nihunka- 
wanjipi  kin  Israel  cinca  kin  wa¬ 
cinkoya  wowidag  wicayeciyapi 
kte  sni. 


WICOWOYAKE  ‘26. 


47  Unkan  tuwe  oyate  tokeca, 
qa  nici  ounye  cin  wijice  cinhan, 
qa  nihunkawanji  niciwahpanica 
wicasfca  oyate  tokeca  nici  ounye 
cin  ekta  wiyopeiciye  cinhan, 
qais  oyate  tokeca  takuwicaye 
cin  wan  ekta. 

48  Wiyopeyapi  iyohakam  wo- 
pekitonpi  kta ;  iye  hunkawanji- 
tku  wan  opekiton  kta. 

49  Deksitku  qais  tahansitku  he 
opekiton  kta,  qais  iye  cehpi  etan- 
han  tuwe  takuye  cin  he  opeki¬ 
ton  kta,  qais  iye  nape  wasake 
cinhan,  opeiciton  kta. 

50  Unkan  tuwe  he  opeton  kici 
waniyetu  yawa  kta  iyopeiciye 
cin  ehantanhan,  Jubele  waniyetu 
kin  iyehantu  kta,  qa  mazaska 
iyopeiciye  cin  etanhan  waniyetu 
yawapi  kta,  Avicasta  wolitani 
opetonpi  kin  he  iyecen  anpetu 
yawapi  kta. 

51  Nahanhin  waniyetu  ota  kin- 
han  hena  eciyatanhan  mazaska 
on  opetonpi  qon  iyecen  kicu  kta. 

52  Qa  waniyetu  tonana  oka- 
ptapi  .lubele  iyehantu  kinhan, 
waniyetu  iyenakeca  yawapi  eci¬ 
yatanhan  wopekitonpi  kicu  kta. 

53  Tuwe  wolitani  waniyetu 
wanjidan  opetonpi  kin  he  iye¬ 
cen,  he  kici  yanke  kta,  niista 
itokam  wacinkoya  wowindag  ye 
kte  sni. 

54  Qa  hena  on  opekitonpi  sni 
kinhan  Jubele  waniyetu  kinhan 
inanpe  kta,  iye  qa  cinca  kin  opa- 
pi  kta. 

55  Israel  cinca  kin  ookiye  wi- 
camduha  nakas,  mita  ookiye  Egu- 
pta  makoce  etanhan  hdinanpewi- 
cawaye  cin  hena  eepi ;  Jehowa 
Wakan  yadapi  kin  he  miye. 

WICOWOYAKE  26. 

1  Wakan  taku  snisni,  qa  waka- 
gapi  pagopi  nicicagapi  kte  sni, 


qa  wakagapi  bosdata  enicihdepi 
kte  sni,  qa  inyan  sayapi  wan  ito¬ 
kam  patujapi  kta  e  nitamakoce 
ohna  duhapi  kte  sni,  Jehowa  wa¬ 
kan  yadapi  kin  he  miye  nakas. 

2  Okihplpi  mitawa  kinyapatan- 
pi  kta,  qa  tipi  wakan  mitawa 
yakinihanpi  kta. 

3  Wokage  mitawa  omayani- 
pi,  qa  mitawoahope  yapatanpi 
qa  ecen  ecanonpi  kinhan, 

4  Iyehantu  eca  amagaju  cici- 
yapi  kta,  unkan  maka  kin  taku 
aicage  kta  iyececa  qu  kta,  qa 
waskuyeca  can  kin  tawaskuye- 
ca  kin  qu  kta. 

5  Hecen  wonapanpi  nitawa  kin 
hastanhanka  yuspipi  kin  iyohi 
kta,  qa  hastanhanka  yuspipi  kin 
wojupi  kte  cin  iyohi  kta,  qa  agu- 
yapi  imnahan  yahdutapi  kta,  qa 
nitamakocepi  ohna  okope  wanin 
ounyayapi  kta. 

6  Unkan  makoce  ohna  wookiye 
waqu  kta,  hecen  makan  inonkapi 
eca  yusinye  niyanpi  wanice  kta, 
qa  makoce  nitawa  etanhan  wa- 
manica  sica  enawakiye  kta,  qa 
ozuye  nitamakoce  kin  omanipi 
kte  sni. 

7  Unkan  toka  niyanpi  kin  wi- 
cayakuwapi  kta,  unkan  nitokam 
canhpi  on  hicahanpi  kta. 

8  Unkan  niyepi  etanhan  wica- 
sta  zaptan  wicasta  opawinge 
tawicapapi  kta,  qa  niyepi  etan¬ 
han  opawinge  wanjidan  kekto- 
pawinge  wikcemna  wicapasipi 
kta,  qa  tokaniyanpi  nitokam  can- 
hpi  on  hicahanpi  kta. 

9  Unkan  acitonwanpi  kta,  qaica- 
hciyapi,  qa  ciyuotapi  kta,  qa  wi- 
cotakuye  nicipi  wahdusuta  kta. 

10  Hecen  tannina  seca  kin  ya- 
tapi  kta,  qa  teca  on  tannina  kin 
tankan  hiyuyayapi  kta. 

11  Unkan  niyepi  ehna  tipi  mi¬ 
tawa  ewahde  kte,  qa  minagi  hi- 
tinihdapi  kte  sni. 

12  Qa  niyepi  ehna  mawani  kta, 
qa  taku  wakan  yadapi  kin  he 
miye  kta,  qa  oyate  mitawa  kin 
be  niyepi  kta  ; 

13  Jehowa  wakan  yadapi,  Egu- 
pta  makoce  etanhan  hdinanpe  ni- 
yanpi  kin  he  miye,  qa  wowidag 
niyanpi  kte  sni,  heon  wicin  ica- 
ske  nitawapi  kin  wapaksa,  qa 
bosdan  maniciyapi. 

14  Tuka  namayahonpi  sni,  qa 
mitawoahope  kin  dena  owasin 
ecen  ecanonpi  sni  kinhan  ; 

15  Qa  wokage  mitawa  ihaya- 
ktapi  sni  kinhan,  qa  ninagipi 
woyaco  mitawa  hitihdapi  on 
mitawoahope  owasin  ecen  eca- 
iionpi  sni,  hecen  wicotakuye  mi¬ 
tawa  duksapi  kinhan, 

16  Mis  eya  hecen  ecaciconpi 
kta,  woyusinye,  qa  wasinkte,  qa 
tancan  kata  yuhe  niyanpi  wasi 
kta,  hena  niistapi  kin  sotapi,  qa 
ninagipi  kin  skan  niyanpi  kta, 
hecen  wojupi  nitawapi  taku  sni 
on  oyajupi  kta,  qa  toka  niyanpi 
kin  he  yutapi  kta. 

17  Qa  miite  acihnakapi  kta,  qa 
toka  niyanpi  kin  nicastakapi  kta, 
qa  wicasta  sice  nidapi  kin  hena 
wowidag  niyanpi  kta,  qa  tuwe- 
dan  nipasipi  sni  esta  nayajicapi 
kta. 

18  Unkan  hena  on  etanhan  na- 
yahonpi  sni  kinhan,  sanpa  sako- 
win  akihde  wayahtanipi  on  iyo- 
peciyapi  kta. 

19  Qa  nitowasakapi  on  wahani- 
cidapi  kin  wakakse  kta,  qa  mahpi- 
ya  nitawapi  maza  sapa  iyeceea, 
qa  maka  nitawapi  kin  mazasa 
iyececa  wakage  kta. 

20  Qa  nitowasakapi  kin  taku 
sni  on  sote  kta,  qa  nitamakoce 
kin  takudan  aicage  kte  sni,  qa 
makoce  can  kin  tawaskuyeca  kin 
icahyapi  kte  sni. 

21  Unkan  makipajinyan  maya- 
nipi,  qa  namahon  tawaten  yayapi 

sni  kinhan,  ake  sakowin  akihde 
cicastakapi  kta,  wayahtanipi  kin 
iyececa. 

22  Qa  tinta  wamanica  kin  nita- 
tpe  yewaye  kta,  unkan  nicincapi 
yasotapi  kta,  qa  nitawanunyanpi 
kin  yatapi  kta,  hecen  niyatona- 
napi  kta,  qa  canku  nitawapi  kin 
tuwedan  omani  kte  sni. 

23  Unkan  hena  on  miye  en 
nihduecetupi  sni,  qa  makipajin¬ 
yan  mayanipi  kinhan  ; 

24  Hehan  mis  eya  cicipajinpi 
kta,  qa  nakun  mis  wayahtanipi 
kin  on  sakowin  akihde  cicasta¬ 
kapi  kta. 

25  Qa  canhpi  wan  anihiyu  waye 
kta,  he  wicotakuye  mitawa  oya- 
papi  sni  tokicon  kta,  hecen  oton- 
we  tanka  nitawapi  en  kataihe- 
yayapi  kta,  unkan  niyepi  ehna 
makosice  yewaye  kta,  qa  toka 
niyanpi  kin  napepi  en  cicupi  kta, 

26  Unkan  aguyapi  sagye  cica- 
ksapi  kinhan  winohinca  wikce- 
mna  makacega  wanjidan  ohna 
aguyapi  nitawapi  kin  spanyanpi 
kta,  qa  aguyapi  nitawapi  tkeu- 
tapi  eciyatanhan  nicupi  kta,  un¬ 
kan  wayatapi  kta,  tuka  inimnapi 
kte  sni. 

27  Unkan  he  on  namayahonpi 
sni,  qa  mayakipajinpi  kinhan, 

28  Hehan  wocanksiya  cicipa¬ 
jinpi  kta,  qa  ake  mis  eya  sakowin 
akihde  wayahtanipi  on  cicasta¬ 
kapi  kta. 

29  Unkan  nicinksipi  cehpipi  kin 
yatapi  kta,  qa  nicunksipi  cehpipi 
kin  yatapi  kta. 

30  Unkan  paha  tehanwankan- 
tuya  nitawapi  kin  wapajuju  kta, 
qa  anpetu  wi  kagapi  nitawa  wa- 
kawanke  kta,  qa  nitancan  tapi 
kin  wakagapi  nitawapi  tapi  akan 
wehnake  kta,  qa  minagi  kin  wa- 
htenidapi  kte  sni. 

31  Qa  otonwe  nitawapi  hewo- 
skan  wakage  kta,  qa  tipi  wakan 

nitawapi  otiwota  wakage  kta, 
qa  izinyapi  wastemixa  nitawapi 
owamna  kte  sni. 

32  Qa  mis  makoce  kin  liewo- 
skan  wakage  kta,  hecen  toka 
niyanpi  kin  he  en  ounyanpi  kin 
yusinyayapi  kta. 

33  Qa  niyepi  ikcewicasta  ehna 
enanakiya  iyaye  ciyapi  kta,  qa 
nihakam  isan  wahdusdoke  kta, 
qa  makoce  nitawapi  kin  liewo- 
skantu  kta,  qa  otonwe  nitawapi 
kin  tuwedan  oti  kte  sni. 

34  Hecen  makoce  kin  tooki- 
hpapi  kin  iyokipi  kta,  tona  can 
hewoskan,  qa  niyepi  toka  niyan¬ 
pi  tamakocepi  en  dukanpi  hehan- 
yan  makoce  okihpe  kta,  qa  too- 
kihpapi  kin  iy^^kipi  kta. 

35  Akan  ounyayapi  qehan  oki- 
hpapi  tawa  icmihan  okilipe  sni, 
he  on  anpetu  tona  hewoskan  oki¬ 
hpe  kta. 

36  Unkan  niyepi  etanhan  tona 
iyahanpi  nicantepi  wankapidan 
wakage  kta,  tokaniyanpi  tama¬ 
kocepi  kin  ohna  ;  canwapa  hapa 
hoton  nicahapapi  kta,  qa  canhpi 
etanhan  najicapi  iyecen  nayaji- 
capi  kta,  qa  nihicahanpi  kta,  tu¬ 
wedan  nicuwapi  sni  esta. 

37  Qa  iyahdaskin  nihinhpayapi 
kta,  canhpi  etanhan  najicapi  iye¬ 
cen  tuwedan  nipasipi  sni  esta, 
qa  toka  niyanpi  itokam  najin 
oyakihipi  kte  sni. 

38  Qa  Ikcewicasta  ehna  ani- 
wi  hnunipi  kta,  qa  toka  niyan¬ 
pi  tamakocepi  kin  niyasotapi 
kta. 

39  Qa  niyepi  etanhan  tona  ihan- 
pi  kin  hena  sicaya  ohanyanpi 
kin  en  skanpi  kta,  toka  niyanpi 
tamakocepi  ohna,  qa  nakun  hun- 
kake  wicayapi  sicaya  ohanyanpi 
en  skanpi  kta. 

40  Hehan  iye  sicaya  ohanyanpi 
kin,  qa  hunkakepi  sicaya  ohan¬ 
yanpi  kin  ohdakapi  kta,  woki- 


pajin  on  makipajinpi,  qa  nakun 
token  makiza  manipi ; 

41  Nakun  mis  wicakipajinyan 
mawani,  qa  toka  wicayapi  tama¬ 
kocepi  en  awicamda,  hehan  can- 
tepi  bakihdayapi  sni  ihduhukuya- 
pi  kinhan,  qa  sicaya  ohanyanpi 
on  sitkihdayapi  iyowin  kiyapi 
kinhan ; 

42  Hehan  wicotakuye  mitawa 
Jakob  kici  weksuye  kta,  qa  wi¬ 
cotakuye  mitawa  Izak  kici  qa 
wicotakuye  mitawa  Ahereham 
kici  weksuye  kta,  qa  makoce  kin 
weksuye  kta. 

43  Unkan  makoce  kin  ehpeyapi 
kin,  qa  tookihpapi  on  iyuskin  kta, 
hena  en  unpi  sni  icunhan,  unkan 
iye  wahtanipi  sitkihdayapi  kin 
iyowinkiyapi  kta,  woyaco  mita¬ 
wa  ihaktapi  sni,  qa  nagipi  kin 
wokage  mitawa  wahtedapi  sni 
kin  he  on  etanhan. 

44  Takomni  tokawicayapi  ta¬ 
makocepi  ohna  yakonpi  *esta 
ehpe  wicawakiye  kte  sni,  qa 
ihangwicaye  kta,  qa  wicotaku¬ 
ye  wicawecicage  cin  wahdujuju 
kta  e  hitiwicawahda  kte  sni, 
Jehowa  wakandapi  kin  he  miye. 

45  Tuka  iyepi  on  wicotakuye 
hunkakewicayapi  Egupta  mako¬ 
ce  etanhan  wakanmadapi  kta  e 
inanpe  wicawaye  cin  he  ikcewi¬ 
casta  w'anyakapi  hena  om  wico¬ 
takuye  weksuye  kta,  Jehowa  he 
miye. 

46  Wokage,  qa  woyaco,  qa  woo- 
pe  Jehowa  Sina  he  ekta,  Mowis 
nape  eciyatanhan,  iye  qa  Israel 
cinca  otahedan  wicaqu  kin  hena 
ee. 

WICOWOYAKE  27. 

1  Unkan  Jehowa  ie  ca  Mowis 
heciya  ; 

2  Israel  cinca  kin  hecen  ewica- 
kiya  wo ;  Wica^ta  wan  tuwe  hdu- 

187 


LEWI  TOOPE. 


kinukan  kta  iciconze  cinhan,  to¬ 
ken  nagi  niyawapi  kin  .Tehowa 
qu  kta. 

3  Unkan  hecen  niyawapi  kta, 
wica  wan  waniyetu  wikcemna 
nonpa  etanhan  wikcemna  sakpe 
aiyahdeya  mazaska  seqel  wikce¬ 
mna  zaptan  niyawapi  kta,  tipi 
wakan  seqel  iyececa. 

4  Tuka  he  winyan  hecinhan 
seqel  wikcemna  yamni  niyawapi 
kta. 

5  Unkan  waniyetu  zaptan  etan¬ 
han  waniyetu  wikcemna  nonpa 
aiyahdeya,  wica  kinhan  seqel 
wikcemna  nonpa  niyawapi  kta, 
qa  winyan  eqe  seqel  wikcemna- 
na. 

6  Unkan  wi  wanjidan  etanhan 
waniyetu  zaptan  aiyahdeya  niya¬ 
wapi  kinhan  wica  kin  mazaska 
seqel  zaptan,  qa  winyan  eqe 
mazaska  seqel  yamni  niyawapi 
kta. 

7  Unkan  waniyetu  wikcemna 
sakpe  etanhan,  qa  iwankapatan- 
han,  wica  kinhan  seqel  wikce¬ 
mna  sanpa  zaptan  niyawapi  kta, 
qa  winyan  eqe  seqel  wikcemna. 

8  Tuka  taku  niyawapi  kin  iyo- 
hiye  sni  kinhan,  wawayusna  kin 
itokam  inajin  kta,  unkan  wawa¬ 
yusna  kin  he  yawa  kta,  tuwe 
iciconze  taku  nape  kin  iyohiye 
cin  he  wawayusna  kin  iyukcan 
kta. 

9  Unkan  wanunyanpi  etanhan 
woahi  Jehowa  kahipi  kin  hena 
etanhan  taku  qu  kin  owasin  Je¬ 
howa  on  wakan  kta. 

10  He  yutokeca  kte  sni,  qa 
waste  sica  on  tokiyopeye  kte  sni, 
qa  nakun  sica  waste  on,  qa  wa¬ 
nunyanpi  wan  wanunyanpi  toke- 
ca  on  tokiyopeye  kte  cinhan 
sakim  wakan  kta. 

1 1  Unkan  wanunyanpi  sapa 
etanhan  woahi  Jehowa  kahipi 
sni  hena  owasin  etanhan  kinhan, 

wanunyanpi  kin  he  wawayusna 
kin  itokam  najin  kiye  kta. 

12  Unkan  wawayusna  kin  he 
niciyawa  kta,  waste  qa  sica  un¬ 
man  tukte  kasta,  token  wawayu¬ 
sna  kin  he  niciyawa  kinhan,  he- 
cetu  kta. 

13  Unkan  he  opekiton  kte  cin¬ 
han,  token  niciyawapi,  qa  nakun 
sanpa  izaptan  qu  kta. 

14  Unkan  wicasta  wan  Jehowa 
on  wakan  kta  tipi  kin  hduwakan 
kte  cinhan,  wawayusna  kin  he 
waste  qais  sica  iyawa  kta,  qa 
token  wawayusna  niciyawa  kin¬ 
han,  hecetu  kta. 

15  Unkan  tuwe  tipi  hduwakan 
kin  he  opekiton  kte  cinhan,  token 
kiciyawapi,  qa  nal^un  sanpa  iza¬ 
ptan  qu  kta,  hehan  hduhe  kta. 

16  Unkan  wicasta  wan  maga 
tawaye  cin  etanhan  onspa  Jeho¬ 
wa  on  hduwakan  kte  cinhan,  su 
on  wojupi  kin  eciyatanhan  nici¬ 
yawapi  kta,  Barle  Homer  wan 
woju  iyohiye  kte  cin  he  maza¬ 
ska  seqel  wikcemna  zaptan  nici¬ 
yawapi  kta. 

17  Unkan  Jubele  waniyetu  etan¬ 
han  maga  hduwakan,  token  nici¬ 
yawapi  kin  hecetu  kta. 

18  Unkan  Jubele  iyohakam  ma¬ 
ga  hduwakan  kinhan  niciyawapi 
qon  etanhan  yuaoptetu  kta,  qa 
wawayusna  kin  waniyetu  tona 
Jubele  waniyetu  iyehantu  eciya¬ 
tanhan  mazaska  kiciyawa  kta. 

19  Unkan  tuwe  maga  hduwa¬ 
kan  kin  he  opekiton  kte  cinhan, 
mazaska  niciyawapi  qa  nakun 
he  kici  izaptan  qu  kta,  hecen  eki- 
cetupi  kta. 

20  Unkan  maga  kin  opekiton  kte 
sni,  ecen  wicasta  tokeca  maga 
kin  he  opeton  kinhan,  icimanna 
opekiton  kte  sni. 

21  Qa  maga  kin  he  wakan  kta, 
Jubele  kinhan  tankan  ye  kte  sni, 
Jehowa  tawa  kta,  maga  yuwa- 


WICOWOYAKE  27. 


kanpi  hinca  iyececa,  wawayusna 
kin  he  tawaye  kta. 

22  Unkan  maga  wan  opetonpi, 
qa  hunkakewicaye  cin  etanhan 
maga  kin  he  tawaye  sni,  he  yu- 
waLan  kta,  qa  Jehowa  qu  kte 
cinhan  ; 

23  Wawayusna  niciyawapi  kin 
eciyatanhan.  Jubele  waniyetu 
iyehantu  kin  taku  iyehantu  kici- 
yawa  kta,  unkan  anpetu  kin  he 
en  token  niciyawapi  qu  kta,  he 
wakan  Jehowa  tawa. 

24  Jubele  waniyetu  kinhan  ma¬ 
ga  tuwe  etanhan  opetonpi  kin 
he  ekta  hdi  kta,  wicasta  makoce 
tawaye  ciqon  he  ekta. 

25  Taku  niciyawapi  kin  owasin 
tipi  wakan  seqel  eciyatanhan, 
omnica  wikcerana  nonpa  seqel 
wanjidan  kta. 

26  Tokesta  woteca  tokaheya 
wicatonpi  kin  he  Jehowa  tawa, 
heon  tokaheya  wicatonpi  kin  he 
tuwedan  yuwakan  kte  sni,  he 
pte  qais  tahinca  unman  tukte 
kasta  Jehowa  tawa. 

27  Unkan  woteca  sapa  heca 
opekiton  kte  cinhan  niciyawapi 
iyecen  he  izaptan  kici  qu  kta,  qa 
opekiton  kte  sni  kinhan  wiyo- 
peyapi  kta,  niciyawapi  kin  iye¬ 
cen. 

28  Tokesta  taku  yuwakanpi  hin- 
ca,  taku  wicasta  wan  Jehowa 


ekta  yuwakan  hinca  kin,  taku 
tawaye  cin  owasin  etanhan  wi¬ 
casta,  qa  wanunyanpi  etanhan, 
qa  maga  tawaye  cin  etanhan  he 
wiyopeyapi  kte  sni,  qa  opekiton- 
pi  kte  sni,  taku  yuwakanpi  hinca 
kin  he  owasin  Jehowa  tawa, 
wakan  hinca.  • 

29  Wicasta  tona  wicayuwakan- 
pi  hinca  kin  hena  opewicakitonpi 
kte  sni,  tuwe  yuwakanpi  hinca 
kin  he  te  kta. 

30  Unkan  maka  taku  aicage 
cin  iwikcemna  kin  maka  ojupi 
etanhan, qa  can  waskuyeca  etan¬ 
han,  he  owasin  Jehowa  tawa,  he 
Jehowa  on  wakan. 

31  Unkan  wicasta  wan  iwikce¬ 
mna  kin  etanhan  taku  opekiton 
kte  cinhan,  iyehantu,  qa  nakun 
kici  izaptan  kin  qu  kta. 

32  Unkan,  pte  qa  tahinca  iwi¬ 
kcemna  kin  owasin  tona  cansa- 
kadan  ihukuya  iyoptapi  kin  hena 
owasin  iwikcemna  kin  Jehowa 
on  wakan  kta : 

33  Waste  qais  sica  unmanna 
on  kahnige  kte  sni  qa  he  yuto- 
keca  kte  sni,  qa  tokiyopekiya 
esta  he,  qa  wanji  on  tokiyopeki- 
yapi  koya  wakan  kta,  opekiton 
kte  sni. 

34  Sina  he  ohna  Israel  cinca 
on  Jehowa  Mowis  woahope  qu 
kin  hena  ee. 

WICOWOYAKE  1. 

1  Unkan  Egupta  makoce  etan- 
han  hdinapapi  kin  waniyetu  i- 
nonpa  wi  inonpa  anpetu  tokaheya 
en,  Sina  liopuze  cin  ohna,  itko- 
kipapi  wakeya  ohna,  Jehowa  ie, 
ca  Mowis  heciya. 

2  Israel  cinca  omniciye  ocowa- 
sin  pa  kin  wicayawapo,  wicowa- 
zipi  iyecen,  ateyapi  tipi  kin  iye- 
cen  wicapa  kin  owasin  cajepi  ya- 
wapi  iyecen, 

3  Waniyetu  wikcemna  nonpa 
etanhan  qa  aktonpi,  Israel  ohna 
wica  tona  ozuye  yapi,  niye,  qa 
Aaron  wicadawapi  kta,  obe  tawa- 
pi  kin  iyecen, 

4  Unkan  wicoun  otoiyohi  etan¬ 
han  wicasta  wan  niyepi  om  un 
kta,  wicasta  ateyapi  tipi  itancan 
heca. 

5  Unkan  wicasta  niyepi  om  na- 
jinpi  kta,  wicasta  cajepi  kin  de- 
na  eepi,  Ruben  etanhan  Elitzur 
^edeur  cinhintku. 

6  Simeon  etanhan  Selumiel 
Tzurisada  cinhintku. 

7  .luda  etanhan  Nahson  Ami- 
nadab  cinhintku. 

8  Isakar  etanhan  Netaneel  Tzu- 
ar  cinhintku. 

9  Zubulun  etanhan  Eliab  He¬ 
len  cinhintku. 

10  Josep  cinca  etanhan,  Epra- 
im  etanhan,  Elisama  Amihud 
cinhintku,  Manase  etanhan  Ga¬ 
maliel  Pedatzur  cinhintku. 

11  Benjamin  etanhan  Abidan 
Gideoni  cinhintku. 

12  Dan  etanhan  Ahiezer  Ami- 

^ada  cinhintku. 

Num. 


13  Aser  etanhan  Pagiel  Okran 
cinhintku. 

14  Gad  etanhan  Eleasap  Deu¬ 
el  cinhintku. 

15  Neptali  etanhan  Ahira  Enan 
cinhintku. 

16  Omniciye  etanhan  hena  wi- 
cakicopi,  ateyapi  wicoun  wica¬ 
sta  yatapi  kin,  Israel  kektopa- 
winge  itancan  hecapi. 

17  Unkan  Mowis  qa  Aaron  wi¬ 
casta  caje  wicayatapi  qon  hena 
icupi. 

18  Qa  wi  inonpa  anpetu  toka¬ 
heya  en,  omniciye  owasin  yuwi- 
taya  hiyu  wicayapi,  unkan  tuwe- 
we  etanhan  tonpi  kin  ohdakapi, 
wicowazipi  iyecen,  ateyapi  tipi 
on,  waniyetu  wikcemna  nonpa 
aktonpi  caje  wicayawapi,  wica¬ 
pa  owasin. 

19  Qa  Sina  liopuze  ohna  wica¬ 
yawapi,  .Tehowa  Mowis  hecon  si 
kin  he  iyecen. 

20  Unkan  Israel  cinhintku  to- 
kapa  Ruben  cinca  kin  token  wi- 
catonpi  wicowazipi  iyecen,  qa 
ateyapi  tipi  kin  iyecen  caje  wi¬ 
cayawapi  wicapa  kin  iyecen, 
wica  waniyetu  wikcemna  nonpa 
aktonpi  owasin,  tona  ozuye  yapi 
owasin ; 

21  Ruben  wicoun  etanhan  ^ke- 
ktopawinge  wikcemna  topa  san- 
pa  opawinge  zaptan  wicayawapi. 

22  Unkan  Simeon  cinca  etan¬ 
han  token  wicatonpi,  wicowazi¬ 
pi  iyecen,  qa  ateyapi  tipi  kin  iye¬ 
cen,  caje  wicayawapi  wicapa  iye¬ 
cen,  wica  waniyetu  wikcemna 
nonpa  aktonpi  owasin,  tona  ozu¬ 
ye  yapi  owasin, 

23  Simeon  wicoun  etanhan  ke- 
ktopawinge  wikcemna  zaptan 
sanpa  kektopawinge  napcinwan- 
ka .  sanpa  opawinge  yamni  wi- 
cayawapi. 

24  Unkan  Gad  cinca  etanhan 
token  wicatonpi,  wicowazipi  iye- 
cen,  ateyapi  tipi  kin  iyecen,  caje 
wicayawapi  wica  waniyetu  wi¬ 
kcemna  nonpa  aktonpi,  tona  ozu- 
ye  yapi  owasin ; 

25  Gad  wicoun  etanhan  kekto- 
pawinge  wikcemna  topa  sanpa 
kektopawinge  zaptan  sanpa  opa- 
wdnge  sakpe  sanpa  wikcemna 
zaptan  wicayawapi. 

26  Juda  cinca  etanhan  token 
wicatonpi  wicowazipi  iyecen, 
ateyapi  tipi  kin  iyecen,  caje 
wicayawapi  waniyetu  wikcemna 
nonpa  aktonpi,  tona  ozuye  yapi 
owasin ; 

27  Juda  wicoun  etanhan  kekto¬ 
pawinge  wikcemna  sakowin  san¬ 
pa  kektopawinge  topa  sanpa 
opawinge  sakpe  wicayawapi. 

28  Isakar  cinca  etanhan  token 
wicatonpi  wicowazipi  iyecen, 
ateyapi  tipi  kin  iyecen,  waniyetu 
wikcemna  nonpa  aktonpi  caje 
wicayawapi,  tona  ozuye  yapi 
owasin  ; 

29  Isakar  wicoun  etanhan  ke¬ 
ktopawinge  wikcemna  zaptan 
sanpa  kektopawinge  topa  sanpa 
opawinge  topa  wicayawapi. 

30  Zebulun  cinca  etanhan  to¬ 
ken  wicatonpi  wicowazipi  iye¬ 
cen,  ateyapi  tipi  kin  iye¬ 
cen  waniyetu  wikcemna  nonpa 
aktonpi  caje  wicayawapi,  tona 
ozuye  yapi  owasin  ; 

31  Zebulun  wicoun  etanhan 
kektopawinge  wikcemna  zaptan 
sanpa  kektopawinge  sakowin 
sanpa  opawinge  topa  wicayawa- 

P^- 

32  Josep  cinca  etanhan  Epraim 
cinca  etanhan  token  wicatonpi 

wicowazipi  iyecen,  ateyapi  tipi 
kin  iyecen,  waniyetu  wikcemna 
nonpa  aktonpi,  caje  wicayawapi, 
tona  ozuye  yapi  owasin  ; 

33  Epraim  wicoun  etanhan  ke¬ 
ktopawinge  wikcemna  topa  san¬ 
pa  opawinge  zaptan  wicayawa¬ 
pi. 

34  Manase  cinca  etanhan,  to¬ 
ken  wdcatonpi  wicowazipi  iye¬ 
cen,  ateyapi  tipi  kin  iyecen,  wa¬ 
niyetu  wikcemna  nonpa  aktonpi 
caje  wicayawapi,  tona  ozuye  ya¬ 
pi  owasin ; 

35  Manase  wicoun  etanhan  ke¬ 
ktopawinge  wikcemna  yamni 
sanpa  kektopawinge  nonpa,  san¬ 
pa  opawinge  nonpa  wicayawapi. 

36  Benjamin  cinca  etanhan  to¬ 
ken  wicatonpi,  wicowazipi  iye¬ 
cen,  ateyapi  tipi  kin  iyecen,  wa¬ 
niyetu  wikcemna  nonpa  aktonpi 
caje  wicayawapi,  tona  ozuye  ya¬ 
pi  owasin : 

37  Benjamin  wicoun  etanhan 
kektopawinge  wikcemna  yamni 
sanpa  kektopawinge  zaptan  san¬ 
pa  opawinge  topa  wicayawapi. 

38  Dan  cinca  etanhan  token 
wicatonpi,  wicowazipi  iyecen, 
ateyapi  tipi  kin  iyecen,  waniye¬ 
tu  wikcemna  nonpa  aktonpi  caje 
wicayawapi,  tona  ozuye  yapi 
owasin  ; 

39  Dan  wicoun  etanhan  kekto¬ 
pawinge  wikcemna  sakpe  sanpa 
kektopawinge  nonpa  sanpa  opa¬ 
winge  sakowin  wicayawapi. 

40  Aser  cinca  etanhan  token 
wicatonpi  wicowazipi  iyecen, 
ateyapi  tipi  kin  iyecen,  waniye¬ 
tu  wikcemna  nonpa  aktonpi  caje 
wicayawapi,  tona  ozuye  yapi 
o  wasin ; 

41  Aser  wicoun  etanhan  kekto¬ 
pawinge  wikcemna  topa  sanpa 
kektopawinge  wanjidan  sanpa 
opawinge  zaptan  wicayawapi. 

42  Neptali  cinca  etanhan  token 

wicatonpi  wicowazipi  iyecen, 
ateyapi  tipi  kin  iyecen,  waniye- 
tu  wikcernna  nonpa  aktonpi  caje 
wicayawapi,  tona  ozuye  yapi 
owasin  ; 

43  Neptali  wiconn  etanhan  ke- 
ktopawinge  wikcernna  zaptan 
sanpa  kektopawinge  yamni  san- 
pa  opawinge  topa  wicayawapi. 

44  Mowis  qa  Aaron  qa  Israel 
itancan  wikcernna  sanpa  nonpa 
ateyapi  tipi  otoiyohi  etanhan  wi- 
casta  wanjidan,  hena  wicaya¬ 
wapi. 

45  Hecen  Israel  cinca  kin  ate¬ 
yapi  tipi  kin  iyecen,  tona  wica¬ 
yawapi,  waniyetu  wikcernna 
nonpa  aktonpi,  Israel  ohna  tona 
ozuye  yapi  kin  owasin  ; 

46  Tona  wicayawapi  owasin 
kektopawinge  opawinge  sakpe 
sanpa  kektopawinge  yamni  san¬ 
pa  opawinge  zaptan  sanpa  wi- 
kcemna  zaptan  eepi. 

47  Tuka  Lewi  kin  ateyapi  wi- 
coun  iyecen  hena  om  wicayawa¬ 
pi  sni. 

48  Nakas  Jehowa  Mowis  hecen 
eciye  ciqon ; 

49  Ihnunhan  Lewi  wiconn  kin 
wicadawa  kin,  qa  hena  oyawa 
kin  Israel  cinca  kin  wicehna  ao- 
kiju  yaye  kte  sni. 

50  Tuka  niye  Lewi  kin  wayaata- 

nin  tipi  kin,  qa  tawaksica  owa¬ 
sin,  qa  taku  ohna  un  kin  owasin 
yuhe  wicayakiye  kta.  Hena  ti¬ 
pi  kin  he,  qa  waksica  tawa  owa¬ 
sin  qinpi  kta,  qa  he  kicanyanpi 
kta,  qa  tipi  kin  he  ihduksan  eti- 
pi  kta.  = 

51  Ihdakapi  eca  Lewi  kin  tipi 
kin  yujujupi  kta,  qa  etipi  eca  Le¬ 
wi  kin  tipi  kin  piya  iticagapi  kta. 
Unkan  tuwe  tokeca  ikiyedan  hi 
kinhan  te  yapi  kta. 

52  Unkan  Israel  cinca  kin  oto¬ 
iyohi  wicohe  iyecen  wicoti  tawa, 
qa  wiyokiye  tawa  ekta  ti  kta. 

Num.  13 


53  Tuka  Lewi  kin  wayaatanin 
tipi  kin  ihduksan  etipi  kta,  hecen 
Israel  cinca  omniciye  kin  wo- 
canniye  awicahinlipaye  kte  sni, 
Lewi  kin  woyaatanin  tipi  awan- 
yag  wicasipi  kin  he  iyecen 
awanyakapi  kinhan. 

54  Unkan  Israel  cinca  kin  to¬ 
ken  Jehowa  Mowis  econpi  kta 
eciye  cin  he  iyecen  taku  owasin 
econpi. 


WICOWOYAKE  2. 


1  Unkan  Jehowa  ie  ca  Mowis, 
qa  Aaron  hewicakiya. 

2  Israel  cinca  kin  otoiyohi  wi¬ 
yokiye  tawa  ekta,  ateyapi  tipi 
wiyokiyedan  kin  icahda  wakeya 
iticage  kta,  itkokipapi  wakeya 
ihduksan  owasin  wakeya  itica¬ 
gapi  kta. 

3  Unkan  he  itokam  wi  hinape 
ektakiya  Juda  wicoti  wiyokihe 
kin  obe  tawapi  kin  iyecen  wa¬ 
keya  iticagapi  kta.  Unkan  Nah- 
son  Aminadab  cinhintku  kin  Ju¬ 
da  cinca  itancan  kin  hee. 

4  Qa  obe  tawa  kektopawinge 
wikcernna  sakowin  sanpa  kekto¬ 
pawinge  topa  sanpa  opawinge 
sakpe  wicayawapi. 

5  Unkan  he  icahda  Isakar  wi- 
coun  tipi  kta,  qa  Isakar  cinca 
itancan  kin  Netanael  Tzuar  cin¬ 
hintku  kin  hee. 

6  Qa  obetawa  kektopaw'inge 
wikcemna  zaptan  sanpa  kektopa¬ 
winge  topa  sanpa  opawinge  topa 
wicayawapi. 

7  Hehan  Zebulun  wicoun,  qa 
Zebulun  cinca  itancan  kin  Eliab 
Helon  cinhintku  kin  hee. 

8  Qa  obe  tawa  kektopawinge 
wikcernna  zaptan  sanpa  kekto¬ 
pawinge  sakowin  sanpa  opawin¬ 
ge  topa  wicayawapi. 

9  Juda  wicoti  wicayawapi  owa¬ 
sin  kektopawinge  opawinge  san- 

pa  kektopawinge  wikcemna  sa- 
hdogan  sanpa  kektopawinge  sa- 
kpe  sanpa  opawinge  topa  wica- 
yawapi. 

10  Ruben  wicoti  wiyokiye  kin 
wiyotanhan  ektakiya  tipi  kta,obe 
tawapi  kin  iyecen,  qa  Ruben 
cinca  itancan  kin  Elitzur  !§e- 
deur  cinhintku  kin  bee. 

1 1  Qa  obe  tawa  kektopawinge 
wikcemna  topa  sanpa  kektopa¬ 
winge  sakpe  sanpa  opawinge 
zaptan'  wicayawapi. 

12  Unkan  he  icahda  Simeon 
wicoun  tipi  kta,^qa  Simeon  cin¬ 
ca  itancan  kin  Selumiel  Tzuri- 
sada  cinhintku  kin  bee, 

13  Qa  obe  tawa  kektopawinge 
wikcemna  zaptan  sanpa  kekto¬ 
pawinge  napcinwanka  sanpa 
opawinge  yamni  wicayaw'api. 

14  Hehan  Gad  wicoun,  qa  Gad 
cinca  itancan  kin  Eliasap  Reuel 
cinhintku  kin  bee. 

15  Qa  obe  tawa  kektopawinge 
wikcemna  topa  sanpa  kektopa¬ 
winge  zaptan  sanpa  opawinge 
sakpe  sanpa  wikcemna  zaptan 
wicayawapi. 

16  Ruben  om  tipi  wicayawapi 
owasin  kektopawinge  opawinge 
sanpa  kektopawinge  wikcemna 
zaptan  sanpa  kektopawinge  wan- 
jidan,  sanpa  opawinge  topa  san¬ 
pa  wikcemna  zaptan,  obe  tawapi 
kin  iyecen,  qa  hena  inonpa  ihda- 
kapi  kta. 

17  Hehan  itkokipapi  wakeya 
kin  ihdake  kta,  Lewi  wicoti  om 
wicoti  cokaya,  token  tipi  kin  he 
iyecen  ihdakapi  kte,  otoiyohi 
oyanke  tawa  ohna  wiyokiyepi 
om. 

18  Epraim  wiyokiye  obe  tawa¬ 
pi  kin  iyecen  wiyolipeyata  ekta¬ 
kiya  tipi  kta,  qa  Epraim  cinca 
itancan  kin  Elisama  Amihud 
cinhintku  kin  hee. 

19  Qa  obe  tawa  kektopawinge 

wikcemna  topa  sanpa  opawinge 
zaptan  wicayawapi. 

20  Qa  he  icahda  Manase  wi¬ 
coun,  qa  Manase  cinca  itancan 
kin  Gamaliel  Pedatzur  cinhintku 
kin  hee. 

21  Qa  obe  tawa  kektopawinge 
wikcemna  yamni  sanpa  kekto¬ 
pawinge  nonpa  sanpa  opawinge 
nonpa  wicayawapi. 

22  Hehan  Benjamin  wicoun 
etipi  kta,  qa  Benjamin  cinca 
itancan  kin  Abidan  Gideoni  cin¬ 
hintku  kin  hee. 

23  Qa  obe  tawa  kektopawinge 
wikcemna  yamni  sanpa  kekto¬ 
pawinge  zaptan  sanpa  opawinge 
tapa  wicayawapi.  . 

24  Epraim  wicoti  om  wicaya¬ 
wapi  owasin  kektopawinge  opa¬ 
winge  sanpa  kektopawinge  sa- 
hdogan  sanpa  opawinge  wanjidan, 
obe  tawapi  kin  iyecen,  qa  hena 
iyamni  ihdakapi  kta. 

25  Dan  wiyokiye  waziyata 
ektakiya  tipi  kta  obe  tawapi 
kin  iyecen,  qa  Dan  cinca  itan¬ 
can  kin  Ahiezer  Amisada  cinhin¬ 
tku  kin  hee. 

26  Qa  obe  tawa  kektopawinge 
wikcemna  sakpe  sanpa  kekto¬ 
pawinge  nonpa  sanpa  opawinge 
sake  win  wicayawapi. 

27  Unkan  he  icahda  tipi  kin 
dena  eepi ;  Aser  wicoun,  qa  A- 
ser  cinca  itancan  kin  Pagiel 
Okran  cinhintku  kin  hee. 

28  Obe  tawa  kektopawinge 
wikcemna  topa  sanpa  kektopawi¬ 
nge  wanjidan  sanpa  opawinge 
zaptan  wicayawapi. 

29  Qa  Naptali  wicoun  kin,  qa 
Naptali  cinca  itancan  kin  Ahira 
Enan  cinhintku  kin  hee. 

30  Qa  obe  tawa  kektopawinge 

wikcemna  zaptan  sanpa  kekto¬ 
pawinge  yamni  sanpa  opawinge 
topa  wicayawapi.  J 

31  Dan  wicoti  wicayawapi  owa- 

sin  kektopawinge  opawinge  san- 
pa  kektopawinge  wikcemna  za- 
ptan  sanpa  kektopawinge  sako- 
win  sanpa  opawinge  sakpe  hena 
ehake  ihdakapi  kta,  wijokiye 
tawapi  kin  iyahna, 

32  Israel  cinca  ate  wicayapi 
tipi  ecekcen  hena  wicayawapi, 
obe  tawapi  kin  ohnahna,  wicoti 
owancaya  denakeca  wicayawa¬ 
pi,  kektopawinge  opawinge  sa¬ 
kpe  sanpa  kektopawinge  yamni 
sanpa  opawinge  zaptan  sanpa 
wikcemna  zaptan. 

33  Tuka  Lewi  kin  hena  Israel 
cinca  wicehna  wicayawapi  sni, 
Jehowa  Mowis  hecen  econ  si  na- 
kaes. 

34  Unkan  token  Jehowa  Mowis 
econ  si  kin  owmsin  he  iyecen 
Israel  cinca  kin  econpi,  hecen 
wiyokiye  tawapi  kin  icahda  iti- 
cagapi,  qa  hecen  otoiyohi  wico- 
takuye  tawa  kin  iyecen  atewi- 
caya  tipi  kin  om  ihdakapi. 

WICOWOYAKE  3. 

1  Unkan  Aaron,  qa  Mowis  wi- 
coicage  kin  dee,  Sina  lie  kin 
ohna  Jehowa  Mowis  kici  wohda- 
ke  cehan. 

2  Aaron  cinca  kin  cajepi  kin 
dena  eepi,  Cinhintku  tokapa 
Nadab,  hehan  Abihu,  Eleazar, 
qa  Itamar. 

3  Aaron  cinca  sda  wicayapi  ca¬ 
jepi  kin  hena  eepi,  hena  wmsna 
kagapi  kta  e  nape  ojun  wicaya- 
pi. 

4  Tuka  Nadab,  qa  Abihu  Je¬ 
howa  itokam  tapi  Sina  hopuze 
cin  ohna,  peta  tokeca  Jehowa 
itokam  hiyuyapi  qehan,  qa  cinca 
nicapi.  Unkan  Eleazar  qa  Ita¬ 
mar  wawayusnapi  ateyapi  Aa¬ 
ron  itokam. 

5  Unkan  Jehowa  ie  ca  Mowis 
heciya. 


6  Lewi  wicoun  kin  awicahi  wo, 
qa  Aaron  wawayusna  kin  itokam 
najin  wicayakiye  kta,  hecen  oki- 
yapi  kta. 

7  Qa  iye  taku  awanyake  kte 
cin,  qa  omniciye  owasin  taku 
awanyakapi  kte  cin  he  awanya- 
kapi  kta,  itkokipapi  wakeya  ito¬ 
kam,  qa  tipi  tohtani  kin  econpi 
kta. 

8  Qa  itkokipapi  wakeya  waksi- 
ca  kin  owasin  awanyakapi  kta, 
nakun  Israel  cinca  kin  toawan- 
yake  kin  owasin,  hecen  tipi  to- 
htani  kin  econpi  kta. 

9  Qa  Lewi  kin  taku  qupi  wan 
iyecen  Aaron  qa  iye  cinca  kin 
wicayaqu  kta,  Israel  cinca  kin 
wicehna  tanhan  hena  iye  wica- 
kicupi  kta. 

10  Unkan  Aaron  qa  iye  cinca 
kin  hena  yuhe  wicayasi  kta,  un¬ 
kan  wowayusnapi  kin  awanya¬ 
kapi  kta,  unkan  tuwe  tokeca  iki- 
yedan  hi  kinhan  teyapi  kta. 

11  Unkan  Jehowa  ie  ca  Mowis 
heciya. 

12  Iho  mis  Israel  cinca  Avicehna 
tanhan  Lewi  kin  iwicawacu,  Is¬ 
rael  cinca  tokapapi,  tona  winy  an 
tamni  nahdoke  cin  owasin  hena 
eekiya,  hecen  Lewi  kin  wica- 
mduhe  kta. 

13  Tona  tokapa  kin  owasin  mi- 
tawa,  Egupta  makoce  ohna  tona 
caske  owasin  awicawape  cin  an- 
petu  kin  he  en  Israel  wicehna 
wicasta,  qa  woteca  tona  caske 
owasin  mici  Avahduwakan,  hena 
mitawa  kta,  Jehowa  he  miye. 

14  Unkan  Sina  hopuze  cin 
ohna  Jehowa  ie  ca  Mowis  heci- 

15  Lewi  cinca  ateyapi  tipi  kin 
iyecen,  wicowazipi  iyecen,  tona 
wica  owasin  wicayawa  wo,  wi 
wanjidan  aktonpi  wicadawa 
kta. 

16  Unkan  Jehowa  i  kin  eciya- 

tanhan  token  econ  si  kin  he  iye- 
cen  Mowis  wicayawa. 

17  Unkan  Lewi  cinca  cajepi 
kin  ciena  eepi,  Gerson,  qa  Qohat, 
qa  Merari. 

18  Qa  Gerson  cinca  cajepi  kin 
wicowazipi  iyecen,  dena  eepi 
Libni,  qa  Sirnei. 

19  Unkan  Qohat  cinca  kin  wi¬ 
cowazipi  iyecen,  Amram  qa  It- 
zar,  Hebron  qa  Uziel. 

20  Unkan  Merari  cinca  kin  wi¬ 
cowazipi  iyecen,  Mahli  qa  Musi, 
Lewi  ateyapi  tipi  wicowazipi 
kin  dena  eepi. 

21  Gerson  etanhan  Libni  wico- 
wazi,  qa  Simei  wicowazi ;  Ger- 
soni  wicowazi  hena  eepi. 

22  Plena  wicayawapi  tona  wi- 
ca  waniyetu  wanjidan  aktonpi 
owasin  kektopawinge  sakowin 
sanpa  opawinge  zaptan. 

23  Gevsoni  wicowazi  tipi  catku 
tanhan  wiyobpeya  ektakiya  etipi 
kta. 

24  Qa  Gersoni  ateyapi  tipi  itan- 
can  kin  Eleasap  Lael  cinhintku 
kin  bee. 

25  Qa  itkokipapi  wakeya  etan¬ 
han  Gersoni  cinca  taku  awanya- 
kapi  kte  cin  dee,  tipi  kin,  qa 
wakeya  kin,  qa  toakabpe  kin,  qa 
itkokipapi  wakeya  tiyopa  akabpe 
cin. 

26  Qa  hocoka  ozanpi  kin,  qa 
hocoka  tiyopa  akabpe  cin,  he  ti¬ 
pi  kin  qa  wahna  wosnapi  ihdu- 
ksan  yanka,  nakun  ikanyanpi  kin 
owasin. 

27  Unkan  Qohat  etanhan  Am- 
rami  wicowazi,  qa  Itzar  wico¬ 
wazi,  Hebroni  wicowazi,  qa 
Uzieli  yicowazi ;  Qohati  wico¬ 
wazi  kin  hena  eepi. 

28  Wi  wanjidan  aktonpi  kin 
wica  owasin,  kektopawinge  sa- 
bdogan  sanpa  opawinge  sakpe,  ti¬ 
pi  wakan  wokicanye  kin  awan- 
yakapi. 


29  Qohat  cinca  wicowazi  kin 
tipi  icahda,  wiyotanhan  ektaki¬ 
ya  etipi  kta. 

30  Qa  Qohati  wicowazi  ateya¬ 
pi  tipi  itancan  kin  Elitzapan 
Uziel  cinhintku  kin  hee. 

31  Qa  hena  can  wohnaka  kin, 
qa  wahna  wotapi  kin,  qa  petijan- 
jan  ihupa  kin,  qa  v/ahna  wosna¬ 
pi  kin,  qa  tipi  wakan  tawaksica 
kin  hena  on  tobtani  econpi  kin, 
qa  taku  on  kicanyanpi  owasin, 
qa  tiyopa  akabpe  kin. 

32  Unkan  Lewi  itancan  itan- 
canpi  kin  Aaron  wawayusna  cin¬ 
hintku  kin  Eleazar  hee  kta,  iye 
tipi  wakan  awanyakapi  kin  hena 
awanwicayake  kta. 

33  Merari  etanhan  Mabli  wi¬ 
cowazi  kin  qa  Musi  wicowazi 
kin;  Merari  wicowazi  kin  hena 
eepi. 

34  Wica  owasin  wi  wanjidan 
aktonpi  kektopawinge  sakpe 
sanpa  opawinge  nonpa. 

35  Qa  Merari  ateyapi  tipi  wi¬ 
cowazipi  itancan  kin  Tzuriel 
Abihael  cinhintku  kin  hee  ;  he¬ 
na  waziyata  ekta  kiya  tipi  kta. 

36  Unkan  Merari  cinca  kin  tipi 
canmdaska  kin,  qa  can  hdakin- 
yan  kin,  qa  can  bosdata  kin,  qa 
sicu  kin,  qa  tawaksica  kin  owa¬ 
sin,  qa  taku  on  kicanyanpi  kin 
owasin  awanyag  wicayasi  kta. 

37  Nakun  hocoka  ihduksan 
can  bosdata  kin,  qa  sicupi  kin  qa 
wihutipaspepi  kin,  qa  ikanpi  kin 
owasin. 

38  Unkan  Mowis  qa  Aaron  qa 
iye  cinca  kin  tipiitokam  wiyohi- 
yanpa  ektakiya,  itkokipapi  wake¬ 
ya  itokam  wi  hinanpa  ektakiya 
etipi  kta,  Israel  cinca  kin  tipi  wa¬ 
kan  awanyakapi  kin  hena  awan¬ 
yakapi  kta,  qa  tuwe  tokeca  iki- 
yedan  hi  kinhan  te  yapi  kta. 

39  Lewi  kin  Jehowa  i  eciyatan- 
han  Mowis  qa  Aaron  wicayawa- 

pi  owasin  wicowazipi  iyecen, 
wica  wi  wanjidan  aktonpi  wica- 
yawapi  owasin  kektopawinge 
wikcemna  nonpa  sanpa  kektopa¬ 
winge  nonpa. 

40  Unkan  Jehowa  Mowis  heci- 
ya,  Israel  cinca  caskepi  owasin 
wicayawa  wo,  wi  wanjidan  a- 
ktonpi  kin  hena,  qa  cajepi  oyawa 
icu  wo. 

41  Qa  Jehowa  he  miye,  heon 
Israel  cinca  caskepi  owasin  hee 
kiya  Lewi  kin  imicicu  wo,  qa 
Israel  cinca  tawanunyanpi  cas¬ 
kepi  owasin  hee  kiya  Lewi  ta¬ 
wanunyanpi  kin ; 

42  Unkan  Mowis  Israel  cinca 
caskepi  owasin  wicayawa,  Jeho¬ 
wa  hecon  si  kin  he  iyecen. 

43  Unkan  caskepi  owasin  wi 
wanjidan  aktonpi,  cajepi  wicaya- 
wapi  iyecen,  kektopawinge  wi¬ 
kcemna  nonpa  sanpa  kektopa¬ 
winge  nonpa  sanpa  opawinge 
nonpa  sanpa  wikcemna  sakowin 
sanpa  yamni  wicayawapi. 

44  Unkan  Jehowa  ie  ca  Mowis 
heciya, 

45  Lewi  kin  iwicacu  wo,  qa 
Lewi  tawanunyanpi  Israel  cinca 
caskepi,  qa  tawanunyanpi  hee 
kiya,  hecen  Lewi  kin  mitawa 
kta. 

46  Qa  Israel  cinca  caskepi  opa¬ 
winge  nonpa  sanpa  wikcemna 
sakowin  sanpa  yamni  Lewi  kin 
isanpa  hena  ope  wicakitonpi 
kta. 

47  Hena  otoiyohi  etanhan  pa 
wicayawapi  kin  iyecen  seqel 
zaptan,  tipi  wakan  seqel  iyecen 
iyacukta.  ^eqel  wanjidan  omni- 
ca  wikcemna  nonpa  hee. 

48  Qa  wicayawapi  iyaye  cin 
mazaska  on  ope  wicatonpi  kin 
he  Aaron  qa  iye  cinca  kin  wi- 
cayaqu  kta. 

49  Unkan  Mowis  Lewi  ope  wi¬ 
cakitonpi  sanpa  iyayapi  kin  hena 


etanhan  mazaska  on  opeicitonpi 
kin  he  icu. 

50  Israel  cinca  caskepi  etanhan 
mazaska  kin  icu,  seqel  kektopa¬ 
winge  wanjidan  sanpa  opawin¬ 
ge  yamni  sanpa  wikcemna  sakpe 
sanpa  zaptan  tipi  wakan  seqel 
iyececa. 

51  Qa  Mowis  mazaska  on  ope 
wicakitonpi  kin  he  Aaron  qa  iye 
cinca  kin  wicaqu  ;  Jehowa  i  kin 
eciyatanhan  Jehowa  Mowis  econ- 
si  kin  he  iyecen. 

WICOWOYAKE  4. 

1  Unkan  Jehowa  ie  ca  Mowis 
qa  Aaron  hewicakiya. 

2  Lewi  cinca  wicehna  tanhan 
Qohat  cinca  kin  tonaka  wicaya¬ 
wa  wo,  wicowazipi  iyecen,  ate- 
yapi  tipi  kin  iyecen. 

3  Waniyetu  wikcemna  yamni 
aktonpi,  qa  waniyetu  wikcemna 
zaptan  aiyahdeya,  tona  itkokipa- 
pi  wakey  a  wohtani  econpi  kta  e 
obe  en  opapi  owasin. 

4  Qa  Qohat  cinca  wohtani  e- 
conpi  kta  dee,  itkokipapi  wake- 
ya  ohna  taku  wakan  hinca. 

5  Wdcoti  ihdakapi  kte  cinhan 
Aaron  qa  iye  cinca  kin  en  hipi 
kta,  qa  cokaya  ozanpi  woaka- 
hpe  kin  kun  icupi  kta,  qa  he  on 
woyaatanin  can  wohnake  kin 
akahpapi  kta. 

6  Qa  he  iwankam  hoka  ha 
woakahpe  wan  ehnakapi  kta,  qa 
he  iwankam  sina  wan  ocowasin 
to  ayumdayapi  kta,  qa  tosu  kin 
en  iyeyapi  kta. 

7  Qa  wahna  wotapi  itokani 
hnakapi  akan  sina  to  wan  ayu¬ 
mdayapi  kta,  qa  he  akan  waksi- 
ca  kin,  qa  maza  tukiha  kin,  qa 
wiyatke  kin,  qa  cega  etanhan 
wakanyan  kastanpi  kin  ehnaka¬ 
pi  kta,  qa  aguyapi  ohinniyan  kin 
he  akan  yanke  kta. 

8  Qa  hena  akan  sina  duta  wan 
ayumdayapi  kta,  qa  koka  ha 
woakahpe  wan  on  akahpapi  kta, 
qa  can  akiyuhapi  kin  wiyeya 
kagapi  kta. 

9  Qa  sina  to  wan  icupi  kta,  qa 
petijanjan  ihupa  kin,  qa  peti- 
janjan  kin,  qa  petijanjan  iyu- 
kse  kin,  qa  ohna  caliota  icupi 
kin,  qa  wihdi  waksica  on  he  ki- 
canyanpi  owasin  akahpapi  kta. 

10  Qa  he  qa  tawasica  owasin 
hoka  ha  ojuha  wan  en  ohna- 
kapi  kta,  qa  can  akiyuhapi  wan 
akan  ikoyag  yapi  kta. 

11  Qa  mazaskazi  wahna  wo- 
snapi  akan  sina  to  wan  ayumda¬ 
yapi  kta,  qa  hoka  ha  woakahpe 
wan  on  akahpapi  kta,  qa  can 
akiyuhapi  kin  he  ikoyag  yapi 
kta. 

12  Qa  waksica  kicanyanpi,  tipi 
wakan  ohna  taku  econpi  kin  he¬ 
na  owasin  icupi  kta,  qa  sina  to 
wan  akan  ehnakapi  kta,  qa  hoka 
ha  ojuha  wan  en  iyeyapi  kta,  qa 
can  akiyuhapi  wan  akan  ikoyag 
yapi  kta. 

13  Qa  wahna  wosnapi  etanhan 
cahota  pakintapi  kta,  qa  akan 
sina  stan  wan  ayumdayapi 
kta. 

14  Qa  he  akan  taku  on  kican¬ 
yanpi  owasin,  petaga  waksica 
kin,  qa  mazajanjata  kin,  qa  ma- 
zamdaska  kin,  qa  waksica  kin, 
taku  on  wahna  wosnapi  kican¬ 
yanpi  owasin  ehnakapi  kta,  qa 
akan  hoka  ha  woakahpe  wan 
ayumdayapi  kta,  qa  can  akiyuha¬ 
pi  kin  ekta  ikoyag  yapi  kta. 

15  Unkan  tipi  ihdakapi  eca  Aa¬ 
ron  qa  iye  cinca  tipi  wakan  qa 
taku  on  kicanyanpi  kin  owasin 
akahpapi  yustanpi  kinhan,  hena 
qinpi  kta  e  Qohat  cinca  kin  en 
hipi  kta,  tuka  taku  wakan  seca 
yutanpi  kte  sni,  heconpi  kinhan 
okini  tapi  kta.  Itkokipapi  wa- 

keya  ohna  QDhat  cinca  tawa- 
qinpi  kin  hena  eepi. 

16  Unkan  Eleazar  Aaron  wa- 
wayusna  cinhintku  kin  wihdi 
iyoyam  yapi  kin,  qa  pejuta  izin- 
yapi  wastemna,  qa  anpetu  iyohi 
minha  kin,  qa  wihdi  on  sdawica- 
yapi  kin  hena  awanyake  kta  ;  ti¬ 
pi  wakan  ocowasin,  qa  taku 
ohna  un  kin  owasin,  tipi  wakan 
ohna,  qa  tawaksica  ohna  taku 
un  kin  awanyake  kta. 

17  Unkan  Jehowa  ie  ca  Mowis 
qa  Aaron  hewicakiya, 

18  Ihnuhan  Lewi  kin  wicehna 
tanhan  Qohati  wicoun  wicowazi 
kin  wicayakaspapi  kin. 

19  Qa  hecen  ecawicay econpi 
kta,  hecen  nipi  kta,  qa  taku  wa¬ 
kan,  qa  taku  wakan  hinca  ikiye- 
dan  hipi  esta  tapi  kte  sni  ;  Aa¬ 
ron  qa  iye  cinca  kin  en  ipi,  qa 
otoiyohi  taku  econ,  qa  taku  qin 
kta  okiyakapi  kta. 

20  Tuka  taku  tipi  wakan  ohna 
akahpapi  eca  wanyakapi  kta  e 
en  hipi  kte  sni,  okini  tapi  kta. 

21  Unkan  Jehowa  ie  ca  Mowis 
heciya. 

22  Gerson  cinca  nakun  wicaya- 
wa  wo,  ateyapi  tipi  kin  iyecen, 
qa  wicowazipi  kin  iyecen  ; 

23  VVaniyetu  wikcemna  yamni 
aktonpi  etanhan  waniyetu  wi¬ 
kcemna  zaptan  aiyahdeya  wica- 
dawa  kta,  obe  itkokipapi  wake- 
ya  ohna  wohtani  econpi  kta  e  en 
yapi  kin  owasin. 

24  Gersoni  wicowazi  kin  woh¬ 
tani  econpi  kta,  qa  taku  qinpi 
kte  cin  dee. 

25  Tipi  ozanpi  kin  qa  itkokipa¬ 
pi  wakeya  he  akahpe  cin,  qa 
hoka  ha  woakahpe  kin  he  iwan- 
kam  akapa  tanhan  yanke  cin,  qa 
itkokipapi  wakeya  tiyopa  ozanpi 
kin  hena  qinpi  kta. 

26  Nakun  hocoka  ozanpi  kin, 
hocoka  tipi  ihduksan,  qa  wahna 

wosnapi  ihduksan  yanke  cin  tiyo- 
pa  ozanpi  kin,  qa  ikaii  kin  qa 
tawaksica  kin  owasin,  qa  taku 
on  hena  kicanyanpi  kin  owasin. 

27  Gersoni'  cinca  taku  qinpi,  qa 
taku  kicanyanpi  kin  owasin  Aa¬ 
ron  qa  iye  cinca  oiepi  eciyatan- 
han  econpi  kta,  qa  taku  qinpi 
kta  owasin  awanyag  wicayasipi 
kta. 

28  Gersoni  cinca  wicowazipi 
itkokipapi  wakeya  ohna  woktani-^ 
pi  kin  hee,  qa  hena  taku  awanya- 
kapi  kte  cin  he  Itamar  Aaron 
Wawayusna  cinhintku  nape  ihu- 
kuya  un  kta. 

29  Merari  cinca  kin  wicowazi¬ 
pi  iyecen,  ateyapi  tipi  kin  iye- 
cen  wicadawa  kta  ; 

30  Waniyetu  wikcemna  yamni 
aktonpi  waniyetu  wikcemna  za- 
ptan  aiyahdeya,  obe  itkokipapi 
wakeya  wobtani  econpi  kta  e  en 
upi  kin  owasin  wicadawapi  kta. 

31  Qa  itkokipapi  wakeya  on 
wobtanipi  kin  tawaqinpi  awan- 
yakapi  kte  cin  dee ;  tipi  can- 
mdaska  kin,  qa  can  hdakinyan 
kin  qa  can  ipatan  kin,  qa  maza 
sicu  kin. 

32  Qa  hocoka  ihduksan  maza 
ipatan  kin,  qa  sicupi  kin,  qa  wi- 
hutipaspepi,  qa  ikanpi  kin ;  na- 
kun  taku  on  hena  kicanyanpi,  qa 
yuhapi  kin  owasin,  qa  waqinpi 
awan3mkapi  kin  cajepi  on  wica- 
yecidawapi  kta. 

33  Merari  cinca  wicowazi  wob- 
tani  owasin  itkokipapi  wakeya 
ohna  btanipi  kte  cin  hee,  Itamar 
Aaron  wawayusna  kin  cinhintku 
nape  kin  ikukuya. 

34  Unkan  Mowis  qa  Aaron  qa 
omniciye  itancanpikin  Qohat  cin¬ 
ca  wicowazipi  iyecen,  qa  ateya¬ 
pi  tipi  kin  iyecen  wicayawapi, 

35  Waniyetu  wikcemna  ya¬ 
mni  aktonpi  qa  waniyetu  wikce¬ 
mna  zaptan  aiyahdeya  tona  itko¬ 


kipapi  wakeya  wobtani  econpi 
kta  obe  en  hipi  kin  owasin. 

36  Kektopawinge  nonpa  sanpa 
opawinge  sakowin  sanpa  wikce¬ 
mna  zaptan  wicayawapi  wicowa¬ 
zipi  iyecen  qa  ateyapi  tipi  kin 
iyecen. 

37  Qohati  wicow'azipi  etanhan 
tona,  itkokipapi  wakeya  en  bta¬ 
nipi  owasin  wicayawapi  kin 
hena  eepi ;  hena  Mowis  qa  Aa¬ 
ron  wicayawapi  Jehowa  i  kin 
eciyatanhan  Mowis  nape  kin 
on. 

38  Unkan  Gerson  cinca  kin 
wicowazipi  iyecen  qa  ateyapi  ti¬ 
pi  kin  iyecen  wicayawapi. 

39  Waniyetu  wikcemna  yamni 
aktonpi  qa  waniyetu  wikcemna 
zaptan  wicatonpi  aiyahdeya, 
tona  itkokipapi  wakeya  en  bta¬ 
nipi  kta  e  obe  en  hipi  kin  owa¬ 
sin. 

40  Kektopawinge  nonpa  sanpa 
opawinge  sakpe  sanpa  wikce¬ 
mna  yamni  wicayawapi,  wico¬ 
wazipi  iyecen,  qa  ateyapi  tipi 
kin  iyecen. 

41  Gerson  cinca  wicowazipi  e- 
tanhan  wicayawapi  kin  hena  ee¬ 
pi,  tona  itkokipapi  w^akeya  ohna 
btanipi  owasin  hena  Mowis  qa 
Aaron  wicayawapi  Jehowa  i 
eciyatanhan. 

42  Unkan  Merari  cinca  wico¬ 
wazi  wicayawapi  wicowazipi 
kin  iyecen,  qa  ateyapi  tipi  kin 
iyecen. 

43  Waniyetu  wikcemna  yamni 
aktonpi  qa  waniyetu  wikcemna 
zaptan  aiyahdeya,  tona  itkoki¬ 
papi  wakeya  ohna  btanipi  kta  e 
obe  en  opapi  kin  owasin. 

44  Kektopawinge  yamni  sanpa 
opawinge  nonpa,  wicowazipi  iye¬ 
cen  wicayawapi. 

45  Merari  cinca  wicowazipi 
etanhan  wicayawapi  hena  Mo¬ 
wis  qa  Aaron  wicayawapi  Jeho- 

wa  i  eciyatanhan  Mowis  nape 
kin  on. 

46  Mowis  qa  Aaron  qa  Israel 
itancanpi  kin  Lewi  kin  wicowa- 
zipi  iyecen,  qa  ateyapi  tipi  kin 
iyecen,  wicayawapi  owasin, 

47  Waniyetu  wikcemna  yamni 
aktonpi,  qa  waniyetu  wikcemna 
zaptan  aiyahdeya,  tona  woktani 
econpi  kta,  qa  waqinpi  econpi 
kta  e  itkokipapi  wakeya  eii  hipi 
kin  owasin. 

48  Kektopawinge  sahdogan 
sanpa  opawinge  zaptan  sanpa 
wikcemna  sahdogan  wicayawapi. 

49  Jehowa  i  eciyatanhan  Mo¬ 
wis  wicayawa  otoiyohi  taku 
econ  kta,  qa  taku  qin  kta  owica- 
kiyaka,  Jehowa  Mowis  econ  si 
kin  he  iyecen. 

WICOWOYAKE  5. 

1  Unkan  Jehowa  ie  ca  Mowis 
heciya. 

2  Israel  cinca  kin  tona  leprosi 
ececa,  qa  tona  ton  kaduze  cin, 
qa  tona  taku  nagi  iyaye-  cin  on 
^ape  cin,  hen  a  owasin  wicoti 
etanhan  tokan  iyaye  wicayapi 
wicasi  wo. 

3  Wica,  winyan  unman  tukte 
kasta  ye  wicayasipi  kta,  wicoti, 
etanhan  iyaye  wicayayapi  kta, 
hecen  wicoti  cokaya  wati  kin 
he  yusapapi  kte  sni. 

4  Unkan  Israel  cinca  kin  ecen 
econpi,  qa  hena  wicoti  itankan 
iyaye  wicayapi,  token  Jehowa 
Mowis  eciye  cin  hecen  Israel 
cinca  kin  econpi. 

5  Unkan  Jehowa  ie  ca  Mowis 
heciya, 

6  Israel  cinca  kin  hewicakiya 
wo.  Wicasta  qais  winohinca 
wicasta  wan  en  woahtani  econ 
kinhan,  qa  itonsniyan  Jehowa 
caje  yate  qa  wicanagi  kin  he 
hdajuju  kta  sdotkiye  cinhan, 

7  Woahtani  econ  qon  ohdake 
kta,  qa  wokajuju  ocowasin  hda¬ 
juju  kta,  qa  he  izaptan  aope  kici- 
ye  ca  tuwe  en  wahtani  kin  kicu 
kta. 

8  Tuka  wicasta  takuye  wo- 
hdajuju  kicupi  kta  wanice  cinhan, 
woiidajuju  kin  Jehowa  kicupi 
kta,  wawayusna  akahpe  kiciye 
cin  he  ekta  woakahpe  tamdoka 
iyahna. 

9  Unkan  Israel  cinca  taku 
tvosnapi  etanhan  wokosyapi 
owasin  wawayusna  ekta  kahipi 
kin  he  tawa  kta. 

10  Qa  wicasta  tuwe  kasta  ta¬ 
ku  wosna  kin  he  wawayusna  he 
kahi  kinhan  he  tawa  kta. 

11  Unkan  Jehowa  ie  ca  Mowis 
heciya. 

12  Israel  cinca  kin  hecen  ewi- 
cakiya  wo.  Wicasta  tuwe  ka¬ 
sta  tawicu  ihduhomiii,  qa  iye  en 
nahmana  awalitani  kinhan  ; 

13  Qa  wicasta  tokeca  wan 
kici  iwanke  cinhan,  he  nahmana 
econ,  qa  hihnaku  ista  kin  wan- 
yake  sni,  qa  ihdusape  tuka  wa- 
yaatanin  wanica,  hecon  icunhan 
iyeyapi  sni  nakas  ; 

14  Unkan  wowinawizi  woniya 
wan  en  iyopte  ca  tawicu  kin 
inakiwizi,  unkan  he  ihdusapa ; 
qais  wowinawizi  woniya  wan  en 
iyopte  ca  tawicu  inakiwizi,  tuka 
he  ihdusape  sni  kinhan  ; 

15  Wicasta  kin  he  tawicu  kin 
wawayusna  kin  ekta  u  kiye  kta, 
nakun  tawicu  toahi  kin  hiyuye 
kta,  barle  mdu  can  waksica  o- 
hnaka  wanjidan,  wihdi  akastan 
kte  sni,  qa  cansin  wastemna 
aehnake  kte  sni,  wowinawizi 
minha  hee  nakas,  wokiksuye 
minha  on  wicohan  sica  kiksu- 
yapi  kta. 

16  Unkan  wawayusna  kin  he 
ikiyedan  hiyuye  ca  Jehowa  ito- 
kam  najin  kiye  kta. 


WICOWOYAKE  6. 


17  Qa  wawayusna  kin  mini  yu- 
wakanpi  maka  waksica  wan  o- 
hna  icu  kta,  qa  tipi  wakan 
owanka  etanhan  maka  mdu  na- 
kun  wawayusna  icu  kta,  qa  mini 
kin  akada  kta, 

18  Unkan  wawayusna  kin  wi- 
nokinca  kin  Jehowa  itokam  na- 
jin  kiye  kta,  qa  pa  yugan  iyeye 
kta,  qa  nape  kin  akan  wokiksu- 
ye  minha,  wowinawizi  minka 
kin  hee  aehnake  kta  ;  tuka  mini 
pa  taku  teMka  icaliye  cin  he 
wawayusna  kin  nape  ohna  yuhe 
kta. 

19  Qa  wawayusna  kinwinohin- 
ca  kin  taku  wakan  cajeyan  kiye 
kta,  qa  winohinca  heciye  kta, 
Nihdusape  sni  kinhan,  qa  nihi- 
hna  etanhan  nihduhomni  sni,  qa 
wicasta  tokeca  kici  inonke  sni 
kinhan,  mini  pa  taku  tehika  icali¬ 
ye  cin  de  kiunni  niye  kte  sni. 

20  Tuka  nihihna  etanhan  ni¬ 
hduhomni,  qa  nihdusape  ca  nihi¬ 
hna  hee  kiya  wicasta  tokeca  ki¬ 
ci  inonke  cinhan  ; 

21  Hecen  wawayusna  kin  wi- 
nohinca  kin  taku  wakan  cajeyan 
wowicake  ohdag  si  kta,  qa  wa¬ 
wayusna  kin  winohinca  kin  he¬ 
ciye  kta,  .lehowa  oyate  nitawa 
wicehna  woyasice  nicage  kta, 
Jehowa  niceca  kin  hdi  niye  ca 
nitezi  po  niye  cinhan  ; 

22  Qa  mini  taku  tehike  icaliye 
cin  de  nisupe  en  ye  cinhan  tezi 
nipo  kta,  qa  ceca  nihdi  kta,  eye 
kta  :  Unkan  hecetu  nunwe  amen, 
winohinca  kin  eye  kta. 

23  Unkan  wawayusna  kin  wo¬ 
yasice  kin  he  wowapi  wan  akan 
owa  kta,  qa  mini  pa  kin  on  paja- 
ja  kta, 

24  Qa  winohinca  kin  mini  pa 
taku  tehika  icahye  cin  he  yatke 
kiye  kta  :  Unkan  mini  taku  te¬ 
hika  icahye  cin  he  tan  mahen 
iyaye  ca  pa  kta. 


25  Hehan  wawayusna  kin  wo¬ 
winawizi  minha  kin  winohinca 
nape  etanhan  icu  kta,  qa  Jehowa 
itokam  yuwinte  kta,  qa  wahna 
wosnapi  ekta  kahi  kta. 

26  Qa  wawayusna  kin  minha 
etanhan  nape  ohnaka  wan  wo- 
kiksuye  on  icu  kta,  qa  wahna 
wosnapi  izinye  kta,  hehan  wi¬ 
nohinca  kin  mini  yatke  kiye  kta. 

27  Unkan  mini  yatke  kiye  cin 
iyohakam  kaketu  kta,  he  ihdu- 
sape  ca  hihnaku  nahmana  awa- 
litani  unkans,  mini  taku  tehika 
icahye  cin  tan  mahen  iyaye  ca 
pa  kta,  heon  tezi  kin  po  kta,  qa 
ceca  kin  hdi  kta,  unkan  winohin¬ 
ca  kin  he  oyate  tawa  ehna  wo¬ 
yasice  kta. 

28  Tuka  winohinca  kin  ihdu- 
sape  sni,  qa  ska  kinhan  he  ki- 
unniye  kte  sni.  tuka  cinca  ton 
kta. 

29  Wowinawizi  woopekinhee, 
winohinca  wan  hihnaku  etanhan 
ihduhomni  qa  ihdusape  cinhan. 

30  Nakun  wowinawizi  woniya 
wan  wicasta  wan  en  iyaye  cin¬ 
han,  qa  tawicu  kin  inakiwizi,  qa 
Jehowa  itokam  najin  kiye  kta  ; 
unkan  wawayusna  kin  woope  kin 
de  owasin  iyecen  ecakicon  kta. 

31  Hecen  wicasta  kin  woahta- 
ni  kiciyawapi  kte  sni,  tuka  wi¬ 
nohinca  iye  wahtani  kin  hduhe 
kta. 

WICOWOYAKE  6. 

1  Unkan  Jehowa  ie  ca  Mowis 
heciya. 

2  Israel  cinca  kin  hecen  ewi- 
cakiya  wo :  Wicasta  wan  qais 
winohinca  wan  Jehowa  ekta 
ihdukinunkan,  Nazari  wohda- 
kapi  on,  Nazari  heca  kta  e 
iciconze  cinhan. 

3  Minisa  qa  mini  wakan  etan¬ 
han  ihdukinunkan  kta,  minisku- 

mna  minisa  etanhan,  qa  mini 
wakan  etanhan  miniskumna  ya- 
tke  kte  sni,  qa  taku  kasta  hastan- 
hanka  en  lipanyanpi  kin  yatke 
kte  sni,  qa  hastanhanka  do,  qais 
puza  unmanna  yute  kte  sni. 

4  Tohanyan  Nazari  heca  anpe- 
tu  owasin  hastanhanka  iyuwi 
taku  aicage  cin  ha  etanhan  qais 
su  etanhan  kagapi  ongedan  yute 
kte  sni 

5  Tohanyan  Nazari  iciconze 
cin  icasan  wan  pa  akan  ye  kte 
sni,  Jehowa  on  ihdukinunkan 
ohdake  cin  anpetu  henakeca  kin 
hehanyan  paha  kin  hanska  icage 
kta. 

6  Jehowa  en  Nazari  icicu  an¬ 
petu  kin  hena  icunhan  tuwe  na- 
gi  ye  cin  en  i  kte  sni. 

7  Atkuku  on,  qais  hunku  on, 
qais  sunkaku  on,  qais  tawino- 
htin  on,  hena  tapi  on  ihdusape 
kte  sni.  Tuwe  wakan  da  Naza¬ 
ri  kin  iye  pa  akan  un  nakas. 

8  Tohan  Nazari  heca  hehanyan 
Jehowa  on  wakan  kta. 

9  Unkan  tukten  yanke  cin  tu¬ 
we  ihnuhanna  en  te  cinhan,  Na¬ 
zari  pa  kin  sape  kta ;  unkan  an¬ 
petu  en  yuskapi  kinhan,  pa 
hdasda  kta,  anpetu  isakowin  he- 
han  ihdasda  kta. 

10  Qa  anpetu  isahdogan  tinwa- 
kiyedan  nonpa,  qais  wakiyedan 
cinca  nonpa  wawayusna  kin 
ekta  kahi  kta,  itkokipapi  wake- 
ya  tiyopa  ekta. 

11  Unkan  wawayusna  kin  wan- 
ji  woahtani  wosnapi  kage  kta, 
qa  unman  wohulinahyapi  kta, 
hecen  wicasta  nagiye  cin  en 
wahtani  kin  akahpe  kiciye  kta, 
qa  piya  pa  kin  yuwakan  kta,  an¬ 
petu  kin  he  en. 

12  Unkan  Nazari  anpetu  kin 
Jehowa  on  hdukinunkan  kta,  na- 
kun  wohdajuju  on  amnos  wan 
waniyetu  wanjidan  kahi  kta,  qa 

Nazari  kin  hdusape  cin  on  anpe¬ 
tu  tokaheya  kin  yawa  kte  sni. 

13  Unkan  Nazari  woope  kin 
dee  tohan  Nazari  anpetu  hena¬ 
keca  kinhan,  anpetu  kin  he 
en  itkokipapi  wakey  a  tiyopa 
ekta  ihdohi  kta. 

14  Qa  toahi  kin  Jehowa  kahi 
kte,  wohulinahyapi  on  amnos 
mdoka  wan  zanika,  waniyetu 
wanjidan,  qa  woahtani  wosnapi 
on  amnos  wijmdan  waniyetu 
wanjidan  zanika,  qa  wopida 
wosnapi  on  tamdoka  wanjidan 
zanika. 

15  Qa  minha  tawapi  qawoaka- 
stan  tawapi,  qa  aguyapi  napoh- 
yapi  sni,  aguyapi  mdu  hinca  on 
kagapi,  wakiskotpa  dhnaka  wan 
aguyapi  hmiyanyan  wihdi  icica- 
hiyapi,  qa  aguyapi  napohyapi  sni 
wihdi  on  sda3mpi. 

16  Unkan  wawayusna  kin  hena 
Jehowa  itokam  kahi  kta,  qa  wo¬ 
ahtani  wosnapi,  qa  wohuhnah- 
yapi  kin  wosna  kta. 

17  Qa  tamdoka  kin  wopida  wo¬ 
snapi  kin  Jehowa  wakiyusnakta, 
aguyapi  napohyapi  sni  wakisko¬ 
tpa  kin  iyahna,  qa  wawayusna 
kin  minha  kin,  qa  woakastan  kin 
kage  kta. 

18  Unkan  Nazari  kin  pa  kin 
hdasda  kta,  itkokipapi  wakeya 
tiyopa  ekta,  qa  Nazari  heca  pa¬ 
ha  kin  peta  wopida  wosnapi  ihu- 
kuya  un  kin  he  akan  ehpe  kiye 
kta. 

19  Hehan  wawayusna  kin  ta¬ 
mdoka  isto  spanyanpi  kin  icu 
kta,  nakun  wakiskotpa  etanhan 
aguyapi  napohyapi  sni  wanjidan, 
qa  Nazari  nape  akan  ehnake 
kta,  Nazari  heca  kasdapi  iyoha- 
kam. 

20  Qa  wawayusna  kin  hena  Je¬ 
howa  itokam  yuwinte  kta  ;  wo- 
yuwintapi  wakan  hee,  wawa¬ 
yusna  tawa  kta,  maku  yuwinta- 

pi  kici,  qa  hiyete  kozapi  kici. 
Unkan  he  iyohakam  Nazari  kin 
minisa  yatke  kta  okihi. 

21  Nazari  woope  kin  hee  ; 
tuvve  Jehowa  ekta  ihdukinun- 
kan  kta  oyaka,  woahi  kahi  kte 
cin  taku  nape  kin  iyohi5^e 
cin  iyahna,  token  oyake  cin  he 
iyecen  kahi  kta,  Nazari  woope 
kin  he  kici. 

22  Unkan  Jehowa  ie  ca  Mowis 
heciya. 

23  Aaron  qa  iye  cinca  kin  he- 
cen  ewicakiya  wo.  Israel  cinca 
kin  hecen  wicadawastepi  kta, 
qa  hcAvicayakiyapi  kta. 

24  .lehowa  niyawaste,  qa  nipa- 
tan  : 

25  Jehowa  ite  kin  iyoyam  nici- 
ya,  qa  onsinida  kta  ; 

26  Jehowa  ite  kin  anitonwe  ca 
wookiye  nicu  nunwe. 

27  Hecen  micaje  kin  Israel 
cinca  kin  awicahnakapi  kta,  un¬ 
kan  miye  wicarndawaste  kta. 

WICOWOYAKE  7. 

1  Unkan  kaketu,  Mowis  tipi 
kin  ehde  yustan  qehan,  qa  sdaye 
ca  yuwakan,  nakun  taku  on  ki- 
canyanpi  owasin  ;  qa  wahna 
wosnapi,  qa  taku  on  kicanyanpi 
owasin,  nakun  hena  sdaye  ca 
yuwakan. 

2  Hehan  Israel  itancan  kin  ate- 
yapi  tipi  pa  kin  hena  wakahipi, 
wicoun  itancanpi  wicayawapi 
icunhan  en  najinpi  kin  hena  ee- 
pi. 

3  Toahipi  kin  Jehowa  itokam 
hiyuyhpi ;  canpahmihma  aka- 
hpetonpi  sakpe,  qa  tatanka  ake- 
nonpa,  itencan  nonpa  on  canpa¬ 
hmihma  wanjidan,  qa  otoiyohi 
on  tatanka  Avanjidan,  qa  hena  tipi 
kin  itokam  ahipi. 

4  Unkan  Jehowa  ie  ca  Mowis 
heciya. 


5  Hena  icu  wo,  hecen  itkoki- 
papi  wakeya  wohtani  econpi 
kta  e  hena  unpi  kta,  qa  hena  Le¬ 
wi  kin  wicayaqu  kta,  otoiyohi 
wohtani  econ  kin  iyecen. 

6  Unkan  Mowis  canpahmihma 
qa  tatanka  kin  hena  icu,  qa  Le¬ 
wi  kin  wicaqu. 

7  Canpahmihma  nonpa,  qa  ta¬ 
tanka  topa  Gerson  cinca  kin  wi¬ 
caqu,  wohtani  econpi  kin  on. 

8  Qa  canpahmihma  topa,  qa  ta¬ 
tanka  sahdogan  Merari  cinca  kin 
wicaqu,  wohtani  econpi  kin  on  ; 
Aaron  wawayusna  kin  cinhintku 
Itamar  nape  kin  ihukuya. 

9  Tuka  Qohat  cinca  kin  taku- 
dan  wicaqu  sni,  hena  tipi  wa- 
kan  tawohtanipi  hiyetepi  akan 
qinpi  nakas. 

10  Unkan  wahna  wosnapi  sda- 
yapi  anpetu  kin  he  en,  itancanpi 
kin  wahna  wosnapi  kin  yuwa- 
kanpi  kta  e  toahipi  kin  hdoipi,  qa 
itancanpikin  toahipi  wahna  wo¬ 
snapi  itokam  hdoipi. 

11  Unkan  Jehowa  Mowis  heci¬ 
ya,  Wahna  wosnapi  yuwakanpi 
kta  e  itancan  otoiyohi  anpetu 
wan  tawakiya  en  toahi  kin  tidoi 
kta. 

12  Unkan  Nahson  Aminadab 
cinhintku  Juda  wicoun  itancan 
kin  anpetu  tokaheya  kin  toahi 
kin  hdoi. 

13  Qa  toahi  kin  mazaska  wa- 
ksica  wan  seqel  opawinge  sanpa 
wikcemna  yamni  aspeyapi,  qa 
mazaska  waksica  on  amnimnipi 
wan  seqel  wikcemna  sakowin 
tipi  wakan  seqel  iyececa,  napin 
aguyapi  mdu  hinca  wibdi  icica- 
hiyapi  on  ojudan  minha  kin 
hee. 

14  Mazaskazi  tukiha  wan  se¬ 
qel  wikcemna  wizinyapi  on  oju¬ 
dan  ; 

15  Tatanka  wanji  ptewanun- 
yanpi  cinca,  tamdoka  wanii,  a- 

mnos  wan  waniyetu  wanjidan 
woliulinaliyapi  hee  ; 

16  Woalitani  wosnapi  on  tato- 
kadan  wanunyanpi  mdoka  wan  ; 

17  Qa  wopida  wosnapi  on  ta- 
tanka  nonpa,  takincaska  mdoka 
zaptan,  tatokadan  mdoka  za- 
ptan,  amnos  waniyetu  wanji¬ 
dan  zaptan  ;  Nakson  Aminadab 
cinhintku  toaki  kin  hee. 

18  Unkan  anpetu  inonpa  kin 
Natanael  Zuhar  cinhintku  Isa- 
kar  itancan  kin  hdoi, 

19  Qa  toahi  kin  dee,  mazaska 
waksica  wan  seqel  opawinge 
sanpa  wikcemna  yamni  aspeya- 
pi,  qa  mazaska  waksica  on  amni- 
mnipi  wan  seqel  wikcemna  sako- 
win,  tipi  wakan  seqel  iyececa, 
napin  aguyapi  mdu  hinca  wihdi 
icicahiyapi  on  ojudan,  minha 
kin  hee  ; 

20  Mazaskazi  tukiha  wan  seqel 
wikcemna  wizinyapi  on  ojudan  ; 

21  Tatanka  wanji  ptewanun- 
yanpi  cinca,  tamdoka  wanji,  a- 
mnos  wanji  waniyetu  wanji,  wo- 
huhnahyapi  hee  ; 

22  Tatokadan  wanunyanpi 
mdoka  wan  woahtani  wosnapi 
on  ; 

23  Qa  wopida  wosnapi  on  ta¬ 
tanka  nonpa,  tahincaska  mdoka 
zaptan,  tatokadan  mdoka  zaptan, 
amnos  waniyetu  wanjidan  zap¬ 
tan,  Natanael  Zuhar  cinhintku 
toahi  kin  hee. 

24  Anpetu  iyamni  Zebulun  cin¬ 
ca  itancan  kin  Eliab  Helon  cin¬ 
hintku  hdoi, 

25  Toahi  kin  mazaska  waksica 
wan  seqel  opawinge  sanpa  wi¬ 
kcemna  yamni  aspeyapi,  maza¬ 
ska  waksica  on  amnimnipi  seqel 
wikcemna  sakowin,  tipi  wakan 
seqel  iyececa,  napin  aguyapi 
mdu  hinca  wihdi  icicahiyapi  on 
ojudan,  minha  kin  hee  ; 

26  Mazaskazi  tukiha  wan  seqel 

wikcemna  wizinyapi  on  oju¬ 
dan. 

27  Tatanka  wanji  ptewanun- 
yanpi  cinca,  tamdoka  wanji, 
amnos  waniyetu  wanjidan  wan¬ 
ji,  wohuhnahyapi  kin  hee ; 

28  Tatokadan  wanunyanpi  mdo¬ 
ka  wanji,  woahtani  wosnapi  on  ; 

29  Qa  wopida  wosnapi  on  ta¬ 
tanka  nonpa,  tahincaska  mdoka 
zaptan,  tatokadan  mdoka  zaptan, 
amnos  waniyetu  wanjidan  za¬ 
ptan  ;  Eliab  Helon  cinhintku 
toahi  kin  hee. 

30  Anpetu  itopa  kin  Ruben  cin¬ 
ca  itancan  kin  Elitzur  ^edeur 
cinhintku  hdoi ; 

31  Toahi  kin  mazaska  waksica 
wanji  ^eqel  opawinge  sanpa  wi¬ 
kcemna  yamni  aspeyapi,  raa- 
zaska  waksica  on  amnimnipi  wan 
seqel  wikcemna  sakowin,  tipi  wa¬ 
kan  seqel  iyececa,  napin  aguyapi 
mdu  hinca  wihdi  icicahiyapi  on 
ojudan,  minhaykin  hee  ; 

32  Mazaskazi  tukiha  wanji  se¬ 
qel  wikcemna  wizinyapi  on  oju¬ 
dan  ; 

33  Tatanka  wanji  pte  wanun¬ 
yanpi  cinca,  tamdoka  wanji, 
amnos  wanji  waniyetu  wanji¬ 
dan,  wohuhnahyapi  hee  ; 

34  Tatokadan  mdoka  wanji 
woahtani  wosnapi  on. 

35  Qa  wopida  wosnapi  on  ta¬ 
tanka  nonpa,  tahinca  ska  mdoka 
zaptan,  tatokadan  mdoka  za¬ 
ptan,  amnos  waniyetu  wanjidan 
zaptan,  Elitzur  ^edeur  cinhin¬ 
tku  toahi  kin  hee. 

36  Anpetu  izaptan  kin  Simeon 
cinca  itancan  kin  ^elumiel  Tzu 
risada  cinhintku  kin  hdoi, 

37  Toahi  kin  mazaska  waksica 
wan  seqel  opawinge  sanpa  wi¬ 
kcemna  yamni  aspeyapi,  qa  ma¬ 
zaska  waksica  on  amnimnipi 
seqel  wikcemna  sakowin,  tipi 
wakan  seqel  iyececa,  napin  agu- 

yapi  mdu  Rinca  wihdi  icicahiya- 
pi  on  ojudan,  minlia  kin  hee. 

38  Mazaskazi  tukiha  v^anji  ^e- 
qel  wikcemna  wizinyapi  on  oju¬ 
dan  ; 

39  Tatanka  wanji  pte  wanun- 
yanpi  cinca,  tamdoka  wanji, 
aranos  wanji  waniyetu  wanjidan, 
woliulinahyapi  kin  hee  ; 

40Tatokadan  wanunyanpimdo- 
ka  wanji,  woahtani  wosnapi  on  ; 

41  Qa  wopida  wosnapi  on  ta¬ 
tanka  nonpa,  tahincaska  mdoka 
zaptan,  tatokadan  mdoka  zaptan, 
amnos  waniyetu  wanjidan  za¬ 
ptan,  ^elumiel  Tzurisada  cin- 
hintku  toahi  kin  hee. 

42  Anpetu  isakpe  en  Gad  cin¬ 
ca  itancan  kin  Eleasap  Duel  cin- 
hintku  kin  hdoi. 

43  Toahi  mazaska  waksica  wan 
seqel  opawinge  sanpa  wikcemna 
yamni  aspeyapi,  mazaska  waksi¬ 
ca  on  amnimnipi  wanji  seqel  wi¬ 
kcemna  sakowin,  tipi  wakan  se¬ 
qel  iyececa,  napin  aguyapi  mdu 
hinca  wihdi  icicahiyapi  ojudan, 
minlia  kin  hee. 

44  Mazaskazi  tukiha  wan  se¬ 
qel  wikcemna  wizinyapi  on  o- 
judan  ; 

45  Tatanka  wanji  pte  wanun- 
yanpi  cinca,  tamdoka  wanji, 
amnos  wanji  waniyetu  wanjidan, 
wohuhnahyapi  kin  hee. 

46  Tatokadan  mdoka  wanji 
waohtani  wosnapi  on  ; 

47  Qa  wopida  wosnapi  on  ta¬ 
tanka  nonpa,  tahincaska  mdoka 
zaptan,  tatokadan  mdoka  za¬ 
ptan,  amnos  waniyetu  wanjidan 
zaptan,  Eleasap  Duel  cinhintku 
toahi  kin  hee. 

48  Anpetu  isakowin  en  Epra- 
im  cinca  itancan  kin  Elisama 
Amihud  cinhintku  hdoi, 

49  Toahi  kin  mazaska  waksi¬ 
ca  wan  seqel  opawinge  sanpa 
wikcemna  yamni  aspeyapi,  ma¬ 


zaska  waksica  on  amnimnipi 
wanji  seqel  wikcemna  sakowin, 
tipi  wakan  seqel  iyececa,  napin 
aguyapi  mdu  hinca  wihdi  icica¬ 
hiyapi  on  ojudan,  minha  kin  hee. 

50  Mazaskazi  tukiha  wanji  ^e- 
qel  wikcemna  wizinyapi  on  oju¬ 
dan. 

51  Tatanka  wanji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
wohuhnahyapi  kin  hee  ; 

52  Tatokadan  mdoka  wanji 
woahtani  wosnapi  on ; 

53  Qa  wopida  wosnapi  on  ta¬ 
tanka  nonpa,  tahinca  ska  mdoka 
zaptan,  tatokadan  mdpka  za¬ 
ptan  amnos  waniyetu”  wanji¬ 
dan  zaptan,  Elisama  Amihud 
cinhintku  toahi  kin  hee. 

54  Anpetu  isahdogan  Manase 
cinca  itancan  kin  Gamaliel  Pe- 
datzur  cinhintku  hdoi, 

55  Toahi  mazaska  waksica  wan 
seqel  opawinge  sanpa  wikcemna 
yamni  aspeyapi,  mazaska  wa¬ 
ksica  on  amnimnipi  wan  seqel 
wikcemna  sakowin,  tipi  wakan 
seqel  iyececa,  napin  aguyapi 
mdu  hinca  wihdi  icicahiyapi  on 
ojudan,  minha  kin  hee. 

56  Mazaskazi  tukiha  wan  seqel 
wikcemna  wizinyapi  on  ojudan  ; 

57  Tatanka  wanji  pte  wanun- 
yanpi  cinca,  tamdoka  wanji, 
amnos  wanji  waniyetu  wanjidan, 
wohuhnahyapi  kin  hee. 

58  Tatokadan  mdoka  wanji  wo¬ 
ahtani  wosnapi  on  ; 

59  Qa  wopida  wosnapi  on  ta¬ 
tanka  nonpa,  tamdoka  zaptan, 
tatokadan  mdoka  zaptan,  amnos 
waniyetu  wanjidan  zaptan,  Ga¬ 
maliel  Pedatzur  cinhintku  taohi 
kin  hee. 

60*  Anpetu  inapcinwanka  en 
Benjamin  cinca  itancan  kin  Abi- 
dan  Gideoni  cinhintku  hdoi, 

61  Toahi  kin  mazaska  waksica 

wari  seqel  opawinge  sanpa  wi- 
kcemna  yamni  aspeyapi,  maza- 
ska  waksica  on  amnimnipi  wanji 
seqel  wikcemna  sakowin,  tipi 
wakan  seqel  iyececa,  napin  agu- 
yapi  mdu  kinca  wihdi  icicahiya- 
pi  on  ojudan  minka  kin  hee, 

62  Mazaskazi  tukiha  wan  se¬ 
qel  wikcemna  wizinyapi  on  oju¬ 
dan  ; 

63  Tatanka  wanji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
wokuknakyapi  kin  hee. 

64  Tatokadan  mdoka  wanji  wo- 
aktani  wosnapi  on  ; 

65  Qa  wopida  wosnapi  on  tatan¬ 
ka  nonpa,  tamdoka  zaptan,  ta¬ 
tokadan  mdoka  zaptan,  amnos 
waniyetu  wanjidan  zaptan  ;  Abi- 
dan  Gideoni  cinhintku  toahi 
kin  hee. 

66  Anpetu  iwikcemna  en  Dan 
cinca  itancan  kin  Ahiezer  Ami- 
sada  cinhintku  kin  hdoi. 

67  Toahi  kin  mazaska  waksica 
wan  seqel  opawinge  sanpa  wi. 
kcemna  yamni  aspeyapi,  maza¬ 
ska  waksica  on  amnim.nipi  wan¬ 
ji  seqel  wikcemna  sakowin  tipi 
wakan  seqel  iyececa,  napin  agu- 
yapi  mdu  kinca  wihdi  icicahiya- 
pi  on  ojudan  minka  kin  hee  ; 

68  Mazaskazi  tukiha  wanji  se¬ 
qel  wikcemna  wizinyapi  on  oju¬ 
dan  ; 

69  Tatanka  wanji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
wokuknakyapi  kin  hee  ; 

70  Tatokadan  mdoka  wanji 
woaktani  wmsnapi  on  ; 

71  Qa  wopida  wosnapi  on  ta¬ 
tanka  nonpa,  takinca  ska  mdoka 
zaptan,  tatokadan  mdoka  zaptan, 
amnos  waniyetu  wanjidan  za¬ 
ptan,  Ahiezer  Amisada  cinhin¬ 
tku  toahi  kin  hee. 

72  Anpetu  iakewanii  A^er  cin- 

ca  itancan  kin  Pagiel  Okran  cin¬ 
hintku  kin  hdoi. 

73  Toahi  kin  mazaska  waksica 
wan  seqel  opawinge  sanpa  wi¬ 
kcemna  yamni  aspeyapi,  mazaska 
waksica  on  amnimnipi  seqel  wi¬ 
kcemna  sakowin  tipi  wakan  se¬ 
qel  iyececa,  napin  aguyapi  mdu 
kinca  wihdi  icicahiyapi  on  oju¬ 
dan,  minka  kin  hee. 

74  Mazaskazi  tukiha  wanji  se¬ 
qel  wikcemna  wizinyapi  on  oju¬ 
dan  ; 

75  Tatanka  wanji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
wokuknakyapi  kin  hee  ; 

76  Tatokadan  mdoka  wanji 
woaktani  wosnapi  on  ; 

77  Qa  wopida  wosnapi  on  ta¬ 
tanka  nonpa,  tamdoka  zaptan, 
tatokadan  mdoka  zaptan,  amnos 
waniyetu  wanjidan  zaptan  Pa¬ 
giel  Okran  cinhintku  toahi  kin 
hee. 

78  Anpetu  iake  nonpa  Naptali 
cinca  itancan  kin  Ahira  Enan 
cinhintku  kin  hdoi. 

79  Toahi  kin  mazaska  waksica 
wan  seqel  opawinge  sanpa  wi¬ 
kcemna  yamni  aspeyapi,  maza¬ 
ska  waksica  on  amnimnipi  wanji 
seqel  wikcemna  sakowin,  tipi 
wakan  seqel  iyececa,  napin  agu¬ 
yapi  mdu  kinca  wihdi  icicahiyapi 
on  ojudan,  minka  kin  hee. 

80  Mazaskazi  tukiha  wan  se¬ 
qel  wikcemna  wizinyapi  on  oju¬ 
dan  ; 

81  Tatanka  w'anji  pte  wanun- 
yanpi  cinca,  tamdoka  wanji,  a- 
mnos  wanji  waniyetu  wanjidan, 
wokuknakyapi  kin  hee. 

82  Tatokadan  mdoka  wanji 
woaktani  wosnapi  on  ; 

83  Qa  wopida  wosnapi  on  ta¬ 
tanka  nonpa.  tamdoka  zaptan, 
tatokadan  mdoka  zaptan,  amnos 
waniyetu  wanjidan  zaptan,  Ahi- 

ra  Enan  cinhintku  toahi  kin 
hee. 

84  Wahna  wosnapi  sdayapi  qe- 
han  Israel  itancanpi  etanhan  yu- 
wakanpi  kin  dee,  mazaska  wa- 
ksica  akenonpa,  mazaska  wa- 
ksicaon  amnimnipi  akenonpa  ma- 
zaskazi  tukiha  akenonpa, 

85  Waksica  tanka  otoiyohi  se- 
qel  opawinge  sanpa  wikcemna 
yarnni,  qa  waksica  on  amnimni¬ 
pi  otoiyohi  wikcemna  sakowin, 
waksica  owasin  mazaska  kin 
tke  utapi  kin  seqel  kektopawinge 
nonpa  sanpa  opawinge  topa,  tipi 
wakan  seqel  iyececa. 

86  Mazaskazi  tukiha  wikce¬ 
mna  sanpa  nonpa  w'izinyapi  on 
ojudan,  otoiyohi  seqel  wikcemna, 
tipi  wakan  seqel  iyececa,  tukiha 
owasin  mazaskazi  seqel  opa¬ 
winge  sanpa  wikcemna  nonpa  ; 

87  Wohuhnaliyapi  on  tatanka 
wanunyanpi  owasin  wikcemna 
sanpa  nonpa,  tamdoka  wikce¬ 
mna  sanpa  nonpa,  amnos  wani- 
yetu  wanjidan  wikcemna  sanpa 
nonpa,  minha  tawapi  iyahna,  qa 
woalitani  wosnapi  on  tatokadan 
mdoka  wikcemna  sanpa  nonpa  ; 

88  Qa  wopida  wosnapi  on  ta¬ 
tanka  wikcemna  nonpa  sanpa 
topa,  tamdoka  wikcemna  sakpe, 
tatokadan  mdoka  wikcemna  sa¬ 
kpe,  amnos  waniyetu  wanjidan 
wikcemna  sakpe  ;  wahna  wosna¬ 
pi  sdayapi  iyohakam  on  yuwa- 
kanpi  kin  hee. 

89  Unkan  kici  wohdake  kta 
e  Mowis  itkokipapi  wakeya  ekta 
i  eca,  ho  kin  nafion,  woyaatanin 
can  wohnaka  iwankapa  tanhan 
taku  eciya,  kerubi  nonpa  otahe- 
dan  etanhan  taku  eciya. 

WICOWOYAKE  8. 

1  Unkan  Jehowa  ie  ca  Mowis 
heciya, 


2  Ie  ca  Aaron  hecen  eciya  wo, 
Petijanjan  yuwankan  yeyaya  eca, 
petijanjan  sakowin  kin  petijan¬ 
jan  ihupa  itokapa  tanhan  iyoyam- 
yapi  kta. 

3  Unkan  Aaron  hecen  econ 
petijanjan  oide  kin  petijanjan 
ihupa  itokapa  tanhan  wankan 
ye  kiya  :  Jehowa  Mowis  hecon 
si  kin  he  iyecen. 

4  Unkan  petijanjan  ihupa  kin 
kaken  kagapi,  mazaskazi  pagopi, 
ceca  kin,  qa  adetka  kin  nakun 
pagopi :  token  Jehowa  Mowis 
wanyagkiye  ciqon  he  iyecen 
petijanjan  ihupa  kagapi. 

5  Unkan  Jehowa  ie  ca  Mowi 
heciya, 

6  Lewi  kin  Israel  cinca  wice- 
hna  tanhan  iwicacu,  qa  wicayu- 
ska  wo. 

7  Qa  wicayuskapi  kta  e  hecen 
ecawicayecon  kta.  Mini  on  wi¬ 
cayuskapi  kin  he  akan  ehpeya  wo ; 
unkan  ukapi  kin  owancaya  hda- 
sanpi  kta,  qa  wokoyake  hdujaja- 
pi  kta,  hecen  skapi  kta. 

8  Unkan  tatankadan  pte  wa¬ 
nunyanpi  cinca  wan  icupi  kta, 
qa  minha  tawa  aguyapi  mdu 
wihdi  icicahiyapi,  unkan  tatanka 
inonpa  pte  wanunyanpi  cinca 
kin  iyacu  kta  woahtani  wosnapi 
on. 

9  Qa  itkokipapi  wakeya  itokam 

Lewi  kin  ikiyedan  awicayahi 
kta,  qa  Israel  cinca  omniciye 
owasin  yuwitaya  hiyu  wicayaye 
kta.  ^ 

10  Qa  Lewi  kin  Jehowa  itokam 
awicayahi  kta ;  unkan  Israel 
cinca  napepi  kin  Lewi  kin  awi- 
caputakapi  kta. 

11  Unkan  Aaron  Lewi  kin  wi- 
cayuwinte  kta,  Jehowa  itokam, 
w'okosyapi  wan  Israel  cinca  etan¬ 
han,  hecen  Jehowa  okiyapi  kta 
e  wiyeya  mipi  kta. 

12  Unkan  Lewi  kin  napepi  ta- 

tanka  pa  akan  awicatputakapi 
kta,  unkan  wanji  woaktani  woA 
napi,  qa  unman  wokulinaliyapi 
Jehowa  kicaga  wo  ;  hecen  LovyI 
akakpe  wicakiciyapi  kta. 

13  Unkan  Aaron  itokam,  qa  iye 
cinca  itokam,  Lewi  kin  najin 
wicayaye  kta,  qa  wicaduwaste 
kta,  Jehowa  tawokosyapi. 

14  Israel  cinca  wicehna  tanhan 
Lewi  kin  wicadukinunkan  kta, 
hecen  Lewi  kin  mitawa  kta. 

15  Unkan  he  iyohakam  Lewi 
kin  itkokipapi  wakeya  wohtani 
econpi  kta  e  en  upi  kta  ;  wica- 
duska,  qa  wokosyapi  on  wicadu- 
winte  cinhan. 

16  Hena  ocowasin  maqupi  na- 
kas,  Israel  cinca  wicehna  tanhan 
winyan  owasin  cinca  tokapa  hee 
kiya,  Israel  cinca  caskepi  owa¬ 
sin  hee  kiya,  hena  mitawa  kta  e 
iwicawacu. 

17  Israel  cinca  ehna  wica^ta 
woteca  koya,  tona  caskepi  owa¬ 
sin  mitawa,  Egupta  makoce 
ohna  caskepi  owasin  wicawa- 
kastaka,  anpetu  kin  he  en  hena 
mici'wahduwakan  nakas. 

18  Unkan  Lewi  kin  wanna  iwi¬ 
cawacu,  Israel  cinca  caskepi 
owasin  hee  kiya. 

19  Qa  Aaron,  qa  iye  cinca  hena 
yuhapi  kta  e  Israel  cinca  wice¬ 
hna  tanhan  Lewi  kin  wicawaqu, 
itkokipapi  wakeya  ohna  Israel 
cinca  tohtanipi  econpi  kta,  qa 
Israel  cinca  akahpe  wdcakiciya- 
pi  kta,  hecen  Israel  cinca  kin 
tipi  wakan  ikiyedan  hipi  kte  sni 
qa  wicehna  makosice  wanice 
kta,  ikiyedan  hipi  unkans  mako- 
^ice  yuke  kta  tuka. 

20  Unkan  Mowis,  qa  Aaron, 
qa  Israel  cinca  omniciye owasin, 
token  Jehowa  Mowis  Lewi  kin 
ecawicakicon  wicasi  kin  owasin, 
he  iyecen  Israel  cinca  Lewi  kin 
ecawicakiconpi 

21  Unkan  Lewi  kin  ihduskapi, 
qa  woko3mke  hdujajapi,  unkan 
Aaron  wicayuwinta,  Jehowa  ito¬ 
kam,  wokosyapi  wan,  qa  wicayu- 
ska  kta  e  Aaron  akahpe  wicaki- 
ciya. 

22  Unkan  he  iyohakam,  Lewi 
kin  itkokipapi  wakeya  ohna  woh¬ 
tani  econpi  kta  e  Aaron  itokam, 
qa  iye  cinca  itokam  hipi.  To¬ 
ken  Jehowa  Mowis  Lewi  kin 
ecawicakicon  si  kin  he  iyecen 
ecawicakiconpi. 

23  Unkan  Jehowa  ie  ca  Mowis 
heciya. 

24  Lewi  kin  kaken  econpi  kta, 
waniyetu  wikcemna  nonpa  san- 
pa  zaptan  aktonpi  kin  hena  itko¬ 
kipapi  wakeya  en  htanipi  kin 
obe  en  opapi  kta. 

25  Qa  waniyetu  wikcemna  za¬ 
ptan  aktonpi  kin  hena  wohtani 
obe  kin  aynstanpi  kta,  qa  iciman- 
na  en  htanipi  kte  sni, 

26  Tuka  sunka  wicayapi  om 
taku  awanyakapi  kin  awanya- 
kapi  kta  e  itkokipapi  wakeya 
ohna  apeya  unpi  kta,  qa  woh¬ 
tani  takudan  econpi  kte  sni,  Le¬ 
wi  kin  taku  awanyakapi  kin 
icahtaka  hecen  ecawicayecon 
kta. 

WICOWOYAKE  9. 

1  Unkan  Israel  cinca  Egupta 
makoce  etanhan  hdinanpapi,  wa¬ 
niyetu  inonpa  wi  tokaheya  en, 
Sina  hopuza  ohna,  Jehowa  ie  ca 
Mowis  heciya. 

2  lyehantu  eca  Israel  cinca 
woacaksin  econpi  kta. 

3  Wi  kin  de  anpetu  iake  topa 
en  htayetu  otahedan  he  yakaga- 
pi  kta,  iyehantu  kinhan  tokage 
owasin,  qa  tawoyaco  owasin  iye¬ 
cen  he  ecanonpi  kta. 

4  Unkan  Mowis  Israel  cinca 
kin  woacaksin  kagapi  kta  kewi- 
cakiya. 

5  Unkan  wi  tokaheya  anpetu 
iake  topa  en,  olitayetu  otahedan, 
Sina  hopuza  ohna,  woacaksin 
kin  kagapi ;  token  Jehowa  Mo- 
wis  econ  si  kin  pwasin  hecen  Is¬ 
rael  cinca  kin  econpi. 

6  Unkan  wicasta  wanjigji,  ^i- 
casta  wan  nagi  ye  cin  on  sapapi, 
heon  anpetu  kin  he  en  woaca¬ 
ksin  kagapi  okihipi  sni,  heon  an¬ 
petu  kin  he  en  Mowis  itokam, 
qa  Aaron  itokam  hinajinpi. 

7  Qa  wicasta  kin  hena  heciya- 
pi,  Unkiyepi  wicasta  wan  nagi 
ye  cin  on  unsapapi,  tokeca  lieya- 
ta  iyeunyanpi  on  iyehantu  eca, 
Israel  cinca  wicehna  Jehowa 
woahi  wan  unkahipi  kte  sni  he  ? 

8  Unkan  Mowis  hewicakiya, 
Kakiya  najinpo,  Token  Jehowa 
econ  nisipi  kte  cin  he  nawahon 
kta. 

9  Unkan  Jehowa  ie  ca  Mowis 
heciya, 

10  Israel  cinca  kin  hecen  ewi- 
cakiya  wo,  Niyepi  ehna,  qais  ni- 
toicagepi  yeye  cin  ehna,  wicasta 
tuwe  kasta  wicasta  wan  nagiye 
cin  on  sapa,  qais  tehan  icimani 
un  esta,  woacaksin  kin  Jehowa 
kicage  kta, 

11  Wi  inonpa  anpetu  iake  topa 
en  ohtayetu  otahedan  he  kage 
kta,  aguyapi  napohyapi  sni  kici, 
qa  peji  pa  kici  he  yute  kta. 

12  Ongedan  hanhanna  aiya- 
hdeya  ohdaptapi  kte  sni,  qa  hetan- 
han  huhu  wanjidan  kas  kawega- 
pi  kte  sni,  woacaksin  wokage 
owasin  iyecen  heconpi  kta. 

13  Unkan  wicasta  tuwe  ska  qa 
icimani  un  sni,  qa  woacaksin 
kage  kapin  kinhan,  wicanagi 
kin  he  iye  taoyate  etanhan  ka- 
spapi  kta,  iyehantu  Jehowa  toahi 
kin  kahi  sni,  heon  wicasta  kin 
he  woahtani  kin  hduhe  kta. 

14  Unkan  wicasta  wan  oyate 
tokeca  niyepi  om  ounye  ca  woa- 

caksin  kin  Jehowa  kicage  kte 
cinhan,  woacaksin  wokage  kin, 
qa  woyaco  kin  owasin  iyecen  he 
kage  kta.  Wicasta  oyate  toke¬ 
ca  on,  qa  tona  makoce  en  tonpi 
kin  on  wokage  wanjidan  duhapi 
kta. 

15  Unkan  tipi  kin  ehdepi  anpe¬ 
tu  kin  ‘he  en  mahpiya  kin  tipi 
kin  akahpa,  w’oyaatanin  wakeya 
kin  hee,  qa  htayetu  eca  tipi  i- 
wankam  peta  iyececa  tanin,  i- 
hanhanna  hehanyan. 

16  Ohinniyan  hececa  mahpiya 
kin  he  akahpe  ca  hanyen  peta 
iyececa  tanin. 

17  Unkan  tohan  mahpiya  kin 
wakeya  iwankapa  tanhan  wan- 
kan  iyaya,  hehan  Israel  cinca 
ihdakapi,  qa  tukten  mahpiya  kin 
owanji  najin  kin,  heciya  Is¬ 
rael  cinca  kin  etipi. 

18  Jehowa  i  kin  eciyatanhan 
Israel  cinca  kin  ihdakapi,  qa 
Jehowa  i  kin  eciyatanhan 
tipi  ehdepi tona  can  mahpiya 
kin  tipi  kin  iwankam  yanka  he¬ 
hanyan  ihdakapi  sni. 

19  Qa  mahpiya  kin  tipi  iwan¬ 
kam  yanka  anpetu  ota  kinhan, 
Israel  cinca  taku  Jehowa  awa- 
cin  wicasi  kin  he  awacinpi,  qa 
ihdakapi  sni. 

20  Unkan  he  iyecen  mahpiya 
kin  anpetu  tonana  tipi  iwankam 
yanke  cinhan,  Jehowa  i  kin  eci¬ 
yatanhan  owanji  unpi,  qa  Jeho¬ 
wa  i  eciyatanhan  ihdakapi. 

21  Unkan  mahpiya  kin  htayetu 
etanhan  ihanhanna  hehanyan 
owanji  yanke  ca  hanhanna  yu- 
wankan  iyaye  cinhan  ihdakapi, 
anposkan  qa  hanyen  unman  tu- 
kte  kasta  mahpiya  kin  wankan 
iyaye  cinhan  ihdakapi. 

22  Anpetu  nonpa,  qais  wi  w^an- 
jidan,  qais  sanpa  anpetu  ota 
esta,  mahpiya  tipi  kin  iwan¬ 
kam  yanke  cinhan,  hehanyan 

Israel  cinca  kin  wakeya  ohna 
owanji  unpi,  qa  ihdakapi  sni  ; 
tuka  tohan  yuwankan  iyaya 
hehan  ihdakapi. 

23  Jehowa  i  kin  eciyatanhan 
wakeya  iticagapi,  qa  Jehowa  i 
eciyatanhan  ihdakapi,  Jehowa 
taku  awacin  wicasi  kin  he  awa- 
cinpi,  token  Mowis  nape  on  Je¬ 
howa  econsi  kin  he  iyecen. 

WICOWOYAKE  10. 

1  Unkan  Jehowa  ie  ca  Mowis 
heciya, 

2  Mazaska  yahotonpi  nonpa 
"icicaga  wo,  pagopi  hena  yakage 

kta,  qa  omniciye  eyanwicayapa- 
ha  kta,  qa  oyate  ihdag  wicaya- 
kiye  kta  e  hena  duhe  kta. 

3  Unkan  napin  on  yahotonpi 
kinhan  omniciye  ocowasin  niye 
en  yuwitaya  hipi  kta,  itkokipapi 
wakeya  tiyopa  ekta. 

4  Qa  wanjidan  on  yahotonpi 
kinhan,  itancanpi  Israel  kekto- 
pawinge  en  tokapapi  kin  niye  en 
mniciyapi  kta, 

5  Qa  panyanhanhan  dahotonpi 
kinhan,  oyate  iwiyohiyanpata 
tipi  kin  ihdakapi  kta. 

6  Qa  ake  panyanhanhan  daho¬ 
tonpi  kinhan,  oyate  itokaga  tipi 
kin  ihdakapi  kta ;  ihdakapi  kta 
e  panyanhanhan  yahotonpi  kta. 

7  Qa  oyate  kin  yuwitaya  mni¬ 
ciyapi  kte  cinhan  dahotonpi 
kta,  tuka  panyanhanhanpi  kte 
sni. 

8  Unkan  Aaron  cinca  wawa- 
yusnapi,  kin  maza  yahotonpi  kin 
yahotonpi  kta,  nitoicagepi  yeye 
cin  wokage  kin  owihanke  wani- 
ca  duhapi  kta. 

9  Unkan  toka  niyanpi  niciyuse- 
pi  kin  nitamakocepi  ohna  azu  wi- 
cayayapi  kinhan,  mazayahotonpi 
kin  panyanhanhan  ho  dahotonpi 
kta  ;  unkan  Jehowa  wakan  ya- 

dapi  kin  itokam  niksuyapi  kta, 
qa  toka  niyanpi  etanhan  enihda- 
kupi  kta. 

10  Unkan  anpetu  widuskinpi, 
qa  mniniciyapi  Ijin  en,  qa  wi  ni- 
tawapi  anpetu  tokaheya  en  ma¬ 
zayahotonpi  kin  hoton  yayapi 
kta,  wohuhnahyapi  nitawapi  i- 
wankam,  qa  wopida  wosnapi  ni¬ 
tawapi  iwankam,  qa  hena  on 
tuwe  wakan  yadapi  itokam  ni¬ 
ksuyapi  kta,  Jehowa  wakan  ya¬ 
dapi  kin  he  miye. 

11  Unkan  waniyetu  inonpa  wi 
inonpa  wi  anpetu  wikcemna 
nonpa  en,  mahpiya  kin  waya- 
atanin  tipi  iwankapa  tanhan 
wankan  iyaya. 

12  Unkan  Israel  cinca  kin  un- 
hdakapi  iyecen  Sina  hopuze  kin 
etanhan  ihdakapi ;  unkan  mahpi- 
ya  kin  Paran  hopuze  kin  en  iyo- 
tanka. 

13  Plehan  tokaheya  Mowis 
nape  eciyatanhan  Jehowa  ie  cin 
iyecen  ihdakapi. 

14  Unkan  Juda  cinca  wicotiobe 
wiyokiye  kin  tokaheya  ihdakapi, 
qa  obe  tawa  mdetanhunka  kin 
Nahson  Aminadab  cinhintku  kin 
hee. 

15  Unkan  Isakar  cinca  wicoun 
mdetanhunka  kin  Netaneel  Tzu- 
har  cinhintku  kin  hee. 

16  Unkan  Zebulun  cinca  wi¬ 
coun  mdetanhunka  kin  Eliyab 
Helen  cinhintku  kin  hee. 

17  Hehan  tipi  wakan  kin  yuju- 
jupi  qa  Gerson  cinca  kin,  qa 
Merari  cinca  kin  tipi  kin  yuha 
ihdakapi. 

18  Hehan  Ruben  wicoti  obe 
wiyokiye  ihdakapi,  qa  obe  tawa 
mdetanhunka  kin  Elitzur  ^edeur 
cinhintku  kin  hee. 

19  Unkan  Simeon  cinca  wicoun 
mdetanhunka  kin  selumiel  Tzu- 
risada  cinhintku  kin  hee. 

20  Qa  Gad  cinca  wicoun  mde- 

tanhunka  kin  Eleasap  Duel  cin- 
hintku  kin  hee. 

21  Hehan  Qohati  kin  taku  yu- 
wakanpi  kin  yuha  ihdakapi,  qa 
nahankin  ekta  kipi  sni  unmanpi 
tipi  kin  ehdepi. 

22  Hehan  Epraim  cinca  wicoti 
wiyokiye  kin  ihdaka  obe  tawapi 
kin  iyecen,  qa  obe  tawa  mdetan- 
hunka  kin  Amihud  cinhintku 
Elisama  hee. 

23  Unkan  Manage  cinca  wicoun 
obe  mdetanhunka  kin  Gamaliel 
Pedatzur  cinhintku  kin  hee. 

24  Unkan  Benjamin  cinca  wi¬ 
coun  obe  mdetanhunka  kin  Abi- 
dan  Gideoni  cinhintku  kin  hee. 

25  Hehan  wicoti  owasin  ha- 
kam  Dan  cinca  wicoti  wiyokiye 
ihdaka,  obe  tawa  kin  iyecen,  qa 
obe  tawa  mdetanhunka  kin 
Ahiezer  Amisada  cinhintku  kin 
hee. 

26  Unkan  Aser  cinca  wicoun 
obe  mdetanhunka  kin  Pagiel 
Okran  cinhintku  kin  hee. 

27  Unkan  Naptali  cinca  wi¬ 
coun  obe  mdetanhunka  kin 
Ahira  Enan  cinhintku  kin  hee. 

28  Israel  cinca  obepi  ihdakapi 
eca  hecen  ihdakapi. 

29  Unkan  Mowis  Hobab  Ra- 
guel  cinhintku  Midiani  kin,  Mo¬ 
wis  tahanku  kjn  heciya,  Unkiye- 
pi  oyanke  wan  Jehowa  cajeyate 
ca  he  cicupi  kta  unkekiyapi  he¬ 
ciya  unkihdakapi,  Iho  opa  wo, 
kinhan  taku  waste  ecaunnicon- 
pi  kta,  Jehowa  Israel  taku  waste 
icaje  wicayate  nakas. 

30  Unkan,  Mde  kte  sni,  tuka 
makoce  mitawa,  qa  wicowazi 
mitawa  ekta  wahde  kta,  eciya. 

31  Unkan  tokin  ehpe  unyayapi 
snin.  Niye  hopuze  kin  sdonya- 
ya  tukten  euntipi  kta,  hecen 
ista  unniyanpi  kta. 

32  Qa  unkiyepi  om  idade  cin- 
han  kaketu  kta,  token  Jehowa 


taku  waste  ecaunkiconpi,  he  iye¬ 
cen  taku  waste  ecaunniconpi 
Icja,eya. 

33  Unkan  Jehowa  lie  tawa 

etanhan  ihdakapi,  anpetu  yamni 

canku-yeyapi,  unkan  Jehowa  wi- 

cotakuve  can  wohnake  kin  wi- 
%/ 

citokam  iyaya  anpetu  yamni 
canku  yapi  kin,  tukten  etipi  kta 
iwanwicakiciyake  kta  heon  etan¬ 
han. 

34  Qa  wicotipi  etanhan  ihdaka¬ 
pi  eca,  Jehowa  tamahpiya  kin 
anposkan  wiciwankan  un. 

35  Unkan  kaketu  can  wohnaka 
kin  iyaya  eca  Mowis  hey  a,  Jeho¬ 
wa  najin  ye,  qa  toka  niyanpi  kin 
enanaldya  iyayapi  kta,  qa  tona 
sicenidapi  kin  nitokapa  tanhan 
najicapi  kte. 

36  Unkan  tipi  ehdepi  eca,  .le- 
howa  hdi  ye  Israel  kektopawinge 
ota  kin  ekta,  eya. 

WICOWOYAKE  11. 

1  Unkan  oyate  kin  Jehowa 
noge  ohna  sicaya  sicahowayapi 
Jehowa  nation  qehan  canniyan, 
qa  Jehowa  tapeta  aide  wicaye 
ca  wicoti  ihanke  en  huhnah  wi- 
caya. 

2  Unkan  oyate  kin  Mowis  hoye 
kiyapi;  unkan  Mowis  Jehowa 
cekiya,  hecen  peta  kin  anapta. 

3  Unkan  oyanke  kin  he  Tabera 
(Wohuhnaga)  eya  caje  yata ; 
hen  Jehowa  tapeta  huhnah  wi- 
caya  nakas. 

4  Wanna  wicota  yuwitaya 
hipi,  qa  owicapapi  kin  hena 
nina  wakonpi ;  unkan  Israel  cin¬ 
ca  kin  nakun  ake  ceyapi  qa  heya- 
pi,  Tuwe  tado  yun  unkiyapi  kta 
hwo. 

5  Egupta  ohna  hogan  imnahan 
untapi  kin  he  unkiksuyapi ;  na¬ 
kun  saka  yutapi  ocaje  nonpa,  qa 
psin  ocaje  yamni. 

6  Tuka  wanna  unnagipi  seca 
aya,  takudan  waniinyakapi  sni, 
manna  kin  de  lieceedan.  • 

7  Unkan  manna  kin  korianna 
su  kin  hinskokeca,  qa  wanyaka- 
pi  km  inyan  wicasake  iyececa 
tanin. 

8  Unkan  oyate  kin  enanakiya 
iyayapi,  qa  he  mnayanpi,  qa  wi- 
yukpan  ohna  yukpanpi,  qais  wi- 
bope  en  bopanpi,  qa  cega  ohna 
spanyanpi,  qais  aguyapi  hmiyan- 
yanna  cahota  ohna  spanyanpi, 
qa  utapi  kin  aguyapi  skuya  wi- 
hdi  icicayapi  utapi  kin  he  iye¬ 
ceca. 

9  Unkan  cu  kin  hanyen  wicoti 
ahinhpaye  cehan  manna  kin  he 
akan  hiyu. 

10  Unkan  Mowis  oyate  kin  wi- 
cowazipi  kin  ecekcen  ceyapi  na- 
wicahon,  wicasta  otoiyohi  tawa- 
keya  tiyopa  ohna,  unkan  Jfehowa 
nina  sihda  nakun  Mowis  he  si- 
cedaka. 

11  Unkan  Mowis  Jehowa  heci- 
ya,  Tokeca  nitaokiye  sicaya  ica- 
yecon,  qa  tokeca  nitokam  woiyo- 
kipi  iyewaye  sni  he  ?  oyate  kin 
de  iyuhpa  wicaqin  mayakiya 
he? 

12  Miye  oyate  kin  de  iyuhpa 
cinca  w'icawaton  he  ?  qais  miye 
cinca  wicawakaga  on,  Itpi 
ohna  wicayuha  wo,  wicasta  wan 
iye  cinhintku  azin  hduhe  cin  he 
iyecenemayakiya,  hecen  makoce 
wan  hunkake  wicayapi  wicaya- 
qu  kta  yakonze  cin  heciya  awi- 
camde  kta, 

13  Tokiya  tanhan  tado  mduhe 
ca  oyate  kin  de  iyuhpa  wicawa- 
qu  kta  he  ?  wanna  amaceyapi, 
qa,  Tado  unqu  po,  hecen  untapi 
kta,  eyapi. 

14  Oyate  kin  de  misnana  mdu- 
ha  kta  owakihi  ^ni,  waqin  kta 
isanpa  tke  nakas. 

15  Hecen  ecamiyecon  kinhan, 

tokin  te  mayayen,  woiyokipi 
nitokam  iyewaye  cinhan,  hecen 
mitoiyokisice  cin  wanwahdake 
kte  sni, 

16  Unkan  Jehowa  Mowis  heci¬ 
ya,  Oyate  hunkayapi  etanhan 
wicasta  wikcemna  sakowin  mni- 
ciye  wicakiya  wo,  miye  ekta,  wi¬ 
casta  oyate  kin  hunka  wicayapi 
heca  sdonwicayaya,  qa  itancan 
hecapi,  qa  itkokipapi  wakeya  e- 
kta  hiyu  wicayaye  kta  ;  unkan 
niye  kici  hen  najinpi  kta, 

17  Unkan  mis  kun  wau,  qa  hen 
nici  wowahdake  kta,  qa  woniya 
niye  en  un  kin  etanhan  emdaku 
kta,  qa  hena  en  ye  waye  kta  ; 
unkan  nisnana  oyate  kin  wica- 
duha  kte  sni,  hena  nici  wicayu- 
hapi  kta. 

18  Unkan  oyate  kin  hewicaya- 
kiye  kta,  Heyake  cinhan  on 
ihduwakan  po  ;  hecen  tado  ya- 
tapi  kta ;  yaceyapi,  qa  Tuwe 
tado  yun  unkiyapi  kta  he  ? 
Egupta  ohna  tanyan  unyakonpi 
ehapi  kin  he  Jehowa  noge  kin 
iyohpaya,  heon  Jehowa  tado  ni- 
cupi  kta,  qa  yatapi  kta. 

19  Anpetu  wanjidan  yatapi  kte 
sni,  qa  anpetu  nonpa  kte  sni,  qa 
anpetu  zaptan  kte  sni,  qa  anpetu 
wikcemna  kte  sni,  qa  anpetu 
wikcmna  nonpa  ^te  sni ; 

20  Tuka  wi  wanji  anpetu  owa- 
sin  hehanyan,  nipogepi  etanhan 
inanpe  ca  hitiyahdapi  kte  cin  he¬ 
hanyan  ;  Jehowa  niyepi  ehna  un 
kin  he  ihayaktapi  sni,  qa  yace¬ 
yapi  qa,  Tokeca  Egupta  etanhan 
inanunpapi  he  ?  ehapi,  heon  e- 
tanhan. 

21  Unkan  Mowis  heya,  Oyate 
ehna  waun  kin  de  kektopawinge 
opawinge  sakpe  ozuye  huiyunpi ; 
unkan  tado  wicawaqu  kta,  qa 
wi  wanji  ihunniyan  yutapi  kta, 
eha. 

22  Tahinca  qa  pte  wicakipa- 

tapi  kta,  qa  hecen  lyowicahi  kta  % 
qais  rniniyowancaya  hogan  owa- 
sin  mnawicakiciyapi  kta,  qa 
hecen  iyowicahi  kta  he  ? 

23  Unkan  Jehowa  Mowis  heci- 
ya,  Jehowa  nape  kin  kaksapi  he  ? 
Dehan  mioie  ecetu  niciye  kta, 
qais  ecetu  niciye  kte  sni  hecin- 
han  wandake  kta. 

24  Unkan  Mowis  tankan  inan- 
pe  ca  Jehowa  oie  kin  oyate  kin 
owicakiyaka,  qa  oyate  hunka- 
wicayapi  etanhan  wicasta  wi- 
kcemna  sakowin  mnawicaya,  qa 
wakeya  qon  ihduksan  najin 
wicakiya. 

25  Unkan  Jehowa  mahpiya 
sapa  wan  ohna  kun  hiyu,  qa  kici 
wohdake  ca  Avoniya  iye  en  un 
kin  hetanhan  icu,  qa  hunkayapi 
wicasta  wikcemna  sakowin  qon 
akan  awicahnaka ;  unkan  wo- 
niya  kin  aozi  wicaye  cehan  wa- 
ayatapi,  tuka  icimana  econpi 
sni. 

26  Tuka  wicasta  nonpa  wicoti 
ohna  owanji  yakonpi,  wanji  El- 
dad  eciyapi,  qa  unman  Medad 
eciyapi,  qa  woniya  kin  iyawica- 
han,  qa  hena  owicawapi  qon  en 
opapi,  tuka  wakeya  qon  ekta 
ipi  sni,  qa  hena  wicoti  ohna 
waayatapi. 

27  Unkan  koska  wan  inyanke 
ca  Mowis  okiyake  ca,  Eldad  qa 
Medad  wicoti  ohna  waayatapi 
ce,  eya. 

28  Unkan  Nun  cinhintku  Josu- 
wa;  Mowis  taokiye,  koska  ka- 
hnigapi  heca  wan  ayupte  ca  heya, 
Itancan  Mowis  wicakisica  wo, 

29  Unkan  Mowis  heciya.  Miye 
on  etanhan  winayawizi  he  ? 
Tokin  Jehowa  taoyate  kin  iyu- 
hpa  waay  atapin,  qa  Jehowa  toni- 
ya  kin  owasin  wicaqun. 

30  Unkan  Mowis  wicoti  kin 
ekta  kihda,  iye  qa  Israel  hunka- 
wicayapi. 


31  Unkan  tateyanpa  wan  Je~ 
howa  eciyatanhan  iyaye  ca  mde 
kin  akotanhan  siyo  icu,  qa  wicoti 
akan,  qa  wicoti  ihduksan  anoka 
tanhan,  anpetu  wan  imanipi  kin 
hehanyan  ahinhe  wicaya,  wici- 
spa  nonpa  maka  akan. 

32  Unkan  oyate  kin  najinpi,  an¬ 
petu  kin  he  osan,  qa  hanyetu 
osan,  qa  ihanhanna  anpetu  osan, 
qa  siyo  kin  mnayanpi ;  tuwe 
aopten  mnayan  esta  opaha 
wikcemna  mnayan,  qa  hduhapi 
kta  e  wicoti  ihduksan  hena 
pceyapi. 

33  Unkan  conica  nahanhin 
hipi  ohna  yanka,  yasotapi  sni 
itokam  Jehowa  tocanniye  oyate 
kin  aide  wicaya,  qa  Jehowa 
makosice  tehike  hinca  on  oyate 
kin  awicapa. 

34  Unkan  oyanke  kin  he  Qibe- 
rot  Hatawa  (Akaskapi  kin  wi- 
cahnakapi,)  eya  cajeyatapi ; 
oyate  akaskapi  kin  hen  wicahna- 
kapi  nakas. 

35  Unkan  Qiberot  Hatawa  e- 
tanhan  ihdakapi,  Hazerot  ekta, 
qa  Hazerot  en  yakonpi. 

WICOWOYAKE  12. 

1  Hehan  Miriam  qa  Aaron  Mo¬ 
wis  kigepi,  Kusi  winohinca  yuze 
cin  heon  etanhan,  Kusi  wino¬ 
hinca  wan  yuza  nakas. 

2  Qaheyapi,  Awicakehan  Jeho¬ 
wa  Mowis  isnana  ie  kiya  he  ? 
Unkis  nakun  ie  unkiyapi  sni  he  ? 
unkan  Jehowa  he.  nahon. 

3  Wanna  wicasta  maka  akan 
hi3mye  cin  owasin  Mowis  isna¬ 
na  wicasta  wahbadan. 

4  Unkan  ihnuhanna  Jehowa 
Mowis,  Aaron,  qa  Miriam  hewi- 
cakiya;  Upo  niyamnipi  itkoki- 
papi  wakeya  ekta,  Unkan  hena 
yamni  ekta  ipi. 

5  Unkan  Jehowa  mahpiya  bo- 

sdata  ohna  kun  hiyu,  qaitkokipa- 
pi  wakeya  tiyopa  ekta  yanke  ca 
Aaron  qa  Miriam  wicakipan ; 
unkan  napin  ekta  inanpapi. 

6  Unkan  heya,  Mioie  kin  na- 
Honpo,  Niyepi  ehna  waayate 
wan  yuke  cinhan,  iye  en  Je- 
howa  mihdutanin  kta  wowan- 
yake  en,  qa  wowihamde  en 
taku  ewakiye  kta. 

7  Tuka  mitaokiye  Mowis  is 
hecece  sni,  wati  ocowasin  ohna 
iye  wacinye  pica. 

8  He  i  i  kici  wowahdake  tanin- 
yan,  qa  hanmdohdake  sniyan, 
qa  Jehowa  ouncage  kin  he  aton- 
wan,  heon  tokeca  mitaokiye 
Mowis  ayaiapi  kin  koyakipapi 
sni  he  ? 

9  Qa  Jehowa  canniye  wicaye 
ca  kihda. 

10  Qa  makpiya  kin  wakeya  kin 
etanhan  wankan  iyaya ;  unkan 
inyun  Miriam  leprosi  ececa,  wa 
iyececa,  unkan  Aaron  Miriam 
ekta  etonwan,  unkam  leprosi 
ececa. 

11  Hehan  Aaron  Mowis  heci- 
ya,  Itancan  ceciya,  tokin  woak- 
tani  kin  de  ecinsniyan  waunhta- 
nipi  kin  aunkihnakapi  sni  mi- 
yen. 

12  Tokin  taku  hunku  tezi  kin 
etanhan  ta  inanpe  ca  cehpi  han- 
ke  sote  cin  iyecece  kte  snin. 

13  Unkan  Mowis  Jehowa  hoye- 
kiye  ca  heya,  lyotan  wasaka  ce- 
ciciye,  wanna  okiziya  ye. 

14  Unkan  Jehowa  Mowis  heci- 
ya,  Atkuku  kin  he  ite  kin  atago- 
sa  unkans  anpetu  sakowin  istece 
kte  sni  he?  anpetu  sakowin  wi- 
coti  itankan  natakapi  kta,  qa 
ohakam  en  hdi  kta. 

15  Unkan  anpetu  sakowin  he- 
hanyan  Miriam  wicoti  itankan 
natakapi,  qa  Miriam  en  hdi  sni 
kin  hehanyan  oyate  kin  ihdakapi 
^ni. 

16  Unkan  ohakam  oyate  kin  i- 
hdakapi,  Hazerot  etanhan,  qa 
Paran  kopuza  en  etipi. 

WICOWOYAKE  13. 

1  Unkan  Jehowa  ie  ca  Mowis 
heciya, 

2  Kanan  makoce  Israel  cinca 
wicawaqu  kin  he  iwanniciyaka- 
pi  kta  e  wi  casta  ye  wicasi  wo. 
Ate  wicayapi  wicoun  otoiyohi 
etanhan  wicasta  wan  ye  yasi  kta, 
hena  wicehna  owasin  itaneanpi 
hecapi. 

3  Unkan  Mowis  Jehowa  i  kin 
eciyatanhan  Paran  kopuze  kin 
etanhan  ye  wicasi,  wicasta  kin 
hena  owasin  Israel  cinca  mde- 
tanhunka  hecapi. 

4  Qa  cajepi  kin  dena  eepi,  Ru¬ 
ben  wicoun  etanhan  ^amuha  Ja- 
kur  cinhintku. 

5  Simeon  wicoun  etanhan  Sa- 
pat  Hori  cinhintku. 

6  Juda  wicoun  etanhan  Kaleb 
Jepune  cinhintku. 

7  Isakar  wicoun  etanhan  Igal 
Josep  cinhintku. 

8  Epraim  wicoun  etanhan  Ho- 
seya  Nun  cinhintku. 

9  Benjamin  wicoun  etanhan 
Patti  Rapu  cinhintku. 

10  Zebulun  wicoun  etanhan 
Gadiel  Sodi  cinhintku. 

11  Josep  wicoun  on  Manase 
wicoun  etanhan  Gadi  Susi  cin¬ 
hintku. 

12  Dan  wicoun  etanhan  Ammi- 
el  Gemali  cinhintku. 

13  Aser  wicoun  etanhan  Setur 
Mikael  cinhintku. 

14  Nap  tali  wicoun  etanhan 
Nakbi  Wapsi  cinhintku. 

15  Gad  wicoun  etanhan  Guel 
Maki  cinhintku. 

16  Wicasta  Mowis  makoce  kin 
iwanyag  ye  wicasi  cajepi  kin 
hena  eepi.  Qa  Mowis  Hoseya 

Nun  cinhintku  kin  Jehosuwa 
eya  cajeyata. 

17  Unkan  Mowis  Kanan  mako- 
ce  kin  iwanyag  ye  wicasi,  qa  he- 
wicakiya,  Deciya  itokaga  en  ya- 
po,qa  lie  kinitanwankanhdeyapi. 

18  Qa  makoce  kin  he  toketu 
wandakapi  kta,  nakun  oyate  en 
ounyanpi  kin,  wasakapi,  qais 
wankapidan  unman  tukte  hecin- 
han,  nakun  tonana,  qais  otapi. 

19  Qa  makoce  ounyanpi  kin  he 
waste  qais  sica,  qa  otonwe  otipi 
kin  hena,  wakeya  otipi,  qais  con- 
kaske  otipi. 

20  Qa  makoce  kin  cepa  qais 
tamaheca  unman  tukte,  ohna 
can  yukan  qais  can  wanica. 
Waditakapo,  qa  makoce  wasku- 
yeca  kin  etanhan  icupo,  eya. 
Unkan  he  ehan  hastanhanka 
toka  suton. 

21  Unkan  iyayapi  qa  makoce 
kin  iwanyakapi,  Tzin  hopuza 
etanhan  Hamat  ektakiya  yapi. 
Rehob  ekta  hehanyan. 

22  Qa  itokaga  en  ipi,  qa  He¬ 
bron  ekta  hipi.  Unkan  Anaq 
cinca  Ahiman,  ^esa,  qa  Talma 
hen  yakonpi.  Unkan  Tzohan 
Egupta  ohna  kagapi  he  itokam 
waniyetu  sakowin  Hebron  kagapi. 

23  tJnkan  Eskol  kaksiza  kin  en 
hipi,  qa  hetanhan  adetka  wan 
kaksapi,  qa  hastanhanka  iyage 
wanjidan,  qa  cansagye  wan 
akan  akiyuhapi,  nakun  taspan- 
tanka  su  ota,  qa  witansnan  etan¬ 
han  akiyuhapi. 

24  Oyanke  kin  he  Eskol  (Iyage) 
kaksiza  eciyapi,  Israel  cinca  kin 
hastanhanka  iyage  wan  hetan¬ 
han  kaksapi  heon  etanhan. 

25  Unkan  anpetu  wikcemnato- 
pa  hehan  makoce  iwanyakapi 
kin  etanhan  hdipi. 

26  Hecen  iyayapi  qa  Mowis 
ekta,  qa  Aaron,  qa  Israel  cinca 
omniciye  ocowasin  ekta  hdipi. 


Qades,  Paran  hopuza  ohna  un 
kin  ekta,  qa  hosi  wicakahdipi,  qa 
makoce  waskuyeca  wicakipazo- 
pi. 

27  Qa  okiyakapi  qa  heyapi, 
Makoce  wan  ekta  ye  unyasipi 
kin  he  ekta  unkipi,  qa  awicake- 
han  pteasanpi  qa  canhanpi  tikti- 
ca  ohna  kaduza,  qa  waskuyeca 
aicage  cin  dee. 

28  Hececa  esta  oyate  makoce 
ounyanpi  kin  wasakapi,  qa  oton¬ 
we  tawapi  kin  aconkaskapi,  qa 
nina  tankinyanyan.  Nakun  A- 
naq  cinca  kin  heciya  wanwicun- 
yakapi. 

29  Amaleqi  makoce  itokah  oun¬ 
yanpi,  qa  Heti  kin  qa  Jebusi  kin 
qa  Amori  kin  He  kin  en  oun¬ 
yanpi,  qa  Kanani  miniwanca 
icahda,  qa  Jordan  oradaye  kin 
ounyanpi. 

30  Unkan  Kaleb  Mowis  itokam 
oyate  inina  yanke  wicasi,  qa 
heya,  Itanwankanhde  unyanpi, 
qa  unhduhapi  kta  iyececa,  o- 
hiunyanpi  kta  waunsakapi. 

31  Tuka  wicasta  iye  kici  iya¬ 
yapi  qon  heyapi,  Oyate  kin  he 
ekta  itanwankanhde  unyanpi 
unkokihipi  sni ;  hena  unkiyepi 
isanpa  wasakapi  nakas. 

32  Qa  makoce  iwanyag  ipi  qon 
Israel  cinca  itokam  aiapi,  qa 
heyapi,  makoce  ohna  iyaunyu- 
ptapi,  qa  iwanunyakapi  kin  tona 
ounyanpi  kin  wicayasota,  qa 
oyate  ohna  wanunyakapi  kin 
owasin  wicasta  hanskaskapi. 

33  Qa  hen  waziya  wanwicunya- 
kapi  Anaq  cinca  kin,  hena  wa¬ 
ziya  etanhan  icagapi  qa  wicito- 
kam  psipsicadan  iyeuncecapi. 

WICOWOYAKE  14. 

1  Unkan  omniciye  ocowasin 
hoyeyapi,  qa  oyate  kin  hanyetu 
kin  he  ceyapi. 

2  Qa  Israel  cincaowasin  Mowis 
qa  Aaron  aiwicahnupi,  qa  omni- 
ciye  owasin  hena  hewicakiyapi, 
Tokin  Egupta  makoce  ohna  un- 
tapin,  qais  kopuza  kin  de  ohna 
unjfcapin. 

3  Qa  tokeca  Jehowa  makoce 
kin  de  ekta  hiyu  unyanpi,  hecen 
canlipi  on  unhinhpayapi  kta, 
unkitawinpi,  qa  unkicincapi 
nakun  wayaka  unpi  kta  1  Egupta 
ekta  unhdapi  kinhan  waste  kta 
naceca. 

4  Unkan  hekiciyapi,  Mdetan- 
hunka  wan  unkagapi,  qa  Egupta 
ekta  unhdapi  kta. 

5  Unkan  Mowis  qa  Aaron  maki- 
pusdiya  hinhpeiciyapi,  Israel 
cinca  ornniciye  owasin  wicito- 
kam. 

6  Unkan  Josuwa  Nun  cinhin- 
tku,  qa  Kaleb  Jepune  cinhintku 
makoce  iwanyakapi  etanhanpi 
wokoyake  hdukdekdecapi. 

7  Qa  Israel  cinca  ornniciye  owa¬ 
sin  hewicakiyapi,  makoce  iwan¬ 
yakapi  kta  e  iyaunyuptapi  kin 
he  makoce  wan  nina  waste 
hinca. 

8  .Tehowa  iyounkipipi  kinhan, 
makoce  kin  he  ekta  ye  unki- 
yapi  kta,  qa  makoce  pte  asanpi 
qa  canhanpi  tiktica  kaduze  cm 
he  unqupi  kta. 

9  Takomni  ihnuhan  yakipajinpi 
kin,  qa  makoce  oyate  kin  ihnu¬ 
han  ikowicayapapi  kin  aguyapi 
unkitawapi  iyececapi  kta,  taku 
wacinyanpi  kin  he  ehpewicaya  ; 
tuka  Jehowa  unkicipi  un.  Ihnu¬ 
han  ikowicayapapi  kin. 

10  Unkan  ornniciye  owasin 
inyan  on  wicaktepi  kta  keyapi 
qehan,  Jehowa  towitan  kin  itko- 
kipapi  wakeya  akan  Israel  cinca 
owasin  ekta  ihdutanin. 

11  Unkan  Jehowa  Mowis  he- 
ciya,  Tohanyan  oyate  kin  de 
ihamaktapi  kte  sni  he  ?  qa  to- 

hanyan  wowapetokeca  wicehna 
ecamon  on  wicamadapi  kte  sni 
he  ? 

12  Makosice  on  awicawape  ca 
ihang  wicawaye  kta,  qa  niye 
etanhan  oyate  wan  tanka,  qa 
hena  isanpa  wasaka  wakage 
kta. 

13  Unkan  Mowis  Jehowa  heci- 
ya,  Kinhan  Egupton  he  nahon- 
pi  kta,  hena  wicehna  tanhan 
nitowasake  tanka  on  oyate  kin 
de  hiyu  wicayaya. 

14  Qa  makoce  kin  de  ounyanpi 
kin  hewicakiyapi,  Niye  Jehowa 
oyate  kin  de  wicehna  yaun, 
qa  niye  Jehowa  ista  kin  istapi 
en  nihdutanin,  mahpiya  hosdata 
wiciwankan,  qa  anposkan  ma- 
hpiye  hosdata  ohna  wicitokam 
idade,  qa  hanyetu  eca  peta 
hosdata  ohna,  he  wanna  nahon- 

P^-  ,  .  , 

15  Unkan  oyate  kin  dewicasta 
wanjidan  iyecen  te  wicayaye 
cinhan,  oyate  niye  on  wotanin 
nahonpi  kin  hecen  eyapi  kta. 

16  Jehowa  makoce  wakicons 
owicakiyake  ciqon,  he  ekta  hiyu 
wicaye  kta  okihi  sni,  heon  ho- 
puza  ohna  wicakte. 

17  Tokin,  itancan  towasake 
kin  tanka  kten,  kehe  ciqon  he 
iyecen. 

18  Jehowa  tehan  sihda  sni,  to- 
cantekiye  tanka  ;  wicohan  sica, 
qa  wokipajin  kajuju  ece,  tuka 
ohinniyan  kajuju  kte  sni,  ate- 
yapi  wicohan  sicapi  kin  wicoi- 
cage  iyamni,  qa  itopa  kin  hehan- 
yan  awicahi  ece. 

19  Tokin  oyate  kin  de  wahta- 
nipi  kin  wicakicajujun,  nitowa- 
cantkiye  tanka  kin  iyecen,  qa 
Egupta  etanhan  dehanyan  oyate 
kin  de  wicayecicajuju  kin  he 
iyecen. 

20  Unkan  Jehawa  heya,  wi- 
cawecicajuju,  ehe  cin  he  iyecen. 

21  Qa  hececa  esta  wani  kin 
iyecen  Jehowa  towitan  kin  ma- 
ka  owancaya  ojudan  ye  kta. 

22  Takomni  wicasta  kin  tona 
mitowitan  wanyakapi,  nakun 
wowapetokeca  ecamon  Egupta 
ohna,  qa  Hopuza  ohna,  qa  wi- 
kcemna  akihde  iyutan  mayanpi, 
qa  maho  kin  naJionpi  sni  kin  he- 
na  owasin, 

23  Makoce  hunkake  wicayapi 
kin  wakicons  owicawakiye  cin 
he  wanyakapi  kte  sni ;  iharnakta- 
pi  sni  kin  hena  etanhan  wanji- 
dan  he  wanyakapi  kte  sni. 

24  Tuka  mitaokiye  Kaleb  wo- 
niya  tokeca  yuhe  cin  heon,  qa 
ohinniyan  mihakam  u,  heon  ma¬ 
koce  ekta  i  qon  he  ekta  hiyu 
waye  kta,  qa  iye  cinca  kin  he 
tawayapi  kta. 

25  Wanna  Amaleqi  qa  Kanani 
kaksiza  ohna  yakonpi,  heon  he- 
yakecinhanphdamnapi,  qa  Mdesa 
ekta-kiya,  Hopuza  ohna  ihdaka 
po. 

26  Unkan  Jehowa  ie  ca  Mowis, 
qa  Aaron  hewicakiya  ; 

27  Tohanyan  oraniciye  sice  kin 
de  imahnupi  kin  wicawecicajuju 
kta  he  ?  Israel  cinca  wihnupi 
imahnupi  kin  he  nawahon  ce. 

28  Hecen  ewicakiya  wo.  Je¬ 
howa  heya,  Wani  kin  hecen  to¬ 
ken  ehapi  nawaron  kin  he  iye¬ 
cen  ecaciconpi  kta. 

29  Hopuza  kin  de  ohna  nitan- 
canpi  kin  hinhpayapi  kta,  tona 
niyawapi,  oniwapi  qon  iyecen 
waniyetu  wikcemna  nonpa  akton- 
pi,  tona  imahnupi  owasin  etan¬ 
han  ; 

30  Ohna  ounyayapi  kta  nape 
hduwankan  iwacu  qon  awicake- 
han  makoce  kin  he  en  yaipi  kte 
sni ;  tuka  Kaleb  Jepune  cinhin- 
tku  qa  Josuwa  Nun  cinhintku 
kin  henana  en  ipi  kta. 

31  Nakun  nitasicecapi  kin  wa- 


I  yaka  unpi  kta  kehapi  qon,  hena 
ekta  awicamde  kta,  unkan  ma¬ 
koce  ihayaktapi  sni  kin  he  sdon- 
yapi  kta. 

32  Tuka  niyepi  nitancanpi  kin 
hopuze  kin  den  hinhpayapi  kta. 

33  Tuka  nicincapi  hopuza  ohna 
wihankiya  unpi  kta,  waniyetu 
wikcemna  topa,  qa  wawicihaha- 
pi  ecanonpi  kin  hdajujupi  kta, 
nitancanpi  kin  owasin  hopuza 
ohna  sotapi  kte  cin  hehanyan. 

34  Tona  can  makoce  iwanya- 
kapi  kin  anpetu  wikcemna  topa 
anpetu  otoiyohi  on  waniyetu 
wan  yawapi  kta,  waniyetu  wi¬ 
kcemna  tom,  hehanyan  wayahta- 
nipi  kin  yahdajujupi  kta,  qa 
mitocanniye  kin  sdonyayapi 
kta. 

35  Jehowa  miye  hepa,  omnici- 
ye  sice  cin  de  miye  en  amamni- 
ciyapi  kin  awicakehan  hecawica- 
wecon  kta,  hopuza  kin  de  ohna 
sotapi,  qa  tapi  kta. 

36  Unkan  wicasta  Mowis  ma¬ 
koce  iwanyag  ye  wicasi,  qa  ma¬ 
koce  sicaya  cajeyan  hdipi  kin 
heon  omniciye  ocowasin  aihnu 
wicayapi. 

37  Wicasta  makoce  sicaya  ca- 
jeyatapi  kin  hena  makosice  on 
Jehowa  itokam  tapi. 

38  Unkan  makoce  iwanyag  ipi 
qon  hena  etanhan  Josuwa  Nun 
cinhintku,  qa  Kaleb  Jepune  cin¬ 
hintku  henana  nipi. 

39  Unkan  Mowis  wicoie  kin 
hena  Israel  cinca  omniciye  owa¬ 
sin  owicakiyaka ;  unkan  oyate 
kin  nina  hin  iyokisin  iciyapi. 

40  Unkan  hanhanna  hin  kikta- 
pi  qa  heyapi,  Hopo,  oyanke  Je¬ 
howa  cajeyate  kin  he  ekta  itan- 
wankanhde  unyanpi  kte,  wa- 
unhtanipi  nakas.  Qa  he  paha 
kin  ekta  itanwankanhde  ipi. 

41  Tuka  Mowis  hewicakiya, 
Tokeca  decen  Jehowa  oie  kin 

acayaksinpi  he  ?  He  ohna  tan- 
yan  iyahunipi  kte  ^ni, 

42  Itanwankanhde  yapi  sni  po, 
Jehowa  niyepi  ehna  un  sni  heon, 
hecen  toka  niyanpi  kin  wicito- 
kam  anipapi  kte  sni. 

43  Amaleqi  qa  Kanani  kin  he- 
ciya  nitokam  yakonpi,  unkan 
canhpi  on  nihinhpayapi  kta.  Je¬ 
howa  etanhan  nihdarnnapi,  heon 
Jehowa  nicipi  un  sni. 

44  Unkan  he  paha  ekta-kiya 
ihaktapi  sniyan  itanwankanhde 
yapi,  tuka  Jehowa  wicotakuye 
can-wohnaka  kin,  qa  Mowis  wi- 
coti  cokaya  tanhan  tokidan  ipi 
sni. 

45  Unkan  Amaleqi  qa  Kanani 
he  kin  he  ounyanpi  kin  apama- 
hdedan  upi  qa  wicakastakapi,  qa 
wicaktepi  Horma  ekta  hehan- 
yan. 


WICOWOYAKE  15. 

1  Unkan  Jehowa  ie  ca  Mowis 
heciya. 

2  Ie  ca  Israel  cinca  kin  hecen 
ewicakiya  wo,  makoce  ounyaya- 
pi  kta  e  cicupi  kin  he  ekta  yaipi 
kinhan. 

3  Qa  peta  wosnapi  wan  Jehowa 
yecagapi,  wohuhnahyapi,  qais 
woyakapi  hdajujupi  wosnapi, 
qais  taku  ikce  qupi  on,  qai^  mni- 
niciyapi  on,  woomna  Jehowa 
iyokipi  yecagapi  kinhan,  pte 
etanhan  qais  tahinca  etanhan. 

4  Tuwe  woahi  Jehowa  kahi 
kinhan,  minha  wan  aguyapi  mdu 
can  waksica  ohnaka  wan  wi- 
hdi  wiyatke  ohnaka  wan  icica- 
hiyapi  ahi  kta  ; 

5  Qa  woakastan  on  minisa  wi¬ 
yatke  ohnaka  wan  wohuhnahya¬ 
pi  kin,  qais  wosnapi  kin  ayaka- 
stan  kta  e  amnos  otoiyohi  on  ; 

6  Qa  tamdoka  wanjidan  on 
aguyapi  mdu  can  waksica  ohna- 

ka  nonpa,  wihdi  wiyatke  ohnaka 
wanji  sanpa  hanke  icicahiyapi 
minha  yecage  kta. 

7  Qa  minisa  wiyatke  ohnaka 
wanji  sanpa  hanke  woakastan 
yakahi  kta,  woomna  Jehowa 
iyokipi. 

8  Qa  pte  wanunyanpi  cinca  wo¬ 
huhnahyapi  qais  woyakapi  hda- 
juju  wosnapi,  qais  wopida  wo¬ 
snapi  Jehowa  yecage  kte'  cin- 
han  ; 


9  Pte  cinca  wan  on  aguyapi 
mdu  can  waksica  ohnaka  yamni, 
wihdi  wiyatke  ohnaka  nonpa 
icicahiyapi  minha  kahi  kta. 

10  Qa  woakastan  on  minisa  wi¬ 
yatke  ohnaka  nonpa  yakahi  kta, 
peta  wosnapi  woomna  Jehowa 
iyokipi. 

1 1  Hecen  econpi  kta  tatanka 
otoiyohi  on,  qa  tamdoka  otoiyo¬ 
hi  on,  qa  tacincadan  on,  tahinca 
ska  qais  tatokadan  cincadan  on. 

12  Tona  wadusnapi  kin  iyena- 
ka  yawapi  iyecen  otoiyohi  on 
hecen  ecanonpi  kta. 

13  Tona  makoce  en  tonpi  kin 
hena  owasin  hecen  econpi  kta, 
peta  wosnapi  woomna  Jehowa 
iyokipi  kahipi  eca. 

14  Unkan  tuwe  oyate  tokeca 
niyepi  ehna  ihdaka,  qais  niyepi 
ehna  ounye  cinhan  nitoicagepi 
yeye  cin,  qa  peta  wosnapi  wa- 
stemna  Jehowa  iyokipi  kage  cin¬ 
han  token  niye  ecanonpi  kin  he 
iyecen  econ  kta. 

15  Omniciye,  wokage  wanjidan 
kta,  niyepi  on,  qa  tuwe  oyate  to¬ 
keca  niyepi  ehna  yanke  cin  on  ; 
wokage  owihanke  wanica  nito¬ 
icagepi  yeye  cin,  Jehowa  itokam 
token  yaunpi  kin  he  iyecen  tu¬ 
we  oyate  tokeca  kin  un  kta. 

16  Niyepi  on,  qa  tuwe  oyate  to¬ 
keca  niyepi  ehna  ounye  cin  on 
woope  wanjidan,  qa  woyaco 
wanjidan  kta. 

17  Unkan  Jehowa  ie  ca  Mowis 
heciya, 

18  le  ca  Israel  cinca  kin  hecen 
ewicakiya  wo,  Makoce  wan 
ekta  ye  ciyapi  kin  he  ekta  yaipi 
kinhan  ; 

19  Qa  makoce  taku  aicage  cin 
yatapi  kinhan,  wokosyapi  wan 
Jehowa  yaqupi  kta. 

20  Taku  tokaheya  boyapanpi 
kin  etanhan  aguyapi  hmiyanyan- 
na  wokosyapi  wan  yaqupi  kta, 
aguyapi  su  kapanpi  wokosyapi 
kin  he  iyecen,  he  yakozapi 
kta. 

21  Tokaheya  boyapanpi  etan¬ 
han  wokosyapi  wan  Jehowa  ya¬ 
qupi  kta,  nitoicagepi  yeye  cin. 

22  Unkan  ecinsniyan  wayahta- 
nipi,  qa  woahope  kin  dena 
Jehowa  Mowis  eciye  cin  owasin 
ecanonpi  sni  kinhan  ; 

23  Taku  Jehowa  Mowis  nape 
on  econ  nisipi  owasin,  anpetu 
wan  Jehowa  Mowis  taku  econ  si 
kin  hetanhan,  qa  tokata  nitoica¬ 
gepi  yeye  cin  ohna  ecanonpi 
sni  kinhan  ; 

24  Qa  omniciye  sdotkiyapi  sni 
taku  ecinsniyan  econpi  kinhan, 
omniciye  ocowasin  tatanka  wan 
pte  wanunyanpi  cinca  wohuhnah- 
yapi  kage  kta,  woomna  waste 
Jehowa  iyokipi,  minha  kin  iya- 
hna,  qa  nakun  woakastan  kin 
woyaco  kin  iyecen,  nakun  tato- 
kadan  mdoka  wan  woahtani  wo- 
snapi  on. 

25  Unkan  wawayusna  kin  Is¬ 
rael  omniciye  ocowasin  akahpe 
wicakiciye  kta,  unkan  wicakici- 
cajujupi  kta,  ecinsniyan  econpi 
nakas,  qa  toahipi  peta  wosnapi 
kin  Jehowa  kahipi,  qa  ecinsni¬ 
yan  econpi  .Tehowa  itokara  on 
woahtani  wosnapi  nakun, 

26  Hecen  oyate  iyuhpa  sdonye 
sni  econpi  heon  Israel  cinca,  qa 
tuwe  oyate  tokeca  wicehna  ti 


kin  omniciye  ocowasin  wicaki- 
cicajujupi  kta. 

27  Unkan  wicanagi  wan  ecin¬ 
sniyan  wahtani  kinhan,  tatoka- 
dan  wiyedan  wan^mtu  wmnjidan 
wahtani  kin  on  ahi  kta. 

28  Unkan  wawayusna  kin  wica¬ 
nagi  ecinsniyan  wahtani  kin 
akahpe  kiciye  kta,  ecinsniyan 
wahtani  wosnapi  Jehowa  itokam 
akahpe  kiciye  kta  on,  unkan 
kicicajujupi  kta. 

29  Tona  ecinsniyan  wahtanipi 
on  woope  wanjidan  duhapi  kta 
Israel  cinca  makoce  tawayapi 
on,  qa  tuwe  oyate  tokeca  niyepi 
ehna  ti  kin  on. 

30  Unkan  wicanagi  tuwe  wa- 
han-icidaya  taku  sica  econ  kin  he 
makoce  tawayapi  etanhan,  qais 
oyate  tokeca  etanhan,  wicanagi 
kin  he  Jehowa  kipajin,  heon 
oyate  tawa  etanhan  kaspapi  kta. 

31  Jehowa  oie  kin  ihakta  sni,  qa 
tawoahope  kin  istenya,  heon 
wicanagi  kin  he  tohan  sica  hdu- 
ha  taoyate  kin  etanhan  kaspapi 
kta. 

32  Unkan  Israel  cinca  Hopuza 
en  yakonpi  qehan,  wicasta  wan 
anpetu  wakan  icunhan,  cande 
kin  iyeyapi. 

33  Qa  he  cande  iyeyapi  kin 
hena  Mowis  ekta,  qa  Aaron  ekta, 
qa  omniciye  ocowasin  ekta  kahi- 
pi. 

34  Qa  kaska  hnakapi,  token 
ecakiconpi  kta,  nahahin  owicaki- 
yakapi  sni  nakas. 

35  IJnkan  Jehowa  Mowis  heci¬ 
ya,  Wicasta  kin  awicakehan  te 
kta,  omniciye  ocowasin,  wicoti 
itankan,  inyan  on  kininpi  kta. 

36  Unkan  omniciye  ocowasin 
wicoti  itankan  inanpe  yapi,  qa 
inyan  on  kininpi,  Jehowa  Mowis 
econ  si  kin  he  iyecen,  unkan  ta. 

37  Unkan  Jehowa  ie  ca  Mowis 
heciya. 

38  Israel  cinca  owawicakiye  ca 
wicoicagepi  yeye  cin  tawokoya- 
kepi  opapun  ekta  olicilici  icica- 
gapi  kta,  qa  opapun  olicilici  a- 
kan  halionta  to  wan  palitapi  kta, 
kewicakiya  wo. 

39  Qa  he  wowapetogton  duha- 
pi  kta,  qa  wandakapi  kta,  qa 
Jehowa  tawoahope  owasin  ye- 
ksuyapi  qa  ecanonpi  kta,  hecen 
nicantepi  opeya,  qa  miistapi  ope- 
ya  yanunipi  kte  sni,  hena  opeya 
wiyacinpi  ece  qon  iyecen. 

40  Hecen  mitawoahope  owasin 
yeksuyapi  qa  oyapapi  kta,  qa  tu- 
we  wakanyadapi  taoyate  wakan 
yaunpi  kta. 

41  .Tehowa  Wakan  yadapi  kin 
he  miye,  qa  Wakan  mayadapi 
kta  e  Egupta  makoce  etanhan 
hdinanpe  ciyapi,  Jehowa  Wakan- 
yctdapi  kin  he  miye. 

WICOWOYAKE  16. 

1  Unkan  Qora  Itzar  cinhintku 
Qohat  cinhintku  Lewi  cinhin¬ 
tku,  qa  Datan  qa  Abiram  Eliab 
cinca  kin,  qa  On  Pelet  cinhintku 
Euben  cinca  etanhan  wohda- 
kapi. 

2  Qa  Mowis  anajinpi,  nakun 
Israel  cinca  etanhan  wicasta 
opawinge  nonpa  sanpa  wikce- 
mna  zaptan  omniciye  itancanpi, 
wicasta  okiniharipi,  omniciye  e- 
kta  wicakicopi  hecapi. 

3  Qa  Mowis  Aaron  kici  amnici- 
yapi,  qa  hewicakiyapi,  Omniciye 
ocowasin  wicasta  otoiyohi  owa¬ 
sin  wakanpi,  qa  Jehowa  wicaco- 
kaya  un  ;  heon  tokeca  Jehowa 
taomniciye  iwankam  ye  niciya- 
pi,  qa  niyepi  on  taku  ota  yacin- 
pi  he  ? 

4  Unkan  Mowis  he  nahon  qe- 
han  makipusdiya  ehpe  iciya. 

5  Qa  Qora,  qa  okodakiciye  tawa 
owasin  hewicakiya,  Hanhanna 

kinhan  Jehowa  tuwe  tawa  kin, 
qa  tuwe  wakan,  qa  tuwe  iye  iki- 
yedan  hiyuye  cin  hdutanin  kta, 
qa  tuwe  kahnige  cin  he  iye  ekta 
ikiyedan  hiyuye  kta. 

6  Decen  econ  po,  Qora  qa  oko¬ 
dakiciye  tawa  owasin  oizinye 
icupo. 

7  Qa  hena  ohna  peta  ehnaka 
po,  qa  akan  wizinyapi  akada  po. 
Jehowa  itokam  heyakecinhan, 
hehan  wicasta  tuwe  Jehowa  ka¬ 
hnige  cin  hee  wakan  kta  ;  Lewi 
cinca  niyepi  on  taku  ota  yacin- 
pi. 

8  Nakun  Mowis  Qora  heciya, 
Lewi  cinca  kin  namahonpo. 

9  Taku  Israel  wakandapi  kin 
Israel  omniciye  etanhan  niyepi 
niyukinunkanpi,  iye  ikiyedan 
hiyu  niyanpi,  Jehowa  ti  wohtani 
kin  ecanonpi  kta,  qa  omniciye 
itokam  nayajinpi  qa  owicayaki- 
yapi  kta,  he  taku  sni  yadapi 
he  1 

10  Nakun  niye  qa  nihunkawan- 
ji  Lewi  cinca  owasin  niye  kici 
ikiyedan  hiyuniyanpi :  unkan 
nakun  wawayusnapi  henicapi 
kta  e  ayakitapi  he  ? 

11  Hecen  niye  qa  okodakiciye 
nitawa  owasin  Jehowa  en  amni- 
niciyapi,  tuka  Aaron  taku  econ 
hwo  on  he  iyahnupi. 

12  Unkan  Mowis  tuwe  Datan 
qa  Abiram  Eliab  cinca  wicakico 
ye  si  qon,  unkan,  Ekta  unyanpi 
kte  sni  eyapi. 

13  Hopuza  ohna  te  unyayapi 
kta,  makoce  wan  pte  asanpi  qa 
canhanpi  tiktica  ohna  kaduze 
cin  etanhan  inanpe  unyayapi  kin 
he  taku  sni  yada,  heon  unkiyepi 
iwankam  wicasta  yatapi  itancan 
nicicage  kte  he  ? 

14  Hiya  makoce  pte  asanpi  qa 
canhanpi  tiktica  ekta  hiyu  un¬ 
yayapi  sni  qa  maga  qa  ha- 
stanhanka  iyuwi  ojupi  tawa  un- 

yanpi  kta  e  unyaqupi  sni,  Wi- 
casta  kin  dena  istapi  kin  dusdo- 
ke  kta  he  ?  Ekta  unyanpi  kte 
sni  ce. 

15  Unkan  Mowis  nina  cante- 
ptanyan,  qa  Jehowa  heciya,  Min- 
ha  tawapi  kin  ihakta  sni  ye. 
Hena  etanhan  suktanka  sonson- 
na  wanjidan  iwacu  sni,  qa  iyepi 
■wanjidan  wakimduse  sni. 

16  Unkan  Mowis  Qora  heciya, 
Heyakecinhan  niye  qa  okodakici- 
ye  nitawa  owasin  Jehowa  ito- 
kam  u  po,  niye  qa  iyepi  qa  Aa¬ 
ron. 

17  Qa  niyepi  otoiyohi  oizin  e 
ikikcupo,  qa  hena  akan  wizinya- 
pi  akada  po,  qa  wicasta  opawin- 
ge  nonpa  sanpa  wikcemna  za- 
ptan  oizinyapi  ayahipi  kta,  Je¬ 
howa  itokam  ;  nakun  niye  qa 
Aaron  otoiyohi  oizinya  tawa 
hduha  po. 

18  Unkan  otoiyohi  oizinye  iki- 
kcupi,  qa  peta  aehnakapi,  qa  wi- 
zinye  akadapi,  qa  itkokipapi 
wakeya  tiyopa  ekta  najinpi,  na¬ 
kun  Mowis  qa  Aaron. 

19  Unkan  Qora  okodakiye  ta¬ 
wa  iyuhpa  mnawicaya,  itkokipapi 
wakeya  tiyopa  ekta;  unkan  Je¬ 
howa  towitan  kin  ornniciye  oco- 
wasin  en  ihdutanin. 

20  Unkan  Jehowa  ie  ca  Mowis 
Aaron  kici  hewicakiya, 

21  Ornniciye  kin  de  etanhan 
ihdukinunkanpo,  kinhan  ihnu- 
hanna  wicanidusote  kta. 

22  Tuka  makipusdiya  ehpeici- 
yapi,  qa  heyapi,  lyotan  Wasaka 
wicacehpi  owasin  toniyapi  wa- 
kan  nidapi,  wicasta  wanjidan 
wahtani  kin  heon  ornniciye 
iyuhpa  canniye  wicayaye  kta 
he 

23  Unkan  Jehowa  ie  ca  Mowis 
heciya. 

24  Ie  ca  oyate  kin  Qora  qa  Da- 
tan  qa  Abiram  totipi  ihduk^an 


tanhan  tokan  iyaya  po,  ewicaki- 
ya  wo. 

25  Unkan  Mowis  najin  qa  Da- 
tan  qa  Abiram  yakonpi  kin  ekta 
i,  qa  Israel  hunkayapi  kin  iha- 
kam  ipi. 

26  Qa  ie  ca  oyate  kin  hewica¬ 
kiya,  Ihopo,  wicasta  sice  kin  de¬ 
na  tawakeyapi  etanhan  tokan 
iyaya  po  ;  qa  ihnuhan  taku  ta¬ 
wapi  kin  wanji  dutanpi  kin. 
Hecanonpi  kinhan  okini  hena 
wahtanipi  owasin  ohna  ihang 
niyanpi  kta. 

27  Unkan  Qora  Datan  qa  A- 
biram  tipi  kin  ihduksan  tan¬ 
han  tokan  iyayapi ;  Unkan  Da¬ 
tan  qa  Abiram  inanpapi  qa  ta¬ 
wakeyapi  tiyopa  ekta  najinpi,  ta- 
wicupi  qa  cinhintkupi  qa  cun- 
wintkupi  nakun. 

28  Unkan  Mowis  heya,  wico- 
han  kin  dena  owasin  ecamon 
kta  Jehowa  u  masi,  qa  miye 
cinka  eciyatanhan  sni,  detanhan 
sdonyayapi  kta. 

29  Wicasta  owasin  token  tapi 
kin  he  iyecen  wicasta  kin  dena 
tapi  kinhan,  qa  wicasta  owasin 
taku  akipapi  kin  dena  akipapi 
kinhan  Jehowa  u  masi  sni. 

30  Tuka  Jehowa  taku  teca  wan 
kage  ca  maka  kin  i  hdukawa,  qa 
nawicapca,  nakun  taku  tawapi 
kin  iyuhpa  hecen  niyake  Hades 
ekta  kun  yapi  kinhan,  wicasta 
kin  dena  Jehowa  wahtedapi  sni 
sdonyayapi  kta. 

31  Unkan  wicoie  kin  hena  owa¬ 
sin  eya  hdastan  qehan,  maka  kin 
wicihukuya  naptuja  ; 

32  Qa  maka  kin  i  kin  hdukawa, 
qa  nawicapca,  qa  tipi  kin  nakun, 
qa  Qora  wicasta  tawa  owasin, 
nakun  taku  tawapi  kin  owa¬ 
sin. 

33  Hecen  iyepi  qa  taku  tawapi 
owasin  Hades  ekta  niyake  ipi, 
qa  maka  kin  okahpe  wicaya,  he- 

cen  omniciye  etanhan  awihnuni- 
pi. 

34  Unkan  Israel  wicihduksan 
yakonpi  kin  owasin  hena  sica- 
howayapi  etanhan  najicapi,  qa 
heyapi,  Okini  maka  kin  naun- 
pcapi  kta. 

35  Unkan  peta  Jehowa  etan¬ 
han  inanpe  ca  wicasta  opawinge 
nonpa  sanpa  wikcemna  zaptan 
wizinyapi  ahipi  qon  hena  huhnah 
wicaya. 

36  Unkan  Jehowa  ie  ca  Mowis 
heciya, 

37  Eleazar  Aaron  wawayusna 
cinhintku  kin  heciya  wo.  Hu¬ 
hnah  wicayapi  wicehna  tanhan 
oizinyapi  icu,  qa  peta  kin  kakiya 
ehpeya  wo  ;  hena  wakan  nakas. 

38  Qa  wicasta  iye  nagipi  kin 
en  wahtanipi  kin  hena  oizinyapi 
tawapi  kin  kamdayapi  kta,  qa  on 
wahna  wosnapi  kin  akahpapi 
kta,  hena  Jehowa  itokam  ahipi, 
heon  hena  wakan  ;  hecen  Israel 
cinca  kin  hena  wowapetogton 
yuhapi  kta. 

39  Unkan  Eleazar  wawayusna 
kin  mazasa  oizinyapi  kin  wica¬ 
sta  huhnah  wicayapi  ahipi  qon 
icu,  unkan  wahna  wosnapi  aka¬ 
hpapi  kta  kamdayapi. 

40  Israel  cinca  kin  hewokiksu- 
ye  yapi,  hecen  wicasta  tokeca 
Aaron  cinca  hetanhan  sni  wizin¬ 
yapi  izinye  kta  e  Jehowa  itokam 
ikiyedan  hi  kte  ^ni,  qa  Qora  qa 
okodakiciye  tawa  iyecece  kte 
sni ;  Jehowa  Mowis  nape  eciya- 
tanhan  eciye  ciqon  he  iyecen. 

41  Unkan  ihanlianna  Israel  cin¬ 
ca  omniciye  ocowasin  Mowis  qa 
Aaron  iwicahnupi  qa  heyapi, 
Niyepi  Jehowa  taoyate  te  wica- 
yayapi. 

42  Unkan  omniciye  kin  Mo¬ 
wis  qa  Aaron  amniciyapi  qehan, 
Itkokipapi  wakeya  ektakiya 
etonwanpi ;  unkan  inyun,  ma- 

hpiya  qon  he  akahpa  qa  Jehowa 
towitan  kin  ihdutanin. 

43  Unkan  Mowis  qa  Aaron  i- 
tkokipapi  wakeya  itokam  hipi. 

44  Unkan  Jehowa  ie  ca  Mowis 
heciya. 

45  Oyate  kin  wicehna  tanhan 
ihdukinunkan  po,  kinhan  ihnu- 
hanna  wicamdasote  kta.  Unkan 
makipusdiya  ihpayapi. 

46  Unkan  Mowis  Aaron  heciya, 
Oizinye  ikikcu  qa  wahna  wosna¬ 
pi  akan  tanhan  peta  aonpa  wo, 
qa  wizinyapi  akada  wo,  qa  oyate 
ekta,  kohanna  aya  wo,  qa  aka- 
hpe  wicakiciya  wo.  Jehowa 
etanhan  wocanniye  iyaya,  ma- 
kosice  wanna  en  wicahi. 

47  Unkan  Mowis  eye  cin  he 
iyecen  Aaron  icu,  qa  omniciye 
wicacokaya  inyanka  ;  unkan  in¬ 
yun  makosice  wanna  en  wicahi. 
Unkan  wizinyapi  akada  qa  aka- 
hpe  wicakiciya- 

48  Unkan  tapi  qa  nipi  kin  ota- 
hedan  inajin  qehan  makosice  kin 
anapta. 

49  Wicasta  kektopawinge  wi¬ 
kcemna  sanpa  kektopawinge  to- 
pa  sanpa  opawinge  sakowin  ma- 
kosica  on  tapi,  Qora  oie  on  tapi 
qon  isanpa. 

50  Unkan  makosice  anapte  cin 
ohakam  Aaron  Mowis  en  hdi 
itkokipapi  wakeya  tiyopa  ekta. 

WICOWOYAKE  17. 

1  Unkan  Jehowa  ie  ca  Mowis 
heciya, 

2  Israel  cinca  kin  kewicakiya, 
qa  hena  etanhan  cansakadan  icu 
wo,  ateyapi  tipi  otoiyohi  on 
cansakadan,  ateyapi  itancanpi 
owasin  on,  cansakadan  wikce¬ 
mna  sanpa  nonpa,  wicasta  otoi¬ 
yohi  caje  kin  cansakadan  ta¬ 
wa  akan  oyawa  kta. 

3  Qa  Lewi  cansakadan  tawa 

akan  Aaron  caje  kin  oyawa  kta, 
ateyapi  tipi  mdetanhunka  iyohi 
on  cansakadan  wanjidan  kta. 

4  Qa  hena  itkokipapi  wakeya 
ohna,  woyaatanin  itokam,  tu- 
kten  itkocicipapi  eca,  hen  eya- 
hnake  kta. 

5  Unkan  wicasta  tuwe  waka- 
Bnige  cin  he  cansakadan  tawa 
kin  hca  kta,  hecen  Israel  cinca 
imahnupi  kin  anawapte  kta, 
niyepi  inihnupi  kin  hena. 

6  Unkan  Mowis  Israel  cinca 
kin  ecen  ewicakiya  ;  unkan  itan- 
canpi  owasin  cansakadan  qupi 
itancan  otoiyohi  on  cansakadan 
wanjidan,  ateyapi  tipi  itancan 
iyohi  cansakadan  wan,  cansaka¬ 
dan  akenonpa,  qa  Aaron  can¬ 
sakadan  tawa  cansakadan  tawa- 
pi  ehna. 

7  Unkan  Mowis  cansakadan 
kin  hena  ehnake  Jehowa  itokani 
itkokipapi  wakeya  ohna. 

8  Unkan  ihanhanna  Mowis  wa- 
yaatanin  wakeya  ekta  hi,  unkan 
inyun  Aaron  cansakadan  tawa 
Lewi  ti  kin  on  caiuni  uye  ca 
wahca  inanpe  ye  ca  hmaska  su- 
ton. 

9  Unkan  Mowis  cansakadan 
kin  owasin  hiyuya,  Jehowa  ito- 
kapa  tanhan  Israel  cinca  owasin 
ekta,  unkan  wanyakapi,  qa  oto¬ 
iyohi  cansakadan  ikikciipi. 

10  Unkan  Jehowa  Mowis  heci- 
ya,  Aaron  cansakadan  tawa  wo¬ 
yaatanin  itokam  ake  kihnaka  wo, 
qa  he  yapatan  kta  ;  wowapeto- 
keca  wokipajin  cinca  kin  on,  he¬ 
cen  imahnupi  ayastan  wicaya- 
kiye  kta,  qa  tapi  kte  sni. 

11  Unkan  token  Jehowa  econ 
si  kin  he  iyecen  Mowis  econ. 

12  Unkan  Israel  cinca  kin  iapi 
qa  Mowis  heciyapi,  untapi  unta- 
kunipi  sni  owasin  untakunipi 
sni. 

13  Tona  Jehowa  ti  kin  ikiye- 


dan  hipi  kin  owasin  tapi ;  unta¬ 
pi  on  unsotapi  kta  he 

WICOWOYAKE  18. 

1  Unkan  Jehowa  Aaron  heci- 
ya,  niye  qa  nicinca,  qa  niyate 
tiwahe  kin  nakun  tipi  wakan 
woalitani  kin  duhapi  kta,  qa  niye 
qa  nicinca  kin  wawadusnapi 
woalitani  kin  duhapi  kta. 

2  Nakun  nihunkawanjipi  kin 
Lewi  wicoun,  ateyaya  wicoun 
kin  nici  hiyuwicaya  wo.  He¬ 
cen  onicipapi  kta,  qa  oniciyapi 
kta;  tuka  niye  qa  nicinca  kin 
woyaatanin  tiyopa  ikiyedan  ya- 
unpi  kta. 

3  Qa  wakeya  kin  ocowasin  pa- 
tanpi  kin,  qa  taku  patan  wicaya- 
si  kin  patanpi  kta  ;  tuka  tipi  wa¬ 
kan  waksica  kin,  qa  wahna  wo- 
snapi  kin  yutanpi  kte  sni,  hecen 
tapi  kte  sni,  iyepi,  qa  niyepi  na¬ 
kun. 

4  Unkan  onicipapi  kta,  qa  itko¬ 
kipapi  wakeya  kin  wopatanpi 
kin  patanpi  kta,  wakeya  wohtani 
kin  owasin,  tuka  tuwe  tokeca 
nicipi  ikiyedan  hi  kte  sni. 

5  Unkan  niyepi  tipi  wakan 
awanyakapi  kin  duhapi  kta,  na¬ 
kun  wahna  wosnapi  wopatan  kin, 
hecen  wocanniye  Israel  cinca 
kin  icimanna  awicahi  kte  sni. 

6  Unkan  ito  miye  nihunkawan- 
ji  Lewi  kin  Israel  cinca  wicehna- 
tanhan  iwicawacu,  qa  taku  ikce- 
qupi  wan  he  iyecen  hena  nicupi, 
Jehowa  on  itkokipapi  wakeya 
wohtani  kin  econpi  kta,  heon 
etanhan. 

7  Tuka  niye  qa  nicinca  om 
wowayusnapi  kin  yakpatanpi 
kta,  taku  wahna  wosnapi  ekta 
econpi  owasin,  qa  taku  cokaya 
ozanpi  mahen  econpi,  qa  wohta¬ 
ni  kin  ecanonpi  kta ;  taku  ikce  qu¬ 
pi  wan  iyecen  wowayusnapi  wo- 

Utani  kin  cicupi,  qa  tuwe  tokeca 
ikiyedan  hi  kinhan  teyapi  kta. 

8  Unkan  Jehowa  Aaron  heciya, 
Iho  miye  wokosyapi  patanpi  kin 
cicu,  Israel  cinca  taku  yuwa- 
kanpi  owasin  etanhan  cicu,  wi- 
yutapi  nitawa,  qa  nicinca  kin  ta- 
wapi  kta,  wokage  owihanke 
wanica. 

9  Taku  wakan  hinca  peta  etan¬ 
han  okaptapi  kin  de  niye  nitawa 
kta,  woahi  tawapi  owasin,  min- 
ha  tawapi  owasin,  qa  woahtani 
wosnapi  kin  owasin,  qa  tohdaju- 
jupi  makahipi  kin  owasin,  wakan 
hinca  hee,  niye  on,  qa  nicinca 
on. 

10  Tipi  wakan  hinca  mahen 
hena  yatapi  kta,  tona  wica  owa¬ 
sin  hetanhan  yutapi  kta  ;  niye 
on  he  wakan  kta. 

11  De  nakun  nitawa  k^a,  wo¬ 
kosyapi,  Israel  cinca  taku  yu- 
wintapi  owasin  etanhan,  taku 
qupi  kin,  he  cicu,  qa  nicinksi,  qa 
nicunksi  nakun  opapi  kta  ;  wo¬ 
kage  owihanke  wanica  on,  oyate 
ohna  tona  skapi  owasin  hetan¬ 
han  yutapi  kta. 

12  Taku  iyotan  waste  wihdi 
etanhan,  qa  minima  etanhan,  qa 
aguyapi  etanhan  taku  iyotan 
waste,  taku  tokaheya  suton  Je¬ 
howa  qupi  kin  hena  cicu. 

13  Tamakocepi  ohna  taku  to¬ 
kaheya  suton  Jehowa  kahipi  kin 
nitawa  kta ;  tona  skapi  yati 
ohna  hetanhan  yutapi  kta. 

14  Israel  ohna  taku  yuwakanpi 
hinca  owasin  nitawa  kta. 

15  Tona  caske  cehpi  owasin 
etanhan  Jehowa  kahipi,  wicasta 
qais  woteca  unman  tukte  ka- 
sta  niye  nitawa  kta.  Tuka  wi¬ 
casta  caske  kin  opekiton  wica- 
yakiye  kta,  nakun  wanunyanpi 
^apa  cinca  tokapa  kin  opeton  wi- 
cayakiye  kta. 

16  Unkan  opekitonpi  kta  wi 

wanji  tonpi  ehantanhan  opeye- 
ton  kta,  dawa  kin  he  iyecen,  ma- 
zaska  seqel  zaptan  tipi  wakan 
seqel  iyececa,  omnica  wikcemna 
nonpa  seqel  wanjidan. 

17  Tuka  pte  tokapa,  qa  tahin- 
caska  tokapa,  qa  tatokadan  toka¬ 
pa  kin  opekitonpi  kte  sni ;  hena 
wakanpi,  wepi  kin  wahna  wo¬ 
snapi  akan  ayakastan  kta,  qa 
wasinpi  kin  izinyaye  kta,  peta 
wosnapi  wastemna  Jehowa  i- 
yokipi. 

18  Tuka  cehpipi  kin  he  nitawa 
kta,  .maku  kosyapi  kin,  qa  hiyete 
etapa  kin  he  iyecen  nitawa  kta. 

19  Israel  cinca  taku  yuwakan¬ 
pi  kin  owasin  etanhan,  taku  Je¬ 
howa  ekta  kozapi  wokosyapi 
owasin  cicu,  niye,  qa  nicinksi, 
qa  nicunksi  nakun,  wokage  kin 
de  owihanke  wanica  miniskuya 
.wicotakuye  ohinniyan  Jehowa 
itokam,  he  niye  nitawa  kta,  qa 
nakun  tona  niye  etanhan  icagapi 
he  tawapi  kta. 

20  Unkan  Jehowa  Aaron  heciya, 
Makoce  tawapi  ohna  maga  tawa- 
yaye  kte  sni,  qa  wicehna  mako¬ 
ce  onspa  duhe  kte  sni ;  Israel 
cinca  wicehna  wopamni  nitawa, 
qa  taku  tawa  yaye  kte  cin  he 
miye. 

21  Unkan  ito  Lewi  cinca  Is¬ 
rael  ehna  iwikcemna  kin  owasin 
tawayapi  kta  e  wicawaqu,  wo- 
htani  econpi  kin  on,  iyuwin  itko- 
kipapi  wakey  a  wohtani  kin  on. 

22  Hecen  Israel  cinca  kin  ici- 
mana  itkokipapi  wakeya  ekta  hi- 
pi  kte  sni,  okini  woahtani  hdu- 
hapi  kta,  qa  tapi  kta. 

23  Tuka  Lewi  kin  itkokipapi 
wakeya  wohtani  kin  econpi  kta, 
qa  iyepi  wahtanipi  hduhapi  kta, 
wokage  kin  de  owihanke  wanica, 
nitoicagepi  yeye  cin  maga  tatva- 
yapi  kte  sni,  Israel  cinca  wice¬ 
hna. 

24  Tuka  Israel  cinca  taku  ica- 
hyapi  etanhan  iwikcemna  kin 
Jehowa  kahipi  wokosyapi  kin  he 
Lewi  kin  wicaw  aqu,  he  tawa  ya- 
pi  kta,  heon  hewicawakiya  Is¬ 
rael  cinca  wicehna  maga  tawa- 
yapi  kte  sni. 

25  Unkan  Jehowa  ie  ca  Mowis 
heciya, 

26  le  ca  Lewi  kin  hecen  ewi- 
cayakiye  kta,  Israel  cinca  etan¬ 
han  iwikcemna  maga  heekiya  ci- 
cupi  kin  hena  iyacupi  eca  hena 
etanhan  Jehowa  tawokosyapi 
kin  yakahipi  kta;  iwikcemna 
etanhan  iwikcemna  kin. 

27  Qa  wokosyapi  nitawapi 
aguyapi  su  kapanpi  oyanke  etan¬ 
han  icupi  he  iyecen,  qa  minisa 
hastanhanka  yuskica  etanhan  he 
iyecen  niciyawapi  kta. 

28  Hecen  niyepi  nakun  Jeho¬ 
wa  tawokosyapi  yakahipi  kta ; 
iwikcemna  Israel  cinca  nicupi 
kin  owasin  etanhan  Jehowa  wo¬ 
kosyapi  kin  Aaron  wawayusna 
kin  yaqupi  kta, 

29  Taku  nicupi  kin  owasin 
etanhan  Jehowa  wokosyapi  iyo- 
hi  yakahipi  kta,  taku  iyotan 
waste  taku  yuwakanpi  etan¬ 
han. 

30  Unkan  hewicayakiye  kta, 
Taku  iyotan  waste  yakahipi  eca 
he  Lewi  wicakiciyawapi  kta, 
maga  taku  aicage  cin,  qa  ha¬ 
stanhanka  iyuwi  taku  aicage  cin 
he  iyecen. 

31  Unkan  he  yatapi  kta  tukte 
en  yaunpi  kta,  niyepi  qa  tona 
yatipi  ohna  unpi  kta  itkokipapi 
wakeya  ohna  wohtani  ecanonpi 
on  iyuwin  nicupi  kin  hee. 

32  Qa  he  etanhan  taku  iyotan 
"waste  yakahipi  kinhan  woahtani 
yahduhapi  kte  sni,  qa  Israel  cin¬ 
ca  taku,  yuwakanpi  kin  du- 
ikcekapi  kte  sni,  qa  nitapi  kte 
sni. 

Num.  15 


WICOWOYAKE  19. 

1  Unkan  Jehowa  ie  ca  Mowis 
qa  Aaron  hewicakiya, 

2  Wokage  woope  Jehowa  econ 
nisipi  kin  dee,  qa  heya,  Israel 
cinca  kin  kewicayakiye  kta, 
Pte  he-yuktanna  hinsa  wan  za- 
nika  tuktedan  osteke  sni,  canna- 
pinpi  tohinni  un  kiyapi  sni, 
heca  icupi  qa  nicahipi  kta,  kehe 
kta. 

3  Qa  Eleazar  he  yaqupi  kta, 
qa  wicoti  itankan  ayapi  kta,  qa 
iye  itokam  patapi  kta. 

4  Unkan  Eleazar  wawayusna 
kin  napsukaza  on  we  kin  etan¬ 
han  icu  kta,  qa  itkokipapi  wa¬ 
keya  tiyopa  ektakiya  we  kin 
etanhan  sakowin  akihde  ehpeye 
kta. 

5  Unkan  iye  ista  kin  itokam 
pte-heyuktanna  kin  huhnahyapi 
kta ;  ha  kin,  qa  tado  kin,  qa  we 
kin,  qa  cesdi  kin  huhnahyapi  kta. 

6  Unkan  wawayusna  kin  han- 
tesadan  can,  pejihota,  qa  tahin- 
caska  hin  duta  icu  kta,  qa  pte- 
heyuktanna  huhnage  cin  akan 
ehpeye  kta. 

7  Qa  wawayusna  kin  wokoya- 
ke  hdujaja  kta,  qa  cehpi  minin 
iyeiciye  kta,  qa  ohakam  wicoti 
en  hii  kta,  qa  htayetu  kte  cin  he- 
hanyan  sape  kta. 

8  Qa  tuwe  he  huhnahye  cin  he 
wokoyake  hdujaja  kta,  qa  cehpi 
kin  minin  niwe  kta,  qa  ihtayetu 
hehanyan  sape  kta. 

9  Unkan  wicasta  sape  sni  wan 
pte  heyuktanna  cahota  kin  mna- 
ye  kta,  qa  wicoti  itankan  kihna- 
ke  kta,  oyanke  wan  sape  sni  en, 
qa  he  patanpi  kta  mini  awica- 
mnimni  kin  on,  Israel  cinca  oya- 
te  on  woahtani  ipakinte  cin 
hee. 

10  Unkan  tuwe  pte-heyuktan¬ 
na  cahota  mnaye  cin  he  woko- 

yake  hdujaja  kta  qa  litayetu  kte 
cin  hehanyan  sape  kta ;  qa  he 
Israel  cinca  on  qa  tuwe  oyate 
tokeca  wicehna  ounye  cin  on  en 
yanke  kta,  wokage  kin  de  owi- 
hanke  wanice  kta. 

11  Tuwe  wi casta  nagiye  cin 
cehpi  yutan  kinhan,  anpetu  sa¬ 
ke  win  sape  kta. 

12  Qa  he  on  ikpakinte  kta,  an¬ 
petu  iyarani  en,  hecen  anpetu 
isakowin  en  ska  kta,  tuka  anpe¬ 
tu  iyamni  en  ikpakinte  sni  kin¬ 
han,  anpetu  isakowin  en  ska  kte 
sni. 

13  Tuwe  taku  te  cin,  wicasta 
nagiye  ca  te  cin  icahtake  cinhan , 
qa  ikpakinte  sni  kinhan,  Jehowa 
toti  kin  yusapa,  qa  wicanagi  kin 
he  Israel  etanhan  kaspapi  kta, 
wipakintapi  mini  kin  he  amni- 
mnipi  sni  heon  hee  sapa,  toasape 
nahanhin  askapa. 

14  Wicasta  wan  wakeya  ohna 
te  cin  woope  kin  dee,  tona  wa¬ 
keya  ohna  unpi  kin  owasin,  na- 
kun  tona  wakeya  en  hiyupi  kin 
hena  owasin  anpetu  sakowin  sa- 
papi  kta, 

15  Qa  waksica  ihatonsni  owa¬ 
sin,  qa  iha  akahpapi  sni  kin  he¬ 
na  sape  kta. 

16  Unkan  tuwe  wicasta  wan 
makoskan  canhpi  on  ktepi,  qais 
wayazanka  ta,  qais  wicahu  wan, 
qais  ohna  wicahnakapi  wan  ica- 
htake  cinhan  anpetu  sakowin 
hehanyan  sape  kta. 

17  Qa  tuwe  sape  cin  on  wipa¬ 
kintapi  kta  e  pte  huhnahyapi 
qon  cahota  etanhan  icupi  kta, 
qa  waksica  wan  ohna  mini  ka- 
duze  cin  akastanpi  kta. 

18  Unkan  wicasta  wan  sape 
sni  pejihota  icu  kta,  qa  mini  kin 
he  en  oputkan  kta,  qa  wakeya 
kin  qa  waksica  owasin,  qa  wi¬ 
canagi  hen  yakonpi  kin  owasin 
awicamnimni  kta,  nakun  tuwe 

wicahu  wan  icahtake  qai^  tuwe 
ktepi,  qais  wayazanka  te,  qai^ 
ohnahnakapi  wan  icahtake  cin¬ 
han. 

19  Unkan  wicasta  sape  sni  kin 
he  tuwe  sape  cin  he  amnimni  kta, 
anpetu  iyamni  en,  qa  anpetu  isa¬ 
kowin  en,  unkan  anpetu  isako¬ 
win  en  ihdkusa  kta,  wokoyake 
hdujaja  kta,  qa  minin  niwe  kta, 
hecen  htayetu  en  ska  kta. 

20  Qa  wicasta  tuwe  sape  ca 
ihduska  sni  kinhan,  wicanagi 
kin  he  omniciye  etanhan  kaspa¬ 
pi  kta,  Jehowa  tipi  wakan  tawa 
kin  yusape  cin  heon  etanhan, 
wipakintapi  mini  kin  amnimnipi 
sni  heon  hee  sapa. 

21  Unkan  woope  kin  de  owi- 
hanke  wanin  yuhapi  kta,  tuwe 
wipakintapi  mini  amnimni  kin 
wokoyake  hdujaja  kta;  qa  tuwe 
wipakintapi  mini  kin  icahtake 
cinhan  ihtayetu  hehanyan  sape 
kta. 

22  Qa  taku  kasta  tuwe  sapa 
yutan  kinhan  sape  kta,  qa  wi¬ 
canagi  tuwe  he  icahtake  cin 
htayetu  kta  hehanyan  sape  kta. 

WICOWOYAKE  20. 

1  Unkan  wi  tokaheya  en  Israel 
cinca  oyate  kin  owasin  Tzin 
hopuze  cin  en  hipi,  qa  oyate  kin 
Qades  en  iyotankapi,  qa  hen  Mi¬ 
riam  ta,  unkan  hen  hnakapi. 

2  Unkan  mini  yatkanpi  kta 
wanica,  heon  oyate  Mowis  qa 
Aaron  amniciyapi. 

3  Qa  oyate  kin  Mowis  kigepi, 
qa  heyapi,  Tokin  unki  hunka- 
wanjipi  Jehowa  i to kam  tapi  qe- 
han  unkis  eya  untapin. 

4  Qa  tokeca  unkiye  untapi  kta 
e,  qa  nakun  wanunyanpi  unkita- 
wapi,  hopuze  cin  de  ekta  Jeho¬ 
wa  taomniciye  hiyuwicayayapi 

5  Qa  tokeca  Egupta  etanhan  i- 
tanwankanhde  mani  unyayapi, 
qa  makoce  sice  kin  den  hiyu  un¬ 
yayapi  he?  tukten  wojupi  iyece- 
ce  sni,  nakun  witansna  hu  wa- 
nica,  qa  hastanhanka  iyuwi  wa- 
nica,  qa  taspan tanka  su  ota  wa- 
nica,  qa  mini  yatkanpi  kta  wa- 
nica. 

6  Unkan  Mowis  qa  Aaron  o- 
mniciye  etanhan  upi,  qa  itkoki- 
papi  wakeya  tiyopa  ekta  hipi,  qa 
makipusdiya  ekpe  iciyapi,  qa  Je- 
howa  towitan  kin  wanyakapi. 

7  Unkan  Jehowa  ie  ca  Mowis 
heciya, 

8  Cansakadan  qon  icu,  qa  niye 
qa  Aaron  nicinye  oyate  kin  mni- 
ciye  wicayayapi  kta,  qa  wanya¬ 
kapi  icunhan  imnija  kin  eyaki- 
yapi  kta,  unkan  mini  tawa  wica- 
kicu  kta  ;  hecen  imnija  etanhan 
mini  hinanpe  wicayeciye  kta,  qa 
oyate  kin,  qa  tawanunyanpi  kin 
yatke  wicayakiye  kta. 

9  Unkan  Mowis  Jehowa  itoka- 
pa  tanhan  eansakadan  icu,  econ 
si  kin  he  iyecen. 

10  Unkan  Mowis,  qa  Aaron 
omniciye  kin  mniciye  wicayapi, 
imnija  itokam,  qa  hewicakiya. 
Wawakipajinpi  sa  anagoptan  po. 
Imnija  kin  de  etanhan  mini  inan- 
pe  unniciyapi  kta  he  ? 

11  Unkan  Mowis  nape  yuwan- 
kan  ikikcu,  qa  cansakadan  on 
imnija  kin  apa  ;  unkan  mini  ota 
inanpa  ;  unkan  oyate  kin  yatkan¬ 
pi,  tawanunyanpi  nakun. 

12  Unkan  Jehowa  ie  ca  Mowis 
qa  Aaron  hewicakiya.  Wica- 
mayadapi  sni,  qa  Israel  cinca 
wicitokam  mayaduwakanpi  sni, 
heon  omniciye  kin  de  makoce 
wicawaqu  kin  ekta  hiyuwicaya- 
yapi  kte  sni. 

13  Meriba  (Kigepi)  mini  kin 
hee  ;  hen  Israel  cinca  kin  Jeho¬ 
wa  kigepi,  unkan  hen  ihduwakan. 


14  Unkan  Qades  etanhan  Mo¬ 
wis  Edom  wicastayatapi  ekta 
wicasta  ye  wicasi,  qa  heciya. 
Nisunka  Israel  hecen  eya,  Niye 
woiyokisice  unkakipapi  kin  owa- 
sin  sdonyaya. 

15  Token  hunkake  wicunyanpi 
Egupta  ekta  ipi,  qa  Egupta  ohna 
unyakonpi  anpetu  ota,  qa  token 
Egupton  unkiyusepi,  unkiyepi, 
qa  nakun  hunkake  wicunyanpi. 

16  Unkan  Jehowa  hoye  unki- 
yapi,  unkan  ho  naunkihonpi,  qa 
ohnihde  wan  ye  si,  qa  Egupta 
etanhan  hdinanpe  unyanpi,  un¬ 
kan  iho  wanna  Qades  en  unya¬ 
konpi,  otonwe  wan  makoce  nita- 
wa  ihanke  ekta. 

17  Tokin  nitamakoce  ohna  un- 
kiyayapi  kten.  Maga  nitawa 
ohna,  qa  hastanhanka  iyuwi  oju- 
pi  ohna  unyanpi  kte  sni,  qa  mi- 
niyowe  nitawapi  etanhan  unya- 
tkanpi  kte  sni,  wicastayatapi 
tacanku  ohna  maunnipi  kta,  he- 
tanhan  etapa  tanhan  qa  catka 
tanhan  unmanna  unyanpi  kte  sni, 
nitamakoce  isanpa  unkiyayapi 
sni  kin  hehanyan. 

18  Unkan  Edom  heciya.  Miye 
ohna  idade  kte  sni  okini  canhpi 
hduha  itkocicipe  kta. 

19  Unkan  Israel  cinca  kin  heci- 
yapi,  canku  tanka  ohna  unyanpi 
kta,  qa  mini  nitawa  unyatkanpi 
kinhan  miye  qa  wanunyanpi  mi- 
tawa  on  iyuwin  cicu  kta.  Taku- 
dan  econ  sni  siha  ecedan  wecon 
opta  mde  kta. 

20  Unkan  heya,  lyoopta  ida¬ 
de  kte  sni,  qa  Edom  wicota  om 
qa  nape  wasaka  on  inanpe  ca 
itkokim  u. 

21  Hecen  Edom  iye  tamakoce 
ohna  Israel  ye  kta  iyoki  sni ; 

22  Qa  Qades  etanhan  ihdakapi, 
qa  Israel  cinca  omniciye  owasin 
Hor  lie  ekta  hipi. 

23  Unkan  Jehowa  ie  ca  Edom 

makoce  ihanke  ekta,  Hor  lie 
ohna  Mowis  qa  Aaron  hewicaki- 
ya. 

24  Aaron  lye  taoyate  ekta  oki- 
pe  yapi  kta,  makoce  Israel  cinca 
wicawaqu  kin  he  ekta  i  kte  sni, 
nakas,  Kigepi  mini  kin  ekta  mi- 
oie  yakipajinpi  heon  etanhan. 

25  Aaron  qa  iye  cinhintku 
Eleazar  iwicacu,  qa  Hor  lie  akan 
hiyuvvicaya  wo. 

26  Qa  Aaron  tawokoyake  kin 
dusdoke  kta,  qa  cinhintku  Elea¬ 
zar  he  koyag  yaye  kta,  qa  hen 
Aaron  te  kta,  qa  okipe  yapi  kta. 

27  Unkan  token  Jehowa  econ 
si  kin  he  iyecen  Mowis  econ,  qa 
Hor  lie  akan  ipi  kin  he  oyate 
owasin  wanyakapi. 

28  Unkan  Mowis  Aaron  tawo,- 
koyake  kin  kiciyusdoke  ca  cin¬ 
hintku  Eleazar  he  koyag  kiya  ; 
unkan  Aaron  hen  ta,  Hor  lie  pa- 
ha  akan  :  unkan  Mowis  qa  Elea¬ 
zar  lie  kin  etanhan  kun  hdicupi. 

29  Unkan  omniciye  owasin  Aa¬ 
ron  te  cin  sdonyapi,  heon  Israel 
cinca  tiyohnaka  ocowasin  Aaron 
aceyapi,  anpetu  wikcemna  ya- 
mni  hehanyan. 

WICOWOYAKE  21. 

1  Unkan  Arad  wicastayatapi 
Kanani  kin  itokah  makoce  ounye 
cin  he  Israel  Atarim  canku  ohna 
u  nahon  qehan  azuwicaya,  qa 
etanhan  wayaka  iwicacu. 

2  Unkan  Israel  wokonze  wan 
Jehowa  en  iciconzapi,  qa  heyapi, 
Oyate  kin  de  rninape  en  katin- 
yan  mayaqu  kinhan,  otonwe  ta- 
wapi  ocowasin  ihang  waye  kta. 

3  Unkan  Jehowa  Israel  ho  kin 
nahon,  qa  Kanani  kin  wicaqu  : 
unkan  ocowasin  ihang  wicayapi, 
otonwe  tawapi  nakun,  heon  ma¬ 
koce  kin  he  Horma  (Woihangye) 
eciyapi. 

4  Unkan  Hor  he  kin  etanhan 
ihdakapi,  qa  Edom  makoce  ihdu- 
ksan  yapi  kta,  heon  Mde  sa  canku 
ohna  yapi,  qa  oyate  nagipi  kin 
hanyan,  canku  kin  on  etanhan. 

5  Qa  oyate  kin  Wakantanka 
aiapi,  qa  Mowis  aiapi,  Tokeca 
Hopuze  cin  ohna  untapi  kta  e 
Egupta  etanhan  hdinanpe  unya- 
yapi  he  ?  aguyapi  wanica,  qa  mi¬ 
ni  wanica,  qa  unnagipi  woyute 
kapojedan  kin  de  hitihda,  eyapi. 

6  Heon  Jehowa  wamduska  wa- 
huhnahya,  oyate  kin  en  hiyu  wi- 
caya,  unkan  wicayahtakapi,  he- 
cen  Israel  oyate  etanhan  wico- 
ta  tapi. 

7  Hehan  oyate  kin  Mowis  ekta 
hipi,  qa  heyapi,  Waunhtanipi, 
Jehowa  unkaiapi,  qa  nis  nakun  ; 
Jehowa  wamduska  yutokan  i- 
yeunkiciciyapi  kta  e  icekiya 
wo  ;  unkan  Mowis  oyate  on  ce- 
wicakiciya. 

8  Unkan  Jehowa  Mowis  heci- 
ya,  Wamduska  wahuhnahya  wan 
icicaga  wo,  qa  can  pasdatapi  wan 
akan  ikoyag  yawo,  unkan  tona 
wicayahtakapi  qa  he  wanyakapi 
kinhan  hena  owasin  nipi  lita. 

9  Unkan  Mowis  mazasa  wa¬ 
mduska  wan  kage  ca  can  pasda¬ 
tapi  wan  akan  ikoyag  ya  ;  un¬ 
kan  kaketu  wamduska  wicasta 
wan  yahtake  cinhan,  mazasa 
wamduska  kin  atonwan  eca  ni 
ece. 

10  Unkan  Israel  cinca  kin 
ihdakapi,  qa  Obot  (Miniiyoka- 
stan)  en  etipi. 

11  Unkan  Obot  etanhan  ihda¬ 
kapi,  qa  Ije-Abarim  (Abarim  Oti- 
wota)  en  etipi,  he  hopuza  ohna 
Moab  itokam  wihinanpe  ektaki- 
ya  yanka. 

12  Unkan  hetanhan  ihdakapi, 
qa  Zered  kaksiza  ohna  etipi. 

13  Hetanhan  ihdakapi  qa  Ar- 
non  akasanpa  etipi,  he  hopuza 

otina  un,  Amori  tamakoce  ihan- 
ke  ekta,  Arnon  Moab  ihanke  kin 
hee,  Moab  qa  Amori  kin  otahe- 
dan. 

14  Heon  Jehowa  azuye  wicaya 
oyakapi  wowapi  kin  en  heyapi, 
Waheb  ekta  Supa  en,  qa  Arnon 
wakpadan  ekta. 

15  Qa  wakpadan  omdaye  kin 
he  Ar  tipi  kin  iyohiya,  qa  Moab 
makoce  ihanke  kin  icahtaka. 

16  Unkan  Beer  (Miniyowe) 
ekta  hipi,  Miniyowe  kin  he  Je- 
how'a  ke  ea  Mowis  heciya,  Oya- 
te  kin  yuwitaya  u  wicakiya  wo, 
kinhan  mini  wicawaqu  kta. 

17  Hehan  Israel  odowan  kin 
de  ahiyayapi,  Miniyowe  inanpa 
wo.  He  kahiyayapo. 

18  Itancan  miniyowe  qapi  kin 
hee,  oyate  akicita  yapi  kin  tasag- 
yepi  on,  Wicoope  kage  cin  eye 
cin  iyecen.  Unkan  hopuze  cin 
etanhan  Matana  en  hipi. 

19  Unkan  Matana  etanhan  Na- 
haliel  (Kaksiza  wakan)  en  hipi, 
Nahaliel  etanhan  Bamot  (Paha- 
ota)  ekta. 

20  Qa  Bamot  etanhan  Mako- 
mdaye  ekta,  he  Moab  tatinta 
ohna  yanka,  Pisga  paha  ihuku- 
ya,  qa  he  etanhan  hewoskan  kin 
wanyakapi. 

21  Hehan  Israel  Sihon  Amori 
wicastayatapi  kin  ekta  ohnihde 
ye  wicasi,  qa  heciya, 

22  Nitamakoce  kin  iyopta  mde 
kta ;  maga  nitawa  en  unyanpi 
kte  sni,  qa  hastanhanka  iyuwi 
ojupi  nitawa  ohna  unyanpi  kte 
sni  ;  qa  miniyowe  nitawa  etan¬ 
han  mini  unyatkanpi  kte  sni ; 
nitamakoce  iyoopta  unyanpi  kin 
hehanyan,  wicastayatapi  tacan- 
ku  kin  omaunnipi  kta. 

23  Tuka  Sihon  iye  tamakoce 
Israel  opta  yapi  kta  iyowinwi- 
cakiye  sni,  qa  Sihon  taoyate  kin 
iyuhpa  yuwitaya  u  wicakiye  ca 


Israel  itkokim  hiyu,  hopuza  e- 
ktakiya,  qa  Jahatz  (Anatanpi) 
ekta  i,  qa  Israel  azu  wicaya. 

24  Unkan  Israel  tacanhpi  hi  on 
kastakapi,  qa  tamakoce  kin  tawa 
yapi,  Arnon  etanhan,  Jaboq  he¬ 
hanyan,  Arnon  cinca  kin  ekta ; 
Arnon  cinca  tamokoce  ihanke 
kin  he  aconkaskayapi,  nakas. 

25  Unkan  Israel  otonwe  kin 
hena  owasin  icupi,  qa  Israel 
Amori  totonwepi  owasin  en  iyo- 
tankapi,  Hesbon  qa  otonwe  cun- 
ksi  wicaya  owasin. 

26  Hesbon  Sihon  Amori  wica¬ 
stayatapi  totonwe  kin  hee.  lye 
he  itokam  Moab  wicasta  yatapi 
kin  azuye  ca  tamakoce  Arnon 
ekta  owasin  nape  kin  etanhan 
icu. 

27  Heon  dowanpi  qa  heyapi, 
Hesbon  otonwe  ekta  u  po.  Sihon 
totonwe  kagapi  qa  aconkaskaya 
po.  . 

28  Hesbon  etanhan  peta  wan 
inanpa,  Sihon  totonwe  etanhan 
ide  wan.  Ar  Moab  huhnahya, 
Arnon  paha  itancan  nakun. 

29  Moab  hehehe,  Kemos  taoya¬ 
te  nitakuni  sni,  cinhintku  tona 
najicapi  cunwintku  nakun  Amori 
wicastayatapi  Sihon  wowidag 
wicaye  kta  e  wicaqu. 

30  Unkan  wicunkutepi,  llesbon 
ihang  yapi.  Dibon  ekta,  qa  Nopa 
ekta  hewoskan  kagapi,  he  Mede- 
ba  ekta  iyohiya. 

31  Hecen  Israel  Amori  tamako- 
cepi  kin  en  iyotankapi. 

32  Unkan  Mowis  wicasta  Jazer 
ekta  tonwe  ye  wicasi,  unkan  to¬ 
tonwe  kin  icupi,  qa  Amori  hen 
unpi  kin  nape  wicayapi. 

33  Hehan  ihduhomnipi,  qa 
Basan  canku  ohna  itanwankan- 
hde  yapi ;  unkan  Og  Ba^an  wi- 
ca^tayatapi  kin  itkowicakipe  kta 
inanpa,  iye  qa  taoyate  owasin 
Edrei  okicize  ekta. 

34  Unkan  Jehowa  Mowis  heci- 
ya,  Ihnuhan  he  ikoyape  cin,  nina- 
pe  en  he  waqu  kta,  qa  taoyate 
owasin,  qa  makoce  tawa  nakun  ; 
unkan  token  Sihon  Amori  wi- 
castayapi  Hesbon  en  yanke  ci- 
qon  ecayecon,  he  iyecen  he  eca- 
yecon  kta. 

35  Unkan  kastakapi  iye  qa  cin- 
ca  kin,  qa  taoyate  owasin,  hecen 
wanjidan  niyake  okapte  sni. 

WICOWOYAKE  22. 

1  Unkan  Israel  cinca  kin  ihda- 
kapi,  qa  Moab  inakomdaya  ohna 
Jordan  icahda  Jeriko  itakasam 
etipi. 

2  Unkan  Balaq  Tzipor  cinhin- 
tku  taku  Israel  Amori  kin  ecawi- 
cakicon  owasin  wanyaka. 

3  Unkan  Moabnina  kokipa,  oya- 
te  wicitokam,  wicotapi  nakas,  qa 
Israel  cinca  kin  on  Moab  banyan. 

4  Unkan  Moab  Midiyani  hun- 
kawicayapi  kin  hewicakiya. 
Wanna  obe  kin  de  taku  unki- 
hduksan  un  kin  owasin  sdipapi 
kta,  tatanka  wan  tinta  wato  kin 
sdipa  he  iyecen.  Unkan  hehan 
Moab  wicastayatapi  kin  Balaq 
Zipor  cinhintku  kin  hee. 

5  Qa  ohnihde  Balam  Beyor  cin¬ 
hintku  ekta  ye  wicasi,  Petori 
ekta,  he  iye  tamakoce  wakpa 
kin  icahda  yanka  ;  kico  kta,  qa 
heciya,  Iho  oyate  wan  Egupta 
etanhan  inanpa,  qa  inyun  maka 
ite  kin  akabpe  ca  micahda  iyo- 
tankapi. 

6  Heon  wanna  ceciciya,  u  qa 
oyate  kin  de  wicamiciyasica  wo  ; 
wamasaka  esta  hena  sanpa  wa- 
sakapi,  okini  wicawakastaka,  qa 
makoce  etanhan  nape  wica- 
waya  ow'akihi  kta.  Tuwe  da- 
waste  kin  he  yawastepi,  qa  tuwe 
dasice  cin  hee  yasicapi  e  sdon 
waya  naka§. 

230 


7  Unkan  Moab  hunkayapi,  qa 
Midiyani  hunkayapi  woayate 
iyunwin  nape  ohna  yuha  iyayapi, 
qa  Balam  ekta  ipi,  qa  Balaq  oie 
kin  eciyapi. 

8  Unkan  hewicakiya,  Hanyetu 
kin  de  den  yanka  po,  qa  token 
Jehowa  emakiye  cin  he  iyecen 
wicoie  kin  aciyuptapi  kta.  Un¬ 
kan  Moab  itancan  kin  Balam 
kici  wankapi. 

9  Unkan  Wakantanka  Balam 
ekta  hi,  qa  heciya,  Wicasta  kin 
dena  nici  unpi  kin  tuwepi  hwo? 

10  Unkan  Balam  Wakantanka 
heciya,  Balaq  Beyor  cinhintku, 
Moab  wicastayatapi  wahoma- 
yan, 

11  Inyun,  oyate  wan  Egupta 
etanhan  inanpe  ca  maka  ite 
kin  akabpa.  Wanna  u,  qa  mi- 
ciwicayasica  wo,  hecen  azu 
wicawaye  ca  nape  wicawaya 
owakihi  kta. 

12  Unkan  Wakantanka  Balam 
heciya,  Ihnuhan  om  idade  cin, 
ihnuhan  oyate  kin  dasice  cin, 
yaw;astepi  nakas. 

13  Unkan  Balam  hanbanna 
kikta,  qa  Balaq  ohnihde  wicaya, 
hewicakiya,  Nitamakoce  ekta 
hdapo.  Niyepi  om  mde  kta  Je¬ 
howa  iyowin  makiye  sni. 

14  Unkan  Moab  itancan  kin 
najinpi,  qa  Balaq  ekta  hdapi,  qa 
h eciyapi,  Balam  unkicipi  u  kte 
sni,  keya. 

15  Unkan  Balaq  ake  wicasta 
sanpa  wicakinihanpi,  qa  sanpa 
ota  ye  wicasi. 

16  Unkan  Balam  ekta  hipi,  qa 
heciyapi,  Balaq  Tzipor  cinhintku 
kin  hecen  eya,  Ceciciya,  ihnu¬ 
han  ekta  mau  yakapin  kin. 

17  Wowitan  tanka  binca  cicu, 
qa  taku  emayakiye  cin  owasin 
ecamon  kta.  U  wo,  ceciciya, 
oyate  kin  de  wicamiciyasica 
wo. 


WICOWOYAKE  22. 


18  Unkan  Balam  ayupte  ca 
Balaq  taokiye  hewicakiya,  Ba- 
laq  iye  ti  kin  rnazaska  qa  maza- 
skazi  ojudan  maqu  esta,  Taku 
wakan  oie  kin  kawape  ca  taku 
cistinna  qais  taku  tanka  unman¬ 
na  econ  owakihi  kte  sni. 

19  Heon  ceciyapi  hanyetu  kin 
de  nakun  den  wankapo,  hecen 
taku  Jehowa  ake  emakiye  kta 
sdon  waye  kta. 

20  Unkan  Wakantanka  hanyen 
Balam  ekta  hi,  qa  heciya,  Wi- 
casta  kin  nico  hipi  hecinhan, 
najin,  qa  om  ya  wo  ;  tuka  wicoie 
eciciye  cin  heceedan  ecanon 
kta. 

21  Unkan  Balam  hanhanna 
kikta,  qa  sonsonna  aqin  kiton, 
qa  Moab  itancan  om  iyaya. 

22  Unkan  iyaye  cin  heon  Wa¬ 
kantanka  canniyan,  qa  kize  kta 
e  Jehowa  ohnihde  kin  canku  o- 
hna  najin.  Unkan  sonsonna 
akan  iyotanka,  qa  tahoksidan 
nonpa  opapi. 

23  Unkan  sonsonna  kin  Jehowa 
ohnihde  kin  canku  ohna  najin, 
qa  isan  hdusdoka  nape  ohna 
wanyaka,  heon  sonsonna  kin 
canku  etanhan  ihdutokan,  qa 
tinta  omani.  Unkan  Balam  son¬ 
sonna  kin  apa,  canku  ohna  iyaye 
ye  kta  heon  etanhan. 

24  Unkan  Jehowa  ohnihde  kin 
hastanhanka  iyuwi  ojupi  ehna 
canku  qapi  wan  ohna  najin  a- 
nonkatanhan  acankaskayapi. 

25  Unkan  sonsonna  kin  Jehowa 
ohnihde  kin  wanyake  ca  conkaske 
ipuskica,  qa  Balam  siha  kin  con¬ 
kaske  ekta  inatan ;  unkan  ake 
he  apa. 

26  Hehan  Jehowa  ohnihde  kin 
akeako  iyaye  ca  tukten  ocistiye- 
dan  ohna  inajin  :  hen  canku 
etanhan  tokan  iyaye  pica  sni, 
etapa  tanhan  qais  catka  tanhan. 

27  Unkan  sonsonna  kin  Jehowa 


ohnihde  kin  wanyake  ca  maki- 
pusdi  ehpe  iciye,  Balam  ihukuya. 
Unkan  Balam  canniye  ca  sagye 
on  sonsonna  kin  apa. 

28  Hehan  Jehowa  sonsonna  i 
kin  yukawa  ;  unkan  Balam  he¬ 
ciya,  Taku  ecacicon  hwo  on  etan¬ 
han  wanna  yamni  akihde  amaya- 
pa  he  ? 

29  Unkan  Balam  sonsonna  kin 
heciya,  lyokisin  mayaya  heon 
hecamon,  Tokin  isan  wan  mi- 
nape  ohna  yukan,  unkans  cikte 
kta  tuka. 

30  Unkan  sonsonna  kin  Balam 
heciya,  sonsonna  nitawa  totan- 
han  mayaduhe  cin  ecen  anpe 
dehanyan  akan  dotanke  sni  he? 
Qa  ijehan  hecen  hecacicon  he  ? 
Unkan,  Hiya,  eya. 

31  Hehan  .Tehowa  Balam  ista 
kin  yuzamni,  unkan  Jehowa 
ohnihde  nape  kin  ohna  isan  yu- 
sdog  hduha,  canku  onajin  wan¬ 
yake  ca  makipusdiya  ehpe  ici- 
ya. 

32  Unkan  Jehowa  ohnihde  kin 
heciya,  Tokeca  wanna  yamni 
akihde  sonsonna  ayapa  he  ? 
Niohan  mitokam  pemni  ce,  heon 
mis  cicize  kta  e  wahinawapa. 

33  Qa  sonsonna  wanmayake 
ca  yamni  akihde  mitokapa  tan¬ 
han  ihdutokan  sni  unkans  he 
niwaye  kta,  qa  wanna  awicake- 
haii  ci  kte  kta  tuka. 

34  Unkan  Balam  Jehowa  ohni¬ 
hde  kin  heciya,  Wawahtani, 
canku  ohna  amayakipe  kta  na- 
yajin  kin  sdon  waye  sni  nakas,  qa 
wanna  hecen  iyonicipi  sni  kinhan 
wahde  kta. 

35  Unkan  Jehowa  ohnihde  kin 
Balam  heciya.  Wicasta  qon 
om  ya  wo.  Tuka  wicoie  ecici¬ 
ye  cin  heceedan  ehe  kta.  Un¬ 
kan  Balam  Balaq  ohnihde  wica- 
ya  owicapa. 

36  Unkan  Balam  u  kin  he  Ba- 

laq  nalion,  qa  itkokipe  kta  e  iya^ 
ya,  Moab  otonwe  ekta,  he  Ar- 
non  icahda  .makoce  ihanke  kin 
hee. 

37  Unkan  Balaq  Balam  heciya, 
Cico  kta  e  hoye  ciciye  sni  he  'l 
qa  tokeca  ekta  mayahi  sni  he  1 
Awicakehan  nina  ciyutan  owa- 
kihi  sei  he  ? 

38  Unkan  Balam  Balaq  heci¬ 
ya,  Inyun  wanna  en  cihi,  taku 
iwae  kta  owakihi  he  ?  wicoie 
Jehowa  mii  en  maqu  kin  hecee- 
dan  iwae  kta. 

39  Unkan  Balam  Balaq  kici 
iyaya,  qa  Hutzot  otonwe  ekta 
ipi. 

40  Unkan  Balaq  tatanka,  qa 
tahinca  ska  wayusna,  qa  Balam 
qa  itancan  opapi  kin  tuwe  wi- 
cakico  yesi. 

41  Unkan  ihanhanna  Balaq 
Balam  icu  qa  Baal  paha  kin  ekta 
i,  qa  hetanhan  oyate  wicoti  ihan¬ 
ke  wan  wanyaka. 

WICOWOYAKE  23. 

1  Unkan  Balam  Balaq  heciya, 
Wahna  wosnapi  sakowin  den 
micicaga  wo  ;  qa  den  tatanka 
sakowin,  qa  tahin  wanunyanpi 
sakowin  wiyeya  micicaga  wo. 

2  Unkan  token  Balam  eye  cin 
hecen  econ,  qa  Balaq  qa  Balam 
tatanka  wan,  qa  tamdoka  wan 
wahna  wosnapi  otoiyohi  akan 
huhnahya. 

3  Unkan  Balam  Balaq  heciya, 
Wohuhnah  yaye  cin  icahda  den 
yanka  wo.  Mis  kakiya  mda, 
okini  Jehowa  itko  makipe  u  kta, 
qa  wicoie  wanyag  makiye  cin 
owasin  ociciyake  kta,  eye  ca 
paha  sdayehna  ekta  iyaya. 

4  Unkan  Wakantanka  Balam 
itkokipa,  unkan  heciya,  Wahna 
wosnapi  sakowin  ewahde,  qa 
wahna  wosnapi  iyohi  akan  ta- 

tanka  wan,  qa  tamdoka  wan  hu- 
hnah  waya. 

5  Unkan  Jehowa  wicoie  wan 
Balam  i  en  yekiye  ca  heciya, 
Balaq  ekta  hde,  qa  heyakiye  kta. 

6  Unkan  ekta  hda,  unkan  inyun 
wohuhnah  ye  cin  icahda  yanka, 
iye  qa  Moah  itancan  owasin. 

7  Unkan  Balam  wicoie  wakan 
kin  ohdake  ca  heya,  Balaq  Mo¬ 
ah  wicastayatapi  kin  Aram  etan- 
han,  Wiyohiyanpa  he  kin  etan- 
han  u  makiye  ca  heya,  Iho  Ja- 
koh  miciyasica  wo,  qa  kuwa 
Israel  mici  canniye  ya  wo. 

8  lyotan  wasake  cin  he  can¬ 
niye  ye  sni,  mis  token  canniye 
waye  kta  he  1  Jehowa  wicaya- 
sice  sni,  token  wicamdasice  kta 
he  ? 

9  Inyan  paha  etanhan  wan- 
mdaka,  pajodan  etanhan  aowa- 
kasin,  Inyun  oyate  kin  de  isna- 
na  ounye  kta,  qa  oyate  tokeca 
orn  wicayawapi  kte  sni. 

10  Jakoh  maka  mdu  sukaza 
kin,  qa  Israel  ospaye  itopa  kin, 
tuwe  yawa  okihi  he  ?  Tokin  wi- 
casta  ecetu  tapi  kin  iyecen  rnina- 
gi  te  kten  qa  owihanketa  hena 
iyeinacece  kten. 

11  Unkan  Balaq  Balam  heciya, 
Taku  ecamiyecon  hwo  ?  Toka 
wicawaye  cin  dasice  kta  e  cico, 
unkan  inyun  nina  wicadawaste. 

12  Unkan  ayupte  ca  heya,  Ta¬ 
ku  Jehowa  mii  en  ye  kiya  he 
patanyan  iwae  kte  sni  he  ? 

13  Unkan  Balaq  heciya,  Oyan- 
ke  tokeca  wan  ekta  mici  u  wo, 
qa  hetanhan  wanwicadake  kta, 
ihanke  hinca  wan  heceedan 
wandake  kta,  owasin  wanwica¬ 
dake  kte  sni,  qa  hetanhan  wi- 
camiciyasica  wo. 

14  Qa  Tzopim  (Iwanyakapi) 
tinta  en  Pisga  paha  ekta  hiyuye 
ca  wahna  wosnapi  sakowin  kage 
ca  tatanka  wan,  qa  tamdoka 


WICOWOYAKE  24. 


wan  wahna  wosnapi  iyohi  akan 
Hulinaliya. 

15  Qa  Balaq  heciya,  Den  yan- 
ka  wo,  woliuknah  yaye  cin  ica- 
hda,  tuka  mis  kakiya  itkowaki- 
pe  kta. 

16  Unkan  Jehowa  Balam  itko- 
kipe  ca  wicoie  wan  i  kin  en  ye 
kiye  ca  heciya,  Balaq  ekta  hde 
ca  hecen  eya  wo. 

17  Unkan  en  hdi,  unkan  inyun 
wohuhnah  ye  cin  icahda  yanka, 
nakun  Moab  itancan  kin  opapi, 
qa  Balaq  heciya,  Jehowa  taku 
eya  he  ? 

18  Unkan  wicoie  wakan  kin 
ohdake  ca  heya,  Balaq  najin  qa 
nahon  wo.  Tzipor  cinhintku 
kin  anoh  makiciya  wo. 

19  lyotan  wasake  cin  wicasta 
heca  sni,  tohini  itonsni,  qa  Adam 
cinca  sni  iyope  iciye  sni.  Is  eye 
cinhan  ecen  econ  kte  sni  he  ? 
le  cinhan  hduwicake  kte  sni 
he  ? 

20  Inyun  iye  yawaste  qa  yawa- 
ste  masi,  unkan  mdatokeca  owa- 
kihi  sni. 

21  Jakob  en  wicohan  sica  a- 
tonwe  kte  sni,  qa  Israel  en  wo- 
iyokisice  wanyake  kte  sni,  Jeho¬ 
wa  wakan  dapi  kin  wica  kici 
un,  wicasta  yatapi  iyasapi  kin. 

22  lyotan  wasake  cin  Egupta 
etanhan  hdinanpa  ya,  tinta  ta- 
tanka  iyecen  wasaka  ce. 

23  Jakob  en  wapiyapi  wanica 
ce,  qa  Israel  en  wakan  kagapi 
wanica.  lyotan  wasaka  Jakob 
on,  qa  Israel  on,  taku  econ  he  1 
detanhan  eyapi  kta. 

24  Inyun  oyate  kin  mnaja  wi- 
yedan  iyecen  najin  hiyaye  kta, 
qa  mnaja  mdoka  wan  iyecen  yu- 
wankan  iye  iciye  kta.  Taku 
yahtake  cin  we  kin  yatke,  ca 
taku  yapota  yute  sni  kin  hehan- 
yan  raakan  iwanke  kte  sni. 

25  Hehan  Balaq  Balam  heciya. 


Ihnuhan  wicadasice  cin,  qa  na¬ 
kun  ihnuhan  wicadawaste  kin. 

26  Unkan  Balam  ayupte  ca 
Balaq  heciya,  Taku  Jehowa 
emakiye  cin  owasin  ecamon  kta 
eciciye  sni  he  I 

27  Unkan  Balaq  Balam  heciya, 
Wanna  kuwa,  oyanke  tokeca 
ekta  unye  kta,  okini  hetanhan 
miyeciwicadasice  kta  e  W'akan- 
tanka  ista  kin  en  ecetu  kta. 

28  Qa  Balaq  Balam  iyaye  ya, 
Peyor  paha^  kin  ekta,  hetanhan 
Jesimon  (Hewoskan)  waiiyaka- 
pi. 

29  Unkan  Balam  Balaq  heciya, 
Wahna  wosnapi  sakowin  den 
micicaga  wo,  qa  den  tatanka  sa¬ 
kowin,  qa  tamdoka  sakowin, 
wiyeya  micicaga  wo. 

30  Unkan  token  Balam  eye  cin 
he  iyecen  Balaq  econ ;  unkan 
wahna  wosnapi  otoiyohi  akan 
tatanka  wan,  qa  tamdoka  wan 
huhnah  ya. 

WICOWOYAKE  24. 

1  Unkan  Israel  wicayawaste 
kin  he  Jehowa  ista  kin  en  waste 
Balam  wan3mka,  heon  woayate 
akin  iyaye  ^ni,  econ  qon  iyecen, 
tuka  hopuze  cin  ektakiya  eton- 
wan. 

2  Qa  Balam  ista  yuwankan 
ikikcu,  qa  Israel  wicoun  iyecen 
tipi  kin  wanwicayaka,  unkan 
Wakantanka  toniya  kin  he  akan 
un. 

3  Hehan  wicoie  wakan  ohdake 
ca  heya,  Balam  Beyor  cinhintku 
heya,  wicasta  ista  yuhdokapi 
kin  heya ; 

4  Tuwe  El  oie  kin  nahon  qa 
lyotan  wasaka  towanyake  kin 
wanyaka,  he  hicahan  esta  ista 
yuzamni  hduhe  cin  he  heya  ; 

5  Israel  yatipi  kin  qa  Jakob 
nitawakeyakin  hena  waste  hinca. 

6  Wakpadan  kin  iyecen  yeye 
cin,  taskoju  wakpa  icahda  iye¬ 
cen,  kantesa  Jehbwa  oju  kin  iye¬ 
cen,  wazi  can  mini  icahda  iye- 
cecapi. 

7  Koka  tawa  etanhan  mini  ka- 
duze  kta,  qa  taku  iye  etanhan 
icage  cin  mini  ota  akan  un  kta, 
qa  wicastayatapi  tawa  Agag 
iwankam  yanke  kta,  qa  tokicon- 
ze  kin  pajodan  kta. 

8  Taku  wakan  wasaka  Egupta 
etanhan  inanpe  wicaya  ;  Oyate 
tona  tokayapi  kin  hena  temwi- 
caye  kta,  huhupi  kin  wicakiyu- 
kse  kta ;  tawahinkpe  kin  ipak- 
dan  ihewicaye  kta. 

9  Patuja  mnaja  iyecen,  qa  ma- 
kan  iwanka  mnaja  wiyedan  iye¬ 
cen,  tuwe  pakice  kta  he  ?  Tuwe 
niyawaste  kin  yawastepi  kta, 
qa  tuwe  niyasice  cin  yasicapi 
kta. 

10  Hehan  Balaq  Balam  nina 
canniye  ya,  qa  nape  hdaskape 
ca  Balaq  Balam  heciya,  Toka 
wicawaye  wicadasice  kta  e  ci- 
co,  unkan  inyun  yamni  akihde 
katinyan  wicadawaste  ce. 

11  Heon  wanna  najica  ekta 
hda,  wowitan  tanka  cicu  kta 
epa,  tuka  inyun  niyutanpi  kta 
Jehowa  iyoki  sni. 

12  Unkan  Balam  Balaq  heci¬ 
ya,  ohnihde  wicayaya  mice  ye 
wicayasi  qon  hece.n  ewicawa- 
kiye  sni  he  ? 

13  Balaq  iye  ti  kin  mazaska, 
qa  mazaskazi  ojudan  maqu  esta, 
Jehowa  i  kin  kawape,  qa  taku 
waste  qais  taku  sica  econ  owa- 
kihi  sni,  tuka  taku  Jehowa  ie  cin 
heceedan  iwae  kta. 

14  Unkan  ito  wanna  oyate  mi- 
tawa  ekta  Avahde  kta,  Kuwa  wo, 
taku  oyate  kin  de  oyate  nitawa 
ecawicakiconpi  kta,  tokata  an- 
petu  ota  iyohakam,  he  ociciya- 
ke  kta. 


15  Qa  Balam  wicoie  wakan 
ohdake  ca  heya,  Balaq  Beyor 
cinhintku  kin  heya,  wicasta  ista 
yukdokapi  kin  he  heya  : 

16  Tuwe  El  oie  kin  nakon,  qa 
Otancanke  tosdonye  kin  oka- 
kniga,  lyotan  wasaka  towanya- 
ke  kin  wanyaka,  makipusdiya 
hinkpaya  esta  ista  yuzamni  hdu- 
he  cin  he  heya  ; 

17  He  wanmdake  kta  tuka  de- 
hantu  sni,  awatonwe  kta  tuka 
ikiyedan  kte  sni,  wicankpi  wan 
Jakob  etanhan  u  kta,  mazasag- 
ye  wan  Israel  etanhan  najin 
kta,  qa  Moab  ihanke  kin  owasin 
kastake  kta,  qa  ^et  (Owoduta- 
ton)  cinca  kin  owasin  ihang  ye 
kta. 

18  Qa  Edom  tawaye  kta,  qa 
Seyir  tokayapi  kin  he  tawaye 
kta,  qa  Israel  waditagya  econ 
kta. 

19  Qa  tuwe  idake  ye  kta  Jakob 
etanhan  kta,  qa  tona  otonwe 
etanhan  okaptapi  ihang  wicaye 
kta. 

20  Hehan  Amaleq  wanyake 
ca  heya,  Amaleq  oyate  tokahe- 
ya  kin  hee,  tuka  tokata  is  eya 
awihnuni  kta. 

21  Hehan  Qeni  kin  wanwica- 
yake  ca  wicoie  wakan  ohdake 
ca  heya,  yatipi  kin  sutaya  acon- 
kaskayapi,  qa  inyan  ehna  hokpi 
nicicaga. 

22  Hececa  esta  Qeni  kin  tokan 
awicayapi  kta ;  Tohantu  kta 
he  ?  Asur  wayaka  aniye  kta. 

23  Unkan  wicoie  wakan  kin 
ohdake  ca  heya,  Hehehe,  El 
hena  econ  kin  tuwe  hehanyan 
ni  kta  he  ? 

24  Unkan  witawata  Kitim  hu- 
ta  kin  etanhan  upi  kta,  qa  Asur 
iyoki  sin  yapi  kta,  qa  Eber  iyo- 
kisin  yapi  kta :  unkan  is  eya 
owihanketa  awihnuni  kta. 

25  Hehan  Balam  najin  qa 

ekta  kihda,  qa  Balaq  is  eya 
ekta  hda. 

WICOWOYAKE  25. 

1  Unkan  Israel  ^itim  en  oun- 
yanpi,  qa  oyate  kin  Moab  cun- 
wintkupi  inawicabmanpi  cm  ihdu- 
sapapi. 

2  Unkan  winyan  kin  bena  ta- 
ku  wakandapi  wakiyusnapi  ekta 
oyate  wicakicopi,  unkan  oyate 
kin  yutapi,  qa  winyan  kin  taku 
wakandapi  kin  ohodapi. 

3  Hecen  Israel  Baal  Peyor 
(Peyor  Itancan  kin)  en  ikoyag 
iciyapi ;  unkan  Jehowa  Israel 
canniye  wicaya. 

4  Qa  Jehowa  Mowis  heciya, 
Oyate  itancanpi  kin  owasin  wi- 
cakico  wo,  unkan  hena  Jehowa 
on  anpetu  wi  itokam  otke  wica- 
yapi  kta,  hecen  Jehowa  Israel 
nina  canniye  wicaya  anapte  kta. 

5  Unkan  Mowis  Israel  waya- 
copi  kin  hewicakiya,  Otoiyohi 
wicasta  tawa  tona  Baal  Peyor 
en  ikoyag  iciyapi  kin  hena  wi- 
caktepo. 

6  Unkan  Inyun  Mowis  qa  Is¬ 
rael  cinca  oyate  kin  itkokipapi 
wakeya  tiyopa  ekta  ceyapi  icun- 
han,  Israel  cinca  etanhan  wi¬ 
casta  wan  ku,  qa  Midiyani  wi- 
uohinca  wan  sunka  wicaye  cin 
ekta  hiyuya,  Mowis  qa  oyate  kin 
wanyakapi. 

7  Unkan  Aaron  wawayusna 
cinhintku  Eleazar  cinhintku  Pi- 
nehas  he  wanyake  cehan  oyate 
cokaya  tanhan  najin  iyaye  ca 
nape  ohna  wahukeza  wan  icu  ; 

8  Qa  Israel  wicasta  kin  ihakam 
iyaya,  wakeya  catkuta  ekta,  qa 
napin,  cawicapa,  wicasta  kin,  qa 
winohinca  nakun  tezi  kin  ohna, 
hecen  makosice  kin  Israel  cinca 
etanhan  anapta. 

9  Wanna  makosice  on  tapi  kin 


hena  wicasta  ketkopawinge  wi- 
kcemna  nonpa  sanpa  kektopawi- 
nge  topa. 

10  Unkan  Jehowa  ie  ca  Mowis 
heciya, 

11  Pinehas  Eleazar  cinhintku 
Aaron  wawayusna  cinhintku 
kin,  Israel  cinca  etanhan  mito- 
canniye  yutokan,  inawawizi  iye- 
cen  iye  wicehna  inawizi,  qa  he¬ 
cen  inawawizi  kin  en  ihang  wi- 
cawaye  sni. 

12  Heon  hecen  eciya  wo.  Ito 
wookiye  wicotakuye  waqu  ; 

13  Qa  wicotakuye  wawayusna 
wicohan  owihanke  wanica  yuhe 
kta,  ijm  qa  cinksi  wicaye  cin  iye 
iyohakam,  Wakantanka  on  ina¬ 
wizi  kin  Israel  cinca  akahpe  wi¬ 
caya  heon  etanhan. 

14  W'anna  Israel  wicasta  ktepi 
kin  Midiyani  winohinca  kici  kte¬ 
pi  kin  he  Zimri  eciyapi,  Salu 
cinhintku,  Simeon  ateyapi  tipi 
wan  en  itancan  wan  hee. 

15  Qa  Midiyani  winohinca  kte¬ 
pi  kin  he  Kozbi  eciyapi,  Tzur 
cunwintku  Midiyani  ateyapi  tipi 
wan  en  itancan  wan  hee. 

16  Unkan  Jehowa  ie  ca  Mowis 
heciya, 

17  Midiyani  toka  wicaye  ca 
wicakastaka  wo. 

18  lyepi  tokaniyanpi  qa  nihna- 
yanpi  ecinsniyan  ohanyanpi  on, 
Peyor  wicoie  icahtaka,  qa  tawi- 
nohtinpi  Kozbi  Midiyani  itan¬ 
can  wan  cunwintku,  Peyor  on 
etanhan,  makosice  anpetu  kin  en 
ktepi  heon  etanhan. 

WICOWOYAKE  26. 

1  Unkan  makosice  iyohakam 
Jehowa  ie  ca  Mowis  qa  Eleazar 
Aaron  wawayusna  cinhintku 
kin  hewicakiya. 

2  Israel  cinca  oyate  kin  owa¬ 
sin  wicayawa  wo,  wica  waniye- 

tu  wikcemna  nonpa  aktonpi,  ate- 
yapi  tipi  kin  iyecen,  Israel  ohna 
tona  ozuye  yapi  kin  owasin. 

3  Unkan  Mowis  qa  Eleazar 
wawayusna  kin  wicoie  kin  hewi- 
cakiyapi,  Moab  makomdaye  o- 
hna,  Jordan  icahda  Jerillo  iyo- 
takons. 

4  Waniyetu  wikcemna  nonpa 
aktonpi  wicayawapo,  token  Je- 
howa  Mowis  qa  Israel  cinca 
econ  wicasi  qon,  Egupta  etan- 
han  inanpapi  qehan,  he  iyecen. 

5  Ruben  Israel  cinhintku  toka- 
pa,  Ruben  cinca  Hanok  etanhan 
Hanoki  wicowazi  kin,  Pain  etan- 
han_  Palui  wicowazi  kin, 

6  Hetzron  etanhan  Hetzroni  wi¬ 
cowazi  kin,  Karmi  etanhan  Kar- 
mi  wicowazi  kin. 

7  Rubeni  wicowazi  kin  hena 
eepi,  Kektopawinge  wikcemna 
topa  sanpa  kektopawinge  yamni 
sanpa  opawinge  sakowin  sanpa 
wikcemna  yamni  wicayawapi. 

8  Unkan  Pain  cinhintku  Eliab 
hee. 

9  Qa  Eliab  cinca  kin  Nemuel, 
qa  Datan  qa  Abiram.  Datan  qa 
Abiram  obe  wicakicopi  kin  hena 
eepi,  hena  Mowis  qa  Aaron  wi- 
cakipajinpi.  Qora  taomniciye  en 
Jehowa  kipajinpi  qehan. 

10  Qa  maka  kin  i  hdukawa,  qa 
nawicapca,  qa  Qora  taobe  kin 
tapi  qehan,  peta  kin  wicasta 
opawinge  nonpa  sanpa  wikce¬ 
mna  zaptan  wicahuhnage  cehan ; 
unkan  hena  wowapetokeca  he- 
capi. 

11  Tuka  Qora  cinca  kin  tapi 
sni. 

12  Simeon  cinca  kin  wicowa- 
zipi  kin  iyecen,  Nemuel  etanhan 
Nemueli  wicowazi,  Jamin  etan¬ 
han  Jamini  wicowazi  kin,  qa  Ja- 
kin  etanhan  Jakini  wicowazi 
kin. 

13  Zerah  etanhan  Zerahi  wico- 

236 


wazi  kin,  ^aul  etanhan  ^auli 
wicowazi  kin. 

14  Simeoni  wicowazipi  kin  he¬ 
na  eepi ;  kektopawinge  wikce¬ 
mna  nonpa  sanpa  kektopawinge 
nonpa  sanpa  opawinge  nonpa. 

15  Gad  cinca  kin  wicowazipi 
kin  iyecen,  Tzepon  etanhan  Tze- 
poni  wicowazi  kin,  Hagi  etan¬ 
han  Hagi  wicowazi  kin,  6uni 
etanhan  ^uni  wicowazi  kin, 

16  Ozni  etanhan  Ozni  wicowa¬ 
zi  kin,  Eri  etanhan  Eri  wicowa¬ 
zi  kin, 

17  Arod  etanhan  Arodi  wico¬ 
wazi  kin,  Areli  etanhan  Areli 
wicowazi  kin. 

18  Gad  cinca  wdcowazipi  kin 
hena  eepi  wicayawapi  iyecen, 
kektopawinge  wikcemna  topa 
sanpa  opawinge  zaptan. 

19  Juda  cinca  kin  Erqa  Onan, 
tuka  Er  qa  Onan  Kanan  makoce 
ohna  tapi. 

20  Unkan  Juda  cinca  kin  wi¬ 
cowazipi  kin  iyecen  dena  eepi, 
^ela  etanhan  ^elani  wicowazi 
kin,  Perets  etanhan  Peretzi  wi¬ 
cowazi  kin,  Zerah  etanhan  Ze- 
rehi  wicowazi  kin 

21  Unkan  Peretz  cinca  kin  Het- 
zon  etanhan  Hetzoni  wicowazi 
kin,  Slamul  etanhan  Hamuli  wi¬ 
cowazi  kin. 

22  Juda  wicowazipi  kin  hena 
eepi  wicayawapi  iyecen  kekto¬ 
pawinge  wikcemna  sakowin  san¬ 
pa  kektopawinge  sakpe  sanpa 
opawinge  zaptan  wicayawapi. 

23  Unkan  Isakar  cinca  kin  wi¬ 
cowazipi  kin  iyecen.  Tola  etan¬ 
han  Tolai  wicowazi  kin,  Puwa 
etanhan  Puwani  wicowazi  Jfin, 

24  Jasub  etanhan  Jasubi  wico¬ 
wazi  kin,  ^imron  etanhan  ^tm- 
roni  wicowazi  kin. 

25  Isakar  wicowazipi  kin  hena 
eepi  wicayawmpi  kin  iyecen  ke¬ 
ktopawinge  wikcemna  sakpe 

sanpa  kektopawtnge  topa  sanpa 
opawinge  yamni,  wicayawapi. 

26  Zebulun  cinca  wioowazipi 
kin  iyecen,  Sered  etanhan  Sa- 
redi  wicowazi  kin,  Elon  etanhan 
Eloni  wicowazi  kin,  .Tahleel  etan¬ 
han  Jalileeli  wicowazi  kin. 

27  Zebulun  wicowazipi  kin  he- 
na  eepi  kektopawinge  wikcemna 
sakpe  sanpa  opawinge  zaptan 
wicayawapi . 

28  .fosep  cinca  wicowazipi  kin 
iyecen  Manase  qa  Epraim. 

29  Manase  cinca  Makir  etan¬ 
han  Makiri  wicowazi  kin,  qa 
Makir  Gilead  kicitonpi,  Gilead 
etanhan  Gileadi  wicowazi  kin. 

30  Gilead  cinca  kin  dena  eepi, 
Jezer  Jezeri  wicow’a^,  Heleq 
etanhan  Heleqi  wicowazi  kin, 

31  Qa  Asriel  Asrieli  wicowazi 
kin  ;  qa  ^ekem  ^ekemi  wicowa¬ 
zi  kin, 

32  Qa  ^emida  ^emidai  wico¬ 
wazi  kin,  qa  Heper  etanhan  He- 
peri  wicowazi  kin. 

33  Qa  Tzelopehad  lleper  cin- 
hintku  cinca  wica  nica  cunwin- 
tku  hecedan,  qa  Tzelopehad  cun- 
wintkn  cajepi  kin  dena  eepi  Ma- 
hla,  qa  Noya,  llogla  Milka,  qa 
Tirtza. 

34  Manase  wicowazipi  kin  he- 
na  eepi  kektopawinge  wikcemna 
zaptan  sanpa  kektopawinge  non- 
pa,  sanpa  opawinge  sake  win  wi¬ 
cayawapi. 

35  Epraim  cinca  kin  dena  eepi 
wicowazipi  kin  iyecen,  ^utelah 
etanhan  ^utelahi  wicowazi  kin, 
Beker  etanhan  Bekiri  wicowazi 
kin,  Tahan  etanhan  Tahani  wi¬ 
cowazi  kin. 

36  Qa  ^utelah  cinca  kin  dena 
eepi,  Enan  etanhan  Enani  wico¬ 
wazi  kin. 

37  Epraim  cinca  wicowazipi 
kin  hena  eepi,  wicayawapi  kin 
iyecen  kektopawinge  wikcemna 


yamni  sanpa  kektopawinge  non- 
pa  sanpa  opawinge  zaptan ;  Jo- 
sep  cinca  wicowazipi  kin  hena 
eepi. 

38  Benjamin  cinca  wicowazipi 
kin  iyecen,  Bela  etanhan  Belayi 
wicowazi  kin,  Asbel  etanhan 
A^beli  wicowazi  kin,  Ahirara 
etanhan  Ahirami  wicowazi  kin. 

39  ^upam  etanhan  ^upami  wi¬ 
cowazi  kin,li[upam  etanhan  Hu- 
pami  wicowazi  kin. 

40  Qa  Bela  cinca  kin  Ard,  qa 
Naaman,  Ardi  wicowazi  kin, 
Naaman  etanhan  Naamani  wi¬ 
cowazi  kin. 

41  Benjamin  cinca  hena  eepi 
wicowazipi  kin  iyecen,  qa  kekto¬ 
pawinge  wikcemna  topa  sanpa 
kektopawinge  zaptan  sanpa  opa¬ 
winge  sakpe  wicayawapi. 

42  Dan  cinca  kin  wicowazipi 
kin  iyecen  dena  eepi ;  ^uham 
etanhan  ^uharni  wicowazi  kin, 
Dan  wicowazi  kin  hee  wicowa¬ 
zipi  kin  iyecen. 

43  ^uhami  wicowazi  kin  owa- 
sin  wicayawapi  kin  iyecen  ke¬ 
ktopawinge  wikcemna  sakpe 
sanpa  kektopawinge  topa  sanpa 
opawinge  topa. 

44  Aser  cinca  wicowazipi  kin 
iyecen,  Jimna  etanhan  Jimnahi 
wicowazi  kin,  Jisui  etanhan  Ji- 
suwi  wicowazi  kin,  Beriya  etan¬ 
han  Beriyi  wicowazi  kin. 

45  Beriya  cinca  etanhan,  He- 
ber  etanhan  Heberi  wicowazi 
kin,  Malkiel  etanhan  Malkieli 
wicowazi  kin. 

46  Qa  A^er  cunwintku  Sarah 
eciyapi. 

47  Aser  cinca  wicowazipi  kin 
hena  eepi,  wicayawapi  kin  iye¬ 
cen  kektopawinge  wikcemna  za¬ 
ptan  sanpa  kektopawinge  yamni 
sanpa  opawinge  topa. 

48  Naptali  cinca  wicowazipi 
kin  iyecen  Jahtzel  etanhan  Jah- 

237 


WICAYAWAPI, 


tzeli  wicowazi  kin,  Guni  etan- 
han  Guni  wicowazi  kin. 

49  Jetzer  etanhan  Jetzeri  wi- 
cowazi  kin,  ^ilem  etanhan  6i- 
lenii  wicowazi  kin. 

60  Naptali  wicowazipi  kin  he- 
na  eepi  wicowazipi  kin  iyecen  : 
kektopawinge  wikcemna  topa 
sanpa  kektopawinge  zaptan  san- 
pa  opawinge  topa  wicayawapi. 

51  Israel  cinca  wicayawapi  kin 
hena  eepi,  kektopawinge  opa¬ 
winge  sakpe  sanpa  kektopawi¬ 
nge  wanjidan  sanpa  opawinge 
sakowin  sanpa  wikcemna  yam- 
ni. 

52  Unkan  Jehowa  ie  ca  Mowis 
heciya, 

53  Makoce  tawayayapi  kta  e 
hena  wicakicipamnipi  kta,  cajepi 
wicayawapi  kin  iyecen. 

54  Wicota  kin  tankaya  tawa- 
yapi  kta  wicayaqu  kta,  qa  tona- 
na  on  tawayapi  cistijmdan  wica- 
yecage  kta  ;  otoiyohi  tona  ya- 
wapi  kin  eciyatanhan  tawaye 
kta  e  qupi  kta. 

55  Hececa  esta  oeconna  eciya¬ 
tanhan  makoce  pamnipi  kta, 
ateyapi  wicoun  cajepi  eciyatan¬ 
han  tawayapi  kta. 

56  Oeconna  i  kin  eciyatanhan 
makoce  tawapi  wicakicipamnipi 
kta,  wicota  qa  tonana  otahe 
dan. 

57  Lewi  kin  wicayawapi  kin 
dena  eepi,  wicowazipi  kin  ijmcen, 
Gerson  etanhan  Gersoni  wico¬ 
wazi  kin,  qa  Qohat  etanhan  Qo- 
hati  wicowazi  kin,  qa  Merari 
etanhan  Merari  wicowazi  kin. 

58  Lewi  wicowazipi  kin  dena 
eepi,  Libni  wicowazi  kin,  fie- 
broni  wicowazi  kin,  Mahli  wi¬ 
cowazi  kin  Musi  wicowazi  kin  ; 
Qorahi  wicowazi  kin.  Unkan 
Qohat  Amram  kicitonpi. 

59  Unkan  Arnram  tawicu  Jo- 
kebed  eciyapi,  Lewi  cunwintku, 

Egupta  ohna  he  Lewi  kicitonpi, 
unkan  he  Aaron  qa  Mowis  qa 
tawinohtinpi  Miriam  Amram  ki- 
citon. 

60  Unkan  Aaron  cinca  kin  Na- 
dab,  qa  Abihu,  Eleazar  qa  Ita- 
mar. 

61  Tuka  Nadab  qa  Abihu  peta 
tokeca  Jehowa  itokam  ahipi  qe- 
han  tapi. 

62  Unkan  kektopawinge  wi¬ 
kcemna  nonpa  sanpa  kektopa¬ 
winge  yamni  wicayawapi,  wica 
wi  wanjidan  aktonpi  owasin. 
Tuka  Israel  cinca  wicehna  ma¬ 
koce  tawayapi  wicaqupi  sni,  he- 
on  Israel  cinca  wicehna  wicaya¬ 
wapi  sni. 

63  Mo#is  qa  Eleazar  wawayu- 
sna  kin  hena  wicayawapi,  Israel 
cinca  wicayawapi  qehan,  Mo- 
ab  makomdaye  ohna  Jordan  ica- 
hda  Jeriho  iyotakonza. 

64  Qa  wicehna  wicasta  Mowis 
qa  Aaron  wawayusna  kin  Israel 
cinca  Sina  hopuza  ohna  wicaya¬ 
wapi  qon  wanjidan  ope  sni. 

65  Hena  hopuza  ohna  tapi  kta 
Jehowa  kewicakiya  nakas,  hecen 
hena  etanhan  wanjidan  okapte 
^ni,  Caleb  Jepune  cinhintku,  qa 
Josuwa  Nun  cinhintku  henana. 

WICOWOYAKE  27. 

1  Hehan  Josep  cinhintku  Ma- 
nase  wicowazi  kin  etanhan  Ma- 
nase  cinhintku  Makir  cinhintku 
Gilead  cinhintku  Heper  cinhin¬ 
tku  Tzelopehad  cunwintku  hipi, 
qa  Tzlopehad  cunwintku  cajepi 
kin  dena  eepi  :  Mahla  qa  Noya 
Hogla  Milka  qa  Tirza. 

2  Qa  Mowis  itokam  qa  Eleazar 
wawayusna  itokam,  qa  omniciye 
owasin  qa  itancanpi  itokam  itko- 
kipapi  wakeya  tiyopa  ekta  na- 
jinpi  qa  heyapi ; 

3  Ate  unyanpi  hopuza  ohna  ta 

tuka  omniciye  Jehowa  amnici- 
yapi  kin  ope  sni,  Qora  obe  kin 
he  ;  tuka  iye  walitani  kin  on  ta, 
qa  cinca  wica  nica. 

4  Tokeca  ate  unyanpi  cinhin- 
tku  nica  heon  caje  kin  wicowa- 
zi  tawa  etanhan  kajujupi  kta 
he  ?  Ate  sunka  wicaye  cin  wice- 
hna  makoce  onspa  unqumiye. 

5  Unkan  token  ecawicakiconpi 
kta  Mowis  Jehowa  iwanga. 

6  Unkan  Jehowa  ie  ca  Mowis 
heciya, 

7  Tzelopehad  cunwintku  kin 
ecetuya  eyapi.  Ate  yapi  tama- 
ga  kin  hena  ekta  iyopta  yaye  kta. 

8  Unkan  Israel  cinca  kin  he- 
cen  ew'icayakiye  kta,  Wicasta 
wan  cinca  wica  nica  te  cinhan, 
maga  tawa  kin  cunwintku  ekta 
iyopte  yayapi  kta, 

9  Qa  cunwintku  nice  cinhan 
cincu  qa  sunkaku  maga  tawa  ya- 
qupi  kta. 

10  Qa  hunkawanjitku  nice  cin¬ 
han,  atkuku  hunkawanjitku  kin 
maga  tawa  yaqupi  kta. 

11  Qa  atkuku  hunkawanjitku 
nice  cinhan,  tuwe  wicowazi  ta- 
w^a  etanhan  iye  cehpi  takuye 
hinca  kin  maga  tawa  yaqupi  kta  ; 
unkan  iye  he  tawaye  kta.  Wo- 
yaco  kin  de  Israel  cinca  owi- 
hanke  wanin  yuhapikta,  Jehowa 
Mowis  econ  si  kin  he  iyecen. 

12  Unkan  Jehowa  Mowis  heci¬ 
ya,  Abarim  he  kin  de  itanwan- 
kanhde  ye  ca  makoce  Israel  cin¬ 
ca  kin  wicawaqu  kin  he  wanya- 
ka  wo. 

13  He  wandake  kta,  hehan 
nis  eya  oyate  nitawa  ekta  okipe 
niyanpi  kta,  Aaron  nicinye  oki¬ 
pe  yapi  kin  he  iyecen. 

14  Tzin  liopuza  ohna  mii  kin  ya- 
kipajinpi  oyate  kin  kigepi  qehan, 
istapi  en  mayaduwakanpi  sni, 
mini  ekta,  Kigepi  mini  kin  hee, 
Qades  ekta,  Tzin  hopuza  ohna. 


I  15  Unkan  Mowis  ie  ca  Jehowa 
heciya, 

16  Tokin  Jehowa  taku  wakan 
wicacehpi  toniyapi  owasin  wica- 
yuhe  cin  wicasta  wan  oyate  kin 
wicayuhe  si  kten. 

17  He  wicitokam  inanpe  kta, 
qa  wicitokam  ku  kta,  qa  inan¬ 
pe  wicaye  kta,  qa  hdi  wicaye 
kta,  hecen  Jehowa  taomniciye 
kin  tahin  wanunyanpi  waawan- 
yake  nica  iyececapi  kte  sni. 

18  Unkan  Jehowa  Mowis  heci¬ 
ya,  Josuwa  Nun  cinhintku  icu 
wo,  wicasta  kin  he  woniya  ohna 
yanka  qa  nape  aputaka  wo. 

19  Qa  Eleazar  wawayusna  ito- 
kam,  qa  omniciye  ocowasin  ito- 
kam,  najin  yakiye  kta,  qa  token 
econ  yasi  kin  hena  wanyakapi 
kta. 

20  Qa  wowitan  nitawa  etanhan 
he  yaqu  kta,  hecen  Israel  cinca 
omniciye  owasin  he  nahonpi 
kta. 

21  Unkan  Eleazar  waw^ayusna 
kin  itokam  najin  kta  ;  unkan  he 
Jehowa  ikiciwange  kta,  iyoyam 
wicaya  woyaco  eciyatanhan,  Iye 
i  kin  eciyatanhan  inanpapi  kta, 
qa  iye  i  eciyatanhan  hdipi  kta, 
iye  qa  nakun  Israel  cinca  owasin 
omniciye  ocowasin. 

22  Unkan  token  Jehowa  Mo¬ 
wis  econ  si  he  iyecen  econ,  qa 
Josuwa  icu  qa  Eleazar  wawa¬ 
yusna  itokam,  qa  omniciye  oco¬ 
wasin  itokam  najin  kiya. 

23  Qa  akan  nape  aputaka,  Je¬ 
howa  Mowis  eciye  ciqon  he  iye¬ 
cen. 

WICOWOYAKE  28. 

1  Unkan  Jehowa  ie  ca  Mowis 
heciya, 

2  Israel  cinca  kin  wahokon  wi- 
cakiye  ca  hewicakiya  wo.  Wa- 
ktaya  unpo,  iyehantu  eca  woa- 
hi  mitawa,  woyute  mitawa  peta 

wosnapi  wastemna  wiciyokipi 
makahipi  kta. 

3  Qa  hewicayakiye  kta.  Peta 
wosnapi  Jehowa  yakahipi  kte 
cin  dee,  amnos  nonpa,  napin  za- 
nika,  waniyetu  wanjidan  woku- 
linaliyapi  ohinniyan  anpetu  otoi- 
yohi. 

4  Amnos  wanji  hanlianna  eca 
wadusnapi  kta,  qa  amnos  inonpa 
kin  oktayetu  otahedan  ecanonpi 
kta. 

5  Qa  minka  on  aguyapi  mdu 
can  waksica  ohnaka  wanjidan, 
wihdi  bopanpi  wiyatke  ohnaka 
wanjidan  icicabiyapi. 

6  Wohuhnahyapi  ohinniyan  Si- 
na  he  en  kagapi,  peta  wosnapi 
wastemna  Jehowa  iyokipi. 

7  Qa  toakastan  kin  amnos  wan¬ 
jidan  on  wiyatke  ohnaka  wanji¬ 
dan,  tipi  wakan  ohna  rninisa  tin 
Jehowa  okicicastan  wo. 

8  Qa  amnos  inonpa  kin  ohtaye- 
tu  otahedan  wadusna  kta,  han- 
hannaj^  minha  kin  qa  woakastan 
kin  kici  yakage  kta,  peta  wo¬ 
snapi  wastemna  Jehowa  iyokipi, 

9  Unkan  anpetu  okihpapi  en 
amnos  nonpa  waniyetu  wanji¬ 
dan  zanika,  qa  aguyapi  mdu  can 
waksica  ohnaka  nonpa  wihdi  ici- 
cahiyapi,  minha  hee^  nakun  toa¬ 
kastan  kin. 

10  Anpetu  okihpapi  wohuhna¬ 
hyapi  kin  hee,  anpetu  okihpapi 
otoiyohi  on  ohinniyan  wohuhna¬ 
hyapi,  qa  toakastan  kici. 

11  Qa  wi  anpetu  tokaheya  kin 
en  wohuhnahyapi  Jehowa  yaka¬ 
hipi  kta,  tatanka  pte  wanunyan- 
pi  cinca  nonpa,  tamdoka  wanji¬ 
dan,  qa  amnos  sakowin  zanika. 

12  Qa  minha  kin  aguyapi  mdu 
can  waksica  ohnaka  yamni,  wi¬ 
hdi  icicabiyapi,  tatanka  otoiyohi 
on,  qa  tamdoka  on  minha  aguya¬ 
pi  mdu  can  waksica  ohnaka  non¬ 
pa,  wihdi  icicabiyapi. 

13  Qa  minha  amnos  otoiyohi 
on  aguyapi  mdu  can  waksica 
ohnaka  wanjidan,  wihdi  icicahi- 
yapi,  peta  wosnapi  wastemna 
Jehowa  iyokipi. 

14  Qa  toakastanpi  kin  rninisa 
wiyatke  ohnaka  nonpa,  tatanka 
wan  on,  qa  wiyatke  ohnaka 
W'anji  sanpa  hanke  tamdoka  kin 
on,  qa  wiyatke  ohnaka  wanjidan 
amnos  otoiyohi  on ;  omaka  wi 
otoiyohi  on  wi  toka  tanin  eca 
wohuhnahyapi  kin  hee, 

15  Nakun  tatokadan  mdoka 
wan  woahtani  wosnapi  Jehowa 
wakiyusnapi  kta,  ohinniyan 
wosnapi  kici,  qa  toakastan  kici. 

16  Unkan  wi  tokaheya  anpe¬ 
tu  iake  topa  en  woacaksin  Jeho¬ 
wa  kicagapi  kta. 

17  Unkan  wi  kin  he  anpetu 
iake  zaptan  en  Jehowa  wokici- 
hanpi  kta,  Anpetu  sakowin  agu¬ 
yapi  napohyapi  sni  yutapi  kta. 

18  Anpetu  tokaheya  en  wica- 
kicopi  wakan,  wayaka  wohtani 
takudan  econpi  kte  sni. 

19  Qa  peta  wosnapi  wohuhnah¬ 
yapi  wan  Jehowa  yakahipi  kta, 
tatanka  pte  wanun3mnpi  cinca 
nonpa,  tamdoka  wanjidan,  qa 
amnos  waniyetu  wanjidan  sako¬ 
win,  niyepi  on  zanipike  kta. 

20  Qa  minhapi  aguyapi  mdu 
wihdi  icicabiyapi  can  waksica 
ohnaka  yamni  tatanka  otoiyohi 
on,  qa  tamdoka  on  can  waksica 
ohnaka  nonpa  yecagapi  kta. 

21  Qa  amnos  sakowin  on  can 
waksica  ohnaka  sakowin,  amnos 
otoiyohi  on  can  waksica  ohna¬ 
ka  wanjidan,  wicayecagapi  kta. 

22  Qa  tatokadan  wanjidan 
woahtani  wosnapi  akahpe  nici- 
yapi  kta. 

23  Hena  wosnapi  yakagapi  kta, 
hanhanna  wohuhnahyapi  kici, 
wohuhnahyapi  ohinniyan  kin  hee. 

24  Anpetu  sakowin  kin  anpetu 

otoiyohi  peta  tawote  wastemna 
Jehowa  iyokipi  yakagapi  kta, 
woliulinaliyapi  ohinriiyan  toakas- 
tan  kici  nakun  kagapi  kta. 

25  Unkan  anpetu  isakowin  en 
wicakicopi  wakan  duhapi  kta, 
wayaka  woktani  takudan  eca- 
nonpi  kte  sni. 

26  Nakun  taku  tokaheya  suton 
anpetu  en  minka  teca  .Tehowa 
yakakipi  eca,  anpetu  wakan  sa- 
kowin  owihanketa  wicakicopi 
wakan  duhapi  kta,  wayaka  wo- 
ktani  takudan  ecanonpi  kte 
sni. 

27  Qa  wokuknakyapi  waste- 
mna  Jehowa  iyokipi  yakahipi 
kta,  tatanka  pte  wanunyanpi 
cinca  nonpa,  tamdoka  wanjidan, 
qa  amnos  waniyetu  wanjidan  sa- 
kowin. 

28  Qa  minkapi  aguyapi  mdu 
wihdi  icicahiyapi  can  waksica 
ohnaka  yamni  tatanka  otoiyohi 
on,  qa  can  waksica  ohnaka  non¬ 
pa  tamdoka  wan  on. 

29  Qa  can  waksica  oknaka  sa¬ 
ke  win  amnos  sakowin  on,  am¬ 
nos  otoiyohi  on  can  waksica 
ohnaka  wanjidan. 

30  Tatokadan  mdoka  wanjidan 
akakpe  niciyapi  kta  heon. 

31  Wokuknakyapi  ohinniyan, 
qa  taminka  kici,  hena  yakagapi 
kta,  woakastanpi  kin  nakun  ni- 
yepi  on  hena  zanipike  kta. 

WICOWOYAKE  29. 

1  Unkan  wi  isakowin,  wi  an¬ 
petu  tokaheya  en  wicakicopi 
wakan  duhapi  kta,  wayaka  wo- 
ktani  takudan  ecanonpi  kte  sni, 
anpetu  mazayahotonpi  wiyu- 
skinyan  hotonpi  kin  duhapi  kta. 

2  Qa  wokuknakyapi  wastemna 

Jehowa  iyokipi  yakagapi  kta, 
tatanka  wanji  ptewanunyanpi 
cinca,  tamdoka  wanii,  amnos 
'  Num.  lo 


waniyetu  wanjidan  sakowin 
zanika. 

3  Qa  taminkapi  kin  aguyapi 
mdu  wihdi  icicahiyapi,  can  wa¬ 
ksica  ohnaka  yamni  tatanka 
kin  on,  qa  ohnaka  nonpa  tamdo¬ 
ka  on, 

4  Qa  amnos  sakowin  on  otoi¬ 
yohi  on  can  waksica  oknaka 
wanjidan. 

5  Qa  tatokadan  mdoka  wanji¬ 
dan  woaktani  wosnapi  hee  aka¬ 
kpe  niciyapi  kta. 

6  Nakun  wi  wokuknakyapi  kin 
taminka  kici,  qa  ohinniyan  wo¬ 
kuknakyapi  kin  taminka  kici, 
qa  toakastanpi  kin  woyaco  iye- 
cen,  peta  wosnapi  wastemna  Je¬ 
howa  iyokipi. 

7  Unkan  wi  isakowin  kin  he 
anpetu  iwikeemna  en  wicakico¬ 
pi  wakan  duhapi  kta,  qa  ninagi- 
pi  iyokisin  niciyapi  kta,  he  en 
wayaka  woktani  takudan  eca¬ 
nonpi  kte  sni. 

8  Qa  wokuknakyapi  wan  Jeho¬ 
wa  yecahipi  kta,  wastemna  wi- 
ciyokipi,  tatanka  ptewanunyan¬ 
pi  cinca  wanji,  tamdoka  wanji, 
amnos  waniyetu  wanjidan  sako¬ 
win  zanika  niyepi  on. 

9  Qa  minkapi  kin  aguyapi  mdu  ' 
wihdi  icicahiyapi  can  waksica 
ohnaka  yamni  tatanka  wan  on, 
qa  can  waksica  ohnaka  nonpa 
tamdoka  wanjidan  kin  on. 

10  Qa  amnos  sakowin  on,  a- 
mnos  otoiyohi  on  can  waksica 
ohnaka  wanjidan. 

11  Tatokadan  mdoka  tvanjidan 
woaktani  wosnapi  on,  nakun  aka¬ 
kpe  wicakiyapi  woaktani  wo¬ 
snapi,  qa  ohinniyan  wokuknak¬ 
yapi  kin,  qa  minka  kin,  qa  toa¬ 
kastanpi  kin. 

12  Unkan  wi  isakowin  anpetu 
iake  zaptan  en  wicakicopi  wa¬ 
kan  duhapi  kta,  wayaka  wokta¬ 
ni  takudan  ecanonpi  kte  sni,  qa 

anpetu  sakowin  wohanpi  Jehowa 
oyecihanpi  kta. 

13  Qa  wokullnaliyapi  wan  Je¬ 
howa  yakahipi  kta,  peta  wosna- 
pi  wastemna  wiciyokipi,  tatanka 
ptewanunyanpi  cinca  wikcemna 
sanpa  yamni,  tamdoka  nonpa, 
amnos  waniyetu  wanjidan  ake- 
tom  zanipike  kta. 

14  Qa  taminhapi  aguyapi  mdu 
wihdi  icicahiyapi  can  waksica 
ohnaka  yamni  tatanka  otoiyohi 
on,  tatanka  iakeyainni  on,  qa  ta- 
radoka  nonpa  on,  otoiyohi  on 
can  waksica  ohnaka  nonpa. 

15  Qa  amnos  aketopa  on,  a- 
innos  otoiyohi  on  can  waksica 
ohnaka  wanjidan. 

16  Qa  tatokadan  mdoka  wanji¬ 
dan  woaMani  wosnapi,  nakun 
ohinniyan  wokuhnahyapi  kin, 
taminha  kin  qa  toakastan  kici. 

17  Qa  anpetu  inonpa  en  tatan¬ 
ka  ptewanunyanpi  cinca  wikce¬ 
mna  sanpa  nonpa,  tamdoka  non¬ 
pa,  amnos  waniyetu  wanjidan 
aketopa  zanipika. 

18  Qa  tarninhapi  kin,  qa  toa- 
kastanpi  kin,  tatanka  on,  qa  ta¬ 
mdoka  on,  qa  amnos  on,  woyaco 
eciyatanhan  iyenakecapi  iyecen. 

19  Qa  tatokadan  mdoka  wanji¬ 
dan  woahtani  wosnapi,  nakun 
wokulinahyapi  ohinniyan,  qa 
minka  tawa,  qa  toakastanpi  kin. 

20  Qa  anpetu  iyamni  en  tatan¬ 
ka  akewanji,  tamdoka  nonpa, 
amnos  waniyetu  wanjidan  ake¬ 
topa  zanika. 

21  Qa  taminkapi,  kin  qa  toa¬ 
kastanpi  kin,  tatanka  on,  qa  ta¬ 
mdoka  on,  qa  amnos  on,  woyaco 
eciyatanhan  iyenakecapi  iyecen. 

22  Qa  tatokadan  mdoka  wan¬ 
jidan  woaktani  wosnapi,  nakun 
wokuknakyapi  ohinniyan,  qa 
minka  tawa,  qa  toakastan  kin. 

23  Qa  anpetu  itopa  en  tatanka 
wikcemna,  tamdoka  nonpa,  a- 

mnos  waniyetu  wanjidan  aketo¬ 
pa  zanika. 

24  Tatanka  on,  qa  tamdoka  on, 
qa  amnos  on  iyenakecapi,  ta¬ 
minkapi,  qa  toakastanpi  kin  wo¬ 
yaco  iyecen. 

25  Qa  tatokadan  mdoka  wan¬ 
jidan  woaktani  wosnapi,  nakun 
wokuknakyapi  ohinniyan,  tamin- 
ka  kin,  qa  toakastan  kici. 

26  Qa  anpetu  izaptan  en  tatan¬ 
ka  napcinwanka,  tamdoka  non¬ 
pa,  amnos  waniyetu  wanjidan 
aketopa  zanika. 

27  Qa  tatanka,  qa  tamdoka,  qa 
amnos  iyenakecapi  on  taminka¬ 
pi,  qa  toakastanpi,  woyaco  eci¬ 
yatanhan. 

28  Qa  tatokadan  mdoka  woa¬ 
ktani  wosnapi  wanjidan,  nakun 
wokuknakyapi  ohinniyan,  qa  ta- 
minka,  qa  toakastan  kici. 

29  Qa  anpetu  isakpe  en,  tatan¬ 
ka  sahdogan,  tamdoka  nonpa, 
amnos  waniyetu  wanjidan  ake¬ 
topa  zanika. 

30  Qa  taminkapi,  qa  toakastan¬ 
pi  kin,  tatanka  on,  qa  tamdoka 
on,  qa  amnos  iyenakecapi  on, 
woyaco  eciyatanhan. 

31  Qa  tatokadan  mdoka  woa¬ 
ktani  wosnapi  wanjidan,  nakun 
wokuknakyapi  ohinniyan  kin, 
taminka  qa  toakastan  kici. 

32  Qa  anpetu  isakowin  en  ta¬ 
tanka  sakowin,  tamdoka  nonpa, 
amnos  waniyetu  wanjidan  ake¬ 
topa  zanika. 

33  Qa  taminkapi,  qa  toakas¬ 
tanpi  kin  tatanka  iyenaka  on,  qa 
tamdoka  iyenaka  on,  qa  amnos 
iyenaka  on,  woyaco  eciyatan¬ 
han. 

34  Qa  tatokadan  mdoka  woa¬ 
ktani  wosnapi  wanjidan,  nakun 
wokuknakyapi  ohinniyan,  tamin¬ 
ka  kin  qa  toakastan  kici. 

35  Anpetu  isahdogan  en  omni- 
ciye  wakan  duhapi  kta,  wayaka 

woRtani  takudan  ecanonpi  kte 


sni. 

36  Qa  woliulinaKyapi  peta 
wosnapi  wastemna  wiciyokipi 
Jehowa  yakahipi  kta,  tatanka 
wanji,  tamdoka  wanji,  amnos  wa.- 
niyetu  wanjidan  sakowin  zani- 


ka. 


37  TaminMpi  qa  toakastanpi 
kin  tatanka  on,  qa  tamdoka  on, 
qa  amnos  iyenakecapi  on,  woya- 
co  eciyatanhan, 

38  Qa  tatokadan  mdoka  woa- 
litani  wosnapi  wanjidan,  nakun 
woliuiinaliyapi  ohinniyan  kin, 
qa  taminlia  kin  toakastan  kici. 

39  Taku  odakapi  kin  qa  taku 
ikceya  wadusnapi  kin,  woliu- 
linaRyapi  nitawapi  on,  qa  minlia 
nitawapi  on,  qa  woakastanpi 
nitawapi  on,  qa  wopida  wosna¬ 
pi  nitawapi  on,  isanpa  wohanpi 
iyehantu  eca  hena  Jehowa  yeca- 
gapi  kta. 

40  Unkan  token  Jehowa  Mo- 
wis  econ  si  he  iyecen  Mowis 
Israel  cinca  kin  owicakiyaka. 


WICOWOYAKE  30. 

1  Unkan  Mowis  Israel  cinca 
wicoun  itancanpi  kin  hewicaki- 
ya,  Wicoie  Jehowa  econ  nisipi 
kin  dee. 

2  Wicasta  wan  woyake  wan 
Jehowa  okiyake  cinhan  qais  ta¬ 
ku  wakan  cajeyate  on  nagi  ihda- 
ske  cinhan,  oie  kin  ihduikceke 
kte  sni,  tuka  taku  i  kin  eciyatan¬ 
han  inanpe  cin  owasin  iyecen 
econ  kta. 

3  Unkan  winohinca  wan  wo¬ 
yake  wan  Jehowa  okiyake  cin¬ 
han,  qa  nahanhin  wikoska  atku- 
ku  ti  ohna  wicaske  on  ihdaske 
cinhan, 

4  Qa  atkuku  woyake  kin  qa 
wicaske  on  nagi  ihdaske  cin  he 
nahon,  qa  atkuku  inina  yanke 


cinhan  taku  oyake  cin  owasin 
suta  kta,  qa  wicaske  on  nagi  kin 
ihdaske  cin  owasin  ecetu  kta. 

5  Tuka  tohan  atkuku  woyake 
kin,  qa  wicaske  on  nagi  ihdaske 
cin  nahon,  anpetu  kin  he  en  te~ 
hinda  kinhan,  ecetu  kte  ^ni,  qa 
atkuku  he  tehinda  kin  heon  Je¬ 
howa  kicicajuju  kta. 

6  Unkan  woyake  on  ihdaska, 
qais  iha  on  ecinsniyan  nagi  i- 
hdaske  cehan  wicasta  wan  he 
yuhe  cinhan  ; 

7  Qa  hihnaku  he  nahon,  qa 
anpetu  en  nahon  inina  yanke 
cinhan,  woyake  kin  ecetu  kta, 
qa  wicaske  on  nagi  kin  ihdaske 
cin  suta  kta. 

8  Tuka  hihnaku  tohan  nahon 
anpetu  kin  he  en  tehinda  kin¬ 
han,  woyake  kin  qa  taku  iha 
ecinsniyan  nagi  kin  ihdaske  cin 
he  yujuju  kta,  unkan  Jehowa  he 
kicicajuju  kta. 

'  9  Unkan  woyake  qa  taku  on 
wiwazica  qais  winohinca  ehpe- 
kiyapi  nagi  ihdaske  cin  owasin 
suta  kta. 

10  Unkan  hihnaku  ti  kin  ohna 
oyake,  qais  taku  wakan  caje  ya- 
te  ca  wicaske  on  nagi  kin  ihda¬ 
ska  : 

11  Qa  hihnaku  nahon  esta 
inina  yanke  ca  tehinda  sni  kin¬ 
han,  woyake  kin  ecetu  kta,  qa 
wicaske  on  nagi  kin  ihdaske 
cin  owasin  suta  kta. 

12'  Tuka  hihnaku  tohan  nahon 
taku  iha  kin  etanhan  inanpe  cin 
owasin  katinyan  yujuju  kinhan, 
woyake  kin,  qa  wicaske  on  nagi 
ihdaske  cin  he  suta  kte  sni,  hi¬ 
hnaku  he  yujuju  he  on  Jehowa 
kicicajuju  kta. 

13  Woyake  owasin,  qa  nagi 
iyokisinye  kta  e  taku  wakan  ca¬ 
je  yate,  wicaske  owasin  hihna¬ 
ku  yasuta  okihi,  qa  yajuju  okihi. 

14  Tuka  hihnaku  anpetu  wan- 

ji  qa  anpetu  iyokihe  katinyan 
inina  yanka  cinhan,  taku  oyake 
owasin,  qa  wicaske  on  ihdaske 
cin  owasin  hena  yasuta,  hena 
nalion  qehan  anpetu  kin  he  en 
inina  yanka  nakas. 

15  Tuka  nahon  kin  iyohakam 
hena  katinyan  yajuju  kinhan 
winyan  wahtanikin  hihnakuyu- 
he  kta. 

16  Wokage  w'i casta  wan,  qa 
tawicu  otahedan,  qa  wicasta 
ateyapi  qa  cunwintku  wikoska 
atkuku  ti  ohna  yanke  cin  otahe¬ 
dan,  Jehowa  Mowis  eciye  cin 
hena  eepi. 

WICOW OYAKE  31. 

1  Unkan  Jehowa  ie  ca  Mowis 
heciya, 

2  Israel  cinca  on  Midiyani  to- 
kicon  wicaya  wo,  ohakam  oya- 
te  nitawa  ekta  okipe  iiiyanpi 
kta. 

3  Unkan  Mowis  ie  ca  oyate 
kin  hewicakiya,  Niyepi  etanhan 
ozuye  yapi  kta  e  wicasta  wipe 
kiton  wicaya  po,  unkan  Midiya¬ 
ni  azu  wicayapi  kta,  hecen  Je¬ 
howa  on  Midiyani  en  watoye- 
conpi  kta. 

4  Israel  wicoun  owasin  etan¬ 
han  wicoun  otoiyohi  etanhan 
kektopawinge  wanjidan  ozuye 
ye  wdcayasipi  kta. 

5  Unkan  Israel  kektopawinge 
etanhan  wicoun  iyohi  etanhan 
kektopawinge  wan,  kahnigapi, 
kektopawinge  akenonpa  ozuye 
on  wipe  kitonpi. 

6  Unkan  Mowis  wicoun  iyohi 
etanhan  kektopawinge  wan  ozu¬ 
ye  ye  wicasi  nakun  Pinehas 
Eleazar  wawayusna  cinhintku 
kin  ozuye  yesi,  qa  taku  on  tipi 
wakan  kicanyanpi,  qa  mazayaho- 
tonpi  on  panyanhanhan  yaho- 
tonpi  kin  nape  kin  ohna. 

7  Unkan  Midiyani  kin  azu  wi¬ 
cayapi,  Jehowa  Mowis  econ  si 
kin  he  iyecen,  qa  tona  wica 
owasin  wicaktepi. 

8  Qa  wicaktepi  iyahna  Midi¬ 
yani  wicastayatapi  kin  wicakte¬ 
pi,  Ewi,  qa  Reqem,  qa  Tzur,  qa 
Hur,  qa  Reha  Midiyani  wicasta¬ 
yatapi  zaptan,  nakun  Balam  Be- 
yor  cinhintku  canhpi  on  kte- 
pi. 

9  Unkan  Israel  cinca  kin  Midi¬ 
yani  winohinca  kin,  qa  sicecapi 
kin,  wayaka  iwicacupi,  nakun 
tawanunyanpi  pte  tahinca  ko 
owasin,  qa  taku  yuhapi  kin  owa¬ 
sin  kipi. 

10  Qa  otonwe  ohna  ounyanpi 
qon  owasin,  qa  taconkaskepi 
owasin  peta  on  huhnahyapi. 

11  Unkan  taku  kipi  kin  owa¬ 
sin  icupi,  wicasta  woteca  koya. 

12  Qa  wayaka  qa  taku  icupi, 
qa  taku  kipi  owasin  hdohdapi, 
Mowis  ekta,  qa  Eleazar  wawa¬ 
yusna  ekta,  qa  Israel  cinca  o- 
mniciye  ocowasin  ekta,  wicoti 
kin  ekta  ;  he  Moab  niakomdaya 
ohna  un,  Jordan  icahda  Jeriho 
iyotakonza. 

13  Unkan  Mowis  qa  Eleazar 
wawayusna  kin,  qa  orajiiciye 
itancan  wicaye  cin  owasin  itko- 
wicakipe  kta  wicoti  itankan 
inanpapi. 

14  Unkan  Mowis  ozuye  mde- 
tanhunkapi  kektopawinge  itan- 
canpi,  qa  opawinge  itancanpi 
obe  ozuye  etanhan  hdipi  kin 
canniye  wicaya. 

15  Qa  Mow'is  hewicakiya,  Win- 
yanpi  kin  owasin  ni  wicayaya- 
pi  he  1 

16  Inyun  hena  Balam  oie  eci- 
yatanhan  Israel  cinca  kin  Jeho¬ 
wa  kipajin  wicakiyapi,  Peyor 
wicoie  en,  heon  Jehowa  taomni- 
ciye  en  makosice  yukan. 

17  Heon  wanna  siceca  ehna 

tona  wica  owasin  wicatke  po,  qa 
winoliinca  tona  wicasta  kici 
wankapi  on  wicasta  sdonyapi 
owasin  wicakte  po. 

18  Tuka  siceca  winyanpi  wi¬ 
casta  sdonyapi  sni,  qa  wica  kici 
wankapi  sni  hena  niyepi  on  ni 
wicayapo. 

19  Qa  niyepi  anpetu  sakowin 
wicoti  itankan  yankapo,  qa  to¬ 
na  wicanagi  wan  ktepi  owasin, 
qa  tona  wicatancan  ta  icaRtaka- 
pi  owasin  anpetu  iyamni  en,  qa 
anpetu  isakowin  en  ihduskapo, 
qa  wayaka  duhapi  kin  hena  wi- 
cayuska  po. 

20  Qa  heyake  owasin,  qa  taku 
kasta  taha  on  kagapi,  qa  tato- 
kadan  bin  on  kagapi,  qa  can  on 
kagapi  hduska  po. 

21  Unkan  Eleazar  wawayusna 
kin  ozuye  wicasta  wokicize 
etanhan  hdipi  kin  hewicakiya, 
Woope  wokage  Jehowa  Mowis 
eciye  cin  dee. 

22  Awicakehan  mazaskazi,  qa 
mazaska,  qa  mazasa,  qa  maza- 
sapa,  qa  mazaskasdoyapi  kin,  qa 
mazasu, 

23  Taku  kasta  peta  ohna  opta 
ya  okihi  he  peta  iyopte  yayapi 
kta  ;  nakun  wipakintapi  mini  on 
pakintapi  kta,  hecen  ska  kta,  qa 
taku  peta  en  ye  kta  okihi  sni 
kin  he  owasin  minin  iyopte  ya¬ 
yapi  kta. 

24  Qa  anpetu  isakowin  en  he¬ 
yake  kin  hdujajapo,  qa  ihduska¬ 
po,  qa  ohakam  wicoti  en  yahipi 
kta. 

25  Unkan  Jehowa  ie  ca  Mo¬ 
wis  heciya, 

26  Ozuye  ipi  taku  icupi  kin 
wicasta  wanunyanpi  koya  yawa 
wo,^niye  qa  Eleazar,  qa  omni- 
ciye  ateyapi  otokapapi  kin. 

27  Qa  taku  icupi  kin  yapamni 
kta,  obe  kizapi  kta  ozuye  ipi  kin 
hena  hanke  wicayaqu  kta,  qa 


omniciye  ocowasin  hanke  wica¬ 
yaqu  kta. 

28  Qa  ozuye  obe  wicasta  kizapi 
kta  iyayapi  kin  hena  etanhan 
Jehowa  on  onspa  kosyaye  kta, 
opawinge  zaptan  etanhan  wica¬ 
nagi  wanjidan  iyacu  kta,  wicaA 
ta  etanhan,  nakun  pte  etanhan, 
qa  sonsonna  etanhan,  qa  tahinca 
etanhan. 

29  Hanke  tawapi  etanhan  Je¬ 
howa  tawokosyapi  kin  iyacu 
kta,  qa  Eleazar  wawayusna  kin 
yaqu  kta. 

30  Unkan  Israel  cinca  hanke 
tawapi  etanhan  wikcemna  za¬ 
ptan.  etanhan  wanjidan  iyacu 
kta,  wicasta  etanhan,  qa  pte 
etanhan,  qa  sonsonna  etanhan, 
qa  tahinca  etanhan,  wanunyan¬ 
pi  owasin  etanhan,  qa  hena  Le¬ 
wi  Jehowa  toti  kin  awanyakapi 
kin  wicayaqu  kta. 

31  Unkan  token  Jehowa  Mo¬ 
wis  econ  si  hecen  Mowis  qa 
Eleazar  econpi. 

32  Unkan  taku  icupi  ihe  cin 
oyate  ozuye  ipi  taku  kipi  kin  he 
tahinca  kektopawinge  opa,winge 
sakpe  sanpa  kektopawinge  wi¬ 
kcemna  sakowin,  sanpa  kekto¬ 
pawinge  zaptan. 

33  Qa  pte  kektopawinge  wi¬ 
kcemna  sakowin  sanpa  kektopa¬ 
winge  nonpa. 

34  Qa  sonsonna  kektopawinge 
wikcemna  sakpe  sanpa  kektopa¬ 
winge  wanjidan. 

35  Qa  wicanagi  wicinyanpidan 
wica  kici  wankapi  eciyatanhan 
wicasta  sdonyapi  sni,  winyan 
wicanagi  owasin  kektopawinge 
wikcemna  yamni  sanpa  kekto¬ 
pawinge  nonpa. 

36  Qa  he  hanke  obe  ozuye  ipi 
wopamni  tawapi  kin  tahinca  ya- 
wapi  kin  etanhan  kektopawinge 
opawinge  yamni  sanpa  kekto¬ 
pawinge  wikcemna  yamni  san- 

pa  kektopawinge  sakowin  sanpa 
opawinge  zap  tan. 

37  Qa  takinca  etanhan  .Tehowa 
onspa  tawa  kin  opawinge  sakpe 
sanpa  wikcemna  sakowin  sanpa 
zaptan. 

38  Qa  pte  kektopawinge  wi¬ 
kcemna  yamni  sanpa  kektopa¬ 
winge  sakpe,  qa  Jehowa  onspa 
tawa  wikcemna  sakowin  sanpa 
nonpa. 

39  Qa  sonsonna  kektopawinge 
wikcemna  yamni  sanpa  opawi¬ 
nge  zaptan,  qa  Jehowa  onspa 
tawa  wikcemna  sakpe  sanpa 
wanjidan. 

40  Qa  wicanagi  kektopa-vyinge 
wikcemna  sanpa  kektopawinge 
sakpe,  qa  hena  etanhan  Jehowa 
onspa  tawa  wicanagi  wikcemna 
yamni  sanpa  nonpa. 

41  Unkan  Mowis  Jehowa  on¬ 
spa  tawa  wokosyapi  kin  Eleazar 
wawayusna  kin  qu,  Jehowa  Mo¬ 
wis  econ  si  kin  he  iyecen. 

42  Unkan  Israel  cinca  hanke 
tawapi  wicasta  ozuye  ipi  kin 
etanhan  Mowis  icu  qon  etan¬ 
han  : . 

43  Wanna  omniciye  hanke  ta¬ 
wapi  kin  tahinca  etanhan  kekto¬ 
pawinge  opawinge  yamni  sanpa 
kektopawinge  wikcemna  yamni 
sanpa  kektopawinge  sakowin 
sanpa  opawinge  zaptan. 

44  Qa  pte  kektopawinge  wi¬ 
kcemna  yamni  sanpa  kektopa¬ 
winge  sakpe. 

45  Qa  sonsonna  kektopawinge 
wikcemna  yamni  sanpa  opawin¬ 
ge  zaptan. 

46  Qa  wicanagi  kektopawinge 
wikcemna  sanpa  kektopawinge 
sakpe. 

47  Unkan  Mowis  Israel  cinca 
hanke  tawapi  kin  etanhan  taku 
icu  wikcemna  zaptan  etanhan 
wanjidan  icu,  wicasta  etanhan, 
qa  wanunyanpi  etanhan,  qa  he- 

na  Lewi  Jehowa  toti  awanyaka- 
pi  kin  wicaqu,  Jehowa  Mowis 
econ  si  kin  he  iyecen. 

48  Unkan  ozuye  kektopawinge 
mdetanhunkapi,  kektopawinge  i- 
tancanpi,  qa  opawinge  itancanpi 
kin  Mowis  ekta  hipi : 

49  Qa  Mowis  heciyapi,  Nita- 
okiye  wicasta  unnapepi  ihukuya 
okicize  ekta  ipi  kin  hena  wicun- 
yawapi,  qa  unkiyepi  etanhan  wi¬ 
casta  wanjidan  aokpani. 

50  Heon  woahi  wan  Jehowa  un- 
kahipi  wicasta  otoiyohi  maza- 
skazi  oinpi  iyeye  cin,  mazaici- 
calliha,  qa  mazahuhu,  mazanap- 
cupe,  oinpi,  qa  maza  sipto,  na- 
giakahpe  unkiciyapi  kta  Jehowa 
itokam. 

51  Unkan  Mowis  qa  Eleazar 
taku  mazaskazi  on  kagapi  owa- 
sin  hena  etanhan  icupi. 

52  Mazaskazi  wokosyapi  Jeho¬ 
wa  ekta  kosyapi  kin  he  seqel 
kektopawinge  akesakpe  sanpa 
opawinge  sakowin  sanpa  wikce¬ 
mna  zaptan  henakeca,  kektopa¬ 
winge  itancanpi  qa  opawinge 
itancanpi  etanhan. 

53  Obe  wicasta  kin  otoiyohi 
iye  on  taku  ki. 

54  Unkan  Mowis  qa  Eleazar 
wawayusna  kin  mazaskazi  kin 
icupi  kektopawinge,  qa  opawin¬ 
ge  itancanpi  etanhan,  qa  itkoki- 
papi  wakeya  en  ahipi,  Israel  cin¬ 
ca  on  wokiksuye  Jehowa  ito¬ 
kam. 

WICOWOYAKE  32. 

1  Unkan  Ruben  cinca  qa  Gad 
cinca  kin  wanunyanpi  ota  yuha- 
pi,  ota  hinca,  qa  Jazer  makoce 
kin,  qa  Gilead  makoce  kin  wan- 
yakapi,  qa  inyun  makoce  kin  he 
wanunyanpi  makoce  heca. 

2  Qa  Gad  cinca  qa  Ruben  cin¬ 
ca  upi,  qa  Mowis  qa  Eleazar 

wawayu^na  kin,  qa  omniciye 
itancanpi  kin  hewicakiyapi ; 

3  Atarot,  qa^  Dibon,  qa  Jazer 
qa  Nimra,  qa  fiesbon,  qa  Eleale, 
qa  ^ebam,  qa  Nebo,  qa  Beon. 

4  Makoce  Jehowa  Israel  omni¬ 
ciye  itokam  kastake  cin,  he  wa- 
nunyanpi  on  makoce  waste  hin- 
ca,  qa  nitaokiye  wanunyanpi  yu- 
hapi. 

5  Niista  kin  en  woiyokipi  iye- 
unyanpi  kinhan,  makoce  kin  he 
nitaokiye  unqnmiye,  tawa  un- 
yanpi,  kta,  qa  Jordan  akasanpa 
unyanpi  kte  sni,  eyapi. 

6  Unkan  Mowis  Gad  cinca,  qa 
Ruben  cinca  kin  hewicakiya, 
Nihunkawanjipi  wokicize  ekta 
yapi,  qa  niyepi  den  yakidotan- 
kapi  kta  he  1 

7  Tokeca  Israel  cinca  cantepi 
kin  wankadan  yakagapi?  hecen 
makoce  Jehowa  wicaqu  kin  en 
iyoptapi  kte  sni. 

8  Niyatepi  Qades  Barneya 
etanhan  makoce  iwanyag  ye  wi- 
cawasi  qehan  hecen  econpi. 

9  Hehan  Eskol  kaksiza  ekta 
ipi,  qa  Israel  cinca  canwankapi- 
dan  wicakagapi,  heon  makoce 
Jehowa  wicaqu  kin  he  ekta  ipi 
sni. 

10  Unkan  anpetu  kin  he  en  Je¬ 
howa  canniye  ca  caje  ihdate 
konze  ca  heya, 

11  Wicasta  waniyetu  wikce- 
mnanonpa  aktonpi  Egupta  etan¬ 
han  itanwankanhde  upi  kin  hena 
makoce  Aberaham  qa  Izak  qa 
Jakob  konza  ewicawakiye  ciqon 
he  wanyakapi  kte  sni,  ocowa- 
sin  omapapi  sni  naka^. 

12  Kaleb  Jepune  Qenizi  kin, 
qa  Josuwa  Nun  cinhintku  hena- 
na,  hena  Jehowa  iyohakam  yu- 
^tanpi  nakas. 

13  Unkan  Jehowa  Israel  can¬ 
niye  wicaya,  unkan  hopuza 
ohna  waniyetu  wikcemna  topa 


ihdakapi,  wicoicage  Jehowa  i^ta 
kin  en  taku  sica  econpi  kin 
hena  sotapi  kin  hehanyan. 

14  Unkan  inyun  niyatepi  hee- 
kiya  wicasta  wahtanipisa  wicoi¬ 
cage  nayajinpi,  qa  Jehowa  Is¬ 
rael  canniye  wicaye  cin  he  san- 
pa  tanka  yakagapi  kta. 

15  Tuka  iye  etanhan  nihdam- 
napi  kinhan,  ake  hopuza  en  yan- 
ke  wicaye  kta,  qa  oyate  kin  de 
owasin  awihnuni  wicayayapi 
kta. 

16  Unkan  ikiyedan  hipi  qa  he- 
ciyapi,  Deciya  tahinca  wanun¬ 
yanpi  tipi  wicunkicagapi  kta,  qa 
unkicincapi  otonwm  wicunkica¬ 
gapi  kta. 

17  Qa  unkiyepi  wipe  kiton  wa- 
ditagya  Israel  cinca  wicitokam 
unyanpi  kta,  tukten  yakonpi  kta 
ekta  hiyuwicunyanpi  kin  hehan¬ 
yan,  tuka  siceca  unkitawapi 
otonwe  aconkaskayapi  ohnaiyo- 
tankapi  kta,  oyate  makoce  kin 
den  unpi  kin  heon  etanhan. 

18  Israel  cinca  otoiyohi  maga 
tawa  tawaye  sni  kin  hehanyan 
untipi  en  unhdipi  kte  sni. 

19  Qa  hena  om  Jordan  akasan¬ 
pa  takudan  tawa  unyanpi  kte 
sni,  Jordan  itato  wiyohiyanpata 
ektakiya  maga  unkitaw'api  yanke 
nakas. 

20  Unkan  Mowis  hewicakiya. 
Token  ehapi  hecen  ..ecanonpi 
kinhan,  Jehowa  itokam  wipe  ki¬ 
ton  ozuye  dapi  kinhan, 

21  Qa  otoiyohi  wipe  kiton  Je¬ 
howa  itokam  Jordan  akasanpa 
idadapi,  iye  itokapa  tanhan  to- 
ka  wicaye  cin  nape  wicaye  cin 
hehanyan. 

22  Qa  makoce  Jehowa  itokam 
ktepidan,  qa  ohakam  yahdipi 
kinhan,  Jehowa  itokam,  qa  Is¬ 
rael  itokam  iyaonpepicasni  yaun- 
pi  kta,  qa  Jehowa  itokam  ma¬ 
koce  kin  de  tawa  yayapi  kta. 

23  Tuka  hecen  ecanonpi  sni 
kinhan,  inyun  Jehowa  awaya- 
litanipi,  qa  wayaktanipi  kin  iye- 
niyanpi  kta  sdonyapo. 

24  Siceca  nitawapi  on  otonwe 
icicagapo,  qa  tahinca  nitawa¬ 
pi  tipi  wicakicagapo,  qa  taku 
niihapi  etanhan  inanpe  cin 
econpo. 

25  Unkan  Gad  cinca,  qa  Ru¬ 
ben  cinca  iapi,  qa  Mowis  heci- 
yapi,  Token  Itancan  unyanpi 
eye  cin  ecen  econkunpi  kta. 

26  Unkicincapi  unkitawicupi, 
taliinca  unkitawapi,  qa  wanun- 
yanpi  unkitawapi  owasin,  heciya 
Gileyad  otonwe  en  yakonpi  kta. 

27  Tuka  nitaokiye  wipe  kiton 
obe  owasin  .Tehowa  itokam  wo- 
kicize  ekta  iyounptapi  kta,  itan¬ 
can  unyanpi  eye  cin  iyecen. 

28  Unkan  Mowis  henaon  Elea- 
zar  wawayusna  kin  qa  Josuwa 
Nun  cinhintku  kin,  qa  Israel 
cinca  wicoun  ateyapi  itancanpi 
kin  wahokonwicakiya. 

29  Qa  Mowis  bewicakiya,  Gad 
cinca,  qa  Ruben  cinca  wipe  ki- 
tonpi  owasin  niyepi  om  Jehowa 
itokam  wokicize  ekta  iyoptapi, 
qa  nitokam  makoce  ktepidan 
kinhan,  Gileyad  makoce  kin  ta- 
wayapi  kta,  e  wicayaqupi  kta. 

30  Tuka  wipe  kiton  niyepi  om 
iyoptapi  sni  kinhan,  niyepi  e- 
hna  Kanan  makoce  onspa  tawa- 
yapi  kta. 

31  Unkan  Gad  cinca,  qa  Ruben 
cinca  ayuptapi,  qa  heyapi,  Taku 
Jehowa  nitaokiye  unkekiyapi  he 
econkunpi  kta. 

32  Unkiyepi  wipe  kiton  Jeho¬ 
wa  itokam  Kanan  makoce  ekta 
iyounptapi  kta,  hecen  Jordan 
itato  makoce  kin  tawa  unyanpi 
kta. 

33  Unkan  Mowis  Gad  cinca, 
qa  Ruben  cinca,  qa  Josep  cinhin¬ 
tku  Manase  wicoun  hanke,  Si- 

hon  Amori  wicastayatapi  kin 
makoce  idake  cin  he,  qa  Og 
Basan  wicastayapi  makoce  ida¬ 
ke  cin,  makoce  otonwe  kin,  qa 
otonwe  ihduksan  makoce  wan- 
ke  cin  wicaqu. 

34  Unkan  Gad  cinca  kin  oton¬ 
we  kagapi  Dibon,  qa  Atarot,  qa 
Aroyer, 

35  Qa  Aterot-^opan,  qa  Jazer, 
qa  Jogbeha. 

36  Qa  Bet-Nimra,  qa  Bet-Ha- 
ran,  otonwe  conkaskeyapi,  na- 
kun  tahinca  tipi  kagapi. 

37  Unkan  Ruben  cinca  kin 
Hesbon,  qa  Eleale,  qa  Qireyata- 
im  kagapi, 

38  Nakun  Nebo,  qa  Bayal  Me- 
yon,  caje  yatokecapi,  qa  Sibma, 
qa  otonwe  kagapi  cajepi  kin  ca- 
jehdatapi. 

39  Unkan  Manase  cinhintku 
Makir  cinca  kin  Gileyad  ekta 
ipi,  qa  he  icupi,  qa  Amori  hen 
tipi  kin  nape  wicayapi. 

40  Unkan  Mowis  Gileyad  ma¬ 
koce  Manase  cinhintku  Makir 
cinca  kin  wicaqu,  unkan  hen  iyo- 
tankapi. 

41  Unkan  Manase  cinhintku 
Jair,  wicotipi  kin  ekta  i  qa  hena 
icu,  qa  hena  Hawot-Jair  (Jair  to- 
tonwe)  eya  caje  yata. 

42  Unkan  Noba  Qenat  ekta  i 
qa  icu,  nakun  otonwe  ciqadan 
cunksi  wicaya,  qa  he  Noba  eya 
cajeyata  iye  caje  eciyatanhan. 

WICOWOYAKE  33. 

1  Israel  cinca  obe  tawapi  iye¬ 
cen  Egupta  makoce  etanhan 
inanpapi,  Mowis  qa  Aaron  nape 
kin  ihukuya,  oihdakapi  kin  dena 
eepi. 

2  Unkan  inanpapi  kin  ihdaka- 
pi  iyecen,  Jehowa  i  kin  eciya¬ 
tanhan  Mowis  owa,  qa  ihdakapi 
inanpapi  eciyatanhan  dena  eepi. 

3  Unkan  wi  tokaheya  en  wi 
anpetu  iakezaptan  en  Rameses 
etanhan  ihdakapi,  woacaksin 
ihanlianna,  Israel  cinca  nape  yu- 
wankan  icupi  inanpapi,  Egupton 
owasin  wanyakapi. 

4  Unkan  Egupton  tona  iyepi 
etanhan  Jehowa  wicakastaka, 
caskepi  owasin  wicahnakapi,  na- 
kun  taku  wakan  dapi  kin  Jeho¬ 
wa  woyaco  ecawicakicon. 

5  Unkan  Israel  cinca  Rameses 
etanhan  ihdakapi,  qa  Sukot  (o- 
hanzihdepi)  ekta  etipi. 

6  Unkan  Sukot  etanhan  ihda¬ 
kapi,  qa  Etam  ekta  etipi,  he  ho- 
puza  ihanke  ekta  yanka. 

7  Unkan  Etam  etanhan  ihda¬ 
kapi  qa  ihdamnapi  Pi-Hahirot 
ektakiya,  he  Bayal  Tzepon  ito- 
kam  yanka,  qa  Migdol  (Conka- 
ske)  itokam  etipi. 

8  Unkan  Hahirot  itokapa  tan- 
han  ihdakapi,  qa  mde  cokaya 
iyoptapi,  hopuza  ekta,  qa  Etam 
hopuza  ohna  anpetu  yamni  ihda¬ 
kapi,*  qa  Mara  en  etipi. 

9  Unkan  Mara  etanhan  ihdaka¬ 
pi,  qa  Elim  en  etipi,  qa  Elim  o- 
hna  miniyowe  akenonpa,  qa  ta- 
mar  can  wikcemna  sakowin,  qa 
hen  ticagapi. 

10  Unkan  Elim  etanhan  ihda¬ 
kapi  qa  Mde  sa  icahda  etipi. 

11  Unkan  Mde  sa  etanhan  ihda¬ 
kapi  qa  Sin  hopuza  ohna  etipi. 

12  Unkan  Sin  hopuza  etanhan 
ihdakapi  qa  Dopqa  ohna  etipi. 

13  Unkan  Dopqa  etanhan  ihda¬ 
kapi  qa  Alus  ohna  etipi. 

14  Unkan  Alus  etanhan  ihda¬ 
kapi  qa  Repidim  ohna  etipi,  qa 
hen  mini  yatkanpi  kta  wanica. 

15  Unkan  Repidim  etanhan 
ihdakapi  qa  Sina  hopuza  ohna 
etipi. 

16  Unkan  Sina  hopuza  etanhan 
ihdakapi  qa  Qibrot-Hatawa  o- 
hna  etipi. 


17  Qa  Qibrot-Hatawa  etanhan 
ihdakapi  qa  Hatzerot  ohna  etipi. 

18  Qa  fliatzerot  etanhan  ihda¬ 
kapi  qa  Ritma  ohna  etipi. 

19  Unkan  Ritma  etanhan  ihda¬ 
kapi  qa  Rimmon-Parets  ohna 
etipi. 

20  Unkan  Rimmon-Parets  e- 
tanhan  ihdakapi  qa  Libna  ohna 
etipi. 

21  Unkan  Libna  etanhan  ihda¬ 
kapi  qa  Risa  ohna  etipi. 

22  Unkan  Risa  etanhan  ihda¬ 
kapi  qa  Qehelata  ohna  etipi. 

23  Unkan  Qehelata  etanhan 
ihdakapi,  qa  ^aper  he  kin  ekta 
etipi. 

24  Unkan  Saper  he  etanhan 
ihdakapi  qa  Harada  ohna  etipi. 

25  Unkan  Harada  etanhan  i- 
hdakapi  qa  Maqhelot  ohna  etipi. 

26  Unkan  Maqhelot  etanhan 
ihdakapi  qa  Tahat  ohna  etipi. 

27  Unkan  Tahat  etanhan  ihda¬ 
kapi  qa  Tarah  ohna  etipi. 

28  Unkan  Tarah  etanhan  ihda¬ 
kapi  qa  Mitqa  ohna  etipi. 

29  Unkan  Mitqa  etanhan  ihda¬ 
kapi  qa  Hasmona  ohna  etipi. 

30  Unkan  fiasmona  etanhan 
ihdakapi,  qa  Moserot  ohna  etipi. 

31  Unkan  Moserot  etanhan 
ihdakapi  qa  Bene-Jaaqan  ohna 
etipi. 

32  Unkan  Bene-Jaaqan  etanhan 
ihdakapi  qa  Hor-Hagidgad  (wa- 
kinyan  ti  kin)  ekta  etipi. 

33  Unkan  Hor-Hagidgad  etan¬ 
han  ihdakapi  qa  Jotbata  ohna 
etipi. 

34  Unkan  Jotbata  etanhan  U 
hdakapi  qa  Abrona  ohna  etipi. 

35  Unkan  Abrona  etanhan  i- 
hdakapi  qa  Etzion-Gaber  (wica- 
sta  cankahu)  ekta  etipi. 

36  Unkan  Etzion-Gaber  etan¬ 
han  ihdakapi  qa  Tzin,  Qades 
hee,  hopuza  ohna  etipi. 

37  Unkan  Qades  etanhan  ihda- 

kapi,  qa  Hor  lie  kin  ekta  etipi, 
Edom  makoce  ihanke  ekta. 

38  Unkan  Jehowa  i  eciyatan- 
han  Aaron  wawayusna  kin  Hor 
lie  kin  akan  itanwankanhde  i, 
qa  hen  ta,  Israel  cinca  Egupta 
makoce  etanhan  hdinanpapi  wa- 
niyetu  wikcemna  topa  wi  iza- 
ptan  anpetu  tokaheya  en. 

39  Qa  Aaron  waniyetu  opawi- 
nge  sanpa  wikcemna  nonpa  san- 
pa  yamni  tonpi  ehantanhan  Hor 
lie  kin  en  ta. 

40  Hehan  Arad  wicastayatapi 
Kanani  kin  Kanan  makoce  ito- 
kaga  en  ounye  cin  Israel  cinca 
upi  kin  nation. 

41  Unkan  Hor  lie  kin  etanhan 
ihdakapi  qaTzalmona  ohna  etipi. 

42  Unkan  Tzalmona  etanhan 
ihdakapi,  qa  Punon  ohna  etipi. 

43  Unkan  Punon  etanhan  ihda¬ 
kapi  qa  Obot  ekta  etipi. 

44  Unkan  Obot  etanhan  ihda¬ 
kapi  qa  Ije-Abarim  Moab  ma¬ 
koce  ihanke  ekta  etipi. 

45  Unkan  Ije-Abarim  etanhan 
ihdakapi  qa  Dibon-Gad  ohna  eti- 
pi. 

46  Unkan  Dibon-Gad  etanhan 
ihdakapi  qa  Almon  ohna  Dibla- 
taim  ektakiya  etipi. 

47  Unkan  Almon  Diblataim 
ektakiya  tanhan  ihdakapi  qa 
Abarim  he  ohna,  Nebo  itokam 
etipi. 

48  Unkan  Abarim  he  etanhan 
ihdakapi  qa  Moab  makomdaye 
Jordan  icahda  Jeriho  iyotakons 
etipi. 

49  Unkan  Jordan  icahda  Bet 
Jesimot^  etanhan  Abel  (Woiyo- 
ki^ica)  Sitim  ekta  Moab  mako- 
mdaya  ohna  etipi. 

50  Unkan  Moab  makomdaya 
ohna  Jordan  icahda  Jeriho  iyo¬ 
takons  Jehowa  ie  ca  Mowis  he- 
ciya, 

51  Ie  ca  Israel  cinca  kin  hewica- 

kiya  wo,  Kanan  makoce  ekta 
Jordan  iduwegapi  kinhan  ; 

52  Makoce  ounyanpi  owasin 
nitokapa  tanhan  nape  wicayaya- 
pi  kta,  qa  wakagapi  owapi  tawa- 
pi  kin  owasin  awihnuni  yayapi 
kta,  qa  wakagapi  sdoyapi  tawa- 
pi  kin  owasin  ihang  yayapi  kta, 
qa  tawahnawosnapi  kin  owasin 
dujujupi  kta. 

53  Hecen  nape  wicayayapi  kta 
makoce  etanhan,  qa  ohna  yaki- 
dotankapi  kta,  makoce  kin  he 
tawayayapi  kta  e  cicupi  nakas. 

54  Unkan  oeconna  eciyatan- 
han  makoce  yapamnipi  kta,  wi- 
cowazipi  nitawa  iyecen,  wicota- 
pi  kinhan  makoce  tankaya  wica- 
yaqupi  kta,  qa  tonanapi  kinhan 
makoce  aoptetu  wicayaqupi  kta, 
otoiyohi  taku  oeconna  eciyatan- 
han  icu  kin  he  tawa  ye  kta,  a- 
te  wicayayapi  wicowazipi  kin 
iyecen  tawa  yayapi  kta. 

55  Tuka  makoce  ounyanpi  kin 
nitokapa  tanhan  nape  wicayaya¬ 
pi  sni  kinhan,  kaketu  kta;  tona 
owicayakaptapi  kin  hena,  wape- 
pekaniistapi  ohna  iyececapi  kta, 
qa  taku  pepe  nicuwipi  en,  qa 
makoce  ohna  yakidotankapi  akan 
toka  niyanpi  kta. 

56  Unkan  token  ecawicawecon 
kta  kepce  cin  hecen  ecaciconpi 
kta. 

WICOWOYAKE  34. 

1  Unkan  Jehowa  ie  ca  Mowis 
heciya, 

2  Israel  cinca  wahokon  wica- 
kiye  ca  hecen  ewicayakiye  kta, 
Kanan  makoce  en  yaipi  kinhan 
makoce  tawayayapi  kta  nicupi 
kta  dee,  Kanan  makoce  ihanke 
owasin  ekta. 

3  Qa  itokaga  ihanke  kin  Tzin 
hopuza  etanhan  Edom  icahda 
duhapi  kta,  qa  wihinanpe  ekta¬ 
kiya  miniskuya  mde  ihanke  ito- 

kaga  etanhan  ihanke  duhapi 
kta. 

4  Qa  makoce  nitawa  ihanke 
"kin  Aqrabim  iyakaptapi  itokaga 

tanhan  iyaye  kta,  Tzin  ekta  i 
kta ;  qa  QadeABarnea  itokaga 
tanhan  iyaye  kta  Hadar  ti  ekta, 
qa  Atzmon  ekta  iyopte  kta. 

5  Qa  Atzmon  etanhan  ihanke 
kin  yuktanyan  ye  kta,  Egupta 
wakpa  ekta,  qa  miniowanca 
ekta  ihunni  kta. 

6  Unkan  ihanke  wiyohpeyata 
ekta  miniowanca  huta  kin  hee 
duhapi  kta,  qa  he  huta  kin  wi¬ 
yohpeyata  ektakiya  ihanke  du¬ 
hapi  kta. 

7  Unkan  waziyata  ektakiya  i- 
hanke  kin  de  duhapi  kta,  mini¬ 
owanca  etanhan  Hor  he  kin  e- 
kta  iyecagopi  kta. 

8  Qa  Hor  he  kin  etanhan  Ha- 
mat  ocanku  ektakiya  iyakagopi 
kta,  qa  makoce  ihanke  kin  Tze- 
dad  ekta  iyohi  kta. 

9  Qa  makoce  ihanke  kin  Zipron 
iyohi  kta,  qa  Hatzar-Enan  (Mi- 
niyowe  Otonwe)  hehanyan  ye 
kta,  waziyata  ektakiya  ihanke 
duhapi  kta  hee. 

10  Qa  wiyohiyanpata  ektakiya 
ihanke  iyecagopi  kta  Hatzar- 
Enan  etanhan  ^epam  ekta. 

11  Qa  ihanke  ^epam  etanhan 
Ribla  ekta  Ain  (Miniyowe)  iwi- 
yohiyanpa  tanhan  qa  opapun 
kin  itokaga  ye  kta,  qa  Kiniret 
mde  huta  kin  icahtake  kta  wi 
hinanpe  ektakiya ; 

12  Qa  opapun  kin  Jordan  iyo- 
kaga  ye  kta,  makoce  hecen  ihdu- 
ksan  icagopi  duhapi  kta  hee. 

13  Unkan  Mowis  Israel  cinca 
wahokon  wicakiye  ca  heya,  Ma¬ 
koce  oeconna  eciyatanhan  tawa- 
yayapi  kte  cin  hee,  Jehowa 
wicoun  napcinwanka  qa  wi- 
coun  wan  hanke  wicaqu  masi 
hee. 


14  Ruben  cinca  wicoun  kin  ate- 
yapi  tipi  kin  iyecen,  qa  Gad  cin¬ 
ca  wicoun  ateyapi  tipi  kin  iye¬ 
cen  wanna  icupi  qa  Manage  wi¬ 
coun  hanke  makoce  tawa  yapi 
kte  cin  he  wanna  icupi. 

15  Wicoun  nonpa  qa  wicoun 
wan  hanke  makoce  tawayapi 
kte  cin  he  wanna  icupi,  Jordan 
itato  Jeriho  iwiyohiyanpa  tan¬ 
han  wi  hinanpe  ektakiya. 

16  Unkan  Jehowa  ie  ca  Mowis 
heciya, 

17  Wdcasta  makoce  nicipamni- 
pi  kta  cajepi  kin  dena  eepi,  Elea- 
zar  wawayusna  kin,  qa  Josuwa, 
Nun  cinhintku. 

18  Qa  wicoun  otoiyohi  etan¬ 
han  itancan  wan  makoce  pamni- 
pi  kta  e  iyacupi  kta. 

19  Qa  wicasta  cajepi  kin  dena 
eepi,  Juda  wicoun  etanhan  Ka- 
leb  Jepune  cinhintku, 

20  Qa  Simeon  cinca  wicoun 
etanhan  Lemuel  Amihud  cinhin¬ 
tku, 

21  Benjamin  wicoun  etanhan 
Elidad  Kiselon  cinhintku, 

22  Dan  cinca  wicoun  etanhan 
itancan  kin  Buqi  Jogeli  cinhin¬ 
tku, 

23  Josep  cinca  etanhan.  Ma¬ 
nage  cinca  wicoun  etanhan  itan¬ 
can  kin  Haniyel  Epod  cinhintku, 

24  Qa  Epraim  cinca  wicoun  e- 
tanhan  itancan  kin  Qemuel  ^i- 
ptan  cinhintku. 

25  Qa  Zebulun  cinca  wicoun 
etanhan  itancan  kin,  Elitzapan 
Parenak  cinhintku, 

26  Qa  Isakar  cinca  wicoun 
etanhan  itancan  kin,  Paltiel 
Azan  cinhintku, 

27  Qa  Aser  cinca  wicoun  etan¬ 
han  itancan  kin  Ahihud  ^elomi 
cinhintku. 

28  Qa  Naptali  cinca  wicoun 
etanhan  itancan  kin  Pedahel 
Amihud  cinhintku, 

29  Hena  Jehowa  Kanan  ma- 
koce  Israel  cinca  wicakicipamni 
wicasi. 

WICOWOYAKE  35. 

1  Unkan  Moab  makomdaye  o- 
hna  .Iordan  icahda  .Terilio  iyota- 
kons  Jehowa  ie  ca  Mowis  heci- 
ya. 

2  Israel  cinca  wahokon  wica- 
kiye  ca  makoce  oeconna  eciya- 
tanhan  tawayapi  kta  etanhan 
Lewi  otonwe  ohna  iyotankapi 
kta  e  wicaqupi  kta  kewicakiya 
wo  ;  qa  tonwanyanpi  kin  ihdu- 
ksan  tinta  onspa  wicayaqupi  kta 
ehe  kta. 

3  Qa  otonwe  ounyanpi  kta  e 
yuhapi  kta,  qa  tinta  kin  tawote- 
capi  on,  qa  tawanunyanpi,  qa  ta- 
ku  yuhapi  owasin  on  yuhapi 
kta. 

4  Qa  otonwe  tinta  kin,  otonwe 
conkaske  anokatanhan  ihduksan 
wicispa  kektopawinge  iyohi  ye 
kta. 

5  Unkan  otonwe  itankapa  tan- 
han  wiyohiyanpata  ihanke  kin 
wicispa  kektopawinge  nonpa 
idutapi  kta,  qa  itokaga  ihanke 
kin  wicispa  kektopawinge  nonpa, 
qa  wiyohpeyata  ihanke  kin  wi¬ 
cispa  kektopawinge  nonpa,  qa 
waziyata  ihanke  kin  wicispa  ke¬ 
ktopawinge  nonpa,  cokaya  ton¬ 
wanyanpi  kta  otonwe  tinta  heca 
yuhapi  kta. 

6  Unkan  otonwe  Lewi  wicaya¬ 
qupi  sakpe  wowinape  otonwe  he¬ 
ca  wicayaqupi  kta,  on  tuwe  wi- 
casta  wan  kte  kinhan  ekta  in- 
yanke  kta,  qa  nakun  otonwe  wi- 
kcemna  topa  sanpa  nonpa  wica¬ 
yaqupi  kta. 

7  Otonwe  Lewi  wicayaqupi 
kta  owasin  otonwe  wikcemna 
topa  sanpa  sahdogan,  hena  qa 
tinta  ihduksan  koya. 

8  Qa  Israel  cinca  taku  tawaya¬ 
pi  etanhan  otonwe  wicayaqupi 
kta,  otoiyohi  otonwe  tawa  etan¬ 
han,  Lewi  wicaqu  kta^  makoce 
oeconna  eciyatanhan  tawaye  cin 
iyecen,  ota  etanhan  ota  yaqupi 
kta,  qa  tonana  etanhan  tonana 
yaqupi  kta. 

9  Unkan  Jehowa  ie  ca  Mowis 
heciya, 

10  Ie  ca  Israel  cinca  kin  hecen 
ewicakiya  wo,  Kanan  makoce 
ekta  Jordan  iduwegapi  kinhan, 

11  Wowinape  otonwe  nicica- 
gapi  kta,  qa  tuwe  wanun  wica- 
sta  wanji  kte  kinhan  hena  wan- 
ji  ekta  inyanke  kta  e  hena  duha- 
pi  kta. 

12  Qa  hena  watokicon  etanhan 
wowinape  otonwe  duhapi  kta ; 
hecen  tuwe  wicasta  wan  kte 
kinhan,  yacopi  kta  e  omniciye 
itokam  najin  sni  kin  hehanyan 
te  kte  sni. 

13  Otonwe  wicayaqupi  etan¬ 
han  wowinape  otonwe  sakpe  du¬ 
hapi  kta. 

14  Otonwe  yamni  Jordan  itato 
yaqupi  kta,  qa  Kanan  makoce 
en  otonwe  yamni  yaqupi  kta, 
wowinape  otonwe  hecapi  kta. 

15  Otonwe  sakpe  kin  hena  wo¬ 
winape  hecapi  kta,  Israel  cinca 
on,  qa  tuwe  oyate  tokeca,  qa  ni- 
ye  ehna  ounye  cin  on,  tuwe  wi*- 
canagi  wan  wanun  kastake  cin- 
han  heciya  nape  kta. 

16  Tuka  maza  sapa  wipe  wan 
on  ka^taka  on  te  cinhan  tin  kte, 
qa  tinwicakte  awicakehan  te 
kta. 

17  Unkan  inyan  on  wicasta  te 
kta  iyececa  on  apa,  unkan  ta, 
tuwe  he  ape  cinhan  te  kta,  tin¬ 
wicakte  heca,  tuwe  tinwicakte 
awicakehan  te  kta. 

18  Qais  can  wanji  on  wicasta 
apapi  te  kta  iyececa  on  ape  ca 
te  cinhan  tinwicakte  heca,  qa 

tuwe  tinwicakte  heca  awicake- 
han  te  kta. 

19  Tuwe  we  tokicon  kin  tin-, 
wicakte  kin  kte  kta,  tohan  he 
akipe  cinhan  kte  kta. 

20  Qa  he  sicedaka  on  taku  pa- 
tan,  qais  ehpeye  cinhan,  qa  he- 
con  kte  liinca  on  te  cinhan  ; 

21  Qais  tokaye  cin  on  nape  on 
ape  ca  on  te  cinhan,  tuwe  he 
ape  cin  awicakehan  te  kta,  he 
tinkte  ;  tuwe  tokicon  kin  tohan 
tinwicakte  cin  akipe  cinhan  he 
kte  kta. 

22  Tuka  he  sicedake  sni  qa 
ihnunhanna  wipe  taku  kasta 
patan,  qais  ehpeye  cinhan,  qa 
econ  kte  hince  sni. 

23  Qais  he  wanyake  sni,  qa  in- 
yan  wan  taku  kasta  on  wicasta 
te  kta  iyececa  ehpeye  ca  akan 
ihpaye  ca  on  te  cinhan,  tuka  he 
tokaye  sni,  qa  akite  sni  kinhan, 

24  Omniciye  kin  tuwe  ape  cin 
qa  we  tokicon  kin  otahedan  ya- 
copi  kta,  woyaco  kin  hena  eci- 
yatanhan. 

25  Qa  omniciye  kin  tuwe  wica¬ 
kte  kin  we  tokicon  nape  kin  e- 
tanhan  eyakupi  kta,  qa  omnici¬ 
ye  kin  wowinape  otonwe  ekta 
nape  ciqon  ake  ekta  ayapi  kta, 
qa  hen  yanke  kta,  wawayusna 
tanka  wihdi  wakan  on  sdayapi 
te  kte  cin  hehanyan. 

26  Tuka  tuwe  wicakte  wowin¬ 
ape  otonwe  ekta  nape  ciqon 
ihanke  itankan  inanpe  cinhan, 

27  Unkan  we  tokicon  kin  he 
wowinape  otonwe  ihanke  itan¬ 
kan  iyeye  cinhan,  qa  we  tokicon 
kin  wicakte  kin  kte  kinhan,  he 
on  tuwedan  we  yapi  kte  sni. 

28  Wowinape  otonwe  tawa  en 
yanke  kta  iyececa,  wawayusna 
tanka  te  kte  cin  hehanyan,  qa 
wawayusna  tanka  te  cin  iyoha- 
kam  wicakte  kin  makoce  tawa- 
ye  cin  en  hdi  kta. 


29  W'okage  woope  kin  hena 
duhapi  kta,  nitoicagepi  yeye  cin 
tonwanyayapi  kin  owasin  ohna. 

30  Tuwe  wicanagi  wan  ape 
cinhan  wayaatanin  nonpa  ipieci- 
yatanhan  ktepi  kta,  tuka  waya¬ 
atanin  wanjidan  wicanagi  ktepi 
kta  ayuptapi  kte  sni. 

31  Tuwe  tinwicakte  yacopi  na- 
gi  kin  akahpe  kta  e  woakahpe 
iyacupi  kte  sni,  tuka  awicake¬ 
han  te  kta. 

32  Nakun  woakahpe  iyacupi 
kte  sni  on  tuwe  wowinape  oton-  . 
we  ekta  nape  cin  wawayusna  te 
sni  itokam  makoce  ounye  kta 
ekta  hde  kta. 

33  Qa  makoce  en  dukanpi  kta 
dusapapi  kte  sni,  maka  kin  yusa- 
pe  cin  we  kin  hee,  qa  we  mako¬ 
ce  ohna  papsonpi  taku  tokeca 
akahpe  kta  okihi  sni  tuwe  he 
papson  we  tawa  on  hecedan. 

34  Qa  makoce  ohna  ounyayapi 
kin  he  dusapapi  kte  sni,  he  ohna 
miye  ounwaya,  miye  Jehowa  Is¬ 
rael  cinca  wicehna  ounwaye 
nakas. 

WICOWOYAKE  36. 

1  Unkan  Manase  cinhintku  Ma- 
kir  cinhintku  Gileyad  cinca  wi- 
cowazi  ateyapi  itancanpi  Josep 
cinca  wicowazipi  etanhan  ikiye- 
dan  hipi  qa  Mowis  itokam  qa  Is¬ 
rael  cinca  ateyapi  watokapapi 
itancanpi  itokam  iapi. 

2  Qa  heyapi,  Makoce  tawaya- 
pi  kta  e  Israel  cinca  oeconna 
eciyatanhan  Jehowa  itancan  mi- 
tawa  wicaqu  si,  qa  Tzelopehad 
maga  tawa  iye  cunwintku  Jeho¬ 
wa  itancan  mitawa  wicaqu  si. 

3  Unkan  Israel  cinca  wicoun 
wan  cinca  etanhan  wicasta  wan 
wicayuze  cinhan,  maga  tawapi 
ate  unyanpi  makoce  tawapi  etan¬ 
han  yuspapi  kta,  qa  tuwe  wica- 

yuze  cin  tawicoun  tamakoce  e- 
kta  okijuyapi  kta,  hecen  ma- 
koce  oeconna  eciyatanhan  tawa 
unyanpi  kin  he  cistinna  kagapi 
kta. 

4  Israel  cinca  Jubele  yuhapi 
kinhan,  winyanpi  tamakocepi 
tuwe  wicayuze  wicoun  tainako- 
ce  ekta  okijuyapi  kta,  qa  maga 
tawapi  ate  unyanpi  wicoun  ta¬ 
makoce  etanhan  yuspapi  kta. 

5  Unkau  Mowis  Israel  cinca 
Jehowa  i  eciyatanhan  wahokon 
wicakiye  ca  heya,  Josep  cinca 
oiepi  kin  iyececapi. 

6  Wicoie  Jehowa  Tzelopehad 
cunwintku  econ  wicasi  kin  dee, 
heya,  Ateyapi  wicoun  wicowazi 
etanhan  heceedan  tuwe  wicayu¬ 
ze  kta,  tuka  hena  etanhan  tuwe 
istapi  en  waste  wicayuze  kta. 

7  Israel  cinca  makoce  oeconna 
eciyatanhan  tawayapi  kin  wico¬ 
un  wanji  etanhan  wicoun  toke- 
ca  ekta  yutokanpi  kte  sni  ;  tuka 
Israel  cinca  otoiyohi  ate  wicaye 
wicoun  tamakoce  kin  ekta  ihda- 
^ke  kta. 

8  Unkan  Israel  cinca  wicoun 

etanhan  tuwe  kasta  cunwintkn 
maga  tawa  ye  kta,  wicasta  wan 
ateye  wicoun  wicowazi  etanhan 
he  tawicu  kta  hecen  Israel  cin¬ 
ca  otoiyohi  ate  wicaya  tamako¬ 
cepi  kin  tawaye  kta. 

9  Qa  makoce  kin  wicoun  v/an- 
ji  etanhan  wicoun  tokeca  ekta 
yutokanpi  kte  sni,  tuka  Israel 
cinca  wicoun  etanhan  wicasta 
otoiyohi  makoce  oeconna  etan¬ 
han  tawaye  cin  he  en  ihdaske 
kta. 

10  Token  Jehowa  Mowis  eciye 
cin  hecen  Tzelopehad  cunwin¬ 
tku  econpi, 

11  Unkan  Mahla  Tirtza  qa  Ho- 
glaqa  Milka  qa  Noya  Tzelope¬ 
had  cunwintku  ate  wicayapi 
cinca  wicayuzapi. 

12  Josep  cinhintku  Manase  cin¬ 
ca  wicowazipi  etanhan  wicayu¬ 
zapi  qa  maga  tawapi  ateyapi  wi¬ 
cowazi  wicoun  en  yanka. 

13  Wokage  qa  woyaco  Jehowa 
Mowis  nape  on  Israel  cinca 
econ  wicasi,  Moab  makomdaya 
ohna,  Jordan  icahda,  Jeriho  iyo- 
takons  dena  eepi. 


WICAYAWAPI  IHANKB, 


WOOPE  ITAIIHNA. 


WICOWOYAKE  I. 

1  Jordan  oiyuwege  ekta,  lie- 
woskan  en,  omdaye  puza  ohna, 
Mdesaiyotakonza,  Paran  qa  To- 
pel  qa  Laban  qa  Hatzerot  qa 
Dizaba  otahedan,  wicoie  Mowis 
Israel  owasin  ewicakiya  dena  ee. 

2  Horeb  qa  Qades  Barneya 
otahedan,  Seyir  lie  kin  canku 
oiyahde  kin,  anpetu  akewanji 
omani. 

3  Unkan  waniyetu  iwikcemna 
topa  kin  en,  wi  iakewanji  en,  wi 
anpetu  tokaheya  kin  en,  he  ehan, 
Mowis  token  Jehowa  eye  si  kin 
owasin  iyecen  ewicakiya. 

4  Sihon  Aniori  tawicasta  yata- 
pi  Hesbon  en  ounye  ciqon,  qa  Og 
Basan  en  wicasta  yatapi  Asterot 
en  Edreyi  ohna  ounye  ciqon  j  he- 
na  wicakastaka  iyohakam 

5  Moab  makoce  en,  Jordan  oi¬ 
yuwege  ekta,  Mowis  woope  kin 
de  tokaheya  owicakiye  ca  heya ; 

6  Horeb  lie  kin  en  Jehowa  Wa- 
kan  undapi  kin  unkokiyakapi, 
qa  heunkiciyapi,  He  kin  de  en 
ounyayapi  kin  wanna  henakeca. 

7  Ihdamnapi,  qa  Amori  tahe 
kin  heciya  ihdakapo,  qa  makoce 
kin  he  en  ikiyedan  owancaya, 
Araba  (Omdaye  puza)  kin,  qa  lie 
kin,  qa  makoce  hukuya  kin,  qa 
Itokaga  kin,  qa  miniwanca  huta 
kin,  Kanani  tamakocepi  kin,  qa 
Lebanon  lie  kin,  wakpa  tanka 
Yuperat  Wakpa  kin  hehanyan. 

8  Wanyakapo,  makoce  kin  ni- 
tokam  ewahde  kin  he  en  ipi,  qa 
tawayapo ;  makoce  kin  he  ni- 
hunkakepi  Abereham,  qa  Izak, 

Dent. 


qa  Jakob  Jehowa  wicaqu  kta 
kewicakiye  ciqon ;  qa  cincapi 
kin  hena  iyohakam  koya. 

9  He  ehan  heciciyapi,  Misnana 
owasin  ciyuhapi  owakitpani  ce. 

10  Jehowa  Wakan  yadapi  kin 
he  wanna  niyuotapi,  qa  anpetu 
kin  de  wicanhpi  iyenakeca  wini- 
cotapi. 

11  Jehowa  nihunkakepi  Wakan 
dapi  kin  kektopawinge  akihde 
nakun  sam  iyeya  niyuotapi,  qa 
niyawastepi  nunwe;  iwahoniyan- 
pi  qon  he  iyecen. 

12  Nitohtanipi,  qa  nitawaqinpi, 
qa  waayakinicapi  kin,  hena  to- 
kiya  tanhan  misnana  mduha  kta 
owakihi  kta  he  1 

13  W'icasta  ksapa,  qa  wokahni- 
ga,  qa  okitaninpi,  Wicoun  nitawa- 
pi  on  kalinigapo,  unkan  heria 
itancan  cicagapi  kta. 

14  Unkan  amayaduptapi  qa,  Ta- 
ku  ehe  cin  hecen  econpi  waste 
ehapi  ; 

15  Hecen  nita wicoun  itancanpi 
wicasta  ksapa,  qa  okitaninpi 
iwicawacu  qa  hena  wicasta 
yatapi  cicagapi  ;  kektopawinge- 
ge  itancan,  qa  opawingege  itan¬ 
can,  qa  wikcemna  zaptanptan 
itancan,  qa  wikcemnamna  itan¬ 
can,  qa  nitawicounpi  on  wowapi 
kagapi, 

16  Qa  he  ehan  wicasta  wayaco 
nitawapi  kin  wahokonwicawa- 
kiye  ca  hewicawakiya,  Ni- 
hunkawanjipi  wakinicapi  kin  na- 
honpi,  qa  owotanna  wayacopo, 
wicasta  sunkaku  kici,  qa  tuwe 
tokeca  kici  un  koya. 

17  Wicasta  owanyakapi  eciya- 

tanhan  iciyapi  sni  po  ;  wayacopi 
en  cikcistinpidan  tankinkinyanpi 
ko  akidecen  anawicagoptanpo. 
Ihnuhan  wicasta  ite  on  wakoya- 
kipapi  kin  ;  woyaco  kin  he  Wa- 
kantanka  tawa.  Qa  woakinice 
tona  tehike  yadapi  kin  hena  mito- 
kani  ayaupi  kta,kinhan  anagoptan 
manke  kta  ce. 

18  He  ehan  taku  owasin  token 
ecanonpi  kta  eciciyapi. 

19  Hehan  Horeb  etanhan  unki- 
hdakapi,  qa  hopuza  tanka,  qa 
wikopapi  kin  he  ohna  maunnipi, 
Amori  tahe  canku  iyahde  kin  he 
ohna,  Jehowa  Wakantanka  un- 
kitawapi  hecon  unsipi  kin  he 
iyecen,  qa  Qades  Barneya  heci 
unkipi. 

20  Unkan  heciciyapi,  Amori 
tahe  Jehowa  Wakan  undapi  kin 
unqupi  kin  he  wanna  ekta  yaki- 
pi  ce. 

21  Wanyaka  avo,  Jehowa  Wa¬ 
kan  yada  kin  makoce  kin  de  ni- 
tokam  ehnaka.  lyadi  qa  tawa 
ya  wo,  Jehowa  hunkake  wicaya- 
ye  cin  Wakan  dapi  eniciye  cin 
he  iyecen.  Ihnuhan  koyakipe 
ca  ininihan  kin. 

22  Hehan  niyepi  owasin  mikiye- 
dan  yahipi  qa  hehapi ;  Wicasta 
unkitokam  ye  wicunsipi  kta, 
unkan  makoce  kin  iwanyakapi 
kta,  qa  canku  tukte  ohna  itan- 
wankahde  unyanpi  kte  cin  he 
hosi  unkahdipi  kta,  otonwe  en 
unyanpi  kte  cin  he  nakun. 

23  Unkan  wicoie  kin  he  iyoma- 
kipi,  he  etanhan  wicasta  akenon- 
pa  enitanhanpi  iwicawacu,  wi- 
coun  otoiyohi  wanjiksi  iwica¬ 
wacu. 

24  Unkan  iyayapi,  qa  he  kin 
itanwankahde  yapi,  qa  Eskol 
kaksiza  kin  en  ipi,  qa  he  iwan¬ 
yakapi. 

25  Qa  makoce  kin  he  etanhan 
waskuyeca  napepi  ohna  icupi, 

qa  unkahdipi,  qa  wahosi  unka¬ 
hdipi  qa,  Makoce  Jehowa  wakan 
undapi  unqupi  kin  he  waste  ce 
eyapi. 

20  Tuka  itanwankahde  yapi  kta 
tawatenyayapi  sni,  qa  Jehowa 
wakan  yadapi  kin  i  kin  yakipa- 
jinpi. 

27  Qa  tuwe  wakan  yadapi  kin 
iyahnupi,  qa  nitawakeyapi  ohna 
hehapi,  Jehowa  sice  undakapi 
heon  Egupta  makoce  etanhan 
deed  inanpe  unyanpi,  qa  Amori 
napepi  kin  en  unqupi  kta,  qa 
ihang  unyanpi  kta. 

28  Tukte  en  itanwankahde  un¬ 
yanpi  kta  he  ?  Oyate  kin  he 
wicota,  qa  unkikapeya  tankapi, 
Otonwe  tankinyanyan,  qa  ihdu- 
ksan  conkaske  tehanwankatuya 
mahpiya  ekta  aiyahdeya,  qa  na¬ 
kun  Anaqim  cincapi  kin  hen 
wanwicunyakapi,  hunkawanjin 
unyanpi  eya  hdipi,  qa  cante  skan 
unyanpi  ce,  ehapi. 

29  Unkan  heciciyapi,  Ihnuhan 
ininihanpi,  qa  kowicayakipapi 
kin. 

30  Jehowa  Wakan  yadapi  kin, 
qa  tokanicihan  mani  kin  he  iye 
niyepi  on  kize  kta  ;  Egupta  ohna 
nistapi  itokam  ecaniconpi  qon 
owasin  he  iyecen. 

31  Qa  hopuza  ohna  wicasta  cin- 
ca  kicin  kin  he  iyecen  Jehowa 
wakan  yada  kin  nicin,  canku 
omayanipi  kin  owasin  ecen  deci- 
ya  yahipi  kin  he  wandaka. 

32  Tuka  taku  kin  de  en  Jehowa 
Wakan  yadapi  kin  cetunyahdapi. 

33  lye  qe  oweti  anicicitapi  kta, 
qa  canku  nicipazopi  kta,  hanyetu 
eca  peta  ohna  nitokam  mani,  qa 
anposkan  eca  mahpiya  ohna. 

34  Hehan  Jehowa  nioiepi  ho 
kin  nahon,  qa  caute  ptanyeiciye, 
qa  wakonze  ca  heya  ; 

35  Nihunkakepi  makoce  waste 
kin  wicawaqu  kta  konza  kewica- 


WICOWOYAKE  2. 


kiye  ciqon  wicoicage  sice  cin  de 
etanhan  tuwedan  wanyake  kte 
sni. 

36  Kaleb  Jepane  cinhintku  kin 
heceedan  wanyake  kta,  qa  iye 
cinca  om  makoce  omani  qon  he 
wicawaqu  kta.  Iye  ohinniyan 
Jehowa  ihakam  mani  nakas. 

37  Nakun  niyepi  on  Jehowa 
canniyemaye  ca,  Nis  eya  he 
en  idade  kte  sni  emakiya. 

38  Tuka  Josawa  Nun  cinhintku 
kin  nitokam  najin  kin  he  heci 
i  kta ;  iyopastaka  wo,  makoce 
kin  he  iye  Israel  wicakipamni 
kta  nakaA 

39  Nakun  siceca  nitawapi  kin, 
hena  wayaka  unpi  kta  kehapi,  qa 
nicincapi  anpetu  kin  de  en  taku 
waste  qa  taku  sica  ko  sdonyapi 
sni  heci  ipi  kta,  qa  he  wicawaqu 
kta,  qa  hena  tawa  yapi  kta. 

40  Tuka  niyepi  ihdamnapi,  qa 
kewoskantuya  Mdesa  canku  kin 
ohna  ihdakapo. 

41  Hehan  aduptapi  qa  hemaya- 
kiyapi ;  .Tehowa  en  waunhtanipi. 
Itanwankahde  unyanpi,  qa  token 
Jehowa  wakan  undapi  econ  unsi- 
pi  kin  owasin  iyecen  unkizapi 
kta,  qa  otoiyohi  wipe  ipiyag  ya- 
kitonpi,  qa  he  akan  yaipi  kta 
tuka. 

42  Unkan  Jehowa  hemakiya, 
Ihnuhan  itanwankahde  dapi  qa 
yakizapi  kin  ;  hecen  toka  niyan- 
pi  itokam  nicatapi  kte  sni, 
ewicakiya  wo. 

43  Unkan  hecen  eciciyapi,  tuka 
nayahonpi  sni,  qa  Jehowa  i  kin 
yakipajinpi,  qa  wahan  nicidapi, 
qa  he  kin  he  akan  yaipi. 

44  Unkan  Amori  he  kin  he  en 
yakonpi  kin  nitkokim  hinanpapi, 
qa  nicuwapi,  tuhmaga  econpi 
kin  iyecen,  qa  Sehir  ohna  nica- 
kastakapi  Horma  ekta  hehanyan. 

45  Hehan  yahdipi  qa  Jehowa 
itokam  yaceyapi,  tuka  Jehowa 

nihopi  nanihonpi,  sni,  qa  anoh- 
niciyapi  ^ni. 

46  Unkan  Qades  en  anpetu  ota 
ounyayapi  anpetu  en  yaunpi  kin 
iyenakeca  kin. 

WICOWOYAKE  3. 

1  Hehan  unkihdamnapi,  qa  ho- 
puze  cin  en,  Mdesa  canku  kin 
ohna  unkihdakapi,  Jehowa  ema- 
kiye  cin  iyecen,  qa  Sehir  he  kin 
ihduksan  maunnipi  anpetu  ota 

2  Unkan  Jehowa  omakiye  ca 
heya, 

3  He  kin  de  ihduksan  yaunpi 
kin  wanna  tehan  ;  Waziyatakiya 
hdapo. 

4  Qa  oyate  kin  wahokonwica- 
kiye  ca  heya  wo,  Esa  cinca  hun- 
kawanjin  wicayayapi  Sehir  en 
yakonpi  kin  tamakocepi  icahda 
idadapi  kta,  qa  konicipapi  kta, 
heon  nina  awanihdakapo. 

5  Ihnuhan  wicayakizapi  kin, 
Sehir  he  kin  he  Esa  tawaye  kta 
waqu  ;  makoce  kin  he  etanhan 
napapasdecapi  wanjidan  cicupi 
kte  sni. 

6  Woyute  tawapi  kin  raazaska 
iyopeyayapi  qa  yatapi  kta,  qa 
nakun  mini  mazaska  iyopewica- 
yakiyapi  qa  datkanpi  kta  ce. 

7  Ninape  on  niohan  kin  owasin 
Jehowa  Wakan  yada  kin  nici- 
yawaste,  hopuza  tanka  kin  de 
omayani  kin  he  sdonya  ;  Jehowa 
Wakan  yada  kin  waniyetu  wi- 
kcemna  topa  nici  un  kin  hena  en 
takudan  inicakije  sni. 

8  Unkan'  Esa  cinca  hunka- 
wanjin  unyanpi  Sehir  en  yakon¬ 
pi  etanhan  unkiyayapi,  Araba 
(omdaye  puze  cin)  canku  kin 
etanhan  Elat  qa  Etzeon  Geber 
ko  etanhan,  hehan  unkihdamna¬ 
pi  qa  Moab  makomdaye  canku 
kin  ohna  unkupi. 

9  Hehan  Jehowa  hemakiya, 

Ihnuhan  Moabi  iyokisin  wicaya- 
ye  cin,  qa  ihnuhan  wokicize  on 
wicayakize  cin,  makoce  tawapi 
etanhan  tawayaye  kta  e  oiv 
spadan  cicu  kte  sni  nakas,  Lot 
cinca  kin  tawayapi  kta  wanna 
wicawaqu  heon  etanhan. 

10  Hena  itokam  Emim  hen  o- 
unyanpi,  oyate  wan  wicotapi,  qa 
tanka,  qa  hanskapi  Anaqina  iye- 
wicacecapi. 

11  Hena  Anaqim  iyecekceca- 
pi  waziya  wicayawapi,  tuka  Mo¬ 
abi  kin  Emim  (Wayusinyeya) 
ewicakiyapi. 

12  Unkan  ehanna  flori  kin  Se- 
hir  en  yakonpi,  tuka  Esa  cinca 
kin  nape  wicayapi,  qa  wicakaso- 
tapi,  qa  is  ito  en  yakonpi ;  Israel 
makoce  tawayapi  kta  Jehowa 
wicaqu  ecakiconpikin  he  iyecen. 

13  Wanna  najinpo,  qa  Zered  wa- 
kpadan  kin  iyuwegapo,  eya,  un¬ 
kan  Zered  wakpadan  kin  unki- 
yuwegapi. 

14  Unkan  Qades  Barneya  etan¬ 
han  maunnipi,  qa  ecen  Zered  wa- 
kpa  unkiyuwegapi  anpetu  kin 
waniyetu  wikcemna  yamni  sanpa 
sahdoyan  hehanyan  unyakonpi, 
wicoicage  kin  he  wicasta  zuyapi 
qon  wicoti  cokaya  tanhan  owasin 
sotapi,  Jehowa  wicakonze  ca 
ewicakiye  ciqon  he  iyecen. 

15  Unkan  heon  Jehowa  nape  kin 
iyahdaskin  wicaye  ca  ihang  wi- 
caya,  wicoti  cokavatanhan  ecen 
wicakasota. 

16  Unkan  oyate  kin  hetanhai: 
ozuye  wicasta  qon  owasin  tapi, 
qa  sotapi  kin  wanna  hiyohi. 

17  Hehan  Jehowa  omakiye  ca 
heya. 

18  Anpetu  kin  de  Ar  (Conkaske) 
kin  Moahi  makoce  ihanke  kin 
opta  idade  kta. 

19  Nakun  Amon  cinca  makoce 
ihanke  ikiyedan  idade  kta.  Ihnu¬ 
han  toka  wicayaye  cin,  qa  ihnu- 

han  wicayakize  cin  ;  Amon  cin¬ 
ca  tamakocepi  etanhan  tawa  ya- 
ye  kta  takudan  cicu  kte  sni,  Lot 
cinca  kin  he  tawayapi  kta  wica¬ 
waqu  nakas. 

20  Eya  itokam  makoce  kin  he 
Waziya  tamakocepi  kin  eciyapi, 
ehanna  Waziya  he  en  ounyanpi, 
qa  Amoni  kin  Zamzumim  caje 
wicayatapi. 

21  Oyate  kin  he  tanka,  qa 
wicota,  Anaqim  iyecekcecapi  j 
tuka  .lehowa  wicitokam  ihang 
wicaya,  qa  hecen  he  tawayapi, 
qa  hena  eekiya  en  ounyanpi  ece. 

22  Hecen  Esa  cinca  Sehir  en 
ounyappi  ecawicakicon,  wicito¬ 
kam  Hori  kin  ihang  wicaya,  qa 
tawayapi  kta  wicaqu  qon,  qa  is 
ito  hehantanhan  anpetu  kin  de 
dehanyan  ounyanpi. 

23  Nakun  Awim  kin  Hatzarira 
(otonwe)  en  ounyanpi  qon,  Gaza 
etu ;  tuka  Kaptorim  Raptor 
etanhan  upi,  qa  ihang  wicayapi, 
qa  is  ito  hen  ounyanpi. 

24  Najinpi  ihdakapo,  qa  Arnon 
wakpa  kin  iyuwegapo.  Wan 
Hesbon  en  wicastayatapi  Sihon 
Amori  kin  tamakoce  kin  koya 
ninape  en  iyohpe  ciciya.  Ta¬ 
wayaye  kta  inahni  wo,  azuya  qa 
kiciza  wo. 

25  Anpetu  kin  detanhan  nicaje 
kin  wowinihan,  qa  wokokipe 
oyate  mahpiya  owancaya  ihuku- 
ya  yakonpi  ahinhpaye  wicawaye 
kta,  hena  caje  niyatapi  nahonpi 
eca  cancanpi  kta,  qa  niye  on 
lianyanpi  kta. 

26  Unkan  Qedemot  hopuza  kin 
etanhan  wahosi  Sihon  Hesbon 
en  wicastayatapi  ektayewicawa- 
si,  qa  wokiyapi  wicoie  hewakiya. 

27  Nitamakoce  kin  opta  mde 
kte,  cankuku  ohna  mawani  kta, 
etapa  tanhan  qa  catka  tanhan, 
unmanna  eaiyatanhan  mde  kte 
sni,  iyowin  makiya  wo. 


WICOWOYAKE  3. 


28  Woyute  mazaska  on  mayaqu 
kin  he  wate  kta,  qa  nakun  mini 
mazaska  on  mayaqu  kta  unkan 
mdatke  kta.  Opta  mawani  kta 
ecedan  iyowin  makiya  wo. 

29  Esa  cinca  Sehir  en  ounyan- 
pi,  qa  Moabi  Ar  en  ounyanpi  kin 
ecamiconpi  kin  he  iyecen,  ecen 
Jordan  irndavvege  kta,  qa  Jehowa 
wakan  undapi  makoce  wan  un- 
qupi  kin  he  en  mde  kta  ce. 

30  Tuka  he  unkiyoptapi  Sihon 
Hesbon  en  wicastayatapi  kin 
iyowin  unkiyapi  sni }  Jehowa 
wakan  yada  kin  he  ninape  en 
onihnake  kta,  anpetu  kin  de 
iyecen,  heon  toksape  kin  kiyusu- 
ta,  qa  cante  kin  kipatin  nakas, 

31  Unkan  Jehowa  hemakiya. 
Wan,  detanhan  Sihon  tamakoce 
koya  cicu  ce ;  tamakoce  tawa- 
yaye  kta  e  inahni  wo. 

32  Unkan  Sihon,  taoyate  owa- 
sin  om  hinanpe  ta  unkizapi  kta 
Jahatz  en  itkounkipapi. 

33  Tuka  Jehowa  Wakan  unda¬ 
pi  kin  he  unqupi,  unkan  iye  qa, 
cinca  kin,  qa  taoyate  kin  owasin 
wi  cunkastakapi . 

34  Qa  hehan  otonwe  tawa 
owasin  unkicupi,  qa  otonwe  owa¬ 
sin,  wicasta  qa  winohinca  qa 
siceca  ocowasin  ihang  wicunyan- 
pi,  tuwedan  niyake  unkokapta- 
pi  sni. 

35  Tuka  wanunyanpi  kin  unha- 
pi  kta  e  unkicupi,  qa  nakun 
otonwe  unkicupi,  woyuha  kin 
hen. 

36  Aroer  Arnon  wakpa,  qa 
otonwe  wakpa  ohna  he  cin  he 
tanhan  Gileyad  aiyahdeya,  oton¬ 
we  unkiyepi  etanhan  niiciye 
wanica,  Jehowa  Wakan  undapi 
kin  hena  owasin  unqupi. 

37  Tuka  Amon  cinca  tamakoce- 
pi  kin  ekta  yai  sni ;  Jaboq  wa¬ 
kpa  icahtake  cin  he  ocowasin,  qa 
he  akan  otonwe  kin,  qa  otonwe 


tona  Jehowa  wakan  undapi  kin 
tehinda  owasin. 

WICOWOYAKE  3. 

1  Hehan  unkihdamnapi,  qa 
Basan  canku  kin  ohna  itanwan- 
kanhde  unyanpi.  Unkan  Og  Ba¬ 
san  en  wicastayatapi  inanpa,  iye 
qa  taoyate  owasin  om,  Edreyi 
ekta  unkicizapi  kta  takpe  un- 
kupi. 

2  Tuka  Jehowa  hemakiya,  Ihnu- 
han  he  koyakipe  cin.  Iye  qa 
taoyate  owasin  tamakoce  koya 
ninape  en  iyohpe  ciciye,  Sihon 
Hesbon  en  wicastayatapi  token 
ecayecon  kin  he  iyecen  ecawi- 
canon  kta. 

3  Unkan  Jehowa  wakan  undapi 
kin  Og  Basan  en  wicastayatapi, 
nakun  taoyate  owasin  om  unna- 
pepi  en  unqupi,  unkan  wicunkas- 
takapi  ecen  etanhan  tuwedan 
okaptapi  sni. 

4  Unkan  he  ehan  otonwe  tawa 
owasin  unkicupi,  Og  Basan  en 
wicastayatapi,  Argob  makoce 
wowidag  yecin  otonwe  wikce- 
mna  sakpe;  conkaske  unkicupi 
sni  waniCa. 

5  Otonwe  kin  hena  owasin  con¬ 
kaske  tehanwankantuya,  qa  ti- 
yopa  kin  inatagtonpi,  qa  nakun 
otonwe  conkaske  codan  ota 
hinca. 

6  Hece”  ocowasin  ihang  wicun- 
yanpi,  Hesbon  en  wicastayatapi 
Sihon  ecaunkiconpi  qon  iyecen, 
otonwe  owasin  wicasta  winohin¬ 
ca  siceca  koya  ocowasin  ihang 
wicunyanpi. 

7  Tuka  wanunyanpi  owasin,  qa 
otonwe  woyuha  kin  unhapi  kta 
e  unkicupi. 

8  Qa  he  ehan  Amori  wicasta¬ 
yatapi  nonpa,  Jordan  itato  ya- 
konpi  qon,  napepi  etanhan  ma¬ 
koce  kin  unkicupi,  Arnon  wakpa- 

dan  etanhan  fiermon  lie  kin  ai- 
yahdeya. 

9  Hermon  lie  kin  Tzidoni  Siri- 
yon  tuku  Amori  kin  Sinir  eci- 
yapi. 

10  Makomdaye  otonwe  owasin, 
qa  Gileyad  ocowasin,  qa  Basan 
Salka,  qa  Edreyi  aiyahdeya  ;  Og 
Basan  en  otonwe  wowidag  wi- 
caye  cin  hena. 

11  Basan  wicastayatapi  Og 
isnana  waziya  etanhan  ni,  tohe 
kin  mazasapa  ohehdepi  kin  heca 
dehanyan  wanyakapi,  Arnon  cin- 
ca  otonwe  tawapi  Raba  ohna, 
ohanske  cin  wicispa  napcin- 
wanka,  qa  hdakinyan  wicispa 
topa,  wicawicispa. 

12  He  ehan  makoce  kin  he  ta- 
waunyanpi,  Aroyer  Arnon  wa- 
kpa  icahda  he  cin  hetanhan,  qa 
Gileyad  hanke,  qa  otonwe  kin 
koya  Rubeni  Gadi  kici  wica- 
waqu. 

13  Qa  Gileyad  okaptapi  kin  he, 
qa  Basan  ocowasin,  Og  wowi- 
dag  ye  ciqon  Manase  wicoun 
hanke  wicawaqu;  Argob makoce 
ocowasin,  Gileyad  makoce  oco¬ 
wasin  kici  Waziya  tamakocepi 
eciyapi. 

14  Manase  cinhintku  Jair  Argob 
makoce  kin  ocowasin  icu,  Gisuri 
kin  qa  Maakati  tamakocepi  kin 
ekta,  qa  iye  caje  kin  on  Basan 
Jair  totonwe  caskiton,  anpetu 
kin  de  hehanyan. 

15  Qa  Makir  is  Gileyad  waqu. 

16  Qa  Rubeni  qa  Gadi  kin  Gile¬ 
yad  etanhan  Arnon  wakpa  kin 
hehanyan,  wakpa  cokaya,  qa 
makoce  kin,  qa  ecen  Jaboq  wa¬ 
kpa  kin,  Arnon  cinca  tamakoce¬ 
pi  ihanke  kin  hehanyan. 

17  Qa  omdaye  puza,  qa  Jordan 
qa  makoce  Kinneret  etanhan 
omdaye  puza  mde,  Miniskuya 
mde  kin  bee,  AMot  (Kaduzyapi) 
Pisga  lie  kin  ihukuya,  hehanyan. 

18  Unkan  he  ehan  wahokon 
ciciyapi,  qa  hepa,  Jehowa  Wakan 
yadapi  kin  makoce  kin  de  nicu- 
pi,  tona  wanisakapi  owasin  wipe 
kiton  Israel  cinca  hunkawanjin- 
wicayayapi  wicitokam  idadapi 
kinhan  tawayayapi  kta. 

19  Tuka  nitawinpi  qa  siceca  ni- 
tawapi,  qa  nitawanunyanpi,  (wa- 
nunyanpi  ota  dnhapi  sdonwaya,) 
otonwe  nitawapi  cicupi  kin  hena 
ohna  yakonpi  kta. 

20  Jehowa  oziniyanpi  kin  he 
iyecen  nihunkawanjipi  oziwica- 
ye  cin  hehanyan  ;  qa  is  eya  ma¬ 
koce  Jordan  akasanpa,  Jehowa 
wakan  yadapi  kin  wicaqu  kin  he 
tawayapi  kta  hehanyan,  qa  hehan 
nis  tawayayapi  kta  cicu  kin  en 
otoiyohi  yahdipi  kta. 

21  Unkan  hehan  Josuwa  waho- 
konwakiye  ca  hepa,  Wicasta 
yatapi  kin  henaos  Jehowa  wa¬ 
kan  yada  kin  token  ecawicakicon 
kin  he  niista  kin  on  wandaka, 
wokiconze  ekta  yai  kte  cin  hena 
owasin  he  iyecen  ecawicakicon 
kta. 

22  Kowicakipe  ^ni  wo,  Jehowa 
wakan  yada  kin  he  niyepi  on 
wicakize  kta. 

23  Unkan  he  ehan  Jehowa  cewa- 
kiye  ca  hepa  ; 

24  Itancan  Jehowa  nitanka  qa 
ninape  wasaka  kin  he  wowidag 
mayaya  wanna  onspa  mayakidu- 
tanin,  Mahpiya  ekta  qa  maka 
akan  tuwe  wakan  wasaka,  nito- 
wasake  iyecen,  qa  woecon  eca- 
non  kin  iyecen  econ  okihi  he  ? 

25  Tokin  akasanpa  mde  kten, 
qa  makoce  waste  Jordan  akasan¬ 
pa  yanke  cin,  qa  he  waste  kin  he, 
qa  Libanon  wanmdake  kten. 

26  Tuka  niyepi  on  Jehowa 
canniye  mayan,  qa  anamagoptan 
sni,  qa  Jehowa  hemakiya,  Hena- 
keca  kta,  Ihnuhan  wicoie  kin  he 
iyececa  emayakiye  cin. 

27  Pisga  paha  kin  adi  wo,  qa 
niista  wankan  ikikcu,  Wiyolipe 
yatakiya,  Waziyata  kiya.  Itoka- 
ga  kiya,  qa  Wiyohiyanpatakiya, 
henakiya  niista  kin  on  wanyaka 
wo  ;  Jordan  wakpa  kin  de  idu- 
wege  kte  sni  ce., 

28  Tuka  Josuwa  hee  wahokon- 
kiya  wo,  qa  yasuta,  qa  iyopasta- 
ka  wo  ;  lye  oyate  kin  de  wicito- 
kam  akasanpa  ye  kta,  qa  makoce 
wandake  kte  cin  he  tawa  wica- 
kiye  kta. 

29  Unkan  Gia  (Osmaka)  ohna 
Bet  Peyor  (Peyor  ti  kin)  iyota- 
kons  unkiyotankapi. 

WICOWOYAKE  4. 

1  Heon  nakaha  Israel  wokage 
qa  woyaco  onspeciciyapi  kin  na- 
honpo,  qa  econpo  ;  hecen  yanipi 
kta,  qa  makoce  Jehowa  niyatepi 
Wakan  dapi  kin  he  wicaqupi  en 
yaipi  qa  tawayayapi  kta. 

2  W^icoie  ociciyakapi  kin  de 
takudan  ayakagapi  kte  sni,  qa 
nakun  aopten  yakagapi  kte  sni, 
tuka  wokage  Jehowa  Wakan  ya- 
dapi  tawa  kin  ope  cisipi  kin  hena 
oyapapi  kta. 

3  Jehowa  Bayal  Peyor  (Peyor 
I  tan  can)  on  token  econ  kin  he 
niistapi  wanyakapi,  Jehowa  Wa¬ 
kan  yada  kin  wicasta  tona  Ba¬ 
yal  Peyor  opapi  qon  owasin  niye- 
pi  ehna  tanhan  awihnuni  wi- 
caya. 

4  Tuka  niyepi  tona  Jehowa  Wa¬ 
kan  yadapi  kin  sutaya  duzapi  kin 
owasin,  anpetu  kin  de  nahanhin 
yanipi. 

5  Wanyaka  wo,  makoce  wan 
tawayayapi  kta  en  yaipi  kinhan, 
token  ecanonpi,  wokage  qa  wo¬ 
yaco  onspeciciyapi,  Jehowa  Wa¬ 
kan  wada  econ  masi  kin  he 
iyeeen, 

6  Hena  duhapi,  qa  ecen  eca¬ 


nonpi  kta,  hecen  yaksapapi  qa 
widukcanpi  kta,  oyate  tona  wo¬ 
kage  kin  dena  owasin  nahonpi 
kin  hena  wanniyakapi  qa,  oyate 
tanka  kin  de  isnana  ksapapi  qa 
wiyukcanpi  eniciyapi  kta. 

7  Jehowa  Wakan  undapi  taku 
hoyeunkiyapi  owasin  on  unkiki- 
yedan  icihnake  cin  he  iyeeen 
oyate  tanka  wan  tuktee  he,  taku 
wakan  dapi  kin  wieikiyedan  un 
he  % 

8  Qa  woope  kin  de  nakaha  ni- 
tokam  ecicihdepi  kin  owasin 
iyeeen,  oyate  tanka  tukte  wanji 
he  iyeeen  wokage  qa  woyaco 
yuhapi  he? 

9  Tuka  niye  itonicipa  wo,  qa 
ninagi  nina  itonkipa  wo,  okini  wi- 
coie  niista  wanyake  cin  ayektun- 
ja  nunce.  Nakun  he  nicinca  qa 
nicinca  cincapi  kin  sdonye  wi- 
cayakiye  kta,  he  ihnuhan  ni- 
cante  ehpeye  cin  tohan  yani  kin 
hehanyan. 

10  filoreb  ekta  Jehowa  Wakan 
yada  itokam  nayajin  qon,  anpetu 
kin  he  en  Jehowa  hemakiya, 
Oyate  mitokam  mnawicaya  wo, 
mioie  nahon  wicawaye  kta,  he¬ 
cen  tohanyan  maka  akan  nipi  kin 
hehanyan  komakipapi  onspe  ici- 
ciyapi  kta,  qa  cincapi  onspe  wi- 
cakiyapi  kta. 

11  Unkan  kiyadan  yahipi,  qa 
he  kin  ihukuya  nayajinpi,  qa  he 
kin  peta  on  itkon,  mahpiya  cante 
kin  ekta,  otpaza  mahpiya  qa 
iyowotanin  sni, 

12  Unkan  peta  kin  cokaya  tan¬ 
han  Jehowa  oniciyapi,  wicoie  ho 
kin  nayahonpi,  tuka  ouncage  ta¬ 
kudan  wandakapi  sni,  ho  kin 
heceedan  nayahonpi. 

13  Qa  wicotakuye  econ  nisipi 
kin  oniciyakapi,  wicoie  wi- 
kcemna  kin  hena,  qa  inyan  mda- 
ska  nom  akan  okiwa. 

14  Qa  makoce  wan  tawa  yaya- 

pi  kta  en  yaipi  kinhan,  wokage, 
qa  woyaco  ecanonpi  kte  cin  hena 
he  ehan  onspe  niciyapi  masi. 

15  Horeb  ekta  peta  cokaya  tan- 
han  Jehowa  Wakan  yadapi  kin 
oniciyapi  qon,  he  ehan,  ouncage 
takudan  wandakapi  sni  heon  ni- 
nagipi  nina  ikpatan  po. 

16  Okini  nihdusicapi  qa  waka- 
gapi  taku  iyacinyan  wan  nicica- 
gapi  kta,  ouncage  mdoka  wiye 
imman  tukte  kasta  iyececa. 

17  Maka  akan  woteca  ouncage, 
qa  zitkadan  hupahu  tonna  niahpi- 
ya  onawin  un  kin  ouncage, 

18  Qa  watutka  maka  asdohan 
ouncage,  qa  maka  ihukuya  mini 
ekta  hogan  un  kin  ouncage,  hena 
takudan  oyakage  kte  sni. 

19  Qa  mahpiya  ekta  eyatonwe 
ca  anpetu  wi,  qa  hanyetu  wi,  qa 
wicanhpi  mahpiya  obe  owasin 
wandake  cinhan,  ihnuhan  yanu- 
ni,  qa  hena  ektakiya  patus  niciye 
ca  en  wowidag  niciye  cin,  ma¬ 
hpiya  owancaya  ihukuya  oyate 
owasin  hena  yuhapi  kta  e  Jeho¬ 
wa  wakan  yada  kin  wicaqu. 

20  Tuka  niyepi  Jehowa  inicu- 
pi,  qa  anpetu  kin  de  iyecen  tao- 
yate  niyanpi,qa  tawaniyanpikta, 
e  Egupta  makoce  etanhan,  maza 
Moyapi  oceti  etanhan  hinanpe 
niyanpi. 

21  Qa  nioiepi  on  Jehowa  can- 
niye  maye  ca  Jordan  imduwege 
kte  sni,  qa  makoce  waste  tawa 
yaye  kta  Jehowa  Wakan  yada 
nicu  kin  he  en  wai  kte  sni  kon- 
za. 

22  Mis  makoce  kin  den  mate 
kta.  Jordan  imduwege  kte  sni, 
tuka  niyepi  iduwegapi,  qa  ma¬ 
koce  waste  kin  he  tawayayapi 
kta. 

23  Awanihdaka  po,  ihnuhan 
wicotakuye  Jehowa  Wakan  ya¬ 
dapi  nicicagapi  kin  ayektonjapi, 
qa  wakagapi  w'anji  yapagopi  kin, 

taku  kasta  ouncage  iyececa  Je¬ 
howa  Wakan  yada  kin  tehinda 
qon. 

24  Jehowa  Wakan  yada  kin  he 
peta  wahuhnahye  cin  taku  Wa¬ 
kan  wasake  ca  winawizi  nakas. 

25  Makoce  kin  he  en  tehan 
yaunpi,  qa  cinca  nicitonpi,  qa 
cincapi  cinca,  hehan  nihdusicapi, 
qa  wakagapi  wan  nicipagopi ; 
taku  kasta  ouncage  iyececa,  qa 
Jehowa  Wakan  yada  kin  itokarn, 
taku  sica  ecanonpi,  qa  canniye 
niyanpi  yakagapi  kinhan  ; 

26  Mahpiya  maka  kici  nakaha 
wicaweco,  qa  niyaotaninpi  kta  ; 
makoce  wan  tawa  yayapi  kta  e 
Jordan  iduwegapi  kin  he  etan¬ 
han  ecadan  ocowasin  nisotapi 
kta,  he  akan  anpetu  nitawapi 
yahdutehanpi  kte  sni,  tuka  eca- 
ca  awihnuni  niyanpi  kta, 

27  Qa  oyate  ota  ehna  Jehowa 
oniyumdecapi  kta,  qa  toki  Jeho¬ 
wa  aniyanpi  kin  ikce  wicasta  o- 
peya  tonagnana  onicaptapi  kta. 

28  Qa  heciya  can  qa  inyan, 
taku  wakan  wicanape  on  kagapi 
kin  hena  wowidag  niyanpi  kta, 
hena  tonwanpi  kte  sni,  qa  wana- 
honpi  kte  sni,  qa  wotapi  kte  sni, 
qa  takudan  omnapi  kte  sni. 

29  Tuka  heciya  tanhan  Jehowa 
Wakan  yada  ayakitapi  kinhan 
iyeyakiye  kta,  nicante  ocowasin 
on,  qa  ninagi  ocowasin  on  aya- 
kite  cinhan. 

30  Tohan  wicoie  kin  hena  owa¬ 
sin  nihiyahde,  qa  iyonicisice  cin¬ 
han,  anpetu  hakakta  kin  en, 
Jehowa  Wakan  yada  kin  en  ni- 
hduhomni,  qa  ho  kin  nayahon 
kinhan, 

31  Jehowa  Wakan  yada  kin 
wasake  ca  waonsida,  ehpeniye 
kte  sni,  qa  awihnuni  niye  kte 
sni,  qa  wicotakuye  nihunkakepi 
wicakicage  akiktunje  kte  sni. 

32  Ito  hekta  anpetu  tokaheya 

inicage  sni  qehan,  Wakantanka 
wicasta  maka  akan  icali  wicaye 
cin  ehantanhan,  qa  malipiya  owi- 
hanke  anog  wawiwanga  wo, 
Taku  he  iyecen  tanka  yiikan  he- 
cinhan?  qa  taku  he  iyecen  na- 
honpi  hecinhan  % 

33  Peta  wan  cokaya  tanhan 
Wakantanka  ie  cin  ho  kin  tukte 
oyate  wan  nation  qa  ni,  nayahon 
qon  he  iyececa. 

34  Wakantanka  oyate  cokaya 
tanhan  oyate  tokeca  wan  iwi- 
cacu  konza,  iyutanyanpi  kin  on, 
qa  wapetokeca  on,  qa  wicohan 
wakan  on,  qa  okicize  on,  qa  na¬ 
pe  wasaka  qa  isto  hdukatin  on, 
qa  woyusinyaye  tanka  on,  Je- 
howa  Wakan  yada  Egupta  en 
niista  itokam  onicihanyanpi  kin 
he  iyecen, 

35  Jehowa  isnana  taku  Wakan, 
qa  iye  icunonpa  tanhan  wanica 
sdonyaye  kta,  heon  hena  wan- 
daka. 

36  Mahpiya  eciyatanhan  ho 
kin  nation  niciye,  taku  onspe  ni- 
ciye  kta  heon,  qa  peta  tanka  ta- 
wa  maka  akan  wanyag  niyan,  qa 
peta  kin  he  cokaya  tanhan  iye 
oie  kin  nayation. 

37  Nihunkakepi  waste  wicaki- 
da  heon  ohakam  cincapi  wica- 
katiniga,  qa  towasake  tanka  on, 
qa  nici  un  kin  on,  Egupta  etan- 
han  hdinanpe  niye. 

38  Ikce  wicasta  nikapeya  tan¬ 
ka,  qa  wasakapi  nitokapa  tanhan 
napewicaya,  qa  tamakocepi  en 
aniipi,  qa  tawayaye  kta  e  nicupi 
anpetu  kin  dehan  iyececa. 

39  Heon  etanhan  anpetu  kin  de 
en  sdonya  wo,  Jehowa  wankan 
malipiya  kin  ekta,  qa  ihukuya 
maka  kin  owancaya  taku  Wa¬ 
kan  kin  hee,  qa  tuwedan  iyece- 
ce  sni. 

40  Qa  tawokage,  qa  tawoahope 
nakaha  econ  cisi  kin  hena  patan 


wo,  hecen  tanyan  yaun  kta,  qa 
nihakam  nicinca  is  nakun,  qa 
hecen  Jehowa  Wakan  yada  kin 
makoce  nicu  kin  he  akan  anpe¬ 
tu  yahduhanske  kta,  anpetu 
owasin. 

41  He  ehan  Mowis  otonwe  ya- 
mni  yukinukan,  Jordan  itato  wi 
hinanpe  cin  ekta  kiya. 

43  Hena  ekta  inanpapi  kta, 
tuwe  takodaku  hektam  siceki- 
dake  sni,  tuka  wanun  kte  kin- 
han,  hen  onape  kta,  otonwe  kin 
he  wanji  en  i  kinhan  niiciye 
kta. 

43  Betzer  tinta  ohna  makoce 
mdaye  Rubeni  tawapi  ohna,  qa 
Ramot  Gileyad  ohna  Gadi  tawa¬ 
pi,  qa  Golan  Basan  ohna  Ma- 
nase  tawapi. 

44  Unkan  Mowis  woope  Israel 
cinca  wicitokam  ehnake  cin  he 
dee. 

45  Israel  cinca  Egupta  etan¬ 
han  hdinanpapi  qehan,  woyaata- 
nin,  qa  wokage,  qa  woyaco  Mo¬ 
wis  ewicakiye  cin  he  dena  ee. 

46  Jordan  wakpa  kin  itato  Bet 
Peyor  (Peyor  ti)  iyotakons, 
omdaye  wanke  cin  en,  _  Silion 
Amori  tawicastayatapi  Hesbo'n 
en  ounye  ciqon,  Mowis  Israel 
cinca  om  Egupta  etanhan  hiyupi 
qehan  ktepi  qon,  makoce  tawa 
qon  he  ohna. 

47  Makoce  kin  he,  qa  Og  Ba¬ 
san  en  wicastayatapi  tamakoce 
nakun,  Amori  wicastayatapi  non- 
pa  Jordan  itato  wi  hinanpe  cin 
ektakiya  unpi  qon. 

48  Aroer  otonwe  Arnon  wa¬ 
kpa  icahda  wanke  cin  hetanhan 
Sion  lie  kin  Hermon  hee  hehan- 
yan. 

49  Qa  .Iordan  itato  iwiyohiyan- 
pa  tanhan  omdaye  puza  ocow^a- 
sin,  omdaye  puza  mde  kin  Asdot 
Pisga  lie  kin  ihukuya  wanke  cin 
hehanyan. 

WICOWOYAKE  5. 

1  Unkan  Israel  owasin  Mowis 
wicakico,  qa  hecen  ewicakiya, 
Wokage  qa  woyaco  nakaha 
ninogepi  ohna  eciciyapi  Israel 
nakonpo,  qa  hena  onspe  niciciya- 
pi  kta,  qa  ecen  ecanonpi  kta 
yuha  unpo. 

2  Jehowa  Wakan  undapi  kin 
Horeb  lie  ekta  wicotakuye  unki- 
eicagapi. 

3  Jehowa  hunkake  wicunyanpi 
om  wicotakuye  kin  he  wicaki- 
cage  sni,  tuka  unkiyepi  hecen 
unkicicagapi  nakaha  owasin  den 
ni  unyakonpi. 

4  He  akan  peta  cokaya  tanhan 
itohnake  icitkokim  Jehowa  oni- 
ciyapi. 

5  He  ehan  Jehowa  oie  kin  oci- 
ciyakapi  kta  e  Jehowa  qa  niyepi 
okitahedan  nawajin,  peta  kin  he 
koyakipapi,  qa  lie  kin  akan  yaipi 
sni  nakas,  unkan  heya  ; 

6  Jehowa  Wakan  yadapi,  qa 
Egupta  niakoce  etanhan,  wayaka 
tipi  kin  hetanhan  hdinanpe  ni- 
yanpi  kin  he  mij^e. 

7  Mitoye  kin  itokam  Taku  Wa¬ 
kan  tokeca  duhe  kte  sni. 

8  Wakagapi  yakpago  kte  sni, 
■wankan  rnahpiya  ekta,  qa  kuya 
maka  kin  akan,  qa  maka  ihuku- 
ya  mini  mahen  taku  henakiya 
ohna  ouncage  iyecen. 

9  Hena  itokam  patus  niciye  kte 
^ni,  qa  en  wowidag  niciye  kte 
sni;  .Tehowa  Wakan  yada  taku 
Wakan  winawizi  kin  he  miye, 
tona  sice  madapi  wahtanipi  kin 
cincapi  qa  wicoicage  iyamni  qa 
itopa  kin  hehanyan  kiba  wicawa- 
kiya  ece. 

10  Qa  tona  waste  madapi,  qa 
mitawoahope  tanyan  yuhapi  kin 
hena  wicoicage  kektopawinge 
hehanyan  cante  wicawakiya  ece. 

11  Jehowa  W^akan  yada  kin 

ituya  caje  date  kte  sni,  tuwe  he 
caje  kin  ituya  eye  cinhan  Jeho¬ 
wa  iyopeye  kta. 

12  Anpetu  okihpapi  duwakan 
kta  e  patan  wo,  Jehowa  Wakan 
yada  econ  nisi  kin  he  iyecen. 

13  Anpetu  sakpe  htayani,  qa 
taku  yakincanye  cin  owasin  eca- 
non  kta. 

14  Tuka  anpetu  isakowin  kin  he 
Jehowa  Wakan  yada  tookihpe 
kin  hee  ;  he  en  wohtani  taku- 
dan  ecanon  kte  sni,  niye,  qa  ni- 
cinksi,  qa  nicunksi,  qa  nitaho- 
ksidan,  qa  wikoska  nitawa,  qa 
tatanka  nitawa,  qa  nitasonson- 
na,  qa  nita  wanunyanpi,  qa  tuwe 
tokeca  otonwe  nitawa  ohna  un 
kin,  hecen  hoksi  dannitawa  qa 
wicinyanna  nitawa  niye  iyecen 
oziiciyapi  kta. 

15  Qa  Egupta  makoce  ohna 
wayaka  yaun  qon,  tuka  Jehowa 
Wakan  yada  kin  he  etanhan 
nape  wasake  ca  isto  katinkiye 
cin  on  hdinanpe  niye,  heon  Je¬ 
howa  Wakan  yada  kin  anpetu 
kin  de  okihpe  nisi  he  yeksuye 
kta. 

16  Niyate  nihon  kici  wicahduo- 
nihan  wo,  Jehowa  Wakan  yada 
kin  econ  nisi  kin  he  iyecen ; 
hecen  anpetu  nitawa  hanske  kta, 
qa  makoce  Jehowa  W'^akan  yada 
nicu  kin  he  akan  tanyan  yaun 
kta. 

17  Tuwedan  yakte  kte  sni. 

18  Wawicihahapi  ecanon  kte 
sni. 

19  Wamayanu  kte  sni. 

20  Nitakoda  kin  en  itonsniyan 
wodake  kte  sni. 

21  Qa  Nitakoda  tawicu  yacin 
kte  sni,  qa  nitakoda  ti  kin,  qa 
tamaga,  qa  tahoksidan,  qa  wi¬ 
cinyanna  tawa,  qa  tatanka  tawa, 
qa  tasunke  qa  taku  kasta  nita- 
koda^tawa  yakon  kte  sni. 

22  He  akan  rnahpiya  sapa  otpa- 

za  Hinca,  qa  peta  cokaya  tanhan, 
Jehowa  niyepi  owasin  mniniciya- 
pi  kin  en,  wicoie  kin  hena  owa¬ 
sin  ho  tanka  kiya  oniciyakapi,  qa 
taku  sanpa  eye  sni,qa  hehan 
inyan  mdaska  notn  akan  owa  qa 
maqu. 

23  Unkan  otpaza  cokaya  tan¬ 
han  ho  kin  nayalionpi  qehan,  qa 
he  kin  peta  on  itkon,  hehan  ni¬ 
yepi  wicoun  otoiyohi  etanhan 
wicasta  tankapi,  qa  hunkayapi 
kin  owasin  mikiyedan  yahipi ; 

24  Qa  hehapi,  Inyun  Jehowa 
Wakan  undapi  token  tanka  qa 
towitan  kin  wanyag  unyanpi,  qa 
ho  kin  naunhonpi,  peta  cokaya 
tanhan  Wakantanka  wicasta  kici 
wohdaka  esta  wicasta  kin  ni, 
nakaha  wanunyakapi. 

25  Qa  nakaha  tokeca  untapi 
kta  he  1  Ake  Jehowa  Wakan 
undapi  ho  kin  naunhonpi  kinhan, 
peta  tanka  kin  de  huhnahunyan- 
pi  kta,  qa  untapi  kta. 

26  Peta  cokaya  tanhan  Taku 
Wakan  wiconi  hduhe  cin  ho  kin 
ie  cin  naunhonpi,  tuwe  wicasta 
akantu  he  iyecen  nahon  qa  na- 
hanhin  ni  un  he  ? 

27  Niye  Jehowa  Wakan  unda¬ 
pi  ikiyedan  ya,  qa  nahon  wo,  Je¬ 
howa  Wakan  undapi  taku  eniciye 
cin  owasin,  qa  hehan  Jehowa 
Wakan  undapi  taku  eniciye  cin 
owasin  unkoyakidakapi  kta,  kin¬ 
han  naunhonpi  qa  ecen  econku- 
pi  kta. 

28  Unkan  omayakiyapi  kin  he 
icunhan  Jehowa  nioiepi  ho  kin 
nahon,  qa  Jehowa  hemakiya, 
Oyate  kin  de  oie  ho  kin  nawa- 
hon,  taku  eniciyapi  owasin,  taku 
eyapi  kin  owasin  tanyan  eyapi. 

29  Tokin  ohinniyan  komakipa- 
pin,  qa  mitawoahope  owasin  opa- 
pin,  hecen  cante  yuhapi  kten, 
hecen  tanyan  unpi  kta,  qa  cincapi 
nakun,  owihanke  wanica. 


30  Hde  ca,  Icicawin  nitawa- 
keyapi  ekta  hda  po,  ewicakiya 
wo 

31  Tuka  niye  den  miyeci  naya- 
jin  kta,  qa  woahope,  qa  wokage, 
qa  woyaco  onspe  wicayakiye  kte 
cin  owasin  ociciyake  kta,  qa 
makoce  tawayapi  kta  wicawaqu 
kin  he  en  hena  econpi  kta. 

32  Heon  token  Jehowa  econ 
nisipi  ecen  ecanonpi  kta  wakta- 
ya  unpo,  enitapa  tanhan  canitka 
tanhan  unmanna  ekta  itoheya 
nihduhomnipi  kte  sni. 

33  Jehowa  Wakan  yada  canku 
openisipi  kin  owasin  omani  po  ; 
hecen  makoce  tawayayapi  kte 
cin  en  yanipi  kta,  qa  tehan  en 
tanyan  yaunpi  kta. 

WICOWOYAKE  6. 

Unkan  woahope,  wokage,  qa 
woyaco  Jehowa  Wakan  yadapi 
onspe  ciciyapi  masi  kin  dena  ee  ; 
makoce  tawayayapi  kta  en  yaipi 
kinhan  he  en  ecen  ecanonpi  kta. 

2  Heon  Jehowa  Wakan  yada 
kin  koyakipe  kta ;  qa  wokage 
qa  woahope  tawa  ociciyake  cin 
owasin  duhe  kta,  niye  qa  nicinksi 
qa  nicinca  cinhintku,  anpetu 
owasin,  tohan  yani  kin,qa  hecen 
anpetu  nitawa  niciyuotapi  kta. 

3  E,  Israel  nahon  wo  qa  ecen 
ecanon  kta  wakta  iciya  wo,  he¬ 
cen  tanyan  yaun  kta,  qa  hecen 
makoce  pte  asanpi  qa  canhanpi 
tiktica  kaduze  cin  ohna  nina 
nihduotapi  kta ;  Jehowa  nihun- 
kakepi  Wakandapi  eniciye  cin 
he  iyecen. 

4  Israel  nahon  wo,  Jehowa  Wa¬ 
kan  undapi  kin  isnana  Jehowa. 

5  Heon  nicante  ocowasin,  qa 
ninagi  ocowasin,  qa  wanisake 
cin  ocowasin,  hena  on  Jehowa 
Wakan  yada  kin  waste  yadake 
kta. 

6  Qa  wicoie  nakaha  eciciye 
cin  he  nicante  akan  yanke  kta. 

7  Qa  he  nicinca  amnihenyan 
onspe  wicayakiye  kta,  qa  yati 
kin  ohna  idotanka  ca  cajedate 
kta,  nakun  canku  omayani  eca, 
qa  makan  inonke  ca  yekta  eca. 

8  Qa  ninape  en  wapetogton  he  ^ 
payahte  kta,  qa  niista  otahedan 
itohnakapi  nun  kta. 

9  Qa  yati  tosu  kin  akan  oya- 
wa  kta,  qa  nitatiyopa  nakun 
akan. 

10  Unkan  kaketu  kta,  Jehowa 
Wakan  yada  inakoce  wan  nicu- 
pi  kta  e  niyate  Abereham,  Izak, 
qa  Jakob  konza  ewicakiye  ciqon, 
otonwe  tankinj^^anyan,  qa  wa- 
steste  ;  hena  niye  yakage  sni  en 
aniye  cinhan  ; 

11  Qa  tipi  taku  waste  owasin 
ojugjudan,  hena  niye  oyaju  sni, 
qa  mini  Moka  ota  hena  ohdog 
yaye  sni,  hastanhanka  iyuwi,  qa 
wihdi  can  hena  niye  hu  yahde 
sni,  en  yai,  qa  wayate,  qa  ini- 
mnan  kinhan  ; 

12  Jehowa  Egupta  makoce 
etanhan,  wayaka  tipi  kin  etan- 
han  hdinanpe  niye  ciqon  he 
ihnuhan  ayektonje  cin. 

13  Jehowa  Wakan  yada  kin  he 
koyakipe  ca  htayecini  kta,  qa 
isnana  cajeyan  wodake  kta. 

14  Nitan  oksan  oyate  yakonpi 
taku  wakan  dapi  etanhan  taku 
wakan  tokeca  oyapapi  kte  sni. 

15  Jehowa  Wakan  yada  kin  he 
taku  wakan  winawizi  niyepi 
ehna  un,  heon  okini  Jehowa 
Wakan  yada  tocanniye  kin  aide 
niye  ca  maka  itohnake  kin  etan- 
han  ihang  niye  kta. 

16  Masa  en  Jehowa  Wakan  ya- 
dapi  kin  iyutan  yayapi  qon,  he 
iyecen  ihnuhan  iyutan  yayapi 
kin. 

17  Woahope,  qa  woyaatanin, 
qa  wokage  Jehowa  Wakan  yadapi 

kin  ope  nisipi  itonpeyahan  oya¬ 
papi  kta. 

18  Qa  taku  Jehowa  ista  kin 
itokam  waste  qa  ecetu  ecanon 
kta  ;  hecen  tanyan  yaun  kta,  qa 
makoce  waste  Jehowa  nihunka- 
kepi  iwahowicaye  ciqon,  he  en 
yai,  qa  tawa  yaye  kta. 

19  Qa  hecen  toka  niyanpi  kin 
owasin  nape  wicaye  kta,  Jehowa 
ie  ciqon  he  ecetu  kta. 

20  Tokata  yeye  cin  Jehowa 
Wakan  undapi  kin  woyaatanin, 
qa  wokage,  qa  woahope  econ 
nisipi  kin  he  token  ka  he?  ni¬ 
cinca  eye  ca  iniwange  cinhan  ; 

21  Egupta  en  Paro  wayaka 
unyuhapi  qon,tuka  Jehowa  nape 
wasake  cin  on  Egupta  etanhan 
hdinanpe  unyanpi,  nicinksi  eya- 
kiye  kta. 

22  Qa  wowapetokeca,  qa  ohan 
wakan  tanka,  qa  tehika,  Egupta 
en  Pare,  qa  iye  tiohnaka  owasin 
en  unkistapi  itokam  Jehowa 
econ  ; 

23  Qa  hetanhan  tankan  hdinan¬ 
pe  unyanpi,  qa  makoce  hunkake 
wicunyanpi  konza  ewicakiye 
ciqon  he  unqupi,  qa  en  iyaye 
unyanpi  kta  e  hecon. 

24  Qa  Jehowa  wokage  kin  hena 
owasin  econ  unsipi,  qa  Jehowa 
Wakan  undapi  kin  kounkipapi 
kta,  hecen  nakaha  tanyan  unya- 
konpi  kin  he  iyecen  tohan  unni- 
pi  kin  ohinniyan  tanyan  unya- 
konpi  kta  : 

25  Qa  Jehowa  Wakan  undapi 
woahope  kin  dena  owasin  econ 
unsipi  kin  he  iyecen  itonpeyahan 
econkupi  kinhan,  woowotanna 
unkitawapi  kin  hee  kta. 

WICOWOYAKE  7. 

1  Makoce  wan  tawayaye  kta 
e  ekta  de  cin  he  en  Jehowa  W'a- 
I  kan  yada  anii  kinhan,  qa  ikce 

wicasta  ota  nitokapa  tanhaii 
tankan  iyaye  wicaye  cinhan, 
Heti  kin,  qa  Girgasi  kin,  qa  Arao- 
ri  kin,  qa  Kanani  kin,  pa  Perazi, 
kin,  qa  Hiwi  kin,  qa  Jebusi  kini 
hena  oyate  sakowin  nikapeya  ota- 
pi  qa  wasakapi. 

2  Qa  hena  Jehowa  Wakan  ya- . 
da  nicu  kinhan,  hehan  awicaya- 
pe  kta,  ecaca  wicayakasote  kta  ; 
wicotakuye  om  wioayecage  kte 
sni,  qa  onsiwicayada  kte  sni. 

3  Qa  okiciyuze  otakuye  hena  om 
yakage  kte  sni,  nicunksi  cin- 
hintkupi  kin  wicayaqu  kte  sni, 
qais  cunwintkupi  wan  nicinksi 
yus  yakiye  kte  sni. 

4  Hecanon  kinhan  nicinksi 
ornape  cin  etanhan  wicayuto- 
kanpi  kta,  qa  taku  wakan  tokeca 
owicapapi  kta,  hecen  Jehowa 
tocanniye  kin  aide  niyanpi,  qa 
ecahankeya  ihang  niye  kta. 

5  Tuka  hecen  ecawicayeconpi 
kta,  wahna  wosnapi  tawapi  du- 
jujupi  kta,  qa  wakagapi  tawapi 
yakamdecapi  kta,  qa  can  bosdata 
tawapi  yakawankapi  kta,  qa  wa- 
pagopi  tawapi  petan  huhnahya- 
yapi  kta. 

6  Niye  oyate  niwakan,  Jehowa 
Wakan  yada  kin  tawa,  oyate 
hiyeye  cin  makaowancaya  akan 
unpi  owasin  etanhan  Jehowa 
Wakan  yada  kin  niye  nica- 
hniga,  oyate  tehindapi  yeci  yaun 
kta,  e  hecon. 

7  Jehowa  nicahnige  ca  niyuze 
cin,  oyate  hiyeye  cin  niye  iyotan 
niotapi  e  hecon  sni,  nisnana 
oyate  hiyeye  nitonana  nakas. 

8  Tuka  Jehowa  waste  nidapi, 
qa  taku  nihunkakepi  konza  ewi- 
cakiye  ciqon,  ecetu  kiye  kta, 
heon  Jehowa  wayaka  tipi  etan¬ 
han,  Egupta  wicasta  yatapi  nape 
etanhan,  nape  wasaka  on  openi- 
citonpi,  qa  hdinanpe  niyanpi. 

9  Jehowa  Wakan  yada  kin 


isnana  taku  Wakan  wasake  ca 
wacinyepica,  tona  waste  dakapi 
qa  tawaohope  opapi  kin  hena 
wicoicage  kektopawinge  hehan- 
yan  wicotakuye  qa  wocantekiye 
wicakiciyuha  ece,  he  sdonya  wo. 

10  Qa  tona  sice  dapike  cin  hena 
itohnakapi  en  iyecen  ecawicaki- 
con  kta,  qa  ihang  wicaye  kta. 
Tuwe  sice  dake  cinhan  itohnake 
kin  en  iyuwin  qu  kte  ca  yutehan 
kte  sni. 

11  Heon  woahope,  qa  wokage, 
qa  woyaco  nakaha  econ  cisi  kin 
hena  duhe  kta,  qa  ecen  ecanon 
kta. 

12  Hecen  woyaco  kin  dena  na- 
yahonpi,  qa  duhapi,  qa  ecen  eca- 
nonpi  kinhan,  Jehowa  Wakan  ya- 
dapi  kin  wotakuye,  qa  wocante¬ 
kiye  nihunkakepi  konza  ewicaki- 
ye  ciqon  niciyuhe  kta. 

13  Qa  waste  nidake  ca  niyu- 
waste  kta,  qa  niyuota  kta,  qa  ni- 
cinca,  qa  maga  nitawa  taku 
oicage  cin,  aguyapi  su  nitawa, 
qa  hastanhanka  nitawa,  qa  can 
wihdi  nitawa,  qa  pte  nitawa  cin- 
ca,  qa  tahinca  nitawa  cinca  kin 
hena  wicayawaste  kta,  makoce 
wan  nicu  kta  nihunkakepi  iwaho- 
wicaye  ciqon  he  en. 

14  Oyate  hiyeye  cin  owasin 
isanpa  niyawastepi  kta,  wica,  qa 
winyan,  qa  woteca  nitawa,  koya 
en  takudan  hoksi  codan  kte  sni. 

15  Qa  Jehowa  wowayazan  owa¬ 
sin  niciyutokan  kta,  qa  wosibtin 
sica  Egupta  en  wandake  ciqon 
wanjidan  en  aniu  kte  sni,  qa  tona 
sice  nidakapi  kin  owasin  en 
awicaye  kta. 

16  Jehowa  Wakan  yada  oyate 
tona  nicu  kinhan  hena  owasin 
wicayakasote  kta,  niista  itonwi- 
cape  kte  ^ni,  qa  taku  Wakan 
dapi  kin  owicayape  kte  sni,  he¬ 
canon  kinhan  he  nihmonkapi 
kta. 

17  Ikce  w'icasta  kin  hena  iye 
mikapeya  otapi,  token  hena 
tawawicawaye  kta  he  1  nicante 
en  ehe  cinhan, 

18  Ihnuhan  kowicayakipe  cin, 
Jehowa  Wakan  yada  Paro  qa 
Egupta  oyate  owasin  token 
ecawicakicon  qon  he  kiksuya 
un  wo. 

19  Wowiyutan  tankinyanyan 
niista  wanyaka  wapetogtogya, 
qa  wicohan  wakan,  qa  nape 
wasaka,  qa  hupahu  katinkiya 
on  Jehowa  Wakan  yada  Egupta 
etanhan  tankan  hinanpe  niye 
ciqon  ;  he  iyecen  oyate  tona  ite- 
pi  kowicayakipe  cin  owasin 
Jehowa  Wakan  yada  ecawicaon 
kta. 

20  Nakun  Jehowa  Wakan  yada 
kin  hena  ehna  tuhmagayewicasi 
kta,  qa  tona  okaptapi,  qa  nitoka- 
pa  tanhan  inahmanpi  kin  hena 
owasin  sotapi  kta. 

21  Jehowa  Wakan  yada  kin  he 
taku  Wakan  tanka  qa  ohitike 
cin,  he  nicokaya  un  kin  heon  ko¬ 
wicayakipe  kte  sni. 

22  Nitokam  Jehowa  Wakan 
yada  kin  ikce  wicasta  kin  hena 
apapadan  nape  wicayejkta,  wan- 
cake  owasin  ihangya  oyakihi 
kte  sni,  hecanon  kinhan  okini 
hewoskan  wamanica  niye  en 
ihduotapi  kta. 

23  Jehowa  Wakan  yada  wowi- 
nihan  tanka  on  nitokam  skan 
wicaye  kta,  qa  ecen  ihang  wi- 
caye  kta. 

24  Qa  wicasta  yatapi  tawapi 
ninape  en  iyohpe  wicaye  kta, 
qa  mahpiya  ihukuya  tanhan 
cajepi  kin  awihnuni  wicayaye 
kta.  Nitokam  wicasta  wanji- 
dan  najin  han  kte  sni,  ecen  owa¬ 
sin  ihang  wicayaye  kta. 

25  Taku  pagopi  wakan  dapi  kin 
petan  .huhnah  wicayaye  kta, 
mazaska  qa  mazaskazi  hena  akan 

yanke  cin  he  yakon  kte  sni,  qa 
iyacu  kte  sni ;  okini  heon  ni- 
hmonkapi  nonce,  Jehowa  Wa¬ 
kan  yada  he  wahteda  sni  nakas. 

26  Hecen  wowahte  sni  kin  he 
yati  kin  ekta  ade  kte  sni,  okini 
he  iyecen  wahte  nidapi  kte  sni, 
he  wahte  dapi  sni  kin,  heon  wa¬ 
hte  yada  kte  sni  qa  hitiyahda 
kta. 

WICOWOYAKE  8. 

1  Woahope  nakaha  econ  cisipi 
kin  dena  owasin  ecen  ecanonpi 
kta  e  yapatanpi  kta,  heon  yanipi, 
qa  nihduotapi,  qa  Jehowa  nihun- 
kakepi  makoce  iwahowicaye 
ciqon  he  en  yaipi  qa  tawa  yaya- 
pi  kta. 

2  Qa  onsinicida  niye  kta,  qa 
iniyute  kta ;  taku  nicante  en 
un,  tawoahope  oyape  kta,  qa 
oyape  kte  sni  kin  tuktee  kta 
sdonye  kta,  heon  waniyetu  wi- 
kcemna  topa  kin  dena  hewoskan 
omani  niye  cin  canku  kin  he 
owasin  yeksuye  kta. 

3  Qa  iyokisin  niye  ca  wotekte- 
hda  niciye,  qa  wicasta  aguyapi 
hecedan  on  ni  kte  sni,  tuha  taku 
owasin  Jehowa  i  kin  etanhan 
inanpe  cin  heon  wicasta  ni  kte, 
sdonye  niye  kta ;  he  manna  kin 
yun  niye  cin,  he  nihunkakepi 
sdonyapi  sni,  qa  niye  sdonyaye 
sni  qon. 

4  Waniyetu  w'ikcemna  topa  kin 
dehanyan  nitawokoyake  niciku- 
ke  sni,  qa  nisiha  kin  nicapo  ^ni. 

5  Qa  wicasta  wan  cinhintku 
iyopekiye  cin  he  iyecen  Jehowa 
Wakan  yada  iyopeniciye  cin,  he 
nicante  en  sdonyaya. 

6  Heon  Jehowa  Wakan  yada 
koyakipe  ca  tacanku  tanyan 
omayani  kta  e  tawoahope  kin 
yapatan  kta. 

7  JehoAva  Wakan  yada  kin  ma¬ 
koce  waste  en  iyaye  niye  kta ; 

makoce  wakpa,  mde,  qa  wako- 
niya,miniomdaye  ohna,  qa  nakun 
lie  ohna  inanpa. 

8  Aguyapi  su  makoce,  qa  na¬ 
kun  barle,  qa  hastanhanka  iyuwi, 
qa  witansna  hu,  qa  taspan  tanka 
su  ota,  makoce  canhanpi  tiktica, 
qa  can  wihdi  yukan. 

9  Makoce  kin  he  en  aguyapi 
icakije  sni  yan  yate  kta,  qa  he 
en  takudan  inicakije  kte  sni, 
makoce  kin  he  en  inyan  kin  hena 
mazasapa,  qa  lie  kin  etanhan 
mazasa  yaqe  kta. 

10  Hecen  wayate  ca  inimna  kta, 
qa  Jehowa  Wakan  yada  makoce 
waste  nicu  kin  heon  dawaste  kta. 

11  Awanihdaka  wo,  okini  .Teho- 
wa  Wakan  yada  kin  ayektonje 
cin  on  tawoahope,  tawoyaco,  qa 
tawokage  nakaha  ope  cisi  kin  ya- 
patan  kte  sni. 

12  Okini  wayate  ca  winipi,  qa 
tipi  waste^te  yakage  ca  oyati  ; 

13  Qa  pte  nitawa,  qa  taliinca 
nitawa  ihduotapi,  qa  mazaska 
nitawa,  qa  mazaskazi  nitawa 
ota  aye  ca  taku  duhe  cin  owasin 
ota  kinhan  ; 

14  Nicante  kin  ihduwankantu- 
ya,  qa  Jehowa  Wakan  yada 
Egupta  makoce  wayaka  tipi  kin 
etanhan  hdinanpe  niye  ciqon 
ayektonje  cin. 

15  He  liopuza  tanka  qa  okopa, 
wamduska  waliulinaliya,  qa  wa- 
mduska  sinte  wipekiya  ko  yu¬ 
kan,  qa  puze  liinca  omani  niyan 
kin,  mini  wanica  tuka  wanhi  in¬ 
yan  etanhan  mini  inanpe  niciya. 

16  Onsinicida  niciye  ca  iniyute 
kta,  qa  oniwihanketa  taku  waste 
nicicage  kta  ;  heon  liopuza  kin 
he  en  manna  woyute  nicu  kin, 
he  nihunkakepi  sdonyapi  sni. 

17  Marniniheca,  qa  minape  wa- 
saka  kin  woyuha  kin  de  owasin 
micicaga,  ehe  kte  sni. 

18  Tuka  Jehowa  Wakan  yada 


kin  yeksuye  kta,  he  iye  woyuha 
kin  he  yakage  kta  e  wowa^ake 
nicu,  qa  hecen  nihunkakepi  om 
wicotakuye  iwahowicaye  ciqon 
hdustan  anpetu  kin  de  iyececa. 

19  Jehowa  Wakan  yada  aye¬ 
ktonje  ca  taku  wakan  tokeca 
owicayape,  ca  en  wowidag  niciye 
ca  wicitokam  canpeska  makehde 
inayajin  kinhan,  awicakehan  ni- 
takunipi  kte  sni,  anpetu  kin  de 
en  sdonye  ciciyapi. 

20  Jehowa  Wakan  yada  ho  kin 
anayagoptanpi  sni,  heon  anita- 
kunipi  kte  sni,  ikce  wicasta  Je¬ 
howa  nitokam  atakuni  sni  wi- 
caye  cin  he  iyecen. 

WICOWOYAKE  9. 

1  Israel  anagoptan  wo,  nakaha 
Jordan  wakpa  kin  iduwege  ca 
oyate  nikapeya  wicokcota,  qa 
wasaksaka  en  wicayai  kta,  oton- 
we  tankinkinyan  qa  mahpiya 
ekta  conka^keyapi  kin  hena  tawa 
wicayaye  kta. 

2  Anaqi  cinca,  oyate  tanka  qa 
hanskaska  sdon wicayaye  ca  he¬ 
cen  eyapi  nayahon,  Anaq  cinca 
kin  tuwe  wicitokam  naiin  okihi 
he  '1 

3  Anpetu  kin  de  en  sdonya  wo ; 
Jehowa  Wakan  yada  kin  peta 
wahuhnahye  cin  heca,  nitokam 
iyopte  kta,  qa  ihang  wicaye  kta, 
qa  nitokam  wicakaw'anke  kta  ; 
hecen  nape  wicayaye  kta,  qa 
ecadan  awihnuni  wicayaye  kta, 
Jehowa  eniciye  cin  he  iyecen. 

4  Jehowa  Wakan  yada  nitokam 
hena  nape  wicaye  cin  iyohakam, 
ihnuhan  nicante  kin  en  hecen 
eha,  omaowotanna  heon  makoce 
kin  de  tawa  waye  kta  e  Jehowa 
he  en  hiyu  mayan.  Hiya  oyate 
kin  hena  sicaya  olianyanpi  kin 
heon  Jehowa  nitokam  nape  wi- 
caya  ce. 

5  Jehowa  Wakan  yada  nihun- 
kakepi  Abereham,  Izak,  qa  Ja¬ 
kob  wahowicaye  ciqon  hdustan 
kta,  qa  oyate  kin  hena  sicaya 
obanyanpi  kin  heon  etanhan 
Jehowa  nape  wicaye  nitokapa 
tanhan,  qa  makoce  tawapi  en 
yai,  qa  tawa  yaye  kta,  tuka,  oni- 
wotanna,  qa  nicante  oze  ecetu 
kin  heon  etanhan  sni. 

6  Oyate  tahu  patin  henica,  qa 
makoce  waste  kin  de  tawayaye 
kta  e  Jehowa  Wakan  yada  nicu 
kin  he  oniwotanna  heon  etan¬ 
han  sni  kin  he  sdotkiya  wo. 

7  Hewoskan  Jehowa  Wakan 
yada  token  cantiyahde  yaye  cin 
he  kiksuye  ca  akiktunje  sni  wo. 
Egupta  makoce  etanhan  anpetu 
wan  en  yahinanpe  ciqon  hetan- 
han,  makoce  kin  den  yahipi  kin 
ecen,  ohinniyan  Jehowa  yakipa- 
jinpi  ecee. 

8  Eya  Horeb  en  Jehowa  canti¬ 
yahde  yaye  cin,  he  etanhan  Je¬ 
howa  canniye  niyanpi,  qa  heon 
ihang  niyanpi  kta  tuka. 

9  Inyan  mdaska  wicotakuye 
Jehowa  nicicaga,  inyan  mdaska 
akan  owapi  kin  hena  iwacu  kta 
e  lie  kin  akan  wai,  qa  anpetu 
wikcemna  tom,  qa  hanyetu  wi- 
kcemna  tom  he  en  manka,  he 
icunhan  aguyapi  wate  sni  qa  mini 
mdatke  sni. 

10  Unkan  Jehowa  inyan  mda¬ 
ska  non  pa  kin  maqu,  Wakantanka 
napsukaza  on  owapi ;  anpetu 
wan  en  imniciye  ciqon  ehan  Je¬ 
howa  he  akan  peta  cokaya  tan¬ 
han  token  oniciyapi  qon  he 
iyecen. 

11  Unkan  anpetu  wikcemna 
tom,  qa  hanyetu  wikcemna  tom 
ihanketa,  Jehowa  wicotakuye 
inyan  mdaska  nonpa  kin  hena 
maqu. 

12,jQa  Jehowa  hecen  emakiya, 
Najin  qa  inahniyan  apamahde 

hda  wo.  Oyate  nitawa  Egupta 
makoce  kin  etanhan  hdinanpe 
wicayaye  cin  ihdutakunipi  sni 
ce,  canku  omani  wicawasi  qon 
ohankoya  etanhan  ihdutokanpi, 
maza  sdoyapi  wakagapi  wan  ici- 
cagapi. 

13  Qa  Jehowa  hemakiya,  Oyate 
kin  de  wanmdaka,  unkan  inyun 
oyate  tahu  patinpi  hecapi  ce. 

14  Amayustan  wm,  unkan  ma- 
hpiya  ihukuya  tanhan  ihang  wi- 
cawaye  kta,  qa  cajepi  kin  waka- 
juju  kta,  qa  niye  oyate  hena 
isanpa  wasake  ca  otapi  icahcici- 
ye  kta  ce,  eya. 

1,5  Unkan  mihduhomni,  qa  he 
owancayapeta  on  itkonyan  etan¬ 
han  apamahdedan  waku,  qu  wi¬ 
cotakuye  inyan  mdaska  napin 
minape  napin  ohna  mduha. 

16  Unkan  wanmdaka,  unkan 
inyun  Jehowa  Wakan  yadapi  kin 
en  wayahtanipi,  qa  canku  wan 
Jehowa  ope  nisipi  qon,  he  etan¬ 
han  ohankoya  nihduhomnipi,  pte- 
jincadan  sdoyapi  nicicagapi. 

17  Hehan  inyan  mdaska  kin 
napin  minape  napin  on  mduza 
nitokam  ehpewaye  ca  waka- 
mdeca. 

18  Hehan  Jehowa  cantiyahde- 
yayapi,  qa  wayahtanipi  ista  kin 
itokam  taku  sica  ecanonpi  kin 
owasin  on  makata  ehpemiciye, 
Jehowa  itokam,  ecamon  qon 
iyecen,  anpetu  Avikcemna  tom, 
qa  hanyetu  wikcemna  tom  agu¬ 
yapi  wate  sni,  qa  mini  mdatke 
sni. 

19  Jehowa  tocanteptanye  kata 
on,  canniye  niyanpi  on  ihang  ni¬ 
yanpi  kte  cin  kowakipa  nakas  ; 
unkan  he  ehan  nakun  Jehowa 
anamagoptan. 

20  Jehowa  Aaron  is  eya  nina 
canniye  on  te  ye  kta,  tuka  he 
ehan  Aaron  nakun  on  cewakiya. 

21  Qa  wayahtanipi  kin  ptejin- 


WICOWOYAKE  10. 


cadan  yakagapi  qon  he  iwa- 
cu,  qa  petan  huhnahwaya,  qa 
wakamdeca,  tanyan  mdukpan, 
watusekseca  iyecen  cistinna,  qa 
mdu  kin  he  etanhan  wakpadan 
uye  cin  he  en  ehpewaya. 

22  Unkaii  Tabera  (Wohuhna- 
hye,)  qa  Masa  (lyutanyanpi,) 
qa  Qibrot  Hatawa  (Wakonpi  wi- 
cahnakapi)  hena  owasin  en,  Je- 
howa  iyutan  yayapi. 

23  Qa  Qades  Barneya  etanhan 
Jehowa  ye  nisipi,  qa  hecen  eni- 
ciyapi,  Makoce  wan  cicupi  kin 
he  ekta  itanwankanhde  yapi,  qa 
tawa  ya  po  ;  tuka  Jehowa  Wa- 
kan  yadapi  kin  i  en  iyeyapi,  qa 
oie  kin  wicayadapi  sni,  qa  ho  kin 
ecen  ecanonpi  sni, 

24  Anpetu  totanhan  sdonciya- 
pi  hehantanhan  ohinniyan  Jeho¬ 
wa  yakipajinpi  ecee. 

25  Qa  Jehowa  ihang  niyanpi 
kta,  keya,  heon  Jehowa  itokam 
makata  elipemiciye  ciqon  anpe¬ 
tu  wikcemna  tom,  qa  hanyetu 
wikcemna  tom  ake  hehanyan 
makata  ehpemiciya. 

26  Qa  Jehowa  cewakiye  ca  ka- 
ken  epa,  Itancan  Jehowa  nita- 
oyate  ihang  wicaye  sni  ye,  tawa 
wicayaya,  qa  nitanka  kin  on 
opewicayakiton,  qa  nape  wasaka 
on  Egupta  etanhan  hinanpe  wi¬ 
cayaya. 

27  Abereham,  qa  Izak,  qa  Ja¬ 
kob  wowidag  wicayaye  ciqon 
wicakiksuya  ye,  oyate  kin  de 
wawakipajinpi  qa  sicaya  ohan- 
yanpi,  qa  wahtanipi  hena  ekta 
etonwe  sni  ye. 

28  Okini  makoce  wan  etanhan 
hinanpe  unyayapi  qon,  en  kaken 
eyapi  kta,  Jehowa  makoce  wan 
en  awicaye  kta  kewicakiye  ci¬ 
qon,  tuka  okihi  sni  kin  heon,  qa 
sice  wicadake  cin  heon  etanhan 
Egupta  etanhan  awicaye  ca  he- 
woskan  tewicaya,  eyapi  kta. 


29  Tuka  hena  oyate  nitawa,  qa 
hena  tawa  wicayaya,  qa  nito- 
wasake  tanka  on,  qa  nihupahu 
yahdukatin,  qa  hdinanpe  wica¬ 
yaya. 

WICOWOYAKE  10. 

1  He  ehan  Jehowa  hemakiya, 
Inyan  mdaska  nom  kakan  wo, 
eya  tokaheya  qon  he  iyecen,  qa 
yuha  he  kin  akan  mitankiyedan 
yau  kta.  Nakun  can  wohnaka 
wan  nicicage  kta. 

2  Eya  inyan  mdaska  nom  yaka- 
mdece  ciqon  akan  wicoie  wa- 
kage  ciqon,  ake  inyan  mdaska 
akan  owawa  kta,  qa  can  wopiye 
ohna  eyahnake  kta. 

3  Unkan  ^itim  can  on  wopiye 
wakage  ca  inyan  mdaska  nom 
wakakan,  tokaheya  qon  iyecen, 
qa  inyan  mdaska  kin  napin  nape 
ohna  mdiihe  ca  he  kin  akan  wai. 

4  Unkan  wicoie  wikcemna  he 
kin  en  peta  cokaya  tanhan  Jeho¬ 
wa  eniciyapi,  anpetu  omniciye 
en  wowapi  tokaheya  iyecen  owa, 
qa  Jehowa  hena  maqu. 

5  Hehan  mihdamna  qa  he  etan¬ 
han  apamahde  waku,  qa  inyan 
mdaska  kin  hena  wopiye  wakage 
ciqon  he  mahen  owehnaka.  Un¬ 
kan  mahen  yanka,  Jehowa  ema- 
kiye  cin  iyecen. 

6  Unkan  Jaaqan  cinca  miniyo- 
we  tawapi  etanhan  Israel  cinca 
ihdakapijMosera  ekta,  Aaron  hen 
ta,  qa  opazuntapi,  qa  cinhintku 
Eleazar  tohe  qon  ohna  wawa- 
yusna. 

7  Hetanhan  ihdakapi  Gudgoda 
ekta,  qa  Gudgoda  etanhan  Jotba 
ekta,  makoce  kin  he  mini  wa¬ 
kpadan. 

8  He  ehan  Jehowa  Lewi  wicoun 
Jehowa  wicotakuye  tawa  wo¬ 
piye  akiyuhapi  kta  wicayukinun- 
ke  ciqon  ;  Jehowa  itokam  najin- 
pi  kta,  qa  wowidag  iciyapi  kta, 

qa  iye  caje  kin  on  wayawastepi 
kta,  anpetu  kin  dehan  aiyahde- 
ya. 

9  Heon  etanhan  Lewi  kin  hun~ 
ka  wanjin  wicayapi  kin  makoce 
wicakipamnipi,  qa  tawayapi  kte 
cin  en  opapi  kte  sni ;  tuka  wo- 
tawayapi  kin  Jehowa  hee  ce,  Je- 
howa  Wakan  yada  wahowicaye 
ciqon  iyecen. 

10  Eya  tokaheya  anpetu  wi- 
kcemna  tom,  qa  hanyetu  wikce- 
mna  topa  hehanyan  lie  kin  akan 
inanke  ciqon  ake  iyena  ecen 
waun.  [Jnkan  ake  Jehowa  ana- 
magoptan,  heon  Jehowa  ihang 
niyanpi  kta  cin  sni. 

11  Unkan  Jehowa  hemakiya, 
Najin,  ekta  hda.  oyate  kin 
wicitokam  mani  wo,  hunkake 
wica3mpi  makoce  wan  wicawaqu 
kta,  eya  wakonza  qon,  .he  tawa 
yapi  kta  e  ekta  awicaya  wo. 

12  Wanna  Israel  Jehowa  Wa¬ 
kan  yada  taku  econ  nisi  kin  dee 
sni  he?  Jehowa  Wakan  yada 
koyakipe  kta,  tacanku  owasin 
omayani  kta,  qa  Jehowa  Wakan 
yada  nicante  ocowasin  on,  qa 
ninagi  ocowasin  on,  waste  yada- 
ke  kta,  qa  wowidag  niciye  kta. 

13  Qa  Jehowa  tawoahope  oya- 
pe  kta,  nakun  tawokage  nakaha 
ope  cisi,  hecen  tanyan  yaun  kta. 

14  Wan  mahpiyakin,  qa  mahpi- 
ya  mahpiya  kin  Jehowa  Wakan 
yada  kin  he  tawa,  qa  nakun  ma- 
ka  kin  taku  ohnakakoya  owasin. 

15  Hececa  tuka  Jehowa  ni- 
hunkakepi  waste  wicadake  kta 
e  wicayuza,  qa  wicihakam  cin- 
capi,  niyepi  oyate  hiyeye  cin 
owasin  etanhan  nicahnigapi,  na¬ 
kaha  iyecen. 

16  Heon  etanhan  nicantogepi 
kin  bakihdayapo ;  qa  iciraana 
tahu  botin  kiyapi  ^ni  po. 

17  Jehowa  Wakan  yadapi  kin 
Taku  wakan  Wakan  dapi  fee,  qa 

itancanpi  itancan  kin  ;  Taku  wa¬ 
kan  tanka  wasake  ca  wohitika,  qa 
owanyake  eciyatanhan  tuwedan 
itonpe  sni,  qa  taku  nahmana 
qupi  icu  ^ni. 

18  Wamdenica  wiwazica  ko 
iwicakiya,  qa  tona  oyate  tokeca 
ehna  unpi  cante  wicakiye  ca 
aguyapi  wokoyake  ko  wicaqu. 

19  Heon  wicasta  tokeca  kin 
cante  wicayakiye  kta,  Egupta 
en  tokeca  niye  yaun  qon  nakaeA 

20  Jehowa  Wakan  yada  kin 
koyakipe  ca  tawowidake  yaun 
kta,  qa  iye  en  iyanihda^ke  kta, 
qa  isnana  cajeyan  ceyakiye  kta. 

21  Taku  datan  kte  cin  hee,  qa 
Taku  wakan  yada  kin  hee,  wi- 
cohan  tanka,  qa  ohitika  niista 
on  wandake  cin  hena  ecanicon. 

22  Nihunkakepi  wicanagi  wi- 
kcemna  sakowinpidan  Egupta 
ekta  ipi  qon,  qa  wanna  Jehowa 
Wakan  yadapi  kin  mahpiya  wi- 
canhpi  hiyeye  cin  iyenakeca  ni- 
yuotapi  ce. 

WICOWOYAKE  11. 

1  Heon  Jehowa  Wakan  yada 
kin  waste  yadake  kta,  qa  taku 
yuhe  nisi  kin  tawokage,  tawo- 
yaco,  qa  tawoahope  kin  hena 
anpetu  owasin  oyape  kta. 

2  Qa  anpetu  kin  de  en  wasdo- 
tkiya  po ;  nicincapi  heepi  sni 
hena  Jehowa  Wakan  yadapi  kin 
wawiyopeye  ciqon  wanyakapi 
sni  qa  sdonyapi  sni,  token  tanka, 
qa  nape  kin  wasake  ca  hupahu 
katinkiya. 

3  Qa  Egupta  cokaya,  Egupta 
wicasta  yatapi  Paro,  qa  tama- 
koce  owasin  wowapetokeca,  qa 
woecon  ecawicakicon. 

4  Qa  Egupta  ozuye  kin  ^ung 
akan  yotankapi,  canpahmihma 
ko  Mde  ^a  en  kuwa  aniupi  tuka 
mini  wiciwankam  hiyuya  ;  hecen 


WICOWOYAKE  11. 


Jehowa  owasin  ihang  wicaya, 
anpetu  kin  de  he  banyan. 

5  Nakun  liewoskan  taku  eca- 
niconpi  ecen  dehan  yahipi, 

6  Qa  nakun  Datan  qa  Abiram 
Eliab  cinca  he  Ruben  cinksiya, 
token  ecawicakicon,  Israel  owa¬ 
sin  wicacokaya  maka  kin  i  hdu- 
kawa,  qa  nawicapca,  iyepi,  qa 
tiyobnakapi,  qa  wakeya  tawapi, 
qa  taku  yuhapi  owasin. 

7  Tuka  nis  niyepi  wicoban  tan¬ 
ka  Jehowa  econ  qon  niistapi 
wanyakapi. 

8  Heon  nakaha  woahope  ope 
cisipi  kin  owasin  duhapi  kta,  he- 
cen  niyuwasakapi  kta,  qa  makoce 
wan  tawa  yayapi  kta  e  ekta  dapi 
ki  n  he  en  y  aipi,qa  tawa  yayapi  kta. 

9  Qa  hecen  makoce  wan  he  en 
asanpi  canhanpi  tiktica  ko  ka- 
duze  cin,  he  Jehowa  nihunkake- 
pi  iwahowicaya,  iye  cincapi 
wicaqu  kta  kewicakiya,  he  akan 
anpetu  kin  yahduhanskapi  kta. 

10  Makoce  wan  tawa  yaye  kta 
e  ekta  yai  kin  he  Egupta  makoce 
etanhan  yahidu  kin  iyecece  sni ; 
makoce  kin  he  en  taku  kasta 
oyaju  ca  malicistinna  wan  iyecen 
nisiha  on  nayahpanyan  ecee. 

1 1  Tuka  makoce  tawa  yayapi 
kta  e  ekta  dapi  kin  he  makoce 
lie  qa  kaksiza  ko  yukan,  hecen 
mahpiya  eciyatanhan  magaju 
kin  yatkan. 

12  Makoce  kin  he  Jehowa  Wa- 
kan  yada  kin  awanyaka,  omaka 
tokaheya  ecen  omaka  owihanke 
kte  cin  hehanyan,  ohinniyan 
Jehowa  Wakan  yada  ista  kin  on 
atonwan  yanka. 

13  Unkan  kaketu  kte,  anpetu 
kin  de  en  woahope  ope  cisipi 
kin  tanyan  nayahonpi,  qa  Jeho¬ 
wa  Wakan  yadapi  nicantepi 
kin  on,  qa  ninagipi  ocowasin  on, 
wa4te  yadapike  ca  wowidake  ni- 
yanpi  yeciunpi  kinhan  ; 


14  Makoncage  iyenantu  eca 
nitamakocepi  kin  amagaju  waqu 
kta,  magaju  tokaheya,  qa  maga¬ 
ju  ehakedan,  hecen  aguyapi  su 
nitawa,  qa  minisa  nitawa,  qa 
can  ihdi  nitawa,  yatpahi  kta 

15  Qa  tinta  nitawa  kin  en  wo- 
teca  nitawa  on  peji  icah  wicawe- 
ciye  kta,  hecen  wayate  ca  wini- 
pi  kta. 

16  Itonicipa  po,  okini  nicante¬ 
pi  kin  icihnayanpi,  qa  nihdu- 
homnipi,  qa  taku  wakan  tokeca 
itokam  canpeska  makehde  nici- 
hnakapi,  qa  wowidag  niyanpi 
nonce. 

17  Kinhan  Jehowa  tocanniye 
itkon  kiye  ca  mahpiya  kin  anaki- 
pte  kta,  hecen  magaju  wanice 
kta,  qa  maka  kin  aicage  kte  sni, 
qa  makoce  waste  Jehowa  nicupi 
kin  hetanhan  kohanna  ihang  ni¬ 
yanpi  kta. 

18  Heon  mioie  kin  dena  nican¬ 
tepi  kin  ninagipi  ko  akan  ehnaka 
po,  qaninapepi  kin  on  wapetog- 
tonyan  iyakaska  po,  qa  niitepi 
en  niistapi  otahedan  ohinniyan 
duhapi  kta. 

19  Qa  nicincapi  kin  hena  onspe 
wicyakiyapi  kta,  tohan  yati  kin 
ohna  idotanke  ca  canku  ohna 
mayani,  qa  makan  inonke  kte  cin, 
qa  ye  kta  eca  hena  caje  date 
kta. 

20  Qa  yati  tiyopa  tosu,  qa  ni- 
tatiyopapi  henakiya  akan  oya- 
wa  kta. 

21  Hecen  maka  kin  Jehowa  ni- 
hunkakepi  wicaqu  kta  konza 
ewicakiye  ciqon,  he  akan  anpetu 
nitawapi,  qa  nicincapi  anpetu  ta¬ 
wapi  koya  yuotapi  kta,  maka 
akan  mahpiya  anpetu  kin  iye- 
ceca. 

22  W’^oahope  kin  de  ope  cisipi 
kin  ocowasin  tanyan  duhapi,  qa 
Jehowa  Wakan  yadapi  kin  waste 
yadakapi,  qa  tacanku  owasin 

21 


WOOPE  ITAKIHNA, 


omayanipi,  qa  iye  en  iyanihda- 
skapi  kin  ban  ; 

23  Jehowa  ikce  wicasta  kin 
hena  owasin  nitokam  nape  wica- 
ye  kta,  qa  hecen  oyate  nikapeya 
tankinyanyan,  qa  wasakapi  ta- 
wa  wicayayapi  kta. 

24  Makoce  tonakiya  ayahanpi 
kin  hena  nitawapi  kta  ;  Ropuze 
cin  etanhan  Lebanon  Re  kin 
ekta  hehanyan,  qa  wakpa  kin, 
Y uperat  wakpa  ktn  etanhan  wi- 
yoRpeyata  miniwanca  kin  hehan¬ 
yan  makoce  nitawapi  kta. 

25  Tuwedan  nitokam  najinhan 
najin  kte  sni.  Makoce  tinskoya 
ayahe  cin  owasin  Jehowa  Wa- 
kan  yadapi  kin  konicipapi,  qa 
ikonipapi  wicakiye  kta,  eniciyapi 
qon  iyecen. 

26  Nakaha  woyawaste  ocici57a- 
kapi,  qa  woteRi  kin  de  nakun 
wanyaka  po. 

27  Jehowa  Wakan  yadapi  kin 
tawoahope  nakaha  ope  cisipi  kin 
he  anayagoptanpi  kinhan,  wo¬ 
yawaste  kin  ee  kta.  ■ 

28  Qa  Jehowa  Wakan  yadapi 
tawoahope  nayaRonpi  sni,  qa 
canku  nakaha  omani  cisipi  kin 
hetanhan  nihduhomnipi,  qa  ta- 
ku  wakan  tokeca  sdonwicaya- 
yapi  sni  kin  hena  owicayapapi 
kinhan  taku  tehika  kin  hee  kta. 

29  Qa  hecen  ecanon  kta,  ma¬ 
koce  wan  tawa  yaye  kta  e  ekta 
de  cin  he  tohan  Jehowa  Wakan 
yada  en  iyaye  niye  cinhan,  Cxeri- 
zim  Re  kin  akan  woyawaste  kin 
datanin  kta,  qa  Ebul  Re  kin 
en  woteRi  kin  datanin  kta. 

30  Paha  kin  hena  Jordan  aka- 
sanpa  wanka,  wi  aisinyan  iyaye 
cin  canku  iyade  kin  icahda, 
More  utuhu  kin  ikiyedan,  Ka- 
nani  Araha  (Omdaye  puza)  kin 
Gilgal  icunom  ounyanpi  makoce 
tawapi  kin  en. 

31  Makoce  wan  tawayayapi  kta 

e  Jehowa  W’akan  yadapi  kin  ni- 
cupi  kin  he  en  dapi  kta  e  Jordan 
iduwegapi,  qa  he  tawayayapi 
kta,  qa  en  ounyayapi  kta  ; 

32  Heon  wokage,  qa  woyaco 
owasin  nakaha  ociciyakapi  kin 
hena  ecen  ecanonpi  kta,  awan- 
ihdaka  po. 

WICOWOYAKE  12. 

1  Makoce  wan  Jehowa  nihun- 
kakepi  wakan  dapi  kin  tawa  ya- 
yapi  kta  e  nicupi,  tohanyan  ma- 
ka  akan  yanipi  he  ohna  anpetu 
owasin,  wokage,  qa  woyaco  ecen 
ecanonpi  kta  e  waktaj^a  yaunpi 
kta,  dena  eepi. 

2  Ikce  wicasta  tawa  wicayaya¬ 
pi  kte  cin  taku  kasta  on  taku 
wakan  dapi  kin  ohodapi,  Re 
tehanwankantuya  akan,  qa  paha 
akan,  qa  can  ape  yukan  owasin 
ihukuya,  hena  dujujupi  kta. 

3  Wahna  wosnapi  tawapi  ihang 
yayapi  kta,  qa  wakagapi  tawapi 
iyakapanpi  kta,  qa  can  wakan 
tawapi  petan  RuRnaR  yayapi  kta, 
qa  taku  wakan  pagopi  tawapi  ya- 
kawankapi  kta,  qa  cajepi  oyan- 
ke  kin  he  etanhan  ihang  yayapi 
kta. 

4  Jehowa  Wakan  yadapi  kin 
hecen  ecayeconpi  kte  sni. 

5  Tuka  oyanke  wan  wicoun 
nitawapi  owasin  etanhan,  ohna 
ti  kta,  qa  caje  kin  hen  ohnake 
kta  e  kaRnige  cin  he  ayakitapi 
kta,  qa  ekta  yaipi  kta. 

6  Qa  he  ekta  woRuRnaRyapi 
nitaw'api,  qa  wosnapi  nitawapi, 
qa  taku  icaRyayapi  iwikcemna- 
mna  kin,  qa  ninapepi  taku  qupi 
kin,  qa  woyakapi  wosnapi  nita¬ 
wapi,  qa  taku  ikceya  yaqupi,  qa 
wanunyanpi  nitawapi,  pte  taRin- 
ca  koya  cinca  tokapapi  kin  owa¬ 
sin  hiyuyayapi  kta. 

1  7  Qa  hen  wayatapi  kta  Jehowa 


WICOWOYAKE  13. 


Wakan  yadapi  kin  itokam  tiyo- 
hnaka  nitawa  om,  Jehowa  Wa¬ 
kan  yada  kin  niyawaste  kin  on, 
taku  ninapepi  ekta  yeyakiyapi 
owasin  en  widuskinpi  kta. 

8  Token  nakaha  deciya  econ- 
kupi,  wicasta  otoiyohi  is  taku 
owotanna  kecin,  he  iyecen  eca- 
nonpi  kte  sni. 

9  Makoce  tawa  yayapi  kta  e 
Jehowa  Wakan  yada  nicu  kin 
he  ekta,  qa  wookilipe  kin  ekta 
nahanhin  yakipi  sni  nakas. 

10  Qa  Jordan  iduwegapi  ma¬ 
koce  tawa  yayapi  kta  Jehowa 
Wakan  yadapi  nicupi  kin  hen 
ounyayapi  kta,  qa  toka  niyanpi 
nihduksan  unpi  owasin  etanhan 
iyoziniyanpi  kta,  hecen  okope 
w^anin  ounyayapi  kta. 

11  Unkan  oyanke  wan  yuke 
kta,  Jehowa  caje  kin  ohna  yan- 
ke  kta,  tukten  hdahnige  kte  cin 
hentu  ;  he  ekta  woliuhnaliyayapi, 
qa  taku  wadusnapi  kin,  qa  taku 
icahyayapi  etanhan  iwikcemna- 
mna  kin,  qa  wodakapi,  taku  Je¬ 
howa  iwahoyayapi  etanhan  taku 
iyotan  waste  owasin,  taku  au  ci- 
sipi  owasin  ayahipi  kta. 

12  Qa  hen  Jehowa  Wakan  ya¬ 
dapi  kin  itoham  widuskinpi  kta, 
niyepi,  qa  nicincapi,  qa  nicun- 
ksipi;  hoksipidan,  qa  wicinyan- 
pidan  wicaduhapi  koya,  qanakun 
Lewi  kin  tona  otonwe  nitawa- 
pi  ohna  unpi  ;  niyepi  ehna  iye 
makoce  onspa  yuhapi  sni  nakas. 

13  Awanihdaka  wo,  oyanke 
tona  wandake  cin  owasin  ohna 
woKtuhnahyapi  nitawa  liuhnah, 
yakiye  kte  sni. 

14  Tuka  wicoun  nitawapi  wanji 
ohna,  oyanke  wan  Jehowa  ka- 
Unige  kte  cin,  hen  taku  huhna- 
yaye  cin  huRnaliyakiye  kta,  qa 
hen  taku  econ  cisi  kin  owasin 
ecanon  kta. 

15  Takomni  woyawaste  Jeho¬ 


wa  Wakan  yada  nicu  kin  iyecen 
otonwe  nitawa  owasin  ohna  wa- 
yapate  ca  tado  yate  kta,  tuwe 
sapa,  qa  tuwe  ska  he  yute  kta, 
tatokadan  qa  tahinca  ikce  iyece- 
ce  kta. 

16  Tuka  we  kin  yate  kte  sni, 
he  mini  iyecen  maka  kin  aya- 
kastan  kta. 

17  Otonwe  nitawa  ohna  dena 
owasin  etanhan  ongedan  yuta 
oyakihi  kte  sni,  aguyapi  su  ni¬ 
tawa  iwikcemna  kin,  qa  minisa 
nitawa,  qa  can  ihdi  nitawa  iwi¬ 
kcemna  kin,  pte,  qa  tahinca  wa- 
nunyanpi  nitawa  cinca  tokapa 
kin,  qa  taku  wodaka  yakonze  cin 
owasin,  qa  taku  ninape  koze  cin. 

18  Tuka  hena  oyanke  wan  Je¬ 
howa  Wakan  yada  kahnige  kte 
cin  he  ohna,  Jehowa  Wakan  ya¬ 
da  kin  itokam  hena  yate  kta, 
niye,  qa  nicinksi,  qa  nakun  ni- 
cunksi,  hoksidan  qa  wicinyanna 
wicaduhe  cin,  qa  Lewi  kin  oton¬ 
we  ohna  ti  kin,  qa  tuku  ninape 
iyohiye  cin  owasin  on  Jehowa 
Wakan  yada  itokam  iduskin 
kta. 

19  Awanihdaka  wo,  anpetu  ni¬ 
tawa  owasin  maka  nitawa  akan 
nanke  cin  ihnuhan  Lewi  kin 
adustan  kin. 

20  Tohan  Jehowa  Wakan  yada 
kin  makoce  nitawa  kin  yutanka, 
eniciye  cin  iyecen,  qa  ninagi 
tado  yute  kta  kon  kinkan,  heon 
tado  wate  kta  ehe  kta,  hehan 
token  ninagi  cin  kinhan,  iyecen 
tado  yate  kta. 

21  Oyanke  Jehowa  Wakan  ya¬ 
da  kin  caje  ohna  ehnake  kta  e 
kahnige  kte  cin  he  nitantanhan 
tehan  kinhan,  pte  nitawa  qa  ta- 
hin  wanunyanpi  nitawa  Jehowa 
nicu  kin,  hena  etanhan  yapate 
kta,  econ  cisi  kin  iyecen,  qa  oton¬ 
we  nitawa  ohna  yate  kta,  taku 
ninagi  cin  kin  owasin. 

22  Token  ikce  tatokadan  qa 
ikce  taliinca  yutapi  kin  he  iye- 
cen  he  yatapi  kta,  tona  sapa  qa 
tona  ska  sakim  he  yutapi  kta. 

23  Tuka  we  kin  yate  kte  sni, 
waditaka  wo,  we  kin  nagi  kin 
hee,  qa  tado  kin  iyahna  nagi  kin 
yate  kte  sni. 

24  Ihnuhan  he  yate  cin,  he 
maka  akan  ayakastan  kta,  mini 
iyecen. 

25  Taku  .Tehowa  ista  kin  en 
ecetu  ecanon  kinhan,  niye  tan- 
yan  yaun  kta,  qa  nihakam  ni- 
cinca  nakun,  heon  he  yate  kte 
sni. 

26  Tuka  taku  yuwakanpi  nici- 
yuke  cin  owasin,  qa  taku  odake 
cin  oyanke  Jehowa  kahnige  kte 
cin  he  ekta  yuha  yahi  kta. 

27  Qa  wahuhnahyaye  cin,  tado 
kin,  qa  we  kin  Jehowa  tawahna 
wosnapi  akan  huhnah  yaye  kta, 
tuka  wopida  wosnapi  nitawa  w'e 
kin  Jehowa  Wakan  yada  tawa¬ 
hna  wosnapi  akan  kastanpi  kta, 
qa  tado  kin  yate  kta. 

28  Wakta  wo,  qa  wicoie  kin 
dena  nakaha  eciciyapi  owasin 
nation  wo,  hecen  tanyan  yaun 
kta,  nakun  nicinca  nihakam 
owihanke  wanica,  Jehowa  Wa¬ 
kan  yada  ista  kin  en  taku  waste 
qa  ecetu  ecanon  kinhan. 

2^  Tohan  ikce  wicasta  tawa  wi- 
caya}^  kta  e  ekta  de  cin  Jehowa 
Wak^an  yada  nitokapa  tanhan 
wicakaspe  cinhan,  tawa  wicaya- 
ye  cinhan  qa  makoce  tawapi  en 
yakidotanke  cinhan  ; 

30  Awanihdaka  wo,  okini  nito¬ 
kapa  tanhan  ihang  wicayapi 
iyohakam  nihrnunkapi,  qa  econpi 
qon  iyecen  ecanon ;  qa  okini 
taku  wakan  dapi  kin  ayakite  ca 
Ikce  wicasta  kin  hena  token 
ohodapi  kin  he  iyecen  ecamon 
kta,  ehe  kta. 

31  Jehowa  Wakan  yada  kin 

hecen  ecayecon  kte  sni.  Hena 
wowahte  sni  Jehowa  sice  dake 
cin. hena  owasin  taku  wakan  da¬ 
pi  kin  ecawicakiconpi  nakas,  qa 
nakun  cincapi  wuca  winyan  koya 
taku  wakan  dapi  on  petan  liuli- 
n  ah  wicayapi. 

32  Wicoie  econ  cisipi  kin  owa¬ 
sin  ecen  ecanonpi  kta  e  patan 
po ;  he  ekta  takudan  ayakage 
kte  sni,  qa  etanhan  ongedan  ba- 
yaspe  kte  sni. 

WICOWOYAKE  13. 

1  Niyepi  ehna  W'aayata  wan, 
qais  tuw'e  wowihanmna  ihanmna 
wan  najin,  qa  wowapetokeca 
qais  ohan  wakan  wan  eniciye  cin¬ 
han  ; 

2  Qa  wowapetokeca,  qa  ohan 
wakan  eniciye  cin  ecetu  esta, 
Taku  wakan  tokeca  (sdonwica- 
yaye  sni  kin  hena)  Iho  unkopapi 
qa  ohoundapi  kta  eye  cinhan  ; 

3  Waayate  kin  he,  qais  wowi¬ 
hanmna  ihanmna  kin  he  oie  kin 
anayagoptan  kte  sni.  Jehowa 
Wakan  yadapi  kin  he  nicantepi 
ocowasin  on,  qa  ninagipi  ocowa- 
sin  on  waste  yadakapi  kta,  hecin- 
han  sdonye  kta  e  Jehowa  Wakan 
yodapi  iyuteniyanpi. 

4  Jehowa  Wakan  yadapi  kin 
oyapapi  kta,  qa  he  koyakipapi 
kta,  qa  tawoahope  yapatanpi 
kta,  qa  ho  kin  nayahonpi  kta,  qa 
hee  wowidake  niyanpi  kta,  qa 
en  iyanihdaskapi  kta. 

5  Qa  waayate  kin  he,  qaii 
wowihanmna  ihanrade  cin  he  te 
yapi  kta,  he  Jehowa  Wakan  ya¬ 
dapi  Egupta  makoce  etanhan 
hdinanpe  niyanpi,  qa  woyaka 
tipi  kin  etanhan  openicitonpi  kin 
he  ayustanpi  keniciyapi,  hecen 
canku  Jehowa  W'akan  yada 
omani  nisi  kin  etanhan  tokan 
iyaye  niye  kta ;  hecen  niyepi 


WICOWOYAKE  14. 


ehna  tanhan  taku  sica  yakaso- 
tapi  kta. 

6  Tohan  nihunkawanji  nihun 
cinhintku,  qais  nicinksi,  qais 
nicunksi,  qais  aitawin  niitpi  ohna 
wanke  cin,  qais  nitakoda  ninagi 
iyecen  teyaliinda  kin,  hena  un¬ 
man  tukte,  cinniciye  ca  Taku 
wakan  tokeca  ekta  unyanpi,  qa 
ohowicundapi  kte,  nalimana  eni- 
ciye  cinhan,  sdonwicayaye  sni 
nihunkakepi  nakun. 

7  Oyate  nihduksan  unpi  niki- 
yedan  yakonpi,  qais  itehanyan 
maka  anog  owihanketa  yakonpi 
taku  wakandapi  kin  hena, 

8  Adupte  kte  sni,  qa  anayago- 
ptan  kte  sni,  qa  niista  itonkipe  kte 
sni  onsiyakida  kte  sni,  qa  aka- 
lipe  yakiye  kte  sni. 

9  Tuka  awicakehan  te  yaye 
kta,  ktepi  kta  e  ninape  tokaheya 
ape  kta,  qa  ohakam  oyate  owa- 
sin  napepi. 

10  Inyan  on  yakinin  kta,  qa  te 
kta,  Jehowa  Wakan  yada  waya- 
ka  tipi  etanhan,  Egupta  makoce 
etanhan  inanpe  niye  cin  oyape  cin 
etanhan  nape  niye  kta  akitanakas. 

11  Unkan  Israel  owasin  nahon- 
pi  kta,  qa  kokipapi  kta,  qa  ake 
taku  sice  kin  de  iyecen  niyepi 
ehna  econpi  kte  sni. 

12  Tohan  otonwe  ohna  ounya- 
yapi  kta  e  Jehowa  Wakan  yada 
nicu  kin,  hena  wanji  ohna  heyapi 
nayahon  kinhan, 

13  Wlcasta  Beliyal  (Wowakte 
sni)  cinca  niyepi  ehna  tanhan 
inanpapi,  qa  otonwe  tawapi  wi- 
casta  ounyanpi  kin  cin  wicaki- 
yapi,  qa,  Ihopo  taku  wakan  to¬ 
keca  ohoundapi  kta  eyapi,  hena 
sdonwicayayapi  sni. 

14  Hehan  oyade  kta,  qa  ayakite 
ca  tanyan  inonge  kta,  wowahte 
sni  kin  de  niyepi  ehna  un,  wicoie 
nayahon  kin  he  wicake  ca  ecetu 
he  cinhan. 


15  Otonwe  kin  he  ounyanpi  kin 
canhpi  hi  kin  on  wicayakastake 
kta,  ocow'asin  ihang  yaye  kta, 
qa  taku  ohna  un  kin  owasin  ta- 
wanunyanpi  nakun  canhpi  hi  on. 

16  Qa  wahpaya  kin  owasin 
ocanku  kin  cokaya  mnayaye  kta, 
qa  peta  on  huhnahyaye  kta,  Je¬ 
howa  Wakan  yada  kin  on  oton¬ 
we  qa  tawahpaya  owasin  ocowa- 
sin,  hecen  owihanke  wanin  oti- 
wota  kta  icimana  ticagapi  kte 
sni. 

17  Qa  he  ocowasin  ihang  yapi 
kin  etanhan  takudan  ninape 
askape  kte  sni,  hecen  Jehowa 
tocanniye  kate  cin  ahdustan 
kte  ca  wowaonsida  nicu,  qa 
cante  niciye  kta,  qa  niyuotapi 
kta,  nihunkakepi  iwahowicaye 
ciqon  iyecen. 

18  Jehowa  W'akan  yada  ista 
kin  en  taku  ecetu  ecanon  kta, 
tawoahope  nakaha  ope  cisi  owa¬ 
sin  yapatan  kta  e  Jehowa  Wa¬ 
kan  yada  ho  kin  anayagoptan 
eca. 

WICOWOYAKE  14. 

1  Jehowa  W'akan  yadapi  cinksi 
niyanpi,  heon  tuwe  kasta  te  cin 
on  canicipapi  kte  sni,  qa  niistapi 
otahedan  sda  yakasanpi  kte  sni. 

2  Jehowa  Wakan  yada  taoyate 
wakan  he  niyepi,  qa  oyate  owa¬ 
sin  maka  ite  akan  yakonpi  etan¬ 
han  oyate  tawahinca  niyanpi  kta 
e  Jehowa  nicahnigapi. 

3  Taku  wahte  sni  wanjidan  yate 
kte  sni. 

4  Woteca  yatapi  kta  dena  eepi. 
Tatanka  qa  tahin  wanunyanpi 
ska,  qa  tahin  wanunyanpi  tato- 
kadan, 

5  Tahinca,  qa  tatokadan,  qa  he- 
haka,  qa  tatoka,  qa  ta,  qa  tinta 
tatanka,  qa  Zemer. 

6  Qa  woteca  tona  wayata  kon- 
za  sake  jata,  sake  ocowasin  ki- 

25 


WOOPE  ITAKIHNA, 


naspe  cin,  woteca  kin  hena  yata- 
pi  kta. 

7  Tuka  wayata  konzapi  etan- 
han,  qa  sake  kinaspapi  etanhan 
dena  yatapi  kte  sni,  camo,  qa 
mastinca,  qa  sapan  kin,  hena 
wayata  konzapi  esta  sake  kinas¬ 
papi  sni  hena  Aapa  yadakapi  kta. 

8  Qa  kukuse  kin  siha  kinaspa 
esta  wayata  konze  sni  heon  sapa 
yadakapi  kta,  cehpipi  etanhan 
yatapi  kte  sni,  qa  tancan  tapi  kin 
dutanpi  kte  sni. 

9  Qa  taku  mini  ohna  yanke  cin 
owasin  etanhan  dena  yatapi  kta, 
taku  hoape  qa  hocespu  napin  yu- 
kan  hena  owasin  yatapi  kta. 

10  Qa  taku  hoape  qa  hocespu 
nice  cin  hena  owasin  yatapi  kte 
sni,  he'na  niyepi  on  sapapi. 

11  Zitkadan  tona  sape  Mi  kin 
hena  owasin  yatapi  kta. 

12  Tuka  wahupakoza  etanhan 
dena  yatapi  kte  Mi,  huya,  qa 
wanmdi,  qa  anog  paska, 

13  Qa  raa,  qa  canMa  wanmdi- 
dan,  qa  daya  ocaje  owasin, 

14  Qa  kangi  ocaje  owasin, 

15  Qa  hinhan  ska,  qa  heca,  qa 
canMa,  qa  cetan  ocaje  owasin, 

16  Qa  hinhan  kaga,  qa  yaneM- 
pa,  qa  tinsemet, 

17  Qa  mdega,  qa  mdoza,  qa 
huntka, 

18  Qa  hoka,  qa  pehan,  ocaje 
owasin,  qa  upupa,  qa  hupawa- 
kihdaka. 

19  Qa  nakun  taku  kinyan  kin 
sdohan  owasin  niyepi  on  Mpe 
kta,  he  yatapi  kte  sni. 

20  Wahupakoza  Mpa  sni  owa¬ 
sin  yatapi  kte. 

21  Taku  iyecinka  te  cin  yatapi 
kte  sni.  Tuwe  oyate  tokeca 
otonwe  nitawa  ohna  yanke  cin 
he  yaqu  kta,  qa  he  yute  kta, 
qais  oyate  tokeca  kin  ekta  wiyo- 
peyaye  kta,  Jehowa  wakan  yada 
taoyate  yuwakanpi  niyepi.  Ta- 

tokadan  cinca  he  hunku  taasan- 
pi  en  oyahe  kte  Mi. 

22  Taku  oyaju  etanhan  taku 
icage  cin  maga  taku  aicage  cin 
owasin  nidoketu  otoiyohi  iwi- 
kcenma  kin  dukinunkan  kta. 

23  Qa  Jehowa  Wakan  yada 
itokam  tukten  caje  kin  ounye  kta 
e  kahnige  kte  cin,  oyanke  kin 
he  ohna  aguyapi  su  nitawa,  qa 
miniM  nitawa,  qa  can  ihdi  ni¬ 
tawa  iwikcemnainna  kin  qa  pte 
nitawa  qa  tahinca  nitawa  cinca 
tokapapi  wiyedan  kin  yate  kta; 
hecen  Jehowa  Wakan  yada  kin 
koyakipe  kta  anpetu  owasin  on- 
spe  niciciye  kta. 

24  Qa  tohan  oyanke  Jehowa 
Wakan  yada  caje  ohna  ehnake 
kta  e  kahnige  cin  he  tehantu  on 
canku  nicihanska,  qa  duha  oya- 
kitpani  kinhan,  tohan  Jehowa 
Wakan  yada  niyawaste  kinhan. 

25  He  mazaska  on  tokiyopeya- 
ye  kta,  qa  mazaska  kin  he  nina- 
pe  on  payahte  kta,  qa  oyanke 
Jehowa  Wakan  yada  kahnige 
kte  cin  he  ekta  yai  kta. 

26  Qa  taku  kasta  ninagi  cin  kin 
on  mazaska  kin  yaqu  kta,  pte  on, 
qa  tahinca  on,  qa  mini  M  on,  qa 
mini  wakan  on,  qa  taku  ninape 
cin  kin  owasin  on,  qa  hen  Jeho¬ 
wa  Wakan  yada  kin  itokam  yate 
kta,  qa  iduMin  kta  niye  qa  yati 
ohnaka  owasin. 

27  Nakun  Lewi  kin  otonwe  ni¬ 
tawa  ohna  ti  kin  he  ehpeyaye 
kte  sni,  niyepi  ehna  makoce  qa 
maga  yuhe  sni  nakas. 

28  Mdoketu  iyamni  ihanketa 
taku  omaka  kin  he  icah  yaye 
cin  iwikcemna  kin  owasin  tan- 
kan  hiyuyaye  kta,  qa  otonwe 
nitawa  ohna  eyahnake  kta. 

29  Unkan  Lewi  kin  he  niyepi 
om  makoce  onspa  qa  maga  ta- 
waye  Mi  en  hi  kta,  nakun  tuwe 
oyate  tokeca,  qa  wanidenica  kin 

qa  wiwazica  otonwe  nitawa 
ohna  tipi  kin  hena  owasin  en  hi- 
pi  kta,  qa  yutapi  qa  wipipi  kta, 
hecen  Jehowa  Wakan  yada  ni- 
yawaste  kta  taku  ninape  kage 
ca  taku  ecanon  owasin  en. 

WICOWOYAKE  15. 

1  Waniyetu  sakowin  ihanketa 
woyuske  yakage  kta. 

2  Qa  woyuske  wicoie  kin  dee  ; 
.Tehowa  tawoyuske  eciyapi,  heon 
tuwe  takodaku  qais  hunkawanji- 
tku  taku  oqu,  qais  icazo  qu  kin  he 
kida  kte  sni,  qa  takodaku  etan- 
han  nape  kin  kiyuske  kta. 

3  Tuwe  oyate  tokeca  etanhan 
yakida  kta,  tuka  taku  nitawa  ni- 
hunkawanji  yuhe  cin  ninape  yu- 
ske  kta. 

4  Hececa  esta  niyepi  ehna  wi- 
casta  onsika  w^anice  kta,  Jehowa 
Wakan  yada  makoce  tawayayapi 
kta,  qa  duhapi  kta  nicu  kin  he 
en  Jehowa  nina  niyawaste  kta 
nakas  ; 

5  Woahope  kin  de  nakaha  ope 
cisi  owasin  yapatan  qa  ecen  eca¬ 
non,  qa  Jehowa  Wakan  yada 
ho  kin  tanyan  anayagoptan  kin- 
han. 

6  Jehowa  Wakan  yada  niya¬ 
waste  kta,  enicij^a  iyecetu  kin- 
han,  ikcewicasi-a  ota  owicayaqu 
kta,  tuka  niye  oyadote  kte  sni, 
qaikcewicasta  ota  wowidag  yaye 
kta,  tuka  niye  wowidag  niyanpi 
kte  sni. 

7  Makoce  Jehowa  W’^akan  yada 
nicu  kin  ohna,  otonwe  nitawa 
ehna  nihunkawanji  etanhan 
wanji  wahpanica  aye  cinhan,  ni- 
cante  kin  .yahduteliike  kte  sni, 
qa  nihunkawanji  wahpanica  e- 
tanhan  ninape  kin  yahdutehan 
kte  sni. 

8  Tuka  he  ekta  ninape  tankaya 
yakidugate  kta,  qa  taku  icakije 


cin  tokakije  cin  on  ohinniyan 
oyaqu  kta. 

9  Awanihdaka  wo  okini  nicante 
kici  wicoie  wowahte  sni  wan 
yuke  ca  waniyetu  isakowin  wo¬ 
yuske  waniyetu  kin  he  ikiyedan 
u  ce,  eha,  qa  nihunkawanji  wa¬ 
hpanica  ekta  niista  kin  sice  kta, 
qa  taku  yaqu  kte  sni ;  unkan  ni¬ 
ye  on  Jehowa  hoyekiya,  qa  woa- 
htani  niciyawapi  kta. 

10  Ohinniyan  yaqu  kta,  qa  ya¬ 
qu  kin  on  cante  nisice  kte  sni  ; 
hecen  wicohan  kin  he  on  Jehowa 
Wakan  yada  kin  niyawaste  kta, 
taku  ecanon  owasin  en,  qa  taku 
ekta  ninape  yeyakiye  cin  owa¬ 
sin  en. 

11  Makoce  ohna  wicasta  wa¬ 
hpanica  tohini  wanice  kte  sni, 
heon  miye  heciciya,  Nitamakoce 
ohna  nihunkawanji  onsika,  qa 
wahpanica  kin  ekta  ohinniyan 
ninape  yakidugate  kta. 

12  Nihunkawanji  Heberi  wica 
winyan  unman  tukte  kasta  ope- 
yaton,  qa  waniyetu  sakpe  wowi¬ 
dag  yaye  cinhan,  qa  waniyetu 
isakowin  en  enitanhan  ikce  iyaye 
yaye  kta. 

13  Qa  ikce  nitantanhan  yeyaye 
cinhan,  cokadan  ye  yaye  kte 
sni. 

14  Taku  on  Jehowa  Wakan 
yada  niyawaste  kin  yaqu  kta, 
qa  tahinwanunyanpi  nitawa  e- 
tanhan,  qa  aguyapi  su  wopiye 
nitawa  etanhan,  qa  minisa  qa 
wihdi  nitawa  etanhan  qin  yaye 
kta. 

15  Qa  Egupta  makoce  ohpa 
wowidake  yaun  qon,  tuka  Jeho¬ 
wa  Wakan  yada  openiciton  kin 
he  yeksuye  kta ;  heon  wicoie 
kin  de  nakaha  ope  cisi. 

16  Unkan  waste  nidake  ca  ya- 
ti  nakun  wastedaka,  qa  tanyan 
nici  un  kin  on,  Nitan  tanhan  toki 
mde  kte  sni,  eniciye  cinhan  ; 

17  Tahinspa  wan  iyacu  kta,  qa 
noge  tawa  yapaMoke  kta,  tiyopa 
kin  ekta,  unkan  ohinniyan  oni- 
ciye  kta.  Wicinyanna  nitawa 
nakun  hecen  ecayecon  kta. 

18  Wanna  waniyetu  sakpe  wo- 
widag  yaya,  qa  ookiye  wolitani 
opetonpi  nonpa  akihde  oniciye, 
heon  yati  etanhan  ikce  yeyaye 
cin  he  niista  kin  en  tehike  kte 
sni ;  unkan  Jehovva  Wakan  yada 
kin  taku  ecanon  owasin  en  ni- 
yawaste  kta. 

19  Pte  nitawa  ehna,  qa  tahinca 
nitawa  ehna  tona  caskepi  owa¬ 
sin  Jehowa  Wakan  yada  kin  on 
duwakan  kta ;  tatanka  nitaw'a 
caske  kinhan  htani  yakiye  kte 
sni,  qa  tahinca  nitaw^a  caske 
hin  kin  ciusda  kte  sni. 

20  Omaka  otoiyohi  Jehowa 
Wakan  yada  itokam  oyanke  iye 
kahnige  kte  cin  ohna,  he  yate 
kta,  niye  tiyohnaka  nitawa  om. 

21  Tuka  he  osteke  cinhan,  hu- 
^te  qais  istagonga,  tuktee  kasta 
sicaya  osteke  cinhan,  Jehowa 
Wakan  yada  on  wayakidusna 
kte  sni. 

22  Otonwe  nitawa  ohna  he 
oyate  kta,  tuwe  sapa  qa  tuwe 
ska  sakim  yutapi  kta,  ikce  tato- 
kadan,  qa  hehaka  iyececa. 

23  Tuka  we  kin  yate  kte  sni, 
maka  akan  yakastan  kta  mini 
iyecen. 

WICOWOYAKE  16. 

1  Abib  (aguyapi  itka)  wi  kin 
patan  wo.  Jehowa  Wakan  yada 
kin  Abib  wi  kin  en  Egupta  etan¬ 
han,  hanyen  hdinanpe  niye  cin, 
heon  woacaksin  yakage  kta. 

2  Qa  woacaksin  kin  Jehowa 
Wakan  yada  wayakidusna  kta, 
tahinca,  qa  tatanka  wanunyanpi 
nakun,  tukte  Jehowa  caje  kin 
en  ounye  kta  e  kahnige  kte  cin, 
oyanke  kin  he  en. 

3  He  kici  aguyapi  napohyapi 
yate  kte  sni,  anpetu  sakowin 
icunhan  aguyapi  napohyapi  sni 
yate  kta,  aguyapi  iyokisinyapi.; 
Egupta  makoce  etanhan  inahni- 
yan  yahdinanpe  nakas ;  hecen 
anpetu  Egupta  makoce  etanhan 
yahdinanpe  cin  he  yeksuye  kta, 
tohan  yani  anpetu  owasin. 

4  Makoce  nitawa  owancaya 
ohna  onapohye  niciyuke  wanya- 
kapi  kte  sni ;  anpetu  sakowin 
hehanyan,  qa  anpetu  tokaheya 
htayetu  taku  wadusna  etanhan, 
tado  ongedan  ihanhanna  kin  he¬ 
hanyan  en  yanke  kte  sni. 

5  Otonwe  Jehowa  Wakan  yada 
nicu  kin  otoiyohi  ohna  woaca¬ 
ksin  wadusna  oyakitpani  kta. 

6  Tuka  oyanke  wan  Jehowa 
Wakan  yada  caje  kin  en  yanke 
kta  e  hdahnige  kte  cin,  hen  woa¬ 
caksin  wadusna  kte,  htayetu  wii- 
yaye  cin  hehan,  Egupta  etanhan 
yahdinanpe  ciqon  oniciyakapi 
qon  iyehantu. 

7  He  ceyaonpe  ca  yate  kte  cin¬ 
han  oyanke  Jehowa  Wakan  ya¬ 
da  hdahnige  kte  cin  he  ohna,  qa 
ihanhanna  nihdamna,  qa  nitawa- 
keya  ekta  yahde  kta. 

8  Anpetu  sakpe  aguyapi  napo¬ 
hyapi  ^ni  yate  kta,  qa  anpetu 
isakowin  en  omniciye  wakan  kta, 
Jehowa  Wakan  yada  kin  on ; 
wohtani  ecanon  kte  sni. 

9  Anpetu  wakan  sakowin  ni- 
cidawa  kta,  isan  skopa  aguyapi 
hu  kin  ekta  toka  yekiyapi  etan¬ 
han,  anpetu  wakan  sakowin  da- 
wa  kta. 

10  Hehan  anpetu  wakan  yawa- 
pi  wohanpi  Jehow^a  Wakan  yada 
kin  yecage  kta,  token  Jehowa 
Wakan  yada  niyawaste,  taku 
ninape  iyokipiya  okihi  yaqu  kta. 

11  Qa  Jehowa  Wakan  yada 
kin  itokam  widuskin  kta,  niye, 
qa  nicinksi,  nicunksi,  qa  nitaho- 

ksidan,  qa  wicinyanna  nitawa, 
qa  Lewi  kin  otonwe  nitawa  ohna 
ti  kin,  qa  tuwe  tokeca,  qa  wa- 
mdenica,  qa  wiwazica,  niyepi 
ehna  unpi  kin  nakun ;  oyanke 
Jehowa  Wakan  yada  kin  caje 
ohna  yanke  kta  e  hdalinige  kte 
cin  hen. 

12  Qa  Egupta  ohna  wowidag 
niyanpi  yeksuye  kta,  qa  wokage 
kin  dena  yapatan,qa  ecanon  kta. 

13  Ohanzi  hdepi  wohanpi  ni- 
cicage  kta,  anpetu  sakowin, 
aguyapi  su  nitawa  qa  minisa  qa 
wihdi  nitawa  mnanyan  yahdus- 
tan  kinhan. 

14  Qa  wohanpi  wakan  nitawa 
en  widuskin  kta,  niye,  qa  nicin- 
k^i,  qanieunksi,  qa  nitahoksidan, 
qa  wicinyanna  nitawa,  qa  Lewi 
kin,  qa  tuwe  oyate  tokeca,  qa 
wamdenica,  qa  wiwazica  otonwe 
nitawa  en  tipi  kin  owasin. 

15  Taku  icakyaye  cin  owasin 
en,  qa  wohtani  ninape  econ  kin 
owasin- en  Jehowa  Wakan  yada 
kin  niyawaste  kta,  qa  nina  wi¬ 
duskin  kta,  heon  oyanke  Jehowa 
kahnige  kte  cin  ohna  anpetu  sa¬ 
kowin  Jehowa  Wakan  yada  wo¬ 
hanpi  yecage  kta. 

16  Mdoketu  otoiyohi  tona  wica 
owasin  Jehowa  Wakan  yada  kin 
itokam  yamni  akihde  nihduta- 
ninpi  kta,  oyanke  kahnige  kte 
cin  en,  aguyapi  napohyapi  sni, 
wohanpi  en,  qa  anpetu  wakan 
yawapi  kin  wohanpi  en,  qa  ohan¬ 
zi  hdepi  wohanpi  en  ;  qa  Jehowa 
itokam  tuwedan  cokadan  ihdu- 
tanin  kte  sni. 

17  Jehowa  Wakan  yada  niya¬ 
waste  kin,  taku  nicu  kin  etanhan 
otoiyohi  token  nape  kin  qu  okihi, 
he  iyecen  ahi  kta, 

18  Wicoun  nitawa  on,  otonwe 
Jehowa  Wakan  yada  nicu  kin 
owasin  ohna  wicasta  wayacopi, 
qa  wowapi  kagapi  nicicagapi 


kta ;  unkan  woyaco  owotanna  on 
oyate  kin  wicayacopi  kta. 

10  Woyaco  duktan  kte  sni,  qa 
wicite  ihayakta  kte  sni,  qa  taku 
nahraana  qupi  iyacu  kte  sni,  taku 
nahrnana  qupi  kin  wicasta  ksapa 
ista  gouge  wicaya,  qa  tona  owo¬ 
tanna  oiepi,  wicayupemni  ecee. 

20  Woowotanna  ohinniyan  opa 
wo,  hecen  yani  kta,  qa  makoce 
Jehowa  Wakan  yada  nicu  kin  he 
tawa  yaye  kta. 

21  Taku  kasta  can  Asere  (W^a- 
kagapi)  huyahde  kte  sni,  Jehowa 
Wakan  yada  tawahna  wosnapi 
nicicage  cin  ikiyedan. 

22  Qa  wakagapi  wan  eyahde 
kte  sni,  Jehowa  \Vakan  yada  he 
sicedaka. 

WICOWOYAKE  17. 

1  Tatanka,  qais  tahinca  osteka, 
taku  kasta  en  sice  cin  he  Jehowa 
Wakan  yada  kin  wayakidusna 
kte  sni,  he  Jehowa  Wakan  yada 
wahteda  sni  nakas. 

2  Tohan  niyepi  ehna  otonwe 
Jehowa  Wakan  yada  nicu  kin 
wanji  ohna  wicasta,  qais  wino- 
hinca  wan  Jehowa  Wakan  yada 
ista  kin  en  taku  sica  econ,  qa 
otakuye  tawa  kin  acaksin  iye- 
yapi  ; 

3  Qa  ekta  ye  ca  taku  wakan 
tokeca  ohoda,  qa  wicitokam  pa- 
tuja,  anpetu  wi,  qais  hanyetu  wi, 
qais  raahpiya  obe  wanji  unman- 
tukte  kasta  mis  hecon  wasi  sni. 

4  He  oniciyakapi,  qa  nayahon, 
qa  tanyan  inonge,  qa  inyun  wica- 
kapi,  qa  wicoie  ecetu,  wowahte- 
da  sni  kin  he  Israel  ohna  econpi 
kinhan  ; 

5  Wicasta  kin  he,  qais  wino- 
hinca  kin  he,  wicoie  sice  cin  he 
econpi  kin  otonwe  tiyopa  ekta 
hinanpe  yaye  kta,  qa  wicasta  kin 
he,  qais  winohinca  kin  he  inyan 

on  wicayakinin  kta,  hecen  tapi 
kta. 

6  Wayaotanin  nonpa,  qais  wa- 
yaotanin  yamni  ipi  kin  on  tuwe 
te  kta  iyececa  te  yapi  kta,  wa¬ 
yaotanin  wanjidan  i  kin  on  tuwe- 
dan  te  yapi  kte  sni. 

7  Te  yapi  kta  e  wayaotaninpi 
napepi  tokaheya  aonpapi  kta,  qa 
ohakam  oyate  iyukpa  ;  hecen  wo- 
sice  kin  he  niyepi  etanhan  duto- 
kan  kta. 

8  Tohan  otonwe  nitawa  ohna 
wicoie  akinicapi,  wicawe  wicawe 
kici,  taku  yuhapi  tuwe  tawa, 
kastakapi  tuwe  econ  he  ?  qa  wi¬ 
coie  yacopi  tehika  on  i5^ohi  yaye 
sni  kinhan,  nayajin  kta,  qa  oyan- 
ke  Jehowa  Wakan  yada  hdahni- 
ge  kte  cin  he  ekta  yai  kta. 

9  Qa  wawayusnapi  Lewi  kin 
ekta  yai  kta,  nakun  tuwe  anpetu 
kin  hena  en  wayaco  heca  ekta, 
qa  odake  kta,  unkan  woyaco  wi¬ 
coie  kin  oniciyakapi  kta. 

10  Qa  oyanke  Jehowa  hdalinige 
kte  cin  wicasta  etanhanpi  i  on 
wicoie  oniciyakapi  ecekcen  eca- 
non  kta ;  qa  taku  onspeniciyapi 
owasin  iyecen  aiciciya  ecanon 
kta. 

11  Woope  i  kin  onspeniciyapi, 
qa  woyaco  oniciyakapi  iyecen 
ecanon  kta,  wicoie  oniciyakapi 
etanhan  icunom  etapa,  qa  catka 
unman tukte  kasta  ektakiya  idade 
kte  sni. 

12  Qa  wicasta  tuwe  walianhan 
icidaya  ohanyan,  qa  wawayusna 
hen  najin,  qa  Jehowa  Wakan 
yada  okiye  cin  anagoptan  sni, 
qais  wayaco  kin  nakon  sni,  wi¬ 
casta  kin  he  te  kta  ;  hecen  sica 
kin  he  Israel  etanhan  dutokan 
kta. 

13  Unkan  oyate  kin  owasin  na- 
honpi,  qa  wakokipapi  kta,  qa 
icimana  wahanicidapi  kte  sni. 

14  Tohan  makoce  Jehowa  Wa- 

kan  ^yada  nicu  kin  ekta  yai,  qa 
tawa  yaye  ca  en  idotanke  cinhan, 
qa,  Wicastayatapi  wan  micicage 
kta,  ikce  wicasta  nihduksan  unpi 
owasin  econpi  he  iyecen,  ehe 
cinhan  ; 

15  Tuwe  Jehowa  Wakan  yada 
hdahnige  kte  cin  hee  wicasta 
yatapi  nicicage  kta,  nihunka- 
wanjipi  etanhan  wicasta  yatapi 
nicicage  kta  Nihunkawanjipi 
etanhan  sni  wicasta  oyate  toke- 
ca  wicasta  yatapi  nicicage  kte 
sni. 

16  Tuka  sunktanka  hduota  kte 
sni,  qa  sunktanka  hduota  kta  e 
oyate  kin  Egupta  ekta  kihdewi- 
caye  kte  sni.  Jehowa  canku 
kin  de  ohna  icimana  idadapi  kte 
sni  eniciyapi  qon  nakaA 

17  WinoPiinca  nakun  hduota  kte 
sni,  hecen  cante  kin  yuhomnipi 
kte  sni,  Nakun  mazaska  ota  hin- 
ca  mnaiciye  kte  sni. 

18  Unkan  tokiconze  oiyotanke 
kin  akan  kiyotanke  cinhan,  woo¬ 
pe  kin  de  wowapi  wan  oiciwa 
kta  wawayusnapi  Lewi  kin  wi- 
citokam  wowapi  yanke  cin  iye¬ 
ceca  : 

19  Qa  he  kici  un  kta,  qa  tohan- 
yan  ni  kin  anpetu  owasin  he  en 
yawa  kta ;  hecen  Jehowa  iye 
Wakan  da  kokipe  kta  onspe  kta 
qa  woope  kin  de  oie  kin  owasin 
patan  kta,  qa  wokage  kin  dena 
econ  kta. 

20  Qa  hunkawanjitku  wiciwan- 
kam  cante  kin  ihduwankantuya 
kte  sni,  qa  woahope  etanhan 
ihduhomni  kte  sni,  etapa  catka 
unman  tukte  ekta  kiya. 

WTCOWOYAKE  18. 

1  Wawayusnapi  Lewi  kin,  Le¬ 
wi  wicoun  ocowasin  wopainni, 
qa  maga  takudan  yuhapi  kte  ^ni. 
Israel  om,  Jehowa  tapetawosna- 

pi,  qa  taku  tawa  kin  he  yutapi 
kta. 

2  Tuka  hunkawanji  wicayapi 
ehna  rnakoce  yuhapi  kte  sni,  Je- 
howa  hee  tawa  yapi,  ewicakiye 
cin  iyecen. 

3  Qa  oyate  etanhan,  tona  wos- 
napi  wan  patapi  etanhan  wawa- 
yusnapi  tawoyacopi  kin  dee ; 
tatanka,  qais  tahinca  etanhan 
isto,  qa  tapon  napin  qa  tezi  kin 
wawayusna  qupi  kta. 

4  Aguyapi  su,  qa  hastanhanka, 
qa  can  ihdi  hena  etanhan  taku 
toka  suton,  nakun  tahinca  nitaw'a 
hin  tokaheya  yusdapi  kin  wica- 
yaqu  kta. 

5  Jehowa  Wakan  yada  kin  ni- 
tawicoun  owasin  etanhan  Jeho¬ 
wa  caje  kin  on  wowidake  najin- 
pi  kta  e  hena  wicakahniga,  qa 
cincapi  nakun  anpetu  owasin. 

6  Unkan  Lewi  wan  otonwe  ni- 
tawa  wan  etanhan  Israel  ohna 
tukten  yanke  ciqon  etanhan  u, 
qa  nagi  kin  iyokipikiye  kta  e 
oyanke  Jehowa  hdahnige  kte 
cin  ekta  hi  kinhan. 

7  Qa  hunkawanji  wicaye  cin 
Lewi  kin  owasin  Jehowa  itokam 
hen  najinpi  kin  iyecen,  Jehowa 
caje,  iye  Wakan  da  caje  kin  on 
wowidake  un  kte  cinhan  ; 

8  Taku  pamnipi  etanhan  unman 
yutapi  iyecen  yute  kta,  tuka  taku 
ateyapi  etanhan  tawayapi  kin 
iyopeyapi  kin  hecece  kite  sni. 

9  Tohan  rnakoce  Jehowa  Wa¬ 
kan  yada  nicu  kin  he  ekta  yai 
kinhan,  ikcewicasta  kin  hena 
wowahte  sni  econpi  kin  iyecen 
onspe  niciciye  kte  sni. 

10  Wicasta  tuwe  iye  cinhin- 
tku,  qais  cunwintku  peta  iyopte 
kiye  kta  wanjidan  iyeyapi  kte 
sni,  nakun  waayate  mahpiya 
etanhan,  qais  wamduska  etan¬ 
han,  qais  hmungapi  etanhan  wa- 
ayatapi  kin ; 


11  Qa  waajijisa,  qa  wapiyesa, 
qa  wasdonyapi  ihdawapi,  qa  wi- 
canagi  iyayapi  kin  awicakitapi. 

12  Tona  taku  hececa  econpi 
kin  owasin  Jehowa  wahte  wica- 
da  sni  nakas,  qa  wowahte  sni 
kin  hena  on  etanhan  Jehowa 
Wakan  yada  nitokapa  tanhan 
hena  nape  wicaya. 

13  Jehowa  Wakan  yada  kici 
ecetu  hinca  yaun  kta. 

14  Ikce  wicasta  tawa  wicayaye 
kte  cin  hena  wahmungapi,  qa 
mahpiya  etanhan  waayatapi,  kin 
hena  anawicagoptanpi,  tuka  niye 
hecen  ecanon  kta  Jehowa  Wa¬ 
kan  yada  iyowin  niciye  sni. 

15  Jehowa  Wakan  yada  kin  ni- 
hunkawanjipi  etanhan  niyepi 
ehna  waayate  iyemaceca  icah  ni- 
ciyapi  kta ;  hee  anayagoptan 
kta. 

16  Horeb  ekta  omniciye  anpetu 
kin  en,  Jehowa  Wakan  yada 
etanhan  taku  yakida  kin  owasin 
iyecen,  Tokin  icimana  Jehowa 
Wakan  wada  ho  kin  nawahon 
kte  sni,  qa  peta  tanka  kin  de  ici¬ 
mana  wanmdake  kte  sni,  hecen 
mate  kte  sni,  eha. 

17  Unkan  Jehowa  hemakiya, 
Taku  eyapi  kin  he  waste. 

18  Hunka  wanjinpi  wicehna 
tanhan  waayate  wan  icah  wica- 
wakiye  kta,  niye  iyeniceca,  qa 
mioie  iye  en  yewakiye  kta,  qa 
taku  eye  wasi  kin  owasin  ewica¬ 
kiye  kta. 

19  Qa  mioie  micajeyan  eye  kte 
cin  wicasta  tuwe  nahon  sni  kin¬ 
han,  mis  towecon  kta. 

20  Tuka  waayate.tuwe  taku  eye 
wasi  sni  wahanicidaya  ie  cinhan, 
qa  tuwe  taku  Wakan  tokeca  ca- 
jeyan  ie  cinhan,  waayate  kin  he 
te  yapi  kta. 

21  Unkan,  Token  wicoie  Jeho¬ 
wa  eye  sni  sdonyapi  kta  ?  nicante 
mahen  ehe  cinhan. 

23  Wicoie  waayate  Jehowa  ca- 
jeyan  eye  cin  he  ecetu  sni,  qa 
wicoie  kin  he  hi  sni  kinhan,  wi¬ 
coie  kin  he  Jehowa  eye  sni,  Avaa- 
yate  kin  he  wahanicidayaia,  heon 
koyakipe  kte  sni. 

WICOWOYAKE  19. 

1  Tohan  Jehowa  Wakan  yada 
ikce  wicasta  makoce  tawapi  ni- 
cu  kin  hena  Jehowa  Wakan  ya¬ 
da  wicakaspe,  qa  he  tawa  yaye, 
qa  otonwe  tawapi,  qa  tipi  tawa¬ 
pi  ohna  yakidotanke  cinhan. 

2  Makoce  Jehowa  Wakan.  yada 
tawa  yaye  kta  e  nicu  kin  he  ohna 
otonwe  yamni  nicidukinukan 
kta. 

3  Qa  canku  tanyan  nicicage 
kta,  qa  makoce  tawayaye  kta  e 
Jehowa  Wakan  yada  nicu  kin 
he  yamni  kiya  iyakago  kta,  he- 
cen  tuwe  wicasta  wan  kte  kin¬ 
han  hen  nape  kta. 

4  Qa  tuwe  wicasta  wan  kte 
kin  on  wicoie  kin  dee.  Tuwe 
takodaku  wanun  kte,  qa  hektam 
he  sice  dake  sni  kin  hen  onape 
kta,  qa  ni  kta. 

6  Qa  takodaku  kici  taskoju 
ekta  can  kakse  kta  e  i,  qa  can 
wan  kakse  kta  e  onspe  yuha  na¬ 
pe  ye  kiya,  unkan  onspe  kin 
ihupa  kin  etanhan  ihdusdoke  ca 
takodaku  ape  cin  on  te  cinhan, 
he  otonwe  kin  hena  wanji  ekta 
nape  kta,  qa  ni  kta. 

6  Heconpi  sni  kinhan,  okini 
tuwe  we  tokicon  kin  cante  kata 
icunhan  tin  kte  kin  kuwa  eyaya, 
qa  canku  kin  .hanska  on  kihdege 
kta,  qa  kte  kta  tuka,  wicanagi 
kin  he  woyaco  on  te  kte  sni,  he 
itokam  sice  dake  sni  nakas. 

7  Heon  woope  wakage  ca  oton¬ 
we  yamni  nicidukinukan  kta  eci- 
ciya. 

8  Unkan  Jehowa  Wakan  yada 

nitamakoce  niciyutanka  kinhan, 
nihunkakepi  konza  ewicakiye  cin 
iyecen,  qa  makoce  nihunkakepi 
wicaqu  kta  kewicakiye  cin  owa- 
sin  nicu  kinhan  ; 

9  Qa  woahope  kin  de  nakaha 
ope  cisi  owasin  yapatan  kinhan, 
qa  Jehowa  Wakan  yada  kin 
waste  yadake  ca  anpetu  owasin 
tacanku  omayani  kinhan,  otonwe 
yamni  kin  dena  isanpa  otonwe 
yamni  nakun  dukinukan  kta. 

10  Hecen  makoce  nitawa 
tawayaye  kta  Jehowa  Wakan 
yada  nicu  kin  ohna  wicawe  taku 
iyaonpepicasni  papsonpi  kte  sni, 
qa  wicawe  niciyav*^api  kte  sni. 

11  Tuka  tohan  wicasta  wan 
takodaku  sice  kidake  ca  hmun- 
ke  ca  anajin,  qa  nagi  kin  ape  cin 
on  te  cinhan,  qa  otonwe  kin 
hena  ekta  wanji  nape  cinhan  ; 

12  Otonwe  tawa  hunkayapi 
kin  akicita  ekta  yewicasipi  kta, 
qa  hetanhan  he  icupi  kta,  qa  we 
tokicon  nape  en  qupi  kta ;  hecen 
te  kta. 

13  Niista  kin  onsikidake  kte 
sni,  tuka  wicawe  iyaonpepica¬ 
sni  papsonpi  Israel  etanhan  du- 
tokan  kta,  qa  tanyan  yaun  kta. 

14  Makoce  Jehowa  Wakan 
yada  tawa  yaye  kta  e  nicu  kin 
en,  makoce  onspa  tawayaye  kte 
cin  en  wicasta  ehanna  makoce 
icago  nicicagopi,  nitakoda  tama- 
ga  icago  kin  dutokan  kte  sni. 

15  Wicohan  taku  kasta  on,  qa 
woahtani  taku  kasta  on  wayaa- 
tanin  wanjidan  wicasta  anajin 
kte  sni,  woahtani  wicasta  wah- 
tani  kin  owasin  en  wicoie  kin 
wayaatanin  nonpa  ipi  on,  qais 
wayaatanin  yamni  ipi  on  yasu- 
tapi  kta. 

19  W'ayaatanin  wai-iunniyan 
wicasta  wan  anajin,  qa  wicohan 
sica  wan  econ,  eya  yaatanin  kin¬ 
han. 


WICOWOYAKE  20. 


17  Wicasta  waakinicapi  napin 
Jehowa  itokam  najinpi  kta,  wa- 
wayusnapi,  qa  anpetu  kin  hena 
en  wicasta  wayaco  hecapi  ito¬ 
kam, 

18  Unkan  wayaco  kin  tanyeli 
iwangapi  kta,  qa  wayaatanin 
itonsni,  hunkawanjitku  en  iton- 
sniyan  woyaatanin  oyake  cin- 
han  ; 

19  Taku  sice  cin  hunkawan¬ 
jitku  ecakicon  kta  konze  cin,  he 
iyecen  ecakiconpi  kta ;  hecen 
niye  cokaya  tanhan  wicohan  sica 
dutokanpi  kta. 

20  Unkan  unman  nahonpi  qa 
kokipapi  kta;  qa  niyepi  ehna 
icimana  wicoie  sica  kin  he  iye¬ 
cen  econpi  kte  sni. 

21  Niista  kin  he  onsikidake  kte 
sni,  tuka  wicanagi  on  wicanagi, 
wicista  kin  on  wicista,  hi  wan 
on  hi,  nape  on  nape,  siha  on  siha. 

WICOWOYAKE  20. 

1  Toka  niyanpi  azu  wicayaye 
kta  e  tankan  idade  ca  suktanka, 
qa  canpahmihma,  qa  oyate  nika- 
peya  ota  wandake  cinhan,  ihnu- 
han  kowicayakipe  cin;  Jehowa 
W’akan  yada  Egupta  makoce 
etanhan  hdinanpe  niye  cin  nici 
un  nakas. 

2  Qa  wokicize  ikiyedan  idadapi 
kinhan,  wawayusna  kin  en  najin 
kta,  qa  oyate  kin  wahokon  wica- 
kiye  kta. 

3  Qa  hewicakiye  kta ;  Israel 
nahonpo.  Toka  niyanpi  wica- 
yakizapi  kta  anpetu  kin  de  iki¬ 
yedan  yaunpi ;  ihnuhan  canni- 
wankapidan  kin.  Ihnuhan  ko- 
yakipapi,  qa  nayajicapi,  qa  wici- 
tokam  niyusinyayapi  kin. 

4  Jehowa  Wakan  yadapi  kin 
toka  niyanpi  wicakize  kta,  qa 
niyepi  ni  niyanpi  kta  e  nicipi  ya 
ce. 


5  Unkan  wowapi  kagapi  kin 
iapi,  qa  oyate  kin  hewicakiyapi 
kta.  Wicasta  tuwe  kasta  tipi 
teca  wan  icicage  ca  nahanhin 
he  yawakan  sni  kin,  he  hdicu  qa 
ti  kin  ekta  kihde  kta ;  okini  wo¬ 
kicize  en  te  kta,  unkan  wicasta 
tokeca  he  yawakan  kta. 

6  Qa  wicasta  tuwe  hastanhan- 
ka  iyuwi  ojupi  wan  hu  hde,  qa 
nahanhin  he  yaikceke  ^ni  kin¬ 
han,  iyaye  ca  ti  kin  ekta  kihde 
kta ;  okini  wokicize  en  te  kta, 
unkan  tuwe  tokeca  he  yaikceka 
kta. 

7  Qa  wicasta  tuwe  winohinca 
wan  wayuhpe  ca  nahanhin  yuze 
sni  kinhan,  hdicu  qa  ti  kin  ekta 
kihde  kta ;  okini  wokicize  en  te 
kta  qa  wicasta  tokeca  he  yuze 
kta. 

8  Qa  Wowapi  kagapi  nakun 
iapi  qa  oyate  kin  hewicakiyapi 
kta ;  Wicasta  tuwe  kokipe  ca 
canwankadan  kinhan,  hdicu  qa 
kihde  kta;  hecen  hunkawanjin 
wicaye  cin  cantepi  skan  kte  sni, 
iye  cante  kin  iyecen. 

9  Qa  wowapi  kagapi  oyate  wa¬ 
hokon  wicakiyapi  ayastanpi  kin¬ 
han  oyate  wiciwankam  mdetan- 
hunka  wicakicagapi  kta. 

10  Unkan  tohantu  ka^ta  oton- 
we  wan  azuyaye  kta  e  ikiyedan 
idade  cinhan,  wookiye  waho  ya- 
ye  kta. 

11  Unkan  wookiye  aniyuptapi, 
qa  niciyuhdokapi  kinhan,  oyate 
en  iyeyapi  kin  owasin  tawa  wi¬ 
cayaye  kta,  qa  wowidag  wicaya¬ 
ye  kta. 

12  Tuka  wookiye  nicicage  sni, 
qa  wokicize  nicicage  cinhan  ona- 
yatake  kta. 

13  Qa  Jehowa  Wakan  yada 
kin  he  ninape  enqu  kinhan,  tona 
wica  owasin  canhpi  hi  on  wica- 
yakte  kta. 

14  Tuka  winohinca,  qa  siceca, 

qa  wanunyanpi,  qa  taku  o  ton  we 
ohna  un  kin  owasin,  woyuha 
iyulipa  kin  niye  on  iyacu  kta, 
qa  toka  niyanpi  tawoyuha  Jeho- 
wa  Wakan  yada  nicu  kin  he 
yate  kta. 

15  0  ton  we  tona  ikce  wicasta 
kin  dena  etanhan  sni,  tuka  nitan- 
tanhan  tehan  unpi  kin,  hena  owa¬ 
sin  hecen  ecawicayeconpi  kta. 

16  Tuka  oyate  Idn  dena  ma- 
koce  tawayayapi  kta  Jehowa 
Wakan  yada  nicu  kin,  otonwe 
tawapi  etanhan  tona  niyapi  owa¬ 
sin  etanhan  wanjidan  niyaye  kte 
sni. 

17  Hiti  kin  qa  Amori  kin,  qa 
Kanani  kin,  qa  Perazi  kin,  qa 
Hiwi  kin,  qa  Jebusi  kin  ocowa- 
sin  ihang  wicayaye  kta,  Jehowa 
Wakan  yada  econ  nisi  kin  iye- 
cen. 

18  Hecen  w'owahtesni,  taku  iye 
wakan  dapi  ecawicakiconpi  owa¬ 
sin  iyecen  econ  onspe  niciyapi 
kte  sni,qa  Jehowa  Wakan  yada- 
pi  awayahtanipi  kte  sni. 

19  Qa  otonwe  wan  anpetu  ota 
onayatakapi,  qa  he  iyacupi  kta  e 
yakizapi  kinhan,  can  kin  ihang 
yaye  kta  e  onspe  ekta  ye  yakiye 
kte  sni,  can  kin  he  etanhan  yate 
kta  nakas ;  heon  yakakse  kte 
sni,  onatakapi  kin  on  nun  kta 
heon  etanhan  ;  maga  can  kin  he 
wicasta  on  icaga  nakaA 

20  Tuka  can  tona  etanhan  wo- 
yute  wanica  sdonyaya  hena  ihang 
yaye  kta,  hena  yakakse  kta,  qa 
otonwe  wokicize  nicicage  cin 
ohiyaye  kte  cin  hehanyan  can 
kin  hena  on  conkaske  nicicage 
kta. 

WICOWOYAKE  21. 

1  Tohan  makoce  Jehowa  W’a- 
kan  yada  tawayaye  kta  e  nicu 
kin  ohna  wicatancan  wan  ktepi 

manin  lyeyapi,  qa  tuwe  he  kte 
kin  sdonyapi  sni  kinhan  ; 

2  Hunkayapi  kin,  qa  wayacopi 
kin  hiyupi,  qa  wicatancan  ktepi 
kin  etanhan  otonwe  ihduksan 
unpi  ekta  iyutapi  kta. 

3  Unkan  otonwe  wicatancan 
ktepi  ikiyedan,  otonwe  hunkaya¬ 
pi  kin  pte  wanunyanpi  pte  he 
yuktanna  tohinni  htanikiyapi 
sni,  qa  can  wanapin  en  toksu 
sni  icupi  kta. 

4  Qa  otonwe  kin  he  hunkayapi 
kin  pte  he  yuktanna  kin  kaksiza 
wan  ohinniyan  mini  kaduza  ca 
yumdupi  sni,  qa  ojupi  sni  ekta 
apamahdedan  ayapi  kta,  qa  hen 
kaksiza  ohna  pte  he  yuktanna  pa 
baksapi  kta. 

5  Unkan  wawayusnapi  Lewi 
cinca  kin  ikiyedan  hipi  kta;  Je¬ 
howa  okiyapi  kta,  qa  caje  kin  on 
yawastepi  kta,  qa  woakinice,  qa 
kiunniyapi  owasin  ipi  on  anapta- 
pi  kta  e  Jehowa  Wakan  yada 
wicakahniga. 

6  Unkan  otonwe  kin  he  hunka¬ 
yapi  owasin  wicatancan  ktepi 
kin  ikiyedan  hipi  kta,  qa  pte  he 
yuktanna  kaksiza  ohna  pa  baksa¬ 
pi  qon  iwankam  nape  hdujajapi 
kta. 

7  Qa  iapi  qa  heyapi  kta,  unna- 
pepi  we  kin  de  papsonpi  sni,  qa 
unkistapi  tuwe  hecon  wanya- 
kapi  sni. 

8  Jehowa  Israel  oyate  nitawa 
opewicayakiton  akahpe  wicaki- 
ciya  ye,  qa  wicawe  tin  wicakte- 
pi  oyate  nitawa  Israel  wicakici- 
yawa  sni  ye ;  unkan  wicawe  kin 
akahpe  wicakiciyapi  kta. 

9  Hecen  tin  wicaktepi  we  kin 
niyepi  ehna  tanhan  dutokan  kta, 
taku  Jehowa  ista  kin  en  ecetu  e 
ecanon  kinhan. 

10  Tohan  tokaniyanpi  wicaya- 
kize  kta  e  tankan  inayapa,  qa 
Jehowa  Wakan  yada  ninape  en 


WICOWOYAKE  22. 


wicaqu,  qa  wayaka  iwicayacu 
kinhan ; 

11  Qa  wayaka  ehna  winoliinca 
owanyag  waste  wan  wandake 
ca  nina  iyonicipi,  qa  nitawin  on 
(iuze  kta  yacin  kinhan  ; 

12  Yati  mahen  hiyuyaye  kta, 
qa  pa  hdusda  kta,  qa  sake  icah- 
kiye  kta. 

13  Qa  wokoyake  wayaka  icupi 
un  kin  hdusdoke  kta,  qa  yati  kin 
ohna  yanke  kta ;  qa  atkuku  hun- 
ku  ko  wi  wanjidan  anpetu  iye- 
naka  awicaceye  kta  ]  unkan  he 
iyohakam  ekta  yai  kta,  qa  hihna 
niye  kta,  qa  nitawin  hee  kta. 

14  Qa  ohakam  iyonicipi  sni  kin¬ 
han,  loki  cin  kin  ekta  yeyaye 
kta,  tuka  mazaska  on  iyope  yaye 
kte  sni,  qa  wowidag  y'aye  kte 
sni,  onsika  yakaga  nakas. 

15  Wicasta  wan  winohinca 
nonpa  yuhe  ca  wanji  waste  daka- 
pi,  qa  unman  sice  dakapi,  qa 
waste  dakapi  kin,  qa  sice  dakapi 
kin  napin  cinca  kicitonpi,  qa 
sice  dakapi  cinca  kin  he  cinca 
tokapa  kinhan. 

16  Tohan  taku  yuhe  cin  he 
cinhintku  yuhe  wicakiye  cinhan, 
sice  dakapi  caske  cinhintku  to¬ 
kapa  hinca  itokam  waste  daka¬ 
pi  cinhintku  caske  kage  kte  sni. 

17  Tuka  sicedakapi  cinhintku 
kin  caske  yawa  kta,  qa  taku  tawa 
iyeyapi  kin  owasin  nonpa  akihde 
qu  kta,  hee  tookihi  otokahe,  ca¬ 
ske  wayaco  kin  he  tawa  nakas. 

18  Tohan  wicasta  wan  cinhin¬ 
tku  wan  sica,  qa  wawakipajin 
yuha,  he  atkuku  ho  kin  qa  hun- 
ku  ho  kin  nahon  sni,  qa  iyopeki- 
yapi  esta  nawicahon  sni  kinhan  ; 

19  Atkuku  hunku  ko  he  yuza- 
pi,  qa  oyanke  tawapi  tiyopa  ekta 
totonwe  tawapi  hunkayapi  ekta 
hiyuyapi  kta. 

20  Qa  taotonwepi  hunkayapi 
kin  hewieakiyapi  kta ;  Unkicin- 


capi  kin  de  sice  ca  wawakipajin, 
unhopi  kin  nahon  sni,  wicasta- 
sni,  qa  witkosa  ce. 

21  Unkan  totonwepi  wicasta 
owasin  inyan  on  kininpi  kta,  he- 
cen  te  kta.  Hecen  taku  sica 
niyepi  cokaya  tanhan  dutokan 
kta.  Unkan  Israel  owasin  na- 
honpi  qa  kokipapi  kta. 

22  Tohan  wicasta  wan  wahtani 
on  te  kta  yacopi,  unkan  te  yaya- 
pi,  qa  can  wan  akan  otke  yayapi 
kinhan  ; 

23  Tancan  te  cin  hanyetu  osan 
can  kin  akan  yanke  kte  sni,  tuka 
anpetu  kin  he  en  maka  mahen 
oyahnake  kta  j  wicasta  otke  ya- 
pi  kin  Wakantanka  wowahte  da 
sni,  qa  maka  tawa  yaya  Jehowa 
Wakan  yada  nicu  kin  he  dusape 
kte  sni. 

WICOWOYAKE  22. 

1  Nihunkawanji  tatanka,  qais 
tahinca  tawa  nuni  wandake  cin¬ 
han,  nanicihbe  kte  sni,  tuka 
hena  nihunkawanji  ekta  hdi  wi- 
cayakiye  kta. 

2  Unkan  nihunkawanji  nikiye- 
dan  ti  sni,  qa  tuwe  kin  sdonyaye 
sni  kinhan,  yati  kin  ekta  hiyuya¬ 
ye  kta,  qa  nici  yanke  kta,  nihun¬ 
kawanji  he  akite  kte  cin  hehan- 
yan,  qa  hehan  yecu  kta. 

3  Nakun  tasonsonna  iyecen 
ecayecon  kta,  qa  he  iyecen  ta- 
wokoyake  ecayecon  kta,  qa  taku 
nihunkawanji  tawa  owasin  kita- 
nin  sni  qa  iyeyaye  cinhan  ]  hecen 
ecayecon  kta,  he  etanhan  nani¬ 
cihbe  oyakitpani  kta. 

4  Nihunkawanji  tasonsonna 
qais  tatanka  tawa  canku  ohna 
ihpaya  w^andake  cinhan  nanici¬ 
hbe  kte  sni,  tuka  kici  najin  yaye 
kta. 

5  Winohinca  wan  wicasta  ta- 
wokoyake  kin  koyake  kte  sni,  qa 

wicasta  wan  winyan  tawokoyake  ' 
kin  koyake  kte  sni ;  Jehowa  j 
Wakan  yada  tona  heconpi  owa- 
sin  wahte  wicada  sni  nakas. 

6  Ganku  omayani  eea  zitkadan 
holipi  wan  can  wanji  akan  qais 
maka  akan  iyeyaye  cinhan,  cin- 
ca  qais  witka  ohna  unpi,  qa  hun- 
kupi  cinca  akan  qais  witka  akan 
man  kinhan,  cinca  kici  hunkupi 
kin  iyacu  kte  ^ni. 

7  Cinca  kin  iyacu  kta,  qa  hun¬ 
kupi  niyake  yeyaye  kta,  hecen 
ta,nyan  yaun  kta,  qa  anpetu  nici 
yahduota  kta. 

8  Tipi  teca  wan  nicicage  cin¬ 
han,  akeyapi  ihduksan  canoka- 
ske  yaye  kta ;  hecen  tuwedan 
hetanhan  ihpaye  kte  sni,  qa  yati 
kin  awe  yaye  kte  sni. 

9  Hastanhanka  iyuwi  oju  nita- 
wa  ohna  su  tokeca  oyaju  kte 
sni ;  hecanon  kinhan,  su  tokeca 
oyaju  qa  hastanhanka  iyuwi,  taku 
oicage  cin  koya  duwakan  kta. 

10  Tatanka  wan  qa  sonsonna 
wan  akicaskapi  on  inaga  durndu- 
kte  sni. 

11  Wokoyake  tahinca  hin  qa 
hahonta  on  kagapi  icicahiya  ka- 
zuntapi  kodake  kte  sni. 

12  Woakahpe  on  akahpe  nici- 
ye  opapun  to  pa  kin  akan  soso 
yaye  kta  ce. 

13  Wicasta  wan  winohinca 
yuze  ca  kici  wanke  ca  siceki- 
dake  cinhan  ; 

14  Qa  wicohan  sica  oie  on  aon- 
pe  ca  caje  sica  kicage  ca,  wino- 
hinca  kin  de  mduze  ca  ikiyedan 
wai  qehan  witansna  heca  sni 
iyewaya,  eye  cinhan ; 

15  Wikoska  kin  atkuku  hunku 
koy  witansna  awe  we  kin  icupi 
kta,  qa  tankan  hiyuyapi  kta, 
otonwe  tiyopa  ekta,  hunkayapi 
ekta  ; 

16  Qa  wikoska  atkuku  kin  hun¬ 
kayapi  kin  hewicakiye  kta,  Mi- 

'  cunksi  wicasta  kin  de  tawicu 
j  kta  e  waqu,  unkan  he  sicedaka, 

17  Qa  inyun  oie  on  wicohan 
sica  aonpe  ca,  Nicunksi  witan¬ 
sna  heca  sni  iyewaya  ce  eya.: 
tuka  micunksi  witansna  awewe 
kin  dee  eye  kta,  qa  minihuha 
sina  kin,  otonwe  hunkayapi  kin 
wicitokam  kamdaye  kta. 

18  Unkan  otonwe  kin  he  hun¬ 
kayapi  kin  wicasta  qon,  icupi 
kta,  qa  iyope  kiyapi  kta. 

19  Qa  Israel  witansna  wan  en 
caje  sica  inanpe  ye  cin  on  maza- 
ska  opawinge  on  hdajuju  kiyapi 
kta,  qa  wikoska  atkuku  kin  hena 
qupi  kta,  qa  he  tawicu  kta,  to- 
hanyan  ni  kin  hehanyan  ehpe 
kiya  okihi  kte  sni. 

20  Tuka  wicoie  kin  he  wicake 
ca,  wikoska  qon  witansna  awewe 
kin  iyeyapi  sni  kinhan  ; 

21  Wikoska  qon  atkuku  ti  tiyo¬ 
pa  ekta  inanpe  yapi  kta,  qa  oton¬ 
we  wicasta  kin  inyan  on  kininpi 
kta ;  hecen  te  kta  Israel  ohna 
witkotkoya  ohanyan,  qa  atkuku 
ti  ohna  witkowin  icicage  nakaes  ; 
hecen  niyepi  cokaya  tanhan  taku 
sica  dutokan  kta. 

22  WTcasta  wan  winohinca  wi¬ 
casta  tokeca  tawicu  heca  kici 
wanke  ca  iyeyapi  kinhan,  napin 
tapi  kta,  wicasta  winohinca  kici 
wanke  cin,  qa  winohinca  nakun  ; 
hecen  Israel  etanhan  taku  sica 
dutokan  kta. 

23  Wicasta  wan  wikoska  wi- 
tansna  wayuhpapi  heca,  otonwe 
ohna  iyeye  ca  kici  wanke  cin- 

i  han, 

24  Napin  otonwe  kin  tiyopa 
kin  ekta  tankan  inanpewicayapi 
kta,  qa  inyan  on  wicakininpi 
kta ;  hecen  napin  tapi  kta,  wiko¬ 
ska  otonwe  ohna  sica  howaye 
^ni  he  on  etanhan,  qa  wicasta 
kin  takodaku  tawicu  kin  kiyuse 
kin  heon  etanhan  ;  hecen  niyepi 


WICOWOYAKE  23. 


cokaya  tanhan  taku  ^ica  dutokan 
kta. 

25  Tuka  manin  wicasta  wan 
wikoska  wayuhpapi  iyeye  ca  iya- 
lipaye  ca  kici  wanke  cinhan,  wi¬ 
casta  lie  kici  wanke  cin,  is  nana 
te  kta. 

26  Qa  wikoska  takudan  ecaye- 
con  kte  sni,  wikoska  te  kta  e 
waMani  sni,  tuka  wicoHan  kin 
he  wicasta  wan  takodaku  auajin, 
qa  nagi  kin  kte  kin  he  iyececa. 

27  Wikoska  wayuhpapi  kin  ma¬ 
nin  iyeyapi  sicahowaya,  tuka  tu- 
wedan  he  nahon  sni. 

28  Wicasta  wan  wikoska  witan- 
sna  wayuhpapi  sni  iyeye  ca  iya- 
hpaye  ca  kici  wanke,  qa  iyewi- 
cayapi  kinhan  ; 

29  Wicasta  he  kici  wanke  cin 
wikoska  atkuku  kin  mazaska 
wikcemna  zaptan  qu  kta,  qa  he 
onsika  kage  cin  heon  he  tawicu 
kta,  tohan  ni  kin  hehanyan  he 
ehpekiya  okihi  kte  sni. 

WICOWOYAKE  23. 

1  Wicasta  wan  atkuku  tawicu 
qon  yuze  kte  sni,  qa  atkuku  to- 
winje  kin  yuzamni  kte  sni. 

2  Tuwe  susu  kasujapi  qais  ce 
baspapi  kin  .Tehowa  taomniciye 
en  ope  kte  sni. 

3  Wicasta  tuwe  ateye  tanin  sni 
Jehowa  taomniciye  en  ope  kte 
^ni ;  nakun  cinhintku  wicoicage 
wikcemna  hehanyan  Jehowa 
taomniciye  en  ope  kte  sni. 

4  Amoni  kin  qa  Moabi  kin  Je¬ 
howa  taomniciye  en  ope  kte  sni. 
Tuwe  hena  etanhan  icage  tohini 
Jehowa  taomniciye  en  ope  kte 
sni,  wicoicage  wikcemna  hehan- 
yan. 

5  Egupta  etanhan  yahdinapapi 
qehan,  aguyapi  qa  mini  yuha 
canku  ohna  nitkokim  upi  sni, 
heon  etanhan,  nakun  Balam  Be- 

yor  cinhintku,  Aram  Naharaim 
(Mdamdata  wakpa  otahedan) 
makoce,  Petor  otonwe  etanhan 
niyasicapi  kta  e  opetonpi,  heon 
etanhan. 

6  Tuka  Jehowa  Wakan  yada 
kin  Balam  nahon  tawaten  ye 
sni,  qa  Jehowa  Wakan  yada  wa¬ 
ste  nidake  cin,  heon  Jehowa 
Wakan  yada  kin  niyasicapi  kte 
cin  yuhomni,  qa  niyawastepi. 

7  Wokiyapi  kta,  qa  tanyan  un- 
pi  kta  icimana  ayakite  kte  sni, 
anpetu  nitawa  owasin. 

8  Edomi  nihunkawanji  hee, 
heon  ihnuhan  wahteyada  sni  kin. 
Egupton  tamakoce  ohna  yati  qon, 
heon  ihnuhan  he  wahte  yada  kte 
sni. 

9  Cincapi  wicakicitonpi  wicoi¬ 
cage  iyamni  Jehowa  taomniciye 
en  opapi  kta. 

10  Toka  niyanpi  azu  wicaya 
idade  cinhan,  taku  sica  owasin 
etanhan  nikpatan  kta. 

11  Niyepi  ehna  wicasta  wan 
hanyen  kaduze  cin  on  sape  cin¬ 
han,  wicoti  itankan  inanpe  kta, 
qa  wicoti  mahen  hi  kte  sni. 

12  Tuka  htayetu  kte  cinhan, 
minin  ihdujaja  kta,  qa  wi  iyaye 
cinhan,  wicoti  mahen  hdi  kta. 

13  Qa  wicoti  itankan  oyanke 
wan  duhe  kta,  qa  he  ekta  tankan 
idade  kta. 

14  Qa  wipe  nitawa  kici  wamna- 
hecadan  duhe  kta,  qa  tankan 
idotanke  cinhan,  he  on  maka 
yaqe  kta,  qa  idotanka  ca  enitan- 
han  taku  inanpe  cin  akahpe  ya- 
kiye  kta. 

15  Jehowa  Wakan  .yada  kin 
ni  niyanpi  kta  e,  qa  toka  niyan¬ 
pi  kin  nitokam  wicaqu  kta  e  wi¬ 
coti  nitawa  ohna  mani  kin  •  heon 
wicoti  nitawa  wakan  kta,  qa  ni- 
ye  en  taku  ^ape  wanyake  kte 
sni ;  hecen  niye  etanhan  hde 
kte  sni. 

16  Ookiye  wan  yuhe  cin  etan- 
han  niye  ekta  najice  cinhan, 
yuhe  cin  yecu  kte  sni  ; 

17  Nici  ounye  kta,  niyepi  ehna 
oyanke  kahni^e  kta  ohna,  oton- 
we  nitawa  wan  iyokipi  he  en  ; 
iyokisin  yaye  kte  sni. 

18  Israel  cunwintku  wanjidan 
witkowin  kte  sni,  qa  Israel  cin- 
hintka  wanjidan  winy  an  icida 
kte  sni. 

19  Witkowin  taku  qupi,  qa  sun- 
ka  taku  iyope  yapi  kin,  Jehowa 
Wakan  yada  ti  kin  ekta  yakahi 
kte  sni ;  taku  kasta  woyake  on 
hena  napin  Jehowa  Wakan  yada 
wahte  da  sni  nakas. 

20  Nihunkawanji  dahtake  kte 
sni,  mazaska  woyahtake  on  qa 
woyute  woyahtake  on,  qa  taku 
owasin  woyahtake  on. 

21  Tuwe  oyate  tokeca  woyah¬ 
take  on  oqu  oyakihi  kta,  tuka  ni¬ 
hunkawanji  woyahtake  on  oya- 
qu  kte  sni,  hecen  Jehowa  Wakan 
yada  kin  taku  ninape  ekta  yeya- 
kiye  cin  owasin  en,  makoce  tawa 
yaye  kta  e  ekta  idade  cin  he 
akan  niyawaste  kta. 

23  Woyake  Jehowa  Wakan 
yada  odake  cin  yecu  kta  e  dute- 
han  kte  sni,  hecanon  kinhan 
woahtani  nici  yawapi  kta,  qa  Je¬ 
howa  Wakan  yada  kin  nicida  kta. 

23  Wodake  yakapin  kinhan 
woahtani  niciyawapi  kte  sni. 

24  Awanihdake  ca  taku  niiha 
etanhan  inanpe  cin  econ  wo  ; 
token  Jehowa  Wakan  yada  oya- 
kidake,  woyake  nii  kin  on  ehe 
cin. 

25  Nitakoda  hastanhanka  iyuwi 
kin  en  yai  kinhan,  hastanhanka 
imnahan  token  ninagi  cin  wayate 
kta,  tuka  wojuha  nitawa  en  taku- 
dan  iyeyaye  kte  sni. 

26  Nitakoda  aguyapi  oju  tawa 
en  yai  kinhan,  itka  ninape  on 
duksa  oyakihi,  tuka  nitakoda 

aguyapi  su  icage  cin  ekta  isan 
yeyaye  kte  sni. 

WICOWOYAKE  24. 

1  Wicasta  wan  winohinca  yuze 
ca  hihnaku  ee,  qa  ohakam  he  en 
taku  sapa  iyeye  cin  on  ista  kin 
en  iyokipi  sni  kinhan,  ehpekiya- 
pi  wowapi  wan  kicage  kta,  qa 
nape  kin  en  qu  kta,  qa  iye  ti  kin 
etanhan  iyaye  ye  kta. 

2  Unkan  iye  ti  kin  etanhan 
inanpe  ca  toki  iyaye  ca  wicasta 
tokeca  he  yuze  cinhan  ; 

3  Unkan  wicasta  ehake  yuze 
cin  he  sicedake  ca  ehpekiyapi 
wowapi  wan  kicage  ca  ti  kin 
etanhan  iyaye  ye  cinhan,  qais 
wicasta  tawicu  kta  e  ehake  he 
yuze  cin  te  cinhan ; 

4  Hihnaku  tokaheya  ehpekiya 
qon,  yusapapi  iyohakam,  tawicu 
kta  e  ake  yuze  kta  okihi  sni,  Je¬ 
howa  Wakan  yada  kin  he  itokam 
wowahte  sni  kin  hee,  qa  makoce 
Jehowa  Wakan  yada  tawa  yaye 
kta  e  nicu  kin  he  wahtani  yaye 
kte  sni. 

5  Wicasta  tuwe  askatudan  wi¬ 
nohinca  wan  yuze  cinhan,  ozuye 
ohe  en  ope  kte  sni,  qa  on  taku- 
dan  aonpapi  kte  sni,  tuka  wani- 
yetu  wanjidan  ti  kin  ohna  ikce 
yanke  kta,  qa  tawicu  yuze  cin 
iyuskin  kiye  kta. 

6  Tuwe  taku  odote  hdajuju  ki- 
yapi  kta  e  wiyukpanpi  inyan  sa- 
kim  qais  uninana  tuwedan  icu 
kte  sni,  he  wicanagi  icupi  kin  he 
iyececa  nakas. 

7  Tuwe  hunkawanjin*  wicaye 
cin  etanhan,  Israel  cinca  etan¬ 
han  wicanagi  wan  iyahpaye  ca 
manun,  qa  wiyopeya,  iyeyapi 
kinhan,  wamanun  kin  he  te  kta, 
hecen  taku  sica  niyepi  cokaya 
tanhan  dutokan  kta. 

8  Leprosi  makosice  on  waktaya 


WICOWOYAKE  25. 


un  wo,  qa  nina  awanihdake  ca 
Lewi  kin  wawayusnapi  kin  taku 
onspe  niciyapi  owasin  iyecen 
econ  wo  ;  token  econ  wicawasi 
kin  iyecen  ecanonpi  kta  awan- 
dakapi  kta, 

9  Egupta  etanhan  yahdinanpapi 
canku  ohna  token  Jehowa  Wa- 
kan  yada  Miriam  ecakicon  kin 
he  kiksuya  wo. 

10  Tohan  nitakoda  taku  oyaqu 
kinhan,  taku  odote  cin  on  taku 
hdajuju  kiyapi  kin  iyacu  kte  e 
tipi  tawa  en  yai  kte  sni. 

11  Tankan  inayajin  kta,  qa  wi- 
casta  tuwe  taku  oyaqu,  taku  on 
hdajuju  kiyapi  kin  niye  ekta  tan¬ 
kan  hiyuye  kta. 

12  Qa  wicasta  kin  on^ika  he- 
cinhan,  taku  on  hdajuju  kiyapi 
yuha  nistinbe  kte  sni. 

13  Tohan  wi  iyaye  cin  taku  on 
hdajuju  kiyapi  yecu  kta;  hecen 
tawokoyake  hdowin  istinbe  kta, 
qa  niyawaste  kta,  qa  Jehowa 
wakan  yada  woowotanna  nici- 
yawa  kta  ; 

14  Tuwe  wahpanice  ca  onsike 
wohtani  ope  yaton  kin  yakiduse 
kte  sni ;  he  nihunkawanji  qais, 
oyate  tokeca  nitamakoce  en 
otonwe  nitawa  ohna  un  kin  un¬ 
man  tukte  kasta. 

15  Tuka  anpetu  tawa  en  wi 
iyaye  sni  iyuwin  yecu  kta,  he 
wahpanica,  qa  nagi  kin  ekta  yei- 
ciya  nakas,  hecen  niba  Jehowa 
hoyekiye  kte  sni,  qa  woalitani 
niciyawapi  kte  sni. 

16  Hunkayapi  iye  cinhintkupi  on 
te  wicayapi  kte  sni,  qa  cinca 
hunkayapi  on  te  wicayapi  kte 
sni,  otoiyohi  iye  wahtani  kin  on 
te  kiyapi  kta. 

17  Tuwe  oyate  tokeca,  qa  wam- 
denica  tawoyaco  dapemni  kte 
sni;  qa  wiwazica  taku  nicica- 
juju  ^ni  kin  on  tawokoyake  iya¬ 
cu  kte  sni. 


18  Qa  Egupta  ohna  way  aka  ya- 
un  qon,  he  yeksuye  kta,  qa  he- 
tanhan  Jehowa  Wakan  yada 
openiciton  heon  miye  wicoie  kin 
de  econ  cisi. 

19  Nitamaga  ohna  woksapi  ba- 
yaksa  eca,  qa  nitamaga  'ohna 
wopahte  ayektonje  cinhan;  he 
iyacu  kta  e  ake  ekta  yai  kte  sni; 
tuwe  oyate  tokeca,  wamdenica, 
qa  wiwazica  he  yuhapi  kta;  he¬ 
cen  Jehowa  Wakan  yada  niya¬ 
waste  kta,  wohtani  ninape  econ 
kin  owasin  en. 

20  Wihdi  can  nitawa  yakahna 
eca  akta  duspi  kte  sni,  tuwe 
oyate  tokeca,  wamdenica,  qa 
wiwazica  he  yuhapi  kta. 

21  Hastanhanka  iyuwi  nitawa 
duspi  eca  okaptapi  kin  ake  dus¬ 
pi  kte  sni,  hena  tuwe  oyate  toke¬ 
ca,  wamdenica,  qa  wiwazica  vu- 
hapi  kta. 

22  Unkan  Egupta  makoce  ohna 
wayaka  nanke  cin  he  yeksuye 
kta,  heon  wicoie  kin  de  econ 
cisi. 

WICOWOYAKE  25. 

1  Wicasta  woakinicapi,  qa  wa- 
yaco  ekta  hipi  kinhan  wayacopi 
kin  tuwe  owotanna  kin  he  yao- 
wotanpi  kta,  qa  tuwe  sica  sicaya 
econ  eciyapi  kta, 

2  Qa  sicaya  econ  kin  apapi  kta 
iyecece  cinhan,  wayaco  kin  he 
makipusdiya  ehpe  kiyapi  wicasi 
kta,  qa  iye  itokam,  sicaya  econ 
kin  on  woape  iyenaka  apapi  kta. 

3  Wlkcemna  topa  akihde  apapi 
okihipi,  tuka  sanpa  apapi  kte 
sni ;  hena  isanpa  apapi  kinhan 
ota  apapi  kta,  qa  nihunka  wanji 
nitokam  wahte  sni  yawapi  kta. 

4  Tatanka  aguyapi  su  napan 
kiyapi  i  kin  yuohmuzapi  kte  sni. 

5  Wicasta  hunka  wanjin  kici- 
yapi  icikiyedan  tipi,  qa  wanji 
cinca  nica  te  cinhan,  wicasta 

tokeca  tokan  tanhan  te  cin  tawi- 
cu  kin  yuze  kte  sni,  siceku  kin 
he  ekta  i  kta,  qa  tawicu  kta  e 
ynze  kta,  qa  siceku  taku  ecaki- 
con  kta  iyececa  ecakicon  kta. 

6  Unkan  cinca  ton  tokapa  kin 
hunkawanjitku  te  ciqon  caje  kin 
yuhe  kta,  hecen  caje  kin  Israel 
etanhan  pajujupi  kte  sni, 

7  Unkan  wicasta  kin  hankaku 
yuze  kta  tawaten  ye  sni  kinhan, 
hankaku  hunkayapi  ekta,  otonwe 
tiyopa  ekta  ye  kta,  qa  heye  kta. 
Sice  way  a  iye  cincu  caje  kin  Is¬ 
rael  ohna  icahye  kta  wicada  sni, 
qa  mayuze  kta  cin  sni. 

8  Hehan  otonwe  hunkayapi  kin 
he  kicopi  kta,  qa  kici  wohdakapi 
kta,  unkan  ekta  najin,  qa  he 
mduze  kta  tawaten  waye  sni, 
eye  kta, 

9  Hehan  hankaku  ikiyedan  i 
kta,  qa  hanpa  siha  kin  etanhan 
kiciyusdoke  kta,  hunkayapi  ito- 
kam,  qa  ite  kin  en  tagosa  kta, 
qa  tuwe  cincu  ti  kin  icah  ye  kta 
tawaten  ye  sni  hecen  ecakiconpi 
kta,  e,ye  kta, 

10  Unkan  Israel  ohna,  Hanpa 
kiciyusdokapi  toti  kin  he,  eciya- 
pi  kta. 

1 1  Wicasta  wan  hunka  wanjitku 
kici  akicipapi,  qa  wanji  tawicu 
kin  tuwe  ape  cin  nape  kin  etan¬ 
han  hihnaku  ehdaku  kta  e  ikiye¬ 
dan  hi,  qa  nape  kin  yekiye  ca 
wowistece  ekta  yuze  cinhan, 

12  Nape  kin  bayaspe  kta,  niista 
kin  onsikidake  kte  sni. 

13  Waaspeya  ojuha  ohna  inyan 
toktokeca,  tanka  qa  cistinna  duhe 
kte  sni  ; 

14  Wiyutapi  toktokeca  tanka 
qa  cistinna  yati  kin  ohna  duhe 
kte  sni. 

15  On  aspeyapi  ecetu  qa  owo- 
tanna  duhe  kta,  qa  wiyutapi  ece¬ 
tu  qa  owotanna  duhe  kta ;  hecen 
anpetu  nitawa  hanske  kta,  ma- 

koce  Jehowa  Wakan  yada  nicu 
kin  akan. 

16  Jehowa  W’akan  yada  wico- 
han  hena  owasin  wicohan  sica 
owasin  wahte  da  sni  nakas, 

17  Egupta  etanhan  yahdinanpe 
ciqon  tahepi  Amaleq  token  ecan- 
nicon  kin  kiksuya  wo. 

18  He  tahepi  anicipe  ca  tona 
sihtinpi  nihakam  upi  owasin  wi- 
cakaspe,  qa  taku  Wakan  kokipe 
sni,  niye  hanyaya  qa  mdoyakite 
cehan. 

19  Heon  tohan  Jehowa  Wakan 
yada  iyozi  niciye,  makoce  tawa 
yaye  kta,  qa  yecipamnipi  kta  e 
Jehowa  Wakan  yada  nicu  kin 
ohna,  toka  niyanpi  ihduksan  un- 
pi  owasin  etanhan,  Amaleq  ki- 
ksuyapi  kin  mahpiya  ihukuya 
tanhan  yapajuju  kta,  ihnuhan 
ayektonje  cin. 

WICOWOYAKE  26. 

1  Unkan  tohan  makoce  yeci¬ 
pamnipi  kta  Jehowa  Wakan  ya¬ 
da  nicu  kin  ekta  yaki,  qa  tawa  ya¬ 
ye  ca  ohna  yakidotanke  cinhan, 

2  Maga  nitawa  taku  toka  suton 
owasin,  makoce  Jehowa  Wakan 
yada  nicu  kin  etanhan  taku  icage 
cin  etanhan  iyacu  kte  ca  waki- 
skotpa  wan  en  iyeyaye  kta,  qa 
oyanke  ohna  caje  kin  yanke  kta 
e  Jehowa  Wakan  yada  hdahnige 
cin  he  ekta  yai  kta. 

3  Qa  wawayusna  anpetu  kin 
hena  en  yuke  kte  cin  he  ekta  yai 
kta,  qa  heyakiye  kta,  Makoce 
wan  unqupi  kta  Jehowa  hunkake 
wicunyanpi  konza  ewicakiya,  he 
ekta  wahi,  Jehowa  Wakan  yada 
kin  nakaha  ewakiya. 

4  Unkan  wawayusna  kin  wa- 
kiskotpa  kin  ninape  etanhan 
icu,  qa  wahna  wosnapi  Jehowa 
Wakan  yada  tawa  kin  icahda 
ehde  kta. 


WICOWOYAKE  27. 


5  Hehan  Jehowa  Wakan  yada 
itokam  iyae  ca  eke  kta,  Aram  wi- 
casta  kanyan  ate  waya,  Egupta 
ekta  apamahdeya  i,  qa  hen  yan- 
ka,  wicasta  tonana  om,  qa  hen 
oyate  tanka,  wasaka,  qa  wicota 
icaga. 

6  Unkan  Egupton  unkiyusepi, 
qa  iyokisin  unyanpi,  qa  tehiya 
wowidag  unyanpi. 

7  Unkan  .Tehowa  hunkake  wi- 
cunyanpi  Wakandapi  kin  hoye- 
unkiyapi ;  unkan  Jehowa  ho  na- 
unkihonpi,  qa  iyokisin  unyanpi, 
qa  htani  unkiyapi,  qa  unkiyusepi 
kin  wanyaka. 

8  Qa  Jehowa  Egupta  etanhan 
hdinanpe  unyanpi  nape  wasaka 
on,  qa  isto  katinkiya  on,  qa  wo- 
wanyanke  tanka  on,  qa  wo  wape- 
tokeca  on,  qa  tolian  okitanin  on  ; 

9  Qa  oyanke  kin  de  ekta  hiyu 
unyanpi,  qa  makoce  kin  de  un- 
qupi,  makoce  pte  asanpi  qa  can- 
hanpi  tiktica  on  kaduza. 

10  Heon  wanna  wanyaka  wo, 
maga  mitawa  Jehowa  maqu  kin 
taku  aicage  toka  suton  wakahi, 
ehe  kta,  qa  Jehowa  Wakan  yada 
kin  itokam  eyaju  kta,  qa  Jehowa 
Wakan  yada  ohoyada  kta. 

11  Qa  taku  waste  Jehowa  Wa¬ 
kan  yada  nicu,  qa  yati  taku  qu 
kin  hena  owasin  on  iduskin  kta  ; 
niye,  qa  Lewi  kin,  qa  tuwe  toke- 
ca  niyepi  ehna  un. 

12  Omaka  iyamni  en  iwikce- 
mna  mnayanpi  omaka  hee,  taku 
icah  yaye  cin  iwikcemna  yuki- 
nukan  yahdustan  kinhan,  Lewi 
kin,  qa  tuwe  tokeca,  qa  wamde- 
nica,  qa  wiwazica  wicayaqu  kta  ; 
unkan  otonwe  nitawa  ohna  yuta- 
pi  qa  imnapi  kta. 

13  Qa  Jehowa  W'^akan  yada  ito¬ 
kam  hehe  kta.  Taku  yuwakan- 
pi  iyuhpa  wati  etanhan  hiyu  wa¬ 
ya  ;  qa  nakun  Lewi  kin,  qa  tuwe 
oyate  tokeca,  wamdenica,  qa 


wiwazica  he  wicawaqu,  woahope 
nitawa  ope  mayasi  kin  owasin 
iyecen,  woahope  nitawa  kawape 
sni,  qa  awmktonje  sni. 

14  Hetanhan  wasiwahda  icun- 
han  ongedan  wate  sni,  qa  taku 
sapa  on  ongedan  mun  sni,  qa 
tuwe  te  cin  on  he  etanhan  onge¬ 
dan  wicawaqu  sni,  Jehowa  Wa¬ 
kan  wada  ho  kin  nawahon,  qa 
token  econ  masi  kin  owasin  iye¬ 
cen  ecamon. 

15  Nitohe  wakan  etanhan,  Mah- 
piya  etanhan  ahitonwan,qa  oya¬ 
te  nitawa  yawaste  ye,  Israel 
hee ;  nakun  makoce  unyaqupi 
kin  he  makoce  pte  asanpi  qa  can- 
hanpi  tiktica  on  kaduza,  hunka¬ 
ke  wicunyanpi  konza  ewicaya- 
kiye  ciqon  iyecen. 

16  Anpetu  kin  de  Jehowa  Wa¬ 
kan  yada  wokage  qa  woyaco 
kin  dena  econ  nisi,  heon  wakta- 
ya  un,  qa  nicante  ocowasin  on, 
qa  ninagi  ocowasin  on  hena 
ecanon  kta. 

17  Jehowa  taku  Wakan  yada 
kin  hee,  qa  tacanku  omayani  kta, 
qa  tokage,  qa  tawoahope,  qa 
tawoyaco  yapantan  kta,  qa  ho 
kin  nayahon  kta,nakaha  eyakiya. 

18  Unkan  nakaha  Jehowa  he- 
niciya,  oyate  tehindapi  miyeciun 
kta,  eniciya  qon  iyecen,  qa  ta¬ 
woahope  owasin  yapatan  kta. 

19  Qa  oyate  owasin  wicakaga 
woyatan  on,  qa  caje  kin  on,  qa 
wokitanin  on,  wiciwankam  eni- 
hdepi  kta,  qa  Jehowa  Wakan  ya¬ 
da  taoy  ate  wakan  yaunpi  kta,  eye 
ciqon  iyecen. 

WICOWOYAKE  27. 

1  Hehan  Mowis  qa  Israel  hun- 
kayapi  kin  oyate  wahokonwica- 
kiyapi,  qa  heyapi,  Woahope  na¬ 
kaha  ope  cisipi  kin  owasin  pa- 
tanpo. 

2  Unkan  tohan  Jordan  iduwe- 
ga,  makoce  Jehowa  Wakan  yada 
ekta,  inyan  tankinyanyan  eya- 
hnake  kta,  qa  rnakasan  upsija  on 
hena  ayapawinte  kta. 

3  Qa  hena  akan  woope  wicoie 
kin  owasin  oyawa  kta,  makoce 
Jehowa  Wakan  yada  nicu  kin  en 
yaki  kta  e  iduwegapi  iyohakara, 
makoce  pte  asanpi  qa  canhanpi 
tiktica  on  kaduza,  Jehowa  ni- 
hunkakepi  Wakan  dapi  kin  enici- 
ye  iyecen. 

4  Qa  Jordan  iduwegapi  ohakam 
Ebal  paha  kin  en  inyan  kin  he¬ 
na  eyahnakapi  kta,  nakaha  econ 
cisipi  iyecen,  qa  rnakasan  upsija 
on  hena  ayapawinte  kta. 

5  Qa  hen  wahna  wosnapi  wan 
Jehowa  Wakan  yada  kin  yecage 
kta,  wahna  wosnapi  inyan  kin 
hena  akan  mazasapa  yakoze  kte 
sni. 

6  Inyan  ocowasin  kakanpi  sni 
on  '  Jehowa  Wakan  yada  owa- 
yusna  kin  yecage  kta ;  qa  he 
akan  Jehowa  W’akan  yada  tawo- 
huhnahyapi  huhnah  yakiye  kta. 

7  Qa  hen  wopida  wosnapi  ya- 
pate  ca  yate  kta,  qa  Jehowa  W'a- 
kan  yada  kin  itokam  widuskin 
kta. 

8  Qa  woope  kin  de  oie  kin  owa¬ 
sin  inyan  akan  taninyanhin  oya¬ 
wa  kta. 

9  Unkan  Mowis  qa  wawayusna- 
pi  kin  Lewi  kin  iapi,  qa  heyapi, 
Israel  inina  un,  qa  anagoptan 
wo.  Nakaha  Jehowa  Wakan 
yadapi  kin  taoyate  kin  he  niyepi. 

10  Heon  Jehowa  Wakan  yada 
ho  kin  nahon,  qa  tawoahope  qa 
tokage  nakaha  eciciye  cin  econ 
wo. 

11  Unkan  anpetu  kin  he  en  Mo- 
wis  oyate  wahokon  wicakiye  ca 
heya, 

12  Jordan  iduwegapi  ohakam 
oyate  wicayawastepi  kte  e  Geri- 


zim  paha  akan  inajinpi  kta  dena 
eepi,  Simeyon,  qa  Lewi,  qa  Juda, 
qa  Isakar,  qa  Josep,  qa  Benjamin. 

13  Qa  yasicapi  kta  e  Ebal  paha 
akan  najinpi  kta  dena  eepi,  Ru¬ 
ben,  Gad  qa  Aser,  Zebulun,  Dan 
qa  Nap  tali. 

14  Unkan  Lewi  kin  ayuptapi 
kta,  qa  ho  tankakiya  Israel  wi- 
casta  owasin  hewicakiyapi  kta ; 

15  Tuwe  wakagapi  kakanpi, 
wan  qais  sdoyapi  wan,  wapago 
wan  nape  on  kagapi,  he  Jehowa 
wahteda  sni,  kage  ca  nahmana 
ehde,  wicasta  kin  he  yasicapi 
nun  we.  Unkan  oyate  owasin 
ayuptapi,  qa  Amen  (Hecetu  nun- 
we,)  eyapi  kta. 

16  Tuwe  atkuku,  qais  hunku 
ihakta  sni  kin  he  yasicapi  nun- 
we ;  unkan  oyate  kin  owasin 
Amen,  eyapi  kta. 

17  Tuwe  wicasta  tokeca  tama- 
ga  icago  yutokan  yasicapi  nun- 
we '  unkan  oyate  kin  owasin 
Amen,  eyapi  kta. 

18  Tuwe  wicasta  ista  gonge 
cin  canku  etanhannuni  kiye  cin, 
yasicapi  nunwe ;  unkan  oyate 
kin  owasin.  Amen,  eyapi  kta. 

19  Tuwe  wamdenica,  wiwazica, 
qais  tuwe  tokeca  tawoyaco  ya- 
pemni  kin  he  yasicapi  nunwe ; 
unkan  oyate  kin  owasin,  Amen, 
eyapi  kta. 

20  Tuwe  atkuku  tawicu  kici 
wanke  cin,  atkuku  towinje  kin 
yuzamni,  heon  he  yasicapi  nun¬ 
we  ;  unkan  oyate  kin  owasin, 
Amen,  eyapi  kta. 

21  Tuwe  woteca  wan  kici  wan¬ 
ke  cin  he  yasicapi  nunwe  ;  un¬ 
kan  oyate  kin  owasin.  Amen, 
eyapi  kta. 

22  Tuwe  tawinohtin  kin  atku¬ 
ku  cunwintku,  qais  hunku  cun- 
wintku  kici  wanke  cinhan  yasi¬ 
capi  nunwe;  unkan  oyate  kin 
owasin.  Amen,  eyapi  kta. 


WICOWOYAKE  28. 


23  Tuwe  konku,  qais  takosku  j 
kici  wanke  cin  yasicapi  nun  we  ; 
unkan  oyate  kin  owasin,  Amen 
eyapi  kta. 

24  Tuwe  wicasta  tokeca  wan 
nakraana  kastake  cinhan  yasica¬ 
pi  nunwe  ;  unkan  oyate  kin  owa¬ 
sin,  Amen  eyapi  kta. 

25  Tuwe  wicanagi  taku  sica 
econ  sni  we  ye  kta  e  taku  nali- 
mana  qupi  icu  kinhan,  yasicapi 
nunwe ;  unkan  oyate  kin  owa¬ 
sin  Amen,  eyapi  kta. 

26  Tuwe  woope  kin  de  oie  kin 
owasin  yasuta  sni,  qa  ecen  econ 
sni  kin  yasicapi  nunwe  ;  unkan 
oyate  kin  owasin  Amen,  eyapi 
kta. 

WICOWOYAKE  28. 

1  Unkan  kaketu  kta,  Jehowa 
Wakan  yada  ho  kin  nayahon, 
qa  tawoahope  nakaha  ope  cisi 
kin  owasin  yapatan,  qa  ecen  eca- 
non  kinhan,  Jehowa  Wakan  yada 
oyate  maka  akan  iyeye  cin  owa¬ 
sin  iwankam  enihde  kta. 

2  Qa  woyawaste  kin  dena  owa¬ 
sin  en  niupi,  qa  iyonihipi  kta  ; 
Jehowa  Wakan  yada  ho  kin  na¬ 
yahon  kinhan, 

3  Otonwe  ohna  niyawastepi 
kta,  qa  maga  ohna  niyawastepi 
kta. 

4  Tamni  nitawa  taku  icah  ye 
cin  yawastepi  kta,  nakun  maka 
nitawa  taku  icah  ye  cin,  qa  nita- 
wanunyanpi  taku  icah  yapi,  pte 
nitawa,  qa  tahin  wanunyanpi 
wiyedan  cincapi  kin  yawastepi 
kta. 

5  Wasknyeca  opiye  nitawa  ya¬ 
wastepi  kta. 

6  Tin  hidu  eca  niyawastepi  kta, 
qa  tankan  inanyapa  eca  niyawa- 
^tepi  kta. 

7  Toka  niyanpi  aninajinpi  kin 
wicayakastaka  okihi  niye  kta ; 


canku  wanjidan  ohna  anihinan- 
papi  kta,  qa  canku  sakowin  ohna 
nitokapa  tanhan  najicapi  kta. 

8  Woha  nitawa  en  Jehowa  wo- 
waste  nicu  kta,  nakun  taku  ekta 
ninape  yeyakiya  owasin  en  ;  qa 
Jehowa  Wakan  yada  maka  nicu 
kin  en  niyawaste  kta. 

9  Qa  Jehowa  taoyate  wakan 
yaun  kta,  sutaya  najin  niyanpi 
kta  konza  eniciye  cin  iyecen  j 
Jehowa  Wakan  yada  tawoahope 
oyape  ca  tacanku  omayani  kin¬ 
han. 

10  Qa  oyate  maka  akan  hiyeye 
cin  owasin  Jehowa  cajo  on  caje 
niyatapi  kin  wanyakapi  qa  koni- 
cipapi  kta. 

11  Qa  Jehowa  taku  waste  nici- 
yuota  kta,  taku  tamni  nitawa 
icah  ye  cin  en,  qa  nita wanun¬ 
yanpi  taku  icah  yapi  en,  qa  ma- 
koce  Jehowa  nicu  kta,  niiiunka- 
kepi  konza  ewicakiye  ciqon  ohna 
maga  nitawa  taku  icah  ye  cin  en. 

12  Qa  Jehowa  wopiye  tawa  ni- 
ciyuhdoke  kta,  mahpiya  kin,  qa 
hecen  iyehantu  eca  makoce  ni¬ 
tawa  amagaju  ye  kta,  qa  ninape 
tohtani  owasin  niciyawaste  kta  ; 
hecen  oyate  ota  owicayaqu  kta, 
tuka  niye  oyadote  kte  sni. 

13  Qa  pa  yaun  kta  e  Jehowa 
enihde  kta,  qa  sinte  henica  kte 
sni ;  qa  wankan  heceedan  yaun 
kta,  qa  ihukuya  yaun  kte  sni  ; 
Jehowa  Wakan  yada  tawoahope 
nakaha  miye  patan  qa  econ  cisi 
nayahon  kinhan. 

14  Qa  wicoie  owasin  nakaha 
ope  cisi  kin  etanhan  nihduhorn- 
ni  sni,  etapa  qa  catka  unman 
tukte  ekta  kiya,  qa  taku  wakan 
tokeca  owicayape  sni,  qa  ohowi- 
cayada  sni  kinhan ; 

15  Tuka  tawoahope,  qa  tawo- 
kage  owasin  nakaha  ope  cisipi 
yapatan  kta,  qa  ecanon  kta  e 
Jehowa  Wakan  yada  ho  kin  na- 

43 


WOOPE  ITAKIHNA, 


yaHon  sni  kinhan,  woyasice  kin 
dena  owasin  en  niupi  qa  nicihde- 
gapi  kta. 

16  Otonwe  ohna  niyasicapi  kta, 
qa  maga  ohna  niyasicapi  kta. 

17  Waskuyeca  opiye  nitawa  en, 
qa  aguyapi  su  opiye  nitawa  en 
niyasicapi  kta. 

18  Tamni  nitawa  oicage  cin,  qa 
maga  nitawa  taku  oicage  cin, 
taliin  wanunyanpi  wiyedan  nita¬ 
wa,  qa  pte  nitawa  taku  tonpi 
yasicapi  kta. 

19  Tin  hidu  eca  niyasicapi  kta, 
qa  tankan  inanyapa  eca  niyasi¬ 
capi  kta. 

20  Unkan  Jehowa  woyasice 
kin  niye  ekta  ye  kiye  kta,  wo- 
winihan  kin,  qa  woiyopeye  kin  ; 
taku  yakage  kta  e  ninape  ekta 
yeyakiye  cin  owasin  en ;  ecen 
ihang  niyanpi,  qa  kohanna  niso- 
tapi  kta,  niohan  wosice  kin,  qa 
amayadustan  kin  on  etanhan. 

21  Qa  Jehowa  makosice  ikoyag 
niye  kta,  ecen  makoce  tawayaye 
kta  e  ekta  idade  cin  hetanhan 
nisotapi  kta. 

22  Qa  Jehowa  wasinkte,  qa 
tancan  kata,  qa  siyakao,  qa  sasa 
anihinanpe  on,  anipe  kta,  nakun 
canhpi  on,  qa  aguyapi  hu  snija 
qa  gigi  kin  on,  hena  nipasipi 
ecen  nisotapi  kta. 

23  Qa  mahpiya  nitawa  nipa 
iwankam  mazasa  kta,  qa  maka 
kin  nihukuya  kin  mazasapa  kta. 

24  Qa  Jehowa  watusekseca  ma¬ 
ka  nitawa  ahinhe  ye  kta,  qa  wi- 
yaka  mahpiya  etanhan  ahinhe 
niye  kta,  ecen  ihang  niyanpi  kta. 

25  Qa  toka  niyanpi  itokam  na- 
yajicapi  kta  Jehowa  kage  kta, 
canku  wanjidan  ohna  wicatatpe 
inanyape  kta,  qa  canku  sakowin 
ohna  wicitokam  nayajice  kta,  qa 
maka  wokiconze  owasin  ekta 
nape  niyanpi  kta. 

26  Qa  mahpiya  wahupakoza,  qa 

maka  wamanica  owasin,  nitan- 
canpi  woyute  yapi  kta,  qa  tuwe- 
dan  ham  wicaye  kte  sni. 

27  Qa  Jehowa  Egupton  tancan 
hdi  on  anipe  kta,  nakun  nitepo, 
qa  wicayaspuya,  qa  hahdi  on, 
tuwedan  okizi  niye  kta  okihi  kte 
sni. 

28  Qa  Jehowa  woyuhnaskinyan 
on,  qa  istagonga  on,  qa  cante 
hnuni  on  anipe  kta. 

29  Qa  tuwe  istagonga  otpaza 
en  yutantan  un  kin  iyecen,  wi- 
yotanhan  en  yutantan  yaunpi 
kta  ;  qa  niohan  tanyan  ihuni  ya- 
kiye  kte  sni,  qa  ohinniyan  nici- 
yusepi,  qa  taku  nitawa  nicipi 
kta,  qa  tuwedan  eniyaku  kte  sni. 

30  Winohinca  w-aduhpe  kta,  qa 
wicasta  tokeca  he  kici  wanke 
kta  ;  tipi  yakage  kta,  tuka  ohna 
yati  kte  sni.  Hastanhanka  iyu- 
wi  huyahde  kta,  tuka  tohini  wa¬ 
skuyeca  kin  duspi  kte  sni. 

31  Tatanka  nitawa  nitokam  pa- 
tapi  kta,  tuka  etanhan  onspadan 
yate  kte  sni.  Sonsonna  nitawa 
nitokapatanhan  nicipi  kta,  qa  en 
nihdi  kte  sni.  Toka  niyanpi 
tahinca  nitawa  icupi  kta,  qa  tu¬ 
wedan  oniciye  kte  sni. 

32  Oyate  tokeca  nicinksi  qa 
nicunksi  iwicacupi  kin  niista 
wanyakapi,  qa  hena  on  etanhan 
anpetu  owasin  hanyanpi  kta ; 
tuka  ninape  wowasake  nice  kta. 

33  Oyate  tokeca  sdon  wicaya- 
ye  sni  taku  maka  nitawa  aicage 
ca  taku  on  htayani  owasin  tern 
yapi  kta ;  qa  niye  anpetu  owasin 
niciyusepi,  qa  nicasujapi  ece 
yaun  kta. 

34  Qa  wowanyake  niista  on 
wandake  cin  on  nihnaskinyan  kta. 

35  Unkan  Jehowa  hupahu 
akan,  qa  iskahu  akan  nipo  sica 
wan,  okiziyepica  sni  on  anipe 
kta,  nisiha  etanhan  nipesdete 
aiyahdeya. 

36  Unkan  Jehowa  niye,  qa  wi- 
casta  yatapi  niwankam  nicicage 
kte  cin  oyate  tokeca  wan  ekta 
ye  niyanpi  kta.  he  sdonyaye  sni, 
qa  nihunkakepi  sclonyapi  sni,  qa 
hen  taku  wakan  tokeca,  can  qa 
inyan  ohowicayada  kta. 

37  Qa  oyate  tona  ekta  Jehowa 
yeniyanpi  owasin  woyusinyeye, 
qa  wiyacinpi,  qa  owestepi  niyu- 
hapi  kta. 

38  Wojupi  ota  nitamaga  ekta 
ade  kta,  tuka  tonana  mnayaye 
kta ;  psipsicadan  temyapi  kta 
nakas. 

39  Hastanhanka  huyahde,  qa 
yakicanye  kta  ;  tuka  minisa  dat- 
ke  kte  sni,  qa  duspi  kte  sni ; 
wamdudan  yutapi  kta  nakas. 

40  Wihdi  can  makoce  nitawa 
owancaya  yuke  kta,  tuka  wihdi 
on  sdaniciye  kte  sni ;  wihdi  was- 
kuyeca  stonkadan  ihpaye  kta 
nakas. 

41  Cinca  wica  winyan  ko  yaka- 
ge  kta,  tuka  nici  unpi  kte  sni ; 
wayaka  awicayapi  kta  nakas. 

42  Can  nitawa  owasin,  qa  ma- 
ga  nitawa  taku  aicage  cin  psi¬ 
psicadan  icupi  kta. 

43  Tuwe  tokeca  niyepi  ehna 
ounye  cin  ohiniyan  niwankam 
sanpa,  qa  sanpa  wankan  ye  kta, 
qa  niye  apamahdedan  kuya  qa 
kuya  idade  kta. 

44  lye  onicu  kta,  tuka  oyaqu 
kte  sni.  lye  pa  kin  heca  kta,  qa 
niye  sinte  henica  kta. 

45  Qa  Jehowa  Wakan  yada  ho 
kin  nayahon  sni,  qa  tawoahope, 
qa  tokage  ope  nisi  oyape  sni,  he- 
on  woyasice  kin  dena  owasin  ni- 
pasipi,  qa  en  niupi,  qa  nicihdega- 
pi  kta,  ihang  niyanpi  kte  cin  he- 
hanyan. 

46  Qa  niye  en,  qa  tona  niye 
etanhan  icagapi  kte  cin  en,  hena 
wowapetokeca,  qa  wowanyake 
unpi  kta,  owihanke  wanica. 


47  Taku  iyuhpa  ota  nicu  kin  on 
Jehowa  Wakan  yada  kin  wiyu- 
skinyan,  qa  cante  waste  on  oya- 
kiye  sni,  heon, 

48  Toka  niyanpi  niye  en  Jeho¬ 
wa  ye  wicasi  kin  wowidag  niye 
kta,  wotektayahda  en,  qa  taku 
iyuhpa  inicakija  en,  Mazasapa 
tawanapin  nitahu  ikoyag  niye 
kta,  ecen  ihang  niyanpi  kta.  . 

49  Qa  Jehowa  oyate  wan  tehan- 
tanhan  maka  ihanke  etanhan  a- 
nanitan  wicaye  kta,  wanmdi  kin- 
yan  iyececa,  oyate  wan  iapi  kin 
nahon  oyakihi  kte  sni. 

50  Oyate  ite  sutapi,  wicahinca 
ite  ihaktapi  kte  sni,  qa  tona  as- 
katupidan  onsiwicadapi  kte  sni. 

51  Qa  wanunyanpi  nitawa  cin- 
capi  kin,  qa  maga  nitawa  taku 
aicage  cin  tem  yapi  kta,  ecen 
ihang  niyanpi  kta  ;  qa  aguyapi 
su,  minisa,  qa  wihdi  onicaptapi 
kte  sni,  nakun  pte  nitawa,  qa  ta- 
hinca  wiyedan  nitawa  cinca  kin, 
ecen  awihunni  ni3"anpi  kta. 

52  Qa  makoce  owancaya,  oton- 
we  nitawa  owasin  ohna  onanita- 
kapi  kta,  ecen  conkaske  nitawa 
tehanwankan,  qa  suta,  wacinya- 
ye  kte  cin  hena  owasin  hinhpa- 
yapi  kta.  Jehow^a  Wakan  yada 
makoce  nicu  kin  owancaya,  oton- 
we  nitawa  owasin  ohna  onanita- 
kapi  kta. 

53  Qa  onanitakapi  en,  qa  iyoni- 
cisice  cin,  toka  niyanpi  iyokisin 
niyanpi  kin  en,  tamni  nitawa 
taku  oicage  cin,  nicinca  wica 
winyan  koya  Jehowa  Wakan  ya¬ 
da  nicu  cehpipi  kin  yate  kta. 

54  Qa  wicasta  wahba,qa  wiyu- 
skinyan,  nina  wota  qon  niyepi 
ehna  ista  kin  hdusice  kta,  sun- 
kaku  ekta,  qa  tawicu  itpi  ohna 
wanke  cin  ekta,  qa  iye  cinca 
nahahin  nipi  ekta ; 

55  Hecen  otonwe  nitawa  owa¬ 
sin  ohna  toka  niyanpi  onanita- 

kapi,  qa  iyokisin  niyanpi  en  ta- 
kudan,  ihe  sni  on,  iyokisice  cin 
en  iye  cinca  celipi  hdute  cin  he- 
tanhan  unmanna  onspadan  qu 
kte  sni. 

56  Niyepi  ehna  winoHinca  waR- 
ba,  qa  tancan  wankadan  tanye- 
bin  un  qon,  wankadan  on  siha 
makahde  ute  sni  qon,  he  ista  kin 
hdusice  kta,  itpi  hihnaku  kin  en, 
qa  iye  cinhintku  qa  cunwintku 
kin  en  ; 

57  Qa  otonwe  nitawa  ohna  toka 
niyanpi  iyokisin  niyanpi  onani- 
takapi,  qa  iyokisin  niyanpi  kin 
en  taku  iyubpa  icakije  kin  on, 
cinca  nakaha  tonpi  iye  siha  ota- 
hedan  etanhan  hiyu  kin,  qa  cinca 
wicaton  qon  hena  nahmana  hdute 
kta. 

58  Wowitan  qa  wowinihan  caje 
kin  de  Jehowa  Wakan  yada  kin 
koyakipe  kta,  qa  wowapi  kin  de 
woope  wicoie  owapi  owasin 
ecanon  kta  waktaya  yaun  sni 
kin  h  an. 

59  Wokastake  tanka,  qa  wowi¬ 
nihan  on  anipe  kta,  qa  nicinca 
awicape  kta,  wowayazan  sica,  qa 
suta  on. 

60  Qa  Egupton  wosihtin  ikoya- 
pe  ciqon  ow^asin  niye  en  ahinhpa 
ye  kta,  qa  hena  ikoyag  niye  kta. 

61  Nakun  wowayazan  owasin, 
qa  wokastake  woope  kin  de  wo¬ 
wapi  en  owapi  sni  owasin,  Jeho¬ 
wa  niye  akan  ehnake  kta,  ecen 
ihang  niyanpi  kta. 

62  Qa  wicota  hinca  yaunpi  qon 
mahpiya  wicanhpi  iyenakeca 
heekiya  Jehowa  Wakan  yada  ho 
kin  nayahon  sni,  heon  wicasta 
tonana  onicaptapi  kta. 

63  Unkan  token  tanyan  ecani- 
con  kta,  qa  niyuota  kta  e  Jeho¬ 
wa  iyuskin  qon,  he  iyecen  awi- 
hnuni  niye  kta,  qa  ihang  niye 
kta  e  Jehowa  iyuskin  kta;  qa 
makoce  tawa  yaye  kta  e  ekta 

idade  cin  he  etanhan  nicahinta- 
pi  kta. 

64  Qa  Jehowa  oyate  owasin 
ehna  enanakiya  iyaye  niyanpi 
kta,  maka  anog  ihanke  ekta,  qa 
heciya  taku  wakan  tokeca  can 
qa  inyan  ohoyada  kta,  hena  sdon 
wicayaye  sni,  qa  nihunkake  na¬ 
kun. 

65  Qa  ikce  wicasta  kin  hena  e- 
hna  owanji  nanke  kte  sni,  qa  ni- 
siha  on  iyozi  wanice  kta,  qa  he¬ 
ciya  cante  cancan,  qa  ista  sota, 
qa  nagi  skan  niyanpi  kta. 

66  Qa  wiconi  nitawa  nitokam 
kaozeze  un  kta,  qa  hanyetu  an- 
petu  koya  wakoyakipe  kta,  qa 
wiconi  nitawa  wacin  yaye  kte 
sni. 

67  Nicante  wokokipe  ikoyape 
cin  on,  qa  niista  wowanyake 
wandake  cin  on  hahanna  eca, 
Tokin  htayetu  kten,  ehe  kta,  qa 
htayetu  eca,  Tokin  hahanna  kten, 
ehe  kta. 

68  Qa  Jehowa  wita  wata  ohna 
Egupta  ekta  hde  niye  kta, 
ocanku  kin  he  icimana  wandake 
kte  sni,  eciciya,  qa  hen  wiyope 
niyanpi  kta  ;  toka  niyanpi  kin, 
hoksipidan  on  qa  wicinyanpidan 
on  wowidag  niyanpi  kta,  qa  ecen 
tuwedan  ope  niton  kte  sni. 

WICOWOYAKE  29. 

1  Horeb  en  Jehowa  wicotakuye 
wan  Israel  cinca  om  kage  cin 
ohakam,  Moab  makoce  ohna  wi¬ 
cotakuye  hena  om  Mowis  kah  si 
kin  wicoie  kin  dena  ee. 

2  Unkan  Mowis  Israel  owasin 
wicakico,  qa  hewicakiya,  Ta¬ 
ku  Jehowa  Egupta  makoce 
ohna  niistapi  itokam  Paro,  qa 
tamakoce  ocowasin,  qa  taokiye 
owasin  ecawicakicon  owasin 
wandakapi. 

3  Wowiyutanyan  tanka  kin 


WICOWOYAKE  29. 


niista  wanyaka,  wowapetokeca  | 
kin,  qa  wicohan  tanka  kin  hena. 

4  Tuka  cante  sdonye  kta,  qa 
ista  wanyake  kta,  qa  noge  na- 
lion  kta  e  anpetu  kin  de  naha- 
liin  Jehowa  nicupi  sni. 

5  Waniyetu  wikcemna  topa  ke- 
woskan  mani  ciyapi,  nitancanpi 
etanhan  wokoyake  nitawapi  sote 
sni,  qa  hanpa  nitawa  nisiha 
etanhan  napote  sni. 

6  Jehowa  Wakan  yada  kin  he 
miye  sdon  yaye  kta,  heon  agu- 
yapi  yatapi  sni,  qa  minisa,  qa 
mini  wakan  datkanpi  sni. 

7  Oyanke  kin  den  yahipi,  nnkan 
Sihon  Hesbon  wicasta  yatapi, 
qa  Og  Basan  wicasta  yatapi  i- 
tkonnkipapi  kta,  qa  unkizapi  kta 
e  inanpapi;  unkan  wicunkasta- 
kapi. 

8  Qa  makoce  tawapi  unkicupi, 
Rubeni,  qa  Ctadi,  qa  Manase  wi 
conn  hanke  he  tawayapi  kta  e 
wicunqupi. 

9  Heon  wicotakuye  kin  de  oie 
kin  patanpi  qa  ecen  econpo  ;  he- 
cen  taku  ecanonpi  kta  owasin 
idukcanpi  kta. 

10  Niyepi  owasin  nakaha  Jeho¬ 
wa  Wakari  yadapi  itokam  naya- 
jinpi,  wicoun  nitawapi  itancanpi, 
qa  hunkayapi,  qa  wowapi  kaga- 
pi  kin  ;  Israel  wicasta  owasin  ; 

11  ^iceca  nitawapi,  qa  nita win- 
pi,  qa  tuwe  tokeca  tonwanyayapi 
en  un,  tuwe  cande  qa  mini  toksu 
aiyahdeya. 

12  Jehowa  Wakan  yada  wico¬ 
takuye  kin  en  yaipi  kta,  qa  ta- 
wokonze  Jehowa  Wakan  yada 
nakaha  nicicagapi  en. 

13  Heon  taoyate  henicapi  kta 
e,  qa  iye  wakan  yadapi  kta  e 
nakaha  enihde,  eniciye  cin  iye- 
cen,  qa  nihunkakepi  Abereham, 
qa  Izak,  qa  Jakob  konza  ewica- 
ki}^  cin  iyecen, 

14  Qa  wicotakuye  kin  de,  qa 


wokonze  kin  de  niyepi  nisnana- 
pidan  om  wakage  sni. 

15  Tuka  tona  nakaha  Jehowa 
Wakan  undapi  itokam  najinpi 
owasin  om,  qa  nakun  tona  naka¬ 
ha  unkiyepi  om  un  sni. 

16  Token  Egupta  makoce  en 
unyakonpi  sdon  yayapi,  qa  na¬ 
kun  oyate  ehna  unkupi  kin  token 
hena  iyoopta  unkupi. 

17  Qa  wowahte  sni  tawapi,  qa 
toasapapi  wandakapi,  can  qa  in- 
yan  mazaska,  qa  mazaskasi  oho- 
dapi  kin. 

18  Okini  niyepi  ehna  wicasta, 
qais  winobinca,  qais  wicowazi, 
qais  wicoun  wan  yukan,  qa  can¬ 
te  kin  Jehowa  Wakan  undapi 
etanhan  nakaha  ihduhomni,  qa 
ikcewicasta  kin  hena  taku  wa- 
kandapi  kin  ekta  ye  ca  ohowica- 
da,  okini  niyepi  ehna  hutkan  wan 
etanhan  pijihuta  sica,  qa  pejiho- 
ta  icage  kta. 

19  Qa  woyasice  kin  de  oie  kin 
nahon  kinhan,  cante  kin  ohna 
ihdawaste  kta,  qa  heye  kta  ;  Mi- 
cante  ihdusuta  en  mawani,  qa 
imnahan  mdatke  cin  on  imapuza 
anamicipte  kta  esta,tanyan  waun 
kta. 

20  Jehowa  wicasta  kin  he  kici- 
cajuju  kta  tawaten  ye  kte  sni ; 
tuka  wicasta  kin  he  en  Jehowa 
tocanniye  kin,  qa  towinawizi  kin 
ideye  kta,  qa  woyasice  wowapi 
kin  de  en  owapi  ocowasin  he 
akan  yanke  kta,  qa  caje  kin 
mahpiya  ihukuya  tanhan  Jehowa 
pajuju  kta. 

21  Qa  Jehowa  taku  sica  on  Is¬ 
rael  wicoun  owasin  etanhan  he 
yukinukan  kta,  wicotakuye  woo- 
pe  wowapi  de  en  owapi  woyasi¬ 
ce  owasin  iyecen. 

22  Unkan  nicincapi  niyepi  iyo- 
hakam  yukanpi  kta,  wicoicage 
haka  kta,  qa  wicasta  tokeca  ma¬ 
koce  itehan  tanhan  upi,  qa  ma- 

koce  kin  he  wokastake  kin,  qa 
wowayazan  on  Jehowa  he  ka- 
stake  cin  wanyakapi  kta,  qa  he- 
yapi  kta  ; 

28  Maka  kin  owancaya  inyanzi, 
qa  miniskuya,  gugu  he  wojupi 
sni,  qa  camni  uye  sni,  qa  wato 
takudan  aicage  sni,  Sodom  qa 
Gomora,  Adma  qa  Tzeboim  Je¬ 
howa  tocanniye,  qa.  tosihda  en 
wicakastake  cin  qon,  he  iyecen 
kastakapi. 

24  Qa  Ikcewicasta  owasin  he- 
yapi  kta ;  Tokeca  Jehowa  mako- 
ce  kin  de  hecen  ecakicon  he? 
Wocanniye  tanka  kin  de  token 
nina  itkon  he  ? 

25  Unkan  ayuptapi,  qa  heyapi 
kta,  Jehowa  hunkake  wicayapi 
Wakan  dapi  wicotakuye  wicaki- 
caga,  Egupta  makoce  etanhan 
hdinanpe  wicaye  ciqon  he  ehan 
wicakicage  cin  he  ayustanpi 
he  on  etanhan. 

26  Qa  taku  wakan  tokeca  ekta 
ipi,  qa  ohodapi,  qa  hena  itokam 
patujapi,  taku  wakan  kin  hena 
sdon  wicayapi  sni,  qa  wicakici- 
pamni  ^ni. 

27  Heon  Jehowa  tocanniye  kin 
makoce  kin  he  aitkon,  qa  woya- 
sice  wowapi  kin  de  en  owapi 
owasin  akan  hiyuya. 

28  Jehowa  wocanniye  en,  qa 
wocanteptanyan  en  qa  wosihda 
tanka  en  maka  kin  etanhan  wi- 
cayujun,  qa  makoce  tokeca  ekta 
ye  wicaya,  nakaha  iyececa. 

29  Taku  nahmanpi  kin  he  Je¬ 
howa  Wakan  undapi  kin  he  tawa 
tuka  taku  yuzamnipi  kin  he  un- 
kitawapi,  qa  unkicincapi  tawapi, 
owihanke  wanica  woope  kin  de 
oie  owasin  ecen  econkupi  kta 
heon  etanhan. 

WTCOWOYAKE  30. 

1  Unkan  kaketu  kta,  wicoie 
kin  dena  owasin,  woyawaste  qa 

woyasice  nitokam  ewahde  nihi- 
yohipi  kinhan,  qa  ikcewicasta 
ekta  Jehowa  Wakan  yadapi  nape 
niyanpi  kin  owasin  wicehna, 
hena  akan  nicante  ahdi  yaye 
cinhan. 

2  Qa  Jehowa  Wakan  yada  kin 
en  yahdi,  qa  ho  kin  anayago- 
ptan,  taku  nakaha  eciciye  cin 
owasin  iyecen,  niye  qa  nicinca 
nicante  ocowasin  on,  qa  ninagi 
on  hecanon  kinhan, 

3  Jehowa  Wakan  yada  kin  wa- 
yaka  yaunpi  kin  hdi  niyanpi  kta, 
qa  onsinidapi  kta,  qa  oyate  owa¬ 
sin  ekta  Jehowa  Wakan  yada 
enanakiya  iyaye  niyanpi  qon 
etanhan  ake  niyawastepi  kta. 

4  Mahpiya  ihanketa  ekta  nape 
niyanpi  esta,  hetanhan  Jehowa 
Wakan  yada  inicu  kta,  qa  mni- 
ciye  niye  kta. 

5  Qa  Jehowa  Wakan  yada  kin 
makoce  nihunkakepi  tawa  yapi 
qon  he  ekta  hiyu  niyanpi  kta, 
unkan  tawa  yayapi  kta ;  unkan 
tanyan  ecanionpi  kta,  qa  nihun¬ 
kakepi  sam  iyeya  niyuotapi  kta. 

6  Qa  Jehowa  Wakan  yada  ni¬ 
cante  kin  banicihdaye  kta,  qa 
nicinca  cante  kin  nakun,  hecen 
nicante  ocowasin  on,  qa  ninagi 
ocowasin  on  Jehowa  Wakan 
yada  kin  waste  yadake  kta,  wi- 
coni  nitawa  hee  nakas. 

7  Unkan  Jehowa  Wakan  yada 
kin  woyasice  kin  dena  owasin 
toka  niyanpi  akan,  qa  tona  sice- 
nidapi,  qa  sicaya  nicuwapi  akan 
awicahnake  kta. 

8  Hecen  niye  yahdi,  qa  Jehowa 
ho  kin  nayahon,  qa  tawoahope 
nakaha  ope  cisi  kin  owasin  eca- 
non  kinhan ; 

9  Jehowa  Wakan  yada  kin  taku 
ninape  econ  kin  owasin  en  nici- 
yuota  kta,  nitamni  taku  icaliye 
cin  en,  qa  nitawanunyanpi  taku 
icah  yapi  en,  qa  tanyan  ecani- 

con  kta,  Jehowa  nihunkakepi  on 
iyuskin  qon,  iyecen,  ake  taku 
niciwa^te  kin  en  iniyuskin  kta 
nakas- 

10  Tohan  .Tehowa  Wakan  yada 
ho  kin  nayahon,  qa  tawoahope, 
qa  tokage,  woope  kin  de  wowapi 
en  owapi  kin  hena  yapatan,  qa 
ni  cante  ocowasin  on,  qa  ninagi 
ocowasin  on,  Jehowa  Wakan 
yada  en  yahdi  kinhan  ; 

11  Woahope  kin  de  nakaha  ope 
cisi  kin  inanicihmapi  ^ni  qa  ini- 
tehan  sni ; 

12  Mahpiya  en  un  sni,  hen  un 
unkans,  Tuwe  unkiyepi  on  mah¬ 
piya  kin  adi  kta,  qa  hetanhan 
unkicicupi  kta  he  ?  kinhan  naun- 
honpi  kta,  qa  ecen  econkupi  kta, 
ehe  kta  naceca. 

13  Qa  miniowanca  akasanpa  un 
sni.  He  akasanpa  yanka  un¬ 
kans,  Tuwe  unkiyepi  on  minio¬ 
wanca  akasanpa  ye  kta,  qa  un¬ 
kicicupi  kta  he?  hecen  naunhon- 
pi  kta,  qa  ecen  econkupi  kta,  ehe 
kta  naceca. 

14  Tuka  wicoie  kin  ecen  eca- 
non  kta  e  nikiyedan  hinca  nii 
kin  ohna,  qa  nicante  kin  ohna. 

15  Wanyaka  wo,  nakaha,  wico- 
ni  qa  taku  waste  ecicihnaka,  na- 
kun  wiconte  qa  taku  ^ica. 

16  Token  nakaha  econ  cisi,  Je¬ 
howa  W’akan  yada  kin  waste 
yadake  ca  tacanku  omayani,  qa 
tawoahope,  tokage,  qa  tawoyaco 
yapatan  kinhan  yani  kta;  unkan 
Jehowa  W'akan  yada  kin  makoce 
tawa  yaye  kta  e  ekta  de  cin 
en  niyuota  kta,  qa  niyawaste 
kta. 

17  Tuka  nicante  kin  ihduho- 
mni,  qa  wanayahon  sni,  qa  nihna- 
yanpi,  qa  taku  wakan  tokeca 
ohoyada,  qa  oyakiye  cinhan, 

18  Nakaha  hecen  eciciyapi. 
Awicakehan  ihang  niyanpi  kta, 
maka  tawa  yaye  kta  e  Jordan 


iduwege  ca  ekta  yai  kta,  he 
akan  anpetu  yahduota  kte  ^ni. 

19  Wiconi  qa  wiconte,  woya- 
waste  qa  woyasice  nitokam 
ewahde,  niyepi  on,  Mahpiya  qa 
maka  namahonpi  kta  nakaha  epa. 
Heon  wiconi  kahniga  wo,  hecen 
yani  kta,  niye  qa  nicinca  nakun. 

20  Hecen  Jehowa  Wakan  yada 
kin  waste  yadake  kta,  ho  kin 
nayahon  kta,  qa  he  ekta  ikoyag 
niciye  kta,  on  yani  kin  hee  na- 
kae^;  qa  Jehowa  makoce  nihun¬ 
kakepi  Abereham  Izak  qa  Jakob 
wicaqu  kta,  konza  ewicakiya,  he 
akan  anpetu  ota  ounyaye  kta. 

WICOWOYAKE  31. 

1  Unkan  Mowis  ekta  i  qa  wi¬ 
coie  kin  de  Israel  owasin  owica- 
kiyaka. 

2  Qa  hewicakiya,  Matonpi 
ehantanhan  anpetu  kin  de  wani- 
tu  opawinge  sanpa  wikcemna 
nonpa.  Tankan  inawapa,  qa  en 
wahihbu  wanna  owakihi  sni ; 
nakun,  Jordan  wakpa  kin  de 
akasanpa  de  kte  ^ni,  Jehowa 
emakiya. 

3  Jehowa  Wakan  yada  kin  iye 
nitokam  akasanpa  ye  kta,  iye 
nitokam  ikcewica^ta  kin  hena 
ihang  wicaye  kta,  qa  tawa  ^vVi- 
cayaye  kta,  Josuwa  iye  nitokam 
akasanpa  ye  kta,  Jehowa  eye  cin 
iyecen. 

4  Unkan  token  .Tehowa  Sihon, 
qa  Og  Amori  wicastayatapi  ihang 
wicaya,  qa  makoce  tawapi  kin 
nakun,  he  iyecen  hena  ecawica- 
kicon  kta. 

5  Qa  Jehowa  niyepi  itokam  he¬ 
na  ewicahde  kta,  hecen  woaho¬ 
pe  nakaha  econ  cisipi  owasin 
iyecen  ecawicayeconpi  kta. 

6  Waditakapo,  qa  wa^akapo. 
Ihnuhan  hena  kowicayakipapi, 
qa  niyu^inyayapi.  Jehowa  Wa- 

kan  yada  kin  hee,  nici  ye  kta  ; 
aniyustan  kte  sni,  qa  eRpe  niye 
kte  sni. 

7  Unkan  Mowis  Josuwa  kico, 
qa  Israel  owasin  wanyakapi  he- 
ciya,  Waditaka,  qa  wakisaka 
wo ;  niye  oyate  kin  de  makoce 
wan  Jehowa  hunkake  wicayapi 
wicaqu  kta  konza  ewicakiya. 
he  ekta  awicade  kta,  qa  niye  he 
tawa  yapi  kta  e  yakage  kta. 

8  Qa  Jehowa  iye  nitokam  ye 
kta,  iye  niciun  kta ;  aniyustan 
kte  sni,  qa  ehpe  niye  kte  sni. 
Ihnuhan  kopeyahda  kin  qa  ni- 
yusinyaye  cin, 

9  Unkan  Mowis  woope  kin  de 
owa,  qa  he  wawayusnapi  Lewi 
kin,  Jehowa  wicotakuye  can 
wohnaka  yuhapi  kin  hena  wica¬ 
qu,  qa  nakun  Israel  hunkayapi 
owasin. 

10  Qa  Mowis  wahokonwicaki- 
ye  ca  hewicakiya,  Waniyetu  sa- 
kowin  ihanketa,  woyuska  wani¬ 
yetu  ohanzi  hdepi  wohanpi  iye- 
hantu  hehan. 

11  Israel  owasin  Jehowa  Wa- 
kan  yada  oyanke  kahnige  kte 
cin  ekta,  itokam  ihdutaninpi  kta 
e  hipi  kinhan,  Israel  owasin  na- 
honpi  wicitokam  woope  kin  de 
dawa  kta. 

12  Oyate  mniciye  wicakiya  wo, 
wicasta,  qa  winohinca,  qa  sice- 
ca,  qa  oyate  tokeca  otonwe  nita- 
wa  en  unpi,  hecen  nahonpi  kta, 
qa  Jehowa  Wakan  yadapi  koki- 
papi  kta  e  onspepi  kta,  qa  woope 
kin  de  oie  kin  owasin  ecen  econ- 
pi  kta  e  onspepi  kta, 

13  Hecen  cincapi  takudan  sdon 
yapi  sni  nahonpi  kta,  qa  rnakoce 
wan  ekta  yaipi  kta  e  Jordan  idu- 
wegapi  kin  he  akan  tohanyan 
yaunpi  kta,  anpetu  owasin  Jeho¬ 
wa  Wakan  yadapi  kokipapi  kta 
e  onspepi  kta. 

14  Unkan  Jehowa  Mowis  heci- 

ya,  Ito  anpetu  en  nite  kta  wanna 
ikiyedan,  Josuwa  kico,  qa  itkoki- 
papi  wakey  a  en  najinpo,  hecen 
wahokon  wakiye  kta.  Unkan 
Mowis  Josuwa  kici  ekta  ipi,  qa 
itkokipapi  wakeya  en  najinpi. 

15  Unkan  Jehowa  itkokipapi 
wakeya  en  ihdutanin,  mahpiya 
bosdata  ohna ;  unkan  mahpiya 
bosdata  kin  he  wakeya  tiyopa 
kin  akan  han. 

16  Unkan  Jehowa  Mowis  heci- 
ya,  Ito  nihunkake  om  nistinbe 
kte  i  unkan  oyate  kin  de  najinpi 
kta,  qa  makoce  ekta  yapi  ohna 
wicasta  tokeca  taku  wakan  dapi 
om  wiinahmapi  kta ;  hecen 
amayustanpi  kta,  qa  wicotakuye 
mitawa  wicawecage  yuksapi  kta. 

17  Unkan  anpetu  kin  he  en  mi- 
tocanniye  awicaide  kta,  qa  awi- 
camdustan  kta,  qa  miite  kin  ina- 
wicawakihman  kta  •  hecen  yason 
unpi  kta  ;  qa  wokakije,  qa  wosi- 
ce  ota  akipapi  kta,  qa  anpetu  kin 
he  en  heyapi  kta,  Unkiyepi  ehna 
taku  wakan  wanice  naceca,  heon 
wosice  kin  dena  unkakipapi. 

18  Unkan  mis  anpetu  kin  he  en 
miite  kin  ocowasin  inawakihman 
kta,  taku  sica  econpi  owasin  on, 
taku  wakan  tokeca  ekta  ihduho- 
mnipi  nakas. 

19  Heon  odowan  kin  de  niyepi 
on  owapo,  qa  Israel  cinca  kin  on- 
spe  wicakiyapo,  hena  ipi  kin  en 
he  ejupo,  hecen  odowan  kin  de 
wayaatanin  mduhe  kta,  Israel 
cinca  kin  en. 

20  Makoce  wan  pte  asanpi  qa 
wihdi  on  kaduze  cin,  hunkake 
wicayapi  konza  wahowicawaki- 
ya  qon,  he  ekta  awicamda ;  un¬ 
kan  tohan  wotapi,  qa  imnapi,  qa 
cepapi  kinhan,  taku  wakan  toke¬ 
ca  ekta  ihduhomnipi  kta,  qa  oho- 
wicadapi  kta,  qa  imahahapi  kta, 
qa  wicotakuye  mitawa  yuksapi 
kta. 

21  Unkan  kaketu  kta,  wokakije 
qa  woiyokisice  ota  akipapi  kin- 
han,  odowan  kin  de  wayaatanin 
awicayatanin  kta,  cincapi  ipi 
etanhan  he  akitkonjapi  kte  sni, 
nakas.  Mis  nahanhin  makoce 
konza  caje  mdate  cin  ekta  awi- 
camde  sni,  token  nakaha  awa- 
cinpi  kin  sdonwaya. 

22  Unkan  anpetu  kin  he  en 
Mowis  odowan  kin  de  owa,  qa 
Israel  cinca  onspewicakiya. 

23  Qa  Josuwa  Nun  cinhintku 
wahokon  kiye  ca  heya,  Wadita- 
ka,  qa  wasaka  wo  ;  Niye  Israel 
makoce  konza  wahowicawaya 
ekta  awicade  kta  nakas,  qa  mis 
nici  waun  kta. 

24  Unkan  Mowis  woope  kin  de 
oie  kin  wowapi  wan  en  kaga, 
ocowasin  yustan  qehan, 

25  Mowis  Lewi  kin  Jehowa 
otakuye  can  wohnaka  yuhapi 
kin  wahokonwicakiye  ca  heya. 

2G  Woope  kin  de  wowapi  kin 
icupo,  qa  Jehowa  Wakan  yadapi 
otakuye  can  wohnaka  icahda 


ehnakapo  ;  hecen  niyepi  en  wa¬ 
yaatanin  hen  yanke  kta. 

27  Miye  ayakinicapi  kin  sdon¬ 
waya,  nakun  nitahu  patin.  In- 
yun  nakaha  nahanhin  niyepi  om 
wani  Jehowa  en  yakipajinpi,  ma¬ 
te  cin  iyohakam  awicakehan 
sanpa  hecece  kta. 

28  Miye  ekta  nitawicoun  hun- 
kayapi  owasin,  qa  wowapi  kaga- 
pi  nitawapi  mniciye  wicayapo, 
qa  nogepi  en  wicoie  kin  dena 
epe  kta,  qa  mahpiya  qa  maka  kin 
hena  nahonpo,  epe  kta. 

29  Mate  cin  iyohakam  nihdu- 
takunipi  kte  sni  sdonwaya,  qa 
canku  ope  cisipi  etanhan  nihdu- 
homnipi  kta ;  qa  anpetu  ehake 
kin  en  taku  sica  ayakipapi  kta, 
taku  Jehowa  ista  kin  en  sice  cin 
ecanonpi  kta ;  qa  taku  ninape 
econpi  kin  on  sihdayayapi 
kta. 

30  Unkan  Mowis  odowan  kin 
de  oie  kin  owasinhin  Israel  om- 
niciye  ocowasin  nogepi  en  oya- 
ka. 


WICOWOYAKE  32. 

1  Mahpiya  anagoptanpo,  hecen  iwae  kta; 

Qa  maka  mii  oie  kin  nahon  wo. 

2  Woonspe  rnitawa  magaju  iyecen  hinhe  kta, 
Mioie  kin  cu  kin  iyecen  kaduze  kta ; 

Wato  akan  magaju  kin  iyececa  kta, 
Magajuju  peji  akan  iyecece  kta. 

3  .Tehowa  caje  kin  eyanwapaha  kta, 

Taku  Wakan  undapi  kin  yatankapo. 

4  Wakage  cin  hee,  taku  eoon  kin  ecetu; 
Tohan  kin  owasin  woyaco, 

Taku  wakan  wicaka  wohnaye  wanica ; 
Isnana  ohan  owotanna  qa  ecetu. 

5  Ihdusapapi,  iye  cinca  hecapi  sni,  sapapi  ce  ; 
Wicoicage  pemni  qa  skopa. 

6  Jehowa  decen  ecayeconpi  kta  he? 

Oyate  witkotko,  qa  ksape  sni  ? 

Niyate  qa  tuwe  openiciton  hee  ^ni  he  1 
lye  nicage  ca  niyusuta. 

7  Anpetu  wanakaja  kiksuya  wo  ; 

Wicoicage  otoiyohi  taomaka  awacin  wo. 

Niyate  iwanga  wo,  kinhan  niciyaotanin  kta, 

Hunkayapi  nitawa,  unkan  eniciyapi  kta. 

8  Otancanke  oyate  maka  wicakicipamni, 

Adam  cinca  enanakiya  iyaye  wicaye  cehan ; 

Israel  cinca  iyenakecapi  kin  iyecen, 

Oyate  kin  makoce  iwicakicago. 

9  Jehowa  taku  tawaye  cin  taoyate  kin  hee  ; 

Qa  maga  yuhe  cin  Jakob  hee. 

10  Hewoskan  makoce  wan  en  iyewicaya. 

Makoskan  takudan  ohnaka  sni,  sicahowayapi  ohna. 
Aconka^ke  wicaya ;  onspewicakiya  ; 

Istasu  tawa  kin  iyecen  awanwicayaka. 

11  Token  wanmdi  wan  hohpi  kin  coskiya. 

Qa  cinca  kin  aman  ; 

Hupahu  kamdage  ca  iwicacu  ; 

Ta^un  akan  wicahduha. 

12  He  iyecen  Jehowa  isnana  nape  yus  awicaya. 

Qa  taku  wakan  tokeca  owicape  ^ni. 

13  Maka  paha  akan  iyotang  wicaya  ; 

Hecen  maga  waskuyeca  kin  yutapi ; 

Qa  canhanpi  tiktica  imnija  etanhan  yazokapi ; 

Qa  wihdi  inyan  suta  hinca  etanhan. 

14  Pte  asanpi  nini,  qa  tahiijca  asanpi  kin, 

Qa  wasin  tacincadan  etanhan  ; 

Nakun  tamdoka  Basan  en  icagapi  etanhan,  qa  tatoka- 
dan  etanhan  ; 

Aguyapi  mdu  iyotan  wa^te  hinca  kici, 

Qa  hastanhanka  we  minisa  datkan. 

15  Unkan  ecetudapi  kin  cepa  ayapi,  qa  nahtakapi. 
Nicepapi,  wasin  ni^okapi; 

Qa  taku  Wakan  icah wicaye  cin  he  ihaktapi  sni ; 

Qa  imnija  niwicaye  cin  taku  dapi  ^ni. 

16  Taku  tokeca  wakan  dapi  on  inawizi  yapi, 

Taku  wahtesni  on  sihdayapi. 

17  Wanagi  wakan  ^ni  wakiciyusnapi, 

Taku  wakan  sdonyapi  sni  qon, 

Taku  wakan  teca  askatudan  en  upi, 

Hunkakepi  hena  sdonwicayapi  sni. 

18  Imnija  icahniye  cin  he  ehpeyaya, 

Qa  Taku  W^akan  nicage  cin  ayektonja. 

19  Unkan  Jehowa  wanyake  ca  wahteda  sni, 
lye  cinca  wica  winyan  koya  Sihdayapi  naka^. 

20  Qa  heya,  Miite  inawicawakihbe  kta. 

Token  ihunnipi  kta  wanmdake  kta; 

W'icoicage  pemni  hecapi  nakas. 

Cinca  wowicake  nicapi. 

21  lyepi  taku  wakan  sni  on  winawizi  mayanpi. 
Tawakagapi  on  sihda  mayanpi. 

Heon  mis  oyate  heca  sni  on  winawizi  wicawaye  kta, 
Ikcewicasta  witkotkoka  on  sinhda  wicawaye  kta, 

22  Mitocanniye  on  peta  wan  ideya ; 

Hades  temahentu  ekta  itkon  kta ; 

Maka  kin  taku  aicage  cin  ko  yasote  kta  ,■ 

He  taku  ahanpi  kin  huhnakye  kta. 

23  Wiciwankara  taku  sica  mnawaye  kta. 

Hena  en  wahinkpe  mitawa  bowakisote  kta. 

24  Wicaakikan  on  yasotapi  kta, 

Qa  raako^ice  on  temyapi  kta, 

Qa  woihangye  tekika  on. 

Qa  wicayaktake  kta  e  wamanica  hipi  kin  en  yewaye 
kta, 

Nakun  watusekseca  osdohanpi  tagepi  kin. 

25  Tankan  cankpi  kin  wicakte  kta, 

Timahen  woyusinyaye  cin, 

Koska  kaknigapi,  wikoska  koya  ; 

Hoksiyoqopa  waazin,  wicakinca  pa  ska  kici. 

26  Wicawakaspe  kta,  epa, 

Wicasta  ehna  tankan  kiksuyapi  kin  ihangwaye  kta. 

27  Tuka  tokayapi  tocanniye  on  itonwapa, 

Okini  tona  wicakiyusepi  okaknigapi  kte  sni, 

Okini  heyapi  kta,  Unnapepi  wankantuya  ; 

Taku  kin  de  owasin  Jekowa  econ  sni. 

28  Oyate  wokcan  nicapi  nakas, 

Hena  okna  wookaknige  wanica. 

29  Tokin  ksapapin,  taku  kin  de  awacinpin, 

Owihanketa  token  unpi  kta  awacinpi  unkans  ; 

30  Hehan  wanjidan  kektopawinge  pasi  kta, 

Qa  nonpa  kektopawinge  wikcemna  kamyapi  kta  tuka  ; 
Imnija  tawapi  wiyope  wicaye  sni  unkans  ; 

Qa  Jekowa  awicayustan  sni  unkans. 

31  Imnija  tawapi  Imnija  unkitawapi  kin  iyececa  sni 

nakas. 

Qa  toka  unyanpi  kin  ke  iyukcanpi. 

32  Hastankanka  iyuwi  tawapi  kin  Sodom  iyuwi  kin  iye¬ 

ceca, 

Qa  Gomora  tamaga  etankan, 

Hastankanka,  icakyapi  kin  pizi  kastankanka  keca  ; 

Qa  iyage  yukapi  kin  pakinca. 

33  Minisa  tawapi  wamduska  tage  kin  keca  ; 

Sintekda  tage  sica  tekika  kinca. 

34  De  mici  kiknakapi  sni  ke  ? 

Wowapi  opiye  mitawa  en  ipuspapi. 

35  Tokiconpi  kin  ke  mitawa,  wokajuju  nakun. 

Tokan  sikapi  naMute  cinkan, 

Anpetu  en  atakunipi  kte  sni  kin  ke  wanna  ikiyedan. 
Qa  taku  wiyeya  wicakicagapi  kin  ecadan  ki  kta. 

36  Jekowa  iye  taoyate  kin  wicayaco  kta  nakas  ; 

Qa  taokiye  on  iyope  iciye  kta  ; 

Tohan  napepi  wasake  sni  unpi  wanyake  cinhan  ; 
Nakun  natakapi  qa  okaptapi  wanica. 

37  Qa  heye  kta,  Taku  wakan  dapi  qon  tukteepi  he  1 
Imnija  wacinyanpi  qon  ? 

38  Hena  wopida  wosnapi  sin  kin  yutapi  qon  ; 

Qa  minisa  kastanpi  kin  yatkanpi  qon ; 

Hena  najinpi  qa  oniciyapi  nunwe. 

Wowinape  nicupi  nunwe. 

39  Wanyakapo  raiye  misnana  hemaca  ; 

Qa  taku  wakan  iyemaceca  wanica. 

Mis  watewaya  qa  waniwaya, 

Kiunniwaya  qa  okizi  waye  kta. 

Qa  tuwedan  minape  etanhan  ehdaku  okihi  sni. 

40  Wanna  ninape  mahpiya  ekta  kiya  ye  wakiya, 

Qa  hepa,  Owihanke  wanin  wani ; 

41  Kinhan  wakanhdi  isan  wahdube  kta. 

Qa  minape  wayaco  yuze  kta. 

Toka  inanyanpi  wotokicon  wicawecu  kta ; 

Qa  tona  sice  madakapi  kin  hdajuju  wica  waye  kta. 

42  Wahinkpe  mitawa  we  on  witko  wakiye  kta. 

Qa  isan  mitawa  wicacehpi  yute  kta  ; 

Mdcaopi  qa  wayaka  unpi  etanhan. 

Toka  itancanpi  pa  tawapi  kin  on. 

43  Ikce  wicasta  taoyate  kin  om  idowanpo. 
lye  taokiye  wepi  kin  he  tokicon  kta; 

Toka  wicayapi  kin  wotokicon  wicakicu  kta  ; 
Taoyate  tamakocepi  kin  akahpe  kiciye  kta. 


44  Unkan  Mowis  ekta  hi,  qa 
odowan  kin  de  oie  kin  owasin 
oyate  nogepi  en  ia,-  iye,  qa  Nun 
cinhintku  Josuwa. 

45  Unkan  Mowis  Israel  owasin 
wicoie  kin  hena  owasin  ewicaki- 
ye  cehan, 

46  Hewicakiya,  W'icoie  nakaha 
ciciyataninpi  kin  owasin  ekta  ni- 
cantepi  kin  yekiyapo,  Hecen 
woope  kin  de  oie  kin  owasin  ni- 
cincapi  patan  qa  econ  wicayasipi 
kta. 

47  Wicoie  kin  de  on  yanipi  kta 
nakas ;  heon  ihnuhan  he  taku- 
sni  yadapi,  qa  wicoie  kin  de  on 
anpetu  niciyuotapi  kta,  maka 
ekta  yaipi  kta  e  Jordan  iduwega- 
pi  kin  he  akan. 

48  Unkan  anpetu  kin  he  en  Je- 
howa  ie  ca  Mowis  heciya, 

49  Abarim  he  kin  de,  Nebo  pa- 
ha  kin,  Moab  makoce  ohna  yan- 
ke  cin,  Jeriho  iyotakons  he  itan- 
wankanhde  adi  wo,  qa  Kanan 
makoce  Israel  cinca  icupi  kta 
e  wicawaqu  kin  he  wanyaka 
wo. 

50  Qa  he  ayadi  kte  cin  he  akan 
nite  kta,  qa  oyate  nitawa  ekta 
qkipe  niyanpi  kta,  Nicinye  Aaron 
Hor  he  akan  te  ca  taoyate  ekta 
okipe  yapi  qon  he  iyeCen. 

51  Wamiyecihtanipi  Israel  cin¬ 
ca  ehna,  Meriba  Qades  (Kigepi 
Wakan)  mini  ekta,  Tzin  hewos- 
kan  ohna,  qa  Israel  cinca  ehna 
mayadawakanpi  sni. 

52  Heon  nitokarn  makoce  kin 
wandake  kta,  tuka  makoce  wan 
Israel  cinca  kip  wicawaqu  kin 
heciya  yai  kte  sni. 


WICOWOYAKE  33. 


WICOWOYAKE  33. 

1  Unkan  Mowis  Wakantanka 


wicasta  tawa  te  cin  itokam,  wo- 
yawaste  on  Israel  cinca  wicaya- 
waste  kin  dee. 

2  Unkan  heya, 

Jehowa  Sina  etanhan  n,  qa  Sehir  etanhan  awicahi- 
nanpe  ; 

Qa  Paran  lie  kin  etanhan  iyega  ; 

Qa  taokiye  wakan  oyawa  tanka  etanhan  ; 

lye  etapa  tawa  etanhan  peta  woope  wan  en  wicahi. 

3  Nakun  oyate  cante  wicakiya  ; 

Wicasta  wakan  tawa  owasin  nape  ohna  wicahduha  ; 

Qa  siha  ekta  wankapi, 

Otoiyohi  nioie  icu  kta. 

4  Mowis  woope  wan  onspe  unkiyapi, 

Jakob  omniciye  taku  tawayapi  kte  oin  hee. 

5  He  Jesurun  (Ecetudanpi)  en  wicastayatapi, . 

Israel  wicoun,  oyate  itancanpi  kin  yuwitayapi  hiyeyapi 
qehan. 

6  Ruben  ni  kta,  qa  te  kte  ^ni, 

Qa  wicasta  tawa  tonana  kte  ^ni  nunwe. 

7  Qa  Juda  on  heya, 

Jehowa  Juda  ho  kin  nahon  qa  taoyate  kin  ekta  hdicu- 
ya  ye. 

lye  on  nape  kin  iyakicu  ye  kta,  qa  toka  yapi  etanhan 
iciya  ye. 

8  Qa  Lewi  on  heya, 

Wiyustan  wicakiye  nitawa  qa  iyoyani  wdcaye  nitawa 
kin  wicasta  wacantkiye  nitawa  yuhe  kta. 

He  Masa  (lyutanyapi)  ekta  iyutan  yaya, 

Qa  Meriba  (lyopeyapi)  mini  kin  ekta  iyope  yaya. 

9  lye  atkuku  hunku  ko  on  wanmdake  sni  eya, 

Sunkaku  iyekiye  ^ni, 

Qa  iye  cinca  kin  sdonwicaye  sni ; 

Tuka  nioie  yuhapi,  qa  wicotakuye  nitawa  patanpi. 

10  Jakob  woyaco  nitawa  onspe  kiyapi  kta ; 

Woizinye  nipoge  ekta  yekiyapi  kta, 

Qa  wohuhnahyapi  wahna  wosnapi  nitawa  akan. 

11  Taku  yuhe  cin  Jehowa  yawaste  ye, 

Qa  taku  iye  nape  kin  eeon  iyuskin  kiya  ye  ; 

Tona  kipajinpi  nitepi  wicakiyusuja, 

Nakun  tona  sicedakapi,  hecen  ake  najinpi  kte  sni. 

12  Qa  Benjamin  on  heya, 

Tuwe  Jehowa  waste  dake  cin  he  wakokipe  sniyan  iye 
ikiyedan  ti  kta. 

Anpetu  osan  he  akahpe  kta,  qa  hiyete  otahedan  ounye 
kta. 

13  Qa  Josep  on  heya, 

Makoce  tawa  Jehowa  yawmste  nunwe,  taku  iyotan 
waste  on, 

Malipiya  etanhan,  cu  etanhan,  qa  wosbe  ihukuya  wan- 
ke  cin  etanhan, 

14  Nakun  taku  iyotan  waste  anpetu  wi  icahye  cin  on, 

Qa  taku  iyotan  waste  hanyetu  wi  inanpe  ye  cin  on  ; 

15  Qa  lie  wanakaja  pajodan  etanhan, 

Qa  paha  owihanke  wanica  etanhan  taku  iyotan  waste 
on. 

16  Qa  niaka  taojudan  koya  etanhan  taku  iyotan  waste  on  ; 
Tuwe  otehi  ounye  cin  toiyokipi  kin  Josep  paha  akan, 
Qa  tuwe  iye  cincu  etanhan  yukinukanpi  pesdete  akan 

u  nunwe. 

17  Tatanka  tawa  tokaheya  tonpi  towitan  kin  hee, 

Hehe  tawa  tinta  tatanka  wan  tahe  kin  iyececa, 

Hena  on  maka  ihanke  ekta  oyate  kin  yuwitaya  wica- 

patan  kta ; 

Epraim  oyawawa  tanka  qa  Manase  kektopawingege 
kin  hena  eepi. 

18  Qa  Zebulun  on  heya, 

Zebulun  inanpe  yaye  cin  en  iyuskin  wo  ; 

Qa  Issakar  wakeya  nitawa  ohna. 

19  He  kin  ekta  oyate  wicakicopi  kta, 

Hen  woowotanna  wosnapi  patapi  kta  ; 

Taku  wiyaka  ohna  nahmanpi, 

Qa  miniwanca  toicewin  kin  yazokapi  kta,  naka^. 

20  Qa  Gad  on  heya, 

Tuwe  Gad  yutanka  yawastepi  nunwe, 

Mnaja  iyecen  iwanke  ca  isto  pa  kici  yahdeca. 

21  Makoce  tokaheya  kin  he  tawa  ye  kta,  iwanyaka  ; 
Woope  kage  cin  taku  yuhe  kiya  kin  he  aconkaskayapi 

nakas; 

Qa  oyate  itancaripi  om  hi, 

Qa  Jehowa  toowotanna  qa  tawoyaco  Israel  om  econ. 

22  Qa  Dan  on  heya. 

Dan  mnaja  cinca  wan  heca, 

Basan  etanhan  ipsice  kta. 

23  Qa  Naptali  on  heya, 

Naptali  wocantkiye  on  wipi,  qa  Jehowa  toyawaste 
ojudan ; 

Mde  kin  qa  wiyotanhan  kin  tawaya  wo. 

24  Qa  Aser  on  heya, 

Aser  cinca  on  yawastepi  kta, 

Hunkawanjin  wicaye  cin  iyokipi  wicaye  kta  ; 

Qa  siha  wihdi  en  oputkan  kta. 

25  Tiyopainatake  nitawa  mazasapa  qa  mazasa  hecapi  kta, 
Qa  anpetu  nitawa  iyecen  iyozi  nitawa  kta. 

26  Jesurun  (Ecetudanpi)  taku  wakan  yada  kin  tuwedan 

iyecece  sni,  he  oniciye  kta  ; 

Malipiya  akan  iyotanke  ca  towitan  tanka  en  malipiya 
sapa  akan  u  ce, 

27  Taku  wakan  otokahe  wanica  wowinape  yaya, 

Qa  isto  owihanke  wanica  nihukuya  un  ce. 

Nitokapa  tanhan  toka  kin  nape  wicaye  kta  qa,  Ihang 

wicaya  wo  eye  kta. 

28  Unkan  Israel  wikopesniyan  kinukankiya  ounye  kta ; 
Jakob  ista  kin  aguyapi  su,  qa  minisa  niakoce  wan  akan 

un  kta  ; 

Qa  inabpiya  tawa  cu  sbu  kta. 

29  Israel  wowiyuskin  tanka  duha  ; 

Tukte  oyate  wan  niye  iyecen  Jehowa  niwicaya  he  % 
Wahacanka  akabpe  niye  qa, 

'racanbpi  wowitan  nitawa  kin  hee. 

Qa  toka  niyanpi  nitokam  istenya  hecapi  kta, 

Qa  oyanke  pajodan  tawapi  amayani  kta. 


WICOWOYAKE  34. 

1  Unkan  Mowis  Moab  mako- 
radaye  etanhan,  Nebo  be  kin,  Pis- 
ga  paha  kin,  Jeriho  iyotakonza, 
itanwankanbde  adi.  Unkan  Je¬ 
howa  Gileyad  makoce  kin  oco- 
wasin,  Dan  aiyahdeya  wanyag 
kiya. 

2  Nakun  Nap  tali  ta  makoce  kin 
ocowasin,  qa  Epraim  qa  Manage 
tamakocepi  kin,  qa  Juda  tama- 
koce  kin  ocowasin,  wiyobpeyata 
mde  kin  hehanyan  ; 

3  Qa  itokaga  kin,  qa  omdaye 
Tamar  can  o  ton  we  Jeribo  kaksi- 
za  etanhan,  Tzohar  hehantu. 

4  Unkan  Jehowa  heciya,  Mako¬ 
ce  Abereham,  qa  Izak,  qa  Jakob 
nicinca  kin  he  wicawaqu  kta 
konza  ewicawakiye  ciqon  he 
dee  ;  niista  on  he  wanyag  cici- 
ya,  tukahe  ekta  iduwege  kte  sni. 

5  Unkan  Jehowa  taokiye  Mo¬ 
wis  hen  ta  ;  Moab  makoce  ohna 
Jehowa  eye  cin  iyecen. 

6  Unkan  hen  hnakapi  Moab 
makoce  kaksiza  wan  ohna.  Bet 
Peyor  (Peyor  ti)  iyotakonza,  tu- 
ka  ohna  hnakapi  anpetu  kin  de 


hehanyan  wicasta  wanjidan 
sdonye  sni. 

7  Wanna  Mowis  waniyetu  opa- 
winge  sanpa  wikcemna  nonpa 
hehan  te  ;  ista  mdeza,  qa'tookihi 
sibtin  sni. 

8  Unkan  Israel  cinca  anpetu 
wikcemna  yamni  Mowis  aceya- 
pi  j  Moab  makomdaye  ohna  ;  he¬ 
han  Mowis  on  iyokisicapi  ace- 
yapi  anpetu  kin  henakecapi. 

9  Unkan  Josuwa  Nun  cinhintku 
woksape  woniya  ojudan,  Mowis 
nape  kin  atputaka  nakas  ;  unkan 
Israel  cinca  kin  he  anagoptanpi, 
qa  token  Jehowa  Mowis  eciye 
cin  iyecen  econpi. 

10  Unkan  wicasta  wokcan  Mo¬ 
wis  iyecen  Jehowa  itkokimsdon- 
ya  icimana  najin  sni. 

11  Wowapetokeca,  qa  oban 
wakan  Jehowa  Egiipta  makoce 
ohna  Pare,  qa  taobe  owasin  eca- 
wicakicon  kta  yesi  qon,  owasin 
en  iyecen. 

12  Nakun  nape  wasake  cin 
ow'asin  iyecen,  qa  oban  tanka, 
qa  woyusinyaye  Mowis  Israel 
owasin  istapi  itokam  econ  kin 
iyecen. 

JO^UWA  TAWOWAPI. 


WICOWOYAKE  1. 

1  Unkan  Jehowa  taokiye  Mowis 
te  cin  iyohakam,  Jehowa  ie  ca 
josuwa  Nun  cinhintku,  Mowis 
tawasitku  kin  heciya, 

2  Mitaokiye  Mowis  wanna  te 
heon  niye  najin  wo,  wakpa  kin 
de  Jordan  iyuwega  wo  ;  niye  qa 
oyate  kin  de  owasin,  makoce 
wan  miye  Israel  cinca  kin  wica- 
waqu  kin  he  ekta. 

3  Oyanke  tona  nisiha  acankuye 
kte  cin  hena  owasin  cicupi,  Mo¬ 
wis  ewakiye  cin  he  iyecen, 

4  Hopuze  cin  qa  Lebanon  he 
kin  de  etanhan,  wakpa  tanka  kin 
ekta  Yuperat  wakpa  kin  hehan- 
yan.  Hiti  tamakocepi  kin  oco- 
wasin,  mini  owanca  wi  iyaye  cin 
ektakiya,  hehanyan  makoce  nita- 
wapi  kta. 

5  Yani  kin  anpetu  owasin,  he¬ 
hanyan  wicasta  tuwedan  nitko- 
kim  najin  kte  sni.  Token  Mowis 
kici  waun  qon  he  iyecen  nici 
waun  kta  ;  tohinni  aciyustan  kte 
sni,  qa  ehpeciye  kte  sni. 

6  Wakisaka  wo,  qa  miniheca 
wo  ;  oyate  kin  de  makoce  wan 
wicawaqu  kta,  hunkake  wicaya- 
pi  kin  konza  ewicawakiye  ciqon, 
he  wicayakipamni  kta  nakaA 

7  Tuka  woope  wan  mitaokiye 
Mowis  ope  nisi  kin  ocowasin  iye¬ 
cen  waktaya  ecanon  kta;  Waki¬ 
saka  qa  nina  miniheca  wo,  Ihnu- 
han  hetanhan  nihduhomni  kin, 
etapa  ektakiya,  qais  catka  ekta¬ 
kiya,  hecen  toki  de  cin  owasin 
en  tanyan  iyahuni  kta. 

8  Woope  kin  de  wowapi  kin 
nii  etanhan  tokan  iyaye  kte  sni. 


tuka  he  awacanni  kta,  anpetu  qa 
hanyetu  owasin  ;  hecen  taku  he 
en  owapi  owasin  waktaya  eca¬ 
non  kinhan,  niohan  owasin  tanyan 
ihuniyakiye  kta,  qa  yaksape  kta. 

9  Miye  hecon  cisi  sni  he?  wa¬ 
kisaka  qa  miniheca  wo .  Ihnu- 
han  niyusinyaye  cin,  qa  ihnuhan 
wakoyakipe  cin ;  toki  de  cin 
owancaya  en  Jehowa  Wakanya- 
da  nici  un  nakas. 

10  Unkan  Josuwa  oyate  wowa¬ 
pi  kagapi  kin  wahokon  wicakiye 
ca  hewicakiya ; 

11  Wicoti  ehna  manipo,  qa  oyate 
wahokon  wicakiye  ca  hewica- 
kiyapo,  Tokata  ampetu  yamni, 
makoce  tawayayapi  kta  e  Jeho¬ 
wa  Wakan  yadapi  nicupi  kin  he 
ekta  yaipi  kta,  on  Jordan  wakpa 
kin  de  iduwegapi  kta,  heon  wan- 
eya  icicagapo. 

12  Unkan  Josuwa  ie  ca  Rubeni 
kin,  qa  Gadi  kin,  qa  Manase  wi- 
coun  hanke  kin  hewicakiya, 

13  Mowis  Jehowa  taokiye  wi- 
coie  econ  nisipi,  qa  Jehowa  Wa- 
kanyadapi  makoce  kin  de  nicupi, 
qa  oziniyanpi  eye  cin  he  kiksu- 
yapo. 

14  Nitawinpi,  qa  siceca  nita- 
wapi,  qa  wanunyanpi  nitawapi 
makoce  Mowis  nicupi  kin,  Jor¬ 
dan  itato  en  yakonpi  kta,  tuka 
niyepi  tona  wasakapi,  qa  wadita- 
kapi  owasin  wipekitonpi  nihun- 
kawanjinpi  wicitokam  idadapi,qa 
owicayakiyapi  kta. 

15  Jehowa  Wakan  yadapi  ni- 
hunkawanjipi  ozi  wicayapi  kte 
cin,  niyepi  iyecen,  qa  is  eya 
makoce  Jehowa  Wakanyadapi 
wicaqu  kte  cin,  he  tawa  yapi  kta 


JO^UWA  TAWOWAPI, 


hehanyan;  qa  hehan  yahdipi  kta, 
makoce  nitawapi  ekta,  Jordan 
itato,  wihinanpe  cin  ektakiya, 
Mowis  Jehowa  taokiye  nicupi 
kin  he  ekta,  qa  he  tawayayapi 
kta. 

16  Unkan  ayuptapi,  qa  Josuwa 
heciyapi,  Taku  econ  unyasipi  kin 
owasin  econkupi  kta,  qa  toki  ye 
unyasipi  kin  he  ekta  unyanpi 
kta  ; 

17  Jehowa  Wakan  yada  Mowis 
kici  un  qon,  he  iyecen  nici  un 
kinhan,  token  Mowis  naunhonpi 
qon,  he  iyecen  naunnihonpi  kta. 

18  Tuwe  kasta  nii  kin  kipajin, 
qa  nioie  taku  econ  unyasipi  kin 
owasin  nahon  sni  kinhan  he  te 
yapi  kte  ;  wakisake  ca  miniheca 
wo. 

WICOWOYAKE  2. 

1  Wanna  Josuwa  Nun  cinhin- 
tku  ^itim  etanhan  wicasta  nonpa 
tonweyapi  kta,  nahmana  ye  wi- 
casi,  qa  hewicakiya,  A'apo,  qa 
makoce  qa  Jerilio  iwanyakapo. 
Unkan  iyayapi,  qa  wihomni  win 
wan  ti  kin  en  ipi,  winohinca 
Rahab  eciyapi,  qa  hen  wankapi. 

2  Unkan  he  Jeriho  wicasta  ya- 
tapi  okiyakapi  qa,  Inyun,  han- 
yetu  kin  de  Israel  cinca  etanhan, 
wicasta  makoce  iwanyakapi  kta 
e  den  hipi  ce,  eyapi. 

3  Unkan  Jeriho  wicasta  yatapi 
kin  Rahab  wahoya,  qa  heciya, 
Wicasta  niye  ekta  hipi,  yati  en 
ipi  kin,  tankan  hiyu  wicaya  wo  ; 
makoce  owancaya  iwanyakapi 
kta  e  hipi  ce  nakas. 

4  Tuka  winohinca  kin  wicasta 
nonpa  qon  iwicacu,  qa  nawicah- 
ma,  qa  heya,  Hecetu  wicasta 
kin  en  mahipi  ce,  tuka  tokiya 
tanhan  upi  kin  sdonwaye  sni  ye. 

5  Unkan  otonwe  tiyopa  nataka- 
pi  qehan,  otpaza  en  wicasta  qon 

tankan  iyayapi.  Wicasta  kin 
toki  iyayapi  sdon  waye  sni  ye. 
Inahniya  owicadepe,  hecen  wi- 
cayehdegapi  kta. 

6  Tuka  winohinca  kin  tipi  tuwa 
akan  adi  wicaye  ca  tipi  tawa 
akan,  hahonta  on  kagapi  hu  kin 
kihnake  ciqon  ohna  nawicahma. 

7  Unkan  wicasta  kin  owicade- 
pi,  canku  Jordan  iyahde  ohna, 
oiyuwegapi  ekta.  Unkan  wica¬ 
sta  owicadepi  kin  iyayapi  hehan 
otonwe  tiyopa  natakapi. 

8  Unkan  istimapi  itokam,  wino¬ 
hinca  qon  tipi  tawa  akan,  ekta 
wicai ; 

9  Qa  wicasta  qon  hewicakiya, 
Jehowa  makoce  kin  de  nicupi 
kin  sdon  waya  ye ;  konicipapi 
kin  he  unkahinhpayapi  ye,  qa 
makoce  ounyanpi  kin  owasin  ni- 
yepi  on  skanpi  nakaA 

10  Egupta  etanhan  yahdinan- 
papi  qehan,  token  Jehowa  Mdesa 
mini  kin  oyahe  ya,  nakun  token 
Amori  wicasta  yatapi  nonpa  Jor¬ 
dan  akotanhan  yakonpi  qon,  Si- 
hon,  qa  Og  ecawicayeconpi,  qa 
ocowasin  ihang  wicayayapi  na¬ 
unhonpi  ye. 

11  He  naunhonpi  heon  uncante- 
pi  skan,  qa  yaupi  on  tuwedan  to- 
niya  najin  sni  ye  ;  Jehowa  Wakan 
yadapi  kin  wankan  Mahpiya  en, 
qa  nakun  ihukuya  maka  akan 
Wakantanka  ee  nakas. 

12  Heon  ceciciyapi  wacantkiya 
ecaciconpi  kin  he  iyecen  ate  ti- 
yohnaka  wacantkiya  ecawicaye¬ 
conpi  kta,  Jehowa  cajeyan  konza 
kemakiyapi  qa  wowakta  wacin- 
yepica  wan  maqupe. 

13  Hecen  ate,  qa  ina,  qa  cin- 
capi  wica  winyan  koya,  qa  taku 
taw'api  owasin  niwicayayapi  kta, 
qa  unnagipi  kin  wiconte  etanhan 
eundakupi  kta  ye. 

14  Unkan  wicasta  kin  heciyapi. 
Unnagipi  kin,  nitawapi  kin  on 


WICOWOYAKE  3. 


tapi  kta,  Unkolianpi  kin  de  dao- 
taninpi  sni  kinhan,  tohan  Jeho- 
wa  makoce  kin  de  unqupi  kin- 
lian,  wowacantkiya  ecaunnicon- 
pi,  qa  wicaunkapi  kta. 

15  Unkan  halionta  kahmupi 
wan  on  ojanjan  hdepi  ohna  kun 
iyaye  wicaya;  iye  ti  kin  oton- 
we  conkaske  akan  kagapi  nakas, 
qa  otonwe  conkaske  akan  oun- 
yan. 

16  Qa  hewicakiya,  He  ekta 
yape,  okini  onide  iyayapi  kin  ani- 
cipapi  kta,  qa  yamni  can  hen 
inahmanpe  ;  onide  iyayapi  hdipi 
kin  hehanyan,  qa  ohakara  toki 
dapi  kin  ekta  idadapi  kta  ye. 

17  Unkan  wicasta  qon  heciyapi, 
Wokonze  kin  de  on  icicons  unya- 
kiyapi  kin  de  etanhah  unkihdu- 
spapi  kta  • 

18  Iho  makoce  kin  en  unhipi 
kinhan,  ojanjanhdepi  ohna  kun 
hiyu  unyayapi  kin  he  en,  hahonta 
duta  kin  de  iyayakaske  kta,  qa 
niyate,  qa  nihun,  qa  nihunkawan- 
ji  niyate  tiyohnaka  owasin  tipi 
kin  den  niye  ekta  wicaduwitaye 
cinhan  ; 

19  Tuwe  kasta  yati  tiyopa  etan- 
han  inanpe  cinhan  iye  we  kin  pa 
kici  un  kta,  qa  unkiye  iyaonpe 
pica  sni  unyakonpi  kta ;  tuka 
tona  tipi  ohna  nici  unpi  kinhan, 
tuwe  iyahpe  wicaye  cinhan,  we 
tawapi  unpapi  akan  yanke  kta. 

20  Nakun  taku  on  unhipi  kin  de 
odake  cinhan,  wokonze  on  ici¬ 
cons  unyakiyapi  kin  de  etanhan 
unkihduspapi  kta. 

21  Unkan,  Token  ehapi  ecetu 
kta  ye  eye  ca  kihde  wicasi. 
Unkan  iyayapi.  Unkan  halionta 
duta  kin  ojanjan  hdepi  en  iya- 
kaska. 

22  Unkan  iyayapi  qa  lie  ekta 
ipi,  qa  anpetu  yamni  hen  yakon- 
pi,  owicadepi  kin  hena  hdipi  kin 
hehanyan.  Unkan  owicadepi  kin 


canku  owasin  ohna  awicakitapi, 
tuka  iyewicayapi  sni. 

23  Unkan  wicasta  nonpa  qon 
kihdapi,  lie  etanhan  inaliniya 
apamahde  kupi,  qa  iyuwegapi, 
qa  Josuwa  Nun  cinhintku  kin  en 
hdipi,  qa  taku  akipapi  owasin 
okiyakapi. 

24  Qa  Josuwa  heciyapi,  Jeho- 
wa  makoce  kin  ocowasin  unna- 
pepi  en  unqupi  ce,  qa  makoce 
ounyanpi  kin  owasin  unkiyepi  on 
skanpi  ce. 

WICOWOYAKE  3. 

1  Unkan  Josuwa  hanlianna  Mn 
kikta,  qa  iye  qa  Israel  cinca 
owasin  ^itim  etanhan  ihdakapi, 
qa  Jordan  ekta  ipi,  qa  iyuwegapi 
kta  itokam  hen  wankapi. 

2  Unkan  anpetu  yamni  hehan 
wowapi  kagapi  kin  wicoti  coka- 
ya  iyayapi ; 

3  Qa  oyate  kin  wahokon  wica- 
kiyapi,  qa  heyapi,  Jehowa  Wa- 
kanyadapi  wicotakuye  can  wo- 
hnaka  tawa,  qa  wawayusnapi  Le¬ 
wi  kin  he  akiyuhapi  wandakapi 
kinhan,  niyepi  dukanpi  kin  etan¬ 
han  iyahdakapi,  qa  he  ihakam 
idadapi  kta. 

4  Tuka  he  etanhan  itehan 
dukanpi  kta,  wicispa  kektopa- 
winge  nonpa  iyutapi  ece  kin  he¬ 
hanyan,  he  ikiyedan  idadapi  kte 
sni,  hecen  canku  ohna  idadapi 
kta  sdonyayapi  kta.  Hektam 
canku  kin  he  ohna  idadapi  sni 
nakas. 

5  Unkan  Josuwa  oyate  kin  he¬ 
wicakiya,  Ihduwakanpo,  heyake- 
cinhan  Jehowa  niyepi  ehna  wo- 
5msinyaye  wan  econ  kta. 

6  Nakun  Josuwa  ie  ca  wawayu¬ 
snapi  hewicakiya,  Wicotakuye 
can  wohnaka  kin  akiyuhapi,  qa 
oyate  wicitokam  iyayapo;  unkan 
wicotakuye  can  wohnaka  kin 

akiyuhapi,  qa  oyate  kin  itokam 
iyayapi. 

7  Unkan  Jehowa  Josuwa  heciya, 
Anpetu  kin  de  tokaheya  ciyutan 
kta,  Israel  owasin  istapi  en,  token 
Mowis  kici  waun  qon,  he  iyecen 
niye  kici  waun  kin  he  sdonyapi 
kta,  heon  etanhan. 

8  Heon  wawayusnapi  wicota- 
kuye  canwohnaka  akiyuhapi  kin 
wahokon  wicakiye  ca  hewicaki- 
ya  wo,  Tohan  Jordan  mini  toka¬ 
heya  ekta  yaipi  kinhan  Jordan 
en  nayajinpi  kta. 

9  Unkan  Josuwa  Israel  cinca 
kin  hewicakiya,  Den  ikiyedan 
kuwapo,  qa  Jehowa  Wakanya-r 
dapi  oie  kin  nahonpo. 

10  Qa  Josuwa  heya,  Taku  kin 
de  etanhan,  Taku  wakan  ni  un 
kin  niyepi  ehna  yanka,  qa  nito- 
kapa  tanhan  Kanani  kin,  qa  Hiti 
kin,  qa  Hiwi  kin,  qa  Perazi  kin, 
qa  Girgasi  kin,  qa  Amori  kin,  qa 
Jebusi  kin  ohinniyan  nape  wica- 
ye  kte  cin  sdonyayapi  kta. 

1 1  Inyun  maka  owancaya  itan- 
can  kin  wicotakuye  can  wohna- 
ka  tawa  kin  nitokam  Jordan  en 
iyaye  kta  ce. 

12  Heon  wanna  Israel  wicoun 
etanhan  wicasta  wikcemna  sanpa 
nonpa  ikikcupo,  wicoun  iyohi 
wicasta  wanjiksi. 

13  Unkan  kaketu  kta,  wawayu¬ 
snapi  Jehowa  maka  owancaya 
itancan  can  wohnaka  tawa  aki¬ 
yuhapi  sihapi  kin  Jordan  mini 
en  iyozipi  kinhan,  Jordan  mini 
kin  kiyuspapi  kta,  Jordan  mini 
kin  tatowapa  tanhan  kun  u  kin 
he,  qa  bosdan  paha  wan  iyecen 
wanke  kta. 

14  Unkan  oyate  kin  Jordan 
iyuwegapi  kta  e  tawakeyapi  etan¬ 
han  ihdakapi  qehan,  wawayu¬ 
snapi  kin  wicotakuye  can  wo¬ 
hnaka  akiyuhapi  kin  hena  oyate 
itokam  manipi. 


15  Qa  can  wohnaka  kin  aki¬ 
yuhapi  kinj  Jordan  ekta  ipi,  qa 
wawayusnapi  can  wohnaka  aki¬ 
yuhapi  sihapi  kin  mini  hutata 
en  oputkanpi  qehan,  (aguyapi 
baksapi  ece  icunhan  anpetu  owa¬ 
sin  Jordan  maya  owasin  iyuji- 
mnayan  wanka,) 

16  Qa  Jordan  mini  kin  tatowapa 
tanhan  u  kin  he  anaptapi,  qa 
bosdan  han,  paha  wan  heca  nina 
hanska,  Adam  otonwe  Tzaretan 
icahdayanke  cin  hehanyan  ;  tuka 
Araba  mde,  miniskuya  mde  kin 
hee  ekta  kaduze  cin  he  oyahe, 
ocowasin  skepa.  Unkan  oyate 
kin  Jeriho  iyotakons  opta  iya¬ 
yapi. 

17  Unkan  wawayusnapi  Jeho¬ 
wa  otakuye  can  wohnaka  akiyu¬ 
hapi  kin  Jordan  cokaya  maka 
puza  seca  akan  owanjin  najinpi, 
ecen  Israel  owasin  maka  puza 
akan  opta  iyayapi,  oyate  kin 
owasin  .Iordan  akasam  iyayapi 
yustanpi  kin  hehanyan. 

WICOWOYAKE  4. 

1  Hecen  oyate  kin  owasin  Jor¬ 
dan  iyuwegapi  yustanpi.  Unkan 
Jehowa  ie  ca  Josuwa  heciya, 

2  Oyate  kin  etanhan  wicasta 
wikcemna  sanpa  nonpa  ikikcu 
wo,  wicoun  otoiyohi  etanhan  wi¬ 
casta  wanjidan. 

3  Qa  wahokon  wicakiye  ca  he¬ 
wicakiya,  Detanhan  Jordan  coka¬ 
ya  tanhan,  oyanke  wawayusnapi 
sihapi  kin  sutaya  ahanpi  kin  he- 
tanhan  inyan  wikcemna  sanpa 
nonpa  icupo,  qa  hena  yuha  dapi, 
qa  tukten  hanyetu  kin  de  inon- 
kapi  kte  cin  hena  eyajupi  kta. 

4  Unkan  Josuwa  Israel  cinca 
etanhan  wicasta  wikcemna  san¬ 
pa  nonpa  wiyeya  wicakage  ciqon 
wicoun  iyohi  etanhan  wicasta 
wanjidan  wicakipan. 


WICOWOYAKE  4. 


5  Qa  Josuwa  hewicakiya,  Jeho- 
wa  Wakan  yadapi  can  wohnaka 
tawa  ikiyedan  yapo,  Jordan  co- 
kaya  ekta,  qa  otoiyohi  inyan 
wan  yuwankan  icupo,  nitalipapi 
akan.  Israel  cinca  wicoun  iye- 
naka  ; 

6  Hecen  de  wapetokeca  duhapi 
kta,  tokata  nicincapi  iniwangapi 
qa,  Inyan  kin  dena  token  kapi 
he  1  eniciyapi  kinhan  ? 

7  Token  Jordan  mini  kiyuspa- 
pi  kin  Jehowa  otakuye  can  wo¬ 
hnaka  itokarn,  Jordan  iyuwega- 
pi  qehan,  Jordan  mini  kin  kiyu- 
spapi  owicayakidakapi  kta ;  he¬ 
cen  Israel  cinca  kin  inyan  kin 
dena  wokiksuye  owihanke  wanin 
yuhapi  kta. 

8  Hehan  Israel  cinca  token 
Josuwa  econ  wicasi  iyecen  econ- 
pi,  qa  Jordan  cokaya  tanhan  in¬ 
yan  akenonpa  icupi,  Israel  cinca 
wicoun  iyenaka,  Jehowa  Josu¬ 
wa  eciye  ciqon  iyecen,  qa  hena 
yuha  yapi  ewankapi  kin  ekta,  qa 
hen  ejupi ; 

9  Qa  nakun  inyan  akenonpa  Jo¬ 
suwa  ehde  Jordan  cokaya,  wawa- 
yusnapi  wotakuye  can  wohnaka 
akiyuhapi  sihapi  ahanpi  kin  he 
akan  ;  qa  hena  hen  yakonpi  an- 
petu  kin  dehanyan. 

10  Unkan  wawayusnapi  can 
wohnaka  akiyuhapi  kin  Jordan 
cokaya  najinpi,  taku  Josuwa  oya- 
te  kin  ewicakiya  Jehowa  eye 
si  qon  owasin  yustanpi,  qa  oyate 
kin  inahniya  opta  yapi  kin  he- 
hanyan,  Mowis  Josuwa  econ  si 
qon  he  iyecen. 

11  Unkan  oyate  kin  owasin 
iyuwegapi  yustanpi  qehan,  Je¬ 
howa  can  wohnaka  tawa,  qa  wa¬ 
wayusnapi  kin  oyate  itokarn  iya- 
yapi. 

12  Wanna  Ruben  cinca,  qa  Gad 
cinca,  qa  Manase  wicoun  hanke 
wipe  yuhapi  Israel  cinca  itokarn 


iyayapi,  Mowis  ewicakiye  ciqon 
he  iyecen, 

13  Wicasta  kektopawinge  wi- 
kcema  topa,  kicizapi  obe  zuya 
iyayapi,  Jehowa  itokarn,  Jeriho 
makomdaya  kin  ekta. 

14  Anpetu  kin  he  en  Jehowa 
Josuwa  yutanka,  ’  Israel  owasin 
istapi  en.  Unkan  tohanyan  ni  kin 
anpetu  owasin  kokipapi,  Mowis 
kokipapi  qon  he  iyecen. 

15  Unkan  Jehowa  ie  ca  Josuwa 
heciya, 

16  Wawayusnapi  kin  woyaata- 
nin  can  wohnaka  akiyuhapi  kin 
Jordan  e tanhan  itanwankanhde 
ye  wicasi  wo. 

17  Unkan  Josuwa  wawayusna¬ 
pi  hewicakiya,  Jordan  etanhan 
itanwankanhde  yapo. 

18  Unkan  wawayusnapi  Jeho¬ 
wa  otakuye  can  wohnaka  aki¬ 
yuhapi  kin  Jordan  cokajm  tanhan 
iyayapi  qehan,  wawayusnapi  si-, 
hapi  kin  maka  puza  ekta  hduti- 
tanpi  qehan,  Jordan  mini  kin 
owanka  tawa  ekta  hdi,  qa  maya 
tawa  owasin  iwankam  iyaya, 
htanihan,  qa  sanpa  econ  qon  he 
iyecen. 

19  Wanna  wi  tokabeya  anpetu 
wikcemna  en  oyate  kin  Jordan 
etanhan  iyayapi,  qa  Jeriho  iwi- 
yohiyanpa  tanhan  Gilgal  ohna 
etipi. 

20  Unkan  inyan  wikcemna  san¬ 
pa  nonpa,  Jordan  etanhan  icu¬ 
pi  qon  hena  Josuwa  Gilgal  ohna 
ehde. 

21  Qa  Israel  cinca  kin  hewuca- 
kiya,  Tokata  nicincapi  kin  hun- 
kayapi  kin  iwangapi,  qa,  Inyan 
kin  dena  taku  he  1  eyapi  kin¬ 
han, 

22  Nicincapi  sdonye  wicayaki- 
yapi  kta,  qa  Israel  maka  puza 
amani  Jordan  kin  de  ohiyupi, 
ehapi  kta : 

23  Token  Jehowa  Wakan  ya- 

dapi  kin  niyepi  itokam  Jordan 
mini  kin  oyake  ya,  iduwegapi 
icunhan,  he  iyecen  Jehowa  Wa- 
kan  yadapi  uakiyepi  itokam  Mde- 
sa  mini  kin  ecakicon,  qa  oyake 
ya,  unkiyuwegapi  icunhan. 

24  Heon  oyate  owasin  maka 
owancaya  Jeho'wa  nape  kin  hee 
wasaka  sdonyapi  kta,  qa  keon 
Jehowa  Wakan  yadapi  kin  ko- 
yakipapi  kta  anpetu  owasin. 

WICOWOYAKE  5. 

1  Unkan  Amori  wicasta  yatapi 
kin  Jordan  itato,  wiyokpeyata 
ektakiya  owasin,  qa  Kanani  wi¬ 
casta  yatapi  miniwanca  icahda 
yakonpi  owasin,  Jehowa  Israel 
cinca  kin  Jordan  iyuwegapi  icun¬ 
han,  wicitokam  token  mini  kin 
oyake  ye  cin  he  nakonpi  qehan, 
cantepi  kin  skanpi,  qa  woniya 
nicapi,  Israel  cinca  itokam. 

2  He  ehan  Jehowa  .Tosuwa  he- 
ciya,  Inyan  isan  icicaga,  qa  ake 
Israel  cinca  inonpa  bawicakdaya 
wo. 

3  Unkan  Josuwa  inyan  isan 
icicaga,  qa  Ce  inkpa  paha  kin  ekta 
Israel  cinca  kin  bawicakdaya, 

4  Qa  taku  on  Josuwa  bawica- 
kdaye  cin  dee, oyate  Eguptaetan- 
han  hdinanpapi  wica  owasin,  wi¬ 
casta  ozuye  okihipi  owasin  kewo- 
skan  tapi ;  Egupta  etanhan  hdi¬ 
nanpapi  canku  ohna. 

5  Oyate  hdinanpapi  qon  hena 
owasin  bawicakdayapi ;  tuka 
oyate  kewoskan  tonpi  Egupta 
etanhan  hdinanpapi  canku  ohna, 
hena  owasin  bawicakdayapi  sni. 

6  Israel  cinca  waniyetu  wi- 
kcemna  topa  kewoskan  manipi, 
oyate  wicasta  ozuye  okihipi, 
Egupta  etanhan  inanpapi  kin  he¬ 
na  owasin  so  tapi  kin  hehanyan. 
Hena  Jehowa  ho  kin  anagoptan- 
pi  sni  nakas,  heon  makoce  ptea- 


sanpi,  qa  canhanpi  tiktica  kaduze 
cin  he  unqupi  kta  hunkake  wica- 
yapi  konza  ewicakiye  ciqon,  he 
wanyag  wicakiye  kte  sni  konza 
ewicakiya. 

7  Tuka  hena  eekiya  cincapi 
icagapi  kin  hena  bakdayapi  sni 
unpi,  tahepi  tuwedan  bawica- 
kdaye  sni  nakas,  heon  Josuwa 
hena  bawicakdaya. 

8  Unkan  oyate  kin  owasin  ba¬ 
wicakdayapi  yustanpi  qehan  wi- 
coti  ohna  owanji  yukanpi  akisni- 
pi  kin  hehanyan. 

9  Unkan  Jehowa  Josuwa  heci- 
ya,  Nakaha  Egupta  woaie  kin 
niyepi  etanhan  paptan  iyewaya, 
heon  oyanke  kin  he  anpetu  kin 
dehanyan  (Gilgal)  Paptanyanpi 
eciyapi. 

10  Unkan  Israel  cinca  Gilgal 
ekta  tipi,  qa  woacaksin  kagapi, 
wi  anpetu  wikcemna  sanpa  topa 
en  ktayetu  ehan,  Jeriko  mako- 
mdaye  ohna. 

11  Unkan  woacaksin  ihankanna 
hetanhan  maka'  taku  icakye  cin 
he  yutapi,  aguyapi  napokyapi 
sni,  qa  papakyapi,  anpetu  kin 
he  en. 

12  Unkan  makoce  taku  icakye 
cin  he  yutapi  ihankanna  hetan¬ 
han  manna  kin  anaptapi,  qa  Is¬ 
rael  cinca  kin  icimana  manna 
yutapi  sni,  qa  waniyetu  kin  he 
Kan  an  makoce  taku  icakye  cin 
he  yutapi. 

13  Unkan  .Tosuwa  Jeriko  ikiye- 
dan  un  kin  icunhan  ista  kin  yu- 
wankan  ikikcu,  qa  etonwan  ;  un¬ 
kan  inyun  iye  itokam  wicasta 
wan  najin,  qa  nape  ohna  isan 
wan  yusdokapi  yuha,  unkan  Jo¬ 
suwa  ikiyedan  i  qa  heciya,  Niye 
unkiyepi  kici  yatidan,  qais  toka 
unyanpi  kici  unman  tukte  he  1 

14  Unkan  heya,  Hiya  tuka  Je¬ 
howa  taobe  mdetanhunka  heca 
wahi  ce.  Unkan  itokam  Josuwa 

makipusdiya  elipe  iciye  ca  ohoda, 
qa  heciya.  Itancan  taku  nitao- 
kiye  eyakiye  kta  he  1 

15  Uakan  Jehowa  taobe  rade- 
tanhunka  kin  Josuwa  heciya, 
Siha  etanhan  hanpa  hdusdoka 
wo.  Oyanke  akan  nayajin  kin 
he  wakan  ce.  Unkan  Josuwa 
ecen  econ. 

WICOWOYAKE  6. 

1  Wanna  Jeriho  tiyopa  kin  ecen 
icupi,  qa  Israel  cinca  on  sutaya 
natakapi,  tuwedan  hinanpe  sni, 
qa  tuwedan  en  i  sni. 

2  Unkan  Jehowa  Josuwa  heci¬ 
ya,  Ito  ninape  en  Jeriho  cicu, 
nakun  tawicasta  yatapi,  qa  wi- 
casta  wa^akapi. 

3  Heon  ozuye  wica^ta  owasin 
otonwe  ihduksan  mayanipi  kta  ; 
wancadan  ohoinni  dapi  kta,  an- 
petu  sakpe  hecen  ecanonpi  kta, 

4  Qa  wawayusnapi  sakowin  can 
wohnaka  kin  itokam  Jubele  (woi- 
wakta)  mazayahotonpi  kin  aya- 
pi  kta,  qa  anpetu  isakowin  en 
otonwe  ihduksan  sakowin  akihde 
mayanipi  kta,  qa  wawayusnapi 
kin  maza  yahotonpi  kin  yahoton- 
pi  kta. 

5  Qa  Jubele  (woiwakta)  he  kin 
tehan  yahotonpi  kinhan,  yaho¬ 
tonpi  ho  kin  nayahonpi  kinhan, 
oyate  owasin  iyasapi  tanka  iya- 
kisapi  kta,  unkan  otonwe  con- 
kaske  kin  hukuyata  hinhpaye 
kta,  unkan  oyate  wicasta  iyohi 
iye  iyotakonza  en  yapi  kta. 

6  Unkan  Josuwa  Nun  cinhintku 
kin  wawayusnapi  wicakipan,  qa 
hewicakiya,  Wicotakuye  can 
wohnaka  kin  akiyuhapo.  Unkan 
wawayusnapi  sakowin  Jubele 
mazayahotonpi  sakowin  Jehowa 
canwohnaka  kin  itokam  ayapi 
kta, 

7  Qa  oyate  kin  hewicakiya,  lya- 


yapi  qa  otonwe  kin  ifiduk^an 
yapo,  Tona  wipe  kitonpi  otoi- 
yohi  Jehowa  canwohnaka  tawa 
itokam  mani  kta. 

8  Unkan  Josuwa  ewicakiya  ya- 
stan  qehan,  wawayusna  sakowin 
Jubele  mazayahotonpi  sakowin 
yuhapi  Jehowa  itokam  iyayapi, 
qa  maza  yahotonpi  kin  yahoton¬ 
pi,  qa  Jehowa  otakuye  can  wo¬ 
hnaka  kin  wicihakam  ku. 

9  Qa  tona  wipe  yuhapi  kin  hena 
wawayusnapi  mazayahotonpi  kin 
yahotonpi  itokam  iyayapi,  qa 
oyate  kin  can  wohnaka  ihakam 
manipi,  yapi  eca  maza  yahoton¬ 
pi  yahotonpi  ece. 

10  Wanna  Josuwa  oyate  taku 
ewicakiye  ciqon  he  dee,  Yapan- 
panpi  kte  sni,  qa  nihopi  kin  na- 
honpi  kte  sni,  qa,  Panpanpo  eci- 
ciyapi  anpetu  kin  hehanyan  niipi 
etanhan  ho  wanjidan  inanpe  kte 
sni,  tuka  hehan  yapanpanpi  kta. 

11  Unkan  Jehowa  can  wohnaka 
tawa  kin  otonwe  ihduksan  wan¬ 
cadan  iyaya,  hehan  wicoti  en 
hdipi,  qa  wicoti  ohna  wankapi. 

13  Unkan  ihanhanna  Josuwa 
hanhannahin  kikta,  qa  wawayu¬ 
snapi  kin  Jehowa  canwohnaka 
tawa  kin  ayapi. 

13  Qa  wawayusna  Sakowin  Ju¬ 
bele  mazayahotonpi  sakowin  yu¬ 
hapi,  Jehowa  canwohnaka  kin 
itokam  manipi ;  manipi  eca  ma¬ 
zayahotonpi  kin  yahotonpi  ece  ; 
qa  wicitokam  tona  wipe  yuhapi 
kin  manipi,  qa  oyate  unman  kin 
Jehowa  can  wohnaka  kin  ihakam 
manipi,  qa  maza  yahotonpi  kin 
yahoton  manipi. 

14  Qa  anpetu  inonpa  wancadan 
otonwe  ohomni  yapi,  qa  wicoti 
en  hdipi.  Anpetu  sakpe  hecen 
econpi, 

15  Qa  anpetu  isakowin  anpao 
hinanpe  cehan  kiktapi,  qa  wo- 
yaco  kin  he  iyecen  sakowin  aki- 

hde  otonwe  ohomni  yapi ;  tuka 
anpetu  kin  heceedan  otonwe  kin 
sakowin  akihde  ohomni  yapi. 

16  Unkan  isakowin  hehan  wa- 
wayusnapi  kin  mazayahotonpi 
kin  yahotonpi  qehan,  Panpanpo, 
Jehowa  otonwe  kin  nicupi  ce, 
Josuwa  oyate  kin  ewicakiya. 

17  Qa  otonwe  kin  he  Jehowa 
on  yuwakanpi  kte  hinca,  nakun 
taku  ohna  un  kin  owasin,  Rahab 
witkowin  kin  is  nana  ni  kta,  iye 
qa  tona  iye  ti  kin  ohna  yakonpi 
kin  owasin  ;  ohnihde  ye  wicun- 
^ipi  kin  hena  nawicahma  na- 
kas. 

18  Tuka  ihnuhan  taku  yuwa¬ 
kanpi  kin  he  iyacupi  kin,  okini 
niyasicapi  kta ;  taku  yawakanpi 
kin  ongedan  iyacupi  kinhan,  Is¬ 
rael  obe  kin  woyasice  yakagapi 
kta,  qa  he  iyoyag  yayapi  kta. 

19  Tuka  mazaska,  qa  mazaska- 
zi  owasin,  nakun  taku  mazasa 
qa  maza  sapa  on  kagapi  owasin 
Jehowa  on  wakan  kta;  he  Je¬ 
howa  tawopiye  en  hiyuyapi  kta. 

20  Unkan  oyate  kin  iyasapi,  qa 
mazayahotonpi  kin  yahotonpi, 
qa  oyate  maza  yahotonpi  ho  kin 
nahonpi,  qa  oyate  iyasapi  tanka 
on  panpanpi  qehan  conkaske  hu- 
kuya  ekta  hinhpaya;  unkan  oya¬ 
te  kin  otonwe  en  ipi,  otoiyohi 
iye  iyotakonza,  qa  otonwe  kin 
icupi. 

21  Qa  otonwe  ohna  taku  un  kin 
iyuhpa  yuwakanpi,  wicasta  qa 
winohinca,  koska  qa  wicahinca, 
pte,  qa  tahinca,  qa  sonsonna 
owasin  oanhpi  hi  on  ihang  yapi. 

22  Unkan  Josuwa  wicasta  non- 
pa  makoce  iwanyag  ipi  qon,  ito- 
kam  hewicakiya,  Witkowinna  ti 
en  yapo,  qa  hetanhan  winohinca 
hiyu  yapo,  nakun  taku  tawa  iyu¬ 
hpa  kin,  konza  eyakiyapi  qon 
iyecen. 

23  Unkan  koska  tonwe  ipi  qon 

en  ipi,  qa  Rahab  hinanpe  yapi ; 
nakun  atkuku,  qa  hunku,  qa  hun- 
ka  wanjin  wicaye  cin,  qa  taku 
tawa  iyuhpa,  qa  wicowazi  tawa 
owasin  hinanpe  wicayapi,  qa 
Israel  owanka  itankan  ewica- 
hnakapi. 

24  Unkan  otonwe  kin  peta  on 
huhnahyapi,  taku  ohnaka  ko 
owasin ;  tuka  mazaska  kin,  qa 
raazaskazi  kin,  qa  taku  mazasa 
on,  qa  mazasapa  on  kagapi  kin  he 
Jehowa  ti  wopiye  en  ehnakapi. 

25  Tuka  Rahab  witkowin  kin, 
qa  atkuku  tiyohnaka,  qa  taku 
yuhe  cin  iyuhpa  Josuwa  niwica- 
ya :  Unkan  anpetu  kin  dehan- 
yan  Israel  ehna  ti,  ohnihde  Jo¬ 
suwa  Jeriho  iwanyag  ye  wicasi 
qon  hena  nawicahma  nakaA 

26  Unkan  he  ehan  Josuwa  wa- 
konza,  qa  heya,  Tuwe  najin  qa 
otonwe  kin  de  conkaske  kage 
cin,  Jehowa  itokam  yasicapi 
nunwe  ;  caske  tawa  en  oahehde 
ejukta,  qa  cinhintku  hakakta  en 
otonwe  tiyopa  kin  bosdan  ehde 
kte. 

27  Hecen  Jehowa  Josuwa  kici 
un,  qa  makoce  kin  owancaya  he 
caje  yatapi. 

WICOWOYAKE  7. 

1  Tuka  Israel  cinca  kin  taku 
yuwakanpi  en  woahtani  wahta- 
nipi,  qa  Akan  Karmi  cinhintku, 
Zabdi  cinhintku,  Zerah  cinhin¬ 
tku,  Juda  wicowazi  etanhan  taku 
yasicapi  kin  etanhan  icu,  heon 
Jehowa  Israel  cinca  canniye  wi- 
caya. 

2  Unkan  Josuwa  Jeriho  etan¬ 
han  Hai  ekta  wicasta  ye  wicasi, 
he  Bet  Awen  (Takusni  ti)  ica- 
hda,  Bet-El  (Wakan ti)  iwiyohi- 
yanpa  tanhan  wanka  ;  qa  hewi¬ 
cakiya,  Itanwankanhde  yapo,  qa 
makoce  kin  iwanyakapo.  Un- 

kan  wicasta  kin  itanwankanhde 
yapi,  qa  Hal  iwanyakapi ; 

3  Qa  Josuwa  en  hdipi,  qa  heci- 
yapi,  Oyate  kin  owasin  itanwan¬ 
kanhde  ye  wicaye  sni  ye.  Wi¬ 
casta  kektopawinge  nonpa,  qais 
wicasta  kektopawinge  yamni 
itanwankanhde  yapi  kta,  qa  Hai 
kastakapi  kte.  Wicasta  kin  to- 
nanapidan  heon  etanhan  oyate 
kin  owasin  heciya  mdokite  wica¬ 
ye  sni  wo. 

4  Unkan  oyate  etanhan  wicasta 
kektopawinge  yamni  cetu  itan¬ 
wankanhde  yapi,  qa  Hai  wicasta 
itokam  najicapi. 

5  Unkan  Hai  wicasta  kin  oyate 
etanhan  wicasta  wikcemna  ya- 
rnni  sanpa  sakpe  wicaktepi,  qa 
otonwe  tiyopa  etanhan  wicaku- 
wapi,  ^ebarim  (Otiwota)  hehan- 
yan,  qa  apamahde  yapi  en  wica¬ 
ktepi,  heon  oyate  cantepi  skan, 
qa  mini  iyececa. 

6  Heon  Josuwa  tawokoyake  kin 
hduhdehdeca,  qa  Jehowa  caii- 
wohnaka  tawa  itokam  makipusdi- 
ya  ehpe  iciye  htayetu  kin  hehan- 
yan,  iye  nakun  Israel  hunkayapi, 
qa  pesdetepi  akan  watusekseca 
ejupi. 

7  Unkan  Josuwa  heya,  Hehehe, 
Itancan  Jehowa  tokeca  oyate 
kin  de  Jordan  hiyuweh  wicaya- 
ya,  qa  Amori  napepi  en  unya- 
qupi  kta,  qa  awihnuni  unyanpi 
kta  he  1  Tokin  Jordan  akasanpa 
unyakonpi  kta  tawaten  unyan- 
pin. 

8  Hehehe  Itancan  wanna  Israel 
tapete  tokayapi  ekta  ihduhomni- 
pi,  qa  taku  epe  kta  he  1 

9  Qa  Kanani,  qa  makoce  oun- 
yanpi  kin  owasin  he  nahonpi 
kta,  qa  unkiyepi  ihduksan  kupi 
kta,  qa  uncajepi  kin  maka  kin 
etanhan  kaspapi  kta ;  unkan  ni- 
caje  tanka  on  taku  ecannon  kta 
he  'I 


10  Unkan  Jehowa  Josuwa  heci¬ 
ya,  Najin  wo.  Tokeca  decen 
makipusdiya  ehpe  niciya  he? 

11  Israel  wahtanipi,  qa  nakun 
wicotakuye  mitawa  ope  wicawa- 
si  kin  he  acaksinpi,  qa  nakun 
taku  yawakanpi  qon  etanhan  icu- 
pi,  qa  manunpi,  qa  itonpi  sni,  qa 
nakun  wahpaya  tawapi  ehna 
ejupi. 

12  Heon  Israel  cinca  tokawica- 
yapi  itokam  najinpi  okihipi  sni, 
woyasica  hecapi  nakas;  heon 
toka  wicayapi  ekta  tapetepi  ihdu- 
homnipi.  Woyusice  kin  he  eni- 
tanhanpi  ihang  yayapi  sni  kin- 
han  icimana  ocipapi  kte  sni. 

13  Najin,  oyate  kin  wicayuwa- 
kan  wo ;  qa  hehe  kta,  Heyake- 
cinhan  on  ihduwakanpo,  Jehowa 
Israel  W’^akan  dapi  kin  hecen 
eya  nakas,  Israel  niyepi  ehna 
taku  yasicapi  yukan,  heon  taku 
yasicapi  niyepi  ehna  tanhan  du- 
tokanpi  sni  hehanyan  toka  ni- 
yanpi  itokam  najin  oyakihipi  kte 
sni. 

14  Heon  hanhanna  wicoun  ni- 
tawapi  ecekcen  ikiyedan  yahipi 
kta,  qa  wicoun  Jehowa  icu  kte 
cin  he  wicowazi  kin  ecekcen 
ikiyedan  hi  kte,  qa  wicowazi 
Jehowa  icu  kte  cin  he  tiyohnaka 
kin  ecekcen  ikiyedan  hi  kta,  qa 
tiyohnaka  Jehowa  icu  kte  cin 
wicasta  otoiyohi  ikiyedan  hi  kte. 

15  Qa  tuwe  woyasice  en  iye- 
yapi  kin  he  petan  huhnahyapi  kta, 
nakun  taku  yuhe  cin  owasin ; 
Jehowa  tawicotakuye  acaksin,  qa 
Israel  ohna  witkotkoya  ohanyan 
heon  etanhan. 

16  Unkan  Josuwa  hanhannahin 
kikta  qa  Israel  wicoun  ecekcen 
ikiyedan  hiyu  wicaya ;  unkan 
Juda  wicoun  kin  icupi. 

17  Qa  Juda  wicowazi  ikiyedan 
hiyuwicaya.  Unkan  Zerahi  wi¬ 
cowazi  kin  icupi.  Unkan  Zera- 

Hi  wicowazi  wicasta  kin  ikiye- 
dan  hiyuwicaya,  qa  Zabdi  icu- 

Pi- 

18  Unkan  iye  tiyohnaka  kin  iki- 
yedan  hiyu  wicaya,  wicasta  iyo- 
hi,  qa  Akan  Karmi  cinhintku. 
Zabdi  cinhintku,  Zerab.  cinhin- 
tka,  Juda  wicowazi  etanhan 
icupi. 

19  Unkan  Josuwa  Akan  heciya, 
Micinksi  ito  Jehowa  Israel  Wa- 
kandapi  kin  wowitan  kicu  wo,  qa 
he  en  obdaka  wo,  qa  taku  eca- 
non  kin  omakiyaka  wo,  Ihnuhan 
miye  etanhan  nayakihman. 

20  Unkan  Akan  Josuwa  ayupte 

ca  heciya,  Awicakehan  Jehowa 
Israel  Wakandapi  kin  he  awa- 
wahtani,  qa  decen,  qa  decen 
ecamon.  ^ 

21  Woyuha  ehna  Sinar  sina 
wan  waste  wanmdaka,  nakun 
mazaska  seqel  opawinge  nonpa, 
qa  mazaskazi  ceji  wan  seqel  wi- 
kceinna  zaptan  aspeyapi,  hena 
wanmdake  cehan  cantihewaye 
ca  iwacu,  qa  inyun  hena  wakeya 
mitawa  ohna,  maka  mahen  na- 
hmanpi,  qa  mazaska  kin  hukuya 
wanka. 

22  Unkan  Josuwa  ohnihde  ye 
wicasi ;  unkan  ti  ekta  inyanka- 
pi,  qa  inyun  he  ti  ohna  nahman- 
pi,  qa  mazaska  kin  he  ihukuya 
wanka. 

23  Unkan  wakeya  cokaya  tan- 
han  hena  icupi,  qa  Josuwa  ekta, 
qa  Israel  cinca  owasin  ekta  ka- 
hipi,  qa  Jehowa  itokam  hena 
ejupi. 

24  Unkan  Josuwa  Akan  Zerah 
cinhintku  kin  icu,  qa  mazaska 
kin  qa  sina  kin,  qa  mazaskazi 
ceji  kin,  qa  cinca  wica  winyan 
koya  owasin,  nakun  tatanka 
tawa  qa  tasonsonna,  qa  tahinca 
tawa,  qa  tawakeya,  qa  taku  yu- 
he  cin  owasin,  qa  Josuwa  qa 
Israel  owasin  Akor  (Woiyokisi- 


ca)  kaksiza  kin  ekta  hiyu  wica- 
yapi. 

25  Unkan  Josuwa  heya,  Tokeca 
iyokisin  unyayapi  he?  Nakaha 
Jehowa  iyokisin  niye  kta.  Un¬ 
kan  Israel  owasin  inyan  on  kin- 
inpi,  qa  peta  ohna  huhnah  wi- 
cayapi,  inyan  on  wicakininpi 
ohakam. 

26  Qa  akan  inyan  paha  tanka 
wan  ejupi,  anpetu  kin  dehanyan  ; 
heon  oyanke  kin  he  Akor  kaksi¬ 
za  kin  eciyapi  anpetu  kin  dehan¬ 
yan.  Unkan  Jehowa  tocanniye 
kin  etanhan  ihduhomni. 

WICOWOYAKE  8. 

1  Unkan  Jehowa  Josuwa  he¬ 
ciya,  Ihnuhan  wakoyakipe  ca 
ihnuhan  yusinye  niye  cin.  Oyate 
ozuye  yapi  kin  owasin  nici  iwi- 
cacu,  qa  najin  Hai  ekta  itanwan- 
kanhde  ya  wo.  Inyun  Hai  wi¬ 
casta  yatapi  kin  ninape  en  waqu, 
nakun  taoyate,  qa  to  ton  we,  qa 
tamakoce. 

2  Qa  token  Jeriho  qa  wicasta 
yatapi  tawa  ecayecon  he  iyecen 
Hai  qa  tawicasta  yatapi  kin  eca¬ 
yecon  kta,  tuka  tawahpaya,  qa 
tawanunyanpi  niyepi  on  yakipi 
kta.  Otonwe  iheyata  wicasta 
anahbeya  iyape  wicaya  wo. 

3  Unkan  Josuwa  hanhannahin 
kikta  Hai  ekta  ye  kta,  iye,  qa 
wicasta  ozuye  yapi  owasin.  Qa 
Josuwa  wicasta  wasaka  qa  wadi- 
taka  kektopawinge  wikcemna 
yamni  wicakahniga,  qa  hanyen 
ye  wicasi. 

4  Unkan  hecen  econ  wicasi  q.a 
heya,  Wanyakapo,  niyepi  oton¬ 
we  iheyata  anahbeya  dukanpi 
kta.  Ihnuhan  otonwe  etanhan 
nina  itehanyan  dukanpi  kin,  tuka 
owasin  wiyeya  yaunpi  kta. 

5  Unkan  miye  qa  oyate  mici 
unpi  kin  owasin  otonwe  kin  iki- 


WICOWOYAKE  8. 


yedan  unyanpi  kta;  unkan  un- 
kitkdkim  tankan  inanpapi  kin- 
han,  tokaheya  econpi  qon  iyecen 
wicitokam  naunjicapi  kta. 

6  Qa  unkiyepi  ihakam  inanpapi 
kta,  hecen  otonwe  etanhan  hiyu 
wicunyanpi  kta,  wicitokam  na¬ 
unjicapi  kta  naka^,  heon,  Unkito- 
kam  najicapi,  otokahe  ekta  iye¬ 
cen  eyapi  kta. 

7  Hehan  niyepi  nayajinpi  kta, 
analibeya  dukanpi  etanhan,  qa 
otonwe  kin  iyayabpa  dapi  kta, 
qa  Jehowa  Wakan  yadapi  kin  he 
ninapepi  en  qu  kta. 

8  Qa  tohan  otonwe  kin  iyacupi 
kinhan,  otonwe  kin  peta  on  ide- 
yayapi  kta,  Jehowa  oie  kin  iye¬ 
cen  ecanonpi  kta ;  wanyakapo, 
miye  hecon  cisipi. 

9  Hecen  Josuwa  yewicasi,  un¬ 
kan  anahbeya  unpi  kta  e  iyayapi, 
qa  Hai  qa  Betel  otahedan  wan- 
kapi,  Hai  iwiyohpeyatanhan,  un¬ 
kan  Josuwa  hanyetu  kin  he  oyate 
om  wanka. 

10  Unkan  Josuwa  hanhannahin 
kikta,  qa  oyate  kin  wicayawa,  qa 
itanwankanhde  ya ;  oyate  kin 
itokam,  Hai  ekta,  iye  qa  Israel 
hunkayapi  kin. 

11  Unkan  oyate  ozuye  yapi  iye 
om  unpi  kin  owasin  itanwankan¬ 
hde  ipi,  qa  otonwe  itokam  ikiye- 
dan  ipi,  qa  Hai  iwaziya  tanhan 
etipi,  qa  iyepi  qa  Hai  otahedan 
kaksiza  wan  yanka. 

12  Unkan  wicasta  kektopawin- 
ge  zaptan  cetu  iwicacu,  qa  hena 
analibeya  yukanpi  kta,  otonwe 
kin  iwiyolipeya  tanhan,  Betel 
qa  Hai  otahedan  yanke  wicasi. 

13  Unkan  oyate  obe  kin  ocowa- 
sin  otonwe  iwaziya  tanhan  etipi, 
qa  waiyapepi  kin  otonwe  iwi¬ 
yolipeya  tanhan,  qa  Josuwa  han¬ 
yetu  kin  he  en  kaksiza  kin  ma- 
hen  i. 

14  Unkan  Hai  wicasta  yatapi 

kin  he  wanyake  cehan,  otonwe 
oyate  kin  inahnipi,  qa  hanhanna 
kiktapi,  qa  iyehantu  kinhan  iye 
qa  oyate  tawa  owasin  kizapi  kta 
e  Israel  awicakipapi  kta  e  omda- 
ye  puza  ekta  kiya  inanpapi,  tuka 
otonwe  iheyata  iye  on  waiyapepi 
yukanpi  kin  he  sdonye  sni. 

15  Unkan  Josuwa,  qa  Israel 
owasin  awicapapi  seca  konzapi, 
qa  liewoskan  canku  kin  ohna  na¬ 
jicapi. 

16  Unkan  oyate  otonwe  ohna 
yukanpi  kin  ov/asin  wicakuwapi 
kta  e  wicakipanpi,  qa  Josuwa 
kuwa  iyayapi,  hecen  otonwe  kin 
etanhan  hiyu  wicayapi. 

17  Hecen  Hai  ohna,  qa  Betel 
ohna  wicasta  wanjidan  okaptapi 
sni  owasin  Israel  hektam  inan¬ 
papi,  qa  otonwe  yuhdog  ehpe- 
yapi,  qa  Israel  kuwa  iyayapi. 

18  Unkan  Jehowa  Josuwa  heci- 
ya,  nape,  qa  wahukeza  he  cflina 
duhe  cin  Hai  ektakiya  hdugata 
wo,  he  ninape  en  waqu  kta  na- 
kas.  Unkan  Josuwa  wahukeza 
nape  ohna  Hai  ektakiya  hdu¬ 
gata. 

19  Unkan  nape  kin  hdugate  ce¬ 
han  anahbeya  unpi  kin  hena  tu- 
kten  yukanpi  kin  etanhan  inahni- 
yan  najinpi,  qa  inyankapi,  qa 
otonwe  en  ipi,  qa  otonwe  kin 
peta  on  ideyapi. 

20  Unkan  Hai  wicasta  kin  ihda- 
mnapi,  qa  hekta  etonwanpi,  qa 
inyun  otonwe  sota  kin  wankan 
iyaya  mahpiya  ektakiya,  qa  toki- 
dan  najica  okihipi  sni,  oyate  he- 
woskan  najicapi  qon  hena  wica¬ 
kuwapi  ektakiya  ihdamnapi  na- 
kas. 

21  Anahbeya  yukanpi  qon  wan¬ 
na  otonwe  kin  icupi,  qa  otonwe 
sota  kin  wankan  iyaye  cin  Josu¬ 
wa  qa  Israel  owasin  wanyakapi 
qehan,  ihdamnapi,  qa  Hai  wica¬ 
sta  kin  wicakastakapi. 

22  Unkan  unman  itkokim  oton- 
we  etanhan  inanpapi,  hecen  Is¬ 
rael  cokaya  unpi,  hunk  itato,  qa 
hunk  ako,  heon  wicaktepi  ecen 
inakraanpi  qa  napapi  etanhan 
tuwedan  niyanpi  sni. 

23  Tuka  Hai  wicasta  yatapi  kin 
niyake  yuzapi,  qa  Josuwa  ekta 
aipi. 

24  Unkan  Israel  Hai  ounyanpi 
kin  wicakuwa  iyayapi  qon  owa- 
sin  maga  en,  qa  kewoskan  wi¬ 
caktepi  yu^tanpi  qehan,  owasin 
cankpi  hi  on  ikpayapi  ecen  sota- 
pi  qehan,  Israel  owasiii  ihdamna- 
pi  Hai  ekta,  qa  he  cankpi  hi  on 
kastakapi. 

25  Hecen  anpetu  kin  he  en  wi¬ 
casta  winokinca  koya  hinkpaya- 
pi  owasin  keptopawinge  ake  non- 
pa,  Hai  wicasta  kin  owasin. 

26  Josuwa  Hai  ounyanpi  kin 
owasin  ihang  wicaye  sni  kin  he- 
hanyan  nape  kin  on  wahukeza 
hdugata  qon  ehdakn  sni. 

27  Tuka  wanunyanpi  kin,  qa 
otonwe  wakpaya  kin  he  Israel 
yuhapi  kta  e  icupi,  wicoie  Jeho- 
wa  Josuwa  econ  si  kin  he  iye- 
cen. 

28  Unkan  Josuwa  Hai  peta  on 
kuknakya,  qa  otiwota  paha  heca 
kaga,  qa  anpetu  kin  dehanyan 
tuwedan  oti  sni. 

29  Qa  Hai  wicasta  yatapi  kin 
can  wan  akan  otkeya,  ktayetu 
kte  cin  hehanyan,  qa  wi  iyaye 
cehan  tancan  te  cin  can  kin  etan¬ 
han  icupi,  qa  otonwe  tiyopa  ekta 
ekpeyapi,  qa  akan  inyan  paha 
tanka  wan  ejupi,  Josuwa  econ 
wicasi  kin  iyecen  anpetu  kin 
dehanyan. 

30  Hehan  Josuwa  Ebal  paha 
akan  wahna  wosnapi  wan  Jeho- 
wa  Israel  Wakandapi  kin  ki- 
caga. 

31  Inyan  ocowasin  hena  iwan- 
kan  tuwedan  mazasapa  wan  koze 

sni  on  wahna  wosnapi  kin  he 
kagapi,  Jehowa  taokiye  Mowis 
econ  wicasi  kin  he  iyecen,  Mo¬ 
wis  toope  wowapi  en  owapi’  kin 
he  iyecen :  qa  he  akan  woku- 
knakyapi  kuknakyapi,  qa  wopida 
wosnapi  wayusnapi. 

32  Unkan  hen  inyan  kin  akan 
Mowis  toope  itakihna  Israel  cin- 
ca  kin  itokam  owa  qon  he  owa. 

33  Unkan  Israel  owasin  hun- 
kayapi,  qa  wowapi  kagapi,  qa 
wayaco  hecapi,  can  wohnaka 
anokatanhan  najinpi,  Israel  oyate 
cinca,  qa  tuwe  tokeca  wice- 
hna  ounye  cin  wawayusnapi 
Lewi  kin  Jehowa  can  wohnaka 
akiyuhapi  wicikiyedan,  hanke 
Gerizim  paha  ikiyedan,  qa  hanke 
unman  Ebal  paha  ikiyedan,  Is¬ 
rael  oyate  kin  wicayawastepi  kta 
heon  etanhan,  Mowis  Jehowa 
taokiye  tokaheya  hecon  wicasi 
qon  he  iyecen. 

34  Qa  he  iyohakam  woope  oie 
kin  owasin  yawa,  woyawaste,  qa 
woyasice  woope  wowapi  en  owa¬ 
pi  kin  owasin  iyecen. 

35  Taku  Mowis  yawasi  owasin 
Josuwa  yawa,  yawa  sni  oie  wa- 
nica,  Israel  omniciye  owasin  ito¬ 
kam  winokinca,  qa  siceca,  qa 
tuwe  tokeca  wicehna  mani. 

WICOWOYAKE  9. 

1  Unkan  wicasta  yatapi  Jordan 
itato  yakonpi  kin  ke  ohna,  qa 
^epela  (makoce  hukuya)  kin 
ohna,  qa  miniwanca  huta  kin 
ocowasin  ohna,  Lebanon  ikiye¬ 
dan.  Hiti  kin,  qa  Amori  kin,  qa 
Kanani  kin,  qa  Perazi  kin,  qa 
Hiwi  kin,  qa  Jebusi  kin  onakon- 
pi  qehan, 

2  Okowanjidan  Josuwa  kici,  qa 
Israel  kici  kicizapi  kta  e  witaya 
mniciyapi. 

3  Unkan  Gibeyon  ounyanpi  kin 

Josuwa  Jerilio  qa  Hai  taku  eca- 
kicor>nalionpi; 

4  Qa  hena  nakun  ksamya  okan- 
yanpi,  qa  manipi,  qa  waneya  ici- 
cagapi,  qa  sonsonna  tawapi  akan 
wojutonpi  tanni,  qa  minisaapakte 
tanni,  qa  nakdecapi  qa  akagegepi 
icupi. 

5  Qa  hanpa  tanni  qa  akihdag 
tonpi  ohanpi,  qa  wokoyake  tanni 
koyakapi,  qa  waneya  aguyapi 
yuhapi  kin  owasin  seca,  qa  aa. 

6  Qa  Josuwa  ekta  hipi,  Gilgal 
wicoti  en,  qa  heciyapi,  iye  qa 
Israel  wica^ta  nakun,  Makoce 
tehantanhan  unkupi,  heon  wan¬ 
na  wicotakuye  unkicicagapo. 

7  Unkan  Israel  wicasta  kin 
fiiwi  kin  hewicakiyapi,  Okini 
unkiyepi  ehna  yatipi,  token  wi¬ 
cotakuye  unnicicagapi  kta  he  1 

8  Unkan  Josuwa  heciyapi,  Nita- 
okiye  heuncapi.  Unkan  Josuwa 
hewicakiya,  Nituwepi,  qa  tokiya 
tanhan  yaupi  he  1 

9  Unkan  heciyapi,  Nitaokiye 
makoce  nina  tehantanhan  unku¬ 
pi,  Jehowa  Wakan  yada  caje  kin 
on,  iye  otanin,  qa  taku  Egupta 
en  econ  kin  owasin  naunhonpi. 

10  Nakun  Amori  wicasta  ^^ata- 
pi  nonpa  Jordan  akasanpa  ya- 
konpi  qon,  &lion  Hesbon  wica¬ 
sta  yatapi  qa  Og  Basan  wicasta 
yatapi  Astarot  en  un  qon,  taku 
ecawicakicon. 

11  Heon  hunkayapi  unkitawa- 
pi,  qa  makoce  unkitawapi  oun- 
yanpi  kin  owasin  heunkiyapi, 
Ninapepi  ohna  waneya  ikikcupo, 
qa  wicitkokim  yapo,  qa  hewica- 
kiyapo,  Nitaokiyepi  heuncapi, 
heon  iho,  wicotakuye  unkicica¬ 
gapo. 

12  Aguyapi  kin  de  waneya  on 
untipi  etanhan  kata  unkikcupi, 
niyepi  ekta  unkupi  kta  anpetu 
kin  he  en,  tuka  inyun  wanna  seca 
qa  aa. 


13  Qa  minisa  apahte  kin  dena 
teca  oju  untonpi,  tuka  wanna 
nahdecapi,  qa  canku  kin  nina  te- 
han  on  wokoyake  unkitawapi 
wanna  kuka. 

14  Unkan  wicasta  kin  waneya 
ahipi  kin  icupi,  tuka  Jehowa  i 
kin  iwangapi  sni. 

15  Qa  Josuwa  wookiye  wicaki- 
caga,  qa  ni  wicaye  kta  e  wota- 
kuye  wicakicaga,  qa  omniciye 
itancan  kin  Wakantanka  naun- 
honpi  ce,  ewicakiyapi. 

16  Unkan  wicotakuye  wicaki- 
cagapi  kin  iyohakam  anpetu  ya- 
mni,  hehan  wicehna  unpi  qa  wi- 
cehna  tipi  kin  he  nahonpi. 

17  Qa  Israel  cinca  kin  ihdaka- 
pi,  qa  anpetu  iyamni  tonwanyan- 
pi  kin  ekta  ipi,  qa  otonwe  tawa¬ 
pi  kin  Gibeyon,  qa  Kepira,  qa 
Beerot,  qa  Qirejat  Jeyarim  (Ta- 
skoju  Otonwm.) 

18  Qa  omniciye  itancan  kin 
Jehowa  Israel  Wakandapi  kin 
cajeyan  ewicakiyapi  qon  heon 
Israel  cinca  kin  wicakastakapi 
sni.  Unkan  omniciye  ocowa- 
sin  itancanpi  kin  i  en  iyewica- 
yapi. 

19  Unkan  itancanpi  kin  ow^asin 
omniciye  ocowasin  hewicakiya¬ 
pi,  Jehowa  Israel  Wakandapi  kin 
cajeyankonzaewicunkiyapi,heon 
awicunpapi  unkokihipi  sni. 

20  Decen  ecawicunkiconpi  kta, 
qa  niwicunkiyapi  kta,  hecen  wo- 
konze  ewicunkiyapi  kin  on  wo- 
sihda  unkiyepi  en  unkupi  kte 
sni. 

21  Qa  itancanpi  kin  kewicaki- 
yapi,  nipi  kta;  tuka  omniciye 
ocowasin  on  can  depi  qa  mini 
toksupi  kin  hecapi  kta,  itancanpi 
kin  kewicakiyapi  iyecen. 

22  Unkan  Josuwa  wicakico,  qa 
om  wohdaka,  qa  hewicakiya, 
Tokeca  unyahnayanpi,  qa  heha- 
pi,  Niyepi  etanhan  nina  tehan 

nnyakonpi ;  tuka  unkiyepi  ehna 
yatipi. 

23  Heon  wanna  niyasicapi,  qa 
wowidagniyanpi  niyepi  etanhan 
tuwedan  yuskapi  kte  sni,  qa  tuwe 
Wakan  wada  ti  kin  on  can  depi 
qa  mini  toksupi  henicapi  kta. 

24  Unkan  Josuwa  ayuptapi  qa 
heyapi,  Taku  Jehowa  Wakan 
yada  kin  iye  taokiye  Mowis  e- 
con  si,  qa  makoce  kin  owasin 
nicupi  kta,  qa  makoce  ounyanpi 
kin  owasin  nitokapa  tanhan  awi- 
hnuni  wicaye  kta,  he  nitawowi- 
dake  nina  unkokiyakapi,  heon 
nina  ikounnipapi,  unnagipi  on,  qa 
decen  econkupi. 

25  Qa  wanna  ninape  en  unya- 
konpi,  token  ecaunyeconpi  kta, 
niista  kin  en  ecetu,  qa  waste  kta 
hecen  econ  wo. 

26  Unkan  Josuwa  hecen  econ, 
qa  Israel  cinca  napepi  etanhan 
ewicayaku,  hecen  wicaktepi  sni. 

27  Hecen  anpetu  kin  he  en 
omniciye  on,  qa  Jehowa  tawa- 
hna  wosnapi  on  candepi,  qa  mini 
toksupi  hecapi  wicakaga,  tukte 
kahnige  kta  he  ekta  anpetu  kin 
dehanyan. 

WICOWOYAKE  10. 

1  Unkan  Adonitzedeq  (Ttancan 
owotanna)  Jerusalem  wicasta 
yatapi  kin  Josuwa  Hai  icu  qa 
ihangya,  token  Jeriho  qa  tawica- 
sta  yatapi  ecakicon,  he  iyecen 
Hai  qa  tawicasta  yatapi  kin  eca¬ 
kicon  ;  qa  nakun  Gibeyon  oun¬ 
yanpi  kin  Israel  om  wokiyapi  qa 
wicehna  unpi  kin,  he  nahon  qe- 
han  ; 

2  Nina  kopehda,  Gibeyon  he 
otonwe  tanka,  otonwe  wicasta 
yatapi  tanka  yuhapi  wan  he  iye- 
ceca,  qa  Hai  isanpa  tanka,  qa 
wicasta  ounyanpi  kin  owasin 
wicasta  wasakapi  nakas : 

3  Heon  Adonitzedeq  Jerusalem 
wicasta  yatapi  kin  Hoham  He¬ 
bron  (Dakota)  wicasta  yatapi 
kin,  qa  Piram  Jarmut  wicasta 
yatapi  kin,  qa  Japiya  (Wiyega) 
Lakis  wicasta  yatapi  kin,  qa 
Debir  Eglon  tawicasta  yatapi  kin 
hena  wahowicaye  ca  he  wicakiy  a. 

4  En  Maupo,  qa  omakiyapo, 
hecen  Gibeyon  unkastakapi  kta, 
Josuwa  kici,  qa  Israel  om  wanna 
wookiye  kngapi  nakas. 

5  Hecen  Amori  wicasta  yatapi 
zaptan  witaya  iheyapi,  Jerusa¬ 
lem  wicasta  yatapi,  qa  Hebron 
wicasta  yatapi,  qa  Jarmut  wica¬ 
sta  yatapi,  qa  Lakis  wicasta 
yatapi,  qa  Eglon  wicasta  yatapi, 
iyepi  qa  obe  tawapi  owasin,  qa 
Gibeyon  kizapi  kta  e  iyotakonza 
etipi. 

6  Unkan  Gibeyon  wicasta  kin 
.Tosuwa  wahoyapi  Gilgal  owan- 
kapi  ekta,  qa  heciyapi,  Ihnuhan 
wowidake  nitawa  on  ninape  kuje 
cin.  Inahniya  unkiyepi  ekta  ku- 
wa  wo,  qa  niunkiyapi,  qa  ounki- 
yapo ;  Amori  he  kin  ounyanpi 
wicasta  yatapi  owasin  unkiyepi 
ekta  kawitaya  iheyapi  nakas. 

7  Unkan  Josuwa  Gilgal  etanhan 
itanwankanhde  ya,  iye  qa  oyate 
ozuyapi  owasin,  wicasta  wasaka 
waditaka  owasin. 

8  Unkan  Jehowa  Josuwa  heci- 
ya,  Ihnuhan  kowicayakipe  cin, 
ninape  en  owasin  wicawaqu,  he¬ 
na  etanhan  wicasta  wanjidan 
nitokam  najin  kte  sni. 

9  Unkan  Josuwa  hanyetu  osan 
Gilgal  etanhan  itanwankanhde 
ye  ca  ihnuhanna  anawicatan. 

10  Unkan  Jehowa  Israel  itokam 
yusinye  wicaya,  qa  woka^take 
tanka  on  wicakastaka  Gibeyon 
ekta,  qa  canku  Bethoron  ekta 
iyadipi  ohna  wicakuwapi,  qa 
Azeqa,  qa  Makeda  hehanyan 
wicakastakapi. 


WICOWOYAKE  10. 


11  Unkan  Israel  itokam  napapi 
Bethoron  apamahde  yapi  icun- 
han  Jehowa  inyan  tankinkinyan 
ahinhe  wicaya  malipiya  etanhan 
Azeqa  ekta  ipi  kin  hehanyan, 
unkan  wasu  inyan  on  tapi  kin 
hena  otapi,  qa  Israel  cinca  can- 
lipi  on  wicaktepi  kin  hena  tona- 
nanpidan. 

12  Unkan  Jehowa*  Israel  cinca 
itokam  Amori  wicaqu,  anpetu 
kin  he  ehan  Josuwa  ie  ca  Israel 
owasin  itokam  Jehowa  heciya, 
Anpetu  wi  Gibeyon  en  owanji 
yanka  wo,  qa  hanyetu  wi  Ajalon 
iwankam. 

13  Unkan  anpetu  wi  kin  owanji 
yanka,  qa  hanyetuwi  nakun  san- 
pa  i  sni,  oyate  toka  yapi  kin  toki- 
conpi  kin  hehanyan,  Jaser  (Ece- 
tu)  wowapi  en  he  owapi.  Un¬ 
kan  anpetuwi  kin  mahpiya  coka- 
ya  owanji  yanka,  qa  iyaye  kte 
iiiahni  sni,  anpetu  wan  ocowasin 
hehanyan. 

14  Unkan  he  itokam,  qa  iyoha- 
kam  anpetu  kin  he  iyececa  wani- 
ca,  Jehowa  wicasta  ho  kin  na- 
hon,  Jehowa  Israel  on  kiza  na- 
kas. 

15  Urdtan  Josuwa  qa  Israel 
owasin  Gilgal  owanka  ekta  ki- 
hdapi. 

16  Unkan  wicasta  yatapi  zap- 
tan  kin  hena  napapi  qa  Maqeda 
en  makohdoka  wan  ohna  ina- 
hmanpi. 

17  Unkan,  Wicasta  yatapi  zap- 
tan  Maqeda  en  makohdoka  ohna 
inahmanpi,  wanna  iyewicayapi 
ce,  eya  Josuwa  okiyakapi. 

18  Unkan  Josuwa  heya,  Inyan 
tankinkinyan  makohdoha  i  kin 
ekta  paptan  iyeyapo,  qa  he  ekta 
wicasta  awanyag  wicasipo. 

19  Tuka  niyepi  ihnuhan  owanji 
nayajinpi  kin,  toka  wicayayapi 
wicakuwapo,  qa  ehake  yakonpi 
kin  wicaktepo.  Ihnuhan  ton- 


wanyanpi  kin  en  kipi  kta  iyowin 
wicayayapi  kin  ;  Jehowa  Wakan 
yadapi  kin  ninapepi  en  wicaqu 
nakas. 

20  Unkan  Josuwa,  qa  Israel  cin¬ 
ca  wopate  tanka  kin  on  wicakte¬ 
pi,  yustanpi  ecen  ihang  wicaya- 
pi,  tona  okaptapi  najicapi,  qa 
otonwe  conkaske  en  ipi. 

21  Hehan  oyate  kin  owasin  Jo¬ 
suwa  ekta  Maqeda  owanka  kin 
en  zaniyan  hdapi,  tuwedan  Israel 
cinca  kin  ektakiya  ceji  kin  hda- 
skan  sni. 

22  Unkan  Josuwa  heya,  Mako¬ 
hdoka  i  kin  yuhdokapi,  qa  wi¬ 
casta  yatapi  zaptan  kin  hena 
makohdoka  etanhan  miye  ekta 
hinanpe  wicayapo. 

23  Unkan  hecen  econpi,  qa  iye 
ekta  wicasta  yatapi  zaptan  kin 
hena  hinanpe  wicayapi ;  Jerusa¬ 
lem  wicasta  yatapi  kin,  qa  He¬ 
bron  wicasta  yatapi  kin,  qa  Jar- 
mut  wicasta  yatapi  kin,  qa  Lakis 
wicasta  yatapi  kin,  qa  Eglon 
wicasta  yatapi  kin. 

24  Unkan  wicasta  yatapi  kin 
hena  Josuwa  ekta  hiyu  wicayapi 
qehan,  Josuwa  Israel  wicasta 
owasin  wicakipan,  qa  wicasta 
iye  kici  ozuye  ipi  mdetanhunka- 
pi  kin  hewicakiya,  Kuwapo,  qa 
wicasta  yatapi  kin  dena  tahupi 
akan  nisihapi  kin  aputakapo. 
Unkan  ikiyedan  hipi,  qa  tahu  kin 
akan  si  ha  atputakapi. 

25  Unkan  Josuwa  hewicakiya, 
Ihnuhan  koyakipapi,  qa  yusin- 
yeniyanpi  kin,  Wakisakapo,  qa 
waditakapo.  Jehowa  toka  yaya- 
pi  azuwicayayapi  kin  hena  owa¬ 
sin  hecen  ecawicakicon  kta  na¬ 
kas. 

26  Unkan  hehan  Josuwa  awi- 
capa,  qa  wicakte,  qa  can  zaptan 
akan  otkewicaya,  unkan  htayetu 
kin  hehanyan  can  akan  okazeze 
unpi. 

27  Unkan  wi  iyaye  kte  cehan 
Josuwa  can  kin  etanhan  icu  wi- 
casi,  qa  makoMoka  ohna  ina- 
kmanpi  qon  en  ehpewicayapi,  qa 
makoMoka  i  akan  inyan  tankin- 
kinyan  ejupi,  anpetu  kin  dehan- 
yan  hen  yankapi. 

28  Unkan  anpetu  kin  he  en  Jo¬ 
suwa  Maqeda  icu,  qa  canhpi  hi 
on  kastaka,  tawicasta  yatapi  na- 
kun,  wicanagi  ohna  unpi  owasin 
ihang  wicaya,  okaptapi  wanjidan 
nikiye  sni,  qa  token  Jeriho  wica- 
sta  .yatapi  ecakicon  qon,  he  iye- 
cen  Maqeda  wicasta  yatapi  kin 
ecakicon. 

29  Unkan  JoMwa  qa  Israel 
owasin  Maqeda  etanhan  iyopta- 
pi,  Libna  ekta,  qa  Libna  azuyapi. 

30  Unkan  Jehowa  he  nakun  Is¬ 
rael  nape  en  qu,  nakun  tawica¬ 
sta  yatapi,  unkan  canhpi  hi  on 
kastaka,  qa  wicanagi  ohna  unpi 
kin  owasin,  okaptapi  kin  tuwm- 
dan  nikiye  sni,  qa  Jeriho  wicasta 
yatapi  ecakicon  qon  he  iyecen 
tawicaltayatapi  kin  ecakicon. 

31  Unkan  Josuwa  Israel  owasin 
oin  Libna  etanhan  Lakis  ekta  i  qa 
ikiyedan  eti,  qa  kiciza. 

32  Unkan  Jehowa  Lakis  Israel 
nape  en  qu  ;  unkan  anpetu  inon- 
pa  en  icupi,  qa  canhpi  hi  on  ka- 
stakapi,  nakun  wicanagi  ohna 
yakonpi  kin  owasin  Libna  ecaki- 
conpi  qon  ovyasin  iyecen. 

33  Hehan  floram  Gezer  wicasta 
yatapi  Lakis  okiye  kta  e  itan- 
wankanhde  u,  unkan  JoMwa  he 
kastaka,  nakun  taoyate  owasin 
ecen  tuwedan  okicicapte  Mi. 

34  Unkan  JoMwa  Lakis  etan¬ 
han  Eglon  ekta  i  qa  Israel  owasin 
opapi,  qa  he  ekta  etipi  qa  azu- 
yapi. 

35  Qa  anpetu  kin  he  en  icupi, 
qa  canhpi  hi  on  kastakapi,  qa 
anpetu  kin  he  en  wicanagi  ohna 
unpi  kin  owasin  awihnuni  w'ica- 

yapi,  Lakis  ecakicon  qon  owasin 
iyecen. 

36  Unkan  JoMwa  Eglon  etan¬ 
han  Hebron  ekta  itanwankanhde 
i,  qa  Israel  owasin  opapi,  qa  he 
azuyapi, 

37  Qa  icupi,  qa  canhpi  hi  on 
kastakapi ;  nakun  tawicasta  ya¬ 
tapi,  qa  totonwe  kin  owasin,  qa 
wicanagi  ohna  unpi  kin  owasin, 
tuwedan  niyake  okaptapi  Mi ; 
Eglon  ecakicon  qon  owasin  iye¬ 
cen  he  ihang  ya,  qa  wicanagi 
ohna  unpi  kin  owasin  nakun. 

38  Unkan  JoMwa  ihdamna  De-  , 
bir  ekta,  qa  Israel  owasin  opapi, 

qa  he  azuyapi. 

39  Qa  icupi,  qa  tawicasta  yata¬ 
pi,  qa  totonwe  kin  owasin  ;  qa 
canhpi  hi  on  wicakastakapi,  qa 
wicanagi  ohna  unpi  kin  owasin 
awdhnuni  wicayapi,  tuwedan  ni¬ 
yake  okaptapi  Mi.  Hebron  ecaki¬ 
con  qon,  qa  Libna  qa  tawicasta 
yatapi  ecakicon  qon,  he  iyecen 
Debir  qa  tawicasta  yatapi  eca¬ 
kicon. 

40  Llecen  JoMwa  he  kin,  qa 
hukuya  makomdaya,  qa  Negeb 
(Itokaga)  kin,  qa  kaksiza  kin 
owasin,  makoce  kin  ocowasin 
kastaka,  qa  wicasta  yatapi  owa¬ 
sin,  tuwedan  niyake  okapte  Mi, 
tona  woniya  yukan  owasin  awi¬ 
hnuni  wicaya,  Jehowa  Israel 
Wakandapi  kin  econ  si  kin  owa¬ 
sin  iyecen. 

41  Hecen  JoMwa  QadesBarne- 
ya  etanhan  Gaza  hehanyan  wica- 
ka^taka,  qa  Gosen  makoce  owa¬ 
sin,  Gibeyon  hehanyan. 

42  He  ehan  JoMwa  wicasta 
yatapi  kin  hena  owasin  icu,  na¬ 
kun  tamakocepi,  Jehowa  Israel 
Wakandapi  kin  Israel  on  kiza 
nakas. 

43  Hehan  JoMwa  Gilgal  owan- 
ka  ekta  kihda,  qa  Israel  owasin 
opapi. 


WICOWOYAKE  11. 


WICOWOYAKE  11. 

1  Unkan  Jabin  Hatzor  wicasta 
yatapi  kin  onakon  qehan  Jobab 
Madon  wicasta  yatapi  kin,  qa 
^imron  wicasta  yatapi  kin,  qa 
Aksap  wicasta  yatapi  kin,  waho- 
wicaya. 

2  Nakun  wicasta  yatapi.  Wa- 
ziyatakiya  lie  kin  ohna,  qa 
Kinnerot  ikiyedan  Araba  ohna, 
qa  Sepela  (huta)  kin  ohna,  qa 
Napot  Dor  ohna  wiyohpeya  tan- 
han. 

3  Kanani  kin  wiyohiyanpe  cin 
etanhan,  qa  wiyohpeya  tanhan, 
qa  Amori  kin,  qa  Hiti  kin,  qa 
Perazi  kin,  qa  Jebusi  kin  he  ohna, 
qa  Hiwi  kin  Herinon  ihukuya 
Mitzpa  makoce  ohna. 

4  Unkan  hena  inanpapi,  nakun 
obe  tawapi  owasin  oyate  otahin- 
ca,  wiyaka  miniwanca  butata 
yanke  cin  iyecen  wicota,  qa 
SLiktanka,  qa  canpahmihma  nina 
Ota. 

5  Unkan  wicasta  yatapi  kin 
liena  owasin  mniciyapi,  qa  upi, 
qa  Merom  (Tatowapa)  mini  ekta 
v/4taya  etipi,  Israel  kizapi  kta 
heon  etanhan. 

6  Unkan  .Tehowa  Josuwa  heci- 
yd',  Ihnuhan  hena  on  koyakipe 
cin  :  heyake  cinhan  wi  dehanlu 
hena  owasin  capapi  Israel  itokam 
wicawaqu  kta.  ^uktanka  ta¬ 
wapi  kin  kan  wicayecakse  kta,  qa 
canpahmihma  tawapi  kin  peta  on 
huhnah  yaye  kta. 

7  Unkan  Josuwa  oyate  ozuye 
yapi  owasin  om,  Merom  mini 
ekta  ihnuhanna  en  wicahi,  qa 
anawicatan. 

8  Unkan  Jehowa  Israel  napepi 
en  wicaqu ;  Unkan  wicakasta- 
kapi,  qa  wicakuwapi,  Tzidon  tan¬ 
ka  ekta,  qa  Misrepat  maim  (Mini 
kata)  ekta,  qa  wihinanpa  ekta 
kiya  Mitzpa  kaksiza  ekta ;  qa 


wicakastakapi  ecen  hena  etanhan 
tuwedan  niyake  okapte  sni. 

9  Qa  Josuwa  token  Jehowa  eci- 
ye  cin  iyecen  ecawicakicon,  Su- 
ktanka  tawapi  kan  wicakicakse, 
qa  canpahmihma  tawapi  peta  on 
huhnahya. 

10  Qa  he  ehan  Josuwa  ihdamna, 
qa  Hatzor  (Conkaske)  icu,  tawi- 
casta  yatapi  nakun,  qa  canhpi  hi 
on  kastaka ;  itokam  wicoskan- 
skan  kin  hena  owasin  Hatzor  pa 
kin  ee  yawapi. 

11  Qa  wicanagi  he  ohna  unpi 
kin  owasin  canh}d  hi  on  wica 
kastakapi,  ocowasin  ihang  wica- 
yapi,  niyanpi_  kin  wanjidan  oka¬ 
pte  sni,  qa  Hatzor  peta  on  hu¬ 
hnah  ya. 

12  Qa  wicasta  yatapi  kin  hena 
totonwepi  owasin,  qa  wicasta 
yatapi  kin  Josuwa  icu,  qa  canhpi 
hi  on  wdcakastaka  awihnuni  wi- 
caya  Jehowa  taokiye  Mowis 
econsi  kin  he  iyecen. 

13  Tuka  otonwe  paha  akan  ecen 
ihanpi  kin  hena  Israel  huhnahye 
sni ;  Hatzor  heceedan  he  Josuwa 
huhnahya. 

14  Qa  otonwe  kin  hena  wahpa- 
ya,  qa  tawanunyanpi  kin  Israel 
cinca  yuhapi  kta  e  kipi,  tuka 
wicasta  kin  owasin  canhpi  hi  on, 
wicakastakapi,  ecen  ihang  wica- 
yapi,  niyanpi  wanjidan  okaptapi 
sni. 

15  Token  Jehowa  iye  taokiye 
Mowis  econsi  kin,  he  iyecen  Mo¬ 
wis  Josuwa  econsi,  qa  Josuwa 
hecen  econ,  taku  Jehowa  Mowis 
econsi  kin  wicoie  ecetu  sni  wa- 
nica. 

16  Hecen  Josuwa  makoce  kin 
he  ocowasin  icu,  he  kin,  qa  Ne¬ 
geb  (Itokaga)  kin,  ocowasin  qa 
Sepela,  qa  Gosen  makoce  oco¬ 
wasin,  qa  Araba  kin,  qa  Israel 
tahe  kin  qa  tahuta  kin. 

17  He  lilalaq  (^dusduta)  Seyir 

itanwankanhde  yapi  etanlian, 
Bayal  Gad  (Gad  itancan)  ekta, 
Lebanon  osmaka  ohna  fiermon 
lie  kin  ihukuya  hehantu,  qa  wi- 
casta  yatapi  en  yakonpi  kin  owa- 
sin  iwicacu,  qa  wicakastake  ca 
wicakte. 

18  Josuwa  anpetu  ota  wicasta 
yatapi  kin  hena  azuwicaya. 

19  Otonwe  wanjidan  Israel  cin- 
ca  om  wokiye  sni ;  Hiwi  kin 
Gibeyon  ounyanpi  kin  hen  ana, 
tbkankan  owasin  wokicize  on 
icupi. 

20  Jebowa  hecen  konza,  heon 
cantepi  ihdusutapi,  qa  Israel  it- 
kokim  kicizapi,  hecen  onsiwica- 
dapi  sni,  qa  ocowasin  awihnuni 
wicayapi,  qa  heon  ihang  wica- 
yapi,  Jehowa  Mowis  econ  si  qon 
he  iyecen. 

21  Unkanhe  ehan  Josuwa  Ana- 
qim  (tahu  hanska)  take  kin  ekta 
i,  qa  hetanhan  wicakaspe,  Heb¬ 
ron  etanhan,  Debir  etanhan,  Anab 
etanban,  qa  Juda  lie  kin  owan- 
caya  etanhan,  qa  Israel  lie  kin 
owancays  etanban  Josuwa  oco¬ 
wasin  ihang  wicaya,  otonwe  ta- 
wapi  nakun. 

22  Israel  cinca  kin  tamakocepi 
ohna  Anaqim  okaptapi  wanica, 
tuka  Gaza  ohna,  qa  Gat  ohna,  qa 
Asdod  ohna  okapta  yakonpi. 

23  Hecen  Josuwa  makoce  kin 
ocowasin  icu,  Jehowa  Mowis 
eciye  ciqon  owasin  iyecen,  qa 
Josuwa  he  tawa  yapi  kta  e  wica- 
qu,  Israel  token  pamnipi  wicoun 
tawapi  kin  iyecen.  Unkan  ma¬ 
koce  kin  kicizapi  etanhan  iyozi- 
ya. 

WICOWOYAKE  12. 

1  Israel  cinca  kin  wicasta  yata¬ 
pi  wdcakastakapi,  qa  tamakocepi 
tawayapi,  Jordan  akotanhan  wi- 
hinanpe  cin  ektakiya,  Arnon  wak- 

pa  etanhan  flerinon  he  kin  he- 
hanyan,  qa  Araba  wihinanpa  ek¬ 
takiya  ocowasin  dena  eepi. 

2  Sihon  Amori  kin  tawicasta 
yatapi,  Hesbon  ounye  ciqon,  qa 
Aroer  Arnon  wakpa  huta  akan 
yanka,  qa  wakpa  cokaya  tanhan, 
qa  Gileyad  hanke,  Jaboq  wa¬ 
kpa  iyohiya,  Arnon  cinca  tama¬ 
kocepi  ihanke  kin  hehanyan 
id  aka. 

3  Nakun  makomdaya  Kinerot 
mde  iyohiya  wihinanpa  ektaki¬ 
ya  qa  makomdaya  mde  kin  Mi- 
niskuya  mde  kin  hee,  wihinanpe 
cin  ektakiya,  Bet  Jesimot  (otiwo- 
tati)  canku  kin  ekta,  qa  Itokaga 
Pisga  huta  kin  ekta  hehanyan. 

4  Nakun  Og  Basan  wicasta  ya¬ 
tapi  kin  he  Repaim  etanhan 
okaptapi,  qa  Asterot  qa  Edreyi 
(wasaka)  en  ounye  cin  tamakoce 
kin  ; 

5  Qa  Hermon  he  kin,  qa  Sal- 
ka,  qa  Basan  ocowasin  idaka, 
Gesuri  kin,  qa  Mayakati  kin  ta¬ 
makocepi  kin  ekta,  qa  Gileyad 
hanke  Sihon  Hesbon  wicasta  ya¬ 
tapi  tamakoce  kin  iyohiya. 

6  Mowis  Jehowa  taokiye,  qa 
Israel  cinca  wucakastakapi.  Qa 
Mowis  Jehowa  taokiye  he  tawa 
yapi  kta  e  Rubeni  kin,  qa  Gadi 
Idn,  qa  Manase  wicoun  hanke 
kin  wicaqu. 

7  Unkan  makoce  wicasta  yatapi 
kin  Josuwa  qa  Israel  cinca  kasta- 
kapi,  Jordan  itato  wiyohpeyata 
ektakiya,  Bayal  Gad  Lebanon 
osmaka  ohna  yanke  cin  etan¬ 
han,  Halaq  he  kin  Sehir  ekta 
itanwankanhde  yapi  hehanyan, 
qa  Israel  wicoun  pamnipi  iyecen 
tawayapi  kta  e  Josuwa  wucaqu. 

8  He  kin  ohna,  qa  ^epela  (huta) 
kin,  qa  Araba  (makomdaye)  kin  ; 
qa  Asdot  (kaksizaota)  kin,  qa 
Hopuzakin,  qa  Itokaga  kin  hena 
owasin  ohna,  Hiti  kin,  Amori 

kin,  qa  Kanani  kin,  Perazi  kin, 
Hiwi  kin,  qa  Jebusi  kin  ounyan- 

9  Jeribo  wicasta  yatapi  kin 
wanji ;  Hai  Betel  ikiyedan  wan- 
ka  ta'wicasta  yatapi  kin  wanji ; 

10  Jerusalem  wicasta  yatapi  kin 
wanji;  Hebron  wicasta  yatapi 
kin  wanji ; 

11  Jarmut  wicasta  yatapi  kin 
wanji  ;  Lakis  wicasta  yatapi  kin 
wanji ; 

12  Eglon  wicasta  yatapi  kin 
wanji  ;  Gezer  wicasta  yatapi  kin 
wanji ; 

13  Debir  wicasta  yatapi  kin 
wanji ;  Geder  wicasta  yatapi  kin 
wanji; 

14  Horma  wicasta  yatapi  kin 
wanji ;  Arad  wicasta  yatapi  kin 
wanji ; 

15  Libna  wicasta  yatapi  kin 
wanji ;  Adullam  wicasta  yatapi 
kin  wanji ; 

16  Maqeda  wicasta  yatapi  kin 
wanji ;  Betel  wicasta  yatapi  kin 
wanji ; 

17  Tapuba  wicasta  yatapi  kin 
wanji ;  Heper  wicasta  yatapi  kin 
wanji ; 

18  Apeq  wicasta  yatapi  kin 
wanji  ;  Saron  wicasta  yatapi  kin 
wanji ; 

19  Madon  wicasta  yatapi  kin 
wanji  ;  Hatzor  wicasta  yatapi 
kin  wanji ; 

20  ^irnron  Meron  wicasta  yata¬ 
pi  kin  wanji  :  Aksapi  wicasta 
yatapi  kin  wanji ; 

21  Tayanak  wicasta  yatapi  kin 
wanji ;  Megido  wicasta  yatapi 
kin  wanji ; 

22  Qedes  wicasta  yatapi  kin 
wanji ;  Jokneyam  Karmel  ekta 
wicasta  yatapi  kin  wanji ; 

23  Dor  Nopat  (ipasotka)  Dor 
wicasta  yatapi  kin  wanji ; 

24  Tiretza  wicasta  yatapi  kin 
wanji;  Wicasta  yatapi  kin  owa- 


sin  wikcemna  yamni  sanpa  wan- 
jidan. 

WICOWOYAKE  13. 

1  Unkan  Josuwa  wanna  wica- 
binca,  anpetu  ota  qehan  Jehowa 
heciya,  Wanna  winicabinca  an¬ 
petu  ota  iyahuni,  qa  makoce 
tankaya  bin  nahanbin  tawayapi 
sni. 

2  Makoce  kin  de  nahanbin  ecen 
ban,  Pilistim  tamakocepi  kin  oco- 
wasin,  nakun  Gesuri  tamakocepi 
ocowasin. 

3  Sibor  wakpa  kin  he  Egupta 
iwiyohiyanpa  tanhan  waziyataki- 
ya  Eqron  makoce  hehanyan,  Ka¬ 
nani  kin  he  tawapi  kecinpi,  Pili¬ 
stim  wicoskanskan  zaptan  kin, 
Gazati  kin,  qa  Asdodi  kin,  qa 
Asqeloni  kin,  Giti  kin,  qa  Eqroni 
kin  nakun  Awim  kin. 

4  Itokaga  tanhan  Kanani  tama¬ 
kocepi  ocowasin,  qa  Meyara 
(Makobdoka)  Tzidoni  kin  he  ta¬ 
wapi,  Apeqa  ekta  Amori  tama¬ 
kocepi  ihanke  kin  hehanyan. 

5  Qa  Gibeli  tamakocepi  kin  ;  qa 
Lebanon  wi  hinanpe  cin  ekta 
kiya  ocowasin,  Bayal  Gad,  Her- 
mon  be  kin  ihukuya  yanke  cin 
etanhan  Hamat  ekta  cankuyapi 
kin  hehanyan. 

6  He  kin  ounyanpi  kin  owasin. 
Lebanon  etanhan  Misrepat  Maim 
(mini  kata)  ekta,  Tzidoni  kin 
owasin  Israel  cinca  itokapa  tan¬ 
han,  nape  wicawaye  kta,  tuka 
tawayapi  kta  e  Israel  niye  wica- 
kicipamni  wo,  econ  cisi  kin  he 
iyecen. 

7  Heon  wanna  makoce  kin  de 
oeconna  on  wicoun  napcinwan- 
ka  qa  Manase  wicoun  hanke  ta¬ 
wayapi  kta  e  wicakipamni  wo. 

8  He  kici  Rubeni  qa  Gadi  kin 
makoce  tawayapi  kta  e  wanna 
icupi,  he  Mowis  Jordan  akasan- 

pa  wicaqu,  hena  Mowis  Jehowa 
taokiye  wicaqu  kin  he  iyecen. 

9  Aroyer  Arnon  huta  akan  un 
qa  otonwe  wakpa  cokaya  wanke 
cin  etanhan,  Medeba  mdamdata 
kin  ocowasin  Dibon  hehanyan. 

10  Nakun  Sihon  Amori  wicasta 
yatapi  kin,  Hesbon  en  wicasta 
yatapi  totonwe  owasin,  Amon 
cinca  tamakocepi  kin  hehanyan. 

11  Nakun  Gileyad,  qa  Gesuri 
kin,  qa^  Mayakati  tamakocepi 
kin,  qa  Hermon  be  kin  ocowasin, 
qa  Basan  owasin  Salka  iyohiya. 

12  Og  Asterot  qa  Edreyi  idake 
cin  toskanskan  owasin,  Basan 
ohna  iye  is  nana  Repaim  etan¬ 
han  okaptapi,  hena  Mowis  wica- 
kastake  ca  nape  wicaya. 

13  Tuka  Israel  cinca  kin,  Ge¬ 
suri  kin,  qa  Mayakati  kin  nape 
wicayapi  sni,  tuka  Gesuri  kin, 
qa  Mayakati  kin  anpetu  kin  de- 
lianyan  Israel  ehna  ounyanpi. 

14  Tuka  Lewi  wicoun  kin  ma- 
koce  tawayapi  kta  takudan  wica 
qu  sni,  Jehowa  Israel  Wakan 
dapi  kin  he  petawosnapi  ta,wa 
kin  taku  tawayapi  kin  hee  kewi- 
cakiye  ciqon  he  iyecen. 

15  Qa  Mowis  Ruben  cinca  kin 
wicowazipi  kin  iyohiya  wawi- 
caqu ; 

16  Qa  tamakocepi  kin  Aroyer 
Arnon  wakpa  huta  akan  yanke 
cin  etanhan,  qa  otonwe  wakpa 
ohna  yanka  hetanhan  mdamdata 
kin  owasin,  Medeba  hehanyan. 

17  Hesbon,  qa  totonwe  mdam¬ 
data  ohna  wanke  cin  owasin,  Di¬ 
bon,  qa  Bamot  Bayal,  qa  Bet 
Bayal  Meyon; 

18  Qa  Jahatza,  qa  Qedemot,  qa 
Mepayat; 

19  Qa  Qirataim,  qa  Sibma,  qa 
Tzerat  ^ahar  (Anpao  iyega)  kin, 
he  He  kaksiza  ohna  yanka. 

20  Qa  Betpeyon,  qa  Asdot  Pis- 
ga,  qa  Bet  Jesimot; 

21  Qa  mdamdata  kin  otonwe 
owasin,  Sihon  Amori  wicasta 
yatapi  kin  Hesbon  en  ounye  cin 
toskanskan  ocowasin,  Mowis  he 
kastaka ;  nakun  Midian  itancan 
kin  Ewi,  qa  Reqern,  qa  TzUr,  qa 
Hur,  qa  Reba  Sihon  tamdetan- 
hunka  makoce  ounyanpi  kin. 

22  Israel  cinca  kin  nakun  Ba- 
1am  Beyor  cinhintku  waayate  kin 
canhpi  hi  on  ktepi,  unman  wica- 
ktepi  opeya. 

23  Qa  Ruben  cinca  kin  tamako¬ 
cepi  ihanke  kin  Jordan  ee,  qa 
makoce  kin  he  Ruben  cinca  taku 
tawayapi  kin  hee,  otonwe  kin 
hena,  qa  totonwe  cikcistina. 

24  Nakun  Mowis  Gad  wicoun 
Gad  cinca  kin  wawicaqu,  wico¬ 
wazipi  kin  iyecen. 

25  Qa  makoce  tawapi  kin  he 
Jazer,  qa  Gileyad  otonwe  owa¬ 
sin,  qa  Amon  cinca  tamako¬ 
cepi  hanke,  Aroyer  Raba  itokam 
yanke  cin  hehan3mn. 

26  Qa  Hesbon  etanhan  Ramot 
Mitzepa  (Iwanyakapi  paha)  kin 
ekta,  qa  Betonim,  qa  Mahanaim 
(Wicobe)  etanhan  Deber  tama- 
koce  ihanke  kin  hehanyan. 

27  Qa  Osmaka  kin  ohna  Bet 
Haram  (Tehanwankantipi,)  qa 
Betnimra,  qa  Sukot  (ohanzihde- 
pi,)  qa  Tzapon ;  Sihon  Hesbon 
wicasta  yatapi  kin  toskanskan 
okaptapi,  Jordan  qa  makoce  Ki- 
neret  mde  ihanke  ekta,  Jordan 
akasanpa  wihinanpo  cin  ekta- 
kiya. 

28  Gad  cinca  kin  makoce  tawa¬ 
yapi  kin  hee,  totonwepi,  qa  oton¬ 
we  cikcistinna  tawapi,  wicowa¬ 
zipi  kin  iyecen. 

29  Unkan  Mowis  Manase  wi¬ 
coun  hanke  wawicaqu ;  unkan 
Manase  wicoun  hanke  kin  wico¬ 
wazipi  kin  iyecen  he  yuhapi. 

30  Qa  makoce  tawapi  kin  dee  : 
Mahanaim  etanhan  Basan  oco- 

wasin,  Og  Basan  wicasta  yatapi 
toskanskan  ocowasin,  Hawot  J air 
(Jair  totonwe)  Basan  ohna  oton- 
we  wikcemna  sakpe. 

31  Qa  Gileyad  hanke,  qa  Asta- 
rot,  qa  Edreyi  otonwe  Basan 
ohna,  Og  idake  cin  Manase  cin- 
hintku  Makir  cinca  hanke  kin 
wicowazipi  kin  iyecen  yuhapi. 

32  Mahoce  kin  hena  Mowis  Mo- 
ab  makomdaya  ohna,  .Jordan 
akasanpa,  .Teriho  iwiyohiyanpa 
tanhan  tawayapi  kta  e  wicaqu. 

33  Tuka  Lewi  wicoun  kin  ta¬ 
wayapi  kta  Mowis  wawicaqu 
sni.  Jehowa  Israel  "Wakandapi 
kin  taku  tawayapi  kin  hee ;  ewi- 
cakiye  ciqon  he  iyecen. 

WICOWOYAKE  14. 

1  Unkan  Kanan  makoce  ohna 
Eleyazar  wawayusna  kin,  qa 
Josuwa  Nun  cinhintku,  qa  Israel 
cinca  wicoun  hunkayapi  toka- 
papi  kin  Israel  cinca  taku  tawa¬ 
yapi  kta  wicaqupi  kin  dee. 

2  Oeconna  eciya  tanhan  wi¬ 
coun  napcinwanka,  qa  wicoun 
hanke  kin  wawicaqupi;  Mowis 
nape  on  Jehowa  econ  wicasi  kin 
he  iyecen. 

3  Mowis  Jordan  akasanpa  wd- 
coun  nonpa,  qa  wicoun  wan 
hanke  taku  tawayapi  wicaqu  na- 
kas,  qa  Lewi  kin  hena  ehna  taku 
tawayapi  kta  wicaqu  sni. 

4  .Tosep  cinca  kin  wicoun  non¬ 
pa,  Manase  qa  Epraiin,  qa  Lewi 
kin  makoce  ohna  onspa  wicaqupi 
sni,  tuka  otonwe  otipi  kta,  qa 
tinta  otonwepi  ikiyedan  tawote- 
capi  on,  qa  tawanunyanpi  on. 

5  Token  Jehowa  Mowis  econ  ^i 
kin  he  iyecen  Israel  cinca  kin 
econpi,  qa  makoce  kin  pamnipi. 

6  Unkan  Juda  cinca  kin  Josuwa 
ikiyedan  hipi  Gilgal  en,  qa  Kaleb 
Jepune  cinhintku  Qenizi  kin  he- 


ciya,  Jehowa  wicoie  wan  miye 
on,  qa  niye  on  Mowis  Wakan- 
tanka  wicasta  tawa  eciye  cin  he 
sdonyaya. 

7  Waniyetu  wikcemna  inatopa 
qehan  Mowis  Jehow'a  taokiye 
kin  Qades  Barneya  etanhan  ma¬ 
koce  iwanyake  kta  u  masi,  qa 
micante  kin  iyecen  hosi  wakaki. 

8  Tuka  misunka  micihipi  kin 
hena  oyate  cante  kin  skan  kiyapi, 
qa  miye  Jehowa  Wakan  wada 
kin  ocowasin  owapa. 

9  Qa  he  ehan  Mowis  konza 
emakiya,  Awicakehan  makoce 
nisiha  amani  kin  he  niye,  qa 
nicinca  owihanke  wanica  tawa 
yapi  kta  e  duhe  kta,  Jehowa 
Wakanyadakin  ohinniyan  oyapa 
heon  etanhan. 

10  Unkan  inyun  ehantanhan 
w^anna  waniyetu  wikcemna  topa 
sanpa  zap  tan,  dehanyan  Jehowa 
ni  mayan,  Jehowa  wicoie  kin 
he  Mowis  eciye  cin  hehantan- 
han  Israel  hewoskan  manipi ;  qa 
inyun  nakaha  anpetu  kin  de  wa¬ 
niyetu  wikcemna  sahdogan  san¬ 
pa  mazaptan. 

11  Qa  anpetu  kin  dehantu,  an¬ 
petu  Mowis  yemasi  kin  he  en 
W'amasaka,  kizapi  on  qa  inanpa- 
pi  qa  en  hdipi  on,  token  he  ehan 
wamasaka  he  iyecen  dehan  wa- 
masaka  ce. 

12  Heon  wanna  he  kin  de  maqu 
wo,  Jehowa  anpetu  kin  he  en  eye 
cin  he  iyecen  ;  niye  anpetu  kin 
he  en,  Anaqim  hen  yakonpi,  qa 
tonwanyanpi  kin  tankinkinyan, 
qa  aconkaske  yapi  ce,  eyapi  na- 
yahon  ;  Jehowa  mici  un  kinhan 
nape  wicawa  ye  kta,  Jehowa  eye 
cin  he  i5mcen. 

13  Unkan  Josuwa  Kaleb  Jepune 
cinhintku  yawaste  qa  tawaye  kta 
Hebron  qu. 

14  Heon  Kaleb  Jepune  cinhin¬ 
tku  Qenizi  kin  anpetu  kin  dehan- 

yan  Ilebron  tawaya,  Jehowa  Is¬ 
rael  Wakandapi  kin  ohinniyan 
opa  heon  etanhan. 

15  Wanakaja  Hebron  Qirjat  Ar- 
ba  (Arba  totonwe)  eciyapi  Arha 
he  wicasta  iyotan  tanka  Anaqim 
ehna.  Unkan  makoce  kin  kici- 
zapi  etanhan  iyoziya. 

WICOWOYAKE  15. 

1  Unkan  Juda  cinca  wicoun, 
wicowazipi  kin  iyecen,  oeconna 
eciya  tanhan  makoce  tawayapi 
kin  dee  ;  Edom  tamakoce  ekta 
kiya  Tzin  tinta  kin  wiyotahan 
ekta  kiya  itokah  ihanke  ekta. 

2  Qa  makoce  itokah  ihanke  kin 
dee ;  Miniskuya  mde  ihanke 
etanhan,  ceji  kin  itokah  kiya 
iyaye  cin  etanhan, 

3  Qa  Aqrabim  (wamduska)  iya- 
dipi  itokah  kiya  iyaya  Tzin  ekta, 
qa  Qades  Barneya  iyokaga  tan¬ 
han  tatowapa  iyaya,  qa  Hetzron 
ahiyaya,  qa  tatowapa  Adar  ekta 
ya,  qa  Qarqaya  ekta  ihduhomni. 

4  Qa  Atzmon  ekta  ya,  qa  Egu- 
pta  kaksiza  ekta  inanpa,  hecen 
makoce  ihanke  kin  de  miniwanca 
ekta  ihuni ;  wiyotanhan  ektakiya 
makoce  ihanke  kin  he  duhapi 
kta. 

5  Qa  wihinanpe  cin  ekta  kiya 
makoce  ihanke  kin  Miniskuya 
mde  kin  hee,  Jordan  mdote  kin 
hehanyan.  Qa  waziyatakiya 
ihanke  kin  mde  kahmi  etanhan 
Jordan  mdote  etanhan, 

6  Makoce  ihanke  kin  tatowapa 
iyaya,  Bet  Hogla  (siyoti)  ekta, 
qa  Bet  Araba  iwaziyatanhan  ya, 
qa  icagopi  kin  Bohan  Ruben  cin- 
hintku  inyan  tawa  kin  ekta,  tato¬ 
wapa  ya ; 

7  Qa  Akor  osmaka  etanhan  De- 
bir  ekta  itanwankanhde  icagopi, 
qa  ihduhomni  wazi  yatakiya  Gil- 
gal  ekta,  he  Adunmim  itanwan- 

kanhdeyapi  iyotakonza,  kaksiza 
iyokaga  tanhan,  qa  icagopi  En 
semes  (Anpetuwi  wakoniya)  mi¬ 
ni  ekta  ye  ca  En  Rogel  (Iwan- 
yakapi  wakoniya)  ekta  ihuniya  ; 

8  Qa  Hinnom  cinhintku  kak¬ 
siza  ohna  tatowapa  ihanke  ica¬ 
gopi,  Jebusi  heunnaptan  (Jeru¬ 
salem  hee  itokaga  tanhan,  qa 
tatowam  icagopi  he  paha  wan 
Hinnom  kaksiza  itokam  yanke 
cin  he  ekta,  wiyohpeyata  kiya, 
he  Repaim  (Waziya)  Psmaka 
ihanke  ekta  yanka  waziyatakiya. 

9  Qa  he  paha  etanhan  Nepeto- 
wa  mini  wakoniya  ekta  icagopi, 
qa  Epron  he  otonwe  ekta  ya, 
qa  Bayala  ekta  ihanke  kin  ica¬ 
gopi,  Qirejat  Jeyarim  (taskoju 
otonwe)  kin  hee ; 

10  Qa  ihanke  icagopi  Bayala 
etanhan  wiyohpeyata  kiya  ohom- 
ni  yapi  Seyir  he  kin  ekta,  qa 
Jeyarim  (Taskoju)  he  uiinaptan 
ekta  iyaya,  waziyatakiya  Kesa- 
lon  hee,  qa  Betsemes  (Anpetu- 
witi)  ekta  apamahde  ya,  qa  Ti- 
mena  ekta  iyaya. 

11  Qa  Eqron  icahda  iwaziyata 
kiya  ihanke  icagopi,  qa  Sikeron 
ekta  icagopi,  qa  Bayala  he  kin 
ekta  iyaya,  qa  Jabenat  ekta  i,  qa 
ihanke  kin  miniwanca  ekta  ihu¬ 
ni. 

12  Qa  miniwanca  huta  kin  wi- 
yohpeyeta  kiya  ihanke  kin  hee, 
Juda  cinca  wicowazipi  kin  iye¬ 
cen  ihduksan  ihanke  icagopi  kin 
hee. 

13  Unkan  Josuwa  token  Jehowa 
econ  si  kin  he  iyecen,  Juda  cinca 
ehna  Kaleb  Jepune  cinhintku 
makoce  onspa  _qu,  Anaq  atkuku 
Arba  totonwe  Hebron  hee. 

14  Unkan  Kaleb  Anaq  cinhin¬ 
tku  yamni  kin  Sisai,  qa  Ahiman, 
qa  Talmai  Anaq  kicitonpi  kin  he- 
na  hetan  ban  nape  wicaya. 

15  Qa  hetanhan  itanwankanhde 

iyaya,  Debir  ounyanpi  kin  ekta, 
qa  he  itokam  Debir  Qerejat  Se- 
per  (WoAvapi  otonwe)  eciyapi. 

16  Unkan  Kaleb  heya,  Tuwe 
Qerejat  Seper  kastake  ca  icu 
kin  he  micunksi  Aksa  tawicu  kta 
e  waqu  kta. 

17  Unkan  Kaleb  sunkaku  Qenaz 
cinhintku  Otniyel  he  icu.  Un¬ 
kan  cnnwintku  Aksa  tawicu  kta 
e  qu. 

18  Unkan  ekta  i  qehan  atkuku 
etanhan  maga  wan  kida  kta  e 
iyopastaka,  qa  sonsonna  etanhan 
makata  iyahan ;  unkan  Kaleb 
heciya,  Taku  yacin  he  1 

19  Unkan  heciya,  Woyawaste 
wan  maqu  ye.  Makoce  puza 
wanna  maya  qu,  nakun  minihdo- 
ka  maqu  ye.  Unkan  minihdoka 
tatowapa  kin,  qa  minihdoka  hu- 
kuya  kin  qu. 

20  Juda  cinca  wicoun  wicowa- 
zipi  iyecen  makoce  tawayapi  kin 
dee. 

21  Qa  .Tuda  cinca  wicoun  ton- 
wanyanpi  itokaga  ihanke  ekta 
Edom  tamakoce  ikiyedan  dena 
ee,  Qabetzel,  qa  Eder,  qa  Jagur, 

22  Qa  Qina,  qa  Dimona,  qa 
Adada, 

23  Qa  Qedes,  qa  fiatzor,  qa  Jit- 
nan, 

24  Zip,  qa  Telem,  qa  Beyalot, 

25  Qa  Hatzor  teca  kin,  qa  Qere¬ 
jat  Hetzron  (Hetzron  otonwe) 
Hatzor  hee. 

26  Amap,  qa  Serna,  qa  Molada. 

27  Qa  Hatzor  gada  (Wicotati) 
qa  Hesemon,  qa  Bet  Palet, 

28  Hatzor  suyal  (§ungidan 
otonwe)  qa  Berseba  (Wokonze 
minihdoka,)  qa  Bozejoteha, 

29  Qa  Bayala,  qa  lyim,  qa  Yat- 
zem, 

30  Qa  Ettolad,  qa  Kesel,  qa 
Horma, 

31  Qa  Tziqlag,  qa  Medmanna, 
qa  Sansanna. 


32  Qa  Lebaot,  qa  ^elehim,  qa 
A  yin,  qa  Rinrnon  ;  otonwe  tan- 
kinkinyan  owasin  wikcemna  non- 
pa  sanpa  napcinwanka,  nakun 
otonwe  cikcistinna  tawapi. 

33  Qa  Sepela  (makoce  hukuya) 
ohna  dena  ee,  Estaol  qa  Tzora 
qa  Asena, 

34  Qa  Zanoha,  qa  En  Gannim 
(canojupi  wakoniya,)  Tapuha,  qa 
Henam, 

35  Q a  Jarmut,  qa  Adullam,  So- 
ko,  qa  Azeqa, 

36  Qa  ^ayaraim,  qa  Aditaim, 
qa  Gedera  (conkaske)  kin,  qa  Ge- 
derotaim,  otonwe  tankinkinydn 
wikcemna  sanpa  topa  nakun  ton- 
tonwepi  cikcistinna. 

37  Tzenan,  qa  Hadasa,  qa  Mig- 
dolgad, 

38  Qa  Dilan,  qa  Mitzepa,  qa 
Jagtel, 

39  Lakis,  qa  Botzegat,  qa  Eg- 
lon, 

40  Qa  Kabon,  qa  Lahmas,  qa 
Kitlis, 

41  Qa  Gederot  (Conkaske,)  Bet- 
dagon,  qa  Nayama,  qa  Maqeda  ; 
Otonwe  akesakpe,  qa  totonwepi 
cikcistinna. 

42  Libna  qa  Eter,  qa  Asan, 

43  Qa  Jipta,  qa  Asna,  qa  Net- 
zib, 

44  Qa  Qeyila,  qa  Akzib,  qa 
Maresa ;  otonwe  napcinwanka, 
qa  tatonwepi  cikcistinna  ; 

45  Eqron,  qa  cunwintku  tawa, 
qa  totonwe  cikcistinna ; 

46  Eqron  etanhan  Miniwanca 
ekta  Asdod  icahda  hehanyan 
owasin,  qa  totonwepi  cikcistin¬ 
na. 

47  Asdod  cunwintku,  qa  toton¬ 
we  cikcistinna,  Gaza  cunwintku, 
qa  totonwe  cikcistinna,  Egupta 
kaksiza  kin  hehanyan,  qa  mini¬ 
wanca  ihanke  kin  hehanyan. 

48  Qa  he  kin  ohna  ^arnir,  qa 
Jatir  qa  Soko, 

49  Qa  Danna,  qa  Qirejat  Sanna 
Debir  hee. 

50  Qa  Anab,  qa  Estemo,  qa 
Anim, 

51  Qa  Gosen,  qa  Holon,  qa 
Gila ;  otonwe  akewanji,  qa  to- 
tonwepi  cikcistinna. 

52  Arab,  qa  Duma,  qa  Eseyan, 

53  Qa  Janim,  qa  Bettapuba,  qa 
Apeqa, 

54  Qa  Huineta,  qa  Qirejat  Arba 
Hebron  hee,  qa  Tziyor  otonwe 
napcinwanka,  qa  totonwepi  cik¬ 
cistinna. 

55  Mayon,  Karmel,  qa  Zip,  qa 
Juta, 

56  Qa  Jezrel,  qa  Joqdeyam,  qa 
Zenoba. 

57  Haqin,  Gibeya,  qa  Tirana  ; 
otonwe  wikcemna,  qa  totonwepi 
cikcistinna. 

58  Halhul,  Bet  Tzur,  qa  Gedor, 

59  Qa  Mayarat,  qa  Bet  Anot, 
qa  Elteqon ;  otonwe  sakpe,  qa 
totonwepi  cikcistinna ; 

60  Qirejat  Bayal,  Qirejat  Jeya- 
rim  hee,  qa  Harabba  (tanka  kin) 
otonwe  nonpa  qa  totonwepi  cik¬ 
cistinna. 

61  Hewoskan  Bet  Araba  (Mako- 
mdaya  ti  kin)  Midin,  qa  Sekaka, 

62  Qa  Hanibsan,  qa  Yir  Hame- 
lab  (Miniskuya  otonwe,)  qa  En 
Gedi  (tatokadan  wakoniya,)  Oton¬ 
we  sakpe,  qa  totonwepi  cikcis¬ 
tinna. 

63  Tuka  Juda  cinca  kin  Jebusi 
Jerusalem  ounyanpi  kin  nape 
wicayapi  okitpanipi  ;  heon  Je¬ 
busi  kin  Juda  cinca  kin  wice- 
hna  Jerusalem  ounyanpi  anpetu 
kin'dehanyan. 

WICOWOYAKE  16. 

1  Unkan  Josep  cinca  on  oecon- 
na  eciya  tanhan  taku  tawayapi 
kin  dee,  Jordan  etanhan  Jeribo 
iyotakonza,  Jordan  mini  kin  ekta 

wihinanpe  cin  etanhan  bewoskan 
tatowapa  be  ohna  Betel  ekta. 

2  Qa  Betel  etanhan  inanpa  Luz 
ekta  qa  Arki  Atarot  tamakoce 
ekta  iyaya ; 

3  Qa  wiyobpeyatakiya  apama- 
hde  ya,  Japleti  tamakoce  ekta, 
Betboron  hukuya  kin  tamakoce 
ekta,  qa  Gezer  ekta  qa  oihuni 
kin  miniwanca  ekta. 

4  Hecen  Josep  cinca  Manase 
qa  Epraim  makoce  tawayapi ; 

5  Qa  Epraim  cinca  kin  wico- 
wazipi  kin  iyecen  makoce  yuha- 
pi,  qa  makoce  tawayapi  icagopi 
wihinanpe  cin  etanhan  Atarot 
Adar  Betboron  tatowapa  kin 
ekta. 

6  Qa  miniwanca  ekta  icagopi 
Mikmeta  iwaziya  tanhan,  qa  wi¬ 
hinanpe  cin  ektakiya  ohomni  ica¬ 
gopi  Taanat  ^ilo  ekta,  qa  he  opta 
iyaya  Janoba  iwiyohi  yanpa  tan¬ 
han. 

7  Qa  Janoba  etanhan  apamahde 
ya  Atarot  qa  Nayarot  ekta,  qa 
Jeribo  icabtaka,  qa  Jordan  ekta 
ihuni. 

8  Qa  Tapuba  etanhan  wiyobpe- 
yata  kiya  icagopi  Qana  kaksiza 
ekta,  qa  oihuni  kin  miniwanca 
kin  ekta.  Epraim  cinca  wicoun 
makoce  tawayapi  kin  hee  wico- 
wazipi  kin  iyecen. 

9  Nakun  Manase  cinca  makoce 
tawayapi  ohna  Epraim  cinca  on 
otonwe  yukinukanpi,  otonwe  iyo- 
hi  totonwe  cikcistinna  iyahna. 

10  Tuka  Kanani  Gezer  ounyan¬ 
pi  kin  hena  nape  wicayapi  sni, 
tuka  Kanani  kin  Epraim  ehna 
ounyanpi  anpetu  kin  dehanyan, 
qa  wowidake  wobtani  econpi. 

WICOWOYAKE  17. 

1  Unkan  Manase  wicoun  mako¬ 
ce  oeconna  on  tawaya,  Josep 
cinhintku  tokapa  kin  hee  nakas  ; 

Makir  Manase  cinhintku  tokapa 
kin  Gileyad  atkuku  kin  he  wica- 
sta  ozuyesa  heca  heon  iye  Gile¬ 
yad  qa  Basan  yuha. 

2  Qa  Manase  cinca  unman  kin 
wicowazipi  kin  iyecen  Abiyezer 
cinca,  qa  Eleleq^  cinca,  qa  Asriel 
cinca  kin,  qa  Sekem  cinca,  qa 
Heper  cinca,  qa  Semida  cinca, 
Josep  cinhintku  Manase  cinca 
wica  kin  hena  eepi,  wicowazipi 
kin  iyecen  taku  yuhapi. 

3  Tuka  Tzelopehad  Heper  cin¬ 
hintku,  Gileyad  cinhintku,  Makir 
cinhintku,  Manase  cinhintku,  cin¬ 
ca  wica  nica,  cunwintku  eceedan, 
qa  cunwintku  cajepi  kin^  dena 
eepi  Mahla,  qa  Noya,  Hogla, 
Milka,  qa  Tirtza. 

4  Qa  Eleyazar  wawayusna  kin 
itokam  qa  Josuwa  Nun  cinhintku 
itokam,  qa  itancanpi  kin  wicito- 
kam  ikiyedan  hipi,  qa  heyapi, 
Jehowa  sunka  unyanpi  wicehna 
makoce  onspa  Mowis  unqupi  si. 
Unkan  Jehowa  eye  ciqon  iyecen 
ateyapi  hunka  wanji  wicaye  cin 
wicehna  tawayapi  kta  makoce 
onspa  wicaqu. 

5  Unkan  Manase  oeconna  on 
onspa  wikcemna  tawayapi,  qa 
nakun  Jordan  akasanpa  Gileyad 
qa  Basan  makoce  kin. 

6  Manase  cunwintku  iye  cinea 
wica  wicehna  makoce  onspa  ta¬ 
wayapi  nakas,  qa  Manase  cinca 
unman  kin  Gileyad  makoce  ta- 
W’ayapi. 

7  Qa  Manase  makoce  kin  Aser 
etanhan  icagopi,  Mikmeta  ^ekem 
iyotakonza  hee  ekta,  qa  etapa- 
kiya  yapi  En  Tapuha  ounyanpi 
kin  ektakiya, 

8  Tapuha  makoce  kin  he  Ma¬ 
nase  tawaya,  tuka  Tapuha  oton- 
we  Manase  makoce  icahda  un 
kin  he  Epraim  yuha. 

9  Qa  hetanhan  apamahde  ica- 
gopi  Qana  (Cedi)  kaksiza  ohna. 


itokaga  kaksiza  otonwe  kin  hena 
Epraim  tawa,  Manase  totonwe 
kin  ehna,  qa  kaksiza  iwaziya  tan- 
han  makoce  kin  he  Manase  tawa, 
qa  icagopi  kin  miniwanca  ekta 
ihuni. 

10  Wiyotanhan  ekta  kiya  Ep¬ 
raim  tawa,  qa  tamakocepi  kin 
miniwanca  iyohi  qa  waziyatan- 
han  Aser  icahtaka  qa  wihinanpa 
tanhan  Isakar  iyohi. 

11  Qa  Isakar  ohna,  qa  Aser 
ohna,  Manase  dena  tawaya,  Bet- 
sean  qa  otonwe  cunksiye  cin,  qa 
Jibleyam  qa  otonwe  cunksiwi- 
caye  cin,  qa  Dor  ounyanpi  kin  qa 
cunksiwicaye  cin,  qa  En  Dor  qa 
cunksiwicaye  cin  ounyanpi  kin, 
qa  Tayanak  qa  cunkiiiwica}^  cin 
ounyanpi  kin,  qa  Mogiddo  qa 
cunksiwicaya  ounyanpi  kin,  Na- 
pot  (makoce  pajodan)  yamni. 

12  Tuka  Kanani  kin  makoce  kin 
he  ounyan  kitanpi,  heon  Manase 
cinca  kin  otonwe  kin  hena  etan¬ 
han  nape  wicayapi  okitpanipi. 

13  Tuka  Israel  cinca  kin  wasa- 
ka  ayapi.  qehan  Kanani  kin  wo- 
widake  wmhtani  econ  wicakiya- 
pi,  tuka  ocowasin  nape  wicayapi 
sni. 

14  Unkan  Josep  cinca  kin  iapi, 
qa  Josuwa  heciyapi,  Tokeca  ma¬ 
koce  tawayapi  en  oeconna  wan- 
jidan,  qa  onspa  wanjidan  ma- 
yaqu  he  1  Miye  Jehowa  dehan- 
yan  mayawaste,  qa  dehan  oyate 
raatanka. 

15  Unkan  Josuwa  hewicakiya, 
Oyate  nitanka  hecinhan  contan- 
ka  ekta  itanwan  kanhde  ya  wo  ; 
qa  Perazi,  qa  Repaim  tamakocepi 
ohna  oyanke  wan  nicicakse  kta, 
Epraim  he  kin  he  nitawa  nakaA 

16  Unkan  Josep  einca  kin  he¬ 
yapi,  He  kin  iyounhipi  sni,  qa 
Kanani  kin  osmaka  makoce  oun¬ 
yanpi  kin  hena  owasin  mazasapa 
canpahmihma  yuhapi,  Betsean 

qa  cunksiwicaye  cin  ounyanpi 
kin,  qa  Jezereel  osmaka  ounyan- 
pi  kin  hena. 

17  Unkan  Josuwa  ie  ca  Josep 
tiyohnaka  Epraim  qa  Manase 
hewicakiya,  Oyate  nitanka  qa 
wowa^ake  nitawa  kin  he  tanka. 
Oecoftna  wanjidan  duhe  kte  sni. 

18  Tuka  he  kin  he  nitawa  kta, 
contanka  kin  hee,  qa  he  yaka- 
wanke  kta,  qa  he  oihuni  kin  nita¬ 
wa  kta,  qa  Kanani  kin  mazasapa 
canpahnnihma  yuhapi  esta,  qa 
wasakapi  esta  nape  wicayaye 
kta. 

WICOWOYAKE  18. 

1  Unkan  Israel  cinca  omniciye 
owasin  witaya  hiyupi,  ^ilo  ekta, 
qa  hen  itkokipapi  wakeya  kin 
ehdepi ;  wanna  wicitokam  ma- 
koce  kin  ohiyapi. 

2  Tuka  wicoun  sakowin  Israel 
cinca  etanhan  tnakoce  tawayapi 
kta  nahanhin  icupi  sni. 

3  Unkan  .Tosuwa  Israel  cinca 
kin  hewicakiya,  Tohanyan  niku- 
japi  on  makoce  Jehowa  nihun- 
kakepi  Wakan  dapi  kin  nicupi 
kin  he  ekta  yaipi  sni,  qa  iyacupi 
kte  sni  he  ? 

4  Wicoun  iyohi  etanhan  wica- 
sta  yamni  nicihdahnigapo.  Un¬ 
kan  ye  wicawa^i  kta  ;  hecen  na- 
jinpi  qa  makoce  kin  omanipi  kta, 
qa  tawayayapi  kta  iyecen  owapi, 
qa  makahipi  kta. 

5  Qa  he  en  onspa  sakowin  ica- 
gopi  kta;  .Tuda wiyotanhan  ekta- 
kiya  makoce  tawa  ohna  yakonpi 
kta,  qa  Josep  tiyohnaka  makoce 
tawa  ohna  yakonpi  kta  waziya 
takiya. 

6  Tuka  niyepi  makoce  kin 
owapo,  oka^pa  sakowin,  qa  den 
makahipo ;  qa  den  Jehowa  ito- 
kam  niyepi  on  oeconna  ecamon 
kta. 

28 


7  Niyepi  ehna  Lewi  kin  oka^pa 
yuhapi  sni ;  Jehowa  wakiciyu- 
snapi  kin  taku  tawayapi  kin  hee 
nakas;  qa  Gad,  qa  Ruben,  qa 
Manase  wicoun  hanke  kin  taku 
tawa  yapi  kta  wanna  icupi,  Jor¬ 
dan  akasanpa  wihinanpe  cin  ekta 
kiya,  he  Jehowa  taokiye  Mowis 
wicaqu. 

8  Unkan  wica^ta  kin  najinpi, 
qa  iyayapi.  WAnna  Josuwa,  m.a- 
koce  owa  iyayapi  kin  hena  wa~ 
hokon  wicakiye  ciqon,  qa  heya, 
Hope,  makoce  iyaza  omanipi  qa 
owapo,  qa^  miye  en  hdipo  ;  kin- 
han  den  Silo  ohna  Jehowa  ito  • 
kam,  niyepi  on  oeconna  ecamon 
kta. 

9  Unkan  wica^ta  qon  iyayapi, 
qa  makoce  kin  iyaza  omanipi,  qa 
wowapi  wan  en  otonwewe  kin 
iyecen  okaspa  sakowin  owapi,  qa 
Josuwa  en  ahdipi,  ^ilo  wicoti 
ekta. 

10  Unkan  Josuwa  ^ilo  ohna, 
Jehowa  itokam  hena  on  oeconna 
econ  ;  hecen  Josuwa  hen  makoce 
kin  Israel  cinca  kin  token  yuha- 
pikta  wicakipamni. 

11  Unkan  Benjamin  cinca  wi¬ 
coun  kin  on  oeconna  hiyu,  qa 
oeconna  on  makoce  icupi  kin  he 
Juda  cinca  kin  qa  Josep  cinca 
kin  otahedan. 

12  Qa  makoce  tawapi  waziyata 
ihanke  kin  Jordan  etanhan  tato- 
wapa  icagopi  Jeriho  icahda  iwa- 
ziya  tanhan,  qa  he  ohna  wiyo- 
hpeyata^kiya  itanwankan  hdeya 
icagopi,  qa  Betawan  (Takusniti) 
hopuza  ekta  ihuni. 

13  Qa  hetanhan  Luz  ekta  ica¬ 
gopi,  Luz  Betel  hee  itokah  kiya 
icahda,  qa  okah  kiya  icagopi ; 
Yatarot  Adar  ekta,  he  wan  Bet- 
horon  hukuya  kin  itokaga  tanhan 
yanke  cin  ikiyedan. 

14  Qa  hetanhan  wiyohpeyata 
ihanke  on  icagopi,  qa  itokah  kiya 

yuhomnipi,  qa  Bethoron  itokam 
He,  wanke  cin  etanhan  itokalikiya 
icagopi,  qa  Qirejat  Bayal  Qire- 
jat  Jeyarim  (Taskoju  otonwe) 
hee,  Juda  cinca  totonwe  wan 
hee  ekta  ihuni;  wiyoHpeyata 
ihanke  kin  hee. 

15  Qa  itokaga  ihanke  kin  Qire¬ 
jat  Jeyarim  ihanke  tanhan  wiyo- 
hpeya  tanhan  iyaye  ca  Nepetoha 
mini  wakoniya  ekta  ihuni. 

16  Qa  okah  icagopi  Hinnom 
cinhintku  takaksiza  iyotakonza 
he  wanke  cin  he  ihanke  ekta,  he 
Repaim  osmaka  ohna  yanka  wa- 
ziyata  kiya,  qa,  Hinnom  takak¬ 
siza  ohna  okah  iyaya,  Jebusi  ica- 
hda  itokah  kiya,  qa  okah  iyaya 
En  Rogel  (Iwanyakapi  wako¬ 
niya)  ekta. 

17  Qa  waziya  tanhan  icagopi, 
qa  En  kernes  ekta  ihuni,  qa  Geli- 
lot  he  Adunmim  itanwankanhde 
yapi  kin  iyotakonza  wanke  cin 
ekta  ihuni,  qa  qi^ah  iyaya  Ruben 
cinhintku  Bohan  inyan  tawa  ek¬ 
ta. 

18  Qa  Araba  heonnaptan  ica- 
hda  wiziyata  kiya  iyaya,  qa 
Araba  ekta  okah  iyaya. 

19  Qa  waziyata  kiya  icagopi 
Bet  Hogla  icahda,  Jordan  mdote 
kin  ekta  ;  itokaga  ihanke  kin  hee. 

20  Qa  wihinanpe  ektakiya  ihan¬ 
ke  kin  Jordan  hee.  Benjamin 
cinca  makoce  tawa  yapi  kin  ihdu- 
ksan  icagopi  kin  hena  ee,  wi- 
cowazipi  kin  iyecen. 

21  Qa  Benjamin  cinca  wicoun, 
wicowazipi  kin  iyecen,  otonwe 
kin  dena  yuhapi,  Jeriho,  qa  Bet 
Ilogla,  qa  Yemek,  Qetzitze  (o- 
sinaka  sda.) 

22  Qa  Bet  Araba,  qa  Tzema- 
raim,  qa  Betel. 

23  Qa  Hayawim,  qa  Hapara,  qa 
Yopera. 

24  Qa  Amoni  otonwe  kin,  qa 
Yopeni  kin,  qa  Gaba;  otonwe 

wikeernna  sanpa  nonpa,  qa  toton- 
wepi  eikeistinna. 

25  Gibeyon,  qa  Rama,  qa  Berot. 

26  Qa  Mitzpa,  qa  Kepira,  qa 
Motzepa. 

27  Qa  Reqem,  qa  Jirpel  qa  Ta- 
rala. 

28  Qa  Tzela,  Halep  (Tatanka 
kin)  qa  Jebusi  kin  Jerusalem 
hee,  Gebeyat,  Qirejat :  otonwe 
wikeemna  sanpa  topa,  qa  toton- 
wepi  eikeistinna  ;  Benjamin  cin¬ 
ca  wicowazipi  kin  iyecen  makoce 
tawayapi  kin  hee. 

WICOWOYAKE  19. 

1  Unkan  oeconna  inonpa  kin 
Simeon  on  hiyu  Sipieon  cinca 
wicoun  kin  on,  wicowazipi  kin 
iyecen,  qa  makoce  oeconna  on 
tawayapi  kin  he  Juda  cinca  ta- 
makocepi  ohna  wanka. 

2  Qa  tamakocepi  ohna  otonwe 
kin  dena  yuhapi,  Berseba  qa 
Seba  qa  lVIolada. 

3  Qa  Hatzar  suyal  (Sungidan 
otonwe,)  qa  Bala,  qa  Atzem,  _ 

4  Qa  Eltolad,  qa  Betul  qa  Hor- 
ma, 

5  Qa  Tziqlag,  qa  Bet  markabot, 
qa  Hatzar  susa  (^uktanka  oton¬ 
we.) 

6  Qa  Betlebaot  (Mnajati,)  ^aru- 
hen,  otonwe  wikeemna  sanpa 
yamni,qa  totonwepi  eikeistinna. 

7  Yain,  Rinmon,  Yeter,  qa  Ya- 
san,  otonwe  topa  qa  totonwepi 
eikeistina. 

8  Qa  otonwe  kin  hena  ihduk- 
san  otonwe  cistinna  owasin,  Ba- 
yalatber  ekta  Ramot  Negeb  (Ito¬ 
kaga)  hehanyan  ;  Simeon  cinca 
wicoun  wicowazipi  kin  iyecen 
makoce  tawayapi  kin  hee. 

9  Juda  cinca  okaspa  tawapi  kin 
he  nina  tanka,  heon  Juda  cinca 
iwicakicagopi  ohna  Simeon  cin¬ 
ca  kin  tawayapi. 

10  Unkan  oeconna  iyamni  kin 
Zebulun  cinca  kin  on  hiyu.  wico- 
wazipi  kin  iyecen,  qa  makoce 
tawayapi  kin  Sarid  iyohiya. 

11  Qa  waziyata  kiya  icagopi 
mini  wanca  ekta,  qa  Marala  ekta, 
qa  Dabaset  icabtaka,  qa  kaksiza 
wan  Jokneyam  icahda  wanke  cin 
he  iyohiya- 

12  Qa  ake  Sarid  etanhan  wiyo- 
hiyanpa  wihinanpe  cin  ekta  kiya 
Kiselot  Tabor  makoce  kin  ekta 
ya,  Daberat  iyohi,  qa  tatowapa 
Japiya  ekta  ya. 

13  Qa  hetanhan  wihinanpa  ekta 
kiya  iyaya  Git  Heper  iwiyohi- 
yanpa  tanhan  Yet  Qatzin  ekta, 
qa  Rinmon  ekta  ihuni,  qa  ica¬ 
gopi  winhya  Neya  ekta  ya. 

14  Qa  icagopi  kin  hetanhan 
winh  iyaya  Hannaton  iwaziya 
tanhan,  qa  oihuni  Jepetael  kak¬ 
siza  kin  ekta  yanka. 

15  Qa  Qatat,  qa  Nahalal,  qa  Si- 
meron,  qa  Jedala,  qa  Betlehem, 
otonwe  wikcemna  sanpa  nonpa, 
qa  totonwepi  cikcistinna. 

16  Otonwe  kin  hena,  qa  toton¬ 
wepi  cikcistinna  Zebulun  cinca 
wicowazipi  kin  iyecen  makoce 
tawayapi  kin  hee. 

17  Qa  oeconna  itopa  kin  Isakar 
on  hiyu,  Isakar  cinca  kin  on, 
wicowazipi  kin  iyecen. 

18  Qa  makoce  tawapi  kin  oto7i- 
we  dena  iyohiya,  Jezereel,  qa 
Kesulot,  qa  ^imem. 

19  Haparim,  qa  Sion,  qa  Ana- 
harat, 

20  Qa  Rabit,  qa  Qiseon,  qa 
Abetze, 

21  Qa  Remet,  qa  Engannim,  qa 
Enhada,  qa  Betpatzetze. 

22  Qa  makoce  tawapi  icagopi 
kin  Tabor  icahtaka,  qa  ^ahotzim 
iyohi,  qa  Betsernes  ;  qa.  makoce 
tawapi  kin  Jordan  iyohiya;  oton¬ 
we  wikcemna  sanpa  sakpe  qa 
totonwepi  cikcistinna. 

23  Isakar  cinca  wicoun  wico¬ 
wazipi  kin  iyecen  makoce  tawa¬ 
yapi  kin  hee,  otonwe,  qa  toton¬ 
wepi  cikcistinna. 

24  Unkan  oeconna  izaptan  kin 
Aser  cinca  wicoun  on  hiyu,  wi¬ 
cowazipi  kin  iyecen, 

25  Qa  makoce  tawapi  icagopi 
kin  otonwe  Idn  dena  iyohiya, 
Helgat,  qa  Hali,  qa  Beten  qa 
Aksap, 

26  Qa  Alanmelek,  qa  Amad,  qa 
Misal,  qa  Karmel  mini  wanca 
icahda  iyohi,  qa  Libenat  (Janjan) 
wakpa  kin. 

27  Qa  wihinanpe  cin  ekta  kiya 
winh  iyaya.  Bet  Dagon  ekta,  qa 
Zebulun  ekta  iyohi,  qa  Jiptahel 
osmaka  kin  waziyata  kiya  Bet 
Emeq  (Osmaka  ti)  kin,  qa  Niyei, 
qa  hehan  Kabul  catkatanhan 
iyaya ; 

28  Qa  Yebron,  qa  Rehob,  qa 
Hamon,  qa  Qana  Zidon  tanka  kin 
iyohi. 

29  Qa  yuwinhya  icagopi  Rama 
ekta,  qa  otonwe  conkaske  kin 
Tzur  ekta,  qa  yuwinhya  icagopi 
Hosa  ekta,  qa  miniwanca  ekta 
ihuni  Akzib  makoce  ekta  ; 

30  Qa  Unma,  qa  Apeq,  qa  Re¬ 
hob,  otonwe  wikcemna  sanpa 
nonpa,  qa  totonwepi  cikcistinna. 

31  Otonwe  kin  hena,  qa  toton¬ 
wepi  cikcistinna  kin  makoce 
Aser  cinca  wicoun  tawayapi  kin 
hee. 

32  Oeconna  isakpe  kin  Naptali 
cinca  on  hiyu,  Naptali  cinca  on 
wicowazipi  kin  iyecen. 

33  Qa  makoce  tawapi  kin  Helep 
etanhan,  qa  Tzayananim  utuhu 
oju  etanhan,  qa  Adami  Neqeb. 
(Imnija  ohdoka  kin,)  qa  Jabenet, 
Lequm  ekta  hehanyan,  qa  Jordan 
ekta  iyohiya, 

34  Qa  ihdamna  icagopi  wiyo- 
hpeyata  kiya,  Azenot  Tabor  ek¬ 
ta,  qa  hetanhan  Huqoq  ekta  iya- 

ya,  qa  itokaga  ektakiya  Zebu- 
lun  iyohi,  qa  wiyobpeya  tanhan 
Aser  iyohi,  qa  wihinanpa  ekta 
Jordan  Juda  en. 

35  Qa  otonwe  conkaske  kin 
dena  Tzidim,  Tzer,  qa  Hamat, 
qa  Raqet,  qa  Kinneret, 

36  Qa  Adama,  qa  Rama,  qa 
Hatzor, 

31  Qa  Qedes,  qa  Edreyi,  qa  En 
Hatzor, 

38  Qa  Jireon,  qa  Magdolel,  Ho- 
ram,  qa  Bet  Anat,  qa  Bet  Semes  ; 
otonwe  wikcemna  sanpa  napcin- 
wanka,  qa  totonwepi  cikcistinna. 

39  Naptali  cinca  wicoun  wico- 
wazipi  kin  iyecen  makoce  tawa- 
yapi  kin  hee  ;  otonwepi,  qa  to¬ 
tonwepi  cikcistinna. 

40  Oeconna  isakowin  kin  Dan 
cinca  wicoun  on  hiyu,  wicowa- 
zipi  kin  iyecen. 

41  Qa  makoce  tawayapi  kin 
dee,  I'zora,  qa  Elstaol,  qa  Yir- 
semes  (Anpetuwi  otonwe.) 

42  Qa  Sayalbim,  qa  Ajalon,  qa 
Jitela, 

43  Qa  Elon,  qa  Timenat,  qa 
Eqron. 

44  Qa  Elteqa,  qa  Gibbeton,  qa 
Bayalat, 

45  Qa  Jehnd,  qa  Beneberaq,  qa 
Gat  Rinmon. 

46  Qa  Me  Jarqon  (Minizi,)  qa 
Raqon,  makoce  Jopa  iyotakonza 
kin  iyahna. 

47  Qa  Dan  cinca  makoce  tawapi 
iyowicahi  sni,  heon  Dan  cinca 
kin  itanwankanhde  ipi,  qa  Lesem 
azuyapi,  qa  icupi,  qa  canhpi  hi 
on  kastakapi,  qa  tawayapi,  qa 
hen  iyotankapi,  qa  Lesem  Dan 
eciyapi,  Dan  ateyapi  caje  kin  on. 

48  Dan  cinca  wicoun  wicowa- 
zipi  kin  iyecen  makoce  tawayapi 
kin  hee. 

49  Unkan  makoce  icagopi  kin 
iyecen  kicipamnipi  yustanpi  ;  qa 
Israel  cinca  iyepi  ehna  Josuwa 


Nun  cinhintku  makoce  onspa 
qupi. 

50  Jehowa  eye  cin  iyecen,  oton¬ 
we  wan  da  kin  he  qupi ;  Timnat 
Serah  hee  Epraim  he  kin  ohna. 
Unkan  otonwe  kin  he  kaga,  qa 
he  ohna  ti. 

51  Eleazar  wawaynsna  kin,  qa 
Josuwa  Nun  cinhintku,  qa  Israel 
cinca  wicoun  ateyapi  tokapapi 
kin  ^ilo  ohna  Jehowa  itokam, 
itkokipapi  wakey  a  tiyopa  ekta, 
oeconna  on  makoce  pamnipi  kin 
hena  ee,  hecen  makoce  kin  pam¬ 
nipi  kin  yustanpi. 

WICOWOYAKE  20. 

1  Unkan  Jehowa  ie  ca  Josuwa 
heciya. 

2  Wowinape  otonwe  ihdahni- 
gapo,  Mowis  nape  on  ociciyaka- 
pi  qon  he  iyecen,  Israel  cinca  kin 
ewicakiya  wo. 

3  Hecen  tuwe  iyukcan  sniyan 
wicanagi  wan  wanun  ape  ca  kte 
kinhan,  heciya  najice  kta  •  qa  we 
tokicon  kin  etanhan  hena  wowi¬ 
nape  duhapi  kta. 

4  Qa  tuwe  otonwe  kin  hena 
wanji  ekta  nape,  ca  otonwe  tiyo¬ 
pa  ekta  najin,  qa  otonwe  kin  hun- 
kayapi  nogepi  kin  ohna  ie  ca  to- 
ketu  owicakiyake  cinhan,  iyepi 
ehna  otonwe  kin  en  hiyuyapi 
kta  ;  qa  oyanke  wan  qupi  kta, 
unkan  hen  yanke  kta. 

5  Unkan  we  tokicon  kin  he  ku- 
wa  kinhan  ;  he  nape  en  wicasta 
tin  kte  kin  hiyuyapi  kte  sni ;  ta- 
kodaku  itokam  sicedake  ani, 
tuka  sdon  ye  sni  he  ape  nakas. 

6  Unkan  otonwe  kin  he  en  yan¬ 
ke  kta,  omniciye  wayaco  kin  ito¬ 
kam  najin  kte  cin,  qa  wawayu- 
sna  itancan  anpetu  kin  hena  en 
ni  kin,  he  te  kte  cin  hehanyan ; 
hehan  wicasta  tin  kte  kin  kihde 
kta,  qa  otonwe  etanhan  najica 

qon,  iye  totonwe,  qa  toti  kin  ekta 
ki  kta. 

7  Unkan  Qedes  Gralile^  ohna 
Naptali  lie  kin  en,  qa  Sekem 
Epraim^  lie  kin  en,  qa  Qirijat 
Arba,  Hebron  bee,  Juda  lie  kin 
ohna  yuwakanpi. 

8  Qa  Jordan  akotahan  Jerilio 
iwiyohiyanpa  tanhan  Ruben  wi- 
coun  etanhan,  Betzer,  he  tinta 
ohna  yanka,  makoce  mdaye  ohna ; 
qa  Gad  wicoun  etanhan  Ramot, 
he  Gileyad  ohna  yanka ;  qa  Ma¬ 
nage  wicoun  etanhan  Golan,  Ba- 
san  ohna. 

9  Otonwe  kin  hena  wowinape 
on  qupi,  Israel  cinca  owasin  on, 
qa  tuwe  tokeca  wicehna  ounye 
cin  on,  tuwe  kasta  wicanagi  wan 
wanun  ape  cinhan  hena  wanji 
en  nape  kta,  qa  omniciye  itokam 
najin  sni  kin  hehanyan  we  toki- 
con  nape  kin  on  te  kte  sni. 

WICOWOYAKE  21. 

1  Unkan  Lewi  ateyapi  tokapapi 
kin  Eleazar  wawayusna  kin  ekta, 
qa  Josuwa  Nun  cinhintku  ekta, 
qa  Israel  wicoun  ateyapi  tokapa¬ 
pi  ekta  ikiyedan  hiyupi. 

2  Qa  ^ilo  ohna  Kanan  makoce 
ohna  iapi,  qa  hewicakiyapi,  Jeho- 
wa  Mowis  nape  on  otonwe  ohna 
untipi  kta,  qa  hena  ihduksan  tin¬ 
ta  wanunyanpi  unkitawapi  on  un- 
qupi  nisi. 

3  Unkan  Israel  cinca  kin  ma¬ 
koce  tawayapi  etanhan  Jehowa 
eye  ciqon  iyecen  otonwe  kin  de- 
na,  qa  tinta  kin  hena  ikiyedan 
Lewi  kin  wicaqupi. 

4  Unkan  Qohati  wicowazipi  on 
oeconna  kin  hiyu,  qa  Lewi  Aaron 
wawayusna  cinca  kin  oeconna 
on  J.uda  wicoun  etanhan,  qa  Ben¬ 
jamin  wicoun  etanhan  qa  Simeon 
wicoun  etanhan  otonwe  ake  ya- 
mni  yuhapi. 


5  Qa  Qohat  cinca  unmanpi  kin 
Epraim  wicoun  etanhan,  qa  Dan 
wicoun  etanhan,  qa  Manage  wi¬ 
coun  hanke  kin  etanhan  wicowa¬ 
zipi  kin  etanhan  oeconna  on 
otonwe  wikcemna  yuhapi. 

6  Unkan  Gerson  cinca  kin  Isa- 
kar  wicoun  etanhan,  qa  Aser 
wicoun  etanhan,  qa  Naptali  wi¬ 
coun  etanhan,  qa  Manage  wicoun 
hanke  Basan  en,  wicowazipi  kin 
etanhan  otonwe  wikcemna  sanpa 
yamni  yuhapi. 

7  Qa  Merari  cinca  kin  wicowa¬ 
zipi  kin  iyecen  Ruben  wicoun 
etanhan,  qa  Gad  wicoun  etan¬ 
han,  qa  Zebulun  wicoun  etanhan 
otonwe  wikcemna  sanpa  nonpa 
yuhapi. 

8  Unkan  Israel  cinca  kin  oton¬ 
we  kin  dena,  qa  hena  ihduksan 
tinta  ikiyedan  Lewi  kin  wicaqu¬ 
pi,  oeconna  on  Jehowa  Mowis 
nape  on  econ  wicasi  kin  he  iye¬ 
cen. 

9  Qa  J.uda  cinca  wicoun  etan¬ 
han,  qa  Simeon  cinca  wicoun 
etanhan  otonwe  cajeyatapi  kin 
dena  qupi. 

10  Qa  Lewi  cinca  etanhan  Qo¬ 
hati  wicowazipi  etanhan  Aaron 
cinca  kin  hena  yuhapi ;  oeconna 
tokaheya  kin  he  tawapi  nakas. 

1 1  Unkan  Arba  Anaq  atkuku  to¬ 
tonwe  Hebron  hee  Juda  lie  kin 
ohna,  qa  tinta  ihduksan  ikiyedan 
wicaqupi. 

12  Tuka  otonwe  tamaga  kin,  qa 
totonwe  cikcistinna  kin  Kaleb 
Jepunne  cinhintku  tawaye  kta  e 
qupi. 

13  Unkan  Aaron  wawayusna 
kin  cinca  kin  Hebron  qa  tinta 
ihduksan  kin  wowinape  otonwe, 
tinwicakte  kin  on,  wicaqupi,  na- 
kun  Libna  qa  tinta  ihduksan  ; 

14  Qa  Jatur,  qa  tinta  ihduksan 
qa  Estemoya  qa  tinta  ihduk¬ 
san  ; 

15  Qa  Holon  qa  tinta  ihduksan, 
qa  Debir  qa  tinta  ihduksan, 

16  Qa  Ayin  qa  tinta  ihduksan, 
qa  Juta,  qa  tinta  ihduksan,  qa 
Betsemes  qa  tinta  ihduksan,  oton- 
we  napcinwanka  wicoun  nonpa 
kin  hena  etanhan. 

17  Qa  Benjamin  wicoun  eian- 
han  Gibeyon  qa  tinta  ihduksan ; 
qa  Geba,  qa  tinta  ihduksan  ; 

18  Qa  Anatot,  qa  tinta  ihdu¬ 
ksan,  qa  Alinon  qa  tinta  ihdu¬ 
ksan,  otonwe  topa. 

19  Otonwe  Aaron  cinca  wawa- 
yusnapi  kin  yuhapi  owasin  oton¬ 
we  wikcemna  sanpa  yamni ;  qa 
tinta  hena  ihduksan. 

20  Qa  Qohat  cinca  unmanpi, 
Qohat  cinca  Lewi  wicowazipi 
etanhan,  oeconna  on  Epraim  wi¬ 
coun  etanhan  otonwe  yuhapi 

21  Qa  Epraim  he  kin  ohna  Se- 
kem  qa  tinta  ihduksan;  wowi- 
nape  otonwe  tin  wicakte  kin  on 
wicaqupi,  qa  Gezer  qa  tinta 
ihduksan  ; 

22  Qa  Qebetzaim  qa  tinta  ihdu¬ 
ksan,  qa  Bethoron  (Woha  tipi)  qa 
tinta  ihduksan,  otonwe  topa. 

23  Qa  Dan  wicoun  etanhan  El- 
teqa  qa  tinta  ihduksan,  qa  Gib- 
beton  qa  tinta  ihduksan  ; 

24  Qa  Aijalon,  qa  tinta  ihdu¬ 
ksan,  qa  Gatrinmon  qa  tinta  ihdu¬ 
ksan,  otonwe  topa. 

25  Qa  Manase  wicoun  hanke 
etanhan  Tayanak  qa  tinta  ihdu¬ 
ksan,  qa  Gat  Rinmon  qa  tinta 
ihduksan,  otonwe  nonpa. 

26  Qohat  cinca  wicowazipi  un¬ 
man  on  otonwe  owasin  wikce¬ 
mna,  qa  tinta  hena  ihduksan. 

27  Unkan  Lewi  wicowazi  Ger- 
son  cinca  kin  Manase  wicoun 
hanke  etanhan,  Basan  ohna  Go- 
Ion  wowinape  otonwe  tin  wica¬ 
kte  kin  on,  qa  tinta  ihduksan,  qa 
Bayesterat  qa  tinta  ihduksan, 
otonwe  nonpa  wicaqupi. 


28  Qa  Isakar  wicoun  etanhan 
Qiseon  qa  tinta  ihduksan,  qa  Da- 
beret  qa  tinta  ihduksan, 

29  Qa  Jarmut,  qa  tinta  ihdu¬ 
ksan,  qa  Engannim  qa  tinta  ihdu¬ 
ksan,  otonwe  topa. 

30  Qa  Aser  wicoun  etanhan 
Misal  qa  tinta  ihduksan  qa  Ab- 
don  qa  tinta  ihduksan  ] 

31  Qa  Helgat  qa  tinta  ihduksan, 
qa  Rehob  qa  tinta  ihduksan, 
otonwe  topa. 

32  Qa  Naptali  wicoun  etanhan 
Qedes  qa  tinta  ihduksan,  Galile 
ohna  wowinape  otonwe  tin  wica¬ 
kte  kin  on,  qa  Hamat  Dor  qa 
tinta  ihduksan,  qa  Qaretan  qa 
tinta  ihduksan,  otonwe  yamnf. 

33  Gersoni  totonwepi  owasin 
wicowazipi  kin  lyecen  otonwe 
wikcemna  sanpa  yamni,  qa  tinta 
hena  ihduksan. 

34  Unkan  Lewi  unmanpi  kin 
Merari  cinca  wicowazipi  kin 
Zebulun  wicoun  etanhan  Joqne- 
yam  qa  tinta  ihduksan,  qa  Qare^ 
ta  qa  tinta  ihduksan, 

35  Dimna  qa  tinta  ihduksan,  qa 
Nahalal  qa  tinta  ihduksan  oton¬ 
we  topa. 

36  Qa  Ruben  wicoun  etanhan 
Betzer  qa  tinta  ihduksan,  qa  Ja- 
hatza  qa  tinta  ihduksan, 

37  Qedemot  qa  tinta  ihduksan, 
qa  Mepayat  qa  tinta  ihduksan 
otonwe  topa. 

38  Qa  Gad  wicoun  etanhan 
Gileyad  ohna  Ramot  wowinape 
otonwe  tinwicakte  on,  qa  tinta 
ihduksan,  qa  Mahanaim  qa  tinta 
ihduksan  5 

39  Hesbon  qa  tinta  ihduksan, 
Jazer  qa  tinta  ihduksan  otonwe 
topa. 

40  Lewi  wicowazipi  okaptapi 
Merari  cinca  wicowazipi  kin  on 
otonwe  oeconna  on  wicaqupi 
owasin  otonwe  wikcemna  sanpa 
nonpa. 

41  Lewi  totonwepi  owasin  Is¬ 
rael  cinca  makoce  yuhapi  ohna, 
ofconwe  wikcermia  topa  sanpa 
sahdog’an,  qa  tinta  kin  hena  ihclu- 
ksan. 

42  Otonw^e  bena  owasin  otonwe 
iyohi  tinta  ihduksan  kicica,  oton¬ 
we  owasin  hececa. 

43  Hecen  Jehowa,  Israel  mako¬ 
ce  hunkake  wicayapi  wicaqupi 
kta  konza  ewicakiye  ciqon,  he 
owasin  w'icaqu,  unkan  tawaya- 
pi,  qa  en  iyotankapi. 

44  Qa  Jehowa  hunkake  wica¬ 
yapi  konza  ewicakiye  ciqon  iye- 
cen  wicihduksan  iyozi  wicaqu  ; 
hecen  toka  wicayapi  owasin 
etanhan  tuwedan  wicitokarn  na- 
jin  sni,  Jehowa  napepi  en  toka- 
wicayapi  owasin  wicaqu. 

45  Wicoie  waste  Jehowa  Israel 
tiyohnaka  kewicakiya  owasin 
ecetu,  wicoie  ecetusni  wanica. 

WICOWOYAKE  22. 

1  Hehan  Josuwa  Rubeni  kin, 
qa  Gadi  kin,  qa  Manase  wicoun 
hanke  kin  wicakico  ; 

2  Qa  hewicakiye;  Taku  Mowis 
Jehowa  taokiye  econ  nisipi  kin 
owasin  yapatanpi,  qa  taku  miye 
econ  cisipi  owasin  maho  kin  na- 
yahonpi  ce. 

3  Anpetu  ota  kin  Jena,  anpetu 
-kin  dehanyan  nihunkawanjipi  kin 
awicadustanpi  sni,  qa  Jehowa 
Wakanyadapi  tawoahope  patan 
nisipi  kin  hena  yapatanpi. 

4  Unkan  wanna  Jehowa  Wakan 
yadapi  kin  nihunka  w^anjipi  ozi- 
wicaya,  ewicakiya  qon  he  iye- 
cen ;  heon  wanna  kihdapo,  qa 
makoce  tawa  yayapi  Mowis  Je¬ 
howa  taokiye  nicupi  kin  Jordan 
akasanpa,  nitawakeyapi  kin  ekta 
hdapo. 

5  Tuka  woahope,  qa  woope 
Mowis  Jehowa  taokiye  ope  ni si- 

pi  kin  ecen  ecanonpi  kta,  qa  Je¬ 
howa  Wakan  yadapi  kin  waste 
yadakapi  kta,  qa  tacanku  kin 
owasin  omayanipi  kta,  qa  tawo¬ 
ahope  oyapapi  kta,  qa  iye  kin  en 
ikoyag  niyanpi  kta,  qa  nicantepi 
ocowasin  on,  qa  ninagipi  ocowa- 
sin  Dn  oyapapi  kta  e  nina  wakta- 
ya  unpo. 

6  Unkan  Josuwa  wicayawaste, 
qa  kihde  wicasi  ;  unkan  tawake- 
yapi  ekta  kihdapi. 

7  Wanna  Mowis  Manase  wi¬ 
coun  hanke  Ba^an  ohna  taku 
wicaqu,  qa  hanke  kin  Josuwa 
Jordan  itato  wiyohpeyata  kiya 
taku  wicaqu,  hunkawanji  wica¬ 
yapi  wicehna,  qa  tawakeyapi 
ekta  kihde  wicaya,  qa  wicaya¬ 
waste  qehan, 

8  Hewicakiya,  Wowijice  ota 
yuha  nitawakeyapi  ekta  hdapo  ; 
nakun  wanunyanpi  nina  ota  bin, 
qa  mazaska,  qa  mazaskazi,  qa 
maza  sapa,  qa  mazasa,  qa  woko- 
yake  otahinca,  nihunkawanjipi 
om  wayuha  tokawicayayapi  kin 
etanhan  wicayakipi  kin  yuaki- 
pam  ahdapo. 

9  Unkan  Ruben  cinca,  qa  Gad 
cinca,  qa  Manase  wicoun  hanke 
kin  kihdapi ;  qa  Israel  cinca  etan¬ 
han,  Silo  Kanan  makoce  ohna 
wanke  cin  etanhan  iyayapi,  qa 
Gileyad  makoce  ekta  makoce 
tawayapi  kin,  Jehowa  eciya  tan- 
han  Mowis  nape  on  yuhe  wica- 
kiyapi  kin  he  ekta  yapi. 

10  Qa  Jordan  Gelilot  (huta)  kin 
ekta  ipi,  he  Kanan  makoce  ohna 
un,  qa  Ruben  cinca,  qa  Gad  cin¬ 
ca,  qa  Manase  wicoun  hanke  kin 
hen,  Jordan  icahda  wahna  wo- 
snapi  wan  kagapi,  wahna  wosna- 
pi  tanka,  atonwanpi  kta  heon. 

11  Unkan  Israel  cinca  kin  he¬ 
cen  eya  nahonpi,  Inyun  Ruben 
cinca,  qa  Gad  cinca  kin,  qa  Ma¬ 
nase  wicoun  hanke  kin  wahna 

wosnapi  wan  kagapi,  Kanan  ma- 
koce  icahda,  Jordan  huta  akan, 
Israel  cinca  kin  akasanpa  tan- 
han. 

12  Israel  cinca  kin  he  nahonpi, 
qa  Israel  cinca  omniciye  owasin 
witaya  hiyupi,  Silo  ekta,  qa 
wicakizapi  kta  ekta  yapi  kta. 

13  Unkan  Israel  cinca  kin  Ru¬ 
ben  cinca  kin,  qa  Gad  cinca  kin, 
qa  Manase  wicoun  hanke  ekta 
Pinehas  Eleazar  wawayusna  cin- 
hintku  kin  yesipi,  Gileyad  ekta. 

14  Qa  he  kici  wicasta  itancan 
wikcemna,  Israel  wicoun  owasin 
ehna  atewicayapi  tiyohnaka  iyo- 
hi  on  itancan  wanjidan,  Israel 
kektopawingege  ehna  ateyapi 
tiyohnakapi  wicasta  tokapa  he- 
capi. 

15  Unkan  Gileyad  makoce  ekta, 
Ruben  cinca,  qa  Gad  cinca,  qa 
Manase  wicoun  hanke  ekta  ipi, 
qa  iapi,  qa  hewicakiyapi ; 

16  Jehowa  taornniciye  owasin 
hecen  eyapi,  Tokeca  wokipajin 
kin  de  on  Israel  taku  Wakandapi 
kin  yakipajinpi,  qa  nakaha  Jeho¬ 
wa  etanhan  nihduhomnipi,  qa 
anpetu  kin  de  Jehowa  yakipajin¬ 
pi  en  wahna  wosnapi  wan  nicica- 
gapi  kin. 

17  Peyor  ekta  waunhtanipi,  qa 
Jehowa  taornniciye  en  makosice 
yukan,  qa  anpetu  kin  dehanyan 
etanhan  unyuskapi  sni  he  cistin- 
na  kecannipi  he  'I 

18  Qa  heon  nakaha  Jehowa 
etanhan  nihduhomnipi  he"?  Na¬ 
kaha  Jehowa  yakipajinpi,  heon 
heyakecinhan  Israel  omniciye 
owasin  canniye  wicaye  kta. 

19  Hiya  makoce  tawayayapi  kin 
he  sape  cinhan,  Jehowa  makoce 
tawa  ye  cin,  qa  Jehowa  ti  kin 
ohna  yanke  cin  he  ekta  hiyuwe- 
gapo,  qa  unkiyepi  ehna  tawaya- 
po  ;  tuka  ihnuhan  Jehowa  yaki- 
pajinpi  kin,  qa  ihnuhan  unkiyepi 


en  yakipajinpi,  qa  wahna  wo¬ 
snapi,  .Teiiowa  Wakan  undapi 
tawa  kin  isanpa  wahna  wosnapi 
wan  nicicagapi  kin. 

20  Akan  Zerah  cinhintku  kin 
taku  yawakanpi  kin  en  wahtani, 
qa  heon  Israel  omniciye  ow'asin 
en  wocanniye  yuke  sni  he?  he¬ 
cen  wicaMa  kin  he  tofian  sica 
on  is  nana  te  sni. 

21  Unkan  Ruben  cinca  kin,  qa 
Gad  cinca  kin,  qa  Manase  wico¬ 
un  hanke  kin  ayuptapi,  qa  Israel 
kektopawinge  itancanpi'  kin  he¬ 
wicakiyapi  ; 

22  Jehowa  taku  wakan  iyotan 
wasaka,  Jehowa  taku  wakan  iyo¬ 
tan  wasaka  sdonya,  qa  Israel 
sdonye  kta,  wokipajin  on  econku- 
pi  kinhan,  qa  Jehowa  en  waun- 
htanipi  kta  heconkupi  kinhan, 
nakaha  niunkiyapi  snipo. 

23  Jehowa  etanhan  unkihduho- 
mnipi  kta  e  wahna  wosnapi  wan 
unkicicagapi  kinhan,  qa  akan 
wohuhnahjmpi,  qa  minha  huhna- 
hunyanpi  kta,  qa  akan  wopida 
wosnapi  w'aunkiyusnapi  kta  e 
unkagapi  kinhan,  Jehowa  he 
iwanga  nun  we. 

24  Tuka  taku  kin  de  ikounkipa- 
pi,  heon  heconkupi,  qa  unkeya- 
pi,  okini  tokata  nicincapi  unki- 
cincapi  hewicakiyapi  kta,  Jeho¬ 
wa  Israel  Wakandapi  kin  en 
taku  iyoniwajapi  he? 

25  Ruben  cinca,  qa  Gad  cinca, 
niyepi  qa  unkiyepi  otahedan  .Te- 
howa  Jordan  oicago  unqupi,  .Te- 
howa  en  niyepi  takudan  tawaya¬ 
yapi  sni;  hecen  nicincapi  kin 
unkicincapi  wicayuhomnipi  kta 
on  Jehowa  kokipapi  kte  sni. 

26  Qa  unkeyapi.  Ito  wahna 
wosnapi  wan  unkicicagapi,  akan 
wohuhnahyapi,  qa  wosnapi  hu- 
hnah  unyanpi  kta  heon  etanhan 
sni  ; 

27  Tuka  unkiyepi,  qa  niyepi 

otahedan,  qa  wicoicage  unkita- 
wapi  tinkihakam  he  wajaatanin 
un  kta  ;  wohuhnahyapi,  qa  wo- 
snapi,  qa  wopida  wosnapi  iinkita- 
wapi  on  Jehowa  ohoundapi  kta, 
iye  itokam,  qa  tokata,  Jehowa  en 
takudan  tawa  yayapi  sni  nicin- 
capi  unkicincapi  ewicakiyapi  kte 
sni. 

28  Heon  unkeyapi,  Tokata  to- 
han  heunkiyapi,  qa  unkicincapi 
hewicakiyapi  kinhan  unkeyapi 
kta,  Iho  Jehowa  tawahna  wosna¬ 
pi  ouncage  kin  he  wanyakapo ; 
hunkake  wicunyanpi  kin  wohu- 
hnahyapi  on,  etanhan  sni,  tuka 
unkiyepi,  qa  niyepi  otahedan  wo- 
yaatanin  yanke  kta  e  he  ka- 
gapi. 

29  Jehowa  unkipajinpi  iyounki- 
pipi  sni  nunwe  ;  qa  nakaha  Je¬ 
howa  etanhan  unkihduhomnipi, 
qa  Jehowa  Wakan  undapi  tawa¬ 
hna  wosnapi  toti  kin  itokam 
yanke  cin  icunonpa  tanhan  wa- 
hna  wosnapi  wan  wohuhnahyapi 
on,  qa  minha  on,  qa  wosnapi  on 
unkagapi  kta  iyececasni. 

30  Unkan  Pinehas  wawayusna 
kin,  qa  omniciye  itancanpi  kin 
Israel  kektopawinge  en  wicasta 
tokapapi  iye  opapi  kin  wicoie 
Ruben  cinca,  qa  Gad  cinca,  qa 
Manase  cinca  eyapi  kin  nahonpi 
qehan  he  iyowicakipi. 

31  Qa  Pinehas  Eleazar  wawa¬ 
yusna  cinhintku  kin  Ruben  cin¬ 
ca,  qa  Gad  cinca,  qa  Manase  cin¬ 
ca  kin  hewicakiya,  Nakaha  Je¬ 
howa  unkiyepi  ehna  un  kin 
sdonunyanpi,  qa  woecon  kin  de 
en  yakipajinpi  sni ;  hecen  Israel 
cinca  kin  Jehowa  nape  kin  etan¬ 
han  ewicayahdakupi. 

32  Qa  Pinehas  Fdeazar  wawa¬ 
yusna  cinhintku,  qa  wicasta  itan- 
can  qon  Ruben  cinca,  qa  Gad 
cinca  etanhan  kihdapi ;  Gileyad 
makoce  etanhan  Kanan  makoce 

ekta,  Israel  cinca  ekta,  qa  hosi 
wicakahipi. 

33  Unkan  wicoie  kin  Israel  cin¬ 
ca  kin  iyokipipi,  qa  Israel  cinca 
kin  Wakantanka  yawastepi,  qa 
Ruben  cinca,  qa  Gad  cinca  kin, 
azuwicayapi  kta,  qa  makoce  en 
ounyanpi  kin  ihang  yapi  kta 
eyapi  sni. 

34  Unkan  Ruben  cinca  kin,  qa 
Gad  cinca  kin  wahna  wosnapi 
kin  Ed  (Wayaatanin)  eciyapi  ; 
Jehowa  Wakantanka  ee  unkiyepi 
otahedan  he  wayaatanin  kta, 
eyapi  nakas. 

WICOWOYAKE  23. 

1  Unkan  Jehowa  Israel  wici- 
hduksan  toka  wicayapi  owasin 
etanhan  iyozi  wicaya  ohakam 
tehantu,  qa  Josuwa  anpetu  ota 
wicahinca  qehan  ; 

2  Josuwa  Israel  owasin  wicaki- 
co,  wicahincapi,  qa  itancanpi,  qa 
wayacopi,  qa  wo  wapi  kagapi,  qa 
hewicakiya,  Mis  wanna  wicama- 
hinca,  anpetu  maota. 

3  Qa  niyepi  on  Jehowa  Wakan- 
yadapi  kin  ikce  wicasta  kin  dena 
owasin  taku  ecawicakicon  ow’^a- 
sin  wandakapi ;  .Tehowa  Wakan 
yadapi  kin  he  niyepi  on  kiza 
nakas. 

4  Wanyakapo,  oyate  okaptapi 
kin  hena  owasin,  oyate  wicawa- 
kaspe  kin  owasin  om,  wicoun  ni- 
tawapi  tawa  yayapi  kta  e  cicipa- 
mnipi.  Jordan  etanhan  mini- 
wanca  wi  iyaye  cin  ekta  kiya  he- 
hanyan. 

5  Qa  Jehowa  Wakan  yadapi 
kin  iye  hena  nitokapa  tanhan  na¬ 
pe  wica  ye  kta,  qa  nitokam  wdca- 
kahape  kta,  qa  makoce  tawapi 
kin,  tawa  yayapi  kta,  Jehowa 
Wakan  yadapi  eniciyapi  qon  iye- 
cen. 

6  Heon  Mowis  toope  wowapi 


WICOWOYAKE  24. 


en  taku  owapi  kin  owasin  yapa- 
tanpi  kta,  qa  ecen  ecanonpi  kta 
e  wakisakapo,  hetanhan  nihdu- 
homnipi  kte  sni,  etapa  qa  catka 
unman  tukte  kasta  ekta  kiya. 

7  Hecen  ikce  wicasta  kin  hena 
niyepi  ehna  okaptapi  kin  en 
yaipi  kte  sni,  qa  taku  wakan- 
dapi  caje  kin  yeksuyapi  kte 
sni,  qa  Namakon  ehapi  kte  sni, 
qa  ohowicayadapi  kte  sni,  qa 
wicitokam  yapatujapi  kte  sni. 

8  Tuka  Jeiiowa  Wakan  yadapi 
en  ikoyag  niyanpi  kta,  anpetu 
kin  dehanyan  ecanonpi  iyecen. 

9  Qa  Jehowa  nitokapa  tanhan 
oyate  tanka,  qa  wasaka  nape  wi- 
caya,  qa  niyepi  itokam  anpetu 
kin  dehanyan,  tuwedan  najinhan 
okihi  sni. 

10  Niyepi  etanhan  wicasta  wan- 
jidan  opawinge  wicakuwa  kta, 
.lehowa  Wakan  yadapi  kin  iye 
niyepi  on  kize  kta  nakas,  eniciya- 
pi  qon  iyecen. 

11  Heon  Jehowa  Wakan  yadapi 
kin  waste  yadakapi  kta  e  ninagi- 
pi  nina  yapatanpi  kta. 

12  Tuka  nihduhoranipi,  qa  ikce 
wicasta  okaptapi  kin  dena  ekta 
ikoyag  niyanpi,  niyepi  om  oka¬ 
ptapi  kin  dena  cunwintkupi  duza- 
pi,  qa  nicunksipi  wicayaqupi  kin- 
han  ;  hena  ekta  yaipi,  qa  iyepi 
en  nihipi  kinhan ; 

13  Jehowa  Wakan  yadapi  kin 
oyate  kin  dena  nitokapa  tanhan 
sanpa  nape  wicaye  kte  sni,  tuka 
mazahtakiyapi,  qa  wihmuke  iye¬ 
cen  nici  unpi  kta,  qa  nicuwipi 
ekta  icapsinte  hecapi  kta,  qa 
niistapi  en  wapepeka  hecapi  kta, 
maka  waste  kin  de  Jehowa  Wa¬ 
kan  yadapi  nicupi  kin  hetanhan 
ihang  niyanpi  kta  hehanyan,  he 
tanyan  sdonyapo. 

14  Qa  nakun  inyun  miye  wicasta 
maka  owancaya  yapi  kin  heciya 
nakaha  mde  kta  ;  qa  wicoie  wa¬ 


ste  Jehowa  Wakan  yadapi  enici- 
yapi  kin  owasin  etanhan  wanji- 
dan  ihpaye  sni,  nicantepi  owasin 
en,  qa  ninagipi  owasin  en  sdon- 
yayapi  ;  owasin  niyepi  en  iyo- 
nihipi,  hetanhan  wicoie  wanjidan 
ihpaye  sni. 

15  Qa  token  wicoie  waste  Je¬ 
howa  Wakan  yadapi  eniciyapi 
qon  ow'asin  iyonihipi  kin,  he  iye¬ 
cen  Jehowa  wicoie  sice  cin  hena 
iyohi  niyanpi  kta ;  ecen  maka 
waste  kin  de,  Jehowa  Wakan 
yadapi  nicupi  kin  etanhan  ihang 
niyanpi  kta. 

16  Wicotakuye  Jehowa  Wakan 
yadapi  ope  nisipi  kin  he  acaya- 
ksinpi  kinhan,  qa  toki  dapi,  qa 
taku  wakan  tokeca  ohoyadapi,  qa 
hena  ekta  patus  niciyapi  kinhan, 
Jehowa  tocanniye  kin  aide  niyan¬ 
pi  kta,  qa  ecadan  makoce  waste 
kin  detanhan  ihang  niyanpi  kta. 

WICOWOYAKE  24. 

1  Unkan  Josuwa  Israel  wicoun 
owasin  ^ekem  ekta  mniciye  wi- 
casi,  qa  Israel  hunkayapi,  qa  wi- 
ca^ta  tokapapi,  qa  wayacopi,  qa 
wowapi  kagapi  wicakico  ;  unkan 
Jehowa  itokam  ahinajinpi. 

2  Unkan  Josuwa  oyate  owasin 
hewicakiya,  Jehowa  Israel  Wa¬ 
kan  dapi  kin  hecen  eya,  Nihunka 
kepi  ehanna  wakpa  kin  akasanpa 
tipi,  Terah  Abereham  atkuku,  qa 
Nahor  atkuku,  qa  taku  wakan  to¬ 
keca  ohodapi. 

3  Qa  Abereham  ateyayapi  kin 
wakpa  kin  akasanpa  tanhan  iwa- 
cu,  qa  Kanan  makoce  owancaya 
omani  wakiya,  qa  iye  cinca  kin 
mduota  qa  Izak  waqu. 

4  Unkan  Izak  Jakob  qa  Esa 
waqu ;  qa  Esa  Seyir  he  kin  tawa 
ye  kta  e  waqu  ;  tuka  Jakob,  qa 
iye  cinca  kin  Egupta  ekta  apa- 
mahde  ipi. 

5  Unkan  Mowis  qa  Aaron  yewi- 
cawasi,  qa  Egupton  awicawapa, 
taku  ecawicawecon  kin  iyecen  ; 
qa  ohakatn  hetanhan  hdinanpe 
ciyapi. 

6  Qa  ate  yayapi  Egupta  etan- 
han  inanpe  wicawaye  ca  mde  kin 
ekta  yahipi.  Unkan  Egupton 
niyatepi  wicakuwapi,  canpahmi- 
hma,  qa  suktanka  on  Mdesa  en. 

7  Unkan  Jehowa  ho  yekiyapi 
qehan,  niyepi  qa  Egupton  otahe- 
dan  otpaza  hiyuya  qa  mde  kin 
hena  wiciwankam  hiyuya,  qa 
akahpe  wicaya,  qa  niistapi  taku 
Egupton  ecawicawecon  kin  wan- 
yakapi,  qa  hewoskan  anpetu  ota 
yatipi. 

8  Unkan  Amori  Jordan  akasan- 
pa  tipi  qon  tamakocepi  ekta  hiyu 
ciyapi.  Unkan  nicizapi;  unkan 
ninapepi  en  wicawa  qu.  Unkan 
makoce  tawapi  kin  he  iyacupi ; 
unkan  niyepi  itokam  ihang  wica- 
waya. 

9  Unkan  Balaq  Tzipor  cinhin- 
tku  kin  Moab  wicasta  yatapi 
kin  najin,  qa  Israel  azuya,  qa 
Balam  Bezor  cinhintku  kin  ekta 
ye  wicasi  qa  niyasicapi  kta  e 
kico. 

10  Tuka  Balam  nawahon  tawa- 
ten  waye  sni.  Unkan  nina  ni- 
yawastepi,  hecen  nape  kin  etan- 
han  ecihdakupi. 

11  Unkan  Jordan  iduwegapi,  qa 
Jerilio  ekta  yahipi.  Unkan  Jeri- 
lio  itancan,  kin  qa  Amori  kin.  qa 
Perizi  kin,  qa  Kanani  kin,  qa 
Hiti  kin,  qa  Girgasi  kin,  qa 
Hiwi  kin,  qa  Jebusi  kin  nicizapi, 
qa  ninapepi  en  wicawaqu. 

12  Unkan  niyepi  itokam  tu- 
hmaga  ye  waya  ;  unkan  niyepi 
itokapa  tanhan  Amori  wicasta 
yatapi  nonpa  kin  nape  wicaya, 
niyepi  caulipi  nitawa,  qa  nitina- 
zipe  on  hecanonpi  sni. 

13  Unkan  makoce  wan  cicupi 

kin  heon  htayanipi  sni,  qa  nakun 
otonwe  yakagapisni;  unkan  hena 
ohna  yatipi,  hastahanka  iyuwi 
qa  wihdican  ojupi  hu  yahdepi 
sni  kin,  hena  etanhan  yatapi. 

14  Heon  Jehowa  ho  kin  kokipa- 
po,  qa  ecetuyahin,  qa  wowicake 
en  ohodapo,  qa  taku  wakan  ni- 
hunkakepi  wakpa  akasanpa,  qa 
Egupta  ohna  ohodapi  kin  hena 
etanhan  ihduhomnipo,  qa  Jehowa 
ohodapo. 

15  Tuka  Jehowa  ohodapi  kin 
he  niistapi  en  sice  cinhan,  tuwe 
ohoyadapi  kta  nakaha  kahniga- 
po,  taku  wakan  nihunkakepi  wa¬ 
kpa  kin  akasanpa  ohodapi  qon 
hena,  qais  Amori  kin  tamakoce¬ 
pi  ohna  yatipi  taku  wakandapi 
kin,  unman  tukte  kasta ;  tuka 
miye,  qa  watiyohnaka  kin  Jeho¬ 
wa  ohoundapi  kta. 

16  Unkan  oyate  kin  ayuptapi, 
qa  heyapi ;  Hiya,  Jehowa  unka- 
yustanpi  qa  taku  wakan  tokeca 
ohoundapi  kin  iyounkipi  sni  nun- 
we. 

17  Tuka  taku  wakan  undapi 
kin  Jehowa  hee.  lye  unkiyepi, 
qa  hunkake  wicunyanpi  Egupta 
makoce  etanhan,  wayaka  tipi 
etanhan  itanwankanhde  hiyu  un- 
yanpi,  qa  unkistapi  itokam  wo- 
wape  tokeca  tanka  kin  hena 
econ,  qa  canku  omaunnipi  kin 
owasin  ohna  awan  unyakapi,  na¬ 
kun  oyate  wicehna  iyounptapi 
kin  owasin  ehna. 

18  Qa  Jehowa  Amori,  qa  oyate 
makoce  ounyanpi  kin  owasin  un¬ 
kiyepi  itokapa  tanhan  nape  wica¬ 
ya,  heon  unkiyepi  Jehowa  ohoun¬ 
dapi  kta,  taku  Wakan  undapi  kin 
he  iye  nakas. 

19  Unkan  Josuwa  oyate  kin 
hewicakiya,  Jehowa  ohoyadapi 
kin  oyakihipi  sni.  Taku  wakan 
wakanhinca,  lyotan  wasaka,  wi- 
nawizi  kin  hee  nakas ;  w^ayaki- 


WICOWOYAKE  24. 


pajinpi  kin,  qa  wayaHtanipi  kin 
nicicajujupi  kte  sni. 

20  Tanyan  ecaniconpi  iyohakam 
Jehowa  adustanpi,  qa  taku  wa- 
kan  tokeca  ohoyadapi  kinhan,  iye 
ihduhomni  kta,  qa  sicaya  ecani¬ 
conpi,  qa  niyusotapi  kta. 

21  Unkan  oyate  kin  Josuwa  he- 
ciyapi,  Hiya  Jehowa  hee  ohoun- 
dapi  kta. 

22  Unkan  Josuwa  oyate  kin 
hewicakiya,  Jehowa  ohoyadapi 
kta  e  wanna  yakahnigapi  wayaa- 
tanin  henicapi  ce.  Unkan,  Wa- 
yaatanin  heuncapi  ce,  eyapi. 

23  Unkan,  Wanna  taku  wakan 
tokeca  niyepi  ehna  unpi  kin  hena 
yutokan  iyewicayapo,  qa  Jeho¬ 
wa  Israel  Wakan  dapi  kin  ekta 
nicantepi  kin  yeyapo. 

24  Unkan  oyate  kin  Josuwa  he- 
ciyapi,  Jehowa  Wakan  undapi 
kin  he  ohoundapi  kta,  qa  ho  kin 
naunhonpi  kta. 

25  Unkan  anpetu  kin  he  en  Jo¬ 
suwa  oyate  kin  wicotakuye  wan 
wicakicage  ca  wokage,  qa  woya- 
co  wicitokam  ehde  Sekera  ohna. 

26  Qa  Josuwa  Wakantanka  too- 
pe  wowapi  en  wicoie  kin  hena 
owa,  qa  inyan  tanka  wan  icu,  qa 
hen  ehde,  utuhu  can  wanji  Jeho¬ 
wa  toti  wakan  icahda  he  cin  he 
ihukuya. 

27  Qa  Josuwa  oyate  kin  owasin 
hewicakiya.  Wan  inyan  kin  de 


unkiyepi  otahedan  wayaatanin 
kta,  Wicoie  Jehowa  unkekiyapi 
owasin  he  nahon,  qa  niyepi  on 
wayaatanin  kta  ;  Ihnuhan  Jeho¬ 
wa  en  iyatonpi  sni  kin. 

28  Unkan  Josuwa  oyate  kin 
otoiyohi  maga  tawa  ekta  kihde 
wicaya. 

29  Unkan  taku  kin  hena  iyoha¬ 
kam  Josuwa  Nun  cinhintku,  Je- 
•howa  taokiye  ta,  waniyetu  opa- 
winge  sanpa  wikcemna  wanjidan 
ni. 

30  Unkan  Timnat  Serali  ohna, 
iye  tamaga  ikanke  ekta,  he  Epra- 
im  he  kin  ohna,  Gayas  paha  iwa- 
ziyata  yanke  cin  hen,  hnakapi. 

31  Unkan  Israel  Josuwa  taan- 
petu  owasin  Jehowa  ohodapi  ; 
nakun  hunkayapi  woecon  Jeho¬ 
wa  Israel  ecawicakicon  owasin 
sdonyapi,  qa  Josuwa  iyohakam 
nipi  anpetu  tawapi  owasin. 

32  Unkan  Josep  huhu  kin  Israel 
cinca  kin  Egupta  etanhan  aupi 
kin  hena  ^ekem  ohna  hnakapi 
maga  wan  tawa  ^  ye  kta  e  Jakob 
^ekem  atkuku  Hamor  etanhan 
maza  ska  tke  utapi  opawinge 
iyope  kiya,  qa  Josep  cinca  kin  he 
tawayapi  he  ohna. 

33  Nakun  Eleazar  Aaron  cin¬ 
hintku  kin  te,  qa  iye  cinhintku 
Pinehas  paha  tawa  Epraim  he 
kin  ohna  qupi  kin  hee  ohna  hna¬ 
kapi. 

WICOWOYAKE  1. 

1  Unkan  Josuwa  te  cin  iyoha- 
kam  Israel  cinca  kin  Jehowa 
iwangapi  qa  heyapi,  Unkiyepi  on 
tuwe  Kanani  azuwieaye  kta  e 
tokaheya  ye  kta  he? 

2  Unkan  Jehowa  heya,  Juda 
hee  tokaheya  azuwieaye  kta. 
Iho  iye  nape  kin  en  makoce  kin 
waqu  ce. 

3  Unkan  Juda  iye  cincu  Sime- 
yon  heciya,  Makoce  mitawa  en 
mici  ya  wo  ;  hecen  Kanani  kin 
azuye  wicunye  kta,  kinhan  mis 
eya  nitamakoce  en  nici  mde  kta. 
Unkan  Simeyon  he  kici  i. 

4  Unkan  Juda  Kanani  kin,  qa 
Perazi  kin  azuwicaya.  Unkan 
nape  kin  en  Jehowa  wicaqu; 
unkan  Bezeq  ohna  wicasta  ke- 
ktopawinge  wikeerana  wicaka- 
stakapi. 

5  Qa  Bezeq  ohna  Adoni  Bezeq 
(Bezeq  Itancan  kin)  iyeyapi,  qa 
kizapi;  qa  Kanani  kin,qa  Perazi 
kin  wicakastakapi. 

6  Tuka  Adoni  Bezeq  najica,  he¬ 
cen  kuwa  eyayapi  qa  icupi,  qa 
napahunka,  qa  sipahunka  baki- 
eiksapi. 

7  Unkan  Adoni  Bezeq  heya, 
Wicasta  yatapi  wikeemna  sako- 
win  napahunka,  qa  sipa  hunka 
hawicaksapi  wahna  wotapi  mi¬ 
tawa  ihukuya  woyute  pahi  ya- 
konpi  ece.  Token  ecaraon  qon 
he  iyecen  taku  wakan  ecamicon. 
Unkan*  Jerusalem  ekta  aipi,  un¬ 
kan  hen  ta. 

8  Wanna  Juda  cinca  kin  Jeru¬ 
salem  azuyapi,  qa  icupi,  qa  can- 

Judg. 


hpi  hi  on  kastakapi,  qa  otonwe 
kin  ideyapi. 

9  Unkan  he  iyohakam  Juda  cin¬ 
ca  kin  kun  hdapi,  qa  Kanani  he 
kin,  qa  Negeb  (Itokah  makoce), 
qa  ^epela  (Huta  kin)  otipi  kin 
azu  wicayapi. 

10  Nakun  Juda  Kanani  Hebron 
otipi  kin  ekta  i,  (qa  he  itokam 
Hebron  Arba  otonwe  kin  eciya- 
pi),  qa  Sesi,  qa  Ahiman,  qa  Tal¬ 
ma  wicakastakapi. 

11  Qa  hetanhan  Debir  otipi 
ekta  i,  qa  he  itokam  Debir  Qir- 
jat  Seper  (Otonwe  Wowapi)  eci- 
yapi. 

12  Wanna  Kaleb  heya,  Tuwe 
Qirjat  Seper  kastake  ca  icu  kin¬ 
han  micunksi  Yaksa  tawicu  kta 
e  waqu  kta. 

13  Unkan  Otniel,  Kaleb  sunka- 
ku  Qenaz  cinhintku  kin  he  icu  ; 
unkan  cunwintku  Yaksa  tawicu 
kta  e  qu. 

14  Unkan  ektai  qehan,  atkuku 
etanhan  maga  wan  kida  kta  e 
iyopastaka,  qa  sonsonna  etanhan 
makata  iyahan,  Unkan  Kaleb 
heciya,  Taku  yacin  he? 

15  Unkan  heciya,  Woyawaste 
wan  maqu  ye ;  makoce  puza 
wanna  mayaqu,  mini  owe  nakun 
maqu  ye.  Unkan  Kaleb  mini- 
yowe  wankantuya,  qa  miniyowe 
hukuya  kin  qu. 

16  Unkan  Mowis  tunkankuQeni 
cinca  kin  Tamar  can  otonwe  e- 
tanhan,  Juda  cinca  om  itanwan- 
kanhde  ipi,  Juda  tinta  ekta,  he 
Arad  itokaga  tanhan  wanka,  qa 
oyate  kin  om  ipi  qa  om  iyotan- 
kapi. 

17  Unkan  Juda  iye  cincu  Si¬ 
meon  kici  i,  qa  Kanani  Tzepat, 
otipi  kin  wicakastakapi,  qa  ihang 
wicayapi ;  heon  otonwe  kin  he 
Horma  (lhangyapi)  eciyapi. 

18  Nakun  Juda  Gaza  ekta  i,  qa 
tamakoce  kin,  qa  Asqelon  qa  ta- 
makoce  kin,  qa  Yekron  qa  tama¬ 
koce  kin,  qa  hena  icu. 

19  Unkan  Jehowa  Juda  kici 
un,  hecen  He  otipi  kin  nape 
wicaya,  tuka  osmaka  otipi  kin 
napewicaya  okitpani'  henamaza- 
sapa  canpahmihma  yuhapi  nakas. 

20  Unkan  Kaleb  Hebron  qupi, 
Mowis  eye  ciqon  he  iyecen. 
Unkan  Yanaq  cinhintku  yamni 
hetanhan  nape  wicaya. 

21  Unkan  Benjamin  cinca  kin 
Jebusi  Jerusalem  otipi  kin  nape 
wicayapi  sni,  tuka  Jebusi  kin 
Benjamin  cinca  om  Jerusalem 
otipi  anpetu  kin  dehanyan. 

22  Nakun  Josep  tiyohnaka  kin 
Betel  ekta  yapi,  qa  Jehowa  owi- 
capa. 

23  Qa  Josep  tiyohnaka  kin  Be¬ 
tel  iwanyakapi,  qa  he  itokam 
otonwe  kin  he  Luz  eciyapi. 

24  Unkan  tonweyapi  kin  wica- 
sta  wan  otonwe  etanhan  inanpa 
wanyakapi,  qa  heciyapi.  Token 
otonwe  kin  en  unyanpi  kta  wan- 
yag  unkiyapo,  kinhan  tanyan 
ecaunniconpi  kta. 

25  Unkan  token  otonwe  kin  en 
yapi  kta  wanyag  wicaya ;  unkan 
otonwe  kin  canhpi  hi  on  kasta- 
kapi  ■  tuka  wicasta  qon,  qa  wico- 
wazi  tawa  owasin  tokan  ye 
wicasipi. 

26  Unkan  wicasta  qon  Hiti  kin 

tamakocepi  ekta  i,  qa  otonwe 
wan  kage  ca  Luz  eya  caje  yata ; 
he  anpetu  kin  dehanyan  hecen 
eciyapi.  , 

27  Unkan  Manase  Bet  San  (lyo- 
zi  Ti,)  qa  otonwe  cunksiwicaya 
ounyanfi  kin  nape  wicaye  sni, 

nakun,  Tayanak  qa  cunksiwi¬ 
caya,  qa  Dor  qa  cunksiwicaya, 
ounyanpi  kin,  qa  Jibleyam  qa 
cunksiwicaya  ounyanpi  kin,  qa 
Megido  qa  cunksiwicaya  ounyan¬ 
pi  kin,  tuka  Kanani  kin  makoce 
kin  .he  ounyanpi  kta  e  iyowin 
wicayapi. 

28  Tuka  Israel  wasake  aye 
cehan  Kanani  kin  wowidag  wi¬ 
cayapi,  esta  nape  Avieayapi  sni. 

29  Unkan  Epraim  Kanani  Gezer 
ounyanpi  kin  nape  wicayapi  sni, 
tuka  iyepi  ehna  Kanani  kin  Gezer 
en  tipi. 

30  Unkan  Zebulun  Qiteron  oun¬ 
yanpi  kin  nape  wicaye  sni,  nakun 
Nahalol  ounyanpi  kin,  tuka  Ka¬ 
nani  iye  ehna  ounyanpi,  qa  wo- 
widake  unpi. 

31  Aser  Ako  ounyanpi  kin  nape 
wicaye  sni,  nakun  Tzidon  oun¬ 
yanpi  kin,  qa  Ahelab,  qa  Akzib, 
qa  Heleba,  qa  Apiq,  qa  Rehob 
ounyanpi  kin : 

32  Tuka  Aseri  kin  Kanani  kin 
makoce  ounyanpi  kin  wicehna 
tipi,  nape  wicayapi  sni  nakas. 

33  Naptali  Bet  kernes  (Anpetu 
wi  ti)  ounyanpi  kin  nape  wicaye 
sni,  nakun  Bet  Yanat  ounyanpi 
kin ;  tuka  Kanani  makoce  oun¬ 
yanpi  kin  wicehna  tipi,  qa  Bet 
kernes  qa  Bet  Yanat  ounyanpi 
kin  hena  wowidake  wicayuhapi. 

34  Unkan  Amori  kin  Dan  cinca 
kin  he  kin  en  otins  wicayapi,  qa 
Osmaka  ekta  kun  upi  iyowin 
wicakiyapi  sni. 

35  Unkan  Amori  kin  Har  Heres 
(Anpetu  wi  tahe)  ohna,  qa  Ajalon 
ohna,  qa  ^ayalbim  ohna  ounyan¬ 
pi  ktakitanpi;  hececa  e^ta  Josep 
tiyohnaka  nape  kin  wasaka  aye 
cehan  wowidag  wicaya. 

36  Unkan  Amori  tamakocepi 
kin  Yakrabim  itanwankanhde 
yapi  kin  hetanhan  imnija  kin 
etanhan  qa  he  iw^ankam. 

WICOWOYAKE  2. 

1  Unkan  Jehowa  ohnihde  kin 
Gilgal  etanhan,  Bokira  (Oceyapi) 
ekta  i,  qa  heya,  Egupta  etanhan 
itanwankanhde  hiyu  ci3'^api,  qa 
makoce  nihunkakepi  konza  wa- 
howicawaye  ciqon  he  en  hiyu 
ciyapi,  qa  hepa,  otakuye  cicica- 
gapi  kin  icimana  wahdukse  kte 
sni. 

2  Qa  niyepi  oyate  makoce  otipi 
kin  om  otakuye  yakagapi  Kte 
sni ;  tawahna  wosuapi  kin  duju- 
jupi  kta.  Tuka  maho  kin  naya- 
lionpi  sni.  Tokeca  hecannonpi 
he? 

3  Heon  hepa,  Niyepi  itokapa 
tanhan  nape  wicawaye  kte  sni, 
tuka  hena  toka  wicaduhapi  kta, 
qa  taku  Wakan  dapi  kin  hena 
nihmunkapi  kta. 

4  Unkan  Jehowa  ohnihde  kin 
wicoie  kin  hena  Israel  cinca 
owasin  ewicakiye  cehan,  oyate 
kin  ho  yeyapi  qa  ceyapi. 

5  Unkan  oyanke  kin  he  Bokim 
(Oceyapi)  eciyapi,  qa  hen  Jeho¬ 
wa  wakiyusnapi. 

6  Wanna  Josuwa  oyate’  kihde 
wicaye  cehan,  Israel  cinca  kin 
otoiyohi  nrjakoce  onspa  tawa  ye 
cin  hduhe  kta  e  ekta  i. 

7  Qa  oyate  kin  Jehowa  ohodapi, 
Josuwa  taanpetu  owasin,  nakun 
hunkayapi  tona  Jehowa  olian 
tanka,  Israel  ecawicakicon  owa¬ 
sin  wanyakapi  qon,  Josuwa  iyo- 
hakani  anpetu  hdutehanpi  kin 
owasin. 

8  Unkan  Josuwa  Nun  cinhintku 
Jehowa  taoki^'^e  kin  ta,  waniyetu 
opawinge  sanpa  wikcemnana  ni. 

9  Unkan  _  makoce  tawa  ye  cin 
Timnat  Heres  ohna  hnakapi, 
Epraim  lie  kin  ohna,  Gayas  paha 
iwaziya  tanhan. 

10  Nakun  wicoicage  kin  he 


owasin  ate  wicayapi  ekta  okipe 
wicayapi.  Unkan  ohakam  wi¬ 
coicage  tokeca  wan  icaga,  Jeho¬ 
wa  sdonyapi  sni,  qa  wicohan 
Israel  ecawicakicon  nakun. 

11  Unkan  Israel  cinca  kin  Je¬ 
howa  ista  kin  en  taku  sica  econ- 
pi,  qa  Bayalim  ohodapi. 

12  Qa  hunkake  wicayapi  kin  Je¬ 
howa  ohodapi  qon,  qa  Egupta 
makoce  etanhan  hinanpe  wicaye 
ciqon  he  ayustanpi,  qa  taku  wa¬ 
kan  tokeca  oyate  wicihduksan 
yakonpi  taku  wakan  dapi  etan¬ 
han  opapi,  qa  hena  itokam  patu- 
japi;  hecen  Jehowa  sihda  yapi. 

13  Hecen  Jehowa  ayustanpi,  qa 
Asterot,  qa  Bayal  ohodapi. 

14  Heon  Jehowa  Israel  canniye 
wicaye  ca  tona  wicakipi  kin  he¬ 
na  napepi  en  wicaqu,  unkan  wi¬ 
cakipi  kin,  qa  toka  wicayapi  wi¬ 
cihduksan  yakonpi  napepi  kin  en 
iyope  wicaya  ;  unkan  toka  wica¬ 
yapi  wicitokara  sanpa  najin  oki- 
hipi  sni. 

15  Toki  yapi  esta  Jehowa  nape 
kin  taku  sica  on  awicapaha,  Je¬ 
howa  eye  ciqon  he  iyecen,  qa 
Jehowa  konza  waho wicaye  ciqon 
he  iyecen,  hecen  nina  iyokisi- 
capi. 

16  Unkan  Jehowa  wayaco  wi- 
casta  icah  wicakiciya ;  unkan 
hena  tona  wicakipi  napepi  etan¬ 
han  niwicayapi. 

17  Unkan  nakun  wayacopi  kin 
nawicalionpi  sni,  tuka  taku  wa¬ 
kan  tokeca  om  nahmana  wan- 
kapi,  qa  wicitokam  patujapi ;  qa 
hunkake  wicayapi  kin  canku 
omanipi  kin,  qa  Jehowa  nahonpi 
kin  hetanhan  kohanna  ihduto- 
kanpi,  qa  he  iyecen  econpi  sni. 

18  Unkan  Jehowa  wayaco  wan 
icahwicakiciya  eca,  Jehowa  wa¬ 
yaco  kici  un  ece,  qa  toka  wica¬ 
yapi  napepi  kin  etanhan  m  wi¬ 
caya  ;  wa^mco  tanpetu  kin  owa- 

sin  ;  qa  tona  iyokisin  wicayapi, 
qa  sicaya  wicakuwapi  on  sica- 
howayapi,  heon  Jehowa  tawacin 
hdutokeca  nakas. 

19  Unkan  wayaco  kin  te  cehan 
ihdamnapi,  qa  ate  wicayapi  isan- 
pa  ihdusicapi,  qa  taku  wakan  to- 
keca  ihakam  manipi,^qa  ohodapi, 
qa  ekta  patujapi.  Sicaya  olian- 
yanpi,  qa  canku  teMka  tawapi 
kin  ayustanpi  sni. 

20  Unkan  Jehowa  Israel  can- 
niye  wicaye  ca  heya,  Oyate  kin 
de  wotakuye  mitawa  ate  wica¬ 
yapi  opewicawasi  kin  acaksinpi, 
qa  maho  kin  nahonpi  sni ; 

21  Heon  mis  eya  tokata  ikce 
wicasta  Josuwa  te  cehan  owica- 
kapte  cin,  hena  etanhan  tuwedan 
nape  waye  kte  sni. 

22  Hecen  hena  on  Israel  iwica- 
mdute  kta,  Jehowa  tacanku  kin 
patanpi  kta,  qa  omanipi  kta,  ate 
wicayapi  econpi  qon  he  iyecen, 
qais  heconpi  kte  sni. 

23  Heon  Jehowa  oyate  kin  he¬ 
na  iyozi  wicaya,  qa  kohanna  Jo- 
^uwa  nape  kin  en  wdcaqu  sni. 

WICOWOYAKE  3. 

1  Unkan  Israel  etanhan  tona 
Kanani  wokicize  owasin  sdon 
yapi  sni,  iyutan  wicaye  kta  on 
Ikce  wicasta  iyozi  wicaye  cin 
dena  eepi ; 

2  Hecen  Israel  cinca  wicoicage 
taku  hektam  econpi  kin  sdon  yapi 
sni  kin  hena  wokicize  onspe  wi- 
cakiyapi  kin  on  etanhan  he  sdon  ■ 
yapi  kta. 

3  Pilistim  wicasta  yatapi  za- 
ptan  ;  qa  Kanani  kin,  qa  Tzidoni 
kin,  qa  Hiwi  kin  Lebanon  he  otipi 
kin  owasjn,  Bayal  Hermon  he 
etanhan  Hamat  en  yapi  kin  he- 
hanyan  ; 

4  Hena  on  Israel  iyutan  wicaye 
kta,  heon  hen  yakonpi,  qa  Jeho- 

wa  tawoahope  Mowis  nape  on 
ate  wicayapi  ope  wicasi  qon  hena 
nahonpi  kta,  he  cinhan  sdonye 
kta  heon  etanhan. 

5  Unkan  Israel  cinca  kin  Ka¬ 
nani  kin,  qa  Iliti  kin,  qa  Amori 
kin,  qa  Perazi  kin,  Iliwi  kin,  qa 
Jebusi  kin,  wicehna  tipi ; 

6  Qa  tawicu  yapi  kta  e  cunwin- 
tkupi  kin  wicayuzapi,  qa  iye  cun- 
wintkupi  Kanani  cinhintkupi  kin 
wicaqupi,  qa  taku  wakandapi  kin 
hena  ohowicadapi  ece. 

7  Unkan  Israel  cinca  kin  Jeho¬ 
wa  ista  kin  en  takusice  cin  he 
econpi,  qa  Jehowa  Wakan  dapi 
qon  akiktunjapi,  qa  Bayalim  qa 
Asterot  ohodapi. 

8  Unkan  Jehowa  Israel  canniye 
wicaye  ca  A  ram  Wakpa  otahedan 
wicasta  yatapi  kin  Kusan  Risa- 
taim  nape  kin  en  wiyope  wicaya; 
unkan  Kusan  Risataim  Israel 
cinca  kin  waniyetu  sahdogan  wo- 
widag  wicaya. 

9  Hehan  Israel  cinca  kin  .Teho- 
wa  hoyekiyapi,  unkan  Jehowa 
Israel  cinca  kin  wanikiya  wan 
icah  wicakiciya  ;  unkan  Otniel 
Kaleb  sunkaku  Qenaz  einhintku 
kin  niwicaya. 

10  Unkan  Jehowa  toniya  kin  he 
akan  un,  hecen  Israel  wicayaco, 
qa  ozuye  kaga,  unkan  nape  kin 
en  .lehowa  Kusan  Risataim  Aram 
wicasta  yatapi  kin  qu,  qa  Kusan 
Risataim  itkom  nape  kin  wasag 
kiya. 

11  Unkan  makoce  kin  waniyetu 
wikcemna  topa  oziya,  hehan  O- 
tniel  Qenaz  einhintku  ta. 

12  Unkan  Israel  cinca  kin  ake 
Jehowa  ista  kin  en  taku  sica 
econpi,  heon  Jehowa  Moab  wi- 
ca^ta  yatapi  Yeglon  Israel  itkom 
wasag  ya;  Jehowa  ista  kin  en 
taku  sica  econpi  heon  etanhan. 

13  Unkan  Amon  cinca  kin,  qa 
Amaleq  iye  ekta  mnawicaya,  qa 

Israel  ekta  i,  qa  wicakastake  ca 
Tamar  can  otonwe  kin  tawaya. 

14  Qa  Yeglon  Moab  wicasta 
yatapi  kin  Israel  cinca  kin  wani- 
yetu  wikoemna  sanpa  sahdogan 
wowidag  wicaya. 

15  Unkan  Israel  cinca  kin  Je- 
howa  ho  yekiyapi  j  unkan  Jeho- 
wa  wanikiya  wanji  icahwicaki- 
ciya  Ehud  Gera  cinhintku  Ben- 
jami  heca,  qa  nape  anog  etapa ; 
unkan  iye  nape  kin  on  Israel  cin¬ 
ca  kin  Yeglon  Moab  wicasta  ya¬ 
tapi  kin  taku  qupi. 

16  Unkan  Ehud  isan  wan  icica- 
ga,  anog  ope,  ohanske  wicispa 
wanjidan,  qa  tawokoyake  ihuku- 
ya  ceca  etapa  akan  iya  kaska. 

17  Unkan  taku  qupi  kin  he  Ye¬ 
glon  Moab  wicasta  yatapi  kin  ka- 
hi.  Unkan  Yeglon  wicasta  cepa 
hinca. 

18  Unkan  taku  qupi  kin  owasin 
kahi  qehan,  wicasta  taku  qupi 
kin  qinpi  qon  kihde  wicaya. 

19  Tuka  iye  inyan  kakanpi  Gil- 
gal  ikiyedan  etanhan  ihdamna, 
qa  heya,  Wicasta  yatapi  wicoie 
wan  nahmana  eciciye  kta  mdu- 
ha  ce.  Unkan  inina  un  wo,  eya. 
Unkan  tona  iye  itokam  najinpi 
owasin  iye  etanhan  tankan  iya- 
yapi. 

20  Unkan  Ehud  ekta  i.  Unkan 
mdoketu  wankan  tipi  tawa  ohna 
is  nana  iyotankahan  yanka.  Un¬ 
kan  Ehud  heciya,  Wakantanka 
oie  wan  niye  ekta  mduha  ce*.  Un¬ 
kan  oiyotanke  etanhan  najin. 

21  Unkan  Ehud  nape  catka  kin 
yekiye  ca  isan  ceca  etapa  etan¬ 
han  ikikcu,  qa  tezi  kin  ohna 
capa. 

22  Unkan  ihupa  kin  hi  iyahna 
mahen  iyaya,  qa  wasin  kin  hi  kin 
askapa,  hecen  tezi  etanhan  ikikcu 
sni,  qa  cesdi  kin  tankan  hiyu. 

23  Unkan  Ehud  ohanzi  hdepi 
ohna  tankan  iyaye  ca  wankan 

tipi  tiyopa  kin  ecen  icu,  qa  su- 
taya  nataka. 

24  Hecen  iye  kihda.  Unkan 
taokiye  kin  en  hipi,  qa  wanyaka- 
pi  qehan  ;  inyun  wankan  tipi  ti¬ 
yopa  kin  ecen  icupi,  qa  natakapi, 
heon  heyapi,  Ecaes  rndoketu  tipi 
ohna  siha  kin  ahdahpa  yanka. 

25  Qa  akipe  unpi  ecen  istecapi ; 
unkan  wankan  tipi  tiyopa  kin 
hduhdoke  sni,  heon  tiyopa  iyu- 
hdoka  wan  icupi,  qa  yuhidokapi, 
qa  inyun  itancan  tawapi  makata 
hinhpaya  wanka,  qa  te. 

26  Unkan  iyokisin  iciyapi  icun- 
han  Ehud  najica,  qa  inyan  ka¬ 
kanpi  kin  sam  iyaye  ca  Seyira 
ekta  ki. 

27  Qa  ekta  ki  qehan,  Epraim 
talie  kin  ohna  cotanka  yahoton, 
unkan  lie  kin  etanhan  Israel  cin¬ 
ca  kin  om  apamahde  upi,  unkan 
wicitokam  mani. 

28  Qa  hewicakiya  Mihakam 
upo,  Jehowa  Moab  toka  niyanpi 
kin  ninapepi  en  nicupi.  Unkan 
ihakam  iyayapi  qa  Jordan  oiyu- 
wegapi  kin  icupi,  Moab  itokam, 
hecen  tuwedan  iyuwega  kta  iyo- 
win  kiyapi  sni. 

29  Unkan  he  ehan  Moab  kasta- 
kapi,  wicasta  kektopawinge  wi- 
kcemna  cetu,  owasin  cepapi  qa 
owasin  wicasta  wasakapi,  qa  wi¬ 
casta  wanjidan  niyanpi  sni. 

30  Hecen  anpetu  kin  he  en 
Moab  yuhukun  yapi  Israel  nape 
kin  ihuku3m,  unkan  waniyetu 
wikcemna  sahdogan  makoce  kin 
iyozi  ya. 

31  Unkan  he  iyohakam  Samgar 
Yanat  cinhintku  tatanka  icape 
on  Pilistim  wicasta  opawinge 
sakpe  wicakastaka  hecen  Israel 
ni  wicaya. 

WICOWOYAKE  4. 

1  Unkan  Ehud  te  cin  iyohakam 

ake  Israel  cinca  kin  Jehowa  ista 
kin  en  taku  sica  econpi. 

2  Unkan  Jehowa  wiyope  wica^ 
ya  Jabin  Kanan  wicasta  yatapi 
nape  kin  en,  iye  Hatzor  ohna  wi- 
casta  yatapi,  qa  taobe  mdetan-^ 
hunka  kin  Sisera  bee ;  qa  iye 
Haroset  Ikcewicasta  tawapi  ohna 
ounyan. 

3  Qa  canpahmihma  opawinge 
napcinwanka  yuha,  qa  waniyetu 
wikcemna  nonpa  Israel  cinca  kin 
tebiya  kakis  wicaya  ;  heon  Israel 
cinca  kin  Jehowa  ho  yekiyapi. 

4  Unkan  he  ehan  Debora  w'aa- 
yatewin  wan  Lapidot  tawicu  kin 
he  Israel  wicayaco. 

5  Unkan  Dehora  tamar  can  ta- 
wa  kin  ihukuya  ti,  Rama  qa  Be¬ 
tel  otahedan,  Epraim  tahe  kin 
ohna,  qa  Israel  cinca  kin  wica¬ 
yaco  kta  e  ekta  ipi  ece. 

6  Qa  Baraq  Abinoam  cinhintku 
kin  wohoya,  qa  kico,  Qedes 
Naptali  etanhan,  qa  heciya,  Awi- 
cakehan  Jehowa  Israel  Wakan- 
dapi  kin  hecon  nisi ;  oyate  Ta¬ 
bor  he  kin  ekta  hiyu  wicayaye 
kta,  qa  Naptali  cinca  etanhan, 
qa  Zebulun  cinca  etanhan  wica- 
sta  kektopawinge  wikcemna  iya- 
cu  kta. 

7  Qa  miye  Qison  wakpa  kin 
ekta,  Sisera  Jabin  taobe  mdetan- 
hunka  kin,  qa  canpahmihma  ta- 
wa,  qa  taozuye  hiyu  wicawaye 
kta,  qa  ninape  en  waqu  kta. 

8  Unkan  Baraq  heciya,  Mici  de 
cinhan  mde  kta,  qa  mici  de  sni 
kinhan  mde  kte  sni  ce. 

9  Unkan  heya,  Awicakehan  nici 
mde  kta  ye.  Takomni  cankii 
ohna  de  kte  cin  on  wowitan  kin 
nitawa  kte  sni  ye,  Jehowa  Sisera 
winohinca  wan  nape  kin  en  wi¬ 
yope  ye  kta  nakas.  Qa  Debora 
inajin,  qa  Baraq  kici  iyaya  Qe¬ 
des  ekta. 

10  Unkan  Baraq  Zebulun,  qa 

Naptali  Qedes  ekta  wicakico ; 
unkan  wicasta  kektopawinge  wi¬ 
kcemna  caehde  hakam  hipi,  qa 
Debora  iye  kici  iyaya. 

11  Unkan  Heber  Qeni  kin  wan¬ 
na  ihdukinukan  Hobab  Mowis 
tahanku  Qeni  cinca  etanhan,  qa 
tawakeya  Tayanaim  ohna  utuhu 
kin  ekta  ehde,  he  Qedes  ikiye- 
dan. 

12  Unkan  Baraq  Abinoyam  cin¬ 
hintku  kin  Tabor  he  akan  iyaye 
cin  he  Sisera  okiyakapi. 

13  Unkan  Sisera  canpahmihma 
tawa  owasin,  maza  sapa  canpa¬ 
hmihma  opawinge  napcinwanka 
witaya  hiyu  wicaya,  qa  oyate  iye 
opapi  owasin  Haroset  ikcewica¬ 
sta  tawapi  etanhan  Qison  wakpa 
kin  ekta. 

14  Unkan  Debora  Baraq  heciya; 
Najin  ye,  nakaha  Jehowa  Sisera 
ninape  en  qu  kta  ye.  Awicake¬ 
han  Jehowa  nitokam  iyaya  ce. 
Unkan  Baraq  Tabor  he  etanhan 
apamahde  iyaya,  qa  wicasta  ke¬ 
ktopawinge  wikcemna  ihakam 
yapi. 

15  Unkan  Jehowa  Sisera,  qa 
canpahmihma  owasin,  qa  taozuye 
ocowasin  canPipi  hi  on  yusinye 
wicaya,  Baraq  itokam,  hecen 
Sisera  canpahmihma  etanhan 
ipsice  ca  hu  inyun  najica. . 

16  Unkan  Baraq  canpahmihma 
ihakam,  qa  ozuye  kin  ihakam 
kuwa  eyaya.  Haroset  Ikce  wi¬ 
casta  tawapi  kin  hehanyan  ;  Un¬ 
kan  Sisera  taozuye  kin  owasin 
canhpi  hi  on  hinhpaya  ;  wanjidan 
okaptapi  sni. 

17  Unkan  Sisera  hu  inyun  na¬ 
jica,  Heber  Qeni  kin^  tawicu  Ja- 
yel  tawakeya  ekta,  Hatzor  wica¬ 
sta  yatapi  Jabin  qa  Heber  Qeni 
kin  tiyohnaka  kin  wokiyapi  na¬ 
kas. 

18  Unkan  Jayel  Sisera  itkokim 
iyaye  ca  heciya,  Kuwa  ye,  itan- 

can  kuwa  ye.  Ihnuhan  wako- 
yakipe  ein,  Unkan  ihdamna  tipi 


tawa  ekta'  unkan  sina  wan 


on 


akahpa. 

19  Unkan  heciya,  Imapuza,  to- 
kin  mini  onge  yatke  mayakiyen. 
Unkan  pte  asanpi  apakte  wan 
hduMoke  ca  yatkekiye  ca  akah- 
pa. 

20  Unkan  heciya,  Wakeya  tiyo- 
pa  ekta  najinhan  inajin,  qa  wi- 
casta  wan  u  qa  iniwange  ca, 
Wicasta  wan  den  un  he?  eye 
cinhan,  Hiya  ehe  kta. 

21  Unkan  Jay  el  Heber  tawicu 
kin  maza  wihutipaspe  wan  icu, 
qa  nape  ohna  maziyape  kin  yuze 
ca  nahmana  en  hi,  qa  nawate 
ohna  wihutipaspe  kin  maziyape 
on  kahuga,  qa  he  maka  mahen 
i'heya.  Unkan  iye  ta ;  nina  isti- 
ma,  mdokita  nakas. 

22  Unkan  iho  Baraq  Sisera  ku¬ 
wa  eyaya ;  unkan  itkokipe  kta 
Jayel  inanpe  ca  heciya,  Kuwa 
ye ;  wicasta  ayakite  cin  he  wan- 
yag  ciciye  kta  ye.  Unkan  en  hi 

qehan  Sisera  ta  makata  wanke 
ca  wihutipaspe  nawate  ikoyag 
yanka. 

23  Hecen  anpetu  kin  he  en 
Wakan tanka  Jabin  Kanani  wica¬ 
sta  yatapi  kin  yuhukuya,  Israel 
cinca  wicitokam. 

24  Unkan  hetanhan  Israel  cinca 
nape  kin  wasaka  aya  sanpa  qa 
sanpa,  Jabin  Kanani  wicasta  ya¬ 
tapi  en,  ecen  Jabin  Kanan  wica¬ 
sta  yatapi  kin  ihang  yapi. 

1  Unkan  anpetu  kin  he  en  De¬ 
bora,  qa  Baraq  AbinOyam  cinhin- 
tku  dowanpi  qa  heyapi, 

2  Israel  ohna  mdetanhunka  to- 
kata  iyayapi  on,  oyate  iyokipiya 
icioupi  kin  heon,  Jehowa  ahiya- 
yape. 

3  Wicasta  yatapi  nahonpe,  Itan- 
can  dukanpi  anagoptanpe.  Mis 
miye  Jehowa  iwadowan  kta,  Je¬ 
howa  Israel  wakan  dapi  kin  awa- 
himdamde  kta  ye. 

Jehowa  Seyir  etanhan  inanpe  cehan, 

Edom  tatinta  etanhan  mayani  qehan, 

Maka  kin  skanskam,  nakun  mahpiya  kin  iheya. 

Nakun  mahpiya  sapa  kin  mini  sbu. 

5  He  kin  skanskan  Jehowa  itokam  ; 

Sina  kin  de  Jehowa  Israel  Wakan  dapi  kin  itokam. 

6  ^amgar  Yanat  cinhintku  taanpetu  kin  en  ; 

Jayel  taanpetu  en  canku  tankinkinyan  kin  ayUstanpi. 
Icimanipi  kin  canku  kaksanksan  ohna  yapi. 

7  Mdetanhunka  ayustanpi,  Israel  ohna  wanica  ayapi  ye. 
Ecen  miye  Debora  nawajin  ye, 

Israel  ehna  inamayanpi  nawajin. 

8  Taku  wakan  teca  kahnigapi, 

Qehan  otonwe  tiyopa  ekta  kicizapi. 

Wahacanka,  qa  wahukeza  wanyakapi  sni  ye  ; 

Israel  kektopawinge  wikcemna  topa  ohna. 

9  Micante  kin  Israel  woAvapi  kagapi  kici  i  ye. 

Oyate  ohna  iyokipiya  icicupi  kin  kici,  Jehowa  ya- 
tanpe. 

10  Tona  sonsonna  wiye  skaska  akan  idotankapi, 

Wayaco  oiyotanke  akan  yakidotankapi  kin, 

Qa  canku  ohna  dapi  kin  dowanpe. 

11  Wanunyanpi  mini  oyatkanpi  ekta  wapamnipi  kin  hoton- 

pi  kin  heon. 

Hen  Jehowa  toowotanna  kin  yatanpi, 

Toowotanna  kin  Israel  mdetanhunka  kin  ekta. 

Hehan  Jehowa  taoyate  kin  otonwe  tiyopa  ekta  ipi, 

12  Kikta  ye.  Debora  kikta  ye. 

Kikta  ye  ;  odowan  oie  kin  kikta  ye. 

Baraq  najin  ye,  qa  Abinoyam  cinhintku  wayaka  nitawa 
hiyu  wicaya  ye. 

13  Hehan  okaptapi  kin  wasakapi  kin  anawicatanpi  ye. 
Jehowa  taoyate  miye  kici  wohitipika  anawicatan. 

14  Epraim  etanhan  tona  Amaleq  ohna  hutkan  icah  yapi 

kin  kun  hiyupi. 

Niye  nihakam  Benjamin  oyate  nitawa  ehna. 

Makir  etanhan  mdetanhunka  hipi  ye. 

Qa  Zebulun  etanhan  wowapi  icage  yuzapi  kin  hena. 

15  Nakun  Isakar  mdetanhunka  Debora  opapi  ye. 

Qa  Isakar  Baraq  iyececa ; 

Caehde  tawa  ohna  omdaye  en  natanpi. 

Ruben  taobe  kin  on  cante  ode  tankinkinyan. 

16  Tokeca  tahin  wanunyanpi  yajopi  nayahon  kta  e, 
Tahinca  tipi  otahedan  owanji  nanka  he '? 

Ruben  taobe  kin  on  cante  ode  tankinkinyan  yukan  ye, 

17  Gileyad  Jordan  akasanpa  yanka. 

Qa  tokeca  Dan  wita  wata  ohna  ti  he? 

18  Zebulun  oyate  tapi  kta  nagipi  ihaktapi  sni  ye. 

Naptali  nakun  tinta  pajodan  ohna. 

19  Wicasta  yatapi  kin  hiyupi  qa  kizapi  ye. 

Hehan  Kanan  wicasta  yatapi,  kin  hiyupi,  qa  kizapi  ye. 
Tayanak  ohna  Megiddo  mini  icahda ; 

Mazaska  kaspapidan  icupi  sni. 

20  Mahpiya  etanhan  kizapi ; 

Wicanhpi  kin  ocankuyapi  kin  etanhan  Sisera  kizapi 
ye. 

21  Wakpa  Qison  ewicayaya  ye, 

Wakpa  wanakaja  Qison  wakpa  kin. 

Minagi  wasakapi  kin  amayani  ye. 

22  Hehan  suktanka  sakepi  kin  nahugapi  ye ; 

Wohitiya  skanpi,  suktanka  wasaka  tawa  wohitiya  skan- 
pi  kin  heon, 

23  Meroz  yasicapo,  Jehowa  ohnihde  kin  eya. 

En  ounyanpi  kin  nina  wicayasicapo. 

Jehowa  okiyapi  kta  e  hipi  sni ; 

Wicasta  waditakapi  en  Jehowa  okiyapi  kta  e  hipi  sni, 
heon  etanhan. 

24  Winohinca  isanpa  Jayel  yawastepi  kta  ye; 

Heber  Qeni  tawicu  kin. 

Wakeya  ohna  winohinca  isanpa  yawastepi  kta  ye. 

25  Mini  da,  unkan  pte  asanpi  qu ; 

Wicasta  yatapi  tawaksica  ohna  pte  asanpinini  hiyu 
kiciya, 

S6  Wihutipaspe  wan  ekta  catka  ye  kiya  ; 

Etapa  kin  cankajipa  tamaziyape  ekta. 

Qa  Sisera  ape  ca  pa  kin  kaliuga, 

Qa  nawate  kin  cape  ca  kalidoka, 

27  Winyan  siha  ekta  patus  hinlipaya,  makata  wanka  ye. 
Winoliinca  siha  kin  ekta  patuja  hinlipaya  ye. 

Tukten  patuja  hen  hinhpaya  ta. 

28  Owanye  ohna  eokasin  qa  eya  niyan, 

Sisera  honku  owanye  akahpa  ohna  ; 

Tokeca  canpahmihma  tawa  kin,  tehan  hi  sni  he? 

Tokeca  ozuye  canpahmihma  tawa  upi  kin  hunkapi 
sni  he  ? 

29  Winohinca  ksapa  wicayuhe  cin  ayuptapi ; 
lye  aihdupte  ca  heya, 

30  Woyuha  iyeyapi  qa  pamnipi  sni  he  ye  ? 

Wikoska  wan,  qais  wikoska  nonpa  wicasta  iyohiya  ye. 
Wokoyake  dun  yapi  Sisera  on, 

Wakoyake  ipatapi, 

Wayaka  iyohi  tahu  kin  wanapin  ipatapi  nonpa  ye. 

31  Jehowa  tona  toka  niyanpi  owasin  he  iyecen  ihang  yapi 

nunwe  ye. 

Qa  tona  waste  nidapi  kin  hena  anpetu  wi  towasake  en 
hinanpe  cin  iyececapi  kta  ye. 

Unkan  makoce  kin  waniyetu  wikcemna  topa  iyozi  ya. 


WICOWOYAKE  6. 

1  Unkan  Israel  cinca  kin  Jeho¬ 
wa  ista  kin  en  taku  sica  econpi. 
Unkan  Jehowa  Midian  nape  en 
wicaqu  waniyetu  sakowin. 

2  Unkan  Midian  nape  kin  Israel 
akan  wasaka,  Midian  on  etanhan 
Israel  cinca  kin  he  kin  akan 
makohdoka  km,  qa  wolia  kin,  qa 
inyan  conkaske  icicagapi. 

3  Unkan  Israel  wojupi  eca  Mi¬ 
dian  en  hiyu,  nakun  Amaleq,  qa 
Wihinanpe  cinca  kin  he  akan 
hiyupi. 

4  Qa  akan  awicahitipi,  qa  taku 
maka  aicage  cin  ihang  yapi,  Gaza 
ekta  de  cin  hehanyan ;  hecen 
Israel  ohna  takudan  on  nipi  kta 
okaptapi  sni,  nakun  tahinca,  qa 
pte,  qa  sonsonna  wanica. 

5  Tawanunyanpi,  qa  tawakeyapi 


hduha  ihdakapi,  psipsicadan  iye¬ 
cen  wicota  hinca  nakas,  qa  iyepi 
qa  camo  tawapi  yawapica  sni,  qa 
makoce  awihnuni  yapi  kta  heon 
en  hipi. 

6  Hecen  Israel  Midian  on  etan¬ 
han  nina  wahpanicapi,  qa  Israel 
cinca  kin  Jehowa  hoyekiyapi. 

7  Unkan  Israel  cinca  kin  Mi¬ 
dian  on  etanhan  .Tehowa  hoyekj- 
yapi  qehan, 

8  Jehowa  Israel  ekta  waayate 
wan  yesi ;  unkan  hewicakiya, 
Jehowa  Israel  Wakandapi  kin 
hecen  eya  ce,  Miye  Egupta  etan¬ 
han  itanwankanhde  hiyu  ciyapi, 
qa  wayaka  tipi  kin  etanhan  hin¬ 
anpe  ciyapi. 

9  Nakun  Egupton  napepi  kin 
etanhan  ecihdakupi,  qa  tona  iyo- 
kisin  niyanpi  kin  owasin  napepi 
etanhan,  qa  niyepi  itokapa  tan- 

han  nape  wicawaya,  qa  raakoce 
tawapi  kin  cicupi. 

10  Qa  heciciyapi,  Jehowa  Wa- 
kan  yadapi  kin  he  xniye,  Amori 
tamakocepi  en  yakidotankapi  ta- 
ku  wakan  dapi  kin  kowicayaki- 
papi  kte  sni,  qa  hopi  kin  nawica- 
yahonpi  kte  sni. 

11  Unkan  Jehowa  ohnihde  kin 
u,  qa  utuhu  wan  Yopra  ohna  he 
cin,  Joas  Abiyezeri  ta:wa  kin  he 
ihukuya  hiyotanka  ;  Unkan  cin- 
hintku  Gideyon  hastanhanka  iyu- 
skica  ohna  aguyapi  su  kapa  yan- 
ka,  Midian  etanhan  nahman  kta 
heon  etanhan. 

12  Unkan  Jehowa  ohnihde  kin 
en  ihdutanin,  qa  heciya,  Wicasta 
wasaka  waditaka  Jehowa  nici 
un  ce. 

13  Unkan  Gideyon  heciya. 
Itancan  ceciciya,  Jehowa  unki- 
cipi  un  kinhan  tokeca  taku  kin 
de  owasin  unkakipapi  he  ?  Qa 
toUan  wakan  ate  wicunyanpi  kin 
cajeyatapi,  qa  Jehowa  Egupta 
etanhan  itanwankanhde  hiyu  un- 
yanpi  ce,  e^^api  kin  toki  un  he  ? 
Tuka  Jehowa  wanna  paha  iyeun- 
yanpi,  qa  Midian  nape  en  unqupi 
ce. 

14  Unkan  Jehowa  ekta  ihduho- 
inni  qa  heciya,  Nitowasake  kin 
de  hduha  ya  wo,  qa  Israel  Midian 
nape  kin  etanhan  ni  yaye  kta. 
Miye  ye  cisi  sni  he  ? 

15  Unkan  heciya,  Itancan  ceci- 
ciya,  tokiya  tanhan  miye  Israel 
ni  waye  kta  he?  Manase  ohna 
kektopawinge  mitawa  kin  he  on- 
sika,  qa  ate  ti  kin  ohna  miye 
mahakakta  ce. 

16  Unkan  Jehowa  heciya,  To- 
kesta  miye  cici  waun  kta,  qa 
Midian  wicasta  wanjidan  iyecen 
yakastake  kta. 

17  Unkan  heciya,  Niista  en 
woiyokipi  iyewaye  cinhan,  wo- 
wapetokeca  ecamiyecon  kten,  on 

mici  wmhdake  cin  he  niye  tanin 
kta. 

18  Tokin  ake  en  cihi  kte  cin 
hehanyan  detanhan  tokidan  de 
kte  snin,  hecen  waihpeyapi  mita¬ 
wa  awahi,  qa  nitokam  ewehnake 
kta.  Unkan  ake  en  yahi  kte  cin 
hehanyan  owanji  manke  kta,  eya. 

19  Unkan  Gideyon  kihde  ca 
tatokadan  wanunyanpi  cincadan 
spankiya,  nakun  aguyapi  mdu  epa 
(wiyutapi)  wan  onnapohye  co- 
dan,  qa  tado  kin  wakiskotpa  en 
iyeya,  qa  wahanpi  kin  cega  en, 
qa  utuhu  ihukuya  yanke  cin  ekta 
iyaye,  ca  ikiyedan  hiyuya. 

20  Unkan  Wakan  tanka  ohnihde 
kin  heciya,  Tado  kin,  qa  aguyapi 
onnapohye  codan  kin  icu,  qa  in- 
yan  kin  de  akan  eju,  qa  wahanpi 
kin  akastan.  Unkan  hecen  econ. 

21  Unkan  Jehowa  ohnihde  kin 
cansagye  nape  ohna  hduhe  cin 
mkpa  kin  tado  kin,  qa  aguyapi 
ekta  yekiye  ca  icahtaka.  Unkan 
inyan  kin  etanhan  peta  hinanpe 
ca  tado  kin,  qa  aguyapi  kin  hu- 
hnali  ya.  Unkan  ista  kin  etan¬ 
han  Jehowa  ohnihde  kin  aisin- 
yan  iyaya. 

22  Unkan  Gideyon  Jehowa 
ohnihde  kin  hee  wanyake  ca  Gi¬ 
deyon  heya,  Hehehe,  Jehowa 
itancan,  icitkokim  Jehowa  ohni¬ 
hde  kin  wanmdaka  nakas. 

23  Unkan  Jehowa  heciya,  Woo- 
kiye  duhe  kta.  Ihnuhan  wako- 
yakipe  cin  ;  nite  kte  sni. 

24  Unkan  Gideyon  hen  wahna 
wosnapi  wan  Jehowa  kicage  ca 
Jehowa  Salom  (Wookiye)  eya 
cajeyata  :  he  anpetu  kin  dehan- 
yan  Abiyezeri  Yopra  ohna  yanka. 

25  Unkan  hanyetu  kin  he  en 
Jehowa  heciya,  Niyate  tatanka 
wayumdu  tawa  kin  icu,  qa  tatan¬ 
ka  iyokihe  waniyetu  sakowin,  qa 
Bayal  tawahna  wosnapi  niyate 
yuhe  cin  pajuju  wo,  qa  Aseri 

(canhuhde)  he  icahda  he  cin  he 
yapawanke  kta. 

26  Qa  Jehowa  Wakan  yada  kin 
wahna  wosnapi  wan  imnija  kin 
de  paha  akan  yakage  kta,  tukten 
econpi  kta  iyececa ;  qa  tatanka 
iyokihe  kin  iyacu  kte  ca  Aseri 
yapawanke  kte  cin  can  kin  on 
wohuhnahyapi  huhnah  yaye  kta. 
27,Unkan  Gideyon  iye  atkuku 
taokiye  etanhan  wicasta  wikce- 
mna  iwicacu,  qa  .Jehowa  eciye 
ciqon  he  iyecen  econ,  qa  atkuku 
tiyohnaka,  qa  otonwe  wicasta 
kin  on  anposkan  econ  kte  cin 
kokipa,  heon  hanyen  hecon. 

28  Unkan  otonwe  wicasta  kin 
ihanhanna  kiktapi  qehan,  inyun 
Bayal  tawahna  wosnapi  kin  paju- 
jupi,  qa  Aseri  kin  he  icahda  he 
ciqon  kawankapi,  qa  tatanka  iyo¬ 
kihe  kin  wahna  wosnapi  kagapi 
kin  he  akan  huhnahyapi. 

29  Unkan,  Tuwe  taku  kin  de 
econ  hwo,  eya  ikiciwangapi,  qa 
akitapi.  Unkan  Gideyon  .Toas 
cinhintku  taku  kin  de  econ  eyapi. 

30  Qa  otonwe  wicasta  kin  Joas 
heciyapi,  Nicinksi  Bayal  tawa¬ 
hna  wosnapi  kin  pajuju,  qa  Aseri 
kin  he  icahda  he  ciqon  kawanke 
cin,  heon  te  kta  e  hinanpe  ya  wo. 

31  Unkan  Joas  tona  ahinajin- 
pi  owasin  hewicakiya,  Bayal  on 
yakizapi  kta  he?  He  ni  ya- 
yapi  kta  hecinhan  tuwe  he  iki- 
ye  kta  e  kize  cinhan  hanhanna 
kin  de  te  kta.  Iye  taku  wa¬ 
kan  heca  kinhan  tawahna  wo¬ 
snapi  pajujupi  kin  heon  iye  kize 
kta.. 

32  Unkan  anpetu  kin  he  en  Je- 
rub  Bayal  (Bayal  kize  kta)  eya 
caje  yata,  qa  tawahna  wosnapi 
kin  pajuju  kin  heon  Bayal  kize 
kta,  eya. 

33  Unkan  Midiani  kin  owasin, 
qa  Amaleq,  qa  Wihinanpe  cinca 
witaya  mniciyapi,  qa  hiyuwe- 


gapi,  qa  Jezreyel  osmaka  ohna 
ahitipi. 

34  Unkan  Jehowa  toniya  kin 
Gideyon  koyag  ya,  unkan  maza 
yahoton  wan  yahoton,  qa  Abi- 
yezer  iye  en  wicakico. 

35  Unkan  Manase  ocowasin  eh- 
na  wahosi  ye  wicasi,  qa  iye  en 
wicakico,  nakun  Aser  ekta,  qa 
Zebulun  ekta,  qa  Naptali  ekta  ye 
wicasi ;  unkan  itkokipapi  kta  e 
hiyupi. 

36  Unkan  Gideyon  Wakantan- 
ka  heciya,  Minape  on  Israel  niwi- 
cayaye  kta  hecinhan  ehe  ciqon 
he  iyecen ; 

37  Ito  tahin  wanunyanpi  hin 
yusdapi  wan  aguyapi  napanpi 
ohna  ewahnake  kta,  qa  hin  yu¬ 
sdapi  heceedan  akan  cu  yuke  kta, 
qa  maka  kin  owancaya  puze  cin¬ 
han,  minape  on  Israel  niyaye  kte 
cin  ehe  ciqon  iyecen  he  sdon- 
waye  kta. 

38  Unkan  iyecetu;  hecen  ihan¬ 
hanna  kikta,  qa  tahinca  hin  kin 
yuwitaya  icu,  qa  tahinca  hin 
yusdapi  etanhan  cu  kin  yuskica, 
can  waksica  wan  mini  ojudan. 

39  Qa  ake  Gideyon  Wakantan- 
ka  heciya,  Canniye  rnaye  sni  ye, 
hecinhan  ake  wancadan  iwae 
kta.  Tokin  ake  wancadan  ta¬ 
hinca  hin  on  imdute  kten,  Ceci- 
ciya  tahinca  hin  kin  hecedan 
puze  kta,  qa  maka  kin  owancaya 
akan  cu  yuke  kta. 

40  Unkan  hanyetu  kin  he  en 
Jehowa  iyecen  econ.  Tahinca 
hin  kin  he  puza,  qa  maka  kin 
owancaya  akan  cu  yukan. 

WIG 0 WO Y AKE  7. 

1  Unkan  Jerub  Bayal  Gideyon 
hee  hanhannahin  kikta  nakun 
oyate  iye  opapi  kin  owasin,  qa 
Harod  wakoniya  ekta  etipi ;  un¬ 
kan  Midian  ozuye  kin  More  paha 

iwaziya  tanhan  iye  itokam  osma- 
ka  ohaa  yakonpi. 

2  Unkan  Jeliowa  Gideyon  heci- 
ya,  Oyate  wicaduhe  cin  otakin  ; 
napepi  kin  en  Midian  waqu  kin- 
han  okini  Israel  xnitokana  ihdatan 
kta  qa,  Minape  kin  he  ni  mayan 
ce  eye  kta. 

3  Heon  wanna  oyate  nogepi 
ohna  ieyanpaha  qa,  Tuwe  kokipe 
ca  cancan  kinhan  kihde  kta,  qa 
Gileyad  lie  kin  etanhan  najice 
kta,  eya  wo.  Unkan  oyate  etan¬ 
han  kektopawinge  wikcemna 
nonpa  sanpa  kektopawinge  non- 
pa  kihdapi,  qa  kektopawinge 
wikcemna  okaptapi. 

4  Unkan  Jehowa  Gideyon  heci- 
ya  Oyate  kin  nahahin  ota  ce. 
Apamahde  mini  ekta  iyaye  wica- 
ya  wo.  Heciya  niye  on  iwica- 
mdute  kta,  qa  tuwe  nici  ye  kta 
eciciye  cinhan  hee  nici  ye  kta ; 
qa  tona  nici  yapi  kte  sni  eciciye 
cin  hena  niciyapi  kte  sni. 

5  Unkan  mini  ekta  apamahde 
iyaye  wicaya.  Unkan  Jehowa 
Gideyon  heciya,  Tona  cejipi  on 
mini  sdipapi,  sunka  wan  sdipa 
iyecen  kinukan  najin  wicayaki- 
ye  kta ;  tona  yatkanpi  kta  hupa- 
hupi  akan  patujapi  kin  etanhan. 

6  Unkan  tona  napepi  on  ipi 
ekta  sdipapi  kin  hena  oyawa  kin 
wicasta  opawinge  yamni,  qa 
oyate  unman  owasin  mini  ya¬ 
tkanpi  kta  e  hupahupi  akan  patu¬ 
japi. 

7  Unkan  Jehowa  Gideyon  heci¬ 
ya,  Wicasta  opawinge  yamni  sdi¬ 
papi  kin  hena  on  niciyapi  kta,  qa 
Midian  ninape  en  cicu  kta,  qa 
oyate  kin  owasin  kihdapi  kta. 

8  Unkan  oyate  etanhan  napepi 
ohna  waneya  icupi,  nakun  he  ya- 
hotonpi  kin  ;  hehan  Israel  wica¬ 
sta  kin  owasin  tawakeyapi  ekta 
kihde  wicaya,  qa  wicasta  opa- 
^inge  yamni  wicahduha  yanka. 

Unkan  Midian  ozuye  kin  iye  ihu- 
kuya  osmaka  ohna  yakonpi. 

9  Unkan  hanyetu  kin  he  en 
Jehowa  heciya,  Najin  ozuye  ekta 
apamahde  ya  wo,  he  ninape  en 
cicu  nakas. 

10  Qa  apamahde  de  kta  ikoyape 
cinhan,  niye  hoksidan  nitawa  Pu- 
ra  kicisnana  ozuye  ekta  apama¬ 
hde  ya  wo. 

1 1  Qa  taku  eyapi  kin  he  naya- 
hon  kta,  qa  ohakam  ninape  wa- 
sake  kta,  qa  ozuye  ekta  ya  i  kta. 
Unkan  iye  tahoksidan  Pura  kici 
apamahde  ipi,  ozuye  wicasta  wi¬ 
pe  kitonpi  wankapi  ihanke  ekta. 

12  Unkan  Midian,  qa  Amaleq, 
qa  wiyohiyanpa  cinca  kin  owa¬ 
sin  osmaka  ohna  makata  wan¬ 
kapi,  wicota  hinca  psipsicadan 
iyececapi,  qa  carao  tawapi  yawa 
pica  sni,  wiyaka  miniwanca  huta 
ekta  yanke  cin  iyecen  otahin. 

13  Unkan  Gideyon  ekta  i,  un¬ 
kan  inyun  wicasta  wan  wowihan- 
rnna  wan  takodaku  okiyake  ca 
hey  a,  Inyun  wowihanmna  wan 
iwahanmde  ca,  inyun  barle  agu- 
yapi  hmiyanyanna  wan  ihdu- 
ptanptan  Midian  ozuye  kin  en,  qa 
wakeya  kin  ekta  hi,  qa  ape  cin 
on  hinhpaya  :  qa  wankan  tanhan 
naptanyan  hecen  wakeya  kin 
hinhpaya. 

14  Unkan  takodaku  ayupte  ca 
heya  Israel  wicasta  wan  Joas 
cinhintku  Gideyon  tacanhpi  kin 
dee,  qa  takudan  tokeca  sni ;  iye 
nape  en  Wakantanka  Midian  qa 
ozuye  kin  owasin  qu  ce. 

15  Unkan  Gideyon  wowihan¬ 
mna  oyakapi,  qa  wowiyukcan  kin 
nahon  qehan  cekiye  ca  Israel 
obe  kin  ekta  kihde  ca  heya,  Na- 
jinpo,  Jehowa  Midian  ozuye  kin 
ninapepi  en  qu  ce. 

16  Unkan  wicasta  opawinge 
yamni  wicayaspe,  ospaye  yamni, 
qa  owasin  napepi  en  heyahoton 


WICOWOYAKE  8. 


wicaqu,  nakun  makacega  mini 
codan,  tuka  petijanjan  raaka 
cega  ohna: 

17  Qa  hewicakiya,  wanraaya- 
kapi,  qa  iyecen  econpo.  Inyun 
ozuye  wankapi  ihanke  ekta  wai 
kinhan,  token  ecamon  kin  he  iye¬ 
cen  ecanonpi  kte, 

18  Miye,  qa  tona  mici  unpi  he- 
yahotonpi  on  unyahotonpi  kin¬ 
han,  niyepi  nakun  ozuye  ihdu- 
ksan  owancaya  he  yahotonpi  ho- 
ton  yayapi  kta ;  qa  Jehowa  qa 
Gideyon  tacanhpi  kin,  ehapi  kta. 

19  Unkan  Gideyon,  qa  wicasta 
opawinge  iye  opapi  kin,  cokaya 
iwaktapi  otokahe  ekta,  akicita 
najin  wicakiyapi  yustanpi  qehan, 
ozuye  wankapi  ihanke  kin  ekta 
ipi,  qa  heyahotonpi  kin  yahoton¬ 
pi,  qa  maka  cega  napepi  en  yu- 
hapi  kin  hena  namdemdecapi. 

20  Qa  obe  yamni  kin  heyaho¬ 
tonpi  kin  hoton  yapi,  qa  makace¬ 
ga  kin  kamdemdecapi,  qa  nape 
catka  ohna  petijanjan  yuzapi,  qa 
nape  etapa  en  hoton  yapi  kta  e 
heyahotonpi  kin  ;  qa  Jehowa  qa 
Gideyon  tacanhpi  kin,  eya  eyan- 
pahapi. 

21  Qa  ozuye  wankapi  ihduksan 
otoiyohi  tohe  kin  anajin ;  tuka 
ozuye  kinowasin  napapi,  qa  sica- 
howayapi,  qa  najicapi. 

22  Unkan  wicasta  opawinge  ya¬ 
mni  kin  heyahotonpi  kin  hoton 
yapi ;  unkan  Jehowa  wicasta 
otoiyohi  tacanhpi  takodaku  ekta 
kiya  ye  kiye  ca  ozuye  owasin 
ektakiya ;  unkan  ozuye  kin  Bet 
^itta  ekta  napapi,  Tzarera  ekta¬ 
kiya,  Sepat  Abel  Mehola  ekta 
Tabat  ikiyedan. 

23  Unkan  Israel  wicasta  Na- 
ptali  etanhan,  qa  Aser  etanhan, 
Manase  owancaya  etanhan,  wica- 
kipan,  unkan  kuwa  eyayapi. 

24  Unkan  Gideyon  Epraim  he 
kin  owancaya  wahosi  ye  wicasi 


qa  heya,  Midian  itkowicayaki- 
papi  kta  kun  yapo,  qa  wicitokam 
mini  kin  Jordan  hee  icupo.  Bet 
Bara  hehanyan.  Unkan  Epraim 
wicasta  kin  owasin  witaya  mni- 
ciyapi  qa  Jordan  mini  iyuwegapi 
kin  icupi,  BetBara  hehanyan. 

25  Qa  Midian  itancan  nonpa 
iwicacupi,  Oreb  (Kangi)  qa  Zeb 
(^unktokeca),  qa  Oreb  Kangi 
imnija  kin  ekta  ktepi,  qa  Zeb. 
Sunktokeca  woha  kin  ekta  ktepi, 
qa  Midian  kuwa  eyayapi,  qa  Oreb 
pa  kin  qa  Zeb  pa  kin  Jordan 
akasanpa  Gideyon  ekta  kahipi. 

WICOWOYAKE  8. 

1  Qa  Epraim  wicasta  kin  heci- 
yapi,  Tokeca  hecen  ecaunyecon- 
pi,  qa  Midian  azuyaye  kta  iwaho 
unyayapi  sni  he  %  qa  ninahin  i  en 
iyeyapi. 

2  Unkan  hewicakiya,  Niyepi 
iyecen  dehan  taku  ecamon  he  % 
Epraim  akta  yuspipi  kin  he  Abi- 
yezer  toka  yuspipi  kin  isanpa 
waste  sni  he  % 

3  Taku  wakan  Midian  itancan 
nonpa  Oreb  qa  Zeb,  ninapepi  en 
wicaqu  qa  niyepi  ecanonpi  iye¬ 
cen  taku  owakihi  he  %  Unkan 
wicoie  kin  he  ewicakiye  cehan 
tocanniyepi  kin  akisni. 

4  Unkan  Gideyon  Jordan  ekta 
i,  qa  iyuwega,  qa  iye  qa  wicasta 
opawinge  yamni  opapi  kin  watu- 
kapi,  tuka  wicakuwapi. 

5  Unkan  Sukot  wicasta  kin  he¬ 
wicakiya,  Wicasta  mihakam  upi 
kin  aguyapi  wanjiksi  wicaqupo  ; 
hena  watukapi  ce,  qa  miye  Midi¬ 
an  wicasta  yatapi  kin  Zeba  qa 
Tzalmuna  wicawakuwa. 

6  Unkan  Sukot  itancan  kin  he- 
yapi,  Zeba  qa  Tzalmuna  napepi 
kin  ninape  en  wanna  duha  nace, 
qa  heon  obe  nitawa  aguyapi  wi- 
cunqupi  kta. 

7  Unkan  Gideyon  hewicakiya, 
Heon  Jehowa  Zeba  qa  Tzalmuna 
minape  en  wicaqu  kinhan  nice- 
bpipi  kin  bopuza  wapepeka  on, 
qa  takanheca  hu  on  wakastake 
kta. 

8  Qa  hetanhan  Penuel  ekta  itan- 
wankanhde  i,  qa  iyecen  owicaki- 
5ra.  Unkan  Sukot  wicasta  ayu- 
ptapi  qon,  he  iyecen  Penuel  wica¬ 
sta  kin  ayuptapi. 

9  Unkan  is  eya  Penuel  wicasta 
kin  hewicakiya,  Zaniyan  waku 
kinhan  conkaske  kin  de  wapa- 
juju  kta  ce. 

10  Unkan  Zeba  qa  Tzalmuna 
Qarqor  en  yakonpi,  ozuye  tawa- 
pi  om  wicasta  kektopawinge  ake 
zaptan  cetu,  Wihinanpe  cinca 
ozuye  etanhan  henana  okaptapi, 
qa  wicasta  canbpi  kitonpi  kekto¬ 
pawinge  opawinge  sanpa  kekto¬ 
pawinge  wikcemna  nonpa  wanna 
hinbpayapi. 

11  Unkan  Gideyon  wakeya  otipi 
tacankupi  ohna  itanwankanhde  i, 
Nobab  qa  Jogbeha  iwiyohiyanpa 
tanhan,  qa  ozuye  wikope  sniyan 
unpi  icunhan  ozuye  kin  kastaka. 

12  Unkan  Zeba  qa  Tzalmuna 
najicapi ;  unkan  Zeba  qa  Tza¬ 
lmuna  wicakuwa,  qa  Midian  wi^ 
casta  yatapi  nonpa  kin  wicayuza' 
qa  ozuye  kin  owasin  yusinye  wU 
caya. 

13  Hehan  Gideyon  Joas  cinhin- 
tku  kin  wokicize  etanhan  Heres 
itawankanhde  yapi  etanhan  ku. 

14  Qa  Sukot  wicasta  etanhan 
koska  wan  iyabpaye  ca  iwanga  ; 
unkan  Sukot  itancan  kin,  qa  hun- 
kayapi  kin  wicasta  wikcemna 
sakowin  sanpa  sakowin  okiciwa. 

15  Unkan  Sukot  wicasta  kin  en 
wicahi,  qa  hey  a,  Wanyakapo  ; 
Zeba  qa  Tzalmuna,  dena  on  i  en 
iyemayayapi  qa  hebapi,  Zeba  qa 
Tzalmuna  napepi  kin  wanna  ni- 
nape  en  duha  nace,  heon  wicasta 

nitawa  watukapi  aguyapi  wicun- 
qupi  kta. 

16  Unkan  otonwe  hunkayapi 
kin  wicayuza,  qa  bopuza  wape¬ 
peka,  oa  takanheca  hu  icu,  qa 
hena  on  Sukot  wicasta  kin  kiksu- 
ye  wicaya. 

17  Qa  Penuel  conkaske  kin  he 
pajuju,  qa  otonwe  wicasta  kin 
wicakte. 

18  Unkan  Zeba  qa  Tzalmuna 
hewicakiya;  Wicasta  Tabor  en 
wicayaktepi  kin  hena  tokecapi 
he  1  Unkan  heyapi,  Niye  iyeni- 
cecapi,  otoiyobi  wicasta  yatapi 
wan  cinca  kin  iyececapi. 

19  Unkan  heya,  Hena  cinye 
wa3?^a,  ina  cinca  hecapi,  Jehowa 
ni  kinhan  hena  ni  wicayayapi  un- 
kans  ciktepi  kte  sni  tuka. 

20  Qa  cinhintku  tokapa  Jeter 
heciya.  Najin  wicakte  wo.  Tu¬ 
ka  hoksidan  nahanbin  hoksika, 
heon  kokipe  ca  canbpi  yuwankan 
ikikcu  sni. 

21  Unkan  Zeba  qa  Tzalmuna 
heciyapi,  Niye  najin  qa  unkasta- 
kapo,  wicasta  kin  towasake  kin 
iyececa  nakas.  Unkan  Gideyon 
najin,  qa  Zeba  qa  Tzalmuna 
wicakte,  qa  camo  tawapi  taku 
napin  wicakiyapi  kin  icu. 

22  Unkan  Israel  wicasta  kin 
Gideyon  heciyapi,  Wowidag  un- 
yanpo,  niye  qa  nicinksi,  qa  nicin- 
ksi  cinhintku,  Midian  nape  kin 
etanhan  niunyayapi  heon  etan¬ 
han. 

23  Unkan  Gideyon  hewicakiya, 
Miye  wowidag  ciyapi  kte  sni,  qa 
micinksi  wowidag  niyanpi  kte 
sni.  Jehowa  hee  wowidag  ni¬ 
yanpi  kte. 

24  Tuka  Gideyon  hewicakiya, 
Taku  wanji  cicidapi,  wicasta 
otoiyohi  oinpi  yakipi  kin  wanji- 
ksi  maya  qupi  kte ;  Ismayeli  he¬ 
capi  nakas,  heon  mazaskazi  oinpi 
yuhapi. 

25  Unkan  heyapi,  Awicakehan 
he  unnicupi  kta,  qa  sina  wan 
yumdaya  ehnakapi,  qa  he  akan 
otoiyohi  oinpi  wicakipi  qon  e- 
hpeyapi. 

26  Unkan  mazaskazi  oinpi  wica- 
kida  kin  seqel  kektopawinge  san- 
pa  opawinge,  mazaskazi  aspeki- 
yapi ;  tuka  mazaska  mibe,  qa 
maza  sipto,  qa  wokoyake  stan 
Midian  wicasta  yatapi  koyakapi 
kin  ope  sni ;  nakun  wanapin  ca- 
mo  tawapi  napinpi  kin  hena  ya- 
wapi  en  ope  sni. 

27  Unkan  he  etanhan  Gideyon 
amdo  akahpe  wan  kage  ca  to- 
tonwe  en  ehna  ka  Opra  ohna ; 
unkan,  Israel  owasin  heciya  he 
kici  wawicihahapi  ecOnpi;  hecen 
he  Gideyon,  qa  tiyohnaka  tawa 
wdcahmuka. 

28  Hecen  Midian  ktepidan  Israel 
cinca  itokarn,  qa  icimana  pa  yu- 
wankan  ikikcu  okihi  sni.  Unkan 
taanpetu  icunhan  makoce  kin 
waniyetu  wikcemna  topa  ozi  ya. 

29  Unkan  Jeruh  Bayal  Joas  cin- 
hintku  kihde  ca  iye  ti  ohna  yan- 
ka. 

30  Qa  Gideyon  cinca  wica  wi¬ 

kcemna  sakowin  yuha,  iye  ceca 
etanhan  inanpapi,  winohinca  ota 
yuza  nakas.  , 

31  Unkan  tawicu  tokeca  Sekem 
en  ounye  cin  he  nakun  cinca  wan 
kiciton,  qa  Abimelek  (Ate  wica¬ 
sta  yatapi)  caje  qu. 

32  Unkan  Gideyon  Joas  cinhin- 
tku  paska  waste  en  te,  qa  Joas 
taohnahnakapi  kin  ohna  hnakapi, 
Yopra  Abiyezer  ohna. 

33  Unkan  Gideyon  te  cin  oha- 
kam  Israel  cinca  kin  ihduhomni- 
pi,  qa  Bayaiim  kici  wawicihaha¬ 
pi  econpi,  qa  Bayal  berit  wakan- 
dapi  kta  e  ehdepi. 

34  Hecen  Israel  cinca  kin  Jeho- 
wa  Wakan  dapi  qon,  qa  toka  wi- 
cayapi  wicihduksan  owasin  etan¬ 


han  ewicahdaku  kin  he  kiksuya- 
pi  sni. 

35  Qa  Jerub  Bayal  Gideyon 
wowaste  owasin  Israel  ecawica- 
kicon  kin  iyecen  tiyohnaka  tawa 
wowacantkiye  ecakiconpi  sni. 

WICOWOYAKE  9. 

1  Unkan  Abimelek  Jerub  Bayal 
cinhintku  Sekem  ekta  i,  hunku 
sunkawicaye  cin  owasin  ekta,  qa 
hena,  qa  hunku  atkuku  tiyohna¬ 
ka  owasin  hewicakiya, 

2  Ihopo,  ^ekem  itancan  owasin 
nogepi  ohna  heyapo,  Jerub  Bayal 
cinca  owasin  wicasta  wikcemna 
sakowin  wowidag  niyanpi  kin  he 
waste  he  J  qais  wicasta  wanjidan 
wowidag  niyanpi  unman  tukte 
waste  hel  Qa  nihuhu  kin,  qa 
nicehpi  kin  he  rniye  kiksuyapo. 

3  Unkan  hunku  sunka  wicaye 
cin  iye  eciya  tanhan  ^ekem  itan¬ 
can  owasin  nogepi  ohna  wocoie 
kin  hena  eyapi ;  unkan  Abime¬ 
lek  opapi  kta  cantepi  yeyapi. 
He  sunka  unyanpi  eyapi  nakas. 

4  Unkan  Bayal  berit  (Wicota- 
kuye  itancan)  ti  kin  etanhan 
mazaska  wikcemna  sakowin  qu- 
pi.  Unkan  Abimelek  hena  on 
wicasta  wicastapisni,  qa  wahan 
icidapi  heca  opewicaton,  qa  hena 
ihakam  yapi. 

5  Unkan  atkuku  ti  kin  ekta  i, 
Opra  ekta,  qa  iye  cincu  Jerub  Ba¬ 
yal  cinca  wicasta  wikcemna  sa¬ 
kowin  inyan  wanjidan  akan  wica- 
kte,  tuka  Jotam  Jerub  Bayal  cin¬ 
hintku  hakakta  kin  ope  sni,  iye 
inahma  nakas. 

6  Unkan  ^ekern  itancan  kin 
owasin,  qa  conkaske  ohna  tipi 
kin  owasin  mniciyapi,  qa  Abime¬ 
lek  wicasta  yatapi  kagapi,  woki- 
ksuye  utuhu  Sekem  ohna  yanke 
cin  he  ekta. 

1  7  Unkan  Jotam  okiyakapi  qe- 

han,  Gerizim  lie  kin  akan  i,  qa 
iyahan,  qa  ho  yeya,  qa  eyanpaha, 
qa  hewicaki3'^a5  ^ekem  itancan 
kin  namahonpo,  kinhan  taku  wa- 
kan  nanihonpi  kta. 

8  Ehanna  can  kin  wicasta  yata- 
pi  sda  iciyapi  kta  konzapi,  qa 
wihdi  can  kin  heciyapi,  Ito  niye 
ate  unniyanpi  kta. 

9  Unkan  wihdican  kin  hewica- 
kiya,  can  iwankam  waun  kta 
heon  wihdi  mitawa  on  taku  wa- 
kan  wicasta  ko  yuonihanpi  kin 
he  amdustan  kta  he  1 

10  Unkan  can  kin  witansna  hu 
kin  heciyapi,  Ito  niye  ate  unni¬ 
yanpi  kta. 

11  Unkan  witansna  hu  kin  he- 
wicakiya,  Can  iwankam  waun 
kta  e  woskuye  mitawa,  qa  taku 
W'aste  icah  wakiye  cin  he  amdu¬ 
stan  kta  he  1 

12  Unkan  can  kin  hastanhanka 
hu  kin  heciyapi,  Ito  niye  ate  un¬ 
niyanpi  kta. 

13  Tuka  hastanhanka  hu  kin. 
hewicakiya,  Can  iwankam  waun 
kta  e  heon  minisa  skuye  cin  taku 
wakan  wicasta  koya  iyuskin  wi- 
caye  cin  he  amdustan  kta  he  ? 

14  Unkan  can  kin  owasin  wape- 
peka  hu  kin  heciyapi,  Ito  niye 
ate  unniyanpi  kta. 

15  Unkan  wapepeka  hu  kin  can 
kin  hewicakiya,  Wowicake  en 
wicasta  yatapi  sdamayakiyapi 
kinhan,  ihopo  ohanzi  mitawa  wa- 
cinyanpo,  tuka  hecetu  sni  kin¬ 
han  wapepeka  hu  etanhan  peta 
inanpe  ca  Lebanon  liante  sa  kin 
huhnahya  nunwe. 

16  Heon  wanna  wowicake  en, 
qa  woecetu  en  ecanonpi,  qa  Abi- 
melek  wicasta  yatapi  yakagapi 
kinhan  qa  Jerub  Bayal  qa  tiyo- 
hnaka  tawa  tanyan  ecawicaye 
conpi  hecinhan,  qa  nape  kin  iyu- 
win  iyecetu  yaqupi  kinhan  ; 

17  Ate  niyepi  on  kiza,  qa  nagi 

kin  ehpekiya,  qa  Midian  nape 
etanhan  enihdakupi ; 

18  Tuka  niyepi  nakaha  ate  ti- 
yohnaka  kin  iyawicayahpadapi, 
qa  iye  cinca  wicasta  wikcemna 
sakowin  inyan  wanjidan  akan 
yaktepi,  qa  tawicinyanna  cinhin- 
tku  Abimelek,  sunkayayapi  kin 
heon,  Sekem  itancanpi  iwankam 
wicasta  yatapi  heca  yakagapi. 

19  Hecen  Jerub  Bayal  qa  tiyo- 
hnaka  tawa  kici  nakaha  wowi¬ 
cake  en,  qa  woecetu  en  ecawi- 
cayeconpi  kinhan,  Abimelek  en 
iyuskinpo,  qa  niyepi  en  Abimelek 
iyuskin  nunwe. 

20  Tuka  hecetu  sni  kinhan,  Abi¬ 
melek  etanhan  peta  wan  inanpe 
ca  ^ekem  itancan  kin,  qa  Conka- 
ske  otipi  kin  huhnah  wicaye  kte  ; 
qa  ^ekem  itancan  kin,  qa  Conka- 
ske  otipi  kin  etanhan  peta  inanpe 
ca  Abimelek  huhnah  ya  nunwe. 

21  Hehan  Jotam  najice  ca  cin- 
cu  Abimelek  itokapa  tankan  nape 
ca  Beer  ekta  i,  qa  hen  ti. 

22  Unkan  Abimelek  waniyetu 
yamni  Israel  iwankam  itancan 
yanka. 

23  Unkan  Wakantanka  woniya 
sica  wan  yekiya,  Abimelek  qa 
^ekera  wicasta  tqkapapi  kin  ota- 
hedan ;  unkan  Sekem  wicasta 
tokapapi  kin  nahmana  Abimelek 
kipajinpi. 

24  Hecen  Jerub  Bayal  cinca 
wikcemna  sakowin  tehiya  eca- 
wicakiconpi,  weyapi  kin  he  sun- 
kakupi  Abimelek^  wicakte  akan 
hnakapi  kta,  qa  Sekem  wicasta 
tokapapi  kin  cincu  wicakte  kta  e 
nape  wasag  yapi  kin  hena  akan 
u  kte. 

25  Unkan  6ekem  itancan  kin 
wicasta  Abimelek  nahmana  iya- 
pepi  kta  e  he  paha  akan  yanke 
wicayapi.  Unkan  tona  wicikiye- 
dan  canku  omanipi  kin  owasin 
makicinunpi. 

26  Unkan  Gayal  Ebed  cinhintku 
kin  hunkawanjitku  kin  om  u,  qa 
^ekem  en  hipi.  Unkan  Sekem 
wicasta  tokapapi  kin  he  wacin- 
yanpi. 

27  Qa  maga  ekta  ipi,  qa  ha- 
stanhanka  yu^pipi,  qa  nasujapi, 
qa  witkotkoya  econpi,  qa  taku 
wakan  dapi  ti  kin  en  ipi,  qa  wo- 
tapi  qa  wayatkanpi,  qa  Abimelek 
yasicapi. 

28  Unkan  Gayal  Ebed  cinhin¬ 
tku  heya,  ^ekem  he  tuwe  1  qa 
Abimelek  he  tuwe  on  wowidag 
unyanpi  kta  he  ?  Jerub  Bayai 
cinhintku  kin  hee  sni  he  1  qa  ta- 
wowapi  kaga  Zebul  hee  sni  he  ? 
Tokeca  he  wowidag  unyanpi  kta 
he?  Hamor  ^ekem  atkuku  ta- 
wica^ta  kin  owicakiyapo. 

29  Tokin  oyate  kin  de  minape 
en  unpin,  Unkans  Abimelek  mdu- 
tokan  kta  tuka,  qa  Abimelek  on 
heya,  Obe  nitawa  tanka  kage  ca 
inanpa  wo. 

30  Unkan  Zebul  otonwe  itan- 
can  kin  Gayal  Ebed  cinhintku 
oie  kin  nahon  qa  nina  ^ihda. 

31  Qa  wahosi,  Abimelek  ekta 
nahmana  ye  wicasi,  qa  heciya, 
Inyun  Gayal  Ebed  cinhintku 
hunkawanjitku  om  ^ekem  en  hi¬ 
pi,  qa  otonwe  toka  niyanpi  kaga- 

Pii 

32  Heon  wanna  hanyen  najm 
wo,  niye  qa  oyate  onipapi,  qa 
tinta  ohna  nahmana  iyawicape 
wo. 

33  Qa  hanhanna  wihinanpe  cin- 
han  yektapi,  qa  otonwe  kin  ana- 
yatanpi  kta,  qa  iho  iye  qa  oyate 
opapi  kin  hena  nitkokim  inanpa- 
pi  kinhan,  token  ninape  okihi 
ecawicayecon  kta. 

34  Unkan  Abimelek,  qa  oyate 
iye  opapi  owasin  hanyen  kiktapi, 
qa  obe  topa  ^ekem  nahmana  iya- 
pepi. 

35  Unkan  Gayal  Ebed  cinhin¬ 


tku  inanpe  ca  otonwe  tiyopa  ekta 
inajin;  unkan  Abimelek,  qa  oya¬ 
te  iye  opapi  kin  inahmanpi  qon 
etanhan  najinpi. 

36  Unkan  Gayal  oyate  kin  wan- 
wicayake  ca  Zebul  heciya,  In¬ 
yun  oyate  he  paha  etanhan  apa- 
mahde  upi  ce.  Unkan  Zebul 
heciya.  He  ohanzi  kin  wandaka, 
wicasta  iyececa. 

37  Unkan  Gayal  ake  ie  ca  heya, 
Inyun  makoce  pajodan  etanhan 
oyate  upi,  qa  wapiyesa  utuhu 
canku  kin  ohna  obe  wanji  u  ce, 

38  Unkan  Zebul  heciya,  Nii  on 
Abimelek  he  tuwe  on  wowidag 
unyanpi  kta  he  ?  ehe  cin  wanna 
tuktee  he  ?  Oyate  ihawicayakta 
sni  kin  dee  ^ni  he  ?  Tokin  wan¬ 
na  inanpe  ca  wicakiza  wo. 

39  Unkan  Gayal  inanpa  Sekem 
itancan  kin  wicitokam,  qa  Abi¬ 
melek  kiza. 

40  Unkan  Abimelek  he  anatan. 
Unkan  najica  iye  itokapa  tan- 
han,  qa  wicota  capapi  hinhpaya- 
pi,  otonwe  tiyopa  ekta  hehan- 
yan. 

41  Unkan  Abimelek  Aruma  en 
iyotanka.  Unkan  Zebul  Gayal 
qa  hunkawanjitku  ^ekem  en  tipi 
kte  sni  napewicaya. 

42  Unkan  ihanhanna  oyate  kin 
maga  ekta  ipi.  Unkan  Abime¬ 
lek  okiciyakapi. 

43  Unkan  oyate  tawa  ikikcu,  qa 
obe  yamni  kage  ca  nahmana  iya¬ 
wicape  maga  ohna,  qa  oyate 
otonwe  etanhan  inanpapi  wan- 
wicayake  cehan  anawicatan,  qa 
wicakastaka. 

44  Qa  Abimelek,  qa  obe  iye 
opapi  kin  anatanpi,  qa  otonwe 
tiyopa  ekta  najinpi ;  qa  obe  non- 
pa  tona  maga  ohna  unpi  kin  owa¬ 
sin  anawicatanpi,  wicakuwapi  qa 
wicaktepi. 

45  Unkan  Abimelek  anpetu  kin 
he  ihuniyan  otonwe  kin  azuye  ca 

otonwe  kin  icu,  qa  oyate  ohna 
unpi  kin  wicakte,  qa  otonwe  kin 
pajuju,  qa  miniskuya  akada. 

46  Unkan  ^ekem  conkaske  itan- 
can  owasin  nakonpi  qehan,  El 
Berit  (Wakan  Otakuye)  ti  ipaso- 
tka  kin  en  ipi. 

47  Unkan  ^ekem  conkaske  wi- 
casta  owasin  witaya  yakonpi, 
Abiraelek  okiyakapi, 

48  Unkan  Abirnelek  Tzalraon  be 
kin  ekta  i,  iye  qa  oyate  iye  opa- 
pi  kin  owasin,  qa  Abirnelek  nape 
kin  ohna  onspe  wan  icu,  qa  can 
adetka  kakse  ca  yuwankan  icu, 
qa  tapete  akan  ehnaka,  qa  oyate 
opapi  kin  hewicakiya,  Token 
ecaraon  kin  wandakapi  kin  he 
iyecen  kohanna  econpo. 

49  Unkan  oyate  owasin  nakun, 
otoiyohi  adetka  kaksapi,  qa  Abi- 
melek  ihakam  yapi,  qa  ipaso- 
tka  ekta  ejupi,  qa  peta  on  ipaso- 
tka  kin  ideyapi ;  hecen  w'icasta 
conkaske  ohna  yakonpi  kin  is 
eya  owasin  tapi,  wicasta  qa 
winobinca  owasin  kektopawinge 
cetu. 

50  Unkan  Abirnelek  Tebetz 
ekta  i,  qa  Tebetz  itkom  iyotan- 
ka,  qa  he  icu. 

51  Tuka  conkaske  wan  suta 
otonwe  ohna  yukan.  Unkan  wi¬ 
casta  qa  winobinca  owasin,  qa 
otonwe  wicasta  itancan  owasin 
heciya  napapi,  qa  wicihakam  su- 
taya  natakapi,  qa  conkaske  awa- 
keyapi  akan  adipi. 

53  Unkan  Abirnelek  conkaske 
ekta  i,  qa  azuya,  qa  conkaske  ti- 
yopa  bubnab  ye  kta  e  ikiyedan  i. 

53  Unkan  winobinca  wan  wo- 
kpan  inyan  wan  onspa  kin  Abi- 
melek  pa  akan  ebpeya,  qa  nasu- 
hu  kin  kabuga. 

54  Unkan  koska  tawipe  kicicin 
kin  be  kohanna  kipan,  qa  heciya, 
Nitacanbpi  ikikcu,  qa  makte  wo ; 
hecen  Winobinca  wan  makte  ke- 

yapi  kte  sni.  Unkan  koska  kin 
cape  ca  kte. 

55  Unkan  Israel  wicasta  kin 
Abirnelek  te  cin  wanyakapi,  qa 
otoiyohi  kihdapi. 

56  Hecen  WAkantanka  Abirne- 
lek  toban  sica  iye  atkuku  ecaki- 
Gon,  qa  cinca  wikcemna  sakowin 
wicakte  iye  en  hdikiya. 

57  Qa  §ekem  wicasta  tobanpi 
.sica  kin  owasin  iye  papi  akan 
hdikiya,  qa  Jerub  Bayal  ^cinhin- 
tku  Jotam  woyasice  kin  iyowi- 
cahi. 

WICOWOYAKE  10. 

1  Unkan  Abirnelek  iyohakam, 
Tola  Puacinhintku  Dodo  cinliin- 
tku  Issakar  wicasta  Israel  ni  wi- 
caye  kta,  najin,  qa  iye  Epraim 
be  ohna  Samir  en  ounyan. 

2  Qa  Israel  waniyetu  wikcemna 
nonpa  sanpa  yamni  wicayaco, 
hehan  te  ca  ^amir  en  hnakapi, 

•  3  Unkan  iye  iyohakam  Jair 
Gileyadi  najin  qa  waniyetu  wi¬ 
kcemna  nonpa  sanpa  nonpa  Is¬ 
rael  wicayaco. 

4  Qa  cinca  wica  wikcemna  ya¬ 
mni  yuha,  hena  sonsonna  mdoka 
wikcemna  yamni  akan  yotanka- 
pi,  qa  otonwe  wikcemna  yamni 
yuhapi,  hena  Hawot  Jair  (Jair 
totonwe)  eciyapi,  anpetu  kin 
dehanyan  Gileyad  makoce  oh¬ 
na. 

5  Qa  Jair  te  ca  Qamon  en  hna¬ 
kapi. 

6  Unkan  Israel  cinca  kin  ake 
Jehowa  i^ta  kin  en  taku  sica 
econpi,  qa  Bayalim,  qa  Asterot 
ohodapi ;  nakun  Aram  taku  wa- 
kanda,  qa  Tzidon  taku  wakanda, 
qa  Moab  taku  wakanda,  qa  Amon 
cinca  taku  wakandapi,  qa  Pili- 
stim  taku  wakandapi  kin  hena 
ohodapi ;  hecen  Jehowa  ayu- 
stanpi  qa  ohodapi  sni. 

7  Unkan  Jehowa  Israel  canniye 
wicaye  ca  Pilistirn  napepi  en,  qa 
Amon  cinca  napepi  en  wiyope 
wicaya. 

8  Unkan  waniyetu  kin  he  etan- 
han  Israel  cinca  tona  .Iordan 
akasanpa  Amori  tamakocepi 
ohna  Gileyad  ohna  yakonpi  kin 
hena  owasin  sicaya  wicakuwapi, 
qa  iyokisin  wicayapi. 

9  Qa  Amon  cinca  Jordan  iyu- 
wegapi,qa  Juda  nakun  azu  wica¬ 
yapi,  nakun  Benjamin,  qa  Epraim 
tiyohnaka,  hecen  Israel  nina  iyo¬ 
kisin  wicayapi. 

10  Unkan  Israel  cinca  kin  Jeho¬ 
wa  hoyekiyapi,  qa  heciyapi,  Taku 
Wakan  undapi  unkayustanpi,  qa 
Bayalim  ohoundapi  kin  en  awa- 
unnihtanipi. 

11  Unkan  Jehowa  Israel  cinca 
kin  hewicakiya,  Egupton  etan- 
han,  qa  Amori  etanhan  qa  Amon 
cinca  etanhan,  qa  Pilistirn  etan¬ 
han  ecihdakupi  sni  he  I 

12  Nakun  Tzidoni,  qa  Amaleq, 
qa  Mayon  iyoki&i  niyanpi  qehan 
hoyemayakiyapi,  unkan  ecihda- 
kupi ; 

13  Tuka  niyepi  amayadustanpi, 
qa  taku  wakan  tokeca  ohoyada- 
pi,  heon  ake  niciyapi  kte  sni. 

14  Ihopo  taku  wakan  iyonicipi- 
pi  kin  hena  ho  yewicakiyapo ; 
dehan  tehiya  yaunpi  heon  hena 
niniyanpi  nunwe. 

15  Unkan  Israel  cinca  kin  Je¬ 
howa  heciyapi,  Waunhtanipi,  ni- 
ye  taku  niista  en  waste  kin  ecaun- 
kiconpo,  anpetu  kin  de  en  eun- 
yahdakupi  kinhan. 

16  Hehan  taku  wakan  tokeca 
iyepi  etanhan  yutokan  iyeyapi, 
qa  Jehowa  ohodapi.  Unkan  Is¬ 
rael  wicakiyusepi  on  nagi  kin 
iyokisica. 

17  Hehan  Amon  cinca  kin  wi- 
taya  iheyapi,  qa  Gileyad  en  ahi 
wankapi.  Unkan  Israel  cinca 


kin  mniciyapi,  qa  Mitzpa  en 
ewankapi. 

18  Unkan  oyate  kin  Gileyad 
itancanpi  kin  hekiciyapi,  Tuwe 
Amon  cinca  kin  tokaheya  azu 
wicaye  kta  wicasta  kin  he  Gile¬ 
yad  ounyanpi  kin  owasin  pa  yu- 
hapi  kta. 

WICOWOYAKE  11. 

1  Unkan  Jeptali  Gileyadi  wica¬ 
sta  wasaka  waditaka  heca  tuka 
hunku  witkowin  heca,  qa  Jeptali 
Gileyad  cinhintku  kin  hee. 

2  Unkan  Gileyad  tawicu  kin  he 
cinca  kiciton;  unkan  tawicu  cin¬ 
ca  kin  tanka  icagapi  qehan,  Je- 
ptah  nape  yapi,  qa  heciyapi.  Ate 
unyanpi  ti  kin  ohna  takudan  tawa 
yaye  kte  sni,  witkowin  cinca 
henica  nakas. 

3  Unkan  Jeptali  atkuku  cinca 
itokapa  tanhan  najice  ca  Tob  ma- 
koce  en  iyotanka.  Unkan  wica¬ 
sta  takudan  yuhapi  sni  Jeptali 
en  mniciyapi,  qa  kici  iyayapi. 

4  Unkan  anpetu  ota  iyohakam 
Amon  cinca  kin  Israel  azuwica- 
yapi. 

5  Unkan  Amon  cinca  kin  Israel 
azuyapi  qehan  Gileyad  hunka- 
yapi  Tob  makoce  kin  ekta,  Jep¬ 
tali  huweyapi. 

6  Qa  heciyapi,  Kuwa  mdetan- 
hunka  unniyuhapi  kta,  qa  Amon 
cinca  wicunkizapi  kte. 

7  Unkan  Jeptali  Gileyad  hunka- 
yapi  hewicakiya,  feicemayada- 
kapi  sni  hel.qa  ate  ti  kin  etan¬ 
han  nape  mayayapi,  qa  tokeca 
nakaha  tehiya  dukanpi  qehan  en 
mayahipi  he  I 

8  Unkan  Gileyad  hunkayapi  kin 
Jeptah  heciyapi,  Unkicipi  de  kta, 
qa  Amon  cinca  kin  wicunkizapi 
kta,  qa  Gileyad  otipi  kin  owasin 
itancan  unniyuhapi  kta,  heon  en 
unnihipi. 

9  Unkan  Jeptali  Gileyad  hunka- 
yapi  kin  hewicakiya,  Amon  cin- 
ca  wicawakize  kta  e  hde  maya- 
yapi  kinhan,  qa  Jehowa  mitokam 
wicaqu  kinhan  iniye  itancan  ma- 
yaduhapi  kta  he  ? 

10  Unkan  Gileyad  hunkayapi 
Jeptali  heciyapi,  Unkiyepi  otahe- 
dan  Jehowa  wanalion  yanka,  to¬ 
ken  ehe  cin  iyecen  econkupi  sni 
kinhan. 

11  Unkan  Jeptali  Gileyad  him- 
kayapi  kin  om  iyaya ;  unkan 
oyate  kin  wiciwankam  he  pa  ka- 
gapi,  qa  mdetanhunka.  Unkan 
Jeptali  iye  oie  kin  owasin  Jeho¬ 
wa  itokam  Mitzpa  he  en  ia. 

12  Unkan  Jeptali  Amon  cinca 
wicasta  yatapi  ekta  ohnihde  ye 
wicasi,  qa  heciya,  Taku  ecaun- 
kicicon  on  mitamakoce  en  azu- 
mayaye  kta  yahi  he  ? 

13  Unkan  Amon  cinca  wicasta 
yatapi  kin  Jeptali  ohnihde  wicaye 
cin  hewicakiya,  Israel  Egupta 
etanhan  itanwankanhde  upi  qe- 
han,  makoce  mitawa  icupi,  Arnon 
etanhan  Jaboq,  qa  Jordan  hehan- 
yan,  heon  hecamon.  Hecen  wan¬ 
na  makoce  kin  he  wokicize  co- 
dan  micu  wo. 

14  Unkan  Jeptali  ake  ohnihde 
Amon  cinca  wicasta  yatapi  ekta 
ye  wicasi, 

15  Qa  heciya,  Jeptali  hecen  eya, 
Israel  Moab  tamakoce,  qa  Amon 
cinca  tamakocepi  kin  icu  sni. 

16  Egupta  etanhan  itanwankan¬ 
hde  upi  qehan,  Israel  liopuza 
omanipi,  Mdesa  ekta,  qa  Qades 
ekta  hipi. 

17  Qa  Israel  ohnihde  Edom  wi¬ 
casta  yatapi  ekta  ye  wicasi,  qa 
heciyapi,  Tokin  nita  makoce  kin 
opta  mde  kten ;  tuka  Edom  wica¬ 
sta  yatapi  kin  nahon  sni.  Na- 
kun  Moab  wicasta  yatapi  ekta  ye 
wicasi,  tnka  wicada  ^ni,  heon 
Israel  Qades  en  ounyanpi. 

18  tiehan  liopuza  kin  omanipi, 
qa  Edom  tamakoce,  qa  Moab  ta¬ 
makoce  ohomni  yapi,  qa  Moab 
tamakoce  kin  wihinanpe  cin  eci- 
ya  tanhan,  ahitipi,  Arnon  akasan- 
pa  tanhan  qa  Moab  tamakoce  en 
ipi  sni,  Arnon  Moab  tamakoce 
ihanke  kin  hee  nakas. 

19  Unkan  Israel  Sihon  Amori 
wicasta  yatapi  kin  Hesbon  wi¬ 
casta  yatapi  kin  hee,  ekta  ohni¬ 
hde  ye  wicasi,  qa  heciyapi,  To¬ 
kin  oyanke  mitawa  ekta  nita- 
makoce  kin  itoopta  unyanpin. 

20  Tuka  Sihon  iye  tamakoce 
ohna  Israel  opta  ye  kta,  wicada 
sni,  qa  Sihon  oyate  tawa  owasin 
mnawicaya,  qa  Jahatze  ohna 
ahitipi,  qa  Israel  om  kicizapi. 

21  Unkan  Jehowa  Israel  Wa- 
kandapi  kin  Sihon  qa  taoyate 
owasin  Israel  nape  en  wicaqu. 
Unkan  Israel  wicakastaka,  qa 
Amori  makoce  kin  he  en  oun¬ 
yanpi  kin  tamakocepi  kin  ocowa- 
sin  tawayapi. 

22  Hecen  Amori  tamakocepi 
kin  ocowasin  Arnon  etanhan  Ja¬ 
boq  ekta  hehanyan,  qa  Hopuza 
etanhan  Jordan  ekta  tawayapi. 

23  Qa  wanna  Jehowa  Israel 
Wakan  dapi  kin  Amori  kin  nape- 
wicaya,  iye  taoyate  Israel  itoka- 
pa  tanhan,  qa  niye  he  tawayaye 
kta  he  1 

24  Kemos  wakan  yada  taku  ni- 
cu  kin  he  tawa  yaye  kte  sni  he  1 
Hecen  taku  Jehowa  Wakan  un- 
dapi,  tawa  unyanpi  kta  unqupi 
kin  he  owasin  tawa  unyanpi  kta. 

25  Unkan  ecah  Balaq  Tzipor 
cinhintku  Moab  wicasta  yatapi 
kin  isanpa  niwaste  he  ?  Iye  Is¬ 
rael  om  akinica  qais  azuwicaya 
he  ? 

26  Israel  Hesbon  qa  otonwe  cun- 
ksi  wicaya,  qa  Aroyer  qa  cunksi 
wicaya,  qa  otonwe  Arnon  ica- 
hda  yakonpi  owasin  waniyetu 


WICOWOYAKE  12. 


opawinge  yamni  hehanyan  oun- 
yanpi,  tokeca  he  iciinhan  iyaca- 
pi  sni  he  ? 

27  Hecen  miye  awacihtani  sni, 
tuka  niye  sicaya  ecamiyeeon,  qa 
azumayaya  ;  Jehowa  wayaco  kin 
nakaha  miye  qa  niye  otahedan 
wayaco  kta,  qa  Israel  qa  Amon 
cinca  kin  otahedan. 

28  Tuka  Amon  cinca  wicasta 
yatapi  kin  .leptah  oie  wahoyeki- 
ye  cin  he  anagoptan  ^ni. 

29  Unkan  Jehowa  taniya  kin 
Jeptah  akan  hiyu,  qa  Gileyad 
opta  iyaya,  nakun  Manase,  qa 
Mitzpa  Gileyad  ekta,  qa  Mitzpa 
Gileyad  etanhan  Amon  cinca  kin 
itkom  i. 

30  Qa  wokonze  wan  Jeptah  Je¬ 
howa  okiyake  ca  heya,  Amon 
cinca  kin  minape  en  wicayaqu 
kinhan, 

31  Qa  Amon  cinca  kin  etanhan 
zaniyan  waku  kinhan,  taku  kasta 
wati  tiyopa  kin  etanhan  itkoma- 
kipe  kta  inanpe  cinhan  Jehowa 
yuhe  kta  qa  wohuhnahyapi  on 
huhnahwaye  kta. 

32  Qa  Jeptah  azuwicaye  kta  e 
Amon  ekta  iyaya,  qa  iye  nape 
en  Jehowa  wicaqu  ; 

33  Qa  wicakastaka,  Aroyer 
etanhan  Minnit  ekta  yaki  kin  he¬ 
hanyan,  otonwe  wikcemna  non- 
pa,  qa  Abel  hastanhanka  iyuwi 
oju  ekta,  wopate  tanka  hinca, 
hecen  Amon  cinca  patujapi  Is¬ 
rael  cinca  itokam. 

34  Unkan  Jeptah  iye  ti  ekta 
hdi,  Mitzpa  en ;  unkan  inyun 
itkokipe  kta  e  cunwintku  cance- 
ga  qa  wacipi  yuha  inanpa  :  un¬ 
kan  heceedan  isnana  icaga  cinca 
tokeca  wica  winy  an  unmana  yu¬ 
he  sni. 

35  Unkan  he  wanhdake  cehan 
wokoyake  hduhdehdece  ca  heya. 
Guns  niria  yuhukun  mayaya,  qa 
niye  iyokisin  mayaya.  Miye 

Jehowa  ekta  i  wahdukawa,  qa 
mihdamna  owakihi  sni. 

36  Unkan  heciya.  Ate  nii  Jeho¬ 
wa  ekta  yahdukawa.  Token  nii 
etanhan  inanpe  cin  he  iyecen 
ecamicon  ye.  Jehowa  toka  ni- 
yanpi  Amon  cinca  kin  tonicicon 
nakas. 

37  Unkan  atkuku  heciya,  Taku 
kin  de  ecamicon  ye  ^  wi  nonpa 
iyowin  makiya  ye,  hecen  imda- 
mde  ca  he  kin  amawani  kta,  qa 
witansna  waun  kta  awakiceye 
kta  ye,  miye  qa  mitawasi  kin 
hena. 

38  Unkan  heya,  Ya  wo.  He¬ 
cen  wi  nonpa  hehanyan  ye  si. 
Unkan  iyaya,  iye  qa  koda  wica- 
ye  cin,  qa  witansna  un  kta  on  he 
akan  akiceya. 

39  Unkan  wi  nonpa  hehan  atku¬ 
ku  en  hdi.  Unkan  wokonze  oya- 
ke  ciqon  he  iyecen  ecakicon. 
Unkan  wicasta  sdonye  sni  yan- 
ka. 

40  Unkan  Israel  ohna  wokage 
wan  dee,  iyehantu  eca  Israel 
cunwintku  waniyetu  otoiyohi 
Jeptah  Gileyadi  cunwintku  an- 
petu  topa  aceyapi  kta  e  ekta  ipi 
ece. 

WICOWOYAKE  12. 

1  Unkan  Epraim  wicasta  kin 
mnaiciyapi,  qa  waziyata  kiya 
3^pi,  qa  .leptah  heciyapi,  Tokeca 
Amon  cinca  azuwicayaye  kta 
idade  cehan  nici  unyanpi  kta 
unyecopi  sni  he?  Yati  kin  ni- 
wankam  peta  on  huhnah  un¬ 
yanpi  kta. 

2  Unkan  Jeptah  hewicakiya, 
Miye,  qa  oyate  mitawa  Amon 
cinca  om  woakinice  tanka  unha- 
pi,  qa  cicopi  tuka  nimayayapi 
sni. 

3  Unkan  niye  waniyakiyapi  sni 
wanmdake  cehan,  minagi  minape 

en  ye  wakiye  ca  Amon  cinca  kin 
ekta  wai.  Unkan  Jehowa  mi- 
nape  en  wicaqu ;  heon  tokeca 
rnayakizapi  kta  e  nakaha  anama- 
yatanpi  he  % 

4  Qa  Jeptah  Gileyad  wicasta 
owasin  mna  wicaye  ca  Epraim 
kiza.  Unkan  Gileyad  wicasta 
kin  Epraim  wicakastakapi,  Ni- 
yepi  Gileyadi  kin  Epraim  etan- 
han  nayajicapi  Epraim  qa  Ma- 
nase  otahedan,  eyapi  kin  heon 
etanhan. 

5  Unkan  Gileyadi  Jordan  oiyu- 
wega  kin  icupi,  Epraim  itokam. 
Unkan  Epraim  najicapi  kin,  I- 
mduwege  kta  eyapi  qehan,  E- 
praim  wicasta  henica  he  1  Gile¬ 
yad  wicasta  kin  heciyapi.  Un- 
kan^Hiya,  eye  cinhan, 

6  Sibolet,  (Wakpa)  eya  wo,  ect- 
yapi.  Unkan  Sibolet,  eya,  qa 
iyecetuya  ie  sni ;  hehan  iyahpa- 
yapi,  qa  Jordan  oiyuwega  ekta 
ktepi ;  hecen  he  ehan  Epraim 
etanhan  wicasta  kektopawinge 
wikcemna  topa  sanpa  kektopa- 
winge  nonpa  hinhpayapi. 

7  Unkan  Jeptah.  waniyetu  sakpe 
Israel  wicayaco,  hehan  Jeptah 
Gileyadi  kin  ta,  qa  Gileyad  oton- 
we  wan  en  hnakapi. 

8  Unkan  iye  iyohakam  Ibetzan 
Betlehem  etanhan  Israel  wica- 
yaco. 

9  Qa  cinca  wikcemna  yamni 
yuha,  qa  cunwintku  wikcemna 
yamni  titokan  ekta  ye  wicaya, 
qa  titokan  etanhan  iye  cinhin- 
tku  on  winyan  takos  wicaye  kta 
e  wikcemna  yamni  hiyu  wicaya 
qa  waniyetu  sakowin  Israel  wi¬ 
cayaco. 

10  Unkan  Ibetzan  te  ca  Betle¬ 
hem  en  hnakapi. 

11  Unkan  iye  iyohakam  Elon 
Zebuluni  kin  Israel  wicayaco, 
qa  waniyetu  wikcemna  Israel 
wicayaco. 


12  Unkan  Elon  Zebuluni  kin 
te,  qa  Aijalon  en,  Zebulun  tama- 
koce  ohna  hnakapi. 

13  Unkan  iye  iyohakam  Abedon 
Hillel  cinhintku  Piratoni  kin  Is¬ 
rael  wicayaco. 

14  Qa  iye  cinca  wikcemna  topa 
yuha,  qa  takojatpaku  Wikcemna 
yamni,  hena  sonsonna  wikcemna 
sakowin  akan  iyotankapi;  qa  iye 
waniyetu  sahdogan  Israel  wica¬ 
yaco. 

15  Qa  Abedon  Hillel  cinhintku 
Piratoni  kin  te  ca  Amaleqi  he 
kin  en  Epraim  makoce  ohna 
Piraton  en  hnakapi. 

WICOWOYAKE  13. 

1  Unkan  ake  Israel  cinca  kin 
Jehowa  ista  kin  en  taku  sica 
econpi ;  heon  Jehowa  Pilistim 
napepi  en  wicaqu  waniyetu  wi¬ 
kcemna  topa. 

2  Unkan  Dani  wicowazi  etan¬ 
han  wicasta  wan  icage  ca  Ma- 
noah  eciyapi,  qa  tawicu  kin  cin¬ 
ca  ton  sni,  qa  ihdusake  sni. 

3  Unkan  Jehowa  ohnihde  kin 
winohinca  kin  en  ihdutanin,  qa 
heciya,  Inyun  dehan  cinca  ya- 
tonsni,  qa  nihdusake  sni  esta, 
nihdusake  ca  cinca  wica  wan 
yaton  kta. 

4  Heon  detanhan  waktaya  un 
wo.  Ihnuhan  minisa  qais  mini- 
wakan  datke  cin,  qa  taku  sapa 
ongedan  yate  kte  sni. 

5  Inyun  nihdusake  ca  cinca 
wica  wan  yaton  kta,  qa  pa  kin 
akan  iyusda  hi  kte  sni,  hoksidan 
kin,  tamni  kin  etanhan  Wakan- 
tanka  Nazir  (yukinukanpi)  heca 
kta,  qa  iye  tokaheya  Pilistim 
etanhan  Israel  ni  wicaye  kta. 

6  Unkan  winyan  kin  hihnaku 
ekta  i  qa  heciya,  Wakantanka 
wicasta  wan  ekta  mahi',  qa  wan- 
yakapi  kin  Wakantanka  ohnihde 

wan  wanyakapi  kin  iyececa,  wo- 
hitika  Mnca,  heon  tokiya  tan- 
han  u  kin  iinonge  sni,  qa  caje  kin 
omakiyake  sni. 

7  Tuka  hemakiya,  Inyun  ini- 
hdusake  ca  cinca  wica  wan  ya- 
ton  kta;  heon  wanna  ihnuhan 
minisa,  qa  mini  wakan  unmana 
datke  cinhan,  qa  taku  sapa  onge- 
dan  yate  kte  sni,  tamni  etanhan 
inanpe  cin  ehantanhan  anpetu  en 
te  kte  cin  hehanyan  hoksidan  kin 
Wakantanka  Nazir  heca  kta. 

8  Unkan  ManoaEi  cekiye  ca  he- 
ya,  Itancan  tokin,  Wakantanka 
tawicasta  u  yasi  qon,  ake  unki- 
yepi  en  hi  kte  ca  hoksidan  tonpi 
kte  cin  he  token  ecaunkiconpi 
kta  onspe  unkiyapi  kten. 

9  Unkan  Wakantanka  Manoah 
hokinnahon;  unkan  Wakantan¬ 
ka  ohnihde  kin  ake  winohinca 
kin  en  hi,  maga  ohna  iyotanke- 
han  yanka  he  icunhan  •  tuka  hi- 
hnaku  Manoah  kici  un  sni. 

10  Unkan  winohinca  kin  inahni, 
qa  inyanke  ca  hihnaku  okiyake 
ca  heciya,  Inyun  wicasta  anpetu 
wan  en  mahi  qon  ake  miye  en 
ihdutanin. 

11  Unkan  Manaoh  najin,  qa  ta- 
wicu  ihakam  iyaye  ca  wicasta 
qon  ekta  i,  qa  heciya,  Winohinca 
taku  eciye  ciqon  wicasta  kin  he 
niye  he?  Unkan,  He  miye  ce, 
eya. 

12  Unkan  Manoah  heciya,  Nioie 
ecetu  kinhan  hoksidan  tawoyaco 
kin  toketu,  qa  token  ecaunkicon¬ 
pi  kta  he  ? 

13  Unkan  “Jehowa  ohnihde  kin 
Manoah  heciya,  Winohinca  taku 
ewakiye  ciqon  owasin  on  wakta- 
ya  un  kte, 

14  Hastanhanka  iyuwi  taku 
aicage  cin  ongedan  yute  kte  sni, 
qa  ininisa,  qa  miniwakan  onge¬ 
dan  yatke  kte  sni,  qa  taku  sapa 
ongedan  yute  kte  sni ;  token 


econ  wasi  qon  owasin  iyecen  e- 
con  kte. 

15  Unkan  Manoah.  Jehowa  ohni¬ 
hde  kin  heciya,  Tokin  den  unni- 
yuhapin,  ecen  tatokadan  cinca 
wan  nitokam  unpatapi  kte. 

16  Unkan, Jehowa  ohnihde  kin 
Manoah  heciya,  Den  mayaduha- 
pi  esta  aguyapi  nitawa  ongedan 
wate  kte  sni,  qu  wopate  wan 
yakage  cinhan  Jehowa  on  yapate 
kta.  Jehowa  ohnihde  kin  hee 
Manoah  sdon  ye  sni  nakas. 

17  Unkan  Manoah  Jehowa  ohni¬ 
hde  kin  heciya.  Token  eniciyapi 
he  ?  hecen  nioie  kin  ecetu  kin¬ 
han  unniyuonihanpi  kta. 

18  Unkan  Jehowa  ohnihde  kin 
heciya,  Tokeca  de  micaje  ima- 
yanonga?  qa  Wawinihan  hee. 

19  Unkan  Manoah  tatokadan 
cinca  kin  ikikcu,  minha  kin  iya- 
hna,  qa  inyan  kin  akan  Jeho’wa 
ekicihnaka.  Unkan  taku  wowi- 
nihan  econ  kin  Manoah  tawicu 
kici  wanyakapi. 

20  Wahna  wosnapi  etanhan 
woide  kin  mahpiya  ektakiya 
wankan  iyaye  cehan,  Jehowa 
ohnihde  kin  wahna  wosnapi  oide 
ohna  wankan  iyaya.  Unkan  Ma¬ 
noah  tawicu  kici  he  wanyakapi 
qehan  makipusdiya  hinhpayapi. 

21  Unkan  Jehowa  ohnihde  kin 
icimana  Manoah  qa  tawicu  en 
ihdutanin  ^ni.  Hehan  Jehowa 
ohnihde  kin  hee  Manoah  sdon- 

ya. 

22  Qa  Manoah  tawicu  kin  he¬ 
ciya,  Tokesta  unte  kta,  Taku 
wakan  wan  wanunyaka  nakas. 

23  Unkan  ta.wicu  kin  heciya, 
Jehowa  te  unkiya  iyokipi  unkans 
wohuhnahyapi  wan  qa  minha 
wan  unnape  etanhan  icu  kte  sni 
tuka,  qa  taku  kin  dena  owasin 
wanyag  unkiye  kte  sni,  qa  nahon 
unkiye  kte  sni  econ  kin  iyecen. 

24  Unkan  winohinca  kin  cinca 

wica  wan  ton  ;  qa  Samson  eya 
cajeyata.  Unkan  hoksidan  kin 
tanka  icaga;  unkan  Jehowa  he 
yawaste. 

25  Qa  Jehowa  ohnihde  kin  Dan 
taakicita  ti  ohna  tokaheya  iyopa- 
staka,  Tzora  qa  Estaol  otahe- 
dan. 

WICOWOYAKE  14. 

1  Unkan  Samson  Timnata  ekta 
kun  iyaye  ca  Timnata  ohna  Pili- 
stim  eimwintku  winohinca  wan 
wanyaka. 

2  Qa  hdi,  qa  atkuku  hunku  kici 
owicakiyake  ca  hewicakiya,  Tim¬ 
nata  ohna  Pilistim  cunwintkupi 
wan  wanmdaka.  Ito  mduze  kta 
e  wanna  imicicupo. 

3  Unkan  atkuku  hunku  kici  he- 
ciyapi,  Nihunkawanji  cunwin¬ 
tkupi  ehna,  qa  oyate  nitawa 
owasin  wicehna  winohinca  wa- 
nica  nace,  heon  Pilistim  bawica- 
kihdayapi  sni  ekta  de  ca  etanhan 
winohinca  wan  duze  kta  he? 
Unkan  Samson  atkuku  heciya, 
He  imicicu  wo  ;  rniista  kin  ohna 
he  ecetu  ce. 

4  Tuka  atkuku  qa  hunku  Pili¬ 
stim  taku  ecawicakicon  kta  akite 
cin  he  Jehowa  kage  cin  sdon 
yapi  sni.  Unkan  he  ehan  Pili¬ 
stim  Israel  wowidag  yapi. 

5  Unkan  Samson  qa  atkuku 
hunku  kici  Timnata  ekta  kun 
iyayapi ;  qa  Timnata  hastanhan- 
ka  iyuwi  ojupi  ekta  ipi  qehan, 
mnaja  koska  wan  iye  itkokim  ho- 
ton  yanka. 

6  IJnkan  Jehowa  toniya  kin 
ahinhpaye  ca  nape  ohna  takudan 
yuke  sni  esta  kiyuhdeca  tatoka- 
dan  cinca  wan  kiyuhdecapi  he 
iyecen ;  tuka  taku  econ  kin 
atkuku  qa  hunku  owicakiyake 
sni. 

7  Qa  ekta  i,  qa  winohinca  kici 

wohdaka,  unkan  Samson  ista  kin 
en  ecetu. 

8  Unkan  iyohakam  anpetu  ota 
he  yuze  kta  e  ake  ekta  iyaye  ca 
mnaja  tancan  kin  wanyake  kta 
icunom  iyaya,  unkan  inyun  tuh- 
maga  optaye  wan  mnaja  tancan 
kin  ohna  yanka  ;  nakun  tuhmaga 
canhanpi. 

9  Qa  nape  en  onge  icu,  qa  yun 
iyaye  ca  atkuku  hunku  kici  ekta 
i,  qa  wicaqu  ;  unkan  yutapi,  tuka 
mnaja  tancan  etanhan  tuhmaga 
canhanpi  kin  icu  owicakiyake 
sni. 

10  Unkan  atkuku  winohinca 
kin  ekta  i ;  unkan  Samson  wo- 
hanpi  wan  hen  kaga,  koska  hecen 
econpi  ece  nakas. 

11  Unkan  wanyakapi  qehan, 
koska  wikcemna  yamni  koda  wi- 
caye  kta  e  kahnigapi  qa  hena 
opapi. 

12  Unkan  Samson  hewicakiya, 
Wowiyukcan  wan  ociciyakapi 
kta.  Wohanpi  anpetu  sakowin 
icunhan  he  iyeyayapi,  qa  awica- 
kehan  omayakidakapi  kinhan  ; 
mahen  unpi  wikcemna  yamni, 
qa  wokoyake  tokeca  iyuhpa  wi¬ 
kcemna  yamni  cicupi  kta. 

13  Qa  omayakidakapi  oyakitpa- 
nipi  kinhan,  mahen  unpi  wikce¬ 
mna  yamni,  qa  wokoyake  ocaje 
tokeca  iyuhpa  wikcemna  yamni 
niyepi  mayaqupi  kta.  Unkan, 
Wowiyukcan  nitawa  ohdaka  wo, 
naunhonpi  kta,  eyapi. 

14  Unkan  hewicakiya,  Wotesa 
etanhan  woyute  inanpa,  qa  wa- 
sake  cin  etanhan  taku  skuya 
inanpa.  Unkan  anpetu  yamni 
wowiyukcan  kin  oyakapi  okitpa- 
nipi. 

15  Unkan  anpetu  i^akowin 
Samson  tawicu  kin  heciyapi,  Ni- 
hihna,  wowiyukcan  unkokiy aka- 
pi  oniciya,ke  kta,  cin  kiya  wo. 
Hecanon  sni  kinhan,  niye  qa 

niyate  ti  kin  peta  pn  Hulinali 
unyanpi  kta?  Takn  unkitawapi 
kin  tawa  yayapi  kta  heon  unye- 
copi  sni  he  ? 

16  Unkan  Samson  tawicu  kin 
ceye  ca  heciya,  Waste  mayada- 
ke  sni,  tuka  sice  mayadaka  ecee. 
Wowiyukcan  wan  oyate  mitawa 
cincakin  iyukcan  wicayasi,  tuka 
token  ke  cin  omayakidake  sni. 
Unkan  heciya,  Inyun  ate  qa  ina 
owicawakimdake  sni ;  qa  niye 
ociciyake  kta  he  ? 

17  Unkan  anpetu  sakowin  wo- 
hanpi  kagapi  kin  hena  icunhan 
itokam  ceya  yanka,  qa  nina  iya- 
hdaskica,  heon  anpetu  isakowin 
en  he  okiyaka.  Unkan  taoyate 
cinca  kin  owicakiyaka. 

18  Unkan  otonwe  wicasta  kin 
anpetu  isakowin  en  wi  iyaye  sni 
itokam  heciyapi,  Taku  tuhmaga 
canhanpi  sanpa  skuye  cin  tuktee 
he?  Qa  mnaja  isanpa  wasaka 
tuktee  he  ?  Unkan  Pte  mitawa 
on  maka  iyakagopi  sni  unkans, 
wowiyukcan  mitawa  idukcanpi 
kte  sni  tuka. 

19  Unkan  Jehowa  toniya  kin 
iyopastaka,  heon  Askelon  ekta 
kun  iyaye  qa  hetanhan  wicasta 
wikcemna  yamni  kte,  qa  heyake- 
pi  kin  wicakiciyusdoka,  qa  wo¬ 
wiyukcan  kin  okiyakapi  kin  wo- 
koyake  wicaqu,  qa  canniye  atku- 
ku  ti  ekta  hda. 

20  Unkan  Samson  tawicu  kin 
takodaku  koda  ye  ciqon  he  yuza. 

WICOWOYAKE  15. 

1  Unkan  ohakam  aguyapi  su 
baksapi  kin  he  ehan  Samson  ta- 
tokadan  cinca  wan  tawicu  kahi 
qa,  Mitawin  ekta  mde  kta  wino- 
hinca  tipi  en,  eya,  tuka  winyan 
atkuku  kin  en  ye  kta  iyowinkiye 
^ni. 

2  Qa,  Atkuku  heciya,  He  sice 

Dak. 


yadaka  epapa,  qa  nitakoda  waqu. 
Tankaku  he  isanpa  waste  sni 
he  ?  Tokin  heekiya  he  nitawa 
kten. 

3  Unkan  Samson  hewicakiya 
Pilistim  taku  sica  ecawicawecon 
esta  nakaha  iyaonpepica  sni  waun 
kta. 

4  Unkan  Samson  iyaye  ca  sun- 
gidan  opawinge  yamni  yuza,  qa 
petuspe  icu,  qa  sinte  icikoyag 
wicaya,  qa  nomnom  otahedan 
sintepi  en  petuspe  ikoyag  ya. 

5  Qa  petuspe  ideya,  qa  Pilistim 
aguyapi  baksapi  sni  en  iyaye  wi¬ 
caya,  hecen  aguyapi  paha,  qa 
aguyapi  baksapi  sni,  qa  hastan- 
hanka  iyuwi,  qa  wihdi  can  hu- 
hnah  ya. 

6  Unkan,  Tuwe  decon  hwo? 
Pilistim  eyapi.  Unkan  Samson 
Timnati  takosku,  tawicu  icupi, 
qa  takodaku  qupi  nakas.  Unkan 
Pilistim  ekta  ipi,  qa  winyan  qon, 
qa  atkuku  peta  on  huhnah  yapi. 

7  Unkan  Samson  hewicakiya, 
Hecen  ecannonpi  kinhan  tokesta 
niyepi  en  towecon  kta,  qa  hehan 
amdustan  kta. 

8  Unkan  cankpe  ceca  akan  wi- 
cakastaka  wicota  wicakte,  hehan 
iyaye  ca  Yetam  (Wamanicati) 
inyan  nasdecapi  kin  ohna  ti. 

9  Unkan  Pilistim  itanwankan 
hde  ipi,  qa  Juda  en  e  tipi,  qa 
Lehi  (Cehupa)  en  enanakiya  iya- 
yapi. 

10  Unkan  Juda  wicasta  kin  he- 
yapi,  Tokeca  tatpe  unyahipi  he  1 
Unkan  heyapi  Samson  unkaska- 
pi  kta  e  unhipi,  qa  token  iye 
ecaunkiconpi,  he  iyecen  unkiye 
ecaunkiconpi  kta,  heon  unhipi 
ce. 

11  Unkan  Juda  etanhan  wicasta 
kektopawinge  yamni  Yetam  in¬ 
yan  nasdecapi  kin  ekta  kun  iya- 
yapi,  qa  Samson  heciyapi  Pili¬ 
stim  wowidag  unyanpi  sdonyaye 

^ni  he  ?  taku  ecaunyeconpi  he  1 
Unkan,  Token  ecamiconpi  he 
iyecen  ecawicawecon,  ewicaki- 

ya. 

12  Unkan  nicaskapi,  qa  Pilistim 
napepi  en  unnicupi  kta,  heon  un- 
hipi  ce,  eciyapi.  Unkan  Niyepi 
mayakastakapi  kte  sni,  taku  wa- 
kan  cajeyan  emakiyapo,  eya. 

13  Unkan  heciyapi,  Hiya,  tuka 
unnicaskapi  kta,  qa  napepi  en 
unnicupi  kta,  qa  unkiyepi  unni- 
ktepi  kte  sni.  Hehan  hakahmon- 
pi  teca  nonpa  on  kaskapi,  qa  in- 
yan  qon,  etanhan  itanwankanhde 
hiyaye  yapi. 

14  Lehi  ekta  i,  unkan  Pilistim 
itkokim  ij^^akisapi.  Unkan  Jeho- 
wa  toniya  iyopastaka,  unkan  ha- 
kahmonpi  isto  on  kaskapi  kin 
hena  hahonta  hu  peta  on  gu  kin 
iyececapi,  qa  taku  on  kaskapi 
nape  etanhan  skanpi. 

15  Unkan  sonsonna  cehupa  do 
wan  iyeye  ca  nape  ekta  ye  kiye 
ca  icu,  qa  heon  wicasta  kektopa- 
winge  wicakte. 

16  Qa  Samson  heya,  Sonsonna 
cehupa  on  opahi  opahihi,  Sonson¬ 
na  cehupa  on  wicasta  kektopa- 
winge  wicawakte. 

17  Unkan  ia  ayastan  qehan  ce¬ 
hupa  qon  nape  kin  etanhan  ehpe- 
ya.  Unkan  oyanke  kin  he  Ra- 
mot  Lehi  (Cehupa  Paha)  eciya- 
pi. 

18  Unkan  nina  ipuza,  heon  Je- 
howa  hoye  kiye  ca  heya,  Niye 
nitaokiye  nape  kin  on  woohiye 
tanka  kin  de  yaqu  ;  unkan  wan¬ 
na  ipuza  mate  ca  wicasta  baki- 
hdayapi  sni  napepi  mayuzapi 
kta. 

19  Unkan  Wakantanka  wibope 
wan  Lehi  ohna  yanke  cin  he  yu- 
ptuja.  Unkan  hetanhan  mini 
hinanpa ;  unkan  yatkan,  qa  toni¬ 
ya  kin  ake  en  hdi.  Unkan  heon 
miniowe  kin  he,  En  haqora,  (Mi- 

ni  owe  hoyeya,)  eciyapi,  qa  an- 
petu  kin  dehanyan  Lehi  en  yan- 


ka. 


20  Unkan  Pilistim  taanpetu 
icunhan  waniyetu  wikcemna 
nonpa  Israel  wicayaco. 


WICOWOYAKE  16. 

1  Unkan  Samson  Gaza  ekta  i, 
qa  hen  winohinca  witkowin  wan 
wanyake  ca  ekta  i. 

2  Unkan  Samson  den  hi  ce,  eya- 
pi  Gaza  wicasta  kin  nahonpi-; 
unkan  aohomnipi,  qa  hanyetu 
osan  otonwe  tiyopa  ekta  iyapepi, 
qa  inina  unpi,  qa  hanhanna  anpa 
kinhan  un  ktepi  kta,  eyapi. 

3  Unkan  Samson  hanye  cokaya 
hehanyan  makan  wanka,  qa  han¬ 
yetu  cokaya  qehan,  najin  hiya- 
ya,  qa  otonwe  tiyopa  kin  yuza, 
qa  tiyopa  tosu  napin  yujon  icu, 
tiyopa  inatake  iyahna,  qa  amdo 
akan  ehnaka,  qa  he  paha  Hebron 
itokam  yanke  cin  ekta  aya. 

4  Unkan  he  iyohakam  Soreq 
kaksiza  ohna  winohinca  wan  wa¬ 
ste  daka,  Delila  eciyapi. 

5  Unkan  Pilistim  itancanpi  kin 
winohinca  kin  ekta  ipi,  qa  heci¬ 
yapi,  Cinkiya  wo  ;  qa  towasake 
tanka  kin  taku  en  un  kin,  qa  to- 
kiya  tanhan  kakis  unyanpi  kta  e 
unkaskapi  unkokihipi  amdesya 
wo ;  kinhan  unkiyepi  otoiyohi 
rnazaska  kektopawinge  sanpa 
opawinge  unnicupi  kta. 

6  Unkan  Delila  Samson  heci- 
ya,  Tokin  nitowasake  tanka  kin 
he  taku  en  un,  qa  iyokisin  niyan- 
pi  kta  e  token  nicaskapi  kta  oma- 
yakiyaken. 

7  Unkan  Samson  heciya,  Te- 
hmiso  do,  tohinni  pusyapi  sni 
sakowin  on  makaskapi  kinhan, 
wicasta  wan  iyemaceca  kta. 

8  Unkan  Pilistim  itancanpi  kin 
tehmiso  do  sakowin,  tohinni  pus- 

yapi  sni  ekta  ahipi,  unkan  hena 
on  kaska. 

9  Unkan  wankanti  ohna  iyape- 
pi.  Unkan  winyan  qon  heciya, 
Samson  Pilistim  iyaniUpayapi 
ye  ;  iitikan  telimiso  papsaka,  ha- 
lionta  penmna  kinhan  papsakapi 
he  iyecen ;  hecen  towasake  kin 
tuktee  kin  sdonyapi  sni. 

10  Unkan  Delila  Samson  heci¬ 
ya,  Inyun  mayahnayan,  qa  oiton- 
sni  emayakiya  ye.  Tokin  wanna 
tokiya  tanhan  nicaskapi  kta  oina- 
yakwa  ken. 

11  Unkan  heciya,  Hakahmonpi 
teca,  on  tohinni  wohtani  takiidan 
econpi  sni  heca  on  makaskapi 
kinhan,  wamasake  kte  stii,  qa 
wicasta  wan  iyeraaceca  kta. 

12  Unkan  Dehla  hakahmonpi 
teca  icu,  qa  hena  on  kaska,  qa 
heciya,  Pilistim  iyanihpayapi  ye 
Samson.  Unkan  hena  isto  kin 
etanhan  papsaka,  hahontadan 
wan  iyecen. 

13  Unkan  Delila  Samson  heci¬ 
ya,  Dehanyan  mayahnayan,  qa 
oitonsni  emayakiya  ye.  Taku  on 
nicaskapi  kta  omakiyaka  ye. 
Unkan  heciya,  Mapasonpi  sako- 
win  hahonta  kici  yakazonte  cin- 
han. 

14  Unkan  canicazonte  en  ka- 
ske  ca  heciya,  Pilistim  iyanihpa- 
yapi  ye  Samson.  Unkan  woi- 
stiman  etanhan  kikta,  qa  canica¬ 
zonte  hahonta  iyahna  yuha  iyaya. 

15  Unkan  heciya,  Nicante  mici 
un  sni  ye  ;  qa  token  w'aste  cida- 
ka  emayakiya  he?  De  iyamni 
mayahnayan  ye,  qa  ni towasake 
tanka  taku  en  un  kin  omayaki- 
dake  sni  ye. 

16  Unkan  anpetu  owasin  oie  on 
iyahdaskice  ca  iyokisin  ya  ;  un¬ 
kan  nagi  te  cakisya  qehan  ; 

17  Cante  kin  ocowasin  okiyake 
ca  heciya,  Wiy  usda  mapa  akan 
iohinni  unpi  sni.  Ina  tamni 


etahan  Nazir  wakan  hemaea. 
Mayusdapi  kinhan  mitowasake 
ainayustan  kta,  qa  masihtin,  qa 
wicasta  ovVasin  iyeraaceca  kta. 

18  Unkan  cante  ocowasin  ohda- 
ke  cin  he  Delila  wanyaka ;  qa 
Pilistim  itancan  kin  wahowicaye 
ca  hewicakiya.  Wanna  umiye, 
cante  kin  ocowasin  omakiyaka 
ye  nakas.  Unkan  Pilistim  itan- 
canpi  kin  itanwankanhde  ekta 
ipi,  qa  mazaska  qon  napepi  ohna 
ekta  kahipi. 

19  Unkan  siyoto  akan  istima 
kiye  ca  wicasta  wan  kico,  qa  pa- 
ha  sonpi  sakowin  yusda  kiye  ca 
kakis  ya.  Unkan  towasake  kin 
enakiya. 

20  Unkan  heciya,  Samson  Pili¬ 
stim  iyanihpayapi  ye.  Unkan 
istibe  cin  etanhan  kikta,  qa  heya, 
Inanwape  kta,  ohinniyan  eca- 
mon  qon  he  iyecen,  qa  mihduske 
kta,  tuka  .lehowa  wanna  ayustan 
kin  sdotkiye  sni. 

21  Unkan  Pilistim  iyahpayapi, 
qa  ista  su  kin  yusdokapi,  qa  Gaza 
ekta  apamahde  iyaye  yapi,  qa 
mazasa  icaske  on  kaskapi,  unkan 
wicakaska  tipi  ohna  wayukpan 
yanka. 

22  Unkan  yusdapi  iyohakam 
paha  kin  ake  icaga. 

23  Unkan  Pilistim  itancanpi  kin 
Taku  wakandapi  kin  Dagon  wo- 
snapi  tanka  wan  wakiyusnapi 
kta,  qa  wiyuskinpi  kta  e  mnici- 
yapi,  qa  heyapi,  Taku  wakan 
undapi  kin  Samson  tokaunyanpi 
qon  unnapepi  en  unqupi  ce. 

24  Unkan  oyate  wanyakapi  qe¬ 
han  taku  wakan  dapi  idowanpi, 
qa,  Taku  wakan  undapi  kin  he 
tuwm  toka  unyanpi,  qa  makoce 
unkitawapi  kin  ihang  ye  ca,  unki- 
yepi  ota  te  unyanpi  kin  tie  unna¬ 
pepi  en  unqupi  ce,  eyapi  nakas. 

25  Qa  cante  wastepi  qehan  he¬ 
yapi,  Samson  usipo  unkiyepi  on 

skate  kta.  Unkan  wicakaska  ti¬ 
pi  etanhan  u  sipi.  Unkan  wicito- 
kam  skata.  Unkan  ipatan  hdepi 
nonpa  kin  otahedan  najinkiyapi. 

26  Unkan  Samson  hoksidan 
wan  napata  yuze  cin  heciya,  Ozi 
rniciye  kta  e  ipatan  hdepi  nonpa 
tipi  akan  he  cin  hena  mdutan  kta 
iyowin  makiya  ye,  kinhan  hena 
akan  mikpatan  kte. 

27  Unkan  tipi  kin  wicasta  qa 
winohinca  ojudan,  qa  Pilistira 
itancanpi  kin  owasin  hen  unpi, 
qa  ohanzi  hdepi  ohna  wicasta  qa 
winohinca  kektopawinge  yamni 
cetu  yakonpi,  Samson  skata  wan- 
yakapi  kta  heon. 

28  IJnkan  Samson  Jehowa  ho- 
yekiye  ca  heciya,  Itancan  Jeho¬ 
wa  wanna  miksuya  ye,  qa  Wa- 
kantanka  nakaha  deceedan  wa- 
sag  makiya  ye ;  hecen  miista 
napin  on  nakaha  Pilistim  en  wa- 
towecon  kta. 

29  linkan  Samson  ipatan  hdepi 
cokaya  nonpa,  tipi  akan  he  cin 
yuza,  wanji  nape  etapa,  qa  un¬ 
man  catka  kin  on  icu. 

30  Qa  Samson  heya,  Minagi 
Pilistim  orn  te  kte,  hehan  towa- 
sake  on  patuja ;  unkan  tipi  qon 
itancanpi  akan,  qa  oyate  ohna 
yakonpi  owasin  akan  hinhpaya  ; 
hecen  wicasta  tapi  iye  te  cin  en 
te  wicaye  cin  hena  tona  ni  icun- 
han  te  wicaya  isanpa  otapi. 

31  Unkan  hunka wanji  wicaye 
cin,  qa  atkuku  tiyohnaka  owasin 
apamahde  ipi,  qa  icupi,  qa  itan- 
wankanhde  ahdipi,  qa  Tzora  qa 
Estaol  otahedan  hnakapi,  atkuku 
Manoali  ohna  hnakapi  tawa  ohna. 
Wanna  waniyetu  wikcemna  non¬ 
pa  Israel  wicayaco. 

WICOWOYAKE  17. 

1  Unkan  wicasta  wan  Epraim 
he  kin  etanhan  Mika  eciyapi, 

2  Qa  hunku  kin  heciya,  Maza- 
ska  kektopawinge  sanpa  opawin- 
ge  inicicupi,  qa  on  wadasice  ca 
minonge  en  iyae  ciqon,  inyun 
mazaska  kin  he  mici  un,  miye 
he  iwacu.  Unkan  hunku  kin 
heciya,  Micinksi  Jehowa  niya- 
waste  ye. 

3  Unkan  Mazaska  kektopawin¬ 
ge  sanpa  opawinge  kin  hunku 
kin  kicu;  Unkan  hunku  heya, 
Mazaska  kin  he  minape  etanhan 
Jehowa  ekta  mdawakan  micin¬ 
ksi  on  hetanhan  wakagapi  sdo- 
yapi  qa  pagopi  on  kagapi  kta, 
heon  ake  he  cicu  kta. 

4  Tuka  iye  mazaska  kin  hunku 
kicu.  Unkan  hunku  mazaska 
opawinge  nonpa  icu,  qa  wasdo- 
ya  wan  qu ;  Unkan  hetanhan 
wakagapi  pagopi  qa  sdoyapi  wan 
kaga.  Unkan  he  Mika  ti  ohna 
yanka. 

5  Unkan  Mika  wicasta  kin  tipi 
wakan  wan  yuha,  qa  amdo  aka- 
hpe  wan,  qa  terapim  kage  ca  iye 
cinhintku  wan  nape  kin  ojukiya 
hecen  he  wawayusna  yuha. 

6  Anpetu  kin  hena  icunhan  Is¬ 
rael  ohna  wicasta  yatapi  wanica 
wicasta  otoiyohi  taku  iye  ista 
kin  en  owotanna  kin  he  econ. 

7  Unkan  Betlehem  Juda  etan¬ 
han  Juda  wicowazi  etanhan  ko- 
ska  wan  Lewi  wicasta  heca  tuka 
hen  un. 

8  Unkan  wicasta  kin  he  Juda 
otonwe  Betlehem  etanhan  ici- 
mani  iyaya,  tukten  oyanke  iyeye 
cinhan  ohna  yanke  kta,.  heon,  qa 
oicimani  kage  cehan  Mika  ti  kin 
en  hi, 

9  Unkan  Mika  heciya,  Tokiya 
tanhan  yau  he?  Unkan  heciya, 
Betlehem  Juda  etanhan,  Lewi 
wicasta  hemaca,  qa  tukten  oyan¬ 
ke  wan  iyewaye  cinhan  ohna 
manke  kta  e  icimawani. 

10  Unkan  Mika  heciya,  Miciti 


WICOWOYAKE  18. 


wo,  kinhan  ate  ciye  kta  ;  qa  wa- 
wayusna  ciyuhe  kta,qa  mazaska 
wikcemna  ciqu  kta,  waniyetu 
iyohi ;  nakun  wokoyake  iyecetu 
kin,  qa  taku  yate  kta.  Unkan 
Lewi  kin  kici  i. 

11  Unkan  hehantanhan  Lewi 
kin  wicasta  qon  kici  ti,  qa  koska 
kin  iye  cinhintku  wanji  iyececa. 

12  Unkan  Mika  Lewi  nape  kin 

ojukiya,  qa  koska  qon  wawayu- 
sna  yuha ;  unkan  Mika  ti  kin 
ohna  yanka.  * 

13  Unkan  Mika  heya,  Lewi  wan 
wawayusiia  mduha,  heon  Jeho- 
wa  tanyan  ecamicon  kta  wanna 
sdonwaya. 

WICOWOYAKE  18. 

1  Anpetu,  kin  hena  icunhan  Is¬ 
rael  ohna  wicasta  yatapi  wanica, 
qa  anpetu  kin  hena  en  Dani  wi- 
coun  kin  makoce  tawa  yapi  kta, 
qa  en  tipi  kta  e  akitapi,  anpetu 
kin  hehanyan  Israel  wicoun  ehna 
makoce  tawa  yapi  kte  cin  he  yu- 
hapi  sni. 

2  Unkan  Dan  cinca  kin  wicowa- 
zi  tawapi  etanhan  tonwanyanpi 
kin  etanhan  wicasta  waditaka 
zaptan  Tzora  etanhan,  qa  Estaol 
etanhan  makoce  omanipi,  qa 
iwanyakapi  kta  ye  wicasipi  qa 
hewicakiyapi,  Hopo  makoce  kin 
iwanyakapo.  Unkan  Epraim  lie 
kin  ekta  ipi,  Mika  ti  kin  ekta,  qa 
heciya  wankapi. 

3  Unkan  Mika  ti  ikiyedan  ya- 
konpi  qehan,  koska  Lewi  ho  kin 
iyekiyapi,  qa  ekta  ipi,  qa  heciya- 
pi,  Tuwe  deciya  hiyu  niyan,  qa 
taku  den  ecanon  he  ?  qa  taku 
duha  he  ? 

4  Unkan  hewicakiya,  Mika  de- 
cen  qa  decen  ecamicon,  qa  wa- 
wayusna  mayuhe  kta  e  iyuwin 
maqu  ce. 

5  Unkan  heciyapi,  Wakan tanka 


iwanga  wo,  canku  ohna  unyan- 
pi  kin  he  tanyan  unkihunipi  kta 
hecinhan  sdon  unyanpi  kta. 

6  Unkan  wawayusna  kin  hewi¬ 
cakiya,  Zaniyan  yapo,  canku  o- 
hna  dapi  kin  Jehowa  atonwan. 

7  Unkan  wicasta  zaptan  qon 
iyayapi,  qa  Lais  ekta  ipi,  qa  oyate 
hen  yakonpi  kin  hena  wanwica- 
3mkapi  wikope  sniyan  yakonpi, 
Tzidoni  iyecen  waditagya  oziici- 
yapi ;  unkan  kiunniwicaya,  qais 
wicakaske  kta  makoce  kin  he 
ohna  wicasta  yatapi  wanica;  qa 
Tzidoni  etanhan  tehan  yakonpi, 
qa  wicasta  tokeca  om  takudan 
econpi  sni. 

8  Unkan  hunkawapji  wicayapi 
en  hdipi,  Tzora  qa  Estaol  ekta. 
Unkan  hunkawanji  wicayapi  kin 
hewicakiyapi,  Taku  wandakapi 
he  ? 

9  Unkan  heyapi,  Najinpo  ekta 
unyanpi  kta.  Makoce  wanunya- 
kapi  kin  he  inyun  waste  hinca, 
qa  niyepi  inina  dukanpi,  makoce 
kin  ekta  yaipi  qa  tawayayapi  kta 
e  ihnuhan  nikujapi  kin. 

10  Ekta  yaipi  kinhan,  oyate 
wan  takudan  ikopapi  sni  ece ; 
qa  makoce  anoka  tanhan  tanka- 
ya  ekta  yaipi  kta.  Oyanke  wan 
Wakan  tanka  nicupi  kin  he  ohna 
taku  maka  akan  un  kin  owasin 
etanhan  takudan  icakijapi  sni. 

11  Unkan  hehan  Dani  wicowa- 
zipi  etanhan,  Tzora  qa  Estaol 
etanhan  wicasta  opawinge  sakpe 
ihdakapi,  otoiyohi  wipe  kitonpi. 

12  Qa  iyayapi,  qa  Qirejat  Jeya- 
rim  (otonwe  contanka)  en,  Juda 
ohna  etipi,  heon  oyanke  kin  he 
Mehane  Dan  (Dan  tipi)  eciyapi 
anpetu  kin  dehanyan,  he  Qirejat 
Jeyarim  iheyata  yanka. 

13  Unkan  hetanhan  Epraim  he 
kin  iyakaptapi,  qa  Mika  ti  ekta 
ipi. 

14  Unkan  wicasta  zaptan  Lais 

makoce  iwanyag  ipi  qon  iapi,  qa 
hunka  wanjin  wicayapi  kin  hewi- 
cakiyapi.  Tipi  kin  dena  ohna 
amdo  akaJipe  wan,  qa  terapim, 
qa  wankagapi  pagopi,  qa  sdoyapi 
wan,yukan'sdonyayapi  he'?  heon 
token  ecanonpi  kta  iyukcanpo. 

15  Unkan  icuom  iyayapi,  qa 
Lewi  koska  ti  ekta  ipi,  Mika  ti 
kin  qa  zanivan  un  kinhan  iwan- 
gapi. 

16  Qa  wicasta  opawinge  sakpe 
Dan  cinca  etanhan  wipe  kitonpi 
tiyopa  itankan  najinpi. 

17  Unkan  wicasta  zaptan  ma- 
koce  iwanyag  ipi  qehan  hen  ipi 
qon,  wankan  ipi  qa  wakagapi, 
pagopi,  qa  amdo  akalipe,  qa  tera¬ 
pim,  qa  wakagapi  sdoyapi  kin 
icupi.  Unkan  wawayusna  kin 
tiyopa  kin  en  najin,  wicasta  opa¬ 
winge  sakpe  ozuye  wipe  kitonpi 
kin  hena  itokam. 

18  Unkan  Mika  ti  en  ipi  kin 
hena  wakagapi  pagopi  kin,  qa 
amdo  akahpe  kin,  qa  terapim, 
qa  wakagapi  sdoyapi  kin  icupi 
qehan,  wawayusna  kin,  Taku 
ecanonpi  he  ?  ewicakiya. 

19  Unkan  heciyapi,  Inina  un 
wo,  ninape  kin  ,i  atpuka  wo,  qa- 
unkicipi  ya  wo  ;  hecen  wawayu¬ 
sna,  qa  ate  unniyanpi  kta.  Tipi 
wanjidan  on  wawayusna  yaun 
kta,  qais  Israel  ohna  wicoun  qa 
wicowazi  wan  on  wawayusna 
yaun  kta,  unman  tukte  waste  he  ? 

20  Unkan  wawayusna  kin  cante 
waste,  qa  amdo  akalipe  kin,  qa 
terapim  kin,  qa  wakagapi  pa¬ 
gopi  kin  icu,  qa  oyate  kin  coka- 
ya  iyaya. 

21  Hehan  ihduhomnipi  qa  iya¬ 
yapi,  qa  siceca,  qa  wanunyanpi 
kin,  qa  wahpayapi  kin  owasin 
wicitokam  ye  yapi. 

22  Mika  ti  kin  etanhan  tehan 
iyayapi  qehan,  wicasta  tona  Mika 
ti  kin  ikiyedan  tipi  kin  hena  mni- 

ciyapi,  qa  Dan  cinca  kin  kihde- 
gapi, 

23  Qa  Dan  cinca  kin  hoyewica- 
kiyapi.  Unkan  itkom  ihdamna- 
pi,  qa  Mika  heciyapi,  Taku  yaka 
heon  decen  anaunyatanpi '? 

24  Unkan  hewicakiya,  Taku 
wakan  micicage  cin  hena  iyacu- 
pi,  wawayusna  kin  nakun,  qa 
sanpa  taku  mduha  he  ?  qa  token, 
Taku  yaka  he,  emayakiyapi  he  % 

25  Unkan  Dan  cinca  kin  heci¬ 
yapi,  Ihnuhan  niho  kin  unkiyepi 
ehna  nakonpi  kin.  Okini  wica¬ 
sta  nagi  wacinko  ananitanpi,  qa 
ninagi,  qa  tiyohnaka  nitawa 
nagipi  kin  toki  ehpeyakiye  kta. 

26  Qa  Dan  cinca  kin  toki  yapi 
canku  kin  ohna  iyayapi.  Unkan 
Mika  iye  isanpa  hena  wasakapi 
wanwicayake  cehan  ihdamna,  qa 
kihda. 

27  Unkan  hena  taku  Mika  kage 
ciqon,  qa  wawayusna  yuhe  ciqon 
nakun  icupi,  qa  Lais  ekta  ipi, 
oyate  owanji  unpi,  qa  wikopapi 
sni  ekta,  qa  canhpi  hi  on  wica- 
kastakapi,  qa  otonwe  kin  peta  on 
huhnaliyapi. 

28  Tzidon  etanhan  tehan  ya- 
konpi',  qa  tuwedan  kici  wotaku- 
ye  yuhapi  sni,  heon  wanikiye  ni- 
capi,  qa  Bet  Rehob  osmaka  ohna 
yanka.  Unkan  otonwe  kin  ka- 
gapi,  qa  hen  iyotankapi. 

29  Qa  otonwe  kin  Dan  caje  ya- 
tapi ;  ateyapi  Dan,  Israel  kiciton- 
pi  caje  kin  iyecen  ;  tuka  otonwe 
kin  he  otokahe  ekta  Lais  eciyapi. 

30  Unkan  Dan  cinca  kin  waka¬ 
gapi  kin  iyepi  on  ehdepi,  qa  Dan 
wicoun  kin  .Tonatan  Gersom  cin- 
hintku  Manase  cinhintku,  iye  qa 
iye  cinca  kin  wawayusna  wica- 
yuhapi,  makoce  eto.nlian  tokan 
ayapi  sni  kin  hehanyan. 

31  Qa  wakagapi  Mika  kage  cin 
ekicihdepi,  tohan  Wakantaka  ti 
kin  6ilo  ohna  un  kin  hehanyan. 


WICOWOYAKE  19. 
WICOWOYAKE  19. 


1  Unkan  Israel  obna  wi  casta 
yatapi  wanica  qehan,  anpetu  kin 
hena  icunhan,  Lewi  wicasta  wan 
Epraim  lie  onnaptanyan  ohna  ti, 
qa  Betlehem  Jnda  ptanhan  wino- 
liinca  wan  yuza,  tuka  wakan 
yuze  sni. 

2  Unkan  winobinca  kin  he  ihdu- 
liomni,  qa  elipekiye  ca  atkuku  ti 
kin  ekta  kihda,  Betlehem  Juda 
ekta,  qa  wi  topa  anpetu  kin  hen 
yanka. 

3  Unkan  hihnaku  najin,  qa  can- 
te  iyokipi  ye  kta,  qa  hdicu  kiye 
kta,  heon  okide  iyaya.  Unkan 
tahoksidan  qa  sonsonna  nonpa 
opapi.  Unkan  winyan  qon  atku¬ 
ku  timahen  hiyuya.  Unkan  wi- 
koska  atkuku  kin  he  wanyake 
cehan  itkokipe  cin  on  iyuskin. 

4  Unkan  tunkanku  wikoska 
atkuku  kin  adoksohan  yuza. 
Unkan  anpetu  yamni  kici  iyotan- 
ka,  qa  wotapi,  qa  wayatkanpi,  qa 
hen  wankapi. 

5  Unkitn  anpetu  itopa  hanhanna 
kiktapi  qehan  iyaye  kta  e  najin. 
Unkan  wikoska  atkuku  kin  tako- 
sku  heciya,  Aguyapi  onspa  on 
nicante  kin  wasag  kiya  wo,  qa 
hehan  idade  kta. 

6  Unkan  iyotankapi,  qa  sakim 
wotapi  qa  wayatkanpi,  qa  wiko¬ 
ska  atkuku  kin  wicasta  qon  heci¬ 
ya,  Tokin  den  inonke  kta  iyoni- 
cipin,  qa  cante  ni  waste  kta. 

7  Unkan  wicasta  kin  iyaye  kta 
e  najin  qehan  tunkanku  nina  cin- 
kiya  ;  unkan  iyotanke  ca  hen 
wanka. 

8  Qa  anpetu  izaptan  iyaye  kta 
e  hanhanna  hin  kikta.  Unkan 
wikoska  atkuku  heya,  Ceciciya 
cante  kin  wasagkiya  wo.  Unkan 
wiyotanhan  inasdoke  cin  hehan- 
yan  yutehanpi,  qa  sakim  wotapi. 

9  Hehan  wicasta  qon  iyaye  kta 


e  najin,  iye  qa  tawicu,  qa  taho¬ 
ksidan.  Unkan  tunkanku  wiko¬ 
ska  atkuku  kin  heciya,  Htayetu 
kta  e  anpetu  wanna  inasdoka, 
den  wanka  wo,  hecen  cante  ni- 
waste  kta,  qa  heyakecinhan  han¬ 
hanna  hin  yektapi  qa  icimayani- 
pi  kta,  qa  wakeya  nitawa  ekta 
yahde  kta. 

10  Tuka  wicasta  qon  hen  wanke 
kta  w'icada  sni ;  heon  najin  iya¬ 
ya  kihda,  qa  Jehus  (Jerusalem 
hee)  iyotakons  ki,  qa  sonsonna 
nonpa  aqin  kitonpi  opapi ;  qa  ta¬ 
wicu  nakun  kici  un. 

11  Jehus  ikiyedan  unpi  qehan 
anpetu  wanna  iyaye  kta  hinca  ; 
unkan  hoksidan  kin  yuhe  cin  he¬ 
ciya,  Ito  icuom  unyanpi  Jebusi 
otonwe  kin  de  ekta,  qa  ohna  un- 
wankapi  kte. 

12  Unkan  yuhe  cin  heciya, 
Otonwe  oyate  tokeca,  Israel  cin- 
ca  etanhan  hecapi  sni  ekta  un- 
yaupi  kte  sni ;  tuka  Gibea  ekta 
iyoopta  unyanpi  kta. 

13  Nakun  tahoksidan  kin  heci¬ 
ya,  Ito  otonAve  kin  dena  Gibea 
qais  Rama,  unman  tukte  wanji 
ikiyedan  unyanpi,  qa  ohna  un- 
wankapi  kte. 

14  Unkan  iyooptapi,  qa  manipi, 
qa  Gibea  Benjamin  tawa  ikiyedan 
yakonpi  qehan  anpetu  wi  kin 
aisinyan  iyaya. 

15  Unkan  Gibea  ohna  wankapi 
kta  e  heciya  icuom  iyayapi,  qa 
en  ipi,  qa  otonwe  canku  kin  ohna 
iyotankapi.  Unkan  wankapi  kta 
e  tuwedan  tin  hiyu  Avicaye  sni. 

16  Unkan  inyun  htayen  wica- 
hinca  wan  tohtani  etanhan  maga 
etanhan  hdi,  Avicasta  kin  he  E- 
praim  he  kin  etanhan,  qa  Gibea 
ohna  ti,  tuka  wicasta  hen  yakon¬ 
pi  kin  hena  Benjamin  cinca  he¬ 
capi. 

17  Qa  ista  yuwankau  ikikcu,  qa 
wicasta  icimani  kin  otonwe  can- 

ku  kin  ohna  wanyake  ca  wica- 
kinca  kin  heciya,  Toki  da,  qa 
tokiya  tanhan  yau  he  1 

iSUnkan  heciya,  Unkiyepi  Bet- 
lehem  Juda  etanhan,  Epraim  he 
onnaptanyan  ekta  unkiyayapi. 
Miye  hematanhan,  qa  Betlehem 
Juda  ekta  wai  qa  Jehowa  ti  kin 
ekta  mda,  qa  tuwedan  tin  hiyu 
makiye  sni. 

19  Tuka  peji  seca,  qa  woyute 
sonsonna  unkitawapi  on  yukan, 
nakun  aguyapi,  qa  minisa  miye 
on,  qa  wikoska  nitawa,  qa  hoksi- 
dan  nitawa  unkicipapi  on  yukan 
ce  ;  takudan  unkicakijapi  sni. 

20  Unkan  wicahinca  kin  heya, 
Tanyan  yaunpi  nunwe ;  miye  ta- 
ku  nun  kta  iyececa  owasin  wa- 
cinmayaye  kta,  tuka  ihnuhan 
otonwe  canku  ohna  inonke  cin. 

21  Unkan  iye  ti  mahen  hiyu 
wicaye  ca  sonsonna  wowicaqu  ; 
unkan  siha  ihdujajapi,  qa  wotapi 
qa  wayatkanpi. 

22  Qa  cante  waste  iciyapi. 
Unkan  otonwe  wicasta  kin  wo- 
wahte  sni  cinca  hecapi ;  tipi  kin 
ihduksan  najinpi,  qa  tiyopa  kin 
kabubupi,  qa  wicasta  tipi  yuhe 
cin  wicahinca  qon  heciyapi,  Wi¬ 
casta  yati  ekta  hi  qon  tankan 
hiyuya  wo ;  sdon  unyanpi  kta 
ce. 

23  Unkan  wicasta  tipi  yuhe  cin 
ekta  wicai,  qa  hewicakiya,  Hiya. 
Mihunkawanji  ceciciyapi,  ihnu¬ 
han  taku  sica  ecanonpi.  Wica¬ 
sta  kin  de  wati  en  hi  ehantan- 
han,  ihnuhan  taku  witkotkoya 
kin  de  ecannonpi  kin. 

24  Ito  micunksi  witansna,  qa 
iye  tawicu  kin  hena  nijmpi  ekta 
tankan  hiyu  wicawaye  kta,  hena 
yuhukuya  wicayayapi,  qa  token 
niistapi  iyokipi  ecawicayeconpi 
kta,  tuka  ihnuhan  wicasta  kin  de 
taku  wowahte  sni  kin  he  ecaye- 
conpi  kin. 

25  Tuka  wicasta  kin  he  nahon- 
pi  kta  wicadapi  sni.  Unkan  wi¬ 
casta  kin  tawicu  napata  yuza,  qa 
hena  ekta  tankan  hiyuya.  Un¬ 
kan  sdonyapi,  qa  hanyetu  osan 
kakis  yapi,  ihanhanna  hehanyan, 
qa  anpao  hinanpe  cehan  ayustan- 

Pi-  ^ 

26  Unkan  winohinca  kin  anpao 
qehan  u,  qa  tipi  ohna  hihnaku 
yanke  cin  tiyopa  ekta  hinhpa- 
ya,  anpa  kta  hehanyan. 

27  Unkan  hihnaku  kin  hanhan- 
na  kikta,  qa  tipi  tiyopa  kin  yuhdo- 
ka,  qa  canku  ohna  iyaye  kta  e 
inanpa  ;  unkan  inyun  tawicu  tipi 
tiyopa  kin  ekta  makata  wanka, 
qa  nape  kin  tiyopa  ahdehe  cin 
akan  yanka. 

28  Unkan  heciya,  Najin  wanna 
unye  kta ;  tuka  takudan  ayupte 
sni.  Hehan  wicasta  kin  najin 
qa  sonsonna  kin  akan  ehnaka  qa 
kihda. 

29  Qa  ti  kin  ekta  ki  qehan,  isan 
wan  icu,  qa  tawicu  te  cin  iya- 
hpaya,  qa  huhu  iyahna  baspa, 
obaspe  akenonpa,  qa  Israel  ma- 
koce  kin  owancaya  yekiya. 

30  Unkan  tuwe  wanyaka  eca 
heya,  Israel  cinca  Egupta  mako- 
ce  etanhan  itanwankanhde  upi 
ehantanhan  taku  dececa  econpi 
sni,  qa  wanyakapi  sni ;  cante 
ekta  ye  kiyapo,  qa  nitawacin  o- 
hdakapo,  eya  ece. 

WICOWOYAKE  20. 

1  Unkan  Israel  cinca  owasin 
inanpapi,  Dan  etanhan  Berseba 
ekta  hehanyan,  qa  Gileyad  ma- 
koce  nakun,  omniciye  wicasta 
wanjidan  iyecen  Jehowa  itokam 
Mitzpa  ekta  yuwitaya  hiyupi 

2  Qa  Israel  wieoun  owasin  oya- 
te  w'icasta  tokapa  kin  owasin 
Wakan tanka  taoyate  omniciye  en 
najinpi,  wicasta  huiyun  canhpi 

yuhapi  kektopawinge  opawinge 
topa. 

3  Unkan  Benjamin  cinca  kin 
Israel  cinca  kin  Mitzpa  ekta  hipi 
kin  nallonpi.  Unkan  Israel  cin¬ 
ca  kin  heyapi,  Taku  sica  kin  de 
token  econpi  kin  oyakapo. 

4  Unkan  Lewi  wicasta,  wino- 
Hinca  baspapi  qon  hihnakn  kin 
ayupte  ca  heya,  Gibea  Benjamin 
tawa  en  wai,  miye  qa  mitawin 
ohna  unwankapi  kta. 

5  Unkan  Gibea  itancanpi  kin 
anamatanpi,  qa  hanyen  tipi  ohna 
manke  cin  ihduk^an  najinpi,  qa 
maktepii  kta  kecinpi,  qa  mitawin 
yuhukuyapi  on  te. 

6  Heon  mitawin  iwekcu,  qa 
bawakispa,  qa  Israel  makoce  ta- 
wayapi  owancaya  yewakiya } 
taku  wowabte  sni,  qa  witkotko- 
ya  Israel  ohna  econpi  nakas. 

7  Ihopo  niyepi  Israel  cinca 
owasin  nioiepi,  qa  token  idu- 
kcanpi  den  eyapo. 

8  Unkan  oyate  owasin  wicasta 
wanjidan  iyecen  najinpi  qa  he¬ 
yapi,  Unkiyepi  tuwedan  tipi  ta¬ 
wa  en  kihde  kte  sni. 

9  Qa  wanna  taku  econkupi  kte 
cin  dee,  woecon  eciya  tanhan 
Gibea  azu  unyanpi  kta. 

10  Israel  wicoun  owasin  etan- 
han  wicasta  opawinge  on  wikce- 
mna  unkicupi  kta,  qa  kektopa¬ 
winge  etanhan  opawinge,  qa  ke¬ 
ktopawinge  wikcemna  etanhan 
kektopawinge  wanjidan,  hena  o- 
yate  on  woyute  buweyapi  kta, 
hecen  Gibea  Benjamin  ekta  un¬ 
yanpi  kta,  qa  taku  wabte  sni 
econ  kin  owasin  iyecen  ecaunki- 
conpi  kte. 

11  Hecen  Israel  wicasta  owasin 
wicasta  wanjidan  iyecen  imniei- 
yapi,  otonwe  kin  ekta. 

12  Unkan  Israel  wicoun  kin 
Benjamin  wicowazi  owasin  ekta 
wicasta  ye  wicasipi,  qa  heyapi, 


Wicohan  sica  kin  de  niyepi  ehna 
econpi  kin  taku  hwo  ? 

13  Heon  wanna  wicasta  wowa- 
hte  ^ni  cinca  Gibea  ohna  yakon- 
pi  kin  hiyu  wicayapo ;  unkan 
wicunktepi  kta,  qa  taku  ^ica  Is¬ 
rael  etanhan  unyutokanpi  kta. 
Tuka  Benjamin  cinca  kin,  hun- 
kaw^anji  wdcayapi  Israel  cinca 
kin  nawicahonpi  wicadapi  ^ni. 

14  Heon  Benjamin  cinca  kin 
tonwanyanpi  kin  owasin  etanhan 
Gibea  ekta  mniciyapi,  qa  Israel 
cinca  om  kicizapi  kta. 

15  Qa  anpetu  kin  he  en  Benja¬ 
min  cinca  tonwanyanpi  etanhan 
wicayawapi  wicasta  kektopawin¬ 
ge  wikcemna  nonpa  sanpa  kekto¬ 
pawinge  sakpe  canhpi  kitonpi,  qa 
nakun  Gibea  ohna  tipi  kin  etan¬ 
han  wicasta  kahnigapi  heca  opa¬ 
winge  sakowin. 

16  Oyate  kin  de  owasin  etan¬ 
han  wicasta  opawinge  Sakowin 
etapa  unpi  sni,  wicasta  kahniga- 
pi  hecapi,  hena  hahonta  [cistinna 
ekta  inyan  kaho  iyeyapi  e^ta  yu- 
^napi  sni. 

17  Unkan  Israel  wicasta  Benja¬ 
min  codan  wicayawapi  wicasta 
kektopawinge  opawinge  topa 
canhpi  kitonpi,  hena  owasin  wi¬ 
casta  zuyapi  hecapi. 

18  Qa  najinpi,  qa  Betel  ekta  ipi, 
qa  Wakantanka  iwangapi,  qa  Is¬ 
rael  cinca  kin  heyapi,  Tuwe  un¬ 
kiyepi  etanhan  tokaheya  Benja¬ 
min  tinea  kin  azuwicaye  kta 
he?  Unkan  Jehowa  heya,  Juda 
bee  tokaheya  ye  kte. 

19  Unkan  Israel  cinca  kin  han- 
hanna  kiktapi,  qa  Gibea  itkom 
etipi. 

20  Unkan  Israel  wicasta  kin 
Benjamin  om  kicizapi  kta  e 
inanpapi,  qa  Israel  wicasta  kin 
ocimdagehan  iyayapi,  Gibea  ekta 
kizapi  kta  heon. 

21  Unkan  Benjamin  cinca  kin 

Gibea  etanhan  inanpapi,  qa  anpe- 
tu  kin  he  en  Israel  wicasta  kekto- 
pawinge  wikcemna  nonpa  sanpa 
kektopawinge  nonpa,  makata 
ihang  wicayapi. 

22  Unkan  Israel  wicasta  oyate 
kin  wakisag  iciyapi,  qa  tukten 
anpetu  tokaheya  ocimdali  najinpi 
qon,  he  ekta  ake  kicizapi  kta  e 
ocimdagehan  iyayapi. 

23  Wanna  Israel  cinca  kin  itan- 
wankanhde  iyayapi,  qa  Jehowa 
itokainceyapi,hta5retu  kte  hehan- 
yan,  qa  Jehowa  iwangapi,  qa  he- 
yapi,  Ake  misunka  Benjamin  cin¬ 
ca  wecizekta  e  ekta  mde  kta  he? 
Unkan  ekta  yawo,  Jehowa  eya, 

24  Unkan  anpetu  iyokihe  en  Is¬ 
rael  cinca  kin  Benjamin  cinca 
kin  anawicatan  ipi. 

25  Unkan  itkowicakipe  kta  e 
Benjamin  Gibea  etanhan  inanpa, 
anpetu  inonpa  en,  qa  Israel  cinca 
etanhan  wicasta  kektopawinge 
ake  sahdogan  makata  wicaktepi, 
hena  owasin  canhpi  kitonpi. 

26  Hehan  Israel  cinca  kin  owa¬ 
sin  itanwankanhde  yapi,  qa  oyate 
kin  owasin  Betel  ekta  ipi,  qa  ce- 
yapi,  qa  hen  Jehowa  itokam  iyo- 
tankapi,  qa  anpetu  kin  he  en  hta- 
yetu  hehanyan  wotapi  sni ;  qa 
Jehowa  itokam  wohuhnah  yapi 
qa  wopida  wosnapi  huhnah 
yapi. 

27  Qa  Israel  cinca  kin  Jehowa 
wiwangapi,  W  akantanka  otakuye 
can  wohnaka  kin  he  ehan  hen 
yanka  nakas. 

28  Unkan  anpetu  kin  hena  en 
Pinehas  Eleyazar  cinhintku  Aa¬ 
ron  cinhintku  he  itokam  najin, 
qa  heyapi,  Ake  misunka  Benja¬ 
min  cinca  kin  wicawecize  kta  e 
ekta  mde  kta,  qais  amdustan  kta 
he?  Unkan  Jehowa  heya.  Ya 
wo,  heyakecinhan  ninape  en  wa- 
qu  kta  nakas. 

29  Unkan  Israel  Gibea  ihdu- 

ksan  wicasta  nahmanna  iyapepi 
kta  iwanke  wicayapi. 

30  Qa  Israel  cinca  kin  anpetu 
iyamni  en  Benjamin  cinca  ekta 
iyayapi,  qa  Gibea  ekta  ocimda¬ 
gehan  ipi,  nonpa  akihde  econpi 
qon  he  iyecen. 

31  Unkan  Benjamin  cinca  kin 
oyate  itkowicakipapi  kta  inan¬ 
papi,  qa  wicahnayanpi  on  oton- 
we  etanhan  iyayapi,  qa  canku 
nonpa  tanka,  wanji  Betel  iyahde, 
qa  unman  Gibea  tinta  bhna  iya¬ 
hde,  hena  ohna  Israel  etanhan 
wicasta  wikcemna  yamni  cetu 
cawicapapi  wicakastakapi ;  wan¬ 
na  nonpa  akihde  econpi  qon  he 
iyecen. 

32  Qa  Benjamin  cinca  kin  he¬ 
yapi,  Unkitokam  hinhpayapi  oto- 
kahe  ekta  he  iyecen.  Ecin  Is¬ 
rael  cinca  kin  heyapi,  naunjica- 
pi,  qa  otonwe  etanhan  cankuku 
ekta  hiyu  wicunyanpi  kta. 

33  Qa  Israel  wicasta  owasin 
tukten  wankapi  kin  etanhan  na¬ 
jinpi,  qa  Bayal  Tamar  ohna  oci¬ 
mdagehan  inajinpi :  nakun  Israel 
waiyapepi  kin  wankapi  etanhan 
Gibea  tinta  kin  etanhan  inanpa- 

P^- 

34  Qa  Gibea  itokapa  tanhan 
upi,  wicasta  kektopawinge  wi¬ 
kcemna,  Israel  owasin  etanhan 
wicakahnigapi ;  qa  nina  kicizapi, 
tuka  taku  ^ica  iwicakicihan  sdo- 
tkiyapi  sni. 

35  Unkan  Jehowa  Benjamin  ka- 
staka  Israel  itokam;  unkan  an¬ 
petu  kin  he  en  Israel  cinca  kin 
Benjamin  wicasta  kektopawinge 
wikcemna  nonpa  sanpa  kekto¬ 
pawinge  zaptan  sanpa  opawin- 
ge  wanjidan  ihangwicayapi,  hena 
owasin  canhpi  kitonpi. 

36  Unkan  Benjamin  cinca  kin 
iye  ktepidan  wanhdakapi.  E- 
cin  Israel  wicasta  kin  wicasta 
Gibea  nahmana  iyape  wicasipi 

qon  hena  wacinwicayapi,  heon 
Benjamin  etanhan  najicapi. 

37  Unkan  waiyapepi  kin  hena 
inahnipi,  qa  Gibea  anatanpi,  qa 
waiyapepi  kin  obe  iyayapi,  qa 
otonwe  ocowasin  canhpi  hi  on 
kastakapi. 

38  Unkan  Israel  cinca  kin  wai¬ 
yapepi  kin  wowapetokeca  kin  de 
econ  wicasipi,  sota  tanka  hinca 
otonwe  etanhan  wankan  iyaye- 
yapi  kta. 

39  Heon  Israel  cinca  kicizapi 
en  ihdamnapi.  Unkan  Benjamin 
otokahe  ekta  Israel  wicasta  etan¬ 
han  wicasta  wikcemna  yamni 
cetu  makatawicakastakapi.  Un- 
kiyepi  awicakehan  wanna  wicun- 
kastakapi,  wokicize  tokaheya  en 
iyecen,  eyapi  nakas. 

40  Unkan  ide  otonwe  etanhan  to¬ 
kaheya  wankan  iyaye,  cehan,  so¬ 
ta  bosdata  seca,  Benjamin  ihda- 
mna,  qa  inyun  otonwe  ocowasin 
ide  kin  mahpiya  ektakiya  wankan 
iyaya. 

41  Unkan  Israel  wicasta  kin 
ihdamnapi  qehan  Benjamin  yu- 
sinyayapi,  taku  sica  wicayuskica 
kin  wanyakapi  nakas. 

42  Qa  Israel  itokapa  tanhan 
ihdamnapi,  canku  hopuza  iyahde 
ekta,  qa  wokicize  wicakihdega, 
qa  hen  wicaktepi. 

43  Tona  Benjamin  kuwa  ayapi 
kin  hena  wicihduksan  iyayapi, 
Nuha  (iyozi)  ekta  anawicatanpi, 
Gibea  iyotakonza  wihinanpe  cin 
ektakiya  hehanyan. 

44  Qa  Benjamin  etanhan  wica¬ 
sta  kektopawinge  ake  sahdogan 
hinhpayapi,  hena  owasin  wicasta 
wasakapi. 

45  Hehan  ihdamnapi,  qa  hewo- 
skantuya  napapi.  Rimmon  imnija 
ektakiya.  Unkan  cankuku  ohna 
wicas^ta  kektopawinge  zaptan 
enanakiya  wicaktepi ;  qa  Gi- 
dom  ekta  wicakuwapi  qa  wica¬ 


sta-  kektopawinge  nonpa  wica¬ 
ktepi. 

46  Hecen  anpetu  kin  he  en 
Benjamin  etanhan  hinhpayapi 
kin  owasin  wicasta  kektopawin¬ 
ge  wikcemna  nonpa  sanpa  kekto¬ 
pawinge  zaptan,  canhpi  kitonpi, 
hena  owasin  wicasta  wasakapi. 

47|  Tuka  wicasta  opawinge  sa- 
kpe  ihdamnapi,  qa  hewoskantu 
napapi  Rinmon  imnija  ekta,  qa 
wi  to  pa  Rinmon  imnija  ohna  ti- 
pi. 

48  Unkan  Israel  wicasta  kin 
ihdamnapi,  Benjamin  cinca  ekta, 
qa  tonwanyanpi  ohna  canhpi  hi 
on  wicaktepi,  wicasta  qa  woteca 
qa  taku  iy eyapi  owasin.  Nakun 
otonwe  tona  iyeyapi  kin  owasin 
peta  on  ideyapi. 

WICOWOYAKE  21. 

1  Wanna  Israel  wicasta  Mitzpa 
ohna  taku  wakan  caje  yatapi,  qa 
heyapi,  Unkiyepi  etanhan  tuwe- 
dan  iye  cunwintku  Benjamin  yu- 
ze  kta  e  qu  kte  sni. 

2  Unkan  oyate  kin  Betel  ekta 
ipi,  qa  hen  Wakantanka  itokam 
iyotankapi  htayetu  kin  hehan¬ 
yan,  qa  hotanka  kiya,  nina  ce- 
yapi. 

3  Qa  heyapi,  .Tehowa  Israel  Wa- 
kandapi  kin  hehehe  de  toketu 
hwo,  Israel  ohna  nakaha  wicoun 
wanji  Israel  etanhan  kitanin  sni. 

4  Unkan  ihanhanna  oyate  kin 
najinpi,  qa  wahna  wosnapi  wan 
hen  kagapi,  qa  wohuhnaliyapi, 
qa  wopida  wosnapi  wayusnapi. 

5  Unkan  Israel  cinca  kin  heya¬ 
pi,  Israel  wicoun  owasin  etanhan 
ozuye  kin  Jehowa  ekta  tuwe  hi 
sni  he  %  Ecin  wokonze  tanka 
kagapi  qa  heyapi,  Tuwe  Jehowa 
ekta  hi  sni  awicakehan  te  kta. 

6  Unkan  Israel  cinca  kin  Ben¬ 
jamin  sunkayapi  on  iyope  iciya- 

pi  qa  heyapi,  Nakaha  Israel 
etanhan  wicoim  wan  kaspapi  ce. 

7  Tonaokaptapi  on  token  econ- 
kupi  kta  he  ■?  Cmiksi  unyanpi 
etanhan  winohinca  wicun  qupi 
kte  sni,  Jehowa  cajeyan  unkon- 
zapi  nakas. 

8  Heon  heyapi,  Israel  wicoun 
etanhan  Jehowa  ekta  Mitzpa 
ekta  tuwe  hi  sni  he?  IJnkan 
Jabe^  Gileyad  etanhan  omniciye 
wicoti  ekta  tuwedan  hi  sni. 

9  Qa  oyate  kin  ihdawapi,  qa  Ja- 
bes  Gileyad  ounyanpi  kin  etan¬ 
han  wicasta  wanjidan  hen  un 
^ni. 

10  Unkan  omniciye  kin  wicasta 
kektopawinge  ake  nonpa  wicasta 
waditakapi  heciya  ye  wicasipi, 
qa  wahokon  wicakiyapi,  qa  he- 
wicakiyapi,  Yapo  .labes  Gileyad 
ounyanpi  kin  wicakastakapo, 
canhpi  hi  on  ;  nakun  winohinca 
qa  siceca. 

11  Qa  taku  ecanonpi  kte  cin 
dee  ;  tona  wica  owasin,  qa  wino¬ 
hinca  wica  kiyi  wankapi  on  wi¬ 
casta  sdonyapi  kin  owasin  wica- 
yaktepi  kta. 

12  Unkan  Jabes  Gileyad  oun¬ 
yanpi  kin  etanhan  wikoska  tan- 
^na  unpi,  wica  kici  wankapi  on 
wicasta  sdonyapi  sni  opawinge 
topa  iyewicayapi,  qa  hena  yuha 
wicoti  Silo  ekta  hipi,  he  Kanan 
makoce  ohnawanka. 

13  Unkan  omniciye  ocowasin 
Benjamin  cinca  Rinmon  ohna 
yakonpi  ekta  wahosi  ye  wicasipi, 
qa  wokiyapi  wdcakicopi. 

14  Unkan  he  ehan  Benjamin 
hdi.  Unkan  .Tabes  Gileyad  wino¬ 
hinca  qon  etanhan  winohinca 
wicaqupi,  tuka  owasin  iyowica- 
hipi  sni. 

15  Qa  Jehowa  Israel  wicoun 
ohna  woihang  ye  wan  kage  cin 
heon  oyate  kin  Benjamin  on  iyo- 
pe  iciyapi. 

16  Unkan  omniciye  hunkayapi 
kin  heyapi,  Benjamin  winohinca 
ihang  wicunyanpi  heon  wdca  un¬ 
man  nipi  kin  winohinca  wicun- 
qupi  kta  e  token  econkupi  kta 
he  ? 

17  Nakun  heyapi,  Benjamin 
etanhan  nipi  kin  hena  makoce 
tawayapi,  qa  Israel  etanhan  wi¬ 
coun  wanjidan  kahintapi  kte 
sni. 

18  Tuka  unkiyepi  cunksi  un¬ 
yanpi  etanhan  winohinca  wicun- 
qupi  kta  unkokihipi  sni.  Tuwe 
winohinca  wan  Benjamin  qu  kin- 
han  yasicapi  kta,  Israel  cinca 
eyapi  qon  naka^. 

19  Unkan  heyapi,  Ihopo  mdoke- 
tu  otoiyohi  wohanpi  wan  Jeho¬ 
wa  kicagapi,  ^ilo  ekta,  Betel 
iwaziya  tanhan,  canku  tanka  Be¬ 
tel  etanhan  Sekern  'iyahde  kin 
he  iwiyohiyanpa  tanhan,  Lebona 
itokaga  tanhan. 

20  Qa  Benjamin  cinca  kin  wa¬ 
hokon  wicakiyapi,  qa  heyapi,  Iho¬ 
po  ekta  yapi  qa  hastanhanka  iyu- 
wi  ojiipi  oima  inahmanpo. 

21  Qa  inyun  ^ilo  cunwintkupi 
wacipi  en  skatapi  kta  inanpapi 
kinhan  wandakapi  kta,  qa  naya- 
jinpi  kta,  hastanhanka  iyuwi  oju- 
pi  etanhan,  qa  iyawicayahpa  da- 
pi  kta,  niyepi  on  wicasta  otoi¬ 
yohi  tawicu  kin  ^ilo  cunwintku¬ 
pi  etanhan,  qa  Benjamin  makoce 
ekta  yuha  yahdapi  kta. 

22  Unkan  ate  wicayapi  qais  ti- 
mdo  wicayapi  kin  kizapi  kta  en 
unhipi  kinhan  hewicunkiyapikta, 
Hena  wicayaqupi  sni,  heon  de- 
han  jnibapi  kte  sni ;  qa  wokicize 
en  winohinca  wicasta  iyohi  un- 
kicupi  sni,  heon  hena  ionsiunda- 
miye. 

23  Unkan  Benjamin  cinca  kin 
hecen  econpi,  qa  iye  iyenaka 
winohinca  icupi,  wacipi  kin  en 
iyawicahpayapi  qa  hena  yuha 

makoce  tawapi  kin  ekta  hdapi, 
qa  otonwe  tawapi  piya  kagapi,  qa 
hena  en  iyotankapi. 

24  Unkan  he  ehan  Israel  cinca 
kin  hetanhan  kihdapi,  wicasta 
otoiyohi  iye  tawicoun,  qa  wico- 


wazi  tawa  ekta,  qa  hetanhan 
otoiyohi  tamaga  ekta  kihda. 

25  He  ehan  Israel  ohna  wieasta 
yatapi  wanica,  wicasta  otoiyohi 
iye  ista  kin  en  taku  ecetu  kin  he 
econ. 


KUTE  TAWOWAPI. 


WICOWOYAKE  1. 

1  Unkan  wayaco  wicasta  kin 
wicasta  yatapi  hecapi  qehan,  ma¬ 
koce  kin  ohna  wicaakilian  ;  un¬ 
kan  wicasta  wan,  Betlehem  Juda 
etanhan,  Moab  makoce  ohnayan- 
ke  kta  e  ekta  i,  iye  qa  tawicu,  qa 
cinhintku  non  pa. 

2  Qa  wicasta  kin  he  Elimelek 
(Wakan  wicastayatapi)  eciyapi, 
qa  tawicu  Nayomi  (lyomakipi- 
win)  eciyapi,  qa  cinhintku  nonpa 
kin  Malilon  qa  Kileon  ewicakiya- 
pi.  Eprati  hecapi,  Betlehem  .lu- 
da  etanhan ;  qa  Moab  makoce 
ekta  ipi,  qa  hen  yakonpi. 

3  Unkan  Elimelek  Nayomi  hi- 
hnaku  ta,  hecen  is  nana  ni,  cin¬ 
hintku  nonpa  om. 

4  Unkan  napin  Moab  winohinca 
yuzapi,  wanji  Orpa  eciyapi,  qa 
unman  Rute  eciyapi,  qa  hen 
yakonpi  waniyetu  wikcemna 
cetu. 

5  Unkan  Malilon  qa  Kileon  na¬ 
pin  nakun  tapi ;  hecen  cinhintku 
napin,  qa  hihnaku  winohinca 
ehpeya  iyayapi. 

6  Unkan  Moab  makoce  etanhan 
kihde  kta  e  najin,  takos  wicaya 
om ;  Jehowa  taoyate  en  wicai 
qa  aguyapi  wicaqu  kin  he  Moab 
makoce  ohna  nahon  nakaA 

7  Qa  ohna  yanke  ciqon  etanhan 


hinanpa,  takoswicaya  napin  om, 
qa  Juda  makoce  ekta  kihdapi 
kta,  canku  ohna  iyayapi. 

8  Qa  Nayomi  takos  wicaye  cin 
napin  hewicakiya,  Hope,  otoiyo¬ 
hi  hunku  ti  kin  ekta  yahdapi  kta 
ye,  Jehowa  cante  niciyapi  nun- 
we,  niyepi  tapi  kin  cante  wica- 
yakiyapi,  qa  mis  eya  cante  ma- 
yakiyapi  kin  he  iyecen. 

9  lyohi  hihnaku  ti  kin  ohna  iyo- 
zi  iyeyayapi  kta  e  Jehowa  ionsi- 
nidapi  ye  ;  eye  ca  i  iwicaputaka. 
Unkan  hoyeyapi  qa  ceyapi. 

10  Qa  heciyapi,  Hiya,  niye  kici 
oyate  nitawa  ekta  unhdapi  kta  ye. 

11  Tuka  Nayomi  heya,  Micun- 
ksi  kihdape.  Tokeca  micidapi 
kta  he  %  Nahanhin  mitezi  ohna 
cinca  mayukan,  qa  hena  niyuza- 
pi  kta  he  % 

12  Micunksi  kihdape ;  wama- 
kanka  hinca,  heon  tuwedan  ma- 
yuze  kte  sni  ye.  Nakun,  Wo- 
wacinye  mayukan  qa  hanyetu 
kin  de  wicasta  wan  mayuze  kta, 
qa  hoksidan  waton  kta  ye,  epa 
esta, 

13  Heon  ayapepi  kta,  tanka  ica- 
gapi  kta,  hehanyan,  wicasta  ni- 
yuzapi  kte  sni  e  onanitakapi  ta- 
waten  yayapi  kta  he  ?  Hiya  mi¬ 
cunksi,  niyepi  isanpa  tehiya  eca- 
miconpi,  Jehowa  nape  kin  amapa 
ye  nakas. 

14  Hehan  hoyeyapi  qa  ake  ce^ 
yapi,  qa  Orpa  kunku  i  kin  itpu- 
taka  ;  tuka  Rate  en  ikoyag  iciya. 

15  Unkan  Nayomi  Rute  he- 
ciya,  Inyun  nitanka  oyate  tawa, 
qa  taku  iye  wakan  da  kin  ekta 
kihda  ye.  Nitanka  okipa  kihda 

ye. 

16  Tuka  Rute  hey  a,  Ihnuhan 
mayakisica  ye,  on  aciyustan, 
qa  nihakapa  tanhan  wahde  kte 
cin.  Awicakehan  toki  de  cin 
heciya  mis  mde  kta  ye,  qa  tu- 
kten  nanke  kte  cin  hen  manke 
kta  ye ;  oyate  nitawa  kin  he 
oyate  fnitawa  kte,  qa  taku  wa¬ 
kan  yada  kin  he  mis  wakan  wa- 
da  kta  ye. 

17  Tukten  nite  cin  hen  mate 
kta  qa  hen  mahnakapi  kta  ye. 
Wiconte  heceedan  niye  qa  miye 
unyukinunkan  kta  ye  ;  taku  to- 
keca  hecon  kinhan  Jehowa  he- 
cen  qa  isanpa  ecamicon  ye. 

18  Unkan  kici  ye  kta  wakisag 
iciye  cin  he  wanyake  cehan  he- 
ciye  kta  ayastan. 

19  Unkan  BetLehem  (Aguyapi 
Ti)  ekta  ipi  kin  hehanyan  sakim 
manipi,  qa  Betlehem  ekta  hipi 
qehan  otonwe  kin  ocowasin  hena 
on  yusinyayapi,  qa  Nayomi  dee, 
eyapi. 

20  Unkan  hewicakiya,  Ihnuhan 
Nayomi  (lyomakipiwin)  emaj^a- 
kiyapi  kin,  Mara  (lyokisica)  he- 
makiyape,  lyotan  wasake.  cin  he 
nina  iyokisin  mayan  ye. 

21  Cimajudan  imdamda,  unkan 
comakadan  Jehowa  hdicu  mayan. 
Tokeca  Nayomi  emayakiyapi 
he?  Jehowa  amayatanin,  qa 
lyotan  wasake  cin  iyokisin  ma¬ 
yan  ye. 

22Hecen  Nayomi  takosku  Rute 
Moabiwin  kin  kici  hdi,  he  Moab 
makoce  etanhan  hiyu,  qa  barle 
tokaheya  baksapi  iyehantu,  he¬ 
han  Betlehem  ekta  hipi. 

WICOWOYAKE  2. 

1  Unkan  wicasta  wan  Nayomi 
takuya,  hihnaku  qon  Eliinelek 
tawicowazi  etanhan,  wicasta  wa- 
saka  waditaka,  qa  Boyaz  eciya- 
pi. 

2  Unkan  Rute  Moabiwin  kin 
Nayomi  heciya,  Ceciciye  maga 
ekta  mde  kta  ye,  qa  tuwe  ista 
kin  en  woiyokipi  iyewaye  cin  he 
ihakam  aguyapi  su  itka  kin  mna- 
waye  kta  ye.  Unkan,  Micunksi 
ya  ye,  eciya. 

3  Unkan  iyaye  ca  ekta  i,  qa  wa 
baksapi  ihakam  maga  ohna  wa- 
mnayan,  hecen  Boyaz  Elimelek 
wicowazi  etanhan  tamaga  en 
wamnayan. 

4  Unkan  inyun  Boyaz  Betlehem 
etanhan  hiyu,  qa  Jehowa  niyepi 
kici  un  nunwe,  wabaksapi  kin 
ewicakiya.  Unkan  Jehowa  ni- 
y  a  waste  ye  eciyapi. 

5  Unkan  Boyaz  taboksidan  wa¬ 
baksapi  awanwicayake  cin  heci¬ 
ya,  Wikoska  kin  de  tuwe  tawa 
he? 

6  Unkan  hoksidan  wabaksapi 
awanwicayake  cin  he  ayupte  ca 
heya,  Moabi  wikoska  kin  dee. 
Moab  makoce  etanhan  Nayomi 
kici  hdi  kin  hee. 

7  Qa  heya,  ceciciya  waitka 
mnawaye  kta  iyowin  makiyaye, 
kinhan  wopahte  ehna  wamnawa- 
ye  kta,  baksapi  kin  ihakam,  qa  en 
hi,  qa  hecen  skan  hanhanna  ehan- 
tanhan  dehantu.  Tipi  kin  de  ohna 
iyotanka  askatudan. 

8  Unkan  Boyaz  Rute  heciya, 
Micunksi  namahon  wo.  Ihnu¬ 
han  wamnaye  kta  e  maga  tokeca 
ekta  de  cin  ;  qa  nakun  detanhan 
iyaye  sni  wo  ;  tuka  den  wiciyan- 
na  mitawa  wicikiyedan  un  wo. 

9  Qa  maga  baksapi  kin  he  aton- 
wan,  qa  wicinyanpidan  owicapa 
wo.  Hoksipidan  niy  utanpi  kte  sni 


WICOWOYAKE  3. 


wicawasi  ce,qa  inipiiza  eca  cega 
tawapi  kin  ekta  de  kta,  qa  hoksi- 
pidan  taku  hiiweyapi  kin  hetan- 
han  datke  kta. 

10  Unkan  patuja,qa  makipiisdi- 
ya  ekpe  iciya,  qa  heciya,  Tokeca 
niista  en  woiyokipi  iyewaya  he  ? 
qa  oyate  matokeca  esta  en  ama- 
yatonwan  ye. 

1 1  Unkan  Boyaz  ayupte  ca  he¬ 
ciya,  Nihihna  te  cin  iyohakam 
taku  nikun  ecayecon  kin,  qa  ni- 
yate,  qa  nihun,  qa  makoce  en 
nitonpi  kin  ehpe  wicayakiye  cin 
tanyan  omakiyakapi,  qa  oyate 
wan  itokam  sdonyaye  sni  kin  ekta 
yahi  ce. 

12  Jehowa  niohan  kin  nicicajuju 
kta,  qa  Jehowa  Israel  Wakanda- 
pi  hupahu  ihukuya  inayape  kta  e 
yahi  kin  hetanhan  iyuwin  iyaki- 
cuya  duhe  kta. 

13  Unkan  Itancan  niista  en  wo¬ 
iyokipi  iyewaya  nunwe.  Can- 
tomayahnake  ca  nitawicinyanna 
cante  ekta  iyae,  tuka  miye  wicin- 
yanpidan  nitawa  wanji  iyemace- 
ca  sni  ye. 

14  Unkan  wotapi  iyehantu  qe- 
han  Boyaz  heciya,  Deci  ikiye- 
dan  kuwa  wo,  qa  aguyapi  onspa 
yuta,  qa  onspa  nitawa  rainiskuya 
kin  en  oputkan  wo.  Unkan  waha- 
ksapi  kin  icahda  hiyotanka.  Un¬ 
kan  ceonpapi  kin  onge  kicu.  Un¬ 
kan  wota  qa  wipi  qa  onge  okapta. 

15  Unkan  wamnaye  kta  najin 
iya3^e  cehan,  Boyaz  tahoksipidan 
wahokon  wicakiye  ca  hewicaki- 
ya,  Wopahte  ehna  wamnaye  kta, 
qa  ihnuhan  isten  yayapi  kin. 

16  Qa  nakun  mnaye  kta  e  na- 
pohnaka  kin  etanhan  ongege  yu- 
snapo,  qa  hena  mnaye  kta  e  ehpe- 
yapo,  qa  iyopekiyapi  snipo. 

17  Unkan  htayetu  kin  hehanyan 
inaga  ohna  wamnayan,  qa  taku 
mnayan  kapa  barle  epa  wanji 
cetu. 


18  Qa  qin  qa  otonwe  ekta  hdo- 
hda.  Unkan  kunku  taku  mnaye 
cin  wanyaka.  Unkan  wipi  qon 
etanhan  taku  okapte  cin  kipazo. 

19  Unkan  kunku  kin  heciya  Na- 
kaha  tukten  wamna  yaya  he  ?  qa 
tukten  htayani  he  %  Tuwe  en 
anitonwe  cin  yawastepi  nunwe. 
Unkan  tuwe  kici  wakage  cin  kun¬ 
ku  okiyake  ca,  Wicasta  kici  na- 
kaha  wawakage  cin  Boyaz  eciya- 
pi  ye,  eya. 

20  Unkan  Nayorai  takosku  he¬ 
ciya,  Jehowa  he  3rawaste  nunwe 
ye.  He  tocantkiye  nipi  kin  qa 
tapi  kin  unmanna  ektakiya  ahdu- 
stan  sni.  Nakun  Nayomi  heciya, 
Wicasta  kin  he  taku  unyanpi,  qa 
ope  unkitonpi  heca  wanji  ee  ye. 

21  Unkan  Rute  Moabiwin  kin 
heya,  Nakun  hemakiya  ye,  Ho- 
ksipidan  wicamduha  taku  inita- 
wa  owasin  yustanpi  sni  hehan¬ 
yan  wicikiyedan  un  wo. 

22  Unkan  Micunksi  tawikoska 
om  idade  ca  maga  tokeca  en  ani- 
cipapi  sni  hee  waste  ye,  Nayomi 
iye  takoskif  eciya. 

23  Unkan  barle  baksapi,  qa  agu¬ 
yapi  su  baksapi  kin  yustanpi  sni 
kin  hehanyan  Boyaz  taAvikoska 
opeya  un,  qa  hehan  kunku  kici 
kiyotanka. 

WICOWOYAKE  3. 

1  Unkan  kunku  Nayomi  heciya, 
Micunksi  iyozi  acicite  kte  sni 
he  I  Niye  on  he  waste  kta  ye. 

2  Qa  Boyaz  wiciyanna  wicayu- 
he  cin  om,  yaun  qon  he  awicake- 
han  taku  unyanpi,  qa  ito  hanyetu 
kin  de  wakapanpi  kin  ohna  barle 
kaduga  ye. 

3  Heon  ihdujaja,  qa  sdaiciyaye, 
qa  wokoyake  waste  kicun  ye,  qa 
wakapanpi  ekta  apamahde  ya  ye, 
wotapi  qa  wayatkanpi  kin  hdu- 
stanpi  sni  kin  hehanyan  ihnu- 

79 


RUTE  TAWOWAPI, 


han  wicasta  kin  en  nihdutanin 
kin. 

4  Unkan  iwanke  cinhan,  tukfcen 
wankekte  cin  oyanke  kin  tanyan 
wanyaka  ye,  qa  ekta  de  kta,  qa 
siha  kin  duzamni  kta,  qa  ekta 
inonke  kta.  Unkan  iye  taku 
ecanon  kte  cin  oniciyake  kta  ye. 

5  Unkan  heciya,  Taku  emaya- 
kiye  cin  owasin  ecamon  kta  ye. 

6  Unkan  apamahde  iyaya  wa 
kapanpi  ekta,  qa  token  kunku  e- 
consi  kin  owasin  ecen  econ. 

7  Unkan  Boyaz  wota  qa  waya- 
tkan,  qa  cante  waste  qehan  barle 
hu  palia  ihanke  kin  ekta  iwanka. 
Unkan  winyan  kin  nalimana  ekta 
i,  qa  siha  kin  yuzamni,  qa  ekta 
wanka. 

8  Unkan  hanye  cokaya  qehan 
wicasta  kin  yusinyaye  ca  ihdu- 
ptanyan  qa  inyun  siha  kin  yanke 
cin  ekta  winoliinca  wan  yan- 
ka. 

9  Qa,  Ni  tuwe  he?  eya,  Unkan 
Rute  wicinyanna  nitawa  kin  he 
miye  ye,  qa  wopekiton  he  niye, 
heon  wicinyanna  nitawa  nihupa- 
hu  amakahpa  ye,  eya. 

10  Unkan  heya,  Micunksi  Jeho- 
wa  on  niyawastepi,  Wocante  dii- 
za  ehake  kin  de  tokaheya  kin 
kapa,  qa  koska  wahpanica  qa  wi- 
jica  unmanna  oyape  sni. 

11  Qa  micunksi  wanna  ihnuhan 
wikoyape  cin.  Taku  emayakiye 
cin  owasin  ecacicon  kta  ;  oton- 
we  mitawa  oyate  owasin  wino- 
hinca  ksapa  henica  sdonyapi  na- 
kas. 

12  Qa  wanna  wicayaka,  wope¬ 
kiton  wan  hemaca,  tuka  wopeki¬ 
ton  wan  miye  isanpa  ikiyedan 
yukan. 

13  Hanyetu  kin  de  den  wanka 
wo  ;  qa  hanhanna  iye  openiciton 
kinhan  waste  kta,  openiciton  kta. 
Tuka  openiciton  kte  tawaten  ye 
sni  kinhan,  miye  ope  ciciton  kta, 

Jehowa  ni  kinhan.  Hanhanna 
kte  cin  hehanyan  wanka  wo. 

14  Unkan  ihanhanna  hehanyan 
siha  kin  yakonpi  ekta  wanka. 
Unkan,  Ihnuhan  winohinca  wan 
kapanpi  owanka  en  hi  kin  sdon¬ 
yapi  kte  cin,  eya,  heon  wicasta 
wan  takodaku  iyekiye  kta  okihi 
itokam  winyan  kin  kikta. 

15  Unkan  heya,  ^ina  hinni  kin 
hduza  wo.  Unkan  hduza.  Un¬ 
kan  harle  iyutapi  sakpe  ikiciyu- 
ta,  qa  winyan  qon  akan  ehnaka, 
qa  otonwe  ekta  kihda. 

16  Unkan  winyan  kin  kunku 
ekta  ki.  Unkan  Nituwe  he  ye 
micunksi?  eya.  Unkan  wicasta 
qon  taku  ecakicon  owasin  okici- 
yaka. 

17  Nakun  heya,  Barle  sakpe  kin 
dena  maqu,  qa  heya,  Ihnuhan  ni- 
kun  ekta  cokadan  yaki  ce. 

18  Unkan,  Micunksi  iyotanka 
ye,  toketu  kte  cin  sdon  yaye  kte 
cin  hehanyan.  Wicasta  kin  he 
nakaha  taku  owasin  hdustan  kte 
cin  hehanyan  owanjin  yanke  kte 
sni  ye,  eya. 

WIG  OW'D  YAKE  4. 

1  Unkan  Boyaz  otonwe  tiyopa 
ekta  i  qa  hen  iyotanka;  unkan 
wopekiton  kin  Boyaz  ke  ciqon 
ahiyaya.  Unkan  he  caje  yate  ca 
heciya,  Iho  ihduhomni  qa  den 
iyotanka  wo.  Unkan  ihduhomni, 
qa  hiyotanka. 

2  Unkan  otonwe  hunkayapi 
etanhan  Boyaz  wicasta  wikce- 
mna  iwicacu,  qa  den  iyotankapo, 
ewicakiya  ;  unkan  iyotankapi. 

3  Qa  wopekiton  qon  heciya, 
Nayomi  Moah  makoce  etanhan 
hdi  kin  he  maga  onspa  Elimelek 
hunkawanji  unyanpi  tawa  qon 
wiyopekiye  kta  cin. 

4  Qa  miye  he  nahon  ciye  kta, 
qa  den  iyotankapi  itokam,  qa 


WICOWOYAKE  4. 


oyate  mitawa  hunkayapi  itokam 
opeton  wo,  epe  kta,  epca.  Ope- 
yakiton  kta  yacin  kinhan  opeki- 
ton  wo.  Qa  opeyakiton  kte  sni 
kinhan  omakiyaka  wo,  hecen 
sdonwaye  kta.  Wopekiton  kta 
nis  nana,  qa  nihakam  he  miye. 
Unkan,  Miye  opewakiton  kta, 
eya. 

5  Unkan  Boyaz  heya,  Tohan 
Nayomi  nape  etanhan  maga  ope¬ 
yakiton  kinhan,  nakim  Rute  Moa- 
biwin,  te  cin  tawicu  kin  etanhan 
opeyakiton  kta,  hecen  te  cin  caje 
kin  maga  tawaye  cin  aka.p  eya- 
hde  kta. 

6  Unkan  wopekiton  kin  heya, 
Miye  opewakiton  owakihi  sni. 
Hecamon  kinhan  taku  tawa  wa- 
ye  cin  mdusice  kta,  Niye  on  ope- 
kiton  wo,  he  opekiton  masipi, 
tuka,  miye  opewakiton  kta  owa¬ 
kihi  sni,  nakas. 

7  Unkan  ehanna  Israel  ohna 
wopekitonpi,  qa  wiyopeyapi  en 
decen  econpi,  hecen  taku  owa- 
sin  yusutapi,  wicasta  kin  hanpa 
hdusdoka,  qa  takodaku  qu,  qa  Is¬ 
rael  ohna  woyaatanin  kin  hee. 

8  Heon  wopekiton  kin  Boyaz 
heciya,  Niye  on  opekiton  wo,  qa 
hanpa  kin  hdusdoka. 

9  Unkan  Boyaz  hunkayapi,  qa 
oyate  kin  owasin  hewicakiya, 
Taku  Elimelek  tawa  owasin,  qa 
taku  Kileon  tawa,  qa  Mahlon  ta¬ 
wa  owasin,  nakaha  Nayomi  nape 
etanhan  opewaton  wayaatanin 
he  niyepi. 

10  Qa  nakun  Rute  Moabiwin 
kin  mduze  kta  e  opewaton  ;  Ma¬ 
hlon  tawicu  qon,  te  cin  tamaga 
akan  caje  kin  ewahde  kta  heon 
etanhan ;  hecen  te  cin  caje  kin 
hunkawanji  wicaye  cin  etanhan, 
qa  otonwe  tawa  tiyopa  etanhan 
yuspapi  kte  sni,  nakaha  wayaata- 
ninpi  he  niyepi. 

11  Unkan  oyate  otonwe  tiyopa 

Dak. 


ohna  yakonpi  kin  owasin  heyapi, 
Wayaatanin  heuncapi,  Jehowa 
winohinca  yati  en  hi  kin  Rahel 
qa  Leha  iyececa  kte  ionsinicida 
kte;  hena napin  Israel  tiyohnaka 
kagapi.  Niye  Eprata  ohna  wo- 
wijice  kaga  wo,  qa  Betlehem 
ohna  caje  niyatapi  nunwe  ye. 

12  Qa  yati  kin  Parez  Tamar 
Juda  kiciton  ti  kin  iyececa  kte, 
nicinca  Jehowa  wikoska  kin  de 
etanhan  nicu  kte  cin  etanhan  ye. 

13  Unkan  Boyaz  Rute  yuza,  he¬ 
cen  tawicu  kin  hee,  qa  ekta  i, 
unkan  ihdusake  kta  e  Jehowa 
okihi  ya,  heon  cinca  wica,  wan 
ton. 

14  Unkan  winohinca  Nayomi 
heciyapi,  Jehowa  yawastepi  nun¬ 
we  ;  he  nakaha  wopekiton  codan 
aniciyustan  sni,  qa  he  Israel  ohna 
nina  caje  yatapi  kta  ye. 

15  Qa  nagi  ekicetu  niciye  kta, 
qa  pa  niska  hehan  wonicu  kta, 
nitakos  cante  niciye  cin  he  cinca 
sakowin  isanpa  niye  ekta  waste 
ye,  he  ton  nakas. 

16  Unkan  Nayomi  hoksidan  kin 
icu,  qa  maku  ohnaka,  qa  kicin 
ece. 

17  Unkan  winohinca  hen  tipi 
kin  caje  wan  qupi,  qa  heyapi, 
Nayomi  cinca  wan  kicitonpi,  qa 
Obed  (Ookiye)  eya  caje  yatapi, 
He  Jesse  atkuku  Dawid  atkuku, 
kin  hee. 

18  Unkan  Parez  wicoicage  kin 
dena  eepi ;  Parez  Hezron  cinca 
kaga. 

19  Unkan  Hezron  Ram  cinca 
kaga,  qa  Ram  Aminadab  cinca 
kaga. 

20  Qa  Aminadab  Nahson  cinca 
kaga,  qa  Nahson  Salmon  cinca 
kaga. 

21  Qa  Salmon  Boyaz  cinca  ka¬ 
ga,  qa  Boyaz  Obed  cinca  kaga. 

22  Qa  Obed  Jesse  cinca  kaga, 
qa  Jesse  Dawid  cinca  kaga. 

SAMUEL  TOKAHEYA. 


WICOWOYAKE  1. 

1  Unkan  wicasta  wan  Rama- 
taim  Tzopim  etanhan,  Epraim  Be 
kin  etanhan,  Elqana  eciyapi, 
JeroBam  cinhintku,  Elihu  cin- 
hintku,  ToBu  cinhintku,  Tzup 
cinhintku  Eprati  heca. 

2  Qa  tawicu  nonpa,  tokaheya 
kin  Hanna  eciyapi,  qa  inonpa  kin 
Peninna  eciyapi,  qa  Peninna  cin- 
ca  yuha,  tuka  Hanna  cinca  nica. 

3  Unkan  wicasta  kin  he  omaka 
iyohi  Jehowa  obe  yuhe  cin  ceki- 
ye  kta,  qa  wakiy^usna  kta  e  to- 
tonwe  etanhan  Silo  ekta  i ;  un¬ 
kan  Eli  cinhintku  nonpa  kin 
Hopni  qa  PineBas  hen  Jehowa 
wawakiyusnapi. 

4  Unkan  Elqana  wayusna  eca, 
anpetu  kin  he  en  tawicu  Penin¬ 
na,  qa  iye  cinca  wica  .%vinyan 
koya  owasin,  woparani  wicaqu 
ece. 

5  Tuka  Hanna  wopamni  nonpa 
qu  ece,  Hanna  waste  kida  na- 
kas ;  tuka  Jehowa  he  tamni  kin 
nataka. 

6  Unkan  teyaku  kin  he  yasin- 
hda,  qa  nina  cante  okicuninya, 
Jehowa  he  tamni  kin  natake  cin 
heon  etanhan. 

7  Unkan  omaka  iyohi  hecen 
econ  ece,  Jehowa  ti  kin  ekta 
itanwankanhde  ya  eca  yasinhda 
ece ;  unkan  ceya,  qa  wote  sni. 

8  Unkan  hihnaku  Elqana  heci- 
ya,  Hanna  tokeca  yaceya  he  ? 
qa  tokeca  wayate  ^ni,  qa  tokeca 
cante  nisica  he  N iye  on  miye 
cinca  wikcemna  isanpa  mawaste 
sni  he  ? 

I.  Samuel. 


9  Unkan  ^ilo  ohna  wotapi,  qa 
wayatkanpi  ohakam,  Hanna  na- 
jin.  Unkan  Eli  wawayusna  kin 
Jehowa  ti  kin  ipatan  wan  icahda 
oiyotanke  wan  akan  iyotanka- 
han  wanka. 

10  Unkan  winy  an  nagi  kin  iyo- 
kisica,  Jehowa  cekiye  ca  nina 
ceya. 

11  Qa  wokonze  wan  iciconze 
ca  heya,  Jehowa  obe  yuhe  cin 
nitawicinyanna  toiyokisice  cin 
ayatonwe  cinhan,  qa  miyeksuye 
ca  nitawicinyanna  ayektunje  sni, 
qa  nitawicinyanna  cinca  wica 
wan  yaqu  kinhan :  he  Jehowa 
waqu  kta  ye,  tohanyan  ni  kin 
anpetu^owasin,  qa  iyusda  tohin- 
ni  pa  akan  ye  kte  sni  ye. 

12  Unkan  Jehowa  itokam  tehan 
cekiya  yanke  cehan,  Eli  he  iha 
kin  wanyag  yanka. 

13  Unkan  Hanna  cante  rnahen 
ia,  iha  kin  hecedan  skanskan,  tu¬ 
ka  ho  kin  enapeye  sni ;  heon 
witko,  Eli  hecin. 

14  Unkan  Eli  winyan  kin  heci- 
ya,  Tohanyan  winitko  kta  he  ? 
Iho,  minisa  kin  hdutokan  iyeya 
wo. 

15  Unkan  Hanna  ayupte  ca  he¬ 
ya,  Hiya  itancan,  winoBinca  wo- 
niya  iyokisica  hemaca  ye ;  qa 
minisa  qa  mini  wakan  unmanna 
rndatke  sni  ye ;  tuka  Jehowa 
itokam  nagi  watpapson  ye. 

16  Wicinyanna  nitawa  wica^ta- 
pi  sni  cunwintku  heca  kecin  sni 
ye.  Nina  iyomakisica,  qa  tehiya 
waun  heon  dehanyan  iwaa  ye. 

17  Unkan  Eli  ayupte  ca  heya, 
Zaniyan  hda  wo ;  hecen  Israel 

391 


SAMUEL  TOKAHEYA, 


taku  W akandapi  kin  taku  cekiya 
yakida  kin  ecetu  niciye  kta. 

18  Unkan  heya,  Wicinyanna  ni- 
tawa  iyonicipi  ye.  Hehan  wino^ 
kinca  kin  najin  hiyaye  ca  wota, 
qa  ite  kin  icimana  ecece  sni. 

19  Unkan  hankanna  kin  kiktapi, 
qa  Jehowa  itokain  cekiyapi,  qa 
kihdapi,  qa  Rama  ekta  kipi.  Un¬ 
kan  Elqana  tawicu  Hanna  sdo- 
tkiya.  Unkan  Jehowa  winyan 
kin  kiksuya. 

20  Unkan  omaka  iyehantu  qe- 
kan,  Hanna  ihdusake  ca  cinca 
wica  wan  ton,  qa  Samuel  eya 
caskiton,  Jehowa  etanhan  waki- 
da,  eya  nakas. 

21  Unkan  Elqana  wicasta  kin, 
qa  tiyohnaka  tawa  owasin  oma¬ 
ka  wosnapi  kin,  qa  taku  konze 
cin  Jehowa  wakiyusna  kta  e 
itanwankanhde  i. 

22  Tuka  Hanna  ekta  iyaye  ^ni, 
qa  hihnaku  heciya,  Hoksidan  kin 
azin  ekpekiya  hehan  ekta  amde 
kta,  qa  Jehowa  itokam  ihduta- 
nin  kta,  qa  ohinniyan  hen  yanke 
kta. 

23  Unkan  kihnaku  Elqana  he¬ 
ciya,  Token  niista  kin  en  waste 
kin  iyecen  econ  wo.  Azin  aya- 
stan  yakiye  cin  hehanyan  owanji 
yanka  wo. 

24  Unkan  azin  ayastan  kiye  ce- 
han,  hduha  ekta  i,  nakun  tatan- 
kadan  yamni,  qa  aguyapi  mdu 
epa  wanjidan,  qa  minisa  apakte 
wan,  qa  Silo  Jehowa  ti  kin  ekta 
kahi ;  unkan  hoksidan  kin  aska- 
tudan. 

25  Unkan  tatankadan  wan  pa- 
tapi,  qa  hoksidan  kin  Eli  ekta 
kahipi. 

26  Unkan  heya,  Itancan  ceci- 
ciya  ye,  ninagi  ni  kinhan  itan¬ 
can  winokinca  den  nici  najin, 
qa  Jehowa  cekiya  yanka  he  mi- 
ye  ye. 

27  Hoksidan  kin  de  Jehowa 

cekiya  wakida,  unkan  taku  ce¬ 
kiya  wakida  kin  ecqtu  makiya 

ye. 

28  Heon  Jehowa  he  owaqu  ye  ; 
tohanyan  ni  kin  hehanyan  Jeho¬ 
wa  oqupi  kta  ye,  eya.  Unkan 
hen  Jehowa  cekiyapi. 

WICOWOYAKE  2. 

1  Unkan  Hanna  cekiye  ca  heya. 
Micante  kin  Jehowa  en  iyuskin 
ye,  mahe  kin  Jehowa  on  wankan 
iyaya ;  toka  mayanpi  ekta  i  ma- 
yukawapi ;  ni  mayakiye  cin  on 
imduskin  ye. 

2  Jehowa  iyecen  tuwedan  wa- 
kan  sni  ye  ;  nis  nana  heniceca 
nakas,  qa  Taku  wakan  undapi 
kin  iyecen  wowinape  wanica. 

3  Ihnuhan  wahanicidaya  wicoie 
yahduotapi  kin.  Jehowa  taku 
wakan  wasdonya,  qa  wicacante- 
oze  kin  tkeuta  ye  ;  heon  ihnuhan 
taku  wistenya  niipi  etanhan  inan- 
pe  cinhan. 

4  Wicasta  wasaka  tinazipepi 
kin  yuwegapi;  tuka  hanyanpi 
kin  hena  wowasake  ipiyag  ki- 
tonpi. 

5  Tona  wipipi  qon  wanna  agu¬ 
yapi  on  wowidake  icicupi ;  qa 
wicaakihanpi  qon  wanna  oziici- 
yapi. 

Winyan  cinca  ton  sni  qon 
cinca  sakowin  ton,  qa  winyan 
cinca  ota  ton  kin  wanna  sihtin 
ye. 

6  Jehowa  te  wicaya,  qa  ni  wica- 
kiya.  Hades  ekta  ye  wicaya, 
qa  hetanhan  hdicu  wicakiya  ye. 

7  Jehowa  wicayuwahpanica,  qa 
wijica  wicakaga. 

Wicayuhukuya,  qa  wicayu- 
wankantuya  ye. 

8  Onsika  kin  upsija  etanhan 
eyaku,  wahpanica  kin  tacesdi 
paha  etanhan  yuwankan  icu. 
Wicasta  tokapapi  om  iyotang 


WICOWOYAKE  2. 


wicakiye  kta;  qa  wowitan  oiyo- 
tanke  kin  tawa  wicakiye  kta. 
Maka  ipatan  kin  hena  Jehowa 
tawa,  qa  hena  akan  woicage  kin 
ahekiya  ye. 

9  Waeantkiyapi  tawa  sihapi 
kin  awanwicakiciyake  kta. 

Tuka  wicasta  sica  otpaza  ohna 
inina  unpi  kta. 

Wicasta  towasake  on  tuwedan 
wawokihi  kte  sni  ye. 

10  Jehowa  kipajinpi  kin  hena 
yusinyeyapi  kta ; 

Hena  iwankam  mahpiya  ohna 
wakinyan  hoton  kiye  kta. 

Jehowa  maka  ihanke  kin  wica- 
yaco  kta. 

Wicasta  yatapi  tawa  kin  wo- 
wasake  qu  kta  ye ; 

Qa  tuwe  sdakiye  cin  he  yu- 
wankantu  ye  kta  ye. 

11  Unkan  Elqana  kihda,  Rama 
ekta;  tuka  hoksidan  kin  Jehowa 
okiya  yanka ;  Eli  wawayusna 
kin  itokam. 

12  Unkan  Eli  cinca  kin  wica- 
stapi  ini,  Jehowa  sdonyapi  sni. 

13  Unkan  oyate  kin  en  wawa¬ 
yusna  tawoyaco  kin  kaketu,  tu¬ 
we  kasta  woteca  wan  wayusna 
kinhan  tado  kin  spanyanpi  icun- 
han,  wawayusna  tahoksidan  kin 
ekta  i,  qa  mazicape  hiyamni  nape 
ohna  yuha. 

14  Qa  cega  en,  qais  waksica  en, 
qais  taku  kasta  ohna  spanyanpi 
en  capa,  qa  taku  mazicape  kin 
yuwankan  icu  kin  owasin  wawa¬ 
yusna  kin  iye  on  icu ;  Israel 
heciya  Silo  ekta  ipi  kin  hena 
owasin  hecen  ecawicakiconpi. 

15  Nakun  wasin  kin  nahanhin 
zinyapi  sni  wawayusna  tahoksi¬ 
dan  kin  ekta  i,  qa  wicasta  wayu¬ 
sna  kin  heciya,  Tado  ceonpe 
kta  e  wawayusna  qu  wo,  Tado 
span  niye  etanhan  icu  kte  sni  tuka 
saka. 

16  Unkan,  Tokaheya  wasin  kin 


zinyapi  kta,  ohinniyan  econpi 
kta  iyececa,  qa  hehan  taku  nina- 
gi  cin  kin  owasin  icu  wo,  wica¬ 
sta  wayusna  eye  cinhan,  Hiya, 
wanna  maqu  wo  ;  hecanon  sni 
kinhan  iyahpaya  iwacu  kta,  eya. 

17  Hecen  koska  qon  Jehowa 
itokam  wahtanipi ;  heon  Jehowa 
taminha  kin  wicasta  walitedapi 
sni. 

18  Unkan  Samuel  Jehowa  ito¬ 
kam  waokiya  ;  hoksidan  kin  mi- 
niliuha  amdo  akahpe  wan  ipiyag 
kiton. 

19  Unkan  hunku  kin  sina  cistin- 
na  wan  kicage  ca  omaka  iyohi 
kahi ;  hihnaku  omaka  wosnapi 
wakiyusna  kta  e  kici  hi  eca. 

20  Unkan  Eli  Elqana,  qa  tawi- 
cu  wicayawaste,  qa  heya,  Jeho¬ 
wa  winohinca  kin  de  etanhan 
cinca  nicu  kta,  de  Jehowa  oqu 
kin  heekiya;  unkan  ekta  hdapi. 

21  Unkan  Jehowa  Hanna  ekta 
i ;  hecen  ihdusake  ca  cinca  wica 
yamni,  qa  winyan  nonpa  wica- 
ton.  Unkan  hoksidan  Samuel 
Jehowa  itokam  tanka  icaga. 

22  Unkan  Eli  nina  wicahinca, 
qa  cinhintku  Israel  owasin  token 
ecawicakiconpi  kin  he  nation, 
qa  token  winohinca  itkokipapi 
wakeya  tiyopa  kin  ekta  hipi  kin 
hena  om  wankapi  kin  nakun, 

23  Qa  hewicakiya,  Tokeca  wi- 
cohan  dena  ecanonpi  he?  Oya¬ 
te  kin  de  owasin  etanhan  nio- 
hanpi  sica  onawahon  ece. 

24  Hiya  micinksi  taku  oyakapi 
nawahon  kin  he  waste  sni.  Je¬ 
howa  taoyate  kin  sicaya  econwi- 
cayakiyapi  ece. 

25  Wicasta  wan  wicasta  tokeca 
awahtani  kinhan,  Taku  wakan 
yuecetu  kta  ;  tuka  wicasta  wan 
Jehowa  awahtani  kinhan  tuwe 
iciye  kta  he  ?  Unkan  atkukupi 
ho  kin  anakigoptanpi  sni ;  Jeho¬ 
wa  te  wicaye  kta  iyokipi  nakas. 

26  Unkan  hoksidan  kin  Samuel 
icaga,  qa  tanka  qa  waste  Jeho- 
wa  itokam,  qa  nakun  wicasta 
wicitokam. 

27  Unkan  Wakantanka  ta wica¬ 
sta  wan  Eli  ekta  i  qa  heciya, 
Jehowa  hecen  eya  ;  Niyate  ti- 
yohnaka  kin  en  mihdutanin,  Egu- 
pta  ohna,  Pare  ti  kin  ekta  yakon- 
pi  qehan. 

28  Qa  he  wakahniga,  Israel 
wicoun  owasin  etanhan,  wama- 
kiyusna  kta,  wahna  wosnapi  mi- 
tawa  akan  wahuhnahye  kta, 
wizite  izinye  kta,  qa  mitokam 
amdo  akahpe  yuha  kta;  qa  ni¬ 
yate  tiyohnaka  kin  Israel  cinca 
peta  wosnapi  kin  owasin  wica- 
waqu. 

29  Tokeca  wosnapi,  qa  minha 
tipi  wakan  ohna  wamiciyusna 
wicawasi  kin  hena  nayahtakapi 
he?  qa  niye  nicinca  kin  miye 
isanpa  wicadutan,  qa  oyate  mi- 
tawa  Israel  minha  makahipi  kin 
owasin  etanhan  taku  iyotan  wa¬ 
ste  kin  on  cemniciyapi  he  % 

30  Heon  Jehowa  Israel  Wakan 
dapi  kin  hecen  eya,  Tiyohnaka 
nitawa,  qa  niyate  tiyohnaka  ta- 
wa  kin  owihanke  wanin  mitokam 
manipi  kta,  epapa ;  tuka  he  ecetu 
waye  kte  sni ;  tuwe  mayutan 
kin  he  mdutan  kta,  qa  tuwe  iha- 
makta  sni  kinhan  ihaktapi  kte 
sni,  Jehowa  nakaha  eya. 

31  Inyun  tokata  anpetu  kin  en 
niisto,  qa  niyate  tiyohnaka  istopi 
kin  wakaspe  kta,  hecen  yati 
ohna  wicahinca  wanice  kta. 

32  Qa  taku  waste  owasin  Israel 
iyowicahi  kin  en,  tipi  wakan 
ohna  toka  wan  wandake  kta,  qa 
icimana  wicahinca  wan  yati  kin 
ohna  yuke  kte  sni. 

33  Qa  wicasta  nitawa  kin  tona 
wahna  wosnapi  mitawa  etanhan 
wicawakaspe  sni  kin  hena  on 
niista  kin  niciyazan  kta,  qa  nagi 

sihtin  niciyapi  kta,  qa  yati  oicage 
kin  owasin  nahanhin  kanpi  sni 
tapi  kta. 

34  Unkan  wowapetokeca  kin 
de  duhe  kta,  taku  nicinca  napin 
awicakipe  kta,  Hopni  qa  Pine- 
has  napin  anpetu  wanjidan  en 
tapi  kta. 

35  Unkan  wawayusna  wacinye- 
pica  wan  icahmiciye  kta,  iye  to¬ 
ken  micante,  qa  minagi  iyokipi 
kin  econ  kta,  qa  tipi  wacinye- 
pica  wecage  kta,  qa  tuwe  sda- 
wakiye  cin  itokam  ohinniyan 
mani  kta. 

36  Unkan  tona  yati  etanhan 
okaptapi  kin  he  en  ipi  kta,  qa 
mazaska  kaspapidan  on,  qa  agu- 
yapi  hmiyanyanna  on  ekta  patu- 
japi  kta,  qa  Wawayusna  wohtani 
wan  ecamon  kta  e  amakastan 
ye,  hecen  aguyapi  onspadan  wa- 
te  kta  ce,  eye  kta. 

WICOWOYAKE  3. 

1  Unkan  hoksidan  kin  Samuel 
Eli  itokam  Jehowa  okiya.  Un¬ 
kan  anpetu  kin  hena  en  Jehowa 
oie  kin  tehika,  wowanyake  tanin- 
yan  un  wanica. 

2  Unkan  he  ehan  Eli  ista  mde- 
ze  sni,  hecen  wawanyaka  okihi 
sni,  qa  oyanke  tawa  ohna  maka- 
ta  iwanka. 

3  Unkan  tipi  wakan  Jehowa  ta¬ 
wa,  W’akantanka  can  wohnaka 
tawa  ohna  yanke  cin,  he  ohna 
Samuel  makata  wanka,  qa  taku 
wakan  tapetijanjan  nahanhin  ide- 
ya  yanka. 

4  Unkan  Jehowa  Samuel  kipan; 
unkan,  He  miye  ce,  eya, 

5  Qa  Eli  ekta  inyanke  ca  heya, 
De  miye  mayakipan  nakas.  Un¬ 
kan  wapan  sni ;  ekta  hda  ki wan¬ 
ka  wo.  Unkan  hda  iwanka. 

6  Unkan  Jehowa  ake  Samuel 
kipah.  Unkan  Samuel  najin,  qa 


WICOWOYAKE  4. 


Eli  ekta  i,  qa  heya,  Mayakipan 
heon  de  miye  ce.  Unkan  wapan 
sni  micinksi,  hda  kiwanka  wo, 
eya. 

7  Unkan  Samuel  nahankin  Je- 
howa  sdonye  sni,  qa  en  Jehowa 
oie  kin  nahankin  ihddtanin  sni. 

8  Unkan  ake  iyamni  Jehowa 
Samuel  kipan,  Unkan  najin  qa 
Eli  ekta  i  qa  heya,  Mayakipan, 
heon  de  miye  ce.  Unkan  hoksi- 
dan  kipan  kin  he  Jehow^a  ee  Eli 
iyukcan. 

9  Qa  Eli  Samuel  heciya;  Hda 
kiwanka  wo,  qa  ake  nicipan  kin- 
han,  Jehowa  ia  ye,  nitaokiye 
nakon  yanka  ce,  ehe  kta.  Un¬ 
kan  Samuel  hda  qa  toyanke  en 
wanka. 

10  Unkan  Jehowa  ake  en  hi 
qa  najin,  qa  hecon  qon  iyecen 
Samuel,  Samuel  kipan.  Unkan 
Samuel  heya,  la  ye,  nitaokiye 
wanakon  yanka  ce. 

11  Unkan  Jehowa  Samuel  he¬ 
ciya,  Inyun  Israel  ohna  taku 
W'anji  ecamon  kta,  qa  tuwe  kasta 
he  nakon  kinhan  noge  napin  sna- 
sna  kta. 

13  Anpetu  kin  he  en,  taku  Eli 
tiyohnaka  on  epe  ciqon  otokahe 
qa  ehake  kin  owasin  Eli  ecawe- 
con  kta. 

13  lye  tiyohnaka  kin  taku  sica 
econpi  kin  sdonya,  heon  owi- 
hanke  wanin  wicarndaco  kta, 
ewakiya,  cinhintku  wakte  sni 
icicagapi,  qa  iye  wicakisice  sni 
nakas. 

14  Qa  heon  Eli  tiyohnaka  kin 
on  wakonze  ca  hepa,  Eli  tiyo¬ 
hnaka  kin  waktanipi  kin  wosna- 
pi  on  qa  minka  on  tohinni  waka- 
juju  kte  sni. 

15  Unkan  Samuel  ihankanna 
kin  hehanyan  makata  wanka,  qa 
hehan  Jehowa  ti  tiyopa  kin  yu- 
kdoka,  qa  Samuel  wowanyake 
kin  Eli  okiyake  kte  cin  kokipa. 


16  Unkan  Eli  Samuel  kipan,  qa 

Micinksi  Samuel,  eya.  Unkan 
De  miye  ce,  eya.  , 

17  Unkan,  Wicoie  eniciye  cin 
he  takul  Ihnuhan  miye  etan- 
han  he  nayakbe  cin  :  wicoie  eni¬ 
ciye  cin  owasin  miye  etanhan 
wicoie  wanjidan  nayakbe  cin- 
han,  taku  wakan  hecen  ecanicon 
kta  qa  nakun  isanpa. 

18  Unkan  Samuel  wicoie  kin 
owasin  okiyaka,  qa  takudan  ana- 
kbe  sni,  iye  etanhan.  Unkan, 
Jehowa  hee ;  taku  iye  ista  kin 
en  waste  kin  hee  econ  kte,  eya. 

19  Unkan  Samuel  tanka  aya, 
qa  Jehowa  kici  un,  qa  oie  eye 
cin  wanjidan  makata  ekpe  kiye 
sni. 

20  Unkan  Israel  ow-asin  Dan 
etanhan  Berseba  ekta  hehanyan, 
Samuel  awicakehan  Jehowa  ta- 
waayate  heca  e  sdonyapi. 

21  Qa  ake  .Tehowa  Silo  ohna 
ihdutanin,  ^ilo  ohna  Jehowa 
Samuel  en  ihdutanin,  Jehowa 
oie  on  nakas. 

WICOWOYAKE  4. 

1  Unkan  Samuel  oie  kin  Israel 
owasin  ekta  i.  Unkan  Israel 
Pilistim  itkowicakipe  kta  woki- 
cize  ekta  inanpa,  qa  Eben-ezer 
(Inyan  waokiye  kin)  ekta  etipi ; 
unkan  Pilistim  Apeq  en  wan- 
kapi. 

3  Qa  Pilistim  Israel  itkowica- 
kipapi  kta  e  ocimdah  najinpi,  qa 
kicizapi  qehan  Israel  napapi,  Pi¬ 
listim  itokapa  tanhan.  Unkan 
wokicize  en  tinta  ohna  wicasta 
kektopawinge  topa  cetu  wica- 
ktepi. 

3  Unkan  oyate  kin  owanka  en 
hdipi  qehan,  Israel  hunkayapi 
kin  heyapi.  Tokeca  Jehowa  Pi¬ 
listim  itokam  nakaha  unka^ta- 
kapi  he?  Jehowa  otakuye  can 

wohnaka  kin  §ilo  etanhan  unki- 
cupi  kta,  qa  unkiyepi  cokaya 
iyaje  kta,  qa  Pilistim  napepi 
etanhan  ni  unkiyapi  kta^. 

4  Unkan  oyate  kin  Silo  ekta 
wicasta  yewicasipi,  qa  Jehowa 
obe  yuha,  Kerubim  en  ounye  cin 
otakuye  canwohnaka  tawa  kin 
hetanhan  yuwankan  icupi.  ^  Un¬ 
kan  Eli  cinhintku  napin  ftopni 
qa  Pinebas  Wakantanka  otakuye 
can  wohnaka  kici  hen  unpi. 

5  Unkan  Jehowa  otakuye  can 
wohnaka  kin  owankapi  en  hi 
qehan,  oyate  kin  owasin  iyasapi 
tanka  on  iyasapi;  hecen  maka 
kin  snasna. 

6  Unkan  Pilistim  kin  iyasapi  ho 
kin  nabonpi,  qa  heyapi,  Heberi 
owankapi  ohna  iyasapi  tanka  ho 
kin  de  taku  hwo  ?  qa  Jehowa  can 
wohnaka  kin  Israel  owankapi  en 
hi  kin  nahonpi. 

7  Qa  Taku  wakan  owankapi  en 
hi  eyapi  qehan,  Pilistim  kokipapi, 
qa  heyapi,  Hehehe  de  itokam 
tohini  hececa  sni. 

8  Hehehe  tehiya  unyakonpi  kta. 
Taku  wakan  wasaka  kin  dena 
etanhan  tuwe  eunyakupi  kta  he  ? 
Egupton  wokastake  owasin  on 
hewoskan  wicakastakapi  taku 
wakan  kin  dena  eepi. 

9  Pilistim  wakisag  iciyapi,  qa 
wicasta  ihdutaninpo.  Okini  He¬ 
beri  kin  wowidag  niyanpi  kta, 
niyepi  wowidag  wicayayapi  kin 
iyecen,  heon  wicasta  ihdutanin¬ 
po,  qa  wakizapo. 

10  Unkan  Pilistim  wakizapi,  qa 
Israel  kastakapi.  Unkan  Israel 
napapi  wicasta  iyohi  ti  kin  ekta ; 
qa  nina  wicakastakapi  hecen  Is¬ 
rael  wicasta  huiyun  kektopawin- 
ge  wikcemna  yamni  hinhpayapi. 

11  Unkan  Wakantanka  can  wo¬ 
hnaka  tawa  kin  icupi,  qa,  Eli  cin¬ 
hintku  Hopni  qa  Pinehas  napin 
wicaktepi. 

12  Unkan  Benjamin  wicasta 
wan  wokicize  etanhan  inyanke 
ca  anpetu  kin  he  en  Silo  en  hi, 
taheyake  hdehdecahan,  qa  pa 
kin  maka  akadapi. 

13  Unkan  hdi  qehan,  Eli  canku 
kin  icahda  oiyotanke  wan  akan 
iyotanka  yanka  ;  qa  Wakantan¬ 
ka  can  wohnaka  tawa  kin  on 
cante  kin  cancan,  heon  waktaya 
un.  Unkan  wicasta  qon  oyake 
kta  en  hi  qehan,  otonwe  ocowa- 
sin  ceyapi. 

14  Unkan  Eli  ceyapi  ho  kin  na- 
hon  qa  heya,  Wicota  hotonpi 
kin  de  taku  hwo  ?  Unkan  wica¬ 
sta  qon  inahni,  qa  Eli  en  hi,  qa 
okiyaka. 

15  Wanna  Eli  tonpi  ehantan- 
han  waniyetu  wikcemna  napcin- 
wanka  sanpa  sahdogan,  qa  ista 
kin  mdeze  sni,  wawanyaka  okihi 
sni. 

16  Unkan  wicasta  qon  Eli  heci- 
ya,  Wokicize  etanhan  u  kin  he 
miye,  qa  miye  nakaha  wokicize 
etanhan  nawajica.  Unkan,  Mi- 
cinksi  wicoie  kin  toketu  he  ? 
eya. 

17  Unkan  wotanin  ahi  kin  ayu- 
pte  ca  heya,  Israel  Pilistim  ito¬ 
kam  napapi,  qa  oyate  kin  wico- 
tphin  tapi,  qa  nakun  nicinksi 
Hopni  qa  Pinehas  napin  tapi,  qa 
Wakantanka  canwohnaka  tawa 
kin  icupi. 

18  Unkan  Wakantanka  canwo¬ 
hnaka  tawa  kiksuye  kiye  cehan, 
itunkam  ihpaya,  oiyotanke  etan¬ 
han,  otonwe  tiyopa  kin  icahda, 
qa  tahu  kin  nawege  ca  te.  He 
wicahinca  nakas  qa  tke ;  qa  Is¬ 
rael  waniyetu  wikcemna  topa 
wicayaco. 

19  Unkan  takosku  Pinehas  ta- 
wicu  kin  ihdusake  cinca  ton  kta 
iyehantu;  qa  Wakantanka  can¬ 
wohnaka  tawa  kin  icupi,  qa  tun- 
kanku,  qa  hihnaku  kin  tapi,  wo-. 


WICOWOYAKE  5. 


tanin  nalion  qehan  patuja,  qa  cin- 
ca  ton,  hoksiksuya  37^azan  hda 
nakas. 

30  Unkan  te  kte  cehan  ihdu- 
ksan  najinpi  kin  heciyapi,  Wa- 
kokipe  sni  ye  ;  hoksidan  wan  ya- 
ton  heon  etanhan.  Unkan  waa- 
yupte  sni,  qa  cante  kin  ekta  ye- 
kiye  sni. 

21  Tuka  hoksiyoqopa  kin,  Ika- 
bod  (Wowitan  toki  un  he)  cas- 
kiton,  Wowitan  Israel  etanhan 
tokan  iyaya  ce  eya ;  Wakan- 
tanka  canwohnaka  tawa  icu- 
pi  he  on,  qa  tunkanku  qa  hihna- 
ku  on. 

22  Qa  Wakan tanka  canwohna¬ 
ka  tawa  kin  icupi  kin,  heon  Israel 
etanhan  wowitan  kin  toki  iyaya 
ye,  eya. 

WICOWOYAKE  5. 

1  Unkan  Pilistim  Wakantanka 
canwohnaka  tawa  kin  icupi,  qa 
Ebenezer  etanhan  Asdod  ekta 
ayapi. 

2  Qa  Pilistim  Wakantanka  ta- 
canwohnaka  kin  icupi  qehan, 
Dagon  ti  kin  en  kaipi,  qa  Dagon 
icahda  ehdepi. 

3  Unkan  Asdodi  ihanhannahin 
kiktapi  qehan,  inyun  Dagon  ma- 
kipusdiya  ilipaya,  Jehowa  can¬ 
wohnaka  tawa  kin  itokam.  Un¬ 
kan  Dagon  yuwankan  icupi,  qa 
ake  yanke  ciqon  en  ehdepi. 

4  Unkan  ihanhanna  hanhanna- 
liin  kiktapi  qehan,  inyun  Dagon 
makipusdiya  ilipaya,  Jehowa  can¬ 
wohnaka  tawa  itokam,  qa  Dagon 
pa  kin,  qa  nape  kin  napin  naksa 
tiyopa  oahehde  akan,  qa  Dagon 
huha  codan  okapta. 

5  Heon  Dagon  wawayusnapi 
kin,  qa  tona  Dagon  ti  kin  en  ya- 
pi  owasin,  anpetu  kin  dehanyan 
Asdod  ohna  Dagon  tiyopa  oahde 
kin  amanipi  ^ni. 


6  Unkan  Jehowa  nape  kin  A- 
^dodi  akan  tke,  qa  ihang  wicaya, 
qa  Asdod  qa  makoce  kin  ohna 
onzepo  on  wicakastaka. 

7  Unkan  Asdod  wicasta  kin  he 
hecetu  iwanhdakapi  qehan  heya- 
pi,  Israel  taku  wakandapi  kin 
can  wohnaka  tawa  kin  unkiyepi 
om  yanke  kte  sni ;  iyc  nape  kin 
tehika,  unkiyepi  akan,  qa  Dagon 
wakanundapi  kin  akan  naka^. 

8  Unkan  tuwe  ye  sipi,  qa  Pilis- 
tira  itancanpi  kin  owasin  iyepi 
en  mniciye  wicayapi,  qa  heyapi, 
Israel  taku  wakandapi  canwo¬ 
hnaka  tawa  kin  on  token  econku- 
pi  kta  he?  Unkan,  Israel  taku 
wakandapi  canwohnaka  kin  Gat 
ekta  ayapi  kta,  eyapi.  Unkan 
Israel  taku  wakan  dapi  canwo¬ 
hnaka  kin  Gat  ekta  ayapi. 

9  Unkan  heciya  ayapi  ohakam, 
Jehowa  nape  kin  otonwe  akan 
yanka,  woyusinye  nina  tanka  on, 
qa  otonwe  wicasta  kin  cistinna 
tanka  'koya  awicapa,  qa  onzepo 
awicahinanpa. 

10  Unkan  Wakantanka  canwo¬ 
hnaka  tawa  kin  Eqron  ekta  aya¬ 
pi.  Unkan  Eqroni  kin  heyani- 
yanpr,  Israel  taku  wakandapi  ta- 
can  wohnaka  kin  miye  en  maka- 
hipi,  he  miye  makte"  kta,  qa  mi- 
taoyate  kin  nakun. 

11  Qa  tuwe  ye  sipi,  qa  Pilistim 
itancanpi  kin  owasin  witaya  hi- 
yu  wicayapi,  qa  heyapi,  Israel 
taku  wakandapi  canwohnaka  ta¬ 
wa  kin  oyanke  tawa  ekta  ki- 
hde  yapo,  hecen  miye  te  maye 
kte  sni,  qa  oyate  mitawa  te  wi- 
caye  kte  sni.  Taku  wakan  nape 
kin  hen  tehika,  qa  otonwe  oco- 
wasin  akan  wiconte  woyusinyan 
naka^. 

12  Unkan  wicasta  tona  tapi  sni 
onzepo  ececapi;  heon  sicaho- 
wayapi  kin  mahpiya  ektakiya 
iyaya. 

WICOWOYAKE  6. 

1  Unkan  Jehowa  canwohnaka 
tawa  kin  Pilistim  tamakocepi 
ohna  wi  ^akowin  yanka. 

2  Unkan  Pilistim  kin  wawayu- 
^napi  kin,  qa  wapiyesapi  kin  wi- 
cakicopi  qa  heyapi,  Canwohnaka 
Jehowa  tawa  kin  taku  ecaunki- 
conpi  kta  he  ?  Token  kihde  un- 
yanpi  kta  sdonye  unkiyapo. 

3  Uukan  heyapi,  Israel  taku 
wakan  dapi  canwohnaka  tawa 
kihde  yayapi  kte  cinhan,  coka- 
dan  kihde  yayapi  kte  sni ;  tuka 
hdajuju  wosnapi  wan  kici  kihde 
yayapi  kta :  hecen  anisnipi  kta, 
qais  tokeca  niyepi  etanhan  nape 
kin  ehdaku  sni  sdonye  niciyapi 
kta. 

4  Unkan,  Hdajuju  wosnapi  un- 
qupi  kte  cin  he  taku  'I  eyapi. 
Unkan  heyapi,  Pilistim  wicasta 
yatapi  iyenaka  mazaskazi  onzepo 
seca  zaptan,  qa  mazaskazi  hitun- 
kadan  zaptan,  makosice  kin  okon- 
wanjidan  niyepi  akan,  qa  wica¬ 
sta  yatapi  nitawapi  akan  yanka 
nakas. 

5  Heon  onzepo  ouncage,  qa  hi- 
tunkadan  makoce  nitawa  ihang 
yapi  kin  ouncage  kin  yakagapi 
kta,  qa  Israel  taku  wakandapi 
kin  wowitan  yaqupi  kta ;  hecen 
okini  nape  kin  niyepi  akan  yan¬ 
ka,  qa  taku  wakan  yadapi  akan, 
qa  nitamakocepi  kin  akan  un  kin, 
he  hdukapojedan  kta. 

6  Qa  tokeca  cante  kin  tins  nici¬ 
yapi  ?  Egupton  qa  Paro  cantepi 
kin  tins  iciyapi  kin  iyecen,  yu- 
sinye  wicaye  cin  ohakam  kihde- 
wicaye  sni,  unkan  iyayapi  sni 
he  ? 

7  Heon  wanna  canpahmihma 
teca  kagapo,  qa  pte  cinca  yukan 
nonpa,  canwanapin  tohini  napin 
wicakiyapi  sni  icupo,  qa  pte 
kin  canpahmihma  kin  ekta  iko- 

398 


yag  wicayayapi  kta,  qa  cincapi 
kin  timahen  wicayahdohdipi  kta. 

8  Qa  canwohnaka  .Tehowa  tawa 
kin  iyacupi,qa  canpahmihma  kin 
akan  eyahnakapi  kta,  qa  maza¬ 
skazi  kaga,{Di  kin  on  yahdajujupi 
kin  hena  wojuha  wan  ohna  eya¬ 
hnakapi  kta,  canwohnaka  kin  ica- 
hda,  qa  kihde  yayapi  kta,  hecen 
iyaye  kta. 

9  Qa  ekta  eyatonwanpi  kta  ma¬ 
koce  tawa  canku  kin  ohna  Bet- 
semes  (Anpetuwi  ti  kin)  ohna 
iyaye  cinhan,  iye  taku  sica  tan¬ 
ka  kin  de  ecaunkiconpi,  tuka  ki¬ 
hde  sni  kinhan  nape  unkastakapi 
kin  he  tawa  sni,  tuka  de  wanun 
unkakipapi. 

10  Unkan  wicasta  qon  hecen 
econpi,  qa  pte  asanpi  yukan  non¬ 
pa  icupi,  qa  cincapi  kin  tipi  en 
onatakapi. 

11  Qa  Jehowa  can  wohnaka 
tawa  kin  canpahmihma  kin  akan 
ehnakapi,  nakun  wojuha  kin,  qa 
mazaskazi  hitunkadan  kin,  onze¬ 
po  ouncage  kin. 

12  Unkan  pte  kin  Betsemes 
canku  kin  ohna  owotanna  canku- 
yapi,  canku  tanka  kin  katinyan 
omanipi,  hotonton  manipi ;  qa 
etapa  qais  catka  unnanna  ekta- 
kiya  yuwinh  manipi  sni. '  Unkan 
Pilistim  wicasta  yatapi  kin  wici- 
hakam  yapi,  Betseme^  makoce 
kin  hehanyan. 

13  Unkan  Betseme^  wicasta  kin 
osmaka  ohna  aguyapi  su  kin 
baksapi,  qa  istapi  kin  yuwankan 
ikikcupi,  qa  canwohnaka  kin 
wanyakapi  qa  wanyakapi  on  iyu- 
skinpi. 

14  Unkan  canpahmihma  kin  Jo- 
suwa  Betseme^  wicasta  tamaga 
en  hi,  qa  hen  jowanji  yanka,  qa 
heciya  inyan  tanka  wan  yukan. 
Unkan  canpahmihma  can  kin 
kaksapi,  qa  pte  kin  wohuhnah- 
yapi  Jehowa  wakiyusnapi. 


WICOWOYAKE  7. 


15  Wanna  Lewi  kin  Jehowa 
canwohnaka  tawa,  nakun  wo- 
juhadan  kici  un,  qa  mazaskazi 
wakagapi  en  un  kin,  hena  kun 
icupi,  qa  inyan  tanka  kin  he 
akan  ehdepi,  Unkan  anpetu 
kin  he  en  ’  Bet^emes  wica^ta 
kin  wohuhnahyapi  huhnahya- 
pi,  qa  woteca  Jehowa  wakiyu- 
snapi. 

16  Unkan  Pilistim  wicasta  ya- 
tapi  zaptan  kin  wanyakapi  qehan, 
anpetu  kin  he  en  Eqron  ekta  ki- 
hdapi. 

17  Unkan  mazaskazi  onzepo 
wokajuju  on  Pilistim  hdajujupi 
kta  e  Jehowa  qupi  dena  ee,  A^- 
dod  on  wanjidan,  qa  Gaza  on 
wanjidan,  qa  Asqelon  on  wanji¬ 
dan,  qa  Gat  on  wanjidan,  qa 
Eqron  on  wanjidan. 

18  Unkan  mazaskazi  hitunka- 
dan  Pilistim  otonwe  owasin  iye- 
naka,  wicasta  yatapi  zaptan  yu- 
hapi  kin  hena  otonwe  aconkaska- 
yapi,  qa  otonwe  ikceka  koya. 
Unkan  inyan  tanka  wan  akan 
Jehowa  canwohnaka  tawa  ehna- 
kapi  kin,  he  Josuwa  Betsemes 
wicasta  wan  tamaga  ohna  de- 
hanyan  yanka. 

19  Unkan  Betseme^  wicasta  kin 
Jehowa  tacanwohnaka  kin  ma- 
hen  etonwanpi,  heon  wicakasta- 
ka,  oyate  kini  wicasta  kektopa- 
winge  wikcemna  zaptan  sanpa 
wikcemna  sakowin  wicakastaka. 
Unkan  Jehowa  wokastake  tanka 
on  wicakastake  cin  heon  oyate 
kin  ceyapi. 

20  Unkan  Betsemes  wicasta  kin 
heyapi,  Jehowa  wakan  undapi 
kin  de  wakan  ce.  Tuwe  itokam 
najin  okihi  he  1  qa  unkiyepi 
etanhan  tuwe  ekta  itanwankan- 
hde  ye  kta  he  ? 

21  Qa  Qerejat  Jeyarim  ekta 
ohnihde  ye  wicasipi  qa  heyapi, 
Pilistim  Jehowa  tacanwohnaka. 


kin  ake  ahipi  ce.  Kun  upo,  qa 
niyepi  ekta  ayapo. 

WICOWOYAKE  7. 

1  Unkan  Qerejat  Jeyarim  wica¬ 
sta  kin  ekta  ipi  qa,  Jehowa  can¬ 
wohnaka  tawa  kin  itanwankan- 
hde  aupi,  qa  Abinadab  ti  kin  pa- 
ha  akan  ekta  kahipi,  qa  cinhin- 
tku  Eleazar  Jehowa  canwohnaka 
tawa  awanyake  kta  heon  yuwa- 
kanpi. 

2  Unkan  canwohnaka  kin  Qere¬ 
jat  Jeyarim  en  yanke  cin  ehan- 
tanhan  wanna  tehan,  waniyetu 
wikcemna  nonpa  qehan,  Israel 
tiyohnaka  kin  ocowasin  Jehowa 
cantokpani. 

3  Unkan  Samuel  Israel  tiyohna¬ 
ka  kin  ocowasin  hewicakiya,  Ni- 
cantepi  ocowasin  on  .Tehowa  en 
yahdipi  kinhan,  taku  wakan  to- 
keca,  qa  Asterot  niyepi  etanhan 
yutokan  iyeyapo  ;  qa  Jehowa  on 
nicantepi  kin  pikiyapo,  qa  isna- 
na  ohodapo,  kinhan  Pilistim  na- 
pepi  etanhan  enihclakupi  kta. 

4  Unkan  Israel  cinca  kin  Baya- 
lim,  qa  Astarot  yutokan  iyeyapi, 
qa  Jehowa  isnana  ohodapi. 

5  Unkan  Samuel  heya,  Israel 
owasin  Mitzpa  ekta  mnawicaya- 
po  ;  kinhan  niyepi  on  Jehowa  ce- 
wakiye  kta. 

6  Unkan  Israel  owasin  Mitzpa 
ekta  mniciyapi,  qa  mini  huweya- 
pi,  qa  Jehowa  itokam  kastanpi ; 
qa  anpetu  kin  he  en  wotapi  sni, 
qa,  Jehowa  awaunhtanipi  ce,eya 
ohodapi.  Unkan  Samuel  Mitzpa 
ohna  Israel  wicayaco. 

7  Unkan  Israel  Mitzpa  ekta 
mniciyapi  kin  Pilistim  nahonpi, 
qa  Pilistim  wicasta  yatapi  kin 
Israel  anatan  upi.  Unkan  Israel 
cinca  kin  he  nahonpi  qehan,  Pi¬ 
listim  kowicakipapi. 

8  Qa  Israel  cinca  kin  Samuel 

heciyapi,  Jehowa  wakan  undapi 
kin  Pilistim  napepi  etanhan  niun- 
kiyapi  kta  e  hoyekiya  wo,  qa 
inina  yanke  sni  wo. 

9  Unkan  Samuel  tacincadan 
waazin  wan  icu,  qa  ocowasin 
woli.ulinaR.yapi  Jehowa  wakiyu- 
sna,  qa  Samuel  Israel  on  Jehowa 
hoyekiya.  Unkan  Jehowa  ayu- 
pta. 

10  Unkan  Samuel  wohulinaliya- 
pi  huhnaliye  cin  icunhan,  Pili¬ 
stim  Israel  kizapi  kta  e  ikiyedan 
hipi.  Unkan  anpetu  kin  he  en 
Jehowa  ho  tanka  on  Pilistim 
iwankam  wakinyan  ho  ton  kiya, 
qa  yusinye  wicaya.  Unkan  Is¬ 
rael  itokam  najicapi. 

11  Unkan  Israel  wicasta  kin 
Mitzpa  etanhan  inanpapi,  qa  Pi¬ 
listim  kuwa  eyayapi,  qa  wica- 
kastakapi,  Betkar  ihukuya  ipi 
kin  hehanyan. 

12  Unkan  Samuel  inyan  wan 
icu,  qa  Mitzpa  qa  ^en  otahedan 
ehde,  qa  Eben-ezer  (Inyan  wao- 
kiye)  eya  cajeyata  qa,  Dehanyan 
Jehowa  ounkiyapi  ce  eya. 

13  Unkan  Pilistim  wieaktepi- 
dan,  qa  ake  Israel  makoce  en 
hipi  sni,  qa  anpetu  Samuel  nikin 
owasin  Jehowa  nape  kin  Pilistim 
iwankam  un. 

14  Unkan  otonwe  tona  Pilistim 
Israel  etanhan  icupi  qon,  hena 
Israel  ake  hduhapi ;  Eqron  etan¬ 
han  Gat  ekta  hehanyan,  qa  ma¬ 
koce  kin  Israel  Pilistim  napepi 
etanhan  ehdakupi.  Unkan  Israel 
Amori  kin  om  wokiyapi. 

15  Unkan  Samuel  tohanyan  ni 
kin  hehanyan  Israel  wicayaco. 

16  Unkan  omaka  iyohi  Betel, 
qa  Gilgal,  qa  Mitzpa  iyohi  ekta 
i,  qa  otonwe  kin  hena  owasin 
ohna  Israel  wicayaco. 

17  Qa  Rama  ekta  hda,  tipi  ta- 
wa  kin  hen  yanka  nakaA  qa 
heciya  Israel  wicayaco,  qa  heci- 

ya  wahna  wosnapi  wan  Jehowa 
kicaga. 

WICOWOYAKE  8. 

1  Unkan  Samuel  wicaRinca  qe- 
han,  iye  cinhintku  Israel  wica¬ 
yaco  wicasi. 

2  Unkan  cinhintku  tokapa  kin 
Joel  eciyapi,  qa  inonpa  kin  Abia 
eciyapi,  Hena  Berseba  en  waya- 
copi  ece. 

3  Unkan  cinhintku  iye  tacanku 
omanipi  ^ni,  tuka  wokamna  ekta 
ihduhomnipi,  qa  taku  nahmana 
qupi  kin  icupi,  qa  woyaco  yaski- 
skapi. 

4  Unkan  Israel  hunkayapi  kin 
owasin  witaya  hiyupi;  qa  Sam¬ 
uel  ekta  Rama  en  hipi. 

5  Qa  heciyapi,  Iho  wanna  wica- 
nihinca,  qa  nicinca  kin  nitacan- 
ku  omanipi  sni ;  heon  wanna 
wicasta  yatapi  wan  unkicicaga- 
po  ;  ikcewicasta  owasin  yuhapi 
kin  iyececa. 

6  Unkan,  Wicasta  yatapi  wan 
unyacopi  kta  e  unqupo,  eyapi 
kin  wicoie  kin  he  Samuel  ista 
kin  en  sica  :  heon  Samuel  Jeho¬ 
wa  cekiya. 

7  Unkan  Jehowa  Samuel  heci¬ 
ya,  Oyate  ho  kin  taku  eniciyapi 
kin  owasin  nahon  wo.  Niye  qe 
heyata  iyeniyanpi  sni ;  tuka  mi- 
ye  atemayanpi  kte  sni  e  heyata 
iyemayanpi  ce. 

8  Woecon,  Egupta  etanhan 
itanwankanhde  hdinanpe  wica- 
waya,  anpetu  kin  ehantanhan 
econpi  kin  owasin  iyecen,  anpetu 
kin  dehanyan  ehpemayanpi,  qa 
taku  wakan  tokeca  ohodapi  kin 
he  iyecen,  nis  eya  ecaniconpi. 

9  Heon  wanna  hopi  kin  nahon 
wo.  Hececa^  esta  woyaatanin 
wicakiyaatanin  wo;  qa  wicasta 
yatapi  wowidag  wicaye  kte  cin 
woyaco  kin  toketu  kte  cin  owi- 
cakiyaka  wo. 


WICOWOYAKE  9. 


10  Unkan  Samuel  Jehowa  oie 
kin  owasin  oyate  wicasta  yatapi 
dapi  kin  owicakiyaka  ; 

11  Qa  hey  a,  Wicasta  yatapi  wo- 
widag  niyanpi  kta  tawoyaco  kin 
kaketu  kta.  Nicinksipi  iwicacu 
qa  canpahmihma  tawa  en,  qa 
suktanka  tawa  akan  iyotang  wi- 
cakiye  kta,  qa  canpahmihma  ta¬ 
wa  itokam  inyankapi  kta. 

12  Qa  kektopawinge  itancan, 
qa  wikcemna  zaptan  itancan  wi- 
cakage  kta,  qa  tamaga  kin  yu- 
mdu  wicakiye  kta,  qa  woksapi 
tawa  bakse  wicakiye  kta,  qa  ta- 
wipe  owasin,  qa  canpahmihma 
tawa  aqin  kin  owasin  kali  wica¬ 
kiye  kta. 

13  Qa  nicunksipi  kin  iwicacu 
kta,  qa  pejuta  wastemna  kahwi- 
cakiye,  ca  wmhe  wicakiye  ca 
aguyapi  spanye  wicakiye  kta. 

14  Qa  maga  nitawapi,  qa  ha- 
stanhanka  iyuwi  ojupi  nitawapi, 
qa  wihdican  ojupi  nitawmpi  iyo- 
tan  wasteste  kin  icu  kta,  qa  tao- 
kiye  hena  wicaqu  kta. 

15  Qa  taku  oyajupi  kin,  qa  ha- 
stanhanka  nitawapi  iwikcemna 
kin  icu  kte  ca  taakicita,  qa  tao- 
kiye  wicaqu  kta. 

16  Qa  nitahoksipidan,  qa  nita- 
wicinyanpidan,  qa  koska  nitawa¬ 
pi  iyotan  wastepi  kin,  qa  sonson- 
na  nitawapi  iwicacu,  qa  wohta- 
ni  tawa  econ  wicakiye  kta. 

17  Nakun  tahinca  nitawapi  iwi¬ 
kcemna  icu  kta,  qa  wowidake 
niyanpi  kta. 

18  Qa  anpetu  kin  he  en  ateyapi 
nicicahnigapi  on  sicahowadapi 
kta  esta,  Jehowa  hehan  nanilion- 
pi  kte  ^ni. 

19  Unkan  oyate  kin  Samuel  ho 
kin  nahon  wicadapi  sni,  qa  heya- 
pi,  Hiya  wicasta  yatapi  wan  un- 
hapi  kta. 

20  Nakun  unkiyepi  ikce  oyate 
kin  owasin  iyewicuncecapi  kta, 

qa  wicasta  yatapi  unkitawapi 
unyacopi  kta,  qa  unkiyepi  ito¬ 
kam  zuya  ye  kta,  qa  unkiyepi 
on  kize  kta. 

21  Unkan  Samuel  oyate  oie  pi 
kin  owasin  nahon,  qa  Jehowa 
okiyaka. 

22  Unkan  Jehowa  Samuel  he- 
ciya,  Hopi  kin  nahon  wo,  qa 
wicasta  yatapi  wan  wicakicaga 
wo.  Unkan  Samuel  Israel  wica¬ 
sta  kin  hewicakiya,  Kihdapo, 
wicasta  iyohi  totonwe  kin  ekta. 

WICOWOYAKE  9. 

1  Unkan  Benjamini  wicasta  wan 
Qis  eciyapi  Abiel  cinhintku,  Tze- 
ror  cinhintku,  Bekoret  cinhin¬ 
tku,  Apiah  cinhintku  Benjamin 
wicasta  wan  cinhintku,  wicasta 
wasaka  waditaka. 

2  Unkan  cinhintku  wan  Saul 
eciyapi  koska  wiciyokipi,  qa 
owanyag  waste,  Israel  cinca 
wicehna  iye  isanpa  owanyag 
waste  wicasta  wanica;  amdo 
kin,  qa  he  iwankapa  tanhan  o- 
yate  owasin  wiciw'ankam  najin. 

3  Unkan  Saul  atkuku  Qis  tason- 
sonna  kin  kitaninpi  sni,  qa  Qis 
iye  cinhintku  Saul  heciya,  Koska 
wanji  ikikcu  wo,  qa  najin,  qa 
sonsonna  owicade  ya  wo. 

4  Unkan  Epraim  he  kin  opta 
iyayapi,  qa  ^alisa  iyoopta  iyaya- 
pi,  qa  iyewicayapi  sni,  qa  Saya- 
lim  makoce  kin  opta  iyayapi, 
tuka  hen  unpi  sni,  qa  Benjamin 
makoce  kin  opta  iyayapi  tuka 
iyewicayapi  sni, 

5  Tzup  makoce  en  ipi  qehan, 
Saul  iye  tahoksidan  kici  un  kin 
heciya,  Ito  unhde  kta,  okini  ate 
sonsonna  kin  ayustan,  qa  unki¬ 
yepi  on  iyokisin  iciye  kta. 

6  Unkan  heciya,  Wan  otonwe 
kin  de  ohna  wicasta  wakan  wan 
yanka.  W’icasta  kinihanpi  taku 

eye  kte  cinhan  owasin  ecetu  kta 
liinca.  Wanna  en  unye  kta. 
Okini  canku  ohna  unye  kta  iye- 
ceca  unkokiyakapi  kta. 

7  Unkan  Saul  tahoksidan  kin 
heciya,  Ekta  unye  cinhan  wica- 
sta  kin  taku  unqu  kta  he?  Wo- 
juha  unkitawapi  ohna  aguyapi 
wanica.  Wicasta  wakan  ekta 
unkaye  kta  takudan  unkokapte 
sni.  Taku  unqu  kta  he  ? 

8  Unkan  hoksidan  kin  ake  Saul 
ayupte  ca  heya,  Ito  minape  ohna 
mazaska  seqel  ospa  itopa  kin 
wahduha,  he  wicasta  wakan  wa- 
qu  kta,  unkan  canku  unye  kte 
cin  unkokiyakapi  kta. 

9  Eh  anna  Israel  ohna  wicasta 
wan  taku  wakan  wawiwanli  ya 
ca  decen  eya  ece.  Iho  wawan- 
yake  kin  ekta  unye  kta.  Tuwe 
nakaha  waayate  eciyapi  kin  he 
ehanna  wawanyake  eciyapi. 

10  Unkan  iye  takoksidan  heci¬ 
ya,  Wicoie  ehe  cin  he  waste  ce. 
Iho  ekta  unye  kta.  Unkan  oton- 
we  ohna  wicasta  wakan  yanke 
cin  ekta  ipi. 

11  0  ton  we  ekta  itanwankanhde 
yapi  qehan,  wikoska  mini  huwe- 
yapi  kin  awicakipapi,  qa  hewi- 
cakiyapi,  Wawanyake  kin  deci- 
ya  un  he  ? 

12  Unkan  awicayuptapi  qa  he- 
yapi,  Tos  iho  nitokam  un  ye. 
Nakaha  oyate  kin  paha  akan  wa- 
wicakiciyusna,  qa  heon  dehan 
otonwe  en  hi  ye,  hecen  inah- 
nipe. 

13  Hecen  otonwe  en  yaipi  kin- 
han  nahanhin  wote  kta  e  pahata 
iyaye  sni  iyeyayapi  kta.  Ekta 
i  sni  kin  hehanyan  oyate  kin 
wotapi  kte  sni.  Iye  wosnapi 
kin  yawaste  kta ;  ohakam  tona 
wicakicopi  wotapi  kta  ye  na- 
kas. 

14  Unkan  itanwankanhde  oton¬ 
we  en  ipi  qehan,  inyun  Samuel 

wicitkokim  inanpe  ca  paha  kin 
ekta  iyaye  kta. 

15  Unkan  Jehowa  Samuel  noge 
kin  yuzamni,  qa  Saul  hi  sni  ito- 
kam  anpetu  wan  heciya, 

16  Heyakecinhan  wi  kin  dehan- 
tu  Benjamin  makoce  etanhan  wi¬ 
casta  wan  niye  en  hiyu  waye 
kta,  he  qe  Israel  oyate  mitawa 
mdetanhunka  kta  e  sda  yaye 
kta,  qa  iye  oyate  mitawa  Pilis- 
tim  napepi  kin  etanhan  niwicaye 
kta,  oyate  mitawa  wanwicamda- 
ke  ca  sicahowayapi  kin  en  mahi 
nakaA 

17  Qa  Samuel  Saul  wanyake 
cehan  Jehowa  heciya,  W^ any  aka 
wo,  wicasta  wan  oyate  mitawa 
ewicahdaku  kte  cin,  eciciye  ci- 
qon  he  dee  ce. 

18  Unkan  Saul  otonwe  tiyopa 
kin  ohna  Samuel  ikiyedan  hi  qa 
heya,  Tokin  wawanyake  ti  kin 
tuktee  omayakidaken. 

19  Unkan  Samuel  Saul  ayupte 
ca  heciya,  Wawanyake  kin  he 
miye  ce.  Pahata  mici  ya  wo,  qa 
nakaha  miciwayatapi  kta,  qa 
hanhanna  kinhan  kihde  ciye  kta, 
qa  taku  nicante  en  un  kin  owa¬ 
sin  ociciyake  kta. 

20  Qa  sonsonna  htanihan  sanpa 
nicitaninpi  sni  kin  hena  ekta  ni¬ 
cante  kin  yekiye  sni  wo  ;  wanna 
iyewicayapi  nakaA  Nakun  Is¬ 
rael  tuwe  iyotan  cantiheyapi  he? 
He  niye,  qa  niyate  tiyohnaka 
owasin. 

21  Unkan  Saul  ayupte  ca  heci¬ 
ya,  Miye  Benjamin  wicasta  he- 
maca  sni  he  ?  Israel  etanhan 
wicoun  iyotan  cistinna,  qa  wi- 
cowazi  mitawa  Benjamin  wicoun 
kin  wicowazipi  owasin  aoptetu  ; 
heon  tokeca  wicoie  kin  de  iyecen 
emayakiya  he  ? 

22  Unkan  Samuel  Saul,  qa  ta¬ 
hoksidan  iwicacu,  qa  wohan  tipi 
kin  ekta  hiyu  wicaya,  qa  wicasta 


WICOWOYAKE  10. 


wikcemna  yamni  cetu  wicakico- 
pi  wicehna  oiyotanke  iyotan  wa¬ 
ste  wicaqu. 

23  Qa  Samuel  wohekiyapi  kin 
heciya,  Wopamni  cicu  qa  nici 
kihnaka  wo,  eciciye  cin  he  hiyu- 
ya  wo. 

24  Unkan  wohekiyapi  kin  ceca 
kin,  qa  taku  iko3rake  cin  he  yu- 
wankan  icu,  qa  Saul  itokam 
ehnaka.  Unkan,  Ho  wo,  taku 
kihnakapi  kin  nitokam  ehde  wo, 
qa  yuta  wo.  Oyate  kin  wicaki- 
co  wo,  epe  ciqon  ehantankan,  he 
nicihnakapi  nakas,  eya.  Unkan 
anpetu  kin  he  en  Saul  Samuel 
kici  wota. 

25  Unkan  paha  etanhan  otonwe 
kin  ekta  hdipi,  qa  tipi  awakeya- 
pi  kin  akan  Samuel  Saul  kici  wo- 
hdaka, 

26  Qa  hanhannahin  kiktapi,  qa 
Samuel  anpao  hinanpe  cehan 
Saul  tipi  awakeyapi  ekta  kipan, 
qa  heciya,  Kikta  wo  ;  hecen  ki- 
hde  ciye  kta.  Unkan  Saul  kikta 
qa  Samuel  kici  tankan  iyaya. 

27  Sakim  otonwe  ihanke  ekta 
ipi  qehan,  Samuel  Saul  heciya, 
Koska  kin  unkitokam  ye  si- 
wo ;  hecen  iyaye  kta ;  tuka 
niye  den  owanji  najin  wo  ;  kin- 
han  Wakantanka  oie  kin  nahon 
ciye  kta. 

WICOWOYAKE  10. 

1  Hehan  Samuel  wihdi  opiye 
wan  icu,  qa  pa  kin  akastan,  qa 
i  kin  iputake  ca  heciya,  Awica- 
kehan  Jehowa  sda  niyan,  iye  tao- 
yate  mdetanhunka  yaun  kta  heon 
etanhan. 

2  Mitanhan  ecin  idade  cinhan, 
Tzeltzahohna,  Benjamin  makoce 
ihanke  ikiyedan,  Rahel  ohna- 
hnakapi  ikiyedan,  wicasta  nonpa 
awicayakipe  kta,  unkan  ^onson- 
na  akin  idade  cin  wanna  iyewi- 


cayapi  ce,  qa  niyate  wanna  son- 
sonna  kin  awacin  ayustan,  qa  ni- 
yepi  on  iyokisin  iciya  ;  qa  heya, 
Micinksi  on  taku  ecamon  kta  he  ? 
eniciyapi  kta. 

3  Unkan  hetanhan  ako  idade 
cinhan,  Tabor  utuhu  kin  ekta, 
wicasta  yamni  Wakantanka  kin 
Betel  ekta  yapi,  itkonicipapi  kta, 
wanji  tatokadan  cinca  yamni 
hduha,  qa  wanji  aguyapi  span 
yamni  hduha,  qa  unman  minima 
apalite  wanji. 

4  Qa,  Tanyan  yaun  he  ?  eya 
iniwangapi  kta,  qa  aguyapi  non¬ 
pa  nicupi  kta,  hena  napepi  etan¬ 
han  iyacu  kta. 

5  Qa  iyohakam  Paha  wakan 
Pilistim  akicita  akan  yakonpi 
kin  ekta  yai  kta,  qa  heciya  oton¬ 
we  kin  en  yai  kinhan,  waayate 
optaye  wan  ayakipe  kta,  hena 
pajodan  etanhan  kun  upi,  qa  wi- 
citokam  candowankiyapi  wan,  qa 
cancega  w’an,  qa  cotanka  wan, 
qa  canpakinzapi  wan,  qa  hena 
waayata  dowanpi. 

6  Unkan  Jehowa  taniya  kin 
akan  nihi  kta,  qa  hena  om  niye 
waadate  kta,  qa  wicasta  nitoke- 
ca  kta. 

7  Unkan  wowapetokeca  kin 
hena  owasin  anicipapi  kinhan, 
taku  ninape  iyeye  cin  he  econ 
wo  ;  Jehowa  nici  un  nakas. 

8  Qa  mitokam  Gilgal  ekta  apa- 
mahde  idade  kta,  qa  iho  miye 
wohuhnahyapi  huhnah  ye  kta,  qa 
wopida  wosnapi  woteca  wakiyu- 
sna  kta,  niye  ekta  apamahde  mde 
kta ;  qa  anpetn  sakowin  arnape 
nanke  kta,  niye  ekta  wai  kte 
cin  hehanyan,  unkan  token  eca- 
non  kta  ociciyake  kta. 

9  Unkan  Samuel  etanhan  iyaye 
kta  ihdamna,  hehan  cante  kin 
Wakantanka  yutokeca,  qa  wo¬ 
wapetokeca  kin  hena  owasin  an¬ 
petu  kin  he  en  iyecetupi.- 

10  Paha  kin  ekta  ipi  qehan  in- 
yun  waayate  optaye  wan  itkoki- 
papi ;  unkan  Wakantanka  tani- 
ya  kin  en  hi,  heon  iye  wicehna 
waayata. 

11  Unkan  tona  itokam  sdonyapi 
qon,  inyun  waayatapi  om  iye 
waayate  kin  wanyakapi  qehan, 
oyate  kin  hekiciyapi,  Qis  cin- 
hintku  kin  toketu  hwo.  Sanl  is 
eya  waayatapi  kin  owicapa  he  '? 
eyapi. 

12  Unkan  wicasta  wan  hetan- 
han  awicayupte  ca  heya,  Tuka 
tuwe  ate  yapi  he?  heon,  Saul  is 
eya  waayatapi  kin  owicapa  he  ? 
wicoie  wakan  on  yuhapi. 

13  Unkan  waayate  ayastan,  qa 
pajodan  kin  ekta  i. 

14  Unkan  Saul  deksitku  kin 
iye,  qa  tahoksidan  kin  hewicaki- 
ya,  Toki  yaipi  he  ?  Unkan  Son- 
sonna  ode  unkiyayapi,  qa  tukte- 
dan  wanwicunyakapi  sni  qehan, 
Samuel  ekta  unkipi  eya. 

15  Unkan  Saul  deksitku  kin  he¬ 
ya,  Tokin  Samuel  taku  eniciye 
cin  omayakidaken. 

16  Unkan  ^onsonna  wmnna  iye- 
wicayapi  kin  tanyan  unkokiya- 
kapi,  Saul  iye  deksitku  eciya. 
Tuka  wokiconze  wicoie  kin  Sam¬ 
uel  eciye  cin  he  okiyake  sni. 

17  Unkan  Samuel  oyate  kin  Je- 
howa  itokam,  Mitzpa  ekta  mni- 
ciye  wicasi. 

18  Qa  Israel  cinca  kin  hewica- 
kiya,  Jehowa  Israel  wakan  dapi 
kin  hecen  eya,  Miye  Israel  Egu- 
pta  etanhan  itanwankanhde  hiyu 
wicawaye  ca  Egupton  napepi 
etanhan,  qa  wokiconze  tona  ka- 
kis  niyanpi  kin  owasin  etanhan 
ecihdakupi. 

19  Tuka  niyepi  nakaha,  Taku 
wakan  yadapi  kin,  he  taku  kiun- 
ni  niyanpi,  qa  iyokisin  niyanpi  kin 
owasin  etanhan  ni  niyanpi  kin, 
he  yakipajinpi,  qa  heyakiyapi, 

Tokesta  wicasta  yatapi  wan  un- 
kicicagapo.  Heon  ecin  wicoun 
nitawapi  kin,  qa  kektopawinge 
nitawapi  kin  iyecen  Jehowa  ito¬ 
kam  inajinpo. 

20  Unkan  Samuel  Israel  wicoun 
owasin  ikiyedan  hiyu  wicaya; 
unkan  Benjamin  wicoun  kin  he 
icupi. 

21  Unkan  Benjamin  wicoun  kin 
wicoAvazipi  kin  iyecen  hiyuwi- 
caya  ;  unkan  Matri  wicowazi  kin 
icupi;  hehan  Saul  Qis  cinhintku 
kin  icupi.  Unkan  akitapi  qehan 
iyeyapi  sni. 

22  Hehan  sanpa  Jehowa  iwan- 
gapi,  Wicasta  kin  nahanhin  deci- 
ya  hi  sni  he?  Unkan  Jehowa 
heya,  Iho  wahpayeca  ehna  ina- 
hma  ce. 

23  Unkan  inyankapi  qa  hetan- 
han  akupi.  Unkan  oyate  wice¬ 
hna  najin  qehan,  oyate  kin  owa¬ 
sin  hiyete  kin  hehanyan  okihan- 
pi. 

24  Unkan  Samuel  oyate  kin 
owasin  hewicakiya,  Tuwe  Jeho¬ 
wa  kahnige  cin  he  wandakapi. 
Oyate  kin  owasin  ehna  tuwedan 
he  iyececa  sni.  Unkan  oyate 
kin  owasin  iyasapi,  qa  heyapi, 
Wicasta  yatapi  kin  zaniyan  un 
nunwe. 

25  Unkan  Samuel  oyate  kin 
Avokiconze  woope  kin  owicaki- 
yaka,  qa  wowapi  wan  en  kaga, 
qa  Jehowa  itokam  ehnaka,  qa 
Samuel  oyate  kin  oAvasin  kihde 
wicasi,  iyohi  iye  ti  kin  ekta. 

26  Unkan  Saul  is  eya  kihda, 
Gibeya  ekta.  Unkan  wicasta 
waditaka  tona  Jehowa  cante- 
pi  kin  wicayutan  kin  hena  kici 
ipi. 

27  Tuka  wowahte  ^ni  cinca  kin, 
Wicasta  kin  de  token  niunkiyapi 
kta  he  ?  eyapi,  qa  ihaktapi  sni, 
qa  takudan  qupi  sni.  Tuka  na- 
hon  sni  iyececa  inina  yanka. 


WICOWOYAKE  12. 


WICOWOYAKE  11. 

1  Unkan  Nalias  Amoni  kin  Ja- 
bes  Gileyad  tatpe  hi,  qa  en  ahi 
ti.  Unkan  Jabes  wicasta  kin 
owasin  Nalias  heciyapi,  Wotaku- 
ye  unkicicagapo,  hecen  wowidag 
unyayapi  kta. 

2  Unkan  Nalias  Amoni  kin  he- 
wicakiya,  Wotakuye  cicicagapi 
kte  cin  dee.  Ista  etapa  kin  owa¬ 
sin  ciciyusdokapi  kta,  qa  Israel 
owasin  he  ostehda  wicawakiye 
kta. 

3  Unkan  .Tabes  hunkayapi  kin 
heciyapi,  Anpetu  sakowin  unka- 
yustanpo;  hecen  Israel  makoce 
kin  owancaya  wahosiye  ye- 
wicunsipi  kta ;  unkan  tuwedan 
niunkiyapi  sni  kinhan,  niye  ekta 
unkipi  kta. 

4  Unkan  wahosiye  kin  Gibeya 
Saul  ekta  hipi,  qa  wicoie  kin 
oyate  nogepi  en  oyakapi.  Un¬ 
kan  oyate  kin  owasin  ho  yeyapi, 
qa  ceyapi. 

5  Unkan  inyun  Saul  maga  etan- 
han  tatanka  kaham  u,  qa  Saul 
heya,  Oyate  kin  toketupi  on  ce¬ 
yapi  he?  Unkan  Jabes  wicasta 
oiepi  kin  okiyakapi. 

6  Unkan  wicoie  kin  hena  nation 
qehan,  Wakan tanka  toniya  kin 
Saul  iyahpaya,  unkan  nina  sihda. 

7  Qa  tatanka  akicaskapi  wan 
ikikcu,  qa  kaspaspa,  qa  wahosi¬ 
ye  nape  kin  on  Israel  makoce  kin 
owancaya  iyaye  ya,  qa  heya,  Tu- 
we  Saul  qa  Samuel  opa  hinanpe 
'^ni  kinhan  tatanka  tawa  kin  he¬ 
cen  ecakiconpi  kta.  Unkan  Je- 
howa  tokokipe  kin  oyate  kin 
awicahinhpaya ;  heon  wicasta 
wanjidan  iyecen  hinanpapi. 

8  Unkan  Bezeq  ohna  wicaya- 
wa.  Unkan  Israel  cinca  kin  ke- 
ktopawinge  opawdnge  yamni,  qa 
Juda  wicasta  kin  kektopawinge 
wikcemna  yamni. 


9  Qa  wahosi  hipi  qon  hewicaki- 
yapi,  Jabes  Gileyad  wicasta  kin 
hecen  ewicayakiyapi  kta,  Heya- 
kecinhan,  anpetu  wi  kin  kata  aye 
cinhan,  ounniciyapi  kta  ce.  Un¬ 
kan  wahosiye  qon  ekta  kipi,  qa 
Jabes  wicasta  kin  owicakiyaka- 
pi ;  unkan  iyuskinpi. 

10  Qa  Jabes  wncasta  kin  heya- 
pi,  Heyakecinhan  niyepi  ekta 
inaunpapi  kta,  qa  token  iyonici- 
pipi  kin  owasin  ecaunyeconpi 
kta. 

11  Unkan  Saul  oyate  kin  obe 
yamni  wicakaga;  unkan  heyake 
cinhan  akicita  hanhanna  iwakta 
wicayapi  kin  en,  wicoti  kin  ana- 
tanpi,  qa  anpetu  kin  kate  sni  he- 
hanyan  Anmon  oyate  kin  wica- 
kastakapi.  Unkan  tona  okaptapi 
kin  hena  enanakiya  iyayapi,  he¬ 
cen  wicasta  nonpa  witaya  owi- 
cakaptapi  sni. 

12  Unkan  oyate  kin  Samuel  he¬ 
ciyapi,  Saul  ate  unyanpi  kta  he  ? 
eyapi  hena  tuwepi  he?  Wicasta 
kin  hena  hiyu  wicayapo,  hecen 
wicunktepi  kta. 

13  Unkan  Saul  heya,  Nakaha 
Jehowa  Israel  niwicaya;  heon 
anpetu  kin  de  wicasta  W'anjidan 
teyapi  kte  sni. 

14  Unkan  Samuel  oyate  kin 
hewicakiya.  Hope  Gilgal  ekta 
unyanpi,  qa  hen  wokiconze  kin 
piya  unkagapi  kta. 

15  Unkan  oyate  kin  owasin  Gil¬ 
gal  ekta  ipi,  qa  hen  Gilgal  ohna, 
Jehowa  itokam  Saul  wicasta  ya- 
tapi  kagapi,  qa  hen  wopida  wa- 
kiyusnapi  Jehowa  itokam,  qa 
Saul,  qa  Israel  wicasta  kin  owa¬ 
sin  heciya  nina  wiyuskinpi. 

WICOWOYAKE  “12. 

1  Unkan  Samuel  Israel  owasin 
hewicakiya,  Ihopo  taku  emaya- 
kiyapi  owasin  en  nihopi  kin  ana- 

wagoptan,  qa  niyepi  wicasta  ya- 
tapi  wan  cicicagapi. 

2  Qa  ihopo,  dehan  wicastayata- 
pi  kin  nitokam  mani,  qa  miye 
wicamaliinca,  qa  pamaska,  qa 
micinca  niyepi  om  unpi,  qa  miye 
hoinaksidan  ehantanhan  anpetu 
kin  dehanyan  niyepi  itokam  ma- 
wani  ce. 

3  Iho  miye  Jehowa  itokam,  qa 
tuwe  sdakiye  cin  itokam  mayao- 
taninpo.  Tuwe  tatanka  tawa 
iwacu  he  ?  qa  tuwe  sonsonna 
tawaiwacuhe?  Tuwe  wahna- 
yan,  qa  tuwe  wakimduse,  qa 
istawahmuze  kta  taku  qupi  kin 
iwacu  kinhan  yaotaninpo,  hecen 
cicicajujupi  kta. 

4  Unkan,  Unyahnayanpi  sni,  qa 
unyakidusepi  sni,  qa  wicasta  na¬ 
pe  etanhan  takudan  iyacu  sni, 
eyapi. 

6  Unkan  hewicakiya,  Minape 
ohna  takudan  iyeyayapi  sni  na- 
kaha  niyepi  en  Jehowa  waaya- 
tanin  kin  hee ;  qa  tuwe  sdakiye 
cin  hee  waayatanin.  Unkan, 
Hee  waayatanin,  eyapi. 

6  Unkan  Samuel  oyate  kin  he¬ 
wicakiya,  Tuwe  Mowis,  qa  Aa¬ 
ron  icahwicaye  ca  niyatepi  kin 
Egupta  makoce  kin  etanhan  hdi- 
nanpe  wicaye  cin  Jehowa  hee. 

7  Qa  nakaha  owanji  najinpo, 
hecen  Jehowa  toowotanna  niye 
ecaniconpi,  qa  niyatepi  ecawi- 
cakicon  kin  owasin  Jehowa  ito¬ 
kam  ociciyakapi  kta. 

8  .Takob  Egupta  en  i  kin  oha- 
kam,  niyatepi  Jehowa  ho  yeki- 
yapi.  Unkan  Jehowa  Mowis,  qa 
Aaron  ekta  ye  wicasi,  qa  niyate¬ 
pi  hdinanpe  wicaya,  Egupta 
etanhan,  qa  oyanke  kin  den  oun- 
ye  wicaya. 

9  Unkan  Jehowa  wakandapi 
kin  akiktunjapi,  heon  Hatzor 
ozuye  mdetanhunke  Sisera  nape 
kin  en  iyope  wicaya  ;  nakun  Pi- 

listim  napepi  en,  qa  Moab  wica¬ 
sta  yatapi  nape  en  ;  unkan  azu- 
wicayapi. 

10  Unkan  .Tehowa  ho  yekiyapi, 
qa  heyapi,  Waunhtanipi,  qa  Je¬ 
howa  unkayustanpi,  qa  Bayalim, 
qa  Asterot  ohoundapi,  tuka  na¬ 
kaha  toka  unyanpi  napepi  kin 
etanhan  eunhdaku  miye,  kinhan 
niye  ohounnidapi  kte. 

11  Unkan  Jehowa  Jerubbayal, 
qa  Bedan,  qa  Jeptah,  qa  Samuel 
u  wicasi,  qa  toka  niyanpi  nihdu- 
ksan  yakonpi  napepi  etanhan 
enihdakupi,  heon  wikopesniyan 
ounyayapi. 

12  Tuka  Nahas  Araon  cinca 
wicasta  yatapi  kin  tatpe  niupi 
kin  wandakapi  qehan,  hemayaki- 
yapi,  Hiya  wicastayatapi  wan 
wowidag  unyanpi  kta  uncinpi 
ce  ;  Jehowa  vvakanyadapi  kin 
he  wicasta  yatapi  nitawapi  tuka 
qon. 

13  Unkan  wanna  ito  wicasta¬ 
yatapi  yakahnigapi,  qa  yadapi 
kin,  he  niwankam  Jehowa  wica-‘ 
sta  yatapi  nicupi  ce. 

14  Jehowa  koyakipapi,  qa  oho- 
yadapi,  qa  ho  kin  nayahonpi  kte, 
qa  Jehowa  i  kin  yakipajinpi  kte 
sni  kinhan,  niyepi  qa  nakun  wi¬ 
casta  yatapi  inidakapi  kin  Jeho¬ 
wa  opeya  yaunpi  kta. 

15  Tuka  Jehowa  ho  kin  anaya- 
goptanpi  sni,  qa  Jehowa  i  kin 
yakipajinpi  kinhan  ;  Jehowa  na¬ 
pe  kin  apaha  niyanpi  kta,  niya¬ 
tepi  qon  iyecen. 

16  Nakun  owanji  najinpo,  qa 
wicoie  tanka  kin  de  niyepi  ito¬ 
kam  Jehowa  econ  kte  cin  he 
wanyakapo. 

17  Dehan  aguyapi  su  baksapi 
iyehantu  sni  he  1  Jehowa  ho 
yewakiye  kta,  unkan  wakinyan 
hoton  qa  magaju  kiye  kta  ;  he¬ 
cen  niyepi  wicasta  yatapi  yada¬ 
pi  kin  he  Jehowa  ista  kin  en 

nina  ^icaya  ecanonpi  sdonyayapi 
qa  wandakapi  kta. 

18  Unkan  Samuel  Jehowa  ho 
yekiya ;  unkan  Jehowa  anpetu 
kin  he  en  wakinyan  hoton  qa 
magaju  kiya.  Unkan  oyate  kin 
owasin  Jehowa,  qa  Samuel  nina 
kowdcakipapi. 

19  Qa  oyate  kin  owasin  Samuel 
heciyapi,  Waunhtanipi  kin  owa¬ 
sin  isanpa  taku  sica  econkupi,qa 
unkiyepi  on  wicasta  yatapi  wan 
unkicidapi  ;  heon  nitaokiye  on 
Jehowa  wakanyada  kin  cekiya 
wo,  hecen  untapi  kte  sni. 

20  Unkan  Samuel  oyate  kin  he- 
wicakiya,  Ihnuhan  wakoyakipa- 
pi  kin.  Taku  sica  kin  de  owa¬ 
sin  ecanonpi  esta,  Jehowa  oyapa- 
pi  etanhan  ihduhomnipi  sni  po  ; 
tuka  nicantepi  ocowasin  on  oho- 
dapo : 

21  Qa  ihduhomnipi  snipo,  To- 
na  takusni,  qa  taku  owicakiyapi 
okihipi  sni  kin  opapi  kin,  hena 
nipi  kte  sni,  hena  taku  sni  nakaA 

22  Jehowa  niyepi  iye  taoyate 
nicagapi  kta  iyokipi,  heon  iye 
caje  tanka  on,  Jehow^a  iye  tao¬ 
yate  paha  iyewicaye  kte  sni. 

23  Nakun  miye  canku  waste  qa 
ecetu  kin  onspe  ciciyapi  kta,  he¬ 
cen  niyepi  on  cewakiya  amdu- 
stan,  qa  Jehowa  awawahtani  kta 
iyomaki  sni  nunwe. 

24  Tuka  niyepi,  Jehowa  koki- 
papo,  qa  wowicake  en,  qa  nican¬ 
tepi  ocowasin  on  ohodapo,  tohan 
tanka  ecaniconpi  kin  wandakapi 
nakas. 

25  Tuka  sicaya  ecanonpi  yaki- 
tanpi  kinhan,  ihang  niyanpi  kta, 
niyepi,  qa  nakun  wicastayatapi 
nitawapi, 

WICOWOYAKE  13. 

1  Saul  Israel  iwicadaka,  qa  wa- 
niyetu  tokaheya,  qa  waniyetu 


inonpa  wicasta  yatapi  un  kin 
en, 

2  Saul  Israel  etanhan  wicasta 
kektopawinge  yamni  wicakahni- 
ga,  qa  hena  kektopawinge  nonpa 
Mikmas  ohna,  qa  Betel  lie  kin 
ohna  Saul  kici  unpi,  qa  kektopa¬ 
winge  wanjidan  Gibeya  ohna  Jo- 
natan  kici  unpi  ;  Unkan  wicasta 
unmanpi  kin  owasin  kihde  wica- 
ya. 

3  Unkan  Jonatan  Pilistim  aki- 
cita  Gibeya  ohna  yakonpi  kin 
wicakastaka,  unkan  Pilistim  he 
nahonpi.  Unkan  Saul  makoce 
kin  owancaya  mazayahotonpi 
yahoton  wicakiya,  qa  hey  a,  He- 
beri  kin  nahonpi  kte. 

4  Unkan,  taul  Pilistim  taakici- 
ta  wicakastaka,  eyapi  kin  Israel 
owasin  nahonpi,  qa  nakun  Pilis- 
tim  Israel  wahte  wicadapi  sni  ; 
heon  oyate  kin  Saul  opapi  kta  e 
Gilgal  ekta  wicakipanpi. 

5  Unkan  Pilistim  Israel  kizapi 
kta  e  kiwitayapi  canpahmihma 
kektopawinge  wukcemna  yamni, 
qa  sung  akan  yotankapi  kektopa¬ 
winge  sakpe,  qa  wicasta  wiyaka 
mini  wanca  hiitata  wanke  cin 
iyenaka  wicota,  qa  itanwankan- 
hde  hipi,  qa  Betawen  wiyohi- 
yanpa  tanhan  Mikmas  en  ahi- 
ti  pi. 

6  Unkan  Israel  wicasta  kin  te- 
hiya  unpi  e  wanhdakapi  nagiye 
wicayapi  nakas,  hehan  oyate  kin 
inahmanpi  makohdoka  ohna,  qa 
otehi  ohna,  qa  imnija  ohna,  qa 
conkaske  ohna,  qa  wolia  ohna. 

7  Qa  Heberi  kin  Jordan  iyuwe- 
gapi.  Gad  makoce  kin  ekta,  qa 
Gileyad  ekta.  Unkan  Saul  na- 
hanhin  Gilgal  ohna  yanke  cehan 
oyate  iye  opapi  kin  owasin  can- 
canpi. 

8  Unkan  Saul  anpetu  sake  win 
Samuel  eye  ciqon  hehanyan  ape 
yanka,  tuka  Samuel  Gilgal  ekta’ 

hi  ^ni ;  unkan  oyate  kin  Saul 
etanhan  enanakiya  iyayapi. 

9  Unkan  Saul  heya,  Wohuhnah- 
yapi  wan,  qa  wopida  wosnapi 
hiyu  makiyapo,  qa  wohuhnahya- 
pi  kin  huhnahya. 

10  Unkan  wohuhnahyapi  kin 
huhnahya  hdustan  qehan,  inyun 
Samuel  ekta  hi.  Unkan  nape 
kin  yuze  kta  Saul  itkokim  iyaya. 

11  Unkan,  Taku  ecanon  he? 
Samuel  eya.  Unkan  Saul  heya, 
Oyate  kin  miye  tanhan  enanaki¬ 
ya  iyayapi  qa  niye  anpetu  caje- 
date  ciqon  en  yahi  sni,  qa  Pilis- 
tim  Mikmas  en  witaya  ahitipi 
kin  wanmdake  cehan. 

12  Hepa,  Ecadan  Pilistim  Gil- 
gal  ekta  anamatanpi  kta,  qa  Je- 
howa  ocinyope  waye  sni,  heon 
tins  miciye  ca  wohuhnahyapi 
wan  hulinah  waya. 

13  Unkan  Samuel  Saul  heciya, 
Witkotkoya  ecanon,  qa  Jehowa 
wakan  yada  tawoahope  ope  nisi 
kin  oyape  sni ;  hecanon  unkans 
nitokiconze  Israel  owihanke  wa- 
nin  iwicayakidake  kta  e  dehan 
niciyusuta  kta  tuka. 

14  Tuka  wanna  wokiconze  kin 
niciyusuta  kte  sni,  Jehowa  taku 
econ  nisi  kin  yapatan  sni,  heon 
Jehowa  wicasta  wan  iye  cante 
kin  iyecen  cante  yuze  cin,  he 
akita,  qa  iye  taoyate  kin  wici- 
tokam  mani  si  kta. 

15  Hehan  Samuel  najin  iyaya, 
Gilgal  etanhan  Gibeya  Benjamin 
ekta  i.  Unkan  Saul  oyate  iye 
kici  iyeyapi  kin  wicayawa,  wi¬ 
casta  opaw'inge  sakpe  cetu. 

16  Qa  Saul  qa  cinhintku  Jona- 
tan,  qa  oyate  iye  opapi  kin  Gibe¬ 
ya  Benjamin  otipi,  qa  Pilistim 
Mikmas  en  ahitipi. 

17  Qa  Pilistim  owankapi  kin 
etanhan  ozuye  yamni  wamanun 
iyayapi ;  wanji  Yopra  canku  kin 
ohna  ^uyal  makoce  ekta  i. 

18  Qa  ozuye  wanji  Bethoron 
canku  kin  ohna  iyaya,  qa  unman 
hopuze  cin  ektakiya  Gi-Tzeboim 
(Sungidan  Kaksiza  kin)  iwankam 
makoce  wanke  cin  canku  kin 
ohna. 

19  Unkan  Pilistim  heyapi  qon, 
Okini  Heberi  kin  isan  qa  wahu- 
keza  icicagapi  kta,  heon  Israel 
makoce  owancaya  mazakaga 
wanjidan  iyeyapi  sni. 

20  Hecen  Israel  owasin  Pilis¬ 
tim  ekta  apamahde  ipi,  otoiyohi 
mahiyumdu,  qa  magicamna  ta- 
wa,  qa  onspe  tawa  piyapi  kta 
heon  : 

21  Tuka  mazipabe  yuhapi  mah- 
iyumdu,.  qa  magicamna  hi  pe 
sni  eca,  nakun  peji  icape  hi  ya¬ 
mni  kin  on,  qa  onspe  tawapi  on, 
qa  tatanka  icape  pe  kagapi  kta 
on. 

22  Heon  wokicize  anpetu  kin 
en  oyate  Saul  qa  Jonatan  owica- 
papi  owasin  napepi  ohna  isan,  qa 
wahukeza  wanjidan  iyeyapi  sni ; 
tuka  Saul  qa  cinhintku  Jonatan 
heca  yuhapi. 

23  Unkan  Pilistim  akicita  kin 
Mikmas  oiyuwege  ekta  e  tipi. 

WICOWOYAKE  14. 

1  Unkan  anpetu  wan  .lonatan 
Saul  cinhintku  kin  koska  iye  ta- 
wipe  kicicin  kin  heciya,  Iho  Pi¬ 
listim  akicita  akasanpa  yakonpi 
kin  ekta  unye  kta.  Tuka  atku- 
ku  kin  okiyake  sni. 

2  Unkan  Saul  paha  ihanke  kin 
ekta  taspantanka  suota  hu  wan 
Miqron  ohna  wanke  cin  ihukuya 
ti,  qa  oyate  iye  kici  unpi  kin  wi¬ 
casta  opawinge  sakpe  cetu. 

3  Qa  Ahija  Ahitub  cinhintku, 
Ikabod  cincu,  Pinehas  cinhintku 
Eli  cinhintku,  ^ilo  ohna  Jehowa 
wawakiyusna  kin  he  amdo  aka- 
bpa  kin  yuha.  Unkan  Jonatan 

iyaye  cin  oyate  kin  sdonyapi 
sni. 

4  Unkan  oiyuwege  wan  ohna 
Jonatan  Pilistim  akicita  tipi  ekta 
iyaye  kta  cin  kin  he  icahda  ano- 
katanhan  inyan  bosdata ;  qa  in- 
yan  bosdata  kin  hena  wanji  Bo- 
tzetz  (lyega)  eciyapi  qa  unman 
kin  ^ene  (Taspanhu)  eciyapi. 

5  Qa  inyan  kin  hena  wanji  wa- 
ziya  tanhan  wanke  cin  he  Mik- 
rnas  iyotakonza,  qa  unman  ito- 
kaga  tanhan  kin  he  Gibeya  iyo¬ 
takonza. 

6  Unkan  .Toriatan  koska  iye  ta- 
wipe  kicicin  kin  heciya,  Iho  wi- 
casta  bakihdayapi  sni  kin  dena 
akicita  tipi  kin  ekta  unye  kta  ; 
okini  Jehowa  unkiyepi  on  econ 
kta  ;  Jehowa  wanikiye  kta  okit-  1 
pani  wanica,  wicota  qais  tonana 
unraanna  on. 

7  Unkan  tawipe  kicicin  kin  he¬ 
ciya,  Token  nicante  en  un  kin 
owasin  econ  wo.  Tokata  ya  wo, 
iho  ocipe  kta,  nicante  kin  iye- 
cen. 

8  Unkan  Jonatan  heya,  Iho  wo, 
akasanpa  unye  kta,  wicasta  kin 
ektakiya,  qa  hena  en  taninunki- 
ciye  kta. 

9  Owanji  najinpo,  niyepi  ekta 
unkipi  kte  cin  hehanyan,  unke- 
kiyapi  kinhan,  tukten  unyakon 
kte  cin  hen  naunjin  kta,  qa  tatpe 
wicunye  kte  sni. 

10  Tuka  unkiyepi  ekta  upo, 
eyapi  kinhan,  ekta  unye  kta,  qa 
unnape  en  Jehowa  wicaqu  kta, 
qa  de  wowapetokeca  unhe  kta. 

11  Unkan  napin  Pilistim  akicita 
tipi  kin  en  ihdutaninpi.  Unkan, 
Inyun  Heberi  kin  makohdoka 
ohna  inahmanpi  kin  hetanhan 
inanpapi,  Pilistim  eyapi. 

12  Unkan  akicita  tipi  wicasta 
kin  Jonatan,  qa  tuwe  tawipe  ki¬ 
cicin  kin  hoye  wicakiyapi,  qa 
heyapi,  Unkiyepi  en  upo  ]  kinhan 


wicoie  wan  sdonye  unniciyapi 
kta.  Unkan  Jonatan  tawipe  ki¬ 
cicin  kin  heciya,  Omapa  wo  ;  Je¬ 
howa  hena  Israel  nape  en  wica¬ 
qu  nakas. 

13  Unkan  Jonatan  nape  siha  ko 
iyunadi,  qa  tawipe  kicicin  kin 
ihakam  u.  Unkan  Jonatan  ito- 
kam  hinhpayapi,  qa  ihakam  tawi¬ 
pe  kicicin  kin  wicakte. 

14  Unkan  wokastake  tokaheya 
kin  de  ;  Jonatan,  qa  tawipe  kici¬ 
cin  kin  wicakastake  cin  he  wi¬ 
casta  wikcemna  nonpa  cetu ; 
maka  onspa  tatanka  akica^kapi 
wanjidan  yumdupi  ece  hanke  kin 
hinskokeca  ohna. 

15  Unkan  wicoti  ohna  wicacan- 
can  tanka  yukan,  tankan  yakon- 
pi,  qa  akicita  tipi  ohna  oyate  un- 
pi  owasin  ehna,  wamanun  iyaya- 
pi  qon  is  eya  cancanpi ;  qa  maka 
kin  ^kanskan,  hecen'  cancanpi 
wakan  yukan. 

16  Unkan  Saul  wicasta  tonwe- 
ya  najin  wicasi,  Gibeya  Benja¬ 
min  ohna  wanyakapi ;  unkan  in¬ 
yun  wicota  kin  skanpi,  qa  akici- 
papi  iyayapi. 

17  Unkan  Saul  oyate  iye  opapi 
kin  hewicakiya.  Hope,  ihda- 
wapo,  qa  tuwe  unkiyepi  etanhan 
iyaye  cin  iyeyapo.  Unkan  ihda- 
wapi,  qa  Jonatan  qa  tawipe  kici¬ 
cin  kin  en  unpi  sni. 

18  Unkan  Saul  Ahija  heciya, 
Wakantanka  canwohnaka  tawa 
kiyedan  au  wo,  he  ehan  VVakan- 
tanka  tacanwohnaka  kin  Israel 
cinca  kin  om  yanka. 

19  Unkan  Saul  nahanhin  wawa, 
yusna  kin  okiye  cin  icunhan, 
Pilistim  owanka  kin  ohna  owo- 
dutaton  icage  ca  sanpa  tanka 
aya,  heon  Saul  wawayusna  kin 
heciya,  Ninape  kin  ehdaku  wo. 

20  Unkan  Saul,  qa  oyate  iye 
kici  unpi  kin  owasin  iyaicisapi, 
qa  wokicize  ekta  ipi,  Unkan  itq 

ninaLin  yusinyeyapi  qa  canEpi 
on  akicipapi. 

21  Unkan  Heberi  tona  he  ito- 
kam  Pilistim  opapi,  qa  owankapi 
qa  ihduksan  en  om  hipi  kin,  hena 
nakun  Saul  qa  Jonatan  om  unpi 
kin  owicapapi. 

22  Unkan  Israel  Epraim  lie  ohna 
inabmanpi  qon  owasin  Pilistim 
najicapi  kin  nabonpi  qehan.  is 
eya  wokicize  en  wicakuwapi. 

23  Unkan  anpetu  kin  he  en  Je- 
howa  Israel  niwicaya.  Unkan 
wokicize  Betawen  iyopta  iyaya. 

24  Unkan,  Toka  mayanpi  towi- 
cawecon  kta,  heon  htayetu  ito- 
kam  tuwe  woyute  onge  yute  cin- 
han  yasicapi  kta  Sauleya,  qa  taku 
wakan  cajeyan  wicaya  ;  heon  an¬ 
petu  kin  he  en  Israel  wicasta  kin 
nina  mdokitapi,  oyate  owasin  wo¬ 
yute  ongqdan  yutapi  sni  nakas. 

25  Unkan  makoce  wicasta  kin 
owasin  taskoju  wanji  en  ipi,  un¬ 
kan  maka  akan  tuhmaga  canhan- 
piyukan. 

26  Unkan  oyate  kin  taskoju  en 
ipi  qehan,  inyun  tuhmaga  can- 
hanpi  kaduza,  tuka  oy&te  kin 
wokonze  kin  kokipapi,  heon  tu- 
wedan  nape  kin  i  kin  ekta  ikikcu 
sni. 

27  Tuka  Jonatan  iye  atkuku 
oyate  konza  ewicakiye  cehan 
nahon  sni,  qa  sagye  nape  ohna 
hduhe  cin  inkpa  kin  yekiye  ca 
canhanpi  kaduze  cin  en  oputkan, 
qa  nape  kin  i  kin  ekta  ehdaku, 
heon  ista  kin  mdeza  aya. 

28  Unkan  oyate  etanhan  wica- 
^ta  wan  ie  ca  heya,  Niyate  Oyate 
wokonze  on  nina  konze  wicaye 
ca  heya,  Tuwe  nakaha  woyute 
onge  yute  cinhan  yasicapi  kta. 
Unkan  oyate  kin  mdokitapi. 

29  Unkan  Jonatan  heya.  Ate 
makoce  kin  kiunniyan.  Wanna 
wanyakapo,  canhanpi  kin  de  on¬ 
ge  uwate  cin  on  i^ta  mamdeza. 

30  Tokin  oyate  kin  toka  wica-  . 
yapi  taku  ehpeyapi  iyeyapi  kin 
he  etanhan  nakaha  imnahan  yu- 
tapin.  Unkans  dehan  awicake- 
han  Pilistim  sanpa  ota  wicaka- 
stakapi  kta  tuka. 

31  Unkan  anpetu  kin  he  en 
Mikmas  etanhan  Ajalon  ekta  he- 
hanyan  Pilistim  wicakastakapi ; 
tuka  oyate  kin  nina  hustakapi ; 

32  Heon  oyate  kin  taku  kipi  kin 
iyahpayapi  qa  tahinca,  qa  tatan- 
ka,  qa  ptejicadan  icupi,  qa  maka 
akan  patapi,  qa  oyate  tado  we 
koya  yutapi. 

33  Unkan,  Inyun  oyate  kin 
Jehowa  awahtanipi,  qa  we  koya 
yutapi  ce,  Saul  okiyakapi.  Un¬ 
kan  Wayahtanipi  do.  Nakaha 
inyan  tanka  wan  miye  akan  ama- 
paptanyanpo,  eya. 

34  Nakun  Saul  heya,  Oyate 
wicehna  enanakiya  iyayapo,  qa 
hewicakiyapo,  Wicasta  otoiyohi 
tatanka  tawa,  qa  tahinca  tawa 
mikiyedan  hiyuyapo,  qa  wakiyu- 
snapi  qa  yutapo  ;  tuka  ihnuhan 
Jehowa  awayahtanipi,  qa  we 
koya  yatapi  kin.  Hehan  oyate 
kin  owasin  iyohi  tatanka  tawa 
hanyetu  kin  he  en  hiyuyapi,  qa 
hen  wakiyusnapi. 

35  Unkan  Saul  wahna  wosnapi 
wan  Jehowa  kicaga,  wahnawo- 
snapi  Jehowa  kicage  cin  he  to- 
kaheya. 

36  Unkan  Saul  heya,  Hopo, 
hanyetu  kin  de  Pilistim  anawi- 
cuntanpi,  qa  hanhanna  anpa  kte 
cin  hehanyan  ihang  wicunyanpi 
kte,  hecen  wanjidan  owicun- 
kaptapi  kte  sni.  Unkan,  Token 
iyonicipi  kin  iyecen  econ  wo, 
eyapi.  Tuka  wawayu^na  kin 
heya,  Ito  deciya  Wakantanka 
ikiyedan  unyanpi  kte. 

37  Unkan  Saul  Wakantanka 
iwange  ca  heya  Pilistim  anawi- 
cawatan  kta,  Israel  napepi  en 

wicayaqii  kta  he?  Unkan  an- 
petu  kin  he  en  ayupte  sni. 

38  Unkan  Saul  heya,  Oyate  to- 
kapapi  kin  owasin  deciya  upo, 
qa  woahtani  kin  de  nakaha  tuwe 
en  un  kin  sdonyapo,  qa  wanya- 
kapo. 

39  Jehowa  Israel  ni  wicaye  cin 
ni  kinhan  Jonatan  micinksi  kaes 
en  un  kinhan  hee  te  kta.  Tuka 
oyate  kin  owasin  tuwedan  ayu¬ 
pte  sni. 

40  Unkan  Israel  owasin  hejvica- 
kiya,  Niyepi  owasin  itato  dukan- 
pi  kta,  qa  miye  qa  micinksi  Jona¬ 
tan  ako  unyakonpi  kta.  Unkan, 
Taku  niista  kin  en  waste  kin  econ 
wo,  oyate  kin  Saul  eciyapi. 

41  Unkan  Saul  Jehowa  Israel 
Wakandapi  kin  heciya,  Ecetuya 
hiyuya  ye.  Unkan  Jonatan  qa 
Saul  iwicacupi  tuka  oyate  kin 
wicayuskapi. 

42  Unkan  Saul  heya,  Miye  qa 
Jonatan  on  ehpeyapo.  Unkan 
Jonatan  icupi. 

43  Unkan  Saul  Jonatan  heci¬ 
ya,  Taku  ecanon  omakiyaka  wo. 
Unkan  Jonatan  okiyake  ca  heya, 
Sagye  nape  ohna  wahduhe  cin 
inkpa  kin  on  tulimaga  canhanpi 
ongedan  uwata,  qa  inyun  mate 
kta. 

44  Unkan  Saul  heya,  Wakan- 
tanka  he  iyecen  qa  isanpa  econ 
nunwe,  Jonatan  awicakehan  nite 
kta  ce. 

45  Unkan  oyate  kin  Saul  heci- 
yapi,  Jonatan  wowanikiye  tanka 
kin  de  Israel  on  nakaha  econ  kin 
hee  te  kta  he?  Hiya  hecetu 
sni ;  Jehowa  ni  kinhan  nakaha 
paha  tawa  sukaza  wanjidan  ma- 
kata  hinhpaye  kte  sni.  He  naka¬ 
ha  Wakantanka  kici  htani  nakas. 
Hecen  oyate  kin  Jonatan  yuska- 
pi ;  unkan  te  sni. 

46  Hehan  Saul  Pilistim  wica- 
kuwa  etanhan  itanwankanhde 


kihda.  Unkan  Pilistim  tamako- 
cepi  ekta  hdapi. 

47  Hecen  Saul  Israel  iwankam 
wokiconze  kin  icu,  qa  tokawi- 
caye  cin  ihduksan  yakonpi  kin 
owasin  azuwicaya ;  Moab,  qa 
Amon  cinca  kin,  qa  Edom,  qa 
Tzoba  wicasta  yatapi  kin,  qa 
Pilistim  azuwicaya,  qa  tona  ek- 
takiya  ihduhomni  kin  owasin 
iyokisin  wicaya. 

48  Qa  ozuye  tanka  wan  kage 
ca  Amaleq  kastaka,  hecen  Israel 
tona  taku  tawapi  kipi  qon  napepi 
etanhan  niwicaya. 

49  Unkan  Saul  cinca  kin  dena 
eepi,  Jonatan,  qa  .Tisuwi  qa  Male- 
kisua,  qa  cunwintku  nonpa  kin, 
tokapa  kin  Merab  eciyapi,  qa 
hakakta  Mikal  eciyapi. 

50  Qa  Saul  tawicu  kin  Ahinoyam 
eciyapi  he  Ahiraayatz  cunwin¬ 
tku  ;  qa  taozuye  mdetanhunka 
kin  Abner  Saul  atkuku  sunkaku 
cinhintku. 

51  Qa  Qis  Saul  atkuku,  qa  Ner 
Abner  atkuku  kin  Abiel  cinca 
heca>pi. 

52  Unkan  Saul  taanpetu  owasin 
Pilistim  om  nina  kicizapi,  heon 
Saul  wicasta  wasaka,  qa  wica¬ 
sta  waditaka  tona  wanwicayaka 
owasin  iye  ekta  yuwitaya  hiyu- 
wicakiya. 

WICOWOYAKE  15. 

1  Unkan  Samuel  Saul  heciya, 
Jehowa  iye  taoyate  Israel  ate 
niyanpi  kta  e  sdaciye  kta  on  niye 
ekta  ye  masi,  heon  nakaha  Je¬ 
howa  oie  ho  kin  nahon  wo. 

2  Jehowa  obe  yuhe  cin  hecen 
eya,  Israel  Egupta  etanhan  itan- 
wanhde  kupi  qehan,  Amaleqi  ta¬ 
ku  ecawicakicon,  qa  canku  kin 
ohna  awicakipe  kin  he  weksuya. 

3  Wanna  ekta  ye  ca  Amaleqi 
kastaka  wo,  qa  taku  tawa  kin 

iyuHpa  ihangya  wo,  qa  wicapa- 
tan  sni  wo;  tuka  wicakte  wo, 
wicasta  qa  winoMnca  qa  ^iceca 
azin  unpi  kes,  nakun  tatanka,  qa 
taliinca,  qa  camo,  qa  ^onsonna. 

4  Unkan  Saul  oyate  kin  nalion 
wicaya,  qa  Telaim  ohna  wica- 
yawa,  wicasta  huiyun  kektopa- 
winge  opawinge  nonpa,  qa  Juda 
etanhan  wicasta  kektopawinge 
wikcemna. 

5  Unkan  Saul  Amaleqi  tonwan- 
yanpi  ekta  i,  qa  kaksiza  ohna 
iyawicape. 

6  Qa  Saul  Qeni  kin  hewicakiya, 
Hopo  Amaleqi  wicehna  tanhan 
ihdutokanpi,qa  hunktiyapo.  He- 
canonpi  sni  kinban  okini  hena 
om  ihang  ciyapi  kta,  Niyepi 
Israel  cinca  kin  owasin  eante 
wicayakiyapi,  Egupta  etanhan 
itanwankanhde  kupi  qehan.  Un¬ 
kan  Qeni  kin  Amaleqi  kin  wice¬ 
hna  tanhan  iyayapi. 

7  Unkan  Saul  Amaleqi  wicaka- 
^taka  Hawila  etanhan  6ur  Egu¬ 
pta  itokam  wanke  cin  ekta  yapi 
kin  hehanyan. 

8  Qa  Agag  Amaleqi  wicasta  ya- 
tapi  kin  niyake  icu ;  tuka  oyate 
kin  owasin  canlipi  hi  on  ihang 
wicaya. 

9  Tuka  Saul,  qa  oyate  kin  Agag, 
qa  taliinca,  qa  pte  wanunyanpi 
iyotan  wastepi,  qa  tatankadan, 
qa  taliinca  cinca  tona  iyotan 
waste  niyanpi,  qa  ihang  wicaya- 
pi  wicadapi  ^ni ;  tuka  wanun¬ 
yanpi  sica,  qa  walite  sni  kin  hena 
owasin  ihang  yapi. 

10  Unkan  Jehowa  oie  kin  Sa¬ 
muel  heciya. 

1 1  Saul  wicasta  yatapi  wakage 
cin  he  on  iyope  miciye,  omape 
cin  etanhan  ihdamna,  qa  mioie 
kin  ecen  econ  sni  nakas.  Unkan 
Samuel  iyokisice  ca  hanyetu  osan 
Jehowa  hoyekiya. 

12  Unkan  ihanlianna  Samuel 

hanliannaliin  kikta,  Saul  itkokipe 
kta.  Unkan  tuwe  Samuel  okiya- 
ke  ca  heciya,  Saul  Karmel  ekta 
hi,  qa  wokiksuye  wan  ekicihde, 
qa  yuwinli  iyaya,  qa  Gilgal  ekta 
apamahde  iyaya. 

13  Unkan  Samuel  Saul  ekta  i. 
Unkan  Saul  heciya,  Jehowa  ni- 
yawaste,  Jehowa  oie  kin  ecen 
ecamon  ce. 

14  Unkan  Samuel  heya,  Hecin- 
han  taliinca  ho  kin  de,  qa  pte  ho 
kin  noge  iyomalipaye  cin  de 
nawahon  kin  he  taku  hwo. 

15  Unkan  Saul  heya,  Hena 
Ameleqi  etanhan  ahdipi.  Oyate 
kin  Jehowa  Wak any ada  wakiyu- 
snapi  kta,  heon  taliinca,  qa  pte 
waste  kin  etanhan  hena  niyan¬ 
pi,  qa  unman  owasin  ihang  un- 
yanpi. 

16  Unkan  Samuel  Saul  heciya, 
Inina  yanka  wo  ;  hecen  Jehowa 
oie,  hinhan  emakiye  cin  ociciya- 
ke  kta.  Unkan,  Eya  wo,  eciya. 

17  Unkan  Samuel  heya,  Niista 
en  nicistinna  qehan,  Israel  wi- 
coun  pa  kin  henica  kta,  qa  Israel 
ate  niyanpi  kta  e  Jehowa  sda- 
niye  sni  he 

18  Qa  canku  ohna  Jehowa  ye 
nisi  qa  heniciya,  Ekta  ya,  qa 
walitanipi  sa  Amaleqi  ocowasin 
wicakte  wo,  qa  wicadusote  kte 
cin  hehanyan  azuwicaya  wo. 

19  Heon  tokeca  Jehowa  ho  kin 
nayalion  sni,  qa  woyuha  kin  iya- 
yahpada,  qa  Jehowa  ista  kin  en 
taku  sica  ecanon'? 

20  Unkan  Saul  Samuel  heciya, 
He  en  Jehowa  ho  kin  nawahon, 
qa  canku  ohna  Jehowa  ye  masi 
kin  omawani  qa  Agag  Amaleqi 
wicasta  yatapi  kin  awahdi,  qa 
Amaleqi  kin  ocowasin  ihang  wi- 
cawaya. 

21  Tuka  oyate  kin  woyuha  etan¬ 
han  icupi,  tahinca,  qa  pte,  taku 
ihang  yapi  kta  etanhan  taku  iyo- 

tan  wa^te,  Gilgal  ohna  Jehowa 
wakiyu^napi  kta  e  icupi. 

22  Unkan  Samuel  heya,  woliuh- 
nakyapi,  qa  wosnapi  Jehowa  ho 
kin  nahonpi  kin  iyecen  Jehowa 
iyokipi  he  ?  Hiya,  wanahonpi 
kin  wosnapi  kin  isanpa  waste, 
qa  waanagoptanpi  kin  tamdoka 
sin  kin  isanpa. 

23  Wokipajin  kin  hanmdepi 
woahtani  kin  iyececa,  qa  wana¬ 
honpi  sni  kin  wakagapi  ohodapi 
kin  iyececa ;  Jehowa  oie  kin  he- 
yata  iyeyaya,  heon  Jehowa  niye 
wicasta  yatapi  henica  kte  sni  e 
heyata  iyeniyan  ce. 

24  Unkan  Saul  Samuel  heciya, 
Wawahtani,  oyate  kin  kowica- 
wakipa,  qa  hopi  kin  anawago- 
ptan  ;  heon  Jehowa  i  kin  acawa- 
k^in  qa  nioie  kin  nakun. 

25  Heon  dehan  wawahtani  mi- 
cicajuju  wo,  qa  mici  hda  wo, 
ceciciya,  hecen  Jehowa  ohowa- 
da  kta. 

26  Unkan  Samuel  Saul  heciya, 
Nici  mde  kte  4ni;  Jehowa  oie 
kin  heyata  iyeyaya,  heon  Jeho¬ 
wa  heyata  iyeniyan ;  qa  Israel 
iwankam  wicasta  yatapi  yaun 
kte  ^ni. 

27  Qa  Samuel  kihde  kta  ihda- 
mna ;  unkan  tasina  opapun  yuza, 
qa  yuhdeca. 

28  Unkan  Samuel  heciya,  Naka- 
ha  Jehowa  Israel  tokiconze  kin 
niye  etanhan  yuhdeca,  qa  nita- 
koda  wan  niye  isanpa  waste  kin 
he  qu. 

29  Nakun  tuwe  Israel  wa^agye 
cin  itonsni  wanica,  qa  iyope  ici- 
ye  kte  sni ;  iyopeiciye  kta  e  wi- 
ca4ta  heca  i^ni. 

30  Unkan  heya,  Wawahtani 
e^ta  ceciciya,  nakaha  oyate  mi- 
tawa  hunkayapi  itokam  mayuoni- 
han  wo,  qa  Israel  itokam;  qa 
micihda  wo,  hecen  Jehowa  Wa- 
kan  yada  kin  ohowada  kta. 


31  Unkan  Samuel  ihdamna, 
Saul  ihakam.  Unkan  Saul  Jeho¬ 
wa  ohoda, 

32  Unkan  Samuel  heya,  Agag 
Amaleqi  wicasta  yatapi  kin  mi- 
kiyedan  hiyuyapo.  Unkan  Agag 
iyokipiya  ekta  hi ;  qa,  A wi cake- 
ha  wiconte  oiyoki^ice  kin  wanna 
henakeca,  Agag  eya. 

33  Unkan  Samuel  heya,  Canhpi 
nitawa  winohinca  cinca  wanica 
wicakage  cin  iyecen  nihun  wino¬ 
hinca  ehna  cinca  nice  kta ;  qa 
Samuel  Agag  kaspa^pa,  Jehowa 
itokam,  Gilgal  ohna. 

34  Unkan  Samuel  Rama  ekta 
hda,  qa  Saul  Gibeya  ekta  hda. 

35  Unkan  Samuel  te  ^ni  kin 
hehanyan  icimana  Saul  wanyag 
i  sni ;  tuka  Samuel  Saul  on  iyo- 
kisin  iciya.  Unkan  Jehowa  Saul 
wicasta  yatapi  Israel  wicakicage 
cin  heon  iyope  iciya. 

WICOWOYAKE  16. 

1  Unkan  Jehowa  Samuel  heci¬ 
ya,  Tohanyan  niye  Saul  on  iyoki- 
sin  niciye  kta  he  ?  Israel  iwan¬ 
kam  wicasta  yatapi  kte  ^ni  wa- 
konza,  heon  etanhan.  Tahe  du- 
he  cin  wihdi  ojuya  wo,  qa  ito 
Jesse  Betlehemi  kin  ekta  ye  cisi 
kta,  iye  cinca  kin  etanhan  wica¬ 
sta  yatapi  wan  wahdahniga  na- 
ka^. 

2  Unkan  Samuel  heya.  Token 
mde  kta  he Saul  he  nahon 
kinhan  makte  kta.  Unkan  Jeho¬ 
wa  heya,  Pte  heyuktanna  wan 
nape  on  iyacu  kta  qa,  Jehowa 
wawakiyusna  kta  e  wahi  ce  ehe 
kta. 

3  Qa  wosnapi  ekta  Jesse  yeco 
kta,  qa  token  ecanon  kta  miye 
sdonye  ciciye  kta,  qa  tuwe  ecici- 
ye  cin  he  sda  miyeciciye  kta. 

4  Unkan  Samuel  token  Jehowa 
eye  cin  iyecen  econ,  qa  Betle- 

hem  ekta  i.  Unkan  otonwe  hun- 
kayapi  kin  cancanyan  itkokipapi, 
qa,  Wookiye  en  yahi  he  eyapi. 

6  Unkan  heya,  Wookiye  en  Je- 
howa  wawakiyusna  kta  e  wahi 
ce.  Ihduwakanpo,  qa  wosnapi 
ekta  mici  yapo.  Qa  Jesse,  qa 
iye  cinca  kin  wicayuwakan,  qa 
wosnapi  ekta  wicakico. 

6  Unkan  hiyupi  qehan,  Eliab 
wanyake  ca  heya,  Jehowa  sda 
kiye  cin  he  itokam  najin  ce. 

7  Tuka  Jehowa  Samuel  heciya, 
Ihnuhan  itohnake,  qa  tancan 
hanske  cin  ekta  eyatonwe  cin. 
He  ihawaktasni  nakas,  wicasta 
wici^ta  kin  en  etonwanpi,  tuka 
Jehowa  wicacante  kin  atonwan, 
hecen  wicasta  wanyakapi  kin 
iyecen  wanmdake  sni. 

8  Unkan  Jesse  Abinadab  kipan, 
qa  Samuel  itokam  hiyaye  ya. 
Unkan  he  nakun  Jehowa  kahnige 
^ni,  eya. 

9  Unkan  Jesse  Sanma  hiyaye- 
ya.  Unkan,  he  nakun  Jehowa 
kahnige  sni,  eya. 

10  Hecen  Jesse  iye  cinhintku 
^akowin  Samuel  itokam  hiyaye 
wicaya.  Unkan  Samuel  Jesse 
heciya,  Hena  Jehowa  wicaka- 
hnige  sni. 

11  Unkan  Samuel  Jesse  heciya, 
Koska  denanapi  he  1  Unkan,  Ha- 
kakta  nahanhin  hi  sni ;  tuka  ito 
tahinca  kin  wihanwicaya,  eya. 
Unkan  Samuel  Jesse  heciya,  Tu- 
we  huweye  si  wo.  Tohanyan 
den  hi  sni,  wotapi  unkiyotankapi 
kte  sni  ce. 

12  Unkan  huweyapi,  qa  en  hi- 
yuyapi.  Unkan  ite  kin  sa,  qa 
ista  wiciyokipi,  qa  owanyag  wa¬ 
ste.  Unkan  Jehowa  heya,  Na¬ 
jin,  qa  sdaya  wo,  dee  nakas. 

13  Unkan  Samuel  tahe  wihdi 
ojutonpi  kin  icu,  qa  cinye  wica- 
ye  cin  wicehna  sdaya.  Unkan 
anpetu  kin  he  ehantanhan  Jeho- 

wa  toniya  kin  Dawid  ahinhe. 
Unkan  Samuel  najin  iyaye  ca 
Rama  ekta  kihda. 

14  Unkan  Jehowa  toniya  kin 
Saul  ayustan  iyaya  ;  unkan  wo- 
niya  sica  wan  Jehowa  etanhan 
yusinyeya. 

15  Unkan  Saul  taokiye  kin  he- 
ciyapi,  Inyun  yusinye  niye  cin 
woniya  wakan  sice  ee. 

16  Ito  itancan  unyanpi  hecon 
wicayasi  kinhan,  nitaokiye  nito- 
kam  najinpi  kin  wicasta  wan  can- 
dowankiyapi  econ  wayupika  aki- 
tapi  kta ;  unkan  woniya  wakan 
sice  cin  anihinheya  ca  nape  on 
dowan  kiye  kta,  hecen  niye  on 
waste  kta. 

17  Unkan  Saul  taokiye  hewi- 
cakiya,  Wicasta  wan  candowan- 
kiya  wayupika  amicicitapo,.  qa 
en  hiyu  makiya  po. 

18  Unkan  koskapi  etanhan  wan- 
ji  ie  ca  heya,  Iho  Jesse  Betlehe- 
mi  kin  cinhintku  wan  candowan- 
kiya  wayupika  w'anmd^ka,  wica¬ 
sta  wasaka,  waditaka,  ozuye  wd- 
casta,  qa  ie  ksapa,  qa  owanyag 
waste,  qa  Jehowa  he  kici  un 
ece. 

19  Unkan  Saul  Jesse  ekta  ohni- 
hde  ye  wicasi,  qa  heciya,  Nicin- 
ksi  Dawid  tahinca  awanyake  cin 
he  miye  ekta  u  si  wo. 

20  Unkan  Jesse  sonsonna  wan 
aguyapi  qin  kiye  ca  minisa  opa- 
hte  wan,  nakun  tatokadan  wa- 
nunyanpi  cinca  wan  icu,  qa  iye 
cinhintku  Dawid,  hena  yuha, 
Saul  ekta  yesi. 

21  Unkan  Dawid  Saul  ekta  i, 
qa  itokam  najin.  Unkan  nina 
wastedaka,  unkan  tawipe  kicicin 
ece. 

22  Unkan  Saul  .Tesse  wahoye  ca 
heciya,  Tokin  Dawid  mici  yanke 
kten  ;  miista  en  woiyokipi  iyeya 
nakas. 

23  Unkan  woniya  taku  wakan 

etanhan  Saul  iyalipaya  eca,  Da- 
wid  candowankiyapi  kin  icu,  qa 
nape  on  dowankiya,  qa  Saul  a 
sni  kiya,  hecen  tanyan  un,  qa 
woniya  sice  cin  he  ayustan  iya- 
ya  ece. 

WICOWOYAKE  17. 

1  Unkan  Pilistim  wokicize  on 
obe  mnaiciyapi,  qa  Soko  Juda 
tawapi  en  ihduwitayapi,  qa  Soko 
qa  Azeka  otahedan  Epesdanmim 
ohna  ahitipi. 

2  Unkan  Saul  qa  Israel  wicasta 
kin  ihduwitayapi,  qa  Ela  (utuhu) 
osmaka  en  tipi,  qa  kicizapi  kta 
Pilistim  wicitkokim  ocimdage- 
han  najinpi. 

3  Unkan  Pilistim  he  wan  akan 
najinpi,  qa  Israel  he  tokeca  wan 
akan  najinpi,  qa  hena  otahedan 
kaksiza  wan  wanka. 

4  Unkan  Pilistim  owanka  etan¬ 
han  wicasta  wasaka  wan  inanpa, 
Golia  eciyapi,  Gat  etanhan,  ohan- 
ske  cin  wicispa  sakpe,  qa  napa- 
pasdecapi  wanjidan. 

5  Qa  pa  kin  akan  maza^a  wa- 
paha  wan  un,  qa  maku  akahpe 
mazacespu  seca  koyag  ya,  qa 
maku  akahpe  mazasa  kin  tkeuta- 
pi  kin  ^eqel  kektopawinge  za- 
ptan. 

6  Qa  huha  kin  akan  mazasa 
akahpa,  qa  mazasa  wahacanka 
wan  tahpa  akan  yuha. 

7  Qa  tawahukeza  ihupa  kin  wa- 
kazuntapi  ihupa  wan  iyececa,  qa 
tawahukeza  hi  kin  mazasapa  ^e- 
qel  opawinge  sakpe,  qa  wicasta 
wan  wahacanka  yuha  he  itokam 
mani. 

8  Qa  owanji  najin,  qa  Israel 
ocimdah  najinpi  kin  wicakipan, 
qa  hewicakiya,  Tokeca  ocimdah 
wakizapi  kta  yahipi  he  ?  Miye 
Pilistim  wicasta  hemaca  sni  he  1 
qa  niyepi  Saul  wowidag  niyanpi. 


Wicasta  wan  miye  ekta  hi  kte 
cin  hdahnigapo  ; 

9  Makize  ca  makastake  kta  oki- 
hi  kinhan  wowidake  unyaduhapi 
kta  ;  tuka  miye  he  ohiwaye  ca 
wakastake  cinhan,  wowidake  un- 
niyuhapi  kta. 

10  Unkan  Pilistim  wicasta  kin 
heya,  Nakaha  Israel  obe  ocimdah 
okicize  eciciyapi,  Wicasta  wan 
maqupo,  hecen  unkicizapi  kta. 

11  Unkan  Saul,  qa  Israel  owa- 
sin  Pilisti  oie  kin  hena  nahonpi 
qehan,  yusinyayapi,  qa  nina  ko- 
kipapi. 

12  Unkan  Eprati  wicasta  qon 
Jesse  eciyapi,  Betlehem  Juda 
etanhan,  Dawid  ciriksiya.  Qa 
cinhintku  sahdogan  qa  wicasta 
kin  he  Saul  wicasta  yatapi  qehan, 
wicasta  ehna  wicahinca  yawapi 
ece. 

13  Qa  Jesse  cinhintku  tokapa 
yamni  iyayapi,  qa  wokicize  ekta 
Saul  opapi ;  qa  cinhintku  yamni 
wokicize  ekta  ipi  kin  dena  caje- 
pi,  caske  kin  Eliab,  qa  iyokihe 
Abinadab,  qa  iyamni  Sanma  eci¬ 
yapi. 

14  Unkan  Dawid  hakakta,  tuka 
yamni  tokapa  kin  hena  Saul 
opapi. 

15  Wanna  Dawid  Paul  etanhan 
iyaye  ca  atkuku  tahinca  tawa 
wihan  wicakiye  kta  Betlehem 
ekta  ki. 

16  Unkan  Pilistim.wicasta  qon 
hanhanna  htayetu  koya  anpetu 
wikcemna  topa  wicikiyedan  hi- 
najin. 

17  Unkan  Jesse  iye  cinhintku 
Dawid  heciya,  ceonpapi  kin  de 
etanhan  epawanji  nicinye  on  icu 
wo ;  nakun  aguyapi  wikcemna 
kin  dena,  qa  owanka  ekta  nicin¬ 
ye  ekta  inyang  ya  wo. 

18  Qa  pte  asanpi  suta  wikce¬ 
mna  kin  dena  akicita  kektopa¬ 
winge  itancan  kin  yakai  kta  ;  qa 

nicinye  tanyan  unpi  kinhan  iwan- 
wicadake  kta,  qa  taku  icazo  icu- 
pi  kin  wicayecicajuju  kta. 

19  Hehan  Saul,  qa  hena,  qa  Is¬ 
rael  owasin  Ela  (utuhu)  osmaka 
ekta  Pilistim  wicakizapi. 

20  Unkan  Dawid  hanMnnaliin 
kikta,  qa  waawanyake  wan  ta- 
Linca  kin  awanyag  ^i,  qa  hena 
yuha  iyaya,  Jesse  econ  si  qon 
he  iyecen,  qa  walipaya  hnakapi 
ekta  i,  ozuye  ocirndak  iyayapi, 
qa  wicakizapi  kta  iyayapi  iye- 
han. 

21  Unkan  Israel  ocimdali  iya¬ 
yapi  ;  unkan  Pilistim  wicitkokim 
ocirndak  hinajinpi. 

22  Unkan  Dawid  taku  ahi  kin 
walipaya  awanyake  cin  nape 
ohna  ehpeya,  qa  iyajm  ca  kiciza- 
pi  kin  ocimdali  najinpi  kin  ekta 
i,  qa  cincu  tanyan  unpi  hecinhan 
iwicawanga. 

2,3  Qa  om  wohdaka  icunhan,  In- 
yun  wicasta  wasaka  qon,  Golia 
Pilisti  kin  eciyapi,  Gat  etanhan, 
Pilistim  ocimdagehan  najinpi  kin 
etanhan  inanpa,  qa  oie  eye  ciqon 
iyecen  ia  ;  unkan  Dawid  nation . 

24  Unkan  Israel  wicasta  owa¬ 
sin  wicasta  qon  wanyakapi  qe- 
han,  etanhan  najicapi  qa  nina  ko- 
kipapi. 

25  Unkan  Israel  wicasta  kin  he- 
yapi,  Wicasta  itanwankanhde  u 
kin  de  wandaka  he  1  Israel  isten 
wicaye  kta  e  hiyu  ce.  Heon  tu- 
we  he  kastake  cinhan  wica^taya- 
tapi  kin  wicasta  kin  he  wijica 
kage  kta,  wowijice  tanka  on,  qa 
iye  cunwintku  qu  kta,  qa  atkuku 
tiyohnaka  Israel  ohna  ihduhapi 
heca  wicakagn  kta. 

26  Unkan  Dawid  wica^^a  iye 
ikiyedan  najinpi  kin  hewicakiya, 
Tuwe  Pilisti  wicasta  kin  kastake 
ca  Israel  isten  wicaye  cin  yuto- 
kan  kin,  wicasta  kin  he  token 
ecakiconpi  kta  he '}  Pilisti  baki- 

bdayapi  ^ni  kin  he  tuwe  on  naka- 
ha,  Taku  Wakan  ni  un  taozuye 
kin  i^tenya  he  ? 

27  Unkan  oyate  kin  wicoie  qon 
iyecen  eyapi,  qa  heciyapi ;  Tu¬ 
we  wicasta  kin  he  kastake  cin- 
han  hecen  ecakiconpi  kta. 

28  Unkan  cincu  tokapa  kin  Eli- 
ab  wicasta  om  wohdaka  kin  na- 
bon,  qa  Eliab  Dawid  canniyeya, 
qa  heya,  Tokeca  den  yahi  he  ? 
qa  tabinca  tonana  kin  hena  tuwe 
yuha  bewoskan  ebpe  wicayaya 
he  ?  Wabannicida,  qa  taku  sica 
nicante  en  un  kin  sdonwaya ; 
wokicize  wanyag  yahi  naka^. 

29  Unkan  Dawid  heya,  Nakaha 
taku  ecamon  he  1  qa  hecamon 
kta  iyecece  sni  he  ^ 

30  Qa  cincu  tantanhan  wicasta 
tokeca  wan  ekta  ihduhomni,  qa 
wicoie  qon  ake  heya.  Unkan 
wicoie  tokaheya  qon  iyecen  ake 
eyapi. 

31  Unkan  wicoie  Dawid  eye 
cin  nabonpi,  qa  Saul  okiyakapi ; 
unkan  he  w  ahoy  a. 

32  Unkan  Dawid  Saul  heciya, 
Ihnuhan  wicasta  tuwe  cante  kin 
banye  cin.  Nitaokiye  ekta  i  kte 
ca  Pilisti  kin  de  kize  kta. 

33  Unkan  Saul  Dawid  heciya, 
Pilisti  kin  de  ekta  de  ca  yakize 
kta  oyakihi  ^ni ;  honiksidan,  qa 
iye  hoksidan  ehantanhan,  wica¬ 
sta  zuye  sa. 

34  Unkan  Dawid  Saul  heciya, 
Nitaokiye  iye  atkuku  tabinca 
awankiciyaka  yanka  ca  mnaja 
wan  en  hi,  qa  wabanksica  wan 
nakun,  qa  optaye  etanhan  tabin^ 
ca  wan  icupi. 

35  Unkan  ihakam  kuwa  imda- 
mde  ca  wakastake  ca  i  kin  etan¬ 
han  iwekcu,  qa  anamajin  qehan 
putinhin  mduze  ca  wakastake  ca 
wakte. 

36  Nitaokiye  mnaja,  qa  waban¬ 
ksica  napin  wicakte,  qa  Pilisti 


WICOWOYAKE  17. 


bakiMayapi  srii  kin  de  hena 
wanji  iyececa  kta.  Taku  wakan 
ni  un  kin  taozuye  kin  isten  ya 
nakas. 

37  Nakun  Dawid  heya.  Jehowa 
mnaja  nape  kin  etanhan,  qa  wa- 
lianksica  nape  etanhan  emahda- 
ku  kin  he  Pilisti  kin  de  nape  kin 
etanhan  eraahdaku  kta  ce.  Un- 
kan  Saul  Dawid  heeiya,  Ekta  ya 
wo,  qa  Jehowa  nici  un  nunwe. 

38  Unkan  Saul  iye  tawokoyake 
kin  Dawid  koyag  kiye  ca  muzasa 
wapaha  wan  pa  akan  ehnake  ca 
mazasapa  maku  akahpe  wan  ko- 
yag  ya. 

39  Unkan  Dawid  heyake  kin 
akapa  tanhan  mazasagye  kin  ipi- 
yag  kiton,  qa  nahanhin  ute  sni 
heon  mani  kta  uta.  Qa  Dawid 
Saul  heeiya, Dena  nahanliin  imdu- 
te  sni,  heon  yuha  mde  kta  owa- 
kitpani,  qa  Dawid  hena  hdusdoka. 

40  Qa  cansagye  nape  en  ikikcu, 
qa  wakpadan  etanhan  inyan  sdu- 
sduta  zaptan  kahnige  ca  wihanki- 
yapi  wipe  hduhe  ehna  wojuha  en 
iyeye  ca  iyuhmun  nape  ohna  iki¬ 
kcu,  qa  Pilisti  kin  ikiyedan  ya. 

41  Unkan  Pilisti  kin  mani,  qa 
Dawid  ikiyedan  hiyu,  qa  wica- 
sta  wahacanka  kiciyuhe  cin  he 
itokam  mani. 

42  Qa  Pilisti  kin  etonwe  ca 
Dawid  wanyake  ca  ihakta  sni,  lie 
hoksidan,  ite  kin  sa,  qa  owanyag 
waste  nakas. 

43  Unkan  Pilisti  kin  Dawid 
heeiya,  Sunka  hemaca  kecanni 
heon  cansagye  kiton  tatpe  ma- 
yahi  he  ?  Qa  Pilistim  taku  iye 
wakan  da  on  Dawid  ya^ica. 

44  Qa  Pilisti  kin  Dawid  heeiya, 
Kuwa  wo,  hecen  nicehpi  kin 
mahpiya  okinyanpi  kin,  qa  tinta 
wamanica  kin  wicawaqu  kta. 

45  Unkan  Dawid  Pilisti  kin 
heeiya,  Niye  maza  sagye,  qa  wa- 
hukeza,  qa  canhpi  hduha  tatpe 

mayahi,  tuka  miye  Jehowa  obe 
yuha  Israel  ozuye  wakandapi  kin 
isten  yaye  cin  he  cajeyan  niye 
ekta  wau  ce. 

46  Qa  nakalia  Jehowa  minape  • 
en  nicu  kta,  qa  cicastake  kta,  qa 
nipa  kin  baeikse  kta,  qa  Pilistim 
obepi  cebpi  kin  mahpiya  okin¬ 
yanpi  kin,  qa  maka  wamanica  kin 
wicawaqu  kta,  hecen  Israel  en 
taku  wakan  yukan  maka  owan- 
caya  sdonyapi  kta. 

47  Qa  Jehowa  mazasagye,  qa 
wahukeza  on  ni  wicaye  sni  omni- 
ciye  kin  de  ocowasin  sdonyapi 
kta.  Wokicize  kin  de  Jehowa 
tawa  ce,  qa  unnapepi  en  unnicu- 
pi  kta  nakas. 

48  Unkan  Pilisti  kin  najin  qa 
mani,  qa  Dawid  itkokipe  kta  iki¬ 
yedan  u  qehan,  Dawid  inahni,  qa 
Pilisti  kin  itkokipe  kta  wokicize 
ekta  inyanka. 

49  Qa  Dawid  tawojuhadan  ekta 
nape  yekiye  ca  hetanhan  inyan 
wan  icu,  qa  kaho  iyeya,  qa  Pili¬ 
sti  ite  en  iheya,  unkan  inyan  kin 
ite  kin  mahen  iyaya,  heon  ipu- 
sdiya  makata  hinhpaya. 

50  Hecen  Dawid  iyuhmun,  qa 
inyan  wan  on  Pilisti  kin  ohiye 
ca  Pilisti  kin  kastake  ca  tekiya, 
tuka  Dawid  nape  ohna  isan  nica. 

51  Heon  Dawid  inyanke  ca  Pili¬ 
sti  tancan  kin  akan  iyahan,  qa 
isan  tawa  kin  yusdoka,  ojuha 
etanhan,  qa  te  kiya,  qa  on  paba- 
ksa.  Unkan  Pilistim  kin  wica- 
sta  wasaka  tawapi  kin  wanna  ta 
wanyakapi  hehan  najicapi. 

52  Unkan  Israel  qa  Juda  wica- 
sta  kin  najinpi,  qa  iyasapi,  qa  Pili¬ 
stim  kuwa  ewicayayapi,  osmaka 
ekta  de  cin,  qa  Yeqron  tiyopa 
ekta  hehanyan.  Unkan  Pilistim 
capapi  kin  hena  hinhpayapi  can- 
ku  otonwe  tiyopa  kin  iyahde 
ohna  Gat  ekta,  qa  Yeqron  ekta 
hehanyan. 

53  Unkan  Israel  cinca  kin  Pili- 
stim  wicakuwapi  etanhan  ihda- 
mnapi,  qa  owanka  qon  ohna  wa- 
lipaya  kin  icupi. 

54  Unkan  Dawid  Pilisti  qon  pa 
kin  icu,  qa  he  yuha  Jerusalem 
ekta  i,  tuka  tawipe  kin  wakeya 
tawa  en  kihnaka. 

55  Unkan  Saul  Dawid  Pilisti 
kin  itkokipe  kta  iyaye  cin  wan- 
yake  cehan  taozuye  itancan  kin 
Abner  lieciya,  Abner  koska  kin 
de  tuwe  cinhintku  he?  Unkan 
Abner  beya,  Wicasta  yatapi  ni- 
nagi  ni  kin  sdonwaye  sni. 

56  Unkan  wicasta  yatapi  kin 
beya,  Niye  iwanga  wo,  koska  kin 
tuwe  cinhintku  he? 

57  Unkan  Dawid  Pilisti  kin 
kastake  cin  etanhan  ku  qehan, 
Abner  he  icu,  qa  Saul  itokam 
hiyuya,  Pilisti  pa  kin  nape  ohna 
yuha  un. 

58  Unkan  Saul  heciya,  Koska 
tuwe  cinhintku  kin  he  niye  he  ? 
Unkan,  Nitaokiye  Jesse  Betle- 
hemi  cinhintku  kin  he  miye, 
Dawid  eya. 

WICOWOYAKE  18. 

1  Unkan  Saul  kici  wohdaka  aya- 
stan  qehan,  Jonatan  nagi  kin  Da¬ 
wid  nagi  en  iya-ihdaske  ca  Jona¬ 
tan  he  waste  daka  iye  nagi  kin 
iyecen. 

2  Unkan  anpetu  kin  he  en  Saul 
he  icu,  qa  atkuku  ti  en  hde  kta 
icimana  iyowinkiye  sni. 

3  Unkan  Jonatan  iye  nagi  kin 
iyecen  Dawid  wastedaka,  heon 
otakuye  kicicaga. 

4  Qa  Jonatan  sina  in  kin  hdu- 
sdoke,  ca  Dawid  qu,  nakun  tahe- 
yake,  qa  isan  tawa,  qa  tinazipe, 
qa  ipiyaka  tawa. 

5  Unkan  Dawid  tokiya  kasta 
Saul  ye  si  kin  owasin  ekta  i,  qa 
wayupiya  econ.  Unkan  Saul 


taakicita  tancan  kaga.  Unkan 
oyate  kin  owasin  iyowicakipi ; 
nakun  Saul  taokiye  owasin  iyo¬ 
wicakipi. 

6  Wanna  Dawid  Pilisti  kin  ka¬ 
stake  cin  etanhan  hdicupi  qe¬ 
han,  winohinca  Israel  otonwe 
owasin  etanhan  inanpapi,  cance- 
ga,  qa  candowankiyapi  yuha, 
wiyuskinyan  dowanpi,  qa  wacipi 
Saul  wicasta  yatapi  itkokipapi. 

7  Qa  winohinca  skatapi  akici- 
yuptapi  qa  heyapi,  Saul  kektopa- 
winge  ota  kte,  qa  Dawid  kekto- 
pawinge  wikcemna  ota. 

8  Heon  Saul  nina  sihda,  qa 
wicoie  kin  he  sicedaka  qa  heya, 
Ecah  Dawid  kektopawinge  wi¬ 
kcemna  qupi,  qa  miye  keptopa- 
winge  wanjidan  maqupi.  Ehaes 
tokata  iye  wicasta  yatapi  kta. 

9  Unkan  anpetu  kin  he  etanhan, 
Saul  Dawid  inakiwizi. 

10  Unkan  ihanhanna  etanhan 
taku  wakan  etanhan  woniya  sica 
kin  Saul  iyahpaya,heon  tipi  ohna 
waayate.  Unkan  Dawid  nape  kin 
on  dowankiya,  anpetu  iyohi  he- 
con  ece  kin  iyecen.  Unkan  Saul 
nape  kin  ohna  wahukeza  yuha. ; 

11  Unkan  Saul  wahukeza  kin 
yuwankan  icu,  qa,  Dawid  tiun- 
naptan  icam  ihewaye  kta  ecin. 
Tuka  itokapa  tanhan  Dawid  ihdu- 
tokan,  nonpa  akihde. 

12  Unkan  Saul  Dawid  kokipa, 
Jehowa  he  kici  un,  qa  Saul  ayu- 
stan  heon  etanhan. 

13  Heon  Saul  iye  etanhan  tokan 
iyaye  ya,  qa  akicita  kektopawin¬ 
ge  itancan  kaga.  Unkan  oyate 
itokam  inanpa,  qa  hdi. 

14  Qa  Dawid  ohanye  cin  owasin 
en  ksapa,  qa  Jehowa  kici  un. 

15  Qa  nina  ksape  cin  he  Saul 
wanyaka,  heon  itokam  inihan. 

16  Unkan  Israel,  qa  Juda  owa¬ 
sin  Dawid  waste  dakapi,  wicito- 
kam  inanpe  ca  en  hdi  nakaA 


WICOWOYAKE  19. 


17  Unkan  Saul  Dawid  heciya, 
Howo  micinksi,  wadinitake  ca 
Jehowa  tokicize  yakize  cinhan, 
micunksi  tokapa  Merab  he  duze 
kta  e  cicu  kte.  Minape  he  ape 
kte  sni,  tuka  Pilistira  napepi  kin 
heconpi  kta  Saul  ecin  nakas. 

18  Unkan  Dawid  Saul  heciya, 
Miye  matuwe  he?  qa  wani  kin, 
ate  wicowazi  tawa  Israel  ohna 
he  taku  on,  wicasta  yatapi  kin 
takos  maye  kta  he  1 

19  Unkan  Saul  cunwintku  Me¬ 
rab  Dawid  qupi  kta  iyehantu  qe- 
han;  Adriel  Meholati  tawicu  kta 
e  qupi. 

20  Unkan  Mikal  Saul  cunwintku 
kin  Dawid  waste  daka.  Unkan 
Saul  okiyakapi.  Unkan  wicoie 
kin  he  iye  ista  kin  en  waste. 

21  Unkan,  He  waqu  kta,  hecen 
he  hmunke  kta,  qa  Pilistim  apapi 
kta,  Saul  eya  qa,  Nonpapi  on 
nakaha  takos  ciye  kta  Saul  Dawid 
eciya. 

22  Howo  wicasta  yatapi  kin 
waste  nidaka,  qa  taokiye  owasin 
waste  nidakapi,  heon  wicasta  ya¬ 
tapi  kin  tunkan  ya  wo,  Saul 
taokiye  owasin  Dawid  nahmana 
eciye  wicasi. 

23  Unkan  Saul  taokiye  wicoie 
kin  hena  Dawid  noge  ohna  eyapi. 
Unkan  Dawid  heya,  Wicasta  ya¬ 
tapi  kin  tunkan  yanpi  kte  cin 
taku  sni  yadapi  he  ?  Miye  rna- 
wahpanica,  qa  mataku  sni  tuka. 

24  Unkan  Saul  taokiye  kin  oki¬ 
yakapi,  qa  Wicoie  kin  dena  iye- 
cen  Dawid  ia,  eyapi. 

25  Unkan  Saul  heya,  Decen 
Dawid  eciyapo,  Wicasta  yatapi 
kin  wohpe  takudan  cin  sni,  Pi¬ 
listim  ceinkpaha  kin  opawinge 
wanji  heceedan,  hecen  wicasta 
yatapi  kin  tokayapi  towicakicon 
kta.  Hecen  Saul  Dawid  Pilistim 
napepi  on  te  ye  kta  kecin. 

26  Unkan  taokiye  Dawid  wicoie 


kin  hena  okiyakapi.  Unkan  wi¬ 
casta  yatapi  tunkan  ye  kta  wicoie 
kin  Dawid  iyokipi,  qa  anpetu 
cajeyatapi  kin  nahanhin  henakeca 
sni; 

27  Qehan  Dawid  iyaya,  iye  qa 
wicasta  wicayuhe  cin  qa  Pili¬ 
stim  wicasta  opawinge  nonpa 
wicakastakapi,  qa  ceinkpaha  ta- 
wapi  kin,  Dawid  yuha  hi,  qa  wi¬ 
casta  yatapi  takosye  kta  e  owa¬ 
sin  kiciyawa.  Unkan  Saul  iye 
cunwintku  Mikal  tawicu  kta 
e  qu. 

28  Qa  Jehowa  Dawid  kici  un 
kin,  qa  Mikal  Saul  cunwintku 
Dawid  waste  dake  cin  Saul  wan- 
yake  ca  sdonya. 

29  Unkan  ake  Saul  Dawid  on 
sanpa  kokipe  ca  Saul  anpetu 
owasin  Dawid  toka  ya. 

30  Unkan  ake  Pilistim  itancanpi 
kin  zuya  hipi,  qa  zuya  hipi  eca 
Dawid  Saul  taokiye  owasin  isan- 
pa  ksapa  ihdutanin,  qa  caje  kin 
nina  kinihanpi. 

WICOWOYAKE  19. 

1  Unkan  Saul  iye  cinhintku 
Jonatan,  qa  taokiye  owasin  Da¬ 
wid  ktepi  kta  kewicakiya,  tuka 
Jonatan  Saul  cinhintku  kin  Da¬ 
wid  nina  waste  daka. 

2  Heon  Jonatan  Dawid  okiyake 
ca  heya,  Ate  nikte  kta  akin  un, 
heon  waktaya  un  wo,  hanhanna 
kte  cin  hehanyan,  qa  inahma,  qa 
nahmanna  iwanka  wo. 

3  Qa  miye  inawape  kta,  qa  tinta 
ohna  ate  kici  nawajin  kta,  nanke 
kte  cin  ikiyedan,  qa  niye  on  ate 
kici  iwae  kta,  qa  taku  wanmda- 
ke  kte  cin  he  ociciyake  kta. 

4  Unkan  Jonatan  iye  atkukn 
Saul  kici  Dawid  on  taku  waste 
ie  ca  heciya,  Ihnuhan  wicasta 
yatapi  kin  taokiye  Dawid  en 
wahtani  kin,  iye  wanicihtani  sni, 

tuka  taku  ecanicon  kin  owasin 
waste  Linca. 

5  Qa  nagi  kin  nape  en  ikikcu, 
qa  Pilisti  kin  kastaka,  qa  woe- 
hdaku  tanka  Jehowa  Israel  owa¬ 
sin  on  econ  kin  wandake  ca  nina 
widuskin.  Heon  nakaha  tokeca 
taku  sni  on  Dawid  te  yaye  kta, 
qa  tuwe  takudan  sica  econ  sni 
we  kin  awayaktani  kta  he? 

6  Unkan  Saul  Jonatan  ho  kin 
nahon,  qa  wakonze  ca  Jehowa  ni 
kinhan  teyapi  kte  sni,  eya. 

7  Unkan  .lonataTi  Dawid  kipan, 
qa  Jonatan  wicoie  kin  hena  owa¬ 
sin  okiyaka,  qa  Jonatan  Dawid 
kici  Saul  ekta  ipi,  qa  he  itokam 
kici  un  qon  ake  iyecen  kici  un. 

8  Unkan  ake  zuya  upi,  unkan 
Dawid  inanpe  ca  Pilistim  wica- 
kiza,  qa  wopate  tanka  on  wica- 
kastaka,  heon  itokapa  tanhan 
napapi. 

9  Unkan  woniya  sica  qon  Jeho¬ 
wa  etanhan  Saul  akan  un  qehan, 
ti  kin  ohna  iyotankehan,  nape 
ohna,  wahukeza  hduha ;  unkan 
Dawid  nape  on  dowankiya. 

10  Unkan  Saul  wahukeza  on 
tiunnaptan  ekta  Dawid  cape  kta 
kecin,  tuka  Saul  itokapa  tanhan 
inasdoka ;  unkan  wahukeza  on 
tiunnaptan  kin  capa.  Unkan 
Dawid  najica,  qa  hanyetu  kin  he 
en  niiciya. 

11  Unkan  Saul  Dawid  ti  kin 
ekta  ohnihde  ye  wicasi,  awanya- 
kapi  kta,  qa  ihanhanna  kinhan 
ktepi  kta,  heon  etanhan.  Unkan 
Mikal  Dawid  tawicu  kin  okiyake 
ca  hey  a,  Ninagi  hanyetu  kin  de 
niniciye  sni  kinhan,  heyakecin- 
han  nite  kta  ye. 

12  Qa  Mikal  owanyeye  wan 
ohna  Dawid  kun  iyaye  ya.  Un¬ 
kan  iyaye  ca  najice  ca  niiciya. 

13  Unkan  Mikal  wakagapi  wan 
icu,  qa  towinja  akan  ehnake  ca 
tatokadan  hin  ipahin  pa  kin  ihu- 

kuya  yeya,  qa  sina  wan  on  aka- 
hpa. 

14  Unkan  Saul  ohnihde  Dawid 
huweye  wicasi;  unkan,  Waya- 
zanka  ye,  eya. 

15  Unkan  Saul  ohnihde  wanya- 
kapi  kta  ye  wicasi,  qa,  Wakte 
kta  e  owinja  akan  miye  en  aupo, 
eya. 

16  Unkan  ohnihde  wicaye  cin 
ekta  ipi,  qa  inyun  wakagapi  wan 
owinja  akan  yanke  ca  pa  kin  ekta 
tatokadan  hin  ipahin  yapi. 

17  Unkan  Saul  Mikal  heciya, 
Tokeca  decen  mayahnayan,  qa 
tokawaye  cin  iyaye  yaya  he  ? 
hecen  wanna  niiciya.  Unkan 
Mikal  Saul  heciya,  lye  hecen 
emakiya  ye,  Ye  may  an  wo,  to¬ 
keca  cikte  kta  he  ? 

18  Unkan  Dawid  najice  ca  nii- 
ciye  ca  Samuel  ekta  i,  Rama 
ekta,  qa  taku  Saul  ecakicon 
owasin  okiyaka,  qa  Samuel  kici 
iyaya,  qa  Naiot  (Waayate  tipi) 
en  tipi. 

19  Unkan,  Ito  Dawid  Naiot  en, 
Rama  ohna  yanka  ce,  Saul  oki- 
yakapi. 

20  Unkan  Dawdd  yuzapi  kta, 
Saul  ohnihde  ekta  ye  wicasi. 
Unkan  waayate  optaye  woyaka- 
pi  kin,  qa  Samuel  wiciwankam 
najin  wanyakapi  qehan- taku  wa- 
kan  toniya  kin  Saul  ohnihde  wi- 
caya  awicahinhpaya,  qa  is  eya 
woyakapi. 

21  Unkan  Saul  okiyakapi  qehan, 
ohnihde  tokeca  yewicasi,  unkan 
is  eya  woyakapi.  Unkan  ake 
iyamni  Saul  ohnihde  yewicasi ; 
unkan  is  eya  woyakapi. 

22  Hehan  is  eya  Rama  ekta  i, 
qa  minihdoka  tanka  Seku  en  yan¬ 
ke  cin  ehan  i  qehan,  wawiwange 
ca  Samuel  qa  Dawid  tukten  unpi 
he?  eya.  Unkan  waayate  tipi 
en,  Rama  ohna  yakonpi  ce,  eya- 
pi. 


WICOWOYAKE  20. 


23  Unkan  waayate  tipi  Rama 
ohnaun  kin  ekta  i.  Unkan  taka 
wakan  toniya  kin  is  eya  akan 
un,  qa  waayate  'tipi  ekta,  Rama 
en  i  kin  hehanyan  mani,  qa  waa- 
yata. 

24  Unkan  is  eya,  wokoyake 
hdusdoka,  qa  is  eya  Samuel  ito- 
kam  woyaka,  qa  anpetu  kin  he 
osan,  qa  hanyetu  osan  tancodan 
makata  wanka'  heon  Saul  is  eya 
waayatapi  om  yanka  he”?  eyapi. 

WICOWOYAKE  20. 

1  Unkan  Dawid  waayate  tipi, 
Rama  ohna  yanke  cin  hetanhan 
najice  ca  Jonatan  ekta  i,  qa  he- 
ciya,  Taku  ecamon  he  1  qa  mio- 
han  sica  tukte  e  he?  qa  niyate 
itokam  wawahtani  tukte  e  he  on 
minagi  kin  akita? 

2  Unkan  heciya,  Hiya  hecetu 
sni  nite  kte  sni.  Ate  taku  tanka 
qais  taku  cistinna  unmanna  econ 
sni  ece,  minoge  yazamni  sni  ito¬ 
kam,  qa  token  wicoie  kin  de  mi- 
ye  etanhan  nahman  kta  he  ?  he¬ 
cetu  sni  ce, 

3  Unkan  Dawid  taku  wakan 
cajeyate  ca  ake  heya,  Niista  en 
woiyokipi  iyewaye  cin  niyate 
awicakehan  sdonya,  heon  heya, 
Ihnunhan  Jonatan  de  sdonye 
cinhan,  okini  icante  sice  kta. 
Awicakehan  Jehowa  ni  qa  ninagi 
ni  kinhan,  miye  qa  wiconte  ota- 
hedan  caehde  wanjidan. 

4  Unkan  Jonatan  Dawid  heciya, 
Ninagi  taku  cin  emayakiye  cin¬ 
han  ecacicon  kta. 

5  Unkan  Dawid  Jonatan  heciya, 
Ito  heyakecinhan  wi  teca  kin 
hee  kta,  qa  raiye  wi  casta  yatapi 
kin  kici  imdotanke  ca  wawate 
kta  iyececa.  Tuka  iyaye  rnaki- 
ya  wo,  hecen  anpetu  iyamni  hta- 
yetu  kte  cin  hehanyan  magata 
inawahbe  kta  ce. 


6  Niyate  cajemayate  cinhan, 
Dawid  cin  makiya,  qa  imawan- 
ga,  iye  totonwe  Betlehem  ekta 
inyanke  kta ;  heciya  wicowazi 
owasin  on  anpetu  wanjiksi  wo- 
snapi  wicakicagapi  ce,  ehe  kta. 

7  Unkan  Hecetu  ce,  eye  cinhan 
nitaokiye  wookiye  yuhe  kta. 
Tuka  sihda  kinhan,.  iye  wanna 
wocanniye  on  ojudan  sdonya  wo. 

8  Heon  nitaokiye  wocantkiye 
ecayecon  kta;  Jehowa wotakuye 
nitaokiye  qa  niye  otahedan  hiyu- 
yaya  nakas  :  miohan  sice  cinhan 
niye  rnakte  wo,  qa  tokeca  niyate 
ekta  hiyu  maya3re  kta  he  ? 

9  Unkan  Jonatan  hej^a,  Hiya 
niye  on  hecetu  sni  nunwe.  Ate 
taku  sica  hiyu  niciye  kta  konza 
e  awicakehan  sdonwaya  unkan^ 
ociciyake  kta  tuka. 

10  Unkan  Dawid  Jonatan  heci¬ 
ya,  Niyate  icanksiya  aniyupte 
cinhan  tuwe  omakiyake  kta  he  ? 

11  Unkan  Jonatan  Dawid  heci¬ 
ya,  Ito  maga  ekta  unye  kta.  Un¬ 
kan  sakim  rnaga  ekta  ipi. 

12  Unkan  Jonatan  Dawid  heci¬ 
ya,  Jehowa  Israel  Wakandapi 
kin  namahon  tohan  ate  imdute, 
heyakecinhan,  qais  heyakecinhan 
icima  wi  kin  dehantu,  Dawid  on 
waste  kinhan,  tuwe  niye  ekta  ye 
wasi  sni,  qa  ninoge  mduzamni 
sni  kinhan, 

13  Jehowa  Jonatan  hecen  qa 
nakun  isanpa  ecakicon  nunwe. 
Tuka  taku  sica  ecanicon  kta  ate 
iyokipi  kinhan,  ninoge  ohna  oci¬ 
ciyake  kta,  qa  toki  ye  cisi  kta, 
hecen  zaniyan  yahde  kta,  qa  Je¬ 
howa  nici  un  kta,  ate  kici  un 
qon  he  iyecen. 

14  Qa  tohan  wani  kin  hehan¬ 
yan  ecedan  sni,  tuka  mate  kte 
cin  ohakam  nakun  Jehowa  tawo- 
cantkiye  ecamiyecon  kta. 

15  Qa  nitawocantekiye  watio- 
hnaka  etanhan  icimana  duspe 

kte  sni ;  Jehowa  Dawid  tokaya- 
pi  kin  owasin  maka  etanhan  wi- 
cakaspa  esta. 

16  Hecen  Jonatan  Dawid  ti  kici 
otakuye  kaga,  qa  heya,  Jehowa 
Dawid  tokayapi  kin  kajuju  wica- 
kiye  kta. 

17  Unkan  Jonatan  ake,  Taku 
wakan  namakon  Dawid  eya  si, 
nina  waste  daka  heon  etanhan ; 
iye  nagi  kin  waste  kidake  cin  he 
iyecen  he  waste  daka  nakas. 

18  Qa  Jonatan  heciya,  Heyake- 
cinhan  wi  teca  kta,  qa  niye  on 
wawiwangapi  kta,  oiyotanke  ni- 
tawa  kin  cokadan  kta  nakas. 

19  Qa  anpetu  iyamni  kohanna 
kun  yau  kta,  qa  anpetu  taku 
econkupi  qon  tukten  inayahbe 
cin  he  en  yai  kta,  qa  Ezel  (iya- 
yapi)  inyan  kin  icahda  yakido- 
tanke  kta. 

20  Unkan  unnaptan  kin  ekta 
wanhinkpe  yamni  ye  waye  kta, 
canwakute  kte  cin  iyecen. 

21  Qa  ito  hoksidan  kin  ye  wasi 
kta,  Wanhinkpe  huwe  ya  wo, 
qa,  Wanhinkpe  niye  itato  yanka 
icu  wo  hoksina  ewakiye  cinhan, 
kuwa  wo;  wookiye  duhe  kta,  Je¬ 
howa  ni  kinhan  taku  sica  wanice 
kta. 

22  Tuka,  Ito  wanhinkpe  ako 
yakonpi,  hoksina  ewakiye  cin¬ 
han,  hunktiya  wo,  Jehowa  hee 
ye  nisi  ce. 

23  Qa  wicoie  miye,  qa  niye  un- 
keye  cin.  Jehowa  rniye  qa  ni¬ 
ye  unkiyotahedan  wayaatanin 
kta,  owihanke  wanica. 

24  Unkan  Dawid  inaga  ohna 
inahma.  Unkan  wi  teca  qehan, 
wicasta  yatapi  kin  aguyapi  yute 
kta  iyotanka. 

25  Qa  wicasta  yatapi  kin  toiyo- 
tanke  akan,  ohinniyan  econ  qon 
he  iyecen,  iyotanka,  tipi  unna¬ 
ptan  icahda,  oiyotanke  he  cin  he 
akan,  qa  Jonatan  najin  qa  Abner 

qa  Saul  icahda  iyotankapi,  tuka 
Dawid  oiyotanke  tawa  cokadan 
han,  wanyakapi. 

26  Unkan  Saul  anpetu  kin  he 
en  takudan  eye  sni.  Taku  aki- 
pa  on  ska  sni,  qa  nahanhin  yu- 
skapi  sni  kecin  nakas. 

27  Unkan  ihanhanna  wi  anpetu 
inonpa  qehan,  Dawid  oyanke  ta¬ 
wa  cokadan  han  wanyakapi.  Un¬ 
kan  Saul  iye  cinhintku  Jonatan 
heciya,  Tokeca  Jesse  cinhintku 
wotapi  en  hi  sni?  htanihan,  qa 
nakun  nakaha. 

28  Unkan  Jonatan  Saul  ayupta, 
Dawid  Betlehem  ekta  hde  kta 
nina  cinmakiya. 

29  Qa  heya,  Tokin  Betlehem 
ekta  mde  kta  iyowin  mayakiyen  ; 
otonwe  ohna  wicowazi  wosnapi 
wan  unhapi,  qa  cinye  ekta  u  ma- 
sipi,  heon  wanna  niista  en  woi- 
yokipi  iyewaye  cinhan  nawajice 
ca  cinye  wanwicamdake  kta.  Qa 
heon  wicasta  yatapi  tawahna 
wotapi  ekta  hi  sni. 

30  Unkan  Saul  Jonatan  nina  can- 
niye  ye  ca  heciya,  Witkowin 
wakipajin  cinhintku  kin  henica. 
Awicakehan  isten  niciye  kta,  qa 
nihun  tancodan  isten  yaye  kta  e 
Jesse  cinhintku  kin  yakahniga 
he  sdonwaya. 

31  Tohanyan  Jesse  cinhintku 
maka  akan  ni  kin  hehanyan  wo- 
kiconze  kin  niciyusutapi  kte  sni, 
heon  huwe  ye  wrcasi,  qa  miye 
ekta  aupo,  te  kta  iyececa  nakas. 

32  Unkan  Jonatan  iye  atkuku 
Saul  ayupte  ca  heciya,  Taku  on 
te  kta  taku  hecon  hwo. 

33  Unkan  cape  kta  e  Saul  wa- 
hukeza  yuwankan  ikikcu,  hecen 
Dawid  ktepi  kta  wanna  atkuku 
Saul  konza  hdustan  kin  Jonatan 
sdon3^a. 

34  Heon  Jonatan  nina  sinhda  wa- 
hna  wotapi  etanhan  najin  iyaya, 
qa  wi  kin  anpetu  inonpa  aguya- 


WICOWOYAKE  21. 


pi  onspadan  yute  sni ;  Dawid  on 
iyokisica  atkuku  nina  isten  kiya 
nakaA 

35  Unkan  ihankanna  Jonatan 
Dawid  itkokipe  kta  maga  ekta 
inanpa  ;  unkan  hoksidan  cistinna 
wan  kicica. 

36  Qa  hoksidan  kin  heciya,  Ekta 
inyanka,  wanhinkpe  ye  waye  cin 
akita  wo.  Unkan  hoksidan  in¬ 
yang  iyaye  cin  icunhan  iye  wan¬ 
hinkpe  wan  ako  iheya. 

37  Unkan  wanhinkpe  Jonatan 
kute  yanke  cin  ekta  hoksidan  i 
kte  cehan,  Jonatan  hoksidan  kin 
kipan,  qa  heciya,  Wanhinkpe  niye 
akotanhan  yanke  sni  he  ? 

38  Nakun  Jonatan  hoksidan  kiri 
hoyekiye  ca  heya,  Inahni  wo,  ko- 
hanna,  ihnuhan  owanji  nayajin 
kin.  .  Unkan'  hoksidan  kin  Jona¬ 
tan  wanhinkpe  mnakiciye  ca 
itancan  tawa  en  hdi. 

39  Qa  hoksidan  kin  takudan 
sdonye  sni,  Jonatan  qa  Dawid 
henana  wicoie  kin  sdonyapi. 

40  Unkan  Jonatan  tawipe  kin 
hoksidan  tawa  qu,  qa  heciya,  Icu 
qa  otonwe  ekta  ahda  wo. 

41  Unkan  hoksidan  iyaye  cehan, 
Dawid  itokaga  tanhan  najin,  qa 
itokam  makata  ehpe  iciye  ca 
yamni  akihde  patuja,  qa  i  ikici- 
putakapi,  qa  napin  ceyapi,  tuka 
Dawid  iyotan. 

42  Unkan  Jonatan  Dawid  heci¬ 
ya,  Wookiye  en  hda  wo.  Wanna 
sakini  unkiciconza,  Jehowa  caje- 
yan,  Jehowa  miye  qa  niye  ota- 
hedan  yanke  kta,  qa  inicinca  qa 
nicinca  kin  otahedan  owihanke 
wanica.  Unkan  najin,  qa  toki 
iyaya ;  unkan  Jonatan  otonwe 
ekta  kihda. 

WICOWOYAKE  21. 

1  Unkan  Samuel  Dawid  Nobe 
en  i,  Ahimelek  wawayusna  ekta. 


Unkan  Ahimelek  Dawid  wanya- 
ke  cehan  kokipa  qa  heciya,  To- 
keca  niye  nisnana  yau,  qa  wica- 
sta  tuwedan  nici  un  sni. 

2  Unkan  Dawid  Ahimelek  wa¬ 
wayusna  kin  heciya,  Wicasta 
yatapi  kin  taku  econ  masi  qa 
heya,  Taku  econ  cisi,  qa  toki 
yecisi  tuwedan  sdon  ye  kte  sni. 
Unkan  hoksipidan  wanji  kakiya 
qa  wanji  deciya  ye  wicawasi. 

3  Qa  wanna  taku  ninape  ihuku- 
ya  un  kin  aguyapi  zaptan,  qais 
tona  iyeyapi  minape  en  maqu  ye. 

4  Unkan  wawayusna  kin  Da¬ 
wid  ayupte  ca  heciya,  Minape 
ihuku}^  aguyapi  ikceka  wanica, 
tuka  aguyapi  wakan  yukan ;  ho¬ 
ksipidan  awicakehan  winohin- 
ca  etanhan  awanihdakapi  he- 
c  in  ban. 

5  Unkan  Dawid  wawayusna  kin 
ayupte  ca  heciya,  Awicakehan 
wau,  htanihan  icima  ehantanhan, 
unkiyepi  etanhan  winohinca  na- 
takapi  ce':  qa  hoksipidan  waksi- 
ca  tawapi  kin  wakan  ce,qa  ohan 
kin  de  ikceka  ce,  waksica  ohna 
nakaha  yuwakanpi  esta. 

6  Unkan  wawayusna  kin  agu¬ 
yapi  wakan  kin  qu,  hen  aguyapi 
wanica,  aguyapi  itokam  hnakapi 
kin  hecedan,  Jehowa  itokapa 
tanhan  icupi  qehan,  heekiya  agu¬ 
yapi  kata  ehnakapi  kta  on  icupi 
kin  he. 

7  Unkan  anpetu  kin  he  en  Saul 
taokiye  wan  hen  yanka,  Jehowa 
itokam  natakapi,  Doeg  eciyapi, 
Edomi  heca,  wihanwicakiya  Saul 
wicayuhe  cin  itancan  kin. 

8  Unkan  Dawid  Ahimelek  he¬ 
ciya,  Nakun  den  ninape  ihukuya 
wahukeza,  qa  isan  hanska  wani¬ 
ca  he  ?  Isan,  qa  wipe  nakun 
minape  ohna  iwekcu  sni,  wicasta 
yatapi  oie  kin  inahni  mayan 
nakaA 

9  Unkan  waAvayusna  kin  heya, 

Goliat  Pilisti  Ela  osmalta  ohna 
yakastake  cin  isan  hanska  tawa 
kin,  iho  den  sina  wan  en  opemni, 
amdo  akakpe  ilieyata  yanka ;  he 
iyacu  kta  5'^acin  kinhan  icu  wo  ; 
heceedan  den  yanka,  tokeca  wa- 
nica  ce.  Unkan  Dawid  heya.  He 
iyececa  wanica  ;  he  raaqu  wo. 

10  Unkan  Dawid  najin,  qa  an- 
petu  kin  he  en  Saul  itokapa  tan- 
han  najica,  qa  Gat  wicasta  yata~ 
pi  kin  Akis  ekta  i. 

11  Unkan  Akis  taokiye  kin  he- 
ciyapi,  Dawid  makoce  wicasta 
yatapi  kin  dee  sni  he  'I  qa  iwaki- 
cipi  en  ahiyayapi,qa  Saul  kekto- 
pawinge  ota  kastaka,  qa  Dawid 
kektopawinge  wikcemna  ota  ka¬ 
staka,  eciyapi  kin  dee  sni  he  ? 

12  Unkan  Dawid  wicoie  kin 
dena  cante  kin  en  kihnake  ca 
nina  kopehda,  Akis  Gat  wicasta 
yatapi  kin  itokam. 

13  Qa  istapi  itokam  tawacin 
ihdutokeca,  qa  napepi  ohna  wi- 
tkotkoya  konza,  qa  tiyopa  kin 
yutantan,  qa  tagosa  iku  hin  kin 
akadus  kiya. 

14  Unkan  Akis  taokiye  hewi- 
cakiya,  Inyun  wicasta  kin  wa- 
cin  hnuni  wandakapi.  Tokeca 
he  miye  en  ayahipi  he  ? 

15  Wacinhnunipi  kin  imakakija 
kecannipi  kin,  heon  de  witko- 
tkoya  mitokarn  skan  kta  en  hiyu- 
yayapi  he?  De  wati  en  hiyu 
kta  he  ? 

WICOWOYAKE  22. 

1  Unkan  Dawid  hetanhan  iyaye 
ca  niiciya,  Adullam  makohdoka 
ekta.  IJnkan  cincu,  qa  atkuku 
tiyohnaka  owasin  nahonpi  qehan, 
heciya  iye  ekta  ipi. 

2  Unkan  wicasta  tona  kakijapi, 
qa  tona  icazo  hdajujupi  okihipi 
sni,  qa  tona  nagi  iyokisicapi  kin 
hena  owasin  en  ihduwitayapi  ; 

424 


qa  itancan  yuhapi  •  hecen  wica¬ 
sta  opawinge  topa  cetu  opapi. 

3  Unkan  Dawid  hetanhan  iya- 
ya,  Mitzpa  Moah  ekta,  qa  Moab 
wicasta  yatapi  kin  heciya,  Tokin 
ate  qa  ina  den  hipi,  qa  taku  wa- 
kan  token  ecamicon  kte  sdonwa- 
ye  sni,  hehanyan  nici  yakonpi 
kten. 

4  Qa  Moab  wicasta  yatapi  kin 
itokam  hiyu  wicaya.  Unkan  hen 
yakonpi  tohanyan  Dawid  con- 
kaske  en  im  kin  anpetu  owasin. 

5  Unkan  Gad  waayate  kin  Da¬ 
wid  heciya,  Conkaske  ohna  nan- 
ke  kte  sni.  Hunktiya,  qa  Juda 
makoce  kin  ekta  hd_a  wo.  Un¬ 
kan  Dawid  iyaye  caHarettasko- 
ju  en  ki. 

6  Unkan  Dawid,  qa  wicasta 
opapi  kin  tukten  yakonpi  kin 
wanna  sdonyapi  Saul  nahon,  qa 
Saul  Gibeya  ohna  ti  contanka 
Rama  en  yanke  cin  he  ihukuya, 
qa  wahukeza  nape  ohna  hduha, 
qa  taokiye  owasin  ihduksan  na- 
jinpi. 

7  Hehan  SauJ  iye  taokiye  ihdu¬ 
ksan  najinpi  kin  hewicakiya, 
Hope  Benjamini  namahonpo,  .Jes¬ 
se  cinhintku  kin  owasin  maga 
nicupi  kta  he  ?  qa  owasin  hastan- 
hanka  hu  ojupi  nakun,  qa  kekto¬ 
pawinge  itancan,  qa  opawinge 
itancan  nicagapi  kta  he  ? 

8  Heon  owasin  mayakipajinpi, 
qa  micinksi  Jesse  cinhintku  kici 
wotakuye  kage  cin  tuwedan  mi- 
noge  en  iyohpe  raakiye  sni,  qa 
nakaha  hoksidan  mitawa  wan 
kici  micinksi  makipajin  kin  on 
niyepi  wanjidan  iyokisice  sni,  qa 
omakiyake  sni. 

9  Hehan  Doeg  Edomi  kin,  Saul 
taokiye  ora  najin  kin  he  ayupte 
ca  heya,  Jesse  cinhintku  kin 
Nobe  en  Ahimelek  Ahitub  cin¬ 
hintku  ekta  i  kin  wanmdaka. 

10  Qa  iye  on  Jehowa  iwange 


WTCOWOYAKE  23. 


ca  waneya  qu,  qa  nakun  Goliat 
Pilisti  isan  hanska  tawa  qon  qu. 

11  Unkan  wicasta  yatapi  kin 
Ahimelek  Akitub  cinhintku  wa- 
wayusna  kin,  qa  atkuku  tiyohna- 
ka  kin  owasin  wawayusnapi,  No- 
be  ohna  yakonpi  kin  tuwe  wica- 
kico  yesi.  Unkan  owasin  wica¬ 
sta  yatapi  ekta  hipi. 

12  Unkan  Saul  hey  a,  Aliitub 
cinhintku  namahon  wo.  Unkan, 
De  miye  ce,  eya, 

13  Unkan  Saul  heciya,  Tokeca 
.niye  qa  Jesse  cinhintku  mayaki- 
pajinpi,  qa  niye  aguyapi  yaqu, 
qa  i;an  hanska:  qa  Wakantanka 
iyecinunga,  hecen  iyape  mayan 
dusuta,  nakaha  iyececa. 

14  Unkan  Ahimelek  wicasta 
yatapi  kin  ayupte  ca  heciya,  Qa 
nitaokiye  owasin  ehna,  tuwe  Da- 
wid  iyececa,  wacinyepica,  qa 
wicasta  yatapi  takosku,  qa  nani- 
honpi  itancan  kin^  qa  yati  ohna 
kinihanpi  ? 

15  Anpetu  kin  he  en  tokaheya 
iye  on  Wakantanka  imonga  he? 
Hiya  hecetu  sni.  Ihnuhan  wi¬ 
casta  yatapi  kin  iye  taokiye 
akan  taku  aonpe  cin,  qa  nakun 
ate  tiyohnaka  owasin  akan.  Ni¬ 
taokiye  wicoie  kin  de  owasin 
taku  cistinna,  qa  taku  tanka  un¬ 
manna  sdonye  sni. 

16  Unkan  wicasta  yatapi  kin 
heya,  Ahimelek  awicakehan  nite 
kta,  niye  qa  niyate  tiyohnaka 
kin  owasin. 

17  Unkan  wicasta  yatapi  kin 
akicita  tawa  ihduksan  najinpi 
kin  hewicakiya,  Ohomni  yapi,  qa 
Jehowa  wawakiyusnapi  kin  te 
wicayapo.  Is  eya  napepi  kin  Da- 
wid  kicicapi,  qa  najica  sdonyapi 
qehan  minonge  ohna  omakiya- 
kapi  sni.  Tuka  wicasta  yatapi 
taokiye  Jehowa  wakiciyusnapi 
kin  awicapapi  kta  napepi  yekiya- 
pi  tawaten  yapi  sni. 


18  Unkan  wicasta  yatapi  kin 
Doeg  heciya,  Ihduhomni,  qa  wa¬ 
wayusnapi  kin  wicakastaka  wo. 
Unkan  Doeg  Edomi  kin  ihduho¬ 
mni,  qa  iye  wawayusnapi  kin 
wicakastake  ca  anpetu  kin  he  en 
wicasta  wikcemna  sahdogan  san- 
pa  zaptan  minihuha  arado  aka- 
hpe  koyakapi  ece  kin  te  wicaya. 

19  Qa  Kobe  wawayusnapi  to- 
tonwepi  canhpi  hi  on  kastaka, 
wicasta,  qa  winohinca,  qa  siceca 
azinpi  koya ;  nakun  pte,  qa  son- 
sonna,  qa  tahinca  canhpi  hi  on 
te  wicaya. 

20  Tuka  Ahimelek  Ahitub  cin¬ 
hintku  kin  he  cinhintku  wanji- 
dan  niiciya,  Abiatar  eciyapi,  qa 
najica  Dawid  ekta. 

21  Qa  Saul  Jehowa  waw^akici- 
yusnapi  kin  wicakte  Abiatar  Da¬ 
wid  okiyaka. 

22  Unkan  Dawid  Abiatar  heci¬ 
ya,  Doeg  Edomi  kin  hen  yanke 
ciqon  anpetu  kin  he  en  Saul  oki- 
yake  kta  sdonwaya.  Miye  niya¬ 
te  tiyohnaka  owasin  nagi  wica- 
yapi  wakaga. 

23  Mici  ti  wo,  Ihnuhan  wako- 
yakipe  cin  ;  tuwe  rninagi  akite 
cin  ninagi  akita  ;  heon  miye  kici 
awanniyakapi  kta. 

WICOWOYAKE  23. 

1  Unkan,  Inyun  Pilistim  Qeila 
azuyapi,  qa  aguyapi  napanpi  ma- 
nunpi  kin  Dawid  okiyakapi. 

2  Unkan  Dawid  Jehowa  iwanga 
qa,  Ekta  mde  ca  Pilistim  kin 
dena  wicawakastake  kta  he? 
eya.  Unkan  Jehowa  Dawid  he¬ 
ciya,  Y^a  wo  kinhan  Pilistim  wi- 
cayakastake  kta. 

3  Unkan  Dawid  .  wicasta  tawa 
kin  heciyapi,  Inyun  den  Juda 
ohna  kopeunhdapi,  qa  token  Qei¬ 
la  en  Pilistim  ozuye  ekta  unyan- 
pi  kta  he 

4  Unkan  ake  Daw'd  Jebowa 
iwanga.  Unkan  Jehowa  ayupta 
qa,  Najin  Qeila  ekta  ya  wo,  iniye 
Pilistim  ninape  en  wicawaqu 
kta  ce,  eya. 

6  Unkan  Dawid  qa  wicasta  ta- 
wa  Qeila  ekta  ipi,  qa  Pilistim 
azuwicayapi,  qa  tawanunyanpi 
kin  ieupi,  qa  wokastake  tanka 
on  wicakastakapi.  Hecen  Da¬ 
wid  Qeila  ounyanpi  kin  niwi- 
caya. 

6  Wanna  Abiatar  Ahimelek  cin- 
hintku  Dawid  ekta  najice  cehan 
amdo  akabpe  wan  nape  ohna 
yuha,  qa  Qeila  ekta  i. 

7  Unkan  Dawid  Qeila  en  bi  ce, 
Saul  okiyakapi.  Unkan  Saul  he- 
ya,  Wakantanka  he  minape  en 
qu,  otonwe  wan  tiyopa,  qa  tiyo- 
pa  inatake  yukan  en  i,  hecen  na- 
takapi  nakas. 

8  Qa  Saul  Dawid,  qa  wicasta 
tawa  wicakaske  kta  e  oyate 
owasin,  Qeila  ekta,  apamahde 
natan  wicasi. 

9  Unkan  Saul  taku  sica  ecaki- 
con  kta  konze  cin  Dawid  sdon- 
ye  cehan,  Abiatar  wawayusna 
Idn  heciya,  Amdo  akahpe  kin 
hduha  ikiyedan  u  wo. 

10  Unkan  Dawid  heya,  Jehowa 
Israel  Wakandapi  kin  Saul  miye 
on  otonwe  ihang  ye  kta  konze 
cin  nitaokiye  wanna  nahon. 

11  Nitaokiye  nahon  kin  iyecen 
Saul  den  hi  kte  cinhan,  qa  Qeila 
wicasta  kin  nape  kin  en  kaska 
maqupi  kte  cinhan,  Jehowa  Israel 
Wakandapi  nitaokiye  oyakidake 
kta,  ceciciya.  Unkan,  Fm  hi  kta, 
Jehowa  eya. 

12  Unkan  Qeila  wicasta  kin 
Saul  nape  kin  en  miye,  qa  wica¬ 
sta  mitawa  kaska  unqupi  kta 
he  %  Dawid  eya.  Unkan.  kaska 
nicupi  kta,  Jehowa  eya. 

13  Unkan  Dawid  qa  wicasta  ta¬ 
wa,  wicasta  opawinge  sakpe  ce- 

tu  najinpi,  qa  Qeila  etanhan  iya- 
yapi,  qa  toki  yapi  okihipi  iyaya- 
pi.  Unkan  Dawid  Qeila  etanhan 
ihduske  kin  Saul  okiyakapi ;  heon 
ekta  ye  kta  enakiya. 

14  Unkan  Dawid  hewoskan  con- 
kaske  ohna  ounye  ca  Zip  tinta 
kin  ohna  he  kin  en  ti.  Unkan 
Saul  anpetu  owasin  he  akita, 
tuka  nape  kin  en  Jehowa  hiyuye 
sni. 

15  Unkan  nagi  kin  akite  kta 
e  Saul  inanpe  cin  Dawid  wanya- 
ka,  qa  Dawid  Zip  hewoskan  ta¬ 
sk  oju  kin  ohna  yanka. 

16  Unkan  Jonatan  Saul  cinhin- 
tku  najin,  qa  Dawid  ekta  i,  ta¬ 
sk  oju  en,  qa  nape  kin  wasagya, 
Wakantanka  en. 

17  Qa  heciya,  Ihnuhan  wako- 
yakipe  cin  ;  ate  Saul  nape  kin 
iyeniye  kte  sni  nakaA  Qa  Israel 
wicasta  yatapi  kin  henica  kta, 
qa  miye  ciyokihe  waun  kta;  qa 
ate  Saul  hecetu  kta  sdonya. 

18  Unkan  wotakuye  kicicagapi, 
Jehowa  itokam,  qa  Dawid  tasko- 
ju  ehna  yanka,  qa  Jonatan  kihda. 

19  Unkan  Zipim  Saul  ekta  ipi, 
Gibeya  en,  qa  heciyapi,  Dawid 
unkiyepi  ehna  inahbe  sni  hel 
Conkaske  ohna,  qa  taskoju  ehna, 
Hakila  paha  kin  en,  he  Jesimon 
itokaga  tanhan  yanka. 

20  Qa  wanna  ninagi  kun  u  kta 
cin  kin  iyecen  wicasta  yatapi 
kun  u  ye  ;  hecen  unkiyepi  wica¬ 
sta  yatapi  nape  en  nauntakapi 
kta  iyececa. 

21  Unkan  Saul  heya,  Onsima- 
yadapi  kin  heon  Jehowa  niya- 
wastepi. 

22  Wanna  ekta  hdapo,  qa  sanpa 
iyukcanpo,  qa  wanyakapo,  qa  tu- 
kten  siha  kin  mani  sdonyapo, 
nakun  hen  wanyakapi  tuwepi 
he  1  lye  ksamya  ohanyan  ce, 
omakiyakapi. 

23  Qa  wanyakapo,  qa  toinahbe 

ohna  inalima  kin  owasin  sdonya- 
po,  qa  iyecetu  kinhan  ake  en 
maupo,  qa  niyepi  om  nide  kta,  qa 
makoce  en  un  kinhan  Juda  ke- 
ktopawinge  owasin  ohna  iyewaye 
kta. 

24  Unkan  Zipim  najinpi,  qa  Saul 
itokam  ekta  ipi.  Unkan  Dawid, 
qa  wicasta  tawa  Mayon  tinta  kin 
en  unpi,  makomdaya  ohna,  Jesi- 
mon  itokaga  ektakiya. 

25  Unkan  Saul,  qa  wicasta  ta¬ 
wa  akin  iyayapi.  Unkan  Dawid 
okiyakapi  heon  imnija  ekta  apa- 
mahde  i,  qa  Mayon  tinta  ohna 
ti.  Unkan  Saul  nahon,  qa  Ma¬ 
yon  tinta  en  Dawid  kuwa  iyaya. 

26  Qa  Saul  lie  kin  itato  iyaya, 
qa  Dawid,  qa  wicasta  tawa  kin 
he  kin  akotanhan,  qa  Dawid  Saul 
kokipe  cin  on  etanhan  najice  kta 
inalini  qehan,  Saul  qa  wicasta 
tawa  Dawid  qa  wicasta  taw'a 
ihduksan  iyayapi,  qa  wicayuzapi 
kta  tuka; 

27  Wahosi  wan  Saul  ekta  hi 
qa,  Inahni,  qa  kuwa  wo,  Pilistim 
makoce  kin  enanakiya  iyayapi 
nakas,  eya. 

28  Unkan  Saul  Dawid  kuwa 
etanhan  ihdamna,  qa  Pilistim 
itkowicakipe  kta  iyaya.  Heon 
oyanke  kin  he  Sela  Hamahlekot 
(Ihduska  imnija)  eciyapi. 

29  Unkan  Dawid  hetanhan  iya- 
ye  ca  Engedi  (Tatokadan  mini- 
hdoka)  oinahbe  kin  ohna  iyo- 
tanka. 

WICOWOYAKE  24. 

1  Unkan  Saul  Pilistim  wicaku- 
wa  etanhan  hdi  qehan,  wahoyapi 
qa,Iho  Dawid  Engedi  tinta  ohna 
yanka  ce,  okiyakapi. 

2  Unkan  Saul  Israel  owasin 
etanhan  wicasta  kektopawinge 
yamni  wicakahniga,  qa  hena  om 
Dawid,  qa  wicasta  tawa  awica- 


kita  iyaya,  tatokadan  inyan  he 
kin  akan. 

3  Qa  tahinca  tipi  kin  canku  ica- 
hda  ekta  i,  qa  makohdoka  wan 
hen  yukan,  qa  Saul  siha  ahdahpe 
kta  hen  i.  Unkan  Dawid  qa 
wicasta  tawa  makohdoka  oka- 
hmin  ohna  iyotankahan  yukan  pi. 

4  Unkan  Dawid  wicasta  tawa 
kin  heciyapi,  Iho  .lehowa  heni- 
ciye  ciqon,  Inyun  toka  niye  cin 
ninape  en  waqu  kte  ca  token 
niista  en  waste  iyecen  ecayecon 
kta,  anpetu  kin  dee  ce.  Unkan 
Dawdd  najin,  qa  Saul  tasina  opa- 
pun  kin  nahmana  baspa. 

5  Unkan  ohakam  Saul  tasina 
opapun  ba^pe  cin  on  etanhan 
Dawid  cante  kin  iyope  iciya. 

6  Qa  wicasta  tawa  kin  hewica- 
kiya,  Hiya  mayuhe  cin  .Tehowa 
sdakiye  cin  ekta  nape  yewakiye 
ca  wicoie  kin  de  ecawecon  kta, 
jehowa  makisica  nunwe.  Jeho- 
wa  he  sdakiya  nakas. 

7  Hecen  Dawid  wicoie  on  wica¬ 
sta  tawa  iyope  wicaya,  qa  Saul 
iyahpayapi  kta  iyowicaki  sni. 
Unkan  Saul  najin.  qa  makohdoka 
etanhan  canku  ohna  iyaya. 

8  Unkan  ohakam  Dawid  najin, 
qa  makohdoka  etanhan  inanpe 
ca  Saul  kipan  qa,  Itancan  wica¬ 
sta  yatapi  eya.  Unkan  Saul  ha- 
kikta.  Unkan  Dawid  patuja,  ite 
kin  maka  ektakiya  qa  ohoda. 

9  Qa  Dawid  Saul  heciya,  To- 
keca  Dawid  sicaya  ecanicon  kta 
cin  wicasta  eniciyapi  kin  anawi- 
cayagoptan  he  ? 

10  Inyun  nakaha  makohdoka 
ohna  minape  en  Jehowa  nicu  kin 
anpetu  kin  de  niista  wanyakapi, 
qa  cikte  kta  kemakiyapi ;  tuka 
itoncipa,  qa,  Mayuhe  cin  ekta 
nape  yewakiye  kte  sni,  Jehowa 
he  sdakiya  nakas,  epa. 

11  Qa  iho  ate  minape  ohna  sina 
nitawa  opapun  kin  wanyaka  wo. 

Sina  nitawa  opapun  kin  bawa- 
spa,  qa  cikte  sni,  he  etanhan  mi- 
nape  ohna  taku  sica,  qa  woabta- 
ni  wanica,  wanyaka  qa  sdonya 
wo,  qa  awacilitani  sni,  tuka  mi- 
nagi  iyacu  kta  e  yakuwa. 

12  Jehowa  miye  qa  niye  otabe- 
dan  wayaco  kta,  qa  niye  en  to- 
micicon  kta,  tuka  minape  anipe 
kte  sni. 

13  Taku  sica  wicasta  sica  etan¬ 
han  inanpa  ce,  wicoie  wakan 
ehanna  kin  eye  cin  iyececa;  heon 
minape  anipe  kte  sni. 

14  Israel  wicasta  yatapi  kin 
tuwe  ode  inanp^a  he  1  qa  tuwe 
yakuwa  he  1  Sunka  ta  wan,  ha 
wan  oyade. 

15  Jehowa  hee  iyukcan  kta,  qa 
miye  qa  niye  otahedan  wayaco 
kta,  qa  wanyake  kta,  qa  waaki- 
nice  kta,  qa  ninape  etanhan  ema- 
hdaku  kta. 

16  Unkan  Dawid  wicoie  kin 
dena  ayastan  qehan,  Saul  heya, 
Micinksi  Dawid  niho  kin  dee 
he  ?  qa  Saul  ho  yekiye  ca  ceya. 

17  Qa  Dawid  heciya,  Niye  oni- 
wotanna,  qa  mis  hemaca  sni,  Ni¬ 
ye  wowaste  ecamiyecon,  qa  miye 
sicaya  ecacicon. 

18  Qa  odake  cin  iyecen  nakaha 
wowaste  ecamiyecon,  .Tehowa  ni¬ 
nape  en  kaska  maqu  qehan  ma- 
yakte  sni. 

19  Wicasta  wan  tuwe  toka  ye 
cin  iyeye  cinhan  canku  waste 
ohna  hde  kiye  kta  he  1  Taku 
nakaha  ecamiyecon  kin  on  Jeho¬ 
wa  iyuwin  waste  wan  riicu  kta. 

20  Qa  wanna  ito  awicakehan 
wicasta  niyatapi  kta,  qa  Israel 
iwicayadake  kta  e  ninape  suta 
kta  sdonwaya. 

21  Heon  wanna,  Mihakam  mi- 
cinca  wicayakaspe  kte  sni,  qa 
ate  ti  kin  etanhan  micaje  kin  ya- 
kaspe  kte  sni.  Jehowa  cajeyan 
kemakiya  wo. 

22  Unkan  Dawid  taku  wakan 
cajeyan  Saul  heciya.  Unkan 
Saul  kihda.  Unkan  Dawid  qa 
wicasta  tawa  conkaske  ekta  itan- 
wankahde  ipi. 

WICOWOYAKE  25. 

1  Unkan  Samuel  ta ;  heon  Israel 
owasin  mniciyapi,  qa  aceyapi, 
qa  iye  ti  ekta  Rama  ohna  hn aka- 
pi.  Unkan  Dawid  najin,  qa  Pa- 
ran  tinta  kin  ekta  iyaya. 

2  Unkan  Mayon  ohna  wicasta 
wan  ti,  qa  tawanunyanpi  kin 
Karmel  ohna  yakonpi,  qa  wica¬ 
sta  kin  he  tanka  hinca,  qa  tahin- 
ca  kektopawinge  yamni  yuha,  qa 
tatokadan  kektopawinge  wanji- 
dan,  qa  he  ehan  Karmel  ohna 
tahinca  hdusda. 

3  Qa  wicasta  kin  he  Nabal 
(Witkotko)  eciyapi,  qa  tawicu 
Abigail  (Ate  iyuskin)  eciyapi, 
winohinca  waste,  ksape  ca  owan- 
yag  waste;  tuka  hihnaku  kin 
wacinko,  qa  ohan  sica,  qa  tasun- 
ka  iyececa. 

4  Unkan  Nabal  tahinca  hdusda 
yanka  ce,  eyapi  kin  Dawid  tinta 
ohna  nahon. 

5  Unkan  Dawid  koska  wikce- 
mna  yewicasi,  qa  Dawid  koska 
kin  hewicakiya,  Karmel  ekta 
yapo,  qa  Nabal  ekta  yaipi  kin- 
han,  Zaniyan  un  hecinhan,  mi- 
cajeyan  inongapi  kta. 

6  Qa  tuwe  ni  un  kin  hecen  eya- 
kiyapi  kta.  Zaniyan  yaun,  qa 
yati  kin  Zaniyan  un,  qa  taku 
duhe  cin  owasin  Zaniyan  un. 

7  Qa  nakaha  wayusdapi  |duha 
nawahon,  qa  iho  wihanwicakiya 
wicaduhe  cin  om  Karmel  ohna 
unyakonpi  qehan,  nagiye  wicun- 
yanpi  sni,  qa  takudan  tokakihon- 
pi  sni. 

8  Koska  nitawa  iwicawanga 
wo  ;  hecen  oniciyakapi  kta  ;  qa 

ko^kapi  kin  niista  en  woiyokipi 
iyeyapi  kta.  Anpetu  waste  wan 
en  unhipi.  Tokin  taku  ninape 
iyeye  cin  hoksipidan  nitawa,  qa 
nicinksi  Dawid  wicayaqu  kten. 

9  Unkan  Dawid  koska  tawa 
ekta  ipi,  qa  wicoie  kin  henaowa- 
sin  iyecen  Nabal  eciyapi,  Dawid 
caieyan,  qa  enakiyapi. 

10  Unkan  Nabal  Dawid  tabo- 
ksipidan  awicayupte  ca  heya,  Da¬ 
wid  he  tuwe,  qa  Jesse  cinhintku 
kin  he  tuwel  Dehan  hopsipidan 
ota  otoiyohi  yuhe  cin  etanhan 
najicapi  ce. 

11  Aguyapi  mitawa,  qa  mini 
mitawa,  qa  tado  wayusdapi  wi- 
camduha  on  wapate  cin  hena 
iwekcu,  qa  wicasta  tokiya  tan- 
han  unpi  kin  sdonwaye  sni  wica- 
waqu  kta  he  1 

12  Unkan  Dawid  koska  tawa 
kin  nakimnipi,  canku  kin  ohna, 
qa  wicoie  kin  hena  owasin  iye¬ 
cen  okiyakapi. 

13  Unkan  Dawid  wicasta  tawa 
hewicakiya,  Owasin  isan  hanska 
mikihnakapo.  Unkan  otoiyohi 
isan  hanska  mikihnakapi,  qa  Da¬ 
wid  is  eya  isan  hanska  mildhna- 
ka.  Qa  wicasta  opawinge  topa 
cetu  Dawid  opapi,  qa  opawinge 
nonpa  tawahpayeca  kin  awanyag 
yakonpi. 

14  Unkan  koskapi  etanhan  ko- 
^ka  wan  Nabal  tawicu  Abigail 
okiyake  ca  heya,  Inyun  Dawid 
tinta  kin  etanhan  waho^i  unyu- 
hapi  kin  yawastepi  kta  hiyu  wi- 
casi ;  unkan  i  en  iyewicaya  ; 

15  Tuka  wicasta  kin  hena  nina 
tanyan  ecaunkiconpi,  qa  nagiye 
unyanpi  ^ni,  qa  anpetu  unkiye- 
pi  om  yakonpi,  tinta  ohna,  hehan- 
yan  takudan  tokaunkihonpi  sni. 

16  Anpetu  tona  hena  om  tahin- 
ca  wihanunkiyapi  kin  owasin, 
hanyen  anposkan  koya  aconka- 
^ke  unyanpi. 


17  Heon  wanna  taku  ecanon 
kta  iwanyaka  qa  sdonya  wo  ; 
unyuhapi,  qa  tiohnaka  tawa  owa¬ 
sin  on  taku  sica  wanna  konza  ce. 
He  nina  wicasta  sni,  hecen  tuwe 
kici  wohdake  kta  okihi  sni. 

18  Unkan  Abigail  inahni,  qa 
aguyapi  opawinge  nonpa,  qa  mi- 
nisa  apahta  nonpa,  qa  taliinca 
patapi  zaptan,  qa  aguyapisu  ceon- 
papi  iyutapi  zaptan,  qa  hastan- 
hanka  pusyapi  iyage  opawinge 
Avanji,  qa  suken  waskuyeca  mi  be 
paskicapi  opawinge  nonpa,  hena 
iyuhpa  icu,  qa  ^onsonna  qin  wi- 
cakiya. 

19  Qa  tahoksidan  kin  hewica¬ 
kiya,  Mitokam  yape,  qa  miye  ci- 
hakam  wau  ce.  .  Tuka  hihnaku 
Nabal  okiyake  ^ni. 

20  Qa  sonsonna  akan  iyotanke 
ca  he  kaksiza  kin  ekta  i  qehan, 
inyun  Dawid  qa  wicasta  tawa 
itkokira  upi,  qa  awicakipa. 

21  Qa  Dawid  heya,  Awicake- 
han  ituh  wicasta  kin  de  taku 
tinta  ohna  yuhe  cin  iyuhpa  wa- 
patan,  qa  taku  tawa  iyuhpa  etan¬ 
han  takudan  tokakihon  sni.  Qa 
taku  wa^te  on  taku  sica  ecami- 
con. 

22  Wakantanka  Dawid  tokaya- 
pi  kin  hecen,  qa  isanpa  ecawica- 
kicon  kte,  taku  tavva  owasin 
etanhan  wicawanjidan  anpa  ka- 
mdeze  kte  cin  hehanyan  owaka- 
pte  cinhan. 

23  Unkan  Abigail  Dawid  wan- 
yake  cehan  inahni,  qa  Sonsonna 
etanhan  makata  najin,  qa  Dawid 
itokam  raakipusdiya  ehpeiciye  ca 
ohoda. 

24  Qa  siha  kin  ekta  ehpe  iciye 
cehan  heya,  Itancan  taku  sice 
cin  de  amahinhpaya  ye,  tuka  to¬ 
kin  wicinyanna  nitawa  ninoge 
ohna  ie  kten,  qa  wicinyanna  ni¬ 
tawa  oie  kin  nahon  ye. 

25  Ceciciye,  ihnuhan  itancan 

mitawa  wicasta  wicastasni  kin 
de,  Nabal  ekta  cante  kin  yekiye 
cin ;  iye  caje  kin  iyececa  ye. 
Nabal  (Witkotkoka)  eciyapi,  qa 
wowitkotko  kicica.  Tuka  miye 
wicinyanna  nitawa  mayuhe  cin 
tahoksipidan,  5'^e  wieasi  kin  wan- 
wicamdake  sni  ye. 

26  Qa  wanna  itancan  Jehowa 
ni,  qa  ninagi  ni,  Jehowa  we  ya- 
papson  kte  sni  e  nipatan,  qa  ni- 
nape  nicipatan.  Heon  wanna 
tona  tokaniyanpi,  qa  itancan  mi¬ 
tawa  sicaya  ecakiconpi  kin  hena 
owasin  Nabal  iyececapi  kta  ye. 

27  Qa  wanna  woyuwaste  kin  de 
wicinyanna  nitawa  mayuhe  cin 
kahi  kin  de  icu  ye,  qa  hok^ipi- 
dan  mayuhe  cin  cahde  kin  oma- 
nipi  wicaqupi  kta  ye, 

28  Wicinyanna  nitawa  wahtani 
kin  kicicajuju  ye,  Jehowa  tipi 
wacinyepica  awicakehan  mayu¬ 
he  kicage  kta ;  mayuhe  cin  Je¬ 
howa  tokicize  kiciciza  ye,  qa 
taku  sica  icimana  niye  ohna  iye- 
yapi  kte  sni  ye. 

29  Qa  wicasta  wan  sicaya  nicu- 
wa  kta,  qa  ninagi  akite  kta  najin  ; 
tuka  Jehowa  wakanyada  ninagi 
kin  wiconi  opahte  en  pahta  kta 
ye,  qa  toka  niyanpi  nagipi  kin 
iyuhmun  cokaya  tanhan  kaho 
iyewicaye  kta  ye. 

30  Qatohan  Jehowa  taku  waste 
niye  on  eye  cin  owasin  iyecen 
econ  kinhan,  qa  Israel  mdetan- 
hunka  nicage  cinhan, 

31  We  ituh  yapapson  kin  de, 
qa  mayuhe  cin  tokicicon  kin  de 
ibonito  kte  sni,  qa  cante  sihtin 
niye  kte  sni.  Qa  tohan  Jehowa 
mayuhe  cin  taku  waste  ecaki- 
con  kinhan  wicinyanna  nitawa 
kiksuya  ye, 

32  Unkan  Dawid  Abigail  heci- 
ya,  .Tehowa  Israel  wakandapi  kin 
nakaha  itkomakipe  kta  hiyuniye 
cin  yawa^tepi  nunwe. 

430 


33  Qa  nitoksape  kin  yawastepi, 
qa  nakaha  we  wapapson  kta,  qa 
minape  on  tomicicon  kta  etan- 
han  anamayapte  cin  heon  niya- 
wastepi  ce. 

34  Jehowa  Israel  wakandapi, 
qa  sicaya  ecacicon  makisice  cin 
he  ni  kinhan,  nakaha  itkomaya- 
kipe  inahniyan  yahi  sni  unkans, 
hanhanna  anpa  kte  cin  hehan- 
yan  Nabal  taku  tawa  etanhan 
wica  wanjidan  okaptapi  kte  sni 
tuka. 

35  Qa  taku  kahi  kin  nape  kin 
etanhan  Dawid  icu  qa  heciya, 
Wookiye  yuha  ekta  hda,  qa  wan- 
yaka  wo,  niho  kin  nawahon  qa 
niite  kin  ihawa  kta. 

36  Unkan  Abigail  Nabal  ekta 
hdi,  unkan  inyun  ti  kin  ohna  wo- 
hanpi  tanka  yuha,  wicasta  yata- 
pi  wohanpi  tawa  kin  iyececa,  qa 
Nabal  cante  kin  waate,  qa  witko- 
hinca.  Unkan  winyan  kin  ihan- 
hanna  anpa  kin  hehanyan  wicoie 
cistinna,  qa  tanka  unmanna  oki- 
yake  sni. 

37  Qa  ihanhanna  minisa  Nabal 
etanhan  iyaye  cehan  tawicu  kin 
wicoie  kin  hena  okiyaka.  Unkan 
iye  mahen  cante  kin  kite,  qa  in- 
yan  wan  iyececa. 

38  Unkan  ohakam  anpetu  wi- 
kcemna  cetu  Jehowa  Nabal  ka- 
staka :  unkan  ta, 

39  Unkan  Nabal  te  cin  he  Da¬ 
wid  nahon,  qa  heya,  Jehowa  ya¬ 
wastepi  nunwe  ;  i  en  iyemayan- 
pi  woakinice  iye  Nahal  kici  aki- 
nica,  qa  taokiye  taku  sica  etan¬ 
han  anapta,  qa  Jehowa  Nabal 
tohan  sice  cin  pa  kin  en  hdi  ki- 
ya.  Unkan  Dawid  Abigail  wa- 
hoya,  tawicu  kta  e  yuze  kta. 

40  Unkan  Dawid  taokiye  kin 
Karmel  heciya  Abigail  ekta  ipi, 
qa  okiyakapi  qa  heyapi,  Dawid 
tawicu  on  niyuze  kta  e  niye  ekta 
unku^ipi  ce. 


WICOWOYAKE  26. 


41  Unkan  najin  qa  patuja,  ite 
kin  maka  ekta  kiya,  qa  heya,  Wi- 
cinyanna  nitawa  kin  he  nuye, 
mayuha  taokiye  sihapi  kin  wica- 
kiciyujuja  kta  e  wiyeya  manka 
ce. 

42  Qa  Abigail  inahniyan  najin, 
qa  sonsonna  akan  iyotanka,  qa 
Dawid  ohnihde  wicaye  cin  wici- 
hakam  ya,  hecen  tawicu  kin  hee. 

43  Unkan  Dawid  Ahinoam  Je- 
zreel  etanhan  nakun  ynza,  qa 
napin  tawicu  wicayuha, 

44  Unkan  Saul  iye  cunwintku 
Mikal  Dawid  tawicu  kin  Paleti 
Lais  cinhintku  kin  qu,  iye  Gal- 
lim  etanhan  u. 

WICOWOYAKE  26. 

1  Unkan  Zipim  Saul  ekta  ipi, 
Gibeya  ekta  qa  heyapi,  Dawid 
Hakila  hoskiski  ehna  Jesimon 
(Hewoskan)  wihinanpe  cin  ekta- 
kiya  inahbe  sni  he  ? 

2  Unkan  Saul  najin  qa  Zip  tinta 
ekta  i,  qa  Israel  wicasta  kahni- 
gapi  kektopawinge  yamni  opa- 
pi,  qa  Zip  tinta  ohna  Dawid  aki- 
tapi. 

3  Qa  Saul  Hakila  hoskiski  ehna 
ahiti,  he  Jesimon  iwihinanpe  cin 
ektakiya,  canku  kin  icahda ;  qa 
Dawid  tinta  ohna  yanka,  qa  Saul 
iye  ode  u  kin  iyukcan. 

4  Unkan  Dawid  tonweyapi  ye 
wicasi,  qa  Saul  awicakehan  wan¬ 
na  hi  sdonya. 

5  Qa  Dawid  najin,  qa  Saul  ahiti 
oyanke  kin  ekta  i,  qa  Saul  qa 
taozuye  mdetanhunka  Abner  Ner 
cinhintku  kin  tukten  wankapi 
kin  Dawid  wanyaka.  Saul  wa- 
hpayeca  ehna  wanka,  qa  ihdu- 
ksan  oyate  kin  wankapi. 

_6  Unkan  Dawid  ie  ca  Ahimelek 
Hiti  kin,  qa  Abisai  Tzeruja  cih- 
hintku  Joab  cincu  kin  hewicaki- 
ya,  Saul  ekta  ahitipi  en  tuwe 


mici  ye  kta  he  1  Unkan  Abisai 
heya,  Miye  nici  mde  kta  ce. 

7  Unkan  Dawid  qa  Abisai  han- 
yen  oyate  kin  ekta  ipi.  Unkan 
inyun  Saul  wahpayeca  ehna  ma- 
kata  istima  wanka,  qa  wahukeza 
tawa  maka  en  pasdan  han,  pa 
kin  ikiyedan,  qa  oyate  kin  ihdu- 
ksan  wankapi. 

8  Unkan  Abisai  Dawid  heciya, 
Nakaha  Wakantanka  tuwe  toka- 
niye  cin  ninape  en  nicu,  heon 
dehan  tokin  wancadan  wahuke¬ 
za  on  maka  ekta  cawape  kten, 
qa  inonpa  awape  kte  sni. 

9  Unkan  Dawid  Abisai  heciya, 
Ihnuhan  yakte  kin,  Jehowa  sdaki- 
ye  cin  tuwe  nape  kin  apaha  kin- 
han  iyaonpe  pica  sni  un  kta  he  1 

10  Nakun  Dawid  heya,  Jehowa 
ni  kinhan  Jehowa  he  kastake  kta, 
qa  anpetu  en  te  kte  cin  iyohi  kta, 
qais  wokicize  en  ye  kta  qa  ihang- 
yapi  kta. 

11  Tuka  Jehowa  sdakiye  cin 
ekta  nape  yewakiye  kte  cin  Je¬ 
howa  iyomaki  sni  nunwe.  Tuka 
iho  wahukeza  pa  kin  icahda  yan- 
ke  cin,  qa  rainikoka  kin  icu  wo, 
qa  unhde  kta. 

12  Hecen  Dawid  wahukeza,  qa 
minikoka  kin  Saul  pa  kin  etan¬ 
han  icu,  qa  toki  iyayapi.  Unkan 
tuwedan  wanyake  sni ;  qa  sdon- 
ye  sni,  qa  kikta  sni ;  tuka  owasin 
istimapi ;  woistima  tanka  Jeho¬ 
wa  ahinhpe  wicaya  nakas. 

13  Unkan  Dawid  hetanhan  iya- 
ye  ca  itehanyan  he  paha  wan 
iyahan,  wiciyotahedan  makoce 
ota  ; 

14  Qa  Dawid  oyate  kin,  qa  Ab¬ 
ner  Ner  cinhintku  wicakipan,  qa 
heya,  Abner  Ner  cinhintku  ama- 
yadupte  sni  he  ?  Unkan  Abner 
ayupte  ca,  Wicasta  yatapi  yaki- 
pan  kin  nituwe  he  1  eya. 

15  Unkan  Dawid  Abner  heciya, 
Wicasta  henicasni  hel  qa  Israel 

ohna  tuwedan  iyeniceca  sni,  qa 
tokeca  wicasta  yatapi  niyuhe  cin 
awandake  sni  he?  Oyate  etan- 
han  wicasta  wan  wicasta  yatapi 
itancan  nitawa  kte  kta  e  ekta  i. 

16  Taku  ecanonpi  kin  de  waste 
sni,  Niyuhapi  kin  Jehowa  sda- 
kiye  cin  awandakapi  sni ;  heon 
Jehowa  ni  kinhan  nitapi  kta  iye- 
ceca,  qa  wanna  wicasta  yatapi 
wahukeza  tawa,  qa  minikoka  pa 
kin  ekta  yanke  ciqon  iwanyaka 
wo. 

17  Unkan  Saul  Dawid  ho  kin 
iyekiye  ca  heya,  Dawid  micinksi 
niho  kin  hee  he  ?  Unkan,  Wi¬ 
casta  yatapi  mayuha  maho  kin 
hee  ce,  Dawid  eya. 

18  Qa  itancan  tokeca  nitaokiye 
decen  yakuwa  he?  Taku  eca- 
mon  he  ?  qa  minape  ohna  taku 
sica  tukte  e  he  ? 

19  Qa  wanna  itancan  ceciciya 
wicasta  yatapi  kin  taokiye  oie 
kin  nalion  ye,  Jehowa  mayaku- 
wa  kta  iyonipa^take  cinhan  min- 
ha  izite  wan  ornna  kte.  Tuka 
Adam  cinca  kin  heconpi  kinhan, 
Jehowa  itokam  hena  ya^icapi 
ce,  nakaha  Jehowa  tamakoce  kin 
owati  kta  etanhan  nape  mayanpi 
qa,  Hunktiya  taku  wakan  tokeca 
ohoda  wo,  eyapi  kin  heon  etan¬ 
han. 

20  Qa  wanna  Jehowa  itokapa 
tanhan  mawe  kin  makata  hin- 
hpaye  kte  ^ni  nun  we.  Israel 
wicasta  yatapi  kin  ha  wanji  akin 
u  ce,  he  kin  ohna  siyo  wanjidan 
kuwa  he  iyececa, 

21  Unkan  Saul  heya,  Waw-a- 
htani  ce.  Micinksi  Dawid  en 
hdi  wo.  Icimana  taku  ^ica  eca- 
cicon  kte  sni ;  nakaha  niista  en 
minagi  tehika  naka^.  Inyun  wi- 
tkotkoya  owahanmda,  qa  ecin^ni- 
yan  hinca  ecamon. 

22  Unkan  Dawid  ayupte  ca  he¬ 
ya,  Wanyaka  wo,  wicasta  yatapi 

432 


tawahukeza  hoksipidan  wanji  de- 
ciya  hiyu,  qa  he  icu  kte. 

23  Qa  .Tehowa  otoiyohi  toowb- 
tanna,'qa  towicake  kin  iyecen 
ecakicon  kte.  Jehowa  nakaha 
minape  en  nicu,  tuka  tuwe  Jeho¬ 
wa  sdakiye  cin  nape  awapaha 
kta  tawatenwaye  sni. 

'  24  Qa  ito  miista  en  ninagi  kin 
tanka,  he  iyecen  Jehowa  ista  en 
minagi  tanka  kte,  qa  iye  minagi 
kin  woiyokisice  owasin  etanhan 
yuske  kta. 

25  Unkan  Saul  Dawid  heciya, 
Micinksi  Dawid  niyawastepi  ce, 
woe  con  tanka  ecanon  kta,  qa 
ohinniyan  ohiyaye  kta.  Unkan 
Dawid  canku  kin  ohna  iyaya,  qa 
Saul  oyanke  tawa  ekta  hda. 

WICOWOYAKE  27. 

1  Unkan  Dawid  cante  mahen 
heya,  Tohantu  kasta  anpetu  wan¬ 
ji  en  Saul  nape  kin  on  ihang  ma¬ 
yanpi  kta  ;  Pilistim  makoce  ekta 
nawajice  ca  nimiciye  cin  he  wa¬ 
ste  sni  he?  Hecen  Saul  icima¬ 
na  Israel  makoce  kin  owancaya 
amakite  kte  sni,  qa  nape  kin 
etanhan  nimiciye  kta. 

2  Qa  Dawid  najin,  qa  wicasta 
opawinge  sakpe  opapi  kin  hena 
om,  Akis  Mayok  cinhintku,  Gat 
wicasta  yatapi  kin  ekta  i. 

3  Qa  Dawid  qa  wicasta  tawa 
nakun  Gat  ohna  iyotankapi,  wi¬ 
casta  iyohi  tatiohnaka  kici ;  qa 
Dawid  qa  tawicu  napin,  Ahino- 
yam  Jezrelitiwin,  qa  Abigail  Kar- 
meliti  Nabal  tawicu  qon. 

4  Unkan  Dawid  Gat  ekta  najice 
cin  Saul  okiyakapi,  heon  icimana 
akite  sni. 

5  Unkan  Dawid  Akis  heciya, 
Tokin  niista  en  woiyokipi  iyewa- 
ye  cinhan,  tinta  otonwe  cistinna 
wan  ohna  oyanke  maqupi  kten, 
qa  hen  imdotanke  kten.  Tokeca 


WICOWOYAKE  28. 


wicasta  yatapi  totonwe  ohna  ni- 
taokiye  nici  yanke  kta  he '? 

6  Unkan  anpetu  kin  he.en  Akis 
Tziqlag  qu,  heon  Juda  wicasta 
yatapi  kin  anpetu  kin  dehanyan 
Tziqlag  yuhapi. 

7  Unkan  anpetu  Dawid  Pilistim 
makoce  ohna  yanke  cin  yawapi 
kin  omaka  non  pa  qa  wi  topa  an¬ 
petu  iyenaka. 

8  Unkan  Dawid  qa  wicasta  ta- 
wa  iyayapi,  qa  Ge^uri  kin,  qa 
Gerezi  kin,  qa  Amaleqi  kin  ana- 
wicatanpi.  Hena  ehanna  mako¬ 
ce  §ur  ekta  de  cin,  Egupta  ma¬ 
koce  kin  hehanyan  ounyanpi. 

9  Qa  Dawid  makoce  ounyanpi 
kin  kastaka,  qa  wicasta  qa  wino- 
hinca  unmanna  nikiye  sni,  qa 
tahinca,  qa  pte,  qa  sonsonna,  qa 
camo,  qa  wokoyake  kin  Dawid 
icu,  qa  hdicu,  qa  Akis  ekta  hdi. 

10  Unkan  Akis  heya,  Nakaha 
toki  ornayani  he?  Unkan  Dawid 
heya,  .Tuda  itokaga  kin,  qa  Jera-' 
limeli  itokaga  kin,  qa  Qeni  kin 
itokaga  kin  ekta. 

11  Qa  Dawid  wica,  qa  winyan 
unmana  niyake  Gat  ekta  hiyuye 
sni,  tuka  heya,  Okini  unkiyepi 
caje  unyatapi  kta,  qa  Dawid  de- 
cen  econ,  qa  tohan  Pilistim  ta- 
makocepi  kin  en  ounye  cin  he¬ 
hanyan  he  iyecen  econ  kta. 

12  Unkan  Akis  Dawid  wicada, 
qa  heya,  Oyate  tawa  Israel  nina 
isten  wicaya,  heon  ookiye  owi- 
hanke  wanin  mduhe  kta. 

WICOWOYAKE  28. 

1  Unkan  anpetu  kin  hena  en 
Pilistim  ozuye  kagapi,  qa  Israel 
kizapi  kta  e  obe  hduwitayapi,  qa 
Akis  Dawid  heciya,  Niye  sdonya 
wo,  wokicize  ekta  mici  de  kta, 
niye  qa  wicasta  nitawa  nakun. 

2  Unkan  Dawid  Akis  heciya, 
Hecen  nitaokiye  taku  econ  kta 


sdonyaye  kta.  Unkan  Aki§  Da¬ 
wid  heciya,  Hecen  mapa  ohinni- 
yan  awanmiyecida  kte  cin  ciyuhe 
kta. 

3  Wanna  Samuel  te,  qa  Israel 
owasin  aceyapi,  qa  otonwe  tawa 
Rama  ohna  hnakapi  qon.  Unkan 
Saul  tona  wapiyayu,  qa  tona  han- 
mdepi  kin  owasin,  makoce  kin 
etanhan,  tokan  iyaye  wicaya. 

4  Unkan  Pilistim  mniciyapi,  qa 
upi,  qa  ^unem  en  ahitipi ;  qa 
Saul  Israel  owasin  mniciye  wica¬ 
ya,  qa  Gilboya  en  etipi. 

5  Qa  Saul  Pilistim  obe  kin  wan- 
wicayake  ca  kokipa,  qa  cante 
kin  nina  cancan. 

6  Qa  Saul  Jehowa  iwanga  tuka 
Jehowa  wihanmnanpi  kin,  qa 
iyoyam  wicaye  cin,  qa  waayatapi 
kin  unmanna  eciya  tanhan  ayu- 
pte  sni. 

7  Qa  Saul  taokiye  hewicakiya, 
Winohinca  hanmdohdag  ia  okihi 
wan  amicicitapo ;  kinhan  ekta 
mde  qa  he  eciya  tanhan  imonge 
kta.  Unkan  taokiye  heciyapi, 
Inyun  winohinca  wan  hanmdo¬ 
hdag  ia  Endor  ohna  yanka. 

8  Unkan  Saul  ihdutokeca,  qa 
wokoyake  tokeca  koyag  ye  ca 
iyaya,  qa  wicasta  nonpa  opapi, 
qa  hanyen  winohinca  kin  ekta 
ipi,  qa  heciya,  Tokin  miye  on 
hanmdohdag  iyae  ca  tuwe  caje- 
mdate  wankan  hiyu  miyeciciye 
kten. 

9  Unkan  winohinca  kin  heciya, 
Inyun  niye  taku  Saul  econ  kin 
sdonyaya,  token  tona  hanmdepi 
kin,  qa  wapiyapi  kin  wicakaspe 
makoce  kin  etanhan,  heon  toke¬ 
ca  niye  te  mayanpi  kta  e  minagi 
kin  yahmunka  he  ? 

10  Unkan  Saul  .Tehowa  cajeyan 
konze  ca  heya,  Jehowa  ni  kinhan 
wicoie  kin  de  on  taku  sica  ani- 
cipe  kte  sni. 

11  Unkan  winohinca  kin  beci- 

ya,  Tuwe  wankan  hiyu  ciciye 
kta  he  1  Unkan  Samuel  wankan 
hiyu  miciciya  wo,  eya. 

12  Unkan  winohinca  kin  Sa¬ 
muel  wanyake  ca  hotanka  on  si- 
cahowaya,  qa  Tokeca  mayahna- 
yan  he  1  Saul  he  niye  ye,  eya. 

13  Unkan  wicasta  yatapi  kin 
heciya,  Ihnuhan  wakoyakipe  cin, 
taku  wandaka  he  1  Unkan  wino¬ 
hinca  kin  Saul  heciya,  Taku  wa- 
kan,  maka  etanhan  hinanpa  wan- 
mdaka  ye. 

14  Unkan  heciya,  Owanyake 
kin  toketu  he?  Unkan  Wica- 
hinca  wan  wankan  hiyu,  qa  sina 
hdowin  ye  eya.  Unkan  Saul 
Samuel  hee,  sdonya,  qa  ite  kin 
maka  ektakiya  patuja,  qa  ohoda. 

15  Unkan  Samuel  Saul  heciya, 
Tokeca  wankan  w^ahihbu  kta  e 
mayaduhica  he?  Unkan  Taku 
iyotan  tehika  amakipa,  Pilistim 
makizapi,  qa  Wakantanka  ama- 
yustan,  qa  waayatapi  qa  wi- 
hanmnapi  unmana  on  arnayupte 
sni ;  heon  cicipan,  taku  ecamon 
kta  sdonye  mayakiye  kta,  heon 
etanhan. 

16  Unkan  Samuel  heya.  Jeho- 
wa  aniyustan,  qa  toka  niye  cin- 
han,  tokeca  miye  imayanonga  he? 

17  Jehowa,  token  minape  on 
eye  ciqon  iyecen,  ecanicon  kta, 
wokieonze  kin,  ninape  etanhan 
yuspe  kta,  qa  nitawasi  kin  Da- 
wid  he  qu  kta. 

18  .Tehowa  ho  kin  nayahon  sni, 
qa  tosinhda  kin  Ameleq  en  eca- 
yecon  sni,  heon  wicoie  kin  de 
ecanicon. 

19  Qa  Jehowa  niye  kici  Israel 
Pilistim  napepi  en  wicaqu  kta, 
qa  heyakecinhan  niye  qa  nicin- 
ca  nakun  miciunpi  kta,  nakun 
Jehowa  Israel  owanka  kin  Pili¬ 
stim  napepi  en  qu  kta. 

20  Unkan  Saul  ihnuhanna  ma- 
kata  hinhpaya,  tohanske  cin  oco- 

wasin,  qa  Samuel  oie  kin  nina 
kokipe  ca  wowasake  nica  j  anpe- 
tu  osan,qa  hanyetu  osan  woyute 
takudan  yute  sni  nakas. 

21  Unkan  winohinca  kin  Saul 
ekta  i,  qa  nina  yusinyaye  cin 
wanyaka,  qa  heciya,  Iho  nitao- 
kiyewin  niho  kin  anagoptan,  qa 
minagi  minape  en  iwekcu,  qa 
nioie  emayakiye  cin  nawahon  ye. 

22  Heon  wanna  niye  nakun  ni- 
taokiye  win  ho  kin  nahon  ye ; 
hecen  aguyapi  onspa  nitokam 
ewehnake  kta,  qa  yuta  ye,  hecen 
wowasake  duhe  kta,  on  toki  de 
cin  idade  kta  ye. 

23  Tuka  Avicada  sni,  qa,  Wawa- 
te  kte  sni  eya.  Tuka  taokiye,  qa 
winohinca  koya  iyopastakapi  ; 
unkan  hopi  kin  nahon,  qa  maka 
kin  etanhan  najin,  qa  owinja 
akan  iyotanka. 

24  Unkan  winohinca  kin  pteji- 
cadan  cepa  AAmn,  tipi  ohna  hdu- 
ha,  qa  inahni,  qa  pata.  Nakun 
aguyapi  mdu  icu  qa  patinza,  qa 
aguyapi  hmiyanyanna  span  ki- 
ciya ; 

25  Qa  Saul  qa  taokiye  itokam 
ehnaka.  Unkan  yutapi,  qa  najin- 
pi,  qa  hanyetu  kin  he  en  iyayapi. 

WICOWOYAKE  29. 

1  Unkan  Pilistim  ohe  kin  owa- 
sin  hduwdtayapi,  Apeq  ekta,  qa 
Israel  wakoniya  Jezreel  ohna 
yanke  cin  ekta  ahitipi. 

2  Unkan  Pilistim  itancanpi  kin 
opawingege  om,  qa  kektopawin- 
gege  om  iyayapi ;  Unkan  Dawid 
qa  wicasta  taAva  wicihakam  iya¬ 
yapi,  Akis  kici. 

3  Unkan  Pilistim  itancanpi  kiri 
heyapi,  Heberi  kin  dena  tuwepi 
he?  Unkan  Akis  Pilistim  itan¬ 
canpi  kin  hewicakiya,  Dawid 
Saul  Israel  wicasta  yatapi  taoki¬ 
ye  dee  sni  he?  anpetu  ota  qai^ 


WICOWOYAKE  30, 


omaka  kin  dena  mici  un,  qa  en 
mahi  kin  ehantanhan  anpetu  kin 
dehanyan,  sicaya  econ  kin  taku- 
dan  iyewaye  sni. 

4  Unkan  Pilistim  itancanpi  kin 
canniyeyapi,  qa  Pilistim  itancan¬ 
pi  kin  heciyapi,  Wicasta  kin  de 
kihde  si  wo ;  oyanke  yaqu  kin 
ekta  hde  kta,  qa  unkiyepi  kici 
wokicize  ekta  ye  kte  sni,  qa  wo- 
kicize  en  toka  unyanpi  kte  sni, 
Taku  on  itancan  tawa  iyokipiye 
kta  he  ?  Wicasta  kin  dena  papi 
kin  on  hee  sni  he  % 

5  Iwakicipi  en  dowanpi,  qa  Saul 
kektopawinge  ota  kin  kastaka, 
qa  Dawid  kektopawinge  wikce- 
mna  ota  kin,  ekiciyapi  kin  Da¬ 
wid  kin  dee  sni  he  ? 

6  Unkan  Akis  Dawid  kipan  qa 
heciya,  Jehowa  namahon  ohan 
oniwotanna,  qa  wicoti  ohna  tan- 
kan  idade  cin,  qa  yahdi  kin  ni- 
waste  miista  en.  Ekta  mayahi 
kin  ehantanhan,  anpetu  kin  de¬ 
hanyan  niye  en  taku  sica  iyewa¬ 
ye  sni ;  tuka  itancanpi  istapi  kin 
en  niwaste  sni. 

7  Heon  wanna  wookiye  yuha 
iyaye  ca  ekta  hda  wo  ;  qa  Pilis¬ 
tim  itancanpi  istapi  kin  en  taku 
^ica  econ  sni  wo. 

8  Unkan  Dawid  Akis  heciya, 
Tuka  taku  ecarnon  he?  qa  anpe¬ 
tu  nici  waun  kin  ehantanhan,  de¬ 
hanyan  nitaokiye  en  taku  iyeya- 
ya  on  mayuhe  cin  wicasta  yatapi 
tokayapi  wicawakize  kta  e  ekta 
mde  kte  sni  he  ? 

9  Unkan  Aids  ayupte  ca  Dawid 
heciya,  Miista  en  niwaste,  Wa- 
kantanka  ohnihdeye  cin  iyenice- 
ca  sdonwaya.  Hececa  esta  Pilis¬ 
tim  itancanpi  kin  heyapi,  Woki¬ 
cize  ekta  unkiyepi  om  ye  kte  sni. 

10  Heon  hanhannahin  kikta  wo, 
qa  niyuha  taokiye  nicihipi  kin 
hena  wicaduhica  kta,  heyakecin- 
han  anpao  kinhan  kihdapo. 


11  Unkan  Dawid  qa  wicasta 
tawa  Pilistim  tamakocepi  kin 
ekta  hdapi  kta  e  hanhanna  hin 
kiktapi.  Unkan  Pilistim  Jezreel 
ekta  ipi. 

WICOWOYAKE  30. 

1  Unkan  anpetu  iyamni  en  Da¬ 
wid,  qa  wicasta  tawa  Tziqlag 
ekta  kipi  qehan,  Amaleqi  kin  ito- 
kaga  makoce  kin,  qa  Tziqlag  ana- 
tanpi ;  qa  Tziqlag  apapi,  qa  peta 
on  huhnahyapi. 

2  Qa  winoMnca  ohna  yakonpi 
kin  wayaka  iwicacupi,  tuwedan 
te  yapi  sni,  cistinna,  qa  tanka 
unmana  tuka  wayaka  iwicacupi, 
qa  akiyahdapi. 

3  Unkan  Dawid,  qa  wicasta  ta¬ 
wa  otonwe  ekta  hdipi  qehan,  in- 
yun  peta  on  wanna  huhnahyapi, 
qa  tawicupi,  qa  cincapi  wica  win- 
yan  koya  wayaka  eyayapi, 

4  Unkan  Dawid  qa  oyate  iye 
opapi  kin  ho  yeyapi,  qa  ceyapi, 
ecen  cej^api  kta  wowasake  ni- 
capi. 

5  Nakun  Dawid  tawicu  napin 
Ahinoyam  Jezreelitiwin,  qa  Abi¬ 
gail  Nabal  Karmeliti  kin  tawicu 
qon  wayaka  eyayapi. 

6  Qa  Dawid  iyotanhan  iyekiya 
un,  oyate  inyan  on  kininpi  kta 
keyapi ;  Oyate  kin  owasin  nina 
cantesicapi,  otoiyohi  cinca  wica 
winyan  koya  on,  nakas.  Tuka 
Dawid  taku  wakanda  Jehowa  en 
wasag  iciya. 

7  Unkan  Dawid  Abiatar  wawa- 
yusna  kin  Ahimelek  cinhintku 
kin  heciya.  Amdo  akahpe  kin 
hduha  deciya  kuw'a  wo.  Unkan 
Abiatar  amdo  akahpe  kin  hduha 
Dawid  ekta  hi. 

8  Unkan  Dawid  Jehowa  iwan- 
ga,  qa  heya,  Ozuye  kin  de  kuwa 
mde  kta  he  ?  wakihdege  kta  he  ? 

1  Unkan  heciya,  Kuwa  ya  wo,  kin- 

ban  awicakehan  yakihdege  kta, 
qa  taku  kipi  kin  eyahdaku  kta. 

9  Unkan  Dawid  qa  wicasta  opa- 
winge  sakpe,  iye  opapi  kin,  iya- 
yapi,  qa  Besor  wakpa  kin  ekta 
ipi,  qa  tona  ebpeya  iyayapi  kin 
hen  yankapi. 

10  Tuka  Dawid,  qa  wicasta  opa- 
winge  topa  kuwa  iyayapi,  qa  wi¬ 
casta  opawinge  nonpa  hustakapi, 
on  Besor  wakpa  kin  iyuwegapi 
okitpanipi  kin  hen  yakonpi. 

11  Unkan  Egupta  wicasta  wan 
tinta  ohna  iyeyapi,  qa  Dawid 
ekta  aupi,  qa  aguyapi  qupi,  un¬ 
kan  yuta,  qa  mini  yatke  kiyapi. 

12  Nakun  suken  pasutapi  on- 
spa,  qa  hastanhanka  pusyapi  iya- 
ge  nonpa  qupi.  Unkan  yuta,  qa 
toniya  kin  hdi;  wanna  anpetu 
yamni,  qa  hanyetu  yamni  aguya¬ 
pi  yute  sni,  qa  mini  ongedan  ya¬ 
tke  sni. 

13  Unkan  Dawid  heciya;  Tu- 
we  tawa  niyan  he?  qa  tokiya 
tanhan  yau  he?  Unkan,  Egu- 
pton  hoitsidan  hemaca,  qa  Ama- 
leqi  wicasta  wan  wowidag  ma- 
yan,  qa  htanihan  sanpa  wayazan 
wahda  kin,  heon  mayuha  ehpe- 
mayan. 

14  Kereti  itokaga  kin,  qa  Juda 
taku  tawa  kin,  qa  Kaleb  itokaga 
kin,  azuunyanpi,  qa  Tziqlag  pe- 
ta  on  huhnah  unyanpi,  eya. 

15  Unkan  Dawi'd  heciya,  Ozuye 
kin  de  ekta  ama3mde  kta  oyakihi 
he  ?  Unkan  Taku  wakan  caje- 
yan  maya  kte  kte  sni,  qa  mayu- 
he  cin  nape  kin  en  mayaqu  kte 
^ni,  hemayakiye  cinhan,  ozuye 
kin  de  ekta  aciye  kta. 

16  Unkan  ekta  ai  qehan,  inyun 
maka  ite  akan  enanakiya  wan- 
kapi,  wotapi  qa  wayatkanpi,  qa 
woyuha  tanka  Pilistim  tamako- 
cepi  etanhan,  qa  Juda  tamakoce 
etanhan  icupi  kin  on  wohanpi 
kagapi. 


17  Unkan  Dawid  wicakastaka, 
anpao  etanhan  ecen  ihanhanna 
htayetu  kin  hehanyan.  Unkan 
tuwedan  niiciye  sni;  ko^ka  opa¬ 
winge  topa  camo  akan  iyotanka- 
pi,  qa  najicapi  henana. 

18  Unkan  taku  Amaleqi  kipi  kin 
owasin  Dawid  ehdaku,  nakun  Da¬ 
wid  tawicu  napin  ewicahdaku. 

19  Unkan  takudan  tokawicaki- 
hon  sni,  cistinna,  qa  tanka,  qa 
cinca  wica,  qa  winyan,  qa  woyu¬ 
ha  ;  hecen  taku  Amaleqi  icupi 
qon  owasin  Dawid  hdohda. 

20  Qa  tahinca,  qa  pte  kin  wa- 
nunyanpi  tawapi  itokam  kahapa- 
pi  kin  hena  owasin  Dawid  icu, 
qa  Dawid  tawahpayeca  kin  dee 
eyapi. 

21  Unkan  wicasta  opawinge 
nonpa  hustakapi  on  Dawid  opapi 
sni,  qa  Besor  wakpa  ekta  yanke 
wicasi  kin,  hena  ekta  Dawid  hdi. 
Unkan  Dawid  qa  oyate  opapi  kin 
itkowicakipapi  ktainanpapi.  Un¬ 
kan  Dawid  oyate  wicikiyedan  hi 
qehan,  tanyan  unpi  hecinhan  iwi- 
cawanga. 

22  Hehan  wicasta  sica,  qa  wi- 
castapi  sni  Dawid  opapi  kin  owa¬ 
sin  heyapi,  Unkiyepi  om  ipi  sni, 
heon  woyuha  unkicupi  kin  etan¬ 
han  wicunqupi  kte  sni,  tuka  wi¬ 
casta  otoiyohi  tawicu  kin,  qa  cin- 
hintku  kin,  hena  icupi  kinhan  to- 
ki  cinpi  yapi  kta. 

23  Unkan  Dawid  heya,  Mihun- 
kawanji -hecen  ecanonpi  kte  sni. 
Jehowa  taku  kin  de  unqupi,  qa 
niunyanpi,  qa  ozuye  anauntanpi 
kin  unnapepi  en  unqupi. 

24  Heon  wicoie  kin  de  tuwe 
nanihonpi  kta  he  ?  Tuwe,  woki- 
cize  ekta  i  tawopamni  kin,  he 
iyecen,  tuwe  wahpayeca  kin  kici 
yanke  cin  tawopamni  kta,  iyaki- 
decen  okinipi  kta. 

25  Unkan  anpetu  kin  he  etan¬ 
han,  qa  ohakam  dehanyan,  Is- 

rael  wokage  qa  woyaco  kin  he 
yuhapi. 

26  Unkan  Dawid  Tziqlag  ekta 
hdi,  qa  taku  kipi  kin  etanhan 
Jnda  hunkayapi  koda  wicaye  cin 
ekta  aye  wicasi,  qa  hewicakiya. 
Hope  Jehowa  tokayapi  etanhan 
woyuha  icupi  kin  woyawaste  kin 
de  nicupi. 

27  Tona  Betel  ohna  yakonpi, 
qa  Ramot  (Hoskiski)  itokaga  en 
unpi,  qa  Jatir  en  unpi, 

28  Qa  Aroyer  en  yakonpi,  qa 
Sipmot  en  yakonpi,  qa  Estemoya 
en  yakonpi, 

29  Qa  Rakal  en  yakonpi,  qa  Jera- 
hmeli  tonwanyanpi  en  yakonpi, 
qa  Qeni  tonwanyanpi  en  yakonpi, 

30  Qa  Horma  en  yakonpi,  qa 
Korasan  en  yakonpi  kin, 

31  Qa  Hebron  en  yakonpi  kin  ; 
Oyanke  tona  Dawid  qa  wicasta 
tawa  ekta  ipisa,  hena  owasin  taku 
wicaqu. 

WICOWOYAKE  31. 

1  Wanna  Pilistim  Israel  kizapi ; 
unkan  Israel  wicasta  kin  napapi, 
Pilistim  itokapa  tanhan,  qa  Gil- 
boya  he  akan  capapi  hinhpayapi. 

2  Unkan  Pilistim  Saul,  qa  iye 
cinca  kin  wicakihdegapi,  qa  Pi¬ 
listim  Saul  cinca  kin  Jonatan,  qa 
Abinadab  qa  Melekisuya  wica- 
ktepi. 

3  Qa  Saul  nina  kizapi,  qa  itazi- 
pa  yuhapi  kin  iyeyapi  ;  unkan 
itazipa  wicasta  on  nina  cancan. 

4  Qa  Saul  tawipe  kicicin  kin 
heciya,  Isan  hdusdoka,  qa  cama- 
pa  wo.  Okini  wicasta  bakihda- 
yapi  sni  kin  dena  en  mahipi,  qa 
carnapapi,  qa  makiyusepi  kta. 
Tuka  tawipe  kicicin  kin  wicada 


sni,  nina  kokipa  nakas,  heon 
Saul  isan  kin  icu  qa  ahinhpaya. 

5  Unkan  tawipe  kicicin  kin  Saul 
wanna  te  cin  wanyaka,  heon  is 
eya  taisan  kin  ahinhpaya,  hecen 
sakim  tapi. 

6  Hecen  Saul,  qa  cinhintku  ya- 
mni,  qa  tawipe  kicicin  kin  tapi  ; 
nakun  wicasta  tawa  owasin'  an- 
petu  kin  he  en  witaya  tapi, 

7  Unkan  Israel  wicasta  osmaka 
akasanpa  yakonpi,  qa  Jordan  aka- 
sanpa  yakonpi  kin  Israel  wicasta 
napapi  kin  wanyakapi,  qa  nakun 
Saul,  qa  iye  cinca  tapi  kin,  heon 
tonwanyanpi  kin  ayustanpi,  qa 
napapi.  Unkan  Pilistim  en  hipi 
qa  hena  ohna  iyotankapi. 

8  Unkan  ihanhanna  Pilistim  ta¬ 
pi  kin  heyakepi  yusdokapi  kta 
hipi  qehan,  Saul  qa  cinhintku  ya- 
mni  Gilboya  he  akan  tapi  iyewi- 
cayapi. 

9  Qa  pa  kin  baksapi,  qa  tawipe 
icupi,  qa  Pilistim  makoce  ekta 
ysyapi,  qa  tawakagapi  tipi  ekta, 
qa  oyate  ehna  yuotaninpi  kta  e 
tipi  iyaza  ayapi. 

10  Qa  tawipe  kin  Astarot  ti  kin 
ohna  ehnakapi,  qa  tancan  kin 
Betsan  otonwe  conkaske  akan 
okatanpi. 

11  Unkan  .Tabes  Gileyad  otipi 
kin  Pilistim  Saul  taku  ecakicon- 
pi  kin  nahonpi  qehan, 

12  Wicasta  waditaka  owasin 
najinpi,  qa  hanyetu  osan  manipi, 
qa  Saul  tancan  kin,  qa  cinhintku 
tancanpi  kin  Betsan  conkaske 
etanhan  icupi,  qa  Jabes  ekta 
ahdapi,  qa  hen  huhnahyapi. 

13  Qa  huhupi  kin  icupi,  qa  con- 
tanka  .Tabes  ohna  wanke  cin  ihu- 
kuya  hnakapi,  qaanpetu  ^akowin 
wote  sni  unpi. 

WICOWOYAKE  1. 

1  Unkan  Saul  te  cin  iyohakam 
Dawid  Amaleq  kastake  cin  etan- 
han  hdi  qehan,  anpetu  nonpa 
Tziqlag  ohna  yanka. 

2  Unkan  anpetu  iyamni  qehan 
inyun  wicasta  wan  ozuye  kin 
Saul  etanhan  hiyu  qa  taheyake 
yuHdehdecapi,  qa  pa  kin  akan 
maka  ahdada  yukan,  qa  Dawid 
ekta  hi  qehan  patuja,  qa  makipu- 
sdiya  elipeiciya. 

3  Unkan  Dawid  heciya ;  Toki- 
ya  tanhan  yau  he?  Unkan  heci¬ 
ya,  Israel  ozuye  kin  etanhan 
nawajica  ce. 

4  Unkan  Dawid  heciya,  He 
toketu?  tokin  omayakidaken. 
Unkan  heya ;  Oyate  kin  woki- 
cize  etanhan  napapi,  qa  nakun 
oyate  etanhan  wicota  hinhpaya- 
pi,  qa  tapi,  qa  nakun  Saul,  qa 
cinhintku  Jonatan  tapi  ce. 

5  Unkan  Dawid  koska  okiyake 
cin  heciya,  Saul  qa  cinhintku 
Jonatan  tapi  kin  token  sdonyaya 
he  ? 

6  Unkan  koska  ‘okiyake  cin  he¬ 
ya,  Wanun  Gilboa  he  akan  oma- 
wani,  qa  inyun  Saul  wahukeza 
akan  kpatuja,  qa  inyun  canpa- 
hmihma,  qa  suktanka  akanyotan- 
kapi  mdetanhunkapi  kin  kuwapi. 

7  Unkan  ihdamna  qa  wanma- 
yake  ca,  makipan,  unkan  he 
miye  epa. 

8  Unkan  nituwe  he,  emakiya. 
Unkan  Amaleqi  hemaca,  ewa- 
kiya. 

9  Unkan  hemakiya,  Anamajin, 
qa  makte  wo;  itomahomni,  qa 

minagi  kin  ocowasin  nahanhin 
en  maun  ;  heon  etanhan. 

10  Unkan  anawajin,  qa  tewaya. 
Hinhpaye  cin  ohakam  ni  kte  sni 
sdonwaya,  heon  hecanion,  qa 
watesdake  pa  kin  akan  un  kin, 
qa  maza  huhu  isto  akan  un  kin 
iwacu,  qa  hena  deciya  itancan 
cicahi. 

11  Unkan  Dawid  wokoyake 
hduze  ca  hduhdehdeca,  qa  wica¬ 
sta  kici  unpi  kin  owasin  nakun 
heconpi. 

12  Qa  aicipapi  qa  ceyapi,  Saul 
qa  cinhintku  Jonatan  on,  qa  Je- 
howa  taoyate,  qa  Israel  tiyohna- 
ka  owasin  canhpi  on  wicaktepi 
heon,  qa  htayetu  kin  hehanyan 
wotapi  sni. 

13  Unkan  Dawid  koska  okiyake 
cin  heciya,  Nitokiya  tanhan  he  ? 
Unkan  heya,  Oyate  tokeca  cinca 
Amaleqi  wicasta  hemaca. 

14  Unkan  Dawid  heciya,  Toke¬ 
ca  tuwe  Jehowa  sdakiye  cin 
ihangye  kta  e  nape  ye  yakiye 
kta  koyakipe  sni  he  1 

15  Qa  Dawid  koska  wanji  kipan 
qa  heciya,  Ikiyedan  ya,  qa  ka- 
staka  ■  wo.  Unkan  he  kastake  : 
Unkan  te. 

16  Wanna  Dawid  heciya,  Niwe 
kin  nipa  akan  un  nunwe,  Jehowa 
sdakiye  cin  he  wakte  ce,  ni  i  kin 
eye  ca  aniyatanin. 

17  Hehan  Dawid  Saul  qa  cin¬ 
hintku  Jonatan  woceye_odowan 
kin  de  on  awicakiceya. 

18  Qa  heya,  Juda  cinca  kin 
itazipa  odowan  onspewicakiyapi 
kta;  ito  Jasar  (Ecetu)  wowapi 
kin  en  owapi  ce. 


WICOWOYAKE  2. 


19  Israel  tatokadan  nitawa  pa- 
jodan  nitawa  akan  ktepi  ce. 
Hehehe  wicasta  wasaka  hinkpa- 
yapi  ce. 

20  Ihnuhan  Gat  ohna  odakapi 
kin.  Ihnuhan  Asqelon  canku 
ohna  wootanin  odakapi  kin  ;  Oki- 
ni  Pilistim  cunwintkupi  kin  iyu- 
skinpi  kta.  Okini  bakihdayapi 
sni  cunwintkupi  pidaya  dowanpi 
kta. 

21  Gilboa  he  kin  anicu  sni  qa 
animagaju  sni  nunwe.  Qa  maga 
wosnapi  wanica  nunwe.  Heciya 
wicasta  wasaka  wahacanka  ehpe- 
kiyapi.  Saul  wahacanka  tawa 
kinwihdion  sdayapi  sni  iyececa. 

22  Wicaktepi  we  kin  etanhan, 
wasaksakapi  sin  kin  etanhan  .lo- 
natan  tinazipe  kin  hektam  hiyu 
sni,  qa  Saul  taisan  cokadan  hdi 
sni. 

23  Saul  qa  Jonatan  nipi  qehan 
,  waste  wicadakapi,  qa  wiciyoki- 

pipi,  qa  tapi  kin  en  yukinukanpi 
sni.  Wanmdi  isanpa  duzahanpi, 
mnaja  isanpa  wasakapi. 

24  Israel  cunwintkupi  kin  Saul 
akiceyapo.  lye  wokoyake  duta 
taku  wiciyokipi  kici  ikoyag  ni- 
yanpi.  Heyake  nitawapi  akan 
mazaskazi  oinpi  ikoyag  niyanpi. 

2.5  Hehehe,  wicasta  wasaka 
wokicize  cokaya  hinhpayapi  ce. 
•lonatan  pajodan  nitawa  akan 
niktepi  ce. 

26  Cinye  Jonatan  niye  on  iyo- 
inakisica.  Ninahin  iyokipi  ma- 
yaya.  Winohinca  waste  wica¬ 
dakapi  isanpa  nina  waste  maya- 
daka. 

27  Hehehe  wicasta  wasaka  hin¬ 
hpayapi.  Qa  wokicize  wipe  kin 
atakunipi  sni. 

WICOWOYAKE  2. 

1  Unkan  hena  iyohakam  Dawid 
Jehowa  iwange  ca  heya,  Juda 


otonwe  wan  ekta  itanwankanhde 
wahde  kta  he?  Unkan  Jehowa 
heciya  ;  Itanwankanhde  hda  wo. 
Unkan  Dawid  heya;  Tukten 
itanwankanhde  wahde  kta.  Un¬ 
kan,  Hebron  ekta,  eya. 

2  Unkan  Dawid  heciya  i,  nakun 
tawicu  napin,  Ahinoyam  Jezree- 
liwin  kin,  qa  Abigail  Nabal  Kar- 
meli  kin  tawicu  qon. 

3  Qa  Dawid  wicasta  iye  opapi 
kin  hena  ope  wicasi,  otoiyohi 
tiyohnaka  om,  qa  Hebron  otonwe 
ohna  iyotankapi. 

4  Unkan  Juda  wicasta  kin  ekta 
hipi,qa  hen  Dawid  sdayapi,  Juda 
tiyohnaka  iwankam  wicastaya- 
tapi  kta.  Unkan  Dawid  okiya- 
kapi  qa  heyapi,  Jabes  Gileyad 
wicasta  kin  Saul  hnakapi  kin 
heepi. 

5  Unkan  Dawid  Jabes  Gileyad 
wicasta  kin  ekta  ohnihde  ye 
wicasi,  qa  hewicakiya,  Saul  itan- 
can  nitawapi  wowacantkiya  eca- 
yeconpi,  qa  yahnakapi  kin  heon 
Jehowa  niyawastepi  ce. 

6  Heon  wanna  Jehowa  wowa- 
cantkiye,  qa  wowicake  ecanicon- 
pi  kta,  qa  mis  eya  taku  kin  de 
ecanonpi  kin  heon  taku  waste 
ecaciconpi  kta. 

7  Heon  wanna  ninapepi  waki- 
sakapo,  qa  waditakapi  cincapi 
kin  iyecen  econpo.  Saul  itancan 
nitawapi  kin  wanna  te,  qa  miye 
Juda  tiyohnaka  kin  wanna  ate- 
mayanpi  kta  e  sdamayanpi  ce. 

8  Unkan  Abner  Ner  cinhintkn 
kin  Saul  ozuye  tawa  mdetanhun- 
ka  kin  Isboset  Saul  cinhintku 
kin  icu,  qa  Mahanaim  ekta  iyu- 
wehya. 

9  Qa  Gileyad  on  wicastayatapi 
kaga,  qa  nakun  Asuri  kin  on,  qa 
Jezreyel  on,  qa  Epraim  on,  qa 
Benjamin  on,  qa  Israel  owasin  on. 

10  Isboset  Saul  cinhintku  kin 
waniyetu  wikcemna  topa  qehan 

Israel  wicastayatapi  kag-api,  qa 
waniyetu  nonpa  hehanyan  wica- 
stayatapi.  Tuka  Juda  tiyohnaka 
kin  Dawid  opapi. 

11  Unkan  Dawid  Hebron  ohna, 
Juda  tiyohnaka  iwankam  wica- 
stayatapi  heca,  anpetu  yawapi 
kin  waniyetu  sakowin  sanpa  wi 
sakpe. 

12  Unkan  Abner  Ner  cinhintku, 
qa  Saul  cinhintku  Isboset  taoki- 
ye  Mahanaim  etanhan  iyayapi 
Gibeyon  ekta. 

13  Unkan  Joab  Tzeruja  cinhin¬ 
tku,  qa  Dawid  taokiye  iyayapi, 
qa  Gibeyon  mdedan  ekta  itkowi- 
cakipapi,  qa  hen  iyotankapi,  dena 
mdedan  kin  itato,  qa  unman  mde¬ 
dan  akotanhan, 

14  Unkan  Abner  Joab  heciya. 
Ito  hoksipidan  najinpi,  qa  unki- 
yepi  itokam  skatapi  kte.  Unkan, 
Najinpi  kta,  Joab  eya. 

15  Unkan  Benjamin  on,  Isboset 
Saul  cinhintku  on  wicasta  wi- 
kceinna  sanpa  nonpa  wicayawa- 
pi  najinpi,  qa  iyayapi;  Unkan 
Dawid  taokiye  etanhan  wikce- 
mna  sanpa  nonpa. 

16  Qa  otoiyohi  tuwe  itkokim  u 
kin  pa  kin  yuze  ca.  cuwi  kin'  en 
isan  capa ;  hecen  sakim  hinhpa- 
yapi.  Unkan  oyanke  kin  he 
Helqat  Hatzurim  (Isan  Tarnaga) 
eciyapi,  he  Gibeyon  ohna  yanka. 

17  Unkan  anpetu  kin  he  woki- 
cize  nina  tehika,  qa  Abner,  qa 
Israel  wicasta  kin  Dawid  taoki¬ 
ye  kin  nakicipapi. 

18  Unkan  Tzeruja  cinca  yamni 
Joab,  qa  Abisai,  qa  Yasahel  he¬ 
ciya  unpi,  qa  Yasahel  siha  kin 
kapoja,  tatokadan  tinta  ohna  ya- 
konpi  kin  iyecen  duzahan. 

19  Unkan  Yasahel  Abner  ku- 
wa,  qa  Abner  ihakam  ye  cin 
etanhan  etapa  qa  catka  unmana 
ekta  ihduwinge  sni. 

20  Unkan  Abner  ihdamna,  qa, 

Yasahel  he  niye  he  1  eya.  Un¬ 
kan,  He  miye  eya. 

21  Unkan  Abner  heciya,  Ihdu- 
winga  etapa  tanhan,  qais  catka 
tanhan,  qa  koskapi  etanhan  wan- 
ji  iyabpaya,  qa  tawipe  icu.  Tu¬ 
ka  Yasahel  he  kuwa  etanhan 
ihduwinga  wicada  sni. 

22  Unkan  Abner  ake  Yasahel 
heciya  :  Miye  etanhan  ihduwinga 
wo.  Tokeca  makata  cicastake 
kta  he?  Hecinhan  token  nicin- 
ye  Joab  ekta  ewatonwe  kta  he  ? 

23  Tuka  ihduwinga  wicada  sni, 
heon  Abner  hektam  wahukeza 
on  tezi  ekta  capa,  on  wahukeza 
iyoopta  inanpa.  Unkan  hen  hin- 
hpaye  ca  yanke  cin  ekta  ta.  Un¬ 
kan  tona  Yasahel  hinhpaye  ca 
te  cin  ekta  hipi  kin,  hena  owasin 
en  najinpi. 

24  Unkan  Joab,  qa  Abisai,  Ab¬ 
ner  kuwapi ;  qa  wi  iyaya,  Anma 
paha  ekta  ipi  qehan,  he  Giah 
iyotakonza,  Gibeyon  tinta  canku 
iyahde  icahda. 

25  Unkan  Benjamin  cinca  kin 
ihduwitayapi ;  Abner  ihakam, 
optaye  wanjidan,  qa  paha  wanji- 
dan  akan  owanji  najinpi. 

26  Unkan  Abner  Joab  kipan  qa 
heciya,  Isan  kin  ohinniyan  wa- 
yusote  kta  he  %  Ohakam  pa  hin- 
ce  kta  sdonyaye  ^ni  he?  To- 
hanyan  oyate  kin  hunkawanji 
wicayapi  kuwapi  kin  etanhan 
ihdamna  wicayasi  kte  ^ni  he  ? 

27  Unkan  .Toab  heya,  Wakan- 
tanka  ni  kinhan,  niye  iyae  ^ni 
unkans  nakaha  hanhanna  oyate 
kin  hunkawanji  wicayapi  kuw^a- 
pi  etanhan  kihdapi  kte )  ciqon 
tuka. 

28  Unkan  Joab  heyahoton  wan 
yahoton ;  unkan  oyate  kin  owa¬ 
sin  enakiyapi,  qa  sanpa  Israel 
kuwapi  sni,  qa  sanpa  wicakizapi 
sni. 

29  Unkan  Abner  qa  wicasta 


WICOWOYAKE  3. 


tawa  hanyetu  osan  rnanipi,  Ara- 
ba  ohna,  qa  Jordan  iyuwegapi,  qa 
maya  kaksiza  kin  ihunnipi  qa 
Mahanaim  ekta  kipi. 

30  Unkan  Joab  Abner  kuwa  kin 
etanhan  kihda,  qa  oyate  owasin 
wicayuwitaya ;  unkan  Dawid 
taokiye  etanhan  Yasahel,  qa  wi- 
casta  wikcemna  sanpa  napcin- 
wanka  en  unpi  sni. 

31  Unkan  Dawid  taokiye  Ben¬ 
jamin  etanhan, qa  Abner  tawica- 
sta  etanhan  wicasta  opawinge 
yamni  sanpa  wikcemna  sakpe 
apapi  qa  wicaktepi. 

32  Qa  Yasahel  akiyuhapi,  qa 
atkuku  ohnahnakapi  tawa  kin 
Betlehera  en  yanke  cin  he  ohna 
hnakapi.  Unkan  Joab  qa  wica- 
^ta  tawm  hanyetu  osan  rnanipi, 
qa  anpao  hehan  Hebron  en  hdipi. 

WICOWOYAKE  3. 

1  Unkan  Saul  tiyohnaka  kin, 
qa  Dawid  tiyohnaka  otahedan 
tehan  wokicize  yukan,  tuka 
Dawid  ohinniyan  waMka  aya, 
qa  Saul  tiyohnaka  kin  ohinniyan 
wasake  sni  aya  ece. 

2  Unkan  Hebron  ohna  Dawid 
cinca  kicitonpi,  qa  tokapa  kin 
Amnon  ee,  Ahinoyam  Jezreye- 
liwin  cinhintku. 

3  Qa  inonpa  kin  Kileab  Abigail 
Nabal  Karmeli  kin  tawicu  qon 
cinhintku,  qa  iyamni  kin  Abisa- 
lom,  Gesur  wicastayatapi  kin 
Talma  cunwintku  Mayaka  he 
cinhintku. 

4  Itopa  kin  Adonija  Hagit  cin¬ 
hintku,  qa  izaptan  kin  feepatija, 
Abital  cinhintku. 

5  Qa  isakpe  hin  Jitreyam  Egla 
Dawid  tawicu  kin  he  cinhintku. 
Hena  Hebron  ohna  Dawid  kici¬ 
tonpi. 

6  Unkan  Saul  tiyohnaka  kin, 
qa  Dawid  tiyohnaka  kin  kicizapi 


qehan,  Saul  tiyohnaka  wa^agye 
cin,  Abner  hee. 

7  Unkan  Saul  tawicu  wan  Ritz- 
pa  eciyapi,  Aja  cunwintku.  Un¬ 
kan  Isboset  Abner  heciya,  To- 
keca  ate  tawicu  kin  ekta  yai 
he  1 

8  Unkan  Isboset  oie  kin  on  Ab¬ 
ner  nina  sinhda,  qa  heya  ;  Sunka 
wan  pa  kin  hemaca,  Juda  ekta- 
kiya,  kecanni  he?  Miye  niyate 
Saul  tiyohnaka  kin  nakaha  cante 
wakiya,  nakun  sunka  wicaya,  qa 
koda  wica}^,  qa  Dawid  nape 
kin  en  ye  ciye  sni,  esta,  nakaha 
winohinca  kin  de  on  i  en  iyema- 
yaya. 

9  Jehowa  Dawid  eciye  cin  he 
iyecen  ecawecon  sni  kinhan,  Wa- 
kantanka  hecen  qa  nakun  de 
isanpa  Abner  eeakicon  nunwe. 

10  Saul  tiyohnaka  etanhan  wo- 
kiconze  kin  tokan  ayapi  kta  ^  qa 
Dawid  Israel,  qa  Juda  iwankam, 
Dan  etanhan  Berseba  ekta  he- 
hanyan,  wicastayatapi  sutaya 
iyotanke  kta. 

11  Unkan  Abner  kokipe  cin 
heon  wicoie  wanjidan  eciye  kta 
okihi  sni. 

12  Unkan  Abner  wahosi  Dawid 
ekta  ye  wicasi  iye  on,  qa  heya, 
Makoce  kin  tuwe  tawa  he  ?  wo- 
takuye  micicaga  wo,  kinhan.  Is¬ 
rael  owasin  nihukuya  upi  kta  on 
minape  oniciye  kta,  eya. 

13  Unkan  heya  ;  Hecen  wa^te 
kta,  wotakuye  cicicage  kta ;  tuka 
taku  wanji  cicida.  Wanmayag 
yau  kinhan  Saul  cunwdntku  Mi- 
kal  mayakahi  kta,  hecanon  sni 
kinhan  miite  kin  wandake  kte 
sni. 

14  Unkan  Dawid  wahosi  Saul 
cinhintku  Isboset  ekta  ye  wicasi, 
qa  heciya  ;  Mitawin  Mikal  maqu 
wo.  He  Pilistim  ceinkpaha  opa¬ 
winge  on  opewaton. 

15  Unkan  Isboset  akicita  ye 

wicasi,  qa  hihnaku  Lais  cinhin- 
tku  Paltiel  etanhan  he  icu. 

16  Unkan  hihnaku  kin  he  kici 
u,  Bahurim  hehanyan  ihakam 
mani,  qa  ceya.  Unkan  Abner 
heciya,  Kihda  wo ;  unkan  ki- 
hda. 

17  Unkan  Abner  ie  ca  Israel 
hunkayapikinhewicakiya ;  Ehan- 
na  Dawid  ate  yayapi  kta  e  ya- 
cinpi. 

18  Heon  wanna  hecen  econ  po. 
Jehowa  Dawid  heciya,  qa  heya; 
Mitaokiye  Dawid  nape  kin  on 
oyate  mitawa  Israel  niwaye  kta, 
Pilistim  napepi  kin  etanhan,  qa 
toka  wicayapi  owasin  napepi 
etanhan. 

19  Unkan,  Abner  Benjamin 
noge  nakun  ohna  ia,  qa  Abner 
nakun  Hebron  ekta  ya,  taku  Is¬ 
rael  istapi  en,  qa  Benjamin  tiyo- 
hnaka  owasin  istapi  en  waste 
kin,  he  owasin  Dawid  noge  en  ie 
kta  heon. 

20  Qa  Abner  Hebron  en  Dawid 
ekta  hi,  qa  wicasta  wikcemna 
nonpa  opapi.  Unkan  Dawid  Ab¬ 
ner,  qa  wicasta  iye  opapi  kin 
wohanpi  wan  wicakicaga. 

21  Unkan  Abner  Dawid  heciya  - 
Nawajin,  qa  Israel  owasin  itan- 
can  mitawa  wicastayatapi  kin 
ekta  mniciye  wicawaye  kta  e 
rnde  kta,  qa  wotakuye  nicica- 
gapi  kta,  qa  tona  ninagi  cin  kin 
wiciwawankan  wicastaniyatapi 
kta.  Unkan  Dawid  Abner  ye 
^i ;  unkan  wookiye  en  kihda. 

22  Unkan  hehan  Dawid  taho- 
ksidan  qa  Joab  ozuye  wan  etan¬ 
han  woyuha  ota  hdohdipi.  Un¬ 
kan  Dawid  kici  Hebron  ohna 
Abner  yanke  sni,  he  kihde  si ; 
unkan  wookiye  en  kihda  nakas. 

23  Unkan  Joab,  qa  obe  iye  opa¬ 
pi  owasin  hdipi.  Unkan  Joab 
okiyakapi  qa,  Abner  Ner  cinhin- 
tku  wicastayatapi  kin  en  hi ;  un- 

kan  kihde  si;  unkan  wookiye  en 
kihda,  eyapi. 

24  Unkan  Joab  wicastayatapi 
kin  ekta  i  qa  heciya,  Taku  eca- 
non  he  ?  Inyun  Abner  en  nihi, 
tokeca  kihde  yasi,  qa  wanna 
iyaya. 

25  Abner  Ner  cinhintku  sdon- 
yaya.  Nihnaye  kta,  qa  token 
timahen  yahdi,  qa  tankan  idade 
cin  sdonye  kta,  qa  taku  ecanon 
owasin  sdonye  kta  heon  hi. 

26  Unkan  Joab  Dawid  etanhan 
tankan  iyaye  ca  wahosi  Abner 
ihakam  ye  wicasi ;  unkan  Sira 
wakoniya  etanhan  icicawin  aku- 
pi ;  tuka  Dawid  sdonye  sni. 

27  Unkan  Abner  Hebron  en  hi 
qehan  Joabotonwe  tiyopamahen 
hiyuya  ;  isnana  kici  wohdake  kta 
seca;  qa  hen  tezi  kin  en  capa, 
sunkaku  Yasahel  we  kin  on ; 
unkan  ta. 

28  Unkan  ohakam  Dawid  he 
nahon  qehan  heya;  Miye,  qa 
wokiconze  mitawa  Jehowa  ito- 
kam  Abner  Ner  cinhintku  we 
kin  on  iyaonpe  pica  sni  unya- 
konpi  kta,  owihanke  wanica. 

29  He  Joab  pa  kin  akan,  qa 
atkuku  tiyohnaka  kin  owasin 
akan  yanke  kta.  lye  ti  kin  ohna 
ohinniyan  wicasta  wan  ha  hdi 
yuke  kta,  qais  leprosi  ececa,  qais 
tuwe  sagye  ikpatan,  qais  isan 
ahinhpaya,  qais  aguyapi  icakija. 

30  Unkan  hecen  Joab,  qa  sun¬ 
kaku  Abisai  Abner  ktepi.  Sun- 
kakupi  Yasahel  Gibeyon  woki- 
cize  en  te  kiye,  heon  etanhan. 

31  Unkan  Dawid  Joab,qa  oyate 
iye  opapi  kin  owasin  hewicaki- 
ya ;  Wokoyake  hduhdehdecapo, 
qa  wakihdaka  ipiyag  kiton  po,  qa 
Abner  akiceya  po ;  qa  wicasta¬ 
yatapi  kin  Dawid  akiyuhapi  kin 
ihakam  mani.^ 

32  Unkan  Hebron  ohna  Abner 
hnakapi,  qa  wicastayatapi  kin 

hoyeye  ca  Abner  hnakapi  ekta 
ceya,  qa  oyate  owasin  ceyapi. 

33  Unkan  wicastayatapi  kin 
Abner  aceye  ca  heya  ;  Wicasta 
witkotkoka  te  cin  he  iyecen  Ab¬ 
ner  ta. 

34  Nape  panicihtapi  sni,  qa  siha 
mazasa  icaske  en  iyeniciyapi 
sni.  Token  wicasta  sica  itokain 
wicasta  wan  hinhpaye  cin,  he 
iyecen  nihinhpaya.  Unkan  oyate 
owasin  ake  aceyapi. 

35  Unkan  nahanhin  anpa  oyate 
kin  owasin  Dawid  aguyapi  yun- 
kiyapi  kta  e  ekta  ipi.  Unkan 
Dawid  wakonze  ca  heya;  Wi 
iyaye  sni  itokara  aguyapi,  qais 
taku  tokeca  uwate  cinhan,  Wa- 
kantanka  decen,  qa  nakun  de 
isanpa  ecamicon  kta. 

36  Unkan  oyate  kin  owasin  be 
sdonyapi,  qa  iyowicakipi,  taku 
wicastayatapi  kin  econ  kin  owa-’ 
sin  oyate  kin  owasin  istapi  kin 
en  waste  kin  he  iyecen. 

37  Unkan  anpetu  kin  he  en 
Abner  Ner  cinhintku  ktepi  kin, 
he  wicastayatapi  kin  eciyatan- 
han  sni  kin  he  oyate  kin  owasin, 
qa  Israel  owasin  sdonyapi. 

38  Unkan  wicastayatapi  kin 
taokiye  hewicakiya ;  Wicasta 
itancan,  qa  tanka  wan  Israel 
ohna  nakaha  hinhpaya  sdonya- 
yapi  sni  he  1 

39  Qa  miye  wicastayatapi  sda- 
mayanpi  esta  nakaha  wamasake 
sni,  qa  wicasta  kin  dena  Tzeruja 
cinca  miye  isanpa  wasakapi  ce, 
Jehowa  tuwe  taku  sica  econ  kin, 
tosice  cin  iyecen  iyuwin  qu  kta. 

WICOWOYAKE  4. 

1  Unkan  Abner  fiebron  ohna  te 
cin  Saul  cinhintku  kin  nahon, 
heon  nape  kin  staka,  qa  Israel 
owasin  yusinyayapi. 

2  Qa  Saul  cinhintku  wicasta 


nonpa  mdetanhunka  heca  wica- 
yuha,  wanji  Bayana  eciyapi,  qa 
unman  Rekab  eciyapi,  Rimmon 
Beroti  kin  cinca,  Benjamin  cinca 
etanhan  ;  Berot  he  Benjamin  kici 
yawapi  nakas ; 

3  Tuka  Beroti  kin  Gitaim  ekta 
najicapi,  qa  anpetu  kin  hehanyan 
hen  yakonpi. 

4  Unkan  Jonatan  Saul  cinhintku 
kin  cinhintku  wanji  yuha,  siha 
huste,  iye  waniyetu  zaptan  he- 
han  Saul,  qa  Jonatan  tapi  kin 
Jezreyel  etanhan  otanin  ;  unkan 
winyan  iye  icahye  cin  he  icu,  qa 
napa;  qa  najice  kta,  inahni  kin, 
heon  hoksidan  kin  hicahan  qa 
huste  icaga;  unkan  Mepiboset 
eciyapi. 

5  Unkan  Rimmon  Beroti  kin  cin¬ 
ca  Rekab  qa  Bayana  manipi,  qa 
anpetu  kate  cehan  Isboset  ti  kin 
ekta  ipi.  Unkan  iye  wiyotanhan 
istinbe  cin  on  makan  wanka. 

6  Unkan  tipi  cokaya  en  ipi,  agu- 
yapi  su  icupi  kta  iyecen ;  qa  tezi 
kin  ekta  capapi,  qa  Rekab  qa 
sunkaku  Bayana  najicapi. 

7  Tipi  en  ipi  qehan  iye  istima, 
tipi  ohna  towinja  akan  makan 
wanka;  unkan  capapi,  qa  ktepi, 
qa  pa  kin  baksapi,  qa  pa  kin  icu¬ 
pi,  qa  hanyetu  osan  Araba  canku 
kin  omanipi; 

8  Qa_  Isboset  pa  kin  Dawid 
ekta,  Hebron  ekta  kaipi,  qawd- 
castayatapi  kin  heciyapi,  Inyun 
Saul  toka  niyan,  qa  ninagi  akite 
ciqon  cinhintku  Isboset  pa  kin 
dee  ;  Jehowa  nakaha  wicastaya¬ 
tapi  itancan  unyanpi  kin  Saul, 
qa  cinhintku  etanhan  wokajuju 
nicu. 

9  Unkan  Rimmon  Beroti  cinca 
Rekab  qa  sunkaku  Bayana  Da- 
wdd  awicayupte  ca  hewicakiya, 
Jehowa  minagi  woiyokisice  owa¬ 
sin  etanhan  kiyuske  cin  he  ni, 

10  Kinhan  wicasta  wan,  Inyun 

Saul  wanna  ta  ce,  emakiye  ca 
wotanin  on  iyuskin  maye  kta 
kecin  kin,  he  iyawahpamde  ca 
wakte,  Tziklag  ohna ;  wotanin 
makahi  on  iyuwin  waqu  kta  ke¬ 
cin  tuka : 

11  Hecen  iyotan  wicasta  sica 
wicasta  ohan  owotanna  wan,  to- 
winja  akan  tinktepi  kin  we  kin 
ninapepi  etanhan  awakite  kte 
sni  he  ?  Maka  etanhan  ihangci- 
yapi  kta, 

12  Qa  Dawid  taakicita  wicakte 
wicasi;  nnkan  heconpi,  qa  nape- 
pi  sihapi  koya  wicakicicaksapi, 
qa  miniskokpa  wan  Hebron  ohna 
yanke  cin,  he  icahda  otkeyapi ; 
qa  Isbosetpa  kin  icupi,qa  Abner 
ohnahnakapi  kin  Hebron  ohna 
hnakapi. 

WICOWOYAKE  5. 

1  Unkan  Israel  wicoun  owasin 
Dawid  ekta  Hebron  en  hipi,  qa 
wohdakapi,  qa  heyapi,  Nifiuhu, 
qa  ntcelipi  kin  heuncapi. 

2  Nakun  ehanna  Saul  ateun- 
yanpi  qehan,  Israel  inanpe  wica- 
ye  ca  hdicu  wicaye  cin  he  niye. 
Qa  Jehowa  heniciya  ;  Niye  oyate 
mitawa  Israel  wonwicayaye  kta, 
qa  Israel  on  mdetanhunka  henica 
kta. 

3  Unkan  Israel  hunkayapi  owa¬ 
sin  wicastayatapiekta  Hebron  en 
hipi ;  unkan  wicastayatapi  kin 
kin  Dawid  wicotakuye  wicakica- 
ga,  Hebron  ohna,  Jehowa  itokam. 
TJnkan  Israel  wiciwankan  wica¬ 
stayatapi  Dawid  sdayapi. 

4  Dawid  waniyetu  wikcemna 
yamni  wicastayatapi  kagapi  qe¬ 
han,  qa  waniyetu  wikcemna  topa 
wicastayatapi  heca. 

5  Hebron  ohna  waniyetu  sako- 
win  sanpa  wi  ^akpe  Juda  ate- 
yapi,  qa  Jerusalem  ohna  wani¬ 
yetu  wikcemna  yamni  sanpa 

yamni  Juda,  qa  Israel  owasin 
ateyapi. 

6  Unkan  wicastayatapi  kin  qa 
wicasta  tawa  Jerusalem  ekta  ipi, 
Jebusi  makoce  ounyanpi  kin  azu- 
wicaye  kta.  Unkan  Dawid  he- 
ciyapi,  Istagongapi,  qa  hustepi 
kin  wicadutokan  sni  kinhan,  den 
hidu  kte  sni,  Dawid  hen  ye  kta 
okihi  sni  kapi. 

7  Tuka  Dawid  Zion  conkaske 
kin  icu,  Dawid  totonwe  kin  hee. 

8  Unkan  anpetu  kin  he  en  Da¬ 
wid  hey  a;  Tuwe  kaksiza  kin 
iyohiya,  qa  Jebusi  hustepi  qa 
istagongapi  wicakastake  cinhan,^ 
iye  mdetanhunka  kta  ;  hena  Da¬ 
wid  nagi  kin  sice  wicadaka. 
Istagonge  cin  qa  huste  kin  tipi 
kin  en  hiyu  kte  sni,  eyapi  nakas. 

9  Unkan  Dawid  conkaske  ma- 
hen  iyotanka,  qa  Dawid  totonwe 
kin  eciya,  qa  ihduksan  tipi  kaga 
Millo  ekta  hehanyan. 

10  Unkan  Dawid  ohinniyan  tan¬ 
ka  aya,  qa  Jehowa  taku  wakan 
ozuye  yuhe  pin  he  kici  un. 

11  Unkan  Hiram  Tzur  wicasta¬ 
yatapi  kin  Dawid  ekta  ohnihde 
ye  wicasi,  nakun  kantesa  can,  qa 
cankajipa  heca,  qa  ticagapi  kta 
wicasta  inyan  kakanpi  wayupi- 
ka  ;  unkan  Dawid  tipi  wan  kica- 
gapi. 

12  Unkan  .Tehowa  Dawid  toki- 
conze  kin  Israel  iwankam  yusuta, 
qa  taoyate  Israel  on  tokiconze 
kin  icahye  cin  he  Dawid  sdonya. 

13  Unkan  Dawid  Hebron  etan¬ 
han  hi  kin  iyohakam,  Jerusalem 
etanhan  winohinca  tokeca  wica- 
yuza.  Unkan  ake  cinca  wica 
winyan  koya  kicitonpi. 

14  Unkan  cinca  wica  Jerusalem 
ohna  kicitonpi  cajepi  kin  dena 
eepi ;  ^ammuwa,  qa  Sobab,  qa 
Natan,  qa  Solomon, 

15  Qa  Jibber,  qa  Elisua,  qa  Ne- 
peg,  qa  Japiya, 


WICOWOYAKE  6. 


16  Qa  Elisama,  qa  Eljada,  qa 
'Elipelet. 

17  Unkan  Pilistirn  Dawid  Israel 
wicastajatapi  kta  sdayapi  kin 
nalionpi,  heon  Pilistirn  owasin 
Dawid  akin  itanwankanhde  upi. 
Unkan  Dawid  nakon,  qa  conka- 
^ke  kin  ektakiya  iyaya. 

18  Unkan  Pilistirn  upi,  qa  Re- 
paim  (Wa2iya)  osinaka  kin  en 
enanakiya  hiyotankapi. 

19  Unkan  Dawid  Jehowa  iwan- 
ge  ca  heya,  Pilistirn  anawicawa- 
tan  kta  he  1  minape  en  wicama- 
yaqu  kta  he  1  Unkan  Jehowa 
Dawid  heciya,  Anawicatan  wo. 
Awicakehan  Pilistirn  ninape  en 
wicawaqu  kta. 

20  Unkan  Dawid  Bayal  Pera- 
tzim  ekta  i,  qa  hen  Dawid  wica- 
kastaka,  qa  heya,  Jehowa  mito- 
kam  toka  mayanpi  enanakiya 
ehpewicaya,  mini  enanakiya  iya- 
ye  cin  he  iyecen,  heon  oyanke 
kin  he  Bayal  Peratzim,  (enana¬ 
kiya  ehpewicaya  oyanke,)  eci- 
yapi. 

21  Unkan  wakagapi  wakan  kin 
hen  ehpewicakiyapi,  unkan  Da¬ 
wid  qa  wicasta  tawa  hena  icu- 

pi-  , 

22  Unkan  ake  Pilistirn  itanwan¬ 
kanhde  upi,  qa  Repaim  osmaka 
ohna  enanakiya  hiyotankapi. 

23  Unkan  Dawid  Jehowa  iwan- 
ga.  Unkan  heya,  Anawicaya- 
tan  kte  ^ni ;  Wiciheyata  ohomni 
ya  wo,  qa  cansin  can  kin  eciya- 
tanhan  wicikiyedan  hidu  kta, 

24  Qa  cansin  can  inkpa  ohna 
taku  hiyaya  ho  kin  nayahon  kin- 
han  inahni  wo,  Jehowa  Pilistirn 
ozuye  kastake  kta  nitokam  iyaya 
nakas. 

25  Unkan  Dawid  token  Jehowa 
econ  ^i  kin  he  iyecen  econ,  qa 
Pilistirn  wicaka^taka,  Geba  etan- 
han  Gezer  ekta  yai  kin  hehan- 
yan. 


WICOWOYAKE  6. 

1  Unkan  ake  Dawid  Israel  wi- 
ca^ta  kahnigapi  kin  owasin  ke- 
ktopawinge  wikcemna  yamni 
mniciye  wicaya. 

2  Unkan  Dawid,  qa  oyate  iye 
opapi  kin  owasin  najinpi,  qa  Ba- 
yali  Juda  ekta  iyayapi,  hetan- 
han  Taku  wakan,  Jehowa  ozuye 
yuhe  cin,  Kerubirn  otahedan 
yanke  cin  eciyapi,  tacanwohna- 
ka  kin  huweyapi  kta. 

3  Qa  Wakantanka  tacanwohna- 
hnaka  kin  Abinadab  ti  kin  paha 
akan  yanke  cin  etanhan  icupi, 
qa  canpahmihma  teca  wan  akan 
tok^upi,  qa  Abinadab  cinca  kin 
Uzzia,  qa  Ahio  canpahmihma  te¬ 
ca  kin  kahapapi. 

4  Qa  Wakantanka  tacanwohna- 
ka  Abinadab  ti  kin  paha  akan 
yanke  cin  etanhan  icupi  qehan, 
iye  opa,  qa  Ahio  canwohnaka 
kin  itokam  mani. 

5  Qa  Dawid,  qa  Israel  tiyohna- 
ka  kin  owasin  Jeiiowa  itokam 
^katapi,  wazi  can  dowankiyapi 
ocaje  owasin  on,  candowankiya- 
pi,  qa  canpakinzapi,  qa  cancega, 
qa  wamnuha,  qa  maza  icakokapi 
hena  oWasin  on. 

6  Unkan  Nakon  tahocoka  kin 
ekta  ipi  qehan,. tatanka  kin  can¬ 
wohnaka  kin  nahpapi  kte  seca, 
heon  Uzza  yuze  kta  nape  kin 
ekta  ye  kiya. 

7  Unkan  Jehowa  Uzza  canniye- 
ya,  qa  taku  ecin^niyan  econ  kin 
on  Wakantanka  hen  ka^taka ; 
unkan  hen  ta,  Wakantanka  ta- 
canwohnaka  kin  ikiyedan. 

8  Unkan  woka^take  Jeliowa 
Uzza  kastake  cin  on  Dawid  can- 
teptanyan ;  unkan  oyanke  kin  he 
anpetu  kin  dehanyan  Uzza  Ka- 
stakapi  eciyapi. 

9  Unkan  anpetu  kin  he  en  Da¬ 
wid  Jehowa  kokipe  ca.  Token 

Jehowa  tacanwohnalia  kin  miye 
ekta  hi  kta  he  ?  eya. 

10  Heon  Dawid  Jehowa  tacan- 
wohnaka  kin  iye  ekta,  Dawid 
totonwe  en  hiyuye  kta  tawaten- 
ye  sni :  tuka  Dawid  he  icunom 
aya,  Obed  Edom  Giti  kin  ti  kin 
ekta. 

11  Unkan  Jehowa  tacanwohna- 
ka  kin  wi  yamni  Obed  Edom  ti 
kin  ohna  yanka.  Unkan  Jehowa 
Obed  Edom,  qa  tiyohnaka  tawa 
owasin  wicayawaste. 

12  Unkan  Dawid  wicastayatapi 
kin  okiyakapi  qa  heyapi,  Wakan- 
tanka  tacanwohnaka  on  Jehowa 
Obed  Edom  tiyohnaka  kin,  qa 
taku  yuhe  cin  owasin  yuwaste  ; 
heon  Dawid  iyaya,  Wakantanka 
tacanwohnaka  kin  Obed  Edom  ti 
kin  etanhan,  Dawid  totonwe  ekta 
wiyuskinyan  ahdiyaku  kta. 

13  Unkan  wicasta  Jehowa  ta¬ 
canwohnaka  kin  akiyuhapi  kin 
caehdepi  sakpe  hiyupi,  hehan 
tatanka,  qa  ptejicadan  wakiyu- 
sna. 

14  Unkan  Dawid  towasake  oco- 
wasin  on  Jehowa  itokam  Waci, 
qa  Dawid  minihuha  amdo  aka- 
hpe  wan  ipiyag  kiton. 

15  Unkan  Dawid,  qa  Israel  ti¬ 
yohnaka  owasin  Jehowa  tacan¬ 
wohnaka  kin  iyasapi  on,  qa  ma- 
zayahotonpi  yahotonpi  on  itan- 
wankanhde  aupi. 

16  Unkan  Jehowa  tacanwohna¬ 
ka  kin  Dawid  totonwe  en  hi 
qehan,  Mikal  Saul  cunwintku 
owanyeye  ohna  eyokasin,  qa 
wicastayatapi  kin  Dawid  ipsipsi- 
ca,  qa  waci  yanka,  Jehowa  ito¬ 
kam  wanyake  cehan,  cante  ma- 
hen  wahteda  sni. 

17  Unkan  Jehowa  tacanwoo- 
hnaka  kin  hiyuyapi,  qa  oyanke 
tawa  en  okihnakapi,  wakeya  wan 
Dawid  ekicihde  kin  cokaya  ;  qa 
Dawid  Jehowa  itokam  wohu- 

hnahyapi  qa  wopida  wosnapi 
wakiyusna.  * 

18  Unkan  Dawid  wohuhnahya- 
pi,  qa  wopida  wosnapi  huhnahya 
yustan  qehan,  oyate  kin  Jehowa 
obe  yuhe  cin  cajeyan  wicaya¬ 
waste. 

19  Qa  oyate  kin  owasin,  Israel 
wicota  kin  owasin,  wicasta  qa 
winohinca  koya,  otoiyohi  aguya- 
pi  hmiyanyanna  wan,  qa  tado 
onspa  wan,  qa  minisa  oyatke 
ohnaka  wanji  wicakipamni.  Un¬ 
kan  oyate  owasin  kihdapi. 

20  Unkan  Dawid  tiyohnaka  ta¬ 
wa  kin  yawaste  kta  kihda.  Un¬ 
kan  Mikal  Saul  cunwintku  Dawid 
itkokipe  kta  hiyu,  qa  heya,  Is¬ 
rael  wicastayatapi  kin  nakaha 
taokiye  wicinyanpidan  istapi  kin 
itokam  tancodan  un,  koska  ikce- 
kapi  wan  tancodan  mani  kin  iye- 
cen,  he  ehan  towitan  kin  ihdu- 
tanin  naceca. 

21  Unkan  Dawid  Mikal  heciya, 
Jehowa  niyate,  qa  tiyohnaka  ta¬ 
wa  owasin  isanpa  makahnige  ca 
Jehowa  taoyate  Israel  on  mde- 
tanhunka  makaga,  heon  Jehowa 
itokam  waskate  kta. 

22  Qanakun  de  isanpa  mawahte 
kte  sni,  qa  miista  kin  en  hukuya 
waun  kta,  tuka  wicinyanpidan 
cajedate  cin  hena  mayuonihanpi 
kta. 

23  Unkan  Mikal  Saul  cunwin¬ 
tku  kin  hetanhan  cincaton  sni, 
anpetu  en  te  cin  hehanyan. 

WICOWOYAKE  7. 

1  Unkan  wicastayatapi  kin  toti 
kin  en  iyotanka,  qa  tokayapi 
owasin  ihduksan  yakonpi  kin 
etanhan  Jehowa  woozi  qu  qehan, 

2  Wicastayatapi  kin .  Natan 
waayate  kin  heciya  ;  Wan,  miye 
wanna  hantesa  can  tipi  wan  ohna 
wati,  tuka  Wakantanka  tacan- 


WICOWOYAKE  7. 


wohnaka  kin  ozanpi  tipi  wan 
ohna  yanka  ce. 

3  Unkan  Natan  wicastayatapi 
kin  heciya ;  Iho,  taku  nicante  en 
un  kin  owasin  econ  wo  ;  Jeliowa 
nici  un  nakas. 

4  Unkan  hanyetu  kin  he  en, 
Jehowa  oie  kin  Natan  en  u  qa 
heciya, 

5  Mitaokiye  Dawid  ekta  ye  ca 
heciya  w'o ;  Jehowa  hecen  eya  ; 
Ohna  wati  kta  e  tipi  vran  miye- 
cage  kta  he  ? 

6  Israel  cinca  kin  Egupta  etan- 
han  itanwankanhde  hiyu  wica- 
waye  cin  ehantanhan,  anpetu  kin 
dehanyan,  can  tipi  wan  ohna 
wati  sni  ;  tuka  wakeya  ohna,  qa 
ozanpi  tipi  ohna  ihdaka  waun. 

7  Israel  cinca  owasin  wicehna 
mawani  kin  ow’asin  en,  Israel 
wayaco,  oyate  mitawa  Israel  won 
wicawasi  kin  tuwe  wicoie  wan 
ewakiya,  qa,  Tokeca  hantesa  tipi 
wanji  miyecage  sni  ewakiya 
he  ? 

8  Qa  wanna  mitaokiye  Dawid 
hecen  eyakiye  kta ;  Jehowa  obe 
yuhe  cin  hecen  eya*;  Tahinca 
wihan  wicakiyapi  etanhan  icicu, 
oyate  mitawa  itokam  mayani 
kta  heon  etanhan. 

9  Qa  toki  yai  kin  owancaya  nici 
waun,  qa  toka  niyanpi  kin  owa¬ 
sin  nitokapa  tanhan  wicawaka- 
spe,  ca  wicasta  maka  akan  tanka- 
pi  cajepi  kin,  he  iyecen  caje  tan¬ 
ka  cicaga. 

10  Qa  oyate  mitawa  Israel  on 
oyanke  wan  wiyeya  wicawecage 
kta,  qa  hu  wicawecihde  kta,  qa 
he  ohna  tipi  kta,  qa  icimana  can- 
canpi  kte  sni,  qa  otokahe  ekta 
woahtani  cinca  kin  wicayuhuku- 
yapi  kin  icimana  heconpi  kte  sni ; 

11  Wayaco,  oyate  mitawa  wi- 
cawaqu  ehantanhan  heconpi  kin 
iyecen  ;  nakun  niye  toka  niyanpi 
owasin  etanhan  oziciciya,  qa 


tipi  wan  Jehowa  nicicage  kta, 
Jehowa  eniciya. 

12  Qa  anpetu  nitawa  henakeca 
kinhan,  qa  ate  wicayaye  cin  om 
inonke  cinhan,  nicinca  nitezi 
etanhan  inanpe  kte  cin  he  icah- 
waye  kta,  qa  tokiconze  kin 
mdusuta  kta. 

13  lye  tipi  wan  micaje  on  kage 
kta  ;  qa  tokiconze  oiyotanke  kin 
mdusuta  kta,  owihanke  wanica. 

14  lye  ate  maye  kta,  qa  miye 
he  cinksi  waye  kta.  lye  sicaya 
econ  kinhan  wicasta  cansakadan 
on  wakastake  kta,  wicasta  cin- 
capi  awicapapi  kin  iyecen. 

15  Tuka  mitocantekiye  eweci- 
hdaku  kte  sni,  Saul  nitokapa  tan¬ 
han  mdutokan  kin  etanhan  ewe- 
cihdaku  qon  he  iyecen. 

16  Qa  yati  kin,  qa  nitokiconze 
kin  owihanke  wanin  nitokam 
wacinyepica  kta;  oiyotanke  ni¬ 
tawa  Owihanke  wanin  suta  kta. 

17  Wicoie  kin  hena  owasin 
iyecen,  qa  wowanyake  kin  de 
ocowasin  iyecen,  Natan  Dawid 
eciya. 

18  Unkan  Dawid  wicastayatapi 
kin  ekta  i,  qa  Jehowa  itokam 
iyotanke  ca  heya,  Itancan  Jeho- 
wa,  miye  matuwm  he  I  qa  wati 
kin  he  taku  on  dehanyan  hiyu- 
mayaya  he  I 

19  Qa  Itancan  Jehowa  dehantu 
cistinna  niista  kin  en,heon  nitao- 
kiye  ti  kin  tokata  tehan  on  iyaa; 
Itancan  Jehowa  wicasta  akantu 
woope  kin  de  tawapi  he  1 

20  Qa  taku  sanpa  Dawid  enici- 
ye  kta  he  1  Itancan  Jehowa 
niye  nitaokiye  sdonyaya. 

21  Nioie  kin  on,  qa  nicante  kin 
iyecen  taku  tanka  kin  dena  owa¬ 
sin  ecanon,  qa  nitaokiye  kin 
sdonye  yakiya. 

22  Jehowa  Wakantanka  niye 
nitanka  nakas,  qa  tuwedan  iye- 
nicece  sni,  niye  nisnana,  qa  taku 

wakan  tokeca  wanica ;  unnogepi 
on  taku  naunlionpi  kin  owasin 
iyecen. 

33  Q a  tukte  maka  akan  oyate 
wanji  oyate  nitawa  Israel  iyece- 
ca,  he  opekiton  kta,  qa  oyate 
tawaye  kta,  qa  caje  wan  icicage 
kta  e  Taku  wakan  ekta  i,  qa 
oyate  wan  Egupton  oyate,  qa 
taku  wakan  dapi  kin  etanhan 
openiciton  kin,  he  itokam  mako- 
ce  nitawa  en  taku  tanka  qa  wo- 
winihan  ecanon. 

24  Qa  oyate  nitawa  Israel  owi- 
hanke  wanin  oyate  nitawa  kta  e 
niciyahdusuta,  qa  taku  wakan 
dapi  kin  Jehowa  he  niye. 

25  Qa  wanna  Jehowa  Wakan- 
tanka  nitaokiye,  qa  tipi  tawa  on 
wicoie  ehe  cin  ohinniyan  yeuce- 
tu,  qa  token  ehe  cin  iyecen 
econ  wo. 

26  Hecen  nicaje  kin  owihanke 
wanin  yatanpi  kta ;  Jehowa  obe 
yuhe  cin  Israel  on  Wakantanka 
kta,  qa  nitaokiye  Dawid  ti  kin 
nitokara  yusuta  kte. 

37  Jehowa  obe  duhe  cin  Israel 
wakan  nidapi,niye  nitaokiye  noge 
kin  duhdoke  ca  heyakiye  ;  Tipi 
wan  cicicage  kta,  heon  nitaokiye 
wocekiye  kin  de  eniciye  kta  e 
cante  kin  en  iyekiya. 

28  Qa  wanna  Itancan  Jehowa 
Wakantanka  he  niye;  qa  nioie 
kin  wicake  kta,  qa  wowaste  kin 
de  nitaokiye  eyakiya. 

29  Heon  wanna  nitaokiye  ti  kin 
dawaste  kta  iyonicipi  "nunwe  ; 
hecen  ohinniyan  nitokam  yanke- 
kta :  Itancan  Jehowa  niye  heha  ; 
qa  nitaokiye  ti  kin  nitoyawa^te 
kin  on  owihanke  wanin  dawaste 
kta. 


WICOWOYAKE  8. 

1  Unkan  hena  iyohakam  Da- 
wid  Pili^tim  wicaka^take  ca  wi- 
448 


caktedan ;  qa  Dawid  Meteg-an- 
ma  (otonwe  tokapa  iyuwi  kin) 
Pilistim  napepi  kin  etanhan  icu. 

2  Nakun  Moab  kastaka,  qa  ma- 
kata  iwanke  wicaye,  ca  hahonta 
on  iwicayuta,  qa  te  wicaye  kta  e 
hahonta  nonpa  on  iwicayuta,  qa 
niwicaye  kta  on  hahonta  wanji- 
dan  ocowasin,  qa  Dawid  Moabi 
wowidag  wicaya;  Unkan  taku 
itukihanpi. 

3  Unkan  Dawid  Hadadezer,  Re¬ 
hob  cinhintku,  Tzoba  wicastaya- 
tapi  kin  kastaka,  makoce  tawa 
ekicetukiye  kta  e  Yuperate  wa- 
kpa  kin  ekta  i  qehan. 

4  Qa  Dawid  he  etanhan  ^uktan- 
ka  akanyotankapi  kektopawinge 
wanji  sanpa  opawinge  sakowin 
icu,  qa  huiyun  wicasta  kektopa¬ 
winge  wikcemna  nonpa,  qa  Da¬ 
wid  4uktanka  owasin  kan  wica- 
kicakse,  tuka  canpahmihma  opa¬ 
winge  wanjidan  on  okapta. 

5  Nakun  Aram  Damaskos  Hada¬ 
dezer  Tzoba  wicastayatapi  okiye 
kta  hi,  qa  Dawid  Aram  wicaita 
kektopawinge  wikcemna  nonpa 
sanpa  kektopawinge  nonpa  wi- 
caka^taka. 

6  Qa  Dawid  Aram  Damaskos 
ohna  taakicita  ti  wicakiya,  qa 
Arami  kin  Dawdd  okiyapi,  qa 
taku  itukihanpi.  Unkan  Jehowa 
Dawid  nikiya,  tuktetu  kasta  i 
eca. 

7  Unkan  Dawid  mazaskazi  wa- 
hacanka  kin  Hadadezer  taokiye 
yuhapi  kin  hena  icu,  qa  hena 
Jerusalem  ekta  hdohdi. 

8  Qa  Betah  qa  Berotai,  Hadade¬ 
zer  totonwe  kin,  etanhan  wica¬ 
stayatapi  kin  Dawid  mazasa  ota 
hin  icu. 

9  Unkan  Toyi,  fiamat  wica^ta- 
yatapi  kin,  Dawid  Hadadezer 
taozuye  owasin  ka^take  cin  na- 
hon  qehan, 

10  Toyi  iye  cinhintku  Joram 


WICOWOYAKE  9. 


wicastayatapi  Dawid  ekta  yesi, 
wookiye  kida  kta,  qa  Hadade- 
zer  kize  ca  kastake  cin  on  ya- 
waste  kta,  qa  rnazaska  wak^ica, 
qa  mazaskazi  waksica,  qa  maza- 
sa  wakSica  kahi.  Toyi  qa  Ha- 
dadezer  ohinniyan  kicizapi  qon 
naka^. 

11  Qa  hena  wicastayatapi  Da¬ 
wid  yuwakan,  Jehowa  on,  maza- 
ska,  qa  mazaskazi  oyate  wica- 
ktedan  kin  hena  owasin  etanhan 
yuwakan  kin  iyahna. 

13  Aram  etanhan,  qa  Moab 
etanhan,  qa  Anmoni  cinca  etan¬ 
han,  qa  Pilistim  etanhan,  qa 
Amaleq  etanhan,  qa  Hadade- 
zer  Rehob  cinhintku  Tzoba  wi¬ 
castayatapi  kin  etanhan  taku  ki 
kin. 

13  Qa  Aram  kastake  cin  etan¬ 
han  Dawid  hdi  qehan,  caje  w^an 
icicaga.  Miniskuya  osmaka 
ohna  wicasta  kektopawinge  wi- 
kcemna  sanpa  kektopawinge  sa- 
hdogan  wicakte. 

14  Qa  Edom  ohna  taakicita  ti 
wicasi,  Edom  owancaya  ohna 
taakicita  yanke  wicasi,  qa  Edo- 
mi  owasin  Dawid  wowidagwica- 
ya.  Unkan  .Tehowa  Dawid  toki 
ekta  i  kin  owancaya  nikiya. 

15  Unkan  Israel  owasin  Dawid 
ateyapi ;  unkan  Dawid  taoyate 
owasin  woyaco  qa  woowotanna 
ecawicakicon. 

16  Unkan  Joab  Tzeruja  cinhin¬ 
tku  kin  obe  akicita  tancan  heca, 
qa  Jehosapat  Ahilud  wakiksuye 
cin  hee 

17  Qa  Tzadok  Ahitub  cinhin¬ 
tku,  qa  Ahimelek  Abiatar  cin¬ 
hintku  wawayusnapi  hecapi,  qa 
Seraja  wowapi  kage  cin  hee. 

18  Qa  Benaja,  .Tehojada  cinhin¬ 
tku,  Kereti  (Pabaksapi  kin)  qa 
Peleti  (Inyankapi,)  kin  akicita 
tancan  kin  hee,  qa  Dawid  cinca 
kin  wawayusnapi  hecapi. 

WICOWOYAKE  9. 

1  Unkan  Dawid  heya,  Saul  ti- 
yohnaka  etanhan  wicasta  wan 
okaptapi  he  ?  Kinhan  Jonatan 
on  etanhan  wowacantkiye  eca- 
wecon  kta. 

2  Unkan  Saul  tiyohnaka  kin 
ookiye  wan  yuha,  he  Tziba  eci- 
yapi ;  unkan  he  Dawid  ekta  ki- 
copi;  unkan  wicastayatapi  kin 
heciya,  Tziba  he  niye  he?  Un¬ 
kan,  Nitaokiye  kin  hee,  eya. 

3  Unkan  wicastayatapi  kin  he¬ 
ya  ;  Saul  ti  kin  etanhan  wicasta 
wan  nahanbin  ni  he?  hecinhan 
wowacantkiye  wakan  ecawecon 
kta.  Unkan  Tziba  wicastaya¬ 
tapi  kin  heciya,  Jonatan  cinhin¬ 
tku  wan  nahanhin  ni,  siha  napin 
ksahan. 

4  Unkan  wicastayatapi  kin  he¬ 
ciya,  Tukte  e  he  ?  Unkan  Tziba 
wicastayatapi  kin  heciya,  Iho 
Makir  Anrniel  cinhintku  ti  kin 
en,  Lodebar  ohna  yanka  ce. 

5  Unkan  wicastayatapi  kin  tuwe 
ekta  yesi,  qa  Makir  Anmiel  cin¬ 
hintku  ti  kin  etanhan  Lodebar 
etanhan  icu. 

6  Unkan  Mepiboset  Jonatan 
cinhintku  Saul  cinhintku  kin 
Dawid  ekta  hi,  qa  makipusdiya 
ehpeiciye  ca  ohoda.  Unkan  Da¬ 
wid,  Mepiboset  eya.  Unkan, 
Nitaokiye  he  miye,  eya. 

7  Unkan  Dawid  heciya,  Ihnu- 
han  wakoyakipe  cin;  Jonatan 
niyate  or,  etanhan  wowacantkiye 
ohjnniyan  ecacicon  kta,  qa  Saul 
ate  yaye  cin  tamaga  kin  owasin 
ake  yuhe  ciciye  kta,  qa  niye 
ohinniyan  wahna  wotapi  mitawa 
ekta  aguyapi  yate  kta. 

8  Unkan  patuja  qa  heya ;  Ni¬ 
taokiye  kin  he  tuwe,  sunka  ta  wan 
iyemaceca,  on  ayatonwan  he  ? 

9  Unkan  wicastayatapi  kin  Tzi¬ 
ba  Saul  tahoksidan  kin  kipan  qa 

heciya,  Saul  qa  tiyohnaka  tawa 
owasiujtaku  tawapi  owasin,  itan- 
can  nitawa  cinhintku  kin  waqu 
ce. 

10  Heon  maka  kin  yecicicanye 
kta,  niye,  qa  nicinca,  qa  nitaoki- 
ye,  qa  taku  aicage  cin  yakaM 
kta ;  hecen  itancan  nitawa  cin¬ 
hintku  kin  aguyapi  yuhe  ca  yute 
kta,  qa  Mepiboset,  itancan  nita¬ 
wa  cinhintku,  ohinniyan  wahna 
wotapi  rnitawa  ekta  aguyapi  yute 
kta,  Unkan  Tziba  cinca  wica 
wikcemna  sanpa  zaptan  yuha,  qa 
ookiye  wikcemna  nonpa. 

11  Unkan  Tziba  wicastayatapi 
kin  heciya  ;  Token  itancan  mi- 
tawa  taokiye  econsi  kin  owasin, 
he  iyecen  nitaokiye  econ  kta. 
Unkan  Mepiboset  wicastayatapi 
kin  cinhintku  wan  iyecen  wahna 
wotapi  mitawa  ekta  wote  kta, 
Dawid  eya. 

12  Wanna  Mepiboset  cinhintkn 
cistinna  wan  yuha,  he  Mika  eci- 
yapi.  Unkan  tona  Tziba  ti  kin 
ohna  tipi  kin  owasin  Mepiboset 
ookiye  wicayuha, 

13  Qa  Mepiboset  wicastayatapi 
tawahna  wotapi  ekta  ohinniyan 
wota,  heon  Jerusalem  ohna  ti, 
qa  siha  napin  huste. 

WICOWOYAKE  10. 

1  Unkan  hena  iyohakam  Anmon 
cinca  wicastayatapi  kin  te  ca 
cinhintku  Hanun  heekiya  wica¬ 
stayatapi  un. 

2  Unkan  Dawid  heya,  Hanun 
Nahas  cinhintku  wowacantkiye 
ecawecon  kta,  atkuku  wowacan¬ 
tkiye  ecamicon  kin  he  iyecen ; 
qa  atkuku  on  kicanpte  kta  Dawid 
taokiye  ekta  ye  wicasi  ;  Unkan 
Dawid  taokiye  Anmon  cinca  ta- 
makocepi  kin  ekta  ipi. 

3  Unkan  Annaon  cinca  wicasta 
tokapapi  kin  Hanun  itancan  ta- 

wapi  heciyapi,  Niyate  yuonihan 
kta  e  Dawid  wakicanptapi  niye 
ekta  u  wicasi  kecanni  he  1  Hiya 
otonwe  kin  iwanyake  kta,  qa 
tonweye  kta,  qa  pajuju  kta  e 
Dawid  taokiye  niye  ekta  u  wica¬ 
si  sni  he  ? 

4  Unkan  Hanun  Dawid  taokiye 
iwicacu,  qa  putinhinpi  hanke 
kasan,  qa  tawokoyakepi  kin  han¬ 
ke,  cecapi  ekta  bawicaksa,  qa 
kihde  wicaya. 

5  Unkan  wicasta  kin  nina  iste- 
capi  Dawid  okiyakapi,  heon  wa- 
hosi  itkowicakipe  yesi,  qa  wica¬ 
stayatapi  kin  hewicakiya,  Putin- 
hin  uniyanpi  kte  cin  hehanyan 
Jeriho  en  yanka  po  qa,  hehan  ya- 
hdipi  kta. 

6  Unkan  Anmon  cinca  kin  Da¬ 
wid  en  sicamnapi  kin  wanhda- 
kapi,  heon  Anmon  cinca  kin 
Aram  Rehob  otipi,  qa  Aram  Tzo- 
ba  wahowicayapi,  qa  hena  etan- 
han  wicasta  huinyun  kektopa- 
winge  wikcemna  nonpa  opetonpi, 
qa  Mayaka  etanhan  wicasta  ke- 
ktopawinge  wanji,qa  Istob  etan¬ 
han  wicasta  kektopawinge  wikce¬ 
mna  sanpa  kektopawinge  nonpa. 

7  Unkan  Dawid  onahon,  heon 
Joab,  qa  wicasta  wasaka  obe 
owasin  ekta  ye  wicasi. 

8  Unkan  Anmon  cinca  kin  inan- 
papi,  qa  kizapi  kta  otonwe  tiyopa 
ikiyedan  ocimdah  najinpi,  tuka 
Aram  Tzoba,  qa  Rehob,  qa  Istob, 
qa  Mayaka  icunom  tinta  ohna 
najinpi. 

9  Unkan  Joab  wokicize  anoka- 
tanhan  iye  tatpe  upi  kin  wanya- 
ke  cehan,  Israel  ohna  wicasta 
kahnigapi  owasin  etanhan  wica¬ 
sta  kahnige  ca  Aram  itkokipe 
kta  ocimdah  iyaye  wicaya. 

10  Qa  oyate  unmanpi  kin  owa¬ 
sin  iye  cincu  Abisai  nape  en 
wicaqu,  qa  Anmon  cinca  kin 
wicitkokim  ocimdah  yeyaya. 


WICOWOYAKE  11. 


11  Qa  heciya,  Aram  miye  isan- 
pa  wasake  cinhan,  niye  ni  raa- 
yaye  kta,  qa  -Anmon  cinca  kin 
niye  isanpa  wasakapi  kinhan  ni 
ciye  kta  e  ekta  mde  kta. 

12  Waditaka  wo.  Oyate  unki- 
tawapi  on,  qa  taku  wakan  unda- 
pi  totonwe  kin  on  wadiuntakapi 
kta,  qa  Jehowa  token  ista  kin  en 
waste  kin  econ  kta, 

13  XJnkan  .Toab  qa  oyate  iye 
opapi  kin  Aram  kize  kta  ikiye- 
dan  ipi  qehan,  wicitokapa  tanhan 
najicapi. 

14  Unkan  Aram  najica  kin  An¬ 
mon  cinca  wanyakapi  qehan,  is 
eya  Abisai  itokapa  tanhan  naji¬ 
capi,  qa  otonwe  en  ipi.  Unkan 
Joab  Anmon  cinca  wicakize  cin 
etanhan  kihda,  qa  Jerusalem 
ekta  hdi. 

15  Unkan  Israel  itokam  wica- 
ktepi  Arami  kin  wanhdakapi  qe¬ 
han  witaya  mniciyapi. 

16  Qa  Hadarezer  Arami,  wakpa 
kin  akasanpa  yakonpi  kin,  waho- 
wicaye  ca  hiyu  wicaya  ;  unkan 
Helam  ekta  hipi ;  unkan  Hadare¬ 
zer  ozuye  mdetanhunka  kin  ^o- 
bak  wicitokam  mani. 

17  Unkan  Dawid  okiyakapi, 
heon  Israel  owasin  mniciye  wi¬ 
caya  ;  qa  Jordan  iyuwega,  qa 
Helam  ekta  i.  Unkan  Arami 
ocimdah  Dawid  tatpe  upi,  qa  ki- 
cizapi. 

18  Qa  Arami  kin  Israel  itokapa 
tanhan  napapi.  Unkan  Dawid 
Aram  etanhan  canpahmihma  opa- 
winge  sakowin  wicakte,  qa  su- 
ktanka  akanyotankapi  kektopa- 
winge  wikcemna  topa,  qa  ^obak 
ozuye  mdetanhunka  kin  kastaka, 
unkan  hen  ta. 

19  Unkan  Hadarezer  taokiye 
wicastayatapi  kin  owasin  Israel 
itokam  iyepi  ktepidan  kin  wan¬ 
hdakapi  qehan,  Israel  om  wooki- 
ye  kagapi;  qa  owicakiyapi.  He- 


cen  Aram  Anmon  cinca  kin  san- 
pa  ni  wicaye  kta  ikopa. 

WICOWOYAKE  11. 

1  Unkan  omaka  kin  ihuniyanpi, 
hehan  wicastayatapi  zuya  yapi 
ece  ake  iyehantu,  Dawid  Joab, 
qa  taokiye  owasin  om,  qa  Israel 
owasin  ye  wicasi.  Unkan  An¬ 
mon  cinca  kin  ihang  wicayapi, 
qa  Rabba  en  onawicatakapi. 
Tuka  Dawid  Jerusalem  ohna 
yanka. 

2  Qa  htayetu  Dawid  towinja 
etanhan  najin,  qa  wicastayatapi 
ti  awakeyapi  kin  akan  mani,  qa 
awakeyapi  kin  etanhan  winoliin- 
ca  wan  ihdujaja  wanyaka.  Un¬ 
kan  winohinca  kin  owanyag  wa¬ 
ste  hinca. 

3  Unkan  Dawfd  winohinca  on 
iwange  ye  si.  Unkan,  Batseba, 
Eliyam  cunwintku  kin  Urija  Hi- 
ti  kin  tawicu  kin  hee  sni  he  1 
eciyapi. 

4  Unkan  Dawid  wahosi  ekta  ye 
wicasi,  qa  icu,  unkan  ekta  hi  ; 
unkan  kiciwanka,  (tosape  kin 
etanhan  wanna  yuskapi  nakas  ;) 
unkan  kihda. 

5  Unkan  winohinca  kin  ihdu- 
sake  ca  Dawid  wahoye  ca  ;  Ihdu- 
masaka  ce,  eciya. 

6  Unkan  Dawid  Joab  wahoya, 
Urija  Hiti  kin  miye  ekta  usi  wo. 
Unkan  Joab  Urija  Dawid  ekta 
yesi. 

7  Unkan  Urija  ekta  hi.  Unkan 
Dawid  iwanga  Joab  tanyan  un 
he  1  qa  oyate  kin  zaniyan  unpi 
he  qa  wokicize  kin  toketu  he  1 

8  Unkan  Dawid  Urija  heciya, 
Yati  kin  ekta  hda,  qa  .siha  hdu- 
jaja.  Unkan  Urija  wicastayatapi 
ti  kin  etanhan  inanpa.  Unkan 
woyute  wicastayatapi  kin  qu  kin 
he  ihakam  kayapi. 

9  Tuka  Urija  wicastayatapi  ti 

tiyopa  ekta  makan  wanka,  itan- 
can  taw  a  taokiye  owasin  om,  qa 
toti  kin  ekta  hde  sni. 

10  Unkan  Dawid  okiyakapi  qa, 
Urija  iye  ti  kin  ekta  hde  sni, 
eyapi.  Unkan  Dawid  Urija  he- 
ciya,  Icimayani  etanhan  yaku 
sni  he  %  tokeca  yati  ekta  yahde 
sni  he  ? 

11  Unkan  Urija  Dawid  heciya, 
canwohnaka  kin,  qa  Israel,  qa 
Juda  wakeya  otipi,  qa  itancaii 
mitawa  Joab,  qa  itancan  mitawa 
taokiye  tinta  akan  w’^ankapi,  icun- 
han,  miye  wawate  kta,  qa  wa- 
mdatke  kta,  qa  mitawin  kici 
imonke  kta  e  wati  en  wahde  kta 
he?  Yani  kinhan,  qa  ninagi  ni 
kinhan  taku  kin  de  ecamon  kte 
sni. 

12  Unkan  Dawid  Urija  heciya, 
Anpetu  kin  de  nakun  den  yanka 
wo,  kinhan  heyakecinhan  ye  cisi 
kta.  Unkan  Urija  anpetu  kin 
he,  qa  nakun  ihanhanna  .Terusa- 
lem  en  yanka, 

13  Unkan  Dawid  he  kico  ;  un¬ 
kan  itokam  wota,  qa  wayatkan ; 
unkan  witkoya,  tuka  htayetu 
itancan  tawa  taokiye  om  wanke 
ciqon  om  iwanke  kta  ake  ekta 
inanpa,  tuka  ti  kin  ekta  hde  sni. 

14  Unkan  ihanhanna  Dawid 
Joab  wowapi  wan  kicage  ca 
Urija  iye  nape  kin  ohna  kaye  si. 

15  Qa  wowapi  en  owa,  qa  heya  ; 
Tukten  iyotan  kicizapi  ekta  Uri¬ 
ja  ye  si  wo,  qa  kastakapi  qa  te 
kta  on  iye  etanhan  hdicu  po. 

16  Unkan  Joab  otonwe  kin 
iwanyake  ca  tukten  wicasta  wa- 
ditaka  yukan  sdonye  cin  heci 
Urija  ye  si. 

17  Unkan  otonwe  wicasta  kin 
inanpapi,  qa  Joab  kizapi ;  unkan 
oyate  kin  Dawid  taokiye  etanhan 
wanjiksi  hinhpayapi,  qa  Urija 
fliti  kin  nakun  ta. 

18  Unkan  Joab  Dawid  wahoye 

ca  wokicize  owasin  toketu  oki- 
yaka. 

19  Qa  wahosi  kin  heciya.  Wo¬ 
kicize  owasin  toketu  wicastaya- 
tapi  oyakidake  cin  adastan  kin¬ 
han, 

20  Wicastayatapi  kin  sihda  kin¬ 
han,  qa  heniciya  ;  Tokeca  kizapi 
kta  otonwe  ikiyedan  yaipi  he  ? 
Conkaske  etanhan  taku  ehpeya- 
pi  kta  sdonyayapi  sni  he  ? 

21  Tuwe  Abimelek  Jerubeset 
cinhintku  kastaka  he?  winohin- 
ca  wan  conkaske  etanhan  wo- 
kpan  inyan  wan  elipeye  sni  he  ? 
unkan  Tebetz  ekta  ta.  Tokeca 
conkaske  ekta  yaipi  he  ?  eye 
cinhan.  Nitaokiye  Urija  Hiti 
kin  is  eya  ta  ce,  ehe  kta. 

22  Unkan  wahosiye  iyaye  ca 
Dawid  ekta  i,  qa  taku  Joab  i wa¬ 
hoye  cin  ow'asin  okiyaka. 

23  Qa  wahosiye  kin  Dawid 
heciya;  Wicasta  kin  unkiyepi 
isanpa  wasakapi,  qa  unkizapi 
kta  tinta  ekta  inanpapi.  Unkan 
otonwe  tiyopa  kin  ekta  wicun- 
kuwapi. 

24  Unkan  itazipe  yuhapi  kin 
conkaske  etanhan  nitaokiye  wi- 
cakutepi ;  unkan  wicastayatapi 
taokiye  wanjiksi  tapi,  qa  nitao¬ 
kiye  Urija  Hiti  is  eya  ta  ce. 

25  Unkan  Dawid  wahosiye  kin 
heciya,  Joab  hecen  eyakiye  kta  ; 
Ihnuhan  wicoie  kin  de  on  iyoki- 
sin  niciye  cin.  Isan  kin  tuwe  ka- 
sta  temya  ece.  W'okicize  oton¬ 
we  ekta  hdusuta  wo,  qa  he  ihang 
ya  wo,  qa  niye  he  waditaka  ka- 
ga  wo. 

26  Unkan  Urija  tawicu  kin  he 
hihnaku  Urija  te  cin  nahon,  qa 
hihnaku  on  ceya. 

27  Unkan  wasihda  enakiye  ce- 
han,  Dawid  he  wahoye  ca  iye 
ti  kin  ekta  hiyuya ;  unkan  ta¬ 
wicu  kta  yuza.  Unkan  cinca 
wan  kiciton.  Tuka  wicoie  Da- 


’WICOWOYAKE  12. 


wid  econ  kin  he  Jehowa  ista  kin 
en  sica. 

WICOWOYAKE  13. 

1  Unkan  Jehowa  Natan  Dawid 
ekta  yesi ;  unkan  ekta  i  qa  heci- 
ya ;  Otonwe  wan  ohna  wicasta 
nonpa,  wanji  wijica,  qa  unrnan 
wahpanica. 

2  Wijica  kin  tahinca,  qa  pte 
wanunyanpi  otahin  yuha. 

3  Tuka  wahpanica  kin  takudan 
yuhe  sni,  tawiyedan  wan  hecee- 
dan ;  he  opeton,  qa  ti  kin  ohna 
icahya,  iye  cinca  wicehna,  onspa 
tawa  etanhan  yute  ca  wiyatke 
tawa  etanhan  yatkan,  qa  itpi 
kin  ohna  wanka,  qa  cunwintku 
wan  iyecen  hduha. 

4  Unkan  wicasta  icimani  wan 
wicasta  wijica  kin  ekta  hi ;  un¬ 
kan  wicasta  icimani  eii  hi  kin 
wohanpi  kicage  kta  tahinca  ta¬ 
wa,  qa  pte  tawa  etanhan  ikikcu 
kapin,  qa  wicasta  wahpanica 
tahinca  tawa  kin  icu,  qa  wicasta 
en  hi  kin  on  pata. 

5  Unkan  Dawid  tocanniye  kin 
wicasta  kin  aideye  ca  Natan  he- 
ciya,  Jehowa  ni  wicasta  decon 
kin  te  kta. 

6  Qa  waonsida  sni,  qa  taku  kin 
de  econ  kin  heon  tawiyedan  on 
topa  kajuju  kta. 

7  Unkan  Natan  Dawid  heciya; 
Wicasta  kin  he  niye  ce,  Jehowa 
Israel  wakan  dapi  kin  hecen  eya, 
Miye  Israel  wicastayatapi  on 
sdaciya,  qa  miye  Saul  nape  kin 
etanhan  ecihdaku. 

8  Qa  itancan  nitawa  ti  kin  cicu, 
qa  itancan  nitawa  tawicu  kin 
niitpi  en  wicawaqu,  qa  Israel  qa 
Juda  tiyohnakapi  kin  cicu,  qa 
hcna  cistinna  unkans  isanpa  de- 
cen  qa  decen  cicu  kta  tuka. 

9  Tokeca  Jehowa  oie  kin  iha- 
yakta  sni,  qa  taku  iye  ista  kin  en 


sica  ecanon.  Urija  fliti  kin  isan 
on  cayapa,  qa  Anmon  cinca  ta- 
wipe  on  yakte,  qa  tawicu  nita- 
win  kta  on  iyacu. 

10  Qa  ihamayakta  sni,  qa  Urija 
Hiti  kin  tawicu  nitawin  kta  e 
duze  cin,  heon  detanhan  wipe 
yati  anipaha  icimana  aniyustan 
kte  sni. 

11  Jehowa  hecen  eya,  Inyun 
tiyohnaka  nitawa  etanhan  taku 
sica  najin  waye  kta,  qa  niista 
itokara  nitawin  iwicawacu,  qa 
nitakoda  kin  wicawaqu  kta,  qa 
iye  anpetu  wi  kin  de  itokam  ni¬ 
tawin  om  wanke  kta. 

13  Niye  nahmana  hecanon,tuka 
miye  wicoie  kin  de  Israel  owasin 
itokam,  qa  anpetu  wi  kin  itokam 
ecamon  kta. 

13  Unkan  Dawid  Natan  heci¬ 
ya  ;  Jehowa  awawahtani  ce. 
Unkan  Natan  Dawid  heciya, 
Nakun  Jehowa  wayahtani  kin 
niciyutokan  ,•  nite  kte  sni. 

14  Hececasta  wicoie  kin  de  on, 
Jehowa  tokayapi  kin  nina  ihaha 
wicayaye  cin,  he  on  cinca  naka- 
ha  nicitonpi  kin  he  awicakehan 
te  kta. 

15  Unkan  Natan  kihda,  Unkan 
Jehowa  hoksiyopa  Urija  tawicu 
Dawid  kiciton  kin  he  apa  ;  un¬ 
kan  hanyan. 

16  Unkan  hoksiyopa  on  Dawid 
Wakantanka  cekiya,  qa  takudan 
yute  sni,  qa  tankan  iyaye  ca 
makan  wanka. 

17  Unkan  iye  tiyohnaka  hunka- 
yapi  kin  maka  etanhan  najinki- 
yapi  kta  on  ihduksan  najinpi. 
Unkan  wicada  sni,  qa  om  agu- 
yapi  yute  sni. 

18  Unkan  anpetu  isakowjn  ho¬ 
ksiyopa  te  cehan  Dawid  taokiye 
hoksiyopa  te  cin  okiyakapi  kta 
ikopapi,  qa,  Inyun  hoksiyopa  na- 
hanhin  ni  qehan  taku  unkey api 
unhopi  kin  nahon  wicada  sni, 

hoksiyopa  kin  wanna  ta  ce,  un- 
keyapi  kinhan  sanpa  nina  iyoki- 
sin  iciye  kte  sni  he  %  eyapi  na- 
kas. 

19  LTnkan  taokiye  iyakitedan 
jijipi  kin  Dawnd  wanyake  cehan, 
hoksidan  kin  wanna  ta  Dawid 
iyukcan,  heon :  Hoksiyopa  ta 
he  1  Dawid  taokiye  ewicakiya, 
Unkan  wanna  ta,  eyapi. 

20  Unkan  Dawid  maka  etanhan 
najin,  qa  ihdujaja,  qa  sda-iciye 
ca  wokoyake  tokeca  kicun,  qa 
Jehowa  ti  kin  ekta  i,  qa  cekiye 
ca  hdi  ca  aguyapi  da ;  unkan 
itokam  ehnakapi ;  unkan  wota. 

21  Unkan  taokiye  heciyapi,  Wi- 
coie  kin  de  ecanon  kin  toketu 
he?  Hoksiyopa  ni  qehan  wote 
sni  yaun,  qa  yaceya;  tuka  wanna 
hoksiyopa  ta,  unkan  nayajin  qa 
aguyapi  yata. 

22  Unkan  Tohanyan  hoksiyopa 
ni  kin  hehanyan  wawate  sni,  qa 
waceya,  Jehowa  onsimada,  qa 
hoksiyopa  niye  kta  hecinhan  tu- 
we  sdonya  he  ?  epa  nakas. 

23  Tuka  wanna  te.  Tokeca 
wote  sni  waun  kta  he  ?  Ake  hdi 
wakiya  owakihi  he?  Miye  he 
ekta  mde  kta,  tuka  iye  en  mahi 
kte  sni. 

24  Unkan  Dawid  iye  tawicu 
Batseba  kicanpte  ca  ekta  i,  qa 
kici  wanka.  Unkan  cinca  wica 
■wan  ton.  Unkan  Dawid  he  So¬ 
lomon  eya  caje  yata.  Unkan  Je¬ 
howa  he  kici  un. 

25  Qa  Natan  waayate  kin  ekta 
yesi,  qa  Jedidija  {.la  wastedaka) 
eya  cajeyata,  Jehowa  on  etanhan. 

26  Unkan  Joab  Anraon  cinca 
kin  totonwe  Rabba  azuye  ca 
wicastayatapi  totonwe  kin  icu. 

27  Qa  Joab  wahosiye  Dawid 
ekta  ye  wicasi,  qa  heya,  Rabba 
azuwaya,  qa  mini  otonwe  kin 
wanna  iwacu. 

28  Heon  niye  oyate  unman  kin 

mniciye  wicaya,  qa  otonwe  kin 
tatpe  ahi  ti,  qa  icu  wo  ;  hecanon 
sni  kinhan  okini  miye  otonwe  kin 
iwacu  kta,  qa  micaje  kin  he  akan 
yanke  kta. 

29  Unkan  Dawid  oyate  kin 
owasin  witaya  hiyuwicaye  ca 
Rabba  ekta  i,  qa  azuye  ca  he 
icu. 

30  Unkan  wicastayatapi  tawa- 
tesdake  pa  kin  etanhan  Dawid 
icu.  He  inyan  tehihika  iyahna 
mazaskazi  woqin  wan  aspeye- 
tonpi,  qa  Dawid  pa  akan  ehna¬ 
kapi,  qa  Dawid  otonwe  kin  etan¬ 
han.  woyuha  ota  hin  ahda. 

31  Qa  oyate  he  ohna  unpi  kin 
inanpe  wicaya,  qa  canibakse  on 
wicakuwa,  qa  mazasapa  on  agu¬ 
yapi  su  kapanpi  kin  hena  on,  qa 
mazasapa  onspe  on,  qa  maka 
omdoton  spanyanpi  ohna  iyaye 
wicaya.  Unkan-  Anmoii  cinca 
tonwanyanpi  kin  owasin  hecen 
Dawid  ecawicakicon,  hehan  Da¬ 
wid  Jerusalem  ekta  hdi,  qa  oyate 
kin  owasin  nakun. 

WICOWOYAKE  13. 

1  Unkan  hena  iyohakam  Amnon 
Dawid  cinhintku  kin  Abisalom 
Dawid  cinhintku  tawinohtin  wa¬ 
stedaka  ;  unkan  he  owanyag 
waste,  qa  Tamar  eciyapi. 

2  Unkan  Amnon  tawinohtin  Ta¬ 
mar  cantiheye  cin  on  wayazan- 
ka,  he  witansna  heon  taku  eca- 
kicon  kta  Amnon  ista  kin  en 
tehika  nakas. 

3  Qa  Amnon  koda  wanji  yuha, 
Jonadab  eciyapi,  Dawid  cincu 
^imeya  he  cinhintku.  Unkan 
Jonadab  he  wicasta  nina  ksapa. 

4  Qa  he  heciya,  Wicastayatapi 
cinhintku  kin  he  niye ;  tokeca 
anpetu  otoiyohi  sanpa  tamaheca 
aniyan  he  ?  omayakidake  kte  sni 
he  ?  Unkan  heciya  ;  Misunka 

Abisalom  tanksitku  Tamar  wa¬ 
ste  wadaka. 

5  Unkan  Jonadab  heciya,  Nito- 
winja  akan  iwanka  wo,  qa  wani- 
yazanka  konza  wo  •  qa  niyate 
wanniyag  hi  kinhan  heyakiye 
kta.  Tokin  mitanksi  Tamar  u, 
qa  aguyapi  wonmaye  kta,  miista 
itokarn  woyute  micicage  kta  ; 
hecen  wanmdake  kta,  qa  nape 
kin  etanhan  wate  kten. 

6  Unkan  Amnon  makata  wan- 
ka,  qa  wayazanka  konza.  Un¬ 
kan  wicastayatapi  kin  he  wan- 
yake  kta  hi.  Unkan  Amnon  wi¬ 
castayatapi  kin  heciya ;  Tokin 
mitanksi  Tamar  u,  qa  aguyapi 
hmiyanyan  micicaga,  miista  ito- 
kam,  hecen  iye  nape  kin  etanhan 
wate  kten. 

7  Unkan  Dawid  Tamar  waho- 
ya,  iye  ti  kin  ekta,  qa  heciya ; 
Ito  nitimdo  Amnon  ti  kin  ekta 
ya  wo,  qa  woyute  kicaga  wo. 

8  Unkan  Tamar  iye  timdoku  ti 
ekta  i ;  unkan  makata  wanka. 
Unkan  aguyapi  mdu  icu,  qa  pa- 
tinza,  qa  ista  kin  itokarn  aguyapi 
hmiyanyan  kage  ca  spanyan. 

9  Qa  cega  ihupa  tonna  kin  icu, 
qa  itokarn  kada.  Unkan  wota 
wicada  sni,  qa  Amnon  heya ; 
Wicasta  owasin  mitan  tanhan 
tankan  ya  po.  Unkan  Wicasta 
owasin  iye  tan  tanhan  inanpapi. 

10  Unkan  Amnon  Tamar  heci¬ 
ya ;  Woyute  kin  oistima  tipi 
mahen  hiyuya  wo  ;  unkan  nina- 
pe  etanhan  wate  kta.  Unkan 
Tamar  aguyapi  hmiyanyan  kage 
ciqon  icu,  qa  timdoku  Amnon 
kahi  oistima  tipi  mahen. 

11  Qa  ynte  kta  ikiyedan  kahi. 
Unkan  iyahpaye  ca  heciya  ;  Ku- 
wa  mitanksi  mici  wanka  wo. 

12  Unkan  heciya ;  Hiya,  timdo 
ihnuhan  i^ten  mayaye  cin,  Israel 
ohna  hecen  econpi  sni  ye.  Ihnu¬ 
han  taku  kin  de  ecanon  kin. 


13  Qa  miye  imastece  cin  toki 
amde  kta  he  ?  qa  niye  Israel 
ohna  witkotkopika  wanji  iyeni- 
cece  kta.  Ceciciya,  wicastaya¬ 
tapi  okiyaken,  kinhan  niye  etan¬ 
han  amanica  kte  sni  ye. 

14  Tiika  ho  kin  nahon  wicada 
sni,  qa  he  isanpa  wasaka,'  qa 
istenjm,  qa  kici  wanka. 

15  Qa  Amnon  he  nina  siceda- 
ka;  hecen  waste  dake  ciqon 
isanpa  nakaha  he  sice  daka,  qa 
Amnon  heciya  ;  Najin  hunktiya 
wo. 

16  Unkan  heciya.  He  tokeca  he? 
Nakaha  kihde  mayaye  cin  toka- 
heya  sicaya  ecamiyecon  isanpa 
sica  ye.  Unkan  he  nahon  wica¬ 
da  sni. 

17  Unkan  tahoksidan  ookiye 
kin  he  kipan  qa  heya  ;  De  mitan 
tanhan  tankan  iyaye  ya  wo,  qa 
ihakam  tiyopa  kin  nataka  wo. 

18  Unkan  onhdohda  hanska  wan 
kicun,  wicastayatapi  cunwintku 
witansna  unpi  hecen  koyakapi 
nakas.  Unkan  taokiye  kin  tan¬ 
kan  iyaye  ya,  qa  ihakam  tiyopa 
kin  nataka. 

19  Unkan  Tamar  cahota  pa  kin 
ahdada,  qa  onhdohda  hanske  cin 
yuhdehdeca,  qa  nape  kin  pa  atpu- 
taka,  qa  ceya  hda. 

20  Unkan  timdoku  Abisalom 
heciya,  Amnon  nitimdo  nici  wan¬ 
ka  he?  qa  mitanksi  dehan  inina 
unwo;  nitimdo  hee.  Wicoie  kin 
de  ekta  nicante  kin  yekiye  sni 
wo.  Unkan  Tamar  ehpeyapi  he- 
ca  timdoku  ti  kin  ohna  yanka. 

21  Unkan  wicastayatapi  Dawid 
wicoie  kin  dena  owasin  nahon, 
qa  nina  sihda. 

22  Unkan  Abisalom  Amnon  kici 
wicoie  sica,  qa  wicoie  waste  un¬ 
manna  eye  sni ;  tanksitku  Tamar 
istenye  cin  heon  Abisalom  Am¬ 
non  sice  daka  nakas. 

23  Unkan  waniyetu  nonpa  anpe- 

tu  kin  ihanketa  Abisalom  taMn- 
ca  yusdapi  heca  wicayuha,  Bayal 
liatzor  ohna,  he  Ephraim  ikiye- 
dan,  qa  Ahisalom  wicastayata- 
pi  cinhintku  kin  owasin  wica- 
kico. 

24  Unkan  Ahisalom  wicastaya- 
tapi  kin  ekta  i,  qa  heya ;  Iho 
wanna  tahinca  yusdapi  nitaokiye 
yuha  ce ;  ceciciya,  wicastayata- 
pi  kin,  qa  taokiye,  nitaokiye  kici 
yapi  kte. 

25  Unkan  wicastayatapi  kin 
Ahisalom  heciya,  Hiya  micinksi, 
tokin  owasin  nici  unyanpi  kte 
snin,  hecen  kagi  unniyanpi  kte 
sni.  Unkan  nina  kitan,  tuka 
kici  ye  kta  wicada  sni,  qa  yawa- 
ste. 

26  Unkan  Ahisalom  heya;  De 
sni  kinhan  ceciciya,  cinye  Am- 
non  mici  ye  kta.  Unkan  vyica- 
stayatapi  kin  heciya ;  Tokeca 
iye  nici  ye  kta  he  ? 

27  Unkan  Ahisalom  nina  kitan, 
heon  A™non,  qa  wicastayatapi 
cinhintku  owasin  kici  ye  wi- 
casi. 

28  Unkan  Ahisalom  tahoksidan 
wahokonwicakiye  ca  hewicaki- 
ya  ;  Anagoptan  po,  Amnon  eante 
kin  minisa  on  waste  kinhan,  qa, 
Amnon  kastaka  po,  qa  kte  po, 
eciciyapi  kinhan  ihnuhan  koya- 
kipapi  kin,  miye  hecon  cisipi  sni 
he  ?  wasaka  po,  qa  wowaditake 
cinca  kin  heca  po. 

29  Unkan  Ahisalom  tahoksidan 
token  Ahisalom  econ  wicasi  kin 
iyecen  Amnon  ecakiconpi :  Un¬ 
kan  wicastayatapi  cinhintku  owa¬ 
sin  najinpi  qa  tasunke  sonsonna 
akan  iyotankapi,  qa  najicapi. 

30  Unkan  nahanhin  canku  ohna 
kupi  icunhan,  wotanin  Dawid 
okiyakapi,  qa  Ahisalom  wicasta¬ 
yatapi  cinca  kin  owasin  wicakte, 
qa  wanjidan  owicakaptapi  sni, 
eyapi. 


31  Unkan  wicastayatapi  kin 
najin  iyaye  ca  tawokoyake  kin 
hduhdehdeca,  qa  maka  akan 
wanka,  qa  taokiye  owasin  wo- 
koyake  hduhdehdecapi  ihduksan 
najinpi. 

32  Unkan  Jonadah,  Simeya  Da¬ 
wid  cincu  kin  he  cinhintku  kin 
ie  ca;  Ihnuhan  wicastayatapi 
cinca  koskapi  kin  owasin  wica- 
ktepi  kin  itancan  mitawa  eye 
cin.  Amnon  isnana  ta  ce.  Abi¬ 
salom  tanksitku  istenye  cin  ehan- 
tanhan  he  konza,  qa  i  kin  on 
econpi. 

33  Heon  wanna  ihnuhan  itan¬ 
can  mitawa  wicastayatapi  kin 
wicastayatapi  cinca  kin  owasin 
tapi  ce,  wicoie  eyapi  kin  cante 
kin  ekta,  kecin  kin ;  Amnon  isna¬ 
na  ta  nakas. 

34  Unkan  Abisalom  najica. 
Unkan  koska  tanwan  yanke  cin 
ista  kin  hduwankan  ikikcu,  qa 
inyun  wicota  iheyata  hunnaptan 
canku  kin  ohna  kupi  kin  wanwi- 
cayaka. 

35  Unkan  Jonadah  wicastaya¬ 
tapi  kin  heciya,  Iho,  wicastaya¬ 
tapi  cinca  kin  kupi  ce,  nitaokiye 
eye  ciqon  ecetu. 

36  Unkan  ie  cin  ayastan  qehan, 
inyun  wicastayatapi  cinhintku 
kin  hdipi,  qa  hoyeyapi,  qa  ce3ra- 
pi ;  qa  nakun  wicastayatapi  kin, 
qa  taokiye  owasin  nina  hin  ce- 
yapi. 

37  Unkan  Abisalom  najica,  qa 
Talmai  Amihud  cinhintku  Gesur 
wicastayatapi  kin  ekta  i.  Unkan 
Dawid  anpetu  owasin  cinhintku 
kin  on  iyokisica, 

38  Unkan  Abisalom  najice  ca 
Gesur  ekta  i,  qa  waniyetu  yamni 
hen  yanka. 

39  Hehan  Dawid  wicastayatapi 
nagi  kin  Abisalom  cantiheya, 
wanna  Amnon  te  cin  on  kican- 
ptapi  nakas. 

1  Unkan  Joab,  Tzeruja  cinhin- 
tku,  wicastayatapi  kin  Abisaiom 
cantiheye  cin  sdonya. 

2  Unkan  Joab  Teqoya  ekta  ye- 
wicasi,  qa  hetanhan  winoMnca 
ksapa  wan  kico,  qa  heciya ;  Cor- 
ciciye,  iyokisica  konza  wo,  qa 
wasihda  kicun,  qa  wihdi  on  sdai- 
ciye  sni,  qa  tuwe  kite  cin  on  an- 
petu  ota  wasihda  kin  iyececa 
wo. 

3  Qa  wicastayatapi  kin  en  yai 
kta,  qa  wicoie  kin  de  iyecen  ehe 
kta  ;  qa  Joab  widoie  kin  winyan 
i  kin  en  qu. 

4  Unkan  Teqoya  winohinca  kin 
wicastayatapi  kin  kici  ie  cehan 
makipusdiya  ehpeiciye  ca  ohoda, 
qa  wicastayatapi  ni  mayan  ye, 
eya. 

5  Unkan  wicastayatapi  kin  he¬ 
ciya  ;  Taku  yaka  he  ?  Unkan 
heya ;  Awicakehan  wiwazica 
hernaca,  qa  mihihna  te  ye. 

6  Qa  wicinyanna  nitawa  cinca 
wica  nornnana  icah  wicaye  cin 
hena  tinta  ekta  v/aakinicapi,  qa 
wicayukinukan  kta  tuwedan  en 
un  sni  ye  ;  unkan  wanji  unman 
kastake  ca  te  kiye  ye. 

7  Unkan  inyun  wicowazi  kin 
ocowasin  wicinyanna  nitawa 
anajinpi,  qa  heyapi  ye,  Sunkaku 
kikte  kin  unqu  po  ;  hecen  sun¬ 
kaku  kikte  kin  nagi  kin  on  un- 
ktepi  kte  ca  nakun  maga  tawaye 
kte  cin  he  ihang  unyanpi  kta ;  qa 
petaga  mitawa  okapte  cin  he 
kasnipi  kta,  hecen  mihihna  on 
caje  kin,  qa  takudan  maka  akan 
okicaptapi  kte  sni  ye. 

8  Unkan  wicastayatapi  kin  wi- 
nohinca  kin  heciya;  Ekta  hda, 
kinhan  miye  niye  on  waecon 
econ  wicawasi  kta. 

9  Unkan  Teqoya  win  kin  wica¬ 
stayatapi  kin  heciya,  Itancan 


wicastayatapi,  miye  qa  ate  tiyo- 
hnaka  kin  de  on  iyope  unyanpi 
kta  ye,  qa  wicastayatapi  qa  toi- 
yotanke  kin  bapi  kte  sni  ye. 

10  Unkan  wicastayatapi  kin  he¬ 
ya,  Tuwe  aniie  cinhan  miye  en 
hiyuya  wo,  kinhan  icimana  ini- 
cahtake  kte  sni. 

11  Unkan  heya,  Ceciciye  wica¬ 
stayatapi  Jehowa  Wakanyada 
kiksuya  ye,  on  we  tokiconpi  kin 
sanpa  ihangyapi  kte  sni,  hecen 
micinksi  ktepi  kte  sni  ye.  Un¬ 
kan  heya,  Jehowa  ni  kinhan  ni- 
cinksi  pa  hin  kin  sukaza  wanji- 
dan  makata  ihpaye  kte  sni. 

12  Unkan  winohinca  kin  heya, 
Ceciciye,  Wicinyanna  nitawa 
wicastayatapi  itancan  mitawa 
wicoie  wanjidan  eciciye  kte  ye. 
Unkan,  Eya  wo,  eya. 

13  Unkan  winohinca  kin  heya, 
Tokeca  Wakantanka  taoyate  on 
decen  yakonza  he  1  qa  wicasta¬ 
yatapi  kin  tuwe  bapi  kta  iyecen 
wicoie  kin  de  eya  ye,  qa  wica¬ 
stayatapi  cinhintku  napeyapi  kin 
hdicuye  sni  ye. 

14  Unkiyepi  awicakehan  untapi 
kta,  mini  maka  apapsonpi,  qa 
mnayanpi  kte  sni  iyeuncecapi ; 
Wakantanka  wicanagi  kin  ki  sni 
tuka,  tuwe  napeyapi  un  kin  iye 
etanhan  napeyapi  kte  sni  wayu- 
piya  iyukcan. 

15  Qa  wanna  oyate  kin  kope 
rnayanpi,  heon  wicoie  kin  de  wi¬ 
castayatapi  kin  itancan  mitawa 
ociciyag  wahi  ye,  qa  wicinyanna 
nitawa  kin  Wicastayatapi  ewa- 
kiye  kta,  okini  wicastayatapi  kin 
tawicinyanna  oie  kin  iyecen  econ 
kta  ye,  epa. 

16  Qa  wanna  wicasta  wan  miye, 
qa  micinksi  sakim  Wakantanka 
tamakoce  etanhan  ihang  unyanpi 
kte  cin,  he  nape  kin  etanhan  ta¬ 
wicinyanna  ehdaku  kta,  wicasta¬ 
yatapi  kin  namahon  ye. 

17  Qa  wicinyanna  nitawa  heya, 
Itancan  raitawa  wicastayatapi 
oie  kin  iyozirnaye  kte  ye,  itan¬ 
can  mitawa  wicastayatapi  kin 
Wakantanka  ohnihdeya  wan  iye- 
ceca  nakas;  qa  itancan  mitawa 
wicastayatapi  kin  taku  waste  qa 
taku  sica  sdonya,  qa  Jehowa  wa- 
kanyada  kin  nici  un  kte  ye. 

18  Unkan  wicastayatapi  kin 
ayupte  ca  winoLinca  kin  fieciya, 
Wicoie  wan  iciwange  kte  cin,  he 
ihnuhan  namiyecihbe  cin.  Un¬ 
kan  winohinca  kin  heya,  Cecici- 
ye,  itancan  mitawa  wicastayata¬ 
pi,  eya  ye. 

19  Unkan  wicastayatapi  kin 
heya,  Taku  kin  de  owasin  en 
Joab  nape  kin  nici  un  sni  he? 
Unkan  winohinca  kin  ayupte  ca 
heya,  Itancan  mitawa  wicasta¬ 
yatapi  ninagi  ni,  taku  itancan 
mitawa  wicastayatapi  ie  cin 
owasin  etanhan  etapa  qa  catka 
unmanna  ekta  kiya  yuwinh  yepi- 
ca  sni  ye.  Nitaokiye  Joab  hecon 
masi,  qa  iye  wicoie  kin  hena 
owasin  nitawicinyanna  i  kin  en 
iyaye  ya. 

20  Wicoie  kin  de  yahomniye 
kta  heon  nitaokiye  Joab  wicoie 
kin  de  kage  ye,  qa  itancan  mita¬ 
wa  ksapa  Wakantanka  ohnihde 
wicaye  cin  ksapapi  kin  iyenice- 
ca,  qa  taku  maka  akan  econpi 
kin  owasin  sdonyaya. 

21  Unkan  wicastayatapi  kin 
Joab  heciya;  Ito  wanna  wicoie 
kin  de  ecamon.  Ekta  ya,  qa 
koska  kin  Abisalom  hdikiya  wo. 

22  Unkan  .loab  makipusdiya 
ehpeiciye  ca  wicastayatapi  kin 
yawa^te,  qa  ohoda,  qa  Joab  heya, 
Itancan  mitawa  wicastayatapi 
ista  kin  iyokipi  waye  cin  nakaha 
nitaokiye  sdonya ;  wicastayatapi 
kin  taokiye  oie  kin  iyecen  econ 
nakas. 

23  Unkan  Joab  najin,  qa  Gesur 

ekta  i,  qa  Abisalom  hetanhan 
Jerusalem  ekta  hdikiya. 

24  Unkan  wicastayatapi  kin 
heya;  lye  ti  kin  ekta  yuwinh 
hde.  kta,  qa  miite  kin  wanyake 
kte  sni.  Unkan  Abisalom  iye  ti 
kin  ekta  hda,  qa  wicastayatapi 
ite  kin  wanyake  sni. 

25  Unkan  Israel  owasin  wice- 
hna  tuwedan  owanyag  waste  sni, 
Abisalom  iyececa,  on  nina  yatan- 
pi,  siha  etanhan  pesdete  aiyahde- 
ya  oyuhi  wanica. 

26  Unkan  pa  kin  hdusda  qehan, 
tke  kin  on  waniyetu  iyohi  ihan- 
keta  hdusda  eca,  pa  hin  hdusda 
kin  he  tke  uta  seqel  opawinge 
nonpa,  wicastayatapi  taonaspe- 
yapi  iyecen. 

27  Unkan  Abisalom  cinca  wica 
yamni,  qa  winyan  wanjidan  kici- 
tonpi,  qa  winyan  kin  Tamar  eci- 
yapi,  he  winohinca  owanyag  wa¬ 
ste  hinca. 

28  Qa  Abisalom  waniyetu  non¬ 
pa  anpetu  iyenakeca  hehanyan 
Jerusalem  ohna  yanke  ca  wica¬ 
stayatapi  ite  kin  wanyake  sni. 

29  Qa  Abisalom  Joab  wicasta¬ 
yatapi  ekta  yesi  kta  on  wahoya. 
Unkan  en  hi  kta  wicada  sni. 
Unkan  ake  inonpa  wahoya,  Un¬ 
kan  en  hi  kta  tawatenye  sni. 

30  Unkan  taokiye  hewicakiya  ; 
Wanyaka  po,  Joab  tamaga  kin 
mitawa  kin  ikiyedan,  qa  hen 
barle  oju,  ekta  ya  po,  qa  he  ideya 
po.  Unkan  Abisalom  taokiye  kin 
maga  kin  ideyapi. 

31  Unkan  Joab  najin  qa  Abisa¬ 
lom  ekta  i,  ti  kin  ekta,  qa  heci¬ 
ya;  Tokeca  nitaokiye  maga  mi- 
taw^a  peta  on  ideyapi  he? 

32  Unkan  Abisalom  Joab  heci¬ 
ya  ;  Ito  wahociye  ca  deci  kuwa 
wo;  Wicastayatapi  ekta  yecisi 
kta,  qa  hewakiye  kta,  Tokeca 
Gesur  etanhan  wahdi  he?  De- 
hanyan  hen  manka  unkans  waste 

tuka.  Heon  wanna  wicastaya- 
tapi  ite  kin  wanmdake  kta,  qa 
mioMn  kin  sice  cinhan  te  maye 
kta. 

33  Unkan  Joab  wicastayatapi 
kin  ekta  i,  qa  okiyaka.  Unkan 
AbiMlom  kico.  Unkan  wicasta¬ 
yatapi  en  hi,  qa  wicastayatapi 
itokam  raakipiisdiya  ohoda.  Un¬ 
kan  wicastayatapi  kin  Abisalom 
i  itputaka. 

WICOWOYAKE  15. 

1  Unkan  hena  iyohakam  Abi^a- 
lom  canpahmihma,  qa  suktanka, 
qa  wicasta  wikcemna  zaptan,  iye 
itokam  inyankapi  kta,  wiyeya 
icibnaka. 

2  Qa  Abisalom  hahanna  bin 
kikta,  qa  otonwe  tiyopa  canku 
kin  icahda  najinhan  inajin,  qa 
tawe  kasta,  woakinice  yuhe  ca 
yaco  kta  e  wicastayatapi  en  hiyu 
Idnhan,  Abisalom  he  kico,  qa  he- 
ciya  :  Niye  otonwe  tukte  enitan- 
han  he?  Unkan  Nitaokiye  Is¬ 
rael  wicoun  wanji  etanhan  ce, 
eya. 

3  Unkan  Abisalom  heciya;  Nio- 
ie  kin  he  waste,  qa  ecetu,  tuka 
nanihon  kta  wicastayatapi  kin 
tuwedan  hecon  si  sni. 

4  Unkan  Abisalom  heya,  Tokia 
makoce  ohna  wayaco  makagapin 
hecinhan  tona  woakinice,  qais 
woyaco  yuhapi  kin  hena  owasin 
miye  ekta  hipi  kta,  qa  wicamdao- 
wotanna  kte. 

5  Unkan  tuwe  kasta  he  ohoda 
kta  ikiyedan  i  kinhan,  nape  kin 
ekta  yekiye  ca  yuze  ca  i  iputaka. 

6  Qa  Israel  wicasta  tona  wica¬ 
stayatapi  wicayaco  kta  e  ekta 
hipi  kin,  hena  owasin  Abisalom 
hecen  ecawicakicon,  qa  Israel 
wicasta  kin  cantepi  kin  mawi- 
canun. 

7  Unkan  waniyetu  wikcemna 


topa  ihanketa,  Abisalom^  wica¬ 
stayatapi  kin  heciya  ;  Ito  Hebron 
ekta  mde  ca  woyake  wan  Jeho- 
wa  owakimdake  cin  hen  wahda- 
juju  kta. 

8  Nitaokiye  Gesur  Aram  ohna 
yanke  ciqon  woyake  wan  omda- 
ke  ca  hepa,  Jehowa  Jerusalem  en 
hdimakiye  cinhan  Jehowa  owa- 
kiye  kta.  , 

9  Unkan  wicastayatapi  kin  he¬ 
ciya ;  Wookiye  en  ya  wo.  Un¬ 
kan  najin,  qa  Hebron  ekta  i. 

10  Wanna  Abisalom  nahmana 
Israel  wicoun  owasin  ehna  wica¬ 
sta  ye  wicasi,  qa  hewicakiya. 
Mazayahotonpi  kin  yahotonpi 
kin  nayahonpi  kinhan,  Abisalom 
Hebron  ohna  wanna  wicastaya¬ 
tapi  heca  cc,  ehapi  kta. 

11'  Unkan  Jerusalem  etanhan 
wicasta  opawinge  nonpa  Abisa¬ 
lom  opapi,  wicakico  nakas,  hena 
ecetupi  ipi,  takudan  sdonyapi 
sni. 

12  Unkan  Ahitopel  (Cinye  wi- 
tkotko)  Giloni  kin,  Dawid  tawi- 
yukcan  kin,  totonwe  Gilo  etan¬ 
han  tawoyusna  patapi  kin  ekta 
Abisalom  kico.  Unkan  odakota 
kin  wasaka  ay  a,  oyate  'Abisalom 
opapi  kin  ohinniyan  sanpa  ota 
ay  a  na’kas. 

13  Unkan  wahosiye  wan  Dawid 
en  hi,  qa  heciya,  Israel  wicasta 
cantepi  kin  wanna  Abisalom  opa 
yanka. 

14  Unkan  Dawid  iye  taokiye 
owasin  iye  kici  Jerusalem  ohna 
yakonpi  kin  hewicakiya:  Najin- 
po,  naunjicapi  kte,  Abisalom  ito¬ 
kam  unnipi  kte  sni.  Dapi  ina- 
hnipo.  Okini  iye  inahni,  qa  un- 
kihdegapi,  qa  sicaya  ecaunkicon- 
pi  kta,  qa  otonwe  kin  canhpi  hi 
on  kastake  kta. 

15  Unkan  wicastayatapi  taoki¬ 
ye  kin  wicastayatapi  kin  heciya- 
pi ;  Iho  token  itancan  wicastaya- 

tapi  econ  unsipi  kin  owasin  iye- 
cen  econkupi  kta. 

16  Unkan  wicastayatapi  kin 
tankan  inanpa,  qa  tiyohnaka  ta- 
wa  owasin  opapi,  tuka  wicasta¬ 
yatapi  kin  winoHinca  wikcemna 
wakanyan  wicayuze  sni  tipi 
awanyakapi  kta  elipewicaya. 

17  Unkan  wicastayatapi  kin 
inanpa,  nakun  oyate  opapi  kin 
owasin,  qa  tipi  itehan  inajinpi. 

18  Qa  taokiye  owasin  iye  icahda 
manipi,  qa  Kereti  (Pa  baksapi), 
qa  Peleti  (Inyankapi)  kin,  qa 
Giti  kin  wicasta  opawinge  sakpe 
Gat  etanhan  opapi  qon,  hena 
owasin  wicastayatapi  kin  itokam 
manipi. 

19  Unkan  wicastayatapi  kin  It- 
tai  Giti  kin  lieciya  ;  Tokeca  nis 
eya  mici  de  cin ;  ekta  hda,  qa 
wicastayatapi  kici  yanka  wo. 
Oyate  nitokeca,  qa  nakun  oyanke 
nitawa  etanhan  nayajica. 

20  Htanilian  yahi,  qa  nakaha 
mici  enanakiya  yeciye  kta  he  ? 
Qa  miye  toki  owakihi  maw'ani 
kta.  Ekta  hda,  qa  wowacantki- 
ye,  qa  wowicake  en  nihunka- 
wanji  wicahdohda  wo. 

21  Unkan  Ittai  wicastayatapi 
kin  ayupte  ca  heciya,  Jehowa  ni, 
qa  itancan  mitawa  wicastayatapi 
kin  ni  kinhan,  tukten  itancan 
mitawa  wicastayatapi  kin  un  kin¬ 
han,  wiconte  qais  wiconi  unman 
tukte  kasta,  oyanke  kin  he  en 
nitaokiye  nici  un  kta. 

22  Unkan  Dawid  Ittai  heciya  ; 
Ho  wo:  Tokata  ya  wo.  Unkan 
Ittai  Giti  kin  tokata  iyaya,  iye, 
qa  wicasta  tawa  owasin,  qa  sice- 
ca  iye  opapi  kin  owasin. 

23  Unkan  makoce  kin  owanca- 
ya  hotankakiya  ceyapi,  qa  oyate 
kin  iyayapi,  qa  wicastayatapi  kin 
Qedron  kaksiza  kin  akasanpa 
iyaya,  qa  oyate  kin  owasin  hopu- 
ze  kin  canku  kin  ohna  iyayapi. 

24  Qa  inyun  Tzadoq,  qa  iye  kici 
Lewi  kin  owasin  Wakantanka 
wotakuye  canwohnaka  kin  aki- 
yuhapi,  qa  Wakantanka  tacan- 
wohnaka  kin  kihnakapi,  qa  Abia- 
tar,  oyate  owasin  otonwe  etan¬ 
han  iyayapi  icunhan,  wosnapi 
kaga  yanka. 

25  Unkan  wicastayatapi  kin 
Tzadoq  heciya;  Wakantanka 
tacanwohnaka  kin  otonwe  ekta 
ahda  wo.  Jehowa  ista  kin  iyoki- 
pi  waye  cinhan,  ake  hdimaye 
kta,  qa  he,  qa  tipi  tawa  wanyag 
maye  kta. 

26  Tuka  miye  ke  ca,  lyomaki- 
pi  sni  eye  cinhan,  ito  token  iye 
ista  kin  en  waste  kin  he  iyecen 
econ  kta. 

27  Qa  wicastayatapi  kin  Tza¬ 
doq  wawayusna  kin  heciya,  Wa- 
wanyaka  henica,  wookiye  en 
otonwe  kin  ekta  hda,  qa  Ahima- 
yatz  nicinksi,  qa  Jonatan  Abia- 
tar  cinhintku  napin  nicincapi 
onipapi. 

28  Ito  niyepi  etanhan  tuwe 
wahosi  makahi  kte  cin  hehanyan 
tinta  omdaye  ohna  manke  kta. 

29  Heon  Tzadoq  qa  Abiatar 
Wakantanka  tacanwohnaka  kin 
Jerusalem  ekta  ahdapi,  qa  hen 
yakonpi. 

30  Unkan  Dawid  Wihdican  pa- 
ha  itanwankanhde  yapi  kin  ohna 
itanwankanhde  iyaya,  pa  kin 
ahdahpe  ton,  sicodan  ceya  mani, 
qa  oyate  opapi  kin  owasin  otoi- 
yohi  pa  ahdahpe  tonpi,  qa  ceya¬ 
pi,  itanwankanhde  yapi. 

31  Unkan  Dawid  okiyakapi,  qa, 
Ahitopel  Abisalom  odakotapi  kin 
en  opa,  eyapi.  Unkan  Dawid 
heya,  Jehowa  ceciciye  Ahitopel 
wow'ahokonkiye  kin  yuwitkotko- 
ka  ye. 

32  Qa  Dawid  paha  kin  iyohi 
qehan,  hen  Wakantanka  cekiya. 
Unkan  inyun  llusai  Arki  kin  wo- 

koyake  hdulidelidece,  qa  pa  kin 
maka  ahdata  itokam  najin. 

33  Unkan  Dawid  heciya  ;  Mici 
de  cinhan  mayadu^ake  kta. 

34  Tuka  otonwe  ekta  yah.de 
cinhan,  qa,  Wica^tayatapi  nitao- 
kiye  he  miye,  wanakaja  tanhan 
niyate  taokiye  hemaca,  qa  detan- 
han  nitaokiye  hemaca  kta,  Abi- 
salom  eyakiye  cinhan,  Ahitopel 
wowahokonkiye  kin  miyecidu- 
sice  kta. 

35  Qa  Tzadoq,  qa  Abiatar  wa- 
wayu^napi  kin  nici  hen  unpi  ^ni 
he  'I  qa  wica^tayatapi  ti  kin 
etanhan  wicoie  nayahon  kinhan, 
owasin  Tzadoq  qa  Abiatar  wa- 
wayusnapi  kin  owicayakidake 
kta. 

36  Qa  ito  hena  om  cincapi  non- 
pa  Ahimayatz  Tzadoq  cinhintku, 
qa  .fonatan  Abiatar  cinhintku,  qa 
hena  napepi  on  wicoie  nayahon- 
pi  kin  owasin  iwaho  mayayapi 
kta. 

37  Unkan  Idusai  Dawid  tako- 
daku  otonwe  en  hdi,  qa  Abisalorn 
Jerusalem  ekta  hi. 

WICOWOYAKE  16. 

1  Unkan  Dawid  paha  kin  kitan- 
na  ako  i3^aye  cehan  inyun  Tziba, 
Mepiboset  tahoksidan  kin  he  aki- 
pe  kta  u,  qa  sonsonna  nonpa  aqin 
kitonpi,  qa  hena  akan  aguyapi 
opawinge  nonpa,  qa  hastanhanka 
iyage  opawinge  wanji,  qa  wasku- 
yeca  pusyapi  opawinge,  qa  mi- 
nisa  opahte  wanjidan. 

2  Unkan  wicastayatapi  kin  Tzi¬ 
ba  heciya,  Taku  on  dena  duha 
he?  Unkan  Tziba  heya,  Wica¬ 
stayatapi  tiyohnaka  kin  sonsonna 
akan  iyot.ankapi  kta,  qa  hoksipi- 
dan  aguyapi  kin,  qa  waskuyeca 
kin  yutapi  kta,  qa  tuwe  hewo- 
skan  mdokite  cinhan  minisa  kin 
yatke  kta. 


3  Unkan  wicastayatapi  kin  he¬ 
ya.  Niyuhe  cin  cinhintku  kin 
toki  un  he?  Unkan  Tziba  wi¬ 
castayatapi  kin  heciya,  Inyun 
Jerusalem  ekta  kihde,  ca,  Ate 
wicastayatapi  kin  heon  nakaha 
Israel  tiyohnaka  kin  tohe  kin 
maqupi  kta,  eya. 

4  Unkan  wicastayatapi  kin  Tzi¬ 
ba  heciya,  Taku  MepiboSet  tawa 
qon  owasin  nitawa  kta.  Unkan 
Tziba  heya,  Ohocida  itancan 
mitawa  wicaStayatapi,  niista  kin 
iyokipi  dye  kta. 

6  Unkan  wicastayatapi  kin  Da¬ 
wid  Bahurim  (Koska  totonwepi) 
hehanyan  i  qehan,  inyun  wica- 
sta  wan,  Saul  ti  kin  wicowazi 
etanhan,  ^imeyi  Gera  cinhintku 
eciyapi,  hetanhan  inanpe  ca  wa- 
yasica  mani. 

6  Qa  Dawid,  qa  wicaStayatapi 
Dawid  taokiye  owasin,  qa  oyate 
kin  owasin  ;  qa  wicasta  wasaka 
Dawid  etapata  qa  catkata  ma- 
nipi  kin  owasin  inyan  on  wica- 
kinin. 

7  Qa  ^imeyi  wayasice  ca,  hecen 
eya ;  Hunktiya,  Hunktiya  wo, 
wicaSta  weyesa  wicasta  sni  cin¬ 
hintku. 

8  Saul  tiyohnaka  we  kin  owa¬ 
sin  Jehowa  anihdikiya  :  heekiya 
wicastayatapi  yaun,  tuka  Je¬ 
howa  Abisalorn  nicinkSi  wica¬ 
stayatapi  ‘kaga,  qa  niye  wicaSta 
weyesa  henica,  heon  ito  taku 
Sica  iyahde  yaye  cin  he  iyonihi 
ce. 

9  Unkan  AbiSai  Tzeruja  cinhin¬ 
tku  kin  wicastayatapi  kin  heci¬ 
ya,  Tokeca  Sunka  te  cin  de  itan¬ 
can  mitawa  wicaStayatapi  kin 
yaSica  he  ?  Ceciciye,  ekta  mde 
ca  pa  kin  bawakiSpe  kta. 

10  Unkan  wicaStayatapi  kin 
heya,  Tzeruja  cinca  kin  niyepi 
taku  iwamayatokiyapi  he  ?  Wa- 
yaSice  kte,  Jehowa  he  Dawid 

ya^icesi  kin  heon,  Tokeca  heca- 
non,  tuwe  eciye  kta  he  ? 

11  Unkan  Dawid  Abi,'^ai,  qatao- 
kiye  owasin  hewicakiya,  Inyun 
micinksi  mitezi  etanhan  inanpe 
cin  he  minagi  akita,  hecinhan 
isanpa  Bejamini  kin  de  hecon  kta 
iyececa.  Mayasice  kta  iyowin- 
kiya  po  ;  Jehowa  hecon  si  nakaA 

12  Okini  Jehowa  iyomakisice 
cin  wanyake  kta,  qa  nakaha  ma¬ 
yasice  cin  de  on  wowaste  maqu 
kta. 

13  Unkan  Dawid  qa  wicasta 
tewa  kin  canku  kin  omanipi,  qa 
Simeyi  iyotakonza  hunnaptan 
omani,  wayasica,  qa  inyan  kaho 
iyeye  ca  watusekseca  kadada 
mani. 

14  Unkan  wicastayatapi  kin,  qa 
oyate  opapi  kin  owasin  Yaipim 
(Mdokitapi)  ekta  ipi ;  qa  hen 
mdesiciyapi. 

15  Unkan  Abisalom,  qa  Israel 
wicasta  oyate  kin  owasin,  Jeru¬ 
salem  en  hipj,  qa  Ahitopel  opa. 

16  Unkan  Husai  Arki  kin,  Da¬ 
wid  takodaku,  Abisalom  ekta  ki 
qehan  Husai  Abisalom  heciya. 
Wicastayatapi  kin  ni  kte.  Wi¬ 
castayatapi  kin  zaniyan  un  nun- 
we. 

17  Unkan  Abisalom  Husai  he¬ 
ciya,-  Nitakoda  canteyakiye  cin 
dee  he  ?  Tokeca  nitakoda  kici 
idade  sni  he  ? 

18  Unkan  Husai  Abisalom  he¬ 
ciya,  Hiya  ees  tuwe  Jehowa  ka- 
hniga,  qa  oyate  kin  de  nakun  Is¬ 
rael  wicasta  owasin  kahnigapi 
kin  he  tawa  maye  kta,  qa  kici 
manke  kta. 

19  Qa  nakun  tuwe  owakiye  kta 
he  1  Cinhintku  kin  hee  sni  he  1 
Nitokam  waun  kta,  niyate  ito- 
kam  owakiye  cin  he  iyecen. 

20  Unkan  Abisalom  Aliitopel 
heciya,  Iho  unkiciyukcan  po. 
Token  econkupi  kta  he  1 

21  Unkan  Aliitopel  Abisalom 
heciya,  Niyate  tawicu  tipi  kin 
awanyakapi  kta  owanji  yanke 
wicasi  kin  hena  en  ya  wo :  he- 
cen  Israel  owasin  niyate  wah- 
tenidasni  nahonpi  kta,  qa  Israel 
owasin  napepi  kin  niciyusutapi 
kta. 

22  Unkan  tipi  akapatanhan  wa- 
keya  wan  Abisalom  on  ehdepi ; 
Unkan  Abisalom  Israel  owasin 
istapi  itokam,  atkuku  tawicu  kin 
en  wicai. 

23  Unkan  he  ehan  Aliitopel  oie 
kin,  wahokonwicakiye  cin  he, 
taku  wakan  iwangapi  kin  oie  kin 
iyececa,  Aliitopel  oie  kin  owasin 
Dawid  ekta,  qa  Abisalom  ekta 
hececa. 

WICOWOYAKE  17. 

1  Unkan  Aliitopel  Abisalom  he¬ 
ciya,  Ito  wicasta  kektopawinge 
wikcemna  sanpa  kektopawinge 
nonpa  wakahnige  kta,  qa  nawa- 
jin,  qa  hanyetu  kin  de  Dawid 
kuwa  amde  kta. 

2  lye  mdokite  ca  nape  kin  hu- 
staka,  hecen  yusinye  waye  kta, 
qa  oyate  opapi  kin  owasin  napa- 
pi  kta,  qa  wicastayatapi  kin  isna- 
na  wakastake  kta, 

3  Qa  niye  ekta  oyate  kin  owa¬ 
sin  hdicu  wicawaye  kta,  owasin 
hdipi  kinhan,  wicasta  ayakite 
cin  he  oyate  kin  owasin  woki- 
yapi  kta. 

4  Unkan  wicoie  kin  he  Abisa¬ 
lom  ista  kin  en,  qa  Israel  hunka- 
yapi  owasin  istapi  en  ecetu. 

p  Unkan  Abisalom  heya ;  Ito, 
Husai  Arki  kin  nakun  kico,  iye  i 
kin  ohna  taku  un  kin  he  nakun 
naunhonpi  kta. 

6  Unkan  Husai  Abisalom  ekta 
hi  qehan,  Abisalom  heciya,  Wi¬ 
coie  kin  de  iyecen  Ahitopel  econ 
unsipi  ce.  Eye  cin  iyecen  econ- 

kupi  kta,  qais  econkupi  kte  sni, 
nis,  eya  wo. 

7  Unkan  Husai  Abisalom  heei- 
ya,  Wicoie  Ahitopel  iyukcan  kin 
he  nakaha  waste  sni. 

8  Qa  liusai  heya,  Niye  niyate, 
qa  wicasta  tawa  sdonwicayaya, 
wicasta  wasaka  hecapi,  qa  naka- 
ha  nagipi  canteptanyanpi,  tinta 
wahanksica  wan  cinca  kin  kipi 
kin  iyececapi,  qa  niyate  wicasta 
zuyesa  heca,  qa  hanyen  oyate 
om  wanke  kte  sni. 

9  Qa  inyim  wanna  woha  wan 
en,  qais  tuktetn  kasta  inahma,  qa 
otokahe  ekta  oyate  kin  wanjiksi 
hinhpayapi  kinhan,  oyakapi  kta, 
qa  03i^ate  Abisalom  opapi  kin  hena 
wicaktepi  eyapi  kin  nahonpi  kin¬ 
han  ; 

10  Tuwe  waditake  ca  cante 
mnaja  cante  kin  iyececa  esta 
skan  kta ;  niyate  kin  wicasta 
wasaka,  qa  tona  opapi  kin  wica¬ 
sta  waditakapi  kin  Israel  owasin 
sdonyapi  nakas. 

11  Miye  hecen  wahokonciciye, 
Israel  owasin,  Dan  etanhan  Ber- 
seba  hinskoya  mnayanpi  kta, 
wiyaka  miniwanca  huta  kin  iye- 
cen  wicota,  qa  niye  hinca  wo- 
kicize  en  de  kta. 

13  Qa  tukten  iyeyapi  kte  cin 
oyanke  kin  he  en  anauntanpi  kta, 
qa  cu  kin  maka  kin  ahinhpaye 
cin  iyecen  akan  iyaunhanpi  kta, 
qa  wicasta  iye  opapi  kin  owasin 
wanjidan  unkokaptapi  kte  sni, 

13  Unkan  otonwe  conkaske  ya- 
pi  wan  en  nape  cinhan,  Israel 
owasin  otonwe  kin  he  conkaske 
ekta  hakahmunpi  ikoyag  yapi, 
qa  yusdohanpi  kta,  kaksiza  kin 
ekta,  ecen  inyan  sukaza  wanji¬ 
dan  hen  iyeyapi  kte  sni. 

14  Unkan  Abisalom,  qa  Israel 
wicasta  kin  owasin  heyapi,  Hu¬ 
sai  Arki  kin  wahokonkiye  cin  he 
Ahitopel  wahokonkiye  cin  isanpa 


,  w'aste  ce.  .Tehowa  Aliitopel  wo- 
wahokonkiye  Abisalom  on  waste 
kin  he  yujuju  kta  konza,  Jehowa 
Ahisalom  ekta  taku  sica  hiyuye 
kta  heon  etanhan. 

15  Unkan  Husai  Tzadoq,  qa 
Abiatar  wawayusnapi  kin  hewi- 
cakiya,  Ahitopel  hecen,  qa  hecen 
Abisalom,  qa  Israel  hunkayapi 
kin  wahokonwicakiya  3  qa  miye 
hecen  wahokonwicawakiya. 

16  Heon  wanna  kohanna  Dawid 
wahoyapi,  qa  okiyaka  po ;  qa  he- 
ciya  po,  Ihnuhan  wicastayatpi 
kin  hanyetu  kin  de  hewoskan 
makomdaya  ohna  wanke  cin,  he- 
con  kinhan  okini  wicastayatapi, 
qa  oyate  opapi  kin  owasin  ihang 
wicayapi  kta ;  heon  katinyan 
akasanpa  idade  kta. 

17  Unkan  Jonatan  qa  Ahima- 
yatz  Enrogel  (Tonweyapi  wako- 
niya)  kin  ekta  yakonpi.  Oton¬ 
we  en  hiyupi  wanwicayakapi 
ikopapi  nakas,  heon  wicinyanna 
wan  ekta  i,  qa  owicakiyaka ;  un¬ 
kan  wicastayatapi  kin  Dawid 
okiyakapi  kta  iyayapi. 

18  Unkan  koska  w^an  wanwica- 
yaka,  qa  Abisalom  okiyaka.  Un¬ 
kan  napin  inahniyan  Bahurim 
ohna  wicasta  wan  ti  kin  en  ipi. 
Unkan  iye  tahocoka  ohna  mini- 
hdoka  wan  yuha,  unkan  hen  kun 

19  Unkan  winohinca  kin  mini- 
hdoka  i  kin  akahpe  ton,  qa  w'o- 
kpanpi  akada;  unkan  iyukcanpi 
sni. 

30  Abisalom  taokiye  kin  wino¬ 
hinca  hen  ti  kin  ekta  hipi,  qa  he- 
ciyapi,  Ahimayatz  qa  Jonatan 
tukteepi  he  I  Unkan  winohinca 
kin  hewicakiya;  Mini  wakpadan 
kin  akasanpa  iyayapi  ce.  Unkan 
owicadepi,  qa  iyewicayapi  sni, 
qa  Jerusalem  en  hdapi. 

31  Unkan  kihdapi  ohakam  mini- 
hdoka  etanhan  inanpapi,  qa  iya- 

yapi,  qa  Dawid  wica^tayatapi 
kin  okiyakapi,  qa  Dawid  heciya- 
pi,  Akitopel  decen  niyepi  on  wa- 
hokonwicakiya,  heon  najin  po, 
qa  inakniyan  mini  kin  akasanpa 
iyaya  po. 

22  Unkan  Dawid,  qa  oyate  iye 
opapi  kin  owasin  najinpi,  qa  Jor¬ 
dan  iyuwegapi ;  hanRanna  an  pa 
kin  Jordan  iyuwege  sni  wanjidan 
okapte  sni. 

23  Unkan  ARitopel,  iye  waho- 
konwicakiye  cin  iyecen  econpi 
sni  wanyake  cehan,  sonsonna 
aqin  kiton,  qa  akan  iyotanke  ca 
toti  kin  ekta  kihda,  totonwe  kin 
en,  qa  ti  kin  hduwiyeya,  qa  po- 
skin  icikte,-qa  atkuku  ohnahna- 
kapi  tawa  kin  ohna  hnakapi. 

24  Unkan  Dawid  MaRanaim 
ekta  i,  qa  Abisalom  Jordan  iyu- 
wega,  qa  Israel  wicasta  kin  owa¬ 
sin  opapi. 

25  Unkan  Abisalom  Yamasa 
mdetanhunka  kaga,  Joab  bee 
kiya.  Unkan  Yamasa  atkuku 
Jitra  eciyapi,  Ismaeli  wicasta  he- 
ca,  qa  Abigail  NaRas  cunwintku 
yuza,  he  Tzeruja  Joab  hunku 
tawinoRtin  heca. 

26  Unkan  Israel  qa  Abisalom 
Gileyad  makoce  ohna  etipi. 

27  Unkan  Dawid  MaRanaim 
ekta  hi  qehan  ^obi  NaRas  cin- 
hintku  Anmon  cinca  tonwanyan- 
pi  Rabba  etanhan,  qa  Makir 
Yanmiel  ciphintku  Lodebar  etan¬ 
han,  qa  Barzillai  Gileyadi  kin 
Rogelim  etanhan, 

28  Hena  owinja,  qa  maza  wa- 
ksica,  qa  maka  wmksica,  qa  agu- 
yapi  su,  qa  barle,  qa  aguyapi 
mdu,  qa  papaRyapi,  qa  omnica, 
qa  omnica  hmiyanyanna,  qa  pa¬ 
paRyapi. 

29  Qa  canhanpi  tiktica,  qa  asan- 
pi  ihdi,  qa  taRinca,  qa  pte  asanpi 
suta,  Dawid  qa  oyate  opapi  kin 
yutapi  kta  e  wicakahipi.  Oyate 

kin  tinta  ohna  wotektehdapi,  qa 
mdokitapi,  qa  ipuzapi,  eyapi 
nakaA 

WICOWOYAKE  18. 

1  Unkan  Dawid  oyate  iye  opapi 
kin  wicayawa,  qa  akicita  kekto- 
pawingege  itancan,  qa  akicita 
opawingege  itancan  yuhe  wica- 
kiya. 

2  Qa  Dawid  oyate  kin  obe  ya- 
mni  ye  wicasi,  obe  wanji  Joab 
nape  kin  en,  qa  wanji  Abisai  Joab 
cincu  Tzeruja  cinhintku  nape  kin 
en,  qa  unman  Ittai  Giti  kin  nape 
kin  en.  Unkan  wicastayatapi 
kin  oyate  kin  hewicakiya.  Mis 
eya  niyepi  om  mde  kta  ce. 

3  Unkan  oyate  kin  heyapi,  Hiya 
de  kte  sni  ce.  Unkiyepi  naunji- 
capi  kinhan  unkiyepi  ekta  cante 
ye  kiyapi  kte  sni,  qa  unkiyepi 
hanke  untapi  kinhan  unkiyepi 
ekta  cante  ye  kiyapi  kte  ^ni. 
Unkiyepi  kektopawinge  wikce- 
mna  iyecen  niyawapi,  heon  oton- 
we  etanhan  ounyakiyapi  kin  he 
waste. 

4  Unkan  wicastayatapi  kin"  he¬ 
wicakiya  ;  Taku  niistapi  en  wa¬ 
ste  kin  hee  ecamon  kta.  Qa 
wicastayatapi  kin  otonwe  tiyopa 
icahda  najin,  qa  oyate  kin  opa¬ 
wingege  qa  kektopawingege  inan- 
papi. 

5  Unkan  wicastayatapi  kin  Joab, 
qa  Abisai  qa  Ittai  wahokonwica- 
kiye  ca  hey  a,  Miye  on  Abisalom 
koska  kin  waRbayedan  ecakicon 
po.  Unkan  wicastayatapi  kin 
Abisalom  on  mdetanhunka  owa¬ 
sin  wahokonwicakiye  cin  oyate 
kin  owasin  naRonpi. 

6  Qa  oyate  kin  Israel  itkokim 
iyayapi,  qa  Epraim  taskoju  ohna 
kicizapi. 

7  Unkan  Israel  oyate  kin  hen 
ktepi,  Dawid  taokiye  itokara,  qa 


WICOWOYAKE  18, 


woka^take  hen  anpetu  kin  he 
tanka,  wicasta  kektopawinge  wi- 
kcemna  nonpa. 

8  Unkan  anpetu  kin  he  en  ma- 
koce  kin  owancaya  kicizapi,  qa 
oyate  taskoju  wicakasote  cin 
hena  ota,  isan  wicakasote  cin 
isanpa. 

9  Unkan  Abisalom  Dawid  taoki- 
ye  awicakipa,  qa  Abisalom  son- 
sonna  wan  akan  iyotanka,  qa 
sonsonna  kin  utuhu  tanka  wan 
yuhaha  ihukuya  iyaya,  qa  Abisa¬ 
lom  pa  kin  utuhu  en  ikoyag  ya, 
qa  sunka  sonsonna  kin  iye  ihu¬ 
kuya  tanhan  iyaye  ca  mahpiya 
qa  maka  kin  otahedan  ehpeya. 

10  Unkan  wicasta  wan  he  wan- 
yake  ca  Joab  okiyake  ca  hey  a, 
Inyun  Abisalom  utuhu  wan  en 
okazeze  wanmdaka. 

11  Unkan  Joab  wicasta  okiyake 
cin  heciya.  Inyun  he  wandake 
cinhan  tokeca  hen  makata  yaka- 
^take  sni  he  %  hecanon  unkans 
miye  mazaska  wikcemna,  qa  ipi- 
yaka  wan  cicu  kta  tuka. 

12  Unkan  wdcasta  kin  Joab 
heciya,  Miye  qe  mazaska  kekto¬ 
pawinge  minape  en  aspe  miciya- 
pi  esta,  wicastayatapi  cinhintku 
minape  on  kiunniwaye  kte  sni. 
Wicastayatapi  kin  niye,  qa  Abi- 
sai,  qa  Ittai  wahokonniciyapi, 
qa,  Miye  on  Abisalom  koska  kin 
patan  po,  eniciyapi  kin  minoge 
on  nawahon. 

13  Nagi  kinkiunniwaya  unkans, 
wicoie  wanjidan  wicastayatapi 
kin  etanhan  nahmanpi  sni,  qa 
niye  qe  anamayajin  kta. 

14  Unkan  Joab  heya,  Den  nici 
manke  kta  iyecece  sni;  qa  wa- 
hinkpe  yamni  icu,  nape  kin  ohna, 
qa  Abisalom  cante  kin  en  hena 
iyeya,  nahanhin  niyake  utuhu 
cokaya  yanke  cin  icunhan. 

15  Hehan  koska  wikcemna  Joab 
wipe  kin  kicicinpi  kin  hena  Abi- 

salom  ikiyedan  ipi,  qa  capapi  qa 
ktepi. 

16  Hehan  Joab  mazayahotonpi 
wan  yahoton  ;  unkan  oyate  kin 
Israel  kuwapi  etanhan  hdicupi, 
Joab  oyate  kin  kicunni  wicaya 
nakas. 

17  Unkan  Abisalom  icupi,  qa 
taskoju  ohna  woha  tanka  kin  en 
ehpeyapi,  qa  inyan  paha  tanka 
wan  akan  ejupi.  Unkan  Israel 
owasin  najicapi,  otoiyohi  tawa- 
keya  ekta. 

18  Abisalom  nahanhin  ni  qehan 
wokiksuye  wan  icu,  qa  ekicihde, 
he  wicastayatapi  osmaka  ohna 
yanka,  cinca  wica  on  micaje  ki- 
ksuyapi  kta  manica,  eya  nakas  ; 
qa  wokiksuye  kin  iye  caje  on 
cajeyata;  unkan  anpetu  kin  de- 
hanyan  he  Abisalom  nape  kin 
eciyapi. 

19  Unkan  Ahimayatz  Tzadoq 
cinhintku  kin  heya;  Tokin  wai- 
mnanke  ca  wicastayatapi  kin 
wotanin  kin  omdake  kten,  toka- 
yapi  kin  Jehowa  woyaco  ecawi- 
cakicon  nakas. 

20  Unkan  Joab  heciya,  Wotanin 
oyake  kta  wicasta  kin  nakaha 
henica  sni,  qa  anpetu  tokeca  wan 
wotanin  odake  kta  ;  tuka  nakaha 
wicastayatapi  cinhintku  te  cin 
on  wotanin  odake  kte  sni. 

21  Unkan  Joab  Kusi  heciya, 
Inyanka,  taku  wandake  cin  wica¬ 
stayatapi  kin  okiyaka  wo.  Un¬ 
kan  Kusi  Joab  ektakiya  paka- 
psan,  qa  inyang  iyaya. 

22  Unkan  Ahimayatz  Tzadoq 
cinhintku  kin  ake  Joab  heciya, 
Hececasta  ceciciya,  mis  ejm  Kusi 
ihakam  waimnanke  kta.  Unkan 
Joab  heya;  Micinksi  taku  on 
yainanke  kta  he  1  Wotanin  oda¬ 
ke  kta  takudan  niciyanke  sni. 

23  Unkan,  Hececasta  waimnan¬ 
ke  kta,  eya.  Unkan  heciya,  In¬ 
yanka  wo.  Unkan  Ahimayatz 

omdaye  canku  kin  ohna  inyanke 
ca  Kusi  kapeya. 

24  Unkan  Dawid  otonwe  tiyo- 
pa  nonpa  kin  otahedan  iyotanka 
yanka.  Unkan  waawanyake  cin 
tiyopa  iwankam  conkaske  akan 
i,  qa  wankan  etonwe  ca  wicasta 
wanjidan  inyang  ku  kin  wanyaka. 

25  Qa  yvaawanyake  kin  pan  qa 
wicastayatapi  kin  okiyaka.  Un¬ 
kan  wicastayatapi  kin  hey  a,  Wan¬ 
jidan  u  kinhan  i  kin  ohna  wotanin 
yukan.  Unkan  katinyan  inyan¬ 
ke  ca  ikiyedan  ku. 

26  Unkan  waawanyake  kin  wi¬ 
casta  tokeca  wan  inyanke  cin 
wanyake  ca  tiyopa  awanyake  cin 
kipan  qa  heya,  Inyun  wicasta 
wan  isnana  inyang  ku.  Unkan 
wicastayatapi  kin  heya,  He  na- 
kun  wotanin  yuha  ce. 

27  Unkan  waawanyake  kin  he¬ 
ya,  Tokaheya  inyanke  cin  Ahi- 
mayatz  Tzadoq  cinhintku  kin 
inyanke  cin  he  iyececa  wadaka. 
Unkan  wucastayatapi  kin  heya; 
He  wicasta  waste,  qa  wotanin 
waste  au  ce. 

28  Unkan  Ahimayatz  hoyeye 
ca,  Wookiye  ;  wicastayatapi  kin, 
eciya,  hehan  wicastayatapi  ito- 
kam  rnakipusdiya  ehpeiciye  ca 
ohoda,  qa  heya,  Jehowa  Wakan 
yada  kin  yawastepi  nunwe.  lye 
wicasta  tona  itancan  mitawa,  wi¬ 
castayatapi  kin,  napepi  kin  apaha 
kiyapi  kin  hena  wicakaska. 

29  Unkan  wicastayatapi  kin 
heya,  Koska  kin  Abisalom  zani- 
yan  un  he?  Unkan  Ahimayatz 
heya,  Joab  wicastayatapi  taokiye, 
qa  rniye  nitackiye  inyang  usipi 
qehan,  owodutaton  tanka  wan- 
mdaka,  tuka  toketu  kin  sdbn- 
waye  sni. 

30  Unkan  wicastayatapi  kin  he¬ 
ya,  Ihduhoinni,  qa  den  yanka  wo. 
Unkan  ihduhomni  qa  en  yanka. 

31  Unkan  hehan  Kusi  hi,  qa  Kusi 

heya,  Wotanin,  itancan  mitawa, 
wicastayatapi,  Jehowa  nakaha  ni- 
yaco,  qa  tona  aninajinpi  kin  owar 
sin  etanhan  enihdaku. 

32  Unkan  wicastayatapi  kin  Ku¬ 
si  heciya;  Koska  kin  Abisalom 
zaniyan  un  he?  Unkan  Ku^i 
heya.  Tona  itancan  mitawa  wi¬ 
castayatapi  tokayapi,  qa  sicaya 
ecanionpi  kta  e  aninajinpi  kin,  he¬ 
na  owasin  koska  kin  he  iyececapi 
kta  nunwe. 

33  Unkan  wicastayatapi  kin  ni- 
na  iyokisice  ca  tiyopa  iwankam 
tipi  ekta  i,  qa  ceye  ca  heya, 
ceye  cin  icunhan  ;  Micinksi  Abi¬ 
salom,  raicinksi,  micinksi  Abi¬ 
salom.  Tokin  niye  eekiya  miye 
inata  unkans,  Abisalom  micinksi, 
micinksi. 

WICOWOYAKE  19. 

1  Unkan  wicastayatapi  kin  Abi- 
felom  on  ceye  ca  iyokisin  iciya, 
Joab  okiyakapi. 

2  Unkan  anpetu  kin  he  en  ohi- 
yapi  kin  oyate  kin  owasin  iyo¬ 
kisin  wicaya,  Wicastayatapi  kin 
cinhintku  kin  on  iyokisica  eyapi 
kin  anpetu  kin  he  en  oyate  kin 
nahonpi  nakas. 

3  Unkan  oyate  kin  nahmana 
otonwe  kin  en  hdicupi,  oyate  wan 
okicize  etanhan  isteca  najica  ina- 
hmapi  kin  iyecen. 

4  Wanna  wicastayatapi  kin  ite 
ahdahpa,  qa  ho  tankakiya  ceye 
ca  heya,  Micinksi  Abisalom,  Abi¬ 
salom  micinksi,  micinksi. 

6  Unkan  Joab  wicastayatapi 
ekta  ti  mahen  hi,  qa  heya.  Nitao- 
kiye  nakaha  ninagi  kin  niyanpi, 
qa  nicinca  wica  winyan  ko  nagipi 
kin,  qa  nitawin  nagipi  kin,  qa 
wicinyanna  nitawa  nagipi  kin 
niwicayapi,  kin  hena  owasin  na¬ 
kaha  itepi  kin  isten  wicayaya. 

6  Tona  ^icenidakapi  kin  hena 

waste  wicayadake  ca  waste  nida- 
kapi  kin  sice  wicayadaka;  na- 
kaha  akicita  tancan,  qa  ookiye 
ihawicayakikta  sni  daotanin,  qa 
anpetu  kin  de  Abisalom  ni  un- 
kans  qa  unkiyepi  owasin  untapi 
nnkans  niista  kin  en  ecetn  kta 
tuka,  nakaha  sdonwaya. 

7  Heon  wanna  najin  iyaye  ca 
nitaokiye  orn  wacantkiya  wohda- 
ka  wo.  Jehowa  cajeyan  ocici- 
yaka  tankan  inayape  sni  kinhan, 
wicasta  wanjidan  hanyetu  kin 
de  nici  yanke  kte  sni,  qa  he  niye 
on  sice  kta,  koniska  ehantanhan 
taku  sica  ayakipe  cin  hena  owa¬ 
sin  isanpa. 

8  Unkan  wicastayatapi  kin  na¬ 
jin,  qa  otonwe  tiyopa  en  iyotanka. 
Unkan  oyate  kin  owasin  owica- 
kiyakapi  qa,  Inyun  wicastayatapi 
kin  tiyopa  kin  en  iyotanka  eyapi. 
Unkan  oyate  kin  owasin  wicasta¬ 
yatapi  itokam  hipi,  qa  Israel 
owasin  wakeyapi  ekta  najica 
hdapi. 

9  Unkan  hehan  oyate  o%vasin 
Israel  wicoun  owasin  ehna  akini- 
capi,  qa  heyapi,  Wicastayatapi 
kin  toka  unyanpi  napepi  etanhan 
eunhdakupi,  qa  iye  Pilistim  na¬ 
pepi  etanhan  niunkiyapi,  tuka 
wanna  Abisalom  on  makoce  kin 
etanhan  nakipa. 

10  Qa  Abisalom  unhapi  kta  e 
sda  unkiyapi  kin  he  wokicize  en 
te ;  heon  wanna  tokeca  wicasta¬ 
yatapi  kin  hdicuyapi  kin  on  inina 
dukanpi  he  ? 

11  Unkan  wicastayatapi  kin 
Dawid  Tzadoq  qa  Abiatar  wa- 
wayusnapi  kin  wahowicaye  ca 
heya,  Juda  hunkayapi  kin  waho- 
konwicakiye  ca  heya  po ;  Toke¬ 
ca  wicastayatapi  kin  ti  kin  en 
hdikiyapi  kin  niyepi  nihektapapi 
he  1  wanna  Israel  owasin  oiepi 
kin  wicastayatapi  kin  ekta  ti  kin 
en  hi  ce. 


12  Mihunkawanji  he  niyepi,  mi- 
huhu,  qa  micehpi  kin  he  niyepi. 
Tokeca  wicastayatapi  kin  hdiki¬ 
yapi  kta  nihektapapi  kta  he  ? 

13  Qa  Yamasa  heclya  po,  Mi- 
huhu  qa  micehpi  henica  sni  he? 
Wakantanka  hecen  qa  nakun 
isanpa  ecamicon  nunwe,  Joab 
heekiya  mitokam  tokata  ohinni- 
yan  mdetanhunka  henica  kte  sni 
kinhan. 

14  Unkan  Juda  wicasta  owasin 
cantepi  kin  yuptanyan,  wicasta 
wanjidan  iyecen ;  unkan  wica¬ 
stayatapi  kin  wahoyapi,  qa,  Hdi 
po,  niye  qa  nitaokiye  owasin, 
eyapi. 

15  Unkan  wicastayatapi  kin  ku, 
qa  Jordan  ekta  hi.  Unkan  Juda 
wicastayatapi  kin  Jordan  hiyu- 
weliyapi  kta  e  wicastayatapi  kin 
itkokipapi  kta  iyayapi,  qa  Gilgal 
ekta  ipi. 

16  Unkan  ^imeyi  Gera  cinhin- 
tku  Benjamini  kin  Bahurim  ohna 
yanke  cin  inahni,  qa  wicastaya¬ 
tapi  Dawid  itkokipe  kta,  Juda 
wicasta  kin  om  apamahde  iyaya. 

17  Unkan  Benjamin  etanhan 
wicasta  kektopawinge  opapi,  na¬ 
kun  Saul  tiyohnaka  ookiye  wan 
Tziba,  qa  iye  cinca  wikcemna 
sanpa  zaptan,  qa  taokiye  wikce¬ 
mna  nonpa  opapi,  qa  wicastaya¬ 
tapi  kin  itkokim  Jordan  iyuwe- 

18  Qa  wicastayatapi  tiyohnaka 
hiyuyapi  kta,  qa  iye  ista  kin  en 
taku  waste  kin  econpi  kta  wata 
wan  akasanpa  watom  yapi.  Qa 
^imeyi  Gera  cinhintku  wicasta¬ 
yatapi  kin  itokam  makata  ehpei- 
ciye,  .Iordan  iyuwegapi  en. 

19  Qa  wicastayatapi  kin  heciya, 
Ihnuhan  itancan  mitawa  miohan 
sice  cin  rniciyawa  kin,  qa  ihnu¬ 
han  taku  pemniyan  nitaokiye 
econ  kin  yeksuye  cin;  itancan 
mitawa  wicastayatapi  Jerusalem 

etanhan  iyaye  cin  anpetu  kin  he 
en,  ihnuhan  wicastayatapi  kin 
cante  kin  ekta  yekiye  cin. 

20  Wawahtani  nitaokiye  sdon- 
ya,  heon  itancan  mitawa  wica¬ 
stayatapi  kin  itkokim  aparaahde 
nakaha  wan,  Josep  tiyohnaka  kin 
owasin  wicitokam. 

21  Unkan  Abisai  Tzeruja  cin- 
hintku  ie  ca  heya,  Simeyi  de 
on  te  kiyapi  kte  sni  he  %  Tuwe 
Jehowa  sdakiye  cin  yasice  cin 
heon  etanhan. 

22  Unkan  Dawid  heya  Tzeruja 
cinca  kin  taku  iwaraayatokiyapi 
he?  Nakaha mayakipajinpi, Israel 
ohna  nakaha  tuwedan  te  yapi  kte 
sni.  Israel  wicastayatapi  kin  he- 
maca  nakaha  sdonwakiye  sni  he? 

23  Unkan  wicastayatapi  kin,  Te 
niyanpi  kte  sni,  Simeyi  eciya ; 
nakun  wicastayatapi  kih,  Taku 
wakan  naraahon  eciya. 

24  Unkan  Mepiboset  Saul  cin- 
hintku  wicastayatapi  kin  itkokim 
apamahde  hi,  qa  wicastayatapi 
kin  iyaye  cin  anpetu  kin  he 
ehantanhan  wookiye  en  hdi  an¬ 
petu  kin  hehanyan,  siha,  qa  pu- 
tinhin  kin  unmanna  pikiye  sni,  qa 
wokoyake  hdujaja  sni. 

25  Qa  Jerusalem  en  wicasta¬ 
yatapi  kin  itkokipe  cehan,  wica¬ 
stayatapi  kin  heciya,  Mepiboset 
tokeca  mici  de  sni  he? 

26  Unkan  heciya,  Wicastaya¬ 
tapi  itancan  mitawa,  mitaokiye 
mahnayan.  Nitaokiye  kin  huste 
ecee,  heon  nitaokiye  sonsonna  kin 
aqin  miciton,  qa  akan  imdotanke 
ca  wicastayatapi  kici  mde  kta,epa. 

27  Nakun  itancan  mitawa  wi¬ 
castayatapi  kin  itokam  nitaokiye 
itonsniyan  aia.  Tuka  itancan 
mitawa,  wicastayatapi  kin,  Wa- 
kantanka  ohnihdeye  cin  iyececa ; 
heon  taku  niista  kin  en  waste 
kin  hecon  ye. 

28  Ate  tiyohnaka  owasin,  itan- 

can  mitawa  wicastayatapi  ito¬ 
kam,  wicasta  tapi  iyeuncecapi; 
tuka  itancan  mitawa  wicastaya¬ 
tapi  kin,  nitaokiye  tona  wahna 
wotapi  nitawa  ekta  wo  tapi  kin 
wicehna  iyotang  kiya,  qa  token 
wanna  wicastayatapi  kin  sanpa 
hoyewakiya  owakihi  kta  ? 

29  Unkan  wicastayatapi  kin  he¬ 
ciya,  Tokeca  nioie  km  emayaki- 
ya  he  ?  Ntye  qa  Tziba  maga  kin 
kihduspa  po,  wanna  epa. 

30  Unkan  Mepiboset  wicasta¬ 
yatapi  kin  heciya,  Itancan  mita¬ 
wa  zaniyan  hdi  kin  heon  iye  esta 
ocowasin  icu  kta. 

31  Unkan  Barzillai  Gileadi  kin 
wicastayatapi  kin  Jordan  opta 
ye  kiye  kta  heon  Rogelim  etan¬ 
han  apamabdedan  u,  qa  wicasta¬ 
yatapi  kici  Jordan  opta  iyaya. 

32  Barzillai  wanna  wicahinca 
waniyetu  wikcemna  sahdogan, 
qa  wicasta  nina  tanka,  heon  wi¬ 
castayatapi  kin  woqu,  Mahanaim 
en  ti  kin  hehanyan. 

33  Unkan  wicastayatapi  kin  Bar¬ 
zillai  heciya.  Niye  miciu  wo, 
kinhan  wocicu  kta,  Jerusalem 
ohna,  miye  kici. 

34  Unkan  Barzillai  wicastaya¬ 
tapi  kin  heciya.  Waniyetu  tona 
wani  kta  on  wicastayatapi  kici 
Jerusalem  ekta  itanwankanhde 
mde  kta  he  ? 

35  Nakaha  waniyetu  wikcemna. 
masahdogan;  Nitaokiye  takuyu- 
te  ca  yatke  cin  ute  cinhan,  qa  wi¬ 
casta  qa  winohinca  dowanpi  ho 
kin  nahon  kinhan,  tuktee  waste, 
qa  tuktee  sica  sdonya  he  ?  Heon 
tokeca  nitaokiye  sanpa  itancan 
mitawa  wicastayatapi  kin  yusag- 
ye  kta  he  ? 

36  Nitaokiye  Jordan  kitanna 
akasanpa  wicastayatapi  kici  ye 
kta.  Qa  tokeca  wicastayatapi  kin 
iyuwin  kin  de  on  micicajuju 
kta  he  ? 


WICOWOYAKE  20. 


37  Ceciciye  nitaokiye  wanna 
kihde  kta,  qa  otonwe  mitawa  en 
mate  kta,  ate  qa  ina  wicahnakapi 
kin  ikiyedan.  Tuka  iho  nitao¬ 
kiye  Kimham  itancan  mitawa 
wicastayatapi  kin  kici  ye  kta,  qa 
token  niista  kin  en  waste  kin 
hecakicon  wo. 

38  Unkan  wicastayatapi  kin 
heya,  Kimham  mici  ye  kta.  Ta- 
ku  niista  en  waste  kin  hecawe- 
con  kta,  qa  taku  econ  mayasi 
kin  owasin  ecacicon  kta. 

39  Unkan  oyate  owasin  Jordan 
iyuwegapi.  Unkan  wicastayata¬ 
pi  kin  Jordan  akasanpa  i  qehan, 
Barzillai  i  itputaka,  qa  yawaste. 
Unkan  toyanke  kin  ekta  kihda. 

40  Unkan  wicastayatapi  kin  Gil- 
gal  ekta  iyaya,  qa  Kimham  he 
kici  ya  ;  nakun  Juda  oyate  owa¬ 
sin,  qa  Israel  oyate  hanke  kin 
wicastayatapi  kin  hdikiyapi. 

41  Unkan  Israel  wicasta  owasin 
wicastayatapi  kin  en  hipi,  qa, 
wicastayatapi  kin  heciyapi,  To- 
keca  hunkawanjin  unyanpi  Juda 
wicasta  kin  maninonpi,  qa  wica¬ 
stayatapi  kin,  qa  tiyohnaka  tawa, 
qa  iye  kici  Dawid  wicasta  tawa 
owasin  Jordan  itato  hiyuwica- 
yapi  he  ? 

42  Unkan  Juda  wicasta  kin 
owasin  Israel  wicasta  kin  awica- 
yuptapi,  Wicastayatapi  kin  miki- 
yedan  ee,  heon  etanhan  ]  qa  tokeca 
de  on,  sinyahda  he  ?  Wicasta¬ 
yatapi  taku  tawa  wauntapi  he? 
qais  iye  taku  unqupi  he  ? 

43  Unkan  Israel  wicasta  kin 
Juda  wicasta  kin  awicayuptapi 
qa  heyapi,  Wicastayatapi  en  na¬ 
pe  wikcemna  mduha,  qa  Dawid 
nitawa  esta  isanpa  mitawa.  Qa 
tokeca  ihamayakta  sni,  qa  wica¬ 
stayatapi  kin  hdiyakiyapi  itokarn 
omayakidake  sni  he  ?  Unkan 
Juda  wicasta  oiepi  kin  Israel  wi¬ 
casta  oiepi  kin  isanpa  wohitika. 


WICOWOYAKE  20. 

1  Uukan  he  ehan  wicasta  wahte 
sni  wan  hen  yanka,  ^eba  Bikri 
cinhintku  eciyapi,  Benjamini  wi¬ 
casta  ;  qa  mazayahoton  qa  heya, 
Dawid  en  onspadan  unhapi  sni, 
qa  Jesse  cinhintku  en  takudan 
tawa  unyanpi  kte  sni ;  Israel 
owasin  tawakayapi  ekta  hda  po. 

2  Unkan  Israel  wicasta  owasin 
Dawid  etanhan  ihduhomnipi,  qa 
^eba  Bikri  cinhintku  ihakam  iya- 
yapi.  Tuka  Juda  wicasta  kin 
wicasta  ateyapi  kin  en  ikoyag 
iciyapi,  Jordan  etanhan  Jerusa¬ 
lem  ekta  hehanyan. 

3  Unkan  Dawid  Jerusalem  en 
hdi,  qa  wicastayatapi  kin  wicin- 
yanpidan  wikcemna  wicayuza,  qa 
tipi  awanyag  owanji  yanke  wi- 
casi  qon  iwicacu,  qa  wicakaska 
tipi  wan  en  ye  wicaya,  qa  wowi- 
caqu,  tuka  wicikiyedan  ye  sni. 
Unkan  wiwazica  hecapi,  qa  an- 
petu  en  tapi  kin  hehanyan  kaska 
yakonpi. 

4  Unkan  wicastayatapi  kin  Ya- 
masa  heciya,  Anpetu  yamni  en 
Juda  wicasta  kin  mniciye  wica¬ 
ya,  raiye  ekta,  ga  niye  den  najin 
wo. 

5  Unkan  Yamasa  Juda  mniciye 
wicaya  iyaya,  tuka,  mniciye  si 
qon  iyehan  hdi  sni. 

6  Unkan  Dawid  Abisai  heciya, 
Wanna  ^eha  Bikri  cinhintku  si- 
caya  ecaunkiconpi  kta,  Abisalom 
isanpa  j  niye  itancan  nitawa  tao- 
kiye  iwicacu,  qa  he  kuwa  iya¬ 
ya  wo.  Okini  otonwe  conkaske 
iyeya,  qa  unkistapi  etanhan  ihdu- 
ske  kta. 

7  Unkan  Joab  tawicasta,  qaPa- 
baksapi  kin,qa  Inyankapi  kin,  qa 
wicasta  wasaka  owasin  kici  iya- 
yapi,  qa  Seba  Bikri  cinhintku 
kuwapi  kta  Jerusalem  etanhan 
inanpapi. 

8  Inyan  tanka  wan  Gibeyon 
ohna  yanke  cin  he  ikiyedan  yapi 
qehan,  Yamasa  wicitokam  mani. 
Unkan  Joab  sina  in  kin  ipiyag 
kiton,  qa  ipiyaka  kin  akapa  tan- 
han  isan  wan  ojuha  kin  ohna  nite 
akan  mihnaka,  qa  he  hinhpaya, 
iye  iyaye  icunhan. 

9  Unkan  Joab  Yamasa  heciya, 
Zaniyan  yaun  he  misunka  ?  qa 
Joab  Yamasa  i  itputake  kta  pu- 
tiiihin  kin  nape  etapa  on  yuza. 

10  Unkan  Yamasa  isan  Joab 
nape  en  un  kin  iwakta  sni.  Un¬ 
kan  he  on  tezi  kin  en  capa,  qa 
supe  kin  makata  hiyuya,  qa  inon- 
pa  ape  sni,  unkan  ta.  Unkan 
Joab,  qa  cincu  Abisai  Seba  Bikri 
cinhintku  kuwa  iyayapi. 

11  Unkan  koska  Joab  wica- 
yuhe  cin  wanji  he  ikiyedan  na- 
jin,  qa  heya  niyan,  Tuwe  Joab 
iyokipi  kin,  qa  tuwe  Dawid  ta- 
waye  cinhan  Joab  ihakam  ya 
po. 

12  Unkan  Yamasa  we  kin  en 
ihduptanptan,  canku  kin  ohna. 
Unkan  wicasta  qon  oyate  kin 
owasin  en  hinajinpi  kin  wanyaka, 
heon  Yamasa  yutokan  canku  kin 
etanhan  maga  ekta,  qa  sina  wan 
akahpa,  tona  ekta  hipi  kin  owa¬ 
sin  hen  najinpi  wanyake  cehan. 

13  Canku  kin  etanhan  tokan 
ayapi  qehan,  wicasta  kin  owasin 
Seba  Bikri  cinhintku  kuwapi 
kta,  Joab  ihakam  iyayapi. 

14  Unkan  Israel  wicoun  owa¬ 
sin  opta  iyaya,  qa  Abel  ekta  i. 
Unkan  Bet-mayaka  qa  Berim 
kin  owasin  ihduwitayapi,  qa  na- 
kun  ihakam  yapi. 

15  Qa  Abel  Bet-mayaka  ekta 
ipi,  qa  ohna  anaptapi,  qa  otonwe 
ihduksan  maka  paha  kagapi,  he- 
cen  aohduteyapi,  qa  oyate  Joab 
opapi  kin  owasin  otonwe  conka- 
ske  kin  pajujupi  kta  apapi. 

16  Unkan  winohinca  ksapa  wan 

otonwe  etanhan  heya  niyan  ^  Na- 
honpe,  nahonpe  :  Ceciciyapi  ye  : 
Den  ikiyedan  hinajin  taku  eciciye 
kta  ye,  Joab  okiyakape. 

17  Unkan  he  ikiyedan  hi.  Un¬ 
kan  winohinca  kin  heci3^a,  Joab 
he  niye  he  1  Unkan  he  miye, 
Joab  eya.  Unkan  heciya,  Wi- 
cinyanna  nitawa  oie  kin  nahon 
ye.  Unkan  nahon  manka,  eya. 

18  Unkan  winyan  kin  heya, 
Wicoie  eyapi  ca  tokaheya  iwan- 
gapi  ece  eyapi;  heon  Abel  iwan- 
gapi  kta,  qa  hehan  yustanpi. 

19  Israel  ohna  mawahbadan,  qa 
wacinmayanpi.  Niye  otonwe 
wan  Israel  inayanpi  heca  ihang 
yaye  kta  ayakita.  Tokeca  Je- 
howa  taku  tawaye  cin  nayapce 
kta  he  r 

20  Unkan  Joab  ayupte  ca  heya, 
Hiya  hecetu  sni,  nawapca  qa 
ihang  wave  kta  taku  wakan  iyo- 
maki  sni  nunwe. 

21  Wicoie  kin  hecetu  sni.  Tu- 
ka  wicasta  wan  Epraim  he  kin 
etanhan  Seba  Bikri  cinhintku 
eciyapi,  wicastayatapi  Dawid 
nape  apaha.  Isnana  hiyuya  po, 
hecinhan  otonwe  kin  amdustan 
kta.  Unkan  winohinca  kin  Joab 
heciya,  Tto  iye  pa  kin  conkaske 
etanhan  ehpeniciyapi  kta. 

22  Unkan  winohinca  kin  toksa- 
pe  en  oyate  kin  owasin  ekta  wi- 
cai;  unkan  6eba  Bikri  cinhintku 
pa  kin  baksapi,  qa  Joab  ekta 
ehpeyapi.  Unkan  mazayahoton. 
Unkan  otonwe  kin  etanhan  wi¬ 
casta  enanakiyatawakeyapi  ekta 
hdapi;  qa  Joab  Jerusalem  ekta 
hdi,  wicastayatapi  kin  ekta. 

23  Qa  Israel  obe  kin  owasin 
Joab  mdetanhunka  heca,  qa  Be- 
naja  Jehojada  cinhintku  kin  Pa- 
baksapi  kin  qa  Inyankapi  kin 
wicayuha. 

24  Qa  Adoram  mazaska  mna- 
yanpi  kin  itancan,  qa  Jehosapat 


WICOWOYAKE  21. 


Ahilud  cinhintku  wokiksuye  wo- 
wapi  ka^. 

25  Qa  Sewa  he  wowapi  kaga, 
qa  Tzadoq  qa  Abiatar  wawayu- 
snapi ; 

26  Qa  Yira  Jairi  kin  nakun  wa- 
wayusna  heca  Dawid  yuha. 

WICOWOYAKE  21. 

1  Unkan  Dawid  wicastayatapi 
anpetu  kin  en  waniyetu  yamni, 
waniyetu  otoiyohi  wicaakihan. 
Unkan  Dawid  Jehowa  ite  kin 
iwanga.  Unkan  Jehowa  heya, 
Sanl,  qa  tiyohnaka  weyesa,  qa 
Gibeyoni  kin  te  wicaya  heon 
hececa. 

2  Unkan  wicastayatapi  kin  Gi-^ 
beyoni  kin  wicakico,  qa  om  wo- 
hdaka  ;  ecin  Gibeyoni  kin  Israel 
cinca  hecapi  sni,  tuka  Amori 
okaptapi  hecapi,  qa  nipi  kta  Is¬ 
rael  cinca  kin  taku  wakan  caje- 
yan  ewicakiyapi.  Unkan  Saul 
inawizi  wicaya,  Israel  cinca, 
qa  Juda  on,  qa  ihang  wicaya 
akita. 

3  Unkan  Dawid  Gibeyoni  kin 
hewicakiya,  Taku  ebaciconpi 
kta,  qa  Jehowa  makoce  tawa  da- 
wastepi  kta  e  taku  on  akahpe 
ciciciyapi  kta  he  ? 

4  Unkan  Gibeyoni  kin  heciyapi, 
Saul  kici,  qa  tiyohnaka  tawa  kici 
mazaska,  qa  mazaskazi  on  awa- 
kiriice  sni,  qa  unkiyepi  on  Israel 
ohna  tuwedan  te  yaye  kte  sni. 
Unkan,  Token  ehapi  kin  he  iye- 
cen  ecaciconpi  kta,  eya. 

5  Unkan  wicastayatapi  kin  he¬ 
ciyapi,  Wicasta  wan  unyusotapi, 
qa  Israel  makoce  ohna  tuktedan 
unkanpi  kte  sni  on  ihang  unyan- 
pi  kta  kecin  kin, 

6  lye  cinca  kin  etanhan  wica¬ 
sta  sakowin  unqupi  kta,  qa  hena 
otkewicunyanpi  kta,  Saul  Jeho¬ 
wa  kahnige  cin  he  paha  tawa 


akan.  Unkan  cicupi  kta,  wica¬ 
stayatapi  kin  eya. 

7  Unkan  wicastayatapi  kin  Saul 
cinbintku  Jonatan  cinhintku  Me- 
piboset  itonpa,  Dawid  qa  Saul 
cinhintku  Jonatan  Jehowa  caje- 
yan  ekiciyapi  kin  heon  etanhan. 

8  Unkan  wicastayatapi  kin  Aja 
cunwintku  Ritzpa  cinhintku  non- 
pa  Armoni  qa  Mepiboset  Saul 
kiciton  kin  hena  iwicacu,  qa  Saul 
cunwintku  Mikal  cinhintku  zap- 
tan  Yadriel  Barzillai  Meholati 
cinhintku  kiciton  kin  hena  na¬ 
kun  iwicacu  : 

9  Qa  Gibeyoni  napepi  en  wica- 
qu ;  unkan  he  akan  otke  wica- 
yapi,  Jehowa  itokam.  Unkan 
hena  sakowin  witaya  hinhpaya- 
pi,  woksapi  anpetu  en  te  wica- 
yapi,  barle  toka  baksapi  kin  he 
ehan. 

10  Unkan  Aja  cunwintku  Ritz¬ 
pa  wakihdaka  ikikcu,  qa  inyan 
akan  owins  kiya,  toka  wabaksa- 
pi  etanhan  mahpiya  mini  awica- 
hinhe  kin  hehanyan,  qa  mahpiya 
okinyanpi  anposkan  awicahiya- 
han  iyowinwicakiye  sni,  nakun 
hanyen  tinta  wamanica  kin. 

11  Unkan  Aja  cunwintku  Ritz¬ 
pa  Saul  tawicinyanna  taku  econ 
kin  Dawid  okiyakapi. 

12  Unkan  Dawid  iyaye  ca  Saul 
huhu  kin,  qa  cinbintku  Jonatan 
huhu  kin  Jabes  Gileyad  wicasta 
kin  etanhan  icu  ;  Pilistim  Gilboa 
akan  Israel  kastakapi  qehan,  Bet- 
san  canku  kin  en  otke  wicaya- 
pi,  unkan  hetanhan  mawicanonpi 
qon. 

13  Unkan  Saul  huhu  kin,  qa 
cinhintku  Jonatan  huhu  kin  he¬ 
tanhan  hiyuya.  Unkan  otke  wi- 
cayapi  huhu  kin  nakun  ranayan- 
pi. 

14  Qa  Saul  qa  cinhintku  Jona¬ 
tan  huhu  kin  kicihnakapi,  Ben¬ 
jamin  makoce  ohna,  Tzila  ekta, 

atkuku  Qis  ohnahnakapi  tawa 
kin  ohna,  qa  taku  wicastayatapi 
kin  econ  wicasi  owasin  econpi. 
Unkan  he  iyohakam  makoce  on 
cekiyapi  Wakan tanka  nawica- 
hon. 

15  Unkan  ake  Pilistim  Israel 
kizapi,  Unkan  Dawid  qa  taoki- 
ye  apamahde  ipi,  qa  Pilistim  ki¬ 
zapi,  qa  Dawid  hustaka, 

16  Unkan  Isbibenob,  Rapa  (Wa- 
ziya  kin)  cinca  etanhan,  tawa- 
hunkeza  aspeyapi  kin  mazasa 
seqel  opawinge  yamni,  qa  isan 
teca  ipiyagkiton,  qa  Dawid  ka- 
stake  kta  keya. 

17  Unkan  Abisai  Tzeruja  cin- 
hintku  anakicijin,  qa  Pilisti  kin 
kastake  ca  teya.  Hehan  Dawid 
wicasta  tawa  taku  Wakan  caje- 
yatapi,  qa  heciyapi,  Icimana  un- 
kiyepi  kici  wokicize  ekta  de  kte 
sni ;  hecen  Israel  petijanjan  kin 
sni  yaye  kte  sni. 

18  linkan  he  iyohakam  Gob 
ekta  Pilistim  om  kicizapi  qehan, 
Sibbekai  Husati  kin  Sap  Wazi- 
ya  cinca  wan  kastaka. 

2  Qa  heya, 

Jehowa  imnija  mitawa,  c 


19  Unkan  ake  Pilistim  om  kici¬ 
zapi  Gob  ohna,  qa  Elhanan  Jayi- 
ri  wakazuntapi  cinhintku  Betle- 
hemi  kin  Goliat  Giti  sunkaku 
kin  kastaka ;  wahukeza  tawa 
ihupa  kin  wakazuntapi  ihupa 
iyececa. 

20  Unkan  ake  kicizapi  Gat 
ekta,  qa  wicasta  hanska  wan 
hen  yanka,  napsukaza  sakpekpe, 
qa  siyukaza  sakpekpe,  wikcemna 
nonpa  sanpa  topa  yawapi,  qa 
he  nakun  waziya  kin  kicitonpi : 

21  Qa  Israel  ostehda.  Unkan 
Dawid  cincu  ^imeya  cinhintku 
Jonatan  he  kastaka. 

22  Hena  topa  waziya  kin  kici¬ 
tonpi  Gat  ohna,  qa  Dawid  nape 
on,  qa  taokiye  napepi  on  hinhpa- 
yapi. 

WICOWOYAKE  22. 

1  Unkan  tokayapi  owasin  nape- 
pi  etanhan,  qa  Saul  nape  kin 
etanhan  .lehowa  nikiye  cehan, 
Dawid  odowan  kin  de  oie  kin 
Jehowa  heciya; 

i  conkaske  mitawa,  qa  emahdaku 


kin  hee. 

3  Taku  Wakan  wada,  inyan  paha  mitawa  en  nawape  kta. 
Wahacanka  mitawa  qa  nimaya  he  kin  ; 

Paha  tehanwankan  mitawa,  qa  wowinape  mitawa ; 
Wanikiya  mitawa,  wakiunniyanpi  etanhan  emahdaku. 

4  Jehowa  yatanpi  kta  iyecece  cin  he  hoyewakiye  kta; 
Unkan  iye  toka  mayanpi  kin  etanhan  emahdaku  kta. 

5  Wiconte  taja  kin  aohdute  mayanpi ; 

Wicastapi  sni  minitan  kin  yusinye  mayanpi  qehan; 

6  Hades  icaske  kin  mihduksan  iyamapehanpi, 

Wiconte  ihmunke  kin  mayuzapi. 

7  lyotanhan  iyewakiye  cehan  Jehowa  hoyewakiya; 

Qa  tuwe  wakan  wada  kin  wakipan. 

Unkan  tipi  wakan  tawa  en  maho  kin  nahon. 

Qa  wocekiye  mitawa  anohkiciya. 

8  Hehan  maka  kin  cancan,  qa  skanskan. 

Mahpiya  oahehde  kin  cancan, 

Qa  nahuhuza  ;  sinhda  nakas. 

9  ^ota  poge  kin  etanhan  inanpa. 

Qa  iye  i  kin  etanhan  peta  waliulinaliya, 
lye  etanhan  petaga  itkonyan.  . 

10  Unkan  mahpiya  kin  yuhukuye  ca  kun  hiyu  ; 

Qa  siha  ihukuya  otpaza  kinca. 

11  Nakun  Kerub  wan  akan  iyotanke  ca  kinyan  u. 

Qa  tate  kupahu  kin  akan  ihdutanin.  * 

12  lye  ihdnksan  otpaza  wakeya  hduha: 

Mini  innayanpi  makpiya  soka  kin. 

13  lyoyanpa  iye  itokam  u  kin  petaga  ideya. 

14  Qa  makpiya  etanhan  Jehowa  wakinyan  hotonkiya; 

Qa  lyotan  Wankan  kin  ho  hdatanin. 

15  Qa  tunwanhinkpe  kihiyeye  ca  wicakamdeca  ; 

Wakanhdi  kin,  qa  yusinye  wipaya. 

16  Unkan  miniwanca  cete  kin  wanyakapi : 

Qa  maka  oahehde  kin  yuzamnipi ; 

Jehowa  iyope  wicaye  cin  on  etanhan. 

Poge  okdoka  oniya  ipogan  kin  heon  etanhan. 

17  Wankantanhan  wahomaye  ca  iinacu. 

Mini  ota  etanhan  mayutitan. 

18  Toka  mayan  wasake  cin  etanhan  mayuska  ; 

Tona  sice  madakapi  kin  etanhan ; 

Hena  mikapeya  wasakapi  nakas. 

19  lyomakisica  anpetu  kin  en  iyamakpayapi ; 

Tuka  ipatan  waye  cin  Jehowa  hee. 

20  Qa  canku  tanka  wan  en  hinanpe  mayan  ; 

Qa  mayuska,  iyokipi  waya  nakas. 

21  Omawotanna  kin  iyecen  Jehowa  iyuwin  maqu. 

Minape  ska  kin  iyecen  ecamicon. 

22  Jehowa  tacanku  kin  owapa  ; 

Qa  Taku  wakan  wada  sicaya  amadustan  sni. 

23  Tawoyaco  kin  owasin  mitokam  un; 

Qa  tawokage  kin  ekpewaye  sni. 

24  Qa  iye  itokam  ecetu  waun. 

Qa  miokan  sice  cin  etanhan  tins  miciya; 

25  Heon  Jehowa  mitoowotanna  iyecen  ecamicon; 

Iye  ista  kin  en  maska  kin  iyecen. 

26  Tuwe  wacantkiye  cin  he  kici  wacantkiya  nihdutanin 

kta. 

Wicasta  ecetu  kin  kici  ecetuya  ecanon  kta. 

27  Tuwe  ecedan  un  kin  he  kici  ecedan  nihdutanin  kta; 

Qa  tuwe  pemni  kin  he  iyuwin  kin  yecu  kta. 

28  Qa  oyate  onsika  kin  he  niyaye  kta  ; 

Qa  tona  ihduwankantuyapi  kin  wicaduhukuya  kta  niista 
awicatonwan. 

29  lyoyam  maye  cin  Jehowa  he  niye; 

Qa  otpas  maye  cin  he  Jehowa  miciyutokan  kta. 

30  Niye  wasag  naayaye  cin  on  ozuye  wan  anawatan  kta. 
Tuwe  Wakan  wada  kin  on  conkaske  acawaksin  kta. 

31  lyotan  Wasaka  oban  kin  yustanpi; 

Jehowa  oie  kin  peta  on  iyutanyanpi  ce. 

Tona  wacinyanpi  kin  hena  owasin  wahacanka  yapi. 

33  Tuwe  lyotan  Wasaka  he  ?  Jehowa  isnana. 

Qa  tuwe  imnija  he?  Taku  Wakanundapi  kin  he- 
ceedan. 

33  lyotan  wasake  cin  wowasake  on  wasag  mayan, 

Qa  tacanku  kin  ecetuya  omani  mayan  ; 

34  Misiha  tatokadan  tawa  kin  iyececa  micaga- 
Qa  pajddan  mitawa  akan  najin  makiya. 

35  Minape  wicakize  kta  onspemakiya  ; 

Hecen  miisto  kin  mazazi  itazipa  yuwinja. 

36  Qa  wahacanka  on  niwicayaye  cin  raayaqu  ; 

Qa  nitowahbadan  kin  mayutanka. 

37  Mihukuya  caewahde  mayadutanka  ; 

Hecen  miiskahu  naksanksan  sni. 

38  Toka  mayanpi  kin  wicawakuwa,  qa  ihang  wicawaya; 

Qa  wicamdusote  sni  hehanyan  wahdicu  sni. 

39  Wicamdusota,  qa  cawicawapa;  unkan  icimana  najinpi 

sni : 

Qa  misiha  ihukuya  hinhpayapi. 

40  Wokicize  on  wowasake  ipiyag  mayakiton  : 

Anamajinpi  kin  hena  mihukuya  patu^  wicayaya; 

41  Qa  toka  mayanpi  kin  tahupi  kin  mayaqu. 

Nakun  tona  sicemadapi  kin,  unkan  ihang  wicawaya. 

43  Howayapi  tuka  wanikiya  wanica  ; 

Jehowa  hoyekiyapi  tuka  anawicagoptan  sni. 

43  Unkan  makamdu  kin  iyecen  wicawakamdumdu ; 

Ocanku  upsija  kin  iyecen  nawicawaskica  qa  nawica- 

wamdaya. 

44  Unkan  oyate  mitawa  makizapi  etanhan  emayahdaku; 
Ikcewicasta  pa  mayanpi  kta  on  mayapatan. 

Oyate  wan  sdonwaye  sni  qon  wowidag  waye  kta ; 

45  Oyate  tokeca  cinca  kin  makihnapi  kta. 

Noge  on  nahonpi  kinhan  anamagoptanpi  kta; 

46  Oyate  tokeca  cinca  kin  skanpi  kta; 

Qa  conkaske  tawapi  on  aohdute  iciyapi  kta. 

47  Jehow^a  ni  un,  qa  imnija  mitawa  yawastepi  ce  ; 

Heon  imnija  nimaye  cin  he,  Wakan  wada  kin  he  yawan- 
kantuyapi  kta. 

48  lyotan  wasake  watomicicon  ece  kin  hee  ; 

Qa  mihukuya  oyate  ota  yuhukun  wicaya  ece. 

49  Qa  toka  mayanpi  etanhan  hinanpe  mayan  ; 

Qa  tona  anamajinpi  kin  hena  wiciwankarn  emayahde. 
Wicasta  woihangye  cin  etanhan  emayahdaku  ; 

50  Heon  ikcewicasta  wicehna  Jehowa  ciyatan  kta ; 

Qa  nicaje  kin  iwadowan  kta. 

51  Wicasta  yatapi  nitawa  woehdaku  yecidutanka  ; 

Qa  tuwe  sdayakiye  cin  wowacantkiye  ecayecon  ece ; 
Dawid  qa  iye  cinca  kin  owihanke  wanica. 

WICOWOYAKE  33. 


WICOWOYAKE  23. 

1  Dawid  oie  ehake  kin  dena  ee. 
Dawid  Jesse  cinhintku  kin  heya, 
Wicasta  wan  Jakob  Wakanda 
kin  sdaye  cin  on  najin  kiya  kin,qa 
Israel  tadowan  wiciyokipi  kage 
cin  he  hecen  eya. 

2  Jehowa  taniya  kin  ie  makiya, 
qa  oie  kin  miceji  aehnaka. 

3  Tuwe  Israel  Wakanda  kin  he¬ 
ya,  Israel  iranija  kin  hemakiya, 
Tuwe  wicasta  iwicadake  cin  Je¬ 
howa  kokipeyahan  wowidag  wi- 
caye  cinhan, 

4  Hanhanna  anpa  kin  iyececa, 
hanhanna  inahpiya  sapa  wanica 
anpetu  wi  hinanpa ;  Wato  kin 
magaju  ohakam  rnaka  etanhan 
inanpe  cin  iyececa. 

6  Wati  ohnaka  kin  lyotan  wa- 
sake  cin  kici  hecece  sni  esta, 
wotakuye  owihanke  wanice  kta 
mici cage  cin  he  taku  owasin  en 
tanyan  kicanyanpi,  qa  awanya- 
kapi ;  ninaaye  cin  ocowasin,  qa 
iyomakipi  Mnca  hee,  he  icahye 
sni  esta. 

6  Tuka  wicastapisni  kin  he- 
na  owasin  wapepeka  ehpeyapi 
kin  iyececapi  kta,  nape  on  yuzapi 
sni. 

7  Tuka  tuwe  hena  yuze  kte  cin¬ 
han  nape  ohna  mazasapa  yuha, 
qais  wahunlceza  ihupa  kin,  qa 
tukten  yakonpi  kin  ohna  peta  on 
ocowasin  huhnahyapi  kta. 

8  Dawid  wicasta  wasaka  tawa 
cajepi  kin  dena  ee.  Yadino  ya- 
mni  itancan  kin  wicasta  ksapa 
iyotankapi  ohna  kiyotanke  cin, 
lye  tawahunkeza  wikcemna  sa- 
hdogan  awicapaha,  qa  wancadan 
wicakte. 

9  Qa  he  iyokihe  Eleazar  Dodo, 
cinhintku  Ahohi  cinhintku,  wi¬ 
casta  wasaka  yamni  Dawid  opa- 
pi  kin  he  wanji,  Pilistim  ostehda 
wicayapi,  qa  hen  witaya  iheyapi 


wokicize  on,  qa  Israel  wicasta 
kin  napapi. 

10  Hehan  iye  najin  qa  Pilistim 
wicakastaka  nape  kin  watuka,  qa 
tacanhpi  kin  ikoyake  cin  hehan- 
yan.  Unkan  Jehowa  anpetu  kin 
he  en  woehdaku  tanka  kage  cin 
on  iye  ihakam  oyate  kin  wahpa- 
ya  mnayanpi  kta  hecedan  on  ake 
hipi  ce. 

11  He  iyokihe  ^anma  Age  Aro- 
ri  kin  cinhintku,  Pilistim  bzuye 
wan  mnayanpi  qehan  maga  on- 
spa  oninica  ojupi  hetu,  qa  oyate 
kin  Pilistim  wicitokam  napapi. 

12  Tuka  iye  maga  kin  cokaya 
najin,  qa  he  anica,  qa  Pilistim 
wicakastaka;  unkan  anpetu  kin 
he  en  Jehowa  woehdaku  tanka 
wan  kaga. 

13  Unkan  wikcemna  yamni  kin 
woksapi  hentu,  Dawid  ekta  Ya- 
dullam  makohdoka  en  ipi  kin 
etanhan  yamni  itancanpi  kin  Pi¬ 
listim  ozuye  kin  Repaim  osmaka 
kin  ohna  wankapi  qehan  apama- 
hde  ipi. 

14  Unkan  hehan  Dawid  conka- 
ske  wan  ohna  yanka  ;  unkan  Pi¬ 
listim  akicita  kin  Betlehem  otipi. 

15  Unkan  Dawid  wacantiheye 
ca  heya,  Tokin  Betlehem  mini- 
hdoka  kin  otonwe  tiyopa  icahda 
wanke  cin  he  mini  kin  tuwe 
yatke  makiye  kten. 

16  Unkan  wicasta  wasaka  ya¬ 
mni  qon  Pilistim  owanka  kin 
kaoksapi,  qa  Betlehem  minihdo- 
ka  tiyopa  icahda  wanke  cin  etan¬ 
han  mini  icupi,  qa  yuha  Dawid 
en  hipi ;  Unkan  yatke  kta  wica- 
da  sni,  tuka  Jehowa  kicicastan. 

17  Qa,  Taku  kin  de  ecamon  kta 
Jehowa  iyomaki  sni  nunwe ;  wi¬ 
casta  nagi  ehpekiya  ipi  kin  hena 
wepi  kin  hee  sni  he  ?  eya ;  heon 
yatke  kta  cin  sni.  Wicasta  wa¬ 
saka  yamni  kin  hena  heconpi. 

18  Unkan  Abisai  Joab  cincu  kin 

Tzeruja  cinhintku  kin  he  yamni 
ehna  itancan  kin  hee  ;  lye  tawa- 
hunkeza  on  wicasta  opawinge 
yamni  cawicapa,  qa  wicakte ; 
heon  yamni  kin  wicehna  caje 
yuha. 

19  Yamni  kin  he  ehna  iye  to- 
witan  kin  iyotan,  heon  mdetan- 
hunka  yuhapi,  tuka  yamni  toka- 
heya  kin  iyowicahi  sni. 

20  Unkan  Benaja  Jehojada  cin¬ 
hintku,  wicasta  wasaka  wan  Qa- 
betzel  etanhan  wicohan  tanka 
ota  econ  kin  he  cinhintku.  Iye 
Moab  wicasta  nonpa  mnaja  iye- 
cecapi  wicakte.  Nakun  wani- 
yetu  qehan  makohdoka  wanji 
en  i,  qa  mnaja  ohna  yanke  cin 
kte. 

21  Nakun  iye  Egupton  wicasta 
wan  kte,qa  Egupton  kin  wicasta 
owanyag  waste,  qa  nape  kin  ohna 
wahunkeza  wan  hduha.  Unkan 
cansagye  hduha  tatpe  i,  qa  wa¬ 
hunkeza  kin  Egupton  nape  etan¬ 
han  ekiciyaku,  qa  tawahunkeza 
on  te  kiya. 

22  Benaja  Jehojada  cinhintku 
hena  econ,  qa  wicasta  wasaka 
yamni  ehna  caje  yuha. 

23  Wikcemna  yamni  kin  isanpa 
yutanpi ;  tuka  yamni  tokaheya . 
kin  iyowicahi  sni.  Unkan  Da- 
wid  iye  ti  kin  awanyakapi  kin 
he  itancan  kaga. 

24  Wikcemna  yamni  ehna  Ya- 
sahel  Joab  sunkaku  yawapi,  El- 
hanan  Dodo  cinhintku,  Betle- 
hemi. 

25  ^anma  Harodi  kin,  Eliqa 
Harodi  kin. 

26  Heletz  Paleti,  Yira  Yeqes 
cinhintku  Teqoyi  kin. 

27  Abiyezer  Yanatoti  kin,  Me- 
buni  Husati  kin. 

28  Tzalmon  Ahohi  kin,  Mahari 
Netopati  kin, 

29  Heleb  Bayana  cinhintku 
Netopati  kin,  Ittai  Riba  cinhin- 

tku  Benjamin  cinca  Gibeya  ta- 
wapi  etanhan. 

30  Benaja  Peratoni  kin,  Hidda 
Gayas  wakpadan  kin  etanhan, 

31  Abiyalbon  Yarebati  kin,  Ya- 
zemawet  Barhumi  kin. 

32  Elihaba  Sayalboni  kin,  Jasen 
cinca  kin  Jonatan. 

33  ^anma  Harari  kin,  Aliiam 
^arar  cinhintku  Arari  kin. 

34  Elipelet  Ahasbai  cinhintku 
Mayakati  kin,  Eliam  Ahitopel 
Giloni  kin  cinhintku. 

35  Hetzera  Karmeli  kin,  Paya- 
ra  Arebi  kin. 

36  Igal  Natan  Tzoba  etanhan 
cinhintku,  Bani  Gadi  kin, 

37  Tzeleq  Amoni  kin,  Nahara 
Beroti  kin,  iye  Joab  Tzeruja  cin¬ 
hintku  tawip6  kin  kicicin  ecee. 

38  Yira  Jiteri  kin,  Gareb  Jiteri 
kin, 

39  Urija  fiiti  kin :  owasin  wi¬ 
kcemna  yamni  sanpa  SEikowin. 

WICOWOYAKE  24. 

1  Unkan  ake  Jehowa  Israel 
canniye  wicaya,  qa  Dawid  iyo- 
pastaka  on  heya,  Ito  Israel  qa 
Juda  wicayawa  wo. 

2  Unkan  wicastayatapi  kin  aki- 
cita  iye  kiciunpi  itancan  kin  Joab 
heciya,  Ito  Israel  wicoun  owa¬ 
sin  wicehna  omani,  Dan  etanhan 
Berseba  aiyahdeya,  qa  oyate  kin 
wicayawa  wo ;  hecen  oyate  kin 
tonaka  sdonwaye  kta. 

3  Unkan  Joab  wicastayatapi 
kin  heciya,  Jehowa  WAkan  yada 
kin  he  oyate  kin  tonaka  yukan 
opawinge  akihde  iyenaka  wica- 
yuota  kte  cin  he  itancan  mitawa 
wicastayatapi  ista  kin  wanyake 
kte  ;  tuka  tokeca  wicoie  kin  de 
itancan  mitawa  wicastayatapi 
kin  iyokipi  he  ? 

4  Unkan  wicastayatapi  oie  kin 
Joab,  qa  akicita  itancanpi  kin 


WICOWOYAKE  24. 


ohiwicaya.  Unkan  Joab,  qa  aki- 
cita  itancanpi  kin  wicastayatapi 
itokam  oyate  kin  Israel  wicaya- 
wapi  kta  iyayapi. 

5  Unkan  Jordan  iyuwegapi,  qa 
Aroyer  ohna  etipi,  otonwe  Gad 
kaksiza  ohna  wanke  cin  etapa 
tanhan,  qa  Jazer  ekta. 

6  Qa  Gileyad  ekta  ipi,  qa  Hod- 
si  ihukuya  yakonpi  tamakocepi 
ekta,  qa  Dan  Jayan  ekta  ipi,  qa 
yuwinli  Tzidon  ekta. 

7  Qa  Tzur  conkaske  etanhan, 
qa  ftiwi  qa  Kanani  tonwanyanpi 
kin  owasin,  qa  Juda  itokaga  kin, 
Berseba  ekta  ipi. 

8  Hecen  makoce  kin  owancaya 
opta  ipi,  qa  wi  napcinwanka  san- 
pa  anpetu  wikcemna  nonpa  he- 
han  Jerusalem  en  hdipi. 

9  Qa  Joab  oyate  wicayawapi 
woyawa  kin  wicastayatapi  kin 
qu  :  Israel  wicasta  wasaka  can- 
bpi  yuzapi  kektopawnnge  opa- 
winge  sahdogan,qa  Juda  wicasta 
kin  kektopawinge  opawinge  za- 
ptan. 

10  Unkan  oyate  kin  hecen  wi- 
cayawa  iyohakam  Dawid  cante 
kin  aicipa,  qa  Dawid  Jehowa  he- 
ciya.  Taku  kin  decamon  nina 
wawahtani,  qa  wanna  Jehowa 
ceciciya,  nitaokiye  wahtani  kin 
micicajuju  ye,  witkotkoya  hinca 
ecamon  nakas. 

11  Unkan  hanhanna,  Dawid  ki- 
kta  qehan,  Jehowa  oie  kin  Gad 
waayate  kin  Dawid  tawa  wawan- 
yake  kin  en  hi,  qa  heciya: 

12  Ekta  ye  ca  Dawid  heciya  wo, 
Jehowa  hecen  eya,  Taku  yamni 
nitokain  ewahde,  hena  etanhan 
wanjidan  kahniga  wo,  qa  hecaci- 
con  kta. 

13  Unkan  Gad  Dawid  ekta  hi, 
qa  okiyake  ca  heciya,  Nitamako- 
ce  ohna  waniyetu  sakowin  wica- 
akihan  kta,  qais  wi  yamni  toka 
niyanpi  nicuwapi  itokam  nayape 


kta,  qais  anpetu  yamni  makosice 
nitamakoce  ohna  yuke  kta  he  ? 
Wanna  awacin  qa  wanyaka  wo. 
Wicoie  tuktee  tuwe  u  masi  kin 
he  wakai  kta  he  ? 

14  Unkan  Dawid  Gad  heciya, 
Taku  kin  de  nina  amaskica.  To- 
kin  Jehowa  nape  kin  unkohin- 
hpayapin,  tawocantkiye  kin  he 
tanka  ce  ;  tuka  wicasta  nape  en 
mahinhpaye  snin. 

15  Unkan  Jehowa  makosice  wan 
Israel  akan  hiyuya,  hanhanna 
etanhan  cajeyate  ciqon  iyehan. 
Unkan  oyate  kin  Dan  etanhan 
Berseba  ekta  hehanyan  wicasta 
kektopawinge  wikcemna  sako¬ 
win  tapi. 

16  Unkan  ohnihde  kin  Jerusa¬ 
lem  ihang  ye  kta,  nape  kin  yeki- 
ya  qehan,  Jehowa  wosice  cin 
on  iyopeiciya,  qa  ohnihde  oyate 
ihang  wicaye  cin  heciya,  Hena- 
keca,  W'^anna  ninape  ehdaku  wo. 
Unkan  Jehowa  ohnihde  kin  Ara^ 
na  Jebusi  tahocoka  kin  icahda 
yanka. 

17  Wanna  Dawid  ohnihde  oyate 
wicakastake  cin  wanyake  cehan 
ie  ca  Jehowa  heciya,  Iho  miye 
wawahtani,  qa  sicaya  ecamon, 
tuka  tahinwanunyanpi  kin  dena 
taku  econpi  kin  tuktee  he  ?  Ce¬ 
ciciya  miye  qa  ate  tiyohnaka  kin 
ninape  kastake  kten. 

18  Unkan  anpetu  kin  he  en  Gad 
Dawid  ekta  hi  qa  heciya.  Itan- 
wankanhde  ya,  qa  Arana  Jebusi 
tahocoka  kin  ohna  wahna  wo- 
snapi  wan  Jehowa  kicicaga  wo. 

19  Unkan  Dawid  Gad  oie  kin 
Jehowa  econ  si  kin  iyecen  itan- 
wankanhde  i. 

20  Unkan  Arana  etonwan,  qa 
wicastayatapi  kin,  qa  taokiye  kin 
iye  ektakiya  upi  kin  wanwicaya- 
ka,  qa  Arana  inanpe  ca  wicasta¬ 
yatapi  ekta  ite  kin  maka  ekta¬ 
kiya  patuja. 

«  21  Qa  Arana  heya,  Tokeca  itan- 
can  raitawa  wicastayatapi  kin 
taokiye  ekta  hi  he  1  Unkan  Da- 
wid  heya,  Hocoka  kin  opecicaton 
kta,  qa  wahna  wosnapi  Jehowa 
wecage  kta,  qa  hecen  makosice 
kin  oyate  etanhan  anapte  kta, 
heon  etanhan. 

22  Unkan  Arana  Dawid  heciya, 
Ito  itancan  mitawa  wicastayata¬ 
pi  icu,  qa  token  iyokipi  wosna 
kte.  Wanyaka  wo,  tatanka  kin 
wohuhnahyapi  on,  qa  canpahmi- 
hma  qa  tatanka  tawanapinpi  kin 
can  on  icu. 

23  Arana  wicastayatapi  wan 
iyecen  hena  iyuhpa  wicastayata¬ 
pi  kin  qu,  qa  Arana  wicastayata- 

pi  kin  heciya,  .lehowa  Wakan 
yada  kin  iyokipi  yaye  kte. 

24  Unkan  Wicastayatapi  kin 
Arana  heciya,  Hiya,  tuka  iyuwin 
on  opecicaton  kta,  qa  taku  itu- 
makihanpi  etanhan  wohuhnahya- 
pi  Jehowa  W’akan  wada  kin  Ava- 
kiyusna  kte  sni ;  heon  Dawid 
hocoka  kin,  qa  tatanka  kin  ope- 
ton,  mazaska  seqel  wikceinna 
zaptan  iyopeya. 

25  Qa  Dawid  heii  wahna  wo¬ 
snapi  wan  Jehowa  kicage  ca 
wohuhnahyapi,  qa  wopida  wo¬ 
snapi  huhnahya.  Unkan  Jeho¬ 
wa  makoce  on  anohkiciya,  qa 
Israel  etanhan  makosice  kin  ana- 
pta. 


WICA^TAYATAPI 

WOW  API  TOKAHEYA  JCIN. 


WICOWOYAKE  1. 

1  Unkan  wicastayatapi  kin  Da- 
wid  wicaliinca,  anpetu  ota  qe- 
han,  sina  akalipapi  esta  coze 
sni. 

2  Unkan  taoldye  heciyapi ;  Wi¬ 
castayatapi  itancan  mitawa  on 
wikoska  witansna  un  okicidepi 
kta,  iye  wicastayatapi  kici  yanke 
kta,  qa  winyan  tawasitku  kta, 
qa  maku  nitawa  ekta  wanke  kta, 
hecen  itancan  mitawa  wicasta¬ 
yatapi  kin  coze  kta. 

3  Hecen  Israel  makoce  kin 
owancaya  wikoska  wanji  owan- 
yag  waste  akitapi,  qa  Abisag 
^unamiwin  iyeyapi,  qa  wicasta¬ 
yatapi  ekta  ahipi. 

4  Unkan  wikoska  kin  owanyag 
waste  binca,  qa  wicastayatapi 
winyan  tawasitku  kin  qa  taokiye 
yuha  ;  tuka  wicastayatapi  kin  he 
sdonye  sni. 

5  Unkan  Adonija  Hagit  cinhin- 
tku  ihduwankantuya  qa  heya ; 
Miye  wicastayatapi  hemaca  kta, 
qa  canpahfnihma,  qa  suktanka 
akanyotankapi,  qa  wicasta  wi- 
kcemna  zaptan  iye  itokam  in- 
yankapi  kta  e  wiyeya  icicaga. 

6  Atkuku  he  qe  tohinni  iyoki- 
sinye  sni,  qa  tokeca  hecen  eca- 
non  eciye  sni ;  nakun  iye  owan¬ 
yag  waste  hinca,  qa  Abisalom 
ohakam  tonpi. 

7  Unkan  .loab  Tzeruja  cinhin- 
tku,  qa  Abiatar  wawayusna  kin 
om  wohdaka  ;  unkan  hena  Ado¬ 
nija  opapi  qa  okiyapi. 

1  Kin. 


8  Tuka  Tzadoq  wawayusna 
kin,  qa  Benaja  Jehojada  cinhin- 
tku,  qa  Natan  waayate  kin,  qa 
Simeyi,  qa  Reyi,  qa  wicasta  wa- 
^aka  Dawid  wicayuhe  cin  hena 
Adonija  opapi  sni. 

9  Unkan  Zahelet  inyan  kin, 
Rogel  wakoniya  icahda  wanke 
cin  heciya  Adonija  tahinca,  qa 
pte,  qa  ptejincadan  cepa  pata, 
qa  sunka  wicaya  wicastayatapi 
cinca  kin  owasin  wicakico,  qa 
Juda  wicasta,  wicastayatapi  oki¬ 
yapi  kin  owasin  wicakico. 

10  Tuka  Natan  waayate  kin, 
qa  Benaja,  qa  Avicasta  wasaka 
hecapi,  qa  sunkaku  Solomon  he¬ 
na  wicakico  sni. 

11  Unkan  Natan  Batseba  Solo¬ 
mon  hunku  kin  heciya,  Adonija 
Hagit  cinhintku  kin  wanna  wi¬ 
castayatapi  ee  nayahon  sni  he  ? 
tuka  itancan  unyanpi  Dawid  he 
sdonye  sni. 

12  Heon  dehan  ceciciya,  wa- 
hokonciciye  cin  namahon  wo ; 
hecen  ninagi  kin  niyakiye  kta, 
qa  nicinksi  Solomon  nagi  kin 
nakun. 

13  Ito  wicastayatapi  kin  Da¬ 
wid  ekta  ya  wo,  qa  heciya  avo  : 
Nicinksi  Solomon  miye  iyoha- 
kam  wicastayatapi  kta,  qa  iye 
oiyotanke  mitawa  akan  iyotanke 
kta,  nitaokiye  win  eyakiya,  qa 
taku  wakan  cajedate  sni  he  ?  he¬ 
cen  tokeca  Adonija  wicastayata¬ 
pi  ee  he  ? 

14  Tho  niye  wicastayatapi  kici 
woyahdake  cin  icunhan  miye  ni- 

hakam  hen  wai  kta,  qa  nioie  kin 
mdasuta  kta. 

15  Unkan  Batseba  wicastaya- 
tapi  kin  ekta  i,  owanka  tipi  kin 
en,  wanna  wicastayatapi  kin  wi- 
cahinca,  qa  Abisag  ^unamiw'in 
kin  wicastayatapi  kin  okiya  ecee. 

16  Unkan  Batseba  pakapsan,  qa 
wicastayatapi  kin  ohoda.  Un¬ 
kan  wicastayatapi  kin  heciya ; 
Taku  yacin  he  % 

17  Unkan  heciya,  Itancan  mi- 
tawa  Jehowa  wakan  yada  kin 
cajeyan  yakonze  ca  nitaokiye 
win  heyakiya,  Solomon  nicinksi 
miyohakam  wicastayatapi  kta, 
qa  iye  oiyotanke  mitawa  akan 
iyotanke  kta. 

18  Tuka  wanna  inyun  Adonija 
wicastayatapi  ee,  qa  niye  wica¬ 
stayatapi  itancan  mitawa  he 
sdonyaye  sni. 

ID  Qa  pte,  qa  ptejincadan  cepa, 
qa  tahinca  ota  pata,  qa  wicasta¬ 
yatapi  cinhintku  owasin  wica- 
kico,  nakun  Abiatar  wawayusna 
kin,  qa  Joab  ozuye  mdetanhunka 
kin  ;  tuka  nitaokiye  Solomon  he 
kico  sni. 

20  Qa  niye  itancan  mitawa  wi¬ 
castayatapi  kin  Israel  owasin 
ahinitonwanpi,  tuwe  wicastaya¬ 
tapi  iyohakam  oiyotanke  tawa 
akan  iyotanke  kta  he  owicayaki- 
dake  kta'lieon. 

21  Hecanon  sni  kinhan  wicasta¬ 
yatapi  itancan  mitawa  kin  hun- 
kake  wicaye  cin  om  istibe  cin- 
han,  miye  qa  micinksi  Solomon 
wahtanipisa  unyawapi  kta. 

22  Unkan  inyun  nahanhin  wica¬ 
stayatapi  kici  wohdaka  icunhan, 
Natan  waayate  kin  en  hi. 

23  Unkan  wicastayatapi  kin 
okiyakapi,  qa  heyapi,  Tho  Natan 
waayate  kin  dee.  Unkan  wica¬ 
stayatapi  kin  itokam  hi,  qa  maka 
ektakiya  patuja,  wicastayatapi 
itokam. 


24  Qa  Natan  heya,  Itancan  mi¬ 
tawa  wicastayatapi,  Miyohakam 
Adonija  wicastayatapi  kta,  qa 
iye  oiyotanke  mitawa  akan  iyo¬ 
tanke  kta  niye  eha  he  % 

25  Hecen  nakaha  apamahde  iya- 
ye  ca  tatanka,  qa  ptejincadan 
cepa,  qa  tahinca  ota  pata,  qa  wi¬ 
castayatapi  cinhintku  owasin  wi- 
cakico,  nakun  obe  itancanpi  kin, 
qa  Abiatar  wawayusna  kin  :  un¬ 
kan  inyun  iye  itokam  wotapi,  qa 
wayatkanpi,  qa  Adonija  wicasta¬ 
yatapi  kin  ni  nunwe  eyapi. 

26  Tuka  nitaokiye  miye  qe,  qa 
Tzadoq  wawayusna  kin,  qa  Be- 
naja  Jehojada  cinhintku  qa  nitao¬ 
kiye  Solomon  unkicopi  sni, 

27  Wicoie  kin  de  itancan  mita¬ 
wa  wicastayatapi  kin  etanhan 
he  %  Qa  tuwe  wicastayatapi  itan¬ 
can  mitawa  ohakam  toiyotanke 
akan  iyotanke  kta  nitaokiye  oya- 
kidake  sni  he  ? 

28  Unkan  Dawid  wicastayatapi 
kin  ayupte  ca  heya,  Miye  ekta 
Batseba  usipo.  Unkan  wicasta¬ 
yatapi  kin  itokam  hinajin. 

29  Unkan  wicastayatapi  kin  ta¬ 
ku  wakan  cajeyate  ca  heya,  Jeho¬ 
wa  minagi  kin  woiyokisice  owa¬ 
sin  etanhan  opekiton  kin  ni  ce. 

30  Hecen  token  heciciye,  Jeho¬ 
wa  Israel  wakandapi  kin  nama- 
hon,  Solomon  nicinksi  miye  iyo¬ 
hakam  wicastayatapi  kta ;  qa 
miye  eekiya  oiyotanke  mitawa 
akan  iyotanke  kta,  epe  cin  he 
iyecen  nakaha  ecamon  kta. 

31  Unkan  Batseba  iye  ite  kin 
maka  ektakiya  patuja,  qa  wica¬ 
stayatapi  kin  ohoda,  qa;  Itan¬ 
can  mitawa  Dawid  wicastayatapi 
kin  owihanke  wanin  ni  nunwe, 
eya. 

32  Unkan  Dawid  wicastayatapi 
kin  heya,  Tzadoq  wawayusna 
kin,  qa  Natan  waayate  kin,  qa 
Benaja  Jehojada  cinhintku  miye 

ekta  u  wicasi  po.  TJnkan  wica- 
!§tayatapi  kin  itokam  hinajinpi. 

33  Unkan  wicastayatapi  kin  he- 
wicakiya,  Itancan  nitawapi  tao- 
kiye  niyepi  om  u  wicayasipi  kta, 
qa  micink^i  Solomon  sonsonna 
mitawa  akan  iyotang  yayapi  kta, 
qa  Gihon  (  Wakpadan  )  ekta  apa- 
niahde  iyaye  yayapi  kta. 

34  Qa  heciya  Tzadoq  wawa- 
yusna  kin,  qa  Natan  waayate  kin 
Israel  wicastayatapi  on  sdayapi 
kta,  qa  mazayahotonpi  kin  daho- 
tonpi  kta,  qa  Solomon  wicasta¬ 
yatapi  kin  ni  nunwe  ehapi  kta. 

35  Hehan  iye  ihakam  itanwan- 
kanhde  yaupi  kta ;  hecen  iye  den 
hiyu,  qa  oiyotanke  mitawa  akan 
iyotanke  kta,  qa  rniye  eekiya  iye 
wicastayatapi  kta,  iye  Israel  qa 
Juda  iwicadake  kta  wakonza 
nakas. 

36  Unkan  Benaja  Jehojada  cin- 
hintku  kin  wicastayatapi  kin 
ayupte  ca  heya,  Hecetn  nunwe. 
Jehowa  itancan  mitawa  wica¬ 
stayatapi  kin  Wakanda  kin  he¬ 
cen  eya  nunwe. 

37  Token  Jehowa  wicastaya¬ 
tapi  kin  kici  un  kin,  he  iyecen 
Solomon  kici  un  kte  ca  toiyo- 
tanke  kin  itancan  mitawa  Da- 
wid  wicastayatapi  toiyotanke  kin 
isanpa  tanka  nunwe. 

38  Unkan  Tzadoq  wawayusna 
kin,  qa  Natan  waayate  kin,  qa 
Benaja  Jehojada  cinhintku,  qa 
Pabaksapi  kin,  qa  Wainyankapi 
kin  apamahde  iyayapi,  qa  Solo¬ 
mon  Dawid  wicastayatapi  tasun- 
ke  sonsonna  akan  iyotang  kiyapi, 
qa  he  kici  Gihon  ekta  ipi. 

39  Unkan  Tzadoq  tahe  wan 
wihdi  ojudan  Wakeya  kin  etan- 
han  icu,  qa  Solomon  sdaya,  qa 
mazayahotonpi  wan  yahotonpi, 
qa  oyate  kin  owasin  heyapi, 
Solomon  wicastayatapi  kin  ni 
nunwe. 


40  Qa  ihakam  oyate  kin  owa¬ 
sin  itanwankanhde  kupi,  qa  oyate 
kin  cotanka  yajopi,  qa  wowiyu- 
skin  tanka  on  iyuskinpi,  qa  hopi 
kin  on  maka  kin  bubu. 

41  Unkan  Adonija,  qa  tona  wi- 
cakico  iye  opapi  wotapi  ayastan- 
pi  qehan  nahonpi,  qa  Joab  ma¬ 
zayahotonpi  ho  kin  nahon  qe¬ 
han  :  Tokeca  otonwe  owoduta- 
ton  ho  kin  de,  eya. 

42  le  cin  icunhan  inyun  Jona- 
tan  Abiatar  wawayusna  cinhin¬ 
tku  kin  u;  unkan  Adonija  heci¬ 
ya,  Kuwa;  wicasta  wadinitaka, 
qa  wotanin  waste  ayahi  nakas. 

43  Unkan  Jonatan  ayupte  ca, 
Adonija  heciya,  Hiya,  awicake- 
han  itancan  unkitawapi  Dawid 
wicastayatapi  kin  Solomon  wi¬ 
castayatapi  kaga. 

44  Qa  wicastayatapi  kin  Tza¬ 
doq  wawayusna  kin,  qa  Natan 
waayate  kin,  qa  Benaja  Jehojada 
cinhintku,  qa  Pabaksapi  kin  qa 
Wainyankapi  kin  he  kici  ye  wi¬ 
casi,  qa  wicastayatapi  tasunke 
sonsonna  akan  iyotang  kiyapi. 

45  Qa  Tzadoq  wawayusna  kin, 
qa  Natan  waayate  kin  he  wica¬ 
stayatapi  on  sdayapi,  Gihon  ekta, 
qa  hetanhan  wiyuskinyan  itan¬ 
wankanhde  kupi,  hecen  otonwe 
kin  bubu,  qa  ho  nayahonpi  kin 
hee. 

46  Qa  nakun  Solomon  wicasta¬ 
yatapi  kin  toiyotanke  kin  akan 
iyotanka. 

47  Qa  nakun  wicastayatapi  tao- 
kiye  en  hipi,  qa  itancan  unyan- 
pi  wicastayatapi  kin  Dawid  ya- 
wastepi,  qa,  Tuwe  wakan  yada 
kin  Solomon  caje  kin  nicaje 
isanpa  waste  kage  kta,  qa  toiyo¬ 
tanke  oiyotanke  nitawa  isanpa 
yutanka  kta,  eyapi ;  qa  wicasta¬ 
yatapi  kin  towinja  akan  ohoda. 

48  Qa  nakun  wicastayatapi  kin 
hecen  eya,  Jehowa  Israel  wakan 

dapi  nakaha  tuwe  oiyotanke  mi- 
tavva  akan  iyotanke  kte  cin  ma- 
qu,  qa  miisfca  kin  wanyake  cin  he 
yawastepi  nunwe. 

49  Unkan  tona  Adonija  wica- 
kico,  qa  opapi  kin  kokipapi,  qa 
enanakiya  iyayapi. 

60  Unkan  Adonija  Solomon 
ikopa,  qa  inajin,  qa  ekta  ya,  qa 
wahna  wosnapi  he  kin  yuza. 

51  Unkan  Solomon  okiyakapi, 
qa  heyapi,  Inyun  Adonija  Solo¬ 
mon  wicastayatapi  kin  kokipe 
ca,  inyun  wahna  wosnapi  he  kin 
yus  yanka,  qa,  Ito  nakaha  Solo¬ 
mon  wicastayatapi  kin  iye  tao- 
kiye  isan  on  tekiye  kte  sni,  taku 
wakan  cajeyan  emakiye  kta,  eya, 

52  Unkan  Solomon  heya,  Wi- 
casta  ksapa  ihdutanin  kinhan  pa 
hin  tawa  wanjidan  makata  hin- 
hpaye  kte  sni.  Tuka  taku  sica 
econ  iyeyapi  kinhan  te  kta. 

53  Hehan  wicastayatapi  kin 
Solomon  ye  wicasi,  qa  wahna 
wosnapi  etanhan  kun  hiyuyapi. 
Unkan  en  hinajin,  qa  wicasta¬ 
yatapi  kin  ekta  patuja.  Unkan 
Solomon  heciya,  Tiyata  hda  wo. 

WICOWOYAKE  2. 

1  Unkan  Dawid  te  kte  cin  an- 
petu  kin  wanna  ikiyedan  qehan, 
iye  cinhintku  Solomon  waho- 
konkiye  ca  heciya; 

2  Miye  wicasta  akantu  owasin 
toki  yapi  kin  ekta  mde  kta  ce, 
heon  wasagiciye  ca  winicasta 
ihdutanin  wo. 

3  Qa  taku  Jehowa  wakan  yada 
patan  nisi  kin  yapatan  kta,  qa 
tokage,  tawoahope,  qa  tawoyaco 
owasin  oyape  kta,  qa  token  Mo- 
wis  wowapi  tawa  en  owapi  kin 
iyecen  oyakiye  kta,  hecen  taku 
ecanon  owasin,  qa  tokiya  kasta 
idade  cin  owasin  tanyan  ihuni- 
yaye  kta. 

4  Hecen  Jehowa  oie  emakiya, 
Nicinksi  canku  tawapi  awan- 
hdakapi,  qa  cantepi  ocowasin,  qa 
nagipi  ocowasin  on  wowicake 
en  mitokam  manipi  kinhan  ;  Is¬ 
rael  wicastayatapi  oiyotanke  kin 
etanhan  wicasta  nitawa  tohinni 
kaspapi  kte  sni,  eya. 

5  Qa  nakun  Joab  Tzeruja  cin¬ 
hintku  token  ecamicon  niye  sdon- 
yaya,  token  Israel  ozuye  mde- 
tanhunka  nonpa,  Abner  Ner  cin¬ 
hintku,  qa  Yamasa  Jeter  cinhin¬ 
tku  hena  wicakte,  qa  wookiye 
en  zuyapi  iyecen  we  papson,  qa 
wokicize  we  kin  ipiyaka  on  nite 
ipiyag  kiton  kin  he  akan  icu,  qa 
hanpa  siha  kin  ohan  akan  nakun. 

6  Heon  nitoksape  kin  iyecen 
ecayecon  kta,  qa  pa  ska  tawa 
kin  ohna  hnakapi  kin  ekta  woo¬ 
kiye  en  ye  kta  iyowinyaye  kte 
sni. 

7  Tuka  Barzillai  Gileyadi  cin¬ 
hintku  kin  wocantkiye  ecawica- 
yecon  kta,  qa  wahna  wotapi 
nitawa  etanhan  yutapi  kin  wi- 
cehna  ohinniyan  unpi  kta,  Abi- 
salom  nicinye  etanhan  nawajice 
cehan  iyepi  hecen  en  mahipi  na- 
kas. 

8  Qa  iho  Simeyi  Gera  cinhin¬ 
tku  Benjamin!  kin  nici  yanka, 
iye  Bahurim  etanhan  Mahanaim 
ekta  wai,  anpetu  kin  he  en  woya- 
sice  tehika  on  mayasica,  tuka 
itkomakipe  kta  Jordan  ekta  apa- 
mahde  i,  heon  Jehowa  caje  mda- 
te  ca  wipe  on  cikte  kte  sni,  ewa- 
kiya. 

9  Heon  dehan  ihnuhan  iye  iya- 
onpepica  sni  kecanni,  niye  wica¬ 
sta  yaksapa,  qa  token  ecayecon 
kta  on  pa  ska  kin  ohna  hnakapi 
ekta  weyapi  on  apamahde  yeya- 
ye  kta  iyececa  sdonyaya. 

10  Hehan  Dawid  hunkake  wica- 
ye  cin  om  istima,  qa  Dawid  to- 
tonwe  ohna  hnakapi. 


WICOWOYAKE  2. 


11  Qa  anpetu  Dawid  Israel  ta- 
Mdcasfcavatapi  un  kin  waniyetu 
■wikceinna  topa ;  Hebron  ohna 
waniyetu  sakowin  wicastayata- 
pi,  qa  Jerusalem  ohna  waniyetu 
wikcemna  yamni  sanpa  yamni 
wicastayatapi. 

12  Hehan  Solomon  iye  atkuku 
Dawid  oiyotanke  tawa  akan  iyo- 
tanka.  qa  wokiconze  tawa  kin 
nina  yusutapi. 

13  Unkan  Adonija  Hagit  cinlun- 
tku  kin  Batseba  Solomon  hunku 
ekta  i.  Unkan  wookiye  en  ya- 
hi  he,  eciya;  unkan,  Wookiye 
en,  eya. 

14  Qa  taku  eciciye  kta  wacin 
eya.  Unkan,  eya  ye,  eya. 

15  Unkan  wokiconze  kin  he  mi- 
tawa,  qa  Israel  owasin  wicasta 
mayatapi  kta  e  miye  ekta  eton- 
wanpi  sdonyaya;  tuka  wokicon¬ 
ze  kin  yutokanpi,  qa  misunka 
he  yuha,  Jehowa  he  yuhe  kta 
konza  nakas. 

16  Qa  nakaha  taku  wanji  cicida, 
ihnuhan,  Hiya  emayakiye  cin. 
Unkan,  Eya  ye,  eciya. 

17  Unkan  ceciciya,  Solomon 
wicastayatapi,  Hiya  eniciye  kte 
sni,  heon  Abisag  Sunamiwin 
mduze  kta  e  maqu  kta  eciya  wo. 

18  Unkan  Batseba  heya,  Han 
niye  on  wicastayatapi  kin  ewa- 
kiye  kte  ye. 

19  Unkan  Batseba  wicastaya¬ 
tapi  kin  Solomon  ekta  i,  Adonija 
on  ie  kta  heon  etanhan.  Unkan 
wicastayatapi  kin  itkokipe  kta 
najin,  qa  ektakiya  pakapsan,  qa 
toiyotanke  akan  iyotanke  ca  wi¬ 
castayatapi  hunku  on  oiyotanke 
ehde  wdcasi :  unkan  etapa  kin 
ekta  iyotanka. 

20  Qa  heya,  Taku  cistinna  wan 
cicida.  Ihnuhan,  Hiya  emaya¬ 
kiye  cin.  Unkan  wicastayatapi 
pi  kin  heciya,  Ina  eya  wo,  hiya 
eciciye  kte  sni. 


21  Unkan  winyan  kin  heya, 
Abisag  Sunamiwin  kin  nicinye 
Adonija  yuze  kta  e  qupi  kte  ye. 

22  Unkan  Solomon  wicastaya¬ 
tapi  kin  ayupte  ca  hunku  kin 
heciya,  Qa  tokeca  Adonija  on 
Abisag  Sunamiwin  kin  yada  he  ? 
He  cinye  wa3^a,  hecen  wicasta¬ 
yatapi  kta  e  da  wo ;  iye  on  qa 
Abiatar  wawayusna  kin,  qa  Joab 
Tzernja  cinhintku  on. 

23  Qa  wicastayatapi  kin  Solo¬ 
mon  Jehowa  cajeyate  ca  heya, 
Wakantanka  hecen  qa  nakun 
isanpa  ecamicon  kte,  Adonija  wi- 
coie  kin  de  iye  nagi  on  eye  sni 
kin  ban. 

24  Qa  nakaha  Jehowa  eye  ci- 
qon  iyecen  tipi  micicage  ca  ate 
Dawid  oiyotanke  tawa  akan  iyo- 
tang  makiye  ca  miciyusuta  kin 
he  ni  kinhan,  anpetu  kin  de  Ado¬ 
nija  te  kta. 

25  Unkan  wicastayatapi  kin 
Solomon  Benaja  Jehojada  cin¬ 
hintku  ye  si,  qa  nape  kin  on  ka- 
stake  ca  te  kiya. 

26  Unkan  wicastayatapi  kin 
Abiatar  wawayusna  kin  heciya  ; 
Yanatot  maga  nitawa  ekta  hda 
wo;  wicasta  ktepi  kta  henica 
nakas,  tuka  ate  Dawid  itokara 
.Tehowa  canwohnaka  tawa  duha, 
qa  ate  toiyokisice  cin  owasin  en 
iyonicisica,  heon  nakaha  cikte 
kte  sni. 

27  Unkan  Solomon  Abiatar  yu- 
tokan,  on  Jehowa  wawayusna 
heca  kte  sni,  hecen  Jehowa  oie 
kin  Eli  tiyohnaka  on  Silo  en  eye 
ciqon  yuecetu. 

28  Unkan  Joab  nahon  ( .loab 
Adonija  opa,  Abisalom  ope  sni 
esta,)  heon  Joab  najica,  Jehowa 
taw'akeya  ekta,  qa  wahna  wo- 
snapi  he  kin  yuza. 

29  Unkan  wicastayatapi  kin 
Solomon  okiyakapi,  Joab  Jeho¬ 
wa  tawakeya  ekta  najica,  qa  in- 

yun  wahna  wosnapi  icahda  yan- 
ka.  Unkan  Solomon  Benaja  Je- 
hojada  cinhintku  heya  ye  si, 
Ekta  ya,  qa  kastaka  wo. 

30  Unkan  Benaja  Jehowa  ta- 
wakeya  ekta  i,  qa  heciya,  Wica- 
stayatapi  kin  hecen  eya,  Inanpa 
wo.  Unkan,  Hiya  den  mate  kta 
eya.  Unkan  Benaja  wicastaya- 
tapi  kin  okiyaka,  Joab  hecen  eya, 
qa  hecen  amayupta. 

31  Unkan  wicastayatapi  kin 
heciya,  Token  eye  cin  iyecen 
econ,  qa  kastaka,  qa  hnaka  wo  ; 
hecen  we  Joab  itnh  papson  kin 
miye  on,  qa  ate  tiyohnaka  on 
akahpe  miyeciton  kta. 

32  lye  wicasta  nonpa,  Abner 
Ner  cinhintku  Israel  ozuye  mde- 
tanhunka,  qa  Yamasa  Jeter  cin¬ 
hintku  Juda  ozuye  mdetanhunka 
iye  isanpa  ohan  owotanna  qa 
waste,  ate  -Dawid  sdonye  sni, 
wdcakastake  ca  isan  on  wicakte ; 
heon  we  tawa  iye  pa  kin  akan 
Jehowa  hdikiye  kta. 

33  Hecen  hena  wepi  kin  Joab 
pa  akan,  qa  tona  iye  etanhan 
icagapi  papi  akan  owihanke  wa- 
nica  hdi  kta ;  qa  Dawid  qa  tona 
iye  etanhan  icagapi,  qa  iye  tiyo¬ 
hnaka,  qa  oiyotanke  tawa  Jeho¬ 
wa  kici  wokiyapi  kta  owihanke 
wanica. 

34  Unkan  Benaja  Jehojada  cin¬ 
hintku  ekta  i,  qa  kastake  ca  te- 
kiya,  qa  tinta  en  ti  kin  ohna 
hnakapi. 

35  Unkan  wicastayatapi  kin 
heekiya  Benaja  Jehojada  cinhin¬ 
tku  ozuye  mdetanhunka  kaga, 
qa  wicastayatapi  kin  Abiatar 
heekiya  Tzadoq  wawayusna  ka- 
ga. 

36  Unkan  wicastayatapi  kin 
^imeyi  wahoye  ca  kico,  qa  he¬ 
ciya,  Jerusalem  ohna  ticaga,  qa 
hen  yanka  wo,  qa  hetanhan  to- 
kidan  inayape  kte  sni. 

37  Tohan  hetanhan  inayape  ca 
Qidron  kaksiza  akasanpa  idade 
cinhan,  awicakehan  nite  kta 
sdonya  wo ;  niwe  kin  nipa  akan 
yanke  kta. 

38  Unkan  ^imeyi  wicastayatapi 
kin  heciya,  Wicoie  kin  de  waste 
ce,  token  itancan  mitawa  wdca- 
stayatapi  kin  eye  cin  he  iyecen 
nitaokiye  econ  kta.  Unkan  Si- 
meyi  anpetu  ota  Jerusalem  ohna 
yanka. 

39  Unkan  waniyetu  yamni  he- 
han  Simeyi  taokiye  nonpa  Akis 
Mayaka  cinhintku  Gat  wicasta¬ 
yatapi  kin  ekta  najicapi ;  unkan 
Simeyi  okiyakapi  qa  heyapi,  Iho 
nitaokiye  Gat  en  yakonpi, 

40  Unkan  Simeyi  najin,  qa  ta- 
sonsonna  aqin  kiton,  qa  taokiye 
owicade  Gat  ^ekta  iyaya,  Akis 
ekta ;  hecen  Simeyi  ekta  i,  qa 
taokiye  Gat  etanhan  wicahdohdi. 

41  Unkan  Simeyi  Jerusalem 
etanhan  Gat  ekta  i  qa  hdi,  So¬ 
lomon  okiyakapi. 

42  Unkan  wicastayatapi  kin 
Simeyi  wahoye  ca  kico,  qa  heci¬ 
ya,  Jehowa  cajeyan  konze  ciye 
ca  ciyaotanin,  qa,  Tohan  inaya¬ 
pe  ca  toki  idade  cinhan  hehan 
awicakehan  nite  kta  sdonya  wo, 
eciciye  sni  he?  qa,  Wicoie  na- 
wahon  kin  he  waste  ce,  ehe 
sni  he  ? 

43  Qa  tokeca  woahope  Jehowa 
cajeyan  ope  cisi  kin  oyape  sni 
he  ? 

44  Nakun  wicastayatapi  kin 
Simeyi  heciya,  Niye  wicohan 
sica  nicante  sdotkiya  ate  ecaye- 
con  owasin  sdonyaya  ;  heon  nio- 
han  sice  cin  nipa  akan  Jehowa 
hdikiye  kta. 

45  Qa  Solomon  wicastayatapi 
kin  yawastepi  kta,  qa  Dawid  toi- 
yotanke  kin  yusutapi  kta  owi¬ 
hanke  wanica. 

46  Unkan  wicastayatapi  kin 

Benaja  Jehojada  cinbintku  he- 
con  si,  unkan  inanpe  ca  kastake 
catekiya.  Unkan  wokiconze  kin 
Soiomon  nape  kin  en  yusutapi. 

WICOWOYAKE  3. 

* 

1  Unkan  Solomon  Paro  Egupton 
wicastayatapi  kin  kici  wotakuye 
kage  ca  Paro  cunwintku  kin 
yuze  ca  Dawid  totonwe  en  ahdi, 
tohan  tipi  tawa  qa  Jehowa  ti 
kin,  qa  Jerusalem  ihduk^an  con- 
kaske  kage  cin  hduslan  sni  kin 
hehanyan. 

2  Hececa  esta  oyate  kin  pajo- 
dan  akan  wosnapi  ece,  anpetu 
kin  dena  hehanyan  Jehowa  caje 
on  nahanhin  tipi  kagapi  sni 
nakas. 

3  Qa  Solomon  Jehowa  waste- 
dake  ca  atkuku  Dawid  tokage 
cin  omani,  tuka  pajodan  akan 
wayusna,  qa  wizinya  ece. 

4  Qa  wicastayatapi  kin  Gibe- 
yon  ekta  i,  heciya  wayusna  kta 
heon ;  pajodan  iyotan  kin  hee 
nakas  ;  wohuhnahyapi  kektopa- 
winge  wahna  wosnapi  kin  he 
akan  Solomon  buhnahya. 

5  Gibeyon  en  Jehowa  Solomon 
en  ihdutanin  hanyen  wowihan- 
mde  en,  qa  Wakautanka  heciya, 
Taku  cicu  kta  yacin  da  wo. 

6  Unkan  Solomon  heya,  Nitao- 
kiye  Dawid  ate  wowicake  en,  qa 
woowotanna  en,  qa  cante  ecetu 
kin  en  nici  mani  kin  iyecen  wo- 
cantekiye  tanka  ecayecon ;  qa 
wocantekiye  tanka  kin  de  yecipa- 
tan,  cinca  wan  oiyotanke  tawa 
akan  iyotanke  kta  yaqu,  anpetu 
kin  de  iyececa. 

7  Heon  Jehowa  Wakan  cida 
wanna  ate  Dawid  heekiya  nitao- 
kiye  wicastayatapi  yakaga,  qa 
miye  hoksiyopa '  hemaca,  token 
tankan  inawape  ca  en  wahdi  kte 
cin  sdonwaye  sni. 


8  Qa  nitaokiye  oyate  nitawa 
yakahnige  cin  ehna  un,  oyate 
tanka,  ota  bin  on  wicayawapi, 
qa  owicawapi  okihipica  sni. 

9  Heon  nitaokiye  cante  wana- 
bon  qu  ye,  oyate  nitawa  wica- 
yaco  kta,  qa  taku  waste  qa  taku 
sica  iyukcan  kta  heon;  ecin 
tuwe  oyate  nitawa  kin  de  hin- 
skotanka  wicayaco  kta  okihi. 

10  Unkan  taku  kin  de  Solomon 
da  kin  wicoie  kin  Itancan  ista 
kin  en  waste. 

11  Unkan  Wakantanka  heciya; 
Wicoie  kin  de  yada  kin,  qa  niye 
on  anpetu  ota  yada  sni,  qa  niye 
on  wowijice  yada  sni,  toka  ni- 
yanpi  nagipi  kin  niye  on  yada 
sni,  tuka  woyaco  nayabon  kta  e 
wowiyukcan  niye  on  yada. 

12  Iho  nioie  kin  iyecen  eca- 
mon,  iho  cante  ksape  ca  wiyu- 
kcan  cicu,  hecen  nitokam  tuwm- 
dan  iyenicece  sni,  qa  niyohakam 
tuwedan  niye  iyecen  najin  kte 
sni. 

13  Qa  nakun  taku  yada  sni  kin 
cicu,  wowijice,  qa  wowitan  koya, 
hecen  tohanyan  yani  kin  hehan¬ 
yan  wicastayatapi  wicehna  tu¬ 
wedan  iyenicece  kte  sni. 

14  Qa  mita  canku  ohna  mayani 
kinhan,  qa  wokage  mitawa,  qa 
woahope  mitawa  oyape  cinhan, 
Dawid  niyate  mani  kin  iyecen, 
anpetu  nitawa  mduota  kta. 

15  Unkan  Solomon  kikta;  un¬ 
kan  inyun  he  wowihanmna.  Un¬ 
kan  Jerusalem  en  hdi,qa  Jehowa 
otakuye  can-wqhnaka  kin  itokam 
najin,  qa  wobubnabyapi  bubna- 
bya,  qa  wopida  wosnapi  kage  ca 
taokiye  owasin  wohanpi  wicaki- 
caga. 

16  Hehan  winobinca  nonpa  wi- 
tkowin  hecapi  wicastayatapi  ekta 
hipi,  qa  itokam  najinpi. 

17  Qa  winobinca  wanji  heya, 
Ecabe,  Itancan  mitawa,  miye  qa 

485 


T.  WICA^TAYATAPI, 


winoMnca  kin  de  tipi  wanjidan 
ohna  untipi,  qa  he  kici  tipi  kin 
ohna  cinca  waton  ye. 

18  Unkan  cinca  waton  kin  oha- 
kam  anpetu  iyamni  winohinca 
kin  de  nakun  cinca  ton,  qa  okon- 
wanjidan  unyakonpi,  tipi  kin 
ohna  tuwedan  tokeca  yanke  sni, 
unkis  nanapidan  ye. 

19  Unkan  winoliinca  kin  de  cin- 
hintku  kin  hanyen  te,  ahdaskin 
iwanka  nakas. 

20  Unkan  hanyecokaya  inajin, 
qa  micinksi  micahda  tanhan  icu, 
nitaokiyewin  istima  icunhan,  qa 
maku  tawa  ohna  iwankeya,  qa 
iye  cinhintku  te  cin  maku  mita- 
wa  ohna  ehnake  ye. 

21  Unkan  hanhanna  micinksi 
azin  wakiye  kta  wekta  qehan, 
inyun  he  te  ;  tuka  anpa  en  iwan- 
mdake  cehan  inyun  micinksi  Ava- 
ton  qon  hee  sni  ye. 

22  Tuka  winohinca  unman  kin 
heya,  Hiya  ni  kin  micinksi  kin 
hee,  qa  nicinksi  kin  he  te.  Un¬ 
kan  tokaheya  kin  heya;  Hiya 
nicinksi  he  te,  qa  micinksi  ni  kin 
hee  ye.  Hecen  wicastayatapi 
itokarn  wohdakapi. 

23  Unkan  wicastayatapi  kin  he¬ 
ya,  Wanji  is,  ni  kin  de  micinksi 
ee,  qa  nicinksi  he  te  ye,  eya^  qa 
unman  heya,  Hiya  nicinksi  kin 
te  qa  micinksi  kin  ni  ye. 

24  Nakun  wicastayatapi  kin  he- 
ya,Tsan  micicau  po.  Unkan  isan 
wan  wicastayatapi  kin  itokarn 
hiyuyapi. 

25  Unkan  wicastayatapi  kin  he¬ 
ya,  Hoksidan  ni  kin  kibaspa  po, 
qa  wanji  is  hanke  qu  po,  qa  un¬ 
man  is  hanke  qu  po. 

26  Hehan  winohinca  cinhintku 
ni  kin  iye  cinhintku  on  tezi  kata 
aya,  heon  wicastayatapi  kin  he- 
ciya,  Itancan  ceciciya,  hoksidan 
ni  kin  he  qu  ye,  qa  ihnuhan  he 
te  yaye  cin.  Unkan  unman  he- 

486 


ya,  He  mitawa  kte  sni,  qa  nakun 
iye  tawa  kte  sni,  kibaspa  pe. 

27  Hehan  wicastayatapi  kin 
ayupte  ca  heya,  Hoksidan  ni  kin 
tokaheya  kin  he  qu  po,  qa  ihnu-^ 
han  te  yayapi  kin,  hunku  kin  hee 
nakas. 

28  Unkan  Israel  owasin  woyaco 
wicastayatapi  yaco  kin  nahonpi, 
qa  wicastayatapi  kin  itokarn  ko- 
kipapi,  woecetu  econ  kta  e  avo- 
ksape  wakan  iye  en  un  kin  wan- 
yakapi  nakas. 

WICOWOYAKE  4. 

1  Unkan  wicastayatapi  Solo¬ 
mon  Israel  owasin  iwicadaka. 

2  Qa  wicasta  itancan  wicayuhe 
cin  dena  eepi,  Azarija  Tzadoq 
wawayusna  kin  cinhintku. 

3  Qa  EliAorep  qa  Ahija  §isa 
cinhintku  kin  hena  wowapi  kaga 
hecapi ;  Jehosapat  Ahilud  cin¬ 
hintku  kin  wokiksuye  wowapi 
kin  kaga. 

4  Qa  Benaja  Jehojada  cinhintku 
ozuye  mdetanhunka,  qa  Tzadoq 
qa  Abiatar  wawayusnapi. 

5  Qa  Azarija  Natan  cinhintku 
akicita  kin  wicayuha,  qa  Zebud 
Natan  wawayusna  cinhintku  kin 
wicastayatapi  kin  takodaku. 

6  Qa  Ahisar  tipi  kin  awanyaka, 
qa  Adoniram  Yabeda  cinhintku 
wamnayanpi  itancan. 

7  Unkan  Solomon  akicita  wi- 
kcemna  sanpa  nonpa  wicayuha, 
Israel  owasin  iwankam  unpi,  qa 
hena  omaka  wi  kin  wicastaya¬ 
tapi  qa  iye  tiyohnaka  on  woyute 
mnayanpi,  otoiyohi  wi  wanjidan 
on  woyute  mnayan. 

8  Qa  cajepi  kin  dena  eepi,  £tur 
cinhintku  Epraim  lie  kin  ohna. 

9  Deqer  cinhintku  Meqatz  ohna, 
qa  ^aalbim,  qa  Betsemes,  qa 
Elon,  qa  Bethanan  ohna. 

10  Hesed  cinhintku  Arubbot 

ohna,  iye  Soko,  qa  Heper  ma- 
koce  kin  ocowasin  yuha. 

11  Abinadab  cinhintku  Dor  pa- 
ha  owasin,  iye  Tapat  Solomon 
cunwintku  kin  yuza. 

12  Bayana  Ahilud  cinhintku 
Tayanak,  qa  Megiddo,  qa  Bet- 
san  Tzaretan  ikiyedan  wanke 
cin  Jezreyel  ihukuya,  Betsan 
etanhan  Abelmehola  ekta,  qa 
Joqmeyam  akotanhan  ocowasin 
yuha. 

13  Geber  cinhintku  Rarnot  Gi- 
leyad  (  Gileyad  paha )  kin  ohna, 
iye  Jair  Manase  cinhintku  toton- 
we  Gileyad  ohna,  qa  Argob  ma- 
koce  kin  Basan  ohna  otonwe 
tankinkinyan  wikcemna  sakpe 
conkaske  qa  mazasa  inatake  yu- 
hapi  kin  hena  owasin  yuha. 

14  Abinadab  A'ido  cinhintku 
Mabanaim  yuha. 

15  Abimayatz  Naptali  ohna,  is 
eya  Solomon  cunwintku  Basmat 
yuza. 

16  Bayana  Husai  cinhintku  Aser 
ohna,  qa  Yalot  ohna. 

17  Jehosapat  Paroba  cinhintku 
Issakar  ohna. 

18  Simeyi  Ela  cinhintku  Ben*- 
jamin  ohna. 

19  Geber  Uri  cinhintku  Gileyad 
Sibon  Amori  wicastayatapi,  qa 
Yog  Basan  wicastayatapi  tama- 
kocepi  kin  ohna  ;  qa  makoce  kin 
he  ohna  isnana  akicita. 

20  Unkan  Juda  qa  Israel  wicota, 
wiyaka  miniwanca  hutata  wan¬ 
ke  cin  ota  bin  iyenaka,  wotapi, 
qa  wayatkanpi,  qa  wiyuskinpi. 

21  Unkan  Solomon  wokiconze 
owasin  iwicadaka,  wakpa  kin 
etanhan  Pilistim  tamakocepi  kin, 
qa  Egupta  makoce  ihanke  he- 
hanyan,  womnaye  kahipi  qa  So¬ 
lomon  anpetu  ni  kin  owasin 
okiyapi. 

22  Qa  Solomon  anpetu  wanji- 
dan  on  woyute  yuhe  cin  dee. 


aguyapi  mdu  waste  binca  koka 
tanka  wikcemna  yamni,  qa  wo- 
kpanpi  koka  tanka  wikcemna 
sakpe. 

23  Tatanka  cemyapi  wikcemna, 
qa  tatanka  wibanpi  wikcemna 
nonpa,  tabinca  wanuyanpi  opa- 
winge,  nakun  tatoka  qa  tabinca 
ikceka,  qa  tatokadan  qa  maga 
cemyapi. 

24  Wakpa  kin  itato  owasin 
iwicadaka,  Tipsab  etanhan  Gaza 
ekta,  wicastayatapi  wakpa  itato 
owasin,  qa  ihduksan  yakonpi  kin 
owasin  om  wookiye  yuha. 

25  Qa  Solomon  anpetu  tawa 
owasin,  Juda,  qa  Israel,  Dan 
etanhan  Berseba  ekta  hehanyan 
wikopesniyan  yakonpi,  wicasta 
otoiyohi  hastanhanka  iyuwi  ta¬ 
wa  ihukuya,  qa  suken  can  tawa 
ihukuya. 

26  Nakun  Solomon  tacanpahrni- 
hma  on  suktanka  oinajin  kekto- 
pawinge  wikcemna  topa  yuha, 
qa  suktanka  akan  iyotankapi  ke- 
ktopawinge  wikcemna  sanpa  ke- 
ktopawinge  nonpa. 

27  Unkan  akicita  qon  woyute 
Solomon  wicastayatapi  on  mna- 
yanpi,  qa  tona  wicastayatapi  So¬ 
lomon  wahna  wotapi  tawa  iki¬ 
yedan  hipi  owasin  on,  otoiyohi 
wi  tawa  en  hecen  takudan  ica- 
kijapi  sni. 

28  Nakun  barle,  qa  peji  seca 
suktanka  on,  qa  sonsonna  on  tu- 
kten  yakonpi  kin  ekta  ahipi,  otoi¬ 
yohi  econ  wicasipi  kin  iyecen. 

29  Unkan  Wakantanka  Solo¬ 
mon  woksape  qa  wowiyukcan 
tanka  binca  qu,  qa  cante  ohda- 
kinyan  tanka,  wiyaka  miniwanca 
hutata  ekta  wanke  cin  he  iyecen. 

30  Hecen  Solomon  toksape  kin 
wiyohiyanpa  cinca  kin  owasin 
toksapepi  kapeya,  qa  Egupton 
toksapepi  owasin  nakun. 

31  Qa  wicasta  owasin  isanpa 

ksapa,  Etan  Ezraki  kin,  qa  He- 
man,  qa  Kalkol,  qa  Darda  Makol 
cinca  kin  hena  owasin  isanpa,  qa 
oyate  ihduksan  yakonpi  kin  owa¬ 
sin  cajeyatapi. 

32  Qa  wicoie  wakan  kektopa- 
winge  yamni  ia,  qa  odowan  ke- 
ktopawinge  sanpa  zaptan. 

33  Qa  can  kin  cajeyata,  kan- 
tesa  Lebanon  aicage  cin  etanhan 
pejikota  conkaske  aicage  cin  he- 
hanyan  on  ia,  qa  nakun  woteca 
on  ia,  qa  taku  kinyan  on,  qa  wa- 
tutka  on,  qa  hogan  on. 

34  Unkan  oyate  owasin  etanhan 
Solomon  toksape  nakonpi  kta 
hipi,  maka  wicastayatapi  kin  to- 
na  ekta  toksape  otanin  kin  owa¬ 
sin  etanhan. 

WICOWOYAKE  5. 

1  Unkan  Hirarn  Tzur  wicasta¬ 
yatapi  kin  Solomon  ekta  iye  tao- 
kiye  ye  wicasi,  he  atkukn  eekiya 
wicastayatapi  sdayapi  kin  nakon 
nakas,  qa  Hiram  Dawid  waste- 
daka  anpetu  tawa  owasin. 

2  Unkan  Solomon  Hiram  wa- 
hoye  ca  heya, 

3  Ate  Dawid  ozuye  iye  ihdu¬ 
ksan  unpi  siha  kin  ihukuya  Je- 
howa  ye  wicaye  sni  kin  hehan- 
yan,  Jehowa  iye  wakanda  caje 
kin  on  tipi  wan  kaga  okihi  sni  he 
sdonyaya. 

4  Tuka  wanna  Jehowa  wakan- 
wada  kin  woozi  maqu,  mihdu- 
ksan  toka  wanica,  qa  taku  sica 
awakipe  sni. 

5  Qa  ito  Jehowa  wakan  wada 
caje  on  tipi  wan  wakage  kta  epa, 
Jehowa  ie  ca  ate  Dawid  heciye 
ciqon  iyecen,  Nicinksi  niye  hee- 
kiya  oiyotanke  nitawa  akan  cicu 
kte  cin  iye  micaje  on  tipi  wan 
kage  kta. 

6  Heon  dehan  Lebanon  etan¬ 
han  kantesa  can  micicakse  wi- 

casi  wo  ;  qa  nitaokiye  mitaokiye 
om  unpi  kta.  Qa  nitaokiye  on 
iyuwin  cicu  kta,  taku  ehe  kte 
cin  owasin  iyecen,  Tzidoni  kin 
iyecen  unkiyepi  ehna  tiuvedan 
can  kakanpi  wayupike  sni  sdon¬ 
yaya. 

7  Unkan  Hiram  Solomon  oie 
kin  nakon  qehan  nina  iyuskin, 
qa  heya,  Jehowa  nakaha  yawa- 
stepi.  Iye  Dawid  oyate  tanka 
kin  de  iwankam  cinca  ksapa 
wan  qu.  _ 

8  Unkan  Hiram  Solomon  wa- 
hoye  ca  heya,  Wahomayaye  cin 
he  nawakon.  Taku  iyonicipi 
owasin,  kantesa  can  qa  wazi  can 
en  miye  ecamon  kta. 

9  Mitaokiye  Lebanon  etanhan 
miniwanca  ekta  hiyuyapi  kta ; 
qa  tukten  wahomayaye  kte,  cin, 
heciya,  cankaga  miniwanca  ohna 
amde  kta,  qa  niye  heciya  can 
kin  iyacu  kta,  nakun  token  iyo- 
makipi  niye  ecanon  kta,  qa  tiyo- 
hnaka  mitawa  on  woyute  maya- 
qu  kta. 

10  Unkan  Hiram  kantesa  can, 
qa  wazi  can  Solomon  qu,  token 
iyokipi. 

11  Unkan  Solomon  aguyapi  su 
koka  tanka  kektopawinge  wikce- 
mna  non  pa,  qa  can  ihdi  w^aste 
koka  tanka  wikcemna  nonpa,  ti- 
yohnaka  tawa  yutapi  kta  on,  So¬ 
lomon  waniyetu  otoiyohi  Hirarn 
hecen  qu  ece. 

12  Unkan  Jehowa  Solomon  wo- 
ksape  qu,  eciye  ciqon  he  iye¬ 
cen.  Unkan  Hiram  qa  Solomon 
wokiyapi,  qa  otakuye  kicica- 
gapi. 

13  Unkan  Solomon  Israel  owa¬ 
sin  etanhan  wowidake  mnayan, 
wicasta  kektopawinge  wikcemna 
yamni  wowidake  mnawicaya. 

14  Qa  Lebanon  ekta  ye  wicasi 
kektopawinge  wikcemna  wanji 
itokto  wi  iyohi,  wi  wanjidan  Le- 

banon  ohna  yakonpi,  qa  wi  nonpa 
tipi  tawapi  en.  Unkan  Adonirarn 
wowidake  mnayanpi  kin  awan- 
yaka. 

15  Naknn  Solomon  wicasta  ke- 
ktopawinge  wikceinna  sakowin 
watoksupi  heca  wicayuha,  qa  lie 
kin  ohna  wakakanpi  kektopa- 
winge  wikcemna  sahdogan. 

16  Nakun  akicita  itancanpi  kin 
Solomon  wicayuha  kektopawin- 
ge  yamni  sanpa  opawinge  yamni, 
wohtani  econ  wicakiyapi,  hena 
oyate  wobtani  econpi  kin  awan- 
wicayakapi. 

17  Qa  Solomon  hecon  wicasi 
heon  inyan  tankinkinyan  qapi, 
inyan  tebika,  inyan  kakanpi  tipi 
oahde  kin  on. 

18  _Hecen  Solomon  ticaga  taw^a, 
qa  Hiram  ticaga  tawa  kin,  qa  to- 
na  inyan  kaksapi  kin  hena  ka¬ 
kanpi,  qa  tipi  kin  kagapi  kta  can 
qa  inyan  wiyeya  kagapi. 

WICOWOYAKE  6. 

1  Unkan  Israel  Egupta  makoce 
kin  etanhan  hinanpapi  ehantan- 
han  waniyetu  opawinge  topa 
sanpa  wikcemna  isahdogan  en, 
Solomon  Israel  itancanyaoi  wa¬ 
niyetu  itopa  kin  en  wi  inonpa. 
Zip  eciyapi  he  en,  tokaheya  Je- 
bowa  on  tipi  kaga. 

2  Qa  wicastayatapi  kin  Solomon 
tipi  Jehowa  kicage  cin  he  ohan- 
ske  cin  wicispa  wikcemna  sakpe, 
qa  ohdakinyan  kin  wikcema  non¬ 
pa,  qa  obosdatu  kin  wicispa  wi¬ 
kcemna  yamni. 

3  Unkan  tipi  wakan  tipi  kin 
wihinanpe  cin  ektakiya  tiyopa 
awakeyapi  kin  he  ohanske  cin 
wicispa  wikcemna  nonpa,  tipi 
ohdakinyan  kin  iyenakeca,  qa 
ohdakinyan  kin  wicispa  wikce- 
mnana  tipi  wihinanpe  cin  ekta¬ 
kiya. 


4  Qa  owanyeye  tipi  kicage  cin 
hena  cansbudan  kazuntapi. 

5  Qa  tipi  tiobosdata  ihduksan 
owanka  kaga,  tipi  wakan  qa  tipi 
wakan  binca  itankan  tiobosdata 
akan,  qa  ihduksan  tiobosdata 
akan  tipidan  kaga. 

6  Tipidan  kuya  kin  ohdakinyan 
kin  wicispa  zaptan,  qa  inonpa 
kin  ohdakinyan  kin  wicispa  sa¬ 
kpe,  qa  iyamni  ohdakinyan  kin 
wicispa  sakowin,  tipi  ihduksan 
itankan  oahehde  kaga  nakas,  he- 
cen  tipi  tiobosdata  kin  en  iko- 
yag  ye  kte  sni. 

7  Unkan  tipi  kagapi  qehan  in¬ 
yan  oqapi  ekta  yustanpi  heca  on 
kagapi,  hecen  tipi  kagapi  icunhan 
hen  maziyape,  qa  onspe,  qa  ma- 
zasapa  ikicanye  unmanna  nabon- 
pi  sni. 

8  Qa  tipidan  inonpa  tiyopa  kin 
tiunnaptan  itokaga  ektakiya  qa 
caniyadipi  kin  aohomniyan  tipi¬ 
dan  inonpa  kin  ekta  adipi,  qa 
inonpa  kin  etanhan  iyamni  kin 
ekta. 

9  Hecen  tipi  kin  kage  ca  yu- 
stan,  qa  bantesa  can  cutuhu  qa 
canmdaska  on  awakeya. 

10  Nakun  tipidan  obosdata  kin 
wicispa  zaptan,  tipi  owancaya 
ihduksan  kaga,  qa  hena  bantesa 
can  on  tipi  kin  akan  ahekiya. 

11  Unkan  Jehowa  oiq  kin  Solo¬ 
mon  en  hi  qa  heciya, 

12  Tipi  kin  de  yakage  cin  he¬ 
cen  wokage  mitawa  omayani,  qa 
woyaco  mitawa  ecanon,  qa  woa- 
hope  mitawa  owasin  oyape  ca 
omayani  kinhan,  rnioie  Dawid 
niyate  ewakiye  ciqon  niye  en 
mdusuta  kta. 

13  Qa  Israel  cinca  wicehna 
ounwaye  kta,  qa  oyate  mitawa 
amdustan  kte  sni. 

14  Hecen  Solomon  tipi  kin  kage 
ca  hdustan. 

15  Nakun  tipi  tiobosdata  kin 

mahentu  Hantesa  canmdaska  on 
kaga,  tipi  ovvanka  kin  hetanhan 
tice  canmdaska  aiyahdeya,  ma¬ 
hentu  can  aokatan,  qa  tipi  owan- 
ka  kin  wazi  canmdaska  aokatan. 

16  Qa  owohdake  kin  tipi  wakan 
hinca  tipi  on,  tipi  ohanske  etan- 
han  catkuta  wicispa  wikcemna 
nonpa,  hantesa  canmdaska  on 
kaga,  owanka  etanhan  awakeya- 
pi  kin  aiyahdeya. 

17  Qa  wicispa  wukcemna  topa 
wihinanpe  ektakiya  tipi  wakan 
kin  hee. 

18  Qa  timahen  hantesa  can  kin 
pagopi,  psonkaka  qa  wahcahca : 
timahen  owancaya  hantesa  can, 
inyan  kin  aisinyan  wanka. 

19  Qa  timahen  catkuta  owo¬ 
hdake  tipi  kin  wiyeya  kaga,  hen 
Jehowa  wotakuye  can  wohnaka 
ehnake  kta  heon  etanhan. 

20  Qa  owohdake  tipi  kin  ohan¬ 
ske  cin  wicispa  wikcemna  nonpa, 
qa  ohdakinyan  kin  wicispa  wi¬ 
kcemna  nonpa,  qa  obosdatu  kin 
wicispa  wikcemna  nonpa,  qa  he 
mazaskazi  ecedan  apawinta;  qa 
hantesa  wahna  wosnapi  kin  na- 
kun  he  apawinta. 

21  Hecen  Solomon  tipi  kin  ti¬ 
mahen  mazaskazi  ecedan  on 
apawinta  qa  owohdake  tipi  ito- 
kam  ozanpi  mazaskazi  icicahiha 
on  otkeyt,  qa  mazaskazi  apa¬ 
winta. 

22  Qa  tipi  kin  owancaya  maza¬ 
skazi  apawinta  ecen  tipi  kin  yu- 
stanpi.  Nakun  wahna  wosnapi 
kin  owohdake  tipi  tawa  kin  he, 
owancaya  mazaskazi  apawinta. 

23  Qa  owohdake  tipi  kin  ohna 
Kerubim  nonpa  wihdi  can  on 
kaga,  hena  obosdatu  wicispa  wi¬ 
kcemna. 

24  Qa  kerub  hupahu  wanji  wi¬ 
cispa  zaptan,  hupahu  wanji  ihan- 
ke  kin  etanhan  hupahu  unman 
ihanke  ekta  wicispa  wikcemna. 

25  Qa  kerub  unman  wicispa 
wukcemna:  Kerub  napin  iyutapi 
kin,  qa  okagapi  kin  iyakidehan- 
keca,  qa  iyakidececa. 

26  Kerub  wanji  obosdatu  kin 
wicispa  wikcemna,  qa  kerub  un¬ 
man  kin  hehankeca. 

27  Unkan  kerub  napin  tipi  kin 
mahen  ehde  ;  qa  kerub  napin  hu¬ 
pahu  hdamdagapi,  qa  kerub  wan¬ 
ji  hupahu  kin  tiobosdatu  kin 
iyohi,  qa  kerub  unman  hupahu 
kin  tiobosdatu  unman  kin  iyohi, 
qa  hupahupi  kin  tipi  kin  cokaya 
en  iyokicihipi. 

28  Unkan  kerub  napin  maza¬ 
skazi  apawinta. 

29  Qa  tipi  kin  ihduksan  tio- 
bosdata  kin  owancaya  mahen, 
qa  tankan  kerub  qa  tamar  can, 
qa  wahcahca  namdaga  okagapi 
pago. 

30  Qa  tipi  owanka  kin  maza¬ 
skazi  apawinta  owohdake  tipi  kin 
mahen  qa  itankan. 

31  Qa  owohdake  tipi  tiyopa  kin 
wihdi  can  on  kaga,  canbosdata 
ipatan  kin  zaptan. 

32  Nakun  tiyopa  nonpa  wihdi 
can  heca,  qa  hena  akan  kerub,  qa 
tamar  can,  qa  wahcahca  namda¬ 
ga  opagopi  pago,  qa  mazaskazi 
apawinta,  qa  mazaskazi  kin  ke¬ 
rub  kin,  qa  tamar  can  kin  apa- 
winsya. 

33  Qa  hecen  tipi  kin  mahen  ti¬ 
yopa  kin  on  can  bosdata  topa 
kaga. 

34  Qa  tiyopa  nonpa  wazi  can 
on  kaga,  canmdaska  nonpa  yuksi- 
japi  tiyopa  wanji  on,  qa  can¬ 
mdaska  nonpa  yuksijapi  tiyopa 
unman  on. 

35  Qa  kerub,  qa  tamar  can,  qa 
wahcahca  namdaga  pago,  qa  pa¬ 
gopi  kin  akan  wayupiya  maza¬ 
skazi  apawinta. 

36  Nakun  hocoka  mahentu  con- 
kaske  kin  kaga,  inyan  kakanpi 

yamni  itakihna,  qa  akan  Hantesa 
can  kakanpi  ocaiiku  wanji. 

37  Waniyetu  itopa  Zip  wi  kin 
en  Jehowa  ti  oahehde  kagapi. 

38  Qa  waniyetu  wikcemna  iake 
wanji  Bui  wi  kin,  wi  isahdogan 
kin  hee  en,  taku  owasin  woyaco 
owasin  iyecen  yustanpi,  hecen 
waniyetu  sakowin  he  kagapi. 

WICOWOYAKE  7. 

1  Unkan  Solomon  tipi  tawa  wa¬ 
niyetu  wikcemna  sanpa  yamni 
hehanyan  kage  ca  tipi  tawa  kin 
ocowasin  hdustan. 

2  ISTakun  Lebanon  contanka, 
tipi  kin  kaga,  ohanske  kin  wi- 
cispa  opawinge,  qa  ohdakinyan 
kin  wicispa  wikcemna  zaptan, 
qa  obosdatu  kin  wicispa  wikce¬ 
mna  yamni,  hantesa  can  pasda- 
tapi  cankuye  topa  akan,  qa  can- 
pasdatapi  akan  hantesa  can  ka¬ 
kanpi  ehnakapi. 

3  Qa  can  bosdan  ehdepi  wikce¬ 
mna  topa  sanpa  zaptan  cankuye 
iyohi  ake  zaptan  hena  akan  tipi 
cutuhu  kin  qa  hantesa  can  on 
akahpapi. 

4  Qa  owanyeye  cankuye  yamni, 
qa  owanyeye  wan  owanyeye  un¬ 
man  iyotakonza  yamni  akihde. 

5  Qa  tiyopa  kin,  qa  can  ipatan 
kin  owasin  topa  oradoton  kagapi, 
qa  cankuye  yamni  kin  en  owan¬ 
yeye  iyotakonza. 

6  Qa  tiyopa  awakeyapi  can 
pasdatapi  on  kaga,  ohanske  cin 
wicispa  wikcemna  zaptan,  qa 
ohdakinyan  kin  wicispa  wikce¬ 
mna  yamni;  qa  hena  itokam  ti¬ 
yopa  awakeyapi  wanji,  qa  can- 
pasdatapi,  qa  iyadipi  wan  hena 
itokam  kaga. 

7  Nakun  wayaco  ohanzi  hdepi 
wan  kaga,  he  ohna  wayaco  oiyo- 
take  kin  han ;  qa  owanka  etan- 
han  wankan  owanka  kin  hehan¬ 


yan  hantesa  canmdaska  on  aka- 
hpa. 

8  Qa  tipi  tawa  ohna  ti  kin  he 
en  tihocoka  wan,  awakeyapi  kin 
de  iheyata,  woka^e  kin  de  iye- 
ceca.  Nakun  Paro  cunwintku 
Solomon  yuze  cin  tipi  wan  ki- 
caga  tiyopa  awakeyapi  kin  de 
iyecen. 

9  Hena  owasin  inyan  tehika  on 
kagapi,  wiyutapi  kin  iyecen  ka¬ 
kanpi,  qa  canibakse  on  baksapi, 
anokatanhan,  oahehde  etanhan 
tipi  tete  kin  hehanyan,  qa  tankan 
ahocoka  tanka  kin  hehanyan. 

10  Qa  oahehde  kin  he  inyan 
tehika,  inyan  tanka,  inyan  wici¬ 
spa  wikcemna,  qa  inyan  wicispa 
sahdogan. 

11  Qa  iwankam  inyan  tehika 
wiyutapi  kin  iyecen  kakanpi,  qa 
hantesa  can. 

12  Qa  ihduksan  hocoka  tanka 
kin  inyan  kakanpi  yamni  icita- 
kihna,  qa  hena  akan  hantesa  can 
kakanpi  cankuye  wanjidan,  qa 
Jehowa  ti  hocoka  mahentu  kin, 
qa  tiyopa  awakeyapi  kin  he  na¬ 
kun  hececa. 

13  Unkan  Solomon  Hiram  wa- 
hoya,  qa  Tzur  etanhan  ukiya. 

14  lye  wiwazica  wan  Naptali 
wicoun  etanhan  inaya,  qa  atku- 
ku  Tzur  wicasta  heca,  mazazi 
kaga ;  unkan  he  woksape,  qa  wo- 
wiyukcan  ojudan,  qa  mazazi  oka- 
gapi  wayupiya  kaga.  Unkan  wi- 
castayatapi  Solomon  ekta  hiyu, 
qa  wohtani  econ  si  kin  owasin 
kaga. 

15  Qa  mazazi  ipatan  nonpa  ka¬ 
ga,  ipatan  wanji  bosdatu  kin  wi¬ 
cispa  wikcemna  sanpa  sahdogan, 
qa  hahonta  wicispa  wikcemna 
sanpa  nonpa  ipatan  iyohi  oho- 
mni  iyaya. 

16  Qa  ipatan  nonpa  papi  kin 
akan  ehde  kta  e  watesdake  non¬ 
pa  mazazi  ^doyapi  on  kaga,  wa- 

tefsdake  wanji  obosdatu  kin  wici- 
spa  zaptan,  qa  watesdake  inonpa 
obosdatu  kin  wicispa  zaptan. 

17  Maza  yankapi  ho  kagapi  iye- 
cen  mazaicicabilia  kahmupi  wa¬ 
tesdake,  ipatan  akan  yakonpi  kin 
hena  kicaga,  watesdake  wanji  on 
sakowin,  qa  watesdake  inonpa  on 
sakowin. 

18  Hecen  ipatan  kaga,  qa  he¬ 
na  ihduksan  taspantanka  su  ota 
cankuye  nonpa  maza  yankapi 
watesdakapi  w'anji  pa  akalipe 
cin  on,  qa  watesdake  inonpa  on 
nakun  hecen  kaga. 

19  Watesdake  ipatan  nonpa  pa- 
pi  kin  akan  tiyopa  awakeyapi 
ohna  yakonpi  hena,  ranahcahca 
kagapi,  wicispa  topa. 

20  Nakun  w^atesdake  ipatan 
nonpa  akan, taspantanka  su  ota 
opawinge  nonpa,  maza  yankapi 
icunom  tezi  kin  ikiyedan  iwan- 
kam :  watesdake  inonpa  akan 
ihduksan  cankuye  nonpa. 

21  Qa  tipi  wakan  tiyopa  awa¬ 
keyapi  ipatan  kin  bosdan  ehde, 
qa  ipatan  etapa  kin  bosdan  ehde 
qehan  .fakin  (Jehowa  yasuta)  ca- 
jeyata,  qa  ipatan  catka  kin  bo¬ 
sdan  ehde,  qa  Boaz  (miniheca) 
cajeyata. 

22  Qa  ipatan  papi  akan  mna- 
hcahca  kagapi :  hecen  ipatan  ka¬ 
gapi  kin  yustanpi. 

23  Qa  cega  sdoyapi  tanka  kin 
kaga,  mirna,  qa  tete  etanhan  tete 
unman  ekta  wicispa  wikcemna  ; 
qa  obosdatu  kin  wicispa  zaptan, 
qa  hahonta  wicispa  wikcemna 
yarani  ihduksan  iyaya. 

24  Qa  ihduksan  owancaya  tete 
kin  ihukuya  can  paha  pagopi,  wi¬ 
cispa  iyohi  wikcemna,  cankuye 
nonpa,  cega  tanka  ihduksan  ;  he 
sdoyapi  qehan  can  paha  kin  na¬ 
kun  sdoyapi. 

25  Qa  tatanka  wikcemna  nonpa 
akan  ehdepi,  yamni  itepi  kin  wa- 

ziyata  kiya,  qa  yamni  itepi  kin 
wiyohpeyata  kiya,  qa  yamni  ite¬ 
pi  kin  itokahkiya,  qa  yamni  itepi 
kin  wihinanpe  cin  ektakiya  ce¬ 
ga  tanka  kin  hena  tapetepi  akan 
wanka,  qa  owasin  nitepi  kin  ma- 
hentuya  unpi. 

26  Qa  osoke  cin  nape  hdakin- 
yan,  qa  tete  wiyatke  tete  kin 
iyececa,  mnahcahca  narndaya 
akan  kagapi,  qa  bat  (koka  iyu- 
tapi)  kektopawinge  nonpa  kipi. 

27  Nakun  mazazi  oahe  topa  ka¬ 
ga,  oahe  otoiyohi  ohanske  cin 
wicispa  topa,  qa  ohdakinyan  kin 
wicispa  topa,  qa  obosdatu  kin 
wicispa  yamni. 

28  Qa  oahe  kin  decen  kagapi, 
opapun  yuhapi,  qa  opapun  kin 
oise  otahedan. 

29  Qa  oise  otahedan  opapun 
akan  mnaja,  qa  tatanka, qa  Kerub 
kagapi.  Qa  oise  akan  hute  kin 
iwankam  ;  qa  mnaja  kin,  qa  ta¬ 
tanka  kin  ihukuya,  oyuskite  oka- 
zeze  kagapi. 

30  Qa  oahe  iyohi  ihukuya  ma¬ 
zazi  canhdeska  topa,  qa  canhde- 
ska  huhdakinyan  kin  mazazi, 
qa  cega  kin  ihukuya  siha  kin 
hiyete  yuhapi.  Hiyete  kin  sdo¬ 
yapi,  otoiyohi  oyuskite  iyota- 
konza. 

31  Qa  oiyuhdoke  cin  watesdake 
kin  mahentuya  obosdatu  kin  wi¬ 
cispa  wanji  ;  qa  oiyuhdoke  cin 
mima,  waksica  kagapi  iyecen, 
wicispa  wanjidan  sanpa  wicispa 
hanke;  qa  oiyuhdoke  akan  wa- 
pagopi,  qa  opapun  topa  omdoton, 
mibe  sni. 

32  Qa  opapun  kin  ihukuya  can¬ 
hdeska  topa,  qa  canhdeska  hu 
hdakinyan  oahe  en  ikoyakapi, 
qa  canhdeska  otoiyohi  obosdatu 
kin  wicispa  wanji  sanpa  hanke. 

33  Qa  canhdeska  kagapi  kin 
canpahmihma  canhdeska  kagapi 
iyececa,  huhdakinyanpi  kin,  qa 

cancokaya  kin,  qa  mazacanhde- 
^ka  kin,  qa  canheskda  hu  kin 
hena  owasin  sdoyapi. 

34  Qa  oahe  otoiyohi  oise  topa 
kin  akan  hiyete  topa,  hiyete  kin 
oahe  kin  etanhan. 

35  Qa  oahe  pa  kin  mima,  obo- 
sdatu  kin  wicispa  hanke,  qa  oahe 
pa  kin,  qa  nape  kin,  qa  opapun 
kin  he  etanhanpi. 

36  Qa  huhdakinyan  omdaska 
kin  akan,  qa  opapun  kin  akan 
Kerub,  qa  mnaja,  qa  tamar  can 
bagopi,  otoiyohi  okan  kin  ij^ece- 
ca,  qa  nakun  oyuskite  kin  ihdu- 
ksan. 

37  Oahe  wikcemna  kin  hecen 
kagapi  ,■  owasin  iyecen  sdoyapi, 
iyutapi  kin  wanjidan,  obagopi 
wanjidan. 

38  Qa  mazazi  waksica  wikce¬ 
mna  kaga ;  waksica  kin  iyohi 
bat  wikcemna  topa  kipi;  waksi¬ 
ca  otoiyohi  wicispa  topa  ;  qa  oa¬ 
he  wikcemna  otoiyohi  akan  wa¬ 
ksica  wanjidan. 

39  Qa  oahe  zaptan  tipi  etapa 
kin  eciyatanhan,  qa  oahe  zaptan 
tipi  kin  catka  tanhan  ehde ;  qa 
cega  tanka  kin  tipi  kin  etapa  tan¬ 
han  itokaga  tanhan  wi  hinanpe 
ekta  kiya. 

40  Unkan  Ilirara  w'aksica  kin 
kaga,  nakun  rnazamdaska  kin,  qa 
cega  kin.  Hecen  Jehowa  ti  kin 
on  wicastayatapi  Solomon  wo- 
htani  kali  si  kin  owasin  yu- 
stan. 

41  Maza  ipatan  nonpa  kin,  qa 
maza  ipatan  nonpa  papi  akan 
wate^dake  mima  nonpa  kin,  qa 
maza  yankapi  nonpa  on  maza 
ipatan  nonpa  papi  akan  wate- 
sdake  nonpa  akahpapi; 

42  Qa  taspantanka  su  ota  opa- 
winge  topa,  maza  yankapi  nonpa 
kin  on, taspantanka  su  ota  oan- 
kuye  nonpa,  maza  yankapi  otoi¬ 
yohi  on,  hena  watesdake  waksica 

maza  ipatan  akan  unpi  kin  aka- 
lipapi ; 

43  Qa  oahe  wikcemna,  qa  wa¬ 
ksica  wikcemna  oahe  akan  ya- 
konpi ; 

44  Qa  cega  tanka  wanjidan,  qa 
tatanka  wikcemna  sanpa  nonpa 
cega  tanka  ihukuya ; 

45  Qa  cega  kin,  qa  maza  mda- 
ska  kin,  qa  waksica  kin  :  qa  Hi¬ 
ram  Jehowa  tipi  taku  ikicanye 
cin  wicastayatapi  Solomon  ki- 
cage  cin  hena  owasin  mazazi 
wiyatpa  on  kaga. 

46  Jordan  osmaka  kin  ohna,  wi¬ 
castayatapi  kin  hena  sdoya,  maka 
soka  kin  ohna  Sukot  qa  Tzaretan 
otahedan. 

47  Hehan  Solomon  oziiciya, 
waksica  kag^e  cin  nina  ota  liinca, 
maza  tkeutapi  kin  aspeye  pica 
sni. 

48  Unkan  Solomon  Jehowa  tipi 
ikicanye  cin  owasin  kaga,  ma- 
zaskazi  wahna  wo^napi  kin,  qa 
mazaskazi  wahna  wotapi  kin,  he 
akan  aguyapi  itokamhnakapi. 

49  Qa  petijanjan  ihupa  owohda- 
ke  tipi  itokam,  etapa  eciyatanhan 
zaptan,  qa  catka  eciyatanhan  za¬ 
ptan  kin,  mazaskazi  ecedan  on 
kagapi,  qa  walica  kin,  qa  peti¬ 
janjan  kin,  qa  petijanjan  iyukse, 
owasin  mazaskazi. 

50  Qa  waksica  kin,  qa  isan  kin, 
qa  wiyatke  kin,  qa  mazatukiha 
kin,  qa  oizinye  kin,  mazaskazi 
ecedan,  nakun  tipi  mahentuya 
tipi  wakan  liinca  tiyopa  on,  qa 
tipi  wakan  tiyopa  kin  on,  tiyopa 
okihe  kin  hena  mazaskazi. 

51  Hecen  wicastayatapi  Solo¬ 
mon  wokicanye  Jehowa  ti  kin 
kicage  cin  owasin  yustanpi.  Un¬ 
kan  Solomon  taku  atkuku  Dawid 
yuwakan  kin,  mazaska  kin,  qa 
mazaskazi  kin,  qa  waksica  kin 
ahi,  qa  Jehowa  ti  wopiye  kin  en 
ehnaka. 

1  Hehan  Solomon  Israel  hun- 
kayapi  kin  wicoun  itancanpi  kin 
owasin  Israel  cinca  ateyapi  to- 
kapapi  kin  mniciye  yvicaya,  wi- 
castayatapi  Solomon  ekta  Jeru¬ 
salem  en,  Jehowa  otakuye  can- 
wohnaka  kin  Dawid  totonvve  kin 
Zion  etanhan  itanwankanhde  au- 
pi  kta. 

2  Unkan  Israel  wicasta  kin  owa¬ 
sin  wicastayatapi  kin  Solomon 
ekta  mniciyapi,  Etanim  wi  kin 
en,  wi  isakowin  kin  hee.  wohanpi 
wakan  kagapi  qehan. 

3  Qa  Israel  hunkayapi  owasin 
hipi ;  unkan  wawayusnapi  kin 
canwohnaka  kin  akiyuha  ayapi. 

4  Qa  Jehowa  tacanwohnaka 
kin,  qa  itkokipapi  wakeya  kin, 
qa  waksica  wakan  wakeya  ohna 
yakonpi  kin  owasin  ahipi,  hena 
owasin  wawayusnapi  kin,  qa  I^e- 
wi  kin  akiyiihapi. 

5  Qa  wicastayatapi  Solomon, 
qa  Israel  omniciye  iye  en  mnici¬ 
yapi  ocowasin  canwohnaka  kin 
itokam,  tahinca  qa  tatanka,  nina 
ota  on  owapi  sni,  qa  yawapi  sni 
wayusnapi  ecee. 

6  Unkan  wawayusnapi  kin  Je¬ 
howa  otakuye  canwohnaka  kin 
toyanke  en  ahipi,  keritb  liupahu- 
pi  kin  ihukuya,  oyanke  wakan 
Rinca  owohdake  tipi  en. 

7  Kerub  nonpa  Rupahupi  kin 
hdurndayapi  canwohnaka  oyanke 
kin  iwankam,  hecen  kerub  nonpa 
kin  canwohnaka  kin,  qa  tosu  ta- 
wa  kin  iwankam  akalipa. 

8  Qa  tosu  kin  yujunpi  hecen 
tosu  inkpapi  kin  tipi  wakan  owo- 
hdaka  tipi  itokam  un  kin  etan¬ 
han  taninyan  yakonpi,  qa  itankan 
aisinyan  unpi,  qa  anpetu  kin  de- 
hanyan  hen  yakonpi. 

9  Canwohnaka  kin  ohna  taku- 
dan  yank?  sni,  inyan  mdaska 

nomnana,  otakuye  Jehowa  Israel 
cinca  wicakicaga,  Egupta  _etan- 
han  hdinanpapi  qehan,  Horeb 
ekta  hena  Mowis  hen  ohnaka. 

10  Unkan  Avawayusnapi  kin  tipi 
wakan  etanhan  hdinanpapi  qehan, 
mabpiya  soka  wan  Jehowa  ti  kin 
ojuya. 

11  Hecen  wawayusnapi  kin 
mabpiya  soka  on  wokiyapi  kta 
e  -hen  yakonpi  kta  okitpanipi, 
Jehowa  towitan  kin  Jehowa  ti 
kin  ojuya  nakaA 

12  Hehan  Solomon  heya,  Jeho¬ 
wa  otpaza  soka  en  ounye  kta 
key  a. 

13  Awicakehan  tipi  en  ounyaye 
kta  wan  cicicaga,  oyanke  suta 
wan  ohna  yahidotanke  kta,  owi- 
hanke  wanin. 

14  Hehan  wicastayatapi  kin  ite 
kin  ihduhomni,  qa  Israel  omnici¬ 
ye  owasin  yawaste  ;  unkan  Israel 
omniciye  ocowasin  bosdan  na- 
jinpi. 

15  Unkan  heya,  Jehowa  Israel 
Wakandapi  kin  yawastepi  nun- 
we,  lye  ate  Dawid  i  kin  on  ie 
ca  nape  kin  on  yuecetu,  qa 
heya, 

16  Oyate  mitawa  Israel  Egupta 
etanhan  hdinanpe  wicawaye  cin 
anpetu  kin  he  ehantanhan, Israel 
wicoun  owasin  etanhan  otonwe 
wanji  ohna  tipi  micicagapi  kta  e 
wakahnige  sni,  he  ohna  micaje 
yanke  kta,  tuka  oyate  mitawa 
iwankam  un  kta  Dawid  waka- 
bniga. 

17  Unkan  Jehowa  Israel  wa¬ 
kandapi  kin  tipi  kicage  kta  e  ate 
Dawid  cante  kin  en  un. 

18  Unkan  Jehowa  ate  Dawid 
heciya,  Micaje  on  tipi  wan  ya- 
kage  kta  nicante  en  un  kin  he 
tanyan  ecanon,  nicante  en  un  kin 
he, 

19  Tuka  niye  tipi  kin  yakage 
kte  sni,  tuka  nicink^i  ninite  etan- 

han  inanpe  kte  cin  he  micaje  on 
tipi  kin  kage  kta. 

20  Unkan  Jehovva  iye  oie  eye 
ciqon  ecetu  kiya,  hecen  Dawid 
ate  eekiya  nawajin,  qa  Israel  oi- 
yotanke  kin  akan  imdotanka,  Je- 
howa  eye  ciqon  iyecen,  qa  Jeho- 
wa  Israel  wakandapi  caje  kin  on 
tipi  kin  wakagfi. 

21  Qa  hunkake  wicunyanpi 
Egupta  etanhan  hdinanpe  wica- 
ye  cehan  otakuye  wicakicaga 
canwohnaka  en  yanke  cin  on 
oyanke  wan  wecaga. 

22  Unkan  Solomon  wahna  wo- 
snapi  Jehowa  tawa  iwiyohiyanpa 
tanhan,  Israel  omniciye  owasin 
itokam  najin,  qa  malipiya  ekta- 
kiya  nape  kin  hdugata  ; 

23  Qa  heya,  Jehowa  Israel  Wa¬ 
kandapi  kin  wankan  malipiya 
ekta,  qa  kuya  maka  kin  akan 
taku  wakan  iyececa  wanica  ;  ni- 
taokiye  cantepi  ocowasin  on  ni- 
tokam  manipi  kin  om  wotakuye 
kin,  qa  wowacantkiye  kin  wica- 
yecipatan. 

24  Niye  taku  nitaokiye  Dawid 
ate  eyakiye  cin  he  yapatan,  nii 
kin  on  eha,  qa  ninape  on  yahdue- 
cetu  nakaha  iyececa. 

25  Heon  dehan  Jehowa  Israel 
Wakandapi  kin  nitaokiye  Dawid 
ate  taku  eyakiye  cin  he  kici 
patan  ye  j  Mitokam  mayani  kin 
iyecen  nicinca  kin  mitokam  ma¬ 
nipi,  qa  ohanyanpi  kin  awanhda- 
kapi  kinhan,  Israel  oiyotanke 
kin  akan  iyotanke  kte  sni  wi- 
casta  tohinni  nicicaspe  kte  sni, 
eha. 

26  Heon  nakaha  Israel  Wakan¬ 
dapi  kin  ceciciya,  nioie  nitaokiye 
Dawid  ate  eyakiye  cin  he  hdu- 
wicaka  wo. 

27  Hececa  esta  Jehowa  awica- 
kehan  maka  akan  ounye  kta  he? 
Inyun  mahphm  kin,  qa  mahpiya 
mahpiya  kin  nicipi  okihipi  sni ; 


iyotan  tipi  wakage  cin  de  okihi 
sni. 

28  Hececa  esta  wocekiye  nitao¬ 
kiye  eniciye  cin  ekta  ihduho- 
mni,  q a  taku  nicida  kin,  Jehowa 
Wakan  cida,  nitaokiye  hoy  eye 
cin,  qa  wocekiye  nakaha  nito- 
kam  cekiye  cin  he  nalion  ye. 

29  Hecen  niista  kin  tipi  kin  de 
ektakiya  anpetu  hanyetu  koya 
yuzamni  hanpi  kta,  Oyanke  mica¬ 
je  ohna  yanke  kta,  ehe  ciqon  he 
ekta,  hecen  wocekiye  nitaokiye 
oyanke  kin  de  ektakiya  ceniciye 
cin  nayahon  kta. 

30  Qa  nitaokiye,  qa  Israel  oya- 
te  nitawa  wocekiye  oyanke  kin 
den  ceniciyapi  ca  nayahon  kta, 
niye  mahpiya  en  yakidotanke 
cin  anagoptan  ye,  qa  nayahon 
eca  wahtanipi  kin  wicakicica- 
juju  ye. 

31  Wicasta  wan  takodaku  wa- 
kihtani  kinhan,  qa  taku  wakan 
cajeyan  wohdag  sipi,  qa  wahna 
wosnapi  nitawa  tipi  kin  de  ohna 
yanke  cin  he  itokam  taku  wakan 
cajeyate  cinhan ; 

32  Niye  mahpiya  ekta  nahon  ye, 
qa  ecen  econ,  qa  nitaokiye  wica- 
yaco,  qa  tuwe  sice  tohan  sica 
iyecen  qu,  qa  sitkihda  ye,  qa  tu¬ 
we  owotanna  yaowotanna,  qa 
tohan  owotanna  kin  iyecen  qu 

33  Oyate  nitawa  Israel  wanici- 
htanipi  kin  on  toka  wicayapi 
kin  itokam  wicakastakapi  kin¬ 
han,  niye  en  ihdamnapi,  qa  nica- 
je  oyakapi,  qa  tipi  kin  de  ohna 
cekiyapi,  qa  niciyugatapi  kinhan, 

34  Niye  mahpiya  en  nahon  ye, 
qa  oyate  nitawa  Israel  wahtani¬ 
pi  kin  wicakicicajuju  ye,  qa  ma- 
koce  hunkake  wicayapi  wicaya- 
qu  qon  ake  en  hdicu  wicaya  ye. 

35  Tohan  wanicihtanipi  kin  on 
mahpiya  kin  natakapi,  qa  magaju 
wanica,  hecen  kakis  wica3mya, 

qa  walitanipi  etanhan  ihduhomni- 
pij  qa  nicaje  oysikapi,  qa  oyanke 
kin  de^  ektakiya  cekiyapi  kinhan, 

36  Niye  malipiya  en  nalion  ye, 
qa  nitaokiye,  qa  nitaoyate  Israel 
walitanipi  kin  wicakicicajuju  ye, 
canku  waste  nitawa  onspe  wica- 
yakiye  cin  he  omanipi  hehan,  qa 
makoce  nitawa  oyate  nitawa  ta- 
wayapi  kta  e  wicayaqu  qon  akan 
magaju  qu  ye. 

'37  Tohan  makoce  en  wicaaki- 
Han,  makosica,  qais  watosnija, 
aa,  psipsicadan,  wamduskadan 
yuke  cinhan;  toka  wicayapi  kin 
makoce  tonwanyanpi  kin  en  ona- 
wicatakapi  kinhan ;  wokastake, 
woyazan  taku  kasta  yuke  cin  : 

38  Wicasta  tuwe  kasta  on,  qais 
oyate  nitawa  Israel  owasin,  tu¬ 
we  iye  cante  kastakapi  kin  sdon- 
ye  cin  on  nape  kin  tipi  kin  de 
ektakiya  kiyugate,  wokiyugate  qa 
wocekiye  kin, 

39  Niye  malipiya  ekta  oyanke 
ohna  yakidotanke  cin  ohna  nalion 
ye,qa  walitani  kin  kicicajuju  ye, 
qa  iyecen  econ,  qa  otoiyohi  ohan- 
yan  owasin  iyecen  qu  ye,  cante 
kin  sdonyaye  cin  iyecen,  niye 
nisnana  Adam  cinca  owasin  can- 
tepi  kin  sdonyaya  nakas. 

40  Hecen  anpetu  tona  makoce 
hunkake  wicayapi  yaqu  qon  akan 
nipi  kin  owasin  konicipapi  kta. 

41  Nakun  tuwe  oyate  tokeca, 
oyate  nitawa  Israel  etanhan  sni, 
tuka  makoce  tehan  tanhan  nicaje 
on  hiyu  kta, 

42  Nicaje  tanka,  qa  ninape  wa- 
saka,  qa  isto  yahdugata  on  na- 
lionpi  kta,  qa  wanji  hi,  qa  tipi 
kin  de  ekta  cekiye  cinhan, 

43  Niye  malipiya  oyanke  ohna 
idotanke  cin  en  nalion  ye,  qa 
econ  ye,  wicasta  oyate  tokeca 
hoyeniciye  cin  owasin  iyecen, 
hecen  oyate  maka  ohnaka  owa¬ 
sin  nicaje  kin  sdonyapi  kta,  qa 

oyate  nitawa  Israel  iyecen  koni¬ 
cipapi  kta,  qa  tipi  kin  de  wakage 
cin  nicaje  on  cajeyatapi  kin  sdon¬ 
yapi  kta. 

44  Tohan  oyate  nitawa  canku 
ohna  ye  wicayasi,  tokayapi  azu- 
wica37api,  wokicize  ekta  yapi  kin- 
kan,  qa  otonwe  yakalinige  cin,  qa 
tipi  nicaje  on  wakage  cin  ekta¬ 
kiya  Jehowa  cekiyapi  kinhan  ; 

45  Kiyugatapi  qa  cekiyapi  kin 
mahpij^a  ekta  nation  ye,  qa  wo- 
yaco  ecawicakicon  ye. 

46  Tohan  wanicihtanipi,  (ecin 
wicasta  wahtani  sni  wanica  na¬ 
kas,)  qa  canniye  wicayaya,  qa 
toka  yapi  itokam  nape  wicayaya, 
hecen  way  aka  i  wicacupi,  qa  toka- 
}rapi  tamakocepi  tehan  qais  iki- 
yedan  ekta  wayaka  awicayapi 
kinhan ; 

47  Cantepi  en  hdipi,  makoce 
ekta  wayaka  awicayapi  ohna,  qa 
ihdamnapi,  qa  wayaka  awicayapi 
tamakocepi  kin  ohna  ceniciyapi, 
qa,  Waunhtanipi,  ecinsniyan  un- 
kohanyanpi,  sicaya  econkupi  ce, 
eyapi  kinhan ; 

48  Qa  toka  wicayapi  kin,  wa¬ 
yaka  awicayapi  kin  tamakocepi 
kin  ohna  cantepi  ocowasin  on, 
qa  nagipi  ocowasin  on  niye  en 
hdipi  kinhan,  qa  ceniciyapi,  ta¬ 
makocepi  hunkake  wicayapi  kin 
wicayaqu  kin,  otonwe  yakahnige 
cin,  qa  tipi  nicaje  on  wakage  cin 
ektakiya  kinhan  ; 

49  Mahpiya  oyanke  ohna  ido¬ 
tanke  cin  en  niciyugatapi,  qa 
ceniciyapi  kin  nalion  ye.  qa  wo- 
yaco  ecawicakicon  ye ; 

50  Qa  oyate  nitawa  wanicihta¬ 
nipi  kin,  qa  wokipajin  nicipajinpi 
kin  owasin  wicakicicajuju  ye,  qa 
tona  wayaka  awicayapi  kin  on- 
si  wicadakapi  kta  kaga,  hecen 
cante  wicakiyapi  kta : 

51  Tawa  wicayaya,  qa  oyate 
nitawa  Egupta  makoce,  maza 

oceti  cokaya  tanhan  hdinanpe 
wicayaye  cin  hena  eepi  nakas  : 

52  Heon  nitaokiye  niciyugate 
cin  ekta,  qa  oyate  nitawa  Israel 
niciyugatapi  kin  ekta  niista  hdu- 
zarani  ye,  qa  taku  hoyeniciyapi 
kin  owasin  nawicahon  ye. 

53  Niye  Itancan  Jehowa  maka 
oyate  kin  owasin  etanhan  tawa 
wicayaye  kta  e  dena  wicaduki- 
nukan,  nitaokiye  Mowis  nape  on, 
ehe  ciqon  iyecen,  hunkake  wi- 
cunyanpi  Egupta  etanhan  hdi¬ 
nanpe  wicayaye  cehan. 

54  Unkan  Solomon  wokiyugate, 
qa  wocekiye  kin  de  owasin  ceki- 
ya  yastan  qehan,  .lehowa  wahna 
wosnapi  tawa  itokarn  canpeska 
makehde  wanke  ciqon  etanhan, 
siha  akan  najin,  qa  nape  kin  ma- 
hpiya  ektakiya  hdugata: 

55  Qa  najin,  qa  ho  tankakiya 
Israel  omniciye  ocowasin  yawa- 
ste,  qa  heya, 

56  .lehowa  yawastepi  nun  we. 
lye  taoyate  kin  Israel  iyozi  wi- 
caya,  eye  ciqon  iyecen,  wicoie 
waste  taokiye  Mowis  nape  on 
eye  ciqon,  wicoie  wanjidan  hin- 
hpaye  sni. 

57  Jehowa  Wakan  undapi  kin 
hunkake  wicunyanpi  om  un  qon, 
he  iyecen  unkicipi  un  nunwe, 
unkayustanpi  kte  sni,  qa  elipeun- 
yanpi  kte  sni, 

58  Uncan tepi  kin  iye  ekta  yu- 
ptanyan  ye,  hecen  tacanku  owa¬ 
sin  omaunnipi  kta,  nakun  tawo- 
ahope,  qa  tokage,  qa  tawoyaco 
hunkake  wicunyanpi  econ  wicasi 
kin. 

59  Qa  mioie  Jehowa  itokarn 
cewakiye  cin  dena,  anpetu,  qa 
hanyetu  Jehowa  ikiyedan  un 
nunwe,  hecen  taokiye  kin  wo- 
yaco  ecakicon  kta,  qa  taoyate 
Israel  woyaco  ecawicakicon  kte, 
anpetu  iyohi  wicoie  kin  iyececa. 

60  Hecen  inaka  oyate  kin  owa- 

sin  Jehowa  taku  wakan  kin  hee, 
qa  tokeca  wanica  e  sdonyapi  kta. 

61  Qa  nicantepi  Jehowa  Wakan 
undapi  ekta  zanipi  kta,  qa  tokage 
omaunnipi  kta,  qa  tawoahope  un- 
patanpi  kta,  nakaha  iyececa. 

62  Unkan  wicastayatapi  kin,  qa 
Israel  owasin  opapi,  Jehowa  ito- 
kam  wosnapi  patapi. 

63  Hecen  wopida  wosnapi,  So¬ 
lomon  Jehowa  wakiyusna  kin 
tatanka  kektopawinge  wikcemna 
nonpa  sanpa  kektopawinge  non- 
pa,  qa  tahinca  kektopawinge  opa- 
winge  sanpa  kektopawinge  wi¬ 
kcemna  nonpa.  Hecen  wicasta¬ 
yatapi  kin,  qa  Israel  cinca  owasin 
Jehowa  ti  kin  yu  wakan  pi. 

64  Anpetu  kin  he  en  wicastaya¬ 
tapi  kin  Jehowa  ti  kin  itokarn 
hocoka  kin  cokaya  kin  yuwakan, 
hen  wohuhnahyapi,  qa  rainha,  qa 
wopida  wosnapi  sin  kin  liuhnah- 
ya,  mazasa  wahna  wosnapi  Je¬ 
howa  itokarn  wanke  cin  he  cistin- 
na  on  wohuhnahyapi  kin,qa  min- 
ha,  qa  wopida  wosnapi  sin  kin  ki- 
pi  sni  nakas. 

65  Qa  he  ehan  Solomon,  qa 
Israel  owasin  nakun  wohanpi 
wakan  kagapi,  omniciye  tanka 
Hamat  ekta  yapi  kin  etanhan 
Egupta  kaksiza  ekta  hehanyan 
Jehowa  itokarn  anpetu  sakowin, 
qa  anpetu  sakowin,  anpetu  wi¬ 
kcemna  sanpa  topa. 

66  Anpetu  isahdogan  kin  en 
oyate  kin  kihde  wicaya.  Unkan 
wicastayatapi  kin  yawastepi,  qa 
wiyuskinyan  tawakeyapi  ekta  ki- 
hdapi,  taku  waste  Jehowa  iye 
taokiye  Dawid,  qa  taoyate  Israel 
ecawicakicon  owasin  on  cante 
wastepi. 

1  Unkan  Solomon  Jehowa  ti 
kin,  qa  wicastayatapi  ti  kin  ka- 
ga,  qa  toiyokipi  taku  Solomon 

econ  kta  cin  kin  owasin  yustan 
qehan  : 

2  Jehowa  inonpa  taniniciye  So¬ 
lomon  en,  Gibeyon  en  taniniciye 
ciqon  he  iyecen. 

3  Qa  Jehowa  heciya,  Wokiyu- 
gate  mitokam  yakidugate  cin, 
qa  wocekiye  nitawa  nawahon, 
tipi  kin  de  micaje  owihanke  wa- 
nin  en  yanke  kta,  yakage  cin  he 
mdawakan,  qa  miista  kin,  qa  mi- 
cante  anpetu  owasin  hen  un  kta. 

4  Qa  niyate  mitokam  mani  kin 
iyecen  niye  cante  ocow^asin,  qa 
woecetu  en  mayani,  qa  takn  econ 
cisi  kin  owasin  iyecen  ecanon, 
wokage  qa  woyaco  mitawa  ya- 
patan  kinhan  ; 

5  Nitokiconze  oiyotanke  kin 
Israel  iwankam  owihanke  wanin 
mdusuta  kta  ;  niyate  Dawid  ewa- 
kiye  cin  iyecen,  Israel  oiyotanke 
akapa  tanhan  wicasta  tohini  ni- 
ciyuspapi  kte  sni,  epa. 

6  Tuka  niyepi  qa  nicincapi  mi- 
hakapa  tanhan  ocowasin  nihda- 
mnapi  kinhan,  qa  mitawoahope, 
qa  raitokage,  niyepi  itokam  ci- 
cupi  kin  oyapapi  sni  kinhan,  qa 
idadapi  qa  taku  wakan  tokeca 
ohoyadapi,  qa  itokam  pamahde- 
dan  dukanpi  kinhan  ; 

7  Israel  makoce  wicavvaqu  kin 
ite  etanhan  wicawakimduspekta; 
qa  tipi  micaje  on  mdawakan 
kin  miite  kin  etanhan  ehpewaye 
kta,  qa  oyate  owasin  ehna  Isra¬ 
el  wiyacinpi,  qa  owestepi  heca 
kta. 

8  Qa  tipi  kin  de  pajodan  sta, 
tona  ikiyedan  iyayapi  owasin 
yusinyeyapi  kta,  qa  jojopi  kta, 
qa,  Tokeca  Jehowa  makoce  kin 
de,  qa  tipi  kin  de  heceit  ecaki- 
con,  eyapi  kta. 

9  Qa  heyapi  kta,  Jehowa  Wa¬ 
kan  dapi  qon,  qa  hunkake.  wica- 
yapi  Egupta  etanhan  hdinanpe 
wicaye  cin  he  ayustanpi,  qa  ta- 

ku  wakan  tokeca  yuzapi,  qa  ito¬ 
kam  patujapi,  qa  ohowicadapi, 
heoii  Jehowa  taku  sice  cin  de 
owasin  iyahde  wicaya. 

10  Unkan  waniyetu  wikcemna 
nonpa  icunhan  Solomon  Jehowa 
ti  kin,  qa  wicastayatapi  tipi  ta- 
wa  napin  kage  cin  heria  owihan- 
keta,  _ 

11  Hiram  Tzur  wicastayatapi 
kin  hantesa  can,  qa  wazi  can, 
qa  mazaskazi,  taku  cin  kin  owa¬ 
sin  kicicahi  kin,  heon  hehan  wi¬ 
castayatapi  kin  Solomon  Galile 
makoce  kin  ohna  otonwe  wikce¬ 
mna  nom  Hiram  qu. 

12  Unkan  Hiram  otonwe  Solo¬ 
mon  qu  kin  wanyake  kta  inan- 
pa,  tuka  ista  kin  en  ecetupi 
sni. 

13  Qa,  Mihunkawanji  otonwe 
kin  dena  mayaqu  kin  taku  hwo, 
qa  Kabul  (opapun)  makoce  eya 
caje  wicayata,  anpetu  kin  dehan- 
yan. 

14  Tuka  Hiram  mazaskazi  wo- 
qin  opawinge  sanpa  wikcemna 
nonpa  wicastayatapi  kin  ekta 
yekiya. 

15  Unkan  wicastayatapi  Solo¬ 
mon  wowidake  rnnayan  on  econ 
kin  dee,  Jehowa  ti  kin  kage  kta, 
qa  iye  ti  kin,  qa  Millo,  qa  Je¬ 
rusalem  aconkaskeye  kta,  nakun 
Hatzor,  qa  Megiddo,  qa  Gezer 
on. 

IG  Paro  Egupta  wicastayatapi 
kin  itanwankanhde  hiyu,  qa  Ge¬ 
zer  icu,  qa  peta  on  huhnahya, 
qa  Kanani  otonwe  ounyanpi  kin 
wicakte,  qa  iye  cunwintku  So¬ 
lomon  tawicu  kin  aihpeye. 

17  Unkan  Solomon  Gezer,  qa 
Bet  Horon  hukuya  kin  kaga. 

18  Nakun  Bayalat,  qa  Tadmor 
tinta  makoce  kin  ohna. 

19  Qa  wopiye  otonwe  Solomon 
yuhe  cin  owasin,  qa  canpahmi- 
hma  otonwe,  qa  suktanka  akan- 

yotankapi  otonwe  kin,  qa  Solo¬ 
mon  toiyokipi  taku  Jerusalem 
ohna,  qa  Lebanon  ohna,  makoce 
idake  cin  owanyaca  ohna,  taku 
kage  kta  iyokipi  on. 

20  Oyate  owasin  tona  Amori 
etanhan  Hiti,  Perizzi,  Hivvi,  qa 
Jebusi  etanhan  okaptapi,  Israel 
cinca  kin  etanhanpi  sni, 

21  Hena  cincapi  wicihakam 
makoce  en  okaptapi  kin,  Israel 
cinca  ocowasin  ihang  wicayapi 
sni  kin  hena,  Solomon  anpetu 
kin  dehanyan  wayaka  wobtani 
econ  wicakiya ; 

22  Tuka  Israel  cinca  kin  etan¬ 
han  Solomon  wayaka  wicayuhe 
sni ;  tuka  hena  ozuye  wicasta, 
qa  taokiye  wicaya,  qa  taakicita; 
qa  tacanpahmihma  akicita  kin,  qa 
canpahmihma  qa  suktanka  akan- 
yotankapi  itancanpi  kin. 

23  Solomon  wobtani  econ  wi¬ 
cakiya  itancanpi  kin  dena  eepi, 
opawinge  zaptan  sanpa  wikce- 
mna  zaptan,  hena  oyate  wobtani 
econpi  kin  awanwicayakapi, 

24  Unkan  Paro  cunwintku  Da- 
wid  totonwe  etanhan  iyaya,  iye 
ti  kin  ekta,  Solomon  kicaffe  cin 
he  :  hehan  Millo  kaAa. 

'  o 

25  Unkan  Solomon  wahna  wo- 
snapi  iye  Jehowa  kicage  cin  akan, 
mdoketu  iyohi  yamni  akihde,  wo- 
bubnabyapi,  qa  wopida  wosnapi 
bubnabya  ;  qa  nakun  Jehowa  ito- 
kam  wanke  cin  he  izinya  ;  hecen 
tipi  kin  yustan. 

26  Qa  wicastayatapi  Solomon 
Yetzion  Geber,  Elot  ikiyedan, 
Mdesa  huta  akan,  Edom  makoce 
ohna?  wita  wata  kaga. 

27  Unkan  Hiram  iye  taokiye, 
wita  wata  wicasta  miniwanca 
sdonyapi  kin  Solomon  taokiye 
om  wita  wata  kin  ohna  ye  wi- 
casi. 

28  Unkan  Opir  ekta  ipi,  qa  he- 
tanhan  raazaskazi  woqin  opawin¬ 


ge  topa  sanpa  wikcemna  non- 
pa  icupi,  qa  wicastayatapi  Solo¬ 
mon  ekta  kahipi. 

WICOWOYAKE  10. 

1  Unkan  Seba  wicastayatapi- 
win  kin  Solomon  woyakapi  kin 
Jehowa  caje  kin  on,nabon  qehan 
qa  wowiyukcan  on  iyute  kta  en 
hiyu. 

2  Qa  wicota  binca  ora  Jerusalem 
ekta  hi,  Kamel  taku  wastemna, 
qa  mazaskazi  nina  ota  bin  qinpi, 
nakun  inyan  tebika,  qa  Solomon 
ekta  hi  qehan  tjiku  cante  en  un 
kin  owasin  okiyaka. 

3  Unkan  Solomon  taku  iwange 
cin  owasin  tanyan  ayupta,  wico- 
ie  wicastayatapi  okabnige  sni 
wanica,  owasin  okiyaka. 

4  Unkan  6eba  wicastayatapi- 
win  kin  Solomon  toksape  kin, 
qa  tipi  kage  cin  wanyake  cehan, 

5  Qa  tawahna  wotapi  woyute 
kin,  qa  taokiye  token  iyotankapi, 
qa  taakicita  wowasi  kin,  qa  ta- 
wokoyakepi  kin,  qa  tawoyatke- 
kiya,  qa  wobubnabapi  Jehowa  ti 
kin  en  bubnabye  cin,  hena  owa¬ 
sin  wanyake  cehan  woniya  san¬ 
pa  en  un  sni. 

6  Qa  wicastayatapi  heciya,  Ma¬ 
koce  mitawa  ohna  nioie  on,  qa 
nitoksape  on  wicoie  nawabon 
kin  wicake  ye. 

7  Tuka  en  wabi,  qa  miista  on 
wanmdake  sni,  hehanyan  wicoie 
kin  cetonwahda ;  tuka  inyun  han- 
ke  kin  omakiyakapi  sni,  nitoksa¬ 
pe,  qa  nitowijice  wotanin  nawa¬ 
bon  kin  isanpa  ye. 

8  Wicasta  nitawa  tanyan  unpi 
ye,  qa  nitaokiye  nitokam  najinpi, 
qa  ohinniyan  nitoksape  nabonpi 
kin  tanyan  unpi  ye. 

9  Jehowa  Wakan  yada  kin  ya- 
wastepi  ye,  he  waste  nidake  ca 
Israel  oiyotanke  kin  akan  nihna- 

ke  cin  heon  etantian,  Jehowa 
wanakaja  tanhan  Israel  wasteda- 
ka  ;  heon  woyaco  qa  woowotan- 
na  ecanon  kta  e  wicastayatapi 
nicage  ye,  eya. 

10  Qa  mazaskazi  woqin  opawin- 
ge  sanpa  wikcemna  nonpa  qu, 
qa  taku  wastemna  nina  ota  hin- 
ca,  nakun  inyan  tekika.  Taku 
wastemna  ota  Mn  ^eba  wicasta- 
yatapiwin  kin  wicastayatapi  So¬ 
lomon  qu  kin  iyecen  icimana 
ahipi  sni. 

11  Nakun  Hiram  tawita  wata 
Opir  etanhan  mazaskazi  ahipi 
kin  hena  almug  can  ota,  qa  inyan 
tehika  Opir  etanhan  ahipi. 

12  Unkan  wicastayatapi  kin  Je¬ 
howa  ti  kin  on,  qa  wicastayatapi 
ti  kin  on,  ipatan  kaga,  nakun 
candowankiyapi,  qa  canpakinza 
wadow'anpi  kin.  Almug  can  kin 
he  iyecen  icimana  ahipi  sni,  qa 
wanyakapi  sni,  anpetu  kin  dehan- 
yan. 

13  Qa  wicastayatapi  Solomon 
^eba  wicastayatapiwin  kin  taku 
cin,  qa  da  kin  owasin  qu,  nakun 
taku  Solomon  wicastayatapi  to- 
wasake  kin  iyecen  ikce  qu.  Un¬ 
kan  iye,  qa  taokiye  ihdamnapi, 
qa  taraakoce  kin  ekta  kihdapi. 

14  Unkan  mazaskazi  waniyetu 
wanjidan  icunhan  Solomon  en 
ahipi  kin  tkeutapi  kin  woqin 
opawinge  sakpe  sanpa  wikcemna 
^akpe  sanpa  sakpe. 

15  Wopeton  tanka,  qa  wopeton 
cistinna  taku  kahipi,  qa  Arab 
wicastayatapi  kin  owasin,  qa  ma- 
koce  itancan  kin  owasin,  taku 
kahipi  kin  akton. 

16  Unkan  wicastayatapi  Solo¬ 
mon  m.azaskazi  kamdayapi  waha- 
canka  tanka  opawinge  nonpa  ka¬ 
ga,  wahacanka  iyohi  mazaskazi 
seqel  opawinge  sakpe. 

17  Nakun  mazaskazi  kamdaya¬ 
pi  wahacanka  opawinge  yamni, 

mazaskazi  tkeutapi  yamni  waha¬ 
canka  wanji  iyohi,  qa  wicastaya¬ 
tapi  kin  Lebanon  contanka  tipi 
kin  en  hena  kihnaka. 

18  Qa  wicastayatapi  kin  oiyotan- 
ke  tanka  wan  putehanska  hi  on 
kaga,  qa  mazaskazi  ecedan  on 
apawinta. 

19  Oiyotanke  kin  iyadipi  sakpe, 
qa  oiyotanke  pa  kin  ihektam  mi- 
rna  qa  tukten  iyotankapi  anoka- 
tanhan  nape,  qa  nape  kin  icahda 
mnaja  nom  najinpi. 

20  Qa  iyadipi  kin  akan  mnaja 
wikcemna  sanpa  nonpa  najinpi, 
wokiconze  owasin  ehna  taku  he- 
ceca  kagapi  sni. 

21  Qa  wicastayatapi  Solomon 
waksica  iyatke  tawa  kin  owasin 
mazaskazi,  qa  Lebanon  contan¬ 
ka  tipi  waksica  kin  owasin  ma¬ 
zaskazi  ecedan  ;  mazaska  wani- 
ca :  Solomon  taanpetu  kin  en 
mazaska  ecaca  ihaktapi  sni. 

22  Wicastayatapi  kin  miniwan- 
ca  ohna  Tarsis  wita  wata  yuha, 
Hiram  wita  wata  tawa  om,  wani¬ 
yetu  yamni  ca  Tarsis  wita  wata 
kin  wanca  hdipi ;  qa  mazaskazi, 
qa  mazaska,  qa  putehanska  hi, 
qa  kepi,  (waonca,)  qa  zicatanka 
upi  waste  kahdipi. 

23  Hecen  wicastayatapi  Solo¬ 
mon  tanka  wowijice  on,  qa  wo- 
ksape  on,  maka  wicastayatapi 
•kin  owasin  kawicape. 

24  Unkan  maka  kin  owancaya, 
Solomon  ite  kin  akitapi,  cante 
kin  en  woksape  Wakantanka  qu 
kin  he  nahonpi  kta. 

25  Qa  otoiyohi  taku  qupi  kin 
ahipi,  mazaska  waksica,  qa*  ma¬ 
zaskazi  W'aksica,  qa  wokoyake, 
qa  wipe,  qa  taku  wastemna,  qa 
suktanka,  qa  sonspnna,  waniye¬ 
tu  otoiyohi. 

26  Unkan  Solomon  canpahmi- 
hma,  qa  suktanka  mnayan,  qa 
canpahmihma  kektopawinge  san- 

pa  opawinge  topa  yuha ;  qa  su- 
ktanka  akanyotankapi  kektopa- 
winge  wikcemna  sanpa  nonpa, 
qa  hena  canpahmihma  otonwe 
ohna  yanke  wicakiya,  qa  Jerusa¬ 
lem  ohna  wicastayatapi  kin  kici. 

27  Qa  wicastayatapi  kin  Jeru¬ 
salem  ohna  mazaska  inyan  iyece- 
ca  kaga,  qa  Hantesa  can  nina 
ota  kage  cin  on  sukamin  can  6e- 
pele  ohna  icagapi  iyecen  kaga. 

28  Qa  Solomon  suk tanka  tawa 
Egupta  etanhan,  qa  Qowa  etan- 
han  hiyuyapi,  wicastayatapi  wo- 
peton  tawa,  Qow^a  etanhan  iyu- 
win  on  hena  opetonpi. 

29  Qa  canpahmihma  wanji  ma- 
zaska  opawinge  sapke  on  ope¬ 
tonpi,  qa  Egupta  etanhan  hiyu¬ 
yapi,  qa  suktanka  wanji  opawinge 
wanji  sanpa  wikcemna  zaptan 
on  ;  nakun  hena  napepi  on  Hiti 
wicastayatapi  owasin  on,  qa 
Aram  wicastayatapi  on  hecen 
wicakahipi. 

WICOWOYAKE  11. 

1  Tuka  wicastayatapi  kin  Solo¬ 
mon  Paro  cunwintku  isakim  wi- 
noliinca  oyate  tokeca  ota  waste 
wicadaka  ;  Moabi,  Amoni,  Edo- 
mi,  Tzidoni,  qa  Hiti  winohinca. 

2  Ikcewicasta  etanhan  hena  on 
Jehowa  Israel  cinca  kin  hewica- 
kiya,  Taku  wakandapi  oyapapi 
kta  e  awicakehan  nicantepi  yati- 
tanpi  kta,  heon  hena  en  yaipi 
kte  sni,  qa  hena  niyepi  en  hipi 
kte  sni;  Solomon  hena  waste 
wicadake  kta  en  ikoyag  iciya. 

3  Qa  winobinca  itancan  hecapi 
opawinge  sakowin  yuha,  qa  wi¬ 
nohinca  tokeca  opawinge  yamni, 
qa  cante  kin  tawicu  kin  yuptan- 
yanpi. 

4  Hecen  Solomon  wicahinca 
qehan  tawicu  kin  taku  wakan 
tokeca  ope  kta  cante  kin  yuptan- 


yanpi,  hecen  cante  kin,  Jehowa 
iye  wakanda  atkuku  cante  kin 
iyecen,  zaniyan  ope  sni. 

5  Qa  Solomon  Astoret  Tzidoni 
wakandapi  kin  opa  iyaya,  qa 
Amoni  wow'ahte  sni  kin  Milkom 
opa. 

6  Hecen  Solomon  taku  Jehowa 
ista  kin  en  sica  econ,  qa  atkuku 
Dawid  iyecen  cante  kin  ocowa- 
sin  Jehowa  ope  sni. 

7  Hehan  Solomon  he  Jerusalem 
iwihinanpe  cin  ekta  wanke  cin 
akan  paha  wanji  Kemos,  Moab 
wowahte  sni  kin  kicaga,  qa  Mo- 
lek  Amon  cinca  wowahte  sni 
kin  on. 

8  Qa  tawicu  oyate  tokeca  win- 
yanpi  kin  owasin  on  hecen  econ, 
hena  taku  wakandapi  kin  izinki- 
yapi,  qa  wakiyusnapi  ece. 

9  Unkan  Jehowa  Solomon  can- 
niyeya  ;  nonpa  akihde  en  ihdu- 
tanin  esta  Jehowa  Israel  Wakan¬ 
dapi  kin  ope  cin  etanhan  cante 
kin.ihduptanyan  nakas. 

10  Taku  wakan  tokeca  ope  kte 
sni  oie  kin  de  on  wahokonkiya, 
tuka  .Jehowa  taku  econ  si  kin 
ahope  sni. 

11  Unkan  Jehowa  Solomon  he- 
ciya,  Taku  kin  de  nici  un,  qa 
wotakuye  mitawa,  qa  wokage 
mitawa  ope  cisi  kin  hena  aho- 
yape  sni,  heon  awicakehan  wo- 
kiconze  kin  niye  etanhan  mdu- 
hdece  kta,  qa  nitaokiye  wan  wa- 
qu  kta. 

12  Tuka  anpetu  nitawa  en  eca- 
mon  kte  sni,  niyate  Dawid  he  on 
etanhan,  tuka  nicinksi  nape  kin 
etanhan  mduhdece  kta. 

13  Tuka  wokiconze  ocowasin 
waki  kte  sni,  mitaokiye  Dawid 
on,  qa  Jerusalem  wakahnige  cin 
on,  wicoun  wanjidan  nicinksi  wa- 
qu  kta. 

14  Unkan  Jehowa  toka  wan 
Solomon  anajin  kiya,  Hadad 

Edomi  kin,  Edom  wicastayatapi 
cinca  kin  e  tan  ban. 

15  Dawid  Edom  makoce  en  un 
qehan,  qa  Joab  ozuye  mdetanhiin- 
ka  kin  tona  ktepi  kin  wicabnake 
kta  itanwankahde  i,  qa  Edom 
obna  tona  wica  kin  owassin  wica- 
kte  qeban  ; 

16  Wi  sakpe  Joab  hen  yanka, 
qa  Israel  owasin  om,  Edom  obna 
wica  kin  owasin  wicakte  kin  he- 
hanyan. 

17  He  icunhan  Hadad  najica, 
qa  Edomi  wicasta  wanjiksi  atku- 
ku  taokiye  wicaya  opapi,  qa 
Hadad  nahanbin  hoksidan  cistin- 
na  Egupta  ekta  iyaya. 

18  Qa  najinpi,  qa  Midian  etan- 
han,  Paran  ekta  ipi,  qa  hetanhan 
Paran  wdcasta  om  iyayapi,  qa 
Egupta  ekta  ipi ;  Egupta  wica¬ 
stayatapi  kin  Paro  ekta.  Unkan 
tipi  qii,  qa  woyute  qupi  kta  keya, 
qa  maga  qu. 

19  Unkan  Hadad  Paro  nina  iyo- 
kipi.  Unkan  tawicu  tankaku  qu, 
Tabpenes  wicastayatapiwin  tan¬ 
kaku. 

20  Unkan  Tabpenes  tankaku 
cinhintku  Genubat  kiciton.  Tab- 
penes  he  azin  ayastan  kiya,  Paro 
ti  kin  obna ;  unkan  Genubat  Paro 
cinca  kin  wicehna  Paro  ti  kin 
obna  yanka. 

21  Unkan  Dawid  hunkake  wi¬ 
caya  om  istima,  qa  Joab  ozuye 
mdetanhunka  te  cin  Hadad  nabon 
qehan,  Kihde  masi,  hecen  mako¬ 
ce  mitawa  ekta  wahde  kta  ce, 
Hadad  Paro  eciya. 

22  Unkan  Paro  heciya,  Tuka 
taku  inicakija  he  1  on  inyun 
niye  makoce  nitawa  ekta  yahde 
kta  yacin.  Unkan  takudan  sni, 
tuka,  Hecasta  kihde  mayan  wo, 
eya. 

23  Nakun  toka  ye  kta  Wakan- 
tanka  Rezon  Eliada  cinhintku 
anajin  kiya.  lye  itancan  tawa 

Hadadezer  Tzoba  wicastayatapi 
kin  etanhan  najica. 

24  Dawid  wicakte  qehan,  iye 
wicasta  mnawicaya,  iye  ekta,  qa 
ozuye  mdetanhunka  icicaga,  qa 
Damaskos  ekta  i,  qa  hen  iyotan- 
kapi,  qa  iye  Damaskos  ohna  wi¬ 
castayatapi  un. 

25  Qa  Solomon  taanpetu  owa¬ 
sin  Israel  toka  ya,  qa  Israel  wa- 
bteda  sni,  qa  Aram  idaka  ;  Hadad 
taku  sic  a  econ  iyahna. 

26  Nakun  Jeroboyam  Nebat 
cinhintku,  Eprati,  Tzereda  etan¬ 
han,  qa  hunku  wiwazica  Tzeruya 
eciyapi,  Solomon  taokiye ;  tuka 
wicastayatapi  en  nape  apaha. 

27  Qa  wicoie  on  wicastayatapi 
en  nape  apaha  kin  dee,  Solomon 
atkuku  Dawid  totonwe  aconka- 
skeye  kta  e  Milio  kage  cehan, 

28  Jeroboyam  wicasta  kin  wa- 
saka,  wicasta  waditaka,  qa  Solo¬ 
mon  koska  kin  wobtani  econ  kin 
wanyaka,  heon  Josep  tiyohnaka 
wmqinpi  kin  owasin  awanyag 
kiya. 

29  Unkan  hehan  Jeroboyam  Je¬ 
rusalem  etanhan  inanpa  ca  Ahija 
^iloni  kin  waayate  kin  he  aki- 
pa,  canku  kin  ohna,  qa  sina  teca 
wan  hdowin,  qa  hena  osnana  sa- 
kim  tinta  ohna  yakonpi. 

30  Unkan  Ahija  sina  teca  hdo¬ 
win  kin  hduza,  qa  hdubdebdeca, 
onspa  wikcemna  sanpa  nonpa. 

31  Qa  Jeroboyam  heciya,  Niye 
on  onspa  wikcemna  icu  wo  ;  Je- 
howa  Israel  Wakandapi  kin  he¬ 
cen  eya,  Inyun  miye  wokiconze 
kin  Solomon  nape  kin  etanhan 
mdubdece  kta,  qa  wicoun  wikce¬ 
mna  cicu  kta. 

32  Tuka  mitaokiye  Dawid  on, 
qa  Jerusalem  otonwe  Israel  wi¬ 
coun  owasin  etanhan  wakabnige 
cin  on,  iye  wicoun  wanji  yuhe 
kta. 

33  Miye  amayustanpi,  qa  Asto- 

ret  Tzidoni  wakandapi  kin,  Ke- 
mos  Moab  wakanda  kin,  qa  Mil- 
kom  Amon  cinca  wakandapi  kin, 
hena  ohodapi,  qa  taku  miista  kin 
en  ecetu  kin,  qa  wokage  mitawa, 
qa  wo3^aco  mitawa  econpi  sni, 
atkuku  Dawid  econ  qon  iyecen 
heon  etanhan. 

34  Tuka  mitaokiye  Dawid  wa- 
kaiinige  cin  on,  qa  iye  woahope 
mitawa,  qa  wokage  mitawa  ope 
cin  heon  wokiconze  ocowasin  iye 
nape  kin  etanhan  iwacu  kte  sni, 
qa  tohanyan  ni  kin  anpetu  owasin 
itancan  wakaga. 

35  Tuka  cinhintku  nape  etan^ 
ban  wokiconze  kin  iwacu  kta, 
qa  wicoun  wikcernna  eicu  kta. 

36  Qa  wicoun  wanji  iye  cinhin¬ 
tku  waqu  kta,  hecen  mitaokiye 
Dawid  anpetu  owasin  mitokarn 
petijanjan  yuhe  kta,  Jerusalem 
otonwe  micaje  hen  yanke  kte 
wakahnige  cin  he  obna. 

37  Qa  niye  wawiyadake  kta  e 
cicahniga,  ninagi  cin  kin  owasin 
iyecen,  qa  wicastayatapi  henica 
kta,  Israel  iwankam. 

38  Qa  taku  econ  cisi  kin  owasin 
nayahon  kinhan,  qa  mitacanku 
kin  omayani,  qa  taku  miista  en 
ecetu  ecanon,  qa  wokage  mitawa, 
qa  woahope  mitawa  oyape  cin- 
han,  mitaokiye  Dawid  econ  qon 
he  iyecen,  miye  cici  waun  kta, 
qa  tipi  suta  wan  cicicage  kta, 
Dawid  wecage  cin  iyecen,  qa 
Israel  cicu  kta. 

39  Qa  taku  kin  de  on  Dawid. 
cinca  kin  kakis  waye  kta,  tuka 
anpetu  owasin  kte  sni. 

40  Unkan  Solomon  Jeroboyam 
teye  kta  akita ;  unkan  najica 
Egupta  ekta,  ^isaq  Egupta  wica¬ 
stayatapi  kin  ekta,  qa  Solomon 
te  sni  kin  hehan3mn  Egupta  ohna 
yanka, 

41  Unkan  Solomon  oie  tokeca 
kin,  qa  taku  econ  kin  ow^asin. 


qa  toksape  kin  hena  owasin  So¬ 
lomon  wicoie  wowapi  en  owapi 
sni  he  ? 

•  42  Unkan  Solomon  Jerusalem 
ohna  Israel  owasin  iwankam  wi¬ 
castayatapi  un  kin  wani3mtu  wi- 
kcemna  topa  anpetu  kin  hehan- 
yan. 

43  Hehan  Solomon  hunkake 
wicaye  cin  om  istima,  qa  atkuku 
Dawid  to  ton  we  kin  ohna  hnaka- 
pi ;  unkan  iye  heekiya  cinhintku 
Rehoboyam  wicastayatapi  un. 

WICOWOYAKE  12, 

1  Unkan  Rehoboyam  ^ekem 
ekta  i,  Israel  owasin  wicastaya¬ 
tapi  kagapi  kta  e  ^ekem  en  mni- 
ciyapi  nakaA 

2  Unkan  Jeroboyam  Nebat  cin¬ 
hintku  nalion,  iye  nahanhin  Egu¬ 
pta  ohna  un,  heciya  wicastaya¬ 
tapi  Solomon  itokapa  tanhan  na¬ 
jica  qon  heon  Jerobo3mm  Egupta 
en  yanka. 

3  Unkan  wahoyapi  qa  kicopi. 
Unkan  Jeroboyam,  qa  Israel 
omniciye  ocowasin  hiyupi,  qa 
iapi,  qa  Rehoboyam  heciyapi ; 

4  Niyate  wicin  teliika  unkica- 
gapi,  heon  niye  wanna  wohtani 
tehika,  qa  woqin  tke  niyate  qin 
unkiyapi  kin  unkiciyukapojepi- 
dan  po  ;  kinhan  wowidag  unya- 
yapi  kta. 

5  Unkan  hewicakiya,  Kihda  po, 
anpetu  yamni  hehanyan,  qa  ake 
en  mau  po.  Unkan  oyate  kin 
kihdapi. 

6  Unkan  wicastayatapi  kin  Re¬ 
hoboyam  wicahinca  iye  atkuku 
ni  qehan  itokam  najinpi  qon  he¬ 
na  om  iyukcan,  qa  heya,  Oyate 
kin  de  wicoie  wicunqupi  kta  to¬ 
ken  idukcanpi  he  ? 

7  Unkan  iapi  qa  heciyapi,  Na- 
kaha  oyate  kin  de  taokiye  nici- 
caga,  qa  owicayaki3m  ca  awica- 

dupte  ca  wicoie  skuya  ewicaya- 
kiye  cinhan,  anpetu  owasin  ooki- 
ye  wicaduhe  kta. 

8  Tuka  wicakinca  wowiyukcan 
iyukcanpi  kin  he  ayustan,  qa 
koska  iye  kici  icagapi,  qa  itokam 
najinpi  iyukcan  wicasi. 

9  Qa  hewicakiya ;  Oyate  kin 
de  hemakiyapi,  Canwanapin  ni- 
yate  napinunkiyapi  kin  yukapo- 
jedan  unkiya  po,  eyapi,  token 
awicunyuptapi  kta  nnkiciyukcan 
po. 

10  Unkan  koska  iye  kici  icagapi 
iapi,  qa  heciyapi ;  Oyate  kin  de 
iapi  qa,  Niyate  canwanapin  tke 
unkicicagapi  kin  he  yukapojedan 
unkiya  po,  eniciyapi  kin  hecen 
ewicayakiye  kta ;  Misaste  ate 
nite  kin  isanpa  soke  kta. 

11  Qa  ate  canwanapin  tke  wan¬ 
na  yuhe  niciyapi  kin  raiye  canwa¬ 
napin  isanpa  tke  cicicagapi  kta. 
Ate  cansakadan  on  nicapsintapi, 
qa  miye  tehmiso  okaskeske  on 
cicapsintapi  kta. 

12  Unkan  anpetu  iyanini  en 
.Teroboyam,  qa  oyate  owasin 
Rehoboyam  en  hipi,  wicastaya- 
tapi  kin  ie  ciqon  iyecen.  Anpetu 
iyamni  ake  en  mau  po,  eye  cin. 

13  Unkan  wicastayatapi  kin 
tehiya  oyate  kin  awicayupta, 
wicahinca  wowiyukcan  iyukcan¬ 
pi  kin  ayustan. 

14  Qa  koska  iyukcanpi  kin  iye¬ 
cen  ie  ca  hewicakiya  ;  Ate  nita- 
waqinpi  yutke,  qa  miye  nitawa- 
qinpi  sanpa  tke  wakage  kta  :  ate 
cansakadan  on  nicapsintapi,  qa 
miye  tehmiso  okaskeske  on  cica¬ 
psintapi  kta. 

15  Hecen  wicastayatapi  kin 
oyate  kin  nawicahon  sni ;  wo- 
yuhomni  kin  de  Jehowa  etanhan, 
oie  kin  Jehowa  Ahija  ^iloni 
kin  nape  on  Jeroboyam  Nebat 
cinhintku  eciye  ciqon  hduecetu 
kta  heon. 

16  Unkan  wicastayatapi  kin 
nawicahon  sni,  Israel  owasin 
wanyakapi ;  heon  oyate  kin  wi¬ 
castayatapi  ahoyeyapi,  qa  heya- 
pi,  Dawid  en  wopamni  unhapi 
kin  tuktee  he”?  qa  Jesse  cinhin¬ 
tku  en  takudan  tawaunyanpi  sni, 
Israel  nitawakeyapi  ekta  hda  po. 
Dawid  yati  kin  awanyaka  wo. 
Unkan  Israel  tawakeyapi  ekta 
hdapi. 

17  Unkan  Israel  cinca  tona  Ju- 
da  tonwanyanpi  kin  en  tipi  kin 
hena  Rehoboyam  iwicadaka. 

18  Unkan  wicastayatapi  kin 
Rehoboyam  Adoram  womnaye 
itancan  kin  ye  si ;  unkan  Israel 
inyan  on  kininpi,  hecen  ta,  heon 
wicastayatapi  kin  Rehoboyam 
Jerusalem  ekta  najice  kta  inahni- 
yan  tacanpahmihma  akan  iyotan- 
ka. 

19  Unkan  Israel  Dawid  tiyohna- 
ka  kin  kipajinpi,  anpetu  kin  de- 
hanyan. 

20  Qa  Israel  owasin  Jeroboyam 
hdi  nahonpi  qehan,  wahoyapi, 
qa  omniciye  ekta  kicopi ;  qa  Isra¬ 
el  owasin  iwankam  wicastaya¬ 
tapi  kagapi ;  tuwedan  Dawid  ti 
kin  opapi  sni,  Juda  wicoun  kin 
heceedan. 

21  Unkan  Rehoboyam  Jerusa¬ 
lem  en  hdi,  qa  Juda  tiyohnaka 
kin  ocowasin,  qa  Benjamin  wico¬ 
un  kin,  wicasta  kahnigapi  kekto- 
pawinge  opawinge  sanpa  kekto- 
pawinge  wikcemna  sahdogan 
mniciye  wicaya,  ozuye  kage  kta, 
wokiconze  kin  Rehoboyam  Solo¬ 
mon  cinhintku  en  hdikiye  kta 
on,  Israel  azuwicaye  kta. 

22  Unkan  Wakan tanka  oie  kin 
^emaja  wicasta  wakan  kin  en  hi 
qa  heciya, 

23  Rehoboyam  Solomon  cinhin¬ 
tku  Juda  w'icastayatapi  kin,  na- 
kun  Benjamin,  qa  Juda  tiyohna¬ 
ka  owasin,  qa  oyate  okaptapi 


WICOWOYAKE  13. 


kin  wahokon  wicakiye  ca  heya 
wo, 

24  Jehowa  hecen  eya,  Nihun- 
kawanjipi  Israel  cinca  kin  ekta 
dapi  kte  sni ;  qa  wicayakizapi 
kte  sni,  Otoiyohijcihda  po.  Wi- 
coie  kin  de  miye  etanhan.  Un- 
kan  .Tehowa  oie  kin  nakonpi,  qa 
yapi  kin  etanhan  kihdapi,  Jehowa 
ie  cin  iyecen. 

25  Unkan  Jerohoyam  Sekem 
kaga,  Epraim  he  kin  ohna,  qa  he 
ohna  iyotanka,  qa  hetanhan  iya- 
ye  ca  Fennel  kaga. 

26  Unkan  Jerohoyam  cante  ma- 
hen  heya,  Nakaha  wokiconze  kin 
Dawid  tiyohnaka  en  hde  kta. 

27  Oyate  kin  de  wosnapi  ka- 
gapi  kta  Jehowa  ti  kin  ekta, 
Jerusalem  en  yapi  kinhan,  oyate 
kin  de  cantepi  kin  itancan  tawapi 
kin  Rehoboyam  Juda  wicastaya- 
tapi  kin  ekta  hde  kta  ;  hecen  ma- 
ktepi  kta,  qa  Rehoboyam  Juda 
wicastayatapi  kin  en  hdapi  kta. 

28  Heon  wicastayatapi  kin  wi- 
yukcan,  qa  mazaskazi  ptejicadan 
nom  kaga,  qa  hewicakiya,  Jeru¬ 
salem  ekta  dapi  kin  he  tehan. 
Iho  Israel  taku  wakan  yadapi 
Egupta  makoce  etanhan  hdinan- 
pe  niyanpi  dena  ee. 

29  Unkan  wanji  Betel  en  ehde, 
qa  unman  Dan  en  ehde. 

30  Unkan  wicoie  kin  de  wahta- 
ni  wicaya,  qa  oyate  kin  wanji 
ohodapi  kta  e  Dan  hehanyan  ipi. 

31  Unkan  paha  akan  tipi  kaga, 
qa  oyate  ikceka  etanhan  wawa- 
yusna  kaga,  Lewi  cinca  etanhan- 

y  pi  sni. 

32  Qa  Jerohoyam  wi  isahdagan 
wi  anpetu  iake  zaptan  kin  en 
omniciye  wakan  kaga  ece  ;  omni- 
ciye  wakan  Juda  ohna  he  iyece- 
ca,  qa  wahna  wmsnapi  akan  wa- 
yusna.  Betel  ohna  hecen  econ, 
qa  ptejicadan  kage  ciqon  wawi- 
cakiyusna,  nakun  paha  kage  cin 


on  wawayusna  kin  Betel  ohna 
yanke  wicasi. 

33  Qa  wahna  wosnapi  Betel 
ohna  kage  ciqon  akan  wayusna, 
wi  isahdogan  anpetu  wikcemna 
sanpa  zaptan  kin  en,  wi  iye  cin- 
ka  kahnige  cin  en,  hecen  omni¬ 
ciye  wakan  Israel  cinca  kin  wi- 
cakicaga,  qa  wahna  wosnapi  kin 
akan  wizice  izinya. 

WICOWOYAKE  13. 

1  Unkan  inyun  wicasta  wakan 
wan  Jehowa  oie  on  Juda  etanhan 
Betel  ekta  hi ;  unkan  .Jerohoyam 
wizinye  kta  wahna  wosnapi  ica- 
hda  najin. 

2  Unkan  wahna  wosnapi  kin 
Jehowa  oie  kin  on  hoyekiye  ca 
heya,  Wahna  wosnapi,  wahna 
wosnapi,  Jehowa  hecen  eya,  Cin¬ 
ca  wan  Dawid  tiyohnaka  kici- 
tonpi  kta,  Josija  eciyapi  kta,  qa 
iye  qe  niye  akan  paha  waw^ayu- 
snapi  wizinyapi  kin  wayusna  kta, 
qa  wicasta  huhu  kin  niye  akan 
huhnagapi  kta. 

3  Unkan  anpetu  kin  he  en  wo- 
wapetokeca  wan  qu,  qa  heya, 
WowapCtokeca  Jehowa  cajeyate 
cin  dee,  inyun  wahna  wosnapi 
kin  naradece  kta  qa  cahota  akan 
wanke  cin  kadadapi  kta. 

4  Unkan  wicastayatapi  kin  wi¬ 
casta  wakan  oie  kin  wahna  wo¬ 
snapi  Betel  ohna  yanke  cin  hoye¬ 
kiye  cin  he  nahon  qehan,  Jero- 
boyam  nape  hdugate,  wahna 
wosnapi  kin  etanhan,  qa  heya, 
lyahpaya  po.  Unkan  nape  kin 
ekta  hdugate  cin  snija,  hecen 
ehdaku  kta  okitpani. 

5  Unkan  wahna  wosnapi  kin 
namdeca,  qa  cahota  wahna  wo¬ 
snapi  kin  etanhan  kadapi,  wowa- 
petokeca  wicasta  wakan  Jehowa 
oie  on  qu  qon  he  iyecen. 

6  Unkan  wicastayatapi  kin  ayu- 

pta,qa  wicasta  wakan  kin  heciya, 
Tokin  Jehowa  wakan  yada  ite 
kin  ohoda,  qa  miye  on  wocekiye 
eya  wo,  minape  kin  miye  en  hdi 
kten.  Unkan  wicasta  wakan  kin 
Jehowa  ite  kin  cekiya,  Unkan 
wicastayatapi  nape  kin  ekicetu 
otokahe  ekta  iyececa. 

7  Unkan  wicastayatapi  kin  wi¬ 
casta  wakan  kin  heciya,  Wati 
kin  ekta  unhde  kta,  hecen  waya- 
te  kta,  qa  iyuwin  cicu  kta. 

8  Unkan  wicasta  wakan  kin  wi¬ 
castayatapi  kin  heciya,  Yati 
hanke  mayaqu  esta,  nici  mde  kte 
sni,  qa  oyanke  kin  den  aguyapi 
wate  kte  sni,  qa  mini  mdatke  kte 
sni. 

9  Jehowa  oie  kin  on  wahokon- 
makiye  ca  heya,  Aguyapi  yate 
kte  sni,  qa  mini  datke  kte  sni, 
qa  canku  ohna  idade  cin  he  ohna 
yaku  kte  sni. 

10  Hecen  canku  tokeca  wan 
ohna  iyaya,  qa  canku  ohna  Betel 
ekta  hiyu  kin  ohna  kihde  sni. 

11  Unkan  waayate  tokeca  wi- 
cahinca  wan  Betel  ohna  ti.  Un¬ 
kan  iye  cinca  kin  en  hipi,  qa 
woecon  anpetu  kin  he  en  wicasta 
wakan  Betel  ohna  econ  kin  owa- 
sin,  qa  wicoie  wicastayatapi  kin 
eciye  cin  atkukupi  kin  okiya- 
kapi. 

12  Unkan  ateyapi  kin  hewica- 
kiya;  Canku  tukte  ohna  iyaya 
he  ?  Unkan  cinhintku  wicasta 
wakan  Juda  etanhan  u  qon  can¬ 
ku  ohna  iyaye  cin  kipazopi. 

13  Unkan  cinca  kin  hewicaki- 
ya  ;  Sonsonna  aqin  micicaton  po. 
Unkan  sonsonna  kin  aqin  kici- 
tonpi.  Unkan  akan  iyotanka. 

14  Unkan  wicasta  wakan  kin 
ihakara  iyaye  ca  utuhu  wan  ihu- 
kuya  iyotankahan  iyeye  ca  heci¬ 
ya,  Wicasta  wakan  Juda  etanhan 
u  kin  he  niye  he?  Unkan,  He 
iniye,  eya. 

15  Unkan  heciya,  Mici  hda,  qa 
aguyapi  yuta  wo. 

16  Unkan  heya,  Icicawin  mde 
ca  yati  kin  en  wai  kta  owakihi 
sni,  qa  oyanke  kin  de  en  nici 
aguyapi  wate  kte  sni,  qa  mini 
mdatke  kte  sni. 

17  Jehowa  oie  en  hemakiya, 
Heciya  aguyapi  yate  kte  sni,  qa 
mini  datke  kte  sni,  qa  canku 
ohna  idade  cin  he  ohna  yaku  kte 
sni. 

18  Unkan  heciya.  Mis  eya  waa¬ 
yate  hemaca,  niye  iyemaceca,  qa 
wahosiye  wan  Jehowa  oie  en 
mici  wohdaka,  qa  heya,  Hdicuya 
wo,  yati  kin  ekta,  hecen  aguyapi 
yute  kta,  qa  mini  yatke  kta,  iton- 
sni  eciya. 

19  Unkan  icicawin  kici  i,  qa  ti 
kin  ohna  aguyapi  yuta,  q a  mini 
yatkan. 

20  Unkan  wahna  wmtapi  ekta 
iyotankapi  icunhan,  Jehowa  oie 
kin  waayate  hdicukiye  cin  ekta 
hi. 

21  Qa  wicasta  wakan  Juda 
etanhan  u  qon  hoyekiye  ca  heya, 
Jehowa  hecen  eya,  Jehowa  i  kin 
yakipajin,  qa  Jehowa  Wakantan- 
ka  tawoahope  ope  nisi  kin  oyape 
sni ; 

22  Qa  icicawin  yaii,  qa  aguya¬ 
pi  yata,  qa  mini  datkan,  oyanke 
ohna,  Ihnuhan  hen  aguyapi  yate 
ca  ihnuhan  mini  datke  cin,  enici- 
ye  ciqon,  heon  nitancan  nihunka- 
kepi  ohna  hnakapi  kin  ohna  hna- 
kapi  kte  sni. 

23  Unkan  aguyapi  yute  cin  qa 
wa3mtke  cin  ohakam,  sonsonna 
aqin  kiciton  waayate  icicawin  u 
kiye  cin  on. 

24  Unkan  iyaya,  tuka  mnaja 
wan  canku  kin  ohna  akipe  ca  te 
kiya,  qa  tancan  canku  ohna  ikpa- 
ya,  qa  sonsonna  ikiyedan  najin, 
qa  mnaja  kin  tancan  te  cin  ica- 
hda  najin. 

25  Unkan  inyun  wicasta  hiya- 
yapi,  qa  tancan  te  cin  canku 
ohna  iApaya  wanyakapi,  nakun 
mnaja  kin  tancan  kin  icahda  na- 
jin,  qa  en  hipi,  qa  otpnwe  waa- 
yate  wicahinca  kin  ohna  ti  kin 
hen  oyakapi. 

26  Unkan  waayate  kin  canku 
etanhan  hdicu  ye  ciqon  henahon, 
qa  heya ;  Wicasta  wakan  .Teho- 
wa  i  kin  kipajin  kin  he  e,  heon 
Jehowa  he  mnaja  qu  ;  unkan  ya- 
Rdeca,  qa  kte,  Jehowa  oie  eciye 
cin  iyecen. 

27  Qa  ie  ca  iye  cinhintku  hewi- 
cakiya,  Sonsonna  aqin  miciton 
po.  Unkan  aqin  kicitonpi. 

28  Unkan  iyaye  ca  tancan  kin 
canku  ohna  ihpaye  cin  iyeya, 
nakun  sonsonna  kin,  qa  mnaja 
kin  tancan  kin  ikiyedan  najinpi, 
mnaja  kin  tancan  kin  yute  sni, 
qa  sonsonna  kin  yahdece  sni. 

29  Qa  waayate  kin  wicasta  wa¬ 
kan  tancan  kin  yuwankan  icu, 
qa  sonsonna  akan  ehnaka,  qa  yu- 
ha  kihda,  qa  waayate  wicahinca 
kin  aceye  kta,  qa  he  kta  e  oton- 
we  en  hdi, 

30  Qa  iye  ohnahnakapi  tawa 
en  tancan  kin  kihnaka,  qa,  Hehe- 
he,  rnisunka  !  eya  aceya. 

31  Qa  he  hnakapi  ohakam  iye 
cinca  kin  hewicakiya,  Tohan 
mate  qa  mayahnakapi  kinhan, 
ohna  hnakapi  kin  wicasta  wakan 
ohna  hnakapi  kin  he  ohna,  huhu 
tawa  icahda,  huhu  mitawa  hna- 
ka  po. 

32  Wicoie  Jehowa  oie  en  wa- 
hna  wosnapi  Betel  en  yanke  cin 
hoyekiye  cin,  qa  paha  tipi  Sama¬ 
ria  tonwanyanpi  ohna  yakonpi 
kin  hoyewicakiye  cin  awicake- 
han  ecetu  kta. 

33  Tuka  hena  ohakam  Jerobo- 
yam  tacanku  sica  etanhan  ihda- 
mna  sni ;  tuka  oyate  ikceka  etan¬ 
han  paha  tipi  kin  wawayusna  ka- 


ga,  tuwe  cin  kinhan  nape  ojuya, 
hecen  paha  wawayusna  heca. 

34  Qa  wicoie  kin  de  on  Jerobo- 
yam  tiyohnaka  tawa  wahtani  ki- 
ya,  qa  hecen  kaspe  kiya,  qa 
ihangkiyd  maka  ite  kin  etanhan. 

WICOWOYAKE  14. 

1  Hehan  Abija  Jeroboyam  cin¬ 
hintku  wayazanka. 

2  Unkan  Jeroboyam  iye  tawicu 
kin  heciya ;  Nakaha  najin,  qa 
togye  ihduza,  hecen  Jeroboyam 
tawicu  kin  he  niye  sdonniyanpi 
kte  sni,  qa  Silo  ekta  de  kta,  ito 
Ahija  waayate  kin  hen  yanka. 
Iye  oyate  kin  de  iwicawadake 
kta  kernakiya. 

3  Qa  ninape  ohna  aguyapi  wi- 
kcemna  iyacu  kta,  nakun  aguya¬ 
pi  hmihmiyanna,  qa  maka  cega 
canhanpi  tiktica  ojudan,  qa  ekta 
yai  kta,  koska  ni  kte  cinhan  iye 
oniciyake  kta. 

4  Unkan  Jeroboyam^tawicu  kin 
ecen  econ,  najin  qa  Silo  ekta  i, 
qa  Ahija  ti  en  i.  Unkan  Ahija 
wawanyaka  okihi  sni,  nina  wica- 
hinca  on  ista  kin  skan  sni  nakas. 

5  Unkan  Jehowa  Ahija  heciya; 
Ito  Jeroboyam  tawicu  cinhintku 
on  wicoie  iniwange  kta  u,  he 
wayazanka  nakas :  decen  qa  de- 
cen  eyakiye  kta  ;  he  qe  en  hi 
kinhan  togye  ihduze  kta. 

6  Unkan  tiyopa  en  hi  siha  kin 
bubu  kin  Ahija  nahon  qehan  he¬ 
ya,  Jeroboyam  tawicu  tin  u  wo. 
Tokeca  togye  nihduza  he  1  Mi- 
ye  wicoie  tehika  nicahi  masi. 

7  Ekta  hda  Jeroboyam  heciya 
wo,  Jehowa  Israel  Wakan  dapi 
kin  hecen  eya,  Oyate  wicehna 
tanhan  yuwankan  icicu,  qa  oyate 
mitawa  Israel  mdetanhunka  ci- 
caga. 

8  Qa  Dawid  tiyohnaka  etanhan 
wokiconze  kin  mduhdeca,  qa  ci- 

cia ;  tuka  mitaokiye  Dawid  mita- 
woahope  yuha,  qa  cante  kin  oco- 
wasin  omapa,  qa  taku  miista  kin 
en  ecetu  heceedan  econ  kin  iye- 
nicece  sni. . 

9  Tuka  tona  nitokam  unpi  owa- 
sin  isanpa  sicaya  ecanon,  qa  ida- 
da,  qa  taku  wakan  tokeca  nicica- 
ga,  qa  sihdaraayaye  kta,  wakaga- 
pi  sdoyapi  nakun,  qa  nitapete 
ihektam  ekpemayaya. 

10  Heon  inyun  niiye  Jeroboyam 
tiyohnaka  kin  ekta  taku  sica  hi- 
yuwaya,  qa  Jeroboyam  wica  ta- 
wa  owasin  onatakapi,  qa  okapta- 
pi  Israel  ohna  wakaspe  kta,  qa 
Jeroboyam  tiyohnaka  kin  okapte 
cin  wakahinte  kta,  unkce  kahin- 
tapi  kin  iyecen,  ecen  sote  kta. 

11  Jeroboyam  tawa  tuwe  oton- 
we  ohna  te  cin  sunka  yutapi  kta, 
qa  tuwe  tinta  ohna  te  cin  mabpi- 
ya  okinyanpi  kin  yutapi  kta,  Je- 
howa  eya  ce. 

13  Heon  niye  najin  ekta  hda, 
nisiha  otonwe  kin  en  kipi  kinhan, 
hoksidan  kin  te  kta. 

13  Unkan  Israel  owasin  aceyapi 
kta,  qa  hnakapi  kta,  Jeroboyam 
tawa  de  isnana  ohna  hnakapi  en 
ye  kta,  Jeroboyam  tiyohnaka 
ohna  deceedan  Jehowa  Israel 
wakandapi  kin  taku  waste  en 
iyeya. 

14  Nakun  Jehowa  Israel  iwan- 
kam  wieastayatapi  wan  iye  on 
kage  kta;  iye  qe  Jeroboyam  ti¬ 
yohnaka  kin  kaspe  kta,  anpetu 
kin  he  en  :  qa  taku  epa  he  ?  de- 
hantu. 

15  Qa  Jehowa  Israel  kastake 
kta  cedi  hu  wan  mini  ohna  huhu- 
zahe  kin  iyecen,  qa  Israel  yujun 
kta,  makoce  waste  kin  de  hunka- 
kewicayapi  wicawaqu  kin  etan- 
han,  qa  wakpa  kin  akasanpa  ena- 
nakiya  iyaye  wicaye  kta,  Jehowa 
sihdayapi  Aseri  kagapi  on  nakas. 

16  Qa  Jeroboyam  woahtani  kin 

iye  wahtani,  qa  Israel  wabtani 
wicaye  cin  on  Israel  unkce  wica- 
kage  kta. 

17  Unkan  Jeroboyam  tawicu 
kin  najin,  qa  kihda,  qa  Tirtza 
ekta  ki,  qa  tipi  tiyopa  oahde  ekta 
ki  qehan  hoksidan  kin  te. 

18  Unkan  hnakapi,  qa  Israel 
owasin  aceyapi,  Jehowa  oie  iye 
taokiye  Ahija  waayate  kin  nape 
on  eye  cin  iyecen. 

19  Unkan  Jeroboyam  ohan  un¬ 
man  kin,  token  zuya,  qa  token 
widake  kin,  ito  hena  Israel  wi- 
castayatapi  taanpetu  oyakapi  wo- 
wapi  en  owapi  ce. 

20  Qa  Jeroboyam  waniyetu  wi- 
kcernna  nonpa  sanpa  nonpa  anpe¬ 
tu  kin  hehanyan  iwicadaka,  qa 
hunkake  wicaya  om  istima.  Un¬ 
kan  heekiya  cinhintku  Nadab 
itancanyapi. 

21  Unkan  Reboboyam  Solomon 
cinhintku  Juda  iwicadaka;  Re¬ 
boboyam  waniyetu  wikcemna  to- 
pa  sanpa  wanjidan  qehan,  toka- 
heya  itancanyapi,  qa  waniyetu 
wikcemna  sanpa  sakowin  Jerusa¬ 
lem  en  itancanyapi ;  otonwe  kin 
he  Israel  wicoun  owasin  etanhan 
Jehowa  kabniga,  caje  kin  ohna 
yankekiye  kta  heon  etanhan. 
Unkan  hunku  caje  kin  Nayama 
Anmoniwin. 

22  Unkan  Juda  taku  Jehowa 
ista  kin  en  sica  econ,  qa  Vv'ina- 
wizi  yapi,  hunkake  wicayapi 
efionpi  qon  owasin  isanpa,  woa- 
btani  w'abtanipi  on. 

23  Qa  nakun  paha  icicagapi,  qa 
wakagapi,  qa  Aseri  paha  pajo- 
dan  owasin  akan,  qa  can  ape  to 
yukan  owasin  ihukuya. 

24  Qa  nakun  makoce  kin  ohna 
winy  an  icidapi  yukan.  Ikcewi- 
casta  Jehowa  Israel  cinca  kin 
itokapa  tanhan  nape  wicaya  wo- 
wabtepi  sni  kin  owasin  iyecen 
econpi. 


WICOWOYAKE  15. 


25  Unkan  ReHoboyam  itanc?m- 
yapi  waniyetu  izaptan  kin  en,  Si- 
saq  Egupton  wicastayatapi  kin 
Jerusalem  azuye  hi. 

26  Qa  Jehowa  tipi  tawa  maza- 
skazi  kin  icu,  qa  wicastayatapi 
tipi  tawa  mazaskazi  kin  icu  ;  na- 
kun  mazaskazi  wahacanka  Solo¬ 
mon  kage  cin  owasin  icu.- 

27  Unkan  Rehoboyam  hena 
eekiya  mazazi  wahacanka  kaga, 
qa  akicita  wicastayatapi  tipi  ti- 
yopa  awanyakapi  itancanpi  na- 
pepi  en  hena  qu. 

28  Unkan  wicastayatapi  kin  Je- 
howa  ti  kin  ekta  i  ca  akicita  he¬ 
na  yuhapi,  qa  ake  akicita  mazo- 
piye  tawapi  en  hena  kihnakapi. 

29  Unkan  Rehoboyam  ohan 
unman,  qa  taku  econ  kin  owasin, 
Juda  wicastayatapi  anpetu  oya- 
kapi  wowapi  en  owapi  sni  he  1 

30  Unkan  Rehoboyam,  qa  Jero- 
boyam  ohinniyan  kicizapi. 

31  Unkan  Rehoboyam  hunkake 
wicaya  om  istima,  qa  Dawid  to- 
tonwe  ohna  hnakapi,  hunkake 
wicaya  om,  qa  hunku  Nayama 
Anmoniwin  eciyapi.  Qa  cinhin- 
tku  Abijam  wawidaka  iye  eekiya. 

WICOWOYAKE*  15. 

1  Unkan  Jeroboyam  Nebat  cin- 
hintku  wawidaka,  waniyetu  wi- 
kcemna  sanpa  isahdogan  en,  Abi¬ 
jam  .luda  iwicadaka. 

2  lye  waniyetu  yamni  Jerusa¬ 
lem  ohna  wawidaka,  qa  hunku 
caje  kin  Mayaka  Abisalom  cun- 
win  tkn. 

3  Qa  atkuku  iye  itokam  woa- 
htani  econ  qon  hena  owasin  en 
omani,  qa  cante  kin  iye  W’akan- 
da  Jehowa  kici  zaniyan  un  sni, 
atkuku  Dawid  cante  kin  iyecen. 

4  Hececa  sta  Dawid  on  etan- 
han  iye  Wakanda  Jehowa  petijan- 
jan  wan  qu,  Jerusalem  ohna,  qa 


iye  ohakam  cinhintku  yusuta,  qa 
Jerusalem  patan. 

5  Dawid  taku  Jehowa  ista  kin 
en  ecetu  econ,  qa  tohanyan  ni 
kin  taku  econ  si  kin  wanjidan 
etanhan  yuwinh  ye  sni,  Urija  He- 
ti  kin  wicoie  kin  en  heceedan. 

6  Unkan  Rehoboyam  tohanyan 
ni  kin  Jeroboyam  kici  wokicize 
yukan. 

7  Unkan  Abijam  ohan  unman, 
qa  taku  econ  kin  owasin  Juda 
wicastayatapi  kin  anpetu  oya- 
kapi  wowapi  kin  en  owapi  sni 
he  1  Nakun  Abijam  Jeroboyam 
kici  kiciza  ecee. 

8  Unkan  Abijam  hunkake  wi¬ 
caya  om  istima,  qa  Jerusalem  en 
hnakapi,  qa  eekiya  iye  cinhintku 
Asa  wawidaka. 

9  Jeroboyam  Israel  iwicadaka 
waniyetu  iwikcemna  nonpa  en 
Juda  Asa  itancanyapi. 

10  Qa  waniyetu  wikcemna  topa 
sanpa  wanjidan  Jerusalem  ohna 
wawidaka,  qa  hunku  caje  kin 
Mayaka  Abisalom  cunwdntku. 

11  Qa  Asa  taku  Jehowa  ista  en 
ecetu  econ,  atkuku  Dawid  iye¬ 
cen. 

12  Qa  winyan  icidapi  kin  ma- 
koce  etanhan  iyaye  wicaya,  qa 
wakagapi  ate  wicaya  kagapi  kin 
yutokan  iyeya. 

13  Qa  hunku  Mayaka  winyan 
itancan  kte  sni  yutokan  iyeya, 
he  qe  Aseri  wakagapi  wan  kica- 
ga,  qa  Asa  wakagapi  kin  kawan- 
ka,  qa  Qedron  kaksiza  kin  ohna 
huhnahya' 

14  Tuka  paha  kin  yujujupi  sni. 
Heiseca  sta  Asa  cante  kin  Jeho¬ 
wa  kici  zaniyan  un  anpetu  tawa 
owasin. 

15  Qa  taku  atkuku  yuwakan, 
qa  taku  iye  yuwakan  kin  hena 
Jehowa  ti  kin  en  hiyuya,  maza- 
ska,  qa  mazaskazi,  qa  waksica. 

16  Unkan  Asa  Bayasa  Israel 

wicastayatapi  kici  wokicize  yu- 
kan,  anpetu  tawapi  kin  ece  owa- 
sm. 

17  Unkan  Bayasa  Israel  wica¬ 
stayatapi  kin  Judaazuya,  qa  Ra¬ 
ma  (Conkaske)  kaga,  hecen  tu- 
wedan  Asa  Juda  wicastayatapi 
kin  ekta  ye  kta,  qa  hdicu  kta 
iyowinkiye  kte  sni. 

18  Unkan  Asa  mazaska,  qa  ma- 
zaskazi  Jehowa  ti  wopiye  ohna, 
qa  wicastayatapi  ti  kin  wopiye 
ohna  okaptapl  kin  owasin  icu, 
qa  taokiye  napepi  en  qii:  qa  wi¬ 
castayatapi  kin  Asa  Benhadad 
Tabrinmon  cinhintku  Hezion  cin- 
hintku  Aram  wicastayatapi,  Da- 
maskos  ohna  ounye  cin  ekta  ye 
wicasi,  qa  heya, 

19  Wotakuye  yukan  miye  qa 
niye  kici,  qa  ate  niyate  kici ;  iho 
mazaska  qa  mazaskazi  niye  ekta 
yewaye  cin  he  cicu.  Ho  wo  wo¬ 
takuye  nitawa  Bayasa  Israel  wi¬ 
castayatapi  kici  yujuju,  hecen 
miye  etanhan  kihde  kta. 

20  Unkan  Benhadad  wicastaya¬ 
tapi  kin  Asa  anagoptan,  qa  ozu- 
ye  mdetanhunka  wicayuhe  cin 
Israel  otonwe  azuye  wicasi.  Un¬ 
kan  Yijon,  qa  Dan,  qa  Abel  Bet- 
mayaka,  qa  Kinnerot  otonwe 
kin  owasin,  Naptali  makoce  ko- 
ya  kastaka. 

21  Unkan  Bayasa  nahon  qehan 
Rama  kage  cin  ayustan,  qa  Tirtza 
ohna  iyotanka. 

22  Unkan  wicastayatapi  kin 
Asa  Juda  owasin  wahowicaya ; 
iyuhpa  ope  wicasi ;  nnkan  inyan, 
qa  can  kin  on  Bayasa  Rama  kage 
cin  icupi,  qa  hena  on  wica'sta- 
yatapi  kin  Asa  Geba  Benjamin 
ohna,  qa  Mitzpa  kaga. 

23  Qa  Asa  oban  unman  owasin, 
qa  towasake  owasin,  qa  taku 
econ  kin  owasin,  qa  otonwe  kage 
cin  hena  Juda  wicastayatapi  an¬ 
petu  oyakapi  wowapi  kin  en 

owapi  sni  he  ?  Hececa  sta  wi- 
cabinca  qehan  siha  yazan. 

24  Qa  Asa  hunkake  wicaya  om 
istima,  qa  atkuku  Dawid  totonwe 
ohna  hunkake  wicaya  om  hna- 
kapi.  Unkan  cinhintku  Jehosa- 
pat  eekiya  itancanyanpi. 

25  Unkan  Asa  Juda  itancan¬ 
yanpi  ■  kin  waniyetu  inonpa  en, 
Nadab  Jeroboyam  cinhintku  Is¬ 
rael  iwicadaka,qa  waniyetu  non- 
pa  Israel  idaka. 

26  Unkan  taku  Jehowa  ista  kin 
en  sica  econ,  qa  atkuku  tacanku 
ohna  mani,  qa  woabtani  Israel 
wabtani  wicaye  cin  ohna. 

27  Unkan  Bayasa  Abija  cinhin¬ 
tku  Issakar  ti  kin  etanhan  he 
kipajin,  qa  Bayasa  Gibbeton  Pi- 
listim  tawapi  ekta  he  kastaka  ; 
Nadab,  qa  Israel  owasin  Gibbe¬ 
ton  azuyapi  qehan. 

28  Hecen  Juda  Asa  itancan¬ 
yanpi  waniyetu  iyamni  en,  Ba¬ 
yasa  tekiya,  qa  eekiya  iwica- 
daka. 

29  Qa  wawidake  cehan,  Jerobo¬ 
yam  tiyohnaka  owasin  w'icaka- 
staka,  Jeroboyam  tawa  ihangwi- 
caya,  ecen  tuwedan  niya  okapte 
sni  ;  Jehowa  oie  kin  iye  taokiye 
Abija  feiloni  kin  nape  on  eye  ci- 
qon  iyecen. 

30  Woabtani  Jeroboyam  wa¬ 
btani  kin  on,  qa  Israel  wabtani 
wicaye  cin  wosihda  Jehowa  Is¬ 
rael  Wakandapi  sihda  ye  cin  on. 

31  Unkan  Nadab  oban  unman 
kin,  qa  taku  econ  kin  owasin, 
Israel  itancan  yapi  anpetu  oya¬ 
kapi  wowapi  en  owapi  sni  he  1 

32  Unkan  Asa  qa  Bayasa  Israel 
itancanyapi  kin  waniyetu  tawapi 
owasin  kicizapi  ecee. 

33  Asa  Juda  idake  cin  waniyetu 
iyamni  etanhan,  waniyetu  wikce- 
mna  nonpa  sanpa  topa  Tirtza 
ohna  Bayasa  Abija  cinhintku  Is¬ 
rael  owasin  iwicadaka. 


WICOWOYAKE  16. 


34  Unkan  taku  sica  .Tehowa 
ista  kin  en  econ,  qa  Jeroboyam 
tacanku  omani,  qa  woabtani  Is¬ 
rael  wabtani  wicaye  cin  ohna. 

WICOWOYAKE  16. 

1  Unkan  lehowa  oie  kin  Jehu 
Hanani  cinhintku  en  hi,  Bayasa 
on,  qa  lieciya, 

2  Watusekseca  etanhan  yuwan- 
kan  icicu,  qa  oyate  mitawa  Isra¬ 
el  itancan  cicaga,  tuka  Jerobo¬ 
yam  tacanku  omayani,  qa  oyate 
mitawa  Israel  wahtanipi  on  si- 
hdamayanpi  kta  wahtani  wica- 
yaya  heon, 

3  Inyun  miye  ton  a  Bayasa  etan¬ 
han  icagapi,  qa  tiyohnaka  tawa 
etanhan  icagapi  kin  ihang  wica- 
waye  kta ;  qa  ti^mhnaka  tawa 
Jeroboyam  Nebat  cinhintku  ti¬ 
yohnaka  tawa  iyecen  wakage 
kta. 

4  Bayasa  tawa  tuwe  otonwe 
ohna  te  cin  sunka  yutapi  kta,  qa 
tuwe  tawa  tinta  ohna  te  cin  ma- 
hpiya  okinyanpi  kin  yutapi  kta. 

5  Unkan  Bayasa  ohan  unman, 
qa  taku  econ  kin,  qa  towasake 
kin  hena  Israel  wicastayatapi 
anpetu  oyakapi  wowapi  kin  en 
owapi  sni  he  "I 

6  Unkan  Bayasa  hunkake  wica- 
ya  om  istima,  qa  Tirtza  en  hna- 
kapi,  qa  eekiya  cinhintku  Ela 
wawidaka. 

7  Unkan  Jehu  Hanani  cinhin¬ 
tku  waayate  kin  nape  kin  on, 
Jehowa  oie  kin  Bayasa  ekta  hi, 
qa  tiyohnaka  tawa  ekta,  Jehowa 
sihda  yapi  kta  e  taku  sica  Jeho¬ 
wa  ista  kin  en  econ,  iye  nape 
wohtani  kin  on,  Jeroboyam  tiyo¬ 
hnaka  iyececa,  qa  nakun  he  kte 
kin  on. 

8  Asa  Juda  idake  cin  waniyetu 
wikcemna  nonpa  sanpa  isakpe 
etanhan  Ela  Bayasa  cinhintku 


Tirtza  ohna  Israel  iwicadaka, 
waniyetu  nonpa  hehanyan. 

9  Unkan  iye  taokiye  Zimri  can- 
pahraihma  tawa  hanke  itancan 
kin  he  kipajin,  Tirtza  ohna  Artza 
tipi  awanyake  cin  tipi  tawa  ohna 
witkoiciye  wayatkan  icunhan. 

10  Qa  Zimri  ekta  i,  qa  kastake 
ca  kte,  Asa  Juda  idake  cin  wani¬ 
yetu  wikcemna  nonpa  sanpa  isa- 
kowin  en,  qa  heekiya  he  wawi¬ 
daka. 

11  Unkan  wawidaka  ca  oiyo- 
tanke  akan  iyotanke  cehan,  Ba¬ 
yasa  tiyohnaka  kin  owasin  wica- 
kastaka,  takuwicaya,  qa  koda 
wicaya  owasin  etanhan  wica 
wanjidan  okicapte  sni. 

12  Hecen  Zimri  Bayasa  tiyo¬ 
hnaka  owasin  ihang  wicaya,  Je¬ 
howa  oie  Jehu  waayate  kin  nape 
kin  on  Bayasa  eciye  ciqon  iyecen, 

13  Bayasa  wahtani  kin  owasin 
on,  qa  cinhintku  Ela  woahtani 
wahtani  kin,  qa  Israel  wahtani 
wicayapi  on,  qa  taku  sni  wakan- 
dapi  on  Jehowa  Israel  wakanda- 
pi  kin  sihda  yapi  kin  on. 

14  Unkan  Ela  ohan  unman,  qa 
taku  econ  kin  owasin,  Israel  wi¬ 
castayatapi  anpetu  oyakapi  wo¬ 
wapi  kin  en  owapi  sni  he  1 

15  Asa  Juda  idake  cin  waniyetu 
wikcemna  nonpa  sanpa  isako- 
win  en,  Zimri  anpetu  sakowin 
Tirtza  ohna  wawidaka',  Unkan 
oyate  kin  Gibbeton  Pilistim  ta- 
wapi  kin  azuye  iwankapi. 

16  Unkan  Zimri  wicastayatapi 
kipajin,  qa  kte  eyapi  kin  oyate 
wankapi  kin  en  nahonpi  ]  heon 
Israel  owasin  anpetu  kin  he  en 
owanka  ohna  Omri  obe  itancan 
kin  Israel  wicastayatapi  kin  ka- 
gapi. 

17  Unkan  Omri,  qa  Israel  owa¬ 
sin  opapi,  Gibbeton  etanhan  itan- 
wankanhde  hdipi,  qa  Tirtza  aona- 
takapi. 

18  Unkan  Zimri  otonwe  kin 
icupi  wanyake  cehan  wicastaya- 
tapi  conkaske  tipi  kin  en  i,  qa 
wicastayatapi  tipi  kin  peta  on 
liulinaRya,  iye  akan,  hecen  ta. 

19  WoaMani  iye  waktani  kin, 
qa  taku  sica  Jehowa  ista  en  econ, 
qa  Jeroboyam  tacanku  oraani,  qa 
woalitani  Israel  waktani  wicaye 
kta  econ  kin  ohna  heon. 

20  Unkan  Zimri  okan  unman, 
qa  wokipajin  kipajin  kin,  hena 
Israel  wicastayatapi  anpetu  oya- 
kapi  wowapi  en  owapi  sni  he  ? 

21  Hehan  Israel  ihdukinukanpi 
obe  nonpa,  oyate  hanke  kin  Tib- 
ni  Ginat  cinhintku  opapi,  he 
wicastayatapi  kagapi  kta,  qa  han¬ 
ke  Omri  opapi. 

22  Unkan  oyate  Omri  opapi  kin 
oyate  Tibni  Ginat  cinhintku  opa¬ 
pi  kin  ohiwicayapi,  hecen  Tibni 
ta  qa  Omri  iwicadaka. 

23  Asa  Juda  idake  cin  waniyetu 
wikcemna  yamni  sanpa  tokaheya 
etanhan,  Omri  Israel  iwicadaka, 
waniyetu  wikcemna  sanpa  non¬ 
pa  ;  Tirtza  ohna  waniyetu  sakpe 
wawidaka. 

24  Hehan  Berner  etanhan  Sa¬ 
maria  ke  kin  opeton,  mazaska 
woqin  nonpa  qu,  qa  ke  kin  oton- 
■we  kaga,  qa  otonwe  kage  cin 
Semer  he  yuhe  ciqon  caje  kin  on 
Samaria  cajeyata. 

25  Qa  Omri  taku  Jehowa  ista 
kin  en  sica  econ,  qa  tona  iye  ito- 
kam  unpi  kin  owasin  isanpa  si- 
cay  a  econ. 

26  Qa  Jeroboyam  Nebat  cinhin¬ 
tku  tacanku  owasin  omani,  qa 
woaktani  Israel  waktani  wicaye 
cin  ohna,  hecen  taku  sni  on  Je¬ 
howa  Israel  wakandapi  kin  si- 
hdayapi  ece. 

27  Qa  Omri  okan  econ  unman, 
qa  wicokan  tanka  econ  kin  hena 
Israel  wicastayatapi  anpetu  oya- 
kapi  wowapi  en  owapi  sni  he  ? 

28  Qa  Omri  hunkake  wicaya 
om  istima,  qa  Samaria  ohna  hna- 
kapi,  qa  heekiya  cinhintku  Akab 
wawidaka. 

29  Unkan  Asa  Juda  idake  cin 
waniyetu  wikcemna  yamni  san¬ 
pa  isahdogan  etanhan  Akab  Omri 
cinhintku  Israel  iwicadaka,  qa 
Akab  Omri  cinhintku  Samaria 
ohna  waniyetu  wikcemna  nonpa 
sanpa  nonpa  Israel  iwicadaka. 

30  Qa  Akab  Omri  cinhintku  ta¬ 
ku  Jehowa  ista  kin  en  sica  econ, 
tona  itokam  unpi  kin  owasin 
isanpa. 

31  Qa  Jeroboyam  Nebat  cinhin¬ 
tku  tacanku  kin  omani  kin  taku 
sni  kecin,  qa  Jezebel  Etbayal 
Tzidoni  wicastayatapi  kin  cnn- 
wintku  yuza,  qa  Bayal  okiya,  qa 
itokam  patuja. 

32  Qa  Samaria  ohna  Bayal  tipi 
kicage  cin  ohna  wahna  wosnapi 
wan  Bayal  ekicihde. 

33  Qa  Akab  Asera  kaga,  qa 
Israel  wicastayatapi  iye  itokam 
yakonpi  kin  owasin  Jehowa  Isra¬ 
el  wakandapi  kin  sihdaye  kta'e 
isanpa  Akab  econ  ece. 

34  Anpetu  tawa  en  Kiel  Beteli 
kin  Jeriko  conkaske  kaga,  caske 
tawa  Abiram  en  oahe  kin  elide, 
qa  cinhintku  hakakta  Segub  en 
tiyopa  oyugan  kin  ehde,  .lehowa 
oie  Josuwa  Nun  cinhintku  nape 
on  eye  ciqon  he  iyecen. 

WICOWOYAKE  17. 

1  Unkan  Elija  Tisbi  kin  Gileyad 
ounyanpi  kin  etanhan  Akab  heci- 
ya,  Jehowa  Israel  wakandapi 
kin  itokarn  nawajin  ni  kin,  wani¬ 
yetu  kin  dena  cu  qa  magaju  un¬ 
manna  yuke  kte  sni ;  mii  oie  kin 
eciyatanhan  eceedan. 

2  Unkan  Jehowa  oie  kin  en  hi, 
qa  heciya, 

3  Detanhan  iyaye  ca  wihinanpe 


WICOWOYAKE  17. 


cin  ektakiya  yuwinh.  iyaye  ca 
Kerit  kaksiza  ohna  inakma,  he 
Jordan  iwiyohiyanpata  wanka. 

4  Qa  wakpadan  kin  etanhan 
datke  kta  ;  unkan  kangi  kin  he- 
ciya  vvoyute  nicahi  vvicawasi. 

5  Unkan  iyaye  ca  Jehowa  oie 
kin  iyecen  econ,  hecen  iyaye  ca 
Kerit  kaksiza  ohna  iyotanka,  he 
Jordan  iwiyohiyanpata  yanka. 

6  Unkan  kangi  kin  aguyapi  qa 
tado  hanhanna  eca  kahipi,  qa 
aguyapi  qa  tado  htayetu  eca  ka¬ 
hipi  ece,  qa  wakpadan  etanhan 
Avayatkan  ece. 

7  Unkan  anpetu  ota  ihanketa 
wakpadan  kin  puza  ;  makoce  kin 
ohna  magaju  sni  nakas. 

8  Unkan  Jehowa  oie  kin  en  hi 
qa  heciya, 

9  Najin,  qa  Tsjarepta  Tzidon 
tawa  kin  ekta  ya  wo,  qa  heciya 
nanke  kta ;  iho  Avinohinca  wan 
wiwazica  heciya  wovute  nicu 
wasi. 

10  Unkan  najin,  qa  Tzarepta 
ekta  iyaye  ca  otonwe  tiyopa  kin 
ekta  i,  qa  inyun,  winohinca  wi¬ 
wazica  wan  hen  cande.  Unkan 
kipan  qa  heciya,  Tokin  waksica 
nitawa  ohna  mini  onge  hiyuma- 
yakiyen  hecen  mdatke  kta  ce. 

11  Unkan  huwe  iyaye  cehan, 
kipan,  qa  heciya,  Ceciciya,  agu¬ 
yapi  onspa  ninape  ohna  raakau 
wo. 

12  Unkan  heya,  .Tehowa  wakan- 
yada  ni  kinhan,  aguyapi  hmiyan- 
yanna  esta  manice  ye  ;  tuka  agu¬ 
yapi  mdu  koka  ohna  nape  ohnaka 
wan,  qa  wdhdi  ton  ana  maka  cega 
ohna,  qa  ito  can  oksahe  nonpa 
owade  ;  heon  span  wakiye  kta, 
miye  on,  qa  micinksi  on,  hecen 
untapi,  qa  untapi  kte  ye. 

13  Unkan  Elija  heciya,  Ihnuhan 
niyusinyaya,  ekta  hda,  qa  token 
ehe  cin  iyecen  econ  wo.  Tuka 
tokaheya  hetanhan  aguyapi  hmi- 


yanna  cistinna  micicage  ca  hiyu- 
makiya  wo,  qa  ohakam  niye  on, 
qa  nicinksi  on  yakage  kta. 

14  Jehowa  Israel  wakandapi 
kin  hecen  eya,  Aguyapi  mdu 
koka  ohna  osote  kte  sni,  qa  wi- 
hdi  maka  cega  ohna  wanice  kte 
sni,  anpetu  Jehowa  maka  ite  kin 
akan  magaju  qu  kte  cin  hehan- 
yan. 

15  Unkan  winyan  kin  hde  ca 
Elija  oie  kin  iyecen  econ,  qa 
anpetu  ota  hduta,  qa  tiyohnaka 
tawa,  qa  Elija  nakun  yuta. 

16  Aguyapi  mdu  koka  kin  osote 
sni,  qa  maka  cega  wdhdi  kin  wa- 
nica  aye  sni;  Jehowa  oie  kin 
Elija  nape  on  eye  cin  he  iyecen. 

17  Unkan  taku  kin  dena  iyoha- 
kam  winohinca  tipi  yuhe  cin  cin- 
hintku  wayazanka,  towayazan 
nina  tehika  on  ecaca  niya  sni. 

18  Unkan  winyan  kin  Elija  he¬ 
ciya,  Taku  iyociwaja  he  ?  wica- 
sta  wakan  miohan  sica  kiksuye 
mayaye  kta,  qa  micinksi  te  ye 
kta  on  en  mayahi  he  ? 

19  Unkan  nicinksi  maqu  wo, 
eciye  ca  rnaku  kin  etanhan  icu, 
qa  wankan  tipi,  iye  yanke  cin 
ekta  aye  ca  iye  towinja  akan 
ehnaka. 

20  Qa  Jehowa  hoyekiye  ca  he¬ 
ya,  Jehowa  wakan  cida  wiwazica 
kici  wati  kin  iyokisin  yaye  ca 
cinhintku  te  jmya  he? 

21  Unkan  yamni  akihde  hoksi- 
dan  kin  akan  ihdugate  ca  Jeho¬ 
wa  hoyekiye  ca  heya,  Jehowa 
wakan  cida,  hoksidan  kin  de  na- 
gi  kin  tan  mahen  hdi  kta  ye. 

22  Unkan  Jehowa  Elija  ho  kin 
nahon.  Unkan  hoksidan  nagi  kih 
tan  mahen  hdi ;  hecen  ni. 

23  Unkan  Elija  hoksidan  kin 
icu,  qa  wankan  tipi  etanhan  kuya 
tipi  kin  ekta  aye  ca  hunku  kin 
kicu,  qa  Elija  heya,  Wanyaka 
wo  ;  nicinksi  ni  ce. 

24  Unkan  winoliinca  kin  Elija 
heciya,  Wanna  Wakan  wicasta 
henica,qa  Jehowa  oie  kin  nii  kin 
ohna  he  wowicake  ee  ce  sdon- 
waya. 

WICOWOYAKE  18. 

1  Unkan  anpetu  ota  hehan  Je¬ 
howa  oie  kin  Elija  en  hi,  wani- 
yetu  iyamni  en,  heciya,  Ekta  ya, 
qa  Ahab  en  ihdutanin  wo  ;  un¬ 
kan  maka  ite  kin  akan  amagaju 
waye  kta. 

2  Unkan  Elija  Ahab  en  ihdutan¬ 
in  kta  iyaya ;  unkan  Samaria 
ohna  nina  wicaakihan. 

3  Unkan  Ahab  Obedija  (Jehowa 
taokiye)  kipan,  he  qe  tipi  kin 
awanyake  cin  ee.  Unkan  Obedi¬ 
ja  Jehowa  nina  kokipa  ece. 

4  Jezebel  Jehowa  tawaayate 
kin  ihang  wicaye  cehan,  Obedija 
waayate  opawinge  iwicacu,  qa 
inahma  wica}^,  wikcemna  zaptan 
makohdoka  wanji  en,  qa  wikce¬ 
mna  zaptan  makohdoka  tokeca 
en,  qa  wowicaqu  ece  ;  aguyapi, 
qa  mini. 

5  Unkan  Ahab  Obedija  heciya, 
Makoce  kin  ohna  miniowe,  qa 
wakpadan  kin  owasin  ekta  ya  wo. 
Okini  wato  iyeunye  kta,  hecen 
suktanka  qa  sonsonna  ni  wicun- 
kiye  kta,  qa  wanunyanpi  iyuhpa 
ihang  yapi  kte  sni. 

6  Unkan  makoce  kin  kicipamni- 
pi,  ohna  iyayapi  kta  on,  Ahab 
canku  wanji  ohna  iyaya,  qa  Obe¬ 
dija  canku  tokeca  ohna,  kinu- 
kankiya  iyayapi. 

7  Unkan  Obedija  canku  kin 
ohna  inyun  Elija  akipa.  Unkan 
iyekiye  ca  makipusdiya  ehpeiciye 
ca  heya,  Itancan  mitawa  Elija  de 
niye  he? 

8  Unkan  heciya,  De  miye.  Ye 
ca  itancan  nitawa  heciya  wo, 
Elija  deciya  un  ce. 

9  Unkan  heya,  Wawahtani  kin 
tuktee  on  Ahab  te  rnaye  kta  e 
nape  kin  en  nitaokiye  ye  yaye 
kta  he  ? 

10  Jehowa  Wakan  yada  ni  kin- 
han,  oyate  qa  wokiconze  owasin 
ekta  itancan  mitawa  tuwe  onide 
yesi.  Unkan,  Den  un  sni  eyapi 
qehan  wokiconze,  qa  oyate  kin 
iyeniyanpi  sni,  taku  wakan  caje- 
yan  keye  wicasi. 

11  Unkan  wanna,  Ekta  ya,  qa 
Elija  den  un  ce,  itancan  nitawa 
eciya  wo,  niye  eha. 

12  Unkan  nitan  tanhan  imda- 
mde  hakam  Jehowa  toki  sdonwa- 
ye  sni  aniye  kta.  Unkan  Ahab 
owakimdake  kta  mda ;  unkan  iye- 
niye  kte  sni  on  makte  kta ;  tuka 
nitaokiye  homaksidan  ehantan- 
han  Jehowa  kowakipa. 

13  Jezebel  Jehowa  waayate  ta- 
wa  wicakte  qehan,  taku  ecamon 
itancan  mitawa  onciyakapi  sni 
he  ?  Jehowa  waayate  tawa  etan- 
han  wicasta  opawinge  inahma 
wicawaya ;  wikcemna  zaptan  ma¬ 
kohdoka  wanji  ohna,  qa  wikce¬ 
mna  zaptan  makohdoka  tokeca 
ohna :  qa  wowicawaqu  ece,  agu¬ 
yapi  qa  mini. 

14  Unkan  w'anna  hemayakiya, 
Ekta  ya,  qa  Elija  den  un  ce, 
itancan  nitawa  eciya  wo.  Un¬ 
kan  makte  kta. 

15  Unkan  Elija  heya,  Jehowa 
obe  yuhe  cin  itokam  nawajin  ni 
ce,  anpetu  kin  de  en  mihdutanin 
kta. 

16  Unkan  Obedija  Ahab  akipa 
iyaya,  qa  okiyaka.  Unkan  Ahab 
Elija  akipa  iyaya. 

17  Qa  Ahab  Elija  wanyake  ce¬ 
han  Ahab  he  heciya,  Israel  iyo- 
kisin  ye  cin  he  niye  he  ? 

18  Unkan  heya;  Hiya  miye 
Israel  iyokisin  waye  sni,  tuka 
niye,  qa  niyate  tiyohnaka  tawa 
kin,  Jehowa  tawoahope  adustan- 


WICOWOYAKE  18. 


pi,  qa  Bayalim  owicayapapi  kin 
on. 

19  XJnkan  wanna  tuwe  ye  si, 
qa  miye  ekta,  Karmel  lie  kin 
ekta,  Israel  owasin  mniciye  wi- 
caya,  nakun  Bayal  waayate  tawa 
opawinge  topa  sanpa  wikcerana 
zaptan,  qa  Aseri  waayate  tawa 
opawinge  topa,  hena  Jezebel  ta- 
wahna  wotapi  ekta  wotapi  ece. 

20  Unkan  Aliab  Israel  owasin 
wahowicaya,  qa  waayate  kin 
Karmel  lie  kin  ekta  mniciye  wi- 
caya. 

21  Unkan  Eiija  oyate  owasin 
wicikiyedan  i  qa  heya  ;  Tohan- 
yan  wicotawacin  nonpa  otahe- 
dan  kaktihanhan  mayanipi  kta, 
Jehowa  Wakantanka  kin  bee  he- 
cinhan  be  opa  po.  Tuka  Bayal 
bee  kinban  be  opa  po.  Unkan 
oyate  kin  wicoie  wanjidan  ayu- 
ptapi  sni. 

22  Unkan  Eiija  oyate  kin  be- 
wicakiya,  Jebowa  waayate  tawa 
misnana  omakaptapi,  tuka  Bayal 
waayate  tawa  opawinge  topa 
sanpa  wikcemna  zaptan. 

23  Hecen  tatanka  nonpa  unqupi 
kta,  beban  iyepi  tatanka  wanji 
kabnigapi  kta,  qa  baspaspapi,  qa 
can  akan  ebnakapi  kta,  tuka  pe- 
ta  ekta  bnakapi  kte  sni :  qa  miye 
tatanka  unman  wapate  kta,  qa 
can  akan  ewabnake  kta,  tuka 
peta  ekta  ye  waye  kte  sni. 

24  Unkan  iyepi  taku  Wakanda- 
pi  caje  kin  boyekiyapi  kta,  qa 
miye  Jebowa  caje  kin  boyewa- 
kiye  kta.  Unkan  taku  wakan 
unman  tukte  peta  on  ayupte  cin- 
ban,  bee  Wakantanka  kta.  Un¬ 
kan  oyate  kin  owasin  ayuptapi, 
qa  beyapi,  Wicoie  kin  be  waste 
ce. 

25  Unkan  Eiija  Bayal  waayate 
tawa  bewicakiya,  Niyepi  on  ta~ 
tankadan  wanji  kabniga  po  ;  qa 
niyepi  tokabeya  pata  po,  niyepi 


niotapi  nakas ;  qa  taku  wakan 
yadapi  kin  boyekiya  po,  tuka  pe¬ 
ta  ekta  yeyapi  sni  po. 

26  Unkan  tatankadan  wicaqtipi 
kin  be  icupi,  qa  patapi,  qa  Bayal 
caje  kin  boyekiyapi  banbanna 
etanban  ecen  wiyotanban,  qa 
beyapi,  Bayal  naunbon  po.  Tu¬ 
ka  wicabo  wanica,  qa  tuwedan 
awicayupte  sni,  beon  wabna  Wo- 
^napi  kagapi  kin  be  akan  ipsicapi. 

27  Unkan  wiyotanbe  cin  beban 
Eiija  iwicababa,  qa  beya,  Hotan- 
kakiya  kipan  po,  taku  wakan  kin 
bee  nakas,  okini  wobdaka  yanka, 
qais  oziiciya,  qais  icimani ;  okini 
istima  becinhan  yabicapi  kta. 

28  Unkan  panyanban  boyeyapi, 
qa  caicipapi  isan  on,  qa  wanbi 
on,  iye  w^ayacopi  kin  iyecen, 
ecen  we  awicakaduza. 

29  Qa  wiyotanban  sanpa  behan- 
yan  waayatapi,  minba  bubnabya- 
pi  ecee  kta,  bebanyan,  tuka  wi¬ 
cabo  wanica,  qa  w'aayupte  wani¬ 
ca,  qa  ibawicakta  wanica. 

30  Heban  Eiija  oyate  kin  owa¬ 
sin  bewicakiya,  Mikiyedan  u  po. 
Unkan  oyate  kin  owasin  ikiyedan 
bipi,  beban  Jebowm  wabna  wo- 
snapi  tawa  pajujupi  qon  piya 
kaga. 

31  Qa  Eiija  inyan  wikcemna 
sanpa  nonpa  icu,  Jakob  Jebowa 
oie  kin  en  bi,  qa,  Nicaje  kin  Isra¬ 
el  bee  kta,  eciye  ciqon  cinca  wi- 
coun  yawapi  iyenaka. 

32  Qa  inyan  kin  bena  on  wabna 
wosnapi  Jebowa  caje  on  kaga, 
qa  wabna  wosnapi  kin  ibduksan 
osmaka  wan  kaga,  be  wojupi  wi- 
yutapi  nonpa  kipi  ece  binsko- 
keca. 

33  Qa  can  kin  akan  ehnaka,  qa 
tatankadan  baspaspa,  qa  can  akan 
ehnaka,  qa,  Wakiskokpa  topa  mi¬ 
ni  ojuyapi,  qa  wobubnabyapi  kin, 
qa  can  kin  akastan  po,  eya. 

34  Qa,  Ake  econ  po,  eya.  Un- 

kan  inonpa  econpi.  Unkan,  lya- 
miii,  eya;  unkan  iyamni  econpi. 

35  Unkan  mini  kin  wahna  wo- 
snapi  ihduksan  kaduza,  iyaya  qa 
osrnaka  kin  mini  ojudan. 

36  Unkan  rainlia  hulinaliyapi 
ece  iyehantu,  Elija  waayate  kin 
ikiyedan  i,  qa  heya,  Jehowa  Abra¬ 
ham,  qa  Izak,  qa  Israel  Wakan- 
dapi  kin  nakaha  Israel  ohna  Wa- 
kannitanka,  qa  nitaokiye  hema- 
ca,  qa  nioie  kin  eciyatanhan  taku 
kin  dena  owasin  ecamon  hdutan- 
in  ye. 

37  Amayupta  ye,  Jehowa  ama- 
yupta  ye,  hecen  oyate  kin  de  Je¬ 
howa  Wakantanka  he  niye,  qa 
cantepi  kin  hekta  ihdarnna  wica- 
kiye  kin  he  niye  sdonyapi  kta. 

3B  Hehan  Jehowa  tapeta  kin 
hinhpaye  ca  wohuhnahyapi  kin, 
qa  can  kin,  qa  inyan  kin,  qa  ma- 
ka  mdu  kin  huhnahya,  qa  mini 
osrnaka  ohna  wanke  cin  sdipa. 

39  Unkan  oyate  kin  owasin 
wanyakapi,  qa  makipusdiya  ehpe- 
iciyapi,  qa  heyapi,  Jehowa  Wa¬ 
kantanka  kin  hee,  Jehowa  Wa¬ 
kantanka  kin  hee  ce. 

40  Unkan  Elija  hewicakiya, 
Bayal  waayate  tawa  iyawicahpa- 
3^a  po;  hena  etanhan  wanjidan 
najice  kte  sni.  Unkan  wicajaiza- 
pi,  hehan  Elija  Qison  wakpa 
ekta  apamahde  iyaye  wicaya,  qa 
heciya  wicakte. 

41  Hehan  Elija  Ahab  heciya, 
Itanwankanhde  yn,  wota,  qa  wa- 
yatkan  wo,  nina  magaju  kta  ho- 
ton  nakas. 

42  Unkan  wote  kta,  qa  waya- 
tke  kta  Aliab  itanwankanhde  iya¬ 
ya  ;  tuka  Elija  Karmel  paha  kin 
ekta  itanwankanhde  i,  qa  maka 
ektakiya  patuja,  qa  hupahu  ota- 
hedan  ite  kin  hduza. 

43  Hehan  tahoksidan  heciya, 
Ito  itanwankanhde  ya,  qa  mini- 
wanca  ekta  etonwan  wo.  Un- 

kan  itanwankanhde  i,  qa  eton¬ 
wan  qa,  Tokeca  sni  ce,  eya.  Un¬ 
kan  sakowin  akihde  econ  wo, 
eya. 

44  Unkan  isakowin  kin  hehan 
heya,  Inyun  mahpiya  sapa  cistin- 
na  wan,  wicanape  hinskokeca 
miniwanca  etanlian  inanpa  ce. 
Unkan  ekta  ya,  qa  Ahab  heciya 
wo,  Aqin  kiton,  qa  kun  ya  wo ; 
hecen  magaju  kin  kagi  niye  kte 
sni. 

45  Unkan  ekta  i,  qa  hdi  kin 
icunhan,  mahpiya  kin  ihdusapa, 
mahpiya  sapa,  qa  tate,  qa  nina 
magaju.  Unkan  Ahab  tacanpa- 
hmihma  ohna  Jezreyel  ekta  hda. 

46  Unkan  Jehowa  nape  kin  Eli¬ 
ja  en  hi,  unkan  nite  ipiyag  kiton, 
qa  Ahab  itokam  inyan ka,  Jezre- 
yei  ekta  ki  kin  hehanyan. 

WIG  0  WO  YAK  E  19. 

1  Unkan  taku  Elija  econ  kin 
owasin,  qa  token  waayate  owa¬ 
sin  isan  on  wicakte,  Ahab  Jeze¬ 
bel  okiyaka. 

2  Unkan  Jezebel  wahosiye  wan 
Elija  ekta  yesi,  qa  heciya,  Heya- 
kecinhan  wi  dehantu  iyehan,  he¬ 
na  wanji  nagi  kin  iyecen  ninagi 
wakage  sni  kinhan  taku  wakan 
kin  hena  hecen  ecamiconpi  kte, 
qa  nakun  isanpa. 

3  Unkan  kokipe  ca  najin,  qa 
nagi  kin  on  iyaye  ca  Berseba  Ju- 
da  tawa  kin  ekta  i,  qa  heciya  ta¬ 
hoksidan  kin  ehpekiya. 

4  Tuka  iye  hewoskan  iyaya, 
anpetu  wanji  oicimani,  qa  hante- 
sadan  wanji  ekta  i,  qa  ihukuya 
iyotanka,  qa  nagi  kin  on  te  kta 
icekiya,  qa  heya;  Wanna  hena- 
keca,  Jehowa  minagi  icu  wo,  mi- 
hunkake  isanpa  mawaste  sni  ce. 

5  Hehan  makan  iwanke  ca  isti- 
ma,  hantesadan  wanji  ihukuya, 
unkan  inyun  hen  wahosiye  wan 

yuMca,  qa  heciya,  Najin  wota 
wo. 

6  Unkan  etonwan,  qa  inyun  pa 
kin  eciyatanhan  aguyapi  wan  pe» 
taga  akan  spanyanpi,  qa  mini  wa- 
kiskokpa  ohna.  Unkan  wote  ca 
wayatkan,  qa  ake  makan  iwan- 
ka. 

7  Unkan  wahosiye  Jehowa  ake 
inonpa  en  hi,  qa  yuhice  ca  heya, 
Najin  wota  wo:  oicimani  kinoya- 
kihi  isanpa  nakas. 

8  Unkan  najin,  qa  wota,  qa  wa¬ 
yatkan  ;  qa  woyute  kin  he  wasag- 
ye  cin  on  icimani,  anpetu  wi- 
kcemna  topa,  qa  hanyetu  wikce- 
mna  topa,  lie  wakan  kin,  Horeb 
ekta. 

9  Qa  heciya  makolidoka  wan 
ekta  i,  qa  hen  yanka.  Unkan 
Jehowa  oie  en  hi,  qa  heciya,  Eli- 
ja  taku  den  ecanon  he  ? 

10  Unkan,  Jehowa  taku  Wakan 
obe  yuhe  cin  on  nina  nawawizi, 
Israel  cinca  kin  wotakuye  nita- 
wa  ebpeyapi,  qa  wahna  wosnapi 
nitawa  yujujupi,  qa  waayate  nita- 
wa  isan  on  wicaktepi :  qa  misna- 
na  omakaptapi,  qa  minagi  icupi 
kta  e  akitapi. 

11  Unkan  beya,  Inanpe  ca  lie 
akan  Jehowa  itokam  najin  wo. 
Unkan  Jehowa  ahiyaya,  qa  tate 
tanka  wohitikalie  kin  kaptuja,  qa 
imnija  kamdeca,  Jehowa  itokam  ; 
tuka  Jehowa  tate  kin  ohna  un 
sni.  Unkan  tate  kin  iyohakam 
maka  cancan,  tuka  Jehowa  ma- 
ka  cancan  kin  ohna  un  sni. 

12  Unkan  maka  cancan  iyoha¬ 
kam  peta,  tuka  Jehowa  peta 
ohna  un  sni,  qa  peta  kin  iyoha¬ 
kam  ho  jijiya  iwastedan. 

13  Unkan  Elija  nalion  qehan 
ite  kin  sina  ahdabpa,  qa  inanpe 
ca  makobdoka  tiyopa  kin  ekta 
najin.  Unkan  inyun  wicaho  wan 
en  hi,  qa  heya,  Eliia  taku  den 
ecanon  he? 


14  Unkan  heya,  Jehowa  taku 
Wakan  obe  yuhe  cin  on  nina 
nawawizi,  Israel  cinca  kin  wo¬ 
takuye  nitawa  ebpeyapi,  qa  wa¬ 
hna  wosnapi  nitawa  yujujupi, 
qa  waayate  nitawa  isan  on  wi¬ 
caktepi  ;  hecen  misnana  omaka¬ 
ptapi,  qa  minagi  icupi  kta  akita- 


pi. 

15  Unkan  Jehowa  heciya,  Ici¬ 
mani  kihda,  iyaya  wo,  tinta  ohna 
Damaskos  ekta,  qa  en  yai  kinhan, 
Hazael  Aram  wicastayatapi  on 
sdaya  wo. 

16  Qa  Jehu  Nimsi  cinhintku 
Israel  on  wicastayatapi,  qa  Elisa 
^apat  cinhintku,  Abel  Mebola 
etanban,  niye  eekiya  waayate 
sdaya  wo. 

17  Unkan  tuwe  Hazael  taisan 
etanhan  niiciye  cinhan  Jehu  te- 
ye  kta,  qa  tuwe  Jehu  taisan  etan¬ 
han  najice  cinhan  Elisa  teye 
kta. 

18  Tuka  Israel  ohna  wicasta 
kektopawinge  ^akowin  wapatan, 
hena  owasin  hupahu  nasijapi  sni, 
Bayal  itokam,  qa  hena  owasin 
iye  i  kin  iputakapi  sni. 

19  Unkan  hetanhan  iyaya,  qa 
Elisa  ^apat  cinhintku  iyeya. 
Unkan  inaga  hdumdu,  tatanka 
akicaska  ake  nonpa  iye  itokam 
manipi,  qa  iye  iake  nonpa  kin 
ohakam.  Unkan  Elija  ikiyedan 
ye  ca  tasina  akan  ebpekiya. 

20  Unkan  tatanka  kin  ahdustan, 
qa  Elija  ihakam  inyanke  ca  he¬ 
ya,  Ate  qa  ina  i  iwicawaputake 
kta  iyowin  makiya  ye,  hehan 
ocipe  kta.  Unkan  heciya,  Ekta 
hda  ;  taku  ecacicon  he  1 

21  Unkan  ope  cin  etanhan  ki¬ 
hda,  qa  tatanka  tawanjidan  iki- 
kcu,  qa  pata,  qa  tatanka  tawana- 
pin  on  tado  kin  spankiye  ca  oyate 
kin  wicaqu,  unkan  yutapi.  He¬ 
han  iye  najin,  qa  Elija  ihakam 
iyaye  ca  okiya. 

WICOWOYAKE  20. 

1  Hehan  Ben  Hadad  (Hadad 
cinhintku)  Aram  wicastayatapi 
kin  taozuye  kin  owasin  rnniciye 
wicaya,  qa  wicastayatapi  wikce- 
mna  yamni  sanpa  nonpa  iye  opa- 
pi ;  nakun  suktanka  akanyotan- 
kapi,  qa  canpahmihma,  qa  Sama- 
r^ia  ekta  hi,  qa  onatake  ca  kiza. 

2  Qa  wahosiye  Ahab  Israel  wi¬ 
castayatapi  ekta  ye  wicasi,  oton- 
we  kin  ekta, 

3  Qa  heciya,  Ben  Hadad  hecen 
eya,  Mazaska  duhe  cin,  qa  ma- 
zaskazi  duhe  cin  hena  mita  wa ; 
nakun  nitawin,  qa  nicinca  waste 
kin  hena  mitawa. 

4  Unkan  Israel  wicastayatapi 
kin  ayupte  ca  heya,  Itancan  mi¬ 
tawa  wicastayatapi  kin  nioie  kin 
iyecen,  miye,  qa  taku  mduhe  cin 
hena  iyuhpa  nitawa  ce. 

5  Unkan  wahosiye  ake  en  hipi, 
qa  heyapi,  Benhadad  ie  ca  hecen 
eya,  Wahociye  ciqon,  Mazaska 
nitawa,  qa  mazaskazi  nitawa,  qa 
nitawin,  qa  nicinca  mayaqu  kta, 
epa. 

6  Awicakehan  heyakecinhan, 
wi  dehantu  mitaokiye  niye  ekta 
ye  wicawasi  kta,  qa  yati  kin  yu- 
zamnipi  kta,  nakun  nitaokiye 
tipi  tawapi,  qa  taku  niista  iyoki- 
pi  iyuhpa  iyahpayapi,  qa  icupi 
kta. 

7  Unkan  Israel  wicastayatapi 
kin  makoce  hunkayapi  owasin 
wicakico,  qa  hewicakiya,  lye  ta¬ 
ku  siee  cin  he  akita,  wanna  awa- 
cinpi  qa  wanyaka  po.  Mitawdn, 
qa  micinca,  qa  mazaska  mitawa, 
qa  mazaskazi  mitawa  makida 
qehan  iye  etanhan  takudan  te- 
wahinda  sni. 

8  Unkan  hunkayapi  owasin,  qa 
ovate  owasin  heciyapi,  Ihnuhan 
he  nayahon  kin,  qa  tawatenyaye 
cin. 


9  Unkan  Benhadad  tawaho^iye 
kin  hewicakiya,  Itancan  mitawa 
wicastayatapi  kin  heciya  po,  Ni¬ 
taokiye  taku  tokaheya  iwahoya- 
ye  cin  owasin  ecamon  kta,  tuka 
wicoie  kin  de  ecamon  owakihi 
sni.  Unkan  wahosiye  qon  ki- 
hdapi,  qa  hosi  kahdipi. 

10  Unkan  Benhadad  wahoyeki- 
ye  ca  heya,  Samaria  maka  mdu 
oyate  omapapi  owasin  napohna- 
ka  iyohiwicaye  cinhan,  taku  wa- 
kan  kin  decen  qa  nakun  isanpa 
ecamiconpi  nunwe. 

11  Unkan  Israel  wicastayatapi 
kin  ayupte  ca  heya,  Ihnuhan  tu- 
we  ipiyaka  iyakaske  cin  hdusdo- 
ke  cin  iyecen  ihdatan  kin,  eciya 
po. 

12  Unkan  wicoie  kin  he  nahon 
qehan  wayatkan  yanka,  ohanzi- 
hdepi  ohna,  iye  qa  wicastayatapi 
kin  owasin,  qa  taokiye  hewicaki¬ 
ya,  Anatan  po.  Unkan  otonwe 
kin  anatanpi. 

13  Unkan  inyun  waayate  wan 
Ahab  Israel  wicastayatapi  ekta 
hi,  qa  heya,  Jehowa  hecen  eya, 
Obe  tanka  kin  de  owasin  wanda- 
ka  he  ?  Inyun  miye  nakaha  owa¬ 
sin  ninape  en  wicawaqu  kta,  he¬ 
cen  Jehowa  he  mive  sdonyaye 
kta. 

14  Unkan  Ahab  heya,  Tuwe  on  ? 
Unkan  heya,  Ospaye  itancanpi 
tahoksipidan  kin  on,  Jehowa  eya. 
Unkan  tuwe  wokicize  mdetan- 
hunkektahe?  eya.  Unkan,  Ni¬ 
ye,  eya. 

15  Unkan  ospaye  itancanpi  kin 
tahoksipidan  kin  wicayawapi, 
opawinge  nonpa  sanpa  wikcemna 
yamni  sanpa  nonpa  henana,  qa 
hena  iyohakam  oyate  kin  Israel 
cinca  owasin  wicayawapi,  kekto- 
pawinge  sakowin. 

16  Unkan  wiyotanhan  hehan 
inanpapi.  Unkan  Benhadad  wi- 
tko  iciya  wayatkan  ohanzihdepi 

ohna,  iye  qa  wicastayatapi  wi- 
kcemna  yamni  sanpa  nonpa,  oki- 
ye  hipi  qon  hena  om. 

17  Unkan  ospaye  i  tan  can  pi  ta- 
hok^ipidan  kin  tokaheyainanpapi, 
Unkan  Benhadad  wahoyapi,  qa 
okiyakapi,  qa  heyapi,  Wicasta 
Samaria  etanhan  inanpapi  ce. 

18  Unkan,  Wokiyapi  upi  kinhan 
niyake  iyawicalipaya  po,  qais  ki- 
zapi  kta  npi  kinhan  niyake  iya¬ 
wicalipaya  po,  eya. 

19  Unkan  ospaye  itancanpi  ta- 
hoksipidan  kin  hena  otonwe  kin 
etanhan  inanpapi,  qa  obe  kin 
owicapapi  kin. 

20  Unkan  otoiyohi  wicasta  itko- 
kim  u  kin  kastaka.  Unkan  Ara- 
mi  napapi ;  unkan  Israel  wica- 
kuwa  eyaya.  Unkan  Benhadad 
Aram  wicastayatapi  kin  suktan- 
ka  wan  akan  najica,  qa  suktanka 
akanyotankapi  nakun. 

21  Hecen  Israel  wicastayatapi 
kin  inanpa,  qa  suktanka,  qa  can- 
pahmihma  kastaka,  qa  Aram  wo- 
pate  tanka  on  kastaka. 

22  Unkan  waayate  kin  Israel 
wicastayatapi  ekta  hi,  qa  heciya, 
Hda,  wasag  iciya  wo,  qa  taku 
ecanon  kta  awacin,  qa  iwanyaka 
wo.  Omaka  iyehantu  kinhan 
Aram  wicastayatapi  kin  ake  ana- 
nitan  kta  nakas. 

23  Unkan  Aram  wicastayatapi 
taokiye  kin  heciyapi,  lyepi  taku 
wakan  dapi  kin  taku  wakan  lie 
ounyanpi  kin  hecapi,heon  ohiun- 
yanpi ;  omdaye  ohna  wicunki- 
zapi  kinhan  okini  ohiwicunyanpi 
kta. 

24  Heon  wdcoie  kin  de  econ 
wo,  wicastayatapi  kin  otoiyohi 
oyanke  tawa  etanhan  yutokan 
wo,  qa  hena  eekiya  akicita  tan- 
can  en  ye  wicaya  wo. 

25  Qa  obe  nicihinbpaye  kin  iye- 
cen  obe  wan  mnayan  wo,  qa 
suktanka  qon  iyecen  suktanka, 


qa  canpahmihma  qon  canpahmi- 
hma  iyenaka ;  qa  omdaye  ohna 
wicunkizapi  kinhan  ohiwicun¬ 
yanpi  kta.  Unkan  hopi  kin  ana- 
wicagoptan,  qa  iyecen  econ. 

26  Unkan  omaka  ake  iyehantu 
hehan,  Benhadad  Arami  kin  wi- 
cayawa,  qa  Apeq  ekta  i,  Israel 
wicakize  kta  heon  etanhan. 

27  Unkan  Israel  cinca  kin  ihda- 
wapi,  qa  waneya  icupi,  qa  wici- 
tkokim  eyaya;  qa  Israel  cinca 
wicitokam  etipi,  tatokadan  cinca 
optaye  cistinna  nonpa  iyececapi, 
tuka  Arami  kin  makoce  kin  oju- 
danyapi. 

28  Unkan  Wakantanka  tawi- 
casta  qon  en  hi,  qa  Israel  wica¬ 
stayatapi  kin  heciye  cehan  heya, 
Jehowa  hecen  eya;  Taku  wa¬ 
kan  he  yuhe  cin  Jehowa  bee, 
tuka  taku  wakan  osmaka  yuhe 
sni,  Arami  eyapi  kin  heon  obe 
tanka  kin  de  ocowasin  ninape  en 
waqu ;  hecen  Jehowa  he  miye 
sdonyayapi  kta. 

29  Unkan  dena  icitkokim  anpe- 
tu  sakowin  owanji  yakonpi,  tuka 
anpetu  isakowin  en  kiza,  anatan- 
pi;  qa  anpetu  wanjidan  en  Israel 
cinca  kin  Arami  wicasta  huiyun 
kektopawinge  opawinge  wica- 
ktepi. 

30  Unkan  tona  okaptapi  Apeq 
otonwe  kin  ekta  napapi,  qa  con- 
kaske  kin  wdcasta  okaptapi  kekto- 
pawinge  wikcemna  nonpa  sanpa 
kektopawinge  sakowin  akan  hin- 
hpaya.  Unkan  Benhadad  najica, 
otonwe  ekta  owanka  tipi  wan 
mahentu. 

31  Unkan  taokiye  heciyapi,  Iho 
Israel  ti  wicastayatapi  kin  wi¬ 
castayatapi  waonsida  hecapi  na- 
unhonpi  ce.  Iho  nite  wakihda- 
ka  ikounhdakapi  kta,  qa  pa  akan 
hakahmupi,  qa  Israel  wicastaya¬ 
tapi  kin  ekta  unyanpi  kta  ;  okini 
nagi  niniciye  kta. 

32  Unkan  nitepi  akan  wakihda- 
ka  kaskapi,  qa  hakahtrmpi  papi 
akan,  qa  Israel  wicastayatapi  kin 
ekta  hipi,  qa  heyapi,  Nitaokiye 
Benliadad  heya,  Tokin  minagi  ni 
kten.  Unkan  heya,  Mihunkawan- 
ji  hee,  nahanhin  ni  he  ? 

33  Unkan  wicasta  kin  waiyu- 
kcanpi,  kohanna  taku  iye  etan- 
han  inanpe  ca  inahniyan  heyapi, 
Nihunkawanji  Benhadad.  Un¬ 
kan  heya ;  Hdapi,  huweya  po. 
Unkan  Benhadad  ekta  inanpa. 
Unkan  canpahmihma  tawa  akan 
iyotang  kiya. 

34  Unkan  heciya;  Otonwe  ate 
niyate  etanhan  icu  kin  hena  cicu 
kta,  qa  Damaskos  ohna  oyanke 
nicicage  kta,  Samaria  ohna  ate 
kage  cin  iyecen.  Unkan,  Miye 
wotakuye  en  kihde  ciye  kta,  eya, 
qa  wotakuye  kage  ca  kihdeya. 

35  Unkan  waayate  cinca  etan¬ 
han  wicasta  wan  takodaku  heci¬ 
ya,  .Tehowa  oie  kin  en,  Makasta- 
ka  wo,  ceciciya.  Tuka  kastake 
kta  wicasta  kin  wicada  sni. 

36  Unkan  heciya,  .Tehowa  ho 
kin  nayahon  sni  kin,  heon  mitan 
tanhan  de  cinhan  mnaja  wan  ni- 
kte  kta.  Unkan  iye  tan  tanhan 
iyaye  cehan  mnaja  wan  akipa, 
qa  kte. 

37  Unkan  wicasta  tokeca  wan 
akipa,  qa  heciya,  Makastaka  wo. 
ceciciya.  Unkan  nina  kastake 
ca  kahdeca. 

38  Unkan  waayate  kin  iyaye 
ca  wicastayatapi  kin  itokam  can- 
ku  icahda  najin,  qa  mnihuha  ista 
ihduskite  on  ihdutokeca. 

39  Unkan  wicastayatapi  kin  hi- 
yaye  cehan  iye  wicastayatapi 
kin  hoyekiye  ca  heya,  Nitaokiye 
wokicize  cokaya  i,  unkan  inyun 
wicasta  wan  ihduhomni,  qa  wi¬ 
casta  wan  miye  ekta  hiyuye  ca 
heya,  Wicasta  kin  de  awanyaka 
wo.  Iye  najice  cinhan  ninagi 

iye  nagi  kin  heekiye  kta,  qai^ 
mazaska  woqin  on  yakajuju  kta. 

40  Unkan  nitaokiye  deciya  qa 
kakiya,  waecon  icunhan,  wicasta 
qon  en  yanke  sni.  Unkan  Israel 
wicastayatapi  kin  heciya,  Wo- 
yaco  nitawa  niye  odake  cin  iye- 
ceca. 

41  Unkan  inahniyan  minihuha 
kin  ista  kin  etanhan  hdusdoka ; 
unkan  Israel  wicastayatapi  kin 
wicasta  qon  waayatapi  etanhan 
hee  iyekiya. 

42  Unkan  heciya,  Jehowa  he- 
cen  eya,  Wicasta  ihang  waye  kta 
wakonze  cin  ninape  etanhan  ki¬ 
hde  yaye  cin,  heon  ninagi  kin  iye 
nagi  kin  eekiye  kta,  qa  oyate  ni¬ 
tawa  oyate  tawa  eekiye  kta. 

43  Unkan  Israel  wicastayatapi 
kin  cante  tke  qa  iyokisica  tiyata 
hda,  qa  Samaria  ekta  hdi. 

WICOWOYAKE  21. 

1  Unkan  wicoie  kin  hena  iyo- 
hakam  Nabot  Jezreyeli  kin  ha- 
stanhanka  ojupi  wan  yuha  Jezre- 
yel  ohna,  Ahab  Samaria  wicasta¬ 
yatapi  tipi  tawa  ikiyedan. 

2  Unkan  Ahab  Nabot  okiyaka, 
qa  heya;  Hastanhanka  iyuwi 
ojupi  nitawa  maqu  wo ;  unkan 
wato  ojupi  on  mduhe  kta,  he  wa- 
ti  kin  ikiyedan  nakas,  hecen  ha¬ 
stanhanka  iyuwi  ojupi  wan  he 
isanpa  waste  on  cicu  kta,  qai^ 
niista  en  waste  kinhan  mazaska 
iyohiye  cin  cicu  kte. 

3  linkan  Nabot  Ahab  heciya, 
Mihunkake  maga  tawapi  qon  cicu 
kta  Jehowa  iyomaki  sni  nunwe. 

4  Unkan  Ahab  cante  sica,  qa 
sihda  hdi,  Mihunkake  tamagapi 
kin  cicu  kte  sni,  wicoie  Nabot 
Jezreyeli  eye  ciqon,  heon  etan¬ 
han  ;  qa  towinja  akan  iwanka, 
qa  ite  hdutokeca,  qa  aguyapi  yu- 
te  ^ni. 


WICOWOYAKE  21. 


5  Unkan  .fezebel  iye  tawicu 
kin  en  hi,  qa  heciya,  De  taku  he? 
nitaniya  hdutokeca,  qa  aguyapi 
yate  sni  ye. 

6  Unkan  heciya,  Nabot  Jezre- 
yeli  kin  kici  wowahdaka,  qa  he- 
wakiya,  Hastanhanka  iyuwi  oju- 
pi  nitawa  mazaska  on  maqu  wo  ; 
qais  iyonicipi  kinhan,  heekiya 
hastanhanka  iyuwi  ojupi  tokeca 
cicu  kta.  Unkan,  Hastanhanka 
iyuwi  ojupi  mitawa  cicu  kte  sni, 
eya. 

7  Unkan  tawicu  Jezebel  heci5^a, 
Niye  nakaha  Israel  iwankam  wo- 
kiconze  ecanon,  najin  aguyapi 
yuta  ye,  qa  cante  waste  un  ye. 
Miye  Nabot  Jezreyeli  kin  ha¬ 
stanhanka  iyuwi  ojupi  tawa  kin 
cicu  kte  ye. 

8  Unkan  Ahab  cajeyan  wowapi 
owa,  qa  tawipuspe  on  apuspa, 
qa  otonwe  tawa  ohna  hunkayapi 
ekta,  qa  wicasta  ihduhapi  kin 
ekta  Nabot  ikiyedan  yakonpi  kin 
wowapi  wicaqu. 

9  Qa  wowapi  kage  cin  en  he- 
cen  eya  owa;  Wote  sni  unpi  kta 
ieyanpaha  pe,  qa  Nabot  oyate 
wiciwankam  iyotang  kiya  pe. 

10  Qa  wicasta  nonpa  wowahte 
sni  cinca  kin  he  itokam  najin  wi- 
cakiya  pe,  qa  hena,  Taku  w^akan, 
qa  wicastayatapi  niye  dasica, 
eya  yaotaninpi  kta ;  hehan  tan- 
kan  aya  pe,  qa,  te  kta  kinin  pe. 

11  Unkan  otonwe  wicasta  hun¬ 
kayapi  kin,  qa  wicasta  ihduhapi 
iye  kici  otonwe  ounyanpi  kin, 
Jezebel  wahowicaya  iyecen,  wo¬ 
wapi  wicaqu  en  owapi  kin  iye¬ 
cen  econpi. 

12  Wote  sni  unpi  kte  ieyanpa- 
hapi,  qa  Nabot  oyate  kin  wici¬ 
wankam  iyotang  kiyapi. 

13  Unkan  wowahte  sni  cinca 
wicasta  nonpa  en  hipi,  qa  itokam 
iyotankapi,  qa  wowahte  sni  wi¬ 
casta  kin  Nabot  ayaotaninpi,  qa 


oyate  itokam  heyapi,  Nabot  ta¬ 
ku  w'akan,  qa  wicastayatapi  kin 
wicayasica.  Unkan  otonwe  itan- 
kan  yeyapi,  qa  inyan  on  kininpi; 
unkan  ta. 

14  Unkan  Jezebel  wahoyapi, 
qa  Nabot  wanna  kininpi,  unkan 
ta  ce,  eyapi. 

15  Unkan  Nabot  kininpi  unkan 
te,  eyapi  kin  Jezebel  nahon  qe- 
han,  Jezebel  Ahab  beciya,  Na¬ 
jin  Nabot  Jezreyeli  kin  hastan¬ 
hanka  iyuwi  ojupi  kin  tawaya 
ye,  Nabot  ni  sni,  tuka  wanna  te 
nakas. 

16  Unkan  Nabot  Wanna  ta  Ahab 
nahon  qehan,  Ahab  Nabot  Jeze- 
reyeli  hastanhanka  iyiiwi  ojupi 
tawa  kin  ekta  ye  kta,  qa  tawaye 
kta  e  najin. 

17  Unkan  Jehowa  oie  kin  Eli- 
ja  Tisbi  kin  en  hi  qa,  heya, 

18  Najin,  qa  Ahab  Israel  wi¬ 
castayatapi  kin  Samaria  ohna 
ounye  cin  itkokim  ya  wo.  Inyun 
Nabot  hastanhanka  iyuwi  ojupi 
kin  tawaye  kta  e  ekta  iyaya. 

19  Heon  ekta  de  kta,  qa  heya- 
kiye  kta,  Jehowa  hecen  eya  ;  Ya- 
kte  qa  tawayaya  he  ?  Nakun 
iyae  kta,  qa  heyakiye  kta,  Jeho¬ 
wa  hecen  eya,  Ibikten  sunka 
Nabot  we  kin  sdipapi  oyanke 
kin  he  en  niwe  kin  nakun  sunka 
sdipapi  kta. 

20  Unkan  Ahab  Eiija  heciya, 
Toka,  iyemayaya  he?  Unkan, 
Taku  sica  Jehowa  ista  kin  en 
ecanon  kta  e  wiyopeniciye  cin 
heon  iyeciciya  ce. 

21  Inyun  taku  sica  hiyu  ciciye. 
kta,  qa  enitanhan  icagapi  kin 
ihang  wicawaye  kta,  qa  Ahab 
tawa  wica  owasin,  tona  onataka- 
pi,  qa  kiyuskapi  koya,  Israel 
ohna  wakaspe  kta. 

22  Qa  yati  kin  Jeroboyam  Ne- 
bat  cinhintku  ti  kin  iyecen  wa- 
kage  kta,  qa  Bayasa  Ahija  cin- 

hintku  ti  kin  iyecen  ;  wosihda 
on  sihda  mayaye  cin  on,  qa  Isra¬ 
el  waktani  wicayaya  on 

23  Nakun  Jezebel  on  Jehowa 
heya,  Jezrej^el  conkaske  icahda 
sunka  Jezebel  yutapi  kta. 

24  Abab  tawa  tona  otonwe  ohna 
tapi  kin  hena  sunka  yutapi  kta, 
qa  tona  tinta  ohna  tapi  kin  ma- 
kpiya  okinyanpi  kin  wicayutapi 
kta. 

25  Hececa  esta  tuwedan  Akab 
iyecece  sni,  taku  Jehowa  ista 
kin  en  sice  cin  econ  kta  wiyo- 
peiciya,  hecon  kta  e  tawicu  Je¬ 
zebel  iyopastaka  nakas. 

26  Qa  nina  ihduwabte  sni,  qa 
cankaga  ohoda,  Amori  kin  Jeho¬ 
wa  Israel  cinca  kin  itokapa  tan- 
han  nape  wicaya,  econpi  qon 
owasin  iyecen. 

27  Tuka  Abab  wicoie  kin  hena 
nabon  qehan,  taheyake  hdubde- 
bdeca,  qa  cebpi  akan  wakibda- 
ka  koyagya,  qa  wote  sni  un,  qa 
makan  wanke  ca  wakihdaka  ai- 
hdabpa,  qa  wabbayedan  mani. 

28  Unkan  Jehowa  oie  kin  Elija 
Tisbi  kin  en  hi,  qa  heya, 

29  Token  Abab  mitokara  ihdu- 
hukuya  wandaka  he  ?  Mitokam 
hecen  ihduhukuye  cin  heon  anpe- 
tu  tawa  en  taku  sica  hiyu  waye 
kte  sni,  iye  cinhintku  taanpetu 
kin  en  taku  sica  tipi  tawa  akan 
hiyu  waye  kta. 

vVlCOWOYAKE  22. 

1  Unkan  waniyetu  yamni  owan- 
ji  unpi,  Arami  qa  Israel  kiciza- 
pi  sni. 

2  Tuka  mdoketu  iyamni  qehan, 
Jehosapat  Jnda  wica^tayatapi  kin 
Israel  wicastayatapi  kin  ekta  i. 

3  Unkan  Israel  wicastayatapi 
kin  taokiye  hewicakiya,  Kamot 
Gileyad  he  unkitawapi  sdoriya- 
yapi  he  ?  Tuka  unkiyepi  owanji 

unyakonpi,  qa  Aram  wicastaya¬ 
tapi  nape  kin  etanhan  unkikcupi 
^ni. 

4  Qa  Jehosapat  heciya,  Ramot 
Gileyad  unkizapi  kta  mici  de 
kta  he?  Unkan  Jehosapat  Israel 
wicastayatapi  kin  heciya,  Mi- 
ye  niye  iyemaceca,  qa  oyate  mi- 
tawa,  oyate  nitawa  iyececapi,  qa 
suktanka  mitawa  suktanka  nita¬ 
wa  iyececapi. 

5  Nakun  Jehosapat  Israel  wi¬ 
castayatapi  kin  heciya,  Iho  na- 
kaha  Jehowa  oie  kin  iwanga  wo. 

6  Unkan  Israel  wicastayatapi 
kin  waayate  wica^ta  opawinge 
topa  cetu  mniciye  wicaya,  qa 
hewicakiya,  Ramot  Gileyad  wa- 
kize  kta  ekta  mde  kta,  qais  ena- 
wakiye  kta  he?  Unkan,  Ekta 
ya  wo  ;  unkan,  Itancan  kin  wi¬ 
castayatapi  nape  kin  en  qu  kta, 
eyapi, 

7  Unkan  Jehosapat  heya,  Jeho¬ 
wa  waayate  tawa  etanhan  unki- 
wangapi  kta,  dehanyan  deciya 
wanjidan  yuke  sni  he? 

8  Unkan  Israel  wicastayatapi 
kin  Jehosapat  heciya,  Jehowa 
unkiwangapi  kta  on  nahanbin 
wicasta  wanjidan  en  un ;  tuka 
he  sice  wadaka,  miye  on  taku 
.waste  ayate  sni,  tuka  takii  sica; 
Mikaja  Imla  cinhintku  kin  hee. 
Unkan  Jehosapat  heya,  Ihriuhan 
wicastayatapi  kin  hecen  eye  cin. 

9  Hehan  Israel  wicastayatapi 
kin  yunokos  wanji  kipan,  qa  he¬ 
ya,  Mikaja  Imla  cinhintku  ko- 
hanna  deciya  hiyuya  wo. 

10  Unkan  Israel  wicastayatapi 
kin,  qa  Jehosapat  Juda  wicasta¬ 
yatapi  kin  otoiyohi  oiyotanke  ta¬ 
wa  akan  iyotankapi,  qa  sina  hdo- 
winpi,  Samaria  conkaske  tiyopa 
hocoka  kin  ohna,  qa  wicitokam 
waayate  owasin  waayatapi. 

11  Unkan  Tzedeqija  Kenayana 
cinhintku  mazasapa  he  icicaga, 

qa  heya,  Jehowa  hecen  eya,  De- 
na  on  Arami  patan  iyeyaye  kta, 
ecen  wicadusote  kta. 

12  Unkan  waayate  owasin  iye- 
cen  waayatapi,  qa  heyapi,  Ramot 
Gileyad  ekta  ya  wo,  qa  ohiya 
wo,  unkan  Jehowa  wicastayatapi 
nape  kin  en  qu  kta. 

13  Unkan  wahosiye  Mikaja  ki- 
co  iyaye  cih  ie  ca  heciya,  Iho 
wanna  waayate  i  wanjidan  on 
wicastayatapi  kin  taku  waste  eci- 
yapi,  cecicija,  nioie  hena  wanji 
oie  kin  iyecece  kta,  qa  taku 
waste  ia  wo. 

14  Unkan  Mikaja  heya,  Jehowa 
ni  ce,  hecen  taku  Jehowa  ema- 
kiye  cin,  hee  epe  kta. 

15  Qa  wicastayatapi  kin  ekta 
hi.  Unkan  wicastayatapi  kin  he¬ 
ciya,  Mikaja  Ramot  Gileyad  un- 
kizapi  kta  ekta  unyanpi  kta, 
qais  enaunkiyapi  kta  he  1  Un¬ 
kan,  Ya  wo,  qa  ohiya  wo  ;  hecen 
Jehowa  wicastayatapi  nape  kin 
en  qu  kta, 

16  Unkan  wicastayatapi  kin 
heciya,  Jehowa  cajeyan  taku 
iewicaka  heceedan  emayakiye 
kta,  tona  akihde  wokonze  on 
eciciye  kta  he  ? 

17  Unkan  heya,  Israel  ow'asin 
he  akan  enanakiya  iyayapi,  ta- 
hinca  wanunyanpi  waawanyake 
nicapi  iyecen,  wanwicamdaka ; 
unkan  Jehowa  heya,  Dena  itan- 
can  nicapi,  wookiye  en  kihdapi 
kte,  otoiyohi  tipi  tawa  ekta. 

18  Unkan  Israel  wicastayatapi 
Jehosapat  heciya,  Miye  on  taku 
waste  ayate  kte  Sni,  tuka  taku 
Sice  cin,  he  eciciye  Sni  he? 

19  Unkan  heya,  Heon  Jehowa 
oie  kin  nahon  wo.  Jehowa  toi- 
yotanke  akan  kiyotanka,  qa  ma- 
hpiya  obe  kin  owasin  etapa  tan- 
han,  qa  catka  tanhan  najinpi 
kin  w'anwicamdaka. 

20  Unkan  Jehowa  heya,  A  hah 


Ramot  Gileyad  ekta  ye  kta,  qa 
heciya  hinhpaye  kta,  tuwe  cin- 
kiye  kta  he?  Unkan  w^anji  he¬ 
cen  eya,  qa  unman  kaken  eya. 

21  Hehan  woniya  wan  en  ihdu- 
tanin,  qa  Jehowa  itokam  najin, 
qa  heya,  Miye  cinwakiye  kta. 

22  Unkan,  Token  ecanon  kta 
he?  Jehowa  eciya.  Unkan  he¬ 
ya,  Ekta  mde  ca  waayate  tawa 
owasin  ipi  kin  ohna  woniya  iton- 
sni  hemaca  kta.  Unkan  heya, 
Cinyakiye  kta,  qa  nakun  ohiya- 
ye  kta.  Ekta  ya  qa  hecen  econ 
wo. 

23  Hecen  wanna  inyun,  Jeho¬ 
wa  woniya  itonSni  waayate  nita- 
wa  kin  dena  owasin  ipi  en  hiyu- 
ya,  qa  Jehowa  niye  on  taku  Sica 
ia. 

24  Hehan  Tzedeqija  Kenayana 
cinhintku  kin  ikiyedan  hinajin, 
qa  Mikaja  iyoha  kin  apa,  qa  he¬ 
ya,  Jehowa  toniya  kin  mitan 
tanhan  niye  kici  wohdake  kta 
toki  iyaya  he? 

25  Unkan  Mikaja  heya  ;  Tohan 
tipi  timahentu  wan  mahen  ina- 
yahbe  kta  idade  cinhan  anpetu 
kin  he  en  iho  niye  wandake  kta. 

26  Unkan  Israel  wicastayatapi 
kin  heya,  Mikaja  icu  wo,  qa  oton- 
we  itancan  kin  Amon,  qa  wica¬ 
stayatapi  cinhintku  Joas  ekta  ake 
aya  wo. 

27  Qa  hecen  ehe  kta,  De  wi- 
cakaSka  tipi  kin  mahen  iyeya 
wo,  qa  zaniyan  en  wahdi  Sni  kin 
hehanyan  woiyokisica  aguyapi 
kin  yunkiya  po,  qa  woiyokiSica 
mini  kin  yatke  kiya  po ;  wica¬ 
stayatapi  kill  eya  ce. 

28  Unkan  Mikaja  heya,  Zani¬ 
yan  en  yahdi  kinhan  Jehowa 
miye  on  ie  sni  do.  Nakun  heya, 
Oyate  owasin  nahon  po. 

29  Unkan  Israel  wicastayatapi, 
qa  Juda  wicaStayatapi  JehoSapat 
Ramot  Gileyad  ekta  iyayapi. 

30  TJnkan  Israel  wicastayatapi 
kin  Jehosapat  heciya,  Mihduto- 
keca,  qa  okicize  en  rade  kta,  tu- 
ka  niye  ^ina  hdowin  wo.  Unkan 
Israel  wicastayatapi  kin  togye 
ihduza,  qa  okicize  en  i. 

31  Unkan  Aram  wicastayatapi 
kin  tacanpahmihma  itancanpi 
kin  wikcemna  yamni  sanpa  non- 
pa  wahokonwicakiye  ca  heya, 
Tuwe  cistinna  qa  tuwe  tanka 
unraanna  yakizapi  kte  sni ;  tuka 
Israel  wicastayatapi  kin  hecee- 
dan  kiza  po. 

32  Unkan  canpahmihma  itan¬ 
canpi  kin  Jehosapat  wanyakapi 
qehan,  Awicakehan  Israel  wica- 
^tayatapi  kin  hee  eyapi,  qa  he 
kuwa  eyaya  kizapi.  Unkan  Je¬ 
hosapat  sicahowaya. 

33  Unkan  canpahmihma  itan¬ 
canpi  kin  he  Israel  wicastayata¬ 
pi  kin  ee  sni  wanyakapi  qehan, 
he  ihektapa  tanhan  ihdamnapi. 

34  Tuka  wicasta  wan  ituye 
cin  tinazipe  ecate,  qa  Israel  wi¬ 
castayatapi  kin  maza  heyake  oki- 
he  ohna  icam  iheya.  Unkan  can¬ 
pahmihma  kahape  cin  heciya, 
Ninape  hduwinga,  qa  obe  kin 
etanhan  hdicu  mayan  wo,  maopi 
nakas. 

35  Unkan  anpetu  kin  he  en  oki¬ 
cize  tehika  aya,  qa  wicastayata¬ 
pi  kin  Aram  iyotakons  bosdan 
iyotanka,  qa  btayetu  hehan  ta ; 
qa  opi  kin  etanhan  we  kin  cam 
pahmihma  koka  kin  en  kaduza. 

36  Unkan  wi  iyaye  cehan  obe 
ohna  ieyanpahapi  qa  heyapi,  Oto- 
iyohi  totonwe,  qa  tamaga  kin 
ekta  kihde  kta. 

37  Hecen  wicastayatapi  kin  te  ; 
unkan  Samaria  ekta  hdohdapi, 
qa  Samaria  ohna  wicastayatapi 
kin  hnakapi. 

38  Unkan  canpahmihma  kin 
Samaria  mini  owe  kin  ekta  yuja- 
japi,  qa  sunka  we  kin  sdipapi, 

qa  witkowinpi  kin  yujajapi,  Je- 
howa  oie  eye  ciqon  iyecen. 

39  Unkan  Ahab  ohan  unman 
kin,  qa  taku  econ  kin  owasin,  qa 
putehanska  hi  tipi  kage  cin,  qa 
otonwe  kage  cin  owasin  Israel 
wicastayatapi  anpetu  oie  wowa- 
pi  kin  en  owapi  sni  he? 

40  Hecen  Ahab  hunkake  wi- 
caya  om  istima,  unkan  cinhintku 
Ahazija  eekiya  wicastayatapi  un. 

41  Unkan  Jehosapat  Asa  cin¬ 
hintku  Ahab  Israel  iwicadake 
cin  waniyetu  itopa  kin  en  Juda 
iwicadaka. 

42  Jehosapat  waniyetu  wikce¬ 
mna  yamni  sanpa  zaptan  hehan 
wawidaka,  qa  waniyetu  wikce¬ 
mna  nonpa  sanpa  zaptan  hehan- 
yan  Jerusalem  ohna  wicastaya- 
tepi,  qa  hunku  caje  kin  Yazuba 
Silbi  cunwintku. 

43  Unkan  atkuku  Asa  tacanku 
kin  owasin  omani,  taku  Jehowa 
ista  kin  en  ecetu  econ  kin  etan¬ 
han  yuwinh  iyaye  sni.  Tuka 
pajodan  kin  yutokanpi  sni,  na- 
hanhin  oyate  kin  pajodan  akan 
wayusnapi  ece,  qa  wizinyapi 
ece. 

44  Nakun  Jehosapat  Israel  wi¬ 
castayatapi  kin  kici  wokiya. 

45  Unkan  Jehosapat  ohan  un¬ 
man,  qa  towasake,  qa  taku  econ, 
qa  token  kicize  cin,  hena  Juda 
wicastayatapi  anpetu  oyakapi 
wowapi  kin  en  owapi  sni  he  ? 

46  Unkan  waihupi  kin  atkuku 
Asa  taanpetu  kin  etanhan  oka- 
ptapi  kin  hena  makoce  kin  etan¬ 
han  iyaye  wicaya. 

47  Unkan  Edom  ohna  wicasta¬ 
yatapi  wanica,  tuwe  wicayuhe- 
sipi  kin  iwicadaka. 

48  Unkan  Jehosapat  Tarsia  wi- 
ta  wata  kaga,  Opir  heci  yapi  kta, 
mazaskazi  on  ;  tuka  wita  wata 
kin  Yetzion  Gaber  ohna  kawe- 
gapi,  heon  ekta  ipi  sni. 


WICOWOYAKE  22. 


49  Hehan  Aliazija  Ahab  cin- 
hintku  Jehosapat  heciya,  Mitao- 
kiye  nitaokiye  om  yapi  kta,  wi- 
ta  wata  ohna ;  tuka  Jehosapat 
tawatenye  sni. 

50  ilnkan  Jehosapat  hunkake 
wicaya  om  istima,  qa  hunkake 
wicaya  om  hnakapi ;  atkuku  Da- 
wid  totonwe  ohna.  Unkan  cin- 
hintku  Jorain  heekiya  wicastaya- 
tapi. 

51  Ahazija  Ahab  cinhintku  Sa¬ 
maria  ohna  Israel  iwicadaka, 


Jehosapat  Juda  wicastayatapi  ta- 
waniyetu  wikcemna  sanpa  isa- 
kowin  etanhan,  qa  waniyetu  non- 
pa  Israel  iwicadaka. 

52  Qa  taku  Jehowa  ista  kin  en 
sica  econ,  qa  atkuku  tacanku,  qa 
hunku  tacanku,  qa  Jeroboyam 
Nebat  cinhintku  Israel  wahtani 
wicaye  cin  tacanku  omani. 

53  Qa  Bayal  okiye  ca  ohoda, 
qa  Jehowa  Israel  Wakandapi 
sihdaya,  atkuku  econ  qon  owa- 
sin  iyecen. 

525 


wiciStatatapi 

I  N  O  N  P  A. 


WICOWOYAKE  1. 

1  Unkan  Aliab  te  cin  iyoha- 
kam.  Moab  Israel  kipajin. 

2  Unkan  Abazija  wankan  tipi 
Samaria  ohna  yuhe  cin  en,  can- 
yankapi  kin  ohna  hinbpaya,  qa 
wayazanka,  qa  taohnihde  yewi- 
casi,  qa  hewicakiya,  Bayal  Ze- 
bnb  (Honagidan  itancan,)  Yekron 
wakandapi  kin  ekta  yapi,  iwan- 
ga  po,  wowayazan  kin  de  etan- 
han  amasni  kta  hecinhan  1 

3  Unkan  Jehowa  taohnihde  kin 
Elija  Tisbi  kin  heciya,  Najin  Sa¬ 
maria  wicastayatapi  kin  ohnihde- 
wicaye  cin  awicakipe  ya  wo  ;  qa 
hewicakiya  wo,  Israel  ohna  taku 
wakan  wanica  naceca,  heon  ni- 
yepi  Bayal  Zebub, Yekron  wakan¬ 
dapi  kin  inongapi  kta  e  ekta  dapi. 

4  Heon  Jehowa  hecen  eya, 
Owanka  akan  inonke  cin  hetan- 
han  nayajin  kte  sni,  tuka  awica- 
kehan  nite  kta.  Unkan  Elija 
iyaya. 

5  Unkan  ohnihdewicaye  cin, 
hdipi ;  unkan  hewicakiya,  Toke- 
ca  yahdipi  he  1 

6  Unkan  heciyapi,  Wicasta  wan 
unkitkokim  hi,  qa  heunkiciyapi, 
Wicastayatapi  yenisipi  kin  ekta 
kihdapi,  qa  heciya  po,  Jehowa  he¬ 
cen  eya,  Israel  ohna  taku  wakan 
wanica  naceca ;  heon  Bayal  Ze¬ 
bub,  Yekron  wakandapi  kin  inon- 
ge  kta  yewicayasi  naceca.  Heon 
owanka  akan  inonke  cin  hetan- 
han  nayajin  kte  sni,  tuka  awica- 
kehan  nite  kta. 

7  Unkan  hewicakiya,  Wicasta 
itkonicipapi  hi,  qa  wicoie  kin  he- 
na  eniciyapi  kin  oihduze  kin 
toketu  he  ? 

8  Unkan  heciyapi,  Wicasta  kin 
sina  hinsma  hdowin,  qa  tehmiso 
wan  ipiyagkiton.  Unkan,  Elija 
Tisbi  kin  hee,  eya. 

9  Unkan  akicita  tancan  wicasta 
wikcemna  zaptan  wicayuhe  cin 
om  Elija  ekta  yesi.  Unkan  ekta  i. 
Unkan  inyun  he  paha  akan  iyo- 
tankehan  yanka.  Unkan  heci¬ 
ya,  Wakantanka  tawicasfca  kin 
apamahde  kuwa  wo,  wicastaya¬ 
tapi  kin  eya  ce. 

10  Unkan  Elija  ayupte  ca  aki¬ 
cita  tancan  kin  heciya,  Miye  W’a- 
kantanka  tawicasta  hemaca  he¬ 
cinhan,  mahpiya  etanhan  peta 
hiyu,  qa  niye,  qa  akicita  wikce¬ 
mna  zaptan  nitawa  huhnahniyan- 
pi  kta.  Unkan  peta  mahpiya 
etanhan  kun  hiyu,  qa  iye,  qa 
wikcemna  zaptan  tawa  huPmah- 
wicaya. 

11  Unkan  ake  akicita  tancan  to- 
keca  wan  wicasta  wikcemna  za¬ 
ptan  tawa  om  ekta  yesi.  Un¬ 
kan  ie  ca  heciya,  Wakantanka 
tawicasta,  wicastayatapi  kin  he¬ 
cen  eya,  Inahni  apamahde  kuwa 
wo. 

12  Unkan  Elija  ayupte  ca  hewi¬ 
cakiya,  Miye  Wakantanka  tawi¬ 
casta  hemaca  kinhan  peta  mahpi¬ 
ya  etanhan  kun  hiyu,  qa  niye, 
qa  wikcemna  zaptan  nitawa  hu- 
hnahniyanpi  kta.  Unkan  Wakan¬ 
tanka  tapeta  kin  mahpiya  etan- 

han  kuH  hiyu,  qa  iye,  qa  wikce- 
mna  zaptan  tawa  kulinakwiGaya. 

13  Unkan  ake  akicita  tancan 
iyamni  wikcemna  zaptan  tawa 
om  yesi,  Unkan  akicita  tancan 
iyamni  kin  itanwankanhde  ekta 
i,  qa  canpeska  makehde  Elija 
itokam  inajin,  qa  cekiya,  qa  he- 
ciya,  Wakantanka  tawicasta  ce- 
ciciya,  minagi  kin,  qa  nitaokiye 
wikcemna  zaptan  kin  dena  na- 
gipi  kin  niista  kin  dn  teliikapi 
nunwe. 

14  Inyun  peta  makpiya  etanhan 
kutkiya  n,  qa  akicita  itancan 
nonpa  tokaheya  upi,  wikcemna 
zaptanptan  tawapi  om,  wicaya- 
sota,  heon  tokin  minagi  kin  nii¬ 
sta  kin  en  tekike  kten. 

15  Unkan  Jekowa  oknihde  kin 
Elija  keciya,  Kici  ya  wo.  Ihnu- 
kan  ke  ikoyape  cin.  Unkan  na- 
jin,  qa  kici  i,  wicastayatapi  kin 
ekta, 

16  Qa  keciya,  Jekowa  kecen 
eya,  Israel  okna  taku  wakan  oie 
kin  inonge  kta  wanica  naceca, 
keon  Bayal  Zebub,  Yekron  wa- 
kandapi  kin  inonge  kta  oknihde 
yewicayasi ;  heon  owanka  akan 
inonke  cin  etanhan  nayajin  kte 
sni,  tuka  awicakehan  nite  kta. 

17  Hecen  Jekowa  oie  Elija  eye 
cin  iyecen  ta.  Unkan  cinca  ni- 
ca  keon  heekiya  Joram  wawida- 
ka,  Jnda  wicastayatapi  Jekosa- 
pat  cinhintku  Joram  wawidaka 
waniyetu  inonpa  en. 

18  Unkan  Akazija  okan  unman 
econ  kin  hena  Israel  wicastaya¬ 
tapi  anpetu  oyakapi  wowapi  kin 
en  owapi  sni  he  1 

WICOWOYAKE  2. 

1  Unkan  Jekowa  tateiyumni 
okna  Elija  makpiya  ekta  yuwan- 
kan  icu  kte  cehan,  Elija  qa  Elisa 
Giigal  etanhan  iyayapi. 


2  Unkan  Elija  Elisa  keciya,  Ce- 
ciciya  den  yanka  wo,  Jekowa 
Betel  ekta  yemasi  ce.  Unkan 
Elisa  he3'^a,  Jekowa  ni,  qa  ninagi 
ni  kinhan,  aciyustan  kte  sni. 
Hecen  Betel  ekta  ipi. 

3  Unkan  waayate  cinca,  Betel* 
okna  yukanpi  kin,  Elisa  ekta 
inanpapi,  qa  keciyapi,  Jekowa 
nakaha  itancan  nitawa  nipa 
iwankapatanhan  inicicu  kta  sdon- 
yaya  he  ?  Unkan  mis  eya  he 
sdonwaya,  inina  unpo,  eya. 

4  Unkan  Elija  keciya,  Elisa  ce- 
ciciya  den  yanka  wo,  Jekowa 
Jeriko  ekta  yem.asi.  Unkan,  Je- 
how'a  ni,  qa  ninagi  ni  kinhan  aci¬ 
yustan  kte  sni,  eya.  Hecen  Je¬ 
riko  ekta  ipi. 

5  Unkan  waayate  cinca  Jeriko 
okna  yakonpi  kin  Elisa  ikiyedan 
hipi,  qa  keciyapi,  Jekowa  nakaha 
itancan  nitawa  nipa  iwankapa¬ 
tanhan  inicicu  kta,  sdonyaya  he  ? 
Unkan,  mis  eya  sdonw^aya  ce. 
Inina  unpo,  eya. 

6  Unkan  Elija  hecijm,  Ceciciye 
den  yanka  wo ;  Jekowa  Jordan 
ekta  yemasi  ce.  Unkan  Jekowa 
ni,  qa  ninagi  ni  kinhan  aciyustan 
kte  sni  ce,  eya.  Hecen  sakim 
iyayapi. 

7  Unkan  waayate  cinca  etan¬ 
han  wicasta  wikcemna  zaptan 
iyayapi,  qa  wicikeyata  tehan  na- 
jinpi.  Unkan  napin  Jordan  ekta 
najinpi. 

8  Unkan  Elija  sina  ikikcu  qa 
hdupehan,  qa  mini  kin  apa.  Un¬ 
kan.  yukinukan  iyaya,  deciya,  qa 
kakiya.  Hecen  sakim  opta  iya¬ 
yapi,  puza  akan. 

9  Unkan  akasanpa  ipi  qekan, 
Elija  Elisa  keciya,  Taku  ecaci- 
con  kta  da  wo,  nitan  tan  han 
emahdakupi  sni  itokam.  Unkan 
Elisa  heya,  Tokin  nitaniya  non¬ 
pa  akihde  akan  maun  kten. 

10  Unkan,  Taku  tekika  yada, 

nitan  tanhan  emahdakupi  wan- 
mayadake  cinhan  ecetu  niciye 
kta,  qa  wanmayadalte  sni  kinhan 
ecetu  kte  sni. 

11  Unkan  sakim  iyayapi,  wo- 
hdaka  manipi  qehan,  inyun  peta 
canpahmihma,  qa  peta  suktanka 
wicayukinukan  ;  tJnkan  Elija  ta- 
te  iyurani  ohna  wankan  iyaya 
mahpiya  ekta. 

12  Unkan  fJlisa  wanyake  ca 
hoyeya,  Ate,  ate,  Israel  canpa- 
limihrna  tawa,  qa  sungakanyo- 
tankapi  tawaj  qa  icimana  wan¬ 
yake  sni.  Hehan  heyake  ikikcu, 
qa  hdukdeMeca  onspa  nom. 

13  Qa  Elija  tasina  ihpaye  cin 
yuwankan  icu,  qa  kihda,  qa  Jor¬ 
dan  huta  kin  anajin. 

14  Qa  sina  Elija  etanhan  ilipa- 
ye  cin  icu,  qa  mini  kin  ape  ca 
heya,  Jehowa  Elija  wakanda  kin 
tukte  e  he  ?  Unkan  mini  kasta- 
ke  cin  deciya  qa  kakiya  yukinu- 
kan  iyaya,  unkan  Elisa  opta  iya- 
ya. 

15  Unkan  waayate  cinca  Jeriho 
iwiyohiyanpa  tanhan  yakonpi 
kin  he  wanyakapi  qehan,  Elija 
taniya  kin  Elisa  akan  un  ce,  eya- 
pi  •  qa  itkokim  upi,  qa  itokam 
maka  ekta  patujapi. 

16  Qa  heciyapi,  Iho  nitaokiye 
wicasta  wasaka  wikcemna  za- 
ptan  yukan,  tokin  hena  yapi,  qa 
itancan  nitawaakitapikten.  Okini 
Jehowa  taniya  kin  he  yuwankan 
icu,  qa  lie  wan  akan,  qais  osma- 
ka  wanji  en  ehpeya.  Unkan,  Ye- 
wicasipi  sni  po,  eya. 

17  Unkan  nina  kitanpi  ecen  iye 
isteca.  Unkan,  Yewicasipo,  eya. 
Unkan  wicasta  wikcemna  zaptan 
yewicasipi.  Unkan  yamni  can 
akitapi,  tuka  iyeyapi  sni. 

18  Qa  iye  Jeriho  ohna  yanka 
en  hdipi.  Unkan  hewicakiya, 
Yapi  ^ni  po,  eciciyapi  sni  he? 

19  Unkan  otonwe  wicasta  kin 

Elisa  heciyapi,  Iho  otonwe  kin 
de  oyanke  kin  waste,  unyuhapi 
kin  wanyake  cin  iyecen  ;  tuka 
mini  kin  sica,  qa  maka  kin  cinca 
nica  wicakaga  ece. 

20  Unkan  waksica  teca  wan 
hiyu  makiyapo,  qa  miniskuya 
ohnaka  po,  eya.  Unkan  kahipi. 

21  Unkan  inanpa  minihinape 
cin  ekta,  qa  heya,  Jehowa  hecen 
eya,  Mini  kin  de  okiziwaya ;  ici¬ 
mana  hetanhan  wiconte,  qa  itko- 
tpeyapi  yuke  kte  sni. 

22  Hecen  mini  kin  okiziyapi, 
anpetu  kin  dehanyan,  wicoie  Eli¬ 
sa  eye  cin  iyecen. 

23  Unkan  hetanhan  itanwan- 
kanhde  Betel  ekta  i,  qa  itanwan- 
kanhde  canku  ohna  mani  icun- 
han,  koska  cistinna  otonwe  etan¬ 
han  inanpapi,  qa  heciyapi,  Pasda 
wankan  ya  wo;  wankan  ya  wo. 

24  Unkan  ihdamna,  qa  awica- 
tonwan,  qa  Jehowa  cajeyan  wi- 
cayasica.  Unkan  w-ahanksicawi- 
ye  nonpataskoju  etanhan  inanpa¬ 
pi,  qa  hena  etanhan  hoksidan 
wikcemna  topa  sanpa  nonpa  wi- 
cayahdecapi. 

25  Unkan  hetanhan  Karmel  lie 
kin  ekta  i,  qa  hetanhan  Samaria 
en  hdi. 

WIG 0 WO Y ARE  3. 

1  Unkan  Jehosapat  Juda  idake 
cin  waniyetu  wikcemna  sanpa 
isahdogan  kin  en,  Joram  Ahab 
cinhintku  toka  Israel  idaka,  Sa¬ 
maria  ohna,  qa  waniyetu  wikce¬ 
mna  sanpa  nonpa  wawidaka. 

2  Unkan  taku  Jehowa  ista  kin 
en  sica  econ,  tuka  atkuku,  qa 
hunku  iyececa  sni ;  qa  Bayal  wa- 
kagapi  atkuku  kage  cin  he  yuto- 
kan. 

3  Tuka  woahtani  Jeroboyam 
Nebat  cinhintku  Israel  wahta- 
niwicaye  cin  he  kitan,  qa  hetan¬ 
han  ihduhomni  sni. 


WICOWOYAKE  3. 


4  Unkan  Mesa  Moab  wicasta- 
yatapi  kin  taliinwanunyanpi  yu- 
ha  heca,  qa  tacincadan  kektopa- 
winge  opawinge,  qa  tamdoka  ke- 
ktopawinge  opawinge  hin  kin  iya- 
hna  Israel  wicastayatapi  kin  qu 
ece. 

5  Tuka  Aliab  te  cehan  Moab 
wicastayatapi  kin  Israel  wicasta¬ 
yatapi  kin  kipajin. 

6  Unkan  hehan  wicastayatapi 
kin  Joram  Samaria  etanhan  inan- 
pa,  qa  Israel  owasin  wicaya- 
wa. 

7  Qa  nakun  Juda  wicastayatapi 
kin  Jehosapat  wahoye  ca  heciya, 
Moab  wicastayatapi  kin  maki pa- 
jin,  Moab  unkize  kta  mici  de  kta 
hel  Unkan  heya,  Mde  kta  ce. 
Niye  iyemaceca,  qa  oyate  mita- 
wm  oyate  nitawa  iyececa,  qa 
suktanka  mitawa  suktanka  nita- 
V/a  iyececapi. 

8  Qa  heya,  Canku  tuktee  ohna 
unye  kta  he"?  Unkan  Edom  tin- 
ta  kin  canku  kin  ohna,  eya. 

9  Hecen  Israel  w'icastayatapi 
kin,  qa  Juda  wicastayatapi  kin, 
qa  Edom  wicastayatapi  kin  iya- 
yapi,  qa  anpetu  sakowin  yuwinh 
yapi,  tuka  mini  wanica,  ozuye 
kin  on,  qa  wanunyanpi  opapi  kin 
on. 

10  Unkan  Israel  wicastayatapi 
kin  heya,  Hehehe  Jehowa  wi¬ 
castayatapi  yamni  kin  dena  yu- 
witaya  hiyu  unyanpi,  Moab  nape 
en  unqupi  kta  e. 

11  Unkan  Jehosapat  heya,  Je¬ 
howa  unkiwangapi  kta  e  Jehowa 
waayate  tawa  deciya  wanica  he  1 
Unkan  Israel  wicastayatapi  tao- 
kiye  wanji  ayupte  ca  heya,  Eli¬ 
sa  ^apat  cinhintku  Elija  nape 
kin  mini  akastan  kin  he  den  un 
ce. 

12  Unkan  Jehosapat  heya,  Je¬ 
howa  oie  kin  iye  kici  un.  Un¬ 
kan  Israel  wicastayatapi  kin,  qa 

Jehosapat,  qa  Edom  wica^taya^ 
tap!  kin  iye  ekta  apamahde  ipi. 

13  Unkan  Elisa  Israel  wica¬ 
stayatapi  kin  heciya,  Taku  iyo- 
ciwaja  he?  Niyate  waayate  ta¬ 
wa,  qa  nilmn  waayate  tawa  kin 
hena  ekta  ya  wo.  Unkan  Isra¬ 
el  wicastayatapi  kin  heciya,  Hi- 
ya  Jehowa  hee  wicastayatapi  ya¬ 
mni  kin  dena  mniciye  wicaya, 
Moab  nape  en  wicaqu  kta  heon 
etanhan, 

14  Unkan  Elisa  heya,  Jehowa 
obe  yuhe  cin  itokam  nawajin 
kin,  he  ni  kin  iyecen,  Jehosapat 
Juda  wicastayatapi  kin  ite  kin 
ihawakta,  hecetii  ^ni  unkans  iha- 
cikta  kte  sni,  qa  acitonwe  kte 
sni. 

15  Tuka  wanna  candowankiye- 
sa  wan  miye  ekta  hiyuya  po. 
Unkan  candowankiyesa  itokam 
candowankiye  cehan  Jehowa  na¬ 
pe  kin  iye  akan  un. 

16  Unkan  heya,  Jehowa  hecen 
eya,  Kaksiza  kin  den  makohdo- 
ka  ota  kaga  wo. 

17  .Tehowa  hecen  eya  nakas, 
Tate  wandakapi  kte  sni,  qa  ma- 
gaju  wandakapi  kte  sni,  tuka 
kaksiza  kin  de  mini  ojudan  kta, 
qa  datkanpi  kta,  niyepi,  qa  na¬ 
kun  taliinca  nitawapi,  qa  wa¬ 
nunyanpi  nitawapi. 

18  Qa  he  qe  Jehowa  ista  kin 
en  taku  cistinna;  nakun  Moab 
ninapepi  en  qu  kta. 

19  Unkan  otonwe  cankaskapi 
owasin  yakastakapi  kta;  nakun 
otonwe  wiciyokipi  owasin,  qa 
can  waste  owasin  yakawankapi 
kta,  qa  miniyowe  owasin  aohdu- 
teyayapi  kta,  qa  maga  waste 
owasin  inyan  on  yusag  yayapi 
kta. 

20  Unkan  hanhanna  minha  hu- 
hnahyapi  ece  iyehantu,  mini 
Edom  canku  kin  etanhan  kaduza, 
qa  maka  kin  mini  ojudan. 

21  Unkan  Moab  owasin  wica- 
stayatapi  azuwicaya  upi  e  na- 
lionpi  qehan,  tona  wipekiton  oki- 
hi  owasin  wicakipanpi,  qa  iya- 
yapi,  qa  makoce  ihanke  ekta  na- 
jinpi. 

22  Qa  ihanbanna  kiktapi,  qa 
mini  akan  wi  kin  hinanpe  ce- 
han  Moab  iye  itokam  mini  kin 
wanyakapi,  sa  we  iyececa. 

23  Unkan  heyapi,  We  bee.  Wi- 
castayatapi  kin  cakicipapi,  qa 
kiciktepi,  heon  Moab  wabpaya 
kin  iyallpaya  po. 

24  Unkan  Israel  owanka  en  hi- 
pi  qehan,  Israel  najinpi,  qa  Moab 
kastakapi.  Unkan  wicitokam  na- 
papi.  Unkan  Moab  en  wicaka- 
staka  ipi. 

25  Qa  otonwepi  yujujupi,  qa 
maga  waste  owasin  akan  inyan 
ebpeyapi,  wicasta  otoiyohi,  he- 
cen  ojuyapi,  qa  miniyowe  owa¬ 
sin  aohduteyapi,  qa  can  waste 
owasin  kawankapi,  ecen  Here- 
set  conkaske  inyan  heceedan 
okaptapi,  qa  he  ihduksan  ipi,  qa 
inyan  yuliraun  on  he  kastakapi. 

26  Unkan  Moab  wicastayatapi 
kin  ozuye  kin  iye  isanpa  W'asaka 
wanyake  cehan,  wicasta  opa- 
winge  sakowin  isan  hdusdokapi 
om  Edom  wicastayatapi  kin  kte 
kta  iyaya,  tuka  okihipi  sni. 

27  Hehan  iye  cinhintku  tokapa, 
iye  ohakam  wicastayatapi  kte 
cin  icu,  qa  wobubnabyapi  on 
conkaske  akan  bubnabya.  He¬ 
han  wosihda  tanka  Israel  ekta 
kiya.  Unkan  ayustanpi  qa  ma¬ 
koce  ekta  kihdapi. 

WICOWOYAKE  4. 

1  Unkan  waayate  cincapi  tawi- 
cupi  etanhan  winobinca  wan  Eli¬ 
sa  hoyekiye  ca  heya,  Nitaokiye 
mihihna  kin  wanna  te,  qa  nitao¬ 
kiye  qon  Jehowa  nina  kinihan 

sdonyaya,  Unkan  ikicazo  qon 
micinca  napin  wowidake  on  iwi- 
cacu  kta  wanna  hi  ye. 

2  Unkan  Elisa  heciya,  Taku 
ecacicon  kta  omakiyaka  wo.  Ya- 
ti  kin  ohna  taku  duba  he?  Un¬ 
kan  heya,  Nitaokiyewin  ti  kin 
ohna  takudan  yuhe  sni  ye,  wihdi 
cega  wan  ohna  heceedan. 

3  Unkan  heya,  Hda  cega  odota 
wo;  titokan  nikiyedan  tipi  kin 
owasin  etanhan,  cega  takudan 
ohnaka  sni  ota  bin. 

4  Qa  yahdi,  qa  niye  nicinca  ki- 
cisnana  mahen  tiyopa  onataka, 
qa  cega  kin  hena  owasin  okastan 
wo,  qa  ojudan  kin  tokan  ehde 
wo. 

5  Hecen  iye  etanhan  iyaya,  qa 
cinca  kicisnana  mahen  tiyopa 
onataka,  hena  cega  hiyuyapi,  qa 
iye  okastan. 

6  Qa  cega  owasin  ojupi  qehan, 
cinhintku  wan  heciya,  Ake  cega 
wan  makau  ye.  Unkan  heciya. 
Wanna  cega  henana.  Unkan  wi¬ 
hdi  kin  anapta. 

7  Unkan  winyan  kin  iyaye  ca 
Wakantanka  tawicasta  kin  oki- 
yaka.  Unkan  heya,  Hda,  qa 
wihdi  kin  wiyopekiye  ca  iyakazo 
kin  hdajuju,  qa  tona  oyakapte 
cin  on  niye  qa  nicinca  yanipi  kta. 

8  Unkan  anpetu  wanji  Elisa 
^unem  ekta  iyaya.  Unkan  wino¬ 
binca  tanka  wan  hen  yanka,  qa 
aguyapi  yute  kta  iyopastaka. 
Unkan  heci  iyaya  eca,  aguyapi 
yute  kta  e  hen  yuwinb  i  ece. 

9  Un’kan  winyan  kin  hihnaku 
heciya,  Iho  ye  wicasta  unkiyepi 
en  ijehan  hiyaye  cin  he  Wakan¬ 
tanka  tawicasta  wakan  heca 
sdonwaya  ye. 

10  Ceciciye  owanka  tipi  wan 
conkaske  akan  unkicage  kte,  qa 
owinja  wan,  qa  wahna  wotapi 
wan,  qa  oiyotanke  wan,  qa  pet- 
ijanjan  wan  hen  unkicihnake 

kta ;  hecen  unkiyepi  en  hi  eca 
hen  yank  a  ecee  kta  ye, 

11  Unkan  anpetu  wan  heciya 
i  qehan,  owanka  tipi  kin  en  i,  qa 
hen  iwanka. 

12  Qa  tahoksidan  Gehazi  heci¬ 
ya,  ^unamiwin  kin  de  kico  wo. 
Unkan  kico  qehan  itokam  win- 
yan  kin  hinajin. 

13  Unkan  heciya,  Winyan  kin 
heciya  wo,  Inyun  ihaunyaktapi, 
qa  taku  kin  dena  owasin  tanyan 
ecaunyeconpi ;  taku  ecauniconpi 
kta  he  ?  Niye  on  wicastayata- 
pi  taku  unkekiyapi  kta,  qais  aki- 
citatancan  tokapa  ?  Unkan,  Oya- 
te  mitawa  ehna  ounwaye  ye, 
eya. 

14  Unkan  heya,  Hehan  taku 
ecakiconpi  kta  he  ?  Unkan  Ge¬ 
hazi  heya,  Awicakehan  cinca 
nica,  qa  hihnaku  kin  wicahinca. 

15  Unkan  kico  wo,  eya,  Un¬ 
kan  kico.  Unkan  winyan  kin 
tiyopa  en  hinajin. 

16  Unkan  heya,  Tokata  omaka 
kin  de  iyehan  wicani  kin  iyecen 
cinca  wica  wan  adoksohan  ya- 
hduze  kta.  Unkan  winyan  kin 
heya,  Hiya,  itancan  mitawa,  Wa- 
kantanka  tawicasta,  ihnuhan  ni- 
taokiyewin  yahnaye  cin. 

17  Unkan  winohinca  kin  ihdu- 
sake  ca  hoksidan  wan  ton,  wica¬ 
ni  kin  iyehan  omaka  kin  he  en, 
Elisa  eciye  ciqon  iyecen. 

18  Unkan  hoksidan  tanka  qehan, 
anpetu  wan  atkuku  ekta  iyaya 
aguyapi  baksapi  kin  ekta. 

19  Qa  atkuku  heciya,  Mapa, 
mapa.  Unkan,  Hunku  ekta  ka- 
ya  wo,  koska  wan  eciya. 

20  Unkan  qin,  qa  hunku  ekta 
kahi.  Unkan  siyoto  akan  iyo- 
tanke  ca  wiyotanhan  hehan  ta. 

21  Unkan  wankan  iyaye  caWa- 

kantanka  tawicasta  towinja  akan 
ehnaka,  qa  tiyopa  kin  ecen  icu, 
qa  tankan  iyaya.  i 


22  Qa  hihnaku  kipan,  qa  heci¬ 
ya,  Hoksidan  wanji  miye  ekta 
usi  ye  ;  nakun  sonsonna  wiyedan, 
hecen  Wakantanka  tawicasta 
ekta  dus  mde  kta,  qa  wahdi  kta 

ye. 

23  Unkan  heya,  Tokeca  niye 
nakaha  ekta  de  kta  he  1  Wi 
teca  sni,  qa  anpetu  okihpapi  sni, 
Unkan  winyan  heya,  Tanyan  kte 

ye- 

24  Unkan  sonsonna  kin  aqin- 
kiton,  qa  hoksidan  kin  heciya, 
Kahapa  qa  tokata  ya  ye.  Ihnu¬ 
han  kahapa  enayakiye  cin,  econ 
cisi  sni  kinhan. 

25  Hecen  iyaye  ca  Wakantan¬ 
ka  tawicasta  kin  ekta  i,  Karmel 
he  kin  ekta,  Unkan  W’^akan- 
tanka  tawicasta  kin  tehantan- 
han  wanyake  cehan  tahoksidan 
kin  Gehazi  heciya,  Inyun  ^una- 
miwin  kin  hee. 

26  Wanna  itkokipe  kta  inyang 
ya  wo,  qa  heciya  wo,  Zaniyan 
yaun  he  ?  qa  nihihna  zaniyan  un 
he  ?  qa  hoksidan  kin  zaniyan  un 
he  1  unkan,  Zaniyan  eya. 

27  Unkan  Wakantanka  tawi¬ 
casta  kin  ekta  hi,  he  kin  ekta, 
qa  siha  kin  yuza.  Unkan  Geha¬ 
zi  yutokan  kta  ikiyedan  hi,  Un¬ 
kan  Wakantanka  tawicasta  kin 
heya,  lyowinkiya  wo,  nagi  kin 
iyokisica,  tuka  Jehowa  miye 
etanhan  nahma,  qa  omakiyake 
sni. 

28  Unkan  winyan  kin  heya, 
Itancan  mitawa  etanhan  cinca 
wakida  he  1  Ihnuhan  mayahna- 
yan  epe  sni  he  ? 

29  Unkan  Gehazi  heciya,  Nite 
iyahdaska,  qa  sagye  mitawa  ni- 
nape  on  icu  wo  ;  qa  ya  wo.  Wi- 
casta  wan  ayakipe  cinhan  da- 
waste  kte  sni;  qa  tuwe  niya- 
waste  kinhan  adupte  kte  sni;  qa 
sagye  mitawa  hoksidan  ite  kin 
akan  ehnaka  wo. 

30  Unkan  hoksidan  hunku  kin 
heya,  .Tehowa  ni,  qa  ninagi  ni 
kin  iyecen,  aciyustan  kte  sni. 
Unkan  najin,  qa  ihakarn  iyaya. 

31  Unkan  Geliazi  wicitokain 
iyaye  ca  sagye  kin  hoksidan  ite 
akan  ehnaka ;  tuka  ho  wanica, 
qa  ekta  ewacin  wanica,  heon 
wicitkokim  ihdamna,  qa  okiyake 
ca,  Hoksidan  kin  kikta  sni,  eya. 

32  Unkan  Elisa  tipi  kin  ekta  i, 
qa  inyun  hoksidan  kin  ta,  iye 
towinja  akan  wanka. 

33  Unkan  timahen  i,qa  kicisna- 
na  en  un,  tiyopa  ecen  icn,  qa 
Jehowa  cekiya. 

34  Qa  hoksidan  kin  akan  iwan- 
ka,  qa  iye  i  kin  i  tawa  akan,  qa 
iye  ista  kin  ista  tawa  akan,  qa 
iye  nape  kin  nape  tawa  akan 
yekiya,  hecen  akan  ihdugata. 
Unkan  hoksidan  cehpi  kin  kata 
aya. 

35  Unkan  ake  najin,  qa  tipi 
ohna  ieipasya  mani,  qa  ake  akan 
ihdugata.  Unkan  hoksidan  kin 
psa  sakowin  akihde,  qa  hoksidan 
kin  ista  hdukawa. 

36  Unkan  Gehazi  kipan,  qa  he- 
ciya,  ^unamiwin  kin  de  kipan 
wo.  Unkan  kipan;  unkan  en  hi. 
Unkan,  Nicinksi  ikikcu  wo,  eya. 

37  Unkan  winyan  kin  ikiyedan 
i,  qa  siha  kin  ekta  elipeiciye  ca 
makata  patuja,  hehan  cinhintku 
ikikcu,  qa  tankan  iyaya. 

38  Unkan  Elisa  Gilgal  ekta 
hda.  Unkan  makoce  ohna  wi- 
caakihan.  Unkan  waayate  cin- 
capi  kin  iye  itokam  iyotankapi. 
Unkan  tahoksidan  heciya,  Cega 
tanka  kin  otkeya,  qa  -waayate 
cincapi  wahanpi  wicakicaga  wo. 

39  Unkan  wanji  wato  mnaye 
kta  magata  iyaya,  qa  hen  ikce 
wiyuwi  wan  iyeye  ca  etanhan 
wamnon  pa  yuspi  tasina  ojudan, 
qa  iyekiye  sni,  heon  cega  wa¬ 
hanpi  kin  en  haspaspa  ehpeya. 

40  Unkan  wicasta  yutapi  kte 
okastanpi,  qa  wahanpi  yutapi 
icunhan  hoyeyapi,  qa  heyapi, 
Wakan  tanka  ta  wicasta  cega 
ohna  wiconte  yukan,  qa  yutapi 
okitpanipi. 

41  Unkan  heya,  Aguyapi  mdu 
hiyumakiya  po,  qa  cega  en  kada 
iyeya ;  hehan  heya,  Oyate  on 
okastan  po.  Unkan  yutapi,  qa 
cega  ohna  taku  sica  wanica. 

42  Unkan  Bayal  Salisa  etan¬ 
han  wicasta  wan  hiyu,  qa  taku 
tokaheya  suton  etanhan  Wakan- 
tanka  tawicasta  kin  woyute  ka- 
hi,  barle  aguyapi  wikcemna  non- 
pa,  qa  aguyapi  stonkadan  itka 
bopanpi  sni.  Unkan,  Oyate  kin 
yutapi  kta  e  wicaqu  wo,  eya. 

43  Unkan  taokiye  heya,  Wica¬ 
sta  opawinge  wicitokam  de  ewe- 
hde  kta  he?  Unkan  heya,  Oyate 
kin  wicaqu  wo,  hecen  wotapi  kta. 
Hetanhan  yutapi,  qa  okaptapi 
kta,  .lehowa  eya  nakaA 

44  Unkan  wicitokam  ehde. 
Unkan  yutayh  qa  okaptapi,  Jeho¬ 
wa  eye  ciqon  iyecen. 

WICOWOYAKE  5. 

1  Unkan  Nayaman  Aram  wi- 
castayatapi  taobe  itancan  kin, 
itancan  tawa  kin  itokam  wica¬ 
sta  tanka,  qa  kinihanpi,  iye  on 
Jehowa  Aram  nikiya  nakas,  wi¬ 
casta  wasaka,  waditaka,  tuka 
leprosi  ececa. 

2  Ehanna  Aram  ozuye  iyayapi, 
qa  Israel  makoce  kin  etanhan 
wicinyanna  cistinna  wan  waya- 
ka  yuha  hdipi.  Unkan  Naya¬ 
man  tawicu  itokam  najin  ece. 

3  Qa  yuhe  cin  heciya,  Tokin 
Itancan  mitawa  waayate  Sama¬ 
ria  ohna  yanke  cin  he  itokam 
najin  kten,  hecen  leprosi  asniye 
kte  ye. 

4  Unkan  tuwe  ekta  i,  qa  itan- 

can  tawa  okiyake  ca  hey  a,  Wi- 
cinyanna  Israel  makoce  etanhan 
kin,  decen  qa  decen  e}^  ce. 

5  Unkan  Aram  wicastayatapi 
kin  heya,  Iho,  ya  wo,  qa  Israel 
wicastayatapi  kin  wowapi  wan 
waqu  kta.  Unkan  mazaska  wo- 
qin  wikcemna,  qa  mazaskazi  ke- 
ktopawin^e  sakpe,  qa  wokoyake 
ocaje  iyuhpa  wikcemna  icu,  qa 
iyaya. 

6  Qa  wowapi  Israel  wicastaya¬ 
tapi  kin  kahi  kin  heya,  Wowapi 
kin  de  nicahipi  kinhan,  iho  mi- 
taokiye  Nayaman  niye  ekta  ye 
wasi,  leprosi  ececa  asni  yaye 
kta  heon. 

7  Unkan  Israel  wicastayatapi 
kin  wowapi  kin  yawa  qehan, 
heyake  kin  hdulidehdeca,  qa  he¬ 
ya,  Tewaye  kta,  qa  niwaye  kte 
e  taku  wakan  hemaca  he  ?  on 
wicasta  leprosi  ececa  asniye  kta 
he  miye  ekta  usi?  WAnna  wan- 
yaka  po,  qa  sdonya  po,  awicake- 
han  makize  kta  kuwa  ce. 

8  Unkan  Elisa  wakan  wicasta 
kin  Israel  wicastayatapi  taheya- 
ke  hduhdehdeca  nahon  qehan, 
wicastayatapi  kin  wahoye  ca 
heya,  Tokeca  heyake  yahduhde- 
hdecal  Ito  miye  ekta  hi  kta,  he- 
cen  Israel  ohna  waayate  wan 
yanka  sdonye  kta. 

9  Unkan  Nayaman  suktanka, 
qa  canpahmihma  hduha,  u,  qa 
EliA  ti  tiyopa  kin  ekta  hinajin. 

10  Unkan  EliA  wahosi  wan 
ekta  yesi,  qa  heciya,  Ya  wo, 
qa  Jordan  en  sakowin  akihde 
ihdujaja  wo,  hecen  nicehpi  ake 
ecetu  kta,  qa  niska  kta. 

11  Unkan  Nayaman  sihda,  qa 
kihda,  qa  heya,  Inyun  miye  ekta 
•hinanpe  kta,  qa  najin,  Jehowa 
iye  wakanda  caje  kin  hoyekiye 
kta,  qa  tukten  mayazan  nape 
hduwinte  kta,  hecen  leprosi  asni¬ 
ye  kta,  awicakehan  ecanmi. 


12  Abana  qa  Parpar  Damaskos 
tawakpa  kin  Israel  mini  kin  owa- 
sin  isanpa  wastepi  sni  he?  Hena 
en  mihdujaja  kinhan  maska  kte 
sni  he  ?  eye  ca  ihdamna,  qa 
canniyan  kihda. 

13  Unkan  taokiye  ikiyedan  hi- 
pi,  qa  iapi,  qa  heciyapi.  Ate  ta¬ 
ku  tanka  waayate  kin  eniciya 
unkans  ecanon  kte  sni  he  ?  Tu- 
ka  ees,  Ihdujaja,  qa  niska  kta 
eniciya. 

14  Hehan  aparnahde  i,  qa  Jor¬ 
dan  en  spaye  iciye,  sakowin  aki¬ 
hde,  wakan  wicasta  ie  ciqon 
iyecen,  qa  cehpi  kin  ekicetu  ho- 
ksidan  cistinna  cehpi  kin  iyece- 
ca,  qa  iye  ska. 

15  Unkan  ake  wakan  wicasta 
kin  ekta  i,  iye  qa  obe  tawa  owa- 
sin,  qa  itokam  kinajin,  qa  heya, 
Inyun  maka  owancaya  taku  wa¬ 
kan  wanica,  Israel  ohna  hecee- 
dan  wanna  sdonwaya ;  heon  ce- 
ciciye  woyawaste  wan  nitaoki- 
ye  kin  etanhan  icu  wo. 

16  Unkan  Jehowa  itokam  na- 
wajin  ni  kinhan  iwacu  kte  sni, 
eya.  Unkan  cinkiya  tuka  wica- 
da  sni. 

17  Unkan  Nayaman  heya,  Ce- 
ciciya  maka  kin  de  sonsonna 
woqin  nonpa  nitaokiye  qupi  kta. 
Detanhan  nitaokiye  icimana  wo- 
huhnahyapi,  qa  wosnapi  taku 
wakan  tokeca  wakiyusna  kte 
sni,  Jehowa  heceedan  hecaki- 
con  kta. 

18  Taku  kin  de  Jehowa  nitao¬ 
kiye  kicicajuju  kte,  Itancan  mi- 
tawa  Rinmon  ti  en  ohoda  kta  ya 
eca,  minape  akan  oziiciya  ecee 
kta,  qa  Rinmon  ti  kin  ohna  wapa- 
tuja,  Rinmon  ti  kin  ohna  wapa- 
tuja  kin  taku  kin  de  on  tokin  Je¬ 
howa  nitaokiye  kicicajuju  kten. 

19  Unkan  heciya,  Zaniyan  hda 
wo.  Unkan  canku  iyutapi  wan 
iye  etanhan  iyaya. 

.  20  Unkan  Geliazi  Elisa  wakan 
wicasta  tahoksidan  kin  heya,  In- 
yun  itancan  mitawa  Arami  kin  de 
Nayaman  taku  ahi  kin  nape  kin 
etanhan  icu  kapin;  Jehowa  ni  kin 
iyecen  ihakam  waimnanke  kta, 
qa  iye  etanhan  taku  iwacu  kta. 

21  Qa  Gehazi  Nayaman  kuwa 
iyaya.  TJnkan  Nayaman  he  in¬ 
yang  u  wanyaka,  qa  itkokipe  kta 
canpahmihma  etanhan  ipsice  ca, 
Wookiye  he?  eya. 

22  Unkan  heya,  Wookiye  ;  itan¬ 
can  mitawa  umasi,  qa  heya,  Iho 
nakaha  koska  nonpa  waayate 
cincapi,  Epraim  lie  kin  etanhan 
en  mahipi,  ceciciya,  mazaska 
woqin  wan,  qa  wokoyake  ocaje 
iyuhpa  nonpa  wicaqu  ye. 

23  Unkan  Nayaman  he}^,  Can- 
te  wasteya  woqin  nonpa  icu  wo, 
hecen  cinkiya,  qa  mazaska  wo¬ 
qin  nonpa  ojuha  nonpa  en  pahta  ; 
nakun  wokoyake  ocaje  iyuhpa 
tahoksidan  nonpa  qin  wicakiya, 
unkan  itokaro  qinpi. 

24  Qa  paha  kin  ekta  hi  qehan, 
napepi  kin  etanhan  icu,  qa  tima- 
hen  kihnake  ca  wicasta  qon 
kihde  wicasi ;  unkan  iyayapi. 

25  Unkan  iye  u,  qa  itancan  ta- 
wa  itokarn  hinajin.  Unkan  Elisa 
heciya,  Gehazi  tokiya  tanhan 
yau  he  ?  Unkan,  Nitaokiye  toki- 
dan  i  sni,  eya, 

26  Unkan  heciya,  Wicasta  kin 
itkonicipe  kta  canpahmihma  ta- 
wa  etanhan  ihdamna  qehan,  mi- 
cante  nici  i  sni  he?  Nakaha 
mazaska  icupi  kte,  qa  wokoya¬ 
ke,  qa  wihdi  can  ojupi,  qa  hastan- 
hanka  iyuwi  ojupi,  qa  tahinca, 
qa  pte,  qa  ookiye  wica  qa  win- 
yan  opetonpi  kta  iyehantu  he  ? 

27  Heon  Nayaman  leprosi  tawa 
niye,  qa  nicinca  aniskapapi  kta, 
owihanke  wanica.  Unkan  iye 
ilokapatanhan  inanpa  leprosi 
ececa,  wa  iyececa, 

1  Unkan  waayate  cincapi  kin 
Eli^a  heciyapi,  Inyun  oyanke 
ohna  niciunyakonpi  kin  unko- 
kanpi  sni  ce. 

2  Iho  Jordan  ekta  unyanpi,  qa 
hetanhan  otoiyohi  can  wanji  un- 
kicupi  kte,  qa  heciya  oyanke 
wan  ohna  untipi  kta  unkicica- 
gapi  kta.  Unkan,  Ya  po,  eya. 

3  Unkan  wanji  heya,  Tokin  ni¬ 
taokiye  om  de  kta  iyonicipi  kten. 
Unkan,  Miye  mde  kta  ce,  eya, 

4  Unkan  om  iyaya.  Unkan 
Jordan  ekta  ipi,  qa  cankaksapi. 

5  Unkan  wanji  can  wan  kawan- 
ke  cehan,  maza  kin  minin  ihpa- 
ya.  Unkan  hoyeya  qa  heya, 
Hehehe,  itancan  mitawa,  he  odo- 
tapi  ce. 

6  Unkan  wakan  wicasta  kin 
heya,  Tukten  ihpaya  he?  Un¬ 
kan  oyanke  kin  kipazo.  Unkan 
can  wan  kakse  ca  hen  ehpeya. 
Unkan  maza  kin  okapota. 

7  Unkan  heya,  Yuwankan  iki- 
kcu  wo.  Unkan  nape  kin  hdu- 
gate  ca  icu. 

8  Unkan  Aram  wicastayatapi 
kin  Israel  azuya,  qa  taokiye  om 
iyukcan,  qa  heya,  Oyanke  kin 
he  en  ewati  kta. 

9  Unkan  wakan  wicasta  kin 
Israel  wicastayatapi  kin  wahoye 
ca  heciya,  Awanihdaka  wo,  oyan¬ 
ke  kin  he  iyoopta  de  kte  sni ; 
Aram  hen  nahmana  wankapi  na- 
kas. 

10  Unkan  Israel  wicastayatapi 
kin  oyanke  kin  wakan  wicasta 
cajeyate  ca  on  iwaktaye  cin  he 
ekta  tuwe  yesi,  qa  hecen  niiciya 
wancadan  sni,  qa  nonpa  sni. 

11  Unkan  wicoie  kin  de  on 
Aram  wicastayatapi  cante  kin 
inihan  ;  qa  taokiye  wicakico,  qa 
hewicakiya,  Unkiyepi  etanhan 
tuwe  Israel  wicastayatapi  kin 

wahoye  cin  oraayakidakapi  kte 
sni  he  1 

12  Unkan  taokiye  wanji  heya, 
Tuwedan  sni,  itancan  mitawa, 
wicastayatapi ;  Tuka  Elisa  waa- 
yate  Israel  en  yanke  (dn  wicoie 
oistinma  tipi  nitawa  ohna  iyae 
cin  hena  Israel  wicastayatapi 
kin  okiyaka  ece. 

13  Unkan  heya,  Ho  po  tukten 
yanka  iwanyaka  po,  hecen  yewi- 
cawaye  ca  raduze  kta.  Unkan 
okiyakapi,  qa,  Dotan  en  yanka, 
eyapi. 

14  Unkan  suktanka,  qa  canpa- 
hmihnaa,  qa  ozuye  tanka  yewi- 
casi.  Unkan  hanyen  ipi,  qa 
otonwe  kin  aohduteyapi. 

15  Unkan  wakan  wicasta  tao¬ 
kiye  najin  kta  hankikta,  qa  inan- 
pa:  Unkan  inyun  ozuye  wan 
otonwe  kin  ihduksan  wanka ; 
nakun  suktanka,  qa  eanpahmi- 
hrna.  Unkan  tahoksidan  heciya. 
He  he  he,  itancan,  token  econ- 
kupi  kta  he? 

16  Unkan  heya,  Ihnuhan  wako- 
yakipe  cin  :  Unkiye  om  unpi 
kin  hena,  iye  om  unpi  isanpa  ota- 
pi  ce. 

17  Unkan  Elisa  cekiye  ca  heya, 
Jehowa  ceciciya,  ista  kin  yuza- 
mni  ye,  hecen  wanyake  kta. 
Unkan  Jehowa  hoksidan  ista  kin 
yuzamni ;  unkan  wawanyaka,  qa 
inyun  he  kin  Elisa  ihduksan  pe- 
ta  canpahmihma,  qa  suktanka 
on  ojudan. 

18  Unkan  apamahde  Elisa  ekta 
hipi.  Unkan  Jehowa  cekiye  ca 
heya,  Ceciciya,  oyate  kin  de  ista- 
g'onga  wicaya  ye.  Unkan  Elisa 
oie  kin  iyecen  istagonge  wicaya. 

19  Unkan  Elisa  hewicakiya, 
Canku  kin  dee  sni,  qa  otonwe 
kin  dee  sni.  Mihakam  upo,  he¬ 
cen  wicasta  ayakitapi  kin  ekta 
aciyapi  kta.  Unkan  Samaria 
ekta  awicaya. 


20  Unkan  Samaria  en  ipi  qehan, 
Elisa  heya,  Jehowa  dena  istapi 
kin  wanna  wicakiciyumdaya  ye, 
hecen  wanyakapi  kta.  Unkan 
Jehowa  istapi  kin  wicakiciyu¬ 
mdaya,  unkan  wanyakapi,  qa 
inyun  Samaria  cokaya  unpi. 

21  Unkan  Israel  wicastayatapi 
kin  hena  wanwicayake  cehan 
Elisa  heciya,  Wicawaka  stake  kta 
he  ?  Ate  wicawakastake  kta 
he  ? 

22  Unkan  heya,  Wicayakastake 
kte  sni.  Tuwe  isan  nitawa  on, 
qa  itazipa  nitawa  on  wayaka 
iyacu  kin  he  yakastake  kta  he  ? 
Aguyapi  qa  mini  wicitokam  ehde 
wo,  hecen  wotapi  qa  wayatkan- 
pi  kta,  qa  itancan  tawapi  ekta 
hdapi  kta. 

23  Unkan  wohanpi  tanka  .wi- 
cakicaga.  Unkan  wotapi,  qa  wa- 
yatkanpi,  unkan  kihde  wicasi ; 
unkan  itancan  taw'api  ekta  hda¬ 
pi.  Unkan  Aram  ozuye  kin  Isra¬ 
el  makoce  en  hipi  enakiyapi. 

24  UTnkan  hena  iyohakam  Ben- 
hadad  Aram  wicastayatapi  kin 
obe  tawa  owasin  mniciye  wica¬ 
ya,  qa  Samaria  anatan,  qa  aona- 
taka. 

25  Unkan  Samaria  ohna  nina 
wicaakihan,  inyun  aonawicata- 
kapi  ecen  ^on^onna  pa  wan  ma- 
zaska  wikcemna  sahdogan  iyo- 
hi,  qa  wakiyedan  cesdi  miniya- 
tkan  ohnaka  wanjidan  mazaska 
zaptan  on  wiyopeyapi. 

26  Unkan  Israel  wicastayatapi 
kin  conkaske  amani  qehan,  wi- 
nohinca  wan  hoyekiye  ca  heya, 
Nimayan  ye,  itancan  wieastaya- 
tapi. 

27  Unkan  heya,  Jehowa  niniye 
^ni,  tokiya  tanhan  rniy^e  niciye 
kta  he  ?  wakapanpi  kin  etanhan, 
qais  hastanhanka  iyuskice  kin 
etanhan. 

28  Nakun  wicastayatapi  kin 

heciya,  Taku  yaka  he  '?  Unkan 
winyan  qon  heya,  Winohinca 
kin  de  heraakiya,  Nicinksi  kpa- 
g-an  ye,  hecen  nakaha  unhdute 
kte,  qa  heyakecinhan  raicinksi 
unhdute  kte  ye. 

29  Hecen  micinksi  unkohanpi, 
qa  untapi  ye.  Unkan  anpetu 
ihanhanna  hewakiya,  Nicinksi 
kpagan  ye,  he  unte  kte  ye,  tuka 
iye  cinhintku  nahma  ye. 

30  Unkan  wicastayatapi  kin 
winohinca  oie  kin  nahon  qehan, 
taheyake  hduhdehdeca,  qa  con- 
kaske  kin  amani ;  unkan  oyate 
kin  wanyakapi,  qa  inyun  mahen 
cehpi  akan  wakihdaka  un. 

31  Unkan  heya,  Wakantanka 
hecen  ecamicon,  qa  nakun  de 
isanpa,  Elisa  Sapat  cinhintku 
pa  kin  anpetu  kin  de  iye  akan 
yanke  kte  cinhan. 

32  Unkan  Elisa  iye  ti  kin  ohna 
yanka,  qa  hunkayapi  kin  kici 
iyotankapi.  Unkan  wicastayata¬ 
pi  kin  itokapatanhan  wicasta 
wan  ohnihde  yesi  kin  nahanhin 
ekta  hi  sni,  Elisa  hunkayapi  kin 
hewicakiya.  Tin  wicakte  cin¬ 
hintku  kin  de  mapa  icu  kta  tu- 
we  usi  wandakapi  he?  Wanya- 
kapo,  ohnihde  hi  kinhan  tiyopa 
kin  ecen  icupo  ;  qa  tiyopa  ekta 
sutaya  yuzapo.  Itancan  tawa 
si  ha  kin  iye  ihakam  bubu  sni 
he? 

33  Hena  om  wohdaka  icunhan, 
inyun  wahosi  kin,  qa  wicastaya¬ 
tapi  kin  iye  ekta  hi,  qa  heya, 
Inyun  taku  sica  kin  de  Jehowa 
etanhan  u  ce.  Tokeca  Jehowa 
sanpa  awape  kta  he? 

WICOWOYAKE  7. 

1  Unkan  Elisa  heya,  Jehowa 
oie  kin  nahon  po,  Jehowa  hecen 
eya,  Heyakecinhan  wi  kin  de- 
hantu  Samaria  tiyopa  ekta  agu- 

yapi  mdu  iyutapi  wan  ^eqel 
wanji  wiyopeyapi  kta,  qa  barle 
wiyutapi  nonpa  ^eqel  wan  wnyo- 
peyapi  kta. 

2  Unkan  akicitatancan  wan 
nape  kin  akan  wicastayatapi 
kin  oziiciye  cin  he  ayupte  ca 
Wakantanka  tawicasta  kin  heci¬ 
ya,  Inyun  Jehowa  mahpiya  en 
owanyeye  kaga  unkans  wicoie 
kin  de  ecetu  kta  tuka.  Unkan 
heya,  Inyun  niye  niista  on  wan- 
dake  kta,  tuka  hetanhan  yate 
kte  sni. 

3  Unkan  wicasta  topa  leprosi 
ececapi  otonwe  tiyopa  ekta  ya- 
konpi,  qa  hekiciyapi,  Tokeca 
untapi  kte  cin  hehanyan  den 
unyakonpi he  ? 

4  Otonwe  en  unyanpi  kta  unke- 
yapi  kinhan,  otonwe  mahen  wi- 
caakihan,  qa  hen  untapi  kta,  qa 
den  unkiyotankapi  kinhan  unta¬ 
pi  kta  ;  heon  wanna  ho  po,  Aram 
owankapi  ekta  unyanpi  kta,  ni~ 
unyanpi  kinhan  unnipi  kta,  qa 
teunyanpi  kinhan  untapi  kta. 

5  Unkan  otpaza  en  najinpi,  qa 
Aram  owankapi  ekta  yapi,  qa 
Aram  owankapi  ihanke  ekta  ipi, 

•  qa  inyun  tuwedan  hen  un  sni. 

6  Wanna  Itancan  kin  Aram 
obe  kin  canpahmihma  bu,  qa 
suktanka  hoton  ozuye  tanka  na- 

^hon  wicaya;  heon  hekiciyapi, 
Inyun  Israel  wicastayatapi  kin 
Heti  wicastayatapi  kin,  qa  Egu- 
pton  wicastayatapi,  azuunyanpi 
kta  opewicaton. 

7  Heon  najinpi,  qa  anpa  sni  na- 
papi ;  qa  tawakeyapi,  qa  suktan¬ 
ka  tawapi,  qa  sonsonna  tawapi 
ehpekiyapi,  owanka  ecehna,  qa 
nagipi  kin  on  najicapi. 

8  Unkan  leprosi  ececapi  kin 
wakeya  kin  ekta  ipi,  qa  owanka 
ihanke  ekta  wakeya  wanji  en  ipi, 
qa  wotapi,  qa  wayatkanpi,  qa  he¬ 
tanhan  mazaska,  qa  mazaskazi. 

qa  wokoyake  iciipi,  qa  iyayapi, 
qa  nahmapi,  qa  icicawin  upi,  qa 
wakey  a  tokeca  wanji  en  ipi,  qa 
hetanhan  icupi,  qa  yuha  iyayapi, 
qa  naiimanpi. 

9  Unkan  otoiyohi  takodaku  he- 
kiciyapi,  Unkiyepi  taku  ecetu 
sni  econknpi ;  anpetu  kin  de  wo- 
tanin  waste  anpetu  heca,  qa 
unkiyepi  inina  unyakonpi,  qa 
anpa  kamdeza  unkapepi  kinban 
taku  sica  unkakipapi  kta;  ho  po 
unyanpi,  qa  wicastayatapi  ti  kin 
unkokiyakapi  kta. 

10  Unkan  kupi,  qa  otonwe  tiyo- 
pa  ekta  panpi,  qa  owicakiyaka- 
pi,  qa  heyapi,  Aram  owankapi 
kin  ekta  unkipi,  qa  inyun  tuwe- 
dan  en  un  sni,  qa  wicasta  ho 
kin  wanica,  tuka  suktanka  iya- 
kaskapi,  qa  sonsonna  iyakaskapi, 
qa  wakeyapi  kin  ecehna  wanka. 

11  Unkan  tiyopa  awanyakapi 
kin  panpi,  qa  wicastayatapi  kin  ti 
kin  mahen  okiyakapi. 

12  Unkan  wicastayatapi  kin 
hanyen  najin,  qa  taokiye  hewica- 
kiya.  Wanna  Aram  token  ecaun- 
kiconpi  kin  ociciyakapi  kta. 
Unkakihanpi  kin  sdonyapi,  heon 
owanka  kin  etanhan  maga  ekta 
inahraanpi  kta  e  iyayapi,  qa  he¬ 
yapi,  Otonwe  etanhan  inanpapi 
kinhan,  niyake  iyawicunlipaya- 
pi,  qa  otonwe  en  unyanpi  kta. 

13  Unkan  taokiye  wan  ayupte 
ca  heya,  Tokin  suktanka  okapta- 
pi  etanhan  zaptan  icupi  kta  he- 
nana  okaptapi,  Israel  wicota 
owasin  iyecen  henana  okaptapi, 
Israel  w'icota  owasin  iyecen  so- 
tapi,  qa  hena  iwanyag  yewicuh- 
sipi  kten. 

14  Unkan  canpahmihma  suktan¬ 
ka  nonpa  icupi,  qa  wicastayatapi 
kin  Aram  ozuye  kin  ihakam  ye- 
wicasi,  qa  heya,  Tonwe  ya  po. 

15  Unkan  wicihakara  iyayapi, 
Jordan  ekta  hehanyan.  Unkan, 


iho  canku  kin  ihunniyan  woko¬ 
yake,  qa  waksica  ojudan;  hena 
Aram  najicapi  en  ehpekiyapi. 
Unkan  wahosiye  hdipi,  qa  wica¬ 
stayatapi  kin  okiyakapi. 

16  Unkan  oyate  kin  tankan  iya¬ 
yapi,  qa  Aram  owankapi  qon 
iyahpayapi,  hecen  aguyapi  mdu 
wiyutapi  wan  seqel  iyohi,  qa 
Baiie  wiyutapi  nonpa  seqel  wan¬ 
ji  iyopeyapi,  Jehowa  eye  ciqon 
iyecen. 

17  Unkan  wicastayatapi  kin 
akicitatancan  nape  akan  oziiciye 
ciqon,  he  otonwe  tiyopa  kin 
awanyag  si.  Unkan  oyate  kin 
tiyopa  kin  en  amanipi ;  hecen 
ta,  Wakantanka  tawicasta  eye 
ciqon  iyecen,  wicastayatapi  kin 
iye  ekta  hi  qehan. 

18  Wakantanka  tawicasta  kin 
wicastayatapi  kin  eciye  ciqon, 
qa  heya,  Barle  wiyutapi  nonpa 
seqel  wanji  iyohi  kta,  qa  aguya- 
pi  mdu  wiyutapi  wan  seqel  wan¬ 
ji  iyohi  kta,  heyakecinhan  wi 
kin  dehantu  Samaria  tiyopa  kin 
ohna,  eye  ciqon  he  ecetu. 

19  Unkan  akicita  tancan  qon 
Wakantanka  tawicasta  kin  ayu¬ 
pte  ca  heciya,  Jehowa  malipiya 
en  owanye3m  kaga  unkans  wi- 
coie  kin  de  ecetu  kta  tuka.  Un¬ 
kan  heya,  Ito  niye  niista  on  wan- 
dake  kta,  tuka  hetanhan  yate 
kte  sni. 

20  Unkan  iyecen  iye  akipa, 
oyate  kin  tiyopa  en  amanipi,  un¬ 
kan  ta. 

WICOWOYAKE  8. 

1  Unkan  Elisa  winohinca  cin- 
hintku  niye  ciqon  kici  wohdake 
ca  heya,  Najin,  niye  qa  tiohnaka 
nitawa,  qa  tukten  oyakihi  hen 
yanka  wo,  Jehowa  wicaakihan 
wan  usi,  qa  hi  kta,makoce  akan, 
waniyetu  sakowin. 

2  Unkan  winoHinca  qon  najin,  [ 
qa  Wakantanka  tawicasta  kin  I 
eye  cin  iyecen  econ,  qa  iye,  qa 
tiyobnaka  tawa  kin  iyayapi,  qa 
Pilistim  tamakocepi  kin  ohna 
waniyetu  sake  win  yankapi. 

3  Unkan  waniyetu  sakowin 
ihanketa  winohinca  kin  Pili¬ 
stim  tamakocepi  kin  etanhan 
hdi,  qa  tipi  tawa,  qa  maga  tawa 
on  wicastayatapi  kin  hoyekiye 
kta  e  ekta  i. 

4  Unkan  wicastayatapi  kin  Wa¬ 
kantanka  wi  casta  tawa  tahoksi- 
dan  qon  Geliazi  kici  wohdaka, 
qa  hey  a,  Iho  wicoHan  tanka  Elisa 
econ  kin  owasin  omakiyaka  wo. 

5  Unkan  token  hoksidan  te  cin 
nikiye  cin  wicastayatapi  kin  oki- 
yake  cin  icunhan,  inyun  wino- 
Hinca  cinhintku  nikiye  cin  he 
iye  ti  kin  on,  qa  tamaga  on  wi¬ 
castayatapi  kin  lioyekiya.  Un¬ 
kan  Gehazi  heya,  Itancan  wica¬ 
stayatapi  winohinca  kin  dee,  qa 
cinhintku  Elisa  niye  cin  dee. 

6  Unkan  wicastayatapi  kin  wi- 
noliinca  iAvanga  :  unkan  okiyaka. 
Unkan  wicastayatapi  kin  akicita 
wan  winohinca  kici  yesi,  qa  he- 
ciya,  Taku  tawa  kin  owasin  kicu 
wo,  nakun  tamaga  taku  aicage 
cin  owasin  anpetu  ehpekiye  ci- 
qon  ehantanhan  ecen  dehanyan. 

7  Unkan  Elisa  Damaskos  ekta  i. 
Unkan  Benhadad  Aram  wica¬ 
stayatapi  kin  wayazanka.  Un¬ 
kan  okiyakapi  qa  heyapi,  Wa¬ 
kantanka  tawicasta  kin  den  hi 
ce. 

8  Unkan  wicastayatapi  kin  fia- 
zael  heciya,  Taku  yaqu  kta  ni- 
nape  en  icu  wo,  qa  Wakantanka 
tawicasta  akipe  kta  ya  wo,  qa 
iye  on  Jehowa  iwanga  wo,  wo- 
wayazan  kin  de  etanhan  amaki- 
sni  kta  hecjnhan. 

9  Unkan  Hazael  akipe  kta  iya- 
ya,  qa  taku  qu  kta  nape  en  icu, 

taku  waste  Damaskos  ohna  un 
kin  iyulipa,  camo  wikcemna  topa 
tawaqinpi,  qa  ekta  i  qa  itokam 
najin,  qa  heya,  Nicinksi  Benha¬ 
dad  Aram  wicastayatapi  niye 
ekta  umasi,  qa,  Wowayazan  kin 
de  etanhan  amasni  kta  he  1  eya. 

10  Unkan  Elisa  heciya,  Hda  qa 
heciya  wo,  Awicakehan  yani 
kta  ;  tuka  awicakehan  te  kta  Je¬ 
howa  wanyag  makiya. 

11  Unkan  ite  kin  opalita  najin 
ecen  isteca.  Unkan  Wakantan¬ 
ka  tawicasta  kin  ceya. 

12  Unkan  Hazael  heya,  Tokeca 
itancan  mitawa  ceya  he?  Un¬ 
kan  heya,  Taku  sica  Urael  cinca 
kin  ecawicayecon  kta  sdonwaya. 
Conkaske  tawapi  kin  ide  yaye 
kta,  qa  koska  kahnigapi  kin  isan 
on  wicayakte  kta,/  qa  sicecapi 
kin  wicayakastake  kta,  qa  wino- 
liinca  ihdusaka  tawapi  bawica- 
yasdece  kta.  _ 

13  Unkan  Hazael  heya,  Tuka 
tokeca  nitaokiye  taku  tanka  kin 
de  econ  kta,  sunka  heca  he  ? 
Unkan  Elisa  heya,  Niye  Aram 
iwicayadake  kta  Jehowa  sdonye 
makiya  ce. 

14  Unkan  iyaya,  Elisa  etanhan, 
qa  itancan  tawa  ekta  i.  Unkan 
heciya,  Elisa  taku  eniciya  he  ? 
Unkan  heya,  Awicakehan  yani 
kta,  emakiya  ce. 

15  Unkan  ihanhanna  sina  soka 
onspa  icu,  qa  minin  oputkan,  qa 
ite  akan  kamdaya.  Unkan  ta. 
Unkan  heekiya  fiazael  wawi- 
daka. 

16  .Toram  Ahab  cinhintku  Israel 
iwicadake  cin  waniyetu  izaptan 
kin  en,  Jehosapat  Juda  idake  cin 
icunhan  Joram  Jehosapat  cinhin¬ 
tku  Juda  iwicadaka. 

17  Iye  waniyetu  wikcemna  ya- 
mni  sanpa  nonpa  hehan  tokaheya 
wawidaka,  qa  waniyetu  sahdogan 
Jerusalem  ohna  wawidaka. 


WICOWOYAKE  9. 


18  Qa  Israel  wicastayatapi  kin  | 
tacankupi  kin  omani,  Ahab  tiyo- 
hnaka  econpi  kin  iyecen,  Abab 
cunwintku  kin  yuza  nakas,  qa 
taku  sica  Jehowa  ista  kin  en 
econ. 

19  Tuka  Jehowa  iye  taokiye 
Dawid  on,  Juda  ihangya  wicada 
sni,  iye  qa  cinca  kin  petijanjan 
wicaqu  kta  anpetu  owasin  eciye 
ciqon  iyecen. 

20  Iye  taanpetu  icunhan  Edom 
Juda  nape  kin  kipajin,  qa  wica¬ 
stayatapi  wan  icicagapi. 

21  Unkan  Joram  Tzayir  ekta 
iyaya,  canpahmihma  kin  owasin 
om,  qa  hankikta  qehan  Edom  iye 
ihduksan  yakonpi  kin  wicakasta- 
ka,  nakun  canpahmihma  itancan- 
pi  kin;  tuka  oyate  kin  tawake- 
yapi  kin  ekta  najicapi. 

22  Hecen  Edom  Juda  nape 
kin  etanhan  ihduska,  anpetu  kin 
dehanyan ;  hehan  Libna  nakun 
kipajin. 

23  Unkan  Joram  ohan  unman, 
qa  taku  econ  kin  owasin  Juda 
wicastayatapi  anpetu  oie  wowa- 
pi  kin  en  owapi  sni  he  ? 

24  Unkan  Joram  hunkakewica- 
ya  om  istima,  qa  hunkakewica- 
ya  om  hnakapi,  Dawid  totonwe 
ohna ;  unkan  heekiya  cinhintku 
Ahazia  wawidaka. 

25  Joram  Ahab  cinhintku  Israel 
idake  cin,  waniyetu  wikcemna 
sanpa  inonpa  kin  en,  Ahazia 
Joram  cinhintku  Juda  idaka. 

26  Ahazia  waniyetu  wikcemna 
nonpa  sanpa  nonpa  qehan  toka 
wawidaka,  qa  waniyetu  wanji- 
dan  Jerusalem  en  wawidaka,  qa 
hunku  caje  kin  Atalia  Omri  Isra¬ 
el  wicastayatapi  cunwintku  kin. 

27  Qa  Ahab  tiyohnaka  canku 
kin  ohna  omani,  qa  Jehowa  ista 
kin  en  taku  sica  econ  Ahab  ti 
kin  iyecen.  Ahab  wicowazi  kin 
tahan  wicaya  nakaes. 


28  Unkan  Joram  Ahab  cinhin¬ 
tku  Hazael  Aram  wicastayatapi 
kin  kize  kta  Gileyad  Paha  kin 
ekta  zuya  iyaya.  Unkan  Arami 
kin  Joram  opi. 

29  Unka‘n  wicastayatapi  kin 
Joram  Aram  wicastayatapi  kici 
Paha  kin  ekta  kicizapi  Aram  opi 
kin  okiziyapi  kte  Jezreel  en  hdi. 
Unkan  Ahazia  Joram  cinhintku, 
Juda  wicastayatapi  kin,  Joram 
Ahah  cinhintku  wayazanka  on 
Jezreel  en  wanyake  kta  e  apa- 
mahde  i. 

WICOWOYAKE  9. 

1  Unkan  Elisa  waayate  kin 
waayate  cincapi  kin  wanji  kico, 
qa  heciya;  Nite  ipiyag  kiton,  qa 
ninape  ohna  wihdi  janjan  kin  de 
icu,  qa  Gileyad  paha  ekta  ya  wo. 

2  Qa  hen  yai,  qa  Nimsi  cinhin¬ 
tku  Jehosapat  cinhintku  Jehu 
hen  wandake  cinhan,  ekta  yai 
kta,  qa  hunkawanji  wicaye  cin 
wicehna  tanhan  najin  ya}^  ca 
owanka  tipi  mahetuya  wan  en 
yeyaye  kta. 

3  Hehan  wihdi  janjan  kin  icu, 
qa  pa  kin  akaStan  wo  ;  qa  heci¬ 
ya  wo,  Jehowa  hecen  eya,  Isra¬ 
el  idake  kta  e  sdaciya  ce ;  he¬ 
han  tiyopa  kin  yuhdoka  qa  naji- 
ca  wo.  Ihnuhan  owanji  naya- 
jin  kin. 

4  Unkan  koska  kin  waayate 
tahoksidan  kin  Gileyad  paha 
kin  ekta  iyaya. 

5  Unkan  ekta  i  qehan,  akicita 
tancanpi  kin  hen  iyotankapi. 
Unkan  heya,  Akicita  tancan  wi- 
coie  wan  eciciye  kta.  Unkan 
Jehu  heya,  Unkiyepi  owasin 
etanhan  tukte  e  he?  Unkan, 
Niye,  itancan,  eya. 

6  Unkan  najin,  qa  tipi  mahen  i, 
Unkan  wihdi  kin  pa  kin  akastan, 
qa  heciya,  Jehowa  Israel  wa- 

kandapi  kin  hecen  eya,  Jehowa 
taoyate  Israel  iwicayadake  kta, 
sdaciya  ce. 

7  Qa  Akab  itancan  nitawa  ti- 
yohnaka  kin  yakastake  kta,  he¬ 
cen  mifcaokiye  waayatapi  wepi 
kin,  qa  Jehowa  taoidye  owasin 
wepi  kin  Jezehel  nape  kin  etan- 
han  towecon  kta. 

8  Hecen  Ahah  tiyohnaka  kin 
owasin  atakuni  kte  sni.  Unkan 
tona  Allah  tawa  wica  owasin, 
nakun  tona  onatakapi,  qa  Israel 
ohna  okaptapi  kin  hena  ihang 
wicawaye  kta. 

9  Qa  Ahah  tiyohnaka  Jeroho- 
yam  Nehat  cinhintku  tiyohnaka 
kin  iyecen  wakage  kta,  qa  Ba- 
yasa  Ahija  cinhintku  tiyohna¬ 
ka  kin  iyecen. 

10  Qa  sunka  Jezehel  yutapi 
kta,  Jezreyel  makoce  kin  ohna, 
tuwedan  hnake  kte  sni ;  eye  ca 
tiyopa  yuhdoke  ca  najica. 

11  Unkan  Jehu  itancan  tawa 
taokiye  ekta  inanpa  ;  unkan  wan- 
ji  heciya,  Wookiye  he'?  Toke- 
ca  wacinhnuni  kin  he  en  nihi 
he  %  Unkan  hewicakiya,  Niye- 
pi  wicasta  kin  sdonyayapi,  oie 
kin  nakun. 

12  Unkan  heyapi,  Hecetu  sni. 
Iho  unkokiyaka  po.  Unkan  heya, 
Decen  qa  decen  eniakiya,  qa 
heya,  Jehowa  hecen  eya,  Israel 
iwicayadake  kta  sdaciya  ce. 

13  linkan  inalinipi,  qa  otoiyohi 
sina  ehdaku,  qa  ihukuya  yumda- 
ya  ekihnakapi,  caniyadipi  akan, 
qa  he  yahotonpi,  qa  heyapi,  Wi- 
castayatapi  kin  Jehu  hee. 

14  Hecen  Jehu  .Tehosapat  cin¬ 
hintku  he  Nimsi  cinhintku  kin 
Jorarn  kipajin.  Unkan  Joram,  qa 
Israel  owasin  Gileyad  paha  kin 
awanyakapi,  Hazael  Aram  wica- 
stayatapi  kin  on  etanhan. 

15  Qa  Joram  wicastayatapi  kin 
fiazael  Aram  wicastayatapi  kin 

kici  kicizapi  en,  Arami  opi  kin 
okiziyapi  kta  e  Jezreyel  en  hdi 
w^anka.  Unkan  Jehu  heya,  Niye 
h^cen  wacinduzapi  kinhan,  Jez¬ 
reyel  ekta  okiyake  kta  tuwedan 
otonwe  kin  etanhan  najice  kte 
sni. 

16  Unkan  Jehu  canpahmihma 
en  iyotanke  ca  Jezreyel  ekta 
iyaya,  Joram  hen  yanka  nakaes. 
Unkan  Ahazia  Juda  wicastaya¬ 
tapi  kin  Joram  wanyake  kta  e 
heci  hi. 

17  Unkan  waawanyake  wan 
tipi  ipasotka  akan  najin,  Jezre¬ 
yel  ohna,  qa  Jehu  taobe  kin  wan- 
ya'ka,  upi  icunhan,  qa,  Obe  wan 
wanmdaka^  ce,  eya.  Unkan  .lo- 
rarn  heya,  Suktanka  akan  iyotan- 
ka  wan  itkowicakipe  yesi  po ; 
qa,  Wookiye  he"?  eye  kta. 

18  Unkan  suktanka  akan  iyo¬ 
tanke  kin  itkokipa  iyaya,  qa  heya, 
Wookiye  he  ?  wicastayatapi  kin 
eya.  Unkan  Jehu  heya,  Wooki¬ 
ye  en  taku  iyoniwaja  he?  Mi- 
hektam  ihduhomni  wo.  Unkan 
waawanyake  kin  oyaka,  qa  heya, 
Wahosi  ekta  wicai,  tuka  ku  sni. 

19  Unkan  suktanka  akan  yo- 
tanka  inonpa  yesi.  Unkan  ekta 
wicai  qa  heya,  Wookiye  he?  wi- 
castayapi  kin  eya  ce.  Unkan 
Jehu,  Wookiye  en  taku  iyoni¬ 
waja  he  ?  Mihektam  ihduhomni 
wo,  eya. 

20  Unkan  waawanyake  kin  oya¬ 
ka,  qa,  Wahosi  ekta  wicai  tuka 
ku  sni  ce.  Qa  kahapapi  kin  Je¬ 
hu  Nimsi  cinhintku  kahape  cin 
iyececa,  witkotkoya  kahapa  na¬ 
kaes. 

21  Unkan  Joram  heya,  Canpa¬ 
hmihma  koyagya  wo.  Unkan 
ikoyagyapi.  Unkan  Joram  Isra¬ 
el  wicastayapi  kin,  qa  Ahazia 
Juda  wicastayatapi  kin  otoiyohi 
canpahmihma  tawa  en  iyayapi, 
Jehu  itkokipapi  kta,  qa  Nabot 

Jezreyeli  kin  tamaga  qon  ekta 
akipapi.' 

22  Unkan  Joram  Jehu  wanya- 
ke  cehan  heya,  Wookiye  he  ? 
Jehu  ?  Unkan  heya,  Nihun  Je¬ 
zebel  wiinahmapi  kin,  qa  wapi- 
yapi  kin  nina  ihduola  kin  hehan- 
yan  taku  wookiye  he  ? 

23  Unkan  .Toram  nape  kin  hdu- 
homni  qa  napa,  qa  Ahazia  heci- 
ya,  Ahazia  wokipajin  dee. 

24  Unkan  Jehu  token  okihi  ita- 
zipa  ecate  ca  Joram  tahpa  ekta 
o,  qa  wahinkpe  kin  cante  kin 
kakpaiyeya.  Unkan  canpahmi- 
hma  ohna  ihpaya. 

25  Unkan  taakicita  itancan  Bid- 
qar  heciya,  Yuwankan  icu,  qa 
Nabot  Jezreyeli  tamaga  en  ehpe- 
ya  wo.  Miye  qa  niye  sakirn  atku- 
ku  Ahab  canpahmihma  ohna  iha- 
kam  unkiyaya  qehan,  Jehowa  wo- 
yake  cin  de  okiyaka,  kiksuya  wo. 

26  Jehowa  heya;  Awieakehan 
Nabot  we  kin,  qa  cinhintku  we- 
pi  kin  htanihan  wanmdaka,  qa 
maga  kin  de  ekta  niye  en  towe- 
con  kta,  Jehowa  eya,  heon  yu¬ 
wankan  icu,  qa  maga  kin  den 
ehpeya  wo  ;  Jehowa  oie  kin  iye- 
cen. 

27  Unkan  Ahazia  Juda  wicasta- 
yatapi  kin  wanyake  cehan  maga 
ti  canku  kin  ohna  napa.  Unkan 
Jehu  kuwa  iyaya,  qa  heya.  He 
nakun.  Unkan  .canpahmihma 
akan  opi,  Gur  itanwankahde  yapi 
ekta,  he  Jibleyam  ikiyadan.  Un¬ 
kan  Megiddo  ekta  najica,  qa  hen 
ta. 

28  Unkan  taokiye  Jerusalem 
ekta  canpahmihma  ohna  ayapi, 
qa  ohnahnakapi  tawa  en  hnaka- 
pi,  hunkakewicaya  om,  Dawid 
totonwe  ohna. 

29  Unkan  Joram  Ahab  cinhin¬ 
tku  waniyetu  wikcemna  sanpa, 
tokaheya  wawidake  cin  en,  Aha¬ 
zia  Juda  idaka. 


30  Unkan  Jehu  Jezreyel  ekta 
ki ;  unkan  Jezebel  he  nahon  ;  qa 
ista  kin  saya,  qa  pa  kin  pikiya,  qa 
owanyeye  etanhan  eyokasin. 

31  Qa  Jehu  otonwe  tiyopa  ma- 
hen  hi  qehan  heciya,  Zimri  itan¬ 
can  kikte  kin  wookiye  yuha  hel 

32  Unkan  ow'anyeye  kin  ekta 
wankan  etonwan,  qa  heya,  Mi- 
citi  kin  tuwe  he  1  Unkan  yunu- 
kos  nonpa  qais  yamni  ahiyoka- 
sinpi. 

33  Unkan  heya,  Kun  ehpeya 
po.  Unkan  kun  ehpeyapi ;  hecen 
Ave  kin  tipi  conkaske  kin  akasta- 
ka,  sunktanka  nakun.  Unkan 
winyan  kin  akan  ahanpi. 

34  Unkan  iyaya,  qa  wota  qa 
wayatkan,  hehan  heya,  Ho  po, 
winohinca  ya^icapi  kin  he  ode, 
qa  hnaka  po,  he  wica^tayatapi 
wan  cunwintku  nakaes. 

35  Unkan  hnakapi  kta  iyayapi, 
tuka  nasuhu,qa  siha,  qa  napcoka 
heceedan  iyeyapi. 

36  Unkan  hdipi,  qa  okiyakapi. 
Unkan  heya,  Jehowa  oie,  taokiye 
Elija  Tisbi  nape  on  eye  cin  dee, 
Jezreyel  makoce  kin  ohna  sunka 
kin  Jezebel  cehpi  kin  yutapi  kta. 

37  Qa  Jezebel  tancan  te  cin 
Jezreyel  makoce  ohna  tacesdi 
maga  akan  iyecece  kta;  hecen 
Jezebel  dee  eyapi  kte  sni. 

WICOWOYAKE  10. 

1  Unkan  Ahab  cinca  kin  wikce¬ 
mna  sakowin  Samaria  ohna  ya- 
konpi,  unkan  Jehu  woAvapi  kaga, 
qa  Israel  itancanpi  kin  hunkaya- 
pi  kin,  qa  Ahab  cinca  icahwica- 
yapi  kin  Samaria  ekta  wahowi- 
caye  ca  heya, 

2  W'owapi  kin  de  nicahipi  kin- 
han,  itancan  nitawa  cinhintku 
niyepi  ora  unpi,  qa  canpahmi¬ 
hma,  qa  ^uktanka  duhapi,  nakun 
otonwe  aconka^keyapi,  qa  wipe. 

3  Itancan  nitawapi  cinca  wice- 
hna  tuwe  waste  qa  ecetu  iwan- 
yakapo,  qa  atkuku  toiyotanke 
akan  iyotarig  kiyapo,  qa  itancan 
nitawapi  ti  kin  on  kizapo. 

4  Tuka  ninaMn  kokipapi,  qa  he- 
yapi,  Inyun  wicastayatapi  nonpa 
itokam  najinpi  sni,  token  unki- 
yepi  naunjinpi  kta? 

5  Unkan  tipi  kin  itancan  kin, 
qa  otonwe  itancan  kin,  qa  hun- 
kayapi  kin  Jehu  wahoyapi,  qa 
heciyapi,  Unkiyepi  nitaokiye  he- 
uncapi,  qa  taku  unkeyeciyapi 
kin  owasin  econkupi  kta.  Tu- 
wedan  wicastayatapi  unkagapi 
kte  sni,  taku  niista  kin  en  waste 
econ  wo. 

6  Unkan  inonpa  wowapi  wica- 
kicaga  qa  heya,  Mici  yatipi,  qa 
maho  nayahonpi  kte  cinhan, itan¬ 
can  nitawapi  cinca  wica  papi  kin 
icupo,  qa  heyakecinhan  wi  kin 
dehantu  Jezreyel  ekta  en  mau- 
po.  Wanna  wicastayatapi  cinca 
kin  wicasta  wikcemna  sakowin 
otonwe  wicasta  tanka  icakwica- 
yapi  om  yakonpi. 

7  Unkan  wowapi  wicakahipi 
qehan  wicastayatapi  cinca  kin 
iwicacupi,  qa  wicasta  wikcemna 
sakowin  wicaktepi,  qa  papi  kin 
mankanopiye  en  iyeyapi,  qa  ekta 
yeyapi,  Jezreyel  ekta. 

8  Unkan  wahosi  wan  en  hi,  qa 
okiyaka  qa  heya,  Wicastayatapi 
cinca  papi  kin  wanna  ahipi  ce ; 
unkan  heya,  Ihanhanna  hehan- 
yan  otonwe  tiyopa  ekta  hena 
paha  nonpa  ehdepo. 

9  Qa  ihanhanna  inanpa,  qa  ekta 
najin,  qa  oyate  kin  hewicakiya, 
Niyepi  ohan  oniwotannapi.  In¬ 
yun  miye  itancan  mitawa  waki- 
pajin  qa  wakte,  tuka  tuwe  dena 
owasin  wicakte  he  ? 

10  Dehan  sdonyapo,  Jehowa 
oie,  Jehowa  Ahab  ti  kin  aie  cin, 
wanjidan  makata  hinhpaye  kte 

sni,  qa  Jehowa  taku  taokiye  Eli- 
ja  nape  on  eye  ciqon  he  econ  ce, 
eya. 

11  Qa  .Tehu  Ahab  tiyohnaka 
Jezreyel  ohna  okaptapi  kin  hena 
owasin  wicakastaka  ;  nakun  wi¬ 
casta  tanka  tawa  owasin,  qa 
koda  wicaya,  qa  wawayusna  ta¬ 
wa  owasin,  ecen  tuwedan  oki- 
cicapte  sni. 

12  Hehan  najin  Samaria  ekta 
iyaya,  qa  tahepi  tahinca  yusdapi 
tipi  ekta  i. 

13  Hehan  Ahazia  Juda  wica¬ 
stayatapi  kin  sunka  wicaya  awi- 
cakipe  ca,  Nituwepi  he,  eya. 
Unkan,  Ahazia  sunkaku  heunca- 
pi,  qa  wicastayatapi  cinca  kin, 
qa  wicastayatapiwin  cinca  kin 
wookiye  ewicunkiyapi  kta  on 
apamanhde  unyanpi,  eyapi. 

14  Unkan,  Niyake  iyawicahpa- 
yapo,  eya;  unkan  niyake  wica- 
yuzapi,  qa  wicasta  wikcemna 
topa  sanpa  nonpa  wicaktepi, 
wayusdapi  tipi  miniowe  kin  ekta, 
hena  etanhan  w^anjidan  okapte 
sni. 

15  Unkan  hetanhan  iyaye  ca 
Jonadab  Rekab  cinhintku  itko- 
kim  akipa,  qa  yawaste  qa  heci- 
ya,  Micante  nicante  kici  un  kin 
iyecen,  nicante  kin  ecetu  he? 
Unkan  Jonadab,  Han  hecetu, 
heon  ninape  maqu  wo,  eya.  Un¬ 
kan  nape  kin  qu,  qa  icahda  can- 
pahmihma  akan  iyotang  kiya. 

16  Qa,  Mici  u  wo,  qa  Jehowa  on 
mamniheca  wanyaka  wo,  eye  ca 
canpahmihma  tawa  en  iyotangki- 

17  Unkan  Samaria  ekta  ipi,  qa 
Samaria  ohna  tona  Ahab  tawa 
Samaria  en  okaptapi  owasin  wi¬ 
cakastaka  ecen  ihang  wicaya ; 
Jehowa  oie  Elija  eciye  ciqon 
iyecen. 

18  Unkan  Jehu  oyate  owasin 
mniciye  wicaya  qa  hewicakiya, 

Aliab  Bayal  kitanna  okiya,  tuka 
Jehu  nina  okiye  kta. 

19  Heon  wanna  Bayal  waayate 
kin  owasin,  qa  taokiye  owasin, 
qa  wawayusna  tawa  owasin  mi- 
ye  ekta  wicakicopo.  Ihnuhan 
wanjidan  en  hi  sni.  Wosnapi 
tanka  wan  Bayal  wecaga,  tuwe 
hi  sni  kin  ni  kte  sni.  Tuka  Je¬ 
hu  wohnaye  on  hecon;  Bayal 
taokiye  ihang  wicaye  kta  heon. 

20  Unkan  omniciye  wakan  Ba¬ 
yal  kicagapo,  Jehu  eya;  uiikan 
eyanpahapi.  . 

21  Unkan  Jehu  Israel  owanca- 
ya  wahowicaya,  hecen  Bayal 
taokiye  owasin  hipi,  wicasta  hi 
sni  wanjidan  okapte  sni.  Unkan 
Bayal  tipi  tawa  en  hipi,  qa  Ba¬ 
yal  tipi  tawa  kin  ojudan  ibanke 
wanji  etanhan  ihanke  unman 
ekta. 

22  Unkan  wokoyake  kin  yuhe 
cin  heciya,  Bayal  taokiye  owa¬ 
sin  on  wokoyake  wicaqu  wo. 
Unkan  wokoyake  wicaqu. 

23  Unkan  Jehu,  qa  Jonadah  Re- 
kah  cinhintku  Bayal  ti  kin  en  ipi, 
qa  Bayal  taokiye  hewicakiya, 
Akitapi  qa  iwanyakapo,  Bayal 
taokiye  heceedan  den  dukanpi, 
okini  Jehowa  taokiye  wanji  ni- 
yepi  om  den  yanka. 

24  Unkan  wosnapi,  qa  wahu- 
hnaliyapi  kagapi  kta  en  ipi.  Un¬ 
kan  .lehu  wucasta  wikcemna  sa- 
hdogan  hen  tankan  najia  wicasi, 
qa  heya,  Wicasta  ninapepi  en  hi- 
yuwicawaye  cin  tuwe  hena  etan¬ 
han  wanji  nikiye  cinhan,  iye  na- 
gi  unman  nagi  on  kajuju  kta. 

25  Unkan  wohulinahyapi  kin 
huhnahya  yustanpi  qehan,  Jehu 
wainyankapi  kin,  qa  akicita  kin 
hewicakiya,  En  yapi,  qa  wicaka- 
stakapo,  wicasta  wanjidan  tan^ 
kan  hi  kte  sni.  Unkan  wain¬ 
yankapi  kin,  qa  akicita  kin  isan 
hi  on  wicakastakapi,  qa  tankan 


ehpewicayapi,  hehan  Bayal  tipi 
otonwe  kin  ekta  ipi. 

26  Qa  Bayal  tipi  kin  wakagapi 
kin  tankan  hiyuyapi,  qa  huhnah- 
yapi. 

27  Unkan  Bayal  wakagapi  kin 
pajujupi,  qa  Bayal  ti  kin  pajujupi, 
qa  he  unkce  tipi  kagapi,  anpetu 
kin  dehanyan. 

28  Hecen  Jehu  Israel  etanhan 
Bayal  ihangya. 

29  Tuka  Jerohoyam  Nehat  cin¬ 
hintku  woahtani  on  Israel  wa- 
htani  wicaye  cin  hena  etanhan 
Jehu  ihduwinge  sni,  mazaskazi 
ptejicadan  Betel  ohna,  qa  Dan 
ohna  owicape  cin  etanhan. 

30  Unkan  Jehowa  Jehu  heciya, 
Tanyan  ecanon,  qa  taku  miista 
en  ecetu  ecanon,  micante  owa¬ 
sin  iyecen  Ahah  tiyohnaka  kin 
ecawicayecon,  heon  nicinca  kin 
Israel  oiyotanke  kin  akan  iyo- 
tankapi  kta,  wicoicage  topa. 

31  Tuka  Jehu  Jehowa  Israel 
W’akandapi  toope  kin  omani  kta 
cante  ocowasin  on  waktaya  un 
sni,  tuka  Jerohoyam  woahtani 
kin,  Israel  wahtani  wicaye  cin, 
etanhan  ihduwinge  sni. 

32  Anpetu  kin  hena  en  Jehowa 
tokaheya  Israel  ihanke  kin  wi- 
cakicicaspa,  qa  Hazael  Israel 
makoce  ihanke  owasin  en  wi- 
cakastaka. 

33  Jordan  etanhan  wihinanpe 
cin  ektakiya,  Gileyad  makoce 
kin  ocowasin,  Gadi  kin,  qa  Ru- 
heni  kin,  qa  Manasi  kin  Aroyer, 
Arnon  wakpa  kin  ekta  yanke 
cin  etanhan  Gileyad  qa  Basan 
ekta  hehanyan. 

34  Unkan  Jehu  oie  unman,  qa 
taku  econ  kin  owasin,  qa  towa- 
sake  owasin  Israel  wicastayata- 
pi  anpetu  oyakapi  wmwapi  kin 
en  owapi  sni  he  ? 

35  Hehan  Jehu  hunkakewicaya 
om  istiman,  qa  Samaria  ohna 

hnakapi,  qa  heekiya  cinhintku 
.Tehoallaz  wicastayatapi  un. 

36  Qa  anpetu  Jehu  Samaria 
ohna  Israel  iwicadake  ciii-wani- 
yetu  wikcemna  nonpa  sanpa  sa- 
hdogan. 

WICOWOYAKE  11. 

1  Unkan  Atalja  Ahazia  hunku 
kin  iye  cinhintku  te  cin  wanya- 
ke  cehan,  najin,  qa  wicastayata¬ 
pi  cinca  kin  owasin  wicakte. 

2  Tuka  Jehoseba  Joram  wica¬ 
stayatapi  cunwintku  Ahazia  ta- 
winohtin  Joas  Ahazia  cinhintku 
kin  wicastayatapi  cinca  wicehna 
tanhan  wicaktepi  qehan  nahma- 
na  icu,  iye  qa  azinkiye  cin,  qa 
owanka  tipi  ohna  nawicahma, 
Atalja  etanhan,  hecen  he  ktepi 
sni. 

3  Qa  winyan  kin  kici  Jehowa  ti 
kin  ohna  inahrna  waniyetu  sakpe, 
unkan  Atalja  makoce  kin  idaka. 

4  Unkan  waniyetu  isakowin 
Jehojada  akicitatancanpi  kin 
pabaksapi  kin,  qa  wainyankapi 
kin  iyahna  wahowicaye  ca  wi- 
cakico,  qa  Jehowa  ti  kin  ma- 
hen  hiyuwicaya,  qa  wotakuye 
wicakicaga,  qa  Jehowa  ti  kin 
ohna  Taku  Wakan  namahon 
eye  wicakiya,  qa  wicastayatapi 
cinhintku  wicakipazo, 

5  Qa  wahokonwicakiye  ca  he- 
ya,  Taku  ecanonpi  kte  cin  dee. 
Anpetu  okihpapi  eca  tona  en  yau- 
pi  ecee  yamni  kiyuspeya  yaupi 
kta,  ospaye  wanji  wicastayata¬ 
pi  ti  kin  awandakapi  kta. 

6  Qa  wanji  Sur  (inanpapi)  tiyo- 
pa  kin  ekta,  qa  wanji  tiyopa  wa¬ 
inyankapi  kin  iliektam  yanke 
cin  ekta,  sutaya  tipi  kin  awan¬ 
dakapi  kta. 

7  Qa  anpetu  okihpapi  en  inanpa¬ 
pi  kin  owasin,  ospaye  nonpa  Je¬ 
howa  tipi  tawa  wicastayatapi  kin 
on  awanyakapo. 

8  Qa  wicastayatapi  kin  ihdu- 
ksan  nayajinpi  kta,  wicasta  otoi- 
yohi  tawipe  nape  kin  ohna  hdu- 
he  kta,  qa  tuwe  kasta  ocimda- 
gahan  najinpi  imahen  hiyu  kin- 
han  ktepi  kta.  Qa  wicastayata¬ 
pi  kin  tankan  ya,  qa  en  hdi  eca 
oyapapi  kta. 

9  Unkan  akicita  itancan  kin 
Jehojada  wawayusna  kin  taku 
econwicasi  owasin  econpi,  qa 
otoiyohi  wicasta  tawa  yuha  hi- 
pi,  anpetu  okihpapi  en  hipi  kin 
hena,  qa  anpetu  okihpapi  en 
inanpapi  kin  sakirn,  qa  Jehoja¬ 
da  wawayusna  kin  ekta  hipi. 

10  Unkan  wawayusna  kin  aki¬ 
cita  itancan  kin  wahukeza,  qa 
wahacanka  wicaqu,  hena  wica¬ 
stayatapi  Dawid  tawa  qon,  qa 
Jehowa  tipi  tawa  ohna  yanka. 

11  Unkan  wainyankapi  kin  oto¬ 
iyohi  nape  ohna  wipe  hduha  wi¬ 
castayatapi  kin  ihduk.san  najinpi, 
tionaptan  etapatanhan,  tionaptan 
catka  aiyahdeya,  wahnawosnapi 
qa  tipi  ihduksan. 

12  Unkan  wicastayatapi  cinhin¬ 
tku  kin  tankan  hiyuya,  qa  wa- 
tesdake  kin  pa  akan  ehnake  ca 
wayaatanin  qu,  qa  wicastayata- 

,pi  kaga,  qa  sdaya;  unkan  nape 
hdaskapapi,  qa,  Wicastayatapi 
kin  ni  nunwe,  eyapi. 

13  Unkan  Atalja  oyate  pan  pi 
ho  kin  nahon  qehan,  oyate  kin 
ekta  Jehowa  ti  kin  en  hi. 

.  14  Unkan  etonwe  ca  inyun  wi¬ 
castayatapi  kin  wayaco  owanka 
akan  najin,  token  econpi  kin  iye- 
cen,  qa  akicitatancan,  qa  niaza- 
yahotonpi  wicastayatapi  kin  iki- 
yedan,  qa  makoce  oyate  kin  wi- 
yuskinpi,  qa  mazayahotonpi  on 
yahotonpi  kin  wanyake  cehan, 
Atalja  taheyake  hduhdehdeca, 
qa,  Wokipajin,  wokipajin,  eya. 

15  Unkan  Jehojada  wawayusna 
kin  akicitatancan  obe  yuhapi 

kin  wahokonwicaye  ca  hewica- 
kiya,  Ocimdagahan  najinpi  kin 
itankan  iyayeyapo,  qa  tuwe  iha- 
kam  ye  cinhan  isan  on  ktepo, 
Jehowa  ti  kin  ohna  teyapi  kte 
sni,  wawayusna  kin  eya,  na- 
kaes. 

16  Unkan  oyanke  kicagapi,  un- 
kan  winyan  kin  suktanka  wica- 
stayatapi  ti  kin  ekta  yapi,  cankii 
kin  en  i,  qa  hen  ktepi. 

17  Unkan  Jehojada  wotakuye 
wan  Jehowa,  qa  wicastayatapi 
kin,  qa  oyate  kin  wicakicaga. 
Oyate  kin  Jehowa  taoyatepi 
kta,  qa  wicastayatapi  kin  oyate 
kin  kicica. 

18  Unkan  makoce  oyate  kin 
owasin  Bayal  ti  kin  ekta  ipi,  qa 
yujujupi  wahnawosnapi  tawa,  qa 
W'akagapi  tawa  kamdecapi  oco- 
wasin,  qa  Mattan  Bayal  wawa¬ 
yusna  tawa  kin  ktepi  wahnawo¬ 
snapi  tawa  icahda.  Unkan  wa¬ 
wayusna  kin  Jehowa  ti  kin  on 
waawanyake  ewicahde. 

19  Qa  akicitatancanpi  kin,  qa 
pabaksapi  kin,  qa  wainyankapi 
kin,  qa  makoce  oyate  kin  owa¬ 
sin  iwicacu.  Unkan  wicastaya¬ 
tapi  kin  Jehowa  ti  kin  etanhan 
wainyankapi  tatiyopa  canku  kin 
ohna  wicastayatapi  ti  kin  ekta 
apamahde  hiyayapi.  Unkan  wi¬ 
castayatapi  toiyotanke  akan  ki- 
yotanka. 

20  Unkan  makoce  oyate  owa¬ 
sin  wiyuskinpi,  qa  otonwe  kin 
iyozi,  qa  Atalja  isan  on  ktepi 
wicastayatapi  ti  kin  en. 

21  Joas  waniyetu  sakowin  he- 
han  toka  wawidaka. 

WICOWOYAKE  12. 

1  Jehu  wawidake  cin  waniye¬ 
tu  isakowin  en,  Joas  wawidaka, 
qa  waniyetu  wikcemna  topa  Je¬ 
rusalem  ohna  wicastayatapi  un, 

qa  hunku  Ziba  eciyapi,  Berseba 
etanhan. 

2  Qa  Joas  Jehowa  ista  kin  en 
taku  ecetu  econ,  tohanyan  Jeho¬ 
jada  wawayusna  kin  onspe  kiya 
anpetu  owasin. 

3  Tuka  paha  kin  yujujupi  sni, 
oyate  kin  nahanbin  paha  akan 
wayusnapi  qa  wizinyapi  ece. 

4  Unkan  Joas  wa wayusnapi 
kin  hewicakiya,  Mazaska  wakan- 
yapi  kin  Jehowa  ti  kin  en  ahipi 
kin,  wicayawapi  nagipi  kin  on 
mazaska  kin,  qa  oyakapi  maza¬ 
ska  kin,  owasin  cante  iyokipiya 
wicasta  otoiyohi  Jehowa  ti  en 
ahi  kin, 

5  Wawayusnapi  icupi  kta,  oto¬ 
iyohi  tuwe  iyekiye  cin  etanhan, 
qa  tipi  kinonspaspa  yujujupi  kin 
piyapi  kta,  tuktee  kasta  oyujuju 
wan  iyeyapi  kinhan. 

6  Tuka  Joas  wawidake  cin  wa¬ 
niyetu  wikcemna  nonpa  sanpa 
yamni  hehanyan  tipi  kin  oyuju¬ 
ju  kin  piyapi  sni. 

7  Unkan  wicastayatapi  kin  Joas 
Jehojada  wawayusna  kin,  qa 
wawayusna  unmanpi  kin  wica- 
kico,  qa  hewicakiya,  Tokeca  ti¬ 
pi  kin  oyujuju  kin  niyepi  piya- 
yapi  sni  he  1  Heon  detanhan 
ihnuhan  tona  sdonwicayayapi 
kin  etanhan  mazaska  iyacupi 
kin  ;  he  tipi  kin  piyapi  kta  e  ya- 
qupi  kta. 

8  Unkan  wawayusnapi  oyate 
etanhan  icupi  kte  sni,  qa  tipi 
oyujuju  kin  iye  piyapi  kte  sni 
wicadapi. 

9  Unkan  Jehojada  wawayusna 
kin  can  koka  wan  icu,  qa  iha  kin 
en  obdoka  wan  kaga,  qa  wahna¬ 
wosnapi  kin  icahda  ehnaka,  wi¬ 
casta  tuwe  Jehowa  ti  kin  en  ye 
cin  etapa  ekta ;  unkan  wawayu¬ 
sna  tiyopa  awanyakapi  kin  ma¬ 
zaska  Jehowa  ti  en  ahipi  kin 
owasin  hen  iyeyapi. 

10  Qa  can  koka  kin  ohna  ma- 
zaska  ota  wanyakapi  qehan,  wi~ 
castayatapi  wowapikaga  tawa 
kin,  qa  wawayusna  itancan  kin 
kici  ekta  i,  qa  mazaska  Jehowa 
ti  en  iyeyapi  kin  yawapi,  qa  pa- 
litapi. 

11  Qa  mazaska  yawapi  kin  wi- 
casta  wolitani  econpi  kin  napepi 
kin  en  qupi,  Jehowa  ti  kin  awan- 
yakapi  kin  hena,  cankajipa,  qa 
ticagapi,  Jehowa  ti  kin  piya  ka- 
gapi  kin  hena  ekta  he  yeyapi. 

12  Qa  Jehowa  ti  kin,  tukten 
kamdecapi  qon  piya  kagapi  kta 
e,  can  qa  inyan  kakanpi  opetonpi 
kta  e  wi casta  inyan  kakanpi  qa 
inyan  ehnakapi  kin  wicaqupi. 

13  Tuka  Jehowa  tipi  tawa  on 
mazaska  waksica,  qa  petijanjan 
iyukse,  amnimnipi  waksica,  ma- 
zayahotonpi,  mazaskazi  wikican- 
ye,  qa  mazaska  wikicanye  kaga¬ 
pi  sni,  mazaska  Jehowa  tipi  ta¬ 
wa  en  hiyuyapi  on. 

14  Tuka  he  Jehowa  tipi  tawa 
piyapi  kta  e  wolitani  econpi  kin 
he  wicaqupi. 

15  Qa  wicasta  mazaska  pamni- 
pi,  qa  wolitani  wicakicicajujupi 
kin  hena  ecetuya  olianyanpi, 
heon  awanwicayakapi  sni. 

16  Onhdajuju  mazaska  kin,  qa 
woalitani  wosnapi  mazaska  kin 
he  wawayusnapi  kin  tawapi,  he¬ 
on  he  Jehowa  tipi  tawa  kin  en 
hiyuyapi  sni. 

17  Hehan  Aram  wicastayatapi 
kin  Hazael  Gat  anatan,  qa  kiza, 
qa  icu,  qa  fiazael  ite  kin  Jerusa¬ 
lem  ektakiya  hduhomni,  anatan 
kta  e.. 

18  Unkan  Joas  Juda  wica^ta- 
yatapi  kin  taku  wakanyapi,  hun- 
kake  wicaya  Jehosapat,  qa  Jo- 
ram,  qa  Ahazia  Juda  wicastaya¬ 
tapi  kin  wakanyapi  kin  owasin, 
qa  taku  iye  yuwakan,  qa  maza¬ 
ska  Jehowa  ti  mazopiye  en,  na- 

kun  wicastayatapi  ti  kin  en  iye¬ 
yapi  kin  owasin  icu,  qa  Hazael 
Aram  wicastayatapi  kin,  qu  ;  un¬ 
kan  Jerusalem  etanhan  kihda. 

19  Unkan  Joa^  ohan  uraan,  qa 
taku  econ  kin  owasin,  hena  .Tu- 
da  wicastayatapi  anpetu  oyakapi 
wowapi  kin  en  owapi  sni  he  % 

20  Unkan  taokiye  najinpi,  qa 
kipajinpi  qa  Sila  ekta  apaman- 
hde  yapi  kin  Millo  ti  ekta  kasta- 
kapi. 

21  Hecen  taokiye  Jozakar  ^^i- 
mat  cinhintku,  qa  Jozabad  So- 
mer  cinhintku  kastakapi,  qa  kte- 
pi,  qa  hunkakewicaya  om  hnaka- 
pi;  Dawidtotonwe  ohna.  Unkan 
heekiya  cinhintku  A.matzia  wa- 
widaka. 

WICOWOYAKE  13. 

1  .Toas  Ahazia  cinhintku  Juda 
wicastayatapi  kin  waniyetu  wi- 
kcemna  nonpa  sanpa  yamni  en, 
Johoahaz  Jehu  cinhintku  Sama¬ 
ria  ohna  toka  Israel  iwicadaka, 
qa  waniyetu  wikcemna  sanpa 
sakowin  wawidaka. 

2  Qa  Jehowa  ista  kin  en  taku 
sica  econ,  Jeroboyam  Nebat  cin¬ 
hintku  woahtani  kin  Israel  wa- 
htani  wicaye  cin  opa,  hena  etan¬ 
han  ihduwinge  sni. 

3  Unkan  Jehowa  tocanniye  kin 
Israel  aide,  heon  Hazael  Aram 
wicastayatapi  nape  kin  en,  qa 
Benhadad  Hazael  cinhintku  na¬ 
pe  kin  en,  anpetu  tawapi  kin 
owasin  wicaqu. 

4  Unkan  Jehoahaz  Jehowa  ite 
kin  cekiya,  unkan  Jehowa  Israel 
toiyokisice  Aram  wicastayatapi 
iyokisin  wicaye  cin  wanyaka, 
heon  nakihon. 

5  Qa  Jehowa  Israel  wanikiya 
wan  wicaqu,  qa  Aram  nape  etan¬ 
han  ewicahdaku.  Unkan  Israel 
tawakeyapi  ohna  ounyanpi,  tan- 
nina  qon  iyecen. 

6  Tuka  Jeroboyam  ti  woalitani 
kin  Israel  waRtani  wicaye  cin 
etanhan  ihduhomni  sni,  tuka  en 
omanipi,  qa  Aseri  Samaria  ohna 
yanka. 

7  Hecen  suktanka  akanyotan- 
kapi  wikcemna  zaptan  qa  can- 
pahmihma  wikcemna  qa  wicasta 
iminyun  kektopawinge  wikce¬ 
mna  henana  .Tehoaliaz  okicapta- 
pi ;  Aram  wicastayatapi  kin 
ihang  wicaya,  qa  watusekseca 
araanipi  kin  iyecen  wicakaga 
nakaes. 

8  Unkan  JehoaHaz  olian  unman, 
qa  taku  econ  kin  owasin,  qa  to- 
wasake  kin,  hena  Israel  wica¬ 
stayatapi  anpetu  oyakapi  wowa- 
pi  kin  en  owapi  sni  he? 

9  Unkan  Jehoahaz  hunkake 
wicaya  om  istima,  qa  Samaria 
ohna  hnakapi,  qa  eekiya  cinhin- 
tku  Joas  wawidaka. 

10  .Toa5  .Tuda  iwicadaka  wani- 
yetu  wikcemna  yamni  sanpa 
isakowin  en,  Joas  Jehoahaz  cin- 
hintku  Israel  iwicadaka,  Sama¬ 
ria  ohna,  qa  waniyetu  wikcemna 
sanpa  sakpe  wawidaka. 

11  Qa  .Tehowa  ista  kin  en  taku 
sica  econ,  Jeroboyam  Nebat  cin- 
hintku  woahtani  Israel  wahtani- 
wicaye  cin  wanjidan  etanhan 
ihduhomni  sni,  hena  omani. 

12  Joas  ohan  unman,  qa  taku 
econ  owasin,  qa  towasake  on 
Amatzia  Juda  wicastayatapi  kin 
kize  cin,  hena  Israel  wicaStaya- 
tapi  anpetu  oyakapi  wowapi  kin 
en  owapi  sni  he? 

13  Unkan  Joas  hunkakewicaya 
om  istima,  qa  Samaria  ohna  hna¬ 
kapi ;  Israel  wicastayatapi  om ; 
unkan  toiyotanke  akan  Jerobo¬ 
yam  iyotanka. 

14  Unkan  Elisa  wowayazan  on 
te  cin  w^ayazanka,  unkan  Joas 
Israel  wicastayatapi  kin  ekta  i, 
qa  ite  akan  ceye  ca  heya.  Ate, 


ate,  Israel  tacanpahmihma,  qa 
suktanka  akan  iyotankapi  tawa. 

15  Unkan  Elisa  heciya,  Itazipa 
qa  wanhinkpe  icu  wo.  Unkan 
itazipa  qa  wanhinkpe  ikikcu. 

16  Unkan  Elisa  wicastayatapi 
kin  heciya,  Ninape  on  itazipa 
ecata  wo.  Unkan  nape  kin  on 
ecata.  Unkan  Elisa  iye  nape  on 
wicastayatapi  nape  kin  akan 
aputaka. 

17  Qa  heya,  Wi  hinape  cin  ekta- 
kiya  owanyeye  kin  yuhdoka  wo. 
Unkan  yuhdoka.  Unkan  Elisa 
heya,  Kute  wo.  Unkan  kute. 
Unkan  Jehowa  towanikiye  wa- 
hinkpe  kin  hee,  qa  Aram  etan¬ 
han  wanhinkpe  niwicaye  cin,  qa 
Apeq  ohna  Aram  yakastake  kta 
ecen  dusote  kta. 

18  Qa  wanhinkpe  icu,  eya,  un¬ 
kan  icu,  unkan  Israel  wicastaya¬ 
tapi  kin  heciya,  Makata  kasta- 
ka  wo  ;  unkan  yamni  akihde  ka- 
stake  ca  enakiya. 

19  Unkan  Wakantanka  tawica-- 
sta  kin  canniyeya,  qa  heya,  Za¬ 
ptan  qais  sakpe  akihde  yakasta¬ 
ke  kta  tuka,  unkans  Aram  yaka¬ 
stake  kta  ecen  dusote  kta  tuka. 
Tokata  yamnina  akihde  Aram 
yakastake  kta. 

20  Unkan  Elisa  ta,  unkan  hna¬ 
kapi.  Unkan  waniyetu  ihanke- 
ta  Moab  ozuye  kin  makoce  en 
hipi. 

21  Unkan  wicasta  wan  hnakapi 
icunhan  inyun  ozuye  kin  wanya- 
kapi,  qa  wicasta  kin  Elisa  ohna- 
hnakapi  kin  en  ehpeyapi.  Unkan 
iyohi,  qa  wicasta  Elisa  huhu  kin 
icahtake  cehan  kini,  qa  siha  akan 
najin. 

22  Unkan  Hazael  Aram  wica¬ 
stayatapi  kin  Israel  iyokisin  wi¬ 
caya,  Jehoahaz  anpetu  tawa  owa¬ 
sin. 

23  Unkan  .Tehowa  onsiwicaki- 
da,  qa  wotakuye  Abraham,  qa 

Izak,  qa  Jakob  om  heon  ihdu- 
honini,  qa  cantewicakiya,  qa 
ihang  wioaya  wicada  sni,  qa  de- 
hanyan  ite  kin  etanhan  ebpewi- 
caye  sni. 

24  Unkan  Hazael  Aram  wica- 
stayatapi  kin  ta,  qa  eekiya  cin- 
hintku  Benhadad  wawidaka. 

25  Unkan  Joas  Jehoabaz  cin- 
hintku  otonwe  iye  atkuku  Je- 
hoabaz  nape  kin  etanhan  woki- 
cize  en  icupi  qon,  hena  ake  iki- 
kcii,  Hazael  cinhintku  Benhadad 
nape  etanhan,  yamni  akihde  Joas 
ohiye  ca  Israel  otonwe  ehdaku. 

WICOWOYAKE  14. 

1  Joas  Jehoahaz  cinhintku  Is¬ 
rael  iwicadaka  waniyetu  inonpa 
kin  en  Amatzia  Joas  cinhintku 
Juda  iwicadaka. 

2  Waniyetu  wdkcemna  nonpa 
sanpa  zaptan  qehan  toka  wawi¬ 
daka,  qa  waniyetu  wikcemna 
nonpa  sanpa  napcinwanka  Jeru¬ 
salem  en  wawidaka,  qa  hunku 
Joadan  eciyapi,  Jerusalem  etan¬ 
han. 

3  Qa  taku  ecetu  .Tehowa  ista 
kin  en  econ,  tuka  atkuku  Dawid 
iyecece  sni,  atkuku  Joas  econ 
kin  owasin  iyecen  econ. 

4  Tuka  paha  kin  yutokanpi  sni, 
oyate  kin  nahanliin  paha  akan 
wayusnapi,  qa  wizinyapi  ecee. 

5  Unkan  towidake  sutaya  yuze 
cehan  taokiye,  atkuku  wicasta- 
yatapi  kin  kastakapi  kin  hena, 
wicakastaka,  tuka  kastakapi  cin- 
capi  hena  wicakte  sni. 

6  Mowis  toope  wowapi  en  owa- 
pi  kin  Jehowa  econsi  qa,  Ateya- 
pi  kin  cincapi  on  te  wicayapi  kte 
sni,qa  cincapi  kin  iye  ateyapi  on 
te  wicayapi  kte  sni.  Tuwe  te 
yapi  kinhan  iye  walitani  kin  on 
te  yapi  kta,  eye  cin  iyecen. 

7  Iye  miniskuya  osmaka  en 

Edom  kastaka  kektopawinge  wi¬ 
kcemna,  qa  wokicize  on  Selah 
(Imnija  kin)  icu,  qa  Joktel  (Jeho¬ 
wa  ohiya)  eciya,  anpetu  kin  de- 
hanyan. 

8  Hehan  Amatzia  wahosi  Joas 
Jehoahaz  cinhintku  Jehu  cinhin¬ 
tku  Israel  wicastayatapi  kin  ekta 
ye  wicasi,  qa  heya,  Iho  wicitko- 
kim  wanunkiciyake  kta. 

9  Unkan  Joas  Israel  wicastaya¬ 
tapi  kin,  Amatzia  Juda  wicasta¬ 
yatapi  kin  wahoye  ca  heciya, 
Wapepeka  Lebanon  ohna  icage 
cin  hantesa  Lebanon  ohna  wa¬ 
hoye  ca  heya,  Nicunksi  micinksi 
yuze  kta  qu  wo.  Unkan  contan- 
ka  wamanica  wan  Lebanon  en 
yanke  cin  hiyuye  ca  wapepeka 
kin  amani. 

10  Awicakehan  Edom  yakasta- 
ka,  qa  nicante  niyuwankantuya. 
Ihdatan,  qa  yati  kin  en  yanka 
wo.  Tokeca  taku  sica  en  iyoni- 
cipastake  kta,  qa  nihicahe  kta, 
niye,  qa  Juda  nicical 

11  Tuka  Amatzia  nahon  sni. 
Unkan  Joas  Israel  wicastayatapi 
kin  itanwankahde  i,  qa  iye  qa 
Amatzia  Juda  wicastayatapi  kin 
Betsemes  Juda  tawa  kin  ohna 
itkokim  wankiciyakapi. 

12  Unkan  Israel  itokam  Juda 
kastakapi,  qa  najicapi,  otoiyohi 
tawakeya  ekta. 

13  Unkan  Joas  Israel  wicasta¬ 
yatapi  kin  Amatzia  Joas  cinhin¬ 
tku  Ahazia  cinhintku  Juda  wi¬ 
castayatapi  kin  wayaka  icu  Bet- 
semes  ohna,  hehan  Jerusalem 
ekta  i,  qa  Jerusalem  conkaske 
yujuju,  wicispa  opawinge  topa, 
Epraim  tiyopa  kin  etanhan  ka- 
hmin  tiyopa  kin  aiyahdeya. 

14  Qa  mazaskazi,  qa  mazaska 
owasin,  qa  waksica  Jehowa  ti 
kin  en  iyeyapi  owasin  icu,  nakun 
wicastayatapi  tipi  tawa  rnazopi- 
ye  en,  qa  wicasta  kaska  wicaqupi 


WICOWOYAKE  15. 


kin  iwicacu,  qa  Samaria  ekta 
hda. 

15  Qa  Joas  ohan  unman  econ 
kin,  qa  towasake,  qa  token  Ama- 
tzia  .luda  wicastayatapi  kiz6  cin, 
hena  Israel  wicastayatapi  anpetu 
oyakapi  wowapi  kin  en  owapi  sni 
he? 

16  Unkan  Joas  hunkake  wicaya 
om  istiraa,  qa  Israel  wicastaya¬ 
tapi  om  Samaria  ohna  hnakapi, 
qa  heekiya  cinhintku  Jeroboyam 
wawidaka. 

17  Unkan  Joas  Jehoahaz  cin¬ 
hintku  Israel  wicastayatapi  kin 
te  cin  iyohakam,  Amatzia  Joas 
Juda  wicastayatapi  cinhintku 
waniyetu  wikcemna  sanpa  za- 
ptan  ni. 

18  Qa  Amatzia  ohan  unman 
Juda  wicastayatapi  anpetu  oya¬ 
kapi  wowapi  kin  en  owapi  sni 
he  ? 

19  Unkan  Jerusalem  ohna  ki- 
pajinpi ;  unkan  Lakis  ekta  naji- 
ca.  Unkan  Lakis  ekta  kuwa  ipi, 
qa  hen  ktepi. 

20  Qa  suktanka  qin  kiyapi, 
Jerusalem  ekta,  qa  hunkakewi- 
caya  om  hnakapi,  Dawid  toton- 
we  ohna. 

21  Unkan  Juda  wicasta  owasin 
Azaria  icupi,  iye  waniyetu  wi¬ 
kcemna  sanpa  sakpe,  qa  atkuku 
Amatzia  eekiya  wicastayatapi 
kagapi. 

22  iye,  wicastayatapi  kin  hun¬ 
kake  wicaya  om  istima  iyoha¬ 
kam,  Elat  kaga,  qa  ake  Juda  he 
yuhe  kiya. 

23  Amatzia  Joas  cinhintku  Juda 
idake  cin  waniyetu  wikcemna 
sanpa  zaptan  kin  en,  Jeroboyam 
Joas  Israel  wicastayatapi  cin¬ 
hintku  Samaria  ohna  wawidaka, 
waniyetu  wikcemna  topa. 

24  Qa  taku  sica  Jehowa  ista 
kin  en  econ,  Jeroboyam  Nebat 
cinhintku  woahtani  Israel  wa- 


litani  wicaye  cin  wanjidan  etan- 
han  ihduwinge  sni. 

25  Iye  Israel  makoce  kin  eki- 
cetu,  Hamat  ekta  yapi  canku  kin 
aiyahdeya ;  Jehowa  Israel  wa- 
kandapi  oie  kin  iyecen,  he  Jona 
Amittai  cinhintku  waayate  Gat 
Heper  etanhan  nape  on  eye  cin 
iyecen. 

26  Jehowa  Israel  toiyokisica 
pa  hinca  e  wanyaka,  aconkaska- 
yapi  wanica,  qa  ihduhapi  wanji¬ 
dan  okaptapi  sni,  qa  tuwedan 
Israel  okiye  sni. 

27  Tuka  Jehow^a  Israel  caje 
kin  mahpiya  ihukuya  tanhan  pa- 
juju  kta  eye  sni,  heon  Jerobo- 
yara  Joa^  cinhintku  nape  kin  on 
niwicaya. 

28  Unkan  Jeroboyam  ohan  un¬ 
man,  qa  taku  econ  kin  owasin, 
qa  towasake  on  ozuye  kaga,  qa 
Damaskos,  qa  Hamat  Israel  on 
Juda  etanhan  ekicetu,  hena  Is¬ 
rael  wicastayatapi  anpetu  oya¬ 
kapi  wowapi  kin  en  owapi  sni 
he  ? 

29  Qa  Jeroboyam  bunkake  wi¬ 
caya  om  istima,  Israel  wicasta¬ 
yatapi  kin  om,  qa  eekiya  cinhin¬ 
tku  Zakaria  wawidaka. 

WICOWOYAKE  15. 

1  Jeroboyam  Israel  idake  cin 
waniyetu  wikcemna  nonpa  san¬ 
pa  sakowin  en,  Azaria  Ama¬ 
tzia  cinhintku  Juda  idaka. 

2  Waniyetu  wikcemna  sanpa 
^akpe  hehan  toka  wawidaka,  qa 
waniyetu  wikcemna  zaptan  san¬ 
pa  nonpa  Jerusalem  ohna  wawi¬ 
daka,  qa  hunku  Jekolija  (Jehowa 
okihiya)  eciyapi,  Jerusalem  etan¬ 
han. 

3  Qa  taku  Jehowa  ista  kin  en 
ecetu  econ,  atkuku  Amatzia 
econ  qon  owasin  iyecen. 

4  Tuka  paha  kin  yutokanpi  ^ni, 

oyate  kin  nahanliin  paha  akan 
wayusnapi,  qa  wizinyapi  ece. 

5  Unkan  Jehowa  wicastayata- 
pi  kin  apa,  heon  leprosi  ececa, 
anpetu  en  te  cin  hehanyan,  qa 
wayazankapi  tipi  kin  ohna  yan- 
ka,  qa  wicastayatapi  cinhintku 
Jotam  makoce  oyate  kin  wica- 
yaco,  qa  tipi  kin  itancan  un. 

6  Unkan  Azarija  (Jehowa  oki- 
ya  )  olian  unman,  qa  taku  econ 
kin  owasin,  Juda  wicastayatapi 
anpetu  oyakapi  wowapi  en  owa- 
pi  sni  heJ 

7  Unkan  Azarija  hunkake  wica- 
ya  om  istima,  qa  hunkake  wica- 
ya  om  hnakapi,  Dawid  totonwe 
ohna,  qa  eekiya  cinhintku  Jo¬ 
tam  (  Jehowa  owotanna)  waw'i- 
daka. 

8  Azarija  Juda  idake  cin  w^ani- 
yetu  iwikcerana  yamni  sanpa 
sahdogan  en  Jerobdyam  cinhin¬ 
tku  Zakarija,  (Jehowa  kiksuye 
cin')  toka  Israel  idaka,  Samaria 
ohna  wi  sakpe. 

9  Qa  taku  sica  Jehowa  ista  kin 
en  econ,  hunkake  wicaya  econpi 
qon  iyecen,  Jeroboyam  Nebat 
cinhintku  woahtani  Israel  wa- 
litani  wicaye  cin  etanhan  ihda- 
mna  sni. 

10  Unkan  Vallum  Jahes  cin¬ 
hintku  he  kipajin,  qa  oyate  wici- 
tokam  kastake  ca  te  kiya,  qa 
eekiya  wawidaka. 

11  Unkan  Zakarija  ohan  unman 
hena  Israel  wicastayatapi  anpe¬ 
tu  oyakapi  wowapi  kin  en  owapi 
sni  he  ? 

12  Jehowa  oie  Jehu  eciye  ciqon 
dee;  Nicinca  wicoicage  icitopa 
kin  Israel  oiyotanke  kin  akan 
iyotankapi  kta,  eya ;  unkan  ece- 
tu. 

13  Uzzija  (Jehowa  towasake) 
Juda  idake  cin  waniyetu  wikce- 
mna  yamni  sanpa  napcinwanka 
en  Vallum  Jahes  cinhintku  toka 

wawidaka,  qa  wi  wanji  anpetu 
iyenaka  Samaria  en  wawidaka. 

14  Unkan  Menahem  Gadi  cin¬ 
hintku  Tirtza  etanhan  Samaria 
ekta  itanwankahde  i,  qa  Vallum 
Jahes  cinhintku  kastaka  Samaria 
ohna,  qa  te  kiya,  qa  eekiya  wa¬ 
widaka. 

15  Qa  Vallum  ohan  unman,  qa 
wokipajin  on  kipajin  kin,  hena 
Israel  wicastayatapi  anpetu  oya¬ 
kapi  wowapi  kin  en  owapi  ce. 

16  Hehan  Menahem  Tipsa  ka¬ 
staka,  qa  tona  ohna  yakonpi,  qa 
nakun  tamakoce  ohna  Tirtza 
aiyahdeya,  tiyopa  kiciyuhdokapi 
sni,  heon  winohinca  ihdusaka 
ohna  unpi  kin  owasin  wicaka- 
stake  ca  bawucasdeca. 

17  Azarija  Juda  idake  cin  wani¬ 
yetu  wikcemna  yamni  sanpa  na¬ 
pcinwanka  en  Menahem  Gadi 
cinhintku  toka  Israel  idaka,  Sa¬ 
maria  ohna,  qa  waniyetu  wikce¬ 
mna  sanpa  nonpa  wawidaka. 

18  Qa  taku  sica  Jehowa  ista 
kin  en  econ ;  tohanyan  ni  kin 
Jeroboyam  Nebat  cinhintku  wo¬ 
ahtani  Israel  wahtani  wicaye  cin 
etanhan  ihduhomni  sni. 

19  Pul  Asur  wicastayatapi  kin 
makoce  kin  azuya  ;  unkan  Mena¬ 
hem  Pul  mazaska  woqin  kekto- 
pawinge  qu,  okiye  kta,  qa  iye 
nape  kin  en  wokiconze  yusuta 
kta  heon. 

20  Qa  Menahem  Israel  mazaska 
kin  mnaye  wicakiya,  Asur  wica¬ 
stayatapi  qu  kta  e,  wicasta  wa- 
saka  wijica  otoiyohi  mazaska 
seqel  wukcemna  zaptan  hiyuye 
kiya.  Hecen  Asur  wicastayata¬ 
pi  kin  kihda,  qa  makoce  kin  en 
yanke  sni. 

21  Unkan  Menahem  ohan  un¬ 
man,  qa  taku  econ  kin  owasin, 
hena  Israel  wicastayatapi  anpetu 
oyakapi  wowapi  kin  en  owapi 
sni  he  ? 


WICOWOYAKE  16. 


23  Qa  Menaliem  hunkake  wi- 
caya  om  istima,  qa  eekiya  cin- 
hintku  Peqakja  wawidaka, 

23  Azarija  Juda  idake  cin  wa- 
ni3'^etu  wikcemna  zaptan  kin  en, 
PeqaJija  Menaliem  cinbintku  to- 
ka  Israel  idake  ca  Samaria  ohna 
waniyetu  nonpa  wawidaka. 

24  Qa  taku  sica  Jehowa  ista 
kin  en  econ,  .leroboyam  woabta- 
ni  Israel  wabtani  wicaye  cin 
etanban  ibdubomni  sni. 

25  Unkan  Peqab  Remalija  cin- 
hintku  akicitatancan  tawa  kin 
kipajin,  qa  Argob,  Arje,  qa  Gile- 
yad  cinca  wicasta  wikcemna 
zaptan  om,  Samaria  ohna  kasta- 
kapi  wicastayatapi  tipi  tawa  con- 
kaske  kin  obna,  qa  te  kiya,  qa 
heekiya  wawidaka. 

26  Unkan  Peqabja  oban  unman, 
qa  taku  econ  kin  owasin  hena 
Israel  wicastayatapi  anpetu  oya- 
kapi  wowapi  kin  en  owapi  ce. 

37  Azarija  .luda  idake  cin  wan¬ 
iyetu  iwikcemna  zaptan  sanpa 
nonpa  kin  en,  Peqab  Remalija 
cinbintku  Israel  toka  idaka,  Sa¬ 
maria  ohna,  qa  waniyetu  wikce¬ 
mna  nonpa  wawidaka. 

28  Qa  taku  sica  .lebowa  ista 
kin  en  econ,  woabtani  Jerobo- 
yam  Israel  wabtani  wicaye  cin 
etanban  ibdubomni  sni. 

29  Peqab  Israel  idake  cehan 
Tiglat  Pileser  Asur  wicastaya¬ 
tapi  hiyu,  qa  Yijon,  qa  Abelbet- 
mayaka,  qa  .Tanoab,  qa  Qedes, 
qa  Hatzor,  qa  Gileyad,  qa  Galile 
Naptali  makoce  kin  ocowasin 
icu,  qa  Asur  ekta  wayaka  awi- 
caya. 

30  Unkan  Ho^eya  Ela  cinhin- 
tku  kin  Peqab  Remalija  cinhin- 
tku  kipajin,  qa  kastake  ca  te  ki¬ 
ya,  qa  eekiya- wawidaka,  Uzzija 
cinbintku  .Totam  waniyetu  wi- 
kcerana  nonpa  wawidake  cin  en. 

31  Unkan  Peqab  oban  unman, 


qa  taku  econ  kin  owasin  hena 
Israel  wicastayatapi  anpetu  oya- 
kapi  wowapi  en  owapi  ce. 

32  Peqab  Remalija  cinbintku 
Israel  idake  cin  waniyetu  inon- 
pa  kin  en,  Jotam  Uzzija  cinhin- 
tku  toka  Juda  idaka. 

33  Waniyetu  wikcemna  nonpa 
sanpa  zaptan  qehan  toka  wawi¬ 
daka,  qa  waniyetu  wikcemna 
sanpa  sakpe  Jerusalem  ohna  wa¬ 
widaka,  qa  hunku  Jerusa  Zadok 
cunwintku  eciyapi. 

34  Qa  taku  ecetu  Jehowa  ista 
kin  en  econ,  atkuku  Uzzija  econ 
qon  owasin  iyecen. 

35  Tuka  paha  kin  yutokanpi 
sni.  Oyate  kin  nahanbin  paha 
akan  wayusnapi  ece,  qa  wizin- 
yapi  ece.  lye  Jehowa  ti  tiyopa 
wankantu  kin  he  kaga. 

36  Unkan  Jotam  oban  unman, 
qa  taku  econ  kin  owasin,  hena 
Juda  wicastayatapi  anpetu  oya- 
kapi  wowapi  kin  en  owapi  sni 
he  ? 

37  Anpetu  kin  hena  en  Jehowa 
Rezin  Aram  wicastayatapi,  qa 
Peqab  Remalija  cinbintku  Juda 
anatan  wicaya. 

38  Unkan  .Totam  hunkakewica- 
ya  om  istima,  qa  hunkakewicaya 
om  hnakapi,  atkuku  Dawid  to- 
tonwe  ohna,  qa  heekiya  cinhin- 
tku  Abaz  (wiyuha)  wawidaka. 

WICOWOYAKE  16. 

1  Peqab  Remalija  cinbintku 
wawidake  cin  waniyetu  wikce¬ 
mna  sanpa  sakowin  kin  en,Abaz 
Jotam  cinbintku  wawidaka. 

3  Abaz  waniyetu  wikcemna 
nonpa  qehan  toka  wawidaka,  qa 
waniyetu  wikcemna  sanpa  sakpe 
Jerusalem  ohna  wawidaka,  qa 
taku  ecetu  iye  wakanda  Jehowa 
ista  kin  en  econ  sni,  atkuku  Da¬ 
wid  econ  qon  iyecen. 

3  Tuka  Israel  wicastayatapi  ta- 
cankupi  kin  omani  qa  nakun  cin- 
hintku  peta  ehna  iyayekiya,  Ikce- 
wicasta  Jehowa  Israel  cinca  ito- 
kapa  tanhan  kamwicaya,  wowa- 
kte  sni  econpi  qon  iyecen. 

4  Qa  paha  akan  wayusna,  qa 
wizinya  ece,  nakun  pajodan  owa- 
sin  akan,  qa  can  wapatoto  yukan 
owasin  ihukuya. 

5  Hehan  Rezin  Aram  wicasta¬ 
yatapi,  qa  PeqaK,  Remalija  cin- 
hintku  Israel  wicastayatapi  kin 
Jerusalem  azuyapi,  qa  Akaz 
aonatakapi,  tuka  ikangyapi  oki- 
tpanipi. 

6  Hehan  Rezin  Aram  wicasta¬ 
yatapi  kin  Elat  Aram  on  eyaku, 
qa  .luda  Elat  etanhan  nape  wi- 
caya ;  unkan  Ararni  kin  Elat 
ekta  ipi,  qa  anpetu  kin  dehanyan 
hen  iyotankapi. 

7  Unkan  Akaz  wahosi  Tiglat 
Pileser  Asur  wicastayatapi  kin 
ekta  ye  wicasi,  qa  heciya,  Nita- 
okiye,  qa  nicinksi  hemaca,  kuwa 
qa  nimayan  wo,  Aram  wicasta¬ 
yatapi  nape  kin  etanhan,  qa  Is¬ 
rael  nape  kin  etanhan,  hena  ana- 
majinpi  nakaes. 

8  Unkan  Akaz  mazaska,  qa  ma- 
zaskazi  Jehowa  ti  kin  en  iyeyapi 
kin,qa  wicastayatapi  ti  mazopiye 
en  iyeyapi  kin  icu,  qa  Asur  wica¬ 
stayatapi  kin  ekta  yekiya  qa  qu. 

9  Unkan  Asur  wicastayatapi 
kin  anagoptan,  qa  Asur  wicasta¬ 
yatapi  kin  Damaskos  azuya,  qa 
icu,  qa  Qir  ekta  wayaka  aya,  qa 
Rezin  te  kiya. 

10  Unkan  wicastayatapi  Akaz 
Tiglat  Pileser  Asur  wicastayata¬ 
pi  kin  nape  yuze  kta  Damaskos 
ekta  i,  qa  wahnawosnapi  Damas¬ 
kos  ohna  yanke  cin  wanyaka, 
qa  wicastayatapi  Akaz  wahna¬ 
wosnapi  ouncage  kin  Urija  wa- 
wayusna  kin  ekta  yeya,  qa  token 
kagapi  kin  owasin. 

11  Unkan  wawayusna  kin  Urija 
wahnawosnapi  wan  kaga  ;  wica¬ 
stayatapi  kin  Akaz  Damaskos 
etanhan  wahoye  cin  owasin  iye¬ 
cen,  Urija  wawayusna  kin  kaga, 
wicastayatapi  kin  Akaz  Damas¬ 
kos  etanhan  bdi  sni  itokam. 

12  Unkan  wicastayatapi  kin 
Damaskos  etanhan  hdi,  qa  wica¬ 
stayatapi  kin  wahnawosnapi  kin 
wanyaka,  qa  wicastayatapi  kin 
wahnawosnapi  kin  ikiyedan  i,  qa 
akan  wosna. 

13  Qa  wokuknakyapi  tawa,  qa 
minka  tawa  on  izinya,  qa  woka- 
stan  tawa  kastan,qa  wopida  wo- 
snapi  yuhe  cin  we  kin  wahnawo¬ 
snapi  kin  akan  amnirnni. 

14  Qa  mazazi  wahnawosnapi 
kin  Jehowa  itokam  yanke  cin 
tipi  kin  itokapatanhan  icu,  wa¬ 
hnawosnapi  kin,  qa  Jehowa  ti 
kin  otahedan  etanhan,  qa  wa¬ 
hnawosnapi  icahda  ehde,  wazi- 
yata  ekta  kiya. 

15  Qa  wicastayatapi  kin  Akaz 
Urija  wawayusna  kin  wahokon- 
kiye  ca  heciya,  Wahnawosnapi 
tanka  kin  akan  hankanna  woku¬ 
knakyapi  kin,  qa  minka  kin,  qa 
ktayetu  wokuknakyapi  kin,  qa 
wicastayatapi  wokuknakyapi  ta¬ 
wa,  minka  tawa,  qa  makoce  oyate 
owasin  wokuknakyapi  tawapi,  qa 
minka  tawapi,  qa  wokastan  ta¬ 
wapi  izinyaye  kta,  qa  woku¬ 
knakyapi  we  kin  owasin,  qa  wo- 
snapi  we  kin  owasin  amnimni- 
yaye  kta,  qa  mazazi  wahnawo¬ 
snapi  kin  wimonge  kta  e  mduhe 
kta. 

16  Unkan  Urija  wawayusna  kin 
token  wicastayatapi  Akaz  econ 
si  kin  owasin  iyecen  econ. 

17  Unkan  wicastayatapi  kin 
Akaz  oahe  iyuskite  kin  hena 
baspa,  qa  hena  akapatanhan  wa- 
ksica  kin  icu,  qa  cega  tanka  kin 
mazasa  tatanka  kin  akan  yanke 

cin  hena  etanhan  kun  icu,  qa 
inyan  owanka  wan  akan  ehde. 

18  Qa  anpetu  okihpapi  omani 
awakeyapi  kin  tipi  kin  kicagapi 
qon,  qa  wicastayatapi  tankan 
omani  kin  Jehowa  ti  kin  ekta 
yuMogya,  Asur  wicastayatapi 
kin  on  etanhan. 

19  Unkan  Ahaz  ohan  unman 
econ  kin  hena  Juda  wicastaya¬ 
tapi  anpetu  oyakapi  wowapi  kin 
en  owapi  sni  he  % 

20  Unkan  Ahaz  hunkake  wica- 
ya  om  istima,  qa  hunkakewica- 
ya  om  hnakapi,  Dawid  totonwe 
ohna,qa  cinhintku  Hezekiya  (Je¬ 
howa  wasagya)  heekiya  wawi- 
daka. 

WICOWOYAKE  17. 

1  Ahaz  Juda  it^ake  cin,  wani- 
yetu  wikcemna  sanpa  non  pa  kin 
en,  Hoseya  Ela  cinhintku  Sama¬ 
ria  ohna  Israel  idaka,  qa  wani- 
yetu  napcinwanka  wawidaka. 

2  Qa  taku  sica  Jehowa  ista  kin 
en  econ,  tuka  Israel  wicastaya¬ 
tapi  iye  itokam  unpi  qon  iyececa 
sni. 

3  ^almanezer  Asur  wicastaya¬ 
tapi  kin  he  anatan  ;  unkan  Ho¬ 
seya  wowidake  icicu,  qa  taku 
qu. 

4  Tuka  Asur  wicastayatapi  kin 
Hoseya  en  wokipajin  iyeya,  he 
wahosiye  Pigupta  wicastayatapi 
kin.  So  ekta  yewicasi,  qa  Asur 
wicastayatapi  takudan  kai  sni 
nakaes,  waniyetu  otoiyohi  econ 
kta  iyececa ;  heon  Asur  wica¬ 
stayatapi  kin  aonataka,  qa  wica- 
kaska  tipi  en  kaska  hnaka. 

5  Asur  wicastayatapi  kin  ma- 
koce  kin  owancaya  azuya,  qa 
Samaria  ekta  hi,  qa  waniyetu 
yamni  aonataka. 

6  Hoseya  wawidake  cin  wani¬ 
yetu  inapcinwanka  en  A^ur  wi¬ 
castayatapi  kin  Samaria  icu,  qa 


Israel  wayaka  awjcaya,  Asur 
ekta,  qa  Halah,  qa  Habor  wakpa 
icahda  Gozan  en  iyotang  wica- 
kiya,  qa  Madai  otonwe  kin  hena 
ohna. 

7  Takomni  Israel  cinca  Jehowa 
iye  wakandapi  kin,  qa  Egupta 
makoce  kin  etanhan  itanwanka- 
hde  uwicaye  cin,  Paro  Egupta 
wicastayatapi  nape  kin  ihukuya 
tanhan,  awahtanipi,  qa  taku  wa- 
kan  tokeca  ohodapi. 

8  Qa  Ikcewicasta  Jehowa  Israel 
cinca  kin  wicitokapatanhan  na- 
pewicaye  cin  hena  wokage  tawa- 
pi  omanipi,  qa  nakun  Israel  wica-. 
stayatapi  wokage  tawapi  en. 

9  Qa  Israel  cinca  kin  Jehowa 
wakandapi  kin  taku  ecetu  sni 
nahrnana  ecakiconpi,  qa  otonwe 
tawapi  owasin  en  paha  icicagapi, 
waawanyake  tacowahe  etanhan 
otonwe  conkaskayapi  aiyahdeya. 

10  Qa  wakagapi,  qa  Aserim 
icicagapi,  paha  pajodan  owasin 
akan,qa  can  ape  toto  owasin  ihu¬ 
kuya. 

11  Qa  hen  paha  owasin  akan 
wizinyapi.  Ikcewicasta  wicitoka¬ 
patanhan  Jehowa  hamwicaye  ci- 
qon  iyecen,  qa  wicoie  sica  econ- 
pi  on  Jehowa  sihdayapi. 

12  Qa  wakagapi  ohodapi ;  Wi¬ 
coie  kin  de  ecanonpi  kte  sni,  Je¬ 
howa  ewicakiya  tuka. 

13  Tuka  Jehowa  waayate  qa 
wawanyakapi  owasin  napepi  kin 
on  Israel,  qa  Juda  wicakiyatanin, 
qa  heya,  Niohanpi  sica  etanhan 
ihduhomnipo,  qa  woahope  mita- 
wa,  qa  wokage  mitawa  opapo, 
woope  nihunkakepi  ope  wicawa- 
si  kin  ocowasin  iyecen,  qa  mita- 
okiye  waayate  napepi  on  waho- 
ciyapi  kin  iyecen. 

14  Tuka  nahonpi  sni,  qa  tahu 
patinpi ;  hunkake  wicayapi  Jeho¬ 
wa  wakandapi  kin  wicadapi  sni 
qon  tahupi  kin  iyecen. 

15  Qa  wokage  tawa,  qa  wota- 
kuye  hunkakepi  om  kage  ciqon, 
qa  woyaatanin  wicayaatanin  kin 
hena  ihaktapi  sni,  qa  taku  sni 
opapi,  qa  ihdutakupi  sni,  qa  Ikce- 
wicasta  wicihduksan  yakonpi  kin 
opapi.  Plena  iyecen  econpi  kte 
sni  Jehowa  kewicakiya  tuka. 

16  Qa  Jehowa  wakandapi  kin 
tawoahope  owasin  ayustanpi,  qa 
wakagapi  sdoyapi  icicagapi,  pte- 
jicadan  nonpa,  qa  Aseri  kagapi, 
qa  mahpiya  obe  kin  owasin  ekta- 
kiya  patnjapi  qa  Bayal  ohodapi. 

17  Qa  iye  cinhintkupi,  qa  cun- 
•wintkupi  peta  ehna  iyayewica- 
yapi,  qa  wapiyapi  on  wokcanpi, 
qa  waajijipi,  qa  taku  siea  Jehowa 
ista  kin  en  econpi  kta,  qa  sihda- 
yapi  kta  e  wiyopeiciyapi. 

18  Unkan  .lehowa  Israel  nina 
canniye  wicaya,  qa  ite  kin  etan- 
han  iyaye  wicaya,  Juda  wicpun 
heceedan  okapta. 

19  Juda  nakun  Jehowa  Wakan¬ 
dapi  kin  tawoahope  kin  opapi 
sni,  tuka  Israel  wokage  yuhapi 
kin  omanipi. 

20  Heon  Jehowa  Israel  cinca 
kin  owasin  ehpewicaya,  qa  iyo- 
kisin  wicaya,  qa  wawicakipisa 
napepi  en  wicaqu,  ecen  iye  ite 
etanhan  iyaye  wicaya. 

21  Israel  Dawid  tiyohnaka  etan¬ 
han  ihduspapi  nakaes,  qaJerobo- 
yam  Nebat  cinbintku  wicastaya- 
tapi  kagapi.  Unkan  Jeroboyam 
Israel  Jehowa  opapi  kin  etan¬ 
han  yewicaye  ca  woahtani  tanka 
wahtani  wicaya. 

22  Unkan  Israel  cinca  kin  .Tero- 
boyam  woalitani  econ  kin  owasin 
omanipi  he  etanhan  ihduhomnipi 
sni. 

23  Ecen  Jehowa  iye  ite  itokapa 
tanhan  wicayutokan,taokiye  wa- 
ayate  owasin  napepi  on  eye  ci¬ 
qon  iyecen.  Hecen  Israel  tama- 
kocepi  etanhan  Asur  ekta  waya- 

ka  awicayapi,  anpetu  kin  dehan- 
yan. 

24  Unkan  Asur  wicastayatapi 
kin  Babel  etanhan,  qa  Kuta  etan¬ 
han,  qa  Awa  etanhan,  qa  Hamat 
etanhan,  qa  Separwaim  etanhan, 
wicasta  hiyuwicaya,  qa  Israel 
cinca  eekiya  Samaria  otonwe 
ohna  iyotang  wicaya,  unkan  Sa¬ 
maria  tawayapi,  qa  otonwe  tawa 
en  yakonpi. 

25  Unkan  tokaheya  en  iyotan- 
kapi  qehan  Jehowa  kokipapi  sni, 
heon  Jehowa  hena  wicehna  mna- 
ja  hiyuwicaya  ;  unkan  hunh  wi- 
caktepi. 

26  Unkan  Asur  wicastayatapi 
okiyakapi  qa  heyapi ;  Ikcewica- 
sta  wayaka  Samaria  otonwe  tawa 
ohna  iyotang  wicayaya,  taku  wa- 
kan  makoce  yifhe  cin  tawoyaco 
kin  sdonyapi  sni ;  heon  hena 
wicehna  mnaja  hiyuwicaya,  qa 
inyun  te  wicayapi,  taku  wakan 
makoce  yuhe  cin  tawoyaco  kin 
sdonyapi  sni  heon  etanhan. 

27  Unkan  Asur  wicastayatapi 
kin  ie  ca  hey  a  ;  Wawayusna 
hetanhan  wayaka  ayakupi  qon 
wanji  heciya  ayapo ;  hecen  en 
kipi,  qa  iyotankapi  kta,  qa  taku 
wakan  makoce  yuhe  cin  tawo¬ 
yaco  onspe  wicakiyapi  kta. 

28  Hehan  wawayusna  Samaria 
etanhan  awicayapi  qon  wanji  ku, 
qa  Betel  en  ounyan,  qa  token 
Jehowa  kokipapi  onspe  wdcakiya 
ece. 

29  Tuka  oyate  otoiyobi  taku 
wakan  icicagapi,  qa  paha  tipi 
Samaria  oyate  kin  kagapi  qon 
ohna  ewicahdepi,  oyate  otoiyohi 
otonwe  ohna  iyotankapi  kin  ohna. 

30  Hecen  Babel  wicasta  kin 
Sukkot  Benot  (cunksi  ohanzi- 
hdepi  tawapi)  kagapi,  qa  Kuta 
wdcasta  kin  Nergal  kagapi,  lla- 
raat  wicasta  kin  Asima  kagapi. 

31  Qa  Awi  kin  Nibhaz  qa  Tar- 

tak  kagapi,qa  Separwi  kin  Adra- 
melek  qa  Yanamelek  Separwi 
wakandapi  kin  on,  iye  cincapi 
peta  en  guwicayapi. 

3*2  Hecekcen  Jehowa  kokipapi 
ece,  qa  tuwe  taninsni  kin  etan- 
han  paha  wawayusnapi  icicaga- 
pi,  hena  wosnapi  wicakicagapi 
ece,  paha  tipi  kin  ohna. 

33  Jehowa  kokipapi  ece,  qa 
taku  iye  wakandapi  kin  okiyapi 
ece,  Ikcewicasta  etanhan  hiyu- 
wicayapi  woyaco  tawapi  iyecen. 

34  Anpetu  kin  dehanyan  wana- 
kaja  wayacopi  kin  iyecen  econpi 
ece,  Jehowa  kokipapi  sni,  qa  wo- 
kage,  qa  woyaco,  qa  woope,  qa 
woahope  Jehowa  Jakob  Israel 
cajeyate  cin  cinca  kin  econ  wi- 
casi  kin  iyecen  econpi  sni. 

35  Hena  Jeho^va  wotakuye  wi- 
cakicage  ca  hewicakiya,  Taku 
wakan  tokeca  kowicayakipapi 
kte  sni,  qa  wicitokam  yapatujapi 
kte  ^ni,  qa  owicayakiyapi  kte  sni, 
qa  wosnapi  wicayecagapi  kte  ^ni. 

36  Tuka  Jehowa  Egupta  ma- 
koce  etanhan  inanpe  niyanpi  kin 
wowasake  tanka,  qa  isto  katin 
kin  on,  hee  koyakipapi  kta,  qa 
ekta  yapatujapi  kta,  qa  wosnapi 
yecagapi  kta. 

37  Qa  wokage,  qa  woyaco,  qa 
woope,  qa  woahope  oniciwapi 
kin  iyecen  ecanonpi  kta  e  anpe¬ 
tu  owasin  yapatanpi  kta,  qa  taku 
wakan  tokeca  kowicayakipapi 
kte  sni. 

38  Qa  w’^otaku3'^e  cicicagapi  kin 
ayektunjapi  kte  sni,  qa  taku  wa¬ 
kan  tokeca  kowicayakipapi  kte 
sni. 

39  Jehowa  wakanyadapi  kin  ko¬ 
yakipapi  kinhan,  iye  toka  niyanpi 
kin  owasin  etanhan  enihdakupi 
kta. 

40  Hecaesta  nabonpi  sni,  tuka 
woyaco  wanakaja  kin  iyecen 
econpi. 


41  Unkan  oyate  kin  hena  Jeho¬ 
wa  kokipapi  ece,  qa  wakagapi 
okiyapi  ece  ;  nakun  iye  cincapi, 
qa  sanpa  cincapi  kin  hunkake 
wicayapi  econpi  qon  iyecen  iye 
econpi,  anpetu  kin  dehanyan. 

WICOWOYAKE  18. 

1  Unkan  Hoseya  Ela  cinhintku 
Israel  iwicadake  cin  waniyetu 
iyainni  en,  Hezekiya  Juda  idaka. 

2  Waniyetu  wikcenina  nonpa 
sanpa  zaptan  qehan  toka  idaka, 
qa  waniyetu  wikcemna  nonpa 
sanpa  napcinwanka  Jerusalem 
ohna  wawidaka,  qa  hunku  Abi 
Zakarija  cunwintku  eciyapi. 

3  Unkan  taku  ecetu  Jehowa 
ista  kin  en  econ,  atkuku  Dawid 
taku  econ  qon  owasin  iyecen. 

4  Iye  paha  kin  yutokan,  qa  wa¬ 
kagapi  kin  kamdeca,  qa  Aseri  kin 
kawanka,  qa  inazasa  wamduska 
Mowis  kage  ciqon  kaksaksa,  qa 
Nehustan,  (Mazasadan,)  eciya ; 
anpetu  kin  hehanyan  Israel  cinca 
kin  he  izinyapi  ece  nakaes. 

5  lye  Jehowa  Israel  wakandapi 
kin  wacinyan,  hecen  Juda  wica- 
stayatapi  kin  owasin  iye  ihakam 
tuwedan  iyecece  sni,  qa  nakun 
iye  itokam. 

6  Qa  Jehowa  en  ikojmg  iciya, 
qa  iye  ope  cin  etanhan  ihduho- 
mni  sni ;  tuka  tawoahope  Jeho¬ 
wa  Mowis  econsi  kin  hena  patan. 

7  Unkan  Jehowa  he  kici  un, 
tokiyakasta  i  eca  tanyan  ihunni 
kiya  ece.  Unkan  Asur  wicasta- 
yatapi  kin  kipajin,  qa  okiye  sni. 

8  Iye  Pilistim  wicakastaka,  Ga¬ 
za  ekta,  qa  makoce  tawapi  wa- 
awanyake  tacowahe,  qa  otonwe 
aconkaskeyapi  koya. 

9  Unkan  Hezekiya  wawidake 
waniyetu  itopa  kin  en,  Hoseya 
Ela  cinhintku  Israel  iwicadaka, 
waniyetu  isakowin  kin  hee,  6al- 

maneser  Asur  wicastayatapi  kin 
Samaria  anatan  qa  aonataka. 

10  Qa  waniyetu  yamni  ihanke- 
ta  he  icu ;  Hezekiya  waniyetu 
isakpe  kin  en,  he  Hoseya  Israel 
idake  cin  waniyetu  inapcinwan- 
ka  kin  en,  Samaria  icupi. 

11  Qa  Asur  wicastayatapi  kin 
Israel  way  aka  aw'icaya,  _Asur 
ekta,  qa  Halah  ohna,  qa  Habor 
wakpa  ikiyedan  Gozan  ohna,  qa 
Madai  otonwe  tawapi  ohna  iyo- 
tangwicakiya. 

12  Jehowa  wakandapi  ho  kin 
nahonpi  sni,  qa  wotakuye  tawa 
acaksinpi,  Jehowa  taokiye  Mo- 
wis  taku  econ  wicasi  kin  owasin 
nahonpi  sni,  qa  econpi  sni,  heon 
etanhan. 

13  Unkan  Hezekiya  waw'idake 
cin  waniyetu  wikcemna  sanpa 
topa  kin  en,  Sennaherib  Asur 
wicastayatapi  kin  Juda  totonwe 
cankaskayapi  kin  owasin  anatan, 
qa  icu. 

14  Unkan  Hezekiya  Juda  wica- 
^tayatapi  kin,  Asur  wicastaya¬ 
tapi  kin  Lakis  ekta  wahoye  ca 
heciya,  Wawahtani,  miye  etan¬ 
han  kihda  wo.  Taku  qu  mayasi 
kin  cicu  kta.  Unkan  Asur  wi¬ 
castayatapi  kin  mazaska  woqin 
opawinge  yamni ;  qa  mazaskazi 
woqin  wikcemna  yamni  Heze¬ 
kiya  Juda  wicastayatapi  kin 
qusi. 

15  Unkan  Hezekiya  mazaska 
Jehowa  tipi  tawa  ohna  iyeyapi 
kin  owasin,  qa  wicastayatapi  ti 
mazopiye  en  iyeyapi  kin  nakun 
qu. 

16  He  ehan  Hezekiya  Jehowa 
ti  tiyopa  kin,  qa  ipatan  kin  etan¬ 
han  mazaskazi  Hezekiya  Juda 
wicastayatapi  kin  apawinta  qon 
baspaspa,  qa  Asur  wicastayata¬ 
pi  kin  qu. 

17  Hehan  Asur  wicastayatapi 
kin  Tartan,  qa  Rabsaris,  qa  Rab- 

saqe  Lakis  etanhan  ozuye  tan¬ 
ka  om  Hezekiya  Jerusalem  ekta 
ye  wicasi.  Unkan  iyayapi  qa 
Jerusalem  ekta  hipi,  qa  ikiye¬ 
dan  Ijipi  qehan,  mde  kagapi  wan- 
kanwapa  kin  en  hinajinpi,  wa- 
kpadan  iyahde  icahda,  he  canku 
tanka  wayujaja  tamaga  en  un. 

18  Qa  wicastayatapi  kin  kipan- 
pi.  Unkan  Eliakim  Hilkiya  cin- 
hintku  tipi  kin  awanyake  cin,  qa 
^ebna  wowapi  kage  cin,  qa  Joah 
Asap  cinhintku  wakiksuye  cin 
hena  ekta  wicaipi. 

19  Unkan  Rabsaqe  hewicakiya, 
Hezekiya  Juda  wicastayatapi  kin 
heciyapo,  Wicastayatapi  tanka 
kin  Asur  wicastayatapi  kin  he- 
cen  eya,  Wowacinye  wacinyaye 
cin  de  taku  hwo  ? 

20  Awicakehan  wicaiha  oie 
eha ;  Kicizapi  on  wowiyukcan, 
qa  wowasake  5mkan.  Dehan 
tuwe  wacinyaya  on  mayakipa- 
jin  he  ? 

21  Wanna  ito  cedi  wegahan  sag- 
ye  kin  de,  Egupton  wacinyaya, 
he  wicasta  wan  apatan  kinhan 
nape  kin  en  iyaye  ca  palidoke 
kta,  Paro  Egupta  wicastayatapi 
kin  hececa  tona  wacinyanpi  kin 
owasin  en. 

22  Qa  Jehowa  wakan  undapi 
kin  he  wacinunyanpi  emayaki- 
yapi  kinhan;  tuw.e  paha  tawa. 
qa  wahnawosnapi  tawa  Hezeki¬ 
ya  yutokan,  qa,  Wahnawosnapi 
kin  de  itokam  Jerusalem  en  oho- 
yadapi  kta,  Juda  qa  Jerusalem 
ewicakiye  cin  hee  sni  he. 

23  Qa  wanna  itancan  mitawa 
A^ur  wicastayatapi  kin  taku  on 
ake  yecu  kta  qu  wo,  hecanon 
kinhan  suktanka  kektopawinge 
nonpa  cicu  kta,  wicasta  hena 
akan  iyotang  wicayakiya  oyaki- 
hi  hecinhan. 

24  Hecaesta  itancan  mitawa, 
taokiye  itancanpi  kin  iyotan 


WICOWOYAKE  19. 


cistinna  wanji  ite  kin  ihdamna 
yaye  kta  hel  Tuka  niye  can- 
pahmihma  on  qa  suktanka  akan 
yotankapi  on  Egupton  wacinya- 
ya. 

25  Qa  nakaha  Jehowa  codan 
oyanke  kin  de  pajuju  wahi  he  1 
Makoce  kin  de!takpeya,qa  ihang- 
ya  wo;  Jehowa  emakiya  ce. 

26  Hehan  Eliakim  llilkiya  cin- 
hintku,  qa  ^ebna,  qa  Joah  Rab- 
saqe  heciyapi,  Ceunniciyapi, 
Aram  iapi  en  nitaokiye  unkoki- 
yapi,  he  unkiyepi  naunhonpi  ce. 
Qa  ihnuhan  Juda  iapi  on  oyate 
conkaske  akan  yakonpi  kin  he 
nahonpi  iyae  cin. 

27  Tuka  Rabsaqe  hewicakiya, 
Mayuhe  cin  niyuhapi,  qa  niyepi 
wicoie  kin  dena  eciciyapi  kta 
umasi  he  1  qa  wicasta  conkaske 
akan  iyotankapi,  iye  niyepi  om 
cesdi  hdutapi  kta,  qa  deje  cin 
hdatkanpi  kte  cin  hena  ekta 
umasi  sni  he  ? 

28  Hehan  Rabsaqe  najinhan 
najin,  qa  Juda  iapi  en  hotanka- 
kiya  hoyeye  ca  heya,  Wicasta’- 
yatapi  tanka,  Asur  wicastayata- 
pi  kin  oie  kin  nahonpo. 

29  Wicastayatapi  kin  hecen 
eya  ce ;  Ihnuhan  Hezekiya  ni- 
hnayanpi  kin,  minape  etanhan 
enihdakupi  kta  okihi  sni  nakaes. 

30  Qa  ihnuhan  Hezekiya  Jeho¬ 
wa  wacinye  niyanpi  kin,  Awica- 
kehan  Jehowa  eunhdakupi  kta, 
qa  otonwe  kin  de  Asur  wicasta¬ 
yatapi  nape  kin  en  qupi  kte  sni, 
eya  qeyas. 

31  Ihnuhan  Hezekiya  anaya- 
goptanpi  kin.  Asur  wicastaya¬ 
tapi  kin  hecen  eya  ce;  Wotaku- 
ye  micicagapo,  qa  en  maupo, 
qa  otoiyohi  hastanhanka  iyuwi 
tawa  etanhan,  qa  suken  can  ta- 
wa  etanhan  hdute  kta,  qa  mni- 
yowe  tawa  etanhan  otoiyohi  hda- 
tke  kta. 


32  Ecen  wahihbu,  qa  makoce 
wan  aguyapi  su,  qa  hastanhan¬ 
ka  iyuwi  makoce,  can  ihdi  qa 
canhanpi  tiktica,  nitamakocepi 
kin  iyececa  ekta  aciyapi  kta  ; 
hecen  yanipi  kta,  qa  nitapi  kte 
sni.  Tuka  ihnuhan  Hezekiya 
anayagoptanpi  kin,  Jehowa  eun¬ 
hdakupi  kta  eniciyapi,  qa  nihna- 
yanpi. 

33  Ikcewicasta  taku  wakanda- 
pi  iyohi  iye  tamakoce  kin  Asur 
wicastayatapi  nape  kin  etanhan 
ehdaku  he? 

34  Hamat  qa  Arpad  taku  wa- 
kandapi  tokiya  unpi  he  1  Se- 
parwaim,  Hena,  qa  Iwa,  taku 
wakandapi  tokiya  unpi  he  ?  Mi- 
nape  etanhan  Samaria  eyakupi 
he  ? 

35  Makoce  kin  owasin  taku  wa¬ 
kandapi  kin  tukte  wanji  iye  ta¬ 
makoce  kin  minape  etanhan  ehda- 
kupi  he,  qa  token  Jehowa  Jeru¬ 
salem  minape  etanhan  ehdaku 
kta  ? 

36  Unkan  oyate  kin  inina  unpi, 
qa  oie  wanjidan  ayuptapi  sni. 
Wicastayatapi  kin  hecen  econ- 
wicasi,  qa,  Ayuptapi  sni  po,  eye 
ciqon. 

37  Hehan  Eliakim  flilkiya 
cinhintku  tipi  awanyake  cin  he, 
qa  feebna  wowapi  kage  cin,  qa 
Joah  Asap  cinhintku  wakiksuye 
cin  wokoyake  hduhdehdecapi, 
Hezekiya  en  hdipi,  qa  Rabsaqe 
oie  kin  okiyakapi. 

WICOWOYAKE  19. 

1  Unkan  wicastayatapi  kin  He¬ 
zekiya  nahon  qehan  wokoyake 
hduhdehdeca,qa  wakihdaka  hdo- 
win,  qa  Jehowa  ti  kin  ekta  i. 

2  Qa  Eliakim  tipi  awanyake 
cin,  qa  ^ebna  wowapi  kage  cin, 
qa  wawayu^na  hunkayapi  kin 
wakihdaka  hdowin  Isaya  Amotz 

cinhintku  waayate  ekta  yewica- 
si. 

3  Unkan  heciyapi,  Hezekiya 
hecen  eya  ce ;  Nakaha  woiyo- 
kisica,  qa  wositkihda,  qa  woiyo- 
peye  anpetu  kin  heca.  Hoksiyo- 
pa  toiipi  kta  wanna  iyehantu, 
tuka  inanpe  wicayapi  kta  e  wo- 
wasake  wanica. 

4  Okini  Jehowa  wakanyada  kin 
Rabsaqe  itancan  tawa  Asur  wi- 
castayatapi  kin  taku  wakan  ni 
un  kin  yasice  kta  usi  kin  oie 
owasin  nahon  kta,  qa  wicoie  .Te- 
howa  wakanyada  nabon  kin  on 
iyopeye  kta ;  heon  tona  okapta- 
pi  en  unpi  kin  on  wocekiye  hda- 
wankan  ewicayeciye  kta. 

5  Unkan  wicastayatapi  Heze¬ 
kiya  taokiye  Isaya  ekta  ipi. 

6  Unkan  Isaya  hewicakiya,  Ni- 
yuhapi  kin  hecen  eyakiyapi  kta, 
Jehowa  hecen  eya,  Ihnuhan  ko- 
yakipe  cin,  wicoie  Asurwica^ta- 
yatapi  tahoksipidan  mayasicapi 
kin  hena  nayahon  kin  on. 

7  Inyun  woniya  wan  en  ye  wa- 
ye  kta,  qa  woyake  wan  nahon 
kta,  qa  tamakoce  en  hde  kta,  qa 
isan  on  te  waye  kta,  iye  tama¬ 
koce  ohna. 

8  Unkan  Rahsaqe  kihda,  qa 
Asur  wicastayatapi  kin  Lihna 
kize  cin  ekta  ki.  Lakis  etan- 
han  iyaye  cin  he  nahon  nakaes. 

9  Unkan  Tirhaqe  Kus  wicasta¬ 
yatapi  kin,  Ito  nicize  kta  u  ce, 
oyakapi  kin  nahon,  heon  kihda, 
tuka  wahosi  Hezekiya  ekta  ye 
wicasi,  qa  heya; 

10  Hezekiya  Juda  wicastaya¬ 
tapi  kin  hecen  eyakiyapi  kta, 
Ihnuhan  taku  wakanyada  wa- 
cinyakiye  cin  nihnaye  cin,  qa 
Jerusalem  Asur  wicastayatapi 
nape  kin  en  qupi  kte  sni,  ehe  cin. 

11  Iho  Asur  wicastayatapi  kin 
makoce  owasin  token  ecawica- 
kiconpi  kin  he  niye  nayahon, 

hena  ocowasin  ihangyapi,  qa  ni¬ 
ye  enihdakupi  kta  he. 

12  Oyate  hunkake  wdcawaye 
cin  ihangyapi  kin  hena  taku  wa- 
kandapi  ewicahdakupi  he  %  Go- 
zan,  qa  Haran,  qa  Retzep,  qa 
Eden  cinca  Telasar  en  unpi  qon. 

13  Hamat  wicastayatapi  kin 
tokiya  un  he qa  Arpad  wica¬ 
stayatapi  kin,  qa  Separwaim 
otonwe,  Hena,  qa  Iwa  wicasta¬ 
yatapi  kin  tokiya  un  he  %  eya. 

14  Unkan  Hezekiya  wowapi 
kin  wahosiye  napepi  kin  etanhan 
icu,  qa  yawa,  qa  Jehow'a  ti  kin 
ekta  i,  qa  Hezekiya  he  Jehowa 
itokam  yumdaya. 

15  Qa  Hezekiya  Jehowa  itokam 
cekiye  ca  heya,  Jehowa  Israel 
wakandapi,  Keruhim  oti  kin  he 
niye,  qa  taku  wakan  tokeca  wa¬ 
nica,  maka  wokiconze  owasin 
en.  Niye  mahpiya  kin,  qa  ma¬ 
ka  kin  yakaga. 

16  Jehowa  anohkiye  ca  nahon 
wo.  Jehowa  ista  hdukawa,  qa 
wanyaka  ye.  Senalierih  oie  kin 
taku  wakan  ni  un  kin  yasice  kta 
e  wahoye  cin  he  nahon  ye. 

17  Jehowa  awicakehan  Asur 
wicastayatapi  kin  ikcewicasta, 
qa  tamakocepi  kin  hewoskan  ka- 
gapi. 

18  Qa  taku  wakandapi  kin  he¬ 
na  peta  en  ehpeyapi.  Hena  ta¬ 
ku  wakan  hecapi  sni  nakaes;  tu¬ 
ka  can,  qa  inyan  wicasta  nape- 
pi  on  kagapi  heon  hena  ihangya¬ 
pi  ce. 

19  Heon  Jehowa  wakan  unni- 
dapi  nakaha  ceciciye,  iye  nape 
kin  etanhan  niunkiya  miye.  He¬ 
cen  niye  nisnana  Wakannitanka 
maka  wokiconze  kin  owasin 
sdonyapi  kta. 

20  Hehan  Isaya  Amotz  cinhin¬ 
tku  Hezekiya  wahoye  ca  heya, 
.Tehowa  Israel  wakandapi  kin 
hecen  eya,  Wocekiye  Senahe- 


WICOWOYAKE  19. 


rib  Asiir  wicastayatapi  kin  on 
emayakiye  oin  he  nawabon. 

21  Wieoie  i3re  on  Jehowa  eye 
cin  dee ;  Zion  cunwintku  vviko- 
ska  kin  wabtenida  ^ni,  niye  nina 
inibaba.  .Jerusalem  cunwintku 
kin  niye  on  ponmamna  ce. 

22  Dasice  ca  osteyahda  kin  tu- 
we  he  1  Tuwe  itokam  ho  ya- 
wankan  iyeyaya,  qa  ista  yahdu- 
wankantu  he  1  Israel  towakan 
kin  hee. 

23  Wahosiye  nitawa  napepi  on 
Itancan  kin  osteyahda,  qa  heha, 
Canpahmihma  ota  mitawa  en 
be  paha  ekta  wahihbu,  Lebanon 
bunaptan  kin  ekta,  qa  bantesa 
hanska,  wazi  can  kabnio-api  kin 
wakawanke  kta.  Ihanke  tipi 
kin,  Karmel  contanka  kin  ekta 
mde  kta. 

24  Miye  waqe  ca  mini  tokeca 
mdatkan  ;  qa  misiba  sicu  kin  on 
otonvve  aconkaskeyapi  wakpa- 
dan  kin  owasin  oyabe  waya,  eha. 

25  Taku  ecamon,  qa  anpetu 
ehanna  wakage  cin  tehantanhan 
nayabon  sni  he  1  Nakaha  ece- 
tu  wakiya  hecen  otonwe  acon- 
kaskapi  kin  hena  yujujupi  qa 
otiwota  paha  hecapi. 

26  Heon  en  ounyanpi  kin  nape 
ksahanpi,  nihinciyapi,  qa  wacin- 
hnunipi,  tinta  peji  kin  iyececapi, 
peji  tipi  awakeyapi  akan  icage 
ca  hu  kin  icage  sni  itokam  snija 
he  iyececapi. 

27  Tuka  miye  tukten  yati,  qa 
tankan  inayapa,  qa  en  yahdi 
ece  kin  sdonwaya ;  nakun  token 
canniyemayaya. 

28  Canniyemayaye  cin,  qa  ni- 
hdatanka  kin  hena  minoge  en 
lyobpaye  cin,  heon  mazayuksan 
mitawa  nipoge  en  iyewaye  kta, 
qa  iiyuwi  mitawa  niiha  kin  en, 
qa  canku  ohna  hidu  qon  he  ohna 
hdicuciye  kta. 

29  Unkan  niye  wowapetokeca 


kin  de  duhe  kta.  Omaka  kin  de 
baksapi  qon  etanhan  taku  icage 
cin  yuta  avo,  qa  waniyetu  inonpa 
taku  ijecinka  icage  cin,  tuka 
waniyetu  iyamni  en  wojupi,  qa 
baksapo,  qa  hastanhanka  iyuwi 
huhde  po,qa  taku  aicage  cin  yu- 
tapo. 

30  Qa  .Tuda  tiyohnaka  etanhan 
tona  nipi,  okaptapi  kin  hena  ake 
hutkan  kuya  yeyapi  kta,  qa  aka- 
patanhan  waskuyeca  aicagapi 
kta. 

31  .Jerusalem  etanhan  wookapte 
wan  inanpe  kta,  Zion  be  kin  etan¬ 
han  nipi  qon  hena,  .Jehowa  obe 
yuhe  cin  toAyinawizi  kin  hecon 
kta. 

32  Heon  Jehowa  Asur  wicasta¬ 
yatapi  kin  on  hecen  eya,  Otonwe 
kin  de  en  Jii  kte  sni,  qa  wanhin- 
kpe  wan  en  yeye  kte  sni,  qa  wa- 
hacanka  apaha  najin  kte  sni,  qa 
maka  paha  kage  kte  sni. 

33  Canku  ohna  hiyu  qon  he 
ohna  ake  hde  kta  •  qa  otonwe  kin 
de  ekta  hi  kte  sni,  Jehowa  eya  ce. 

34  Tuka  miye  on,  qa  mitaokiye 
Dawid  on  otonwe  kin  de  niwaye 
kta  e  anaweksin  kta. 

35  Unkan  hanyetu  kin  he  en, 
Jehowa  ohnihde  kin  iyaye  ca 
Asur  owanka  kin  ohna  wicasta 
kektopawinge  opawinge  qa  ke- 
ktopawinge  wikcernna  sahdogan 
sanpa  kektopawinge  zaptan  wi- 
cakastaka.  Unkan  hanbanna  ki- 
ktapi  qehan  hena  owasin  tancan 
ta  wankapi. 

36  Hehan  Senaberib  Asur  wi¬ 
castayatapi  kin  iyaye  ca  kihda, 
qa  NineAve  ekta  ki. 

37  Unkan  taku  iye  wakanda 
Nisrok  ti  kin  ohna  cekiya  icun- 
han,  iye  cinhintku  Adramelek 
qa  ^aretzer  isan  on  capapi,  qa 
Ararat  makoce  kin  ekta  najicapi, 
unkan  cinhintku  Esarbadon  ee- 
kiya  wawidaka. 

WiCOWOYAKE  20. 

1  Anpetu  kin  hena  en  Hezekiya 
wayazanka,  on  te  kta.  Unkan 
Isaya  Amotz  cinhintku  waayate 
kin  en  hi,  qa  heciya,  Jehowa  he- 
cen  eya,  Yati  kin  hduwiyeya  wo, 
nite  kta,  qa  yani  kte  ^ni  nakaes. 

2  Unkan  ite  kin  tionnaptan  ekta- 
kiya  ihduhoinni,  qa  .Tehowa  ce- 
kiye  ca  heya, 

3  Jehowa  ceciciya,  token  wo- 
wicake  en,  qa  cante  ecetu  hdu- 
ha  nitokarn  mawani,  qa  niista  kin 
en  taku  wa^te  ecamon  ece  kin 
he  kiksuya  ye,  eya.  Hehan  He¬ 
zekiya  ninahin  ceya. 

4  Unkan  Isaya  nahanhin  otonwe 
cokaya  inanpe  ^ni  qehan,  .leho- 
wa  oie  kin  en  hi  qa  heciya  ; 

5  Icicawin  ya,  qa  Hezekiya 
oyate  mitawa  mdetanhunka  kin 
heciya  wo,  Jehowa  Dawid  ate- 
yaya  wakanda  kin  hecen  eya  ce  ; 
Ceyakiye  cin  nawahon,  qa  ista- 
mnihanpe  nitawa  wanmdaka. 
Iho  miye  okiziciya  ce,  anpetu 
iyamni  kin  en  Jehowa  ti  kin  ekta 
itanwankanhde  de  kta. 

6  Qa  anpetu  nitawa  kin  en  wa- 
niyetu  akezaptan  ecicihnake  kta, 
qa  A^ur  wicastayatapi  nape  kin 
etanhan  ecihdaku  kta,  qa  otonwe 
kin  de  nakun  ;  qa  otonwe  kin  de 
anawek^in  kta,  miye  on,  qa  mi- 
taokiye  Dawid  on. 

7  Unkan  Isaya  heya,  Suken  wa- 
skuyeca  kasujapi  icupo.  Unkan 
icupi,  qa  siyakao  akan  ehnakapi, 
heon  ni. 

8  Wanna  Hezekiya  Isaya  he- 
ciye  ciqon,  Jehowa  okizimaye 
kta,  qa  anpetu  iyamni  en  Jeho¬ 
wa  ti  kin  ekta  itanwankahde 
mde  kta,  wowapetokeca  tuktee 
he. 

9  Unkan  Isaya  heciye  ciqon, 
Wicoie  kin  de  Jehowa  eye  cin 
iyecen  econ  kta  e  Jehowa  wo- 

wapetokeca  kin  de  nicu.  Ohan- 
zi  kin  iyadipi  wikcemna  tokata 
ye  kta,  qais  iyadipi  wikcemna 
hektam  hdicu  kta  he  ? 

10  Unkan  Hezekiya  heya,  Ohan- 
zi  kin  iyadipi  wikcemna  tokata 
ye  kte  cin  he  taku  sni ;  Hiya 
ohanzi  kin  iyadipi  wikcemna 
hektam  hdicu  kte. 

11  Unkan  Isaya  waayate  kin 
Jehowa  hoyekiya.  Unkan  ohan¬ 
zi  kin  Ahaz  iyadipi  tawa  akan 
iyaye  cin  hektam  iyadipi  wikce¬ 
mna  hdicuya. 

12  Hehan  Berodak  Baladan,  Ba- 
ladan  cinhintku,  Babel  wicasta¬ 
yatapi  kin  wowapi  qa  taku  qu 
kin  Hezekiya  kaye  wicasi,  Heze- 
kiya  w'ayazanke  ciqon  he  nahon 
nakas. 

13  Unkan  Hezekiya  hena  on 
iyuskin,  qa  tipi  wastemna  tawa 
ocowasin  wanyag  wicakiya,  ma- 
zaska  kin,  qa  mazaskazi  kin,  qa 
taku  wastemna,  qa  wihdi  waste, 
qa  tawipe  tipi  kin  ocowasin,  qa 
taku  mazopiye  tawa  en  iyeyapi 
kin  iyuhpa ;  iye  ti  kin  ohna,  qa 
toskanskan  owancaya  ohna  He¬ 
zekiya  taku  wanyag  wicakiye 
sni  wanica. 

14  Hehan  Isaya  waayate  kin 
wicastayatapi  kin  Hezekiya  en 
hi  qa  heciya,  Wicasta  kin  hena 
tokiya  tanhan  hiyupi,  qa  taku 
eniciyapi  he?  Unkan  Hezekiya 
heya,  Makoce  tehan  tanhan  Ba¬ 
bel  hee  etanhan. 

15  Unkan,  Yati  kin  ohna  taku 
wanyakapi  he,  eya.  Unkan  He¬ 
zekiya  heya,  Wati  kin  ohna  taku 
owasin  wanyakapi  mazopiye  mi¬ 
tawa  ohna  taku  wanyakapi  sni 
wanica  ce. 

16  Unkan  Isaya  Hezekiya  he¬ 
ciya,  Jehowa  oie  kin  nahon  wo. 

17  Inyun  anpetu  u  kte  cin  en 
taku  yati  ohna  iyuhpa  taku  ni- 
hunkakepi  anpetu  kin  dehanyan 


WICOWOYAKE  21. 


kihnakapi  kin  hena  owasin  Babel 
ekta  ayapi  kta  ;  takudan  okapta- 
pi  kte  ^ni. 

18  Nakun  nicinca  wicayecage 
ca  niye  etanhan  inanpapi  kte  cin 
hena  wanjik^i  iwicacupi  kta,  qa 
Babel  wicastayatapi  ti  kin  ohna 
yunukos  hecapi  kta. 

19  Unkan  Hezekiya  Isaya  he- 
ciya,  Jehowa  oie  ehe  cin  he 
wa^te  ce,  want  kin  hehanyan 
wookiye  qa  wowacinye  yuke 
kte  cinhan. 

20  Unkan  Ilezekiya  eban  un¬ 
man,  qa  towasake  owasin,  qa 
token  mdedan  kin,  qa  wakpadan 
he  iyahde  kin  hena  kage  ca  mini 
otonwe  en  hiyuye  cin,  hena  Ju- 
da  wicastayatapi  anpetu  oyakapi 
wowapi  kin  en  owapi  sni  he  1 

21  Unkan  Hezekiya  hunkake- 
wicaya  om  istima,  qa  heekiya 
cinhintku  Manase  wawidaka. 

WICOWOYAKE  21. 

1  Manase  waniyetu  wikcemna 
sanpa  nonpa  qehan  toka  wawi¬ 
daka,  qa  waniyetu  wikcemna 
zaptan  sanpa  zaptan  Jerusalem 
ohna  wawidaka,  qa  hunku  He- 
petziba  eciyapi. 

2  Qa  taku  sica  Jehowa  ista  kin 
en  econ,  ikcewicasta  Israel  cinca 
itokapatanhan  Jehowa  napewi- 
caye  cin  wowahte  ^ni  econpi 
qon  iyecen. 

3  Qa  paha  atkuku  Hezekiya 
pajuju  qon,  hena  iye  piya  kaga, 
qa  nakun  wahnawmsnapi  wan 
Bayal  ekicihde,  qa  Aseri  kaga, 
Abab  Israel  wicastayatapi  kage 
ciqon  iyecen,  qa  mabpiya  obe 
kin  owasin  ohowicada,  qa  owi- 
cakiya  ece. 

4  Qa  wahnawosnapi  Jehowa  ti 
kin  ohna  kaga;  Jehowa  he  ka 
qa,  Jerusalem  ohna  micaje  kin 
ewehde  kta,  eye  ciqon. 

5  Tuka  iye  Jehowa  ti  hocoka 
nonpa  kin  ohna  mabpiya  obe  kin 
owasin  wahnawosnapi  wicaki- 
caga. 

6  Qa  iye  cinhintku  peta  opta 
iyaye  ya,  qa  mahpiya  on  waaya- 
ta,  qa  wamduska  on  waayata, 
qa  wapiyesa  kaga,  qa  wicahmun- 
gesa  nakun,  hecen  Jehowa  ^in- 
hdaye  kta  ista  kin  en  taku  sica 
econ  nina  hduota. 

7  Qa  Asera  wakagapi  wan  iye 
kage  cin  Jehowa  ti  kin  ohna 
ehde,  Jehowa  he  cajeyate  ca 
Dawid,  qa  iye  cinhintku  Solomon 
hewicakiye  ciqon  ;  Tipi  kin  den 
qa  Jerusalem  Israel  wicoun  owa¬ 
sin  etanhan  wakahnige  cin,  ohna 
micaje  ewehnake  kta  pwihanke 
wanin. 

8  Qa  Israel  token  econ  wi- 
cawasi  kin  owasin  iyecen,  qa 
woope  mitaokiye  Mowis  ope  wi- 
casi  kin  ocowasin  iyecen  econpi 
kta,  waktaya  unpi  kinhan,  ma- 
ka  hunkake  wicayapi  kin  wica- 
waqu  kin  etanhan  sihapi  kin  ici- 
mana  yewaye  kte  sni. 

9  Tuka  wanahonpi  sni,  qa  Ma¬ 
nase  mini  wicaya;  hecen  sicaya 
econpi,  ikcewicasta  Jehowa  Isra¬ 
el  cinca  itokapa  tanhan  ihang 
wicaye  cin  isanpa. 

10  Unkan  Jehowa  taokiye  wa- 
ayate  owasin  napepi  on  ie  ca 
heya ; 

11  Manase  Juda  wicastayatapi 
kin  wowahte  sni  kin  de  econ, 
qa  Amori  iye  itokam  taku  sica 
econpi  kin  owasin  iye  isanpa 
econ,  heon  ;  qa  nakun  wakagapi 
tawa  on  Juda  wahtani  ye  cin. 

12  Heon  Jehowa  Israel  wakan- 
da  kin  hecen  eya,  Inyun  Jerusa¬ 
lem  en  taku  sica  hiyu  waye  cin 
on  tuwe  he  nahon  kinhan  noge 
napin  snasna  kta. 

13  Qa  Jerusalem  akan  Samaria 
hahonta  kin  mdutitan  kta;  na- 

kun  Aliab  tiyohnaka  mazasu  kin, 
qa  Jerusalem  wapakinte  kta,  wa- 
ksica  wan  pakintapi,  qa  yuahda- 
psin  iyeyapi  km  iyecen. 

14  Nakun  tawa  wicawaya  oka- 
ptapi  kin  awicamdustan  kta,  qa 
tokawicayapi  napepi  en  wicawa- 
qu  kta,  qa  tokawicayapi  kin  wa- 
yaka  qa  wakipi  wicayuhapi  kta. 

15  Taku  sica  miista  kin  en 
econpi,  qa  hunkake  wicayapi  kin 
Egupta  etanhan  hdinanpapiehan- 
tanhan  anpetu  kin  dehanyan  si- 
hdamayanpi  heon  etanhan. 

16  Qa  nakun  Manase  wicawe 
taku  iyaonpepicasni  nina  ota  pa- 
pson  ecen  Jerusalem  owancaya 
ojudanya  iyahna  woahtani  Juda 
wahtaniwicaya  on,  qa  Jehowa 
ista  kin  en  sicaya  econ  wicakiya, 
heon  etanhan. 

17  Unkan  Manase  ohan  unman, 
qa  taku  econ  kin  owasin,  qa  wo- 
ahtani  wahtani  kin,  hena  Juda 
wicastayatapi  anpetu  oyakapi 
wowapi  en  owapi  sni  he  ? 

18  Qa  Manase  hunkake  wicaya 
om  istima,  qa  tipi  tawa  maga  kin 
en  hnakapi,  Uzza  tamaga  en ; 
unkan  cinhintku  Amon  eekiya 
wawidaka. 

19  Amon  waniyetu  wikcemna 
nonpa  sanpa  nonpa  qehan  toka 
wawidaka  qa  waniyetu  nonpa 
Jerusalem  ohna  wawidaka,  ’  qa 
hunkii  Misullamet  Harutz  cun- 
wintku  eciyapi  he  Joteba  etan¬ 
han. 

20  Unkan  taku  sica  Jehowa 
i^ta  kin  en  econ,  atkuku  Manase 
econ  qon  iyecen. 

21  Qa  atkuku  tacanku  kin  owa¬ 
sin  omani,  qa  wakagapi  atkuku 
owicakiya  qon  hena  iye  owica- 
kiya,  qa  wicitokam  patuja. 

22  Hecen  Jehowa  hunkake  wi¬ 
caya  wakandapi  kin  ayustan,  qa 
Jehowa  tacanku  kin  omani  sni. 

23  Unkan  Amon  taokiye  kin 

kipajinpi,  qa  wicastayatapi  kin 
tipi  tawa  ohna  ktepi. 

24  Unkan  makoce  oyate  kin 
tona  wicastayatapi  Amon  kipa¬ 
jinpi  kin  owasin  wicakastakapi, 
qa  makoce  oyate  kin  heekiya  iye 
cinhintku  Josija  wicastayatapi 
kagapi. 

25  Unkan  ohan  unman  Amon 
econ  kin  hena  Juda  wicastaya¬ 
tapi  anpetu  oyakapi  wowapi  en 
owapi  sni  he  1 

26  Unkan  ohnahnakapi  tawa 
ohna  hnakapi,  Uzza  tamaga  en, 
qa  heekiya  iye  cinhintku  Josija 
wawidaka. 

WICOWOYAKE  22. 

1  Josija  waniyetu  sahdogan  qe¬ 
han  toka  wawidaka,  qa  waniyetu 
wikcemna  5^amni  sanpa  wanji- 
dan  Jerusalem  ohna  wawidaka, 
qa  hunku  Jedida  Yadaja  cunwin- 
tku  eciyapi,  Botzeqat  etanhan. 

2  Qa  taku  ecetu  Jehowa  ista 
kin  en  econ,  qa  atkuku  Dawid 
tacanku  owasin  omani,  qa  hetan- 
han  etapa,  qa  catka  unmanna 
ektakiya  yuwinh  iyaye  sni. 

3  Qa  Josija  wawidaka  waniyetu 
wikcemna  sanpa  sahdogan  kin  en 
wicastayatapi  kin  Sapan  Atzelija 
cinhintku  he  Mesullam  cinhintku 
kin  Jehowa  ti  kin  ekta  yesi  qa 
heya, 

4  Hilqija  wawayusna  tanka  kin 
ekta  ya,  Mazaska  Jehowa  ti  kin 
en  hiyuyapi  kin,  tiyopa  awanya- 
kapi  kin  oyate  kin  etanhan  mna- 
yanpi  kin  he  yawa  kta,  keciya 
wo. 

5  Qa  Jehowa  ti  kin  awanyakapi 
kin  wohtani  econpi  kin  napepi 
en  qupi  kta,  Jehowa  ti  kin  ohna 
wohtani  econpi  kin  tipi  oko  kin 
piyapi  kta  e  wicaqupi  kta. 

6  Cankajipapi  kin,  qa  can  qa 
inyan  on  ticagapi  kin  wicaqupi 

kta  ;  nakun  can,  qa  inyan  kakan- 
pi  opetonpi  kte,  on  tipi  kin  piya- 
yapi  kta. 

7  Tuka  mazaska  wicaqupi  kin 
he  yawapi  sni,  owotanna  ohan- 
yanpi  nakas. 

8  Unkan  flilqija  wawayusna 
tanka  kin  ^^apatl  wowapi  kage 
cin  heciya,  Jehowa  ti  kin  ohna 
woope  wowapi  kin  iyewaya  ce, 
qa  Hilqija  ^apan  wowapi  kin  qu, 
unkan  he  yawa. 

9  Qa  Sapan  wowapi  kage  cin 
wicastayatapi  kin  ekta  hi,  qa 
wicastayatapi  kin  hosikahi,  qa 
heya,  Nitaokiye  tipi  kin  ohna 
mazaska  iyeyapi  kin  he  mnayan- 
pi,  qa  .Jehowa  ti  kin  awanyakapi 
kin  wohtani  econpi  napepi  en 
qupi. 

10  Qa  Sapan  wowapi  kage  cin 
wicastayatapi  kin  "okiyake  ca 
heya,"  Hilqija  wawayusna  kin 
wowapi  wan  maqu  :  hehan  ^a- 
pan  he  wicastayatapi  kin  ito- 
kam  yawa. 

11  Unkan  wicastayatapi  kin 
woope  wowapi  oie  kin  nahon 
qehan  wokoyake  kin  hduhdehde- 
ca. 

12  Qa  wicastayatapi  kin  Hilqija 
wawayusna  kin  qa  Ahiqam  Sa¬ 
pan  cinhintku,qa  Yakbor  Mika- 
ja  cinhintku,  qa  ^apan  wowapi 
kage  cin,  qa  Yasaja  wicastaya¬ 
tapi  taokiye  kin  wahokonwica- 
kiye  ca  heya  ; 

13  Hopo  Jehowa  iwangapo,  mi- 
ye  on,  qa  oyate  kin  on,  qa  Juda 
owasin  on,  wowapi  iyeyapi  kin 
de  oie  kin  on,  Jehowa  tocanniye 
aide  unyanpi  kin  he  tanka  nakas; 
hunkake  wicunyanpi  wanahonpi 
sni,  qa  wowapi  kin  de  oie  owasin 
unkokiciwapi  kin  iyecen  econ¬ 
pi  sni,  heon  etanhan. 

14  Unkan  Hilqija  wawayusna 
kin,  qa  Ahiqam,  qa  Yakbor,  qa 
^apan,  qa  Yasaja  hena  Harhas 


cinhintku  Tiqwa  cinhintku  Val¬ 
lum,  heyake  awanyake  cin  tawi- 
cu  kin,  Hulda  waayate  win  kin 
ekta  ipi ;  (iye  qe  Jerusalem  inon- 
pa  kin  ohna  ti),  qa  kici  wohda- 
kapi. 

15  Unkan  hewicakiya,  Jehowa 
Israel  wakandapi  kin  hecen  eya 
ye,  Wicasta  miye  ekta  u  nisipi 
kin  heciyape, 

16  Jehowa  hecen  eya,  Tnyun 
oyanke  kin  de,  qa  tona  en  tipi 
kin  hena  akan  taku  sica  hiyuya 
manka  ;  Juda  wicastayatapi  kin 
wowapi  yawa  oie  kin  owasin. 

17  Amayustanpi,  qa  taku  wa- 
kan  tokeca  ota  en  wizinyapi, 
hecen  napepi  wohtani  econpi 
kin  owasin  on  sihda  mayanpi, 
heon  mitocanniye  oyanke  kin  de 
aide,  qa  bosnipi  kte  sni, 

18  Tuka  Juda  wicastayatapi 
kin  Jehowa  iwanga  unisipi^kin 
he  hecen  eyakiyapi  kta,  Jehowa 
Israel  wakandapi  kin  wicoie  na- 
yahon  kin  on  hecen  eya; 

19Nicante  wankadan,qa,  Oyan¬ 
ke  kin  de  otiwota  kta,  qa  en  oun- 
yanpi  kin  woyasice  hecapi  kta, 
epe  cin  nayahon  qehan,  Jehowa 
itokam  nihduhukuye  ca  woko¬ 
yake  duhdehdece  ca  mitokam  ya- 
ceye  cin,  heon  miye  nacihon,  Je¬ 
howa  eya. 

20  Qa  heon  miye  nihunkakepi 
om  ope  ciye  kta,  qa  ohna  hnaka- 
pi  nitawa  en  zaniyan  nihnakapi 
kta,  qa  niista  kin  taku  sica  oyan¬ 
ke  kin  de  akan  hiyuwaye  kte 
cin  wanyake  kte  sni,  eya.  Un¬ 
kan  wicastayatapi  kin  hosi  kahi- 
pi. 

WICOWOYAKE  23. 

1  Unkan  wicastayatapi  kin  wa- 

howicaya,  hecen  Juda  qa  Jeru¬ 
salem  hunkayapi  owasin  iye  en 
mniciyapi.  '' 

2  Unkan  wicastayatapi  kin  Je- 

howa  ti  kin  ekta  i,  qa  Juda  wi- 
casta  kin  owasin,  qa  Jerusalem 
ounyanpi  kin  owasin  opapi,  iia- 
kun  wawayusnapi  kin,  qa  waaya- 
tapi  kin,  qa  dyate  tona  cistinna 
tanka  koya  owasin ;  qa  woope 
wowapi  Jehowa  ti  kin  ohna  iye- 
yapi  oie  kin  owasin  nogepi  en 
yawa. 

3  Wicastayatapi  kin  cowahe 
kin  akan  najin,  qa  Jehowa  ito- 
kam  wotakuye  kaga,  Jehowa 
opapi  kta,  qa  tawoahope,  qa  ta- 
woyatanin,  qa  tokage  patanpi 
kta ;  cantepi  ocowasin  on,  qa 
nagipi  ocowasin  on  wotakuye 
kin  de  oie  wowapi  kin  he  en 
owapi  kin  yuecetupi  kta ;  unkan 
oyate  kin  owasin  wotakuye  kin 
en  najinpi. 

4  Hehan  wicastayatapi  kin  Hil- 
qija  wawayusna  tanka  kin,  qa 
waVrayusna  iyokihepi  kin,  qa 
tiyopa  awanyakapi  kin  hen  a 
waksica  Bayal  kicagapi  qa  Ase- 
ra  kicagapi,  qa  mahpiya  obe 
owasin  kicagapi  qon  Jehowa  ti 
kin  etanhan  hiyuya  wicasi ;  qa 
Jerusalem  itankan  Qidron  maga 
kin  ohna  hena  huhnahya  qa  ca- 
hota  kin  Betel  ekta  ai. 

5  Qa  wakagapi  wakiyusnapi  kin 
wicayutokan,  hena  Juda  wicasta¬ 
yatapi  kin  Jerusalem  ihduksan, 
qa  Juda  otonwe  ohna  paha  akan 
wizinya  wicakiyapi  qon  ;  nakun 
tona  Bayal,  qa  anpetu  wi,  qa 
hanyetu  wi  qa  wicanhpi,  qa  ma- 
hpiya  obe  owasin  izinyapi. 

6  Qa  Asera  Jehowa  ti  kin  etan¬ 
han  hiyuya,  Jerusalem  itankan, 
Qidron  kaksiza  ekta,  qa  Qidron 
kaksiza  ohna  huhnahya,  qa  ka- 
mdu,  qa  cahota  kin  wicasta 
cinca  ohnahnakapi  kin  akan  ka- 
dada. 

7  Qa  winyanicidapi  tipi  tawa- 
pi,  Jehowa  ti  kin  ohna  yakonpi 
kin,  hena  pajuju,  hena  ohna 

winohinca  kin  Asera  tipi  kici- 
cazuntapi  qon. 

8  Qa  Juda  otonwe  owasin  etan¬ 
han  wawayusnapi  kin  u  wicasi, 
qa  Geba  etanhan  Berseba  aiya- 
hdeya  paha  kin  yusapa ;  hena 
akan  wawayusnapi  kin  wizinya- 
pi  qon  ;  nakun  tiyopa  paha  kin 
yujuju,  he  Josuwa  otonwe  itan- 
can  kin  tatiyopa  kin  ekta  yanka, 
otonwe  tiyopa  kin  catka  tanhan. 

9  Hecasta  paha  wawayusnapi 
kin  Jehowa  wahnawosnapi  tawa 
Jerusalem  ohna  yanke  cin  he 
ekta  ipi  sni,  tuka  hunkawanji- 
wicayapi  om  aguyapi  onapohye 
codan  yutapi  ece. 

10  Nakun  Topet  Hinnom  cinca 
taosmaka  ohna  yanke  cin  he 
yusapa,  hecen  tuwedan  cinhin- 
tku  qais  cunwintku  Molek  ekta 
peta  en  yekiye  kte  sni.  ^ 

11  Qa  suktanka  Juda  wicasta¬ 
yatapi  kin  anpetuwi  qupi  kin  he¬ 
na  yutokan,  Jehowa  ti  tiyopa 
kin  icahda  etanhan,  Natan  me- 
lek  yunukos  owankati  ikiyedan 
tiyopa  kin  itankan  ;  qa  anpetu¬ 
wi  canpahmihma  kin  pc  tan  hu¬ 
hnahya. 

12  Qa  wahnawosnapi  Juda  wi¬ 
castayatapi  kin  Ahaz  wankanti 
oakahpe  akan  kagapi  qon,  qa 
wahnawosnapi  Manase  Jehowa 
ti  hocoka  napin  ohna  kaga  hena 
wicastayatapi  kin  pajuju  qa  he- 
tanhan  kohanna  yutokan,  qa  ca¬ 
hota  kin  Qidron  kaksiza  ekta 
ehpeya. 

13  Nakun  paha  Solomon  Isra¬ 
el  wicastayatapi  kin  Asterot 
Tzidoni  wowahte  sni  kin  kicage 
cin,  qa  Kemos  Moab  wowahte 
sni  kin,  qa  Milkom  Anmon  cinca 
wowahte  sni  kin  kicage  cin,  Je¬ 
rusalem  wihinanpa  ektakiya  Wi- 
hdi  paha  itokaga  tanhan,  hena 
wicastayatapi  kin  yusapa. 

14  Qa  wakagapi  kin  kamdeca, 

qa  Aseri  kin  kaksaksa,  qa  tukten 
yakonpi  qon  wicasta  huhu  on 
ojuya. 

15  Qa  nakun  wahnawosnapi 
wan  Betel  ekta  yanke  cin,  pa- 
ha  .Jeroboyam  Nebat  cinhintku 
Israel  wahtani  wicaye  cin  ka- 
ge  cin,  wahnawosnapi,  qa  paha 
kin  napin  pajuju,  qa  ideya,  paha 
kin  watusekseca  ecen  kamde- 
mdeca,  qa  Asera  kin  huhnahya. 

16  Hehan  Josija  ihdamna,  qa 
ohnahnakapi  hen,  lie  kin  akan 
yakonpi  kin  wanyaka,  qa  tuwe 
yesi,  qa  ohnahnakapi  etanhan 
huhu  kin  icu,  qa  wahnawosnapi 
kin  akan  huhnahya,  hecen  yusa- 
pa ;  Jehowaoie,  Wakantanka  ta- 
wicasta  eyanpaha  qon  iyecen, 
wicoie  kin  dena  ieyanpaha  qe- 
han. 

17  Unkan,  Inyan  bosdata  wan- 
mdake  cin  he  taku  hwo,  eya. 
Unkan  otonwe  wicasta  kin  he- 
ciyapi,  Wakantanka  tawicasta 
Juda  etanhan  u,  qa  wicoie  kin 
dena  Betel  wahnawosnapi  kin 
ecayecon  kin  ieyanpaha  qon 
ohnahnakapi  tawa  kin  hee. 

18  Unkan,  Owanji  yanke  kta, 
tuweden  huhu  tawa  yutokan 
kte  sni,  eya.  Heon  huhu  tawa 
okaptapi,  nakun  waayate  Sama¬ 
ria  etanhan  hiyu  qon  huhu  tawa. 

19  Unkan  paha  tipi  kiti  owasin 
Samaria  otonwe  tawa  ohna  Je- 
howa  sihdayapi  kta  e  Israel  wi- 
castayatapi  kin  kagapi  qon,  he- 
na  .losija  yutokan,  qa  Betel  en 
woecon  econ  qon  owasin  iyecen 
hena  ecakicon. 

20  Nakun  paha  wawayusnapi 
hen  yakonpi  kin  owasin  wahna¬ 
wosnapi  kin  akan  wawicayusna, 
qa  hena  akan  wicasta  huhu  kin 
huhnahya ;  hehan  Jerusalem  ekta 
hdi. 

21  Qa  wicastayatapi  kin  oyate 
kin  owasin  wahokonwicakiye 


ca  heya,  Jehowa  wakanyadapi  kin 
woacaksin  kicicagapo,  wicotaku- 
ye  kin  de  wowapi  en  owapi  kin 
owasin  iyecen. 

22  Wayacopi  Israel  wicayaco- 
pi  kin  anpetu  tawapi  ehantanhan, 
Israel  wicastayatapi,  qa  Juda 
wicastayatapi  anpetu  tawapi 
owasin  en  woacaksin  wan  de  iye- 
ceca  kagapi  sni. 

23  Tuka  Josija  Tvawidake  cin 
waniyetu  wikcemna  sanpa  isa- 
hdogan  kin  en  woacaksin  kin  de 
Jerusalem  ohna  Jehowa  kica- 
gapi. 

24  Qa  nakun  wapiyesa  kin,  qa 
wakanicidapi  kin,  qa  terapim,  qa 
wakagapi  kin,  qa  wowahte  sni 
Juda  makoce  ohna,  qa  Jerusalem 
ohna  wanyakapi  kin  owasin  Jo¬ 
sija  ihangya,  hecen  wowapi  Hil- 
qija  Jehowa  ti  kin  ohna  iyeya 
woope  oie  en  owapi  kin  yuecetu. 

25  Qa  wicastayatapi  Mowis 
toope  iyecen  cante  ocowasin  on, 
qa  nagi  kin  ocowasin  on,  qa  to- 
wasake  ocowasin  on  Jehowa  en 
ihduhomni,  iye  econ  kin  iyecen, 
itokara  wanica,  qa  iye  iyohakam 
iye  iyececa  wanjidan  icage  sni. 

26  Hececa  sta  Jehowa  tocanni- 
ye  kata  tanka  Manase  olian  sica 
sihdaya  on  Juda  aideye  cin  he 
etanhan  ihduhomni  sni. 

27  Qa  Jehowa  heya,  Juda  na¬ 
kun  miite  itokapa  tanhan  mdu- 
tokankta,  Israel  mdutokan  kin 
iyecen,  qa  otonwe  wakahnige 
cin  de  Jerusalem,  he  ihawakta 
kte  sni,  nakun  tipi  ohna  micaje 
hen  yanke  kta,  epe  ciqon. 

28  Unkan  Josija  ohan  unman, 
qa  taku  econ  kin  owasin,  hena 
Juda  wicastayatapi  anpetu  oya- 
kapi  wowapi  en  owapi  sni  he  1 

29  Anpetu  tawa  kin  en  Paro 
Neko,  Egupta  wicastayatapi  kin 
u,  Asur  wicastayatapi  kin  ana- 
tan  kta  Yuprate  wakpa  kin  ekta. 

Unkan  wicastayatapi  Josija  itko- 
kipe  kta  iyaya.  Unkan  wanya- 
ke  cehan  Megiddo  en  kte. 

30  Unkan  taokiye  iye  te  cin 
canpahmihma  ohna  Megiddo 
etanhan  Jerusalem  ekta  ahdapi, 
qa  ohnahnakapi  tawa  en  hnaka- 
pi.  Unkan  makoce  oyate  kin 
Jehoakaz  Josija  cinhintku  icupi, 
qa  sdayapi,  qa  atkuku  eekiya 
wicastayatapi  kagapi. 

31  Jehoakaz  waniyetu  wikce- 
mna  nonpa  sanpa  yamni  qehan 
toka  wawidaka,  qa  wi  yamni 
Jerusalem  ohna  wawidaka,  qa 
hunku  Hamutal  eciyapi,  Jere- 
miya  cunwintku  Libna  etanhan. 

32  Qa  taku  sica  Jehowa  ista 
kin  en  econ,  hunkake  wicaya 
econpi  qon  owasin  iyecen,^ 

33  Unkan  Paro  Neko  Hamat 
makoce  ohna,  Ribla  ekta  kaska, 
on  Jerusalem  en  wawidake  kte 
sni,  qa  makoce  kin  on  mazaska 
woqin  opawinge,  qa  mazaskazi 
wmqin  wanjidan  mnakiciciye  wi- 
casi. 

34  Qa  Paro  Neko  Josija  cin¬ 
hintku  Eliaqim  (Taku  wakan 
ehde)  wicastayatapi  kaga,  atku¬ 
ku  Josija  eekiya,  qa  caje  yato- 
keca  Jehoaqim,  (Jehowa  ehde) 
qa  Jehoakaz,  (Jehowa  yusuta), 
icu,  qa  Egupta  ekta  yuha  hda. 
Unkan  hen  ta. 

35  Unkan  Jehoaqim  mazaska 
kin,  qa  mazaskazi  kin  Paro  qu, 
tuka  makoce  kin  yawa,  mazaska 
kin  qu  kta  e  Paro  econsi  kin 
iyecen,  makoce  oyate  kin  wica- 
sta  otoiyohi  Paro  Neko  qu  kta 
e  mazaska,  qa  mazaskazi  mna- 
ye  wicakiya  wicayawapi  kin 
iyecen. 

36  Jehoaqim  waniyetu  wikce- 
mna  nonpa  sanpa  zaptan  qehan 
toka  wawidaka,  qa  waniyetu 
wikcemna  sanpa  wanjidan  Jeru¬ 
salem  ohna  wawidaka,  qa  hun- 

ku  Zebuda  Pedaja  cunwintku 
eciyapi,  Ruma  etanhan. 

37  Qa  taku  sica  Jehowa  ista 
kin  en  econ,  hunkakewicaya 
econpi  qon  owasin  iyecen. 

WICOWOYAKE  24. 

1  Anpetu  tawa  kin  en  Nebu- 
kadnezar  Babel  wicastayatapi 
kin  anatan  hi.,  Unkan  Jehoa¬ 
qim  wowidake  icicu ;  waniyetu 
yamni  okiya  ;  hehan  tawacin  hdu- 
tokeca  qa  kipajin. 

2  Unkan  Jehowa  Kasdim  ozuye 
kin,  qa  Aram  ozuye  kin,  qa  Moab 
ozuye  kin,  qa  Anmon  cinca  ozu¬ 
ye  kin  Jehoaqim  anatan  wicaya. 
Hena  Juda  ihangyapi  kta  ana¬ 
tan  wicaya,  Jehowa  oie  taokiye 
waayatepi  napepi  on  eye  ciqon 
iyecen. 

3  Awicakehan  Manase  wahtani 
kin,  taku  econ  kin  owasin  iyecen, 
Jehowa  i  kin  on  hecen  iye  ito- 
kapa  tanhan  Juda  yutokan  kta 
anatanpi. 

4  Qa  nakun  wicasta  takudan 
iyaonpepicasni  wepi  kin  papson- 
pi  kin  on,  qa  wicawe  taku  iya¬ 
onpepicasni  on  Jerusalem  ojuya; 
heon  Jehowa  he  kajuju  kta  cin 
sni. 

5  Unkan  Jehoaqim  ohan  unman, 
qa  taku  econ  kin  owasin,  hena 
Juda  wicastayatapi  anpetu  oya- 
kapi  wowapi  en  owapi  sni  he? 

6  Unkan  Jehoaqim  hunkajce  wi¬ 
caya  om  istiraa;  unkan  eekiya 
cinhintku  Jehoakin  wawidaka. 

7  Unkan  Egupton  wicastaya¬ 
tapi  kin  iye  tamakoce  etanhan 
inanpa  ayustan,  Babel  wicasta¬ 
yatapi  kin  Egupta  kaksiza  etan¬ 
han,  Euprate  wakpa  kin  aiya- 
hdeya  taku  Egupta  wicastayata¬ 
pi  tawa  qon  owasin  icu  nakas. 

8  Jehoakin  waniyetu  wikcemna 
sanpa  sahdogan  qehan  toka  wa- 

widaka,  qa  wi  yamni  Jerusalem 
ohna  wawidaka,  qa  hunku  Ne- 
Husta  Elnatan  cunwintku  eciya- 
pi  Jerusalem  etanhan. 

9  Unkan  taku  sica  Jehowa  ista 
kin  en  econ,  hunkakewicaya 
econpi  qon  owasin  iyecen. 

10  He  ehan  Nebukadnezar  Ba¬ 
bel  wicastayatapi  taokiye  kin 
Jerusalem  ekta  hipi,  qa  otonwe 
kin  aonatakapi. 

11  Nakun  Nebukadnezar  Babel 
wicastayatapi  kin  otonwe  ekta 
hi  taokiye  aonatakapi  icunhan. 

12  Unkan  Jeboakin  Juda  wica¬ 
stayatapi  kin  Babel  wicastayata¬ 
pi  kin  ekta  inanpa,  iye,  qa  hunku, 
qa  taokiye,  qa  akicita  tawa,  qa 
yunukos  tawa  ;  unkan  Babel  wi¬ 
castayatapi  kin  wawidake  cin 
v/aniyetu  isahdogan  kin  en  wa- 
yaka  icu. 

13  Qa  taku  Jehowa  ti  kin  ohna 
kihnakapi  qon,  qa  wicastayatapi 
ti  kin  ohna  kihnakapi  qon  hetan- 
han  icu,  qa  mazaskazi  wokicanye 
Jehowa  ti  kin  ohna  vSolornon  Is¬ 
rael  wicastayatapi  kage  ciqon, 
hena  kaksaksa,  Jehowa  eye  ci¬ 
qon  iyecen. 

14  Qa  Jerusalem  ocowasin  wa- 
yaka  icu,  akicita  owasin,  qa  wi- 
casta  wasaka  waditaka  owasin, 
wayaka  kektopawinge  wikce- 
mna,  nakun  cankajipapi  qa  ma- 
zakagapi  kin  owasin ;  makoce 
oyate  wahpanica  kin  henana 
okaptapi. 

15  Hecen  Jehoakin  Bahel  ekta 
wayaka  akiyahda,  nakun  wica¬ 
stayatapi  hunku,  qa  wicastaya¬ 
tapi  tawicu,  qa  yunukos  tawa, 
qa  makoce  wica^ta  wasaka  owa¬ 
sin  wayaka  Jerusalem  etanhan 
Babel  ekta  awicaya. 

16  Ozuye  wicasta  kektopawinge 
sakowin,  qa  cankajipa  qa  maza- 
kaga  kektopawinge  wanji,  qa  wi¬ 
casta  wasaka  ozuye  kagapi  kin 


owasin,  hena  Babel  wicastayata¬ 
pi  kin  Babel  ekta  wayaka  awi¬ 
caya. 

17  Unkan  Babel  wicastayatapi 
kin  heekiyaateya  Mattenija,  (Je¬ 
howa  qu  kin,)  wicastayatapi  kage 
ca  caje  kin  yatokeca,  qa  Zediqija 
(Jehowa  owotanna  tawa)  eciya. 

18  Zedeqija  waniyetu  wikce- 
mna  nonpa  sanpa  wanjidan  qe- 
han  toka  wawidaka,  qa  waniyetu 
wikcemna  sanpa  wanjidan  Jeru¬ 
salem  ohna  wawidaka,  qa  hun¬ 
ku  Hamutal  Jeremiya  cunwintku 
eciyapi,  Libna  etanhan. 

19  Qa  taku  sica  Jehowa  ista 
kin  en  econ,  Jehoaqim  econ  qon 
owasin  iyecen. 

20  Jehowa  Jerusalem,  qa  Juda 
canniye  wicaya,  heon  iye  ite  ito- 
kapa  tanhan  iyaye  wicaya  ecen, 
Zediqija  Babel  wicastayatapi 
kin  kipajin. 

WICOWOYAKE  25. 

1  Qa  wawidake  cin  waniyetu 
inapcinwanka  wi  iwikcemna  an- 
petu  iwikcemna  kin  en,  Nebu¬ 
kadnezar  Babel  wicasta  yatapi 
kin  hi,  iye  qa  ozuye  tawa  owasin 
Jerusalem  en  ahitipi,  qa  ihduksan 
conkaske  kagapi. 

2  Unkan  otonwe  kin  conkaske 
on  natakapi,  Zedeqija  wawidake 
cin  waniyetu  iake  wanji  kin  he- 
hanyan. 

3  Qa  wi  iiopa  anpeiu  inapcin¬ 
wanka  en  wicaakihan  otonwe 
kin  ohiya,  makoce  oyate  kin  on 
woyute  wanica  nakas. 

4  Hehan  otonwe  kin  yuhdoka- 
pi,  qa  ozuye  wicasta  kin  owasin 
hanyen  najicapi,  conkaske  nonpa 
otahedan,  tiyopa  wicastayatapi 
tamaga  icahda  canku  kin  ohna  ; 
qa  Araba  canku  kin  ohna  iyaya- 
pi,  Kasdim  otonwe  ihduksan  ya- 
konpi  nakaA 

5  Unkan  Kasdim  ozuye  kin 
owasin  wicastayatapi  kin  kuwa 
eyaya,  qa  Jordan  makomdaye 
ohna  kihdegapi ;  tuka  akicita  ta- 
wa  owasin  iye  etanhan  enana- 
kiya  iyayapi. 

6  Hecen  wicastayatapi  kin  yu- 
zapi,  qa  Babel  wicastayatapi  kin 
ekta  aipi,  Ribla  ekta,  qa  hen  ya- 
copi. 

7  Qa  Zedeqija  cinca  wica  kin 
iye  ista  kin  itokam  wicaktepi, 
qa  Zedeqija  ista  kin  pahdokapi, 
hehan  mazazi  wicaske  on  ka- 
skapi,  qa  Babel  ekta  ayapi. 

8  Unkan  wi  izaptan  anpetu  isa- 
kowin  Nebukadnezar  Babel  wi¬ 
castayatapi  wawidake  cin  wani- 
yetu  wikcemna  sanpa  inapcin- 
wanka  kin  en,  Nebuzaradan  wi- 
cakte  itancan  kin  Babel  wicasta¬ 
yatapi  taokiye  kin  Jerusalem  en 
hi. 

9  Qa  Jehowa  ti  kin  huhnahya, 
qa  wicasta  yatapi  ti  kin,  qa  Je¬ 
rusalem  tipi  kin  iyuhpa,tipi  tan¬ 
ka  kin  owasin  peta  on  liuhnahya. 

10  Qa  Kasdim  ozuye  kin  wi- 
cakte  itancan  kin  wicayuhe  cin 
conkaske  Jerusalem  ihdukAm 
owancaya  yujujupi. 

11  Unkan  oyate  unman  otonwe 
ohna  okaptapi  kin,  qa  najicapi 
kin  tona  Babel  wicastayatapi 
kin  ekta  iyayapi  kin,  Nebuzara¬ 
dan  wicakte  itancan  kin  oyate 
unman  kin  wayaka  awicaya. 

12  Tuka  wicakte  itancan  kin 
makoce  en  wahpanicapi  kin  hena 
wanjiksi  hastanhanka  iyuwi,  qa 
maga  kicanyanpi  kta  owicaka- 
pta. 

13  Unkan  Jehowm  ti  mazazi  ipa- 
tanhdepi  kin  hena,  qa  oahehde 
kin,  qa  mazazi  eega  tanka  Jeho¬ 
wa  ti  ohna  yanke  cin  hena  iyu- 
hpa  Kasdim  kaksaksapi,  qa  ma¬ 
zazi  kin  Babel  ekta  ayapi. 

14  Qa  cega  kin,  qa  mazamda- 

ska  kin,qa  petijanjan  iyukse  kin, 
qa  wiyatke  kin,  mazazi  wikican- 
ye  on  kicanyanpi  kin  hena  owa¬ 
sin  icupi. 

15  Nakun  wicakte  itancan  kin 
oizinye  kin,  qa  amnimni  waksi- 
ca,  tona  mazaskazi  qa  mazaska 
koya  icu. 

16  Mazazi  ipatanhdepi.  nonpa, 
qa  cega  tanka  wanji,  qa  oahe- 
hdepi  Solomon  Jehowa  ti  kicage 
cin,  wikicanye  kin  hena  owasin 
mazazi  kin  tkeutapi  sni. 

17  Ipatanhdepi  wanji  bosdata 
ohanske  cin  wicispa  wikcemna 
sanpa  sahdogan,  qa  he  iwankarn 
mazazi  watesdake  wan,  qa  wa- 
tesdake  hosdata  kin  wicispa  ya- 
mni;  qa  mazayankapi,  qa  taspan- 
tankasuota  watesdake  ihduksan 
unpi  kin,  hena  owasin  mazazi ; 
qa  hena  iyecen  ipatanhdepi  un¬ 
man  akan  mazayankapi  yanka. 

18  Qa  wicakte  itancan  kin  Se- 
raja  wawayusna  tokaheya  kin, 
qa  Zepanija  wawayusna  inonpa 
kin,  qa  tiyopa  awany akapi  yamni ; 

19  Qa  yunukos  wan  ozuye  wi¬ 
casta  wicayawa  kin,  qa  wicasta 
zaptan  wicastayatapi  ite  kin 
wanyakapi  ece  kin,  hena  oton¬ 
we  ohna  iyewicayapi,  qa  obe 
kin  wowapikaga  itancan  kin,  ma¬ 
koce  oyate  kin  iwicadake  cin, 
qa  makoce  oyate  kin  wicasta 
wikcemna  sakpe  hena  iwicacu. 

20  Nebuzaradan  wicakte  itan¬ 
can  kin  hena  icu,  qa  Babel  wi¬ 
castayatapi  kin  ekta  Ribla  ekta 
awicai. 

21  Unkan  Babel  wicastayatapi 
kin  wicakastake  ca  wicakte,  Ri¬ 
bla  en,  Hamat  makoce  obna,  he¬ 
cen  Juda  makoce  tawapi  etan¬ 
han  wayaka  awicayapi. 

22  Qa  oyate  Juda  makoce  en 
okaptapi,  Nebukadnezar  Babel 
wicastayatapi  kin  owicakapte 
cin,  hena  iwankam  6apan  cin- 

hintku,  he  Ahiqam  cinhintku, 
Gedalija  itancan  kaga. 

23  Unkan  ozuye  radetanhunka- 
pi  kin,  qa  wicasta  tawapi  Babel 
wicastayatapi  kin  Gedalija  he 
itancan  kaga  nahbnpi  qehan, 
Ismael  Netanija  cinhintku,  qa 
Johan  an  Qareha  cinhintku,  qa 
Seraja  Tanhumet  Netopati  kin 
cinhintku,  qa  Jazanija  Mayakati 
kin  cinhintku,  hena  qa  wicasta 
tawapi  Gedalija  ekta  Mitzpa  en 
hipi. 

24  Unkan  Gedalija  hena,  qa 
wicasta  tawapi  hewicakiya,  Ta- 
ku  wakan  namahon,  Ihnuhan 
Kasdim  oyakiyapi  kta  ikoyapapi 
kin.  Makoce  kin  en  owmnji 
yankapo,  hecen  tanyan  yaunpi 
kta. 

25  Unkan  wi  isakowin  en  Isma¬ 
el  Netanija  cinhintku  Elisama 
cinhintku,  wicastayatapi  cinca 
kin  etanhan  en  hi,  qa  wicasta 
wikcemna  opapi,  qa  Gedalija 
kastakapi  qa  ktepij  nakun  Juda 
wicasta,  qa  Kasdim  Mitzpa  ohna 
iye  kici  unpi  kin  hena. 


26  Hehan  oyate  kin  owasin, 
tona  cistinna  qa  tona  tanka  koya, 
najinpi,  nakun  ozuye  mdetanhun- 
kapi  kin,  qa  Kasdim  ikopapi  on 
Egupta  ekta  iyayapi. 

27  Unkan  Jehoakin  Juda  wi- 
castaytapi  wayaka  un  kin.  wani- 
yetu  wikcemna  yamni  sanpa  isa¬ 
kowin  en,  wi  iakenonpa  kin 
anpetu  wikcemna  nonpa  sanpa 
isakowin  en,  Ewil  Merodak  Ba¬ 
bel  wicastayatapi  kin  w'aniyetu 
toka  wawidake  cin  en,  Jehoakin 
Juda  wicastayatapi  pa  kin  yu- 
wankan  icu  wicakaska  tipi  etan¬ 
han. 

28  Qa  taku  wa^te  eciya,  qa  to- 
iyotanke  kin  wicastayatapi  un¬ 
man,  iye  kici  Babel  ohna  yakon- 
pi  toiyotankapi  iwankam  ehde. 

29  Qa  wicakaskapi  taheyake 
kin  yutokeca,  unkan  iye  itokam 
aguyapi  yuta  tohanyan  ni  kin 
anpetu  owasin. 

30  Qa  wopamni  wicastayatapi 
kin  etanhan  qupi,  wopamni  ohin- 
niyan  tohanyan  ni  kin  anpetu 
otoiyohi. 

ANPETU  OYAKAPI, 

WOWAPI  TOKAHEYA  KIN. 


WICOWOYAKE  1. 

1  Adam,  Set,  Enos, 

2  Qenan,  Mahalalel,  Jared, 

3  Henok,  Metusela,  Lamek, 

4  Nowa,  ^era.  Ham,  Japet. 

5  Japet  cinca  kin  Gomer,  qa 
Magog,  qa  Madai,  qa  Jawan,  qa 
Tubal,  qa  Mesek,  qa  Tiras. 

6  Qa  Gomer  cinca  kin,  Aske- 
naz,  qa  Ripat,  qa  Togarma. 

7  Qa  Jawan  cinca  kin,  Elisa, 
qa  Tarsis,  Kittim,  qa  Dodanim. 

8  Ham  cinca  kin,  Kus,  qa  Miz- 
raim,  (Egupton,)  qa  Put,  qa  Ka¬ 
il  an. 

9  Qa  Kus  cinca  kin,  Seba,  qa 
Hawila,  qa  Sabta,  qa  Rayema, 
qa  Sabteka ;  qa  Rayema  cinca 
kin,  ^eba,  qa  Dedan. 

10  Kus  nakun  Nimrod  kiciton- 
pi.  lye  tokaheya  maka  akan  wa- 
saka  ay a. 

11  Unkan  Mitzraim  cinca  kici- 
tonpi  kin  dena  eepi,  Ludira,  qa 
Yahamim,  qa  Lehabim,  qa  Na- 
ptubim, 

12  Qa  Patrusim,  qa  Kasluliim, 
hetanhan  Pilistim,  qa  Kaptorim 
inanpapi. 

13  Unkan  Kanan  cinca  kiciton- 
pi  Zidon  he  tokapa,  qa  Het ; 

14  Qa  Jebusi  kin,  qa  Amori  kin, 
qa  Girga^i  kin, 

15  Qa  Pliwi  kin,  qa  Yarqi  kin, 
qa  Sini  kin, 

16  Qa  Arwadi  kin,  qa  Zemari 
kin,  qa  Harnati  kin. 

17  Sem  cinca  kin  Elam,  qa 
Asur,  qa  Arpaksad,  qa  Lud,  qa 

Aram,  qa  Uz,  qa  Hul,  qa  Geter, 
qa  Misek. 

18  Unkan  Arpaksad  Sela  kici- 
tonpi,  qa  ^ela  Heber  kicitonpi. 

19  Unkan  Heber  cinca  wica 
nonpa  kicitonpi  ;  wanji  Peleg, 
(Yuspa)  eciyapi,  anpetu  tawa 
en  maka  kin  yuspapi  nakas.  Qa 
sunkaku  Joqtan  eciyapi. 

20  Unkan  Joqtan  cinksiwicaye 
cin  dena  eepi,  Almodad,  qa  ^e- 
lep,  qa  Hatzarmawet,  qa  Jerah, 

21  Qa  Hadoram,  qa  Uzal,  qa 
Diqla, 

22  Qa  Yebal,  qa  Abimael,  qa 
Seba  ; 

23  Qa  Opir,  qa  Hawila,  qa  Jo- 
bab  ]  hena  owasin  Joqtan  cinksi- 
wicaya. 

24  Sem,  Arpaksad,  Sela, 

25  Heber,  Peleg,  Reyu, 

26  Serug,  Nahor,  Terali, 

27  Abram  <he  Abraham  ee. 

28  Abraham  cinca  kin  Izak,  qa 
Ismayel;  (Taku  Wakan  nahon.) 

29  Wicoicagepi  dena  ee.  Isrna- 
yel ;  cinhintku  tokapa  kin  Neba- 
jot,  qa  Qedar,  qa  Adbel,  qa  Mib- 
sam, 

30  Qq  Misraa,  qa  Duma,  •  qa 
Masa,  Hadad,  qa  Tema, 

31  Jetur,  Napis,  qa  Qedma ; 
Ismayel  cinksiwicaye  cin  hena 
eepi. 

32  Unkan  Qetura  Abraham  ta- 
wicu  tokeca  cinca  ton  kin  dena 
eepi,  Zimran,  qa  Joksan,  qa  Me¬ 
dan,  qa  Midian,  qa  Isbaq,  qa 
Suha  ;  qa  Joksan  cinca  kin,  Se¬ 
ba,  qa  Dedan, 

33  Qa  Midian  cinca  kin  Yepa, 
qa  Yeper,  qa  Hanok,  qa  Abida, 
qa  Eldaha  ;  hena  owasin  Qetura 
cinksiwicaya. 

34  Nakun  Abraham  Izak  kici- 
tonpi.  Izak  cinca  kin  Esa,  qa 
Israel. 

35  Esa  cinca  kin  Elipaz,  Ru- 
hel;  qa  Jeyus,  qa  Jalam,  qa  Qo- 
rah. 

36  Elipaz  cinca  kin  Teman,  qa 
Omar,  Zepi,  qa  Gatam,  Qenaz, 
qa  Tirana,  qa  Amaleq. 

37  Ruhel  cinca  kin  Nahat,  Ze- 
rah,  Sanma,  qa  Miza. 

^38  Seyir  cinca  kin  Lotan,  qa 
Sobal,  qa  Zibeon,  qa  Ana,  qa 
Dison,  qa  Etzer,  qa  Disan. 

39  Lotan  cinca  kin,  flori,  qa 
Homan ;  qa  Lotan  tawinohtin 
kin  Tirana. 

40  Sobal  cinca  kin,  Yalan,  qa 
Manahat,  qa  Yebal,  Sepi,  qa 
Onan,  Qa  Zibeon  cinca  kin, 
Aya,  qa  Ana. 

41  Ana  cinhintku  Dison;  qa  Di¬ 
son  cinca  kin  Hamran,  qa  Esban, 
qa  Jitran,  qa  Keran. 

42  Etzer  cinca  kin  Bilhan,  qa 
Zayan,  qa  Aqan.  Dison  cinca 
kin  Uz,  qa  Aram.  • 

43  Unkan  wicastayatapi  kin  de- 
na  Edom  makoce  kin  ohna  wa- 
widakapi;  wicastayatapi  wanji- 
dan  Israel  cinca  iwicadake  sni 
ehan  ;  Bela,  he  Beyor  cinhintku, 
qa  otonwm  tawa  Dinhaba  eciyapi. 

44  Unkan  Bela  ta  ;  qa  heekiya 
Zerah  cinhintku  Jobab,  Botzra 
etanhan  waw'idaka. 

45  Unkan  .lobab  ta,  qa  heekiya 
Husam,  Tirana  makoce  kin  etan¬ 
han  wawidaka. 

46  Qa  Husam  ta;  unkan  hee¬ 
kiya  Bedad  cinhintku  Hadad 
wawidaka ;  iye  Midian  kastaka 
Moab  tatinta  ohna  ;  qa  otonwe 
taw^a  Awit  eciyapi. 

47  Qa  Hadad  ta,  qa  heekiya 


Samla,  Masreqa  etanhan,  wawi¬ 
daka. 

48  Qa  Samla  te  ;  unkan  heeki¬ 
ya  ^aul,  Rehobot  wakpa  icahda 
wanke  cin  etanhan,  wawidaka. 

49  Qa  ^aul  ta,  unkan  heekiya 
Bayalhanan  Yakbor  cinhintku 
wawidaka. 

50  Qa  Bayalhanan  ta ;  unkan 
heekiya  Hadad  wawudaka,  qa 
otonwe  tawa  Payi  eciyapi,  qa 
tawicu  Mehetabel  Hatred  cun- 
wintku  eciyapi,  he  Mezahab  cun- 
wintku. 

51  Qa  Hadad  ta,  Hehan  Edom 
dena  itancan  wucaya,  itancan 
Tirana,  itancan  Aiwa,  itancan 
Jetet, 

52  Itancan  Aholibama,  itancan 
Ela,  itancan  Pinon, 

53  Itancan  Qenaz,  itancan  Te¬ 
man,  itancan  Mibzar, 

54  Itancan  Magdijel,  itancan 
Yiram.  Edom  itancan  wicaya 
hena  eepi. 

WIGOWOYAKE  2. 

1  Israel  cinca  kin  dena  eepi ; 
Ruben,  Simeon,  Lewi,  Juda,  Is- 
sakar,  Zebulun, 

2  Dan,  Josep,  qa  Benjamin, 
Naptaii,  Gad,  qa  Aser. 

3  .Tuda  cinca  kin  Er,^qa  Onan, 
qa  ^ela  ;  hena  yamni  ^uya  cun- 
wintku  Kananiwin  kiciton  ;  tuka 
Er  Juda  cinhintku  tokapa  kin  he 
sica,  Jehowa  ista 'kin  en  ;  unkan 
teya. 

4  Unkan  iye  takosku  Tamar 
Perez,  qa  Zarah  kiciton.  Juda 
cinca  kin  owasin  zaptanpi. 

5  Perez  cinca  kin  Hezron,  qa 
Hamul, 

6  Unkan  Zarah  cinca  kin  Zimri, 
qa  Etan,  qa  Heman,  qa  Kalkol, 
qa  Dara,  owasin  zaptanpi. 

7  Unkan  Karmi  cinca  kin  Akar 
(lyokisinya),  Israel  iyokisinye 

cin  hee,  taku  yuwakanpi  en  wa- 
litani  nakas. 

8  Unkan  Etan  cinhintku  Aza- 
rija. 

9  Unkan  Hezron  cinca  kiciton- 
pi  kin  JeraRmeel,  qa  Ram,  qa 
Kelubi. 

10  Unkan  Ram  Aminadab  cin- 
ksiya,  qa  Aminadab  Nabson  Juda 
cinca  itancan  kin  cinksiya. 

11  Qa  Nabson  Salma  cinksiya, 
qa  Salma  Boyaz  cinksi}^. 

13  Qa  Boyaz  Obed  cinksiya,  qa 
Obed  Jesse  cinksiya. 

13  Qa  Jesse  kicitonpi  kin  toka- 
pa  Eliab,  qa  inonpa  kin  Abina- 
dab,  qa  iyamni  kin  Simeya, 

14  Itopa  kin  Netaneel,  izaptan 
kin  Raddi, 

15  Isakpe  kin  Otzem,  isakowin 
kin  Dawid. 

16  Unkan  tawinobtinpi  kin  Tze- 
ruja,  qa  Abigail.  Qa  Tzeruja 
cinca  kin  Abisai,  qa  Joab,  qa 
Yasahel,  yamnipi. 

17  Unkan  Abigail  Yamasa  ton, 
qa  Yamasa  atkuku  kin  Jeter  Is- 
maeli  kin. 

18  Unkan  Kaleb  Hezron  cin¬ 
hintku  tawicu  Azuba,  iye  Jere- 
yot  cinca  kiciton,  qa  iye  cinca 
kin  dena  eepi,  Jeser,  qa  ^obab, 
qa  Ardon. 

19  Unkan  Azuba  ta,  hehan  Ka¬ 
leb  Eprat  yuza  :  unkan  Hur  ki¬ 
citon. 

20  Unkan  Hur  Uri  kicitonpi; 
qa  Uri  Betzaleel  kicitonpi. 

31  Qa  ohakara  Hezron  Makir 
Gileyad  atkuku  cunwintku  ekta 
i  qa  yuza ;  waniyetu  wikcemna 
sakpe  qehan  ;  unkan  Segub  kici¬ 
ton. 

32  Unkan  Segub  Jair  cinksiya, 
iye  otonwe  wikcemna  nonpa  san- 
pa  yamni  Gileyad  makoce  ohna 
yuha. 

23  Qa  Jair  otonwe  Gesur,  qa 
Aram  etanhan  icu,  Qenat  qa 

cunk^i  wicaye  cin  otonwe  wi¬ 
kcemna  sakpe,  hena  owasin  Ma¬ 
kir  Gileyad  atkuku  cinksi  wica- 
ya. 

24  Unkan  Hezron,  Kaleb  Epra- 

ta  ohna  te  cin  iyohakam  Hezron 
tawicu  Abia  AHlur  Teqoa  atku¬ 
ku  kiciton.  _  ' 

25  Unkan  Hezron  cinhintku  to- 
kapa  Jerabmeel  dena  cinksiwica- 
ya,  Ram  tokapa  kin,  qa  Buna,  qa 
Oran,  qa  Otzem  Abija  etanhan. 

26  Qa  Jerabmeel  tawicu  toke- 
ca  wan  yuha,  Yatara  eciyapi, 
Onam  hunku  hee. 

27  Qa  Jerabmeel  cinhintku  to¬ 
kapa  Ram  dena  cinksi  wicaya, 
Mayatz,  qa  Jamin,  qa  Yeqir. 

28  Unkan  Onam  cinca  kin  ^an- 
ma,  qa  Jada;  qa  ^anma  cinca 
kin  Nadab,  qa  Abisur. 

29  Qa  Abisur  tawicu  kin  Abi- 
bail  eciyapi.  Unkan  Abban  qa 
Molid  kiciton. 

30  Unkan  Nadab  cinca  kin  Se- 
led,  qa  Appaim ;  unkan  Seled 
cinca  nica  te. 

31  Unkan  Appaim  cinca  kin 
Jisyi ;  qa  Jisyi  cinca  kin  Sesan. 
Unkan  ^esan  cinca  kin  Ablai. 

32  Unkan  Jada  Sanma  sunka- 
ku  cinca  kin,  Jeter,  qa  Jonatan. 
Unkan  Jeter  cinca  nica  ta. 

33  Unkan  Jonatan  cinca  kin 
Pelet,  qa  Zaza.  Hena  Jerab¬ 
meel  cinksiwicaya. 

34  Unkan  ^esan  cinca  wica  ni¬ 
ca,  tuka  cinca  winyan.  Unkan 
Sesan  Egupton  hoksidan  wan 
yuha  he  Jarba  eciyapi. 

35  Qa  ^esan  tahoksidan  Jarba 
yuze  kta  iye  cunwintku  qu ;  Un¬ 
kan  Yattai  kiciton. 

36  Unkan  A^attai  Natan  cinksi¬ 
ya,  qa  Natan  Zabad  cinksiya. 

37  Unkan  Zabad  Eplal  cinksi¬ 
ya  ;  qa  Eplal  Obed  cinksiya. 

38  Qa  Obed  Jehu  cinksiya,  qa 
Jehu  Azarija  cinksiya. 


WICOWOYAKE  3. 


39_Qa  A2arija  fieletz  cinksiya, 
qa  Heletz  Eleyasa  cinksiya. 

40  Unkan  Eleyasa  Sisama  cin¬ 
ksiya,  qa  Sisama  Vallum  cinksi- 
ya. 

41  Qa  Vallum  Jeqamja  cinksi¬ 
ya,  qa  Jeqamja  Eli^araa  cinksi¬ 
ya. 

42  Unkan  Jeralimeel  sunkaku 
Kaleb  cinhintku  MeSa  he  toka- 
pa,  Zip  atknku  kin  hee  ;  nakun 
Ilebron  atknku  MareSa  cinca  kin. 

43  Qa  Hebron  cinca  kin  Qorah, 
qa  Tappuha,  qa  Reqem,  qa  ^am- 

ya- 

44  Unkan  Sarny  a  Raham  cin¬ 
ksiya,  Jorqam  atknku  hee.  Un¬ 
kan  Reqem  ^anma  cinksiya; 

45  Qa  Banina  cinhintku  kin 
Mayon,  qa  Mayon  Betzur  atknku 
kin  hee. 

46  Unkan  Kaleb  tawicu  tokeca 
Yepa  he  Haran,  qa  Motza,  qa 
Gazez  ton ;  unkan  Haran  Gazez 
cinksiya. 

47  Unkan  Jada  cinca  kin  Re¬ 
gem,  qa  Jotam,  qa  Gesan,  qa 
Pelet,  qa  Yepa,  qa  ^ayap. 

48  Kaleb  tawicu  tokeca  Ma- 
yaka  he  ^eber,  qa  Tirliana  ton. 

49  Nakun  Sayap  Madmanna 
atknku  ton,  qa  Sewa  Makbena 
atkuku,  qa  Gibeya  atkuku,  qa 
Kaleb  cunwintku  Yaksa. 

^50  Kaleb  cinca  kin  dena  eepi ; 
Hur  Eprata  cinhintku  tokapa, 
Sobal  Qirjat-Jeyarim  atkuku, 
51^Salma  Bet  Lehem  atkuku, 
qa  Harep  Bet  Gader  atkuku. 

52  Qa  ^obal  Qirjat-Jeyarim 
atkuku  cinca  wicayuha,  Haroe, 
filatzi,  Heminuhot. 

53  Qa  Qirjat-Jeyarim  wicowazi 
kin  Itri  kin,  qa  Puti  kin,  qa  ^u- 
mati  kin,  qa  Misrai  kin  ;  hena 
etanhan  Tzorati  kin,  qa  E^taoli 
kin  icagapi, 

54  Salma  cinca  kin  Bet-Lehem, 
qa  Netopati  kin,  Yaterot  Bet 


Joab,  qa  Manalieti  hanke  kin, 
qa  Tzarayi  kin, 

55  Qa  wowapikaga  wicowazipi 
kin  Jabez  ounyanpi  kin,  Tireya- 
tim,  Simeyatim,  Sukatim.  Hena 
Qinim  hecapi,  Hamat  etanhan 
upi,  qa  Rekab  tiyohnaka  ateya- 
pi. 

WICOWOYAKE  3. 

1  Unkan  Dawid  cinca  Ilebron 
ohna  tonpi  kin  dena  eepi;  toka¬ 
pa  kin  Amnon,  Ahinoyam  Jez- 
reeli  win  kin  ton  ;  inonpa  Daniel, 
Abigail  Karmali  win  kin  he  ta- 
wa  ; 

2  lyamni  kin  Abisalom,  Talma 
Gesur  wica^tayatapi  cunwintku 
May  aka  cinhintku  ;  itopa  kin 
Adonija,  Hagit  cinhintku  ; 

3  Izaptan  kin  ^epatija,  Abital 
he  tawa ;  isakpe  kin  Jitreyam, 
he  tawicu  Egla  taw'a. 

4  Hena  ^akpe  Hebron  ohna 
kicitonpi,  qa  hen  waniyetu  ^a- 
kowin,  qa  wi  ^akpe  wawidaka ; 
hehan  waniyetu  wikcemna  ya- 
mni  sanpa  yamni  Jerusalem  ohna 
wawidaka. 

5  Unkan  dena  Jerusalem  ohna 
kicitonpi,  ^imeya,  qa  ^obab,  qa 
Natan,  qa,  Solomon  topapi ;  An- 
miel  cunwintku  Batsewa  kiciton. 

6  Qa  Jibhar,  qa  Elisama,  qa 
Elipalet, 

7  Qa  Noga,  qa  Nepeg,  qa  Ja- 
piya, 

8  Qa  Elisama,  qa  Eljada,  qa 
Elipelet,  napcinwanka. 

9  Hena  owasin  Dawid  cinca, 
qa  nakun  winohinca  wakanyan 
wicayuze  ^ni  cincapi  kin,  qa  ta- 
winohtinpi  Tamar. 

10  Unkan  Solomon  cinhintku 
Rehoboyam  hee,  iye  cinhintku 
Abija  hee;  iye  cinhintku  Asa 
hee ;  iye  cinhintku  Jeho^apat 
hee  ; 

11  Iye  cinhintku  Joram  hee; 

iye  cinhintku  Aliazija  hee  ;  iye 
cinhintku  Joas  hee  ; 

12  Iye  cinhintku  Amatzija  hee; 
iye  cinhintku  Yazarija  hee;  iye 
cinhintku  Jotam  hee  ; 

13  Iye  cinhintku  AHaz  hee  ;  iye 
cinhintku  Hezekija  hee;  iye  cin¬ 
hintku  Manase  hee  ; 

14  lye  cinhintku  Amon  hee ; 
iye  cinhintku  Josija  hee. 

15  Unkan  .Tosija  cinca  tokapa 
kin  Johanan,  inonpa  kin  Jeho- 
jaqim,  iyamni  Zedeqija,  itopa 
kin  Vallum. 

l(i  Unkan  Jehojaqim  cinca  kin 
Jekonija,  he  Zedeqija  cinksiya. 

17  Unkan  Jekonija  cinca  kin 
Assir,  he  Salatiel  cinksiya. 

18  Qa  Malkiram,  qa  Pedaja,  qa 
^enazar,  Jeqamja,  Hosama,  qa 
Nedabja. 

19  Qa  Pedaja  cinca  kin  Zeru- 
babel,  qa  Simeyi;  qa  Zerubabel 
cinca  kin  Mesullam,  qa^Hanani- 
ja,  qa  tawinojitinpi  kin  Selomit. 

20  Nakun  Hasuba,  qa  Oliel,  qa 
Berekija,  qa  Hasadja,  qa  Josab- 
besed  zaptanpL 

21  Unkan  Hananija  cinca  kin 
Pelateja,  qa  Jesaja  ;  Repaja  cin¬ 
ca,  Arnan  cinca,  Obadja  cinca 
Sekaneja  cinca. 

22  Qa  Sekaneja  cinca  kin  Se- 
mayeja  ;  qa  ^emayeja  cinca  kin 
HattuA  qa  Igal,  qa  Bariha,  qa 
JSTeyarja,  qa  ^apat,  sakpepi. 

23  Qa  Neyarja  cinca  kin  Elijo- 
yena,  qa  Hezeqija,  qa  Y azriqam, 
yamnipi. 

24  Qa  Elijoyena  cinca  kin  Ho- 
daja,  qa  Eliasib,  qa  Pelaja,  qa 
Aqub,  qa  Johannan,  qa  Delaja, 
qa  Yanani,  sakowinpi. 

WICOWOYAKE  4. 

1  Juda  cinksiwicaya  Parez, 
Hezron,  qa  Karmi,  qa  Hur,  qa 
^obal. 

2  Qa  Reaja  ^obal  cinhintku  Ja- 
hat  kicitonpi ;  qa  Jahat  Ahuma 
cinksiya,  qa  Lahad  ;  Tzorati  wi- 
cowazipi  kin  hena  eepi. 

3  Qa  hena  Yetam,  qa  Jezreyel, 
qa  Jisma,  qa  Jidbas  ateyapi ;  qa 
tawinohtinpi  kin  Hatzelelponi 
eciyapi. 

4  Qa  Penuel  Gedor  atkuku,_  qa 
Ezei’  Husa  atkuku ;  hena  Hur 
Eprata  cinhintku  tokapa  Betle- 
hem  ateye  cin  cinca  kin  eepi. 

5  Unkan  Ashur  Teqoya  ateye 
cin  tawicu  nonpa,  fielea,  qa  Na- 
yara. 

6  Unkan  Nayara  dena  kiciton, 
Ahuzam,  qa  Heper,  qa  Temeni, 
qa  Ahastari  kin,  hena  Nayara 
cinca  kin  eepi. 

7  Qa  Helea  cinca  kin  Tzeret, 
qa  Jitzohar,  qa  Etenan. 

8  Qa  Qotz  cinca  kin  dena  eepi, 
Anub,  qa  Tzobeba,  qa  Harum 
cinhintku  Aharabel  wicowazi 
kin. 

9  Unkan  Jabez  hunkawanji  wi- 
caye  cin  isanpa  kinihanpi,  qa 
hunku,  Wamayazan  on  waton, 
eya,  heon  Jabez,  (Wayazan  eci- 
ya.) 

10  Unkan  Jabez  Israel  Wakan- 
dapi  kin  hoyekiye  ca  heya,  To- 
kin  mayadawaste  kta,  qa  makoce 
mitawa  dutanke  kten,  qa  ninape 
mici  un  kten,  qa  taku  sica  iyoki- 
sin  maye  ktesni  on  micidutehan 
kten,  eya.  Unkan  Wakantanka 
taku  da  kin  qu. 

11  Unkan  Kelub  ^uha  sunkaku 
Mehir  cinksiya,  Eston  atkuku 
kin  hee. 

12  Unkan  Eston  he  Betrapa,  qa 
Paseha,  qa  Tehinna  Nahas  oton- 
we  ateye  cin,  hena  cinksiwicaya. 
Hena  Reka  wicasta  kin  eepi. 

13  Unkan  Qenaz  cinca  kin  Ot- 
niel,  qa  Seraja.  Qa  Otniel  cinca 
kin  Hatat. 

14  Qa  Meyonatai  he  Opra  cin- 


WICOWOYAKE  4. 


k^iya  ;  qa  Seraja  Joab  cinksiya, 
he  Harasim  (cankajipapi)  osma- 
ka  kin  ateyaph,  hena  cankajipa 
hecapi  nakas. 

15  LJnkan  Kaleb  Jepunne  cin- 
hintku  cinca  kin  dena  eepi.  Yi- 
ru,  Ela,  qa  Nayam.  Qa  Ela  cin¬ 
ca  kin,  Qenaz. 

16  Unkan  Jehaleleel  cinca  kin, 
Zip,  qa  Zipa,  Tirja  qa  Asriel. 

17  Unkan  Ezra  cinca  kin  dena 
,eepi  Jeter,  qa  Mered,  qa  Yeper, 
qa  Jalon,  Unkan  Bitia  Pare 
cunwintku  Mered  yuze  cin  ihdu- 
sake  ca  Miriam,  qa  Sanma,  qa 
Isbali  Estemoa  atkuku  hena  ki- 
citon. 

18  Qa  tawicu  Judawin  kin  Je- 
red  Gedor  atkuku,  qa  Heber  So- 
ko  atkuku,  qa  Jequtiei  Zanoba 
atkuku  hena  kiciton. 

19  Nakun  Hodja  tawicu,  he 
Naham  tanksitku  cinca  kin  Qeila 
atkuku  Garmi,  qa  Estemoya  Ma- 
yakati  kin.  ^ 

20  Unkan  Simon  cinca  kin  Am- 
non  qa  Rinna,  Benhanan,  qa  Ti- 
lon.  Unkan  Jiseyi  cinca  kin  Zo- 
bet,  qa  Benzobet. 

21  Unkan  Sela  Juda  cinhintku 
cinca  kin,  Er  he  Lika  atkuku,  qa 
Layeda  Maresa  atkuku,  qa  Asbe- 
ya  tiyohnaka  wicowazi  minibuha 
ska  kagapi  tiyohnaka  kin. 

22  Nakun  Joqim,  qa  Kozeba 
wicasta  kin,  qa  Joas,  qa  Sarap, 
he  Moab  itancan,  qa  Lebem  oun- 
yanpi  kin  ;  tuka  wicoie  kin  hena 
wanakaja. 

23  Hena  makawaksica  kaga 
hecapi,  qa  Netayim,  qa  Gedera 
ounyanpi,  wicastayatapi  on  bta- 
nipi  kta  heon  hen  yakonpi. 

24  Unkan  ^imejon  cinca  kin 
Nemuel,  qa  Jamin,  Jarib,  Zerab, 
Saul. 

25  lye  cinhintku  Vallum,  iye 
cinhintku  Mibsam,  iye  cinhintku 
Misma ; 


26  Qa  Misma  cinhintku  Hamu- 
el,  iye  cinhintku  Zakur,  iye  cin¬ 
hintku  Simeyi. 

27  Unkan  Simeyi  cinca  wicaya 
wikcemna  sanpa  sakpe,  qa  win- 
yan  sakpe ;  tuka  hunkawanji  wi¬ 
caya  cinca  otapi  sni,  qa  wicowa- 
zipi  kin  owasin  Juda  cinca  kin 
iyecen  ihduotapi  sni. 

28  Qa  otonwe  ounyanpi  kin  de¬ 
na  eepi,  Berseba,  qa  Molada,  qa 
Hatzar-^uyal, 

29  Qa  Bilha,  qa  Yetzem,  qa 
Tolad, 

30  Qa  Betuel,  qa  llorma,  qa 
Ziqlag, 

31  Qa  Betmarkabot,  qa  Ha- 
tzarsusim,  qa  Betbirei,  qa  ^a- 
yarajim.  Hena  otonwe  tawapi 
Dawid  wicastayatapi  aiyahdeya. 

32  Qa  otonwe  cistinna  tawapi 
Yetam,  qa  Yain,  Rinmon,  Token, 
qa  Yasan,  otonwe  zaptan. 

33  Qa  otonwe  cistinna  owasin 
otonwe  tanka  kin  hena  ihduksan, 
Bayal  aiyahdeya.  Makoce  oun¬ 
yanpi,  qa  wicowazi  tawapi  wo- 
wapi  kin  hee. 

34  Unkan  Mesobad,  qa  Jamelek 
qa  Josa,  Amatzija  cinhintku, 

35  Qa  Joel,  qa  Jehu  Josibija 
cinhintku,  Seraja  cinhintku,  Ya- 
siel  cinhintku, 

36  Qa  Elejoyena,  qa  Jayakoba, 
qa  Jesobaja,  qa  Yasaja,  qa  Yadi- 
el,  qa  Jisimiel,  qa  Benaja, 

37  Qa  Ziza  ^ipeyi  cinhintku, 
Allon  cinhintku,  Jedaja  cinhin¬ 
tku,  ^imri  cinhintku,  Semayeja 
cinhintku. 

38  Hena  cajewicayatapi  wico- 
wazipi,  qa  ateyapi  tipi  itancanpi 
nina  ihduotapi. 

39  Qa  tukten  tabinca  tawapi 
wibanpi  kta  akin  iyayapi,  Gedor 
ektakiya,  osmaka  wiyohiyanpa 
ekta. 

40  Unkan  wibanpi  icepapi,  qa 
waste  iyeyapi,  qa  makoce  tan- 

kaya,  _qa  owanji,  qa  wookiye 
unpi,  Ham  cinca  kin  wanakaja 
hen  ounyanpi  nakas. 

41  Qa  cajeyatapi  kin  hena  He- 
zekia  Juda  idake  cehan  heciya 
ipi,  qa  wakeyapi,  qa  ounyanpi 
hen  iyeyapi  kin  kastakapi,  qa 
anpetu  kin  dehanyan  ihang  wi- 
cayapi,  qa  hena  eekiya  en  ya- 
konpi,  tahinca  tawapi  on  wihan- 
pi  hen  yukan  nakas, 

42  Qa  hena  etanhan  Simeyon 
cinca  etanhan,  wicasta  opawinge 
zaptan  Seyir  he  kin  ekta  ipi ; 
hena  Pelateja,  qa  Nayarja,  qa 
Repaja,  qa  Uziel  .Tisyi  cinca  ifcan- 
can  yapi. 

43  Qa  Amaleqi  najicapi  qon, 
tona  okaptapi  kin  wicakastaka- 
pi,  qa  anpetu  kin  dehanyan  hen 
yakonpi. 

WICOWOYAKE  5. 

1  Unkan  Israel  cinhintku  toka- 
pa  Ruben  cinca  kin,  (lye  toka- 
pa,  tuka  atkuku  towinja  yusapa, 
heon  watokapa  kin  Israel  cinhin¬ 
tku  Josep  cinca  kin  wicaqupi, 
hecen  wicowazipi  kin  watokapa 
kin  iyecen  yawapi  sni. 

2  Unkan  Juda  hunkawanji  wi- 
caya  wicehna  iyotan  wasaka,  qa 
iye  etanhan  wicasta  itancanya- 
pi ;  tuka  watokapa  kin  he  Josep 
tawa. 

3  Israel  cinhintku  tokapa  kin 
Ruben  cinca  kin  Hanok,  qa  Pal- 
lu,  Hetzron,  qa  Karmi. 

4  Joel  cinca  kin,  iye  cinhintku 
^emaja,  iye  cinhintku  Gog,  iye 
cinhintku  Simyi. 

5  lye  cinhintku  Mika,  iye  cin¬ 
hintku  Reaja,  iye  cinhintku  Ba- 
yal. 

6  lye  cinhintku  Beera,  he  Til- 
gat  Pilneser  Asur  wicastayatapi 
kin  wayaka  aya  ;  he  Rubeni  itan- 
can  yapi. 

7  Tuka  hunkawanji  wicaya  wi- 

cowazipi  kin  iyecen,  wicoicage 
wowapi  kin  en  owapi  qehan,  wi- 
cowazi  itancanpi  kin  Jiyel,  qa 
Zekareja. 

8  Unkan  Bela  Yazaz  cinhintku, 
Sema  cinhintku,  Joel  cinhintku, 
iye  Aroer  Nebo  aiyahdeya  en 
ounyan,  nakun  Bayal-Meyon  en. 

9  Qa  wiyohiyanpa  ektakiya 
ounyan,  Yuprate  wakpa  etanhan 
tintoskan  en  yapi  kin  hehanyan, 
tawanunyanpi  kin  Gileyad  ma- 
koce  kin  ohna  ihduotapi  nakas. 

10  Qa  Saul  anpetu  tawa  en 
Hagari  kin  azuwicayapi ;  unkan 
napepi  on  ihpayapi ;  unkan  ta- 
wakeyapi  en  tipi,  makoce  Gile¬ 
yad  iwiyohiyanpata  kin  owan- 
caya. 

11  Unkan  Gad  cinca  kin  wici- 
kiyedan  tipi,  Basan  makoce  ohna, 
Salka  aiyahdeya. 

12  Joel  he  itancan,  qa  ^apam 
he  inonpa  kin,  hehan  Jayeni,  qa 
^apat  Basan  ohna, 

13  Unkan  sunkawicayapi  ate- 
yapi  tipi  kin  iyecen  Mikael,  Me- 
sullam,  qa  ^eba,  qa  Jorai,  qa  Ja- 
yekan,  qa  Ziya,  qa  Yeber  sako- 
winpi. 

14  Abihail  Huri  cinhintku,  Ja- 
roha  cinhintku,  Gileyad  cinhin¬ 
tku,  Mikael  cinhintku,  Jesisi  cin¬ 
hintku,  Jahdo  cinhintku.  Buz 
cinhintku,  cinca  kin  dena  eepi ; 

15  AM  Yabdiel  cinhintku,  Gu- 
ni  cinhintku  ateyapi  ti  kin  pa 
kin  hee. 

16  Unkan  Gileyad,  qa  Basan, 
qa  otonwe  tawa  en,  qa  Saron 
tinta  ihduksan  owancaya  ma¬ 
koce  tawapi  ounyanpi. 

17  Hena  owasin  Jotam  Juda 
wicastayatapi  taanpetu  en,  qa 
Jeroboyam  Israel  wicastayatapi 
taanpetu  en,  wicayawapi. 

18  Ruben  cinca  kin,  qa  Gad, 
qa  Manase  wicoun  hanke  wica¬ 
sta  wasaka,  wahacanka  qa  isan 

yuhapi,  qa  itazipa  nawinjapi  wo- 
kicize  onspepi,  wicasta  kekto- 
pawinge  wikcemna  topa,  sanpa 
kektopawinge  topa,  sanpa  opa- 
winge  sakowin  sanpa  wikcemna 
sakpe  ozuye  yapi. 

19  Qa  Hagari  kin  azu^^api,  na- 
kun  Jetur,  qa  Napes,  qa  Nodab. 

20  Unkan  hena  on  owicakiyapi 
hecen  Hagari  kin,  qa  tona  owi- 
capapi  kin  owasin  iye  napepi 
kin  en  wicaqupi,  wokicize  en 
Wakantanka  hoyekiyapi,  qa  wa- 
cinyanpi  kin  on  cekiyapi  kin  na- 
wicabon  nakas. 

21  Qa  tawanunyanpi  icupi  ka- 
mel  kektopawinge  wikcemna  za- 
ptan,  qa  tabinca  kektopawinge 
opawinge  nonpa  sanpa  kektopa¬ 
winge  wikcemna  zaptan,  qa  son- 
sonna  kektopawinge  nonpa,  qa 
wncanagi  wayaka  kektopawinge 
opawinge. 

22  Wicota  capapi  hinbpayapi, 
wokicize  kin  Wakantanka  etan- 
han  nakas.  Unkan  hena  eekiya- 
pi  en  iyotankapi,  wayaka  awica- 
yapi  kin  hehanyan. 

23  Unkan  Manase  wicoun  han- 
ke  makoce  kin  punyanpi  Basan 
etanhan  Bayal  Hermon  ekta,  qa 
Senir,  qa  Hermon  be  kin,  hena 
ihduotapi. 

24  Qa  hunkake  wicayapi  tipi 
itancanpi  kin  dena  eepi ;  Yeper 
qa  Jiseyi,  qa  Eliel,  qa  Yazriel,  qa 
Jeremia,  qa  Hodawija,  qa  Jabdiel, 
wicasta  wasaka,  waditaka,  wica¬ 
sta  kinihanpi  hunkakewicayapi 
tipi  kin  itancanpi. 

25  Tuka  hunkake  wicayapi  ta- 
ku  wakandapi  kin  awabtanipi, 
qa  makoce  oyate  kin  taku  wa¬ 
kandapi  kin  ihakam  wiinabman- 
pi,  oyate  kin  hena  Wakantanka 
iyepi  itokapa  tanhan  ihang  wi- 
caya. 

26  Heon  Israel  taku  wakandapi 
kin  Pul  Asur  wicastayatapi  to- 

niya  kin,  qa  Tilgatpilneser  Asur 
wicastayatapi  toniya  kin  iyopa- 
staka,  unkan  Rubeni  km,  qa  Ga- 
di  kin,  qa  Manase  wicoun  hanke 
kin  wayaka  iwicacu,  qa  Halab 
ekta,  qa  Habor  qa  Mara,  qa  Go- 
zan  wakpa  kin  ekta  awicayapi, 
anpetu  kin  dehanyan. 

WICOWOYAKE  6. 

1  Lewi  cinca  kin  Gerson,  qa 
Qohat  qa  Merari. 

2  Unkan  Qohat  cinca  kin  Am- 
ram,  qa  Itzhar,  qa  Hebron,  qa 
Uzziel. 

3  Qa  Aniram  cinca  kin  Aaron, 
qa  Mowis,  qa  Miriam ;  qa  Aa¬ 
ron  cinca  kin  Nadab,  qa  Abihu, 
Eleazar,  qa  Itamar. 

4  Eleazar  Pinebas  cinksiya,  qa 
Pinebas  Abisuya  cinksiya, 

5  Qa  Abisuya  Buqi  cinksiya,  qa 
Buqi  Uzzi  cinksiya, 

6  Qa  Uzzi  Zerabja  cinksiya,  qa 
Zerabja  Merajot  cinksiya, 

7  Qa  Merajot  Amarja  cinksiya, 
qa  Amarja  Abitub  cinksiya, 

8  Qa  Abitub  Zadoq  cinksiya, 
qa  Zadoq  Abimayatz  cinksiya, 

9  Qa  Abimayatz  Azarija  cinksi¬ 
ya,  qa  Azarija  Jobanan  cinksiya, 

10  Qa  .Tobanan  Azarija  cinksi¬ 
ya;  iye  tipi  Solomon  Jerusalem 
ohna  kage  cin  he  ohna  wawayu- 
sna  ece. 

11  Unkan  Azarija  Amareja  cin¬ 
ksiya,  qa  Amareja  Abitub  cinksi¬ 
ya, 

12  Qa  Abitub  Zadoq  cinksiya, 
qa  Zadoq  Sallum  cinksiya, 

13  _Qa  Vallum  Hilqija,  cinksiya, 
qa  Hilqija  Azareja  cinksiya, 

14  Qa  Azareja  Seraja  cinksiya, 
qa  Seraja  Jehotzadaq  cinksiya, 

15  Qa  Jehotzadaq  Jehowa  Ju- 
da  qa  Jerusalem  Nebukadnezar 
nape  on  wayaka  awicaye  cehan 
opa. 

16  Lewi  cinca  kin  Gersom,  Qo- 
hat,  qa  Merarii 

17  IJnkan  Gersom  cinca  cajepi 
kin  dena  ee,  Libni,  qa  Simeyi. 

18  Qohat  cinca  kin,  Araram,  qa 
Itzhar,  qa  Hebron,  qa  Uzziel. 

19  Merari  cinca  kin,  Mabli  qa 
Musi.  Hena  Lewi  kin  ateyapi 
wicowazipi  kin  eepi. 

20  Gersom  etanhan,  iye  cinhin- 
tku  Libni,  iye  cinhintku  Jabat, 
iye  cinhintku  Zinma, 

21  Iye  cinhintku  Joha,  iye  cin¬ 
hintku  Jiddo,  iye  cinhintku  Ze- 
rah,  iye  cinhintku  Jateri, 

22  Qohat  cinca  kin,  iye  cinhin¬ 
tku  Aminadab,  iye  cinhintku  Qo- 
rah,  iye  cinhintku  Assir, 

23  Iye  cinhintku  Elqana,  iye 
cinhintku  Ebijasap,  iye  cinhin¬ 
tku  Assir, 

24  Iye  cinhintku  Tahat,  iye 
cinhintku  Uriel,  iye  cinhintku 
Uzija,  iye  cinhintku  ^aul. 

25  Qa  Elqana  cinca  kin  Ama- 
sai,  qa  Ahimot. 

26  Iye  cinhintku  Elqana.  El¬ 
qana  cinhintku  Tzopi,  qa  iye  cin¬ 
hintku  Nahat; 

27  Iye  cinhintku  Eliab,  qa  iye 
cinhintku  Jeroham,iye  cinhintku 
Elqana, 

28  Qa  iye  cinhintku  Samuel 
cinca  kin  tokapa  kin  Joel  qa 
inonpa  kin  Abija. ' 

29  Merari  cinca  kin  Mahli,  iye 
cinhintku  Libni,  iye  cinhintku 
Simeyi,  iye  cinhintku  Uzza, 

30  iye  cinhintku  ^imeya,  iye 
cinhintku  Hagija,  iye  cinhintku 
Asaja. 

31  Unkan  canwohnaka  kin 
owanji  yanke  cin  iyohakam  Je- 
howa  ti  kin  ohna  Dawid  do- 
wanpi  itancan  najin  wicakiya 
dena  eepi. 

32  Qa  itkokipapi  wakeya  tipi 
kin  itokam  okiyapi  ece,  Solomon 
Jehowa  ti  kin  Jerusalem  ohna 

kage  cin  hehanyan ;  qa  wohta- 
nipi  econpi  kta  e  wayacopi  kin 
iyecen  najinpi. 

33  Qa  dena,  qa  iye  cincapi  en 
yakonpi  ece ;  Qohati  cinca  kin 
etanhan  Heman  dowanpi  itan¬ 
can  kin  he  Joel  cinhintku,  Sam¬ 
uel  cinhintku, 

34  Elqana  cinhintku,  Jeroham 
cinhintku,  Eliel  cinhintku,  Toha 
cinhintku, 

35  Tzop  cinhintku,  Elqana  cin¬ 
hintku,  Mahat  cinhintku,  Yamasi 
cinhintku, 

36  Elqana  cinhintku,  Joel  cin¬ 
hintku,  Azarija  cinhintku,  Tze- 
panja  cinhintku, 

37  Tahat  cinhintku,  Assir  cin¬ 
hintku,  Ebijasap  cinhintku,  Qo- 
rah  cinhintku, 

38  Itzhar  cinhintku,  Qohat  cin¬ 
hintku,  Lewi  cinhintku,  Israel 
cinhintku. 

39  Unkan  hunkawanjitku  Asap 
iye  etapa  ekta  najin  ;  Asap  Bere- 
keja  cinhintku,  ^imeya  cinhin¬ 
tku, 

40  Mikael  cinhintku,  Bayaseja 
cinhintku,  Malkija  cinhintku, 

41  Etni  cinhintku,  Zerah  cin¬ 
hintku,  Yadja  cinhintku, 

42  Etan  cinhintku,  Zinma  cin¬ 
hintku,  ^imayi  cinhintku, 

43  Jahat  cinhintku,  Gersom  cin¬ 
hintku,  Lewi  cinhintku. 

44  Unkan  hunkawanji  wicayapi 
Merari  cinca  kin  iye  catka  tan- 
han  najinpi;  Etan  Qisi  cinhin¬ 
tku,  Yabdi  cinhintku,  Malluk 
cinhiptku, 

45  Hasabja  cinhintku,  Amatzeja 
cinhintku,  Hilqija  cinhintku, 

46  Amzi  cinhintku,  Bani  cinhin¬ 
tku,  Berner  cinhintku, 

47  Mahli  cinhintku,  Musi  cin¬ 
hintku,  Merari  cinhintku,  Lewi 
cinhintku. 

48  Unkan  hunkawanji  wicayapi 
kin  Lewi  kin  Wakantanka  ti  wa- 

keya  woMani  kin  owasin  tawa- 
yekiyapi, 

49  Unkan  Aaron,  qa  iye  cin- 
ca  kin  wokulinaliyapi  owayusna 
akan,  qa  wizinyapi  owayusna 
akan  wizinyapi  kin  hena  tipi 
iyotan  wakan  wolitani  kin  owa¬ 
sin  econpi,  qa  Israel  akakpe  wi- 
cakiyapi;  Mowis  Wakantanka 
taokiye  econ  wicasi  kin  owasin 
iyecen. 

50  Qa  Aaron  cinca  kin  dena 
eepi;  iye  cinhinfcku  Eleazar,  iye 
cinhintku  Pinehas,  iye  cinhintku 
Abisua, 

51  lye  cinhintku  Buqi,  iye  cin¬ 
hintku  Uzzi,  iye  cinhintku  Ze- 
rahja, 

52  Iye  cinhintku  Merajot,  iye 
cinhintku  Arnarja,  iye  cinhintku 
Ahitub, 

53  lye  cinhintku  Zadoq,  iye 
cinhintku  Ahimayatz. 

54  Qa  oyanke  tawapi  kin  dena 
ee,  makoce  tawapi  Ohna,  conka- 
ske  tawapi  kin  iyecen,  Aaron 
cinca  Qohati  wicowazipi  kin  wo- 
pamni  wicaqupi  qehan. 

55  Qa  Juda  makoce  ohna  He¬ 
bron,  qa  ihduksan  tinta  ohna 
wanunyanpi  wihanpi  kta. 

56  Tuka  otonwe  maga  kin,  qa 
totonwe  cistinna  kin  hena  Kaleb 
Jepunne  cinhintku  kin  qupi. 

57  Tuka  Aaron  cinca  kin  He¬ 
bron  wowinape  otonwe  on  qupi; 
nakun  Libna  qa  tinta  ihduksan 
kin,  qa  Jattir,  qa  Estemoya,  qa 
hena  ihduksan,  tinta  kin. 

58  Qa  Hilen  qa  tatinta  kin,  qa 
Debir  qa  tatinta  kin, 

59  Qa  Yasan  qa  tatinta  kin,  qa 
Betsemes  qa  tatinta  kin. 

60  Unkan  Benjamin  wicoun 
etanban  Geba  qa  tatinta  kin,  qa 
Yalemet  qa  tatinta  kin,  qa  Ana- 
tot  qa  tatinta  kin ;  otonwe  tawa¬ 
pi  owasin  otonwe  wikcemna  san- 
pa  yamni  tinta  tawapi  iyahna. 


61  Unkan  Qohat  cinca  unman 
kin  otonwe  wikcemna  wicaqupi, 
oeconna  eciya  tanhan,  Epraim 
wicoun,  qa  Dan  wicoun,  qa  Ma- 
nase  wicoun  hanke  wicowazipi 
kin  etanban. 

62  Unkan  Gersom  cinca  wico¬ 
wazipi  kin  Issakar  wicoun  etan- 
han,  qa  Aser  wicoun  etanhan,  qa 
Naptali  wicoun  etanhan,  qa  Ma- 
nase  wicoun  Ba^an  ounyanpi  kin 
etanhan  ;  otonwe  wikcemna  san- 
pa  yamni  wicaqupi. 

63  Merari  cinca  wicowazipi  kin 
Ruben  wicoun  etanhan,  qa  Gad 
wicoun  etanhan,  qa  Zebulun  wi¬ 
coun  etanhan,  oeconna  eciya- 
tanhan,  otonwe  wikcemna  sanpa 
nonpa. 

64  Hecen  Israel  cinca  kin  oton¬ 
we  kin  hena,  qa  tinta  ihduksan 
kin  Lewi  kin  wicaqupi. 

65  Qa  oeconna  eciyatanhan  Ju¬ 
da  cinca  wicoun  etanhan,  qa  Si- 
meyon  cinca  wicoun  etanhan,  qa 
Benjamin  cinca  wicoun  etanhan, 
otonwe  kin  hena  cajeyatapi  qon 
wicaqupi. 

66  Unkan  Qohat  cinca  wicowa¬ 
zipi  unman  kin  otonwe  iwicaki- 
cagapi  kin  Epraim  wicoun  ohna ; 

67  Qa  »ekem  wowinape  otonwe 
wicaqupi,  qa  tinta  tawa,  Epraim 
he  kin  ohna,  qa  Gezer,  qa  tinta 
tawa, 

68  Qa  Joqmeyam  qa  tatinta,  qa 
Bethoron  qa  tatinta, 

69  Qa  Ajalon  qa  tinta  tawa,  qa 
Gatrinmon,  qa  tinta  tawa  ; 

70  Qa  Manase  wicoun  hanke 
etanhan  Aner,  qa  tinta  tawa, 
Bileyam  qa  tinta  tawa.  Qohat 
cinca  wicowazi  unman  otonwe 
kin  hena  wicaqupi. 

71  Unkan  Gersom  cinca  kin 
Manase  wicoun  wicowazipi  kin 
etanhan,  Golan  Basan  ohna,  qa 
tinta  tawa  wicaqupi,  qa  Astarot 
qa  tinta  tawa, 

72  Qa  Issakar  wicoun  etanhan  I 
Qedes,  qa  tinta  tawa,  qa  Daberat 
qa  tinta  tawa, 

73  Qa  Ramot  qa  tinta  tawa,  qa 
Anem  qa  tinta  tawa; 

74  Qa  Aser  wicoun  etanhan  Ma¬ 
sai  qa  tinta  tawa,  qa  Abdon  qa 
tinta  tawa, 

75  Qa  Huqoq  qa  tinta  tawa,  qa 
Rebob  qa  tinta  tawa  ; 

76  Qa  Naptali  wicoun  etanhan 
Qedes  Galil  ohna,  qa  tinta  tawa, 
qa  Hainon  qa  tinta  tawa,  qa  Qi- 
rataim  qa  tinta  tawa. 

77  Unkan  umanpi  kin  Merari 
cinca  kin  Zebulun  wicoun  etan¬ 
han  Rinmon  qa  tinta  tawa,  qa 
Tabor  qa  tinta  tawa; 

78  Qa  .Jordan  akasanpa  Jeribo 
etanhan,  Jordan  wihinapa  ekta- 
kiya  Ruben  wicoun  etanhan  Be- 
tzer  tinta  ohna  qa  tinta  tawa,  qa 
Jahatza  qa  tinta  tawa, 

79  Qa  Qedemot  qa  tinta  tawa, 
qa  Mepayat  qa  tinta  tawa  ; 

80  Qa  Gad  wicoun  etanhan  Ra¬ 
mot  Gileyad  ohna,  qa  tinta  tawa, 
qa  Mabanaim  qa  tinta  tawa, 

81  Qa  Hesbon  qa  tinta  tawa, 
qa  Jazer  qa  tinta  tawa. 

WICOWOYAKE  7. 

1  Unkan  Issakar  cinca  kin  Tola, 
qa  Puwa,  Jasub,  qa  ^imron,  to- 
papi. 

2  Qa  Tola  cinca  kin,  Uzzi,  qa 
Repaja,  qa  Jeriel,  qa  Jabmai,  qa 
Jibsam,  qa  Samuel;  ateyapi  To¬ 
la  ti  kin  itancanpi  kin,  wicoica- 
gepi  en  wicasta  wasaka  wadi- 
taka;  Daw  id  taanpetu  en  wica- 
yawapi  kektopawinge  wikcemna 
nonpa  sanpa  kektopawinge  non- 
pa  sanpa  opawinge  sakpe. 

3  Unkan  Uzzi  cinca  kin  ;  Jizrab- 
ja  ;  qa  Jizrabja  cinca  kin  Mika¬ 
el,  qa  Obadja,  qa  Joel,  qa  Jisija, 
zaptan;  owasin  itancan  hecapi. 

4  Qa  hena  om  wicoicagepi  hun- 
kakewicayapi  tipi  kin  etanhan, 
obe  ozuye  yapi  wicasta  kekto¬ 
pawinge  wikcemna  yamni  sanpa 
kektopawinge  sakpe  ;  winobinca 
qa  cinca  hduotapi  nakas. 

5  Qa  hunkawanji  wicayapi  Is¬ 
sakar  wicowazipi  kin  owasin  ke¬ 
ktopawinge  wikcemna  sahdogan 
sanpa  kektopawinge  sakowin ; 
owasin  wicoicage  wowapi  kin 
iyecen. 

6  Unkan  Benjamin  cinca  kin  Be¬ 
la,  qa  Beker,  qa  Jedayel,  yamni- 

7  Qa  Bela  cinca  kin,  Etzbon, 
qa  Uzzi,  qa  Uzziel,  qa  Jerimot, 
qa  Yeri  zaptanpi,  hunkakepi  tipi 
itancanpi  kin,  wicasta  wasaka 
waditaka,  wicoicage  wowapi  kin 
iyecen  wicayawapi,  kektopawin¬ 
ge  wikcemna  nonpa  sanpa  ke¬ 
ktopawinge  nonpa  sanpa  wikce¬ 
mna  yamni  sanpa  topa. 

8  Unkan  Beker  cinca  kin  Ze- 
mira,  qa  .Toyas,  qa  Eliyezer,  qa 
Elijoyena,  qa  Yomri,  qa  Jeri¬ 
mot,  qa  Abija,  Anatot,  qa  Ya- 
melet,  hena  owasin  Beker  cinca. 

9  Qa  atewicayapi  tipi  itancanpi 
kin,  wicoicage  wowapi  kin  iye¬ 
cen  wicayawapi,  wicasta  wasa¬ 
ka  waditaka  kektopawinge  wi¬ 
kcemna  nonpa  sanpa  opawinge 
nonpa. 

10  Unkan  Jedayel  cinca  kin 
Bilhan ;  qa  Bilhan  cinca  kin  Je- 
yus,  qa  Benjamin,  qa  Ehud,  qa 
Kenayana,  qa  Zetan,  qa  Tarsis, 
qa  Abisabar. 

11  Hena  owasin  Jedayel  cinca, 
atewicayapi  tipi  itancanpi  kin 
iyecen,  wicasta  wasaka  wadita¬ 
ka  kektopawinge  wikcemna  san¬ 
pa  kektopawinge  sakowin  sanpa 
opawinge  nonpa  obe  zuyapi. 

12  Nakun  ^uppim  qa  Huppim 
Yir  cinca  kin,  qa  Husim  Aber 
cinhintku. 

13  Naptali  cinca  kin  JaMziel, 
qa  Guni,  qa  Jezer,  qa  Vallum, 
hena  Bilha  cinca. 

14  Manage  cinca  kin  Asriel  he 
tawicu  ton ;  tawicu  tokeca  Ara- 
mi  win  kin  Gileyad  atkuku  Ma- 
kir  ton. 

15  Qa  Makir  fiuppim  qa  ^up- 
pim  tawinoktinpi  5mza,  he  Maya- 
ka  eciyapi;  qa  inonpa  kin  Tze- 
lopehad ;  qa  Tzelopehad  cinca 
winyan  ecedan  yuha. 

16  Unkan  Mayaka  Makir  tawi¬ 
cu  cinca  wan  ton,  qa  Peres  eya 
caskiton,  qa  sunkaku  ^eres  eci¬ 
yapi,  qa  iye  cinca  kin  Ulam  qa 
Raqem. 

17  Qa  Ulam  cinca  kin  Sedan. 
Hena  Gileyad  Makir  cinhintku 
Manage  cinhintku  cinca  kin. 

18  Qa  tawinohtin  wicastayatapi 
win  kin  Ishod,  qa  Abiyezer,  qa 
Mahla  ton. 

19  Unkan^  ^emida  cinca  kin 
Abian,  qa  Sekem,  qa  Leqjii,  qa 
Aniyam. 

20  Unkan  Epraim  cinca  kin, 
Sutelab,  iye  cinhintku  Bered, 
iye  cinhintku  Tabat,  iye  cinhin¬ 
tku  Eleyada,  iye  cinhintku  Ta¬ 
bat  ; 

21  Qa  iye  cinhintku  Zabad,  qa 
iye  cinhintku  ^utelab.  Nakun 
Ezer  qa  Eleyad  ;  unkan  Gat  wi- 
casta  makoce  kin  en  tonpi  kin 
hena  wicaktepi,  tawanuyanpi  ki- 
pi  kta  apamahde  ipi  qehan. 

22  Unkan  ateyapi  Epraim  an- 
petu  ota  iyokisin  iciya.  Unkan 
hunkawanji  wicaya  kicanptapi 
en  hipi. 

23  Unkan  tawicu  ekta  i.  Un¬ 
kan  ihdusake  ca  cinca  wica  ton  ; 
unkan  Beriya,  ( Woiyokisice,)  eya 
caskiton,  tipi  tawa  taku  sica  aki- 
pa  nakas. 

24  Qa  cunwintku  Seera  he  Bet 
Horon  hukuya  kin  qa  wankantu 
kin  ka^a;  nakun  Uzzen  J^eera. 


25  Unkan  iye  cinhintku  Repab, 
qa  Resep;  qa  iye  cinhintku  Te- 
lab,  qa  iye  cinhintku  Taban ; 

26  Iye  cinhintku  Layadan,  iye 
cinhintku  Amihud,  iye  cinhintku 
Elisarna ; 

27  Iye  cinhintku  Nun,  iye  cin¬ 
hintku  Josuwa. 

28  Qa  makoce  yuhapi  qa  oun- 
yanpi  kin  Betel,  qa  otonwe  cun- 
ksi  wicaya,  qa  wiyohiyanpa  ekta- 
kiya  Nayaran,  qa  wiyobpeyata 
Gezer,  qa  cunksiwicaya,  qa  ^e- 
kem,  qa  cunksiwicaya.  Gaza  qa 
cunksiwicaya  hehanyan. 

29  Qa  Manase  cinca  kin  icahda, 
Betsan  qa  cunksiwicaya,  qa  Ta- 
yanak  qa  cunksiwicaya,  qa  Me- 
giddo  qa  cunksiwicaya.  Dor  qa'' 
cunksiwicaya;  hena  ohna  Israel 
cinhintku  Josep  cinca  kin  oun- 
yanpi. 

30  Aser  cinca  kin  Jimna,  qa 
Jiswa,  qa  Jiswi,  qa  Beriya;  qa 
tawinobtinpi  kin  Serab. 

31  Qa  Beriya  cinca  kin,  ITeber, 
qa  Malkiel,  iye  Birzawit  atkuku. 

32  Unkan  Heber  cinca  kin  Jap- 
let,  qa  Corner,  qa  Hotam,  qa  ta¬ 
winobtinpi  Suya. 

33  Qa  Japlet  cinca  kin  Pasak, 
qa  Bimhal,  qa  Yaswat;  Japlet 
cinca  kin  hena  eepi. 

34  Qa  Somer  cinca  kin  Abi,  qa 
Rohega,  Jebubba,_qa  Aram. 

35  Qa  sunkaku  Helen  cinca  kin 
Tzopab,  qa  Jimna,  qa  ^eles,  qa 
Yamal. 

36  Qa  Tzopab  cinca  kin  Suba, 
qa  Harneper,  qa  ^uyal,  qa  Beri, 
qa  Jimra, 

37,Betzer,  qa  Hod,  qa  ^anma, 
qa  Silsa  qa  Jitran,  qa  Bera. 

38  Qa  Jeter  cinca  kin,  Jepunne, 
qa  Pispa,  qa  Ara. 

39  Qa  Yula  cinca  kin;  Arab, 
qa  Hanniel,  qa  Ritzja. 

40  Hena  owasin  Aser  cinksiwi- 
caya,  hunkawicavapi  tipi  itan- 

canpi,  wicasta  wasaka,  wadita- 
ka,  kaRnigapi,  pa  wicayawapi,  qa 
itancan  hecapi ;  wicoicage  wo- 
wapi  kin  iyecen,  obe  zuyapi  wi¬ 
cayawapi,  wicasta  kektopawinge 
wikcemna  nonpa,  sanpa  kekto¬ 
pawinge  sakpe. 

WICOWOYAKE  8. 

1  Unkan  Benjamin  kicitonpi 
kin  dena  ee,  Bela  he  tokapa, 
Asbel  inonpa,  Abarab  iyamni 
kin, 

2  Noba  itopa  kin,  Rapa  izaptan 
kin. 

3  Unkan  Bela  cinca  kin,  Addar, 
qa  Gera,  qa  Abihud, 

4  Qa  Abisuya,  qa  Nayaman,  qa 
Aboba. 

5  Qa  Gera,  qa  ^epupan,  qa  Hu- 
ram. 

6  Unkan  dena  Ebud  cinca  kin 
eepi,  Geba  ounyanpi  ateyapi  itan¬ 
can  hecapi,  qa  Manabat  ekta 
awicayapi  • 

7  Nayaman,  qa  Abija,  qa  Gera, 
iye  awicaya ;  qa  Uzza,  qa  Abi- 
bud  cinksiwicaya. 

8  Unkan  ^abaraim  tawicu  Hu- 
sim  qa  Bayara  wicayutokan  oha- 
kam  Moab  makoce  en  cinca  ki¬ 
citonpi. 

9  Qa  tawicu  Hodes  dena  kici- 
ton,  .Tobab,  qa  Tzibia,  qa  Mesa, 
qa  Malkam. 

10  Qa  Jeyutz,  qa  Rabija  qa  Mir- 
ma.  Iye  cinca  kin  hena  ateyapi 
tipi  itancanpi  kin. 

11  Unkan  Husim  Abitub,  qa 
Elpayal  cinksiwicaya. 

12  Qa  Elpayal  cinca  kin,  Eber, 
qa  Miseyam,  qa  Earned  ;  iye  Ono, 
qa  Lod  otonwe,  qa  cunksiwicaya 
kaga. 

13  Qa  Beriya  qa  ^imyi,  bena 
Ajalon  ounyanpi  ateyapi  itan¬ 
canpi  kin.  lyepi  Gat  ounyanpi 
kin  nape  wicayapi. 

14  Unkan  Abio,  qa  ^asak,  qa 
Jerimot, 

15  Qa  Zebadeja,  qa  Yarad,  qa 
Yadar, 

16  Qa  Mikael,  qa  Ispa,  qa  Joba, 
hena  Beriya  cinca  kin. 

17  Unkan  Zebadeja,  qa  Mesul- 
1am,  qa  Hezeqi,  qa  Heber, 

18  Qa  .Tismerai,  qa  .fizelia,  qa 
Jobab,  Elpayal  cinksiwicaya. 

19  Unkan  Jaqim,  qa  Zikri,  qa 
Zabdi. 

20  Qa  Eliyena,  qa  Ziletai,  qa 
Eliel, 

21  Qa  Adaja,^  qa  Beraja,  qa 
Simrat,  hena  Simyi  cinksiwi¬ 
caya. 

22  Unkan  Jispan,  qa  Eber,  qa 
•Eliel, 

23  Qa  Abdon,  qa  Zikri,  qa  Ha- 
nan, 

24  Qa  Hananija,  qa  Elam,  qa 
Anatotja, 

25  Qa  Jipedeja,  qa  Penuel,  hena 
Sasaq  cinksiwicaya, 

26  Qa  ^amserai,  qa  Sebarja,  qa 
Atalija, 

27  Qa  Jayaresja,  qa  Elija,  qa 
Zikri,  hena  .Terobam  cinksi  wi- 
caya. 

28  Hena  atewicayapi  tipi  itan¬ 
canpi  kin,  wicoicage  itancanpi 
kin.  Hena  Jerusalem  en  oun¬ 
yanpi. 

29  Unkan  Gibeyon  en  ounyanpi 
kin  Gibeyon  atkuku,  qa  tawicu 
Ma3^aka  eciyapi; 

30  Qa  cinca  kin,  tokapa  kin 
Abdon,  qa  Tzur,  qa  Qis,  qa  Ba- 
yal,  qa  Nadab, 

31  Qa  Gedor,  qa  Abjo,  qa  Za- 
ker, 

32  Qa  Miqlot,  iye  ^imea  cin- 
ksiya.  lyepi  bunkawanjiwica- 
yapi  om  ounyanpi,  hunkawanji- 
wicayapi  Jerusalem  ohna  iyota- 
konza. 

33  Unkan  Ner  Qis  cinksiya,  qa 
Qis  Saul  cinksiya,  qa  Saul  Jona- 


WICOWOYAKE  9. 


tan  cinksiya;  nakun  Malkisuya, 
qa  Abinadab,  qa  Esbayal. 

34  Qa  Jonatan  cinhintku  Merib- 
bayal,  qa  Meribbayal  cinhintku 
Mika. 

35  Qa  Mika  cinca  kin  Piton,  qa 
Melek,  qa  Tareya,  qa  Abaz. 

36  Unkan  Abaz  Jeho3'^ada  cin¬ 
ksiya,  qa  Jelioyada  Alemet  cin¬ 
ksiya  ;  nakun  Azmawet,  qa  Zim- 
ri.  Unkan  Zimri  Motza  cinksi- 

ya^ 

37  Qa  Motza  Bineya  cinksi¬ 
ya ;  iye  cinhintku  Rapa,  iye  cin¬ 
hintku  Eliyasa,  iye  cinhintku 
Azel. 

38  Qa  Azel  cinca  sakpe,  qa  ca- 
jepi  kin  dena  ee,  Azriqam,  Bo- 
keru,  qa  Ismayel,  qa  ^eyarja,  qa 
Obedja,  qa  Hanan.  Hena  owa- 
sin  Azel  cinca. 

39  Unkan  sunkaku  Yeseq  cinca 
kin  Ulam,  he  tokapa,  qa  .leyus 
he  inonpa,  qa  Elipelet  iyamni 
kin. 

40  Qa  Ulam  cinca  kin  wicasta 
wasaka  waditaka  itazipa  nawin- 
japi,  cinca,  qa  sanpa  cinca  otapi, 
opawinge  sanpa  wikcemna  za- 
ptan;  hena  owasin  Benjamin  cin¬ 
ca. 

WICOWOYAKE  9. 

1  Hecen  Israel  owasin  wicoica- 
ge  wowapi  en  ihdawapi,  qa  hena 
Israel  wicastayatapi  tawowapi 
kin  en  owapi.  Unkan  Juda  wa- 
btanipi  kin  on  wayaka  awicayapi, 
Babulon  ekta. 

2  Qa  tarnakocepi  otonwe  tawa- 
pi  en  toka  ounyanpi  kin  dena 
eepi ;  Israel,  wawayusnapi  kin, 
Lewi  kin,  qa  Netinim  (Waqupi) 
kin. 

3  Qa  .Terusalem  en  Juda  cinca 
kin  hunb,  qa  Benjamin  cinca  kin 
etanhan,  qa  Epraim  qa  Manase 
cinca  kin  etanhan. 

4  Yutai  Amihud  cinhintku,  Om- 


ri  cinhintku,  Imri  cinhintku,  Bani 
cinhintku,  Parez  Juda  cinhintku 
cinca  kin  etanhan. 

5  Unkan  ^elani  kin  etanhan, 
Yasaja,  he  tokapa,  qa  iye  cinca 
kin. 

6  Qa  Zerab  cinca  kin  etanhan 
Joel  ;  hena  qa  hunkawanji  wica- 
yapi  opawinge  sakpe  sanpa  wi¬ 
kcemna  napcinwanka. 

7  Unkan  Benjamin  cinca  kin 
etanhan  Sallu,  Mesullam  cinhin¬ 
tku,  Hodawija  cinhintku,  Hase- 
nua  cinhintku. 

8  Qa  Jibneja,  Jerobam  cinhin¬ 
tku,  qa  Ela  Uzzi  cinhintku,  Mi- 
kri  cinhintku  ;  qa  Mesullarn  ^e- 
pateja  cinhintku,  Ruel  cinhintku, 
Jibnija  cinhintku. 

9  Qa  hunkawanjiwicayapi  wi- 
coicagepi  kin  iyecen,  opawinge 
napcinwanka  sanpa  wikcemna 
zaptan  sanpa  sakpe;  hena  owa¬ 
sin  ateyapi  tipi  kin  wicasta  ate- 
yapi  pa  wicayawapi. 

10  Unkan  wawayusnapi  etan¬ 
han  Jedaja,  qa  Jehojarib,  qa  Ja- 
kin, 

11  Qa  Azarija  Hilquija  cinhin¬ 
tku,  Mesullam  cinhintku,  Zadoq 
cinhintku,  Merajot  cinhintku, 
Abitub  cinhintku,  Wakantanka 
ti  itancan  kin. 

12  Q^.  Adaja,  he  Jerobam  cin¬ 
hintku,  he  Pasbur  cinhintku,  he 
Malekeja  cinhintku  ;  qa  Mayasai, 
he  Adiel  cinhintku,  he  Jabzera 
cinhintku,  he  Mesullam  cinhin¬ 
tku,  he  Mesillemit  cinhintku,  he 
Inmer  cinhintku. 

13  Qa  sunkawicayapi  atewica- 
yapi  tipi  pa  wicayawapi  kekto- 
pawinge  wanjidan  sanpa  opawin¬ 
ge  sakowin  sanpa  wikcemna  sa¬ 
kpe  ;  Wakantanka  ti  kicanyanpi 
wobtani  kin  on  wicasta  wasaka 
waditakapi. 

14  _Qa  Lewi  kin  etanhan  Sema- 
ja  Hasub  cinhintku,  Yazriqam 

cinhintku,  Hosebeja  cinhintku, 
Merari  cinca  kin  etanhan. 

15  Qa  Baqbaqa,  Heres,  qa  Galal, 
qa  Mattanja  Mika  cinhintku,  Zi- 
kri  cinhintku,  Asap  cinhintku. 

16  Qa  Obadija  Semaja  cinhin¬ 
tku,  Galal  cinhintku,  Jedutun  cin¬ 
hintku  ;  qa  Berekeja  Asa  cinhin¬ 
tku,  Elqana  cinhintku;  iye  Ne- 
topati  hocoka  en  ounyan. 

17  Unkan  tiyopa  awanyakapi 
kin,  Vallum  qa  Yakub,  qa  Tal- 
mon,  qa  Ahiman,  qa  hunkawanji 
wicayapi  Sallum  pa  yawapi, 

18  lye  wicastayatapi  tatiyopa 
wihinanpe  ektakiya  dehanyan  a- 
wanyaka;  hena  tiyopa  awanyaka 
hecapi,  Lewi  cinca  obepi  etan¬ 
han. 

19  Uukan  Vallum  Qore  cinhin¬ 
tku,  Ebjasap  cinhintku,  Qorah 
cinhintku,  qa  hunkawanji  wicaya 
atkuku  ti  kin  etanhan  Qorahi  kin 
w'okicanye  wolitani  kin  awanya¬ 
kapi,  qa  wakeya  waksica  kin,  qa 
hunkake  wicayapi  kin  Jehowa 
towanka  tiyopa  kin  awanyakapi. 

20  Qa  Pinehas  Eleazar  cinhin¬ 
tku  otokahe  ekta  itancan  yuha- 
pi.  Jehowa  iye  kici  un. 

21  Unkan  Zekarja  Miselemja 
cinhintku  itkokipapi  wakeya  ti¬ 
yopa  kin  awanyaka. 

22  Tiyopa  awanyakapi  kta  ka- 
hnigapi  kin  owasin  opawinge 
nonpa  sanpa  wikcemna  sanpa 
nonpa  ;  hena  hocoka  tawapi  ohna 
wicoicagepi  kin  owapi.  Hena 
Dawid,  qa  Samuel  wawanyake 
kin  woawanyakapi  kin  yuhewi- 
cakiyapi. 

23  lyepi,  qa  cincapi  Jehowa  ti 
kin  wakeya  tipi  kin  tiyopa  ekta 
waawanyakapi  kta  e  najinpi, 

24  Unkan  tateyanpa  topa  ekta¬ 
kiya  wiyohiyanpa,  wiyohpeya, 
waziyata,  qa  okaga  tiyopa  awan¬ 
yaka  yukan. 

25  Qa  hunkawanjiwicayapi  oton- 

we  tawapi  en  tipi  kin,  hena  iye- 
hantu  eca  anpetu  sakowin  on  en 
hipi  ece. 

26  Tiyopa  waawanyaka  itancan 
topa  yukan,  ecetuya  yuhapi  kta 
on  nakas,  hena  Lewi  wicasta  be- 
capi,  qa  hena  Wakantanka  ti 
mazopiye,  qa  wankantipi  awan¬ 
yakapi  ecee. 

27  Qa  Wakantanka  ti  kin  ihdu- 
k^n  wankapi;  hena  awanyag 
wicasipi;  qa  hanhanna  iyohi  ti¬ 
yopa  yuhdokapi  ece,  nakas. 

28  Qa  hena  etanhan  wanjiksi 
wokicanye  waksica  kin  yuhapi, 
hecen  woyawa  on  en  aupi,  qa 
woyawa  on  ahdapi  ece. 

29  Qa  wanjiksi  wokicanye  yu- 
he  wicasipi,  tipi  wakan  wokican¬ 
ye  owasin ;  nakun  aguyapi  mdu 
kin,  qa  niinisa  kin,  qa  wihdi  kin, 
qa  cansin  wastemna  kin,  qa  taku 
omnanpi  waste  kin. 

30  Unkan  wawayusna  cincapi 
wanjiksi  wihdi  wastemna  kaga 
hecapi. 

31  Unkan  Lewi  kin  etanhan 
Mattiteja  Sallurn  cinhintku  toka- 
pa  kin,  Qoralii  heca  taku  cegu- 
guyapi  kin  owasin  awanyag  m- 

P^* 

32  Unkan  hunkawanji  wica¬ 
yapi  etanhan  Qohati  cinca  kin 
wanjiksi  aguyapi  taninyan  ehna- 
kapi  awanyakapi,  anpetu  oki- 
Bpapi  otoiyohi  on  wiyeya  kaga- 
pi  kta. 

33  Qa  dowanpi  itancanpi  kin 
hena  Lewi  ateyapi  tipi  kin  pa 
wicayawapi,  qa  anposkan  hanyen 
koya  wohtani  econwicakiyapi, 
heon  owankatipidan  ohna  ihdu- 
hapi  ecee. 

34  Hena  Lewi  ateyapi  pawica- 
yawapi,  wicoicagepi  itancanpi 
kin,  iyepi  Jerusalem  ohna  tipi. 

35  Unkan  Gibeyon  ohna  Gibe- 
yon  ateyapi  Jehiel  ounyan,  qa 
tawicu  Mayaka  eciyapi. 


WICOWOYAKE  10. 


36  Qa  cinhintku  tokapa  Abdon  ^ 
hehan  Tzur,  qa  Qis,  qa  Bayal,  qa 
Ner,  qa  Nadab. 

37  Qa  Gedor,  qa  Abjo,  qa  Ze- 
karja,  qa  Miqlot,  ^ 

38  Qa  Miqlot  Simea  cinksiya, 
qa  hena  sunkawicayapi  om  hun- 
kawanji  wicayapi  Jerusalem  en 
tipi  kin  iyotakons  tipi. 

39  Unkan  Ner  Qis  cinksiya,  qa 
Qis  Saul  cinksiya,  qa  Saul  Jona- 
tan,  qa  Malkisua,  qa  Abinadab, 
qa  Esbayal  cinksiwicaya. 

40  Qa  Jonatan  cinhintku  kin 
he  Meribbayal,  qa  Meribayal  Mi¬ 
ka  cinksiya. 

41  Qa  Mika  cinca  kin  Piton,  qa 
Melek,  qa  Tahreya, 

42  Qa  Ahaz  ;  iye  Jayera  cin¬ 
ksiya,  qa  Jayera  Alemet  cinksi¬ 
ya,  nakun  Azmavvet,  qa  Zimri ; 
qa  Zimri  Motza  cinksiya. 

43  Qa  Motza  Bineya  cinksiya, 
iye  cinhintku  Repaja,  iye  cinhin¬ 
tku  Eliyasa,  iye  cinhintku  Azel. 

44  Qa  Azel  cinca  sakpe  yuha, 
qa  cajepi  kin  dena  eepi ;  Azri- 
qam,  Bokeru,  qa  Ismael,  qa  Se- 
raja,  qa  Obedja,  qa  Hanan  ;  Azel 
cinca  kin  hena  eepi. 

WICOWOYAKE  10. 

1  Unkan  Pilistim  Israel  azuya- 
pi :  unkan  Israel  wicasta  kin 
Pilistim  itoka'pa  tanhan  napapi, 
qa  Gilboya  he  akan  capapi  hin- 
hpayapi. 

2  Unkan  Pilistim  Saul,  qa  iye 
cinca  kin  ikiyedan  wicakuwapi, 
qa  Pilistim  .Tonatan,  qa  Abina¬ 
dab,  qa  Malkisua  Saul  cinca  kin 
wicaktepi. 

3  Qa  wokicize  Saul  yusag  ya, 
qa  itazipa  ekatapi  kin  iyeyapi, 
qa  wanhinkpe  on  opi. 

4  Unkan  Saul  wicasta  tawnpe 
kicicin  kin  heciya,  Isan  hduMu- 
ka,qa  on  camapa  wo;  okini  baki- 


hdayapisni  kin  hena  en  mahipi, 
qa  ostemahdapi  kta.  Tuka  tawi- 
pe  kicicin  kin  tawatenye  sni, 
nina  kokipa  nakas.  Heon  Saul 
isan  ikikcu,  qa  akan  ehpeiciya. 

5  Unkan  tawipe  kicicin  kin 
Saul  wanna  te  wanyaka,  heon  is 
eya  isan  akan  ehpeiciye  ca  ta. 

6  Hecen  Saul  ta ;  nakun  iye 
cinca  yamni,  qa  tiwahe  tawa 
owasin  yuwitaya  tapi. 

7  Unkan  Israel  wicasta  osma- 
ka  en  tipi  kin  owasin,  napapi 
kin,  qa  Saul,  qa  iye  cinca  kin 
tapi  kin  wanyakapi ;  lieon  oton- 
we  tawapi  kin  ehpekiyapi,  qa 
najicapi.  Unkan  Pilistim  en  hi- 
pi,  qa  hena  ohna  tipi. 

8  Unkan  ihanhanna  Pilistim  to- 
na  capapi  qon  taheyakepi  yusdo- 
kapi  kta  en  hipi  qehan,  Gilboya 
he  akan  Saul,  qa  iye  cinca  kin 
hinhpayapi  iyewicayapi. 

9  Qa  Saul  yusdokapi,  qa  pa 
kin,  qa  tawipe  kin  icupi,  qa 
Pilistim  tamakocepi  ekta  ahdapi ; 
taku  wakandapi  kagapi,  qa  oyate 
tawa  ihduksan  wootanin  sdonye- 
wicakiyapi  kta  heon  etanhan. 

10  Qa  tawipe  kin  taku  wakan¬ 
dapi  tipi  kin  en  ehnakapi ;  qa  pa 
kin  Dagon  ti  kin  aokatanpi. 

11  Unkan  Jabes  Gileyad  wica¬ 
sta  owasin  taku  Pilistim  Saul 
ecakiconpi  owasin  nahonpi. 

12  Qa  wicasta  waditaka  owasin 
najinpi,  qa  Saul  tancan  kin,,  qa 
cinca  kin  tancanpi  kin  icupi,  qa 
Jabes  ekta  ahdipi,  qa  huhupi  kin 
utuhu  Jabes  en  yanke  cin  he 
ihukuya  hnakapi,  qa  anpetu  sa- 
kowin  akihaniciyapi. 

13  Hecen  Saul  te,  woahtani  Je- 
howa  awahtani  kin  on,  Jehowa 
oie  kin  nahon  sni  kin,  heon,  qa 
nakun  hanmdohdagia  wan  iwanh 
akite  cin  heon  etanhan. 

14  Qa  Jehowa  akite  sni,  heon 
Jehowa  tekiya,  qa  wawidake  kin 

Dawid  Jesse  cinhintkii  ekta 
yuwinliya. 

WICOWOYAKE  11. 

1  Unkan  Israel  owasin  Dawid 
ekta  mniciyapi,  Hebron  en,  qa 
heciyapi,  Huhu  nitawa,  qa  cekpi 
nitawa  heuncapi. 

2  Nakun  litanihan  qa  sanpa, 
Saul  wicastayatapi  unhapi  qe- 
han,  Israel  tankan  awicaye  ca 
hdicuwicaye  cin  he  niye,  Qa 
Jehow^a  Wakanyada  kin  henici- 
ya,  Niye  oyate  mitawa  Israel 
wonwicayaye  kta,  qa  niye  Israel 
oyate  mitawa  nidetanhunka  ni- 
yuhapi  kta. 

3  Hecen  Israel  hunkayapi  owa¬ 
sin  wicastayatapi  kin  ekta  He¬ 
bron  en  hipi.  Unkan  Dawid 
wotakuye  wicakicaga,  Hebron 
ohna,  Jehowa  itokam.  Unkan 
Dawid  sdayapi,  Israel  iwicada- 
ke  kta,  Jehowa  Samuel  nape  on 
eye  ciqon  he  iyecen. 

4  Unkan  Dawid,  qa  Israel  owa¬ 
sin  Jerusalem,  Jebus  hee,  ekta 
ipi,  qa  he  ehan  Jebusi  makoce 
ounyanpi  kin  hen  yakonpi. 

5  Unkan  Jebus  ounyanpi  kin 
Dawid  heciyapi.  Den  yahi  kte 
sni.  Tuka  Dawid  Zion  conka- 
ske  kin  icu,  otonwe  Dawid  tawa 
kin  hee. 

6  Tuwe  Jebusi  tokaheya  wica- 
kastake  cinhan  he  pa,  qa  mde- 
tanhunka  heca  kta,  Dawid  eye 
ciqon,  heon  Joab  Tzeruja  cin- 
hintku  kin  tokaheya  en  i,  qa  iye 
pa  yawapi. 

7  Unkan  Dawid  conkaske  kin 
en  iyotanka,  heon  he  Dawid  to- 
tonwe  eciyapi. 

8  Qa  Millo  etanhan  ihduksan 
otonwe  kin  kaga,  ihanke  kin 
ekta.  Unkan  Joab  otonwe  oka- 
pte  cin  nikiya. 

9  Unkan  Dawid  ohinniyan  san- 

pa  tanka  aya,  Jehowa  obe  yuhe 
cin  kici  un  nakas. 

10  Unkan  wicasta  wasaka  Da¬ 
wid  wicayuhe  cin  itancanpi  kin 
dena  wakisag  iciyapi,  qa  toki- 
conZe  en  okiyapi,  Israel  owasin 
on  wicastayatapi  kagapi  kta,  Je¬ 
howa  Israel  on  ^eye  ciqon  iye¬ 
cen. 

11  Qa  wicasta  wasaka  yawapi 
Dawid  wicayuhe  cin  etanhan 
dena  eepi ;  Jasobeyam  he  Hak- 
moni  cinhintku,  wikcemna  ya- 
mni  kin  itancan  kin,  iye  wahu- 
keza  on  opawinge  yamni  cawi- 
cape  kta  hduwankan  icu,  qa  wan- 
cadan  wicakte. 

12  Unkan  iye  ohakam  Eleazar 
he  Dodo  cinhintku  Ahohi  kin, 
wicasta  wasaka  yamni  kin  wanji 
hee. 

13  Qa  iye  Pasdarnin  (Wepa- 
psonpi)  ohna  Dawid  kici  un. 
Unkan  Pilistirn  kizapi  kta  hen 
mniciyapi,  qa  hen  tinta  onspa 
barle  ojudan,  qa  oyate  kin  Pilis- 
tim  wicitokapa  tanhan  napapi. 

14  Tuka  iyepi  rnaga  kin  cokaya 
najinpi,  qa  ohiyapi,  qa  Pilistirn 
wicakastakapi ;  unkan  Jehowa 
niwicaya,  wowanikiya  tanka  on. 

15  Unkan  itancan  wikcemna 
yamni  etanhan  yamni  imnija  en 
Dawid  ekta  ipi,  Adullam  mako- 
hdoka  en.  Unkan  Pilistirn  Re- 
paim  osmaka  en  wankapi. 

16  Unkan  hehan  Dawid  con¬ 
kaske  kin  en  yanka,  qa  Pilistirn 
Betlehem  en  najinpi. 

17  Qa  Dawid  kon,  qa  heya,  To- 
kin  minihdoka  Betlehem  tiyopa 
en  yanke  cin  etanhan  tuwe  mini 
yatke  makiye  kten. 

18  Unkan  yamni  kin  hena  Pilis- 
tim  owankapi  kin  kaoksapi ;  qa 
minihdoka  Betlehem  tiyopa  en 
yanke  cin  etanhan  mini  yuwan- 
kan  icupi,  qa  yuhapi,  qa  Dawid 
ekta  kahipi.  Unkan  Dawid  ya- 

tke  kta  wicada  sni,  qa  Jehowa 
on  kastan. 

19  Qa  heya,  Taku  kin  de  eca- 
mon  kta  Wakantanka  iyowin  ma- 
kiye  sni  nunwe.  Wicasta  kin 
dena  nagipi  on  ahipi  hecen  wepi 
kin  hee,  qa  wepi  kin  he  mdatke 
kta  he  ?  hecen  yatke  kta  wicada 
sni.  Wicasta  wasaka  yamni,  kin 
hena  heconpi. 

20  Qa  Abisai  Joab  cincu  kin 
yamni  itancanyapi  kin  hee,  qa 
iye  wicasta  opawinge  yamni  wa- 
hukeza  wicakipazo,  qa  cawica- 
pa ;  heon  yamni  kin  ehna  caje 
yuha. 

21  Yamni  ehna  nonpa  isanpa 
kinihanpi,  heon  mdetanhunka 
yuhapi.  Tuka  yamni  kin  iyo- 
wicahi  sni. 

22  Benaja  .Tehojada  cinhintku 
kin,  he  wicasta  waditaka,  Qabe- 
tzel  etanhan,  woecontanka  ota 
econ  ;  he  cinhintku.  lye  Moab 
wicasta  nonpa  mnaja  iyececapi 
wicakte ;  nakun  iye  mnaja  wan 
woha  mahen  yanka  ekta  i,  qa 
kte,  anpetu  wa  yukan  he  ehan. 

23  Nakun  iye  Egupton  wicasta 
wan  kte,  wicasta  hanska,  wici- 
spa  zaptan,  qa  Egupton  nape 
ohna  wahukeza  yuha,  waka- 
zunta  ihupa  ,  hinskokeca  ;  tuka 
cansakadan  yuha  ekta  i,  qa  Egu¬ 
pton  nape  kin  etanhan  wahu¬ 
keza  ki,  qa  wahukeza  tawa  on 
kte. 

24  Benaja  Jehojada  cinhintku 
hena  econ,  qa  wicasta  wasaka 
yamni  kin  ehna  caje  yuha. 

25  Wikcemna  yamni  kin  isanpa 
kinihanpi,  tuka  yamni  kin  iyowi- 
cahi  sni.  Unkan  Dawid  tona  iye 
ti  awanyakapi  kin  itancan  kaga. 

26  Unkan  wicasta  waditaka  iyo- 
tan  wasakapi  dena  eepi.  Yasa- 
hel  Joab  sunkaku,  Elhanan  he 
Dodo  cinhintku,  Betlehem  etan¬ 
han  ; 


27  Sanmot  Harori  kin,  Ileletz 
Peloni  kin. 

28  Yira  Yeqes  cinhintku  kin, 
Abiyezer  Anatoti  kin  ; 

29  Sibbeka  Husati  kin,  Yilai 
Ahohi  kin, 

30  Maharai  Netopati  kin,  He- 
led  he  Bayana  cinhintku  Neto¬ 
pati  kin ; 

31  Itai  he  Ribai  cinhintku  Gibe- 
ya  Benjamin  cinca  tawapi  etan¬ 
han,  Benaja  Piratoni  kin, 

32  Hurai  Gayas  kaksiza  kin 
etanhan,  Abiel  Yarbati  kin; 

33  Yazmawet  Baharumi  kin, 
Eljahba  ^ayalboni  kin  ; 

34  Hasam  Gizoni  kin  cinca  kin, 
Jonatan  6age  cinhintku  Plarari 
kin, 

35  Ahijam  Sakar  cinhintku  Ha- 
rari  kin,  Elipal  Ur  cinhintku  kin, 

36  Heper  Mekerati  kin,  Ahija 
Peloni  kin, 

37  PTetzro  Karmeli  kin,  Naya- 
rai  Ezbai  cinhintku, 

38  Joel  Natan  sunkaku,  Mibhar 
Hageri  cinhintku, 

39  Tzeleq  Amoni  kiri,  Nahari 
Beroti  kin  he  Joab  Tzeruja  cin¬ 
hintku  tawipe  kicicin  kin  ; 

40  Yira  Jitri  kin,  Gareb  Jitri 
kin, 

41  Urija  Hitti  kin,  Zabad  Ahlai 
cinhintku ; 

42  Yadina  ^iza  cinhintku  Ru- 
beni  kin,  Rubeni  itancan,  qa  iye 
kici  wikcemna  yamni; 

43  Hanan  Mayaka  cinhintku, 
qa  .losapat  Mitni  kin, 

44  Uzzia  Yasterati  kin,  ^ama 
qa  Jeyiel  Hotam  Yaroyeri  kin 
cinca  kin. 

45  Jediyael  he  ^imri  cinhintku, 
qa  sunkaku  Joha  Titzi  kin, 

46  Eliel  Mahawi  kin,  qa  Jeriba 
qa  Josaja  hena  Elnajmm  cinca, 
qa  .Jitma  Moabi  kin, 

47  Eliel,  qa  Yobed,  qa  Jasiel 
he  Metzobaja  etanhan. 

WICOWOYAKE  12. 

1  Unkan  dena  Dawid  ekta  Tziq- 
lag  en  hipi,  nahanliin  Saul  Qis 
cinhintku  on  etanhan  natakapi 
qehan,  qa  hena  wasakapi,  qa  wo- 
kicize  en  okiyapi. 

2  Itazipa  yuhapi,  qa  inyan,  qa 
wanhinkpe  itazipa  on  yeya  oki- 
hipi,  etapapi  qa  catkapi  kin  un¬ 
man  tukte  kastaon-  Saul  hun- 
kawanji  wieaye  cin  Benjamin 
etanhan. 

3  Ahiyezer  he  itancan,  qa  Joas 
^imaya  cinhintku  Gibeyati  kin, 
qa  Jeziel,  qa  Pelet  Yazmawet 
cinca,  qa  Beraka,  qa  Jehu  Arna- 
toti  kin. 

4  Qa  Jismaja  Gibeyoni  kin,  wi- 
casta  wasaka  wikcemna  yamni 
kin  ehna,  qa  wikcemna  yamni 
kin  isanpa ;  nakun  Jeremija,  qa 
.Jahaziel,  qa  Johanan,  qa  .loza- 
bad  Gederoti  kin. 

5  Elyuzai,  qa  Jerimot,  qa  Be- 
yalja,  qa  ^emarja,  qa  Sepatja 
Haro  pi  kin. 

6  Elqana,  qa  Jisija,  qa  Yazariel, 
qa  Joyezer,  qa  Jasobeyam,  Qora- 
bim  kin. 

7  Qa  Joyela,  qa  Zebadja  Jero- 
ham  cinca,  Gedor  etanhan  hena 
eepi. 

8  Qa>Gadi  kin  etanhan  Dawid, 
tinta  conkaske  kin  en  yanke  ce- 
han,  ekta  wicasta  wasaka  wadi- 
taka  inanpapi,  wicasta  ozuye  ka- 
ga  wayupika,  wahacanka,  qa  wa- 
hukeza  yuhapi,  itepi  kin  mnaja 
itepi  kin  iyececapi,  qa  tatokadan 
he  akan  yakonpi  kin  iyecen  du- 
zahanpi ; 

9  Yezer  he  itancan  kin,  Obad- 
ja  inonpa  kin,  Eliab  iyamni 
kin. 

10  Mismanna  itopa  kin,  Jere¬ 
mija  izaptan  kin, 

11  Yattai  isakpe  kin,  Eliel  isa- 
kowin  kin, 

12  Johanan  isahdogan  kin,  El- 
zabad  inapcinwanka  kin, 

13  Jeremija  iwikcemna  kin, 
Makbunnai  iakewanji  kin. 

14  Hena  Gad  cinca  kin  akicita 
tancanpi,  wanji  cistinna  opawin- 
ge  yuha,  qa  tanka  kin  kektopa- 
winge. 

15  Hena  wi  tokaheya  en,  Jordan 
minitan  ece,  maya  kin  owasin 
iwankam,  he  ehan  iyuwegapi,  qa 
osmaka  ounyanpi  kin  owasin  na¬ 
pe  wicayapi,  wiyohiyanpata,  qa 
wiyohpeyata  nakun. 

16  Unkan  Juda  qa  Benjamin  cin- 
capi  kin  etanhan  Dawid  ekta, 
conkaske  ekta  hipi. 

17  Unkan  Dawid  wicitkokim 
inanpe  ca  ia,  qa  hewicakiya,  Woo- 
kiye  on  qmayakiyapi  kta  e  ya- 
hipi  kinhan  micante  kin  nican- 
tepi  om  okowanjidan  kta;  tuka 
minape  ohna  ohan  sica  wanica 
esta  mayahnayanpi,  qa  toka  ma- 
yanpi  nape  en  mayaqupi  kte 
cinhan,  tuwe  hunkake  wicun- 
yanpi  wakandapi  kin  he  wanyake 
kte,  qa  yaco  kte. 

18  Unkan  woniya  kin  Amasai 
wikcemna  yamni  itancan  kin 
koyaka ;  unkan  heya,  Dawid  ta- 
wa  unyayapi,  qa  Jesse  cinhintku 
unnicapi.  Wookiye,  niye  ekta 
wookiye,  qa  tona  oniciyapi  kin 
wookiye  yuhapi  nun  we;  Tuwe 
wakanyada  oniciya  nakas.  Un¬ 
kan  Dawid  iyowin  wicakiya,  qa 
mde  tanhunka  wicakaga. 

19  Unkan  Pilistim  Saul  azuya- 
pi  Dawid  owicape  cehan  ;  (tuka 
owicakiye  sni ;  Pilistim  itancanpi 
kin  iwohdakapi,  qa  heyapi,  Un- 
papi  on  iye  yuhe  cin  Saul  ekta 
hde  kta  qa  on  kihde  sipi  nakas ,) 
hehan  Manase  etanhan  wanjiksi 
en  hipi. 

20  Tziglag  en  hdi  qehan  Mana¬ 
se  etanhan  Yadna,  qa  Jozabad, 
qa  Jidayel,  qa  Mikael,  qa  Joza- 

bad,  qa  Elihu,  qa  Txilletai,  Ma¬ 
nage  kektopawinge  itancanpi  kin 
en  hipi. 

21  Hena  Dawid  okiyapi,  ozuye 
anatanpi  qehan,  hena  owasin 
wicasta  wa^aka  waditakapi  na- 
ka4,  qa  obe  itancan  hecapi. 

22  He  ehan  anpetu  otoiyohi  Da¬ 
wid  okiyapi  kta  wicasta  en  hipi, 
ecen  obe  tanka  Wakantanka  tao- 
be  kin  iyececa. 

23  Unkan  wokicize  on  wiyeya 
unpi,  itancanpi  kin  Hebron  en 
Dawid  ekta  hipi,  Saul  towidake 
kin  Dawid  ekta  yuhomnipi  kta 
on,  Jehowa  eye  ciqon  iyecen, 
wicayawapi  kin  dena  eepi. 

24  Juda  cinca  kin,  wahacanka 
wahukeza  ko  kicunpi,  kektopa- 
winge  sakpe  sanpa  opawinge  sa- 
hdogan,  ozuye  on  wipe  kitonpi. 

25  Simeon  cinca  etanhan,  wi¬ 
casta  wa^aka,  ozuye  waditakapi 
kektopawinge  sakowin  sanpa 
opawinge  wanjidan. 

26  Lewi  cinca  kin  etanhan  ke¬ 
ktopawinge  topa  sanpa  opawin¬ 
ge  sakpe. 

27  Nakun  Jehojada  Aaron  cin¬ 
ca  kin  itancan  kin,  qa  kektopa¬ 
winge  yamni  sanpa  opawinge 
sakowin  kici  unpi. 

28  Nakun  Zadok  koska  wasa- 
ka  waditaka,  qa  atkuku  ti  kin 
etanhan  wicasta  itancan  hecapi 
wikcemna  nonpa  sanpa  nbnpa. 

29  Qa  Benjamin  cinca  kin  etan¬ 
han,  Saul  sunka  wicaye  cin 
etanhan  kektopawinge  yamni ; 
hena  wdcota  nahanhin  Saul  ti  to- 
wanyake  kin  awanyakapi. 

30  Qa  Epraim  cinca  kin  etanhan 
kektopawinge  wikcemna  nonpa 
sanpa  opawdnge  sahdogan  wica¬ 
sta  wasaka  waditaka  hunkake  wi- 
cayapi  ti  kin  en  caje  wicayatapi. 

31  Manage  wicoun  hanke  kin 
etanhan  kektopawinge  wikcemna 
sanpa  kektopawinge  sahdogan, 


hena  Dawid  wicastayatapi  kaga- 
pi  kta  caje  wicayatapi. 

32  Qa  Issakar  cinca  kin  etanhan 
wicasta  anpetu  kin  sdonyapi, 
on  iyehantu  wosdonye  on  taku 
Israel  econpi  kta  iyececa  iyu- 
kcanpi,  pa  wicayawapi  opawinge 
nonpa,  qa  hunkawanjinwicayapi 
owasin  owicapapi. 

33  Qa  Zebulun  etanhan  zuye- 
yapi,  wokicize  wipe  owasin  yu- 
hapi  kektopawinge  wikcemna 
zaptan,  cante  okonwanjidan  oci- 
mdagehan  najinpi. 

34  Qa  Naptali  etanhan  akicita 
tancan  kektopawinge,  qa  waha¬ 
canka  qa  wahukeza  yuhapi  ke¬ 
ktopawinge  wikcemna  yamni 
sanpa  kektopawinge  Sakowin 
owicapapi. 

35  Qa  Dani  kin  etanhan  ozuye 
wiyeya  unpi  kektopawinge  wikce- 
rana  nonpa  sanpa  kektopawinge 
sahdogan  qa  opawinge  ^akpe. 

36  Qa  Aser  etanhan  zuye  yapi, 
wokicize  wipe  yuhapi  kektopa¬ 
winge  wikcemna  topa. 

37  Qa  Jordan  akasanpa  tanhan 
Rubeni  kin,  qa  Gadi  kin,  qa  Ma- 
nase  wicoun  hanke  kin  etanhan 
obe  wokicize  wipe  owasin  yuha¬ 
pi  kektopawinge  opawinge  sanpa 
kektopawinge  wikcemna  nonpa. 

38  Hena  owasin  ozuye  wicasta 
ocimdagehan  manipi  cante  oco- 
wasin  on,  Dawid  wicastayatapi 
kagapi  kta,  Hebron  ekta  hipi, 
Israel  owasin  iwankam,  qa  na¬ 
kun  Israel  unmanpi  kin  owasin 
cante  okonwanjidan  Dawid  wi¬ 
casta  yatapi  kagapi  kta  cinpi. 

39  Qa  hen  anpetu  yamni  Dawid 
kici  yakonpi,  w'otapi,  qa  waya- 
tkanpi,  hunkawanjiwicayapi  kin 
taku  wiyeya  wicakicagapi  na- 
ka^. 

40  Qa  nakun  Israel  ohna  wowi- 
yu^kin  yukan  ;  heon  tona  wici- 
kiyedan  unpi  kin,  Issakar,  qa  Ze- 

bulun,  qa  Naptali  ekta  hehatiyan 
woyute  wicakahipi,  sonsonna,  qa 
Kamel,  qa  sunkasonsonna  akan, 
qa  woyute  aguyapi  mdu,  qa  su- 
ken  waskuyeca  paskicapi,  qa  ha- 
stanhanka  pusyapi,  qa  minisa,  qa 
wihdi,  nakun  tatanka,  qa  taliin- 
ca,  nina  ota  kahipi. 

WICOWOYAKE  13. 

1  TJnkan  Dawid  kektopawinge 
itancanpi  kin,  qa  opawinge  itan- 
canpi  kin,  qa  mdetanhunka  owa- 
sin  om  wohdaka. 

2  Qa  Dawid  Israel  omniciye 
owasin  hewicakiya,  lyonicipipi 
kinhan,  qa  Jehowa  Wakanunda- 
pi  kin  etanhan  kinhan,  hunka- 
wanji  wicunyanpi  Israel  makoce 
owancaya  okaptapi  kin,  iwaho- 
wicunyanpi  kta,  qa  wawayusna- 
pi  kin,  qa  Lewi  kin  otonwe  ta- 
wayapi  ohna  yakonpi  kin  om, 
unkiyepi  en  mniciye  wicunyanpi 
kta. 

3  Qa  taku  Wakanundapi  can- 
wohnaka  tawa  unkiyepi  eh  un- 
hdohdipi  kta  ;  Saul  anpetu  tawa 
icunhan  he  unkakitapi  sni  nakas. 

4  Unkan  omniciye  owasin  he- 
conpi  kta  keyapi ;  wicoie  kin 
ecetu  oyate  owasin  istapi  kin  en 
naka^, 

5  Unkan  Dawid  Israel  owasin 
mniciye  wicaya,^  Egupton  wa- 
kpa  kin  etanhan,  Hamat  ekta  ya- 
pi  kin  hehanyan;  Wakantanka 
canwohnaka  tawa  Qirjat  Jeya- 
rim  ekta  huweyapi  kte  heon 
etanhan. 

6  Unkan  Dawid,  qa  Israel  owa¬ 
sin  Qirjat  .Teyarim  otonwe  kin 
ekta  ipi,  hetanhan,  Wakantanka, 
Jehowa  kerubim  ounye  cin  eci- 
yapi,  canw.ohnaka  tawa  huwmya- 
pi  kte. 

7  Unkan  Abinadab  ti  kin  etan¬ 
han  canpahmihma  teca  wan  akan 

hdokupi.  Unkan  Uzza  qa  Ahio 
canpahmihma  kin  kahapapi. 

8  Unkan  Dawid,  qa  Israel  owa¬ 
sin,  towasakapi  ocowasin  on,  Je¬ 
howa  itokam  skatapi,  qa  dowan- 
pi,  can  dowankiyapi  on,  qa  co¬ 
tanka  on,  qa  cancega  on,  qa  ma- 
zaicicasnapi  on,  qa  maza  yaho- 
tonpi  on. 

9  Unkan  Kidon  wakapanpi  o- 
wanka  ekta  hipi  qehan,  Uzza  can¬ 
wohnaka  yuze  kta  nape  kin  ye- 
kiya,  tatanka  kin  nahuhuzapi 
nakas. 

10  Unkan  Jehowa  tocanniye 
kin  Uzza  aide,  qa  canwohnaka 
kin  ekta  nape  kin  3?^ekiye  cin  he¬ 
on  kastaka ;  unkan  hen  ta,  Wa¬ 
kantanka  itokam. 

11  Unkan  Dawid  sihda,  Jehowa 
Uzza  kastake  cin  heon  etanhan. 
Unkan  oyanke  kin  he  anpetu  kin 
dehanyan  Peretz  Uzza  (Uzza  ka- 
stakapi)  eciyapi, 

12  Unkan  anpetu  kin  he  en  Da¬ 
wid  Wakantanka  kokipa,  qa  he- 
ya.  Token  Jehowa  canwohnaka 
tawa  miye  ekta  hiyu  waye  kta 
he? 

13  Heon  Dawid  iye  ti  ekta, 
Dawid  totonwe  kin  en  canwo¬ 
hnaka  kin  hiyuye  sni;  tuka  icuorn 
aya,  Obededom  Gitti  ti  kin  ekta. 

14  Unkan  Wakantanka  canwo¬ 
hnaka  tawa  Obededom  tiyohna- 
ka  om,  iye  ti  kin  ohna  wi  yamni 
yanka.  Unkan  Jehowa  Obed¬ 
edom  tiyohnaka  kin,  qa  taku  yu- 
he  cin  owasin  yawaste. 


WICOWOYAKE  14. 

1  Unkan  Huram  Tzur  wicasta- 
yatapi  kin  wahosiye  Dawid  ekta 
u  wicasi ;  nakun  liantesa  can,  qa 
inyantipikaga,  qa  cankajipa,  tipi 
kicicagapi  kta  heon  etanhan. 

2  Unkan  Dawid  iye  tawowidake 
kin  tehanwankan  aya,  heon  Israel 

iwicadake  kta  e  Jehowa  iye  yu- 
suta  oyate  tawa  Israel  on  etanhan 
sdotkiya. 

3  Unkari  Jerusalem  ohna  Dawid 
winokinca  sanpa  wicayuza,  qa 
cinca  wica  winyan  ko  Dawid  ki- 
citonpi. 

4  Qa  cinca  Jerusalem  ohna  kici- 
tonpi  cajepi  kin  dena  ee ;  San- 
muya,  qa  Sobab,  Natan,  qa  Solo¬ 
mon, 

5  Qa  Jibbar,  qa  Eli^ua,  qa  El- 
palet, 

6  Qa  Noga,  qa  Nepeg,  qa  Japi- 

ya- 

7  Qa  Elisama,  qa  Beyeljada,  qa 
Elipalet. 

8  Unkan  Pilistim  Israel  ocowa- 
sin  idake  kta  e  Dawid  sdayapi 
nalionpi  qehan,  Pilistim  owasin 
Dawid  akin  itanwankanhde  upi. 
Unkan  Dawid  nabon,  qa  wicitko- 
kim  inanpa. 

9  Unkan  Pilistim  hipi,  qa  Repa- 
im  osmaka  ohna  enanakiya  iya- 
yapi. 

10  Unkan  Dawid  Wakantanka 
iwange  ca  heya,  Pilistim  anawi- 
cawatan  kta,  qa  minape  en  wica- 
yaqu  kta  he?  Unkan  Jehowa 
heciya,  Anatan  wo,  hecen  ninape 
en  wicawaqu  kta. 

11  Unkan  Bayal  Petatzim  ekta 
hipi.  Unkan  hen  Dawid  wica- 
kastaka,  qa  heya,  Jehowa  toka- 
mayanpi  minape  on  kadus  wi- 
caya,  mini  caduze  cin  iyecen ; 
heon  oyanke  kin  he  Bayal  Pe- 
ratzim,  (lyotan  kaduzapi,)  eya 
caje  yatapi. 

12  Unkan  hen  taku  wakandapi 
ebpekiyapi.  Unkan  peta  on  bub- 
nabyapi ;  Dawid  hecon  wicasi 
nakas. 

13  Unkan  ake  Pilistim  osmakp. 
qon  ohna  enanakiya  iyayapi. 

14  Unkan  Dawid  ake  Wakan¬ 
tanka  iwanga.  Unkan  Wakan¬ 
tanka  heciya,  Wicihakam  de  kte 


sni,  ewicatanhan  ihduhomni,  qa 
Baka  can  kin  itokapa  tanhan  wi- 
cikiyedan  ya  wo. 

15  Qa  Baka  can  inkpa  ohna  ta¬ 
ku  iyaya  ho  kin  nayabon  kinhan, 
hehan  wokicize  ekta  inanpa  wo  ; 
Wakantanka  Pilistim  wicaka- 
stake  kte  e  nitokam  inanpa  na- 
kaA 

16  Unkan  Dawid,  token  Wa¬ 
kantanka  econsi  kin,  he  iyecen 
econ,  qa  Gibeyon  etanhan  Gazer 
ekta,  hehanyan  Pilistim  obe  kin 
kastakapi. 

17  Hecen  makoce  kin  owasin 
ohna  cajeyatapi,  qa  ikcewicasta 
owasin  kokipapi,  Jehowa  kaga. 

WICOWOYAKE  15. 

1  Unkan  Dawid  totonwe  ohna 
tipi  kaga,  qa  Wakantanka  can- 
wohnaka  tawa  on  oyanke  wan 
wiyeya  kaga,  qa  on  wakeya  wan 
ekicihde. 

2  Hehan  Dawid  heya,  Lewi 
kin  isnanapi  Wakantanka  can- 
wohnaka  tawa  yuhapi  kta  iye- 
ceca.  Hena  Jehowa  wicaka- 
bniga,  Wakantanka  can  wohnaka 
tawa  akiyuhapi  kta,  qa  kican- 
yanpi  kta,  owihanke  wanica. 

3  Unkan  Dawid  Israel  owasin 
Jerusalem  ekta  mniciye  wicaya, 
Jehowa  canwohnaka  tawa  hdo- 
upi  kta,  oyanke  tawa  iye  kici- 
cage  cin  he  en. 

4  Qa  Dawid  Aaron  cinca  kin, 
qa  Lewi  kin  wicayuwitaya. 

5  Qohat  cinca  kin  etanhan  Uriel 
itancan  kin,  qa  sunka  wicaya 
opawinge  sanpa  wikcemna  non- 
pa. 

6  Merari  cinca  etanhan  Yasa- 
ja  itancan  kin,  qa  sunkawicaya 
opawinge  nonpa  sanpa  wikce¬ 
mna  nonpa. 

7  Gersom  cinca  kin  etanhan 
Joel  itancan  kin,  qa  sunka  wi- 

caya  opawinge  sanpa  wikcemna  | 
yamni. 

8  Elitzapan  cinca  etanhan  ^e- 
maja  itancan  kin,  qa  sunka  wi- 
caya  opawinge  nonpa. 

9  Hebron  cinca  etanhan  Eliel 
itancan  kin,  qa  sunka  wicaya  wi¬ 
kcemna  sahdogan. 

10  Uziel  cinca  etanhan  Anmi- 
nadab  itancan  kin,  qa  sunka  wi¬ 
caya  opawinge  sanpa  wikcemna 
sanpa  nonpa. 

11  Unkan  Dawid  wawayusna 
kin  Zadoq,  qa  Abiatar;  qa  Lewi 
kin  Uriel,  Yasaja,  qa  Joel,  Se- 
maja,  qa  Eliel,  qa  Anminadab 
wicakipan  ; 

12  Qa  hewicakiya,  Lewi  ate 
wdcayapi  itancanpi  kin  henicapi, 
ihduwakanpo,  niyepi,  qa  sunka 
wicayayapi ;  qa  Jehowa  Israel 
wakandapi  canwohnaka  tawa 
oyanke  wiyeya  wecage  cin  ekta 
hiyuyapo. 

13  Tokaheya  qon  hecanonpi  ^ni, 
heon  Jehowa  Wakanundapi  kin 
unkastakapi,  woyaco  kin  iyecen 
unkakitapi  sni  nakas. 

14  Unkan  wawayusnapi  kin,  qa 
Lewi  kin  Jehowa  Israel  wakan¬ 
dapi  canwohnaka  tawa  huweya- 
pi  kta  ihduwakanpi. 

15  Qa  Lewi  cincapi  kin  Wakan- 
tanka  canwohnaka  tawa  tosu  on 
hiyetepi  akan  akiyuhapi,  Mowis 
Jehowa  oie  kin  eciyatanhan, 
econwicasi  kin  iyecen. 

16  Unkan  Dawid  Lewi  itancan¬ 
pi  kin  sunkawicayapi  wanjiksi 
dowan  wokicanye  on  dowan  na- 
jin  wicakiyapi  kta  kewicakiya, 
candowankiyapi  on,  qa  cotanka 
on,  qa  maza  icicasnapi  on  ;  he- 
cen  wiyuskinyan  ho  kin  wankan 
yeyapi  kta. 

17  Unkan  Lewi  kin,  Heman  Joel 
cinhintku,  qa  hunkaw'anji  wica- 
ye  cin  etanhan  Asap  Berekeja 
cinhintku,  qa  hunkawanjiwicaye 

cin  Merari  cinca  kin  etanhan 
Etan  Qusaja  cinhintku  najin  wi- 
cayapi. 

18  Qa  hena  om  hunkawanji  wi- 
cayapi  iyokihepi  Zekareja,  Ben, 
qa  Jayaziel,  qa  ^emiramot,  qa 
Jehiel,  qa  Yuni,  qa  Eliab,  qa  Be- 
naja,  qa  Mayasija,  qa  Matiteja, 
qa  Elipelu,  qa  Miqneja,  qa  Obed- 
edom,  qa  Jeyiel  tiyopa  awanya- 
kapi. 

19  Qa  Heman,  Asap,  qa  Etan 
wadowanpi,  mazaicicasnapi  on 
hotaninpi  ece. 

20  Qa  Zekarija,  qa  Yaziel,  qa 
^eniiramot,  qa  Jehiel,  qa  Yuni, 
qa  Eliab,  qa  Mayaseja,  qa  Bena- 
ja,  candowankiyapi  wikoska  ho 
on, 

21  Qa  Matiteja,  qa  Elipelu,  qa 
Miqneja,  qa  Obededom,  qa  Jeyiel, 
qa  Yazazija  candowankiyapi  isa- 
hdogan  kin  on  ahiyayeyapi. 

22  Qa  Kenanaja  Lewi  itancan¬ 
pi  ahiyayapi  kin  onspewicakiya, 
iye  ahiyaya  wayupika  nakas. 

23  Qa  Berekeja,  qa  Elqana 
canwohnaka  kin  awanyakapi. 

24  Qa  Sebaneja,  qa  Josapat, 
qa  Netaneel,  qa  Yaraasa,  qa  Ze¬ 
kareja,  qa  Benaja,  qa  Eliezer  wa¬ 
wayusnapi  kin  Wakantanka  can- 
wohnake  tawa  itokam  mazaya- 
hotonpi  on  yahotonpi.  Qa  Obed¬ 
edom,  qa  Jehija  canwohnaka 
kin  awanyakapi. 

25  Unkan  Dawid,  qa  Israel  hun- 
kayapi  kin,  qa  kektopawinge 
itancanpi  kin  Jehowa  wotakuye 
canwohnaka  kin,  Obededom  ti 
kin  ekta,  wiyuskinyan  huwe  ipi. 

26  Unkan  Wakantanka  Lewi 
kin  Jehowa  wicotakuye  canwo¬ 
hnaka  akiyuhapi  kin  owicakiye 
cehan  tatanka  sakowin,  qa  ta- 
mdoka  sakowin  wakiyusnapi, 

27  Unkan  Dawid  minihuha  on- 
hdohda  wan  ipiyag  kiton  ;  na- 
kun  Lewi  canwohnaka  akiyuha- 


WICOWOYAKE  16. 


pi  kin  owasin,  qa  wadowanpi, 
kin,  qa  Kenaneja  akiyuhapi  itan- 
can  kin  wadowanpi  om,  qa  Da- 
wid  minikuha  amdo  akalipe  wan 
koyagya. 

28  Unkan  Israel  owasin  Jeho- 
wa  otakuye  canwohnaka  kin  lya- 
sapi,  qa  heyahotonpi  on,  qa  ma- 
zayahotonpi,  qa  mazaicicasnapi 
hena  owasin  ho  kin  on,  qa  can- 
dowankiyapi  qa  cotanka  dowan- 
kiyapi  on  akupi. 

29  Unkan  Jehowa  wotakuye 
canwohnaka  kin  Dawid  totonwe 
kin  en  hi  qehan,  Mikal  Saul  cun- 
wintku  owanyeye  ohna  eokasin, 
qa  wicastayatapi  kin  Dawid 
skata,  qa  waci  wanyake  cehan 
cante  mahen  wahtedasni. 

WICOWOYAKE  16. 

1  Unkan  Wakantanka  canwo¬ 
hnaka  tawa  ahipi,  qa  ehdepi,  wa- 
keya  wan  Dawid  ekicihde  kin 
ohna,  qa  wohuhnahyapi,  qa  wo- 
pida  wosnapi  Wakantanka  ito- 
kam  ahipi. 

2  Unkan  Dawid  wohuhnahyapi, 
qa  wopida  wosnapi  huhnahya 

Jehowa  yatanmiye, 


yustan  qehan,  oyate  kin  Jehowa 
cajeyan  wicayawaste. 

3  Qa  Israel  owasin,  wicasta,  qa 
winohinca  otoiyohi  aguyapi  hmi- 
yanyanna  wan,  qa  minisa  wiya- 
tke  ohnaka  wan,  qa  waskuyeca 
kaskicapi  wan  wicaqu. 

4  Qa  Lewi  kin  etanhan  waki- 
canyanpi  Jehowa  canwohnaka 
tawa  itokam  yanke  wicasi,  Jeho¬ 
wa  Israel  wakandapi  kin  kiksu- 
ye  yapi,  qa  wopida  eyapi,  qa 
idowanpi  kta. 

5  Asap  pa  kin  hee,  qa  iypkihepi 
Zekareja,  qa  Jeyiel,  qa  Semira- 
mot,  qa  Jehiel,  qa  Matiteja,  qa 
Eliab,  qa  Benaja,  qa  Obededom, 
qa  Jeyiel,  hena  candowankiyapi, 
qa  cotanka  yuhapi ;  qa  Asap 
mazaicicasnapi  on  ho  yuota- 
nin. 

6  Qa  Benaja,  qa  Jihaziel,  wawa- 
yusnapi  kin  mazayahotonpi  yuha 
ohinniyan  Wakantanka  otakuye 
canwohnaka  tawa  ■  itokam  ya- 
konpi. 

7  Anpetu  kin  he  ehan  Dawid 
odowan  kin  de  tokaheya  Jehowa 
wopida  eyapi  kta  Asap,'qasun- 
kawicaya  napepi  en  qu. 


8 

lye  caje  kin  hoyekiya  miye. 

Oyate  ehna  iye  ohan  tanka  oyakapo, 

9  lye  idowanpo  ;  kahiyayapo. 

Iye  tawowapetokeca  owasin  awacinpo. 

10  Caje  wakan  tawa  yatanpo, 

Tona  Jehowa  akitapi  cantepi  wiyuskinpi  kta. 

]  1  Jehowa  odemiye,  qa  iye  towasake  kin. 

Iye  ite  kin  ohinniyan  akitapo. 

12  Taku  wowinihan  econ  kin  kiksuyapo. 

Iye  wowapetokeca  tawa. 

Qa  woyaco  iye  i  kin  etanhan. 

13  Iye  taokiye,  Israel  etanhan  inicagapi; 

Jakob  cinca  nicahnigapi. 

14  Jehowa  Wakanundapi  kin  he  iye. 

Tawoyaco  kin  maka  kin  owancaya. 

15  Wotakuye  tawa  owihanke  wanin  kiksuyapo. 

Wicoie  econ  wicasi  kin  wicoicage  kektopawinge  he- 
hanyan. 

16  Abraham  kicicage  cin  he  ; 

Qa  wokonze  tawa  Izak  en, 

17  He  Jakob  kici  hdasuta  wokage  on, 

Israel  kici  wotakuye  owihanke  wanica, 

18  Qa  heya,  Niye  Kanan  makoce  kin  cicu  kta, 

Tawayaye  kta  e  he  iniciyutapi. 

19  Hinahin  tonana  wicayawapi, 

Qa  ohna  unhdaka  unpi. 

20  Ikcewicasta  wicehna  ihdaka  yapi ; 

Wokiconze  wan  etanhan  oyate  tokeca  ekta. 

21  Tuwedan  wicakiyuse  iyowinkiye  sni. 

Qa  iyepi  on  wicasta  yatapi  iyopewicaya. 

22  Sdawicawakiye  cin  ihnuhan  iwicayakahtake  cin. 

Qa  ihnuhan  waayate  mitawa  sicaya  ecawicayeconpi  kin. 

23  Maka  kin  ocowasin  Jehowa  idowanpo. 

Anpetu  otoiyohi  waniwicakiye  cin  he  yaotaninpo. 

24  Ikcewicasta  wicehna  towitan  kin  oyakapo. 

Oyate  owasin  wicehna  iye  ohan  wakan  kin. 

25  Jehowa  tanka  ce,  qa  nina  yatanpi  kta. 

Taku  wakan  owasin  isanpa  kokipapi  kta  iyececa. 

26  Oyate  taku  wakandapi  owasin  takusnisni. 

Tuka  Jehowa  mahpiya  kin  kaga. 

27  lye  itokam  wotanka,  qa  wowitan, 

Oyanke  tawa  ohna  wowasake  qa  wowiyuskin  yukan  ce. 

28  Oyate  wicowazipi  kin  Jehowa  qupo  ; 

Wowitan,  qa  wowasake,  Jehowa  qupo. 

29  lye  caje  towitan  kin  Jehowa  qupo  ; 

Minha  icupi,  qa  itokam  hiyuyapo. 

Wowakan  wiciyokipi  kin  en  Jehowa  ohodapo. 

30  Maka  ounyanpi  kin  owasin  iye  ite  kin  on  inihanpo. 
Maka  kin  sutaya  ehdepi  ce,  hohodan  kte  sni. 

31  Mahpiya  kin  iyuskinpo,  qa  maka  kin  pida  wo. 
Ikcewicasta  wicehna,  Jehowa  wicastayatapi  ce,  eyapo. 

32  Mini  wan  ca,  qa  toojudan  kin  sa  kta. 

Tinta  kin,  qa  taku  aicage  cin  iyuhpa  iyuskinpi  kte. 

33  Hehan  contanka  can  kin  owasin  Jehowa  ite  kin  on  do- 

wanpi  kta ; 

Maka  kin  yaco  kta  e  hiyu  nakas. 

34  Jehowa  yatanpo,  iye  waste  ce; 

Towacantkiye  owihanke  wanica  nakas. 

35  Qa  heyapo,  Taku  wakan  niunkiyapi  ece  kin,  niunki- 

yamiye. 

Qa  ikcewicasta  etanhan  eunhdakupi,  qa  mnaunkiyamiye. 
Hecen  nicaje  wakan  kin  unyatanpi  kta. 

Qa  niyatanpi  odowan  en  unkihdatanpi  kta. 

36  Jehowa  Israel  wakandapi  kin  yawastepi  nunwe  ; 
Otokahe  wanica  ehantanhan  ecen  owihanke  wanin. 
IJnkan  oyate  kin  owasin.  Amen,  eyapi,  qa  Jehowa  ya¬ 
tanpi. 

37  Unkan  hen  Jehowa  otakuye 
canwohnaka  kin  itokam  Asap, 
qa  sunka  wicaya  yanke  wicaya, 
ohinniyan  canwohnaka  kin  ito¬ 
kam  okiyapi  kta,  anpetu  otoiyohi 
wicoie  kin  iyecen. 

38  Nakun  Obededom,  qa  sunka 
wicayapi  wikcenma  sakpe  sanpa 
sahdogan,  qa  Obededom  Jedutun 
ciiihintku,  qa  Hosa  tiyopa  awan- 
yakapi  kta. 

39  Unkan  Zadoq  wawayu^na 
kin,  qa  sunkawicaya  wawayu- 
snapi  kin  Jehowa  ti  kin  paha 
wan  Gibeyon  ohna  yanke  cin 
akan  he  cin,  he  itokam  yakonpi. 

40  Wohuhnahyapi  owayusna 
akan  Jehowa  huhnahkiciyapi 
kta,  ohinniyan,  hanhanna  otoiyo¬ 
hi,  qa  htayetu  otoiyohi  Jehowa 
toope,  Israel  ope  wicasi  kin  iye¬ 
cen. 

41  Qa  hena  om  Heman,  qa  Je¬ 
dutun,  qa  unmanpi  tona  Jehowa, 
iye  towaonsida  on,  owihanke 
wanica  yatanpi  kta  e  wicakahni- 
gapi,  qa  cajepi  owapi. 

42  Qa  hena  wicehna  Heman, 
qa  Jedutun  mazayahotonpi,  qa 
mazaicicasnapi  on  hotanin  wica- 
kiyapi  kta,  nakun  Wakantanka 
tadowan  kiyapi  on  yatanpi ;  tuka 
Jedutun  cinca  kin  tiyopa  awan- 
yakapi  ece. 

43  Unkan  oyate  kin  owasin  ki- 
hdapi,  otoiyohi  tipi  tawa  ekta. 
Qa  Dawid  iye  ti  yawaste  kta  e 
kihda. 

WICOWOYAKE  17. 

1  Unkan  Dawid  iye  ti  kin  ohna 
iyotanka  yanka  qehan,  Dawid 
Natan  waayate  kin  heciya,  In- 
yun  miye  hantesa  can  tipi  ohna 
wati,  tuka  Jehowa  otakuye  can¬ 
wohnaka  kin  ozanpi  ihukuya 
yanka. 

2  Unkan  Natan  Dawid  heciya, 
Taku  nicante  en  un  kin  owasin 


econ  wo;  Wakantanka  nici  un 
nakas. 

3  Unkan  hanyetu  kin  he  en 
Wakantanka  oie  kin  Natan  en 
hi  qa  heciya, 

4  Dawid  mitaokiye  ekta  ye  ca 
heciya  wo,  Jehowa  hecen  eya, 
Niye  tipi  ohna  wati  kta  miye- 
cage  kte  sni. 

5  Israel  hdinanpe  wicawaye 
cin  ehantanhan  dehanyan  cantipi 
ohna  wati  sni ;  tuka  wakeya  wan 
etanhan  wakeya  tokeca  ekta,  qa 
oyanke  etanhan  oyanke  tokeca 
ekta  waun. 

6  Israel  owasin  wicehna  tu- 
ktentu  kasta  mawaUi  Israel  wa- 
yacopi  kin,  oyate  mitawa  won- 
wicaya  wicawasi  kin,  tukte  wanji 
wicoie  wan  ewakiye  ca,"  Tokeca 
hantesa  can  tipi  wan  miyecagapi 
sni  epa  he  ? 

7  Heon  nakaha  mitaokiye  Da¬ 
wid  hecen  eyakiye  kta,  .Jehowa 
obe  yuhe  cin  hecen  eya,  Miye 
oyate  mitawa  Israel  itokam  ma- 
yani  kta  on,  tahinca  wicihakam 
yaun  kin,  owankapi  kin  etanhan 
icicu. 

8  Qa  tokijT^a  kasta  idada  ca  nici 
wai,  qa  nitokapa  tanhan  tokani- 
yanpi  kin  owasin  wicawakaspa, 
qa  caje  cicicaga,  maka  akan  wi- 
casta  tanka  cajepi  kin  iyececa. 

9  Qa  oyate  mitawa  Israel  oyan¬ 
ke  wan  wicawaqu  kta,  qa  huwi- 
cawehde  kta,  qa  hen  yakonpi 
kta,  qa  wosica  cinca  kin  icimana 
wicayusote  kte  sni,  otokahe  ekta 
econpi  qon  iyecen  ; 

10  Qa  wayacopi  oyate  mitawa 
Israel  yuhe  wicawasi  kin  icun- 
han.  Nakun  tokanijmnpi  kin 
owasin  wicamduhukuya,  qa  Je¬ 
howa  tipi  nicicage  kta,  eciciya. 

11  Nakun  nihunkakepi  ekta  de 
kta,  anpetu  nitawa  ihuniyaye 
cinhan,  hehan  nicinca,  niye  etan¬ 
han  icagapi  etanhan  wanji  niha- 

kam  najin  wakiye  kta,  qa  toki- 
conze  mdusuta  kta. 

12  lye  tipi  wan  micicage  kta, 
qa  toiyotanke  kin  mdusuta  kta, 
owihanke  wanin. 

13  lye  atemaye  kta,  qa  miye  he 
cinksiwaye  kta,  qa  iye  etanhan 
mitowacantkiye  ewehdaku  kt.e 
sni ;  tuwe  nitokam  un  etanhan 
ewehdaku  qon  iyecen. 

14  Qa  wati  kin  ohna,  qa  mito- 
kiconze  ohna  owihanke  wanin  he 
najin  wakiye  kta,  qa  toiyotanke 
kin  owihanke  wanin  sutaya  he 
kta. 

15  Wicoie  kin  dena  owasin  iye¬ 
cen,  qa  wowanyake  kin  de  iye¬ 
cen  Natan  Dawid  eciya. 

16  Unkan  Dawid  ekta  i,  qa  .Te- 
howa  itokani  iyotanke  ca  heya, 
Jehowa  Wakantanka,  matuwe 
he  ?  qa  wati  kin  taku  he  ?  on 
dehanyan  hiyumayaya. 

17  Qa  niista  kin  en  hena  owa¬ 
sin  cistinna,  Wakantanka,  heon 
nitaokiye  tokata  tehan  on  iyae 
ca  wicasta  wankan  yapi  okitanin 
kin  iyecen  wanyag  mayaya,  Je¬ 
howa  Wakantanka. 

18  Qa  token  Dawid,  wowitan 
nitaokiye  ecayecon  kin  on,  taku 
sanpa  eniciye  kta  he  ?  Niye  ni¬ 
taokiye  sdonyaya  nakas. 

19  Jehowa  nicante  iyecen  wo- 
tanka  kin  de  owasin  nitaokiye 
ecayecon,  niohan  tanka  owasin 
yahdutanin  kta,  heon  etanhan. 

20  Jehowa  tuwedan  iyeniceca 
sni,  qa  taku,  noge  on  naunhonpi 
owasin  en,  taku  wakan  nisnana. 

21  Qa  maka  akan  tukte  ikce 
oyate  wan  oyate  nitawa  Israel 
iyececa  he  ?  oyate  tawaye  kta 
e  Wakantanka  ekta  wicai;  he- 
cen  caje  tanka,  qa  wowinihan 
nicicaga,  oyate  nitawa  Egupton 
etanhan  opeyakiton  kin  itokapa 
tanhan  ikcewicasta  nape  wica- 
yaye  cehan. 

22  Qa  oyate  nitawa  Israel  owi¬ 
hanke  wanin  oyate  nitawa  kta, 
qa  niye  Jehowa  wakannidapi  kta 
yakonza. 

23  Qa  Jehowa  wicoie  nitaokiye 
on,  qa  tipi  tawa  on  ehe  cin,  he 
owihanke  w^anin  wicaka  nunwe  ; 
qa  token  ehe  cin  iyecen  econye. 

24  Qa  nicaje  owihanke  wanin 
wacinyanpi  kta,  qa  yatankapi 
kta,  qa  heyapi  kta,  Israel  wa- 
kandapi  kin  Jehowa  obe  yuhe 
cin  he  Israel  wakandapi  nunwe  ; 
qa  Dawid  nitaokiye  ti  kin  nito¬ 
kam  yusutapi  nunwe. 

25  Niye  wakan  cida  nitaokiye 
tipi  yecage  kta,  nitaokiye  nahon 
yaya,  heon  nitaokiye  nitokam 
cekiye  kta  tawatenya. 

26  Qa  wanna  Jehowa  niye  Wa- 
kannitanka,  qa  wowaste  kin  de 
nitaokiye  on  eha. 

27  Heon  wanna  nitaokiye  ti 
kin  owihanke  wanin  nitokam  he 
kta  e  dawaste  iyonicipi  nunwe. 
Niye  Jehowa  taku  dawaste  kin 
he  owihanke  wanin  yawastepi 
kta. 

WICOWOYAKE  18. 

1  Unkan  hena  iyohakam  Dawid 
Pilistim  wicakastaka,  qa  wica- 
ktedan,  qa  Gat,  qa  otonwe  cun- 
ksiwicaya,  Pilistim  napepi  kin 
etanhan  icu. 

2  Nakun  Moab  kastaka  hecen 
Moahi  kin  Dawid  wowidag  wi- 
caya.  Unkan  taku  qupi  kin  ka- 
hipi. 

3  Nakun  Dawid  Hadarezer 
Tzoba  wicastayatapi  kastaka, 
Hamat  ekta  tamakoce  Yuprate 
wakpa  ekta  yutanke  kta  i  qehan. 

4  Qa  Dawid  iye  etanhan  can- 
pahmihma  kektopawinge  icu,  qa 
suktanka  akanyotankapi  kekto¬ 
pawinge  sakowin,  qa  huiyun  wi¬ 
casta  kektopawi^ige  wikcemna 
nonpa.  Qa  Dawid  canpahmi- 


WICOWOYAKE  19. 


hma  opawinge  wanjidan  on  ^u- 
ktanka  patan,  qa  canpahmihma 
unman  suktanka  kin  owasin  kan 
wicakapsaka. 

5  Unkan  Aram  Damaskos  Ha- 
darezer  Tzoba  wicastayatapi  kin 
okiye  kta  hi;  unkan  DawidAram 
wicasta  kin  kektopawinge  wikce- 
mna  nonpa  sanpa  kektopawinge 
nonpa  wicakastaka. 

Qa  Dawid  Aram  Damaskos 
ohna  akicita  yanke  wicakiya; 
hecen  Dawid  Arami  wo widag  wi- 
caya.  Unkan  taku  qupi  kahipi. 
Unkan  Jehowa  Dawid  tokiya  ka- 
^ta  i  eca,  owancaya  nikiya  ecee. 

7  Unkan  Dawid  mazaskazi  wa- 
hacanka  Hadarezer  taokiye  yu- 
hapi  kin  icu,  qa  Jerusalem  ekta 
ahdi. 

8  Nakun  Dawid  Tibehat,  qa 
Kun,  Hadarezer  totonwe  etan- 
han  mazazi  nina  ota  icu,  qa 
hetanhan  Solomon  mazazi  cega 
tanka,  qa  mazazi  ipatan  nonpa 
kin,  qa  mazazi  waksica  kin  he- 
na  kaga. 

9  Unkan  Dawid  Hadarezer 
Tzoba  wicastayatapi  kin  taozu- 
ye  owasin  kastake  cin  Toyu  fla- 
raat  wicastayatapi  kin  nahon  qe- 
han, 

10  lye  cinhintku  Hadoram  wi¬ 
castayatapi  kin  Dawid  ekta  ye 
si;  Tanyan  un  kinhan  iwange 
kta,  qa  Hadarezer  azuye  ca  ka¬ 
stake  cin  on  yawaste  kta  ;  Toyu 
qa  Hadarezer  kicizapi  ece  nakas, 
qa  mazaskazi  waksica,  qa  maza- 
ska  waksica,  qa  mazazi  waksica 
ocaje  owasin  kai. 

11  Hena  nakun  wicastayatapi 
kin  Dawid  Jehow,a  kiciyuwakan, 
mazaska,  qa  mazaskazi  ikce  wi¬ 
casta  owasin  etanhan  ahdi  kici ; 
Edom  etanhan,  qa  Moab  etan¬ 
han,  qa  Anmon  cinca  etanhan, 
qa  Pilistim  etanhan,  qa  Amaleq 
etanhan. 


12  Unkan  Abisai  Tzeruja  cin¬ 
hintku  Miniskuya  osmaka  ohna 
Edom  kastaka,  wicasta  kektopa¬ 
winge  wikcemna  sanpa  kektopa¬ 
winge  sahdogan. 

13  Unkan  Edom  ohna  akicita 
yanke  wicakiya,  hecen  Dawid 
Edom  owasin  wowidag  wicaya. 
Unkan  Jehowa  Dawid  tokiya 
kasta  i  eca  nikiya  ece. 

14  Unkan  Dawid  Israel  owasin 
wowidag  wicaya,  qa  oyate  tawa 
owasin  woyaco,  qa  woowotanna 
ecawicakicon  ece. 

15  Qa  Joab  Tzeruja  cinhintku 
kin  obe  kin  yuha,  qa  Jehosapat 
Ahilud  cinhintku  wakiksuya  ece. 

16  Qa  Zadoq  Ahitub  cinhintku, 
qa  Ahimelek  Abiatar  cinhintku 
wawayusna  hecapi;  qa  ^awesa 
wowapikaga  kin  hee. 

17  Qa  Benaja  Jehojada  cinhin¬ 
tku  Wabaksapi,  qa  Wainyankapi 
itancan  kin  hee,  qa  Dawid  cin¬ 
ca  kin  wicastayatapi  kin  icahda 
itancan  hecapi. 

WICOWOYAKE  19.' 

1  Unkan  hena  iyohakam  Nahas 
Anmon  cinca  wicastayatapi  lj?fn 
ta,  qa  heekiya  cinhintku  wawi- 
daka. 

2  Unkan  Dawid  heya,  Hanun 
Nahas  cinhintku  kin  wowacan- 
tkiye  ecawecon  kta,  atkuku  wo- 
wacantkiye  ecamicon  nakas  ;  qa 
Dawid  wahosiye  atkuku  on  ki- 
canptapi  kta  ekta  ye  wicasi. 
Unkan  Dawid  taokiye  Hanun 
kicanptapi  kta  e  Anmon  cinca 
tamakocepi  kin  ekta  ipi. 

3  Unkan  Anmon  cinca  itancan- 
pi  kin  Hanun  heci3mpi,  Niista 
kin  en  niyate  kinihanpi  kta  on, 
wakicanpta  Dawid  niye  en  u 
wicasi  he  ?  Tonwanyanpi,  qa 
ihangyapi,  qa  makoce  kin  iwan- 
yakapi  kta  on  en  hipi  sni  he  1 

4  Unkan  flanun  Dawid  taokiye 
iwicacu,  qa  putinhin  wicakasan, 
qa  taheyake  cokaya  bawicakica- 
spe  cana  ekta,  qa  kihde  wicaya. 

5  Unkan  tuwe  Dawid  ekta  i,  qa 
wicasta  qon  toketu,  qa  nina  iste- 
capi  okiyaka ;  heon  tuwe  itko- 
wicakipa  yesi,  qa  wicasta  yata- 
pi  kin  heya,  Jeribo  en  yankapo, 
putinhin  inicicagapi  kte  cin  he- 
hanyan,  qa  hehan  hdipo. 

6  Unkan  Anmon  cinca  kin  Da¬ 
wid  itokam  sicamna  iciyapi  wan- 
hdakapi  qehan,  Hanun,  qa  An¬ 
mon  cinca  kin  mazaska  woqin  ke- 
ktopawinge  wan  yeyapi,  on  can- 
pahmihma,  qa  suktanka  akan  yo- 

♦  tankapi  opetonpi  kta,  Aram  wa- 
kpa  otabedan  etanhan,  qa  Aram 
Mayaka  etanhan,  qa  Tzoba  etan¬ 
han. 

7  Unkan  canpahmihraa  kekto- 
pawinge  wikcemna  yamni  sanpa 
kektopawinge  nonpa,  nakun  Ma¬ 
yaka  wicastayatapi  kin,  qa  oyate 
tawa  opewicatonpi.  Unkan  upi 
qa  Medeba  itokam  hiwankapi. 
Unkan  Anmon  cinca  kin  otonwe 
tawapi  etanhan  ihduwitayapi,  qa 
wokicize  en  hipi. 

8  Unkan  Dawid  nahon  qehan, 
Joab  qa  wicasta  wasaka  obe  kin 
owasin  ekta  yewicasi. 

9  Unkan  Anmon  cinca  kin  inan- 
papi,  qa  kizapi  kta  otonwe  tiyo- 
pa  itankan  ocimdagehan  najinpi, 
qa  wicasta  yatapi  hipi  qon  hena 
itankan  kinukan  tinta  ekta  ya- 
konpi. 

10  Unkan  Joab  ozuye  iye  tatpe 
u,  iye  itokam  hektam  koya  wan- 
yake  cehan,  Israel  kahnigapi  kin 
owasin  etanhan  wicasta  wicaka- 
liniga,  qa  Aram  itkokim  ocimdah 
yewicaya. 

11  Qa  oyate  unman  kin  iye  cin- 
cu  Abisai  nape  en  wicaqu  ;  un¬ 
kan  ocimdah  Anmon  cinca  kin 
tatpe  iwicayayapi. 

12  Unkan  heya,  Aram  miye 
isanpa  wasake  cinhan  nimayaye 
kta  en  hidu  kta,  qa  Anmon  cinca 
kin  niye  isanpa  wasakapi  kinhan 
miye  niciye  kta. 

13  Wasaka  wo,  qa  wadiuntaka- 
pi  kta,  oyate  unkitawapi  on,  qa 
tuwe  wakanundapi  totonwe  kin 
on.  Unkan  Jehowa  taku  iye  ista 
kin  en  waste  kin  econ  kte. 

14  Unkan  Joab,  qa  oyate  iye 
opapi  kin  Aram  wicakizapi  wi- 
cikiyedan  ipi.  Unkan  nakici- 
papi. 

15  Unkan  Anmon  cinca  kin 
Aram  napapi  kin  wanyakapi  qe¬ 
han  is  eya  napapi,  cincu  Abisai 
itokapa  tanhan,  qa  otonwe  en 
ipi.  Unkan  Joab  Jerusalem  en 
hdi. 

16  Unkan  Aram  iyepi  Israel 
itokam  ktepidan  kin  wanhdakapi 
qehan,  wahosiye  yewicasipi,  qa 
Aram  wakpa  kin  akasanpa  ya- 
konpi  kin,  hena  hinanpe  wicaya- 
pi.  Unkan  ^opak  Hadarezer  ta- 
obe  itancan  kin  mdetanhunka 
yuhapi. 

17  Unkan  Dawid  okiyakapi; 
unkan  Israel  owasin  mnawicaya, 
qa  Jordan  iyuwega,  qa  en  wicai, 
qa  ocimdah  tatpe  wdcai ;  hecen 
Dawid  Aram  itkokim  ozuye  en 
tatpe  wicai,  qehan  kicizapi. 

18  Unkan  Aram  Israel  itokapa 
tanhan  napapi.  Unkan  Dawid, 
Aram  etanhan,  canpahmihma  wi¬ 
casta  kektopawinge  sakowin  wi- 
cakte,  qa  huiyun  wicasta  kekto¬ 
pawinge  wikcemna  topa ;  nakun 
Sopak  ozuye  mdetanhunka  te 
kiya. 

19  Unkan  Hadarezer  taokiye, 
iyepi  Israel  itokam  ktepidan  kin 
wanhdakapi  qehan,  Dawid  om 
wokiyapi,  qa  wowidag  iciyapi. 
Hecen  Aram  Anmon  cinca  kin 
sanpa  owicakiyapi  kta  tawaten- 
yapi  sni. 


WICOWOYAKE  21. 


WICOWOYAKE  20. 

1  Unkan  waniyetu  ihunniyapi 
qehan,  wicastayatapi  inanpapi 
iyehantu,  Joab  obe  wowasake 
ranayan,  qa  Aram  cinca  tama- 
kocepi  kin  ihang  ya,  qa  Rabba 
ekta  i,  qa  aonataka  ;  tuka  Da- 
wid  Jerusalem  obna  yanka.  Qa 
Joab  Rabba  kastake  ca  pajuju. 

2  Unkan  Dawid  wicastayatapi 
watesdake  tawa  kin  pa  kin  etan- 
lian  icu,  qa  he  mazaskazi  aspe- 
yapi,  woqin  wanji  iyehantu  iye- 
ya,  qa  obna  inyan  tebika  yukan; 
unkan  Dawid  pa  kin  akan  ehna- 
kapi.  Unkan  otonwe  etanhan 
woyuha  nina  ota  icu. 

3  Qa  oyate  obna  yakonpi  kin 
hinanpe  wicaya,  qa  canibaksa 
on  iwicadaka,  qa  mazasapa  ma- 
biyuhinte  on,  qa  onspe  on.  Na- 
kun  Dawid  Anmon  cinca  ton- 
wanyanpi  kin  owasin  he  iyecen 
ecawicakicon  ;  hehan  Dawid,  qa 
oyate  kin  owa.sin  Jerusalem  en 
hdipi. 

4  Unkan  hena  iyohakam  woki- 
cize  yukan  Pilistim  qm,  Gezer 
ekta  qehan  Sibbekai  Husati  kin 
Sipai  he  Rapa  cinca  etanhan  ka- 
^taka  ;  hecen  wicaktepidan. 

5  Unkan  ake  Pilistim  om  woki- 
cize  en  Elhanan  he  Jayir  cinhin- 
tku  Labmi  Golia  Gati  sunkaku 
kastaka,  iye  tawahukeza  ihupa 
kin  wakazuntapi  ihupa  kin  iye- 
ceca. 

6  Unkan  ake  Gat  ekta  wokicize 
yukan.  Unkan  wicasta  wan  ban- 
ska  napsukaza  sakpekpe,  qa  si- 
yukaza  sakpekpe  wikcemna  non- 
pa  sanpa  topa ;  qa  is  eya  Rapa 
kin  etanhan  icaga. 

7  Qa  Israel  isten  wicaya.  Un¬ 
kan  Jonatan  he  Dawid  cincu  §i- 
meya  cinhintku  kin,  he  kastaka. 

8  Hena  Gat  ohna  Rapa  kin  ki- 
citonpi,  Unkan  Dawid  nape  on, 


qa  taokiye  napepi  kin  on  hin- 
bpayapi. 

WICOWOYAKE  21. 

1  Unkan  Satan  Israel  anajin, 
qa'  Israel  wicayawa  kta  Dawid 
iyopastaka. 

2  Unkan  Dawid  Joab,  qa  oyate 
itancanpi  kin  hewicakiya,  Ho- 
po,  Israel  wicayawapo,  Berseba 
etanhan  Dan  aiyahdeya,  qa  oya- 
wa  kin  miye  makaupo. 

3  Unkan  Joab  heya,  Jehowa  iye 
taoyate  tonaka  unpi  opawinge 
akihde  wicayuota  nunwe.  Itan- 
can  mitawa  wicastayatapi,  hena 
owasin  itancan  mitawa  taokiye 
hecapi  sni  he  ?  Tokeca  itancan 
mitawa  taku  kin  de  cin,  qa  Israel 
woabtani  wicakiciyawapi  kta? 

4  Tuka  wicastayatapi  oie  kin 
Joab  ohiya ;  hecen  Joab  iyaye 
ca  Israel  owancaya  omani,  qa 
Jerusalem  en  hdi. 

5  Qa  Joab  oyate  oyawa  kin 
Dawid  qu.  Unkan  Israel  owa¬ 
sin  kektopawinge  kektopawinge 
sanpa  kektopawinge  opawinge 
isan  hdusdutapi,  qa  Juda  kekto¬ 
pawinge  opawinge  topa  sanpa 
kektopawinge  wikcemna  sako- 
win  wicasta  isan  hdusdutapi. 

6  Tuka  Lewi,  qa  Benjamin  ekta 
wicai  sni;  wicastayatapi  oie  kin 
Joab  wabteda  sni  nakas. 

7  Unkan  wicoie  kin  de  Wakan- 
tanka  ista  kin  en  sica ;  heon  Is¬ 
rael  wicakastaka. 

8  Unkan  Dawid  Wakantanka 
heciya,  Wicoie  kin  de  ecamon 
miye  nina  wawabtani,  qa  wanna 
ceciciye  nitaokiye  oban  sica  kin 
kicicajuju  ye,  witkotkoya  eca¬ 
mon  nakas. 

9  Unkan  Jehowa  Dawid  wa- 
wanyaka  tawa  Gad,  wahokon- 
kiye  ca  heya, 

10  Ho  wo,  Dawid  wahokonkiye 

,599 


L  ANPETU 

ca  heciya  wo ;  Jehowa  hecen 
eya,  Taku  yamni  miye  nitokam 
mduzamni.  Hena  etanhan  wanji 
kaliniga  wo,  qa  he  ecacicon  kta. 

11  Unkaii  Gad  Dawid  en  hi  qa 
heciya,  Jehowa  hecen  eya,  Niye 
on  kahniga  wo. 

12  Waniyetu  yamni  wicaaki- 
han  kta ;  qa  is  wi  yamni  tokani- 
yanpi  itokam  ihangyapi,  qa  to- 
kaniyanpi  isan  tawapi  iyonihipi 
kta ;  qai^  anpetu  yamni  Jehowa 
taisan,  qa  makosice  kin  makoce 
ohna,  qa  Jehowa  ohnihde  kin  Is¬ 
rael  makoce  kin  owancaya  wa- 
ihang  ye  kta ;  unman  tukte  ka- 
hniga  wo,  eya.  Qa  wanna  iyu- 
kcan  wo,  taku  wicoie  tuwe  uma- 
si  wakai  kta. 

13  Unkan  Dawid  Gad  heciya, 
Taku  nina  amaskica.  Tokin  Je¬ 
howa  nape  kin  en  mahinhpayen, 
towaonsida  kin  nina  tanka  na- 
kas ;  qa  wicasta  nape  en  mahin- 
hpaye  sni  nunwe. 

14  Unkan  Jehowa  makosice  Is¬ 
rael  ehna  yekiya.  Unkan  Israel 
wicasta  kektopawinge  wikcemna 
sakowin  hinhpayapi. 

15  Unkan  Wakantanka  ohnihde 
wan  Jerusalem  ihangye  kta  e 
ekta  yesi,  qa  waihangye  cehan, 
Jehowa  wanyake  ca  taku  sice 
cin  on  iyopeiciya ;  qa  ohnihde 
waihangye  cin  heciya,  Henake- 
ca,  wanna  nape  ehdaku  wo.  Un¬ 
kan  Jehowa  ohnihde  tawa  kin 
Oman  Jebusi  aguyapi  napanpi 
tawa  kin  ikiyedan  hinajin. 

16  Unkan  Dawid  wankan  eton- 
we  ca  Jehowa  ohnihde  tawa  ma- 
ka  qa  mahpiya  otahedan  najin 
kin  wanyaka,  qa  isan  hdusduta 
nape  kin  ohna  Jerusalem  ekta- 
kiya  hdugata;  hehan  Dawid,  qa 
hunkayapi  kin  wakihdaka  koya- 
kapi  kin  makipusdiya  hinhpaya- 
pi. 

17  Qa  Dawid  Wakantanka  he- 

ciya,  Oyate  wicayawa  wo,  eye 
ciqon  he  miye  sni  he?  qa  miye- 
hin  wawahtani,  qa  taku  sica  si- 
'  caya  ecamon  ;  tuka  tahinca  kin 
dena  taku  econpi  tukte  e  he  ?  Je¬ 
howa  Wakancida  ceciciye,  ni- 
nape  kin  miye  akan,  qa  ate  ti 
kin  akan  un  nunwe ;  tuka  oyate 
nitaw^a  ihang  wicayaye  sni  nun¬ 
we. 

18  Unkan  Jehowa  ohnihde  kin 
Gad  heciya,  Dawid  itanwankan- 
hde  ye  kta,  qa  Oman  Jebusi 
ohna  aguyapi  napanpi  tawa  kin 
ohna  owayusna  Jehowa  kicage 
kta,  keciya  wo. 

19  Unkan  Dawid  Gad  oie  Je¬ 
howa  cajeyan  eye  cin  iyecen 
itanwankanhde  i. 

20  Unkan  Oman  ihduhomni,qa 
ohnihde  kin  wanyaka,  qa  cinhin- 
tku  topa  kici  unpi  inahmanpi ; 
hehan  Oman  aguyapi  kapan  yan- 
ka. 

21  Unkan  Dawid  Oman  ekta 
iyaya.  Unkan  Oman  tonwe  ca 
Dawid  wanyaka,  qa  wakapanpi 
kin  etanhan  inanpe  ca  makipu¬ 
sdiya  Dawid  ohoda. 

22  Unkan  Dawid  Oman  heciya, 
Wakapanpi  oyanke  kin  de  maqu 
ye,  kinhan  ohna  owayusna  wan 
Jehowa  wecage  kta,  mazaska  iyo- 
hiye  cin  on  mayaqu  kte;  hecen 
makosice  kin  oyate  etanhan  ana- 
pte  kta. 

23  Unkan  Oman  Dawid  heciya, 
Niye  on  icu  wo,  qa  itancan  mi- 
tawa  wicastayatapi  kin  taku  i,sta 
kin  en  waste  econ  nunwe.  Iho 
cicu,  tatanka  kin  wohuhnahyapi 
on,  qa  canwinapan  kin  can  on, 
qa  aguyapi  su  kin  minha  on,  he- 
ha  owasin  cicu. 

24  Unkan  wicastayatapi  kin 
Dawid  Oman  heciya,  Hiya,  ma¬ 
zaska  iyohiye  cin  on  awicakehan 
opewaton  kta.  Taku  nitawa  iwa- 
cu  kte  sni,  qa  taku  ituya  maqu- 

pi  kin  Jehowa  wawakiyusna  kte 

^ni. 

25  Unkan  Dawid  oyanke  kin  on 
Oman  inazaskazi  seqel  opawinge 
sakpe  tkeuta  qu. 

26  Unkan  hen  Dawid  owayu- 
sna  wan  .Tehowa  kicage  ca  wo- 
huhnahyapi,  qa  wopida  wosnapi 
wayusna,  qa  Jehowa  hoyekiya. 
Unkan  Jehowa  ayupta  peta  on, 
mahpiya  etanhan,  wohuhiiahyapi 
owaynsna  akan. 

27  Unkan  Jehowa  ohnihde  kin 
eciye  ciqon  on  isan  kin  ojuha 
inahen  hdicukiya. 

28  Hehan  Dawid  Jehowa  Oman 
Jebusi  kin  wakapanpi  oyanke  kin 
ohna  ayupte  cin  wanjaka  heon, 
hen  wayusna. 

29  Tuka  he  ehan  Jehowa  tawa- 
keya  Mowis  hewoskan  kicage  ci¬ 
qon,  qa  wohuhnahyapi  owayusna 
kin  Gibeyon  paha  kin  ohna  yan- 
ka. 

30  Unkan  Dawid  Wakantanka 
akite  kta  he  itokam  ye  kta  okihi 
sni.  Jehowa  ohnihde  kin  isan 
tawa  kokipe  cin  heon  etanhan. 


WICOWOYAKE  22. 

1  Qa  Dawid  heya,  Jehow^a  Wa¬ 
kantanka  ti  kin  dee,  qa  Jehowa 
wohuhnahyapi  on  owayusna  kin 
dee. 

2  Qa  Dawid  wicasta  oyate  to- 
keca  Israel  makoce  ohna  yakon- 
pi  kin  hena  mniciye  wicayasi, 
qa  wakakanpi  wicakaga,  Wakan¬ 
tanka  ti  kin  on  inyan  oindoton 
kakanpi  kta  heon. 

3  Qa  mazasapa  ota  tankan  ti- 
yopa  okatkuge  on,  qa  okihe  kin 
on  Dawid  wiyeya  kaga,  qa  ma- 
zasa  ota  nakas  aspeyapi  sni. 

4  Nakun  hantesa  can  yawapica 
sni ;  Tzidoni,  qa  Tzuri,  kin  han- 
te^a  can  ota  Dawid  kahipi  na¬ 
kas. 


5  Qa  Dawid  heya,  Solomon  mi- 
cinksi  he  hoksidan,  qa  wanka- 
dan,  qa  tipi  Jehowa  kicage  kte 
cm  he  tanka  kte,  qa  tehanwan- 
kan,  qa  makoce  owasin  ohna  caje 
yatapi  qa  yutanpi  kta  :  heon  de- 
han  wiyeya  wecage  kta.  Qa  Da¬ 
wid  te  cin  itokam  taku  ota  wi¬ 
yeya  kaga. 

6  Qa  cinhintku  Solomon  kico, 
qa  Jehowa  Israel  wakandapi  kin 
tipi  kicage  si. 

7  Qa  Dawid  Solomon  heciya, 
Micinksi  Jehowa  wakanwada 
caje  on  tipi  wecage  kta  e  can- 
tihewaya. 

8  Tuka  Jehowa  oie  kin  en  ma- 
hi,  qa  hemakiya.  We  ota  yapa- 
pson,  qa  ozuye  tanka  yakaga; 
heon  micaje  on  tipi  yecage  kte 
sni ;  mitokam  maka  akan  we  ota 
yapapson  nakas. 

9  Iho  cinca  wan  nicitonpi  kta, 
iye  iyozi  wicasta  heca  kta,  qa 
tokayapi  ihduksan  owasin  etan¬ 
han  oziwaye  kta,  qa  caje  kin  So¬ 
lomon,  (W'ookiye,)  eciyapi  kta, 
qa  anpetu  tawa  en  Israel  wooki- 
ye,  qa  woozi  wicawaqu  kta. 

10  Qa  iye  micaje  on  tipi  wan 
kage  kta,  qa  iye  cinksiwaye  kta, 
qa  miye  ate  maye  kta,  qa  wica- 
stayatapi  oiyotanke  tawa  on  Is¬ 
rael  iwankam  mdusuta  kta,  owi- 
hanke  wanica. 

11  Heon  micinksi  dehan  Jeho¬ 
wa  nici  un  kte,  qa  iyohiyaye  kta, 
qa  Jehowa  wakanyada  ti  kin  ya- 
kage  kta,  niye  on  eye  ciqon  iye- 
cen. 

12  Tokin  .lehowa  woksape,  qa 
W'owiyukcan  nicu  kten,  qa  Israel 
iyadake  kta,  qa  Jehowa  wakan¬ 
yada  toope  oyape  kta  onspenici- 
ye  kten. 

13  Wokage,  qa  woyaco  Israel 
on  Jehowa  Mowis  econsi  kin  he¬ 
na  waktaya  ecanon  kinhan  awi- 
cakehan  tanyan  ihunniyaye  kta. 

Wasaka  wo,  qa  miniheca  wo. 
Ihriuhan  kopeyahda  kin,  qa  ihnu- 
han  niyusinyaye  cin. 

14  Qa  inyun  makakija  kin  en 
mazaskazi  woqin  kektopawinge 
opawinge,  qa  mazaska  woqin 
kektopawinge  kektopawinge,  qa 
mazasa,  qa  mazasapa  otakin  on 
tkeutapi  sni  wiyeya  wakaga;  na- 
kun  can,  qa  inyan  wiyeya  waka¬ 
ga  ;  qa  niye  sanpa  mnayaye  kta. 

15  Qa  wokicanye  econpi  ota 
niciunpi ;  inyan  qa  can  kakanpi, 
qa  kajipapi,  qa  wokicanye  owa- 
sin  on  wicasta  ksapa  ota. 

16  Mazaskazi,  qa  mazaska,  qa 
mazasa,  qa  mazasapa  otaliin  on 
yawapi  sni  yukan  ;  najin,  qa  ka- 
ga  wo,  qa  Jehowa  nici  un  nun- 
we. 

17  Nakun  Eawid  Israel  itancan 
kin  owasin  iye  cinhintku  Solo¬ 
mon  okiya  wicasi,  qa  heya^ 

18  Jehowa  niyepi  om  un  sni 
he  ?  qa  ihduksan  iyozi  niyanpi 
sni  he  ?  Ninapepi  en  makoce 
ounyanp.i  kin  wicaqu  nakas  ;  he- 
cen  Jehowa  itokam,  qa  oyate  ta- 
wa  itokam  makoce  kin  ohiyapi. 

19  Tokin  Jehowa  wakanyadapi 
kin  ayakitapi  kta  nicantepi  kin, 
qa  ninagipi  qupo ;  qa  najinpo,  qa 
tipi  wakan  Jehowa  wakanyadapi 
kin  kicagapo.  Hecen  Jehowa 
otakuye  canwohnaka  kin,  qa  Wa- 
kantanka  waksica  wakan  tawa 
Jehowa  caje  on  tipi  kicagapi  kte 
cin  en  ahipi  kta. 

WICOWOYAKE  23. 

1  Unkan  Dawid  wicaliinca,  qa 
anpetu  on  inma  qehan,  iye  cin¬ 
hintku  Solomon  Israel  on  wica- 
sta3mtapi  kaga. 

2  Qa  Israel  itancanpi  kin  owa¬ 
sin,  qa  wawayusnapi  kin,  qa  Le¬ 
wi  kin  mniciye  wicaya. 

3  Qa  Lewi  kin  wicayawapi, 

waniyetu  wikcemna  yamni,  qa 
isanpa,  qa  wicasta  wasaka  papi 
kin  yawapi  kin  kektopawinge 
wikcemna  yamni  sanpa  kekto¬ 
pawinge  sahdogan  iyewicayapi ; 

4  Qa  heya,  Hena  etanhan  kekto¬ 
pawinge  wikcemna  nonpa  sanpa 
kektopawinge  topa  Jehowa  ti 
wokicanye  econ  wicakiyapi  ecee 
kta  ;  qa  kektopawinge  sakpe  wo- 
wapikaga,qa  wayaco  hecapi  ecee 
kta ; 

5  Qa  kektopawinge  topa  tiyopa 
awanyakapi  kta,  qa  kektopawin¬ 
ge  topa  dowan  ikicanye  wakage 
cin  on  Jehowa  idowanpi  kta. 

6  Unkan  Dawid  Lewi  cinca 
Gerson  Qohat,  qa  Merari  obepi 
kin  etanhan  wicapamni. 

7  Gerspni  kin  etanhan  Laya- 
dan,  qa  Simeyi ; 

8  Layadan  cinca  kin  Jehijel  he 
itancan,  qa  Zetam  qa  Joel,  ya- 
mnipi. 

9  Simeyi  cinca  kin  ^elomit,  qa 
Hazijel  qa  Haran,  yamnipi,  hena 
Layadan  ateyapi  itancanpi  kin 
eepi.^ 

10  Simeyi  cinca  kin  Jahat,  qa 
Zina,^qa  .Teyus,  qa  Beriya;  hena 
topa  Simeyi  cinca. 

1 1  Jahat  he  itancan,  qa  Zina  he 
inonpa;  tuka  Jeyus  qa  Beriya 
cinca  hduotapi  sni,  heon  ateyapi 
ti  en  wopamni  wanjidan  wicaya¬ 
wapi. 

12  Qohat  cinca  kin  Amram, 
Itzhar,  Hebron,  qa  Uziel,  topapi. 

13  Amram  cinca  kin  Aaron,  qa 
Moses ;  qa  Aaron  kahnigapi,  taku 
iyotan  wakan  kin  yuwakan  kta, 
iye,  qa  iye  cinca  kin  owihanke 
wanin  Jehowa  itokam  wizinyapi 
kta,  qa  waokiyapi  kta,  qa  iye 
caje  kin  on  wayawastepi  kta, 
owihanke  wanica. 

14  Tuka  Moses  Wakantanka 
tawicasta  kin  cinca  kin  Lewi 
wicoun  om  wicayawapi. 


WICOWOYAKE  24. 


15  Moses  cinca  kin  Gersom,  qa 
Eliyezer. 

16  Gersom  cinca  kin  Sebuel, 
he  itancan. 

17  Qa  Eliyezer  cinhintku  Reha- 
beja  itancan;  qa  Eliyezer  cinca 
tokecanica;  tuka  Rehabeja  cin¬ 
ca  kin,  nina  ibduotapi. 

18  Itzhar  cinca  kin,  ^elomet  he 
itancan. 

19  Hebron  cinca  kin  Jerija 
itancan,  Amarija  inonpa,  Jehazi- 
el  iyamni,  Jeqaraeyam  itopa. 

20  Uziel  cinca  kin  Mika  he 
itancan,  qa  Jisija  he  inonpa. 

21  Merari  cinca  kin  Maiili  qa 
Musi.  Mahli  cinca  kin  Eleazar, 
qa  Qis. 

22  Qa  Eleazar  cinca  wica  nica 
ta;  tuka  cunwintku  yukan,  qa 
timdo  v/icayapi  Qis  cinca  kin 
wicayuzapi. 

23  Musi  cinca  kin  Mahli,  qa 
Yeder,  qa  Jeremot,  yamnipi. 

24  Lewi  cinca  ateyapi  tipi  kin 
hena  eepi ;  ateyapi  itancanpi  kin 
wicapa  tonakeca  caje  owicawapi 
wokicanye  econpi  kta  waniyetu 
wikcemna  nonpa  qa  akton,  Je- 
howa  ti  kin  wohtani  kin  econpi 
kta. 

25  Dawid  hecen  eya  nakas,  Je- 
howa  Israel  wakandapi  kin  iye 
taoyate  oziwicaya,  qa  Jerusalem 
en  ounyanpi  kta  owihanke  wani- 
ca. 

26  Qa  Lewi  kin  wakeya  kin,  qa 
tawaksica  owasin  akiyuhapi  wo¬ 
htani  kin  he  icimana  yuhapi  kte 
sni. 

27  Hecen  Dawid  oie  ehake  kin 
eciyatanhan  Lewi  cinca  kin  wi- 
cayawapi,  waniyetu  wikcemna 
nonpa  qa  akton. 

28  Hena  Aaron  cinca  kin  napepi 
ekta  najinpi,  Jehowa  ti  kin  wohta¬ 
ni  kin  on  ;  hocoka,  qa  owanka 
tipi  kin  awanyakapi  kta;  qa  wo¬ 
kicanye  wakan  owasin  yuhapi 


kta,  qa  Wakan  tanka  ti  kin  wohta¬ 
ni  owasin  econpi  kta. 

29  Aguyapi  ocimdagehan  ehde- 
pi,  qa  aguyapi  mdu  minha  kin  on 
qa  aguyapi  zipzipedan  onnapoh- 
yapi  codan  on,  qa  aguyapi  ma- 
zawiceonpa  akan  spanyanpi  on, 
qa  ceguguyapi  on,  nakun  taku 
owasin  aspekiyapi,  qa  iyutapi 
on. 

30  Qa  hanhanna  owasin  Jehowa 
yatanpi,  qa  ahiyayapi  kta  e  na¬ 
jinpi  ece,  qa  htayetu  nakun  iye- 
cen  najinpi  ece. 

31  Wohuhnahyapi  owasin  Jeho¬ 
wa  huhnahkiciyapi  kta,  anpetu 
okihpapi  en,  qa  witeca  kin  en, 
qa  omniciye  wakan  en,  woyaco 
econ  wicasipi  kin  iyecen,  ohinni- 
yan  Jehowa  itokam  iyenaka  ahi- 
pi  ece  e  kta. 

32  Qa  itkokipapi  wakeya  kin 
awanyakapi  kta,  qa  tipi  wakan 
kin  nakun  cinye  wicayapi  Aaron 
cinca  kin  Jehowa  ti  wohtani  kin 
taku  awanyag  wicasipi  kin  owa¬ 
sin. 

WICOWOYAKE  24. 

1  Unkan  Aaron  cinca  ospaye 
kagapi  kin  dena  eepi.  Aaron 
cinca  kin  Nadab  qa  Abihu,  Elea¬ 
zar  qa  Ttamar; 

2  Tuka  Nadab  qa  Abihu  ateya¬ 
pi  kin  itokam  tapi  qa  cinca  nica- 
pi ;  qa  Eleazar,  qa  Itamar  wa- 
wayusnapi  ece  e. 

3  Unkan  Dawid,  qa  Zadoq 
Eleazar  cinca  kin  etanhan,  qa 
Ahimelek  Itamar  cinca  kin  etan¬ 
han  wicapamnipi,  wohtanipi  kin 
awanjrakapi  kta. 

4  Qa  Eleazar  cinca  wica^ta  wa- 
saka  itancan  ota  iyewicayapi ; 
Itamar  cinca  kin  isanpa  ;  heon 
Eleazar  cinca  kin  ateyapi  tipi 
itancanpi  kin  wikcemna  sanpa 
sakpe  wicapamnipi,  qa  Itamar 

cinca  ateyapi  tipi  itancanpi  sa- 
hdogan. 

5  Qa  napin  oeconna  on  wica- 
pamnipi,  tipi  wakan  itancan,  qa 
taku  wakan  itancan  on,  Eleazar 
cinca  etanhan,  qa  Itamar  cinca 
etanhan. 

6  Qa  Semaja  Netaneel  Lewi 
kin  etanhan  wowapikaga  kin 
owicawa,  wicastayatapi  kin  ito- 
kam,  qa  itancanpi  kin,  qa  Zadoq 
wawayusna,  qa  Abiatar  cinhin- 
tku  Ahimelek  qa  wawayusnapi 
kin  qa  Lewi  kin  ateyapi  itancan¬ 
pi  kin  itokam  tipi  ateyapi  icupi, 
Eleazar  etanhan,  qa  Itamar  etan¬ 
han,  unman  itokto  icupi. 

7  Unkan  oeconna  tokaheya 
inanpe  cin  Jehojarib  on,  inonpa 
kin  Jedaja  on, 

8  lyamni  kin  Harim  on,  itopa 
kin  Seyarim  on, 

9  Izaptan  kin  Malkija  on,  isakpe 
Mejamin  on, 

10  Isakowin  kin  Haqotz  on,  isa- 
hdogan  kin  Abija  on, 

11  Inapcinw'anka  Jvin  Jesuya 
on,  iwikcemna  kin  Sekanija  on, 

12  lakewanji  kin  Eleasib  on, 
iakenonpa  kin  Jaqirn  on, 

13  lakeyamni  kin  Hupa  on, 
iaketopa  kin  .lesebab  on, 

14  lakezaptan  kin  Bilya  on, 
iakesakpe  kin  Inmer  on, 

15  lakesakowin  kin  Hezir  on, 
iakesahdogan  kin  Hepitzetz  on, 

16  lakenapcinwanka  kin  Peta- 
beja  on,  iwikcemna  nonpa  kin 
Jebezeqel  on, 

17  Iwikcemna  nonpa  sanpa  wan- 
ji  kin  .Takin  on,  iwikcemna  non¬ 
pa  sanpa  nonpa  kin  Gamul  on, 

18  Iwikcemna  nonpa  sanpa  ya- 
mni  kin  Delaja  on,  iwikcemna 
nonpa  sanpa  topa  kin  Mayazija 
on. 

19  Hecen  wicayawapi  wobtani- 
pi  kin  on,  Jehowa  ti  kin  en  bipi 
kta,  ateyapi  Aaron  woyaco  econ 

wica^i  kin  iyecen,  .Tehowa  Isra¬ 
el  wakandapi  kin  econ  si  qon 
iyecen. 

20  Lewi  unmanpi  kin  etanhan, 
Anram  cinca  kin  etanhan  ^ubael, 
qa  Subael  cinca  etanhan  .lehe- 
dija. 

21  Rehabeja  etanhan,  Rehabeja 
cinca  etanhan  Jesija  he  tokaheya. 
^22  Itzbari  etanhan  ^elomut,  qa 
Selomut  cinca  etanhan  Jabat. 

23  Hebron  cinca  kin  .Terija  he 
tokaheya,  Amarija  he  inonpa,  .Ta- 
haziel  he  iyamni,  Jeqameyan  he 
itopa. 

24  Uziel  cinca  kin  Mika,  qa  Mi¬ 
ka  cinca  etanhan  ^arnir. 

25  Mika  sunkaku  Jisija,  qa  Jisi- 
ja  cinhintku  Zekarija. 

26  Merari  cinca  kin  Mabli  qa 
Musi,  Jayazija  cinca  kin  Beno. 

27  Merari  cinca ^  kin  Jayazija 
etanhan  Beno,  qa  Soham,  qa  Za- 
kur  qa  A"ibri. 

28  Mabli  etanhan  Eleazar  tuka 
iye  cinca  wica  nica. 

29  Qis  etanhan,  Qis  cinhintku 
Jerabmeel. 

30  Qa  Musi  cinca  kin  Mabli,  qa 
Yeder,  qa  Jeremot.  Lewi  cinca 
ateyapi  tipi  kin  hena  eepi. 

31  Qa  hena  is  eya  on  hunkawan- 
ji  wicayapi  Aaron  cinca  kin  iye¬ 
cen  oeconna  econpi,  wicastaya¬ 
tapi  kin  Dawid  itokam,  qa  Za¬ 
doq,  qa  Abimelek,  qa  wawayu¬ 
snapi,  qa  Lewi  ateyapi  tipi  itan¬ 
canpi  kin  itokam,  ateyapi  tipi 
tokapapi  qa  sunkawicayapi  ha- 
kakta  kin  iake  dececa  oeconna 
on  wicapamnipi. 

WICOWOYAKE  25. 

1  Unkan  Dawid,  qa  obe  mde- 
tanhunkapi  kin,  Asap  cinca 
etanhan,  qa  Heman  qa  Jedutun 
cincapi  etanhan  waayatapi  wi- 
cayukinukanpi,  candowankiyapi. 


WICOWOYAKE  25. 


qa  cotanka,  qa  mazaicicasnapi 
wolitani  kin  on ;  qa  wicasta  mi- 
niheca  wolitani  kin  on  dena  wi- 
cayawapi. 

2  Asap  cincakin  etanhan  Zakur, 
qa  .Tosep,  qa  Netaneja,  qa  Asare- 
la  ;  Asap  cinca,  Asap  waayate  kin 
nape  ekta  wicastayatapi  kin  kon- 
ze  cin  iyecen. 

3  Jedutun  etanhan  Jedutun  cin¬ 
ca  sakpe  Gedaleja,  qa  Tzeri,  qa 
.Tesayeja,  qa  Ha^abeja,  qa  Mati- 
teja,  qa  Simeyi  Jehowa  yatanpi, 
qa  idowanpi  candowankiyapi  on 
Jedutun  waayate  nape  kin  ihu- 
kuya. 

4  Heman  etanhan  Heman  cin¬ 
ca  kin  Buqeja,  Mataneja,  Uziel, 
^ebuel,  qa  Jerimot,  Hananeja, 
Hanani,  Elijata,  Gedalti,  Roman- 
tiezer,  Josbeqasa,  Malloti,  Hotir, 
Mahaziot ; 

5  Hena  owasin  Heman  wica¬ 
stayatapi  wawanyake  tawa  kin 
cinca  kin,  Wakantanka  oie  en 
wowasake  wankan  yeyapi  kta. 
Wakantanka  Heman  cinca  wi- 
ca  wikcemna  sanpa  topa,  qa 
winyan  yamni  qu  nakas. 

6  Hena  owasin  ateyapi  napepi 
kin  ihukuya,  Jehowa  ti  kin  do- 
wanpi  en  mazaicicasnapi,  qa  co¬ 
tanka,  qa  candowankiyapi  on 
Wakantanka  ti  wohtani  kin 
econpi,  wicastayatapi  kin,  qa 
Asap,  qa  Jedutun,  qa  Heman 
napepi  kin  ihukuya. 

7  Qa  hena  sunka  wicayapi  Jeho¬ 
wa  dowan  onspepi  kin  om  wica- 
yawapi,  ton  a  wayupikapi  owasin 
opawinge  nonpa  sanpa  wikcemna 
sahdogan  sanpa  sahdo^an. 

8  Qa  tohantu  waktaya  unpi  kta 
on  oeconna  econpi,  hakakta  qa 
tokapa,  wayupika  qa  onspe  sni 
iakedececa. 

9  Qa  oeconna  tokaheya  kin 
Asap  etanhan  .Tosep  on  inanpa, 
inonpa  kin  Gedaleja  on,  iye  qa 


sunka  wicaya  qa  cink^i  wicaya 
wikcemna  sanpa  nonpapi. 

10  lyamni  Zakur  on,  iye  qa  cin- 
ksiwicaya,  qa  sunkawicaya  wi¬ 
kcemna  sanpa  nonpapi ; 

11  Itopa  kin  Jitzir  on,  iye  qa 
cinksiwicaya,  qa  sunkawicaya 
wikcemna  sanpa  nonpapi, 

12  Izaptan  kin  Netaneja  on, 
iye  qa  cinksiwicaya  qa  sunka¬ 
wicaya  wikcemna  sanpa  non¬ 
papi  ; 

13  Isakpe  kin  Buqeja  on,  iye  qa 
cinksiwicaya,  qa  sunkawicaya 
wikcemna  sanpa  nonpapi. 

14  Isakowin  kin  Jesarela  on, 
cinksiwicaya,  qa  sunkawicaya 
wikcemna  sanpa  nonpapi. 

15  Isahdogan  kin  .Tesayeja  cin¬ 
ksiwicaya,  qa  sunkawicaya  wi¬ 
kcemna  sanpa  nonpapi. 

16  Inapcinwanka  kin  Mattane- 
ja  cinksiwicaya,  qa  sunkawica¬ 
ya  wikcemna  sanpa  nonpapi ; 

17  Iwikcemna  kin  ^imeyi  cin¬ 
ksiwicaya,  qa  sunkawicaya  wi¬ 
kcemna  sanpa  nonpapi ; 

18  lakewanji  Azariel  cinksiwi¬ 
caya,  qa  sunkawicaya  wikcemna 
sanpa  nonpapi ; 

19  lakenonpa  kin  Hasabeja  on, 
iye  qa  cinksiwicaya,  qa  sunka¬ 
wicaya  wikcemna  sanpa  nonpapi ; 

20  lakeyamni  kin,  ^ubael  cin¬ 
ksiwicaya,  qa  sunkawicaya  wi¬ 
kcemna  sanpa  nonpapi ; 

21  laketopa  kin  Matiteja  cin¬ 
ksiwicaya,  qa  sunkawicaya  wi¬ 
kcemna  sanpa  nonpapi ; 

22  lakezaptan  kin  Jeremot  on, 
iye  qa  cinksiwicaya  qa  sunka¬ 
wicaya  wikcemna  sappa  nonpapi ; 

23  lakesakpe  kin  Hananeja  on, 
iye  qa  cinksiwicaya  qa  sunkawi¬ 
caya  wikcemna  sanpa  nonpapi ; 

24  lakesakowin  kin  Josbeqasa 
on,  iye  qa  cinksiwicaya,  qa 
sunkawicaya  wikcemna  sanpa 
nonpapi ; 

25  lakesahdogan  kin  fianani 
on,  iye  qa  cinksiwicaya,  qa  sun- 
kawicaya  wikcemna  sanpa  non- 
papi; 

26  lakenapcinwanka  kin  Malloti 
on,  iye  qa  cinksiwicaya  qa  sunka- 
w'icaya  wikcemna  sanpa  nonpapi ; 

27  Iwikcemna  nonpa  kin  Elijata 
on,  iye  qa  cinksiwicaya  qa  sun- 
kawicaya  wikcemna  sanpa  non- 
papi; 

28  Iwikcemna  nonpa  sanpa  wan- 
ji  Hotir  on,  iye  qa  cinksi  wicaya 
qa  sunkawicaya  wikcemna  san¬ 
pa  nonpapi ; 

29  Iwikcemna  nonpa  sanpa 
nonpa  kin  Gedalti  on,  iye  qa 
cinksiwicaya  qa  sunkawicaya 
wikcemna  sanpa  nonpapi 

30  Iwikcemna  nonpa  sanpa  ya- 
mni  kin  Makaziot  on,  iye  qa 
cinksiwicaya  qa  sunkawicaya 
wikcemna  sanpa  nonpapi; 

31  Iwikcemna  nonpa  sanpa  to- 
pa  kin  Romanti-ezer  on,  iye  qa 
cinksiwicaya  qa  sunkawicaya 
wikcemna  sanpa  nonpapi. 

WICOWOYAKE  26. 

1  Tiyopa  awanyakapi  obepi  kin 
Qorabi  etanhan,  Meselemija  he 
Qore  cinhintku,  Asap  cinca  kin 
etanhan. 

2  Qa  Miselemija  cinca  kin  etan¬ 
han  Zekaraja  he  tokapa,  Jediyel 
he  inonpa,  Zebadeja  he  iyamni, 
Jatniel  he  itopa, 

3  Elam  he  izaptan,  Johanan  he 
isakpe,  Elihoyenai  he  isakowin. 

4  Obed-Edom  cinca  kin  etanhan 
^emayeja  he  tokapa,  Jehozabad 
he  inonpa,  Joah  he  iyamni,  Sakar 
he  itopa,  Netaneel  he  izaptan, 

5  Anmiel  he  isakpe,  Issakar  he 
isakowin,  Peyulti  he  i^ahdogan  j 
Wakantanka  he  yawaste  nakas. 

6  Nakun  iye  cinhintku  ^emaye- 
ja  cinca  kicitonpi  kin  hena  ateya- 

pi  ti  kin  idakapi  ece,  hena  wica- 
sta  wasaka  waditakapi  naka^. 

7  Semayeja  cinca  kin  Otni,  qa 
Repael,  qa  Obed,  qa  Elzabad,  he 
sunkaku  Elihu  qa  Semakeja  wi- 
casta  waditakapi. 

8  Hena  owasin  Obed-Edom 
cinca  etanhan  heepi  qa  cincapi 
qa  sunkakupi  kin  wicasta  wadi- 
taka,  wohtani  on  wasaka,  wikce¬ 
mna  sakpe  sanpa  nonpa,  Obed- 
Edom  etanhan. 

9  Nakun  Meselemeja  etanhan 
cinca  qa  sunka  wicaya  wicasta 
waditaka  wikcemna  sanpa  sa- 
hdogan. 

10  Nakun  Hosa  Merari  cinca 
etanhan  cinca  kin  ^imri  he  itan- 
can,  iye  tokapa  heca  sni,  tuka 
atkuku  he  itancan  kaga. 

11  Halqija  he  inonpa,  Tebaleja 
he  iyamni,  Zekareja  he  itopa ; 
Hosa  cinca  qa  sunka  wicaya 
owasin  wikcemna  sanpa  yamni- 
pi. 

12  Hena  ehna  tiyopa  awanyaka¬ 
pi  kin  pamnipi,  wicasta  wasaka 
awanyakapi  itancanpi  kin  ehna, 
sunkawicayapi  om,  Jehowa  ti 
kin  ohna  waokiyapi  kta. 

13  Qa  tona  cistinna  tona  tanka 
om  ateyapi  tipi  kin  tiyopa  otoi- 
yohi  on  oeconna  econpi. 

14  Qa  wihinanpe  cin  ektakiya 
kin  ^elerneja  oeconna  on  icupi. 
Hehan  iye  cinhintku  Zekareja, 
w^aiyukcan  ksapa  on  oeconna 
econpi,  qa  iye  oeconna  on  wazi- 
yata  kin  inanpa. 

15  Obed-Edom  on  okaga  kin; 
qa  iye  cinca  kin  womnaye  tipi 
kin. 

16  ^upim,  qa  llosa  on  wiyo- 
hpeyata  kin  oehpeyapi  tiyopa 
kin  iyahna  itanwankanhde  canku 
kin  ohna  waawanyake  waawan- 
yake  iyotakonza. 

17  Wihinanpe  cin  ektakiya 
Lewi  sakpe,  waziyata  anpetu 

on  topa,  itokaga  anpetu  on  to- 
pa,  woranayanpi  on  nonpa,  qa 
nonpa. 

18  Parbar  ( awakeyapi)  wiyo- 
bpeyata  canku  kin  on  topa,  qa 
Parbar  on  nonpa. 

19  Tiyopa  awanyakapi  vobepi 
kin  bena  eepi,  Qorabi  cinca  kin 
etanhan,  qa  Merari  cinca  etan- 
han. 

20  Unkan  hunkawanji  wicayapi 
Lewi  kin  Wakantanka  ti  mazo- 
piye  kin,  qa  ‘taku  yuwakanpi  rna- 
zopiye  kin  awanyakapi. 

21  Layadan  cinca  kin,  Gersoni 
cinca  kin  Layadan  etanhan,  Ger¬ 
soni  Layadan  ateyapi  tipi  itan- 
canpi  kin  .Tebieli. 

22  Jebieli  cinca  kin  Zetam,  qa 
sunkaku  Joel  Jehowa  ti  mazopi- 
ye  kin  awanyakapi. 

23  Amrami  etanhan,  Itzhari  etan¬ 
han,  Hebroni  etanhan,  qa  Uzieli 
etanhan ; 

24  Moses  cinhintku  Gersom  cin- 
hintku  ^ebuel  mazopiye  awan¬ 
yakapi  kin  owasin  itancan. 

25  Qa  sunka  wicaya  Eliezer 
etanhan,  he  cinhintku  Rehabeja, 
qa  he  cinhintku  Je^ayeja,  he  cin¬ 
hintku  Joram,  qa  he  cinhintku 
Zikri,  qa  he  cinhintku  ^elornit. 

26  ^elomit  iye  qa  sunka  wicaya 
Dawid  wicastayatapi  kin  taku 
yuwakan,  qa  ateyapi  tipi  itan- 
canpi  kin,  qa  kektopawinge  itan- 
canpi  kin,  qa  opawinge  itancanpi 
kin,  qa  ozuye  mdetanhunkapi  kin 
taku  yuwakanpi  mazopiye  owa¬ 
sin  awanyakapi. 

27  Ozuye  en  woyuha  kipi  etan¬ 
han  Jehowa  ti  kin  pikiyapi  kta 
e  hena  yuwakanpi. 

28  Nakun  Samuel  wawanyaka 
kin,  qa  Saul  Qis  cinhintku,  qa 
Abner  Ner  cinhintku,  qa  Joab 
Tzeruja  cinhintku,  taku  yuwa¬ 
kanpi  kin  owasin  ^elomit,  qa 
sunkawicaya  napepi  kin  ihuku- 


ya,  taku  yuwakanpi  kin  owasin 
yuhapi. 

29  Itzhari  etanhan  Kenaneja, 
qa  iye  cinca  kin  wobtani  tankan, 
Israel  on  econpi,  wowapi  kagapi, 
qa  wayacopi  ece. 

30  Hebroni  etanhan  Hasabeja, 
qa  sunkawicaya,  wicasta  wadi- 
taka,  kektopawinge  sanpa  opa- 
winbe  sakowin,  Israel  Jordan  ita- 
to  wiyohpeyatakiya  iwicadakapi, 
Jehowa  wokicanye  kin,  qa  wi¬ 
castayatapi  wobtani  kin  owasin 
on. 

31  Hebroni  etanhan  Jerija  he 
itancan,  Hebroni  etanhan  wicoi- 
cagepi  ateyapi  kin  etanhan.  Ja- 
yezer  Gileyad  ohna  wicasta  wa- 
saka  waditaka  iyewicayapi,  Da¬ 
wid  iwicadake  cin  waniyetu 
iwikcemna  topa  en  akitapi  qehan. 

32  Qa  sunkawicaya  wicasta 
waditaka  kektopawinge  nonpa 
sanpa  opawinge  sakowin  ateyapi 
tipi  itancanpi.  Unkan  wicasta¬ 
yatapi  kin  Dawid  hena  Rubeni 
kin,  qa  Gadi  kin,  qa  Manase  wi- 
coun  hanke  kin  awanwicayag 
wicasi,  wicastayatapi  taku  tawa 
on,  qa  Wakantanka  taku  tawa 
owasin  on. 

WICOWOYAKE  27. 

1  Unkan  Israel  cinca  ateyapi 
tipi  itancanpi  kin  iyecen  wica- 
yawapi ;  qa  kektopawinge  mde¬ 
tanhunkapi,  qa  opawinge  mde¬ 
tanhunkapi  kin,  qa  wowapi  ka¬ 
gapi  obe  tawapi  en  taku  owasin 
on  wicastayatapi  kin  okiyapi,  qa 
omaka  ihunniyan  wi  otoiyohi 
ospaye  wanji  wicasta  kektopa¬ 
winge  wikcemna  nonpa  sanpa 
kektopawinge  topa  en  hiyupi, 
qa  obe  wanji  inanpa. 

2  Obe  tokaheya  wi  tokaheya 
on  Jasobeyam  Zabdiel  cinhintku 
yuha,  qa  obe  tawa  kin  en  wicasta 

kektopawinge  wikcemna  nonpa 
sanpa  kektopawinge  topa. 

3  Parez  cinca  kin  etanhan  wi 
tokaheya  ozuye  mdetanhunka 
kin  owasin  iye  itancan. 

4  Qa  wi  inonpa  on  Doda  AhoM 
kin  obe  kin  yuha,  obe  tawa  itan¬ 
can  kin  he  Miqlot,  qa  obe  tawa 
ohna  kektopawinge  wikcemna 
nonpa  sanpa  kektopawinge  topa. 

5  Benaja  Jehojada  wawayusna 
kin  cinhintku  wi  iyarnni  on  obe 
iyamni  mdetanhunka,  iye  itan¬ 
can,  qa  obe  tawa  ohna  kektopa¬ 
winge  wikcemna  nonpa  sanpa 
kektopawinge  topa. 

6  Benaja  kin  he  wikcemna  ya- 
mni  ehna  wa^aka,  qa  wikcemna 
yamni  kin  iwankam,  qa  iye  cin¬ 
hintku  Ammizabad  obe  tawa  he 
itancan. 

7  Yasabel  Joab  sunkaku  itopa 
kin  wi  itopa  on,  qa  iye  iyohakam 
iye  cinhintku  Zebadeja,  qa  obe 
tawa  ohna  kektopawinge  wikce¬ 
mna  nonpa  sanpa  kektopawinge 
topa. 

8  Mdetanhunka  izaptan  wi  iza- 
ptan  on,  ^amehut  Izrahi  kin,  qa 
obe  tawa  kin  ohna  kektopawinge 
wikcemna  nonpa  sanpa  kektopa¬ 
winge  topa. 

9  Isakpe  wi  isakpe  on  Yira  Yi- 
qes  cinhintku  Teqoyi  kin,  qa  obe 
tawa  ohna  kektopawinge  wikce¬ 
mna  nonpa,  sanpa  kektopawinge 
topa. 

10  Qa  jsakowin  kin,  wi  isako- 
win  on  Heletz  Peloni  kin  Epraim 
cinca  kin  etanhan,  qa  obe  tawa 
ohna  kektopawinge  wikcemna 
nonpa  sanpa  kektopawinge  topa. 

11  Isahdogan  wi  isahdogan  kin 
on,  Sibbeka  Husati  kin  Zerahi 
kin  etanhan,  qa  obe  tawa  ohna 
kektopawinge  wikcemna  nonpa 
sanpa  kektopawinge  topa. 

13  Inapcinwanka  wi  inapcin- 
wanka  kin  on,  Abiyezer  Anatoti 

kin  Benjamini  kin  etanhan,  qa 
obe  tawa  ohna  kektopawinge 
wikcemna  nonpa  sanpa  kekto¬ 
pawinge  topa, 

13  Iwikcemna  kin  wi  iwikce- 
mna  on,  Mahara  Netopati  kin, 
Zerahi  kin  etanhan,  qa  obe  tawa 
ohna  kektopawinge  wikcemna 
nonpa  sanpa  kektopawinge  topa. 

14  lakewanji  wi  iakewanji  on, 
Benaja  Pereyatoni  kin,  Epraim 
cinca  kin  etanhan,  qa  obe  tawa 
ohna  .  kektopawinge'  wikcemna 
nonpa  sanpa  kektopawinge  topa. 

15  lake  nonpa  wi  iake  nonpa 
on,  Heled  Netopati  kin,  Otniel 
etanhan,  qa  obe  tawa  ohna  ke¬ 
ktopawinge  wikcemna  nonpa 
sanpa  kektopawinge  topa. 

16  Unkan  Israel  wicoun  iwan¬ 
kam,  Rubeni  itancan  kin  Eliye- 
zer  Zikri  cinhintku  hee.  Simeo- 
ni  on  itancan  kin  ^epateja  Ma- 
yaka  cinhintku. 

17  Qa  Lewi  kin  Hasabeja  Qe- 
muel  cinhintku;  Aaroni  kin  Za- 
doq. 

18  .Tuda  on  Elihu  Dawid  cincu  ; 
Issakar  on  Omri  Mikael  cinhin¬ 
tku  ; 

19  Zebulon  on  Ismayeja  Oba- 
deja  cinhintku  ;  Naptaii  on  Jeri- 
mot  Azriel  cinhintku ; 

20  Epraim  cinca  kin  on  Ho^eya 
Yazazeja  cinhintku  ;  Manase  wi¬ 
coun  hanke  kin  on  Joel  Pedaja 
cinhintku ; 

21  Manase  wicoun  hanke  Gile- 
yad  ohna  yanke  cin  on  Iddo  Za- 
kareja  cinhintku ;  Benjamin  on 
Jayasiel  Abner  cinhintku  ; 

22  Dan  on  Yazariel  Jeroham 
cinhintku;  Israel  wicoun  mde- 
tanhunkapi  kin  hena  eepi. 

23  Unkan  Jehowa  Israel  yuota 
kta,  mahpiya  wicanhpi  kin  iye- 
naka  keye  ciqon  ;  heon  tona  wa- 
niyetu  wikcemna  nonpa  ihuku- 
ya  oyawa  kin  Dawid  icu  sni. 

24  Joab  Zeruja  cinhintku  wica- 
sta  wicayawa  iyuta  tuka  hecon 
kin  on  wocanniye  Israel  ahin- 
bpaya,  heon  yustan  ^ni,  qa  wi- 
castayatapi  kin  Dawid  anpetu 
oyakapi  wowapi  akan  oyawa  kin 
owapi  sni. 

25  Unkan  wicastayatapi  mazo- 
piye  tawa  awanyake  cin  Azma- 
wet  he  Yadiel  cinhintku,  qa  Jo- 
natan  Yuzija  cinhintku  inazopi3Te 
tinta  ohna,  qa  otonwe  tanka  qa 
cistinna  ohna,  qa  conkaske  ohna 
awanyaka  ece. 

26  Qa  Ezri  Kelub  cinhintku 
maga  wohtani  econpi  kin,  qa 
maka  kicanyanpi  kin  awanwi- 
cayaka. 

27  Qa  ^imeyi  Ramati  kin  ha- 
stanhanka  iyuwi  kin  yuha.  Qa 
hastanhanka  iyuwi  etanhan  mi- 
nisa  mazopiye  kin  Zabdi  ^ipmi 
kin  yuha. 

28  Qa  ^wihdican,  qa  Sukamin 
can  kin  Sepela  ohna  Bayalhanan 
Gederi  kin  awanyaka  ;  qa  wihdi 
mazopiye  kin  .Toas  awanyaka. 

29  Qa  pte  wanunyanpi  ^^aron 
ohna  wihanpi  kin  Sitri  Saroni 
kin  awanyaka.  Qa  ^apat  Adila 
cinhintku  pte  osmaka  ohna  ya- 
konpi  kin  awanyaka. 

30  Qa  Obii  Ismaeli  kin  kamel 
kin  yuha.  Qa  Jehedeja  Merono- 
ti  kin  sonsonna  kin  yuha. 

31  Qa  Jaziz  Hagari  kin  taliinca 
wanunyanpi  kin  awanyaka.  He- 
na  owasin  wicastayatapi  kin  Da¬ 
wid  woyuha  tawa  awanyakapi. 

32  Unkan  Dawid  cinksiye  cin 
.Tonatan  he  wicasta  ksapa,  qa 
wowapikaga  heca,  waiyukcan 
ece.  Qa  Jehiel  Hakmoni  cin¬ 
hintku  wicastayatapi  cinca  kin 
om  un. 

33  Qa  wicastayatapi  waiyukcan 
yuhe  cin  Ahitopel  hee.  Qa  fiu- 
sai  Arki  kin  wicastayatapi  kin 
takodaku. 


34  Qa  Abitopel  iyohakam  Je- 
hojada  Benaja  cinhintku,  qa  Abi- 
atar.  Qa  wicastayatapi  taozuye 
mdetanhunka  kin  Joab  hee. 

WICOWOYAKE  28. 

1  Unkan  Dawid  Israel  itancan- 
pi  kin  owasin  mniciye  wicaya, 
wicoun  itancanpi  kin,  qa  wica¬ 
stayatapi  okiyapi  ospaye  itan¬ 
canpi  kin,  qa  kektopawinge  itan¬ 
canpi  kin,  qa  opawinge  itancanpi 
kin,  qa  wicastayatapi,  qa  iye  cin¬ 
hintku  woyuha  tawapi,  qa  tawa- 
nunyanpi  kin  yuhapi  kin  ]  nakun 
owinja  awanyakapi,  qa  wicasta 
tanka  qa  wowijice  yuhapi  kin 
owasin  Jerusalem  ekta. 

2  Qa  wicastayatapi  kin  Dawid 
siha  akan  najin,  qa  heya,  Mihun- 
kawanji,  qa  oyate  mitawa  na- 
mabonpo.  Tuwe  Wakanundapi 
siha  ahehde  on,  qa  Jehowa  wo- 
takuye  canwohnaka  iyozi  kin  on 
tipi  wakage  kta  micante  en  un, 
qa  kagapi  kta  on  wiyeya  wehna- 
ka  ece. 

3  Tuka  Wakantanka  hemakiya, 
Ozuye  wicasta  henica,  qa  we  ota 
yapapson  ;  heon  micaje  on  tipi 
yakage  kte  sni. 

4  Tuka  Jehowa  Israel  w'akan- 
dapi  kin  miye  makahniga,  ate  ti- 
wahe  kin  owasin  etanhan,  Israel 
iwicadake  kta  owihanke  wanin  ; 
he  qe  Juda  mdetanhunka  kta  e 
kahniga,  qa  Juda  ohna  ate  ti  kin, 
qa  ate  ti  kin  ohna  miye  Israel 
owasin  iwicawadake  kta  e  iyo- 
kipi. 

5  Qa  Jehowa  cinca  ota  maqu, 
qa  miciTica  owasin  etanhan  Solo¬ 
mon  micinksi  kahniga,  Jehowa 
tokiconze  oiyotanke  kin  akan 
iyotanke  kta,  Israel  iwankam. 

6  Qa  hemakiya,  Nicinksi  Solo¬ 
mon,  iye  tipi  mitawa,  qa  bocoka 
mitawa  kage  kte.  Ij^e  micinksi 

on  wakaSniga,  qa  iye  atemaye 
kta. 

7  Qa  woahope  mitawa,  qa  wo- 
yaco  mitawa  econ  kta  wasagici- 
ye  cinhan,  nakaha  iyecen,  woki- 
conze  tawa  mdusuta  kta,  owi- 
hanke  wanica, 

8  Qa  nakaha  Israel  owasin  Je- 
howa  taoraniciye  waninayakapi, 
qa  tuwe  wakan  undapi  kin  na- 
malion  en,  Waktaya  unpo,  qa 
Jehowa  wakannndapi  tawoahope 
owasin  akitapo ;  becen  makoce 
waste  kin  de  tawayayapi  kta,  qa 
niyepi  ohakam  nicinca  kin  yuhe 
wicayakiyapi  kta  owihanke  wa¬ 
nica. 

9  Qa  micinksi  Solomon,  niye 
tuwe  niyate  wakanda  kin  sdonya 
wo,  qa  cante  ecedan  on  okiya 
wo,  qa  nagi  iyokipiya  on  ;  .leho- 
wa  wicacante  owasin  iwanyaka, 
qa  tawacinpi  okage  kin  owasin 
okaliniga  nakas ;  heon  ayakite 
cinhan  iyeyaye  kta,  tuka  adu- 
stan  kinhan  owihanke  wanin 
ekpeniye  kta. 

10  Aiciciya  wo,  dehan  Jehowa 
towakan  kin  on  tipi  yecage  kta 
e  nicahniga,  Wasagiciya,  qa  ka- 
ga  wo. 

11  Hehan  Dawid  iye  cinhintku 
Solomoiji  tiyopa  awakeyapi  oka- 
ga  kin,  qa  tipi  okaga  kin,  qa  ma- 
zopiye  kin,  qa  wankan  tipi  kin, 
qa  tipi  mahentuya,  qa  wokajiiju 
iha  tipi  kin  hena  owasin  okaga 
kin  qu. 

12  Nakun  taku  woniye  iye  kici 
un  kin  sdonyekiya  owasin,  Jeho¬ 
wa  ti  hocoka  kin,  qa  mazopiye 
tipi  owasin,  Wakantanka  ti  ho¬ 
coka  ihduksan  yakonpi  kin,  qa 
taku  yuwakanpi  mazopiye  okaga 
kin. 

13  Nakun  wmwayusnapi  obepi 
kin,  qa  Lewi  obepi  kin,  qa  Je¬ 
howa  ti  wokicanye  waksica  kin 
toketu. 


OYAKAPI, 

14  Nakun  mazaskazi  on  maza- 
skazi  tkeutapi  tonaka  wokicanye 
waksica  kin  owasin  on,  qa  maza- 
ska  waksica  wokicanye  owasin 
on,  qa  wokicanye  iyuhpa,  waksi¬ 
ca  iyuhpa  toketu  oyaka. 

15  Qa  mazaskazi  petijanjan  ihu- 
pa  kin,  qa  mazaskazi  petijanjan 
kin  tkeutapi  kin,  petijanjan  ihu- 
pa  kin,  qa  petijanjan  on  maza¬ 
skazi  tkeutapi  tonaka,  qa  maza- 
ska  petijanjan  tkeutapi  kin,  peti¬ 
janjan  ihupa  otoiyohi,  qa  petijan¬ 
jan  otoiyohi  kagapi  kin  iyecen. 

16  Qa  wahna  wotapi  akan  agu- 
yapi  taninyan  ehnakapi  on  ma¬ 
zaskazi  tkeutapi  kin,  wahnawo- 
tapi  otoiyohi  on,  qa  mazaska  ma- 
zaska  wahna  wotapi  kin  on. 

17  Qa  wicape,  qa  waksica,  qa 
wiyatke  mazaskazi  ecedan  kin, 
qa  mazaskazi  cega  ihaton  tke¬ 
utapi  kin,  cega  otoiyohi  on. 

18  Qa  wizinya  owayusna  on 
mazaskazi  ecedan  tkeutapi  kin 
iyenaka,  qa  canpahmihma  kin, 
mazaskazi  Kerubim,  Jehowa  wo- 
takuye  canwohnaka  iwankam 
ihdumdayapi,  qa  akahpapi  okaga 
kin. 

19  Hena  iyuhpa  Jehowa  nape 
kin  omiciwa,  wokicanye  iyuhpa 
okaga  kin  sdonye  makiya,  eya. 

20  Nakun  Dawid  iye  cinhin¬ 
tku  Solomon  heciya,  Wakisaka, 
qa  miniheca  wo ;  qa  kaga  wo. 
Ihnuhan  niyusinyaye  cin,  qa 
ihnuhan  wakoyakipe  cin.  Je¬ 
howa  Wakantanka  wakanwada 
kin  niciun  nakas ;  aniyustan  kte 
sni,  qa  ehpeniye  kte  sni,  ecen 
Jehowa  ti  wohtani  wokicanye 
kin  iyuhpa  yahdustan  kte  cin. 

21  Qa  iho  wawayusnapi,  qa  Le¬ 
wi  obepi  kin  wicaduha,  Wakan¬ 
tanka  ti  wohtani  kin  owasin  on, 
qa  nakun  wokicanye  owasin  on, 
tona  wohtani  owasin  on  ksapapi 
wiyeya  unpi ;  qa  mdetanhunka- 

pi,  qa  oyate  owasin  nii  kin  ekta 
unpi, 

WICOWOYAKE  29. 

1  Nakun  wicastayatapi  kin  Da- 
wid  omniciye  owasin  hewica- 
kiya,  Micinksi  Solomon  isnana 
Wakantanka  kaknige  cin  he  ho- 
kaidan,  qa  wankadan,  qa  wohta- 
ni  kin  he  tanka,  tipi  kin  he  wi- 
casta  akantu  tawapi  kte  sni,  tuka 
.Tehowa  Wakantanka  tawa  kta. 

2  Qa  miye  raitowasake  ocowa- 
sin  on,  tuwe  wakan  wada  ti  kin 
on  mazaskazi  mnawaya,  taku 
mazaskazi  on  kagapi  on,  qa  ma- 
zaska  taku  mazaska  on,  qa  ma- 
zasa  taku  mazasa  on,  qa  mazasa- 
pa  taku  mazasapa  on,  qa  can 
taku  can  on,  inyan  wicasake  iye- 
ceca,  qa  ojupi  kta  inyan  sapa,  qa 
inyan  hdeskaska,  qa  inyan  tehika 
ocaje  owasin  ;  qa  inyan  ska  ota. 

3  Qa  akton  tuwe  wakan  wada  ti 
kin  cantihewaye  cin  on  maza¬ 
skazi,  qa  mazaska  mitawa  hinca 
etanhan  taku  tipi  wakan  kin  on 
wiyeya  mnawaye  cin  isanpa  tu¬ 
we  wakanwada  ti  kin  on  dena 
waqu. 

4  Mazaskazi  woqin  kektopa- 
winge  yamni,  Opir  mazaskazi  kin 
etanhan,  qa  mazaska  sdoyapi  wo¬ 
qin  kektopawinge  sakowin  on 
tiobosdata  kin  apawintapi  kta. 

5  Mazaskazi  taku  mazaskazi  on 
kagapi  on,  qa  mazaska  kin  taku 
mazaska  on  kagapi  on,  qa  wiki- 
canye  mazakaga  napep.i  on  kaga¬ 
pi  kin  owasin  on,  qa  tuwe  naka- 
ha  .lehowa  on  nape  kin  iyokipiya 
ojudan  kiye  kta  he? 

6  Unkan  ateyapi  itancanpi  kin, 
qa  Israel  wicoun  itancanpi  kin, 
qa  kektopawinge  qa  opawinge 
mdetanhunkapi  kin,  qa  wicasta¬ 
yatapi  wakicanye  itancanpi  kin 
iyokipiya  qupi. 

7  Qa  Wakantanka  ti  wohtani 


kin  on  mazaskazi  woqin  kekto¬ 
pawinge  zaptan,  qa  Darekon  ke¬ 
ktopawinge  wikcemna,  qa  maza¬ 
ska  woqin  kektopawinge  wikce¬ 
mna,  qa  mazasa  woqin  kektopa¬ 
winge  wikcemna  sanpa  kektopa¬ 
winge  sahdogan,  qa  mazasapa 
woqin  kektopawinge  opawinge 
qupi. 

8  Nakun  tona  inyan  tehika  yu- 
ha  iyeyapi  otoiyohi  Jehowa  ti 
wopiye  on  qupi,  Jehiel  Gersoni 
nape  kin  en. 

9  Qa  iyokipiya  qupi  kin  on  oya¬ 
te  kin  iyuskinpi,  cante  ecedan 
on  Jehowa  itukihanpi  nakas;  qa 
Dawid  wicastayatapi  kin  is  eya 
iyuskin  wowiyuskin  tanka. 

10  Unkan  Dawid  Jehowa  ya- 
waste,  omniciye  owasin  istapi 
itokam,  qa  Dawid  heya,  Jehowa 
Israel  ateunyanpi  wakanda  kin 
otokahe  wanica  ehantanhan  owi- 
hanke  wanica  ekta  niyawastepi. 

11  Wotanka  kin,  qa  wowasake 
kin,  qa  wowitan  kin,  qa  wowiye- 
ga  kin,  qa  wowiyatpa  kin  hena 
owasin  nitawa ;  taku  malipiya 
ekta,  qa  maka  ak.an  owasin  ni¬ 
tawa  nakas  ;  wokiconze  kin  niye 
nitawa,  Jehowa,  qa  taku  owasin 
hduwankan,  qa  pa  kin  he  niye. 

12  Wowijice  kin,  qa  wowitan 
kin  niye  etanhan,  qa  niye  taku 
owasin  iyadaka  ece;  wookihi,  qa 
wowasake  ninape  ohna  yanka  qa 
ninape  taku  owasin  yutanka,  qa 
wasag  ya  okihi. 

13  Heon  wanna  Wakan  unnida- 
pi  unkiyepi  unniyatanpi,  qa  wo¬ 
witan  nitawa  caje  kin  unkido- 
wanpi. 

14  Qa  miye  matuwe  he?  qa 
oyate  mitawa  tuwepi  he  ?  on  he- 
cen  iyokipiya  itukihan  wookihi 
unhapi ;  taku  owasin  niye  etan¬ 
han  nakas,  qa  taku  ninape  kin 
etanhan  u  kin  he  unnicupi  ce. 

15  Unkiyepi  niye  itokam  oyate 

tokeca,  qa  unhdaka  unpi  iyeun- 
cecapi,  ate  unyanpi  owasin  hece- 
capi.  Anpetu  unkitawapi  raaka 
akan  ohanzi  wan  iyececa,  qa  wa- 
cinye  picasni. 

16  Jehowa  Wakanunnidapi  wo- 
yuha  ota  kin  de  tipi  nicagapi  kta 
nicaje  wakan  kin  on  unyuwiye- 
yapi  kin  he  ninape  etanhan,  qa 
owasin  nitawa. 

17  Wakancida  wicacante  iduta, 
qa  ohan  ecetu  kin  iyonicipi  sdon- 
waya.  Micante  ecetu  on  miye 
dena  iyuhpa  mduwiyeya,  qa  wan¬ 
na  oyate  nitawa  den  hiyeye  cin 
iyokipiya  itunicihanpi  kin  wowi- 
yuskin  on  wanmdaka. 

18  Jehowa  hunkake  wicunyan- 
pi  Abraham,  qa  Izak,  qa  Israel 
wakandapi  kin  oyate  nitawa  can- 
te  ozepi  okaga  kin  awanyaka,  qa 
niye  ekta  cantepi  kin  yuecetu  ye. 

19  Qa  micinksi  Solomon  cante 
ecetu  qu  ye  ;  hecen  nitawaohope, 
woyaco  nitawa,  qa  wokage  nita¬ 
wa  ope  kta,  qa  iyuhpa  ecen  econ 
kta,  qa  tipi  on  wiyeya  wahnake 
cin  he  kage  kta. 

20  Hehan  Dawid  omniciye  owa¬ 
sin  hewicakiya,  Wanna  Jehowa 
Wakanyadapi  kin  yawastepo. 
Unkan  omniciye  kin  owasin  Je¬ 
howa  hunkake  wicayapi  wakan¬ 
dapi  kin  yawastepi,  qa  patujapi, 
qa  makata  ehpeiciyapi,  Jehowa 
ekta  qa  wicasta  yatapi  kin  ekta. 

21  Qa  wosnapi  Jehowa  waki- 
yusnapi,  qa  anpetu  kin  he  ihan- 
hanna  wohuhnahyapi  huhnahya- 
pi,  tatanka  kektopawinge,  qa  ta- 
mdoka  kektopawinge,  qa  tacinca 
kektopawinge,  woakastanpi  iya- 
hna,  qa  wosnapi  nina  ota  Israel 
owasin  on. 

22  Qa  anpetu  kin  he  en  wowi- 
yuskin  tanka  on  Jehowa  itokam 

wotapi,  qa  wayatkanpi ;  qa  inon- 
pa  akihde  Solomon  Dawid  cin- 
hintku  wicastayatapi  kagapi,  qa 
Jehowa  on  mdetanhunka  kta  e 
sdayapi,  qa  Zadoq  wawayusna 
kta. 

23  Unkan  Solomon  iye  Dawid 
eekiya  wicastayatapi  kta,  Jeho¬ 
wa  toiyotanke  akan  iyotanka, 
qa  taku  econ  kin  tanyan  ihun- 
ni,  qa  Israel  owasin  oie  kin  na- 
honpi. 

24  Unkan  itancanpi  kin  owasin, 
qa"* wicasta  wasaka  owasin,  qa  na- 
kun  wicasta  yatapi  Dawid  cinca 
kin  owasin  Solomon  wicastaya¬ 
tapi  kta  e  napepi  kin  qupi. 

25  Unkan  Jehowa  Solomon  ni¬ 
na  yutanka,  Israel  owasin  istapi 
en,  qa  wicastayatapi  wowitan  kin 
qu,  iye  itokam  Israel  ohna  tuwe- 
dan  he  iyececa  yuke  sni. 

26  Wanna  Dawid  Jesse  cinhin- 
tku  Israel  owasin  iwicadaka. 

27  Israel  idake  cin  waniyetu 
wikcemna  topa,  anpetu  hehan- 
yan,  Hebron  ohna  waniyetu  sa- 
kowin  wawidaka,  qa  Jerusalem 
ohna  waniyetu  wikcemna  yamni 
sanpa  yamni  wawidaka. 

28  Hehan  paska  waste  en  ta, 
anpetu,  qa  wowijice,  qa  wowitan 
on  wipi.  Unkan  heekiya  iye  cin- 
hintku  Solomon  wawidaka. 

29  Unkan  Dawid  wicastayata¬ 
pi  oie  tokaheya,  qa  ehake  kin 
hena  owapi  ce,  Samuel  wawan- 
yaka  tawowapi  kin  en,  qa  Natan 
waayate  tawowapi  kin  en,  qa 
Gad  wawanyaka  tawowapi  kin 
en. 

30  Nakun  tawowidake,  qa  to- 
wasake  owasin,  qa  anpetu  iye 
iwankam  hiyaye  cin,  qa  Israel 
iwankam,  qa  makoce  wicastaya¬ 
tapi  kin  iwankam. 


ANPETU  OYAKAPI, 

WOWAPI  INONPA. 


WICOWOYAKE  1. 

1  Unkan  Solomon  Dawid  cin- 
hintku  tawowidake  en  nina  ihdu- 
suta,  unkan  Jehowa  iye  wakanda 
kin  kici  un,  qa  nina  hin  yutanka. 

2  Unkan  Solomon  Israel  owasin 
wahowicaya,  kektopawinge  qa 
opawinge  mdetanhunkapi  kin,  qa 
wayacopi  kin,  qa  itancanpi  kin 
owasin,  Israel  ateyapi  tipi  papi 
kin  owasin. 

3  Qa  Solomon  omniciye  ocowa- 
sin  kici  pajodan  Gibeyon  ohna 
yanke  cin  ekta  ipi ;  itkokipapi 
wakeya  Wakantanka  tawa,  Mo¬ 
ses  Jehowa  taokiye  hopuza  kin 
en  kage  cin  hen  yanka  nakaA 

4  Tuka  Wakantanka  canwo- 
hnaka  tawa  kin  Qiryat  Jeyarim 
etanhan  Dawid  wiyeya  ekicihna- 
ke  cin  ekta  itanwankanhde  hi- 
yuya ;  Dawid  .Terusalem  ohna 
he  wakeya  kicicage  ciqon  nakaA 

5  Tuka  maza^a  wahnawosnapi 
kin  Betzaleel  Uri  cinhintku  Hur 
cinhintku  kin  kage  cin,  Jehowa 
ti  kin  itokam  hen  yanka,  qa  Solo¬ 
mon,  qa  omniciye  kin  he  ihakta 
hipi  ece. 

6  Qa  Solomon  heciya  mazasa 
wahnawosnapi  kin  ekta  i,  he 
Jehowa  itokam  wakeya  icahda 
wanka ;  qa  wohuhnahyapi  ke¬ 
ktopawinge  he  akan  huhnahya. 

7  Hanyetu  kin  he  en  Wakan¬ 
tanka  Solomon  en  ihdutanin,  qa 
heciya,  Taku  cicu  kta  yacin  da 
wo. 

8  Unkan  Solomon  Wakantanka 
II,  Chron. 


heciya,  Niye  ate  Dawid  wocan- 
tkiye  tanka  ecayecon,  qa  heeki- 
ya  wdcastayatapi  mayakaga. 

9  Heon,  Jehowa  Wakantanka, 
nioie  ate  Dawid  eyakiye  cin  hdu- 
wicaka  ye.  Niye  oyate  wan  wi- 
cota,  maka  watusekseca  iyenaka, 
iwankam  wicastayatapi  maya¬ 
kaga  nakaA 

10  Heon  woksape  qa  wosdonye 
rnaqu  ye,  hecen  oyate  kin  de 
itokam  inawape  ca  en  wahdi 
kta  ;  ecin  tuwe  oyate  tanka  ni- 
tawa  kin  de  wicayaco  kta  okihi 
he  ? 

11  Unkan  Wakantanka  Solo¬ 
mon  heciya,  Hecen  cante  duze  ca 
wowijice,  woyuha  qa  wowitan 
unmanna  yada  sni^  nakun  toka- 
niyanpi  nagipi  kin,  qa  anpetu  ota 
yada  sni ;  tuka  woksape,  qa  wo¬ 
sdonye  on  oyate  mitawa  iwan¬ 
kam  wicastayatapi  cicage  cin 
wicadaco  kta  yada,  heon  ; 

12  Woksape,  qa  wosdonye  wan¬ 
na  nicupi ;  nakun  wowijice,  qa 
woyuha,  qa  wowitan  cicu  kta, 
hecen  wicastayatapi  nitokam  un- 
pi  kin  tuwedan  iyeniceca  sni,  qa 
niyohakam  tuwedan  iyeniceca 
kte  ^ni. 

13  Unkan  Solomon  pajodan  Gi¬ 
beyon  ohna  wanke  cin  etanhan, 
itkokipapi  wakeya  itokapa  tan- 
han,  Jerusalem  en  hdi,  qa  Israel 
owasin  iwicadaka. 

14  Qa  Solomon  canpahmihma, 
qa  suktanka  akanyotankapi  mna- 
yan,  qa  canpahmihma  kektopa¬ 
winge  sanpa  opawinge  topa  yu- 

ha,  qa  iung  akanyotankapi  ke- 
ktopawinge  ake  nonpa ;  qa  hena 
canpahmihma  otonwe  kin  ohna, 
qa  wicastayatapi  kici  Jerusalem 
ohna  yanke  wicakiya. 

15  Qa  wicastayatapi  kin  maza- 
ska,  qa  mazaskazi  Jeiusalem 
ohna  inyan  iyececa  kaga,  ^qa 
hantesa  can  kin  sukamin  can  Se- 
pela  ohna  iyececa  nina  ota. 

16  Qa  Solomon  suktanka  tawa 
Egupta  etanhan,  qa  Qowa  etan- 
han  inanpapi,  wicastayatapi  wo- 
peton  tawa  wiyopeya  on  hena 
Qowa  etanhan  icupi. 

17  Qa  canpahmihma  wan  ma- 
zaska  opawinge  sakpe  on  Egu¬ 
pta  etanhan  itanwankanhde  hi- 
yuyapi,  qa  suktanka  wan  opa¬ 
winge  sanpa  wikcemna  zaptan 
on,  qa  hecen  Pliti  wicastayatapi, 
qa  Aram  wicastayatapi  kin  owa- 
sin  on  hena  napepi  on  hinanpe 
wicayapi. 

WICOWOYAKE  2. 

1  Unkan  Solomon  Jehowa  caje 
on  tipi  wan  kicage  kta,  qa  nakun 
tipi  wan  iye  tawowidake  on, 
keya. 

2  Qa  Solomon  watoksupi  on 
wicasta  kektopawinge  wikcemna 
sakowin  mnawicaya,  qa  lie  akan 
wakakanpi  on  kektopawinge  wi¬ 
kcemna  sahdogan,  qa  econ  wica- 
kiyapi  kta  e  kektopawinge  5'^a- 
mni  sanpa  opawinge  sakpe. 

3  Qa  Solomon  Huram  Tzur  wi¬ 
castayatapi  kin  wahoye  ca  heci- 
ya,  Token  ate  Dawid  ecayecon, 
qa  tipi  ohna  iye  ti  kta,ticage  kta 
e  liantesa  can  hiyuyakiye  cin  he 
iyecen  ecamicon  wo. 

4  Ito  miye  Jehowa  wakanwada 
caje  on  tipi  wan  wecaga,  he  yu- 
wakan  kta,  qa  wizinye  wastemna 
iye  itokam  izin  yapi  kta,  qa  agu- 
yapi  ohinniyan  ehnakapi  on,  qa 

anpetu  okihpapi,  qa  witeca,  qa 
Jehowa  W'akanundapi  tomniciye 
wakan  wohuhnahyapi  on ;  ohin¬ 
niyan  econ  wicasi  kin  iyecen. 

5  Qa  tipi  wakage  cin  he  tanka, 
Jehowa  wakan  undapi  kin  he  ta- 
ku  wakan  owasin  isanpa  tanka 
nakaA 

6  Hecen  tuwe  he  tipi  kicage 
kta  okihi  he  1  Mahpiya,  qa  ma- 
hpiya  malipiya  kin  he  kipi  kta 
okitpani,  hecen  miye  matuwe  on 
tipi  wecage  kta?  lye  itokam 
wizinye  kta  lleceedan  on  owa- 
kihi. 

7  Heon  wanna  wicasta  ksapa 
wan  miye  ekta  usi  wo,  mazaska¬ 
zi  kaga,  qa  raazaska,  qa  mazasa, 
qa  mazasapa,  qa  stan,  qa  duta, 
qa  to  kaga  ;  qa  taku  pagopi  pago 
kta  wayupika ;  hecen  iye  wica¬ 
sta  ksapa  Juda  qa  Jerusalem 
ohna,  ate  Dawid  wiyeya  wica- 
kaga,  qa  miye  om  unpi  kin,  iye 
hena  om  un  kta. 

8  Nakun  Lebanon  etanhan  han- 
tesa  can,qa  wazi  can,  qa  algumin 
can  raakahi  wicasi  wo,  nitaokiye 
Lebanon  can  kaksapi  wayupikapi 
e  sdonw'aya  nakas  ;  qa  nitaokiye 
mitaokiye  om  unpi  kta. 

9  Hecen  can  ota  wiyeya  mici- 
hnakapi  kta,  tipi  wakage  cin  he 
tanka,  qa  wowinihan  nakas. 

10  Qa  ito  wakakanpi  can  ka¬ 
ksapi  kin  on  nitaokiye  aguyapi 
su  kor  kektopawinge  wikcemna 
nonpa,  qa  barle  kor  kektopa¬ 
winge  wikcemna  nonpa,  qa  mi- 
nisa  bat  kektopawinge  wikcemna 
nonpa,  qa  wihdi  bat  kektopawin¬ 
ge  wikcemna^ nonpa  cicu  kta. 

11  Unkan  Huram  Tzur  wica¬ 
stayatapi  kin  Solomon  wowapi 
kicage  cin  en  heya,  Jehowa  iye 
taoyate  waste  wicadake  cin  on 
wiciwankam  niye  wicastayatapi 
nicaga. 

12  Huram  nakun  heya,  Jehowa 


WICOWOYAKE  3. 


Israel  wakandapi  kin  malipiya 
maka  ko  kage  cin  he  yawa^tepi 
nunwe ;  iye  wicastayatapi  Da- 
wid  cinca  wan  ksapa,  qa  wa- 
sdonya,  wayupijca,  qa  wiyukcan 
qu,  qa  iye  Jehowa  ti  kin  kicage 
kta ;  nakun  tipi  wan  tawowi- 
dake  on. 

13  Qa  nakaha  wicasta  wan  ksa¬ 
pa,  wasdonya,  qa  wiyukcan,  Hu- 
ram  ate  tawa  niye  ekta  yewasi. 

14  Winohiiica  wan  Dan  cunwin- 
tkupi  kin  etanhan  he  cinhintku, 
qa  atkuku  Tzur  wicasta  heca ; 
iye  mazaskazi  on  taku  kaga  wa- 
yupika,  qa  mazaska  on,  qa  maza- 
sa  on,  qa  mazasapa  on,  qa  inyan 
on,  qa  can  on,  qa  stan  on,  qa  to 
on,  qa  minihuha  ska  on,  duta  on, 
nakun  taku  pagopi  owasin  pago 
kta  wayupika  ;  qa  taku  iyukcan 
yasi  kin  iyukcan  kte ;  wicasta 
ksapa  nitawa,  qa  itancan  mitaw'a 
Dawid  niyate  wicasta  ksapa  ta¬ 
wa  om. 

15  Heon  kohanna  aguyapi  su 
kin,  qa  barle  kin,  qa  wihdi  kin, 
qa  minisa  kin  itancan  mitawa 
cajeyate  ciqon  taokiye  ekta  au- 
wicakiya  wo. 

16  Unkan  unkiyepi  Lebanon 
etanhan  can  tona  yacin  kin  owa¬ 
sin  unnicicaksapi  kta,  qa  canka- 
ga  ininiwanca  ak.an,  Joppa  ekta 
unnicicahipi  kta,  qa  hetanhan 
niye  hena  Jerusalem  ekta  ade 
kta. 

17  Unkan  Solomon  wicasta  oya- 
te  tokeca  Israel  makoce  ohna 
yakonpi  kin  owasin  wicayawa, 
atkuku  Daw'id  wicayawa  qon 
ohakam,  qa  kektopawinge  opa- 
winge  sanpa  kektopawinge  wi- 
kcemna  zaptan  sanpa  kektopa¬ 
winge  yamni  sanpa  opawinge 
sakpe  iyewicaya. 

18  Qa  hena  etanhan  kektopa¬ 
winge  wikcemna  sakowin  wato- 
k^Lipi,  qa  kektopawinge  wikce¬ 


mna  ^ahdogan  he  akan  waka- 
kanpi  wicakaga,  qa  kektopawin¬ 
ge  yamni  sanpa  opawinge  sakpe 
oyate  kin  wohtani  econ  wicaki- 
yapi. 

WICOWOYAKE  3. 

1  Unkan  Solomon  Jehowa  ti 
kin  Jerusalem  ohna  kaga,  Moria 
he  akan,  tukten  iye  atkuku  Da¬ 
wid  en  Jehowa  ihdutanin  qon,  qa 
oyanke  Dawud  wiyeya  kage  cin 
akan  Oman  Jebusi  aguyapi  su 
okapan  tawa  akan. 

2  Qa  waniyetu  widake  cin  itopa, 
wi  inonpa  kin  en  tokaheya  kaga. 

3  Qa  Wakantanka  ti  Solomon 
kage  cin  oahe  iyutapi  tokaheya 
kin  dee,  ohanske  cin  wicispa  wi¬ 
kcemna  sakpe,  qa  ohdakinyan 
kin  wicispa  wikcemna  nonpa. 

4  Qa  tiyopa  awakeyapi  tipi  kin 
itokam  ohanske  kin  lie  tipi  ohda¬ 
kinyan  kin  iyecen  wicispa  wi¬ 
kcemna  nonpa,  qa  obosdatu  kin 
wicispa  opawunge  sanpa  wikce¬ 
mna  nonpa,  qa  mahen  mazaskazi 
ecedan  on  apawinta. 

5  Qa  tipi  tanka  kin  wazi  can 
aokatan,  qa  mazaskazi  waste  on 
apawinta,  qa  akan  taraar  can,  qa 
mazaicicahilia  yuhmupi  apago. 

6  Qa  wowitan  on  inyan  tehika 
tipi  kin  ikoyagya,  qa  mazaskazi 
kin  Parwaim  mazaskazi  heca, 

7  Qa  tipi  can  hdakinyan  kin,  qa 
ipatan  kin,  qa  ti  unnaptan  kin,  qa 
tiyopa  kin  mazaskazi  apawinta, 
qa  ti  unnaptan  akan  kerubim 
apago. 

8  Qa  tipi  iyotan  wakan  kin 
ohanske  cin  wicispa  wikcemna 
nonpa  kaga,  tipi  kin  ohdakinyan 
kin  iyenaka,  qa  ohdakinyan  kin 
wicispa  wikcemna  nonpa,  qa  ma¬ 
zaskazi  waste  oqin  opawinge  sa¬ 
kpe  on  apawinta. 

9  Qa  raaza  okatkugapi  tkeutapi 
kin  mazaskazi  seqel  wikcemna 

zaptan;  qa  wankantipi  kin  ma- 
zaskazi  on  apawinta. 

10  Qa  tipi  iyotan  M^akan  kin 
mahen  kerubim  pagopi  nonpa 
kag’a,  qa  hena  mazaskazi  apa- 
vvinta. 

11  Qa  kerubim  bupahupi  kin 
owasin  ohaske  kin  wicispa  wi- 
kcemna  nonpa,  bupahu  wanji  wi¬ 
cispa  zaptan  tipi  unnaptan  kin 
iyohi,  qa  bupahu  unman  kin  wi¬ 
cispa  zaptan,  kerub  unman  bu¬ 
pahu  tawa  kin  iyohi, 

12  Qa  kerub  unman  bupahu  ta¬ 
wa  wicispa  zaptan  tipi  unnaptan 
kin  iyohi,  qa  bupahu  unman  wi¬ 
cispa  zaptan  kerub  tokaheya  bu¬ 
pahu  kin  ikoyaka. 

13  Kerubim  kin  hena  bupahupi 
kamdagapi  kin  wicispa  wikce- 
mna  nonpa,  qa  sihapi  akan  na- 
jinpi,  qa  itepi  kin  tipi  kin  ekta- 
kiya. 

14  Qa  cokaya  ozanpi  kin  habon- 
ta  to,  qa  stan,  qa  duta,  qa  ska 
on  kaga,  akan  kerubim  kaga, 

15  Qa  tipi  kin  wiyohiyanpata 
ipatan  nonpa  kaga,  ohanska  wi¬ 
cispa  wikcemna  yamni  sanpa  za¬ 
ptan,  qa  otoiyohi  pa  akan  wate- 
sdake  wanke  cin  he  wicispa  za¬ 
ptan. 

16  Qa  mazaicicabiba  owohda- 
ka  tipi  kin  ohna  iyececa  kaga,  qa 
ipatan  papi  akan  ehnaka,  qa  ta- 
spantankasuota  opawinge  kaga, 
qa  mazaicicabiba  ekta  ikoyagya. 

17  Qa  ipatan  nonpa  kin  bosdan 
ehde,  tipi  kin  iwiyohiyanpata 
wanji  etapa  tanhan,  qa  unman 
catka  tanhan,  qa  etapa  kin  Jakin, 
(Jehowa  yasuta.)  qa  catka  kin 
Boaz  ( Miniheca )  eya  cajeyata. 

WICOWOYAKE  4. 

1  Qa  mazasa  owayusna  wan 
kaga,  ohanske  kin  wicispa  wi¬ 
kcemna  nonpa,  qa  ohdakinyan 

kin  wikcemna  nonpa,  qa  obosda- 
tu  kin  wicispa  wikcemna. 

2  Qa  cega  sdoyapi  tanka  kin 
kaga,  mima,  tete  wanji  etanhan 
tete  unman  ekta  hdakinyan  wi¬ 
cispa  wikcemna,"  qa  bosdatu  kin 
wicispa  zaptan,  qa  ihduksan  ha- 
bonta  wicispa  wikcemna  yamni 
iyohiya. 

3  Qa  ihukuya  ihduksan  owan- 
caya  tatanka  okagapi  yukan,  wi¬ 
kcemna  wicispa  otoiyohi  en,  ce¬ 
ga  tanka  ihduksan  owancaya 
tatanka  ocankuye  nonpa,  sdo¬ 
yapi,  cega  tanka  kin  sdoyapi 
qehan. 

4  Qa  tatanka  ake  nonpa  akan 
han,  yamni  itepi  kin  waziyataki- 
ya,  qa  yamni  itepi  kin  wiyobpe- 
yata  kiya,  qa  yamni  itepi  kin 
itokabkiya,  qa  yamni  itepi  kin 
wihinanpa  ektakiya ;  qa  cega 
tanka  kin  hena  tapetepi  akan 
wanka,  qa  nitepi  kin  mahentuya 
unpi. 

5  Qa  osoke  kin  nape  topa,  qa 
tete  kin  wiyatke  tete  kin  iye¬ 
ceca,  mnabcabca  namdaya  akan 
kagapi,  ojudan  ca  bat  kektopa- 
winge  yamni  kipi. 

6  Qa  waksica  wikcemna  kage 
ca  zaptan  etapa  tanhan,  qa  za¬ 
ptan  catka  tanhan  ehde,  hena 
ohna  taku  bubnabyapi  kta  yuja- 
japi,  qa  pakintapi  ece  ;  tuka  wa- 
wayusnapi  kin  cega  tanka  kin 
ohna  ihdujajapi  ece, 

7  Qa  mazaskazi  petijanjan  ihu- 
pa  wikcemna  kaga,  woyaco  qon 
iyecen,  qa  tipi  kin  ohna  hena 
ehde,  zaptan  etapa  tanhan,  qa 
zaptan  catka  tanhan. 

8  Qa  wahnawotapi  wikcemna 
kaga,  qa  tipi  kin  en  hena  ehnaka, 
zaptan  etapa  tanhan,  qa  zaptan 
catka  tanhan;  nakun  mazaskazi 
waksica  on  amnimnipi  opawinge 
kaga. 

9  Qa  wawayusnapi  tahocoka 


WICOWOYAKE  5. 


kaga,  qa  hocoka  tanka  kin ;  qa 
hocoka  tiyopa  kin,  qa  hocoka 
napin  tiyopapi  kin  mazaskazi 
apawinta. 

10  Qa  cega  tanka  kin,  wihinan- 
pe  cin  etonwanpi  etapa  tanhan, 
itokah  kiya  ehde. 

11  Nakun  Huram  cega  kin,  qa 
maza  mdaska  kin,  qa  waksica 
kin  kaga.  Hecen  Huram  wiki- 
canye  wicastayatapi  Solomon 
kicage  cin  Wakantanka  ti  kin 
on  hena  yustan. 

12  Ipatan  tanka  nonpa  kin,  qa 
papi  kin,  qa  watesdake  ipatan 
nonpa  papi  akan,  qa  maza  yan- 
kapi  nonpa  on  watesdake  tapa 
nonpa  ipatan  papi  akan  yankapi 
kin  hena  akalipapi  kta. 

13  Qa  taspantanka  suota  opa- 
winge  topa  mazayankapi  nonpa 
kin  on,  taspantanka  suota  can- 
kuye  nonpa  mazayankapi  otoi- 
yohi  on,  watesdake  tapa  nonpa 
kin  akahpe  kta. 

14  Qa  oahe  toikcemna  kin  kaga, 
qa  oahe  akan  waksica  kin  kaga. 

15  Qa  cega  tanka  kin  kaga,  qa 
tatanka  wikcemna  sanpa  nonpa 
kin  he  ihukuya. 

16  Nakun  cega  kin,  qa  maza 
mdaska  kin,  qa  wicape  kin,_qa 
wikicanye  Jehowa  ti  kin  on  Hu¬ 
ram  ateye  cin  Solomon  kicage 
cin  owasin  mazazi  wiyatpa, 

17  Jordan  osmaka  ohna,  maka 
soka  en  Sukot  qa  Tzareda  ota- 
hedan,  wicastayatapi  kin  hena 
sdoya. 

18  Hecen  Solomon  waksica  kin 
hena  owasin  kaga,  nina  ota,  qa 
mazazi  tkeutapi  kin  iyeyapi  sni. 

19  Qa  Solomon  Wakantanka  ti 
kin  waksica  kin  owasin  kaga,  qa 
mazaskazi  owayusna  kin,  qa  wa- 
hnawotapi  kin,  qa  hena  akan 
aguyapi  itokarn  ehnakapi  kin, 

20  Q a  petijanjan  ihupa  kin,  qa 
petijanjan  tawa,  mazaskazi  ece- 


dan  on,  owohdaka  tipi  kin  ito- 
kam  itkonpi  kta,  woyaco  kin  iye- 
cen. 

21  Qa  wahca  kin,  qa  petijanjan 
kin,  qa  petijanjan  iyukse  maza¬ 
skazi,  hena  owasin  mazaskazi 
ecedan. 

22  Qa  isan  kin,  qa  waksica  on 
amnimnipi,  qa  wiyatke  kin,  qa 
oizinye  kin  mazaskazi  ecedan. 
Nakun  tipi  tiyopa  kin,  tiyopa 
mahentuya,  tipi  wakanhinca  ti¬ 
yopa,  owohdaka  tipi  tiyopa  kin 
hena  mazaskazi. 

WICOWOYAKE  5. 

1  Hecen  wokicanye  Jehowa  ti 
kin  on  Solomon  kage  cin  owasin 
yustanpi ;  qa  Solomon  taku  atku- 
ku  Dawid  yuwakan  kin,  rnazaska 
kin  qa  mazaskazi  kin,  qa  waksica 
kin  owasin  hiyuya,  qa  Wakan¬ 
tanka  mazopiye  en  ehnaka. 

2  Hehan  Jehowa  otakuye  can 
wohnaka  kin  Dawid  totonwe, 
Zion  bee,  etanhan  akiyuha  aupi 
kta  e  Solomon  Israel  hunkayapi 
owasin,  qa  Israel  cinca  atewica- 
yapi  itancanpi  kin,  qa  wicoun 
papi  kin  owasin  Jerusalem  ekta 
mniciye  wicaya. 

3  Unkan  wi  isakowin  wohanpi 
wakan  qehan,  Israek  wicasta  kin 
owasin  wicastayatapi  ekta  mni- 
ciyapi. 

4  Qa  Israel  hunkayapi  kin  owa¬ 
sin  en  hipi,  qa  Lewi  kin  can  wo¬ 
hnaka  kin  yuwankan  icupi. 

5  Qa  can  wohnaka  kin  akiyuha 
aupi ;  nakun  itkokipapi  wakeya 
kin,  qa  waksica  wakeya  ohna  ya- 
konpi  kin  owasin  hena  wawayu- 
snapi  kin,  Lewi  kin  akiyuha 
aupi. 

6  Qa  wicastayatapi  kin,  qa  Is¬ 
rael  omniciye  iye  en  mniciyapi 
kin  owasin  canwohnaka  kin  ito- 
kam  tahinca,  qa  tatanka  wayu- 

^napi,  hena  yawapi  sni,  nina  ota 
heon  yawapi  sni. 

7  Unkan  wawayusnapi  kin  Je- 
howa  otakuye  can  wohnaka  kin 
oyanke  tawa  en  ahipi  owohdaka 
tipi  iyotan  wakan  kin  en,  keru- 
bim  bupahupi  kin  ihukuya. 

8  Unkan  kerubira  bupahupi  kin 
kamdab.  yakonpi  can  wohnaka 
oyanke  kin  iwankam,  qa  kerubim 
kin  can  wohnaka  kin,  qa  tosu  ta¬ 
wa  iwankam  akabpapi. 

9  Qa  tosu  kin  yujunpi  hecen 
tosu  inkpapi  can  wohnaka  etan- 
han  owohdaka  tipi  itokam  tanin- 
yan  yakonpi,  tuka  tankan  tanhan 
aisinyan  yakonpi,  qa  anpetu  kin 
dehanyan  hen  yankapi. 

10  Can  wohnaka  kin  ohna  taku- 
dan  yanke  sni,  inyan  mdaska 
nonpa  heceedan,  hena  Moses  Ho- 
reb  ekta  ohnaka,  Jehowa  wota- 
kuye  Israel  wicakicage  cin  Egu- 
pta  etanhan  hdinanpapi  qehan. 

11  Unkan  wawayusnapi  kin  tipi 
wakan  etanhan  hdinanpapi  qe¬ 
han,  wawayusnapi  hen  hiyeyapi 
kin  owasin  wanna  ihduwakanpi, 
hehan  obepi  iyehanhan  awanya- 
kapi  sni  nakas. 

12  Qa  Lewi  kin,  wadowanpi 
kin  owasin  Asap,  qa  Heman  qa 
Jedutun,  qa  cincapi,  qa  sunkawi- 
cayapi  minihuha  ska  koyakapi, 
mazaicasnasna  qa  candowanki- 
yapi,  qa  cotanka  yuha  wahna 
wosnapi  kin  iwiyohiyanpa  tan¬ 
han  najinpi,  qa  hena  om  wawa¬ 
yusnapi  opawinge  sanpa  wikce- 
inna  nonpa  raazayahotonpi  kin 
yahotonpi. 

13  Qa  Jehowa  yatanpi  kta,  qa 
wopida  eciyapi  kta  e  wicasta 
wanjidan  iyecen  ho  okonwanji- 
dan  on  yahotonpi,  qa  dowanyji  ho 
kin  nahonpi  qehan,  mazayaho- 
tonpi,  qa  raazaicasna,  qa  dowan 
ikicanye  owasin  on  ho  wankan 
yeyapi,  qa  Jehowa  waste  on  to- 

wacantkiye  owihanke  wanica  oii 
yatanpi  qehan  mahpiya  soka  wan 
tipi  kin  Jehowa  ti  kin  ojuya. 

14  Qa  Jehowa  towitan  kin  Wa- 
kantanka  ti  kin  ojuya,  heon  ma- 
lipiya  soka  kin  on  etanhan  wa¬ 
wayusnapi  kin  wakicanyanpi  kta 
hen  najin  okitpanipi. 

WICOWOYAKE  6. 

1  Hehan  Solomon  heya,  Jehowa 
otpaza  soka  ohna  ti  kta  keya. 

2  Tuka  raiye  tipi  ohna  nanke 
kta  e  tipi  wan  cicicaga,  oyanke 
wan  ohna  owihanke  wanin  yaki- 
dotanke  kta. 

3  Hehan  w'icastayatapi  kin  ite 
ihduhomni,  qa  Israel  omniciye 
kin  ocowasin  wicayawaste  ;  un¬ 
kan  Israel  omniciye  ocowasin 
najinpi : 

4  Qa  heya,  Jehowa  Israel  Wa- 
kandapi  kin  yawastepi  nunwe; 
iye  ate  Dawid  i  kin  on  ia,  qa  iye 
nape  kin  on  hduecetu  qa  heya, 

5  Oyate  mitawa  Egupta  etan¬ 
han  hdinanpe  wicawaye  cin,  an¬ 
petu  kin  hehantanhan  otonwe 
Israel  wicoun  owasin  etanhan 
wanjidan  wakahnige  sni,  on  mi- 
caje  hen  yanke  kta  e  tipi  wan 
micicagapi  kta,  qa  03^ate  mitawa 
Israel  wiciwankam  itancan  kta 
wicasta  wanjidan  wakahnige  sni. 

6  Tuka  nakaha  Jerusalem  mica- 
je  hen  yanke  kta  e  wakahniga, 
qa  Dawid  wakahniga,  oyate  ini- 
tawa  Israel  wiciwankam  un  kta. 

7  Unkan  Jehowa  Israel  wakan- 
dapi  caje  kin  on  tipi  kage  kta 
Dawid  ate  waya  cante  kin  en 
un. 

8  Tuka  Jehowa  ate  Dawid  he- 
ciya,  Micaje  on  tipi  wan  yakage 
kta  cantiheyaye  cin,  eqe  canti- 
heyaye  cin  he  waste. 

9  Tuka  tipi  kin  he  niye  yakage 
kte  sni,  tuka  nicinksi  ninite  etan- 

han  inanpe  kte  cin,  he  micaje  on 
tipi  kin  kage  kta. 

10  Qa  Jehowa  iye  oie  eye  ciqon 
hduecetu,  hecen  Dawid  ate  ee- 
kiya  nawajin,  qa  Israel  oiyotan- 
ke  kin  akan  imdotanka,  Jehowa 
eye  ciqon  iyecen,  qa  Jehowa  Is¬ 
rael  wakandapi  caje  kin  on  tipi 
kin  -wakaga. 

11  Qa  canwohnaka,  wotakuye 
Israel  cinca  kin  Jehowa  wicaki- 
cage  cin  he  ohna  un  kin,  hen 
ewahnaka. 

12  Hehan  Jehowa  tawahna 
wosnapi  iwiyohiyanpata  Israel 
omniciye  ocowasin  wicitokam 
najin,  qa  nape  hdugata. 

13  Wanna  Solomon  mazazi  co- 
wahe  wan  kage  ciqon,  ohanske 
kin  wicispa  zaptan,  qa  ohdakin- 
yan  wicispa  zaptan,  qa  ‘obosdatu 
kin  wicispa  yarnni,  qa  ohocoka 
kin  cokaya  ehnaka ;  qa  he  akan 
canpeska  makehde  najin,  Israel 
omniciye  ocowasin  itokam,  qa 
mahpiya  ektakiya  nape  hdugata  ; 

14  Qa  heya,  Jehowa  Israel  wa¬ 
kandapi  kin  niye  iyececa  mahpi- 
ya  ekta,  qa  maka  akan  taku  wa- 
*kan  wanica,  nitaokiye  cantepi 
kin  ocowasin  on  nitokam  manipi 
kin  wotakuye,  qa  wocantkiye 
wdcayecipatan. 

15  Nitaokiye  ate  Dawid  wicoie 
eyakiye  cin  yecipatan,  qa  taku 
nii  on  eyakiye  cin  ninape  on  ya- 
hduecetu,  nakaha  iyececa. 

16  Heon  dehan  Jehowa  Israel 
wakandapi  kin,  taku  nitaokiye 
Dawid  ate  eyakiye  cin  hduecetu 
ye.  Iho  token  mitokam  mayani 
kin,  he  iyecen  nicinca  mitokam 
manipi  kta  tacankupi  awanhda- 
kapi  kinhan,  Israel  oiyotanke 
akan  iyotanke  kte  sni,  wicasta 
tohinni  nicicaspapi  kte  sni,  eha. 

17  Qa  Jehowa  Israel  wakandapi 
kin  nioie  nitaokiye  Dawid  eya¬ 
kiye  cin  nakaha  hduwicaka  ye. 


18  Ecin,  Wakantanka  awicake- 
han  wicasta  orn  maka  akan  iyo¬ 
tanke  kta  he  ?  Inyun  mahpiya 
kin,  qa  mahpiya  mahpiya  kin  ni- 
eipi  okitpani  kinhan,  iyotan  tipi 
wakage  cin  de  okitpani. 

19  Hececasta,  Jehowa  wakan- 
cida,  nitaokiye  hoyeniciye  cin, 
qa  ceniciye  cin  anohkiciya  ye  ; 
qa  howaye  cin,  qa  wocekiye  ni¬ 
taokiye  nitokam  cekiye  cin  he 
nahon  ye. 

20  Hecen  anpetu  hanyetu  koya, 
tipi  kin  de  ektakiya  niista  kin 
kamdaya  un  kta;  oyanke  ohna 
nicaje  yanke  yakiye  kta  kehe 
ciqon  he  ektakiya ;  hecen  woce¬ 
kiye  oyanke  kin  de  ektakiya  ni¬ 
taokiye  ceniciye  cin  nayalion 
kta. 

21  Qa  nitaokiye,  qa  Israel  oyate 
nitawa  wocekiye  oyanke  kin  de 
ektakiya  eyapi  kin  nahon  ye,  qa 
mahpiya  oyanke  ohna  yati  kin 
etanhan  nayahon  kta,  qa  naya- 
hon  eca  wicakicicajuju  ye. 

22  Wicasta  wan  takodaku  wa- 
kihtani  kinhan,  qa  taku  wakan 
cajeyan  wohdag  sipi,  qa  wahna- 
wosnapi  nitawa  tipi  kin  de  ohna 
yanke  cin  itokam  u  kinhan  ; 

23  Niye  mahpiya  etanhan  na¬ 
hon  ye,  qa  ecakicon  ye,  qa  nitao¬ 
kiye  wicayaco  ye  ;  qa  tuwe  sica 
tohan  sica  iyecen  qu  ye,  pa 
akan,  qa  tuwe  owotanna  yaowo- 
tanna,  qa  toowotanna  kin  iyecen 
qu  ye. 

24  Qa  oyate  nitawa  Israel  wa- 
nicihtanipi  kin  on  tokawicayapi 
kin  itokam  wicakastakapi  kin¬ 
han,  niye  en  ihdamnapi,  qa  ni¬ 
caje  ohdakapi,  qa  tipi  kin  de 
ohna  cekiyapi,  qa  niciyugatapi 
kinhan  ; 

25  Niye  mahpiya  etanhan  na¬ 
hon  ye,  qa  oyate  nitawa  wahta- 
nipi  kin  wicakicicajuju  ye,  qa 
makoce  wicayaqu,  qa  hunkake 

wicayapi  kin  wicayaqu  qon,  he 
ekta  hdicuwicaya  ye. 

26  Tohan  wanicilitanipi  kin  on 
mahpiya  kin  natakapi,  qa  magaju 
wanica,  qa  kakis  wicayaya  on 
wahtanipi  kin  etanhan  ihdamna- 
pi,  qa  oyanke  kin  de  ektakiya 
cekiyapi,  qa  nicaje  ohdakapi  kin- 
han, 

27  Niye  mahpiya  en  nahon  ye, 
qa  tohan  canku  waste  nitawa 
onspe  wicayakiye  cin  omanipi, 
hehan  nitaokiye,  qa  oyate  nita¬ 
wa  Israel  wahtanipi  kin  wicaki- 
cicajuju  ye,  qa  makoce  nitawa, 
oyate  nitawa  tawayapi  kta  wica¬ 
yaqu  qon  magaju  qu  ye. 

28  Tohan  makoce  en  wicaaki- 
han  yuke  cinhan,  makosica,  qais 
watosnija,  aa,  psipsicadan,  wa- 
mduskadan  yuke  cinhan ;  toka 
wicayapi  kin  makoce  tonwan- 
yanpi  kin  en  onawicatakapi  kin- 
han,  wokastake,  woyazan  taku 
kasta  yuke  cinhan, 

29  Oyate  nitawa  Israel  owasin 
qais  tuwe  kasta  towayazan,  qais 
toiyokisica  sdotkiye  cin  on  tipi 
kin  de  ektakiya  nape  hdugate, 
wokiyugate,  qa  wocekiye  kin, 

30  Niye  mahpiya  oyanke  ohna 
yakidotanke  cin  etanhan  nahon 
ye,  qa  kicicajuju  ye,  qa  otoiyohi 
ohanyan  kin  owasin  iyecen  qu 
ye,  niye  nisnana  Adam  cinca 
kin  owasin  cantepi  sdonyaya 
nakas. 

31  Hecen  konicipapi  kta,  qa 
nitacanku  omanipi  kta,  makoce 
hunkake  wicayapi  kin  wica3^aqu 
kin  akan  nipi  kin  anpetu  owa¬ 
sin. 

32  Nakun  tuwe  oyate  tokeca, 
oyate  nitawa  Israel  etanhan  sni, 
nicaje  tanka  on,  qa  ninape  wasa- 
ka,  qa  niisto  yahdugata  on,  ma¬ 
koce  tehan  tanhan  u,  qa  hi,  qa 
tipi  kin  de  ektakiya  cekiye  cin¬ 
han  ; 

33  Niye  mahpiya  etanhan,  oyan¬ 
ke  ohna  idotanke  cin  etanhan 
nahon  ye,  qa  taku  oyate  tokeca 
hoyeniciye  cin  owasin  iyecen 
econ  ye ;  hecen  oyate  maka  ohna- 
ka  owasin  nicaje  kin  sdonyapi 
kta,  qa  oyate  nitawa  Israel  iye¬ 
cen  konicipapi  kta ;  qa  tipi  kin 
de  wakage  cin  nicaje  on  cajeya- 
tapi  ce,  sdonyapi  kta. 

34  Tohan  oyate  nitawa  canku 
ohna  yewicayasi,  tokayapi  kin 
azuwicayapi  wokicize  ekta  yapi 
kinhan,  qa  otonwe  kin  de  yaka- 
hnige  cin  ektakiya,  qa  tipi  nicaje 
on  wakage  cin  ektakiya  cenici- 
yapi  kinhan  ; 

35  Mahpiya  etanhan,  ceniciya- 
pi,  qa  niciyugatapi  kin  nahon  ye, 
qa  woyaco  ecawicakicon  ye. 

36  Tohan  wanicihtanipi,  ( ecin 
wicasta  wahtani  sni  wanica,)  qa 
canniye  wicayaya,  qa  tokayapi 
nape  en  wicayaqu  ;  hecen  iwica- 
cupi,  qa  makoce  tehan  qais  iki- 
yedan  ekta,  wayaka  awicayapi 
kinhan, 

37  Cantepi  en  hdipi,  makoce 
ekta  awicayapi  ohna,  qa  ihda- 
mnapi,  qa  wayaka  awicayapi  ta-, 
rnakocepi  kin  ohna  ceniciyapi, 
qa,  Waunhtanipi,  ecinsniyan  un- 
kohanyanpi,  sicaya  econkupi, 
eyapi  kinhan  ; 

38  Qa  makoce  ekta  wayaka 
awicayapi,  qa  wayaka  unpi  kip 
he  ohna  cantepi  ocowasin  on,  qa 
nagipi  ocowasin  on  niye  en  hdi¬ 
pi  kinhan ;  qa  tamakocepi  hun¬ 
kake  wicayapi  kin  wicayaqu  kin 
ektakiya  ceniciyapi  kinhan  ; 

39  Niciyugatapi,  qa  ceniciyapi 
kin,  mahpiya,  oyanke  ohna  ido¬ 
tanke  cin  etanhan  nahon  ye  ;  qa 
woyaco  ecawicakicon  ye,  qa 
oyate  nitawa  wanicihtanipi  kin 
wicakicicajuju  ye. 

40  Wakancida  nakaha  ceciciye, 
nii^ta  hduzamni  ye,  qa  oyanke 

kin  den  ceniciyapi  kin  ninoge 
kin  anoli  kiciya  ye. 

41  Qa  Jehowa  Wakantanka, 
wanna  iyozi  nitawa  en  hinajin 
ye,  niye  qa  nitowasake  canwo- 
hnaka  kin.  Jehowa  Wakantan¬ 
ka  w^awaynsna  nitawa  wo  wan  i- 
kiye  koyakapi  kte,  qa  tona  can- 
tewicayakiye  wowaste  on  wiyu- 
skinpi  kta. 

42  Jehowa  Wakantanka  ihnu- 
han  tuwe  sdayakiya  ite  kin  ya- 
hduhomni  kin.  Nitaokiye  Da- 
wid  towacantkiye  kiksuya  ye. 

WICOWOYAKE  7. 

1  Unkan  Solomon  cekiya  hdu- 
stan  qehan,  peta  kin  mahpiya 
etanhan  kun  hiyu,  qa  wohulinali- 
yapi,  qa  wosnapi  kin  yasota;  qa 
Jehowa  towitan  kin  tipi  kin 
ojuya. 

2  Hecen  wawayusnapi  kin  Je¬ 
howa  ti  kin  raahen  yapi  okihipi 
sni,  Jehowa  towitan  kin  Jehowa 
ti  kin  ojuya  nakas. 

3  Unkan  Israel  cinca  kin  owasin 
peta  kun  hiyu  kin,  qa  tipi  kin 
akan  Jehowa  towitan  kin  wanya- 
kapi,  qa  maka  kin  ektakiya  itepi 
kin  patujapi,  qa  Jehowa  ohodapi, 
qa  yatanpi,  waste  kin  on,  towa¬ 
cantkiye  kin  owihanke  wanica 
on. 

4  Wicastayatapi  kin,  qa  oyate 
kin  owmsin  wosnapi  Jehowa  ito- 
kam  wayusnapi. 

5  Qa  Solomon  tatanka  kektopa- 
winge  wikcemna  nonpa  sanpa 
kektopawinge  nonpa,  qa  takinca 
kektopawinge  opawinge  sanpa 
kektopawinge  wikcemna  nonpa 
wayusna ;  hecen  wicastayatapi 
kin,  qa  oyate  kin  owasin  Wa¬ 
kantanka  ti  kin  yuwakanpi. 

6  Qa  wawayusnapi  kin  toawan- 
yakapi  ekta  najinpi ;  qa  Lewi 
kin  Jehowa  idowanpi,  Jehowa 


towacantkiye  owJhanke  wanica 
on  yatanpi  kta  e  Dawid  wicasta¬ 
yatapi  widowankiyapi  kage  cin 
on,  hena  napepi  kin  on  Dawid 
yatan  qehan ;  qa  wawayusnapi 
kin  wicitokam  mazayahotonpi, 
qa  Israel  owasin  bosdan  najinpi. 

7  Unkan  Solomon  Jehowa  ti  kin 
itokam  hocoka  cokaya  kin  yuwa- 
kan,  qa  hen  woliulanah.yapi  kin, 
qa  wopida  wosnapi  sin  kin  kuli- 
nahya ;  mazasa  owayusna  Solo¬ 
mon  kage  ciqon  wohuknaliyapi 
kin,  qa  minha  kin,  qa  sin  kin 
kipi  kta  okihi  sni  nakas. 

8  He  ehan  Solomon  wohanpi 
kaga,  anpetu  sakowin,  qa  Israel 
owasin  opapi,  omniciye  nina  tan¬ 
ka,  Hamat  en  yapi  kin  etanhan 
Egupta  kaksiza  ekta  hehanyan. 

9  Qa  anpetu  isahdogan  en  omni¬ 
ciye  wakan  kaga,  anpetu  sako¬ 
win  wahnawosnapi  kin  yuwa¬ 
kanpi,  qa  anpetu  sakowin  wo¬ 
hanpi  wakan  kagapi  nakas. 

10  Qa  wi  isakowin  anpetu  iwi- 
kcemna  nonpa  sanpa  yamni  en, 
oyate  kin  tawakeyapi  ekta  kihde 
wicaya,  wiyuskinpi,  qa  cante  wa- 
stepi,  taku  w'aste  iyulipa  Jehowa 
Dawid,  qa  Solomon,  qa  iye  tao- 
yate  ecawicakicon  kin  on. 

11  Hecen  Solomon  Jehow^a  ti 
kin  yustan,  qa  wicastayatapi  ti 
kin,  qa  taku  Jehowa  ti  kin  ohna, 
qa  iye  ti  kin  ohna  kage  kta  e 
Solomon  cante  kin  en  hiyu  kin 
owasin  tanyan  ihuni. 

12  Unkan  hanyen  Jehowa  Solo¬ 
mon  en  tanin  iciye  ca  heciya, 
Wocekiye  nitawa  nawabon,  qa 
oyanke  kin  de  wamiciyusnapi  ti¬ 
pi  on  wakahniga. 

13  Mabpiya  kin  nawataka  on 
magaju  wantce  cinhan,  qais  psi- 
picadan  makoce  yun  wicaw^asi 
kinhan  ;  makosice  oyate  mitawa 
ekta  ye  wasi  kinhan  ; 

14  Qa  oyate  mitawa  micaje  on 

caje  wicayatapi  kin  ihduhuku- 
yapi,  qa  cekiyapi,  qa  miite  aki- 
tapi,  qa  tacankupi  sica  etanhan 
ihdamnapi  kinhan  ;  miye  makpi- 
ya  etanhan  nawakon  kta;  qa 
waktanipi  kin  wicawecicajuju 
kta,  qa  tamakocepi  kin  asnivva- 
ye  kta. 

15  Detanhan  miista  kin  yumda- 
yapi  kta,  qa  wocekiye  oyanke 
kin  den  cekiyapi  kin  minoge  kin 
anokkiciya  un  kta. 

16  Qa  wanna  tipi  kin  de  waka- 
kniga,  qa  micaje  owihanke  wanin 
en  yanke  kta  e  mduwakan  ;  qa 
miista,  qa  micante  kin  anpetu 
owasin  hen  nn  kta. 

17  Qa  niye,  niyate  Dawid  mani 
kin  iyecen,  mitokam  mayani  kin¬ 
han,  qa  taku  econ  cisi  kin  owa¬ 
sin  ecanon,  qa  wokage  mitawa, 
qa  woyaco  mitawa  yapatan  kin¬ 
han  ; 

18  Wokiconze  oiyotanke  nitawa 
kin  mdusuta  kta,  niyate  Dawid 
wahowaye  ciqun  iyecen  ;  Israel 
idake  kte  sni  wicasta  tohinni  ni- 
ciyuspapi  kte  sni,  epa. 

19  Tuka  nihdamnapi,  qa  wo¬ 
kage  mitawa,  qa  woahope  mita¬ 
wa  niyepi  itokam  ewahde  kin, 
hena  ekpeyayapi  kinhan  ;  qa  ta¬ 
ku  wakan  tokeca  ekta  dapi,  qa 
hena  ekta  yapatujapi  kinhan  ; 

20  Makoce  mitawa  wicawaqu 
qon  etanhan  wicamdujun  kta; 
qa  tipi  kin  de  micaje  on  mduwa¬ 
kan  kin  mitokapa  tanhan  ekpe- 
waye  kta,  qa  wiyacinpi,  qa  owe- 
stepi  wakage  kta,  oyate  owasin 
wicehna. 

21  Qa  tipi  kin  de  pajodan,  tona 
ikiyedan  yapi  owasin  yusinye 
yapi  kta,  qa  heyapi  kta,  Tokeca 
Jehowa  makoce  kin  de,  qa  tipi 
kin  de  hecen  ecakicon  he  ? 

22  Unkan  heyapi  kta,  Jehowa 
hunkake  wicayapi  wakandapi 
kin,  qa  Egupta  makoce  etanhan 

hdinanpe  wicaye  cin  he  ayu- 
stanpi,  qa  taku  wakan  tokeca 
yuzapi,  qa  itokam  patujapi,  qa 
ohowicadapi ;  heon  taku  sice  cin 
de  ocowasin  iyahde  wicaya. 

WICOWOYAKE  8. 

1  Unkan  waniyetu  wikcemna 
nonpa  icunhan  Solomon  Jehowa 
ti  kin,  qa  iye  ti  kin  kage  cin 
ihanketa, 

2  Solomon  otonwe  Huram  Solo¬ 
mon  kicu  qon  hena  piya  kaga, 
qa  hen  Israel  iyotang  wicaya. 

3  Qa  Solomon  fiamat  Tzoba 
ekta  i,  qa  ohiya. , 

4  Qa  Tadmor  tinta  ohna  kaga  ; 
nakun  wopiye  otonwe  Hamat 
ohna  Solomon  kage  cin  owasin. 

5  Qa  Betkoron  wankantuya  kin, 
qa  Betkoron  hukuya  kin,  otonwe 
suta  conkaske,  qa  tiyopa  oyugan, 
qa  tiyopa  inatake  yukan,  hena 
kaga. 

6  Nakun  Bayalat,  qa  wopiye 
otonwe  Solomon  yuhe  cin  owa¬ 
sin,  qa  canpahmihma  otonwe 
owasin,  qa  suktanka  akan  yotan- 
kapi  otonwe,  qa  taku  wiciyokipi 
kage  kta  e  Solomon  iyokipi,  Je¬ 
rusalem  ohna,  qa  Lebanon  ohna, 
qa  makoce  idake  cin  owancaya 
ohna ; 

7  Oyate  Hiti  kin  etanhan,  qa 
Amori  kin,  qa  Perizi  kin,  qa  filiwi 
kin,  qa  Jebusi  kiri  etanhan  oka- 
ptapi  kin  hena  Israel  etanhanpi 
sni ; 

8  Qa  Israel  cinca  ocowasin 
ihangwicayapi  sni  etanhan  cin- 
capi  kin  iyepi  ohakam  makoce 
ohna  okaptapi  kin,  hena  Solomon 
anpetu  kin  dehanyan  wayaka 
woktani  econ  wdcakiya. 

9  Tuka  Israel  cinca  kin  etan¬ 
han  Solomon  woktani  tawa  on 
tuwedan  wowidake  yuhe  sni; 
tuka  hena  ozuye  wicasta,  qa 


WICOWOYAKE  9. 


akicita  tancan,  qa  canpahmihma 
tawa  itancanpi  kin,  qa  suktanka 
akan  yotankapi  tawa  itancan 
hecapi.  <• 

10  Unkan  Solomon  wotitani 
econ  wicakiyapi  itancan  opa- 
winge  nonpa  sanpa  wikcemna 
zaptan  wicayuha ;  hena  oyate 
kin  iwicadakapi. 

11  Unkan  Solomon  Paro  cun- 
wintku  Dawid  totonwe  etanhan 
hiyuya,  tipi  wan  iye  kicage  cin 
ekta;  Dawid  Israel  wicastaya- 
tapi  ti  kin  he  wakan,  Jehowa 
can  wohnaka  tawa  kin  hen  hiyu 
nakas  ;  heon,  Mitawin  hen  yanke 
kte  sni,  eya. 

12  Hehan  Solomon  wohuhnali- 
yapi  Jehowa  wakiyusna,  owa- 
yusna  Jehowa  kicage  cin  akan, 
tiyopa  awakeyapi  kin  itokam. 

is  Anpe.tu  iyohi  wicoie  kin 
iyecen  wohuhnahyapi  kin,  Moses 
woahope  kin  iyecen,  anpetu  wa¬ 
kan  kin  on,  qa  witeca  kin  on,  qa 
omniciye  wakan  mdoketu  otoi- 
yohi  yarnni  akihde  ;  aguyapi 
napohyapi  sni  wohanpi  kin,  qa 
anpetn  wakan  yawapi  wohanpi 
kin,  qa  ohanzi  hdepi  wohanpi  kin 
hena  en. 

14  Qa  wawayusnapi  obepi  kin 
najin  wicakiya,  atkuku  Dawid 
woyaco  tawa  kin  iyecen,  wohta- 
nipi  kin  on,  qa  Lewi  kin  toawan- 
yakapi  ekta  yatanpi  kta,  qa  wa¬ 
wayusnapi  kin  wicitokam  najinpi 
kta,  anpetu  iyohi  wicoie  kin  iye¬ 
cen,  qa  tiyopa  awanyakapi  obe¬ 
pi  kin,  tiyopa  otoiyohi  ekta,  Da¬ 
wid  Wakantanka  tawicasta  he- 
cen  econ  wicasi  nakas. 

15  Wicastayatapi  kin  wawa¬ 
yusnapi  kin,  qa  Lewi  kin  taku 
econ  wicasi  kin  takudan  ehpe 
yapi  sni,  wicoie  on,  nakun  wo- 
mnaye  on. 

16  Hecen  Jehowa  ti  oahe  hde¬ 
pi  anpetu  kin  etanhan,  ecen  Je¬ 


howa  ti  kin  tanyan  yustanpi  kin, 
Solomon  tokicanye  kin  iyuhpa 
yustanpi. 

17  Hehan  Solomon  Etzion  ga- 
ber  ekta  i,  qa  Elot  ekta,  hena 
Edom  makoce  ohna  yankapi,mi- 
niwanca  hutata. 

18  Unkan  Huram  iye  taokiye 
napepi  on  witawata,  qa  ookiye 
mini  wanca  sdonyapi  kin  ekta 
uwicasi.  Unkan  hena  Solomon 
taokiye  om,  Opir  ekta  ipi,  qa  he- 
taniian  mazaskazi  woqin  opa- 
winge  topa  sanpa  wikcemna  za¬ 
ptan  icupi ;  qa  wicastayatapi 
Solomon  ekta  kahipi. 

WICOWOYAKE  9. 

1  Unkan  ^eba  wicastayatapi- 
win  kin  Solomon  oyakapi  kin 
nahon,  qa  woiyukcan  teliika  on 
iyute  kta  e  Jerusalem  en  hi,  wi- 
cota  hinca  om,  qa  kamel  taku 
wastemna,  qa  mazaskazi  nina 
ota,  qa  inyan  tehika  qinpi,  qa 
Solomon  ekta  hi,  qa  taku  iye 
cahte  mahen  un  kin  owasin  on 
kici  iwohdaka. 

2  Unkan  taku  iwange  cin  owa¬ 
sin  toketu  Solomon  okiyaka,  qa 
wicoie  Solomon  okahnige  sni,  qa 
toketu  okiYake  sni  wanica. 

3  Unkan  Seba  wicastayatapiwin 
kin  Solomon  toksape  kin  qa  tipi 
kage  cin  wanyaka ; 

4  Nakun  tawahna  wotapi  kin, 
qa  taokiye  token  iyotankapi,  qa 
taakicita  tawowasipi  kin,  qa  ta- 
wokoyakepi  kin  ;  qa  tawayatke- 
kiyapi,  qa  wokoyake  tawapi,  qa 
wohuhnahyapi  Jehowa  ti  kin  en 
huhnahye  cin,  hena  iyuhpa  wan- 
yake  cehan  woniya  sanpa  en  un 
sni. 

5  Qa  wicastayatapi  kin  heciya, 
Makoce  mitawa  ohna  nioie  on, 
qa  nitoksape  on  wicoie  nawahon 
kin  he  wowicake  ye. 

6  Tuka  en  wahi,  qa  raiista  wan- 
yake  sni  hehanyan  cetonwahda 
ce  ;  tuka  inyun  nitoksape  otahin 
hanke  kin  omakiyakapi  sni,  wo- 
tanin  nawakon  qon  kayapa  ye. 

7  Wicasta  nitawa  tanyan  unpi 
ye;  qa  nitaokiye  kin  dena  ohin- 
niyan  nitokam  najinpi,  qa  nito¬ 
ksape  nahonpi  kin  tanyan  unpi 

ye- 

8  Jehowa  ^Wakanyada  kin  ya- 
wastepi  ye,  iye  waste  nidake  ca 
toiyotanke  akan  iyotang  niye  cin, 
hecen  .Tehowa  Wakanyada  kin 
on  wicasta  niyatapi.  Tuwe  wa¬ 
kanyada  Israel  waste  wicadaka, 
qa  owihanke  wanin  wicayusuta 
kta  e  wiciwankam  wicastayatapi 
nicag’a  ;  woyaco,  qa  woowotanna 
ecanon  kta  heon  etanhan  ye,  eya. 

9  Qa  inazaskazi  woqin  opawinge 
sanpa  wikcemna  nonpa  qu;  na- 
kun  taku  wastenma  nina  ota,  qa 
inyan  teliika  ;  qa  taku  w^astemna 
Seba  wicastayatapi  win  kin  wi¬ 
castayatapi  Solomon  qu  kin  iye- 
ceca  wanica. 

10  Unkan  Huram  taokiye,  qa 
Solomon  taokiye  mazaskazi  Opir 
etanhan  ahipi  kin  hena  nakun 
algurn  can,  qa  inyan  teliika  ka- 
hipi. 

11  Unkan  wicastayatapi  kin 
algum  can  kin  .Tehowa  ti  kin  on, 
qa  wicastayatapi  ti  kin  on  cani- 
yadipi  kaga ;  nakun  candowan- 
kiyapi,  qa  cotanka  wadowanwi- 
cakiyapi  on;  qa  hena  iyecen  ito- 
kam  tohinni  .fuda  makoce  ohna 
takudan  wanyakapi  sni. 

12  Qa  wicastayatapi  Solomon 
^eba  wicastayatapi  win  kin  taku 
iyokipi  qa  da  kin  iyuhpa  qu,  ta¬ 
ku  wicastayatapi  kin  ekta  kahi 
qon  isanpa.  Unkan  ihdamna,  qa 
iye  tamakoce  ekta  kihda;  iye, 
qa  ookiye  wicaye  cin. 

13  Unkan  mazaskazi  Solomon 
en  kahipi  waniyetu  wanjidan 

icunhan  tkeutapi  kin  mazaskazi 
woqin  opawinge  sakpe  sanpa  wi¬ 
kcemna  sakpe  sanpa  sakpe. 

14  Wopeton  cistinna,  qa  wope- 
ton  tanka  taku  kahipi  kin,  qa 
Arab  wicastayatapi  kin  owasin, 
qa  makoce  itancanpi  kin  maza¬ 
skazi,  qa  mazaska  Solomon  ka¬ 
hipi  kin  owasin  akton. 

15  Unkan  wicastayatapi  Solo¬ 
mon  mazaskazi  kamdayapi  wa- 
hacanka  tanka  opawinge  nonpa 
kaga,  wahacanka  iyohi  maza¬ 
skazi  seqei  opawinge  sakpe. 

16  Nakun  mazaskazi  kamdaya¬ 
pi  w'ahacanka  opawinge  yamni, 
mazaskazi  seqei  opawinge  yamni 
wahacanka  wanjiksi  iyohi ;  qa 
wicastayatapi  kin  Lebanon  con- 
tanka  tipi  kin  en  hena  kihnaka. 

17  Qa  wicastayatapi  kin  oiyo- 
tanka  wan  putehanskahi  on  kaga, 
qa  mazaskazi  ecedan  apawinta. 

18  Qa  oiyotanke  kin  iyadipi 
sakpe,  qa  siha  oahe  mazaskazi, 
qa  hena  oiyotanke  kin  ikoyag 
yapi,  qa  tukten  iyotanke  cin  ano- 
ka  tanhan  nape  yukan,  qa  mnaja 
nonpa  nape  kin  icahda  najinpi. 

19  Qa  mnaja  wikcemna  sanpa 
nonpa  hen  najinpi,  iyadipi  akan, 
anoka  tanhan  sakpe  ;  wmkiconze 
owasin  ehna  taku  hececa  kagapi 
wanica. 

20  Qa  wicastayatapi  Solomon 
waksica  iyatke  tawa  owasin  ma¬ 
zaskazi,  qa  Lebanon  contanka 
tipi  waksica  kin  owasin  maza¬ 
skazi  ecedan,  mazaska  wanica, 
he  Solomon  taanpetu  kin  en  ta¬ 
ku  sni  yawapi. 

21  Wicastayatapi  tawitawata 
kin  Tarsis  ekta  ipi,  Huram  ta¬ 
okiye  om,  waniyetu  iyamni  eca 
Tarsis  witawata  kin  wmncadan 
hdipi  ece ;  qa  mazaskazi,  qa  ma¬ 
zaska,  qa  putehanskahi  kin,  qa 
kepe  (waoncaj  qa  zicatanka  upi 
waste  kahdipi  ece. 


WICOWOYAKE  10. 


22  Hecen  wicastayatapi  Solo¬ 
mon  makoce  wicastayatapi  kin 
owasin  isanpa  tanka  ece  wowi- 
jice,  qa  woksape  on. 

23  Qa  maka  wicastayatapi  kin 
owasin  Solomon  ite  kin  akitapi 
ece ;  woksape  Wakantanka  iye 
cante  en  qu  kin  nahonpi  kta 
heon. 

24  Qa  hena  otoiyohi  taku  qupi 
kin  kahipi  ece,  mazaska  waksica, 
qa  mazaskazi  waksica,  qa  woko- 
yake,  wipe,  qa  taku  wastemna, 
suktanka,  qa  sonsonna,  waniyetu 
otoiyohi  wicoie  kin  iyecen. 

25  Qa  Solomon  Suktanka  ta- 
wanji,  qa  canpahmihma  kekto- 
pawinge  topa  yuha,  qa  suktan¬ 
ka  akan  yotankapi  kektopawinge 
wikcemna  sanpa  kektopawinge 
nonpa ;  qa  hena  canpahmihma 
otonwe  kin  ohna  najin  wicakiya, 
qa  wicastayatapi  kici  Jerusalem 
ohna. 

26  Qa  wicastayatapi  kin  owa¬ 
sin,  wakpa  kin  etanhan  Pili- 
stim  tamakocepi  ekta,  qa  Egu- 
pta  ihanke  kin  aiyahdeya  iwica- 
daka. 

27  Qa  wicastayatapi  kin  Jeru¬ 
salem  ohna  mazaskazi  inyan  iye- 
qeca  kaga,  qa  hantesa  can  kin 
sukamim  can  ^epela  ohna  ya- 
konpi  kin  iyececa  ota. 

28  Qa  Solomon  on  suktanka 
Egupta  etanhan  hiyuyapi,  qa  ma¬ 
koce  owasin  etanhan. 

29  Unkan  Solomon  wicoie  un¬ 
man  tokaheya  qa  ehake  kin, 
hena  Natan  waayate  oie  kin  en 
owapi  sni  he?  qa  Ahija  ^iloni 
towaayate  kin  en,  qa  Iddo  wa- 
wanyake  towanyake  kin  Jeroho- 
yam  Nebat  cinhintku  caje  yate 
kin  en  ? 

30  Qa  Solomon  Jerusalem  ohna 
Israel  owasin  waniyetu  wikce¬ 
mna  topa  iwicadaka. 

31  Hehan  Solomon  hunkake  wi- 


caya  om  istima,  qa  atkuku  Dawid 
totonwe  ohna  hnakapi.  Unkan 
heekiya  cinhintku  Rehoboyam 
wawidaka. 

WICOWOYAKE  10. 

1  Unkan  Rehoboyam  ^ekem 
ekta  i,  Israel  owasin  wicastaya¬ 
tapi  kagapi  kta  e  Sekem  ekta 
hipi  naka^. 

2  Wanna  .Teroboyam  Nebat  cin¬ 
hintku  wicastayatapi  Solomon 
itokapa  tanhan,  Egupta  ekta  na- 
jica  qon,  qa  hen  yanke  cin  he 
nahon  qehan,  Jeroboyarn  Egupta 
etanhan  hdi. 

3  Unkan  tuwe  ekta  yesipi,  qa 
kicopi.  Unkan  en  hi,  qa  Jero- 
boyam,  qa  Israel  owasin  iapi,  qa 
Rehoboyam  heciyapi, 

4  Niyate  woqin  tehika  qin  un- 
kiyapi ;  heon  niye  wanna  wo- 
htani  tehika,  qa  woqin  tke  ni¬ 
yate  qin  unkiyapi  kin  unkiciyu- 
kapojepidanpo,  kinhan  wowidag 
unyayapi  kta. 

5  Unkan  hewicakiya,  Tokata 
anpetu  iyamni  hehan  en  maupo  ; 
unkan  oyate  kin  iyayapi. 

6  Unkan  wicastayatapi  Reho¬ 
boyam  wicaliinca  iye  atkuku  So¬ 
lomon  ni  qehan  itokam  najinpi 
ece  qon,  hena  om  iyukcan,  qa 
heya,  Oyate  kin  de  token  awic- 
unyuptapi  kta  idukcanpi  he  ? 

7  Unkan  iapi,  qa  heciyapi,  Oya¬ 
te  kin  de  ekta  nakaha  nihduwa- 
ste,  qa  iyokipi  wicayaya,  qa  wi¬ 
coie  skuya  wicayaqu  kinhan, 
anpetu  owasin  ookiye  wicaduhe 
kta. 

8  Tuka  wicahinca  wowiyukcan 
iyukcanpi  kin  ayustan,  qa  koska 
iye  kici  icagapi,  qa  itokam  na¬ 
jinpi  kin  iyukcan  wicasi. 

9  Qa  hewicakiya,  Oyate  kin  de 
iapi,  qa,  Canwanapin  niyate  na- 
pin  unkiyapi  kin  yukapojedan 

unkiyapo,  einakiyapi,  token  awi- 
cunyuptapi  kta  unkiciyukcanpo. 

10  Unkan  koska  iye  kici  icaga- 
pi,  kici  wohdakapi,  qa  heyapi, 
Oyate  kin  de  iapi  qa,  Niyate 
canwanapin  tke  unkicicagapi  kin 
he  yukapojedan  unkiyapo  enici- 
yapi  kin  hecen  ewicayakiye  kta, 
Misaste  kin  ate  nite  kin  isanpa 
soke  kta. 

11  Qa  wanna  ate  can  wanapin 
tke  qin  niciyapi  kin  he  miye 
canwanapin  nitawapi  kin  isanpa 
tke  cicicagapi  kta.  Ate  cansa- 
kadan  on  nicapsintapi,  tuka  miye 
tehmiso  okaskeske  on  cicapsin- 
tapi  kta. 

12  Unkan  anpetu  iyamni  en, 
.Teroboyam,  qa  oyate  owasin  Re- 
hoboyam  ekta  hipi,  wicastayatapi 
kin  wicoie  kin  de  eye  ciqon  iye- 
ceu,  Anpetu  iyamni  kin  ake  en 
maupo. 

13  Unkan  wicastayatapi  kin  te- 
hiyk  awicayupta,  qa  wicastaya¬ 
tapi  Rehoboyam  wicahinca  ta- 
wiyukcanpi  kin  ayustan ; 

14  Qa  koska  iyukcanpi  kin  iye- 
cen  ie  ca  hewicakiya.  Ate  nita- 
waqinpi  kin  yutke,  qa  miye  nita- 
waqinpi  sanpa  tke  wakage  kta. 
Ate  cansakadan  on  nicapsintapi, 
tuka  miye  tehmiso  okaskeske  on 
cicapsintapi  kta. 

15  Hecen  wicastayatapi  kin 
oyate  kin  nawicahon  sni,  Wa- 
kan tanka  hena  hecen  yuhonrnii 
nakaA  .Jehowa  oie  kin  Ahija  Si- 
loni  nape  on  Jeroboyam  Nebat 
cinhintku  eciye  ciqon  yuecetu 
kta. 

16  Unkan  Israel  owasin  wica¬ 
stayatapi  kin  nawicahon  sni  wan- 
yakapi  qehan,  oyate  kin  wica¬ 
stayatapi  kin  ayuptapi,  qa  he3?a- 
pi,  Dawid  en  wopamni  unhapi 
tukte  e  he  ?  qa  Jesse  cinhintku 
en  takudan  tawaunyanpi  sni. 
Israel  wicasta  otoiyohi  tawakeya 

ekta  hda  wo.  Dawid  yati  kin 
awanhdaka  wo.  Plehan  Israel 
owasin  tawakeyapi  ekta  hdapi. 

17  Tuka  Israel  cinca  kin  .luda 
otonwe  kin  ohna  tipi  kin  hena 
Rehoboyam  iwicadaka. 

18  Unkan  wicastayatapi  Reho¬ 
boyam  Hadoram  womnaye  itan- 
can  kin  yesi.  Unkan  Israel  cin¬ 
ca  kin  inyan  on  kininpi,  hecen  ta. 
Unkan  wicastayatapi  Rehobo¬ 
yam  minihen  iciya,  tacanpahmi- 
hma  akan  iyotanke  kta,  qa  Jeru¬ 
salem  ekta  najice  kta. 

19  Unkan  Israel  Dawid  tiwahe 
kin  kipajin  anpetu  kin  dehanyan. 

WICOWOYAKE  11. 

1  Unkan  Rehoboyam  Jerusalem 
en  hdi,  qa  Juda  qa  Benjamin  ti- 
yohnaka  mniciye  wicaya,  wica¬ 
sta  kahnigapi  kektopawinge  opa- 
winge  sanpa  kektopawinge  wi- 
kcemna  sahdogan,  ozuye  kaga 
hecapi,  Israel  wicakize  kta,  qa 
wokonze  kin  Rehoboyam  en  bdi- 
kiye  kta. 

2  Unkan  Jehowa  oie  kin  §ema- 
ja  Wakantanka  wicasta  tawa  en 
hi,  qa  heciya, 

3  Rehoboyam  Solomon  cinhin¬ 
tku,  Juda  wicastayatapi  kin,  qa 
Israel  tona  Juda  qa  Benjamin 
ohna  yakonpi  kin  owasin  hecen 
ewicakiya  wo ; 

4  Jehowa  hecen  eya,  Nihunka- 
wanjipi  kin  ekta  yaipi  kte  sni, 
qa  wica^^akizapi  kte  sni.  Otoi¬ 
yohi  tiyata  hdapo ;  wicoie  kin 
de  miye  etanhan  nakas.  Unkan 
Jehowa  oie  kin  nahonpi,  qa  Jero¬ 
boyam  azuyapi  kta  etanhan  ki- 
hdapi. 

5  Unkan  Rehoboyam  Jerusalem 
en  yanke  ca  Juda  ohna  otonwe 
conkaske  kaga. 

6  Hecen  Betlehem,  qa  Yetam, 
qa  Teqoa  kaga. 


WICOWOYAKE  12. 


7  Nakun  Betzur,  qa  ^oko,  qa 
Adullam, 

8  Qa  Gat,  qa  Maresa,  qa  Zip, 

9  Qa  Adorajim,  qa  Lakis,  qa 
Azeqa, 

10  Qa  Tzora,  qa  Ajalon,  qa  He¬ 
bron  ;  hena  otonwe  conkaskeya- 
pi,  Juda  qa  Benjamin  obna. 

11  Qa  conkaske  kin  yusuta,  qa 
hena  ohna  akicitatancan,  qa  wo- 
yute,  qa  minisa,  qa  wihdi  wopiye 
kag’a. 

12  Qa»  otonwe  otoiyohi  ohna 
wahacanka,  qa  wahukeza  kihna- 
ka  ;  hecen  hena  nina  yusuta,  qa 
Juda  qa  Benjamin  wicayuha. 

13  Unkan  wawayusnapi  kin, 
qa  Lewi  kin  Israel  owancaya 
yakonpi  qon  tonwanyanpi  kin 
owasin  etanhan  iye  en  hipi. 

14  Hena  Jehowa  wakiyusnapi 
kte  sni  e  Jeroboyam,  qa  iye 
cinhintku  heyata  iyewicayapi, 
heon  Lewi  kin  otonwe  tawapi, 
qa  ihduksan  tinta  yuhapi  kin 
ehpekiyapi,  qa  Juda  qa  Jerusa¬ 
lem  en  hdipi. 

15  Qa  Jeroboyam  paha  on,  qa 
canotidan  on,  qa  ptejicadan  iye 
kage  cin  on,  wawayusnapi  eici- 
hde. 

16  Unkan  hena  iyohakam  Israel 
wicoim  owasin  etanhan  tona  Je¬ 
howa  Israel  wakandapi  kin  aki- 
tapi  kta  cantepi  icicupi  kin,  hena 
Jehowa  hunkake  wicayapi  wa¬ 
kandapi  kin  wakiyusnapi  kta  e 
Jerusalem  en  hipi  ece. 

17  Qa  waniyetu  yamni  Juda 
wokiconze  yusutapi,  qa  Reho- 
boyam  Solomon  cinhintku  wa- 
sag  yapi ;  waniyetu  yamni  he¬ 
ll  any  an  Dawid  tacanku,  qa  So¬ 
lomon  tacanku  omanipi  nakas, 

18  Unkan  Rehoboyam  Mahala 
he  Dawid  cinhintku  Jerimot  he 
cunwintku  qa  Abihail,  he  Jesse 
cinhintku  Eliab  cunwintku  yu- 
za. 


19  Unkan  cinca  kiciton,  Jeus, 
qa  ^emarja,  qa  Zaham. 

20  Unkan  ohakam  Mayaka  Abi- 
salom  cunwintku  yuza.  Unkan 
Abija,  qa  Yatta,  qa  Ziza,  qa  ^e- 
lomit  kiciton. 

21  Unkan  Rehoboyam  Mayaka 
Abisalom  cunwintku  tawicu  un¬ 
man,  qa  winohinca  wakanyan 
wicayuze  sni,  hena  owasin  isan- 
pa  waste  daka;  iye  winohinca 
wikcemna  sanpa  sahdogan  wa¬ 
kanyan  -wicayuza,  qa  wikcemna 
sakpe  wakan  sni  wicayuza ;  qa 
cinca  wica  wikcemna  nonpa  san¬ 
pa  sahdogan  ;  qa  winyan  wikce¬ 
mna  sakpe  kicitonpi. 

22  Qa  Ilehoboyam  Abija  Maya¬ 
ka  cinhintku  wicastayatapi  kage 
kta  e  hunkawanji  wicaye  cin  wi- 
citokam  pa  kaga. 

23  Qa  wiyukcan,  qa  cinhintku 
owasin  Juda,  qa  Benjamin  ta- 
makocepi  kin  owancaya  enana- 
kiya  yanke  wicaya,  otonwe  con- 
kaskeyapi  kin  owasin  ohna,  qa 
woyute  ota  wicaqu ;  qa  wino¬ 
hinca  ota  wicayus  wacin. 

WICOWOYAKE  12. 

1  Unkan  Rehoboyam  toskan- 
skan  yusutapi  qehan,  qa  wa^aka 
aye  cehan,  Jehowa  toope  kin 
ayustan,  qa  Israel  owasin  nakun. 

2  Unkan  Rehoboyam  wawidake 
cin  waniyetu  izaptan  kin  en  ^i- 
saq  Egupta  wicastayatapi  kin 
Jerusalem  azuya,  Jehowa  awa- 
htanipi  nakaA 

3  Canpahmihma  kektopawinge 
sanpa  opawinge  nonpa  yuha  hi, 
qa  sung  akan  yotankapi  kekto¬ 
pawinge  wdkcemna  sakpe,  qa 
oyate  kici  hipi  kin  wicayawa- 
pi  sni,  Egupta  etanhan,  Lubim, 
Ohanzihdepi  otipi  kin,  qa  Ku- 
sim. 

4  Qa  otonwe  conkaskeyapi  kin 

II.  ANPETU 

Juda  tawa  kin  icu,  qa  Jerusalem 
ekta  hi. 

5  Unkan  ^emaja  waayate  kin 
Rehoboyam,  qa  Juda  itancanpi 
kin  ^isaq  itokapa  tanhan  Jeru¬ 
salem  en  witaya  hipi  kin  hena 
ekta  wicahi,  qa  hewicakiya,  Je- 
howa  hecen  eya,  Niyepi  amaya- 
dustanpi  heon  miye  ^isaq  nape 
en  ehpeciyapi  ce. 

6  Unkan  Israel  itancanpi  kin, 
qa  wicastayatapi  kin  ihduhuku- 
yapi,  qa,  Jehowa  ohan  owotanna 
ce,  eyapi. 

7  Unkan  ihduhukuyapi  kin  Je¬ 
howa  wanyake  cehan  Jehowa 
oie  kin  Semaja  en  hi,  qa  heciya, 
Ihduhukuyapi  ce,  ihang  wicawa- 
ye  kte  sni;  tuka  woehdaku  ci- 
stinna  wicawaqu  kta,  qa  mito- 
canniye  kin  Sisaq  nape  kin  on 
awakastan  kte  sni. 

8  Tuka  wowidake  wicayuhe 
kta;  hecen  wowidag  wicawaye 
cin,  qa  maka  wicastayatapi  kin 
Wowidag  wicayapi  kin  sdonyapi 
kta. 

9  Unkan  ^isaq  Egupta  wicasta¬ 
yatapi  kin  Jerusalem  azuya,  qa 
Jehowa  ti  wopiye  kin  icu,  qa 
wicastayatapi  ti  wopiye  kin,  he¬ 
na  iyuhpa  icu,  nakun  mazaskazi 
wahacanka  Solomon  kage  ciqon. 

10  Unkan  hena  eekiya  Rehobo¬ 
yam  mazazi  wahacanka  kage  ca 
wainyankapi  itancanpi  kin  wi¬ 
castayatapi  ti  tiyopa  awanyakapi 
napepi  en  hena  qu. 

11  Unkan  wicastayatapi  kin  Je- 
'howa  ti  kin  ekta  i  ca  wainyan¬ 
kapi  kin  hena  yuhapi ;  qa  ake 
wainyankapi  mazopiye  tawapi 
en  hena  kihnakapi. 

12  Unkan  ihduhukuyapi  qehan 
Jehowa  tocanniye  kin  etanhan 
ihduhomni,  qa  ocowasin  ihang 
wicaye  sni.  Unkan  Juda  on  wi- 
coie  waste  yukan. 

13  Hecen  Rehoboyam  Jerusa- 

OYAKAPI, 

lem  en  wasag  iciye  ca  wawidaka. 
Rehoboyam  waniyetu  wikcemna 
topa  sanpa  waniyetu  wanjidan 
qehan  toka  wawidaka,  qa  wani¬ 
yetu  wikcemna  sanpa  sakowin 
Jerusalem  ohna  wawidaka,  oton- 
we  kin  he  Israel  wicoun  owasin 
etanhan  Jehowa  kahniga,  caje 
kin  ohna  yanke  kiye  kta  heon 
etanhan  ;  qa  hunku  Nayama  eci- 
yapi  Anmoniwin. 

14  Qa  Jehowa  ista  kin  en  taku 
sica  econ,  Jehowa  akite  kta  can- 
te  kin  hduecetu  sni  nakas. 

15  Qa  Rehoboyam  ohan  unman, 
tokaheya  qa  ehake  kin,  hena 
Semaja  waayate  oie  kin  en  owa- 
pi  sni  he?  qa  Iddo  wawanyake 
wicoicage  oyaka  kin  en  ?  Unkan 
Rehoboyam  qa  Jeroboyam  ohin- 
niyan  kicizapi. 

16  Qa  Rehoboyam  hnnkake  wi- 
caya  om  istiman.  Unkan  Dawid 
totonwe  ohna  hnakapi,  qa  eekiya 
cinhintku  Abija  wawidaka. 

WICOWOYAKE  13. 

1  Jeroboyam  wawidake  cin 
waniyetu  iwikcemna  sanpa  sa- 
hdogan  kin  en,  Abija  toka  wa¬ 
widaka. 

2  Waniyetu  yamni  Jerusalem 
ohna  wawidaka,  qa  hunku  Mika- 
ja  eciyapi,  he  Uriel  Gibeya  etan¬ 
han  cunwintku.  Qa  Abija,  qa 
Jeroboyam  kicizapi  ece. 

3  Qa  Abija  wicasta  wasaka  wa- 
ditaka  wicayuha,  ozuye  kaga  wi¬ 
casta  kahnigapi  kektopawinge 
opawinge  topa.  Unkan  Jerobo¬ 
yam  he  kize  kta  e  wicasta  wa- 
saka  waditaka  kahnigapi  hecapi 
kektopawinge  opawinge  sahdo- 
gan  ocimdah  najinwicakiya. 

4  Unkan  Abija  Zemaraim  he 
akan  inajin,  he  Epraim  he  kin 
en  wanka,  qa  heya,  Jeroboyam, 
qa  Israel  owasin  namahonpo. 


WICOWOYAKE  13. 


5  Jehowa  Israel  wakaedapi  kin 
Dawid,  qa  iye  cinca  kin  Israel 
iwankam  wokiconze  wicaqu,  wo- 
takuye  owihanke  wanica  on,  he 
sdonyayapi  kta  iyececa  sni  he? 

6  Tuka  Dawid  cinhintku  Solo¬ 
mon  taokiye  Jeroboyam  najin,  qa 
itancan  tawa  kipajin. 

7  Unkan  wicasta  takudan  yu- 
hapi  sni,  wicastapi  sni  cinca 
kin  iye  en  witaya  hipi,  qa  Reho- 
boyam  Solomon  cinhintku  kipa- 
jinyan  wasag  iciyapi,  he  ehan 
Rehoboyam  nahanhin  askatudan, 
qa  cante  wankadan,  qa  wicitko- 
kim  ihdusuta  sni. 

8  Unkan  wanna  niyepi  Jehowa 
tokiconze  Dawid  cinca  napepi 
en  un  kin  itkokim  nihdusutapi 
kta,  kehapi ;  qa  niyepi  nina  nio- 
tapi,  qa  mazaskazi  ptejicadan 
wakanyadapi  kta  e  Jeroboyam 
nicicagapi  kin  hena  duhapi. 

9  Jehowa  wawayusna  tawa 
Aaron  cinca  kin,  qa  Lewi  kin 
hena  heyata  iyewicayayapi  sni 
he  ?  qa  makoce  oyatepi  kin  iye- 
cen  wawayusna  nicicagapi  sni 
he  ?  Tuwe  kasta  pte  wanuyanpi 
cincadan,  qa  tamdoka  sakowin 
on  nape  oju  kiye  cinhan  iye  taku 
wakan  sni  wawayusna  icicaga. 

10  Tuka  unkiyepi  Jehowa  w^a- 
kanundapi,  qa  he  ehpeunyanpi 
sni,  qa  Aaron  cinca  kin  wawa- 
yusnapi  ece,  qa  Jehowa  okiyapi, 
qa  Lewi  kin  wokicanye  tawapi 
kin  econpi  ece. 

11  Qa  Jehowa  on  hanhanna 
otoiyohi,  qa  htayetu  otoiyohi 
wohuhnahyapi  izinyapi,  nakun 
wizinyapi  wastenma  ;  qa  aguya- 
pi  cankuyeye  kin  wahnawotapi 
ecedan  akan  yanka,  qa  maza¬ 
skazi  petijanjan  htayetu  otoiyo¬ 
hi  ideyapi  ece,  unkiyepi  Jehowa 
Wakanundapi  topatan  kin  un- 
patanpi  nakas;  tuka  niyepi  he 
adustanpi. 


13  Qa  inyun  Jehowa  Wakan- 
tanka  mdetanhunka  on  unkicipi 
un,  qa  wawayusna  tawa  maza- 
yahotonpi  on  aniyahotonpi  kta; 
Israel  cinca  ihnuhan  Jehowa  ni- 
hunkakepi  wakandapi  kin  yaki- 
zapi  kin,  ohiyayapi  kte  sni  na¬ 
kas. 

13  Tuka  .leroboyam  wiciheyata 
wicasta  anahbeya  iyaye  wicaya,  . 
hecen  Juda  itokam  yakonpi,  qa 
anahbeya  iyayapi  kin  wicihakara. 

14  Unkan  Juda  hekta  etonwan- 
pi  qehan,  inyun  wokicize  kin  wi- 
citokam,  qa  wicihakam  un,  heon 
Jehowa  hoyekiyapi,  qa  wawayu¬ 
sna  rnazayahotonpi  kin  yahoton- 
pi. 

15  Qa  Juda  wicasta  kin  iyasapi. 
Unkan  Juda  wicasta  kin  iyasapi 
qehan  Wakantanka  Jeroboyam 
qa  Israel  owasin  wicakastaka, 
Abija  qa  Juda  wicitokam. 

16  Unkan  Israel  cinca  kin  Juda 
itokam  napapi;  napepi  kin  en 
Wakantanka  wicaqu  nakas. 

17  Unkan  Abija,  qa  oyate  tawa 
wopate  tanka  on  wicakastakapi 
hecen  Israel  wicasta  kahnigapi 
kektopawinge  opawinge  zaptan 
capapi  hinhpayapi. 

18  Hecen  anpetu  kin  he  en  Is¬ 
rael  cinca  kin  yuhukunwicayapi, 
qa  Juda  cinca  kin  Jehowa  hun- 
kake  wicayapi  wakandapi  kin  he 
wacinyanpi  kin,  heon  wasag  wi¬ 
cayapi. 

19  Unkan  Abija  Jerobpyam  ku- 
wa  aya,  qa  etanhan  otonwe  icu, 
Betel  qa  otonwe  cunksiwicaya, 
qa  Jesana,  qa  cunksiwicaya,  qa 
Epron  qa  cunksiwicaya. 

20  Unkan  Jeroboyam  wowasake 
icimana  ekicicetu  sni;  Abija  ni 
kin  hehanyan.  Unkan  Jehowa 
he  kastaka  heon  ta. 

21  Unkan  Abija  wasag  iciye  ca 
winohinca  wikcemna  sanpa  topa 
wicaynza,  qa  cinca  wica  wikce- 

11.  ANPETLI  OYAKAPI, 


mna  nonpa  sanpa  nonpa,  qa  win- 
yan  wikcemna  sanpa  sakpe. 

22  Unkan  Abija  olian  unman, 
qa  tacanku,  qa  oie  kin  Iddo  ta- 
wowapi  kin  en  owapi  ce. 

WICOWOYAKE  14. 

1  Hecen  Abija  hunkake  wicaya 
,  ora  istima.  Unkan  Dawid  toton- 

we  ohna  hnakapi,  qa  eekiya  cin- 
hintku  Asa  wawidaka.  Anpetu 
tawa  en  makoce  kin  waniyetu 
wikcema  oziya. 

2  Qa  Asa  Jehowa  iye  wakanda 
i^ta  kin  en  takii  waste  qa  ecetu 
econ. 

3  Qa  owaynsna  tokeca,  qa  pa- 
jodan  kin  yutokan,  qa  wakagapi 
kin  kamdeca,  qa  Asere  kin  ka- 
wanka. 

4  Qa  Juda,  .Tehowa  hunkake 
wicayapi  wakandapi  kin  akitapi 
kta,  qa  toope,  qa  tawoahope  opa- 
pi  kta,  kewicakiya. 

5  Qa  Juda  otonwe  kin  owasin 
etanhan  pajodan  kin,  qa  anpetu- 
wi  okagapi  kin  yutokan,  heon 
wicoskanskan  kin  oziya  i}^  ito- 
kam. 

6  Qa  Jehowa  ozikiya,  qa  iye 
wokicize  nica,  makoce  woozi 
yuha  nakas,  heon  Juda  ohna 
otonwe  conkaskeyapi  kag’a. 

7  Qa  Juda  hewicakiya,  otonwe 
kin  dena  unkagapi  kta,  qa  ihdu- 
ksan  conkaske,  qa  ipasotka,  qa  ti- 
yopa  oyugan,  qa  inatake  on  suta 
unkag'api  kta,  makoce  kin  tawa- 
unyanpi  icunhan;  Jehowa  Wa- 
kan  undapi  kin  unkakitapi,  qa 
unkakitapi  kin  on  iyozi  unqupi, 
tona  unkihduksan  yakonpi  kin 
etanhan  ;  hecen  kagapi,  qa  tan- 
yan  yustanpi. 

8  Unkan  Asa  obe  yuha  Juda 
etanhan  wahacanka,  qa  wahuke- 
za  yuhapi  wicasta  kektopawinge 
ODawinge  yamni,  qa  Benjamin  | 

etanhan  wahacanka  qa  itazipa 
yuhapi  kektopawinge  opawinge 
nonpa  sanpa  wikcemna  sahdo- 
gan  ;  hena  owasin  wasaka  wadi- 
takapi. 

9  Unkan  Zera  Kusi  kin  ozuye 
wicasta  kektopawinge  kektopa¬ 
winge  om,  qa  canpahmihrna  opa¬ 
winge  yamni  yuha  tatpe  wicau, 
qa  Maresa  en  ahiti. 

10  Unkan  Asa  itkokim  iyaya, 
qa  Tzepata  os.maka  ohna,  Maresa 
ikiyedan  wokicize  kagapi. 

11  Unkan  Asa  iye  wakanda  kin 
Jehowa  hoyekiye  ca  heya,  Jeho¬ 
wa  wicota  qais  tuwe  wowasake 
nica  on  waoyakiye  kta  unman 
tukte  kasta  tokeca  sni.  Ounki- 
yamiye  Jehowa  wakanunnidapi, 
wacinunniyanpi  nakas ;  qa  nica- 
jeyan  ozuye  tanka  kin  de  itkom 
unyanpi,  Jehowa  wakanunnidapi 
kin  wicasta  ohiniyanpi  sni  nun- 
we. 

12  Unkan  Jehowa  Kusim  kin 
Asa  itokam,  qa  Juda  itokam  wi- 
cakastaka,  heon  Kusim  kin  na- 
papi. 

13  Unkan  Asa,  qa  oyate  iye 
opapi  kuwa  awicayapi,  Gerar 
ekta  hehanyan.  Unkan  Kusim 
hinhpayapi,  ecen  wanikiya  nica- 
pi,  Jehowa  itokam,  qa  taobe  kin 
itokam  kamdeeapi,  nakas.  Un¬ 
kan  wahpaya  ota  kipi. 

14  Qa  otonwe  Gerar  ihduksan 
yakonpi  kin  owasin  wicakasta- 
kapi,  Jehowa  yusinye  wicaya  na¬ 
kas,  qa  otonwe  kin  hena  owasin 
wawicakipi;  hena  ohna  wahpaya 
ota  nakas. 

15  Nakun  wanunyanpi  tipi  kin 
yujujupi,  qa  tahinca  ota  icupi, 
nakun  kamel,  qa  Jerusalem  en 
hdipi. 

WICOWOYAKE  15. 

1  Unkan  Wakantanka  toniya 
kin  Azarija  Oded  cinhintku  en  hi. 


WICOWOYAKE  15. 


2  Unkan  Asa  akipe  kta  iyaya, 
qa  heciya,  Asa,  qa  Juda,  qa  Ben¬ 
jamin  owasin  namalionpo.  To- 
han  Jehowa  oyapapi  hebanyan 
Jehowa  niyepi  om  yanke  kta,  qa 
ayakitapi  kinhan  iyeyayapi  kta; 
tuka  adustanpi  kinhan  aniyustan- 
pi  kta. 

3  Anpetu  ota  wanna  Israel  taku 
wakan  wicaka  nicapi,  qa  wawa- 
yusna  waonspekiya  nicapi,  qa 
woope  nicapi. 

4  Tuka  tokakijepi  en  Jehowa 
Israel  wakandapi  kin  en  ihduho- 
mnipi,  qa  akitapi  kte  cinhan  iye- 
yapi  kta. 

5  Qa  anpetu  kin  hena  icunhan 
wookiye  nicapi,  tankan  yapi,  qais 
en  hdipi  unman  tukte  kasta ; 
makoce  ounyanpi  kin  owasin 
en  woyusinyaye  tanka  wanka 
nakas. 

6  Qa  oyate  oyate  kici  akicipapi, 
qa  otonwe  otonwe  kici ;  Wakan- 
tanka  yusinye  wicaya  wokakije 
iyuhpa  on  nakas. 

7  Heon  niyepi  wakisakapo ; 
ihnuhan  nape  nistakapi  kin,  wo- 
htani  nitawapi  on  iyuwin  yukan 
nakas. 

8  Unkan  Asa  wicoie  kin  hena, 
qa  Oded  waayate  kin  taku  oyake 
cin  nahon  qehan,iye  wasag  iciya, 
qa  wowahte  sni  yutokan,  Juda 
qa  Benjamin  makoce  owancaya 
etanhan  ;  nakun  otonwe  Epraim 
he  kin  etanhan  icu  qon,  hena 
etanhan,  qa  Jehowa  owayusna 
tawa  kin  piya  kaga,  he  Jehowa 
tiyopa  awakeyapi  itokam  yan- 
ka. 

9  Qa  Juda,  qa  Benjamin  owasin, 
qa  wicasta  tokeca  hena  om  tipi, 
Epraim,  qa  Manase,  qa  Simeyon 
etanhanhan,  wicota  Israel  etan¬ 
han,  Jehowa  iye  wakanda  kin 
kici  un  kin  wanyakapi  qehan  iye 
en  hipi, 

10  Qa  Asa  wawidake  cin  wani- 


yetu  wikcemna  sanpa  izaptan 
wi  iyamni  en  Jerusalem  en  mni- 
ciyapi. 

11  Qa  hehan  wokipi  aupi  qon 
etanhan  tata:nka  opawinge  sako- 
win,  qa  tahinwanuyanpi  kekto- 
pawinge  sakowin,  Jehowa  waki- 
yusnapi. 

12  Qa  wotakuye  kagapi ;  can- 
tepi  ocowasin,  qa  nagipi  ocowa- 
sin  on  Jehowa  hunkakepi  wakan¬ 
dapi  kin  akitapi  kta. 

13  Qa  tuwe  kasta  Jehowa  Israel 
wakandapi  kin  akite  kte  sni,  ci- 
stinna  qais  tanka  wicasta  qai^ 
winohinca  he  te  yapi  kta. 

14  Nakun  Jehowa  nahon  eyapi 
hotanka  on,  qa  iyasapi  on,  qa  he 
yahotonpi  on,  qa  mazayahotonpi 
on. 

15  Qa  Juda  owasin  wokonze 
kin  on  nina  wiyuskinpi,  cantepi 
ocowasin  on  konzapi  nakas;  qa 
tawacinpi  ocowasin  on  Jehowa 
akitapi,  heon  iyeyapi ;  qa  wi- 
cihduksan  yakonpi  kin  o.wasin 
etanhan  iyozi  wicaya. 

16  Nakun  Mayaka  wicasta- 
yatapi  Asa  hunku  kin  winyan 
itancan  kte  sni  e  yutokan,  he 
wakagapi  wan  Asere  kicage 
cin  heon ;  qa  Asa  wakagapi 
kin  kawanka,  qa  kamdeca,  qa 
Qidron  osmaka  ohna  huhnah- 
ya. 

17  Tuka  pajodan  kin  Israel 
etanhan  yujujupi  sni.  Hececa 
sta  Asa  cante  kin  Jehowa  kici 
zaniyan  un  anpetu  tawa  ihuni- 
yan. 

18  Unkan  taku  iye  atkuku  yu- 
wakan,  qa  taku  is  iye  yuwakan, 
mazaska,  qa  mazaskazi,  qa  wa- 
ksica  Wakantanka  ti  kin  en  hi- 
yuya. 

19  Unkan  icimana  wokicize  yu- 
ke  sni ;  Asa  wawidake  cin  wani- 
yetu  iwikcemna  yarnni  sanpa 
zaptan  kin  hehanyan. 

.  WICOWOYAKE  16. 

1  Asa  wawidake  cin  waniyetu 
iwikcemna  yamni  sanpa  sakpe 
en  Baasa  Israel  wicastayatapi 
kin  Juda  azuya,  qa  Rama  acon- 
kaskeya,  hecen  tuwedan  Asa 
Juda  wicastayatapi  kin  ekta  ye 
kta,  qais  etanhan  hdi  kta  iyowin 
wicakiye  kte  sni. 

2  Heon  Asa  mazaska  qa  maza- 
skazi  kin  Jehowa  ti  wopiye  kin, 
qa  wicastayatapi  ti  kin  etanhan 
hiyuya,  qa  Benhadad  Aram  wi¬ 
castayatapi  Damaskos  ohna  ti 
kin  ekta  yekiye  ca  heya. 

3  Miye  qa  niye  wotakuye  unki- 
ciyukan,  qa  ate  niyate  kici.  Iho 
mazaska,  qa  mazaskazi  cicu. 
Howo  wotakuye  nitawa  Baasa 
Israel  wicastayatapi  kici  kicaksa 
wo ;  hecen  arnayustan  kta. 

4  Unkan  Benhadad,  wicastaya¬ 
tapi  Asa  nalion,  qa  ozuye  mdetan- 
hunka  tawa  kin  Israel  totonwe 
azuye  wicasi.  Unkan  Yijon,  qa 
Dan,  qa  Abelmaim,  qa  Naptali 
otonwe  wopiye  kin  owasin  ka- 
stakapi. 

5  Unkan  Baasa  onahon  qehan 
Rama  kage  cin  ayustan,  qa  wo- 
btani  kin  enakiya. 

6  Unkan  wicastayatapi  Asa  Ju¬ 
da  owasin  mniciye  wicaya  ;  un¬ 
kan  inyan,  qa  can  on  Baasa  Ra¬ 
ma  aconkaskeye  cin  hena  yu- 
wankan  icupi,  qa  hena  on  Geba, 
qa  Mitzpa  conkaske  yapi. 

7  Unkan  hehan  Hanani  wawan- 
yake  kin  Asa  Juda  wicastaya¬ 
tapi  kin  ekta  hi,  qa  heciya,  Aram 
wicastayatapi  kin  wacinyaye  ca 
Jehowa  wakanyada  kin  wacin¬ 
yaye  sni,  heon  Aram  wicastaya¬ 
tapi  kin  taozuye  kin  ninapb  etan¬ 
han  niiciyapi  ce. 

8  Kusim  kin,  qa  Lubim  kin 
hena  ozuye  wicota,  qa  canpa- 
hmihma  qa  suktanka  akan  yo- 

tankapi  nina  otapi  sni  he  ?  Tuka 
Jehowa  wakanyada  kin  wacin- 
yaya,  heon  ninape  en  hena  wi- 
caqu. 

9  Jehowa  ista  kin  maka  kin 
owancaya  atowanpi,  tona  can- 
tepi  kin  iye  zaniyan  opapi  kin 
wasag  wicaye  kta  nakas.  Taku 
kin  de  en  witkoya  ecanon,  heon 
detanhan  wokicize  niciyuke  kta. 

10  Unkan  Asa  wawanyake  kin 
canniyeya,  qa  canicaskapi  tipi 
kin  en  yanke  kiya,  taku  kin  de 
on  nina  sihda  nakas  ;  qa  Asa  hee- 
han  oyate  kin  hunh  wicakiyuse. 

11  Qa  Asa  ohan  kin  tokaheya 
qa  ehahe  kin  hena  Juda,  qa  Israel 
wicastayatapi  taAvowapi  en  owa- 
pi  ce. 

12  Qa  Asa  wawidake  cin  wani¬ 
yetu  iwikcemna  yamni  sanpa 
napcinwanka  en  siha  yazan,  ecen 
ninahin  wayazanka ;  tuka  towa- 
yazanke  kin  en  Jehowa  akite 
sni,  tuka  pejihuta  wicasta  kin 
awicakita. 

13  Qa  waniyetu  wawidake  cin 
iwikcemna  topa  sanpa  tokaheya 
en  ta,  hecen  Asa  hunkake  wica¬ 
ya  om  istima. 

14  Qa  ohna  hnakapi  tawa,  iye 
icicakan  kin  ohna  hnakapi,  Da- 
wid  totonwe  ohna,  qa  owinja  ta¬ 
ku  wastemna  ocaje  ota  pejihuta 
wicasta  icicahiyapi  ojudan  kin 
he  akan  ehnakapi,  qa  iye  on  ni¬ 
na  ota  huhnahyapi. 

WICOWOYAKE  17. 

1  Unkan  heekiya  iye  cinhintku 
Jehosapat  wawidake  ca  Israel 
itkom  wasag  iciya. 

2  Qa  Juda  otonwe  conkaskeya- 
pi  kin  owasin  ohna  akicita  ota 
yanke  wicakiya.  Nakun  Epraim 
otonwe  atkuku  Asa  icu  qon  hena 
ohna. 

3  Unkan  Jehowa  Jehosapat  kici 


WICOWOYAKE  18. 


un,  Dawid  iye  ateye  cin  tacanku 
tokaheya  omani,  qa  Bayalim  aki- 
te  sni  nakas. 

4  Tuka  atkuku  taku  wakanda 
kin  akita,  qa  woahope  tawa  opa, 
qa  Israel  token  econ  kin  iyecen 
econ  sni. 

5  Heon  iye  nape  kin  ohna  Jeho- 
wa  wokiconze  kin  yusuta.  Un- 
kan  Juda  owasin  taku  qupi  kin 
Jehosapat  kahipi  hecen  wowijice, 
qa  wowitan  ota  yuha. 

6  Qa  Jehowa  tacanku  kin  en 
cante  kin  sanpa  ihdu tanka,  he¬ 
cen  pajodan  kin,  qa  Asere  kin 
Juda  etanhan  yutokan. 

7  Qa  towawidake  waniyetu  iya- 
mni  en  wicasta  wasaka  wicayuhe 
cin  Obedija,  qa  Zekarija,  qa 
Nataneel,  qa  Mikaja  Juda  oton- 
we  ohnahna  waonspewicakiya 
ye  wicasi. 

8  Qa  hena  om  Lewi  kin  Sema- 
ja,  qa  Netaneja,  qa  Zebadija,  qa 
Yasael,  qa  Semiramot,  qa  Jeho- 
natan,  qa  Adonija,  qa  Tobadonija 
Lewi  kin ;  qa  hena  om,  Eiisama 
qa  Jehoram  wawayusnapi  kin, 

9  Unkan  hena  Juda  ohna  waon- 
spekiyapi,  qa  Jehowa  toope  wo- 
wapi  kin  yuhapi,  qa  Juda  otonwe 
owasin  ehna*  iyayapi,  qa  oyate 
kin  onspewicakiyapi. 

10  Unkan  rnakoce  Juda  ihdu- 
ksan  yakonpi  wicoskanskan  kin 
owasin  Jehowa  yusinye  wica}^, 
heon  Jehosapat  azuyapi  sni. 

11  Qa  Pilistim  hunh  taku  qu¬ 
pi,  qa  womnaye  mazaska  kahipi 
ece ;  nakun  Arabini  tahinca  mdo- 
ka  kektopawinge  sakowin  sanpa 
opawinge  sakowin  qa  tatokadan 
mdoka  kektopawinge  sakowin 
sanpa  opawinge  sakowin  kahipi 
ece. 

12  Hecen  Jehosapat  ohinniyan 
sanpa  tanka  icaga,  ecen  wowi¬ 
tan  tanka  yuha  ;  qa  conkaske,  qa 
wopiye  otonwe  Juda  ohna  kaga. 


13  Qa  Juda  otonwe  ohna  wo- 
yuha  ota  yuha,  qa  ozuye  wica¬ 
sta  wasaka  obe  tanka  Jerusalem 
ohna. 

14  Unkan  ateyapi  tipi  itancanpi 
kin  dena  eepi,  Juda  kektopawin- 
ge  itancanpi  itancan  kin  Yadna, 
qa  iye  opapi  kin  wicasta  wasaka 
waditaka  kektopawinge  opawin¬ 
ge  yamni. 

15  Qa  iye  isakim  Jehonatan, 
itancan  kin,  qa  iye  opapi  kin  ke- 
ktopawing’e  opawinge  nonpa  san¬ 
pa  kektopawinge  wikcemna  sa- 
hdogan. 

16  Qa  iye  isakirn  Yamaseja  Zi- 
kri  cinhintku,  iye  Jehowa  en  iyo- 
kipiya  icicu,  qa  wicasta  wasaka 
waditaka  kektopawinge  opawin¬ 
ge  nonpa  iye  opapi. 

17  Unkan  Benjamin  etanhan 
wicasta  wasaka  waditaka  wan 
Elijada,  qa  wicasta  kektopawin¬ 
ge  opawinge  nonpa  itazipa  qa 
wahacanka  hduha  iye  opapi. 

18  Qa  iye  isakim  Jehozabad,  qa 
wicasta  wokicize  on  wipekitonpi 
kektopawinge  opawinge  sanpa 
kektopawinge  wikcemna  sahdo- 
gan  iye  opapi. 

19  Wicastayatapi  okiyapi  ece 
hena  eepi ;  nakun  tona  wicasta¬ 
yatapi  Juda  owancaya  otonwe 
conkaskeyapi  ohna  yanke  wica- 
kiya. 

WICOWOYAKE  18. 

1  Hecen  Jehosapat  wowijice, 
qa  wowitan  tanka  yuha,  qa  wo- 
takuye  Ahab  kicicaga. 

2  Qa  ohakam  waniyetu  kitanna 
ota  Ahab  ekta  i,  Samaria  en. 
Unkan  Ahab  tahinca  qa  pte  ota 
kicipata;  iye  on,  qa  oyate  opapi 
on,  qa  iye  kici  Ramot  Gileyad 
ekta  ye  ape. 

3  Qa  Ahab  Israel  wicastayata¬ 
pi  kin  Jehosapat  Juda  wicasta¬ 
yatapi  kin  heciya,  Ramot  Gile- 

yad  unkize  kta  micide  kta  he  ? 
Unkan  heciya,  Niye  iyemaceca, 
qa  oyate  mitawa  oyate  nitawa 
iyececapi ;  hecen  ozuye  en  nici 
unyakonpi. 

4  Nakun  .lehosapat  Israel  wi- 
castayatapi  kin  heciya,  Iho  na- 
kaha  .Tehowa  oie  kin  iwanga 
wo. 

5  Unkan  Israel  wicastayatapi 
kin  waayate  wicasta  opawing’e 
topa  mniciye  wicaya,  qa  hewi- 
cakiya,  Ramot  Gileyad  kiza  mde 
kta,  qais  enawakiye  kta  he  ?  Un¬ 
kan,  Ekta  ya  wo;  kinhan  Wa- 
kan tanka  wicastayatapi  nape  kin 
en  qu  kta,  eyapi. 

6  Unkan  Jehosapat  heya,  Je- 
howa  tawaayate  unkiwange  kta 
deci  wanjidan  yuke  sni  he  ? 

7  Unkan  Israel  wicastayatapi 
kin  Jehosapat  heciya,  Jehowa 
iwangapi  kta  on  nahanhin  wica- 
^ta  wanjidan  en  un  ;  tuka  miye 
he  sicewadaka,  miye  on  taku 
waste  ayate  sni,  tuka  taku  sica 
ohinniyan;  Mikaja  Imla  cinhin- 
tku  kin  hee.  Unkan  Jehosapat 
heya,  Ihnuhan  wicastayatapi  kin 
hecen  eye  cin. 

8  Unkan  Israel  wicastayatapi 
kin  yunokos  wanji  kipan,  qa  he¬ 
ciya,  Mikaja  Imla  cinhintku  kin 
kohanna  deci  hiyuya  wo. 

9  Unkan  Israel  wdcastayatapi, 
qa  Jehosapat  Juda  wicastayatapi 
kin,  Samaria  conkaske  tiyopa  ho- 
coka  ohna  otoiyohi  oiyotanke 
tawa  akan  sina  hdowin  iyotan- 
tang  yakonpi,  qa  waayatepi  kin 
owasin  wieitokam  waayatapi. 

10  Unkan  Tzedekija  Kenayana 
cinhintku  mazasapa  he  icicaga 
qa  heya,  Jehowa  hecen  eya, 
Dena  on  Aram  patan  iyeyaye 
kta  ecen  wicadusote  kta. 

11  Qa  waayate  owasin  iyecen 
waayatapi  qa  heyapi,  Ramot  Gi¬ 
leyad  ekta  ya  wo,  qa  ohiya  wo. 

Jehowa  he  wicastayatapi  nape 
en  qu  kta  nakas. 

12  Unkan  wahosiye  Mikaja  ki- 
co  iyaye  cin  ie  ca  heciya,  Iho 
waayate  wicaho  wanjidan  on  ia- 
pi  waste  wicastayatapi  eciyapi. 
Ceciciya  nioie  hena  wanji  oie 
kin  iyecece  kta,  qa  taku  waste 
ehe  kta. 

13  Unkan  Mikaja  heya,  Jehowa 
ni  ce,  hecen  tuwe  wakanwada 
taku  eye  cin  he  iwae  kta., 

14  Qa  wicastayatapi  kin  ekta 
hi.  Unkan  wicastayatapi  kin 
heciya,  Mikaja  Ramot  Gileyad 
kize  kta  ekta  unyanpi  kta,  qais 
enaunkiyapi  kta  he?  Unkan, 
Ya  wo,  qa  ohiya  wo,  hecen 
ninapepi  en  wicaqupi  kta,  eya. 

15  Unkan  wicastayatapi  kin 
heciya,  Jehowa  cajeyan  taku  wi- 
caka  heceedan  emayakiye  kta 
tona  akihde  taku  wakan  cajeyan 
eciciye  kta  he? 

16  Unkan  heya,  Israel  owasin 
he  akan  enanakiya  iyayapi,  ta- 
hinca  wanunyanpi  waawanyake 
nicapi  iyecen  wanwicamdaka. 
Unkan  Jehowa  heya,  Dena  itan- 
can  nicapi  zaniyan  hdapi  kte 
otoiyohi  tipi  taw'a  ekta. 

17  Unkan  Israel  Wicastayatapi 
kin  Jehosapat  heciya,  Miye  on 
taku  waste  ayate  kte  sni  tuka 
taku  sice  cin,  he  eciciye  sni  he  ? 

18  Unkan  heya,  Heon  Jehowa 
oie  kin  nahonpo.  Jehowa  toiyo- 
tanke  akan  iyotanke  cin,  qa  ma- 
hpiya  obe  kin  owasin  etapata  qa 
catkata  najinpi  kin  wanwica¬ 
mdaka. 

19  Unkan  Jehowa  heya,  Tuwe 
Ahab  Israel  wicastayatapi  kin 
cinkiye  kta  on  Ramot  Gileyad 
ekta  ye  kta,  qa  hinhpaye  kta 
he  ?  tJnkan  wanji  hecen  eya,  qa 
unman  kaken  eya. 

20  Unkan  woniya  wan  inanpe 
ca  Jehowa  itokam  najin,  qa  heya, 


WICOWOYAKE  19. 


Miye  cinwakiye  kta  ce.  Unkan 
Jehowa  heciya,  Token'? 

21  Unkan  imdamde  ca  waayate 
tawa  owasin  ipi  kin  ohna  woni- 
ya  itonsni  hemaca  kta.  Unkan 
heciya,  Cinyakiye  ca  ohiyaye 
kta.  Ekta  ya  qa  hecen  econ  wo. 

22  Unkan  wanna  iho  Jehowa 
woniya  itonsni  wan  waayate  ni- 
tawa  kin  dena  ipi  kin  en  yekiya, 
qa  Jehowa  niye  on  taku  sica 
ia  ce. 

23  Hehan  Tzedekija  Kenayanna 
cinhintku  ikiyedan  hi  qa  iyolia 
akan  Mikaja  apa,  qa  heya,  Jeho¬ 
wa  toniya  kin  mitan  tanhan  nici 
wohdake  kta  tukte  canku  ohna 
iyaya  he  ? 

24  Unkan  Mikaja  heya,  Inyun 
niye  wandake  kta,  tohan  tipi 
tiniahentu  wan  niahen  inayalibe 
kta  idade  cinhan  anpetu  kin 
he  en. 

25  Unkan  Israel  wicastayatapi 
kin  heya,  Mikaja  icupo,  qa  oton- 
we  itancan  kin  Anion,  qa  wica¬ 
stayatapi  cinhintku  Joas  ekta 
kayapo. 

26  Qa  hehapi  kta,  Wicasta¬ 
yatapi  kin  hecen  eya,  De  wica- 
kaska  tipi  kin  rnahen  iyeyapo  ; 
qa,  zaniyan  wahdi  sni  kin  he- 
hanyan  woiyokisica  aguyapi  kin 
yun  kiyapo,  qa  wokakije  mini 
kin  yatke  kiyapo. 

27  Unkan  Mikaja  heya,  Zani¬ 
yan  yahdi  kinhan  Jehowa  miye 
on  ie  sni  do ;  nakun  heya,  Oyate 
owasin  nahonpo. 

28  Unkan  Israel  wicastayatapi 
kin,  qa  Jehosapat  Juda  wicasta¬ 
yatapi  kin  Ramot  Gileyad  ekta 
iyayapi. 

29  Qa  Israel  wicastayatapi  kin 
Jehosapat  heciya,  Miye  mihdu- 
tokeca,  qa  wokicize  en  mde 
kta  ;  tuka  niye  sina  hdowin  wo. 
Unkan  Israel  wicastayatapi  kin 
togye  ihduza,  qa  okicize  en  ipi. 


30  Unkan  Aram  wicastayatapi 
kin  tacanpahmihma  itancanpi 
kin  wahokonwicakiye  ca  heya, 
Tuwe  cistinna,  qa  tuwe  tanka 
unmanna  yakizapi  kte  sni,  tuka 
Israel  wicastayatapi  kin  hecee- 
dan  kizapo. 

31  Unkan  canpahmihma  itan¬ 
canpi  kin  Jehosapat  wanyakapi 
qehan,  Israel  wicastayatapi  kin 
hee,  eyapi,  qa  kizapi  kta  ihdu- 
ksan  iyayapi.  Unkan  Jehosapat 
hoyeya,  unkan  Jehowa  okiya,  qa 
Wakan tanka  wicayutokan. 

32  Unkan  canpahmihma  itan¬ 
canpi  kin  he  Israel  wicastayata¬ 
pi  kin  ee  sni  wanyakapi  qehan, 
tokan  ihdamnapi. 

33  Tuka  wicasta  wan  ituyaken 
tinazipe  ecate,  qa  Israel  wica¬ 
stayatapi  kin  mazaheyake  okihe 
ohna  icam  iheya.  Unkan  can¬ 
pahmihma  kahape  cin  heciya, 
Ninape  hduwinga,  qa  obe  kin 
etanhan  hdicumayan  wo,  maopi 
nakas. 

34  Unkan  anpetu  kin  he  en  oki¬ 
cize  tehiya  ay  a.  Unkan  Israel 
wicastayatapi  kin  Aram  iyota- 
kons  canpahmihma  ohna  bosdan 
iyotanka,  litayetu  hehanyan,  qa 
wi  iyaye  cin  hehan  ta. 

WICOWOYAKE  19. 

1  Unkan  Jehosapat  Juda  wica¬ 
stayatapi  zaniyan  Jerusalem  en 
hdi. 

2  Unkan  Jehu  Hanani  cinhin¬ 
tku  wawanyake  kin  itkokim  iya¬ 
ye  ca  wicastayatapi  kin  Jehosa¬ 
pat  heciya,  Wicasta  sica  owica- 
y.akiye  kta  iyececa  he?  qa  tona 
Jehowa  sicedakapi  waste  wica- 
yadaka  he?  Hecanon  kin  on 
Jiehowa  canniye  niyan. 

3  Hececasta  taku  waste  nici 
iyeyapi  ce,  makoce  kin  etanhan 
Asterot  dutokan  kin  he,  nakun 

635 


II.  ANPETU 

nicante  Wakantanka  akite  kta 
duecetu. 

4  Unkan  Jehosapat  Jerusalem 
eu  hdiyotanke  cehan,  ake  oja- 
te  kin  wicehna  iyaya,  Berseba 
etanhan  Epraim  be  kin  hehan- 
yan,  qa  Jehowa  hunkake  wica- 
yapi  Wakandapi  en  hdicuwi- 
caya. 

0  Qa  makoce  en  wayaco  wica- 
kaga  Juda  otonwe  aconkaske- 
yapi  owasin  ohnahna  otonwe 
otoiyohi  on. 

6  Qa  wayacopi  kin  hewicakiya, 
Taku  ecanonpi  kin  waktaya  un- 
po.  Wicasta  akantu  on  wada- 
copi  sni ;  tuka  Jehowa  on,  qa 
wayaco  oie  kin  en,  iye  niyepi 
om  un. 

7  Qa  wanna  Jehowa  tokokipe 
niyepi  akan  un  nunwe.  Awan- 
ihdakapi,  qa  econpo,  Jehowa 
wakan  undapi  kici  taku  sica 
wanica,  nakun  wicite  ihaktapi, 
qa  taku  nahmana  qupi  kin  icupi 
kin  wanica  nakas. 

8  Nakun  Jerusalem  ohna  Je¬ 
hosapat  Lewi  kin  etanhan,  qa 
wawayusnapi  etanhan,  qa  Israel 
ateyapi  itancanpi  etanhan  waya¬ 
co  wicakaga,  Jehowa  woyaco 
tawa  on,  qa  waakinicapi  on,  Je¬ 
rusalem  en  hdi  qehan. 

9  Qa  wahokonwicakiye  ca  he- 
ya,  Decen  ecanonpi  kta  Jehowa 
tokokipe  en,  qa  wowicake  en,  qa 
cante  zaniyan  en. 

10  Woakinice  owasin  en  ani- 
hipi,  nihunkawanjipi  otonwe 
tawapi  otipi  kin  etanhan,  we 
papsonpi  kin  on,  qais  woope,  qa 
woahope,  qa  wokage,  qa  waya¬ 
copi  kin  on,  ca  iyoyam  wicaya- 
yapi  kta,  hecen  Jehowa  awahta- 
nipi  kte  sni,  qa  wositkihda  nihun- 
ka  wanjipi,  qa  niyepi  anihipi  kte 
sni.  Hecen  ecanonpi  kta,  kin- 
han  wayahtanipi  kte  sni. 

1 1  Qa  iho  Amarija  wawayusna 

itancan  kin,  Jehowa  taku  tawa 
owasin  on  niwankam  un ;  qa 
Zebadeja  Ismayel  cinhintku  Ju¬ 
da  tiyohnaka  itancan  kin  wica- 
stayatapi  taku  tawa  on,  qa  Lewi 
wowapi  kagapi  kin  nitokam  ya- 
konpi.  Waditagya  ohanyanpo 
qa  tuwe  waste  kinhan  Jehowa 
kici  un  kta. 

WICOWOYAKE  20. 

1  Unkan  hena  iyohakam  Moab 
cinca  kin,  qa  Anmon  cinca  kin, 
qa  hena  om  Mayanim  nakun  Je¬ 
hosapat  azuya  upi. 

2  Unkan  wnca^ta  Jehosapat 
okiyag  hipi,  qa  heyapi ;  Wicota 
hinca  Mde  kin  akotanhan,  Edom 
etanhan  tatpe  niupi,  qa  inyun 
Hatzetzontamar,  Engedi  hee, 
ohna  yakonpi. 

3  Unkan  Jehosapat  kokipa,  qa 
Jehowa  akite  kta  ite  kin  yekiya, 
qa  Juda  owasin  wote  sni  unpi 
kta  ieyanpaha  wicaya. 

4  Unkan  Juda  Jehowa  etanhan 
wookiye  akitapi  kta  mniciyapi, 
nakun  Juda  otonwe  owasin  etan¬ 
han  Jehowa  akin  hipi. 

5  Qa  Jehosapat  Juda  qa  Jeru¬ 
salem  omniciye  en  najjn,  Jeho¬ 
wa  ti  kin  ohna,  hocoka  teca 
itokam, 

6  Qa  heya,  Jehowa  hunkake 
wicunyanpi  wakannidapi,  Ma- 
hpiya  en  taku  wakan  kin  niye 
sni  he  ?  qa  ikcewicasta  woki- 
conze  owasin  iwicayadaka,  qa 
ninape  ohna  wookihi,  qa  wowa- 
sake  yuke  sni  he  ?  hecen  tuwe- 
dan  nicitkokim  najin  okihi  sni. 

7  Makoce  kin  de  ounyanpi  kin 
owasin  oyate  nitawa  Israel  ito- 
kapa  tanhan  wicayusota  tuwe 
wakan  undapi  kin  niye  sni  he  ? 
qa  he  nitakuye  Abraham  cinca 
kin  yaqu,  owihanke  wanin. 

8  Unkan  hen  tipi,  qa  hen  tipi 

wakan  nicicagapi,  nicaje  on,  qa 
heyapi, 

9  Taku  sica  unkakipapi  kiiihan 
isan,  woyaco,  qais  makosice, 
qais  wicaakikan,  qa  tipi  kin  de 
itokam  naunjinpi  niye  itokam, 
nicaje  tipi  kin  de  en  yanka  na- 
kas  ;  qa  unkakijapi  on  hoyennni- 
ciyapi  kinhan  nayakon  kta,  qa 
niunyayapi  kta. 

10  Unkan  wanna  inyun  An- 
mon  cinca  kin,  qa  Moab,  qa 
Seyir  ounyanpi  kin,  hena  Israel 
Eg-upta  etanhan  kupi  qehan,  wi- 
cehna  kupi  iyowinwicayakiye 
sni,  hecen  icuom  hiyupi,  qa  wi- 
caktepi  sni. 

11  Qa  hena  sicaya  eeaunkicon- 
pi,  qa  makoce  tawaunyanpi  kta 
e  unyaqupi  kin  etanhan  nape 
unyanpi  kta  hipi. 

13  Wakan  unnidapi  wicadaco 
kte  sni  he  I  Ozuye  tanka  kin  de 
tatpe  unhipi  wicitkokim  naun¬ 
jinpi  kta  unkiyepi  en  wookihi 
wanica,  qa  taku  econkupi  kta 
sdonunyanpi  sni ;  heon  unkista- 
pi  kin  anitonwanpi. 

13  Hehan  Juda  owasin  Jehowa 
itokam  najinpi,  nakun  sicecapi, 
tawicupi,  qa  cincapi. 

14  Unkan  omniciye  cokaya  Je¬ 
howa  toniya  Jekaziel  Zekarija 
cinhintku  he  Benaja  cinhintku, 
he  Jeyiel  cinhintku  he  Mattane- 
ja  cinhintku  Lewi  kin  Asap  cin¬ 
ca  etanhan,  he  akan  hi. 

15  Unkan  heya,  Anagoptanpo, 
Juda  owasin,  qa  Jerusalem  otipi 
kin,  qa  wica^tayatapi  kin  Jeho- 
sapat,  Jehowa  hecen  eniciyapi, 
Ihnuhan  niyepi  yu^inye  niyanpi 
qa  ihnuhan  ozuye  tanka  kin  de 
ikowicayapapi  kin,  wokicize  kin 
niye  nitawapi  sni,  tuka  Wakan- 
tanka  he  tawa  ce. 

16  Heyakecinhan  wicitkokim 
yapo,  inyun  Tzitz  oiyakapte  kin 
itanwankanhde  upi^  qa  kaksiza 


ihanke  en  iyewicayayapi  kta ; 
Jeruel  tinta  kin  wiyohiyanpata. 

17  Hen  wicayakizapi  kte  sni, 
tuka  owanji  najinpo,  en  yan- 
kapo,  qa  Jehowa  towanikiye 
nicupi  kin  wanyakapo.  Juda 
qa  Jerusalem  ihnuhan  yusinye 
niyanpi  kin,  qa  ihnuhan  wako- 
yakipapi.  Heyakecinhan  wici¬ 
tkokim  inanpapo,  qa  Jehowa 
nicipi  un  kta. 

18  Hehan  Jehosapat  ite  kin 
maka  ektakiya  patuja,  qa  Juda 
qa  Jerusalem  ounyanpi  kin  owa¬ 
sin  Jehowa  ohodapi  kta  e  Je¬ 
howa  itokam  makata  ekpeiciya- 
pi. 

19  Qa  Lewi  kin  Qohati  cincapi 
kin  etanhan,  qa  Qorahi  cinca 
kin  etanhan  ho  tanka,  qa  wan- 
kantuya  on  Jehowa  yatanpi  kta 
e  najinpi. 

20  Unkan  hanhannahin  kiktapi, 
qa  Teqoa  tinta  kin  ekta  iyayapi. 
Unkan  yapi  kin  icunhan  .Jehosa¬ 
pat  najin  qa  heya,  Juda  qa  Jeru¬ 
salem  ounyanpi  kin  namahonpo. 
Jehowa  wakanyadapi  kin  wa- 
cinyanpo,  hecen  niyusutapi  kta, 
Waayate  tawa  wicawicadapo, 
hecen  ohiyayapi  kta. 

21  Unkan  oyate  om  wohdake  ca 
Jehowa  idowanpi  kin  najin  wi- 
cakiya;  unkan  wipekitonpi  wi- 
citokam  manipi,  qa  towitan  wa¬ 
kan  yatanpi,  qa  heyapi,  Jehowa 
yatanpo,  towacantkiye  owihanke 
wanica  ce. 

22  Unkan  toka  panpi  kin,  qa 
wayatanpi  kin  he  ehan  Jehowa 
Anmon  cinca  kin,  qa  Moab,  qa 
Seyir  he  ounyanpi  kin  Juda 
takpe  upi  kin  waiyapewicakiya 
hecen  wicakastakapi. 

23  Unkan  Anmon  cinca  kin  qa 
Moab  Seyir  he  ounyanpi  kin 
anawicatanpi  ecen  wicaktepi,  qa 
ihang  wicayapi ;  qa  Seyir  oun¬ 
yanpi  kin  wicayusotapi  qehan, 

wa  Rulinafekiciyapi  kta,  Moses 
toope  en  owapi  kin  iyecen  ;  wo- 
wiyuskin  on,  qa  odowan  Dawid 
nape  kin  on. 

19  Qa  tiyopa  awanyakapi  kin 
Jeliowa  ti  tiyopa  kin  ekta  najin- 
wicakiya  ;  hecen  time  sapa  to- 
kadan  tin  hiyu  kte  sni. 

20  Qa  opawing’e  itancanpi  kin, 
qa  wicasta  kinihanpi  kin,  qa  to- 
na  wawidakapi  kin,  qa  makoce 
oyate  kin  owasin  om,  wicasta- 
yatapi  kin  .Tehowa  ti  kin  etanhan 
apamahde  ayapi,  qa  wicastaya- 
tapi  tipi  tawa  tiyopa  wankantu 
kin  ohna  hiyuyapi,  qa  wicasta- 
yatapi  toiyotanke  akan  wicasta- 
yatapi  kin  iyotang  kiyapi. 

21  Hecen  makoce  oyate  kin 
owasin  wiyuskinpi,  qa  otonwe 
kin  oziiciya,  Atalija  teyapi  kin 
ohakam. 

WIG  0  WO  YAK  E  24. 

1  Joas  waniyetu  sakowin,  toka 
wawidake  cehan,  qa  waniyetu 
wikcemna  topa  .lerusalera  ohna 
wawidaka,  qa  hunku  Tzibia  eci- 
yapi  Berseba  etanhan. 

2  Qa  Joas  taku  ecetu  Jehowa 
ista  kin  en  econ,  Jehojada  wa- 
wayusna  kin  anpetu  tawa  owa¬ 
sin. 

3  Unkan  Jehojada  winohinca 
nonpa  yuskiya.  Unkan  cinca 
wica  winyan  ko  kicitonpi. 

4  Unkan  hena  iyohakam  Jeho¬ 
wa  ti  kin  pikiye  kta  e  Joas  cante 
yuza. 

5  Qa  wawayusnapi  kin,  qa  Lewi 
kin  mniciye  wicaye  ca  hewica- 
kiya,  Juda  otonwe  kin  ektakta 
yapo,  qa  Jehowa  wakanyadapi 
tipi  tawa  kin  yusntapi  kta  e 
Israel  owasin  etanhan  raazaska 
mnayanpo,  omaka  otoiyolii ;  qa 
wicoie  kin  de  niyepi  inahniyapo. 
Tuka  Lewi  kin  inahniyapi  sni. 

6  Unkan  wicastayatapi  kin  Je¬ 
hojada  itancan  kin  kico,  qa  he- 
ciya,  Tokeca  woyaatanin  tipi 
kin  on  woahi,  Moses  Jehow'a 
taokiye  kin  Israel  mnaye  wica^i 
kin  he,  Lewi  kin  Juda  qa  Jeru¬ 
salem  etanhan  ahi  wicayakiye 
sni  he  ? 

7  Atalija  winohinca  sica  kin  he 
cinca  kin  iyahna  Wakantanka  ti 
kin  yujuju,  qa  Jehowa  tipi  tawa 
on  taku  yuwakanpi  kin  owasin 
Bayalim  ekta  ayapi. 

8  Unkan  wicastayatapi  kin  eye 
cin  iyecen  canwohnaka  wan  ka- 
gapi,  qa  Jehowa  tipi  tawa  tiyo¬ 
pa  ekta  itankan  ehnakapi. 

9  Hehan  woahi,  Moses  Wakan¬ 
tanka  taokiye  liopuza  kin  en 
Israel  ahi  wicasi  kin,  Juda  qa 
Jerusalem  ohna  ahipi  kta,  ieyan- 
pabapi. 

10  Unkan  itancanpi  kin  qa  oya¬ 
te  kin  owasin  wiyuskinpi,  qa 
ahipi,  qa  en  iyeyapi,  ecen  yu- 
stanpi. 

11  Unkan  tohantu  kasta  maza- 
ska  ota  wanyakapi,  ca  wicasta¬ 
yatapi  econ  wicasi  iyecen,  Lewi 
kin  canwohnaka  kin  ahipi  ca 
wicastayatapi  tawowapi  kaga,  qa 
tuwe  wawayusna  itancan  kin 
cajeyate  cin  ekta  ipi;  qa  canwo¬ 
hnaka  yuhdokapi,  qa  mazaska 
kin  icupi,  qa  ake  canwohnaka 
kin  oyanke  tawa  kin  ekta  hna- 
kapi,  hecen  econpi  tohantu  ka¬ 
sta,  qa  mazaska  ota  mnayanpi. 

12  Unkan  W'icastayatapi  kin,  qa 
Jehojada  mazaska  kin  Jehowa  ti 
kin  wokicanye  w'ohtani  kin  econ¬ 
pi  kin  wicakipamnipi,  qa  nakun 
Jehowa  ti  kin  piyapi  kta  w^aka- 
kanpi,  qa  cankajipapi  opewica- 
tonpi,  qa  nakun  mazasapakaga, 
qa  mazasakaga  Jehowa  ti  kin 
yusutapi  kta  on. 

13  Hecen  wokicanye  econpi 
kin  htanipi,  qa  piyapi  wohtani 

kiconze  en  najin,  qa  wa^ag  iciye 
ca  sunkaku  owasin  isan  on  wi- 
cakte,  nakun  Israel  itancanpi 
hunKt. 

5  .Torarn  waniyetu  wikcemna 
yamni  sanpa  nonpa  qehan  toka 
wawidake  ca  waniyetu  sahdogan 
Jerusalem  ohna  wawidaka. 

6  Qa  Israel  wicastayatapi  ta- 
cankupi  kin  ohna  rnani,  Ahab 
tiyohnaka  kin  econpi  kin  iyecen, 
Ahab  cunwintku  wan  yuza  na- 
kas,  qa  taku  sica  Jehowa  ista 
kin  en  econ  ece. 

7  Hececa  sta  Dawid  tiyohnaka 
kin  ihangye  kta  Jehowa  iyokipi 
sni;  wotakuye  Dawid  kicicage 
ca  iye  qa  cinca  kin  petijanjan 
wicaqu  kta,anpetu  owasin,  keye 
ciqon,  heon  etanhan. 

8  Anpetu  tawa  en  Edom  Juda 
nape  ihukuya  unpi  qon  kipajinpi, 
qa  wicastayatapi  wan  icicagapi. 

9  Unkan  Joram  taakicita  tan- 
can  orn,  qa  canpahmihma  tawa 
owasin  om  tawicakpe  iyaya  qa 
hanyen  najin,  qa  Edom  iye  qa 
tacanpahmihma  itancanpi  kin 
ihduksan  hiyeyepi  kin  wicaka- 
staka. 

10  Tuka  Edom  anpetu  kin  de- 
hanyan  Juda  nape  kin  kipajinpi. 
He  ehan  iye  Jehowa  hunkake 
wicaya  wakandapi  kin  ayustan 
kin  heon  Libna  nakun  iye  nape 
kin  kipajin. 

11  Iye  nakun  pajodan  kaga, 
Juda  he  kin  akan  ;  qa  Jerusalem 
otipi  kin  wawicihahapi  econwi- 
cakiya,  qa  Juda  cinwicakiya. 

12  Unkan  wowapi  wan  Elija 
waayate  kin  etanhan  kahipi  kin 
he  heya,  Jehowa  niyate  Dawid 
wakanda  kin  hecen  eya,  Niyate 
Jehosapat  tacanku,  qa  Asa  Juda 
wicastayatapi  tacanku  kin  ohna 
mayani  sni, 

13  Tuka  Israel  wicastayatapi 
tacankupi  kin  ohna  mayani,  qa 


Juda,  qa  Jerusalem  otipi  kin 
wawicihahapi  econ  wicayakiya ; 
Ahab  tiwahe  wawicihahapi  econ¬ 
pi  kin  iyecen  ;  qa  nisunka  niyate 
tiyohnaka  niye  isanpa  wastepi 
hena  wicayakte  ; 

14  Heon  inyun  Jehowa  woka- 
stake  tanka  on  oyate  nitawa,  qa 
nicinca,  qa  nitawinpi,  qa  taku 
duhe  cin  iyuhpa  wicakastake 
kta ; 

15  Qa  niye  tezi  niyazan  nina 
waniyazanke  kta  ecen  anpetu 
iyohi  wmwayazan  on  nisupe  kin 
hiyu  kta. 

16  Unkan  Jehowa  Pilistim  kin, 
qe  Arabim  Kusim  ikiyedan  ya- 
konpi  kin  toniyapi  kin  Joram 
azuyapi  kta  e  iyopastaka. 

17  Unkan  Juda  anatanpi,  qa 
naoksapi,  qa  wicastayatapi  tipi 
tawa  ohna  woyuha  iye3mpi  kill 
iyuhpa  icupi,  qa  nakun  iye  cinca 
kin  qa  tawicu  wayaka  iwicacupi ; 
hecen  cinhintku  hakakta  Jeho- 
ahaz  heceedan  okicaptapi. 

18  Qa  hena  owasin  ohakam  Je¬ 
howa  he  kastaka,  tezi  kin  en, 
wowayazan  okizipica  sni  on. 

19  Unkan  anpetu  owasin  otoi- 
yohi  hececa,  ecen  omaka  nonpa 
ihanketa,  towaya^anka  on  supe 
kin  hiyu,  qa  wowayazan  sica  on 
ta  qa  hunkake  wicaya  izinwica- 
yapi  kin  iyecen  iye  on  woizinye 
kagapi  sni. 

20  Waniyetu  wikcemna  yamni 
sanpa  nonpa  qehan  toka  wawi¬ 
daka,  qa  waniyetu  sahdogan  .le- 
rusalem  ohna  wawidaka,  qa  iya- 
ye  cehan  akiceyapi  sni,  qa  Da’fvid 
totonwe  ohna  hnakapi,  tuka  wi¬ 
castayatapi  ohnahnakapi  kin  he¬ 
na  ohna  hnakapi  sni. 

WICOWOYAKE  22. 

1  Unkan  Jerusalem  ounyanpi 
kin  heekiya  cinhintku  hakakta 

Aliazija  wicastayatapi  kag-api, 
ozuye  Arabim  om  owanka  kin  en 
hipi  qon,  tokapapi  kin  owasin 
wicaktepi  nakas.  Hecen  Joram 
cinbintku  Abazija  Juda  idaka. 

2  Abazija  waniyetu  wikcemna 
nonpa  sanpa  nonpa  qehan  toka 
wawidaka,  qa  waniyetu  wanji- 
dan  Jerusalem  ohna  wawidaka, 
qa  hunku  Atalija  Omri  cunwin- 
tku  eciyapi, 

3  Nakun  iye  Abab  tiyohnaka 
canku  kin  omani,  hunku  taku 
sica  econ  wabokonkiya  nakas. 

4  Hecen  Jehowa  ista  kin  en 
taku  sica  econ,  Abab  tiyohnaka 
kin  iyecen.  Hena  atkuku  te  cin 
iyohakam  wawiyukcan  wicayu- 
ha,  hecen  ihangyapi. 

5  Nakun  hena  tawowahokon- 
kiye  ohna  mani,  qa  Joram  Abab 
cinbintku  Israel  wicastayatapi 
kici  Hazael  Aram  wicastayata¬ 
pi  azuya  wokicize  ekta,  Ramot 
Gileyad  en  i,  qehan  Arami  kin 
Joram  kastakapi. 

6  Unkan  Ramot  ekta  Hazael 
Aram  wicastayatapi  azuya  wo¬ 
kicize  en  opi  kin  okiziyapi  kta, 
heon  Jezreyel  en  hdi.  Unkan 
Azarija  Joram  cinbintku  Juda 
wicastayatapi.  kin  Joram  Abab 
cinbintku  wanyake  kta  apama- 
hde  i,  he  wayazanka  nakas. 

7  Qa  Abazija  awihnunipi  kin 
he  Wakantanka  etanhan  Joram 
ekta  i  kin  hee  ;  qa  ekta  i  qehan, 
Joram  kici  Jehu  Nimsi  cinhin- 
tku  itkokim  iyaya,  he  Abab  tiyo¬ 
hnaka  kin  wicakaspe  kta  Jehowa 
sdaya. 

8  Unkan  Jehu  Abab  tiyohnaka 
kin  wicayaco  qehanj  Juda  itan- 
canpi  kin,  qa  Abazija  cincu  cin- 
capi  kin  Abazija  okiyapi  kin 
hena  iyewicaya,  qa  wicakte. 

9  Qa  Abazija  akita,  qa  icu,  he 
Samaria  ohna  inabma,  tuka  Je¬ 
hu  ekta  kabipi ;  unkan  te  kiya, 

qa  Jeho^apat  cante  kin  ocowasin 
on  Jehowa  akite  cin  cinbintku 
kin  hee,  eyapi  kin,  heon  hna- 
kapi.  Hecen  Abazija  tiyohnaka 
kin  wokiconze  yuhapi  kta  woo- 
kihi  nicapi. 

10  Unkan  Atalija  Abazija  hun¬ 
ku  kin  iye  cinbintku  te  cin  wan¬ 
yake  cehan  najin,  qa  Juda  tiyo¬ 
hnaka  wicastayatapi  cinca  kin 
owasin  wicakte. 

11  Tuka  Jehosebeat  wicastaya¬ 
tapi  cunwintku  kin  .Toas  nabma- 
na  icu,  wicastayatapi  cinca  kin 
wicehna  tanhan,  wicaktepi  qe¬ 
han,  qa  iye,  winyan  icabye  cin 
kici,  oistima  tipi  mahentu  en 
i5mwicaya.  Hecen  Jehosebeat 
Juda  wicastayatapi  Joram  cun¬ 
wintku  Jehojada  wawayusna  ta- 
wicu  kin  he  nabma ;  Atalija  ite 
kin  etanhan,  unkan  ktepi  sni ; 
he  Abazija  tawinobtin  ee  nakas. 

12  Unkan  iye  hena  om  Wakan¬ 
tanka  ti  kin  ohna  nabmana  yan- 
ka,  waniyetu  sakpe.  Unkan  Ata¬ 
lija  makoce  kin  idaka. 

WICOWOYAKE  23. 

1  Unkan  waniyetu  isakowin  en 
Jehojada  wasag  iciye  ca  opa- 
winge  itancanpi  kin  wicakico, 
Azarija  Jerobam  cinhintku,  qa 
Ismael  Jobanan  cinhintku,  qa 
Azarija  Obed  cinhintku,  qa  Ma- 
yasija  Adaja  cinhintku,  qa  Eli- 
sapat  Zikri  cinhintku,  qa  hena 
om  wotakuye  kaga. 

2  Unkan  Juda  ohna  enanakiya 
iyayapi,  qa  Juda  otonwe  owasin 
etanhan  Lewi  kin,  qa  Israel  ate- 
yapi  itancanpi  kin  mniciye  wdca- 
yapi,  unkan  Jerusalem  en  hipi. 

3  Unkan  omniciye  kin  owasin 
Wakantanka  ti  kin  ohna  wica¬ 
stayatapi  kici  wotakuye  kagapi. 
Unkan  Jehojada  hewicakiya,  In- 
yun  wicastayatapi  cinhintku  kin 

wicastayatapi  kta,  Jehowa  Da- 
wid  cinca  kin  on  eye  ciqon  iye- 
cen. 

4  Wicoie  kin  de  ecanonpi  kta. 
Anpetu  wakan  en  yanpi  eca, 
wawaynsnapi,  Lewi  koya  obe 
yamni  yanpi  kta,  qa  wanji  hoco- 
ka  tiyopa  en  yanke  kta. 

5  Qa  wanji  wicastayatapi  ti 
kin  en,  qa  wanji  oahehde  tiyopa 
kin  ekta,  qa  oyate  kin  owasin 
Jehowa  ti  hocoka  kin  ohna  ya- 
konpi  kta. 

6  Qa  tuwedan  Jehowa  ti  kin 
en  hi  kte  sni,  wawaynsnapi,  qa 
Lewi  owicakiyapi  kin  henana; 
hena  wakanpi,  heon  hena  en  hipi 
kta,  qa  oyate  kin  owasin  Jehowa 
toawanyake  kin  awanyakapi  kta. 

7  Unkan  Lewi  kin  wicastaya¬ 
tapi  kin  ihdnksan  najinpi  kta, 
otoiyohi  wipe  kin  nape  ohna 
hduze  kta,  qa  tnwe  timahen  hi- 
yn  kinhan  teyapi  kta,  qa  wica¬ 
stayatapi  kin  tin  hiyn,  qa  tankan 
ya  eca  kici  nnpo, 

8  Unkan  Lewi  kin,  qa  Jnda 
owasin  token  Jehojada  wawayn- 
sna  kin  econ  wicasi  kin  ocowa- 
sin  iyecen  econpi,  qa  otoiyohi 
wicasta  taw  a  iwicacnpi  anpetn 
wakan  en  hiynpi  kin,  naknn  an¬ 
petu  wakan  en  inanpapi  kin  ; 
Jehojada  wawayusna  kin  obe 
kin  kihde  wicaye  sni  nakas. 

9  Unkan  Jehojada  wawayusna 
kin  opawinge  itancanpi  kin  wa- 
hukeza,  qa  wahacanka,  qa  wan- 
ju  kin  wicaqu,  hena  wicastaya¬ 
tapi  Dawid  tawa  qon,  qa  Wa- 
kantaka  ti  kin  ohna  yarikapi. 

10  Qa  oyate  kin  owasin  najin 
wicakiya,  otoiyohi  wahukeza  na¬ 
pe  ohna  hduha,  tipi  hiyete  etapa 
(itokaga)  tanhan,  tipi  hiyete  ca- 
tkata  (waziyata)  aiyahdeya,  owa- 
yusna,  qa  tipi  kin  koya,  wicasta¬ 
yatapi  kin  ihdnksan, 

11  Hehan  wicastayatapi  cin- 


hintku  kin  inanpe  yapi,  qa  wate- 
sdake  kin  aehnakapi,  qa  woyaa- 
tanin  qupi,  hecen  wicastayatapi 
kagapi ;  qa  Jehojada,  qa  iye  cin¬ 
ca  kin  sdayapi;  qa,  Wicastaya¬ 
tapi  kin  ni  nunwe  eyapi. 

12  Unkan  Atalija  oyate  inyan- 
kapi,  qa  wicastayatapi  yatanpi 
hopi  kin  nalion  qehan,  oyate  Je¬ 
howa  ti  en  yakonpi  kin  ekta  wi- 
cahi. 

13  Unkan  etonwan,  qa  inyun 
wicastayatapi  kin  omanipi  ohna 
cowahe  tawa  akan  najin,  qa  itan¬ 
canpi  kin,  qa  mazayahotonpi  kin, 
wicastayatapi  kin  icahda,  qa  ma- 
koce  oyate  kin  owasin  wiyuskin- 
pi,  qa  mazayahotonpi,  qa  wado- 
wanpi  kin  widowankiyapi  on  wa- 
yatan  onspewicakiyapi ;  hehan 
Atalija  taheyake  hduhdehdeca, 
qa,  \Vokipajin,  wokipajin,  eya. 

14  Hehan  Jehojada  wawayusna 
kin  opawinge  itancanpi  kin  obe 
awanyakapi  kin  inanpewicaye 
ca  hewicakiya,  Ocimdah  najinpi 
kin  itankan  iyaye  yapo,  qa  tnwe 
he  ope  cinhan  teyapi  kta,  Jeho¬ 
wa  ti  kin  ohna  teyapi  snipo,  wa¬ 
wayusna  kin  eya  nakas. 

15  Unkan  iyahpayapi,  unkan 
wicastayatapi  tipi  suktanka  ti¬ 
yopa  ocanku  kin  ekta  i,  unkan 
hen  ktepi. 

16  Unkan  Jehojada  wotakuye 
kaga,  iye,  qa  oyate  kin  owasin, 
qa  wicastayatapi  kin  om,  Jeho¬ 
wa  oyate  tawapi  kta. 

17  Hehan  oyate  kin  owasin 
Bayal  ti  kin  ekta  ipi,  qa  yujuju- 
pi,  qa  owayusna  tawa,  qa  wa- 
kagapi  tawa  kin  kaksaksapi,  qa 
Mattan  Bayal  wakiciyusna  kin 
owayusna  tawa  itokam  ktepi. 

18  Unkan  Jehojada  Jehowa  ti 
kicanyanpi  kta  on  wawayusnapi 
kin,  qa  Lewi  kin  najin  wicakiya, 
token  Jehowa  ti  kin  on  Dawid 
wicapamni,  wohuhnahyapi  Jeho- 

wa  HuHnalikiciyapi  kta,  Moses 
toope  en  owapi  kin  iyecen  ;  wo- 
wiyuskin  on,  qa  odowan  Dawid 
nape  kin  on. 

19  Qa  tiyopa  awanyakapi  kin 
Jehowa  ti  tiyopa  kin  ekta  najin- 
wicakiya  ;  hecen  time  sapa  to- 
kadan  tin  hiyu  kte  sni. 

20  Qa  opawinge  itancanpi  kin, 
qa  wicasta  kinihanpi  kin,  qa  to- 
na  wawidakapi  kin,  qa  makoce 
oyate  kin  owasin  om,  wicasta- 
yatapi  kin  .Tehowa  ti  kin  etanhan 
apamahde  ayapi,  qa  wicastaya- 
tapi  tipi  tawa  tiyopa  wankantu 
kin  ohna  hiyuyapi,  qa  wicasta- 
yatapi  toiyotanke  akan  wicasta- 
yatapi  kin  iyofcang  kiyapi. 

21  Hecen  makoce  oyate  kin 
owasin  wiyuskinpi,  qa  otonwe 
kin  oziiciya,  Atalija  teyapi  kin 
ohakam. 

WIG  0  WO  YAK  E  24. 

1  Joas  waniyetu  sakowin,  toka 
wawidake  cehan,  qa  waniyetu 
wikcemna  topa  Jerusalem  ohna 
wavvidaka,  qa  hunku  Tzibia  eci- 
yapi  Berseba  etanhan. 

2  Qa  Joas  taku  ecetu  Jehowa 
ista  kin  en  econ,  Jehojada  wa- 
wayusna  kin  anpetu  tawa  owa¬ 
sin. 

3  Unkan  Jehojada  winohinca 
nonpa  yuskiya.  Unkan  cinca 
wica  winyan  ko  kicitonpi. 

4  Unkan  hena  iy ohakam  Jeho¬ 
wa  ti  kin  pikiye  kta  e  Joas  cante 
yuza. 

5  Qa  wawayusnapi  kin,  qa  Lewi 
kin  mniciye  wicaye  ca  hewica- 
kiya,  Juda  otonwe  kin  ektakta 
yapo,  qa  Jehowa  wakanyadapi 
tipi  tawa  kin  yusutapi  kta  e 
Israel  owasin  etanhan  mazaska 
mnayanpo,  omaka  otoiyohi ;  qa 
wicoie  kin  de  niyepi  inahniyapo. 
Tuka  Lewi  kin  inahniyapi  sni. 

6  Unkan  wicastayatapi  kin  Je¬ 
hojada  itancan  kin  kico,  qa  he- 
ciya,  Tokeca  woyaatanin  tipi 
kin  on  woahi,  Moses  Jehowa 
taokiye  kin  Israel  mnaye  wicasi 
kin  he,  Lewi  kin  Juda  qa  Jeru¬ 
salem  etanhan  ahi  wicayakiye 
sni  he  ? 

7  Atalija  winohinca  sica  kin  he 
cinca  kin  iyahna  Wakantanka  ti 
kin  yujuju,  qa  Jehowa  tipi  tawa 
on  taku  yuwakanpi  kin  owasin 
Bayalim  ekta  ayapi. 

8  Unkan  wicastayatapi  kin  eye 
cin  iyecen  canwohnaka  wan  ka- 
gapi,  qa  Jehowa  tipi  tawa  tiyo¬ 
pa  ekta  itankan  ehnakapi. 

9  Hehan  woahi,  Moses  Wakan¬ 
tanka  taokiye  hopuza  kin  en 
Israel  ahi  wicasi  kin,  Juda  qa 
Jerusalem  ohna  ahipi  kta,  ieyan- 
pahapi. 

10  Unkan  itancanpi  kin  qa  oya¬ 
te  kin  owasin  wiyuskinpi,  qa 
ahipi,  qa  en  iyeyapi,  ecen  yu- 
stanpi. 

11  Unkan  tohantu  kasta  maza¬ 
ska  ota  wanyakapi,  ca  wicasta¬ 
yatapi  econ  wicasi  iyecen,  Lewi 
kin  canwohnaka  kin  ahipi  ca 
wicastayatapi  tawowapi  kaga,  qa 
tuwe  wawayusna  itancan  kin 
cajeyate  cin  ekta  ipi ;  qa  canwo¬ 
hnaka  yuhdokapi,  qa  mazaska 
kin  icupi,  qa  ake  canwohnaka 
kin  oyanke  tawa  kin  ekta  hna- 
kapi,  hecen  econpi  tohantu  ka¬ 
sta,  qa  mazaska  ota  mnayanpi. 

12  Unkan  wicastayatapi  kin,  qa 
Jehojada  mazaska  kin  Jehowa  ti 
kin  wokicanye  wmhtani  kin  econ¬ 
pi  kin  wicakipamnipi,  qa  nakun 
Jehowa  ti  kin  piyapi  kta  wmka- 
kanpi,  qa  cankajipapi  opewica- 
tonpi,  qa  nakun  mazasapakaga, 
qa  mazasakaga  Jehowa  ti  kin 
yusutapi  kta  on. 

13  Hecen  wokicanye  econpi 
kin  htanipi,  qa  piyapi  wohtani 

kin  napepi  on  yustanpi,  ecen 
Wakantanka  tipi  tawa  iyutapi 
qon  iyecen  ehdepi,  qa  yusutapi. 

14  Unkan  yustanpi  qehan  ma- 
zaska  okaptapi  kin  wicastayata- 
pi  kin,  qa  Jehojada  wicitokam 
hiyuyapi,  qa  Jehowa  ti  kin  on 
waksica  kagapi,  wokicanye  wa- 
ksica,  qa  woliulinaliyapi  on,  qa 
maza  tukiha,  qa  mazaskazi  wa¬ 
ksica,  qa  mazaska  waksica.  Un¬ 
kan  Jehowa  tipi  tawa  ohna  wo- 
huhnahyapi  huhnahyapi,  ohinni- 
yan,  Jehojada  anpetu  tawa  owa- 
sin. 

15  Unkan  Jehojada  wicahinca, 
qa  anpetu  imna,  qa  waniyetu 
opawinge  sanpa  wikcemna  ya- 
mni  qehan  te. 

16  Unkan  Israel  ohna  taku 
waste  Wakantanka,  qa  tipi  tawa 
ecakicon,  heon  Dawid  totonwe 
ohna,  wicastayatapi  om  hnakapi. 

17  Unkan  .lehojada  te  cin  oha- 
kam  Juda  itancanpi  kin  wicasta¬ 
yatapi  kin  en  hipi,  qa  itokam 
makipusdiya  elipeiciyapi,  hehan 
wicastayatapi  kin  anawicago- 
ptan. 

18  Unkan  Jehowa  hunkake  wi- 
cayapi  wakandapi  tipi  tawa  ayu- 
stanpi,  qa  Aserim,  qa  wakagapi 
okiyapi ;  qa  taku  kin  de  en  wa- 
htanipi  kin,  heon  Jehowa  Juda 
qa  Jerusalem  canniye  wicaya. 

19  Jehowa  en  hdicuwicaye  kta 
waayate  yewicasi,  qa  awicaya- 
taninpi  esta  anagoptanpi  sni. 

20  Unkan  Wakantanka  toniya 
kin  Zekarija  Jehojada  wawayu- 
sna  kin  cinhintku  kin,  koyagya; 
unkan  oyate  kin  wiciwankam 
inajin,  qa  hewicakiya,  Wakan¬ 
tanka  hecen  eya,  Tokeca  Jeho- 
w^a  tawoahope  kin  yecaksapi  he  1 
Qa  tanyan  iyahunipi  kte  sni,  Je¬ 
howa  adustanpi  kin  heon  iye 
aniyustanpi. 

21  Unkan  kipajinpi,  qa  wicasta¬ 


yatapi  kin  eeon  wica^i  kin  iye¬ 
cen  Jehowa  ti  hocoka  kin  ohna 
inyan  on  kininpi. 

22  Hecen  Joas  wicastayatapi 
kin  wowacantkiye  atkuku  Jeho¬ 
jada  iye  ecakicon  qon,  kiksuye 
sni,  tuka  cinhintku  kte.  Unkan 
te  kta  qehan,  Jehowa  wanyaka, 
qa  tokicon  ye,  eya. 

23  Unkan  ohakam  waniyetu 
wanjidan  Aram  ozuye  kin  iye 
anatanpi,  qa  Juda  qa  Jerusalem 
ekta  hipi,  qa  oyate  itancanpi 
kin  owasin  ihang  wicayapi,  oya¬ 
te  etanhan,  qa  wokipi  kin  owa¬ 
sin  Damaskos  wicastayatapi  kin 
ekta  yeyapi. 

24  Aram  ozuye  kin  wicasta  to- 
nana  hipi,  unkan  napepi  kin  en 
Jehowa  obe  nina  tanka  wicaqu, 
Jehowa  hunkake  wicayapi  wa¬ 
kandapi  kin  he  ayustanpi  nakas; 
hecen  woyaco  .loas  ecakiconpi. 

25  Unkan  wowayazan  ota  en 
ayustanpi,  qa  kihdapi  qehan,  iye 
taokiye  kipajinpi,  qa  Jehojada 
wawayusna  cinca  wepi  kin  on, 
towinja  akan  ktepi ;  hecen  ta,  qa 
Dawid  totonwe  ohna  hnakapi  ; 
tuka  wicastayatapi  ohnahnaka 
tawapi  ohna  hnakapi  sni. 

26  Unkan  iye  kipajinpi  kin  de- 
na  eepi  Zahad  ^imeyat  Anmoni- 
win  cinhintku  kin,  qa  Jehozabad 
Simerit  Moabiwin  cinhintku  kin, 

27  Unkan  iye  cinca  kin  eciya- 
tanhan,  qa  woqin  tanka  aehna- 
kapi  kin,  qa  token  Wakantanka 
tipi  tawa  kin  yusuta  kin,  inyun 
hena  wicastayatapi  tawowapi 
kin  en  owapi  ce.  Unkan  eeki- 
ya  iye  cinhintku  Amatziia  wa- 
widaka. 

WICOWOYAKE  25. 

1  Amatzija  waniyetu  wikce¬ 
mna  non  pa  sanpa  zaptan  qehan 
toka  wawidaka,  qa  waniyetu 

wikcemna  nonpa  sanpa  napcin- 
wanka  Jerusalem  ohna  wawida- 
ka ;  qa  hunku  kin  Jehoyadan 
eciyapi,  Jerusalem  etanhan. 

2  Qa  taku  ecetu  Jehowa  ista 
kin  en  econ,  tuka  cante  zaniyan 
on  econ  sni. 

3  Qa  wokiconze  en  wasake 
cehan  iye  taokiye  atkuku  wica- 
stayatapi  kin  ktepi  kin  hena 
wicakte. 

4  Tuka  cincapi  kin  te  wicaye 
sni.  Ateyapi  iye  cincapi  kin  on 
te  wicayapi  kte  sni,  qa  cinca 
ateyapi  on  te  wicayapi  kte  sni ; 
tuka  otoiyohi  iye  walitani  kin 
on  teyapi  kta,  Moses  woope 
wowapi  Jehowa  kahsi  kin  hen 
eya  owapi  nakas. 

5  Unkan  Amatzija  Juda  mni- 
ciye  wicaya,  qa  ateyapi  tipi  kin 
iyecen,  Juda  qa  Benjamin  owa- 
sin  on  kektopawinge  itancan,  qa 
opawinfre  itancan  wicakicag-a  ; 
qa  waniyetu  wikcemna  nonpa 
qa  akton  wicayawa,  qa  wi casta 
kahnigapi  heca  kektopawinge 
opawing’e  yamni  iyewicaya,  wa- 
hukeza  wahacanka  koya  yuza 
ozuye  eyaya. 

6  Nakun  mazaska  woqin  opa- 
wing'e  on,  Israel  etanhan  wicasta 
wasaka  waditaka  kektopawinge 
opawinge  opewicaton. 

7  Unkan  Wakantanka  tawica- 
sta  wan  en  hi,  qa  heciya,  Wi- 
castayatapi,  ihnuhan  Israel  obe 
kin  nici  yapi  kin ;  Jehowa  Israel 
Epraim  cinca  owasin  om  un  sni 
nakas. 

8  Tuka  wokicize  on  wasag  ni- 
ciya  idade  cinhan  toka  kin  ito- 
kam  Wakantanka  nasna  niye  kta. 
Okiyapi  kta,  qais  nasnayanpi  kta 
e  Wakantanka  en  wookihi  yu- 
kan  nakas. 

9  Unkan  Amatzija  Wakantan¬ 
ka  wicasta  tawa  heciya,  He- 
cinhan  woqin  opawinge  Israel 

Ozuye  kin  wicawaqu  kin  on  to¬ 
ken  econkupi  kta  he?  Unkan 
Wakantanka  wicasta  tawa  heya, 
Pie  isanpa  ota  Jehowa  nicu  kta 
okihi. 

10  Hehan  Amatzija  ozuye  kin 
Epraim  etanhan  iye  en  hipi  kin 
kihdapi  kta  e  wicayukinukan. 
Unkan  Juda  nina  canniyewica- 
yapi,  qa  wosihda  tanka  en  ki¬ 
hdapi. 

11  Unkan  Amatzija  wasag  iciye 
ca  taoyate  awicaye  ca  Miniskuya 
osmaka  kin  ekta  i,  qa  hen  Seyir 
cinca  kin  kektopawinge  wikce¬ 
mna  wicakastaka. 

12  Nakun  kektopawinge  wikce¬ 
mna  Juda  cinca  kin  niyake  wa- 
yaka  iwicacupi,  qa  Sela  (Imnija) 
inkpa  kin  etanhan  ehpewicayapi. 
Unkan  owasin  nasujapi. 

13  Tuka  ozuye  akicita  Amatzi¬ 
ja  kihde  wicasi  qon,  hecen  wo¬ 
kicize  ekta  kici  ipi  sni,  hena 
Juda  otonwe  kin  anatanpi,  Sa¬ 
maria  etanhan  Bethoron  aiya- 
hdeya,  qa  wicasta  kektopawinge 
yamni  wicaktepi,  qa  woyuha  ota 
kipi. 

14  Unkan  Amatzija  Edom  wi- 
cakastake  cin  etanhan  hdi  qe- 
han,  Seyir  cinca  kin  taku  wa- 
kandapi  kin  ahdi,  qa  iye  wakan- 
da  kta  ewicahde,  qa  wicitokam 
patuja,  qa  izinwicaya. 

1,5  Unkan  Jehowa  Amatzija 
canniyeya,  qa  waayate  wan  ekta 
yesi  qa  heciya,  Taku  wakan  iye 
taoyate  ninape  etanhan  ewica- 
hdaku  okitpanipi  kin,  hena  owi- 
cayape  kta  he  ? 

16  Unkan  okiye  cehan  wica- 
stayatapi  kin  heya,  Tuwe  wica- 
stayatapi  kin  wahokonkiye  nisi 
he.  Ayastan  wo.  Tokeca  ni- 
ktepi  kta  he  ?  Unkan  waayate 
kin  ayastan  ;  tuka,  Taku  kin  de 
ecanon,  qa  wahokonciciye  cin 
anayagoptan  sni,  heon  Jehowa 

ihangmyan  konza  e  sdonwaya 
ce,  eya. 

17  Unkan  Amatzija  Juda  wica- 
stayatapi  kin  waiyukcan,  qa  Joas 
he  Jehoaliaz  cinhintku  he  Jehu 
cinhintku,  Israel  wicastayatapi 
kin  wah'oye  ca  heciya,  Iho  itko- 
kirn  wanunkiciyake  kta. 

18  Unkan  Joas  Israel  wicasta¬ 
yatapi  kin  Amatzija  Juda  wica¬ 
stayatapi  kin  wahoye  ca  heciya, 
Wapepeka  Lebanon  akan  he  cin 
hantesa  Lebanon  akan  he  cin 
wahoye  ca  heciya,  Nicunksi  mi- 
cinksi  yuze  kta  e  qu  wo.  Un¬ 
kan  hewoskan  wamanica  kin  Le¬ 
banon  ohna  un  kin  ahiyaye  ca 
wapepeka  kin  naksa. 

19  Edom  yakastaka  kecanni, 
qa  nihdatan  kta  nicante  kin 
ihduwankantuya.  Dehan  tiyata 
owanji  yanka  wo.  Tokeca  taku 
sica  en  iyopastag  niciya  he  he- 
cen  nihicahe  kta,  qa  Juda  nakun. 

20  Tuka  Amatzija  nahon  sni, 
Edom  taku  wakandapi  kin  hena 
akita,  heon  toka  nape  en  wicaqu 
kta  Jehowa  konza. 

21  Unkan  Joas  Israel  wicasta¬ 
yatapi  kin  itanwankanhde  i,  he- 
cen  iye  qa  Amatzija  Juda  wi¬ 
castayatapi  ite  wankiciyakapi, 
Betsemes  Juda  tawa  kin  en. 

22  Unkan  Juda  hinhpayapi,  Is¬ 
rael  itokam,  qa  otoiyohi  tawa- 
keya  ekta  najicapi. 

23  Tuka  Joas  Israel  wicasta¬ 
yatapi  kin  Amatzija  Juda  wica¬ 
stayatapi  kin  he  Joas  cinhintku 
he  Ahazija  cinhintku,  wayaka 
icu,  Betsemes  ekta,  qa  Jerusalem 
ekta  ahi,  qa  Jerusalem  conkaske 
kin  yujuju,  Epraim  tiyopa  etan- 
han  okahmin  tiyopa  kin  ekta  he- 
hanyan,  wicispa  opawinge  topa. 

24  Qa  raazaskazi,  qa  mazaska, 
qa  vvaksica  Jehowa  ti  Obededom 
awanyake  cin  he  ohna  iyeyapi 
kin  owasin  icu,  nakun  wicasta¬ 


yatapi  wopiye  ti  kin  en,  nakun 
wicakaska  cinca  qupi  kin,  qa 
Samaria  ekta  kihda. 

25  Unkan  Amatzija  Joas  cin¬ 
hintku.  Juda  wicastayatapi  kin 
Joas  Jehoahaz  cinhintku  Israel 
wicastayatapi  kin  te  cin  ohakam 
waniyetu  wikcemna  sanpa  za- 
ptan  hehanyan  ni. 

26  Qa  Amatzija  ohan  unman 
tokaheya,  qa  ehake,  Juda  qa  Is¬ 
rael  wicastayatapi  tawowapi  en 
owapi  sni  he  1 

27  Unkan  Amatzija  Jehowa  ope 
cin  etanhan  ihdamna  ehantanhan 
Jerusalem  ohna  kipajinpi.  Un¬ 
kan  Lakis  ekta  kuwa  iyayapi, 
qa  hen  ktepi. 

28  Qa  suktanka  qinkiyapi  aupi, 
qa  Juda  otonwe  ohna  hunkake 
wicaya  om  hnakapi. 

WICOWOYAKE  26. 

1  Unkan  Juda  oyate  kin  owasin 
Uzzija  icupi,  qa  atkuku  Amatzi¬ 
ja  eekiya  wicastayatapi  kagapi ; 
iye  he  ehan  waniyetu  wikcemna 
sanpa  sakpe. 

2  Iye,  wicastayatapi  kin  hun¬ 
kake  wicaya  om  istima  ohakam, 
Elot  conkaske  kage  ca  Juda  on 
ehdaku. 

3  Uzzija  waniyetu  wikcemna 
sanpa  sakpe  qehan  toka  wawi- 
daka,  qa  waniyetu  wikcemna 
zaptan  sanpa  nonpa  Jerusalem 
ohna  wawidaka,  qa  hunku  Jeko- 
lija  eciyapi  Jerusalem  etanhan. 

4  Qa  taku  ecetu  Jehowa  ista 
kin  en  econ ;  atkuku  Amatzija 
econ  qon  owasin  iyecen. 

5  Qa  Zekarija  Wakan tanka  to- 
wanyake  okahnige  cin  anpetu 
tawa  en  Jehowa  akita,  qa  tohan 
Jehowa  akita  eca,  Wakantanka 
tanyan  waokiya  ece. 

6  Hecen  iyaye  ca  Pilistim  azu- 
wicaya,  qa  Gat  conkaske  kin,  qa 

Jabne  conkaske  kin,  qa  Asdod 
conkaske  km  yujuju  ;  qa  Asdod, 
qa  PilisLim  tamakocepi  kin  en 
otonwe  kaga. 

7  Unkan  Wakantanka  iye  wa- 
sagya  Pilistim  azuwicaye  kta  on, 
nakun  Arabi  Gurbayal  ounyan- 
pi  kin,  qa  Mayunim  azuwicaye 
kta  on. 

8  Unkan  Anmoni  kin  Uzzija 
minha  qupi,  hecen  Egupta  oena- 
pe  kin  hehanyan  cajeyatapi  ; 
nina  wasaka  aya  nakas. 

9  Qa  Uzzija  tipi  ipasotka  Jeru¬ 
salem  kicaga,  oise  tiyopa  akan, 
qa  osmaka  tiyopa  akan,  qa  oka- 
bmin  akan,  qa  hena  suta  kaga. 

10  Qa  conkaske  tintoskan  kaga, 
qa  minibdoka  ota  qa,  wanunyanpi 
ota  yuha  nakas,  Sepela  ohna, 
qa  makomdaya  ohna;  qa  maka 
kicanyanpi,  qa  hastanhanka  iyu- 
wi  kicanyanpi  lie  kin  akan,  qa 
Karmel  akan  yuha,  wojupi  wa- 
stedaka  nakas. 

11  Qa  Uzzija  wokicize  on  aki- 
cita  wicayuha,  hena  Jeyiel  wo- 
wapikaga,  qa  Mayaseja  akicita 
tancan  wicayawapi  kin  iyecen 
obe  ozuye  iyayapi,  wicastayatapi 
mdetanhunka  wicayuhe  cin  wan- 
ji  Hananija  nape  kin  ihukuya. 

12  Wicasta  wasaka  waditaka 
ateyapi  tipi  itancanpi  wicaya¬ 
wapi  kin  owasin  kektopawinge 
nonpa  sanpa  opawinge  sakpe. 

13  Qa  hena  napepi  kin  ihukuya 
ozuye  kin  wicasta  kektopawinge 
opawinge  yamni  sanpa  kektopa¬ 
winge  sakowin  sanpa  opawinge 
zaptan,  wicastayatapi  toka  kin 
azuwicaye  kta  okiyapi,  qa  woo- 
kihi  on  waditagya  kizapi. 

14  Unkan  hena  on,  obe  ihunni- 
yan  wahacanka,  qa  wahukeza, 
qa  mazawapaha,  qa  mazaheyake, 
qa  itazipa,  qa  iyuhmun  inyan  on 
wiyeya  wicakicaga. 

15  Qa  Jerusalem  ohna  wanhin- 

kpe,  qa  in3^an  tanka  on  kaho  iye- 
yapi  kta  e  taku  wicasta  ksapa 
iyukcanpi  kin  kahwicasi,  qa  he¬ 
na  tipi  ipasotka  en,  qa  conkaske 
okahmin  akan  ehnaka.  Hecen 
tehan  tanhan  cajeyatapi,  nina 
okiyapi  ecen  wasaka  nakas. 

16  Tuka  wasake  cehan  cante 
kin  wahan  icida,  woihangye 
ekta ;  qa  Jehowa  iye  wakanda 
kin  awahtani,  qa  wizite  owayu- 
sna  akan  wizinye  kta  e  Jehowa 
tipi  wakan  tawa  mahen  iyaya. 

17  Unkan  iye  ihakam  Azarija 
wawayusna  kin,  qa  Jehowa  wa- 
wakiyusnapi  waditaka  wikcemna 
sahdogan  opapi,  Uzzija  ihakam 
en  ipi. 

18  Qa  wicastayatapi  kin  Uzzija 
anajinpi,  qa  heciyapi,  Uzzija  Je¬ 
howa  izinye  kte  cin  he  niye 
nitawa  sni ;  tuka  wawayusnapi 
kin  Aaron  cinca  wizinyapi  kta 
wicayuwakanpi  he  tawapi.  Tipi 
wakan  kin  etanhan  inanpa  wo : 
wanna  wayahtani,  qa  deon  Jeho¬ 
wa  etanhan  wowitan  duhe  kte 
sni. 

19  Unkan  Uzzija  sihda,  qa  wi¬ 
zinye  kta  nape  ohna  oizite  yuha, 
qa  wawayusnapi  kin  canniye  wi- 
caye  cehan  leprosi  ite  kin  akan 
ahinanpa,  wawayusnapi  wicito- 
kam,  Jehowa  ti  kin  ohna  wizite 
owayusna  icahda. 

20  Unkan  Azarija  wawayusna 
kin,  qa  wawayusnapi  kin  owasin 
atonwanpi,  qa  inyun  leprosi  ece- 
ca  ite  kin  akan  ;  heon  hetanhan 
inahni  iyayeyapi,  qa  is  eya  Jeho¬ 
wa  kastake  cin  on  inanpe  kta 
inahni. 

21  Hecen  Uzzija  wicastayatapi 
kin  leprosi  ececa,  te  cin  anpetu 
kin  hehanyan,  qa  leprosi  waya- 
zanka  tipi  kin  ohna  ti,  Jehowa 
tipi  tawa  etanhan  yukinukanpi 
nakas.  Unkan  cinhintku  Jotam 
wicastayatapi  ti  kin  yuha,  qa 

makoce  oyate  kin  wicayaco 
ece. 

22  Unkan,  Uzzija  hunkake  wi- 
caya  om  istima,  qa  hunkake  wi- 
caya  om  hnakapi,  wicastayatapi 
ohnahnakapi  maga  kin  en  ;  Le- 
prosi  ececa,  eyapi  nakas.  Un¬ 
kan  cinhintku  Jotam  heekiya 
wawidaka. 

WICOWOYAKE  27. 

1  Jotarn  waniyetu  wikcemna 
nonpa  sanpa  zaptan  qehan  toka 
wawidake  ca  waniyetu  wukce- 
mna  sanpa  sakpe  Jerusalem  ohna 
W'awidaka,  qa  hunku  Jerusa  Za- 
doq  cunwintku  eciyapi. 

2  Unkan  taku  ecetu  Jehowa 
ista  kin  en  econ,  atkuku  Uzzija 
econ  qon  owasin  i3mcen,  tuka 
Jehowa  tipi  wakan  tawa  kin  en 
i  sni.  Hececa  esta  oyate  kin 
ihdusicapi. 

3  lye  tiyopa  tehanwankantu 
kin  Jehowa  tipi  tawa  kicaga. 
Nakun  Opel  (Paha  kin)  conka- 
ske  kin  tankaya  kaga. 

4  Nakun  otonwe  conka^ke  Ju- 
da  he  kin  akan  kaga,  qa  conka- 
ske,  qa  tipi  ipasotka  taskoju  kin 
ohna. 

5  Qa  Anmon  cinca  wicastaya¬ 
tapi  kin  azuya,  qa  ohiwicaya. 
Unkan  Anmon  cinca  kin  maza- 
ska  woqin  kektopawinge,  qa 
aguyapi-  su  kor  kektopawinge 
wikcemna,  qa  barle  kektopawin¬ 
ge  wikcemna  waniyetu  kin  he 
en  qupi.  Waniyetu  inonpa,  qa 
waniyetu  iyamni  en  Anmon  cin¬ 
ca  kin  ake  iyenaka  qupi. 

6  Jotam  hecen  wasaka  aya, 
Jehowa  ijm  wakanda  kin  itokam 
canku  kin  hduecetu  nakas. 

7  Unkan  Jotam  ohan  unman,  qa 
ozuye  tawa  owasin,  qa  tacanku, 
hena  Israel  qa  Juda  wicastaya¬ 
tapi  tawowapi  en  owapi  ce. 


8  lye  waniyetu  wikcemna  non¬ 
pa  sanpa  zaptan  qehan  toka  wa¬ 
widaka,  qa  wani}retu  wikcemna 
sanpa  sakpe  wawidaka  Jerusa¬ 
lem  ohna. 

9  Hehan  Jotam  hunkake  wica- 
ya  om  istima,  qa  Dawid  totonwe 
ohna  hnakapi.  Unkan  heekiya 
iye  cinhintku  Ahaz  wawidaka. 

WICOWOYAKE  28. 

1  Ahaz  waniyetu  wikcemna 
nonpa  qehan  toka  wawidaka,  qa 
waniyetu  wikcemna  sanpa  sakpe 
Jerusalem  ohna  wawidaka,  tuka 
taku  ecetu  Jehowa  ista  kin  en 
ateye  Dawid  iyecen  econ  sni. 

2  Nakun  Israel  wicastayatapi 
tacankupi  kin  omani,  qa  nakun 
inazaMoyapi  wakagapi  Bayalim 
kicaga. 

3  Qa  Benhinnom  osmaka  ohna 
wizinya,  qa  iye  cinca  kin  petan 
huhnahwicaya,  Ikcewicasta  Je¬ 
howa  Israel  cinca  itokapa  tan- 
han  nape  wicaya  wowahte  sni 
econpi  kin  iyecen. 

4  Qa  wayusna,  qa  wizinya  pa- 
ha  akan,  qa  pajodan  akan,  qa 
can  ape  toto  yukan  owasin  ihu- 
kuya. 

5  Heon  Jehowa  iye  wakanda 
kin  Aram  wicastayatapi  nape  kin 
en  qu.  Unkan  he  kastaka,  qa 
etanhan  wicota  wayaka  icupi,  qa 
Damaskos  ekta  awicahdapi.  Na¬ 
kun  Israel  wicastayatapi  nape  en 
qupi  he  qe  wopate  tanka  on  wi- 
cakastaka. 

6  Peqah  Rernalija  cinhintku 
Juda  wicasta  kektopawinge  opa- 
winge  sanpa  kektopawinge  wi¬ 
kcemna  nonpa  anpetu  wanji- 
dan  en  wicakte,  owasin  wica¬ 
sta  waditakapi ;  Jehowa  ateya- 
pi  wakandapi  kin  ayustanpi  heon 
etanhan. 

7  Qa  Zikri  Epraim  wicasta  wa- 

^aka  wan  wicastayatapi  cinhiii- 
tku  Mayasija,  qa  Azriqam  tipi 
kin  awanyake  cin,  qa  Elqana 
wicastayatapi  kin  iyokihe  kin 
wicakte. 

8  Unkan  Israel  cinca  kin  hun- 
kawanji  wicayapi  etanhan  wino- 
Rinca  qa  cinca  wica  qa  winyan 
kektopawinge  opawinge  nonpa 
wayaka  iwicacupi,  qa  nakun  wo- 
yuha  ota  kipi ;  qa  taku  kipi  kin  ■ 
Samaria  ekta  ayapi. 

9  Unkan  Israel  Jehowa  waaya- 
te  tawa  wan,  Oded  eciyapi,  hen 
yanka,  qa  ozuye  kin  Samaria 
ekta  hdipi  wicitkokim  inanpe  ca 
hewicakiya,  Inyun  Jehowa  ni- 
hunkakepi  wakandapi  kin  Juda 
canniyewicaya,  heon  ninapepi  en 
wicaqu  j  unkan  wosihda  mahpi- 
ya  kin  iyahde  on  wicayaktepi. 

10  Qa  nakaha  Juda  qa  Jerusa¬ 
lem  cincapi  kin  wicayaktepidan, 
qa  hoksipidan  on  qa  wicinyanpi- 
dan  on  wicaduhapi  kta  kecanipi ; 
tuka  niyepi  kaes  Jehowa  wakan- 
yadapi  kin  en  taku  hapica  nici- 
yukanpi  sni  he  ? 

11  Heon  nakaha  namaFionpo, 
Jehowa  tocanniye  aideniyanpi, , 
heon  wayaka  nihunkawanjinpi 
etanhan  iyacupi  kin  kihde  wica- 
yapo. 

12  Hehan  Epraim  itancanpi  kin 
wanjiksi  Azarija  Johanan  cinhin- 
tku,  Berekija  Mesillemot  cinhin- 
tku,  qa  Jeliizeqija  Sallum  cinhin- 
tku,  cia  Yamasa  Hadlai  cinhin- 
tku  wicasta  ozuye  etanhan  hdipi 
kin  anawicajinpi ; 

13  Qa  hewicakiyapi,  Wayaka 
kin  den  hiyuwicayayapi  kte  sni. 
Inyun  wanna  Jehowa  etanhan 
taku  sica  iyahde  unkiciyapi,  qa 
niyepi  waunhtanipi,  qa  taku  sica 
iyahdeunkiciyapi  kin  duotapi  kta 
kecanipi ;  wanna  Israel  wocan- 
niye,  qa  taku  sica  ota  iyahde- 
iciyapi  qeyas. 


OYAKAPI, 

14  Unkan  akicita  kin  wayaka 
kin,  qa  woyuha  kin  ayustanpi, 
itancanpi,  qa  omniciye  owasin 
wicitokam. 

15  Unkan  wicasta  cajewicaya- 
tapi  qon  najinpi,  qa  wayaka  kin 
iwicacupi,  qa  tona  tancodan  unpi 
kin  hena  woyuha  kipi  qon  etan¬ 
han  heyake  wicaqupi,  qa  koyag 
wicayapi,  qa  hanpohekiyapi  ca 
woyute  qa  woyatke  wicaqupi, 
qa  sdawicayapi,  qa  tona  manipi 
sni  kin  owasin  sonsonna  akan 
iyotang  wicayapi,  qa  Jeriho  (Ta¬ 
mar  can  otonwe  kin )  ekta  hun- 
kawanji  wicayapi  en  awicahipi ; 
hehan  Samaria  ekta  hdapi. 

16  Hehan  wicastayatapi  kin 
Ahaz  Asur  wicastayatapi  kin 
wahoya,  qa,  Omakiya  ye,  eya. 

17  Edomi  ake  hipi,  qa  Juda 
kastakapi,  qa  w;ayaka  icupi  na- 
kas. 

18  Nakun  Pilistim  Sepela  oton¬ 
we  kin,  qa  Juda  itokaga  kin  azu- 
yapi,  qa  Bet  feemes  (  Anpetuwi 
ti  kin,)  qa  Ajalon,  qa  Gederot, 
qa  Soko,  qa  otonwe  cunksiwi- 
caye  cin,  qa  Timna,  qa  cunksiwi- 
caye  cin,  qa  Gimzo,  qa  cunksi- 
wicaye  cin  icupi,  qa  ohna  iyotan- 
kapi. 

19  Ahaz  Israel  wicastayatapi 
kin  on  Jehowa  Juda  yuhukuya. 
lye  Juda  tancodan  wicakiya,  qa 
Jehowa  ihakta  sni  nakas. 

20  Unkan  Tilgat  Pilneser  Asur 
wicastayatapi  kin  iyokisinya,  tu¬ 
ka  wasagye  sni. 

21  Ahaz  Jehowa  tipi  tawa  etan¬ 
han,  qa  wicastayatapi,  qa  itan¬ 
canpi  tipi  tawapi  etanhan  taku 
icu,  qa  Asur  wicastayatapi  kin 
qu,  tuka  okiye  sni. 

22  Unkan  wicastayatapi  Ahaz 
iye  toiyokisice  anpetu  kin  en  Je¬ 
howa  sanpa  wakihtani. 

23  Qa  Damaskos  taku  wakan¬ 
dapi  kin  hena  wakiyusna,  hena 

kastakapi,  heon  heya,  Aram  wi- 
castayatapi  taku  wakandapi  kin 
hena  owicakiyapi  ece  ;  hena  mi- 
ye  wawicawakiyusna  kta,  hecen 
mis  omakiyapi  kta;  tuka  hena 
on  iye,  qa  Israel  owasin  awihnu- 
mpi. 

24  Qa  Ahaz  Wakantanka  tipi 
tavva  waksica  kin  mnayan,  qa 
Wakantanka  ti  kin  waksica  kin 
baspaspa,  qa  Jehowa  ti  tiyopa 
kin  nataka,  qa  Jerusalem  oka- 
hmin  owasin  en  wahnawosnapi 
icicaga. 

25  Nakun  Juda  otonwe  owasin 
ohna  paha  kaga ;  taku  wakan 
tokeca  izinwicaye  kta,  hecen 
Jehowa  iye  hunkake  wicaya  wa¬ 
kandapi  kin  sihdaya. 

26  Unkan  iye  ohan  unman,  qa 
tacanku  owasin,  tokaheya,  qa 
ehake  kin  hena  Juda  qa  Israel 
wicastayatapi  wowapi  kin  en 
owapi  ce. 

27  Unkan  Ahaz  ate  wicaya  om 
istima,  qa  Jerusalem  ohna  hna- 
kapi ;  tuka  Israel  wicastayatapi 
ohnahnakapi  kin  ekta  ayapi  sni. 
Unkan  iye  cinhintku  Hezekija 
heekiya  wawidaka. 

WICOWOYAKE  29. 

1  Hezekija  waniyetu  wikcemna 
nonpa  sanpa  zaptan  qehan  toka 
wawidake  ca  waniyetu  wikce¬ 
mna  nonpa  sanpa  napcinwanka 
Jerusalem  ohna  wawidaka,  qa 
hunku  Abia  Zekarija  cunvvintku 
eciyapi, 

2  Qa  taku  ecetu  Jehowa  ista 
kin  en  econ,  ateya  Dawid  econ 
qon  owasin  iyeeen. 

3  Iye  waniyetu  tokaheya  wa¬ 
widake  cin  wi  tokaheya  en  Je¬ 
howa  ti  tiyopa  kin  yuhdoka,  qa 
hena  piya. 

4  Qa  wawayusnapi  kin,  qa 
Lewi  kin  uwicakiya,  qa  wiyo- 


hiyanpata  canku  kin  en  mnawi- 
caya  ; 

5  Qa  hewicakiya  ;  Lewi  yaunpi 
kin  namahonpo ;  Ihduwakanpo, 
qa  Jehowa  nihunkakepi  wakan¬ 
dapi  kin  tipi  tawa  yuwakanpo ; 
qa  taku  sapa  kin  tipi  wakan 
etanhan  tankan  ayapo. 

6  Ate  wicunyanpi  kin  walitani- 
pi,  qa  taku  ^ica  Jehowa  wakan- 
undapi  ista  kin  en  econpi,  qa  iye 
ayustanpi,  qa  Jehowa  tipi  tawa 
etanhan  ihdamnapi,  qa  heyata 
iy  ayapi. 

7  Nakun  tiyopa  awakeyapi  ti¬ 
yopa  kin  natakapi,  qa  petijanjan 
liin  bosnipij  qa  wizite  kin  izinya- 
pi  sni,  qa  taku  Israel  wakandapi 
tipi  tawa  ohna  wohuhnahyapi 
kin  huhnahyapi  sni. 

8  Heon  Jehowa  Juda  qa  Jeru¬ 
salem  canniye  wicaya,  qa  woni- 
hinciye,  woihangye,  qa  wooste- 
hda  en  wicaqu,  niistapi  on  wan- 
dakapi iyeeen. 

9  Hecen  atewicunyanpi  isan 
on  cawicapapi  hinlipayapi,  qa 
unkicincapi  wica  winyan  koya, 
qa  unkitawinpi  taku  kin  de  on 
wayaka  unpi. 

10  Wanna  Jehowa  Israel  wa¬ 
kandapi  kin  kici  wotakuye  we- 
cage  kta  micante  en  un ;  hecen 
to  canniye  kata  unkiyepi  etanhan 
hduhomni  kta. 

11  Micinca  nakaha  ihnuhan  iha- 
yaktapi  sni  kin,  niyepi  Jehowa 
nicahnigapi  kin  itokam  nayajinpi 
kta,  qa  oyakiyapi  kta,  qa  ohoda 
qa  waizinya  yaunpi  kta  nakas. 

12  Hehan  Lewi  kin  najinpi 
Mahat  Yamasai  cinhintku,  qa 
Joel  Azarija  cinhintku,  Qohati 
cincapi  kin  etanhan  ;  qa  Merari 
cinca  kin  etanhan  Qis  Abdi  cin¬ 
hintku,  qa  Azarija  Jehalelel  cin¬ 
hintku  ;  qa  Gersoni  kin  etanhan 
Joah  Zinma  cinhintku. 

13  Qa  Elizapan  cinca  kin  etan- 

649 


11.  ANPETU  OYAKAPI, 


han  ^imri,  qa  Jeyiel ;  qa  Asap 
cinca  kin  etanhan  Zekarija  qa 
Mafctanija. 

14  Qa  Hernan  cinca  kin  etan¬ 
han  .Tehiel,  qa  Simeyi  q  qa  Jedu- 
tun  cinca  kin  etanhan  Semayeja, 
qa  Uzziel. 

15  Qa  hena  hunkawanji  wica- 
yapi  kin  mniciye  wicayapi,  qa 
ihduwakanpi ;  qa  wicastayatapi 
kin  econ  wicasi  qon  iyecen,  Je- 
howa  oie  kin  eciyatanhan  en  hi- 
pi,  qa  Jehowa  ti  kin  yuskapi. 

16  Unkan  wawayusnapi  kin  Je¬ 
howa  ti  kin  yuskapi  kta  ti  ma- 
hen  ipi,  qa  taku  sapa  Jehowa  tipi 
wakan  tawa  mahen  iyeyapi  kin 
owasin  Jehowa  ti  hocoka  kin 
ekta  hiyuyapi.  Unkan  Lewi  kin 
he  icupi,  qa  tankan  ayapi,  Qe- 
dron  kaksiza  kin  ekta. 

17  Qa  wi  tokaheya  anpetu  to- 
kaheya  en  toka  yuskapi,  qa  wi 
anpetu  isahdogan  kin  en  Jehowa 
tiyopa  awakeyapi  kin  ekta  hipi ; 
hehan  anpetu  salidogan  hehan- 
yan  .Jehowa  ti  kin  yuwakanpi ; 
hecen  wi  tokaheya  anpetu  iake 
sakpe  en  yustanpi. 

18  Hehan  wicastayatapi  kin 
Hezekija  ekta  ti  mahen  ipi,  qa 
heyapi,  Jehowa  tipi  tawa  owan- 
caya  unyustanpi ;  nakun  wmhuh- 
nahyapi  owayusna  kin,  qa  wa- 
ksica  tawa  owasin,  qa  aguyapi 
itokam  hnakapi  wahna  wotapi 
kin,  qa  tawaksica  kin  owasin. 

19  Nakun  wikicanye  tawa  wi¬ 
castayatapi  Ahaz  wawidake  ce- 
han  tokipajin  en  hena  yusape 
cin,  hena  owasin  piunyanpi ;  qa 
iho  hena  Jehowa  owayusna  tawa 
kin  itokam  yankapi. 

20  Unkan  wicastayatapi  Heze¬ 
kija  hanhanna  hin  kikta,  qa  oton- 
we  itancan  mnawicaya,  qa  Je¬ 
howa  ti  kin  ekta  itanwankan- 
hde  i. 

21  Unkan  tatanka  sakowin,  qa 

tamdoka  sakowin,  qa  amnos  ^a- 
kowin,  qa  tatokadan  mdoka  sa¬ 
kowin  woahtani  wosnapi  on  ahi- 
pi,  wokiconze  kin  on,  qa  tipi, 
wakan  kin  on,  qa  Juda  on.  Un¬ 
kan  Hezekija  wawayusnapi  Aa¬ 
ron  cinca  kin  hena  Jehowa  owa¬ 
yusna  tawa  akan  huhnahyapi 
kta  kewicakiya. 

22  Unkan  tatanka  kin  patapi, 
qa  wawayusnapi  kin  we  kin  icu¬ 
pi,  qa  owayusna  kin  akastanpi, 
qa  tamdoka  kin  patapi,  qa  we 
kin  owayusna  kin  akastanpi,  qa 
amnos  kin  patapi,  qa  we  kin 
owayusna  kin  akastanpi. 

23  Hehan  tatokadan  mdoka 
woahtani  wosnapi  on  wicastaya¬ 
tapi,  qa  omniciye  kin  itokam 
ikiyedan  hiyu  wicayapi ;  unkan 
akan  napepi  kin  aputakapi. 

24  Unkan  wawayusnapi  kin  he¬ 
na  patapi,  qa  wepi  kin  on  owa¬ 
yusna  akan  wookiye  kagapi,  Is¬ 
rael  owasin  on,  akahpe  wicakici- 
yapi  kta,  wicastayatapi  kin  Israel 
OAvasin  on  wohuhnahyapi  kin,  qa 
woahtani  wosnapi  kin  kagapi  kta 
kewicakiya  nakas. 

25  Qa  Lewi  kin  Jehowa  tipi 
tawa  ohna  najin  wicakiya,  mazi- 
casnasna  on  ;  qa  cotanke  on,  qa 
candowankiyapi  on,  Dawid,  qa 
wicastayatapi  wawanyake  tawa 
Gad,  qa  Natan  waayate  kin  econ 
wicasipi  kin  iyecen ;  Jehowa 
Avaayate  tawa  napepi  on  hecon 
wicasi  nakas. 

26  Unkan  Lewi  kin  candowan¬ 
kiyapi  Dawid  kage  cin  yuha  na- 
jinpi ;  qa  wawayusnapi  kin  ma- 
zayahotonpi  kin  yuhapi. 

27  Unkan  wohuhnahyapi  kin 
owayusna  akan  huhnahyapi  kta 
Hezekija  keya.  Unkan  toka  huh¬ 
nahyapi  qehan  Jehowa  idowan- 
pi  mazayahotonpi  on,  qa  Dawid 
Israel  wicastayatapi  wikicanye 
kage  cin  on. 


WICOWOYAKE  30. 


28  Unkan  omniciye  owasin  oho- 
dapi,  qa  wadowanpi,  qa  mazaya- 
hotonpi  owasin  dowanpi,  ecen 
woliuiinaliyapi  kin  yustanpi. 

29  Qa  woliulinaliyapi  kin  yu¬ 
stanpi  qehan  wicastayatapi  kin, 
qa  tona  kici  unpi  kin  owasin  pa- 
tujapi,  qa  ohodapi. 

30  Hehan  wicastayatapi  Heze- 
kija,  qa  itancan  unpi  kin,  Lewi 
kin  Jehowa  yatanpi  kta  kewica- 
kiyapi,  Dawid  qa  Asap  wawan- 
yaka  kin  oiepi  kin  iyecen.  Un¬ 
kan  yatanpi  ecen  wiyuskinpi  qa 
patujapi,  qa  ohodapi. 

31  Hehan  Hezekija  ayupte  ca 
heya,  Wanna  ninapepi  Jehowa 
on  ojuyayapi  kin  ikiyedan  upo, 
qa  Jehowa  ti  kin  on  wosnapi, 
qa  woyatan  hi3ruyapo.  Unkan 
omniciye  wosnapi,  qa  woyatan 
wosnapi  hiyuyapi,  qa  cante  iyo- 
kipiya  owasin  wohuhnahyapi 
ahipi. 

32  Unkan  wohuhnallyapi  omni¬ 
ciye  ahipi  kin  hena  yawapi  kin 
tatanka  wikcemna  sakowin,  qa 
tamdoka  opawinge,  qa  tacinca- 
dan  opawinge  nonpa,  hena  owa¬ 
sin  Jehowa  kihuhnahyapi. 

33  Nakun  pte  opawinge  sakpe 
qa  tahinca  kektopawinge  yamni 
yuwakanpi. 

34  Tuka  wawayusnapi  kin  to- 
nana  hecen  wohuhnahyapi  kin 
owasin  hayuzapi  okitpanipi ;  heon 
hunkawanji  wicayapi  kin  Lewi 
kin  owicakiyapi,  wokicanye  kin 
juistanpi,  qa  wawayusna  unman 
ihduwakanpi  kin  hehanyan.  Le¬ 
wi  kin  wawayusnapi  kin  isanpa 
cante  ecetupi  nakas. 

35  Nakun  wopida  wosnapi  sin 
kin  huhnahyapi  kin  ota  ;  nakun 
wohuhnahyapi  woakastan;  hecen 
Jehowa  tipi  tawa  wohtani  kin 
yuecetupi. 

36  Unkan  Hezekija,  qa  oyate 
kin  owasin  wiyuskinpi,  Jehowa 


oyate  kin  hecen  cante  yuswica- 
kiya  heon.  Taku  kin  de  ihnu- 
hanna  econpi  nakas. 

WICOWOYAKE  30. 

1  Unkan  Hezekija  Israel  qa 
Juda  owasin  wahowicaya,  qa 
Epraim,  qa  Manase,  wowapi  wi- 
cakicaga;  Jehowa  Israel  wakan- 
dapi  woacaksin  kicagapi  kta  e 
Jehowa  ti  kin  Jerusalem  ohna 
yanke  cin  ekta  hipi  kta. 

2  Qa  wicastayatapi  kin,  qa 
itancanpi  kin,  qa  omniciye  owa¬ 
sin  woacaksin  kin  wi  inonpa  en 
econpi  kta  aiapi. 

3  lyehantu  hin  heconpi  okitpa¬ 
nipi,  heehan  wawayusnapi  kin 
nahanhin  ihduwakanpi  sni,  qa 
oyate  kin  Jerusalem  en  mnici- 
yapi  sni  nakas. 

4  Qa  taku  kin  de  wicastayatapi 
ista  kin  en  ecetu,  qa  omniciye 
owasin  istapi  kin  en. 

5  Heon  wicoie  kin  yusutapi, 
Israel  owasin  Berseba  etanhan 
Dan  aiyahdeya  wahowicayapi 
kta,  Jehowa  Israel  wakandapi 
toacaksin  kin  econpi  kta  e  Jeru¬ 
salem  en  hipi  kta ;  owapi  kin 
iyecen,  ehanna  tanhan  econpi  sni 
nakas. 

6  Unkan  wainyankapi  kin  wo¬ 
wapi  kin  wicastayatapi,  qa  itan¬ 
canpi  napepi  etanhan  yuha  iya- 
yapi,  Israel  qa  Juda  owancaya 
ekta,  qa  wicastayatapi  kin  econ 
wicasi  kin  iyecen  heyapi,  Israel 
cinca  kin  Jehowa  Abraham  Izak 
qa  Israel  wakandapi  kin  en  hdi- 
po  ;  hecen  iye  niyepi  tona  onica- 
ptapi  Asur  wicastayatapi  napepi 
etanhan  nayajicapi  kin  en  nihdi- 
pi  kta. 

7  Ihnuhan  ate  wicayayapi  kin, 
qa  nihunkawanjipi  kin  Jehowa 
hunkake  wicayapi  wakandapi  kin 
wakihtanipi  kin  iyenicecapi  kin, 

hena  wonihinciye  wicakage,  wan- 
dakapi  kin  iyecen. 

8  Nakaha  ihnuhan  tahu  patin- 
yakiyapi,  nihunkakepi  kin  iye¬ 
cen.  Ninapepi  Jehowa  kicupo, 
qa  tipi  wakan  tawa  ekta  upo ; 
he  iye  hduwakan  owihanke  wa- 
nin,  qa  Jehowa  wakanyadapi  kin 
okiyapo ;  hecen  tocanniye  niyepi 
etanhan  hduhomni  kta. 

9  Jehowa  en  yahdipi  kinhan  ni- 
hunkawanjinpi,  qa  nicincapi  wo- 
waonsida  iyeyapi  kta  ;  tona  wa- 
yaka  awicayapi  kin  wicitokam, 
qa  makoce  kin  den  hdipi  kta, 
Jehowa  wakanyadapi  kin  he  wa- 
cantkiye  ca  waonsida  nakas ;  qa 
en  yahdipi  kinhan  ite  kin  niyepi 
etanhan  hduhomni  kte  sni. 

10  Unkan  wainyankapi  kin  oton- 
we  iyaza  iyayapi,  Epraim  ma¬ 
koce,  qa  Manase  ohna,  qa  Ze- 
bulun  aiyahdeya  ;  tuka  iwicaha- 
hapi,  qa  unwicacapi  ece. 

11  Hececasta  wanjiksi  Aser 
etanhan,  qa  Manase  etanhan,  qa 
Zebulun  etanhan  ihduhukuyapi, 
qa  Jerusalem  en  hipi. 

12  Nakun  Juda  ohna  Jehowa 
nape  kin  cante  wanjidan  wicaqu, 
wicastayatapi,  qa  itancanpi  kin 
econ  wicasipi  kin  iyecen,  Jehowa 
oie  kin  econpi  kta. 

13  Hecen  oyate  wicota  Jerusa¬ 
lem  en  ihduwitayapi,  omniciye 
nina  tanka,  aguyapi  napohyapi 
sni  wohanpi  econpi  kta,  wi  inon- 
pa  kin  en. 

14  Qa  najin  hiyayapi,  qa  wa- 
bnawosnapi  Jerusalem  ohna  yan- 
kapi  kin  yutokanpi,  nakun  oizin- 
yapi,  qa  Qedron  kaksiza  en  hena 
ehpeyapi. 

15  Hehan  woacaksin  kin  patapi 
wi  irionpa  anpetu  iake  topa  en ; 
qa  wawmyusnapi  kin,  qa  Lewi 
kin  istecapi,  heon  ihduwakanpi, 
qa  wohuhnahyapi  kin  Jehowa  ti 
kin  en  ahipi. 

16  Qa  tonajinpi  kin  ohna  najinpi 
woyaco  econ  wicasi  kin  iyecen, 
Moses  Wakantanka  tawicasta 
toope  kin  iyecen  ;  wawayusnapi 
kin  we  kin  Lewi  napepi  etanhan 
icupi  qa  amnimnipi. 

17  Omniciye  kin  de  etanhan 
wicota  ihduwakanpi  sni ;  heon 
tona  skapi  sni  kin  hena  owasin 
on  Lewi  kin  woacaksin  kin  pa¬ 
tapi,  Jehowa  on  wicayuwakanpi 
kta. 

18  Oyate  kin  etanhan  wicota 
Epraim,  qa  Manase,  qa  Isakar, 
qa  Zebulun  etanhan  wicota  ska- 
pi  sni  esta  woacaksin  kin  yutapi, 
owapi  qon  iyecen  econpi  sni ; 
tuka  Hezekija  wocekiye  ewica- 
kiciya,  qa  heya,  Jehowa  waste 
otoiyohi  wicakicicajuju  nunwe  ; 

19  Tona  Wakantanka  Jehowa 
ate  wicayapi  wakandapi  kin  aki- 
tapi  kta  cantepi  kin  ocowasin 
yuecetupi  kin,  tipi  wakan  yuska- 
pi  kin  iyecen  wicayuskapi  sni 
esta. 

20  Unkan  Jehowa  Hezekija  na- 
hon,  qa  oyate  kin  okizi  wicaya. 

21  Unkan  Israel  cinca  kin  Jeru¬ 
salem  en  hiyeya  kin  aguyapi 
napohyapi  sni  wohanpi  kagapi, 
anpetu  sakowin,  wowiyuskin  tan¬ 
ka  on,  qa  Lewi  kin  anpetu  otoi¬ 
yohi  Jehowa  yatanpi,  qa  wawa¬ 
yusnapi  kin  widowankiyapi  on 
Jehowa  towasake  kin  idowanpi. 

22  Unkan  Hezekija  Lewi  tona 
wayupiya  Jehowa  yatanpi  kin 
cantepi  ekta  ia.  Unkan  anpetu 
sakowin  hehanyan  omniciye  wa¬ 
kan  kin  wotapi  wopida  wosnapi 
wayusnapi,  qa  Jehowa  hunkake 
wicayapi  kin  wakandapi  kin  ya¬ 
tanpi. 

23  Unkan  omniciye  owasin  an¬ 
petu  sakowin  tokeca  econpi  kta 
iwohdakapi,  hecen  ake  anpetu 
sakowin  wiyuskinyan  econpi. 

24  Hezekija  Juda  wicastayatapi 


WICOWOYAKE  31. 


kin  pte  kektopavvinge,  qa  taliin- 
ca  kektopawinge  sakowin  omni- 
ciye  kin  ituwicakilian,  qa  itan- 
canpi  kin  pte  kektopawinge,  qa 
taMnca  kektopawinge  wikcerana 
ituwicakilianpi  nakas,  qa  wawa- 
yusnapi  ota  ihduwakanpi. 

25  Hecen  Juda  omniciye  kin 
owasin,  qa  wawayusnapi  kin,  qa 
Lewi  kin,  qa  Israel  etanhan  iipi 
omniciye  kin,  qa  oyate  tokeca 
Israel  makoce  kin  etanhan  upi 
qa  Juda  otipi  kin  owasin  wiyu- 
skinpi. 

26  Hecen  Jerusalem  ohna  wo- 
wiyuskin  tanka  ;  Solomon  DaAvid 
cinhintku  Israel  wicastayatapi 
anpetu  tawa  ehantanhan  Jerusa¬ 
lem  ohna  he  iyececa  wanica. 

27  Hehan  wawayusnapi  kin 
Lewi  kin  najinpi,  qa  oyate  kin 
wicayawastepi.  Unkan  hopi  kin 
nahonpi  qa  wocekiye  eyapi  kin 
Jehowa  tipi  wakan  tawa  iyohi, 
mahpiya  en. 

WICOWOYAKE  31. 

1  Unkan  hena  owasin  yustanpi 
qehan,  Israel  hen  hiyeye  cin 
owasin  Juda  otonwe  kin  ektakta 
iyayapi,  qa  wakagapi  kin  kamde- 
capi,  qa  Aseri  kin  kawankapi,  qa 
paha  kin,  qa  owayusna  kin  paju- 
jupi,  Juda,  qa  Benjamin,  qa 
Epraim  qa  Manase  owancaya 
ecen  yustanpi,  hehan  Israel  owa¬ 
sin  kihdapi  otoiyohi  otonwe  ta- 
wayapi  kin  ekta. 

2  Unkan  Hezekija  wawayusna¬ 
pi  qa  Lewi  obepi  kin  yuecetu, 
obepi  qon  iyecen,  wawayusnapi 
qa  Lewi  wohtanipi  kin  iyecen, 
otoiyohi  wohuhnahyapi,  qa  wo- 
pida  wo^napi  on,  qa  waokiyapi 
kta,  qa  Jehowa  ounye  cin  tiyopa 
ekta  yatanpi  kta. 

3  Nakun  wicastayatapi  kin  wo- 
yuha  tawa  etanhan  wohuhnaliya- 


pi  kin  qu,  hanhanna,  qa  htayetu 
wohuhnahyapi ;  qa  anpetu  oki- 
hpapi,  qa  wi  teca,  qa  omniciye 
wakan  wohuhnahyapi  kin  Jeho¬ 
wa  toope  kin  iyecen. 

4  Nakun  oyate  kin  Jerusalem 
ounyanpi  kin  wawayusnapi  kin, 
qa  Lewi  kin  wopamni  tawapi 
wicaqupi  kta  kewicakiya,  hecen 
Jehowa  toope  opapi  kta  e  wasag 
wicayapi  kta. 

5  Unkan  wicoie  kin  he  owan¬ 
caya  iyaye  cehan,  Israel  cinca 
kin  ag'uyapi  su  tokaheya  suton 
kin  ota  ahipi ;  nakun  hastanhan- 
ka  hanpi,  qa  wihdi,  qa  canhanpi 
tiktica,  qa  taku  maga  aicage  cin 
iyuhpa  iwikcemna  kin  ota  ahipi. 

6  Nakun  Juda,  qa  Israel  cinca 
Juda  otonwe  ounyanpi  kin  iS 
eya  pte  qa  tahinca  iwikcemna 
kin  ahipi;  taku  yuwakanpi  Je¬ 
howa  iyepi  wakandapi  on  yuwa¬ 
kanpi  kin  iwikcemna  kin  kahipi, 
qa  pahaha  kagapi. 

7  Wi  iyamni  en  paha  oahe  to¬ 
kaheya  kagapi,  qa  wi  isakowin 
kin  en  yustanpi. 

8  Hehan  Hezekija,  qa  itancanpi 
kin  ekta  ipi,  qa  pahaha  kagapi 
kin  wanyakapi,  qa  Jehowa,  qa 
oyate  tawa  wicayawastepi. 

9  Qa  Hezekija  wawayusnapi 
kin,  qa  Lewi  kin  pahaha  on  iwi- 
cawanga. 

10  Unkan  Azarija  Zadoq  tiwa- 
he  kin  wawayusna  itancan  kin 
ayupte  ca  heciya,  Woahi  Jehowa 
ti  en  toka  ahipi  kin  ehantanhan 
imna  wauntapi,  qa  ota  unkoka- 
ptapi ;  Jehowa  iye  taoyate  kin 
wicayawaste  nakaS ;  hecen  taku 
ota  kin  de  okaptapi. 

11  Hehan  mazopiye  tipi  Jeho¬ 
wa  ti  kin  ohna  kagapi  kta,  Heze¬ 
kija  keya.  Unkan  wiyeya  ka- 
gapi. 

12  Unkan  woahi,  qa  iwikcemna 
kin,  qa  taku  yuwakanpi  kin  ece- 

tuya  ahipi,  qa  Konaneja  Lewi  ] 
kin  awanyakapi  kin  itancan  hee, 
qa  sunkaku  ^imeyi  he  iyokihe. 

13  Qa  Jehiel,  qa  Yazazija  qa 
Nahat,  qa  Yasahel,  qa  Jerimot, 
qa  Jozabad,  qa  Eliel,  qa  Jisma- 
keja,  qa  Mahat,  qa  Benaja,  waa- 
wanyakapi  kin  Konaneja,  qa  iye 
sunkaku  ^imeyi  napepi  kin  ihu- 
kuyaunpi;  wicastayatapi  Heze- 
kija  hecon  wicasi  kin  iyecen ; 
qa  Yazareja  Wakantanka  ti  kin 
awanyaka. 

14  Qa  Kore  Jimna  cinhintku 
Lewi  kin  tiyopa  wihinanpe  cin 
ektakiya  awanyake  cin  he  ta- 
ku  Wakantanka  itukihanpi  kin 
awanyaka  ece,  taku  Jehowa  ka- 
hipi,  qa  taku  iyotan  wakan  kin 
pamni  kta. 

15  Qa  iye  nape  kin  ekta  Eden, 
qa  Minjamin,  qa  .Jesua  qa  ^ema- 
yija,  Amarija,  qa  ^ekanija  wa- 
wayusnapi  otonwepi  kin  ohna 
ecetuya  hunkawanji  wicayapi 
owecinhan  taku  tawapi  wicaki- 
pamnipi  kta,  tona  tanka,  qa  tona 
cistinna  iakedececa. 

16  Nakun  tona  wica  waniyetu 
yamni  qa  iwankam  wicayawapi, 
tona  Jehowa  ti  kin  en  hipi,  an- 
petu  otoiyohi  wohtani  kin  econpi 
kta  en  hipi  ece  kin  owasin  woa- 
wanyake  tawapi  kin  wdcapamni- 
pi  kin  iyecen. 

17  Qa  wawayusnapi  kin  ate 
wicayapi  tipi  kin  iyecen  wicaya¬ 
wapi,  qa  Lewi  kin  waniyetu 
wikcemna  nonpa  qa  iwankam, 
woawanyake  tawapi  en  wicapa- 
mnipi  iyecen. 

18  Qa  siceca,  qa  winoliinca 
tawapi  owasin  wicayawapi,  qa 
cincapi  wica  qa  winyan  wicaya¬ 
wapi,  omniciye  ocowasin  wicaki- 
pamnipi  kta  wowdcake  en  nina 
ihduwakanpi  nakas. 

19  Qa  Aaron  cinca  kin  wawa¬ 
yusnapi  otonwe  tawapi  ihduksan 

tinta  kin  ohna  yakonpi  wawayu- 
sna  ehna  tona  wica  owasin  on- 
spaspa  tawapi  wicaqupi  kta  e 
wicasta  cajepi  owapi  ce  en  unpi ; 
qa  Lewi  tona  wicoicage  wowapi 
en  owapi  nakun  qupi. 

20  Qa  Hezekija  Juda  owancaya 
hecen  econ,  qa  taku  waste  qa 
ecetu,  qa  wicaka  econ,  Jehowa 
iye  wakanda  kin  itokam. 

21  Qa  wohtani  Jehowa  ti  kin 
kicanye  kta  konze  cin  owasin 
en,  qa  woope  kin  en,  qa  woahope 
en,  cante  ocowasin  on  iye  wa¬ 
kanda  kin  akin  econ,  qa  tanyan 
ihuniyan. 

WICOWOYAKE  32. 

1  Hena  iyohakam,  qa  he  yusu- 
tapi  qehan,  Senaherib  A^ur  wi¬ 
castayatapi  u,  qa  Juda  en  hi,  qa 
otonwe  aconkaskeyapi  kin  aona- 
taka,  qa  iye  on  ohiwicaye  kta 
keya. 

2  Unkan  Senaherib  u,  qa  ite 
kin  Jerusalem  azuye  kta  ekta¬ 
kiya  etonwe  cin  Hezekija  wan- 
yake  cehan, 

3  Wicasta  itancan,  qa  wasaka 
wicayuhe  cin  om  iwohdaka  mi- 
niyowe  otonwe  itankan  hiyeye 
cin  natake  kta  ;  unkan  hecon  kta 
okiyapi. 

4  Unkan  oyate  wicota  yuwita- 
ya  hiyupi,  qa  miniyowe  kin  owa¬ 
sin  natakapi,  qa  wakpadan  ma- 
koce  cokaya  kaduze  cin  akahpa- 
pi,  Tokeca  Asur  wicastayatapi 
kin  upi,  qa  mini  ota  iyeyapi  kta 
he  ?  eyapi  nakas. 

5  Nakun  wasag  iciye  ca  con- 
kaske  kawankapi  qon  owasin 
piya,  qa  ipasotka  aiyahdeya  wan- 
kantuya  kaga,  nakun  itankan 
conkaske  tokeca  wan  kaga,  qa 
Millo  Dawid  totonwe  suta  kaga  ; 
qa  wahukeza,  qa  wahacanka  ota 
kaga. 


WICOWOYAKE  32. 


6  Qa  akicitatancan  wokicize  on 
oyate  yuhewicakiya,  qa  otonwe 
tiyopa  hocoka  en,  iye  ekta  mna- 
wicaya,  qa  cantepi  ekta  ie  ca 
hewicakiya, 

7  Wakisakapo,  qa  waditakapo. 
Ihnuhan  Asur  wicastayatapi  kin 
on,  qa  obe  tanka  kin  de  iye  opa- 
pi  kin  on  yusinyeniyanpi  kin, 
unkiyepi  om  unpi  kin  iye  kici 
unpi  kin  isanpa  ota  ce. 

8  Iye  kici  wicacebpi  isto  yukan, 
qa  unkiyepi  kici  Jehowa  wakan- 
undapi  ounkiyapi  kta,  qa  woki¬ 
cize  unkitawapi  kize  kta  un  na- 
kas.  Unkan  oyate  kin  Hezekija 
Juda  wicastayatapi  oie  kin  wa- 
cinyanpi. 

9  He  iyohakam  Senaberib  Asur 
wicastayatapi  kin  iye  taokiye 
Jerusalem  ekta  ye  wicasi,  qa 
iye,  qa  tokiconze  owasin  Lakis 
azuyapi,  qa  Juda  wicastayatapi 
kin,  qa  Juda  Jerusalem  ohna  ya- 
konpi  kin  owasin  hewicakiya, 

10  Senaberib  Asur  wica^taya- 
tapi  kin  hecen  eya,  Taku  wnicin- 
yayapi,  qa  Jerusalem  kakisyapi 
kin  en  owanji  dukanpi  he  'I 

11  Jehowa  wakanundapi  kin 
Asur  wicastayatapi  nape  kin 
etanhan  niunkiyapi  kta,  Heze¬ 
kija  eya^  qa  wicaakiban,  qa  iwi- 
capuza  on  te  niyanpi  sni  he  ? 

12  Tuwe  paha  tawa,  qa  wahna- 
wosnapi  tawa  pajuju,  qa  wahna 
wosnapi  wanjidan  itokam  ohoya- 
dapi  kta,  qa  he  akan  wizinyayapi 
kta,  Juda  qa  Jerusalem  ewicaki- 
ya,  Hezekija  kin  de  e  sni  he  ? 

13  Makoce  ota  oyatepi  owasin 
miye,  qa  ate  wicawaya  taku 
ecawicunkiconpi  kin  sdonyayapi 
sni  he  1  Makoce  kin  hena  oyate 
taku  wakandapi  kin  makoce  ta- 
wapi  minape  etanhan  ehdakupi 
he  1 

14  Ikcewicasta  ate  wicawaya 
ihang  wicayapi  kin  taku  wakan¬ 


dapi  kin  owasin  tukte  wanji  oya¬ 
te  tawa  minape  etanhan  ehdaku 
okihi,  on  taku  wakanyadapi  kin 
niyepi  minape  etanhan  enihda- 
kupi  kta  okihi  he  1 

15  Heon  etanhan  nakaha  ihnu¬ 
han  Hezekija  nihnayanpi,  qa 
ihnuhan  hecen  awacinniyanpi 
kin  ;  qa  ihnuhan  wicayadapi  kin  ; 
Wokiconze  oyatepi  kin  owasin 
tuwedan  minape,  qa  ate  wica¬ 
waya  napepi  etanhan  oyate  tawa 
ehdaku  okihi  sni,  qa  isanpa  taku 
wakanyadapi  kin  minape  etan¬ 
han  enihdakupi  kta  okihi  kte 
sni. 

16  Unkan  wahosiye  tawa  nakun 
sanpa  Jehowa  Wakantanka,  qa 
taokiye  Hezekija  aiapi. 

17  Qa  Jehowa  Israel  wakandapi 
kin  i  en  iyeyapi  kta  wowapi 
W'^an  kaga,  qa  heya,  Makoce  ota 
oyatepi  taku  wakandapi  kin  iye 
taoyatepi  minape  etanhan  ehda¬ 
kupi  okitpanipi  kin  iyecen  Heze¬ 
kija  taku  wakanda  kin  minape 
etanhan  oyate  tawa  ehdaku  kta 
okitpani. 

18  Qa  Juda  iapi  en  hotanka  ie- 
yanpahapi,  Jerusalem  oyate  con- 
kaske  akan  yakonpi  kin  itokam 
kopehdawicayapi  kta,  qa  yusinye 
wicayapi  kta,  qa  hecen  otonwe 
kin  icupi  kta,  heon  etanhan. 

19  Qa  Jerusalem  taku  wakan¬ 
dapi  kin  aiapi,  makoce  oyate 
taku  wakandapi  wicanape  on 
kagapi  kin  iyecen. 

20  Unkan  Hezekija  wicastaya¬ 
tapi  kin,  qa  Isay  a  Amoz  cinhin- 
tku  waayate  kin  taku  kin  de  on 
cekiyapi,  qa  mabpiya  hoyeki- 
yapi. 

21  Unkan  Jehowa  ohnihde  wan 
yesi,  qa  Asur  wicastayatapi 
owanka  tawa  ohna,  wicasta  w'a- 
saka  waditaka  owasin,  qa  itan- 
canpi  kin,  qa  mdetanhunkapi  kin 
owasin  ihang  wicaya ;  heon  iste- 

ca  makoce  tawa  ekta  hda,  qa 
taku  iye  wakanda  ti  kin  en  i,  qa 
iye  tezi  etanhan  inanpapi  kin 
hena  isan  on  ktepi. 

22  Hecen  Jehowa  Hezekija, 
qa  .Terusalem  ounyanpi  kin  Se- 
naiierib  A^ur  wicastayatapi  na¬ 
pe  kin  etanhan  niwicaya,  qa  wi- 
cihduk^an  yakonpi  kin  owasin 
napepi  kin  etanhan  ewicahdaku. 

23  Unkan  wicota  Jehowa  min- 
lia  kahipi,  Jerusalem  ekta,  qa 
Hezekija  Juda  wicastayatapi  kin 
taku  teliika  ota  kahipi;  hecen 
ohakam  yutvankan  iyeyapi,  ikce- 
wicasta  owasin  istapi  en. 

24  Anpetu  kin  hena  en  Heze¬ 
kija  wayazanka  on  te  kta,  qa  Je¬ 
howa  cekiya.  Unkan  ayupta,  qa 
wowapetokeca  qu. 

25  Tuka  Hezekija  tanyan  eca- 
kiconpi  kin  iyeeen  kicu  sni,  qa 
cante  kin  wahanicida,  heon  wo- 
sihda  iye,  qa  Juda,  qa  Jerusa¬ 
lem  iyowicahi, 

26  Unkan  Hezekija  cante  kin 
wahanicida  kin  on  ihdukuya,  iye 
qa  Jerusalem  ounyanpi  kin  na- 
kun ;  heon  Jehowa  tawosihda 
kin  Hezekija  taanpetu  en  awi- 
cahi  sni. 

27  Unkan  Hezekija  w'owijice, 
qa  wowitan  nina  tanka  ynha,  qa 
mazopiye  icicaga,  mazaska  on, 
qa  mazaskazi  on,  qa  inyan  tehi- 
ka  on,  qa  taku  wastemna  on,  qa 
wahacanka  on,  qa  waksica  wi- 
ciyokipi  owasin  on  ; 

28  Qa  wopiye  aguyapi  su  on, 
qa  hastanhanka  hanpi  on,  qa 
wihdi  on  ;  qa  wanunyanpi  iyuhpa 
on  oinajin,  qa  optaye  on  tipi 
yuha. 

29  Qa  otonwe  icicaga,  tahinca, 
qa  pte  ota  yuha.  Wakantanka 
woyuha  nina  ota  qu  nakas. 

30  Qa  Hezekija  kin  he  Gihon 
minihdoka  tatowapa  kin  nataka ; 
qa  maka  ihukuya  Dawid  toton- 

we  en  wiyohpeya  tanhan  he 
owotanna  kadusya.  Hecen  He¬ 
zekija  taku  kage  cin  owasin  tan- 
3mn  hdustan. 

31  Hececasta  Babel  itancanpi 
kin  wahosiye  tawapi  wowapeto¬ 
keca  makoce  en  tanin  kin  on 
iwang'api  kta,  iye  ekta  u  wicasipi 
kin,  heon  hen  iyute  kta,qa  cante 
kin  en  taku  un  kin  owasin  sdon- 
ye  kta  Wakantanka  ayustan. 

32  Unkan  Hezekija  ohan  un¬ 
man,  qa  towacantkiye  kin  iho 
hena  Isaya  Amoz  cinhintku  waa- 
yate  towanyake  kin  en,  qa  Juda 
qa  Israel  wicastayatapi  wowapi 
en  owapi  ce. 

33  Unkan  Hezekija  hunkake- 
wicaya  om  istima,  qa  Dawid  cin- 
ca  ohnahnakapi  kin  iwankam 
hnakapi ;  qa  te  cehan  Juda  qa 
Jerusalem  ounyanpi  kin  owasin 
wowitan  ecakiconpi.  Unkan 
heekiya  iye  cinhintku  Manase 
wawidaka. 

WICOWOYAKE  33. 

1  Manase  waniyetu  wikcernna 
sanpa  nonpa  qehan  toka  wa- 
widake  ca  waniyetu  wikcernna 
zaptan  sanpa  zaptan  Jerusalem 
ohna  wawidaka. 

2  Qa  taku  sica 'Jehowa  ista  kin 
en  econ,  ikcewicasta  Jehowa 
Israel  cinca  itokapa  tanhan  na¬ 
pe  wicaye  cin  wowahtesni  econ- 
pi  kin  owasin  iyeeen. 

3  Qa  pahaha  atkuku  Hezekija 
yujuju  qon  owasin  piya  kaga,  qa 
owayusna  Bayalirn  tawapi  kin 
ehde,  qa  Aserot  kaga,  qa  malipi- 
ya  obe  owasin  ohoda,  qa  owica- 
kiya  ece. 

4  Nakun  Jehowa  ti  kin  ohna 
wahna  wosnapi  kaga,  hen  Jeru¬ 
salem  ohna  micaje  owihanke 
wanin  yanke  kta  Jehowa  eye 
ciqon  tuka. 


WICOWOYAKE  33. 


5  Qa  Jehowa  ti  kin  hocoka  non- 
pa  kin  ohna  malipiya  obe  iyufipa 
wahnawosnapi  wicakicaga. 

6  Nakun  iy’e  cinca  kin  Hinnom 
cinhintku  osmaka  en  peta  opta 
iyaye  wicaya,  qa  hanmde,  qa 
wamduska  on  waayate,  qa  wa- 
bmiinga,  qa  wapiya,  qa  wakan 
kaga ;  hecen  Jehowa  sihdaye  kta 
ista  kin  en  taku  sica  ota  econ. 

7  Qa  wakagapi  pagopi  iye  kage 
cin  Wakantanka  ti  kin  en  ehde ; 
he  Wakantanka  ke  ca  Dawid,  qa 
iye  cinhintku  Solomon  hewica- 
kiya,  Tipi  kin  den,  qa  Jerusalem 
Israel  wicoun  owasin  etanhan 
wakahnige  cin  en  micaje  owi- 
hanke  wanin  yanke  wakiye  kta. 

8  Qa  taku  econ  wicawasi  kin 
owasin  waktaya  econpi  kinhan, 
woope,  qa  wokage,  qa  wmyaco 
iyuhpa  Moses  nape  on  iyecen 
econpi  kinhan  icimana  Israel  si- 
hapi  kin  makoce  hunkake  wica- 
yapi  akan  ewicawahde  kin  etan¬ 
han  yewicawaye  kte  sni. 

9  Tuka  Manase  Juda,  qa  Jeru¬ 
salem  ounyanpi  kin  nuniwicaya, 
qa  ikcewicasta  Jehowa  Israel 
cinca  kin  itokapa  tanhan  ihang 
wicaye  ciqon  isanpa  taku  sica 
econ  wicakiya. 

10  Unkan  Jehowa  Manase,  qa 
oyate  tawa  wahokonwicakiya, 
tuka  anagoptanpi>sni. 

11  Heon  Jehowa  Asur  wicasta- 
yatapi  taozuye  mdetanhunkapi 
kin  anawicatan  wicaya.  Unkan 
wapepeka  hu  ehna  iyahpayapi, 
qa  mazasa  icaske  nonpa  on  ka- 
skapi  qa  Babel  ekta  ayapi. 

12  Unkan  toiyokisice  en  Jeho¬ 
wa  iye  wakanda  kin  cekiye  ca 
nina  ihduhukuya,  hunkake  wi¬ 
caya  taku  wakandapi  kin  ito- 
karn  ; 

13  Qa  cekiya ;  Unkan  anohki- 
ciya,  qa  tawocekiye  nalion,  qa 
Jerusalem  en  hdikiya,  tawawi- 

dake  en.  Hehan  Jehowa  Wa¬ 
kantanka  kin  hee  sdonya, 

14  Unkan  he  iyohakam  Da.wid 
totonwe  itankan  conkaske  wan 
kaga  Gihon  wiyohpeya  tanhan 
kaksiza  ohna,  hogan  tiyopa  oena- 
pe  aiyahdeya,  qa  Opel  ihduksan, 
qa  tehanAvankantuya  bin  kaga ; 
qa  Juda  otonwe  aconkaskeyapi 
owasin  ohna  akicita  tancan  ewi- 
cahde. 

15  Qa  taku  wakan  tokeca,  qa 
wakag’api  kin  Jehowa  ti  kin 
etanhan  yutokan,  nakun  owa- 
yusna  Jehowa  ti  paha  kin  akan, 
qa  Jerusalem  ohna  kage  ciqon, 
qa  hena  iyuhpa  otonwe  itankan 
ehpeya. 

16  Qa  Jehowa  taowayusna  kin 
piya  kag’a,  qa  he  akan  wopida 
wosnapi,  qa  woyatan  wosnapi 
wayusna;  qa  Jehowa  Israel  wa¬ 
kandapi  kin  okiyapi  kta  Juda 
kewicakiya. 

17  Hececasta  oyate  kin  nahan- 
hin  pahaha  akan  wakiyusnapi 
ece,  tuka  Jehowa  wakandapi 
kin  heceedan  ekta. 

18  Unkan  Manase  ohan  unman 
kin,  qa  tawocekiye  iye  wakanda 
kin  cekiye  cin,  qa  wawmnyake 
Jehowa  Israel  wakandapi  kin 
cajeyan  okiyapi  oiepi  kin  hena 
owasin  Israel  wicastayatapi  oiepi 
kin  en  owapi  ce. 

19  Nakun  tawocekiye,  qa  token 
.lehowa  anohkiciya.  Nakun  ta- 
wokipajin,  qa  wahtani  km  owa^ 
sin,  qa  ihduhukuya  itokam  tu- 
kten  paha  kaga,  qa  Aserim,  qa 
wakagapi  pagopi  ehde,  hena  wa- 
wanyakapi  oiepi  kin  en  owapi 
ce. 

20  Hecen  Manase  hunkahe  wi¬ 
caya  om  istima,  qa  iye  ti  kin 
ohna  hnakapi,  qa  eekiya  iye  cin¬ 
hintku  Amon  wawidaka.  / 

21  Amon  waniyetu  wikcemna 
nonpa  sanpa  nonpa  qehan  toka 

wawidaka,  qa  waniyetu  nonpa 
Jerusalem  ohna  wawidaka. 

22  Qa  taku  sica  Jehowa  ista 
kin  en  econ,  atkuku  Manase  econ 
qon  iyecen.  Amon  wakagapi 
pagopi  iye  atkuku  Manase  kage 
ciqon  owasin  wawicakiciyusna, 
qa  owicakiya. 

23  Tuka  Jehowa  itokam  ihdu- 
hukuye  sni,  atkuku  Manase  ihdu- 
hukuya  kin  iyecen,  tuka  Amon 
sanpa  sicaya  econ. 

24  Unkan  taokiye  kipajinpi,  qa 
iye  ti  kin  ohna  te  kiyapi. 

25  Unkan  makoce  oyate  kin 
wicasta  kin  wicastayatapi  kin 
Amon  kipajinpi  kin  owasin  wica- 
ktepi,  qa  heekiya  makoce  oyate 
kin  iye  cinhintku  Josija  wicasta¬ 
yatapi  kagapi. 

WICOWOYAKE  34. 

1  Josija  waniyetu  sahdogan  qe- 
han  toka  wawidaka,  qa  waniye¬ 
tu  wikcemna  yamni  sanpa  wan- 
jidan  Jerusalem  ohna  wawidaka. 

2  Qa  taku  ecetu  Jehowa  ista 
kin  en  econ,  qa  ateya  Dawid  ta- 
canku  omani,  qa  etapa  qa  catka 
unmana  ektakiya  ihduwinge  sni. 

3  Qa  wawidake  cin  waniyetu 
isahdogan  en  nahahin  hoksidan 
iye  atkuku  Dawid  taku  wakanda 
toka  akita,  qa  waniyetu  iwikce- 
mna  sanpa  nonpa  kin  en  Juda, 
qa  Jerusalem  toka  pakinta,  paha- 
ha  kin  etanhan,  qa  Aserim  etan- 
han,  qa  wakagapi  pagopi  qa  sdo- 
yapi  etanhan, 

4  Qa  iye  itokam  Bayalim  to- 
wayusnapi  kin  hena  pajujupi,  qa 
anpetuwi  kagapi  kin  hena  iwan- 
kam  kaksa,  qa  Aserim,  qa  waka¬ 
gapi  pagopi  kin,  qa  sdoyapi  kin 
kamdeca,  ecen  kamdu,  qa  wica¬ 
sta  hena  akan  wakiyusnapi  qon 
ohnahnakapi  kin  akan  mdu  kin 
akada. 


5  Qa  wawayusnapi  hupi  kin 
huhnahya,  owayusna  tawapi 
akan ;  hecen  Juda  qa  Jerusalem 
pakinta ; 

6  Nakun  Manase,  qa  Epraim, 
qa  Simeon,  qa  Naptali  o  ton  we 
kin  hehanyan  otiwotapi  kin  ihdu- 
ksan  owancaya. 

7  Qa  owayusnapi  kin,  qa  Ase¬ 
rim  kawanka,  qa  wakagapi  kin 
kamdeca  ecen  mdu  kaga,  qa 
Israel  makoce  kin  owancaya  an¬ 
petuwi  kagapi  kin  owasin  kawan¬ 
ka,  hehan  Jerusalem  en  hdi. 

8  Qa  wawidake  cin  waniyetu 
iwikcemna  sanpa  sahdogan  en 
makoce,  qa  tipi  kin  pakintapi  qe- 
han,  Jehowa  iye  wakanda  ti  kin 
piyapi  kta  e  ^apan  Atzaleja 
cinhintku,  qa  Mayaseja  otonwe 
itancan  kin,  qa  Joah  Joahaz  cin¬ 
hintku  wakiksuye  kin  ye  wicasi. 

9  Unkan  Hilkija  wawayusna 
tanka  kin  ekta  ipi,  qa  mazaska 
Wakantanka  ti  kin  en  ahipi  kin 
Lewi  waksica  awanyakapi  kin 
Manase,  qa  Epraim  napepi  etan¬ 
han,  qa  Israel  okaptapi  owasin 
etanhan,  qa  Juda  qa  Benjamin  qa 
Jerusalem  ounyanpi  kin  etanhan 
mnayanpi  qon  qupi. 

10  Qa  Jehowa  ti  kin  awanya¬ 
kapi  kin  wokicanye  econpi  na¬ 
pepi  en  qupi,  qa  Jehowa  ti  kin 
ohna  htanipi,  wohtani  econpi  kin 
tipi  kin  yusutapi  kta  qa  piyapi 
kta  e  pamnipi, 

11  Qa  cankajipapi,  qa  ticagapi 
kin  he  wicaqupi,  inyan  kakanpi 
heca,  qa  can  wiyuskitapi  on,  qa 
canmdaska  opetonpi  kta,  Juda 
wicastayatapi  kin  tipi  awihnuni- 
yanpi  kin  yusutapi,  qa  piyapi 
kta,  heon  etanhan. 

12  Unkan  wokicanye  en  wa- 
cinyepicaya  ohanyanpi,  qa  awan- 
wicayakapi  kin  dena  eepi  Jahat, 
qa  Obedija  Lewi  kin  Merari  cin- 
ca  kin  etanhan,  qa  Zekareja,  qa 

Mesullam  Qohati  cinca  kin  etan- 
han  iyowicapastakapi  kta,  nakun 
Lewi  tona  can  dowankiyapi  wa- 
yupika  owasin. 

13  Qa  Lewi  kin  etanhan  wo- 
wapi  kagapi,  qa  mdetanhunkapi, 
qa  tiyopa  awanyakapi  heca,  tona 
waqinpi,  qa  woUtani  ocaje  iyu- 
lipa  econwicakiyapi  kin  hena 
awan  wicayakapi. 

14  Unkan  mazaska  Jehowa  ti 
kin  en  ahipi  qon  tankan  ahiyupi 
qelian  Hilkija  wawayusna  kin, 
Jehowa  toope  wowapi  kin  Moses 
nape  on  kagapi  kin  he  iyeya. 

15  Qa  Hilkija  wawayusna  kin 
ie  ca  ^apan  wowapi  kage  cin 
heciya,  Woope  wowapi  kin  Je¬ 
howa  ti  kin  ohna  iyewaya  ce, 
qa  Hilkija  wowapi  kin  Sapan  qu. 

16  Unkan  ^apan  wowapi  kin 
wicastayatapi  kin  kahi,  qa  hosi- 
hi,  qa  heciya,  Nitaokiye  taku 
econ  wicayasi  kin  owasin  econ- 
pi  ce. 

17  Qa  mazaska  Jehowa  ti  kin 
en  iyeyapi  kin  mnayanpi,  qa 
wohtani  econpi  napepi  en,  qa 
awanwicayakapi  napepi  en  qupi. 

18  Qa  Sapan  wowapi  kage 
cin  wicastayatapi  kin  okiyake 
ca  heya,  Hilkija  wawayusna  kin 
wowapi  wan  maqu ;  qa  ^apan 
wicastayatapi  itokam  hen  ya- 
wa. 

19  Unkan  wicastayatapi  kin 
wowapi  oie  kin  nahon  qehan 
taheyake  hduhdehdeca. 

20  Qa  wicastayatapi  kin  IJil- 
kija,  qa  Ahiqam  ^apan  cinhin- 
tku,  qa  Abdon  Mika  cinhintku, 
qa  Sapan  wowapi  kage  cin,  qa 
Yasaja  wicastayatapi  taokiye 
kin  hewicakiya, 

21  Yapo,  qa  miye  on,  qa  Isra¬ 
el  qa  Juda  ohna  owicakaptapi 
on,  Jehowa  iwangapo  ;  wowapi 
iyeyapi  kin  de  oie  kin  on  etan¬ 
han  ;  hunkake  wicunyanpi  kin 


Jehowa  oie  kin  ihaktapi  sni, 
qa  wowapi  kin  de  oiepi  kin 
owasin  iyecen  econpi  sni,  heon 
Jehowa  tocanniye  unkakastanpi 
kin  he  tanka  ce. 

22  Unkan  Hilkija,  qa  wicasta¬ 
yatapi  tawahosi  kin  Hulda  wa- 
ayatewin  Jerusalem  ohna  Mise- 
ne  en  ti  kin  he  l^alum  tawicu, 
he  Toqat  cinhintku  he  Hasra 
wokoyake  awanyake  cin  cinhin¬ 
tku  ekta  ipi,  qa  he  iyecen  eci- 
yapi. 

23  Unkan  hewicakiya,  Jeho¬ 
wa  Israel  wakandapi  kin  hecen 
eya  ye;  Wicasta  miye  ekta  uni- 
sipi  kin  hecen  eciyape, 

24  Jehowa  hecen  eya,  Inyun 
miye  taku  sica  oyanke  kin  de 
akan  hiyu  waye  kta,  qa  oun- 
yanpi  kin  akan  woyasice  tona 
wowapi  Juda  wicastayatapi  ito¬ 
kam  yawapi  kin  en  owapi  kin 
owasin. 

25  Amayustanpi  qa  napepi  wo¬ 
htani  kin  owasin  on  sihdama- 
yanpi  kta,  taku  wakan  tokeca 
izinyapi ;  heon  mitocanniye 
oyanke  kin  de  akastanpi  qa  bo- 
snipi  kte  sni. 

26  Tuka  Juda  wicastayatapi 
Jehowa  iwanga  u  nisipi  kin  he¬ 
cen  eyakiyapi  kta,  Jehowa  Isra¬ 
el  wakandapi  kin  wicoie  naya- 
hon  kin  eciyatanhan  hecen  eya 
ce, 

27  Nicante  wankadan,  qa  oyan¬ 
ke  kin  de  qa  ounyanpi  kin  on 
wicoie  nayahon  qehan,  Wakan- 
tanka  itokam  nihduhukuya,  qa 
mitokam  nihduhukuya  ca  heya- 
ke  yahduhdehdeca,  qa  mitokam 
yaceya;  heon  mis  eya  nacihon, 
Jehowa  eya. 

28  Iho,  nihunkakepi  ekta  oki- 
pe  ciye  kta,  qa  ohnahnakapi 
nitawa  en  tanyan  aniyanpi  kta; 
qa  oyanke  kin  de  akan,  qa  oun¬ 
yanpi  akan  taku  sica  hiyuwaye 

kte  cin  owasin  niista  kin  wan- 
yake  kte  sni.  Unkan  wicasta- 
yatapi  kin  hosi  kahdipi. 

29  Unkan  wicastayatapi  kin 
Juda  qa  Jerusalem  hunkayapi 
kin  owasin  wahowicaya,  qa 
mniciye  wicaya. 

30  Qa  wicastayatapi  kin,  qa 
Juda  wicasta,  qa  Jerusalem 
ounyanpi  kin  owasin,  qa  wawa- 
yusnapi,  qa  Lewi  kin,  qa  oyate 
kin  owasin,  tanka  cistinna  koya 
Jehowa  ti  kin  ekta  ipi ;  qa 
wotakuye  wowapi  Jehowa  ti 
kin  ohna  iyeyapi  qon  oie  kin 
owasin  nog’epi  en  wicakiciyawa. 

31  Qa  wicastayatapi  kin  co- 
wahe  tawa  akan  bosdan  najin, 
qa  Jehowa  itokam  wotakuye 
kin  de  kaga,  Jehowa  opeya  ma- 
ni  kta,  qa  tawoahope,  qa  tawo- 
yatanin,  qa  tawokage  cante 
ocowasin,  qa  nagi  ocowasin  on 
patan  ’kta,  qa  wotakuye  oie  wo¬ 
wapi  kin  de  akan  owapi  kin 
iyecen  econ  kta. 

32  Qa  Jerusalem  ounyanpi  kin 
Wakantanka  hunkake  wicaya- 
pi  wakandapi  kin  wotakuye  ta¬ 
wa  iyecen  econpi  kta,  tona  Je¬ 
rusalem,  qa  Benjamin  ohna  hi- 
yeye  cin  najin  wicakiya. 

33  Qa  Josija  Israel  cinca  ta- 
makocepi  owancaya  wowahtesni 
kin  owasin  yutokan,  qa  tona 
Israel  ohna  iyeyapi  kin  owasin 
Jehowa  iye  wakandapi  kin  oho- 
da  wicakiya  ;  anpetu  tawa  ihu- 
niyan  Jehowa  hunkake  wicayapi 
wakandapi  kin  opapi  etanhan 
ihduhomnipi  sni. 

WICOWOYAKE  35. 

1  Unkan  Josija  Jerusalem  ohna 
woacaksin  Jehowa  kicaga,  qa  wi 
tokaheya  anpetu  iwikcemna  san- 
pa  topa  kin  en  woacaksin  kin 
patapi. 

2  Qa  wawayusnapi  kin  toawan- 
yakapi  kin  en  najin  wicakiya,  qa 
Jehowa  ti  wokicanye  kin  on  iyo- 
wicapastaka. 

3  Qa  Lewi  kin  Israel  owasin 
onspewicakiyapi,  qa  Jehowa  on 
wakanpi  kin  hena  hewicakiya, 
Oanwohnaka  wakan  kin  tipi  So¬ 
lomon  Dawid  cinhintku  Israel 
wicastayatapi  kin  kicage  cin  en 
kihnakapi,  niyepi  dehan  he  hiye- 
te  akan  yaqinpi  kte  sni,  Jehowa 
wakanyadapi  kin,  qa  taoyate 
Israel  owicakiyapo. 

4  Qa  hunkake  wicayayapi  tipi 
kin  iyecen,  qa  Dawid  Israel  wi¬ 
castayatapi  tawowapi  en,  qa  cin¬ 
hintku  Solomon  tawowapi  en 
nipamnipi  kin  iyecen,  wiyeya 
icihnakapo. 

5  Qa  oyate  cinca  nihunkawan- 
jipi  ateyapi  tipi  ohepi  kin  iyecen, 
qa  Lewi ‘ateyapi  tipi  kin  wica- 
pamnipi  kin  iyecen,  tipi  wakan 
kin  ohna  najinpo, 

6  Qa  woacaksin  kin  patapo,  qa 
ihduwakanpo,  qa  nihunkawanjipi 
wiyeya  wicakicagapo,  hecen  Je¬ 
howa  oie  Moses  nape  kin  on  he 
iyecen  econpi  kta. 

7  Unkan  Josija  tahincaska  cin¬ 
ca,  qa  tatokadan  cinca  oyawa 
kektopawinge  wdkcemna  yamni 
hena  owasin  woacaksin  on  oyate 
cincapi  hen  hiyeye  cin  wicaqu  ; 
nakun  pte  kektopawinge  yamni ; 
hena  owasin  wicastayatapi  ta- 
wanunyanpi  etanhan. 

8  Qa  mdetanhunka  tawa  kin 
itukihanpi  wosnapi,  oyate  kin, 
wawayusnapi  kin,  qa  Lewi  kin 
wicaqupi.  Hilkija,  qa  Zekareja, 
qa  Jehiel  Wakantanka  ti  itan- 
canpi  kin  wawayusnapi  kin  woa¬ 
caksin  on  tahinca  kektopawin¬ 
ge  nonpa  qa  opawinge  sakpe,  qa 
pte  opawinge  yamni,  wicaqupi. 

9  Qa  Konaneja,  qa  Semayeja, 
qa  Netaneel  sunka wicaya,  qa 

Hasabeja,  qa  Jiyiel,  qa  Jozabad 
Lewi  itancanpi  kin  woacaksin 
on  tahinca  kektopawinge  zaptan, 
qa  pte  opawinge  zaptan  wica- 
qupi. 

10  Hecen  wokicanye  kin  wiye- 
ya  kagapi;  qa  wawayusnapi  kin 
oyanke  tawapi  ohna  najinpi,  qa 
Lewi  kin  wicapamnipi  kin  iye- 
cen,  wicastayatapi  kin  econ  wi- 
casi  kin  iyecen. 

11  Qa  woacaksin  patapi,  qa  Le¬ 
wi  ha  yuzapi  napepi  kin  etan- 
han  wawayusnapi  kin  we  kin 
amnirnnipi  ce. 

12  Qa  oyate  cincapi  ateyapi 
tipi  obepi  kin  iyecen  wicakipa- 
mnipi  ca  taku  bubnabyapi  kta 
•lehowa  kahipi  kta  on  yukinu- 
kanpi,  Moses  tawowapi  en  owa- 
pi  kin  iyecen,  qa  pte  on  nakun 
hecen  econpi. 

13  Qa  woacaksin  kin  pasnupi, 
peta  akan,  woyaco  kin  iyecen; 
tuka  taku  yuwakanpi  kin  he  ce- 
ga  ohna,  qa  waksica  ohna  span- 
yanpi,  qa  oyate  kin  owasin  ko- 
hanna  wicakipamnipi. 

14  Qa  ohakam  iyepi  on,  qa  wa¬ 
wayusnapi  on  wiyeya  kagapi, 
wawayusnapi  Aaron  cinca  kin 
btayetu  hehanyan  wobubnabya- 
pi  kin,  qa  wasin  kin  bubnabya 
unpi;  beon  Lewi  kin  iyepi  on, 
qa  wawayusnapi  Aaron  cinca 
kin  on  wiyeya  kagapi. 

15  Qa  wadowanpi  kin  Asap 
cinca  kin  wobtani  taw^api  ekta 
najinpi,  Dawid,  qa  Asap,  qa  He- 
man,  qa  .Tedutun  wicastayatapi 
wawanyake  tawa  woahope  ta¬ 
wapi  kin  iyecen  ;  nakun  tiyopa 
awanyakapi  kin  tiyopa  otoiyohi 
ekta  yakonpi,  hena  wobtani  ta¬ 
wapi  etanhan  ihdutokanpi  kte 
sni,  hunkawanji  wicayapi  Lewi 
kin  hena  on  wiyeya  wicakicaga- 
pi  nakas. 

16  Hecen  anpetu  kin  he  en 


•Tehowa  on  wobtani  kin  owasin 
econpi,  woacaksin  kagapi  kin, 
qa  wobubnabyapi  Jehowa  owa- 
yusna  tawa  akan  bubnabyapi, 
Josija  wicastayatapi  econ  wi- 
casi  kin  iyecen. 

17  Unkan  Israel  cinca  kin 
hen  hiyeye  cin  he  ehan  woa¬ 
caksin  kagapi,  qa  aguyapi  napob- 
yapisni  wohanpi  kin  anpetu  sa¬ 
ke  win. 

18  Unkan  Israel  ohna  woaca¬ 
ksin  wan  he  iyecen  kagapi  sni, 
Samuel  waayate  kin  anpetu  ta¬ 
wa  ehantanhan ;  qa  Josija,  qa 
wawayusnapi  kin,  qa  Lewi  kin, 
qa  Juda  qa  Israel  hen  mniciya- 
pi  owasin  woacaksin  kagapi 
kin  iyecen,  Israel  wicastayata¬ 
pi  kin  owasin  kagapi  sni. 

19  Josija  wawidake  cin  wani- 
yetu  iwikcemna  sanpa  sahdo- 
gan  kin  en  woacaksin  kin  he 
kagapi. 

20  Hena  owasin,  qa  Josija  tipi 
piya  kaga  iyohakam,.  Neko  Egu- 
pton  wicastayatapi  kin  Karke- 
mis-Yuprate  ikiyedan  wanke 
cin  azuye  kta  e  itanwankanhde 
u.  Unkan  Josija  itkokipe  kta 
inanpa. 

21  Unkan  wahosi  ekta  ye  wi- 
casi,  qa  heciya,  Juda  wicasta¬ 
yatapi,  miye  qa  niye  unkiyota- 
hedan  taku  un  he  ?  Niye  taci- 
kpe  wau  sni,  tuka  tipi  wan 
wakize  cin  he,  qa  taku  wakan 
inabni  masi.  Taku  wakan  mi- 
ci  un  ce ;  itkokim  yau  enakiya 
wo,  hecen  ihangniye  kte  sni. 

22  Tuka  Josija  iye  etanhan 
ite  kin  hduhomni  sni,  qa  ki- 
ze  kta  ihdutokeca,  hecen  Ne¬ 
ko  oie  kin  taku  wakan  i  kin 
etanhan  anagoptan  sni,  qa  Me- 
giddo  osmaka  en  kize  kta  i. 

23  Unkan  itazipa  yuhapi  kin 
wicastayatapi  Josija  opi.  Un¬ 
kan  wicastayatapi  kin  taokive 

hewicakiya,  Tokan  amayanpo, 
teliiya  maopi  ce. 

24  Unkan  taokiye  canpahrni- 
hrna  kin  etanhan  yutokanpi, 
canpahmihma  inonpa  yuhe  cin 
ekta,  qa  Jerusalem  ekta  ahdi- 
pi.  Unkan  ta.  Unkan  hunka- 
ke  wicaya  ohnahnakapi  kin  en 
hnakapi;  qa  Juda,  qa  Jerusa¬ 
lem  owasin  Josija  aceyapi. 

25  Unkan  Jeremia  aceya,  qa 
wadowanpi  wica  winyan  koya 
owasin  ceyapi  en  Josija  caje- 
yatapi,  anpetu  kin  dehanyan, 
qa  \vokage  kin  he  Israel  qupi, 
qa  iho  hena  Wicaceya  kin  en 
ow^api  ce. 

26  Qa  Josija  ohan  unman,  qa 
Jehowa  toope  en  owapi  kin 
iyecen  towacankiye; 

27  Qa  ohan  kin  tokaheya  qa 
ehake  kin,  iho,  hena  Israel  qa 
Juda  wicastayatapi  kin  tawo- 
wapi  kin  en  owapi  ce. 


OYAKAPI, 

han  toka  wawidaka,  qa  wani- 
yetu  wdkcemna  sanpa  wanjidan 
Jerusalem  ohna  wawidake  ca 
taku  sica  Jehowa  iye  wakan- 
da  ista  kin  en  econ. 

6  Unkan  Nebukadnezzar  Babel 
wicastayatapi  kin  iye  takpe  hi, 
qa  mazasa  icicahiha  on  kaska, 
Babel  ekta  aye  kta. 

7  Nebukadnezzar  nakun  Jeho¬ 
wa  ti  waksica  kin  etanhan  hunh 
Babel  ekta  aya,  qa  Babel  tipi 
wakan  kin  ohna  hena  kihnaka. 

8  Unkan  Jehoaqim  ohan  unman, 
qa  wowahtesni  econ,  qa  en  iye- 
yapi  kin,  iho  hena  Israel  qa  Ju¬ 
da  wicastayatapi  wowapi  kin  en 
owapi  ce.  Unkan  iye  cinhintku 
Jehoiakin  heekiya  wicastayatapi. 

9  Jehoiakin  waniyetu  akesa- 
hdogan  qehan  toka  wawidake  ca 
wi  yamni,  qa  anpetu  wikcemna 
Jerusalem  ohna  wawidaka,  qa 
taku  sica  Jehowa  ista  kin  en 
econ. 

10  Unkan  waniyetu  oihuni  kin 
hehan  wicastayatapi  Nebukad¬ 
nezzar  taakicita  ekta  ye  wicasi, 
qa  Babel  ekta  ahi,  nakun  Jehowa 
ti  waksica  wiciyokipi  kin.  Qa 
ateye  cin  Zedekija  Juda  qa  .le- 
rusalem  on  wicastayatapi  kaga. 

11  Zedekija  waniyetu  wikce¬ 
mna  nonpa  sanpa  wanjidan  qe¬ 
han  toka  wawidake  ca  waniyetu 
wikcemna  sanpa  wanjidan  Jeru¬ 
salem  ohna  wawidaka. 

12  Qa  Jehowa  iye  wakanda  ista 
kin  en  taku  sica  econ,  qa  Jere¬ 
mia  waayate  Jehowa  i  kin  eciya- 
tanhan  ie  cin  itokam  ihduhukuye 
sni. 

13  Qa  nakun  wicastayatapi 
Nebukadnezzar  kipajin,  he  qe 
taku  wakan  cajeyan  wakonze 
kiye  ciqon  ;  tuka  tahu  botinkiya, 
qa  cante  kin  ihdusuta,  hecen  Je¬ 
howa  Israel  wakandapi  kin  en 
ihduhomni  sni. 


vVICOWOYAKE  36. 

1  Unkan  rnakoce  oyate  kin  Je- 
hoahaz  Josija  cinhintku  kin  icu- 
pi,  qa  atkuku  eekiya  Jerusalem 
ohna  wicastayatapi  kagapi. 

2  Jehoahaz  waniyetu  wikce¬ 
mna  nonpa  sanpa  yamni  qehan 
toka  wawidake  ca  wi  yamni 
Jerusalem  ohna  wawidaka. 

3  Unkan  Egupton  wicastaya¬ 
tapi  kin  Jerusalem  en  hi,  qa 
he  yutokan,  qa  mazaska  woqin 
opawinge,  qa  mazaskazi  wo¬ 
qin  wanjidan  mnaye  wncasi. 

4  Qa  Egupton  wicastayatapi 
kin  cincu  Eliaqim,  Juda  qa  Je¬ 
rusalem  on,  wicastayatapi  ka- 
ge  ca  caje  kin  yatokeca,  Je¬ 
hoaqim  eciya ;  qa  he  sunkaku 
Jehoahaz  Neko  icu,  qa  Egupta 
ekta  ahda. 

5  Jehoaqim  waniyetu  wikce¬ 
mna  nonpa  sanpa  zaptan  qe- 

14  Nakun  wawayusnapi  kin,  qa 
oyate  itancanpi  kin  owasin  ikce- 
wicasta  wowaktepisni  kin  iyecen 
sanpa  qa  sanpa,  waktanipi*,  qa 
Jehowa  ti  kin  Jerusalem  ohna 
hduwakan  kin  yusapapi. 

15  Unkan  Jehowa  hunkakewi- 
cayapi  wakandapi  kin  wahowi- 
caya,  wahosi  fcawa  napepi  on, 
hankikta  ye  wicasi,  tipi  tawa,  qa 
oyate  tawa  wicakpatan  nakas. 

16  Tuka  Wakan tanka  tawaho- 
si  kin  iwicahahapi  ecee,  qa  oie 
kin  ihaktapi  sni,  qa  waayate  ta¬ 
wa  unwicacapi  ece,  ecen  Jehowa 
tocanniye  kin  awicaide  ecen 
wookizi  wanica. 

17  Heon  Kasdim  wicastayatapi 
anawicatan  kta  itanwankanhde 
hiyuya,  qa  taku  owasin  nape  kin 
en  qu,  hecen  koskapi  kahnigapi 
kin  tipi  wakandapi  kin  ohna  isan 
on  wicakte,  qa  koska  qa  wiko- 
ska,  wicahinca  qa  paskapi  un- 
rnanna  patan  sni. 

18  Nakun  Wakantanka  ti  wa- 
ksica  kin  owasin  tanka  cistinna 
koya  ;  qa  Jehowa  ti  maza  kin 
qa  wicastayatapi  qa  iye  taokiye 
mdetanhunkapi  maza  tawapi  iyu- 
hpa  Bahel  ekta  ahda. 

19  Qa  Wakantanka  ti  kin  hu- 
Buahyapi  ,qa  Jerusalem  conkaske 


kin  yujujupi,  qa  tipi  tehanwan- 
kan  tawa  owasin  peta  on  huhnah- 
yapi,  qa  taku  wiciyokipi  en  un 
kin  owasin  pajujupi. 

20  Qa  tona  isan  owicakapta 
hena  wayaka  Babel  ekta  awica- 
ya,  qa  iye,  qa  iye  cinca  kin 
wowidake  wicayuhapi.  Perse 
wokiconze  idake  sni  hehanyan. 

21  Jehowa  oie  kin  Jeremia  i 
kin  etanhan  raakoce  kin  taoki- 
hpe  on  iyokipi  kte  cin,  ecetuye 
kta ;  waniyetu  wikcemna  sako- 
win  henakeca  kta,  tohan  tuwe- 
dan  oti  sni  hehanyan  okihpa  ce. 

22  Unkan  Kuros  Perse  wicasta¬ 
yatapi  waniyetu  tokaheya  en 
Jehowa  oie  kin  Jeremia  i  kin  on 
hduecetu  kta  e  Jehowa  Kuros 
Perse  wicastayatapi  toniya  kin 
iyopastaka,  heon  oyate  iwica- 
dake  cin  owasin  wahowicaya,  qa 
nakun  wowapi  en  kage  ca  heya, 

23  Kuros  Perse  wicastayata¬ 
pi  kin  hecen  eya,  Jehowa  ma- 
hpiya  wakandapi  kin  maka  akan 
wokiconze  owasin  maqu,  qa  Je¬ 
rusalem  ohna  Juda  makoce  en 
tipi  wan  wecag’e  kta  kemakiya. 
Niyepi  ehna  tuwe  kasta  oyate 
tawa  etanhan  yaunpi,  ekta  hde 
kta,  qa  Jehowa  iye  wakanda  kin 
kici  un  nunwe. 

WICOWOYAKE  1. 

1  Unkan  Kuros  Persia  wicasta- 
yatapi  tawaniyetu  tokaheya  en, 
Jehowa  oie  Jeremiah  i  eciyatan- 
han  qon  he  5mecetupi  ,  kta  e,  be¬ 
en  Jehowa  Knros  Persia  wica- 
stayatapi  taniya  kin  yukata,  he- 
cen  iye  tokiconze  owancaya  wo- 
yake  wan  kaga,  qa  nakun  wo- 
wapi  en  heya  ; 

2  Kuros  Persia  wicastayatapi 
kin  hecen  eya  ce  ;  Maka  wmki- 
conze  kin  iyuhpa  hena  Jehowa 
Mahpiya  Wakantanka  maqu;  qa 
iye  waeconmasi,  tipi  wan  weca- 
ge  kta,  Jerusalem  en  Juda  etu. 

3  Iye  taoyate  owasin  etanhan 
niyepi  tuwe  yukan  he :  Taku 
Wakan  tawa  kici  un  nunwe : 
kinhan  Jerusalem  ekta  ye  kta, 
he  Juda  etu,  qa  Jehowa  Israel 
ta  Wakantanka  tipi  kicage  kta; 
Taku  Wakan  Jerusalem  en  un 
kin  hee  nakaes. 

4  Qa  tuwe  kasta  owanka  owa¬ 
sin  en  okaptapi,  he  qe  tukten 
ounyan  hecinhan,  makoce  tawa 
en  wicasta  kin  najinkiyapi  kta, 
mazaska  on,  qa  mazaskazi  on, 
qa  woyuha  on,  qa  woteca  on ; 
nakun  Jerusalem  en  Wakantan¬ 
ka  ti  kin  on  taku  wicaqupi  koya. 

5  Hehan  Juda  qa  Benjamin 
ateyapi  itancanpi  kin  najinpi,  qa 
wosna  kagapi  qa  Levi  wicasta,* 
nakun  tona  Wakantanka  taniya- 
pi  wicayukata  owasin,  Jerusa¬ 
lem  en  Wakantanka  tipi  tawa 
kaga  aye  kta. 

6  Qa  tona  ihduksan  unpi  kin 
hena  owasin  nape  wicayuwasa- 

kapi,  mazaska  waksica  on,  ma¬ 
zaskazi  on,  woyuha  on,  qa  wo¬ 
teca  on,  qa  taku  tehika  on,  taku 
ituhanpi  kin  owasin  koya. 

7  Nakun  Jehow-a  ti  ta  waksica 
Nebukadnezzar  Jerusalem  etan- 
han  ahiyu,  qa  iye  taku  wakan 
tawa  tipi  kin  en  ehanke  ciqon, 
hena  Kuros  wicastayatapi  kin 
hiyuya : 

8  Han,  hena  Kuros  Persia  wi¬ 
castayatapi  kin  Mithredath  ma- 
zopiye  awanyake  nape  kin  on 
hiyuya,  qa  Sesbazzar  Juda  wi¬ 
castayatapi  kin  en  kiciyaw'^a. 

9  Unkan  yawapi  kin  dena  ee ; 
Mazaskazi  waksica  wikcemna 
yamni,  mazaska  waksica  kekto- 
pawinge,  isan  wikcemna  nonpa 
sanpa  napcinwanka ; 

10  Mazaskazi  wiyatke  wikce¬ 
mna  yamni,  mazaska  wiyatke 
inonpa  kin  opawinge  topa  san¬ 
pa  wikcemna,  waksica  tokeca 
kektopawinge. 

11  Mazaskazi  qa  mazaska  wa¬ 
ksica  iyuhpa  kektopawinge  za- 
ptan  sanpa  opawinge  topa.  De¬ 
na  owasin  hdicupi  kin  om  6es- 
bazzar  tok^u,  Babel  etanhan  Je¬ 
rusalem  ekta  hdicupi  qehan. 

WICOWOYAKE  2. 

1  Unkan  makoce  cincapi  waya- 
ka  unpi  etanhan  kihdapi,  Nebu¬ 
kadnezzar  Babel  wicastayatapi 
Babel  ekta  wayaka  awicahdi 
qon  etanhan,  dena  eepi :  unkan 
Jerusalem  qa  Juda  ekta  hdipi, 
otoiyobi  iye  totonwe  kin  en  : 

2  Zerubabel  kici  kupi :  Jesua, 


WICOWOYAKE  2. 


Nehemiah,  .Seraiah,  Realiah, 
Mordekai,  Bilsan,  Mizpar,  Big- 
vai,  Rehum,  Baanah.  Israel 
oyate  wicasta  wicayawapi : 

3  Paros  cincapi  kektopawinge 
nonpa  sanpa  opawinge,  qa  wi- 
kcema  sakowin  sanpa  nonpa. 

4  ^epatiali  cinca  kin  opawinge 
yamni,  qa  wikcemna  sakow.in 
sanpa  nonpa, 

5  Arab  cinca  kin  opawinge  sa¬ 
kowin,  sanpa  wikcemna  sakowin 
sanpa  zaptan, 

6  Pahath-Moab  cincapi,  Jesua- 
Joab  cinca  kin  etanhan,  kekto¬ 
pawinge  nonpa,  qa  opawinge  sa- 
hdogan  sanpa  akenonpa. 

7  Elam  cinca  kin,  kektopawin¬ 
ge,  qa  opawinge  nonpa,  sanpa 
wikcemna  zaptan  sanpa  topa, 

8  Zattu  cinca  kin,  opawinge 
napcinwanka,  sanpa  wikcemna 
topa  sanpa  zaptan. 

9  Zakai  cinca  kin,  opawinge 
sakowin,  sanpa  wikcemna  sa- 
kpe. 

10  Bani  cinca  kin,  opawinge 
sakpe,  sanpa  wikcemna  topa 
sanpa  nonpa. 

11  Bebai  cinca  kin,  opawinge 
sakpe  sanpa  wikcemna  nonpa 
sanpa  yamni. 

12  Azgad  cinca  kin,  kektopa¬ 
winge  sanpa  opawinge  nonpa, 
sanpa  wikcemna  nonpa  sanpa 
nonpa. 

13  Adonikam  cinca  kin,  opa¬ 
winge  sakpe,  qa  wikcemna  sakpe 
sanpa  sakpe. 

14  Bigvai  cinca  kin,  kektopa¬ 
winge  nonpa,  qa  wikcemna  za¬ 
ptan  sanpa  sakpe. 

15  Adin  cinca  kin,  opawinge 
topa  qa  wikcemna  zaptan  sanpa 
topa. 

16  Ater  cinca  kin,  Hezekiah 
etanhan,  wikcemna  napcinwan¬ 
ka  sanpa  ^ahdogan. 

17  Bezai  cinca  kin,  opawinge 


yamni,  qa  wikcemna  nonpa  san¬ 
pa  yamni. 

18  Yorah  cinca  kin,  opawinge 
sanpa  akenonpa. 

19  Hasum  cinca  kin,  opawinge 
nonpa,  qa  wikcemna  nonpa  san¬ 
pa  yamni. 

20  Gibar  cinca  kin,  wikcemna 
napcinwanka  sanpa  zaptan. 

21  Beth-lehera  cincapi,  opa¬ 
winge  sanpa  wikcemna  nonpa 
sanpa  yamni. 

22  Netopha  wicasta  kin  etan¬ 
han,  wikcemna  zaptan  sanpa 
sakpe. 

23  Anathoth  wicasta  etanhan, 
opawinge  qa  wikcemna  nonpa 
sanpa  sahdogan. 

24  Azmaveth  cinca,  wikcemna 
topa  sanpa  nonpa. 

25  Kirjath-arim  etanhan,  Ke- 
phira  qa  Beeroth  cincapi,  opa¬ 
winge  sakowin  qa  wikcemna 
topa  sanpa  yamni. 

26  Ramah  qa  Gaba  cincapi, 
opawinge  sakpe,  qa  wikcemna 
nonpa  sanpa  wanjidan. 

27  Mikmas  wicasta  kin,  opa¬ 
winge  qa  wikcemna  nonpa  san¬ 
pa  nonpa. 

28  Bethel  qa  Ai  wicasta  kin, 
opawdnge  nonpa,  qa  wikcemna 
nonpa  sanpa  yamni. 

29  Nebo  cinca  kin,  wikcemna 
zaptan  sanpa  nonpa. 

30  Magbis  cinca  kin,  opawinge 
qa  wikcemna  zaptan  sanpa  sa¬ 
kpe. 

31  Elam  unma  qon  cincapi,  ke¬ 
ktopawinge  qa  opawinge  nonpa 
sanpa  wikcemna  zaptan  sanpa 
topa. 

32  Harim  cinca  kin,  opawin¬ 
ge  yamni  sanpa  wikcemna  non¬ 
pa. 

33  Lod,  Hadid  qa  Ono  cincapi, 
opawinge  sakowin,  qa  wikce¬ 
mna  nonpa  sanpa  zaptan. 

34  Jeriko  cinca  kin,  opawinge 

yamni,  qa  wikcemna  topa  sanpa  j 
zaptan. 

35  Senaah  cinca  kin,  kektopa- 
winge  yamni,  qa  opawinge  sa- 
kpe  sanpa  wikcemna  yamni. 

36  Wawayusnapi  kin:  Jedaiah 
cinca  kin,  Jesua  tipi  etanhan, 
opawinge  napcinwanka,  qa  wi¬ 
kcemna  sakowin  sanpa  yamni. 

37  Immer  cinca  kin,  kektopa- 
winge  qa  wikcemna  zaptan  san¬ 
pa  nonpa. 

38  Pasur  cinca  kin,  kektopa- 
winge  sanpa  opawinge  nonpa,  qa 
wikcemna  topa  sanpa  sakowin. 

39  Harim  cinca  kin,  kektopa- 
winge  sanpa  ake  sakowin. 

40  Levi  wicasta  kin:  Jesua  qa 
Kadmiel  cincapi,  Hodevah  cinca 
etanhan,  wikcemna  sakowin  san¬ 
pa  topa. 

41  Dowanpi  kin:  Asaph  cinca 
kin,  opawinge  qa  wikcemna  non¬ 
pa  sanpa  sahdogan. 

42  Tiyopa  awanyakapi  cincapi : 
Vallum  cinca,  Ater  cinca,  Talmon 
cinca,  Akkub  cinca,  Hatita  cin¬ 
ca,  ^obai  cinca,  owasin  opawinge 
qa  wikcemna  yamni  sanpa  nap¬ 
cinwanka. 

43  Nethinim  (tipi  wakan  wo- 
widake):  Ziha  cinca,  Hasupha 
cinca,  Tabaotb  cinca, 

44  Keros  cinca,  Siaha  cinca, 
Padon  cinca, 

45  Lebana  cinca,  Hagaba  cinca, 
Akkub  cinca, 

46  Hagab  cinca,  Salmai  cinca, 
Hanan  cinca, 

47  Giddel  cinca,  Gahar  cinca, 
Reaiah  cinca, 

48  Rezin  cinca,  Nekoda  cinca, 
Gazzam  cinca, 

49  Uzza  cinca,  Paseah  cinca, 
Besai  cinca, 

50  Asnah  cinca,  Mehunim  cin¬ 
ca,  Nephusim  cinca, 

51  Bakbuk  cinca,  Hakupha  cin¬ 
ca,  Harhur  cinca, 

52  Bazluth  cinca,  Mehida  cinca, 
Harsa  cinca, 

53  Barkos  cinca,  Sisera  cinca, 
Tamah  cinca, 

54  Neziah  cinca,  Hatipha  cinca. 

55  Solomon  tawowidake  cinca¬ 
pi  :  Sotai  cinca,  Sophereth  cin¬ 
ca,  Peruda  cinca, 

56  Jaalah  cinca.  Darken  cinca, 
Giddel  cinca, 

57  ^epatiah  cinca,  Hattil  cinca, 
Zebairn  etanhan  Pokereth  cinca, 
Ami  cinca  kin. 

58  Nethinim  iyubpa  qa  Solomon 
tawowidake  cincapi  koya,  opa¬ 
winge  yamni  qa  wikcemna  nap¬ 
cinwanka  sanpa  nonpa. 

59  Unkan  tona  Tel-mela  etan¬ 
han,  Tel-harsa,  Kerub,  Addan, 
Immar  etanhanhan  hiyupi  qon 
dena  eepi :  Tuka  atkukupi  tipi 
qa  wicoicage  tawapi,  Israel  etan- 
hanpi  hecinhan,  ohdaka  okihipi 
sni  : 

60  Delaiah  cinca,  Tobiah  cinca, 
Nekoda  cinca,  opawinge  sakpe 
qa  wikcemna  zaptan  sanpa 
nonpa. 

61  Nakun  wawayusnapi  cinca¬ 
pi  etanhan  :  Habaiah  cinca,  Koz 
cinca,  Barzillai  cinca  ;  heqe  Bar- 
zillai  Gileadi  cunwintkupi  etan¬ 
han  tawicuton,  qa  iye  cajepi 
eciyatanhan  castonpi. 

62  Hena  e  wicowazi  owicawa- 
pi  kin  en  wiciye  owicawapi  kin 
okidepi,  tuka  iyeyapi  sni ;  heon 
etanhan  wawayusnapi  wicoban 
kin  etanhan  wicayusapapi. 

63  Unkan  Tirsatha  kin  he,  wa- 
wayusna  wan  Urim  qa  Thum- 
mim  yuha  hinajin  kte  cin  hehan- 
yan  woyute  iyotan  wakan  kin 
etanhan  yutapi  kte  sni,  kewica- 
kiya. 

64  Omniciye  ocowasin  yuwita- 
ya  kektopawinge  wikcemna  topa 
sanpa  nonpa,  qa  opawinge  yamni 
sanpa  wikcemna  sakpe ; 

65  Qa  wicasta  taokiye,  winyan 
taokiye  tawapi  koya,  hena  kekto- 
pawinge  sakowin,  qa  opawinge 
yamni,  sanpa  wikcemna  yamni 
sanpa  sakowin  :  qa  owicapeya 
wicasta  dowanpi  qa  winyan  do- 
wanpi  kin  opawinge  nonpa. 

66  Sunka  wakan  tawapi  kin 
opawinge  sakowin  qa  wikcemna 
yamni  sanpa  sakpe :  Sonsonna 
tawapi  is  opawinge  nonpa,  qa 
wikcemna  topa  sanpa  zaptan. 

67  Kamel  tawapi  kin,  opawinge 
topa  qa  wikcemna  yamni  sanpa 
zaptan:  Sonsonna  Mnca  kekto- 
pawinge  sakpe  qa  opawinge  sa¬ 
kowin  sanpa  wikcemna  nonpa. 

68  Unkan  ateyapi  tokapapi  etan- 
hanpi,  Jerusalem  en  Jehowa  ti 
kin  ekta  hipi  qehan,  Wakantan- 
ka  tipi  totie  kin  en  ekihdepi  kta 
on  cantewasteya  en  waelipeyapi 
ece. 

69  Token  okihipi  wicokan  econ- 
pi  kta  womnaye  kin  en  hiyuya- 
pi,  mazaskazi  drakma  kektopa- 
winge  wikcemna  sakpe  sanpa 
wanjidan,  qa  mazaska  woqin  ke- 
ktopawinge  zaptan,  qa  wawayu- 
sna  tawokoyake  opawinge. 

70  Hecen  wawayusnapi  qa  Levi 
wicasta,  qa  oyate  etanhanhanpi, 
qa  dowanpi  kin,  qa  tiyopa  awan- 
yakapi  kin,  qa  Nethinim  kin,  iye 
totonwepi  ohnahna  tipi,  qa  Is¬ 
rael  ocowasin  iye  totonwepi  kin 
ohna. 

WICOWOYAKE  3. 

1  Unkan  wi  isakowin  kin  hiyo- 
hi,  qa  Israel  cincapi  iye  toton¬ 
wepi  kin  ohna  yakonpi,  hehan 
oyate  kin  wicasta  wanjidan  se 
Jerusalem  ekta  ihduwitayapi. 

2  Hehan  Jesua  .lozadak  cinhin- 
tku  kin  inajin,  qa  iye  sunkawi- 
caye  wawayusnapi  kin,  qa  Ze- 
rubabel  Sealtiel  cinhintku,  iye 
sunkawicaye  cin  nakun,  qa  Is¬ 


rael  ta  Wakantanka  owayusna 
tawa  qon  he  piya  kagapi,  akan 
wahuhnahyapi  wosnapi  wayu- 
snapi  kta,  Moses  Wakantanka 
tawicasta  toope  kin  en  owapi 
kin  iyececa. 

3  Unkan  owayusna  kin  tohe 
qon  akan  ehdepi,  makoce  oyate 
kin  hena  kowicakipapi  nakaes ; 
qa  woliuhnage  wosnapi  Jehowa 
wakiyusnapi,  woliuhnage  wosna¬ 
pi  hanhanna  htayetu  koya. 

4  Qa  ohanzihdepi  wohanpi  kin 
he  kagapi,  wowapi  qon  iyececa, 
qa  anpetu  iyohi  woliuhnage  wo¬ 
snapi  yawapi  kin  iyecen,  wico- 
han  yuhapi  qon  eciyatanhan,  an¬ 
petu  iyohi  yustanpi  kta  iyececa. 

5  Qa  he  i5mhakam  wohuhnage 
ohinniyan  kin,  wi  teca  kin  en, 
qa  Jehowa  tawohe  yuwakanpi 
owasin  en,  qa  taku  ituhanpi  tu- 
we  Jehowa  cante  wasteya  itu- 
kihanpi  owasin. 

6  Wi  yawapi  isakowin  anpetu 
tokaheya  hetanhan  wohuhnage 
wosnapi  Jehowa  wakiyusnapi 
ece.  Tuka  Jehowa  ti  oahe  kin 
hinyahin  kagapi  sni. 

7  Nakun  wakakanpi  qa  waecon- 
pi  kin  hena  mazaska  wicaqupi  ; 
qa  woyute  qa  woyatke  qa  wihdi 
Zidon  qa  Tyrus  wicasta  wica¬ 
qupi,  Lebanon  etanhan  hantesa 
can  aupi  kta,  Joppa  miniwanca 
kin  ekta,  Kuros  Persia  wicasta- 
yatapi  tawowasi  kin  eciyatan¬ 
han. 

8  Unkan  Jerusalem  en  Wakan¬ 
tanka  ti  kin  ekta  hipi  waniyetu 
inonpa,^  wi  inonpa,  hehan  Zeru- 
babel  Sealtiel  cinhintku,  qa  Je¬ 
sua  Jozadak  cinhintku  qa  hunka- 
wanjitkupi,  wawayusnapi  Levi 
wicasta  koya,  tona  okaptapi  qon, 
qa  tona  wayaka  unpi  etanhan 
Jerusalem  en  hdipi  iyuhpa  econ- 
pi :  qa  Levi  wicasta  ewicahdepi, 
waniyetu  wikcemna  nonpa  qa 

sanpa,  Jehowa  ti  wicoRan  kin 
en  itancanpi  kta. 

9  Hehan  Jesua  iye  cinca  qa 
hunkawanjitku  kin  om  inajin, 
Kadmiel  qa  iye  cinca,  Juda  cin- 
capi  kin  om,  Wakantanka  tipi 
en  wicoRan  econpi  kin  iyowica- 
pastakapi  kta :  Henadad  cinca, 
Rena  cincapi  qa  hunkawanjitku- 
pi,  Levi  wicasta  kin  Rena. 

10  Unkan  tipi  kagapi  kin  JeRo- 
wa  ti  oaRe  eRnakapi  qeRan  vva- 
wayusnapi  iRduzapi  mazayaho- 
tonpi  RduRa  najin  wicakiyapi,  qa 
Levi  wicasta  AsapR  cinca  kin 
Rena  mazaicasnasnapi  yuRapi,  on 
JeRowa  yatanpi  kta,  David  Isra¬ 
el  wicastayatapi  toie  kin  eciya- 
tanRan. 

11  Unkan  JeRowa  yatanpi  qa 
wopida  eciyapi  on  witaya  do- 
wanpi ;  He  waste  nakaes  ;  To- 
waonsida  kin  Israel  ekta  owi- 
Ranke  wanica  nakaes.  Unkan 
oyate  iyuRpa  Ro  tanka  on  iya- 
sapi,  JeRowa  ti  oaRe  Rdepi  kin 
Reon  JeRowa  yatanpi  ecee. 

12  Tuka  wawaynsnapi,  qa  Le¬ 
vi  wicasta,  qa  ateyapi  itancanpi 
wicaRincapi  ota,  tipi  tokaReya 
wanyakapi  qon  Rena  istapi  ito- 
kam  tipi  kin  de  oaRe  Rdepi  qe¬ 
Ran  Ro  tanka  on  ceyapi  :  qa  wi- 
cota  wiyuskinpi  on  Ro  tankaki- 
ya  iyasapi. 

13  Hecen  oyate  wiyuskinyan 
iyasapi  Ro  kin,  qa  oyate  ceyapi 
Ro  kin  okicaRnigapi  sni :  oyate 
kin  Ro  tankakiya  iyasapi  nakaes, 
qa  Ropi  kin  teRan  naRonpi. 

WICOWOYAKE  4. 

1  Unkan  Juda  qa  Benjamin 
tokawicayapi  kin  Rena,  wayaka 
unpi  cincapi  JeRowa  Israel  ta 
Wakantanka  tipi  wakan  kicaga- 
pi  he  naRonpi  qehan ; 

2  HeRan  Zerubabel  qa  ateyapi 

itancanpi  kin  en  wicahipi  qa  he- 
wicakiyapi ;  Nici  unkagapi  kta  ; 
Taku  Wakan  nitawapi  kin  he 
unkakitapi  nakaes,  niyepi  iyece- 
ca;  qa  Esarhaddon  Asur  wica¬ 
stayatapi  deciya  unkahipi  qon 
taanpetu  kin  hetanhan  waunki- 
yusnapi  ecee. 

3  Tuka  Zerubabel  qa  Jesua  qa 
Israel  ateyapi  itancanpi  unmapi 
kin  hewicakiyapi ;  Taku  Wakan 
unkitawapi  tipi  unkicagapi  kin 
en  takudan  unyecicapi  sni ;  tu¬ 
ka  unkiye  yu  witaya  Jehowa 
Israel  Taku  Wakan  tawapi  kin 
tipi  wan  unkicagapi  kta,  Kuros 
wicastayatapi  kin,  Persia  wica¬ 
stayatapi  kin  he  econunsipi  kin 
eciyatanhan. 

4  Hehan  raakoce  oyate  kin  Ju¬ 
da  oyate  napepi  kin  yuwasakapi 
sni,  qa  ticagapi  en  iyokisinwica- 
yapi  ece : 

5  Qa  Rena  on  waaiapi  opewica- 
tonpi,  tawacinpi  yuecetupi  kte 
sni,  Kuros  Persia  wicastayatapi 
taanpetu  owasin,  qa  Darius  Per¬ 
sia  wicastayatapi  wawidake  cin 
hehanyan. 

6  Unkan  Ahasuerus  wawidake 
en,  tokaheya  wawidake  Rehan- 
tu,  Juda  qa  Jerusalem  en  oun- 
yanpi  kin  on  woaie  wowapi  w^an 
kicagapi. 

7  Nakun  ArtaRsasta  taanpetu 
kin  en.  Bislam,  Mithredath,  Ta- 
beel  qa  takodakupi  unmapi  kin 
hena  ArtaRfesta  Persia  wicasta¬ 
yatapi  kin  wowapi  kicagapi ; 
unkan  wowapi  kin  he  Arami 
oowa  on  kagapi,  qa  Arami  iapi 
en  oyakapi. 

8  Rehum  wayaco  itancan  qa 
^imsai  wowapi  kage  cin  hena 
.Jerusalem  on  ArtaRsasta  wica¬ 
stayatapi  kin  wowapi  kicagapi, 
kaketu : 

9  Hehan  Rehum  wayaco  itan^ 
can  qa  ^imsai  wowapi  kage  cin. 

qa  takodakupi  unmapi  kin  ;  Di- 
nayi  kin,  qa  Aparsathki  kin, 
Tarpeli  kin,  Apharsai  kin,  Arke- 
wi  kin,  Babeli  kin,  ^usankai 
kin,  Debawi  kin,  Elami  kin  ; 

TO  Qa  oyate  toktokeca  Asnap- 
per  tanka  qa  kinihanpi  qon  awi- 
can  qa  Samaria  otonwepi  kin 
ohnahna  ewicahnake  ciqon,  qa 
unmapi  wakpaj^akasanpatanhan 
unpi  qon,  qa  decetu  ; 

11  Wowapi  ekta  yeyapi,  Artak- 
sasta  kicagapi  owapi  qon  he 
dee ;  Nitaokiye,  wicasta  wakpa 
akasanpatanhan  unpi  kin,  qa  de¬ 
cetu: 

12  Wicastayatapi  kin  sdonye 
kta,  Juda  wicasta  niye  etanhan 
unkiyepi  ekta  hiyupi  qon  hen  a 
Jerusalem  en  hipi,  otonwe  wa- 
wakipajin  qa  sica  qon  he  kagapi 
kta,  unkan  conkaske  kin  yustan- 
pi,  qa  oahe  kin  iyahdekiciyapi. 

13  Heon -etanhan  wicastayatapi 
kin  sdonye  kta,  otonwe  kin  cle 
kagapi^qa  conkaske  tawa  yustan- 
pi  kinhan,  woicage,  woyute  qa 
ocanku  kajujupi  mazaska  kin 
hiyuyapi  kte  sni,  hecen  unhan- 
keta  wicastayatapi  km  owica- 
yakihansunkeca  kta. 

14  Iho,  heon  etanhan,  tipi  tan¬ 
ka  kin  etanhan  miniskuya  unta- 
pi  nakaes,  qa  wicastayatapi  taku 
akiciyutakunipi  kte  sni  wanun- 
yakapi  kta  iyecece  sni,  heon 
etanhan  yeunyanpi  qa  wicasta¬ 
yatapi  kin  sdonyeunyanpi. 

15  Hecen  niyatepi  wokiksuye 
wowapi  tawapi  kin  he  ohna 
odepi  kta ;  kinhan  wokiksuye 
wowapi  kin  en  decehin  iyeyaye 
kta,  qa  otonwe  kin  de  otonwe 
wawakipajin  kin  heca  sdonyaye 
kta,  qa  wicastayatapi  qa  waya- 
copi  kin  wawicakiciyutakuni  sni, 
qa  anpetu  ehanna  he  ohna  woki- 
pajin  kagapi  ecee  ;  heon  etanhan 
otonwe  kin  de  ihangyapi  ce. 


16  Unkiye  wicastayatapi  kin 
wasdonye  unkiyapi,  otonwe  kin 
de  kagapi  qa  conkaske  tawa  yu- 
stanpi  kinhan,  heciyatanhan  wa¬ 
kpa  akasanpatanhan  takudan  ni- 
tawa  kte  sni. 

17  Hehan  wicastayatapi  kin 
woayupte  wan  yeya,  Rehum  wa- 
yaco  qa  ^imsai  wowapi  kage  cin 
qa  takodakupi  unmapi  Samaria 
en  ounyanpi  kin,  qa  wakpa  aka- 
sanpa  unmapi  kin  hena :  Woo- 
kiye  qa  dehantu : 

18  Wowapi  hiyuunyeciciyapi 
qon  he  mitokam  taninyan  oya- 
kapi ; 

19  Unkan  econwicawasi,  qa 
waakitapi,  qa  anpetu  ehanna  en 
otonwe  kin  de  wicastayatapi  wi- 
citkokim  ihdunajin  qon  he  iye- 
yapi,  qa  he  ohna  wokipajin  wo- 
kicize  ko  kagapi  ecee  qon. 

20  Nakun  Jerusalem  en  wica¬ 
stayatapi-  wasaksaka  yukah  qon 
hena  wakpa  akasanpatanhan 
owasin  iwicadakapi,  qa  woicage, 
woyute  qa  ocanku  kajujupi  ma¬ 
zaska  kin  hena  wicaqupi  ecee 
qon. 

21  Heon  etanhan  wokonze  wan 
kaga  po,  wicasta  kin  hena  ayu- 
stanwicakiyapi  kta,  qa  otonwe 
kin  he  kagapi  kte  sni,  miye  etan¬ 
han  wowasi  wan  hiyu  sni  he- 
hanyan. 

22  Qa  waktaya  un  po,  ihnuhan 
hecanonpi  sni  kinhan :  Tokeca 
woyutakunisni  icage  kta  he,  on 
wicastayatapi  taku  akicitakunipi 
kte  sni. 

23  ‘Unkan  wanna  Artalisasta 
wicastayatapi  kin  etanhan  wo¬ 
wapi  owapi  qon  he  Rehum  qa 
^imsai  wowapi  kage  cin,  qa  ta¬ 
kodakupi  kin  wicitokain  yawapi 
qehan,  hehan  .Juda  wicasta  Jeru¬ 
salem  en  unpi  kin  ekta  inahniyan 
yapi  qa  isto  wowa^ake  ko  on 
ayustanwicakiyapi. 

24  Hehan  Wakantanka  tipi  ta- 
wa  Jerusalem  en  wohtani  kin 
ayustanpi.  Hecen  Darius  Per¬ 
sia  wica^tayatapi  waniyetu  inon- 
pa  wawidake  hehanyan  oziki- 
yapi. 

WICOWOYAKE  5. 

1  Hehan  wicasta  wokcanpi, 
Haggai  wicasta  wokcan  kin  hee, 
qa  Zekariah  Iddo  cinhintku,  Ju- 
da  wicasta  Juda  qa  Jerusalem  en 
unpi  kin  hena  Israel  ta  Wakan¬ 
tanka  caje  akan  wicaun  kin  he 
eciyatanhan  wowicakiyakapi. 

2  Hehan  Zerubabel  ^ealtiel 
cinhintku  najin,  qa  Jesua  Joza- 
dak  cinhintku,  qa  Taku  W’akan 
tipi  tawa  Jerusalem  en  kali  uta- 
pi :  Unkan  hena  owicapeya  wi¬ 
casta  wokcanpi,  Wakantanka  ta¬ 
wa,  owicakiyapi  ecee. 

3  Unkan  hehantu  Tatnai  wakpa 
akasanpatanhan  wicasta  itancan, 
qa  ^etharboznai  qa  takodakupi 
nakun  en  wicahipi  qa  kaken  ewi- 
cakiyapi;  Tuwe  e  wowasi  econ- 
nisipi  he,  hecen  tipi  kin  de 
yakagapi  qa  conkaske  kin  eya- 
hdepi  he. 

4  Nakun  kaken  ewicakiyapi ; 
W'icasta  tona  tipi  kin  de  kagapi 
kin  hena  tokenken  ewicakiyapi 
he. 

5  Tuka  Taku  Wakan  tawapi  ista 
Juda  hunkayapi  akan  wicaun, 
hecen  ayustanwicakiya  okihipi 
sni,  ecen  wowiyukcan  kin  he 
Darius  en  hi :  Unkan  he  ehan  de 
on  wowapi  wan  ekta  yeyapi. 

6  Tatnai  wdcasta  itancan  wa¬ 
kpa  akasanpatanhan  un,  qa  ^e- 
thar-boznai  qa  takodakupi  Aphar- 
sakai  kin  wakpa  akasanpatanhan 
unpi,  wowapi  kagapi  Darius  wi- 
castayatapi  ekta  yeyapi  okagapi 
kin  dee : 

7  Wowapi  wan  ekta  yekiciyapi 
qa  ohna  kaken  wowapi  :  Darius 

wicastayatapi  kin  wookiye  oco- 
wasin  kiciun  ; 

8  Wicastayatapi  kin  he  de 
sdonye  kta,  unkiye  Juda  rnakoce 
kin  en  unyanpi,  Taku  Wakan 
tanka  ti  kin  ekta,  heqe  inyan 
tankinkinyan  on  kagapi,  qa  oksan 
wanke  cin  ohna  can  ehnakapi, 
unkan  wicoHan  kin  de  inahniyan 
ayapi,  qa  iye  riapepi  ohna  yu- 
stanpi  kta. 

9  Hehan  hunkayapi  kin  hena 
wiwicunwangapi,  kaken  ewicun- 
kiyapi ;  Tuwe  e  wowasi  econni- 
sipi,  hecen  tipi  kin  de  yakagapi, 
qa  conkaske  kin  bosdan  eyahde- 
pi  he. 

10  Nakun  hena  cajepi  unkiwan- 
gapi,  on  sdonye  unniyanpi  kta, 
hecen  tona  wicasta  itancanpi  ca¬ 
jepi  kin  wowapi  en  unnicagapi 
kta. 

11  Unkan  kaken  eya  unkayu- 
ptapi ;  Mahpiya  qa  maka  Wa¬ 
kantanka  tawa  tawowidake  kin 
he  unkiyepi,  qa  tipi  ehanna  Hinca 
waniyetu  ota  he  ehan  kagapi, 
Israel  wicastayatapi  wan  tanka 
kage  ca  yustan  qon  hee  unka- 
gapi. 

12  Tuka  atewicunyanpi  Malipi- 
ya  Wakantanka  wacantahdeki- 
yapi  iyohakam,  hehan  Nebukad- 
nezzar  Babel  wicastayatapi,  Kas- 
dim  wicasta  kin  he  nape  en  wi- 
caqu,  heqe  tipi  kin  de  ihangya 
qa  oyate  kin  Babel  ekta  wayaka 
awicakiyahda. 

13  Hececa  esta  Kuros  Babel 
wicastayatapi  ta  waniyetu  toka- 
heya  kin  en,  Kuros  wicastaya¬ 
tapi  kin  wokonze  wan  kaga,  Ta¬ 
ku  W'akan  tipi  kin  de  kagapi 
kta : 

14  Qa  nakun  Wakantanka  ti 
tawaksica  mazaskazi  qa  maza- 
ska,  tona  Nebukadnezzar  Jeru¬ 
salem  en  tipi  wakan  kin  etanhan 
icu,  qa  Babel  ekta  tipi  wakan 


WICOWOYAKE  6. 


wan  en  ahdi  qon  hena  e  Kuros 
wicastayatapi  kin  Babel  tipi  wa- 
kan  kin  etanhan  eyaku  ;  unkan 
tuwe  ^e^bazzar  eciyapi  wica- 
sta  itancan  kage  ciqon  bee  e 
qupi  : 

15  Qa  heciya  ;  Dena  wak^ica 
eyaku  qa  ya  wo,  Jerusalem  en 
tipi  wakan  kin  he  ekta  aya  wo, 
qa  Wakantanka  ti  kin  he  tohe 
qon  ohna  kagapi  kta  ce. 

16  Hehan  Sesbazzar  heqe  Je¬ 
rusalem  en  Wakantanka  ti  oahe 
kin  hena  ehnaka:  unkan  hetan- 
han  qa  dehanyan  he  kaga  ^kanpi, 
tuka  yustanpi  sni. 

17  Heon  etanhan  wanna  he  wi¬ 
castayatapi  kin  en  waste  kinhan, 
wicastayatapi  mazopiye  tipi  ta- 
wa  Babel  ekta  he  cin  he  ohna 
odepi  kta,  he  wicakapi  hecinhan, 
Kuros  wicastayatapi  kin  wokon- 
ze  wan  kaga,  on  Jerusalem  en 
Wakantanka  tipi  kin  de  kagapi 
kta  ;  unkan  de  on  wicastayatapi 
kin  token  iyokipi  hecinhan  he 
iwahounyanpi  kta. 

WICOWOYAKE  6. 

1  Hehan  Darius  wicastayatapi 
kin  wokonze  wan  kaga,  unkan 
wowapi  tipi  Babel  en  maza  ehna- 
kapi  ecee  qon  he  ohna  odepi ; 

2  Qa  Akmetha  ekta,  Mede  ma- 
koce  en,  tipi  tanka  kin  he  ohna 
wowapi  wan  iyeyapi,  qa  he  ohna 
wowapi  kin  he  hecen  owapi : 

3  Kuros  wicastayatapi  tawani- 
yetu  tokaheya  en,  Kuros  wica¬ 
stayatapi  kin  wokonze  wan  kaga, 
Wakantanka  tipi  kin  on;  Tipi 
kin  he  kagapi  kta,  tukten  wo- 
snapi  wayusnapi  ece ;  qa  oahe 
kin  hena  sutaya  ehnakapi  kta, 
obosdatu  kin  he  wicispa  wukce- 
mna  sakpe,  ohdakinyan  kin  is 
wicispa  wdkcemna  sakpe  kta: 

4  Inyan  tke  hinca  oehnake  5^a- 


mni  qa  can  tekteca  kin  oehnake 
wanjidan :  qa  on  kajujupi  kin 
lie  wicastayatapi  ti  kin  etanhan 
hiyuyapi  kta. 

5  Qa  nakun  Wakantanka  ti 
etanhan  mazaskazi  qa  mazaska 
waksica,  Nebukadnezzar  Jeru¬ 
salem  en  tipi  wakan  etanhan 
eyaku  qa  Babel  ekta  ahdi  qon 
hena  ake  wicakicupi  kta,  qa  ake 
Jerusalem  en  tipi  wakan  kin  he 
ekta  hde  kta,  otoiyohi  iye  tohe 
qon  ekta,  qa  Wakantanka  ti  kin 
en  ehnakapi  kta  ce. 

6  Heon  etanhan,  Tatnai  wa- 
kpa  akasanpatanhan  wicasta 
itancan,  ^ethar-boznai  qa  tako- 
dakupi,  Apharsakai  wakpa  aka¬ 
sanpatanhan  unpi  kin,  he  itehan 
yaunpi  kta  : 

7  Wakantanka  ticagapi  kin  de 
ayustan  po  ;  Juda  wicasta  itan¬ 
can  qa  Juda  hunkayapi  kin  hena 
Wakantanka  tipi  tawa  kin  de 
tohe  ohna  kagapi  kta. 

8  Qa  nakun  miye  eciyatanhan 
wokonze  kin  de  kagapi,  Juda 
hunkayapi  Wakantanka  tipi  ta¬ 
wa  kin  he  kagapi  kta  hena  ka- 
ken  ecawicayeconpi  kta  ;  hecen 
wicastayatapi  tawomnaye  wa¬ 
kpa  akasanpatanhan  mnayanpi 
kin  etanhan,  kohanna  wokajuju 
wicaqupi  kta,  qa  hena  ayustan- 
wicakiyapi  kte  sni. 

9  Qa  nakun  taku  cinpi,  tatanka 
cinca,  qa  tamdoka  qa  tacincadan 
Mahpiya  Wakantanka  tawosna 
huhnahyapi  kte  cin  on,  aguyapi, 
miniskuya,  minisa  qa  wihdi,  Je¬ 
rusalem  en  wayusnapi  konzapi 
kin  he  eciyatanhan,  anpetu  qa 
anpetu  eca  yusna  sni  wicaqupi 
kta. 

10  Hecen  Mahpiya  Wakantan¬ 
ka  wosna  wastemna  kin  waki- 
yusnapi  kta,  qa  wicastayatapi 
qa  iye  cinca  nipi  kta  icekiyapi 
kta. 

11  Nakun  wokonze  wan  waka- 
ga,  wicasta  otoiyohi  wicoie  kin 
de  yutokeca  kinhan,  iye  ti  kin 
etanhan  can  yusdun  icupi  kta, 
qa  iye  yuwankan  icupi  qa  akan 
otkeyapi  kta  ;  qa  heon  etanhan 
iye  ti  kin  tacesdi  paha  kagapi 
kta. 

12  Qa  Taku  Wakan  iye  caje 
kin  hen  ounyekiye  cin  he,  wi- 
castayatapi  owasin  qa  oyate 
ihangwicaya  nunwe,  de  yutoke- 
capi  kta,  qa  Taku  Wakan  tipi 
Jerusalem  en  un  kin  he  ihangya 
nape  yeyapi  kinhan.  Darius  he 
miye  wokonze  kin  wakaga  :  ko- 
hanna  ecen  econpi  kta. 

13  Hehan  Tatnai  wakpa  akasan- 
patanhan  wicasta  itancan,  Se- 
thar-boznai  qa  iye  takodakupi 
kin,  Darius  wicastayatapi  taku 
hiyuye  cin  he  eciyatanhan,  ko- 
hanna  ecen  econpi. 

14  Unkaii  Juda  hunkayapi  kin 
ticagapi  qa  tanyan  iyoptapi,  Hag- 
gai  wicasta  wokcan,  qa  Zekari- 
ah  Iddo  cinhintku  waayatapi 
icunhan.  Han,  ticagapi  qa  hdu- 
stanpi,  Israel  Taku  Wakan  tawa 
wowasi  kin  eciyatanhan,  qa 
Kuros  qa  Darius  qa  Artahsasta 
Persia  wicastayatapi  tawokonze 
kin  eciyatanhan. 

15  Unkan  tipi  kin  he  yu^tanpi, 
Adar  wi  anpetu  iyamni  en,  he 
Darius  wicastayatapi  wawidake 
waniyetu  isakpe  entu, 

16  Unkan  Israel  cincapi,  wawa- 
yusnapi  qa  Levi  wicasta  qa  wa- 
yaka  ahdipi  unmapi  kin  hena 
wowiyuskin  on  Taku  Wakan  ti 
pi  yuwakanpi  kagapi ; 

17  Qa  Taku  Wakan  tipi  tawa 
de  yuwakanpi  kin  on  tatanka 
opawinge,  tamdoka  opawinge 
nonpa,  tacinca  opawinge  topa, 
wayusnapi  :  qa  Israel  ocowasin 
on  woahtani  wosnapi  kin,  tatan¬ 
ka  mdoka  ake  nonpa,  Israel  wi- 

coun  wicayawapi  kin  eciyatan¬ 
han. 

18  Unkan  wa wayusnapi  kin 
obepi  kin  hecen  ewicahdepi,  qa 
Levi  wicasta  kin  owecinhanhan- 
pi,  Jerusalem  en  Wakantanka 
waokiyapi  kta  e  heon ;  Moses 
tawowapi  en  owapi  qon  iyececa. 

19  Unkan  wayaka  ahdi  cinca¬ 
pi  kin,  wi  tokaheya  anpetu  iake 
topa  en  woacaksin  kagapi, 

20  W'awayusnapi  qa  Levi  wi¬ 
casta  kin  hena  witaya  ihduska- 
pi  nakaes,  iyuhpa  skapi,  hecen 
wayaka  ahdi  cincapi  kin  on  woa¬ 
caksin  kin  ktepi,  qa  iye  hunka- 
wanjitkupi  wawayu^napi  kin  he¬ 
na  on,  qa  is  iyepi  nakun  on. 

21  Unkan  Israel  cincapi  waya¬ 
ka  ahdi  kin  hena,  qa  tona  mako- 
ce  en  Ikcewicasta  wayusicapi 
kin  etanhan  iyepi  ekta  ihdoupi, 
Jehowa  Israel  Taku  Wakan  ta¬ 
wa  akitapi  kta,  hena  owasin 
yutapi ; 

22  Qa  on  napohyapi  codan  wo- 
tapi  kin  he  wowiyuskin  yuha 
anpetu  sakowin  econpi :  Iye  Je¬ 
howa  wiyuskinwicakiya  nakaes, 
qa  Asur  wicastayatapi  cante  kin 
iyepi  en  yuhomni,  Taku  Wakan, 
Israel  ta  Wakantanka,  tipi  tawa 
tawowasi  kin  en  nape  wicaya- 
wasake  kta. 

WICOWOYAKE  7. 

1  Unkan  wicoie  kin  dena  iyo- 
hakam,  Artahsasta  Persia  wica¬ 
stayatapi  wawidake  icunhan, 
Ezra  Seraiah  cinhintku,  Azariah 
cinhintku,  Hilkiah  cinhintku, 

2  Vallum  cinhintku,  Zadok  cin¬ 
hintku,  Abitub  cinhintku, 

3  Amariah  cinhintku,  Azariah 
cinhintku,  Meraioth  cinhintku, 

4  Zerahiah  cinhintku,  Uzzi  cin¬ 
hintku,  Bukki  cinhintku, 

6  Abisua  cinhintku,  Phinehas 

cinhintku,  Eleazar  cinhintku, 
Aaron  wawayusna  itancan  qon 
cinhintku : 

6  Ezra  heqe  Babel  etanhan 

itanwankanhde  iyaya:  Unkan 
he  wowapi  kaga  wayupika,  Mo¬ 
ses  toope  Jehowa  Israel  ta  Wa- 
kantanka  wicaqu  qon  he  en,  Un¬ 
kan  taku  kida  qon  ocowasin  wi- 
castayatapi  kin  qu,  Jehowa  iye 
ta  Wakantanka  nape  akan  yanke 
cin  iyececa.  ' 

7  Unkan  Artahsasta  wicastaya- 
tapi  tawaniyetu  isakowin  kin  en, 
Israel  cinca  kin  etanhan,  qa  wa- 
wayusnapi  etanhan,  qa  Levi  wi- 
casta,  qa  wadowanpi  kin,  qa  ti- 
yopa  awanyakapi  kin,  qa  Nethi- 
nim — tipi  wakan  tawowidake — 
hena  Jerusalem  ekta  iyayapi. 

8  Unkan  wi  izaptan  en  Jerusa¬ 
lem  ekta  hi,  wicastayatapi  tawa¬ 
niyetu  isakowin  hehantu, 

9  Wi  tokaheya  anpetu  toka- 
heya  hehan  Babel  etanhan  ita- 
wankanhde  iyaya,  qa  wi  izaptan 
anpetu  tokaheya  hehan  Jerusa¬ 
lem  ekta  hiyohi,  iye  Taku  Wa¬ 
kan  tawa  nape  wasteya  akan 
yanke  cin  iyececa, 

10  Ezra  iye  cante  ihduwiyeya 
nakaes,  Jehowa  toope  kin  akite 
kta,  qa  eceri  econ  kta,  qa  Israel 
en  woope  qa  woyaco  onspewica- 
kiye  kta. 

11  Unkan  Ariahsasta  wicasta¬ 
yatapi  kin  wowapi  wan  Ezra 
wawayusna  wowapi  kaga,  Jeho¬ 
wa  tawoahope  oie,  qa  Israel 
taku  econ  wicasi  wowapi  en 
kaga  ecee,  qu  qon  okagapi  he 
dee ; 

12  Artahsasta  wicastayatapi  en 
wicastayatapi  kin,  Ezra  wawa¬ 
yusna  kin  Mahpiya  Wakantanka 
toope  en  wowapi  kaga  wayupike 
hinca,  qa  kaketu ; 

13  Miye  qe  wokonze  wakaga, 
tona  wawidake  mitawa  ohna 

ihduwiyeyapi,  Israel  oyate  etan¬ 
han  owasin,  qa  wawayusna  ta- 
wapi,  Levi  wicasta  koya,  Jeru¬ 
salem  ekta  yapi  kta  hecinhan 
hena  niye  kici  yapi  kta. 

14  Heon  etanhan,  niye  wicasta¬ 
yatapi  qa  wawiyukcan  sakowin 
tawa  kin  wicitokapatanhan  yeni- 
sipi,  Juda  qa  Jerusalem  on  wa- 
winunge  kta,  Taku  Wakan  nita- 
wa  toope  ninape  ohna  yanke  cin 
eciyatanhan : 

15  Qa  nakun  mazaska  qa  maza- 
skazi  tona  wicastayatapi  kin  he, 
qa  wawiyukcan  sakowin  tawa 
Israel  ta  Wakantanka  Jerusalem 
en  ti  kin  ituya  qupi  kin  he  ade 
kta. 

16  Nakun  mazaska  qa  maza- 
skazi  iyuhpa  Babel  makoce  oco¬ 
wasin  en  iyeyaye  cin,  oyate  qa 
wawayusnapi  taku  ituhanpi  ko¬ 
ya,  taku  cante  ocowasin  on  Wa¬ 
kantanka  ti  Jerusalem  en  yanke 
cin  qupi  hecinhan : 

17  He  on  inahniyan  mazaska 
kin  de  on  tatanka,  tamdoka,  ta- 
cinca  opeyaton  kta,  nakun  minha 
tawapi,  qa  tawokastan  wosnapi 
kin  ahnahna,  qa  hena  .Jerusalem 
en  yanke  cin  Taku  Wakan  nita- 
wapi  tipi  owayusna  kin  akan 
wayakiyusna  kta. 

18  Qa  mazaska  mazaskazi  ko 
okaptapi  kin,  niye  qa  nihunka- 
wanjipi  taku  wasteyadakapi  he 
ohnayan  ecanon  kta,  Wakantan¬ 
ka  nitawapi  tawacin  eciyatan¬ 
han  econ  po. 

19  Nakun  waksica  tona  nicupi, 
Taku  Wakan  nitawa  ti  tawowa- 
si  kin.  on,  hena  Jerusalem  Wa¬ 
kantanka  kin  itokam  eyahnake 
kta. 

20  Qa  taku  sanpa  Wakantanka 
nitawa  ti  kin  on  cinpica,  taku 
yaqu  kta  iyececa  hecinhan,  he 
wicastayatapi  mazopiye  tawa 
kin  etanhan  yaqu  kta. 

21  Qa  miye,  ArtaMasta  wica- 
^tayatapi  kin  miye  Mnca  wakpa 
akasanpatanhan  mazaska  opiye 
awanyakapi  kin  owasin  wokonze 
wan  wicawecaga,  Ezra  wa\va- 
yusna  kin  Makpiya  Wakantanka 
toope  en  wowapi  kage  cin  heca 
taku  nicidapi  kin  owasin  ko- 
hanna  ecanonpi  kta, 

22  Mazaska  woqin  opawinge 
hehanyan,  qa  aguyapi  sn  kor 
opawinge  hehanyan,  qa  minisa 
bath  opawinge  hehanyan,  qa  wi- 
hdi  bath  opawinge  hehanyan,  qa 
miniskuya  tohanyan  yawapi  sni. 

23  Mahpiya  Wakantanka  tawo- 
konze  qon  ocowasin,  Mahpiya 
Wakantanka  tipi  tawa  kin  on 
cancanse  econpi  kta :  Tokeca 
ecin  wocanniye  wicastayatapi  ta- 
wawidake  kin  en  qa  cinhintkupi 
en  u  kta  he. 

24  Nakun  sdonyeunniyanpi,  wa- 
wayusnapi  owasin  qa  Levi  wi- 
casta  kin,  wadowanpi,  tiyopa 
awanyakapi,  Nethinim,  qa  Wa¬ 
kantanka  ti  waokiyapi  kin  hena 
wiyutapi  on,  woyute,  qa  canku 
on  mazaska  kajujuwicakiyapi  kta 
iyecece  sni. 

25  Unkan  niye  Ezra,  nita  Wa¬ 
kantanka  toksape  ninape  ohna  un 
kin  eciyatanhan,  wayaco  qa  wi- 
casta  itancan  kin  ewicayahnake 
kta,  hena  oyate  wakpa  akasan¬ 
patanhan  owasin  ehna  wayacopi 
kta,  ton  a  Wakantanka  nitawa 
toope  kin  sdonyapi  iyuhpa:  qa 
tona  onspepi  sni  kin  hena  onspe- 
wicayakiyapi  kta. 

26  Qa  tuwe  kasta  W'akantanka 
nitawa  toope  qa  wicastayatapi 
toope  kin  ecen  econ  kte  sni  he- 
cinhan  cancanse  woyaco  ecaki- 
conpi  kta,  he  wiconte  hehanyan, 
qa  tokan  iyeyapi  kta  hehanyan, 
qa  tawahpaya  kipi  hehanyan,  qa 
wicakaskapi  hehanyan. 

27  Jehowa  atewicnnyanpi  W'a- 

kantanka  tawapi  he  yawastepi 
nunwe,  he  de  wicastayatapi  can- 
te  kin  en  ehnaka,  Jehowa  ti  Jeru¬ 
salem  en  wanke  cin  yuwaste  kta : 

28  Qa  wicastayatapi  kin  ito^ 
kam  qa  wiyukcanpi  tawa,  qa  wi¬ 
castayatapi  wicasta  wasaksaka 
tawa  owasin  wicitokam  wowaon- 
sida  yuhemakiya.  Nakun  Jeho¬ 
wa  Wakantanka  mitawa  nape 
akan  mayanke  cin  eciyatanhan 
mayuwasakapi,  hecen  Israel  etan- 
han  wicasta  tokapapi  wicamdu- 
witaya,  mici  yapi  kta  heon  etan- 
han. 

WICOWOYAKE  8. 

1  Unkan  atewicayapi  itancanpi 
dena  eepi,.  qa  tona  Artahsasta 
wicastayatapi  wawidake  en  Ba¬ 
bel  etanhan  mici  yapi  owicawa- 
pi  kin  dee  ; 

2  Phinehas  cinca  etanhan,  Ger- 
som :  Ithamar  cinca  etanhan, 
Daniel :  ^David  cinca  etanhan 
Hattus,  Sekaniah  cincapi  etan¬ 
han. 

3  Pharos  cinca  etanhan,  Zeka- 
riah  ;  qa  he  kici  owicawapi  eci¬ 
yatanhan  wica  ece  opawinge 
sanpa  wikcemna  zaptan  wicaya- 
wapi. 

4  Pahath-Moab  cinca  etanhan, 
Elihoenai  Zerahiah  cinhintku,  qa 
he  kici  wica  ece  opawinge  nonpa. 

5  ^ekaniah  ciijca  etanhan,  Ja- 
haziel  ciqhintku,  qa  kici  wica 
ece  opawinge  yamni. 

6  Nakun  Adin  cinca  etanhan, 
Ebed  Jonathan  cinhintku,  qa 
kici  wica  ece  wikcemna  zaptan. 

7  Qa  Elam  cinca  etanhan,  Je- 
saiah  Athaliah  cinhintku,  qa  he 
kici  wica  ece  wikcemna  sako- 
win. 

8  Qa  ^ephatiah  cinca  etanhan, 
Zebadiah  Mikael  cinhintku,  qa 
kici  wica  ece  wikcemna  sahdo- 
gan. 

9  Joab  cinca  kin  etanhan,  Oba- 
diah  Jehiel  cinhintku,  qa  he  kici 
wica  ece  opawinge  nonpa  sanpa 
ake  sahdogan. 

10  Nakun  Selomith  cinca  etan¬ 
han,  Josiphiah  cinhintku,  qa  he 
kici  wica  ece  opawinge  sanpa 
wikcerana  sakpe. 

11  Qa  Bebai  cinca  etanhan, 
Zekariah  Bebai  cinhintku,  qa  he 
kici  wica. ece  wikcemna  nonpa 
sanpa  sahdogan. 

12  Qa  Azgad  cinca  etanhan, 
Johannan  Hakkaton  cinhintku, 
qa  he  kici  wica  ece  opawinge 
sanpa  wikcemna. 

13  Qa  Adonikam  cinca  ehake 
kin  etanhan,  dena  cajepi,  Eli- 
phalet,  Jeiel  qa  ^ernaiah,  qa  hena 
om  wica  ece  wikcemna  sakpe. 

14  Nakun  Bigvai  cinca  kin  etan¬ 
han,  Uthai  qa  Zabud,  qa  hena 
om  wica  ece  wikcemna  sakowin. 

]5  Unkan  hena  wakpa  wan 
Ahava  iyahde  kin  he  ekta  wica- 
mduwitaya,  qa  hen  anpetu  ya- 
mni  eti  unyakonpi :  Unkan  oyate 
qa  wawayusnapi  kin  iwanmda- 
ka,  qa  Levi  cinca  etanhan  tuwe- 
dan  en  iyewaye  sni. 

16  Hehan  Eliezer  wahowaya, 
^emaiah  qa  Elnathan,  qa  Jarib, 
qa  Elnathan,  qa  Nathan,  qa  Ze¬ 
kariah,  qa  Mesullam,  wi casta 
itancanpi ;  nakun  Joarib  qa 
Elnathan  wiyukcanpi  kin  waho- 
wicawaya. 

17  Qa  hena  Iddo,  Kasiphia 
otonwe  en,  wicasta  .itancan  kin 
ekta  yewicawasi,  qa  hena  ipi 
ohna  wicoie  owicawecihnaka, 
Kasiphia  otonwe  en  Iddo  qa  iye 
hunkawanjinwicaya  Nethinim 
kin,  Wakantanka  unkitawapi  ti¬ 
pi  kin  on  wowidake  unkaupi  kta, 
kewicakiyapi  kta. 

18  Unkan  Wakantanka  unkita¬ 
wapi  nape  wasteya  unkayankapi 
kin  eciyatanhan,  wicasta  wiyu- 


kcan  wan  unkahipi,  Mahli  cinca 
etanhan,  he  Levi^ cinhintku,  Is¬ 
rael  cinhintku,  Serebiah  hee, 
iye  cinca  qa  hunkawanjitku  kin 
om,  ake  sahdogan : 

19  Qa  Hasabiah,  qa  he  kici  Je- 
4aiah,  Merari  cinca  etanhan,  iye 
hunkawanjitku  qa  cincapi  om, 
wikcemna  nonpa. 

20  Nakun  Nethinim  etanhan, 
tona  David  qa  wicasta  itancanpi 
Levi  wicasta  waokiyapi  kta  on 
ewicahnakapi  qon,  Nethinim  opa- 
winge  nonpa  sanpa  wikcemna 
nonpa ;  hena  owasin  cajepi  on 
cajewicayatapi. 

31  Hehan  hen  wote  sni  unpi  wan 
eyanwapaha,  Ahava  wakpa  kin 
ekta,  Wakantanka  unkitawapi 
itokam  iyokisinunkiciyapi  kta, 
unkiyepi  on  canku  owotanna 
wan  unkidapi  kta,  qa  hoksiyopa 
unkitawapi  kin  on,  qa  wahpaya 
unkitawapi  owasin  on. 

23  Canku  ohna  tokapi  kin  ito¬ 
kam  ounkiyapi  kta  e  akicita  obe 
qa  suktanka  akan  yotankapi  kin 
wicastayatapi  kin  wakida  kta 
imasteca;  wicastayatapi  kin  ki¬ 
ci  wounhdakapi  qehan,  Tona 
iye  akitapi  owasin  Wakantanka 
nape  kin  wasteya  akan  wica- 
yanka  ece,  tuka  tona  ehpeyapi 
kin  iyuhpa  iye  towa^ake  qa  to- 
canniye  itkowicakipa  ece,  unke- 
yapi  nakaes. 

23  Heon  etanhan  wote  sni  unya¬ 
konpi,  qa  Wakantanka  unkita¬ 
wapi  de  iceunkiyapi :  Unkan 
Iye  unkayuptapi. 

24  Hehan  wawayusna  itancan¬ 
pi  ake  nonpa  wicawakahniga, 
Serebiah  Hasabiah  kici,  qa  om 
hunkawanjitkupi  wikcemna. 

25  Qa  mazaska  kin  hena  en  tke- 
uwicawecita,  nakun  mazaskazi, 
qa  waksica  kin,  Wakantanka 
unkitawapi  ti  kin  on  ituhanpi 
qon,  he  wicastayatapi  qa  iye 

wawiyukcanpi  tawa,  qa  itancan- 
pi  tawa,  qa  Israel  en  unpi  iyu- 
lipa  en  elipeyapi  qon. 

26  Han,  hena  napepi  ohna  aspe- 
yewicaweciton,  mazaska  woqin 
opawinge  sakpe  sanpa  wikce- 
mna  zaptan,  qa  mazaska  waksi- 
ca  woqin  opawinge,  mazaskazi 
woqin  opawinge  : 

27  Nakun  mazaskazi  waksica 
wikcemna  nonpa,  hena  darik 
( tkeutapi  wan )  kektopawinge  ; 
qa  waksica  nonpa  mazasa  pabe- 
zapi  waste  hinca,  mazaskazi  iye- 
cen  yawapi. 

28  Unkan  hewicawakiya ;  Ni- 
yepi  Jehowa  ekta  niwakanpi; 
nakun  waksica  kin  hena  wakan  ; 
qa  mazaska  qa  mazaskazi  kin  he 
Jehowa  niyatepi  Wakantanka 
tawapi  itukihanpi  ee. 

29  Awanyaka  po,  qa  yuha  po, 
Jerusalem  ekta,  Jehowa  ti  kin 
timahen,  wawayusnapi  qa  Levi 
wicasta  itancanpi  itokam,  qa 
Israel  atewicayapi  tokapapi  kin 
wicitokam,  hena  tkeuyatapi  kin- 
han  hehanyan. 

30  Hecen  wawayusnapi  qa  Levi 
wicasta  kin  mazaska  qa  maza¬ 
skazi,  qa  waksica  tkeutapi  kin  he 
icupi,  Jerusalem  ekta  Taku  Wa¬ 
kan  unkitawapi  ti  kin  en  aipi 
kta. 

31  Hehan  Ahava  wakpa  kin 
etanhan  unkiyoptapi,  wi  tokahe- 
ya  anpetu  iake  nonpa  en,  Jeru¬ 
salem  ekta  unyanpi  kta.  Unkan 
Taku  Wakan  unkitawapi  nape 
akan  unyankapi,  qa  iye  toka  na¬ 
pe  kin  etanhan  eunhdakupi  qa 
tona  canku  ohna  iyaunkipepi 
etanhan. 

32  Hecen  Jerusalem  ekta  hiyo- 
unhipi  qa  anpetu  yamni  hen  un- 
yakonpi. 

33  Unkan  anpetu  itopa  hehan, 
mazaska  qa  mazaskazi,  qa  wa¬ 
ksica  kin  hena,  Taku  Wakan 

unkitawapi  ti  kin  ohna,  Meri- 
moth  Uriah  wawayusna  kin  cin- 
hintku  he  nape  on  tkeutapi;  qa 
Eleazar  Phinehas  cinhintku  kin 
he  kicica ;  qa  hena  om  Jozabad 
Jesua  cinhintku,  qa  Noadiah  Bin- 
nui  cinhintku  Levi  wicasta  he- 
capi : 

34  Otoiyohi  yawapi  on  tkeuta¬ 
pi  :  qa  tkeutapi  ocowasin  kin 
he  hehan  owapi. 

35  Wayaka  akiyahdapi  cincapi 
tona  wayaka  unpi  etanhan  hdipi 
kin  hena  wohuhnage  wosnapi 
Israel  Taku  Wakan  tawapi  wa- 
kiyusnapi,  tatanka  ake  nonpa 
Israel  ocowasin  on,  tamdoka  wi¬ 
kcemna  napcinwanka  sanpa  sa¬ 
kpe,  tacinca  wikcemna  sakowin 
sanpa  sakowin,  tatokadan  mdoka 
akenonpa,  woahtani  wosnapi : 
owasin  Jehowa  en  wohuhnage 
wosnapi. 

36  Unkan  wicastayatapi  tawo- 
konze  kin  hena  wicastayatapi 
taakicita  tancanpi  qa  wakpa 
akasanpa  wicasta  ihdawapi  kin 
wicaqupi.  Unkan  oyate  kin  iyo- 
winwicakiyapi,  qa  Taku  Wakan 
tipi  tawa. 

WICOWOYAKE  9. 

1  Unkan  hena  yustanpi  qehan 
wicasta  itancanpi  kin  heya  en 
mahipi ;  Israel  oyate  kin,  qa  wa¬ 
wayusnapi,  qa  Levi  wicasta  kin 
hena  makoce  oyatepi  kin  etan¬ 
han  ihduheyapapi  sni,  wowahte 
sni  tawapi  kin  on,  Kanani  kin, 
Hitti  kin,  Perizzi  kin,  Jebusi 
kin,  Ammoni  kin,  Moabi  kin, 
Egupta  oyate  kin,  qa  Amori  kin. 

2  Hena  cunwintkupi  kin  etan¬ 
han  wicayuzapi,  iyepi  qa  cinhin- 
tkupi  kin  on :  hecen  wicoicage 
wakan  kin  makoce  oyatepi  kin 
kici  icicahi  iciyapi :  han,  wica¬ 
sta  ihdawapi  qa  wicasta  itancan- 

pi  napepi  tokaheya  waManipi 
kin  de  en  un. 

3  Unkan  wicoie  kin  he  nawa- 
hon  qehan  mitasina  qa  mita 
onhdohda  wahduhdeca  qa  mapa 
hin  putinhin  koya  wahdujun,  qa 
inihanyan  imdotanka. 

4  Hehan  tona  Israel  ta  Wakan- 
tanka  oie  kin  on  cancanpi  kin 
hena  owasin  en  raahipi,  wayaka 
unpi  qon  wahtanipi  kin  he  on 
etanhan :  unkan  htayetu  wosna- 
pi  hehanyan  iraanihan  manka. 

5  Unkan  htayetu  wosnapi  he¬ 
han  mitoiyokisice  etanhan  na- 
wajin,  qa  mitasina  mitaonhohda 
ko  wahduhdehdeca  qehan,  can- 
peska  makehde  nawajin,  qa  Je- 
howa  mita  Wakantanka  nape 
wakiyugate  ; 

6  Qa  hepa  ;  Wakantanka  mita- 
wa,  wimasteca,  qa  niye  ekta 
miite  hduwankan  iyewaye  kta 
imasteca,  mita  Wakantanka; 
waunhtanipi  kin  hena  pa  iwan- 
kam  yuotapi  nakaes,  qa  waunki- 
pajinpi  kin  hena  mahpiya  ekta 
icaga : 

7  Atewicunyanpi  taanpetu  etan¬ 
han  wowakipajin  tanka  en  unya- 
konpi,  anpetu  kin  dehanyan  :  qa 
waunhtanipi  kin  on  etanhan  un- 
kiye,  wicastayatapi  unkitawapi, 
M^awayusna  unkitawapi  koya, 
makoce  wicastayatapi  napepi  en 
hiyuunyanpi,  mazasagye  ekta, 
wayaka  unpi  ekta,  qa  wawicakipi 
ekta,  qa  ite  istecapi  kin  ekta, 
anpetu  kin  de  iyececa, 

8  Unkan  nakaha  cistiyedan  Je- 
howa  Wakantanka  unkitawapi 
etanhan  wowaonsida  unkicipi 
un,  wookapta  wan  unkokicica- 
ptapi  kta,  qa  iyokatan  wan  owan- 
ka  wakan  tawa  kin  ohna  unqupi 
kta;  Taku  Wakan  unkitawapi 
ista  iyoyamunkiciyapi  kta,  qa 
wowidagunyanpi  en  cistiyedan 
wiconi  unqupi  kta. 


9  Wowidake  unyakonpi  nakaes ; 
tuka  Taku  Wakan  unkitawapi 
wowidagunyanpi  kin  en  ehpeun- 
yanpi  sni,  tuka  Persia  wicasta¬ 
yatapi  wicitokam  wowaonsida 
unkipazopi,  wiconi  unqupi  kta, 
Wakantanka  unkitawapi  ti  kin 
bosdan  ehdepi  kta,  qa  yujujupi 
qon  piya  kagapi  kta,  qa  Juda  en 
qa  Jerusalem  en  conkaske  wan 
unqupi  kta. 

10  Unkan  nakaha  Wakantanka 
unkitawapi,  de  iyahna  taku  un- 
keyapi  kta  he  :  nitawoahope  un- 
kayustanpi  nakaes  : 

11  Tona  nitaokiye  wicasta  wo- 
kcan  napepi  on  wayakonze  ci- 
qon — helm  ;  Makoce  tawayayapi 
kta  e  ekta  dapi  kin  he  makoce 
sapa,  makoce  en  ounyanpi  wo- 
sape  tawapi  kin  on,  wowahte- 
sni  tawapi  on,  ihanke  etanhan 
ihanke  unma  ekta,  ojuyapi  kin 
heon. 

12  Heon  etanhan  nicunksipi 
kin  iye  cinhintkupi  kin  wicaqu- 
pi  sni  po,  qa  iye  cunwintkupi 
kin  nicinksipi  on  wicayuzapi  sni 
po,  qa  wookiye  wowaste  ko  owi- 
cakicidepi  sni  po  owihanke  wa- 
nica:  hecen  wanisakapi  kta,  qa 
makoce  towa^te  kin  yatapi  kta, 
qa  nicinca  aihpewicayeciyapi 
kta,  owihanke  wanica. 

13  Tuka  taku  en  unkaupi  owa¬ 
sin  iyohakara,  wicohan  sica  un¬ 
kitawapi  on,  qa  waunkipajinpi 
tanka  kin  on,  niye  Taku  Wakan 
unkitawapi  waunhtanipi  ihukuya 
ipiunyadapi  nakaes,  qa  wookapte 
kin  de  iyececa  unyaqupi ; 

14  Akes  nitawoahope  kin  unka- 
ksapi,  qa  wowahte  sni  kin  dena 
oyatepi  kin  takodawicunyanpi 
kta  he  :  kinhan  niye  canniyeun- 
yayapi  kta,  ecen  ihangunyayapi 
kte  sni  he,  hecen  wookapte  qa 
wonajice  wanice  kta  tuka. 

15  Jehowa  Israel  ta  Wakan- 

tanka,  niye  oniwotanna  :  unkiye 
hinyaliin  onajice  unkokaptapi  na- 
kaes,  anpetu  de  iyececa.  Iho, 
waunkipajinpi  en  nitokam  unya- 
konpi :  de  on  nitokam  inajin  un- 
kokihipi  kte  sni  nakaeA 

WICOWOYAKE  10. 

1  Unkan  Ezra  cekiye  cehan,  qa 
ceya  wohdaka,  qa  Wakantanka 
ti  kin  itokam  makata  elipeiciye 
cehan,  Israel  etanhan  omniciye 
tanka  Mnca,  wicasta  qa  wino- 
liinca  qa  siceca,  iye  en  rnniciya- 
pi ;  woceye  tanka  liinca  on  oyate 
ceyapi  nakaes. 

2  Hehan  ^ekaniah  Jehiel  cin- 
hintku,  Elam  cinca  kin  etanhan, 
waayupte  ca  Ezra  heciya  ;  Un¬ 
kiye  Taku  Wakan  unkitawapi 
kin  en  waunkihtanipi,  qa  ma- 
koce  oyatepi  etanhanhan  wino- 
liinca  toktokeca  wicunyuzapi: 
tuka  wanna  de  on  Israel  en 
woape  yukan. 

3  Heon  etanhan  wanna  Taku- 
Wakan  unkitawapi  kici  wotaku- 
ye  wan  unkagapi  kta,  winoRin- 
ca  iyuRpa  hiyuwicunyanpi  kta, 
tona  hena  etanhan  icagapi  koya, 
itancan  mitawa  tawiyukcan  kin 
eciyatanhan,  qa  tona  Taku  W’a- 
kan  unkitawapi  tawoahope  on 
cancanpi  kin  iyececa :  qa  he 
woope  kin  eciyatanhan  econpi 
nunwe. 

4  Najin  wo  :  de  taku  kin  niye 
nitawa  nakaes ;  qa  unkiye  nici 
unyakonpi  ;  waditaka  qa  econ 
wo. 

.5  Hehan  Ezra  najin  hiyaye  ca 
wawayusna  itancanpi,  Levi  wi¬ 
casta  qa  Israel  ocowasin  wicoie 
kin  de  ohnayan  iciconswicakiya  : 
unkan  iciconzapi. 

6  Hehan  Ezra  Taku  Wakan 
tipi  kin  itokapatanhan  najin,  qa 
Johanan  Eliasib  cinhintku  wan- 

kan  tipi  tawa  kin  mahen  iyaya : 
Unkan  en  hi  qehan  aguyapi  yute 
sni  qa  mini  yatke  sni ;  tona  wa- 
yaka  ewicayayapi  qon  ihdusicapi 
kin  on  iyokisica  nakaes. 

7  Unkan  wicaho  yaotaninpi, 
Juda  qa  Jerusalem  en,  wayaka 
unpi  cincapi  kin  owasin  Jerusa¬ 
lem  en  ahi  mniciyapi  kta  : 

8  Qa  tuwe  kasta  anpetu  yamni 
en  hi  sni  kinhan,  wicasta  itan¬ 
canpi  qa  hunkayapi  tawiyukcan- 
pi  kin  eciyatanhan,  he  tawahpa- 
ya  ocowasin  ihangyapi  kta,  qa 
iye  liinca  tona  wayaka  unpi  qon 
omniciye  kin  etanhan  Reyata 
iyeyapi  kta  ce. 

9  Hehan  anpetu  yamni  en  Juda 
qa  Benjamin  wicasta  iyuRpa  Je¬ 
rusalem  ekta  ahi  minciyapi.  Wi 
inapcinwanka,  wi  yawapi  anpetu 
wikcemna  nonpa  hehantu ;  un¬ 
kan  oyate  iyuRpa  Wakantanka 
ti  hocoka  kin  ohna  iyotankapi, 
wicoie  kin  de  on  cancanpi,  qa 
magaju  kin  on  etanhan. 

10  Unkan  Ezra  wawayusna  kin 
najinhan  najin  qa  hewicakiya ; 
Niye  taku  sica  ecanonpi  qa  wi- 
noRinca  toktokeca  awicayahdipi, 
Israel  waRtanipi  kin  yuotapi  kta 
e  heon. 

11  Heon  etanhan  wanna  Jeho-- 
wa  niyatepi  Taku  Wakan  tawa- 
pi  kin  woohdake  qu  po,  qa  iye 
toiyokipi  kin  econ  po ;  qa  makoce 
oyate  qa  winoRinca  tokecapi  kin 
etanhan  ihduReyapa  po.  ' 

12  Hehan  omniciye  ocowasin 
waayupte  qa  ho  tanka  on  heya- 
pi;  Niye  nioie  kin  eciyatanhan 
ecen  econkupi  kta  ce. 

13  Tuka  oyate  kin  wicota,  qa 
wanna  magaju  ota,  qa  tankan 
unyakonpi  unkokihipi  sni  ;  qa 
wicoRan  kin  de  anpetu  wanjidan 
kte  sni, qa  anpetu  nonpa  kte  sni : 
wicoie  kin  de  en  woaRtani  unki- 
hduotapi  nakaes. 

14  Heon  etanhan  omniciye  oco- 
wasin  on  wicasta  itancan  unki- 
tawapi  hena  najinpi  kta,  qa  tona 
otonwe  unkitawapi  ohnahna  wi- 
noMnca  tokeca  wicayuzapi  kin 
hena  owasin  tohantu  eca  hipi 
ecee  kta,  qa  otonwe  otoiyohi 
hunkayapi  qa  wayaco  nakun  he¬ 
na  opapi  kta;  wicoie  kin  de  on 
Taku  Wakan  unkitawapi  toean- 
niye  ide  kin  yutokan  iyeunkici- 
ciyapi  kta  hehanyan. 

15  Tuka  Jonathan  Asahel  cin- 
hintku  qa  Jahaziah  Tikvah  cin- 
hintku  kin  hena  de  itkokirn  ina- 
jinpi,  qa  Mesullam  qa  Sabbe- 
thai  Levi  wicasta  kin  owicaki- 
yapi. 

16  Tuka  wayaka  unpi  cincapi 
kin  he  ohnayan  econpi.  Unkan 
Ezra  wawayusna  kin,  hunkayapi 
wicasta  itancanpi  atewicayapi 
tipi  kin  eciyatanhan,  qa  tona  ca- 
jewicayatapi  kin  owasin  hena 
ihdukinukanpi  qa  wicoie  kin  de 
iyukcanpi  kta,  wi  iwikcemna  an- 
petu  tokaheya  en  iyotankapi.  . 

17  Qa  wi  tokaheya  anpetu  to¬ 
kaheya  hehan  wicasta  tona  wi- 
nohinca  tokeca  wicayuzapi  kin 
hena  iyuhpa  wicayustanpi. 

18  Unkan  wawayusna  cincapi 
etanhan  winohinca  tokeca  wica¬ 
yuzapi  qon  dena  iyeyapi :  Jesua 
Jozadak  cinhintku  kin  he  cinca 
qa  hunkawanjinwicaye  cin  etan¬ 
han,  Maaseiah,  qa  Eliezer,  qa 
•Tarib,  qa  Gedaliah. 

19  Unkan  winohinca  ehpewica- 
yapi  kta  e  nape  hiyuyapi,  qa  wa- 
htanipi,  hecen  woahtani  tawapi 
on  optaye  etanhan  tamdoka  wan 
wayusnapi. 

20  Unkan  Imraer  cinca  kin 
etanhan  Hanani  qa  Zebadiah. 

21  Qa  Harim  cinca  kin  etanhan, 
Maaseiah,  qa  Elijah,  qa  Semaiah, 
qa  Jehiel,  qa  Uzziah. 

22  Qa  Pasur  cinca  etanhan. 


Elioenai,  Maaseiah,  Ismael,  Ne- 
thaneel,  Jozabad,  qa  Elasah. 

23  Nakun  Levi  wicasta  etan- 
han  ;  Jozabad,  qa  Simei,  qa  Ke- 
laiah — he  Kelita  ee,  Pethahiah, 
Judah  qa  Eliezer. 

24  Nakun  dowanpi  kin  etan¬ 
han,  Eliasib  :  qa  tiyopa  awanya- 
kapi  kin  etanhan,  Vallum,  qa 
Telem,  qa  Uri. 

25  Nakun  Israel  etanhanpi :  Pa¬ 
ros  cinca  etanhan,  Ramiah,  qa 
Jeziah,  qa  Malkiah,  qa  Miamin, 
qa  Eleazar,  qa  Malkiyah,  qa 
Benaiah. 

26  Qa  Elam  cinca  etanhan,  Mat- 
taniah,  Zekariah,  qa  Jehiel,  qa 
Abdi,  qa  Jerernoth,  qa  Eli  ah. 

27  Qa  Zattu  cinca  etanhan, 

Elioenai,  Eliasib,  Mattaniah,  qa 
Jerernoth,  qa  Zabad,  qa  Aziza. 

28  Qa  Behai  cinca  etanhan, 

Jehohanan,  Hananiah,  Zabbai, 
Athlai. 

29  Qa  Bani  cinca  etanhan, 

Mesullam,  Malluk,  qa  Adaiah, 
Jasub,  qa  ^eal,  qa  Ramoth. 

30  Qa  Pahath-moab  cinca  etan¬ 
han,  Adnah,  qa  Kelal,  Benaiah, 
Maaseiah,  Mattaniah,  Bezaleel, 
qa  Binnui,  qa  Manasseh. 

31  Qa  Harim  cinca  kin,  Eliezer, 
Isiyah,  Malkiah,  ^emaiah,  Si¬ 
meon, 

32  Benjamin,  Malluk,  ^ema- 

riah. 

33  Hasum  cinca  etanhan,  Mat- 
tenai,  Mattathah,  Zabad,  Eliphe- 
let,  Jeremai,  Manasseh,  ^imei. 

34  Bani  cinca  etanhan,  Maadai, 
Amrara  qa  Uel, 

35  Benaiah,  Bedeiah,  Kelluh, 

36  Vaniah,  Meremoth,  Elia¬ 
sib, 

37  Mattaniah,  Mattenai,  qa  Jaa- 
san,  ' 

38  Qa  Bani,  qa  Binnui,  Simei, 

39  Qa  ^elemiah,  qa  Nathan,  qa 
Adaiah, 

40  Maknadebai,  ^asai,  ^arai, 

41  Azareel  qa  Selemiah,  ^e- 
mariah, 

42  Sallum,  Amariah,  Joseph. 

43  Nebo  cinca  kin  etanhan, 


Jeiel,  Mattathiah,  Zabad,  Zebina, 
Jadua  qa  Joel,  Benaiah. 

44  Dena  iyulipa  winobinca  to- 
ktokeca  wicayuzapi :  qa  wino- 
bincapi  hnnb  cinca  wicayuhapi. 


NEHEMIAH. 


WICOWOYAKE  1. 

1  Nehemiah  Hakaliah  cinhin- 
tku  oie  kin.  Unkan  kaketu,  Ki- 
sln  wi  kin  en  waniyetu  iwikce- 
mna  nonpa,  hehan  ^usan  conka- 
ske  kin  ohna  waun  ; 

2  Qa  Hanani  mihunkawanji 
wan  en  hi,  iye  qa  Juda  wicasta- 
pi.  Unkan  wicasta  najicapi,  to- 
na  wayaka  unpi  owicakaptapi 
qon  hena  on,  qa  Jerusalem  on 
iwicamunge. 

3  Unkan  hemakiyapi ;  Makoce 
kin  he  en,  wayaka  unpi  qon  owi¬ 
cakaptapi  kin  hena  wokakije 
tanka  qa  woaie  en  unpi :  nakun 
Jerusalem  conkaske  kin  yujuju- 
pi,  qa  tiyopa  kin  hena  peta  on 
bubnaga  ce. 

4  Hehan  kaketu,  wicoie  kin 

hena  nawabon  qehan  imdotanke 
ca  waceya,  qa  anpetu  iyomaki- 
sica,  qa  wote  sni  waun,  qa  Ma- 
bpiya  Wakantanka  kin  itokam 
cewakiya ;  f 

5  Qa  hepa,  Ceciciya,  Jehowa 
Mabpiya  Wakantanka,  Taku 
Wakan  tanka  qa  wowinihan, 
wicotakuye  qa  wowaonsida  to- 
na  wastekidapi  qa  tawoahope 
ahopapi  kin  awicakipatan  ecee 
kin : 

6  Tokin  wanna  ninoge  anobya 
yanke  ca  niista  hdumdaya,  he- 
cen  nitaokiye  tawocekiye  kin 
nayabon  kta,  he  wanna  nitokam 

cewakiye,  anpetu  qa  hanyetu 
koya,  nitaokiye  Israel  cinca  kin 
on;  qa  Israel  cinca  wabtanipi, 
niye  en  waunnicibtanipi  kin  he¬ 
na  owahdaka  ece  :  miye  qa  ate 
tiyohnaka  koya  waunbtanipi  na- 
kaes. 

7  Nina  pemniyan  unkoniciban- 
yanpi,  qa  wowasi,  qa  woope,  qa 
woyaco  Moses  nitaokiye  econ 
yasi  qon  hena  unpatanpi  sni  ece. 

8  Ceciciya  ce,  wicoie  Moses 
nitaokiye  econ  yasi  qon  he  ki- 
ksuya  ye  :  Wayabtanipi  kinhan, 
oyatepi  kin  wicehnahna  ebpeci- 
yapi  kta ; 

9  Tuka  miye  en  ake  mayahdi- 
pi,  qa  wowasi  mitawa  yapatanpi 
qa  ecen  ecanonpi  kinhan,  niye- 
pi  etanhan  mabpiya  ihanke  binca 
ekta  iyaye  niyanpi  esta  hetanhan 
mnawicawakiye  kta,  qa  tukte 
en  micaje  ymnke  kta  wahdabni- 
ge  cin  hen  awicawahdi  kta  ce, 
ehe  ciqon. 

10  Wanna  dena  nitaokiye  qa 
nitaoyate  eepi,  nitowasake  tan¬ 
ka  qa  ninape  wasaka  on  opewi- 
cayakiton  qon. 

11  Jehowa  ceciciya,  wanna  ni¬ 
taokiye  tawocekiye  kin  en,  qa 
nitaokiyepi  nicaje  kokipa  wacin- 
pi  tawocekiyepi  kin  ekta  nino- 
ge  anobya  yanka  nunwe ;  qa 
anpetu  kin  de  nitaokiye  tanyan 
okihikiya  wo,  ceciciya,  qa  wi¬ 
casta  kin  de  ista  kin  en  wowaon- 


WICOWOYAKE  2. 


sida  yuhekiya  ye.  Miye  wica- 
stayatapi  tawiyatke  mduha  ecee 
nakaes. 

WICOWOYAKE  3. 

1  Unkan  kaketu,  Nisan  wi 
kin  en,  Artalisasta  wicastayata- 
pi  tawaniyetu  ivvikcemna  nonpa 
hehan  minisa  iye  itokam  yanka : 
Unkan  minisa  kin  iwacu  qa  wi- 
castayatapi  kin  waqu.  Unkan 
he  itokam  iyomakisice  sni  ecee 
tuka. 

3  Heon  etanhan  wicastayatapi 
kin  hemakiya;  Tokeca  niite  iyo- 
kisica  he ;  tuka  waniyazanke 
sni :  wicocante  sica  ecedan  he 
dee  ce.  Hehan  nina  nihinmi- 
ciya ; 

3  Qa  wicastayatapi  kin  hewa- 
kiya ;  Wicastayatapi  kin  ohin- 
niyan  ni  un  nunwe :  Tokeca 
niiite  iyokisice  kte  sni  he,  oton- 
we,  atewicawaya  wicahapi  tipi 
kin  hewoskan  wanka,  qa  tatiyo- 
pa  kin  peta  on  huhnaga  nakaes. 

4  Hehan  wicastayatapi  kin  he- 
makiya  ;  Taku  e  on  yada  kta  he, 
Hecen  Mahpiya  Wakantanka  kin 
cewakiya ; 

5  Qa  wicastayatapi  kin  hewa- 
kiya ;  Wicastayatapi  kin  en  he 
waste  kinhan,  qa  nitaokiye  nito- 
kam  wowaonsida  iyeye  cinhan, 
Juda  ekta  yemayasi  kta,  atewi- 
cawaye  hnakapi  otonwe  kin  he 
ekta,  hecen  piya  wakage  kta  ce. 

6  Hehan  wicastayatapi  kin  he- 
makiya;  nakun  winohinca  tawa 
iye  icahda  iyotanka ;  Oicimani 
nitawa  tohanyan  kta  he  ;  qa  to- 
han  ake  yahdi  kta  he.  Hecen 
wicastayatapi  kin  yemasi  kta 
iyokipi  ;  unkan  tohanyan  kta  he 
owakiyaka. 

7  Nakun  wicastayatapi  kin  he- 
wakiya ;  He  wicastayatapi  en 
waste  kinhan,  wakpa  akasanpa- 
tanhan  wicasta  itancanpi  wowa- 


pi  wicakicagapi  maqupi  kta,  he¬ 
cen  Juda  ektawai  kta  hehanyan 
amayanpi  kta ; 

8  Qa  Asaph  wicastayatapi  con- 
tanka  tawa  awanyake  cin  he 
wowapi  wan  qupi  kta,  hecen  iye 
can  maqu  kta,  can  omdoton  tipi 
conkaske  tiyopa  kin  on  kagapi 
kta,  otonwe  conkaske  kin  on, 
qa  tipi  ohna  waun  kte  cin  he  on. 
Unkan  mita  Wakantanka  nape 
waste  amayanke  cin  he  eciya- 
tanhan  wicastayatapi  kin  maqu 
ece. 

9  Hehan  wakpa  akasanpatanhan 
wicasta  itancanpi  kin  en  wica- 
wahi,  qa  wicastayatapi  tawowa- 
pi  wicawaqu.  Unkan  wicasta¬ 
yatapi  kin  ozuye  itancanpi  qa 
suktanka  akan  yotankapi  kin 
heca  mici  uwicasi  qon. 

10  Unkan  Sanballat  Horoni  kin, 
qa  Tobiah  wowidake  Ammoni  kin 
hena  he  nahonpi  qehan,  wicasta 
wan  Israel  cincapi  tanyan  unpi 
kta  akita  hi  kin  heon  woiyoki- 
sice  tanka  hinca  yuhapi. 

11  Hecen  Jerusalem  en  wahi, 
qa  anpetu  yamni  hen  manke. 

13  Hehan  hanyen  nawajin,  miye 
qa  wicasta  tonana  mici  unpi  kin  : 
tuka  taku  Jerusalem  ekta  eca- 
mon  kta  Wakantanka  micante 
en  ehnake  cin  he  tuwedan  owa- 
kiyake  sni :  nakun  woteca  wanji 
mici  un  sni,  miye  woteca  akan 
imdotanke  cin  heceedan. 

13  Unkan  kaksiza  tiyopa  kin  he 
ohna  hanyen  tankan  imdarada, 
wamdu^ka  tamniowe  itokam,  qa 
tacesdi  tiyopa  kin  ekta,  qa  Jeru¬ 
salem  conkaske  yujujupi  kin 
iwanmdake,  qa  tatiyopa  kin  hena 
peta  on  g’upi. 

14  Hehan  wakoniya  tiyopa  kin 
ekta  iyoopte  mde  ca  wicastaya¬ 
tapi  mini  ohnaka  tawa  kin  ekta  : 
tuka  woteca  mihukuya  yanke 
cin  he  tuktedan  hiyaye  kte  sni. 

15  Hehan  hanyetu  en  wakpadan 
kin  ohnayan  imdamde,  qa  con- 
kaske  kin  iwanmdake:  qa  oho- 
mni  waku,  qa  kaksiza  tiyopa 
ohnayan  wahdicu  qa  wahdi. 

16  Tuka  wicasta  itancanpi  kin 
tukten  imdamda  qa  taku  ecamon 
kin  sdonyapi  sni ;  nakun  hinya- 
hin  Juda  wicasta,  qa  wawayu- 
snapi,  qa  wicasta  ihdawapi,  qa 
wicasta  itancanpi  kin  owicawa- 
kiyake  sni,  qa  tona  wohtani 
econpi  kte  cin  hena. 

17  Hehan  hewicawakiya  ;  Wo- 
sice  en  unyakonpi  kin  he  niye 
wandakapi,  Jerusalem  otiwota 
wanka,  qa  tatiyopa  kin  peta  on 
gupi :  U  po,  qa  Jerusalem  con- 
kaske  kin  unkagapi  kta,  hecen 
sanpa  wowistece  unyakonpi  kte 
sni  ce. 

18  Hehan  Wakantanka  nape 
waste  amayanke  cin  he  owica- 
wakiyaka;  qa  nakun  wicastaya- 
tapi  emakiye  ciqon  hena.  Un- 
kan,  Naunjinpi  qa  unkagapi  kta 
ce,  eyapi.  Hecen  taku  waste 
on  nape  ihduwasakapi. 

19  Tuka  Sanhallat  Horoni  kin, 
qa  Tobiah  wowidake  Ammoni 
kin,  qa  Gesem  Arabi  kin,  hena 
he  nalionpi  qehan,  wowihaha- 
unyanpi  qa  iwahteundapisni,  qa, 
De  taku  wicohan  ecanonpi  he  ; 
wicastayatapi  kin  yakipajinpi 
kta  he,  eyapi. 

20  Hehan  wicoie  wan  itkom 
wicawaqu,  qa  hewicawakiya; 
Mahpiya  Wakantanka  kin  heqe 
tanyan  okihiunyanpi  kta,  heon 
etanhan  taokiyeunyanpi  unkiye 
naunjinpi  qa  ti  unkagapi  kta  : 
tuka  niyepi  Jerusalem  en,  woo- 
wotanna  qa  wokiksuye  kin,  on- 
spadan  nitawapi  ^ni. 

WICOWOYAKE  3. 

1  Hehan  Eliasib  wawayusna 
itancan  kin  najin  qa  iye  hunka- 

wanjitku  wawayusnapi  kin  hena 
koya,  qa  tahin  wanunyanpi  tiyo¬ 
pa  kin  he  kagapi :  he  yuwakanpi 
qa  tatiyopa  kin  bosdan  ehdepi ; 
han,  Meah  conkaske  ipasotka 
hehanyan  yuwakanpi,  Hananeel 
conkaske  ipasotka  hehanyan. 

2  Unkan  he  nape  etanhan  Jeri- 
ko  wicasta  kagapi.  Qa  iye  na- 
pepi  etanhan  Zakur  Imri  cinhin- 
tku  kaga. 

3  Tuka  hogan  tiyopa  kin  he 
Hassenah  cinca  kin  kagapi,  hena 
cankaga  kin  ehnakapi,  qa  tiyopa 
kin  bosdan  ehdepi,  inatake  tawa 
qa  can  hdakinyan  tawa. 

4  Qa  hena  napepi  etanhan  Me- 
remoth  Urijah  cinhintku,  Koz 
cinhintku  kin  piya  kaga.  Qa 
hena  napepi  etanhan  Mesullam 
Berekiah  cinhintku  Mesezaheel 
cinhintku  kin  piya  kaga.  Qa 
hena  napepi  etanhan  Zadok  Baa- 
na  cinhintku  piya  kaga. 

5  Qa  hena  napepi  eciyatanhan 
Tekoi  wicasta  kin  piya  kagapi; 
tuka  wicasta  tanka  wicayuhapi 
kin  hena  Itancan  tawapi  ta- 
wohtani  en  tahu  ekihnakapi 
sni. 

6  Nakun  tiyopa  tanni  qon  he 
Jehoida  Paseha  cinhintku  piya 
kaga,  qa  Mesullam  Besodeiah 
cinhintku;  hena  cankaga  ehna¬ 
kapi  qa  tatiyopa  bosdan  ehdepi, 
qa  inatake  tawa,  can  hdakinyan 
tawa  koya. 

7  Unkari  hena  napepi  etanhan 
Melatiah  Gibeoni  kin,  qa  Jadon 
Meronothi  kin,  Gibeon  qa  Miz- 
pah  wicasta  kin  piyapi,  wakpa 
akasanpatanhan  wicasta  itancan 
toiyotanke  kin  hehanyan. 

8  Qa  he  nape  eciyatanhan  Uzzi- 
el  Harhaiah  cinhintku,  mazaska- 
zi  kagapi  etanhan,  he  piya  kaga. 
Qa  iye  nape  eciyatanhan  Hana- 
niah  pejihuta  kagapi  ecee  cinca 
wan  he  piya  kaga.  Unkan  con- 

kaske  hdakinyan  tanka  kin  he- 
hanyan  Jerusalem  okaptapi. 

9  Qa  hena  napepi  eciyatanhan 
Rephaiah  Hur  cinhintku  Jerusa¬ 
lem  hanke  en  itarican  kin  he  pi- 
ya  kaga. 

10  Qa  hena  napepi  eciyatanhan 
Jedaiah  Harumap  cinhintku  pi- 
ya  kag’a,  he  qe  iye  ti  kin  iyota- 
konza.  Qa  he  nape  eciyatanhan 
Hattus  Hasabniah  cinhintku  kin 
piya  kaga. 

11  Wiyutapi  inonpa  kin  he 
Malkiya  Harim  cinhintku,  qa 
Hasub  Pahath-moab  cinhintku 
piya  kagapi,  qa  nakun  mazaoceti 
conkaske  ipasotka  kin. 

^12  Qa  he  nape  eciyatanhan 
Sallum  Halohes  cinhintku,  Jeru¬ 
salem  hanke  en  itancan  kin  hee 
piya  kaga,  iye  qa  cunwintkuwi- 
caye  cin. 

13  Kaksiza  tiyopa  kin  he  Ha- 
nun  piya  kaga,  qa  Zanoah  en 
ounyanpi  kin ;  hena  he  kagapi, 
qa  tatiyopa  kin  bosdan  ehdepi, 
inatake  tawa  qa  canhdakinyan 
tawa;  nakun  conkaske  en  wici- 
spa  kektcpawinge,  tacesdi  tiyo¬ 
pa  kin  hehanyan. 

14  Tuka  tacesdi  tiyopa  kin  he 
Malkiya  Rekab  cinhintku,  Beth- 
hakarem  hanke  en  itancan  kin 
he  piya  kaga ;  he  kage  ca  tatiyo¬ 
pa  kin  bosdan  elide,  inatake  ta¬ 
wa  qa  canhdakinyan  tawa  na¬ 
kun. 

15  Tuka  miniyowe  tiyopa  kin 
he  Sallum  Kol-hozeh  cinhintku, 
Mizpah  hanke  en  itancan  kin  he 
piya  kaga  ;  he  kage  ca  akahpa, 
qa  tatiyopa  kin  bosdan  ehde, 
inatake  tawa  qa  canhdakinyan 
tawa,  nakun  Siloah  miniyowe 
conkaske  kin  wicastayatapi  ta- 
woju  kin  icahda,  qa  Dawid  to- 
tonwe  etanhan  caniyamanipi 
apamahde  iyaye  cin  hehanyan. 

16  He  iyohakam  Nehemiah 


Azbuk  cinhintku  piya  kaga, 
Beth-zur  hanke  en  itancan  kin 
hee,  wicahnakapi  Dawid  tawa 
kin  iyotakonza,  qa  miniyowe 
kagapi  kin  hehanyan,  qa  wasa- 
ksakapi  tipi  kin  ekta, 

17  He  iyohakam  Levi  wicasta 
piyapi.  Rehum  Bani  cinhintku. 
He  nape  eciyatanhan  Hasabiah, 
Keilah  hanke  en  itancan  kin  he 
piya  kaga,  iye  hanke  kin  on. 

18  He  iyohakam  iye  hunkawan- 
jitkupi  piya  kagapi,  Binnui  He- 
nadad  cinhintku,  Keilah  hanke 
en  itancan  kin  hee. 

19  Qa  iye  nape  eciyatanhan 
Ezer  Jesua  cinhintku  Mizpah  en 
itancan  he  piya  kaga,  onspa 
inonpa,  oise  en  wipe  opiye  kin 
ekta  yapi  iyotakonza. 

20  He  iyohakam  Baruk  Zabbai 
cinbintku  onspa  tokeca  wan 
cancanse  piya  kaga,  oyuktan  kin 
hetanhan  Eliasib  wawayusna 
itancan  ti  tiyopa  kin  hehanyan. 

21  He  iyohakam  Meremoth 
Uriyah  cinhintku  Koz  cinhintku 
nakun  onspa  kaga,  Eliasib  ti  ta¬ 
tiyopa  kin  hetanhan,  qa  Eliasib 
ti  ihanke  kin  hehanyan. 

22  Qa  he  iyohakam  wawayu- 
snapi  kin  piyapi,  makomdaye 
wicasta  kin  hena. 

23  He  iyohakam  Benjamin  qa 
Hasub  piya  kagapi,  iye  tipi  iyo¬ 
takonza.  He  iyohakam  Azari- 
ah  Maaseiah  cinhintku  Ananiah 
cinhintku  piya  kaga,  iye  ti  kin 
icahda. 

24  He  iyohakam  Binnui  Hena- 
dad  cinhintku  onspa  inonpa  ka¬ 
ga,  Azariah  ti  kin  hetanhan  oyu¬ 
ktan  kin  hehanyan,  han,  oise  kin 
hehanyan. 

25  Palal  Uzzai  cinhintku  kin 
he  oyuktan  iyotakons  econ,  qa 
conkaske  ipasotka  wicastayatapi 
tipi  tehanwankantu  kin  iheyata 
wanke  cin,  wicakaska  tipi  hoco- 

ka  kin  icahda.  He  iyohakam 
Pedaiah  Paros  cinhintku  econ. 

26  Nakun  Nethinim  Ophel  (pa- 
ha)  en  tipi  qon  hena  mini  tiyopa 
wiyohiyanpatanhan  vvanke  cin 
iyotakonza,  qa  ipasotka  tankan 
wanke  cin  hehanyan  ecowpi. 

27  Hena  iyohakam  Tekoi  kin 
onspa  tokeca  nakun  piyapi,  ipa¬ 
sotka  tanka  heyata  wanke  cin 
iyotakons,  qa  Ophel  conkaske 
kin  hehanyan. 

28  ^uktanka  tiyopa  kin  iwan- 
kapatanhan  wawayusnapi  kin 
piyapi,  otoiyohi  iye  ti  iyota¬ 
konza. 

29  Hena  iyohakam  Zadok  Im- 
mer  cinhintku  kin  piya  kaga,  iye 
ti  kin  iyotakonza.  He  iyohakam 
^emaiah  ^ekaniah  cinhintku  wi- 
yohiyanpata  tiyopa  awanyake 
cin  he  piya  kaga. 

30  He  iyohakam  Hananiah  ^e- 
lemiah  cinhintku  qa  Hanan  Za- 
laph  cinca  wicisakpe  kin  onspa 
tokeca  piyapi.  He  iyohakam 
Mesullam  Berekiah  cinhintku 
piya  kaga,  iye  ti  kin  iyotakonza. 

31  He  iyohakam  Malkiah  ma- 
zaskazi  kage  cin  cinhintku  kin 
piya  kaga,  Nethinim  tipi  qa  wo- 
petonpi  kin  hehanyan,  Mipkad 
tiyopa  kin  iyotakonza,  qa  oise 
ekta  wankan  yapi  kin  hehan- 
yan. 

32  Qa  oise  ekta  yapi  qa  tahinca 
wanunyanpi  tiyopa  kin  otahedan 
mazaskazi  kagapi  ecee  kin,  qa 
wopetonpi  kin  hena  piya  kagapi. 

WICOWOYAKE  4. 

1  Tuka  kaketu,  conkaske  kin 
he  unkagapi  he  Sanballat  nahon 
qehan,  canniyan  qa  nina  sihda 
qa  Juda  wicasta  iwicahaha. 

2  Qa  iye  hunkawanjiwicaye  cin 
qa  Samaria  ozuye  kin  wicito- 
kam  ie  ca  hey  a;  Juda  wicasta 

lianyanpi  kin  dena  taku  econpi 
he  :  iye  ihduspapi  kta  he  :  wa- 
yusnapi  kta  he  :  anpetu  wanji- 
dan  en  hdustanpi  kta  he  ;  maka 
paha  etanhan  inyan  kin  qa  tona 
huhnage  ciqon  hena  kiniyapi  kta 
he. 

3  Unkan  Tobiah  Ammoni  kin 
he  icahda  yanka  qa  heya  ;  Taku 
kagapi  kin  he  sungidan  wan  akan 
ye  cinhan,  inyan  conkaske  tawa- 
pi  kin  najuju  kta  ce. 

4  Wakantanka  unkitawapi,  na- 
hon  ye  ;  unkiye  unkihahapi  na- 
kaes:  qa  wowihaha  tawapi  kin 
he  iye  papi  en  ihdoyeya  wo,  qa 
wayaka  uripi  rnakoce  en  woma- 
non  wicakaga  wo  : 

5  Qa  taku  sica  econpi  kin  aka- 
hpe  sni  wo,  qa  woahtani  tawapi 
nitokam  wanke  cin  he  kajuju  sni 
wo  :  ticagapi  kin  wicitokam  wa- 
canniyan  econpi  nakaes. 

6  Hecen  conkaske  kin  unkaga¬ 
pi  :  Unkan  conkaske  ocowasin 
hanke  kin  kici  icikoyagyapi : 
oyate  kin  wicohtani  ekta  cante- 
yuzapi  nakaes. 

7  Hehan  kaketu,  Sanballat  qa 
Tobiah,  qa  Arabi  kin,  qa  Ammo¬ 
ni  kin,  qa  Asdodi  kin  hena  Jeru¬ 
salem  conkaske  kin  wankan  ye 
cin  he  nahonpi  qehan,  ohna  yu- 
jujupi  qon  hena  piya  kagapi,  he¬ 
han  nina  sihdapi, 

8  Qa  iyuhpa  okodakiciye  icica- 
gapi,  Jerusalem  en  hipi  qa  kici 
kicizapi  kta,  qa  yusna  kiyapi 
kta. 

9  Tuka  Taku  Wakan  unkita¬ 
wapi  ceunkiyapi,  qa  hena  on 
akicita  najinwicunkiyapi,  hena 
iyotakons. 

10  Hehan  .luda  heya;  Wato- 
ksupi  tow'asake  kin  banyan,  qa 
hinyabin  maka  ota  ;  hecen  un¬ 
kagapi  unkokihipi  sni  ce. 

1 1  Qa  tokaunyanpi  kin  heyapi ; 
Sdonyapi  kte  sni  qa  wanyakapi 

kte  sni,  ecen  wicacokaya  unkupi 
kta,  qa  wicunktepi  kta,  qa  wo- 
iitani  kin  ayustanunkiyapi  kta  ce. 

12  Unkan  kaketu,  Juda  wicasta 
wicikiyedan  tipi  kin  hena  hipi, 
qa  wikcemna  akihde  heunkiyapi ; 
Makoce  totanhan  yaupi  owasin 
unkiye  en  yahdipi  kta  ce,  eyapi. 

13  Heon  etanhan  conkaske  ike- 
yata  kuya  owanka  kin  en,  qa 
tukten  pahaya  wanke  cin  hen 
ewicawahde  ;  han,  miye  qe  oya- 
te  ewicawahnaka,  wicowazi  eci- 
yatanhan,  mazasagye,  wahuke- 
za,  qa  tinazipe  hduhapi. 

14  Hehan  watonwan,  qa  nawa- 
jin,  qa  wicasta  ihdawapi  qa  wi¬ 
casta  itancanpi  qa  oyate  unma- 
pi  kin  hewicawakiya ;  Hena 
ihnuhan  kowicayakipapi  kinhan  ; 
Itancan  tanka  qa  wowinihan  kin 
he  kiksuya  po,  qa  nihunkawanji- 
pi  on,  nicinksipi,  nicunksipi,  ni- 
tawinpi,  qa  yatipi  kin  on  kiza 
po. 

15  Unkan  kaketu,  he  unkiye 
wanna  sdonunyanpi  qa  iye  tawa- 
cinpi  qon  Wakantanka  yuecetu 
sni,  he  tokaunyanpi  kin  nahonpi 
qehan,  hehan  unkiye  iyuhpa 
conkaske  kin  en  unhdapi,  otoi- 
yohi  iye  tohtani  kin  ekta. 

16  Unkan  kaketu,  anpetu  kin 
hetanhan,  koska  mitawa  hanke 
wicohtani  kin  en  econpi,  qa  un- 
ma  hanke  kin  is  wahukeza,  na- 
kun  wahacanka,  qa  itazipa  qa 
maza  wokoyake  hduha  unpi :  qa 
wicasta  itancanpi  kin  hena  Juda 
tiyohnaka  ocowasin  wiciheyata 
yukanpi. 

17  Tona  conkaske  en  kagapi, 
qa  tona  woqin  yuwankan  iyeya- 
pi  toksupi  ko,  otoiyohi  nape 
wanji  on  wohtani  econ,  qa  nape 
unma  kin  ohna  wipe  hduha  un 
ece. 

18  Ticagapi  kin  otoiyohi  maza¬ 
sagye  sican  en  iyahda^kapi  na- 


kaes,  qa  hecen  kagapi  ecee.  Qa 
inazayahotonpi  yahoton  ece  kin 
he  micahda  yanka, 

19  Hehan  wicasta  ihdawapi  qa 
wicasta  itancanpi,  qa  oyate  un- 
mapi  kin  hewicawakij'^a ;  Wico- 
lian  kin  tanka  qa  tankaya  wan¬ 
ke,  qa  unkiye  conkaske  kin  akan 
otoiyohi  takodaku  kin  icitehan- 
yan  unyakonpi : 

20  Tuktetu  kasta  mazayaho- 
tonpi  ho  kin  nayahonpi  kinhan, 
hen  unkiyepi  en  nihduwitayapi 
kta:  Taku  Wakan  unkitawapi 
kin  he  okicize  ecaunkiconpi  kta 
ce. 

21  Unkiye  wicohan  kin  en  he¬ 
cen  htaunnipi ;  qa  hena  etanhan 
hanke  wahukeza  hduhapi,  an- 
pao  hinanpe  etanhan  qa  wican- 
hpi  taninin  hehanyan. 

22  Nakun  he  ehan  oyate  kin 
hewicawakiya ;  Otoiyohi  taoki- 
ye  kici  Jerusalem  mahen  iwan- 
kapi  kta,  hecen  hanyetu  icunhau 
akicita  unkici  najinpi  kta  qa 
anposkantu  htanipi  kta. 

23  Hecen  miye  hinca,  qa  mi- 
hunkawanji,  qa  mitaokiye,  qa 
wicasta  akicita  najinpi  miyahna 
unpi  kin,  unkiyepi  tuwedan  wo¬ 
koyake  unhdusdokapi  sni — oto¬ 
iyohi  wipe  hduha  mini  ekta  ya- 
pi  ecee. 


WICOWOYAKE  5. 


1  Hehan  oyate  qa  tawicupi  kin 
hoyeyapi  tanka  yukan,  iye  hun- 
kawanjitkupi  Juda  wicasta  kin 
on. 


2  Qa  heyapi  yukan;  Unkiyepi, 
unkicinksipi,  imkicunksipi,  wi- 
cota ;  heon  etanhan  aguyapi  un- 
kicupi  ece,  hecen  wauntapi  qa 
unnipi  kta  ce. 

3  Nakun  kaken  eyapi  yukan ; 
Maga  unkitawapi,  qa  hastanhan- 
ka  ojupi  unkitawapi,  qa  untipi 

kin  hena  inaliniyan  wiyopeun- 
yanpi,  on  ag'uyapi  opeuntonpi 
kta,  wicaakilian  kin  on  etan- 
han. 

4  Nakun  heyapi  yukan ;  Wi- 
castayatapi  tawomnaye  on  ma- 
zaska  unkodotapi,  maga  qa 
hastanhanka  ojupi  unkitawapi 
kin  on. 

5  Tuka  wanna  uncelipipi  kin 
hunkawanjinunyanpi  cekpipi  kin 
iyececa,  unkicincapi  kin  hena 
iye  cincapi  iyececapi :  Unkan 
ilio,  cinksiwicunyanpi  qa  cun- 
ksiwicunyanpi  kin  hena  wowi- 
dake  wicunkagapi ;  qa  cunksi- 
wicunyanpi  wanjikji  wanna  wo- 
widake  unpi;  qa  unnapepi  ohjia 
takudan  yanke  sni ;  qa  maga 
unkitawapi,  hastanhanka  ojupi 
unkitawapi  ko  wicasta  tokeca 
yuliapi. 

6  Hehan  hoyeyapi  qa  wicoie 
dena  nawahon  qehan,  nina  sin- 
wahda. 

7  Hehan  micante  mici  wohdaka, 
qa  wicasta  ihdawapi  qa  wicasta 
itancanpi  kin  iyopewicawaya  qa 
hewicawakiya  ;  Woicage  on,  oto- 
iyohi  iye  hunkawanjitku  kin, 
owicayaqupi  ecee.  Unkan  wi- 
citkokim  omniciye  tanka  ewa- 
hnaka  ; 

8  Qa  hewicawakiya ;  Unkiye 
unkokihipi  eciyatanhan  Juda  wi¬ 
casta  hunkawanji  wicunyanpi 
Ikcewicasta  ekta  wiyope  wica- 
yapi  qon  hena  opewicunkitonpi : 
unkan  niyepi  qe  nihunkawanjipi 
wiyopeye  wicayayapi  kta  he  qa 
unkiye  hena  opewicuntonpi  kta 
he.  Hehan  inina  unpi,  qa  wicoie 
takudan  iyeyapi  sni. 

9  Nakun  hepa;  Taku  ecanonpi 
kin  he  waste  ^ni  :  Wakantanka 
unkitawapi  tokokipe  kin  ohna 
mayanipi  kta  iyecece  sni  he, 
Ikcewicasta  tokaunyanpi  tawo- 
wihaha  kin  on  etanhan. 

10  Nakun  mi^  eya,  mihunka- 
wanji  qa  mitaokiye  kin,  mazaska 
qa  aguyapi  owicunqupi  ece  :  ce^ 
ciciyapi,  woicage  kin  de  unka- 
yustanpi  kta. 

11  Ceciciyapi,  anpetu  kin  de 
wicakicu  miye,  maga  tawapi, 
hastanhanka  ojupi  tawapi,  wihdi 
canwojupi  tawapi,  qa  tipi  tawapi 
qon,  nakun  mazaska  iyopawinge 
kin  he,  qa  aguyapi  kin  etanhan, 
minisa  qa  wihdi  owicayaqupi  kin 
etanhanhan. 

12  Hehan  heyapi;  Unkicupi 
kta,  qa  hena  etanhan  takudan 
undapi  kte  sni ;  hecen  niye  ehe 
cin  ohna  econkupi  kta  ce.  He¬ 
han  wawayusnapi  kin  wicaweco, 
qa  wicoie  kin  de  eciyatanhan 
econpi  kta  keya  iciconswicawa- 
kiya. 

13  Nakun  siyoto  wahdatata  qa 
hepa ;  Wicasta  otoiyohi  wicoie 
kin  de  ohnayan  econ  sni  kinhan, 
iye  ti  kin  etanhan  qa  iye  tokamna 
kin  etanhan,  Taku  Wakan  kin 
kadada  nunwe  :  han,  decen  kata- 
tapi  qa  yucokapi  kta.  Unkan 
omniciye  ocowasin.  Amen,  eyapi 
qa  Jehowa  yatanpi.  Unkan  oya- 
te  kin  wicoie  kin  he  ohnayan 
econpi. 

14  Nakun  anpetu  totanhan  Juda 
makoce  kin  en  wicastayatapi 
mayuhapi  kta  makagapi,  Artah- 
sasta  wicastayatapi  tawaniyetu 
iwikcemna  nonpa  hetanhan,  qa 
tawaniyetu  wikcemna  yamni 
sanpa  inonpa  hehanyan,  wani- 
yetu  akenonpa,  miye  qa  mihun- 
kawanji  wicastayatapi  tawote 
kin  untapi  sni. 

15  Tuka  wicastayatapi  tokahe- 
yapi,  mitokam  unpi  qon,  oyate 
kin  en  tkeya  yakonpi,  qa  hena 
etanhan  aguyapi  qa  minisa  icupi 
ecee,  nakun  mazaska  sekel  wi¬ 
kcemna  topa  ;  han,  iye  taokiyepi 
heepi  kaes  oyate  kin  en  itancan- 

pi  ece:  tuka  miye  qe  hecen  eca- 
mon  sni,  Wakantanka  tokokipe 
on  etanhan. 

16  Han,  nakun  conkaske  wokta- 
ni  kin  de  en  ecamon  ecee,  qa 
maga  takudan  opeuntonpi  sni : 
tuka  mitaokiye  iyukpa  wicoktani 
kin  he  en  inniciyapi  ece. 

17  Nakun  wahna  wotapi  mita- 
wa  en  Juda  wicasta  qa  wicasta 
itancanpi  opawinge  sanpa  wikce- 
mna  zaptan,  qa  tona  Ikcewicasta 
ihduksan  hiyeye  cin  etanbanhan 
en  unhipi  ecee. 

18  Unkan  anpetu  iyohi  taku  ka- 
gapi  ecee  kin,  tatanka  wanjidan, 
takinca  wasteste  sakpe,  qa  na¬ 
kun  wakupakoza  rnicagapi,  qa 
anpetu  wikcemna  eca  minisa 
ocaje  owasin  hnakapi  ece.  Tu¬ 
ka  hececa  esta  wicastayatapi  ta- 
woyute  wada  sni,  oyate  kin  de 
en  wicoktani  tkeya  wanka  na- 
kaes. 

19  Wakantanka  mitawa,  taku 
waste  on  miksuya  ye,  taku  oyate 
kin  de  ecawicawecon  owasin  on 
etanhan. 

WICOWOYAKE  6. 

1  Hehan  kaketu,  Sanballat,  qa 
Tobiah,  qa  Gesem  Arab  wicasta 
kin,  qa  tokaunyanpi  unmapi  kin 
hena  conkaske  wakaga  qa  en 
oyujuju  takudan  okaptapi  sni  he 
nakonpi  qehan — tuka  he  ehan 
oyuganpi  en  tiyopa  kin  ewahde 
sni  tuka ; 

2  Hehan  Sanballat  qa  Gesem 
heya  wahomayanpi :  Kuwa,  Ono 
omdaye  ohna  otonwe  kin  en  un- 
witayapi  kta  ce.  Tuka  taku 
^ca  ecamicon  wacinpi. 

3  Unkan  hena  ekta  wahosiya 
heya  yewicawasi ;  W'icokan  tan¬ 
ka  wan  ecamon  manka,  hecen 
kun  wau  kta  owakihi  sni.  Toke- 
ca  ecin  ehpew'aye  ca  en  ciupi  kta 


icunhan  wicohan  kin  ayustanpi 
kta  he. 

4  Tuka  wicoie  kin  de  iyecen 
topa  akihde  wahomayanpi ;  un¬ 
kan  miye  wicoie  kin  he  iyecen 
awicamdupta  ece. 

5  Hehan  wicoie  kin  he  iyecen, 
Sanballat  iye  taokiye  kin  miye 
en  izaptan  usi,  qa  nape  ohna  wo- 
wapi  yumdayapi  wan  : 

6  Mahen  wowapi  ;  Ikcewicasta 
ehna  hecen  oyakapi,  qa  Gesem 
heya — niye  qa  Juda  wicasta 
waw^akipajin  wacannipi :  heon 
etanhan  conkaske  kin  yakaga, 
hecen  niye  wicastayatapi  niyu- 
hapi  kta,  wicoie  kin  dena  iye- 
ceca. 

7  Qa  nakun  niye  wicasta  wo- 
kcan  .Terusalem  en  eyannicipa- 
hapi  kta  wicayakahniga ;  Juda 
en  wicastayatapi  yanka  ce,  eya- 
pi.  Unkan  nakaha  wicoie  kin 
dena  iyecen  wicastayatapi  kin 
okiyakapi  kta  he.  Heon  etan¬ 
han  u  wo,  qa  witaya  wounhda- 
kapi  kta  ce. 

8  Hehan  heya  wahowaya  ;  Ni¬ 
ye  ehe  cin  ohna  wicoie  kin  ta¬ 
kudan  econpi  sni ;  tuka  nican- 
te  etanhan  hena  ituya  yaka- 
ga  ce. 

9  Hena  iyuhpa  wakokipe  unki- 
cagapi  nakaes :  Napepi  kin  wi¬ 
cohan  en  3mwasakapi  kte  sni, 
hecen  yustanpi  kte  sni  ce,  eyapi 
ece.  Heon  etanhan  wanna  nape 
mayuwasaka  wo. 

10  He  iyohakam  ^emaiah  De- 
laiah  cinhintku,  Mehetabeel  cin- 
hintku,  ti  kin  en  wahi,  unkan  he 
ohna  natakapi :  Hehan  heya; 
W^akantanka  ti  kin  ohna  unwita- 
yapi  kta,  tipi  wakan  cokahan,  qa 
tipi  wakan  tiyopa  kin  nauntakapi 
kta  :  hena  nicastaka  hipi  kta  na¬ 
kaes  ;  han,  hanyetu  en  nicastaka 
hipi  kta  ce,  eya. 

11  Tuka  hepa  ;  Wicasta  dema- 

ceca  najice  fcta  iyececa  he  :  qa 
tuwe  e  miye  iyecen  an  kinhan 
tipi  wakan  timahen  niiciya  ye 
kta  he.  Mahen  mde  kte  sni  ce, 
epa. 

12  Hehan  iwanmdaka,  unkan 
iho,  Wakantanka  usi  sni,  woya- 
ke  kin  de  omakiyake  kta,  tuka 
Tobiah  qa  Sanballat  he  ope- 
tohpi. 

13  Heon  etanhan  opetonpi,  he- 
cen  wakowakipe  kta,  qa  ohna- 
yan  ecarnon  kta,  qa  wawahtani 
kta,  qa  iye  woyake  sica  yuhapi 
kta,  on  iyopemayanpi  kta. 

14  Wakantanka  mitawa,  Tobi¬ 
ah  qa  Sanballat  wicakiksuya  wo, 
taku  econpi  kin  dena  on,  qa  na- 
kun  Noadiah  winy  an  wokcan 
kin,  qa  wicasta  wokcanpi  unma- 
pi,  hena  wakokipe  micagapi  kta 
tuka. 

15  Hecen  conkaske  kin  ynstan- 
pi,  Elul  wi  en,  anpetu  wikcemna 
nonpa  sanpa  izaptan  qehan,  an¬ 
petu  wikcemna  zaptan  sanpa 
nonpa  en. 

16  Unkan  kaketu,  tokaunyanpi 
owasin  nahonpi,  qa  Ikcewicasta 
unkihduksan  unpi  ow^asin  wan- 
yakapi  qehan,  iye  istapi  en  kun 
iyeiciyapi ;  qa  wicohan  kin  de 
Taku  Wakan  unkitawapi  eciya- 
tanhan  econpi  sdonyapi. 

17  Nakun  anpetu  kin  hena  en 
Juda  wicasta  ihdawapi  wowapi 
ota  Tobiah  kicagapi,  qa  Tobiah 
tawa  hena  is  en  wicahipi. 

18  .luda  en  wicota  he  en  icicon- 
zapi,  he  qe  ^ekaniah  Arab  cin- 
hintku,  he  takosku  nakaes :  qa 
iye  cinhintku  .Tohanan  he  Me- 
sullam  Berekiah  cinhintku  he 
cunwintku  kin  yuza. 

19  Nakun  iye  tohan  waste  kin 
mitokam  oyakapi,  qa  miye  mioie 
kin  hena  iye  okiyakapi  ecee. 
Wakokipe  micage  kta  on  Tobiah 
wowapi  ukiya  ece. 

1  Hehan  kaketu,  conkaske  kin 
wanna  kagapi,  qa  tiyopa  kin  bo- 
sdan  ewahde,  qa  tiyopa  awanya- 
kapi,  qa  dowanpi  kin,  qa  Levi 
wicasta  kin  wicakahnigapi ; 

2  Hehan  mihunkawanji  Hana- 
ni  qa  Hananiah  conkaske  tipi 
itancan  kin,  hena  Jerusalem 
awanyag  wicawasi ;  he  qe  wi¬ 
casta  iewicaka,  qa  wicota  isanpa 
Wakantanka  kokipa  nakaes: 

3  Qa  hewicawakiya  ;  Wi  kata 
sni  hehanyan  Jerusalem  tiyopa 
kin  yuhdokapi  sni :  qa  en  najinpi 
icunhan  tiyopa  ecen  iyeyapi  qa 
natakapi  kta :  qa  Jerusalem  en 
ounyanpi  etanhan  akicita  najin 
wicasi  po,  otoiyohi  taawanyake 
kin  en,  qa  otoiyohi  iye  ti  kin  iyo- 
takonza. 

4  Unkan  otonwe  kin  anokatan- 
han  hanska  qa  tanka  ;  tuka  oya- 
te  ohna  tonana,  qa  tipi  kin  hin- 
yahin  kagapi  sni. 

5  Hehan  Taku  Wakan  mitawa 
hecen  cante  yusmakiya,  wicasta 
ihdawapi  qa  wicasta  itancanpi 
qa  oyate  kin  mniciye  wicawasi, 
hecen  owicawapi  qon  eciyatan- 
han  wicayawapi  kta.  Unkan 
owicawapi  wowapi  wan  tona  to- 
kaheya  hdicupi  qon  he  iyewaya, 
qa  ohna  decen  owapi  iyewaya  • 

6  Makoce  cincapi  wayaka  unpi 
etanhan  hiyupi,  tona  wayaka 
awicakiyahdapi,  Nebukadnezzar 
Babel  wicastayatapi  awicakiya- 
hde  ciqon  etanhan  dena  eepi, 
unkan  Jerusalem  qa  Juda  en 
hdipi  otoiyohi  iye  totonwe  kin 
ekta. 

7  Hena  Zerubabel,  Jesua,  Ne- 
hemiah,  Azariah,  Raamiah,  Na- 
hamani,  Mordekai,  Bilsan,  Mis- 
pereth,  Bigvai,  Nahum,  Baanah 
om  hipi.  Israel  oyate  wicasta 
wicayawapi  kin : 

8  Paros  cinca  kin  kektopawinge 
nonpa,  qa  opawinge  sanpa  wikce- 
mna  sakowin  sanpa  nonpa. 

9  ^ephatiah  cinca  kin  opawinge 
yamni  qa  wikcemna  sakowin 
sanpa  nonpa. 

10  Arab,  cinca  kin  opawinge 
^akpe  qa  wikcemna  ^aptan  san¬ 
pa  nonpa. 

11  Pahath-raoab  cinca  kin,  Je- 
^ua  qa  Joab  cincapi,  kektopa¬ 
winge  nonpa,  qa  opawinge  sa~ 
bdogan  sanpa  akesahdogan. 

lii  Elam  cinca  kin  kektopa¬ 
winge  qa  opawinge  nonpa  san¬ 
pa  wikcemna  zaptan  sanpa  topa. 

13  Zattn  cinca  kin  opawinge 
sahdogan  qa  wikcemna  topa 
sanpa  zaptan. 

14  Zakai  cinca  kin  opawinge 
sakowin  sanpa  wikcemna  sakpe. 

15  Binnni  cinca  kin  opawinge 
sakpe  qa  wikcemna  topa  sanpa 
sahdogan. 

16  Bebai  cinca  kin  opawinge 
^akpe  qa  wikcemna  nonpa  sanpa 
sahdogan. 

17  Azgad  cinca  kin  kektopa¬ 
winge  nonpa,  qa  opawinge  ya¬ 
mni,  sanpa  wikcemna  nonpa 
sanpa  nonpa, 

18  Adonikam  cinca  kin  opa¬ 
winge  sakpe  qa  wikcemna  sakpe 
sanpa  sakowin. 

19  Bigvai  cinca  kin  kektopa¬ 
winge  nonpa  qa  wikcemna  sa¬ 
kpe  sanpa  sakowin, 

20  Adin  cinca  kin  opawinge 
sakpe  qa  wikcemna  zaptan  san¬ 
pa  zaptan. 

21  Ater  cinca,  Hezekiah  etan- 
han,  wikcemna  napcinwanka 
sanpa  sahdogan. 

22  Hasum  cinca  kin  opawinge 
yamni  qa  wikcemna  nonpa  san¬ 
pa  sahdogan. 

23  Bezai  cinca  kin  opawinge 
yamni  qa  wdkcemna  nonpa  san¬ 
pa  topa. 

24  Hariph  cinca  kin  opawinge 
sanpa  akenonpa. 

25  Gibeon  cinca  kin  wikcemna 
napcinwanka  sanpa  zaptan. 

26  Bethlehem  qa  Netopha  wi- 
casta  kin,  opawinge  qa  wi¬ 
kcemna  ?§ahdogan  sanpa  sahdo- 
gan. 

27  Anathoth  .  wicasta  kin  opa¬ 
winge  qa  wikcemna  nonpa  san¬ 
pa  sahdogan. 

28  Beth-azmaveth  Wicasta  kin 
wikcemna  topa  sanpa  nonpa. 

29  Kirjath-jearim,  Kephirah  qa 
Beeroth  wicasta  kin  opawinge 
sakowin  qa  wikcemna  topa  san¬ 
pa  yamni. 

30  Ramah  qa  Gaba  wicasta  kin 
opawinge  sakpe  qa  wikcemna 
nonpa  sanpa  wanjidan. 

31  Mikmas  wicasta  kin  opa¬ 
winge  qa  wikcemna  nonpa  san¬ 
pa  nonpa. 

32  Bethel  qa  Ai  wicasta  kin 
opawinge  qa  wikcemna  nonpa 
sanpa  yamni. 

33  Nebo  unma  qon  wicasta  kin 
wikcemna  zaptan  sanpa  nonpa. 

34  Elam  unma  kin  cinca,  ke¬ 
ktopawinge  qa  opawinge  nonpa, 
sanpa  wikcemna  zaptan  sanpa 
topa. 

35  Harim  cinca  kin  opawinge 
yamni  sanpa  wikcemna  nonpa. 

36  Jeriko  cinca  kin  opawinge 
yamni  qa  wikcemna  topa  sanpa 
zaptan. 

37  Lod,  Hadid,  qa  Ono  cincapi, 
opawinge  sakowin,  qa  wikcemna 
nonpa  sanpa  wanjidan. 

38  Senaah  cinca  kin  kektopa¬ 
winge  yamni,  qa  opawinge  na¬ 
pcinwanka  sanpa  wikcemna  ya¬ 
mni. 

39  Wawayusnapi  kin  :  .Tedaiah 
cinca  kin,  Jesua  tiyohnaka  etan- 
han,  opawinge  napcinwanka,  qa 
wikcemna  sakowin  sanpa  yamni. 

40  Immer  cinca  kin  kektopa- 

winge  qa  wikcemna  zaptan  san- 
pa  non  pa. 

41  Pasur  cinca  kin  kektopa- 
wing’e,  qa  opawinge  nonpa,  san- 
pa  wikcemna  topa  sanpa  sako- 
win. 

42  Harim  cinca  kin  kektopa- 
winge  qa  ake  sakowin. 

43  Levi  wicasta  kin :  Jesua 
cinca  kin,  Kadmiel  etanhan,  Ho- 
devah  cinca  etanhan,  wikcemna 
Sakowin  sanpa  topa. 

44  Dowanpi  kin  :  Asaph  cinca 
kin  opawinge,  qa  wikcemna  topa 
sanpa  sahdogan. 

45  Tiyopa  awanyakapi  kin : 
Vallum  cinca,  Ater  cinca,  Tal- 
mon  cinca,  Akkub  cinca,  Hatita 
cinca,  ^obai  cinca,  opawinge  qa 
wikcemna  yamni  sanpa  sahdo¬ 
gan. 

46  Nethinim  kin:  Ziha  cinca, 
Hasupha  cinca,  Tabbaoth  cinca, 

47  Keros  cinca,  Sia  cinca,  Pa- 
don  cinca, 

48  ^Lehana  cinca,  Hagaba  cin¬ 
ca,  Salmai  cinca, 

49  Hanan  cinca,  Giddel  cinca, 
Gahar  cinca, 

50  Reaiah  cinca,  Rezin  cinca, 
Nekoda  cinca, 

51  Gazzam  cinca,  Uzza  cinca, 
Phaseah  cinca, 

52  Besai  cinca,  Meyunim  cinca, 
Nephisesim  cinca, 

53  Bakbuk  cinca,  Hakupha  cin¬ 
ca,  Harhur  cinca, 

54  Bazlith  cinca,  Mehida  cin¬ 
ca,  Harsa  cinca, 

55  Barkos  cinca,  Sisera  cinca, 
Tamah  cinca, 

56  Neziah  cinca,  Hatipha  cinca 
kin. 

57  Solomon  wowidake  tawa 
cincapi  kin :  Sotai  cinca  kin, 
Sophereth  cinca  kin,  Perida  cin¬ 
ca  kin, 

58  Jaala  cinca  kin,  Darkon  cin¬ 
ca  kin,  Giddel  cinca  kin, 

59  ^ephatiah  cinca  kin,  Hattil 
cinca,  Pokereth  Zebaim  etanhan 
he  cinca,  Amon  cinca  kin. 

60  Nethinim  iyuhpa  qa  Solo¬ 
mon  tawowidake  cincapi  kin, 
opawinge  yamni,  qa  wikcemna 
napcinwanka  sanpa  nonpa. 

61  Unkan  tona  Tel-melah,  Tel- 
haresa,  Kerub,  Addon  qa  Immer 
etanhanhan  itanwankanhde  yapi 
kin  dena  eepi  ;  tuka  atkukupi 
tipi  kin  ohdag  okihipi  sni,  qa 
wicoicage  tawapi,  Israel  etan- 
hanpi  hecinhan : 

62  Delaiah  cinca,  Tobiah  cin¬ 
ca,  Nekoda  cinca,  opawinge  sa- 
kpe  qa  wikcemna  topa  sanpa 
nonpa. 

63  Qa  wawayusnapi  kin  etan- 
hanpi :  Habaiah  cinca,  Koz  cin¬ 
ca,  Barzillai  cinca,  he  qe  Barzi- 
llai  Gileadi  cunwintku  etanhan 
winohinca  yuza,  qa  iye  cajepi  on 
cajeyatapi. 

64  Dena  wicoicage  owicawapi 
kin  en  tawowapi  akitapi,  tuka 
iyeyapi  sni :  heon  etanhan  wica- 
yusapapi  iyecen  wawayusnapi 
etanhan  tankan  iyewicayapi. 

65  Unkan  Tirsatha  (wicasta 
itancan)  kin,  hena  taku  iyotan 
wakan  kin  etanhan  yutapi  kte 
sni,  tohan  wawayusna  wan  Yu- 
rim  qa  Thummim  (lyoyanpa  qa 
Wowicake)  yuha  najin  sni  he- 
hanyan,  kewicakiya. 

66  Omniciye  ocowasin  yuwita- 
3m  kektopawinge  wikcemna  to¬ 
pa  sanpa  nonpa,  qa  owawinge 
yamni  sanpa  wikcemna  sakpe. 

67  Wicasta  taokiye  qa  winyan 
taokiye  wicayuhapi  kin  opapi 
sni,  hena  e  kektopawinge  sako¬ 
win,  qa  opawinge  yamni  sanpa 
wikcemna  yamni  sanpa  sakoWin : 
Nakun  wicasta  dowanpi  qa  win¬ 
yan  dowanpi  kin  opawinge  non¬ 
pa  qa  wikcemna  topa  sanpa  za¬ 
ptan  wicayuhapi. 


WICOWOYAKE  8. 


68  ^uktanka  tawapi  kin  opa- 
winge  sakowin  qa  wikcemna  ya- 
mni  sanpa  sakpe ;  sonsonna  ta- 
wapi  opawinge  nonpa  qa  wikce¬ 
mna  topa  sanpa  zaptan  : 

69  Kamel  opawinge  topa,  qa 
wikcemna  yamni  sanpa  zaptan  : 
sonsonna  nakpa  tanka  is  kekto- 
pawinge  sakpe,  qa  opawinge  sa¬ 
kowin  sanpa  wikcemna  nonpa, 

70  Unkan  atewicayapi  itancan- 
pi  kin  apa  wicolitani  kin  en  wa- 
elipeyapi :  Tirsatha  kin  is  ma- 
zaskazi  drakma  kektopawinge, 
waksica  wikcemna  zaptan,  wa- 
wayusnapi  tawokoyake  opawin¬ 
ge  zaptan  sanpa  wikcemna  ya¬ 
mni  mazopiye  kin  en  eHpeya. 

71  Qa  atewicayapi  itancanpi 
kin  etanhan,  wicolitani  mazopiye 
kin  en  elipeyapi,  mazaskazi  dra¬ 
kma  kektopawinge  wikcemna 
nonpa,  qa  mazaska  woqin  kekto¬ 
pawinge  nonpa  sanpa  opawinge 
nonpa. 

72  Qa  oyate  unmapi  kin  is  en 
elipeyapi  kin,  mazaskazi  drakma 
kektopawinge  wikcemna  nonpa, 
qa  mazaska  woqin  kektopawinge 
nonpa,  qa  wawayusnapi  tawoko¬ 
yake  wikcemna  sakpe  sanpa  sa¬ 
kowin. 

73  Hecen  wawayusnapi,  qa  Le¬ 
vi  wicasta  kin,  qa  tiyopa  awan- 
yakapi  kin,  qa  dowanpi  kin,  qa 
oyate  etanhanpi,  qa  Nethinim 
kin,  qa  Israel  ocowasin  iye  to- 
tonwepi  kin  ohna  tipi  :  Unkan 
wi  isakowin  hiyohi  qehan,  Israel 
cincapi  kin  iye  totonwepi  kin 
ohnahna  yakonpi. 

WICOWOYAKE  8. 

1  Unkan  oyate  ocowasin  kin, 
wicasta  wanjidan  se,  witaya 
mniciyapi,  mini  tiyopa  itokam 
canku  kin  he  ohna ;  qa  Ezra 
wowapi  kage  cin,  Moses  toope 


wowapi  kin,  Jehow^a  Israel  econ- 
wicasi  qon  he  ahi  kta  keciyapi. 

2  Hehan  Ezra  wawayusna  kin 
woope  kin  ahi,  omniciye  kin  ito¬ 
kam,  wica  qa  winyan,  qa  tona 
nation  okahnigapi  kin  iyuhpa,  wi 
isakowin  anpetu  tokaheya  en. 

3  Qa  he  etanhan  yawa,  mini 
tiyopa  kin  itokam,  canku  itokam 
wanke  cin  hetu,  anpa  kamdeze 
hetanhan  wicokahan  hehanyan, 
wicasta  qa  winoliinca,  qa  tona 
okahniB.  okihipi  kin  wicitokam  : 
Unkan  oyate  ocowasin  nogepi 
kin  woope  wowapi  kin  ekta 
yanka. 

4  Unkan  Ezra  wowapi  kage  cin 
can  paha  wan,  on  kagapi  kin  he 
akan  najin,  qa  isakim  Mattithiah, 
qa  6ema,  qa  Anaiah,  qa  Uriyah, 
qa  Hilkiah,  qa  Maaseiah,  iye  eta- 
pa  eciyatanhan  najinpi ;  qa  iye 
catkatanhan,  Pedaiah,  qa  Misael, 
qa  Malkiah,  qa  Hasum,  qa  Has- 
badana,  Zekariah,  Mesullam. 

5  Unkan  oyate  ocowasin  istapi 
itokam  Ezra  wowapi  kin  yumda- 
ya ;  iye  oyate  kin  iyulipa  wici- 
wankam  un  nakaes :  Unkan  he 
yumdaya  hehan  oyate  kin  owa- 
sin  najinhan  najinpi. 

6  Hehan  Ezra  Jehowa  Taku 
Wakan  tanka  kin  ya waste.  Qa 
oyate  ocowasin.  Amen,  Amen, 
eya  ayuptapi,  qa  nape  hdugatapi : 
qa  pamahdedan  hiyeya,  qa  ite 
makipusdiya  Jehowa  ohodapi. 

7  Nakun  Jesua,  qa  Bani,  qa 
^erebiah,  Jamin,  Akkub,  ^abbe- 
thai,  Hodiyah,  Maaseiah,  Kelita, 
Azariah,  Jozabad,  Hanan,  Pe- 
laiah,  qa  Levi  wicasta  kin  hena 
woope  kin  okabnibwicakiyapi. 
Unkan  oyate  kin  najin  yakonpi. 

8  Hecen  WAkantanka  toope 
wowapi  kin  etanhan  ieskaya  ya- 
wapi,  qa  wookabnige  wicaqupi, 
qa  wayawapi  kin  okabnibwica¬ 
kiyapi  ece. 

9  Unkan  Nehemiah  Tirsatha 
kin  hee,  qa  Ezra  wawayusna 
wowapi  kage  cin  he,  qa  Levi 
wicasta  oyate  waonspewicaki- 
yapi  kin  hena  oyate  kin  ocowa- 
sin  hewicakiyapi  ;  Anpetu  kin 
de  Jehowa  Taku  Wakan  nitawa- 
pi  kin  ekta  wakan ;  wasihdapi 
sni  po,  qa  ceyapi  sni  po.  Oyate 
kin  iyuhpa  ceyapi  nakaes,  woo- 
pe  oie  nahonpi  qehan. 

10  Hehan  hewicakiya ;  Ya  po, 
wasna  tasaka  kin  yuta  po,  qa 
woskuye  kin  yatkan  po,  qa  tona 
taku  wiyeya  ekicihnakapi  sni 
kin  hena  ongege  wicakaya  po. 
Anpetu  kin  de  .Tehowa  unki- 
tawapi  kin  on  wakan  nakaes ; 
qa  iyokisicapi  sni  po,  Jehowa 
towiyuskin  kin  nitowasakepi  kin 
hee  nakaes. 

11  Hecen  Levi  wicasta  kin 
oyate  owasin  wicayuininapi  ; 
Inina  yukan  po,  anpetu  kin  wa¬ 
kan  nakaes ;  qa  niye  cante  sica- 
pi  sni  po,  eyapi. 

12  Unkan  oyate  kin  owasin  iya- 
yapi,  wotapi  kta  qa  wayatkanpi 
kta,  qa  wawicaqupi  kta,  qa  wo- 
wiyuskin  tanka  kagapi  kta,  wi- 
coie  owicakiyakapi  kin  hena 
okahnigapi  nakaes, 

13  Nakun  anpetu  inonpa  en 
oyate  ow^asin  etanhan  atewica- 
yapi  itancanpi  kin,  wawayusnapi 
qa  Levi  wicasta  kin  hena  Ezra 
wowapi  kage  cin  en  witaya  mni- 
ciyapi,  hecen  woope  oie  kin 
onspeiciciyapi  kta. 

14  Unkan  woope  Jehowa  Moses 
nape  eciyatanhan  econwicasi  kin 
en  wowapi  iyeyapi,  wi  isakowdn 
wotapi  kin  icunhan  Israel  cinca- 
pi  kin  ohanzi  hdepi  ohna  tipi  kta 
ce  : 

15  Qa  iye  totonwepi  kin  owasin 
en,  qa  .Terusalem  en,  woyakapi 
qa  eyanpahapi  kta,  £te  kin  ekta- 
kta  ya  po,  qa  wihdi  can  adetka, 

qa  wazi  can  adetka,  qa  waga 
can  adetka,  qa  tamar  can  ade¬ 
tka,  qa  can  wostna  adetka  kin 
aku  po,  ohanzi  hdepi  kagapi  kta, 
wowapi  qon  iyececa,  eyapi.  . 

.  16  Hecen  oyate  kin  iyayapi,  qa 
ahdipi,  qa  wokeya  icicagapi, 
otoiyohi  iye  tipi  akahpa  akankan, 
qa  tahocokapi  kin  en,  qa  Taku 
Wakan  ti  tahocoka  kin  en,  qa 
mini  tiyopa  canku  kin  he  ohna, 
qa  Ephraim  tatiyopa  canku  kin 
ohna. 

17  Unkan  tona  wayaka  unpi 
etanhan  hdipi  omniciye  kin  oco- 
wasin  w;okeya  kagapi,  qa  woke- 
yapi  kin  ihukuya  iyotankapi. 
Josua  Nun  cinhintku  taanpetu 
kin  hetanhan  anpetu  kin  he 
ekta,  Israel  cincapi  kin  heconpi 
sni  nakaes.  Unkan  wowiyuskin 
kin  nina  tanka  hinca. 

18  Nakun  anpetu  qa  anpetu, 
anpetu  tokaheya  etanhan  anpetu 
ehake  kin  ekta,  Wakan  tanka 
toope  wowapi  kin  en  yawa  ece. 
Unkan  wohanpi  kin  anpetu  sa- 
kowin  yuhapi.  Unkan  anpetu 
isahdogan  kin  en  wookihpe 
omniciye,  woyaco  kin  eciyatan¬ 
han. 

WICOWOYAKE  9. 

1  Unkan  wd  kin  de  anpetu  wi- 
kcemna  nonpa  sanpa  itopa  en, 
Israel  cincapi  kin  w^asihdapi  qa 
wakihdaka  unpi  qa  maka  ahda- 
hpapi  hecen  mniciyapi. 

2  Qa  Israel  wicoicage  kin  wi¬ 
casta  tokeca  cincapi  kin  etan- 
hanhan  ihdnspapi,  qa  najinpi  qa 
wahtanipi  ohdakapi,  atewicaya- 
pi  taku  sica  econpi  koya. 

3  Qa  oyanke  tawapi  kin  ohna 
inajinpi,  qa  Taku  Wakan  taAva- 
pi  Jehowa  toope  wowapi  kin  en 
yawapi,  anpetu  eca  hanke  itopa  ; 
qa  hanke  itopa  icunhan  wohda- 


WICOWOYAKE  9. 


kapi  qa  Jehowa  Taku  Wa- 
kan  tawapi  kin  he  ohodapi 
ecee. 

4  Hehan  cowahe  kin  akan  na- 
jinpi,  Levi  wicasta  etanhan, 
Jesua,  qa  Bani,^  Kadraiel,  Se- 
baniah,  Bunni,  Serebiah,  Bani, 
Kenani,  qa  ho  tanka  on  Jeho¬ 
wa  Taku  Wakan  tawapi  hoj^e- 
kiyapi. 

5  Hehan  Levi  wicasta,  Je¬ 
sua  ^qa  Kadmiel,  Bani,  Hasabni- 
ah,  Serebiah,  Hodiyah,  Sebaniah, 
Pethahiah,  heyapi ;  Najin  po, 
Jehowa  Taku  Wakan  nitawapi 
yawaste  po,  otokahe  wanica  qa 
owihanke  wanica  hehanyan  ^  qa 
nicaje  wakan  kin  yawastepi 
nunwe,  he  qe  woyawaste  qa  wo- 
yatan  owasin  iwankan  yanka 
ece. 

6  Niye  nisnana  Jehowa  hee ; 
Niye  mahpiya  kin  yakaga,  raa- 
hpiya  mahpiya  kin,  qa  wicobe 
tawa  iyuhpa,  maka  kin  qa  taku 
ohnaka  owasin,  miniwanca  qa 
taku  ohnaka  owasin,  qa  hena 
iyuhpa  niye  niyaya  ece  ;  qa  ma¬ 
hpiya  obe  kin  ohonidapi  ecee. 

7  Jehowa- Taku  Wakan  kin  he 
niye,  niye  Abram  yakahniga,  qa 
Ur  Kasdim  etanhan  hinapeyaya, 
qa  Abraham  eya  casyaton  qon  : 

8  Qa  iye  cante  kin  nitokam  wi- 
caka  e  iyeyaya,  qa  kici  wotaku- 
ye  wan  yakaga,  Kanani,  Hitti, 
Amori  qa  Perrizi,  qa  Jebusi,  qa 
Girgasi  tamakocepi  kin  yaqu  kta, 
iye  wicoicage  tawa  qupi  kta; 
unkan  nioie  qon  yahduecetu,  ni¬ 
ye  oniwotanna  nakaes. 

9  Nakun  atewicunyanpi  kaki- 
japi  Egupta  en  wandake  ca  Mde- 
sa  icahda  hoyeyapi  qon  he  naya- 
hon : 

10  Qa  Pharaoh  en,  qa  taokiye 
owasin  en,  qa  iye  taraakoce  oya- 
te  iyuhpa  akan,  wowapetokeca 
qa  woyusinyaye  wicayakipazo  ; 


hena  wahanhanicidaya  ecawica- 
kiconpi  sdonyaya  nakaes,  He- 
cen  caje  wan  nicicaga,  anpetu 
de  iyececa. 

11  Nakun  wicitokam  mini  kin 
dukinukan,  hecen  mini  cokahan 
maka  puza  akan  iyoopta  iyayapi : 
tuka  wicihakam  kuwa  awicaupi 
kin  hena  wosbe  kin  en  ehpewi- 
cayaya,  inyan  wan  mini  wasaka 
kin  en  iyececa. 

12  Nakun  anpetu  icunhan  ma¬ 
hpiya  bosdata  wan  on  awicada, 
qa  hanyetu  icunhan  peta  bosda¬ 
ta  wan  on,  canku  ohna  yapi  kte 
cin  en  iyoyanpa  wicaqupi  kta 
e  heon. 

13  Nakun  Sinai  he  kin  akan 
kun  yahi,  qa  mahpiya  eciyatan- 
han  om  woyahdaka,  qa  woyaco 
owotanna  wicayaqu,  qa  wowi- 
cake  woope,  wokonze  qa  woaho- 
pe  wasteste. 

14  Qa  wookihpe  wakan  nitawa 
sdonyewicayakiya,  qa  Moses  ni- 
taokiye  nape  eciyatanhan  wo- 
wasi,  wokonze  qa  woope  econ- 
wicayasi. 

15  Qa  wotektehdapi  on  mahpi¬ 
ya  etanhan  aguyapi  wicayaqu, 
qa  ipuzapi  on  imnija  etanhan 
mini  hinapewicayeciciya,  qa 
makoce  wicayaqu  kta  on  nape 
yahdugate  ciqon  he  tawayapi 
kin  en  yapi  kta,  kewicayakiya. 

16  Tuka  hena  ee,  han,  atewic¬ 
unyanpi  kin,  wahanhanicidapi, 
qa  tahu  patin  icicagapi,  qa  wo- 
wasi  nitawa  kin  econpi  sni ; 

17  Qa  waanag’optan  wicadapi 
sni,  qa  iyepi  kin  ehna  taku  wo- 
winihan  ecanon  qon  hena  kiksxi- 
yapi  sni;  tuka  tahu  suta  icica¬ 
gapi,  qa  wawakipajinpi  en  wo- 
kaske  tawapi  qon  ekta  icicawin 
h'dapi  kta  e  wicasta  itancan  wan 
kagapi  :  Tuka  niye  wakajuju 
Wakan  tanka  henica,  waste  qa 
waonsida,  tehan  canteniptaye 

sni,  qa  nina  wacanyakiya  ece, 
hecen  ehpewicayaye  sni. 

18  Han,  tohinni  ptejicadan  sdo- 
yapi  wan  icicagapi,  qa,  Taku 
Wakan  Egupta  etanhan  anihiyu- 
pi  qon  dee  ce,  eyapi,  qa  woki- 
pajin  tanka  econpi  qeyas : 

19  Tuka  niye  nitowaonsida  tan- 
kinyanyan  on  inakopuza  en  awi- 
cadustan  sni :  anpetu  icunhan 
malipiya  bosdata  canku  ohna 
yewicaye  kte  cin  he  tokan  iwi- 
cakiyaye  sni,  qa  peta  bosdata 
hanyetu  icunhan,  iyoyanpa  qa 
canku  ohna  yapi  kin  wicakipazo 
kta. 

20  Nakun  Nitaniya  wa^te  wa- 
onspewicakiye  kta  wicayaqu,  qa 
manna  nitawa  iye  ipi  ipiwicaya- 
kida  sni,  tuka  ipuzapi  on  mini 
wicayaqu  qon. 

21  Han,  makopuza  en  waniyetu 
wikcemna  topa  hehanyan  won- 
wicayaya,  takudan  icakijapi  sni : 
tawokoyakepi  kuka  aye  sni  qa 
siha  popi  sni. 

22  Nakun  wokiconze  qa  oyate- 
pi  kin  wicayaqu,  qa  ohomnimni 
wicayapamni :  hecen  Sihon  ta- 
makoce  kin  yuhapi,  han  Hesbon 
wicastayatapi  tamakoce,  qa  Og 
Basan  wicastayatapi  tamakoce 
kin. 

23  Nakun  iye  cincapi  wicadu- 
ota,  mahpiya  wicanhpi  kin  iye- 
ceca,  qa  makoce  on  iye  hunka- 
kewicayapi  wahowicayaye,  ta- 
waye  kta  en  yapi  kte  cin  he  en 
awicayahi. 

24  Hecen  cincapi  kin  en  iyaya- 
pi,  qa  makoce  kin  tawayapi,  un- 
kan  wicitokam  makoce  ounyanpi 
qon,  Kanani  kin  hena  wicadusi- 
btin,  qa  iye  napepi  en  wicayaqu, 
han  wicastayatapi  tawapi,  qa 
makoce  oyatepi  kin,  hecen  to¬ 
ken  cinpi  iyecen  ecawicakiconpi 
kta. 

25  Unkan  otonwe  suksuta  kin 

icupi,  qa  makoce  cepa  wan,  qa 
tipi  taku  wasteste  owasin  ojudan 
yuhapi,  miniyowe  qapi,  hastan- 
hanka  iyuwi  ojupi,  wihdi  can 
wojupi,  qa  waskuyeca  can  ota 
binca:  hecen  wotapi  qa  wipipi, 
qa  cepa  icagapi,  qa  nitowaste 
tanka  en  iyuskiniciyapi  ece. 

26  Hececa  esta  waanagoptanpi 
sni,  qa  niye  nicipajinpi,  qa  nito- 
ope  kin  wiciheyata  ebpeyapi,  qa 
wicasta  wokcan  nitawa  wicakte- 
pi,  hena  niye  ekta  ihduhomnipi 
kta  iwahokonwicakiyapi  tuka, 
qa  wowahtedasni  tanka  econpi 
ecee. 

27  Heon  etanhan  iye  tokawica- 
yapi  nape  en  wicayaqu,  qa  hena 
iyokisinwicayapi :  Hehan  toka- 
kijapi  anpetu  kin  en  niye  hoyeni- 
ciyapi  qehan,  niye  mahpiya  etan¬ 
han  nayahon  j  qa  nitowaonsida 
tankinyanyan  eciyatanhan  wani- 
kiya  heca  wicayaqu,  unkan  to- 
kayapi  nape  kin  etanhan  niwica- 
yapi. 

28  Tuka  woozikiye  hduhapi 
ohakam  ihdamnapi,  nitokam  ta¬ 
ku  sica  econpi  kta ;  heon  etan¬ 
han  tokawicayapi  nape  en  ehpe- 
wicayaya,  hecen  hena  wowida- 
kewicayapi:  heca  esta  ake  hdi- 
cupi  qa  hoyeniciyapi  hehan  ma¬ 
hpiya  etanhan  niye  nayahon  ;  qa 
nitowaonsida  eciyatanhan  ijehan 
ewicayahdaku  ece  : 

29  Qa  iyopewicayaya,  nitoope 
kin  ekta  hdicuwicayakiye  kta: 
Tuka  wahanhanicidapi  qa  nita- 
woahope  anagoptanpi  sni,  tuka 
nitawoyaco  kin  en  wahtanipi — 
hena  wicasta  wan  econ  kinhan 
on  ni  kta  qeyas — qa  hinyete 
wawakipajin  hiyuyapi,  qa  tahu 
ihdusutapi  qa  wanahonpi  sni 
ecee. 

30  Tuka  omaka  ota  awicayape, 
qa  wicasta  wokcan  nitawa  na¬ 
pepi  en  nitaniya  on  wahokonwi- 

cayakiya :  tuka  wanakon  wica- 
dapi  sni,  heon  etanhan  makoce 
oyatepi  nape  kin  en  wicayaqu. 

31  Heca  esta  nitowaonsida  tan¬ 
ka  kin  on  ocowasin  ihangwica- 
yaye  sni,  qa  awicadustan  sni : 
Taku  Wakan  wacantkiya  qa  wa- 
onsida  kin  he  niye  nakaes. 

32  Heon  etanhan  nakaha,  Taku 
Wakan  unkitawapi,  Wakantanka 
tanka,  wasaka  qa  wawinihan, 
‘wotakuye  qa  wowaonsida  yakpa- 
tan  ece,  wokakije  owasin  en  un- 
kupi  kin  he  nitokam  cistinna  sni 
nun  we,  wicastayatapi  unkitawapi 
en,  wicasta  ihdawa  unkitawapi, 
qa  wawayusnapi  tinkitawapi,  qa 
wicasta  wokcan  unkitawapi,  qa 
atewicunyanpi  kin  en,  qa  oyate 
iyuhpa  en,  Asur  wicastayatapi 
taanpetu  kin  etanhan  anpetu  kin 
de  hehanyan. 

33  Qeyas  taku  unkaupi  kin 
owasin  en  oniwotanna,  niye  wo- 
wicake  ecanon,  tuka  unkiye  si- 
caya  econkupi  nakaes  : 

34  Qa  wicastayatapi  unkitawa- 
pj,  wicasta  ihdawa  unkitawapi, 
wawayusnapi  unkitawapi,  qa  ate¬ 
wicunyanpi  kin  nitoope  kpatanpi 
sni,  qa  nitawoahope  qa  wadaotan- 
in,  on  w'ahokonwicayakiye  cin 
hena  anagoptanpi  sni  ecee. 

35  Qa  hena  wokiconze  tawapi 
en,  qa  nitowaste  tanka  wicaya¬ 
qu  kin  en,  qa  makoce  tanka  qa 
cepa  wicitokam  wicayaqu  kin 
en,  niye  en  wowidagiciyapi  sni, 
qa  wicohan  sica  tawapi  kin 
etanhan  ihduhomnipi  sni. 

36  Iho,  anpetu  kin  de  wowida- 
ke  unyakonpi,  qa  makoce  hunka- 
kewicunyanpi  wicayaqu,  ohna 
waskuyeca  qa  taku  waste  kin 
yutapi  kta,  iho,  he  ohna  wowi- 
dake  unyakonpi : 

37  Qa  waunhtanipi  kin  on  wi¬ 
castayatapi  unkiwankam  ewica- 
yahnake  cin  hena  woicage  ota 


icahwicakiciya  ece :  nakun  iye 
token  iyokipipi,  untancanpi  qa 
wanunyanpi  unkitawapi  idakapi 
ece,  hecen  wokakije  tanka  ehna 
unyakonpi  ce. 

38  Unkan  de  owasin  on  wowi- 
cake  unkagapi  qa  unkowapi  •  qa 
wicasta  ihdawa  unkitawapi,  Le¬ 
vi  wicasta,  wawayusnapi  kin 
askamyapi  kin  en  unpi. 

WICOWOYAKE  10. 

1  Unkan  waskamyapi  en  unpi 
kin,  Nehemiah  Tirsatha  kin  Ha- 
kaliah  cinhintku,  qa  Zidekiah, 

2  Seraiah,  Azariah,  .leremiah, 

3  Pasur,  Amariah,  Malkiyah, 

4  Hattus,  ^ebaniah,  Malluk, 

5  Harim,  Meremoth,  Obadiah, 

6  Daniel,  Ginnethon,  Baruk, 

7  Mesullam,  Abiyah,  Miyamin, 

8  Maaziah,  Bilgai,  ^emaiah : 
hena  wawayusnapi. 

9  Unkan  Levi  wdcasta  kin : 
.Tesua  Azaniah  cinhintku  qa  Bin- 
nui  Hanadad  cinca  etanhan, 
Kadmiel : 

10  Qa  iye  hunkawanjitkupi, 
^ebaniah,  Hodiyah,  Kelita,”  Pela- 
iah,  Hanan, 

11  Mika,  Rehob,  Hasahiah, 

12  Zakkur,  ^erebiah,  Sebaniah, 

13  Hodiyah,  Bani,  Beninu. 

14  Oyate  itancanpi  kin  ;  Paros, 
Pahath-moab,  Elam,  Zattu,Bani, 

15  Bunni,  Azgad,  Bebai, 

16  Adoniyah,  Bigvai,  Adin, 

17  Ater,  Hizkiyah,  Azzur, 

18  Hodiyah,  Hasum,  Bezai, 

19  Harip,  Anathoth,  Nebai, 

20  Magpia^,  Mesullam,  Hezir, 

21  Mesezabeel,  Zadok,  Jaddua, 

22  Pelatiah,  Hanan,  Anaiah, 

23  Hosea,  Hananiah,  Hasub, 

24  Hallohes,  Pileha,  ^obek, 

25  Rehum,  Hasabnah,  Maa- 
seiah, 

26  Qa  Ahiyah,  Hanan,  Anan, 

27  Malluk,  Harim,  Baanah, 

28  Nakun  oyate  unraapi  kin, 
wawayusnapi  kin,  Levi  wicasta 
kin,  tiyopa  awanyakapi  kin,  wa- 
dowanpi  kin,  Nethinim  kin,  qa 
tona  makoce  oyatepi  etanhan 
ihdulieyapapi,  Wakantanka  toope 
ekta,  iye  tawicupi,  cinhintkupi 
qa  cunwintkupi,  owasin  waoka- 
liniga  gdonyapi : 

29  Hena  iye  hunkawanjitkupi, 
wicasta  ihdawapi  wicayuhapi 
kin  en  ikoyagiciyapi,  qa  woihda- 
co  wokonze  ko  en  ihdokupi, 
Wakantanka  toope,  Moses  Wa¬ 
kantanka  taokiye  nape  on  wica- 
qu  qon  he  ohnayan  manipi  kta, 
qa  Jehowa  Itancan  unkitawapi 
tawoahope  qa  tawoyaco  qa  ta- 
wowasi  kin  owasin  ahopapi  qa 
econpi  kta  ; 

30  Qa  unkicunksipi  kin  makoce 
oyate  kin  wicunqupi  kte  sni,  qa 
iye  cunwintkupi  kin  unkicinksipi 
on  unkicupi  kte  sni; 

31  Qa  makoce  oyate  kin  anpe- 
tu  okihpapi  en  maza  qa  wotpan- 
pi  owasin  wiyopeya  ahipi  esta, 
wookihpe  en  qa  anpetu  wakan 
icunhan  opewicunkicatonpi  kte 
sni ;  qa  waniyetu  isakowin  ecee 
kin,  qa  wicanape  otoiyohi  oica- 
zo  tawa  kpaganpi  kta. 

32  Nakun  wokonze  unkicicaga- 
pi,  omaka  otoiyohi  Taku  Wakan 
unkitawapi  ti  waokiyapi  kin  on 
sekel  onspa  wiciyamnimni  un- 
qupi  kta. 

33  Aguyapi  ehnakapi  ecee  kin 
on,  qa  ohinniyan  woyute  wosna- 
pi  kin  on,  qa  wohuhnage  wosna- 
pi  ohinniyan  kin  on,  anpetu  oki- 
hpapi  tawa,  wi  teca  tawa,  wohan- 
pi  kagapi  tawa,  qa  taku  yuwa- 
kanpi  kin  on,  qa  woahtani  wo- 
snapi  Israel  akahpapi  kte  cin  he 
on,  qa  Wakantanka  unkitawapi 
tipi  tawowasi  owasin  on. 

34  Unkan  wosnapi  can  kin  on 

oeconna  econkupi,  wawayusnapi 
qa  Levi  wicasta  qa  oyate  kin 
ehnahna,  Taku  Wakan  unkita¬ 
wapi  ti  kin  en  ahipi  kta,  tohan 
wakiconzapi  eca,  omaka  qa  oma¬ 
ka,  Jehowa  Wakantanka  unkita¬ 
wapi  owayusna  kin  akan  ide  kta, 
woope  en  owapi  qon  iyececa. 

35  Nakun  maga  unkitawapi 
oicage  tokaheya,  qa  can  owasin 
waskuyeca  tokaheya  icage  cin 
hena,  omaka  qa  omaka,  Jehowa 
ti  kin  en  ahipi  kta  : 

36  Nakun  unkicincapi  qa  wa- 
nunyanpi  unkitawapi  tokaheya 
tonpi  kin  hena,  woope  en  owapi 
qon  iyececa,  qa  tatanka  unkita¬ 
wapi  qa  tahinca  unkitawapi  to¬ 
kaheya  wicatonpi  kin  hena  Taku 
Wakan  unkitawapi  ti  kin  en  un- 
kahipi  kta,  wawayusnapi  Taku 
Wakan  unkitawapi  ti  ohna  hta- 
nipi  kin  hena  ekta. 

37  Qa  nakun  aguyapi  bounpanpi 
tokaheya,  qa  wosnapi  unkitawa¬ 
pi,  qa  can  ocaje  owasin  wasku¬ 
yeca  kin,  minisa  qa  wihdi  etan- 
hanhan,  wawayusnapi  kin  ekta 
unkahipi  kta,  Wakantanka  unki¬ 
tawapi  ti  wopiye  kin  ekta ;  qa 
maga  unkitawapi  oicage  iwikce- 
mnamna  kin  Levi  wicasta  kin 
ekta,  hecen  Levi  wicasta  kin 
hena  woicage  unkitawapi  otonwe 
owasin  en  iwikcemnamna  kin 
yuhapi  kta. 

38  Unkan  wawayusna,  Aaron 
cinhintku  kin  Levi  wicasta  kin 
opeya  un  kta,  Levi  wicasta  iwi¬ 
kcemnamna  kin  icupieca:  Na¬ 
kun  Levi  wicasta  kin  hena  iwikce- 
mnarona  kin  etanhan  iwikcemna 
kin  aupi  kta,  Taku  Wakan  unki¬ 
tawapi  ti  kin  ekta,  wopiye  ekta, 
mazopiye  tipi  kin  en. 

39  Israel  cincapi  qa  Levi  cinca 
kin  aguyapi  su  wosnapi  kin  wo¬ 
piye  en  aupi  kta,  minisa  teca  kin 
etanhan,  qa  wihdi  kin  etanhan. 

hen  waksica  wakan  iyuhpa  hi- 
yeya,  qa  wawayusnapi  waoki- 
yapi  ecee  kin,  qa  tiyopa  awanya- 
kapi  qa  wadowanpi  kin  :  Hecen 
Taku  Wakan  unkitawapi  ti  kin 
unkayustanpi  kte  sni  ce. 

WICOWOYAKE  11. 

1  Unkan  oyate  itancanpi  kin 
hena  Jerusalem  en  tipi:  nakun 
oyate  unmapi  kin  oeconna  econ- 
pi,  wikcemna  etanhan  wanji  Je¬ 
rusalem  otonwe  wakan  kin  en 
ahiti  wicakiyapi  kta,  qa  toton- 
wepi  kin  ohna  napcinwanka  oun- 
yanpi  kta. 

2  TJnkan  oyate  kin  wi  casta  tona 
Jerusalem  en  tipi  kta  iye  cinka 
hiyuiciyapi  kin  hena  owasin  wi- 
cayawastepi. 

3  Hecen  makoce  itancanpi  kin 
hena  Jerusalem  ohna  tipi ;  tuka 
Juda  totonwepi  kin  ohna  wicasta 
otoiyohi  iye  tamaga  totonwepi 
kin  en  ounyanpi  ece,  Israel,  wa¬ 
wayusnapi  kin,  qa  Levi  wicasta, 
qa  Nethinim  kin,  qa  Solomon 
tawowidake  cincapi  kin. 

4  Unkan  Jerusalem  ekta  Juda 
cincapi  qa  Benjamin  cincapi  kin 
etanhanhan  en  tipi.  Juda  cinca 
kin  etanhan ;  Athaiah  Uzziah 
cinhintku,  Zekariah  cinhintku, 
Amariah  cinhintku,  Sephatiah 
cinhintku,  Mahalaleel  cinhin¬ 
tku,  Perez  cinca  etanhan  : 

5  Qa  Maaseiah  Baruk  cinhin¬ 
tku,  Kolhozeh  cinhintku,  Hazai- 
ah  cinhintku,  Adaiah  cinhintku, 
Joiarib  cinhintku,  Zekariah  cin- 
hintku,  Siloni  cinhintku. 

6  Perez  cincapi  owasin  Jerusa¬ 
lem  en  tipi,  wicasta  waditaka 
opawinge  topa  sanpa  wikcemna 
sakpe  sanpa  sahdogan. 

7  Unkan  Benjamin  cinca  kin 
dena  eepi:  Sallu  Mesullarn  cin¬ 
hintku,  Joed  cinhintku,  Pedaiah 


cinhintku,  Kolaiah  cinhintku, 
Maaseiah  cinhintku,  Ithiel  cin¬ 
hintku,  Jesaiah  cinhintku. 

8  Qa  he  iyahna  Gabbai,  Sallai, 
opawing’e  napcinwanka  qa  wi¬ 
kcemna  nonpa  sanpa  sahdogan. 

9  Unkan  Joel  Zikri  cinhintku 
kin  hena  awanwicayaka ;  qa 
Juda  Senuah  cinhintku  kin  he 
otonwe  en  inonpa  ee. 

10  Wawayusnapi  kin  etanhan: 
Jedaiah,  Joiarib,  Jakin. 

11  Seraiah  Hilkiah  cinhintku, 
Mesullarn  cinhintku,  Zadok  cin¬ 
hintku,  Meraioth  cinhintku,  Ahi- 
tub  cinhintku,  Wakantanka  ti 
ohna  itancan  kin  hee. 

12  Qa  iye  hunkawanjitkupi  tipi 
kin  ohna  wicolian  econpi  kin 
hena  opawinge  sahdogan  qa  wi¬ 
kcemna  nonpa  sanpa  nonpa :  Qa 
Adaiah  Jeroham  cinhintku,  Pe- 
laliah  cinhintku,  Amzi  cinhin¬ 
tku,  Zekariah  cinhintku,  Pasur 
cinhintku,  Malkiah  cinhintku, 

13  Qa  iye  hunkawanjitkupi, 
atewicayapi  itancanpi  kin,  opa¬ 
winge  nonpa  qa  wikcemna  topa 
sanpa  nonpa  :  Qa  Arnasai  Aza- 
reel  cinhintku,  Ahasai  cinhin¬ 
tku,  Mesillemoth  cinhintku,  Ira- 
mer  cinhintku, 

14  Qa  iye  hunkawanjitkupi, 
wicasta  wasaka  waditakapi,  opa¬ 
winge  qa  wikcemna  nonpa  sanpa 
sahdogan  :  Unkan  hena  awanwi- 
cayake  cin  he  Zabdiel  hee,  wi¬ 
casta  tankapi  cinca  etanhan. 

15  Nakun  Levi  wicasta  etan¬ 
han  ;  ^emaiah  Hasub  cinhintku, 
Azrikam  cinhintku,  Hasabiah 
cinhintku,  Bunni  cinhintku; 

16  Qa  ^abethai  Jozabad  kici, 
Levi  wicasta  itancanpi  kin  etan¬ 
han,  hena  Wakantanka  ti  itan- 
kan  wicohan  kin  yuhapi. 

17  Qa  Mattaniah  Mika  cinhin¬ 
tku,  Zabdi  cinhintku,  Asaph 
cinhintku,  wocekiye  en  wiyu- 

skinpi  kaga  itancan  kin  hee  :  Qa 
Bakbukiah  iye  hunkawanjiwica- 
ya  wicehna  inonpa;  qa  Abda 
^aminua  cinhintku,  Galal  cin- 
bintku,  Jeduthun  cinhintku, 

18  Levi  wicasta  otonvi^e  wakan 
kin  ohna  yakonpi  owasin  opa- 
winge  nonpa,  qa  wikcemna  sa- 
bdogan  sanpa  topa. 

19  Nakun  tiyopa  awanyakapi 
kin,  Akkub,  Talmon  qa  iye  hun- 
kawanjitkupi  tiyopa  en  awanya¬ 
kapi  kin,  opawinge  qa  wikce¬ 
mna  sakowin  sanpa  nonpa, 

20  Unkan  Israel  unmapi  kin, 
wawayusnapi,  Levi  wicasta,  Ju- 
da  totonwepi  owasin  ohnahna, 
otoiyohi  iye  taku  tawa  obna. 

21  Tuka  Nethinim  kin  Ophel 
en  tipi ;  Unkan  Ziha  Gispa  kici 
Nethinim  kin  iwankam  unpi. 

22  Nakun  Jerusalem  en  Levi 
wicasta  awanwicayake  cin  he 
Uzzi  Bani  cinhintku,  Hasabiah 
cinhintku,  Mattaniah  cinhintku, 
Mika  cinhintku,  Asaph  cinca 
etanhan,  dowanpi  kin  Wakan- 
tanka  ti  ohna  wicohan  kin  he 
iwankam. 

23  Hena  on  wicastayatapi  ta- 
wokonze  hee  nakaes,  anpetu  qa 
anpetu  dowanpi  kin  wowicake 
wopamni  wan  yuhapi  kta. 

24  Qa  Pethahiah  Mesezabeel 
cinhintku,  Zerah  JuSa  cinhin¬ 
tku  he  cinca  etanhan,  he  oyate 
kin  on  etanhan,  wicoie  owasin 
on  wicastayatapi  nape  ekta  yan- 
ka. 

25  Unkan  otonwe  cikcistinna 
en,  tamagapi  iyahna,  Judacinca- 
pi  etanhan  Kirjath-arba  en  tipi, 
qa  otonwe  cikcistinna  tawa  kin, 
qa  Dibon  qa  otonwe  cikcistinna 
tawa  kin  en,  qa  Jekabzeel  qa 
otonwe  cikcistinna  tawa  en ; 

26  Qa  Jesua  en,  qa  Molada  en, 
qa  Bethpelet  en  ; 

27  Qa  Hazar-sual  en,  qa  Beer- 

seha  en,  qa  otonwe  cikcistinna 
tawa  en : 

28  Qa  Ziklag  en,  qa  Mekonah 
en,  qa  otonwe  cikcistinna  tawa 
en ; 

29  Qa  Ayin-rimmon  en,  qa 
Zareah  en,  qa  Jarmuth  en; 

30  Zanoah,  Adullam,  qa  oton¬ 
we  cikcistinna  tawapi  en  ;  Lakis 
qa  tamaga  ekta ;  Azekah  ekta 
qa  otonwe  cikcistinna  tawa 
en.  Unkan  Beerseba  etanhan 
Hinnom  kaksiza  kin  hehanyan 
tipi.  " 

31  Nakun  Benjamin  cincapi, 
Geha  etanhan  Mikmas  hehanyan, 
qa  Hai  qa  Bethel,  qa  otonwe  ci¬ 
kcistinna  tawa  en  ; 

32  Anathoth,  Nol?,  Ananiah, 

33  Hazor,  Ramah,  Gittaim, 

34  Hadid,  Zeboim,  Neballat, 

35  Lod  qa  Ono  wabagopi  kaksi¬ 
za  tawapi  kin. 

36  Nakun  Levi  wicasta  etan- 
hanpi,  hena  Juda  qa  Benjamin 
ehna  wicapamnipi. 

WICOWOYAKE  12. 

1  Unkan  wawayusnapi  qa  Levi 
wicasta,  Zerubabel  Sealtiel  cin¬ 
hintku,  qa  Jesua  om  itawankan- 
hde  iyayapi  qon  dena  eepi :  Se- 
raiah,  Jeremiah,  Ezra, 

2  Amariah,  Malluk,  Hattus, 

3  ^ekaniah.  Rehum,  Meremoth, 

4  Iddo,  Ginnetho,  Abiyah, 

5  Miamin,  Maadiah,  Bilgah, 

6  ^emaiah  qa  Joiarib,  Jedaiah, 

7  Sallu,  Amok,  Hilkiah,  Jeda¬ 
iah.  Jesua  taanpetu  kin  en  wa¬ 
wayusnapi  itancanpi  qa  hunka- 
wanjitkupi  qon  dena  eepi. 

8  Nakun  Levi  wicasta^kin  :  Je¬ 
sua,  Binnui,  Kadmiel,  Serebiah, 
Juda,  Mattaniah,  wopida  odowan 
en  itancan,  iye  qa  hunkawanji- 
wicaye  cin. 

9  Nakun  hena  hunkawanjitku- 

pi  Bakbukiah  qa  Unni,  waawan- 
yakapi  iyotakonzapi. 

10  Unkan  .Tesua  Joiakim  cin- 
caya,  qa  Joiakim  Eliasib  cineaya, 
qa  Eliasib  Joiada  cincaya, 

11  Qa  Joiada  Jonathan  cinca¬ 
ya,  qa  Jonathan  Jeddua  cincaya. 

12  Unkan  Joiakim  taanpetu  en 
wawayusnapi  yukan,  atewicaya- 
pi  itancanpi ;  Seraiali  etanhan 
Meraiah  ;  Jeremiah  etanhan  Ha- 
naniah ; 

13  Ezra  etanhan  Mesullam ; 
Amariah  etanhan  Jehohanan  ; 

14  Meliku  etanhan  Jonathan  ; 
^ebaniah  etanhan  Joseph ; 

15  Harim  etanhan  Adna  ;  Mera- 
ioth  etanhan  Helkai ; 

16  Iddo  etanhan  Zekariah ; 
Ginnethon  etanhan  Mesullam  ; 

17  Abiyah  etanhan  Zikri  ;  Mi- 
niamin  etanhan,  Moadiah  etan¬ 
han  Piltai ; 

18  Bilgah  etanhan  ^ammua; 
^emaiah  etanhan  Jehonathan  ; 

19  Qa  Joiarib  etanhan  Matte- 
nai ;  Jedaiah  etanhan  Uzzi; 

20  Sallai  etanhan  Kallai ;  Amok 
etanhan  Eber ; 

21  Hilkiah  etanhan  Hasabiah  ; 
Jedaiah  etanhan  Nethaneel. 

22  Levi  wicasta  Eliasib  taanpe¬ 
tu  kin  en,  Joiada,  qa  Johanan,qa 
Jaddua,  atewicayapi  itancanpi 
owicawapi :  Nakun  wawayusna¬ 
pi  kin  Darius  Persia  wicastaya- 
tapi  un  kin  hehanyan. 

23  Levi  cinca  kin  atewicayapi 
itancanpi,  anpetu  iyohi  wicoie 
wowapi  en  owicawapi,  Johanan 
Eliasib  cinhintku  taanpetu  kin 
hehanyan. 

24  Unkan  Levi  wicasta  itancan¬ 
pi  :  Hasabiah,  Serebiah,  qa  Je- 
sua  Kadmiel  cinhintku,  qa  iye 
hunkawanjitkupi  iyotakons  unpi, 
yatanpi  kta,  wopida  eyapi  kta, 
David  Wakantanka  tawicasta 
tawowasi  qon  eciyatanhan,  waa- 


wanyakapi  waawanyakapi  kin 
iyotakonzapi. 

25  Mattaniah  qa  Bakbukiah, 
Obadiah,  Mesullam,  Talmon,  Ak- 
kub,  hena  waawanyakapi  tiyopa 
icahda  waawanyag  unpi  ecee. 

26  Hena  e  Joiakim  Jesua  cin¬ 
hintku,  Jozadak  cinhintku  taan¬ 
petu  kin  en,  qa  Nehemiah  itan- 
can  kin,  qa  Ezra  wawayusna 
wowapi  kaga  ecee  taanpetu  kin 
en  unpi. 

27  Unkan  Jerusalem  conkaske 
yuwakanpi  qehan,  Levi  wicasta 
tohepi  kin  owasin  en  ewicadepi, 
Jerusalem  en  awicahipi  kta,  yu¬ 
wakanpi  kin  en  wowiyuskin 
econpi  kta,  wopida  eyapi  kta,  qa 
dowanpi  on,  rnazaicicasnapi,  can- 
dowankiyapi  qa  kinskinzapi  kin 
on. 

28  Unkan  dowanpi  cincapi  kin 
hena  ihduwitayapi,  makohomni 
Jerusalem  ihduksan  v.'anke  cin 
etanhan,  qa  Netophathi  totonwe- 
pi  kin  etanhan  : 

29  Nakun  Gilgal  tipi  etanhan, 
qa  Geba  qa  Azmaveth  tamagapi 
kin  etanhan  :  Dowanpi  kin  hena 
Jerusalem  ihduksan  otonwe  ici- 
oagapi  nakaes. 

30  Unkan  wawayusnapi  qa  Levi 
wicasta  kin  ihduskapi,  qa  oyate 
kin  wicayuskapi,  qa  tiyopa  kin 
hena  qa  conkaske  kin. 

31  Hehan  miye  Juda  wicasta 
ihdawapi  kin  conkaske  akan  awi- 
cawahi,  qa  dowanpi  obe  tankin- 
yanyan  nom  ewicawahde,  unma 
etapatanhan  unkce  tiyopa  ekta- 
kiya  conkaske  akan  iyayapi : 

32  Qa  hena  wiciyahna  Hosaiah 
qa  Juda  wicasta  ihdawapi  hanke 
iyayapi ; 

33  Qa  Azariah,  Ezra  qa  Me¬ 
sullam, 

34  Juda  qa  Benjamin,  qa  ^ema- 
iah  qa  Jeremiah ; 

35  Qa  wawayusnapi  cincapi 

699 


NEHEMIAH, 


mazayahotonpi  yuhapi ;  ,Zekari- 
ah  Jonathan  cinhintku,  Semaiah 
cinhintku,  Mattaniah  cinhintku, 
Mikaiah  cinhintku,  Zakur  cin¬ 
hintku,  Asaph  cinhintku  ; 

36  Qa  iye  hunkawanjiwicaye 
cin,  Semaiah,  qa  Azarael,  Mila- 
lai,  Gilalai,  Maai,  Nethaneel  qa 
Juda,  Hanrmi,  David  Wakantan- 
ka  tawicasta  candowankiyapi 
tawa  yuhapi,  qa  Ezra  wowapi 
kage  cin  he  wicitokam  un. 

37  Unkan  miniyowe  tiyopa  kin 
ekta,  he  iyepi  iyotakons  wanka, 
hen  David  towonwe  canij^adipi 
kin  ohna  wankan  iyayapi,  con- 
kaske  itawankanhde  ye  cin,  Da¬ 
vid  ti  qon  iwankantanhan,  qa  wi- 
yohiyanpata  mini  tiyopa  kin  he- 
hanyan. 

38  Unkan  wopida  eyapi  obe 
unman  qon  iyotakonza  iyayapi, 
qa  wicihakam  miye  qa  oyate 
hanke  kin  conkaske  akan,  maza- 
oceti  conkaske  tehanwankantu 
akotanhan  qa  conkaske  ohdakin- 
yan  tanka  kin  hehanyan. 

39  Qa  Ephraim  ta tiyopa  kin 
iwankapatanhan,  qa  tiyopa  tani- 
na  qon  etanhan,  qa  hogan  tiyopa 
kin  iwankam,  qa  Hananeel  ipa- 
sotka  tawa,  qa  Meah  ipasotka 
kin,  qa  tahinca  tiyopa  kin  he¬ 
hanyan  :  Unkan  wicakaskapi  ti¬ 
yopa  kin  en  inajinpi. 

40  Hecen  wopida  eyapi  obe 
nonpa  kin  hena  Wakantanka  ti 
kin  ohna  najinpi,  qa  miye  qa  wi- 
casta  ihdawapi  hanke  mici  unpi. 

41  Qa  wawayusnapi  kin;  Elia- 
kim,  Maaseiah,  Miniamin,  Mika¬ 
iah,  Elioenai,  Zekariah,  Hanani- 
ah,  mazayahotonpi  yuhapi; 

.  42  Qa  Maaseiah,  qa  Semaiah, 
qa  Eleazar,  qa  Uzzi,  qa  Jeho- 
hanan,  qa  Malkiyah,  qa  Elam, 
qa  Ezer.  Unkan  dowanpi  kin 
nina  hoyeyapi,  qa  Jezrahiah 
awanwicayaka. 

43  Nakun  anpetu  kin  he  en 
wosnapi  tanktanka  wayusnapi 
qa  wiyuskinpi :  wowiyuskin  tan¬ 
ka  on  Wakantanka  wiyuskinwi- 
cakiya  nakaes  :  nakun  winohin- 
capi  qa  sicecapi  kin  wiyuskinpi : 
hecen  Jerusalem  tawowiyuskin 
kin  tehan  nahonpi. 

44  Unkan  anpetu  kin  he  en 
wicasta  wopiye  tipi  awanyag- 
wicasipi,  mazopiye  on,  wosnapi 
kin  on,  woicage  tokaheya  kin 
on,  qa  iwikcemnamna  kin  on, 
hena  ohna  otonwewe  tamagapi 
kin  etanhan  mnayanpi  kta,  woo- 
pe  kin  eciyatanhan,  wawayusna¬ 
pi  qa  Levi  wicasta  kin  taku  ta- 
wapi,  Wawayusnapi  qa  Levi 
wicasta  najinpi  kin  on  Juda  wi¬ 
yuskinpi  nakaes. 

45  Unkan  wadowanpi  qa  tiyopa 
awanyakapi  kin  hena  Wakan¬ 
tanka  tawoawanyake  yuhapi,  qa 
wicayuskapi  tawoawanyake  kin, 
David  tawowasi  kin  eciyatan¬ 
han,  qa  iye  cinhintku  Solomon. 

46  Ehanna  David  qa  Asaph 
taanpetu  kin  en  dowanpi  itan- 
canpi  yukan,  qa  woyatan  odo- 
wan,  qa  Wakantanka  wopida 
eciyapi  ecee. 

47  Unkan  Zerubabel  taanpetu 
kin  en,  qa  Nehemiah  taanpetu 
en,  Israel  iyullpa  wadowanpi 
kin  qa  tiyopa  awanyakapi  kin . 
ong’ege  wdcaqupi,  anpetu  qa  an¬ 
petu  taku  tawa  :  qa  Levi  wica¬ 
sta  kin  on  taku  wicakiciyuwa- 
kanpi  ecee ;  qa  Levi  wicasta  kin 
is  Aaron  cinca  taku  wicakiciyu- 
wakanpi  ece. 

WICOWOYAKE  13. 

1  Anpetu  kin  he  en  oyate  noge- 
pi  kin  ohna  Moses  tawowapi  kin 
etanhan  yawapi  ;  unkan  he  en 
kaken  owapi  iyeyapi,  Ammoni 
kin  qa  Moabi  kin  Wakantanka 


WICOWOYAKE  12. 


tomniciye  kin  en  iipi  kte  sni, 
owihanke  wanica : 

2  Israel  cincapi  aguyapi  qa  mi¬ 
ni  yuha  itkowicakipapi  sni  na- 
kaes  ;  tuka  hena  on  Balaam  ope- 
tonpi,  wicayasice  kta  e  heon : 
heca  esta  Wakan tanka  imkita- 
wapi  woyasice  qon  woyawaste 
kaga. 

3  Hehan  kaketu,  woope  kin 
nakonpi  qehan,  tona  icicahiya 
en  unpi  kin  owasin  Israel  etan- 
han  yukinukan  iyewicayapi. 

4  Unkan  de  itokam,  Eliasib 
wawayusna  kin  Wakantanka  ti 
kin  wankan  tipi  awanyake  cin 
hee  e  Tobiah  omawahotonya  : 

5  Qa  wankan  tipi  tanka  wan 
wiyeya  ekicihnaka,  qa  itokam 
hen  minha  kin  ehnakapi,  womna 
wastemna  qa  waksica  kin,  qa 
ag’uyapi,  qa  minisa  teca,  qa  wi- 
hdi  kin  etanhanhan  iwikcemna- 
mna  kin,  Levi  wicasta  tawopa- 
mni  kin,  qa  wadowanpi  qa  tiyo- 
pa  awanyakapi  tawapi  ;  nakun 
wawayusnapi  tawo^napi  kin. 

6  Tuka  de  ocowasin  icunhan 
miye  Jerusalem  en  waun  sni. 
Artahsasta  Babel  wicastayatapi 
tav/aniyetu  wikcemna  yamni 
sanpa  inonpa  en,  hehan  wicasta¬ 
yatapi  kin  ekta  wahi,  qa  anpetu 
henakeca  hehan  wicastayatapi 
kin  nina  cewakiya  : 

7  Hehan  Jerusalem  en  wahi, 
unkan  Tobiah  on  Eliasib  taku 
sica  econ,  Wakantanka  ti  hoco- 
ka  ohna  wankan  tipi  wan  wiye¬ 
ya  ekicihnake  ciqon  he  owaka- 
hnigaj* 

8  Hehan  nina  iyomakisica ;  qa 
Tobiah  tawahpaya  kin  iyuhpa 
wankan  tipi  kin  etanhan  tankan 
ehpewaya. 

9  Hehan  econwicawasi,  unkan 
wankan  tipi  kin  hena  yuskapi ; 
Unkan  Wakantanka  tipi  tawaksi- 
ca  kin  ake  en  awahi,  woyute 


wo^napi  qa  can^in  wastemna  kin 
hena  koya. 

10  Unkan  Levi  wicasta  tawo- 
pamni  kin  wicaqupi  sni  ecee 
sdonwaya  :  Levi  wicasta,  qa  do- 
wanpi  kin  wicohan  econpi  qon 
hena  otoiyohi  iye  tamaga  ekta 
kihdapi  nakaeA 

11  Hehan  wicasta  itancanpi  kin 
om  awakinica,  qa,  Tokeca  Wa¬ 
kantanka  ti  kin  ayustanpi  he, 
epa,  Qa  hena  wicamduwitaya 
qa  oinajinpi  qon  en  ewicawahde. 

12  Hehan  Juda  ocowasin  agu- 
yapi  su  iwikcemna  kin,  qa  minima 
teca  qa  wihdi  etanhanhan  mazo- 
piye  kin  en  ahipi  ece. 

13  Unkan  mazopiye  kin  en  wa- 
awanyag-wicawakiya,  ^elemiah 
wawayusna  kin,  qa  Zadok  wo- 
wapi  kage  cin,  qa  Levi  wicasta 
kin  etanhan  Pedaiah  :  qa  hena 
napepi  en  Hanan  Zakkur  cinhin- 
tku,  Mattaniah  cinhintku;  hena 
e  wacinyepica  kecanwicakinpi 
nakae^,  qa  iye  hunkawanjitkupi 
wicakicipamnipi  kta  he  wicohan 
tawapi, 

14  De  on  Wakantanka  mitawa 
miksuya  wo,  qa  wowacantkiye 
mitawa  Wakantanka  mitawa  ti 
kin  on  ecamon,  qa  waawanya- 
kapi  tawa  on,  hena  pajuju  sni 
wo. 

15  Anpetu  kin  hena  en,  Juda 
ehna,  anpetu  wakan  icunhan  wi¬ 
hdi  iyuskice  napanpi  wanmda- 
ka,  qa  aguyapi  pahtapi  ahipi,  qa 
sonsonna  waqinwicakiyapi ;  qa 
nakun  minisa,  hastanhanka  iya- 
ge,qa  waskuyeca  (suken)qawo- 
qin  ocaje  owasin,  hena  anpetu 
wakan  icunhan  Jerusalem  ekta 
ahipi  ecee.  Unkan  woyute  wi- 
yopeyapi  anpetu  kin  he  on  oni 
wahdokinica, 

16  Nakun  Tzur  wicasta  en  oun- 
yanpi,  hena  hogan  ahipi,  qa  ma- 
za  ocaje  owasin,  qa  anpetu  wa- 

kan  icunhan  Juda  cinca  kin  wi- 
yopewicakiciyapi,  qa  Jerusalem 
entu. 

17  Hehan  Juda  wicasta  ihda- 
wapi  kin  om  wahdokinica  qa  he- 
wicawakiya ;  De  taku  wicoie 
sica  ecanonpi,  qa  on  anpetu  oki- 
lipapi  kin  dujujupi  he. 

.18  Niyatepi  kin  hecen  econpi 
sni  he  ;  qa  Taku  Wakan  unkita- 
wapi  wosice  kin  de  ocowasin 
unkiyepi  en,  qa  otonwe  kin  de 
en  au  sni  he  :  tuka  niyepi  wo- 
canniye  sanpa  Israel  en  ayaupi, 
anpetu  okihpapi  yujujupi  kin  on. 

19  Unkan  kaketu,  anpetu  oki- 
Upapi  itokam  Jerusalem  tiyopa 
kin  aotpasya  aya,  hehan  tiyopa 
kin  ecen  iyeyapi  kta,  kepa,  qa 
anpetu  okihpapi  ihunniyan  yu- 
hdokapi  kte  sni,  kepa:  Nakun 
mitaokiye  etanhan  tiyopa  kin 
ektakta  ewicawahde,  anpetu 
okihpapi  icunhan  woqin  takudan 
Jerusalem  en  aupi  kte  sni. 

20  Hecen  wicasta  wopeton  qa 
maza  ocaje  owasin  wiyopeyapi 
ecee  qon  hena  wanca,  qa  nonpa 
Jerusalem  itankan  ahiwanka. 

21  Hehan  awicawakinica  qa 
hewicawakiya;  Tokeca  conka- 
^ke  kin  ikiyedan  yahinunkapi 
he.  Ake  hecanonpi  kinhan  mi- 
ye  nape  acihnakapi  kta  ce.  An¬ 
petu  kin  he  etanhan  icimana  an¬ 
petu  okihpapi  kin  en  hipi  sni. 

22  Unkan  Levi  wicasta  kin 
ihduska  wicawasi,  qa  tiyopa 
awanyag  hipi  kta,  anpetu  oki¬ 
hpapi  kin  yuwakanpi  kta.  Taku 
Wakan  mitawa,  de  nakun  on 
miksuya  wo,  qa  nitowaonsida 
ota  eciyatanhan  mapatan  ye. 

23  Nakun  anpetu  kin  hena  en 
Juda  wicasta  Asdodi,  Ammoni, 
Moabi  winohincapi  wicayuza- 
pi  wanmdaka. 

24  Unkan  cincapi  kin  hena 
Asdodi  iapi  kin  hanke  unpi  ece, 

qa  Juda  oie  kin  ohna  ia  okihda- 
hnigapi  sni,  tuka  oyate  qa  oyate 
iapi  kin  ohnayan. 

25  Unkan  hena  om  awakinica 
qa  wicamdasica,  qa  wicasta 
wanjiksi  awicawapa,  qa  paha 
wicamduhmica,  qa  Wakantanka 
eciyatanhan  wakonze  wicawa- 
kiya ;  Nicunksipi  kin  iye  cin- 
hintkupi  wicayaqupi  kte  sni,  qa 
nicinksipi  on  iye  cunwintkupi 
kin  wicaduzapi  kte  sni,  qa  na¬ 
kun  niyepi  on. 

26  Solomon  Israel  wicastaya- 
tapi  kin  he  dena  on  wahtani  sni 
he.  Tuka  oyate  ota  ehna  wica- 
stayatapi  kin  tuwedan  he  iye- 
cece  sni,  qa  Taku  Wakan  tawa 
on  wastedakapi,  nakun  Wakan¬ 
tanka  Israel  ocowasin  en  wica- 
stayatapi  kaga :  Tuka  iye  kaes 
winohinca  toktokeca  kin  wa- 
htanikiyapi. 

27  Hecen  unkiye  anaunnigo- 
ptanpi  kta,  taku  sica  tanka  kin 
de  econpi  kta,  winohinca  tokto¬ 
keca  wicayuzapi  on  Taku  Wa¬ 
kan  unkitawapi  waunkicihtanipi 
kta  he. 

28  Unkan  Joiada  Eliasib  wa- 
wayusna  tanka  cinhintku  kin 
he  cinca  Sanballat  Horoni  kin 
he  tunkanye.  Heon  etanhan 
miye  etanhan  napewaye. 

29  Wakantanka  mitawa,  hena 
wieakiksuya  wo,  wawayusnapi 
oun  kin  he  yusicapi  nakaes,  qa 
wawayusna  qa  Levi  wicasta  ta- 
wotakuye  kin. 

30  Hecen  wicasta  tokecapi 
owasin  etanhan  wicaraduska,  qa 
woawanyake  wawayusna  qa  Le¬ 
vi  wicasta  tawapi  wakaga,  otoi- 
yohi  iye  tawowasi  ohna  : 

31  Nakun  wosnapi  can  kin  on, 
tohan  konzapi  iyehantu,  qa  wa- 
skuyeca  tokaheya  icage  cin  on. 
Wakantanka  mitawa,  taku  wa¬ 
ste  on  miksuya  wo. 

WICOWOYAKE  1. 

1  Unkan  Ahasuerus  taanpetu 
kin  en  kaketu  :  Ahasuerus  India 
etanhan  Kus  hehanyan,  makoce 
opawinge  sanpa  wikcemna  non- 
pa  sanpa  sakowin  en  wica^taya- 
tapi  yanke  ciqon  he  dee  ; 

2  Anpetu  kin  hena  en  Ahasue¬ 
rus  wicastayatapi  kin  iye  toki- 
conze  oiyotanke  Susan  conkaske 
kin  en  iyotanke  ciqon  he  ehan  : 

3  Towidake  waniyetu  iyamni 
kin  en,  wicasta  iiidawa  qa  wo- 
widake  tawa  iyuhpa  wohanpi 
wan  wicakicaga  : — Persia  qa 
Media  wowasake  kin,  makoce 
en  akicita  tancan  qa  wicasta 
ihdawa  iye  itokam  unpi  kin 
icunhan ; 

4  Hehan  towidake  wowitan 
wowijice,  qa  iye  tanka  wowini- 
han  woyuonihan  kin  anpetu  ota 
kpazo  yanka,  anpetu  opawinge 
sanpa  wikcemna  sahdogan  he¬ 
hanyan  : 

5  Unkan  anpetu  kin  hena  hena- 
keca  hehan  oyate  ocowasin  Su¬ 
san  conkaske  ohna  yakonpi  kin 
hena  wotapi  wan  wicakicaga, 
wicatanka  qa  wicacistinna,  anpe¬ 
tu  sakowin  hehanyan,  wicasta¬ 
yatapi  tipi  waste  canwojupi  ho- 
coka  kin  hentu  : 

6  Minihuha  zipzipedan,  skaska 
qa  toto,  hahonta  ska  qa  hahonta 
toto  on,  mazaska  canhdeska  qa 
inyan  ska  ihupa  kin  en  ikoyag- 
yapi  :  ohehdepi  kin  hena  rna- 
zaskazi  qa  mazaska,  inyan  sa- 
psapa,  qa  skaska,  qa  toto,  qa 
sasa  owanka  kin  akankan. 

7  Unkan  mazaskazi  wiyatke 
kin  ohnahna  wayatkewicakiyapi, 
qa  wiyatke  kin  owasin  toktoke- 
ca — qa  minisa  wicastayatapi  ta¬ 
wa  kin  ota  hinca,  wicastayata¬ 
pi  nape  kin  etanhan. 

8  Unkan  wayatkanpi  kin  he 
woope  kin  eciyatanhan ;  tuwe- 
dan  wanagiyeye  sni  :  wicasta¬ 
yatapi  iye  ti  kin  ohna  wdcasta 
itancanpi  owasin  hecen  econ 
wicasi  nakaes,  wicasta  otoiyohi 
token  iyokipi  kin  hecen  ecaki- 
conpi  ecee  kta. 

9  Nakun  Vasti  wicastayatapi 
winohinca  kin  is  eya  winohinca 
wohanpi  wan  wicakicaga,  wica¬ 
stayatapi  tipi,  Ahasuerus  wica¬ 
stayatapi  tawa  kin  he  ohna. 

10  Anpetu  isakowin  kin  en,  wi¬ 
castayatapi  cante  minisa  iwaste 
qehan,  hehan  Mehurnan,  Biztha, 
Harbona,  Bigtha  qa  Abagtha, 
Zethar  qa  Karkas,  ookiye  itan- 
can  sakowin,  Ahasuerus  wica¬ 
stayatapi  itokam  waokiya  unpi 
ecee  kin  hena, 

11  Vasti  wicastayatapi  wino¬ 
hinca  kin  he,  wicastayatapi  ta- 
watesdake  un,  wicastayatapi  kin 
itokam  ahipi  kta  kewicakiya,  he 
owanyag  waste  kin  oyate  qa  wd- 
casta  ihdawapi  ko  wicakipazo 
kta:  he  wanyakapi  waste  hinca 
nakaes. 

12  Tuka  Vasti  wicastayatapi 
winohinca  kin  he  wicastayatapi 
toie,  ookiye  itancanpi  nape  on 
ahipi  kin  he  on  u  kta  wicada 
sni  :  hecen  wicastayatapi  kin 
nina  sihda  qa  iye  tanmahen  to- 
canteptanye  ide. 

13  Hehan  wicastayatapi  kin 
wicasta  ksapa,pi  woope  sdonyapi 
ecee  kin  hena  hewioakiya :  Tona 
woope  qa  woyaco  sdonyapi  kin 
hena  owasin  wicastayatapi  kin 
hecen  ecawicakicon  ecee  na- 
kaes : 

14  Unkan  iye  iyokihe  Karsena, 
^ethar,  Adraatha,  Tarsis,  Meres, 
Marsena,  qa  Memukan,  Persia  qa 
Media  en  itancanpi  sakowin,  wi¬ 
castayatapi  ite  wanyakapi  ece, 
wokiconze  en  tokaheya  iyotan- 
kapi  kin  hena  : 

15  Ookiye  itancanpi  nape  eci- 
yatanhan  wicastayatapi  oie  kin 
ecen  econ  sni  kin  heon  etanhan, 
woope  eciyatanhan,  Vasti  wica¬ 
stayatapi  winoMnca  kin  taku 
ecaunkiconpi  kta  he,  eya. 

16,  Unkan  Memukan  wicastaya¬ 
tapi  qa  wicasta  ihdawapi  kin  wi- 
citokara  heya  ;  Vasti  wicastayar- 
tapi  winoliinca  kin  he  wicasta¬ 
yatapi  kin  isnana  taku  sica  eca- 
kicon  sni,  tuka  wicasta  ihdawa¬ 
pi  owasin  en,  qa  oyate  iyuhpa 
Ahasuerus  wicastayatapi  ma- 
koce  tawa  owasin  en  unpi  kin 
liena  koya. 

17  Wicastayatapi  winohinca 
oie  kin  de  winoliinca  owasin  en 
u  kta  nakaes,  hecen  iye  istapi 
en  hihnaku  sicewicakidapi  kta; 
Ahasuerus  wicastayatapi  kin 
Vasti  wicastayatapi  winoliinca 
kin  lie  iye  itokam  aupi  kta  keya, 
tuka  iye  hi  sni  cee  oyakapi  kin- 
han. 

18  Persia  qa  Media  winohincapi 
kin  hena  wicasta  ihdawapi  wi¬ 
castayatapi  tawa,  anpetu  kin  de 
wicastayatapi  winoliinca  olian 
nalionpi  kin  iyulipa  hecen  awi- 
cayuptapi  ecee  kta.  Kinhan  ^i- 
cekicidapi  qa  kicizapi  ota  kta  ce. 

19  Wicastayatapi  kin  ekta  he 
waste  kinhan,  iye  etanhan  wica¬ 
stayatapi  oie  wanji  ye  kta,  qa  he 

Persia  qa  Media  woope  kin  en 
opeya  owapi  kta,  hecen  yutoke- 
capi  kte  sni,  Vasti  icimana  Aha¬ 
suerus  wicastayatapi  kin  itokam 
u  kte  sni :  qa  wicastayatapi  tohe 
tawa  kin  he  tuwe  tokeca  sanpa 
waste  kin  he  wicastayatapi  kin 
qu  kta  ce. 

20  Unkan  wicastayatapi  tawo- 
konze  kage  cin  he  wicastayata¬ 
pi  toun  owancaya  nalionpi  kin¬ 
han — he  tanka  nakaes — hehan 
winoliinca  owasin,  tankapi  qa 
cistinpidan,  hihnakupi  kin  wica- 
hduonihanpi  kta  ce,  eya. 

21  Unkan  wicoie  kin  he  wica¬ 
stayatapi  kin  wastedaka,  qa  wi¬ 
casta  ihdawapi  kin  nakun  :  hecen 
wicastayatapi  kin  Memukan  oie 
kin  eciyatanhan  ecen  econ. 

22  Unkan  wicastayatapi  mako- 
ce  ounyanpi  tawa  kin  owasin 
ektakta  wowapi  ye  si,  ounyanpi 
otoiyohi  kin  iye  wowapi  kin  eci¬ 
yatanhan,  qa  oyate  otoiyohi  iye 
iapi  kin  ohnahna,  wicasta  otoi¬ 
yohi  iye  ti  kin  ohna  itancan  kta : 
unkan  oyate  iapi  tawa  kin  ohna¬ 
hna  oyakapi  ecee. 

WTCOWOYAKE  2. 

1  Wicoie  kin  dena  iyohakam, 
Ahasuerus  wucastayatapi  tocan- 
teptanye  kin  anaptapi  qehan, 
Vasti  kiksuye  ca  taku  econ  qon 
he,  qa  token  wakiconzapi  nakun. 

2  Hehan  wicastayatapi  tawo- 
widake  okiyapi  ecee  kin  he¬ 
na  heyapi ;  Wikoska  askatudan 
owanyag  wasteste  kin  heca  wi¬ 
castayatapi  kin  kicicalinigapi 
kta  ; 

3  Qa  wicastayatapi  kin  iye  to- 
kiconze  en  makoce  owasin  ohna¬ 
hna  wowa  wicasta  wicakalinig’e 
kta,  hecen  hena  wikoska  askatu¬ 
dan  owanyag  waSteste  kin  iyu¬ 
hpa  6usan  conkaske  kin  en  wino- 

hinca  tipi  kin  ekta  mnawicayapi 
kta,  Hege  wicastayatapi  taokiye 
winokinca  awanwicayaka  ecee 
kin  he  nape  ihukuya  ;  qa  taku 
on  ihduskapi  kte  cin  wicaqupi 
kta. 

4  Qa  wikoska  tukte  wanji  wi¬ 
castayatapi  i^ta  kin  en  waste 
kinhan  hee  Vasti  eekiya  wica- 
^tayatapi  winohinca  kta  ce. 
Unkan  wicoie  kin  he  wicasta¬ 
yatapi  ista  kin  en  waste  :  unkan 
ecen  econ. 

5  ^usan  conkaske  kin  ohna 
Juda  wicasta  wan  yanka,  qa  ca- 
je  kin  he  Mordekai  ee,  .Tair  cin- 
hintku,  Simei  cinhintku,  Kis 
cinhintku,  Benjamin  wicasta : 

6  He  qe  Jerusalem  etanhan  wa- 
yaka  ayapi,  Jekoniah  Juda  wica¬ 
stayatapi  wayaka  ayapi  qon  he 
opeya  ayapi,  Nebukadnezzar 
Babel  wicastayatapi  wayaka  aki- 
yahde  ciqon  he  en. 

7  Unkan  he  Hadassah  icahkiya, 
Esther  hee,  iye  deksitku  cunwin- 
tku ;  he  atkuku  qa  hunku  wani- 
ca  nakaes,  unkan  wicinyanna  kin 
ouncage  waste  qa  owanyag  wa¬ 
ste  :  he  atkuku  qa  hunku  tapi 
qehan  Mordekai  iye  cunwintku 
ye  kta  on  ikikcu. 

8  Hecen  kaketu,  wicastayata¬ 
pi  oie  qa  tawokonze  nahonpi 
qehan,  qa  wikoska  ota  Su^an 
conkaske  kin  ohna,  Hege  na¬ 
pe  ihukuya,  wicayuwitayapi  qe¬ 
han,  Esther  nakun  wicastayatapi 
ti  kin  ekta  ahipi,  Hege  wino- 
hinca  awanwicayaka  ecee  kin 
nape  kin  en. 

9  Unkan  iye  ista  kin  en  wiko¬ 
ska  kin  he  waste,  qa  iye  itokam 
wowacantkiye  iyeya  ;  hecen  ta¬ 
ku  on  ihduska  kte  cin  hena 
ohankoya  qu  iyeya,  taku  tawa 
kte  cin  ahna,  qa  winyan  ookiye 
sakowin  wicastayatapi  ti  kin 
etanhan  qupi  kta  iyecece  cin 

hena  koya :  unkan  iye  qa  ooki- 
yewin  tawa  kin  hena  winohinca 
tipi  ohna  tukten  iyotan  wa^te 
ekta  ewicahnaka. 

10  Esther  iye  taoyate  qa  taku- 
wicaye  cin  hinyahin  kpazo  sni ; 
Mordekai  he  ohdake  sni  si  na¬ 
kaes. 

11  Unkan  anpetu  otoiyohi  Mor¬ 
dekai  winohinca  tipi  hocoka  kin 
itokam  mani  ece,  Esther  tanyan 
un  hecinhan,  qa  taku  ecakiconpi 
kte  cin  he  sdonye  kta. 

12  Unkan  wikoska  iyohi  eca, 
Ahasuerus  wicastayatapi  kin 
ekta  ye  kta,  wi  ake  nonpa  wino¬ 
hinca  ohanpi  kin  eciyatanhan  un 
qehan  ; — ihduskapi  kta  anpetu 
kin  hecen  hdustanpi  ecee,  wi  sa- 
kpe  mur  ihdi  unpi  kin  on,  qa  wi 
sakpe  taku  wastemna  kin  on, 
winohinca  econpi  ecee  kin  iye- 
ceca : 

13  Hehan  wikoska  kin  hecen 
wicastayatapi  kin  en  ya  ece ; 
iye  winohinca  tipi  etanhan  wi¬ 
castayatapi  ti  kin  ekta  yuha  ye 
kte  cin  taku  da  kin  owasin  qupi 
ecee.  _ 

14  Htayetu  hehan  iyaya,  qa 
ihanhanna  hehan  winohinca  tipi 
inonpa  kin  ekta  hdicu,  ^aasgaz 
wicastayatapi  taokiye  winohinca 
tawa  awanwicayake  cin  he  nape 
kin  ekta  ;  ake  icimana  wicasta¬ 
yatapi  kin  en  ku  sni,  wicastaya¬ 
tapi  kin  waste  dake  sni,  qa  caje- 
yan  kico  sni  kinhan. 

15  Unkan  Esther  Abihail  cun¬ 
wintku  Mordekai  deksitku,  eqe 
cunwintku  kta  icu  qon  he  wan¬ 
na  wicastayatapi  kin  en  ye  kta 
iyehantu  qehan,  Hege  wicasta¬ 
yatapi  taokiye  winohinca  awan¬ 
wicayaka  ecee  kin  he  taku  caje- 
yate  cin  heceedan  da.  Unkan 
Esther  tona  wanyakapi  kin  owa¬ 
sin  ista  kin  en  wowacantkiye  iye¬ 
ya  ece. 

16  Hecen  Esther  wicastayatapi 
ti  kin  ohna  Ahasuerus  wicasta¬ 
yatapi  kin  ekta  eyakupi,  wi  iwi- 
kcemna  kin  en,  Tebeth  wi  kin 
bee,  iye  tokiconze  waniyetu  isa- 
kowin  kin  en. 

17  Unkan  wicastayatapi  kin 
winohinca  owasin  isanpa  Esther 
wastekidaka,  qa  iye  ista  kin  en 
wowacantkiye  qa  woiyokipi  iye- 
ya,  wikoska  iyuhpa  isanpa:  he¬ 
cen  wicastayatapi  tawapaha  kin 
he  iye  pa  kin  akan  ehnaka,  qa 
Vasti  eekiya  wicastayatapi  wino¬ 
hinca  ka^a. 

18  Hehan  wicastayatapi  kin  iye 
wicasta  ihdawapi  qa  tawowidake 
owasin  wayatkanpi  tanka  wan 
wicakicaga,  Esther  wayatkanpi 
tawa ;  qa  makoce  ounyanpi  kin 
woozikiye  wicaqu,  wicastayatapi 
tookihi  eciyatanhan  wawicaqu 
ece. 

19  Unkan  wikoska  inonpa  mni- 
ciyapi  hehan  Mordekai  wicasta- 
.yatapi  tatiyopa  kin  en  iyotanka. 

20  Esther  nahanhin  takuwicaye 
ca  taoyate  kin  kpazo  sni,  Morde¬ 
kai  econ  si  qon  iyececa :  Esther 
Mordekai  taku  eye  cin  ecen  econ 
nakaes,  kici  icage  ciqon  he  iye¬ 
ceca. 

21  Anpetu  kin  hena  en,  Morde¬ 
kai  wicastayatapi  tatiyopa  ohna 
iyotanka  icunhan,Bigthan  qa  Te¬ 
res,  wicastayatapi  taokiye  non  pa 
tiyopa.  awanyakapi  kin  hena  si- 
hdapi,  qa  Ahasuerus  wicastaya¬ 
tapi  kin  nape  ahnakapi  kta  aki- 
tapi. 

22  Unkan  wicoie  kin  he  Mor¬ 
dekai  sdonya,  qa  Esther  wicasta¬ 
yatapi  winohinca  kin  okiyaka ; 
unkan  Esther  Mordekai  caje  eci¬ 
yatanhan  wicastayatapi  kin  oki- 
ciyaka. 

23  Unkan  wicoie  kin  he  akita- 
pi  qehan  iyeyapi,  qa  napin  can 
wanji  en  otkewicayapi.  Unkan 

he  anpetu  wicoie  wowapi  kin  en 
owapi,  wicastayatapi  kin  itokam. 

WICOWOYAKE  3. 

1  Wicoie  kin  dena  iyohakam 
Ahasuerus  wicastayatapi  kin  Ha- 
raan,  Hamedatha  cinhintku,  Aga- 
gi  kin  heca,  he  tanka  kaga,  qa 
yuwankan  iyeya,  qa  toiyotanke 
kin  wicasta  ihdawapi  ora  un  kin 
owasin  wiciwankara  ekicihde. 

2  Unkan  wicastayatapi  tawo¬ 
widake  wicastayatapi  tatiyopa 
ohna  unpi  kin  owasin  canpeska 
makehde  inajinpi,  qa  Haraan 
ohodapi  ecee ;  iye  on  wicasta¬ 
yatapi  kin  hecen  econ  wicasi  na¬ 
kaes.  Tuka  Mordekai  canpeska 
raakehde  inajin  sni  qa  ohoda  sni. 

3  Hehan  wicastayatapi  tawo¬ 
widake  wicastayatapi  tatiyopa 
ohna  unpi  kin  heria  Mordekai 
heciyapi ;  Tokeca  niye  wicasta¬ 
yatapi  tawowasi  kin  acayaksin 
he. 

4  Unkan  kaketu,  anpetu  eca  he¬ 
ciyapi  ecee,  tuka  anawicagoptan 
sni,  hehan  Haraan  okiyakapi, 
Mordekai  oie  kin  ecetu  kta  he- 
cinhan  wanyakapi  kta ;  he  qe 
Juda  wicasta  heca  wanna  owi- 
cakiyaka  nakaes. 

5  Unkan  Mordekai  canpeska 
makehde  inajin  sni  qa  ohoda  sni 
ecee  he  Haraan  wanyaka,  hehan 
Haraan  wocanteptanye  ojudan. 

6  Tuka  Mordekai  isnana  nape 
ahnake  kta  he  ista  en  w'oiyokipi 
sni ;  Mordekai  taoyate  kin  kipa- 
zopi  nakaes ;  heon  etanhan  Ju¬ 
da  wicasta  Ahasuerus  tokiconze 
owancaya  unpi  iyuhpa,  Morde¬ 
kai  taoyate  kin  hena  ihangye 
wacin. 

7  Wi  tokaheya  kin  en,  Nisan 
wi  hee,  Ahasuerus  wicastayata¬ 
pi  tawaniyetu  iake  nonpa  kin  en, 
anpetu  eca  Pur,  oeconna  econpi 


WICOWOYAKE  4. 


hee,Haman  itokam  ehpeyapi  ece, 
qa  wi  otoiyohi  en,  iake  nonpa, 
Adar  wi  kin  hee,  hehanyan. 

8  Hehan  Haraan  Ahasuerus 
wicastayatapi  kin  heciya;  Oya- 
te  wan  enanakiya  unpi,  qa  nito- 
kiconze  en  makoce  owasin  ekta- 
kta  oyate  kin  opeya  yakonpi : 
unkan  iye  woope  tawapi  kin 
toktokeca,  oyate  owasin  en,  qa 
wicastayatapi  toope  kin  ahopapi 
^ni  ecee.  Heon  etanhan  wica¬ 
stayatapi  kin  onsiwicada  kta 
iyecetu  sni. 

9  Wicastayatapi  kin  en  he  wa¬ 
ste  kinhan,  hen  a  ihangyapi  kta 
owapi  kta :  kinhan  tona  heconpi 
kta  awanyakapi  napepi  kin  en, 
miye  mazaska  woqin  kektopa- 
winge  wikcerana  wicawaqu  kta, 
hecen  wicastayatapi  tawomna- 
yan  kin  en  aupi  kta  ce. 

"  10  Unkan  wicastayatapi  kin  iye 
nape  etanhan  mazanapcupe  hdu- 
sdoka,  qa  Haman  Hamedatha 
cinhintku  Agagi  kin,  Juda  oyate 
tokawicaye  cin  he  qu. 

11  Qa  wicastayatapi  kin  Ha¬ 
man  heciya;  Mazaska  kin  he 
niye  nicupi,  oyate  kin  he  nakun, 
niista  en  taku  waste  kinhan  eca- 
wicayecon  kta  ce. 

12  Hehan  wicastayatapi  wo- 
wapi  kagapi  tawa  kin  wicakico- 
pi,  wi  tokaheya  en  anpetu  iake- 
yamni  hehantu ;  unkan  Haman 
econ  wicasi  kin  owasin  iyecen 
wowapi  wicakicagapi,  wicasta¬ 
yatapi  taakicita  tancanpi,  qa  ma¬ 
koce  otoiyohi  en  wicasta  itancan 
kin,  qa  makoce  owasin  en  oya¬ 
te  otoiyohi  awanwicayakapi  kin 
hena,  iye  wowapi  kin  eciyatan- 
han,  qa  oyate  otoiyohi  iye  iapi 
kin  en ;  Ahasuerus  wicastaya¬ 
tapi  caje  kin  on  owapi,  qa  wica¬ 
stayatapi  tamazanapcupe  kin  on 
apuspapi  ece. 

13  Unkan  wowapi  kin  hena 


inyankapi  napepi  on  wicastaya¬ 
tapi  tamakoce  kin  owasin  ekta- 
kta  yeyapi,  waihangye  kta,  wi- 
cakte  kta,  qa  awihnuniwicaye 
kta,  Juda  wicasta  iyuhpa,  aska- 
tudan  qa  wanakas  wotapi,  ho- 
ksiyopa  qa  winohincapi,  anpetu 
wanjidan  en,  wi  iake  nonpa,  Adar 
wi  kin  hee,  anpetu  iake  yamni 
hehantu ;  qa  tawahpayapi  kin 
icupi  kta. 

14  W^owasi  wowapi  akta  owapi 
makoce  otoiyohi  en  wicaqupi  kte 
cin  he  oyate  owasin  wicakiyao- 
taninpi,  anpetu  kin  he  itokam 
wiyeya  unpi  kta  e  heon. 

15  Unkan  inyankapi  kin  hena 
iyayapi,  wicastayatapi  oie  kin  on 
yuinahniwicayapi  :  unkan  wo- 
konze  kin  he  ^usan  conkaske 
kin  ohna  kagapi.  Hehan  wica¬ 
stayatapi  kin  hee  qa  Haman  wa- 
yatkan  iyotankapi ;  tuka  ^usan 
otonwe  kin  cante  sice  hinca. 

WICOWOYAKE  4. 

1  Hehan  Mordekai  taku  econpi 
kin  owasin  sdonye  cehan,  Mor¬ 
dekai  wokoyake  hdutidelideca, 
qa  wakihdaka  cahota  ko  kicun, 
qa  otonwe  kin  ocokaya  ekta  iya- 
ye  ca  woceye  tanka  qa  pa  hinca 
on  sicahowaya: 

2  Qa  wicastayatapi  tatiyopa 
kin  hee  kae^  itokam  hiyu :  waki¬ 
hdaka  unpi  tuwedan  wicastaya¬ 
tapi  tatiyopa  kin  ohna  tin  hiyu 
kte  sni  nakaes. 

3  Nakun  makoce  owasin  tukten 
wicastayatapi  oie  qa  tawokonze 
kin  ee  hi  kin  en,  Juda  oyate 
ehna  wicaceya  tanka,  qa  wote 
sni  unpi,  qa  ceyapi,  qa  sicaho- 
wayapi,  qa  wicota  wakihdaka 
cahota  ko  ohna  wankapi  ecee. 

4  Hecen  Esther  tawikoska  kin 
iye  en  hipi,  tawowidake  kin  na¬ 
kun  he  okiciyakapi.  Hehan  wi- 

castayatapi  winyan  kin  is  nina 
iyokisica,  qa  wokoyake  Mordekai 
koyake  kta  e  kaye  wicasi,  qa 
wakihdaka  kin  ekiciyakupi  kta  : 
tuka  iye  icu  sni. 

5  Hehan  Esther  Hatak,  wica- 
stayatapi  tawowidake  wan,  ito- 
kam  najin  ^i  qon  he  kico,  qa 
Mordekai  ekta  ye  si,  he  taku  he, 
qa  tokeca  heeinhan,  he  sdon- 
ye  kta. 

6  Hecen  Hatak  tankan  iyaya, 
Mordekai  ekta,  otonwe  hocoka 
kin  ohna,  wi  castayatapi  tatiyopa 
kin  itokam  hetu. 

7  Unkan  Mordekai  taku  akipe 
cin  owasin  he  okiyaka,  qa  maza- 
ska  oyakapi,  tona  Haman  wica- 
stayatapi  mazaska  opiye  tawa 
kin  en,  Juda  oyate  on  ehpeye 
kta  keye  cin,  hena  ihangyapi 
kta  e  heon. 

8  Nakun  wokonze  wowapi  owa- 
pi  wan,  ihangwicayapi  kta  on 
^usan  ekta  wicaqupi  qon  he  qu, 
Esther  kipazo  kta,  qa  okiyake 
kta,  qa  wicastayatapi  kin  ekta 
ye  si  kta,  cekiye  kta,  qa  iye 
taoyate  on  wocekiye  ekiciye 
kta. 

9  Unkan  Hatak  hdicu  qa  Mor¬ 
dekai  oie  kin  Esther  okiyaka. 

10  Akes  Esther  Hatak  kici  ie 
ca  Mordekai  ekta  ye  si ; 

11  Wicastayatapi  tawowidake 
owasin,  qa  makoce  wicastayata¬ 
pi  tawa  en  oyate  kin  he  de  sdon- 
yapi  ecee,  tuwe  kasta,  wicasta 
qa  winohinca  owasin,  kicopi  sni 
kinhan,  hocoka  mahentu  kin  en 
wicastayatapi  kin  ekta  tin  hiyu 
kinhan,  on  tawokonze  wanjidan, 
he  ktepi  kta;  tuwe  wicastaya¬ 
tapi  nikiye  kta  on  mazaskazi 
sagye  kin  kipazo  sni  kinhan. 
Tuka  miye  qe  wanna  anpetu 
wikcemna  yainni  hehanyan  wi- 
casta^^atapi  kin  ekta  u  masipi 
^ni  ce. 

12  Unkan  Esther  oie  kin  Mor¬ 
dekai  okiyakapi. 

13  Hehan  Mordekai  Esther 
decen  ayuptapi  kta  keya  :  Juda 
oyate  iyuhpa  isanpa  niye  wica¬ 
stayatapi  ti  ohna  tanhan  naya- 
sdoke  kta  ninagi  en  kecin  sni  wo : 

14  Dehantu  hin  niye  ocowasin 
inina  yaun  kinhan,  wowanikiye 
qa  woehdaku  Juda  oyate  kin  to- 
kantanhan  en  wicahi  kta ;  tuka 
niye  qa  niyate  ti  kin  ihangni- 
yanpi  kta ;  unkan  taku  dececa 
on  Avicastayatapi  toyanke  kin  en 
yahi  heeinhan  tuwe  sdonya  he. 

15  Hehan  Esther  Mordekai  de¬ 
cen  ayuptapi  kta  keya  : 

16  Ye  ca  Juda  oyate  ^usan  en 
ounyanpi  kin  iyuhpa  mniciye  wi¬ 
casi  ye,  qa  miye  on  wote  sni  un 
pe,  han,  anpetu  yainni  wotapi 
sni  qa  wayatkanpi  sni  pe,  han- 
yetu  qa  anpetu :  mis  eya  wi- 
koska  mitawa  koya  wote  sni 
unyakonpi  kta :  unkan  hecen 
wicastayatapi  kin  en  mde  kta, 
he  woope  kin  eciyatanhan  sni 
qeyas:  qa  hecen  mate  cinhan 
mate  kta  ce. 

17  Unkan  Mordekai  iyaye  ca 
Esther  taku  econ  si  qon  owasin 
ohnayan  yustan. 

WICOWOYAKE  5. 

1  Unkan  anpetu  iyamni  qehan 
kaketu,  Esther  wicastayatapi 
ihduze  ca  wicastayatapi  tahoco- 
ka  mahentu  kin  ohna  inajin,  wi¬ 
castayatapi  ti  kin  iyotakonza : 
unkap  wicastayatapi  kin  he  wi¬ 
castayatapi  ti  ohna  Avicastaya- 
tapi  toiyotanke  kin  akan  kiyo- 
tanka  yanka. 

2  Unkan  kaketu,  wicastayatapi 
kin  Esther  wicastayatapi  wino¬ 
hinca  hocoka  ohna  najin  wan- 
hdake  cehan,  iye  ista  en  wocan- 
tekiye  iyeya;  unkan  wicastaya- 

tapi  kin  mazaskazi  sagye  nape 
ohna  hduhe  cin  he  Esther  ki- 
pazo.  Hecen  Esther  kiyedan  u 
qa  sagye  pa  kin  yutan. 

3  Hehan  wicastayatapi  kin  he- 
ciya ;  Esther  wicastayatapi  wi- 
nohinea,  taku  yacin  he,  qa  yada 
kte  cin  he  taku  he :  wokiconze 
kin  hanke  hehanyan  kinhan  ni- 
cupi  kta  ce. 

4  Hehan  Esther  heya  ayupta; 
Wicastayatapi  kin  en  ■  waste 
kinhan,  wayatkanpi  wan  anpetu 
kin  de  wicastayatapi  wecag'e  cin 
he  en  Haman  kici  u  kta  ye. 

5  Hehan  wicastayatapi  kin  he¬ 
ya  ;  Haman  inahnikiya  po,  hecen 
Esther  oie  kin  ohnayan  econ  kta. 
Hecen  wicastayatapi  kin  he  qa 
Haman  wayatkanpi  Esther  kage 
ciqon  he  en  hipi. 

6  Unkan  minisa  yatkanpi  kin 
en  wicastayatapi  kin  Esther  he- 
ciya;  Wocekiye  nitawa  kin  tu- 
kte  e  he,  kinhan  nicupi  kta ;  qa 
taku  yada  kte  cin  tukte  e  he, 
wokiconze  hanke  kin  hehanyan 
ecen  ecaniconpi  kta  ce. 

7  Hehan  Esther  ayupte  ca  heya  ; 
Mitawocekiye  qa  taku  wada  kin  ; 

8  Wicastayatapi  ista  kin  en  wo- 
cantekiye  iyewaye  cinhan,  qa 
mitawocekiye  ayupte  kta  wica¬ 
stayatapi  wastedake  cinhan,  qa 
taku  wada  kin  ecen  econ  kta  he- 
cinhan,  wicastayatapi  qa  Haman 
wayatkanpi  wicawecage  kte  cin 
he  ekta  upi  kta,  kinhan  wicasta¬ 
yatapi  eye  cin  he  heyakecinhan 
ecen  ecamon  kta  ye. 

9  Hehan  anpetu  kin  he  Haman 
wiyuskin,  qa  hetanhan  cante  wa- 
steya  kihda  :  tuka  Mordekai  wi¬ 
castayatapi  tatiyopa  ohna,  iye 
on  najin  sni  qa  ihduskanskan  sni 
Haman  wanyake  cehan,  hehan 
Mordekai  on  Haman  nina  cante- 
ptanyan. 

10  Tuka  Haman  tinsiciya:  un¬ 


kan  iye  ti  kin  ekta  ki  qehan  ye- 
wicasi,  qa  iye  takuwicaye  cin 
wicakico,  qa  tawicu  Zeres  nakun. 

11  Qa  Haman  iye  towijice  wo- 
witan  kin  owicakiyaka,  qa  cinca 
wicota  nakun,  qa  taku  owasin  on 
wicastayatapi  yuwankan  iyeya, 
qa  wicastayatapi  taw'owidake  qa 
wicasta  ihdawapi  kin  hena  wici- 
wankam  ehnake  cin. 

12  Nakun  Haman  heya;  Han, 
Esther  wicastayatapi  winohinca 
kin  he  wayatkanpi  kage  cin  tu- 
wedan  wicastayatapi  kin  kici  en 
ya  iyowinkiye  sni,  tuka  misnana; 
qa  heyakecinhan  nakun  wicasta¬ 
yatapi  kin  kici  iye  en  micopi ; 

13  Tuka  dena  owasin  taku  sni 
wadake,  tohanyan  Mordekai  Juda 
wicasta  kin  wicastayatapi  tati¬ 
yopa  en  iyotanka  wanmdake 
cinhan. 

14  Hehan  tawicu  Zeres  qa  ta¬ 
kuwicaye  cin  owasin  heciyapi; 
Can  wan  obosdatu  wicispa  wi- 
kcemna  zaptan  kin  he  kagapi 
kta,  qa  heyakecinhan  Mordekai 
he  en  otkeyapi  kta  wicastayatapi 
kin  keyakiye  kta ;  hehan  waya¬ 
tkanpi  kin  en  wicastayatapi  kici 
wiyuskinyan  ya  wo.  Unkan  wi- 
coie  kin  he  Haman  wastedaka : 
hecen  can  kin  he  kah  wicasi. 

WICOWOYAKE  6. 

1  Hanyetu  kin  he  en  wicasta¬ 
yatapi  kin  istinma  okihi  sni,  qa 
anpetu  wicoie  wowapi  owapi  qon 
he  ahiwicasi:  unkan  wicastaya¬ 
tapi  kin  itokam  hena  yawapi. 

2  Unkan  Bigthana  qa  Teres, 
wicastayatapi  tawowidake  non- 
pa,  tiyopa  awanyakapi  ecee  qon, 
hena  Ahasuerus  wicastayatapi 
kin  nape  ahnakapi  kta  akitapi 
qon  he  en  owapi  iyeyapi,  he 
Mordekai  oyake  ciqon. 

3  Unkan  wicastayatapi  kin  he- 

ya ;  De  on  taku  wowitan  qa 
woyuonihan  Mordekai  ecakicon- 
pi  he.  Hehan  wicastayatapi  ta- 
wowidake  en  okiyapi  ecee  kin 
hena  heciyapi;  Takudan  ecaki- 
conpi  sni  ce. 

4  Hehan  wicastayatapi  kin  he- 
ya;  Tuwe  hocoka  kin  en  un  he. 
Wanna  Haman  wicastayatapi  ti 
hocoka  tankantu  kin  en  hi,  can 
wan  kicage  cin  en  Mordekai 
otkeye  kta  e  wicastayatapi  keci- 
ye  kta  e  heon. 

5  Unkan  wicastayatapi  tawo- 
widake  kin  heciyapi ;  Iho,  Ha¬ 
man  hocoka  kin  en  najin  ce, 
Unkan,  Tin  u  kta  ce,  wicastaya¬ 
tapi  kin  eya. 

6  Hecen  Haman  timahen  hi. 
Unkan  wicastayatapi  kin  heci- 
ya ;  Tuwe  wicastayatapi  yuoni- 
han  kta  iyokipi  kin  he  taku  eca- 
kiconpi  kta  iyececa  he.  Unkan, 
Tuwe  miye  kin  isanpa  wicasta¬ 
yatapi  kin  yuonihan  iyokipi  kta 
he,  Haman  cante  ekta  ecin. 

7  Hehan  Haman  wicastayatapi 
kin  ayupta;  Wicasta  tuwe  wica¬ 
stayatapi  yuonihan  iyokipi  kin, 

8  He  on  wicastayatapi  tawo- 
koyake  wicastayatapi  un  ecee, 
qa  suktanka  wicastayatapi  akan 
iyotanka  ecee  kin,  qa  wicasta¬ 
yatapi  tawapaha  iye  pa  kin 
akan  ehnakapi  ecee  kin  hena 
aupi  kta ; 

9  Qa  wokoyake  qa  suktanka 
kin  hena  wicasta  ihdawa  iyotan- 
pi  wicastayatapi  tawa  wanji  na¬ 
pe  en  qupi  kta,  hecen  wicasta 
kin  tuwe  wicastayatapi  kin  yu¬ 
onihan  iyokipi  kin  he  koyagyapi 
kta,  qa  suktanka  akan  otonwe 
canku  kin  opta  hiyuyapi  kta,  qa 
itokam,  Wicasta  kin  tuwe  wica¬ 
stayatapi  yuonihan  iyokipi  kin 
he  decen  ecakiconpi  ecee  kta 
ce,  eya  eyanpahapi  kta  ce. 

10  Hehan  wicastayatapi  kin 

Haman  heciya ;  Inahni  wo,  wo¬ 
koyake  kin  he,  qa  suktanka  kin 
icu  wo,  ehe  cin  iyececa,  qa  Mor¬ 
dekai  .Tuda  wicasta  wicastaya¬ 
tapi  tatiyopa  en  iyotanke  cin  he 
iyecece  hinca  ecakicon  wo  :  ta¬ 
ku  tona  ehe  cin  wicoie  wanjidan  / 
ecetu  sni  wanice  kta. 

11  Hehan  Haman  wokoyake 
qa  suktanka  kin  icu,  qa  Morde¬ 
kai  koyagya,  qa  otonwe  canku 
kin  ohna  suktanka  akan  iyotang- 
kiya,  qa  itokam  eyanpaha,  Wi¬ 
casta  tuwe  wicastayatapi  yuoni¬ 
han  kta  iyokipi  kin  he  decen 
ecakiconpi  kta  ce. 

12  Unkan  Mordekai  wicastaya¬ 
tapi  tatiyopa  kin  en  hdi.  Tuka 
Haman  iye  ti  ekta  inahni  ceya 
kihda,  qa  pa  ahdahpa. 

13  Unkan  Haman  iye  tawicu 
Zeres  qa  takuwicaye  cin  taku 
akipe  cin  owasin  owicakiyaka. 
Hehan  wicasta  ksapapi  tawa  qa 
tawicu  Zeres  hena  hecen  eciya- 
pi  ;  Mordekai  itokam  hinhpaye 
niyanpi  kin  eqe  Juda  wicoicage 
kin  etanhan  hecinhan,  niye  ohi- 
yaye  kte  sni,  tuka  hinhpayapi 
on  nihinhpaye  kta  ce, 

14  Unkan  kici  wolidakapi  icun- 
han,  wicastayatapi  tawowidake 
kin  hena  hipi,  qa  Esther  waya- 
tkanpi  kage  cin  ekta  inahni  ye- 
yapi. 

WICOWOYAKE  7. 

1  Hehan  wicastayatapi  qa  Ha¬ 
man  Esther  wayatkanpi  kage 
cin  en  hipi. 

2  Unkan  minisa  yatkanpi  anpe- 
tu  inonpa  kin  en  wicastayatapi 
kin  ake  Esther  heciya  ;  Esther 
wicastayatapi  winohinca,  nita- 
wocekiye  kin  tukte  e  he  :  unkan 
aniyuptapi  kta:  qa  taku  yada 
kin  tukte  e  he  ;  kinhan  ecani- 
conpi  kta  ce,  wokiconze  hanke 
kta  hehanyan. 


WICOWOYAKE  8. 


3  Hehan  Esther  wicastayatapi 
winohinca  kin  waayupte  ca  he- 
ya ;  Wicastayatapi,  niista  en 
wovvaonsida  iyewaye  ca  wica¬ 
stayatapi  kin  iyokipi  kinban, 
wani  kte  cin  he  mitawocekiye 
on  maqupi  kta,  qa  wada  on  mi- 
taoyate  kin  hena  : 

4  Wiyopeunkiyapi  nakaes,  mi- 
ye  qa  mitaoyate,  ihangwicayapi 
kta,  wicaktepi  kta,  qa  atakunipi 
kte  sni  heon.  Tuka  wicasta 
wowidake  qa  winyan  wowidake 
kin  heca  kta  wiyopeunkiyapi 
unkans  inina  waun  kta  tuka ; 
toka  kin  wicastayatapi  taku  aki- 
citakuni  sni  kin  yuwaste  okihi 
sni  qeyas. 

5  Hehan  Ahasuerus  wicastaya¬ 
tapi  kin  waayupte,  qa  Esther 
wicastayatapi  winohinca  kin  he- 
ciya ;  He  tuwe  he,  qa  tukten 
un  he,  cante  on  hecen  econ  wa- 
cin  kta  he. 

6  Unkan  Esther  heya ;  Wica¬ 
sta  wawakipajin  qa^toka  kin  Ha- 
man  sice  cin  dee  ye,  eya.  He¬ 
han  wicastayatapi  qa  wicasta¬ 
yatapi  winohinca  kin  wicitokam 
Harnan  nihinciya. 

7  Hehan  wicastayatapi  tbsin- 
hda  on  minisa  yatkanpi  kin 
etanhan  najin  hiyaya,  tipi  tanka 
tawoju  kin  ekta.  Unkan  Ha- 
man  iye  nagi  on  Esther  itokam 
cekiya  inajin  ;  wicastayatapi  kin 
en  wanna  taku  hica  kiciyustanpi 
wanyaka  nakaes. 

8  Hehan  wicastayatapi  kin  tipi 
tanka  tawoju  kin  etanhan  mini¬ 
sa  yatkanpi  owanka  kin  en  hdi ; 
unkan  owinja  Esther  akan  wanke 
cin  he  Haman  ahinhpaya  yanka. 
Hehan  wicastayatapi  kin  heya; 
Nakun  tipi  ohna  mitokam  wica¬ 
stayatapi  winohinca  kin  kiksan 
kta  he.  Wicoie  kin  he  wicasta¬ 
yatapi  i  kin  etanhan  enanpe  ce- 
han  Haman  ite  akahpapi. 


9  Hehan  Harbonah,  wowidake 
wanji  is  wicastayatapi  kin  ito¬ 
kam  heya  ;  Can  kin  wicispa  wi- 
kcemna  zaptan  wankantu,  Ha¬ 
man  Mordekai  kicaga,  eqe  wica¬ 
stayatapi  taku  waste  eciya  tuka, 
he  Haman  ti  kin  ohna  han  e 
wanyaka  ye.  Hehan  wicasta¬ 
yatapi  kin  heya  ;  En  otkeya  po. 

WICOWOYAKE  8. 

1  Anpetu  kin  he  en  Ahasuerus 
wicastayatapi  kin  Haman  Juda 
oyate  tokawicaye  cin  hee  tiyo- 
hnaka  tawa  kin  Esther  wicasta¬ 
yatapi  winohinca  kin  qu.  Unkan 
Mordekai  wicastayatapi  kin  ito¬ 
kam  hi ;  token  takuye  cin  he 
Esther  okiyaka  nakaes. 

2  Unkan  wicastayatapi  kin  ma- 
zanapcupe  Haman  ekicihdaku 
qon  he  hdusdoka  qa  Mordekai 
qu.  Unkan  Esther  Haman  ti 
kin  en  Mordekai  itancan  kaga. 

3  Unkan  Esther  akihdeye  ca 
wicastayatapi  kin  itokam  ie  ca 
siha  kin  en  makata  ehpeiciye 
ca  Haman  Agag  wicasta  kin  taku 
sica  kage  ca  woawacin  Juda 
oyate  kin  awicawakicin  kin  he 
yutokan  iyeye  kta  e  ceya  ice- 
kiya. 

4  Hehan  wicastayatapi  kin  ma- 
zaskazi  sagye  kin  Esther  kipazo. 
Hecen  Esther  najin  hiyaye  ca 
wicastayatapi  kin  itokam  ina¬ 
jin  : 

5  Qaheya;  Wicastayatapi  kin 
en  he  waste  kinhan,  qa  iye  ito¬ 
kam  wocantekiye  iyewaye  cin- 
han,  qa  wicoie  kin  he  wicastaya¬ 
tapi  kin  itokam  owotanna  kin¬ 
han,  qa  iye  isia  en  miye  mawaste 
kinhan,  Hainan  Hamedatha  cin- 
hintku,  Agag  wicasta  kin,  Juda 
oyate  wicastayatapi  tamakoce 
owasin  ohna  unpi  kin  hena  ihang- 
ye  kta  on  wowapi  kage  ciqon, 

711 


ESTHER, 


wokonze  kin  he  ecetu  sni  ye  kta 
e  wowapi  kag’api  nunwe  : 

6  Ecin  token  owakihi  kta,  qa 
mitaoyate  taku  sica  awicau  kta 
en  ewatonwe  kta  he  ;  qa  token 
owakihi  kta,  qa  mitakuye  ihang- 
yapi  kta  wanmdake  kta  he. 

7  Hehan  Ahasuerus  wicastaya- 
tapi  kin  Esther  wicastayatapi 
winohinca  qa  Mordekai  Juda  wi- 
casta  kin  hewicakiya  ;  Wanyaka 
wo,  Haman  tiyohnaka  kin  wanna 
Esther  waqu ;  unkan  iye  hinca 
can  wan  en  otkeyapqifuda  oyate 
nape  awicahnake  cin  heon  etan- 
han. 

8  Nakun  niyepi,  token  iyonici- 
pipi,  hecen  Juda  oyate  on  wo¬ 
wapi  kaga  po,  wicastayatapi  caje 
en,  qa  wicastayatapi  mazanapcu- 
pe  tawa  on  apuspa  po  :  wowapi 
kin  tukte  e  wicastayatapi  caje  en 
kag’api,  qa  wicastayatapi  mazana- 
pcupe  tawa  on  apuspapi  kinhan 
tuwedan  ecetu  sni  ye  kte  sni  ece. 

9  Hehan  anpetu  kin  he  en  wi¬ 
castayatapi  wowapi  kag’api  tawa 
kin  hena  wicakicopi,  wi  iyamni 
kin  en,  Sivan  wi  kin  hee,  an¬ 
petu  wikcemna  nonpa  sanpa  iya¬ 
mni  kin  hehantu  ;  unkan  wowa¬ 
pi,  Mordekai  token  econwicasi 
kin  owasin  eciyatanhan,  Juda 
oyate,  qa  wicastayatapi,  qa  wi- 
casta  ihdawapi,  qa  India  etanhan 
Kus  hehanyan  makoce  en  itan- 
canpi,  makoce  opawinge  sanpa 
wikcemna  nonpa  sanpa  sakowin, 
wowapi  wicakicagapi ;  makoce 
otoiyohi  tawowapi  kin  eciyatan¬ 
han,  qa  oyate  otoiyohi  iapi  ta- 
wapi  eciyatanhan,  qa  Juda  oyate 
iye  tawowapi  qa  iapi  tawapi  kin 
eciyatanhan. 

10  Unkan  Ahasuerus  wicastaya¬ 
tapi  caje  kin  en  wowapi  kaga,  qa 
wicastayatapi  mazanapcupe  ta¬ 
wa  kin  on  apuspa  ecee;  qa  wowa¬ 
pi  kin  hena  inyankapi  napepi  on 

yeya,  suktanka  akan  iyotankapi, 
sonsonna  akan.  kamel  akan,  sun- 
ka  wakan  cincapi  akan. 

11  He  on  wicastayatapi  kin  Ju¬ 
da  oyate  otonwe  otoiyohi  en  unpi 
kin  hecen  wicaqu,  witaya  mnici- 
yapi  kta,  qa  iye  nagipi  on  najinpi 
kta,  waihangye  kta,  wicakte  kta, 
qa  makoce  qa  oyate  tona  takpe 
wicaupi  kin  he  wowasake  oco- 
wasin  yutakuni  kte  sni,  hoksiyo- 
pa  qa  winohinca,  qa  tawahpaya 
kin  icupi  kta ; 

12  Anpetu  wanjidan  en,  Aha¬ 
suerus  wicastayatapi  tamakoce 
iyuhpa  ohnahna,  wi  iake  nonpa, 
Adar  wi  kin  hee,  anpetu  iake- 
yamni  kin  en. 

13  Wowapi  owapi  woope  on 
makoce  owasin  en  wicaqupi  kin 
he  oyate  iyuhpa  wicakiyaotanin- 
pi,  qa  Juda  wicasta  kin  hena  an¬ 
petu  kin  he  en  tokawicayapi  kin 
towicakiconpi  kta  ihduwitayapi 
kta. 

14  Inyankapi  kin  hena  sonson¬ 
na  kamel  ko  akan  yanka  iya- 
yapi,  wicastayatapi  oie  on  wica- 
yuduzahanpi,  qa  inahni  wica- 
yapi.  Unkan  Susan  conkaske 
kin  en  woope  kin  he  wicaqupi. 

15  Hehan  Mordekai  wicastaya¬ 
tapi  tawokoyake  to  qa  ska,  qa 
mazaskazi  watesdake  tanka 
wan  un,  qa  sina  wan  ska  qa  du- 
ta  in,  wicastayata^pi  kin  etanhan 
iyaya.  Unkan  Susan  otonwe 
kin  wiyuskin  qa  cante  waste 
hinca. 

16  Unkan  Juda  oyate  kin  iyo- 
yanpa,  qa  cante  wastepi,  qa  wo- 
wiyuskin  qa  woyuonihan  yu- 
hapi. 

17  Unkan  makoce  otoiyohi  en, 
qa  otonwe  otoiyohi  en,  tukte 
etu  wicastayatapi  oie  qa  toope 
kin  ekta  hi  eca,  Juda  wicasta 
kin  wowiyuskin  qa  wicocante 
waste,  wotapi  qa  anpetu  wa^te 


t 

WICOWOYAKE  9. 


yuhapi  ece.  Unkan  makoce 
oyate  kin  ota  Juda  wicasta  ica- 
gapi :  Juda  oyate  tawokokipe 
kin  awicahinlipaya  nakaes. 

WICOWOYAKE  9. 

1  Unkan  wi  iake  nonpa  kin  en, 
Adar  wi  kin  hee,  anpetu  iake- 
yamni  kin  en,  wicastayatapi  oie 
qa  toope  wanna  econpi  kta  ki- 
yedan  aye  cehan,  anpetu  kin  he 
en  tokawicayapi  kin  hena  Juda 
wicasta  kin  wicaktepidan  kta 
kecinpi  tuka  qon — esta  he  yue- 
cetupi  sni,  qa  Juda  oyate  kin 
tona  sice  wicadakapi  qon  hena 
wicaktepidan  : 

2  Juda  wicasta  kin  Ahasuerus 
wicastayatapi  tamakoce  kin 
owasin  ohnahna,  iye  totonwepi 
kin  en  mniciyapi,  tona  kiunni- 
wicaye  wacinpi  tuka  qon  hena 
nape  awicaputakapi  kta:  Unkan 
tuwedan  wicitkokim  najin  okihi 
sni ;  hena kowicakipapi  kin  oyate 
owasin  awicahinlipaya  nakaes. 

3  Unkan  makoce  kin  ohnahna 
wicastayatapi  owasin,  qa  wica¬ 
sta  ihdawapi,  qa  wicasta  itan- 
canpi,  qa  wicastayatapi  taaki- 
cita  kin  Juda  wicasta  owicaki- 
yapi  ecee :  Mordekai  kokipapi 
kin  awicahinhpaya  nakaes. 

4  Mordekai  wicastayatapi  ti 
kin  ohna  tanka  nakaes,  qa  tawo- 
otanin  makoce  owasin  ektakta 
iyaya.  Mordekai  wicasta  kin 
de  icage  ca  tanka  aya  ece. 

5  Hecen  Juda  wicasta  tona  to¬ 
kawicayapi  kin  iyuhpa  mazasag- 
ye  apapi  qa  wicaktepi,  qa  ihang- 
wicayapi  on  awicapapi,  qa  to¬ 
ken  tawacinpi  tona  sicewicada- 
kapi  qon  ecawicakiconpi  ece. 

6  Unkan  Susan  conkaske  kin 
ohna  Juda  oyate  kin  wicasta 
opawinge  zaptan  ecetu  wica¬ 
ktepi  qa  ihangwicayapi. 


7  Qa  Parsandatha,  qa  Dalphon, 
qa  Aspatha, 

8  Qa  Poratha,  qa  Adalia,  qa 
Aridatha, 

9  Qa  Parmasta,  qa  Arisai,  qa 
Aridai,  qa  Vajezatha, 

10  Haman  Hamedatha  cinhin- 
tku,  Juda  oyate  tokawicaye  ci- 
qon  he  cinca  wikcemna  kin  he¬ 
na  wicaktepi ;  tuka  tawahpa- 
yapi  kin  nape  ahnakapi  sni. 

11  Anpetu  kin  he  en.  tona  Su¬ 
san  conkaske  kin  en  wicaktepi 
wicayawapi  kin  he  wicastaya¬ 
tapi  kin  itokam  ahipi. 

12  Hehan  wicastayatapi  kin 
Esther  wicastayatapi  winohinca 
kin  heciya  ;  ^usan  conkaske  kin 
ohna  Juda  wicasta  kin  wicasta 
opawinge  zaptan  wicaktepi  qa 
ihangwicayapi,  qa  Haman  cin- 
hintku  wikcemna  kin  hena :  wi¬ 
castayatapi  tamakoce  unmapi 
kin  ohnahna  taku  econpi  he  : 
Wanna  nitawocekiye  tukte  e 
he ;  unkan  aniyuptapi  kta :  qa 
taku  sanpa  yada  kin  tukte  e  he; 
kinhan  ecen  ecaniciconpi  kta  ce. 

13  Unkan  Esther  heya ;  Wiea- 
stayatapi  kin  en  he  waste  kina- 
han,  anpetu  kin  de  wokonze  kin 
he  iyecen  nakun  Juda  wicasta 
^usan  en  unpi  kin  heyakecinhan 
iyecen  econpi  kta  e  wakiconzapi 
nunwe,  qa  Haman  cinhintku  wi¬ 
kcemna  kin  hena  can  akan  otke- 
wicayapi  kta  ye. 

14  Unkan  wicastayatapi  kin  he¬ 
cen  econpi  kta  keya  :  qa  wokon¬ 
ze  kin  he  ^usan  en-  wicaqupi : 
unkan  Haman  cinca  wikcemna 
kin  hena  otkewicayapi. 

15  Hehan  Juda  wicasta  Susan 
en  unpi  kin  hena  Adar  wi  kin 
anpetu  iake  topa  kin  en  nakun 
witaya  iheyapi,  qa  Susan  ohna 
wicasta  opawinge  yamni  wica¬ 
ktepi  ;  tuka  tawahpaya  kin  na¬ 
pe  ahnakapi  sni. 

16  Tuka  Juda  wicasta  unmapi 
wicastayatapi  tamakoce  >  kin 
ohnahna  unpi  kin  hena  widwi- 
taya  mniciyapi,  qa  iye  nagipi  on 
najinpi,  qa  tokawicayapi  kin 
etanhan  oziiciyapi,  qa  tokapi  kin 
kektopawinge  wikcemna  sako- 
win  sanpa  kektopawinge  zaptan- 
wicaktepi,  tuka  tawakpayapi  kin 
nape  ahnakapi  sni ; 

17  Adar  wi  kin  anpetn  iakeya- 
mni  kin  en  ;  qa  anpetn  iaketopa 
kin  en  oziiciyapi,  qa  wotapi,  qa 
wiyuskinpi  anpetu  kagapi. 

18  Tuka  Juda  wicasta  ^usan 
en  unpi  qon  hena  anpetu  iakeya- 
mni  qa  nakun  anpetu  iaketopa 
kin  en  witaya  iheyapi ;  qa  anpe¬ 
tu  iakezaptan  kin  en  oziiciyapi, 
qa  he  wotapi  anpetu  qa  wiyu¬ 
skinpi  kagapi. 

19  Heon  etanhan  Juda  oyate 
makomdaye  otonwe  kin  ohna, 
otonwe  acankaskanpi  sni  ohna¬ 
hna  tipi  kin  liena  Adar  wi  an¬ 
petu  iaketopa  kin  he  wiyuskinpi 
qa  wotapi  qa  anpetu  waste  ka- 
gapi,  qa  otoiyohi  taku  kicicupi 
ece. 

20  Unkan  Mordekai  wicoie  kin 
dena  owa,  qa  Juda  oyate  Aha- 
^uerus  wicastayatapi  tamakoce 
ohnahna  unpi  kin  owasin  wowa- 
pi  wicakicaga,  kiyedan  qa  tehan 
unpi  kin. 

21  Omaka  ow^asin  en,  Adar  wi 
kin  anpetu  iaketopa  qa  nakun 
anpetu  iakezaptan  kin  ahopapi 
kta  e  wicakiciyustan  kta  : 

22  Anpetu  kin  hena  en  Juda 
oyate  kin  tokawicayapi  etanhan 
oziiciyapi,  qa  wi  kin  he  woiyoki- 
sice  etanhan  wowiyuskin  iwica- 
kicaga,  qa  wicaceya  anpetu  wa¬ 
ste  icage  ciqon  :  heon  anpetu  kin 
hena  wotapi  qa  wowiyuskin  ka¬ 
gapi  kta,  qa  otoiyohi  taku  kici¬ 
cupi  kta,  qa  wahpanica  wawica- 
qupi  ecee  kta. 

23  Unkan  Juda  wicasta  kin  he 
ohnayan  econpi  ecee  kta  icupi, 
qa  Mordekai  wowapi  wicakicage 
cin  he  ohnayan. 

24  Hainan  Hamedatha  cinhin- 
tku,  Agag  wicasta,  Juda  wicasta 
owasin  tokawicaye  ciqon,  Juda 
oyate  kin  ihangwicaye  kta  awa- 
cin,  qa  on  Pur  ehpeya,  oeconna 
hee,  on  wicayutakuni  kte  sni  qa 
ihangwicaye  kta  e  heon. 

25  Tuka  iye — Esther — wicasta¬ 
yatapi  kin  itokam  hiyu  qehan, 
eqe  woawacin  sica  Juda  oyate 
wicakiconza  qon  he  iye  pa  kin 
en  hdihpaye  kta,  qa  iye  hinca 
cincawicaye  cin  hena  koya  can 
en  otkewicayapi  kta  e  wowapi 
on  econwicasi. 

26  Heon  etanhan  anpetu  kin 
dena  Purim  eya  cajeyatapi.  Pur 
caje  kin  he  eciyatanhan.  Heon 
etanhan  wowapi  kin  de  wicoie 
owasin  on,  qa  de  on  taku  wan- 
yakapi,  qa  taku  akipapi  kin  on 
etanhan, 

27  Juda  oyate  wakiconzapi,  qa 
iyepi  hinca  on  icupi  qa  iye  cin- 
capi  kin  on,  qa  nakun  tona  en 
ihdaskapi  kin  hena  owasin  on, 
qa  ecetu  sni  wanice  kta,  hecen 
anpetu  dena  oza  wowapi  iyecen 
opapi  kta,  qa  waniyetu  owasin 
en  omaka  iyehantu  kin  eciya¬ 
tanhan  : 

28  Qa  anpetu  kin  dena  kiksu- 
yapi  kta,  qa  wicoicage  qa  wicoi- 
cage  kin  en  opapi  kta,  wicowazi 
qa  wicowazi,  makoce  qa  mako- 
ce,  otonwe  qa  otonwe  kin  en ; 
qa  Purim  anpetu  kin  dena  Juda 
oyate  kin  en  ecetu  sni  wanice 
kta,  qa  okiksuye  kin  iye  cincapi 
kin  etanhan  atakuni  sni  wanice 
kta. 

29  Hehan  Esther  Abihail  cun- 
wintku,  wicastayatapi  winohinca 
kin  he,  qa  Mordekai  Juda  wica¬ 
sta  kin  wowasake  ocowasin  on 

wowapi  kagapi,  Purim  wowapi 
inonpa  kin  de  yusutapi  kta. 

30  Unkan  wowapi  kin  liena 
Juda  wicasta  owasin  ekta  yeya, 
Ahasuerus  tokiconze  kin  en,  ma- 
koce  opawinge  sanpa  wikcemna 
nonpa  sanpa  sakowin  ekta,  woo- 
kiye  qa  wowicake  oie  ; 

31  Purim  anpetu  kin  dena  yu¬ 
sutapi  kta,  omaka  iyehantu  eca, 
Mordekai  Juda  wicasta  qa  Esther 
wicastayatapi  winoliinca  econ 
wicasipi  kin  iyececa,  qa  iyepi 
liinca  on  qa  iye  cincapi  on  ici- 
conzapi  qon  he  eciyatanhan,  wo- 
tesni  unpi  qa  howayapi  wicoie 
kin  hena. 

32  Unkan  Esther  wakiconze 
cin  he  Purim  oie  kin  dena  yusu- 
ta:  Unkan  wowapi  en  kagapi. 

YAKE  10. 

WICOWOYAKE  10. 

1  Unkan  Ahasuerus  wicastaya¬ 
tapi  kin  he  wicohtani  wan  maka 
kin  ahnaka,  qa  miniwanca  wita 
kin  akan. 

2  Unkan  iye  towasake  qa  too- 
kihi  ohan  kin  owasin,  qa  Morde¬ 
kai  tanka  oyakapi,  on  wicasta¬ 
yatapi  kin  yutanka  qon  hena 

Media  qa  Persia  wicastayatapi 
anpetu  iyohi  wicoie  wowapi  kin 
en  owapi  sni  he. 

3  Mordekai  Juda  wicasta  kin  Aha¬ 
suerus  wicastayatapi  kin  iyokihe 
yanka,  qa  Juda  oyate  kin  en  tanka, 
qaiye  hunkawanjitku  wicota  iyo- 
kipipi,  iye  taoyate  towaste  kin 
akita,  qa  wicoicage  tawa  kin 
iyuhpa  wookiye  ewicakiya  ece. 

• 

WICOWOYAKE  1. 

1  Uz  makoce  kin  en  wicasta 
wan  Job  eciyapi :  unkan  w'icasta 
kin  he  ocowasin  qa  ecetu,  na- 
kun  Wakantanka  kokipe  ca-  ta- 
ku  sica  icunonpa  iyaya  ecee. 

2  Unkan  cinhintku  sakowin  qa 
cunwintku  yamni  kicitonpi. 

3  Nakun  tawanunyanpi  kin  he¬ 
na  tahin  wanunyanpi  kektopa- 
winge  sakowin,  qa  kamel  kekto- 
pawinge  yamni,  qa  tatanka  ki- 
ciiyakaskapi  kin  opawinge  za- 
ptan,qa  sonsonnawiye  opawinge 
zaptan,  qa  taokiye  ota  hinca : 
hecen  wicasta  kin  de  wiyohi- 
yanpata  cinca  owasin  isanpa 
tanka. 

4  Unkan  cinhintku  iyayapi,  qa 
otoiyohi  iye  taanpetu  en  tipi 
tawa  ohna  wotapi  ece  :  qa  na- 

kun  tawinohtin  yamnipi  hena 
wahowicayapi  qa  om  wotapi 
kta,  qa  wayatkanpi  kta  e  wica- 
kicopi. 

5  Unkan  kaketu,  wotapi  anpetu 
kin  wanna  ohomni  iyayapi  he- 
han  Job  wahowicaya  qa  wica- 
yuwakan,  qa  hanhanna  hin  kikta, 
qa  owasin  iyawa  iyecen  wohu- 
hnage  wosnapi  kin  wawicakici- 
yusna  ecee.  Job  hecen  eya  na- 
kaes  ;  Okinni  micinksi  wahtanipi, 
qa  iye  cantepi  etanhan  Wakan¬ 
tanka  ehpeyapi  naceca.  Anpetu 
owasin  Job  hecen  econ  ece. 

6  Unkan  anpetu  wan  Wakan¬ 
tanka  cinca  kin  .Tehowa  itokam 
eicihdepi  kta  hiyupi ;  qa  Satan 
is  eya  owicapeya  hi. 

7  Unkan  Jehowa  Satan  heciya  ; 
Tokiyatanhan  yau  he.  Hehan 

1  Satan  Jehowa  ayupta,  qa,  Maka 

715 

JOB, 


kin  en  omawani  qa  ohna  ohni- 
hdeya  waun  kin  hetanhan,  eya. 

8  Unkan  Jehowa  Satan  heciya  ; 
Job  mitaokiye  kin  he  nicante  on 
awaeanni  he,  rnaka  akan  tuwe- 
dan  iyecece  sni,  wicasta  ocowa- 
sin  qa  ecetu,  Wakan tanka  koki- 
pe  ca  taku  sica  icunonpa  iyaya 
ecee. 

9  Unkan  Satan  Jehowa  ayupte 
ca  heya;  Taku  sni  on  Job  Wa- 
kantanka  kokipa  he  : 

10  lye  hinca  ihduksan  conkaske 
wan  yakag’e  sni  he,  qa  iye  ti  kin 
ihduksan,  qa  taku  tawa  iyuhpa 
iyohomni :  iye  nape  ohan  kin 
duwaste,  qa  tawanunyanpi  kin 
maka  akan  yuotapi  ecee. 

11  Tuka  wanna  ninape  ekta 
yekiye  ca  taku  tawa  owasin  yu- 
tan  wo,  kinhan  awicakehan  niite 
itokam  ehpeniye  kta. 

12  Unkan  Jehowa  Satan  heci¬ 
ya  ;  Iho,  taku  tawa  iyuhpa  ni¬ 
nape  ohna  yanka  ;  tuka  iye  hinca 
ihnuhan  nape  ayahnake  cinhan. 
Hecen  Satan  Jehowa  itokapatan- 
han  tankan  iyaya. 

13  Unkan  anpetu  wan,  hehan 
cinhintku  qa  cunwintku  tirado- 
yapi  tokapa  ti  kin  ohna  wotapi 
qa  minisa  yatkan  yukanpi. 

14  Unkan  wahosi  wan  Job  en 
hi  qa  heya;  Tatanka  kin  hena 
mahyuradupi,  qa  sonsonna  kin  is 
wicikiyedan  wihanpi : 

15  Unkan  ^eba  wicasta  wata- 
kpe  upi  qa  ewicayakupi :  han,  ma- 
zasagye  hi  kin  on  hoksipidan  wi- 
caktepi ;  qa  miye  misnana  nawa- 
jica  ociciyake  kta  e  wahihbu  ce. 

16  De  iahan  icunhan  nakun 
wanji  hi,  qa  heya;  Peta  Wakan- 
tanka  tawa  kin  mahpiya  eciya- 
tanhan  hinhpaya,  qa  tahinca 
wanunyanpi  hoksipidan  ko  hu- 
hnahwicaya  qa  ihangwicaya;  qa 
miye  misnana  nawajica  ociciya¬ 
ke  kta  e  wahihbu  ce. 

17  He  qe  iahan  icunhan  nakun 
wanji  hi  qa  heya  ;  Kasdim  oyate 
kin  ozuye  yamni  kagapi,  qa 
kamel  iyawicahpayapi  qa  aki- 
yahdapi ;  han,  hoksipidan  maza- 
sagye  hi  on  wicaktepi ;  qa  miye 
misnana  nawajica  ociciyake  kta 
e  wahihbu  ce. 

18  He  qe  iahan  icunhan  nakun 
wanji  hi  qa  heya ;  Nicinksi  qa 
nicunksi  timdoyapi  tokapa  ti  kin 
ohna  wotapi  qa  minisa  yatkan 
yukanpi : 

19  Unkan  iho,  tate  wan  tanka 
hinca  hewoskan  tanhan  u,  qa 
tipi  oise  topa  kin  en  iyapa,  qa 
koska  kin  awicahinhpaya,  hecen 
hena  tapi ;  unkan  miye  misnana 
nawajica,  ociciyake  kta  e  wahi¬ 
hbu  ce,  eya. 

20  Hehan  Job  najin  hiyaya  qa 
iye  tasina  hdulidehdeca,  qa  pa 
bdasan,  qa  makata  hinhpaya  qa 
cekiya ; 

21  Qa  heya;  Ina  itpi  kin  etan- 
han  tancodan  hibu,  qa  ake  tan- 
codan  ekta  wahde  kta :  Jehowa 
wawicaqu  ece,  qa  Jehowa  wae- 
hdaku;  Jehowa  caje  kin  yawa- 
stepi  nunwe. 

22  Dena  owasin  on  Job  wahta- 
ni  sni,  qa  wowitkotkoka  Wakan- 
tanka  qu  sni, 

WICOWOYAKE  2. 

1  Akes  anpetu  wan  hehan  Wa- 
kantanka  cinca  kin  Jehowa  ito- 
kara  eicihdepi  kta  hiyupi,  unkan 
hena  owicapeya  Satan  is  eya  Je¬ 
howa  itokam  eicihde  kta  hiyu. 

2  Unkan  Jehowa  Satan  heciya  ; 
Tokiyatanhan  yau  he.  Unkan 
Satan  Jehowa  ayupte  ca,  Maka 
kin  en  omawani  qa  ohna  ohni- 
hdeya  waun  kin  hetanhan,  eya. 

3  Unkan  Jehowa  Satan  heciya; 
Job  mitaokiye  kin  nicante  on 
awaeanni  he,  maka  akan  tuwe- 


WICOWOYAKE  3. 


dan  iyecece  sni,  wicasta  ocowa- 
sin  qa  owofcanna,  Wakantanka 
kokipe  ca  taku  sica  icunonpa 
iyaya  ece :  qa  taku  on  etanhan 
^ni  ihangwaye  kta  icantahdema- 
yaya  qeyas  hinyaliin  toowotanna 
en  wasagiciya  ce. 

4  Unkan  Satan  Jehowa  ayupte 
ca  heya ;  Wawaha  wawaha  on, 
ban,  taku  wicasta  yuhe  cin  iyu- 
iipa  iye  nagi  on  qu  kta. 

5  Tuka  wanna  ninape  yekiye 
ca  iye  hu  qa  ceRpi  kin  yutan  wo  ; 
kinhan  awicakehan  niite  itokain 
eRpeniye  kta  ce. 

6  Hehan  Jehowa  Satan  heciya  ; 
Iho,  ninape  ohna  yanka;  tuka 
iye  nagi  kin  patan  wo. 

7  Hehan  Satan  Jehowa  itoka- 
patanhan  tankan  kihda,  qa  siya- 
kao  ^ica  on  Job  apa,  sicuha 
etanhan  pesdete  hehanyan. 

8  Unkan  maka  cega  onspa  icu, 
on  ihdaqoge  kta,  qa  cahota  ehna 
iyotanka. 

9  Hehan  tawicu  kin  heciya ; 
Hinyahin  nitoowotanna  en  ni- 
hduwasaka  he ;  Wakantanka 
eiipeye  ca  ta  ye. 

10  Tuka  Job  heciya;  Wino- 
hinca  witkotkoka  ie  cin  iyecen 
iyaa.  Wakantanka  etanhan  ta¬ 
ku  waste  unkicupi  kta  he,  qa 
taku  sica  nakun  unkicupi  kte  sni 
he.  De  ocowasin  en  Job  iye 
iha  on  wahtani  ^ni. 

11  Hehan  Job  takodaku  yamni, 
taku  sice  cin  de  owasin  akipa 
nahonpi  qehan,  otoiyohi  iye  tohe 
kin  etanhan  hiyupi ;  Eliphaz 
Temani,  qa  Bildad  Suhi,  qa  Zo- 
phar  Naamathi:  hecen  wahoki- 
ciyapi,  ihduwitayapi  kta,  on^i- 
kidapi  kta  e  ekta  yapi  kta,  qa 
kici  ceyapi  kta. 

12  Unkan  itehanyan  ista  yu- 
wankan  ikikcupi  qehan,  qa  iye- 
kiyapi  ^ni,  hehan  ho  hdawankan 
iyeyapi  qa  ceyapi ;  qa  otoiyohi 


tasina  hduhdelidecapi,  qa  iye  pa 
akan  maka  ahdadapi,  mahpiya 
ektakiya. 

13  Hecen  kici  makata  iyotan- 
kapi  anpetu  sakowin  qa  hanyetu 
sakowin ;  qa  tuwedan  wicoie 
wanjidan  eciye  sni;  wayazanke 
cin  he  tanka  hinca  wanyakapi 
nakaeA 

WICOWOYAKE  3. 

1  He  iyohakam  Job  taanpetu 
kin  hdasice  kta  e  i  hdukawa. 

2  Qa  Job  waayupte  ca  heya  : 

3  Anpetu  en  matonpi  qon  he 
atakuni  sni  nunwe ;  Qa  hanye¬ 
tu,  Wicacinca  wan  icaga  ce,  eye 
ciqon. 

4  Anpetu  kin  he  otpaza  icage 
kta:  On  Wakantanka  wankan- 
tanhan  wiwange  kte  sni ;  Qa  iyo- 
yanpa  kin  aojanjan  sni  nunwe. 

5  Otpaza  qa  wiconte  ohanzi 
opekiton  kta :  Mahpiya  sapa  wan 
aunyan  nunwe  :  Anpetu  aohanzi 
kin  hena  wakokipe  kicage  kta. 

6  Hanyetu  kin  he,  otpaza  iya- 
hpaye  kta :  Owaniyetu  anpetu 
kin  ehna  kokijuyapi  kte  sni:  Wi 
yawapi  kin  en  u  sni  nunwe. 

7  Iho,  hanyetu  kin  he  wicaton 
wanice  kta  :  Wowiyu^kin  ho  kin 
en  u  sni  nunwe. 

8  Tona  anpetu  yasihtinpi  ecee 
kin  he  yasicapi  kta;  Unktehi  yu- 
hica  wayupikapi  kin  hena. 

9  Anpao  wicanhpi  tawa  kin  he 
aotpasyapi  nunwe ;  lyoyanpa 
cantokpani  kta,  tuka  wanice  kta: 
Qa  anpao  istojuha  kin  wanyake 
sni  nunwe. 

10  Ohna  imacaga  tiyopa  kin  na- 
take  sni  nakaes ;  Qa  woiyoki- 
sice  mii^ta  anakicihbe  sni. 

11  Tokeca  itpi  kin  etanhan  ma¬ 
te  ^ni  he :  Tamni  etanhan  hibu 
qa  ta  imdamde  ^ni  he. 

12  Tokeca  wicapahu  kin  itko- 

makipa  he ;  Qa  tokeca  azepiii- 
kpa,  hecen  awazin  kta  he. 

13  Unkans  wanna  imunke  ca 
inina  waun  kta ;  Mistinbe  kta : 
hehan  ozimiciye  kta  tuka; 

14  Wicastayatapi,  qa  maka 
akan  waaiapi,  otiwota  icicagapi 
kin  hena  om  ; 

15  Qa  wica^ta  ihdawa  maza- 
skazi  yuhapi,  iye  tipi  mazaska 
on  ojuyapi  kin  hena  om  : 

16  Qa  is  okaskan  tonpi  wan 
hapi  kin  iyececa,  en  waun  kte 
sni ;  hoksiyoqopa  tohinni  iyoyan- 
pa  wanyakapi  sni  iyececa. 

17  Heciya  sicapi  kin  wana- 
giyeya  ayustanpi;  Qa  hen  mdo- 
kitapi  kin  oziiciya  wankapi 
ecee. 

18  Wicakaskapi  kin  opeya  ozi- 
kiyapi ;  Wakahape  ho  kin  na- 
honpi  sni  ecee. 

19  Wicacistinna  qa  wicatanka 
kin  hen  akiyececapi :  Qa  wowi- 
dake  kin  yuhe  cin  etanhan  kiyu- 
skapi. 

20  Tokeca  kakisyapi  un  kin 
iyoyanpa  qupi  he :  Qa  wiconi, 
wicanagi  iyokisica  un  kin  : 

21  Wiconte  cantokpanipi,  tuka 
w’anica  ;  Qa  taku  woha  en  un  kin 
isanpa  he  odepi  ece  : 

22  Hena  nina  wiyuskinpi  ecee  ; 
Wicahapi  iyeyapi  kinhan  cante 
wastepi  hinca  ecee. 

23  Wicasta  wan  tacanku  aka- 
hpapi,  qa  tuwe  Wakantanka  acan- 
kaske  cin  he. 

24  Comniwahdazi  kin  wawate 
cin  itokam  u  nakaes  ;  Qa  wasi- 
cahowamde  cin  mini  iyecen  ikpa- 
pson  ecee. 

25  Wokokipe  wan  kowakipa, 
tuka  en  amau ;  Qa  taku  on  ni- 
hinciya  waun  kin  he  en  mahi 
nakaes. 

26  Tanyan  waun  sni,  qa  owanji 
manke  sni,  qa  ozimiciye  sni,  tuka 
wonihinciye  hi. 

WICOWOYAKE  4. 

1  Hehan  Eliphaz  Temani  kin 
waayupte  ca  heya : 

2  Tuwe  wicoie  wanji  oniciya 
hecinhan  iyokisinniye  kta  he  : 
Tuka  ie  sni  un  kta  tuwe  okihi 
kta  he. 

3  Iho,  wicota  waonspewicaya- 
kiya;  qa  nape  wasake  sni  kin 
hena  duwasaka  ecee. 

4  Tuwe  nasnasna  kin  he  nioie 
najinkiya ;  qa  hupahu  wasake 
sni  kin  niye  duwasaka  ece. 

5  Tuka  wanna  niye  en  nihi, 
unkan  iyonici^ica  ;  niye  nicahta- 
ka,  unkan  nicancan. 

6  Wakoyakipe  cin  nitowasake, 
nitowacinye  qa  nitacanku  too- 
wotanna  kin  hee  sni  he. 

7  Wanna  kiksuya  wo  ;  tuwewe 
iyaonpepica  sni  un  atakuni  sni 
he:  Qa  tohinni  tona  owotanpi- 
dan  kin  ihangyapi  heJ 

8  Token  wanmdaka  eca,  tona 
woahtani  ayumdupi,  qa  woiyoki- 
sice  ojupi  eca,  he  qe  mnakiyapi 
ecee. 

9  Eloha  oniya  kin  on  atakunipi 
sni :  ‘lye  tocanteptanye  tateyan- 
pa  kin  on  ihangyapi  ecee. 

10  Mnaja  hoton  kin,  qa  mnaja 
sapa  ho  kin,  qa  mnaja  koska  hin- 
ske  kin  yujunpi  cee. 

11  Tado  wanica  on  mnaja  kin 
omani  un  ;  qa  mnaja  cincapi  ena- 
nakiya  iyewicayapi  ece. 

12  Unkan  miye  en  wicoie  wanji 
nahmana  hi ;  qa  hetanhan  ojijipi 
minoge  nahon  : 

13  Hanyetu  owanyake  etanhan 
awacinpi  kin  en,  woistinbe  wi¬ 
casta  ahinhpaya  hehan  : 

14  Wonihinciye  wan  amakipa, 
qa  wicacancan,  qa  mahuhu  kin 
iyuhpa  cancan  makiya : 

15  Hehan  tate  wan  miite  akan 
■imayaya ;  Micehpi  hin  kin  jijiya 
hiyeya : 

If)  He  owanji  najin,  tuka  owan- 
yake  kin  iyewakiye  sni :  Waka- 
gapi  wan  miista  itokam  yanka  : 
Oinina,  unkan  wicaho  wan  na- 
wahon  : — 

17  Wicasta  wan  Eloha  isanpa 
owotanna  kta  he :  Qa  wicasta 
wan  Waicahye  tawa  kin  isanpa 
ska  kta  he. 

18  Iho,  iye  taokiye  wicaye  wa- 
cinwicakiye  sni,  qa  tawahosiye 
kin  hena  woahtani  wicakiciyawa 
ece, 

19  Nakun  isanpa  tona  maka 
tipi  en  ounyanpi  kin  ;  toicagapi 
kin  maka  mdu  en  un ;  wamdu- 
skadan  itokam  namdumdupi  ecee 
kin. 

20  Hanhanna  tanhan  litayetu 
hehanyan  wicakasusujapi  ;  tu- 
wedan  awacin  sni,  hena  ohinni- 
yan  atakunipi  kte  ^ni. 

21  Taikanpi  kin  kipaksapi  sni 
he  :  Hena  tapi,  tuka  woksape  en 
un  sni. 

WICOWOYAKE  5. 

1  Wanna  pan  wo — kinhan  tuwe 
aniyupte  kta  he;  Qa  wakanpi 
kin  w^anji  tukte  e  ekta  nihduho- 
mni  kta  he. 

2  Awicakehan  wocanniye  wi- 
tkotkoke  cin  ihangya;  qa  wowi- 
nawizi  he  ksape  sni  kin  kte  ece. 

3  Mis  miye  hinca  witkotkoke 
cin  icah  aya  wanmdaka :  Tuka 
ihnuhanna  ounye  cin  he  mdasica. 

4  lye  cinca  kin  wanikiyapi  ite- 
han  unpi ;  qa  otonwe  tiyopa  ohna 
wicakasujapi,  tuka  waeyaku  w^a- 
nica. 

6  Woksapi  tawa  kin  he  wote- 
ktehda  temye  kta;  qa  eqe  wape- 
peka  ehna  tanhan  icupi  kta;  qa 
tawahpayapi  kin  he  woihangjm 
yapa  ece. 

6  WoS'ice  watusek^eca  etanhan 
inanpe  sni ;  qa  woiyokisice  ina- 
ka  kin  etanhan  icage  sni  qeyas : 


OYAKE  5. 

7  Tuka  wicasta  akantu  woiyo- 
kisica  aicaga  ece,  wakanhdi  cin¬ 
ca  wankan  kinyan  iyayapi  iye- 
ceca. 

8  Hececa  esta  miye  qe  Taku 
W'akan  kin  en  mde  kte  hinca; 
qa  wicoie  mitawa  W'akantanka 
waqu  kta. 

9  lye  taku  tanka  qa  okahnihpi- 
ca  sni  econ  ece;  taku  wowinihan 
kin  yawapica  sni. 

10  Maka  ite  kin  akan  magaju 
wicaqu,  qa  mini  kin  maga  akan 
iyayeya  ece  : 

11  Kun  unpi  kin  hena  wankan 
ewicahde  kta;  hecen  tona  kihda- 
papi  kin  hena  wowanikiye  ekta 
wankan  iyewicayapi  kta. 

12  He  qe  wahnayan  taw'acinpi 
kin  yutakuni  ^ni;  hecen  iye 
napepi  woecon  hdustanpi  sni 
ece. 

13  He  qe  ksapapi  kin  wohnaye 
tawapi  en  wicayuza  ece :  Qa 
wacinskopa  tawowahokonkiye 
kin  he  inahni  ece. 

14  Anposkantu  eca  otpaza  aki- 
papi  ece  ;  qa  wiyotanhan  hehan 
yutantanpi,  hanyetu  en  iyececa. 

15  Tuka  mazasagye  kin  etan¬ 
han  onsikapi  kin  ewicahdaku, 
iye  ipi  kin  etanhan,  qa  nape  wa- 
saka  kin  etanhan. 

If)  Hecen  wasake  sni  un  kin 
wowacinye  yuha ;  qa  wosice 
iyohmus  hduza  ecee. 

17  Iho,  Eloha  wicasta  kastake 
cin  he  yuwastepi  ece :  Heon 
lyotan  Wasaka  tawowahokon¬ 
kiye  kin  he  sicedake  sni  wo. 

18  Iye  qe  wakiunniyan,  tuka 
ake  pawicahta  :  wicakastaka,  tu¬ 
ka  iye  nape  okiziwicaya  ecee. 

19  Wokakije  sakpe  en  enihda- 
ku  kta :  Han,  sakowin  eh  taku 
sica  niyutan  kte  sni : 

20  Wicaakihan  en  wiconte  etan¬ 
han  openiciton  kta ;  qa  kicizapi 
en,  mazasagye  nape  kin  etanhan. 

21  Wicaceji  wicayalitake  cin 
etanhan  nanilimanpi  kta :  Qa  wo- 
ihangye  u  kinhan,  he  koyakipe 
kte  sni. 

22  Woihangye  qa  wotektehda- 
pi  on  iyaha  kta ;  Qa  maka  wa- 
manica  kin  hena  on  takudan  ko¬ 
yakipe  kte  sni. 

23  Tinta  inyan  kin  hena  kici 
odakonyaya  nakaes :  Qa  tinta 
wamanica  kin  om  wookiye  duha 
ecee  kta. 

24  Nakun  nitawakeya  kin  he 
wookiye  ee  sdpnyaye  kta :  Qa 
wihanpi  nitawa  waohdag  yai 
kta,  qa  wayahtani  kte  sni. 

25  Nakun  nitoicage  kin  he  ota 
sdonyakiye  kta :  Qa  nicinca  kin 
maka  wato  kin  iyecece  kta. 

26  Tanyan  wicahinca  wahapi 
kin  en  yahi  kta,  ag’uyapi  opahte, 
tohan  iyehantu  eca,  wankan  ica- 
ga  ecee  kin  iyececa. 

27  Iho,  de  unkakitapi  qon,  he 
hecetu  :  Anagoptan  qa  niye  hin- 
ca  sdonya  wo. 

WOCOWOYAKE  6. 

1  Hehan  Job  waayupta  qa  heya : 

2  Tokin  mitokakije  kin  tanyan 
tkeutapi  unkan^;  qa  taku  awa- 
kipe  cin  kici  on  aspeyapi  kin  en 
yuwankan  icupin  ; 

3  Kinhan  he  wanna  miniwanca 
wiyaka  kin  isanpa  tke  kta  :  Heon 
etanhan  mioie  yasnasnapi. 

4  lyotan  Wasaka  tiwanhinkpe. 
kin  mahen  mayanka ;  hena  kata 
hinca  mitaniya  yahepa:  Eloha 
tokokipe  kin  takpe  maupi  ecee. 

5  Ikce  sonsonna  kin  he  wato 
ehna  hoton  kta  he  :  Qa  tatanka 
kin  is  woyute  icahiyapi  kin  en 
hoton  kta  he. 

6  Taku  ecamna  ^ni  kin  he  mi- 
niskuya  codan  yunpica  kta  he: 
Qa  is  witka  ska  kin  ecamna 
kta  he. 


7  Taku  minagi  yutan  kte  ^ni 
qon,  hena  e  wainayazanka  tawo- 
yute  iyecen  icaga  ece. 

8  Tokin  taku  icewakiye  cin  hi- 
yumakiyapi  kten  ;  qa  Eloha  taku 
cantowakpani  kin  he  maqu  un- 
kans  : 

9  Eloha  hecetudake  ca  ihang- 
maye  kta  ;  iye  nape  hiyuye  ca 
makaksa  unkans. 

10  Hehan  cante  rnawaste  kin 
ohinniyan  kta:  Han,  woyazan' 
wacantkiye  ^ni  kin  on  imduskin 
kta  tuka:  Taku  Wakan  oie  kin 
awakahpe  sni  nakaes. 

11  Mitow^asake  kin  tukte  e, 
hecen  ape  waun  kta  he  ;  qa  mi- 
towihanke  kin  tukte  e,  hecen 
minagi  wacin  tanka  kta  he. 

12  Inyan  wasake  cin  mitowa- 
sake  kin  hee  he  ;  qa  is  micehpi 
kin  mazasa  heca  he. 

13  Mitoiciye  en  maun  kin  he 
taku  sni,  qa  woehdaku  kin  he 
ocowasin  elipemayan  he. 

14  Tuw'e  onsike  cin  iye  tako- 
daku  etanhan  wowaon^ida  en  hi 
kta  tuka  :  Okinni  lyotan  Wa^a- 
ka  tokokipe  kin  ehpeye  kta 
naceca. 

15  Mitakuye  kin  hena  wakpa- 
dan  wan  iyecen  wahnayanpi 
ecee;  kaksiza  wakpadan  kin  iye¬ 
cen  tanin  sni  iyayapi : 

16  Henake  seh  caga  on  sapsapa 
tuka  qon;  hena  ohna  wa  ana- 
hmanpi  tuka  : 

17  Tohan  kadus  eyaya  eca,  he¬ 
han  tanin  sni ;  kata  aya  eca  to- 
hepi  kin  etanhan  atakunipi  sni 
ecee : 

18  Tacankupi  omanipi  kin  hena 

wicayuhomnipi :  filopuza  kin 

ekta  iyayapi  qa  atakunipi  sni. 

19  Tema  etanhan  icimanipi  kin 
hena  odepi  :  ^eba  etanhan  oici- 
mani  kin  hena  wacinyanpi  tuka 
qon. 

20  Wacinyanpi  kin  on  i^teeapi 

hinca ;  dehanyan  hiyupi  qa  ite 
nasapi  Mnca. 

21  Wanna  nitakupi  sni ;  Woni- 
hinciye  wandakapi,  unkan  kope- 
yahdapi, 

22  Tokeca  he,  Maqu  po  ;  qa 
wahpaya  nitawapi  etanhan  itu- 
makihan  po  : 

23  Qa  toka  nape  kin  etanhan 
emahdaku  po  ;  qa  wohitikapi 
nape  kin  etanhan  opemakiton  po, 
epa  he. 

24  Onspemakiya  po,  kinhan  mi- 
ye  inina  waun  kta :  Qa  taku  en 
wanuni  kin  he  sdonyemakiya  po. 

25  Wicoie  ecetu  kin  hena  wa- 
sake  Mnca :  Tuka  niyepi  etan¬ 
han  woiyopeye  kin  taku  iyope- 
ye  kta  he. 

26  Wicoie  kin  iyopeye  wacan- 
nipi  he :  Qa  tuwe  takudan  wa- 
cinye  sni  oie  kin,  tate  kin  iye- 
ceca. 

27  Han,  wamdenica  kin  hin- 
hpaye  yayapi  kta,  qa  nitakodapi 
woha  yecapi  kta  tuka. 

28  Unkan  nakaha  iyonicipipi 
kta,  miye  amatonwan  po;  qa 
niitepi  itokam  iwatonsni  kinhan. 

29  Ceciciyapi,  hdicu  po ;  woa- 
htani  wanice  kte ;  han,  hdicu  po, 
hinyaMn  mitoowotanna  en  han. 

30  Miceji  akan  woahtani  yukan 
he:  Qa  is  micaka  wosice  sdon- 
ya  okihi  sni  he. 

WICOWOYAKE  7.  . 

1  Maka  akan  okicize  wan  wi- 
casta  kiyuke  sni  he:  Qa  taan- 
petu  kin  wicasta  opetonpi  taan- 
petu  kin  iyececa. 

2  W’^owidake  wan  ohanzi  kin 
cantokpani  Mnca,  qa  wicasta 
opetonpi  wokajuju  ape  un  kin 
iyececa : 

3  He  iyecen  wowayazan  wi 
kin  yuhemakiyapi,  qa  wokakije 
hanyetu  kin  irniciyawapi  ece. 

4  Imunka  eca  hepa  ece ;  To- 
han  nawajin  kta  qa  htayetu  iya- 
ye  kta  he :  Unkan  anpao  kta  he- 
hanyan  mihduskanskan  on  oma- 
judan  Mnca. 

5  Micehpi  kin  wamduskadan 
qa  maka  onspaspa  koyaka  ece ; 
ukaokizi  amayan,  qa  ake  tonma- 
yan  ecee. 

6  Mitaanpetu  kin  kazontapi  ye- 
ye  cin  isanpa  dusduzahan,  qa 
wowacinye  codan  iyayapi  ece. 

7  Wani  kin  he  tate  wan  heca  e 
kiksuya  ye :  Miista  ake  icimana 
taku  waste  atonwe  kte  sni. 

8  W'icista  wanmayake  ciqon  he 
ake  amatonwe  kte  sni ;  Niye 
niista  amayanka,  unkan  en  waun 
^ni. 

9  Mahpiya  sapa  kin  he  osote 
qa  iyaya  ece  ;  he  iyecen  tuwe 
Hades  ekta  iyaye  cin  he  ake  ku 
kte  sni. 

10  lye  ti  kin  en  icimana  hdi 
kte  sni,  qa  iye  tohe  qon  he  ake 
sdonkiye  kte  sni. 

11  Heon  etanhan.  miye  qe  mii 
wakpatan  kte  sni :  Mitaniya  iyo- 
kisica  en  iwae  kta  :  Minagi  pa 
Mnca  kin  en  wasicahowamde 
kta. 

12  Miye  miniwanca  qa  is  un- 
kteM  wan  hemaca  he hecen 
akicita  amanajin  yakiya  he. 

13  Ohehdepi  mitawa  canto- 
hnagmaye  kta  ce,  epa  kes ;  Mi- 
towinja  kin  iapi  mitawa  micicin 
kta  ce : 

14  Hehan  wihamnapi  on  ini- 
hanmayaya,  qa  wow’anyake  on 
kopehda  mayakiya  ecee. 

15  Hecen  minagi  yutapi  kta 
kahniga,  wiconte,  huhu  mitawa 
isanpa. 

16  ^icewakidaka ;  ohinniyan 
wani  kta  wacin  sni :  Micunnni 
wo  ;  mitaanpetu  kin  oniya  wan 
heca  nakaes. 

17  Wicasta  he  taku  he,  hecen 

dutanka  kta,  qa  nicante  ekta  ye- 
yaye  kta  he  ; 

18  Qa  hanhanna  eca  v/anyag 
yai  kta ;  ista  kakpapi  eca  iduta 
ecee  kta  he. 

19  Tohanyan  araayadustan  kte 
sni,  qa  tage  nawakipce  kta  e 
miyecuni  kte  sni  he. 

30  Wawahtani ;  Wicasta  awan- 
wicayaka,"^  taku  e  ecacicon  kta 
he  :  Tokeca  niye  en  wotakpe 
emayahnaka  he,  hecen  woqin 
micicag’a. 

21  Qa  tokeca  wowakipajin  mi- 
tawa  miyecicajuju  sni ;  qa  wa¬ 
wahtani  kin  ehpemayakiye  sni 
he  :  Unkans  wanna  watusekseca 
en  imunke  kta  ;  qa  omayade  kta, 
tuka  en  waun  kte  sni. 

WICOWOYAKE  8. 

1  Hehan  Bildad  ^uhi  kin  waa- 
yupta  qa  heya  : 

2  Tohanyan  dena  odake  kta,  qa 
tohanyan  nii  oie  kin  tate  tanka 
hinca  heca  kta  he. 

3  Wakantanka  woyaco  yupe- 
mni  kta  he;  qa  fyotan  Wasake  cin 
he  woowotanna  yuskope  kta 
he. 

4  lye  en  nicinca  wakihtanipi 
kinhan';  qa  iye  wosice  tawapi 
nape  en  iyewicaya  esta  : 

5  Niye  qe  wanna  Wakantanka 
oyakide  kinhan,  qa  lyotan  Wa¬ 
sake  cin  he  ceyakiye  cinhan : 

6  Niye  niska  qa  oniwotanna 
yaun  kinhan  ;  awicakehan  wan¬ 
na  niye  on  ihduhice  kta,  qa  nito- 
owotanna  ounye  cin  he  niciyu- 
^tan  kta  tuka. 

7  Nakun  otokahe  yaun  qon  he 
cistinna  esta,  oniwihanke  kte  cin 
he  nina  icage  kta, 

8  Ceciciya  ce,  wicoicage  toka- 
heya  kin  wiwanga  wo,  qa  iye 
atewicayapi  taku  akitapi  qon  he 
ekta  eicihde  wo. 

9  Unkiye  htanihan  unketan- 
hanpi  qa  wasdonunyanpi  sni ; 
anpetu  unkitawapi  kin  maka 
akan  ohanzi  heca  nakaes. 

10  Hena  e  waonspeniciyapi  kte 
sni  he,  woniciyakapi,  qa  iye  can- 
tepi  etanhan  wicoie  aupi  kte 
sni  he. 

11  Psa  hu  kin  upsija  codan  ica¬ 
ge  kta  he ;  sinkpe  tawote  is  mini 
codan  uye  kta  okihi  he. 

12  Hinyahin  toya  wanka,  ka- 
sdapi  sni  kes,  wato  owasin  ito- 
kam  ^nis  aya  ece, 

13  Tona  Wakantanka  akikton- 
japi  owasin  tacankupi  kin  he 
iyececa  ;  qa  tuwe  ihdusica  tawo- 
wacinye  kin  atakuni  kte  sni. 

14  Toakipe  kin  he  kaksapi'kta, 
qa  tawowacinye  kin  he  unktomi 
ti  kin  heca. 

15  Iye  ti  kin  wacinkiye  kta, 
tuka  bosdan  he  kte  sni ;  sutaya 
hduze  kta,  tuka  en  wanke  kte 

sni. 

16  Heqe  anpetu  wi  itokam  toya 
wanka,  qa  taadetka  kin  iye  ta- 
woju  kin  ohna  icaga  : 

17  Taadetka  kin  inyan  paha 
akan  iciyahdaskapi ;  inyan  tipi 
kin  atonwan  yanka  ece. 

18  To  wanke  kin  etanhan  iye 
ehpekiye  cinhan,  hehan  itonkte 
sni :  Tohinni  wanciyake  sni  ce, 
eye  kta. 

19  Iho,  tacanku  wowiyuskin 
kin  dee:  Nakun  toktokeca  wa¬ 
tusekseca  kin  etanhan  icage 
kta. 

20  Iho,  Wakantanka  wicasta 
owotanna  kin  he  ehpeye  kte  sni : 
Qa  wicohan  sica  econpi  kin  hena 
nape  wicayuze  kte  sni. 

21  Been  ihapi  on  nii  ojuniciye 
kta,  qa  niiha  wowiyuskin  on. 

22  Tona  sicenidakapi  kin  hena 
wowistece  koyakapi  kta:  Qa  wi¬ 
cohan  sica  tawakeya  kin  atakuni 
kte  sni  tuka. 


WICOWOYAKE  9. 


WICOWOYAKE  9. 

1  Hehan  Job  waayupta  qa  heya: 

2  He  wicakapi  sdonwaya,  tuka 
hehan  token  Wakantanka  kici 
wicasta  owotanna  kta  he. 

3  He  kici  wakinica  kta  akite  kta 
liecinhan  ;  kektopawinge  etan- 
han  wanjidan  akiciyupte  kte  sni. 

4  Heqe  cante  ksapa  qa  wowa- 
sake  en  wohitika,  tuwe  he  ito- 
kam  ihdusuta  qa  wookiye  en  un 
he. 

5  lye  kin  he  kin  yutokan  iyeya, 
unkan  sdonyapi  sni;  lye  tocan- 
teptanyan  en  hena  yuptanyan 
esta : 

6  He  qe  maka  kin  tohe  etanhan 
yuskanskan ;  unkan  oahe  tawa 
kin  huhuzahanpi  ece. 

7  lye  qe  anpetu  wi  kin  heciya, 
unkan  hinanpe  sni ;  qa  wicanhpi 
kin  onakitaka  ecee  : 

8  lye  isnana  mahpiya  kin  hdu- 
mdaya,  qa  miniwanca  wankantu 
kin  amani  ece  : 

9  lye  As  (wicaakiyuhapi),  Orion 
qa  Pleiades  (Tawamnipa)  kaga, 
qa  itokah  onakitakapi  kin  hena. 

10  lye  hinca  taku  tanka  kaga, 
hena  akitepica  sni,  qa  taku  wo- 
winihan,  hena  yawapica  sni. 

11  Iho,  lye  en  mahiyaya,  tuka 
•wanmdake  sni ;  nakun  iyoopta 
iyaya,  tuka  sdonwaye  sni. 

12  Iho,  iye  waehdaku  ece,  tu¬ 
we  tehinda  kta  he  :  Taku  yaka- 
ga  he,  tuwe  eciye  kta  he. 

13  Eloha  tocanteptanye  kin  ana- 
kipte  kte  sni :  lye  ihukuya  ooki- 
ye  wahanicidapi  kin  patujapi 
ecee. 

14  Hecen  token  miye  kici  wo- 
wahdake  kta  he  ;  lye  kici  mio- 
ie  wahdahnige  kta  he. 

15  Miye  hinca  omawotanna 
qeyas  amdupte  kte  sni ;  Wayaco 
mitawa  kin  cewakiye  kta  tuka. 

16  Miye  hoyewakiya  qa  iye 


amayupta  esta,  miho  kin  ana- 
goptan  kepce  kte  sni  tuka. 

17  Iye  qe  kihansica  on  takpe 
mail  kta,  qa  taku  on  etanhan  sni 
ksuwemayanpi  kin  miciyuota 
kta. 

18  Waniya  kta  e  iyowinmakiye 
kte  sni ;  tuka  taku  pa  hinca  on 
ojudan  maye  kta. 

19  Wowasake  on  hecinhan,  iho 
Iye  wasaka  ;  qa  woyaco  hee  he¬ 
cinhan,  tuwe  wohdag  makiye 
kta  he. 

20  Miye  mihdaowotanna  kin- 
han,  mii  mahdasice  kta :  Miye 
mihdaecetu  kes,  Iye  pemni  ma- 
yawa  kta. 

21  Miye  ecetu  waun  ce,  mina- 
gi  sdonmiciye  sni ;  mitoni  kin 
^icewakidake  kta. 

22  De  wanjidan,  qa  heon  hepa  ; 
Tuwe  ecetu  qa  tuwe  sica,  na- 
pin  iye  ihangwicaya  ece. 

23  Ihunhanna  makosica  wica- 
kte  kinhan,  wiyaonpe  sni  unpi 
iyokisicapi  kin  on  Iye  iha  kta. 

24  Maka  kin  wicasta  sica  nape- 
pi  en  wicaqupi;  Ohna  wayacopi 
itepi  kin  iye  awicakahpa  ecee ; 
Wanna  hee  sni  kinhan,  he  tuwe 
he. 

25  Wanna  mitaanpetu  kin  wa- 
inyanke  wan  isanpa  duzahan ; 
hena  kinyan  iyaya,  taku  waste 
wanyakapi  sni ; 

26  Tanpa  wata  kin  iyecen  iyo¬ 
opta  iyayapi ;  wanmdi  wan  ta- 
wote  kin  iyahpaya  ecee  kin  he 
iyececa. 

27  Mitoiyokisice  awektonje 
kta,  epa  esta  ;  Miite  ehpewakiye 
kta,  qa  canmawaste  kta  ce  ; 

28  Mitokakije  owasin  on  kope- 
wahda  ;  owotanna  mayadaw’a 
kte  sni  sdonwakiya  nakaes. 

29  Miye  rnasice  kta  hecinhan, 
hehan  tokeca  ituhin  htawani 
he. 

30  Wa  mini  on  mihdujaja  kin- 

han,  qa  wipajaja  on  nape  wa- 
hduska  esta; 

31  Hehan  niye  wolia  en  iyema- 
yaye  kta ;  qa  mitawokoyake  kin 
sicemakidake  kta. 

32  lye  kin  miye  iyecen  wicasta 
akantu  heca  sni,  unkans  -wa- 
amdupte  kta  ;  napin  witaya  wo- 
yaco  ekta  unyanpi  kta  : 

33  Unkiyotahedan  wicasta  wa- 
wiciya  wanica ;  he  qe  napin  na¬ 
pe  unkahnakapi  kta  tuka. 

34  Cansakadan  tawa  kin  emi- 
ciyakn  nunwe  :  kinhan  tokokipe 
kin  wakokipe  micage  kte  sni. 

35  Wowahdake  kta  qa  kowa- 
kipe  kte  sni  tuka :  Tuka  miye  qe 
hecen  nawajin  sni. 

WICOWOYAKE  10. 

1  Wiconi  mitawa  on  minagi 
siceicidaka ;  mitoiyokisice  ai- 
hpemiciye  kta ;  minagi  pa  hinca 
en  wowahdake  kta  : 

2  Eloha  hewakiye  kta;  Maya- 
co  sni  ye  ;  taku  on  mayakiza  he 
sdonyeraakiya  wo. 

3  Wakakisyaye  cinhan  he  ini- 
waste  kta  he ;  hecen  ninape  ta¬ 
ku  kage  cin  ehpeyaye  kta  ;  qa 
wicasta  sica  tawiyukcan  kin 
aiyoyamyaye  kta  he. 

4  Wicacehpi  ista  niciyukan  he ; 
qa  wicasta  wawanyake  cin  iye¬ 
cen  wawandaka  he : 

5  Nitaanpetu  kin  wicasta  anpe- 
tu  tawa  iyececa,  qa  nitawaniye- 
tu  kin  wicasta  taanpetu  iyececa 
he  : 

6  Hecen  mitosice  kin  ayakite 
kta,  qa  wawahtani  kin  oyade  kta 
he. 

7  Miye  masice  ^ni  sdonyaya 
qeyas  ;  qa  tuwedan  ninape  etan- 
han  waeyaku  okihi  sni  ecee. 

8  Ninape  makage  ca  ihduksan 
ocowasin  mayustan,  tuka  ihang- 
mayaye  kta  he. 


9  Wanna  kiksuya  ye,  upsija 
iyecen  mayakaga ;  unkan  ake 
maka  mdu  mayakage  kta  he. 

10  Asanpi  iyecen  mayakastan 
sni  he,  qa  asanpi  tasaka  iyecen 
nini  mayakage  sni  he. 

11  Uka  qa  cehpi  on  koyagma- 
yaya,  qa  huhu  ikan  ko  on  ona- 
mayataka. 

12  Wiconi  qa  wowaonsida  eca- 
miyecon,  qa  nitoawanyake  kin 
mitaniya  awanmiciyaka  ece. 

13  Dena  nicante  en  nayakihbe: 
he  en  niun  kin  sdonwaye  hinca. 

14  Wawahtani  kinhan,  hehan 
niye  wapetogyaton  kta,  qa  mito¬ 
sice  kin  miyecicajuju  kte  sni. 

15  Taku  sica  ecamon  kinhan, 
hehehe,  miye ;  qa  omawotanna 
esta  pa  yuwankan  iwekcu  kte 
sni ;  wowistece  omajudan  qa  mi¬ 
toiyokisice  wanhdag  raanka. 

10  Tuka  ihduwankantu  kta; 
mnaja  iyececa  omayade  kta;  ake 
yahdicu  kta,  miye  en  nihdutanka 
kta  : 

17  Wayaotanin  nitawa  piya  mi- 
yecicage  kta,  qa  nitocanniye  kin 
miyeciduota  kta  :  yutokecapi  qa 
okicize  kin  en  maupi  ece. 

18  Hecen  tokeca  tamni  kin 
etanhan  hinanpe  mayaya  he : 
Niya  sni  imdarnde  kta  tuka,  qa 
wicista  wan  wanmayake  kte 
sni; 

19  Tohinni  wani  sni  iyecen 
waun  kta  tuka;  tamni  kin  etan¬ 
han  woha  kin  ekta  amayanpi 
kta. 

20  Mitaanpetu  kin  tonana  sni 
he  :  Ayustan,  micunni  wo,  hecen 
kitanna  imduskin  ktaT; 

21  Mde  sni  itokam,  qa  wahdicu 
kte  sni,  otpaza  makoce  qa  wicon- 
te  ohanzi  kin  ekta  ; 

22  Makoce  wan  otpaza,  otpa¬ 
za  soka  iyececa,  wiconte  ohanzi 
qa  woyuecetu  wanica ;  qa  iyege 
cin  he  otpaza  soka  iyececa  ecee. 


WICOWOYAKE  12. 


WICOWOYAKE  11. 

1  Hehan  Zophar  Naamathi  kin 
waayupta  qa  heya ; 

2  Wicoie  ota  kin  hena  ayuptapi 
kte  sni,  qa  wicasta  wohdake  sa 
kin  he  yaowotanpi  kta  he. 

3  Hitunkankapi  nitawa  wicasta 
wicayuinina  kta  he  ;  hecen  owe- 
yahanhan  esta  tuwedan  isten- 
niye  kte  sni. 

4  Nakun  heha ;  Wowahokon- 
kiye  mitawa  kin  ecetu,  qa  niista 
kin  en  maska  hinca  ce. 

5  Tuka  tokin  Eloha  wicoie  hi- 
yuye  kta,  qa  niye  on  iye  iha 
hdukawa  kes ; 

6  Qa  woksape  woinahbe  kin 
sdonyeniye  kta ;  heqe  wooka- 
hnige  en  yuitakihnapi —  :  Hecen 
Eloha  wayahtani  etanhan  aki- 
ktonskiya  he  sdonya  wo. 

7  Eloba  toinahbe  kin  okahnih 
ade  kta  he;  qa  lyotan  Wasake 
cin  ocowasin  bin  hehanyan  oya- 
kahnige  kta  he. 

8  Mahpiya  iyecen  tehanwan- 
kantu,  taku  ecanon  kta  he;  Ha¬ 
des  isanpa  temahentu,  taku  sdon- 
yaye  kta  he  ; 

9  He  iyutapi  kin  maka  kin 
isanpa  hanska,  qa  ohdakinyan 
kin  rainiwanca  kin  isanpa. 

10  lye  waiyahpaye  ca  kaska 
wicahnaka,  qa  omniciye  kage 
cinhan,  hehan  tuwe  itkokipe  kta 
he. 

11  Tye  qe  wicasta  itonsni  kin 
sdonwicaya,  qa  woahtani  wanya- 
ka  ece,  unkan  okahnige  kte  sni 
he. 

12  Tuka  wicasta  witkotkoke 
cin  he  wokahnige  kte  sni ;  han, 
ikce  sonsdnna  cinca  kin  iyecen 
wicasta  icaga  ece. 

13  Hececa  esta  niye  nicante 
yahduwiyeya,  qa  nape  yakidu- 
gate  kte  cinhan  : — 

14  Woahtani  ninape  ohna  yan- 


ke  cinhan,  he  yutehan  iyeya 
wo ;  qa  wicohan  sica  nitawa- 
keya  ohna  ti  sni  nunwe. 

15  Hehan  awicakehan  woasape 
codan  ite  yuwankan  iyekcu  kta  ; 
han,  sutaya  yaun  kta,  qa  kopeya- 
hda  kte  sni. 

16  Nakaes,  woiyokisice  kin  he 
ayektonje  kta  ;  mini  hiyaye  ci- 
qon  he  iyecen  yeksuye  kta. 

17  Hehan  wiyotanhan  isanpa 
wiconi  hinanpe  kta  ;  inicage  kta, 
hanhanna  iyecen  yaun  kta. 

18  Nakun  wacinyan  yaun  kta, 
wowacinye  yukan  nakaes :  Han, 
waoyade  kta,  wowacinye  en 
inunke  kta. 

19  Nakun  makan  inunke  kta, 
qa  tuwedan  wakokipe  nicage  kte 
sni :  Han,  wicota  niite  yuwintapi 
kta. 

20  Tuka  wicasta  sica  ista  kin 
atakunisni,  qa  wowinape  tokan 
iwicakiciyaya  ece :  Qa  wowacin¬ 
ye  tawapi  kin  he  nagi  iyaye  cin 
iyececa. 

WICOWOYAKE  12. 

1  Hehan  Job  waayupta  qa 
heya : 

2  Awicakehan  oyate  kin  he  ni- 
yepi,  qa  woksape  nicipi  te  kta  ! 

3  Niyepi  iyecen  mis  eya  cante 
mayukan ;  miye  nihektam  iwa- 
lipamde  sni ;  Han,  tuwe  kasta 
dena  sdonye  kte  sni  he. 

4  Wanji  takodaku  ikiciha  iyecen 
waun ;  Eloha  hoyekiya  unkan 
akiciyupta  esta;  wicasta  owo- 
tanna  ecetu  kin  he  wowihaha- 

5  Wokakije  en  wosicedake  yu¬ 
kan,  tona  tanyan  unpi  awacinpi 
kin  en ;  tuwe  siha  hicahe  kte 
cin  he  iyakipe  ece. 

6  Waboticapi  tawakeyapi  kin 
wookiye  en  han,  qa  tona  Taku 
Wakan  canniyeyapi  kin  tanyan 

unpi  :  he  nape  ohna  Eloha  au- 
kiya  ecee. 

7  Tuka  wanna  woteca  kin  wi- 
wicawanga  wo,  kinhan  onspeni- 
ciyapi  kte  ;  qa  mahpiya  okin- 
yanpi  kin,  kinhan  hena  oniciya- 
kapi  kta : 

8  Qa  is  maka  kin  kici  wohdaka 
wo,  kinhan  he  waonspeniciye 
kta ;  qa  miniwanca  hogan  kin 
woniciyakapi  kta. 

9  Jehowa  nape  kin  he  de  kage 
cin,  tuwe  dena  owasin  sdonye 
kte  sni  he. 

10  He  qe  nape  ohna  taku  ni  un 
iyuhpa  nagi  yukan,  qa  cehpi  wi- 
casta  owasin  taniya  kin. 

11  Wicanoge  kin  wicoie  iyu- 
kcan  kte  sni  he,  qa  wicai  kin 
tawoyute  ute  kta. 

12  Wanakas  unpi  kin  ehna  wo- 
ksape  yukan,  qa  anpetu  lianska 
kin  he  wookahnige. 

13  lye  kin  kici  woksape  qa  wo- 
wasake  ;  wowiyukcan  qa  wooka- 
linige  kin  lye  tawa. 

14  Iho,  lye  yujuju,  unkan  ake 
kagapi  kte  sni ;  lye  wicasta 
onawicataka,  unkan  yuhdokapi 
kte  sni. 

15  Iho,  lye  mini  kin  anapta, 
unkan  oyahe  aya  ece;  nakun 
hiyuya,  unkan  maka  kin  apasbog 
iyaya  ecee. 

16  Wowasake  qa  woawacin 
lye  kici  un  ;  tuwe  nuni  qa  nuni- 
wicakiye  cin  hena  tawa. 

17  Waaiapi  kin  hena  hey  ake 
yusdokapi  ecen  awicaya ;  qa 
wayacopi  kin  witkotkoka  wica- 
kaga  ecee. 

18  Wicastayatapi  towowidake 
kin  kiyuksa,  qa  icaske  on  nite 
iyawicakaska  ece: 

19  Wawayusnapi  kin  heyake 
codan  tokan  awicaya,  qa  wasa- 
ksake  kin  ihangwicaya  ecee 

20  leksapapi  kin  iapi  yutokan 
iyewicakiciya,  qa  wicahincapi 


tookahnigapi  kin  ewicakiciyaku 
ece. 

21  Wotvihaha  wicasta  ihdawa 
awicakastan,  qa  wasaksaka  ipi- 
yake  wicakiciyukca  ece. 

22  Taku  temahentu  kin  otpaza 
etanhan  yutanin,  qa  wiconte 
ohanzi  kin  iyoyanpa  kin  ekta 
hiyuya : 

23  Oyate  wan  yuota,  qa  hehan 
ihangwicaya;  oyate  kin  tankaya 
icahya,  hehan  efipewicaya  ece. 

24  Makoce  kin  en  wicasta  itan- 
canpi  kin  cante  wicayuwanica, 
qa  canku  codan  hewoskan  nuni- 
wicakiya  ece  ; 

25  Hena  e  otpaza  en  yutantan- 
pi  qa  iyoyanpa  wanica  ;  unkan 
wicasta  Witko  kin  iyecen  kace- 
kcegya  mani  wicakiya  ece. 

WICOWOYAKE  13. 

1  Iho,  owasin  miista  wanyaka ; 
minoge  nalion  qa  he  okahniga : 

2  Taku  sdonyayapi  kin  mis  eya 
sdonwaya ;  miye  niheyapatan- 
han  waun  sni  cee. 

3  Tuka  miye  qe  lyotan  Wasake 
cin  kici  iwae  kta,  qa  Wakantan- 
ka  kici  wowahdake  kta  wa- 
cin. 

4  Tuka  niyepi  woitonsni  kagapi 
sa  henicapi ;  owasin  waasniyan 
okihi  sni  yaunpi. 

5  Tokin  ocowasin  inina  yaun- 
pin,  he  qe  woksape  niciyawapi 
kta  tuka. 

6  Wanna  mitawowahokonkiye 
kin  nahon  po,  qa  miiha  tawowi- 
yukcan  kin  anagoptan  miye. 

7  Wakantanka  on  taku  sica 
ehapi  kta  he ;  qa  lye  on  wahna- 
yan  iyaapi  kta  he. 

8  lye  ite  kin  yuwankan  iyeya- 
yapi  kta,  qa  is  Wakantanka  iya- 
kiyapi  kta  he. 

9  lye  iniyukcanpi  kinlian  he 
waste  kta  he  ;  qa  is  wicasta  om 


WICOWOYAKE  14. 


owehanhanpi  ece  kin  iyecen  lye 
kici  oweya'hanhanpi  kta  he. 

10  lye  awicakehan  iyopeniyan- 
pi  kta,  nalimana  wicasta  ite  yu- 
wankan  iyeyayapi  kinhan. 

11  lye  towakan  kin  he  yusin- 
yeniyanpi  kte  sni  he ;  qa  lye 
tokokipe  kin  anihinhpayapi  kta. 

12  Taku  yeksuyapi  kin  cahota 
odowan  heca  :  conkaske  nitawa- 
pi  kin  maka  conkaske  kin  heea 
aya. 

13  Mitokam  inina  yukan  po, 
kinhan  rniye  iwae  kta ;  qa  taku 
kasta  en  amau  kta  ce. 

14  Tokeca  mii  ohna  micelipi 
iwekcu  kta;  qa  minape  ohna 
minagi  wahduhe  kta  he. 

15  Iho,  lye  makte  kta  qeyas, 
wacinwakiye  kta;  tuka  lye  ito- 
kam  mitacanku  wahdaowotanna 
kta. 

16  Nakun  lye  hin  wowanikiye 
mitawa  ee  kta  :  wicasta  sapa  lye 
itokam  hiyu  kte  sni  nakaes. 

17  Nahon  miye,  mioie  kin  na- 
hon  po,  qa  wowahdake  cin  nino- 
gepi  on, 

18  Iho,  wanna  woyaco  mduwi- 
yeya  ;  miye  mihdaowotanna  kta 
sdonwakiya. 

19  Tuwe  e  wamakinica  kta  he  ; 
kinhan  wanna  inina  waun  kta, 
qa  niya  sni  iradamde  kta. 

20  Taku  nomnana  ecamieon  sni 
ye  ;  kinhan  niite  etanhan  nami- 
cihbe  kte  sni  ye  : 

21  Miye  etanhan  ninape  ehda- 
ku  wo  ;  qa  nitokokipe  kin  wako- 
kipe  micage  sni  nunwe. 

22  Hehan  pan  wo,  kinhan  miye 
amdupte  kta ;  qais  miye  iwae  kta 
qa  niye  amayadupte  kta. 

23  Taku  sica  mitawa  qa  wawa- 
htani  kin  tonaka  he  :  Wawaki- 
pajin  qa  wawahtani  kin  hena 
sdonyemakiya  wo. 

24  Tokeca  niite  nayakihman 
he;  qa  tokaciyakecanmayakin  he. 


25  Can  ape  wan  kahaya  iyeya- 
pi  kin  he  wakokipe  yecage  kta 
he  ;  qa  peji  puza  kin  kuwa  ade 
kta  he. 

26  Taku  pa  hinca  kin  omiye- 
ciwa  ecee  nakaes,  qa  komaska 
tawoahtani  kin  yuhemayakiya. 

27  Nakun  misiha  oicaske  en 
eyahnaka;  qa  mitacanku  owasin 
iwandaka  ecee  ;  niye  misiha  sicu 
kin  ihduk^an  imiyecago. 

28  Unkan  he  qe  taku  kuka  iye¬ 
cen  atakuni  sni ;  sina  wan  wa- 
mduska  yapotapi  kin  iyececa. 

WICOWOYAKE  14. 

4 

1  Wicasta  winohinca  on  tonpi 
kin  he  anpetu  pteptecedan,  qa 
wokakije  ojugjudan  ecee  ; 

2  Wahca  iyecen  hinanpa,  unkan 
kasdapi ;  ohanzi  wan  iyecen  kin- 
yan  iyaya,  qa  en  yanke  sni  ece. 

3  Nakun  he  qe  niista  adumda- 
ya,  qa  niye  kici  woyaco  en  miye 
amayau  kta  he, 

4  Tuwe  taku  sapa  etanhan  ta¬ 
ku  ska  icu  okihi  kta  he  :  Wanji- 
dan  sni. 

5  Taanpetu  kin  wanna  kiconza- 
pi ;  wi  tawa  iyawapi  kin  nici  un 
kinh.m;  ohomni  oicago  yecaga, 
qa  sam  iyaya  okihi  kte  sni: 

6  Hecen  tokan  etonwan  qa 
ayustan  ye ;  wicasta  opetonpi 
iyecen  taanpetu  ihunikiye  kta 
hehanyan. 

7  Can  wan  on  apepica  yukan 
nakaes :  he  kaksapi  esta  ake  ica- 
ge  kta,  qa  camni  kin  kiwanica 
kte  sni : 

8  Hutkan  kin  maka  mahen  sen- 
ya  aya,  qa  canpaksa  watusekseca 
en  ta  esta, 

9  Mini  omna  kin  on  camni  uye 
kta,  qa  adetka  icage  kta,  huhde- 
pi  W'an  iyececa. 

10  Tuka  wicasta  akantu  te  kta, 
qa  atakuni  kte  sni ;  han,  wicasta 

niyasni  iyaye  kta,  unkan  tukten 
un  he. 

11  Miniwanca  etanhan  minikin 
tokan  iyaya,  qa  wakpa  kin  oyahe 
qa  pus  aye  kta  : 

12  He  iyecen  wicasta  iwanke 
kta,  qa  najin  kte  sni ;  mahpiya 
kin  wanice  kta  hehanyan  kiktapi 
kte  sni,  qa  istinmapi  etanhan  wi- 
cayuhicapi  kte  sni. 

13  Tokin  Hades  en  namayalibe 
kesj  nitocanniye  hdicu  kta  he- 
lianyan  wamayakakpe  kta ;  to- 
hantu  kin  imiyeconza  qa  miye- 
ksuya  kes. 

14  Wicasta  kin  te  cinhan  ake 
kini  kta  he ;  Mitokicize  anpetu 
kin  owasin  ape  waun  kta,  tokan 
amayanpi  kte  cin  hi  kin  hehan- 
yan. 

15  Niye  yapan  kta,  unkan  miye 
aciyupte  kta  :  Ninape  taku  kage 
cin  he  cantoyakpani  kta  tuka. 

16  Tuka  wanna  caewahde  kin 
miyeciyawa  ece :  Wawahtani 
kin  iwanmiyeciyake  sni  he. 

17  Wowakipajin  mitawa  kin 
hena  wojuha  ohna  askarntonpi ; 
qa  wawahtani  kin  ayakagege 
ecee. 

18  Tuka  awicakehan  he  wan 
hinhpaye  cin  he  atakuni  kte  sni, 
qa  iranija  towanke  kin  etanhan 
tokan  ayapi  kta. 

19  Mini  kin  inyan  yusdusduta 
ece  ;  minitan  kin  maka  mdu  kin 
tokan  eyaya  ecee :  qa  wicasta 
tawowacinye  kin  niye  ihangya- 
ya. 

20  Ohinniyan  yaktedan,  unkan 
tokan  iyaya;  ite  dutokeca  qa  to¬ 
kan  yeyasi  : 

21  lye  cinca  kin  wicakinihanpi 
esta  sdonkiye  kte  sni  ;  qais  wa- 
hpanicapi  esta  iye  wanwicayake 
kte  sni. 

22  Tuka  iye  cehpi  akan  un  kin 
he  kakije  kta ;  qa  nagi  mahen 
un  kin  he  iyokisice  kta  ce. 

WTCOW'OYAKE  15. 

1  Hehan  Eliphaz  Ternani  kin 
waayupta  qa  heya : 

2  Tuwe  ksape  cin  he  wosdonye 
takusni  kin  oyake  kta,  qa  iye 
tezi  wiyohiyanpata  tate  kin  on 
ojukiye  kta  he. 

3  Wicoie  waicahye  sni  kin  on 
wohdake  kta  he,  qa  iapi  on  wa- 
yuwaste  sni  ecee. 

4  Nakun  "wokokipe  ehpeyaya, 
qa  Wakantanka  itokam  woce- 
kiye  anayapta  ece. 

5  Wayahtani  kin  he  niye  nii 
hdaotanin  nakaes;  qa  wahna= 
yanpi  iapi  kin  yakahniga  ecee. 

6  Niye  nii  nihdaco  nakaes,  qa 
he  miye  sni ;  qa  niiha  hee  ni- 
hdaotanin  ecee. 

7  Wicasta  tokaheya  icage  ci- 
qon  he  niye  he ;  qa  paha  kin 
itokam  nitonpi  he. 

8  W'akantanka  tomniciye  kin 
en  wanayahonhon,  qa  niye  nis- 
nana  woksape  duha  he. 

9  Taku  e  niye  sdonyaya,  qa 
unkiye  sdonunyanpi  sni ;  taku 
oyakahniga,  qa  he  unkicipi  un 
sni  he. 

10  Nakun  tona  pa  skapi  qa  wi- 
cahincapi  kin  hena  unkicicapi, 
niyate  isanpa  anpetu  wanakaja. 

11  Niye  en  Wakantanka  tocant- 
ohnake  kin  hena  cistinna  he ; 
qa  wicoie  iwahnana  eniciyapi 
kin. 

12  Tokeca  nicante  wayaka  ani- 
yan  he;  qa  tokeca  niista  ka- 
kpankpan  he. 

13  Hecen  nitaniya  kin  W’akan- 
tanka  takpeyakiya,  qa  nii  etan¬ 
han  wicoie  inapeyakiya  he. 

14  Wicasta  akantu  he  taku, 
hecen  ska  kta  he  ;  qa  tuwo  wi- 
nohinca  eciyatanhan  tonpi  kin 
he  owotanna  kta  he. 

15  Iho,  Iye  wicasta  wakan  ta- 
wa  kin  wacinwicakiye  sni ;  qa 


WICOWOYAKE  16. 


malipiya  kin  hena  iye  ista  en 
ska  sni  ece : 

16  Nakun  isanpa  wicasta  wa- 
Utesni  qa  sica,  woalitani  yakepa, 
mini  iyececa. 

17  Wociciyake  kta,  anamago- 
ptan  wo  ;  qa  taku  miye  wanrnda- 
ke  cin  he  omdake  kta. 

18  Wicasta  ksapa  taku  oyakapi 
qon,  qa  anahmanpi  sni,  iye  ate- 
yapi  kin  etanhan : 

19  Hena  ee  isnana  makoce  kin 
wicaqupi,  qa  tuwedan  tokeca 
wicacokaya  iyopte  sni. 

80  Tuwe  sice  cin  he  anpetu 
owasin  wayazanhda ;  qa  wani- 
yetu  yawapi  kin  wakakisye  ki- 
cihnakapi  ecee. 

21  W'okokipe  ho  wan  iye  nog’e 
ohna  yanka ;  wookiye  icunhan 
waihangye  cin  en  u  kta. 

22  Otpaza  etanhan  hdicu  kta 
wicada  sni  ;  qa  mazasagye  kin 
he  akicipe  yanka. 

23  Ag’uyapi  odede  un  : — Tokiya 
yukan  he :  Otpaza  anpetu  wan 
iye  nape  en  wiyeya  un  he  sdon- 
ya. 

24  W'oiyokisice  qa  wokakije 
wakokipe  kicagapi  kta :  Wica- 
stayatapi  wan  okicize  on  wiye¬ 
ya  yanke  cin  iyecen  iyahpayapi 
kta. 

25  Iye  nape  W’^akantanka  itko- 
kim  hdugata  nakaes  ;  qa  lyotan 
Wasake  cin  en  wahanhanicida  ; 

26  Tahu  suta  on  anatan,  tawa- 
hacanka  paha  soka  kin  on. 

27  Iye  ite  wasin  on  aihdahpa 
nakaes,  qa  tapaksin  en  wasna 
icicaga  ecee. 

28  Hecen  otonwe  otiwota  kin 
ohna  ti  kta  ;  tipi  ake  piya  kagapi 
kte  sni  ;  hena  otiwota  ehpeyapi 
nakaes. 

29  He  qe  wijice  kte  sni,  qa  ta- 
wahpaya  kin  katinyan  un  kte 
sni,  qa  tawanunyanpi  kin  mako¬ 
ce  en  tankaya  icag’e  kte  sni. 


30  Otpaza  etanhan  nape  kte 
sni:  taadetka  kin  peta  ide  kin 
g'u  kta ;  qa  Iye  i  oniya  kin  on 
napeyapi  kta. 

31  Taku  sica  wacinkiye  kte 
sni — hnayanpi :  taku  sice  cin  he 
tawokamna  ee  kta  nakaes. 

32  Taanpetu  kin  hinyahinke 
sni  yustanpi  kta,  qa  taadetka 
toya  icag’e  kte  sni. 

33  Hastanhanka  stunkadan  ta- 
wa  kin  kahna  kta,  wiyuwi  wan 
iyececa  ;  wahca  tawa  kin  ehpe- 
kiciye  kta,  wihdi  can  iyececa. 

34  Wicasta  sica  tomniciye  kin 
akihanpi  nakaes;  qa  wawica- 
qupi  tawakeya  kin  he  peta  hu- 
hnag’e  kta. 

35  Hena  e  woiyokisice  itpihna- 
kapi,  qa  woahtani  hiyujmpi,  qa 
iye  tezipi  kin  wohnaye  kaga 
ecee. 

WICOWOYAKE  16. 

1  Hehan  Job  waayupta  qa  he- 
ya: 

2  Taku  hececa  ota  hinca  na- 
wahon  :  wacantohnagya  sica  iyu- 
hpa  henicapi. 

3  Tate  wicoie  kin  wanna  hena- 
keca  he :  qais  taku  e  iyonipa- 
staka  hecen  waadupte  kta  he. 

4  Mis  eya  niyepi  iyecen  iwaa 
owakihi  tuka ;  Ninagipi  minagi 
un  kin  en  unpi  unkans,  niyepi 
on  iapi  iciyawakaske  kta,  qa  mi¬ 
ye  e  acipoptanptanpi  kta  tuka. 

5  Hececa  esta  mii  on  ciyawa- 
sakapi  kta,  qa  miiha  towacanto- 
hnake  kin  wayuwaste  kta. 

6  Miye  iwaa  esta  mitowayazan 
kin  yuwastepi  sni  ece  :  qa  amda- 
stan  esta  taku  e  amahececa  kta 
he. 

7  Tuka  wanna  iye  wayazan 

makaga :  Tiyohnaka  mitawa 

ocowasin  ihangyaya : 

8  Qa  pispija  mayakage,  he  wa- 

yuotanin  kta  he ;  qa  matama- 
heca  kin  he  en  mahinajin,  miite 
itokam  mahdaotanin  ecee. 

9  Tocanteptanye  kin  mayuhde- 
hdeca  qa  sicaya  raakuwa;  iye 
hi  on  arnahdakinskinza;  to- 
kamaye  cin  he  miye  en  ista 
hdupestosto  ecee. 

10  Hena  iye  i  on  imakapapi  ; 
wowihaha  on  tapon  en  amapapi : 
miye  mitkokim  raniciyapi  ece, 

11  Wakan tanka  wahtani  sa  ki- 
ci  onamataka,  qa  sicaya  econpi 
nape  pi  en  ehpemayan, 

12  Tanyan  manka,  tuka  iye 
makawehwega ;  han,  tahu  en 
mayuze  ca  makawehwega ;  qa 
iye  liinca  makute  kta  e  bosdan 
emahde. 

13  Iye  tiwanhinkpe  kin  aohdu- 
temayanpi ;  nite  bomahdoka  qa 
itonpe  sni ;  pizi  rnitawa  kin  ma- 
ka  akan  papson. 

14  Wopahdoke  wopahdpke  ita- 
kihna  on  mapahdoka  ece  :  Zuye 
sa  wan  iyececa,  miye  amain- 
yanka. 

15  .Wakihdaka  micehpi  awa- 
hdagege  ;  qa  he  rnitawa  watu- 
sekseca  en  wahdusica. 

16  Ceyapi  on  ite  masica  ama- 
yan,  qa  wiconte  ohanzi  miistoju- 
ha  akan  yanka  : 

17  Minape  ohna  taku  sica  yuke 
sni  qeyas,  qa  mitawocekiye  kin 
he  hecetu  tuka. 

18  Maka  kin,  niye  mawe  kin 
akahpe  sni  wo  ;  qa  wahowamde 
cin  tukten  wanke  sni  nunwe. 

19  Tuka  wanna,  iho,  mayao- 
tanin  kin  he  malipiya  ekta,  qa 
omayake  cin  he  wankan  yanka. 

20  Takuwicawaye  cin  hena 
aomahanhanpi  kin  eepi :  Tuka 
Eloha  en  miista  ikpapsonpi  ecee. 

21  Tokin  Eloha  kici  wicasta 
iciyepica  unkans,  wicasta  cin- 
hintku  iye  takodaku  on  iyececa. 

22  Omaka  iyawapi  hiyohi  kin- 

han,  canku  wan  ohna  mde  kta, 
ake  wahdi  kte  sni  ce. 

WICOWOYAKE  17. 

1  Oniya  rnitawa  kin  osota,  mi- 
taanpetu  kin  kasnipi;  wicahapi 
kin  hena  rnitawa. 

2  Wawihaha  kin  hena  mici 
unpi  sni  he :  qa  miista  kin  iye 
toiyokisice  kin  en  yanka  he. 

3  Wanna  ehnaka  wo,  niye  en 
wawimakiya  wo  ;  ecin  tuwe 
nape  mayuze  kta  he. 

4  Niye  iye  cantepi  kin  wooka- 
hnig’e  anahbewicayakiya  nakaes; 
heon  etanhan  wankan  ewicaya- 
hnake  kte  sni. 

5  Tuwe  wokamna  on  takodaku 
kin  wicahnaye  cinhan,  he  qe  cin- 
ca  istapi  kin  ee  atakuni  kte  sni. 

6  Nakun  iye  oyate  kin  ehna 
owestepi  wan  makaga ;  qa  miye 
ite  atagosapi  kin  heca  imacaga. 

7  Nakun  woiyokisiee  on  miista 
sail  araayan,  qa  mihuha  kin 
owasin  ohanzi  wan  iyececa. 

8  De  on  wicasta  owotanna  kin 
yusinyayapi  kta  ;  qa  wicasta  wa¬ 
ste  kin  sice  cin  on  skiniciye  kta. 

9  Tuka  wicasta  owotanna  kin 
he  tacanku  kin  sutaya  hduhe 
kta ;  qa  tuwe  nape  kin  ska  he 
sanpa  wasaka  icaga  ecee. 

10  Tuka  niyepi  owasin  hdicu 
po,  qa  wanna  u  po  :  niyepi  ehna 
wanji  ksapa  iyewaye  sni  nakaeA 

11  Mitaanpetu  kin  hiyaya;  mi- 
tawacin  kin  yuksapi,  raicante 
oyuze  kin  hena. 

12  Hena  e  hanyetu  anpetu  ee- 
kiya  ehnakapi  ece ;  iyoyanpa  kin 
he  askadan,  otpaza  itokam. 

13  Ape  waun  kinhan.  Hades 
wati  kin  ee  kta;  otpaza  en  mito- 
winja  ewahnake  kta. 

14  Woha  kin  hoyewakiya,  Ate 
he  niye :  Ina  qa  mitanksi,  wa- 
mduskadan  ewakiya  ece. 


WICOWOYAKE  19. 


15  Heon  etanhan  wanna  wowa- 
cinye  rnitawa  kin  tukten  un 
he  ;  qa  mitawowacinye  kin  tuwe 
wanyake  kta  he. 

16  He  qe  Hades  inatake  kin 
ekta  kun  ye  kta  ;  maka  mdu  en 
witaya  woozikiye  yuke  cinhan. 

WICOWOYAKE  18. 

1  Hehan  Bildad  6uhi  kin  wa- 
ayupta,  qa  heya : 

2  Tohanyan  kta,  wicoie  owi- 
hanke  eyahnakapi  kta  he :  Awa- 
cin  po,  hehan  ohakam  unkiapi 
kta  ce. 

3  Tokeca  woteca  iyecen  unya- 
wapi  he  ;  niistapi  en  unkiye  un- 
sapapi  ecee. 

4  Tocanniye  kin  en  iye  nagi 
hdahdelideca  ece  :  Niye  kin  .on 
maka  kin  ehpeyapi  kta,  qa  irnnija 
kin  towanke  kin  etanhan  iyaye 
kta  he. 

5  Hececa  esta  wicasta  sica 
taiyoyanpa  kin  kasnipi  kta,  qa 
iye  tapeta  ide  kin  iyege  kte  sni. 

6  Tawakeya  ohna  iyoyanpa  kin 
he  otpaza  ieaga,  qa  petijanjan 
tawa  kin  kicisni  kta. 

7  Iye  towasake  cahde  kin  pte- 
cedan  ieaga  ;  qa  iye  toawacin 
kin  kun  ehpekiye  kta. 

8  Iye  siha  on  on-hmunkapi  wan 
en  iyolipeyapi  nakaes ;  qa  ihmun- 
ke  wan  amani  kta. 

9  Mazahtakiyapi  kin  he  siyete 
en  yuze  kta;  on-hmunkapi  kin 
iye  kaska  hde  kta. 

10  Mazahtakiyapi  kin  maka  ma- 
hen  ekicionpapi,  qa  on-hmunkapi 
wan  canku  ohna  kiciyanka. 

11  Ihduksan  wokokipe  kin  ko- 
pehdakiyapi  kta,  qa  iye  siha  iya- 
hna  kuwa  ayapi  kta. 

12  Towasake  kin  akihan  teki- 
nica  kta ;  qa  toihangye  kin  iye 
icahda  wiyeya  yanke  kta. 

13  lye  uka  onspaspa  kin  temki- 


ciye  kta ;  wiconte  tokaheya  ton 
kin  he  iye  huha  kin  ternye  kta. 

14  Taku  wacinye  ciqon  he  iye 
tawakeya  kin  etanhan  yujunpi 
kta ;  qa  wokokipe  wicastayatapi 
kin  ekta  ihdoye  kta. 

15  Iye  tawakeya  kin  en  ounye 
kta,  tawa  sni  nakaes  ;  iye  ti  kin 
en  inyanzi  akadapi  kta. 

16  Kuyatanhan  tahutkan  kin 
sen  aye  kta;  qa  wankan  taade- 
tka  kin  kaksapi  kta. 

17  Tokiksuye  kin  he  makoce 
kin  etanhan  iyaye  kta,  qa  tinta 
ite  akan  caje  kiwanice  kta. 

18  Iyoyanpa  etanhan  otpaza 
ekta  kahapapi  kta ;  qa  maka  kin 
etanhan  ehpeyapi  kta. 

19  Cinca  wanice  kta,  qa  iye 
taoyate  kin  en  oicage  tawa  yuke 
kte  sni ;  qa  iye  ounye  ciqon  en 
wanjidan  okicicaptapi  kte  sni, 

20  Taanpetu  kin  on  tona  iha- 
kam  icagapi  kin  hena  yusinyaya- 
pi  kta,  qa  tona  itokam  icagapi 
qon  hena  wonihinciye  wicayuze 
kta. 

21  Awicakehan  wicasta  sica 
ounyanpi  kin  hececa  ecee,  qa 
tuwe  Wakan tanka  sdonye  sni 
towanke  kin  he  dee. 

WICOWOYAKE  19. 

1  Hehan  Job  waayupta  qa  he¬ 
ya : 

2  Tohanyan  minagi  iyokisin- 
yayapi  kta,  qa  wicoie  on  maya- 
hdehdecapi  kta  he. 

3  Wikeemna  akihde  istenma- 
yayapi :  cantesinmayayapi  on 
inistecapi  sni. 

4  Unkan  wanuni  kin  he  wica- 
kapi  esta,  wanuni  kin  miye  en 
miciyanka. 

5  Awicakehan  miye  en  nihdu- 
tankapi  kinhan,  qa  mitowistece 
dawicakapi  kta  hecinhan ; 

6  Wanna  Eloha  miciyupemni, 

qa  onhmunkapi  tawa  kin  he  ama- 
kahpa,  he  sdonya  po. 

7  Iho  wokakisye  on  wasicaho- 
wamda,  tuka  namahpnpi  sni ; 
hoyewaya  tuka  woyaco  wanica. 

8  Mitacanku  kin  he  iye  nami- 
citaka,  hecen  sanpa  imdamde 
kte  sni ;  qa  canku  mitawa  ohna 
otpaza  ehnaka  ece. 

9  Mitovvitan  kin  he  iye  makiyu- 
sdoka,  qa  mapa  wapaha  kin  he 
eniiciyaku. 

10  Ihduksan  tanhan  iye  ihang- 
mayan,  hehan  imdamda:  qa  can 
wan  iyececa,  wowacinye  mita¬ 
wa  iye  iniciyujun. 

11  lye  tocanniye  kin  aidema- 
kiya,  qa  iye  tokawicaye  cin  iye- 
cen  mayawa. 

12  Iye  taozuye  kin  witaya  mni- 
ciyapi,  qa  miye  en  canku  pahaya 
ekihnakapi,  qa  mitawakeya  ihdu¬ 
ksan  ewanka  ece. 

13  Mihunkawanji  hena  mite- 
hanyan  iyewicaya ;  qa  sdonma- 
yanpi  qon  hena  awicakehan  to- 
kamayanpi  icagapi. 

14  Takuwicawaye  cin  hena 
ehpemayanpi,  qa  sdonmayanpi 
qon  hena  amiktonjapi. 

15  Wati  en  ounyanpi  qa  mita- 
wicinyanna  hena  wicasta  fcokeca 
iyecen  mayawapi ;  iye  istapi  en 
wicasta  sdonyapi  sni  imacaga. 

16  Mitawowidake  kin  wakipan, 
tuka  amayupte  sni ;  mii  on  ce- 
wakiya  tuka. 

17  Mitawin  ekta  oniya  mitawa 
tokeca  aya ;  qa  mitawocekiye 
kin  cincawicawaye  cin  ekta. 

18  Nakun  hoksipidan  sicema- 
dakapi ;  nawajin  unkan  hena 
amaiapi  ece. 

19  Mitakodapi  owasin  wahte- 
madapi  sni;  qa  tona  wastewica- 
wadake  cin  hena  makipajinpi 
ecee. 

20  Uka  mitawa  qa  micehpi  kin 
en  huhu  mitawa  askapa ;  qa  hi 

mitawa  ha  kin  ecedan  hduha 
nawajica. 

21  Onsimada,  onsimada  po,  mi- 
takuye  niyepi ;  Eloha  nape  kin 
may u tan  nakaes. 

22  Tokeca  sicaya  mayakuwapi 
he,  Taku  Wakan  iyececa;  qa 
micehpi  on  winipipi  sni  he. 

23  Wanna  mioie  kin  owapi  kta 
tuwe  maqu  kta  he  ;  wowapi  en 
tuwe  maqu  kta,  qa  icagopi  kes  ; 

24  Mazasapa  icago  wan  on,  qa 
mazasu,  tokin  ohinniyan  imnija 
en  bagopi  kes. 

25  Nakun  miye  sdonwaye  kta, 
Opemakiton  kin  he  ni  un ;  qa 
iye  hinca  ehake  maka  kin  akan 
inajin  kta : 

26  Qa  uka  mitawa  iyohakam  de 
ihangyapi  kta,  tuka  micehpi  en 
Eloha  wanmdake  kta ; 

27  He  qe  miye  hinca  wanmdake 
kta,  qa  miista  wanyakapi  kta, 
qa  tokeca  kte  sni ;  mapaksin 
hena  tanmahen  hanyan  amayan 
esta. 

28  Heon  etanhan  hehapi  kta, 
Tokeca  sicaya  unkuwapi  kta  he  : 
Wicoie  hutkan  kin  miye  mahen 
iyeyapi  nakaes. 

29  Heon  etanhan  mazasagye 
kin  itokam  wakokipa  po  :  Wo- 
canniye  kin  he  mazasagye  kakis- 
ye  kte  cin  ee  nakaes ;  heon  wo¬ 
yaco  yukan  e  sdonyayapi  kta  ce. 

WICOWOYAKE  20, 

1  Hehan  Zophar  Naamathi  kin 
W'aayupta  qa  heya : 

2  Heon  etanhan  mitoawacin 
kin  waayupte  makiyapi ;  qa  heon 
miye  mahen  inahni  mayanpi 
ecee. 

3  Mitowistece  iyopeyapi  kin 
he  nawakihon:  Tuka  mitooka- 
hnige  taniya  kin  he  waayupte 
makiya. 

4  De  wanakaja  tanhan  un  kin 


WICOWOYAKE  21. 


sdonyaya  he;  wicasta  maka 
akan  ehnakapi  kin  ehantanhan  : 

5  Wicasta  sica  wiyuskinpi  kin 
he  ptecedan,  qa  wicasta  ^apa 
cante  waste  kin  he  ista  kakpanpi 
seececa. 

6  lye  tanka  kin  he  mahpiya 
ekta  iyahde,  qa  iye  pa  mahpiya 
sapa  iyapato  esta  ; 

7  Taunkce  kin  iyecen  ohinni- 
yan  atakuni  kte  sni :  Tona  wan- 
yakapi  qon  hena,  Tukten  un  he, 
eyapi  kta. 

8  Wowihanmna  w'an  iyecen  kin- 
yan  iyaye  kta,  qa  tuktedan  iye- 
yapi  kte  sni.;  han,  hanyetu  wo- 
wanyake  kin  iyecen  hamyapi  kta. 

9  Wicista  kin  he  he  wanyaka, 
tuka  ake  econ  kte  sni;  qa  iye 
towanke  kin  i,cimana  wanhdake 
kte  sni. 

10  Iye  cinca  kin  wahpanicapi 
kin  iyokipi  wicayapi  kta ;  qa  iye 
nape  kin  wowijice  tawapi  wica- 
kicu  kta. 

11  Huhu  tawa  kin  iye  towasa- 
ke  kin  ojudan;  tuka  he  kici  ma¬ 
ka  mahen  iwanke  kta. 

12  Wosice  kin  iye  i  ohna  skuye 
dake  cinhan,  iye  ceji  ihukuya 
inahbekiye  kta : 

13  Kpatan  kta,  qa  kpagan  kte 
sni ;  qa  iye  i  kin  mahen  hduha 
un  qeyas ; 

14  Tezi  mahen  taaguyapi  kin 
yutokecapi,  iye  tanmahen  sinte- 
hda  pizi  kin  bee  kta  ce. 

15  Wowijice  nakipca,tuka  ihde- 
pe  kta;  iye  tezi  etanhan  Wakan- 
tanka  hiyuym  kiye  kta. 

16  Sintehda  tage  sice  cin  ya- 
zoke  kta ;  sintehda  ceji  kin  he 
kte  kta. 

17  Wakpa  kin  hena  en  etonwe 
kte  sni,  minitan  kin,  canhanpi 
tiktica  qa  asanpi  wakpadan  kin 
hena. 

18  Tokamna  kin  he  wicakicu 
kta  qa  nakipce  kte  sni;  wowi¬ 


jice  kicupi  kta  iyececa,  qa  he 
iyuskin  kte  sni. 

19  Kun  ehpewicaya,  wahpani¬ 
capi  kin  awicayustan,  heon  etan¬ 
han  tipi  wan  iyahpaya  esta  iye 
piya  kage  kte  sni. 

20  lye  tezi  ekta  woozikiye 
sdonye  sni  nakaes,  taku  waste- 
dake  cin  etanhan  takudan  ehda- 
ku  kte  sni. 

21  Tawoyute  kin  etanhan  taku¬ 
dan  okaptapi  kte  sni ;  heon  etan¬ 
han  taku  waste  tawa  kin  en 
yanke  kte  sni. 

22  Toojudan  woptecasni  kin  en 
wokakije  kiciyanke  kta :  kakis- 
yapi  napepi  iyuhpa  en  au  kta. 

23  Kaketu  kte;  tohan  tezi  oju- 
kiye  kta  he  cinhan,  iye  [Wakan- 
tanka)  tocanniye  wohitike  cin 
aihpekiye  kta,  qa  tawoyute  kici 
ahinhekiye  kta. 

24  Mazasapa  wipe  kin  etanhan 
najice  kta;  mazasa  itazipa  wan 
kakpa  iyekiciye  kta. 

25  Yusdokapi  qa  tezi  kin  etan¬ 
han  icupi ;  han  mazasagye  wi- 
yatpa  kin  iye  pizi  etanhan  hiyu 
kta  ;  wokokipe  kin  akan  yanka. 

26  Otpaza  ocowasin  iye  toka¬ 
mna  akicihnakapi :  peta  wan 
apoganpi  sni  kin  he  huhnahye 
kta  :  tawakeya  ohna  tuwe  oka¬ 
ptapi  kin  he  ihangyapi  kta. 

27  Iye  tosice  kin  mahpiya  kin 
yutanin  kta,  qa  heon  maka  kin 
itkokim  inajin  kta. 

28  Iye  ti  wmkamna  kin  he 
tanin  kte  sni,  tocanniye  anpetu 
kin  en  tokan  iyaye  kta. 

29  Wakantanka  etenhan  wdca- 
sta  sica  taku  tawa  kte  cin  dee, 
qa  Taku  Wakan  eciyatanhan 
wokamna  cajekiciyatapi  kin  hee. 

WICOWOYAKE  21. 

1  Hehan  Job  waayupta  qa  he- 
ya  : 

2  Nalion  po,  iwae  cin  nahon 
po  ;  qa  wacantohnagniyanpi  kte 
cin  hee  kta. 

3  lyowinmakija  po,  kin  ban 
miye  iwae  kta  ce  ;  qa  womdake 
cin  iyohakam  hehan  niye  waun- 
yaca  kta. 

4  He  miye  Hinca,  oiyokisinya 
iwae  cin  he  wicasta  ekta  kta  he  : 
qa  hecetu  kinhan,  tokeca  mita- 
niya  iyokisice  kte  sni  he. 

5  Amatonwan  po,  qa  ynsinyaya 
po  ;  qa  niipi  en  nape  ekihnaka 
po. 

6  He  miye  awacanmi  eca  kowa- 
kipa ;  qa  wocancan  micehpi  en 
yuza  ece. 

7  Taku  on  etanhan  wicasta  si- 
ca  ni  unpi  he,  wicahinca  ayapi, 
han  wowijice  en  wasakapi  he. 

8  Woicage  tawapi  kin  iye  om 
wicitokam  yusutapi  ece,  qa  cin- 
cawicayapi  kin  iye  istapi  ito- 
kam. 

9  Iye  tipi  kin  wokokipe  codan 
wookiye  yuhapi ;  qa  Eloha  ica- 
psinte  tawa  kin  akan  wicayan- 
ke  sni. 

10  Pte  tawa  kin  ihdusake  ca 
okaskanton  ^ni ;  pteheyuktanna 
tawa  cinca  ton  qa  cinca  ehi)e- 
kiye  sni  cee. 

11  Optaye  wan  iyecen  hoksiyo- 
pa  yewicayapi ;  qa  iye  cincawi- 
cayapi  kin  wacipi  ece. 

12  Cancega  qa  candowankiyapi 
on  wankan  iyeiciyapi,  qa  cotan¬ 
ka  ho  kin  on  wiyuskinpi  ece. 

13  Anpetu  tawapi  wowaste  en 
hdusotapi  ece,  qa  ista  kakpanpi 
se  Hades  ekta  iyayapi. 

14  Tuka  Wakantanka  heci- 
yapi ;  Unkayustan  po,  qa  nita- 
canku  sdonunyanpi  kta  uncinpi 
sni  ce  : 

15  lyotan  Wasake  cin  he  taku 
he  ;  on  htaunkicinipi  kta  he  ;  qa 
w^aceunkiyapi  kinhan  taku  unki- 
wastepi  kta  he. 

16  Iho,  taku  waste  tawapi  kin 
iye  napepi  ohna  un  sni :  wicasta 
sica  toawacinpi  kin  mitehanyan 
yanka  nunwe. 

17  Tohanhan  wicasta  sica  toi- 
janjan  kin  bokicisnipi;  qa  toi- 
hangyapi  kin  en  awicau  kta  he : 
Iye  tocanniye  en  woiyokisice 
wicakipamni  kta. 

18  Tateyanpa  itokam  aguyapi 
hu  kin  iyececapi  kta,  qa  aguyapi 
ha  icamna  kaha  iyeye  cin  iye- 
ceca. 

19  Woahtani  tawa  kin  iye  cin¬ 
ca  Eloha  wicakicihnake  kta: 
iye  kicicajuju  kta,*hecen  sdon- 
kiye  kta. 

20  ‘Iye  ista  kin  toihangye  kin 
wanhdake  kta;  qa  lyotan  Wa- 
saka  tocanteptanye  kin  yahepe 
kta. 

21  Taku  on  iye  iyohakam  tiyo- 
hnaka  kin  en  tawowiyuskin  kta 
he ;  wi  yawapi  tawa  kin  kici- 
yustanpi  nakaes. 

22  Tuwe  Wakantanka  wosdon- 
ye  onspekiye  kta  he  :  tona  wan¬ 
kan  unpi  kin  hena  lye  wicayaco 
kta  nakaes. 

23  Wanji  ocowasin  en  un  ecen 
te  kta,  ocowasin  wdkope  sni  un 
qa  owanji  yanka : 

24  Wakiskotpa  tawa  kin  asanpi 
ojudan ;  qa  iye  huhu  cupe  kin 
spayeyapi. 

25  Qa  wanji  is  iye  nagi  iyoki- 
sica  en  te  kta,  qa  wowaste  en 
wote  sni  ece. 

26  Sakim  maka  mahen  iwan- 
kapi  kta,  qa  wamduskadan  kin 
napin  awicakahpapi  kta. 

27  Iho,  nitawacinpi  kin  miye 
sdonwaya,  qa  wmawacin  on  ka- 
kismayayapi  kte  cin. 

28  Niye  hehapi  nakaes ;  Wica¬ 
sta  itancan  tukten  ti  he,  qa  wi¬ 
casta  sica  tawakeya  ounyanpi 
kin  tukte  epi  he. 

29  Tona  canku  ohna  hiyayapi 


WICOWOYAKE  22. 


kin  wiwicanungapi  ^ni  he ;  qa 
owohdake  tawapi  kin  sdonya- 
yapi  ^ni  he. 

30  Wicasta  sica  wokakije  an- 
petu  kin  apatanpi  kta  ;  wocan- 
teptanye  anpetu  kin  en  aupi  kta. 

31  lye  ite  kin  en  tacanku  kin 
tuwe  okiciyake  kta  he  ;  qa  takii 
econ  hecinhan  tuwe  kicicajuju 
kta  he. 

32  Tuka  iye  hapi  kte  en  ahipi 
kta,  qa  hnakapi  kin  he  iye  awan- 
hdake  kta^. 

33  Kaksiza  ohna  maka  onspa- 
spa  kin  hena  skuyedaka  ece  :  Qa 
iye  ihakam  wicasta  owasin  pa- 
si  pi  kta,  yawapica  sni  itokam 
iyayapi  qon  iyececa. 

34  Hecen  tokeir  taku  sni  on 
cantohnagmayayapi  kta  he :  wo- 
hnaye  waaduptapi  ecee  kin  en 
un  nakaes. 

WICOWOYAKE  22. 

1  Hehan  Eliphaz  Temani  kin 
waayupta  qa  heya  : 

2  Wicasta  wan  Taku  Wakan 
okiye  kta  he ;  tuwe  ksape  cin 
oiciye  kta  okihi  kin  iyececa 
he. 

3  Oniwotanna  kinhan  he  lyo- 
tan  W'asake  cin  taku  i waste  kta 
he ;  qa  nitacanku  yahduecetu 
kinhan  he  wokamna  kta  he. 

4  Nitokokipe  on  Iye  iyopeniye 
kta  he  ;  woyaco  ekta  Iye  nici  ye 
kta  he. 

5  Wosice  nitawa  kin  he  tanka 
^ni  he ;  qa  wayahtani  kin  owi- 
hanke  wanica. 

6  Taku  on  etanhan  sni  nihun- 
kawanji  yahdaska  nakaes,  qa  tan- 
codan  unpi  tawokoyake  kin  wi- 
cayeciyusdoka. 

7  Tuwe  ipuze  cin  he  mini  ya- 
tkeyakiye  sni,  qa  wotektehdapi 
kin  aguyapi  ipiwicayada  ece. 

8  Tuka  wicasta  isto  yukan — 


I  makoce  kin  he  tawa ;  qa  wicasta 
wakinihan  kin  he  en  ounyan. 

9  Wiwazica  taku  yuhe  sni  hde 
wicayasi  ece ;  qa  wamdenica 
taistopi  kawegapi. 

10  Heon  etanhan  mazahtakiya- 
pi  nihduksan  hiyeya ;  qa  ihnu- 
hanna  wokokipe  wakokipe  nica- 
ga  ecee  : 

11  Qais  otpaza — wandake  sni, 
qa  minitan  mini  kin  anicahpa. 

12  Eloha  wankan  yanke  sni  he, 
malipiya  ekta:  qa  wicanhpi  pa 
kin  wanyaka  wo,  hena  tehan- 
wankantu  nakaes. 

13  Hehan,  Wakantanka  taku 
sdonya  he  ;  Iye  mahpiya  soka 
kin  ohnayan  wayaco  kta  he,eha. 

14  Mahpiya  sapa  kin  akahpa, 
hecen  iye  wawanyaka  okihi  ani ; 
qa  mahpiya  ohomni  kin  he  iye 
omani  kta. 

15  Canku  tanina  kin  he  i wan¬ 
dake  kta  he,  wicasta  sica  ohna 
manipi  qon  : 

16  Hena  e  sutaya  wicayuzapi, 
qa  iyehantu  sni,  towankapi  kin 
wakpa  wan  aminitan  : 

17  Hena  Wakantanka  heciyapi, 
Unkayustan  po  ;  qa  lyotan  Wa- 
sake  cin  taku  ecawicakicon  kta 
he. 

18  Iye  tipi  tawapi  kin  taku 
waste  on  ojuwicakiciya  tuka 
qon  : — Tuka  wicasta  sica  toawa- 
cin  kin  mitehanyan  un  nunwe. 

19  W'icasta  owotanna  kin  he 
wanyakapi  qa  wiyuskinpi;  qa 
tona  ecetupi  kin  hena  iwicalia- 
hapi  ecee. 

20  Awicakehan  tokawicunyan- 
pi  kin  ihangyapi ;  qa  tawahpa- 
yapi  kin  peta  huhnaga  ce. 

21  W’^anna  Iye  kici  takukiciya 
wo,  qa  wookiye  en  un  wo  ;  heci- 
yatanhan  taku  waste  en  niu  kta: 

22  Wanna  Iye  i  kin  etanhan 
woope  kin  icu  wo,  qa  Iye  oie  kin 
nicante  en  ehnaka  wo. 

23  lyotan  Wa^ake  cin  en  yahdi 
kinhan,  ake  icahniyanpi  kta  ;  ni- 
tawakeya  etanhan  woaMani  yu- 
tokan  iyeyaye  cinhan. 

24  Hehan  maka  mdu  isanpa  ma- 
zaskazi  yahnake  kta ;  qa  Ophir 
mazaskazi  kin  wakpadan  inyan 
kin  iyececa. 

25  Han,  lyotan  Wasake  cin  lie 
mazaskazi  nitawa  ee  kta,  qa  ma- 
zaska  ^tedapi  nitawa  kta. 

26  Hehan  lyotan  Wasake  cin 
en  widu^kin  kta,  qa  Eloha  ekta 
niite  iyekcu  kta  nakae^. 

27  Niye  ceyakiye  cinhan,  iye 
nanihon  kta  :  qa  taku  wahoyaye 
ciqon  yahdajuju  kta. 

28  Nakun  wicoie  wanji  idu- 
kcan  kta,  unkan  niciyustanpi 
kta ;  qa  iyoyanpa  ee  nitacanku 
kin  aiyojanjan  kta. 

29  Makata  ehpeiciyapi  kin  hena, 
Najin  po,  ewicayakiye  kta  :  un¬ 
kan  i^ta  kun  unpi  kin  hena  iye 
niwicaye  kta. 

30  Tuwe  ecetu  un  ^ni  kin  he 
iye  eyaku  kta ;  qa  ninape  ska 
kin  on  eyakupi  kta  ce. 

WICOWOYAKE  23. 

1  Hehan  .Job  waayupta  qa  he- 
ya: 

2  Nakun  anpetu  kin  de  wowa- 
hdake  cin  ^icahowaya ;  minape 
comniwahdazi  kin  en  tkeya 
awanka  ece. 

3  Tokin  tukten  iyewaye  kta 
hecinhan  sdonwaye  ces  ;  Iye  to- 
yanke  kin  hetu  binca  en  wau 
kta. 

4  Mitawoyaco  kin  Iye  itokam 
ewahnake  kta,  qa  woakinica  oie 
on  mii  ojuwakiye  kta  : 

6  Wicoie  on  amayupte  kte  cin 
hena  sdonwaye  kta ;  qa  taku 
emakiye  kte  cin  owakahnige  kta 
tuka. 

6  Wowa^ake  tanka  on  amakini- 
736 


ca  kta  he  :  Hiya;  tuka  Iye  en 
emicihnake  kta. 

7  Hen  tuwe  owotanna  kin  he 
lye  kici  wakinica  kta;  hecen 
miye  wayaco  mitawa  ohinniyan 
nawecipe  kta. 

8  Iho,  wiyohiyanpata  mda,  tu¬ 
ka  hen  un  sni;  qa  wiyohpeyata, 
tuka  kenunwaye  sni ; 

9  Waziyata  en  ohanyan  ece, 
tuka  wanyag-  ihewaye  sni ;  ito- 
kaga  kin  he  on  ihdahpa,  hecen 
wanmdake  sni. 

10  Iye  qe  mitacanku  en  maun 
kin  he  sdonya  nakaes ;  imayu- 
tanpi  kinhan  mazaskazi  iyecen 
inawape  kta  tuka. 

11  Iye  towe  kin  en  misiha  suta- 
ya  ahan :  Iye  tacanku  kin  wa- 
patan  qa  icunonpa  mde  sni. 

12  Iye  iha  tawowasi  kin  nakun 
amdastan  sni ;  Iye  i  oie  kin  mi¬ 
ye  wawehnake  cin  isanpa  awan- 
mdaka  ece. 

13  Tuka  Iye  okonwanjidan,  he¬ 
cen  tuwe  yuhomni  okihi  kta  he  : 
Qa  Iye  nagi  taku  cin  kinhan 
hdustan  kta. 

14  W’amakiconzapi  kin  he  lye 
miciyustan  kta  nakaes :  qa  taku 
hececa  ota  Iye  kicj  yanka  ece. 

15  Heon  etanhan  Iye  itokam 
mayu^inyaya ;  awacanmi  eca  ko- 
wakipa  ece. 

16  Wakantanka  micante  wako- 
kipe  kicaga,  qa  lyotan  Wasake 
cin  he  yusinyemayan  nakaes  : 

17  Otpaza  itokam  ihangma- 
yanpi  sni  nakaes ;  qa  miite  ito¬ 
kam  otpaza  soka  wakahpa  ece 
kin. 

WICOW^OYAKE  24. 

1  Tokeca  oehnakapi  kin  lyotan 
Wasake  cin  etanhan  nallmanpi 
sni  keA  tona  sdonyapi  kin  lye 
taanpetu  kin  wanyakapi  sni  he. 

2  Maginatake  kin  yutokan  iye- 


WICOWOYAKE  25. 


yapi ;  optaye  manonpi  qa  wi- 
lianwicakiyapi  ece. 

3  Wamdenica  tasonsonna  kin 
he  icupi,  wiwazica  tatanka  tawa 
kin  he  kaskapi  ecee. 

4  Wahpanicapi  kin  hena  canku 
etanhan  icunonpa  iyayewica- 
yapi :  Maka  akan  onsikapi  kin 
hena  ptaya  inalimanpi  kta. 

5  Iho,  tohanpi  kin  ekta  iyayapi, 
hewoskan  ikce  son^onna  kin 
iyececa;  hanhanna  hinca  wiya- 
hpayapi  ece ;  hopuza  kin  he  iye 
cincapi  kin  om  woyuteyapi  ecee. 

6  Maga  kin  en  wojupi  mnaki- 
yapi :  qa  wicasta  ^ica  hastan- 
hanka  tawa  yuspipi. 

7  Tancodan  wankapi,  sina  co- 
dan,  qa  osni  en  woakahpe  ni- 
capL 

8  He  akan  raagaju  kin  on  spa- 
yapi,  qa  wowinape  codan  imnija 
kin  adoksohanpi  ece. 

9  Wamdenica  kin  azepi  etan¬ 
han  ewicayakupi  kta,  qa  on^i- 
kapi  akan  un  kin  he  kaskapi  ece. 

10  Tancodan  iyayapi,  wokoyake 
nicapi,  qa  wotektehda  aguyapi 
pahtapi  kin  icupi  ece. 

11  Conkaske  tawapi  otahedan 
wihdi  kagapi ;  rninisa  iyuskice 
kin  naskicapi  tuka  ipuzapi  kta, 

12  Otonwe  kin  etanhan  wica¬ 
sta  comnihdazipi :  qa  taopi  nagi 
kin  sicahowaye  kta:  Tuka  Elo- 
ha  wowitkotkoke  ewicakicihna- 
ke  sni. 

13  Dena  ee  iyoyanpa  kin  to- 
kayapi  ecee ;  tacanku  kin  oka- 
hnigapi  sni ;  qa  ocanku  tawa 
kin  en  ounyanpi  kte  sni. 

14  Tinwicakte  kin  he  anpao 
hehan  najin,  wahpanicapi  qa 
onsikapi  kin  wicakte  kta ;  qa 
hanyetu  en  wamanon  kin  iye- 
cece  kta. 

15  Nakun  wiinahman  ista  kin 
he  otpaza  akita;  Wicista  wan 
iyemakiye  kte  sni  ce,  eya ;  qa 

ite  sina  posmi  codan  hdowin 
ece. 

16  Otpaza  hehan  tipi  ohna  qa- 
pi ;  anposkantu  onaicitakapi  ece ; 
iyoyanpa  kin  sdonyapi  sni. 

17  Hena  en  hanhanna  kin  wi- 
conte  ohanzi  kin  iyahde ;  wi- 
conte  ohanzi  wokokipe  kin  he¬ 
na  sdonyapi  nakaes. 

18  He  qe  mini  ite  kin  akan  ka- 
pojedan :  taku  tawapi  kin  ma¬ 
ka  akan  yasicapi  ece  ;  hastan- 
hanka  iyuwi  ojupi  canku  kin 
wanyake  kte  sni. 

19  Opuza,  nakun  okata  kin  wa 
mini  icu  kta  ;  Hades  tona  wa- 
htanipi  kin  iyececa. 

20  Tamni  kin  akiktonje  kta, 
wamduskadan  kin  yazokapi  kta  ; 
icimana  kiksuyapi  kte  sni ;  qa 
can  wan  iyecen  wosice  kin  ka- 
ksapi  kta. 

21  He  qe  cinca  yuhe  sni  cinca 
tonsni  kin  he  ^icaya  kuwa  ece  ; 
qa  wiwazica  kin  taku  waste  eca- 
kicon  sni : 

22  Tuka  iye  towasake  on  wi¬ 
casta  wasaka  ihangwicaya  ece : 
He  najin  kinhan  tuwedan  wi- 
coni  wacinkiye  kte  sni. 

23  Kokipesniyan  unpi  qupi,  qa 
wncinye  kta,  tuka  iye  ista  ta- 
cankupi  kin  akan  yanka. 

24  Cistiyedan  yuwankan  iye- 
yapi,  hehan  en  unpi  sni ;  qa  kun 
iyayapi,  owasin  iyecen  ewicaya¬ 
kupi  kta  ;  qa  wamnaheza  inkpa 
kin  iyecen  baksapi  kta. 

25  Qa  he  hecetu  sni  kinhan  tu- 
we  iton^ni  makage  kta,  qa  mioie 
kin  yutakuni  kte  sni  he. 

WICOWOYAKE  25. 

1  Hehan  Bildad  ^uhi  kin  wa- 
ayupta,  qa  heya  : 

2  Wokiconze  qa  wokokipe  Iye 
kici  un  :  Iye  wankantu  tawa  kin 
en  wookiye  kaga  ecee. 

3  lye  taozuye  wicayawapi  yu- 
kan  he;  qa  iyoyanpa  tawa  kin 
he  tuwe  ahinanpe  sni  he. 

4  Hecen  taka  on  wicasta  wan 
Taku  Wakan  en  owotanna  kta 
he  ;  qa  tuwe  winollinca  eciya- 
tanhan  tonpi  kin  he  token  ska 
kta  he. 

5  Etonwan  wo,  hanyetu  wi 
ekta,  unkan  iyojanjan  kte  sni ; 
han  wicanhpi  kin  hena  lye  ista 
kin  en  ska  sni  ece. 

6  Sam  iyeya  wicasta  kin,  wa- 
indudan  heca;  qa  wicasta  cinca 
kin,  wamduskadan  heca  kin  ! 

WICOWOYAKE  26. 

1  Hehan  Job  waayupta  qa  he- 
ya: 

2  Tuwe  wowasake  nice  cin  to¬ 
ken  duwasaka  he  ;  isto  wasake 
sni  kin  he  niyakiya  he. 

3  Woksape  codan  un  kin  he  to¬ 
ken  waonspeyakiya  he  ;  qa  to¬ 
ken  wookahnige  otakiya  odaka 
he. 

4  Tuwe  e  wicoie  oyakidaka  he ; 
qa  tuwe  taniya  kin  niye  etan- 
han  hiyu  kta  he. 

5  Wanagipi  kin  hena  ksuweya- 
pi,  mini  mahentanhan,  qa  en 
ounyanpi  kin. 

6  lye  itokam  Hades  sdayehna 
wanka;  qa  wosbe  kin  he  woa- 
kahpe  nica. 

7  lye  bin  waziyata  kin  taku 
tanton  sni  ayutitan ;  maka  kin 
taku  sni  akan  otkeya. 

8  lye  mahpiya  soka  tawa  kin 
ohna  mini  apahta  ece ;  hecen 
hena  ihukuya  mahpiya  sapa  kin 
nahdece  sni. 

9  lye  toiyotanke  ite  kin  ahda- 
hpa,  mahpiya  sapa  tawa  kin 
ahdumdaya. 

10  Mini  ite  kin  akan  iye  qe 
ohomni  icago,  iyoyanpa  kin 
otpaza  icahtake  cin  hehanyan. 

11  Mahpiya  ipatan  kin  hena 
cancan,  qa,  iye  iyopeye  cin  on 
yusinyaya  ece. 

12  Iye  towasake  on  miniwanca 
kin  wakokipe  kicaga,  qa  iye  to- 
okahnige  kin  on  wahanicida  kin 
kakpa  iyeya  ecee. 

13  Iye  Taniya  kin  on  mahpiya 
kin  hduwaste  :  Iye  nape  wamdu- 
ska  najice  cin  he  capa. 

14  Iho,  Iye  tacanku  opapun  kin 
dena  ee  ;  qa  Iye  on  wicoie  ci- 
stinna  hinca  naunhonpi :  tuka 
towasake  wakinyan  kin,  tuwe 
he  okahnige  kta  he. 

WICOWOYAKE  27. 

1  Nakun  Job  tadowan  katin- 
yan  yawankan  icu  qa  heya  : 

2  W’akantanka  ni  un,  eqe  mita- 
woyaco  emiciyaku ;  qa  lyotan 
W’asake  cin  minagi  nina  iyoki- 
sinya  : 

3  Tohanyan  oniya  mitawa  en 
maun,  qa  Eloha  Taniya  mapoge 
ohna  yanke  cinhan  ; 

4  Hehanyan  miiha  taku  sica  ie 
kte  sni,  qa  miceji  kin  wohnaye 
oyake  kte  sni. 

5  Ciyaowotanpi  kte  cin  he  mi- 
tehanyan  un  nunwe ;  tohanyan 
mate  sni  hehanyan  mitoecetu 
kin  ehpewakiye  kte  sni. 

6  Mitoowotanna  en  sutaya  mi- 
hduze  kta,  qa  amdustan  kte  sni ; 
mitaanpetu  en  micante  iyope- 
maye  kte  sni. 

7  Tokamaye  cin  he  sicaya  econ 
kin  iyecece  kta,  qa  tuwe  mitko- 
kim  inajin  kin  he  wahtani  sa  kin 
iyecece  kta. 

8  Wicasta  sica  tawowacinye 
kin  tukte  e  he ;  kakse  kta  na- 
kaes,  tohan  nagi  kin  Eloha  eki- 
ciyaku  kinban. 

9  Hoyeye  cin  he  Wakantanka 
nahon  kta  he ;  wicocante  sica 
akan  u  kte  cinhan. 


WICOWOYAKE  38. 


10  Qais  lyotan  Wasake  cin  en 
wiyuskin  kta  he  ;  anpetu  owa- 
sin  Eloha  hoyekiye  kta  he. 

11  Wakantanka  nape  kin  eciya- 
tanhan  waonspeciciyapi  kta  j  ta- 
ku  lyotan  Wasake  cin  kici  un 
kin  hena  anawahbe  kte  sni. 

12  Iho,  niyepi  owasin  he  wan- 
dakapi,  hecen  tokeca  ocowasin 
winitkotkokapi  he. 

13  Wakantanka  kici  wicasta  si- 
ca  taku  tawa  kin  dee  ;  qa  wica¬ 
sta  wohitika  taku  aihpekiyapi, 
lyotan  Wasake  cin  etanhan  icu- 
pi  ecee  kin : 

14  lye  cinca  yuotapi  kinhan, 
he  mazasagye  kin  on :  qa  iye 
icahwicaye  cin  hena  aguyapi 
imnanpi  kte  sni. 

15  Tona  okicaptapi  kin  hena 
wiconte  en  hapi  kta ;  qa  wiwazi- 
ca  tawa  kin  hena  ceyapi  kte  sni. 

16  Mazaska  maka  mdu  kin  iye- 
c6n  kamna  esta,  qa  upsija  iye- 
ceca  wokoyake  icicaga  qeyas; 

17  Hena  kage  kta,  tuka  wica¬ 
sta  owotanna  hee  koyake  kta, 
qa  wicasta  ecetu  kin  hena  ma¬ 
zaska  kin  kicipamnipi  kta. 

18  Waniduskadan  iyececa  tipi 
icicaga,  qa  waawanyake  wan 
ohanzi  hdepi  wan  kage  cin  iye¬ 
ceca  : 

19  Wdjice  cin  he  iwanke  kta, 
qa  ake  econ  kte  sni:  ista  hdu- 
mdaya,  unkan  iye  en  un  sni. 

20  Wokokipe  yuza,  minitan 
iyececa;  hanyetu  icunhan  ica- 
mna  wan  nahmana  eyaya  : 

21  Wiyohiyanpata  tate  wan 
wank  an  eyaku  kta,  unkan  ye 
kta;  hecen  towanke  kin  etan¬ 
han  iyaya. 

22  Wakantanlia  en  ehpeye  kta, 
qa  ayustan  kte  sni ;  Iye  nape  kin 
etanhan  nape  kta  tuka. 

23,  Eqe  nape  ahdaskapapi  kta, 
qa  tohe  kin  etanhan  ajiji  ehpe- 
yapi  kta. 


WICOWOYAKE  38. 

I  Awicakehan  mazaska  oqapi 
kin  yukan,  qa  mazaskazi  tukten 
yuecepidan  ecee. 

3  Maka  mdu  etanhan  mazasapa 
icupi  ece  ;  qa  inyan  etanhan  rna- 
zasa  sdoyapi  kta. 

3  Otpaza  kin  owihanke  ekici- 
hnaka,  qa  okahmin  owasin  en 
wakita  ece ;  otpaza  inyan  qa 
wiconte  ohanzi  kin. 

4  Akan  yanke  cin  etanhan  ma- 
kohdoka  wan  kalidokapi :  hen 
wicasiha  on  akiktonjapi ;  otke- 
yapi,  wicasta  itehan  kaozezeici- 
yapi  ecee. 

5  Maka  kin  hetanhan  aguyapi 
hinanpa  ece ;  qa  ihukuya  tanhan 
ayumdupi  peta  iyececa. 

6  Inyan  tawa  kin  ehna  sapphi¬ 
res  (inyan  toto)  yukan  ece  ;  qa 
mazaskazi  mdu  kin  hen  yan- 
ka. 

7  Canku  wan,  he  zitkadan  wai- 
yahpaya  ece  kin  sdonye  sni ;  qa 
hinhankaga  ista  atonwe  sni : 

8  Wahanicidapi  cincapi  kin  he 
cankuyapi  sni,  qa  mnaja  kin  he 
tohinni  amani  sni. 

9  Inyan  suta  kin  ekta  iye  nape 
yekiya  ;  he  kin  hutkan  kin  etan¬ 
han  yuptanyan  ece. 

10  Imnija  kin  en  wakpa  se  ka- 
ga  ece;  qa  iye  ista  kin  taku  te- 
hike  owasin  wanyaka. 

II  Wakpa  kin  kuse  kte  sni  on 
nataka  ece ;  qa  taku  nahmanpi 
kin  iyoyanpa  en  au  kta. 

12  Tuka  woksape  he  tukten 
iyeyapi  kta  he  ;  qa  wookalinige 
kin  tukten  yanka  he. 

13  Taku  iyopeyapi  kte  cin  he 
wicasta  sdonye  sni ;  qa  maka 
akan  ni  unpi  kin  ehna  iyeyapi 
sni : 

.  14  Wosbe  kin,  En  maun  sni  ce, 
eya ;  qa  miniwanca  kin  i^,  Mici 
un  sni  ce,  eya. 

15  Mazaskazi  kihnakapi  kin  he 
he  iyopeyepica  sni ;  qa  opetonpi 
kta  on  mazaska  tkeutapi  kte 
sni. 

16  Ophir  mazaskazi  kin  kici 
tkeutapi  kte  sni ;  onyx  (wicasa- 
ke  inyan)  tehike,  ca  sapphiros 
kicica  sni. 

17  Mazaskazi  qa  kohdihdi  kin 
he  iyacinpica  sni ;  qa  mazaskazi 
ecedan  tehike  cin  kici  iciyope- 
yepica  sni. 

18  Taku  tehika  yawapi  qa  ko¬ 
hdihdi  kin  hena  kiksuyapi  kte 
sni ;  qa  woksape  yuhapi  kin  he 
inyan  tehike  cin  isanpa  ecee. 

19  Kus  topaz  kin  he  he  iyecece 
kte  sni ;  mazaskazi  ecedan  waste 
kin  kici  tkeutapi  kte  sni. 

20  Hecen  tokiyatanhan  woksa¬ 
pe  u  kta  he  ;  qa  wookahnige  to- 
yanke  kin  tukten  un  he. 

21  Taku  ni  un  owasin  istapi 
etanhan  akahpetonpi  nakaes  ;  qa 
mahpiya  okinyanpi  kin  etanhan 
nahmanpi  ecee. 

22  Abadon  qa  wiconte  heyapi 
ece ;  Unnogepi  on  he  oyakapi 
kin  naunhonpi  : 

23  Tacanku  kin  he  Wakantan- 
ka  okahniga,  qa  lye  qe  oyanke 
tawa  kin  sdonya  ece. 

24  He  qe  maka  ihanke  kin  ekta 
etonwan  nakaes  ;  mahpiya  ihu- 
kuya  owancaya  iye  wawanyake 
kta. 

25  Tate  tkeutapi  kin  he  kage 
cehan;  qa  mini  kin  iyutapi  on 
aspeyeton  ; 

26  Magaju  woope  wan  kicaga 
qehan  ;  qa  wakinyan  tawakanhdi 
canku  wan  kicaga; 

27  He  ehan  lye  he  wanyaka  qa 
ohdaka;  lye  ehnaka  qa  nakun 
iyukcan : 

28  Tuka  wicasta  kin  heciya ; 
Iho,  Itancan  kokipapi  kin  he  Wo¬ 
ksape  ee  ;  qa  taku  sica  ehpeyapi 
kin  he  wookahnige  ee  ce. 

WICOWOYAKE  29. 

1  Nakun  Job  katinyan  tadowan 
ikikcu  qa  heya : 

2  Tokin  wi  wanakaja  en  iye- 
macecen  ;  Eloha  awanmayaka 
anpetu  qon  iyececa : 

3  lye  qe  petijanjan  tawa  mapa 
aiyojanjan  qeban  ;  lye  taiyoyan- 
pa  kin  on  otpaza  omawani  ecee 
qon  : 

4  Masuton  anpetu  kin  en  iye- 
maceca  qon  ;  Eloha  tawoinahbe 
mitawakeya  akan  yanke  cehan  ; 

5  lyotan  Wasake  cin  he  hinya- 
hin  mici  un ;  micinca  mihduksan 
unpi  qehan ; 

6  Miowe  kin  pteasanpi  en  yu- 
jajapi  qehan;  qa  irnnija  kin  wi- 
hdi  wakpadan  hiyumiciciya  ecee 
qon  : 

7  Tiyopa  ohna  otonwe  en  imda- 
mda  qehan,  canku  ohna  oiyotan- 
ke  wan  emicihnaka : 

8  Koska  kin  wanmayakapi  qa 
naicihmanpi;  qa  wicahincapi  kin 
hena  najinhan  najinpi. 

9  Wicasta  ihdawapi  kin  ia  aya- 
stanpi,  qa  nape  on  iohmus  ehna- 
kapi  ecee. 

10  Wicastayatapi  ho  kin  ana- 
hmanpi,  qa  cejipi  kin  iye  caka  en 
ahdaskape. 

11  Hehan  wicanoge  wanahon 
qa  mayawaste  ;  wicaista  kin  wa- 
wanyaka  qa  mayaotanin  : 

12  Wicasta  wahpanica  howaya 
hehan  niwakiya  nakaes;  nakun 
wamdenica  qa  tuwe  wawiciye 
nice  cin  hena. 

13  Tuwe  tekinica  tawoyawaste 
kin  he  en  mau  ece;  qa  wiwazica 
cante  kin  wiyuskin  waya. 

14  Woowotanna  komdaka,  un- 
kan  he  komayaka  ;  raitawoyaco 
kin  he  sina  qa  watesdake  ee. 

15  Istagongapi  kin  hena  .ista 
mayanpi  waun,  qa  hustepi  kin 
hena  si  ha  mayanpi  ecee  qon : 

16  Onsikapi  kin  hena  atema- 
yanpi  waun  ;  qa  woakinica  sdon- 
waye  sni  qon  he  owade  ece. 

17  Nakun  wicasta  sica  hi  kin 
weciyuksaksa,  qa  iye  hi  etanhan 
yaspaspapi  qon  he  emdaku. 

18  Hehan  hepa ;  Hohpi  mita- 
wa  ohna  mate  kta,  qa  anpetu 
wahduota  kta,  hool  iyececa, 

19  Hutkan  mitawa  mini  kin 
ayuhdokapi  kta,  qa  cu  kin  ade- 
tka  mitawa  akan  yanke  kta; 

20  Mitowitan  kin  he  teca  mi- 
ciyanke  kta  ;  qa  mitinazipe  kin 
minape  ohna  yutecapi  kta. 

21  Hena  e  namahonpi  qa  ape 
unpi ;  qa  mitowiyukcan  kin  on 
inina  yukanpi : 

22  Mioie  kin  iyohakam  iye  ake 
wohdakapi  sni ;  qa  iwae  cin  awi- 
cahinhan  ece. 

23  Nakun  amapepi,  magaju 
apepi  kin  iyececa ;  qa  magaju 
ehake  kin  on  i  hdukawapi  ecee. 

24  Hena  iwicawahaha  kes  wi- 
cadapi  sni ;  qa  miite  iyoyanpa 
kin  he  ehpeyapi  sni. 

25  Canku  wicawecicahniga,  qa 
itancan  imdotanka,  qa  ozuye 
wan  ehna  wicastayatapi  iyecen 
wati ;  wanji  ceyapi  kin  wacin- 
tonhnagwicaye  cin  iyemaceca 
tuka  qon. 

WICOWOYAKE  30. 

1  Tuka  wanna  tona  anpetu  en 
raihakam  unpi  kin  hena  imaha- 
Rapi ;  hena  atewicayapi  qon 
optaye  mitawa  tasunke  kin  om 
ewicawahnake  kta  tawatenw'ave 
sni. 

2  Han,  iye  napepi  towasake 
kin  he  etanhan  imatokeca  he, 
hena  en  wicahincapi  kin  ata- 
kuni  sni  ece. 

3  Takudan  yuhapi  sni,  qa  wo- 
tektehdapi  kin  on  Ranyanpi,  ma- 
ka  puza  kin  yaqogapi  ecee,  wi- 


cotakuni  sni  hanyetu  qa  otiwota 
ehna. 

4  Hena  otehi  etanhan  rnaluha 
yuspipi,  qa  genista  hutkan  kin 
he  woyute  yapi  ece. 

5  Wicacokaya  tanhan  Ramwi- 
cayapi ;  wamanon  sa  wan  iye¬ 
ceca  wicihakam  panpi  ece  qon. 

6  W^okokipe  osmaka  kin  en 
otipi  kta,  makoRdoka  qa  imnija 
kin  ohna. 

7  Can  yuRaRa  kin  ehna  hotonpi 
kta  ;  wapepeka  ihukuya  makata 
iwankapi  kta. 

8  Hena  witkotkoka  cincapi, 
han,  wicasta  sica  cincapi ;  ma- 
koce  kin  etanhan  Ramwicayapi. 

9  Tuka  wanna  hena  wowiRaRa- 
mayanpi  waun,  qa  owestepi  ma- 
kagapi  ece. 

10  W'aRtemadapi  sni,  namiciji- 
capi,  qa  miite  atagosapi  itonpapi 
sni. 

11  Iye  kin  ikan  mitawa  yukca 
qa  kakismayan  ;  heon  etanhan 
iyepi  kin  iiyuwi  kin  mitokam 
ehpeyapi  ece. 

12  Wicacinca  optaye  kin  mi- 
etapa  tanhan  inajinpi  ;  misilia 
naReyam  iyeyapi,  qa  woihangye 
canku  tawapi  kin  mitokam  yu- 
wankan  iyeyapi  ece. 

13  Mitacanku  kin  yumdu  eRpe- 
yapi,  ihangmayanpi  kta  skanpi  ; 
iye  wawiciya  nicapi  tuka. 

14  Tankaya  boRpapi  kin  iyecen 
hiyupi;  kaoRpapi  kin  ihukuya 
paptanptan  iyeiciyapi. 

15  Wonihinciye  takpe  maupi; 
mitawacin  kin  he  kuwa  ayapi, 
tate  iyececa ;  qa  waomakiyapi 
kin  titokan  iyaya,  maRpiya  sapa 
wan  iyececa. 

16  Unkan  wanna  minagi  ami- 
hdapson;  wokakije  anpetu  kin 
sutaya  mayuza  ece. 

17  Hanyetu  kin  he  mahuhu  pa- 
Rdoka  ece  ;  qa  kan  mitawa  ozii- 
ciyapi  sni. 

18  Wowasake  tanka  on  mita- 
wokoyake  yutokecapi;  onMo- 
lida  mitawa  tahu  kin  iyecen  ma- 
yuskiskita  ece. 

19  Upsija  en  iyokpemayan ; 
unkan  maka  mdu  qa  cakota  iye- 
ceca  iraacaga. 

20  Hoyeciciya  tuka  niye  ama- 
yadupte  sni;  en  nawajin,  unkan 
niye  amayatonwe. 

21  Wamakipajin  nicicaga ;  ni- 
nape  wowasake  on  teliiya  ma- 
yakuwa  ece. 

22  Tate  on  wankan  iyema- 
yaya,  akan  iyayeraayaya,  qa  wo- 
wacinye  mitawa  dutakuni  sni. 

23  Tuka  de  sdoriwaya,  niye  wi- 
conte  en  amayahdi  kta,  qa  ni 
unpi  iyulipa  tomniciye  tipi  kin 
en. 

24  Han,  iye  nape  yugate  cin- 
han  wocekiye  yuke  kte  sni  he ; 
toihangye  kin  on  howayapi  esta. 

25  Anpetu  tehika  on  waceye 
sni  he  ;  wahpanicapi  kin  on  mi- 
nagi  iyokisica  ecee. 

26  Taku  waste  awakipe,  tuka 
taku  sica  hi ;  iyoyanpa  awape 
waun,  tuka  otpaza  hi  ece. 

27  Mitezi  ipiga  qa  ayustan  sni ; 
woiyokisica  anpetu  kin  awakipa 
ece. 

28  Anpetu  wi  codan  sapa  oma- 
wani  ece :  nawajin,  omniciye 
kin  en  wasicahowamda  ece. 

29  Unktehi  sunkamayanpi  ima- 
caga ;  qa  hinhankaga  tanka  kin 
takodamayanpi. 

30  Uka  mitawa  kin  sapa  araa- 
yan  ;  qa  okata  on  mahuhu  hu- 
linaga  ecee. 

31  Nakun  candowankiyapi  mi¬ 
tawa  kin  he  woiyokisice  icaga ; 
qa  cotanke  mitawa  tona  ceyapi 
ho  kin  iyececa. 

WICOWOYAKE  31. 

1  Miista  kici  wicotakuve  mici- 

caga  ;  hecen  token  wikoska  wan 
opahta  manke  kta  he. 

2  Hehan  wankan tanhan  Eloha 
taku  tawa  kin  tukte  e  he ;  qa 
lyotan  Wasaka  tawoaihpeye  te- 
hanwankantu  kin  etanhan  tukte 
e  he. 

3  Wicasta  sica  woihangye  aki- 
pe  kte  sni  he ;  qa  wicotakuni 
sni,  tona  woahtani  econpi  kin. 

4  lye  mitacanku  kin  wanyake 
sni  he  ;  qa  miowe  iyulipa  yawa 
sni  he. 

5  Woitonsni  kici  mawani  kin- 
han,  qa  misiha  kin  wohnaye  iya- 
hna  ye  cinhan ; 

6  lye  qe  woowotanna  on  aspe- 
yapi  kin  ohna  tkeumate  kta :  qa 
mitoecetu  kin  Eloha  sdonye  kta, 

7  Miowe  kin  canku  kin  etan¬ 
han  icunonpa  iyaya,  qa  micante 
miista  iyahna  ye  cinhan,  qa  wo- 
sape  wan  minape  askape  cinhan  ; 

8  Miye  hin  wowaju  kta,  qa  tu- 
we  tokeca  yute  kta ;  qa  taku 
icaliwaye  cin  hena  yujunpi 
nunwe. 

9  Micante  winohinca  on  hna- 
yanpi  kinhan  ;  qa  mitakoda  tati- 
yopa  kin  en  iyawape  hecinhan  ; 

10  Winohinca  mitawa  wanji 
tokeca  wakiciyukpan  kta,  qa 
toktokeca  iye  akan  iwankapi 
nunwe. 

11  He  qe  wosice  hinca  tuka; 
qa  he  wmahtani  wayacopi  kin 
ekta. 

12  Han,  he  peta  wan  Abadon 
hehanyan  liuhnage  kta ;  qa  ta¬ 
ku  icahwaye  cin  owasin  yujlin 
kta  tuka. 

13  Mitaokiye  qa  mitaokiye  win 
tawoyaco  kin  ihawakta  sni,  kici 
amakinicapi  qehan ; 

14  Hehan  Wakantanka  inajin 
kinhan  takn  ecamon  kta  he :  qa 
iye  waakite  cinhan  taku  amdu- 
pte  kta  he. 

15  Tamni  mahen  tuwe  makage 


WICOWOYAKE  32. 


yapi  kin  on  imduskin,  qa  taku 
sica  akipa  hehan  skinmiciya 
kinhan  ; 

30  Tuka  iye  nagi  mdasice  kta 
e  miilia  wafitani  wakiye  sni  ece, 

31  Mitawakeya  taoyate  kin, 
Tokin  tado  tawa  etanhan  tuwe 
unqupin,  iunmnanpi  sni  ce,  eyapi 
sni : 

32  Oyate  tokeca  etanhan  tan- 
kan  iwanke  sni ;  oicimani  kin  ti- 
yopa  wakiyuhdoka  ece. 

33  Wowakipajin  mitawa  aka- 
hpe  weciton  Adam  iyececa,  ma- 
maku  ohna  wawahtani  nawaki- 
hbe  cinhan  : 

34  Wicota  hinca  kowakipa  he- 
on  etanhan,  qa  oyate  sicedakapi 
kin  he  wakokipe  micaga  he  ;  he- 
cen  inina  waun,  tiyopa  etanhan 
tankan  mde  sni. 

35  Tokin  tuwe  namahon  im- 
kans  ;  Iho,  iwakag’o  ;  Tokin  lyo- 
tan  Wasake  cin  araayupten,  qa 
wi  casta  makipajin  wow  a  pi  kaga 
kes : 

36  Awicakehan  hinyete  akan 
ewehnake  kta;  he  watesdagwe- 
ton  kta : 

37  Miowe  iyawapi  kin  oweci- 
yake  kta  ;  wicasta  ihdawa  iyecen 
he  ikiyedan  wau  kta. 

38  Maga  mitawa  amahoton  kin¬ 
han,  qa  yumdupi  kin  ohna  wita- 
ya  ceyapi  kinhan  ; 

39  He  towasake  kin  wiyopeyapi 
codan  temwaye  cinhan,  qa  tona 
tawapi  qon  nagipi  kin  tewaya 
unkans : 

40  Ag-iiyapi  eekiya  toka  hu 
icage  kta,  qa  barle  eekiya  wato 
icaga  nunwe. 

Job  oie  kin  henakeca. 


cin  he  is  eya  he  kage  sni  he ;  qa 
tuwe  tezi  mahen  icahunyanpi  he 
Wanjidan  sni  he. 

16  Walipanicapi  taku  canto- 
kpanipi  kin  awicawecinica  kin¬ 
han,  qa  wiwazica  ista  kin  mdu- 
wanica  hecinhan  ; 

17  Qa  onspa  mitawa  kin  he 
misnana  wahdute,  qa  wamdenica 
kin  mici  yutapi  sni  kinhan  : 

18  Komaska  ehantanhan  ateya- 
pi  wan  iyececa  he  mici  icaga; 
qa  ina  tamni  etanhan  he  waon- 
spewakiya  nakaes. 

19  Tuwe  wokoyake  codan  te- 
kinica  wanmdake  cinhan,  qa  wa- 
hpanica  kin  woakahpe  nica  kin¬ 
han  ; 

20  lye  nite  ma5mwaste  sni  kin¬ 
han  ;  qa  tahinca  mitawa  yusdapi 
kin  on  yucozapi  sni  kinhan  : 

21  Wamdenica  kin  nape  apaha 
mduza  kinhan,  tiyopa  ohna  wa- 
ornakiyapi  wanmdaka  qehan  ; 

22  Hinyete  mitawa  okihe  etan¬ 
han  hinhpaya  nunwe  ;  qa  miisto 
hu  kin  etanhan  kaksapi  kte  : 

23  Kinhan  wokokipe  amayanke 
kta,  Wakantanka  toihangye  kin; 
qa  lye  tehanwankantu  kin  on 
owakihi  kte  sni. 

24  Mazaskazi  kin  he  wowasake 
micicaga,  qa  mazaskazi  hinca, 
W’owacinye  mitawa,  ewakiya 
unkans : 

25  Mitowijice  kin  tanka  on 
imduskin  kinhan,  qa  minape  ta¬ 
ku  ota  kamna  kin  on  ; 

26  Anpetu  wi  iyojanjan  wan¬ 
mdaka,  qa  hanyetu  wi  kin  wiya- 
tpatpa  mani ; 

27  Qa  micante  nahmana  en  yu- 
titanpi,  qa  mii  minape  itputaka 
hecinhan  : 

28  He  qe  nakun  woahtani,  wa- 
yaco  ekta ;  Taku  Wakan  wan- 
kan  yanke  cin  he  en  iwaton  kte 
sni  nakaes. 

29  Tuwe  sicemadake  cin  ihang- 


WICOWOYAKE  32. 

1  Hecen  wicasta  yamni  kin  de- 
na  Job  ayupta  ayastanpi,  iye  ista 
en  owotanna  icidaka  nakaeA 

2  Hehan  Elihu  Barakel  cinhin- 
tku,  Buzi  kin,  Rana  wicoun  kin 
etanhan,  he  tocanniye  kin  ide : 
tocanniye  kin  Job  aide,  iye  nagi 
hdaowolanna,  Wakan tanka  isan- 
pa,  heon  etanhan. 

3  Nakun  takodaku  yamni  kin 
hena  tocanniye  kin  aiwicade; 
iye  woayupte  iyeyapi  sni  qeyas. 
Job  yacopi. 

4  Unkan  Elihu  wicoie  on  Job 
iyakipe  un  :  hena  e  anpetu  en 
iye  itokapapi  nakaes. 

5  Unkan  Elihu  wicasta  yamni 
kin  dena  ipi  ohna  woayupte  wa- 
nica  e  wanyaka,  hehan  tocanni¬ 
ye  ide. 

6  Hehan  Elihu  Barakel  cinhin- 
tku  Buzi  kin  he  waayupta  qa 
heya :  Miye  qe  anpetu  en  ama- 
skatudan,  qa  niyepi  pa  niskapi ; 
heon  etanhan  kowakipa,  qa  wo- 
sdonye  mitawa  cicipazopi  kta 
ikowapa. 

7  Anpetu  kin  wohdake  kta  iye- 
ceca  ce,  epa;  qa  waniyetu  ota 
kin  he  woksape  sdonye  wicakiye 
kta  ce. 

8  Heca  esta,  woniya  wan  wi¬ 
casta  mahen  yanka,  qa  lyotan 
Wasaka  toniya  kin  he  wokahnih- 
wicakiya  ecee. 

9  Wicasta  tankapi  woksape  yu- 
hapi  sni,  qa  wncahincapi  kin  wo- 
yaco  okahnigapi  sni  cee. 

10  Heon  etanhan  hepa;  Ana- 
magoptan  po,  mis  eya  wosdonye 
owahdake  kta  ce. 

11  Iho,  nioiepi  kin  ape  waun, 
nitowiyukcanpi  kin  awacin  man- 
ka,  woayupte  oyadepi  icunhan. 

12  Han,  aciwacinpi  inanka,  tu- 
ka  iho,  niyepi  etanhan  tuwedan 
Job  yatokeca  sni,  iye  oie  kin 
aduptapi  sni  ece. 

13  Unkans,  Woksape  iyeun- 
yanpi  ce :  Wakantanka  napeya, 
wicasta  hee  sni  ce,  ehapi  kta 
tuka. 

14  Unkan  miye  en  iapi  ocimda- 
gehan  ehnake  sni ;  heon  nioiepi 
kin  on  miye  amdupte  kte  sni. 

15  Hena  e  yusinyayapi,  ake 
ayuptapi  sni,  iapi  ayastanpi. 

16  Ape  manka,  tuka  takudan 
eyapi  sni;  iye  owanji  najinpi  na¬ 
kaes,  ake  ayuptapi  sni. 

17  Hecen  mis  eya  onspa  raita- 
wa  amdupte  kta  ;  mis  eya  wo¬ 
sdonye  owahdake  kta  ce. 

18  Wicoie  omajudan  nakaes ; 
woniya  mahen  maun  kin  he  ao- 
tinsmayan. 

19  Iho,  mitezi  kin  minisa  yu- 
hdokapi  sni  kin  iyececa ;  na- 
hdece  kta  seca,  wbjuha  teca  kin 
iyececa. 

20  Iwae  kta,  hecen  tanyan 
waniya  kta;  miiha  mdukawa 
kta,  qa  waamdupte  kta  ce. 

21  Tokin  wicasta  ite  yawankan 
iyewaye  kte  snin ;  qa  wicasta 
wanjidan  mdawinte  kte  sni. 

22  Yawintapi  kin  onmaspe  sni 
nakaes :  Icahmaye  cin  he  ihnu- 
hanna  emayaku  kta  tuka. 

WICOWOYAKE  33. 

1  Hececa  esta.  Job  ceciciya  ce, 
iwae  cin  hena  nahon  ye :  qa 
mioie  owasin  tanyan  anagoptan 
wo. 

2  Iho,  wanna  mii  wahdukawa; 
mii  ohna  miceji  wohdaka. 

3  Mioie  kin  hena  micante  ece- 
tu  kin  etanhan;  qa  wosdonye 
ska  kin  miiha  oyake  kta, 

4  Wakantanka  Taniya  kin  he 
miye  makaga  ;  qa  lyotan  Wasa¬ 
ka  toniya  kin  he  nirnayan. 

5  Oyakihi  kinhan  amayupta  wo  ; 
mitokam  ihduwiyeya  wo,  najin 
wo. 

6  Iho,  iyae  cin  iyececa,  mis  eya 
Taku  Wakan  etanhan  waun ; 
mis  eya  upsija  etanhan  maka- 
gapi. 


WICOWOYAKE  34. 


7  Iho,  mitokokipe  kin  wakokipe 
nicage  kte  sni;  qa  woqin  mita- 
wa  kin  he  tkeya  akan  niyanke 
kte  sni. 

8  Awicakehan  minoge  ohna 
iyaa,  qa  nioie  ho  kin  hena  nawa- 
hon : 

9  Miye  maska  hinca,  wokipajin 
codan,  wakasotesni  waun,  qa  wo- 
ahtani  manica  ce. 

10  Iho,  miye  en  wokipajin  aki- 
ta  ;  miye  tokawaya  kecanmakin 
ece. 

11  Misiha  wokaske  en  ehnaka  ; 
mitacanku  owasin  iwanrniciyaka 
ecee. 

12  Iho,  de  en  oniwotanna  sni : 
miye  aciyupte  kta,  Eloha  wica- 
sta  isanpa  tanka  nakaes. 

13  He  tokeca  kici  ayakinica 
kta  he  :  lye  oie  owasin  on  waa- 
yupte  kte  sni  nakaes. 

14  Tuka  VVakan tanka  wanji- 
dan  en  ie  kta;  han,  nonpa  en — 
tuwedan  atonwe  kte  sni. 

15  Wowihanmde  kin  en,  han- 
yetu  wowanyake  en,  woistinbe 
liinca  wicasta  ahinhpaye  cinhan, 
owinja  akan  ogungapi  kin  en  : 

16  Hehan  wicasta  nogepi  wi- 
cayuhdoke  kta,  qa  woon.spe  ao- 
nawicakitake  kta. 

17  Hecen  wicasta  tawowasi 
etanhan  eyaku  kta,  qa  wahani- 
cidapi  wicasta  anakicihbe  kta. 

18  lye  nagi  kin  woha  kin  etan¬ 
han  ekiciyaku  kta,  qa  torii  kin 
wipe  on  hinhpaye  kta  etanhan. 

19  Nakun  owinja  akan  woyazan 
on  kakisyapi,  qa  huhu  ohinniyan 
akinicapi  kin  on. 

20  Hecen  toni  kin  aguyapi  hiti- 
hda  ece,  qa  iye  nagi  woyute 
wastedake  ciqon. 

21  Wanyakapi  etanhan  iye  ce- 
hpi  kin  atakuni  kte  sni,  qa  huhu 
tawa  sdayehna  wanke,  wanyake- 
pica  sni. 

22  Hehan  iye  nagi  woha  kin 


ikiyedan  u,  qa  toni  kin  wicakte- 
pi  kin  ekta. 

23  Wawiciya  yesipi  wan  kici 
un  kinhan,  wanji  kektopawinge 
wicehna,  wicasta  toecetu  kin 
okiciyake  kta  hecinhan  ; 

24  He  onsikida  qa  heye  kta; 
Woha  ekta  iyaye  kta  etanhan 
ehdaku  wo,  miye  woakahpe  wan 
iyewaya  ce. 

25  Cehpi  tawa  yutecapi,  hoksi- 
yopa  isanpa  ;  koska  taanpetu  qon 
en  hdi  kta. 

26  Eloha  cekiye  kta,  qa  iye 
iyokipiye  kta;  hecen  wowiyu- 
skin  on  iye  ite  kin  wanyake  kta  ; 
wicasta  toowotanna  kin  hdiyohi 
kiye  kta  nakaes. 

27  Wicasta  awicatonwan  ;  un- 
kan,  Wawahtani  qa  woecetu  kin 
mdupemni,  tuka  iyecen  ecami- 
con  sni  eye  cinhan  : 

28  Iye  qe  woha  ekta  mi  nagi 
iyaye  kta  etanhan  eyaku  ;  hecen 
mitaniya  kin  iyoyanpa  en  iyu- 
skin  kta  ce. 

29  Iho,  dena  owasin  Wakan- 
tanka  econ  kta,  nonpa,  yamni, 
wicasta  kici ; 

30  Iye  nagi  woha  kin  etanhan 
lidicuye  kta,  wiconi  iyoyanpa  kin 
on  iyoyamye  kta  e  heon. 

31  Nahon  wo.  Job,  anamago- 
ptan  wo  ;  inina  yanka  wo,  kin¬ 
han  katinyan  iwae  kta. 

32  Wicoie  nici  un  kinhan  ama- 
yupta  wo,  wohdaka  wo,  miye 
ciyaowotanna  kta  wacin  nakaes. 

33  Wanica  kinhan,  niye  anama- 
goptan  wo ;  inina  yanka  wo, 
kinhan  woksape  onspeciciye 
kta  ce. 

WICOWOYAKE  34. 

1  Hehan  Elihu  waayupta  qa 
heya : 

2  Wicasta  ksapa,  mioie  kin  na¬ 
hon  miye  ;  qa  wasdonya  yaunpi, 
miye  anamagoptan  po. 

745 


JOB, 


3  Wicanog’e  kin  wicoie  iyukcan 
nakaes,  wicai  woyute  uta  ecee 
iyececa. 

4  Woyaco  unkiyukcanpi  kta ; 
unkiyotahedan  taku  waste  kin 
sdonunyanpi  kta. 

5  Job  hecen  eye  ciqon ;  Miye 
omawotanna  ;  tuka  mitawoyaco 
kin  he  Wakantanka  heyata  iye- 
ya  ece. 

6  Mitawoyaco  kin  en  iwaton 
kte  sni  he  :  maopi  kin  he  asniye- 
pica  sni,  wokipajin  codan. 

7  Tukte  en  wicasta  wan  Job 
iyececa  he  ;  mini  iyececa  wowi- 
haha  yahepa  ece. 

8  Nakun  sieaya  econpi  kin  om 
takodawicaya,  qa  wicasta  sica 
owicapeya  mani  ecee : 

9  Kaken  eya  nakaes ;  Wicasta 
wan  Wakantanka  kici  iyokipi 
iciye  cin  he  takudan  iwaste  kte 
sni  ce. 

10  Heon  etanhan,  wicasta  cante 
yukanpi,  miye  anamagoptan  po  : 
wicohan  sica  Taku  Wakan  ite- 
han  yanka ;  qa  woahtani  econ 
kte  cin  he  lyotan  Wasake  cin 
itehan  un  mmwe. 

11  Wicasta  tohan  kin  he  on 
kicicajuju  kta  nakaes  ;  qa  otoi- 
yohi  tacanku  kin  iyecen  iyohi- 
kiciciye  kta. 

12  Han,  awicakehan  Wakan¬ 
tanka  sieaya  econ  kte  sni;  qa 
lyotan  W^asake  cin  woyaco  yu- 
pemni  kte  sni. 

13  Tuwe  e  lye  maka  kin  awan- 
yagkiya  he  ;  qa  tuwe  maka  oco- 
wasin  kin  ehde  he. 

14  lye  cante  en  ehnake  cinhan  ; 
Tye  Taniya  qa  toniya  kin  ehdaku 
kinhan  ; 

15  Wicacehpi  owasin  witaya 
niya  sni  iyaye  kta;  qa  wicasta 
maka  mdu  kin  en  hdi  kta  tuka. 

16  Nakun  waoyakahniga  he- 
cinhan,  de  nahon  W'o,  mioie  ho 
kin  anagoptan  wo. 

17  Tuwe  woyaco  sicedake  cin 
he  itancan  un  kta  he  ;  qais  iyo- 
tan  owotanna  kin  he  niye  daco 
kta  he. 

18  Wahtesni  ce,  wicastayatapi 
kin  eciyepica  he  ;  Sieaya  econ 
ce,  itancanpi  kin  ewicakiyapi  kta 
iyececa  he. 

19  Eqe  wicasta  itancanpi  itepi 
iyowicakipi  sni,  qa  wijicapi  kin 
wahpanicapi  kin  isanpa  awica- 
tonwe  sni  ece ;  owasin  iye  nape 
kage  cin  heepi  nakaes. 

20  Istakakpanpi  se  hena  tapi 
kta;  hanyecokaya  hehan  oyate 
kin  nihiaciyapi  qa  atakunipi  kte 
sni ;  qa  wasaksakapi  kin  hena 
nape  codan  tokan  awicayapi 
ecee. 

21  lye  ista  wicasta  otoiyohi 
tacanku  kin  akan  un  nakaes  ;  qa 
taowe  iyuhpa  wanyake  kta. 

22  Otpaza  wanica,  qa  wiconte 
ohanzi  wanica,  ohna  wicohan 
sica  econpi  kin  naicihmanpi  kta. 

23  lye  qes  tuwedan  sanpa  ahna- 
ke  kte  sni,  hecen  woyaco  en 
Wakantanka  ekta  ye  kta. 

24  Wasaksakapi  kin  odepica 
sni  wicakamdemdece  kta,  qa  to- 
hepi  kin  en  wicasta  tokeca  ewi- 
caimake  kta. 

25  Heon  etanhan  wicohan  ta- 
wapi  kin  iye  okahniga,  qa  han- 
yetu  en  wicayuptanye  kta;  he¬ 
cen  ihangyapi  kta. 

26  Sieaya  econpi  sa  heon  wica- 
kastake  kta,  tukten  wanyakapi 
ece  kin  entu. 

27  Hena  e  Iye  ihakapa  tanhan 
iyayapi,  qa  tacanku  owasin  awa- 
cinpi  sni  nakaes : 

28  Onsikapi  howayapi  kin  Iye 
en  ukiyapi;  hecen  wahpanica 
howayapi  kin  iye  nawicahon  kta. 

29  Tuka  lye  qe  ozikiye  wicaye 
cinhan  hehan  tuwe  e  wicayasice 
kta  he  :  qa  Iye  ite  anakihbe  cin¬ 
han  hehan  tuwe  ecin  wanyake 


WICOWOYAKE  36. 


kta  he  :  qa  he  oyate  kin  en,  qais 
wicasta  sukaza  kicica  kta. 

30  Hecen  wicasta  walite  sni 
kin  wicastayatapi  un  kte  sni, 
okinni  oyate  wicahmunkapi  kta. 

31  Awicakehan  wanji  Wakan- 
tanka  heciye  kta;  Wanna  wa- 
waqin,  ake  sicaya  ecamon  kte 
sni  ce  : 

32  Taku  wanmdake  sni  kin  ni- 
ye  wanyagmayan  ye ;  wawa- 
htani  kinhan  ake  icimana  eca¬ 
mon  kte  sni  ce. 

33  He  niye  yacin  kin  ohnayan 
kajuju  kta  he;  niye  wicayada 
sni  nakaes :  he  niye  yakahnige 
kta,  qa  miye  kte  sni :  hecen  ta¬ 
ku  sdonyaye  cin  ohdaka  wo. 

34  Wicasta  cante  yuke  cin  he- 
na  hemakiyapi  kta ;  qa  wicasta 
ksapa  anamagoptan  kta  ; 

35  Job  wosdonye  codan  ia  ece  ; 
qa  iye  oie  kin  woksape  en  un 
sni  ce. 

36  Job  owihanke  hehanyan  iyu- 
kcanpi  kta  hecen  mitawacin; 
wicasta  wahtanipi  kin  on  waa- 
yupta  ece  kin  heon  etanhan. 

37  Wahtani  kin  en  wowakipa- 
jin  akage  kta  nakaes  ;  unkiyope- 
3mpi  nape  hdaskaskapa  ;  qa  Wa- 
kantanka  ekta  oie  hduota  ecee. 

WICOWOYAKE  35. 

1  Nakun  Elihu  waayupta  qa 
hey  a : 

2  De  woyaco  eciyatanhan  idu- 
kcan  he  :  Mitoowotanna  kin  he 
Taku  Wakan  tawa  kin  isanpa  ce, 
ehe  ciqon, 

3  Taku  e  iniwaste  kta  he,  keha 
nakaes:  Wawahtani  kin  isanpa 
token  imawaste  kta  he,  eha. 

4  Miye  qe  wicoie  on  aciyupte 
kta,  qa  nitakodapi  nici  unpi  kin 
hena. 

5  Mahpiya  kin  ekta  etonwan  qa 
wanyaka  wo  ;  qa  mahpiya  sapa 


kin  atonwan  wo,  hena  niwankam 
tehan  wankantu, 

6  Niye  wayahtani  kinhan,  iye  . 
en  taku  ecayecon  kta  he ;  qa 
wowakipajin  yahduota  esta  iye 
en  taku  yakage  kta  he. 

7  Oniwotanna  kinhan  taku  e 
yaqu  kta  he  ;  qa  ninape  etanhan 
iye  qe  taku  icu  kta  he. 

8  Wicasta  wan  niye  iyececa  kin 
niohan  sica  itokeca  kta  ;  qa  nito- 
owotanna  kin  wicasta  cinca  iwa- 
ste  kta  tuka. 

9  Wakakisyapi  ota  on  etanhan 
sicahowayapi  kta:  wasaksakapi 
isto  kin  on  howayapi  ecee. 

10  Tuka  tuwedan  heye  sni ; 
Eloha  icahmaye  cin  tukten  un 
he  ;  he  iye  hanyetu  en  dowanpi 
wicaqu  ece. 

11  Iye  maka  woteca  kin  isanpa 
waonspeunkiyapi  ece,  qa  ma¬ 
hpiya  okinyanpi  kin  isanpa  ksa¬ 
pa  unkagapi  kta. 

■12  Heciya  sicahowayapi  kta, 
tuka  iye  waayupte  kte  sni,  wi¬ 
casta  sica  wahanicidapi  kin  on 
etanhan. 

13  Awicakehan  Wakantanka 
taku  sni  kin  nalion  kte  sni;  qa 
lyotan  Wasake  cin  he  atonwe 
kte  sni. 

14  Niye  wandake  kte  sni,  keha 
esta,  woakinica  kin  he  iye  ito- 
kam  yanka  ;  hecen  ape  yaun  kta 
iyececa. 

15  Tuka  wanna  iye  tocanniye 
kin  wawiyohi  sni  qeyas,  wowa¬ 
kipajin  ehna  tanyan  wasdonye 
kte  sni  he. 

16  Tuka  Job  taku  sni  on  i  hdu- 
kawa  ece  ;  wosdonye  codan  wi¬ 
coie  hdaota  ecee. 

WICOWOYAKE  36. 

1  Hehan  Elihu  ake  ie  ca  he- 
ya  :  ^ 

2  Kitanna  iyowinmakiya  wo. 

kinhan  wociciyake  kta ;  eliake 
Eloha  on  taku  oyagpica  nakaes. 

3  Tehantanhan  wosdonye  mi- 
tawa  awaii  kta ;  qa  Icakmaye 
cin  he  woowotanna  weciyao- 
tanin  kta. 

4  Awicakehan  mioie  itonsni 
wanice  kta :  tuwe  wosdonye  en 
ecetu  hince  cin  he  niciyanka, 

5  Iho,  Wakantanka  wasaka, 
tuka  wawahteda  sni  wanica ; 
cante  wowasake  en  iye  wasake 
liinca. 

0  lye  kin  wicasta  sica  niwica- 
kiye  kte  sni,  tuka  onsikapi  kin 
woyaco  wicaqu  kta. 

7  Wicasta  owotanna  etanhan 
iye  ista  ewicakicihdaku  kte  sni  ; 
tuka  wicastayatapi  om  un,  oiyo- 
tanke  kin  akan,  qa  ohinniyan  na- 
jin  wicakiye  kta,  unkan  wankan 
ihdoyapi  kta. 

8  Nakun  inazaicicahiha  on  wi- 
cakaskapi  kinhan,  wokakije  ha- 
honta  on  wicayuzapi  kinhan  ; 

9  Hehan  iye  ohanpi  kin  wica- 
kipazo  ;  qa  wowakipajin  tawapi, 
hena  wahanhanicidapi  nakaes. 

10  Nakun  wowahokonkiye  ekta 
noge  wicakiyuhdoka,  qa  woa- 
htani  etanhan  hdicupi  kta,  ke- 
wicakiya  ece. 

11  Anag'optanpi;  qa  ecen  econpi 
kta  hecinhan,  anpetu  tawapi  kin 
wowaste  en  ihuniyanpi  kta,  qa 
waniyetu  tawapi  kin  wowiyuskin 
en. 

12  Tuka  waanag’optanpi  sni 
kinhan,  wipe  on  wicaktepi  kta, 
qa  wosdonye  codan  tapi  kta. 

13  Tuka  tona  cante  en  wahna- 
yanpi  kin  hena  wocanniye  mna- 
kiyapi  kta  •  iye  wicakaska  esta 
ceyapi  sni  ece. 

14  Wicakoska  hehan  nagi  tapi 
kta ;  qa  taniyapi  kin  wicasapa 
om  un  kta. 

15  Iye  wicasta  onsika  toka- 
kije  etanhan  eyaku  kta,  qa  ka- 

kisyapi  en  noge  wicakiyuhdoke 
kta. 

16  Qa  nakun  ni^^e  qe  wokakije 
i  kin  etanhan  eniyaku  kta  tuka, 
makoce  tanka  ocistiyedan  wa¬ 
nica  ekta  :  qa  wahna  wotapi  ni- 
tawa  tawoyute  kin  he  wasna 
ojudan  kta. 

17  Tuka  niye  qe  wicasta  sica 
yacopi  kin  onijudan :  wayacopi 
qa  woyaco  kiciyuzapi  kta. 

18  Wocanniye  yukan  nakaes, 
okinni  kastakapi  on  tokan  aniye 
kta:  hehan  wokajuju  tanka  eni¬ 
yaku  kte  sni. 

19  Nitowijice  kin  he  iye  waste- 
dake  kta  he  :  hiya,  mazaskazi 
oqapi  qa  wowasake  wokamna 
ocowasin  esta. 

20  Hanyetu  kin  cantokpani  sni 
wo,  en  oyate  kin  tokan  awica- 
yapi  ece. 

21  Waanagoptan  wo,  taku  sice 
cin  ekta  nihduhomni  kte  sni ;  he 
qe  wokakije  isanpa  yahdahniga 
nakaes. 

22  Iho,  Wakantanka  iye  towa- 
sake  on  yuwankan  iyeya  ece; 
tuwe  Iye  iyececa  waonspekiya 
he. 

23  Tuwe  tacanku  kin  ^okici- 
yake  kta  he ;  qa  tuwe ;  Sicaya 
ecanon  ce,  eciye  kta  he. 

24  lye  tohan  kin  datanka  kta 
kiksuya  wo,  wicasta  he  ido- 
wanpi  ecee. 

25  Wicasta  owasin  he  wanj^^a- 
kapi  kta ;  itehantanh,an  wicasta 
he  atonwe  kta  ce. 

26  Iho,  Taku  Wakan  kin  he 
tanka,  qa  unkiye  sdonunyanpi 
sni ;  Iye  tawaniyetu  iyawapi,  he 
qe  okahnihpica  sni. 

27  Tohan  Iye  hinca  mini  osbu 
kin  yutitan  eca,  ininibozan  eci- 
yatanhan  magaju  hiyuyapi  ece. 

28  He  mahpiya  sapa  kin  sbu- 
yapi,  wicasta  ota  awicahinhan 
ece. 


WICOWOYAKE  37. 


39  Nakun  tuwe  rnalipiya  soka 
yumdayapi  kin  okalinige  kta  he  ; 
tawakeya  kahdehdecapi  kin  he. 

30  Iho  lye  taiyoyanpa  kin  ahdu- 
mdaya,  qa  miniwanca  hutkan 
kin  akahpa  ecee. 

31  Hena  on  oyate  kin  wicayaco 
nakaeA  woyute  ota  wicaqu  kta. 

32  Nape  napin  iyoyanpa  on 
ahdahpa,  qa  itkokipe  cin  en  iya- 
yeya  ecee. 

33  Wakinyan  tawa  kin  oihdaka ; 
nakun  wanunyanpi  kin,  tuwe  u 
kte  cin  on. 

WICOWOYAKE  37. 

1  Nakun  de  on  micante  skan- 
^kan,  qa  toyanke  kin  etanhan 
tokan  iyaya. 

2  Nahon  rniye,  lye  ho  hoton 
kin  nahon  po;  qa  lye  i  etanhan 
jijiya  ho  enape  cin  he. 

3  Mahpiya  ocowasin  ihukuya 
iyayeya  ece,  qa  wakanhdi  tawa 
maka  ihanke  kin  hehanyan. 

4  He  iyahna  ho  wan  hoton  kta; 
lye  towitan  ho  kin  on  wakinyan 
hotonkiye  kta ;  qa  iye  ho  na- 
honpi  kinhan,  tawakanhdi  kin 
kpatan  kte  ^ni. 

6  Wakan tanka  iye  ho  kin  on 
wowinihanyan  wakinyan  hoton- 
kiya :  taku  tanka  econ  ece,  un- 
kiye  unkokahnigapi  sni. 

6  Wa  kin,  Maka  akan  yanka 
wo,  eciya  nakaes ;  qa  ikce  ma- 
gaju,  qa  iye  towa^ake  mag’aju 
kin  he  nakun. 

7  Wica^ta  owasin  napepi  askam- 
wicakiton  ece ;  hecen  wicasta 
iyuhpa  iye  tohan  kin  sdonyapi 
kta. 

8  Hehan  wamanica  kin  wa^un 
mahen  kihda  ece,  qa  tipi  tawa 
kin  ohna  yanka  yanke. 

9  Iye  toyanke  kin  etanhan  ta- 
teiyumni  kin  hiyu  ece,  qa  wazi- 
yatanhan  tate  kin  etanhan  osni. 


10  Wakantanka  ipogan  kin  on 
caga  wicaqupi,  qa  mini  otanka 
kin  yuciqapidan  ece. 

11  Nakun  mahpiya  ^oka  kin 
mini  ojukiya  ece ;  taiyoyanpa 
mahpiya  kin  he  hdumdaye  kta. 

12  Unkan  dena  iye  tawiyukcan 
eciyatanhan  ihduhomnirnnipi  ece; 
hecen  iye  taku  econ  wicasi  kin 
iyuhpa  maka  sintomni  ite  akan 
yustanpi  kta. 

13  Wokakije  on  hecinhan,  qa 
makoce  tawa  kin  on,  qai^  wo- 
waonsida  on  hecinhan,  he  hiyu- 
kiya  ecee. 

14  Job,  de  anagoptan  wo ; 
owanji  najin,  qa  Wakantanka 
tawowinihan  kin  awacin  wo. 

15  Tohinni  Eloha  hena  ehnaka 
hecinhan  niye  sdonyaya  he  ;  qa 
tamahpiya  iyoyanpa  kin  iyehye 
ciqon. 

16  Mahpiya  sapa  otkeyapi  kin 
he  niye  oyakahniga  he :  Tuwe 
wosdonye  en  ecetu  hinca  taku 
wowinihan  tawa  kin  hena. 

17  Token  nitawokoyake  cosco- 
za  aya  hecinhan,  iye  itokaga 
tanhan  maka  kin  ozikiye  cin- 
han. 

18  lye  kici  nis  mahpiya  to  kin 
dumdaya  he ;  he  suta,  ihdiyo- 
mdasin  sdoyapi  wan  iyececa. 

19  Taku  unkekiciyapi  kte  cin 
he  onspeunkiya  po  :  otpaza  ite 
kin  on  iapi  ehnaka  unkokihipi 
sni  ye. 

30  Miye  womdake  cin  he  iye 
okiyakapi  kta  he  :  Wicasta  wan 
ie  cinhan  awicakehan  napcapi 
kta. 

21  Unkan  nakaha  iyoyanpa  iye- 
ga  mahpiya  ekta  yanke  cin  he 
wanyakapi  ^ni ;  tuka  tateyanpa 
kin  hiyaya  qa  kaska  ecee. 

22  Mazaskazi  iyege  cin  he  wa- 
ziyatanhan  aupi ;  Eloha  kici  wo- 
witan  wowinihan  hinca. 

33  lyotan  Wasaka,  he  unkoka- 

Enigapi  kte  sni,  wowa^ake  en 
oiyokipi  hinca,  qa  woyaco,  woo- 
wotanna  ota  nakun  ;  eqe  waayu- 
pte  kte  sni. 

24  Heon  etanhan  wicasta  koki- 
papi  kta  :  Tona  cante  ksapeici- 
dapi  kin  hena  owasin  awica- 
tonwe  kte  sni  ce. 

WOCOWOYAKE  38. 

1  Hehan  Jehowa  tateiyumni 
etanhan  Job  ayupta  qa  heya  ; 

2  De  tuwe  wowiyukcan  aotpas- 
ya  he,  wicoie  wosdonye  codan 
on. 

3  Wanna  wicasta  iyecen  ipi- 
yagkiton  wo :  Miye  wiciwange 
kta,  hecen  amayaclupte  kta. 

4  Maka  kin  mdusuta  qehan  tu- 
kten  yaun  he  ;  wookahnige  sdon- 
yaye  cinhan,  oyaka  wo. 

5  He  iyutapi  kin  hena  tuwe 
ehnaka  he,  sdonyaya  hecinhan  : 
qa  tuwe  he  hahonta  ayutitan  he. 

6  Taku  e  akan  he  cin  en  oyu- 
stanpi  he :  qa  oise  inyan  tawa 
kin  he  tuwe  ehnaka  he  : 

7  Anpao  wicanhpi  kin  hena 
kicidowanpi  qehan;  qa  Wakan- 
tanka  cinca  iyuhpa  wiyuskinyan 
panpi. 

8  Qais  tuwe  tiyopa  on  mini- 
wanca  kin  nataka  he,  nahdeca, 
tamni  etanhan  hiyu  qehan  : 

9  Wokoyake  iyecen  mahpiya 
sapa  aopemniwakiya  qehan,  qa 
otpaza  on  yuskiskitapi  kin  iye- 
ceca. 

10  Qa  he  on  wokonze  mitawa 
oweciyaka,  qa  inatake  tiyopa  ko 
ewecihnaka  ; 

11  Qa  hepa;  Dehanyan  yahi 
kta  qa  sanpa  kte  sni ;  qa  den 
wowitan  taja  nitawa  kin  anapta- 
pi  nun  we. 

12  Nitaanpetu  kin  en  hanhanna 
kin  econ  yasi  he ;  anpao  kte  cin 
he  toyanke  kin  sdonyeyakiya  he  ; 

13  Hecen  rnaka  ihanke  kin  en 
yuze  kta;  qa  sicaya  econpi  kin 
hena  etanhan  katatapi  kta. 

14  Upsija  ekta  mazanapcupe 
yuhomnipi  kin  iyececa  ;  qa  wo¬ 
koyake  en  iyececa  najiniciyapi 
ece. 

15-  Hecen  sicaya  econpi  kin 
etanhan  iyoyanpa  yutokan  iye- 
kiciciyapi  kta;  qa  isto  yu- 
wankan  icupi  kin  he  kaksapi 
kta. 

16  Miniwanca  oenape  kin  ekta 
yai  he ;  qa  osbe  oahe  kin  hena 
omayani  he. 

17  Wiconte  tiyopa  kin  hena  ni- 
ciyuhdokapi,  qa  wiconte  ohanzi 
tij^opa  kin  hena  wandaka  he. 

18  Maka  ohdakinyan  hehanyan 
oyakahniga  he  ;  hena  owasin 
sdonyaye  cinhan,  oyaka  wo. 

19  Iyoyanpa  ounye  cin  ekta 
canku  kin  tukte  e  he  ;  qa  otpaza 
kin  tukten  toyanka  he. 

20  Hecen  ihanke  tawa  kin  ekta 
ade  kta ;  qa  hecen  tipi  tawa  ta- 
canku  kin  oyakahnige  kta. 

21  He  ehan  nitonpi  kin  on  sdon¬ 
yaye  kta  he  ;  qa  nitaanpetu  iya- 
wapi  kin  he  tanka  hinca  ! 

22  Wa  omnayanpi  kin  mahen 
yai  he  ;  qa  wasu  ohnakapi  kin  he 
wandaka  he : 

23  He  is  wokakije  anpetu  kin 
ewecihnaka ;  anpetu  en  wata- 
kpepi  qa  okicize  hehanyan. 

24  Tukte  canku  kin  ohna  iyo¬ 
yanpa  kiyuspapi  he,  maka  akan 
wiyohiyanpata  tate  kin  iyayeye 
cinhan. 

25  Magaju  mini  ohna  hiyaye 
kte  cin  tuwe  e  yukinukan  he,  qa 
wakinyan  wakanhdi  kin  canku 
kicaga  he. 

26  Hecen  maka  akan  tukten 
wicasta  wanica  esta  magaju  kta  ; 
hewoskan  wicasta  wanica  kin 
hetu. 

27  Hiewotahedan  qa  otiwota 


WICOWOYAKE  39. 


kin  he  imnaye  kta,  qa  peji  wo- 
hinsma  liinanpeye  kta  e  heon. 

28  Magaju  kin  he  ateyapi  yukan 
he  ;  qa  tuwe  cu  opiye  kin  icah- 
kiya  he. 

29  Tuwe  tamni  etanhan  caga 
hinanpe  kta  he  :  qa  mahpiya 
hewanke  kin  tuwe  icalikiye  kta 
he. 

30  Mini  kin  inyan  iyecen  nahbe- 
iciya ;  qa  wosbe  ite  kin  atasaka 
ece. 

31  Tawamnipa  (Pleiades)  maza- 
icahiha  kin  yakaske  kta  he  :  qa 
Orion  ipiyake  kin  yuska  oyakihi 
he. 

32  Mazaroth  (wicanhpi  wapaha 
ake  nonpa)  tohan  iyehantu  kin- 
han,  niye  ayau  kta  he ;  qa  wa- 
hanksica  (akiyuhapi  kin)  iye 
cinca  iyahna  yus  ade  kta  he. 

33  Mahpiya  woope  kin  sdon- 
yaya  he  ;  qais  maka  akan  ounye 
cin  he  niye  yakonza  he. 

34  Mahpiya  sapa  ekta  niho  ye- 
kiya  oyakihi  he  ;  hecen  mini 
utkanna  anicahpe  kta. 

35  Wakanhdi  kin  hena  yewi- 
cayasi,  unkan  yapi  kta  he  ;  qa, 
Den  unyakonpi  ce,  eniciyapi  kta 
he. 

30  Tuwe  e  woksape  wicapa- 
ksin  en  ehnaka  he  ;  qa  tuwe  woo- 
kahnige  wicacante  en  wicaqu 
he. 

37  Tuwe  e  woksape  on  mahpi¬ 
ya  sapa  kin  yawa  kta  he  ;  qa 
mahpiya  ojuha  kin  tuwe  yucoka 
kta  he : 

38  Tohan  maka  mdu  kin  su- 
ksuta  aya,  qa  maka  yuspaspapi 
kin  askamkiciyapi  kinhan. 

39  Mnaja  kin  niye  tado  iyeci- 
hni  kta  he  ;  qa  mnaja  cinca  toni 
kin  imnayaye  kta  he. 

40  Tohan  wasun  ohna  pustag 
iwankapi,  can  wohinsma  en  wai- 
yape  iyotankapi  kinhan. 

41  Tuwe  e  kangi  woyute  ki- 


camna  kta  he :  tohan  cinca  kin 
Wakantanka  hoyekiyapi  eca, 
woyute  codan  omani  unpi  ecee. 

WICOWOYAKE  39. 

1  Tohan  imnija  tatoka  kin  cin- 
catonpi  eca  sdonyaya  he  ;  qa 
tahinca  ohomnipi  kin  he  iwan- 
daka  he. 

2  Wi  tona  ihunikiyapi  ecee  kin 
yawa  oyakihi  ;  qa  tohan  cinca 
hiyuyapi  ecee  kin  sdonyaya  he. 

3  Hena  patujapi,  cinca  hiyuya¬ 
pi  ;  woiyokisice  tawapi  ehpeki- 
yapi  ecee. 

4  Cincapi  kin  icagapi,  tintoskan 
wasaka  ayapi ;  iyayapi,  qa  ake 
en  wicahdipi  sni. 

5  Tuwe  e  ikce  sonsonna  kin 
kaske  sni  iyayeya  he  ;  qa  tuwe 
ikce  sonsonna  on  kaskapi  kin 
kiyukca  he  : 

6  Heqe  makopuza  tipi  tawa 
wecaga;  qa  hewoskan  makoce 
kin  en  ounyan  ece. 

7  Otonwe  en  wicota  kin  wa- 
htewicadasni  ;  wakahapa  ho- 
yeye  cin  he  nahon  kte  sni. 

8  lie  akan  taku  iyeyepica  hen 
wihan  ece ;  qa  taku  toto  owasin 
ode  kta. 

9  Tinta  tatanka  kin  he  waoni- 
ciye  kta  he;  qa  tatanka  tipi  ni- 
tawa  ohna  un  kta  he. 

10  Tatanka  ikceka  kin  mahyu- 
mdupi  en  hahonta  on  yakaske 
kta  he  ;  qa  nihakarn  iye  kaksiza 
kin  yuhinhe  kta  he. 

11  lye  towasake  tanka,  heon 
wacinyaye  kta  he,  qa  nitohtani 
kin  aihpeyakiye  kta  he. 

12  Wacinyaye  kta  ;  woksapi 
nitawa  aku  kta,  qa  wakapanpi 
nitawa  mnaye  kta  he. 

13  Hinhankaga  tanka  (Ostrich) 
tahupahu  kin  wiyuskin  ece  ;  tu- 
ka  sun  qa  wiyaka  tawa  kin  wa- 
cekiya  he. 

14  Maka  kin  akan  witka  kada 
ece  ;  qa  maka  mdu  kin  en  wabe 
kta. 

15  Qa  wicasiha  nabubuga  kta 
naceca  he  akiktonja;  qa  tinta 
woteca  kin  amani  kta. 

16  lye  cinca  kin  tebiya  wica- 
kuvva,  tawa  sni  iyececa  :  tobtani 
kin  he  taku  ^ni,  wokokipe  codan. 

17  Eloha  he  woksape  akikton^ 
kiya  nakae^,  qa  wookabnige  kin 
okinikiye  sni. 

18  Tohan  wankan  ihdapsinta 
eca,  suktanka  qa  akan  iyotanke 
cin  iwicababa  ece. 

19  ^unka  wakan  kin  i^  wowa- 
sake  niye  yaqu  he  ;  apeyohin  on 
tahu  koyagyaya  he. 

20  Psipsicadan  iyecen  psipsin- 
yakiya  oyakihi  he  :  Poge  on  psa 
kin  he  wokokipe  binca. 

21  Kaksiza  ohna  wanaqobqog’a, 
qa  wowasake  on  psipsice  kta  ; 
okicize  wipe  tonpi  kin  hena 
itkokim  ye  kta. 

22  Wokokipe  on  ibaba  qa  koki- 
pe  kte  sni  qa  mazasagye  ite 
etanhan  nafnni  kte  sni. 

23  lye  iwankam  wanju.  kin  ko- 
kog  hinhda  ;  wahukeza  hbehbeza 
qa  wapahasa  kin, 

24  Ipsicapi  qa  wocanniye  on 
maka  kin  napce  kta  tuka;  qa 
mazayahotonpi  hoton  kinhan 
owanji  najin  kte  sni. 

25  Mazayahotonpi  hoton  eca, 
Ho,  ho,  eya  ece  :  qa  tehantanhan 
okicize  kin  omna,  akicita  tancan 
wakinyan  hotonkiyapi  qa  iyasapi 
kin. 

26  Niye  nitoksape  kin  on  can- 
ska  kin  kinye  kta  he  ;  itokabkiya 
bupahu  yekiye  kta  he. 

27  Qa  niye  nii  on  wamdi  kin 
wankantkiya  kinye  kta,  qa  wan¬ 
kan  hobpi  kicage  kta  he. 

28  He  qe  imnija  en  ounye  kta, 
qa  imnija  hi  kin  akan  ticage  kta, 
qa  be  ipa  kin  en. 

29  Hetanhan  woyute  akita  ece; 
iye  i§ta  tehan  wawanyakapi  kta. 

30  Nakun  iye  cinca  kin  we  ya- 
zokapi  kta  ;  qa  wicaktepi  wanke 
cin  hen  i^  yanka  ece. 

WICOWOYAKE  40. 

1  Nakun  Jehowa  Job  ayupta 
qa  heya : 

2  Wawakipajin  kin  he  lyotan 
Wasake  cin  kici  wakinica  kta 
he.  Tuwe  Eloha  waonspekiye 
kte  cin  he  ito  ayupte  kta. 

3  Hehan  Job  Jehowa  ayupta 
qa  heya : 

4  Iho,  miye  mawabte  sni,  token 
aciyupte  kta  he  ;  minape  mii  en 
ewehnake  kta. 

5  Wancadan  iwaa,  tuka  waa- 
mdupte  kte  ^ni :  han,  nonpa,  tu¬ 
ka  ake  ecamon  kte  sni  ce. 

6  Hehan  icamna  kin  etanhan 
Jehowa  Job  ayupta  qa  heya  : 

7  Wanna  wicasta  iyecen  ipi- 
yag  kiton  wo  ;  Miye  wiciwange 
kta,  qa  niye  amayadupte  kta, 

8  Nakun  mitawoyaco  kin  he 
dutaku  kte  ^ni ;  niye  oniwo- 
tanna  kta  on  mayadaco  kta  he. 

9  Hecen  niye,  Taku  Wakan 
iyececa,  isto  niyukan  he  ;  qa 
Iye  iyecen  ho  on  wakinyan  ho¬ 
ton  yakiye  kta  he. 

10  Wanna  wowitan  qa  woiyo- 
kipi  on  ihduza  wo;  wowasake 
qa  woyuonihan  koyagiciya  wo. 

11  Wocanteptanye  nitaw^a  wo- 
ptecasni  kin  he  kastan  wo,  qa 
wowabanicida  iyubpa  wanyake 
ca  kun  ebpeya  wo. 

12  Wabanicida  otoiyohi  wan- 
yaka,  kun  ebpeya  wo  ;  qa  taku 
sica  econpi  kin  iye  toyanke  ohna 
awicahan  wo. 

13  Hena  witaya  maka  mdu  en 
nawicabman  wo ;  woinabbe  en 
ite  iyawicakaska  wo. 

14  Hehan  mis  eya  wociyake 


WICOWOYAKE  41. 


kta,  nape  nietapa  kin  he  wanini- 
ciye  kta  nakaes. 

15  Iho,  wanna,  behemoth  (un- 
ktehi)  he  niye  kici  wakaga ;  he 
peji  yuta  ece,  tatanka  iyececa. 

16  Iho,  wanna,  towasake  kin 
nite  ohna  un,  qa  tezi  ikan  kin 
ohna  toiyokihi  yanka ! 

17  Hantesa  can  iyecen  sinte 
hdapsanpsan  ece ;  ceca  ikan  ta- 
wa  kin  iciyuhmunpi. 

18  Huhu  kin  mazazi  pson- 
psonna  kin  heca ;  huhu  tawa 
kin  hena  mazasapa  kamdaskapi 
kin  iyececa. 

19  Wakantanka  tacanku  toka- 
pa  kin  hee  :  Tuwe  icahye  cin  he 
tamazasagye  kin  hiyukiya. 

20  He  kin  hena  iye  on  woyute 
icahkiciye  kta  nakaes ;  qa  heci- 
ya  tinta  woteca  iyulipa  skatapi 
kta. 

21  Can  waposbe  kin  ihukuya 
iwanke  kta,  cedi  hu  oinahbe  qa 
ptega  kin  en. 

22  Can  waposbe  kin  ahanziki- 
yapi  kta ;  wakpa  cohwanjica  kin 
aohduteyapi  kta. 

23  Iho,  wakpa  kin  wahanicida 
kta,  iye  kokipe  kte  sni :  kopehda 
sni  un  kta,  iye  i  kin  en  Jordan 
wan  akaduza  esta. 

24  Iye  ista  on  yuze  kta  ;  iye 
poge  on  hmunkapi  kin  yahdoke 
kta  ce. 

WICOWOYAKE  41. 

1  Hinskijupi  wan  on  leviathan 
iyacu  kta,  qa  iiyuwi  en  ceji  kin 
iyeyaye  kta  he. 

2  Psa  ikan  wan  poge  ohna  iye¬ 
yaye  kta,  qa  wapepeka  on  cehu- 
pa  yeciyuhdoke  kta  he. 

3  Iye  wocekiye  niciyuota  kta 
he  ;  qa  iapi  skuyaeniciye  kta  he. 

4  Niye  kici  wicotakuye  kicage 
kta  he  ;  ohinniyan  niye  wowida- 
ke  duhe  kta  he. 

[  5  Kici  niye  yaskate  kta  he,  zi- 
tkadan  wan  iyececa ;  qa  wicinca 
nitawa  kin  on  he  yaka^ke  kta 
he. 

6  Kodakiciya  unpi  kin  hena 
he  hmunkapi  kta  he  :  wope ton- 
pi  kin  om  he  kiyuspaspapi  kta 
he. 

7  lye  ha  kin  wanhinkpe  on 
ojuyaye  kta  he,  qa  iye  pa  kin  hu- 
haka  on. 

8  Ninape  hee  qaes  akan  ehnaka 
wm — okicize  kin  kiksuya  wo, 
ake  ecanon  kte  sni. 

9  Iho,  he  wacinyanpi  kin  wica- 
hnayan ;  nakun  Avanyakapi  kin 
on  tuwe  makata  ehpeyapi  kte  sni 
he. 

10  Hee  yuhica  kta  e  tuwedan 
waditake,  sni :  Hehan  tuwe  e 
miye  mitokam  najin  okihi  kta 
he. 

11  Tuwe  e  mitokaheya  taku 
econ,  hecen  wecicajuju  kta  he  : 
Taku  Mahpiya  ocowasin  ihukuya 
kin  he  mitawa  ece. 

12  Iye  huha  on  inina  manke 
kte  sni ;  qa  taku  on  towasake,  qa 
tawokoyake  oiyokipi  kin. 

13  Tuwe  e  tawokoyake  ito- 
hnake  kin  yuzamni  kta  he  ;  qa 
tuwe  e  cehupa  itakihna  kin  en 
u  kta  he. 

14  Iye  ite  tiyopa  kin  tuwe  yu- 
hdoke  kta  he ;  ihduksanyan  hi 
kin  hena  wokokipe. 

15  Wahacanka  suksuta  tawa 
kin  hena  e  wowitan  ;  ipuspe 
sutaya  ahnakapi  kin  iyecen  nata- 
kapi. 

16  Wanji  wanji  kici  iciyaska- 
pa,  hecen  tate  otahedan  iyaye 
sni. 

17  Wanji  takodaku  iakan  askam- 
yapi  ;  icikoyagyapi,  hecen  yu- 
sdogpica  sni. 

18  Psa  eca  iyoyanpa  hiyuya 
ece ;  qa  ista  kin  anpao  istapehin 
iyececa. 

19  lye  i  etanhan  peta  ide  hiyu  ; 
iye  etanhan  pesnija  hinanpa  ece. 

20  lye  pog’e  etanhan  sota  hiyu 
ecee,  cega  ipiga  qa  mazcega  kin 
iyececa. 

21  Taniya  kin  petaga  idekiya, 
qa  iye  i  kin  etanhan  ide  wan 
hinanpa  ece. 

22  Tahu  akan  wowasake  yanka, 
qa  iye  itokam  wonihinciye  in- 
yanka  ece. 

23  Iye  cehpi  cemcepa  kin 
askamkiciyapi,  iakan  suksuta, 
kaskanskanpica  sni. 

24  Cante  suta  hinca,  inyan  iye¬ 
ceca;  han  wiyutpan  inyan  ihu- 
kuya  kin  iyecen  suta  hinca. 

j  25  Wankan  iyeiciya  eca  wasa- 
ksakapi  kin  kokipapi  ;  nihinci- 
yapi  on  nasnapi  ecee. 

26  Tuwe  mazasagye  ekta  ye- 
kiya  esta  kahtake  kte  sni,  wa- 
hukeza,  wanhinkpe,  qa  huhaka 
kin. 

27  Mazasapa  kin  he  peji  puza 
iyececa  daka,  mazasa  he  can 
ponpona  iyececa. 

28  Itazipa  cinca  kin  nape  kiye 
kte  sni ;  inyan  yuhmunpi  kin 
ag’uyapi  hu  kin  eekiya  ece. 

29  Canhpi  kin  hena  peji  hu 
iyececa  daka,  qa  wahukeza  kos- 
kozapi  kin  he  on  iha  kta. 

30  Waksica  kamdecapi  pepe 
kin  ihukuya  hiyeya ;  iyuhinte 
pepe  wan  upsija  ayumdaya. 

31  Wosbe  kin  cega  ipiga  iyecen 
ipihkiya  ece  ;  miniwanca  kin  he 
pejihuta  cega  iyececa  kaga. 

32  Iye  ihakam  canku  wan  iyo- 
janjanya  ece  ;  wosbe  kin  wanna 
pa  ska  kecinpi  kta. 

33  Maka  akan  iye  iyececa  wa- 
liica  ;  wokokipe  codan  kagapi 
nakaes. 

34  Taku  wankantu  owasin  ekta 
etonwe  kta;  heqe  wahanicidapi 
cinca  iyuhpa  ehna  wicastayatapi 
yanka  ce. 


WICOWOYAKE  42. 

1  Hehan  Job  Jehowa  ayupta 
qa  heya  : 

2  Taku  owasin  niye  ecanon 
oyakihi  sdonwaya ;  qa  niye 
ekta  woawacin  takudan  tehike 
sni. 

3  Hehan  tuwe  e  wosdonye  co- 
dan  wowiyukcan  aotpasye  kta 
he:  Heon  etanhan  womdaka, 
tuka  owakahnige  sni,  taku  miye 
ekta  wowinihan,  qa  sdonwaye 
sni  qon. 

4  Ceciciya  ce,  nahon  ye,  kin- 
han  miye  iwae  kta :  miye  wici- 
wange  kta,  qa  niye  waonspema- 
yakiye  kta. 

5  Noge  winahonpi  kin  on  niye 
on  nawahon  ecee,  tuka  wanna 
miista  wanniyaka : 

6  Heon  etanhan  wahtemicida 
sni,  qa  maka  mdu  cahota  ko  en 
iyopemiciye  kta  ce. 

7  Unkan  kaketu,  wicoie  kin  de- 
na  Jehowa  Job  eciye  cin  iyo- 
hakam,  hehan  Jehowa  Eliphaz 
Temani  kin  heciya ;  Niye  qa 
nitakoda  nonpa  on  wocanniye 
mitawa  ide  :  taku  ecetu  kin  ema- 
yakiyapi  sni  nakae^  Job  mitao- 
kiye  kin  iyececa. 

8  Heon  wanna  tatanka  sakowin 
qa  tamdoka  sakowin  ikikcu  po, 
qa  mitaokiye  .lob  ekta  ya  po,  qa 
niyepi  on  wosna  wan  wahdusna 
po  :  kinhan  Job  mJtaokiye  woce- 
kiye  eniciyapi  kta ;  iye  ite  yu- 
wankan  iwacu  kta  nakaes ;  he- 
cen  wowitkotkoke  eciyatanhan 
ecaciconpi  kte  sni :  taku  ecetu 
kin  emayakiyapi  sni  nakaes,  mi¬ 
taokiye  Job  iyececa. 

9  Hehan  Eliphaz  Temani  kin, 
qa  Bildad  6uhi  kin,  Zopliar  Na- 
amathi  kin  nakun  iyayapi,  qa 
Jehowa  ewicakiye  ciqon  he  ohna 
econpi :  Unkan  Jehowa  Job  ite 
kin  ekta  etonwan. 

WICOWOYAKE  42. 


10  Hehan  Jehowa  Job  wayaka 
ayapi  kin  hdicukiya,  takodaku 
wocekiye  ewicakiciye  cehan. 
Unkan  Jehowa  Job  taku  tawa 
qon  owasin  kiciyuota,  nonpa  aki- 
hde. 

11  Hehan  sunkawicaye  cin  owa¬ 
sin,  qa  tanksiwicaye  cin  owa¬ 
sin,  qa  sdonwicaye  ciqon  iyu- 
hpa  en  hipi,  qa  kici  aguyapi 
yutapi,  iye  ti  ohna ;  qa  onsiki- 
dapi  qa  kihnahnapi,  taku  sica 
Jehowa  en  an  qon  iyuhpa  on  j 
qa  otoiyohi  mazaska  oinpi  wan- 
jikji  qupi. 

12  Unkan  Jehowa  Job  owihan- 
ke  kin  yu waste,  otokaheya  qon 
isanpa:  Hecen  tahinca  kektopa- 
winge  wikcemna  ake  topa  wica- 
yuha,  qa  kamel  kektopawinge 
sakpe,  qa  tatanka  tawanji  kekto- 


pawinge,  qa  sonsonna  wiye  kin 
kektopawinge. 

13  Nakun  cinhintku  sakowin 
qa  cunwintku  yamni. 

14  Unkan  winyan  tokapa  kin 
he  Jemima  eya  cajeyata,  qa 
inonpa  kin  Keziya  eciyapi,  qa 
iyamni  kin  Keren-hapuk. 

15  Qa  makoce  ocowasin  en  wi- 
nohinca  Job  cunwintku  kin  iye- 
cen  owanyag  w'aste  tuwedan 
iyeyapi  sni.  Unkan  iye  tirndo- 
wicayapi  owicapeya  atkukupi 
woyuha  wicaqu. 

16  Unkan  de  iyohakarn  Job 
waniyetu  opawinge  sanpa  wi¬ 
kcemna  topa  ni  un,  qa  iye  cinca, 
qa  cinca  cincapi,  oicage  topa  he- 
hanyan  wanwicahdaka. 

17  Hehan  Job  ta,  wicaUinca  qa 
anpetu  imnahan. 

PSALM  WOWAPI 


PSALM  1. 

1  Wicasta  cante  wa^te  Mnca  ; 

Tuwe  wicasta  sica  tawowahokonkiye  kin  ohna  mani  ^ni, 
Qa  waktanipi  sa  tacanku  kin  en  inajin  sni, 

Qa  wauncapi  oyanke  tawapi  kin  en  iyotanke  sni : 

2  Tuka  Jehowa  toope  kin  wowiyuskin  ya ; 

Qa  tawoahope  kin  awacin  un  kta,  anpetu  hanyetu  koya, 

3  Unkaii  he  can  wan  mini  wakpa  icahda  ojupi, 

Qa  iyehantu  eca  waskuyeca  icakya  ece  kin  he  iyecece  kta 
Nakun  ape  tawa  kin  snije  kte  sni, 

Qa  taku  econ  kte  cin  owasin  tanyan  yustan  kta. 

4  Wicasta  sicapi  kin  hececapi  ^ni ; 

Tuka  hena  aguyapi  ha  tate  kahbog  iyeye  cin  he  iyececapi. 

5  Heon  wicasta  sica  woyaco  kin  en  najinpi  kte  sni ; 

Qa  wahtanipi  sa  wicasta  owotanna  tomniciye  kin  en  unpi 
sni. 

6  Jehowa  wicasta  owotanpidan  tacanku  kin  he  sdonya; 
Tuka  wicasta  sicapi  tacanku  kin  atakuni  kte  sni. 

PSALM  2. 

1  Tokeca  Ikcewicasta  kin  oqoyapi, 

Qa  oyatepi  takusni  awacinpi  kta  he. 

2  Malta  wica^tayatapi  kin  odakonkiciyapi, 

Qa  wicasta  itancanpi  witaya  wohdakapi, 

Jehowa  qa  Tuwe  Sdakiye  cin  on. 

3  Wicaske  tawapi  kin  unpapsakapi  kta , 

Qa  hakahmonpi  tawapi  ehpeunyanpi  kta  ce. 

4  Mahpiya  kin  en  iyotanke  cin  he  iha  kta  ; 

Itancan  kin  iwicahaha  kta. 

5  Hehan  tocanniye  en  wowicakiyake  kta ; 

Qa  sinhda  hinca  en  sitkihda  wicaye  kta. 

6  Tuka  Zion  Paha  Wakan  mitawa  kin  akan, 

Wicastayatapi  mitawa  sdawakiya  ce. 

7  Wokonze  kin  owahdake  kta  ; 

Jehowa  hemakiya,  Micinksi  kin  he  niye, 

Anpe  dehan  cinca  cicaga  ce. 

8  Makida  wo,  kitihan  Ikcewicasta  tawa  wicayaye  kta, 

Qa  maka  ihanke  kin  nitawa  kta  e  cicu  kta. 

9  Maza  icapsinte  wan  on  wicayakawihnuni  kta  , 

Maka  waksica  iyecen  wicayakarndece  kta  ce. 

PSALM  4. 

10  Heon  etanhan  wica^tayatapi,  ksapa  po  ; 

Maka  wayacopi,  waonspeiciciya  po  : 

11  Wokokipe  yuha  Jehowa  ohoda  po ; 

Qa  wonihinciye  on  iyasa  po. 

12  Cinhintku  kin  i  iputaka  po, 

Okinni  sinhda  kta,  qa  tocanniye  kitanna  ide  kinhan, 

Canku  kin  etanhan  nitakunipi  kte  ^ni. 

Tona  iye  wacinyanpi  owasin  cante  wa^tepi  ece. 

PSALM  3. 

Dawicl  tadowan,  iye  cinMntku  Absalom  ite  kin  nakicipa,  ke  eban. 

1  Jehowa,  toka  mayanpi  kin  hena  ota  ay  a  ; 

Tona  takpe  maupi  kin  hena  wicota. 

2  Wicota  minagi  heciyapi ; 

Wakantanka  en  nikiyapi  wanica  ce.  Sela. 

3  Unkan  Jehowa,  mihduksan  wahacanka  kin  he  niye  ; 

Wowitan  mitawa  qa  pa  yuwankan  imacu  kin. 

4  Miho  kin  on  Jehowa  hoyewakiya  ; 

Unkan  iye  Paha  Wakan  tawa  kin  etanhan  namahon.  Sela. 

5  Miye  imunke  ca  mistinbe  ; 

Ake  wekta  ;  Jehowa  mayuhe  cin  heon. 

6  Oyate  kektopawinge  wikcemna  kowicawakipe  kte  ^ni, 
Ihduksan  tanhan  takpe  maupi  kin, 

7  .Tehowa  inajin  wo  ; 

Wakantanka  mitawa  nimayan  wo  ; 

Tokamayanpi  owasin  tapon  hu  kin  en  awicayapa ; 

Wicasta  sica  hi  kin  wicayecamdeca. 

8  Woehdaku  kin  he  Jehowa  tawa; 

Woyawa^te  nitawa  nitaoyate  kin  en  un  nunwe.  Sela. 

PSALM  4. 

David  tadowan.  Candovirankiyapi  on  dowan  itancan  kin. 

1  Wakantanka  owotanna  mitawa, 

Houwaye  cinhan  amayupta  wo  ; 

Makakija  en  mayadutanka ; 

Onsimakida,  qa  wocekiye  mitawa  nalion  wo. 

2  W^icasta  cinca,  tohanyan  mitowitan  wowi^tece  yayapi  kta  he  ; 
Tohanyan  takusni  wasteyadapi  qa  woitonsni  ayakitapi  kta  he. 

Sela. 

3  Tuka  Jehowa  wicasta  wacantkiye  cin  iye  on  eicihde  e  sdonya 

po; 

Hoyewakiya  eca  Jehowa  namakilion  ece  kta. 

4  Kokipa  po,  qa  wahtanipi  sni  po  , 

Nitowinjapi  akan  nicantepi  on  awaicicinpi, 

Qa  inina  yukan  po.  Sela. 

5  Wicoowotanna  wosnapi  kin  wo^na  po, 

Qa  Jehowa  wacinyan  po. 

PSALM  6. 

6  Tuwe  taku  waste  unkipazopi  kta  he,  wicota  eyapi  ece  : 
Jehowa,  niye  nitohnake  iyoyanpa  kin  unkayuhomni  po. 

7  Wowiyuskin  micante  kin  en  eyahnaka, 

Aguyapi  qa  minisa  wicakiciyuotapi  kin  he  isanpa. 

8  Wookiye  en  imunke  ca  nakun  rnistinbe  kta  ; 

Jehowa,  niye  nisnana  wowacinye  en  ounye  mayakiye  cin  heoii. 

PSALM  5. 

Dawid  tadowan.  Cotanka  on  dowan  itancan  kin  kicagapi. 

1  Jehowa  mioie  kin  nahon  wo  ; 

Mitawacin  kin  he  iyukcan  ye. 

2  Mitawocekiye  ho  kin  he  nahon  wo, 

Wicastayatapi  mitawa,  qa  Wakantanka  mitawa  ; 

Ceciciye  kta  heon  etanhan. 

3  Jehowa,  hanhanna  eca  miho  kin  nayahon  kta  ; 

Hanhanna  eca  houciciye  ca  wankan  ewatonwe  kta. 

4  Taku  Wakan  woahtani  en  iyuskin  kin  henica  ^ni ; 

Taku  sice  cin  he  niciti  kte  sni. 

5  Tona  witkotkoke  cin  niista  itokam  najinpi  kte  sni : 

Tona  woahtani  econpi  kin  iyuhpa  sice  wicayadaka  ece. 

6  Tona  itonpisni  kin  hena  ihangwicayaye  kta  ; 

We  wicasta  qa  wicahnaye  sa  kin  he  Jehowa  wahteda  kte  ^ni. 

7  Tuka  miye  nitowaonsida  ota  kin  on  yati  en  wau  kte  ; 

Kocicipe  cin  on  tipi  wakan  nitawa  etkiya  ohowada  kta. 

8  Jehowa,  nitoowotanna  on  araayan  wo,  toka  mayanpi  kin  on 

etanhan  ; 

Miite  itokam  canku  nitawa  owotanna  kaga  wo. 

9  I  kin  ohna  wowicake  wanica  : 

Mahen  tanhan  wicosice  yukan  ; 

Dotepi  kin  wicawoha  yuhdokapi  kin  heca  * 

Cejipi  on  wicahnayanpi  ece. 

10  Wakantanka,  kakiswicaya  wo; 

Wowahokonkiye  tawapi  on  hinhpayapi  nunwe  ; 

Woahtani  hduotapi  kin  on  ehpewicaya  wo  ; 

Niye  nicipajinpi  kin  heon  etanhan. 

11  Tuka  wacinniyanpi  kin  owasin  wiyuskinpi  kte  ; 

Ohinniyan  wiyuskinyan  dowanpi  kte  ; 

Niye  awanwicayahdake  cin  heon  etanhan  : 

Nakun  tona  nicaje  wastedakapi  kin  hena  iniyu^kinpi  kte. 

12  WTcasta  owotanna  kin  niye  dawaste  kta ; 

Jehowa,  wahacanka  iyececa,  wowaste  watesdag  yaye  kta. 

PSALM  6. 

Dawid  tadowan.  Knya  ahiyayapi  en  candowankwapi  on  dowan  itancan  kin. 

1  Jehowa,  nitocanniye  en  iyopemaye  sni  ye ; 

Qa  sinyahda  en  kakismaye  ^ni  wo. 

2  Jehowa,  onsimakida  ye,  wamasake  sni ; 

PSALM  7. 

Jehowa  asnimayan  ye,  mahuliu  teLiya  kakija. 

3  Minagi  kin  is  eya  nina  kakija  ; 

Tuka  niye  Jehowa,  tohanyan  kta  he. 

4  Jehowa  hdicu  ye,  minagi  ehdakii  wo  ; 

Nitowaonsida  kin  on  nimayan  wo. 

5  Wiconte  en  niksuyapi  kin  wanica  ; 

Hades  ekta  tuwe  wopida  eniciye  kta  he. 

6  Comniwahdazi  on  wasake  sni  amayan  ; 

Hanyetu  osan  mi  to  win  j  a  amnitan  way  a  ; 

Istamnihanpe  amau  kin  on  ipahin  spaye  wakiya  ece. 

7  Ceyapi  on  ista  amatakuni  sni ; 

Tokamayanpi  owasin  on  kan  amayan. 

8  Taku  sica  ecanonpi  kin  owasin  mitan  tanhan  ya  po ; 

Jehowa  woceye  mitawa  ho  mamahon  kin  heon. 

9  Jehowa  hoyewakiye  cin  he  namahoii ; 

Wocekiye  mitawa  kin  he  Jehowa  icu  kta. 

10  Tokamayanpi  owasin  istecapi  qa  nihinciyapi  kte  ; 

Ihnuhanna  hdicupi  qa  istecapi  nunwe. 

PSALM  7. 

Dawid  tadowan.  Ku&  Benjamite  oie  kin  on  Jehowa  kahiyaye  ciqon. 

1  Jehowa  Wakantanka  mitawa,  niye  wacinciye  ; 

Tehiya  makuwapi  owasin  etanhan  nimayan  qa  emahdaku  wo  : 

2  Okinni  mnaja  iyecen  minagi  yaspaspa  qa  yaMehdece  kta ; 
Unkan  waehdaku  wanice  kta. 

3  Jehowa  Wakantanka  mitawa,  hecen  ecamon  kinhan  ; 

Minape  ohna  taku  sica  yuke  cinhan  ; 

4  Tuwe  wookiye  en  mici  un  kin  itkom  taku  sica  ecawecon  kin¬ 

han  ; 

Han,  tuwe  taku  on  etanhan  sni  ^icaya  makuwa  kin  he  emdakii 
ece : 

5  Hehan  toka  kin  minagi  tapa  qa  ehdege  kte ; 

Han,  mitaniya  maka  kin  en  namdu  kte  ; 

Qa  mitowitan  watusekseca  en  ounye  kiya  nunwe.  Sela. 

6  Jehowa,  canniniye  cin  en  inajin  wo  ; 

Tokamayanpi  sinhdapi  kin  on  wankan  iyeiciya  wo  ; 

Qa  miye  on  woyaco  cajedate  cin  on  ihduhica  wo. 

7  Unkan  oyate  mniciyapi  kin  aohduteniyanpi  kta ; 

Heon  etanhan  hen  a  on  wankan  ihdoku  wo. 

8  Jehowa  oyatepi  kin  wicayaco  kta  ; 

Jehowa,  mitoowotanna  qa  mitowaste  en  maun  kin  he  iyecen 
mayaco  ye. 

9  Tokin  wicasta  sica  tohanpi  sica  hena  owihanke  yen  ; 

Tuka  wicasta  owotanna  kin  he  yusuta  wo  ; 

Taku  Wakan  owotanna  wicacante  qa  wicapaksin  iyukoan  kin 
he  niye. 

10  Wahacanka  mitawa  kin  he  Wakantanka  etanhan  ; 

Tona  cante  owotanna  niwicaye  cin  hee. 

PSALM  9. 


11  Wakantanka  wayaco  owotanna  ; 

Qa  Wakantanka  anpetu  iyohi  canniyan  un  : 

12  Ihduhomni  sni  kinhan  isan  hdube  kta  ; 

Tiiiazipe  wanna  nawinja  qa  wiyeya  ehnaka  : 

13  Qa  wiconte  wipe  kin  ekta  epazo  ; 

Tunwanhinkpe  kin  ide  kiye  kta. 

14  Wanyaka  wo,  woalitani  on  tinge  ; 

Taku  sica  on  ihdusaka,  qa  woitonsni  hiyuya. 

15  Wolia  wan  kage  ca  iye  kica ; 

Qa  oqapi  iye  kage  cin  en  ohinlipaya. 

16  Tolitani  iye  pa  kin  en  hdi  kta ; 

Qa  toLan  sica  iye  pesdete  ahdihpaye  kta. 

17  Jehowa  toowotanna  kin  on  wakahimdamde  kta; 

Qa  Jehowa  Tehan  wankantu  caje  kin  iwadowan  kta. 

PSALM  8. 

Dawid  tadowan.  Gittith.  on  do  wan  itancan  kin. 

1  Jehowa  Itancan  unkitawapi, 

Maka  kin  owancaya  nicaje  wokitanin  hinca ; 

Nitowitan  mahpiya  kin  iwankam  eyehde. 

2  Hoksiyopa  qa  azin  unpi  ipi  kin  etanhan  woyatan  yakaga ; 
Tona  toka  niyanpi  kin  hena  on, 

Toka  watokicon  ko  wicaduinina  kta  heon. 

3  Mahpiya  nitawa  ninapsukaza  kage  cin  he  wanmdaka  eca ; 
Hanyetu  wi  qa  wicanhpi  eyahnake  cin ; 

4  Wicasta  kin  taku,  hecen  ekta  ewacanni  he  ; 

Qa  wicasta  cinhintku  kin,  on  en  yahi  kta  he. 

5  Kitan  ecinyan  Taku  Wakan  kin  ihukuya  yakaga; 
VVowitan  qa  woyuonihan  on  watesdag  yecaton ; 

6  Ninape  taku  kage  cin  hena  idake  yakiya ; 

Taku  owasin  iye  siha  ihukuya  eyahnaka ; 

7  Tahinca  optaye,  tatanka  ko  owasin  ; 

Qa  nakun  tinta  woteca  kin  ; 

8  Mahpiya  okinyanpi,  qa  miniwanca  hogan  kin, 

Taku  miniwanca  ohna  cankuye  cin  hena. 

9  Jehowa  Itancan  unkitawapi, 

Maka  kin  owancaya  nicaje  wokitanin  hinca. 

PSALM  9. 

Dawid  tadowan.  Muth-laben  on  dowan  itancan  kin. 

1  Micante  ocowasin  on  Jehowa  mdatan  kta ; 

Taku  wowinihan  nitawa  owasin  mdatanin  kta. 

2  Cante  mawaste  qa.niye  on  wimduskin  kta; 

Tehan  Wankan  yaun  nicaje  iwadowan  kta. 

3  Tokamayanpi  hekta  itoheya  hdicuyapi  kinhan, 

Nitokam  hicahanpi  qa  hinhpayapi  kte. 

4  Woakinica  qa  woyaco  mitawa  dusuta; 

PSALM  10. 

Oiyotanke  kin  akan  owotanna  wayaco  idotanke. 

5  Ikcewicasta  iyopewicayaya,  tona  sice  cin  hena  ihangwicayaya ; 
Ohinniyan  qa  owihanke  wanica  cajepi  yapajuju. 

6  Toka  woihangye  tawapi  kin  wanna  owihanke  : 

Qa  totonwepi  kin  hena  dujuju  ; 

Ahna  wicakiksuyapi  kin  he  atakuni  sni. 

7  Tuka  Jehowa  owihanke  wanica  ounye  kte  ; 

Woyaco  on  oiyotanke  tawa  wiyeya  ekihde. 

8  Unkan  wowaste  on  maka  kin  hdaco  kta ; 

Woowotanna  on  oyate  kin  wicayaco  kta. 

9  Nakun  sicaya  wicakuwapi  kin  hena  Jehowa  wowinape  yapi  kta  ; 
Wokakije  anpetu  kin  en  he  wowinape  yapi  kta. 

10  Unkan  tona  nicaje  sdonyapi  hena  wacinniyanpi  kta; 

Niye  Jehowa,  tona  anicitapi  kin  hena  ehpewicayaye  sni  ece. 

11  Jehowa  Zion  en  ounye  cin  he  idowan  po ; 

Tohah  tanka  oyate  kin  en  oyaka  po. 

12.  Tohan  wicawe  akita  eca  hena  kiksuya  ece  ; 

Tona  kakija  hoyeyapi  kin  he  akiktonje  sni. 

13  Jehowa  onsimakida  wo; 

Tona  sicemadapi  token  kakismayanpi  kin  he  wanyaka  wo  . 
Wiconte  tiyopa  etanhan  imacu  kin  he  niye. 

14  Hecen  Zion  cunwintku  tatiyopa  kin  en  nitowitan  ocowasin 

omdake  kta ; 

Wiconi  nitawa  on  imduskin  kta. 

15  Ikcewicasta  woha  wan  kagapi  kin  he  ohna  ihpayapi ; 
Wohmunke  wan  iye  nahmanpi  kin  he  ohna  siha  icihmunkapi. 

16  Woyaco  econ  kin  eciyatanhan  Jehowa  sdonyapi : 

Tiiwe  sice  cin  he  iye  nape  ohan  kin  on  hmunkapi  ece.  Higga- 
on.  Sela. 

17  Wicasta  sicapi  Hades  en  hdicuwicayapi  kta  ; 

Oyate  Wakantanka  akiktonjapi  kin  iyuhpa. 

18  Wahpanicapi  kin  ohinniyan  akiktonjapi  kte  ^ni; 

Wicasta  onsika  wacinyanpi  kin  he  owihanke  wanica  ihanke 
kte  sni. 

19  Jehowa  inajin  ye,  wicasta  akantu  wa^ake  ^ni  nunwe  ; 

Nitokam  Ikcewicasta  kin  wicayacopi  kte. 

20  Jehowa,  wakokipe  wicakicaga  wo  ; 

Hecen  Ikcewicasta  wicasta  ikceka  hecapi  e  sdoniciyapi  kta. 
Sela. 

PSALM  10. 

1  Jehowa,  tokeca  itehan  nayajin  he  ; 

Wokakije  anpetu  kin  en  nayakihhe  kta  he. 

2  Wicasta  Sica  wahanicida  on  kakije  cin  tehiya  kuwa  ece; 
Wohnaye  awacinpi  kin  he  on  icihduzapi  nunwe. 

3  WicaSta  Sica  iye  nagi  taku  cantiheye  cin  on  ihdatan ; 

Qa  waicucu  kinhan  ihdawaSte ; 

Jehowa  he  wahteda  Sni  tuka. 

PSALM  11. 

Wicasta  sica,  ite  walianicida  kin  on, 

Takudan  akite  kte  sni,  Wakantanka  wanica ; 

Hecen  tawacin  ece. 

Tacanku  kin  ohinniyan  suta  ; 

Nitawoyaco  kin  iwankam  un,  isfca  kin  itehan  ; 

Tokawicaye  cin  owasin  awicapogan  kta. 

Cante  mahen  heya  ;  Icimana  mayutokanpi  kte  sni ; 

Wicoicage  qa  wicoicage  hehanyan  woiyokisice  wanice  kta  ce. 
Woyasice,  woyahnayan  qa  woyusice  on  i  kin  ojudan  ; 

Ceji  ihiikuya  woyaskiskapi  qa  woaMani  hiyeya. 

Otonwe  en  waiyapepi  kin  hen  iyotanke  kta ; 

Woinahbe  oyanke  kin  en  wicasta  owotanna  wicakte  kta; 
lye  ista  wicasta  onsika  iyawicape  kta, 

Mnaja  wan  wasun  ohna  yanka, 

He  iyecen,  woinahbe  oyanke  kin  ohna  waiyape  im  kta ; 
Wicasta  onsika  yuze  kta  e  iyape  kta ; 

Wohmunke  tawa  kin  en  wicasta  onsika  au  eca  yuza  ece. 

Patus  inajin  qa  makata  iwanka, 

Hecen  wicasta  wasaka  wicayuhe  cin  on  wicasta  onsika  hinhpa- 
yapi  kta. 

Cante  mahen  heya  ;  Wakantanka  akiktonja  ; 

Ite  nakihman  ;  icimana  wanyake  kte  sni  ce. 

Jehowa,  najin  ye  ; 

Wakantanka,  nape  yiiwankan  ehdaku  wo  ; 

Onsike  cin  hena  akiktonje  sni  wo. 

Tokeca  wicasta  sica  Wakantanka  wahteda  sni  he  ; 

Niye  wawinunge  kte  sni,  cante  mahen  keya  he. 

Niye  wandaka  ;  ninape  on  toyecon  kta  e 
W^icohan  sica  wocanniye  ko  ayatonwan  ece  : 

Tuwe  onsike  cin  he  wacinniye  kta  ; 

Wamdenica  kin  oyakiya  ece, 

Wahtani  sa  isto  kin  kawega  wo  ; 

Wicasta  sica  tosice  cin  ayakite  kta, 

Takudan  iyeyaye  kte  sni  hehanyan. 

Jehowa  Wicastayatapi  ohinniyan  qa  owihaniie  wanice  kta ; 
Makoce  tawa  kin  etanhan  Ikcewicasta  kin  atakunipi  sni. 

Tona  onsika  taku  icekiyapi  kin  he,  Jehowa  niye  nayahon; 
Cantepi  dusuta  kta ;  ninoge  anohyakiye  kta. 

Wamdenica  qa  kakisyapi  kin  towicayecicon  kta  ; 

Hecen  wicasta  maka  akan  icimana  wakokipe  wicakicage  kte 
sni. 

PSALM  11. 

Dawid  taclowan,  Dowan  itancan  kin  kicagapi. 

Jehowa  wowinape  waye ; 

Tokeca  minagi  heyakiyapi  he  ; 

He  nitawapi  onakipa  po,  zitkadan  iyececa. 

Wan,  wicasta  sicapi  tinazipe  nakiwinjapi ; 

Ikan  kin  ekta  tunwanhinkpe  wiyeya  ehnakapi ; 

PSALM  13. 

Otpaza  en  wicasfca  cante  owotanna  wicakutepi  kta. 

3  Woahde  kin  hena  yujujupi  kta  : 

Wicasta  owotanna  taku  econ  okihi  kta  he. 

4  Jehowa  tipi  wakan  tawa  kin  ohna  yanka  ; 

Jehowa  oiyotanke  tawa  mahpiya  kin  ekta  wanka  ; 

lye  ista  kin  wanyaka,  iye  istojuha  wicasta  cinca  wicayukcan 
ece. 

5  Jehowa  wicasta  owotanna  kin  yukcan  kta  ; 

Tuka  wicasta  sica  qa  tona  wawicakipi  wastedake  cin  hena 
lye  nagi  sicewicadaka  ece. 

6  Wicasta  sice  cin  hena  wakanhdi  awicamagaju  kte, 

Peta  qa  inyanzi,  tate  iyurani  wohitike  Mnca  ; 

Miniyatke  ohna  wicaqupi  kin  bee. 

7  Jehowa  owotanna  un,  woowotanna  wastedaka  ece  : 

Tona  ecetupi  kin  hena  iye  ite  kin  wanyakapi  kta. 

PSALM  12. 

I&ahclogan  on  dowankiya  itancan  kin.  Dawid  tadowan. 

1  Jehowa  wanikiya  wo  ;  wicasta  wacantkiye  cin  he  owihanke  ; 
Wicasta  wicake  cin  Adam  cinca  kin  etanhan  atakunipi  sni  ce. 

2  Otoiyohi  iye  takodaku  kici  woitonsni  okiciciyapi  kta ; 

Iha  sdusduta  qa  cante  nonpa  on  iapi  kta. 

3  Jehowa  wicaiha  sdusduta  owasin  baspe  kte, 

Wicaceji  watankaicidaya  ie  cin  he  nakun. 

4  Hena  heyapi ;  Uncejipi  on  wounhitikapi  kta; 

Iha  unyukanpi ;  tuwe  itancan  unyuhapi  he. 

5  Wicasta  onsika  kakijapi  kin  on, 

Wicasta  wahpanica  ceyapi  kin  on. 

Wanna  nawajin  kta  ce,  Jehowa  eye  kta  ; 

Tuwe  he  cantokpani  hinca  kinhan,  wankan  wapa  ewahnake 
kta  ce. 

6  Jehowa  taku  eye  cin  hena  wicoie  ecedan  ; 

Mazaska  maka  oceti  ohna  yuecedan, 

^akowin  akihde  sdoyapi. 

7  Jehowa,  niye  hena  wicayakpatan  kta; 

Wicoicage  kin  de  etanhan  ohinniyan  eyahdaku  kta. 

8  Wicasta  cinca  wahtepi  sni  kin  wankan  ehdepi  kinhan, 

Wicasta  sica  owancaya  manipi  kta. 

PSALM  13. 

Dowankiya  itancan  tawa.  Dawid  tadowan. 

1  Jehowa,  tohanyan  amiyektonje  kta  he,  ohinniyan  kta  he  ; 
Tohanyan  niite  naraayakihhe  kta  he. 

2  Tohanyan  minagi  on  awacin  waun  kta, 

Anpetu  otoiyohi  cante  malice  kta  he  ; 

Tohanyan  tokamaye  cin  miwankam  un  kta  he. 

3  Wanyaka  wo,  Jehowa  Wakantanka  mitawa,  namahon  wo  : 

PSALM  15. 

Tsta  iyoyammayaii  wo,  okinni  wiconte  en  mistiiibe  kta. 

4  Okinni  tuwe  tokamaye  cin,  Wanna  ohiwaya  ce,  eye  kta; 
Makicahe  cinhan  sicaya  makuwapi  kin  iyasapi  kta. 

5  Tuka  miye  nitowaonsida  wacinwaya  ; 

Micante  nitowiconi  kin  on  iyasa  kte. 

6  Jehowa  iwadowan  kta, 

Tanyan  ecamicon  heon  etanhan. 

PSALM  14. 

Dowan  itancan  kin  kicagapi.  Dawid  tawa, 

1  Witkotkoke  cin  he,  Taku  Wakan  wanica  ce,  cante  mahen  eya. 
Hena  ihdusicapi,  wicokan  wakte  sni  econpi ; 

Tu-^yedan  taku  waste  econ  sni. 

2  Jehowa  makpiya  eciyatanhan  Adam  cinca  kin  ahiwicatonwan  ; 
Tuwe  wacinksamya  okanyan  hecinhan  wanyake  kta ; 

Tuwe  Wakantanka  akita  hecinhan. 

3  lyukpa  icunonpa  iyayapi  ;  witaya  ihdusicapi ; 

Tuwedan  taku  wa^te  econ  sni ;  han,  wanjidan  ^ni. 

4  Taku  sica  econpi  kin  owasin  takudan  sdonyapi  sni  he ; 
Mitaoyate  aguyapi  iyecen  wicayutapi, 

Qa  Jehowa  hoyekiyapi  sni. 

5  Hen  wokokipe  on  kopehdapi ; 

Wakantanka  wicoicage  owotanna  kin  en  un,  heon. 

6  Wicasta  onsika  tawowacinye  kin  istenyayapi  kta  ; 

Jehowa  wowinapeye  cin  heon. 

7  Tokin  Israel  woehdaku  tawa  kin  Zion  etanhan  u  nunwe  ; 
Tohan  Jehowa  taoyate  wayaka  unpi  kin  awicahdi  kinhan, 
Jakob  iyuskin  kta,  Israel  pida  kta. 

PSALM  15. 

Dawid  tadowan. 

1  Jehowa,  tuwe  nitawakeya  en  ounye  kta  he  ; 

Tuwe  paha  wakan  nitawa  kin  en  ti  kta  he. 

2  Tuwe  iyaonpepicasniyan  mani,  qa  woowotanna  econ, 

Qa  cante  mahen  wowicake  ia  ece  : 

3  Tuwe  iye  ceji  on  waaie  sni, 

Tuwe  ikiyedan  un  kin  taku  sica  ecakicon  ^ni ; 

Qa  takodaku  on  woyake  sica  wan  icu  sni : 

4  lye  ista  en  wicasta  wahtesni  kin  wahtedapi  sni : 

Tuka  tona  Johowa  kokipapi  kin  hena  wicayuonihan  kta : 
lye  iciconza  on  kiunniiciya  e^ta  hdutokeca  kte  sni : 

5  Mazaska  tawa  ota  kamna  kta  ehnake  sni ; 

Qa  wicasta  iyaonpepica  sni  un  kin  on  wokajuju  icu  sni; 

Tuwe  dena  econ  kin  he  ohinniyan  pahohopi  kte  sni. 

PSALM  17. 

PSALM  16. 

DawicT  tawoinalilje. 

1  Wakantanka  makpatan  wo  ; 

Niye  wacinciya,  heon  etanhan. 

2  Jehowa  heyakiya  ;  Itancan  mitawa  kin  he  niye  ; 

Mitowaste  kin  he  niye  ekta  iyahde  sni : 

3  Makoce  kin  en  wicasta  wacantkiye  cin  hena  ekta, 

Qa  itancanpi  kin,  hena  en  ocowasin  wimduskin. 

4  Tona  wanji  tokeca  wohpapi  kin  hena  woiyokisice  ota  yuhapi 

kta : 

We  wosnapi  kin  hena  wapapson  kte  sni, 

Qa  cajepi  kin  miiha  ohna  iwacu  kte  sni. 

5  Jehowa  wopamni  mitawa  qa  wiyatke  mitawa  kin  hee ; 
Woaihpeye  mitawa  kin  he  niye  dutanka  kta. 

6  Taku  wiciyokipi  kin  imakiyutapi : 

Han,  maga  waste  hinca  mduha. 

7  Jehowa  wahokonmakiye  cin  he  radatan  kta ; 

Nakun  hanyetu  eca  mitapaksin  onspemakiya  ece. 

8  Mitokam  Jehowa  ohinniyan  ewahde  ; 

Mietapa  ekta  un,  heon  mahohopi  kte  sni. 

9  Heon  etanhan  micante  wiyuskin, 

Qa  mitowitan  ipsica  ece  : 

Han,  micehpi  wowacinye  en  wanke  kta. 

10  Minagi  Hades  en  amayadustan  kte  sni ; 

WAnji  Wakan  nitawa  kin  he  wicahwin  wanyagyakiye  kte  sni. 

11  Wiconi  canku  kin  he  onspemayakiye  kta; 

Niite  kin  he  wowiyuskin  ojudan  ; 

Nietapa  ekta  ohinniyan  wiciyokipi. 

PSALM  17. 

Dawid  tawocekiye. 

1  Jehowa,  taku  owotanna  kin  nahon  ye  ; 

^icahowamde  cin  he  anohkiya  wo  ; 

Wocekiye  mitawa  namakihon  ye, 

Iha  wicahnaye  ^ni  etanhan  u  kin  he. 

2  Mayaowotanpidan  kin  he  nitohnake  etanhan  u  kta ; 

Niista  taku  ocitkonza  kin  hena  wanyake  kta. 

3  Cante  imayaduta,  hanyetu  en  mayahi ; 

Imayadukcan,  takudan  iyeyaye  kte  sni ; 

Mii  kin  mitawacin  kakipe  kte  sni. 

4  Wicasta  wicohan  tawapi  ekta,  niiha  oie  kin  on, 

W’aihangye  sa.ohanpi  kin  iwanmdaka  ece. 

5  Mioye  kin  nitacanku  yus  un  ; 

Siha  ewahde  kin  nasdute  sni. 

6  W^akantanka  houciciya ;  amayadupte  kta  heon; 

Anohmakiya  wo,  taku  epe  cin  namakihon  wo. 

PSALM  18. 

7  Tona  wacinyanpi  niwicayaye  nitocantekiye  hdutanin  wo  ; 
Tona  najinpi  kin  etanhan,  ninape  etapa  on. 

8  Wicista  su  kin  iyecen  makpatan  wo  ; 

Nikupahii  ohanzi  ihukuya  namayakbe  kte  ; 

9  Wicasta  sica  ihangmayanpi  itepi  kin  etanhan ; 

Minagi  tokayapi  aohdutemayanpi  kin  hena. 

10  Wasin  tawapi  kin  en  aconkaskapi ; 

Ipi  on  wahanicidaya  iapi  ece. 

11  Wanna  unkowepi  kin  en  aohduteunyanpi ; 

Ista  on  wanyag  iheyapi,  hdatapi  kta  heon. 

13  Mnaja  iyececa,  wayapota  inahni ; 

Qa  mnaja  koska  woinahbe  en  iyotanke  cin  iyececa. 

13  Jehowa  najin  wo,  itkokim  ya  wo,  patuskiya  wo ; 

Mazasagye  nitawa  on  wicasta  sica  etanhan  minagi  eyakii  wo ; 

14  Jehowa,  ninape  on,  wicasta  kin  etanhan  ; 

Wicoicage  wicasta  etanhan, 

Taku  tawapi  wiconi  kin  den  un  ; 

Qa  taku  nahmana  yahnake  cin  on  tezi  ojuwicayakiye  kta : 
Hena  cinca  wipipi  kta  ; 

Qa  taku  ohdaptapi  kin  hoksiyoqopa  aihpewicakiyapi  kta. 

15  Tuka  miye  woowotanna  en  niite  wanmdake  kta; 

Tohan  ouncage  nitawa  yuha  wekta  kinhan,  cante  mawaste  kta. 


PSALM  18. 

Dowankiya  itancan  kin.  Dawid  Jeliowa  taokiye  kin  he  kaga:  Jehowa  tokaya¬ 
pi  owasin  napepi  etanhan,  qa  Saul  nape  etanhan  eyaku  qon,  anpetu  kin  he 
en  oclowan  oie  kin  dena  Jehowa  eciya. 

1  LFnkan  heya ; 

Jehowa  mitowasake,  nina  waste  cidake  kta. 

2  Jehowa  imnija  mitawa,  qa  conkaske  mitawa,  qa  emahdaku  ece 

kin  hee  : 

WAkantanka  mitawa,  wowinape  mitawa,  he  wacinwaye  kta  ; 
Wahacanka  mitawa,  qa  ni  makiya  he  kin,  paha  tehanwankantu 
mitawa  kin  hee. 

3  Jehowa  yatanpi  kte  cin  he  hoyewakiye  kta ; 

Unkan  tokamayanpi  etanhan  nimayanpi  kta. 

4  Wiconte  ikan  kin  on  mayuskiskitapi ; 

Qa  wicosice  wakpa  kin  mayusinyaye  kta. 

5  Hades  ikan  kin  aohdutemayanpi  ; 

Wiconte  mazahtakiyapi  kin  mayuzapi. 

6  lyotanhan  iyewakiye  cin  en  Jehowa  hoyewakiye  kta; 

Qa  W akantanka  mitawa  cewakiye  kta ; 

Tipi  wakan  tawa  kin  eciyatanhan  miho  kin  nahon  kta  ; 

Qa  wocekiye  mitaw'a  iye  itokam  u  kte,  iye  noge  kin  en. 

7  Hehan  maka  kin  yuhuhuzapi  qa  cancan  ; 

He  oahde  kin  yuhuhuzapi  qa  skanskan ; 

Iye  sinhda  heon  etanhan. 

8  Canniyan  etanhan  sota  wankan  iyaya ; 

PSALM  18. 

Qa  i  kin  etanhan  peta  wakulinaga  ; 

Heon  petaga  ideyapi. 

9  Nakun  makpiya  kin  patuskiye  ca  kun  u  ; 

Qa  iye  siha  ihukuya  otpaza. 

10  Qa  Kerub  wan  akan  iyotanke  ca  kinyan  iyaya  : 

Han,  tate  Lupahu  kin  akan  kinyan. 

11  Woinalibe  tawa  otpaza  kin  he  kaga; 

Ihduksan  tawokeya  kin  mini  otpaza ; 

Mahpiya  en  mahpiya  soka  kin  hee. 

12  Itokam  iyoyanpa  on  mahpiya  soka  tawa  kin  hiyaya ; 

Wasu  qa  petaga. 

13  Hehan  mahpiya  ekta  Jehowa  wakinyan  hotonkiya; 

Qa  lyotan  Wankan  kin  ho  hdatanin  : 

Wasu  qa  petaga. 

14  Unkan  tunwanhinkpe  kihiyeya  qa  napewicaya ; 

Nakun  wakanhdi  hiyuye  ca  yusinyewicaya. 

15  Hehan  mini  sicu  kin  wanyakapi ; 

Qa  maka  oahde  kin  yutaninpi ; 

Jehowa  niye  he  iyopeyaya  ; 

Nitocanniye  oniya  ipogan  kin  heon. 

16  Hehan  wankantanhan  hiyu  qa  mayuze  kta; 

Mini  ota  etanhan  imacu  kta. 

17  Tokamaye  wasake  cin  etanhan  emayaku  kta ; 

Qa  tona  sicemadapi  kin  etanhan  ; 

Hena  mikapeya  wasakapi  nakaes. 

18  lyomakisica  anpetu  kin  en  iyamahpayapi  kta  ; 

Tuka  Jehowa  mayusuta  kin  hee. 

19  Unkan  makoce  tanka  en  amahi ; 
lyokipiwaye  cin  heon  emayaku  kta. 

20  Mitoowotanna  iyecen  Jehowa  ecamicon  kta; 

Minape  ska  kin  iyecen  micicajuju  kta. 

21  Jehowa  tacanku  kin  hena  owape  ; 

Qa  Taku  Wakan  mitawa  sicaya  amdustan  sni. 

22  lye  tawoyaco  kin  owasin  mitokam  un ; 

Qa  toope  kin  mitantanhan  ehpewaye  kte  sni. 

23  Nakun  iye  itokam  ecetu  waun  ; 

Qa  wawahtani  kin  etanhan  tinsmiciya. 

24  Heon  mitoowotanna  iyecen  Jehowa  micicajuju  ; 

Iye  ista  itokam  minape  ska  kin  heon. 

25  Tuwe  wacantkiye  cin  he  kici  wacantkiya  nihdutanin  kta; 
Wicasta  owotanna  kici  oniwotanna  kta  : 

26  Tuwe  ecedan  un  kin  he  kici  ecedan  nihdutanin  kta ; 

Qa  tuwe  pemni  un  kin  he  kici  nihdupemni  kta. 

27  Niye  oyate  onsika  niwicayaye  kte  : 

Tuka  ista  wankantupi  kin  kun  hiyuwicayaye  kta. 

28  Niye  petijanjan  mitawa  ideyaye  kta  : 

Jehowa  mita  Wakantanka  otpaza  iyoyammiciye  kte. 

29  Niye  on  ozuye  wan  awaimnanke  kta ; 

Wakantanka  mitawa  on  conkaske  wmn  awapsice  kta. 

14 


PSALM  18. 

30  lyotan  Wasaka  tacanku  kin  he  yustanpi ; 

Jehowa  oie  kin  he  yuecepidan  ; 

Tona  wacinyanpi  owasin  he  wahacanka  yapi. 

31  Hecen  Jehowa  icunonpa  tanhan  Taku  Wakan  kin  tukte  e  he  ; 
Qa  Wakantanka  unkitawapi  icunonpa  tanhan  tuwe  imnija 

he. 

32  lyotan  Wasake  cin  wowasake  on  ipiyag  makiton ; 

Qa  mitacanku  miciyustan. 

33  Misiha  tatokadan  iyececa  micaga  ; 

Qa  pajodan  mitawa  akan  najin  makiya. 

34  Minape  kicizapi  onspemakiya, 

Hecen  miisto  mazasa  itazipa  kin  yuwinja. 

35  Unkan  nitowiconi  wahacanka  kin  mayaqu  : 

Nakun  ninape  etapa  kin  najin  makiye  kta; 

Qa  nitowahbadan  tanka  makage  kta. 

36  Mihukuya  caewahde  kin  hena  mayadutanka  kte ; 

Hecen  miiskahu  nasdute  kte  sni. 

37  Tokamayanpi  tawicawapa  qa  ewicawehdege  kta; 

Qa  bowicasotapi  sni  hehanyan  wahdicu  kte  sni. 

38  Wicawakahubuge  kta,  hecen  najin  okihipi  sni ; 

Misiha  ihukuya  ilipayapi  kta. 

39  Unkan  okicize  kta  wowasake  on  ipiyag  mayakiton  ; 

Tona  takpe  maupi  kin  hena  mihukuya  iyewicayaye  kta. 

40  Nakun  tokamayanpi  tahupi  kin  mayaqu  ; 

Qa  tona  sice  madapi  kin  hena  ihangwicawaye  kta. 

*■  41  Hena  howayapi  kta,  tuka  wanikiya  wanica : 

Jehowa  hoyekiyapi  kta,  tuka  awicayupte  sni. 

42  Hehan  wicawakamdumdu  kta,  tate  itokam  maka  mdu  iye¬ 

ceca  ; 

Canku  upsija  iyecen  tankan  ehpewicawaye  kta. 

43  Oyate  kicizapi  kin  etanhan  ernayahdaku  kte  ; 

Ikcewicasta  kin  en  itancan  emayahnake  kte  ; 

Oyate  sdonwicawaye  sni  qon  hena  wowidagwaye  kta. 

44  Noge  on  nahonpi  kinhan  anamagoptanpi  kta; 

Wicasta  tokeca  cinca  kin  mayaonihanpi  kte. 

45  Oyate  tokeca  cinca  kin  atakunipi  kte  sni ; 

Qa  conkaske  taw’api  etanhan  cancanyan  hiyupi  kta. 

46  Jehowa  ni  un  ;  qa  Imnija  mitawm  yawastepi  nunwe  ; 

Qa  Wakantanka  Wanikiya  mitawa  kin  he  yatanpi  nunwe. 

47  lyotan  Wasaka  watokiconpi  maqu  ece  kin  hee  ; 

Qa  nakun  mihukuya  oyatepi  wicaktedan. 

48  Tokamaye  cin  etanhan  eraahdaku  ; 

Han,  tona  takpe  maupi  kin  wiciwankam  emayahde  kta  ; 
Wicasta  waihangye  cin  etanhan  ernayahdaku  kta. 

49  Heon,  Jehowa,  Ikcewicasta  ehna  ciyatan  kte  ; 

Qa  nicaje  iwadowan  kta. 

50  Wicastayatapi  tawa  kin  woehdaku  kiciyutanka  ; 

Qa  tuwe  Sdakiye  cin  he  wowaonsida  ecakicon  ece  ; 

Dawid  qa  iye  cinca  kin,  owihanke  wanica. 

PSALM  20. 


PSALM  19. 

Dowan  itancan  kin,  Dawid  tadowan, 

1  MaLpiya  kin  Wakan tanka  towitan  kin  oyaka ; 

Qa  okotonyan  kin  iye  nape  okan  kin  yuotanin  ece. 

2  Anpetu  wan  anpetu  iapi  okiciyake  kta ; 

Qa  hanyetu  wan  hanyetu  wosdonye  kiciyuotanin  kta. 

3  Iapi  wanica  qa  wicoie  wanica  ; 

Hena  ho  kin  ecaca  nahonpi  Bni. 

4  Hena  iyutapi  ikan  kin  maka  owancaya  iyaya ; 

Qa  oiepi  kin  maka  ihanke  kin  ekta. 

Hena  ehna  anpetu  wi  kin  wokeya  wan  kicaga. 

5  Unkan  he  winohinca  yuze  kte  cin  wan 
Wankan  tipi  etanhan  hdinanpe  cin  iyececa ; 

Wicasta  wasaka  iyecen  kiinyanka  iyuskin. 

6  Mahpiya  ihanke  kin  hetanhan  ya  ece  ; 

Qa  unma  ihanke  kin  ekta  ki ; 

Qa  iyokate  cin  etanhan  takudan  nahmanpi  sni. 

7  Jehowa  toope  kin  yustanpi,  wicanagi  kin  yuhomni ; 

Jehowa  tawoyaotanin  kin  he  wowicake, 

Witkotkoke  cin  wicayuksapa  ece. ' 

8  Jehowa  taku  econ  wicasi  kin  hena  ecetu, 

Wicacante  iyuskinkiya ; 

Jehowa  tawoahope  kin  ecedan,  wicai^ta  iyoyamya  ece. 

9  Jehowa  kokipapi  kin  he  ska,  ohinniyan  he  kta ; 

Jehowa  tawoyaco  kin  he  wowicake,  ocowasin  owotanna. 

10  Hena  mazaskazi  isanpa  wastedapi  kte ; 

Han,  mazaskazi  ecedan  ota  kin  isanpa  : 

Nakun  tuhmaga  canhanpi  isanpa  skuya ; 

Qa  tuhmaga  canhanpi  sbu  kin. 

11  Nakun  hena  on  nitaokiye  wahokonkiyapi ; 

Hena  yuhapi  kin  wokajuju  tanka. 

12  Tuwe  wahtani  ohdahniga  okihi  he ; 

Nahmanpi  kin  hena  rnicicajuju  wo. 

13  Nakun  woahtani  tanka  kin  etanhan  nitaokiye  ehdaku  wo ; 
Hena  wowidagmaye  sni  nunwe  ;  kinhan  omaowotanna  kta, 
Qa  woahtani  ota  iyaonpepica  sni  waun  kta. 

14  Jehowa  imnija  mitawa  qa  tuwe  opemakiton  kin, 

Mii  oie  kin  qa  micante  taku  awacin  kin, 

Hena  niye  iyonicipi  nunwe. 

PSALM  20. 

Dowan  itancan  kin  on.  Dawid  tadowan. 

1  Wicocante  ^ica  anpetu  kin  en  Jehowa  nanihon  kte  ; 

Jakoh  ta  Wakantanka  caje  kin  wankan  enihde  nunwe. 

2  Tipi  wakan  kin  etanhan  oniciye  kte  ; 

Qa  Zion  etanhan  niyuwasake  kta. 

3  Nitawo^na  owasin  kiksuye  kte  ; 

Qa  peta  on  wadusna  kin  hena  icu  kta.  Sela. 


■V 


PSALM  21. 

4  Nicante  yiize  cin  eciyatanhan  nicu  kte', 

Qa  nitawacin  owasin  ecetuniciciye  kta. 

6  Woehdaku  nitawa  on  unkiyu^kinpi  kta; 

Qa  Wakantanka  unkitawapi  caje  kin  on 
Wiyokihedan  eunkihdepi  kta. 

Wocekiye  nitawa  owasin  Jehowa  ecetuniciciye  kte. 

6  Jehowa  iye  Sdakiye  cin  he  nikiya  wanna  sdonwaya ; 

Mahpiya  wakan  tawa  eciyatanhan  nakihon  kta. 

Nape  etapa  waniye  wowasake  kin  he  on. 

7  Hunh  canpahmihma  qa  hunh  suktanka, 

Tuka  unkiye  Jehowa  Wakantanka  unkitawapi  caje  on  unkiwin- 
ktapi  kta. 

8  Hena  e  patujapi  qa  hinhpayapi : 

Tuka  unkiye  naunjinpi  qa  bosdan  unyakonpi. 

9  Jehowa  wanikiya  wo  ; 

Hoyeunyanpi  anpetu  kin  en, 

Wicastayatapi  kin  naunkihonpi  kte. 

PSALM  21. 

Dowan  itancan  kin  on.  Dawicl  tadowan. 

1  Jehowa,  nitowasake  on  wicastayatapi  kin  cante  waste  kta ; 

Qa  woehdaku  nitawa  on  nina  iyuskin  kta. 

2  Taku  cantokpani  kin  he  yaqu  ; 

Qa  iye  iha  taku  da  kin  he  teyahinda  Sni.  Sela. 

3  Woyawaste  w’aste  kin  yuha  itkoyakipe  kta; 

Mazaskazi  watesdake  wan  pa  akan  eyecihnake  kta. 

4  Wiconi  nicida,  he  yaqu  ; 

Anpetu  hanska,  ohinniyan  qa  owihanke  wanica. 

5  Waniyakiye  cin  on  towitan  tanka  kte  ; 

Woyuonihan  qa  wowaste  akan  eyahnake  kta. 

6  He  woyuwaste  owihanke  wanica  yakage  kta ; 

Niite  etanhan  wowiyuskin  on  iyuskinyakiye  kta. 

7  Wicastayatapi  kin  Jehowa  wacinyan  un  ; 

Unkan  lyotan  Wankan  un  tawocantekiye  en  kahuhuzapi  kte 
sni. 

8  Tokaniyanpi  owasin  ninape  iyewicaye  kta  ; 

Tona  sicenidapi  kin  ninape  etapa  iyewicaye  kta. 

9  Niite  itokam  maza  Sdoyapi  oceti  ide  kin  iyecen  wicayakage 

kta ; 

Jehowa  tocanniye  on  nawicapce  kta  ; 

Qa  peta  kin  huhnahwicaye  kta. 

10  Taku  icahyapi  kin  maka  etanhan  ihangyaye  kta ; 

Qa  cincapi  kin  Adam  cinca  kin  etanhan. 

11  Taku  sica  nihiyohi  kta  cinpi ; 

Taku  sica  konzapi,  tuka  okihipi  kte  sni. 

12  Heon  etanhan  wicitokam  eyakate  cinhan, 

Hekta  itoheya  hdicu  wicayaye  kta. 

13  Jehowa,  nitowasake  on  nihduwankantuya  nunwe, 
Unkahiyayapi  kta,  qa  nitowasake  unkidowanpi  kta. 

PSALM  22. 

PSALM  22. 

Dowankiya  itancan :  Anpao  takinca  kin  on.  Dawid  tadowan. 

1  Wakantanka  mitawa,  Wakantanka  mitawa, 

Tokeca  elipemayaya  he  : 

Wa^icahowamde  oie  kin  en  tehan  omayakiye  sni. 

2  Wakantanka  mitawa,  anpetu  icunhan  hoyewaye  kta, 

Tuka  amayadupte  kte  sni ; 

Nakun  hanyetu  en,  qa  inina  manke  ^ni. 

3  Tuka  niye  niwakan, 

Israel  yatanpi  kin  en  ounyaye  cin. 

4  Atewicunyanpi  wacinniyanpi  qon ; 

Wacinniyanpi  unkan  ewicayahdaku. 

5  Hoyeniciyapi  unkan  ewicahdakupi ; 

Wacinniyanpi  unkan  istecapi  sni. 

6  Tuka  miye  wamdudan  hemaca,  qa  wicasta  hemaca  6ni^ 
Wicasta  ekta  wowistece  mayanpi,  qa  oyate  kin  wahtemadapi 

sni. 

7  Tona  wanmayakapi  owasin  wowihaha  mayanpi ; 
Aiksinmayanpi,  apomnamnamakiyapi. 

8  Jehowa  ihduzeze  ce  ;  ehdaku  kta  ; 

Wasted ake  cin  heon  nikiye  kta  ce,  eyapi. 

9  Tuka  wicatamni  etanhan  imacu  qon  he  niye  ; 

Ina  aze  kin  akan  wowacinye  mayaqu. 

10  Wicatamni  kin  etanhan  niye  en  aihpemayanpi ; 

Ina  tezi  kin  hetanhan  Wakantanka  mitawa  he  niye. 

11  Mitehanyan  un  sni  wo,  woiyokisice  kiyedan  un  ; 

Nakun  waokiya  wanica,  heon  etanhan. 

12  Tatanka  ota  aohdutemayanpi ; 

Basan  etanhan  wasakapi  kin  ohomni  takpe  maupi. 

13  Mnaja  ocinsica  qa  hoton  ece  kin, 

He  iyecen  aimayukawapi. 

14  Mini  iyecen  mapapsonpi ;  qa  huhu  mitawa  owasin  makap 

sunpi ; 

Micante  cansin  iyececa,  mitezi  mahen  ^doyapi. 

15  Maka  cega  onspa  iyecen  niitowasake  ^pan  ; 

Nakun  miceji  macaka  en  askapa, 

Qa  wiconte  maka  mdu  kin  en  amayade  kta. 

16  §unka  ohomni  imayayapi ; 

Wicasta  sica  omniciye  kin  aohdutemayanpi ; 

Minape  misiha  ko  capapi. 

17  Huhu  mitawa  owasin  wahdawa  ; 

Ahitonwanpi  qa  opamahtapi, 

18  Wokoyake  mitawa  kicipamnipi ; 

Qa  mitasina  on  kansu  kutepi. 

19  Tuka  Jehowa  niye  mitehanyan  un  sni  ye  ; 

Mitowasake  he  niye,  omakiya  inahni  wo. 

20  Mazasagye  etanhan  rainagi  ehdaku  wo  ; 

Mitawa  ecedan  kin  sunka  nape  kin  etanhan. 

PSALM  23. 

21  Mnaja  i  kin  etanhan  nimayan  wo  : 

Unkan  tatanka  he  kin  hetanhan  amayadupta. 

22  Nicaje  mihunkawanji  owicawakiyake  kta; 

Omniciye  kin  cokaya  tanhan  icidowan  kta. 

23  Jehowa  kokipa  yaunpi  kin,  he  idowan  po  ; 

Jakob  cinca  owasin,  he  yupnihan  po : 

Qa  Israel  cinca  owasin,  kokipa  po. 

24  Tuwe  onsika  kakije  cin  he  ihalia  sni  qa  sicedake  sni ; 

Nakun  ite  inakihbe  sni ;  tuka  hoyekiya  eca  nakihon  ece. 

25  Omniciye  tanka  kin  en  niye  on  wadowan  kta ; 

Tona  kokipapi  wicitokam  wosna  mitawa  wahdajuju  kta. 

26  Wahbapidan  kin  hena  wotapi  qa  imnanpi  kta; 

Tona  Jehowa  akitapi  kin  hena  idowanpi  kte  : 

Nicantepi  owihanke  wanin  ni  kte. 

27  Maka  ihanke  kin  owasin  kiksuyapi  qa  Jehowa  ekta  ihduho- 

mnipi  kta ; 

Qa  Ikcewicasta  en  wicowazi  owasin  nitokam  ohodapi  kta. 

28  Wokiconze  kin  he  Jehowa  tawa  ; 

Qa  iye  Ikcewicasta  kin  wowidagwicaya  ece. 

29  Maka  akan  tona  cepapi  owasin  wotapi  qa  ohodapi  kta  ; 
Watusekseca  ekta  kun  yapi  kin  iyuLpa  he  itokam  patujapi 

kta : 

Qa  tuwe  iye  nagi  nikiya  okihi  sni  kin. 

30  Wicacinca  wowidagwicaye  kta  ; 

Hena  Itancan  kin  wicoicage  wicahdawa  kta. 

31  Upi  qa  toowotanna  kin  oyakapi  kta ; 

Oyate  wan  tonpi  kte  cin  en  ; 

Iye  hecon  kin  heon. 

PSALM  23. 

Dawid  tadowan. 

1  Wonmakiye  cin  Jehowa  hee  ;  , 

Takudan  imakakije  kte  sni. 

2  Peji  toto  en  iwanke  maye  kta ; 

Wicoozi  mini  kin  icahda  yus  amaye  kta. 

3  Minagi  yuecetu  kte ; 

Woowotanna  canku  kin  ohna  amaye  kta  ; 

Iye  caje  kin  on. 

4  Han,  wiconte  ohanzi  kaksiza  kin  en  mawani  kinhan, 

Taku  sica  kowakipe  kte  sni,  niye  mici  yaun  heon  ; 

Cansakadan  nitawa  qa  cansagye  nitawa,  hena  cantohnagmaye 

kta. 

5  Tokamayanpi  wicitokam  wahna  wotapi  wan  wiyeya  miyeci- 

hnake’  kta ; 

Wihdi  on  pa  sdamayakiye  ; 

Wiyatke  mitawa  iyatahde. 

6  Awicakehan  wani  kta  anpetu  owasin. 

Wo  waste  wowaonsida  ko  miyahna  un  kta : 

Qa  Jehowa  ti  kin  en  ounwaye  kta,  anpetu  hanskaska. 

PSALM  25. 

PSALM  24. 

Dawid  tadowan. 

1  Maka  kin  Jehowa  tawa,  qa  woojudan  kin; 

Makowancaya  qa  tona  ounyanpi  kin. 

2  He  iye  miniwanca  kin  akan  ehde  ; 

Qa  wakpa  kin  iwankam  sutaya  kaga. 

3  Jehowa  Paha  tawa  kin  tuwe  ekta  ye  kta  he ; 

Qa  oyanke  wakan  tawa  ohna  tuwe  yanke  kta  he . 

4  Tuwe  nape  kin  ska,  qa  cante  kin  ecedan ; 

Tuwe  takusnisni  ekta  nagi  yeiciye  sni ; 

Qa  wohnaye  on  iciconze  sni  kin. 

5  He  Jehowa  etanhan  woyawaste  icu  kta ;  > 

Qa  woowotanna,  Wakantanka  M'anikiya  tawa  kin  etanhan. 

6  Wicoicage  okide  unpi  kin  he  dee  : 

Niite  akitapi  kin  hena  Jakob  eepi.  Sela. 

7  Tiyopa  kin,  pa  yuwankan  ehdaku  po  ; 

Qa  tiyopa  ohinniyan  un  wankan  iyeiciya  po  : 

Unkan  Wowitan  Wicastayatapi  kin  tin  hiyu  kta. 

8  Wowitan  Wicastayatapi  Mn  he  tuwe  he  ; 

Jehowa  wasake  ca  waditake  ; 

Jehowa  kicizapi  en  indetahunka. 

9  Tiyopa  kin,  pa  yuwankan  ehdaku  po  ; 

Qa  tiyopa  ohinniyan  un  wankan  iyeiciya  po  : 

Unkan  W’owitan  Wicastayatapi  kin  tin  hiyu  kta. 
lO  Wowitan  Wicastayatapi  kin  he  tuwe  he  : 

Jehowa  Sabaoth, 

Wowitan  Wicastayatapi  kin  hee.  Sela. 

PSALM  25. 

Dawid  tawa. 

1  Jehowa,  niye  ekta, 

Minagi  wankan  wahdomde  kta. 

2  Wakantanka  mitawa,  niye  wacinciya  ; 

Imastece  sni  nunwe  ; 

Tokamayanpi  ohimayanpi  sni  nunwe. 

3  Nakun  tona  anipepi  owasin  istecapi  kte  sni : 

Takusni  on  wahtanipi  kin  hena  istecapi  kta. 

4  Jehowa,  nitacanku  kin  hena  makipazo  wo; 

Niohan  kin  hena  onspemakiya  ye. 

5  Nitowicake  en  oinani  makiye  ca  onspemakiya  wo  ; 
Wakantanka  Wanikiya  mitawa  kin  he  niye  ; 

Anpetu  owasin  niye  acipe  waun. 

6  Jehowa,  nitowaonsida  qa  nitocantekiye  kiksuya  ye  ; 

Hena  otokahe  wanica  heon  etanhan. 

7  Komaska  ehan  wawalitani  qa  taku  sica  ecamon  qon  hena  ki 

ksuye  sni  ye ; 

Wawacinkta  duza  tanka  eciyatanhan  miksuya  wo  ; 

Jehowa,  nitowaste  kin  heon  etanhan. 

PSALM  26. 

8  Jehowa  waste  qa  owotanna  ; 

Heon  canku  kin  ohna  walitanipi  sa  onspewicakiye  kta. 

9  Tona  onsilianpi  kin  woyaco  en  yus  awicaye  kta  ; 

Qa  onsilianpi  kin  iye  tacafiku  onspewicakiye  kta. 

10  Jehowa  tohan  kin  owasin  wowaonsida  qa  wowicake, 

Tona  wicotakuye  tawa  qa  woyaatanin  tawa  opapi  kin  hena  en. 

11  Jehowa,  nicaje  kin  on  etanhan, 

Wawahtani  micicajuju  ye,  he  tanka  nakaes. 

12  Wicasta  Jehowa  kokipe  cin  tukte  e  he ; 

Canku  hdalinige  kte  cin  he  onspekiye  kta. 

13  lye  nagi  wowaste  en  wanke  kta  ; 

Qa  cinca  kin  makoce  kin  tawayapi  kte. 

14  Tona  Jehowa  kokipapi  kin  hena  kici  wohdakapi  ece ; 

Unkan  wicotakuye  tawa  kin  sdonyewicakiye  kta. 

15  Miista  ohinniyan  Jehowa  ekta  ; 

Wohmunke  etanhan  misiha  eyaku  kta,  heon. 

16  Miye  ekta  ihduhomni  qa  onsimakida  ye  ; 

Misnana  waun  qa  makakija,  heon  etanhan. 

17  Micante  iyotanhan  iyekiye  cin  yutankapi ; 

Makakije  cin  etanhan  emayaku  wo. 

18  lyomakisica  qa  wamayazan  kin  wanyaka  wo  ; 

Qa  wawahtani  owasin  micicajuju  ye. 

19  Tokamayanpi  kin  wanwicayaka  wo  ;  hena  otapi ; 

Qa  wosicedake  wohitika  on  sicemadapi  ece. 

20  Minagi  micipatan  qa  emayaku  wo ; 

Imastece  sni  nunwe  ;  wacinciya  heon. 

21  Woyuecetu  qa  wicoo wotanna  mapatanpi  kta; 

Acipe  waun  kin  heon  etanhan. 

22  Wakantanka,  wicokakije  owasin  etanhan 
Israel  ewicahdaku  wo. 

PSALM  26. 

Dawid  tawa. 

1  Jehowa  woyaco  maqu  wo  : 

Mitoecetu  kin  ohna  mawani,  heon  : 

Nakun  Jehowa  wacinyan  waun; 

Mahicahe  kte  sni. 

2  Jehowa  mayukcan  qa  imayutan  wo  ; 

Mapaksin  micante  ko  yuecedan  ye. 

3  Nitowaonsida  miista  itokam  un  ; 

Qa  wowicake  nitawa  ohna  mawani. 

4  Wicasta  itonpisni  om  imdotanke  sni ; 

Qa  wanakihmanpi  kin  en  mde  kte  sni. 

5  ^icaya  econpi  omniciye  kin  sice  wadaka ; 

Qa  wahtanipi  sa  om  imdotanke  kte  sni. 

6  Wiyaonpepicasni  ohna  nape  wahdujaja ; 

Hecen  Jehowa,  owayusna  nitawa  ohomni  mde  kta. 

7  Wopida  ho  kin  on  eyanwapaha  kta ; 

PSALM  27. 

Qa  nioLan  wakan  owasin  omdake  kta. 

8  Jehowa,  yati  ounyanpi  kin  he  waste  wadaka ; 

Qa  nitowitan  wokeya  oyanke  kin  he  nakun. 

9  Wahtanipi  sa  om  minagi  mnakiyfi  sni  wo ; 

Qa  mitaniya,  we  wicasta  kin  om. 

10  Hena  napepi  ohna  wicowicasta  sni ; 

Qa  nape  etapapi  wiyopeyapi  ojudan. 

11  Tuka  miye  qe  mitoecetu  ohna  mawani  kta : 

Operaakiton  qa  onsimakida  wo. 

12  Misiha  makomdaya  ohna  han  : 

Mniciyapi  kin  en  Jehowa  mdawaste  kta. 

PSALM  27. 

Dawid  tawa. 

1  Jehowa  iyoyanpa  mitawa  qa  Wanikiya  mitawa  hee,  tuwe  ko- 

wakipe  kta  he  ; 

Jehowa  wiconi  mitawa  wowasake  kin  hee,  tuwe  on  kopewahda 
•  kta  he, 

2  Wicasta  sica  micehpi  yutapi  kta  e  mikiyedan  upi  qehan, 
Tokamayanpi  qa  sicemadapi  kin  hena  eepi  hicahanpi  qa  hin- 

hpayapi. 

3  Wicota  en  ahimawanka  esta,  micante  kokipe  kte  sni ; 

Ozuye  wan  ahimanajin  esta,  de  wacinyan  waun. 

4  Taku  wanji  Jehowa  wakida,  he  awakita  ece  kta ; 

Anpetu  tona  wani  kin  owasin  Jehowa  ti  kin  en  waun  kta ; 
Jehowa  toiyokipi  wanmdake  kta, 

Qa  tipi  wakan  tawa  kin  ohna  wawimunge  kte. 

5  Anpetu  sice  cin  en  tawokeya  ohna  namahbe  kta ; 
lye  tawakeya  onahbe  kin  en  inahbe  makiye  kta  ; 

Imnija  wan  akan  wankan  emahnake  kte. 

6  Unkan  nakaha  mapa  kin  toka  mihduksan  hiyeya  wiciwankam 

un  kte ; 

Heon  iye  tawakeya  ohna  wowiyuskin  wosna  kin  wawakiyusna 
kta ; 

Wadowan  kta,  han,  Jehowa  odowan  wakahiyaye  kte. 

7  Jehowa  anagoptan  wo,  miho  on  wahowamde  ; 

Hecen  onsimakida  qa  amayupta  wo. 

8  Miite  akita  po  :  Micante  heniciya  ; 

Jehowa,  niite  awakite  kta  ce. 

9  Niite  inamakihbe  sni  wo  ; 

Canniniyan  nitaokiye  ehpeye  sni  ye  ; 

Omakiye  cin  he  niye  ;  amayustan  sni  wo  ; 

Qa  ehpemaye  sni,  W'akantanka  Wanikiya  mitawa. 

10  Tohan  ate  qa  ina  ehpemayanpi  kinhan, 

Hehan  Jehowa  iraacu  kte. 

11  Jehowa,  nitacanku  kin  onspemakiya  ye ; 

Qa  ocanku  owctanna  ohna  amayan  wo, 

Tona  iwanmayakapi  kin  hena  on. 

PSALM  29. 

12  Tokamayanpi  tawacinpi  kin  en  wicamaqu  sni  wo ; 
Wayaatanin  itonpi  sni  kin  itkom  mahinajinpi, 

Qa  tona  wositkihda  apoganpi  kin. 

13  Wiconi  makoce  kin  en,  • 

Jehowa  towaste  opakta  wacinwaye  sni  kinhan. 

14  Jehowa  wacinyan  wo  ; 

Waditaka  wo,  kinhan  cante  niyuwa^ke  kte  : 

Han,  Jehowa  wacinyan  wo. 

PSALM  28. 

Dawid  tawa. 

1  Jehowa,  niye  hoyeciciye  kta ; 

Imnija  mitawa,  miye  on  inina  yanke  sni  wo ; 

Miye  on  noge  nikpe  cinhan, 

Hehan  wicahapi  ekta  yapi  kin  iyemacece  kta. 

2  Houciciyai  eca  wocekiye  mitawa  hoi  kin  nahon  wot 
Nitawakeya  wakan  ektakiya  nape  mdugata  eca. 

3  Wicasta  sica  om  ehpemaye  sni  wo ; 

Qa  tona  woahtani  econpi  kin  om  ; 

Hena  wicikiyedan  unpi  kin  om  wookiye  eyapi ; 
Tuka  cantepi  en  woyu^ca  yukan. 

4  Taku  econpi  kin  iyecen  wicaqu  wo 
Qa  acaya  ohanyaiipi  kin  iyececa  ; 

lye  nape  ohanpi  kin  on  niye  wicaqu  wo ; 

Taku  econpi  kin  iyecen  wicakicu  wo, 

5  Jehowa  tohan  kin  hena  awacinpi  kte  sni, 

Qa  iye  nape  taku  kage  cin  hena, 

Heon  wicakawanke  kta,  qa  icahwicaye  kte  sni. 

6  Jehowa  yawastepi  nun  we  ; 

Wocekiye  mitawa  ho  nahon  kin  heon. 

7  Jehowa  mitowa^ke  qa  wahacanka  mitawa  kin  hee: 
Micante  wacinyan  un,  unkan  omakiyapi ; 

Heon  micante  nina  iyuskin  kta ; 

Qa  odowan  mitawa  on  mdatan  kte. 

8  Wowa^ke  tawapi  kin  Jehowa  hee; 

Qa  wiconi  conkaske  wan  iye  Sdakiye  cin  tawa. 

9  Nitaoyate  niwicakiya  wo ; 

Qa  taku  nitawa  kin  hdawa^te  wo : 

Nakun  wonwicaya  wo, 

Qa  owihanke  wanica  hehanyan  wicahduha  ye. 

PSALM  29. 

Dawid  tadowan. 

1  Wasakapi  cinca  kin,  Jehowa  qu  po; 

Jehowa  wowitan  wowasake  ko  qu  po. 

2  Iye  caje  towitan  kin  Jehowa  kicu  po ; 

Wokoyake  wakan  un  Jehowa  ohoda  po. 

PSALM  30. 

3  Jehowa  ho  kin  mini  kin  akan  ; 

Wowitan  Wakantanka  wakinyan  hotonkiya; 

Jehowa  mini  tanka  kin  akan  iin. 

4  Jehowa  ho  kin  wowasake  en  ; 

Jehowa  ho  kin  wowitan  en  un. 

5  Jehowa  ho  kin  hantesa  bowehwega  ; 

Han,  Jehowa  Lebanon  hantesa  kin  kawehwega: 

6  Qa  ptejincadan  wan  iyecen  psipsinwicaya ; 

Lebanon  qa  Sirion,  tatanka  cinca  iyececa. 

7  Jehowa  ho  kin  peta  ide  kin  yapta  ece. 

8  Jehowa  ho  contanka  kin  yahnhuze  kta , 

Qades  contanka  kin  Jehowa  yuhuhuze  kta. 

9  Jehowa  ho  kin  tawiyedan  hoksiksuye  kiya-, 

Qa  can  kin  kahna  okihi  kta  : 

Unkan  iye  ti  kin  ohna  owasin,  Wowitan,  eyapi  ece. 

10  .Tehowa  mini  tanka  kin  akan  iyotanka ; 

Han,  Jehowa  Wicastayatapi  iyotanka,  owihanke  wanica. 

11  Jehowa  iye  taoyate  wowasake  wicaqu  kte : 

Jehowa  iye  taoyate  wookiye  on  wicayawaste  kta. 

PSALM  30. 

Odowan.  Tipi  yuwakanpi  kin  on  dowanpi.  Dawid  tawa. 

1  Jehowa,  iyotan  ciyawa  kta,  niye  wankan  emayahde  ; 

Qa  tokamayanpi  miye  on  iyuskinwicayaye  sni  heon. 

2  Jehowa  Wakantanka  rnitawa, 

Hoyeciciya,  unkan  niye  asnimayaya. 

3  Jehowa,  Hades  etanhan  minagi  iyacu  ; 

Woha  ekta  yapi  kin  etanhan  nimayaya. 

4  Wicasta  wacantkiye  tawa,  niye  Jehowa  kahiyaya  po  ; 

Qa  iye  towakan  kiksuyapi  kin  on  wopida  eya  po. 

5  Tocanniye  kin  ista  kakpapi  hehanyan  ; 

Toiyokipi  kin  he  wiconi : 

Iltayetu  eca  wicaceya  yuke  kta, 

Tuka  hanhanna  dowanpi  kta. 

6  Unkan  miye  tanyan  waun  kin  en, 

Owihanke  wanin  mapahohopi  kte  sni  ce,  epa. 

7  Jehowa,  nitoiyokipi  kin  on  paha  rnitawa  wowasake  yakaga ; 
Niite  nayakihbe,  unkan  mayusinyaya. 

8  Jehowa,  niye  hoyeciciye  kta ; 

Qa  Jehowa  wocekiye  ewakiye  kta. 

9  Mawe  kin  en  wokamna  yukan  he, 

Woha  ekta  kun  mde  cinhan  : 

Maka  mdu  kin  niyatan  kta  he  ; 

Nitowicake  kin  oyake  kta  he. 

10  Jehowa,  anagoptan  qa  onsimakida  ye  ; 

Jehowa,  omakiye  cin  he  niye  nunwe. 

11  Wasinwahda  kin  he  wacipi  miyecaga; 

Heyake  sica  mayakidusdoke  ca  wowiyuskin  on  ipiyagmayakiton. 

PSALM  31. 

Heon  wowitan  inidowan  kta,  qa  inina  un  kte  sni : 

Jehowa  Wakantanka  mitawa,  owihanke  wanin  wopida  eciciye 
kta. 

PSALM  31. 

Dowan  itancan  kin  on.  Dawid  tadowan. 

Jehowa  niye  wacinciya : 

Owihanke  wanin  imastece  sni  nunwe  : 

Nitoowotanna  on  emahdaku  wo. 

Anohmakiya  ye  ;  emayaku  inahni  wo  : 

Wowasake  imnija  mitawa  kin  he  niye  nunwe ; 

Qa  conkaske  tipi  on  nimayanpi  kte. 

Imnija  mitawa  qa  conkaske  mitawa  kin  he  niye  ; 

Heon  nicaje  on  napata  mayaduze  ca  yus  amayade  kta. 

On  hmunkapi  nahmana  emakionpapi  kin  etanhan  mayadusdute 
kta ; 

Wowasake  mitawa  kin  he  niye,  heon  etanhan. 

Mitaniya  ninape  en  owehnake  kta  ; 

Jehowa  wowicake  Wakantanka,  niye  opemayakiton. 

Tona  takusni  itonsni  awacinpi  kin  hena  sicewicawadaka ; 

Tuka  Jehowa  wacinwaya  ece. 

Nitowaonsida  on  piwada  qa  imdu^kin  kte  : 

Woiyokisice  mitawa  niye  wandaka; 

Wokakije  en  minagi  sdonyaye  ciqon. 

Nakun  toka  nape  en  onamayatake  sni  ; 

Makoce  tanka  en  siha  emayahde. 

Jehowa,  onsimada  wo,  makakija  heon  : 

Woiyokisica  on  ista  masica  amayan  ; 

Minagi  qa  mitezi  nakun. 

Wani  kin  woiyokisica  on  masote  ; 

Qa  waniyetu  mitawa  comnihdazipi  on  ; 

Wawahtani  on  wasake  sni  amayan  ; 

Qa  mahuhu  kin  hena  sihtin. 

Tokamayanpi  owasin  wowahteda  sni  mayanpi, 

Nakun  mikiyedan  unpi  kin  hena  iyotan  ; 

Qa  tona  sdonmayanpi  kin  wokokipe  mayanpi ; 

Tona  tankan  wanmayakapi  kin  hena  namakipapi. 

Taku  ta  iyecen  cante  on  amiktonjapi ; 

Waksica  kamdecapi  wan  iyemaceca. 

Wicota  waaiapi  kin  nawahon  ; 

Ihduksan  wokokipe,  wiyaraaonpapi  kin  icunhan, 

Mitaniya  icupi  kta  akitapi. 

Tuka  Jehowa,  niye  wacinciya ; 

Wakantanka  mitawa  kin  he  niye  ce,  epa. 

Mitaanpetu  ninape  ohna  un  ; 

Tokamayanpi  qa  sicaya  makuwapi  napepi  etanhan  emahdaku 
wo. 

Niite  nitaokiye  aiyehkiya  ye  ; 

Nitowaonsida  on  nimayan  wo.  i 

PSALM  32. 

17  .Tehowa,  imastece  sni  nunwe,  hoyeciciye  cin  heon  : 

Tona  sicapi  kin  hena  istecapi  nunwe,  Hades  en  inina  unpi  kte. 

18  Woitonsni  ihapi  kin  inina  unpi  nuuwe  ; 

Hena  wakanicidaya  qa  wawostehdaya 
Ikceya  wicasta  owotanna  aiapi. 

19  Tona  konicipapi  nitowaste  wicayecihnake  cin  he  tanka  hinca  ; 
Wicasta  cinca  itokam  tona  wacinniyanpi  kin  en  he  wicayaki- 

dutanin. 

20  Hena  nitohnake  woinahhe  kin  en  nawicayah.be  kta, 

Wicasta  mhiciyapi  kin  etanhan  ; 

Wicaceji  wakinicapi  etanhan  wokeya  wan  ohna  wicayakpatan 
kta. 

21  Otonwe  suta  wan  ohna  wowinihanyan  cantemakiya, 

Heon  .Tehowa  yawastepi  nunwe. 

22  Tuka  mis  imanihan  qehan, 

Niista  itokapatanhan  makaspapi  ce,  epa  : 

Hececa  esta  cewakiya  ho  kin  namayakihon, 

Hoyeciciye  cehan. 

23  Wicasta  wacantkiye  tawa  kin  owasin,  .Tehowa  wastedaka  po  : 
Tona  wicakapi  kin  hena  Jehowa  wicakpatan  ; 

Qa  tuwe  wahanhanicidaya  ohanye  cin  he  iyakicuya  kicicajuju 
ece. 

24  Wasaka  po,  hecen  cante  niyutinzapi  kte  ; 

Jehowa  wacinyayapi  kin  owasin. 

PSALM  32. 

Wowahokonldye  odowan.  Dawid  tawa. 

1  Tuwe  taku  sica  econ  kin  kicicajujupi, 

Qa  wahtani  akahpapi  kin  he  cante  waste  : 

2  Wicasta  kin  he  cante  waste, 

Tuwe  Jehowa  woahtani  kiciyawa  sni, 

Qa  taniya  en  wohnayan  wan-ice  cin  he. 

3  Inina  manke  cehan  mahuhu  seca  aya, 

Anpetu  osan  wasicahowamde  cehan. 

4  Anpetu  hanyetu  ko  ninape  amahdaskin  yanka ; 

Mawe  kin  mdoketu  puze  cin  iyecen  aya.  Sela. 

5  Wa wahtani  niye  ociciyake  kta  ; 

Qa  taku  sica  ecamon  kin  anawakihbe  sni ; 

Taku  sica  ecamon  kin  hena  Jehowa  owakiyake  kta  ce,  epe  : 
Unkan  wawahtani  sice  cin  miyecicajuju.  Sela. 

6  He  on  tona  wacantkiye  cin  owasin  ceniciyapi  kta, 

Tohan  iyeniyanpi  kte  cinhan  ; 

Awicakehan  mini  ota  apasboka  esta. 

He  hiyohipi  kte  sni. 

7  Woinahbe  mitawa  kin  he  niye  ; 

Wokakije  etanhan  emayahdaku  kta  ; 

Woehdaku  odowan  on  aohdutemayaye  kta.  Sela. 

8  Wahokonciciye  ca  canku  ohna  de  kte  cin  he  onspeciciye  kta ; 

PSALM  33. 

Miista  opaciMa  wahokonciciye  kta. 

9  Ihnuhan  suktanka  qa  sonsonna  wan  iyenicecapi  kinhan  ; 

Hena  takudan  okaknigapi  sni ; 

liyuwi  qa  ikan  oiyokipi  on  i  pawicalitapi ; 

Nikiyedan  upi  sni  heon  etanhan. 

10  Tona  sice  cin  wokakije  ota  yuhapi  kte  : 

Tuka  tuwe  Jehowa  wacinye  cin  he  wowaonsida  aohduteye  kta. 

11  Tona  owotanna  yaunpi,  Jehowa  on  pidapi  qa  iyuskin  po  ; 

Qa  tona  cante  ecetu  yaunpi  owasin,  wiyuskinyan  iyasa  po. 

PSALM  33. 

1  Wicasta  owotanna  yaunpi,  Jehowa  on  wiyuskin  po  : 

Yatanpi  kin  tona  ecetupi  iyokipipi  ece. 

2  Candowankiyapi  on  Jehowa  wopida  eciya  po  ; 

Candowankiyapi  ikan  wikcemna  on  idowan  po. 

3  Odowan  teca  wan  kahiyaya  miye  ; 

Ho  tanka  on  wayupiya  yajo  po. 

4  Jehowa  oie  kin  he  ecetu  ; 

Qa  ohan  kin  owasin  wowicake. 

5  Woowotanna  qa  wokonze  wastedaka ; 

Maka  kin  Jehowa  towaonsida  on  ojudan. 

6  Jehowa  oie  on  mahpiya  kin  kagapi ; 

Qa  iye  i  taniya  on  hena  obe  kin  owasin. 

7  Miniwanca  mini  kin  kawitaya,  paha  iyececa ; 

Osbe  kin  mazopiye  en  ekihnaka. 

8  Maka  kin  ocowasin  Jehowa  kokipapi  kte  ; 

Maka  akan  ounyanpi  iyuhpa  itokain  inihanpi  nunwe. 

9  lye  ia,  unkan  ecetu  ; 

lye  kaken  eya,  unkan  sutaya  han. 

10  Ikcewicasta  tawacinpi  kin  Jehowa  ecetu  sni  ya; 

Oyate  token  wakiconzapi  kin  he  yujuju  ece. 

11  Jehowa  tawokonze  kin  ohinniyan  he  kta  ; 

lye  cante  yuze  cin  wicoicage  qa  wicoicage  hehanyan. 

12  Oyate  wan  Jehowa  Taku  Wakan  yuhapi  kin  he  cante  wa^- 

tepi ; 

Wicasta  iye  tawawicaye  kta  wicahdahnige  cin  hena. 

13  Jehowa  mahpiya  eciyatanhan  ahitonwan  ; 

Adam  cinca  kin  owasin  wanwicayaka. 

14  Tukten  ounye  cin  hetanhan  etonwan, 

Maka  akan  ounyanpi  owasin  ekta : 

15  Cantepi  kin  owasin  wicakaga ; 

Wicohan  tawapi  owasin  awacin  un. 

16  Wicastayatapi  tuwe  dan  ozuye  tanka  on  niyanpi  sni ; 

Wdcasta  wasaka  kes  wowasake  tanka  on  ihduske  kte  sni. 

17  Niwicayapi  kta  on  suktanka  kin  wacinyepica  sni ; 

Qa  iye  towasake  tanka  on  waeyaku  kte  sni. 

18  Iho,  Jehowa  ista  kin  tona  kokipapi  kin  hena  awdcatonw'an ; 
Tona  iye  towaonsida  apepi  kin  hena. 

PSALM  34, 

19  Wiconte  etanlian  nagipi  ewicahdaku  kta  ; 

Qa  wicaakikan  en  niwicaye  kta. 

20  Unnagipi  Jehowa  wacinyanpi  ;  . 

Ounkiyapi  qa  wahacanka  unkitawapi  kin  he  iye. 

21  lye  on  uncantepi  iyu^kin  kte  ; 

lye  caje  wakan  wacinunyanpi  heon. 

22  .Tehowa,  nitowaonsida  unkiyepi  en  un  nunwe; 

Unkanipepi  kin  heon  etanhan. 

PSALM  34. 

Dawid  tawa.  Abimelek  itokam  togye  olianyan ;  ankan  kde&i  liekan  kilida,  he 

ehan. 

1  Anpetu  owasin  Jehowa  mdawaste  kta; 

lye  idowanpi  kin  ohinniyan  mii  ohna  un  kta. 

2  Jehowa  on  minagi  itan  kta: 

Tona  onsihanpi  nahonpi  kta  qa  iyuskinpi  kta. 

3  Jehowa  mici  yatanka  miye  ; 

Qa  yuwitaya  iye  caje  kin  unyawankantupi  kte. 

4  Jehowa  awakita,  unkan  amayupta ; 

Qa  wakowakipe  cin  owasin  etanhan  emahdaku. 

5  Ekta  etonwanpi,  unkan  iyoyamyapi ; 

Qa  ite  nasapi  sni  nunwe. 

6  Onsike  cin  de  howaya,  unkan  Jehowa  nahon, 

Qa  tokakije  owasin  etanhan  ehdaku. 

7  Tona  kokipapi  kin  hena  wicihduk^an, 

Jehowa  taohnihde  kin  iwanka, 

Qa  ewicayaku  ece. 

8  Uta  miye,  qa  Jehowa  waste  e  wanyaka  po  : 

Tuwe  wacinye  cinhan  wicasta  kin  he  cante  waste. 

9  Wacantkiya  yaunpi  tawaniyanpi,  Jehowa  kokipa  po; 

Tona  kokipapi  kin  hena  takudan  icakijapi  kte  Ini. 

10  Mnaja  cinca  wicakis  unpi  qa  wotektehdapi ; 

Tuka  Jehowa  akitapi  kin  hena  taku  waste  takudan  icakijapi 
kte  sni. 

11  Iho  po,  micinca,  anamagoptan  po  ; 

Jehowa  tokokipe  kin  onspeciciyapi  kta. 

12  Wicasta  wiconi  cin,  qa  taku  waste 

Wanyake  kta  e  anpetu  wasted ake  cin  he  tuwe  he. 

13  Taku  sica  etanhan  niceji  ehdaku  wo  ; 

Qa  niiha  wohnayan  eyapi  kte  sni. 

14  Taku  sica  ehpeya  wo,  qa  taku  waste  e  econ  wo : 

W'ookiye  akite  ca  kuwa  ay  a  wo. 

15  Jehowa  ista  wicasta  owotanna  awicatonwan  ; 

Qa  howayapi  eca  anohwicakiya  ece. 

16  Tona  taku  sica  econpi  Jehowa  ite  kin  itkowicakim  un ; 

Maka  kin  etanhan  wicakiksuyapi  kin  icu  kte. 

17  Hoyeyapi,  unkan  Jehowa  nahon, 

Qa  tokakijepi  iyuhpa  etanhan  ewicahdaku. 

PSALM  35. 

18  Jehowa  cante  kicaksapi  kin  wicikiyedan  un ; 

Qa  tona  taniya  onsike  cin  hena  niwicaya  ece. 

19  Wicasta  owotanna  tokakije  kin  ota; 

Tuka  owasin  etanhan  Jehowa  eyaku  kta. 

20  Huhu  tawa  ov/asin  awankiciyaka  ; 

Hecen  wanjidan  kaes  kawegapi  sni. 

21  Wosice  tona  sice  cin  hena  wicakte  kta; 

Qa  wicasta  owotanna  sice  wicadakapi  kin  hena  yacopi  kta. 

22  Jehowa  taokiye  nagipi  kin  opewicakiton  ; 

Qa  tona  iye  wacinyanpi  kin  tuwedan  yacopi  kte  sni. 

PSALM  35. 

Dawid  tawa. 

1  Jehowa,  tona  makigepi  kin  hena  wicakige  wo  ; 

Tona  makizapi  kin  hena  wicakiza  wo. 

2  Mazamakuakahpe  wahacfinka  ko  ikikcu, 

Qa  omakiya  inajin  wo. 

3  Nakun  wahukeza  ehdaku, 

Qa  tona  sicaya  makuwapi  wicakagi  wo  ; 

Wiconi  nitawa  kin  he  miye  ce,  minagi  eciya  wo. 

4  Minagi  odepi  kin  hena  inihanpi  qa  istecapi  nunwe  ; 

Tehiya  amawacinpi  kin  hena  hekta  hdicuwicayapi  qa  i^tenwi- 
cayapi  nunwe. 

5  Aguyapi  ha  tate  itokam  hena  iyececapi  nunwe  ; 

Qa  Jehowa  taohnihde  hena  wicakastake  kte. 

6  Tacankupi  kin  otpaza  qa  sdusduta  nunwe  ; 

Qa  Jehowa  taohnihde  kin  kuwa  awicaye  kte. 

7  Taku  on  etanhan  sni  wohmunke  wan  miye  on  nahmana  eon- 

papi ; 

Taku  on  etanhan  ^ni  minagi  on  woha  wan  qapi. 

8  Sdonye  sni  kinhan  woihangye  kin  en  u  nunwe  ; 

Qa  wohmunke  nahbe  cin  he  iye  icihmunka  nuuwe  ; 

Woihangye  kin  hee  en  ohinhpaya  nunwe. 

9  Hehan  minagi  Jehowa  on  iyuskin  kta ; 

Wiconi  tawa  kin  idowan  kta. 

10  Mahuhu  owasin  heyapi  kta ; 

Jehowa,  tuwe  iyeniceca  he  ; 

Tuwe  isanpa  wasaka  etanhan  onsike  cin  eyaljidaku ; 

Han,  onsike  ca  wahpanica  kin,  tuwe  wamakinon  kin  etanhan. 

11  Itonsniyan  woyakapi  kin  hinajinpi; 

Taku  sdonwaye  sni  kin  hena  on  imawangapi. 

12  Taku  waste  on  taku  sica  maqupi ; 

On  minagi  kakisyapi  kta. 

13  Tuka  miye  qe,  wayazankapi  qehan,  wakihdaka  komdaka ; 
Akihanmiciya  on  minagi  kakiswaye  ; 

TJnkan  wocekiye  mitawa  mamaku  en  hdihan. 

14  Mitakoda  se,  misunka  hee,  he  iyecen  mawani ; 

Tuwe  hunku  akiceye  cin  iyecen  wasihda  pamahdedan  waun. 

P  S  A  L  M  36. 

15  Taka  nakaha  nawasduta,  hehan  iyuskinpi  qa  witaya  mniciyapi ; 
Waaie  sa  kin  hena  iniye  en  mniciyapi,  unkan  sdonwaye  sni : 
WayaMeMecapi  qa  inina  unpi  sni. 

16  Wota  ia  sicapi  kin  hena  om  ; 

Hi  amahdakinskinzapi. 

17  Itancan,  tohanyan  opahta  nanke  kta  he  : 

Woihangye  tawapi  etanhan  minagi  hdohdi  wo; 

Wastewakidake  cin,  mnaja  kin  etanhan. 

18  Omniciye  tanka  kin  en  wopida  eciciye  kta; 

Oyate  wasaka  om  ciyatan  kta. 

19  Tokamayanpi  itonpisni  kin  hena  miye  on  iyuskinpi  sni  nunwe  : 
Tona  taku  on  etanhan  sni  sicemadapi  kin  hena  ista  kakpanpi. 

20  Hena  wookiye  iapi  kte  sni; 

Tuka  tona  makoce  kin  en,  inina  unpi  kin 
Hena  wohnayan  wicoie  wicakicagapi  kta. 

21  Han,  hena  nina  i  makapapi : 

Qa  heyapi ;  Hoho,  hoho, 

Ista  on  wanunyakapi  ce. 

22  Jehowa  niye  wandaka,  inina  yanke  ^ni  wo ; 

Itancan,  mitehanyan  un  sni  wo. 

23  Ihduhica  ye,  qa  mayacopi  kte  cin  on  kikta  wo ; 

Makiyusepi  kin  on, 

Wakan tanka  mitawa,  qa  Itancan  mitawa. 

24  Jehowa  Wakantanka  mitawa, 

Nitoowotanna  eciyatanhan  mayukcan  '^o  ; 

Qa  hena  miye  on  iyuskinpi  sni  nunwe. 

25  Cante  mahen,  Hoho,  hecen  uncinpi  ce,  eyapi  4ni  nunwe ; 
Naunkipcapi  ce,  eyapi  sni  nunwe. 

26  Tona  makakija  on  iyuskinpi  kin  hena  istecapi, 

Qa  witaya  ite  nasapi  nunwe  ; 

Tona  miye  on  ihdatankapi  kin  hena  wowahteda  sni, 

Qa  wowistece  koyakapi  nunwe. 

27  Tona  mitoowotanna  cinpi  kin  hena  iya^api, 

Qa  wiyuskinpi  nunwe ; 

Han,  ohinniyan  heyapi  kte ;  Jehowa  tanka  ce, 
lye  taokiye  wookiye  kicicin  kin  hee. 

28  Unkan  miceji  nitoowotanna  cajeyate  kta ; 

Niyatanpi  kin  anpetu  osan. 

PSALM  36. 

Dowan  itancan  kin  on.  J ekowa  taokiye  wan  kaga.  Dawid  tawa. 

1  Micante  mahen,  wico^ice  wica^ta  sica  heciya ; 
lye  ista  itokam  Taku  Wakan  kokipapi  wanica  ce. 

2  lye  ista  kin  en  ihdawaste  ; 

Tuka  wahtani  kin  iyeyapi  qa  sicedapi  kta. 

3  lye  i  oie  kin  hena  woiton^ni  qa  wohnayan  ; 

Wacinksamya  wasteya  econ  kta  he  ayustan. 

4  Towinja  akan  woitonsni  awacin  un  kta  ; 

Canku  waste  sni  wan  ohna  iyahe  kta ; 

Taku  sica  ayustan  kte  sni. 

5  Jehowa,  nitowaonsida  kin  he  mahpiya  ekta  un ; 

Nitowicake  mahpiya  sapa  iyahde. 

6  Nitoowotanna  kin  he  lyotan  Wasaka  ta  he  kin  iyececa: 
Wokonze  nitawa  kin  he  wosbe  tanka  : 

Jehowa,  wicasta  woteca  ko  ni  wicayaya. 

7  Wakantanka,  nitowaonsida  kin  he  waste  hinca  ; 

Heon  Adam  cinca  nihupahu  ohanzi  kin  en  wacinyanpi  kta. 

8  Yati  wasna  kin  on  imnanpi  kte ; 

Qa  wowaste  nitaw^a  wakpa  kin  etanhan  yatke  wicayaye  kta. 

9  Wiconi  minihdoka  wan  nici  wanke  : 
lyoyanpa  nitawa  en  iyoyanpa  wanunyakapi  kta. 

10  Tona  sdonniyanpi  kin  hena  nitowaonsida  iyohi  wicakiya  wo  : 
Qa  nitoowotanna,  tona  cante  ecepidan  kin. 

11  Wahanicidapi  siha  kin  anarnatan  sni  nunwe ; 

Qa  ohan  sica  nape  kin  napemaye  sni  nunwe. 

12  Hen  wicohan  sica  econpi  kin  hinhpayapi ; 

Hena  makata  ehpeyapi,  qa  najin  okihipi  kte  sni. 

PSALM  37. 

Dawid  tawa- 

1  Wicohan  sica  econpi  kin  hena  on  iyokisiniciye  sni  wo ; 

Qa  woahtani  econpi  kin  on  winawizi  sni  wo. 

3  Hena  ecadan  kasdapi  kta,  peji  iyececa; 

Qa  wato  iyecen  snijapi  kta. 

3  Jehowa  wacinyan  wo,  qa  taku  waste  econ  wo  : 

Makoce  kin  en  ounye  ca  wowicake  akita  wo  : 

4  Nakun  Jehowa  en  iyokipiiciya  wo  ; 

Kinhan  taku  iceyakiye  cin  hena  nicu  kta. 

5  Nitacanku  kin  Jehowa  yuhekiya  wo  ; 

Nakun  wacinyan  wo  ;  kinhan  ecetuye  kta : 

6  Qa  nitoowotanna  iyoyanpa  iyecen  yutanin  kta  ; 

Qa  wokonze  nitawa  kin  wiyotanhan  iyececa. 

7  Jehowa  en  inina  un,  qa  wacintankaya  ape  wo  ; 

Tuwe  canku  ohna  wapiya  un  kin  he  on  iyokisiniciye  ^ni  wo  ; 
Tuwfe  wicotawacin  sica  hduecetu  kin  on. 

8  Wocanniye  ayustan  qa  wosihda  ehpeya  wo ; 

Taku  sica  ecanon  kta  e  iyokisiniciye  sni  wo. 

9  Tona  taku  sica  econpi  kin  hena  ihangwicayapi  kta ; 

Tuka  Jehowa  wacinyanpi  kin  hena  makoce  kin  yuhapi  kta. 

10  Ehake  cistiyedan  hehan  wicasta  sica  en  un  kte  sni; 

Han,  tohe  kin  opalita  yaun  kta,  tuka  en  un  sni. 

11  Tuka  tona  onsiicidapi  kin  hena  makoce  kin  tawayapi  kta ; 

Qa  wookiye  ota  on  iyuskiniciyapi  kta. 

12  Wicasta  sica  wicasta  owotanna  iyape  un; 

Qa  hi  ahdakinskinza  ece. 

13  Itancan  kin  ihaha  kta  ; 

Taanpetu  u  kta  wanyake  cin  heon. 

14  Wicasta  sicapi  mazasagye  ehdaktipi ; 

Qa  tinazipepi  nakiwinjapi ; 

Onsika  qa  wakpanica  kin  makata  ekpewicayapi  kta ; 

Qa  tona  okan  owotanna  kin  wicaktepi  kta. 

15  Mazasagye  tawapi  kin  on  iye  cante  caicipapi  kta; 

Qa  tinazipepi  kin  kawegapi  kta. 

16  Taku  cistinna  wicasta  owotanna  tawa  kin  he  waste ; 
Wicasta  sica  ota  wowijice  yuhapi  kin  isanpa. 

17  Wicasta  sica  isto  kawegapi  kta: 

Tuka  .Tehowa  wicasta  owotanna  najin  wicakiya  ece. 

18  Wicasta  ecetu  taanpetu  kin  hena  Jehowa  sdonya: 

Qa  taku  yuhapi  kin  he  owihanke  wanice  kta. 

19  Anpetu  sica  en  i^tecapi  kte  sni ; 

Qa  wicaakikan  anpetu  kin  en  imnahan  wotapi  kta. 

20  Tuka  wicasta  sice  cin  hena  atakunipi  kte  ^ni ; 

Qa  Jehowa  tokayapi  kin  ; 

Takinca  cinca  sin  kin  iyecen  kuknagapi ; 

6ota  en  taninpi  sni. 

21  Wicasta  sica  wodota  kes  wicakicu  kte  sni; 

Tuka  wicasta  owotanna  wacantkiye  ca  wawicaqu  ece. 

22  Tona  wicayawaste  kin  hena  makoce  kin  tawapi  kta : 

Qa  tona  wicayasice  cin  hena  ihangyapi  kta. 

23  Jehowa  eciyatanhan  wicasta  caehde  kin  yuecetupi ; 

Qa  tacanku  kin  on  iyuskin  kte. 

24  Hinkpaye  kta,  tuka  makata  ekpeyapi  kte  sni ; 

Jehowa  nape  yuze  cin  heon  etanhan. 

25  Homaksidan  waun,  qa  wanna  wimacakinca; 

Tuka  wicasta  owotanna  kin  ekpeyapi, 

Qa  cinca  woda  unpi  wanmdake  sni. 

26  Anpetu  osan  waonsida  qa  owicaqu  ece  : 

Unkan  cinca  kin  hena  woyawaste. 

27  Taku  sica  ayustan  qa  taku  waste  e  econ  wo ; 

Qa  owihanke  wanin  ounyan  wo. 

28  Jehowa  wokonze  wastedaka  ece  ; 

Qa  wicasta  wacantkiye  tawa  kin  hena  ekpewicaye  kte  ^ni ; 
Hena  ohinniyan  wicakpatanpi : 

Tuka  wicasta  sica  cinca  kin  hena  ihangwicayapi. 

29  Wicasta  owotanna  makoce  kin  tawayapi  kta ; 

Qa  owihanke  wanin  en  ounyan  pi  kte. 

30  Wicasta  owotanna  i  kin  woksape  ie  kta ; 

Qa  ceji  wokonze  iwohdake  kte. 

31  lye  ta  Wakantanka  tawoahope  kin  cante  mahen  un  ; 
Caehde  tawa  kin  kaktihanhan  kte  sni. 

32  Wicasta  sica  wicasta  owotanna  iwanyaka; 

Qa  kte  kta  akita  ece. 

33  Tuka  nape  en  Jehowa  ehpeye  kte  ^ni ; 

Qa  aiapi  kinhan  yaco  kte  sni. 

34  Jehowa  ape  un  wo,  qa  tacanku  patan  wo  ; 

PSALM  38. 

Unkan  makoce  tawayaye  kta  e  yuwankan  inicu  kta ; 

Wicasta  sica  ihangyapi  kinhan  wandake  kta. 

35  Wicasta  sica  wohitika  wan  wanmdaka  ; 

Qa  ihdutanka,  can  teca  icage  cin  iyececa: 

36  Tuka  tanin  sni  iyaya,  unkan  inyun  en  un  sni ; 

Han  owade,  tuka  iyeyapi  sni. 

37  Wicasta  ecetu  kin  he  iyukcan,  qa  owotanna  kin  wanyaka  wo ; 
Wicasta  kin  he  owihanke  kin  wookiye. 

38  Tuka  wawakipajinpi  kin  witaya  ihangyapi  kte  ; 

Wahtanipi  sa  owihanke  kin  he  baspa  iyeyapi. 

39  Tuka  wicasta  owotanna  niwicayapi  kin  he  Jehowa  etanhan  : 
Wokakije  anpetu  kin  en  wowasake  tawapi  kin  hee. 

40  Unkan  Jehowa  owicakiye  ca  ewicahdaku  : 

Wicasta  sica  etanhan  ewicayaku  qa  niwicaye  kta ; 
lye  wacinyanpi,  heon  etanhan. 

PSALM  38. 

Dawid.  tadowan,  Wokiksaye  on. 

1  Jehowa,  wocanniye  nitawa  en  iyopemaye  sni  wo  ; 

Qa  sinyahda  hinca  en  makapsinpsinte  sni  wo. 

2  Nitunwanhinkpe  kin  bomahdokapi ; 

Qa  ninape  sutaya  amapaskica. 

3  Nitocanniye  on  micehpi  zaniyan  un  sni ; 

Wawahtani  on  mahuhu  en  woozi  wanica. 

4  Wawahtani  kin  hena  pa  iwankam  imayaya; 

Waqin  tke  hinca  iyecen  on  mdusaka  ece. 

5  Amapapi  kin  tonyan  qa  sicamna  j 
Wimatkotkoke  cin  heon  etanhan. 

6  Mahnaskinyan,  nina  patus  nawajin  ; 

Anpetu  osan  wasihda  waun. 

7  Wowayazan  sica  wan  on  paksin  omajudan; 

Qa  micehpi  tuktedan  zani  sni. 

8  Wamasake  sni  qa  nina  makasusujapi ; 

Cante  mayazan  heon  wasicahowamda  ece. 

9  Itancan,  token  cantowakpani  owasin  nitokam  un ; 

Qa  wasicahowamde  cin  he  nanicihmanpi  sni. 

10  Cante  mahniyanyan,  wa^ake  sni  amayan  ; 

Nakun  miista  iyoyanpa  kin  hee  kaes  iyemacetu  sni. 

11  Tona  wastemadapi  qa  mitakuye  wamayazan  kin  en  najinpi 

kte  sni ; 

Qa  mikiyedan  unpi  qon  itehanyan  inajinpi. 

12  Unkan  minagi  akitapi  kin  hena  mahmunkapi ; 

Qa  tona  sicaya  waun  kta  cinpi  kin  hena  taku  sica  eyapi; 

Qa  anpetu  osan  wohnayan  awacinpi  kta. 

13  Tuka  miye,  noge  tpa  iyececa,  nawahon  kte  ^ni; 

Qa  ia  okitpani  i  hdukawa  kte  ^ni  kin  iyemaceca. 

14  Hecen  wicasta  wanahon  sni  kin  iyecen  waun  ; 

Qa  tuwe  i  ohna  iyopeyapi  wanice  cin. 

15  Jehowa  niye  acipe  waim  kin  heon, 

Niye  waadupte  kte,  Itancan  Wakantanka  mitawa. 

16  Unkan  hepa ;  Okinni  miye  on  iyuskinpi  kta ; 

Siha  nawa^uta  eca  miye  on  ihdatanpi  ece. 

17  Miye  humaste  waun  kin  heon  ; 

Qa  iyomakisice  cin  ohinniyan  mitokam  un. 

18  Miohan  sice  cin  owahdake  kta ; 

Qa  wawahtani  kin  on  iyokisinmiciye  kta. 

19  Tuka  tokamayanpi  ni  unpi  kin  hena  wasakapi ; 

Qa  tona  taku  on  etanhan  sni  sicemadapi  kin  hena  ota  aya. 

20  Tona  taku  waste  on  taku  sica  econpi  kin  hena, 

Taku  waste  awakite  cin  on  makiyusepi  kta. 

21  Jehowa,  amayustan  sni  wo  : 

Wakantanka  mitawa,  mitehanyan  un  ^ni  ye. 

22  Omakiya  inahni  wo  ; 

Itancan,  Wanikiya  mitawa. 

PSALM  39. 

Jedutliiin  do  wan  itancan  kin  on.  Dawid  tadowan. 

1  Miohan  iwanwahdake  kta,  epa ; 

Hecen  miceji  on  wawahtani  kte  ^ni ; 
lonatake  wan  mii  on  mduhe  kta ; 

Wicasta  sica  mitokam  unpi  icunhan. 

2  la  okitpani  iyecen  inina  manka  ; 

Taku  waste  ee  kaes  ie  sni  waun ; 

Qa  mitoiyokisica  yusosapi. 

3  Cante  mahen  makate  hinca  ; 

Waawacin  waun  icunhan  peta  itkon : 

Hehan  miceji  on  iwaa  : 

4  Jehowa,  omawihanke  kin  sdonye  makiya  wo  ; 

Qa  mitaanpetu  kin  tohanyan  kta  hecinhan  ; 

Tohan  en  waun  kte  sni  sdonwakiye  kte. 

5  Wan,  mitaanpetu  kin  nape  hdakinyan  yakaga  ; 

Qa  nitokam  wani  kin  he  takusni  iyececa  : 

Awicakehan  wicasta  otoiyohi,  sutaya  najin  e^ta,  ocowasin  ta¬ 
kusni,  Sela, 

6  Awicakehan  wicasta  kin  ohanzi  wan  en  omani ; 

Awicakehan  takusni  on  nihinciyapi  ece  : 

Waeju  ece,  tuka  tuwe  hena  yuhe  kta  sdonye  ^ni. 

7  Unkan  nakaha,  Itancan,  taku  e  ape  waun  he  •, 

Niye  hinca  wacinciya  ece. 

8  Wawahtani  owasin  etanhan  emayaku  wo  ; 

Wicasta  witkotkoka  wowihahamayanpi  kta  makage  sni  wo. 

9  Inina  waun,  i  wahdukawa  kte  sni ; 

Niye  hecanon  kin  heon  etanhan. 

10  Amayape  cin  he  imicicu  wo ; 

Ninape  makastake  cin  on  atakuni  sni  amayan. 

11  lyopeyapi  on  wicasta  wahtani  kin  on  iyopeyaya  ; 

PSALM  40. 

Qa  wayapote  sa  iyecen  taku  iyokipi  kin  dutakuni  sni  : 
Awicakehan  wicasta  otoiyohi  takusni.  Sela. 

1‘^  Jehowa,  wocekiye  mitawa  naLon  wo  ; 

Qa  houwaye  cin  anokkiya  ye : 

Istamnihanpe  amau  kin  on  inina  yanke  sni  wo ; 

Niye  kici  wicasta  matokeca, 

Unhdaka  waun,  atewicawaye  cin  owasin  iyececa. 

13  Makpatan  wo,  hecen  wasagmiciye  kta, 

Imdamde  sni  qa  en  waun  sni  itokam. 

PSALM  40. 

Dowan  itancan  kin  on.  DawicI  tadowan. 

1  Apepi  on  .Tehowa  ape  waun  ; 

Unkari  anohmakiye  ca  hoyewaye  cin  namakikon. 

2  Nakun  wicotakunisni  woka  wan  etankan  hiyu  makiya,  upsija 

kinca  etankan ; 

Qa  misika  imnija  wan  akan  makiye  ;  mioye  miciyusuta. 

3  Qa  odowan  teca  wan  mii  kin  en  oknaka ; 

Wakan  tanka  unkitawapi  yatanpi  kin  ; 

Wicota  wanyakapi  qa  kokipapi  kta ; 

Qa  Jekowa  wacinyanpi  kte. 

4  Wicasta  wan  cante  waste  kinca, 

Jekowa  wowinape  yuke  cin  kee  ; 

Qa  tona  wakankanicidapi  kin, 

W'oitonsni  opapi  kin  kena  koya  ekta  etonwe  sni. 

5  Jekowa  mita  Wakantanka  taku  ota  ecanon  ; 

Niokan  wakan  qa  unkiyepi  on  nitawacin  kin, 

Hena  owecinkan  niciyawapi  kte  sni ; 

Cajemdate  ca  omdake  kta  esta,  kena  yawapica  sni. 

6  Wcsnapi  qa  wawicaqupi  kin  kena  iyonicipi  sni ; 

Noge  mayakidukdoka : 

Wakuknakyapi  qa  woaktani  on  wosnapi  kin  yada  sni. 

7  Hekan  kepa  ;  Wanyaka  wo,  wau  ce  ; 

Wowapi  yukmikmapi  kin  en  kecen  omiciwapi : 

8  Wakantanka  mitawa  nitawacin  ecen  ecamon  kta  iyomakipi; 
Qa  nitoope  kin  micante  maken  un. 

9  Omniciye  tanka  kin  en  woowotanna  eyanwapaka : 

Wanyaka  wo,  miika  wakpatan  kte  sni ; 

Jekowa  niye  sdonyaya. 

10  Nitoowotanna  micante  maken  nawakke  sni ;  - 
Wacinniyepica  qa  waniyakiya  omdaka  ; 

Nitowaonsida  qa  nitowicake  omniciye  tanka  kin  etankan  na¬ 
wakke  sni. 

11  Jekowa  niye, 

Nitowaonsida  temiyecikda  kte  sni ; 

Nitocantekiye  qa  nitowicake  okinniyan  mapatan  kte. 

12  Taku  sica  yawapica  sni  aokdutemayanpi ; 

Wawaktani  kin  kena  emikdegapi, 

Qa  hecen  wawanyaka  owakihi  sni; 

Hena  mapa  hin  isanpa  ota  ; 

Qa  on  cante  mawanica. 

13  Jehowa,  emahdaku  iyonicipi  nunwe  ; 

Jehowa,  omakiya  inakni  ye. 

14  Tona  minagi  ihangya  akitapi  kin 

Hena  witaya  cante  toketu  taninsni  qa  i^tecapi  kte  ; 

Tona  sicaya  waun  kta  cinpi  kin 
Hena  hekta  hdicupi  qa  istecapi  kte. 

15  Tona,  Hanhan,  hanhan,  emakiyapi  kin 
Hena  wowistece  on  atakunipi  kte  ^ni. 

16  Tona  anicitapi  kin  hena  owasin  cante  wastepi  qa  iniciyuskin- 

pi  kte  ; 

Tona  wiconi  nitawa  wastedapi  kin  hena,  Jehowa  yatankapi 
nunwe,  eyapi  kte. 

17  Tuka  miye  onmasike  ca  mawahpanica  ; 

Itancan  kin  amawacin  un  kta : 

Tuwe  omakiye  ca  emahdaku  kin  he  niye ; 

Wakantanka  mitawa  yutehan  sni  ye. 

PSALM  41. 

Dowan  itancan  kin  on.  Dawid  tadowan, 

1  Tuwe  wicasta  onsika  en  ewacin  kin  he  cante  waste ; 

Anpetu  sice  cin  en  Jehowa  ehdaku  kte. 

2  Jehowa  awanhdake  ca  nikiye  kta  ; 

Maka  akan  tanyan  un  kte  ; 

Qa  tokayapi  tawacin  kin  en  wicayaqu  kte  sni. 

3  Wowayazan  ohe  akan  Jehowa  yuwasake  kta  ; 

W ayazanka  icunhan  towinja  ocowasin  piyaya. 

4  Miye  hepe  ;  Jehowa  onsimakida  wo  ; 

Minagi  asniyan  wo  ;  wacicihtani  kin  heon. 

5  Tokamayanpi  kin  hena  taku  sica  emakiyapi  kta; 

Tohan  te  kta  qa  caje  atakuni  kte  sni  he. 

6  Qa  wanmayag  hi  kinhan  woitonsni  oyaka  ece  kta ; 

Cante  mahen  woahtani  mnakiya  ; 

Tokiya  ye  kte  ca  oyake  kta. 

7  Tona  sicemadapi  owasin  witaya  amajijipi  kta ; 

Hena  sicaya  cante  makiyuzapi  kta. 

8  Taku  sice  hinca  wan  aokastanpi  ce  : 

Qa  tuwe  makata  wanke  cin  he  ake  kinajin  kte  ^ni. 

9  Han,  wicasta  kici  wowakiye,  wacinwakiye  ciqon, 

Aguyapi  mitawa  yute  cin  he  siyete  on  namahtaka. 

10  Tuka,  Jehowa  niye,  onsimada  qa  najinmakiya  wo ; 

Hecen  wicawecicajuju  kta. 

1 1  Detanhan  wastemayadaka  sdonwakiya  ; 

Tokamaye  cin  maktedan  sni  kin  heon. 

12  Unkan  miye,  raitoecetu  kin  en  mayadusuta; 

Qa  ohinniyan  niite  itokam  najin  mayakiya. 

13  Jehowa,  Israel  ta  Wakantanka,  yawastepi  nunwe  ; 

Otokahe  wanica  qa  owihanke  wanica. 

Amen  qa  amen. 

PSALM  42. 

Dowan  itancan  kin.  Qora  cinca  wakokonwicakiyapi. 

1  Tatokadan  mini  wakpadan  cantokpani, 

He  iyecen,  Wakantanka,  minagi  cantonikpani  ece. 

2  Wakantanka  on  minagi  ipuza,  Wakantanka  ni  un  kin  ; 

Tohan  wan  qa  Wakantanka  ite  kin  en  raihdutanin  kta  he. 

3  Istamnihanpe  amau  kin  hena  woyute  waye,  anpetu  hanyetu 

koya; 

Nita  Wakantanka  tukten  un  he,  ohinniyan  emakiyapi  heon. 

4  Dena  weksuye  ca  minagi  amihdapson  kta ; 

Wicota  om  imdamde  cinhan  ; 

Hena  om  Wakantanka  ti  kin  ekta  wai ; 

Wowiyuskin  qa  woyatan  ho  kin  yuha  ; 

Wicota  anpetu  wakan  opapi  kin  hena  om. 

5  Minagi,  tokeca  pamahdedan  yaun, 

Qa  tokeca  miye  mahen  iyonicisica  he ; 

Wakantanka  wacinyan  wo,  ake  mdatan  kte, 

Miite  omakiye  ca  mita  W^akantanka  kin  hee. 

6  Mahentanhan  minagi  iyokisica  un  ; 

Heon  ciksuye  kta,  Jordan  makoce  kin  etanhan, 

Qa  Hermon  he,  paha  cistinna  kin  hetanhan. 

7  Mini  tanka  nitawa  ho  kin  on,  mini  sma  kin  mini  sma  kipan  ; 
Taja  nitawa  qa  mini  ihaha  nitawa  owasin  miwankam  iyaya. 

8  Anpetu  icunhan  Jehowa  towaonsida  kin  ekihde  kta ; 

Qa  hanyetu  eca  iye  tadowan  kin  mici  un ; 

Wakantanka  nimaye  cin  he  cewakiye  kte. 

9  Wakantanka  imnija  mitawa  hewakiye  kta  ; 

Tokeca  amiyektonja  he ; 

Tokeca  wasihda  imdamda  he, 

Toka  sicaya  makuwapi  kin  on. 

10  Tokamayanpi  kin  iyopemayanpi,  mahuhu  kasusujapi  kin  iye- 

ceca ; 

Anpetu  otoiyohi,  Nita  Wakantanka  toki  un  he,  emakiyapi 
kinhan. 

11  Minagi,  tokeca  pamahdedan  yaun, 

Qa  tokeca  miye  mahen  iyonicisica  he  ; 

Wakantanka  wacinyan  wo,  ake  mdatan  kta, 

Miite  omakiye  ca  Wakantanka  mitawa  kin  hee. 

PSALM  43. 

1  Wakantanka  mayaco  qa  imakiya  wo  ; 

Oyate  wacantkiye  sni  kin  on ; 

Wohnayan  wicasta  qa  wahtani  sa  etanhan  emayahdaku  kte. 

2  Wakantanka  conkaske  mitawa  kin  he  niye  ; 

Tokeca  elipemayaya  he  ; 

Tokeca  wasihda  imdamde  kta  he, 

Toka  sicaya  makuwapi  kin  on. 

3  lyoyanpa  nitawa  qa  wowicake  nitawa  u  kiya  wo  ; 

Hena  yus  amaye  kte  ; 

Paha  wakan  nitawa  kin  en  hi  makiye  kte  ; 

Qa  nakun  wokeya  nitawa  ekta. 

4  Hehan  Wakantanka  owayusna  tawa  ekta  wail  kte  ; 

Taku  W akan  initowiy uskin  tanka  ekta. 

Unkan  candowankiyapi  on  icidowan  kta, 

Wakantanka,  Wakantanka  mitawa. 

5  Minagi,  tokeca  pamahdedan  yaun, 

Qa  tokeca  miye  mahen  iyonicisica  he  : 

Wakantanka  wacinyan  wo,  ake  mdatan  kta  ; 

Miite  omakiye  ca  Wakantanka  mitawa  kin  hee. 

PSALM  44. 

Dowan  itancan  kin  on.  Qora  cinca  wahokonwicakiyapi. 

1  Wakantanka,  noge  on  naunhonpi, 

Atewicunyanpi  unkokiyakapi, 

lye  taanpetu  kin  en  wicohan  ecanon  qon, 

Wanakaja  anpetu  kin  en. 

2  Niye  ninape  on  Ikcewicasta  hamwicayaya, 

Qa  iyepi  en  owicayakiju ; 

Oyatepi  kin  ihangwicayaya, 

Qa  iye  icahwicayakiya. 

3  Mazasagye  tawapi  on  makoce  kin  icupi  sni ; 

Qa  iye  isto  kin  he  on  eicihdakupi  sni ; 

Tuka  ninape  etapa,  qa  niisto,  qa  niite  iyoyanpa  kin  ; 

Niye  canto wi cay ahnake  cin  heon. 

4  Wakantanka,  Wicastayatapi  mitawa  kin  he  niye  ; 

Jakob  woehdaku  kiconza  wo. 

5  Niye  on  tokaunyanpi  kin  paha  iyewicunyanpi  kta  ; 

Nicaje  on  tona  itkounkipapi  kin  nawicunpanpi  kta. 

6  Mitinazipe  wacinwakiye  kte  sni ; 

Qa  mazasagye  mitawa  nimaye  kte  sni. 

7  Tuka  niye  tokaunyanpi  kin  etanhan  eunyahdakupi ; 

Qa  tona  siceundapi  kin  istenwicayaya. 

8  Anpetu  osan  Wakantanka  unkidowanpi; 

Qa  nicaje  ohinniyan  unyatanpi  kta.  Sela. 

9  Hececa  esta,  elipeunyayapi  qa  wowistece  unyakagapi ; 

Qa  ozuye  unkitawapi  kin  om  de  kte  sni. 

10  Toka  kin  itokapatanhan  hdicuunyayapi  kta  : 

Qa  tona  siceundapi  kin  hena  wakte  hdapi. 

11  Tahinca  wanunyanpi  yutapi  kte  cin  iyececa  unyakagapi  kta 
Qa  Ikcewicasta  ehna  enanakiya  iyeunyayapi. 

12  Nitaoyate  inyunwin  codan  wiyopeyakiye  kta : 

Qa  iyopeyapi  on  takudan  yakamna  sni. 

13  Unkikiyepidan  unpi  kin  en  wowistece  unyakagapi  kta ; 
Unkihduksan  unpi  kin  en  wowikaliaunyanpi  qa  poptanptaniin- 

kiyapi. 

14  Ikcewicasta  ekta  owestepi  unyakagapi  kta; 

Oyatepi  en  pomnamnaunkiyapi  kte. 

15  Anpetu  osan  istenmayanpi  kin  mitokam  un  ; 

Qa  miite  istece  cin  he  amahdahpa  : 

16  Tuwe  wawiyopeye  ca  wayasica  ho  kin  on  ; 

Toka  ite  qa  waihangye  cin  on  etanhan. 

17  Dena  owasin  unkakipapi,  tuka  unkaniktonjapi  sni ; 

Qa  wicotakuye  nitawa  unhnayanpi  sni. 

18  Uncantepi  hekta  hdicu  sni  ; 

Qa  unkoyepi  nitacanku  icunonpa  ye  sni. 

19  Unktehi  owanka  kin  en  unyakawehwegapi ; 

Qa  wiconte  on  unkayakahpapi. 

20  Wakantanka  unkitawapi  caje  unkakiktonjapi, 

Qa  taku  wakan  tokeca  ekta  nape  unhdugatapi  kinhan  ; 

21  Wakantanka  he  ode  kte  sni  he  : 

Wicacante  woinahbe  kin  hena  iye  sdonya  nakaes. 

22  Niye  on  anpetu  osan  unktepi  unyakonpi ; 

Tahinca  wanunyanpi  wicaktepi  kte  cin  iyecen  unyawapi. 

23  Itancan,  ihduhica  wo,  tokeca  nistinma  he  ; 

Kikta  wo,  heceliin  ehpeunyanpi  sni  po. 

24  Tokeca  niite  nayakihbe  kta  he  ; 

lyounkisicapi  qa  sicaya  unkuwapi  kin  ayektonje  kta  he. 

25  Unnagipi  watusekseca  ekta  patus  yanka  ; 

‘  Untancanpi  maka  kin  ahdaskin  wanka. 

26  Ounyakiyapi  kta  on  inajin  wo ; 

Qa  nitowaonsida  on  opeunkiton  po, 

PSALM  45. 

MnaHcalica  on  dowan  itancan  kin.  Qora  cinca  -waliokonwicakiyapi.  WowaSte 

odowan. 

1  Micante  wicoie  waste  on  ipiga ; 

Miohan  wicastayatapi  kin  owakimdake  ; 

Wowapi  icage  wowapi  kaga  way u pika  tawa  miceji  kin  hee. 

2  Adam  cinca  ehna  niye  iyotan  owanyag  niwaste  ; 

Niiha  en  wowaste  okastanpi ; 

Heon  Wakantanka  ohinniyan  niyawaste. 

3  Iyotan  Wa^aka,  mazasagye  nitawa  ceca  en  iyahda^a  wo ; 
Nitowitan  qa  nitoiyokipi  ahna  : 

4  Qa  nitowitan  hdnha  suktanka  akan  iyoopta  ya  wo ; 

W'owicake  qa  woowotanna  on^ike  cin  hena  on  ; 

Unkan  nape  nietapa  taku  wowinihan  onspeniciye  kta._, 

5  Wanhinkpe  nitawa  pepe  hinca  ; 

Nitokam  oyatepi  hinhpayapi  kta  ; 

Tona  Wicastayatapi  tokayapi  cantepi  kin  en. 

6  Wakantanka,  oiyotanke  nitawa  ohinniyan  qa  owihanke  wanica ; 

Nitokiconze  sagye  kin  he  woowotanna  sagye. 

7  Woowotanna  wasteyadaka,  qa  woahtani  siceyadaka  ; 

Heon  Wakantanka,  nita  Wakantanka  kin, 

Wowiyuskin  wihdi  on  sdaniciya, 

Kodawicayaye  cin  isanpa. 

8  Nitawokoyake  owasin  cansin,  qa  canhasa,  qa  pejihuta  wa- 

stemna  ; 

Huhu  tipi  waste  kin  etanhan  wiyuskinniyanpi. 

9  Wicastayatapi  cunwintkupi  kin  winohinca  wasteste  nitawa  om 

nnpi; 

Wicastayatapi  tawicu  kin  nietapa  ekta  najin, 

Mazaskazi  Ophir  etanhan  en. 

10  Guns,  anagoptan  qa  wanyaka  qa  on  anohkiya  wo  ; 

Qa  nitaoyate  niyate  ti  ko  akiktonja  wo  : 

11  Unkan  wicastayatapi  kin  nitowaste  wastedake  kte  : 

He  itancan  nitawa,  hecen  itokam  patuja  wo. 

12  Turos  cunwintku  taku  ituhanpi  wan  on  niite  akite  kta ; 

Oyate  kin  en  wijicapi  kin  hena. 

13  Ti  mahen  wicastayatapi  cunwintku  kin  ocowasin  wowitan  ; 
Tawokoyake  kin  mazaskazi  kazontapi. 

14  §ina  ipatapi  in  wicastayatapi  kin  en  ahipi  kta ; 

Wikoskapi  takodawicaye  ihakam  unpi  kin  hena  niye  en  awi- 
cahipi  kta. 

15  Wowiyuskin  qa  wopida  yuha  en  awicahipi  kta; 

Wicastayatapi  ti  kin  timahen  hipi  kte. 

16  Niyatepi  eekiya  nicinksipi  yuke  kta ; 

Hena  maka  kin  owancaya  wicasta  itancan  ewicayahde  kte. 

17  Wicoicage  qa  wicoicage  owasin  en  nicaje  kiksuyewicawaye 

kta  : 

Heon  oyatepi  kin  niyatanpi  kta,  owihanke  wanica. 

PSALM  46. 

Qora  cinca  on ;  dowan  itancan  kin.  Wikoska  dowanpi. 

1  Wowinape  qa  wowasake  unkitawapi  kin  W’akantanka  hee ; 
Awicakehan  wokakije  en  waokiye  iyeyapi  ece. 

2  Heon  etanhan  kopeunhdapi  kte  sni,  maka  kin  yutokecapi, 

Qa  he  kin  miniwanca  cante  en  ayapi  esta. 

3  Mini  kin  hotanin  qa  skanskan  kte  ; 

Tas  tanka  on  he  kin  yuhuhuzapi  kte.  Sela. 

4  Wakpa  wan — adetka  kin  Wakantanka  totonwe  kin  iyu^kinye 

kta  ; 

Tipi  wakan  kin — lyotan  Wankan  un  ounye  cin  he. 

5  Wakantanka  cokaya  un,  heon  pahohopi  kte  sni ; 

Anpao  hinanpa  hehan  Wakantanka  okiye  kta. 

6  Ikcewica^ta  oqoyapi,  wicokiconze  kin  skanskanpi ; 
lye  ho  hdutanin,  maka  kin  skan  kta. 

7  Jehow’a  Sabaoth  unkicipi  un  ; 

Jakob  ta  Wakantanka  wowinape  unyanpi.  Sela. 

8  U  miye,  Jehowa  tolian  kin  wanyaka  po ; 

Makoce  kin  en  woihangye  kaga  ece. 

9  Maka  ihanke  hehanyan  ozuye  ayustan  kiya  ; 

Itazipa  kin  kawege  kta,  qa  wahukeza  kakse  kta  ; 
Canpahmihma  kin  peta  on  kulinaliye  kta^ 

10  A5nistan  po,  qa  Wakantanka  kin  he  miye  e  sdonya  po  , 
Ikcewicasta  ehna  mayatanpi  kte,  maka  akan  mayatankapi  kte. 

11  Jehowa  Sahaoth  unkicipi  un  : 

Jakob  ta  Wakantanka  wowinape  unyanpi.  Sela. 

PSALM  47. 

Dowan  itancan  kin  on.  Odowan ;  Qora  cinca  tawapi. 

1  Oyate  owasin,  nape  hdaskapa  miye  ; 

Wowiyuskin  ho  kin  on  Wakantanka  iyasa  po. 

2  .Jehowa  Tehan  Wankan  kin  he  wowinihan ; 

Wicastayatapi  tanka,  maka  kin  Qwancaya. 

3  Unkihukun  wicasta  kin  ewicahnake  kta  ; 

Qa  oyatepi  unsihapi  ihukuya. 

4  Makoce  wan  unkicicahnigapi  kte  ; 

Jakob  wastedake  ciqon  toiyokipi  kin  hee.  Sela. 

5  lyasapi  yuha  Wakantanka  wankantkiya  ikiyopta  ; 

Jehowa  mazayahotonpi  ho  kin  hduha. 

6  Dowan  po,  Wakantanka  idowan  po  ; 

Dowan  po,  Wicastayatapi  unkitawapi  idowan  miye. 

7  Wakantanka  maka  kin  owancaya  Wicastayatapi; 
Wowahokonkiye  wan  on  dowan  miye. 

8  Wakantanka  Ikcewicasta  kin  wowidagwicaya; 

Wakantanka  oiyotanke  wakan  kin  akan  kiyotanka. 

9  Oyatepi  en  itancanpi  kin  mniciyapi ; 

Abraham  ta  Wakantanka  taoyate  kin  : 

Makoce  wahacanka  kin  hena  Wakantanka  tawa : 
lye  nina  tehan  wankan  un. 

PSALM  48. 

Q,ora  cinca  tawapi.  Psalm  odowan. 

1  Jehowa  he  tanka,  qa  nina  yatanpi  kte  ; 

Taku  Wakan  unkitawapi  totonwe,  Paha  wakan  tawa  kin  en. 

2  Oyanke  waste  hinca,  maka  ocowasin  wowiyuskin ; 

Zion  Paha  kin,  waziyata  opapun  ekta  ; 

Wicastayatapi  tanka  totonwe  kin. 

3  Tipi  wasteste  tawa  kin  ohna, 

Wakantanka  wowinape  yapi  kta  sdonyapi. 

4  Iho,  maka  wicastayatapi  kin  mniciyapi ; 

Witaya  en  hiyayapi : 

5  Hena  wanyakapi,  unkan  inihanpi ; 

Kopehdapi  qa  najica  iyayapi.  ' 

6  Hen  cancan  hinhdapi ; 

Wayazan  hdapi,  wihollinca  hoksiksuya  iyececa. 

7  Wiyohiyanpa  tanhan  tate  kin  on, 

Tarsis  wita  wata  kin  yakajuju  kta. 

8  Naunlionpi  qon  he  iyecen  wanunyakapi ; 

Jehowa  Sabaoth  totonwe  kin  en, 

Wakantanka  unkitawapi  totonwe  ohna ; 

He  Wakantanka  ohinniyan  hdusnta  kte.  Seia. 

9  Wakantanka,  tipi  wakan  nitawa  ohna, 

Nitocantekiye  kin  awauncinpi. 

10  Wakantanka,  nicaje  iyececa, 

Niyatanpi  maka  ihanke  kin  hehanyan ; 

Ninape  etapa  woowotanna  ojudan. 

11  Zion  Paha  kin  iyuskin  kte  ; 

Juda  cunwintkupi  cante  wastepi  kte  ; 

Woyaco  nitawa  kin  on  etanhan. 

12  Zion  ihduksan  ya  miye,  ohomni  mani  po  ; 

Canpasotka  kin  hena  yawa  po  : 

13  Conkaske  tawa  kin  ekta  cante  yekiya  po  ; 

Tipi  wasteste  kin  hena  awacin  miye  ; 

Hecen  wicoicage  u  kte  cin  owicayakidakapi  kte. 

14  Taku  Wakan  kin  de  Wakantanka  unkitawapi,  owihanke  wa- 

nica ; 

Wiconte  hehanyan  yus  unkayapi  kte, 

PSALM  49. 

Dowan  itancan  kin.  Oclowan  Qora  cinca  tawapi. 

1  Oyate  owasin,  de  nahon  miye  ; 

Maka  akan  ounyanpi  kin  owasin,  anagoptan  po  : 

2  Adam  cinca,  nakun  wicasta  cinca, 

Wijicapi  wahpanicapi  kin  om. 

3  Mii  woksape  oyake  kta  ; 

Qa  micante  taku  awacin  kin  he  wookahnige. 

4  Wiyacinpi  wan  ekta  minoge  yewaye  kta ; 

Candowankiyapi  on  mitadowan  mduotanin  kta. 

5  Anpetu  sica  en  tokeca  kopewahda  kta  he  ; 

Tona  amahanpi  wahtanipi  kin  aohdutemayan  kinhan. 

6  lye  towasakepi  kin  wacinkiyapi ; 

Qa  taku  ota  tonpi  kin  on  ihdatanpi  ece  : 

7  Wicasta  wan  iye  sunkaku  ecaca  opekiton  kte  sni : 

On  wiyopeyapi  Wakantanka  qu  kta  okihi  sni. 

8  Unkan  nagipi  opekitonpi  kin  he  teliika ; 

Qa  owihanke  wanica  okihipica  sni : 

9  Hecen  hinyahin  ohinniyan  ni  un  kta  ; 

Qa  wicahwin  wanyake  kte  sni. 

10  Wicasta  ksapa  tapi  kte  cin  he  wanyake  kta  ; 

Nakun  witkotkoka  wacintonsni  ko  atakunipi  kte  sni ; 

Qa  taku  tonpi  kin  toktokeca  aihpewicakiyapi  kte, 

11  Cante  mahen,  tipi  tawapi  owihanke  wanice  kta,  kecinpi; 

Ohna  yukanpi  kin  wicoicage  qa  wicoicage  hehanyan ; 

Makoce  tawapi  iye  cajepi  icajeyatapi  ece. 

12  Tuka  wicasta  woyuonihan  en  yanke  kte  ^ni ; 

Woteca  iyecen  kagapi  ;  hena  atakunipi  sni. 

13  Hecen  okanyanpi ;  hecen  witkotkokapi : 

Tuka  tona  ihakam  upi  kin  hena 

Token  eyapi  qon  he  wastedakapi  kta.  Sela. 

14  Optaye  wan  iyecen  Hades  ekta  awicayapi; 

Wiconte  wonwicaye  kta ; 

Qa  wicasta  owotanna,  anpao  kinhan,  wowidagwicayapi  kta ; 
Nakun  towasakepi  kin  Hades  yusote  kta; 
lye  tipi  kin  etanhan  tawawicaya. 

15  Tuka  W  akantanka  minagi  Hades  nape  etanhan  operaakiton  kta ; 
lye  emahdaku  kta,  heon. 

16  Wicasta  wan  wijica  icage  cinhan  kopehda  sni  wo  ; 

Tipi  tawa  wowitan  tanka  aye  cinhan  : 

17  Tohan  te  cinhan  takudan  hduha  ye  kte  sni ; 

Towitan  ihakam  kun  ye  kte  sni. 

18  Tuka  ni  un  icunhan  nagi  hdawaste  kta  : 

Nakun  tanyan  nicicuwa  kinhan  niyatanpi  kta, 

19  Atewicaye  wicoicage  kin  ekta  ye  kta  : 

Hena  icimana  iyoyanpa  wanyakapi  kte  ^ni. 

20  Wicasta  yuonihanpi,  tuka  okahnige  sni  kin 

He  woteca  kin  iyacinpi,  hena  atakunipi  kte  sni, 

PSALM  50. 

Asapli  tacTowan. 

1  Jehowa  Wakantanka  lyotan  Wasake  cin  ia, 

Qa  maka  kin  kipan, 

Wihinanpa  etanhan  wi  iyaye  cin  hehanyan. 

2  Zion  woiyokipi  iyotan  hince  cin  etanhan 
Wakantanka  iyega. 

3  Wakantanka  unkitawapi  u  kta,  qa  inma  un  kte  sni ; 

Itokam  peta  wahuhnahye  kta  ;  i 

Qa  ihduksan  nina  icamna  kte. 

4  Wankan  mahpiya  kin  kipan  kta, 

Qa  nakun  maka  kin,  iye  taoyate  wicahdaco  kta. 

5  Wicasta  cante  wicawakiye  cin  miye  en  awicau  po ; 

Tona  wosnapi  on  wicotakuye  micagapi  kin. 

6  Unkan  mahpiya  kin  iye  toowotanna  kin  oyake  kta ; 
Wakantanka  wayaco  un  kin  heon.  Sela. 

7  Mitaoyate  nahon  po,  kinhan  iwae  kta ; 

Qa  Israel,  wahokonciciye  kta  ; 

Wakantanka,  Wakantanka  nitawa  kin  he  miye. 

8  Nitawosnapi  kin  on  iyopeciye  kte  sni ; 

Qa  peta  on  wadusnapi  kin  ohinniyan  mitokam  un  : 

9  Yati  etanhan  tatanka  wan  iwacu  kte  sni ; 

Optaye  nitawa  etanhan  tamdoka  kin : 

10  Contanka  en  wamanica  otoiyohi  mitawa  ; 

(^a  woteca  paha  kektopawinge  akan  unpi  kin. 

11  He  ekta  taku  kinyan  un  kin  otoiyohi  sdonwaya; 

Qa  makomdaye  en  woteca  owasin  miciun. 

12  Wotektewahda  esta  ociciyake  kte  ^ni ; 

Maka  kin  he  mitawa  qa  taku  ohnaka  kin. 

13  Tatanka  conica  wate  kta  he  ; 

Qa  tamdoka  we  mdatke  kta  he. 

14  Wakantanka  woyatan  wakiyusna  wo  ; 

Qa  lyotan  Wankan  un  kin  taku  iwahoyaya  hdajuju  wo. 

15  Hehan  woiyokisica  anpetu  kin  en,  houmakiya  wo  ; 

Kinhan  ecihdaku  kta,  hecen  imayadowan  kta  ce. 

16  Tuka  Wakantanka  wicasta  ^ica  heciya  ; 

Token  on  raitoope  kin  odake  kta ; 

Qa  wicotakuye  mitawa  tokeca  cajedate  kta  he. 

17  Wahokonkiyapi  kin  he  ^ice  yadaka; 

Qa  rnioie  kin  niheyata  ehpeyaya. 

18  Wamanon  sa  wan  wandaka  eca  takodayaya; 

Qa  wawicihahapi  econpi  kin  owicayapa  ece. 

19  Nii  taku  sica  en  owicayaqu  ; 

Qa  niceji  wohnaye  kazonte  kta. 

20  Nisunka  akiia  idotanke  kta ; 

Nihun  cinhintku  kin  waayape  kta. 

21  Hena  hecen  ecanon,  tuka  inina  manke  : 

Niye  yaun  kin  ocowasin  iyemaceca  kecanni : 
lyopeciye  kta,  qa  niista  itokam  hena  ewahde  kta, 

22  De  awacin  po,  Wakantanka  ayektonjapi  kin  ; 

Okinni  waehdaku  wanin  ciyaspa^papi  kta. 

23  Tuwe  woyatan  wayusna  kinhan,  he  mayuonihan  kta : 

Qa  tuwe  tacanku  hduecetu  kin 

He  Wakantanka  towiconi  kin  wakipazo  kta. 

PSALM  51. 

Dowan  itancan  kin.  Dawid  tadowan :  Nathan  wicasta  wokcan  en  M  qelian,  iye 

JBathseha  en  hi  qon  iyececa. 

1  Wakantanka,  nitocantekiye  on.  on^imada  ye  ; 

Nitowaonsida  ota  on  wawahtani  micicajuju  wo. 

2  Taku  ^ica  ecamon  kin  on  ocowasin  mayujaja  ye  ; 

Qa  wawahtani  kin  hena  makipakinta  wo. 

3  Wawahtani  kin  hena  sdonwakiya  ; 

Qa  taku  sica  ecamon  kin  ohinniyan  mitokam  un. 

4  Niye  nisnana  en  wacicihtani, 

Qa  niista  kin  en  taku  sica  ecamon  ; 

Hecen  iyae  cin  en  oniwotanna  kte; 

Wadaco  kinhan  iyaonpepica  sni  yaun  kta. 

5  Wanyaka  ye,  taku  sica  en  matonpi ; 

Qa  woahtani  en  ina  mahduha. 

6  Wanyaka  ye,  tanmahen  tanhan  wowicake  yacin  ece  : 

PSALM  52. 

Qa  woinalibe  ekta  woksape  sdonye  mayaye  kte. 

7  Ceyakata  on  mayakipakiiite  kta,  unkan  ecedan  waun  kta ; 
Mayadujaja  kta,  kinhan  wa  isanpa  maska  kte. 

8  Wicocante  wa^te  wowiyuskin  ko  nation  mayaye  kte  ; 

Hehan  huhu  yakasuje  cin  hena  iyiiskin  kta. 

9  Wawalitani  etanhan  niite  nakiliman  ye  ; 

Qa  taku  sica  ecamon  kin  owasin  micicajuju  wo. 

10  Wakantanka,  cante  ska  micaga  ye ; 

Qa  miye  mahen  woniya  yustanpi  miciyuteca  wo. 

11  Niite  etanhan  ehpemaye  sni  ye; 

Qa  Nitaniya  Wakan  kin  emicihdaku  ^ni  wo. 

12  Wiconi  nitawa  wowiyuskin  kin  he  micu  ye  ; 

Qa  woniya  waste  wan  yuhe  makiya  wo. 

13  Hehan  ^icaya  econpi  kin  nitacanku  onspewicawakiye  kta  ; 

Qa  wahtanipi  sa  niye  ekta  ihduhomnipi  kta. 

14  Wakantanka,  wicawe  etanhan  emahdaku  wo  ; 

Wakantanka,  Wanikiya  mitawa; 

Miceji  nitoowotanna  iyuskinyan  idowan  kte. 

15  Itancan,  miiha  miyecidukawa  kta; 

Hecen  mii  woyatan  nitawa  oyake  kte. 

16  Wosnapi  kin  yacin  kte  sni,  he  waqu  kta  tuka ; 

Peta  on  wosnapi  kin  iyonicipi  sni. 

17  Wosnapi  Wakantanka  tawa  woniya  kicaksapi  kin  hena  ee  ; 
Wicacante  kicaksapi  qa  kasusujapi  kin, ' 

Wakantanka,  ^iceyadake  kte  sni. 

18  Nitoiyokipi  kin  en  Zion  taku  waste  ecakicon  wo  : 

Jerusalem  conkaske  kin  niye  yecage  kta. 

19  Hehan  woowotanna  wosnapi  kin  iyonicipi  kta  ; 

Peta  on  wosnapi  qa  wosnapi  ocowasin  huhnahyapi ; 

Hehan  tatanka  owayusna  nitawa  adipi  kte. 

PSALM  52. 

Dowan  itancan  Mn  on.  Dawid  tawowahokonkiye.  Doeg  Edomi  kin  en  hi  qa 
Saul  wokiyaka  qa  heciya ;  Dawid  Ahimelek  ti  en  hi  ce,  eyC  ciqon. 

1  Wicasta  wasaka,  tokeca  taku  sica  on  nihdatan  kta  he  ; 
lyotan  Wasaka  towaonsida  kin  he  anpetu  osan. 

2  Niceji  wicohan  sica  kicanye  kta  ; 

Wohnayan  kaga,  putinhin  icasan  yumanpi  iyececa. 

3  Taku  sica  wasteyadaka,  taku  waste  isanpa ; 

Qa  woitonsni,  woowotanna  oyakapi  kin  isanpa.  Sela. 

4  Wicoie  waihangye  cin  owasin  wasteyadaka, 

Wicaceji  wicahnayan  yaun  kin. 

5  Heon  etanhan  W'akantanka  owihankesniyan  ihangniye  kta; 
Yutokan  iyeniye  kta,  qa  wakeya  etanhan  inicu  kte  ; 

Qa  wiconi  makoce  kin  etanhan  yujun  ehpeniye  kta.  Sela. 

6  Unkan  wicasta  owotanna  wanyakapi  qa  kokipapi  kta ;  ’ 

Qa  he  on  ihapi  kta  : 

7  Wanyaka  po,  wicasta  kin  he 

PSALM  54. 

Wakantanka  wowasake  yuhe  kte  sni ; 

Tuka  iye  towijice  icage  cin  wacinkiye  kta  ; 

Qa  tokan  sice  cin  on  wasagiciye  kte. 

8  Tuka  miye  Oliwe  can  teca  wan  iyemaceca, 

Wakantanka  ti  kin  ohna  ; 

Wakantanka  tocantekiye  wacinwaya, 

Owihanke  wanica  hehanyan. 

9  Niye  hecanon  kin  heon  ohinniyan  ciyatan  kta ; 

Qa  nicaje  wacinwakiye  kta  ; 

He  wicasta  wacantkiya  nitawa  itokam  wa^te  kin  heon. 

PSALM  53. 

Dowan  itancan  kin  on.  Wowayazan  on  Dawicl  tawowahokonkiye. 

1  Taku  Wakan  wanica  ce,  witkotkoke  cin  cante  mahen  eya: 
Ihdusicapi  qa  wicohan  sica  wahte  sni  econpi ; 

Tuwedan  taku  waste  econ  ^ni. 

2  Wakantanka  malipiya  eciyatanhan  Adam  cinca  kin  ahiwicaton- 

wan  ; 

Tuwe  wacinksamya  ohanyan  hecinhan, 

Tuwe  Wakantanka  akita  hecinhan,  he  wanyake  kta. 

3  lyuhpa  nunipi,  witaya  hwinpi ; 

Tuwedan  taku  waste  econ  sni ;  han,  wanjidan  sni. 

4  W’^oahtani  econpi  kin  hena  takudan  sdonyapi  sni  he  ; 

Aguyapi  iyecen  mitaoyate  wicayutapi ; 

Qa  Wakantanka  hoyekiyapi  sni. 

5  Wokokipe  wanica  esta  hen  nina  wikopapi ; 

Tuwe  en  ahiniwanka  huhu  kin  Wakantanka  enanakiya  ehpeya ; 
Istenwicayaya,  W’akantanka  wahtewicada  sni  nakaes. 

6  Tokin  Israel  woehdaku  tawa  kin  Zion  etanhan  u  nunwe  : 
Tohan  Wakantanka  taoyate  wayaka  unpi  kin  en  wicahdi  kinhan, 
Jakob  iyuskin  kta,  Israel  pidapi  kte. 

PSALM  54. 

Candowankiyapi  on  dowan  itancan  kin.  Dawid  tawowahokonkiye.  Ziph  oyate 
upi  qa  Saul  heciyapi ;  Dawid  unkicipi  inahhe  sni  he,  eyapi  qon  he  ehan. 

1  Wakantanka,  nicaje  on  nimayan  wo  : 

Qa  nitowasake  on  woyaco  ecamiyecon  kte. 

2  Wakan  tanka,  wocekiye  mitawa  nahon  ye ; 

Mii  oie  kin  hena  anohkiya  wo. 

3  Wicasta  tokeca  en  ahimanajinpi  heon  ; 

Qa  tehiya  wakuwapi  kin  minagi  akitapi : 
lye  itokam  Wakantanka  ehdepi  sni.  Sela. 

4  Wanyaka  wo,  Wakantanka  omakiya  ece  : 

Itancan  kin  tona  minagi  wasagyapi  kin  hena  om  un. 

5  Wosice  kin  tokamayanpi  en  awicahdi  kte  : 

Nitowicake  en  hena  ihangwicaya  wo. 

6  Taku  ituhanpi  on  waciciyusna  kte  ; 

PSALM  55. 

Jehowa,  nicaje  waste  heon  mdatan  kta. 

7  Wokakije  owasin  etanhan  emahdaku  ; 

Qa  miista  tokamayanpi  kin  opawicakta,  heon. 

PSALM  55. 

Dawid  tawa.  Candowankiyapi  on  dowan  itancan  kin.  Wowakokonkiye  odowan. 

1  Wakantanka,  mitawocekiye  anohkiya  wo  ; 

Qa  hoyewaye  cin  on  naicihbe  sni  ye. 

2  Namahon  qa  amayupta  wo  ; 

Awacin  waun  qa  howamde  kta : 

3  Toka  ho  kin  on,  wicasta  sica  sicaya  kuwapi  kin  on ; 

Hena  woahtani  aomakawinhyapi  kta  ; 

Qa  sinhdapi  en  tokamayanpi  kte. 

4  Mitan  mahen  micante  skanskan ; 

Qa  wiconte  ikopapi  kin  amahinhpaya. 

5  Kopehdapi  qa  cancanpi  kin  mahiyohi ; 

Qa  wonihinciye  amakahpa. 

6  Unkan  hepe;  Tuwe  wakiyedan  iyecen  hupahq  wan  maqu  kta 

he : 

Kinyan  imdamde  ca  ozimiciye  kta. 

7  Ho,  tehan  wanuni  kte  ; 

Hewoskan  owati  kta.  Sela. 

8  Wowinape  onawakipa  inawahni  kta; 

Tateyanpa  hinca  etanhan,  icamna  kin  etanhan. 

9  Itancan,  nawicapca  wo,  cejipi  wicakiyuskiska  wo  : 

Otonwe  kin  en  wicokicize  qa  wicokicige  wanmdaka  heon. 

10  Anpetii  hanyetu  ko  otonwe  conkaske  akan  ohomni  yapi  kte; 
Qa  wicosice  wicoiyokisice  ko  mahen  un. 

11  Woahtani  cokaya  un, 

Qa  sicaya  wicakuwapi  wohnayan  ko  tahocoka  kin  ayu^tan  kte 
sni. 

»  12  Toka  wan  iyopemaye  kte  cin  hee  sni ; 

Kinhan  inina  manke  kta  tuka  : 

Tuwe  miye  on  wahanicida  sicemadake  cin  hee  ^ni ; 

He  heca  unkans  etanhan  namicihbe  kta  tuka. 

13  Tuka  he  niye,  wicasta  kici  iakinimaskokeca ; 

Mitakoda  qa  wacinwaye  ciqon  hee. 

14  Unkiye  okonwanjidan  wicotawacin  skuya  unkicicaga  : 

Wicota  om  Wakantanka  ti  kin  en  unye  ciqon. 

15  W’oihangye  awicakipa  nunwe  ; 

Niyake  Hades  ekta  kun  yapi  kte : 

Tipi  tawapi  ohna  wicohan  sica  yukan, 
lye  cantepi  kin  en. 

16  Miye  qe  Wakantanka  hoyewakiye  kta  ; 

Unkan  Jehowa  nimaye  kte. 

17  Htayetu  qa  hanhanna  qa  wioytanhan,  cewakiye  ca  hoyewaye 

kta : 

Unkan  iye  miho  kin  nahon  kte. 

PSALM  66. 

18  Makizapi  etanhan,  wooldye  en,  nagi  opemakiton; 

Wicota  om  ecamon  kin  heon  etanhan. 

19  lyotan  Wasake  cin  he  nawicalion  qa  awicayupte  kte  ; 

Qa  tuwe  wanakajatanhan  onnye  cin  he.  Sela. 

Tona  wicayutokanpi  wanin  unpi, 

Qa  Wakantanka  kokipapi  sni  kin  hena. 

20  Tona  om  wookiye  en  un  qon  hena  nape  awicahnaka ; 
Wicotakuye  tawa  kin  he  hdaksa. 

21  Pteasanpi  ihdi  iyecen  i  kin  sdusduta; 

Tuka  cante  kin  he  okicize  : 

Wihdi  isanpa  iye  oie  kin  sdusduta; 

Tuka  hena  mazasagye  ecedan. 

22  Taku  nicu  kin  he  Jehowa  aihpeya  wo ; 

Unkan  iye  awanniyake  kta : 

Wicasta  owotanna  wicapahohopi  kta  tohinni  iyowinye  kte  ^ni. 

23  Tuka  niye,  Wakantanka,  wicotakunisni  woha  en  kun  iyaye  wi- 

cayaye  kta  : 

Wicawe  wicasta  qa  wicahnaye  sa  kin 
Hena  anpetu  tawapi  cokaya  iyohipi  kte  ^ni. 

Heeeca  tuka  miye  qe  wacinciye  kte. 

PSALM  56. 

"Wicasta  tokeca  om  wakiyedan  inina  un  kin  on,  dowan  itancan  kin  kicagapi,  Da- 
wid  tawoinatibe.  Gath  ekta  Philistine  yuzapi  qon  he  ehan. 

1  Wakantanka,  onsimakida  ye,  wicasta  i  amahdukawa; 

Anpetu  osan  watemya  kin  he  kuwa  amau  ece. 

2  Anpetu  osan  tona  iwanmayakapi  kin  hena  i  amahdukawapi ; 
Wahanhanicidapi  ota  temmakiyapi  kta  tuka. 

3  Anpetu  kin  en  kopewahda  kinhan, 

Hehan  wacinciye  kta. 

4  Wakantanka  en  iye  oie  kin  mdatan  kte  ; 

Wakantanka  wacinwaya,  kopewahda  kte  sni ; 

Wicacehpi  taku  ecamicon  kta  okihi  he. 

5  Anpetu  otoiyohi  mioie  yapemnipi ; 

Amawacinpi  kin  owasin  sica. 

6  Witaya  mniciyapi,  waiyape  yukanpi  kta ; 

Mioye  kin  hena  awanyakapi  kta ; 

Minagi  iyapepi  kin  iyececa. 

7  Woahtani  on  ihduskapi  kta  he  ; 

Wakantanka,  wocanniye  en  oyatepi  kun  ehpewicaya  wo. 

8  Wan  uni  kin  hena  dawa  ece  : 

Istamnihanpe  mitawa  ojuha  nitawa  en  ohnaka  wo  : 

Hena  nitawowapi  en  un  sni  he. 

9  Anpetu  en  hoyewaye  cinhan,' 

Hehan  tokamayanpi  kin  namnipi  kta  : 

He  sdonwaya;  Wakantanka  miciun  kin  he. 

10  Wakantanka  en  oie  kin  mdatan  kta; 

.Tehowa  en  iye  oie  kin  iwadowan  kta. 

PSALM  58. 

11  Wakantanka  wacinwaya  ;  kopewahda  kte  sni ; 

Wicasta  taku  ecamioon  kta  okihi  he. 

12  Wakantanka,  taku  iwahociye  cin  hena  mduha ; 

Woyatan  wosnapi  kin  cicu  kte, 

13  Wiconte  etanhan  minagi  edaku  ; 

Misiha  hinhpaye  kte  sni ; 

Wakantanka  itokam  mawani  kta; 

Wiconi  iyoyanpa  kin  en. 

PSALM  57. 

Do  wan  itancan  kin  kicagapi.  Waihangye  sni  wo.  Dawid  tawoinalibe.  MakoUdo- 
ka  en  Saul  ite  kin  etanhan  najice  ciqon  he  ehan. 

1  Onsimakida  wo,  Wakantanka  onsimakida  wo  ; 

Minagi  wacinniyan,  heon  etanhan ; 

Han,  nihupahu  ohanzi  kin  en  wowinape  awakite  kta ; 

Wosice  kin  iyoopte  kte  cin  hehanyan. 

2  Wakantanka  lyotan  Wankan  hoyewakiye  kta  ; 
lyotan  Wasaka  tanyan  miciyustan  kin  hee, 

3  Mahpiya  eciyatanhan  u  wicasi  qa  emahdaku  kta ; 

Tuwe  amapogan  kin  he  iyopeye  kta.  Sela. 

Wakantanka  iye  towaonsida  towicake  ko  hiyuye  kta. 

4  Minagi  mnaja  wicehna  un ; 

Ideya  unpi  kin  hena  ehna  imunke  kta  ; 

Wicasta  cincapi  hi  kin  wahukeza  qa  wanhinkpe  ; 

Qa  cejipi  kin  mazasagye  pe  hinca. 

5  Wakantanka,  mahpiya  kin  iwankam  niyatanpi  nunwe  ; 
Nitowitan  maka  kin  ocowasin  iwankam. 

6  Wohmunke  wan  misiha  on  wiyeya  ehnakapi; 

Minagi  kin  patus  ya  ; 

Mitokam  woha  wan  qapi ; 

He  en  iye  ohinhpayapi.  Sela. 

7  Micante  wiyeya,  Wakantanka,  micante  wiyeya  un  ; 

Wadowan  kta  qa  mdatan  kta. 

8  Mitowitan,  kikta  wo,  cotanhe  candowankiyapi  ko  kikta  miye  ; 
Miye  qe  anpao  kin  mduhice  kta. 

9  Itancan,  oyate  kin  ehna  ciyatan  kte ; 

Oyatepi  wicehna  icidowan  kta, 

10  Nitocantekiye  tanka  kin  mahpiya  iyapato  ; 

Qa  nitowicake  kin  mahpiya  sapa  iyahde. 

11  Wakantanka,  mahpiya  kin  iwankam  niyatanpi  nunwe  ; 
Nitowitan  maka  kin  ocowasin  iwankam. 

PSALM  58. 

Waihangye  sni  wo.  Dawid  tawoinahhe, 

1  Wicasta  cincapi,  awicakehan  ia  oyakitpanipi  he  ; 

Hecen  taku  owotanna  odakapi  kte  sni, 

/  Taku  ecetu  kin  dukcanpi  kte  sni. 

2  Han,  cante  mahen  taku  sica  ecanonpi  kta  ; 

Makoce  kin  eh  ninapepi  wicowicastasni  kin  tkeuyatapi  kte. 

3  Wicasta  sicapi  wicatamni  etanhan  nunipi ; 

Itonpisni,  tonpi  ehantanhan  sicaja  econpi, 

4  Wamduska  tage  sica  he  iyecen  tage  sica  wicakiyukan; 
Sintehda  noge  kpe  cin  he  iyecen  noge  ohmus  hduza : 

5  He  wajijipi  ho  nahon  kte  sni ; 

Wayupiya  wajijipi  econ  esta. 

6  Wakantanka,  hena  ipi  ohna  hi  wicakicaksa  wo  ; 

Jehowa,  mnaja  koska  hi  kin  kasusuja  wo. 

7  Mini  ohinniyan  kaduze  cin  iyecen  skan  ayapi  nunwe  ; 
Tunwanhinkpe  nakiwinje  kte,  kawegapi  iyececa. 

8  Tusda  skan  aye  cin  iyecen  tanin  kte  sni: 

Winohinca  hinyahinke  sni  cinca  ton. kin  iyecen, 

Anpetu  wi  kin  wanyakapi  sni. 

9  Cega  nitawapi  wapepeka  sdonye  ^ni, 

Saka  qa  is  span,  ecen  kahin  iyeye  kta. 

10  Tokiconpi  kin  he  wicasta  owotanna  wanyake  cinhan  iyuskin 

kte : 

Wicasta  sica  we  kin  en  siha  hdujaja  kte. 

11  Hecen  wicasta  wan  heye  kta; 

Han,  wicasta  owotanna  waskuyeca  ton  ; 

Han,  Taku  Wakan  maka  akan  wayaco  yanka  ce. 


PSALM  59. 

Dowan  itancan  kin  kicagapi.  Waihangye  sni  wo.  Dawid  tawoinalibe.  Saul  ye- 
wicasi  qehan,  qa  Dawid  ti  kin  awanyaka,  kte  kta  e  keon. 

1  Wakantanka  mitawa,  tokamayanpi  kin  etanhan  makiyuska  wo  ; 
Tona  takpe  maupi  kin  on  wankan  emayahde  kta. 

2  Tona  woahtani  econpi  kin  etanhan  makiyuspa  wo  ; 

Qa  we  wicasta  kin  etanhan  nimayan  ye. 

3  Wan,  minagi  iyape  yukanpi ; 

Wasakapi  kin  miye  on  mniciyapi ; 

.Tehowa,  wawahtani  ^ni  qa  taku  ^ica  ecamon  sni  ye. 

4  Miohan  sice  sni  esta  anamatanpi  qa  eicihdepi : 

Kikta  wo,  itkomayakipa  qa  wandake  kte. 

5  Heon  niye,  Jehowa,  Wakantanka  Sabaoth, 

Israel  ta  Wakantanka,  kikta  wo, 

Oyatepi  owasin  wanwicadake  kte  ; 

Wicasta  sica  wahnayanpi  kin  owasin  wicakpatan  ^ni  wo. 

6  Htayetu  kinhan  hdicupi  kte  ;  ^unka  iyecen  hdopi  kte  ; 

Qa  otonwe  ohomni  inyankapi  kte. 

7  Inyun,  ipi  kin  etanhan  hiyuyapi ; 

Ihapi  kin  en  mazasagye  yukan  ; 

Qa  tuwe  nahon  kta  he,  eyapi. 

8  Tuka  Jehowa,  niye  iwicayahaha  kta; 

Ikcewicasta  owasin  wowihaha  wicayaye  kte, 

9  Towasake  kin  on  acipe  waun  kta ; 

PSALM  60. 

Conkaske  mitawa  Wakantanka  he^. 

10  Mita  Wakantanka  iye  towaonsida  on  itkomakipe  kta ; 
Tokamayanpi  kin  Wakantanka  opawicalita  makiye  kta. 

11  Itancan,  wahacanka  unkitawapi, 

Hena  wicakte  sni  wo,  okipni  mitaoyate  akiktonjapi  kte  : 
Nitowasake  on  onuniwicaye  ca  kun  ehpewicaya  wo. 

12  Ihapi  oie  kin  hena  ipi  woahtani  kin  hee  : 

Hecen  wahanicidapi  kin  on  wioayuzapi  kte  ; 

Woitonsni  qa  iapi  sica  eyapi  kte  cin  hena  on. 

13  Waihangya  wo,  wocanniye  on  wicayusota  wo  ; 

Qa  en  unpi  kte  sni ; 

Hecen  Jakob  en  Wakantanka  wicastayatapi  yanka  e  sdonyapi 
kte ; 

Maka  ihanke  kin  hehanyan.  Sela. 

14  Unkan  htayetu  kinhan  hdicupi  kta; 

^unka  iyecen  hdopi  kte  ; 

Qa  otonwe  kin  ohomni  inyankapi  kte. 

15  Taku  yutapi  imani  unpi  kta  ; 

Imnanpi  sni  esta  hanyetu  osan  wankapi  kta. 

16  Tuka  miye  nitowasake  iwadowan  kta  ; 

Qa  hanhanna  nitowaonsida  mdatan  kta  : 

Conkaske  mitawa  kin  he  niye  ; 

Qa  iyomakisica  anpetu  kin  en  wowinape  mitawa. 

17  Wowasake  mitawa,  niye  icidowan  kta: 

Wakantanka  conkaske  mitawa  kin  hee, 

Wowaonsida  Wakantanka  mitawa. 

PSALM  60. 

Dowan  itancan  kin  kicagapi,  Woyaotanin  Mnalicalica  kin  on.  Dawid  tawoinalibe. 
Waonspekiyapi  kta.  Aram  wakpa  nonpa  otahedan,  qa  Aram  Zoba  ohiwicaya 
qon,  hehan  Joab  lidicu  qa  Miniskuya  kaksiza  en,  Edom  etanhan  kektopawinge 
akenonpa  wicakte. 

1  Wakantanka,  ehpeunyayapi,  unyakaweliwegapi ; 

Canniniyan  ;  tuka  ake  ounyakiyapi  kta. 

2  Maka  kin  duskanskan  qa  naptusyaya, 

Naptuptujapi  kin  yuecetu  wo,  cancan  nakaes. 

3  Nitaoyate  taku  tehika  wanyagwicayakiya  ; 

Minisa  on  cekcegyapi  kin  yatke  unyakiyapi. 

4  Tona  konicipapi  kin  wiyokihedan  wan  wicayaqu, 

Wowicake  on  yuwankan  iy eyapi  kta.  Sela. 

5  Tona  cantewicayakiye  cin  wicayukcapi  kta ; 

Heon  ninape  etapa  on  niunkiyapi  qa  naunhon  po. 

6  Wakantanka  iye  towakan  kin  en  ia  ; 

Vi^akte  wahdi  kta ; 

^ekem  wapamni  kta ; 

Qa  Sukoth  kaksiza  kin  imdute  kta. 

7  Gilead  he  mitawa,  qa  Manassa  he  mitawa  ; 

Ephraim  nakun  mapa  wowasake  kin ; 

Juda  woope  kaga  mitawa  kin  hee. 

PSALM  62. 

8  Moab  cega  oyujaja  mitawa  kin  hee  ; 

Edom  en  mitahanpe  ekpewaye  kta  ; 

Philistia,  miye  on  iyasa  wo. 

9  Tuwe  otonwe  aconkaskapi  kin  en  amaye  kta ; 

Tuwe  Edom  ekta  amai  he. 

10  Wakantanka,  ekpeunyayapi  qon  he  niye  kte  sni  he  ; 

Qa  Wakantanka,  ozuye  unkitawapi  om  de  kte  sni  qon. 

11  Toka  kin  on  etanhan  ounkiya  miye  : 

Qa  yvicasta  akantu  waehdakupi  kin  he  taku  ^ni. 

12  Wakantanka  en  wowasake  unkicicagapi  kte  : 

Unkan  iye  tona  tokaunyanpi  kin  nawicapan  kte. 

PSALM  61. 

Dowan  itancan  kin  kicagapi.  Candowankiyapi  Dawid  tawa  on. 

1  Wakantanka,  houwaye  cin  nation  ye  ; 

Wocekiye  mitawa  awacin  un  wo. 

2  Micante  iyokisica  en,  maka  ihanke  kin  etanhan  houciciye  kta : 
Imnija  wan  miwankam  tehanwankantu  kin  he  en  amayai  kte. 

3  Wowinape  mitawa  qon  he  niye  ; 

Toka  kin  itokam,  conkaske  suta  hinca. 

4  Ohinniyan  nitawakeya  ohna  wati  kta  ; 

Nihupahu  ohanzi  kin  en  inawape  kta. 

5  Wakantanka,  niye  taku  iwahowaye  cin  he  nayahon  : 

Tona  nicaje  kokipapi  taku  tawa  kte  cin  he  mayaqu. 

6  Wicastayatapi  taanpetu  kin  en  anpetu  yecage  kta ; 

WAniyetu  tawa  kin  wicoicage  qa  wicoicage  iyececa. 

7  Ohinniyan  Wakantanka  itokam  iyotanke  kte  ; 

Wowaonsida  wowicake  ko  yuhe  yakiye  kte  ; 

Hena  patanpi  kta. 

8  Heon  ohinniyan  nicaje  iwadowan  kta  : 

Anpetu  eca  taku  iwahowaye  ’cin  wakajuju  ece  kta. 

PSALM  62. 

Jeduthun  eciyatanhan  dowan  itancan.  Dawid  tadowan. 

1  Wakantanka  ecedan  en  minagi  inina  yanka  ; 
lye  eciyatanhan  nimayanpi. 

2  lye  isnana  imnija  mitawa  qa  Waniki3^a  mitawa  ; 

Conkaske  suta  mitawa  kin  hee ; 

Nina  mapahohopi  kte  sni. 

3  Tohanyan  wicasta  wan  inihanyayapi  kta  he  ; 

Niyepi  owasin  nicamdecapi  kte  ; 

Conkaske  takinyan  yanka, 

Mahinatake  yujujupi  kin  iyececa. 

4  Wankan  yanke  cin  etanhan  isnana  kun  ehpeye  wacinpi ; 
Woitonsni  wastedakapi ; 

Ipi  kin  on  wayawastepi  kta, 

Qa  tanmahentanhan  wayasicapi  kta.  Sela. 

PSALM  63. 

5  Wakantanka  ecedan  en,  minagi,  inina  um  wo  ; 
Wowacinye  raitawa  kin  he  iye  eciyatanhan. 

6  lye  isnana  imnija  mitawa  qa  Wanikiya  mitawa; 
Conkaske  mitawa  kin  hee  ; 

Mapahohopi  kte  sni. 

7  Wiconi  mitawa  qa  wowitan  mitawa  kin 
Wakantanka  eciyatanhan ; 

Imnija  suta  mitawa  qa  wowacinye  mitawa 
Wakantanka  en  un. 

8  Oyate  kin,  anpetu  otoiyohi  he  wacinyan  po ; 

Itokam  nicantepi  tpapson  po  ; 

Wowacinye  unkitawapi  kin  Wakantanka  hee.  Sela. 

9  Adam  cinca  kin  takusni  ecedan, 

Wicasta  cincapi  kin  hena  woitonsni ; 

On  tkeutapi  kin  en  wankan  yapi  ece  ; 

Hem.  witaya  takupisni. 

10  Wowidagyapi  kin  wacinyanpi  sni  po  ; 

Qa  wawicakipi  on  wahanicidapi  sni  po ; 

Wowijice  icage  cinhan  cantohnakapi  sni  po. 

11  Wakantanka  wancadan  ia  ; 

Nonpakiya  de  nawahon ; 

Wowasake  he  Wakantanka  tawa  : 

12  Nakun  Itancan,  wocantekiye  kin  he  nitawa; 

Tuka  otoiyohi  iye  ohan  kin  eciyatanhan, 

Wicayaqu  ece  kta. 

PSALM  63. 

Dawid  tadowan-Juda  liewoskan  en  un  qelian. 

1  Wakantanka,  Taku  Wakan  mitawa  kin  he  niye  ; 
Hanhanna  hinca  ocide  kta  ; 

Niye  on  minagi  ipuza  ,  micehpi  cantonikpani ; 
Makoce  puza  en,  qa  mini  codan  en  mdokita. 

2  Tipi  wakan  kin  ohna  wanciyaka  qon  iyecen, 
Nitowasake  qa  nitowitan  kin  wanmdake  kta. 

3  Nitocantekiye  kin  wiconi  isanpa  waste  ; 

Heon  miiha  niyatanpi  kta. 

4  Hecen  wani  kin  en  icidowan  kta ; 

Nicaje  on  nape  wahdugate  kte. 

.  5  Tacupe  qa  wasna  on  iyecen  minagi  imna  kte ; 

Qa  iha  wiyuskin  on  mii  niyatan  kta. 

6  Mitowinja  akan  ciksuye  cinhan, 

Hanyetu  osan  niye  awacicin  kta. 

7  Omakiye  cin  he  niye  ; 

Unkan  nihupahu  ohanzi  kin  en  imduskin  kta. 

8  Minagi  kiyedan  onicihan  un  ; 

Ninape  etapa  sutaya  mayuza. 

9  Tuka  tona  minagi  ihangya  akitapi  kin 
Hena  kun  yapi  kta,  maka  cokaya  ekta. 

PSALM  65. 

10  Mazasagye  nape  kin  en  ekpewicayapi  kte ; 

Hena  sungidan  taku  tawa  unpi  kta. 

11  Tuka  wicastayatapi  kin  Wakantanka  en  iyuskin  kta; 
Tona  he  cajeyatapi  owasin  ihdatanpi  kta  ; 

Tona  itonpisni  kin  hena  iohmus  icupi  kta. 

PSALM  64. 

Dowan  itancan  kin  kicagapi.  DawicI  tadowan. 

1  Wakantanka,  wocekiye  mitawa  en  miho  nahon  wo  ; 
Toka  kokipapi  kin  etanhan  wiconi  mitawa  yapatan  kte. 

2  Wicasta  sica  takodakiciyapi  etanhan  namayakbe  kta ; 
^icaya  econpi  oqoyapi  kin  etanhan. 

3  Hena,  mazasagye  iyecen,  ceji  hdumanpi  ; 

Wanhinkpe  iyecen,  oie  pa  kin  ekatapi; 

4  Wicasta  ecetu  kin  nalimana  kutepi  kte  ; 

Ihnuhanna  kutepi  kta,  qa  kokipapi  kte  sni. 

5  Wicoie  sice  cin  en  wasagiciyapi  kta  ; 

Nalimana  on  hmunkapi  eonpapi  kin  he  ohdakapi  kta; 
Tuwe  wanwioayake  kta  he,  eyapi. 

6  Wicohan  sica  nina  akitapi ; 

Wiyeya  unkanpi';  tanyan  yustanpi  ce  : 

Unkan  mahen  wicasta  tawacin  qa  cante  kin  temahentu. 

7  Tuka  Wakantanka  ihnuhanna  wanhinkpe  on  wicakute  : 
Hen  taopi  wicayukan. 

8  Hecen  nasna  wicakiyapi ;  iye  cejipi  kin  en  wicahdi  ; 
Tona  opawicahtapi  kin  owasin  najicapi  kta. 

9  Heon  wicasta  owasin  nihinciyapi  kta  ; 

Qa  Wakantanka  ohan  kin  he  oyakapi  kte  ; 

Qa  taku  econ  kin  awacinpi  kta. 

10  Wicasta  owotanna  Jehowa  en  iyuskin  kta, 

Qa  he  wacinye  kta ; 

Qa  tona  cante  ecetupi  kin  owasin  witanpi  kta. 

PSALM  65. 

Dowan  itancan  kin  kicagapi.  Psalm  odowan.  Dawid  tawa. 

1  Wakantanka,  Zion  en  ainina  yatanpi  kin  he  nitawa  ; 

Qa  taku  iwahoyapi  kin  nicupi  kte. 

2  \Vocekiye  nayahon  ece  kin, 

Niye  ekta  wicacehpi  owasin  u  kte. 

3  Woahtani  wicoie  kin  iyakapemayanpi ; 

Taku  sica  econkupi  kin  hena  niye  yakajuju  kta. 

4  Tuwe  yakahnige  ca  kiyedan  ayau  kin  he  cante  waste ; 
Tihocoka  nitawa  kin  en  ounye  kta  ; 

Yati  wowaste  on  iunmnanpi  kte  ; 

Tipi  wakan  nitawa  kin  he. 

5  Woowotanna  en  taku  wowitonpe  on  unkayaduptapi  kta, 
Wakantanka  Wanikiya  unkitawapi ; 

PSALM  66. 

Niye  maka  ihanke  kin  owasin  wacinniyanpi ; 

Qa  tona  miniwanca  ekta  tehan  unpi  kin. 

6  Towasake  on  lie  kin  sutaya  ehde ; 

Wookihi  ipiyagkiton  kin  heon. 

7  Miniwanca  sa  kin  yuinina ; 

Taja  sa  qa  oyate  owodutaton  kin. 

8  Nakun  tona  ihanke  ekta  tipi  kin 

Hena  wowapetokeca  nitawa  kin  kokipapi ; 

Wiinanpe  qa  wiiyaya  oenape  kin  hena  dowanyakiye  kta. 

9  Maka  kin  en  yahi  qa  aminitanyaya  ; 

Waste  hinca  yakage  kta ; 

Wakantanka  tawakpa  kin  mini  ojudan  : 

Aguyapi  icahwicayeciciye  kta ; 

Wiyeya  yakaga  nakaes. 

10  Maka  yunadupi  kin  duspaya  ; 

Cankuyetonton  kin  boyamdaya ; 

Magaju  on  panpan na  yakaga ; 

Taku  aicaga  ece  kin  he  dawaste  kta. 

11  Nitowaste  omaka  kin  watesdag  yecaton; 

Qa  nitacanku  wasna  sbuya. 

12  Tinta  makoskantn  kin  sbuya  ; 

Qa  pajodan  kin  wowiyuskin  ipiyagkiton,  . 

13  Tahin  optaye  kin  cincota  ogekiton; 

Qa  omdaye  kin  aguyapi  aihdahpa : 

Wowiyuskin  on  iyasapi  kta ; 

Han,,  dowanpi  kta. 

PSALM  66. 

Dowaa  itaaacan  Mn  kicagapi.  Woyatan  odowan. 

1  Maka  kin  ocowasin, 

W'akantanka  on  iyasa  po. 

2  lye  caje  wowitan  kin  idowan  miye  j 
lye  yatanpi  W'owitan  kin  qu  po. 

3  Wakantanka  heciyapo; 

Niohan  wowinihan  hinca  ce ; 

Nitowasake  tanka  on  tokaniyanpi  kin 
Niye  en  itonpi  kte  sni : 

4  Maka  kin  Ocowasin  ohonidapi  kta, 

Qa  inidowanpi  kta ; 

Nicaje  kin  idowanpi  kte.  Sela, 

5  U  miye,  Wakantanka  oBan  kin  wanyaka  po; 

Wica^ta  cinca  kin  en  wowinihanyan  ohanyan. 

6  Miniwanca  kin  he  puza  kaga ; 

Wakpa  kin  opta  huinyun  yapi  kta  : 

Hen  iye  on  unkiyuskinpi  kte. 

7  Towaiake  on  ohinniyan  iye  wicastayatapi ; 
lye  i^ta  Ikcewicasta  kin  iwanwicayaka  : 
Wahanhanioidapi  kin  wankan  yeiciyapi  kte  sni.  Sela. 

P  S  A  L  M  67. 

8  Oyatepi,  Wakantanka  unkitawapi  yawaste  po ; 
lye  yatanpi  ho  kin  nahon  wicakiya  miye. 

9  Unnagipi  wiconi  en  ehnaka  ; 

Qa  unsihapi  hicahe  kta  iyowinkiye  ^ni. 

10  Wakantanka,  niye  iyutanunyayapi ; 

Mazaska  sdoyapi  iyecen  unyaduecepidan. 

11  On  hmunkapi  kin  en  unkayaupi ; 

Paksin  unkitawapi  en  wokakije  eyahnaka. 

12  Pa  unkitawapi  akan  wicasta  yanke  wicayakiya; 

Peta  qa  mini  ehna  unhiyupi : 

Hehan  taku  utkanna  en  inanpe  unyakiyapi. 

13  Peta  wosnapi  kin  yuha  yati  en  hibu  kte ; 

Taku  iwahociye  cin  hena  cicicajuju  kta. 

14  Miiha  hdaotanin  qon  hena ; 

Qa  makakija  en  mii  taku  eye  ciqon. 

15  Tahinca  cepa  peta  wosnapi  waciciyusna  kta, 

Tanidoka  wasna  kin  iyahna  : 

Tatanka  tatokadan  kici  wamdusna  kta.  Sela. 

16  U  miye,  tona  Wakantanka  koyakipapi  kin,  nahon  po; 
Unkan  taku  minagi  ecakicon  kin  he  ociciyakapi  kte. 

17  Mii  on  hoyewakiya  ; 

Qa  woyatan  miceji  ihukuya  un. 

18  Micante  en  woahtani  awacanmi  kinhan, 

Itancan  kin  nahon  kte  sni. 

19  Tuka  awicakehan  Wakantanka  nahon  ; 

Wocekiye  mitawa  ho  kin  he  anagoptan. 

20  Wakantanka  yawastepi  nunwe, 

Wocekiye  mitawa  yutokan  iyeye  sni, 

Qa  iye  tocantekiye  kin  emicihdaku  sni. 

PSALM  67. 

Candowankiyapi  on  dowan  itancan  kin.  Woyatan  odowan. 

1  Wakantanka  onsiunkidapi  qa  unyawastepi  kte  ; 

Qa  iye  ite  on  iyounyanpapi  nunwe.  Sela. 

2  Hecen  maka  akan  nitacanku  sdonyapi  kte  ; 

Wiconi  nitawa,  oyatepi  owasin  ehna. 

3  Wakantanka,  oyatepi  kin  wopida  eniciyapi  kta  ; 

Oyatepi  owasin  wopida  eniciyapi  kte. 

4  Oyatepi  wiyuskinpi  qa  iyasapi  kta  ; 

Oyate  kin  owotanna  wicadaco  kta  heon ; 

Qa  maka  akan  oyatepi  yus  awicade  kta.  Sela. 

5  Wakantanka,  oyatepi  kin  wopida  eniciyapi  kte  ; 

Oyatepi  iyuhpa  wopida  eniciyapi  kta. 

6  Maka  kin  waskuyeca  aicage  : 

Wakantanka,  Wakantanka  unkitawapi  unyawastepi  kte: 

7  Wakantanka  unyuwastepi  kta; 

Qa  maka  ihanke  owasin  iye  kokipapi  kte. 

PSALM  68. 

Dowan  itaiican  kin  kicagapi.  Woyatan  odowau.  Dawid  tawa. 

1  Wakantanka  inajin  kta  ; 

Tokayapi  kin  hena  enanakiya  yapi  kta  ; 

Qa  tona  sicedapi  iye  itokapatanhan  najicapi  kta. 

2  6ota  kaliboka  he  iyecen  wicayakabape  kta  ; 

Peta  en  cansin  sdo  kin  he  iyecen, 

Wicasta  sica  Wakantanka  itokam  taninpi  kte  ^ni. 

3  Unkan  wicasta  owotanna  pidapi  kta  ; 

Wakantanka  itokam  iyasapi  kte  ; 

Qa  wowiyuskin  on  iyuslynpi  kte. 

4  Wakantanka  idowan  po,  iye  caje  kin  yatan  miye  ; 

Tuwe  hewoskan  sunka  wakan  akan  ye  cin  he  canku  kicaga  pov; 
He  .Tab  eciyapi,  heon  itokam  wiyuskin  po. 

5  Wamdenica  ateyapi,  qa  wiwazica  wayaco  tawapi, 

Wakantanka  bee,  wowakan'  oyanke  tawa  ohna. 

6  Tona  tansnana  unpi  kin  hena  Wakantanka  tipi  en  owicahnaka  ; 
Tona  kaska  yakonpi  kin  hena  wowaste  en  biyu  wicakiya  ece 
Tuka  toka  kin  hena  makoce  puza  en  ounyanpi  kta. 

7  Wakantanka,  nitaoyate  wicitokam  idade  ciqon ; 

Hewoskan  makoce  kin  ehna  mayani  qehan  ;  Sela. 

8  Maka  kin  skanskan  ; 

Han,  mahpiya  kin  ^buyapi,  Wakantanka  itokam;. 

Sina  kin  de,  Wakantanka  itokam, 

Israel  ta  Wakantanka  kin, 

9  Wakantanka,  taku  ituhanpi  kin  magajuyaya  : 

Nitaoyate  qa  mdokita  kin  he  niye  duwasaka. 

10  Optaye  nitawa  kin  hen  ounyanpi ; 

Wakantanka,  nitowaste  on  wicasta  onsika  taku  wicayecamna 
kta. 

11  Itancan  kin  wicoie  kin  wicaqu  kta: 

Tona  eyanpahapi  kin  wicota  hinca. 

12  Ozuye  wicastayatapi  kin  najicapi  kta,  najicapi  kta ; 

Unkan  winohinca  mdogyanke  cin  he  taku  icupi  kin  pamni  kta. 

13  Tohan  makoce  opapun  kin  en  inunkapi  kinhan, 

Wakiyedan  hupahu  mazaska  apawintapi  kin  iyenicecapi  kta ; 
Qa  sun  kin  mazaskazi  on  wiyatpatpa. 

14  Hen  lyotan  Wasake  cin  wicastayatapi  najice  wicaye  cehan, 
Zalmon  en  wapa  iyececa. 

15  Basan  paha  kin  he  Wakantanka  paha  tawa  ; 

Basan  paha  kin  he  imnija  he  kin  heca. 

16  Paha  imnija  kin,  tokeca  aiksinya  eyatonwanpi  he  ; 

Paha  ohna  Wakantanka  ti  kta  hdahnige  cin.  hee 
Han,  Jehowa  ohinniyan  en  ounye  kta. 

17  Wakantanka  canpahmihma  tawa  kin 

Hena  woyawa  tanka  nonpa,  kektopawinge  yuotapr;- 
Itancan  kin  he  en  owicapa  ; 

PSALM  68. 

Tawokeya  wakan  kin  Sina  en  un. 

18  Wankan  wapa  yakiyahda  ; 

Wayaka  awicahdapi  kin  hena  ayahdi ; 

Wicasta  kin  ehna  taku  wicaqupi  kin  iyacu  ; 

Han,  tokapi  kin  ehna ; 

Jehowa  Wakan  tanka  en  ounye  kte. 

19  Anpetu  qa  anpetu  Itancan  kin  yawa^tepi  nunwe  : 
Waqinunkiyapi,  tuka  lyotan  Wasake  cin  ninnkiyapi  kin  hee. 

Sela. 

20  Taku  Wakan  kin  de  wiconi  Wakantanka  unkitawapi  kin  hee  ; 
Qa  wiconte  oenape  kin  hena  Jehowa  Itancan  tawa. 

21  Han,  Wakantanka  tona  tokayapi  pa  wicakahdehdece  kta  ; 

Tuwe  woahtani  en  mani  un  paha  kin. 

22  Itancan  kin  heya  ; 

Basan  etanhan  awicawaku  kte  ; 

Miniwanca  osbe  kin  etanhan  awicawahdi  kta  : 

23  Hecen  nisiha  toka  we  kin  en  sayapi  kta ; 

Nitasunke  ceji  kin  he  nakun. 

24  Wakantanka,  iniyopte  cin  he  wanyakapi  ; 

Mita  Wakantanka  iyoopte  cin  ; 

Wica^tayatapi  mita w a,  owanka  wakan  kin  ohna. 

25  Tona  dowanpi  kin  hena  tokaheya  yapi ; 

Hektam  candowankiyapi  kin  ; 

Wicihduksan  wikoska  cancega  kabupi. 

26  Oraniciye  kin  en  Wakantanka  yawaste  po  ; 

Itancan  kin,  Israel  minihdoka  kin  etanhan. 

27  Benjamin  cistinna  kin  hen  un,  ohiwicaya  ; 

Juda  itanoanpi  kin,  inyan  on  wakininpi  ; 

Zebulon  itancanpi ;  Naphtali  itancanpi  kin. 

28  Nita  Wakantanka  nitowasake  kiconza  ; 

Wakantanka,  taku  unkoyecihanyanpi  kin  he  yuwasaka  wo. 

29  Jerusalem  en  tipi  wakan  nitawa  kin  on, 

Wicastayatapi  kin  taku  nicahipi  kta. 

30  Woteca  psa  ehna  unpi  kin  hena  niye  iyopewicaya  wo  ; 

Wicota  wasakapi  kin,  oyate  ptejicadan  om ; 

Mazaska  onspaspa  yuha  ahi  patujapi  kin  ; 

Oyate  okicize  wastedapi  kin  wdcayuomdeca  wo. 

31  Egupta  etanhan  wicasta  cepa  upi  kta; 

Kus  Wakantanka  ekta  nape  hdugate  kta. 

32  Maka  wokiconze  kin,  Wakantanka  yatan  po  ; 

Itancan  kin  idowan  miye  :  Sela. 

33  Tuwe  mahpiya  kin  akan  iyotanka, 

Mahpiya  wanakaja  kin  ; 

Inyun,  ho  hdaotanin,  wowasake  ho  kin. 

34  Wakantanka  yawasaka  miye  ; 
lye  towitan  Israel  akan  un, 

Qa  towasake  kin  mahpiya  kin  ekta. 

35  Wakantanka,  oyanke  wakan  nitawa  etanhan  wowinihan  yaun  ; 
Israel  ta  Wakantanka ; 

58 


PSALM  69. 

Wowasake  qa  wookihi  kin  oyate  wicaqu  ece. 

Wakantanka  yawastepi  nunwe. 

PSALM  69. 

Mnalicalica  kin  on  dowan  itancan  kin.  Dawid  tawa. 

1  Wakantanka,  nimayan  wo  ; 

Mini  kin  minagi  ee  kaes  hiyohi,  heon. 

2  Upsija  temahentu  mahen  imdamde, 

Tukten  najmpica  sni ; 

Mini  sma  kin  en  wau  ; 

Qa  mini  kin  iwankam  imayaya. 

3  Waceya  on  mihdusilitin  ;  dote  masaka  ; 

Wakantanka  mitawa  ape  waun  kin  on  ista  mayazan. 

4  Tona  taku  on  etanhan  sni  sicemadapi  kin 
Hena  mapa  hin  isanpa  ota ; 

Tona  ihangmayanpi  kta, 

Tokamayanpi  itonpisni  kin  hena  wasakapi ; 

Taku  iwacu  sni  kin  he  wicawecu  kta. 

5  Wakantanka,  wimatkotkoke  cin  he  sdonyaya ; 

Qa  wawahtani  kin  hena  nanicihmanpi  sni. 

6  Tona  anipepi  kin  hena  miye  on  istecapi  sni  nunwe  ; 

Itancan  Jehowa  Sabaoth : 

Tona  anicitapi  kin  hena  miye  on  istenwicayapi  sni  nunwe  ; 
Israel  ta  Wakantanka  kin. 

7  Niye  on  amaiapi  waun  ; 

Wowistece  ite  amakahpa. 

8  Mihunkawanji  ehna  togmahdapi  waun  ; 

Qa  ina  cincawicaye  cin  hena  om  wicasta  matokeca. 

9  Yati  cantokpanipi  kin  he  mayutakuni  sni; 

Qa  tona  iyopeniyanpi  wawiyopeyapi  kin  he  amahinhpaya. 

10  Unkan  waceya,  minagi  wotesni  un  ; 

Qa  he  nakun  on  amaiapi  ece. 

11  Unkan  wakihdaka  ogeweton 
Qa  heon  owestepi  raakagapi. 

12  Otonwe  tiyopa  en  iyotankapi  kin  hena  amaiapi ; 

Qa  tona  woyatke  suta  yatkanpi  kin  hena  dowanpi. 

13  Tuka,  .Tehowa,  miye  wocekiye  eciciya ; 

Woiyokipi  anpetu  kin  en, 

Wakantanka,  nitowaonsida  untkana  on  ; 

Namahon  wo,  wieoni  nitawa  wowicake  kin  on. 

14  Upsija  kin  etanhan  emayaku  ye, 

Qa  mahen  imdamde  kta  iyowinmaye  sni  ye ; 

Tona  sicemadapi  kin  etanhan  emayakupi  nunwe, 

Mini  sma  kin  etanhan. 

15  Mini  tanka  kin  aomakahpe  sni  nunwe  ; 

Qa  mini  ^ma  kin  namapce  sni  nunwe ; 

Qa  woha  i  kin  aokibe  maye  sni  nunwe. 

16  Jehowa,  namahon  ye,  nitowaonsida  waste  kin  on  ; 

PSALM  70. 

Wawacinkta  duza  tanka  ota  kin  on  miye  ekta  ihduhomni  ye. 

17  Qa  niite  nitaokiye  nakicihbe  sni  wo  : 

Makakija  he  on  namahon  inahni  wo. 

18  Minagi  ikiyedan  u  wo,  he  opekiton  ye  ; 

Tokamayanpi  kin  on  etanhan  makiyu^ka  wo. 

19  Amaiapi  qa  istenmayanpi  qa  iyopemayanpi  kin,  niye  sdonyaya  ; 
Tokamayanpi  owasin  nitokam  yakonpi. 

20  Waaiapi  kin  micante  kaksa ;  heon  wamayazan  ;  . 

Unkan  onsimadapi  kta  ape  waun,  tuka  wanica ; 

Qa  cantohnagraayanpi  kta,  tuka  tiiwedan  iyewaye  ^ni. 

21  Nakun  wate  kta  on  pizi  maqupi ; 

Qa  imapuza  hehan  miniskuya  yatkemakiyapi. 

22  Wicitokam  Wahna  wotapi  kin  he  wmhmunke  eekiyapi  nunwe  ; 
Qa  tanyan  yukanpi  kin  he  mazahtakiyapi  kte. 

23  Ista  tawapi  aotpasyapi  nunwe  ; 

Wawanyakapi  kte  sni; 

Qa  nitepi  ohinniyan  patu^wicakiya  wo. 

24  Nitocanniye  kin  awicakastan  wo  ; 

Qa  wosihda  kata  nitawa  iyahdewicaya  nunwe. 

25  Hocoka  tawapi  kin  he  otiwota  ehpeyapi  kte  ; 

Qa  tawakeyapi  ohna  tuwedan  ti  sni  nunwe. 

26  Tuwe  yakastake  cin  he  sicaya  kuwapi ; 

Qa  wicayapahdoke  iyokisicapi  kin  he  oyakapi  ece, 

27  Wahtanipi  on  woahtani  wicaqu  wo  ; 

Qa  nitoowotanna  kin  en  upi  sni  nunwe. 

28  Wiconi  wowapi  kin  etanhan  wicapajujupi  nunwe  ; 

Qa  wicasta  owotanna  om  owicawapi  kte  sni. 

29  Tuka  miye  iyomakisice  ca  makakija ; 

Wakantanka,  wiconi  nitawa  wankan  emahde  kte. 

30  Odowan  wan  on  Wakantanka  caje  kin  mdatan  kta ; 

Woyatan  dowanpi  on  mdatanka  kta. 

31  Unkan  he  Jehowa  iyokipi  kta, 

Tatanka,  tatangmdoka  he  sake  ko  yuhe  cin  isanpa. 

32  Wicasta  wahbadan  he  wanyakapi,  qa  iyuskinpi  kta  ; 

Qa  Wakantanka  ayakitapi  kin  niye  nicantepi  ni  kte  : 

33  Tona  onsike  cin  hena  .Tehowa  nawicahon  ; 

Qa  wicakaskapi  tawa  kin  hena  ^ice  wicadake  ^ni. 

34  Mahpiya  qa  maka  kin  he  yatanpi  nunwe  ; 

Miniwanca  qa  taku  ohna  skanskan  owasin. 

35  Wakantanka  Zion  nikiye  kta; 

Qa  Juda  totonwe  kin  hena  piya  kage  kta  : 

Hecen  en  ounyanpi  kta  qa  tawayapi  kta. 

36  Nakun  iye  taokiye  cinca  kin  tawapi  kta ; 

Qa  tona  iye  caje  wastedapi  kin  hena  hen  tipi  kta. 

PSALM  70. 

Dowan  itancan  kin  kicagapi.  Dawid  tawa.  Wokiksuye  kta. 

1  Wakantanka,  emahdaku  wo  : 

PSALM  71. 

Jehowa,  oraakiya  inalini  wo. 

2  Tona  minagi  odepi  kin  hena  token  canto  yuzapi  taninsni  qa 

istecapi  nun  we  ; 

Tona  sicaya  waun  kta  cinpi  kin  hena  namnipi  qa  istenwicaj^api 
kte. 

3  Istecapi  on  namnipi  kta  ; 

Tona,  Hanhan,  hanhan,  eyapi  kin. 

4  Tona  anicitapi  kin  owasin  iyuskinpi  qa  pidapi  kte ; 

Qa,  Jehnwa  yatankapi  nunwe,  ohinniyan  eyapi  kta  ; 

Tona  wiconi  nitkwa  wastedapi  kin  hena. 

5  Tuka  miye  makakije  ca  onmasika  ; 

Wakantanka  en  mahi  inahni  wo  ; 

Tuwe  omakiye  ca  emahdaku  kin  he  niye; 

Jehowa  yutehan  sni  ye. 

PSALM  71. 

1  Jehowa  niye  wacinciya  ; 

Icimana  istenmayanpi  sni  nunwe. 

2  Nitoowotanna  on  emayahdaku  qa  inapemayakiye  kta  : 
AnoLmakiye  ca  nimayan  wo. 

3  Tdkin  imnija  tipi  ciciyuhen,  ohinniyan  en  waku  kte  ; 
Nimakiyapi  kta  econwicayasi : 

Imnija  mitawa  qa  conka^ke  mitawa  kin  he  niye. 

4  Mita  Wakantanka,  wica^ta  sica  nape  etanhan  emahdaku  wo  ; 
Sicaya  ohanye  ca  wahtesni  kin  napcokaya  etanhan. 

5  Itancan,  wowacinyeciya  heon  etanhan  ; 

Jehowa,  homaksiyopa  ehantanhan  wacinciya. 

6  Wicatamni  etanhan  niye  en  imunka; 

Ina  tezi  kin  etanhan  yus  amau  kin  he  niye ; 

Niye  en  ohinniyan  mitadowan. 

7  Wicota  wowinihan  mayanpi ; 

Tuka  wowinape  suta  mitawa  kin  he  niye. 

8  Niyatanpi  kin  on  mii  ojudan  kta; 

Qa,  anpetu  osan,  nitowitan  kin  on. 

9  Wimacahinca  kinhan  ehpemaye  sni  ye; 

Wasake  sni  amayan  en  amayustan  ^ni  wo. 

10  Tokamayanpi  kin  hena  amaiapi  ; 

Qa  tona  minagi  iyapepi  kin  hena  witaya  wohdakapi ; 

11  Qa  heyapi ;  Wakantanka  ehpeya  ce  ; 

Kuwa  aye  ca  yuza  wo,  tuwedan  eyaku  kte  sni. 

12  Wakantanka,  mitehanyan  un  ^ni  ye  ; 

Mita  Wakantanka  omakiya  inahni  wo. 

13  Tona  minagi  tokayapi  kin, 

Hena  istecapi  qa  atakunipi  ^ni  nunwe  ; 

Tona  Sicaya  waun  kta  cinpi  kin, 

Hena  waaiapi  qa  wowi^tece  koyakapi  nunwe. 

14  Tuka  miye  ohinniyan  ape  waun  kta ; 

Qa  niyatanpi  kin  owasin  mdaota  kta. 

PSALM  72. 

15  Nitoowotanna  kin  mii  oyake  kta  ; 

Anpetu  osan,  wiconi  nitawa  kin  ; 

Tonakeca  sdonwaye  sni  nakaes. 

16  Jehowa  Itancan  olian  wasake  cin  hena  en  wau  kta; 
Nitoowotanna  omdake  kta,  nitawa  ecedan, 

17  Wakantanka,  homaksiyopa  ehantanhan  niye  onspemayakiya : 
Unkan  dehanyan  niohan  wakan  kin  mdaotanin  kta, 

18  Nakun  wimacaMnca  qa  pa  maska  hehanyan, 

Wakantanka,  amaynstan  sni  ye; 

Hecen  niisto  kin  wicoicage  kin  de  owakiyake  kta ; 

Nitowasake,  tona  u  kta  owasin  en. 

19  Nitoowotanna  nakun,  W’akantanka,  tehanwankantu  ; 

Taku  tanka  Mnca  ecanon  ece  ; 

Wakantanka,  tuwe  iyeniceca  he. 

20  Niye  wokakije  ota  qa  tanka  wanyag  unyakiyapi; 

Yahdicn  qa  niunyakiyapi  kta; 

Qa  maka  osbe  kin  etanhan  hdicu  unyakiyapi  kta. 

21  Niye  mayadutanka  kte  ; 

Qa  ake  cante  waste  mayakage  kta. 

22  Nakun  candowankiyapi  on  ciyatan  kta  ; 

Nitowicake  on,  Wakantanka  mitawa  : 

Israel  Taku  Wakan  tawa,  cotanka  on  ciciyajo  kta. 

23  Tohan  ciciyajo  kinhan  miiha  iyuskin  kta  ; 

Qa  minagi  opeyakiton  kin  he  nakun. 

24  Nakun  miceji,  anpetu  osan,  nitoowotanna  cajeyate  kta: 

Tona  tanyan  waun  kte  sni  cinpi  qon, 

Hena  istecapi,  hena  ite  nasapi,  heon. 

PSAW  72. 

Solomon  tawa. 

1  Wakantanka,  nitawoyaco  wicastayatapi  kin  qu  wo  ; 

Qa  nitoowotanna,  wicastayatapi  cinhintku  kin. 

2  Woowotanna  on  nitaoyate  wicayukcan  kta; 

Qa  onsikapi  nitawa  kin,  woyaco  on. 

3  Hehan  he  kin  oyate  wookiye  icahwicakiciye  kta ; 

Qa  paha  kin,  woowotanna  on. 

4  Oyate  en  tona  onsikapi  kin  on  wayaco  kta  ; 

Wahpanica  cinca  kin  hena  niwicaye  kta; 

Qa  tehiya  wicakuwa  kin  he  kamdemdece  kta. 

5  Konicipapi  kta,  tohanyan  anpetu  wi, 

Qa  hanyetu  wi  kin  yuke  kta, 

Wicoicage  qa  wicoicage  hehanyan, 

6  Maga  kasdapi  kin  amagaju  he  iyecen  hdihe  kta ; 

Magaju  maka  bospaya  kin  he  iyececa. 

7  lye  taanpetu  kin  en  wicasta  owotanna  icage  kta ; 

Qa  wookiye  untkanna,  hanyetu  wi  henakeca  kta  hehanyan. 

8  Unkan  iye  miniwanca  etanhan  miniwanca  ekta  wicastayatapi 

kta ; 

PSALM  73. 

Qa  wakpa  kin  etanhan  maka  ihanke  kin  hehanyan. 

9  lye  itokam  Ikcewicasta  kin  patujapi  kta  ; 

Qa  tona  tokayapi  kin  hena  maka  mdu  kin  iputakapi  kta. 

10  Tarsi s  wica^tayatapi  qa  wita  kin 
Hena  wopida  wosna  ahiyupi  kta  ; 

^eba  qa  Seba  wicastayatapi  kin  taku  itukikanpi  kta. 

11  Han,  wicastayatapi  owasin  iye  itokam  makipusdiyapi  kta; 
Oyatepi  owasin  wowidagwicaye  kta. 

12  Wakpanica  hoyekiye  cin  he  ehdaku  kta; 

Qa  onsike  cin,  qa  nukun  tuwe  okiyapi  sni, 

.13  Wica^ta  onsika  wahpanica  ko  wicakpatan  kta; 

Qa  wahpanica  nagipi  kin  niwicaye  kta. 

14  Wohnayan  qa  wicokicize  etanhan  nagi  opewicakiton  kta; 

Qa  hena  wepi  kin  tehike  kta,  iye  ista  kin  en. 

15  Unkan  ni  kta,  qa  mazaska  Seba  etanhan  qu  kta ; 

Nakun  ohinniyan  wocekiye  ekiciye  kta  ; 

Anpetu  osan  yawaste  kta. 

16  Makoce  kin  en  wamnaheza  napohnaka  wanjidan  esta,  he  ipa 

kin  en ; 

Waskuyeca  icage  cin  Lebanon  iyecen  kahnahnapi  kta  ; 

Unkan  otonwe  etanhanpi  kin  maka  wato  iyecen  hca  aye  kta. 

17  Iye  caje  kin  owihanke  wanice  kta  ; 

Anpetu  wi  itokam  iye  caje  icage  kta : 

Unkan  iye  on  wicasta  ihdawastepi  kta  ; 

Oyate  owasin  iye  yawastepi  kta. 

18  Jehowa  Wakantanka  yawastepi  nunwe  ; 

Israel  ta  Wakantanka  kin  ; 

Isnana  wowinihan  wicohan  econ  ece. 

19  Qa  iye  caje  wakan  kin  ohinniyan  yawastepi  nunwe  ; 

Qa  iye  towakan  kin  on  maka  kin  ocowasin  ojudan  kte. 

Amen  qa  amen. 

20  Dawid  Jesse  cinhintku  tawocekiye  kin  henakeca. 

PSALM  73. 

Asaph,  tadowan. 

1  Awicakehan  Wakantanka  Israel  wicakiciwa^te ; 

Tona  cante  ecepidan  kin  hena. 

2  Tuka  miye  qe  misiha  nasdute  kta  ikeyedan ; 

Mioye  kin  kaicucuya  biyeya  tuka. 

3  Wahanhanicidapi  kin  inawawizi ; 

Wicasta  sica  wookiye  en  unpi  wanmdake  qehan. 

4  Hena  tapi  kinhan  wicakaskapi  ^ni ; 

Qa  wowasake  tawapi  kin  he  cepa. 

5  Wicasta  iyotanhan  iyekiyapi  kin  en  opapi  ^ni ; 

Qa  wicasta  tokeca  om  kakijapi  ^ni. 

6  Heon  etanhan  wahanhanicidapi  kin  he  wanapin  kiyapi; 

Qa  wicokicize  wokoyake  iyecen  awicakahpa. 

7  Cepapi  on  ista  pajoya  unpi ; 

63 


PSALM  73. 

Token  canteyuzapi  ahinanpa  ece. 

8  Owehanhanpi  qa  taku  sica  eyapi ; 

Wankantanhan  wicokicize  cajeyatapi  ece. 

9  Ipi  kin  malipiya  iyahdekiyapi ; 

Qa  cejipi  kin  maka  kin  omani  un. 

10  Heon  etanhan  iye  taoyate  dehanyan  ahdi ; 

Qa  mini  ojudan  hdaliepapi. 

11  Unkan  heyapi ;  Tokiyatanhan  Wakantanka  sdonye  kta  he  : 

Qa  lyotan  Wankan  kin  he  wookahnige  yuha  he. 

12  Wanyaka  po,  dena  wicasta  sicapi ; 

Tuka  ohinniyan  tanyan  unpi, 

Sanpa  wijica  ayapi. 

13  Awicakehan  ituya  micante  wahduska; 

Qa  wiyaonpepicasni  en  nape  wahdujaja. 

14  Nakun  anpetu  otoiyohi  makastakapi ; 

Qa  hanhanna  eca  iyopemayanpi  ece. 

15  Hecen  omdake  kta  ce,  epe  cinhan, 

Iho,  nicinca  wicoicage  kin  iyokisinwicawaye  kta. 

16  Unkan  de  okahnih  awacanmi  qehan, 

Miista  kin  en  tehike  : 

17  Tipi  wakan  Wakantanka  tawa  kin  en  hibu  kinhan, 

Hehan  owihankepi  kin  wanmdake  kta. 

18  Awicakehan  canku  sdusduta  en  ewicayahde  kta  ; 

Woihangye  en  ohinhpaye  wicayaye. 

19  Inyun,  ihnuhanna  wicotakunisni  en  iyohpayapi : 

Wanna  taninpi  sni,  wonihinciye  on  atakunipi  sni : 

20  Wihamnanpi  wan  ogungapi  ekta  he  iyececa ; 

Itancan,  yekta  kinhan,  touncagepi  kin  siceyadake  kta. 

21  Hecen  cante  sinmieiya  ; 

Qa  mapaksin  wakpahdoka : 

22  Qa  wimatkotkoka  qa  takudan  sdonwaye  ^ni ; 

Niye  en  woteca  iyeinaceca. 

23  Tuka  miye  hinyahin  cici  waun  ; 

Minape  etapa  kin  yus  mayaun. 

24  Nitowahokonkiye  on  yus  amayade  kta; 

Qa  iyohakam  wowitan  iyahdemayaye  kta. 

25  Malipiya  ekta  tuwe  mduha  he  ; 

Qa  maka  akan  niye  kici  tuwedan  wacin  ^ni. 

26  Micehpi  qa  micante  atakuni  sni ; 

Micante  imnija,  qa  taku  ohinniyan  mitawa  kin  Wakantanka  hee. 

27  Iho,  tona  nitehanyan  unpi  kin  hena  atakunipi  kte  sni ; 

Tona  ehpeniyan  wicin  iy ayapi  kin  owasin  ihangwicayaya. 

28  Tuka  miye  qe  Wakantanka  mikiyedan  u  kin  he  waste  : 

Jehowa  Itancan  kin  wacinwaye  : 

Niohan  owasin  omdake  kta. 


S2 

PSALM  74. 


PSALM  74. 

Waonspekiyapi  kta.  Asaph,  tawa. 

1  Wakantanka,  tokeca  ohinniyan  waayakta  sni  he; 

Tinta  nitawa  optaye  kin  en  nitocanniye  ide  kta  he. 

2  Omniciye  nitawa  kiksuya  wo, 

Wanakajatanhan  opeyaton  ; 

Taku  nitawa  cansakadan  opeyakiton  qon  ; 

Zion  Paha  kin  de  en  ounyaye  cin. 

3  Ohinniyan  ihangyapi  kin  ekta  caehde  nitawa  hiynya  wo; 

Toka  taku  sica  owasin  econ,  tipi  wakan  nitawa  ohna. 

4  Tokaniyanpi  nitomniciye  kin  en  hotonpi  ece  ; 

Wiyokihedan  tawapi  kin  wiyokihedan  ehdepi. 

5  Tuwe  contanka  en  onspe  yuwankan  ikikcu  kin 
He  sdonyapi  tuka  qon. 

6  Tuka  nakaha  ayuco  pagopi  kin  witaya 
Onspe  maziyape  ko  on  kawankapi. 

7  Tipi  wakan  nitawa  kin  ideyapi ; 

Nicaje  ohna  ti  qon  he  makata  ehpeyapi. 

8  Witaya  ihangunyanpi  kta  ce,  cante  mahen  eyapi ; 

Makoce  kin  owancaya  Wakantanka  tomniciye  kin  huhnahyapi 

9  Wowakta  wanunhdakapi  sni ; 

Wicasta  wokcan  wanica ; 

Qa  tohanyan  kta  hecinhan  sdonya  unkokihipi  sni. 

10  Wakantanka,  tohanyan  toka  owehanhan  kta  he  ; 

Toka  kin  ohinniyan  nicaje  wahteda  kte  sni  he. 

11  Tokeca  ninape,  han  ninape  etapa  kin,  eyahdaku  kta  he  ; 
Nimaku  cokaya  tanhan  ihangwicaya  wo. 

12  Tuka  Wakantanka  wanakajatanhan 
Wicastayatapi  mitawa ; 

Makoce  cokaya  wiconi  kaga  ece. 

13  Niye  nitowasake  on  miniwanca  kin  duptuja ; 

Mini  akan  hogan  tankinyanyan  pa  kin  yakaksaksa. 

14  Niye  unktehi  pa  kin  yakahuhuga  ; 

Oyate  yutapi  kta  wicayaqu  kta,  makoskan  unpi  kin. 

15  Niye  miniyowe  qa  mini  tanka  kin  dukinukan  ; 

Wakpa  ohinniyan  minitan  kin  dupuza. 

16  Anpetu  kin  nitawa,  han,  hanyetu  kin  nitawa ; 
lyoyanpa  qa  anpetu  wi  kin  niye  yakaga  ; 

17  Niye  maka  opapun  kin  owasin  eyahnaka ; 

Mdoketu  qa  waniyetu,  hena  niye  yakaga. 

18  De  kiksuya  wo  ;  toka  wan  Jehowa  yasica  ; 

Qa  oyate  witkotkoka  wan  nicaje,  wowihahaya. 

19  Wakiyedan  nitawa  optaye  wotektehdapi  kin  en  wicaqu  ^ni  wo 
Onsikamitawa  optaye  kin  ohinniyan  akiktonje  sni  wo. 

20  Wicotakuye  kin  he  atonwan  wo ; 

Maka  akan  otpaza  kin  wicakipi  ounyanpi  kin  ojudan. 

21  Kiyusepi  kin  he  isteca  hdicu  sni  nunwe ; 

PSALM  76. 

Wicasta  onsika  waLpanica  ko  nicaje  yatanpi  kta. 

22  Wakaritanka  najin  wo  ;  oihdaka  wo  ; 

Anpetu  osan  witkotkoka  niyasice  cin  he  kiksuya  wo. 

23  Tokaniyanpi  ho  kin  he  akiktonje  sni  wo ; 

Takpe  niupi  oqoyapi  ohinniyan  wankan  ye  cin. 

PSALM  75. 

Dowan  itancaukinkicagapi.  Asaph,  tadowau.  Waihangye  sni  wo.  Woahiyayewau 

1  Wakantanka,  wopida  unkeniciy a  pi ; 

Unkiye  wopida  unkeyapi ; 

Qa  nicaje  ikiyedan  kin  he  niohan  wakan  oyakapi. 

2  Tohan  mniciyapi  kta  cajemdate  cinhan, 

Woowotanna  on  miye  wamdaco  kta. 

3  Malta  kin  sdo,  qa  tona  akan  tipi  kin  owasin ; 

Can  ipatan  tawa  kin  hena  tkeuwata.  Sela. 

4  Tona  ihdatanpi  kin,  Ihdatanpi  sni  po,  ewicawakiya; 

Qa  wicasta  sica,  He  hduwankan  iyeyapi  sni  po. 

5  He  nitawapi  hduwankan  iyeyapi  sni  po  ; 

Qa  tahu  suta  hduha  iapi  sni  miye. 

6  Wankan  yeyapi  kin  he  wiyohiyanpatanhan  ^ni, 

Qa  wiyohpeyatanhan  sni ; 

Qa  hewoskan  makoce  kin  eciyatanhan  sni. 

7  Tuka  Wakantanka  wayaco  yanka; 

He  kun  ehpeye  kta,  qa  he  wankan  iyeye  kta. 

8  Jehowa  nape  ohna  wiyatke  wan  ; 

Qa  minisa  ipiga,  pejihuta  icahiyapi ; 

Unkan  hetanhan  kastan  ece  ; 

Ceteta  en  hiyeye  cin  henana  yahepapi  kta ; 

Maka  akan  wicasta  sica  owasin  yatkanpi  kta. 

9  Tuka  miye  qe  ohinniyan  womdake  kta  ; 

Jakob  ta  Wakantanka  iwadowan  kta. 

10  Qa  wicasta  sica  he  kin  owasin  waka^pe  kte : 

Tuka  wicasta  owotanna  he  kin  wankan  icage  kta. 

PSALM  76. 

Candowankiyapi  on  dowan  itancan  kin  kicagapi.  Asaph  tado wan.  Woahiyaye  wan 

1  Juda  en  Wakantanka  sdonyapi ; 

Israel  en  iye  caje  kin  tanka  fiinca. 

2  Nakun  tawokeya.  Salem  en  han  ; 

Qa  Zion  en  ounyan  ece. 

3  Hen  itazipe  wanhinkpe  kin  kawehwega  ; 

Wahacanka  qa  mazasagye  qa  okicize  kin.  Sela, 

4  Niye  wiyatpa  yaun,  wakinihan  hinca. 

He  akan  wapatapi  ece  kin  isanpa. 

5  Tona  cante  sutapi  kin  hena  taninpi  ^ni ; 

Woistinma  tawa  istinmapi ; 

Qa  wicasta  wasakapi  tuwedan  nape  iyekiyapi  ^ni. 

6  Jakob  ta  Wakantanka,  iyopewicayaye  cin  on, 

Canpahmihma  qa  nakun  suktanka  istinma  tapi. 

7  Niye  nisnana  konicipapi  kta ; 

Qa  tuwe  nitokam  najin  kta  he,  sinyahda  kinhan. 

8  Mabpiya  eciyatanhan  woyaco  nabonwicayaya  ; 

Maka  kin  kokipe  ca  inina  yanka ; 

9  Wakantanka  wicayaco  najin  qehan  : 

Maka  akan  onsike  cin  owasin  niwicaye  kta.  Sela. 

10  Awicakehan  wicasta  sinhdapi  kin  niyatan  kta  ; 

Qa  sinhdapi  ihe  cin  he  ipiyagyeton  kta. 

11  Jehowa  Wakantanka  nitawapi  taku  iwahoyapi  qa  hdajuju  po 
Tona  ihduksan  yaunpi  kin  owasin  ; 

Tuwe  kokipapi  kte  cin  he  taku  kahipi  kta  iyececa. 

12  lye  wicasta  itancanpi  taniya  kin  baksa  ece  : 

Maka  akan  wicastayatapi  kin  kokipapi  kta. 

PSALM  77. 

Dowan  itancan  Jeduthun  etanhan.  Asaph  tadowan. 

1  Miho  kin  Wakantanka  ekta  yewaya^  qa  cewakiye  kta; 

Miho  kin  Wakantanka  ekta  yewaye  kta  : 

Unkan  anamagoptan  kte. 

2  Makakija  anpetu  kin  en  Itancan  kin  awakita  ; 

Hanyetu  hehan  minape  yugan  un,  qa  tasaka  sni  ; 

Minagi  wakihnapi  cin  sni. 

3  Wakantanka  weksuya,  qa  nihinmiciya ; 

Awacin  manka,  unkan  mi  taniya  iyokisica  hinca.  Sela. 

4  Miista  istojuha  sutaya  yus  yaun  ; 

Makastakapi,  qa  ia  owakihi  sni. 

5  Anpetu  wanakaja  ekta  ewacanrai ; 

Wanakaja  tanhan  waniyetu  kin  hena. 

6  Hanyetu  en  mitadowan  qon  he  weksuye  kta; 

Micante  on  awacin  waun  kta ; 

Qa  mitaniya  kin  nina  wiwanga  ece.  ' 

7  Ohinniyan  Itancan  kin  waakta  kte  sni  he  ; 

Qa  ake  icimana  wacantkiye  kte  sni  he. 

8  Towaonsida  kin  he  ohinniyan  owihanke  he  ; 

Wicoicage  qa  wicoicage  hehanyan,  oie  kin  ayu^tan  he. 

9  lyotan  Wa&ake,cin  he  waonsida  akiktonja ; 

Qa  wocanniye  on  tocantekiye  anakipta  he.  Sela. 

10  Unkan  hepa ;  Makakije  cin  he  dee; 
lyotan  Wankan  un  nape  etapa  waniyetu  kin. 

11  Jah  ohan  kin  mdaotanin  kta ; 

Wanakaja  tanhan  niohan  wakan  kin  hena  weksuye  kta. 

12  Nakun  niohan  owasin  awacanmi  kta; 

Qa  taku  ecanon  kin  hena  awacin  waun  kta. 

13  Wakantanka,  woQWOtanna  en  nitacanku  : 

Wanji  wasaka  tukte  e  Wakantanka  iyecen  tanka  he. 

14  lyotan  Wasaka  wicohan  wakan  econ  kin  he  niye ; 

Oyate  kin  nitowasake  sdonye  wicayakiya. 

15  Niisto  on  nitaoyate  opewicayakiton  ; 

Jakob  qa  Joseph  cinca  kin.  Sela, 

16  Wakantanka,  mini  kin  wanniyakapi : 

Mini  kin  wanniyakapi ;  skanskanpi ; 

Han,  mini  sbe  cin  cancan. 

17  Mahpiya  sapa  kin  mini  hdastanpi ; 

Mahpiya  kin  hotanin ; 

Han,  nitunwanhinkpe  kin  kinyan  hiyaya. 

18  Wakinyan  nitawa  ho  kin  tate  iyumni  en  un ; 
Wakanhdi  maka  kin  iyoyamya; 

Maka  kin  cancan  qa  skan^kan. 

19  Miniwanca  kin  en  nitacanku; 

Qa  mini  ota  ohna  cankuyaye  ; 

Hecen  nioye  kin  sdonyapi  sni 

20  Optaye  wan  iyecen  nitaoyate  yus  awicade ; 

Moses  qa  Aaron  nape  kin  on. 

PSALM  78. 

Asaph  tawa.  Waonspekiyapi  kta. 

1  Mitaoyate,  mitoope  kin  anagoptan  po  ; 

Mii  oie  kin  hena  anohkiya  miye. 

2  Wicoie  wakan  wan  on  i  wahdukawa  kta ; 

Wanakaja  tanhan  wiyukcanpi  kin  omdake  kta. 

3  Hena  unkiye  naunlionpi  qa  sdonunyanpi ; 

Qa  ate  wicunyanpi  unkokiyakapi  qon  ; 

4  Hena  iye  cinca  anawicunkihmanpi  kte  ^ni, 
Wicoicage  u  kte  cin, 

Jehowa  yatanpi  kin  owicunkiyakapi  kta  ; 

Qa  iye  towasake,  qa  wicohan  wakan  econ  qon  hena. 

5  Unkan  Jakob  en  wayuotanin  wan  ehde  ; 

Qa  Israel  en  woope  wan  kaga ; 

Hena  hunkake  wicunyanpi  econ  wica^i, 

Iye  cincapi  owicakiyakapi  kta. 

6  Hecen  wicoicage  u  kte  cin  sdonyapi  kta ; 

Wicacinca  icagapi  kte  cin,  ^ 

Hena  najinpi  qa  iye  cinca  owicakiyakapi  kta. 

7  Hecen  Wakantanka  wacinyanpi  kta; 

Qa  lyotan  Wasaka  ohan  kin  akiktonjapi  kte  ^ni ; 
Tuka  tawoahope  kin  opapi  kta. 

8  Hecen  atewicayapi  kin  iyececapi  kte  sni ; 

He  wicoicage  tabu  suta  qa  wakize  sa  ; 

Wicoicage  cante  hduwiyeye  sni ; 

Qa  taniya  kin  W^akantanka  ekta  bwotanna  ^ni. 

9  Ephraim  cinca,  wanhinkpe  wotawe  yuhapi  kin, 
Hena  namnipi,  kicizapi  anpetu  kin  en. 

10  Wakantanka  wicotakuye  tawa  yuhapi  sni ; 

Qa  tawoahope  eciyatanhan  mani  wicadapi  sni. 

11  Tuka  taku  econ  qon  hena  akiktonjapi; 

Qa  iye  olian  wakan  wanyagwicakiye  ciqon. 

12  Atewicayapi  wicitokam  wicolian  wakan  econ ; 

Egupta  makoce  kin  en,  Zoan  tinta  kin  etu. 

13  Miniwanca  kin  yukmukan  qa  ohna  iyaye  wicaya ; 

Qa  mini  kin  maya  iyecen  najin  kiya. 

14  Hehan  anpetu  icunhan  makpiya  sapa  wan  on  awicaya  ; 
Qa  hanyetu  osan  peta  iyoyanpa  kin  on. 

15  Hewotahedan  makoce  kin  en  imnija  kin  kaptuja; 

Qa  osbe  tanka  etanhan  iyecen  yatkewicakiya. 

16  Hecen  imnija  wan  etanhan  mini  ihaha  kiya; 

Qa  wakpa  iyecen  mini  kin  hiyuya. 

17  Hececa  esta  nakun  iye  en  wahtanipi ; 

Hewoskan  makoce  kin  en, 

lyotan  Wankan  kin  i  en  hiyeyapi ; 

18  Qa  iye  cante  en  Wakan  tanka  iyutanyanpi ; 

Wipipi  kta  on  woyute  kidapi  qehan. 

19  Han,  Wakantanka  aiapi,  qa  heyapi ; 

lyotan  W’asake  cin  hewoskan  makoce  kin  en, 

Wahna  wotapi  wan  wiyeya  ehde  kta  okihi  he. 

20  Iho,  imnija  kin  apa,  unkan  mini  hiyu  ; 

Qa  etanhan  wakpa  wan  kaduza  : 

Nakun  aguyapi  hiyuya  okihi, 

Qa  taoyate  kin  tado  wicaqu  kta  he. 

21  Heon  Jehowa  nahon  qa  sinhda  : 

Unkan  Jakob  en  peta  wan  ideyapi ; 

Qa  nakun  Israel  en  wocanniye  awicau  : 

22  Wakantanka  wicadapi  sni  heon  etanhan; 

Qa  niwicaye  cin  he  wacinyanpi  ^ni. 

23  Unkan  wankan  mahpiya  sapa  kin  econ  si ; 

Qa  mahpiya  tiyopa  kin  hduhdoka  ; 

24  Qa  manna  yutapi  kta  e  ahinhe  wicakiya; 

Qa  mahpiya  wamnaheza  kin  wicaqu. 

25  Wasakapi  taaguyapi  kin  wicasta  yutapi; 

Qa  waneya  imnahan  yuhewicakiya. 

26  Mahpiya  kin  ekta  wiyohiyanpatanhan  tate  wan  yekiya ; 
Qa  iye  towasake  on  tate  itokagatanhan  ukiya  ; 

27  Qa  maka  mdu  iyecen  conica  ahinhewicakiya ; 

Qa  taku  kinyanpi  kin  miniwanca  wiyaka  iyececa. 

28  Qa  iye  tahocoka  kin  cokaya  ahinhpayeya ; 

Tipi  kin  ihduksan  hiyeya. 

29  Unkan  yutapi  qa  imnanpi  hinca  ; 

Taku  cinpi  qon  he  wicakahi  nakaes. 

30  Hinyanhin  taku  cinpi  qon  sicekidapi  sni ; 

Woyute  nahanhin  i  ohnakapi ; 

31  Unkan  Wakantanka  tocanniye  kin  en  wicahi; 

Qa  tona  cepapi  kin  etanhan  wicakte  ; 

Qa  Israel  kahnigapi  kin  patuswicakiya. 

32  Hececa  esta  nakun  wahtanipi ; 

Qa  wakanyan  olianyan  esta  wicadapi  ^ni. 

33  Unkan  anpetu  tawapi  kin  takusni  en  wicakiyusota ; 

Qa  waniyetu  tawapi,  wokakije  en. 

34  Wicakte  qehan,  hehan  akitapi, 

Qa  hdicupi,  qa  hankanna  kinca  Wakantanka  on  wiwangapi. 

35  Nakun  imnija  tawapi  qon  Wakantanka  kee  e  kiksuyapi ; 

Qa  lyotan  Wasaka,  lyotan  W’ankan  kin  opewicakiton  kin  kee. 

36  Hececa  esta  iye  ipi  on  hnayanpi ; 

Qa  cejipi  on  oitonpi  sni. 

37  Qa  ekta  cante  ecetu  yuzapi  sni ; 

Qa  wicotakuye  tawa  kin  en  wicakapi  sni. 

38  Tuka  iye,  Waonsida  kin,  woaktani  kajuju,  qa  ihangwicaye  ^ni ; 
Nakun  ijekan  tocanniye  anakipta  ; 

Qa  tosinhda  ocowasin  kdukice  sni. 

39  Unkan  kena  wicacekpi  heca  kiksuya  ; 

Tateyanpa  wan  iyaye  ca  ake  kdi  kte  sni. 

40  Hewoskan  makoce  kin  ekta  i  en  hiyeyapi ; 

Qa  makoskan  ijekan  ij^-oki^inyapi. 

41  Nakun  namnipi  qa  W^akantanka  iyutanyanpi ; 

Qa  Israel  Taku  Wakan  tawapi  W'^anji  aowehanhanpi. 

42  lye  nape  kin  kiksuyapi  sni, 

Anpetu  en  wokakije  etanhan  ewicakdaku  qon. 

43  Egupta  en  wowakta  tawa  kin  ehnaka  ; 

Qa  iye  okan  wakan  kin,  Zoan  makoce  kin  en. 

44  Nakun  wakpa  tawapi  kin  we  kaga  : 

Qa  mini  wakpadan  kin  yatkan  okihipi  sni. 

45  Tatawamduska  en  hiyuya,  unkan  wicayajipapi ; 

Qa  knaska,  unkan  ihangwicayapi. 

46  Unkan  taku  icakyapi  kin  wamduskadan  wicaqu  ; 

Qa  wicoktani  tawapi  kin  he  psipsicadan  qu. 

47  Hastanyanka  iyuwi  yuhapi  kin  wasu  on  kte  ; 

Qa  sakomin  can  kin,  kewanke  on. 

48  Nakun  tawanunyanpi  kin  wasu  en  onawicataka ; 

Qa  optaye  yuhapi  kin,  peta  ide  kin  en. 

49  Iye  tocanniye  kata  en  au  wicakiya  ; 

Wosinhda  qa  wocanniye  qa  wonihinciye  ; 

Ohnihde  sicapi  kin  hena  u  wicasi. 

50  lye  tocanniye  kin  canku  wan  kiyumdaya ; 

Hena  nagipi  wiconte  ipiwicada  sni ; 

Qa  taniyapi  makosica  en  wicaqu. 

51  Hecen  Egupta  en  tona  tokapa  kin  owasin  awicapa ; 

Ham  tawakeyapi  ohna  towasakepi  tokaheya  kin  hena. 

52  Hehan  takinca  optaye  iyecen,  iye  taoyate'kin  awicahiyu; 

Qa  kewoskan  makoce  kin  en  optaye  iyecen  yus  awucaya. 

53  Qa  tanyan  awicaya,  unkan  wikopapi  sni  ; 

Tuka  tokawicayapi  kin  hena  miniwanca  awicakakpa. 

54  Hecen  opapun  wakan  tawa  kin  en  awicahi ; 

Paha  kin  de  en,  iye  nape  etapa  ehdaku  qon  he. 

55  Nakun  wicitokam  oyatepi  napewicaya ; 

Qa  ounyanpi  kte  cin  iyuta  wicaqu ; 

Qa  tawakeyapi  ohna  Israel  wicoun  oti  wicakiya. 

56  Tuka  Wakantanka  lyotan  Wankan  kin 
He  iyutanyanpi  qa  sinhdayapi ; 

Qa  tawoahope  kin  kiciyuhapi  sni. 

57  Nakun  namnipi,  qa  hunkake  wicayapi  iyecen  wahnayan  oHan- 

yanpi  ; 

Icunonpa  iyayapi,  itazipa  wahnaye  sa  iyececa. 

58  Qa  paha  tawapi  kin  on  sinhdayapi ; 

Qa  wakagapi  bagopi  kin  on  nawiziyapi, 

59  Wakantanka  he  nahon,  unkan  sinhda  ; 

Qa  Israel  nina  sicewicakidake. 

60  Hecen  ^ilo  en  ounye  cin  he  ayustan ; 

Wakey  a  wicasta  ehna  ti  kicage  ciqon  : 

61  Qa  iye  towasake  kin  wayaka  ahde  kiya; 

Qa  iye  towitan  kin  toka  nape  kin  en  wicaqu. 

62  Nakun  taoyate  mazasagye  en  onawicataka ; 

Qa  taku  tawa  Mnce  cin  he  canniyeya. 

63  Wicasta  kahnigapi  tawa  kin  hena  peta  liuhnahwicaya ; 

Qa  wikoskapi  tawa  kin  hena  wicayatanpi  ^ni. 

64  Wawayusnapi  tawa  kin  mazasagye  on  hinhpayapi ; 

Qa  wiwazicapi  kin  hena  ceyapi  sni. 

65  Hehan,  wicasta  istinma  se  iyecen,  Itancan  kin  kikta; 

Wicasta  wasaka  minisa  on  iyasa  kin  iyececa. 

66  Qa  tokayapi  kin  heyata  ehpewicaya ; 

Wowistece  owihanke  kte  sni  wicaqu. 

67  Nakun  Joseph  ta  wakey  a  kin  akta  ^ni ; 

Qa  Ephraim  tawicoun  kin  kahnige  sni. 

68  Tuka  Juda  tawicoun  kin  he  hdahniga; 

Zion  Paha  kin  de  wastedake  ciqon. 

69  Qa  tipi  wakan  tawa  kin  tewankantuya  kaga ; 

Maka  kin  iyecen  owihankesniyan  ekihde. 

70  Nakun  iye  taokiye  Dawid  kahniga  ; 

Qa  tahinca  tipi  kin  etanhan  ikikcu  ; 

71  Tawiye  azinpi  kin  wicihektapatanhan  ehdaku ; 

Jakob  iye  taoyate  kin  wonwicaye  kta  ; 

Qa  Israel  iye  tawa  hince  cin.  . 

72  Unkan  iye  cante  ecetu  kin  on  wonwicaya ; 

Nakun  iye  nape  wayupike  cin  on  yus  awicaye  kta. 

PSALM  79. 

Asaph  tadowan. 

1  Wakantanka,  Ikcewicasta  makoce  nitawa  kin  en  hipi ; 

Tipi  wakan  nitawa  kin  he  yusapapi ; 

Jerusalem  paha  seksen  ehpeyapi. 

2  Malipiya  okinyanpi  kin  yutapi  kta  e 

Nitaokiye  tancanpi  kin  wicaqupi ;  ... 

Wicasta  wacantkiy e  nitawa  cehpi  kin  maka  wamanica  wicaqupi. 

3  .Terusalem  ihduksan  mini  iyeceri  we  papsonpi ; 

Qa  tuwedan  wicalie  sni. 

4  Tona  ikiyedan  unyakonpi  kin  hena  unkaiapi : 

Unkihduksanpi  kin  hena  poinnamnaunkiyapi  qa  wowihaha- 

unyanpi. 

5  Jehowa,  tohanyan  kta  he  ; 

Ohinniyan  canniniye  kta  he  ; 

Winayawizi  kin  he  peta  iyecen  ide  kta  he. 

6  Oyatepi  sdonniyanpi  sni  kin 
Hena  nitocanniye  awicakastan  wo  ; 

Qa  wokiconze  nicaje  hoyekiyapi  sni  kin  hena. 

7  Jakob  want»a  temyapi ; 

Qa  taraaga  kin  ihangyapi. 

8  Unkitokam  unpi  wahtanipi  qon  unkiyepi  en  kiksuye  sni  wo; 
Inahni  wo,  wacanyakiye  cin  he  itkounkipapi  nunwe  ; 

Nina  iyotanhan  iyeunkiyapi,  heon  etanhan. 

9  Wakantanka  niunkiyapi  kin,  ounkiya  po ; 

Nicaje  wowitan  kin  heon  etanhan; 

Nakun  unkiyukca  po,  qa  waunhtanipi  kin  kajuju  wo ; 

Niye  nicaje  kin  on  etanhan. 

10  Taku  Wakan  tawapi  kin  toki  un  he, 

Tokeca  Ikcewi  casta  eyapi  kta  he  ; 

Nitaokiye  we  papsonpi  tokiconpi  kin  he, 

Unkistapi  itokam,  Ikcewicasta  sdonyapi  kte. 

11  Kaska  unpi  comnihdazipi  kin  he  nitokam  u  nunwe  ; 

Niisto  tanka  kin  eciyatanhan, 

Tona  tapi  kte  cin  hena  niwicaya  wo. 

12  Itancan,  tona  ikiyedan  unyakonpi, 

Wowihaha  on  inihahapi  kin  he, 

lye  maku  kin  ohna,  sakowin  akihde  wicakicu  wo. 

13  Hecen  unkiye,  nitaoyate  qa  tahinca  wonwicayaye  cin, 
Ohinniyan  wopida  unkeniciyapi  kta  ; 

Wicoicage  qa  wicoicage  en  niyatanpi  kin  owicunkiyakapi  kta. 

PSALM  80. 

Asaph  tadowan.  Mnahcahca  on  dowan  itancan  kin  kicagapi.  Wayaotaninpi  kta. 

1  Israel  wonwicaye  cin,  anagoptan  ye  ; 

Optaye  wan  iyecen  Joseph  yus  ade  cin ; 

Kerubim  ehna  idotanke,  iyoyanpa  wo. 

2  Ephraim  qa  Benjamin  qa  Manasse  itokam, 

Nitowasake  hduhica  wo  ; 

Qa  niunkiyapi  kta  u  wo. 

3  Wakantanka,  piya  kiyotang  unkiya  po ; 

Qa  niite  hduwiyakpa,  qa  niunkiya  miye. 

4  Jehowa,  Wakantanka  Sabaoth, 

Tohanyan  nitaoyate  cekiyapi  kin  izinyaye  kta  he. 

5  Istamnihanpe  aguyapi  yunwicayakiya  ; 

Qa  istamnihanpe  ota  hinca  yatke  wicayakiya. 

6  Oyate  ikiyedan  unyakonpi  kin  en  woakinica  unyakagapi ; 
Qa  tokaunyanpi  kin  iye  iyakitedan  ikapi. 

7  Wakantanka  Sabaoth, 

Piya  kiyotang  unkiya  po  ; 

Qa  niite  hduwiyakpa,  qa  niunkiya  miye. 

8  Egupta  etanhan  hastanyanka  iyuwi  wan  ayahdiyaku  : 
Ikcewicasta  kin  keyata  ekpewicayaye  ca  he  huyahde. 

9  Itokam  wayakahinta ; 

Unkan  hutkan  icage  ca  makoce  ojudan. 

10  Ohanzi  kin  he  paha  kin  akahpa : 

Qa  adetka,  hante  sa  Wakantanka  tawa  kin  iyeeeca. 

11  Adetka  kin  miniwanca  kin  iyahde  ; 

Qa  hutkan,  wakpa  kin  ekta. 

12  Tokeca  conkaske  kin  dujuju  he: 

Hecen  tona  en  hiyayapi  owasin  yuksaksapi. 

13  Taskoju  etanhan  kukuse  mdoka  kin  yatakuni  sni; 

Qa  tinta  wamanica  kin  etanhan  yutapi  eee. 

14  Wakantanka  Sabaoth,  tokin  yahdicun  ; 

Mahpiya  eciyatanhan  ahitonwan,  qa  wanyaka, 

Qa  hastanyanka  iyuwi  kin  de  en  hdi  wo  : 

15  Qa  nape  nietapa  huhde  qon  he  hdusuta  wo  ; 

Qa  cinca  niye  icahyakiye  cin  he. 

16  Peta  on  huhnaga  ;  kaksapi ; 

Niite  iyopewicaye  cin  on  atakunipi  sni. 

17  Nietapa  wicasta  kin  akan  ninape  un  nnnwe 
Adam  cinhintku  niye  yahduwasake  cin. 

18  Hehaii  unkiye  ehpeunniyanpi  kte  sni : 

Niye  niunyakiyapi  kta, 

Unkan  nicaje  hoyeunkiyapi  kta. 

19  Jehowa,  Wakantanka  Sabaoth,. 

Piya  kiyotang  unkiya  po  ; 

Niite  hduwiyakpa,  qa  niunkiya  miye. 

PSALM  81. 

Asaph  tawa.  Gittith  on  dowan  itancan  kin  kicagapi. 

1  Wakantanka  wowasake  unkitawapi  kin 
Taninyan  idowan  miye  ; 

.Takob  ta  Wakantanka  iyuskinyan  kahiyaya  po. 

2  Odowan  ahiyaya  po,  qa  cancega  apa  po  ; 

Candowankiyapi  waste  cotanka  kici. 

3  Wi  teca  kin  en,  mazayahotonpi  yajo  po  ; 

Wi  mibe  cin  en,  wounhanpi  anpetu  kin  en. 

4  Israel  en  woahope  wanji  dee  ; 

Jakob  ta  Wakantanka  toope  kin. 

5  Joseph  en  wayuotannin  kin  de  kaga ; 

Egupta  makoce  etanhan  hinanpe  cin  he  ehan : 
lapi  wan  owakahnige  ^ni  kin  he  nawahon. 

6  Waqinpi  kin  etanhan  tapete  eweciyaku  ; 

lye  nape  wakiskokpa  kin  ayustanpi. 

7  Wokakije  en  yapan,  unkan  ecihdaku  ; 

Nakun  wakinyan  hoton  oinakbe  etanhan  aciyupta ; 

Woakinica  mini  kin  ekta  iyutanciya.  Sela. 

8  Mitaoyate,  nalion  wo,  kinhan  wahokonciciye  kta; 

Israel,  anamayagoptan  kta  hecinhan  ; 

9  Taku  wakan  tokeca  niyepi  en  un  kte  sni ; 

Qa  ihnuhan  oyate  tokeca  taku  wakan 
Tawa  kin  en  makata  elipeniciye  cinhan. 

10  Jehowa  Taku  Wakan  nitawa, 

Egupta  raakoce  etanhan  uniye  cin  he  miye  : 

Nina  i  hdukawa  wo,  kinhan  ojuwaye  kta  ce. 

11  Tuka  mitaoyate  miho  kin  anagoptan  sni ; 

Qa  Israel  wicamicida  sni. 

12  Hecen  iye  cante  hdusutapi  kin  en  ehpewicawaya : 
lye  tawacinpi  kin  en  omanipi  kta. 

13  Tokin  mitaoyate  anamagoptanpi  kinhan  ; 

Qa  Israel  mitacanku  ohna  manipi  kta  : 

14  Ecadan  tokawicayapi  kin  patus  wicawaye  kta ; 

Qa  tona  sicewicadapi  kin  minape  awicawaknake  kta  tuka. 

15  .lehowa  sicedakapi  kin  hena  iye  en  ihdaskapi  kta  : 

Tuka  iye  anpetu  tawapi  kin  owihanke  wanice  kta. 

16  Nakun  aguyapi  conica  kin  yunkiye  kta : 

Qa  imnija  etanhan  tuhmaga  canhanpi  on  imnaciye  kta. 

PSALM  82. 

Asaph  tadowan. 

1  lyotan  Wasaka  tomniciye  kin  en  Wakantanka  najin ; 

Taku  wakan  kin  wicehna  wayaco  yanka. 

2  Tohanyan  ecinsniyan  wadacopi  kta  he  ; 

Qa  wicasta  sica  itepi  kin  yakinihanpi  kta.  Sela. 

3  Onsika  qa  wamdenica  kin  hena  wicakiciyukcan  po  ; 

Tuwe  kakije  ca  wahpanica  kin  owotanna  ecawicakicon  miye. 

4  Onsika  qa  wahpanica  kin  hdinape  wicaya  po ; 

Wicasta  sica  nape  kin  etanhan  ehdaku  miye. 

5  Sdonyapi  sni  qa  okahnih  wacinpi  sni ; 

Otpaza  en  manipi  kte  hinca  : 

Maka  oahde  kin  owasin  yuhohopi. 

6  Taku  wakan  henicapi  ce,  miye  epa ; 

Owasin  lyotan  Wankan  un  cinca  kin  niyepi. 

7  Tuka  awicakehan  wicasta  iyecen  nitapi  kta  ; 

Qa  wicasta  itancanpi  wanji  iyecen  nihinhpayapi  kte. 

8  Wakantanka  inajin  wo,  maka  kin  hdaco  wo  : 

Oyate  iyuhpa  tawawicaye  kte  cin  he  niye. 

PSALM  83. 

Psalm  odowan.  Asaph  tawa. 

1  Wakantanka,  inina  yaun  sni  nunwe  ; 

lyotan  Wasaka,  inina  yanke  sni  qa  owanji  yanke  sni  wo. 

2  Iho,  tokaniyanpi  kin  hena  hotonpi ; 

Qa  sicenidapi  kin  hena  pa  yuwankan  ikikcupi. 

3  Nitaoyate  kin  sicaya  awicaiapi ; 

Qa  nawicayakilibe  cin  hena  on  wohdakapi  ece. 

4  Hena  heyapi ;  Upo,  oyate  kin  he  ihangwicunyanpi  kte  ; 

Qa  Israel  caje  kin  icimana  kiksuyapi  kte  sni  ce. 

5  Cante  eciyatanhan  witaya  awacinpi ; 

Niye  on  wicotakuye  wan  hdustanpi. 

6  Edom  tawakeyapi,  qa  Ismaeli  kin  ; 

Moab,  qa  Plagari  kin  hena  : 

7  Gebal,  qa  Ammon,  qa  Amalek  ; 

Philistia,  Turns  en  ounyanpi  kin  hena  om  : 

8  Nakun  Assur  hena  owicapa  ; 

Hena  Lot  cinca  isto  owicaqupi.  Sela. 

9  Midian  en  iyecen  ecawicakicon  wo  ; 

Sisera  iyececa,  Jabin  iyececa,  Kison  wakpadan  en. 

10  Endor  ekta  ihangwicayapi  qon  ; 

Maga  akan  tacesdi  iyececa  icagapi. 

11  Akicita  tancanpi  kin  Oreb  qa  Zeeb  iyecen  wicakaga  wo  ; 
Han,  wicasta  itancanpi  owasin,  Zeba  qa  Zalmunna  iyececapi. 

12  Hena  heyapi ;  Wakantanka  tamaga  kin 
Hena  unkiye  tawaunyanpi  kta  ce. 

13  Wakantanka  mitawa, 

Hena  tate  iyumni  iyececa  wicakaga  wo  ; 

Tateyanpa  itokam  aguyapi  ha  kin  iyececa  : 

14  Peta  contanka  wan  bubnage  cin  iyececa ; 

Qa  ide  wan  be  aide  kin  iyececa  : 

15  Hecen  tateyanpa  nitawa  on  kuwa  awicade  kta  ; 

Qa  tate  iyumni  nitawa  on  nihinciye  wicayaye  kta  ; 

16  Itepi  kin  wowistece  on  ojuwicaya  wo  : 

Unkan,  Jehowa,  nicaje  wicasta  akitapi  kte. 

17  Tstecapi  kta,  qa  nihinciyapi  kta,  owihanke  wanica; 

Qa  ite  nasapi  kta,  qa  atakunipi  kte  sni. 

18  Unkan  niye  Jehowa  eniciyapi  kin  sdonyapi  kta  ; 

Nisnana  lyotan  Wankan  yaun,  maka  kin  owancaya. 

PSALM  84. 

Gittith  on  dowan  itancan  kin  kicagapi.  Qora  cinca  tadowanpi. 

1  Jehowa  Sabaoth, 

Nitawakeya  kin  nina  wiciyokipi. 

2  Jehowa  tahocoka  kin  on, 

Minagi  cantokpani  qa  nakun  niya  sni  te  kta  seca : 

Micante  qa  micehpi  Taku  Wakan  ni  un  kin  hoyekiya  ece. 

3  Upijate  hee  kaes  tipi  wan  iyekiya, 

Qa  icapsinpsincadan  holipi  wan, 

En  cinca  ekihnake  kta  ; 

Jehowa  Sabaoth,  owayu^na  nitawa  kin  hena, 

Wicastayatapi  mitawa,  qa  mita  Wakantanka. 

4  Yati  en  ounyanpi  kin  hena  cante  wastepi ; 

Hena  ohinniyan  niyatanpi  kta.  Sela. 

5  Wicasta  tuwe  towa^ake  niye  en  un  kin  he  cante  wa^te : 
Canku  tankapi  kin  iye  cantepi  ohna  wanka. 

6  Istamnihanpe  Kaksiza  ohna  yapi  kinhan, 

He  miniyowe  kagapi ; 

Nakun  magaju  kin  woyawaste  on  akalipa,- 

7  Wowasake  etanhan  wowasake  ekta  yapi  kta: 

Zion  en  Wakantanka  itokam  ihdutanin  kta. 

8  Jehowa,  Wakantanka  Sabaoth, 

Wocekiye  mitawa  nahon  wo  ; 

Jakob  ta  Wakantanka,  anagoptan  ye.  Sela. 

9  Wakantanka,  wahacanka  unkitawapj  wanyaka  wo  ; 

Qa  Sdayakiye  ite  kin  atonwan  wm. 

10  Nitahocoka  ohna  anpetu  wanjidan  kes 
Kektopawinge  isanpa  waste  : 

Mita  Wakantanka  ti  tiyopa  kin  en  » 

Iraunke  kta  wakahniga  : 

Qa  wicowicastasni  wakeya  kin  ohna  wati  kte  ^ni. 

11  Jehowa  Wakantanka  anpetu  wi  qa  wahacanka  kin  heca  ; 
Jehowa  wowaonsida  wowitan  ko  wicaqu  kta  ; 

Tona  ecetuya  manipi  kin  taku  waste  ipiwicada  kte  ^ni. 

12  Jehowa  Sabaoth, 

Wicasta  wacinniye  cin  he  cante  waste. 

PSALM  85. 

Dowan  itancan  kin  kicagapi.  Qora  cinca  tadowanpi. 

1  Jehowa,  makoce  nitawa  canteyakiya  ; 

Jakob  wayaka  unpi  kin  hdicu  wicayakiya. 

2  Nitaoyate  taku  sica  econpi  kin  yecieajuju ; 

Wahtanipi  kin  owasin  ayakahpa.  Sela. 

3  Sinyahda  kin  ocowasin  anayecipta ; 

Nitocanniye  kin  ide  sni  yakiya. 

4  Unkiyepi  en  hdicu  wo,  Wakantanka  Wanikiya  unkitawapi ; 
Qa  canniyeunyakiyapi  kin  anakipta  wo. 

5  Owihanke  wanin  canniyeunyayapi  kta  he  ; 

Nitocanniye  wicoicage  qa  wicoicage  ekta  iyahdeyaye  kta  he. 

6  Ake  yahdicu  qa  niunyakiyapi  kte  sni  he  : 

Kinhan,  nitaokiye  iniyuskinpi  kta. 

7  Jehowa,  nitowaon^ida  wanyagunkiya  po  : 

Qa  nitowiconi  kin  unyaqupi  kte. 

8  Jehowa  lyotan  Wasake  cin  he  taku  eye  cin  he  nawahon  kta ; 

lye  taoyate  qa  wicasta  wacantkiye  tawa  kin  wookiye  on  owi- 
cakiye  kta  : 

Tuka  ihnuhan  wowitkotkoke  cin  ekta  ihdoyapi  kinhan. 

9  Tona  kokipapi  kin  henana  wiconi  tawa  wicikiyedan  un ; 

Hecen  makoce  unkitawapi  ohna  wowitan  ounye  kta. 

10  Wowaonsida  qa  wowicake  itkokicipapi : 

Woowotanna  qa  wookiye  i  ikiciputakapi. 

1 1  Wowicake  maka  kin  etanhan  icaga  ; 

Qa  woowotanna  mahpiya  eciyatanhan  kun  ahitonwan. 

12  Naknn  Jehowa  taku  waste  kin  wicaqu  kta ; 

Qa  makoce  unkitawayn  taku  icaliye  kta. 

13  Woowotanna  iye  itokam  mani  kta; 

Qa  iye  oye  kin  ohna  aunhdepi  kte. 

PSALM  86. 

Dawid  tawocekiye. 

1  Jehowa,  ninoge  ukiye  ca  amayupta  wo ; 

Makakije  ca  onmasika,  heon. 

2  Minagi  awanyaka  ye,  wacantkiye  wanji  he  miye : 

Nitaokiye  nikiya  wo,  Wakan tanka  mitawa  he  niye  ; 

Wacinniye  cin  heon. 

3  Itancan,  onsimakida  wo  ; 

Anpetu  osan  hoyeciciye  kta  heon. 

4  Nitaokiye  nagi  kin  iyuskinkiya  wo  ; 

Itancan,  niye  ekta  minagi  wahdomda.  ■* 

5  Niye,  Itancan,  niwaste  qa  wayakajuju  ece ; 

Qa  tona  hoyeniciyapi  kin  owasin, 

Wocantekiye  utkanna  wicayeciyuha, 

6  Jehowa,  wocekiye  mitawa  nahon  ye  ; 

Qa  cewakiya  ho  kin  he  anagoptan  wo. 

7  Anpetu  en  makakije  cinhan  houciciye  kta  : 

Unkan  niye  amayadupte  kta. 

8  Itancan,  taku  wakan  ehna  tuwedan  iyenicece  sni ; 

Qa  takudan  niohan  iyecece  sni. 

9  Itancan,  oyate  wicayakage  cin  owasin, 

Hena  nitokam  upi  qa  ohodapi  kta ; 

Qa  nicaje  yaonihanpi  kta. 

10  Niye  nitanka  qa  wowapetokeca  ecanon  ; 

Nisnana  Wakannitanka. 

11  Jehowa,  nitacanku  on&pemakiya  ye; 

Nitowicake  ohna  mawani  kta  ; 

Micante  nicaje  kokipe  kta  en  iyakaska  wo. 

12  Itancan,  Wakantanka  mitawa, 

Micante  ocowasin  on,  wopida  eciciye  kta ; 

Qa  nicaje  mdaonihan  kta,  owihanke  wanica. 

13  Miye  en  nitowaonsida  kin  tanka  ; 

Qa  Hades  temahentu  kin  etanhan  minagi  edaku. 

14  Wakantanka,  wahanhanicidapi  kin  takpe  maupi ; 

77 


PSALM  88. 

Qa  wicasta  wohitika  omniciye  kin  minagi  akitapi ; 

Qa  Mncitokam  niye  enihdepi  sni. 

15  Tuka  Itancan, 

Taku  Wakan  waonsida  qa  wacantkiya  kin  he  niye, 
Wawacinkta  yuza  tanka, 

Qa  wowaonsida  wowicake  ko  on  winijice. 

16  En  mahdiyaku  qa  onsimakida  wo  ; 

Nitowasake  kin  nitaokiye  qu  W'O  ; 

Qa  nitaokiye  win  cinhintku  kill  nikiya  wo. 

17  Wowakta  waste  wan  makipazo  wo  ; 

Hehan  tona  sicemadapi  wanyakapi  qa  istecapi  kta  ; 

.Teliowa,  niye  omayakiye  ca  wacintonhnag  mayaye  cin  heon. 

PSALM  87. 

Qora  cinca  tawapi.  Psalm  odowan. 

1  Oahde  tawa  kin  wowakan  paha  kin  en  un. 

2  Zion  tatiyopa  kin  hena  Jehowa  wastekidaka ; 

Jakob  en  ounyanpi  kin  owasin  isanpa. 

3  Niye  en  wicoie  wakan  kin  oyakapi, 

Wakantanka  totonwe  kin.  Sela. 

4  Rahab  qa  Babel  sdoninayanpi  kin  he  omdake  kta ; 

Iho,  Philistia  qa  Turos  Kus  kici ; 

De  hen  teca  ni  en  tonpi  ce. 

5  Qa  Zion  on  heyapi  kta  ; 

Wicasta  kin  de  qa  kae  hen  tonpi  ce  : 

Unkan  iye  lyotan  Wankan  kin  hdusuta  kte. 

6  Jehowa  oyate  owicawa  kinhan  wicayawa  kta ; 

De  en  teca  ni  en  tonpi  ce.  Sela. 

7  Unkan  tona  dowanpi,  tona  yajopi  ko  ; 

Minihdoka  mitawa  owasin  niye  en  un  ce,  eyapi  kta. 

PSALM  88. 

Psalm  odowan.  Qora  cinca  tawapi.  Dowan  itancan  kin  kicagapi.  Wowayazan 
kakisye  cin  on.  Waonspekiyapi  kta.  Heman  Ezrahi  lie  kaga. 

1  Jehowa,  Wakantanka  Wanikiya  mitawa, 

Nitokam  anpetu  hanyetu  ko  hoyewaye. 

2  Wocekiye  mitawa  nitokam  u  nunwe  ; 

Hoyewaye  cin  he  anohkiya  wo. 

3  Wokakije  minagi  imnahan  un ; 

Qa  mitaniyS,  Hades  ikiyedan  ayapi. 

4  Woha  ekta  iyayapi  kin  opeya  mayawapi ; 

Wicasta  wowasake  nice  cin  he  iyemaceca. 

5  Tapi  kin  opeya  makiyuskapi, 

Wicaktepi  wicahapi  en  wankapi  kin  iyececa, 

Hena  owihanke  wanica  wicayeksuye  sni : 

Qa  hena  ninape  etanhan  ehpewicayapi. 

6  Woha  wan  temahentu  kin  en  omayahnaka  ; 

Otpaza  tipi  kin  en,  osbe  kin  en. 

7  Nitocanniye  tkeya  iyainahdaskica  ; 

Qa  taja  nitawa  owasin  on  kakismayaya.  Sela, 

8  Tona  sdonmayanpi  kin  hena  mitehanyan  iyeyaya; 

Hena  waktemadapi  sni  yakaga  ; 

Onamatakapi,  qa  tankan  waku  owakihi  sni. 

9  Wokakije  on  miista  atakunisni ; 

Jehowa,  anpetu  otoiyohi  houciciye  ; 

Minape  ciciyugata  ece.  * 

10  Tapi  kin  hena  wicokan  wakan  ecawicayecon  kta  he  ; 

Wanagi  hdinanpapi  qa  wopida  eniciyapi  kta  he.  Sela. 

11  Wicakapi  en  nitowaonsida  oyakapi  kta  he  ; 

Nitowicake  kin  wicotakunisni  en. 

12  Wicokan  wakan  nitawa  otpaza  en  sdonyapi  kta  he ; 

Qa  nitoowotanna,  woakiktonje  makoce  kin  en. 

1.3  Tuka  miye,  Jehowa,  hoyeciciya  ; 

Qa  hankanna  eca  niitawocekiye  nitokam  u  kte. 

14  Jehowa,  tokeca  minagi  ayakta  kte  sni; 

Niite  anamayakikbe  kta  he. 

15  Homaksiyopa  ehantanhan  makakije  ca  mate  kta  seca ; 
Wonihinciye  nitawa  qin  waun  ; 

Token  cante  mduza  tanin  sni. 

16  Nitocanniye  miwankam  iyaya; 

Wonihinciye  nitawa  ihangmayanpi : 

17  Mini  iyececa,  anpetu  osan,  aohdutemayanpi ; 

Witaya  ohomni  imayayapi. 

18  Wa^temadake  ca  mitakuye  kin  mitehanyan  iyewicayaya  ; 
Tona  sdonmayanpi  qon  hena  otpaza. 

PSALM  89. 

Waonspekiyapi  kta.  Ethan  Ezrahi  kin  he  tawa. 

1  Jehowa  towaonsida  kin  ohinniyan  iwadowan  kta ; 

Wicoicage  qa  wicoicage  hehanyan, 

Mii  on  nitowicake  omdake  kta. 

2  Wowaonsida  ohinniyan  icakyapi  kta  ce,  epe  ciqon  : 

Makpiya  kin  hena  en  nitowicake  eyehde  kta. 

3  Wanji  wakaknige  cin  he  kici  wicotakuye  wakaga; 

Dawid  rnitaokiye  kici  iapi  weciyasuta  : 

4  Owihanke  wanica  hehanyan  nicinca  sutaya  ewahde  kta ; 

Qa  wicoicage  owasin  hehanyan  oiyotanke  nitawa  icakwaye  kta. 
Sela.  ' 

5  Unkan,  Jehowa,  makpiya  kin  niokan  wakan  oyakapi  kta  ; 
Nakun  nitowicake,  oyate  wakan  mniciyapi  kin  en. 

6  Tuwe  makpiya  kin  ekta  Jehowa  iyececa  he  ; 

Wasakapi  cinca  kin  Jehowa  iyacinpica  he. 

7  Oyate  wakan  onakbeya  mniciyapi  kin  en, 

Taku  Wakan  nina  kokipapi  kta  iyececa ; 

Qa  tona  ihduksan  unpi  kin  isanpa  kinihanpi  kte. 

8  Jehowa,  Wakantanka  Sabaoth, 

Jah  lyotan  Wasaka,  tuwe  iyeniceca  he  ; 

Qa  nitowicake  nihduksan  un  kin. 

9  Miniwanca  wankan  ye  cin  he  wowidagyaya ; 

Taja  wankan  aya  eca  niye  amdakedan  yakaga  ece. 

10  Wicaktepi  iyecen  Rahab  yaka^u^uja  ; 

Niisto  wasaka  on  tokaniyanpi  kin  wicaduomdeca. 

11  Mahpiya  kin  he  niye  nitawa, 

Nakun  maka  kin  nitawa ; 

Makoce  owasin  qa  woojudan  kin 
Hena  niye  yakaga. 

12  Waziyata  qa  itokaga,  hena  niye  yakaga  ; 

Tabor  qa  Hermon  nicaje  on  iynskinpi  kta. 

13  Isto  wasaka  wan  niyukan  ; 

Ninape  wasaka,  nape  enitapa  kin  tehanwankantu. 

14  Woowotanna  qa  woyaco  oiyotanke  nitawa  oyanke  kin  hee ; 
Wowaonsida  qa  wowicake  niite  itokam  yapi  kta. 

15  Oyate  wotanin  wa^te  sdonye  cin  hena  cante  wa^tepi; 
Jehowa,  niite  iyoyanpa  kin  en  oraanipi  kta. 

16  Anpetu  osan  nicaje  on  iynskinpi  kta ; 

Qa  nitoowotanna  on  wankan  ihdoyapi  kta. 

17  lye  towasakepi  wowitan  kin  he  niye, 

Qa  nitoiyokipi  kin  en  he  wankan  iyeunyeciciyapi  kta. 

18  Wahacanka  unkitawapi  kin  he  Jehowa  tawa ; 

Qa  wicastayatapi  unkitawapi  kin  he 

Israel  .Wakandapi  kin  he  tawa. 

19  Hehan  wanji  wacantkiye  nitawa  woyuotanin  en  oyakiya, 
Qa  heha;  Wanji  Wasake  cin  akan  wowa^ake  ewehnaka; 
Wanji  oyate  etanhan  kahnigapi  kin  wankan  ewehde : 

20  Dawid'initaokiye  kin  iyewaye  ; 

Wihdi  wakan  mitawa  on  sdawakiya  : 

21  Minape  ohinniyan  kici  un  kta; 

Nakun  miisto  yuwasake  kta. 

22  Tokapi  kin  iyokisinyapi  kte  sni ; 

Qa  woahtani  cincapi  kaki^yapi  kte  sni. 

23  Unkan  iye  itokam  tona  tokayapi  kin  wicawakasu^uje  kta  ; 
Qa  tona  sicedapi  kin  awicawape  kta. 

24  Nakun  mitowicake  qa  mitowaonsida  kici  un  kta ; 

Qa  micaje  on  iye  he  kin  wankan  ieage  kta. 

25  Qa  iye  nape  kin  miniwanca  en  ewahnake  kta ; 

Qa  nape  etapa  kin  mini  tanka  kin  en. 

26  Iye  hoyemakiye  kta  ;  Atewaye  cin  he  niye  ; 

Mita  Wakantanka,  qa  imnija  nimaye  cin. 

27  Unkan  miye  he  micinca  tokapa  wakiye  kta ; 

Maka  wicastayatapi  kin  isanpa  wankan  un  kta. 

28  Ohinniyan  mitowaonsida  weciyuhe  kta  ; 

Qa  wicotakuye  mitawa  kici  wicake  kta. 

29  Nakun  iye  cinca  owihanke  wanica  mdusuta  kta; 

Qa  oiyotanke  tawa  kin  mahpiya  anpetu  kin  iyeeece  kta. 

39  lye  cinca  kin  mitoope  ehpeyapi  kinhan ; 

Qa  Miitawoyaco  ohna  mani  wacinpi  ^ni ; 

31  Taku  omdake  cin  taku  ikceka  yawapi ; 

Qa  mitawoahope  epapi  sni  kinhan  : 

32  Hehan  taku  ^iea  econpi  kin,  icapsinte  wan  on, 

Qa  wahtanipi  kin,  apapi  on  iyopewicawaye  kta  : 

33  Tuka  mitowaon^ida  eweeihdaku  kte  sni ; 

Qa  wowicake  mitawa  kin  en  itonsni  micicage  kte  sni. 

34  Wicotakuye  mitawa  taku  ikceka  wakage  kte  sni ; 

Qa  miiha  taku  enapeye  cin  mdatokeca  kte  sni. 

35  Taku  wanji  mitowakan  kin  on  wakonza  ce  ; 

Dawid  en  itonsni  owakihi  4ni : 

36  lye  cinca  kin  owihanke  wanice  kta  ; 

Qa  oiyotanke  tawa  anpetu  wi  mitokam  iyecece  kta. 

37  Ohinniyan  sutaya  yanke  kta,  hanyetu  wi  iyececa  ; 

Qa  mahpiya  ekta  wayuotanin  wicaka.  Sela. 

38  Hececa  esta  niye  ehpeyaye  ca  ayakta  ^ni ; 

Sdayakiye  ciqon  he  canniyeyaya  : 

39  Nitaokiye  wicotakuye  tawa  yecaksa  ; 

Watesdake  tawa  kin  makata  ehpeyaya  : 

40  Inatake  tawa  owasin  dujuju  ; 

Conkaske  tawa  kin  woihangye  yakaga  : 

41  Tona  canku  ohna  hiyayapi  owasin  he  ihangyapi  ; 
Tona  ikiyedan  unpi  kin  hena  wahtedapi  sni  ; 

42  Tona  sicedakapi  nape  etapa  kin  yuwankan  iyeyaya ; 
Tona  tokayapi  owasin  iyuskinwicayaya. 

43  Nakun  mazasagye  tawa  kin  pe  sni  yakaga  ; 

Qa  okicize  en  kici  nayajin  ^ni. 

44  Toiyege  kin  ayustanyakiya  ; 

Qa  oiyotanke  tawa  kin  makata  ehpeyaya. 

45  Koska  taanpetu  kin  duptecedan  ; 

Wowistece  on  akahpeyeton.  Sela. 

46  Tohanyan  kta  ;  Jehowa,  ohinniyan  nayakihbe  kta  he  ; 
Peta  iyecen  nitocanniye  ide  kta  he. 

47  Miye  ptenyedan  wani  kin  he  kiksuya  wo  ; 

Tokeca  Adam  cinca  owasin  ituh  yakaga  he. 

48  Wicasta  tuwe  ni  un  qa  wiconte  wanyake  kte  sni ; 
Hades  nape  etanhan  nagi  eihdaku  kta  he,  Sela. 

49  Itancan,  otokahe  ekta  nitowaonsida  kin  tukte  e  he ; 
Nitowicake  en  Dawid  wahoyaye  ciqon 

50  Itancan,  nitaokiye  i  en  hdepi  kin  he  kiksuya  wo  ; 
Miikpi  ohna  oyate  ota  owasin  wicamduha : 

51  Jehowa,  tokaniyanpi  i  en  iyeyapi  qon  he ; 

On  Sdayakiya  oye  kin  i  en  iyeyapi  qon. 

52  Jehowa  owihanke  wanin  yawastepi  nunwe. 

Amen  qa  amen. 

PSALM  90. 

PSALM  90. 

Wocekiye  wan.  Moses  Wakantanka  tawicasta  tawa. 

1  Ttancan,  niye  otiunniyanpi, 

Wicoicage  qa  wicoicage  kin  en. 

2  He  kin  icage  sni  he  itokam ; 

Qa  maka  maga  ko  yakage  sni  he  ehan  ; 

Otokahe  wanica  qa  owihanke  wanica, 
lyotan  Wasaka  kin  he  niye. 

3  Maka  mdu  ee  kaes  ekta  wicasta  hdicuyaya ; 

Qa,  Adam  cinca  hdicu  miye,  eha  ece. 

4  Waniyetu  kektopawinge,  niista  kin  en, 

Htanihan  wanna  henakeca  he  iyececa  ; 

Qa  hanyetu  en  akicita  onajin  kin  iyececa. 

5  Okahbog  iyewicayaya ; 

Woistinma  wan  iyececapi ; 

Hanhanna  eca,  wato  iyecen,  taninpi  sni. 

6  Hanhanna  eca  hca  aya,  qa  hehan  tanin  ^ni ; 

Htayetu  hehan  kasdapi  qa  ^nija. 

7  Nitocanniye  kin  on  unsotapi ; 

Qa  sinyahda  kin  on  kopeunhdapi  ece. 

8  Waunhtanipi  kin  nitokam  eyahnaka  ;  e 

Woanahbe  unkitawapi  kin  niite  iyoyanpa  kin  en. 

9  Anpetu  unkitawapi  owasin  nitocanniye  en  iyaya ; 

Waniyetu  unkitawapi  wicotawacin  wan  iyecen  enaunkiyapi. 

10  Waniyetu  unkitawapi  anpetu  kin 
Hena  waniyetu  wikcemna  sakowin, 

Qa  wowasake  yuke  cinhan,  waniyetu  wikcemna  ^ahdogan  ; 
Hececa  esta  wowasake  kin  he  wokakije  qa  wico^ice  ; 
Ihnuhanna  atakuni  sni,  unkan  kinyan  unkiyayapi. 

11  Nitocanniye  wowasake  kin  tuwe  okahniga  he  ; 

Qa  Sinyahda  kin  he  konicipapi  kin  iyececa. 

12  Hecen  anpetu  unkitawapi  hdawa  onspeunkiya  po ; 

Kinhan  woksape  ekta  cante  yeunkiyapi  kta. 

13  .Tehowa  hdicu  wo  ;  tohanyan  kta  he  : 

Qa  nitaokiyepi  on  tawacin  hdutokeca  wo. 

14  Hanhanna  eca  nitowaonsida  on  imnaunyan  po  ; 

Kinhan  unkiyuskinpi  qa  piundapi  kta, 

Anpetu  unkitawapi  owasin  en. 

15  Anpetu  en  kakisunyanpi  kin  he  iyecen  wiyuskinunkiya  miye  ; 
Waniyetu  en  taku  sica  wanunyakapi  iyececa. 

16  Niohan  kin  nitaokiye  wanyagwicaya  wo  ; 

Qa  iye  cinca  kin,  nitowitan  kin. 

17  Qa  Jehowa  Wakantanka  unkitawapi 
Towa^te  kin  unkicipi  un  nunwe  ; 

Qa  unnapepi  ohan  kin  unkiciyusuta  miye ; 

Han,  unnapepi  ohan  kin  yuecetu  wo. 

PSALM  92. 

PSALM  91. 

1  lyotan  Wankan  un  toinaRbe  kin  en, 

Tuwe  iyotanke  cin  he, 

lyotan  Wasaka  ohanzi  tawa  ihukuya  iwanke  kta. 

2  Jehowa  hewakiye  kta  ; 

Wowinape  mitawa,  qa  conkaske  mitawa, 

Mita  Wakan tanka,  he  wacinwaye  kta  ce. 

3  Wahmung  ye  cin  wohmunke  tawa  kin 
Etanhan,  iye  eniyaku  kta; 

Makosica  waihangye  cin  etanhan. 

4  lye  sun  kin  on  akahpenicaton  kta  ; 

Qa  tahupahu  ihukuya  wowinape  iyeyaye  kta ; 
Towicake  kin  wahacanka  qa  maza  makuakahpe. 

5  Hanyetu  wokokipe  kin  he  koyakipe  kte  sni ; 

Qa  anpetu  en  wanhinkpe  kinyan  iyaye  cin  ; 

6  Makosica  otpaza  en  omani  un  ; 

Qa  wowayazan  wiyotanhan  eca  wayutakuni^ni  kin. 

7  Nicahda  kektopawinge  hinhpayapi  kta  ; 

Qa  nietapa  ekta  kektopawinge  wikcemna  ; 

Tuka  niye  nikiyedan  u  kte  sni. 

8  Niista  ecedan  on  ekta  eyatonwe  kta ; 

Qa  Vicasta  sica  tokiconpi  kin  wandake  kta. 

9  Jehowa,  wowinape  mitawa  kin  he  niye  : 
lyotan  Wankan  kin  he  otipi  nicicaga  : 

10  Heon  taku  sica  nihiyahde  kte  sni ; 

Qa  makosica  wan  nitawakeya  ikiyedan  u  kte  ^ni. 

11  Taohnihde  kin  niye  on  wahowicaye  kta; 

Nitacanku  owasin  en  awanniyakapi  kta ; 

12  Napepi  ohna  niyuhapi  kta ; 

Hecen  inyan  siha  ibonito  kte  sni. 

13  Mnaja  qa  wamduska  si  ayahde  kta  ; 

Mnaja  koska  qa  sintehda  kin  amayani  kta. 

14  lye  cantomahnaka,  unkan  ewehdaku  kta  ; 

Micaje  sdonye  cin  on  wankan  ewehde  kta. 

15  Hoyemakiye  kta,  kinhan  amdupte  kta: 

W^oiyokisica  en  kici  waun  : 

Ewehdaku  qa  mduonihan  kta  : 

16  Anpetu  hanskaska  on  imnawaye  kta ; 

Qa  wiconi  mitawa  wanyagwakiye  kta. 

PSALM  92. 

Anpetu  wakan  on  woyatan  odowan. 

1  Jehowa  yatanpi  kin  he  wa^te  ; 

Qa  nicaje  idowanpi  kin,  lyotan  Wankan  yaun. 

2  Hanhanna  eca  nitowaonsida  oyakapi ; 

Qa  nitowicake,  hanyetu  kin  en. 

3  Candowankiyapi  ikan  wikcemna,  qa  cancega  on ; 

PSALM  94. 

Cotanke  on  awacinpi  kin  he  nakun. 

4  Jehowa,  niohan  kin  on  iyuskinmayaya ; 

Ninape  ohan  kin  on  imduskin  kta. 

5  Jehowa,  niohan  tanka  hinca ; 

Nitawacin  kin  temahentu  hinca. 

6  Wicasta  wacintonsni  kin  he  sdonye  kte  sni ; 

Qa  witkotkoke  cin  he  de  okahnig'e  kte  sni. 

7  Wicasta  sica  peji  iyecen  icagapi ; 

Qa  woahtani  econpi  kin  owasin  hca  ayapi ; 

Owihanke  wanica  yutakunipi  kte  sni  heon. 

8  Tuka,  Jehowa  owihanke  wanica, 
lyotan  Wankan  kin  he  niye. 

9  Iho,  Jehowa,  tokaniyanpi  kin  , 

Iho,  tona  tokaniyanpi  kin  atakunipi  kte  ^ni : 

Woahtani  econpi  kin  owasin  enanakiya  iyewicayapi  kta. 

10  Tuka  tinta  tatanka  he  kin  iyecen, 

He  mitawa  icahyaya: 

Wihdi  to  on  sdamayanpi. 

11  Nakun  tokamayanpi  kin  mii^ta  wanwicayake  kta; 

Tona  wicohan  sica  econpi  takpe  maupi  kin 
Hena  on  minoge  nahon  kta. 

12  Wicasta  owotanna  kin  wazi  can  iyecen  uye  kta; 

Lebanon  hante  kin  i3recen  icage  kta. 

13  Jehowa  ti  kin  en  huhdepi ; 

W’akantanka  unkitawapi  tahocoka  ohna  hcapi  kta: 

14  Pa  skapi  hehanyan  waskuyeca  ieahyapi  kta  ; 

Cepapi  kta,  qa  toto  unpi  kta. 

15  Jehowa  ecetu  kin  he  oyakapi  kta  ; 

He  imnija  mitawa,  qa  woowotanua  sni  takudan  en  un  ^ni. 

PSALM  93. 

1  Jehowa  wicastayatapi,  wowitan  kohdaka ; 

Jehowa  wowasake  kohdaka,  ipiyagkiton  ; 

Nakun  maka  kin  ehdepi,  hecen  yuhohopi  kte  sni. 

2  Wanakajatanhan  oiyotanke  nitawa  yusutapi ; 

Niye  otokahe  niwanica. 

3  Mini  tanka  kin  wankan  iyeiciya ; 

Jehowa,  mini  tanka  kin  ho  hdawankan  iyeya ; 

Mini  tanka  kin  taja  wankan  iyeya. 

4  Mini  ota  ho  kin  isanpa ; 

Miniwanca  taja  tanka  kin  isanpa ; 

Jehowa  wankan  un  kin  he  wa^aka. 

5  Taku  odake  cin  hena  wicakapi  hinca  ; 

W’owakan  yati  kin  oiyokipi ; 

Jehowa,  anpetu  hanskaska  hehanyan. 

PSALM  94. 

1  .lehowa,  watokicon  Wakantanka  ; 

Watokicon  Wakantanka,  iyoyanpa  wo. 

PSALM  95. 

2  Malta  Wayaco  yaun,  najin  wo; 

Wahanlianicidapi  kin  towicakicon  wo. 

3  Jehowa,  wicasta  sica  tohanyan  kta  he ; 

Tohanyan  wicasta  sica  iwakicipi  kta  he. 

4  Iwasicunpi,  takii  sica  eyapi ; 

Woahtani  econpi  kin  owasin  ihdatanpi. 

5  Jehowa,  nitaoyate  wicakapanpi; 

Qa  taku  nitawa  kakisyapi  ece. 

6  Wiwazica  qa  tuwe  oyate  tokeca  etanhan  tewicayapi; 

Qa  wamdenica  kin  tin  wicaktepi. 

7  Tuka  heyapi ;  Jah  wanyake  kte  ^ni ; 

Qa  Jakob  ta  Wakantanka  awacin  kte  ^ni  ce. 

8  Oyate  en  wacintonsni  yaunpi,  awacin  po ; 

Qa  winitkotkokapi,  tohan  wacinksamya  niohanpi  kta  he. 

9  Tuwe  wicanoge  kage  cin  he  wanahon  kte  sni  he  ; 

Qa  tuwe  wicaista  kage  cin  he  wawanyake  kte  sni  he. 

10  Tuwe  oyatepi  iyopewicaye  cin  he  wicakastake  kte  sni  he  ; 
Tuwe  wicasta  Avaonspewicakiye  cin. 

11  Wicasta  tawacinpi  kin  Jehowa  sdonya  ece  ; 

Hen  a  taku  sni. 

12  Jah,  wicasta  iyopeyaye  cin  he  cante  waste  ; 

Qa  nitoope  eciyatanhan  onspeyakiye  cin  : 

13  Anpetu  sice  cin  etanhan  ozikiye  yaye  kta  ; 

Wicasta  sica  woha  wan  wicakicapi  kta  hehanyan. 

14  Jehowa  taoyate  kin  awicayustan  kte  sni ; 

Qa  taku  tawa  kin  ehpekiye  kte  sni. 

15  Tuka  woyaco  woowotanna  en  hdi  kta  ; 

Qa  tona  cante  ecetu  kin  owasin  he  pasipi  kta. 

16  ^icaya  econpi  kin  on  tuwe  mici  najin  kta  he ; 

Woahtani  econpi  kin  on  tuwe  inicica  kta  he. 

17  Jehowa  omakiye  sni  unkans, 

Ecadan  minagi  woinina  en  un  kta  tuka. 

18  Misiha  na^duta  ce,  epe  cinhan  ; 

Jehowa,  nitowaonsida  najin  makiye  kta. 

19  Miye  mahen  mitawacin  iyokisica  ota  icunhan, 
Wacintonhnake  nitawa  minagi  iyuskinkiye  kta. 

20  Woahtani  oiyotanke  kin  he  nicica  kta  he  ; 

Wicohan  sica  woope  iyecen  konze  cin  he. 

21  Wicasta  owotanna  nagi  kin  takpe  hipi ; 

Qa  wicawe  taku  iyaonpepica  sisi  kin  he  yacopi. 

22  Tuka  Jehowa  conkaske  mitawa  kin  hee  ; 

Qa  mita  W’akan tanka  imnija  wowinape  waye. 

23  Unkan  iye  wahtanipi  kin  iyahdewicaya ; 

Qa  taku  sica  econpi  kin  en  ihangwicaye  kta  ; 

Jehowa  Wakantanka  unkitawapi  ihangwicaye  kta. 

PSALM  95, 

1  U  miye,  Jehowa  unkahiyayapi  kte  ; 

Wiconi  unkitawapi  Imnija  kin  unkidowanpi  kte. 

P  S  A  L  M  96. 

2  Wopida  yuha  iye  ite  kin  en  unkupi  kte  ; 

Wowiyuskin  odowan  on  unkiyasapi  kta,. 

3  Jehowa  Taku  Wakan  Tanka  ; 

Qa  taku  wakan  owasin  iwankan  Wicastayatapi  tanka. 

■  4  Maka  osbe  kin  hena  iye  nape  ohna  hduha  ; 

Qa  paha  ipa  kin  hena  iye  tawa. 

5  Miniwanca  kin  he  tawa,  qa  iye  kaga  ; 

Nakun  maka  puze  cin  he  iye  nape  kaga. 

6  U  miye,  patus  inaunjinpi  qa  ohoundapi  kte  ; 

.Tehowa  Waicahye  unkitawapi  kin  itokam, 

Canpeska  makehde  unkanpi  kte. 

7  Wakantanka  unkitawapi  kin  he  iye ; 

Qa  makoce  tawa  oyate  kin  unkiyepi ; 

Qa  iye  nape  ohna  tahin  wanunyanpi  kin  : 

Anpetu  kin  de  iye  ho  kin  nayahonpi  kta  hecinhan ; 

8  Meribah  iyecen  cante  hdutehipi  sni  po  ; 

Makoskan  Massa  anpetu  kin  iyececa. 

9  Hunkakewicayayapi  imayutanpi  qehan  ; 

Imayukcanpi,  nakun  miohan  wanyakapi. 

10  Waniyetu  wikcemna  topa  hehanyan  wicoicaffe  kin  he  ivokh 

sinmayan  ; 

Unkan  hepe  ;  Oyate  kin  de  cante  ekta  nunipi ; 

Qa  mitacanku  sdonyapi  sni. 

11  Hecen  canmaniyan  konza  kewicawakiya ; 

Woozi  mitawa  kin  en  opapi  kte  sni. 

PSALM  96. 

1  Jehowa  odowan  teca  wan  kahiyaya  po ; 

Maka  kin  ocowasin,  Jehowa  idowan  po. 

2  Jehowa  kahiyaya  po,  iye  caje  yawaste  po  ; 

Anpetu  otoiyohi  waniwicakiye  cin  he  yaotanin  po. 

3  Ikcewicasta  kin  ehna  iye  towitan  oyaka  po  ; 

Oyate  owasin  en  iye  ohan  wakan  kin. 

4  Jehowa  tanka,  qa  nina  yatanpi  kte  ; 

Taku  wakan  owasin  isanpa  kokipapi  kta  iyececa. 

5  Ikcewicasta  taku  wakan  yuhapi  kin  owasin  taku  ^ni ; 

Tuka  Jehowa  mahpiya  kin  kaga. 

6  Iye  itokam  woyuonihan  qa  wowitan  ; 

Tipi  wakan  tawa  ohna,  wowasake  qa  wowaste. 

7  Jehowa  qu  miye,  oyate  wicowazipi  kin, 

Wowitan  qa  wowasake  Jehowa  qu  miye. 

8  lye  caje  towitan  kin  Jehowa  kicu  po ; 

Wopida  wosna  wan  icupi  qa  tahocoka  kin  en  u  po. 

9  W’^owakan  oiyokipi  kin  en  Jehowa  ohoda  po ; 

Iye  itokam,  maka  kin  ocowasin,  inihan  miye. 

10  Oyatepi  ehna,  Jehowa  Wicastayatapi  ce,  eya  po  ; 

Nakun  maka  kin  ehdepi,  yuhohopi  kte  sni ; 

Oyate  kin  woecetu  eciyatanhan  wicayaco  kta. 

11  Mahpiya  kin  iyuskin,  qa  maka  kin  pida  nunwe  ; 

PSALM  98. 

Miniwanca  qa  woojudan  kin  hotanin  nunwe. 

12  Maga  kin  iyuskin  kte,  qa  taku  ohna  un  kin  owasin ; 
Hehan  contanka  can  owasin  wiyuskinyan  dowan  kta : 

13  Jehowa  itokam  :  He  wanna  u  ^ 

Maka  kin  hdaco  u  ce  : 

Woowotanna  on  wicoicage  kin  yaco  kta; 

Qa  oyate  kin,  iye  towicake  eciyatanhan. 

PSALM  97. 

1  Jehowa  Wicastayatapi,  maka  kin  iyuskin  kte; 

Wita  ota  hince  cin  hena  pidapi  nunwe. 

2  Ihduksan  mahpiya  sapa  qa  otpaza ; 

Oiyotanke  tawa  woowotanna  qa  woyaco  akan  han. 

3  lye  ite  kin  itokam  peta  iyaya  ; 

Qa  ihduksan  tokayapi  kin  Rulinaliwicaye  kta. 

4  Wakanhdi  tawa  makoce  kin  iyoyamya; 

Maka  kin  wanyaka  qa  cancan. 

5  Jehowa  itokam  paha  kin  can^n  iyecen  sdoyapi ; 

Maka  ocowasin  Itancan  tawa  kin  itokam. 

6  Malipiya  kin  hena  iye  toowotanna  yuotaninpi ; 

Qa  oyate  owasin  iye  towitan  wanyakapi. 

7  Tona  okagapi  wan  okiyapi  kin  owasin  istecapi  kte ; 
Tona  takusni  on  ihdatanpi  kin  hena : 

Iye  en  patuja  po,  taku  wakan  owasin. 

8  Zion  he  nahon  qa  iyuskin  ; 

Qa  Juda  cunwintku  wowiyu^in  on  iyasapi : 

Jehowa,  nitawoyaco  kin  hena  on. 

9  Niye,  Jehowa,  maka  owancaya  lyotan  Wankan  yaun  ; 
Taku  wakan  owasin  iwankam  tehanwankantu. 

10  Jehowa  wasteyadakapi,  taku  sica  sicedaka  po  ; 
Wicasta  wacantkiye  tawa  nagipi  kin  awanwicayaka  ; 
Wicasta  sica  napepi  etanhan  wicayukce  kta. 

11  Wicasta  owotanna  kin  iyoyanpa  owicakieijupi ; 

Qa  wowiyuskin,  tona  cante  ecetupi  kin  on. 

12  Owotanna  yaunpi  kin,  Jehowa  en  iyuskin  po ; 

Qa  iye  towakan  kiksuyapi  kin  he  yatan  miye. 

PSALM  98. 

Odowan. 

1  Odowan  teca  wan  Jehowa  kahiyaya  po  ; 

Wicohan  wakan  kin  heca  econ  ece: 

Nape  etapa  qa  isto  wakan  kin  on  woohiye  icicaga. 

2  Jehowa  wiconi  tawa  kin  hduotanin  ; 

Ikcewicasta  ista  kin  en  toowotanna  hduzamni. 

3  Iye  towaonsida  qa  towicake  kin  kiksuya, 

Israel  tiyohnaka  kin  on  ; 

Wakantanka  unkitawapi  waniwicakiye  cin, 

PSALM  100. 


Malta  ihanke  kin  owasin  wanyakapi. 

4  Maka  kin  ocowasin,  Jehowa  kahiyaya  po ; 
lyasapi  qa  wiyuskinpi  qa  dowan  po. 

5  Candowankiyapi  on  Jehowa  kahiyaya  po ; 
Candowankiyapi  qa  odowan  ho  kin  on. 

6  Mazayahotonpi  tanka  qa  cotanka  ho  kin  on, 

Jehowa  Wicastayatapi  kin  itokani  i3J^asa  po. 

7  Miniwanca  kin  sa  nunwe,  qa  woojudan  kin ; 

Maka  kin,  qa  tona  en  ounyanpi  nakun. 

8  Wakpa  kin  nape  hdaskapapi  nunwe  ; 

Qa  paha  kin  witaya  iyuskinpi  kte  ; 

9  Jehowa  itokam  :  .  , 

He  maka  kin  hdaco  u  ce  ; 

Woowotanna  on  wieoicage  kin  hdaco  kta; 

Qa  oyatepi  kin,  wokonze  eciyatanhan. 

PSALM  99. 

1  Jehowa  Wicastayatapi,  oyate  kin  cancanpi ; 

Kerubim  otahedan  iyotanka,  maka  kin  skanskan. 

2  Zion  en  Jehowa  tanka  ; 

Qa  oyate  owasin  iwankam  tehanwankan  yanka. 

3  Nicaje  tanka  qa  wowinihan  kin  he  yatanpi  kte  ; 

He  Wakan  hinca. 

4  Unkan  wicastayatapi  towasake  kin  woyaco  wastedaka ; 
Niye  wicoecetu  yahdusuta ; 

Jaitob  en  woyaco  qa  woowotanna  yakaga. 

5  Jehowa  Wakantanka  unkitawapi  yatanka  po  ; 

Qa  iye  siha  oahe  kin  en  makata  ehpeiciya  po  : 
lye  Wakan  hinca  heon. 

6  Moses  qa  Aaron,  wawayu^na  tawa  kin  ehna  ; 

Qa  Samuel  tona  caje  hoyekiyapi  kin  om  ; 

Hena  Jehowa  hoyekiyapi,  unkan  iye  awicayupta  ece. 

7  Mahpiya  bosdata  kin  en  owawicakiye  : 

Woyaotanin  tawa  kin  opapi,  qa  wokage  wicaqu  kin. 

8  Jehowa  Wakantanka  unkitawapi,  niye  awicayadupte  ; 
lyotan  Wasaka,  niye  wicayeeieajuju  ; 

Tuka  wahtanipi  kin  hena  towicayecicon. 

9  Jehowa  Wakantanka  unkitawapi  yatanka  po  ; 

Qa  iye  paha  wakan  tawa  kin  ohna  patuja  po  ; 

Jehowa  Wakantanka  unkitawapi  kin  he  wakan  nakaeA 

PSALM  100. 

Odowan  wan.  Wopida  eyapi  kta. 

1  Maka  kin  ocowasin,  Jehowa  iyasa  miye. 

2  Wowiyuskin  on  Jehowa  okiya  po  ; 

Itokam  dowanwan  u  miye. 

3  Jehowa  he  Wakantanka  e  sdonya  po  : 

lye  unkagapi,  qa  unkiye  unkicicagapi  §ni : 

Taoyate  qa  takinca  tinta  tawa  kin  en 
Hena  unkiyepi. 

4  Tatiyopa  kin  en  wopida  eya  u  po  , 

Woyatan  yuha  iye  tahocoka  ohna  u  miye ; 

Wopida  eciya  miye  ; 

lye  caje  kin  yawaste  po. 

5  Jehowa  waste,  towaonsida  kin  owihanke  ^ni; 

Qa  towicake  kin  he  wicoicage  qa  wicoicage  hehanyan. 

PSALM  101. 

Dawid  tadowan. 

1  Wowaonsida  qa  woyaco  on  wadowan  kta  ; 

Jehowa,  niye  icidowan  kta. 

2  Canku  yustanpi  wan  ohna  wacin  waksape  kta  : 

Tohan  en  mayahi  kta  he  : 

Cante  ocowasin  hduha  wati  ohna  mawani  kta. 

3  Miista  itokam  wicoie  sica  ewehnake  kte  sni  ; 

Taku  sica  econpi  kin  hena  ^ice  wadaka  ; 

Miye  en  amaskape  kte  sni.  \ 

4  Wicacante  pemni  kin  he  amayustan  kta  ; 

Taku  sica  sdonwakiye  kte  sni. 

5  Tuwe  takodaku  nahmana  aie  cin  he  ihangwaye  kta  : 

Tuwe  ista  tanka  qa  wahanicida  kin  iyowinwakiye  kte  ^ni. 

6  Makoce  en  tona  wicakapi  kin  miista  awicatonwan  ; 

Hena  mici  unpi  kta  ; 

Tuwe  canku  yustanpi  omani  kin  he  omakiye  kta. 

7  Tuwe  wohnayan  econ  kin  he  wati  en  ounye  kte  sni ; 

Tuwe  itonsni  kin  he  miista  itokam  yanke  kte  sni.  ■ 

8  Hanhanna  eca,  makoce  kin  en,  tona  sicapi 
Owasin  ihangwicawaye  kta ; 

Hecen  Jehowa  totonwe  kin  etanhan, 

Tona  ^icaya  econpi  kin  owasin  ehpewicawaye  kta. 

PSALM  102. 

Wocekiye  wan.  Tuwe  iyotanhan  iyekiye,  kakija  qa  Jehowa  itokam  wasicaho- 

waye  cin  he  tawa. 

1  Jehowa,  wocekiye  mitawa  nahon  wo  ; 

Qa  houwaye  cin  he  en  niu  nunwe. 

2  Niite  anamakihbe  ^ni  wo  ; 

Makakija  anpetu  kin  en  anohmakiya  wo  ; 

Houwaye  anpetu  kin  en  amayupta  inahni  wo. 

3  Mitaanpetu  kin  ^ota  iyaya  ; 

Qa  mahuhu  can  seca  iyecen  itkon. 

4  Micante  peji  iyecen  ^ni^yapi  qa  pus  aya ; 

Aguyapi  hduta  awektonja  : 

5  Wa^icahowamda  ho  kin  on, 

Micehpi  kin  mahuhu  en  askapa. 

6  Tinta  mdega  wan  iyemaceca  ; 

Hinhankaga  otiwota  en  iyecen  waun. 

7  Kiktahan  waun,  qa  zitkadan  wan 
Tice  ekta  isnana  un  kin  iyemaceca. 

8  Anpetu  osan  tokamayanpi  kin  iyopemayanpi ; 

Tona  canniyemayanpi  kin  hena  ostemahdapi  ece. 

9  Aguyapi  iyecen  cakota  wata  ; 

Qa  wamdatke  cin  he  ceyapi  kici  icahiwaya  ; 

10  Wosinhda  qa  wocanniye  nitawa  kin  on  etanhan  : 

Yuwankan  imayacu  qa  ehpemayaye  cin  heon. 

11  Mitaanpetu  ohanzi  takinyan  ye  cin  iyececa ; 

Qa  miye  qe  peji  iyecen  masnija. 

12  Tuka  niye,  Jehowa,  owihanke  wanin  idotanke  kta  ; 

Qa  wokiksuye  nitawa  kin  he  wicoicage  qa  wicoicage  hehanyan. 

13  Niye  nayajin  kta,  Zion  onsiyakida  kta ; 

Tohan  okiyapi  kta  wanna  iyehantu, 

Han,  tohan  iyehantu  hince  cinhan : 

14  Tohan  inyan  tawa  kin  nitaokiye  wastedakapi  ; 

Qa  watusekseca  on  iyokipipi  kinhan. 

15  Unkan  Ikcewicasta  Jehowa  caje  kin  kokipapi  kta; 

Qa  nitowitan  kin,  maka  wicastayatapi  owasin. 

16  Jehowa  Zion  kage  cin  heon  ; 
lye  towitan  en  ihdutanin. 

17  Onsike  tawocekiye  ekta  ihduhomni ; 

Qa  wocekiye  tawapi  kin  sicedake  ^ni. 

18  Wicoicage  u  kte  cin  on  de  owapi  kta ; 

Qa  oyate  wan  icage  kte  cin  he  Jah  yatanpi  kta. 

19  Towakan  paha  kin  etanhan  eyokasin  ; 

Jehowa  mahpiya  etanhan  maka  kin  ahitonwan  ; 

20  Kaska  unpi  comnihdazipi  kin  nahon  kta  ; 

Wiconte  cinca  kin  wicakiyukce  kta. 

21  Zion  en  Jehowa  caje  kin  oyakapi  kta  ; 

Qa  iye  yatanpi  kin,  Jerusalem  en  : 

22  Oyatepi  witaya  mniciyapi  kin  en  ; 

Qa  wokiconze  kin,  Jehowa  ohodapi  kta. 

23  Canku  ohna  mitowasake  kin  kun  ehpeya ; 

Mitaanpetu  kin  yuptecedan. 

24  Mita  Wakantanka,  mitaanpetu  cokaya  en,  emayaku  sni  wo,  epe 

kta : 

Waniyetu  nitawa  wicoicage  wicoicage  hehanyan. 

25  Otokahe  ekta  maka  kin  sutaya  eyahde  ; 

Qa  ninape  taku  kage  cin  mahpiya  kin  hee. 

26  Hena  awihnuni  kta,  tuka  niye  yani  kta ; 

Qa  hena  owasin  sina  iyecen  kuke  kta ; 

Wokoyake  iyecen  hena  dutokeca  kta; 

Unkan  yutokecapi  kta. 

27  Tuka  he  niye, 

Qa  waniyetu  nitawa  owihanke  kte  ^ni. 

28  Nitaokiye  cinca  kin  ounyanpi  kte ; 

Qa  iye  cincapi  kin  nitokam  wicayusutapi  kte. 

PSALM  103. 

Dawid  tawa. 

1  Minagi,  Jehowa  yawa^te  wo  ; 

Qa  taku  mahen  maun  kin  owasin,  iye  caje  wakan  kin. 

2  Minagi,  Jehowa  yawaste  wo  ; 

Qa  taku  waste  econ  kin  owasin  akiktonje  sni  wo. 

3  He  wayahtani  owasin  nicicajuju  ; 

Waniyazan  kin  iyuhpa  asniniyan  : 

4  Wicotakunisni  etanhan  nitaniya  opekiton  ; 

Wowaonsida  qa  wocantekiye  on  watesdagnicaton. 

5  Taku  waste  on  nitaanpetu  ojudan  ya  ; 

Hecen  koniska  ihduteca,  wamdi  iyececa. 

6  Jehowa  woowotanna  ece  econ, 

Qa  woyaco,  tona  kakiswicayapi  owasin  on. 

7  Iye  tacanku  kin  Moses  sdonyekiya; 

Qa  Israel  cinca,  iye  ohan,  tanka  kin. 

8  Jehowa  wacantkiye  ca  waonsida  ; 

Tehan  canteptanye  sni,  qa  wawacinkta  yuza  tanka. 

9  Ohinniyan  wicakige  kte  sni ; 

Qa  owihanke  wanin  canniye  wicaye  kte  ^ni. 

10  Waunhtanipi  kin  iyecen  ecaunkiconpi  sni  ; 

Qa  taku  sica  unkitawapi  iyecen  unqupi  4ni. 

11  Mahpiya  kin  maka  iwankam  tehan wankantu  kin. 

He  iyecen  iye  to  waonsida  tona  kokipapi  kin  iwankam  wa^ake 
hinca. 

12  Wiyohiyanpa  etanhan  wiyolipeyata  hehanyan  ; 

Ihehanyan  waunhtanipi  kin  yutokan  ehpeunkiciciyapi 

13  Ateyapi  wan  iye  cinca  onsiwicakida  kin  iyececa, 

Jehowa  tona  kokipapi  kin  onsiwicakida  ece. 

14  Token  unkicagapi  kin  he  sdonya ; 

Maka  mdu  heuncapi  he  kiksuya, 

15  Wicasta  taanpetu  kin  hena  wato  iyececa; 

Tinta  wahca  kin  he  iyecen  hca  a-ya : 

16  Tate  oniya  wan  iwankam  iyaya, 

Unkan  en  un  sni ; 

Qa  tohe  kin  icimana  sdonkiye  kte  ^ni. 

17  Tuka  Jehowa  towaonsida  otokahe  wanica, 

Qa  owihanke  wanice  kta,  tona  kokipapi  kin  on  ; 

Qa  toowotanna  kin  cincapi  sanpa  cincapi  kin  en  :* 

18  Tona  wicotakuye  tawa  kiciyuhapi ; 

Qa  tawoahope  econpi  kta  on  kik  uyapi  kin  hena. 

19  Jehowa  mahpiya  kin  en  oiyotanke  ekihde ; 

Qa  tokiconze  kin  taku  owasin  wowidagya. 

20  Ohnihde  wakan  tawa,  Jehowa  yawaste  po  ; 

Wowasake  itancanpi,  iye  oie  ecen  ecanonpi ; 

lye  oie  ho  kin  anayagoptanpi  kta. 

21  Taobe  kin  owasin,  Jehowa  yawa^te  po  ; 
Taokiyeniyanpi,  iye  tawacin  ecen  ecanonpi. 

22  Taku  kage  cin  owasin,  Jehowa  yawaste  wo; 
Tokiconze  owanka  kin  owasin  ohna  : 

Minagi,  Jehowa  yawaste  wo. 

PSALM  104. 

1  Minagi,  Jehowa  yawaste  ye  : 

Jehowa,  mita  Wakantanka,  niye  nitanka  hincat 
Woyuonihan  qa  wotanka  koyahdaka. 

2  Sina  wan  iyecen  iyoyanpa  hdoin  : 

Ozanpi  wan  iyecen  mahpiya  kin  hdumdaya. 

3  Mini  tanka  on  tipi  icicaga  ; 

Mahpiya  sapa  kin  canpahmihma  ya ; 

Tate  liupahu  kin  on  icimani  ece. 

4  Tateyanpa  kin  hena  ohnihde  wicakaga ; 

Peta  ide  kin  taokiye  ya  ece. 

5  Maka  kin  tohe  akan  sutaya  ehde  ; 

Hecen  owihanke  wanica  yutokanpi  kte  ^ni. 

6  Miniwanca  on  wokoyake  iyecen  ayakahpa ; 

Mini  tanka  kin  paha  iwankain  hiyeya. 

7  Yakisica  hehan  najicapi ; 

Wakinyan  nitawa  hoton  kin  on  napapi. 

8  Paha  iyecen  wankan  yapi ; 

Kaksiza  iyecen  kun  ipi ; 

Owanka  kin  de  yecage  cin  ekta. 

9  Oicago  wan  yakaga,  sanpa  yapi  kte  ^ni ; 

Ake  maka  kin  apasbog  hiyu  kte  sni. 

10  Kaksiza  kin  en  minihdoka  inanpe  ya ; 

Hena  paha  kin  otahedan  kaduza  ece. 

11  Tinta  wamanica  owasin  etanhan  mini  yatkanpi : 

Hen  son^onna  itu  unpi  kin  ipuza  enakiyapi. 

12  Iwankam  mahpiya  okinyanpi  kin  otipi ; 

Can  adetka  ehna  hoton  pi  ece. 

13  Wankan  tipi  tawa  etanhan  he  kin  amagajuya: 
Niohan  etanhan  taku  icage  cin  on  maka  kin  irnnahan 

14  Wato  kin  he  woteca  icahwicakiciya ; 

Qa  waskuyeca,  wica^ta  woju  kin  on  ; 

Hecen  maka  kin  etanhan  aguyapi  hinanpe  ye  kta. 

15  Qa  minisa  wicasta  cante  iyuskinkiya, 

Wihdi  isanpa  ite  kin  iyehkiye  kta ; 

Qa  aguyapi  wicacante  yusuta  ece  kin  he. 

16  Jehowa  can  tawa  kin  irnnahan  ; 

Lebanon  Tiante  iye  qju  kin  hena. 

17  Hena  en  zitkadan  hohpi  kagapi ; 

Hoka  wacantkiye  cin  he  wazi  en  otipi. 

18  He  tehanwankantu  kin  tatokadan  tawapi ; 

Qa  imnija  kin  hitunkasan  wowinape  yapi. 

19  Makoncage  on  hanyetu  wi  kin  kicaga  : 

Anpetu  wi  tohan  iyaye  kte  cin  he  sdonkiya. 

20  Otpaza  yakaga,  unkan  ecen  hanyetu  ; 

Hehan  con  tanka  wamanica  owasin  hinanpapi. 

21  Mnaja  cinca  taku  iyahpayapi  kta  ahotonpi ; 

Qa  Wakantanka  woyute  kidapi  ece. 

22  Wi  hinanpa,  hehan  witaya  hdipi ; 

Qa  wasunpi  kin  en  hdiwankapi  ece. 

23  Hehan  wicasta  wicohtani  ekta  ya  ; 

Qa  htayetu  hehanyan  wicohan  econ  ece. 

24  Jehowa,  niohan  kin  hena  ota  hinca  ; 

Woksape  on  hena  owasin  yakaga: 

Wowijice  nitawa  on  raaka  kin  ojudan. 

25  Miniwanca  kin  de  tanka  qa  ohdakinyan  hanska ; 

Hen  taku  skanskan  ynkan,  qa  yawapica  ^ni ; 

Taku  niyake  un  cikcistinna  tankinyanyan  koya. 

26  He  ohna  wita  wata  kin  ohnihdapi : 

Unktehi  kid  de  ohna  skate  kta  yakaga. 

27  Hena  owasin  niye  wacinniyanpi : 

Tohan  iyehantu  eca  woyute  wicayaqu  ece  kta. 

28  Niye  wawicayaqu,  hena  pahipi; 

Ninape  yahdumdaya,  taku  waste  on  imnanpi  ece. 

29  Niye  niite  nayakihbe,  hena  nihinciyapi : 

Woniya  ewicayeciyaku,  hena  tapi ; 

Qa  maka  mdu  ekta  hdapi. 

30  Nitaniya  yeyasi,  hena  icagapi : 

Qa  makoce  ite  kin  duteca  ece. 

31  Jehowa  towitan  kin  owihanke  wanice  kte  : 

Jehowa  iye  ohan  kin  on  ihduskin  nunwe. 

32  He  maka  kin  en  etonwan,  unkan  cancan  : 

Paha  kin  yutan,  unkan  hena  izitapi. 

33  Tohanyan  wani  kin  Jehowa  iwadowan  kta ; 

Waun  kin  hehanyan  raita  Wakantanka  wakahimdamde  kta. 

34  lye  awacin  waun  kin  he  skuye  kta ; 

Jehowa  en  imduskin  kta. 

35  Wahtanipi  sa  maka  kin  etanhan  owihankepi  kta  ; 

Qa  wicasta  ^ica  icimana  en  unpi  kte  sni. 

Minagi,  Jehowa  yawaste  wo.  . 

Jah  yatan  miye. 

PSALM  105. 

1  Jehowa  wopida  eciya  po, 
lye  caje  hoyekiya  miye  ; 

lye  ohan  tanka  oyatepi  ehna  oyaka  po.  * 

2  lye  idowan  po,  odowan  kahiyaya  miye  ; 
lye  tawowapetokeca  kin  owasin  awacin  po. 

3  lye  caje  wakan  kin  itan  miye  ; 

Tona  Jehowa  akitapi  kin  hena  cante  wastepi  kta. 

4  Jehowa  ode  miye,  qa  iye  towasake  kin  ; 

Ohinniyan  ite  kin  akita  miye. 

5  Wicohan  wakan  econ  qon  hena  kiksuya  po  ; 

lye  tawowapetokeca,  qa  woyaco  iye  i  kin  etanhan. 

6  Abraham  iye  taokiye  etanhan  inicagapi ; 

Jakob  cinca  wicakahnige  ciqon. 

7  Jehowa  Wakantanka  unkitawapi  kin  he  iye  ; 

Tawoyaco  kin  maka  kin  owancaya  un. 

8  Wicotakuye  tawa  kin  he  ohinniyan  kiksuya; 

Wicoie  econ  wicasi  qon,  wicoicage  kektopawinge  hehanyan  : 

9  Abe  aham  kici  hdustan  qon  he  ;  < 

Qa  Isaak  en  wokonze  eciya : 

ID  Nakun  Jakob  he  wokage  kiciyusuta ; 

Israel  en  wicotakuye  owihanke  wanica. 

11  Niye  Kanaan  makoce  kin  cicu  kta, 

Makoce  iyutapi  nitawapi  kta  ce,  eya. 

12  Hinyaliin  wicayawapi  wasakadan  ; 

Tonana  binca,  qa  en  unhdaka  unpi.  • 

13  Qa  oyate  kin  wicehna  ihdaka  yapi ; 

Wokiconze  wan  etanhan  oyate  tokeca  ekta. 

14  Tuwedan  kakiswicaya  iyowinkiye  sni  ; 

Qa  iyepi  on  wicastayatapi  iyopewicaya : 

15  Sdawicawakiye  cin  hena  owicayutanpi  ^ni  po ; 

Qa  waayate  mitawa  taku  sica  ecawicakiconpi  ^ni  po. 

16  Hehan  makoce  kin  he  en  wicaakilian  wan  u  ^i ; 

Aguyapi  sagye  kin  owasin  kaksa. 

17  Wicitokam  wicasta  wan  ye  si ; 

Joseph  wowidake  kta  e  wiyopeyapi : 

18  Wicaske  on  siha  kiunniyanpi ; 

Iye  nagi  mazasapa  kin  en  u. 

19  die  kin  he  ecetu  hehanyan, 

Jehowa  taku  eye  ciqon  he  iyutanye. 

20  Wicastayatapi  kin  he  ye  wicasi,  qa  kiyukca ; 

Oyate  pi  itancan  kin  hee,  qa  kiciyuhdoka. 

21  Iye  ti  kin  ohna  itancan  kaga ; 

Qa  wowijice  tawa  kin  owasin  tawakiya. 

22  Tohan  iyokipi  kinhan  akicita  tancan  wicakaske  kta ; 

Qa  hunkayapi  wicayuhe  cin  ksapa  wicakage  kta. 

23  Hehan  Israel  Egupta  en  ahiti ; 

Qa  Jakob  Ham  makoce  kin  en  ounyan. 

24  Unkan  taoyate  kin  nina  wicahduota ; 

Qa  tokayapi  kin  isanpa  wicayuwasake. 

25  Hehan  cante  wicayutokeca,  taoyate  sice  wicadakapi  kta; 
Taokiye  wicaye  cin  hnayan  wicakuwapi  kta. 

26  Moses  iye  taokiye  kin  ye  si ; 

Qa  Aaron  kahnige  ciqon  he. 

27  lye  tawowapetokeca  oie  kin  wicakipazopi : 

Qa  toban  wakan,  Ham  makoce  kin  en. 

94 


PSALM  106 

S8  Otpaza  ye  si,  qa  otpaza  kaga  ; 

Unkan  iye  oie  kin  kizapi  sni. 

29  Mini  tawapi  kin  he  we  kaga; 

Qa  hogan  tawapi  kin  wicakte. 

30  Makoce  tawapi  hnaska  ota  icahya ; 

Wicastayatapi  yuhapi  wankan  tipi  kin  ohna. 

31  Been  eya,  unkan  hoponkadan  hiyupi ; 

Qa  heya,  makoce  tawapi  owancaya. 

32  Magaju  kte  cin  he  wasu  wicaqu  ; 

Peta  ide  kin  makoce  tawapi  owancaya. 

33  Hastanyanka  iyuwi  qa  suken  can  tawapi  kin  hena  apa ; 

Qa  tamakocepi  ihduksan  can  kin  kawega, 

34  Been  eya,  unkan  psipsicadan  tanka  hiyupi'; 

Psipsicadan  nakun,  qa  hena  yawapica  ^ni : 

35  Qa  tamakocepi  kin  en  wato  owasin  yasdapi ; 

Qa  tamagapi  en  taku  icage  cin  temyapi. 

36  Nakun  tamakocepi  en  tona  tokapapi  owasin  wicakte  ; 
lye  towasakepi  tokaheya  icage  cin  owasin. 

37  Hehan  mazaska  mazaskazi  ko  yuha  hinapewicaya  : 

Unkan  wicowazi  tawa  kin  en  wanjidan  hustake  ^ni. 

38  lyayapi  qehan  Bgupta  iyu^kin  : 

Nina  kowicakipapi,  heon  etanhan. 

39  Woakahpe  kta  on  mahpiya  sapa  hdumdaya  ; 

Qa  peta  wan,  hanyetu  en  iyojanjan  kta. 

40  Kidapi,  unkan  wakiyedan  u  wicakiya  : 

Qa  mahpiya  aguyapi  on  imnawicaya. 

41  Ipnija  wan  kahdoka,  unkan  mini  hiyu  ; 

Hopuza  en  w^akpa  wan  hiyaya. 

42  lye  oie  wakan  qon  he  kiksuya  heon ; 

Taokiye  Abraham  taku  eciye  ciqon. 

43  Qa  iye  taoyate  iyuskinyan  hinanpe  wicaya  ; 

Tona  wicakahnige  cin  hena  iyakisapi. 

44  Qa  makoce  Ikcewicasta  tawapi  qon  he  wicaqu  ; 

Unkan  oyatepi  htanipi  qon  he  yuhapi. 

45  Hecen  iye  tawoahope  kin  opapi  kta ; 

Qa  toope  kin  hena  yuhapi  kta. 

Jah  yatan  miye. 

PSALM  106. 

1  Jah  yatan  miye. 

Jehowa  wopida  eciya  po  ; 

Iye  wa^te,  heon  etanhan  ; 

Qa  towaon^ida  kin  owiharike  wanica. 

2  Jehowa  tohan  tanka  kin  tuwe  oyake  kta  he  ; 
lye  yatanpi  ocowasin  tuwe  nahonwicaye  kta  he. 

3  Tona  wokonze  opapi  kin  hena  cante  wastepi ; 

Tuwe  ohinniyan  woowotanna  econ  kin. 

4  Jehow'a,  nitaoyate  cantewicayakiye  cin  iyecen  miksuya  ye  ; 

Nitowiconi  kin  hiyumakiya  wo. 

5  Tona  yakaliniga  wowaste  yuhapi  kin  wanmdake  kta; 
Nitaoyate  wiyuskinpi  kin  on  imduskin  kta  ; 
WoaiRpeye  nitawa  kin  en  wowitan  miciye  kta. 

6  Hunkakewicunyanpi  om  wauniitanipi ; 

Pemniyan  unkohanyanpi,  sicaya  econkupi. 

7  Egupta  en  nioHan  wakan  kin 
Hunkakewicunyanpi  okaRnigapi  ^ni ; 

Nitowaonsida  untkana  kin  kiksuyapi  ^ni  ; 

Tuka  wawakipajinpi,  rnde  kin  ekta,  Mde  Sa  kin  en. 

8  Heca  esta  iye  caje  kin  on  niwicakiya  ; 

Towasake  sdonyewicakiye  kta  e  heon. 

9  Nakun  Mde  ^a  kin  kisica,  unkan  pus  aya; 

Hecen  osbe  kin  ehna  iyaye  wicaya,  Ropuza  iyececa. 

10  Qa  wasicedake  nape  kin  etanhan  ewicayaku; 

Qa  toka  nape  kin  etanhan  opewicakiton. 

11  Unkan  tokawicayapi  kin  mini  awicakaRpa; 

Etanhan  wanjidan  esta  okaptapi  sni. 

12  Hehan  oie  kin  wicadapi ; 
lye  yatanpi  kin  ahiyayapi. 

13  KoyaRanna  iye  oRan  kin  akiktonjapi ; 
lye  tawowahokonkiye  kin  akipepi  sni. 

14  Tuka  Rewotahedan  wocantiheye  wan  cantiheyapi ; 
Qa  Ropuza  en  Wakantanka  iyutanpi. 

15  Unkan  taku  kidapi  qon  he  awicayupta ; 

Tuka  wicotamaheca  nagipi  en  ye  si. 

16  Nakun  otiwita  en  Moses  inakiwizipi ; 

Qa  Aaron,  Jehowa  yuwakan  kin  he. 

17  Hehan  maka  kin  ihduRdoka,  qa  Dathan  napca  ; 

Qa  Abiram  tona  om  un  ko  awicakaRpa. 

18  Unkan  ospaye  kin  hena  peta  wicaRuRnaga ; 

Ide  wan  sicapi  kin  hena  RuRnaRwicaya. 

19  Horeb  en  ptejicadan  wan  kagapi ; 

Qa  taku  sdoya  kagapi  kin  itokam  patujapi. 

20  Hecen  iye  towitanpi  kin  hdutokecapi, 

Tatanka  wato  yute  cin  ouncage  iyececa. 

21  Wakantanka  niwicaye  ciqon  he  akiktonjapi; 

Egupta  en  wicoRan  tanka  econ  qon  : 

22  Wowapetokeca  Ham  makoce  kin  en  ; 

Mde  ^a  ekta  taku  wowinihan. 

23  Hehan  ihangwicaye  kta,  keya  ; 

Moses  iye  kaRnige  ciqon  he  itokam, 

Otahedan  najin  sni  unkans ; 

Tocanniye  yutokan  iyeye  kta,  on  waihangye  kte  sni. 

24  Qa  makoce  wiciyokipi  kin  he  aktapi  sni ; 
lye  oie  kin  wicadapi  sni  : 

25  Tuka  tawakeyapi  ohna  wihnupi ; 

Jehowa  ho  kin  he  anagoptanpi  sni. 

26  Hehan  hena  on  nape  hdugata  ; 

Tintoskan  ilipaye  wicakiye  kta  : 

27  Qa  cincapi  oyatepi  wicehna  hinlipaye  wicaye  kta ; 

Qa  makoce  tokeca  ekta  iyewicaye  kta. 

28  Unkan  Baal  Peer  en  ikoyagiciyapi ; 

Qa  tapi  taku  wakiyusnapi  kin  yutapi. 

29  Hecen  taku  sica  econpi  kin  on  iyokisinyapi ; 

Unkan  makosica  iyowicakpaya. 

30  Hehan  Phinehas  inajin  qa  wayaco  : 

Unkan  makosica  kin  anaptapi. 

31  Unkan  he  woowotanna  kiciyawapi ; 

Wicoicage  qa  wicoicage  ekta  owihanke  wanica. 

32  Nakun  Woakinica  mini  kin  ekta  sihdayapi : 

Hecen  iyepi  on  Moses  taku  sica  akipa : 

''  33  lye  taniya  kin  kipajinpi : 

Unkan  iha  on  ecinsniyan  ia. 

34  Oyatepi  kin  ihangwicayapi  sni  ; 

Jehowa  ke wicakiye  ciqon  iyececa. 

35  Tuka  oyatepi  kin  om  icicahiyapi, 

Qa  wicohan  tawapi  onspeiciciyapi  : 

36  Qa  wakagapi  tawapi  ohodapi  ; 

Unkan  hena  e  wohmunke  yapi  kin  ee. 

37  Han,  cinhintkupi  qa  cunwintkupi  kin, 

Taku  wakan  sica  wawicakiyusnapi. 

38  Hecen  wicawe  taku  iyaonpepicasni  papsonpi, 
Cinhintkupi  qa  cunwintkupi  we  kin, 

He  Kanaan  wakagapi  kin  wawicakiyusnapi ; 

Hecen  makoce  kin  wicawe  on  yusapapi. 

39  Nakun  iye  ohanpi  kin  on  ihdusicapi ; 

Qa  sicaya  econpi  kin  on  wawicihahapi  icicagapi. 

40  Unkan  .Tehowa  iye  taoyate  canniyewicaya ; 

Qa  woaihpeye  tawa  kin  wahtekida  sni. 

41  Hehan  Ikcewicasta  napepi  kin  en  wicaqu  . 

Unkan  tona  sicewicadapi  kin  hena  wowidake  wicayapi 

42  Qa  tokawicayapi  kin  sicaya  wicakuwapi : 

Hecen  napepi  kin  ihukuya  patujapi. 

43  lye  ijehan  wicakiyukca  ; 

Tuka  wakiconzapi  on  kipajinpi ; 

Hecen  wahtanipi  kin  on  atakunipi  sni. 

44  Tuka  iyokisicapi  kin  he  wanyaka, 

^icahowayapi  nahon  qehan. 

45  Qa  iyepi  on  wicotakuye  tawa  kin  he  kiksuya  ; 

Qa  towaonsida  untkanna  on  tawacin  hdutokeca. 

46  Qa  wayaka  wicayuhapi  owasin  itokam, 

Hena  onsiwicadapi  kta  wicaqu. 

47  Jehowa  Wakantanka  unkitaWapi,  niunkiya  po  ; 

Qa  Ikcewicasta  etanhan  ake  unhduwitaya  po : 

Nicaje  wakan  kin  unyatanpi  kta; 

Nitowitan  kin  en  unkihdatanpi  kta. 

48  Jehowa  Israel  ta  Wakantanka  kin  yawastepi  nunwe  ; 

Otokahe  wanintanhan  qa  owihanke  wanica. 

Unkan  wicasta  owasin,  Amen,  eyapi. 

Jah  yatan  miye. 

PSALM  107. 

1  Jehowa  wopida  eciya  po,  iye  waste  kin  heon ; 

•Towaonsida  kin  he  owihanke  wanica : 

2  Tona  Jehowa  opewicakiton  kin  hena  eyapi  kta; 

Tona  toka  nape  kin  etanhan  opewicakiton  kin. 

3  Qa  makoce  tokeca  etanhan  wicahduwitaya ; 

Wiyohiyanpa  tanhan  qa  wiyohpeya  tanhan, 

Waziyatanhan  qa  miniwanca  etanhan. 

4  Makoskan  onunipi,  hewoskan  canku  ohna; 

Otonwe  en  ounyanpi  kte  cin  iyeyapi  sni. 

5  Wotektehdapi,  nakun  ipuzapi ; 

Tanmahen  tanhan  nagipi  hanyanpi. 

6  Hehan  iyokisicapi  en  Jehowa  hoyekiyapi  : 

.  Unkan  wicokakije  etanhan  ewicayaku  ; 

7  Qa  canku  owotanna  ohna  cankuye  wicaya; 

Otonwe  en  ounyanpi  kta  he  ekta  yapi  kta. 

8  Jehowa  wopida  eciyapi  kte, 
lye  towaonsida  kin  on, 

Qa  wowapetokeca  Adam  cinca  ecawicakicon  kin  hena  on. 

9  Wicanagi  cantokpani  kin  he  imnaja  ece  ; 

Qa  nagi  wotektehda  kin  he  taku  waste  on  ojuya. 

10  Tona  otpaza  qa  wiconte  ohanzi  en  iyotankapi; 

Wokakije  mazasapa  ko  on  wicakaskapi ; 

11  Hena  lyotan  Wasaka  oie  kin  kipajinpi ; 

Qa  lyotan  Wankan  tawowahokonkiye  kin  aktapi  sni  : 

12  Hecen  wicohtani  on  cante  onsika  wicakaga  : 

Hicahanpi  qa  waokiye  wanica. 

13  Hehan  iyokisicapi  en  Jehowa  hoyekiyapi  : 

Unkan  wicokakije  etanhan  ewicayaku: 

14  Otpaza  qa  wiconte  ohanzi  etanhan  iwicacu  ; 

Qa  on  wicakaskapi  kin  hena  yuksa. 

15  Jehowa  wopida  eciyapi  kta,  towaonsida  kin  on ; 

Qa  wowapetokeca  Adam  cinca  ecawicakicon  kin  hena  on  : 

16  Mazasa  tiyopa  kin  kaptuptuja  heon; 

Qa  mazasapa  inatake  kin  kaksaksa. 

17  Witkotkopi  kin,  wahtanipi  canku  kin  on, 

Qa  taku  sica  econpi  kin  on,  kakisiciyapi. 

18  lye  nagipi  woyute  owasin  hitihdapi ; 

Qa  wiconte  tiyopa  kin  ikiyedan  yapi. 

19  Hehan  iyokisicapi  en  Jehowa  hoyekiyapi: 

Unkan  wicokakije  etanhan  ewicayaku: 

20  lye  oie  kin  ukiye  ca  asniwicaya  ; 

Qa  wicotakunisni  etanhan  hdinanpe  wicaya. 

21  Jehowa  wopida  eciyapi  kte,  towaonsida  kin  on, 

Qa  wowapetokeca  Adam  cinca  ecawicakicon  kin  hena  on : 

22  Qa  wopida  wosnapi  wayusnapi  kte  ; 

Qa  dowanpi  on  iye  olian  kin  oyakapi  kte. 

23  Tona  miniwanca  ekta  wita  wata  ohna  yapi, 

Qa  mini  ota  kin  ohna  wicohan  econpi  kin  ; 

24  Hena  Jehowa  ohan  kin  wanyakapi; 

Qa  osbe  kin  en  wowapetokeca  econ  kin. 

25  Hehan  ecen  eya,  unkan  tate  wohitika  wan  uye ; 

Qa  taja  kin  wankan  icu. 

26  Mahpiya  ekta  wankan  yapi ; 

Kuya  wosbe  kin  ekta  ipi ; 

^icaya  unpi  kin  on  nagipi  nihinciyapi. 

27  Itohomnipi  qa  kacegya  manipi,  witkopi  iyececa; 

Qa  wacinksapapi  qon  iyuhpa  taninsni  iyaya. 

28  Hehan  iyokisicapi  en  Jehowa  hoyekiyapi ; 

Unkan  wokakije  etanhan  hinanpe  wicaya. 

29  Tate  wohitika  qon  he  amdakedan  kaga  : 

Unkan  taja  tawapi  kin  inina  hiyeya. 

30  Hehan  owanji  yukanpi  on  pidapi : 

Hecen  oihunni  cinpi  qon  en  awicahi. 

31  Jehowa  wopida  eciyapi  kte,  towaonsida  kin  on  ; 

Qa  wowapetokeca  Adam  cinca  ecawicakicon  kin  hena  on. 

32  Nakun  oyate  mniciyapi  kin  en  yatankapi  kte  ; 

Qa  hunkayapi  omniciye  kin  en  idowanpi  kte. 

33  Wakpadan  kin  hena  tintoskan  ee  kiya  ; 

Qa  minihdoka  kin  hopuza  kaga : 

34  Waskuyeca  makoce  wan  miniskuya  icu  kiya  ; 

Tona  en  ounyanpi  sicaya  econpi  kin  he  on. 

35  Tintoskan  kin  he  miniyowe  kiya  ; 

Qa  hopuza  kin  he  minihdoka  eepi  kaga : 

36  Qa  hen  wotektehdapi  kin  ewicahnaka ; 

Unkan  otonwe  en  ounyanpi  kte  cin  he  kagapi  : 

37  Qa  maga  ojupi,  qa  hastanyanka  iyuwi  huhdepi  ; 

Qa  woicage  waskuyeca  icahyapi. 

38  Nakun  wicayawaste,  hecen  nina  ihduotapi; 

Qa  tawanuyanpi  kin  wicayutonna  sni. 

39  Hena  wanistinna  ayapi  qa  patus  unpi  tuka  qon ; 

Wokakije,  wowayazan  qa  woiyokisice  kin  on. 

40  Wicastayatapi  wowahteda  sni  wicakaga  ; 

Qa  canku  codan  makoskan  onuniwicaya. 

41  Tuka  wahpanicapi  kin  wokakije  etanhan  ewicayaku  ; 

Qa  optaye  iyececa  wicowazi  wicakaga. 

42  Wicasta  ecetupi  wanyakapi  qa  iyuskinpi  kta ; 

Qa  woahtani  owasin  iohmus  icu  kta. 

43  Tona  wacinksapapi  qa  dena  awacinpi  kinhan, 

Hena  Jehowa  towaonsida  kin  iyukcanpi  kta. 

PSALM  109. 

PSALM  108. 

Psalm  odowan.  David  tawa. 

1  Wakantanka,  niicante  wiyeya  un  ; 

Wadowan  qa  mdatan  kta,  mitowitan  kin  he  on. 

2  Cotanka  candowankiyapi  ko  kikta  miye  ; 

Miye  qe  anpao  kin  mduhice  kta. 

3  .Tehowa,  oyatepi  ehna  ciyatan  kta ; 
byate  kin  on  ciyaonihan  kta. 

4  Mahpiya  iwankapatanhan  nitowaonsida  kin  tanka  ; 

Qa  nitowicake  kin  mahpiya  sapa  iyahde. 

5  Wakantanka,  mahpiya  isanpa  niyawankantuyapi  nunwe  ; 
Qa  maka  kin  ocowasin  iwankam  nitowitan. 

6  Waste wicayadake  cin  hena  ewicayakupi  kta, 

Heon  ninape  etapa  on  niunkiyapi  qa  unkayupta  po. 

7  Wakantanka  iye  towitan  en  wohdaka; 

Wimduskin  kta  ;  ^ekem  wapamni  kta  ; 

Sukoth  kaksiza  kin  imdute  kta  ce. 

8  Gilead  he  mitawa,  Manassa  mitawa  ; 

Ephraim  nakun  mapa  wowasake  kin  ; 

•Tuda  woope  kaga  mitawa  kin  hee  : 

9  Moab  woyujaja  koka  mitawa  kin  hee  ; 

Edom  akan  mitahanpe  ehpewaye  kta; 

Philistia  on  wimduskin  kta. 

10  Tuwe  otonwe  aconkaskapi  kin  en  amaye  kta  he  ; 

Tuwe  Edom  en  amai  kta  he. 

11  Wakantanka  ehpeunyanpi  qon  hee  kte  sni  he  ; 

Qa  Wakantanka  ozuye  unkitawapi  om  ye  sni  qon. 

12  Toka  kin  etanhan  ounkiya  miye  : 

Wicasta  akantu  waehdakupi  kin  he  taku  sni. 

13  Wakantanka  eciyatanhan  wowasake  unkicagapi  kta  ; 

Qa  iye  tokaunyanpi  kin  nawicapce  kta. 

PSALM  109. 

Dowan  itancan  kin  kicagapi.  Dawid  tadowan. 

1  Wakantanka  mdatan  ece  kin, 

Inina  yanke  sni  ye. 

2  Wicai  sica  qa  wicai  wahnayan  amahdukawapi  ; 

Wicaceji  itonsni  on  amaiapi. 

3  Nakun  sicedakapi  wicoie  on  aohdutemayanpi ; 

Qa  taku  on  etanhan  sni  makizapi. 

4  Wacanwakiye  cin  on  toka  mayanpi ; 

Tuka  miye  qe  wocekiye  en  waun. 

5  Waste  on  taku  sica  iyamaonpapi ; 

Qa  wosicedake,  wocantekiye  kin  on. 

6  Wicasta  sica  wan  iye  awanyagkiya  wo ; 

Qa  etapa  eciyatanhan  Satan  inajin  nunwe. 

7  Tohan  yacopi  kinhaii  sica  yawapi  kte  ; 

Qa  tawocekiye  kin  he  woahtani  kte. 

8  Anpetu  tawa  kin  tonnana  kte  ; 

Qa  toawanyake  kin  tuwe  tokeca  icu  kte. 

9  Cinca  kin  wamdenicapi  kta  ; 

Qa  tawicu  kin  wiwazice  kta. 

10  Qa  cinca  kin  onuniyan  unpi  qa  wo  dapi  nunwe  ; 

Qa  tihuha  kin  ehna  waakitapi  kte. 

11  Taku  tawa  kin  owasin  icazokiye  cin  he  iyahpaye  kte  ; 

Qa  tohtani  kin  oyate  tokeca  kipi  kte. 

12  Tuwedan  katinyan  onsikida  kte  sni ; 

Qa  wamdenica  tawa  kin  tuwedan  cantewicakiye  kte  sni. 

13  Tona  etanhan  icage  cin  hena  awihnunipi  kte  ; 

Wicoicage  iyokihe  en  cajepi  pajujupi  nunwe. 

14  lye  atewicaye  wahtanipi  kin  Jehowa  kiksuye  kte  ; 

Qa  hunku  taku  sica  econ  kin  he  kajujupi  sni  nunwe. 

15  Hena  ohinniyan  Jehowa  itokain  wanke  kte  ; 

Hecen  kiksuyapi  kin  maka  kin  etanhan  icu  kte. 

16  lye  wowaonsida  econ  kta  kiksuye  sni  heon  ; 

Nakun  wicasta  onsika  qa  wahpanica  kin  sicaya  kuwa ; 

Qa  wanji  cante  kasujapi  kin  kte  kta  tuka. 

17  Tuka  wayasicapi  kin  he  wastedaka,  hecen  akipa  ; 

Qa  wayawastepi  kin  he  wastedake  sni,  hecen  he  itehan  iyeyapi. 

18  Unkan  wokoyake  iyecen  wayasicapi  kohdaka  ; 

Hecen  mini  iyecen  tan  mahen  hiyu  ; 

Qa  wihdi  iyecen  huhu  kin  en  hiyohi. 

19  Wokoyake  un  kin  he  iyecen  kohdake  kta  ; 

Qa  ipiyaka  iyececa  ohinniyan  ipiyagkiton  kte. 

20  Tona  tokamayanpi  Jehowa  etanhan  wokajuju  tawapi  kin  dee  ; 
Qa  tona  minagi  taku  sica  eciyapi  kin  hena. 

21  Tuka  niye,  Jehowa,  Itancan, 

Nicaje  eciyatanhan  ecamicon  wo  ; 

Nitowaonsida  waste,  heon  makiyuska  wo. 

22  Miye  makakije  ca  onraasika  ; 

Qa  mahentanhan  cante  mapahdokapi. 

23  Ohanzi  wan  takinyan  ye  cin  iyecen  matanin^ni. 

Qa  psipsicadan  iyecen  kaham  iyemayanpi. 

24  Akihanpi  on  hupahu  wamasake  sni ; 

Qa  sin  manica  on  micehpi  son  aya. 

25  Nakun  miye  wowihahamayanpi ; 

Wanmayakapi,  pomnarnnamakiyapi. 

26  Jehowa,  Wakantanka  mitawa,  omakiya  wo; 

Nitowaonsida  eciyatanhan  nimayan  wo. 

27  Unkan  ninape  kin  he  dee  sdonyapi  kta  ; 

Jehowa  niye  hecanon  kin. 

28  Hena  wayasicapi  kta,  tuka  niye  wadawaste  kta  : 

Hena  najinpi  qa  istecapi  kta  ; 

Tuka  nitaokiye  iyuskin  kta. 

29  Tona  tokamayanpi  wonihinciye  koyakapi  kta  ; 

Qa  wowistece  kin  he  sina  iyecen  inpi  kta. 

30  Mii  on  Jehowa  nina  wopida  ewakiye  kta ; 

Qa  wicota  ehna,  mdatan  kta. 

31  lye  wicasta  onsike  cin  etapa  eciyatanhan  najin  kta; 

Tona  nagi  yacopi  kin  etanhan  eyaku  kta. 

PSALM  110. 

i)awid  tadowan. 

1  Jehowa  Itancan  mitawa  kin  heciya  ; 

Mietapa  ekta  iyo tanka  wo, 

Tona  tokaniyanpi  siha  oahde  nitawa  wakage  kta  hehanyan. 

2  Nitowasake  icapsinte  kin  Jehowa  Zion  etanhan  hiyuye  kta  : 
Tokaniyanpi  kin  cokaya  wicastayatapi  yanka  wo. 

3  Nitowasake  anpetu  kin  en,  nitaoyate  waihdusnapi, 
Wowakan  wiciyokipi  kin  on; 

Anpao  tamni  kin  etanhan, 

Koniska  cu  kin  he  yahduha. 

4  Jehowa  wakonza,  qa  tawacin  hdutokeca  kte  sni ; 

Niye  wawayusna  owihanke  wanica  henica  kta, 

Melkizedek  touncage  kin  eciyatanhan. 

5  Itancan  kin  nietapa  ekta  yanke  cin, 
lye  tocanniye  anpetu  kin  en, 

Wicastayatapi  katpa  iyewicaya. 

6  Ikcewicasta  ehna  wayaco  kta; 

Wicasta  tapi  on  ojuya  ; 

Maka  ohdakinyan  hehanyan  pa  wicakahuge. 

7  Canku  ohna  miniMoka  kin  etanhan  yatke  kta  : 

Heon  etanhan  pa  yuwankan  icu  kta. 

PSALM  111. 

1  Jah  yatan  miye. 

Micante  ocowasin  on  Jehowa  mdatan  kta , 

Wicasta  ecetu  takodakiciyapi  qa  omniciye  kin  en. 

2  Jehowa  olian  kin  hena  tankinyanyan ; 

Tona  iyokipipi  owasin  hena  akitapi  ece. 

3  lye  olian  kin  woyuonihan  qa  wotanka ; 

Qa  toowotanna  kin  owihanke  wanica. 

4  lye  ohan  wakan  kin  wokiksuye  kicaga : 

Jehowa  waonsida  qa  wacantkiya. 

5  Tona  kokipapi  kin  woyute  wicaqu; 

W'icotakuye  taw^a  kin  ohinniyan  kiksuye  kta. 

6  Tye  tohtani  wowasake  kin  taoyate  owicakiyaka ; 

Ikcewicasta  tamakoce  kin  wicaqu  kta. 

7  lye  nape  taku  econ  kin  hena  wowicake  qa  wokonze  : 
Tawowahokonkiye  kin  owasin  wicakapi : 

8  Owihanke  wanica  hehanyan  yusutapi ; 

Wowicake  qa  woowotanna  on  econpi. 

9  lye  taoyate  woehdaku  wicaqu  ; 

Wicotakuye  tawa  kin  owihankesniyan  hdusutat 
lye  caje  kin  wakan  qa  wokokipe. 

10  Woksape  otokahe  Jehowa  kokipapi  kin  hee  ; 

Tona  heconpi  kin  hena  owasin  wayupikapi  i 
lye  yatanpi  kin  he  owihanke  wanice  kta. 

PSALM  112. 

1  Jah  yatan  miye. 

Wicasta  Jehowa  kokipe  cin  he  cante  waste; 
Tawoahope  kin  on  iyuskin  hinca. 

2  lye  cinca  maka  akan  wasakapi  kta  ; 

Tona  ecetupi  wicoicage  kin  he  yawastepi  kta. 

3  Woyuha  qa  wowijice  iye  ti  kin  ohna  ; 

Qa  toowotanna  kin  owihanke  wanice  kta. 

4  Otpaza  en  wicasta  ecetu  iyoyanpa  awicahinanpa  ; 
Waonsida  qa  wacantkiya  qa  owotanna. 

5  Wicasta  wacantkiye  ca  wawicaqu  kin  he  waste  ; 

He  wokonze  on  toRan  kin  hdustan  kta. 

6  Awicakehan  ohinniyan  yuhohopi  kte  sni  : 

Wicasta  owotanna  kin  owihankesniyan  kiksuyapi  kta. 

7  Taku  sica  naRonpi  kin  on  kopehda  kte  sni-; 

Cante  yusutapi,  Jehowa  wacinyan  un. 

•8  lye  cante  kin  yusutapi,  wakokipe  kte  sni; 

Tokawicaya  awicatonwe  kte  cin  hehanyan. 

9  ItuwicakiRan,  waRpanicapi  taku  wicaqu  ; 

Toowotanna  kin  owihanke  wanice  kta  ; 
lye  he  kin  wowitan  on  wankan  un  kta. 

10  Wicasta  sice  cin  he  wanyake  ca  sinhda  kta; 

Hi  hdakinskinze  ca  skan  kta  : 

Wicasta  sica  taku  cin  kin  he  awihunni  kta. 

PSALM  113. 

1  Jah  yatan  miye. 

Yatan  po,  Jehowa  taokiye  kin  ; 

Jehowa  caje  kin  he  yatan  miye. 

2  Jehowa  caje  kin  yawastepi  nunwe  ; 

Detanhan  qa  owihanke  wanica. 

3  Wi  hinanpe  cin  hetanhan,  iyaye  cin  hehanyan, 
Jehowa  caje  kin  yatanpi  nunwe. 

4  Jehowa  tehan  wankan  un,  oyate  owasin  iwankam  ; 
lye  towitan  maRpiya  kin  iwankam. 

6  Jehowa  Wakan  tanka  unkitawapi, 

Tehan wankantu  kiyotanke  cin  he  tuwe  iyececa  he ;  " 

6  Temahentuya  etonwe  cin  hee  ; 

MaRpiya  en  qa  maka  kin  en. 

7  WaRpanica  kin  watusekseca  etanhan  eyaku  ; 

On^ike  cin  tacesdi  paha  kin  etanhan  yuwankan  eyaku  kta ; 

8  Wicasta  itancanpi  kin  om  iyotanke  kiye  kta ; 
lye  taoyate  itancanpi  kin  om. 

9  WinoMnca  cinca  ton  sni  ti  kin 

He  iyuskinyan  cinca  hduha  iyotanke  kiya. 

Jah  yatan  miye. 

PSALM  114. 

1  Israel  Egupta  etanhan  hinanpe  cehan  ; 

Jakob  ti  kin  oyate  wan  sa  iapi  kin  hetanhan ; 

2  Juda  he  tipi  wakan  tawa  kin  icaga  ; 

Tokiconze  kin  Israel  hee. 

3  Mini  tanka  kin  he  wanyake  ca  najica  ; 

Jordan  he  nakun  namni : 

4  Paha  kin  hena  tamdoka  iyecen  ipsicapi ; 

Qa  pajodan  kin  tacinca  kin  iyececapi. 

6  Mini  tanka,  tonikeca  on  nayajica  he  ; 

Jordan,  tokeca  nayamni  he. 

6  Paha  kin,  tokeca  tamdoka  iyecen  iyapsicapi  he ; 

Pajodan,  tokeca  tacinca  iyenicecapi  he. 

7  Maka  kin,  Itancan  kin  itokam,  cancan  wo  ;  • 

Jakob  ta  Wakantanka  kin  itokam. 

8  He  imnija  kin  minihdoka  kaga 
Wanhi  inyan  kin  he  miniyowe  ee  kiya. 

PSALM  115. 

1  Unkiyepi  sni,  Jehowa,  unkiyepi  sni ; 

Tuka  nicaje  wowitan  qu  wo  ; 

Nitowaonsida  on,  nitowicake  kin  on, 

2  Tokeca  Ikcewicasta  heyapi  kta  ; 

Wanna  Taku  Wakan  tawapi  tokiya  un  he. 

3  Tuka  Wakantanka  unkitawapi  mahpiya  ekta  yanka  ; 

Token  iyokipi  kin  owasin  econ  ece. 

4  Wakagapi  tawapi  kin  hena  mazaska  qa  mazaskazi ; 

Wicasta  nape  taku  kage  cin  hena, 

5  Hena  i  yukanpi,  tuka  iapi  sni ; 

Ista  yukanpi,  tuka  wawanyakapi  sni : 

6  Noge  yukanpi,  tuka  winahonpi  sni ; 

Poge  yukanpi,  tuka  taku  orananpi  sni : 

7  Nape  yukanpi,  tuka  wiyuzapi  sni ; 

Siha  yukanpi,  tuka  manipi  sni ; 

Nakun  dote  eciyatanhan  ho  enapeyapi  sni. 

8  Tona  kagapi  kin  hena  is  iyececapi  kta  ; 

Tona  hena  wacinyanpi  kin  owasin. 

9  Israel,  mye  Jehowa  wacinyan  wo  ; 

Owicakiye  ca  wahacanka  tawapi  kin  he  iye. 

10  Aaron  ti  kin,  Jehowa  wacinyan  wo  ; 

Owicakiye  ca  wahacanka  tawapi  kin  he  iye. 

11  .Tehowa  koyakipapi  kin,  Jehowa  wacinyan  po  ; 
Owicakiye  ca  wahacanka  tawapi  kin  he  iye. 

12  Jehowa  unkiye  unkiksuyapi ;  wayawaste  kta ; 
Israel  ti  kin  wicayawaste  kta; 

Aaron  ti  kin  wicayawaste  kta. 

13  Tona  Jehowa  kokipapi  kin  hena  wicayawaste  kta  ; 
Cistinpidan  tankinkinyanpi  om. 

14  Jehowa  niyuotapi  nunwe  ; 

Niyepi  qa  nakun  nicincapi  kin. 

15  Jehowa  eciyatanhan  niyawastepi ; 

Mahpiya  qa  maka  kage  cin  hee. 

16  Mahpiya  mahpiya  kin  he  Jehowa  tawa; 

Tuka  maka  kin  A  dam  cinca  wicaqu. 

17  Tona  tapi  kin  hena  Jah  yatanpi  sni ; 

Tona  woinina  ekta  yapi  kin  owasin  nakun. 

18  Tuka  unkiye  Jah  unyawastepi  kta  ; 

Detanhan  qa  owihanke  wanica. 

.Tah  yatan  miye. 

PSALM  116. 

1  Jehowa  wastewadaka, 

Miho  qa  mita  wocekiye  nahon  kin  heon. 

2  Iye  anohmakiye  cin  heon, 

Mitaanpetu  kin  en,  hoyewakiye  kta. 

3  Wiconte  icaske  kin  aohdutemayan  ; 

Qa  Hades  wowayazan  kin  mayuze  ; 

Wokakije  woiyokisica  ko  i3mwaye. 

4  Hehan  Jehowa  caje  kin  hoyewakiye  kta : 

Jehowa,  ceciciya  ce,  minagi  ehdaku  wo. 

5  Jehowa  wacantkiye  ca  owotanna  ; 

Qa  Wakantanka  unkitawapi  kin  he  waonsida. 

6  Jehowa  ksapapi  sni  kin  hena  awanwicayaka  : 

Miye  kun  ehpemayanpi,  unkan  nimayan. 

7  Minagi,  woozi  nitawa  ekta  hdicu  wo  ; 

Jehowa  tanyan  ecanicon  kin  heon  etanhan. 

8  Niye  wiconte  etanhan  minagi  edaku  ; 

Miista  kin  ceyapi  etanhan, 

Misiha  hicahanpi  etanhan  edaku. 

9  Jehowa  itokam  mawani  kta, 

Wiconi  makoce  kin  en. 

10  Wicawada,  heon  iwaa  : 

Nina  makakija  qon. 

11  Nihinmiciye  cin  en  hepa; 

Wicasta  owasin  itonpi  sni  ce. 

12  Jehowa  taku  ota  maqu  kin, 

Taku  on  wecicajuju  kta  he. 

13  Wiconi  miniyatke  kin  iwacu  kta, 

Qa  Jehowa  caje  kin  hoyewakiye  kta. 

14  Jehowa  taku  iwahowaye  cin  wecicajuju  kta, 

Iho,  iye  taoyate  owasin  wicitokam. 

15  Tona  wacantkiye  tawa  kin  hena  tapi  km 
He  Jehowa  ista  kin  en  tehika. 

16  Tokin,  Jehowa,  nitaokiye  miyen  ; 

Nitaokiye,  nitaokiyewin  cinhintku  kin  miyen  i 
Makaskapi  kin  mayakidukca. 

17  Wopida  wosna  wan  waciciyusna  kta ; 

Qa  Jehowa  caje  kin  hoyewakiye  kta  : 

18  Jehowa  taku  iwahowaye  cin  wecicajuju  kta, 
lye  taoyate  owasin  wicitokam  : 

19  Jehowa  ti  hocoka  kin  en  ; 

Jerusalem,  niye  cokaya. 

Jah  yatan  miye, 

\ 

PSALM  117. 

1  Oyate  owasin,  Jehowa  yatan  miye  ; 

Wicasta  hiyeye  cin  owasin,  he  idowan  po. 

2  Towaonsida  kin  unkiyepi  en  tanka  hinca  ; 

Qa  Jehowa  towicake  kin  he  owihanke  wanica. 
Jah  yatan  miye. 

PSALM  118. 

1  Jehowa  wopida  eciya  po,  iye  waste  heon  ; 
Towaonsida  kin  he  owihanke  wanica. 

2  Tokin  Israel  heyapin  ; 

lye  towaonsida  kin  he  owihanke  wanica. 

3  Tokin  Aaron  ti  kin  heyapin  ; 

Iye  towaonsida  kin  he  owihanke  wanica. 

4  Tokin  tona  Jehowa  kokipapi  kin  heyapin  ; 

Iye  towaonsida  kin  he  owihanke  wanica  ce. 

5  Wokaske  etanhan  Jah  hoyewakiya  ; 

Owanka  tanka  en  Jah  amayupta. 

6  .lehowa  mici  un  ;  wakowakipe  kte  sni ; 

Wicasta  akantu  taku  ecamicon  okihi  he. 

7  Jehowa  mici  un,  tona  omakiyapi  kin  ehna ; 
Hecen  tona  sicemadapi  kin  awicawatonwe  kta., 

8  Jehowa  wacinyanpi  kin  he  waste, 

Wicasta  wacinwicayapi  kin  isanpa. 

9  Jehowa  wacinyanpi  kin  he  waste ; 
Wicastayatapi  wacinwicayapi  kin  isanpa. 

10  Ikcewicasta  owasin  aohdutemayanpi  ; 

Tuka  Jehowa  caje  kin  on  bawicawaspe  kta. 

11  Aohdutemayanpi,  han,  aohdutemayanpi; 

Tuka  Jehowa  caje  kin  on  bawicawaspe  kta. 

12  Tuhmaga  iyececa  aohdutemayanpi ; 

Wapepeka  ide  kin  iyececa  bowicasnipi  ; 

Tuka  Jehowa  caje  kin  on  bawicawaspe  kta. 

13  Wacayape,  niahinbpaye  kta  on  camayapa  ; 
Tuka  Jehowa  omakiya. 

14  Mitowasake  qa  mitadowan  kin  Jah  bee  ; 
Nakun  he  wanikiya  mitawa. 

15  Wiconi  qa  wowiyuskin  ho  kin  he 
Wicasta  owotanna  tawakeya  kin  ohna  : 
Jehowa  nape  etapa  kin  he  wowasake  kaga. 

16  Jehowa  nape  etapa  hduwankan  icu  ; 

Jehov/a  nape  etapa  kin  he  wowasake  kaga. 

17  Mate  kte  sni,  tuka  wani  kta; 

Qa  Jah  ohan  kin  omdake  kta. 

18  Awicakehan  Jah  nina  iyopeinayan  ; 

Tuka  wiconte  ekta  yemaye  sni. 

19  Woowotanna  tiyopa  kin  makiyuhdoka  ye  ; 
Hena  ohna  hibu  kta,  Jah  wopida  ewakiye  kta. 

20  Jehowa  tatiyopa  kin  he  dee  ; 

Ohna  wicasta  owotanna  tin  hiyupi  kta. 

21  Amayadupta,  heon  wopida  eciciye  kta; 

Qa  wiconi  mitawa  kin  he  niye. 

22  Inyan  wan  ticagapi  aktapi  sni  qon 
He  oise  pa  kin  icaga  ce; 

23  He  Jehowa  eciyatanhan, 

Qa  unkistapi  kin  en  taku  wowinihan. 

24  Jehowa  anpetu  kage  cin  he  dee; 

En  unkiyuskinpi  qa  piundapi  kta. 

25  Ceunniciyapi,  Jehowa,  dehan  niunkiya  po  ; 
Ceunniciyapi,  Jehowa,  dehan  wapi  unyan  po. 

26  Tuwe  Jehowa  caje  on  u  kin  he  yawastepi  : 
Jehowa  ti  kin  etanhan  unniyawastepi. 

27  Jehowa  lyotan  Wasaka  qa  iyoyanpa  unqupi: 
Wosnapi  kin  he  hahonta  on  kaska  po, 
Owayusna  he  kin  en. 

28  lyotan  Waisaka  mitawa  kin  he  niye, 

Heon  ciyatan  kta ; 

Wakantanka  mitawa,  icidowan  kta. 

29  Jehowa  wopida  eciya  po  ; 
lye  waste  kin  heon  etaohan  ; 

Towaonsida  kin  he  owihanke  wanica. 

PSALM  119. 

ALEPH. 

1  Canku  ohna  ecetupi  kin  hena  cante  wastepi ; 
Tona  Jehowa  toope  omanipi  kin  hena. 

2  Tawoyaotanin  opapi  kin  hena  cante  wastepi ; 
Tona  cante  ocowasin  on  akitapi  kin  hena : 

3  Nakun  taku  sica  eeonpi  sni ; 

Tuka  iye  tacanku  kin  ohna  manipi. 

4  Woonspe  nitawa  yakonza  ; 

Awicakehan  ounpapi  kta  e  heon. 

5  Tokin  mi  tacanku  yusutapin, 

Wokage  nitawa  owape  kta  heon. 

6  Hehan  imastece  kte  ^ni, 

Nitawoahope  owasin  en  ewatonwe  cinhan. 

7  Cante  ecetu  kin  on  wopida  eciciye  kta ; 

Woyaco  owotanna  nitaw^a  onmaspe  kinhan. 

8  Wokage  nitawa  owape  kta; 

Tokin  ocowasin  ehpemayaye  snin. 

BETH. 

9  Koska  wan  taku  on  tacanku  kpakinte  kta, 

Hecen  nioie  eciyatanhan  hduhe  kta  he. 

10  Micante  ocowasin  on  acicita; 

Nitawoahope  etanhan  wanuni  sni  nunwe. 

11  Taku  ehe  cin  he  cante  mahen  nawahman  ; 

Hecen  wacicihtani  kte  sni. 

12  .Tehowa,  niye  niyawastepi  nunwe  ; 

Nitoope  kin  onspemakiya  ye. 

13  Nii  wayaco  kin  owasin, 

Hena  miiha  on  omdaka. 

14  Nitawoyaotanin  canku  kin  ohna  imduskin  ; 

Wowijice  owasin  on  iyececa. 

15  Wowahokonkiye  nitawa  awacin  waun  kta  ; 

Qa  nitacanku  ekta  ewatonwe  kta. 

16  Wokage  nitawa  en  iyuskin  miciye  kta; 

Nioie  kin  awektonje  kte  sni. 

.  GIMEL. 

17  Nitaokiye  miye  wani  kta  maqu  wo  ; 

Kinhan  nioie  awanmdake  kta. 

18  Ista  mayukawa  wo,  kinhan  ewatonwe  kta ; 

Nitoope  eciyatanhan  wicohan  wakan. 

19  Maka  akan  unhdaka  waun  ; 

Nitawoahope  kin  anainakihbe  sni  wo. 

20  Ohinniyan  minagi  nitawoyaco 
Cantokpani  on  kasusujapi. 

21  Wahanhanicidapi  kin  hena  iyopewicayaya, 
Wicayasicapi  kin  ; 

Hena  nitawoahope  etanhan  nunipi. 

22  Waaiapi  qa  sicedakapi  kin  yutokah  iyemiciciya  wo-, 
Nitawoyaotanin  awacanmi  kin  heon. 

23  Wicasta  itancanpi  nakun  iyotankapi  qa  amaiapi : 
Tuka  nitaokiye  wokage  nitawa  awacin  yanka. 

24  Nakun  woyaotanin  nitawa  wowiyuskin  waye ; 
Wicasta  waonspemakiye  cin  hena  ee. 

DALETH. 

25  Minagi  maka  mdu  en  askamiciya  : 

Nioie  eciyatanhan  nimayan  wo. 

26  Mitacanku  kin  owahdaka  ; 

Unkan  amayadupta; 

Wokage  nitawa  onspeniakiya  wo. 

27  Nitawoonspe  ocanku  kin  okalinilimayan  ye, 

Kinhan  niokan  wakan  kin  awacanmi  kta. 

28  Woiyokisica  on  minagi  ceya  un  ; 

Nioie  eciyatanhan  najin  makiya  wo. 

29  Woitonsni  canku  kin  yutokan  iyemiciciya  wo  5 
Qa  nitoope  kin  he  ionsimakida  ye. 

30  Wowicake  canku  kin  he  wakahniga ; 

Nitawoyaco  kin  hena  mitokam  ewahnaka. 

31  Nitawoyaotanin  sutaya  mduza  ; 

Jehowa,  istenmaye  sni  wo. 

32  Nitawoahope  canku  kin  ohna  waimnanke  kta  ; 

Cante  mayakidutanka  kta,  hegn  etanhan. 

HE. 

33  .Jehowa,  wokage  nitawa  canku  ohna  amayan  wo; 
Kinhan,  owihanke  hehanyan  owape  kta. 

34  Okahnihmayan  wo,  kinhan  nitoope  awacanmi  kta; 

Qa  cante  ocowasin  on  owape  kta. 

35  Nitawoahope  canku  ohna  mani  mayan  wo  ; 

He  en  wimduskin  ece. 

36  Nitawoyaotanin  ekta  cante  yemayan  ye  ; 

Qa  wowijice  ekta  sni. 

37  Takusni  wanyakapi  etanhan  ista  mayuhomni  wo  : 
Nitacanku  ohna  nimakiya  wo. 

•38  Nitaokiye  nioie  kin  kiciyusuta  wo  ; 

He  on  konicipapi  kta. 

39  Wowistece  mitawa  kowakipe  cin  he  miciyutokan  wo  ; 
Woyaco  nitawa  Ivin  wa^te,  heon  etanhan. 

40  Iho,  nitawoonspe  kin  cantowakpani  hinca  ; 
Nitoowotanna  kin  en  nimayan  wo. 

VAU. 

41  Nakun,  Jehowa,  nitocantelciye  en  mau  nunwe  ; 
Nitowiconi,  nioie  kin  eciyatanhan. 

42  Hecen  tuwe  taku  iyamaonpe  cin  amdupte  kta; 

Nioie  wacinwaye  cin  heon  etanhan. 

43  Nakun  mii  etanhan  wowicake  oie  kin 
Ocowasin  ehdaku  sni  wo  ; 

Woyaco  nitawa  ape  waun  kin  heon. 

44  Hecen  nitoope  kin  ohinniyan  ahowape  kta  ; 

Owihanke  wanica,  qa  owihanke  wanica. 

45  Unkan  makoce  tanka  wan  omawani  kta  ; 
Nitawowahokonkiye  awakite  cin  heon. 

46  Nakun  wicastayatapi  wicitokam 
Nitawoyaotanin  caje  mdate  kta; 

Qa  imastece  kte  sni. 

47  Nakun  nitawoahope  en  iyuskin  miciye  kta  ; 

Hena  wastewadake  liinca. 

48  Nitawoahope  wastewadake  cin  hena  on, 

Nape  wankan  yewaye  kta ; 

Qa  wokage  nitawa  awacin  manke  kta. 

ZAIN. 

49  Nioie  kin  nitaokiye  kiciksuya  wo  ; 

Wacinye  ma3'akiye  cin  heon. 

50  Makakija  en  wacintonhnagmaye  cin  he  dee ; 

Qa  nioie  kin  he  kinimakiya. 

51  Wahanicidapi  kin  hena  nina  imahahapi  ; 

Tuka  nitoope  amdustan  sni. 

52  Jehowa,  nitawoyaco  wanakaja  kin  hena  weksuya ; 

Qa  cante  waste  micicaga. 

53  Wicasta  sicapi  on  nina  sinwahda ; 

Nitoope  ehpeyapi  kin  heon. 

54  Wokage  nitawa  odowan  mitawa  kin  hee  ; 

Ounhdaka  tipi  mitawa  ohna. 

55  Jehowa,  hanyetu  icunhan  nicaje  weksuya  ; 

Qa  nitoope  ahowapa  ece. 

56  Nitawoonspe  owape  cin  he  on, 

De  mduha  ece  qon. 

CETH. 

57  Jehowa,  taku  mitawa  kin  he  niye  ; 

Nioie  kin  mduhe  kta,  kepa. 

58  Nitocantekiye  micante  ocowasin  on  awakita  ; 

Nioie  eciyatanhan  onsimakida  wo. 

59  Mitacanku  kin  awakicanmi ; 

Qa  nitawoyaotanin  ekta  misiha  hdicu  wakiya. 

60  Woonspe  nitawa  mduhe  kta  e, 

Heon  inawahni  qa  mdutehan  sni. 

61  Wicasta  sica  ikan  tawapi  mihduksan  hiyeya  ; 

Tuka  nitoope  awektonje  sni. 

62  Ciyatan  kta  hanyecokaya  iradotanke  kta, 

Nitoowotanna  woyaco  kin  hena  on. 

63  Tona  konicipapi  kin  owasin  kodawicawaya ; 

Qa  tona  nitawoonspe  opapi  kin  hena. 

64  Jehowa,  nitowaonsida  on  maka  kin  ojudan  ; 

Wokage  nitawa  kin  onspemakiya  wo. 

TETH. 

65  Jehowa,  nitaokiye  taku  waste  ecayecon, 

Nioie  kiri  eciyatanhan. 

66  Wiyukcanpi  waste  qa  wookahnige  onspemakiya  wm; 
Nitawoahope  wicawada  kin  heon. 

67  Makakije  sni  he  ehan  wanuni ; 

Tuka  nakaha  iyae  cin  he  owape. 

68  Niye  niwaste  qa  taku  waste  ecanon  ece  ; 

Wokage  nitawa  onspemakiya  wo. 

69  Wahanicidapi  kin  hena  woitonsni  amakagapi  ; 

Miye  qe  micante  ocowasin  on  nitawoonspe  kin  owape  kta, 

70  lye  cantepi  kin  wasna  iyecen  cepa ; 

Miye  qe  nitoope  on  imduskin, 

71  Kakismayanpi  kin  he  waste; 

He  on  wokage  nitawa  onspemiciciye  kta. 

72  Nii  woope  km  he  mici waste, 

Mazaska  qa  mazaskazi  kektopawinge  isanpa. 

YOD. 

73  Ninape  makage  ca  icahmayan  ; 

Onspemakiya  wo,  kinhan  nitawoahope  onmaspe  kta. 

74  Tona  konicipapi  kin  hena  wanmayakapi  qa  wiyuskinpi  kta  ; 
Nioie  wacinwaye  cin  heon  etanhan. 

75  Jehowa,  nitawoyaco  kin  hena  woowotanna  sdonwaya  ; 

Qa  wowicake  on  bakismayaya. 

76  Tokin  nitowaonsida  wacintonhnagmayen  : 

Nitaokiye  taku  eyakiye  ciqon  iyececa. 

77  Wacanyakiye  cin  he  mahiyohi  kte,  hecen  wani  kta  ; 

Nitoope  kin  he  wowiyuskinwaye,  heon. 

78  Wahanicidapi  kin  istecapi  nunwe, 

Woitonsni  on  mayapemnipi,  heon  : 

Miye  qe  nitawoonspe  awacin  manke  kta. 

79  Tona  konicipapi  kin  hena  miye  en  maupi  kte  ; 

Qa  tona  nitawoyaotanin  sdonyapi  kin  hena. 

80  Wokage  nitawa  en  raicante  zanika  un  nunwe  ; 

Hecen  imastece  kte  sni. 

KAPH. 

81  Wiconi  nitawa  on  minagi  niyasni  iyaya  ; 

Nioie  kin  on  ape  waun. 

82  lyae  cin  on  ista  manaka  ; 

Hecen,  Tohan  cante  waste  mayakage  kta  he,  epa. 

83  Wojuha  wan  sota  en  un  kin  iyemaceca ; 

Wokage  nitawa  kin  hena  awektonje  sni. 

84  Nitaokiye  taanpetu  kin  tonakeca  he  ; 

Tona  sicaya  makuwapi  kin  tohan  wicadaco  kta  he. 

85  Wahanicidapi  kin  hena  woha  micapi ; 

Hena  nitoope  kin  eciyatanhan  sni. 

86  Nitawoahope  kin  owasin  wowicake  ; 

Woitonsni  on  sicaya  makuwapi ;  niye  ornakiya  wo. 

87  Isnikaes  makoce  kin  etanhan  ihangmayanpi  sni ; 

Tuka  nitawoonspe  kin  amdustan  sni. 

88.  Nitowaonsida  eciyatanhan  nimayan  wo  : 

Kinhan  mi  taku  yaotanin  kin  owape  kta. 

LAMED. 

89  Jehowa,  nioie  owihanke  wanica, 

Mahpiya  kin  ekta  yusutapi. 

90  Wowicake  nitawa  kin  he  wicoicage  qa  wicoicage  hehanyan  : 
Malta  kin  dusuta,  unkan  ecen  han. 

91  Nitawoyaco  on  anpetu  kin  dehan  hena  ecen  un  ; 

Hena  owasin  wowidagyaye  cin  heon. 

92  Nitoope  kin  he  wowiyuskinwaye  sni  unkans, 

Makakije  cin  en  matakuni  kte  sni  tuka. 

93  Nitawoonspe  kin  ohinniyan  awektonje  kte  sni  ; 

Hena  en  kinimayakiya  nakaes. 

94  Tawamayaya,  nimayan  wo  ; 

Nitawoonspe  kin  awakite  cin  heon. 

95  Wicasta  sica  ihangmayan  iyapepi ; 

Nitawoyaotanin  kin  hena  owakahnige  kta. 

96  Woecetu  kin  owasin  ihanke  kin  wanmdaka ; 
Nitawoahope  ohdakinyan  tanka  hinca. 

MEM. 

97  Nitoope  waste wadake  hinca  : 

Anpetu  osan  he  awacin  manka. 

98  Nitawoahope  ksapa  raakaga, 

Tokamayanpi  kin  isanp& ; 

He  ohinniyan  mitawa  nakaes. 

99  Waonspemakiyapi  owasin  isanpa, 

Wacinksamya  miohan  ; 

Nitawoyaotanin  kin  hena  awacin  waun. 

100  Wicahincapi  kin  isanpa  wowakahniga  ; 

Nitawoonspe  wapatan  kin  heon. 

101  Canku  sica  owasin  etanhan  misiha  ewehdaku ; 

Nioie  mduhe  kta  heon  etanhan. 

102  Nitawoyaco  kin  icunonpa  mde  sni  ; 

Niye  onspemayakiye  cin  heon. 

103  Micaka  en  nioie  kin  skuye  hinca; 

Tuhmaga  canhanpi  mii  kin  ohna  he  isanpa. 

104  Wowahokonkiye  nitawa  etanhan  wookahniga  mduha  ; 
Heon  woitonsni  canku  owasin  sice  wadaka. 

NUN. 

105  Nioie  misiha  kin  en  petijanjan  hee ; 

Qa  mitacanku  ohna  iyoyanpa  kin. 

106  Wakonza,  nakun  ecen  ecamon  kta  ; 

Woyaco  owotanna  nitawa  kin  ahowape  kta. 

107  Miye  nina  hin  makakija  ; 

.Tehowa,  nioie  eciyatanhan  kinimayan  wo. 

108  .Tehowa  ceciciya,  mii  taku  itunicihan  kin 
Hena  iyonicipi  nunwe  ; 

Qa  nitawoyaco  kin  hena  onspemakiya  wo. 

109  Minagi  ohinniyan  minape  ohna  yanka ; 

Tuka  nitoope  kin  he  awektonje  sni. 

110  Wicasta  sica  mahmunkapi  kta  ; 

Tuka  nitawoonspe  etanhan  wanuni  sni. 

111  Nitawoyaotanin  kin  hena  ohinniyan  mitawa  kta  ; 
Micante  towiyuskin  kin  hena  ee. 

112  Wokage  nitawa  ecamon  kta  e  cante  ekta  yewaye  ; 
Ohinniyan  qa  owihanketa  hehanyan. 

SAMEK. 

113  Tona  cante  nonpa  kin  hena  sicewadaka  ; 

Tuka  nitoope  kin  he  wastewadaka. 

114  Wowinape  mitawa  qa  wahacanka  mitawa  kin  he  niye  ; 
Nioie  kin  he  ape  manka. 

115  ^icaya  ecanonpi  kin,  micuni  po  : 

Kinhan  mita  Wakan tanka  tawoahope  kin  wapatan  kta. 

116  Wahomayaye  cin  eciyatanhan  najin  makiya  wo  ; 
Kinhan  wani  kta  ; 

Qa  waeinwaye  cin' on  imastece  kte  sni. 

117  Sutaya  mayuza  wo,  kinhan  tanyan  waun  kta; 

Qa  ohinniyan  wokage  nitawa  en  ewatonwe  kta.' 

118  Tona  wokage  nitawa  etanhan  nunipi  kin 
Hena  owasin  wahtewicayada  sni ; 

Wohnaye  tawapi  kin  he  wowistece. 

119  Ginginca  iyececa,  maka  akan 
Wicasta  sica  owasin  ihangwicayaya  ; 

Heon  nitawoyaotanin  kin  hena  wastewadaka. 

120  Kocicipe  cin  heon  naicehpi  cancan ; 

Qa  nitawoyaco  kin  hena  kowakipa 

AYIN. 

121  Woyaco  qa  woowotanna  ecamon  ece  ; 

Tehiya  makuwapi  kin  en  ehpemaye  sni  wo. 

122  Taku  waste  on  nitaokiye  acaksin  wo  ; 

Wahanicidapi  kin  hena  makiyusepi  sni  nunwe. 

123  Nitowiconi  kin  on  ista  mamdeze  sni ; 

Qa  nakun  nitoowotanna  oie  kin  on. 

124  Nitocantekiye  eciyatanhan  nitaokiye  ecakicon  wo  ; 

Qa  wokage  nitawa  onspemakiya  wo. 

125  Nitaokiye  kin  he  miye,  waokahnihmayan  wo  ; 

Qa  nitawoyaotanin  kin  sdonyeraakiya  wo. 

126  Jehowa  wanna  ohanye  kta  iyececa  ; 

Nitoope  kin  kicaksapi  heon. 

127  Heon  etanhan  nitawoahope  wastewadaka; 

Mazaskazi  isanpa,  han  mazaskazi  hinca. 

128  Heon  etanhan  nitawoonspe  owasin  owotanna  wadaka  ; 
Woitonsni  canku  otoiyohi  sice  wad  aka 

PE. 

129  Nitawoyaotanin  kin  hena  wowinihan  ; 

Heon  etanhan  ininagi  hena  ahopa. 

130  Nioie  yuzamnipi  kin  he  iyoyamya  ece  ; 

Tona  wacinton  sni  kin  hena  wokahnihwicaya. 

131  Mii  wahdukawa  qa  niya  sni  mata  nun  seca ; 
Nitawoahope  cantowakpani,  heon  etanhan. 

132  Miye  ekta  ihduhomni  qa  cantemakiya  wo  ’ 

Tona  nicaje  wastedakapi  kin  iyececa. 

133  Nioie  kin  on  mioye  kin  yasuta  wo ; 

Qa  taku  sica  takudan  wowidagmaye  sni  nunwe. 

134  Wicasta  wakakisye  cin  etanhan  opemakiton  wo  ; 

Hecen  nitawoonspe  kin  ahowape  kta. 

135  Niite  kin  nitaokiye  aojanjanya  wo  , 

Qa  wokage  nitawa  onspemakiya  ye. 

136  Miista  etanhan  mini  wakpadan  kaduza  ; 

Nitoope  opapi  sni  kin  heon  etanhan. 

TSADI.  ; 

137  Jehowa,  niye  oniwotanna  ;  i 

Qa  nitawojaco  km  hena  ecetu.  ! 

138  Nitawoyaotanin  kin  woowotanna  eyehde,  : 

Qa  wowicake  hinca,  ; 

139  Wacantawahde  kin  he  mahdusota  ;  ? 

Tokamayanpi  nioie  akiktonjapi  kin  heon.  I 

140  Nioie  kin  ecedan  hinca ;  ! 

Heon  nitaokiye  he  wastedaka. 

141  Miye  macistinna  qa  wahtemadapi  sni ; 

Tuka  nitawoonspe  awektonje  sni. 

143  Nitoowotanna  kin  he  woowotanna  owihanke  ^ni ; 

Qa  nitoope  km  he  wowicake, 

143  Wonihinciye  qa  wokakije  mayuzapi; 

Nitawoahope  kin  hena  wowiyuskinwaye.  i 

144  Nitawoyaotanin  kin  ohinniyan  owotanna  ; 

Okahnihmayan  wo,  kinhan  wani  kta. 

QOPH. 

145  Micante  ocowasin  on  hoyeciciya  ; 

•Tehowa  amayupta  wo  ; 

Mokage  nitawa  kin  hena  owape  kta.  ! 

146  Houciciya  ce,  nimayan  wo  ; 

Kinhan  nitawoyaotanin  awacanmi  kta. 

147  Anpao  kin  en  nitokam  wan  qa  houciciya : 

Nioie  kin  on  ape  waun,  i 

148  Miista  hankiktapi  kin  kawicapa ;  ' 

Nioie  kin  awacanmi  kta  heon. 

149  Nitocantekiye  eciyatanhan  ho  naraakihon  wo;  ^ 

Jehowa,  nitawoyaco  kin  on  nimayan  wo  - 

150  Tona  taku  sica  kuwapi  kin  hena  kiyedan  unpi;  | 

Tuka  nitoope  kin  itehanyan  unpi. 

151  Jehowa,  niye  kiyedan  yaun  ; 

Qa  nitawoahope  kin  owasin  wowicake.  jj 

152  M  anakajatanhan  nitoope  kin  on  sdonwaya  ;  ^ 

Hena  otokahe  wanin  tanhan  yahdu^tan.  | 

RE^. 

153  Mitokakije  wanyake  ca  emayaku  wo; 

Nitoope  awektonje  ^ni,  heon  etanhan.  j 

154  W  oakinica  mitawa  amicinica  qa  opemakiton  wo  ;  ’ 

Nioie  kin  eciyatanhan  niniayan  wo. 

155  Wanikiyapi  kin  he  wicasta  ^ica  itehan  un  ;  ; 

Wokage  nitawa  odepi  ^ni  kin  heon. 

156  Jehowa,  wocantekiye  nitawa  kin  hena  ota  ;  ; 

Nitawoyaco  kin  on  kinimakiya  wo.  I 

157  Sicaya  makuwapi  qa  tokamayanpi  kin  hena  otapi ;  | 

Tuka  nitawoyaotanin  kin  amdu^tan  ^ni.  i 

158  Wahtanipi  sa  wanwicamdaka  qa  wamayazan  ;  i 

Hena  nioie  opapi  sni  kin  heon. 

159  Jehowa,  nitawoonspe  wastewadake  cin  he  wanyaka  ye 
Nitocantekiye  eciyatanhan  nimayan  wo. 

160  Nioie  otokahe  kin  he  wowicake ; 

Qa  nitoowotanna  woyaco  kin  owasin  owihanke  wanica. 

SIN. 

161  Ituh  wicasta  itancanpi  sicaya  makuwapi ; 

Tuka  micante  nioie  kin  kokipa. 

162  Taku  ehe  cin  on  wimduskin ; 

Tuwe  woyuha  ianka  iyeye  cin  iyececa. 

163  Woitonsni  sicewadake  ca  wahtewada  sni; 

Nitoope  kin  he  wastewadaka. 

164  Anpetu  eca  sakowin  akihde  ciyatan  ece  ; 

Nitoowotanna  woyaco  kin  hena  on. 

165  Nitoope  wastedakapi  kin  hena  wookiye  ota  yuhapi ; 

Qa  takudan  ibowicato  kte  sni. 

166  Jehowa,  nitowiconi  kin  ape  waun  ; 

Qa  nitawoahope  kin  ecamon  ece. 

167  Minagi  nitawoyaotanin  kin  patan  ; 

'  Qa  hena  nina  wastewadaka  ece. 

168  Nitawoonspe  qa  nitawoyaotanin  kin  mduha ; 

Miohan  owasin  nitokam  hiyeye  cin  heon. 

TATJ. 

169  Jehowa,  waceye  cin  nitokam  ikiyedan  u  nunwe  ; 

Nioie  eciyatanhan  okahnihmayan  wo. 

170  Mitawocekiye  nitokam  u  nunwe; 

Nioie  kin  on  makiyuska  wo. 

171  Miiha  woyatan  hiyuye  kta  ; 

Wokage  nitawa  onspemayakiye  kta  heon. 

172  Miceji  iyae  cin  ayupta  nunwe  ; 

Nitawoahope  kin  owasin  owotanna  ce. 

173  Ninape  omakiya  un  nunwe; 

Nitawoonspe  kin  hena  wakahniga  heon. 

174  Jehowa,  waniyakiye  cin  he  cantowakpani ; 

Qa  nitoope  kin  he  wowiyuskinwaye. 

175  Minagi  ni  un  nunwe,  kinhan  niyatan  kta ; 

Qa  nitawoyaco  kin  omakiya  nunwe. 

176  Tahinca  wan  taninsni  iyecen  wanuni ; 

Nitaokiye  okide  wo ; 

Nitawoahope  awektonje  sni,  heon  etanhan. 

PSALM  120. 

Oicimani  odowan. 

1  Makakija  en  Jehowa  hoyewakiya  : 

Unkan  iye  amayupta. 

2  Jehowa,  woitonsni  iha  etanhan  minagi  eyaku  wo ; 
Wohnayan  ceji  kin  etanhan. 

3  Taku  nicu  kta  he,  wohnayan  ceji  kin  ; 

Qa  taku  sanpa  yuheniciye  kta  he. 

4  Wicasta  wasaka  tiwanhinkpe  pe  Mnca, 

Genista  petaga  koya. 

5  Hehehe,  miye  Melek  en  ounwaye ; 

Kedar  tawakeyapi  kin  ohna  wati. 

6  Tuwe  wookiye  sicedake  cin  he 
Minagi  wanna  tehan  kici  ti. 

7  Miye  wookiye  wacin,  tuka  iwaa  eca, 

Hena  e  kicizapi  kta. 

PSALM  121. 

Oicimani  odowan. 

1  Paha  kin  ekta  miista  wankan  yewaya : 

Omakiyapi  kin  he  tokiyatanhan  u  he. 

2  Omakiyapi  kin  he  .Tehowa  eciyatanhan, 

Mahpiya  maka  ko  kage  cin  he. 

3  Nisiha  nasdute  kta  iyowinkiye  kte  sni : 

Tuwe  awanniyake  cin  he  istinbe  kte  sni. 

4  Iho,  Israel  Waawanyake  tawa  kin 
He  hba  kte  ^ni  qa  istinbe  kte  sni. 

5  Waawanyake  nitawa  kin  Jehowa  hee  ; 

Nietapa  ekta  ahanziniye  cin  Jehowa  hee. 

6  Anpetu  eca  anpetu  wi  kin  kiunniniye  kte  sni ; 

Qa  hanyetu  wi  kin,  hanyetu  icunhan. 

7  Taku  sica  owasin  etanhan  Jehowa  awanniyake  kta; 
Ninagi  awanyake  kta. 

8  Tankan  de  ca  tin  yahdi  eca, 

Jehowa  awanniyake  kta, 

Detanhan  qa  owihanke  wanica. 

PSALM  122. 

Oicimani  odowan.  Dawid  tawa. 

1  Jehowa  ti  kin  ekta  unyanpi  kta  ce, 

Emakiyapi  kin  on  imduskin. 

2  Jerusalem,  nitatiyopa  kin  en 
Unsihapi  iyahanpi. 

3  Otonwe  wan  icikoyagya  he  cin 
He  iyececa  Jerusalem  kagapi. 

4  Heciya  wicowazipi  wankan  yapi  ece  ; 

Jah  tawicowazi  kin,  Israel  yaotaninpi  kta; 

Jehowa  caje  yatanpi  kta  heon. 

5  Hen  woyaco  oiyotanke  kin  hdepi ; 

Dawid  tiyohnaka  oiyotanke  tawapi. 

6  Jerusalem  wookiye  kin  icekiya  po; 

Tona  wa^tenidapi  kin  hena  wookiye  yuhapi  nunwe. 

7  Wookiye  conkaske  nitawa  mahen  un  nunwe  ; 

Qa  woozi  iciyapi  tipi  wa^teste  nitawa  mahen. 

8  Mihunkawanji  qa  mitakuye  on, 

Wookiye  niahen  niun  nunwe,  epe  kta. 

9  Jehowa  Wakantanka  unkitawapi  ti  kin  on,  y 

Tanyan  yaun  kta  awakite  kta. 

PSALM  123. 

Oicimani  odowan. 

1  Makpiya  kin  en  yakidotanke  cin 
Niye  ekta  miista  wankan  yewaye. 

2  Wan,  wicasta  taokiye  wicayuhapi  napepi  kin  ekta  ista  yeyapi ; 
Winyan  taokiye  yuhe  cin  nape  ekta  etonwan  ece  ; 

He  iyecen  unkistapi 

Jehowa  Wakantanka  unkitawapi  ekta  etonwanpi, 

Onsiunkidapi  kte  cin  hehanyan. 

3  Onsiunkida  po,  Jehowa  onsiunkida  po  ; 

Wowahtedasni  on  nina  iunmnanpi ; 

4  Tona  owanji  yukanpi  kin  hena 
Wahtedapisni  on  unnagipi  imnan  hinca  ; 

Wahanicidapi  wowahtedasni  kin  he. 

PSALM  124. 

Oicimani  odowan.  Dawid  tawa. 

1  Jehowa  unkicipi  un  sni  unkan^; 

Hecen  Israel  eyapi  kta  ; 

2  Unkicipi  un  kin  Jehowa  ee  ^ni  unkans, 

Wicasta  akantu  anauntanpi  qehan  ; 

3  Hehan  niyake  naunpcapi  kta  tuka, 

Wocantahdeunyanpi  ide  qehan  : 

4  Hehan  mini  kin  unkiwankam  iyaye  kta, 

Wakpa  wan  unnagipi  iwankam  iyaye  kta; 

5  Hehan  unnagipi  iwankam, 

Mini  ipiga  kin  iyaye  kta  tuka. 

6  lye  hipi  kin  on  unyahtakapi  kta  unqupi  sni- 
Heon  Jehowa  yawastepi  kte. 

7  Unnagipi  ihduske, 

Zitkadan  wan  wicasta  wahmunke  etanhan  he  iyececa ; 

On  hmunkapi  kin  yuhdecapi, 

Unkan  unkiye  unkiyukcapi. 

8  Ounkiyapi  kin  he  Jehowa  caje  kin  en  un  ; 

Mahpiya  qa  maka  kage  cin  he. 

PSALM  125. 

Oicimani  odowan. 

1  Jehowa  wacinyanpi  kin  hena, 

Zion  Paha  kin  iyececapi ; 

Yuhohopi  sni,  ohinniyan  han. 

2  Paha  kin  Jerusalem  ihduksan  hiyeya ; 

Qa  Jehowa  iye  taoyate  wicihduksan  un, 

Detanhan  qa  owihanke  wanica. 

3  Wicosice  can  sagye  kin  wicasta  owotanna 
Tamakoce  kin  akan  wanke  kte  sni ; 

Hecen  wicasta  owotanna  taku  ^ica 

Ekta  nape  yeyapi  kte  sni. 

4  Jehowa,  tona  waste  taku  waste  ecakicon  wo; 

Qa  tona  cante  ecetu  kin  hena. 

5  Tuka  tona  canku  pemni  ekta  icunom  yapi  kin, 

Hena  wicohan  sica  econpi  kin  om  Jehowa  iyaye  wicaye  kta.  . 
Israel  wookiye  kici  un  nunwe. 

PSALM  126. 

Oicimani  oclowan. 

1  Zion  hdicu  kin  en  Jehowa  ihdohdi  qehan, 

Wihanmnanpi  kin  iyeuncecapi. 

2  Hehan  ihapi  on  i  unkojupidan  ; 

Qa  uncejipi  wowiyuskin  on  : 

Hehan  Ikcewicasta  ehna  heyapi  ; 

Jehowa  taku  tanka  ecawicakicon  ce. 

3  Jehowa  taku  tanka  ecaunkiconpi ; 

On  unkiye  piundapi. 

4  Jehowa,  unhdicupi  kin  en  ihdoku  wo, 

Itokah  wakpadan  kin  iyececa. 

5  Tona  ceya  wojupi  kin 

Hena  wiyuskinyan  wamnayanpi  kta. 

6  Ceya  ye  kta,  wojupi  opahte  yuha  ye  kta; 

Wiyuskinyan  ku  kta, 

Aguyapi  pahtapi  hduha  ku  kta. 

PSALM  127. 

Oicimani  odowau.  Solomon  tawa. 

1  Tipi  kin  Jehowa  kage  sni  kinhan. 

He  en  tona  kagapi  kin  ituya  skanpi. 

Jehowa  otonwe  kin  awanyake  sni  kinhan, 

Waawanyake  kin  ituya  kiktahan  un. 

2  Ituh  hanhanna  hin  yektapi ; 

Tehan  oziniciyapi  sni; 

Wicohtani  woyute  yatapi  kta. 

Wastekidake  cin  hecen  woistinma  qu  ece. 

3  Iho,  wicacinca  Jehowa  taku  wicaqu  kin  hee  ; 

Wicatamni  oicage  cin  he  wokajuju  ee. 

4  Wanhinkpe  wicasta  wasaka  nape  ohna, 

Whcakoska  cinca  kin  hena  iyececa, 

5  Tuwe  hena  on  wanju  okikju  kinhan, 

Wicasta  kin  he  cante  waste  hinca  : 

118 


PSALM  130. 

Hena  istecapi  kte  ^ni ; 

Tiyopa  kin  ohna  toka  om  wohdakapi  kta. 

PSALM  128. 

Oicimani  odowan, 

1  .lehowa  kokipapi  kin  otoiyohi  cante  waste  ; 
l5^e  tacanku  ohna  manipi  kin  hena. 

2  Ninape  oMani  kin  he  yahdute  cinhan, 

Cante  niwaste  hinca,  qa  tanyan  nanke  kta. 

S  Nitawin  hastanyanka  iyuwi  waicage  cin  he  iyececs. 
Tipi  nrtawa  mahen  ; 

Nicinca  kin  hena  Oliwe  ojupi  kin  iyececapi, 

Wahna  wotapi  nitawa  ihduksan. 

4  Wanyaka  wo,  wicasta  Jehowa  kokipe  cin, 

He  hecen  yawastepi  kta. 

5  Jehowa  Zion  etanhan  niyawaste  kte  ; 

Qa  Jerusalem  towaste  kin  wandake  kta, 

Yani  kin  anpetu  owasin. 

6  Nakun  nicinca  cinca  kin  wanyahdake  kta. 

Israel  wookiye  kici  un  nunwe. 

PSALM  129. 

Oicimani  odowan. 

1  Komaska  ehantanhan  ota  kakisraayanpi  ce ; 

Israel  eye  kta  iyececa  ; 

2  Komaska  ehantanhan  ota  kakis^mayanpi, 

Tuka  maktepidan  sni. 

E  MaRyumdupi  kin  mitapete  ayumdupi ; 
Cankuyetonton  hanskaska  kagapi, 

4  Jehowa  owotanna  ; 

Wica^a  sica  ikan  tawa  kin  he  bapsaka. 

5  Tona  Zion  sicedakapi  kin  hena 
Owasin  istecapi  qa  hekta  hdieuyapi  kta. 

6  Tipi  akan  wato  icage  cin  he  iyececapi  kta  ; 

He  ynjunpi  sni  itokam  snija  ece. 

7  He  on  aguyapi  bakse  cin  nape  okikju  sni  ; 

Qa  tnwe  paBte  cin  he  maku  en  ohnaka  sni. 

8  Nakun  tona  en  hiyayapi  kin  heyapi  sni ; 

Jehowa  tawoyawaste  en  niunpi  nunwe  ; 

Jehowa  caje  on  unniyawastepi  ce,  eyapi  §nL 

PSALM  130. 

Oicimani  odowan. 

1  Jehowa,  wosbe  kin  etanhan,  houciciya  ece. 

2  Itancan  miho  kin  nahon  ye  ; 

Wocekiye  mitawa  ho  kin  anohkiya  wo. 

3  Jah,  woalitani  cajeyakiyate  cinhan, 

Itancan,  tuwe  en  najin  okihi  kta  he. 

4  Tuka  wokajuju  kin  he  niye  duha; 

Hecen  konicipapi  kta. 

5  Jehowa  ape  waun,  minagi  ape  un; 

Qa  iye  oie  kin  wacinwaye. 

6  Minagi  Itancan  kin  akipe  ; 

Anpao  kta  ape  unpi  kin  isanpa ; 

Anpao  kta  ape  unpi  kin  hena. 

7  Israel,  Jehowa  wacinyan  wo ; 

Jehowa  wowaonsida  hduha ; 

Qa  wopekitonpi  untkanna  kici  un. 

8  Unkan  iye  Israel  opekiton  kta, 

Wahtani  owasin  etanhan. 

PSALM  131. 

Oicimani  odowan.  Dawid  tawa. 

1  Jehowa,  micante  wahanicida*  sni, 

Qa  miista  wankantuye  sni  ; 

Nakun  taku  tanka  kin  en  opimiciye  sni, 

Qa  taku  miwankam  hiyeye  cin. 

2  Awicakehan  minagi  wahduwahbadan, 

Qa  wahduinina ; 

Tuwe  hunku  azin  ehpeye  cin  iyececa; 

Azin  enakiya  wanji  minagi  iyececa. 

3  Israel,  Jehowa  wacinyan  wo  ; 

Detanhan  qa  owihanke  wanica. 

PSALM  132. 

Oicimani  odowan. 

1  Jehowa,  Dawid  on  kiksuya  wo, 

Tawokakije  kin  owasin. 

2  He  Jehowa  ekta  iciconza; 

Awicakehan  Wanji  Wasaka  Jakob  tawa  kin  heciya; 

3  Wakeya  ohna  wati  kin  en  wahde  kte  sni  ; 

Ohehdepi  akan  manke  cin  en  nide  kte  sni; 

4  Miista  woistinma  waqu  kte  sni; 

Qa  miistojuha,  owicagunga; 

5  Jehowa  owanka  wan  iyeweciye  sni ; 

Tipi  wan  Wanji  Wasaka  Jakob  tawa  kin  on, 

6  Iho,  Ephrata  en  he  naunhonpi ; 

Can  wojupi  kin  ohna  iyeunyanpi  ce. 

7  Iye  ti  kin  en  unkupi  kta ; 

Iye  siha  hde  kin  en  canpeska  makehde  inaunjinpi  kta. 

8  Jehowa  najin  wo,  woozi  nitawa  kin  en  ; 

Niye  qa  nitowasake  can  koka  kin. 

9  Wawayusnapi  nitawa  woowotanna  koyakapi  kte  ; 

Qa  wicasta  wacantkiya  nitawa  iyasapi  nunwe, 

10  Dawid  nitaokiye  kin  on  etanhan, 

Sdayakiye  cin  ite  kin  hduhonini  sni  wo. 

11  Jehowa  wowicake  eciyatanhan  Dawid  heciya  ; 
Etanhan  nanini  kte  sni ; 

Nitancan  etanhan  icage  cin  he 

Oiyotanke  nitawa  akan  iyotangwakiye  kta  ce. 

12  Nicinca  wicotakuye  mitawa  patanpi  kinhan; 

Qa  mitawoyaotanin  onspewicawakiye  cin  hena  ; 
Hehan  nakun  iye  cinca  kin  ohinniyan 
Oiyotanke  kin  akan  nici  iyotankapi  kta. 

13  .Tehowa  Zion  hdahniga ; 

Ohna  ti  kta  cin  kin  heon. 

14  Ohinniyan  woozi  milawa  kin  he  dee; 

Den  manke  kta,  wahdahniga  heon  etanhan. 

15  Tawoyute  woyawaste  on  mdawa^te  kta  ; 

Wahpanicapi  tawa  kin  hena 

Aguyapi  on  imnawicawaye  kta. 

16  Nakun  wawayusnapi  tawa  kin 
Hena  wiconi  koyagwicawaye  kta; 

Qa  wicasta  wacantkiya  tawa  kin 
Hena  iyasapi,  iyasapi  kta. 

17  Hen  Dawid  he  wan  icahweciye  kta ; 

Petijanjan  wan  Sdawakiye  cin  piweciya. 

18  Tona  tokawicaye  cin  wowistece  koyagwicawaye  kta. 
Tuka  iye  akan  tawatesdake  kin  hca  kta. 

PSALM  133. 

Oicimani  odowan.  Dawid  tawa. 

1  Wanyaka  wo,  hunkawanjinkiciyapi 
Nakun  witaya  tipi  kin 

He  waste  qa  wiciyokipi  hinca, 

2  He  wihdi  waste,  kin  iyececa,  pa  akan, 

Putinhin  ekta  kaduza,  Aaron  putinhin  tawa  ; 

Qa  taonMohda  okagege  kin  ekta  iyahde. 

3  Hermon  cu  kin  iyececa, 

Zion  paha  kin  ahinhe  cin  hee  : 

Hen  .Tehowa  woyawaste  wan  u  si; 

Owihanke  wanin  wiconi  kin  hee. 

PSALM  134. 

Oicimani  odowan, 

1  Iho,  Jehowa  taokiye  kin  owasin, 

Jehowa  yawa^te  miye  ; 

Hanyetu  eca  Jehowa  ti  kin  ohna  nayajinpi  kin. 

2  Oyanke  wakan  kin  ekta  nape  kiyugata  po  ; 

Qa  Jehowa  yawaste  miye. 

PSALM  135, 

3  Jehowa  Zion  etanhan  niyawaste  kta ; 

Tuwe  malipiya  maka  ko  kage  cin  he. 

PSALM  135. 

Jah.  yatan  miye. 

1  Jehowa  caje  kin  he  yatan  po  ; 

Jehowa  taokiye  yaunpi,  he  idowan  po, 

2  Tona  Jehowa  ti  kin  ohna  nayajinpi  kin  ; 
Wakantanka  unkitawapi  ti  hocoka  en  yaunpi: 

3  Jah  yatan  miye  ;  Jehowa  waste  ; 

lye  caje  kin  idowan  po,  he  oiyokipi  nakaes. 

4  Jehowa  Jakob  hdahniga  ; 

Israel  tawaye  kte  cin  heon. 

5  Jehowa  tanka  hinca  he  sdonwaya ; 

Qa  Itancan  unkitawapi  taku  wakan  owasin  isanpa. 

6  Jehowa  taku  cin  kin  owasin  econ  ece ; 

Mahpiya  kin  ekta  qa  maka  akan  ; 

Miniwanca  qa  wosbe  owasin  en. 

7  Maka  ihanke  etanhan  opo  wankantkiya  iyayeya ; 
Magaju  kin  wakanhdi  kicaga  ; 

Mazopiye  tawa  etanhan  tate  kin  hiyu  kiya. 

8  Egupta  en  tokaheya  tonpi  kin  wicakastaka  ; 
Wicasta  qa  nakun  wanunyanpi  kin. 

9  Wowapetokeca  qa  taku  wowinihan, 

Egupta,  niye  en  ukiye  ciqon  ; 

Pharoh  qa  taokiye  kin  owasin  en, 

10  Oyate  ota  wicakastaka, 

Qa  wicastayatapi  wasaksaka  wicakte  : 

11  Sihon,  Amori  wicastayatapi  kin  ; 

Qa  Og,  Basan  wicastayatapi ; 

Qa  Kanan  wokiconze  kin  owasin  : 

12  Qa  makoce  tawapi  qon  yuhapi  kta  wicaqu  ; 

I-rael  iye  taoyate  yuhapi  kta. 

13  Jehowa,  nicaje  kin  he  owihanke  wanica : 

Jehowa,  niksuyapi  kin  he 

Wicoicage  qa  wicoicage  hehanyan. 

14  Jehowa  iye  taoyate  kin  hdaco  kta  ; 

Qa  iye  taokiye  kin  hena  on  ihduhomni  kta. 

15  Ikcewicasta  taku  wakan  tawapi  kin 
Hena  mazaska  qa  mazaskazi ; 

Wicasta  nape  on  kagapi. 

16  I  yukanpi,  tuka  iapi  sni ; 

Tsta  yukanpi,  tuka  wawanyakapi  sni ; 

17  Noge  yukanpi,  tuka  winahonpi  sni; 

Nakun  ipi  ohna  oniya  wanica. 

18  Tuwe  hena  kage  cin  herta  iyececapi ; 

Nakun  tona  wacinyanpi  kin  owasin. 

19  Israel  tiyohnaka,  Jehowa  yawaste  po ; 

PSALM  136. 

Aaron  tiyohnaka,  Jehowa  yawaste  po. 

20  Lewi  tiyohnaka,  Jehowa  yawaste  po  ; 

Jehowa  koyakipapi  kin,  Jehowa  yawaste  po. 

21  Jehowa  Zion  etanhan  yawastepi  nunwe, 

Jerusalem  en  ounye  cin. 

Jah  yatan  miye. 

PSALM  136. 

1  Jehowa  waste,  hecen  wopida  eciya  po  ; 

Towaonsida  kin  he  owihanke  wanica. 

2  Taku  wakan  ta  Wakantanka  kin  wopida  eciya  po ; 
Towaonsida  kin  he  owihanke  wanica. 

3  Itancanpi  kin  en  Itancan  kin  wopida  eciya  po  ; 

Towaonsida  kin  he  owihanke  wanica. 

4  Tuwe  isnana  taku  tanka  wowinihan  econ  kin  ; 

Towaonsida  kin  he  owihanke  wanica. 

5  Tuwe  woksape  on  mahpiya  kage  cin ; 

Towaonsida  kin  he  owihanke  wanica. 

6  Tuwe  maka  kin  mini  akan  yumdaya  ; 

Towaonsida  kin  he  owihanke  wanica. 

7  Tuwe  iyoyanpa  tanka  kage  cin  ; 

Towaonsida  kin  he  owihanke  wanica. 

8  Anpetu  wi  anpetu  en  ounye  kte  cin  ; 

Towaonsida  kin  he  owihanke  wanica. 

9  Hanyetu  wi  wicanhpi  ko  hanyetu  en  ounyanpi  kta ; 
Towaonsida  kin  he  owihanke  wanica. 

10  Tuwe  Egupta  en  tokaheya  wicatonpi  wicakastake  ciqon ; 
Towaonsida  kin  he  owihanke  wanica. 

11  Qa  wicaeokaya  tanhan  Israel  ewicahdaku  ; 

Towaonsida  kin  he  owihanke  wanica. 

12  Nape  wasake  ca  isto  hdugate  cin  on  ; 

Towaonsida  kin  he  owihanke  wanica. 

13  Tuwe  Mde  sa  kin  yukinukan  ehnaka ; 

Towaonsida  kin  he  owihanke  wanica. 

14  Qa  cokaya  Israel  iyayeye  cin  ; 

Towaonsida  kin  he  owihanke  wanica. 

1.5  Tuka  Pharo  qa  ozuye  tawa  kin  Mde  sa  kin  en  ehpewicaya ; 
Towaonsida  kin  he  owihanke  wanica. 

16  Tuwe  iye  taoyate  hewotahedan  yus  awicaye  cin  ; 
Towaonsida  kin  he  owihanke  wanica. 

17  Tuwe  wicastayatapi  tanka  wicakastaka  ; 

Towaonsida  kin  he  owihanke  wanica. 

18  Qa  wicastayatapi  wasaka  wicakte  ; 

Towaonsida  kin  he  owihanke  wanica. 

19  Sihon,  Amori  wicastayatapi  kin  ; 

Towaonsida  kin  he  owihanke  wanica. 

20  Qa  Og,  Basan  wicastayatapi  kin  ; 

Towaonsida  kin  he  owihanke  wanica. 

21  Qa  tamakocepi  kin  yuhapi  kta  wicaqu ; 

Towaonsida  kin  he  owihanke  wanica. 

22  lye  taokiye  Israel  yuhe  kta  ; 

Towaonsida  kin  he  owihanke  wanica. 

23  Tuwe  unwalipanicapi  en  unkiksuyapi ; 

Towaonsida  kin  he  owihanke  wanica. 

24  Qa  tokaunyanpi  kin  etanhan  eunhdakupi ; 

Towaonsida  kin  he  owihanke  wanica. 

25  Tuwe  cehpi  ton  owasin  woyute  wicaqu ; 

Towaonsida  kin  he  owihanke  wanica. 

26  Mahpiya  ta  Wakantanka  kin  wopida  eciya  po; 
Towaonsida  kin  he  owihanke  wanica.  • 

PSALM  137. 

1  Babel  tawakpa  kin  icahda, 

Hen  unkiyotankapi,  nakun  unceyapi, 

Zion  unkiksuyapi  qehan. 

2  He  cokaya  coliwanjica  kin  en, 

Candowankiyapi  unkitawapi  otkeunyanpi. 

3  Hen  wayaka  unyuhapi  dowanpi  oie  kin  unkidapi ; 

Qa  waunkipi  kin  hena  wowiyuskin  dapi ; 

Zion  tadowan  etanhan  unkicidowan  po,  eyapi. 

4  Token  .Tehowa  tadowan  kin, 

Makoce  tokeca  en,  unkahiyayapi  kta  he. 

5  Jerusalem  aciktonje  cinhan, 

Minape  etapa  kin  akiktonja  nunwe  : 

6  Miceji  macaka  en  askapa  nunwe, 

Ciksuye  sni  kinhan  ; 

Mitowiyuskin  tokapa  ekta 
Jerusalem  ewahnake  sni  kinhan. 

7  Jehow'a,  Edom  cinca  kin  ekta, 

Jerusalem  taanpetu  kin  kiksuya  wo : 

Yujuju  po,  yujuju  po, 

Taku  ahdehe  cin  hehanyan,  eyapi. 

8  Babel  cunwintku,  ihangyapi  kte  cin, 

Tuwe  ecaunyeconpi  kin  iyecen 
Nicicajuju  kinhan  he  cante  wa^te  kta. 

9  Tuwe  hoksiyopa  nitawa  iyawicahpaya, 

Qa  inyan  en  ehpewicaye  cinhan,  he  cante  wa^te  kta. 

PSALM  138. 

Dawid  tawa. 

1  Micante  ocowasin  on  wopida  eciciye  kta ; 

Taku  wakan  kin  wicitokam  icidowan  kta. 

2  Tipi  wakan  nitawa  ekta  canpeska  rnakehde  inawajin  kta ; 
Qa  nicaje  mdatan  kta,  nitowaonsida  qa  nitowicake  on  : 
Nioie  kin  nicaje  ocowasin  isanpa  tanka  yakaga  heon. 

3  Anpetu  en  hoyewaya,  hehan  amayadupte  ; 

Minagi  en  wowasake  on  waditag  mayaya. 

4  Jehowa,  maka  wicastayatapi  owasin  niyatanpi  kta; 

Nii  oie  kin  nalionpi  kin  ban. 

5  Qa  Jehowa  tacanku  ohna  dowanpi  kta ; 

Jehowa  towitan  kin  he  tanka  nakaes. 

6  Jehowa  tehanwankantu  esta  kun  unpi  kin  awicatonwan  ; 
Tuka  walianicidapi  kin  tehantanhan  sdonwicaya. 

7  Wokakije  cokaya  mda  esta  nimayaye  kta; 

Tokamayanpi  sinhdapi  kin  ekta  nape  yahdugate  kta ; 

Qa  ninape  etapa  on  nimayaye  kta. 

8  Jehowa  taku  miciyustan  kta  : 

Jehowa,  nitowaonsida  kin  he  owihanke  wanica : 

Ninape  taku  kage  cin  elipeye  sni  wo. 

PSALM  139. 

Dowan  itancan  kin  kicagapi.  Dawid  tadowan. 

1  Jehowa,  mayadukcan  qa  sdonyaya  ; 

2  Imdotanka  naWajin  ko  sdonyaya; 

Mitawacin  tehantanhan  oyakakniga. 

3  Omawani  qa  imunke  cin  w^apetogyaton  ; 

Qa  miohan  kin  owasin  tanyan  idukcan. 

4  Miceji  en  wicoie  wanjidan  esta, 

Iho,  Jehowa,  niye  ocowasin  sdonyaya. 

5  Mikeyata  qa  mitokam  aohdutemayaya, 

Qa  ninape  amayahnaka. 

6  Wosdonye  kin  he  okahnili  owakihi  ^ni ; 

Tehan  wankantu,  hecen  owakihi  kte  sni. 

7  Nitaniya  etanhan  toki  mde  kta  he  ; 

Qa  niite  etanhan  toki  nawajin  kta  he. 

8  Wankan  makpiya  ekta  mde  cinhan,  hen  niye  yaun  , 

Qa  Hades  en  owinswaton  kinhan,  inyun,  niye. 

9  Anpao  Lupahu  kin  wakamdage  kta  ; 

Miniwanca  ihanke  kin  en  ounwaye  kta  : 

10  Heciya  esta  ninape  amayan  ; 

Qa  nape  nietapa  kin  mayuza. 

11  Awicakehan  otpaza  amahinhpaye  kta,  epa  e^ta-, 

Hehan  hanyetu  kin  mihduksan  iyoyanpa. 

12  Otpaza  hee  kaes  aotpasniye  sni ; 

Qa  hanyetu  kin  anpetu  iyecen  iyojanjan ; 

Otpaza  kin  he  iyoyanpa  kin  iyececa. 

13  Mitapaksin  kin  niye  yakaga  ; 

Ina  tamni  mahen  akalipemayaton. 

14  Wowinihanyan  makagapi  heon  ciyatan  kta; 

NioRan  kin  hena  wowinihan  ; 

Qa  he  minagi  tanyan  sdonya. 

15  WoinaRbe  en  makagapi  qehan, 

Mahuhu  kin  ananiciRmanpi  sni, 

Maka  o^be  kin  en  makazontapi  qehan. 

16  Wiyapemni  waun  qon  niista  wanmayaka, 

Qa  mitaanpetu  icage  kte  cin, 

Hinabin  wanica  ehan, 

Owasin  nitawowapi  kin  en  owapi. 

17  Unkan  lyotan  Wasaka  nitawacin  kin  hena  nina  tewabinda; 
Hena  yuwitayapi  kin  tanka  binca. 

18  Hena  mdawa  kta,  tuka  wiyaka  kin  isanpa  ota : 

Wekta  qa  hinabin  cici  waun. 

19  Wakantanka,  awicakehan  wicasta  sica  yakte  kta  : 

Heon  we  wicasta  yaunpi  kin,  ainayustan  po. 

20  Hena  taku  sica  on  cajeniyatapi  ece  : 

Tokaniyanpi  kin  ikcekceya  cajeniyatapi. 

21  Jehowa,  tona  sicenidapi  kin  hena  sicewicawada  kte  Sni  he  ; 
Qa  tona  nicipajinpi  kin  hena  wabtewicawada  kte  sni  he. 

22  Wosicedake  wowicake  on  sicewicawadaka ; 

Hena  tokawicawaya  iyececa. 

23  Wakantanka,  imayukcan  qa  micante  sdonya  wo  , 

Iraayute  qa  micanteoze  kin  sdonya  wo. 

24  Qa  wokakije  canku  wan  en  maun  kinhan  wanyaka  wo  : 

Qa  canku  owihanke  wanice  cin  en  araayan  wo. 

PSALM  140. 

Dowan  itancan  kin  kicagapi.  Dawid  taciowan. 

1  .Tehowa,  wicasta  sice  cin  etanhan  emayaku  wo  ; 

Wicasta  wohitika  etanhan  mayakpatan  kta. 

2  Hena  cante  mahen  wicoban  sica  awacinpi ; 

Anpetu  osan  wokicize  on  mniciyapi  ece. 

3  Ceji  hdumanpi,  wamduska  iyececa  ; 

Ihapi  mahen  sintebda  tage  yukan.  Sela. 

4  Jehowa,  wicasta  sica  nape  etanhan  emayaku  wo ; 

Wicasta  wawicaki  sa  etanhan  mayakpatan  kta ; 

Hena  mioye  yutebi  wacinpi. 

5  Wabanicidapi  kin  hena. 

On  hmunkapi  wan  emaonpapi,  habonta  nakvin  ; 

Canku  icahda  wohmunke  wan  ehnakapi ; 

Qa  mazabtakiyapi  emaonpapi.  Sela. 

6  Wakantanka  mitawa  kin  he  niye,  Jehowa  ewakiya; 
Jehowa,  wocekiye  mitawa  ho  kin  nabon  wo 

7  Jehowa  Itancan,  wowasake  wanimakiye  cin  ; 

Kicizapi  anpetu  kin  en  pa  akabpemayaton. 

8  Jehowa,  wicasta  sica  taku  cin  kin  ayupte  sni  wo ; 

Taku  awacin  kin  ecetu  sni  kiya  wo  ; 

Wabanicidapi  kta.  Sela. 

9  Tona  mihduksan  hiyeye  cin 

Hena  iha  taku  wayusice  cin  pa  ahdabpapi  kta. 

10  Petaga  aibpewicayapi  kta  ; 

Peta  en  iyewicaye  kta,  qa  mini  sma  en  : 

Hecen  ake  najinpi  kte  sni. 

11  Wicasta  iwakan  kin  hena 
Makoce  kin  en  yusutapi  sni  nunwe  : 

Taku  sica  wicasta  wawicaki  sa  ihangya  kuwa  kta. 

12  Jehowa  wicasta  onsika  woowotanna, 

Qa  wicasta  wakpanica  kin  woyaco  ecakicon  kta  sdonwaya. 

13  Wicasta  owotanna  ecedan  nicaje  yatanpi  kta ; 

Wicasta  ecetupi  kin  nitokam  iyotankapi  kta. 

PSALM  141. 

Dawid  tadowan. 

1  Jehowa,  houciciya,  en  man  inalini  ye  ; 

Ceciciya  eca  maho  kin  nahon  wo. 

2  Wocekiye  mitawa  azintonpi  kin  nitokam  un  nunwe; 
Minape  yugatapi  ktayetu  wosnapi  kin  iyececa. 

3  Jehowa,  mii  kin  en  akicita  najin  wicasi  wo  ; 

Miiha  tiyopa  kin  awanyaka  ye. 

4  Wicoie  sica  wan  ekta  micante  yekiye  sni  wo ; 

Wicasta  woalitani  econpi  kin  om, 

Wicosice  en  Utawani  kte  sni. 

Qa  woyute  waste  yuhapi  kin  wate  kte  sni. 

5  Wowaonsida  on  wicasta  owotanna  amape  ; 

Qa  iyopemayan  ;  he  ihepi  ee  kta, 

Mapa  teliinda  kte  sni ; 

Tuka  nakun  iye  kakijapi  kin  en  cewakiye  kta. 

6  Wayaco  tawapi  kin  hena  inyan  en  ehpewicayapi : 

IJnkan  mioie  nahonpi,  hena  skuya  nakaes. 

7  Tuwe  maka  yumdu  qa  yuksaksa  iyececa, 

Huhu  unkitawapi  Hades  i  kin  en  kada  ehpeyapi, 

8  Jehowa  Itancan,  miista  kin  niye  ekta  yanke  ; 

Wowacinye  mitawa  kin  he  niye  ; 

Minagi  papson  sni  wo. 

9  Mazahtakiyapi  emaonpapi  kin  etanhan  imacu  wo  ; 

Qa  woahtani  econpi  wohmunke  tawapi  etanhan. 

10  Wicasta  sica  wohmunke  iye  tawapi  en  ehpeiciyapi  nunwe  ; 
Tuka  miye  qe  sam  imdamde  kta. 

PSALM  142. 

Dawid  tawoonspe,  makolidoka  en  nn  qehan.  Wocekiye  wan. 

1  Miho  kin  on  Jehowa  hoyewakiya  ; 

Miho  kin  on  Jehowa  cewakiya. 

2  Iye  itokam  taku  awacanmi  wakpapson ; 

Itokam  woiyokisice  mitawa  owahdaka. 

3  Mahentanhan  mitaniya  ktepidan  ; 

Tuka  mitacanku  kin  niye  sdonyaya ; 

Canku  ohna  mde  cin  en  wohmunke  wan  emakionpapi. 

4  Etapa  tanhan  etonwe  ca  wanyaka  wo ; 

Unkan  tuwedan  sdonmaye  ^ni ; 

Wowinape  takudan  mduhe  sni ; 

Tuwedan  minagi  ekta  etonwe  ^ni, 

5  .Tehowa,  niye  houciciya  : 

Wiconi  rnakoce  kin  en  taku  mitawa, 

Wowinape  mitawa  kin  he  niye,  epa. 

6  Waceye  cin  he  nahon  wo,  nina  makakija; 

Tona  sicaya  makuwapi  etanhan  emayaku  wo  ; 

Hena  mikapeya  wasakapi  nakaes. 

7  Wicakaska  tipi  kin  etanhan  minagi  icu  wo, 

Hecen  nicaje  mdatan  kta  : 

Tanyan  ecamiyecon  kinhan, 

Wicasta  owotanna  rnihduksan  hiyeye  kta. 

PSALM  143. 

Dawid  tadowan. 

1  Jehowa,  wocekiye  mitawa  nahon  wo  ; 

1  Onsiya  hoyewaye  cin  he  anohkiya  ye  : 

Nitoowotanna  eciyatanhan  nitowicake  on  amayupta  wo. 

2  Qa  nitaokiye  kici  woyaco  akite  sni  wo  ; 

Niye  nitokam  ni  unpi  kin  tuwedan  owotanna  sni. 

3  Toka  kin  he  minagi  sicaya  kuwa  ; 

Wiconi  mitawa  rnakata  ehpeya ; 

Wanakas  tapi  kin  iyecen  otpaza  en  ounye  makiya. 

4  Heon  mahentanhan  mitaniya  aopaskicapi ; 

Mahentanhan  micante  atakuni  sni. 

5  Anpetu  wanakaja  kin  hena  weksuya ; 

Niohan  kin  owasin  awacanmi ; 

Ninape  taku  kage  cin  hena  awacin  waun. 

6  Minape  ciciyugata  ; 

Maka  puze  cin  iyecen  minagi  nitokam  wanka.  Sela, 

7  Inahni  wo,  Jehowa  amayupta  wo ; 

Minagi  atakuni  sni. 

Niite  inahbe  makiye  sni  wo  ; 

Okinni  wicahapi  ekta  yapi  kin  iyemacece  kta. 

8  Hanhanna  eca  wocantekiye  nitawa  nahon  mayan  wo  ; 

Niye  wacinciya,  heon  : 

Canku  ohna  mde  kte  cin  he  sdonye  mayan  wo ; 

Niye  ekta  minagi  wahdomda,  heon  etanhan. 

9  Tokamayanpi  kin  etanhan  emayaku  wo  ; 

Jehowa,  niye  en  inawahbe. 

10  Nitawacin  ecamon  kta  onspemakiya  wo  ; 

Taku  Wakan  mitawa  kin  he  niye  : 

Nitaniya  kin  he  waste  ; 

Makoce  omdaya  en  amayan  nunwe. 

11  Jehowa,  nicaje  on  etanhan  nimayaye  kta  ; 

Nitoowotanna  on  minagi  wokakije  etanhan  inape  yaye  kta. 

12  Nakun  nitowaonsida  on  tokamaye  cin  ihangyaye  kta  ; 

Qa  tona  minagi  iyokisinyapi  kin  owasin  atakunisni  iyewica- 
yaye  kta ; 

Nitaokiye  kin  he  miye,  heon  etanhan. 

PSALM  144. 

Dawid  tawa. 

1  Jehowa,  Imnija  mitawa,  yawa^tepi  nunwe ; 

He  minape  zuyapi  onspekiya ; 

Qa  minapsukaza,  kicizapi  kin. 

2  Wacanmakiye  ca  conkaske  mitawa, 

Wowinape  mitawa  qa  emahdaku  ece  ; 

Wahacanka  mitawa  qa  tuwe  wacinwaye  cin, 

Mitaoyate  mihukuya  hiyuye  cin  he. 

3  Jehowa,  wicasta  kin  taku  he,  on  sdonyaye  kta ; 

Qa  wicasta  cinhintku,  unkan  en  yahi  kta  he. 

4  Wicasta  kin  taku  sni  iyececa ; 

Taanpetu  kin  ohanzi  wan  hiyaye  cin  iyececa. 

5  Jehowa,  mahpiya  nitawa  hduhukuye  ca  kun  u  wo ; 

He  kin  hena  yutan  wo,  kinhan  hena  izite  kta. 

6  Wakanhdi  hdutanin  qa  wicakamdeca  wo; 

W'anhinkpe  nitawa  hiyuye  ca  yusinye  wicaya  wo. 

7  Wankantanhan  ninape  hiyukiya  wo  ; 

Makiyuska  qa  mini  ota  etanhan  imacu  wo ; 

Toka  cinca  nape  kin  etanhan. 

8  Hena  ipi  wohnayan  iapi  ece ; 

Qa  nape  etapa  tawapi  kin  he  nape  itonsni. 

9  Wakantanka,  odowan  teca  wan  cicahiyaye  kta; 
Candowankiyapi  ikan  wikcemna  on  icidowan  kta. 

10  He  wicastayatapi  wanikiyapi  wicaqu  ; 

lye  taokiye  Dawid  isan  sice  cin  etanhan  icu  ece. 

11  Makiyuska  qa  toka  cinca  nape  kin  etanhan  imacu  wo; 

Hena  ipi  kin  wohnayan  iapi  ece  ; 

Qa  nape  etapa  tawapi  kin  he  nape  itonsni. 

12  Hecen  unkicinksipi  koskapi  ehan 

Taku  ojupi  tanka  icage  cin  iyececapi  kta ; 

Unkicunksipi  kin  tipi  wakan  oise 
Inyan  ayuco  bagopi  kin  iyececapi  kta. 

13  Dotopiye  unkitawapi  kin  ocaje  owasin  on  ojudan  kta : 

Tahinca  unkitawapi  kin  kektopawinge  cinca  tonpi  kta, 

Qa  kektopawinge  yuotapi  canku  unkitawapi  ohna. 

14  Tatanka  unkitawapi  yusakapi  kta ; 

Yuksapi  wanica  qa  yujujupi  wanica  ; 

Qa  canku  unkitawapi  ohna  ceyapi  wanice  kta. 

15  Oyate  wan  hecen  unpi  kin  he  cante  wa^tepi: 

Oyate  Taku  Wakan  tawapi  kin 

Jehowa  hee  hecinhan  he  cante  wa^tepi. 

PSALM  145. 

Dawid  tawa.  Woyatan. 

1  Wakantanka,  Wica^tayatapi  mitawa  ciyawankantuya  kta ; 
Qa  nicaje  mdawaste  kta,  ohinniyan  qa  owihanke  sni. 

2  Anpetu  owasin  ciyawaste  kta ; 

Qa  nicaje  iwadowan  kta, 

Ohinniyan  qa  owihanke  ^ni. 

3  .Tehowa  tanka  qa  nina  yatanpi  kta  iyececa ; 

Qa  tanka  kin  he  iyukcanpica  sni. 

4  Wicoicage  wicoicage  iyahdeya  taku  ecanon  kin  yatanpi ; 
Qa  niohan  wa^aka  oyakapi  kta. 

5  Wotanka  nitawa  wowitan  oiyokipi  kin  he, 

Qa  wicoie  wowinihan  nitawa  awacanmi  kta. 

6  Nakun  niohan  wakan  wokokipe  kin  he  oyakapi ; 

Unkan  miye  wotanka  nitawa  mdaotanin  kta. 

7  Nitowa^te  tanka  wokiksuye  kin  he  yatanpi ; 

Qa  nitoowotanna  kin  on  iyasapi  ece. 

8  Jehowa  waonsida  qa  wacantkiya ; 

Tehan  canteptanye  ^ni  qa  tocantekiye  tanka. 

9  Owasin  ekta  Jehowa  waste  ; 

Qa  tocantekiye  taku  kage  cin  owasin  en  un. 

10  Jehowa,  taku  icahyaye  cin  owasin  niyatanpi ; 

Qa  wicasta  wacantkiya  nitawa  kin  hena  niyawa^tepi  kta. 

11  Nitokiconze  wowitan  kin  he  oyakapi; 

Qa  nitowasake  kin  cajeyatapi  ece. 

12  Tohan  tanka  kin  wicasta  cinca  sdonyewicayapi  kta ; 

Qa  tokiconze  wotanka  wowitan  kin. 

13  Nitokiconze  kin  he  wokiconze  owihanke  wanica  ocowasin  ; 
Qa  wicasta  niyatapi  kin  he  wicoicage  qa  wicoicage  en. 

14  Tona  hicahanpi  owasin  Jehowa  najin  wicakiya; 

Qa  patujapi  kin  hena  owasin  wicayubosdata. 

15  Taku  ista  yuke  cin  owasin  niye  anipepi ; 

Unkan  iyehantu  eca  woyute  wicayaqu  ece. 

16  Ninape  yahdumdaya, 

Qa  taku  ni  un  kin  owasin  imna  wicayaya. 

17  Tacanku  owasin  en  Jehowa  owotanna; 

Qa  ohan  owasin  en  wacantkiya. 

18  Jehowa  tona  hoyekiyapi  kin  owasin  wicikiyedan  un  ; 

Tona  wowicake  en  hoyekiyapi  kin  owasin. 

19  Tona  iye  kokipapi  taku  cinpi  kin  ecetuye  kta; 

Qa  nakun  hoyeyapi  kin  nahon,  qa  niwicaye  kta. 

20  Tona  wastedapi  kin  hena  owasin  Jehowa  wicapatan; 

Tuka  sicapi  kin  hena  owasin  ihangwicaye  kta. 

21  Jehowa  yatanpi  kin  he  mii  cajeyate  kta  ; 

Qa  wicacehpi  owasin  iye  caje  wakan  kin  he  yawastepi  kta; 
Ohinniyan  qa  owihanke  wanica. 

PSALM  146. 

1  Halleluya ; 

Minagi,  Jehowa  yatan  wo. 

2  Tohanyan  wani  kin  hehanyan 
Jehowa  mdatan  kta ; 

Tohanyan  en  waun  hehanyan 
Mita  Wakantanka  iwadowan  kta. 

3  Wicastayatapi  wacinwicayapi  i§ni  po; 

Adam  cinca  kin,  en  wanikiyapi  wanica. 

4  Taniya  kin  iyaya,  hehan  maka  ekta  hda ; 

Anpetu  kin  he  en  tawacin  kin  atakuni  sni. 

5  Jakob  ta  Wakantanka  tuwe  okiye  cin  he  cante  wa^te  ; 

Ta  Wakantanka  Jehowa  he  wacinye  cinhan. 

6  He  mahpiya  qa  maka  kin  kaga  ; 

Miniwanca  qa  taku  ohnaka  kin  owasin  : 

He  wowicake  ohinniyan  kpatan. 

7  Tona  sicaya  wicakuwapi  kin  on  woyaco  econ  ece ; 
Wotektehdapi  kin  hena  aguyapi  wicaqu  ; 

Kaska  unpi  kin  hena  .Jehowa  wicayukca. 

8  Istagongapi  kin  hena  Jehowa  ista  wicakiyukawa ; 

Pakopi  kin  hena  Jehowa  wicayuowotanna  ; 

Wicasta  owotanna  kin  hena  Jehowa  waste  wicadaka. 

9  Jehowa  tona  oyate  tokeca  kin  hena  awanwicayaka  ; 
Wamdenica  qa  wiwazica  kin  owicakiya  ece  : 

Tuka  wicasta  sica  tacanku  kin  yupemni. 

10  Jehowa  owihanke  wanin  wicastayatapi  un  kta; 

Zion,  nita  Wakantanka  ohinniyan  qa  ohinniyan  kta. 
Halleluya. 

PSALM  147. 

1  Halleluya. 

Wakantanka  unkitawapi  idowanpi  kin  he  waste  ; 

He  wiciyokipi,  heon  yatanpi  kin  he  wicimdeza. 

2  Jehowa  Jerusalem  piya  kaga  ; 

Israel  enanakiya  iyayapi  kin  hena  mnawicakiya. 

3  Tona  cante  kicaksapi  kin  okiziwicaya ; 

Qa  capapi  kin  pawicakihta  ece. 

4  Wicanhpi  kin  tonakeca  esta  hena  yawa  ; 

Owasin  cajeyata  ece. 

5  Itancan  unkitawapi  kin  tanka,  qa  towasake  kin  ota ; 

Qa  tookahnige  kin  he  yawapica  sni. 

6  Wahpanicapi  kin  hena  Jehowa  najin  wicakiya ; 

^icapi  kin  hena  raakata  ehpewicaya  ece. 

7  Wopida  odowan  on  Jehowa  ayupta  po  ; 

Candowankiyapi  on  W^akantanka  unkitawapi  kahiyaya  po. 

8  He  mahpiya  kin  mahpiya  sapa  on  akahpa ; 

Maka  kin  magaju  kicaga  ; 

Qa  lie  kin  peji  oicaliya  ece, 

9  Woteca  kin  woyute  wicaqu  ; 

Kangi  cinca  nakun,  ceyapi  kinhan. 

10  ^uktanka  towasake  kin  he  iyokipi  sni; 

Wicasta  huha  kin  hena  on  iyuskin  sni. 

11  Tona  kokipapi  kin  hena  .Tehowa  iyokipi; 

Tona  iye  towaonsida  apepi  kin  hena. 

12  Jerusalem,  Jehowa  yatan  wo  ; 

Zion,  Wakantanka  nitawa  idowan  wo. 

13  Nitatiyopa  ihupa  kin  hena  yusuta  ; 

Nicokaya  nicinca  kin  wicayawaste. 

14  Nihduk^an  wookiye  kaga  ece  ; 

Aguyapi  sin  kin  on  imn^niyan. 

15  Taku  eye  cin  he  maka  kin  ekta  ye  si; 
lye  oie  kin  dus  inyanka  ece. 

16  Wa  kin  he  hiyuya,  taiiinca  hin  iyececa; 
Hewanke  kin  cahota  iyecen  kada  ece, 

17  Wasu  tawa  kin  onspaspa  iyecen  elipeya ; 

Osni  tawa  itokam  tuwe  najinhan  najin  okihi  lie. 

18  lye  oie  kin  ye  si,  qa  hena  span  kiya ; 

Tate  tawa  ukiya  eca  mini  kaduza  ece. 

19  lye  oie  kin  Jakob  okiyaka  ; 

Tawoahope  qa  tawoyaco  kin,  Israel  en. 

20  Oyate  kin  owasin  hecen  ecawicakicon  sni; 

Qa  tawOyaco  kin  hena  sdonyapi  sni. 

Halleluya. 

PSALM  148. 

1  Halleluya. 

Malipiya  kin  etanhan  Jehowa  yatan  po  ; 
Tehanwankantu  ekta  he  yatan  miye. 

2  Taohnihdewicaye  cin  owasin,  he  yatan  po ; 
Wicobe  tawa  iyubpa,  he  yatan  miye. 

3  Anpetu  wi  qa  hanyetu  wi,  he  yatan  po ; 
lyoyanpa  wicanbpi  owasin,  he  yatan  miye. 

4  Mabpiya  malipiya  kin,  he  yatan  po  ; 

Qa  mini,  malipiya  iwankam  un  kin  nakun. 

5  Hena  Jehowa  caje  kin  yatanpi  kte  ; 

lye  ecen  eya,  unkan  kagapi,  heon  etanhan. 

6  Qa  hena  yusuta,  owihanke  sni  hehanyan  ; 
Woope  wan  wicaqu,  unkan  he  acaksinpi  sni. 

7  Maka  kin  etanhan,  Jehowa  yatan  miye ; 

Hogan  tankinyanyan  qa  osbe  kin  owasin. 

8  Peta  qa  wasu,  wa  qa  sota  ; 

Tateiyumni  iye  oie  econ  ece  kin ; 

9  He  kin  hena,  qa  paha  owasin  ; 

Waskuyeca  can,  qa  bante  owasin  : 

10  Wamanica,  qa  woteca  owasin  ; 

W  atmtka,  qa  taku  kinyan  un  kin  : 

11  Maka  wicastayatapi,  qa  oyate  owasin  ; 

Wicasta  itancanpi,  qa  niaka  akan  wayaco  owasin  : 

12  Koska,  qa  nakun  wikoska  ; 

WicaMnca  qa  hoksiyopa  om  : 

13  Hena  Jehowa  caje  kin  yatanpi  kte; 
lye  caje  kin  ecedan  yatankapi  ece  ; 

Towitan  kin  maka  qa  malipiya  kin  iwankam. 

14  Unkan  iye  taoyate  he  wan  icaliwicakiciya ; 

Wicasta  wacantkiya  tawa  owasin  on  wowitan  kin  hee; 

Israel  cinca  kin  on,  oyate  wan  iye  ikivedan  unpi. 

Halleluya, 

PSALM  149. 

1  Halleluya. 

Jehowa  odowan  teca  wan  kahiyaya  po  ; 

Towitan  kin,  wicasta  wacantkiya  mniciyapi  kin  en. 

2  Waicahye  cin  on  Israel  iyuskin  nunwe  ; 

Zion  cinca  Wicastayatapi  tawapi  kin  on  icidowanpi  kte. 

3  Wacipi  kin  on  iye  caje  kin  yatanpi  nunwe  ; 

Cancega  cotanka  ko  on  idowan  miye. 

4  Jehowa  iye  taoyate  kin  on  iyuskin ; 

Onsiicidapi  kin  hena  wiconi  koyagwicaya  ece, 

5  Wowitan  on  wicasta  wacantkiya  iyuskinpi  kte; 

Towinjapi  akan  dowanpi  nunwe. 

6  lyotan  Wasaka  yatanpi  kin  dotepi  ohna  un  ; 

Qa  napepi  ohna  mazasagye  anog  ope  kin. 

7  Hecen  Ikcewicasta  ehna  watokiconpi  kta; 

Qa  oyatepi  kin  kakiswicayapi  kta. 

8  Wicastayatapi  wicayuhapi  mazaicicahiha  on  wicakaskapi  kta; 
Qa  tona  wicakinicapi  kin  hena  maza  icaske  on. 

9  Hena  en  woyaco  owapi  kin  yustanpi  kta ; 

Wowitan  kin  de  wicasta  wacantkiya  tawa  owasin  yuhapi. 
Halleluya. 

PSALM  150. 

1  Halleluya. 

Tipi  wakan  tawa  ohna  Wakantanka  yatan  po  ; 

Wowasake  malipiya  tawa  kin  ohna  idowan  po, 

2  Wicohan  tanka  econ  kin  on  yatan  miye ; 
lyotan  tanka  kin  iyececa  idowan  po. 

3  Mazayahotonpi  on  yatan  miye  ; 

Cotanka  candowankiyapi  ko  on  yatan  po. 

4  Cancega  wacipi  ko  on  he  yatan  miye  ; 

Candowankiyapi  cotanka  ko  on  yatan  po. 

5  Mazasnasna  hotanka  on  yatan  po  ; 

Mazasnasna  wiyuskin  on  he  yatan  miye. 

6  Taku  niya  un  kin  owasin  Jah  yatan  po. 

Halleluya. 

WICOWOYAKE  1. 

1  Wicoie  wakan  Israel  wicasta 
yatapi  kin,  Dawid  cinhintku  Sa¬ 
lomon  he  tawa. 

2  Woksape  woonspe  ko  sdon- 
ye  wicakiye  kte,  wowiyukcan 
iapi  kin  okahnih  wicakiye  kta, 

3  Woksape,  woonspe,  woecetu, 
woyaco  qa  wicohan  owotanna 
yuhe  wicakiye  kta ; 

4  Tona  wacintonsni  ksam  wi- 
caye  kta ;  koska  kin  woksape 
wowayupike  ko  wicaqu  kta. 

5  Wicasta  ksapa  nahon  kinhan 
sanpa  ksape  kta,  qa  wicasta 
wokcan  wokonze  okahnij^e  kta. 

6  Heon  wicoie  wakan  kin  oka- 
hnigapi  kta,  wicasta  ksapa  oiepi 
qa  taku  okahnigapi  tehika  eyapi 
kin  koya. 

7  Jehowa  kokipapi  kin  wosdon- 
ye  otokahe  kin  hee,  tuka  wica¬ 
sta  witkotkopi  woksape  qa  wo¬ 
onspe  ihaktapi  sni. 

8  Micinksi,  niyate  taku  onspe 
niciye  cin  nahon  wo,  qa  nihun 
taku  ope  nisi  kin  ehpeye  sni 
wo. 

9  He  watesdake  wa^te  nipa  kin 
ihduksan,  qa  wanapin  nitahu  kin 
en  un  kta. 

10  Micinksi,  wahtanipisa  niyu- 
titan  cinpi  esta  ihnuhan  wicaya- 
da  kin. 

11  Ito  unyanpi  kte,  wicasta 
ktepi  kta  e  nahrnana  awicunpe- 
pi  kta,  taku  sica  econpi  sni  kin 
hena  ituh  wicunhmukapi  kte  ; 

12  Woha  en  iyohpayapi  oco- 
wasin,  qa  Hades  iyecen  ni  unpi 
nawicunpcapi  kta ; 

13  Taku  waste  ota  iyeunyanpi 
Prov. 


kta,  untipi  woyuha  ojugjudan 
unhapi  kta  ; 

,  14  Hena  owasin  en  ounyapapi 
kta,  mazaska  opiye  okonwanji- 
dan  unhapi  kta,  eniciyapi  kin- 
han  : 

15  Micinksi  ihnuhan  canku  kin 
he  en  owicayape  cin  ;  oye  ta- 
wapi  kin  etanhan  nisiha  kin 
^hdaku  wo. 

'16  Sihapi  kin  taku  sica  oin- 
yankapi,  qa  wicawe  papson  ina- 
hnipi. 

17  Taku  hupahu  ton  hiyeye 
cin  owasin  wanyakapi  icunhan 
mazahtakiyapi  ituh  onpapi. 

18  Tuka  hena  iye  we  kin  hmun- 
kapi,  iye  nagipi  kin  on  inahman- 

P^-  . 

19  Tona  sicaya  taku  kamnapi, 
qa  tuwe  tawa  ktepi  kin  hena 
owasin  tacankupi  kin  hececa. 

20  Woksape  tankan  pan,  can¬ 
ku  kin  ohna  hoyeya  ece  ; 

21  O  ton  we  canku  ihanke  kin 
ohna,  tiyopa  icahda  mniciyapi 
ohna  ieyanpaha,  qa  heya, 

22  Wacintonpi  sni  tohanyan 
wicawitkotkoke  cin  he  waste  ya- 
dakapi  kta,  qa  waoncesapi  to¬ 
hanyan  wowaonce  kin  he  iyoni- 
cipipi  kta,  qa  witkotkopika  wo- 
sdonye  siceyadakapi  kta  he  ? 

23  Miye  ocihanpi  heon  ihdue- 
cetupo  ;  mitaniya  kin  acicastan- 
pi  kta,  mioie  kin  okahnih  cici- 
yapi  kta. 

24  Hoyeciciyapi  tuka  ayakta- 
pi  sni,  minape  kin  mdumdaya 
tuka  tuwedan  en  ewacin  ^ni. 

25  Wahokonciciyapi  kin  owa¬ 
sin  ehpeyayapi,  qa  wakta  ciyapi 
kin  iyonicipipi  sni. 

135 


WICOIE 

26  Mis  eya  nihnaskinyanpi  kin 
iciliapi  kta,  tohan  nina  koyaki- 
papi  kinhan  oncicapi  kta. 

27  Woihangye  tohan  hiyohi  qa 
koyakipapi  kinhan,  iyonicisica- 
pi,  waniniomni  iyececa  wocante 
sica  wicokakije  ahna  nihiyohipi 
kinhan  : 

28  Hehan  houmakiyapi  kta  tu- 
ka  waamdupte  kte  sni,  hanhan- 
na  omadepi  esta  iyemayanpi  kte 
sni. 

29  Wosdonye  sice  dakapi,  qa 
Jehowa  kokipapi  kin  kaiinigapi 
sni. 

30  Wahokonwicawakiye  cin 
tawatenyapi  sni,  iyopewicawaye 
cin  owasin  wahtedapi  sni ; 

31  Heon  oHanyanpi  waskuye- 
ca  kin  hdutapi  kta,  qa  iye  waho- 
konkiciyapi  kin  he  imna  kiciya- 
pi  kta. 

32  Oziiciyapi  kin  witkotkopi 
kin  te  wicaya,  qa  iyokipiiciyapi 
kin  wacintonpi  sni  kin  ihang 
wicaya  ece. 

33  Tuka  tuwe  anamagoptan 
kin  wikope  wanin  ounye  kta,  qa 
taku  sica  ikope  sni  owanji  un 
kta  ce. 

WICOWOYAKE  2. 

1  Micinksi,  tokin  mioie  kin 
iyacu  qa  wahokonciciye  cin 
nahmana  niciyehnaken  ; 

2  Nirioge  kin  woksape  anago- 
ptan  qa  nicante  kin  wookahnige 
ekta  ye  yakiyen. 

3  Han  wokcan  yakipan,  qa 
wookahnige  hoyeyakiye  kta ; 

4  Mazaska  iyecen  ayakite  ca 
patanyan  mazaska  wokihnake 
iyecen  03'ade  cinhan  ; 

5  Hehan  Jehowa  kokipapi  kin 
oyakahnige  kta,  qa  Wakan tanka 
sdonyapi  kin  iyeyaye  kta. 

6  Jehowa  woksape  wicaqu  ece, 
iye  i  kin  etanhan  wosdonye  wo¬ 
okahnige  koya. 

7  Tona  owotanna  kin  hena  wi- 
coni  awicakicihnaka  ;  tona  ece- 
tuya  ohanyanpi  kin  Jehowa  wa- 
hacanka  yapi ; 

8  Hecen  wicoope  canku  kin 
ope  wicakiye  ca,  tona  waste  wi- 
cakida  hena  canku  awanwica- 
kiciyaka  ece. 

9  Hehan  wicoowotanna,  woira- 
co,  wokonze,  oye  waste  owasin 
oyakahnige  kta  ; 

10  Woksape  nicante  kin  en  hi- 
yu  kinhan,  qa  wosdonye  ninagi 
kin  iyokipi  kinhan ; 

11  Wacintonpi  kin  awannici- 
yake  kta,  wookahnige  niyuhe 
kta. 

12  Heon  canku  sica  etanhan 
enihdaku  kta,  wicasta  pemniyan 
ie  cin  etanhan  ; 

13  Hena  canku  owotanna  ehpe- 
yapi,  qa  otpaza  canku  kin  oma- 
nipi ; 

14  I’aku  sica  econpi  kta  e  iyu- 
skinpi,  pemniyan  ohanyanpi  kin 
wowinktayapi ; 

15  Oye  tawapi  kin  skoskopa, 
qa  tacankupi  kin  pemnimni  ece. 

16  W'ihomniwin  kin  etanhan 
enihdaku  kta,  witkowin  i  skuya 
etanhan. 

17  He  tokaheya  yuze  cin  ehpe- 
kiye  ca,  taku  wakan  tawa  tawi- 
coun  kin  akiktonja. 

18  Tiyohnaka  kin  wiconte  ekta- 
kiya  atakinyan  ya,  qa  oye  tawa 
kin  wanna  tapi  iyahde. 

19  Tona  en  yapi  kin  hetanhan 
wanjidan  ku  sni,  qa  wiconi  can¬ 
ku  kin  iyahde  sni  do. 

20  Hecen  wicasta  waste  ta¬ 
cankupi  kin  omayani  kta,  qa 
wicasta  owotanna  tacankupi  kin 
oyape  kta, 

21  Wicasta  ecetupi  kin  hena 
maka  kin  otipi  kta,  wicasta  wa¬ 
ste  kin  hen  ounyanpi  kta 

22  Tuka  wicasta  sica  kin  ma¬ 
ka  kin  etanhan  wicakawankapi 


WICOWOYAKE  3. 


kta,  qa  tona  sicaya  oliariyanpi 
kin  hena  wicakawihnunipi  kta. 

WICOWOYAKE  3. 

1  Micinksi,  mitoope  kin  ihnu- 
han  ayektonje  cin,  qa  mitawoa- 
hope  kin  nicante  kin  ekta  yuha 
wo. 

2  He  wookiye  anpetu  hanska- 
ska  qa  wiconi  omaka  ota  aokiju- 
niciye  kta. 

3  Ihnuhan  wocantkiye  qa  wo- 
wicake  aniyustan  kin,  hena  ni- 
taliu  kin  en  apahta  wo,  qa  nican- 
tojuha  kin  akan  okiwa  wo. 

4  Hecen  yaksape  kta,  qa  Wa- 
kantanka  wicasta  ko  cante  ni- 
ciye  kta. 

5  Nicante  ocowasin  on  Jehowa 
wacinyan  wo,  qa  nitawacin  kin 
ikpatan  sni  wo  ; 

6  Canku  nitawa  kin  owasin 
ohna  he  kiksuya  wo,  kinhan  ni- 
oye  kin  owasin  awanniciyake 
kta. 

7  Ihnuhan  ksape  nicida  kin, 
Jehowa  kokipeyahan  un  qa  taku 
sice  cin  etanhan  ihduhomni  wo. 

8  He  nicehpi  zaniyan  niniye 
kta,  qa  nihuhu  acuniciye  kta. 

9  Woicihde  duhe  cin  on  Jeho- 
wa  ohoda  wo,  qa  taku  icahyaye 
cin  otokapa  iyahna  : 

10  Kinhan  tipi  womnayaye  cin 
woicewinyan  on  ojudan  kta,  qa 
minisa  iyuskice  nitawa  kin  ana- 
psonpson  kta. 

11  Gins  Jehowa  nicapsinpsinte 
cin  he  ihnuhan  ihayakta  sni ; 
qa  iyopeniye  cinhan  wacin  ibo- 
sake  sni  wo. 

12  Jehowa  tona  waste  wicaki- 
dake  cin  hena  iyopewicakiya 
ece,  wicasta  wan  cinca  iyotan 
kida  kin  he  iyececa. 

13  Wicasta  kin  woksape  iyeye 
cin,  qa  wicasta  wookahnige  ena- 
peye  cin  he  wopida  yuha. 


14  He  opetonpi  kin  hee  waste, 
mazaska  opetonpi  kin  hee  sni 
ce  ;  hetanhan  icage  cin  hee  iyo¬ 
tan,  qa  mazaskazi  kapeya. 

15  He  inyan  tehihika  kin  he 
sam  iyeya  teliika,  qa  taku  iyo- 
nicipi  iyeye  cin  owasin  hena  iyo- 
waja  sni. 

16  He  etapa  kin  ohna  anpetu 
hanskaska,  qa  catka  kin  ohna 
woyuha  wowitan  iyahna  un. 

17  Owe  tawa  kin  owe  wiciyo- 
kipij  qa  tacanku  kin  owasin  wo¬ 
okiye  ; 

18  Tona  kaskita  yuzapi  kin  he 
can  wiconi  yanpi,  qa  tuwe  he 
patan  kinhan  he  wopida  ya. 

19  Jehowa  woksape  on  inaka 
kin  tinsaya  ehnake  ca,  wooka¬ 
hnige  kin  on  inahpiya  kin  yu- 
stan. 

20  Tosdonye  kin  on  wosbe  kin 
naptujapi,  qa  mahpiya  kin  cu 
kin  sbuya. 

21  Micinksi,  woksape  wicake, 
wowayupike  iyahna  awanyaka 
wo.  Ihnuhan  hena  niista  kin 
etanhan  nunipi  kin  ; 

22  Kinhan  hena  nitahu  en  wa- 
napin  waste  kta,  qa  ninagi  wi¬ 
coni  yuhe  kta. 

23  Hecen  okope  wanin  nita- 
canku  kin  ohna  mayani  kta,  qa 
nisiha  kin  wanahnaye  kte  sni. 

24  Makan  inonke  cinhan  taku- 
dan  koyakipe  kte  sni,  makan  i- 
nonka  eca  tanyan  nistinbe  kta 
ece. 

25  Ihnuhanna  yusinye  wicaye 
cin  he  koyakipe  kte  sni,  qa  wi¬ 
casta  s'ca  wayutakunipisni  wi- 
cahiyohi  esta  nakun. 

26  Nakaes  Jehowa  wacinyaye 
kta,  qa  nisiha  icupi  kte  sni  e 
awanniyake  kta  ce. 

27  Tona  onsika  n  in  ape  taku 
waste  ecawicakicon  okihi  kin¬ 
han  ihnuhan  teyahinda  kin. 

28  Nitawasi  taku  yakiduhe  cin- 

han,  Ekta  hda  qa  ake  kuwa  wo, 
heyakecinhan  cicu  kta,  ihnuhan 
eyakiye  cinhan. 

39  Nitakoda  takudan  ikopesni- 
yan  nikiyedan  ti  kinhan  takudan 
sica  ecakicon  sni  wo. 

30  Wicasta  taku  sica  ecanicon 
sni  kinhaii  ihnuhan  kici  ayakini- 
ca  kin. 

31  Wicasta  wakisa  kin  icekin 
sni  wo,  qa  ohan  tawa  kin  wanji- 
dan  kahnige  sni  wo. 

33  Jehowa  tona  pemniyan  o- 
lianyanpi  kin  wahte  wicada  sni, 
tuka  wicasta  ecetupi  kin  om  wo- 
hdaka. 

33  Jehowa  wicasta  sica  ti  kin 
yasica,  tuka  wicasta  owotanna 
ounye  cin  hee  yawaste. 

34  Waoncapi  en  Jehowa  waon- 
ca,  esta  onsiicidapi  kin  wowaste 
wicaqu  ece. 

35  Tona  ksapapi  kin  hena  wo- 
witan  ohiyapi  kta,  tuka  tona  wi- 
tkotkopike  cin  hena  wowistece 
en  ihduwankantupi. 

WICOWOYAKE  4. 

1  Hoksiyopa  niyate  wahokonni- 
ciyapi  kin  nahonpo,  qa  wowiyu- 
kcan  sdonyapi  kin  cantotpanipo. 

3  W^oonspe  waste  cicupi  ce, 
ihitoope  kin  ihnuhan  ehpeyayapi 
kin. 

3  Ate  cincamayan  nahanhin 
mawankadan,  qa  misnana  ina 
icahda  waun  qehan  ; 

4  Onspemakiya,  qa  hemakiya; 
Mioie  kin  nicante  kin  yuhe  kte, 
woahope  mitawa  kin  yuha  wo, 
hecen  yani  kta  ce. 

5  Woksape  kin  opeton  wo  ; 
wok  can  kin  opeton  wo  ;  akikton- 
je  sni  wo,  qa  mii  kin  etanhan 
mioie  kin  nakicipe  sni  wo. 

0  Ehpeye  sni  wo,  hecen  awan- 
niyake  kta  ;  waste  daka  wo,  he¬ 
cen  nipatan  kta. 

j  7  Wicoksape  kin  he  iyotan ; 
wicoksape  kin  he  opeton  wo, 
qa  taku  mnayaye  cin  owasin  on 
wowiyukcan  kin  opeton  wo. 

8  He  iyotan  yada  kinhan  yu- 
wankan  inicu  kta,  kaskita  duze 
cinhan  hehan  niyuwitan  kta. 

9  He  nipa  kin  ihduksan  wowi- 
ciyokipi  yuwitaye  kta ;  wate- 
sdake  okitanin  nicu  kta. 

10  Gins,  anagoptan  wo,  qa  mi¬ 
oie  kin  icu  wo,  hecen  omaka  wi- 
coni  nitawa  kin  niciyuotapi  kta. 

11  Wicoksape  canku  kin  ocici- 
yaka,  canku  owotanna  kin  ohna 
omaniciciya. 

13  Ohna  mayani  kinhan  oihe 
yaye  cin  aotinsyapi  kte  sni,  qa 
yainanka  esta  nihicahe  kte  sni. 

13  W'oonspe  kaskita  yuza  wo  ; 
ihnuhan  adustan  kin,  awanyaka 
wo  heon  yani  kta  ece. 

14  Wicasta  ohan  sica  tacanku- 
pi  kin  ihnuhan  ohna  idade  cin, 
qa  wicasta  pemni  kin  tacanku 
kin  ohna  mayani  kte  sni. 

15  He  ehpeya  wo,  ihnuhan  o- 
hna  de  cinhan,  he  etanhan  ihdu- 
homni  qa  tokan  iyaya  wo. 

16  Taku  sica  econpi  sni  kinhan 
istimapi  sni  ce  :  Tuwedan  wan- 
kaheyapi  sni  kinhan  wicohba 
kin  wicakipi  ece. 

17  Wicohan  sica  aguyapi  kin 
he  yutapi ;  boticapi  minisa  kin 
he  yatkanpi  ece. 

18  Tuka  wicasta  owotanna  can¬ 
ku  tawapi  kin  he  iyoyanpa  iyega 
ohinniyan  sam  wiyatpa  aya  ecen 
anpetu  wiyotanhan  he  iyececa. 

19  Wicasta  sica  tacankupi  kin 
he  aotpaza  ;  taku  en  hicahanpi 
kte  cin  he  sdotkiyapi  sni. 

30  Micinksi,  mioie  kin  awacin 
wo,  taku  eciciye  cin  anoh-kiciya 
wo. 

31  Ihnuhan  he  niista  kin  icun- 
om  iyeyakiye  cin,  nicante  kin 
cokaya  yuha  wo. 


WICOWOYAKE  5. 


23  Tona  he  iyeyapi  kin  he  wieo- 
ni  tawapi  ee,  qa  cekpi  kin  oco- 
wasin  okizi  wicaya  ce. 

23  Taku  duhe  cin  owasin  isan- 
pa  nicante  kin  awanhdaka  wo, 
hetanhan  wiconi  owahinanpe 
kin  hee  ce. 

24  Wicopemni  nii  kin  etanhan 
yutokan  wo,  qa  wicastapi  sni 
niiha  etanhan  hdutehan  wo. 

25  Niista  kin  nitokam  owotan- 
na  etonwan  kte,  niistojuha  kin 
nitokapa  ecetuya  tonwanhanpi 
kte. 

26  Nisiha  oye  kin  awacin  wo  ; 
hecen  canku  yaye  cin  owasin 
tanyan  yahdustan  kta. 

27  Nietapa  nicatka  ihnuhan 
nnmanna  eciyatanhan  nihduho- 
mni  kin,  taku  sice  cin  etanhan 
nisiha  kin  ehdaku  wo. 

WICOWOYAKE  5. 

1  Micinksi,  mitoksape  kin  awa¬ 
cin  wo,  wookalinige  mitawa  kin 
anok  kiciya  wo  ; 

2  Hecen  wowayupike  duhe  kta, 
qa  nisiha  kin  wosdonye  patan 
kta. 

3  Witkowin  iha  kin  etanhan 
tukmaga  canhanpi  kaduza,  qa 
caka  kin  wihdi  isanpa  sduta. 

4  Tuka  hetanhan  taku  icage 
cin  peji  hota  iyecen  pa,  isan  pe- 
sto  kin  iyecen  pe  kinca. 

5  Siha  kin  apamahdedan  wi- 
conte  oiyahdeya,  oye  kin  wa- 
kansica  ti  kin  iyohiya. 

6  Wiconi  canku  kin  nasna  nici- 
ye  kta  e  oye  kin  kpaksiksan,  he¬ 
cen  idukcan  kte  sni. 

7  Hoksiyopa  detanhan  anama- 
goptanpo,  qa  wicoie  mii  kin 
etanhan  inape  cin  ihnuhan  ekpe- 
yayapi  kin. 

8  Witkowin  kin  etanhan  canku 
kin  hdutehan  wo,  qa  tatiyopa 
kin  ihnuhan  kiyadan  de  cin. 


9  Okini  nitowa^ake  tokan  wi- 
cayaqu  kta,  qa  omaka  nitawa 
kin  wicasta  waonsidapi  sni  yu- 
hapi  kta. 

10  Okini  toka  woyuha  nitawa 
kin  on  iranapi  kta,  qa  taku  on 
ktayani  kin  witkowin  ti  kin  ohna 
yanke  kta  ; 

11  Okini  oniwihanketa  woyute 
nitawa  nicelipi  ko  sotapi  kinhan 
sicahowade  kta ; 

12  Qa,  Hehehe,  tokeca  woon- 
spe  sice  wadaka,  qa  waho- 
konmakiyapi  kin  ihawakta  sni 
he. 

13  Tona  waonspemakiyapi  kin 
nawicawahon  sni,  qa  wahokon- 
makiyapi  ho  kin  anawagoptan 
sni  ece. 

14  Wicota  qa  omniciye  cpkaya 
taku  sica  owasin  en  ye  miciye 
kta  tuka,  ehe  kta. 

15  Minikdoka  nitawa  kin  etan¬ 
han  hdatkan  wo,  qa  wakpadan 
mini  owe  nitawa  etanhan  ka-  • 
duze  cin  nakun  etanhan. 

16  Hecen  wakoniya  nitawa  kin 
tankaya  kaduze  kta ;  otonwe 
canku  kin  ohna  mini  wakpadan 
kaduze  kta ; 

17  Hena  nisnana  nitawa  kte, 
tokan  tuwedan  tawa  kte  sni. 

18  Hecen  wakoniya  nitawa  kin 
yawa^tepi  kta,  qa  honiksidan 
qehan  winoliinca  duze  ciqon  he 
nihduskin  kte  ; 

19  Tawiyedan  waste  dakapi,  qa 
tatokadan  wiciyokipi  iyecece 
kta,  azinpi  kin  imna  niciye  kte, 
anpetu  owasin,  qa  waste  yaki- 
dake  cin  ohinniyan  wanipi  nun- 
wd. 

20  Tokeca  micinksi  winoliinca 
tokeca  wanipi  kta,  qa  witkowin 
maku  kin  adoksohan  duze  kta 
he  ? 

21  .Tehowa  wicasta  canku  kin 
owasin  wanyake  ca  token  olian' 
yanpi  kin  wicakicitkeuta. 

23  lye  ecinsniyan  ohanye  cin 
he  wicasta  sice  cin  kihdege  kta. 
qa  iye  wahtani  ikan  kin  on 
hmunkapi  kte  ; 

23  Witko3?a  ohanye  cin  ota 
onuni  kta,  qa  onspekiyapi  sni 
on  te  kta. 

WICOWOYAKE  6. 

1  Micinksi,  nitakoda  wanji  ta- 
ku  yecicajuju  kta  kehe  cinhan, 
qa  on  wicasta  tokeca  nape  duza 
hecinhan  ; 

3  Nii  kin  etanhan  nioie  kin  he 
iyanicaskapi ;  nii  kin  on  taku 
ehe  cin  he  niyuzapi  ce. 

3  Heon  micinksi  hecen  econ 
wo,  qa  ihduska  wo,  nitakoda 
nape  kin  iyahpade  cinhan  hun- 
ktiya,'  ihduhukuya  qa  nitakoda 
iyopastaka  wo. 

4  Niista  kin  en  wicahba  kin  qu 
sni  wo,  qa  niistojuha  kin  on  istin- 
be  sni  wo. 

5  Zitkadan  tuwe  hmunke  kta 
nape  kin  etanhan  ihduska,  qa 
tatokadan  wicanape  kin  etanhan 
ihduske  cin  he  iyecen  ihduska 
wo. 

6  Kuja  nanke  cin  tajuska  kin 
ekta  ya  wo,  yaksape  kta  e  ohan- 
yanpi  kin  wanyaka  wo. 

7  He  itancan  nica,  akicita  ni- 
ca,  qa  wicasta  yatapi  nica  ; 

8  Tuka  mdoketu  eca  taku  yu- 
tapi  kihnaka,  qa  woksapi  eca 
woyute  tawa  mnayan  ece. 

9  Tohantu  kinhan  makan  inon- 
ke  kta?  kuja,  nistinbe  cin  etan¬ 
han  tohantu  yekta  kta  he? 

10  Nihba  onge  qa  nistinbe  onge, 
qa  makan  inonke  kta  e  nape 
paksijapi  onge  ; 

1-1  Hecen  wowahpanice  kin 
wicasta  icimani  wan  he  iyecen 
en  niu  kta,  qa  wicasta  wipe 
hduha  en  nihi  kin  he  iyecen  ta¬ 
ku  owasin  inicakije  kta. 

12^  Wicasta  sica  wicastapi  sni 
i  pemni  hduha  mani ; 

13  Ista  kin  on  wiyuta,  qa  iye 
siha  okiya,  qa  iye  napsukaza  on 
waonspekiya  ece  ; 

14  Wacansinyapi  kin  cante 
mahen  ohinniyan  taku  sica  ka- 
ga,  okicize  kin  he  kada  ehpeya. 

15  He  etanhan  ihnuhanna  ihdu- 
takuni  kte  sni,  ohankoya  yuku- 
kapi  kta,  qa  wokicizi  wanice 
kta. 

16  Taku  sakpe  Jehowa  sice 
daka,  qa  sakowin  nagi  kin  wa- 
htedasni. 

17  Wicista  wankantuya,  qa  wi- 
caceji  itonpi  sni,  qa  wicanape 
tona  taku  sica  econpi  sni  wewi- 
cayapi ; 

18  Wicacante  wicohan  sica  e- 
wacin,  wicasiha  taku  sica  econ¬ 
pi  kta  e  inahniyan  inyankapi  ; 

19  Wayaatanin  ecinsniyan  woi- 
tonsni  ipohya,  qa  tuwe  hunka- 
wanjin  kiciyapi  iyakitedan  ki- 
cikigepi  oju  kin  he  nakun. 

20  Gins,  niyate  wahokonniciye 
cin  tanyan  yuha  wo,  qa  nihun 
toope  kin  ehpeye  sni  wo. 

21  Hena  ohinniyan  nicante  kin 
en  pahta  wo,  qa  nitahu  kin  en 
iyakaska  w'o. 

32  Hecen  mayani  eca  yus  ani- 
ye  kta  ece,  nistima  eca  awan- 
niyake  kta,  qa  tohan  yekta  eca 
oniciye  kta  ece. 

23  Woahope  kin  he  petijanjan 
qa  wicoope  kin  he  iyoyanpa,  qa 
iyopewicayapi  woonspe  kin  he 
wiconi  canku  kin  ee. 

24  He  winohinca  sica  etanhan 
awannihdake  kta,  winohinca 
oyate  tokeca  ceji  skuya  etan¬ 
han. 

25  He  owanyag  waste  esta  ni¬ 
cante  kin  ekta  kon  sni  wo  ;  qa 
istojuha  kin  on  ihnuhan  inicu 
kin. 

36  Witkowin  kin  wicasta  wan 


WICOWOYAKE  7. 


aguyapi  ciqadan  ekta  aye  ktk, 
qa  wawicihakapi  econsa  kin 
wicanagi  tekika  apasi  kta. 

27  Wicasta  wan  peta  ikpihnake 
cinhan  tawokoyake  kin  huiina- 
ge  kte  sni  he  ? 

28  Tnwe  petaga  amani  kinhan 
siha  kin  gu  kte  sni  he'? 

29  He  iyecen  tnwe  wicasta  to- 
keca  tawicu  kici  iwanke  cinhan  ; 
tnwe  ka^ta  he  yutan  kinhan  ta- 
ku  sica  iyahdeya. 

30  Tnwe  wotektehda  on  wo- 
yute  manun  qa  wipiiciya  esta 
nina  sicedakapi  sni ; 

31  Tuka  iyeyapi  kinhan  sako- 
win  akihde  wicakicu  kta  ;  ti  kin 
ohna  taku  yuke  cin  owasin  esta 
wicaqu  kta. 

32  Tuka  tnwe  wawicihaliapi 
winohinca  wan  kici  econ  kin  he 
cante  wanica,  tnwe  hecon  kin¬ 
han  nagi  kin  ihang  kiya. 

33  He  apapi  kta,  qa  istenyapi 
kta,qa  wowistece  kin  he  kajujupi 
kte  sni. 

34  Wowinawizi  he  wicasta  to- 
canteptanye  kin  ee,  tohan  to- 
kicon  kinhan  wawitonpe  kte 
^ni. 

35  Wokajuju  tanka  esta  ihakta 
kte  sni,  taku  ota  yaqu  esta  iyo- 
kipi  kte  sni. 


nipatan  kta,  wihomniwin  i  sku- 
ya  kin  etanhan. 

6  Wati  owanyeye  kin  hetanhan 
can  ipuskica  ohna  aowakasin 
qehan  ; 

7  Wacintonpi  ^i  wicehna  ewa- 
tonwan,  cincapi  ehna  koskadan 
cante  nica  iyewaya ; 

8  Witkowin  oise  tawa  kin  iki- 
yedan  mani,  canku  wan  ti  kin 
iyahde  kin  he  ohna  ya  ; 

9  Anpetu  owihanketa  ktayetu, 
hanyetu  otpaza  he  ehan  ; 

10  Unkan  inyun  winohinca  kin 
he  itkokipa,  witkowin  ,wan  iye¬ 
cen  ihduze  ca  cante  kin  naki- 
hbe. 

11  Owanji  yanke  sni  qa  wica- 
kihna,  siha  kin  tipi  tawa  ohna 
yakonpi  ^ni. 

12  Tuktekten  tiyopa  ekta,  tu- 
ktekten  canku  kin  ohna,  qa  oise 
owasin  iki3^edan  wicahmonka. 

13  He  yuze  ca  i  iputake  ca  wa- 
ditagya  heciya, 

14  Wopida  wosnapi  mduha, 
nakaha  hanmdepi  wahdustan  ; 

15  Heon  itkocicipe  kta  e  tan- 
kan  wahinawape  ;  niite  kin  wan- 
ciyake  kte  hinca  qa  wanna  iye- 
ciye. 

16  Ohewahde  kin  sina  owin^ 
waya  ;  Egupton  wipatapi  on 
apahdan  waton  ; 

17  Mitowinja  kin  mura,  cansin 
qa  canhasa  okahtan  waya. 

18  Ito  unhde  ca  iyokipi  kiciya 
imnaunkiciye  kte  :  Hanyetu 
osan  wastekicidaya  unkiciyu- 
skin  kte  ; 

19  Wicasta  kin  tin  yanke  sni, 
tehan  icimani  iyaya ; 

20  Mazaska  ojutonpi  nape  ohna 
icu,  wi  mibe  kin  anpetu  kin  he 
en  hdi  kta  ce. 

21  Wicoie  skuya  ota  on  he  ya- 
homni,  iha  skuya  on  yaptanye 
ya. 

22  Unkan  ihnuhanna  ihakamya 

1  Micinksi,  raioie  kinyuhawo, 
qa  mitawoahope  kin  niye  enici- 
hnaka  wo. 

2  Mitawoahope  niista  su  kin 
iyecen  yuha  wo,  qa  mitoope  kin, 
hecen  yani  kta  ; 

3  Hena  ninapsukaza  en  apahta 
wo,  qa  nicante  ojuha  kin  akan 
owa  wo. 

4  Wicoksape  kin,  Nis  tanke 
ciya  eciya  wo,  qa  wookahnige, 
Mitakuye  caje  yata  wo. 

5  Hecen  witkowin  kin  etanhan 


WICOIE 

mani,  tatanka  wan  tutken  patapi 
kta  ekta  ye  cin  he  iyecen,  qa 
tahinca  hmunkapi  kin  en  inyan- 
ke  cin  he  iyecen. 

23  Ecen  wanhinkpe  wan  pi 
kin  ipahdan  iheyapi ;  zitkadan 
wan  hmunkapi  en  kinyan  iyo- 
pta,  qa  on  te  kta  sdotkiye  sni  he 
iyecen. 

24  Heon  micinca  anamagoptan- 
po,  qa  wicoie  mii  kin  ie  cin  awa- 
cinpo. 

25  Ihnuhan  nicante  kin  wino- 
liinca  kin  he  oye  kin  en  nihdu- 
homni  kinhan,  tacanku  kin  ohna 
onuniye  sni  wo. 

26  Wicota  capapi  makata  ehpe- 
wicaya,  wicakte  kin  hena  owa- 
sin  wasakapi. 

27  Ti  kin  he  Hades  canku  iya- 
hde  kin  hee,  wiconte  temahen- 
tuya  ohna  iyaye  wicaya. 

/ 

WICOWOYAKE  8. 

1  Awicakehan  woksape  kin  wa- 
ieyanpaha,  qa  wookahnige  kin 
hoyeya  ece. 

2  Paha  hinca  akan  najin,  can¬ 
ku  icipawega  ohna. 

3  Tiyopa  icahda,  otonwe  tiyopa 
en,  tukten  tiyopa  ohna  hiyupi 
ekta  wicakipan, 

4  Ihopo,  wicasta  cicipanpi  qa 
Adam  cinca  kin  hoyeciciyapi  ce. 

5  Tona  wacinnitonpi  ^ni  kin 
wowayupike  onspeiciciyapo,  qa 
winitkotkopika  cante  kiksapa- 
po. 

6  Anagoptanpo,  qa  iha  wahdu- 
kawa  ca  taku  owotanna  epe  kta. 

7  Micaka  kin  wowicake  eye 
kta,  qa  wowicasta  sni  miiha  kin 
wahte  da  sni. 

8  Mii  kin  etanhan  wicoie  kin 
owasin  ecetupi,  hena  en  taku- 
dan  ^kope  ^ni  qa  pemni  sni. 

9  Wicasta  wiyukcan  kin  hena 
owasin  mdeza  e  iyeya,  tuwe  wo- 

sdonye  akite  cinhan  hena  owo¬ 
tanna  e  iyeye  kta. 

10  Mazaska  hee  sni,  tuka  wa- 
onspeciciyapi  kin  he  icupo,  qa 
mazaskazi  hinca  hee  sni  tuka 
wosdonye  kin  he  kahnigapo. 

11  Woksape  kin  he  inyan  tehi- 
hika  kin  sam  iyeya  tehika,  qa  ta¬ 
ku  kasta  iyowicakipi  owasin  he 
iyowaja  sni. 

12  Woksape  he  miye,  qa  iyo- 
tan  wamdupika  ;  taku  wayupika 
sdonyapi  kin  hena  owasin  iye- 
waya  ce. 

13  Tona  .Tehowa  kokipapi  kin 
hena  wicohan  sica  ^icedakapi ; 
wahanicidapi,  watanka  icidapi, 
sicaya  opiiciyapi,  qa  wicai  pe¬ 
mni  kin  hena  ^ice  wadaka. 

14  Wahokonwicakiyapi  wico- 
ni  ko  hena  mitawa,  wokcan  kin 
he  miye,  wowasake  he  mitawa. 

15  Miye  eciyatanhan  wicasta 
yatapi  wawidakapi,  qa  itancanpi 
taku  owotanna  wakiconzapi  ece. 

16  Miye  eciyatanhan  itancanpi 
oyate  yuhapi,  qa  tona  maka 
akan  wayacopi  itancanyan  unpi. 

17  Tona  waste  madapi  kin  he¬ 
na  waste  wadaka,  qa  tona  han- 
hanna  hin  amakitapi  kinhan  iye- 
mayanpi  kta. 

18  Woyuha  ota  qa  wowitan 
miciyukan,  woicihde  suta  qa 
wokiconze. 

19  Mazaskazi  ecedan  hin  esta 
mitawaskuyeca  kin  he  iyotan, 
qa  mazaska  kahnigapi  esta  taku 
icahwaye  cin  hee  iyotan  waste. 

20  Wicoowotanna  canku  ohna 
mani  wicawaya,  wokiconze  oye 
kin  cokaya  ohna. 

21  Hecen  tona  wa^te  madapi 
kin  hena  taku  hohosni  tawayapi 
kta,  qa  wopiye  tawapi  ojudan 
wicawakiye  kta. 

22  Jehowa  tohan  tokaheya  ma- 
yuhe  ciqon,  takudan  icahye  ^ni 
he  itokam  kici  waun. 


WICOWOYAKE  9. 


23  Otokahe  wanin  ehantanhan 
sdamayanpi,  otokahe  ekta  maka 
kin  itokain. 

24  Osbe  wanica  hehan  maton- 
pi,  wakoniya  mini  ojudan  itokam 
icahmayanpi ; 

25  He  imnija  kin  sutaya  ehde- 
pi  sni,  qa  paha  kin  itokam  icah- 
mayanpi ; 

26  Maga  qa  tinta  qa  maka  mdu 
paha  kin  kage  sni  itokam ; 

27  Mahpiya  ehnake  cehan  en 
waun ;  osbe  akan  wohmihbe 
ehde  he  ehan. 

28  Wankantanhan  mahpiya  ^o- 
ka  otke  ya ;  osbe  kin  etanhan 
wakoniya  yustan  he  ehan  ; 

29  Miniwanca  kin  toope  qu,  qa 
mini  kin  huta  kin  sanpa  ye  kte 
sni  konze  cehan,  maka  kin  sicu 
kin  yasuta  qehan  ; 

30  He  ehan  ikiyedan  manka, 
kici  icahmayanpi,  anpetu  oto- 
iyohi  toiyokipi  kin  he  miye,  qa 
ohinniyan  itokam  wimduskin. 

31  Wicasta  cincapi  om  imdu- 
6kin,  qa  maka  ounyanpi  kin  he 
iyomakipi. 

32  He  etanhan  dehan  micinca 
anamagoptanpo.  Tona  mitacan- 
ku  opapi  kinhan  hena  pidaiciyapi. 

33  Woonspe  kin  nahonpo,  qa 
ihduksapapo,  ihnuhan  he  ehpe- 
yayapi  kin. 

34  Wicasta  tuwe  anamagoptan 
anpetu  owasin  mitatiyopa  awan- 
yake  ca  tiyopa  icahda  najin  kin 
he  wopida. 

35  Tuwe  iyemaye  cin  he  wi- 
coni  iyeya,  qa  Jehowa  en  wo- 
iyokipi  aihdutan. 

36  Tuwe  miye  en  wahtani  kin 
he  nagi  kin  kiunniyan,  tona  sice 
madapike  cin  hena  wiconte  wa¬ 
ste  dakapi  ece. 

WICOWOYAKE  9. 

1  W’oksape  tipi  tawa  wanna 


kage  ca  inyan  sakowin  oahe  kin 
hdakan  : 

2  Tado  wanna  kpata,  minisa 
kin  icicahi,  qa  wahna  wotapi 
kin  ekihde. 

3  W^ikoska  tawa  kin  ye  wicasi, 
wicoie  wakan  otonwe  ohna  he 
ipa  kin  akan  pan  yanka. 

4  Tuwe  wacintonsni  deci  u 
wo,  cante  nicapi  kin  hewicakiya, 

5  Kuwapo,  aguyapi  mitawa  e- 
tanhan  yutapo,  qa  minisa  wiye- 
ya  ewehde  kin  etanhan yatkanpo. 

6  Wicowitkotko  kin  ehpeyapo, 
hecen  yanipi  kta ;  qa  wokcan 
canku  kin  ohna  manipo. 

7  Tuwe  waonca  wahokonkiye 
cin  he  wowistece  iyahdeiciya, 
qa  tuwe  wicasta  sica  iyopeye 
cin  he  ihdusape  kta. 

8  W^icasta  waonca  ihnuhan 
iyopeyaye  cin,  sice  nidake  kta 
naceca ;  tuka  wicasta  ksapa  he 
iyopeya  wo,  hecen  waste  ni¬ 
dake  kta. 

9  Wicasta  ksape  cin  waonspe- 
kiya  wo,  hecen  sanpa  ksape  kta  ; 
wicasta  owotanna  wosdonye  qu 
wo,  he  icu  kta. 

10  Woksape  otokaheya  kin  he 
Jehowa  kokipapi  kin  ee,  qa  ta- 
ku  wakan  sdonyapi  kin  wokcan 
itancan  kin  hee. 

11  Miye  on  anpetu  nitawa  ni- 
ciyuotapi  kta ;  nakun  wiconi 
omaka  yuhe  ciciye  kta. 

12  Yaksape  cinhan  nitoksape 
taku  aicage  cin  he  nitawa  kta, 
qa  waonyace  cinhan  nisnana  si- 
tkihda  niciye  kta. 

13  Winohinca  witkotkoka  kin 
he  iwakan,  wacintonsni  qa  taku- 
dan  sdonye  sni. 

14  lye  ti  tiyopa  kin  icahda  iyo- 
tanka,  otonwe  pajodan  ohna  can- 
akanyotankapi  akan. 

15  Ahiyayapi  kin  wicakipan, 
canku  katinyan  omanipi  kin  he¬ 
na  ; 

16  Tuwe  wacinton  sni  kinhan, 
kuwa  wo,  eciya,  qa  tona  canto 
nicapi  hewicakiya, 

17  Mini  manonpi  kin  he  skuya 
ce,  qa  aguyapi  nahmana  yntapi 
kin  he  wiciyokipi  ce,  eya. 

18  Tuka  hen  wicanagi  yakon- 
pi,  tona  wicakico  Hades  osmaka 
kin  ohinhpayapi  wicasta  kin 
sdonye  sni. 

WICOWOYAKE  10. 

1  Wicoie  wakan  Salomon  ta- 
wa.  Hoksiyopa  ksapa  eca  atku- 
ku  iyuskin  kiya  ece  ;  tuka  ho¬ 
ksiyopa  witkotkoke  cin  he  hunku 
kin  iyokisinya. 

2  Wicolian  ^ica  on  mazaska 
mnayanpi  kin  owicakiyapi  sni ; 
tuka  wicoowotanna  wiconte  e- 
tanhan  waehdaku. 

3  .Tehowa  wicasta  owotanna 
nagi  kin  akihan  ye  kte  sni,  tuka 
wicasta  sica  taku  cinpi  ehpe- 
wicakiciya  ece. 

4  Tuwe  nape  kuje  cinhan  ihdu- 
wahpanica,  tuka  wicanape  mini- 
heca  kin  he  wijinwicaya  ece. 

5  Tuwe  mdoketu  eca  wamna- 
yan  ece  kin  he  hoksiyopa  wayu- 
pika,  tuka  tuwe  wamnayanpi 
icunhan  istinbe  cin  he  hoksiyo¬ 
pa  wawistenya  ece. 

6  Wicasta  owotanna  pa  kin 
yawastepi,  tuka  wowdstece  wi¬ 
casta  sica  i  kin  aohdute  ye  kta. 

7  Wdcasta  owotanna  kiksuyapi 
kin  yawastepi  kta,  tuka  wicasta 
sica  caje  kin  kuke  kta. 

8  Tuwe  cante  ksape  cin  he 
wahokonkiyapi  icu  kta,  tuka  tu¬ 
we  iha  witkotkoke  cin  he  wan- 
kahe  kta. 

9  Tuwe  wohnaye  wanin  mani 
kinhan  okope  codan  mani  kta  ; 
tuka  tuwe  canku  kin  hdupemni 
kin  he  sdonyapi  kta. 

10  Tuwe  ista  kin  on  wiyute 

cin  he  woiyokisice  icahya,  qa 
tuwe  iha  witkotkoke  cin  he  hi- 
cahe  kta. 

11  Wicasta  owotanna  i  kin  wi- 
coni  minihdoka  kin  hee,  tuka 
wicowohitike  kin  wicasta  sica 
ipi  kin  akahpe  kta. 

12  Wosicedake  kin  wicakigepi 
kaga,  tuka  wowastedake  kin  he 
woalitani  owasin  akahpa. 

13  Wicasta  wiyukcari  iha  kin 
ohna  woksape  iyeyapi  kta,  tuka 
wicasta  cante  nice  cin  nite  ekta 
cansakadan  kta. 

14  Wicasta  ksape  cin  hena 
woksape  nakilimanpi,  tuka  tuwe 
witkotkoka  i  kin  ecadan  inihan 
kta. 

15  Wicasta  w'awokihika  towi- 
jice  kin  conkaske  suta  kin  hda- 
wa,  tuka  wowahpanice  wicasta 
onsika  yusinye  wicaya. 

16  Wicasta  owotanna  kin  wi- 
coni  iyuwin  yapi,  tuka  wicasta 
sica  woalitani  icahyapi  ece. 

17  Tuwe  woonspe  hduhe  cin 
he  canku  wiconi  iyahde  kin  he 
opa  ;  tuka  tuwe  wahokonkiyapi 
awakicin  sni  kinhan  nuni. 

18  Tuwe  iha  itonni  sni  on  wo- 

IL 

canniye  anakihbe,  ca  tuwe  wo- 
wistece  yaotanin  kin  is  eya  wi¬ 
tkotkoka. 

19  Tuwe  wicoie  ota  ie  cin  wa- 
htani,  tuka  tuwe  iha  nina  hduhe 
cin  he  llsapa. 

20  Wicasta  ohan  owotanna 
cante  kin  he  mazaska  kahniga- 
pi,  wicasta  sica  cante  kin  he 
taku  sni. 

21  Wicasta  owotanna  iha  kin 
wicasta  won  wicaya  ece,  tuka 
wicasta  witkotkopi  kin  cante 
nicapi  on  tapi  kta. 

22  .Tehowa  toyawaste  kin  wa- 
wijinya  kin  hee,  qa  iyahna  woi- 
3mkisica  opeye  sni. 

23  Taku  sica  econpi  kin  wica¬ 
sta  witkotko  imagaga  iciyapi, 

tuka  wicasta  wiyukcan  woksa- 
pe  opa. 

24  Wicasta  sica  taku  ikope  cin 
he  akipe  kta,  qa  wicasta  owo- 
tanna  taku  cinkiuhe  kicupikta. 

25  Tate  iyumni  ahiyaya  eca 
wicasta  sica  en  un  kte  sni ;  tuka 
wicasta  owotanna  oahe  kin  owi- 
hanke  wanica. 

26  Hastanhanka  toto  wicahi 
kiuniyan,  qa  sota  wicista  kin 
en  he  iyecen  wicasta  kuja  tona 
yesipi  kin  en. 

27  Jehowa  kokipapi  kin  he  an- 
petu  wicakiciyuota^  tuka  wica¬ 
sta  ^ica  oinaka  tawapi  kin  wi- 
cakiciyuptecedanpi  kta, 

28  Wicasta  owotanna  wowiyu- 
skin  apepi,  tuka  wicasta  sica  ta¬ 
ku  apepi  awihnuni  kta. 

29  Jehowa  tacanku  kin  wicasta 
waste  wasag  wicaya  ece,  tuka 
wicasta  sica  yusinyewicaya. 

30  Wicasta  owotanna  ohinni- 
yan  yuhohopi  kte  sni,  tuka  wi¬ 
casta  sica  maka  kin  ounyanpi 
kte  sni. 

31  Wicasta  owotanna  i  kin 
woksape  hinanpe  ya,  tuka  wope- 
mni  ceji  kin  baspapi  kta. 

32  Wicasta  owotanna  iha  kin 
taku  wiciyokipi  sdonya,  tuka 
wicasta  sica  ipi  kin  wicoskiske. 

WICOWOYAKE  11. 

1  Wohnayan  tke  utapi  kin  he 
Jehowa  wahtedasni,  tuka  tke 
utapi  ecetu  kin  he  Jehowa  toi- 
yokipi  ee. 

2  Tohan  wahanicidapi  hi  kin- 
kan  wowistece  he  nakun  u  ece, 
tuka  woksape  onsihanpi  kin  wi- 
cayukan. 

3  Wicasta  waste  towastepi  kin 
awicaye  kta,  qa  wicasta  sica 
topemnipi  kin  ihang  wicaye  kta. 

4  Wocanniye  anpetu  ehan  wo- 
yuha  takudan  okihi  sni,  tuka 

wicoowotanna  wiconte  etanhan 
waehdaku. 

5  Wicasta  waste  toowotanna 
kin  canku  wicakiciyumdaye  kte, 
qa  wicasta  sica  tohan  sicapi  kin 
on  hicahanpi  kta. 

6  Wicasta  ecetupi  kin  toowo- 
tanpi  kin  wicakiyuska  ece,  tuka 
wicasta  wakonsa  tawohnayanpi 
kin  wicahmunka. 

7  Tohan  wicasta  sica  te  cin- 
han  taku  cin  qon  awihnuni  kta, 
qa  taku  wicasta  ohan  sica  apepi 
atakuni  sni  ece. 

8  Wicasta  owotanna  woiyoki- 
sice  etanhan  inapa,  qa  wicasta 
sica  wan  he  en  hiyu. 

9  Wicasta  wahnayan  iye  i  kin 
on  takodaku  ihangya,  tuka  wi¬ 
casta  owotanna  tosdonyepi  kin 
he  ewicahdaku. 

10  Wicasta  owotanna  tanyan 
unpi  kinhan  otonwe  kin  iyuskin, 
qa  wicasta  sica  awihnunipi  eca 
wiyuskinyan  dowanpi  ece. 

11  Wicasta  ecetupi  yawastepi 
kin  he  otonwe  kin  yawankan- 
tuya,  tuka  wicasta  sica  ipi  kin 
he  yajuju. 

12  Tuwe  takodaku  wahtedasni 
kin  he  cante  nica,  tuka  wooka- 
hnige  wicasta  kin  inina  yanka. 

13  Waaiesa  kin  taku  nahmana 
oyakapi  kin  he  yaotanin,  tuka 
tona  woniya  wacinyepica  kin 
hena  wicoie  anahmanpi  ece. 

14  Tukten  wahokonkiyapi  wa- 
nice  cin  hen  oyate  wankahe  kta, 
tuka  wiyukcanpi  ota  on  etanhan 
wicani. 

15  Tuwe  wicasta  tokeca  taku 
icazo  kicicajuju  kta  keye  cinhan 
kiunni  kta,  tuka  tuwe  he  weci- 
cajuju  kta  eye  kapin  kin  he  wa¬ 
cinyepica. 

16  Winohinca  waste  wowitan 
yuhe  kta,  qa  wicasta  wasaka  wo- 
yuha  patanpi  ece. 

17  Wicasta  wacantkiva  iye  na- 

gi  tanyan  ecakicon  ;  tuka  tuwe 
waonsida  sni  kin  he  iye  cehpi 
kin  kiunni. 

18  Wicasta  sica  wohnaye  wo- 
htani  econpi ;  tuka  tuwe  woo- 
wotanna  oju  kin  iyuwin  wicaka 
yuhe  kta. 

19  He  iyecen  wicoowotanna  on 
wicani,  qa  tuwe  wicohan  sica 
ope  cinhan  teiciya. 

20  Tona  cante  pemniyan  unpi 
kin  hen  a  Jehowa  wowahtedasni, 
tuka  tona  tacanku  ecetupi  kin 
hena  iyokipi  yapi. 

21  Wicanape  tokan  nape  ekta 
yekiyapi  esta  wicasta  sica  sitki- 
hdayapi  kta;  tuka  wicasta  owo- 
tanna  cincupi  kin  he  inape  kta. 

22  Winohinca  owanyag  waste 
tuka  wdksape  nice  cin  he  ma- 
zaska  oinna  kukuse  pasu  kin 
ohna  kin  he  iyececa. 

23  Wicasta  owotanna  taku  wa¬ 
ste  heceedan  cinpi,  tuka  wica¬ 
sta  sica  Avocanniye  apepi. 

24  Wanji  wakadada  esta  sanpa 
mnayan,  qa  wanji  taku  owotan¬ 
na  isanpa  tehinda  esta  ihduwa- 
hpanica. 

25  Wicanagi  wayawaste  kin 
he  cepe  kta,  qa  tuwe  waamni- 
mni  kinhan  amnimnipi  kta. 

26  Tuwe  wamnaheza  tehinda 
kin  he  oyate  kin  yasicapi  kta, 
tuka  tuwe  he  iyopeye  cinhan 
woyawaste  pa  akan  un  kta. 

27  Tuwe  wowaste  nina  akite 
cinhan  woiyokipi  iyeye  kta,  qa 
tuwe  taku  sica  ode  kinhan  he 
iyohi  kta. 

28  Tuwe  towijice  kin  wacinki- 
ye  cinhan  hicahe  kta,  tuka  wi¬ 
casta  owotanna  canwapa  iye¬ 
cen  tanyan  icagapi  kta. 

29  Tuwe  iye  ti  kin  iyokisinye 
cinhan  tateyanpa  ekicihnakapi 
kta,  qa  tona  witkotkokapi  kin  he¬ 
na,  tuwe  ksape  cin  wowidagwi- 
caye  kta. 

30  Wicasta  owotanna  taku 
icahye  cin  he  can  wiconi  kin  ee, 
qa  tuwe  wicanagi  ohiwicaye  cin 
he  wicasta  ksapa. 

31  Wicasta  owotanna  maka 
akan  iyuwin  yuhe  kta,  hecinhan 
wicasta  sica  qa  wahtanisa  isan¬ 
pa  hececapi  kta. 

WICOWOYAKE  12. 

1  Tuwe  wahokonkiyapi  waste 
dake  cinhan  wosdonye  waste 
daka  qa  tuwe  iyopekiyapi  kin 
sice  daka  he  witkotkoka. 

2  Jehowa  wicasta  waste  can- 
tekiya,  tuka  tuwe  taku  sica  awa- 
cin  kin  he  yaco  kta. 

3  Wicasta  wicohan  sica  eciya- 
tanhan  sutaya  he  kte  ^ni,  tuka 
wicasta  owotanna  hutkan  tawa- 
pi  kin  hohodan  kte  sni. 

4  Tuwe  hihnaku  istenkiye  cin 
he  huhu  owasin  kuke  kiya  iye¬ 
ceca,  tuka  winohinca  ksapa  wan 
hihnaku  watesdake  tawa  kin 
hee. 

5  Wicasta  owotanna  cante  oze- 
pi  kin  hena  ecetupi,  tuka  wica¬ 
sta  sica  wahokonkiyapi  kin  he 
wohnaye. 

6  Tona  sica  oiepi  on  wicawe 
hmunkapi,  tuka  wicasta  owotan¬ 
na  i  tawapi  ewicayakupi  kta. 

7  Wicasta  sica  kawankapi  qa 
en  unpi  sni,  tuka  wicasta  owo¬ 
tanna  tipi  kin  sutaya  he  kta. 

8  Wicasta  token  ksapa  he  iye¬ 
cen  yatanpi  kta,  qa  tuwe  cante 
peinni  kin  woihaktapi  sni  un  kta. 

9  Tuwe  ihaktapi  sni  esta  ooki- 
ye  wan  yuhe  cinhan  tuwe  ihdu- 
onihan  qa  aguyapi  codan  un  kin 
he  isanpa  tanyan  un  ece. 

10  Wicasta  owotanna  kin  ta- 
woteca  ni  un  kin  en  ewacin  ece, 
tuka  wicasta  sica  wawacinkta 
yuzapi  kin  he  wohitika. 

I  11  Tuwe  tamaga  kicanye  cin 

he  aguyapi  imnaiciye  kta,  tuka 
tuwe  takusnisni  kuwa  kin  he 
cante  waniea. 

12  Wicasta  sica  kin  sicapi  con- 
kaske  tawapi  cin  ece,  tuka  tona 
owotanna  hutkan  tawapi  kin  ta- 
ku  icahya. 

13  Iha  itonpi  sni  kin  on  sicaya 
wicahmunkapi,  tuka  wicasta  o- 
wotanna  wokakije  etanhan  inan- 
pe  kta. 

14  Wicasta  i  waskuyeca  tawa 
kin  he  etanhan  taku  waste  on 
imnapi  kta,  qa  taku  iye  nape  ka- 
ge  cin  he  kicupi  kta. 

15  Wicasta  witkotko  canku 
tawa  kin  he  owotanna  kecin, 
tuka  tuwe  wahokonkiyapi  ana- 
goptan  kin  he  ksapa. 

16  Wicasta  witkotko  tocanni- 
ye  kin  ecadan  hdutanin,  tuka 
wicasta  wayupika  istenyapi  kin 
ahdahpa. 

17  Tuwe  wowicake  ie  cinhan 
taku  owotanna  yaotanin,  tuka 
wayaatanin  itonsni  kin  he  wo- 
hnaye. 

18  Wicasta  wan  isan  cawicape 
iyecen  ia,  tuka  tona  ksapa  cejipi 
kin  he  wookizi. 

19  Wowicake  iha  kin  he  ohin- 
niyan  suta  kta,  tuka  ceji  itonsni 
kin  he  askayedan. 

20  Tona  taku  sica  awacinpi 
cantepi  kin  ohna  wohnaye  yu- 
kan,  tuka  wookiye  wahokonki¬ 
yapi  kin  hena  wowiyuskin. 

21  Wicasta  owotanna  takudan 
sica  iyahde  sni  unpi  kta,  tuka 
tona  sicapi  kin  hena  taku  sica 
ojupidan. 

22  Wlcaiha  itonpisni  kin  Jeho- 
wa  wahtedasni,  tuka  tona  ecetu 
ohanyanpi  kin  hena  toiyokipi  kin 
ee. 

23  Wicasta  ksapa  wosdonye 
ahdahpa,  tuka  tona  witkotkoka 
cantepi  kin  wacintonpi  sni  ie- 
yanpaha. 


24  Wicanape  miniheca  kin  he 
wawidake  kta,  tuka  wicasta  ku- 
je  cin  he  wowidake  yapi  kta. 

25  Woiyokisice  wicasta  cante 
mahen  he  patusya,  tuka  wicoie 
waste  wan  he  iyuskin  ya. 

26  Wicasta  owotanna  kin  ta- 
wasitku  kin  kapeya,  tuka  wica¬ 
sta  sica  tacankupi  kin  wicahna- 
yan. 

27  Wicasta  kuja  taku  ihni  kin 
he  pasnu  ^ni,  tuka  wicasta  mini¬ 
heca  woyuha  tawa  kin  he  tehika. 

28  Wicoowotanna  canku  kin 
ohna  wiconi,  qa  oye  canku  kin 
ohna  wiconte  waniea. 

WICOWOYAKE  13. 

1  Hoksidan  ksape  cin  he  atku- 
ku  wahokonkiya  nahon,  tuka 
waoncesa  iyopekiyapi  esta  na¬ 
hon  sni. 

2  Wicasta  wan  i  kin  taku  icah- 
ye  cin  etanhan  taku  waste  yu- 
te  kta,  tuka  tona  pemniyan 
ohanye  cin  nagipi  kin  wicowohi- 
tike  yutapi  kta. 

3  Tuwe  i  kin  awanhdake  cin 
he  nagi  kin  kpatan,  tuka  tuwe 
iha  kin  hdugaga  woiyokisica  yu- 
he  kta. 

4  Wicasta  kuja  nagi  kin  taku 
cin  tuka  waniea  ;  tuka  tona  mi¬ 
niheca  nagipi  cepapi  kta. 

5  Wicasta  owotanna  wicoie 
wicake  sni  sice  daka,  tuka  wica¬ 
sta  sica  honwin  qa  istece  kta. 

6  Wicoowotanna  tona  ecetupi 
kin  wicapatan,  qa  wicohan  sica 
kin  wahtanipisa  nawicahnaye 
kta. 

7  Wanji  ihdawijica  tuka  taku¬ 
dan  yuhe  sni,  qa  wanji  ihdawa- 
hpanica  esta  woyuha  ota  ton, 

8  Wicasta  wan  toni  kin  opeki- 
ton  kta  e  towijice  kin  iyopeki- 
ya,  tuka  wicasta  sica  iyopeyapi 
nahon  sni. 

9  Wicasta  owotanna  toiyoyan- 
pa  kin  wiyuskin  kiya,  tuka  wi¬ 
casta  sica  petijanjan  tawapi  kin 
bowicakisnipi  kta. 

10  Wabanicidapi  kin  hecedan 
waakinicapi  kaga,  tuka  tuwe 
wahokonkiyapi  nabon  kin  he 
ksapa. 

11  Wicahnayanpi  kin  eciyatan- 
han  woyuha  kin  he  wanistina 
aye  kta,  tuka  tuwe  iye  nape  kin 
on  kamna  kin  he  hduota  kta. 

12  Woape  kin  yutehanpi  kin 
cante  kin  iyokisin  ya,  tuka  taku 
cinpi  kin  iyohipi  kin  he  wiconi 
can  kin  he  iyececa. 

13  Tuwe  wicoie  kin  ihakta  sni 
kin  ihang  iciye  kta,  tuka  tuwe 
woahope  kin  ikope  cin  iyuwin 
yuhe  kta. 

14  Wicasta  ksapa  toope  kin  he 
wiconi  wakoniya  kin  heca,  on 
wiconte  wihmunke  yuiyokapi. 

15  Tawacin  waste  kin  wicoi- 
yokipi  icabya,  tuka  tona  wabte- 
dasniyan  obanyanpi  kin  canku 
tawapi  kin  he  tebika. 

16  Wicasta  ksapa  otoiyohi  wo- 
sdonye  on  taku  econ,  tuka  tuwe 
wacintonsni  towitkotkoke  cin 
hduotanin. 

17  Wahosiya  sica  taku  sica 
ohinbpaya  ece,  tuka  wahosiya 
wicake  cin  he  wookizi. 

18  Tuwe  woonspe  ebpekiye 
cinhan  wowabpanica  wowistece 
iyahna  icicaga,  tuka  tuwe  iyope- 
kiyapi  awacin  kin  he  kinihanpi 
kta. 

19  Taku  cinpi  kin  iyohipi  kin- 
han  wicanagi  kin  iyokipi,  tuka 
wicoban  sica  ayustanpi  kin  he 
wicasta  witkotkopi  wabtedapi 
sni. 

20  Tuwe  wicasta  ksapa  om 
mani  kinhan  ksape  kta,  tuka  tu¬ 
we  wicasta  witkotkoke  koda 
wicaye  cinhan  hee  ihang  yapi 
kta. 

21  Taku  sica  wabtanipisa  wi- 
capasi,  tuka  tona  owotanna  taku 
waste  wicakicupi  kta. 

22  Wabtanisa  woyuha  tawa  kin 
wicasta  owotanna  wicakicihna- 
kapi,  qa  wicasta  “waste  cinhintku 
cincapi  kin  woyuha  tawa  wi- 
cakiye  kta. 

23  Wicasta  wabpanica  mabki- 
canyanpi  on  woyute  ota  icaga, 
tuka  owotanna  obanyanpi  sni  on 
apa  awihnuni. 

24  Tuwe  wicapsinte  tpatan  kin 
he  cinhintku  sice  kidaka,  tuka 
tuwe  he  waste  kidake  cin  he 
kohanna  iyopekiya. 

25  Wicasta  owotanna  nagi  kin 
imnahan  wota  ece,  tuka  wica¬ 
sta  sica  tezipi  kin  akibanpi  kta. 

WICOWOYAKE  14. 

1  Winobinca  ksape  cin  otoiyo¬ 
hi  tipi  icicaga  ece  ;  tuka  witko¬ 
tkoke  cin  he  iye  nape  kin  on  ti 
kin  hdujuju. 

2  Tuwe  iye  toecetu  kin  omani 
kin  he  Jehowa  kokipa,  tuka  tu¬ 
we  canku  kin  hdupemni  kin  he 
ihakta  sni. 

3  Wicasta  witkotko  ipi  kin 
ohna  wabanicidapi  sagye  yukan, 
tuka  tona  ksapapi  ihapi  kin  wi- 
cahduhapi. 

4  Tukten  tatanka  wanica  hen 
aguyapi  tipi  takudan  ohnaka  sni, 
qa  oicage  ota  kin  he  tatanka 
wasake  cin  he  eciyatanhan  u 
ce. 

5  Wayaatanin  wicake  cin  he 
itonsni  wanice  kta,  tuka  wayaa¬ 
tanin  ecinsniyan  kin  he  woiton- 
sni  ipobya. 

6  Waoncesa  woksape  akita 
esta  he  iyeye  sni,  tuka  tuwe  wo- 
okabnige  cin  he  wosdonye  wa- 
sakadan  iyeya. 

7  Wicasta  witkotkoka  itokapa- 
tanhan  ya  wo,  qa  nakun  tuwe 

woksape  iha  yuhe  sni  sdonyaye 
cinhan. 

8  Wicasta  wayupika  toksape 
kin  he  tacanku  kin  iyukcan,  tu- 
ka  wicasta  witkotko  towitkotko- 
pike  cin  he  wohnaye. 

9  Wicasta  witkotkopi  kin  woa- 
htani  iliahayapi,  tuka  toiia  ece- 
tupi  kin  ehna  wacantkiyapi  yu- 
kan. 

10  Wicacante  nagi  kin  toiyoki- 
sice  cin  sdotkiya,  qa  towiyuskin 
en  tokan  icicahiye  sni. 

11  Wicasta  sica  tipi  kin  kawan- 
kapi  kta,  tuka  wicasta  ecetupi 
tawakeyapi  icage  kta. 

12  Canku  wanji  ecetu  seca  wi¬ 
casta  itokam,  tuka  he  iyohakam- 
ya  wiconte  iyahdeya. 

13  Nakun  tuktekten  ihahapi 
icunhan  cante  sicapi,  qa  wowi- 
yuskin  kin  he  ihanke  kin  ekta 
woiyokisica. 

14  Tuwe  cante  namni  kin  iye 
tacanku  kin  on  imna  kta,  qa  wi¬ 
casta  waste  iye  cante  oze  on  ipi 
kta. 

15  Tuwe  wacintonsni  kin  wi- 
coie  owasin  wicada,  tuka  wica¬ 
sta  wayupika  caehde  kin  iwan- 
hdaka. 

16  Wicasta  ksapa  kokipe  ca  ta- 
ku  sica  etanhan  ihduhomni  ece, 
tuka  wicasta  witkotkoke  cin  iyo- 
pta  iyaye  ca  waciniciya. 

17  Tuwe  wacinko  kinhan  wi- 
tkotkoya  ohanyan,  qa  tuwe  taku 
sica  cantiheye  cin  sice  dakapi 
kta. 

18  Tona  wacintonpi  sni  wo  wi¬ 
tkotko  kin  tawayapi,  tuka  wica¬ 
sta  ksapa  wosdonye  watesdag 
tonpi. 

19  Wicasta  sica  tona  wastepi 
wicitokam  patujapi,  qa  tona 
owotanna  tatiyopa  itokam. 

20  Kodawicaya  esta  wicasta 
wahpanica  kin  sicedakapi,  tuka 
wicota  wijica  wan  taku  yapi. 

21  Tuwe  takodaku  ihakta  sni 
kin  wahtani,  tuka  tuwe  tona 
onsika  onsiwicakida  yawastepi 
kta. 

22  Tona  taku  sica  kagapi  kin 
hena  nunipi,  tuka  tona  taku  wa¬ 
ste  kagapi  wacantkiyapi  wo- 
waonsida  ahna  tawayapi. 

23  Taku  kicanyanpi  kin  owasin 
on  taku  mnayanpi  ece,  tuka  wi- 
caiha  iapi  kin  wicayuwahpanica 
heceedan. 

24  Wicasta  ksapa  woyuha  ta- 
wapi  kin  he  watesdag  tonpi,  tu¬ 
ka  tona  wacintonpi  sni  towitko- 
tkopike  cin  he  wowitkotko. 

25  Wayaatanin  wicake  cin  he 
wicanagi  ewicayaku,  tuka  wa¬ 
yaatanin  wahnaye  cin  woiton- 
sni  ipohya. 

26  .lehowa  kokipapi  kin  en  wo- 
wacinye  suta  yukan,  qa  tuwe 
hecon  cinca  kin  hena  wowinape 
yuhapi  kta. 

27  Jehowa  kokipapi  kin  he  wi- 
coni  minihdoka  kin  hee,  on  wi¬ 
conte  wihmunke  kin  etanhan 
ihduspapi. 

28  Oyate  ihduotapi  eca  wicasta 
yatapi  kin  wowitan  yuha  ece, 
tuka  oyate  kin  wanistina  aye 
cinhan  atakuni  kte  sni  e  ikopa. 

29  Tuwe  tehan  canteptanye 
sni  kin  he  wiyukcan  tanka,  qa 
tuwe  wacinko  kin  he  towitko- 
tkoke  cin  hdutanin. 

30  Cante  zanika  cehpi  nikiya 
kin  hee,  tuka  winawizipi  kin  he 
wicahu  kin  yukuka  kin  hee. 

31  Tuwe  wicasta  onsika  wan 
sanpa  yuwahpanice  cin  he  tuwe 
he  icahye  cin  he  istenya,  tuka 
tuwe  he  ohoda  kin  he  wahpa- 
nicapi  kin  cante  wicakiya  ece. 

32  Wicasta  sice  cin  taku  sica 
en  napeyapi  kta,  tuka  wicasta 
owotanna  ta  esta  taku  wacinyan 
un. 

33  Woksape  kin  wicasta  wiyu- 

kcan  cante  kin  ohna  iyozi,  qa 
wicasta  witkotko  cokaya  kin 
sdonyapi  kta. 

34  Wicoowotanna  kin  he  oyate 
kin  wowitan  icahwicakiciye  cin 
ee,  tuka  woahfcani  kin  he  oyate 
wowistece  kin  ee. 

35  Ookiye  ksapa  kin  wicasta 
yatapi  toiyokipi  kin  hee,  tuka 
tuwe  wowistece  kage  cin  he 
canniye  kta. 

WICOWOYAKE  15. 

1  Hbayedan  waayupte  cin  he 
wowacinko  anapta,  tuka  wicoie 
tehike  cin  he  wocanteptanyan 
kaga. 

2  Wicasta  ksapa  cejipi  kin  wo- 
sdonye  yawaste,  tuka  wicasta 
witkotko  ipi  kin  wowitkotko  e- 
napeya. 

3  .Tehowa  ista  kin  owancaya 
wicasta  sica  wicasta  waste  ko 
owasin  iyohi  wicaya. 

4  Wicaceji  wawokizi  ye  cin  he 
can  wiconi  kin  iyececa,  tuka 
wicaceji  wayapemni  kin  wica- 
nagi  kin  he  yawega. 

6  Tuwe  witkotko  kin  he  atku- 
ku  wahokonkiye  cin  ihakta  sni, 
tuka  tuwe  iyopeyapi  iyowiniciye 
cin  he  ksapa. 

(  6  Wicasta  owotanna  ti  kin 

ohna  w'oyuha  tanka  yanka,  tuka 
wicasta  sica  taku  mnayanpi  kin 
en  woskiske  yukan. 

7  Tona  ksapa  ihapi  kin  wo- 
sdonye  kadadapi,  tuka  tona  wi¬ 
tkotko  cantepi  kin  hecetu  sni. 

8  Wicasta  sica  wosnapi  kin  he 
Jehowa  wowahteda  sni,  qa  wi¬ 
casta  ecetupi  kin  cekiyapi  kin 
he  iyokipi. 

9  Wicasta  sica  tacanku  kin  he 
Jehowa  wahtedasni,  qa  tuwe 
woowotanna  ope  cin  he  waste 
daka. 

10  Tuwe  canku  ehpeye  cin 

wahokonkiyapi  kin  iyokipi  sni, 
qa  tuwe  iyopekiyapi  sice  dake 
cin  he  te  kta. 

1 1  Jehowa  wicate  cin  nagipi  kin 
qa  tancan  atakunipi  sni  owasin 
wanyaka,  nakun  Adam  cinca 
cante  ozepi  kin  owasin. 

12  Waoncesa  wahokonkiyapi 
waste  dake  sni,  qa  wicasta  ksa- 
papi  kin  ekta  ye  kte  sni. 

13  Wicacante  wiyuskin  kin  he 
itohnake  waste  kaga,  tuka  cante 
wicasice  cin  on  wicoksape  kin 
kawanka. 

14  Wicacante  ksape  cin  wo- 
sdonye  akita,  tuka  witkotko  ipi 
kin  wowitkotkoke  woyute  yapi. 

15  Tona  iyokisica  anpetu  ta- 
wapi  owasin  sicapi,  tuka  cante 
waste  kin  wohanpi  en  ohinniyan 
opapi  kin  he  iyececa. 

16  Jehowa  wokokipe  yapi  taku 
cistina  yuhapi  esta  hee  waste, 
tuka  woyuha  tanka  wicoskiske 
iyahna  hee  waste  sni. 

17  Wahpe  tanka  heceedan  esta 
cante  wa^teya  kiciyus  yutapi 
kin  hee  waste,  qa  tatanka  cepa 
esta  cante  sicaya  kiciyus  yutapi 
kin  hee  sica. 

18  Wicasta  wacinko  kicigepi 
kaga,  qa  tuwe  tehan  canteptan- 
ye  sni  woakinica  anapta  ece. 

19  Wicasta  kujapi  tacankupi 
kin  wapepeka  mahinatake  wan 
iyececa,  tuka  wicasta  owotanna 
tacanku  kin  he  yumdayapi. 

20  Hoksidan  ksape  cin  he  atku- 
ku  wiyuskin  kiya,  tuka  wicasta 
witkotkoke  cin  he  hunku  kin 
ihakta  sni. 

21  Tuwe  cante  nice  cin  he  wo¬ 
witkotkoke  cin  wiyuskinyan, 
tuka  wookahniga  wicasta  ece- 
tuya  mani. 

22  Wiyukcanpi  wmnice  cinhan 
cante  ozepi  kin  atakuni  sni  ece, 
tuka  w'iyukcanpi  ota  on  yusuta- 
pi  kta. 


WICOWOYAKE  16. 


23  Wicasta  i  kin  tanyan  wa- 
ayupte  cin  on  iyuskin  kta,  qa 
wicoie  iyehantu  kin  he  waste 
hinca. 

24  Wiconi  cankn  kin  wankan- 
tuya  wicasta  ksapa  opa,  hecen 
Hades  ihukuya  kin  yuiyogya. 

25  Jehowa  wahanicida  ti  kin 
yujuju,  tuka  wiwazica  ti  kin 
yusuta  ece. 

26  Cante  ozepi  siksica  kin  Je¬ 
howa  wahtedasni,  tuka  wicoie 
wakasotesni  kin  he  iyokipi. 

27  Tuwe  siksicaya  wakamna 
kin  he  iye  ti  kin  iyokisinya  ece, 
tuka  tuwe  taku  qupi  kin  sice  da- 
ke  cin  hee  ni  kta. 

28  Wicasta  owotanna  cantepi 
token  waayupte  kta  awacin,  tu¬ 
ka  tona  sica  ipi  kin  taku  ^ica 
enapeya  ece. 

29  Wicasta  sicapi  kin  Jehowa 
itehanyan  wicaun,  tuka  wicasta 
owotanna  cekiyapi  eca  nawica- 
hon  ece. 

30  Wicasta  iyoyanpa  kin  he 
wicacante  iyuskin,  qa  taku  wa¬ 
ste  nahonpi  kin  wicahuhu  cem- 
ya  ece. 

31  Wicanoge  wiconi  woiyope- 
ye  nahon  kin  he  wicasta  ksapa 
om  wanke  kta. 

32  Tuwe  woonspe  aktasni  kin 
he  iye  nagi  kin  ehpekiya,  qa  tu¬ 
we  woiyopeye  nahon  kin  he 
cante  ton. 

33  Jehowa  kokipapi  kin  wo- 
ksape  woonspe  kin  ee,  qa  onsi- 
han  icidapi  kin  he  wowitan  ito- 
kamya  u  ece. 

WICOWOYAKE  16. 

1  Cante  ozepi  kin  wicasta 
etanhan,  tuka  Jehowa  ceji  wo- 
ayupte  kin  he  qu. 

2  Wicasta  iye  tacanku  kin 
owasin  ecedan  kecin,  tuka  wo- 
niya  wicatkeuta  Jehowa  hee. 


3  Nitohtani  kin  Jehowa  en  ya- 
kizamni  wo,  hecen  nicante  oze¬ 
pi  kin  yusutapi  kta. 

4  Taku  Jehowa  kage  cin  owa¬ 
sin  akiciyuptapi,  qa  wicasta  sica 
anpetu  sice  cin  on  nakun. 

5  Wicacante  wahanicida  kin 
otoiyohi  Jehowa  wowahtedasni, 
nape  iciyahdeyapi  esta  iyopewi- 
cayapi  kta  ce. 

6  Wowaonsida  wowicake  iya- 
hna  on  woahtani  kajujupi,  qa 
Jehowa  kokipapi  kin  on  taku 
sica  etanhan  inapapi. 

7  Tohan  wicasta  wan  ohan  kin 
Jehowa  iyokipi  kinhan  tona  to- 
kayapi  qon  takuyapi  kta  e  kaga. 

8  Woowotanna  kici  taku  cisti- 
na  esta  hee  waste,  qa  ’woyuha 
tanka  ecetu  sni  mnayanpi  kin 
he  sica. 

9  Wicasta  cante  kin  tacanku 
kin  hdukcan,  tuka  cahde  tawa 
kin  Jehowa  konza. 

10  Wok  can  wicoie  wan  wica¬ 
sta  yatapi  iha  kin  etanhan,  wa- 
yaco  eca  i  kin  nuni  kte.sni. 

11  Tke  utapi  ecetu  kin  he  Je¬ 
howa  etanhan,  ojuhadan  ohna 
inyan  un  kin  hena  owasin  iye 
kaga. 

12  Wicasta  yatapi  kin  sicaya 
ohanyanpi  kin  wowahtedasni 
yanpi  kte,  nakaes  woowotanna 
kin  oiyotanke  kin  yusuta. 

13  Wiciha  owotanna  wicasta 
yatapi  iyowicakipi,  qa  tuwe 
ecetuya  ie  cin  he  waste  dakapi 
kta. 

14  Wicasta  57atapi  tocanniye 
kin  he  wiconte  wahosiwicaya 
iyececa,  tuka  wicasta  ksapa  wan 
he  anapte  kta. 

15  Wicasta  yatapi  itohnake 
kin  iyoyanpa  kin  ohna  wiconi 
yukan,  qa  cante  wicakiye  cin  he 
magaju  ehake  kin  he  iyececa. 

16  Woksape  mnayanpi  kin  hee 
iyotan,  qa  mazaskazi  hee  sni ; 

qa  wokcan  iyohiyapi  kin  he  ma- 
zaska  isanpa  cinpi  kte. 

17  Taku  sica  yuiy okapi  kin  he 
wicasta  ecetupi  tacanku  yumda- 
yapi  kin  hee,  qa  tuwe  iye  ohan 
kin  awanhdake  cin  he  nagi  kin 
kpatan. 

18  Wicotakunisni  itokamya 
watankaicidapi  u,  qa  wicawan- 
kahe  kte  cin  itokam  woniya  wa- 
hanicida  ya  ece. 

t  19  Onsipika  oin  woniya  onsi- 
han  icida  kin  hee  waste,  qa  wa- 
hanicidapi  om  taku  kipi  kici- 
pamnipi  kin  en  opapi  kin  he  si¬ 
ca. 

20  Tuwe  wicoie  kin  awacin 
kinhan  taku  waste  iyeya,  qa  tu¬ 
we  Jehowa  wacinye  cin  he  ya- 
wastepi  kta. 

21  Tuwe  cante  ksape  cinhan 
wokcan  eciyapi  kta,  qa  iha  osku- 
ye  cin  he  woonspe  icahye  kta. 

22  Tuwe  woksape  yuhe  cin  he 
wiconi  wakoniya  wan  seca  yuha, 
tuka  wicasta  witkotko  onspeki- 
yapi  kin  he  wowitkotko. 

23  Wicacante  ksape  cin  he  i 
kin  wayupikiya,  qa  iha  kin  akan 
woonspe  aokijuya  ece. 

24  Wicoie  wiciyokipi  tuhmaga 
canhanpi  kin  he  iyececa,  wica- 
nagi  woskuye  kin,  qa,  wicahuhu 
okizi  kin  hee. 

25  Canku  wanji  ecetu  seca  wi¬ 
casta  itokam  esta,  iyohakamya 
wiconte  canku  kin  iyahdeya. 

26  Tuwe  htani  kin  he  iye  on 
htani,  i  kin  iyopastaka  nakaes. 

27  Wicasta  wicastapi  sni  kin 
taku  sica  kicanye  ca,  iha  kin 
ohna  peta  ideya  seca. 

28  Woopemni  wicasta  kin  he 
woakinice  icahya,  qa  wicasta 
^in  woyag  un  kin  he  takodaki- 
ciyapi  wicayamdece  cin  hee. 

29  Wicasta  wakisa  kin  takoda- 
ku  kihnayan,  qa  canku  wan  wa¬ 
ste  sni  kin  omanikiya. 

30  Woyapemni  kin  yukcan  kta 
e  ista  kin  ohmus  ikikcu,  qa  iha 
kin  hdahtaka  wicohan  sica  hdu- 
stan. 

31  Wicapa  ska  woowotanna 
canku  kin  ohna  iyeyapi  kinhan 
watesdake  owastecaka  kin  hee. 

32  Tuwe  tehan  canteptanye 
sni  kin  he  wicasta  wasaka  kape- 
ya,  qa  tuwe  toniya  wowidag  ki- 
ye  cin  he  wicasta  otonwe  icu 
kin  he  kapeya. 

33  Wicasta  econpidan  kansu 
kin  ojuha  ohna  iyeyapi,  tuka  to¬ 
ken  hinanpe  kta  Jehowa  konza. 

WICOWOYAKE  17. 

1  Aguyapi  onspadan  wapaye 
codan  esta  wokiyapi  en  hee  wa¬ 
ste,  qa  tipi  wan  tado  akinicapi 
ojudan  kin  hee  sica. 

2  Ookiye  ksape  cin  he  cinca 
istenwicakiye  cin  he  wowidag 
je  kta,  qa  sunka  kiciyapi  om  ta¬ 
ku  tawayapi  kta  en  Wopamni 
yuhe  kta. 

3  Maka  waksica  ohna  mazaska 
iyutapi,  qa  maza  oceti  ohna  ma- 
zaskazi,  tuka  Jehowa  wicacan- 
tepi  kin  iwicayuta. 

4  Wicasta  sica  wiciha  ecinsni- 
yan  anagoptan,  qa  tuwe  itonsni 
kin  ceji  awihnuniyan  kin  anoh 
kiciya. 

5  Tuwe  wicasta  wahpanica  kin 
iha  kin  he  tuwe  he  kage  cin 
istenya,  qa  tuwe  tokan  yusakapi 
kin  on  iyuskin  sitkihdayapi  kta. 

6  Cinca  qa  sanpa  cinca  kin  he- 
na  wicahinca  watesdag  yapi,  qa 
hoksipidan  atkukupi  kin  wowi- 
tan  wicayapi  ece. 

7  lapi  tanka  kin  wicasta  witko- 
tkopika  iyewicacecapi  sni,  qa  he 
isanpa  iha  itonpi  sni  kin  wicasta 
tokapapi  kin  iyowiniciyapi  kte 
sni. 

8  Taku  wicaqupi  inyan  wici- 


WICOWOYAKE  18. 


mdeza  ij^ececa  tuwe  he  yuhe 
cin  ista  kin  itokam,  taku  kasta 
ektakiya  yuhomnipi  taku  okihi. 

9  Tuwe  woahtani  akahpeton 
kin  he  otakuye  akita,  qa  tuwe 
he  oyakesa  he  kodakiciyapi  tan¬ 
ka  yujuju. 

10  lyopeyapi  kin  wicasta  ksa- 
pa  nina  yaskinya,  tuka  opawinge 
apapi  kes  wicasta  witkotko  kin 
awacin  sni. 

11  Tuwe  wakipajin  taku  sica 
hecedan  akita,  heon  wahosi  wo- 
hitika  ekta  ye  sipi  kta. 

12  Ees  wicasta  wanji  wahan- 
ksica  cinca  owasin  kitanin  sni 
akipe  cin  he  tehika  esta,  wicasta 
witkotkoka  towitkotkoke  cin 
ohna  he  isanpa  tehika. 

13  Tuwe  taku  waste  on  taku 
sica  iyowinye  cinhan,  taku  sica 
iye  ti  kin  ayustan  kte  sni. 

14  Okicigepi  otokahe  kin  he 
mini  okadusyapi  kin  he  iyececa, 
heon  akinicapi  kin  ihdutaninsni 
itokarn  ehpeya  wo. 

15  Tuwe  wicasta  sica  yaowo- 
tanna,  qa  tuwe  wicasta  owotan- 
na  yasice  cin  hena  napin  Jeho- 
wa  wowahtedasni. 

16  Taku  on  etanhan  woksape 
opeton  kta  e  witkotkoka  nape 
ohna  maza  yukan  tuka  cante 
wanica  ? 

17  Kodayapi  wan  ohinniyan 
takodaku  cante  kiye  kta,  qa  te- 
hiya  unpi  eca  owicakiye  kta 
ece  kin  heon  sunkayapi  wan  wi- 
cakicitonpi. 

18  Wicasta  cante  nice  cin  ta¬ 
kodaku  itokam  icazopi  kicica- 
juju  kta  keye  ca  nape  yekiya. 

19  Tuwe  wokipajin  Avaste  dake 
cin  he  akinicapi  waste  daka,  qa 
tuwe  tatiyopa  kin  hduAvankan- 
tuya  kin  he  ihang  iciye  kta  e 
akita. 

20  Tuwe  cante  pemni  kin  he 
taku  waste  iyeye  kte  sni,  qa  tu¬ 


we  ceji  kin  hdatokeca  kin  he 
taku  sica  ohinhpaye  kta. 

21  Tuwe  cinca  witkotko  wan 
kage  cin  he  woiyokisin  iciya,  qa 
hoksidan  wicastasni  atkuku  kin 
iyuskin  kte  sni. 

22  Wicacante  wiyuskinyan  tan- 
yan  okizi  wicaya,  qa  woniya 
iyokisice  cin  he  Avicahuhu  kin 
naseca. 

23  Taku  itpi  etanhan  qupi  kin 
he  wicasta  sica  icu,  qa  woyaco 
canku  kin  yapemni, 

24  Wokcan  wicasta  kin  ito- 
kamya  woksape  yukan,  tuka  wi¬ 
casta  witkotko  ista  kin  maka 
ihankeya  kin  etonwanpi. 

25  Hoksidan  witkotko  kin  he 
atkuku  okicuninya,  qa  tuwe  ton 
kin  iyokisinya  ece. 

26  Wicasta  owotanna  iyope- 
wicayapi  kin  he  waste  sni,  wi¬ 
casta  tokapapi  kin  taku  ecetu 
kin  on  awicapapi  kin  he  nakun. 

27  Tuwe  oie  kin  kpatan  kin  he 
wosdonye  sdonya,  qa  woniya  ini- 
na  kin  he  wookahnige  wicasta. 

28  Tuwe  witkotkoka  esta  ini- 
naun  kin  hehanyan  ksapakecin- 
pi  kta,  iohmus  un  kin  he  wiyu- 
kcan. 

WICOWOYAKE  18. 

1  Wicasta  wan  iyokipi  iciye 
kta  e  isnana  iyaye  ca  taku  awa- 
cinpi  kin  owasin  on  wicakige. 

2  Wicasta  witkotko  wookahni¬ 
ge  iyokipi  sni,  tuka  cante  kin 
toketu  ihdutanin  kta  he  iyokipi. 

3  Wicasta  sica  u  kinhan  woa- 
ktasni  nakun  u,  qa  wicakigepi 
kin  he  iwicasteca  opa. 

4  Woksape  wakoniya  kin  he 
wakpa  kaduze  cin  heca,  wicasta 
i  kin  etanhan  wicoie  kin  mini 
sma  kin  he  iyececa. 

5  Wayacopi  en  wicasta  sica 
wan  ihaktapi  on  wicasta  owotan¬ 
na  yapemnipi  kin  he  waste  sni. 

6  Wicasta  witkotko  iha  kin 
akinicapi  en  ye  iciya,  qa  i  kin 
apapi  kin  kipan. 

7  Wicasta  witkotko  i  kin  ihdu- 

takunisni,  qa  iha  kin  i3'^e  nagi 
kin  kihmunka  ece.  ' 

8  Tuwe  iwakan  kin  oie  kin  wo- 
yute  skuya  kin  iyececa,  wicate- 
zi  kin  mahentuya  iyaya  ece. 

9  Nakim  tuwe  tohtani  on  kuje 
cinhan  tuwe  woyuha  ihang  ye 
cin  he  cinye  ya. 

10  Jehowa  caje  kin  conkaske 
suta  wan  heca,  wicasta  owotan- 
na  kin  hen  onapa  qa  okope  wa- 
nin  yanke. 

11  Wicasta  wijica  taku  yuhe 
cin  he  otonwe  suta,  qa  conka¬ 
ske  tehanwankantuya  iyececa 
kecin. 

12  Nawegapi  kin  itokam  wica- 
cante  kin  wahanicida,  qa  wowi- 
tan  itokam  onsihan  icidapi  kin. 

13  Tuwe  taku  nahon  sni  itokam 
waayupte  cin  he  witkotko  iciye 
ca  kiunniiciya. 

14  Wicasta  tancan  yazan  esta 
taniya  kin  wakisaka  ece,  tuka 
wicaniya  nasujapi  kinhan  tuwe 
wakisake  kta  okihi  he  ? 

15  Wicacante  wiyukcan  kin 
he  wosdonye  ton  kta,  qa  wicasta 
ksapa  nogepi  kin  wosdonye  aki- 
te  kta. 

16  Taku  ituhan  kin  wicasta 
kiciyukan  kta,  qa  wicasta  tanka 
wicitokam  hiyuye  kta. 

17  Waakinicapi  en  tuwe  toka- 
heya  wohdake  cin  he  ihdaowo- 
tanna,  tuka  uman  hi  qa  iwange 
kta. 

18  Oeconna  kin  akinicapi  kin 
anapte  ca  wicasta  wasaka  wica- 
yukinukan. 

19  Sunkakiciyapi  akinicapi  kin 
conkaske  tiyopa  onatakapi  kin 
iyececa,  qa  otonwe  suta  ohiyapi 
tehika  esta  sunkakiciyapi  kici- 
pajinpi  kin  he  sanpa  tehika. 

20  Wicasta  tezi  kin  taku  i  kin 
icahye  cin  on  imna  kta,  taku  iha 
kin  etanhan  inape  cin  heon  imna 
kta. 

21  Wiconte  wiconi  ko  wicace- 
ji  nape  kin  ohna  un,  qa  tuwe  he 
waste  dake  cinhan  taku  icahye 
cin  he  etanhan  yute  kta. 

22  Tuwe  tawicu  iyeye  cinhan 
taku  waste  iyeya,  qa  Jehowa  wi¬ 
casta  kin  he  cante  kiya. 

23  Wicasta  wahpanica  wace- 
ki}'a  yanka,  tuka  tuwe  wijice 
cin  he  sutaya  waayupta. 

24  Tuwe  wicota  kodawicaye 
cin  he  kodayapi  iyecen  ihdutan- 
in  kta,  qa  wanji  wacantkiya 
sunkayapi  wicapatan  esta  sam 
iyeya  wicapatan. 

WICOWOYAKE  19. 

1  Tuwe  iha  pemni  qa  witko- 
tkoka  hee  sni,  tuka  tuwe  ecetu- 
ya  rnani  wahpanica  esta  hee 
waste. 

2  Wicanagi  kin  wosdonye  nice 
cin  he  nakun  waste  sni,  qa  tuwe 
siha  kin  inahni  kin  he  nuni. 

3  Wicasta  towitkotkoke  cin 
canku  kin  hdupemni,  qa  cante 
kin  Jehowa  canniyeya. 

4  Wowijice  kodayapi  ota  icah- 
ya,  tuka  tuwe  wahpanica  kin 
he  takodaku  yukinukan. 

5  Wayaatanin  itonsni  kin  he 
iyopeyapi  kta,  qa  tuwe  taku 
ecinkta  enapeye  cinhan  ihduspe 
kte  sni. 

6  Tuwe  nina  wo  wicaqu  kin 
wicota  he  ite  kin  kastostopi  kta, 
qa  tuwe  ituhansa  kin  he  owasin 
kodayapi  kta. 

7  Tuwe  onsika  eca  hunka- 
wanjitku  owasin  sice  dakapi,  qa 
hecen  sam  iyeya  kodawicaya 
ihdutehanpi,  wicoie  pasi  tuka 
hen  a  taku  sni. 

8  Tuwe  cante  ton  kin  he  nagi 


WICOWOYAKE  20. 


kin  waste  kidaka,  tuwe  wooka- 
knige  patan  kin  taku  waste  iye- 
ye  kta. 

9  Wayaatanin  itonsni  kin  iyo- 
peyapi  kta,  qa  tuwe  taku  ecin- 
kta  enapeye  cinhan  awihnuni 
kta. 

10  Wicasta  witkotko  taku  wi- 
ciyokipi  yuhe  kta  he  iyecece 
sni,  qa  ookiye  yuhapi  qon  wica¬ 
sta  itancan  wowidag  wicaye 
kta  e  sanpa  tehika. 

11  Wicasta  toksape  kin  tocan- 
niye  kin  kihnaka,  qa  sicaya  eca- 
kiconpi  kin  iwankam  iyaye  cin 
towitan  kin  hee. 

12  Wicasta  yatapi  tocanniye 
kin  he  mnaja  hoton  kin  iyececa, 
qa  toiyokipi  kin  cu  kin  wato 
akan  he  iyececa. 

13  Hoksidan  witkotko  atkuku 
toiyokisice  kin  ee,  qa  winoliinca 
kigesa  kin  sbuyapi  ohinniyan 
kin  heca. 

14  Tipi  qa  woyuha  hunkake 
yapi  etanhan  tawayapi,  tuka  ta- 
wicu  ksape  cin  he  Jehowa  etan¬ 
han. 

15  Wokuje  kin  he  hbapi  kaga, 
qa  wicanagi  econkapin  kin  he 
wotektehda  un  kta. 

16  Tuwe  woope  kin  yuhe  cin¬ 
han  nagi  kin  hduha,  qa  tuwe 
tacanku  kin  iyakikta'sni  kin  he 
te  kta. 

17  Tuwe  wahpanicapi  cante 
wicakiye  cin  he  Jehowa  oqu,  qa 
taku  waste  kin  he  iyecen  tan- 
yah  kicu  kta. 

18  Nahanhin  taku  waste  ape 
oyakihi  nicinca  iyopekiya  wo, 
qa  te  yakiye  kta  ihnuhan  ninagi 
en  inape  cin. 

19  Tuwe  wocanteptanye  tanka 
kin  he  sitkihdayapi  kta,  hetan- 
han  edaku  esta  ake  ecanon  kta. 

20  W^ahokonniciyapi  kin  awa- 
cin  wo,  hecen  iyohakamya  ya- 
ksape  kta. 


21  Wicacante  ekta  taku  ota 
awacinpi,tuka  Jehowa  taku  kon- 
ze  cin  he  sutaya  he  kta. 

22  Wicasta  toiyokipi  towacan- 
tkiye  kin  hee,  qa  wicasta  wa- 
hpanica  kin  wicasta  itonsni  kin 
kapeya. 

23  Jehowa  kokipapi  kin  on  wi- 
coni,  qa  tuwe  hecon  kin  he 
iinnahan  yanke  kta,  taku  sica 
he  iyohi  kte  sni. 

24  Wicasta  kuje  cin  nape  kin 
waksica  ohna  yekiya,  ake  i  kin 
ekta  esta  hiyukiye  kte  sni. 

25  Waoncesa  nina  ayape  cin¬ 
han  tuwe  wacintonsni  kin  he 
ksape  kta,  qa  wicasta  wokahni- 
ge  kin  he  iyopeya  wo,  wosdonye 
okahnige  kta. 

26  Hoksidan  waistenya  qa  wa- 
ihakta  sni  kin  he  atkuku  kin 
hdutakunisni,  qa  hunku  napeki- 

ya- 

27  Micinksi  woonspe  kin  wo¬ 
sdonye  wicoie  kin  etanhan  nuni 
wicakiye  cin  he  nahon  kta  ayu- 
stan  wo. 

28  Wayaatanin  wicasta  sni  kin 
he  woyaco  ihaha,  qa  wicasta  si¬ 
ca  ipi  kin  taku  snisni  napcapi. 

29  Woyaco  wicasta  sica  wiye- 
ya  wicakicihnakapi,  qa  wicasta 
witkotkopi  tapetepi  kapsinpsin- 
tapi  kta. 

WICOWOYAKE  20. 

1  Minisa  kin  he  waihaha  qa 
mini  wakan  kin  he  owodutaton 
wicaya;  tuwe  unman  tukte  ka- 
sta  on  nuni  kinhan  ksape  kte 
sni. 

2  Wicasta  yatapi  kin  yusinye- 
wicaye  cin  he  mnaja  hoton  kin 
he  iyececa,  tuwe  he  canniyeye 
cinhan  iye  nagi  kin  awahtani. 

3  Akinicapi  anapte  cin  wicasta 
towitan  kin  ee,  tuka  wicasta  wi¬ 
tkotko  otoiyohi  wakigepi  en  ye- 
iciye  kta. 

4  Wicasta  kuja  osni  kin  on 
maga  hduradu  kte  sni,  he  on 
woksapi  icunhan  woda  kta,  tu- 
ka  wanice  kta. 

5  Wicasta  taku  konze  cin  he 
cante  mahen  mini  sma  kin  iye- 
ceca,  tuka  wicasta  wookahnige 
kin  he  tankan  hiyuye  kta. 

6  Wicasta  ota  otoiyohi  towa- 
cantkiye  kin  ohdake  kta,  tuka 
wicasta  wowicake  tuwe  iyeye 
kta  he  ? 

7  Tuwe  ecetuya  mani  kin  he 
ohan  owotanna,  cinca  iyohakam 
icagapi  is  eya  tanyan  unpi  ece. 

8  Wicasta  yatapi  woyaco  oiyo- 
tanke  akan  yanke  cin  he  ista  Idn 
on  taku  sica  owasin  bomden  i- 
yaye  ya. 

9  Micante  kin  mihduecedan, 
wawahtani  kin  etanhan  mihdu- 
ska,  tuwe  eye  kta  okihi  he  ? 

10  Wiyutapi  toktokeca,  qa  tke 
utapi  toktokeca  heniyoza  Jeho- 
wa  wahtedasni. 

11  Koska  esta  ohanye  cin  etan¬ 
han  ihdutanin,  ohan  kin  ecedan 
kinhan  qa  ecetu  kinhan. 

12  Noge  wanahon  kin  qa  ista 
wawanyaka  kin  heniyoza  Jeho- 
wa  kaga. 

13  Ihnuhan  woistima  waste  ya- 
dake  cin,  okini  nihduwahpanice 
kta  ;  ista  hdukawa  hecen  aguya- 
pi  inimna  kta. 

14  Sica,  sica  ce,  tuwe  opeton 
kta  eye  ca  wanna  tawa  tankan 
iyaya  hehan  ihdatan. 

15  Mazaskazi  yukan,  qa  tuki- 
hasan  sa  ota  esta,  wosdonye  wic- 
iha  kin  he  wojuha  tehike  hin- 
ca  hee. 

16  Tuwe  oyate  tokeca  wicasta 
on,  wecicajuju  kta,  eniciye  cin- 
han  tasina  kin  icu  wo,  qa  tuwe 
wicasta  sdonwicaye  sni,  wica- 
wecicajuju  kta,  eye  cinhan  taku 
tohanyan  kajuju  sni  duhe  kte 
cin  he  icu  wo. 

17  Tokan  wicakicicajujupi  e- 
yapi  kin  he  aguyapi  itonsni,  qa 
iyohakam  i  kin  isbudan  oju  ye 
kta. 

18  Taku  konzapi  kin  wiyukcan- 
pi  kin  on  yusutapi  kta,  qa  tan¬ 
yan  iyukcanpi  kin  hehan  ozuye 
kaga  wo. 

19  Tuwe  waaia  mani  kin  he 
taku  nahmana  oyakapi  kin  yao- 
tanin,  heon  tuwe  iha  hdakawa- 
han  he  kici  icicahiye  sni  wo. 

20  Tuwe  atkuku  hunkii  ko  wi- 
cayasice  cinhan  otpaza  cokaya 
kin  petijanjan  tawa  kin  bokici- 
sni  kta. 

21  Woyuha  otokahe  ekta  ina- 
hnina  mnayanpi  kin  he  owihan- 
keta  yawastepi  kte  sni. 

22  Taku  sica  towecon  kta,  ihnu¬ 
han  ehe  cin  ;  Jehowa  apeya  wo, 
iye  niniye  kta. 

23  Nonpakiya  tke  utapi  kin  Je¬ 
howa  wahteda  sni,  qa  wohnaye 
aspekiyapi  kin  he  waste  sni. 

24  Wicasta  oye  kin  he  Jehowa 
etanhan,  hecen  tokiya  tanhan 
wicasta  canku  kin  hdukcan  kta 
he  ? 

25  Wicasta  tuwe  ihnuhanna 
taku  tawa  hdawakan  kin  he 
hmug  iciye,  nakun  tuwe  konze 
cin  iyohakan  iwange  cinhan. 

26  Wicasta  yatapi  ksape  cin  he 
wicasta  sica  wicayarndece  ca 
canpahrnihma  wiciwankam  hi- 
yuya. 

27  Jehowa  petijanjan  tawa  kin 
wicasta  taniy a  kin  ee,  taku  wi- 
cacante  mahentuya  un  kin  owa¬ 
sin  iwanyaka. 

28  Wocantekiye  wowicake  a- 
hna  wicasta  yatapi  kin  awanya- 
kapi,  qa  oiyotanke  tawa  wocan¬ 
tekiye  on  hdusuta. 

29  Koska  towasakapi  kin  iwin- 
ktapi  kin  hee,  qa  wicahinca  kin 
pa  skapi  kin  wowitan  yapi. 

30  Bahonpi  paskitapi  kin  he 

taku  sica  patehan  ya,  qa  apapi 
kin  tezi  cokaya  iyohi  kin  he  na- 
kun. 

WICOWOYAKE  21. 

1  Jehowa  wicasta  yatapi  cante 
kin  mini  wakpadan  iyecen  nape 
kin  ohna  yuhe  ca  toki  cin  kin 
heciya  he  yuptanyan. 

2  Wicasta  iyohi  tacanku  kin 
owasin  ecetu  kecin,  tuka  Jeho¬ 
wa  wicacaete  owasin  aspe  kiya. 

3  Wosnapi  Jehowa  iyokipi 
esta  taku  owotanna  qa  ecetu 
econpi  kin  he  isanpa  iyokipi. 

4  Ista  ihduwankantuyapi  qa 
cante  kin  ihdatankapi  kin  hena 
wicasta  sica  petijanjan  yapi  tu¬ 
ka  woahtani. 

5  Wicasta  miniheca  caute- 
ozepi  on  taku  mnayanpi  ece,  tu¬ 
ka  tona  inalinipi  kin  owasin  on 
ihdukakijapi  ece. 

6  W'oyuha  ota  ceji  itonsni  on 
mnayanpi  kin  hena  takusnisni 
homdu  iyayapi,  qa  tona  heconpi 
kin  hena  wiconte  akitapi. 

7  Wicasta  sica  wakipi  kin 
ihang  wicaye  kta,  nakas  woyaco 
econ  tawatenyapi'sni. 

8  Wicasta  canku  pemnimni 
kin  he  oyate  tokeca,  tuka  tuwe 
ecedan  kin  he  tancanku  kin 
ecetu. 

9  Tice  kahmin  otipi  kin  hee 
waste,  tuka  winohinca  wakige- 
sa  kici  tipi  tankaya  esta  otipi 
kin  he  tehika. 

10  Wicasta  sica  nagi  kin  taku 
sica  cin  ece,  ista  kin  takodaku 
esta  wacantkiya  yuze  sni. 

11  Waoncesa  aonpapi  kinhan 
tuwe  wacintonsni  ksape  kta,  qa 
wicasta  ksapa  onspe  kiyapi  kin¬ 
han  wosdonye  icu  kta. 

12  Wicasta  owotanna  kin  wi¬ 
casta  sica  toti  kin  iyukcan  :  Tu¬ 
we  wicasta  sica  taku  sica  ohna 
napewicaya. 


13  Tuwe  tohan  wicasta  onsika 
hoyekiyapi  ca  noge  kin  onaki- 
take  cinhan  is  eya  hoyeye  kta, 
tuka  tuwedan  ayupte  kte  sni. 

14  Taku  nahmana  qupi  kin  he 
wocanniye  anapte,  ca  itpi  kin 
ohna 'taku  ituhanpi  kin  he  can- 
teptanye  tanka. 

15  Woyaco  econpi  kin  he  tona 
owotanna  iyu^kin  wicakiya,  tu¬ 
ka  sicaya  ohanyanpi  kin  wica- 
kahintapi  kta. 

16  Wicasta  wan  wookahnige 
canku  kin  etanhan  nuni  kin  he 
wicasta  tapi  yuwitayapi  om 
yanke  kta. 

17  Tuwe  iyokipi  iciye  kta  wa¬ 
ste  dake  cinhan  ihduwahpanica, 
qa  tuwe  minisa  wihdi  ko  waste 
dake  cin  he  wijice  kte  sni. 

18  Wicasta  sica  tona  owotanna 
ohanyanpi  kin  wicakicicajujupi 
kta,  qa  wicasta  wakisa  kin  tona 
ecetupi  on. 

19  Tinta  hewoskantuya  oun- 
yanpi  kin  he  waste,  tuka  wino¬ 
hinca  wakigesa  qa  wacanniyesa 
kici  tipi  kin  he  sica. 

20  Wicasta  ksapa  ounye  cin 
ohna  woyuha  wiciyokipi  qa  wi¬ 
hdi  yukan,  tuka  wicasta  witko- 
tko  kin  he  napca  iyeya. 

21  Tuwe  woowotanna  wocan- 
tekiye  ohna  ope  cinhan  wiconi 
woowotanna  qa  wowitan  iyeye 
kta. 

22  Wicasta  ksape  cin  he  wa- 
sakapi  otonwepi  kin  ohiye  ca, 
taku  suta  wacinyanpi  kin  he  yu- 
hukuya  ece. 

23  Tuwe  i  kin  qa  ceji  kin  awan- 
hdake  cin  he  nagi  kin  taku  te¬ 
hika  etanhan  kpatan. 

24  Tuwe  wahanicidaya  wo¬ 
canniye  kage  cin  he  wamnaicida, 
wahanicida  waoncesa  ecivapi 
kta. 

25  W^icasta  kuja  nape  kin  hta- 
ni  kapin,  heon  wocin  kin  te  kiye. 

26  Anpetu  osan  wahduhaha 
kte  cin  cantotpani,  tuka  wica- 
sta  owotanna  woqu  qa  tekinda 
sni. 

27  Wicasta  sica  wosnapi  kin 
he  wowahtedasni  ece,  ecah  taku 
^ica  awacinyan  au  kinhan  isan- 
pa. 

28  Woitonsni  wayaatanin  kin 
awihnuni  kta,  tuka  wicasta  to¬ 
ken  nahon  kin  yatanin  kin  he 
ohinniyan  ie  kta. 

29  Wicasta  sice  cin  itohnake 
kin  hdusuta,  tuka  wicasta  owo¬ 
tanna  kin  canku  kin  hduecetu. 

30  Jehowa  itkokim  wicoksape 
wanica,  qa  wookahnige  wanice 
ca  wokcan  wanica  ce. 

31  Kicizapi  anpetu  kin  heon 
suktanka  kin  wiyeya  kihnakapi, 
tuka  niwieaye  cin  Jehowa  hee. 

• 

WICOWOYAKE  22. 

1  Woyuha  ota  hee  sni,  tuka 
tanyan  caje  niyatapi  kin  he  ka- 
hniga  w^o  ;  mazaska  mazaskazi 
kici  hee  sni,  tuka  tanyan  wacin 
en  niyuzapi  kin. 

2  Wicasta  wijica  qa  wahpani- 
ca  itkokicipapi,  Jehowa  napin 
wicakaga. 

3  Wicasta  ksape  cin  taku  sice 
cin  he  wanyake  ca  inahma,  tuka 
tona  wacintonpi  sni  kin  hena 
iyoptapi  qa  kakiswicayapi. 

4  Jehowa  kokipapi  qa  onsihan 
icidapi  iyuwin  kin  he  wowitan 
qa  wowijice  qa  wiconi. 

5  Wicasta  pemni  tacanku  kin 
ohna  wapepeka  on  hmunkapi  ko 
yukan,  tuwe  nagi  kin  awanhdake 
cinhan  hena  ihdutehan  kta. 

6  Otokahe  etanhan  hoksidan 
tacanku  kin  ohna  kihiya  wo,  he- 
cen  wicahinca  esta  ehpekiye 
kte  sni. 

7  Wicasta  wijica  wahpanicapi 
wowidag  wicaya,  unkan  tuwe 

waodote  cin  he  waoqu  kin  he 
okiya  ece. 

8  Tuwe  wicohan  sica  oju  kin 
he  wicotaninsni  mnaye  kta,  qa 
tocanniye  sagye  kin  sote  kta. 

9  Ista  wacantkiya  kin  he  ya- 
wastepi  kta,  nakas  aguyapi  ta- 
wa  kin  onspa  wakanheja  wica- 
qu. 

10  Waoncesa  napeya  wo,  he- 
cen  wakigepi  kin  tokan  ye  kta, 
nakun  waakinicapi  kicibapi  ko 
enakiyapi  kta. 

11  Tuwe  wicacante  ecedan 
kin  he  waste  kidake  cin  he  iha 
wiciyokipi  on  wicasta  yatapi  kin 
kodaye  kta. 

12  Jehowa  ista  kin  wosdonye 
patan  ece,  qa  wicasta  wahnaye- 
sa  oie  kin  yuptanyeya. 

13  Mnaja  wan  tankan  yanka, 
otonwe  canku  kin  ohna  makte 
kta,  wicasta  kuje  cin  e^ra. 

14  Wihomniwin  i  kin  he  woha 
she  hinca,  tona  Jehowa  wahte 
wicadasni  kin  hena  ohinhpaya- 
pi  kta. 

15  Hoksidan  cante  kin  ohna 
wopemni  opahtapi  esta  iyope- 
kiyapi  icapsinte  kin  he  yutehan 
yekiciye  kta. 

16  Tuwe  taku  tawa  hduota 
kta  e  wicasta  onsika  wicayuwa- 
hpanica,  qa  tuwe  w^atonka  wa- 
wicaqu  kin  he  awicakehan  wa- 
hpanice  kta. 

17  Nogoptan  qa  wicasta  ksapa 
oiepi  kin  nahon  wo,  qa  nicante 
kin  mitoksape  kin  awacin  kta. 

18  Hena  maku  mahen  yapatan 
kinhan  wiciyokipi ;  niiha  kin 
akan  yuecetupi  kta. 

19  Nis  niye  Jehowa  wacinya- 
ye  kta,  heon  nakaha  hena  sdon- 
ye  ciciya. 

20  Wahokonkiciyapi  qa  wo¬ 
sdonye  kin  taku  itancanyan  oci- 
ciyake  sni  he  1 

21  Hecen  wowicake  wicoiekin 

woecetu  kin  sdonye  ciciye,  heon 
tona  ye  nisipi  kin  hena  wicoie 
wicake  cin  wicayakahdi  kta. 

22  Wicasta  onsike  cin  he  on- 
siya  un  kin  on  etanhan  ihnuhan 
taku  tawa  yaki  kinhan,  qa  wi¬ 
casta  w^ahpanice  cin  he  wayaco- 
pi  en  yasuje  sni  wo  ; 

23  Awicanicapi  en  Jehowa  iwi- 
cakiye  kta,  qa  tuwe  wawicaki 
kin  he  nagi  kin  ki  kta. 

24  Ihnuhan  wicasta  wacinko 
wan  kodayaye  cin,  qa  wicasta 
wacanniyesa  kin  kici  ye  sni  wo  ; 

25  Okini  ohan  tawa  kin  ecew'a- 
yakta  nace,  qa  ninagi  kin  nifti- 
hmunkapi  nun  ce. 

26  Tokan  on  taku  wicakicica- 
jujupi  kta,  icazopi  kin  wicakici- 
cajujupi  kta  eyapi  kin,  ihnuhan 
ow'icayape  cinhan  ; 

27  Taku  on  kajujupi  oyakihi 
sni  kinhan  tokeca  owinja  nihu- 
huya  tanhan  eniciyakupi  kta  he  % 

28  Maga  wapetokeca  wanaka- 
ja  nihunkakepi  ehdepi  qon  he 
dutokan  kte  sni. 

29  Wicasta  wohtani  en  mini- 
heca  wandaka  he  ?  wicasta  ya- 
tapi  wicitokam  najin  kta  ;  wica¬ 
sta  caje  wicayatapi  sni  kin  hena 
wicitokam  najin  kte  sni. 

WICOWOYAKE  23. 

1  Wicasta  yatapi  wanji  kici 
way  ate  kta  idotanke  cinhan,  ta¬ 
ku  nitokam  he  cin  he  en  ewacin 
wo. 

2  Way  ate  cin  iyakape  niye 
cinhan  isan  wan  dote  kin  hda- 
kinyan  iniyakiye  non  ce. 

3  Woyute  tawa  wiciyokipi  kin 
he  iyotan  da  sni  wo,  he  woyute 
kin  wicahnayan. 

4  Wijinniciye  kta  e  ihdustute 
^i  wo,  wookahnige  nitawa  kin 
he  ahdustan  wo. 

5  Taku  en  un  sni  kin  he  ekta 


ista  kin  yeyakiya  he"?  wanmdi 
wan  malipiya  ektakiya  kinyan 
iyaye  cin  he  iyecen  wowijice 
hupahu  icicage  ca  iyaya  ece. 

6  Tuwe  woliinyesa  kin  aguya- 
pi  tawa  kin  etanhan  yute  sni 
wo,  qa  woyute  skuya  tawa  kin 
kon  ^ni  wo  ; 

7  Nakas  token  nagi  mahen 
ecin  kin  he  iyececa,  Wote  ca  wa- 
yatkan  wo,  eniciya  esta  cante 
kin  nici  un  sni. 

8  Onspa  yate  cin  he  hdemyaye 
kta,  qa  nioie  waste  kin  owasin 
ehpeyakiye  kta. 

9  Wicasta  witkotkoka  noge 
kin  otma  ie  sni  wo,  nioie  woksa- 
pe  kin  ihakta  kte  sni. 

10  Maga  wapetokcea  wanaka- 
ja  kin  he  dutokan  kte  sni,  qa 
wamdenica  maga  tawapi  kin  en 
ye  sni  wo. 

11  Nakas  tuwe  taku  wicaye 
cin  he  wasaka,  iye  hinca  taku  ta¬ 
wapi  kin  on  nici  akinice  kta. 

12  Woonspe  ekta  nicante  kin 
hiyukiya  wo,  qa  ninoge  kin  wo- 
ksape  wicoie  kin  ekta. 

13  Hoksidan  iyopekiyapi  patan 
sni  wo  ;  cansakadan  on  ayapa 
esta  te  kte  sni. 

14  Cansakadan  on  ayape  kta, 
hecen  nagi  kin  Hades  etanhan 
edaku  kta. 

15  Micinksi  nicante  kin  ksape 
cinhan  micante  kin  iyuskin  kta, 
miye  liinca ; 

16  Qa  paksin  mitawa  nina  pi- 
da  kta,  niiha  taku  ecetu  eye  cin¬ 
han. 

17  Ihnuhan  nicante  walitanisa 
icewicakin  kin,  tuka  anpetu  osan 
.Tehowa  kokipeyahan  un  wo. 

18  Nakas  woyustan  yuke  cin¬ 
han  taku  wacinyan  ayape  kin  he 
nicicaspe  kte  sni. 

19  Micinksi  niye  anagoptan,  qa 
ksapa  wo  ;  qa  canku  ohna  nican¬ 
te  kin  hduowotanna  wo. 

20  Minisa  yatkanpisa  qa  iyoki- 
pi  iciyapi  kta  e  tado  napcapisa 
owicape  sni  wo. 

21  Witkosa  qa  wotesa  kin  hena 
ihduwakpanicapi,  qa  ogungapi 
kin  hena  wokoyake  hdehdecahan 
koyakapi  kta. 

22  Niyate  cinca  nicage  cin  he 
nahon  wo,  qa  nihun  wakanka 
esta  ihnuhan  ihayaktasni  kin. 

23  Wo wi cake  kin  opeton  wo, 
qa  wiyopekiye  sni  wo,  nakun 
woksape  qa  woonspe  qa  wooka- 
hnige. 

24  Tuwe  ohan  owotanna  kin 
he  atkuku  nina  iyuskin  kta,  qa 
tuwe  hoksidan  ksapa  wan  icah- 
ye  cinhan  he  etanhan  pida  kta ; 

25  Hecen  niyate  nihun  kici  iyu- 
skinpi  kta,  qa  tuwe  niton  kin  ni¬ 
na  pida  kta. 

26  Gins  nicante  kin  maqu  wo, 
qa  canku  mitawa  Kin  he  niista 
kin  awanyaka  nunwe. 

27  Witkowin  kin  he  makohdo- 
ka  temahentuya,  qa  wihomni- 
win  kin  he  woha  cistiyedan 

r  ee  ; 

28  Awicakehan  he  wabotica 
•  iyecen  wawihmunke  ca  wicasta 

ehna  wahtanipisa  wicayuota. 

29  Tuwe,  Hehehe,  eya  he  ?  tu¬ 
we  ceya  he  1  Tuwe  kicikigepi 
yuha  he  ?  tuwe  woiyokisice  yu- 
ha  he  ?  tuwe  taku  on  etanhan 
taninsni  apapi  he  ?  ista  samya- 
han  un  kin  he  tuwe  ? 

30  Tona  minisa  tehan  opapi 
kin,  tona  minisa  icicahiyapi  kin 
akin  yapi  kin  hena. 

31  Minisa  tohan  saiciye,  tohan 
wiyatke  ohna  ista  kin  hdutanin, 
wiciyokipiya  kaduze  cin  hehan 
atonwe  sni  wo, 

32  He  iyohakam  wamduska  i- 
yecen  wayahtake  kta,  qa  sinte- 
hda  wan  iyecen  wakiunniye  kta. 

33  Hehan  niista  kin  winohinca 
tokeca  wanwicayake  kta,  qa  ni- 

cante  kin  taku  pemnimni  kin 
enapeye  kta  ; 

34  Qa  tuwe  miniwanca  cokaya 
kin  iwanke  cin  he  iyenicece  kta, 
qa  tuwe  sina  watopekiyapi  ihu- 
pa  inkpata  wanke  cin  he  iyeni¬ 
cece  kta. 

35  Makastakapi  tuka  mayazan 
sni,  amapapi  tuka  weksuye  sni, 
tohan  wekta  kinhan  ake  awaki- 
te  kta,  ehe  kta. 

WICOWOYAKE  24. 

1  Wicasta  sice  cin  icewicakin 
sni  wo,  qa  owicayape  kta  cin  sni 
wo. 

2  Cantepi  kin  waboticapi  awa- 
^cinpi,  qa  ihapi  kin  waapatayapi 

kin  ecedan  cajeyatapi. 

3  Woksape  on  tipi  kagapi  ece, 
qa  wookahnige  on  sutaya  he  kta. 

4  Wosdonye  on  wopiye  owasin 
woyuha  tehike  ca  wiciyokipi 
ojudan  yapi  kta. 

5  Wicasta  ksape  cin  he  wasa- 
ka,  qa  wosdonye  wicasta  kin  he 
tuwe  wasake  cin  he  kapeya. 

6  Ozuye  yakage  cinhan  wayu- 
piya  econ  wo,  qa  wiyukcanpi  ota 
on  ohiyapi  ece. 

7  Woksape  kin  he  tehanwan- 
kantuya  un,  hecen  wicasta  wi- 
tkotko  kin  he  iyohi  sni,  otonwe 
tiy  opa  kin  ohna i  kin  hd  ukawa  sni. 

8  Tuwe  taku  sica  econ  wacin 
kinhan  he  wicohan  sica  itancan 
eciyapi  kta. 

9  Witkotkoka  cante  oze  kin 
he  woahtani  kin  ee,  qa  waon- 
cesa  kin  he  wicasta  wowahte- 
dasni  yapi  kta. 

10  lyokisicapi  anpetu  kin  en 
cante  niwankadan  kinhan  nito- 
wasake  kin  cistinna  kta. 

11  Tona  wiconte  en  yusdohan 
awicayapi,  qa  wicaktepi  kta  e 
kaktihanhanpi  kin  hena  ewica- 
yahdaku  kta  yakapin  kinhan. 

13  He  sdonunyanpi  sni,  eha 
esta,  tuwe  wicacante  kin  iyu- 
kcan  kin  he  iyukcan  kte  sni  he  ? 
tuwe  ninagi  kin  awanyake  cin 
he  sdonye  kta,  qa  wicasta  otoi- 
5rohi  token  ohanye  cin  he  iye- 
cen  yuhekiye  kta. 

13  Cins  tuhmaga  canhanpi  kin 
he  waste  heon  yuta  wo,  qa  can- 
hunpute  kin  he  nicaka  ekta  sku- 
ye  kta ; 

14  Woksape  ninagi  kin  ekta 
hecece  kta,  tohan  he  iyeyaye 
cinhan  iyuwin  yuke  kta,  qa  taku 
ayape  kin  heon  nicihnaye  kte 
sni  he  sdonya  wo. 

15  Wicasta  sica,  ihnuhan  wi¬ 
casta  owotanna  ounye  cin  iwan- 
dake  cin,  qa  tipi  tawa  kin  awi- 
hnuniye  sni  wo. 

16  Wicasta  owotanna  sakowin 
akihde  hicahan  esta  najin  kta, 
tuka  wicohan  sice  cin  he  taku 
sica  oihpaye  kta. 

17  Toka  niye  cin  hicahe  cin¬ 
han  ihnuhan  iduskin  kin,  qa  nai- 
cipson  esta  ihnuhan  nicante  kin 
iyokipi  iciye  cin  ; 

18  Okinni  Jehowa  he  wanya- 
ke  cinhan  iyokipi  kte  sni,  qa  to- 
canniye  kin  he  etanhan  niye  en 
aniyuhomni  nun  ce. 

19  Wicasta  sicapi  ista  ihnuhan 
iyoniyake  cin,  qa  wicohan  sice 
cin  he  icekin  sni  wo  ; 

20  Nakas  wicasta  sica  iyuwin 
yuhe  kte  sni,  qa  wicohan  sicapi 
kin  hena  petijanjan  wicakiyu- 
snipi  kta. 

21  Gins,  Jehowa  kokipeyahan 
un  wo,  wicasta  yatapi  nakun  ; 
qa  tona  taku  toktokeca  akitapi 
kin  hena  om  opiiciye  sni  wo. 

23  Heniyoza  tohan  kakis  wica- 
yapi  kta  tuwe  sdonya  he  woi- 
yokisicapi  ihnuhanna  anawica- 
jin  kta. 

23  Wicasta  ksapa  oiepi  kin  he¬ 
na  nakun  eepi:  Wayacopi  kin 

en  wicite  iyekiyapi  kin  he  wa¬ 
ste  sni. 

24  Tuwe  wicasta  sice  cin,  oni- 
wotanna  eciye  cin  he  oyate  kin 
yasicapi  kta ;  han,  owasin  wo- 
wahtedasni  yapi  kta. 

25  Tuka  tona  he  iyopeyapi  ta¬ 
ku  wiciyokipi  iyeyapi  kta,  qa 
tuwe  waste  kin  wicayawaste 
kta. 

26  Tuwe  wicoie  ecetu  ayupte 
cinhan  iha  kin  iputakapi  kta. 

27  Nitohtani  tankan  iwanhda- 
ka  wo,  qa  nitamaga  kin  tanyan 
hdustan  wo,  qa  hehan  tipi  yeca- 
ge  kta. 

28  Ihnuhan  ituh  nitakoda  on 
taku  sica  odake  cin  ;  niiha  kin 
on  wicayahnaye  kta  he  ? 

29  Token  ecainiconpi  kin  he 
iyecen  ecawecon  kta,  wicasta 
otoiyohi  token  ohanye  cin  he 
iyecen  owakihanye  kta,  eye  sni 
wo. 

30  Wicasta  kuja  wan  tamaga 
kin  icahda  iyamdupta,  qa  wica¬ 
sta  cante  nica  wan  wiyuwi  tawa 
ikiyedan ; 

31  Unkan  inyun  hena  owanca- 
ya  hasbe  aicage  ca  itohnake  kin 
osan  wapepeka  on  akahpetonpi, 
qa.inyan  on  inataktonpi  kin  he 
yuwankapi ; 

33  Hena  awatonwan,  qa  mi- 
cante  kin  ekta  ewahnaka;  wan- 
mdake  ca  waonspemiciciye. 

33  Ehake  cistiyedan  nistibe, 
cistiyedan  makan  inunke  kta  e 
nape  paksijapi ; 

34  Hecen  nitowahpanice  kin  he 
wicasta  icimani  wan  he  iyecen 
en  nihi  kta,  qa  wicasta  wipe 
hduhe  cin  en  u  kin  iyecen  taku 
owasin  inicakije  kta. 

WICOWOYAKE  25. 

1  Wicoie  wakan  kin  dena  na¬ 
kun  Salomon  tawa,  qa  Juda  o- 

yate  wicasta  yatapi  Hizekiya 
wicasta  tawa  kin  dena  akta  o- 
wapi. 

2  Wakan tanka  taku  anakikbe 
kta  towitan  kin  ee,  tuka  taku 
tanyan  iyukcan  kta  e  wicasta 
yatapi  kin  towitan  kin  hee. 

3  Malipiya  tehanwankantuya 
kin,  qa  maka  temahentuya  kin,' 
qa  wicasta  yatapi  cante  kin  he- 
na  owasin  iyukcanpicasni. 

4  Mazaska  etanhan  gigi  kin  he 
yutokan  iyeya  wo,  hecen  waksi- 
ca  wan  mazakage  cin  un  kta  e 
hiyu  kta. 

5  Wicasta  yatapi  itokapa  tan- 
han  wicohan  sicapi  kin  hena 
wicayutokan  wo,  hecen  oiyotan- 
ke  tawa  woowotanna  on  sutaya 
he  kta, 

6  Wicasta*  yatapi  kin  itokam 
ihdutan  sni  wo,  qa  wicasta  to- 
kapapi  ohe  kin  ohna  najin  sni 
wo. 

7  Nakas,  Wankantuya  deci- 
ya  u  wo,  eniciyapi  kin  hee  wa¬ 
ste,  tuka  wicasta  itancan  niista 
wanyake  cin  he  itokam  niyu- 
hukuyapi  kin  hee  waste  sni. 

8  Ihnuhan  inahniyan  woakini- 
ce  en  yeniciye  cin,  okini  owi- 
hanketa  tuwe  kici  ayakinice  cin 
he  istenniye  kta,  hehan  token 
ecanon  kta  he  1 

9  Tuwe  kici  ayakinice  cin  he 
kicisnana  wohdaka  wo,  unkan 
tokan  taku  nahmana  oniciyake 
cin  he  yuotanin  sni  wo. 

10  Okini  tuwe  nanihon  kin  he 
iyopeniye  kta,  qa  istenniyanpi 
kin  niciyutokanpi  kte  s^ni. 

11  Wicoie  wan  tohan  iyececa 
iapi  kin  he  taspan  tanka  zizi  kin 
mazaska  wakiskotpa  ohna  he 
iyececa. 

12  Wawiyopeye  ksape  cin  noge 
wanahon  kin  ekta  he  mazaska 
oinpi  kin,  qa  mazaskazi  wanapin 
kin  he  iyececa. 

13  Wahosi  wacin5mpica  wan 
tona  ye  sipi  kin  iyowicakipi  kin 
he,  mdoketu  cokaya  wa  osni  kin 
iyecen,  qa  itancan  tawa  nagi  kin 
ekicetu. 

14  Tuwe  taku  wicaqu  kta  iton- 
sniyan  on  ihdatan  kin  he  mahpi- 
ya  sapa  qa  tate  magaju  wanica 
kin  he  iyececa. 

15  Wacintankapi  on  wicasta 
yatapi  kin  cinkiyapi,  qa  ceji 
skuya  kin  he  wicahuhu  kin  ya- 
ksa  ece. 

16  Tuhmaga  canhanpi  iyeyaya 
he  1  winipi  kta  e  heceedan  yuta 
wo.  Okini  iyatahdeniciye  cin- 
han  yahdepe  kta. 

17  Ihnuhan  nisiha  kin  anpetu 
owasin  nitakoda  ti  kin  en  ye  ya- 
kiye  cin ;  okini  ijehan  en  de 
cinhan  sice  nidake  kta. 

18  Tuwe  takodaku  oitonsniyan 
wayaatanin  kin  he  wanhinkpe, 
qa  isan  qa  canhpi  wan  iyececa. 

19  Wohnaye  wicasta  wan,  an¬ 
petu  iyokisicapi  en  wacinyanpi 
kin  he  hi  wan  ksahan  qa  siha 
psunwahan  kin  he  iyececa  ece. 

20  Tuwe  cante  sice  cin  he  ekta 
wiyuskinyan  odowan  ahiyayapi 
kin  he  anpetu  sni  icunhan  heya- 
ke  yusdokapi  kin,  qa  wipajaja 
miniskuya  akastanpi  kin  he  iye¬ 
ceca. 

21  Tuwe  ^ice  nidake  cin  he 
wotektehda  kinhan  aguyapi  yun- 
kiya  wo,  qa  ipuza  kinhan  mini 
yatkekiya  wo  ; 

22  Hecen  petaga  iye  pa  kin  a- 
kan  mnayaye  kta,  unkan  Jehowa 
iyuwin  nicu  kta. 

23  Tate  waziya  tanhan  u  kin 
he  magaju  kaha  iyeya,  he  iyecen 
itohnake  canksiya  wicaceji  taku 
sica  nahmana  oyake  cin. 

24  Tice  okahmin  otipi  kin  hee 
waste,  tuka  winohinca  wakige- 
sa  kici  tipi  tankaya  esta  he  te- 
hika. 


WICOWOYAKE  26. 


25  Wootanin  waste  wan  ma- 
koce  tehantanhan  aupi  kin  he 
mini  sni  tuwe  ipuza  kin  ekta  he 
iyececa. 

26  Wicasta  owotanna  wan  wi- 
casta  sica  itokam  patuje  cin  he 
mini  owe  omanipi  kin,  qa  wa- 
koniya  waihang  ye  cin  he  iye¬ 
ceca, 

27  Tuhmaga  canhanpi  ota  yu- 
tapi  kin  he  waste  sni,  he  iyecen 
taku  tke  owasin  iyukcanpi  kin 
he  tehika. 

28  Tuwe  toniya  hduhe  kta  oki- 
hi  sni  kin  he  otonwe  wan  ka- 
wankapi,qa  conkaske  wanica  he 
iyececa. 

WICOWOYAKE  26. 

1  Mdoketu  eca  wa,  qa  woksapi 
icunhan  magaju,  he  iyecen  tuwe 
witkotkoka  kinihanpi  kin  he  wi- 
ciyokipi  sni. 

2  Zitkadan  kinyanyan,  qa  ica- 
psinpsincadan  anawinyan  kin,  he 
iyecen  ituh  yasicapi  kin  he  iyo- 
wicahi  kte  sni. 

3  Suktanka  on  wicapsinte,  qa 
sonsonna  on  iiyuwi  kin,  qa  wi¬ 
casta  witkotkopi  tapetepi  kin  on 
cansakadan. 

4  Ihnuhan  wicasta  witkotko 
towitkotkoke  cin  he  iyecen  adu- 
pte  cin,  okini  nis  eya  he  inihda- 
cin  kta. 

5  Wicasta  witkotko  towitko¬ 
tkoke  cin  he  iyecen  ayupta  wo  ; 
hecanon  sni  kinhan  okini  ksape 
icida  kta. 

•  6  Tuwe  taku  tanka  on  wicasta 
witkotko  wahosi  ye  cin  he  siha 
kin  kakse  ca  iye  kiunniiciye. 

7  WTcoie  wakan  wan  wicasta 
witkotko  i  kin  ohna,  tuwe  huste 
sicogan  natitantan  kin  he  iye¬ 
ceca. 

8  Tuwe  wicasta  witkotko  wan 
W'owitan  qu  kin  he  inyan  tehihi- 


ka  opahte  wan  inyan  paha  wan 
en  ehpeye  cin  he  iyececa. 

9  Wicoie  wakan  witkotkoka 
ipi  kin  ohna  qa  wapepeka  wan 
wicasta  witko  nape  kin  ohna  he- 
na  iyececa, 

10  Tuwe  tanka  kin  he  owasin 
yusinye  wicaya,  wicasta  witko¬ 
tko  iyuwin  qu,  qa  tona  kapapi 
nakun  iyuwin  wicaqu  ece. 

11  ^unka  taku  hdepe  cin  he 
ake  en  hdi  kin,  he  iyecen  wica¬ 
sta  witkotko  towitkotkoke  cin 
ake  econ  ece, 

12  Wicasta  wan  ksape  icida 
wandaka  he  ?  hee  ^i  tuka  wica¬ 
sta  witkotko  kin  hee'  ksape  kta 
kecanni  kta, 

13  Inmutanka  canku  icahda 
yukan,  otonwe  canku  kin  ohna 
mnaja  wan  yanka  ce,  wicasta 
kuje  cin  eya. 

14  Tiyopa  wan  iyuze  kin  akan 
ihduhomnimni  he  iyecen  wica¬ 
sta  kuje  cin  towinja  kin  akan 
ihduptanptan, 

15  Wicasta  kuja  waksica  ohna 
nape  kin  ye  kiya,  ake  i  kin  ekta 
hiyukiye  kapin. 

16  Wicasta  kuje  cin  he  wica¬ 
sta  sakowin  wayupiya  waayu- 
ptapi  kin  hena  isanpa  ksape  ici¬ 
da. 

17  Tuwe  taku  tawa  sni  akini- 
capi  ahiyaye  ca  en  ye  iciye,  he 
tuwe  sunka  noge  kin  yuze  cin 
he  iyececa. 

18  Tuwe  magaga  iciye  kta  e 
petuspe  wanhinkpe  qa  wiconte 
kaho  iyeye  cin, 

19  He  iyecen  wicasta  takodaku 
hnaye  ca,  tokesta  waskate  ^ni 
he  ?  eye  cinhan. 

20  Can  wanice  cinhan  peta  kin 
sni  kta,  he  iyecen  woyakesa  wa¬ 
nice  cinhan  kicigepi  kin  ayu- 
stanpi  ece. 

21  Cahdi  petaga  aonpapi,  qa 
can  peta  akan,  he  iyecen  wica- 

sta  wakigesa  woakinice  ideya 
ece. 

22  Tiiwe  iwakan  kin  oie  kin 
woyute  skuya  iyececa,  qa  wica- 
tezi  kin  mahentuya  iyaya  ce. 

23  Wiciha  kata  cante  wahnaye 
kici  mazaska  icicahiyapi  kin  ma- 
ka  waksica  apawintapi  kin  he 
iyececa. 

24  Tuwe  sice  dake  cin  he  iha 
kin  on  ihdatokeca,  qa  iye  ma¬ 
hentuya  wohnaye  kihnaka;. 

25  Tohan  ho  kin  wiciyokipi 
kaga  he  wacinye  sni  wo,  hehan 
cante  mahen  taku  walitedapi 
sni  sakowin  yukan. 

26  Wocanniye  kin  wohnaye  on 
akahpe,  tohan  sice  cin  he  omni- 
ciye  ohna  yazarnnipi  kta. 

27  Tuwe  woha  wan  qe  cin  he 
iye  ohinlipaye  kta,  qa  tuwe  inyan 
wan  paptanye  cin  he  en  icicawin 
hdi  kta. 

28  Wicaceji  itonsni  kin  he  to- 
na  wicayasuje  cin  sice  wicada- 
ka,  qa  wicai  sdute  cin  wicota- 
kuni  sni  kaga. 

WICOWOYAKE  27. 

1  Ihnuhan  heyakecinhan  on 
nihdatan  kinhan,  anpetu  wan 
taku  ton  kta  he  sdonyaye  sni. 

2  Nii  kin  hee  kte  sni,  tuka  tu¬ 
we  tokeca  niyatan  nunwe,  wi- 
casta  wan  oyate  tokeca,  tuka 
niiha  kin  hee  kte  sni. 

3  Inyan  wan  tke  qa  wiyaka  kin 
he  yusagwicaya,  tuka  wicasta 
witkotko  tocanniye  kin  heni- 
yoza  isanpa  tke. 

4  Wocanniye  he  wohitika,  qa 
wocanteptanye  kin  he  minitan 
wan  iyececa,  tuka  wowinaAvizi 
itokam  tuwe  najin  kta  okihi  he? 

5  Nahmana  waste  dakapi  kin 
hee  sni,  tuka  taninyan  iyopeki- 
yapi  kin  hee  waste. 

6  Kodayapi  iyopewicaye  cin 

he  wicaka,  tuka  tuwe  sicedake 
cin  i  iwicaputaka  esta  wicahna- 
yan. 

7  Tuwe  wipi  kin  he  tuhmaga 
canhanpi  ihakta  ^ni,  tuka  tuwe 
wotektehda  kin  woyute  pa  esta 
owasin  skuye  daka. 

8  Wicasta  oyanke  tawa  etan- 
han  nuni  kin  he  zitkadan  Avan 
hohpi  kin  etanhan  nuni  kin  he 
iyececa. 

9  Wihdi  qa  wizinyapi  kin  wi- 
cacante  iyuskin  kiya ;  nakun 
takodaku  nagi  kin  etanhan  wa- 
hokonkiye  cin  oskuya. 

10  Nitakoda  qa  niyate  takoda¬ 
ku  kin  ayustan  sni  wo,  qa  anpe¬ 
tu  winicakije  cin  hehan  nisunka 
ti  kin  en  ye  sni  wo ;  sunkayapi 
wan  tehan  yanke  cin  hee  sni, 
tuka  tuwe  nikiyedan  ti  kin  hee 
waste. 

11  Micinksi  ksapa  wo,  hecen 
micante  kin  iyuskin  kta,  qa  tu¬ 
we  taku  sica  emakiye  cin  itkom 
taku  ewakiye  kta. 

12  Wicasta  ksape  cin  taku  sica 
wanyake  ca  inahma,  tuka  tona 
Avacintonpi  sni  kin  hena  iyopta- 
pi  qa  kakiswicayapi. 

13  Tuwe  oyate  tokeca  wicasta 
on  wecicajuju  kta,  eniciye  cin- 
han  tasina  kin  icu  wo ;  qa  tuwe 
Avicasta  sdonwicaye  sni  on  wica- 
wecicajuju  kta,  eye  cinhan  taku 
tohanyan  kajuju  sni  duhe  kte  cin 
he  icu  wo. 

14  Tuwe  hanhanna  hin  kikta  qa 
takodaku  hotankakiya  yawaste 
kinhan  he  yasicapi  kiciyawapi 
kta. 

1 5  Magaju  anpetu  icunhan  ohin- 
niyan  osbuyapi  wan,  qa  winohin- 
ca  wakigesa  wan  hena  iakede- 
ceca ; 

16  Tuwe  he  anakihbe  cin  he 
tate  kin  anahma  he  iyececa,  qa 
nape  etapa  wihdi  wastemna  kin 
he  ihdutanin  kta. 


WICOWOYAKE  28. 


17  Mazasapa  on  mazasapa  pe- 
kiyapi,  qa  wicasta  kin  takodaku 
ite  kin  on  pe  kiyapi. 

18  Tuwe  witansna  hu  patan 
kinhan  hetanhan  waskuyeca 
yuto  kta,  qa  tuwe  itancan  awan- 
hdake  cin  he  yutanpi  kta. 

19  Mini  ohna  ite  wan  ite  kin 
iyececa,  he  iyecen  wicacante 
kin  wicasta  kin  iyececa. 

20  Hades  qa  wiconte  kin  imna- 
pi  sni,  he  iyecen  wicista  kin 
imna  kte  sni. 

21  Mazaska  maka  waksica  on, 
qa  mazaskazi  maza  oceti  on,  qa 
wicasta  kin  wicai  yatanpi  kin 
on  iyutapi. 

22  Wicasta  witkotko  wan  wi- 
hope  ohna  wamnaheza  kici  wi- 
bope  ihupa  on  boyapan  esta,  to- 
witkotkoke  cin  he  ayustan  kte 
sni. 

23  Tahinca  nitawa  kin  token 
taninpi  tanyan  sdotkiya  wo,  qa 
wanuyanjai  kin  awakicin  wo  : 

24  Nakas  woyuha  kin  he  ohin- 
niyan  en  un  sni,  qa  wicasta  ya- 
tapi  wicowazi  wanjidan  etanhan 
ohinniyan  un  kta  he  ? 

25  Peji  kin  inanpa  qa  wato  kin 
tanin,  qa  he  peji  kin  he  mnayan- 
pi  kta. 

26  Tahinca  ska  kin  etanhan 
wokoyake  yaton  kta,  qa  tatoka- 
dan  wanuyanpi  on  maga  wan 
opeyaton  kta  ; 

27  Hecen  tatokadan  asanpi 
imna  wayate  kta,  qa  tiyohnaka 
nitaw^a  nakun,  qa  he  on  wiko- 
ska  nitawa  nipi  kta. 

WICOWOYAKE  28. 

1  Wicasta  sica  tuwedan  wica- 
kuwa  sni  esta  najicapi  ece,  tuka 
wicasta  owotanna  mnaja  iyecen 
waditakapi. 

2  Makoce  wokipajin  kin  on  wi¬ 
casta  yatapi  ota,  tuka  wooka- 

hnige  wosdonye  wicasta  wan 
eciyatanhan  tehan  ecetu  kta. 

3  Wicasta  wahpanica  wan  tona 
onsika  wicayuwahpanice  cin  he 
magaju  wakawankeya  wan  on 
woyute  wanica  he  iyececa. 

4  Tona  woope  opapi  sni  kin  he- 
na  wicasta  sice  cin  yatanpi,  tuka 
tona  woope  opapi  kin  hena  wd- 
cakigepi  ece. 

5  Wicasta  sica  woyaco  okahni- 
gapi  sni,  tuka  Jehowa  akitapi 
kin  hena  owasin  okalinigapi  ece. 

6  Wicasta  wahpanica  toecetu 
kin  omani  kin  hee  waste,  tuka 
tuwe  canku  kin  hdupemni  wiji- 
ca  esta  hee  waste  sni. 

7  Tuwe  woope  patan  kin  he 
hoksidan  ksapa,  tuka  tuwe  wo- 
tapisa  kodawicaye  cin  he  atkuku 
istenya. 

8  Tuwe  woyahtake  qa  ota  wi- 
cakida  on  woyuha  kin  hduota 
kin  he  tuwe  wahpanicapi  onsi- 
wicada  kte  cin  he  on  he  mnaye 
kta. 

9  Tuwe  wmope  nahon  kte  sni 
e  noge  kin  hdutokan  km  he  wo- 
cekiye  eye  cin  he  wowahteda 
sni  yapi  kta. 

10  Tuwe  wicasta  ecetu  kin 

canku  sica  onuni  wicakive  cin 

%/ 

he  woha  wan  iye  qe  cin  he  ohin- 
hpaye  kta,  tuka  tona  ecetupi 
kin  hena  taku  waste  tawayapi 
kta. 

11  Wicasta  watonka  kin  ksape 
icida,  tuka  wicasta  wakahnige 
cin  he  iyukcan  kta. 

12  Wicasta  owotanna  iyuskin- 
pi  eca  wowitan  tanka  ece,  tuka 
wicasta  sica  wankan  ayapi  eca 
wicasta  inahmanpi  ece. 

13  Tuwe  wahtani  kin  ahdahpe 
cin  he  tanyan  ihuni  kte  sni,  tuka 
tuwe  ohdake  ca  ayustan  kinhan 
onsidapi  kta. 

14  Tuwe  ohinniyan  kokipe  cin 
he  wowaste  wicasta  kin  heca, 

tuka  tuwe  cante  kin  hdusuta 
kin  he  taku  sica  ohinhpaye  kta. 

15  Wicasta  yatapi  sice  cin  he 
oyate  onsika  akan  he  mnaja 
hdoya,  qa  mato  waanatan  wan 
he  iyececa. 

16  Wicasta  yatapi  wookahnige 
nice  cin  he  taoyate  kin  nina  wi- 
cayuwahpanica,  tuka  tuwe  wi- 
cakipi  sice  dake  cinhan  anpetu 
tawa  kin  hduota  kta. 

17  Tuwe  wicasta  we  kin  on 
yusakapi  kin  he  tuwedah  yuze 
kte  sni  e  woha  kin  ekta  inyan- 
ka. 

18  Tuwe  ecetu  kiya  mani  kin 
he  ni  kta,  tuka  tuwe  canku  ota 
ohna  ihdupemni  kin  he  wanji 
ohinhpaye  kta. 

19  Tuwe  tamaga  kin  kicanye 
cin  he  wdyute  imna  kta,  tuka 
tuwe  tona  takuska  econpi  owi- 
cape  cin  he  wowicakakije  on 
imna  iciye  kta. 

20  Wicasta  wicake  cin  he  wo- 
waste  ota,  tuka  tuwe  ihduwijice 
kta  e  inahni  kin  he  taku  sica 
akipe  kta. 

21  Wicite  iyekiyapi  kin  he  wa¬ 
ste  sni,  wicasta  hecon  kin  he 
aguyapi  onspadan  on  wahtani 
kta. 

22  Tuwe  ihduwijice  kta  inahni 
kin  he  ista  sica,  qa  heon  wpwa- 
hpanice  akipe  kta  sdotkiye  sni. 

23  Tuwe  ceji  skuye  cin  hee 
sni,  tuka  wicasta  iyopeye  cin  hee 
iyohakam  waste  dapi  kta. 

24  Tuwe  atkuku  qa  hunku  e- 
sta  taku  tawa  icu  qa,  taku  sica 
ecamon  sni,  eye  cin  he  wai- 
hangyesa  dakonya. 

25  Tuwe  nagi  tanka  icida  kin 
he  kicigepi  kaga,  tuka  tuwe  Je- 
howa  wacinye  cin  he  cepa  aye 
kta. 

26  Cante  kin  wacinkiye  cin  he 
witkotkoka,  tuka  tuwe  woksape 
oraani  kin  he  ihduske  kta. 

27  Tuwe  onsipike  cin  hena 
cante  wicakiye  cin  he  wicakije 
kte  sni,  tuka  tuwe  ista  anakihbe 
cin  he  wicota  yasicapi  kta. 

28  Wicasta  sica  najinpi  eca 
wicasta  inahmanpi  ece,tuka  he¬ 
na  atakunipi  sni  eca  wicasta 
owotanna  ota  ayapi  ece. 

WTCOW^OYAKE  29. 

1  Wicasta  ijehan  iyopeyapi  e- 
sta  tahu  kin  ihdusuta  kin  he 
ihnuhanna  kasujapi  kta,  qa  wo- 
asni  wanice  kta. 

2  Tohan  wicasta  owotanna  ota 
ayapi  eca  oyate  kin  wiyuskinpi 
kta,  tuka  wicasta  sica  widaka- 
pi  eca  oyate  kin  sicahowayapi 
ece. 

3  Tuwe  woksape  waste  dake 
cin  he  atkuku  iyuskinkiye  kta, 
tuka  tuwe  witkowin  om  iyokipi 
iciye  cin  tawoyuha  kin  toki  e- 
hpekiye  kta. 

4  Wicasta  yatapi  kin  woyaco 
on  makoce  tawa  kin  sutaya  he 
kiye  kta,  tuka  tuwe  mazaska 
qupi  waste  dake  cin  he  pawan- 
ke  kta. 

5  Tuwe  takodaku  on  ceji  kin 
hduskuye  cin  he  siha  kin  on  ma- 
zahtakiyapi  wan  eonpa. 

6  Wicasta  sica  wahtani  kin 
ohna  mazhtakiyapi  wan  yukan, 
tuka  wicasta  owotanna  wiyu- 
skin  qa  dowan  kta. 

7  Wicasta  owotanna  tona  on¬ 
sika  wicayacopi  kin  sdonya,  tu¬ 
ka  wicasta  sica  he  sdonye  kta 
okahnige  sni. 

8  Wicasta  waoncesa  otonwe 
kin  ideyapi,  tuka  wicasta  ksapa 
wocanniye  anaptapi  ece. 

9  Wicasta  ksapa  wan  wicasta 
witkotko  wahokonkiye  cinhan, 
canksiya  ia  qa  iha  esta  iyozi  wa¬ 
nice  kta. 

10  We  wicasta  kin  hena  tuwe 

waste  kin  ^icedakapi,  qa  wicasta 
ecetu  nagi  kin  akitapi. 

11  Wicasta  witkotko  tawacin 
kin  ocowasin  hiyuya,  tuka  wi¬ 
casta  ksape  cin  he  tokata  eki- 
hnaka. 

12  Wicasta  yatapi  wicpie  iton- 
sni  anagoptan  kinban  ookiye  wi- 
caye  cin  owasin  sicapi  kta. 

13  Wicasta  wakiyuse  qa  wa- 
hpanica  akicipapi,  Jehowanapin 
istapi  kin  iyoyam  wicaya  ece. 

14  Wicasta  yatapi  tona  onsika 
wowicake  eciyatanhan  wicaya- 
co  kinhan  oiyotanke  tawa  kin 
owihanke  wanin  sutaya  he  kta. 

15  Hoksidan  kiyuskapi  kin  he 
hunku  istenya,  tuka  icapsinte 
iyopekiyapi  iyahna  he  ksapa  ka- 
ga. 

16  Wicasta  sica  ihduotapi  eca 
wicohan  sica  nakun  ota  kta,  tu¬ 
ka  wicasta  owotanna  hena  ata- 
kunipi  sni  kin  atonwanpi  kta. 

17  Nicinksi  kin  iyopekiya  wo, 
hecen  oziniciye  kte  ca  ninagi 
kin  iyokipi  kta. 

18  Tukten  Wakan  tanka  oie 
kin  wanice  cinhan  oyate  kin  wo- 
hitika,  tuka  woope  yuhapi  kin 
he  wowaste  oyate. 

19  Wowidake  wan  wicoie  on 
yuecetupi  sni,.  okahniga  esta 
ayupte  kte  sni. 

20  Wicasta  ia  ohanko  wandake 
cinhan  hee  sni,  tuka  wicasta  wi¬ 
tkotko  kin  hee  etanhan  taku 
waste  ayape  kta  iyececa. 

21  Tuwe  tawowidake  kin  hoksi- 
yopa  ehantanhan  kihna  kinhan, 
owihanketa  he  cinca  ye  kta. 

22  Wicasta  wacinko  kicigepi 
kin  icahya,  qa  wocanniye  wica¬ 
sta  kin  woahtani  ota. 

23  Wicasta  wamnaicida  kin  on 
ihdukuye  kta,  tuka  tuwe  woniya 
kucedan  kin  he  wowitan  ton  kta. 

24  Tuwe  wamanusa  kici  wo- 
pamni  yuhe  cin  he  nagi  kin  sice 


kidaka,  yasicapi  kin  nahon  tuka 
oyake  sni. 

25  Wicasta  kokipapi  kin  he 
wicahmunka,  tuka  tuwe  Jeho- 
wa  wacinye  cinhan  okope  wanin 
un  kta. 

26  Wicota  wicasta  yatapi  ite 
kin  akitapi,  tuka  wicasta  wica- 
yaco  kin  Jehowa  hee. 

27  Wicasta  owotanna  wicasta 
sice  cin  he  wowahtedapi  sni,  qa 
wicasta  sica  tuwe  ohan  owotan¬ 
na  kin  he  wowahtedapi  sni. 

WICOWOYAKE  30. 

1  Agur  .Take  cinhintku  kin  wi¬ 
coie  tawa,  odowan  wan,  Itael 
eciya,  Itael  Yukal  ko  ewicakiya. 

2  Woteca  iyemaceca  qa  wica¬ 
sta  iyemacece  sni,  qa  wicasta 
towiyukcan  kin  mayuke  sni. 

3  Awicakehan  woksape  kin 
onmaspe  sni  qa  wicasta  wakan 
wosdonye  kin  he  sdonwaye  sni. 

4  Tuwe  wankantuya  Mahpiya 
ekta  i  heT  qa  tuwe  hetanhan 
kun  hdi  he  T  Tuwe  nape  kin 
ohna  tate  kin  mnayan  he '?  Tu¬ 
we  mini  kin  sina  wan  ohna  opa- 
hta  he  T  Tuwe  maka  ihanke  kin 
owasin  ehde  he  T  Token  eciyapi 
qa  cinhintku  token  eciyapi  he  % 
sdonyaye  cinhan  oyaka  wo. 

5  Taku  wakan  oie  kin  owasin 
peta  on  yuecepidan  ;  tona  he  wm- 
cinyanpi  kin  hena  wahacanka 
yapl 

6  Ihnuhan  oie  tawa  kin  ekta 
taku  aokijuyaye  cinhan,  okini 
iyopeniye  kta,  qa  iyatonsni  iye- 
niyanpi  kta. 

7  Taku  nom  cicida,  mate  sni 
ecen  hena  tem.icihda  sni  wo  ; 

8  Wicohan  sica  qa  iapi  ecinkta 
miciyutehan  ye,  wowahpanice 
wowijice  unmanna maqu  sni,  wo- 
yute  wate  kta  iyececa  wonma- 
yan  ye  ; 

9  Okini  wimapi  kinhan  mici- 
hnaye  ca,  Jehowa  he  tuwe,  epe 
kta  ;  qa  wiraakakije  cinhan  oki- 
ni  wamawanun,  qa  iwaton  sni 
esta  taku  wakan  namahon  epe 
kta. 

10  Ihnuhan  wowidake  wan  yu- 
he  cin  ekta  ayakiia,  okini  niya- 
sice  kta  qa  taku  sica  ayakipe  kta. 

11  Wicoicage  wan  atkuku  kin 
yasice  ca  hunku  kin  yawaste  sni. 

12  Wicoicage  wan  wakasote- 
sni  icidapi,  tuka  unkce  kin  wica- 
kiyujajapi  sni. 

13  Wicoicage  wan  ista  hdu- 
wankanpi  hinca,  qa  istojuha 
wankan  ayapi  ece. 

14  Wicoicage  wan  hipi  kin 
canhpi  kin  iyececapi,  qa  hiskepi 
kin  isan  iyececapi  ;  hecen  tona 
onsika  maka  etanhan  temwica- 
yapi,  qa  tona  wahpanica  wicasta 
ehna  unpi  kte  sni. 

15  Tusda  cunwintku  nonpa, 
napin,  Maqu  ye,  maqu  ye,  eyapi. 
Taku  yamni  iinnapi  sni,  qa  taku 
topa,  Henakeca,  eyapi  sni ; 

16  Hades,  qa  tamni  cinca  ton 
sni,  qa  maka  kin  mini  imna  sni, 
qa  peta,  Henakeca,  eye  sni. 

17  Wicasta  wan  atkuku  iliaha, 
qa  hunku  kin  nahon  kta  e  iha- 
ktasni  kin  he  kaksiza  kangi  kin 
capapi  kta,  qa  wanmdi  cinca  kin 
he  yutapi  kta. 

18  Taku  yamni  yusinyemayan, 
qa  taku  topa  owakalinige  sni ; 

19  Wanmdi  canku  kin  mahpiya 
ohna,  wamduska  canku  kin  imni- 
ja  akan,  wata  canku  kin  mde 
cokaya,  qa  wicasta  canku  kin 
wikoska  kici. 

20  Winohinca  wawicihahapi 
econ  canku  tawa  kin  he  iyececa, 
wota  qa  i  kin  itpakinte  ca,  Taku 
sica  ecamon  sni  ce,  eya. 

21  Taku  yamni  on  maka  kin 
skanskan  qa  taku  topa  on  oziici- 
ye  kta  okihi  sni. 

22  Wowidake  on  tohan  wica¬ 
sta  yatapi  un  ece,  qa  wicasta 
witkotko  on  aguyapi  imna  wota 
ece  ; 

23  Winohinca  canniyesa  on  hi- 
hna  ton  kinhan,  qa  wayakawin 
on  yuhe  ciqon  woyuha  kin  tawa- 
ye  cinhan. 

24  Taku  topa  maka  akan  iyo- 
tan  cistinna  tuka  ksape  hinca  ; 

25  Tajuska  kin  oyate  wa^ke 
sni  tuka  mdoketu  eca  woyute 
kihnakapi  ece  ; 

26  Hitunkasan  kin  tancan  su- 
tapi  sni,  tuka  imnija  ohna  tipi 
kicagapi  ece  ; 

27  Arebe  (psipsicadan  ocaje 
wan)  wicasta  yatapi  nicapi  tuka 
obe  tawapi  owasin  yuwitaya 
icimanipi ; 

28  Onktomi  napepi  on  yuzapi 
qa  wicasta  yatapi  ti  kin  ohna 
yakonpi  ece. 

29  Taku  yamni  tanyan  manipi 
ece,  qa  taku  topa  tanyan  yapi ; 

30  Mnaja  kin  he  wamanica  iyo- 
tan  wasake  ca  takudan  etanhan 
ihduhomni  sni ; 

31  Sunka  wakan  .  nite  ipiyag 
ton  pi,  qa  tatokadan  mdoka,  qa 
wicasta  yatapi  oyate  tawa  opa- 
pi  kin  he. 

32  Witkotkoya  nihduwankan- 
tuya  kinhan,  qa  taku  sica  yakon- 
ze  cinhan,  nii  kin  akan  nape  kin 
atputaka  wo. 

33  Awicakehan  pte  asanpi  kin 
icicahiyapi  kinhan  pte  asanpi 
ihdi  kin  hiyu  kta,  qa  wicapoge 
yutitanpi  kinhan  we  hiyu  kta, 
qa  wocanniye  yutitanpi  on  kici- 
gepi  hiyu  kta. 

WICOWOYAKE  31. 

1  Lemuel  wicasta  yatapi  wi- 
coie  tawa,  odowan  hunku  kin 
he  onspekiye  cin  dee. 

2  Gins  taku  hwo  1  mitamni  cin- 


WICOWOYAKE  31. 


ca  kin  taku  eciye  kta  he  'I  wo- 
miciyake  ota  eciyatanhan  citon 
kin  taku  hwo  1 

3  Ihnuhan  nitowasake  kin  he 
winohinca  yaqu  kin,  qa  canku 
nitawa  taku  wicasta  yatapi  ihang 
wicaye  cin  ekta  ye  yakiye  cin. 

4  Wicasta  yatapi,  Lemuel,  wi¬ 
casta  yatapi  minisa  yatkanpi 
kta  he  iyecece  sni,  qa  wicasta 
yatapi  cincapi  kin  mini  wakan 
cinpi  kta  he  iyecece  sni. 

5  Okini  he  yatke  cinhan  taku 
konzapi  kin  akiktonje  kta,  qa 
wicasta  onsika  tawoyaco  kin 
yaskiske  kta. 

6  Tuwe  wanna  te  kte  cin  he 
mini  wakan  kin  qu  wo,  qa  tona 
cante  sicapi  kin  hena  minisa  wi- 
caqn  wo. 

7  Hecen  yatke  kta,  qa  tokakije 
cin  akiktonje  kta,  qa  toiyokisice 
cin  icimanna  kiksuye  kte  sni. 

8  lapi  okitpani  kin  he  on  i  kin 
hdukawa  wo,  qa  wamdenica 
owasin  wicayacopi  kinhan  ; 

9  I  kin  hdukawa  qa  tona  onsi¬ 
ka  qa  wicakijapi  owasin  iwica- 
kiya  owotanna  wayaco  wo. 

10  Tuwe  winohinca  ksapa  wan- 
ji  iyeye  kta  he  Tukiha  tehi- 
liika  ee  kaes  sam  iyeya  iyawapi. 

11  Hihnaku  cante  kin  he  wa- 
cinkiya,  qa  woyuha  icakije  kte 
sni  yan  un  kta. 

12  Tohan  ni  kin  hehanyan  ta¬ 
ku  waste  ecakicon  kta,  qa  taku 
sica  wanice  kta. 

13  Tahinca  hin  halionta  on  ka- 
gapi  ko  akita,  qa  nape  kin  iyo- 
kipi  ya  htani. 

14  Wopeton  witawata  tawapi 
kin  iyececa,  tehantanhan  woyu- 
te  tawa  kin  en  ihdoku. 

15  Nahanhiii  anpa  snikikta,qa 
tiyohnaka  tawa  owasin  woyute 
wicaqu,  qa  wikoska  taku  econpi 
kta  sdonye  wicakiya. 

16  Maga  wan  awacin  qa  ope- 


ton,  taku  nape  kin  kagapi  kin  on 
hastanhanka  iyuwi  wan  huhde. 

17  Ipiyaka  sutaya  iyahdaska 
qa  hupahu  kin  hduwasaka. 

18  Taku  wiyopeye  cin  he  wa¬ 
ste  e  sdonkiye ;  lianyetu  osan  pe- 
tijanjan  hde  kin  kicisni  sni. 

19  Wipahmu  kin  ekta  nape  ye- 
kiya  qa  napsukaza  kin  iyuhmu 
kinyuza. 

20  Tona  onsika  kin  hena  on 
nape  kin  hdugata,  qa  wicasta 
oncikpani  owicakiye  kta  e  nape 
kin  ye  kiya. 

21  Wapa  kes  tiyohnaka  tawa 
kin  on  ikope  sni ;  nakas  owasin 
taku  icitakihna  ece  koyakapi. 

22  Owinja  icicaga ;  qa  mini- 
huka  zibzipedan  sinasa  ko  koya- 
ka  ece. 

23  Otonwe  tiyopa  kin  ekta  ma- 
koce  hunkayapi  wicehna  hihna¬ 
ku  iyotanka  eca  iyekiyapi  ece. 

24  Minihuha  zibzipedan  kage 
ca  wiyopekiye,  ipiyaka  nakun 
qa  wopeton  kin  wicaqu. 

25  Wowasake  wowitan  iyahna 
ihduze  ca  tokata  anpetu  u  kte 
cin  iha. 

26  I  kin  hdukawa  eca  wico- 
ksape  ia,  qa  ceji  kin  wacantkiya 
woope  yuha. 

27  Tiyohnaka  tawa  ohanyanpi 
kin  owasin  iwanyaka,qa  kujahan 
aguyapi  kin  hdute  sni. 

28  Cinca  kin  najinpi  eca  hda- 
wastepi ;  hihnaku  nakun  qa 
hdatan. 

29  Cunwintkupi  ota  ksamya 
ohanyanpi,  tuka  niye  owasin  ka- 
pe  wicayaya  ce,  eya. 

30  Wowiciyokipi  kin  he  wica- 
hnayan  qa  wicite  waste  kin  he 
ptenyedan,  tuka  winohinca  Je- 
howa  kokipeyahan  un  kin  he 
yawastepi  kta. 

31  Nape  kin  taku  icahye  cin  he 
qupo,  qa  otonwe  tiyopa  kin  ohna 
iye  ohan  kin  hena  yatanpinunwe. 

EYAI^PAHA  KIK 


WICOWOYAKE  1. 

1  Eyanpaha  kin,  Dawid  cinhin- 
tku  Jerusalem  en  Wicastayatapi 
oie  kin  dena  ee. 

2  Takusni,  takusni,  Eyanpaha 
kin  eya,  takusni,  takusni,  iyuhpa 
takusni  ce. 

3  Anpetu  wi  ihukuya  wicasta 
.wicohtani  econ  kin  owasin  on 

iyunwin  taku  yuha  he. 

4  Wicoicage  wanji  iyaye  ca 
wicoicage  wan  u  ece  ;  tuka  ma- 
ka  kin  ohinniyan  han. 

5  Nakun  anpetu  wi  kin  hinan- 
pa,  qa  anpetu  wi  kin  iyaya,  qa 
totanhan  hiyu  qon  he  ekta  ina- 
hni  hda  ece. 

6  Tate  kin  itokahkiya  iyaye  ca 
waziyatakiya  ihduhomni ;  tate 
ihduhomnimni,  qa  totanhan  iya¬ 
ye  cin  ake  en  hdi  ece. 

7  Wakpa  iyuhpa  miniwanca 
kin  en  iyaya ;  tuka  miniwanca 
kin  ojudan  sni ;  wakpa  kin  to¬ 
tanhan  hiyupi  qon  he  ake  ekta 
hdapi  ece. 

8  Wicoie  owasin  hunkitapi  oju¬ 
dan  ;  wicasta  oyake  kta  okihi 
sni:  wicista  kin  he  wawan- 
yaka  imnan  sni,  qa  wicanoge 
kin  wanahonpi  on  imnan 
sni. 

9  Taku  un  qon  he  u  kte  cin 
hee  :  qa  taku  econpi  ece  kin  ta¬ 
ku  econpi  kte  cin  ee  :  qa  anpetu 
wi  kin  ihukuya  taku  teca  wa- 
nica. 

Eccle. 


10  Taku  on,  Wanyaka  wo,  de 
teca  ce,  eyepica  he  :  wanna  ta- 
nina  un  qon  hee,  unkiye  unkito- 
kapatanhan  yanke. 

11  Taku  hekta  un  qon  he- 
na  kiksuyapi  sni ;  qa  nakun 
taku  tokata  kin  tona  ohakam 
unpi  kte  cin  hena  kiksuyapi 
kte  sni. 

12  Eyanpaha  kin  he  miye,  Je¬ 
rusalem  en  Wicastayatapi  man- 
ka. 

13  Unkan  taku  mahpiya  ihuku¬ 
ya  econpi  kin  owasin  woksape 
on  awakite  kta,  qa  imdukcan  kta 
e  micante  ekta  yewaya :  wico- 
htani  tehike  cin  de  Wakan tan¬ 
ka  wicasta  cinca  wicaqu,  on 
htanipi  kta  heon. 

14  Anpetu  wi  kin  ihukuya  wi- 
cohan  econpi  kin  owasin  wan- 
mdaka,  unkan  iho,  iyuhpa  taku¬ 
sni  qa  woniya  iyokisinyapi  kin 
hee. 

15  Taku  skope  cin  he  yuowo- 
tanpidan  kta  okihipica  sni ;  qa 
taku  iyokpani  un  kin  hena  yawa- 
pica  sni. 

16  Micante  kici  wowahdaka 
qa  hepa  ;  Iho,  tanka  imacaga  qa 
woksape  mnawakiya,  tona  Jeru¬ 
salem  en  mitokam  unpi  qon 
owasin  isanpa :  han,  micante 
woksape  qa  wosdonye  ota  wan¬ 
yaka. 

17  Nakun  woksape  sdonwaye 
kta  micante  waqu,  wicoksape 
sni  qa  wowitkotkoke  sdonwaye 

kta  :  De  nakun  woniya  iyokisin- 
yapi  kin  htSe  iindukcan. 

18  Woksape  ota  en  woiyokisi- 
ce  ota  yukan  ;  qa  tuwe  wosdon- 
ye  hduota  kinhan  he  wicocante- 
sica  hduota  ece. 

WICOWOYAKE  2. 

1  Micante  en  hepa ;  Iho  wo, 
wowiyuskin  on  iciyute  kta  ce  ; 
hecen  taku  wiciyokipi  sdonya 
wo.  Unkan  iho,  he  nakun  taku 
.  sni. 

.  2  Ihapi  kin  he,  Wowitkotkoka, 
ewakiya :  qa  wowiyuskin.  He 
taku  token  he. 

3  Micehpi  minisa  on  wahdusuta 
kta  micante  en  awakita,  qa  mi¬ 
cante  woksape  sdonyewakiye 
kta ;  qa  wowitkotkoka  kin  he 
mduze  kta,  hecen  wicasta  cin- 
ca  on  taku  waste  kin  tukte 
e  he,  anpetu  towanakeca  ni- 
pi  kin  en,  mahpiya  ihukuya  ta¬ 
ku  econpi  kte  cin  he  wanmdake 
kta. 

4  Taku  tanka  micicaga ;  tipi 
micicaga ;  hastanhanka  iyuwi 
ojupi  kin  hu  wehde  : 

5  Maga  qa  canwojupi  kin  mi- 
cicaga,  qa  en  waskuyeca  can 
ocaje  owasin  hu  wahde  : 

6  Miniyowe  kagapi  kin  micica- 
ga,  on  contanka  can  icahye  cin 
he  spayewaye  kta  : 

7  Wicasta  taokiye  qa  winy  an 
taokiye  opewicawaton,  qa  wati 
ohna  tonpi  wicamduha  ;  nakun 
tatanka  qa  taliinca  wanunyanpi 
ota  hinca  wicawahduha,  .Terusa- 
lem  en  mitokam  unpi  qon  owasin 
isanpa  : 

8  Nakun  raazaska  qa  mazaska- 
zi  mnamiciye,  qa  wicastayatapi 
makoce  tawapi  ko  tawokamna 
kin  :  wicasta  dowanpi  qa  wino- 
hinca  dowanpi  heca  icahwica- 
wakiya,  qa  wicasta  cinca  tawo- 

wiyuskinpi,  winohinca  qa  wino- 
hincapi. 

9  Hecen  matanka,  qa  tona 
mi  tokam  Jerusalem  en  unpi 
qon  ikapeya  taku  ota  micica- 
ga  :  nakun  woksape  mitawa  mi- 
ciun. 

10  Qa  taku  mii^ta  da  kin 
takudan  ipimicida  sni,  wowi- 
jmskin  wanjidan  kes  micante 
etanhan  wakipatan  sni ;  mito- 
htani  owasin  on  micante  iyu- 
skin  nakaes  ;  qa  mitolitani  oco- 

{  wasin  on  wokamna  mitawa  kin 
hee. 

11  Hehan  wicohan  minape 
econ  kin  owasin  en  ewaki- 
tonwan,  qa  wicohtani  htawani 
kta  ecamon  kin  hena ;  unkan 
iho,  ocqwasin  takusni  qa  wo¬ 
niya  iyokisica  hee,  qa  anpetu 
wi  kin  ihukuya  wokamna  wa- 
nica. 

12  Unkan  woksape  qa  wi- 
coksapesni  qa  wowitkotkoke 
kin  iwanmdake  kta  mihda- 
mna;  wicasta  wan  wicastayata¬ 
pi  ihakam  u  kin  he  taku  okihi 
kta  he  :  taku  wanna  econpi  kin 
heceedan. 

13  Hehan  woksape  en  woka¬ 
mna  yukan  e  wanmdaka,  wowi¬ 
tkotkoke  kin  isanpa,  iyoyanpa 
kin  he  otpaza  isanpa  waste  kin 
he  iyececa. 

14  Wicasta  ksapa  dsta  iye  pa 
kin  en  un ;  tuka  witkotkoke  cin 
he  otpaza  omani :  hececa  esta 
miye  qe  taku  wanjidan  owa¬ 
sin  awicakipa  ece  e  wanmda¬ 
ka. 

15  Hehan  cante  mahen  hepa; 
Witkotkoke  cin  he  taku  akipa 
he  iyecen  mis  eya  awakipa  ;  he¬ 
cen  tokiyatanhan  miye  qe  iyo- 
tan  waksapa  he.  Hehan  cante 
mahen,  De  is  eya  takusni  ce, 
epa. 

16  Witkotkoke  cin  iyececa  wi- 


WICOWOYAKE  3. 


ca^ta  ksapa  kin  ohinniyan  kiksu- 
yapi  sni  nakaes  ;  taku  nakaha 
un  kin  hena  tokata  anpetu  kin 
en  owasin  akiktonjapi  kta,  heon 
etanhan.  Qa  wicasta  ksape  cin 
is  token  te  kta  he  ;  witkotkoke 
cin  iyececa. 

17  Heon  etanhan  wicani  kin sice- 
wakidaka ;  anpetu  wi  kin  iliuku- 
ya  wicohan  econpi  kin  he  wacin- 
iyowakisica  nakaes  :  iyulipa  ta- 
kusni  qa  woniyaiyokisinyapi  kin 
hee. 

18  Han,  mitolitani  anpetu  wi 
ihukuya  ecanion  kin  ocowasin 
sicewakidake  ;  wicasta  mihakam 
u  kte  cin  he  aihpewakiye  kta, 
heon  etanhan. 

19  Qa  he  wicasta  ksape  kta, 
qa  is  witkotkoka  kta  tuwe  sdon- 
ya  he.  Hececa  esta,  mitohtani 
ecamon  kin  owasin,  qa  en  anpe¬ 
tu  wi  ihukuya  ksapa  mihdutanin 
kin  hena  iye  tawaye  kta.  De 
nakun  takusni. 

20  Heon  etanhan  anpetu  wi 
kin  ihukuya  wicohtani  ecamon 
kin  iyuhpa  micante  kicunniwa- 
kiye  kta  mihdamna. 

21  Wicasta  wan  tohtani  kin 
woksape  en,  qa  wosdonye  en,  qa 
wokonze  en  un  :  tuka  he  wica¬ 
sta  wan  on  htani  sni  kin  he 
tawa  kta  aihpekiye  kta.  He 
nakun  takusni  qa  taku  sica 
tanka. 

22  Wicasta  iye  tohtani  owasin, 
qa  cante  iyokisica,  on  anpetu  wi 
ihukuya  htani  kin  etanhan  taku 
hduha  he  : 

23  Taanpetu  kin  iyuhpa  wico- 
cantesica,  qa  tokakije  kin  he 
woiyokisica  nakaes  ;  han,  hanye- 
tu  en  iye  cante  oziiciye  sni. 
He  nakun  takusni. 

24  Wicasta  wote  kta,  qa  waya- 
tke  kta,qa  iye  nagi  tohtani  kin  on 
iyuskinkiye  kta,  taku  sanpa  wa- 
^te  wanica.  De  is  eya  Wakan- 


tanka  nape  kin  etanhan  wan- 
mdaka. 

25  Tuwe  wote  kta  he,  qa  miye 
mikapeya  tuwe  wiyuskin  kta 
he. 

26  Taku  iye  itokam  waste  kin 
he  Wakan tanka  wicasta  wicaqu 
ece,  woksape  qa  wosdonye  qa 
wowiyuskin  :  tuka  wahtani  sa 
kin  he  wokakije  qu,  wamnaye 
ktaqa  waeju  kta,  hecen  Wakan- 
tanka  itokam  taku  waste  kin  he 
qu  kta.  He  nakun  takusni  qa 
woniya  iyokisica. 


WICOWOYAKE  3. 

1  Taku  iyuhpa  iyehantu  yukan, 
qa  mahpiya  kin  ihukuya  woawa- 
cin  owasin  tohantu  ktc  cin  yu¬ 
kan  ece. 

2  Wicatonpi  iyehantu  yukan, 

Qa  wicate  kta  iyehantu  ; 

Woju  econpi  iyehantu; 

Qa  wojupi  yujunpi  kta  iye¬ 
hantu  : 

3  Wicaktepi  iyehantu  yukan, 

Qa  okiziyapi  iyehantu  ; 
Wayujujupi  iyehantu, 

Qa  piya  kagapi  iyehantu  yu¬ 
kan  : 

4  Wicaceya  iyehantu  yukan, 

Qa  ihapi  kta  iyehantu  ; 
Wasihdapi  iyehantu, 

Qa  skatapi  iyehantu  yukan  : 

5  Inyan  ehpeyapi  iyehantu  yu¬ 

kan, 

Qa  inyan  witaya  pahipi  kta  ; 
Adoksohan  wicayuzapi  iye¬ 
hantu  yukan, 

Qa  poskin  wicayuzapi  ayu- 
stanpi  kta. 

6  W'^aakitapi  iyehantu  yukan, 

Qa  toki  ehpeyapi  kta  iyehantu; 
Wapatanpi  kta  iyehantu, 

Qa  wapaganpi  iyehantu  yu¬ 
kan  : 

7  Wayuhdehdecapi  iyehantu  yu¬ 

kan, 

Qa  wakagegepi  iyehantu  yu- 
kan  ; 

Inina  yukanpi  iyehantu, 

Qa  iapi  kta  iyehantu  yukan  : 

8  Wastewicadaka  iyehantu  yu¬ 
kan, 

Qa  sicewicadaka  iyehantu  ; 

Okicize  iyehantu  yukan, 

Qa  wookiye  kagapi  kta  i- 
yehantu. 

9  Wicasta  htani  kin  he  iye  to- 
htani  eciyatanhan  iyunwin  taku 
liduha  he. 

10  Wicohtani  en  wicasta  cin- 
ca  htaniiciyapi  kta  Wakantanka 
wicaqu  kin  he  wanmdaka  : 

11  Taku  owasin  iyehantu  eca 
owanyag  waste  kaga  ;  nakun  iye 
cantepi  kin  en  ohinniyan  kte  cin 
he  ewicakicihnaka,  hecen  Wa¬ 
kantanka  tohtani  kage  cin  otoka- 
heya  tanhan  qa  owihanke  ekta 
wicasta  tuwedan  okahnige  kte 
sni. 

12  Hena  en  taku  waste  wani- 
ca  sdonwaya ;  tuka  wiyuskin 
kta,  qa  ni  uh  icunhan  taku  waste 
econ  kta  ; 

13  Qa  nakun  wicasta  otoiyohi 
wote  kta,  qa  wayatke  kta,  qa 
tohtani  owasin  taku  waste  en  un 
kin  he  on  ihduskin  kta;  Wakan¬ 
tanka  taku  qu  kin  hee. 

14  Taku  Wakantanka  econ  kin 
owasin  owihanke  wanice  kta 
sdonwaya ;  takudan  en  akagapi 
kte  sni,  qa  takudan  etanhan  icu- 
pi  kte  sni :  unkan  iye  itokam 
wakokipapi  kta  e  Wakantanka 
hecon  ece. 

15  Taku  hekta  un  qon  he 
nakaha  un,  qa  taku  to  katana 
u  kte  cin  he  wanna  hekta 
un  :  qa  taku  hekta  un  kin  he 
Wakantanka  kin  ake  hdiyohi 
kiye  kta. 

16  Unkan  nakun  anpetu  wi 
ihukuyawoyaco  oyanke  kin  wan¬ 
mdaka,  wosice  hen  yanka  ;  qa 

woowotanna  oyanke  kin,  wico- 
sice  en  yanka. 

17  Cante  mahen  hepa ;  Owotan- 
na  kin  he  qa  siee  cin  Taku  Wa- 
kan  kin  wicayaco  kta  :  han,  wi- 
cotawacin  otoiyohi  qa  wicohan 
otoiyohi  hen  iyehantu  yukan. 

18  Wicasta  cinca  kin  on  cante 
mahen  hepa;  Tokin  Wakantan¬ 
ka  hena  iwicayuten,  hecen  iye 
qe  woteca  hecapi  e  wanihdaka- 
pi  kta. 

19  Wicasta  cinca  kin  taku  aki- 
papi  hecinhan,  he  woteca  aki- 
papi ;  han,  taku  wanjidan  awica- 
kipa  ece  :  wanji  is  token  ta  he¬ 
cinhan,  unma  kin  is  iyecen  ta : 
han,  owasin  woniya  okonwanji- 
dan  yuhapi :  hecen  wicasta  kin 
is  woteca  isanpa  takudan  iciwa- 
ste  sni ;  iyulipa  takusni  na- 
kaes. 

20  Owasin  oyanke  wanjidan 
ekta  yapi ;  iyuhpa  maka  mdu 
heca,  qa  iyuhpa  ake  maka  mdu 
icagapi  ece. 

21  Wicasta  cinca  taniya  wan- 
kan  ye  cinhan,  qa  woteca  taniya 
kin  is  maka  ekta  kun  ye  cinhan, 
tuwe  sdonya  he. 

22  Heon  etanhan  wicasta  iye 
tohan  kin  on  ihduskin  kta  taku 
sanpa  waste  wanica  imdukcan  ; 
he  taku  tawa  kin  ee  nakaes  :  qa 
iye  iyohakam  taku  u  kte  cin  he 
tuwe  wanyagkiye  kta  he. 

WICOWOYAKE  4. 

1  Unkan  wahdicu  qa  wokaki^- 
ye  anpetu  wi  ihukuya  econpi  kin 
hena  owasin  iwanmdaka  :  qa  iho, 
kakisyapi  istamnihanpe  awicau  ; 
qa  wicakicanpte  yuhapi  sni  :  un¬ 
kan  wakakiswicaye  nape  ohna 
wowasake  yukan  ;  tuka  wicaki¬ 
canpte  yuhapi  sni. 

2  Heon  etanhan  tapi  kin,  tona 
wanna  tapi  kin  hena  wicadma- 

wa^te,  nipi,  tona  nahanliin  ni 
unpi  kin  isanpa  ; 

3  Han,  tuwe  tohinni  ni  un  sni 
kin  he  hena  napin  isanpa  waste, 
wicohan  sica  anpetu  wi  ihukuya 
econpi  kin  hena  wanyake  sni  na- 
kaes. 

4  Ake^  wicohtani  owasin  iwan- 
mdaka,  qa  wicohan  yustanpi  oto- 
iyohi,  on  wica^ta  iye  takodaku 
kici  nakiciwizipi  kin  hee,  De 
is  eya  taknsni  qa  woniya  iyokisi- 
ca  ce. 

5  Witkotkoke  cin  he  nape  hdu- 
ksija  qa  iye  cehpi  hduta  ece. 

6  Napohnaka  wanjidan  woozi 
kici  hee  waste,  nape  nonpa  oju- 
dan  isanpa,  wicohtani  econpi  qa 
woniya  iyokisica  iyahna  hecin- 
han,  eya. 

7  Hehan  wahdiyaku  qa  anpetu 
wi  ihukuya  takusni  kin  he  wan- 
nidaka. 

8  Wanjidan  yukan,  qa  inonpa 
wanica  ;  han  he  cinca  qa  sunkaku 
takudan  hduhe  sni  ;  tuka  tohta- 
ni  owasin  ayustan  sni ;  nakun 
iye  ista  kin  wowijice  imna  sni ; 
qa,  Tuwe  on  htawani  qa  minagi 
taku  waste  icakiswaya  he,  eye 
sni.  De  nakun  taku  sni ;  han, 
wicohtani  tehika. 

9  Nonpa  kinhan  wanjidan  isan¬ 
pa  wastepi  ;  wicohtani  econpi 
kin  on  wokajuju  wa^te  yuhapi 
nakaes. 

10  Hena  hinhpayapi  kinhan, 
unma  kin  is  takodaku  najin  kiye 
kta  ;  tuka,  hehehe,  tuwe  isnana 
un  hinhpaye  cinhan  ;  tuwe  najin- 
kiye  kta  yuhe  sni  nakaes. 

11  Akes,  nonpa  sakim  wankapi 
kinhan  cozapi  ece  ;  tuka  tokiya- 
tanhan  wanjidan  isnana  coza  kta 
he. 

12  Unkan  wanji  kici  econ  ohiye 
cinhan,  nonpa  kici  inajinpi  kta  ; 
qa  hahonta  yamni  kahmonpi  kin 
he  yupsakapi  tehika. 


13  Hoksidan  wan  wahpanica 
qa  ksapa  he  waste,  wicastayata- 
pi  wan  wicahinca  qa  witkotkoka 
wanna  onspekiyapi  kta  wicada 
sni  kin  he  isanpa. 

14  He  qe  wicokaske  tipi  kin 
etanhan  wicastayatapi  kta  hiyu  ; 
tuka  nakun  tuwe  iye  toskanskan 
kin  en  tonpi  kin  he  wahpanica 
aya. 

15  Wicasta  ni  unpi  owasin  an¬ 
petu  wi  kin  ihukuya  manipi  kin 
hena,  hcksidan  inonpa  kin  eeki- 
ya  inajin  kte  cin  kici  iwanwica- 
mdaka. 

16  Oyate  kin  owasin  wopteca 
sni,  tona  wicitokara  unpi  qon 
owasin  :  nakun  tona  ohakam  upi 
kin  hena  he  on  iyuskinpi  kte  sni. 
Awicakehan  he  nakun  takusni 
qa  woniya  iyokisice  cin  hee. 

WICOWOYAKE  5. 

1  Wakantanka  ti  kin  ekta  da 
eca  nisiha  awanhdaka  wo,  qa 
witkotkoka  tawosna  yaqu  kte 
sni  e  wanahon  yanka  wo ;  hena 
eqe  taku  sica  econpi  kecinpi  sni. 

2  Nii  on  ohanko  sni  wo,  qa  ni- 
cante  W’akantanka  itokam  taku 
eya  inahni  kte  sni.  Wakantan¬ 
ka  mahpiya  ekta  yanka,  qa  niye 
maka  akan  yaun  ;  heon  etanhan 
nioie  tonana  kta  iyececa. 

3  Wicohan  ota  eciyatanhan  wi- 
hanmnanpi  icaga  :  .qa  witkotko¬ 
ka  ho  kin  wicoie  ota  en  un. 

4  Tohan  Wakantanka  ekta  ta¬ 
ku  on  niciconze  cinhan,  hdajuju 
dutehan  kte  sni;  iye  qe  witko- 
tkokapi  kin  on  wiyuskin  sni ;  ta¬ 
ku  on  niciconze  cin  he  hdajuju 
wo. 

5  Niciconza  qa  yahdajuju  ^ni 
kinhan,  niciconze  sni  unkans  hee 
waste  kta  tuka. 

6  Ihnuhan  nii  kin  he  nicehpi 
wahtanikiye  cinhan  ;  qa  Wawa- 

yusna  kin  itokam,  He  woya^na 
ce,  ehe  kte  sni  :  Taku  on  etan- 
han  Wakantanka  niho  on  sin- 
hda  kta,  qa  ninape  taku  econ 
kin  ihangye  kta  he. 

7  Wihanmnanpi  ota  kin  en  ta- 
kusnisni  yukan,  qa  wicoie  ota  ; 
tuka  niye  Taku  Wakan  kin  ko- 
kipa  wo. 

8  Wicasta  onsika  wicakipi  kin 
he,  qa  makoce  tehan  yanke  cin 
en  woyaco  woowotanna  ko  yupe- 
mnipi  kin  hena  wandake  cinhan, 
he  taku  kin  on  yusinyaye  sni  wo: 
tuwe  wasaka  kes  isanpa  wasake 
cin  he  awacin  yanka ;  qa  hena 
isanpa  wasakapi  yukan. 

9  Nakun  maka  wokamna  kin 
he  wicasta  owasin  tawapi  ;  wi- 
castayatapi  hee  kaes  maga  kin 
wowidagya. 

10  Tuwe  mazaska  wastedake 
cin  he  mazaska  imnan  kte  sni  ; 
qa  tuwe  woyuha  ota  wastedake 
cin  he  oicage  on  imnan  kte  sni. 
He  nakun  takusni. 

11  Woyuha  kin  hena  ota  aye 
cinhan,  tona  yutapi  kin  hena 
yuotapi  ;  hecen  tuwe  tawapi 
kin  hena  taku  iwastepi  he  ;  ista 
on  wanhdakapi  heceedan. 

12  Tuwe  htani  istinbe  cin  he 
skuya,  taku  tonana  qa  is  ota  yu- 
ta  esta  :  tuka  wijice  woyuha  ota 
ton  kin  he  istinma  okihi  sni  ki- 
ya. 

13  Anpetu  wi  kin  ihukuya  taku 
sica  tehika  wan  wanmdaka,  wo¬ 
yuha  tona  tawapi  isicapi  kte  cin 
on  kihnakapi  hee. 

14  Tuka  woyuha  kin  hena  si- 
caya  waakipapi  on  atakuni  sni 
ece  ;  unkan  cinca  wan  icahkiye 
ca  takudan  nape  ohna  yanke  sni. 

15  lye  hunku  tamni  etanhan  u 
qon  he  iyecen  tancodan  hdekta, 
hiyu  qon  iyecen  ye  kta,  tohtani 
etanhan  taku  nape  ohna  aye  kte 
cin  takudan  icu  kte  sni. 

16  Unkan  de  is  eya  taku  ^ica 
tehika,  token  u  qon  he  iyecehin 
ake  hde  kta  ;  hecen  tuwe  tate 
htakicini  kin  wokamna  taku  yu- 
ha  he. 

17  Nakun  taanpetu  owasin 
otpaza  en  wota,  qa  wicocante 
^ica  ota  yuha,  qa  wayazanka  en 
woiyokisice. 

18  Iho,  taku  wanmdake  cin  he 
dee  ;  taku  waste  wan  oiyokipi, 
wote  kta  qa  wayatke  kta,  qa  to¬ 
htani  anpetu  wi  ihukuya  econ 
kin  owasin,  anpetu  ni  un  towa- 
nakeca  Wakantanka  qu  kin  he- 
hanyan  iyuskin  kta ;  taku  tawa 
kte  cin  hee  nakaes. 

19  Nakun  wicasta  otoiyohi  Wa¬ 
kantanka  woyuha  qa  wowijice 
qu  kin  he  etanhan  yute  kta  oki¬ 
hi,  qa  taku  tawa  kte  cin  hduhe 
kta,  qa  tohtani  on  iyuskin  kta  : 
Wakantanka  taku  qu  kin  hee. 

20  Ota  sni  qeyas  anpetu  ni  un 
kin  kiksuye  kta  ;  iye  cante  wi- 
yuskin  kin  en  Wakantanka  to- 
ayupte  yanka  nakaes. 

WICOWOYAKE  6. 

1  Anpetu  wi  kin  ihukuya  taku 
sica  wanji  yukan  wanmdaka,  qa 
he  wicasta  ehna  tanka  hinca : 

2  Wicasta  wanji  wowijice,  wo¬ 
yuha  qa  woyuonihan  Wakantan¬ 
ka  qu,  hecen  iye  nagi  taku  cin 
kin  iyuhpa  takudan  kiwanice 
sni,  tuka  hetanhan  hdute  kta 
Wakantanka  okihikiye  sni,  tuka 
wicasta  tokeca  yuta.  De  is  eya 
takusni  qa  woyazan  tehike. 

3  Wicasta  wan  opawinge  cin- 
caton,  qa  waniyetu  ota  ni  un, 
hecen  iye  tawaniyetu  anpetu  ota 
qeyas,  iye  nagi  taku  waste  on 
imnan  sni,  qa  nakun  wicahapi 
hduhe  sni  kinhan,  okaskan  tonpi 
wan  hee  kaes  he  isanpa  waste, 
epa. 


WICOWOYAKE  7. 


4  He  qe  opo  etanhan  hiyu,  qa 
otpaza  en  iyaya,  qa  iye  caje  kin 
otpaza  akahpe  kta. 

5  Nakun  anpetu  wi  wanyake 
sni  qa  sdonye  sni,  eqe  woozi  yu- 
ha,  unma  qon  isanpa. 

6  Han,waniyetu  kektopawinge 
nonpa  hehanyan  ni  qeyas  taku 
waste  takudan  wanyake  sni: 
owasin  ounyanpi  wanjidan  ekta 
yapi  sni  he. 

7  Wicasta  tohtani  ocowasin 
iye  i  kin  on  etanhan,  hececa  esta 
iye  nagi  kin  imnan  sni. 

8  Wicasta  ksapa  wicasta  wi- 
tkotkoka  isanpa  taku  yuha  he  ; 
wicasta  onsike  cin  ni  unpi  wici- 
tokam  mani  sdonye  cin  he  taku 
yuha  he. 

9  Wicasta  wawanyake  cin  he 
wicanagi  onuni  kin  isanpa  waste. 
De  nakun  takusni  qa  woniya 
iyokisice  cin  hee. 

10  Taku  hekta  un  qon  hena 
wanna  cajeyatapi,  qa  he  taku 
kin  wicasta  ee  sdonyapi  :  nakun 
tuwe  iye  isanpa  wasake  cin  he 
kici  econ  kta  okihi  sni. 

11  Hecen  wicoie  ota  takusni- 
sni  yuotapi  ece,  heon  wicasta 
hena  taku  iwasteka  he. 

12  Wicasta  wan  ni  un,  takusni 
ni  un  taanpetu  iyuhpa  ohanzi 
iyecen  hiyaye  cin  he  taku  waste 
yuhe  kta  tuwe  sdonya  he  :  qa 
anpetu  wi  kin  ihukuya  wicasta 
wan  iyohakam  taku  u  kte  cin 
tuwe  he  okiyake  kta  he. 

WICOW’OYAKE  7. 

1  Wicacaje  waste  kin  he  wi- 
hdi  wastemna  isanpa  waste,  qa 
anpetu  en  wicate  cin  he  anpetu 
en  tonpi  kin  isanpa  waste. 

2  Wicaceya  tipi  ekta  yapi  kin 
he  wayatkanpi  tipi  ekta  yapi 
kin  isanpa  waste ;  eqe  wica¬ 
sta  owasin  owihankepi  kin  hee, 

qa  ni  un  kin  he  iye  cante  en  eki- 
hnake  kta. 

3  Waciniyokisicapi  kin  he  iha- 
pi  kin  isanpa  waste  ;  wicite  iyo¬ 
kisice  cin  on  wicacante  kin  yu- 
wastepi  nakaes. 

4  Wicasta  ksapapi  cante  kin 
he  wicaceya  tipi  kin  ohna  yan- 
ka  ;  tuka  witkotkokapi  cante  kin 
iyasapi  tipi  kin  ohna  yanka. 

5  Wicasta  ksapa  wawiyopeye 
cin  nahonpi  kin  he  waste,  witko¬ 
tkokapi  dowanpi  wicasta  nahon 
kte  cin  he  isanpa. 

6  Cega  wan  ihukuya  wapepeka 
ho  kin  witkotkokapi  ihapi  kin 
iyececa.  He  nakun  taku  sni. 

7  Awicakehan  wokakisyapi  kin 
he  wicasta  ksapa  yuwitkotkoka  ; 
qa  taku  wicaqupi  kin  he  wica¬ 
cante  kin  yusica  ece. 

8  Wicoie  ihanke  kin  he  otoka- 
heya  kin  isanpa  waste  ;  qa  wo¬ 
niya  wacintanka  kin  he  woniya 
wahanicida  kin  isanpa  waste. 

9  Ihnuhan  nitaniya  en  cannini- 
yan  inayahni  kinhan  :  wocanniye 
kin  he  witkotkokapi  maku  ohna 
yanka  ece. 

10  Tokeca  anpetu  tokaheya 
qon  anpetu  kin  dena  isanpa  wa¬ 
ste  he,  ihnuhan  ehe  cinhan  :  wo- 
ksape  eciyatanhan  de  on  winun- 
ge  sni,  heon  etanhan. 

11  Woksape  kin  he  waste,  wo- 
yuha  yuhapi  kicica  ;  qa  tona  an¬ 
petu  wi  wanyakapi  wokamna  ta- 
wapi  kin  hee. 

12  W  oksape  kin  he  wowinape, 
qa  mazaska  he  wowinape  ;  tuka 
wosdonye  wokamna  kin,  woksa¬ 
pe  tona  yuhapi  wiconi  wicaqu 
ece  kin  hee. 

13  Wakan tanka  tohan  kin  awa- 
cin  wo  :  taku  skopa  kage  cin  tu¬ 
we  owotanna  kage  kta  okihi  he. 

14  Anpetu  waste  kin  en  cante 
waste  wo ;  tuka  wosice  anpetu 
kin  en  waawacin  wo :  nakun 

dena  icitkokim  Wakantanka  ka- 
ga,  wicasta  iye  iyohakam  taku- 
dan  iyeye  kte  sni  heon  etanhan. 

15  Anpetu  takusni  mitawa  kin 
icnnhan  dena  iyulipa  wanmdaka  : 
wicasta  owotanna  iye  toowotan- 
na  en  kaspapi,  qa  wicasta  sica 
iye  tokan  sice  cin  en  ihdutehan 
ece  e  yukan. 

16  Ihnuhan  owotanna  kinca 
yaun,  qa  ksape  kinca  nicicage 
cinhan  ;  tokeca  nihdutakuni  kte 
sni  he. 

17  Ihnuhan  sice  kinca  nicicage 
ca  winitkotkoke  cinhan  :  tokeca 
nahakin  iyenihantu  sni  nite  kta 
he. 

18  De  duze  kte  cin  he  w^aste  ; 
han,  nakun  detanhan  ninape  e- 
hdaku  sni  wo  ;  tuwe  Wakantan¬ 
ka  kokipe  cin  he  iyukpa  etanhan 
hdinanpe  kta. 

19  Woksape  he  wicasta  ksapa 
kin  yuwasaka,  wicasta  wasaka 
wikcemna  otonwe  ohna  yukanpi 
kin  isanpa. 

20  Awicakehan  maka  akan  wi¬ 
casta  owotanna,  taku  waste  ece 
econ  qa  waktani  sni  kin  heca 
wanica. 

21  Nakun  wicoie  eyapi  kin 
owasin  ekta  cante  yeye  sni  wo  ; 
okinni  nitaokiye  niyasica  naya- 
kon  kta : 

22  Nis  eya  nakun  wicasta  to¬ 
keca  ijehan  wicadasica  nicante 
sdonkiya  nakaes. 

23  De  ocowasin  woksape  on 
imdute  :  Waksape  kta  ce,  epa ; 
tuka  he  mitehan  un. 

24  Taku  itehanyan  yanke  ca 
ternahentu  kince  cin  he  tuwe 
iyukcan  okihi  kta  he. 

25  Miye  qa  micante  mihduho- 
mni,  sdonwaye  kta,  qa  owade 
kta,  qa  woksape  wowiyukcan  ko 
awakite  kta,  qa  wowitkotkoke 
wosice  kin  sdonwaye  kta,  han, 
wowitkotkoke  w^otakusni  koya. 

26  Unkan  winokinca  tuwe  can¬ 
te  kin  mazaktakiyapi  qa  on 
hmunkapi,  nape  kin  mazaicaske 
kin  heca  he  wiconte  isanpa  pa 
kinca  iyewaye  :  tuwe  Wakan¬ 
tanka  itokam  waste  kin  he  etan¬ 
han  ihduspe  kta  ;  tuka  waktani 
sa  kin  he  iye  on  yuzapi  kta. 

27  Wanyaka  wo,  de  iyewaya 
ce,  Eyanpahakin  eya;  wanjidan 
wanjidan  iyahna  wowiyukcan 
kin  iyeye  kta  ; 

28  He  hinyakin  minagi  akita, 
tuka  iyewaye  sni  ce  :  kektopa- 
winge  ehna  wicasta  wanjidan 
iyewaya  ;  tuka  dena  owasin  e- 
hna  winokinca  w-anjidan  iyewa¬ 
ye  sni. 

29  Wanyaka  wo,  decedan  iye¬ 
waya,  Wakantanka  wicasta  owo¬ 
tanna  kaga ;  tuka  iye  qe  wowi¬ 
yukcan  ota  akitapi  ece. 

WICOWOYAKE  8. 

1  Tuwe  wicasta  ksapa  iyececa 
he  ;  qa  tuwe  e  wicoie  iyukcan 
sdonya  he  :  wicasta  toksape  kin 
he  iye  ite  kin  iyekkiya,  qa  ite 
tosuta  kin  yutokeca  kta. 

2  Miye  wahokonciciya,  wicasta- 
yatapi  tawoahope  kin  patan  wo, 
qa  Wakantanka  tawokonze  oie 
kin  on  etanhan. 

3  Iye  itokapatanhan  de  kta  ina- 
kni  sni  wo  ;  wicoie  sica  en  ina- 
jin  sni  wo  ;  iye  qe  taku  cin  kin 
owasin  econ  nakaes. 

4  Wicastayatapi  oie  kin  tukten 
yanke  cin  hen  wowasake  yukan  ; 
unkan  tuwe,  Taku  ecanon  he, 
eciye  kta  he. 

5  Tuwe  woahope  kin  patan 
kinhan  he  taku  sica  sdonye  kte 
sni :  qa  wicasta  ksapa  cante  kin 
he  tohan  iyehantu  qa  wowiyu¬ 
kcan  kin  sdonye  kta. 

6  Taku  owasin  on  wiyukcanpi 
qa  tohan  iyehantu  yukan  ece ; 


WICOWOYAKE  9. 


heon  etanhan  wicasta  wosice 
tanka  kiciyanke  : 

7  Taku  u  kte  cin  he  sdonye  sni 
nakaes :  ecin  tohantu  kte  cin  tu- 
we  okiyake  kta  he. 

8  Wicasta  tuwedan  woniya  on 
wasake  sni,  iye  taniya  hduhe 
kta  heon  ;  qa  nakun  tuwedan  wi- 
conte  anpetu  kin  en  wowasake 
hduhe  sni :  qa  okicize  kin  de  en 
tuwedan  kiyuskapi  sni :  nakun 
taku  sica  tona  en  iyohpayapi  kin 
hena  wicayuspe  kte  sni. 

9  De  ocowasin  wanmdaka,  qa 
taku  anpetu  wi  ihukuya  econpi 
kin  owasin  ekta  micante  ewacin 
wakiya  :  tohan  wicasta  wanji  is 
wicasta  tokeca  wowidagya  on 
taku  sica  akipa  eiyehantu  yukan. 

10  Unkan  hecen  wicasta  sica 
wicahapi  wanmdaka,  hena  upi 
qa  oyanke  wakan  kin  etanhan 
iyayapi,  unkan  otonwe  en  hecon- 
pi  kin  hen  awicakiktonjapi.  De 
nakun  takusni. 

1 1  Taku  sica  econpi  yacopi  kin 
kohanna  yustanpi  sni,  heon  etan¬ 
han  wicasta  cinca  cantepi  kin 
sicaya  econ  wacinkiyuzapi  Mn- 
ca. 

12  Wahtani  sa  wan  opawinge 
akihde  taku  sica  econ  qa  tehan 
ni  e^ta,  tona  Wakantanka  koki- 
papi,  tona  iye  itokam  kokipapi 
kin  hena  tanyan  unpi  kta,  awica- 
kehan  sdonwaya. 

13  Tuka  tuwe  sice  cin  he  taku 
waste  yuhe  kte  sni,  qa  taanpetu 
hdutehan  kte  sni,  hena  ohanzi 
iyececa ;  Wakantanka  itokam 
kokipe  sni,  heon  etanhan. 

14  Takusni  wan  maka  akan 
econpi ;  wicasta  owotanna  wi¬ 
casta  sica  ohanpi  kin  eciyatan- 
han  iyecen  akipapi ;  akes  wica¬ 
sta  sica  kin  is  wicasta  owotanna 
okanpi  kin  eciyatanhan  iyecen 
akipapi.  He  nakun  takusni  ce, 
epa. 


15  Hehan  wiyuskinpi  kin  he 
mdawaste,  wicasta  anpetu  wi 
ihukuya  taku  sanpa  waste  yuhe 
sni,  wote  kta,  qa  wayatke  kta, 
qa  wiyuskin  kta :  iye  tohtani 
etanhan,  anpetu  ni  un,  anpetu 
wi  ihukuya  Wakantanka  taku 
qu  kin  he  hduhe  kta  nakae^. 

16  Unkan  woksape  sdonwaye 
kta  e  micante  awacinwakiya,  qa 
maka  akan  wicohan  econpi  kin 
wanmdake  kta  :  nakun  tuwe  an¬ 
petu  icunhan  qa  hanyetu  icun- 
han  ista  on  woistinma  wanyake 
sni  yukan  : 

17  Hehan  W’akantanka  tohan 
owasin  wanmdaka ;  anpetu  wi 
ihukuya  wicohan  econpi  kin 
owasin  wicasta  wan  iyeye  kta 
okihi  sni  :  wicasta  wan  he  iyu- 
kcan  kta  htani  qeyas  iyeye  kte 
sni;  han,  nakun  wicasta  ksapa 
he  sdonye  kta  keya  esta,  iyeya 
okihi  kte  sni. 

WICOWOYAKE  9. 

1  Dena  owasin  micante  ekta 
yewaye,  qa  de  ocowasin  omdake 
kta,  wicasta  owotanna  qa  ksa- 
papi,  qa  wicohan  tawapi  iyuhpa 
Wakantanka  nape  ohna  yakon- 
pi  :  taku  wicitokam  un  qon  owa¬ 
sin  on  wicasta  tuwedan  wowa- 
stedake  qa  wosicedake  unmana 
sdonye  kte  sni. 

2  Iyuhpa  akiyecen  owasin  en 
awicau ;  wicasta  owotanna  qa 
wicasta  s§ica  taku  wanjidan  awi- 
cakipa  ;  tona  waste,  qa  tona  ska 
qa  tona  sapapi  kin  ;  tuwe  wo^na 
qa  tuwe  wayusna  sni  kin  :  waste 
kin  he  wahtani  sa  kin  iyececa  ; 
tuwe  Taku  wakan  cajeyata  eci¬ 
yatanhan  taku  eye  cin  he  tuwe 
Taku  wakan  cajeyata  kokipe  cin 
iyececa. 

3  Anpetu  wi  ihukuya  taku  e- 
conpi  kin  owasin  en  dee  sica, 

owasin  taku  wanjidan  akipapi 
kin  hee  :  ban,  nakun  wicasta 
cinca  cantepi  taku  sica  ojugju- 
dan,  nakun  tohanyan  ni  unpi 
wowitkotkoke  cantepi  kin  en  un, 
qa  he  iyohakara  tapi  kin  ekta 
iyayapi. 

4  Tuwe  ni  unpi  kin  iyubpa  e- 
kta  kabnigapi  kin  he  wowacinye 
yuha  ;  siinka  ni  un  kin  he  mnaja 
te  cin  isanpa  waste  nakaes. 

5  Tona  nipi  kin  hena  tapi  kta 
sdonkiyapi  ;  tuka  tapi  kin  hena 
takudan  sdonyapi  sni,  qa  nakun 
sanpa  iyunwin  yuhapi  sni  ;  hena 
wicakiksuyapi  kin  hee  kaes  aki- 
ktonjapi. 

6  Nakun  wawastedakapi  qa 
wasicedakapi  qa  wawinawizipi 
qon  wanna  henakeca  ;  qa  hetan- 
han  anpetu  wi  ihukuya  taku  e- 
conpi  kin  takudan  tawapi  sni 
owihanke  wanica. 

7  Ya  wo,  aguyapi  nitawa  iyu- 
skinyan  hduta  wo,  qa  cante  wa- 
steya  minisa  hdatkan  wo  ,•  naka- 
ha  niolian  kin  Wakantanka  iyo- 
kipiya. 

8  Nitawokoyake  kin  ohinniyan 
ska  nunwe  ;  qanipa  kin  ihepi  co- 
dan  un  sni  nunwe. 

9  Nitawin  wasteyakidake  cin 
he  kici  wiyuskinyan  ni  wo,  ta- 
kusni  wiconi  nitawa  anpetu  kin 
owasin,  anpetu  wi  ihukuya  ta- 
kusni  anpetu  nicu  kin  iyubpa  : 
wiconi  kin  de  en  qa  anpetu  wi 
ihukuya  wicoban  ecanon  kin  en 
taku  nitawa  kte  cin  hee  nakaeA 

10  Ninape  taku  econ  kta  iyeye 
cin  he  token  oyakihi  econ  wo  : 
Hades  ekta  de  cin  heciya  wnco- 
ban  wanica,  wicotawacin  wani¬ 
ca,  wosdonye  wanica  qa  woksa- 
pe  wanica,  heon  etanhan. 

11  Wahdicu  qa  anpetu  wi  ihu¬ 
kuya  tuwe  duzahe  cin  he  oin- 
yanke  kin  en  ohiye  sni  wanmda- 
ka,  qa  wasake  cin  he  okicize  en 

ohiye  sni,  qa  nakun  ksapapi  kin 
aguyapi  yuhapi  sni,  qa  wicasta 
wakabniga  kin  hena  wowijice 
yuhapi  sni,  qa  nakun  wicasta 
wayupikapi  woiyokipi  yuhapi 
sni ;  tuka  tohantu  qa  toketu  kin 
hena  owasin  en  awicau  ece. 

12  Nakun  tohantu  kte  cin  wi¬ 
casta  sdonkiye  sni :  hogan  ho 
sica  wan  on  wicayuzapi  kin  iye- 
ceca,  qa  zitkadan  on  hmunkapi 
wan  on  wicayuzapi  iyececa;  he 
iyecen  wicasta  cinca  anpetu  sica 
en  wicayabtakapi,  ihnuhanna 
awicahinbpaye  cinhan. 

13  Nakun  anpetu  wi  ihukuya 
woksape  kin  de  wanmdaka,  un- 
kan  he  tanka  wad  aka  : 

14  Otonwe  wan  cistinna  qa 
bhna  wicasta  tonana  :  unkan  wi- 
castayatapi  tanka  wan  he  takpe 
u,  qa  aonataka  qa  conkaske  tan¬ 
ka  en  akaga  : 

15  Unkan  he  ohna  wicasta 
ksapa  onsika  wan  iyeyapi,  qa 
iye  toksape  kin  eciyatanhan  o- 
tonwe  kin  nikiya  :  hececa  esta 
tuw’edan  wicasta  onsike  cin  ki- 
ksuye  sni, 

16  Hehan  hepa  ;  Woksape  he 
wowasake  isanpa  waste  :  hece¬ 
ca  esta  wicasta  onsike  cin  he 
toksape  kin  dektayapi  qa  oie 
kin  anagoptanpi  sni. 

17  Wicasta  ksapa  oiepi  kin 
ainina  anagoptanpi,  tuwe  witko- 
tkokapi  ehna  itancan  hoyeye  cin 
he  isanpa. 

18  Woksape  he  okicize  wipe 
kin  isanpa  waste  :  tuka  wabtani 
sa  wanjidan  taku  waste  ota  ihang- 
ya  ce. 

WICOWOYAKE  10. 

]  Honagidan  tapi  ihepi  kaga 
tawihdi  kin  sicamna  kiya  ece  : 
tuwe  woksape  qa  woyuonihan 
on  yatankapi  kin  he  wowitkotko- 


WICOWOYAKE  11. 


ke  cistinna  hduhe  cinhan  he  iye- 
ceca. 

2  Wicasta  ksapa  cante  kin  iye 
etapa  eciyatanhan  yanka,  tuka 
witkotkoka  cante  kin  he  catka 
tan  ban  yanka. 

3  Han,  nakun  tuwe  witkotkoke 
cin  he  canku  ohna  mani  eca  can¬ 
te  kiwanica,  qa  iye  witkotkoka 
e  owasin  owicakiyaka. 

4  Tuwe  itancan  kin  he  taniya 
nitkokim  inajin  kinhan  nitohe 
ayustan  sni  wo ;  inina  unpi  kin 
he  woahtani  tanka  yuwaste  ece. 

5  Anpetu  wi  ihukuya  taku  sica 
wanji  wanmdaka,  ecinsniyan 
econpi  wan  tuwe  itancan  kin 
itokapatanhan  hiyu : 

6  Wo  witkotkoke  kin  wankan 
wapa  ehnakapi,  qa  wijicapi  kin 
is  kuya  iyotankapi  : 

7  Wowidake  unpi  kin  hena  su- 
ktanka  akan  iyotankapi  wan¬ 
mdaka,  qa  wicastayatapi  makata 
manipi,  wowidake  unpi  iyececa. 

8  Tuwe  woha  wan  qe  cinhan 
en  ohinhpaye  kta,  qa  tuwe  con- 
kaske  wan  yujuju  kinhan  wa- 
mduska  wan  yahtake  kta. 

9  Tuwe  inyan  qe  cinhan  hena 
on  kiunniye  kta :  tuwe  can  ka- 
sdesdece  cin  he  on  ksuweiciye 
kta. 

10  Mazasapa  kin  he  pe  sni,  qa 
he  hduhe  sni  kinhan,  nina  hin 
wasagya  econ  kta  :  tuka  woksa- 
pe  he  yukcankiya  okihi. 

11  Waraduska  kin  ajijipi  sni 
kinhan  wicayahtake  kta ;  qa  tu¬ 
we  iwakan  kin  is  he  isanpa 
waste  sni. 

12  Wicasta  ksapa  i  oie  kin  he¬ 
na  wowaste ;  tuka  witkotkoka 
iha  kin  iye  naicipce  kta. 

13  Iye  i  oie  tokaheya  kin  he 
wowitkotkoke  ;  qa  taku  eya 
owihanke  kin  he  is  wowitkotko¬ 
ke  sice  hinca. 

14  Nakun  tuwe  witkotkoke  cin 

he  oie  ota  :  taku  kte  cin  wicaiSta 
wan  sdonye  sni ;  qaiye  iyohakam 
taku  u  kte  cin  tuwe  okiyake  kta 
okihi  he. 

15  Witkotkokapi  htanipi  kin 
mdokitewicaya  ece,  ecin  token 
otonwe  ekta  ye  kta  sdonkiye 
sni. 

16  Hehehe  makoce,  wica^taya- 
tapinitawa  hoksiyopa  kinhan,  qa 
itancanpi  nitawa  hanhanna  hinca 
wotapi  kinhan. 

17  Makoce,  niyawastepi  ce, 
wicastayatapi  nitawa  wicasta 
tanka  cinca  hecinhan,  qa  wica¬ 
sta  itancanpi  nitawa  tohan  iye- 
hantu  eca  wotapi  kinhan,  wasa- 
kapi  kta  heon  qa  witkopi  kte 
sni. 

18  Wokuje  ota  on  tipi  tihuha 
kin  hinhpaya  ;  qa  wicanape  ta- 
kudan  econ  ^ni  kin  on  tipi  kin 
ohiyu  ece. 

19  Ihapi  kta  on  aguyapi  kaga- 
pi,  qa  minisa  wicani  wiyuskin- 
kiya  ece  :  tuka  mazaska  taku 
owasin  on  waayupte. 

20  Nitawacin  hee  kae^  en  wi¬ 
castayatapi  kin  yasice  sni  wo; 
qa  tipi  ohna  nunke  cin  mahen 
tanhan  wijice  cin  yasice  ^ni  wo : 
mahpiya  zitkadan  wan  wicaho 
kin  aye  kta,  qa  taku  hupahu  ton 
kin  he  wicoie  kin  oyake  kta,  he¬ 
on. 

WICOWOYAKE  11. 

1  Aguyapi  nitawa  mini  ite  kin 
akan  kada  ehpeya  wo  ;  anpetu 
ota  kinhan  ake  iyeyakiye  kta. 

2  Onge  sakowin  wicaqu  Wo, 
qa  nakun  sahdogan :  taku  ^ica 
maka  akan  un  kta  tukte  e  sdon- 
yaye  sni  nakae^. 

3  Mahpiya  sapa  kin  mini  ojug- 
judan  kinhan  maka  akan  ihdu- 
cokapi ;  qa  can  wan  itokahkiya 
hinhpaya,  qa  i^  waziyatakiya 
hinhpaya  kinhan,  tukte  en  can 

181 


EYANPAHA  KIN, 


wankahan  hecinhan  hen  Avanke 
kta. 

4  TuAA^e  tate  kin  iwanyake  cin- 
han  A¥oju  kte  sni  ;  qa  tuAve  ma- 
hpiya  sapa  kin  ekta  ewacin  kin- 
han  aguyapi  bakse  kte  sni. 

5  Woniya  tacanku  kin  he,  tu- 
we  ihdusaka  tamni  ohna  token 
huhu  icage  cin  sdonyaye  sni,  he 
iyecen  Wakantanka  taku  owasin 
kage  cin  he  tohan  kin  sdonyaye 
^ni. 

6  Hanhanna  eca  nitaAVoju  kin 
okikju  Avo,  qa  htayetu  eca  nina- 
pe  ehdaku  sni  avo  :  unma  tukte 
icage  kta,  dee  qa  hee,  qa  is  na- 
pin  akiyecen  waste  kta  sdonya¬ 
ye  sni. 

7  Awicakehan  iyoyanpa  kin  he 
oiyokipi  hinca,  qa  wicaista  an- 
petu  Avi  wanyake  cin  he  waste  : 

8  Tuka  wica^ta  wan  waniyetu 
ota  ni,  owasin  on  iyuskin  esta, 
otpaza  anpetu  kin  kiksuye  kta 
iyececa ;  hena  is  eya  ota  kta. 
Taku  u  kte  cin  iyuhpa  taku  sni. 

9  Koska,  honiksiyopa  icunhan 
cante  waste  wo  ;  qa  koniska  an¬ 
petu  kin  en  nicante  iyuskinici- 
ya  nunwe  ;  qa  nicante  tacan¬ 
ku  kin  ohna  mani  wo,  qa  ni- 
ista  wawanyake  cin  en :  tuka 
dena  owasin  on  Wakantanka  wo- 
yaco  en  aniu  kta,  he  sdonya  wo. 

10  Heon  etanhan  nicante  etan- 
han  wicocantesice  hdutokan  wo, 
qa  nicehpi  etanhan  taku  sica  e- 
hpeya  wo  :  hoksiyopa  qa  koska 
unpi  kin  napin  takusni  nakaes. 

WICOWOYAKE  12. 

1  Wanna  koniska  anpetu  kin 
en  Wawicahniye  cin  he  kiksuya 
wo,  anpetu  sice  cin  hinyahin 
ahi  sni,  qa  waniyetu  en,  Hena 
ecaca  iyomakipi  sni  ce,  ehe  kte 
cin  hinyahin  kiyadan  u  sni : 

2  Anpetu  wi,  qa  iyoyanpa,  qa 

182 


hanyetu  wi,  qa  wicanhpi  kin  hin¬ 
yahin  aotpasyapi  sni,  qa  mahpi- 
ya  sapa  magaju  iyohakam  ake 
hdiyohi  icunhan  : 

3  Anpetu  kin  en  ti  awanhdaka- 
pi  kin  cancanpi  kta,  qa  wicasta 
wasaka  patus  iciyapi  kta,  qa  hi 
wiyakpan  kin  hena  ayastanpi 
kta,  tonana  heon,  qa  owanyej'^e 
eciyatanhan  eyokasinpi  kin  a- 
otpasyapi  kta  ; 

4  Qa  canku  ohna  tiyopa  kin 
ecen  icupi  kta,  wotpanpi  ho  kin 
ayustankiyapi  kinhan  ;  qa  zitka- 
dan  hoton  kin  on  inajin  kta,  qa 
dowanpi  cunwintkupi  iyuhpa 
kun  ehpeyapi  kta : 

5  Nakun  taku  wankantu  kin 
kokipapi  kta,  qa  canku  ohna  ko- 
pehdapi  kta ;  qa  uma  kin  he 
aktapi  kte  sni,  qa  psipsicadan 
kin  he  wosake  dapi  kta,  qa  cinpi 
kin  he  enakiyapi  kta :  wicasta 
tipi  owihanke  wanice  cin  he 
ekta  hde  kta  nakaes,  qa  tona  ce- 
yapi  kin  hena  canku  ohna  yapi 
ece  : 

6  Nahanhin  mazaska  ikan  kin 
yuskapi  sni,  qa  mazaskazi  wiya- 
tke  kin  yuptujapi  sni,  qa  waksi- 
ca  miniyowe  kin  ekta  karadeca- 
pi  sni,  qa  minihdoka  en  iyuhmi- 
inna  kin  yuwegapi  sni  itokam. 

7  Hehan  rnaka  mdu  kin  token 
un  qon  maka  kin  ekta  hde  kta, 
qa  wicaniya  kin  he  Wakantan¬ 
ka  qu  qon  he  ekta  hde  kta. 

8  Takusni  takusni,  Eyanpaha 
kin  eya  ;  owasin  takusni  ce. 

9  Unkan  Eyanpaha  kin  he  san- 
pa  ksapa  nakaes,  heon  etanhan 
nakun  oyate  kin  wosdonye  on- 
spewicakiya  ;  han,  nina  awacin 
qa  wicoie  waikan  ota  owotanna 
kage  kta  akita. 

10  Wicoie  oiyokipi  Eyanpaha 
kin  iyeye  kta  akita  :  unkan  ta¬ 
ku  owapi  kin  he  owotanna,  wo- 
wicake  oie  kin  heca. 


WICOWOYAKE  1. 


11  Wicasta  ksapa  oie  kin  hena 
wicaktake  kin  iyececa,  qa  won- 
wicaye  wanjidan  etanhan  qupi 
mazaiyokatkuge  omniciye  itan- 
canpi  okatanpi  kin  iyececa. 

12  Nakun,  micinksi,  dena  on 
onspeiciciya  wo :  wowapi  ota 
kagapi  kin  he  owihanke  yuke 
sni  ;  qa  nina  wayawapi  kin  he 
wicacehpi  mdokiteya  ece 


13  Wicoie  ocowasin  yustanpi 
kin  he  naunhonpi  kte  ;  Wakan- 
tanka  kokipa  wo,  qa  iye  tawoa- 
hope  kin  ahopa  wo  ;  wicasta 
ocowasin  kin  hee. 

14  Wakantanka  wicohan  owa- 
sin  w'oyaco  on  au  kta  nakaes, 
taku  nahmanpi  iyuhpa  koya, 
waste  qa  sica  unma  tukte  ka- 
sta. 


DOWANPI  ODOWAA. 


WICOWOYAKE  1. 

1  Dowanpi  Odowan  Solomon 
tawa  kin  he  dee. 

2  lye  i  oiputake  tawa  on  i  ima- 
putaka  nunwe.  Nitowastedake 
kin  he  minisa  isanpa  waste  na¬ 
kaes. 

3  Ihepi  wasterana  nitawa  oo- 
mna  kin  on  nicaje  wihdi  oka- 
stanpi  kin  iyececa  :  heon  etan¬ 
han  witansna  unpi  kin  wasteni- 
dakapi. 

4  Mayutitan  ye.  Nihakam  un- 
kinyankapi  kta.  Wicastayata- 
pi  kin  he  iye  ti  kin  timahen  araa- 
lii.  Piundapi  kta  qa  unkiniyu- 
skinpi  kta  j  nitowastedake  kin 
he  minisa  isanpa  nnkiksuyapi 
kta  ;  ton  a  ecetu  kin  hena  waste- 
nidakapi. 

5  Jerusalem  cunwintkupi,  miye 
masapa  tuka  owanyag  waste, 
Kedar  taw'akeya  iyececa,  Solo¬ 
mon  ozan  hdepi  tawa  kin  iyececa. 

6  Masapa  heon  amatonwanpi 
sni  pe,  anpetu  wi  kin  he  on  ma- 
stimaspan  nakaes  ;  ina  cinca  can- 
niyemakiyapi ;  hastanhanka  iyn- 
wi  ojupi  kin  awanyag  emahdepi ; 
hastanhanka  iyuwi  ojupi  mitawa 
kin  awanwahdake  sni. 


7  Minagi  waMekidake  cin  niye, 
ito,  omakiyaka  ye,  tukten  wawi- 
hanyakiya,  tukten  wiyotanhan 
iwanke  wicayakiya  hecinhan  : 
tokeca  miye,  nitawasi  taoptaye 
kin  en,  wanji  nuni  kin  iyemace- 
ce  kta  he. 

8  Winohinca  ehna  owanyag  ni- 
wa^te  hinca,  he  sdonyaye  ‘sni 
kinhan,  detanhan  cankuya  ye, 
optaye  owepi  ohna,  qa  won- 
wicayapi  tawakeyapi  kin  icahda 
tatokadan  cinca  nitawa  wihan- 
wicakiya  ye. 

9  WiwaMe  mitawa.  Pharaoh 
tacanpahraihma  en  sung  wiye 
kin  he  iciyacin. 

10  Nitapon  oinpi  skaskadan  on 
owanyag  waste,  nitahu  wanapin 
on. 

11  Mazaskazi  oinpi  unnicagapi 
kta  ye,  mazaska  taspudan  ko- 
ya. 

12  Wica^tayatapi  kin  wahna 
wotapi  kin  en  yanka  icunhan 
nard  mitawa  oomna  hiyuya  ece. 

13  Wastewakidake  cin  hecansin 
wastemna  opahte  wan  eewaki- 
ya,  aze  mitawa  otahedan  han- 
yetu  osan  wanke  kta. 

14  Wastewakidake  cin  he  ko- 
pher  iyage  wan  iyececa  wada- 

ka,  Engedi  hasfcanhanka  iyuwi 
ojupi  kin  ehna. 

15  Iho,  wiwaste  mitawa,  owari- 
yag  niwaste  ;  ban,  owanyag  ni- 
wa^te,  niista  tinwakiyedan  iye- 
ceca. 

16  Iho  we,  wastecicidake,  niye 
owanyag  niwaste,  ban  oiyokipi 
Rinca  ;  nakun  owanka  unkitawa 
kin  he  toto. 

17  Untipi  canbdakinyan  wanke 
cin  hena  Rantesa,  wankan  oba- 
gopi  unkitawapi  kin  hena  wazi 
can. 

WICOWOYAKE  2. 

1  ^aron  onjinjintka,  kaksiza  en 
mnaRcaRca  kin  he  niiye. 

2  MnaRcaRca  wapepeka  ehna 
un  kin  he  iyececa,  wiwaste  mi¬ 
tawa  kin  cunwintkuyapi  kin  owi- 
capeya  un. 

3  Taspantanka  hu  ta^koju  can 
kin  ehna,  he  iyecen  wastewaki- 
dake  cin  he  cinhintkuyapi  kin 
owicapeya  un  ye.  lye  ohanzi 
tawa  kin  on  imduskin  qa  en 
imdotanka,  unkan  tawaskuyeca 
kin  micaka  en  skuye  Rinca. 

4  Minisa  tipi  kin  en  amahi ;  un¬ 
kan  tawiyokihedan  miwankan 
un  kin  he  wocantekiye. 

6  Hastanhanka  on  wacinton- 
hnaginayan  ye  ;  taspantanka 
on  wasagmayan  ye,wowastedake 
on  wamayazan  heon. 

6  lye  catka  kin  mapa  kin  ihu- 
kuya,  qa  iye  nape  etapa  kin  he 
poskin  mahduza  ce. 

7  .Terusalem  cunwintkupi,  tin- 
ta  tatokadan  wiye  qa  tawiyedan 
on  ceciciyapi  ce,  wastewakida- 
ke  cin  yapaninipi  kte  sni  qa  du- 
Ricapi  kte  sni,  tohanyan  iyokipi 
hehanyan. 

8  Waste wakidake  ho  kin  !  wan, 
Re  kin  akan  psipsica,  paha  kin 
akan  psipsin  u  ye. 

9  Wastewakidake  cin  he  tato- 

kadan  qa  taRinca  cinca  wan  iye¬ 
ceca  ye  :  wan,  conkaske  iReya- 
ta  inajin,  owanyeye  eciyatanhan 
ahitonwan,  ozanpi  ohna  tanin- 
iciya  ye. 

10  Wastewakidake  cin  he  ie 
ca  hemakiya  ;  Wiwaste  mitawa, 
owanyake  waste  mitawa,  najin 
qa  kuwa  wo. 

11  Iho,  waniyetu  kin  wanna 
henakeca,  magaju  kin  hdapte, 
wanna  sam  iyaya ; 

12  Maka  akan  waRca  kin  tan- 
inin  ;  dowanpi  kte  cin  wanna  hi- 
yohi :  qa  makoce  unkitawapi  o- 
ima tinwakiyedan hokin  naRonpi: 

13  Suken  can  kin  waskuyeca 
toto  icaRya,  qa  hastanhanka  iyu¬ 
wi  Rea  aye  cin  hena  omnanpi 
waste.  Wiwaste  mitawa,  owan¬ 
yag  waste  mitawa,  najin  qa  ku¬ 
wa  wo. 

14  Tinwakiyedan  mitawa,  imni- 
ja  oRdoka  ohna.  Re  iyadipi  oina- 
Rbe  kin  ohna,  tokin  niite  wan- 
mdaken,  niho  nawaRon  kta ; 
niho  kin  he  oiyokipi,  qa  niite 
kin  owanyag  waste  nakaes. 

15  Tokadan,  tokadan  eikeisti- 
nna  hastanhanka  iyuwi  kiunni- 
yanpi  kin  hena  unkiciyuza  miye  : 
hastanhanka  iyuwi  unkitawapi 
hastanhanka  stunkaka  aicaga  na¬ 
kaes. 

16  Wastewakidake  cin  he  mi¬ 
ye  mitawa,  qa  iye  tawamayan  ; 
mnaRcaRca  kin  ehna  wawiRan- 
kiya  ece  ye. 

17  Anpao  hinanpa  qa  ohanzi 
kin  kinyan  iyaye  kte  cin  hehan¬ 
yan,  hdicu  ye,  wastecicidake, 
tatokadan  wan  iyececa  un  ye, 
qa  taRinca  cinca  wan  Bether  Re 
kin  akan  iyececa. 

WICOWOYAKE  3. 

1  Hanyetu  icunhan  mitowinja 
akan  tuwe  minagi  wastekidake 


WICOWOYAKE  4. 


c'^n  he  owakide ;  owakide  tuka 
iyewaye  sni. 

2  Wanna  nawajin  kta,  qa  oton- 
we  kin  en  mde  kta,  canku  kin 
ohna  qa  ocanku  tanka  ohna,  tu- 
we  minagi  wastekidake  cin  he 
owakide  kta  ce.  Owakide  tuka 
iyewakiye  sni  ye. 

3  Waawanyake  otonwe  ehna- 
hna  yapi  ece  kin  hena  iyema- 
yanpi.  Minagi  wastekidake  cin 
he  wandakapi  he,  ewicawakiya. 

4  Kitan  ecinyan  hena  sanpa 
imdamda  hehan  tuwe  minagi 
wastekidake  cin  he  iyewaya : 
mduza  qa  aradustan  kte  sni,  ecen 
ina  ti  kin  en  awahdi,  qa  tuwe 
cinca  mayuhe  cin  ti  mahen, 

5  Jerusalem  cunwintkupi,  tin- 
ta  tatokadan  qa  tawiyedan  kin 
on  ceciciyapi  ce,  wastewakida- 
ke  cin  he  yapaninipi  kte  sni  qa 
duhicapi  kte  sni,  tohanyan  iyo- 
kipi  hehanyan. 

6  Tuwe  sota  wankan  ye  cin 
iyececa  hewoskan  tanhan  u, 
cansin  wastemna  qa  wihdi  wa- 
stemna  wopeton  tapejihuta  mdu 
kin  owasin  koya  on  aizinyapi 
kin  he  tuwe  he. 

7  Iho  we,  on  akiyuhapi  tawa 
he  Solomon  tawa ;  wicasta  wa- 
ditaka  wikcernna  sakpe  ihdu- 
ksan  yakonpi,  Israel  waditakapi 
kin  etanhan. 

8  Hena  owasin  mazasagye  hdu- 
hapi,  kicizapi  en  wayupikapi : 
hanyetu  en  wokokipe  on  otoiyo- 
hi  tamazasagye  ceca  akan  yanka. 

9  Solomon  wicastayatapi  kin 
Lebanon  can  kin  etanhan  on  aki- 
yukapi  wan  icicaga  ye. 

lOBosdan  he  cin  hena  mazaska 
on  kaga,  onnaptan  kin  he  maza- 
skazi  on,  oakahpe  kin  he  mini- 
huha  ^a  stan  on,  ocokaya  kin  he 
wocantekiye  en  owinstonpi,  Je¬ 
rusalem  cunwintkupi  kin  wica- 
kicagapi. 


11  Zion  cunwintkupi,  inanpa- 
piqa  Solomon  wicastayatapi  hun- 
ku  watesdake  tesdag  kicaton  un 
kin  he  wanyaka  pe,  wakanhdu- 
ze  anpetu  kin  en,  qa  iye  cante 
wiyuskin  anpetu  kin  en. 

WICOWOYAKE  4. 

1  Iho  wo,  wiwaste  mitawa,  o- 
wanyag  niwaste  ;  iho,  owanyag 
niwaste  ;  paha  nisonpi  otahedan 
niista  kin  tinwakiyedan  iyece¬ 
ca  ;  pa  hin  nitawa  tatokadan 
opta}^  wan  Gilead  paha  akan 
iwankapi  kin  iyececa. 

2  Hi  nitawa  optaye  wan  yu- 
sdapi  wicayujajapi  etanhan  upi 
kin  iyececa,  hena  otoiyohi  ce- 
kpa  yuhapi,  qa  etanhan  cinca  ton 
sni  wanica. 

3  Niiha  hahonta  duta  wan 
iyececa  ;  iyae  cin  he  wiciyoki- 
pi  hinca  ;  nawate  nitawa  taspan- 
tanka  su  ota  onspa  iyececa,  pa¬ 
ha  nisonpi  otahedan. 

4  Nitahu  kin  he  Dawid  tacon- 
kaske  kin  iyececa,  wipe  on  kaga- 
pi,  wahacanka  kektopawinge  en 
otkeyapi,  iyuhpa  wicasta  wa- 
saka  wahacanka  tawapi. 

5  Aze  nom  nitawa  tacinca  nom 
cekpapi,  mnahcahca  ehna  wi- 
hanpi  kin  iyececa. 

6  Anpao  kta  qa  ohanzi  kinyan 
iyaye  kta,  hehan  cansin  waste¬ 
mna  he  kin  ekta,  qa  cansin  ko- 
hdihdi  paha  kin  ekta,  mde  kte. 

7  Wiwaste  mitawa,  ocowasin 
owanyag  niwaste  ;  tuktedan  oni- 
yuhi  sni. 

8  Lebanon  etanhan  miciu  wo, 
mitawin,  Lebanon  etanhan  mi¬ 
ciu  wo  :  Amana  ipa  kin  etanhan 
etonwan  wo,  ^enir  qa  Hermon 
paha  pajodan  kin  etanhan,  mnaja 
otipi  kin  etanhan,  inm-utanka  he 
kin  etanhan. 

9  Cante  mayaki,  mitawin,  mi- 

185 


DOWANPI  ODOWAN, 


tanksi ;  niista  wanjidan  on,  ni- 
tahu  tawanapin  oboyaya  wanji¬ 
dan  on  cante  mayaki. 

10  Mitawin,  mitanksi,  nitowa- 
stedake  kin  he  oiyokipi  hinca :  ni- 
towastedake  kin  minisa  isanpa 
waste:  qa  ihepi  nitawa  omnanpi 
kin  he  taku  wastemng,  owasin 
isanpa. 

11  Mitawin,  canhanpi  tiktica 
shu  niiha  hena  ee  :  niceji  ihuku- 
ya  tuh-maga  canhanpi  pte  asanpi 
ko  yukan  :  qa  nitawokoyake 
omnanpi  Lebanon  omnanpi  kin 
iyececa. 

12  Mitawin,  mitanksi  canwo- 
jupi  natakapi  kin  hee  ;  rniniMo- 
ka  natakapi,  miniyowe  askam- 
tonpi  kin  heca. 

13  Taku  icaliya}^  cin  taspan- 
tanka  su  ota  ojupi  kin  heca,  wa- 
skuyeca  waste  hinca  nakun  ; 
cansin  oomna  waste  nard  kici- 


mitawa  kici  wahdute :  minisa 
rnitawa  pte  asanpi  iyahna  wa- 
hdatkan.  Mitakuye,  wota  po ; 
wayatkan  po,  han,  wastecicida- 
pi,  wiyuskinyan  wayatkan  mi- 

ye.  .  . 

2  Mistinbe,  tukamicante  kikta- 
han  yanke  ;  Wastewakidake  ka- 
toto  yanka  ho  kin  hee  ;  Mitanksi, 
wi waste  rnitawa,  tinwakiyedan 
rnitawa,  wanji  taku  iyaonpepica 
sni  rnitawa,  makiyuhdoka  wo ; 
mapa  kin  cu  ojudan,  qa  mapa 
hin  hanyetu  osbuye  kin  ojudan 
nakaes. 

3  Onhdohda  wahdusdoka,  to¬ 
ken  ake  wecun  kta  he  :  siha  wa- 
hdujaja,  token  ake  samwakiye 
kta  he. 

4  Wastewakidake  cin  he  owan- 
yeye  eciyatanhan  nape  hi3mye, 
unkan  iye  on  tanmahen  mihdu- 
^kanskan. 

5  W'astewakidake  wakiyuhdo- 
ke  kta  najin  irndarnda,  unkan 
inatake  iyuze  akan  minape  etan- 
han  cansin  sbuya,  qa  minapsu- 
kaza  cansin  wastemna  sbuya. 

6  Wastewakidake  wakiyuhdo- 
ka  ;  tuka  wastewakidake  cin  he 
wanna  ihdutokan  iyaya  :  ie  ce- 
han  rninagi  hiyu  tuka  :  owakide 
tuka  iyewaya  owakihi  sni :  wa- 
kipan  tuka  amayupte  sni  ye. 

7  Waawanyake  otonwe  oho- 
mni  yapi  kin  hena  iyemayanpi, 
hena  amapapi,  hena  ksuwema- 
yanpi ;  conkaske  awanyakapi 
kin  hena  ite  akahpe  kin  makipi. 

8  Jerusalem  cunwintkupi,  ce- 
ciciyapi  ce,  wastewakidake  cin 
he  iyeyayapi  kinhan  wowasteda- 
ke  on  wamayazanka  he  oyakida- 
kapi  kte. 

9  Winohinca  wicehna  owan- 
yag  niwaste  hinca,  wasteyaki- 
dake  cin  he  wastedakapi  tokeca 
taku  on  isanpa  he ;  wasteyaki- 
dake  cin  taku  on  wastedakapi 


ca : 

14  Nard  qa  wiziye  kici ;  sin- 
kpe  tawote  qa  canhasa,  cansin 
kohdihdi  can  kin  owasin  koya  ; 
cansin  wastemna  qa  cansin  pa 
hinca,  wizinye  wastemna  ocaje 
owasin  koya ; 

15  Miniyowe  canwojupi,  mini- 
hdoka  wakoniya,  qa  Lebanon 
etanhan  wakpadan  kin. 

16  Waziyatanhan  tate  uya,  ki- 
kta  ye ;  qa  itokagatanhan  uye 
cin,  u  ye  :  mitawoju  kin  atate- 
yanpa  ye ;  hecen  oomna  waste¬ 
mna  kin  hiyu  kta.  Tokin  wa- 
^tewakidake  iye  canwojupi  tawa 
kin  en  ku,  qa  waskuyeca  waste 
kin  hduten. 

WICOWOYAKE  5. 

1  Mitawin,  mitanksi,  canwoju¬ 
pi  rnitawa  kin  en  hibu  :  cansin 
rnitawa  taku  omna  wastemna 
ko  mnawakiya :  canhanpi  tikti¬ 
ca  rnitawa  tuhmaga  canhanpi 

tokeca  wan  isanpa  waste  he,  on 
hecen  ceunyakiyapi  he. 

10  Waste wakidake  cm  he  ska 
qa  samna,  kektopawinge  wikce- 
mna  ehna  okitanin  hinca. 

11  Pa  kin  he  mazaskazi  ece- 
dan  :  pa  hin  kin  hena  yuhaha 
qa  sapsapa,  kangi  iyececa  : 

12  Ista  kin  tinwakiyedan  mini 
wakpa  icahda  kin  iyececa,  pte 
asanpi  ohna  yujajapi,  ayuco  o- 
stanpi  : 

13  lye  tapon  taku  omna  waste- 
mna  oicage  kin  iyececa,  wahca 
wastemna  kin  iyececa  :  iha  kin 
mnaticahca  iyececa,  cansin  wa¬ 
stemna  sbuyapi : 

14  lye  nape  kin  mazaskazi  na- 
pcupe  Tarsis  inyantehika  ostan- 
pi  kin  iyececa  :  tezi  kin  he  hu- 
hu  wiyatpa  inyan  toto  tehika 
akalipapi  kin  iyececa  : 

15  lye  hu  kin  inyan  skaska  ihn- 
pa  mazaskazi  ecedan  oyustanpi 
kin  en  ehdepi  iyececa  :  ite  kin 
Lebanon  iyececa,  hante^a  kin 
iyecen  oiyokipi  hinca. 

16  lye  i  kin  skuye  hinca  :  han, 
ocowasin  waste  hinca.  Jerusa¬ 
lem  cunwintkupi,  wastewakida- 
ke  cin  he  dee,  qa  mitakuye  hin¬ 
ca  hee. 

WICOWOYAKE  6. 

1  Winohinca  ehna  owanyag 
niwaste  hinca,  wasteyakidake 
cin  he  tokiya  iyaya  he  :  waste¬ 
yakidake  cin  he  tokiya  icunonpa 
iyaya  he ;  niyeci  unkodepi  kta 
ce. 

2  Wastewakidake  cin  he  iye 
.  canwojupi  tawa  kin  ekta  iyaya, 

taku  omna  wastemna  oicage 
ekta :  canwojupi  kin  en  wawi- 
hanye  kta,  qa  mnahcahca  hdu- 
spi  kta. 

3  Wastewakidake  cin  he  tawa- 
mayan,  qa  wastewakidake  cin 


he  miye  mitawa  :  mnahcahca  kin 
ehna  wawihanyan  ece  ye. 

4  Wiwaste  mitawa,  owanyag 
niwaste  hinca,  Tirzeh  iyececa, 
Jerusalem  iyecen  oiyokipi  hinca, 
ozuye  wiyokihedan  yuhapi  iye¬ 
cen  wokokipe  hinca. 

5  Miye  etanhan  niista  hduho- 
mni  wo,  hena  maktepidan  :  pa 
hin  nitawa  tatokadan  optaye  Gi¬ 
lead  en  iwankapi  kin  iyececa. 

6  Nihi  kin  hena  tahinca  wa- 
nunyanpi  optaye  wicayujajapi  e- 
tanhan  iyayuptapi  kin  iyececa, 
hena otoiyohi cekpayuhapi, qa  he¬ 
na  etanhan  cinca  ton  sni  wanica. 

7  Paha  sonpi  otahedan  nawate 
nitawa  taspan tanka  su  ota  onspa 
iyececa. 

8  WicaStayatapi  winohinca  wi- 
kcemna  sakpe,  qa  winohinca  wi- 
cayuhapi  wikcemna  sahdogan, 
qa  witansna  unpi  yawapica  sni. 

9  Tinw^akiyedan  mitawa,  wi- 
yaonpica  sni  mitawa  kin  he  wan- 
jidan,  hunku  tawa  kin  he  isnana, 
tuwe  yuhe  ciqon  hdahnige  cin  hee. 
Cunwintkuyapi  kin  hena  wanya- 
kapi  qa  yawastepi ;  wicastaya- 
tapi  winohinca  qa  winohinca 
wicayuliapi  kin  henanakun  yao- 
nihanpi. 

10  Tuwe  anpao  iyececa  eton- 
wan,  hanyetu  wi  iyecen  owan¬ 
yag  waste,  anpetu  wi  kin  iyecen 
wiyatpa,  ozuye  wiyokihedan  yu¬ 
hapi  iyecen  wokokipe  hinca,  he 
tuwe  be. 

11  Hma  can  wojupi  kia  ekta 
kun  imdarnda,  kaksiza  en  wasku- 
yeca  kin  wanmdake  kta,  hastan- 
hanka  iyuwi  icaga  hecinhan,  ta- 
spantanka  su  ota  camni  uye  wan¬ 
mdake  kta. 

12  Sdonwakiye  Sni,  ihnuhanna 
rainagi  Arominadib  tacanpahmi- 
hraa  iyececa  micicaga. 

13  Hdicu  wo,  iidicu  wo,  ^ula- 
mith  ;  hdicu  wo,  hdicu  wo,  wan- 

unniyakapi  kta.  Sulamith  en  ta- 
ku  wandakapi  kta  he.  Ozuye 
nom  owaci  kin  iyececa  ce. 

WICOWOYAKE  7. 

1  Wicastayatapi  cunwintku, 
nisiha  hanpokiton  kin  hena  owan- 
yag  waste  liinca  :  ceca  okihe  ni- 
tawa  wainnuha  tuwe  wayupika 
nape  'on  kage  cin  hena  iyece¬ 
ca. 

2  Nicekpa  kin  he  waksica 
ohmihma  minisa  iyujiranana  kin 
hee  :  nitezi  kin  he  aguyapi  su 
opaha  wan  mnahcahca  ihduk^an 
hiye3^e  cin  he  iyececa. 

3  Aze  nom  nitawa  totokadan 
cinca  cekpapi  kin  iyececa. 

4  Nitahu  kin  he  huhu  waste 
canpasotka  kin  iyececa  :  niista 
Hesbon  miniyowe  kin  iyececa, 
Bath  Rabbim  tatiyopa  kin  etu  : 
nipoge  Lebanon  conkaske  Da- 
masek  ektakiya  etonwe  cin  he 
iyececa. 

5  Nipa  akan  niyanke  cin  he 
Karmel  iyececa,  qa  nipa  hin  bo- 
yaya  kin  sa  stan  iyececa  ;  sonpi 
kin  on  Wicastayatapi  kin  kaska- 
pi  ye. 

6  Wiwaste  mitaw'a,  owanyag 
ni waste,  qa  wowiyuskin  on  oiyo- 
kipi  hinca  yaun. 

7  Nihanske  cin  he  tamar  can 
kin  iyececa,  qa  aze  nitawa  iyage 
kin  iyececa. 

8  Tamar  can  kin  en  mde  kta, 
adetka  kin  mduze  kta  ce,  epa  : 
unkan  hinnakaha  aze  nitawa  ha- 
stanhanka  iyage  imdacin  kta, 
qa  nipoge  omnanpi  kin  taspan- 
tanka  iyecece  kta  : 

9  Qa  nicaka  kin  minisa  waste 
iyececa,  he  wastewakidake  cin 
en  katinyan  ya,  tona  istinma- 
pi  iha  akan  iwastedan  iwicaya- 
ya. 

10  Wastewakidake  cin  he  ta- 

wamayan,  qa  iye  tocantekiye 
kin  miye  en  man  ye. 

11  Wastecicidake,  kuwa,  maga 
kin  ekta  unye  kta,  otonwe  cistm- 
na  kin  hena  ekta  hanyetu  unya- 
kon  kta. 

12  Hanhanna  hinca  hastanh>an- 
ka  iyuwi  ojupi  kin  ekta  unye 
kta ;  wiyuwi  kin  icage  cinhan 
wanunyake  kta,  iyage  stunkaka 
wanna  tanin  hecinhan,  taspan- 
tanka  su  ota  kin  wanna  camni 
uye  cinhan  ;  heciya  mi  tocante¬ 
kiye  cicu  kta. 

13  Wocantekiye  waskuyeca 
kin  oomna  hiyuya,  qa  tiyopa  un- 
kitawapi  ohna  waskuyeca  waste 
ocaje  owasin,  teca  qa  tanni,  wa¬ 
stecicidake,  hena  ecicihnaka  ce. 

WICOWOYAKE  8. 

1  Mitimdo,  ina  aze  hdazoke  ci- 
qon,  tokin  henicecen ;  unkan^ 
canku  ohna  iyeciciya  ehantanhan 
iiciputake  kta  :  hececa  esta  mi¬ 
ye  wahtemadapi  kte  ^ni. 

2  Yus  aciye  kta,  ina  ti  kin  en 
acii  kta,  he  onspemakiye  kta; 
minisa  icicahiyapi  taspantanka 
su  ota  hanpi  mitawa  kin  he  ya- 
tkeciciye  kta  tuka  ye. 

3  lye  nape  catka  mapa  kin 
ihukuya  kta,  qa  etapa  kin  poskin 
mahduze  kta  tuka. 

4  Jerusalem  cunwintkupi,  ce- 
ciciyapi  ce,  wastewakidake  cin 
he  yapaninipi  kte  ^ni,  qa  duhica- 
pi  kte  sni,  tohanyan  iyokipi  he- 
hanyan. 

5  Tuwe  hewoskan  tanhan  u, 
wastekidake  cin  he  hdus  un  kin 
he  tuwe  he.  Taspantanka  hu 
kin  ihukuya  najinciciya  ;  nihun  ' 
hen  niton  ;  tuwe  niyuhe  cin  he 
hen  niton. 

6  Askape  wan  iyecen  nicante 
en,  ipuspe  wan  iyececa  niisto 
akan  emahnaka  ye  :  wowa^teda- 

ke  kin  wiconte  iyecen  wa^aka  : 
wowinawizi  kin  he  Hades  iyecen 
suta  :  he  pehnige  kin  peta  pe- 
hnige  ide  hinca  heca. 

7  Mini  ota  wowa^tedake  kasni 
kte  sni,  qa  mini  tanka  kin  spaye- 
ye  kte  ^ni :  wicasta  wan  iye  ti 
tawahpaya  kin  iyuhpa  wowa^te- 
dake  on  tokiyopekiya  e^ta,  he 
ocowasin  aktapi  kte  sni. 

8  Tank^iunyanpi  kin  he  cistin- 
na  qa  aze  nica.  Anpetu  en  tan- 
ksiunyanpi  kin  dapi  kinhan  to¬ 
ken  ecaunkiconpi  kta  he. 

9  He  eonkaske  unkan^  akan 
mazaska  tipi  wan  unkagapi  kta  ; 
he  tiyopa  unkans  hante  ^a  can- 
radaska  on  onauntakapi  kta  tu- 
ka  do. 

10  Miye  qe  eonkaske  hemaca, 
qa  aze  mitawa  pajodan  iyececa. 
Heon  iye  ista  kin  en  wanji  wo- 

lYAKE  1. 

cantekiye  iyekiye  cin  hemaceca 

ye¬ 
ll  Baal-Hamon  en  hastanhan- 
ka  iyuwi  ojupi  wan  Solomon  yu¬ 
ha  :  wiyuwi  ojupi  kin  he  waa- 
wanyake  owicaqu :  waskuyeca 
on  otoiyohi  mazaska  kektopawin- 
ge  kahi  kta. 

13  Wiyuwi  ojupi  mitawa  mito- 
kam  wanke  cin  he  mitawa.  So¬ 
lomon,  ni3m  kektopawinge  duhe 
kta,  qa  tona  waskuyeca  awanya- 
kapi  kin  hena  opawinge  nonpa 
yuhapi  kta  ye. 

13  Canwojupi  kin  en  ounyaye 
cin,  okodakiciye  kin  hena  niho 
anagoptanpi  ece  :  he  i^  nahon- 
makiya  wo. 

14  Wa^tecicidake,  najica  u  ye, 
qa  taku  omnanpi  wa^te  paha  kin 
akan  tatokadan  wiye  qa  i^  tahin- 
ca  cinca  wan  iyececa  un  ye. 

ISiYA  TAWOTUKCAY  lO. 

WICOWOYAKE  1. 

1  Isaya  Amoz  cinhintku  towan- 
.  yake  kin,  Juda  qa  Jerusalem  on 

wanyake,  Juda  wica^taytapi  U- 
ziya,  Jdtham,  Ahaz,  qa  Hezekiya 
taanpetu  kin  en. 

2  Mahpiya,  nahon  wo,  qa  ma- 
ka,  anohya  wo  :  Jehowa  ia  ;  Cin- 
ca  icahwicawakiye  ca  tanka  wi- 
cawakaga,  unkan  makipajinpi 
ce. 

3  Tatanka  ee  tuwe  tawa  kin 
sdonkiya,  qa  ^on^onna  kin  he  tu¬ 
we  yuha  dotopiye  tawa  sdonya  ; 
tuka  Israel  wasdonye  ^ni,  mita- 
oyate  waawacin  ^ni. 

4  Hehehe,  oyate  wan  wahtani 
sa,  ^ica^ta  woahtani  on  hdu^a- 
kapi,  wicoicage  wan  ^icaya  econ- 

Isaiah. 

pi,  wicacinca  wayu^icapi  ;  Je¬ 
howa  ayu^tanpi,  Israel  Wanji 

Wakan  tawa  kin  he  wahtedapi 
^ni,  hektam  ihdoyapi. 

5  Taku  on  sanpa  anipapi  kta 
he  ;  nakun  wawakipajinpi  ece 
ecanonpi  kta  ;  wicapa  ocowasin 
wayazanka,  qa  wicacante  kin 
ocowasin  hanyeca  : 

6  Sicu  etanhan  pa  iyahdeya 
tuktedan  zani  ^ni ;  capapi,  ka- 
^u^ujapi  qa  ton  awicau  ;  aohdu- 
teyapi  ^ni,  yuskiskitapi  sni  qa 
wihdi  on  waite  kagapi  ^ni. 

7  Makoce  nitawapi  kin  he  oti- 
wita,  nitotonwepi  kin  peta  on 
huhnagapi ;  maga  nitawapi  wi¬ 
casta  tokeca  nitokam  temyapi, 
qa  hewoskan  ehpeyapi,  wicasta 
tokeca  awihnunipi  iyececa. 

8  Zion  cunwintku  kin  hastan- 
yanka  ojupi  wan  en  ohanzi  hdepi 
kin  he  iyecen  ehpeyapi,  sakayu- 
tapi  ojupi  en  wakeya  he  cin  iye- 
ceca,  otonwe  anatanpi  kin  iye- 
ceca. 

9  Jehowa  ozuye  tawa  onajice 
cistinna  wan  unkokicicaptapi 
^ni  unkan§  Sodom  iyeuncecapi 
kta,  qa  Gomorrah  iyecen  unkica- 
gapi  kta  tuka. 

10  Sodom  wica^tayatapi,  Jeho¬ 
wa  oie  kin  nahon  po  ;  Gomorrah 
oyate,  Wakantanka  unkitawapi 
toope  kin  awacin  po. 

11  Tokeca  taku  ota  wamaya- 
kidu^napi  he,  Jehowa  eya  ;  ta- 
mdoka  huhnagapi  qa  cemyapi 
wasna  kin  on  imamna  hinca  ;  qa 
tatanka,  tacincadan  qa  tatokadan 
mdoka  we  kin  iyomakipi  sni. 

12  Nakun  tohan  miye  en  ihdu- 
tanin  yahipi  kinhan,  mitahocoka 
omayanipi  kin,  tuwe  he  ninape- 
pi  etanhan  icu  kta  he. 

13  Detanhan  wo^napi  taku^ni 
kin  heca  e  aupi  ^ni  po  ;  wizinya- 
pi  kin  he  wahtewada  ^ni ;  wi  te- 
ca  qa  wookihpe  omniciye  kagapi 
kin  hena  mduha  owakihi  ^ni ; 
omniciye  wakan  kin  he  hee  kae^ 
woahtani. 

14  Wi  teca  nitawapi  qa  mnini- 
ciyapi  ece  kin  hena  minagi  sice- 
daka  ;  hena  woyusake  mdawa  ; 
yuha  mdowakita. 

15  Unkan  nape  yahdugatapi 
kinhan  mii^ta  anacihmanpi  kta  ; 
han,  wocekiye  daotapi  kinhan 
nawahon  kte  sni ;  nape  we  oni- 
jupidan  nakaes. 

16  Ihdujaja  po,  ihduska  po ; 
miista  itokapatanhan  taka  sica 
ecanonpi  kin  ehpeya  po  ;  ^icaya 
econpi  ayustan  po  : 

17  Taku  wa^te  econpi  onspe- 
iciciya  po  :  wokonze  akita  po  ; 
^icaya  wicakuwapi  kin  hena 
owotanna  ecawicakicon  po,  wa- 

mdenica  kin  hena  wicayaco  po, 
wiwazica  kin  he  iciya  po. 

18  Iho  miye,  nakaha  wounhda- 
kapi  kta,  .Tehowa  eya  :  waya- 
htanipi  kin  hena  duta  esta  wa 
iyecen  ska  kta ;  hena  sa  stan 
iyececa  esta  tahinca  hin  kin  iye- 
cece  kta  ce. 

19  Hecen  yacinpi  qa  waanaya- 
goptanpi  kinhan,  makoce  taku 
waste  aicage  cin  he  yatapi 
kta  : 

20  Tuka  wicayadapi  ^ni  qa  wa- 
wayakipajinpi  kinhan,  mazasag- 
ye  on  temniyanpi  kta,  Jehowa 
i  kin  he  hecen  eya  ce. 

21  Hehelie,  otonwe  owotanna 
qon  he  witkowinna  icaga  :  wo¬ 
konze  on  ojudan,  woowotanna 
ohna  ti  tuka  qon  ■,  tuka  nakaha 
tin  wicaktepi  sa. 

22  Mazaska  nitawa  ginginca 
icaga ;  minisa  nitawa  mini  ica- 
hiyapi. 

23  Wica^tayatapi  nitawa  kin 
hena  wica^tapi^ni  qa  wamanon- 
pi  sa  takodawicayapi  :  otoiyohi 
taku  wicaqupi  wa^tedaka  qa  ica- 
juju  akitapi  ;  wamderiica  kin  he¬ 
na  on  wayacopi  ^ni,  qa  wiwazica 
tawoakinica  kin  he  en  wicahi 
sni. 

24  Heon  etanhan  Itancan  kin, 
Jehowaozuye yuha, Israel  lyotan 
Wa^aka  tawa  kin  he  hecen  eya  ; 
Han,  tona  makipajinpi  kin  on 
iyokipimiciye  kta,  qa  tokama- 
yanpi  kin  hena  towicawecicon 
kta  ce. 

25  Qa  minape  aciyuhomni  kta, 
qa  ginginca  nitawa  wisdoye  on 
ciciyuecedan  kta,  qa  maza  sdo- 
yapi  kin  ocowasin  ehpeciciye 
kta. 

26  Qa  wayaco  nitaw'api  toka- 
heya  ekta  iyecen  wicamduecetu 
kta,  qa  waaiewicakiyapi  nitawa 
otokahe  ekta  iyececapi  kta he- 
han  iyohakam,  otonwe  owotan- 

na,  otomve  wacinyepica,  eniciya- 
pi  kta 

27  Woyaco  on  Zion  opekitonpi 
kta,  qa  tona  en  lidipi  kin  hena 
woowotanna  on. 

28  Unkan  sicaya  econpi  sa  qa 
waktanipi  kin  witaya  ihangwi- 
cayapi  kta,  qa  tona  Jehowa  ayu- 
stanpi  kin  hena  yusotapi  kta. 

29  Qa  utuhu  can  wa^teyadaka- 
pi  qon  hena  on  istecapi  kta,  qa 
can  wojupi  yahdahnigapi  kin  he¬ 
na  on  inistecapi  kta. 

30  Utuhu  can  wan  ape  ^nije 
cin  he  iyenicecapi  kta,  qa  can 
wojupi  wan  mini  wanice  cin  he 
iyececa. 

31  Qa  tuwe  wa^ake  cin  he  ha- 
honta  on  kagapi  kin  he  iyecece 
kta,  qa  iye  ohan  kin  pesnija  iye¬ 
cece  kta ;  unkan  napin  ptaya 
ideyapi  kta,  qa  tuwedan  kasni 
kte  sni. 

WICOWOYAKE  2. 

1  Wicoie  Juda  qa  Jerusalem 
on,  Isaya  Araoz  cinhintku  wan- 
yake  cin  he  dee. 

2  Unkan  anpetu  ehake  kin  en, 
Jehowa  tipi  Paha  kin  he  he  ipa 
kin  en  ehdepi  kta,  qa  paha  kin 
isanpa  wankan  kagapi  kta  ;  un¬ 
kan  oyate  owasin  en  kawitaya 
iheye  kta. 

3  Unkan  oyate  ota  upi  qa  heya- 
pi  kta  ;  U  miye,  Jehowa  Paha 
tawa  kin  ekta  unyanpi  kta,  Ja¬ 
kob  ta  Wakan tanka  ti  kin  ekta  ; 
unkan  iye  tacanku  kin  onspeun- 
kiyapi  kta,  kinhan  ocanku  tawa 
ohna  raaunnipi  kta;  Zion  etanhan 
woope  kin  inanpe  kta,  qa  Jeho¬ 
wa  oie  kin  Jerusalem  etanhan. 

4  Unkan  iye  Ikcewicasta  ehna 
wayaco  kta,  qa  oyate  ota  iyope- 
wicaye  .  kta  ;  hecen  mazasagye 
yuhapi  kin  mahiyumdu  kagapi 
kta,  qa  wahukeza  on  isan  ^kopa 


kagapi  kta :  oyate  wan  oyate 
tokeca  mazasagye  apaha  kte  sni, 
qa  icimana  kicizapi  onspeicici- 
yapi  kte  sni. 

5  Jacob  tiyohnaka,  u  po,  Jeho¬ 
wa  iyoyanpa  tawa  kin  en  maun- 
nipi  kta. 

6  Heon  nitaoyate,  Jakob  ti  kin 
he,  ehpeyakiya  ;  wiyohiyanpata 
tanhan  isanpa  ihduotapi,  qa  han- 
mdepi,  Philistia  oyate  kin  iye¬ 
ceca,  qa  wica^ta  tokeca  cinca 
takodawicayapi,  heon  etanhan. 

7  Nakun  makoce  tawapi  kin 
mazaska  mazaskazi  ko  ojudan,  qa 
wowijice  tawapi  kin  wopteca 
sni ;  nakun  makoce  tawapi  kin 
suktanka  on  ojudan,  qa  canpa- 
hmihma  tawapi  kin  wopteca 
6ni. 

8  Makoce  tawapi  nakun  waka- 
gapi  on  ojudan  ;  iye  nape  ohan 
kin  hena  ohodapi  ece,  taku  iye 
napsukaza  kagapi  kin  hena  : 

9  Hecen  wica^ta  ikceka  patu^ 
inajin,  qa  wica^ta  tanka  kin  he 
makata  ehpeiciya  ece  ;  heon  wi- 
cayecicajuju  kte  ^ni. 

10  Imnija  kin  ihukuya  ya  wo, 
qa  maka  mdu  kin  en  inahman 
wo,  Jehowa  tokokipe  kin  itoka- 
pa  tanhan  qa  tawootanin  wowi- 
tan  kin  heon. 

11  Wica^ta  wahanicida  is^ta 
kin  kun  iyeyapi  kta,  qa  wica^ta 
watankaicidapi  kin  he  kun  ehpe- 
yapi  kta  ;  qa  anpetu  kin  he  en 
Jehowa  i^nana  yatankapi  kta. 

12  Jehowa  ozuye  tawa  taan- 
petu  kin  he  tona  wahanicida 
qa  watankaicida  owasin  akan 
un,  qa  tona  yuwankan  iyeiciya 
owasin  akan  ;  unkan  ynhukun 
ehpeyapi  kta  ; 

13  Nakun  Lebanon  hante  ^a 
tehan wankan tu  qa  wankan  iye¬ 
yapi  owasin  akan  un,  qa  Baian 
utuhu  can  kin  owasin  akan  ; 

14  Qa  he  tehanwankantu  kin 

iyuHpa  akan,  qa  paha  wankan 
iyeyapi  kin  owasin  akan  yanke  ; 

15  Qa  tipi  tehanwankan  otoiyo- 
hi,qa  cnnkaskesuta  owasin  akan ; 

16  Qa  Tarsi^  wita  wata  iyulipa, 
qa  taku  owanyag  waste  kin  owa¬ 
sin  akan  yanke. 

17  Unkan  wicasta  walianicida- 
pi  kin  kin  he  kun  ehpeyapi  kta, 
qa  wicasta  watankaicidapi  kin 
he  patu^yapi  kta ;  qa  anpetu 
kin  he  en  Jehowa  isnana  yatan- 
kapi  kta. 

18  Nakun  wakagapi  kin  hena 
ocowasin  tokan  aye  kta  : 

19  Qa  imnija  oMoka  ohna,  qa 
maka  ohdoka  kin  ohna  yapi  kta, 
Jehowa  tokokipe  kin  itokapatan- 
han,  qa  tawootanin  wowitan  kin 
heon,  tohan  maka  kin  wakokipe 
kicah  inajin  kinhan. 

20  Anpetu  kin  he  en  wicasta 
mazaska  wakagapi  qa  mazaska- 
zi  wakagapi  tawa,  iye  ohoda 
kta  on  kagapi  kin  hena  napeihe- 
yatahedan  qa  hupawakihdake- 
dan  kin  ekta  ehpeyapi  kta  : 

21  Imnija  ohdoka  ohna  yapi  kta, 
hail  imnija  kahdokapi  kin  ohna, 
Jehowa  tokokipe  kin  itokapa- 
tanhan,  qa  tawootanin  wowitan 
kin  heon,  tohan  maka  kin  wa¬ 
kokipe  kicah  inajin  kinhan. 

22  Wicasta,  taniya  poge  ohna 
nn  kin,  he  ayu^tan  po  :  taku  on 
he  taku  yawapi  kta  he. 

WICOWOYAKE  3. 

1  Wanyaka,  Itancan  kin  Jeho¬ 
wa  ozuye  tawa  Jerusalem  qa 
Juda  etanhan  ipatan  qa  sagye 
kin  icu  kta,  aguyapi  sagye  kin 
ocowasin,  qa  mini  sagye  kin 
ocowasin ; 

2  Wicasta  wa^ka  qa  wicasta 
zuye  sa,  wayaco  qa  wicasta  wo- 
kcan,  tuwe  hanmdohdaka  qa  wi- 
cahinca  kin  ; 

3  Wikcemna  zaptan  en  itancan 
qa  tuwe  ite  kinihanpi,  qa  wawi- 
ciye  kin,  qa  wabago  wayupika, 
qa  tuw'e  ie  ksapa, 

4  Unkan  koska  wicastayatapi 
wicawaqu  kta,  qa  hoksiyoqopa 
iwicadakapi  kta. 

5  Qa  oyate  kin  otoiyohi  kaki^- 
kiciyapi  kta,  qa  otoiyohi  ti  kiye- 
dan  unpi  kin  nakun  ;  hoksidan 
kin  he  wicahinca  en  ihdatan  kta, 
qa  tuwe  wahte  sni  kin  he  tuwe 
kinihanpi  kin  en. 

6  Tohan  wicasta  wan  iye  cin- 
yeku,  atkuku  ti  kin  etanhan,  he 
hduze  ca,  Niye  wokoyake  niciun, 
itancan  unniyuhapi  kta,  qa  wo- 
ihangye  kin  de  niye  ninape  en 
un  kta,  eye  cinhan  ; 

7  Anpetu  kin  he  en  nape  hdu- 
gate  heye  kta  ;  Wawokiziya  he- 
maca  kte  sni,  wati  kin  ohna  wo- 
yute  wanica  qa  wokoyake  wani- 
ca,  heon  oyate  kin  en  itancan 
makagapi  sni  po. 

8  Jerusalem  atakuni  ^ni  qa  Ju¬ 
da  hinhpaya  ;  iye  cejipi  qa  ohan- 
pi  kin  Jehowa  tawowitan  i^ta 
kin  iyokisinyapi  kin  heon  etan¬ 
han. 

9  Iye  ite  hdutaninpi  kin  he 
owicayaka,  qa  Sodom  iyececa 
iye  wahtanipi  ohdakapi,  naki- 
hmanpi  sni.  Woiyokisice  iye  na- 
gipi  en  kiciyankapi  nunwe,  taku 
§ica  ecaiciconpi  nakaei. 

10  Tuwe  owotanna  kin,  Tan- 
yan  un  kta  ce,  keciya  po  ;  iye 
ohanpi  waskuyeca  kin  hdutapi 
ece  kta  : 

11  Hehehe,  tuwe  sice  cin,  te- 
hike  kta,  iye  nape  ohan  kin  iye- 
cen  ecakiconpi  kta  nakaes. 

12  Mitaoyate  hoksipidan  on 
wowidagyapi,  qa  winohinca  kin 
itancan  wicayuhapi  ece.  Mita¬ 
oyate,  tona  wahokonniciyapi  kin 
hena  nuniniyanpi,  qa  canku  o- 
mayanipi  kin  he  awihnuniyapi. 


WICOWOYAKE  5. 


13  Jehowa  waakinin  inajin,  qa 
oyate  wicahdaco  yanka. 

14  Jehowa  iye  taoyate  en  hun- 
kayapi  kin  wicahdaco  kta,  na- 
kun  wicastayatapi  kin.  Niye 
hastanyanka  iyuwi  ojupi  kin  tem- 
yayapi  ;  wowahpanica  taku  wi- 
cakipi  kin  he  yatipi  kin  ohna 
yanke. 

15  Tokeca  mitaoyate  wicaya- 
kapanpi  qa  wahpanica  itepi  kin 
wicadumanpi  he,  Jehowa  ozuye 
Itancan  kin  eya. 

16  Nakun  Jehowa  heya  ;  Zion 
cunwintku  tankaicidapi,  qa  pa 
hduwankan  icu  manipi,  qa  token 
cincin  ista  yeyapi,  manipi  qa 
kaicicuya  yapi,  qa  siha  on  na- 
snasnapi ; 

17  Heon  etanhan  Itancan  kin 
Zion  cunwintku  pesdete  oyuhi- 
lii  on  pesda  kage  k  ta,  qa  tan  co- 
dan  unpi  kin  Jehowa  wicayutan- 
in  kta. 

18  Qa  anpetu  kin  he  en  Itan¬ 
can  kin  sicogokaske  wowitan 
kin  ewicakiciyaku  kta,  qa  wa~ 
tesdake  mazaska  wanapin  koya  ; 

19  Oinpidan,  qa  napokaske,  qa 
ite  akahpe  kin  ; 

20  Wapaha  qa  siha  icaske,  qa 
paipahte,  qa  wojuha  wakan,  qa 
oinpi  wakan  kin  ; 

21  Napcupe  qa  poge  oinpidan  ; 

22  Wokoyake  waste,  qa  onhdo- 
hda,  qa  sina,  qa  mazaska  opiye  ; 

23  Ihdiyomdasin,  qa  mahen  un¬ 
pi  waste,  qa  watesdake,  qa  ite 
akahpe. 

24  Unkan  kaketu  kte,  taku 
wastemna  on  sicamna  yuke  kta  ; 
qa  ipiyake  on  tehmiso  ;  qa  paha 
sonpi  on  nasusda  kagapi  ;  qa  si¬ 
na  zipzipedan  on  wakihdaka  ipi- 
yagkitonpi ;  owanyag  waste  on 
wicagupi  ee  yuke  kta. 

25  Wicasta  nitawapi  mazasag- 
ye  on  hinhpayapi  kta,  qa  wica¬ 
sta  waditaka  nitawapi  kicizapi  en. 

26  Hecen  iye  tatiyopa  iyoki- 
sica  qa  ceye  kta,  qa  iye  hinca  co- 
kadan  makata  iyotanke  kta. 

WICOWOYAKE  4. 

1  Unkan  anpetu  kin  he  en  wi- 
nohinca  sakowin  wicasta  wanji- 
dan  en  yuzapi  qa  heyapi  kta  ; 
Aguyapi  unhdutapi  kta  qa  wo¬ 
koyake  kounhdakapi  kta,  tuka 
nicaje  on  cajeunyatapi  nunwe, 
wiyaonpapi  eunkiciyakupi  kta. 

2  Anpetu  kin  he  en  Jehowa 
toicage  kin  he  woyuonihan  qa 
wowitan  kta,  qa  maka  waskuye- 
ca  kin  he  wowaste  qa  woiyokipi 
kta,  Israel  tona  okaptapi  kin  he- 
na  on. 

3  Unkan  kaketu  kte,  Zion  en 
okaptapi  qa  Jerusalem  en  mdog- 
yanke  cin  hena,  Owotanna,  e- 
wicakiyapi  kta,  tona  wiconi  on 
Jerusalem  en  owicawapi  kin  oto- 
iyohi ; 

4  Tohan  woyaco  oniya  qa  ide 
oniya  kin  on,  Itancan  kin  Zion 
cunwintku  tawosape  kicicajuju, 
qa  Jerusalem  cokayatanhan  we 
kin  pakinte  cinhan. 

5  Unkan  Jehowa  Zion  Paha 
oyanke  otoiyohi  akan,  qa  tomni- 
ciye  kin  en,  anposkan,  mahpiya 
sapa  qa  sota  wan  kage  kta,  qa 
hanyetu  eca,  petaide  iyega  ;  wo¬ 
witan  ocowasin  iwankam  wo- 
akahpe  kta. 

6  Unkan  wakeya  wan  yuke  kta, 
anpetu  icunhan  waste  kin  on 
phanzi  kta,  qa  wowinapeyapi 
kta,  qa  icamna  magaju  ko  on 
woinahbe  kta. 

WICOWOYAKE  5. 

1  Iho,  mitakoda  wakidowan 
kta,  mitakoda  tadowan  kin  hee, 
hastanhanka  iyuwi  ojupi  tawa 
kin  on.  Mitakoda  hastanhanka 

iyiiwi  ojupi  wan  yuha,  pajodan 
waste  Mnca  wan  en. 

2  Unkan  he  ihduksan  nakitake, 
qa  etanhan  inyan  pahi,  qa  ha- 
stanhanka  iyuwi  hu  wasteste 
kin  en  oju,  qa  cokaya  cowahe  te- 
hanwankantu  wan  kaga,  qa  en 
iyuskice  wanji  nakun  kicaga. 
Hehan  hastanhanka  aicage  kta 
ape  yanka,  unkan  hastanhanka 
ikceka  aicaga. 

3  Hecen  dehan,  Jerusalem  en 
ounyayapi  qa  Juda  wicasta,  to- 
kin  niiye  qa  hastanhanka  iyuwi 
ojupi  mitawa  iraiyeciyukcanpin. 

4  Hastanhanka  iyuwi  ojupi  mi¬ 
tawa  kin  en  ecarnon  kin  taku 
sanpa  econpica  he.  Hecen  ha¬ 
stanhanka  aicage  kta  ape  man- 
ka,  tokeca  hastanhanka  sica 
aicaga  he. 

6  Unkan  nakaha,  iho,  hastan¬ 
hanka  iyuwi  ojupi  mitawa  taku 
ecawecon  kta  he  ociciyakapi 
kta;  Wapepeka  inatake  kin  e- 
mdaku  kta,  unkan  temyapi  kta  ; 
conkaske  kin  he  mdujuju  kta, 
hecen  amanipi  kta  : 

6  Qa  hewoskan  ehpewaye  kta  ; 
adetka  abaspapi  kte  sni  qa  maka 
akatapi  kte  sni ;  tuka  wapepeka 
can  pepe  ko  en  icage  kta  ;  na¬ 
kun  mahpiya  sapa  kin  wahowaye 
kta,  magaju  takudan  ahinhe  kte 
sni. 

7  Jehowa  ozuye  tawa  hastan¬ 
hanka  iyuwi  ojupi  tawa  kin  Is¬ 
rael  tiyohnaka  kin  hee,  qa  Juda 
wicasta  wojupi  wa^tesie  tawa  kin 
hena  ee  :  unkan  wokonze  kta  e 
ape  yanka,  tuka  iho,  we  papson- 
pi  ;  woowotannaon  ape  un,  tuka 
iho,  sicahowayapi. 

8  Tona  tipi  en  tipi  akagapi, 
maga  en  maga  ikoyagyapi,  he¬ 
cen  oyanke  wanica,  qa  iye  isna- 
na  maka  cokaya  yankapi  kta,  he¬ 
na  wotehi  kiciyankapi  nunwe. 

9  Minoge  en  Jehowa  ozuye  yu- 


he  cin  he  hecen  eya ;  Awicake- 
han  tipi  ota  hewotahedan  unpi 
kta  tanka  qa  waste  tuwedan 
ohna  ti  kte  sni. 

10  Han,  hastanhanka  iyuwi  oju¬ 
pi  maka  iyutapi  wikcemna  bath 
wanji  icahye  kta,  qa  homer  wanji 
ojupi  kin  he  epha  wan  icahye  kta. 

11  Wotehi  kiciyankapi  nunwe, 
tona  mini  wakan  kuwapi  kta 
hankiktapi,  htayetu  hehanyan 
econpi,  minisa  wicayuwitko  kta  ; 

12  Qa  wohanpi  kin  en  cando- 
wankiyapi  ikan  wikcemna  qa  can- 
dowankiyapi  ikceka,  cancega  mi¬ 
nisa  ko  yukaii  ;  tuka  Jehowa  to- 
han  kin  ekta  ewacinpi  sni,  qa 
iye  nape  taku  econ  kin  awacinpi 
sni. 

13  Mitaoyate  taku  yukcanpi 
sni  heon  wayaka  ayapi,  qa  wi¬ 
casta  kinihanpi  kin  hena  akihan 
tapi,  qa  wicota  tawa  ipuzapi  on 
pus  aya. 

14  Heon  etanhan  Hades  ihdu- 
tanka  qa  nina  hin  i  hdukawa; 
unkan  wowitan  tawa,  qa  wicota 
tawa,  qa  owodutaton  kagapi,  qa 
tuwe  wiyuskin  nakun  en  yapi 
kta. 

15  Hecen  wicasta  ikceka  kin 
makata  iyeyapi  kta,  qa  wicasta 
tanka  kin  yuhukun  ehpeyapi  kta, 
qa  wahanicidapi  ista  kin  kun  icu- 
pi  kta  : 

16  Tuka  Jehowa  ozuye  yuhe 
cin  he  woyaco  en  yatankapi  kta, 
qa  W'^akan tanka  wakan  kin  he 
woowotanna  on  yawakanpi  kta. 

17  Hehan  tahinca  cincapi  kin 
tukten  awicayapi  hen  wihanpi 
kta,  qa  makotahedan  tona  cepa- 
pi  kin  hena  wicasta  tokeca  tem¬ 
yapi  kta. 

18  Wotehi  kiciyankapi  nunwe, 
tona  woahtani  tehmiso  on  wico- 
han  sica  hdutitanpi,  qa  canpa- 
hmihma  ikan  on  iyecen  wahtan- 
ipi  kin : 


WICOWOYAKE  6. 


19  Tonaheyapi;  Oiianko  kte,  [ 
taku  econ  inakni  kte,  hecen 
waminyakapi  kta ;  qa  Israel 
Taku  Wakan  tawa  kin  he  ku  qa 
kiyedan  u  kte,  hecen  sdon- 
unyanpi  kta  ce. 

20  Tona  taku  sica  waste  eci- 
yapi,  qa  taku  waste  kin  he  sica 
ce,  eyapi ;  tona  iyoyanpa  otpa- 
za  eekiyapi,  qa  otpaza  iyoyanpa 
eekiyapi ;  tona  taku  skuya  kin 
he  pa  kiyapi  qa  taku  pa  skuye 
kiyapi  kin  hena  wotehi  kici37^an- 
kapi  nunwe. 

21  Tona  iye  ista  kin  en  ksapa- 
pi,  qa  wayupikeicidapi  kin  hena 
wotehi  kiciyankapi  nunwe. 

22  Tona  minisa  yatkan  ohitika- 
pi,  qa  mini  wakan  icahiya  wi- 
casta  wasakapi  kin  hena  wotehi 
kiciyankapi  kta ; 

23  Tona  taku  wicaqupi  on  wi- 
casta  sica  wicayaowotanpi,  qa 
wicasta  owotanna  toowotanna 
ekiciyakupi  kin  hena. 

24  Heon  etanhan,  peta  ceji 
aguyapi  hu  yasota,  qa  peji  ideya- 
pi  hinhpaye  cin  he  iyecen,  hena 
hutkan  kin  can  ponpon  iyecece 
kta,  qa  wahca  tawapi  kin  maka 
mdu  iyecen  wankan  ye  kta  ;  Je- 
howa  ozuye  tawa  toope  kin  ehpe- 
yapi,  qa  Israel  Taku  Wakan  ta¬ 
wa  oie  kin  aktapi  sni,  heon  etan¬ 
han. 

25  Heon  Jehowa  tocanniye  kin 
iye  taoyate  aidewicakiya,  qa  iye 
nape  awicapaha,  qa  wicakasta- 
ka  ;  Hecen  paha  kin  cancan  aya, 
qa  wicasta  tapi  tacesdi  iyecen 
canku  cokaya  wankapi.  Hece- 
ca  esta  tocanniye  enakiye  sni, 
tuka  hinyahin  nape  hdugan  un. 

26  Unkan  oyate  tehanhan  unpi 
kin  wiyokihedan  wan  ewicakihde 
kta,  qa  maka  ihanke  tanhan  he¬ 
na  wicakijojo  kta  ;  unkan  iho, 
hena  inahni  dus  upi  kta. 

27  Hena  etanhan  tuwedan  mdo- 


kite  sni,  qa  tuwedan  kakti- 
hahan  kte  sni  ;  hba  kte  sni  qa 
istinbe  kte  sni ;  qa  nite  on  ipiyag 
kitonpi  kin  he  yukcapi  kte  sni, 
qa  hanpkan  tawapi  kin  yupsaka- 
pi  kte  ^ni  : 

28  Hena  tiwanhinkpepi  kin  pe- 
pe,  qa  tinazipepi  kin  owasin  eka- 
tapi ;  sunka  wakan  tawapi  sake- 
pi  kin  inyan  iyecen  yawapi  kta, 
qa  canhdeska  tawapi  kin  tate- 
iyumni  wan  iyecece  kta. 

29  Hena  hotaninpi  kin  mnaja 
iyececa,  mnaja  koska  iyecen  ho¬ 
taninpi  kta :  han,  iyasapi  qa 
wawiyahpayapi  kta,  qa  tanyan 
kihnakapi  kta  ;  .unkan  tuwedan 
ehdaku  kte  sni. 

30  Unkan  anpetu  kin  he  en 
miniwanca  sa  wanke  cin  iyecen 
hena  iyawicakisapi  kta ;  hecen 
maka  kin  ekta  etonwanpi  kinhan, 
iho,  otpaza  woiyokisica,  qa  rna- 
hpiya  kin  ekta  iyoyanpa  kin  he 
aotpasyapi. 

WICOWOYAKE  6. 

1  Waniyetu  Uziya  wica^taya- 
tapi  ta  he  ehan,  Itancan  kin  oiyo- 
tanke  tehanwankantu  qa  wakan 
ehdepi  wan  akan  iyotanka  wan- 
mdaka  ;  unkan  tawokoyake  kin 
tipi  wakan  kin  ojuya. 

2  Hen  icahda  seraphim  inajin- 
pi ;  otoiyohi  hupahu  sakpe  yu- 
hapi ;  nom  on  ite  ahdafipa,  qa 
nom  on  siha  ahdahpa,  qa  nom 
on  kinyanpi  ece. 

3  Unkan  wanji  wanji  tokeca 
kipan  qaheciya  ;  W  akan,  wakan, 
wakan,  .lehowa  ozuye  hduha ; 
towitan  kin  on  maka  kin  oco- 
wasin  ojudan  ce. 

4  Unkan  tuwe  pan  ho  kin  on 
tiyopa  taku  akan  he  cin  hena 
skanskan,  qa  tipi  kin  sota  ojudan. 

5  Hehan  hepa  ;  Hehehe,  mata- 
kunisni  ce  :  wicasta  iha  ^apa  he- 

maca,  qa  oyate  wan  iha  sapapi 
oin  wati ;  miista  Wicastayatapi 
kin  Jehowa  oznye  yuhe  cm  he 
wanyakapi,  heon  etanhan. 

6  Hehan  seraphim  wanji  kin- 
yan  en  mahi,  qa  petaga  wan  pe- 
ta  oicu  on  owayusna  kin  etan¬ 
han  icu  qon  he  nape  ohna  yu- 
ha  : 

7  Qa  he  mii  kin  icahtagya  qa 
heya  ;  Iho,  de  niiha  kahtaka  ;  qa 
niohan  sice  cin  eniciyakupi,  qa 
wayahtani  kin  nicicajujupi  ce. 

8  Nakun  Itancan  ho  kin  heya 
nawahon  ;  Tuwe  yewasi  kta,  qa 
tuwe  unkiyepi  on  ye  kta  he,  eya. 
Hehan  hepa  ;  De  miye  ce,  ye- 
masi  ye. 

9  Unkanheya  ;  Ya  wo,  qa  oya¬ 
te  kin  de  hewicakiyawo  ;  Wana- 
konpi  on  nayahonpi,  tuka  oyaka- 
knigapi  sni  ;  qa  wanyakapi  on 
wandakapi,  tuka  sdonyayapi  sni 
ce. 

10  Oyate  kin  de  cantepi  cemya 
wo,  qa  noge  kpe  wicakaga  wo, 
qa  istagonge  wicakiya  wo  ;  okin- 
ni  ista  on  wanyakapi  kta,  qa  no¬ 
ge  on  nakonpi  kta,  qa  cante  on 
okaknigapi  kta,  qa  ihduhomnipi 
kta,  kinhan  okiziwicawaye  kta 
tuka. 

11  Unkan  hepa;  Itancan,  to- 
hanyan  kta  he.  Unkan  heya  ; 
Otonwe  kin  ihangyapi  kta  tuwe- 
dan  ohna  ti  sni,  qa  tipi  wicasta 
codan,  Vja  makoce  kin  ocowasin 
kewoskan  ekpeyapi  kta  ; 

12  Qa  .Tehowa  wicasta  kin  te- 
han  iyewicaya,  qa  makoce  coka- 
ya  yujujupi  tanka  wanke  kta  he- 
hanyan. 

13  Tuka  iwikcemna  wanji  en 
un,  qa  he  ake  icage  kta,  qa  he 
woyute  yapi  kta  :  wazi  can  qa 
utuhu  can  kin  iyececa  :  kaksapi 
esta  oicage  kin  mahen  un,  he 
iyecen  wicoicage  wak*cin  kin  he 
oicage  kta  ce. 

WICOWOYAKE  7. 

1  Unkan  Ahaz,  Jotham  cinhin- 
tku,  Uziya  cinhintku,  Juda  wi¬ 
castayatapi  taanpetu  kin  en,  Re- 
zin  Ara.m  wicastayatapi,  qa  Pe- 
ka  Remaliah  cinhintku,  Israel 
wicastayatapi  kin,  hena  Jerusa¬ 
lem  ekta  hipi,  azuyapi  kta,  tuka 
he  ktedan  okihipi  sni. 

2  Hehan,  Aram  Ephraim  tako- 
daya  ce,  Dawid  tiyohnaka  kin 
hecen  eya  okiyakapi.  Unkan 
iye  cante  skanskan,  nakun  tao- 
yate  cantepi  kin,  contanka  en 
can  tateyanpa  on  kahuhuzapi 
iyececa. 

3  Unkan  Jehowa  Isaya  heciya  ; 
Wanna  ekta  ya  wo,  qa  Ahaz 
Rkokipa  wo,  niye  qa  nicinksi 
Sear-Jasub  kici,  wankan  wapa 
mde  kagapi  wakpa  iyahde  ihan- 
ke  kin  ekta,  wayujaja  tamaga 
canku  kin  ohna  : 

4  Qa  heyakiye  kta  ;  Iwanihda- 
ke  ca  inina  un  wo  ;  kopehda  sni 
qa  cante  wankadan  sni  wo  ;  pe- 
tuspe  sonya  un  sinte  kin  dena 
oza  on,  Rezin  Aram  kici  qa  Re¬ 
maliah  cinhintku  tocanniye  ide 
kin  on  : 

5  Aram  sicaya  waniciconza  kin 
heon  ;  nakun  Ephraim  qa  Rema¬ 
liah  cinhintku  kin  hena  heyapi ; 

6  Juda  ekta  unyanpi  qa  nagi- 
yeunyanpi  kta,  qa  cokaya  wica¬ 
stayatapi  wan  Tabeal  cinhintku 
kin  hee,  eunhdepi  kta  ce,  eyapi  : 

7  Heon  etanhan  Jehowa  Itancan 
kin  he  hecen  eya ;  He  ecen  he 
kte  sni,  qa  ecetu  kte  sni. 

8  Aram  pa  kin  he  Damasek,  qa 
Damasek  pa  kin  Rezin  hee  ;  na¬ 
kun  waniyetu  wikcemna  sakpe 
sanpa  zaptan  iyotpani  Ephraim 
yuksaksapi  kta,  hecen  oyate  kte 
sni. 

9  Nakun  Ephraim  pa  kin  Sa¬ 
maria  hee ;  qa  Samaria  pa  kin 


WICOWOYAKE  8. 


Remaliah  cinhintku  kin  hee  : 
Wicayadapi  ^ni  kinhan  niyusu- 
tapi  kte  sni. 

10  Nakun  Jehowa  ie  ea  Ahaz 
heciya  ; 

11  Niye  on  Jehowa  Wakantan- 
ka  nitawa  wowakta  wan  kida 
wo  ;  kuyatanhan  qa  is  wankan- 
tanhan  he  kida  wo. 

12  Tuka  Ahaz  heya  ;  Wakida 
kte  sni,  qa  nakun  Jehowa  iyutan- 
waye  kte  sni  ce. 

13  Unkan  heya ;  Dawid  tiyo- 
hnaka,  wanna  nahon  po  ;  wica- 
sta  akantu  ikokisinyayapi  kin  he 
taku  cistinna,  tuka  nakun  mita 
Wakantanka  iyoki^inyayapi  kta 
he. 

14  Heon  etanhan  Itancan  kin 
iye  hinca  wowakta  wan  nicupi 
kta  :  Iho,  wikoska  wan  ihdusa- 
ke  ca  cinca  ton  ;  unkan  Emman¬ 
uel— Wakantanka  unkicipi  un — 
eya  caskiton  kta. 

15  Pteasanpi  ihdi  canhanpi  ti- 
ktica  ko  yute  kta,  taku  sica 
akta  sni  qa  taku  waste  kahniga 
sdonye  kta  heon. 

16  Hoksiyoqopa  kin  he  taku  si¬ 
ca  akta  sni,  qa  taku  waste  kah- 
niga  sdonye  kta  itokam,  wicasta- 
yatapi  nom  kowicayakipe  cin 
makoce  tawapi  kin  he  hewoskan 
ehpeyapi  kta. 

17  Jehowa,  niye  en,  qa  nitao- 
yate  en,  qa  niyate  ti  kin  en,  an- 
petu  tohinni  u  sni  kin  heca  au 
kta,  anpetu  en  Ephraim  Juda 
ayustan  qon  hetanhan  ;  Asur  wi- 
castayatapi  kin  hee  kta. 

18  Unkan  anpetu  kin  he  en  ka- 
ketu  kte,  honagidan  Egupta  wa- 
kpa  ihanke  en  un  kin  he  Jehowa 
kijojo  kta,  qa  tuhmaga  Asur 
makoce  en  un  kin  he  nakun. 

19  Unkan  hena  upi  kta,  qa  iyu- 
hpa  hewoskan  kaksiza  kin  en 
ounye  kta,  qa  imnija  ohdoka  kin 
ohna,  qa  wapepeka  ojupi  owa- 

sin  en,  qa  owihankepi  iyuhpa 
akan. 

20  Anpetu  kin  he  en,  isan  pe 
hinca  opetonpi  kin,  wakpa  kin 
akotanhan  kin  hena,  Asur  wi- 
castayatapi  kin  hee  on,  Itancan 
kin  pa  kasan  kta,  qa  siha  kin 
koya  ;  qa  he  putinhin  nakun  eya- 
ku  kta. 

21  Unkan  anpetu  kin  he  en  ka- 
ketu  kte  ;  wicasta  wan  pteheyu- 
ktanna  wanji  qa  tawiyedan  nom 
icahwicaye  kta ; 

22  Unkan  asanpi  ota  qupi  kin 
on  asanpi^  ihdi  hdute  kta  ;  tona 
makoce cokayaokaptapi  kinowa- 
sin  pteasanpi  ihdi  canhanpi  tikti- 
ca  ko  yutapi  ece  kta  nakaes 

23  Unkan  anpetu  kin  he  en  ka- 
ketu  kte,  makocajeyate  owasin 
tukten  mazaska  kektopawinge 
on  hastanhanka  iyuwi  he  kekto¬ 
pawinge  yukan  tuka  qon,  hen 
wapepeka  can  pepe  ko  yuke  kta. 

24  Wanhinkpe  itazipa  ko  hdu- 
ha  en  hipi  kta  ;  makoce  owan- 
caya  wapepeka  can  pepe  ko  yu¬ 
ke  kta  heon  etanhan. 

25  Qa  paha  owasin  magicamna 
on  qapi  qon  hen  wapepeka  can 
pepe  ko  kokipapi  on  ekta  de  kte 
sni  :  tuka  hen  tatanka  awicaya- 
pi  kta,  qa  tahinca  wanunyanpi 
amanipi  kta. 

WICOWOYAKE  8. 

1  Unkan  .Tehowa  hemakiya ; 
Tahasaka  tanka  wan  ikikcu  wo, 
qa  wowapi  icage  wicasta  tawa 
on,  Maher-salal-hasbaz,  (Wopate 
inahnikiya  wapata  inahni)  eya 
en  owa  wo. 

2  Unkan  waayatanin  wacinye- 
pica  iwicawekcu,  Uriah  wawa- 
yusnakin  he  qa  Zekariah  Jebera- 
kiah  cinhintku  : 

3  Qa  winohinca  wawiyukcan 
kin  he  ikiyedan  wai ;  unkan 

ihdusaka.qa  cinca  ton.  Hehan 
Jehowa  hemakiya ;  Maher-salal- 
hasbaz,  eya  caskiton  wo. 

4  Hoksiyopa  kin  he  hinahin, 
Ate  qa  ina,  eya  hoyeya  onspe 
^ni  itokam,  Damasek  towijice 
qa  Samaria  tawahpaya  kin  hena 
yutokan  icupi  kta,  Asur  wica- 
stayatapi  ite  kin  itokam. 

5  Unkan  ake  Jehowa  omakiye 
ca  heya ; 

6  Oyate  kin  de  Shiloamini  iwa- 
hnana  iyaye  cin  wahtedasni,  qa 
Rezin  qa  Remaliah  cinhintku 
kin  on  iyuskin  ; 

7  Heon  etanhan,  iho,  Itan- 
can  kin  wakpa  wan  mini  wasa- 
ka  qa  ota  en  awicau  ;  onkan  ka- 
ksiza  owasin  ohna  hiyu  kta,  qa 
maya  apasbog  ye  kta  : 

8  Qa  Juda  ehna  ye  kta;  apas¬ 
bog  hiyu  qa  akam  iyaye  kta,  do¬ 
te  kin  hehanyan  hiyohi  kta  :  qa 
tahupahu  akamdage  kta,  Em¬ 
manuel,  nitamakoce  ohdakinyan 
ojudan  kta. 

9  Oyate  yaunpi,  dakonkiciya 
po ;  unkan  nicarndecapi  kta  : 
Makoce  tehantu  owasin,  anago- 
ptan  po  ;  ipiyagkiton  miye  ;  kin- 
han  nicarndecapi  kta;  ipiyagki¬ 
ton  po,  unkan  nicarndecapi  kta 
ce. 

10  Woawacin  awacin  po,  un¬ 
kan  yujujupi  kta ;  wicoie  wan 
eya  po,  unkan  ecen  he  kte  sni ; 
Wakantanka  unkicipi  un  naka- 
e^. 

11  Jehowa  nape  wmsaka  wan  on 
decen  emakiya,  qa  oyate  kin  de 
tacanku  kin  ohna  mawani  kte 
sni  e  onspemakiya  qa  heya  ; 

12  Oyate  kin  de  tona,  odakota 
eciyapi  kin -owasin,  odakota  eya- 
kiyapi  kte  sni ;  qa  iye  taku  ko- 
kipapi  kin  he  koyakipapi  kte  sni, 
qa  kopeyahdapi  kte  sni. 

13  Jehowa  ozuye  tawa  iye  Mn- 
ca  daowotanpi  kta  ;  qa  iye  hinca 

wowitonpe  nitawapi  kta,  qa  iye 
liinca  wokokipe  nitawapi  ee  kta. 

14  Unkan  iye  wowinape  kin  he- 
ca  kta :  tuka  Israel  tiyohnaka 
napin  on  inyan  ibotopi  qa  imnija 
on  Mcahanpi  ee  kta,  Jerusalem 
en  tipi  kin  hena  on  wohmunke 
qa  mazahtakiyapi  heca  kta. 

15  Unkan  hena  wicota  hicaha- 
hanpi  qa  hinhpayapi  kta,  qa  wi- 
cakamdecapi  kta,  qa  wicahmun- 
kapi  kta,  qa  wicayuzapi  kta. 

16  Woyaotanin  kin  pahta  qa 
woope  kin  apuspa  wo,  waonspe- 
wicawakiye  cin  hena  en. 

17  Unkan  Jehowa  Jakob  tiyo¬ 
hnaka  on  ite  anakihbe  cin  he  mi¬ 
ye  awakipe  kta,  qa  he  ekta  ewa- 
tonwe  kta. 

18  Wanyaka  wo,  miye  qamicin- 
ca  Jehowa  maqu  kin  Israel  en 
wowakta  -qa  wowapetokeca  un- 
yakonpi,  Jehowa  ozuye  tawa 
Zion  paha  en  ti  kin  he  eciya- 
tanhan. 

19  Unkan  tohan,  Tona  hamdo- 
hdag  iapi  qa  tona  wahanicidapi 
jijipi  qa  wapiya  dowanpi  kin  he¬ 
na  owicade  po,  eniciyapi  kin- 
han  ;-^oyate  wan  Taku  Wakan 
tawapi  kin  akitapi  kte  sni  he  ; 
tona  nipi  on  tona  tapi  kin  owica- 
depi  kta  he. 

20  Woope  qa  woyaotanin  kin 
akita  po  ;  wicoie  kin  de  iyecen 
iapi  sni  kinhan,  iyoyanpa  taku- 
dan  en  wicaun  sni  heon  etanhan. 

21  Unkan  he  ohna  iyotanhan 
iyekiyapi  qa  wotektehda  yapi 
kta  ;  qa  tohan  wotehdapi  kinhan 
sinhdaiciyapi  kta,  nakun  wicas- 
tayatapi  qa  Taku  Wakan  tawa¬ 
pi  wicahdasicapi  kta,  qa  wankan 
etonwanpi  kta. 

22  Nakun  maka  kin  ekta  eton¬ 
wanpi  kta,  unkan,  iho,  wonihin- 
ciye  qa  otpaza  ;  otpaza,  woiyo- 
kisica ;  tuka  otpaza  kin  he  yu¬ 
tokan  iyeyapi  kta. 


WICO.WOYAKE  9. 


WICOWOYAKE  9. 

1  Hececa  esta  iyokisinyapi  kin 
en  tokaheya  otpaza  qon  iyecece 
sni,  Zebulon  makoce  qa  Naphta- 
li  makoce  iwastedan  kakisye  ci- 
qon  he  ehan  ;  tuka  iyohakam 
mde  kahda,  Jordan  akasanpatan- 
han,  Galile  Ikcewicasta  ounyan- 
pi  en  nina  iyokisinya. 

2  Oyate  otpaza  en  manipi  qon 
hena  iyoyanpa  tanka  wan  wanya- 
kapi ;  wieonte  ohanzi  makoce  en 
ounyanpi  kin  hena  iyoyanpa 
awicahinanpa. 

3  Oyate  kin  duota ;  wowiyu- 
i^kin  kin  yeciyutanfca ;  woksapi 
wowiyuskxn  kin  chna  nitokam 
wiyu^kinpi;  woynha  kicipamni- 
pi  on  cante  wastepi  kin  he  iye- 
ceca. 

4  Can  naptnpi  napin  kin  he,  qa 
iye  tapete  cansakadan,  qa  wowi- 
dagye  cansagye  tawa  kin  hena 
duksaksa,  Midian  anpetu  kin  en 
iyececa. 

5  Zuye  cin  otoiyohi  kicizapi 
owodutaton,  qa  wokoyake  we  en 
oputkanpi  kin  en  hanpokihan 
ece  ;  qa  huhnagapi  kta,  peta  ta- 
wote  kin  hee. 

6  Hoksiyoqopa  wan  unkiciton- 
pi,  cinca  wan  unqupi :  unkan 
wokiconze  kin  he  iye  tapete 
akan  yanke  kta  ;  qa  caje  kin, 
Wawinihan,  Wawiciya,  Taku 
Wakan  lyotan  Wasaka,  Ateyapi 
Owihanke  Wanica,  Wookiye 
Wicastayatapi  kin  eciyapi  kta. 

7  Tokiconze  oicage  qa  wooki¬ 
ye  kin  he  owihanke  wanice  kta, 
Dawid  oiyotanke  tawa  akan,  qa 
tokiconze  akan,  ecen  ehde  kta, 
qa  woyaco  wmowotanna  ko  on 
hdusuta  kta,  detanhan  qa  owi¬ 
hanke  wanica  :  Jehowa  ozuye 
hduha  he  tomniheca  kin  he  de 
econ  kta. 

8  Itancan  kin  wicoie  w^an  Ja¬ 


kob  en  ye^i,  unkan  he  Israel  ahin- 
hpaya. 

9  Unkan  oyate  owasin  sdonya- 

pi  kta,  Ephraim  qa  Samaria  en 
tipi  kin  heepi  kaes,  hena  cante 
wahanicida  qa  suta  kin  on  heya- 
pi  ;  ■ 

10  Maka  spanyanpi  kin  hena 
hinhpayapi,  tuka  inyan  kakanpi 
on  tipi  unkagapi  kta ;  sukamin 
can  kin  hena  kawankapi,  tuka 
hantesa  eeunkiyapi  kta  ce. 

11  Heon  etanhan  Jehowa  tona 
Rezin  sicedakapi  kin  hena  iye 
itkokim  hiyuwicaye  kta,  qa  toka- 
wicaye  cin  hena  wicayuwitaya 
kta  : 

12  Aram  oyate  wiyohiyanpa- 
tanhan,  qa  Philistia  oyate  wiyo- 
hpeyatanhan  unpi ;  qa  hena  i 
ocowasin  on  Israel  temyapi  kta. 
Hececa  esta  iye  tocanniye  kin 
ayuhomnipi  sni,  tuka  hinyahin 
nape  hdugan  un. 

13  Oyate  kin  tuwe  wicakasta- 
ke  cin  ekta  ihduhomnipi  sni,  qa 
Jehowa  ozuye  yuhe  cin  he  akita- 
pi  sni. 

14  Heon  etanhan,  anpetu  wan- 
jidan  en,  Jehowa  Israel  etanhan 
pa  sinte  ko  bakse  kta,  adetka  qa 
psa  hu  kin  nakun. 

15  Hunkayapi  qa  wicastayata¬ 
pi  kin  he  pa  kin  ee  ;  qa  wi casta 
wokcan  woitonsni  oyake  cin  he 
sinte  kin  ee. 

16  Tona  oyate  kin  wicayawa- 
stepi  kin  hena  nuniwicayapi ;  qa 
tona  hena  on  yawastepi  kin  he¬ 
na  napca  iyewicayapi. 

17  Heon  etanhan  koska  wica- 
yuhapi  kin  on  Itancan  kin  wi- 
yuskin  kte  sni ;  qa  wamdenica 
wiwazica  ko  wicayuhapi  kin  he¬ 
na  onsiwicada  kte  sni :  otoiyohi 
wayu^ica  qa  taku  sica  econpi ; 
qa  wicai  otoiyohi  witkotkoya  ia 
ece.  Hena  owasin  on  iye  to¬ 
canniye  kin  etanhan  yuhomnipi 

sni,  tuka  hinyaliin  nape  hdugan 
un. 

18  Wicosice  peta  iyecen  itkon  ; 
wapepeka  canpepe  ko  Hulinage 
kta,  qa  contanka  otelii  kin  olina 
ide  kta,  hecen  sota  wankan  ye 
cin  en  wankan  kakbog  yapi  kta. 

19  Jehowa  ozuye  yuha  tosin- 
hda  kin  on  maka  kin  aotpasyapi, 
qa  oyate  kin  peta  tawote  kin  iye- 
cece  kta ;  tuwedan  iye  sunkaku 
kin  itonkipe  kte  sni. 

20  Unkan  etapa  eciyatanhan 
wicaki  kta,  tuka  wotektehda  kta; 
qa  catkatanhan  wote  kta,  tuka 
hena  iinnanpi  kte  sni :  wicasta 
otoiyohi  iye  isto  conica  hdutapi 
kta  ; 

21  Manassa  Ephraim,  qa  E- 
phraim  Manassa  ;  napin  witaya 
Juda  anatanpi.  Hececa  esta 
iye  tocanniye  kin  yuhomnipi 
sni,  tuka  hinyahin  nape  hdugan 
un. 

WICOWOYAKE  10. 

1  Tona  woyaco  owotanna  sni 
yacopi,  qa  wowapi  kagapi  tona 
wokakisye  owapi  kin  hena  wo- 
tehi  wicakiciyanka  nunwe  : 

2  Wokonze  etanhan  wahpanica 
kin  wicayuhomnipi  kta,  qa  mita- 
oyate  onsikapi  woowotanna  ewi- 
cakiciyakupi  kta,  wiwazica  wa- 
mawicakinonpi  kta,  qa  wamde- 
nica  wawicakipi  kta,  heon  etan¬ 
han. 

3  Hecen  wokakisye  anpetu  kin 
en  taku  ecanonpi  kta  he,  qa  woi- 
hangye  tehantanhan  au  kte  cin- 
han,  waokiyapi  on  tuwe  ekta 
nayajicapi  kta  he  ;  qa  nitowitan- 
pi  kin  tukten  eyahnakapi  kta  he. 

4  Miye  cddan  wayaka  unpi  kin 
ihukuya  canpeska  inakehde  ina- 
jinpi  kta,  qa  wicaktepi  kin  wici- 
hukuya  hinhpayapi  kta.  Hece¬ 
ca  esta  iye  tocanniye  kin  yuho- 

mnipi  sni,  tuka  hinyahin  nape 
hdugan  un. 

5  Hehehe,  Asur,  mitocanniye 
icapsinte,  qa  cansakadan  iye  na- 
pepi  ohna  wosinhda  mitawa  kin 
hee. 

6  He  oyate  wahnayesa  wan 
takpe  yewasi  kta,  qa  oyate  can- 
niyewicawaye  cin  hena  on  taku 
econ  Avasi  kta,  wawicaki  qa  ta- 
wahpaya  icu  kta,  qa  canku 
upsija  iyecen  awicamani  kta. 

7  Hececa  esta  iye  hecen  ke 
kte  sni,  qa  cante  mahen  hecen 
awacin  kte  sni ;  tuka  waihang- 
yapi  iye  cante  kin  en  un,  qa 
oyate  tonana  sni  wicakaspe  kta. 

8  He  kaken  eya ;  Akicita  tan- 
can  mitawa  kin  hena  ocowasin 
wicastayatapi  sni  he. 

9  Kalno  he-  Karkemis  iyecece 
sni  he  ;  Hamath  Arpad  iyecece 
^ni  he  ;  Samaria  Damasek  iye¬ 
cece  sni  he : 

10  Oyate  takusni  sni  wakanda- 
pi,  qa  wakagapi  tawapi,  Jerusa¬ 
lem  qa  Samaria  tawa  kapapi  qon 
hena  minape  iyowicahi  kin  heon, 

11  Samaria  qa  taku  wakan  ta¬ 
wa  token  ecawicawecon  he  iye¬ 
cen  Jerusalem  qa  taku  wakan 
taAva  kin  ecawicawecon  kte  sni 
he,  eya. 

12  Heon  etanhan  kaketu  kte, 
Itancan  kin  tohan  Zion  he  kin 
en,  qa  Jerusalem  en,  ocowasin 
hdustan  kinhan,  hehan  Asur  wi¬ 
castayatapi  cante  wahanicida 
waskuyeca  kin  he  towecicon  kta, 
qa  iye  ista  wankantu  witantan 
kin. 

13  He  kaken  eya  ;  Minape  wa- 
sake  cin  on  hecamon,  qa  mito- 
ksape  on,  wamdupika  nakaes: 
nakun  oyate  makoce  icagopi  kin 
mdutokan,  qa  towijicepi  wicawa- 
ki,  qa  tuwe  wasaka  iyececa,  en 
ounyanpi  kin  hena  iwicawada- 
ka : 


WICOWOYAKE  10. 


14  Qa  waholipi  wan  iyecen  mi- 
nape  oyate  towijicepi  kin  iyeya  : 
qa  wanji  witka  okaptapi  pahi 
kin  iyecen  maka  kin  ocowasin 
mnawaye  :  nnkan  takudan  kupa- 
hu  hduskanskan  sni,  qa  i  hduka- 
wa  sni,  qa  hoton  sni  ce,  eya. 

15  Onspe  kin  he  tuwe  on  wa- 
kakan  kin  iwankarn  walianicida 
kta  he  ;  canibakse  kin  he  tuwe 
kaskanskan  kin  isanpa  watankai- 
cida  kta  he :  cansakadan  wan 
tona  he  yuwankan  yuzapi  kin 
wicitokam  ihduskanskan  he  iye- 
ceca :  cansagye  kin,  taku  can 
sni  iyecen  bosdan  eihde  kte  cin 
he  iyececa. 

16  Heon  etanhan  Itancan  kin, 
ozuye  Itancan  kin,  tona  cepapi 
wicayuhe  cin  en  wicotamaheca 
ye  si  kta,  qa  iye  towitan  kin  ihu- 
kuya  ide  wan  ideye  kta,  peta 
ide  iyececa. 

17  Unkan  Israel  Toiyoyanpa 
kin  he  peta  heca  kta,  qa  iye  To- 
wakan  kin  he  ide  kin  ee  kta;  qa 
tanpetu  wanjidan  en  wapepeka 
tawa  canpepe  koya  huhnage  ca 
awihnuni  kta  : 

18  Nakun  con  tanka  tawa  wo- 
witan,  qa  iye  tamaga  waste  kin 
yusote  kta,  nagi  tancan  koya  ; 
qa  wayazanka  wan  hanye  cin 
he  iyecece  kta. 

19  Qa  contanka  tawa  can  oka¬ 
ptapi  kin  hena  tonana  kta,  hecen 
hoksiyopawan  henaowaokihikta. 

20  Unkan  anpetu  kin  he  en 
kaketu  kte,  tona  Israel  etanhan 
okaptapi,  qa  .Tacob  ti  kin  etan¬ 
han  tona  niyanpi  kin  hena  tuwe 
wicakastake  cin  he  icimana  wa- 
cinyanpi  kte  sni  ;  tuka  .lehowa 
Israel  Towakan  kin  he  awicake- 
han  wacinyanpi  kta. 

21  Tona  okaptapi,  Jakob  etan¬ 
han  owicakaptapi  kin  hena  Ta¬ 
ku  Wakan  lyotan  Wasaka  en 
ihdoupi  kta. 


22  Israel,  nitaoyate  miniwanca 
wiyaka  kin  iyececa  qeyas,  to¬ 
nana  okaptapi  kin  hena  hdi- 
pi  kta  :  woihangye  konzapi 
qon  he  woowotanna  on  iyatahde 
kta. 

23  Woihangye  w^an,  qa  taku 
konzapi  kin  he,  inakoce  ocowa¬ 
sin  cokaya,  Itancan  Jehowa  ozu¬ 
ye  yuhe  cin  he  is  econ  kta. 

24  Heon  etanhan  .lehowa  ozu¬ 
ye  Itancan  kin  kaken  eya;  Mi- 
taoyate  Zion  en  ounye  cin,  Asur 
kokipe  sni  wo  :  cansakadan  on 
anipe  kta,  qa  Egupta  ekta  econ- 
pi  qon  iyecen  niye  en  cansagye 
hduwankan  icu  kta ; 

25  Tuka  ehake  cistiyedan  he- 
han  wosihda  kin  henakeca  kta, 
qa  mitocanniye  tona  ihangyapi 
kin  hena  en  un  kta. 

26  Unkan  Jehowa  ozuye  yuhe 
cin  he  icapsinte  wan  icahkiciye 
kta,  Midian  Oreb  imnija  ekta 
wicaktepi  qon  iyececa ;  qa  can¬ 
sakadan  tawa  Mdesa  akan,  qa 
Egupta  ekta  econ  qon  he  iyecen 
hduwankan  icu  kta. 

27  Unkan  anpetu  kin  he  en  ka¬ 
ketu  kte,  woqin  tawa  nitapete 
etanhan  eyakupi  kta,  qa  canna- 
pinpi  tawa  nitahu  etanhan  ;  un¬ 
kan  sdayapi  kin  on  cannapinpi 
kin  yuwegapi  kta. 

28  Ayath  en  hi  :  Migron  ekta 
iyoopte  iyaya ;  Mikmas  en  tawa- 
hpaya  kihnaka ; 

29  He  hdoka  kin  ohna  iyayapi ; 

•  Geba  ekta  ewankapi :  Rama  ko- 
pehda  ;  Gibeah  Saul  najica. 

30  Gallim  cunwintku,  ho  wan- 
kan  iyekiya  wo  :  Anathoth  onsi- 
ka,  Lasa  hehanyan  ho  hdutanin 
wo. 

,  31  Madmena  najica  iyaya  :  Ge- 
bim  en  ounyanpi  kin  hena  nape 
kta  ihduwiyeyapi. 

32  Tuka  anpetu  kin  he  Nob  en 
owanji  yanke  kta ;  Zion  cun- 

wintku  lie  tawa,  Jerusalem  Pa¬ 
ha  kin  ektakiya  nape  koze  kta. 

33  Iho,  Itancan  Jehowa  ozuye 
yuha  wokokipe  on  adetka  kin  ka- 
spe  kta  :  qa  tona  hanska  icagapi 
kin  kaksapi  kta,  qa  wahanicida- 
pi  kin  hena  yuhukun  iyeyapi  kta. 

34  Unkan  contanka  can  kin 
mazasapa  on  kawanke  kta,  qa 
Lebanon  wanji  wasaka  on  hin- 
hpaye  kta. 

WICOWOYAKE  11. 

1  Unkan  Jesse  canhute  kin 
etanhan  cansakadan  wan  hinan- 
pe  kta,  qa  tahutkan  etanhan  ade¬ 
tka  wan  icage  kta  ; 

2  Qa  Jehowa  Taniya  kin  iye 
akan  yanke  kta,  woksape  qa 
wookaiinige  woniya,  wowiyu- 
kcan  qa  wowasake  woniya,  wo- 
sdonye  qa  Jehowa  kokipapi  wo¬ 
niya  kin  he: 

3  Unkan  he  Jehowa  kokipapi 
kin  en  wakcanyan  wayupika  ka- 
ge  kta  ;  iye  ista  wanyake  cin 
eciyatanhan  wayaco  kte  sni,  qa 
iye  noge  nation  kin  eciyatanhan 
wiyukcan  kte  sni : 

4  Tuka  woowotanna  on  wica- 
sta  onsika  wicayaco  kta,  qa  wo- 
konze  on  wakinica  kta,  maka 
akan  wahpanicapi  kin  hena  on 
etanhan ;  qa  iye  i  icapsinte  on 
maka  kin  ape  kta,  qa  iye  iha  oni- 
ya  kin  on  wicasta  sica  wicakte 
kta. 

5  Unkan  woowotanna  kin  iye 
nite  ipiyake  kin  hee  kta,  qa  wo- 
wicake  ipiyagkiton  kta. 

6  Nakun  sunktokeca  kin  he  ta- 
hinca  wanunyanpi  cinca  kin  kici 
ti  kta,  qa  inmuhdeska  kin  he  ta- 
cinca  kin  kici  iwanke  kta ;  qa 
tatankadan  qa  mnaja  koska  pte- 
jicadan  koya  witaya  unpi  kta  ; 
unkan  hoksidan  cistimiawan  he¬ 
na  yus  awicaye  kta. 

7  Pte  kin  nakun  qa  wahanksi- 
ca  kin  wihanpi  kta;  hena  cinca- 
pi  kin  witaya  makata  iwankapi 
kta  ;  qa  mnaja  kin  he  tatanka 
iyecen  aguyapi  hu  yute  kta. 

8  Unkan  koksiyoqopa  azin  kin 
he  sintehda  oti  kin  akan  skate 
kta,  qa  hoksiyopa  azin  enakiye 
cin  he  wamduska  sica  ti  kin  a- 
kan  nape  yekiye  kta. 

9  He  wakan  mitawa  kin  owan- 
caya  wakiunniyanpi  kte  ^ni  qa 
waihangyapi  kte  sni  :  miniwan- 
ca  mini  akahpe  cin,  he  iyecen 
maka  kin  Jehowa  sdonyapi  kin 
on  ojudan  kta  nakaes. 

10  Unkan  anpetu  kin  he  en  Jes¬ 
se  hutkan  oicage  wan  yuke  kta, 
he  oyate  kin  en  wiyokihedan 
he  kta ;  iye  ekta  Ikcewicasta 
kin  ode  upi  kta  :  unkan  iye 
ozikiye  tawa  kin  he  wowitan 
kta. 

11  Nakun  anpetu  kin  he  en 
kaketu  kte,  Itancan  kin  ake  ici- 
nonpanape  yeye  kta,  tona  taoya- 
te  okaptapi  kin  opewicakiton  kta, 
tona  owicakaptapi  kin  hena, 
Asur  etanhan,  qa  Egupta  etan¬ 
han,  qa  Pathros  etanhan,  qa 
Kus  etanhan,  qa  Elam  etanhan, 
qa  ^inar  etanhan,  qa  Hamath 
etanhan,  qa  miniwanca  wita  kin 
etanhan. 

13  Qa  Ikcewicasta  wiyokihe¬ 
dan  wan  ewicakihde  kta,  qa  Is¬ 
rael  etanhan  heyata  iyewicayapi 
qon  hena  wicayuwitaya  kta,  qa 
Juda  etanhan  enanakiya  iyayapi 
maka  tate  ouye  topa  kin  etanhan 
wicapahi  kta. 

13  Unkan  Ephraim  tawowina- 
wizi  kin  ayustan  kta,  qa  Juda 
tokayapi  kin  hena  wicakaspapi 
kta ;  Ephraim  Juda  inakiwizi 
kte  sni,  qa  Juda  Ephraim  nagi- 
yeye  kte  ^ni. 

14  Tuka  Philistim  hinyetepi 
akan  wiyohpeyatakiya  kinyanpi 

kta ;  wiyohiyanpata  cinca  kin 
witaya  wawicakipi  kta ;  hena 
Edom  qa  Moab  nape  awicahna- 
kapi  kta ;  qa  Amon  cinca  kin 
anawicagoptanpi  kta. 

15  Unkan  Jehowa  Egupta  mde 
ceji  kin  ocowasin  ihangye  kta  ; 
qa  tate  wasaka  tawa  on  wakpa 
kin  en  nape  koza  kta,  qa  adetka 
sakowin  kin  en  ape  kta,  qa  han- 
pokiton  opta  maniwicakiye 
kta. 

16  Unkan  iye  taoyate  okapta- 
pi,  Asur  etanhan  owicakaptapi 
kin  hena,  canku  tanka  wan  yu- 
hapi  kta  ;  Israel  Egupta  mako- 
ce  etanhan  hinanpe  cin  anpetu 
qon  he  iyececa. 

WICOWOYAKE  12. 

1  Unkan  anpetu  kin  he  en  he- 
cen  ehe  kta ;  Jehowa,  ciyatan 
kta,  canniyemayaya  qeyas  nito- 
canniye  yutokan  iyeyapi,  qa  can- 
tohnag  rnayaya. 

2  Iho,  Taku  W'akan  nimakiye 
cin  hee  :  he  wacinwaye  kta  qa 
kopewahda  kte  sni :  initowasake 
qa  mitadowan  kin  Jehowa  lyo- 
tan  Wasake  cin  hee  ;  nakun  iye 
Wanikiya  mitawa  kte'  cin 
hee. 

3  Heon  etanhan  wowiyuskin 
on  wanikiyapi  miniyowe  kin  e- 
tanhan  mini  edakupi  kta. 

4  Nakun  anpetu  kin  he  en  he- 
cen  ehapi  kta ;  Jehowa  yatan 
miye,  iye  caje  kin  hoyekiya  po, 
iye  ohan  kin  oyate  ehna 
oyaka  po,  iye  caje  kin  wankan 
un  ce,  eya  po  : 

5  Jehowa  idowan  miye  ;  taku 
wiciyokipi  econ  kin  heon  ;  maka 
kin  owancaya  de  sdonyapi  ce. 

6  Zion  en  oun3^e  cin  hoyeye 
ca  iyasa  wo  ;  Wanji  Wakan  Is¬ 
rael  tawa  nicokaya  un  kin  he 
tanka  hinca,  heon  etanhan. 


WICOWOYAKE  13. 

1  Babel  tawoyake  kin,  Isaya 
Amqz  cinhintku  wanyake  ciqon. 

2  He  tehanwankantu  kin  akan, 
wiyokihedan  wan  ehde  po,  hena 
hoyewicakiyamiye,nape  kozapo, 
hecen  akicita  tancanpi  tiyopa  ta¬ 
wa  kin  ohna  yapi  kta. 

3  Wicasta  wakan  mitawa  wan¬ 
na  econ  wicawasi,  nakun  mito- 
canniye  on  wicasta  wasaka  mita¬ 
wa  wicaweco,  tona  mitawootan- 
in  on  iyuskinpi  kin  hena. 

4  He  kin  ekta  wicota  hotanin- 
pi,  oyate  ota  iyececa ;  oyate 
wokiconze  yuwitaya  owoduta- 
tonyan  hotaninpi  :  kicizapi  kta 
on  Jehowa  ozuye  tawa  ozuye 
kin  owicawa. 

5  Makoce  tehan  tanhan  upi, 
mahpiya  ihanke  kin  etanhan,  Je¬ 
howa  qa  iye  tocanniye  wotawe 
kin  hena,  makoce  ocowasin  ihang¬ 
ye  kta  heon  etanhan. 

6  Ceya  miye  ;  Jehowa  taanpe- 
tu  kin  kiyedan  ihan;  lyotan  Wa¬ 
sake  cin  etanhan  woihangye 
wan  iyecen  u  kte. 

7  Heon  etanhan  wicanape  iyu- 
hpa  hinhpayapi  kta,  qa  wicasta 
otoiyohi  cante  skan  kta  : 

8  Qa  kokipapi  kta  ;  wonihinci- 
ye  qa  woiyokisice  wicayuze  kta  j 
w’anji  cinca  ton  kte  cin  iyecen 
wayazankapi  kta  ;  wicasta  iye 
takodaku  kici  nihinciyapi  kta  ; 
iye  itepi  kin  ide  ite  kin  hececa- 
pi  kta. 

9  Iho,  Jehowa  taanpetu  kin  u 
ce,  wosinhda  qa  wocanniye  ide 
kin  on  wohitika,  hecen  makoce 
kin  hewoskan  kage  kta  ;  qa  etan¬ 
han  wahtanipi  sa  ihangwicaye 
kta. 

10  Mahpiya  wicanhpi  qa  wi- 
canhpi  tankapi  kin  hena  iyoyan- 
pa  hiyuyapi  kte  sni ;  anpetu  wi 
kin  hinanpa  eca  aotpasyapi  kta, 

qa  hanyetu  wi  kin  is  taijoyanpa 
iyeliye  kte  sni. 

11  Unkan  wosice  on  etanhan 
wicoicage  kin  sitkihdawaye  kta, 
qa  wicasta  sica  iye  waktanipi 
kin  on  :  nakun  wicasta  waliani- 
cida  towohitike  kin  he  ayustan- 
wakiye  kta,  qa  wicasta  wohiti- 
ka  towalianicidapi  kin  he  kun 
ekpewaye  kta. 

12  Wicasta  wan  mazaskazi 
isanpa  tehika  wakage  kta  ;  han, 
wicasta  wan  Ophir  mazaskazi 
tehike  cin  isanpa  kta. 

13  Heon  etanhan  mahpiya  kin 
mduskanskan  kta,  qa  maka  kin 
towanke  kin  etanhan  skanskan 
iyaye  kta,  Jehowa  ozuye  yuha 
tocanniye  kin  on,  qa  tosinhda 
ohitika  anpetu  kin  on. 

14  Hecen  tatokadan  wan  niya 
sni  kuwapi,  qa  tahinca  wanun- 
yanpi  tuwedan  wicayuwitaya 
sni  kin  he  iyecece  kta ;  wicasta 
otoiyohi  iye  taoyate  ekta  hde 
kte,  qa  iye  tamakoce  kin  ekta 
wicasta  otoiyohi  najice  kta. 

15  Tuwe  iyeyapi  kinhan  capa- 
pi  kta,  qa  tuwe  opeya  un  kin  he 
mazasagye  on  ktepi  kta. 

16  Nakun  iye  ista  itokam  iye 
cinca  kin  wicakieicahuhugapi 
kta ;  tipi  tawapi  kin  yucokapi 
kta,  qa  tawicupi  wicakik^anpi 
kta. 

17  Iho,  Made  oyate  kin  anawi- 
catan  wicawakiye  kta,  hena  e 
mazaska  aktapi  kte  sni,  qa  maza¬ 
skazi  on  iyuskinpi  kte  sni. 

18  Unkan  tinazipepi  kin  ko- 
skapi  kin  makata  ehpewicayapi 
kta,  qa  wicatamni  oicage  cin 
onsidapi  kte  sni :  iye  istapi  wica- 
cinca  wicapatanpi  kte  sni. 

19  Hecen  Babel  wokiconze  wi- 
ciyokipi,  Kasdim  wmwitan  oinpi 
kin  he  Wakantanka  Sodom  qa 
Gomorrah  ihangye  ciqon  he  iye¬ 
cece  kta. 

20  He  icirnana  otipi  kte  sni,  qa 
wicoicage  yeye  cin  hehanyan 
tuwedan  en  ounye  kte  sni  :  na¬ 
kun  Arabi  wicasta  kin  hen  tica- 
ge  kte  sni ;  qa  tablnca  wanun- 
yanpi  wonwicayapi  kin  hen  wan- 
kapi  kte  sni. 

21  Tuka  wamanica  kin  hena 
hen  wankapi  kta ;  qa  wicasta 
otipi  qon  hena  hinhankagapi  on 
ojudan  kta ;  qa  kangi  cinca  kin 
hen  tipi  kta,  qa  canotidan  kin 
hena  hen  wacipi  kta. 

22  Qa  tipi  tawapi  yujujupi  kin 
ohna  wamanica  hotonpi  kta,  qa 
tipi  w^asteste  qon  ohna  unktehi 
yuke  kta.  Unkan  he  tawaniye- 
tu  kin  kiyedan  ihan,  qa  taanpe- 
tu  kin  yutehanpi  kte  sni. 

WICOWOYAKE  14. 

1  Jehowa  Jakob  onsikida  kta, 
qa  ehake  Israel  hdahnige  kta,  qa 
iye  tamakoce  kin  ohna  ewica- 
hnake  kta  nakaes :  nakun  oyate 
tokeca  kin  hena  om  witayapi 
kta,  qa  Jakob  ti  kin  en  kokijuya- 
pi  kta. 

2  Unkan  oyate  kin  is  hena  iwi- 
cacupi  qa  tohepi  kin  en  awica- 
hipi  kta ;  qa  Israel  tiyohnaka 
kin  hena  wicasta  taokiye  qa 
winyan  taokiye  wicayuhapi  kta, 
Jehowa  tamakoce  kin  en  :  qa 
tonaiye  wayaka  wicayuhapi  qon 
hena  is  wayaka  iwicacupi  kta  ; 
qa  wowidagwicayapi  qon  hena 
is  iwicadakapi  kta. 

3  Unkan  anpetu  kin  he  en,  ni- 
toiyokisice  etanhan,  qa  nitoko- 
kipe  etanhan,  qa  wowidagyapi 
tehike  en  inidakapi  qon  etanhan 
Jehowa  woozikiye  nicu  kta  : 

4  Hehan  Babel  wicastayata- 
pi  kin  on  wicoie  kin  de  iyacu 
kta,  qa  hecen  ehe  kta;  Wawi- 
cakisye  cin  he  ayustan,  wawica- 
kisyapi  kin  he  ayustanpi  ce. 

5  Jehowa  wicasta  eica  cansag- 
ye  tawa  kin  he  yuksaksa,  wi- 
ca^tayatapi  tasagye  kin. 

6  Tuwe  wosinhda  on  oyate 
ayustan  ^ni  awicape  ciqon,  tu¬ 
we  wocanniye  on  Ikcewicasta 
iwicadake  cin  he  sicaya  kuwapi, 
qa  tuwedan  tehinda  sni. 

7  Malta  kin  ocowasin  ozikiya 
un,  owanji  yanke  :  hena  dowan- 
wan  hinhdapi. 

8  Han,  niye  on  sinta  can  iyu- 
skinpi,  Lebanon  hante  sa  kin  ; 
Inunka  ehantanhan  cankaksa 
tuwedan  unkiyepi  en  unkupi  sni 
ce,  eyapi. 

9  Kuyatanhan  niye  on  Hades 
ihduskanskan,  yau  kin  itkonicipe 
kta :  niye  on  wicasta  tapi  kin 
hena  wicayuhica,  maka  akan 
mdetahunkapi  owasin  :  oyate  wi- 
castayatapi  owasin  iye  tohepi  e- 
tanhan  najinwicakiya. 

10  Hena  iyuhpa  waayuptapi  qa 
heniciyapi  kta ;  Nis  eya  waun- 
sakapi  sni  iyecen  inicaga  he; 
unyakonpi  kin  iyeniceca  he. 

11  Nitowitan  kin  he  Hades 
ekta  kun  ahipi,  candowankiyapi 
nitawa  ho  kin  :  nihukuya  wa- 
mdudan  owinsyapi,  qa  woaka- 
hpe  nitawa  wamduska  kin  he¬ 
na  ee. 

12  Wicanhpi  iyega,  anpao  cin- 
ca  kin,  mahpiya  eciyatanhan  ni- 
hinhpaya  ;  oyate  wicaduwasake 
sni  qon  niye  qe  makata  nicawan- 
kapi, 

13  Tuka  niye  nicante  en  hehe 
ciqon  ;  Mahpiya  ekta  wankan 
mde  kta  ;  mitoyanke  kin  wican¬ 
hpi  Taku  Wakan  tawa  kin  i- 
wankam  ewehde  kta ;  nakun 
omniciye  paha  kin  en  waziyata 
ihanke  kin  ekta  imdotanke  kta ; 

14  Mahpiya  sapa  wankantu  kin 
isanpa  imdamde  kta ;  Ij^otan 
Wankan  un  kin  iyemacece  kta 
ce,  eha. 


15  Hececa  esta  Hades  ekta 
kun  ehpeniyanpi  kta,  woha  ce- 
tete  kin  ekta. 

16  Tona  wanniyakapi  kin  hena 
opanilitapi  kta,  iniyukcanpi  kta  ; 
Mucasta  maka  kin  yuhubuza, 
wokiconze  kin  yuskanskan  qon 
he  dee  se  : 

17  Makoce  kin  hewoskan  ka- 
ge  ca  otonwe  en  un  kin  hena 
ihangya ;  kaskawicahnaka  tipi 
wicakiyuhdoke  sni  he  dee  he, 
eyapi  kta. 

18  Oyate  wicastayatapi  kin 
owasin,  han  iyuhpa,  wowitan 
ohna  wankapi,  otoiyohi  iye  ti 
kin  ohna. 

19  Tuka  niye  qe  nihapi  ^ni  tan- 
kan  ehpeniyanpi,  adetka  wahte 
sni  wan  iyececa,  wicaktepi  ta- 
wokoyake,  mazasagye  on  capa- 
pi,  inyan  woha  kin  en  ehpeyapi 
kin  he  iyececa  ;  wicasta  ta  wan- 
ka  amanipi  kin  iyececa. 

20  Hena  owicapeya  nihapi  kte 
sni ;  nitamakoce  hewoskan  yeca- 
ge  nitaoyate  wicayekte  nakaes. 
Sicaya  econpi  cinca  kin  tohinni 
wicayaotaninpi  kte  sni. 

21  Iye  cinca  hunkakewicayapi 
wahtanipi  on  wicaktepi  wicaki- 
caga  miye  :  hecen  inajinpi  kte 
^ni,  qa  maka  kin  tawayapi  kte 
sni,  qa  makoce  ite  kin  otonwe 
on  ojuyapi  kte  sni. 

22  Tuka  miye  qe  hena  itkom 
in  aw  aj  in  kta,  Jehowa  ozuye  yu- 
he  cin  he  hecen  eya ;  qa  Babel 
etanhan  wicacaje,  qa  wookapte,’ 
qa  wicacinca,  qa  wicatakoja- 
kpa  ko  bawecispe  kta,  Jehowa 
eya. 

23  Nakun  pahin  en  ounyanpi 
kta  e  wakage  kta,  qa  psa  mde 
hecakta  :  qa  wicotakuni  ^ni  ica- 
hinte  kin  on  wakakinte  kta  ce, 
Jehowa  ozuye  yuhe  cin  he  he¬ 
cen  eya. 

24  Jehowa  ozuye  tawa  wakon- 

za  on  heya  ;  Awicakehan  token 
awacanmi  qon  he  iyecetu  kta  ; 
qa  token  wakonze  cin  he  ecetu 
kta  : 

25  Makoce  mitawa  kin  ohna 
A^ur  wakamdece  kta,  qa  ania- 
wani  kta,  he  mitawa  akan  :  he- 
han  hena  etanhan  cannapinpi 
tawa  kin  tokan  iyaye  kta,  woqin 
tawa  iye  tapetepi  etanhan  tokan 
ye  kta. 

26  Wokonze  maka  kin  owan- 
caya  wakonzapi  kin  he  dee  :  qa 
oyate  owasin  nape  ayukatinpi 
kin  he  dee. 

27  Jehowa  ozuye  tawa  he  wa- 
konza,  unkan  tuwe  ecetusniye 
kta  he;  qa  iye  nape  hdukatin, 
unkan  tuwe  he  pakam  iyeye  kta 
he. 

28  Ahaz  wicastayatapi  ta  wa- 
niyetu  kin  he  en  woyake  kin  he 
dee. 

29  Palestina  ocowasin,  tuwe 
anipe  icapsinte  tawa  kawegapi 
on  iyu^kin  sni  wo  ;  wamduska 
oicage  etanhan  sintehda  wan  hi- 
nanpe  kta,  qa  he  cinca  kin  peta 
wamduska  kinyan  un  kin  heca 
kta  e  heon. 

30  Unkan  onsikapi  cinca  toka- 
papi  kin  hena  wotapi'  kta,  qa 
wahpanicapi  kin  wikopesniyan 
wankapi  kta  :  tuka  miye  wica- 
akihan  on  hutkan  nitawa  wakte 
kta  ;  qa  iye  tona  onicaptapi  kin 
hena  wicakte  kta. 

31  Tiyopa,  sicahowaya  wo  ; 
btonwe,  hotanin  wo  ;  Palestina 
ocowasin,  niye  niskan  :  waziya- 
tanhan  sota  uye  kta,  qa  tuwedan 
ozuye  tawa  etanhan  najice  kte 
sni. 

32  Hehan  oyate  wahosi  uwica- 
^i  kin  hena  token  awicayuptapi 
kta  he.  Jehowa  Zion  sutaya 
ekihde,  hecen  iye  taoyate  onsi¬ 
kapi  kin  hena  he  wowinape  ya- 
pi  kta. 

1  Mpab  tawoyake  kin.  Han- 
yetu  icunhan  Ar-Moab  ihangya- 
pi,  kaspapi  heon  :  Hanyetu  kin 
en  Kir-Moab  ihangyapi,  kaspapi 
heon  etanhan. 

2  Uibon  tipi,  owanka  tehanwan- 
kantu  ekta  ceye  kta  wankan  iya- 
yapi :  Nebo  qa  Madeba  akan 
Moab  sicahowaye  kta ;  wicapa 
iyuhpa  nasusdapi,  qa  putinhin 
otoiyohi  baksapi. 

3  Iye  tacankupi  ohna  wakihda- 
ka  ipiyagkitonpi  kta ;  iye  ti  aka- 
hpapi  akan  qa  tihocoka  ohna 
otoiyohi  sicahowaye  kta,  ceyaya 
kun  kupi  kta. 

4  Hecen  Hesbon  ceye  kta  qa 
Elealeh ;  Jahaz  hehanyan  ho- 
hdataninpi  kta :  heon  etanhan 
Moab  taakicita  sicahowayapi 
kta  ;  iye  nagi  tehikekida  kta. 

5  Moab  on  micante  sicahowaye 
kta  :  tawonajice  kin  Zoar  iya- 
hdeyapi,  pte  wan  wanna  waniye- 
tu  yamni :  Luhith  ekta  wankan 
yapi  kin  ohna  itanwankanhde 
ceya  yapi  kta  ;  Horonaim  canku 
iyahde  ohna  woihangye  woceye 
yataninpi  kta. 

6  Nimrim  mini  kin  hopuza 
wanke  kta ;  peji  kin  snija,  wato 
wanin  aya,  taku  toto  wanice  hin- 
ca. 

7  Heon  etanhan  taku  okapta 
hduhapi,  qa  taku  kihnakapi  kin 
hena  cohwanjica  kaksiza  kin 
ekta  hdoyapi  kta. 

8  Wasicahowayapi  kin  he  Mo¬ 
ab  ihanke  kin  ohomni  iyaya ; 
woceye  kin  he  Eglaim  ekta,  han, 
woceye  kin  he  Elim  minilidoka 
ekta  iyohi. 

9  Dimon  mini  kin  we  ojudan 
kta  :  Dimon  en  akihdewaye  kta  ; 
tuwe  Moab  etanhan  najice  cin- 
han  mnaja  en  awau  kta,  qa  tona 
makoce  en  okaptapi  kin  hena. 


WICOWOYAKE  17. 


WICOWOYAKE  16. 

1  Makoce  wicastayatapi  kin  ta- 
cinca  wan  kaya  po,  Sela  etan- 
han  kewoskantu  hehanyan,  Zion 
cunwintku  Paba  tawa  Idn  ekta. 

2  Unkan  kaketu  kte,  zitkadan 
wan,  holipi  kiyujujupi  kinhan, 
nuni  kin  he  iyecen  Moab  cun- 
wintkupi  Arnon  iyuwegapi  kin 
ekta  unpi  kta. 

3  Wiyukcan  miye,  woowotanna 
econ  po  ;  ohanzi  nitawa  wiyo- 
tanhan  cokaya  hanyetu  iyecen 
kaga  wo ;  beyata  iyewicayapi 
kin  hena  nawicabman  wo  ;  tuwe 
nuni  kin  be  hnaye  sni  wo. 

4  Moab,  beyata  iyewicayapi 
mitaWa  kin  hena  niye  kici  oun- 
yewicakiya  wo  ;  waihangya  ite 
kin  etanhan  niye  hena  awicaka- 
bpa  yanka  ‘wo :  wasitkihdaye 
cin  he  owihanke,  waihangye  cin 
he  ayustan,  waanatanpi  kin  he¬ 
na  makoce  kin  etanhan  atakuni- 
pi^ni  ce. 

5  Unkan  wowaonsida  on  oyan- 
ke  kin  sutaya  ehdepi  kta  ;  qa  iye 
wowicake  cn  akan  iyotanke  kta, 
Dawid  tawakeya  ohna  wayaco 
yanke,  wokonze  akite  ca  woowo¬ 
tanna  yuinabni  kta. 

6  Moab  towabanicida  kin  he 
naunhonpi,  nina  wahanicida  na- 
kae^;  wotankaicida  tawa  qa  to- 
wahanicida  qa  tosinhda  kin  he¬ 
na  :  tuka  woitonsni  tawa  kin 
iyecetu  kte  sni. 

7  Heon  etanhan  Moab  Moab  on 
sicahow^aye  kta,  ocowasin  wa- 
sicahowaye  kta  :  Kirhares  oahde 
kin  on  yaceyapi  kta,  awicake- 
han  kastakapi  nakaeA 

8  Hesbon  tamaga  kin  snija  aya, 
qa  Sibma  hastanhanka  iyuwi 
kin  :  adetka  waste  icage  cin  he¬ 
na  Ikcewicasta  itancanpi  kaksa- 
pi  ;  Yazer  hehanyan  iyohi,  tinto- 
skan  onunipi :  adetka  tawa  han- 


ska  icaga  mini  kin  akasanpa  iya- 
ya. 

9  Heon  etanhan  Yazer  tawoce- 
ye  on  Sibma  hastanhanka  iyu¬ 
wi  kin  awaceye  kta  :  Hesbon, 
Elealeh  kici,  istamnihanpe  mita- 
wa  on  amagajuciye  kta  :  woceye 
wan  nitawaskuyeoa  qa  nitawo- 
jupi  kin  ahinhpaya  heon. 

10  Nakun  maga  waste  kin 
etanhan  wowiyuskin  qa  wopida 
eyakupi :  hecen  hastanhanka  oju- 
pi  kin  en  dowanpi  wanice  kta,. 
nakun  iyasapi  yuke  kte  sni : 
wanapanpi  kin  iyuskice  ohna 
minisa  takudan  naskicapi  kte 
sni  :  iyasapi  kin  ayustan  wakiya. 

11  Heon  etanhan  mitezi  Moab 
on,  candowankiyapi  wan  iyecen 
houye  kta,  qa  mitanmahentanhan 
Kirhares  on. 

13  Unkan  kaketu  kte,  tohan 
Moab  oyanke  tehanwankantu 
ohna  mdokita  ihdutanin  kinhan, 
hehan  iye  tawakeya  wakan  kin 
ekta  cekiya  hi  kta  3  tuka  ohiye 
kte  sni. 

13  Tanihan  wicoie  Jehowa  Mo¬ 
ab  eciye  ciqon  he  dee. 

14  Tuka  nakaha  Jehowa  ie  ca 
hecen  eya  ;  Waniyetu  yarnni  iyo- 
kpani,  tuwe  opetonpi  tawaniye- 
tu  iyececa,  hehan  Moab  towitan 
kin  he  takudapi  kte  sni,  wicota 
tanka  hince  cin  he  nakun  :  un¬ 
kan  wookapte  kin  he  tonana 
hince  kta,  ota  sni. 

WICOWOYAKE  17. 

3  Damasek  tawoyake  kin.  Iho, 
otonwe  kin  etanhan  Damasek 
ihangyapi ;  hecen  otiwita  heca 
kta. 

2  Aroer  otonwe  kin  hena  ehpe- 
yapi’  hen  wanunyanpi  optaye 
yuke  kta,  en  wankapi  kta,  qa 
tuwedan  wakokipe  wicakicage 
kte  sni. 

3  Conka^ke  kin  Ephraim  etan- 
han  yutokan  iyeyapi  kta,  qa  wo- 
kiconze  kin  Damasek  etanhan, 
qa  Aram  okaptapi  kin  etanhan: 
hen  a  Israel  cinca  Towitan  kin 
iyececapi  kta,  Jehowa  ozuye 
yuhe  cin  be  hecen  eya. 

4  Unkan  anpetii  kin  he  en  Ja¬ 
kob  towitan  kin  wasake  sni  aye 
kta,  qa  iye  cehpi  cepe  cin  he 
tamaheca  aye  kta. 

5  Qa  wicasta  wamnayan  agu- 
yapi  hu  mnayan,  qa  isto  on  wa- 
huwapa  pahi  ece  kin  he  iyecece 
kta  ;  nakun  Rephaim  kaksiza  en 
wahuwapa  mnayanpi  kin  iyece¬ 
ce  kta. 

6  Tuka  hastanhanka  yusnapi 
en  okaptapi  kta,  Oliwe  can  ka- 
hnapi  iyececa,  waskuyeca,  non- 
pa  yamni  adetka  wankan  oin- 
kpa  ekta,  topa  zaptan  adetka 
waicahya  ece  kin  en,  Jehowa 
Israel  ta  Wakantanka  hecen 
eya. 

7  Anpetu  kin  he  en,  wicasta 
wan  Waicahye  tawa  kin  ekta 
ekitonwe  kta,  qa  iye  ista  Israel 
Wanji  Wakan  tawa  kin  ihakta 
kta. 

8  Qa  owayusna  iye  nape  kage 
cin  hena  ekta  ekitonwe  kte  sni, 
qa  iye  napsukaza  taku  kage  cin 
wanhdake  kte  sni,  wakagapi  qa 
nakun  anpetu  wi  okagapi  kin 
hena. 

9  Anpetu  kin  he  en  iye  toton- 
we  suksuta  kin  hena,  adetka  e- 
hpeyapi  qa  caninkpa  tehanwun- 
kantu,  Israel  cinca  on  okaptapi 
qon  he  iyececapi  kta  :  unkan  lie- 
woskantu  kta. 

10  Taku  Wakan  Wanikiya  ni- 
tawa  kin  he  ayektonja,  qa  Imni- 
ja  nitowasake  kin  he  yeksuye 
^ni,  heon  etanhan  wojupi  waste- 
^te  oyaju  kta,  qa  ehna  can  toke- 
ca  huyahde  kta : 

11  Anpetu  icunhan  taku  huya- 

hde  kin  he  icahyakiye  kta,  qa 
hanhannaeca  woyaju  kin  hcaya- 
kiye  kta  :  tuka  anpetu  tawayapi 
kte  cin  en  woinnayan  kin  he  kin- 
yan  iyaye  kta.  qa  woiyokisice 
tehike  yuke  kta. 

12  Hehehe,  oyate  ota  wicota 
kin,  miniwanca  hoton  kiniyecen 
houyapi:  qa  oyate  owodutatonpi, 
mini  ota  owodutaton  iyecen  owo- 
dutaton  kagapi : 

13  Mini  ota  kokijuya  iyaye  cin 
iyecen  oyate  kin  owudutatonyan 
kokijupi  kta  :  tuka  iye  iyowdca- 
ki  kte  sni,  unkan  tehan  napapi 
kta,  qa  he  kin  akan  aguyapi  ha 
tate  itokam  he  iyecen  napeyapi 
kta,  qa  ohmihma  wan  tateiyu- 
mni  itokam  he  iyececa. 

14  Unkan  iho,  htayetu  eca  wo- 
nihinciye  ;  hanhanna  itokam  he 
en  un  ^ni.  Tona  w^aunkipi 
taku  tawapi,  qa  tona  unyapotapi 
taku  yuhapi  kte  cin  he  dee. 

WICOWOYAKE  18. 

1  Hehehe,  makoce  hupahu  on 
ahanziyapi,  Kus  tawakpa  kin 
akotanhan  wanke  : 

2  He  wahosiyapi  miniwanca 
akan  yewicasi,  han,  psa  wata 
ohna  mini  ite  kin  akan :  W  aho- 
siye  dusduzahanpi,  oyate  wan 
hanskaska  qa  sicaya  kuwapi  e- 
kta  ya  miye,  oyate  wan  otoka- 
heya  tanhan  qa  dehanyan  wohi- 
tikapi ;  oyate  wasake  hinca  qa 
wanapan  ece,  wakpa  kin  makoce 
tawapi  kicaksaksa  : 

3  Maka  kin  en  ounyayapi  qa 
makoce  akan  dukanpi  kin  owa- 
sin  wanyaka  po,  tohan  he  akan 
wiyokihedan  wan  elide  kin- 
han  ;  qa  mazayahotonpi  wan  ya- 
hoton  kinhan  nahon  po. 

4  Jehowa  kaken  emakiya  ;  O- 
zimiciye  kta,  qa  raitowanka  en 
awacin  manke  kta,  wato  akan 

amdakedan  maste  kin  iyececa, 
womnayan  maste  kin  en  ama- 
Hpiya  cu  kin  iyecece. 

5  Wojupi  mnayanpi  ^ni  itokam, 
camni  wanna  icage  ca  walica 
ohna  hastanhanka  skuye  cin  he 
suton  aye  kta,  hehan  isan  Skopa 
on  camni  kin  baspe  kta,  qa  na- 
kun  adetka  kin  hena  icu  qa  ba- 
ksa  ebpeye  kta. 

6  Hena  witaya  ebpeyapi  kta, 
be  wakinyanpi  qa  maka  woteca 
kin  hena  yuhapi  kta  :  qa  wakin¬ 
yanpi  kin  hena  amdoketupi  kta, 
qa  maka  woteca  iyubpa  hena 
awaniyetupi  kta. 

7  Hehan  woqupi  wan  Jehowa 
ozuye  yuha  kahipi  kta,  oyate 
wan  hanskaska  qa  sicaya  kuwa- 
pi,  qa  oyate  otokaheya  tanhan 
qa  dehanyan  wohitikapi,  oyate 
wasake  binca  qa  wanawicapan 
ece,  wakpa  kin  makoce  tawapi 
kicaksaksa  kin  hena,  .Tehowa 
ozuye  yuha  caje  oyanke  kin  en, 
Zion  Paha  kin  ekta. 

WICOWOYAKE  19. 

1  Egupta  tawoyake  kin.  Iho, 
Jehowa  mabpiya  sapa  duzahan 
wan  akan  iyotanke  ca  Egupta 
en  u  kta.  Unkan  iye  itokam 
Egupta  wakagapi  tawa  kin  he¬ 
na  skanskanpi  kta,  qa  coka- 
yatanhan  Egupta  cante  skan 
kta. 

2  Unkan  Egupta  wicasta  Egu¬ 
pta  oyate  icitkokim  ewicawahde 
kta;  hecen  kicizapi  kta,  wicasta 
otoiyohi  iye  sunkaku  kici,  qa 
wicasta  otoiyohi  iye  takodaku 
kici;  otonwe  otonwe  kici, woki- 
conze  wokiconze  kici. 

3  Unkan  tanmahentanfian  Egu¬ 
pta  toksape  kin  atakuni  kte  sni, 
qa  iye  tawacin  kin  ecetusniwaye 
kta  :  hecen  wakagapi  kin  ekta 
ode  yapi  kta,  qa  tona  jijipi,  qa 

tona  hanmdepi,  qa  tona  wapiya- 
pi  hena  awicakitapi  kta. 

4  Unkan  Egupta  oyate  kin 
itancan  wan  ksizeca  nape  kin  en 
Wicawaqu  kta ;  qa  wicastaya- 
tapi  wohitika  wan  wicayuhe  kta 
ce,  Itancan  Jehowa  ozuye  yuha 
he  hecen  eya. 

5  Unkan  miniwanca  etanhan 
mini  kin  wanica  aye  kta  ;  qa 
wakpa  kin  mini  oyabe  qa  puza 
aye  kta. 

6  Qa  wakpa  kin  hena  sicamna 
kta ;  Egupta  wakpa  kin  hena 
honke  sni  qa  puza  aye  kta  ;  cedi 
psa  ko  snije  kta. 

7  Wakpicahda  tinta  kin,  wa¬ 
kpa  mdote  ekta,  qa  taku  Avakpi- 
cahda  ojupi  kin  hena  iyubpa  sni¬ 
je  kta,  kaboya  iyeyapi  kta,  qa 
en  un  kte  sni. 

8  Nakun  tona  hopsicapi  kin 
hena  comnihdazipi  kta,  qa  tona 
wakpa  kin  en  hoiyupsice  ebpe¬ 
yapi  kin  hen  owasin  sicahowa- 
yapi  kta,  qa  tona  ho  minin  ehna- 
kapi  kin  hena  banyanpi  kta. 

9  Nakun  tona  habonta  zipzipe- 
dan  kagapi  qa  minibuha  ska  ka- 
zontapi  kin  hena  istecapi  kta. 

10  Qa  tona  en  itancanpi  kin 
hena  kicaksapi  kta,  tona  taku 
kamnanpi  ece  kin  hena  owasin 
iyokisicapi  kta. 

11  Awicakehan  Zoan  itancanpi 
kin  witkotkokapi;  wiyukcan  ksa- 
paj)i  Pharaoh  taw'a  tawowiyu- 
kcan  kin  he  wowitkotkoke  icaga. 
Wicasta  ksapa  cinhintku,  wana- 
kaja  wicastayatapi  cinhintku  kin 
he  miye  ce,  token  Pharaoh  eya- 
kiyapi  kta  he, 

12  Hena  tokiya  unpi  he  ;  wi¬ 
casta  ksapa  nitawa  tokiya  unpi 
he.  Tokin  wanna  oniciyaka- 
pin  ;  qa  Jehowa  ozuye  yuha  to¬ 
ken  Egupta  on  wakonze  cin  he 
sdonyapi  kte. 

13  Zoan  itancanpi  kin  hena 

canpi  kin  wicahnayanpi ;  nakun 
Egupta  hnayanpi,  tawicoim  mde- 
tahunkapi  kin  hena. 

14  He  cokaya  Jehowa  woaki- 
nica  woniya  wan  yuicicahi ;  he- 
cen  wico^an  owasin  en  Egupta 
Jiuniyapi,  wicasta  witko  iye  hde- 
pe  cin  ohna  kacegya  mani  kin 
he  iyececa. 

15  Nakun  Egupta  tohtani  wa- 
nice  kta,  taku  pa  qa  sinte,  can 
adetka  qa  cedi,  econ  kte  cin  yu- 
ke  sni. 

16  Anpetu  kin  he  en  Egupta 
winohinca  wan  iyecece  kta  ;  qa 
nihinciye  kta  qa  cancan' kta,  Je¬ 
howa  ozuye  yuha  nape  koze  cin 
on,  iye  iwankani  hduskanskan 
kin  heon  etanhan. 

17  Unkan  Juda  rnakoce  kin  he 
Egupta  ekta  wokokipe  ee  kta  ; 
tuwe  kasta  he  cajeyate  cin- 
han  nihinciye  kta,  Jehowa  ozu¬ 
ye  yuha  tawokonze  he  kiconze 
cin  heon  etanhan. 

18  Anpetu  kin  he  en  Egupta 
rnakoce  kin  ohna  otonwe  za- 
ptan  Kanaan  iapi  on  iapi  kta, 
qa  Jehowa  ozuye  yuha  en  ici- 
conzapi  kta.  Wanji,  Wicota- 
kunisni  otonwe,  eciyapi  kta. 

19  Anpetu  kin  he  en  Egupta 
rnakoce  cokaya  owayusna  wan 
Jehowa  kiciyanke  kta,  qa  opa- 
pun  iharike  ekta  obosdatu  w.an 
Jehowa  kicihe  kta. 

20  Qa  he  wowapetokeca  qa 
woyuotanin  Jehowa  ozuye  yuha 
tawa  kta,  Egupta  rnakoce  kin 
en.  Tehiya  wacakuwapi  kin  on 
hena  Jehowa  hoyekiyapi  kta, 
kinhan  he  Wanikiya  wan,  han, 
wanji  wasaka,  wicaqu  kta,  qa 
iye  ewicahdaku  kta . 

21  Unkan  Egupta  en  Jehowa 
sdonyapi  kta,  qa  anpetu  kin  he 
en  Egupta  wicasta  kin  Jehowa 
sdonyapi  kta,  qa  wosnapi  woqu- 

210 


pi  ko  econpi  kta  ^  han,  Jehowa 
taku  qu  iciconzapi  kta  qa  econ¬ 
pi  kta. 

22  Unkan  Jehowa  Egupta  ka- 
stake  kta ;  hdastake  ca  okiziye 
kta.  Hehan  Jehowa  en  hdipi 
kta,  unkan  iye  anohwicakiye  kta 
qa  okiziwicaye  kta. 

23  Anpetu  kin  he  en  canku 
tanka  wan  Egupta  etanhan  Asur 
iyahdekta;  unkan  Asurwicasta 
Egupta  en  hi  kta,  qa  Egupta 
wicasta  kin  is  Asur  ekta  i  kta, 
qa  Egupta  oyate  Asur  oyate  ki- 
ci  wowidagiciyapi  kta 

24  Anpetu  kin  he  en  Israel 
wiciyamni  kta,  Egupta  kici  qa 
Asur  kici,  rnakoce  cokaya  woya- 
waste  kta : 

25  He  Jehowa  ozuye  yuhe  cm 
he  heya  yawaste  kta ;  Egupta 
mitaoyate,  qa  Asur  minape  icah- 
ye  cin  he,  qa  Israel  tawa  wica- 
waye  cin  hena  yawastepinunwe. 

WICOWOY^AKE  20. 

1  Waniyetu  wan  Tartan  Asdod 
ekta  hi,  Sargon  Asur  wicasta^a- 
tapi  u  si,  qa  Asdo^  kici  kicize  ca 
icu  qehan  ; 

2  He  ehan  Jehowa  oie  kin  Isa- 
ya  Amoz  cinhintku  nape  en  hi, 
qa  heciya ;  Ya  wo,  ka  ninite 
etanhan  wakihdaka  hdusdoka 
wo,  qa  nisiha  etanhan  nitahanpe 
hdusdoka  wo.  Unkan  ecen  e- 
con,  tancodan  sicodan  ko  ma¬ 
ni. 

3  UnKan  Jehowa  heya  ;  Isaya 
mitaokiye  Egupta  ekta  qa  Kus 
ekta  wowapetokeca  qa  woyusin- 
yaye  on  waniyetu  yamni  tan¬ 
codan  sicodan  ko  mani  kin, 

4  He  iyecen  Asur  wicastayata- 
pi  kin  Egupta  oyate  wayaka 
awicaye  kta,  qa  Kus  oyate  wa¬ 
yaka  awicaye  kta,  wicahakakta 
qa  wicatokapa,  tancokapidan  qa 

sicopidan,  han, onze  taninpi,  Egu- 
pta  istece  kta  heon. 

5  Unkan  kopehdapi  kta,  qa 
Kus  wacinyanpi  qa  Egupta  wo- 
witanyapi  qon  hena  on  istecapi 
kta. 

6  Unkan  wita  kin  de  en  ounye 
cin  he  anpetu  kin  he  en  heye 
kta ;  Iho,  wowacinye  unkitawa- 
pi  kin  dececa,  tukten  ounkiyapi 
kta  on  naunpapi,  Asur  wicasta- 
yatapi  nape  etanhan  eunyakupi 
kta  e  heon.  Hecen  token  naun- 
jicapi  kta  he. 

WICOWOYAKE  21. 

1  Miniwanca  hewoskantu  ta- 
woyake  kin-  Okaga  ekta  tate 
iyumni  iyoopte  iyaye  cin  he  iye- 
cen  makoskan  tanhan  u,  makoce 
okokipe  kin  etanhan. 

2  Wowanyake  tehike  wan  oma- 
kiyakapi :  Wawicaki  sa  wawica- 
ki  ece,  qa  waihangye  cin  he  wai- 
hangya  ece.  Elam,  itanwan- 
kanhdeya  wo  ;  Medea,  nis  acpn- 
kaska  wo  :  corainihdazipi  kin 
owasin  ayu^tan  wakiya. 

3  Heon  etanhan  nite  wowaya- 
zan  omajudan,  winohinca  hoksi- 
ksuya  yazan  kin  he  iyecen  wa- 
yazan  wahda :  he  nafionpi  kin 
on  pamahdedan  waun  he  wan- 
yakapi  on  mayusinyaya. 

4  Micante  nuni,  woyusinyaye 
mayusinyeya :  hanyetu  wirndu- 
skin  kin  he  wokokipe  micaga. 

5  Wahna  wotapi  kin  wiyeya 
ehnaka  wo,  owinja  owinskiton 
wo,  wota  wo,  wayatkan  wo  : 
itancan  yaunpi,  najin  po,  waha- 
canka  sdakiya  miye. 

6  Itancan  kin  kaken  emakiya ; 
ya  wo,  waawanyake  wan  ehde 
wo,  taku  wanyake  cinhan  ohda- 
ke  kta. 

7  Unkan  canpahmihma  wan, 
^uktanka  akan  iyotankapi  nom. 


sonsonna  tacanpahmihma,  camo 
tacanpahmihma  ko  wanwicaya- 
ka  ;  hehan  wanahonpi  on  anoh- 
kiya  yanka : 

8  Qa  mnaja  wan  iyecen  hou- 
ya;  Itancan,  owanyake  tipi 
ohna  anpetu  icunhan  ohinniyan 
nawajin,  qa  oinajin  mitawa  ohna 
hanyetu  otoiyohi  emahdepi  ; 

9  Unkan  iho,  hinnakaha  canpa¬ 
hmihma  wicasta  ohna,  suktanka 
akan  iyotankapi  nom  upi  ce. 
Hehan  waaympte  ca  heya ,  Hin- 
hpaya,  Babel  hinhpaya,  qa  waka- 
gapi  tona  wakanda  kin  hena  iyu- 
hpa.  makata  kamden  ehpeya  ce. 

10  Onapanpi  mitawa,  qa  oona- 
pan  mitawa  cinca  kin  ;  Jehowa 
ozuye  yuha  Israel  ta  Wakantan- 
ka  taku  nahonmaye  cin  he  ociciy a- 
kapi. 

11  Duma  tawoyake  kin.  Sier 
etanhan  houmakiya ;  Waawan¬ 
yake,  hanyetu  kin  toketu  he  : 
Waawanyake,  hanyetu  kin  to¬ 
ketu  he. 

12  Waawanyake  kin  hecen 
eya ;  Wihinanpa  kin  he  u,  qa 
nakun  nanyetu  kin  :  wawinun- 
gapi  kta  hecinhan  wawiwanga 
po  :  hdicu  po,  kuwa  miye. 

13  Woyake  Arab  akan  un  kin. 
Dedanim  etanhan  icimayanipi 
kin,  Arab  contanka  kin  en  inun- 
kapi  kta. 

14  Tema  makoce  en  ounyanpi 
kin  hena  tuwe  ipuza  kin  itko- 
kim  mini  kaupi ;  tuwe  najice  cin 
he  aguyapi  yuha  itkokipapi. 

15  Hena  mazasagye  ite  kin 
etanhan  najicapi,  mazasagye  yu- 
wankaii  icupi  ite  kin  etanhan, 
qa  itazipa  nawinjapi  etanhan 
qa  kicizapi  tehike  etanhan. 

16  Itancan  kin  kaken  emakiya; 
Waniyetu  wanjidan,  tuwe  wo- 
htani  opetonpi  tawaniyetu  iye- 
ceca,  hehan  Kedar  towitan  oco- 

I  wasin  tanin  kte  sni. 

17  Qa  itazipa  yuliapi  qon  tona 
okaptapi,  Kedar  cinca  wicasta 
wasaksakapi  kin  hena  wicayu- 
tonananpidan  kta,  Jehowa  Israel 
ta  Wakan tanka  kin  he  hecen  eya 
nakaes. 

WICOWOYAKE  22. 

1  Wowanyake  Kaksiza  tawo- 
yake  kin.  Delian  tonikeca,  hecen 
ocowasin  tiakahpe  kin  ekta  ida- 
da  he. 

2  Wicoskanskan  ojudan,  owo- 
dutaton  otonwe,  otonwe  wiyu- 
skinyan  yaun  •  tona  nicitapi  kin 
hena  mazasagye  on  wicaktepi 
sni,  qa  kicizapi  en  tapi  sni. 

3  Itancanpi  nitawa  owasin  wi- 
taya  najicapi,  itazipa  yuhapi  kin 
eqe  hena  wicakaskapi ;  tona  ni- 
ye  en  iyewicayapi  kin  hena  iyu- 
hpa  witaya  wicakaskapi,  tehan 
najicapi. 

4  Heon  etanhan  hepa ;  En 
ematonwanpi  sni  po,  nina  wace- 
ye  kta ;  mitaoyate  ciinwintku 
wakipi  kin  on  cantohnagmayan 
akitapi  sni  po. 

5  Anpetu  kin  he  woiyokisice 
qa  waanatanpi  qa  wonihinciye, 
Jehowa  Itancan  wicobe  tawa 
kin  etanhan,  wowanyake  kaksi¬ 
za  kin  en,  conkaske  oqapi  qa  he 
kin  ekta  hoyekiyapi. 

6  Unkan  Elam  wanju  hduha 
n.  canpahmihma  wicasta  ohnaka, 
suk tanka  akan  iyotankapi  koya; 
qa  Kir  wahacanka  hducoka. 

7  Unkan  kaketu  kte,  kaksiza 
kahnigapi  nitawa  kin  hena  can¬ 
pahmihma  on  ojndan,  qa  suk  tan¬ 
ka  akan  iyotankapi  kin  hena  ti- 
yopa  kin  en  wiyeya  eicihdepi 
kta. 

8  Hehan  Juda  tawoakahpe  kin 
yuzamni  :  unkan  anpetu  kin  he 
en  contanka  tipi  wotawe  kin 
ekta  eyakitonwan. 

9  Nakun  Dawid  totonwe  ohna 

kin  wandakapi,  hena 
Ota  ;  qa  kuya  mini  ohnaka  mini 
kin  duwitayapi  ; 

10  Qa  Jerusalem  tipi  kiu  hena 
dawapi,  qa  conkaske  piyayapi 
kta  on  tipi  kin  dujujupi. 

11  Nakun  conkaske  non  pa  ota- 
hedan  tanina  mini  ohnaka  kin  on 
maka  oskotpa  wan  yakagapi  ;  tu- 
kaWaicahye  cin  he  ekta  ej^aton- 
wanpi  sni,  qa  tuwe  wanakaja  he 
kage  cin  he  ihayaktapi  sni. 

12  Unkan  anpetu  kin  he  en  Je¬ 
howa  Itancan  wicobe  tawa  kin 
he  ceyapi  kta  iwicakico,  qa  wa- 
sinhdapi,  qa  pa  yusdapi,  qa  wa- 
kihdaka  ogekitonpi  kta  : 

13  Tuka  iho,  wicocante  waste, 
qa  wowiyuskin,  tatanka  wica¬ 
ktepi,  qa  taliinca  wanunyanpi 
wicakatapi,  tado  yutapi,  qa  mi- 
nisa  yatkanpi  :  Wauntapi  qa 
waunyatkanpi  kta,  heyakecin- 
han  untapi  kta  ce. 

14  Unkan  minoge  ohna  Jehowa 
wicobe  tawa  kin  he  oihdake  : 
Awicakehan  woahtani  kin  de 
akahpeniciyapi  kte  sni  ecen  ni- 
tapi  kta,  Jehowa  Itancan  wicobe 
tawa  kin  he  eya  ce. 

15  Jehowa  Itancan  wicobe  ta¬ 
wa  kin  he  hecen  eya;  Hunkati- 
ya,  wamnayan  kin  de  ekta  ya 
wo,  Shebna  tipi  awanyake  cin 
hee  ekta ; 

16  Qa  heciya  wo;  Den  taku  du- 
ha,  qa  tuwe  den  niciyanka  he, 
hecen  den  woha  wan  nihdakan, 
tuwe  wankan  woha  wan  hdakan, 
imnija  ohna  tipi  wanji  ihdakan 
iyececa. 

17  Iho,  makata  ehpeyapi  on 
Jehowa  makipusdiya  ehpeniye 
kta,  qa  woakahpe  on  anicahpe 
kta. 

18  Taku  pahmihma  se  awica¬ 
kehan  pahmihma  iyeniye  kta, 
tapa  wan  makoce  tanka  kin  en 
iyececa  :  hen  nite  kta,  qa  hen 

nitowitan  canpahmihma  kin  ni- 
yuha  ti  wowistece  kin  ee  kta. 

19  Nakun  nitoyanke  kin  etan- 
han  ekpeciye  kta,  qa  nitohe 
etanhan  tuwe  kun  eniyaku  kta. 

20  Unkan  anpetu  kin  he  en 
kaketu  kte,  mitaokiye  Eliakim 
Hilkiah  cinhintku  kin  weco  kta  ; 

21  Qa  nitawokoyake  koyagwa- 
kiye  kta,  qa  ipiyake  nitawa  on 
wasagwakiye  kta,  qa  wokicon- 
ze  nitawa  iye  nape  kin  ohna 
ewahnake  kta.  Unkan  Jerusa¬ 
lem  en  ounyanpi  qa  Juda  tiyo- 
hnaka  kin  hena  iye  ateyapi  kta. 

22  Qa  Dawid  ti  tiyopa  iyuhdo- 
ke  kin  iye  hinyete  akan  ewa¬ 
hnake  kta ;  hecen  yuhdoke  kta 
qa  tuwedan  ecen  ieu  kte  sni ; 
qa  iye  ecen  icu  kta  qa  tuwedan 
yuhdoke  kte  sni. 

23  Qa  he  owakatan  kta,  iyoka- 
tkuge  owanka  wacinyepica  kin 
en  iyececa ;  hecen  iye  atkuku 
ti  kin  en  wowitan  oyanke  heca 
kta. 

24  Unkan  atkuku  tiyohnaka 
wowitan  ocowasin  iye  en  otke- 
yapi  kta,  taku  etanhan  icage  ca 
inanpe  cin,  ceganstinna  owasin 
owayujaja  waksica  qa  cega  mini 
oyuhapi  kin  iyuhpa. 

25  Jehowa  wicobe  tawa  kin  he 
hecen  eya ;  Anpetu  kin  he  en, 
iyokatkuge  owanka  wacinyepica 
en  okatanpi  qon  he  yutokan  iye- 
yapi  kta,  qa  kaksapi  kta,  qa  hin- 
lipaye  kta  :  qa  taku  en  otkeyapi 
qon  he  kaspapi  kta  :  Jehowa  he¬ 
cen  eya  nakaes. 

WICOWOYAKE  23. 

1  Turns  tawoyake  kin.  Tar- 
^is  wita  wata  tawa,  sicahowaya 
po  ;  he  yujujupi  nakaes,  hecen 
tipi  wanica,  mahen  yapi  kta  wa- 
nica  :  Kittim  makoce  kin  etan¬ 
han  he  wicakiyuotaninpi. 

2  Wita  en  ounyayapi,  inina  un 
po  ;  Zidon  wopeton  tawa  mini- 
wanca  akasanpa  tanhan  yapi  kin 
hena  ojuniyanpi. 

3  Unkan  mini  tanka  kin  icahda 
Sihor  tawoju  kin,  wakpa  tawo- 
mnayan  kin  he  tawokamna  kin 
ee ;  qa  hen  Ikcewicasta  wope- 
tonpi  ece. 

4  Zidon  isteca  wo,  miniwanca 
kin  he  ia  ;  miniwanca  towasake 
kin  he  hecen  eya  ;  Mihdusake 
sni  qa  cinca  waton  sni,  qa  koska 
icahwicawakiye  sni,  wikoska 
nakun  icahwakiye  sni  ce. 

5  Egupta  oyakapi  kin  on,  he 
iyecen  Turns  oyakapi  kin  on  ni- 
na  wayazanhdapi  kta. 

6  Tarsis  ekta  akasanpa  ya  mi- 
ye  ;  wita  kin  en  ounyayapi  sica¬ 
howaya  po. 

7  Wanji  wiyuskin  nitawapi, 
otokahe  ekta  icage  cin,  anpetu 
wanakaja  tanhan,  he  dee  he  : 
ounye  kta  e  iye  siha  tehan  aye 
kta. 

8  Turos  watesdake  kiton  kin 
on  tuwe  hecen  wakiconza  he; 
wicasta  wopeton  tawa  kin  hena 
wicastayatapi,  qa  en  wopeton 
yukanpi  kin  henamaka  akan  wi¬ 
casta  kinihanpi  tuka. 

9  Jehowa  wicobe  tawa  kin  he 
hecen  wakiconza,  wowinkta 
wowitan  ocowasin  yusice  kta, 
maka  akan  wicasta  kinihanpi 
owasin  wahtewicada  sni  kage 
kta  e  heon. 

10  Tarsis  cunwintku,  wakpa 
wan  iyecen  nitamakoce  opta  ya 
wo  ;  detanhan  ipiyake  wanica. 

11  Miniwanca  kin  ekta  nape 
hdukatin  ;  wokiconze  kin  hena 
yuskanskan :  Jehowa  wopeton 
otonwe  kin  on  econwicasi,  towa¬ 
sake  kin  ihangyapi  kta. 

12  Qa  heya ;  Ake  icimana  wi- 
duskin  kte  sni,  Zidon  cunwintku 
wikoska  kakisyapi  kin ;  najin 

213 


ISAYA  TAWOYUKCAN  KIN, 


wo,  Kittim  ekta  akasam  ya  wo  ; 
heciya  nakun  oziiciyapi  wanin 
yaun  kta. 

13  Kasdim  makoce  kin  wanya- 
ka  wo  ;  he  oyate  sni ;  Asur  tona 
tintoskan  otipi  qon  hena  he  wi- 
cakicage  ;  conkaske  kin  hena 
bosdan  ehdepi,  tipi  wasteste  ka- 
gapi :  tuka  iy e  qe  he  otiwita  kaga. 

14  Tarsi s  wita  wata,  sicahowa- 
ya  po,  nitowasakepi  kin  he  ihang- 
yapi  ce. 

15  Unkan  anpetu  kin  he  en  ka- 
ketu  kte,  Turos  akiktonjapi  kta, 
waniyetu  wikcemna  sakowin, 
wicastayatapi  wanjidan  taanpe- 
tu  kin  hehanyan.  Waniyetu  wi¬ 
kcemna  sakowin  iyohakam  he- 
han  witkowinna  wan  iyececa 
Turos  dowan  kta. 

16  Witkowinna  akiktonjapi  qon, 
niye  candowankiyapi  wan  icu 
qa  otonwe  kin  ohomni  ya  wo  ; 
wayupiya  dowan  wo,  odowan 
ota  ahiyaya  wo  j  hecen  niksuya- 
pi  kta. 

17  Unkan  kaketu  kte,  waniye¬ 
tu  wikcemna  sakowin  iyohakam, 
Jehowa  ake  Turos  ekta  etonwe 
kta  ;  unkan  iye  wokajuju  tawa 
kin  en  ihdoku  kta,  qa  maka  ite 
kin  owancaya  wokiconze  maka 
akan  un  kin  owasin  om  wawici- 
hahapi  econ  kta. 

18  Tuka  tokamna  qa  wokajuju 
tawa  kin  hena  Jehowa  ekta  wa- 
kan  kta;  hena  kihnakapi  kte 
sni  qa  ejupi  kte  sni;  tokamna 
kin  he  tona  Jehowa  itokam  oun- 
yanpi  kin  imnahan  wotapi  kta, 
qa  wokoyake  waste  hinca  heon. 

WICOWOYAKE  24. 

1  Iho,  Jehowa  makoce  kin  yu- 
coka,  qa  hewoskan  kaga,  qa  ite 
yuahdapsinyan  ehnaka,  qa  en 
ounyanpi  kin  hena  enanakiyaiye- 
wicaye  kta. 

2  Unkan  kaketu  kte,  oyate  un- 
pi  kin  wawayusna  kin  is  iyececa  ; 
wowidake  un  kin  tuwe  yuhe  cin 
iyececa  ;  wikoska  un  kin  tuwe 
yuhe  cin  iyececa ;  wopeton  un 
kin  wiyopeye  cin  iyececa;  wo- 
qu  un  kin  wodota  he  iyececa ; 
oicage  on  owicaqu  kin  tuwe  oica- 
ge  kicicajuju  kin  he  iyecen  un 
kta. 

3  Makoce  kin  ocowasin  yuco- 
kapi,  qa  ocowasin  wakipi  kta; 
wicoie  kin  de  Jehowa  ecen  eya 
nakaeA 

4  Makoce  kin  ceya  un,  snis  aye  ; 
wicoicage  kin  hanyan,  snis  aya  ; 
makoce  kin  en  oyate  tehanwan- 
kan  unpi  kin  hena  hanyanpi. 

5  Nakun  makoce  kin  tona  en 
ounyanpi  ihukuya  yusapapi ;  he¬ 
na  woope  kin  ahtanipi,  wokonze 
kin  yutokecapi,  wicotakuye  owi- 
hanke  sni  kin  he  kicaksapi  na- 
kaes. 

6  Heon  etanhan  woyaAce  kin 
he  makoce  kin  temya  iyeya  ;  qa 
en  ounyanpi  kin  hena  Atkihda- 
wicayapi  ;  heon  etanhan  makoce 
en  ounyanpi  kin  wicahuhnagapi, 
qa  wicasta  tonana  okaptapi. 

7  Minisa  teca  kin  Banyan  ;  can- 
wiyuwi  kin  snis  aya  ;  tona  cante 
wastepi  ece  kin  owasin  comni- 
hdazipi. 

8  Cancega  wiyuskinpi  kin  ayu- 
stan,  tona  wiyuskinpi  iyasapi 
kin  he  owihanke,  candow'anki- 
yapi  towiyuskin  he  ayustan. 

9  Dowanwan  minisa  yatkanpi 
kte  sni ;  mini  wakan  tona  ya¬ 
tkanpi  kin  he  wicakicipa  Bince 
kta. 

10  Otonwe  cokadan  un  kin  he 
yujujupi ;  tipi  otoiyohi  natakapi, 
hecen  tuwedan  mahen  ye  kte  snL 

11  Canku  ohna  minisa  dapi  tu¬ 
ka  qon ;  wowiyuskin  ocowasin 
aotpasyapi,  makoce  wiyuskinpi 
kin  he  henakeca. 

12  Otonwe  kin  en  woyujuju 
ecedan,  qa  tiyopa  kin  ocowasin 
kamdecapi. 

13  Tohan  makoce  cokaya  oya- 
te  kin  ehna  hecetu  kinhan,  oli- 
we  can  yuhnapi  iyececa,  hastan- 
hanka  yuspi  yustanpi  opahipi 
kin  iyecece  kta. 

14  Hena  ho  wankan  yeyapi  kta, 
Jehowa  towitan  on  iyasapi  kta, 
miniwanca  etanhan  nina  houya- 
pi  kta. 

15  Heon  etanhan  peta  kin  en 
Jehowa  yatanka  po,  miniwanca 
wita  kin  ekta  Jehowa  Israel  Ta- 
ku  Wakan  tawapi  kin. 

16  Maka  ihanke  hinca  etanhan 
dowanpi  naunhonpi,  wicasta  o- 
wotanna  wicayatanpi  kin  he. 
Tuka  hepa  ;  Matakunisni,  mata- 
kunisni,  hehehe  miye ;  wahna- 
yan  econpi  kin  hena  wahnayan- 
pi ;  han  wahnayan  econpi  kin 
hena  nina  wahnayanpi. 

17  Maka  akan  ounyaye  cin, 
wokokipe,  qa  woha,  qa  wohrnun- 
ke  kin  hena  akan  niyanka. 

18  Unkan  kaketu  kte,  tuwe  wo¬ 
kokipe  hotanin  kin  etanhan  na- 
jice  cinhan  he  woha  ohinhpaye 
kta,  qa  tuwe  woha  cokayatan- 
han  hdicu  kinhan  wohmunke 
kin  on  hmunkapi  kta  ;  wankan- 
tanhan  owanyeye  kin  hena  yu- 
hdokapi,  qa  maka  oahde  kin  he¬ 
na  skanskan  nakaes. 

19  Kamdecapi  on  maka  kin 
kamdecapi,  yuksaksapi  on  maka 
kin  yuksaksapi,  maka  kin  nina 
skanskan. 

20  Witkopi  iyececa  maka  kin 
kacegya  un  kta,  qa  cowahe  wan 
iyecen  kahuhuzapi  kta :  unkan 
woahtani  tawa  kin  on  hdusaka  ; 
hecen  hinhpaye  kta  qa  ake  na- 
jin  kte  sni. 

21  Unkan  anpetu  kin  he  en  ka¬ 
ketu  kte,  tona  wankan  unpi  opta- 
ye  wahanicidapi  kin  hena  Jeho¬ 


wa  kakiswicaye  kta,  qa  makata 
wicastayatapi  maka  akan  unpi 
kin  hena. 

22  Unkan  hena  wicayuwitaya- 
pi  kta,  way  aka  wokaske  tipi  o- 
hna  wicayuwitayapi  kin  om,  qa 
conkaske  en  onawicatakapi  kta, 
tuka  anpetu  ota  iyohakam  en 
wicahipi  kta. 

23  Unkan  hanyetu  wi  kin  ite 
nasa  kta,  qa  anpetu  wi  kin  iste- 
ce  kta,  tohan  Jehowa  wicobe  ta¬ 
wa  kin  he  Zion  Paha  akan,  qa 
Jerusalem  en  Wicastayapi  yan- 
ke  kta,  qa  hunkawicayapi  tawa 
wicitokam  wowitanyan  un  kin¬ 
han. 

WICOWOYAKE  25. 

1  Jehowa  Wakantanka  mitawa 
kin  heniye,  ciyawankantuyakla, 
nicaje  mdatan  kta  :  taku  wowi- 
nihan  ecanon,  nitowiyukcan  kin 
hena  wanakajatanhan  wowacin- 
ye  qa  wowicake. 

2  Otonwe  kin  he  woyujuju  pa- 
haha  yakaga;  otonwe  aeonka- 
skapi  kin  he  ihangyapi ;  oyate 
tokeca  conkaske  tawa  kin  he 
otonwe  kte  sni;  icimana  kagapi 
kte  sni. 

3  Heon  etanhan  oyate  wasake 
cin  he  niyatan  kta,  oyate  wohiti- 
kapi  totonwe  kin  konicipe  kta. 

4  Tona  wahpanica  wowasake 
tawa  kin  he  niye,onsika  kakisya- 
pi  kin  wowasake  tawa,  icamna 
etanhan  wowinape,  omaste  kin 
en  ohanzi  wan  he  niye,  oyate 
wohitike  taniya  kin  he  conkaske 
aicamna  kin  iyececa  qehan. 

5  Toka  owodutaton  hin  he  du- 
hukuya  kta,  hopuza  en  maste 
kin  ijmceca  ;  omaste  en  mahpiya 
sapa  ohanzi  kin  he  :  oyate  wo- 
hitikapi  tadowanpi  kin  yuhuku- 
yapi  kta. 

6  Unkan  paha  kin  de  akan  Je- 

bowa  wicobe  tawa  kin  he  taku 
cepa  on  wohanpi  wan  oyate  o- 
wasin  wicakicage  kta.  minisa 
koka  ohna  ban  oyatke,  taku  ce¬ 
pa  cupe  ojudan,  minisa  koka  e- 
tanhan  tanyan  puskepapi  kin. 

7  Qa  paha  kin  de  en  ite  akabpe 
oyate  owasin  akabpapi  kin  he 
yatakuni  kte  sni,  qa  woakabpe 
kazontapi  Ikcewicasta  owasin 
awicakabpapi  kin  he  nakun. 

8  Wiconte  ocowasin  yatakuni 
kte  sni ;  qa  Jehowa  Itancan  kin 
wicite  owasin  etanhan  istamni- 
hanpe  wicakipakinte  kta ;  qa 
iyetaoyate  tawowistece  kin  ma- 
ka  ocowasin  etanhan  eyaku  kta  ; 
Jehowa  hecen  eya  nakaes. 

9  Unkan  anpetu  kin  he  en  he- 
yapi  kta  3  Iho,  Wakan tanka  un- 
kitawapi  kin  he  dee  ;  he  un- 
kapepi,  unkan  iye  niunkiyapi 
kta  :  Jehowa  dee,  he  unkapepi, 
cante  unwastepi  kta  qa  iye  to- 
wiconi  on  unkiyuskinpi  kta. 

10  Paha  kin  de  en  Jehowa  na¬ 
pe  kin  yanke  kta ;  unkan  iye 
ihukuya  Moab  ahanpi  kta,  agu- 
yapi  hu  tacesdi  paha  kin  en  a- 
manipi  iyececa. 

11  Qa  hena  cokaya  nape  hdu- 
gate  kta,  tuwe  niwan  niwe  kta 
nape  hdugate  cin  iyececa :  tuka 
iye  nape  oskiskeya  ohanye  cin 
on  towahanicidapi  kin  he  kun 
ehpeye  kta, 

12  Qa  conkaske  nitawa  ipaso- 
tka  tehanwankantu  kin  he  yuju- 
ju  kta,  kun  ehpeye  kta,  makata 
ehnake  kta,  maka  mdu  kin  en. 

WICOWOYAKE  26. 

1  Anpetu  kin  he  en  Juda  mako- 
ce  kin  ohna  odowan  kin  de  ahi- 
yayapi  kta  : 

0  ton  we  suta  wan  unhapi ; 

Wanikiyapi  kin  he  conkaske 
qa  makaqapi  kin  eekiye  kta. 

2  Tiydpa  kin  yuhdoka  miye, 
Hecen  oyate  owotanna  wowi- 

cake  patanpi  kin  mahen  ya- 
pi  kta, 

3  Wicacante  wacinyan  un  kin 

he  wookiye  hinca  ohna  duhe 
kta, 

Iye  wacinniyan  nakaes. 

4  Ohinniyan  Jehowa  wacinyan 

miye; 

Wowasake  owihanke  wanice 
cin  he  Jah  Jehowa  en  un 
nakaes. 

5  Tona  wankantuya  tipi  kin  he¬ 

na  kun  iwicacu  ; 

Otonwe  tehanwankantu  kin 
kun  ehpeye  kta, 

Kun  ehpeye  kta,  maka  kin 
ekta  ; 

Maka  mdu  kin  en  icu  kta. 

6  He  wicasiha  ahe  kta  ; 

Onsika  sihapi,  wahpanica  si- 

cuhapi  kin. 

7  Tuwe  owotanna  tacanku  kin 

he  owotanna  : 

Owotanna  hinca  yaun,  wica- 
sta  owotanna  tacanku  kin 
dumdaye  kta. 

8  Han,  Jehowa,  nitawoyaco  can- 

ku  kin  ohna  unkanipepi ; 
Unnagipi  cantokpani  kin  he 
nicaje  qa  niksuyapi  kin  e- 
kta. 

9  Hanyetu  en  minagi  on  canto- 

cikpani ; 

Han,  tanmahen  tanhan  mita- 
niya  on  nina  acicite  kta  : 
Nitawoyaco  kin  maka  akan  un 
kinhan, 

Makoce  en  ounyanpi  kin  wo- 
owotannaonspeiciciyapi  kta. 

10  Tuwe  sica  cantekiyapi  esta 

woowotanna  onspeiciciye 
sni  : 

Woecetu  makoce  kin  ohna  si- 
cay  a  ohanyan  ; 

Qa  Jehowa  tokitanin  kin  wan- 
yake  kte  ^ni. 

11  Jehowa,  ninape  yuwankan 


WICOWOYAKE  27. 


icupi  esta  hena  wanyag  wa- 
cinpi  sni : 

Tuka  wanyakapi  kta,  qa  oya- 
te  inawicayakiwizi  kin  on 
istecapi  kta  : 

Han,  tokawicayaya  ide  kin  he 
huhnahwicaye  kta. 

12  Jehowa,  wookiye  unyaqupi 

kta  ; 

Unkiohanpi  oAvasin  niye  qe 
unkoyecihanyanpi  nakaes. 

13  JehoAva  Wakantanka  unkita- 

Avapi, 

Nicunonpa  itancanpi  Avowi- 
dagunyanpi ; 

Tuka  niye  nisnana  on  nicaje 
cajeunyatapi  kta. 

14  Takpe  Avicayai  qa  ihangAvi- 

cayaya  ; 

Qa  tokiksuyapi  kin  ocowasin 
dutakuni  sni : 

Heon  etanhan  tapi,  ake  kini- 
pi  kte  sni ; 

Nagi  iyayapi,  hdinanpapi  kte 
sni. 

15  Ovate  kin  duota, 

Jehowa,  oyate  kin  duota; 
Nihduonihan  ; 

Makoce  opapun  iyuhpa  dutan- 
ka. 

16  Jehowa,  wokakije  on  en  ni- 
^  hipi ; 

Kakiswicayaye  cin  he  on 
Wocekiye  wan  hoyeniciyapi. 

17  Tuwe  ihdusaka  wanna  eca- 

dan  cinca  ton  kta. 

He  wayazanhda,  hoksiksuya 
on  sicahowaya, 

He  iyecen,  Jehowa,  nitokam 
unyakonpi  ce. 

18  Unkihduskkapi,  waunyazan- 

P’’ 

Tate  hiyuunyanpi  seca  ; 
Makoce  kin  en  ow'icakiyapi 
econkupi  sni ; 

Nakun  maka  ounyanpi  kin  he¬ 
na  hinhpayapi  sni. 

19  Tona  nicitapi  kin  hena  nipi 

kta ; 


Mitancan  te  cin  he  kiei  hdi¬ 
nanpapi  kta  : 

Kikta  po,  iyasa  miye,  tona 
maka  mdu  en  ounyayapi 
kin  ; 

Wato  cu  kin  he  cu  nitawa; 

Qa  maka  kin  wicate  cin  hiyu- 
ye  kta. 

20  Iho  ye,  mitaoyate,  ti  mahen 

hdicu  wo, 

Qa  tiyopa  kin  onaicitag  icu 
wo  : 

Cistiyedan  se  anaiciliman  wo  ; 

Wosinhda  kin  sam  iyaye  kta 
hehanyan. 

21  Iho,  Jehowa  iye  tohe  etanhan 

hiyu, 

Maka  ounyanpi  kin  wahtanipi 
on  kakiswicaye  kta ; 

Nakun  maka  kin  he  we  hdu- 
tanin  kta, 

Qa  tona  wicaktepi  tawa  kin 
icimana  awicakahpe  kte  sni. 

WICOWOYAKE  27. 

1  Unkan  anpetu  kin  he  en,  Je¬ 
howa,  iye  tacanhpi  tke,  tanka 
qa  suta  on.  Leviathan  wamndu- 
ska  duzahe  cin  he  kastake  kta  ; 
han.  Leviathan  wanmduska  pe- 
rnni  kin  he  ;  qa  unktehi  tanka 
miniyata  un  kin  he  kte  kta. 

2  Anpetu  kin  he  en  hastanhan- 
ka  ojupi  wan  kahiyaya  miye. 

3  Jehowa  miye  he  awanwahda- 
ka  ;  ohinniyan  amagajuwaye  kta: 
okinni  kiunniyanpi  kta,  heon 
hanyetu  anpetu  ko  awanmdake 
kta. 

4  Wosinhda  en  maun  ^ni :  tu¬ 
we  okicize  en  wapepeka  canpe- 
pe  ko  mitkokim  ehnake  kta  he  : 
hena  takpe  mde  kta,  hena  oco¬ 
wasin  huhnahwaye  kta  tuka. 

5  Qa  is  mitowasake  en  sutaya 
yuze  kta.;  miye  kici  wookiye 
icicage  kta  :  han,  wookiye  mici- 
caga  nunwe. 

6  Anpetu  u  kte  cin  en  Jakob 
hutkan  icage  kla :  Israel  paba 
kta  qa  hca  aye  kta,  qa  wasku- 
yeca  on  maka  ite  kin  ojuyapi 
kta. 

7  Tnwe  ape  ciqon  apapi  kin 
iyecen  apa  he  ;  qa  wicaktepi  on 
iye  wicakte  qon  iyecen  ktepi 
he. 

8  Ehpeyapi  kin  he  kici  iyute- 
ya  ayakinica  kta  :  wiyohiyanpa- 
tanhan  tate  uye  anpetu  kin  en 
tate  wohitika  tawa  on  yutokan 
iyeya  ece. 

9  Heon  etanhan  de  on  Jakob 
tohan  sice  cin  kajujupi  kta ;  qa 
woahtani  tawa  yutokan  iyeye 
kta  oicage  ocowasin  he  dee. 
Owayusna  inyan  kin  iyuhpa  in- 
yan  acetipi  kamdemdecapi  kin 
iyecen  ehpeye  cinban,  wakagapi 
qa  anpetu  wi  okagapi  kin  hena 
bosdan  he  kte  sni. 

10  Tuka  otonwe  aconkaskapi 
kin  he  hewoskan  wanke  kta  ;  oti- 
pi  yujujupi  qa  ehpeyapi,  tintos- 
kan  iyececa  :  hen  ptejicadan  wi- 
han  kta,  qa  hen  makan  iwanke 
kta,  qa  adetka  kin  temye  kta. 

11  Tohan  adetka  snijapi  kinhan 
yuksapi  kta :  winohinca  kin  upi 
qa  hena  ideyapi  kta :  He  oyate 
wiyukcan  sni,  heon  etanhan  tu- 
we  icahwicaye  cin  he  onsiwica- 
da  kte  sni,  qa  tuwe  wicakage 
cin  he  cantewicakiye  kte  sni. 

12  Unkan  anpetu  kin  he  en 
wakpa  tancan  kin  etanhan  Egu- 
pta  kaksiza  kin  hehanyan  Jeho- 
wa  kahna  kta  ;  qa,  Israel  cinca, 
niyepi  wanjigjidan  nipahipi  kta. 

13  Nakun  anpetu  kin  he  en 
mazayahotonpi  tanka  wan  ya- 
hotonpi  kta  ;  hehan  tona  Asur 
makoce  kin  en  enanakiya  unpi, 
qa  Egupta  makoce  en  ehpe- 
wicayapi  qon  hena  upi  kta, 
qa  Jerusalem  ekta,  Paha  wakan 
kin  akan,  Jehowa  ohodapi  kta. 

1  Watesdake  tehanwankantu, 
Ephraim  witkopi  kin  wotehi  wi- 
cakiciyanka  nunwe  ;  qa  wahca 
snije  kta  iye  towaste  wakan  kin 
he,  minisa  on  ohiyapi  kaksiza 
cepa  tawapi  oinkpa  kin  ekta  yan- 
ke  cin  he. 

2  Iho,  wanji  wawokihi  qa  wa- 
saka  Itancan  kin  kici  un,  wasu 
hinhe,  icanina  waihangye  cin 
iyececa,  mini  tanka  nina  apa- 
sbogye  cin  iyecen  iye  nape  on 
makata  ehpeye  kta. 

3  Ephraim  witkopi  kin  tawate- 
sdake  tehanwankantu  kin  he 
wicasiha  ihukuya  napanpi  kta  : 

4  Qa  towaste  wakan  kin,  wa¬ 
hca  snije  kta  kaksiza  cepa  oinkpa 
kin  ekta  yanke  cin  he,  mdoketu 
sni  suken  waskuyeca  suton,  tu¬ 
we  ekta  etonwe  wanyake  cinhan, 
nahahin  nape  ohna  un  icunhan 
temya  iyeya  he  iyecece  kta. 

5  Anpetu  kin  he  en,  iye  taoyate 
okaptapi  kin  on  Jehowa  wicobe 
tawa  kin  he  wowakan  wapaha 
qa  wowaste  watesdake  kin  ee 
kta  ; 

6  Qa  tona  wayaco  lyotankapi 
kin  hena  on  woyaco  woniya  kin 
heca  kta,  qa  tona  otonwe  tiyopa 
kin  ohna  okicize  yuhomnipi  kin 
hena  on  wowasake  kta. 

7  Tuka  hena  eqe  nakun  mini¬ 
sa  on  nunipi,  qa  mini  wakan  on 
icunonpa  unpi ;  wawayusna  qa 
wicasta  wokcan  kin  hena  mini 
wakan  on  nunipi,  hena  minisa 
on  napcapi,  mini  wakan  on  icun¬ 
onpa  unpi  ;  wawanyakapi  en 
nunipi,  wiyukcanpi  en  kaktihan- 
hanpi. 

8  Wahna  wotapi  iyuhpa  hde- 
papi  sica  on  ojugjudan  ;  owanka 
wanica. 

9  Tuwe  he  wosdonye  onspeki- 
ye  kta  he  ;  qa  tuwe  he  woonspe 

okaRnilikiye  kta  he :  tona  asan- 
pi  ayustanwicakiyapi,  tona  aze 
etanhan  ewicayakupi. 

10  Woonspe  woonspe  iyahna, 
woonspe  woonspe  iyahna'  woope 
woope  iyahna,  woope  woope  iya¬ 
hna  ;  deciya  tonana,  heciya  to- 
nana  ece. 

11  Heon  etanhan  wicaiha  ya- 
skiskapi  qa  wicaceji  tokeca  on 
oyate  kin  de  om  wowahdake  kta. 

12  Hena  hecen  ewicakiya ; 
Woozi  kin  he  dee ;  mdokitapi 
kin  oziwicakiya  raiye  ;  qa  owan- 
ji  yankapi  kin  he  dee  ce  ;  tuka 
anagoptan  wacinpi  sni. 

13  Hececa  esta  hena  en  Jeho- 
wa  oie  kin  he  woonspe  woonspe 
iyahna;  woope  woope  iyahna; 
deciya  tonana,  heciya  tonana ; 
hecen  yapi  kta  qa  itunkam  hin- 
hpayapi  kta,  qa  wicakawegapi 
kta,  qa  wicahmunkapi  kta,  qa 
wicayuzapi  kta. 

14  Heon  etanhan  wicasta  wa- 
wihaha  yaiinpi,  Jerusalem  en 
oyate  kin  de  iwicayadakapi  kin, 
Jehowa  oie  kin  nahon  po. 

15  Wiconte  kici  wicotakuye 
unkicagapi,  qa  Hades  kici  okici- 
ciya  unyakonpi ;  hecen  tohan 
wawiyopeye  apasboka  iyopta  ye 
cinhan  unkikiyepidan  u  kte  sni ; 
woitonsni  he  wowinape  unyanpi 
nakaes,  qa  ecinkta  eyapi  kin  en 
inaunkieihmanpi  ce,  ehapi ; 

16  Heon  etanhan  Jehowa  Itan- 
can  kin  he  hecen  eya ;  Iho,  Zion 
en  inyan  wmn  oahehde  ewahna- 
ka,  inyan  iyutapi,  oise  inyan  te- 
hika,  oahehde  hdepi  w^an  ;  tuwe 
wicada  kin  he  inahni  kte  sni. 

17  Naknn  woope  kin  en  woya- 
co  ewahnake  kta,  qa  woowotan- 
na,  on  tkeutapi  kin  en  :  unkan 
wasu  kin  he  woitonsni  wowina- 

e  kin  kahin  iyeye  kta,  qa  mini 
in  woinah.be  kin  apasboke  kta. 

18  Hecen  wiconte  kici  wicota¬ 


kuye  nitawapi  kin  he  yujujupi 
kta,  qa  Hades  kici  oyeciciyapi 
kin  he  ecen  he  kte  sni ;  qa  wa¬ 
wiyopeye  apasboke  cin  he  iyo- 
opta  iyaye  cinhan,  hehan  anihan- 
pi  kta. 

19  Tohan  iyaya  eca  niyuzapi 
ece  kta  ;  hanhanna  qa  hanhanna 
iyaye  kta,  anpetu  qa  hanyetu  : 
hecen  onahonpi  kin  he  okahniga- 
pi  kin  he  wonihinciye  ecedan 
kta. 

20  Owinja  kin  he  tuwe  anason- 
son  kta  iyehantu  sni,  qa  oaka- 
hpe  kin  he  cistinna,  hecen  on 
iyaicipemni  kte  sni  nakaes. 

21  Perazim  paha  kin  ekta  Je¬ 
howa  iyecen  inajin  kta  ;  Gibeon 
kaksiza  qon  en  iyecen  sinhda 
kta ;  hecen  iye  tohan  kin  econ 
kta,  iye  tohan  tokeca  kin  he  ;  qa 
iye  tohtani  hdustan  kta,  tohtani 
tokeca  kin  he. 

22  Heon  etanhan  wawihahapi 
sni  po,  okinni  on  nicaskapi  kin 
niciyusutapi  kta :  woyutakuni- 
sni  wan,  qa  he  Itancan  Jehowa 
wicobe  tawa  kin  eciyatanhan 
nawahon,  inaka  kin  owancaya 
yustanpi. 

23  Anohya  miye,  qa  miho  kin 
nahon  po  ;  anagoptan  miye,  qa 
iwae  cin  nahon  po. 

24  Mahyumdu  kin  woju  kta  e 
on  anpetu  otoiyohi  maga  hdu- 
mdu  he  ;  tamaga  hdupanpan  qa 
hduhinta  ece  kta  he. 

25  Tohan  maga  ite  kin  yumda- 
ya  hehan  qetsa  kada  sni  he  ;  ko- 
min  he  oju,  qa  aguyapi  su  kin 
cankuyetonton  ohnaka,  qa  su- 
ktanka  tawote  kin  tukten  hda- 
hnige  cin  en,  qa  icage  kte  cin 
en  wayahota  kada  ehpeya  ece. 

26  Hecen  iye  Taku  Wakan  ta- 
w'a  wowiyukcan  onspekiya,  wo- 
kahnihkiya  ce. 

27  Qetsa  kin  he  maziyapan  on 
kapanpi  sni,  qa  canpahmihma 

wan  komin  ayuhomnipi  sni ;  tu- 
ka  qetsa  kin  he  cansagye  on  ka- 
panpi,  qa  komin  he  cansakadan 
on. 

28  Aguyapi  icahyapi  kin  he  na- 
panpi  ece,  tuka  ohinniyan  kapan 
kte  sni,  qa  canpahraihma  tawa 
kin  ayuhmihma  kte  sni,  qa  su- 
ktanka  akan  iyotankapi  tawa 
kin  on  namdu  kte  sni. 

29  De  nakun  Jehowa  wicobe 
tawa  kin  etanhan  u  ece  ;  iye  to- 
wiyukcan  kin  wakan  hinca,  to- 
han  kin  hdutanka  ece. 

WICOWOYAKE  ,29. 

1  Hehehe,  Ariel,  Ariel  otonwe 
en  Dawid  ti  qon  :  waniyetu  wan- 
iyetu  en  kokijuya  po  :  wosnapi 
kin  ihunniki3^api  kta. 

2  Tuka  Ariel  tehiya  wakuwa 
kta;  qa  woiyokisice  woceye  ko 
yuke  kta:  hececa  esta  he  Ariel 
iyececa  miciyanke  kta. 

3  Tuka  niye  nihduksan  ewati 
kta,  qa  ozuye  on  aonacitake  kta, 
qa  niye  en  conkaske  awakage 
kta. 

4  Hecen  kun  ehpeni3ranpi  kta, 
maka  kin  etanhan  houyaye  kta, 
qa  iyae  cin  he  kuya  maka  mdu 
etanhan  kta,  qa  nilio  kin  wana- 
gi  maka  etanhan  iyecece  kta, 
qa  iyae  cin  he  maka  mdu  kin 
etanhan  jiji  kta. 

5  Nakun  oyate  tokeca  ota  wi- 
caduhe  cin  hena  watusekseca 
iyececapi  kta,  qa  wicota  wasa- 
ksakapi  kin  hena  aguyapi  ha  ka- 
hbog  iyaye  cin  iyececapi  kta  : 
unkan  he  ihnuhanna  hince  kta. 

6  Wakinyan  hotonpi,  qa  maka 
skanskan,  qa  ho  tanka  on  Jeho¬ 
wa  wicobe  tawa  kin  he  en  nihi 
kta,  magaju  qa  icamna  on,  qa 
peta  ide  wahuhnahye  cin  on. 

7  Unkan  oyate  kin  owasin  wi¬ 
cota  hinca,  Ariel  kici  kicizapi, 

tona  iye  qa  taconkaske  kin  kici 
kicizapi  owasin,  qa  tona  iyoki-, 
sinye  cin  hena  hanyetu  en  wo^ 
wanyake  ihamnanpi  kin  iyececa¬ 
pi  kta.  . 

8  Tuwe  wotektehda  wihamna, 
unkan  iho  wota,  tuka  kikta,  un¬ 
kan  nagi  cokadan,  he  iyecece 
kta  ;  qa  is,  tuwe  ipuza  wihamna, 
unkan  iho  wayatkan,  tuka  kikta, 
unkan  iho  wasake  sni  qa  nagi 
ipuza  :  oyate  ota  hinca  Zion  Pa¬ 
ha  kin  en  kicizapi  kin  owasin 
iyececapi  kta, 

9  Owanji  yukan  po,  qa  nihinci- 
ya  po  ;  iyuskiniciya  po  qa  ista- 
gonga  po,  Hena  witkopi,  tuka 
minisa  on  etanhan  sni  ;  kace- 
kcegya  rnanipi,  tuka  mini  wakan 
on  etanhan  sni. 

10  Woistinbe  hinca  oniya  wan 
Jehowa  anicastanpi,  qa  ista  ni- 
yuotinzapi:  wicasta  wokcan  qa 
itancan  nitawapi,  tona  wawan- 
yakapi  kin  hena  wawicakahpa. 

11  Hecen  wowanyake  ocowa- 
sin  niyepi  ekta  wowapi  oie  apu- 
spapi  kin  iyececa  ;  tuwe  wowa¬ 
pi  onspe  kin  he  qupi,  qa  ;  De  ya- 
wa  wo,  ceunniciyapi  ce,  eyapi : 
tuka,  owakihi  sni,  he  apuspapi  ce, 
eyq  : 

12  Hehan  wowapi  kin  he  tuwe 
wowapi  onspe  sni  kin  he  qupi, 
qa;  De  yawa  wo,  ceunniciyapi  ce, 
eyapi :  tuka,  Wowapi  onmaspe 
sni  ce,  eya. 

13  Heon  Itancan  kin  heya; 
Oyate  kin  de  i  on  mikiyedan 
upi,  qa  ihapi  on  mayaonihanpi, 
tuka  cantepi  mitehanyan  iyeici- 
yapi,  qa  komakipapi  kin  he  wi¬ 
casta  tawoonspe  kin  eciyatan- 
han  onspewicakiyapi ; 

14  Heon  etanhan  iho,  oyate  kin 
de  ehna  wakanyan  owahanmde 
kta,  taku  wowinihan  qa  wowa- 
petokeca  :  tona  ksapa  wicayuha- 
pi  toksapepi  kin  he  atakuni  kte 


WICOWOYAKE  30. 


sni,  qa  tona  wiyukcanpi  tooka- 
linigepi  kin  anakmanpi  kta  na- 
kaes. 

15  Hehehe,  tona  towiyukcanpi 
kin  temahentuya  Jehowa  anaki- 
ciliman  akitapi,  qa  tohanpi  kin 
otpaza  en,  qa  heyapi,  Tuwe 
waiiunyakapi  he  ;  qa  tuwe  sdon- 
unyanpi  he. 

16  Awicakehan  waduptanyan- 
pi  kin  he  maka  cega  kaga  maka 
tawa  kin  iyacinpi  kta :  wicohan 
wan  tuwe  econ  kin  on,  He  ma- 
kage  sni  ce,  eye  kta  he  ;  qa  ta- 
ku  kagapi  kin  he  tuwe  kage  cin 
on,  Takudan  okalinige  sni  ce, 
eye  kta  he. 

17  Ehake  cistiyedan  hin  hehan 
Lebanon  maga  waste  icage  kta, 
qa  maga  waste  kin  he  contanka 
yawapi  kte  sni  he. 

18  Qa  anpetu  kin  he  en  noge- 
tpapi  kin  wowapi  oie  kin  hena 
nahonpi  kta,  qa  istagongapi  ista- 
pi  kin  owotanin  sni  qa  otpaza 
etanhan  wawanyakapi  kta. 

19  Wicasta  onsiicidapi  kin  na- 
kun  Jehowa  en  sanpa  wiyuskin- 
iciyapi  kta,  qa  wicasta  opeya  on- 
^ikapi  kin  hena  Israel  Taku  Wa- 
kan  tawa  kin  ikiciyuskinpi  kta. 

20  Tuwe  wohitike  cin  he  ata- 
kuni  sni,  qa  wawihaha  kin  he 
ihangyapi,  qa  tona  woahtani 
iyapepikin  owasin  wicakaksapi : 

21  Wicoie  wanjidan  on  wica¬ 
sta  wahtani  yawapi,  qa  tuwe  ti- 
yopa  ohna  wayaco  kin  he  hmung 
wacinpi,  qa  takusni  on  wicasta 
owotanna  icunonpa  iyayeyapi 
kin  hena. 

22  Heon  etanhan  Jehowa  Abra¬ 
ham  opekiton  qon  he  Jakob  ti- 
yohnaka  kin  hewicakiya ;  De- 
han  Jakob  istece  kte  sni,  qa  de- 
han  iye  ite  nasan  kte  sni. 

23  Tuka  tohan  iye  cinca,  mina- 
pe  taku  kage  cin  hena,  iye  coka- 
ya  wanwicahdake  cinhan,  mica- 


je  yawakanpi  kta,  qa  Jakob  Ta¬ 
ku  Wakan  tawa  yawakanpi  kta, 
qa  Israel  ta  Wakantanka  kokipa- 
pi  kta. 

24  Qa  tona  tawiyukcanpi  en 
nunipi  qon  hena  nakun  wooka- 
hnige  sdonyapi  kta,  qa  tona  wa- 
wakipajinpi  qon  hena  woonspe 
onspepi  kta. 

WICOWOYAKE  30. 

1  Hehehe,  wawakipajinpi  cinca, 
Jehowa  eya ;  hena  wokonze 
hdustanpi,  tuka  miye  etanhan 
sni ;  qa  woyatke  wan  okastanpi, 
tuka  Mitaniya  kin  eciyatanhan 
sni,  hecen  woahtani  woahtani 
en  ejupi  kta. 

2  Hena  Egupta  ekta  apamahde 
huinyun  yapi,  tuka  mii  etanhan 
wawiwangapi  sni  ;  Pharaoh  to- 
wa^ake  kin  en  wasagiciyapi  kta, 
qa  Egupta  ohanzi  kin  wacinyan- 
pi  kta. 

3  Heon  etanhan  Pharaoh  towa- 
sake  kin  he  wowisteceyayapi 
kta,  qa  Egupta  ohanzi  wacinyan- 
pi  kin  he  wonihinciye  kta. 

4  Iye  ta  wicastayatapi  kin  Zo- 
an  en  unpi,  qa  iye  uwicasi  qon 
hena  Hanes  en  hipi. 

5  Hena  owasin  oyate  wan  owi- 
cakiye  kta  okihi  Ini  kin  he  on 
istecapi,  waanakiksinpi  qa  wa- 
okiyapi  okihipi  sni,  tuka  wowi- 
stece  qa  nakun  wowihaha  ece- 
dan. 

6  Itokah  woteca  tawoyakapi 
kin.  Wonihinciye  qa  woiyoki- 
sice  makoce,  etanhan  mnaja  wi- 
ye  qa  mnaja  wasaka,  sintehda 
qa  wamduska  kinyan  ideya,  he¬ 
na  etanhan  upi,  he  ekta  towijice- 
pi  kin  sunka  wakan  sonsonna 
amdo  akan  ayapi  kta,  qa  taku 
kihnakapi  kin  camo  psunka  kin 
akan,.  oyate  waokiye  kte  sni 
wan  ekta. 

7  Egupta  wawokiye  cin  he  ta- 
kusni,  qa  takudan  okihi  sni :  he- 
on  etanhaii  decen  ewakiye  ciqon  ; 
Wahanicidapi  owanjiyankapi  ce. 

8  Iho  wo,  wanna  wicitokam 
wahna  wowapi  wan  en  he  owa 
wo,qa  wowapi  en  kaga  wo,hecen 
he  anpetu  u  kte  cin  hehanyan 
kta,  owihanke  wanice  ; 

9  Oyate  kin  de  wawakipajin 
ece,  wicacinca  itonpi  sni,  wica- 
cinca  Jehowa  toope  kin  anago- 
ptan  wacinpi  sni  hecapi  ; 

10  H^a,  Wawanyakapi  ^ni 
po,  wawanyakapi  kin  ewicaki- 
yapi  ;  qa  wiyukcanpi  kin,  Taku 
ecetu  unkiciyukcanpi  sni  po,  iapi 
^dusduta  nnkokiyaka  po,  woiton- 
^ni  ayata  po  : 

11  Canku  kin  icunonpa  ya  po  ; 
ocanku  icunonpa  wahtani  po  : 
Israel  Taku  Wakan  tawa  kin 
he  yutokan  iyeunkiciciya  po, 
eyapi. 

12  Heon  etanhan  Israel  Towa- 
kan  kin  he  hecen  eya ;  Oie  kin 
de  ayaktapi  sni,  qa  wohnaye  wo- 
yupemni  ko  wacinyayapi  qa  en 
enicihnakapi ; 

13  Heon  etanhan  woahtani  kin 
de  conkaske  tehanwankantu  en 
okakse  wan  iyecen  he  apaha 
yanka  qa  hinhpaye  kta  se,  oka- 
mdece  kin  he  istakakpapi  se 
ihnuhanna  u  kte  cin  he  iyecen 
niciyankapi  kta. 

14  Qa  he  maka  cega  kaga  ta- 
wakiskotpa  ocowasin  kamdecapi 
wokamdece  kin  he  iyecen  ka- 
mdece  kta ;  itonkipe  kte  sni : 
hecen  okamdece  kin  he  etanhan 
onspa  oceti  etanhan  on  peta  icu- 
pi  kta,  qa  on  miniyowe  etanhan 
mini  eyakupi  kta,  takudan  iye- 
yapi  kte  sni. 

15  Itancan  Jehowa  Israel  To- 
wakan  kin  he  hecen  eya  ;  Hdi- 
cupi  qa  owanji  yukanpi  kin  he 
on  yanipi  kta  ;  ininaunpi  qa  wa- 

cinyanpi  kin  on  wanisakapi  kta 
tuka  :  imkan  wicayadapi  ^ni. 

16  Tuka  hehapi  ;  Hiya,  ^uk- 
tanka  akan  naunjicapi  kta  ce ; 
heon  etanhan  nayajicapi  kta  :  qa, 
Taku  duzahan  akan  unkiyotan- 
kapi  kta,  ehapi ;  heon  etanhan 
tona  tanipapi  kin  hena  duzahan- 
pi  kta. 

17  Wanjidan  wawiyopeye  on 
kektopawinge  wanji  najicapi 
kta,  zaptan  wawiyopeyapi  on 
nayajicapi  kta  :  hecen  niyuhuhu- 
zapi  kta,  wiyokihedan  he  akan 
ehdepi  qa  wapahasa  wan  paha 
ekta  he  cin  iyececa. 

18  Heca  esta  Jehowa  ape  un 
kta,  onsinidapi  kta  ;  qa  heon  ina- 
jin  kta,  cantonihnakapi  kta  e  he¬ 
on  :  Jehowa  Taku  Wakan  kin 
he  wayaco  nakaes  :  Tona  apepi 
kin  owasin  cante  wastepi  ece. 

19  Oyate  kin  Zion  en  Jerusa¬ 
lem  ohna  ounyanpi  kta  :  istamni- 
hanpe  aniu  yaceye  kte  sni ;  tu- 
we  waonsida  kin  he  ho  uyaye 
cin  on  onsinida  kta  ;  he  nahon 
kinhan  aniyupte  kta. 

20  Unkan  Itancan  kin  woiyo- 
ki^ice  aguyapi  qa  wokakije  mi¬ 
ni  kin  nicupi  qeyas,  tona  waon- 
speniciyapi  kin  hena  ake  icima- 
na  naicilimanpi  kte  sni,  tuka  ni- 
istapi  waonspeniciyapi  kin  wan- 
wicayakapi  kte  : 

21  Qa  niheyatanhan  ninogepi 
wicoie  wanji  nahonpi  kta,  Can¬ 
ku  kin  he  dee  ce,  ohna  mani  po, 
eye  kta,  tohan  etapatanhan  dapi 
kta,  qa  tohan  catkatanhan  dapi 
kta  hecinhan. 

22  Nakun  nita  mazaska  waka- 
gapi  oakahpe  kin  dasapapi  kta, 
qa  nita  mazaskazi  wakagapi  oka- 
stanpi  oakahpe  kin  ;  isnati  ma- 
hen  unpi  tawa  iyecen  hena  ehpe- 
yaye  kta  :  Tokan  yanka  wo, 
eyakiye  kta. 

23  Hehan  nitawojupi  raagaju 


WICOWOYAKE  31. 


kin  hiyuye  kta,  hecen  on  nita- 
maga  kin  oyekju  kta  ;  qa  maka 
oicage  etanhan  aguyapi  yuke 
kta  ;  qa  he  cepa  qa  oicah  ota 
kta.  Anpetu  kin  he  en  nitawo- 
teca  tinta  tanka  en  wihanpi 
kta. 

24  Nakun  tatanka  qa  sonson- 
piclan  maga  kicanyanpi  kin  hena 
woyute  skuyeyapi,  mazaicu  qa 
icaduge  on  kadugapi  kin  he  yu- 
tapi  kta. 

25  Unkan  he  tehanwankan  otoi- 
yohi,  qa  paha  pajodan  otoiyohi 
akan  wakpadan  yuke  kta,  mini 
kaduze  kta,  anpetu  kin  en  tanka- 
ya  wicaktepi,  conkaske  kin  hin- 
hpayapi  kinhan. 

26  Nakun  hanyetu  wi  iyoyanpa 
kin  he  anpetu  wi  iyoyanpa  iye- 
cece  kta  ;  qa  anpetu  wi  iyoyan¬ 
pa  kin  he  sakowin  akihde  kta, 
anpetu  sakowin  iyoyanpa  iyece- 
ce  kta;  anpetu  kin  en  Jehowa 
iye  taoyate  okamdece  taw^i  pa- 
kihte  ca  apapi  okaspe  kin  okizi- 
ye  cinhan. 

27  Iho,  Jehowa  caje  kin  tehan- 
tanhan  u,  tocanniy e  ide,  qaide  kin 
he  tehike  :  iye  iha  kin  wosinhda 
on  ojudan,  qa  ceji  kin  he  peta  wa- 
huhnage  cin  iyececa. 

28  Qa  iye  taniya  wakpa  apasho- 
ke  wan  iyecen  tahu  cokaya  iya- 
hde  kta,  wicotakunisni  icaduge 
wan  on  oyate  kin  wicakaduge 
kta  :  qa  nuniwicaye  kta  e  iiyu- 
wi  wan  oyate  ipi  kin  ohna  yanke 
kta. 

29  Odowan  wan  duhapi  kta, 

hanyetu  en  omniciye  yuwakanpi 
kin  iyececa  ;  qa  cante  iyuskinpi, 
tuwe  cotanka  wan  hduha  Jeho- 
W'a  Paha  tawa  ekta  ye  kte  cin 
iyececa,  Israel  ta  Imnija  kin 
ekta.  • 

30  Unkan  Jehowa  towitan  ho 
kin  nahon  wicakiye  kta,  qa  iye 
isto  kun  u  kin  he  hdutanin  kta. 


nakun  wocanniye  wosinhda,  qa 
peta  wahuhnage  ide  kin,  ica- 
mna  qa  magaju,  qa  wasu  hin- 
han. 

31  Jehowa  ho  kin  on,  Asur  can- 
sagye  on  wakastaka  ece  qon  he 
kawankapi  kta. 

32  Unkan  cansakadan  kahniga- 
pi  kin  Jehowa  akan  ehnake  kte 
cin  he  tukten  hiyaye  cin  otoiyo¬ 
hi,  he  cancega  qa  candowanki- 
yapi  kicica  kta  :  qa  okicize  owo- 
dutaton  on  om  kicize  kta. 

33  Tanihantanhan  Tophet  wi- 
yeya  kagapi ;  han,  wicastayata- 
pi  kin  on  yuwiyeyapi ;  tanka,  te- 
mahentu  kaga ;  peta  qa  can  ota 
ejupi ;  Jehowa  taniya  kin,  can- 
sin  wakpa  wan  iyececa,  he  ideye 
kta. 

WICOWOYAKE  31. 

1  Hehehe,  tona  owicakiyapi 
kta  on  Egupta  ekta  apamahde 
iyayapi ;  qa  sunka  wakan  wa- 
cinwicayapi,  qa  canpahmihina 
inapapi,  hena  •  otapi  heon  ;  qa 
suktanka  akan  iyotankapi,  hena 
wasakapi  hinca  nakaes ;  tuka 
Israel  Towakan  kin  he  ekta  e- 
tonwanpi  sni,  qa  Jehowa  akita- 
pi  sni. 

2  Hececa  esta  iye  nakun  ksa- 
pa,  qa  taku  sica  au  kta,  qa  iye 
oie  kin  ehdaku  kte  sni ;  tuka  wi- 
cohan  sica  econpi  tipi  kin  itkom 
inajin  kta,  qa  woahtani  econpi 
waokiyapi  kin  hena  itkowicakipe 
kta. 

3  Nakaes,  Egupta  oyate  kin 
hena  wicasta,  qa  Taku  Wakan 
hecapi  sni  ;  qa  iye  tasunkepi  kin 
hena  cehpi  qa  woniya  hecapi  sni. 
Tohan  Jehowa  nape  hdugate 
cinhan  hehan  tuwe  waokiye  cin 
he  kacegya  mani  kta,  qa  tuwe 
okiyapi  kin  he  nakun  hinhpaye 
kta,  qa  owasin  witaya  atakunipi 
kte  sni 

4  Jehowa  hecen  emakiye  ci- 
qon  ;  Mnaja  qa  mnaja  koska  ta- 
ku  iyakpaya  akdo,  waawanyake 
wicota  takpe  upi  qeyashena  ho- 
pi  on  kopeiida  kte  sni,  qa  hena 
owodutaton  kagapi  kin  on  maka- 
ta  elipeiciye  kte  sni ;  he  iyecen 
Jehowa  wicobe  tawa  kin  he  Zi¬ 
on  he  kin  on,  qa  paha  tawa  kin 
on  kicis  kun  u  kta. 

5  Zitkadan  waakahpapi  ece  kin 
he  iyecen  Jehowa  wicobe  tawa 
kin  he  Jerusalem  ahdahpe  kta  ; 
ahdahpa  qa  ehdaku  kta  ;  acaksin 
qa  kpatan  kta. 

6  Israel  cinca,  tuwe  itehan  icun- 
onpa  idadapi  kin  he  ekta  ihdo- 
ku  po. 

7  Anpetu  kin  he  en  wicasta 
otoiyohi  iye  tamazaska  wakaga- 
pi,  qa  taraazaskazi  wakagapi,  ni- 
ye  ninape  woahtani  on  nicicaga- 
pi  qon  hena  elipeyapi  kta. 

8  Hehan  Asur  oyate  kin  maza- 
sagye  on  liinhpaye  kta,  wicasta 
tawa  sni,  qa  mazasagye  wicasta 
akantu  tawa  sni  kin  he  he  temye 
kta :  tuka  mazasagye  ite  kin 
etanhan  nape  kta,  qa  koska  tawa 
kin  hena  wayaka  unpi  kta, 

9  Qa  iye  wokokipe  on  tacon- 
kaske  kin  en  onajice  kta,  qa 
itancan  wicayuhe  cin  hena  wi- 
yokihedan  kin  kokipapi  kta  ce, 
Jehowa  iye  tapeta  Zion  en  un, 
qa  oceti  tawa  Jerusalem  en  yan- 
ke  cin  he  hecen  eya. 

WICOWOYAKE  32. 

1  Iho,  wicastayatapi  wan  wo- 
owotanna  on  wicastayatapi  kta, 
qa  itancanpi  kin  is  woyaco  on 
wakonzapi  kta. 

2  Hecen  wicasta  wan  tateyan- 
pa  etanhan  woinahbe  kta,  qa  ica- 
mna  etanhan  wowinape  iyecece 
kta ;  hopuza  en  mini  wakpadan 
iyececa,  makoce  ohna  wicahtate 

en  imnija  tanka  ohanzi  kin  iye¬ 
ceca. 

3  Qa  tona  wanyaka  istosnijapi 
kte.  sni,  qa  tona  wanahonpi  no- 
gepi  anagoptanpi  kta. 

4  Nakun  tona  inahnipi  cantepi 
kin  wosdonye  okahnigapi  kta, 
qa  ia  yaskiskapi  cejipi  kin  tan- 
yan  ia  inahnipi  kta. 

5  Hehan  witkotkoke  cin  icima- 
na  wacantkiya  eciyapi  kte  sni, 
qa  wateliinda  kin  he  ohanpi  eci¬ 
yapi  kte  sni. 

6  Witkotkoke  cin  he  wowitko- 
tkoke  ecen  ie  kta,  qa  iye  cante 
woahtani  kage  kta,wicosice  econ 
kta,  qa  Jehowa  on  woitonsnioya- 
ke  kta;  tuwe  wotektehda  un  nagi 
kin  he  yucoka  kta,  qa  tuwe  ipu- 
za  tawoyatke  kin  yuwanice  kte, 

7  Nakun  wateliinda  taku  wo- 
winyunye  kin  hena  sica  ;  he  wo- 
yusice  wakiconza,  woitonsni  oie 
kin  on  wicakis  unpi  kin  wicayu- 
taki^ni  kte  sni,  wicasta  onsika 
ecetuya  ia  esta. 

8  Tuka  waeantkiye  cin  he  ta¬ 
ku  wocantekiye  kin  konza  ece  ; 
qa  wocantekiye  on  sutaya  najin 
kta. 

9  Winohinca  wahanicidapi  ina- 
jin  miye  ;  kopehda  sni  cunwin- 
tkupi,  maho  kin  nahon  po,  iwae 
cin  anagoptan  po. 

10  Waniyetu  anpetu  ota  ahna 
nihinniciyapi  kta,  kopehda  sni 
yaunpi  ;  hastanhanka  oicage  yu- 
ke  kte  sni,  ranayanpi  kin  he  u 
kte  sni. 

11  Wahanicida  yaunpi,  cancan 
po  ;  kopehda  sni  yaunpi,  nihinci- 
ya  po,  ihdusdoka  po,  qa  tancoka- 
pidan  po,  qa  nite  en  ipiyagkiton 
po. 

12  Malm  en  aicipapi  kta,omda- 
ye  waste  hinca  on,  qa  hastanhan¬ 
ka  iyuwi  waicahye  cin  on. 

13  Mitaoyate  tamakoce  kin  en 
wapepeka  can  pepe  ko  uye  kta  ; 


WICOWOYAKE  33. 


han,  wowiyuskin  tipi  iyuHpa 
akan,  otonwe  wiyuskin  kin  en. 

14  Tipi  tehanwankantu  kin 
ayustanpi,  oyate  ota  tonwanyan- 
pi  kin  he  ehpeyapi  ;  paha  qa 
conkaske  kin  hen  a  ohinniyan  ma- 
kohdoke  kta,  sonsonna  itu  unpi 
on  wiyuskinpi,  wanunyanpi  en 
wihanpi  kta  : 

15  Ecen  Woniya  kin  wankan- 
tanhan  unkakastanpi  kta,  qa  tin- 
toskan  kin  he  maga  waste  kta, 
qa  maga  waste  kin  he  con  tanka 
yawapi  kta. 

16  Hehan  wokonze  tintoskan 
ounye  kta,  qa  woowotanna  maga 
waste  kin  ohna  yanke  kta. 

17  Unkan  woowotanna  ohan 
kin  wookiye  hee  kta,  qa  woowo¬ 
tanna  yustanpi  kin  he  oziiciyapi 
qa  wowacinye  owihanke  wanice 
kta. 

18  Qa  mitaoyate  wookiye  o- 
wanka  wan  en  ounyanpi  kta,  qa 
tipi  wacinyepica  ohna,  qa  wiko- 
pe  sni  ozikiyapi  owanke  kin  en. 

19  Unkan  wasu  contanka  kin 
ahinhe  kta,qa  otonwe  kin  omda- 
ye  wan  en  yuhukun  ehpeyapi 
kta. 

20  Mini  owasinicahda  woyaju- 
pi  cante  niwastepi,  tatanka  qa 
sonsonna  siha  kin  heciya  yeya- 
sipi. 

WICOWOYAKE  33. 

1  Hehehe,  niye  wawicayaki  tu- 
ka  wanicipi  sni  ;  qa  wawicaya- 
hnayan  tuka  niye  nihnayanpi 
sni  :  Tohan  wawicaki  adustan 
kinhan  hehan  wanicipi  kta  ;  to¬ 
han  wawicahnayan  enayakiye 
cinhan  hehan  niye  nihnayanpi 
kta. 

2  Jehowa  onsiunkida  miye ; 
unkanipepi.  Hanhanna  eca  he- 
na  isto  niyuhapi  nunwe  ;  nakun 
wokakije  anpetu  kin  en  waniun- 
kiyapi  kin  he  niye  kte. 

3  Owodutaton  hoyeye  cin  on 
oyate  kill  najicapi  ;  wankan  ni- 
hdohda  on  oyate  kin  enanakiya 
iyayapi. 

4  Unkan  wayakipi  kin  he  mna- 
yanpi  kta,  psipsicadan  mnaiciya- 
pi  kin  hee  kta  ;  psipsica  tanka 
inyankapi  kin  he  iyecen  ainyan- 
kapi  kta. 

5  Jehowa  wankan  hdoyapi ; 
wankan  ounyan  nakaes  :  wokon¬ 
ze  qa  woowotanna  on  Zion  oju- 
ya. 

6  Qa  iye  nitaanpetu  woyusuta 
kin  hee,  wanikiyapi  wowasake, 
woksape  qa  wosdonye  kin  hena 
eepi  kta  :  wokihnaka  tawa  Jeho¬ 
wa  kokipapi  kin  hee. 

7  Iho,  mdetahunkapi  wicayu- 
hapi  kin  tankan  sicahowayapi 
kta  :  wookiye  on  yewicasipi  qon 
hena  nina  ceyapi  kta. 

8  Canku  tanka  kin  hena  hewo- 
tahedan  ehpeyapi ;  oicimani  wa- 
nica.  Wicotakuye  kin  he  kica- 
ksa,  otonwe  kin  wahtewicada 
sni,  wicasta  kin  ihawicakta  sni. 

9  Maka  kin  hanyan,  ceya  :  Le¬ 
banon  isteca,  seca  aya  :  ^aron 
tintoskan  iyececa;  qa  Basan 
Karmel  kici  kahnapi. 

10  Wanna  nawajin  kta  ce,  Je¬ 
howa  eya ;  wanna  wankan  ma- 
hdoyapi  kta  ;  wanna  mihduwan- 
tu  kta  ce. 

11  Peji  seca  on  ihdunisak'api 
kta,  aguyapi  hu  yatonpi  kta  ;  ni- 
taniyapi  kin  peta  iyecen  huhnah- 
niyanpi  kta. 

12  Qa  oyate  kin  inyan  acetipi 
kin  hecapi  kta  ;  wapepeka  kahin 
iyeyapi  iyecen  peta  en  huhnaga- 
pi  kta. 

13  Tehan  yaunpi,  taku  ecamon 
kin  he  nahon  miye  ;  qa  kiyedan 
yaunpi,  mitowasake  kin  he  sdon- 
ya  po. 

14  Zion  en  wahtanipi  kin  hena 
kopehdapi ;  wicacancan  wayusa- 

papi  kin  wicayuza.  Unkiyepi 
etanhan  tuwe  peta  wakulinage 
cin  en  ounye  kta  he  ;  unkiyepi 
etanhan  tuwe  ide  owihanke  wa- 
nice  cin  en  ounye  kta  he. 

15  Tuwe  owotanna  mani,  qa 
ecetuya  ia  ece  ;  tuwe  wohnaye 
wokamna  sicedaka,  on  opetonpi 
kte  cin  yuza  nape  hdatata,  weya- 
pi  nah-on  kte  sni  on  noge  okihmu- 
ze,  qa  taku  sica  wanyake  kte 
sni  on  istohmuza  icu  ; 

16  He  wankan  owanka  kin  en 
ounye  kta  ;  imnija  conkaske  kin 
wowinapeye  kta  ;  aguyapi  qupi 
ece  kta  ;  mini  tawa  kin  he  ohin- 
niyan  kta. 

17  Niista  wicastayatapi  iye  toi- 
yokipi  kin  en  wanyakapi  kta ; 
makoce  tehantu  hince  cin  he 
wanyakapi  kta. 

18  Nicante  wonihinciye  qon  he 
kiksuye  kta.  Wowapi  kage  cin 
he  tokiya  un  he  ;  tuwe  waaspe- 
ya  ece  kin  he  tokiya  un  he  ;  tu¬ 
we  conkaske  yawa  ece  qon  he 
tokiya  un  he. 

19  Oyate  wan  ite  wawinihan 
kin  heca  wandake  kte  sni ;  oyate 
wan  iapi  nayahon  kta  isanpa  te- 
hika ;  ceji  yaskiska,  taku  kapi 
tanin  sni  kin  heca. 

20  Zion  otonwe  ohna  mniunki- 
ciyapi  ece  kin  he  wanyaka  wo  : 
Jerusalem  woozi  ounyanpi  kin 
he  niista  wanyakapi  kta  ;  wake- 
ya  kahpapi  kte  sni,  canhutipaspe 
tawa  icimana  yujun  icupi  kte  sni, 
qa  taikan  kin  wanjidan  yu- 
ksapi  kte  sni. 

21  Tuka  hen  Jehowa  wasake 
hince  cin  he  wakpa  qa  wakpa- 
dan  ohdakinyan  tankapi  kin  e- 
eunkiyapi  kta  ;  wamnaheca  wa- 
ta  takudan  he  ohna  ye  kte  sni, 
nakun  wita  wata  wasaka  en  hi- 
yaye  kte  sni. 

22  Wayaco  unkitawapi  kin  Jeho¬ 
wa  hee  ;  woope  kaga  unkitawapi 

Jehowa  hee  ;  Jehowa  he  Wica¬ 
stayatapi  unkitawapi ;  iye  niun- 
yanpi  kta. 

23  Ikan  nitawa  yukcapi,  can 
ihupa  kin  en  sutaya  iyakaskapi 
kte  sni :  sina  on  watopapi  kin 
hena  yumdayapi  kte  sni.  Hehan 
wawicakipi  tanka  wan  kicipamni- 
pi  kta  :  taku  icupi  kin  tona  hu- 
ste  iyahpayapi. 

24  Tuwe  en  ounye  cin,  Wama- 
yazanka  ce,  eye  kte  sni  ;  oyate 
en  tipi  kin  hena  wahtanipi  wica- 
kicicajujupi  nakaes. 

WICOWOYAKE  34. 

1  Ikcewicasta,  nayahonpi  kta 
e  kiyadan  u  miye,  qa  oyate  ya- 
unpi,  anagoptan  po :  maka  kin 
nahon  kte,  qa  toojudan  kin  ;  ma¬ 
ka  kin  tona  etanhan  icagapi  kin 
hena  koya. 

2  Jehowa  tocanni3re  kin  Ikce¬ 
wicasta  owasin  akan  j^anke,  qa 
ozuye  tawapi  owasin  wosinhda 
awicaun  :  Hena  iye  wicakicon- 
za,  wicaktepi  kta  e  wicaqu. 

3  Unkan  wicaktepi  tawapi  kin 
hena  tankan  ehpeyapi  kta,  qa 
tan  can  tapi  kin  etanhan  sicamna 
au  kta,  qa  hena  we  kin  on  he 
kin  lipan  kta. 

4  Qa  mahpiya  taobe  kin  iyuhpa 
skan  kta,  qa  mahpiya  kin  hena 
tahasaka  wan  iyecen  opehanpi 
kta,  qa  taobepi  owasin  hinhpaye 
kta,  hastanhanka  iyuwi  ape  hin- 
hpaya,  qa  suken  can  etanhan  ape 
snije  cin  iyececa. 

5  Han,  mazasagye  mitawa  ma¬ 
hpiya  kin  en  imnan  ;  iho,  woya- 
co  on  Edom  en  ahiyu  kta,  qa 
oyate  wicamdasice  cin  en. 

6  Jehowa  tamazasagye  kin  he 
we  on  ojudan,  wasin  on  cepa,  ta- 
hin  wanunyanpi  einca  qa  tatoka- 
dan  we  on,  tamdoka  tapaksin  sin 
on  :  Bozra  en  wosna  wan  Jeho- 

wa  kicagapi  nakaes,  qa  wokte 
tanka  wan  Edom  makoce  kinen. 

7  Unkan  tinta  tatanka  hena 
om  apamahde  upi  kta,  qa  tatan¬ 
ka  tatang  mdoka  kin  om  :  unkan 
iye  tamakoce  kin  we  on  imnan 
kta,  qa  maka  mdu  kin  wasin  on 
cepe  kta. 

8  Jehowa  towicakicon  anpetu 
kin  dee,  Zion  toakinica  on  wo- 
kajuju  waniyetu  kin  hee  nakaes. 

9  Hecen  tawakpa  kin  hena 
cansin  icage  kta,  qa  maka  mdu 
kin  inyanzizi  kta,  qa  makoce 
kin  cansin  ide  eceh  icage  kta. 

10  Hanyetu  qa  anpetu  he  ka- 
snipi  kte  sni  ;  etanhan  sota  kin 
he  owihanke  wanin  wankantki- 
ya  ye  kta  ;  wicoicage  qa  wicoi- 
cage  hehanyan  hewoskan  wan- 
ke  kta  ;  tuwedan  he  opta  ye  kte 
sni,  owihanke  wanica. 

11  Tuka  iqdega  qa  pahin  he 
tawayapi  kta  ;  nakun  hoka  qa 
kangi  hen  unpi  kta  ;  qa  toketu 
tanin  sni  ikan  kin  he  ayutitanpi 
kta,  qa  woihangye  inyan  kin. 

12  Wicasta  tankapi  kin  wicas- 
tayatapi  kta  e  iwicakicopi  kta, 
tuka  wanica  ;  qa  akicita  tancan- 
pi  taw'a  o wasin  sotapi  kta. 

13  Qa  tipi  wasteste  tawa  kin 
en  wapepeka  uye  kta,  hasbe  can- 
pepe  ko  conkaske  tawa  kin  ohna  : 
qa  canotidan  kin  hena  he  tipi  ya- 
pi  kta,  hinhankaga  cinca  tahoco- 
ka  kin  hee  kta. 

14  Qa  tintoskan  tanhan  woteca 
kin  wita  etanhan  wamanica  kin 
itkowicakipapi  kta,  qa  hohnoge- 
ca  kin  he  takodaku  kipan  kta  ; 
nakun  wanagi  kin  he  hen  yanke 
kta,  qa  woozi  makoce  wan  iye- 
iciye  kta. 

15  Hen  wanhinkpe  wamduska 
kin  wasun  icicage  kta,  qa  witka 
kada  kta,  qa  man  kta,  qa  taohanzi 
kin  en  mnawicaye  kta  ;  nakun 
heciya  kangi  tanka  kin  mniciya- 


pi  kta,  otoiyohi  iye  takodaku 
kici. 

16  Jehowa  tawowapi  kin  ohna 
akita  po,  qa  wan5mka  po  ;  dena 
wanjidan  en  un  sni  wanice  kta, 
otoiyohi  iye  takodaku  kicica 
kta.  Mii  kin  he  de  econwicasi, 
qa  iye  taniya  kin  he  hena  mna- 
wicaya  nakaes. 

17  Is  eya  hena  makoce  wicaki- 
pamni,  qa  iye  nape  ikan  on  de 
iwicakiciyute  :  hena  ohinniyan 
tawayapi  kta,  wicoicage  qa  wi¬ 
coicage  hehanyan  hen  ounyanpi 
kta. 

WICOWOYAKE  35. 

1  Dena  on  tintoskan  qa  makoce 
puze  cin  iyuskin  kta,  qa  Kopuza 
kin  he  wiyuskin  kta  qa  onjinjin- 
tka  iyecen  lica  kta  : 

2  Hcahca  kta  qa  iyuskin  kta, 
han,  wowiyuskin  qa  dowanpi  kin 
on.  Lebanon  towitan  kin  qupi 
kta,  Karmel  qa  Saron  toiyokipi 
kin:  Hena  Jehowa  towitan  wan- 
yakapi  kta,  Wakantanka  unki- 
tawapi  toiyokipi  kin. 

3  Wicanape  suta  ^ni  kin  hena 
yuwasaka  po,  wicahupahu  wasa- 
ke  sni  kin  henawicayusuta  miye. 

4  Tona  cante  inahnipi  kin  he¬ 
na  hewicakiya  po ;  Ihdutinza  po  ; 
kopehdapi  ^ni  po  :  Taku  Wakan 
nitawapi  wanhdaka  po  ;  watoki- 
conpi  u  kta,  Wakantanka  tawo- 
kajuju  kin  he  ;  iye  liinca  u  qa  ni- 
niyanpi  kta  ce. 

5  Hehan  istagongapi  kin  ista 
wicakiyukawapi  kta,  qa  noge 
tpapi  kin  hena  noge  wicakiyu- 
hdokapi  kta. 

6  Hehan  tuwe  huste  kin  he  ta- 
rndoka  wan  iyecen  ipsice  kta,  qa 
ia  okitpani  ceji  kin  dowan  kta : 
hewoskan  mini  boRdog  hiyu  na¬ 
kaes,  qa  wakpa  Ropuza  kin  en. 

7  Qa  makoce  aspanspan  kin  he 
mde  icage  kta,  qa  maka  puze 

cin  he  minihdoke  kta :  Canoti- 
dan  ounyanpi  tukten  wankapi 
kin  hen  cedi  psa  ko  yuke  kta. 

8  Unkan  canku  tanka  wan  hen 
wanke  kta,  qa  ocanku  kta;  qa 
he  Woowotanna  canku  eciyapi 
kta  :  tuwe  sape  cin  he  omani  kte 
sni :  tuka  he  iye  tawapi  kta :  oi- 
cimanipi  kin  hena  witkotkopi 
qeyas  nunipi  kte  sni. 

9  Hen  innaja  wanice  kta,  qa 
wamanica  wayapote  cin  he  ohna 
ye  kte  sni,  hen  iyayapi  kte  sni  : 
tuka  tona  opewicakitonpi  kin 
hena  omanipi  kta  : 

10  Qa  tona  Jehowa  opewYaki- 
ton  qon  hena  hdicupi  kta,  qa  iye 
pa  akan  dowanpi  qa  wowiyuskin 
owihanke  sni  hduha  Zion  en  hi- 
pi  kta  ;  wowiyuskin  wopida  ko 
hduhapi  kta,  qa  woiyokisice 
comnihdazipi  ko  najice  kta. 

WICOWOYAKE  36. 

1  Unkan  Hezekiya  waniyetu 
aketopa  wicastayatapi  he  en, 
Senakerib  Asur  wicastayatapi 
kin  Juda  otonwe  aconkaskapi  kin 
owasin  takpe  wicau  qa  iwicacu. 

2  Qa  Asur  wicastayatapi  kin 
Lakis  etanhan  Rabsaka,  ozuye 
tanka  wan  kici,  Hezekiya  Jeru¬ 
salem  en  un  kin  he  ekta  ye  si. 
Unkan  wankan  miniyowe  wakpa 
kagapi  kin  icahda  hinajin,  wayu- 
jaja  tamaga  canku  tanka  kin  he 
ohna. 

3  Hehan  Eliakim  Hilkiya  cin- 
hintku,  tipi  awanyake  cin  he,  qa 
^ebna  wowapi  kaga  ece,  qa  Jo- 
ah  Asaph  cinhintku,  owicawa 
ece  kin,  hena  ekta  hinanpapi. 

4  Unkan  Rabsaka  hewicakiya  ; 
Ito,  Hezekiya  heciya  po  ;  Wi¬ 
castayatapi  tanka,  Asur  wica¬ 
stayatapi  kin  he  hecen  eya  ;  Wo- 
wacinye  kin  de  wacinyaye  cin 
he  tukte  e  he. 

5  Kicizapi  on  wowiyukcan  qa 
wowasake,  hena  e  wicoie  taku- 
sni  ecedan  cajemdate.  Iho,  tu¬ 
we  e  wacinyaya  qa  on  mayaki-; 
pajin  he. 

6  Iho,  cedi  yuksapi  sagye  kin 
de,  Egupta  he  wacinyaya  ;  he 
wicasta  wan  apatan  kinhan 
nape  en  iyaye  ca  pahdoke  kta. 
Pharaoh  Egupta  wicastayatapi 
kin  hececa  tona  wacinyanpi 
kin  owasin  en. 

7  Tuka,  Jehowa  Wakantanka 
unkitawapi  kin  he  wacinunyan- 
pi  ce,  eniayakiye  cinhan  ;  tuwe 
pahata  tipi  kagapi  tawa,  qa  owa- 
yusna  tawa  Hezekijui  tokan  e- 
hpeye  ca  Juda  Jerusalem  kici, 
Owayusna  kin  de  itokam  ohoya- 
dapi  kta  ce,  ewicakiya,  he  dee 
sni  he. 

8  Heon  nakaha  ceciciya  ce,  ma- 
yuhe  cin,  Asur  wicastayatapi 
kin,  kici  ekiciya  wo,  kinhan  suk- 
tanka  kektopawinge  nonpa  ci- 
cu  kta,  wicasta  akan  iyotangwi- 
cakiya  oyakihi  kinhan  : 

9  Hecen  token  mayuha  taoki- 
ye  itancan  cistinna  wanjidan  qe¬ 
yas  ite  kin  napeyakiye  kta,  qa 
canpahmihma  suktanka  akan 
iyotankapi  ko  Egupta  iwacinya- 
ye  kta  he. 

10  Qa  nakaha  Jehowa  codan 
makoce  kin  de  ihangya  wau  he. 
Makoce  kin  de  takpe  ya  wo,  qa 
ihangya  wo,  Jehowa  emakiya 
ce. 

11  Hehan  Eliakim  qa  Sebna  qa 
Joah  Rabsaka  heciyapi ;  Tokin 
nitaokiye  Aram  iapi  on  unkoki- 
yapin  ;  he  unkokahnigapi  :  qa 
Juda  iapi  on  unkokiyapi  sni 
po,  conkaske  akan  oyate  yukan- 
pi  kin  nahonpi  kta. 

12  Tuka  Rabsaka  heya  ;  Ma- 
yuhe  cin  he  niyuhapi  qa  niyepi 
wicoie  kin  dena  eciciyapi  kta  e 
umasi  he  ;  qa  wicasta  conkaske 

akan  iyotankapi,  iye  cesdi  hdu- 
tapi  kta  qa  iye  deje  cin  niyepi 
om  hdatkanpi  kte  cin  hena  ekta 
umasi  sni  he. 

13  Hehan  Rabsaka  najin  qa  Ju- 
da  iapi  en  hotankakiya  hoyeye 
ce  heya  ;  Wicastayatapi  tanka, 
Asur  wicastayatapi,  oie  kin  na- 
hon  po. 

14  Wicastayatapi  kin  he  heya 
ce ;  Hezekiya  nihnayanpi  sni 
nunwe  ;  iye  enihdakupi  kta  oki- 
hi  sni. 

15  Nakun  ihnuhan  Hezekiya 
Jehowa  wacinye  niyanpi  kinhan  : 
Awicakehan  Jehowa  eunhdaku- 
pi  kta  ;  otonwe  kin  de  Asur  wi¬ 
castayatapi  nape  kin  en  qupi 
kte  sni  ce,  eya  qeyas  : 

16  Hezekiya  anagoptanpi  sni 
po  :  Asur  wicastayatapi  kin  he 
kaken  eya  ;  Wookiye  micaga  po, 
qa  tankan  en  man  po  ;  kinhan 
wicasta  otoiyohi  iye  hastanhan- 
ka  iyuwi  etanhan,  qa  suken  can 
tawa  kin  etanhan  hdute  kta,  qa 
otoiyohi  miniyowe  nitawapi  etan¬ 
han  yahdatkanpi  kta  ; 

17  Ecen  wan  qa  makoce  wan 
nitamakocepi  kin  iyececa,  wa- 
mnaheza  minisa  ko  makoce,  agu- 
yapi  qa  hastanhanka  iyuwi  oju- 
pi  makoce  kin  ekta  aciyapi  kta 
ce. 

18  Jehowa  eunhdakupi  kta  ce, 
Hezekiya  eye  cin  on  ihnuhan 
awacinniyanpi  kinhan.  Oyate 
tokeca  taku  wakan  yuhapi  kin 
iye  tamakoce  Asur  wicastayata¬ 
pi  nape  kin  etanhan  ehdaku  he. 

19  Hamat  qa  Arpad  taku  wa¬ 
kan  tawapi  kin  hena  tokiya  un 
he  :  Sepharvaim  taku  wakan  ta¬ 
wa  kin  tokiya  on  he  :  qa  Sama¬ 
ria  minape  etanhan  eyakupi  he. 

20  Makoce  kin  henaowasin  ta¬ 
ku  wakan  tawapi  kin  tukte  wan- 
ji  iye  tamakoce  minape  etanhan 
ehdaku  he  ;  hecen  Jehowa  Jeru- 

S  2 


[  Salem  minape  etanhan  ehdaku 
kta,  eya. 

21  Tuka  inina  yukanpi  qa  oie 
wanjidan  ayuptapi  sni :  wicasta¬ 
yatapi  kin  hecen  econ  wicasi,  qa, 
Takudan  ayuptapi  sni  po,  eye 
ciqon. 

22  Hehan  Eliakim  Hilkiya  cin- 
hintku  tipi  awanyake  cin  he,  qa 
Sebna  wowapi  kage  cin,  qa  Jo- 
ah  Asaph  cinhintku  owicawa  ece 
kin,  hena  wokoyake  hdupotapi, 
Hezekiya  en  hdipi  qa  Rabsaka 
oie  kin  okiyakapi. 

WICOWOYAKE  37. 

1  Unkan  Hezekiya  he  nahon 
qehan,  tawokoyake  hduhdece, 
ca  wakihdaka  ogekiton,  qa  Jeho¬ 
wa  ti  kin  en  tin  iyaya  : 

2  Qa  Eliakim  tipi  awanyake 
cin  he,  qa  Sebna  wowapi  kage 
cin,  qa  wawayu^na  itancanpi  kin 
hena  wakihdaka  ogekitonpi  Isa- 
ya  Amoz  cinhintku  wicasta  wo- 
kcan  kin  ekta  ye  wicasi. 

3  Unkan  hena  heciyapi ;  Heze¬ 
kiya  hecen  eya  ce  ;  Anpetu  kin 
de  woiyoksice  qa  wositkihda  qa 
woiyopeye  anpetu  kin  hee  :  ho- 
ksiyoqopa  hiyupi  kta  wanna  en 
hipi,  tuka  hiyuwicayapi  kta  e 
wowasake  yuke  sni. 

4  Okinni  Jehowa  Wakantanka 
nitawa  Rabsaka  oie  kin  nahon 
kta,  he  iye  yuhe  cin  A^ur  wica¬ 
stayatapi  kin  Taku  Wakan  ni  un 
kin  yasice  kta  e  usi,  qa  wicoie 
Jehowa  Wakantanka  nitawa  na¬ 
hon  kin  hena  iyopeye  kta  :  heon 
etanhan  tona  okaptapi  en  unpi 
kin  hena  on  wocekiye  hdawan- 
kan  ewicayeciye  kta. 

5  Unkan  Hezekiya  wicastaya¬ 
tapi  taokiye  kin  Isaya  en  hipi. 

6  Unkan  Isaya  hewicakiya ; 
Niyuhapi  kin  hecen  eyakiyapi 
kta  ;  Jehowa  kaken  eya  ce  ;  Wi- 

coie  nayalion  kin  on  Asur  wica- 
stayatapi  taokiye  wicaye  cin  ma- 
yasicapi  kin  hena  kokipe  sni  wo. 

7  Iho,  woniya  wan  en  yewasi 
kta,  nakun  woyake  wan  nakon 
kta,  qa  iye  tamakoce  kin  ekta 
hde  kta  :  qa  iye  tamakoce  kin 
en  mazasagye  on  hinkpaye  waye 
kta  ce. 

8  Hecen  Rabsaka  hdicu  qa 
Asur  wicastayatapi  Libna  kici 
kiciza  en  hdi  :  Lakis  etanhan 
kihda  he  nakon  tuka  qon. 

9  Unkan  iye  Tirkaka  Kus  wi¬ 
castayatapi  on  heyapi  nakon  ; 
Nicize  kta  e  wanna  hiyu  ce. 
Qa  he  nakon  qehan  Hezekiya 
ekta  wahosi  yewicasi  qa  heya ; 

10  Hezekiya  Juda  wicastaya¬ 
tapi  kin  oyakiyapi  qa  kaken  eya- 
kiyapi  kta  ;  Ihnuban  Taku  Wa- 
kan  nitawa  W'acinyakiye  cin  he 
nihnayan  kinhan,  on  hehe  cin, 
Jerusalem  Asur  wicastayatapi 
nape  kin  en  qupi  kte  sni  ce. 

11  Iho,  Asur  wicastayatapi  kin 
makoce  owasin  token  ecawica- 
kiconpi  kin  he  niye  nayakon, 
hena  ocowasin  ihangyapi  ;  un¬ 
kan  niye  enihdakupi  kta  he, 

12  Ikcewicasta  oyate  tona  ate- 
wicaye  cin  ihangyapi  qon  hena 
taku  wakan  tawapi  ewicahdaku- 
pi  he  :  Gozan,  qa  Haran,  qa  Re- 
zep,  qa  Eden  cincapi  Telasar  en 
unpi  kin. 

13  Hamat  wicastayatapi  kin 
tokiya  un  he,  qa  Arpad  wicasta¬ 
yatapi,  qa  Sepharvaim  otonwe, 
Hena  qa  Ivah  en  wicastayatapi 
kin  tokiya  un  he. 

14  Unkan  wahosiyapi  napepi 
etanhan  Hezekiya  wowapi  kin 
he  icu  qa  yawa.  Hehan  Heze¬ 
kiya  Jehowa  ti  kin  ekta  ye  ca 
he  Jehowa  itokam  yumdaya. 

15  Qa  Hezekiya  Jehowa  ceki- 
ye  ca  heya  ; 

16  Jehowa  wicobe  tawa,  Israel 

Taku  Wakan  tawa,  Kerubim 
oyati,  maka  akan  wokiconze 
owasin  en  niye  nisnana  W'akan- 
nitanka ;  niye  makpiya  qa  ma¬ 
ka  kin  yakaga  ; 

17  Jehowa  anokye  ca  nakon 
wo  ;  Jehowa  niista  hdumdaye  ca 
wanyaka  wo  ;  qa  Senakerib  oie 
kin,  on  Wakan  tanka  ni  un  yasice 
kta  e  u  wicasi  kin,  hena  owa¬ 
sin  nakon  wo. 

18  Jehowa,  awicakehan  Asur 
wicastayatapi  kin  maka  ounyan- 
pi  owasin  qa  makoce  tawapi  kin 
yutakunipi  sni ; 

19  Qa  taku  wakan  tawapi  kin 
peta  en  qupi ;  hena  taku  wakan 
sni  nakaes,  tuka  wicasta  nape 
taku  kagapi  kin  heca,  can  qa  in- 
yan,  heon  etanhan  henaihangya- 
pi. 

20  Heon  nakaha  Jehow'a  Wa- 
kantanka  unkitawapi,  he  nape 
etanhan  niunkiyapo  ;  hecen  ma¬ 
ka  wokiconze  kin  owasin  Jeho¬ 
wa  he  niye,  niye  nisnana  e  sdon- 
yapi  kta, 

21  Hehan  Isaya  Arnoz  cinhin- 
tku  Hezekiya  ekta  yewicasi  qa 
heciya  ;  Jehowa  Israel  ta  Wa- 
kantanka  kin  hecen  eya ;  Sena¬ 
kerib  Asur  wicastayatapi  kin  on 
wocekiye  emayakiye  cin  heon 
etanhan, 

22  Jehowa  oie  wan  eciye  cin 
he  dee :  Wikoska  Zion  cunwin- 
tku  kin  he  wahtenidasni,  ninaini- 
haha  ;  Jerusalem  cunwintku  kin 
niye  on  pomnamna  ce. 

23  Wawiyopeyaye  ca  dasice 
cin  he  tuwe  he  :  tuwe  on  ho 
hdawankan  iyeyaye  ca  niista  ya- 
hduwankan  he  ;  Israel  Towakan 
kin  hee. 

24  Nitaokiye  napepi  on  Itancan 
kin  iyopeyaya,  qa  heha  ;  Canpa- 
hmihma  ota  mitawa  on  he  paha 
kin  ekta  hibu,  Lebanon  opapun 
kin  ekta  ;  qa  hante  sa  tankinyan- 


WICOWOYAKE  38. 


yan  qa  wazi  can  kalinigapi  kin 
hena  wakawanke  kta,  qa  wan- 
kan  ihanke  kin  ekta  wai  kta,  qa 
maga  wasteste  contanka  kin  en. 

25  Miye  maka  waqe  ca  mini 
mdatkan  ;  qa  misiha  sicu  kin  on 
otonwe  aconkaskapi  wakpadan 
kin  owasin  oyahewaya  ce,  eha. 

26  Wanakaja  taku  ecamon  kin 
he  nayahon  sni  he ;  ehanna  an- 
petu  kin  en  he  wakaga :  Dehan 
nakaha  ecetuwakiye,  niye  oton¬ 
we  aconkaskapi  kin  wicotakuni- 
sni  on  ihangyaye  kta  : 

27  Heon  en  ounyanpi  kin  hena 
nape  ptecedan,  nihinciyapi  qa 
wacinhnunipi ;  hena  maga  wato 
kin  iyececapi,  peji  toto,  tipi  aka- 
hpapi  kin  ekta  wato,  qa  taku  ica- 
ge  sni  itokam  snija  he  iyececapi. 

28  Tuka  tukten  inunke  cin  he 
miye  sdonwaya,  qa  tankan  idada, 
qa  tin  hidu  ece,  qa  canniyemaya- 
ye  cin  nakun  : 

29  Canniyemayaye  ca  nihda- 
tanka  kin  hena  noge  en  hiyoma- 
hpaya,  heon  etanhan  maziyuksan 
mitawa  nipoge  en  iyewaye  kta, 
qa  iiyuwi  mitawa  niiha  en,  qa 
canku  ohna  hidu  qon  he  ohna 
hdicu  ciciye  kta  ce. 

30  Unkan  de  wowakta  yaye  kta ; 
Omaka  kin  detaku  iye  cinka  icage 
cin  etanhan  yatapi  kta  ;  qa  oma¬ 
ka  inonpa  taku  he  etanhan  icage 
cin  hena  :  tuka  mdoketu  iyamni 
hehanwoju  po,  qa  wamnayan  po, 
qa  hastanhanka  iyuwi  huhde  po, 
qa  waskuyeca  etanhan  hduta  po. 

31  Unkan  tona  najicapi,  Juda 
tiyohnaka  etanhan  okaptapi  kin, 
hena  ake  kuyatanhan  hutkan 
icagapi  kta,  qa  wankantanhan 
waskuyeca  icahyapi  kta. 

32  Jerusalem  etanhan  wookapte 
hiyu  kta,  qa  Zion  etanhan  niici- 
yapi  yuke  kta  :  Jehowa  wicobe 
tawa  kin  he  tocantekiye  kin  he- 
con  kta  ce. 


33  Heon  etanhan  Jehowa  A^ur 
wicastayatapi  kin  on  kaken  eya  ; 
Otonwe  kin  de  en  hi  kte  sni,  qa 
wanhinkpe  wanji  en  hiyuye  kte 
sni,  qa  wahacanka  hduha  itokam 
u  kte  sni,  qa  ihduksan  maka  qe 
kte  sni : 

34  Canku  ohna  hiyu  qon  he 
ohna  ake  hde  kta,  qa  otonwe  kin 
de  en  u  kte  sni,  Jehowa  eya. 

35  Miye  on  etanhan  qa  mitao- 
kiye  Dawid  on  etanhan  otonwe 
kin  de  niwaye  kta  e  awahdahpe 
kta  ce. 

36  Hehan  Jehowa  tawahosiye 
wan  iyaye  ca  Asur  oyate  wanka- 
pi  kin  en  kektopawinge  opawin- 
ge  qa  kektopawinge  wikcemna 
sahdogan  sanpa  kektopawinge 
zaptan  wicakastaka.  Unkan 
hanhanna  hin  kiktapi  hehan,  in- 
yun,  hena  owasin  ta  wankapi, 

37  Hecen  Senakerib  Asur  wi- 
casta3’'atapi  kin  ihdake  ca  kihde 
ca  hdicu  qa  Ninewa  ekta  eti. 

38  Qa  iye  taku  wakan  tawa  Nis- 
rok  ti  kin  ohna  cekiya  icunhan 
iye  cinhintku  Adranielek  qa  Sa- 
rezer  mazasagye  on  hdastakapi ; 
qa  Ararat  makoce  kin  en  niiciya- 
pi.  Unkan  cinhintku  Esar-ha- 
don  iye  eekiya  wicastayatapi 
yanka. 

WICOWOYAKE  38. 

1  Anpetu  kin  hena  en  Hezeki- 
ya  te  kta  wayazanka.  Unkan 
Isaya  wicasta  wokcan  Amoz  cin¬ 
hintku  kin  he  en  hi  qa  heciya  ; 
Jehowa  hecen  eya  ce  ;  Yati 
kin  hduwiyeya  wo  ;  nite  kta  qa 
yani  kte  sni,  heon  etanhan. 

2  Hehan  Hezekiya  tiyonaptan 
ektakiya  ite  hduhomni  qa  Jeho¬ 
wa  cekiya, 

3  Qa  heya ;  Hehehe,  Jehowa 
ceciciya  ce,  wowicake  en  qa 
cante  ecetu  hduha  nitokam  ma- 

231 


'  ISAYA  TAWOYUKCAN  KIN, 


wani,  qa  niistakin  en  taku  waste 
ecamon  ece  kin  he  dehan  kiksu- 
ya  ye,  eya.  Unkan  Hezekiya 
woceye  tanka  on  ceya. 

4  Hehan  Jehowa  oie  kin  Isay  a 
en  hi  qa  heya  ; 

5  Ya  wo  qa  Hezekiya  heciya 
wo  ;  Jehowa  Dawid  ateyaya  ta 
Wakantanka  kin  he  hecen  eya 
ce  ;  Nitawocekiye  kin  he  nawa- 
hon,  istamnihanpe  nitawa  wan- 
mdaka  ;  iho,  nitaanpetu  kin  en 
waniyetu  akezaptan  ewaju  kta. 

6  Qa  Asur  wicastayatapi  nape 
kin  etanhan  ecihdaku  kta,  niye 
qa  otonwe  kin  de ;  qa  otonwe 
kin  de  awahdahpe  kta. 

7  Qa  Jehowa  taku  cajeyata 
wicohan  kin  de  econ  kta  e  Jeho¬ 
wa  etanhan  decen  wowakta  ya- 
ye  kta : 

8  Iho,  iyadipi  ohanzi  kin  hdicu- 
wakiye  kta,  Ahaz  iyadipi  tawa 
en  anpetu  wi  kici  iyaye  cin,  he 
iyadipi  wikcemna  hekta  hdicu 
kta,  eya.  Unkan  anpetu  wi  kin 
iyadipi  wikcemna  hdicu,  iyadipi 
kin  hena  wanna  iyaya  nakaeA 

9  Hezekiya  Juda  wicastayatapi 
kin  wayazanke  ca  wayazanke 
etanhan  kini  qon  he  ehan  tado- 
wan  kin  he  dee  : 

10  Miye  hepe  ciqon  ; 

Mitaanpetu  kaksapi  en  Hades 

tiyopa  ekta  mde  kta  ; 

Mitawaniyetu  okaptapi  kin 
hena  makipi. 

11  Jah  wanmdake  kte  sni  ce, 

epa, 

Jah  wicani  makoce  kin  ohna  : 

Icimana  wicasta  wanmdake 
kte  sni, 

Nakun  maka  akan  ounyanpi 
kin  hena. 

12  Mitoicage  kin  he  ihdag  iyaya, 

Qa  tahinca  awanyaka  tawake- 

ya  iyecen  emiciyakupi  : 

Wakazonta  wan  iyecen  wani 
kin  wahduksa : 

Hahonta  etanhan  iyemayukse 
kta  : 

Anpetu  etanhan  hanyetu  ekta 
owihanke  may  aye  kta. 

13  Hanhanna  hehanyan  mitokam 

ewahde  ; 

Mnaja  iyecen  mahuhu  iyuiipa 
yuwehwege  kta ; 

Anpetu  etanhan  hanyetu  ekta 
owihanke  mayaye  kta. 

14  Icapsinpsincadan  ohomni  kin- 

yan  he  iyecen  wahotonton  ; 
Tinwakiyedan  iyecen  wace- 
ya: 

Wankan  etonwanpi  on  i§ta 
matke  : 

Woiyokisice  miciun,  Jehowa 
anamakiksin  wo. 

15  Token  epe  kta  he  ; 

lye  omakiye  ca  nakun  ishana 
he  hdustan ; 

Minagi  iyokisica  on  waniyetu 
mitawa  owasin  iwastedan 
mde  kta. 

16  Itancan,  dena  on  wicani  ece  ; 
Qa  dena  owasin  on  mitaniya 

ni  un  : 

Hecen  asnimayaye  ca  nimaya- 
ye  kta. 

17  Iho,  wookiye  on  wicocante 

sice  hinca  imicicaga  ; 

Qa  minagi  canteyakiya  on  wi- 
cotakunisni  woha  etanhan 
edaku  : 

Wawahtani  owasin  niheyata 
ehpeyaya  nakaes. 

18  Hades  niyatan  kte  sni,  wicon- 

te  inidowan  kte  sni ; 

Tona  woha  kin  ekta  iyayapi 
hena  nitowicake  apepi  kte 
sni. 

19  Ni  un  kin,  ni  un  kin  he  niya¬ 

tan  kta, 

Anpetu  kin  de  ecamon  iyece- 
ca  ; 

Ateyapi  kin  iye  cinca  nitowi¬ 
cake  kin  sdonyewicakiye 
kta. 

20  Jehowa  nimaye  cin  hee  : 


WICOWOYAKE  40. 


Hecen  candowankiyapi  on  mi- 
tadowan  unkahiyayapi  kta, 
Anpetu  dnnipi  kin  owasin, 
Jehov/a  ti  kin  ohna. 

21  Tsaya  heye  ciqon ;  Suken 
waskuyeca  kapanpi  icnpi  kta  qa 
siyaka  ahnakapi  kte,  kinhan  asni 
kta  ce. 

22  Nakun  Hezekiya,  Jehowa 
ti  ekta  mde  kta  e  wowakta  tukte 
e  he,  eye  ciqon. 

WICOWOYAKE  39. 

1  He  ehan  Merodak  Baladan, 
Baladan  cinhintku  Babel  wica- 
stayatapi  kin  he  wowapi  qa  taku 
qu  kin  iyahna  Hezekiya  kaye 
wicasi ;  he  wayazanka  qa  akisni 
nahon  kin  heon. 

2  Unkan  Hezekiya  hena  on  iyu- 
skin,  qa  tipi  ohna  wakihnake  cin 
he  wanyagwicakiya,  mazaska, 
qa  mazaskazi,  qa  taku  wa- 
stemna,  qa  wihdi  waste,  qa 
tawotawe  tipi  kin  ocowasin, 
taku  mazopiye  tawa  kin  en 
iyeyapi  kin  iyuhpa  koya ;  taku 
iye  ti  kin  ohna  qa  toskanskan 
ocowasin  en  Hezekiya  wanyag 
wicakiye  sni  wanica. 

3  Hehan  Isaya  wicasta  wokcan 
Hezekiya  wicastayatapi  kin  en 
hi  qa  heciya  ;  Wicasta  kin  dena 
taku  eyapi  he  ;  qa  tokiyatanhan 
hipi  he.  Unkan  Hezekiya  heya  ; 
Makoce  wan  tehan  tanhan  Ba¬ 
bel  hee  etanhan  en  raahipi. 

4  Hehan  heya  ;  Yati  ohna  taku 
wanyakapi  he.  Unkan  Hezeki¬ 
ya  ayupta  ;  Wati  ohna  taku  owa¬ 
sin  wanyakapi ;  taku  wehnake 
cin  taku  wanyagwicawakiye  sni 
wanica,  eya. 

5  Unkan  Isaya  Hezekiya  heci¬ 
ya  ;  .lehowa  wicobe  tawa  he  oie 
kin  nahon  wo  : 

6  Iho,  anpetu  kin  u  kta,  hehan 
taku  yati  ohna  yanke  cin  iyuhpa, 


qa  niyatepi  taku  kihnakapi  anpe¬ 
tu  kin  dehanyan,  hena  owasin 
Babel  ekta  ayapi  kta  ;  taku  dan 
okaptapi  kte  sni  ce,  Jehowa  eya. 

7  Qa  nicinca  niye  etanhan  inan- 
papi  kta,  tona  cincawicayaye  cin 
etanhan  awicayapi  kta  ;  qa  hena 
Babel  wicastayatapi  ti  kin  ohna 
wowidake  unpi  kta  ce. 

8  Hehan  Hezekiya  Isaya  heci¬ 
ya  ;  Jehowa  oie  odake  cin  he 
waste.  Nakun,  Wookiye  qa  wo- 
wicake  mitaanpetu  kin  en  un  kta 
ce,  eya. 

WICOWOYAKE  40. 

1  Wacintonhnagya  po,  mitao- 
yate  wacintonhnagya  niiye,  nita 
Wakan tanka  eya. 

2  Jerusalem  cante  kin  okiya  po 
qa  hoyekiya  po,  toozuye  kin  yu- 
stanpi,  taku  sica  econ  qon  hena 
kicicajujupi ;  iye  wahtani  owa¬ 
sin  on  Jehowa  nape  kin  etanhan 
nonpa  akihde  kicupi  nakaes. 

3  Wicaho  wan  hewoskan  hoye- 
ya ;  Jehowa  tacanku  kin  yuwi- 
yeya  po ;  hewoskantu  Wakan- 
tanka  unkitawapi  canku  tanka 
wan  owotanna  kicaga  miye. 

4  Kaksiza  otoiyohi  wankan  ka- 
gapi  kta,  qa  he  paha  ko  otoiyohi 
kun  icupi  kta;  qa  hoskiski  kin 
makomdaya  kta,  qa  tahtaga  kin 
he  yumdayapi  kta  : 

5  Qa  Jehowa  towitan  kin  yu- 
taninpi  kta,  qa  he  wicacehpi  owa¬ 
sin  yuwitaya  wanyake  kta  ;  Je¬ 
howa  i  kin  he  hecen  eya  nakaes. 

6  Wicaho  kin  lie,  Hoyeya  wo, 
eya.  Unkan,  Taku  eyanwapaha 
kta  he,  eya.  Wicacehpi  iyuhpa 
wato,  qa  towaste  kin  ocowasin 
maga  wahca  kin  iyececa  : 

7  Wato  kin  snija,  wahca  kin 
san  aya  ;  Jehowa  taniya  kin  ata- 
teyanpa  nakaes :  awicakehan 
oyate  kin  wato  heca. 

8  Wato  kin  snija,  walica  kin 
san  aya  :  tuka  Taku  Wakan  un- 
kitawapi  oie  kin  he  ohinniyan 
un  kta. 

9  Zion,  wotanin  waste  eyanya- 
paha  kin,  paha  tehanwankantu 
ekta  ihdoya  wo  ;  Jerusalem,  wo¬ 
tanin  waste  eyanyapaha  kin, 
wasagya  niho  hdawankan  iyeya 
wo  :  Hdawankan  iyeya  kokipe 
sni  wo ;  Taku  Wakan  nitawa 
wanhdaka  miye,  Juda  otonwe 
kin  ewicakiya  wo. 

10  Iho,  Jehowa  Itancan  kin  wo- 
wasake  hduha  u  kta,  qa  iye  isto 
kin  he  wawidagye  kta  :  Iho,  iyo- 
peyapi  hduha  un,  qa  tokajuju 
kin  iye  itokam  yanka. 

11  W'onwicaya  wan  iyececa 
iye  optaye  tawa  kin  wonwicaki- 
ye  kta  ;  isto  on  tacincadan  mna- 
wdcakiye  kta,  qa  maku  ohna  wi- 
cahduhe  kta  :  tona  azinwicaki- 
ye  cin  hena  iwastedan  awicaye 
kta. 

12  Tuwe  minikin  nape  cokaya 
ohna  iyuta  he,  qa  napapasdecapi 
on  mahpiya  kin  iyuta  :  qa  maka 
mdu  kin  wiyutapi  wan  en  onaki- 
taka,  qa  lie  kin  hena  on  aspeye- 
tonpi  en,  qa  paha  kin  on  tkeuta- 
pi  on  aspeyeton  kin  he  tuwe  he. 

13  Tuwe  .Tehowa  Taniya  kin 
wahokonkiyahe,qa  is  wicastawi- 
yukcan  tawa;  hecen  waonspeki- 
ye  kta  he. 

14  Tuwe  he  kici  wohdaka,  qa 
wokahnihkiya,  qa  woyaco  canku 
en  onspekiya,  qa  wosdonye  on- 
spekiya,  qa  wookahnige  canku 
kin  wanyagkiya  he. 

15  Iho,  Ikcewicasta  kin  cega 
etanhan  sbuyapi  wan  iyececapi 
qa  on  aspeyetonpi  akan  watuse- 
kseca  iyecen  yawapi  :  iho,  wita 
kin  hena  taku  sni  se  iyecen  yu- 
wankan  icu  kta. 

16  Qa  Lebanon  ideyapi  kta  he- 
nakeca  sni,  qa  wamanica  tawa 

kin  hena  wohuhnage  wosnapi  on 
henakeca  sni. 

17  Iye  itokam  Ikcewicasta  iyu- 
hpa  takupi  sni ;  qa  hena  taku 
wanica  qa  taku  sni  hdawa  ece. 

18  Hecen  tuwe  e  Wakantanka 
idacinpi  kta  he  ;  qa  wiyacinpi 
kin  tukte  e  he  iyececa  yadapi 
kta  he. 

19  Wakagapi  wan  wabago  kin 
kaga,  qa  mazazikage  cin  he  ma- 
zaskazi  on  akahpa,  qa  mazaska 
icicahiha  kicaga. 

20  Tuwe  wosna  iwahpanica 
kin  he  can  wan  ponpon  kte  sni 
hdahnige  kta  ;  wabago  wayupi- 
ka  wan  akite  kta ;  wakagapi  ba- 
gopi  wan  yuhohopi  kte  sni  kin 
heca  ehde  kta. 

21  Sdonyayapi  sni  he;  naya- 
honpi  sni  he  ;  otokaheya  tanhan 
he  oniciyakapi  sni  he  ;  maka  ka- 
gapi  kin  ehantanhan  he  oyaka- 
hnigapi  sni  he  ; 

22  He  maka  mihbe  akan  iyo- 
tanke  cin  hee,  unkan  tona  oun- 
yanpi  kin  hena  psipsicadan  iye¬ 
cecapi  :  he  ozanpi  wan  iyecen 
mahpiya  kin  hdumdaya,  qa  hena 
wakeya  otipi  kta  iyecen  hduti- 
tan  : 

23  He  iye  wicasta  itancanpi 
kin  wicayutakuni  sni  ;  maka 
akan  wayaco  yukanpi  kin  hena 
takusni  iyececa  wicakaga  ce. 

24  Han,  hena  huhdepi  sni ;  han, 
henaojupi  ^ni;  han, hena  tancanpi 
maka  en  hutkan  icagapi  sni :  tu¬ 
ka  iye  hena  awicatateyanpa,  un¬ 
kan  snijapi  kta,  qa  tateiyumni 
kin  hena  kahbog  iyewicaye  kta, 
aguyapi  ha  iyececa. 

25  Hecen  tuwe  e  imayadacin- 
pi  kta  qa  iyemacece  kta  he,  Tu¬ 
we  W’akan  kin  he  hecen  eya. 

26  Niistapi  wankan  yeya  po, 
qa  wanyaka  po,  tuwe  dena  kaga 
he,  wicayawa  iyecen  obepi  kin 
dena  hinanpe  wicaye  cin  he  tu- 


WICOWOYAKE  41. 


we  he  :  tookihi  tanka  kin  on  he- 
na  owasin  cajeyata  ;  wowasake 
on  wasake  hinca  he  on  wanjidan 
okapte  sni. 

27  Mitacanku  Jehowa  anakici- 
hiTianpi,  qa  Taku  Wakan  mita- 
wa  mitawoyaco  kin  acaksin  ce, 
tokeca  Jakob,  hecen  ehe  kta  he, 
qa  Israel,  tokeca  hecen  iyaa 
he. 

28  Sdortyaye  sni  he  ;  nayahon 
sni  he  ;  Taku  Wakan  Owihanke 
wanica,  Jehowa,  maka  ihanke 
kage  cin  he  hanye  kte  sni,  qa 
mdokite  kte  sni :  tookahnige  kin 
he  iyukcanpica  sni. 

29  Tona  mdokitapi  kin  hena 
wookihi  wicaqu,  qa  tona  taku- 
dan  okihipi  sni  kin  hena  wowa- 
^ake  wicakicaga  ece. 

.30  Koska  kin  heepi  kaes  indo- 
kitapi  qa  hanyanpi  kta,  qa  v/ica- 
kahnigapi  kin  hena  wasakapi 
sni,  wasakapi  kte  sni : 

31  Tuka  tona  Jehowa  apepi 
kin  hena  sanpa  ihduwasakapi 
kta,  wamdi  iyecen  liupahu  on 
wankan  yapi  kta  ;  hena  iyanka- 
pi  kta,  tuka  mdokitapi  kte  sni ; 
manipi  kta,  tuka  hustakapi  kte 
sni. 

WICOWOYAKE  41. 

1  Wlta,  mitokam  inina  yukan 
po  ;  kinhan  oyate  kin  ihduwasa¬ 
kapi  kte  ;  hena  kiyedan  upi  kte  ; 
hehan  iapi  kte ;  woyaco  oiyo- 
tanke  kin  en  witaya  kiyedan  un- 
kupi  kta. 

2  Tuwe  wiyohiyanpatanhan 
wicasta  owotanna  kin  yuhica  he, 
iye  siha  ekta  kico,  qa  itokam 
Ikcewicasta  kin  qu,  qa  wicasta- 
yatapi  wowidagyekiya  he ;  wa- 
tusekseca  iyecen  iye  taraazasag- 
ye  kin  en,  peji  okahbogyapi 
kin  iyecen  iye  tinazipe  kin  en 
wicaqu. 

3  Hena  kuwa  awicaya,  tanyan 


iyopta,  iye  siha  canku  wan  ohna 
ye  sni  kin  he  ohna. 

4  Tuwe  he  kage  ca  hdustan, 
otokaheya  tanhan  wicoicage  kin 
cajewicayata  he  :  Jehowa  miye, 
tokaheya  qa  ehake  un  kin  be 
miye  ce. 

5  Wita  kin  hena  wanyakapi  qa 

kokipapi ;  maka  ihanke  kin  he¬ 
na  cancanpi  ;  kiyedan  hiyupi  qa 
hipi.  ^ 

0  Wicasta  otoiyohi  lye  tako- 
daku  kin  okiciyapi  kta,  qa  oto¬ 
iyohi  iye  sunkaku,  Wasaka  wo, 
ekiciyapi  kta.  ^ 

7  Hecen  wabago  wasdoya  kin 
wasagye  ;  tuwe  maziyape  on  ka- 
sdusdute  cin  he  maziyapapi  ape 
cin  he  wa^agya  ;  qa  mazasdoya- 
pi  kin  he  waste  ce,  eya  :  Unkan 
iyokatkuge  on  kasutapi,  hecen 
yuhohopi  kte  sni. 

8  Tuka  Israel  mitaokiye,  Ja¬ 
kob  wahdahnige  cin,  mitakoda 
Abraham  cinca  kin  he  niye  : 

9  Maka  ihanke  kin  etanhan 
ecihdaku,  qa  hnnnaptan  tanhan 
cico  qa  heciciya  ;  Mitaokiye  kin 
he  niye  ;  cihdahnige  ca  ehpeci- 
ye  sni  ce. 

10  W'akokipe  sni  wo,  cici  waun 
nakaes ;  nihinciye  sni  wo,  Wa- 
kantanka  nitawa  kin  he  miye  : 
ciyuwasaka  ;  han,  ociciya  ;  han, 
mitoowotanna  nape  etapa  kin  on 
ciyuza. 

11  Iho,  tona  canniyeniyanpi 
kin  hena  owasin  istecapi  qa  ni- 
hinciyapi  kta  ;  hena  takusni  iye- 
cecapi  kta ;  qa  wicasta  nicigdpi 
kin  hena  atakunipi  kte  sni. 

12  Wicasta  nicigepi  qon  hena 
aw^icayakite  kta  tuka  iyewicaya- 
ye  kte  sni  ;  wicasta  nicizapi 
kin  hena  taku  sni  qa  taku  sota- 
pi  kin  iyececapi  kta. 

13  Jehowa  Taku  Wakan  nita¬ 
wa,  nape  nietapa  yus  un  kin  he 
miye  nakaes  ;  Kokipe  sni  wo  ; 

ociciya  ce,  tuwe  eniciye  cin  he 
miye. 

14  Jakob  wamdudan,  wakoki- 
pe  sni  wo,  qa  Israel  wicastakin  ; 
iniye  ociciye  kta  ce,  Jehowa,  qa 
tuwe  openiciton,  Israel  Towa- 
kan  kin  he  hecen  eya. 

15  Iho,  mazicapan  pe  hinca 
teca  hi  yukan  heca  cicage  kta; 
he  kin  hena  yakapan  qa  yaka- 
indu  kta,  qa  paha  kin  hena  agu- 
yapi  ha  iyececa  yakage  kta. 

16  Hena  yakaduge  kta,  unkan 
tate  kin  hena  yuwankan  iwica- 
cu  kta,  qa  tateiyumni  kin  hena 
kahoya  ehpewicaye  kta  :  Tuka 
niye  Jehowa  on  iduskin  kta,  Is¬ 
rael  Towakan  kin  on  nihdatan 
kta. 

17  Onsikapi  qa  wahpanicapi 
kin  hena  mini  odepi,  unkan  wa- 
nica,  ipuzapi  on  ceji  sakapi ;  he- 
han  Jehowa  miye  nawicawahon 
kta,  Israel  Taku  Wakan  tawa 
kin  miye  hena  ehpewicawaye 
kte  sni. 

18  Hopuza  en  wakpa  mduhdo- 
ke  kta,  qa  kaksiza  cokaya  mini- 
yowe  kta  :  tintoskan  kin  he  mi- 
nihdoka  qa  makoce  puze  cin  he 
miniyowe  wakage  kta. 

19  Hante  sa,  sitta  can,  qa  he- 
das  can,  qa  wihdi  can  hena  tin¬ 
toskan  owaju  kta  ;  wazisaka  can 
utuhu  can,  qa  wazi  can  hewos- 
kan  makoce  kin  en  witaya  hu- 
wahde  kta. 

20  Hecen  wanyakapi  kta,  qa 
sdonyapi  kta,  qa  iyukcanpi  kta, 
qa  witaya  okahnigapi  kta  ;  Je¬ 
howa  nape  kin  he  de  econ  qa  Is¬ 
rael  Towakan  kin  he  kaga. 

21  Woakinica  nitawapi  kin  aku 
po,  Jehowa  eya  :  Wicoie  wasa- 
ka  nitawapi  hduha  kiyedan  u  po, 
Jakob  ta  Wicastayatapi  kin  eya. 

22  Hena  aupi  kta,  qa  taku  u 
kte  cin  wanyagunyanpi  kte  ;  ta¬ 
ku  otokahe  ekta  un  qon  hena 

yutaninpi  kta,  hena  taku  hecin- 
han,  hecen  hena  awauncinpi 
kta,  qa  hena  ow'ihanke  kin  sdon- 
unyanpi  kta  ;  qa  is  taku  u  kte 
cin  hena  unkokiyakapi  kte. 

23  Taku  tokata  u  kte  cin  hena 
pazo  po,  hecen  taku  wakan  he- 
nicapi  sdonunyanpi  kta  :  han,  ta¬ 
ku  waste  qa  is  taku  sica  econ  po, 
kinhan  ekta  euntonwanpi  kta  qa 
wanunyakapi  kta. 

24  Iho,  takusni  enitanhanpi,  qa 
niohanpi  kin  taku  sni ;  tuwe  ni- 
calmigapi  kin  he  wowahte  sni. 

25  Waziyatanhan  tuwe  mduhi- 
ca,  unkan  he  u  kta  ;  wihinanpa- 
tanhan  micaje  hoyemakiye  kta ; 
wicastayatapi  kin  en  wicau  kta, 
upsija  iyececa,  qa  waksica  kaga 
wan  maka  nacoco  kin  iyece¬ 
ca. 

26  Tuwe  otokaheya  tanhan 
oyaka  he ;  hecen  sdonunyanpi 
kta;  qa  itokamtu,  hecen,  Owo- 
tanna  ce,  unkeyapi  kta  :  Han, 
tuwedan  wayuotanin  sni  ;  han, 
tuwe  dan  woyake  sni ;  han,  tu¬ 
wedan  nioiepi  nalion  sni. 

27  Tokaheya  kin  he  Zion  heci- 
ye  kta;  Wanyaka,  wanwicaya- 
ka  wo  :  unkan  tuwe  wotanin 
waste  au  kin  he  Jerusalem  wa- 
qu  kta. 

28  Unkan  ewatonwan,  tuka  wi- 
casta  wanica  ;  han,  hena  ekta, 
tuka  wiyukcan  wanica  ;  qa  hena 
wiwicamunga,  tuka  oie  wanjidan 
amayuptapi  sni. 

29  Iho,  hena  iyuhpa  takupi  sni, 
iye  ohanpi  kin  taku  sni ;  waka- 
gapi  sdoyapi  yuhapi  kin  hena  ta¬ 
te  qa  toketu  taninsni. 

WICOWOYAKE  42. 

1  Iho,  mitaokiye  sutaya  wa- 
hduze  ;  wahdahnige  cin  mina- 
gi  iyu^kin  kin  hee ;  he  Mita- 
niya  awahnaka ;  iye  wokonze 

Ikcewica^ta  kin  wicakaye  kiye 
kta, 

2  Pan  kte  sni,  qa  hdawankan 
iyeye  kte  ^ni,  qa  canku  ohna  ho 
hdatanin  kte  sni. 

3  Cedi  kasujapi  kin  he  ynkse 
kte  sni,  qa  halionta  kitanna  ide 
kin  he  bosni  kte  ^ni :  wowica- 
ke  ekta  wokonze  an  kta. 

4  lye  hanye  kte  sni  qa  wacin 
ibo^ake  kte  ^ni,  ecen  wokonze 
maka  kin  en  ekihde  kta  :  qa  wi- 
ta  kin  hena  iye  toope  kin  apepi 
kta. 

5  Jehowa  Wakantanka,  mahpi- 
ya  kin  kage  ca  hdunjdaya  ;  tuwe 
maka  kin  kamdaya  qa  taku  e- 
tanhan  uye  cin  ;  tuwe  oyate  a- 
kan  unpi  wiconi  wicaqit,  qa  tona 
amanipi  woniya  wicaqu  ece  kin 
he  hecen  eya  : 

6  Jehowa  miye  woowotanna 
en  cico,  nakun  nape  cihduze  kta, 
qa  cipatan  kta,  qa  oyate  wicota- 
kuye  tawapi  kta,  qa  Ikcewicasta 
ekta  iyoyanpa  cicage  kta. 

7  Ista  tonwanpi  sni  kin  wica- 
dumdaye  kta,  wicakaskapi  kin 
wicokaske  etanhan  hiyuwicaya- 
ye  kta,  tona  otpaza  en  iyotanka- 
pi  okaske  tipi  kin  etanhan. 

8  Jehowa  he  miye  ;  micaje  kin 
hee  :  unkan  mitowitan  kin  he 
tuwe  tokeca  waqu  kte  sni,  qa  mi- 
toy  atan  kin  taku  bagopi  kin  wa¬ 
qu  kte  sni. 

9  Iho,  taku  tokahe}^  qon  hena 
yuecetupi,  nakun  taku  teca  o- 
mdaka  eee  ;  hena  icage  sni  ito- 
kam  nahonciyapi  kta. 

10  Odowan  teca  wan  Jehowa 
kahiyaya  po,  iye  toyatan  maka 
ihanke  kin  etanhan,  tona  mini- 
wanca  ekta  idadapi  qa  taku  on 
ojudan  ;  wita  kin  hena,  en  oun- 
yanpi  kin  hena  koya  : 

11  Tintoskan  qa  en  tonwanyan- 
pi  ho  wankan  yeyapi  kte,  Kedar 
en  tonwanyanpi  kin  hena  :  imni- 


ja  ounyanpi  kin  hena  dowanpi 
kte,  he  ipa  kin  etanhan  iyasapi 
nunwe. 

12  Wowitan  Jehowa  qupi  nun¬ 
we,  qa  iye  toyatan  kin  he  W’ita 
kin  ekta  oyakapi  kte. 

13  Wicasta  wasaka  iyecen  Je¬ 
howa  hinanpe  kta  :  wicasta  zu- 
ye  cin  iyecen  wowinawizi  hdu- 
liice  kta  :  iyasa  kta,  han,  ho 
hdatanin  kta  ;  tokawicaye  cin  on 
ihduwasake  kta. 

14  Wanakajatanhan  ininaman- 
ka  ;  ie  sni  waun  ;  tinsmiciya  ce  ; 
tuka  nakaha  winohinca  hoksi- 
ksuya  iyecen  wasicahowamde 
kta  ;  wamdapote  kta  qa  wanca- 
hna  wan  a  wap  ce  kta. 

15  He  qa  paha  kin  hena  he- 
woskan  wakage  kta,  qa  wato 
en  un  kin  iyuhpa  mdusnije  kta  ; 
qa  wakpa  kin  hena  ihewita  wa¬ 
kage  kta ;  qa  mdedan  kin  hena 
mdupuze  kta  : 

16  Qa  canku  wan  sdonyapi  sni 
kin  he  ohna  istagongapi  kin  ma- 
niwicawaye  kta  ;  ocanku  sdon¬ 
yapi  sni  kin  ohna  yus  awicawau 
kta  :  wicitokam  otpaza  kin  he 
iyoyanpa  kta,  qa  taku  skoskopa 
owotanna  wakage  kta.  Dena 
taku  kin  ecawicawecon  kta,  qa 
awicamdustan  kte  sni. 

17  Tona  wakagapi  bagopi  wa- 
cinyanpi,  tona  wakagapi  sdoya- 
pi  kin.  Taka  wakan  unkitawapi 
kin  he  niyepi  ce,  eyapi  kin  hena 
mna  istecapi  kta,  hena  hekta 
lidicuwicayapi  kta. 

18  Noge  nitpapi,  nalion  po  ;  qa 
istanigongapi,  etonwan  po,  hecen 
wandakapi  kta  ce. 

19  Tuwe  mitaokiye  iyecen  is- 
tagonga  he  ;  qa  tuwe  wahosiya 
mitawa  yewa^i  kte  cin  iyecen 
nogetpa  he  :  tuwe  koda  iyecen 
istagonga,  qa  tuwe  Jehowa  tao- 
kiye  iyecen  ista  wanica  he. 

20  Taku  ota  wandaka,  tuka 

awacanni  kte  ^ni :  noge  yuHdo- 
kapi,  tuka  wanalion  kte  sni. 

21  Jehowa  iye  toowotanrsa  on 
iyuskin  liinca ;  woope  kin  he 
hdutanka  qa  hduonihan  kta. 

22  Tuka  oyate  kin  de  wicaki- 
pi  qa  waboticapi ;  hena  owasin 
makobdoka  ohna  wicayuzapi,  qa 
wicokaske  tipi  ohnanawicahman- 
pi  :  hena  wayaka  awicayapi,  qa 
tuwedan  ewicahdaku  sni  ■  wa- 
wicakipi  qa  tuwedan,  Wicakicu 
wo,  eye  sni. 

23  Niyepi  etanhan  tuwe  de 
awacin  kta  he  ;  tuwe  anolikiye 
ca  tokata  anagoptan  kta  he. 

24  Jakob  wakipi  kta  wicaqu, 
qa  Israel  wamanonpi  en  hiyuwi- 
caye  cdn  he  tuwe  he  :  Jehowa 
waunkicihtanipi  kin  hee  sni  he. 
Iye  tacanku  kin  ohna  mani  wa- 
cinpi  sni,  qa  toope  kin  anago- 
ptanpi  sni  nakaes. 

25  Heon  etanhan  iye  tocan- 
niye  wohitika  qa  wicokicize  wo- 
wasake  kin  he  akastan  :  unkan 
he  ohomni  aidekiya,  tuka  sdonye 
^ni ;  qa  iye  guya  tuka  cante  ekta 
yus  wacin  sni. 

WICOWOYAKE  43. 

1  Tuka  wanna  Jakob,  tuwe  ni- 
cage  cin  he,  qa  Israel,  tuwe  ica- 
hniye,  Jehowa  hee  hecen  eya ; 
Wakokipe  sni  wo,  opeciciton 
nakaes  ;■  nicaje  on  cico,  tawaci- 
ya. 

2  Mini  kin  ehna  idada  kinhan 
cici  waun  kta ;  qa  wakpa  kin 
opta,  he  akam  iniyaye  kte  ^ni ; 
peta  ehna  mayani  kinhan  nigu 
kte  sni,  nakun  ide  kin  ainide  kte 
sni. 

3  Jehowa  Wakantanka  nitawa 
kin  he  miye  nakaes,  Israel  To- 
wakan,  Wanikiya  nitawa  ;  ope¬ 
ciciton  kta  on  Egupta  waqu,  ni- 
ye  on  Kus  qa  Seba  iyopewaya. 

j  4  Miista  en  nitehika  heon  ni- 
yuonihanpi,  nakun  miye  waste- 
i  cidaka ;  heon  etanhan  niye  on 
j  wicasta  wicawaqu  kta,  qa  oyate: 

I  ninagi  on.  , 

5  Wakokipe  sni  wo,  miye  cici 
waun  nakaes ;  wicoicage  nita¬ 
wa  wiyohiyanpatanhan  awaku 
kta,  qa  wiyohpeyatanhan  mnaci- 
ye  kta  : 

6  Waziyata  kin  hewakiye  kta  • 
tliyuyawo;  qa  itokaga  kin  ;  Pa- 
tan  sni  wo  ;  tehantanhan  micin- 
ksi  awicau  wo,  qa  micunksi  kin 
maka  ihanke  kin  etanhan  : 

7  Tona  micaje  on  castonpi  qa 
mitowitan  on  wakaga  owasin ; 
miye  wakaga  nakaes,  han  ica- 
hwaya. 

8  Oyate  istagongapi  kin  hena 
hiyuwicaya  wo,  qa  tona  ista  yu- 
kanpi ;  qa  nogetpapi,  qa  tona 
noge  5mkanpi : 

9  Ikcewicasta  owasin  witaj^a 
iipi  kta,  qa  oyate  kin  mniciyapi 
kta  ;  hena  etanhan  tuwe  he  de 
oyake  kta,  qa  taku  otokahe  ekta 
un  qon  unkipazopi  kta  he  :  wa- 
yaotanin  wicahdoupi  kte,  hecen 
ihdaowotanpi  kta ;  qa  is  nahon- 
pi  qa.  He  wo wi cake  ce,  eyapi 
kte. 

10  Wayaotanin  mitawa  kin  he 
niyepi,  qa  mitaokiye  wahdahni- 
ge  ciqon,  Jehowa  eya ;  hecen 
sdonyayapi  qa  wicamayadapi  kta, 
qa  he  miye  e  oyakahnigapi  kta  : 
mitokam  taku  wakan  takudan 
kagapi  sni,  qa  mihakam  wanice 
kta. 

11  Jehowa  he  mis  miye:  qa 
micunonpatanhan  Wanikiya  wa- 
nica. 

12  Miye  womdake  ca  waniwa- 
kiya  qa  wamdaotanin,  wanji  to- 
keca  niyepi  ehna  un  sni  qehan  ; 
heon  etanhan  wayaotanin  mita¬ 
wa  kin  niyepi,  Wakantanka  he 
miye  e,  Jehowa  eya. 


WICOWOYAKE  44. 


13  Han,  anpetu  kin  he  itokam 
he  niiye ;  qa  tuwedan  rninape 
etanhan  waeyaku  okihi  ^ni  :  rni- 
ye  taku  ecamon  kta,  qa  tuwe  ana- 
pte_  kta  he. 

14  Jehowa  Wanikiya  nitawapi, 
Israel  Towakan  kin  he  hecen 
eya  ;  Niyepi  on  Babel  ekta  ye- 
wicawasi,  qa  wonajice  tawa  iyu- 
hpa  kun  ehpewicawaya,  nakun 
Kasdim  oyate  wita  wata  ohna 
iyasapi  kin  hena. 

15  Jehowa  Taku  Wakan  nita¬ 
wapi,  Israel  Icahwicaye  cin, 
Wicastayatapi  nitawapi  kin  he 
miye  ce. 

16  Tuwe  miniwanca  ohna  can- 
ku  wan  kage  ca  mini  tanka  en 
ocanku  wan  ; 

17  Tuwe  canpahmihma  qa  suk- 
tanka,  ozuye  qa  Avowasake  hi- 
yuye  cin,  Jehowa  hee  hecen  eya; 
Witaya  iwankapi  kta,  ake  ina- 
jinpi  ktesni  :  hena  atakunipi  sni, 
hahonta  ide  kin  iyecen  kasnipi 
ce. 


snapi  on  wowidagciye  ^ni,  qa 
wowizite  on  iyotanhan  iyeciciye 
sni. 

24  Mazaska  on  sinkpe  tawote 
takudan  operniyeciton  sni,  qa  ni- 
tawosnacepa  on  imnamayaye  sni : 
tuka  wayalitani  on  wowidag  ma- 
yaya,  taku  sica  ecanon  kin  on 
I  iyotanhan  iyeroayakiya. 
i  25  Miye,  miye  hinca  on,  tuwe 
I  taku  sica  nitawa  nicicajuju  kin 
I  he  miye  ;  qa  wayahtani  kin  hena 
j  weksiiye  kte  sni. 

26  Kiksuyemayan  ye  ;  unkici- 
i  yukcan  kta  :  nihdaowotanna  kta 

e  on  wohdaka  wo. 

27  JMiyate  tokaheya  qon  he  wa- 
htani,  qa  tona  waonspeniciyapi 
kin  hena  makipajinpi. 

28  Heon  etanhan  tipi  wakan 
itancanpi  kin  wicamdasica,  qa 
Jakob  woyasice  en  iyewaya,  qa 
Israel  woiyopeye  ekta. 

18  Taku  tokaheya  qon  hena  ki- 
ksuyapi  sni  po  ;  qa  taku  tanina 
un  kin  hena  awacinpi  sni  po. 

19  Iho,  taku  teca  wan  ecamon  ; 
wanna  icage  kta  ;  he  sdonyaya- 
pi  kte  sni  he.  Han,  tintoskan 
canku  wan  wakage  kta,  hewota- 
hedan  wakpa  wanke  kta. 

20  Tinta  wamanica  kin,  unkte- 
hi  qa  hinhankaga  cinca  hena 
mayuonihanpi  kta ;  tintaoskan 
mini  hiyuwaye,  hewotahedan 
wakpa  wicawaqu,  mitaoyate  wa- 
hdahnige  ciqon  mini  yatkewica- 
wakiye  kta  heon. 

21  Oyate  kin  de  miye  micicaga  : 
hena  mitoyatan  yaotaninpi  kta. 

22  Tuka  Jakob,  hoyemayakiye 
sni ;  Israel,  miye  on  mdoyakite 
ciqon  : 

23  Wohuhnage  nitawa  tahinca 
cinca  mayakahi  sni ;  qa  nitawo- 
sna  on  mayaduonihan  sni.  W^o- 


1  Tuka  nakaha  Jakob  mitaoki- 
ye,  nahon  wo  ;  qa  Israel  wahda- 
hnige  cin  : 

2  JehoAA^a  hecen  eya ;  Tuwe 
nicage  ca  wicatamni  etanhan  ica- 
hniye  cin  he  oniciye  kta  :  Jakob 
mitaokiye,  wakokipe  sni  wo  ;  qa 
niye  Jesurun  wahdahnige  cin. 

3  Tuwe  ipuza  kin  he  mini  awa- 
kastan  kta,  qa  mini  tanka  maka 
puza  kin  akan  :  nicinca  kin  Mi- 
taniya  awakastan  kta,  qa  mitoya- 
Avaste  cincawicayaye  cin  akan  : 

4  Hecen  peji  ehna  icagapi  kta, 
wakpicahda  cohwanjica  kin  iye- 
ceca. 

5  De,  Jehowa  tawamayan  ce, 
eye  kta  ;  qa  he  Jakob  caje  eya 
caje  ihdate  kta  ;  qa  wanji  is,  Je¬ 
howa  tawa  ce,  iye  nape  en  oki- 
wa  kta,  qa  Israel  caje  eya  caje 
ihdate  kta. 

6  Jehowa  Israel  ta  Wicastaya- 

tapi,  qa  tuwe  opekiton  qon,  Je- 
howa  wicobe  tawa.  kin  he  hecen 
eya ;  Tokaheya  kin  he  iniye,  qa 
ehake  un  kin  he  niiye  ;  qa  mi- 
cunonpatanhan  Taku  Wakan  wa- 
nica  ce. 

7  Qa  tuwe,  miye  iyececa  eyan- 
paha  kta,  qa  he  oyake  kta,  qa 
wiyeya  emicihnake  kta,  wanaka- 
ja  oyate  ewicawahde  kin  iyece¬ 
ca  he :  hecen  taku  tona  u,  qa 
taku  u  kte  cin  hena  owicakiya- 
kapi  kta. 

8  Cancanpi  sni  qa  W'akokipapi 
^ni  po  :  hetanhan  miye  nafionci- 
yapi  ^ni  qa  omdake  sni  he  ;  wa- 
yaotanin  mitawa  kin  he  niyepi 
nakaes :  Micunonpatanhan  Taku 
Wakan  yukan  he.  Hiya,  Imni- 
ja  wanica,  takudan  sdonwaye 
sni. 

9  Tona  wakagapi  bagopi  kaga- 
pi  kin  hena  owasin  takupi  sni  ; 
taku  wastedakapi  kin  hena  ta¬ 
kudan  okihi  kte  ^ni :  nakun  iye 
ihdaotaninpi ;  hena  wawanyaka- 
pi  kte  sni,  qa  wasdonyapi  kte 
sni ;  hecen  istecapi  kta  tuka. 

10  Tuwe  taku  wakan  wan  kaga, 
qa  wakagapi  wan  takudan  okihi 
sni  kin  heca  sdoya  he. 

11  Iho,  tawa^itku  kin  iyuhpa 
istecapi  kta :  qa  tona  kagapi 
kin  hena  wicasta  etanhanpi  :  he¬ 
na  owasin  yuwitayapi  kta,  hena 
najinpi  kte ;  hena  wakokipapi 
kta,  hena  witaya  istecapi  kta. 

12  Maza  kage  cin  he  onspe 
wan  kaga,  qa  petaga  ehna  litani, 
qa  nakun  maziyape  on  kicanyan 
qa  iye  isto  wasake  cin  on  yustan 
kta  ;  han,  iye  hinca  wotektehda, 
unkan  towasake  wanica ;  mini 
yatke,  sni,  unkan  hunkita. 

13  Cankajipe  cin  he  caniyute 
wan  on  iyuta  ;  icago  wan  on  ica- 
gokta;  canicahdokeonkaspekta; 
qa  mazicago  wan  on  kago  kta  ; 
qa  hehan  wicasta  ouncage  iyece- 

240 


ca  kage  kta,  wicasta  towaste  kin 
iyececa  ;  hecen  tipi  kin  ohna  he 
kta. 

14  Hante  sa  hdaksa,  nakun 
uskuyeca  qa  utuku  can  icu,  he 
contanka  can  kin  ehna  kiyuwa- 
sake  kta  ;  wazi  can  wan  oju,  un¬ 
kan  magaju  kin  icahye  kta. 

15  Unkan  he  wicasta  wan  peta 
en  aonpe  kta  ;  qa  hetanhan  iye 
icu  kta,  qa  on  cosiciyekta  ;  han, 
iceti  qa  aguyapi  spanyan  ;  han, 
on  taku  wakan  wan  kage  ca  oho- 
da ;  etanhan  wakagapi  bagopi 
wan  kage  ca  itokam  makata 
ehpeiciya. 

16  Hanke  etanhan  peta  en  Bu- 
Bnaga ;  hanke  on  tado  yuta ; 
wospanye  ceonpa  qa  imnan  ;  han, 
cosiciya,  qa.  Aha,  macoza,  peta 
wanmdaka  ce,  eya  : 

17  Qa  taku  okaptapi  kin  he  ta¬ 
ku  w^akan  kaga,  wakagapi  bago¬ 
pi  iye  tawa  kin  hee  ;  en  makata 
ehpeiciya,  qa  ohoda,  qa  cekiya, 
qa,  Emahdaku  wo,  taku  wakan 
mitawa  kin  he  niye  nakaes,  eya. 

18  Hena  sdonyapi  sni,  qa  oka- 
hnigapi  sni ;  iye  hena  ista  ao- 
hdutewicaya,  hecen  wanyakapi 
kte  sni,  cantepi  nakun,  hecen 
okahnigapi  kte  sni. 

19  Heon  tuwedan  cante  on 
awacin  sni,  nakun  wosdonye  wa¬ 
nica,  qa  wookahnige  wanica,  on 
heye  kta  tuka;  Hanke  peta  en 
Buhnahwaye  ;  han,  nakun  iie  pe¬ 
taga  on  aguyapi  ^panwaye  ;  on 
tado  cowaqin  qa  wata :  unkan 
taku  okaptapi  kin  he  etanhan 
wowaBtedasni  wan  wakage  kta 
he ;  cankaga  wan  en  makata 
eBpemiciye  kta  he. 

20  CaBota  yuta ;  cante  hna- 
yanpi  wan  he  icunonpa  iyayeya, 
heon  iye  nagi  eihdaku  kte  sni, 
qa,  Minape  etapa  ohna  woiton- 
sni  yuke  sni  he,  eye  kte  ^ni. 

21  Hena  kiksuya  wo,  Jakob  qa 

Israel ;  mitaokiye  kin  he  niye 
nakaes  :  miye  cicaga,  mitaokiye 
kin  he  niye :  Israel,  miye  aci- 
ktonje  kte  sni. 

22  Taku  sica  ecanon  kin,  ma~ 
lipiya  soka  iyececa,  wakajuju  ; 
qa  wayalitani  kin  mahpiya  sapa 
iyececa :  Miye  en  ihdoku  wo, 
opeciciton  kin  heon  etanhan. 

23  Mahpiya,  do  wan  miye,  Je- 
howa  hecon  nakae^  :  maka  ihu- 
kuya  kin,  iyasa  po  :  paha  kin  ni¬ 
ye,  contanka  qa  ohna  can  otoiyo- 
hij  kahiyaya  po  :  Jehowa  .lakob 
opekiton  nakaes,  qa  Israel  en 
wowitan  icicaga. 

24  Jehowa  openiciton  qa  wica- 
tamni  etanhan  icahniye  cin  he 
hecen  eya ;  Jehowa  taku  owa- 
sin  kaga,  isnana  mahpiya  kin 
hdumdaya  qon  he  miye  :  maka 
kin  misnana  wahdumdaya  : 

25  Tona  itonpi  sni  wowakta 
tawapi  kin  yuecetu  sni,  qa  wapi- 
ye  sa  kin  wicayuhnaskinye  kta  ; 
wicasta  ksapa  hekta  itoheya  hdi- 
cuwicaya,  qa  tookahnigepi  kin 
yuwitkotkoke  kta: 

26  lye  taokiye  oie  kin  yuece¬ 
tu,  qa  wahosiya  tawa  tawowa- 
hokonkiye  kin  ecetukiciciye  kta ; 
tuwe,  Ounniyanpi  kta  ce,  Jeru¬ 
salem  eciya ;  qa  Juda  otonwe 
kin,  Ake  nicagapi  kta,  qa  ma- 
koskantuya  wanke  cin  ake  piwa- 
ye  kta  ce,  eye  cin  he  miye. 

27  Tuwe  mini  she  cin  heciya  ; 
Puza  wo,  qa  wakpa  nitawa  oya- 
hewaye  kta  ce  : 

28  Tuwe  Kuros  heciya  ;  Won- 
wicaye  mitawa  hee,  hecen  mi- 
toiyokipi  ocowasin  econ  kta  ;  qa 
Jerusalem  heciye  kta  ;  Nicagapi 
kte  ;  qa  tipi  wakan  kin,  Ohehde- 
pi  nitawa  ehnakapi  kta  ce,  eciye 
kta. 

1  Jehowa  Kuros  sdakiye  cin 

Is-  fia 


hee,  itokam  Ikcewicasta  kin  awi- 
cahanpi  kta  e  nape  etapa  sutaya 
mduza  ;  qa  wicastayatapi  ipiya- 
ke  wicawakiyuske  kta,  hecen  he 
itokam  tiyopa  itakihna  kin  yu- 
hdokapi  kta;  qa  tiyopa  kin  hena 
ecen  icupi  kte  sni,  hecen  eci- 
yai  _ 

2  Nitokam  miye  mde  kta,  qa 
taku  skopa  kin  he  owotannawa- 
kage  kta :  mazasa  tiyopa  kin 
mduwehwege  kta,  qa  maza  sapa 
inatake  kin  wakaksaksa  kta. 

3  Qa  otpaza  en  womnaye  kin 
cicu  kta,  qa  wowijice  onahbe  en 
nahmanpi  kin  hena  ;  hecen  Je¬ 
howa  miye,  tuwe  nicaje  cajeya- 
te  cin,  Israel  Taku  Wakan  tawa 
kin  he  miye  g  sdonyaye  kta.  . 

4  Jakob  mitaokiye  qa  Israel 
wahdahnige  cin  heon  nicaje  on 
cico  kta :  sdonmayaye  sni  esta 
casciton  kta. 

5  Jehowa  he  miye,  qa  tokeca 
wanica,  micunonpatanhan  Taku 
Wakan  wanica :  miye  ipiyagci- 
ton  kta,  sdonmayaye  sni  esta. 

6  Hecen  tona  wihinanpatanhan 
qa  wiyohpeyatanhan  kin  hena 
micunonpatanhan  wanica  e  sdon- 
yapi  kta.  Jehowa  he  miye,  qa 
tokeca  wanica. 

7  lyoyanpa  icahwaya,  qa  otpa¬ 
za  wakaga  ;  wookiye  mdustan, 
qa  wosice  wakaga  ;  Jehowa  mi¬ 
ye  dena  owasin  ecamon  ece. 

8  Mahpiya  kin  wankantanhan 
sbuy^a  miye,  qa  mahpiya  soka 
kin  hena  woowotanna  hinheya 
nun  we  ;  maka  kin  ihduhdoke  kte, 
hecen  wowanikiye  icahyapi  kte, 
qa  woowotanna  kici  icaga  nun- 
we  :  Jehowa  miye  hena  wakaga 
ce. 

9  Hehehe,  tuwe  Waicahye  ta¬ 
wa  kin  kipajin  hecinhan  ;  waksi- 
ca  onspa  maka  waksica  onspa 
kicica.  Upsija  kin  he  tuwe  ka- 
ge  cin,  Taku  ecanon  he,  eciye 

kta  he  :  qa  nitohtani,  Nape  wa- 
nica  ce,  eye  kta  he. 

10  Hehehe,  tuwe  atkuku  heci- 
ya  ;  Taku  icahyaya  he  ;  qa  wi- 
noliinca  kin,  Taku  yaton  he,  eci- 
ye  cinhan. 

11  Jehowa  Israel  Towakan  qa 
Y/aicahye  tawa  kin  he  hecen 
eya ;  Micinca  on  taku  tokata  u 
kte  cin  hena  imawanga  po,  qa 
minape  taku  kage  cin  on  econ 
mayasipi  kta. 

12  Miye  maka  kin  wakaga,  qa 
wicasta  aicahwaye.  Miye  mi- 
nape  kin  mahpiya  kin  yumdaya- 
pi,  qa  obe  tawa  kin  iyuhpa  mdu- 
suta. 

13  Woowotanna  on  iye  icahwa- 
ya,  qa  tacanku  owasin  rnduowo- 
tanna  kta :  iye  mitotonwe  kin 
kage  kta,  qa  wayaka  mitawa  hdi- 
cuwicakiye  kta,  on  opetonpi  qa 
wiyopeyapi  wanica,  .lehowa  wi- 
cobe  tawa  kin  he  hecen  eya. 

14  Jehowa  hecen  eya ;  Egupta 
tohtani,  qa  Kus  tokamna,  nakun 
Sabea  wicasta  tanka  tokamna 
kin  niye  en  u  kta,  qa  hena  nita- 
wa  kta ;  nitokam  upi  kta  ;  ma- 
zaicicahiha  ikoyag  ihdoupi  kta, 
qa  nitokam  makata  ehpeiciyapi 
kta  ;  hena  ceniciyapi  kta  ;  Awi- 
cakehan  Taku  Wakan  kin  nici 
un,  qa  wanji  tokeca  yuke  sni, 
taku  wakan  wanica  ce,  eyapi  kta. 

15  Israel  ta  Wakantanka,  Wa- 
nikiye  cin  he,  awicakehan  Taku 
Wakan  anaicihbe  cin  he  niye. 

16  Hena  owasin  witaya  isteca- 
pi  qa  nakun  nihinciyapi ;  wa- 
kagapi  kagapi  kin  hena  wita¬ 
ya  wonihinciye  ekta  iyayapi. 

17  Jehowa  en  wowanikiye  owi- 
hanke  wanica  on  Israel  nikiyapi 
kta  :  niye  inistecapi  kte  sni,  qa 
nihinniciyapi  kte  sni,  owihanke 
wanica. 

18  Jehowa  mahpiya  kin  kaga ; 
Wakantanka  iye  hinca  maka  kin 

icahye  ca  kaga  ;  he  hdusuta,  ta¬ 
ku  on  etanhan  sni  kage  sni,  ohna. 
tipi  kta  e  icahye  cin  he  hecen 
eya;  Jehowa  he  miye,  qa  toke¬ 
ca  wanica. 

19  Woinahbe  en,  maka  otpaza 
awanke  cin  ohna  iwae  sni :  Ja¬ 
kob  cinca  kin,  Taku  sni  on  mi- 
ite  akita  po,  ewicawakiye  sni  : 
Jehowa  woowotanna  ohdake  cin 
he  miye,  taku  ecetu  kin  hena 
omdaka  ece. 

20  Mniciyapi  qa  u  po  ;  Ikcewi- 
casta  etanhan  nayajicapi  kin  wi¬ 
taya  kiyedan  ihdou  po.  Tona 
wakagapi  bagopi  can  kin  ekihde- 
pi  qa  taku  wakan  wanikiya  oki- 
hi  sni  cekiyapi  kin  hena  takudan 
sdonyapi  sni. 

21  Woyaka  po  qa  kiyedan 
ihdou  po  :  han  witaya  ikiciyu- 
kcanpi  kte.  Wanakaja  tanhan 
de  tuwe  oyakahe  ;  hetanhan  tu¬ 
we  yaotanin  he  :  Jehowa  miye 
sni  he  ;  qa  micunonpatanhan  ta¬ 
ku  wakan  wanica  ;  Taku  W’a- 
kan  owotanna  qa  W^anikiya  ;  rni- 
cunonpa  tanhan  wanica. 

22  Maka  ihanke  kin  owasin 
ahimatonwan  po,  kinhan  yanipi 
kta :  Wakantanka  he  miye,  qa 
tokeca  wanica  nakaes. 

23  Miye  hinca  on  wakonza, 
woowotanna  on  wicoie  kin  mii 
etanhan  enapeya,  unkan  hdicu 
kte  sni  :  Miye  en  wicahupahu 
otoiyohi  patuje  kta,  qa  wicaceji 
otoiyohi  wohdake  kta  : 

24  Awicakehan  Jehowa  en  wo¬ 
owotanna  qa  wowicake  mduha 
ce,  eye  kta  :  iye  en  ahi  kta  ;  qa 
tona  canniyeyapi  kin  owasin 
istecapi  kta. 

25  Israel  cirica  kin  owasin  Je¬ 
howa  en  ihdaowotanpi  qa  itanpi 
kta. 

WHCOWOYAKE  46. 

1  Bel  canpeska  makehde  ina- 

jin,  Nebo  patus  un :  wakagapi 
tawapi  kin  hena  woteca  qa  wa- 
nunyanpi  kin  akan  hiyeya  :  wa- 
qinpi  nitawapi  kin  iakan  ehna- 
kapi ;  mdokite  cin  he  3^usaka. 

2  Patus  unpi,  witaya  canpeska 
makehde  yukanpi ;  taku  qinpi 
kin  anakiksin  okihipi  sni,  tuka 
iyepi  kaes  way  aka  iyayapi. 

3  Jakob  tiyohnaka  qa  Israel  ti¬ 
pi  etanban  tona  okaptapi,  wica- 
tezi  etanban  wicayuhapi,  wica- 
tamni  etanban  wicaqinpi  owasin 
niye  anamagoptan  po  : 

4  Wicabinca  ehan  yaipi  kta 
hehanyan  he  miye  ;  qa  pa  skapi 
hehanyan  cicinpi  kta  ;  miye  wa- 
kaga  nakun  mduhe  kta ;  miye 
binca  wawaqin  kta,  qa  ecihdaku- 
pi  kta. 

5  Hecen  tuwe  e  imayadacinpi 
kta  he,  qa  i^^ececa  mayakagapi 
kta  he,  qa  kici  iwanmayadakapi 
kta,  hecen  akiyeuncecapi  kta. 

6  Mazaska  opiye  etanhan  ma- 
zaskazi  hiyuyapi,  qa  onaspeyapi 
kin  on  mazaska  tkeutapi ;  maza- 
skazi  kage  cin  wan  opetonpi  kta  ; 
unkan  he  taku  wakan  wan  kage 
kta  :  en  makata  ebpeiciyapi  kta, 
han  ohodapi  kta  ; 

7  Hinyete  akan  ehnakapi  kta, 
qinpi  kta,  qa  tohe  kin  en  ehdepi 
kta ;  unkan  en  he  kta  ;  tohe  kin 
etanban  tokan  ye  kte  sni  :  ban, 
tuwe  hoyekiya  esta  ayupta  oki- 
hi  kte  sni,  qa  tokakije  etanhan 
eyaku  kte  sni, 

8  De  kiksuya  po,  qa  wicasta 
yaunpi  hdutanin  po  :  ake  cante 
en  yuza  miye,  wayabtanipi  sa. 

9  Taku  wanakajatanhan  un  kin 
hena  kiksuya  po  ;  lyotan  Wasa- 
ke  cin  he  miye,  qa  tokeca  wani- 
ca ;  Taku  Wakan  kin  he  miye, 
qa  tuwedan  iyemacece  sni. 

10  Otokaheya  tanhan  owihan- 
ke  kin  omdaka,  qa  wanakajatan-  ! 
han  taku  nahanbin  econpi  sni  | 


kin  ;  Mitowiyukcan  kin  ecen  he 
kta,  qa  mitoiyokipi  kin  iyubpa 
mdustan  kta  ce,  epa  ; 

!  11  Willi  nanpatanhan  zitkadan 
wayapote  sa  wan  weco,  qa  ma- 
koce  tehan  wanke  cin  etanhan 
mitowiyukcan  wicasta  kin  : 
Han,  miye  ecen  epa,  nakun  ece- 
tuwakiye  kta ;  wakonza,  nakun 
ecen  ecamon  kta  ce. 

12  Tona  cante  nisutapi,  wo- 
owotannaitehan  yaunpi  kin,  ana¬ 
magoptan  po  : 

13  Mitoowotanna  kin  he  kiye- 
dan  awaku ;  he  itehan  yanke 
kte  sni,  qa  wowanikiye  mitawa 
kin  he  banhi  kte  sni,  Tuka  Is¬ 
rael  mitowitan  kin  on  Zion  en 
wowanikiye  ewehnake  kta 

WICOWOYAKE  47. 

1  Babel  cunwintku  witansna, 
kun  u  qa  watusekseca  en  iyotan- 
ka  wo  ;  makata  iyotanka  wo  : 
Kasdim  cunwintku,  oiyotanke 
waste  wanica ;  detanhan  icima- 
na'wankadan  qa  suta  sni  enici- 
yapi  kte  sni. 

2  Inyan  wiyutpan  kin  icu  qa 
wotpanpi  kaga  wo  :  ite  akabpe 
nitawa  eyaku  wo,  nitoske  hdu- 
sdoka  wo,  sican  hducoka  wo, 
wakpa  kin  copa  wo. 

3  Tanconikadan  sdayehna  un 
kta  ;  han,  nitowistece  kin  wan- 
yakapi  kta :  watokiconpi  ecamon 
kta,  qa  wicasta  kici  oweciye  kte 
sni. 

4  Opeunkitonpi  kin  he  Jehowa 
wicobe  tawa  eciyapi,  Israel  To- 
wakan  kin  hee. 

5  Kasdim  cunwintku,  inina  iyo¬ 
tanka  wo,  qa  otpaza  ekta  ya  wo  ; 
detanhan  icimana,  Wokiconze 
wicastayatapi  winobinca,  enici- 
yapi  kte  sni. 

I  6  Mitaoyate  canniyewicawaki- 

I  ya,  taku  mitawa  kin  he  mdusape 

243 


ISAYA  TAWOYUKCAN  KIN, 


ca  ninape  en  wicawaqu.  Ecaca 
onsiwicayada  sni  ;  wicahincapi 
kin  hena  cannapinpi  nitawa  tke- 
ya  awicayahnaka. 

7  Qa  heha ;  Ohinniyan  wicasta- 
yatapi  wiraanokinca  kta  ce.  He- 
cen  dena  en  nicante  eyahnake 
sni,  owihanke  kte  cin  he  yeksu- 
ye  sni. 

8  Heon  etanhan  de  nahon  wo, 
oiyokipiiciya  nanke  cin,  oziiciya 
idotanke,  nicante  en  hehe  cin ; 
Miye  qa  micunonpatanhan  tuwe- 
dan  ^ni,  wiwazica  ,  imdotanke 
kte  sni,  qa  wicacinca  taninpisni 
kin  he  sdonwaye  kte  sni  ce,  eha. 

9  Tuka  dena  oza  ihnuhanna, 
anpetu  wanjidan  en  aniu  kta, 
wicacinca  taninpi  sni,  qa  wiwa¬ 
zica  unpi  kin  :  hena  ocowasin 
en  ni  u  kta,  wakan  yakaga  ota 
qeyas  ;  nina  hin  wapiyapi  e ca¬ 
non  esta. 

10  Niohan  sice  cin  hewacinya- 
kiya  ;  Tuwedan  wanmayake  sni 
ce,  eha.  Nitoksape  qa  nitooka- 
hnige  kin  he  nihnayan ;  hecen 
nicante  en  heha  ;  Miye,  qa  mi¬ 
cunonpatanhan  tuwedan  sni  ce. 

11  Heon  etanhan  taku  sica  en 
niu  kta  ;  tokiyatanhan  hinanpa 
sdonyaye  kte  sni ;  qa  wosice  ani- 
hinhpaye  kta ;  yutokan  iyeyaye 
kta  oyakihikte  sni;  qa  woihang- 
ye  sdonyaye  kte  sni  kin  he  ihnu¬ 
hanna  en  niu  kta. 

12  Wanna  wapiyapi  nitawa, 
qa  wakan  yakaga  ota  hinca,  ini- 
caga  ehantanhan  ehna  yaskan 
kin  hena  hduha  inajin  wo  ;  okin= 
ni  iwaste  yaun  oyakihi  kta, 
okinni  wakokipe  wicayecage  kta. 

13  Wowiyukcan  nitawa  ota  on 
mdoyakita.  Iho,  wanna  tona  ma 
hpiya  iyutapi  kin,  tona  wican- 
hpi  wanyakapi,  tona  wi  kin  on 
waayatapi  ece  kin  hena  inajinpi, 
qa  taku  en  aniupi  kte  cin  etan¬ 
han  eniyakupi  nunwe. 

14  Iho,  hena  aguyapi  hu  iyece- 
capi ;  peta  huhnahwicaye  kta  ; 
ide  nape  kin  etanhan  iye  nagi 
eihdakupi  kte  sni  :  petaga  on 
cosiciyapi,  qa  peta  itokam  i}^- 
tankapi  kte  cin  wanice  kta. 

15  Tona  inicaga  ehantanhan 
om  htayani,  wicasta  wopeton  ni¬ 
tawa  kin  hena  hecen  nicuwapi 
kta  ;  otoiyohi  makoce  tawa  kin 
ekta  hde  kta  ;  tuwedan  niniye 
kte  sni. 

WICOWOYAKE  48. 

1  Jakob  tiyohnaka,  de  nahon 
po,  tona  Israel  caje  on  cajeniya- 
tapi,  qa  Juda  mini  kin  etanhan 
inayapapi,  tona  Jehowa  caje  on 
wakonzapi  qa  Israel  ta  Wakan- 
tanka  cajeyatapi  ece,  tuka  wo- 
wicake  qa  woowotanna  eciya- 
tanhan  sni. 

2  Hena  otonwe  wakan  kin  ica- 
jeiciyatapi,  qa  Taku  Wakan  Is¬ 
rael  tawa  kin  he  wacinyanpi  na- 
kaes  ;  He  Jehowa  wicobe  tawa 
eciyapi, 

3  Otokaheya  tanhan  taku  toka- 
heya  qon  hena  omdaka  ;  unkan 
hena  mii  etanhan  enape,  qa  hena 
radaotanin  :  ihnuhanna  ecamon, 
unkan  hena  ecetu. 

4  Nitehika  e  sdonwaya,  qa  ni- 
tahu  maza  ikan  kin  heca,  qa  ni- 
ite  mazasa,  nakaes  : 

5  Heon  etanhan  otokaheya  tan¬ 
han  hena  ociciyaka  •  hinyahin 
ecetu  sni  ehan  ciciyaotanin : 
okinni,  Wakagapi  mitawa  dena 
econ  ;  qa  wakagapi  bagopi  mita¬ 
wa,  qa  wakagapi  sdoyapi  mitawa 
kin  he  hena  yustan  ce,  ehe  kta 
nace. 

6  Wanna  nay ahon,  dena  owasin 
wanyaka  wo ;  unkan  niye  oda- 
kapi  kte  sni  he.  Detanhan  taku 
teca  wanyagciciya,  taku  na- 
hmanpi  qon,  unkan  hena  sdonya¬ 
ye  sni. 


WICOWOYAKE  49. 


7  Hena  nakaha  kagapi,  qa  oto- 
kaheya  tanhan  sni ;  anpetu  kin 
de  itokarn  hena  nayahon  sni; 
okinni,  Iho,  hena  sdonwaya  ce, 
ehe  kta  tuka  qon. 

8  Han,  nayakon  sni ;  han, 
sdonyaye  sni ;  han,  nakun  ito- 
kam  noge  niyukdokapi  ^ni, 
Wahnayan  oyakande  kta,  qa 
wicatarnni  e  tanhan  waktani  sa 
eniciyapi  kin  he  sdonwaya. 

9  Micaje  on  etanhan  mitocan- 
niye  wahdapte  kta,  qa  mayatan- 
pi  kta  e  niye  on  anamicipte  kta, 
hecen  cicakse  kte  sni. 

10  Iho,  ciyuecedan,  tuka  ma- 
zaska  kicica  sni ;  wokakije  oce- 
ti  kin  en  cihdakniga. 

11  Miye  on  etanhan,  iniye  kin- 
ca  on  etanhan  ecamon  kta  :  to- 
keca  micaje  yuasapapi  kta  he  ; 
qa  mitowitan  kin  he  tuwe  toke- 
ca  waqu  kte  sni. 

12  Jakob  anamagoptan  wo,  qa 
Israel  weco  qon  ;  He  miye,  To- 
kaheya  qa  nakun  Ehake  un  kin 
he  miye. 

13  Nakun  minape  maka  oahe 
cin  ehnaka ;  qa  minape  etapa 
makpiya  kin.  hdumdaya.  Hena 
wicawakipan  eca  witaya  inajinpi 
ece. 

14  Niye  pi  owasin  mniciyapi  qa 
nakon  po  :  hena  etanhan  wanji 
tukte  dena  oyaka  he.  Jehowa 
he  wastedaka  :  iye  toiyokipi  kin 
Babel  en  econ  kta,  qa  iye  nape 
Kasdim  akan  yanke  kta. 

15  Miye,  miye  iwae;  han,  mi¬ 
ye  he  weco  ;  miye  awahi ;  un- 
kan  iye  tacanku  kin  tanyan  ihun- 
nikiye  kta. 

16  Mikiyedan  u  po,  de  nakon 
miye  ;  otokaheya  tanhan  oina- 
kbe  en  iwae  sni ;  totanhan  un 
kin  hen  mis  waun.  Unkan  na¬ 
kaha  Jehowa  Itancan  kin  u  ma- 
^i,  qa  iye  Taniya  kin. 

17  Jehowa  openiciton  kin,  Is- 

T  3 


rael  Towakan  kin  he  hecen  eya  ; 
Jehowa  Taku  Wakan  nitawa, 
token  oyakihi  kta  onspeniciye, 
canku  opeya  de  kte  cin  he  ohna 
aniye  cin  he  miye. 

18  Tokin  mitawoahope  kin  he¬ 
na  anayagoptan  unkans  ;  hehan, 
wookiye  nitawa  kin  wakpa  wan 
iyeeece  kta,  qa  nitoowotanna 
miniwanca  taja  kin  iyecece  kta 
tuka. 

19  Nakun  nicinca  wiyaka  kin 
iyecece  kta,  qa  nitezi  etanhan 
icage  cin  hena  casmu  iyececapi 
kta :  iye  caje  kin  kaksapi  kte 
sni,  qa  mi tokapa tanhan  ihangya- 
pi  kte  sni  tuka. 

20  Babe]  etanhan  hdinanpa  po, 
Kasdim  etanhan  najica  po  ;  do- 
wanpi  ho  kin  on  eyanpaha  miye, 
de  oyaka  po,  maka  ihanke  kin 
hehasyan  yaotanin  miye  ;  Jeho¬ 
wa  iye  taokiye  Jakob  he  opeki- 
ton  ce,  eya  po. 

21  Unkan  hena  hewotahedan 
makoce  kin  ohna  awicaye  ciqon 
hehan  ipuzapi  sni :  imnija  kin 
etanhan  mini  hiyuwicakiciciya  ; 
nakun  imnija  kin  kahdoka,  un¬ 
kan  mini  bomdu  hiyu. 

22  Tona  sicapi  kin  hena  wo¬ 
okiye  nicapi  ce,  Jehowa  eya. 

WICOWOYAKE  49. 

1  W^ita  kin,  niye  namahon  po  ; 
qa  oyate  tehan  yaunpi,  anohkiya 
po :  Wicatarnni  etanhan  Jeho¬ 
wa  makipan,  ina  tezi  etanhan 
cajemayata. 

2  Qa  mii  kin  he  mazasagye  pe 
hinca  iyececa  kaga;  iye  nape 
ohanzi  kin  en  namahbe,  qa  wan- 
hinkpe  pabezapi  makaga;  iye 
wanju  tawa  kin  onamahman  ; 

3  Qa  hemakiya  ;  Israel,  rnita- 
okiye  kin  he  niye,  niye  on  mi- 
hduwitan  kta  ce. 

4  Hehan  miye  hepe ;  Taku^ni 

on  htawani ;  etanhan  takudan 
icage  sni,  qa  takusni  on  rnitowa- 
sake  wahdusota;  Tuka  woyaco 
mitawa  kin  he  Jehowa  kici  un, 
qa  mitohtani  kin  mita  W akafi- 
tanka  kici  un. 

5  Unkan  nakaha  Jehowa  wica- 
tamni  etanhan  taokiye  maye  kta 
makaga,  Jakob  iye  en  awaku 
kta,  he  kaken  eya ;  Israel  mna- 
yanpi  sni  qeyas  Jehowa  ista  kin 
en  wowitanyan  waun  kta,  qa 
mita  Wakan  tanka  wowasake  ini- 
tawa  kin  hee  kta. 

6  Nakun  hecen  eya ;  Mitaoki- 
ye  he  niye,  Jakob  towicoun  na- 
jin  wicayakiye  kta,  qa  Israel 
okaptapi  kin  wicaduecetu  kte 
cin  he  taku  tanka  sni  :  nakun 
Ikcewicasta  kin  iyoyanpa  yaun 
kta  cicu,  heon  maka  ihanke  kin 
hehanyan  wowanikiye  mitawa 
kin  he  niye  kta. 

7  Jehowa  Israel  opekiton,  qa 
Towakan  kin  he,  tuwe  nina  sice- 
dakapi,  tuwe  Ikcewicasta  wa- 
htedapi  sni,  wicastayatapi  tawo- 
widake  kinheheciya;  Wicasta¬ 
yatapi  wanyakapi  kta,  qa  wica- 
sta  itancanpi  kin  inajinpi  kta, 
nakun  patujapi  kta,  Jehowa  wa- 
cinyepica,  Israel  Towakan  kin 
on  ;  unkan  iye  nicahnigapi  kta. 

8  Jehowa  kaken  eya;  Tohan 
oiyokipi  kinhan  nacihon,  qa  wo¬ 
wanikiye  anpetu  kin  en  ociciya  : 
Unkan  awanciyake  kta,  qa  oyate 
kin  en  wicotakuye  wan  ecihde 
kta,  maka  kin  yusutapi  kta,  qa 
ounyanpi  hewoskantu  kin  tawa 
wi  cay  aye  kta : 

9  Hecen  wicakaskapi  kin,  Tan- 
kan  u  po,  ewicayakiye  kta  :  to- 
na  otpaza  en  unpi  kin  hena, 
Ihdutanin  po,  ewicayakiye  kta. 
Canku  kin  ohna  wotapi  kta,  qa 
paha  sdayehna  owasin  akan  ta- 
wilianpi  yuke  kta. 

10  Hena  e  wotektehdapi  kte 

^ni,  qa  ipuzapi  kte  sni  ;  qa  oma^ 
ste  qa  anpetu  wi  kin  aspanwh 
cayapi  kte  sni :  Tuwe  onsiwica- 
kida  kin  he  yus  awicaye  kta  na- 
kaps,  qa  miniyowe  kin  en  awicai 
kta. 

11  Qa  he  mitawa  owasin  canku 
wakage  kta,  qa  ocanku  tanka 
mitawa  kin  hena  wankan  yeyapi 
kta. 

12  Iho,  dena  tehantanhan  hipi 
kta  ;  qa  iho,  dena  waziyatanhan 
qa  wiyohpeyatanhan ;  qa  dena 
Sinim  makoce  kin  etanhan. 

13  Mahpiya,  dowan  miye ;  qa 
maka,  wiyuskinyan  un  wo ;  na¬ 
kun  paha  kin,  dowan  hinhda  mi- 
ye  ;  Jehowa  iye  taoyate  canto- 
hnagwicaya  nakaes,  qa  kakiswi- 
caye  cin  hena  onsiwicakida  kta. 

14  Tuka  Zion  heya ;  Jehowa 
amayustan,  qa  Itancan  mitawa 
amiktonja  ce. 

15  Winohinca  hoksiyoqopa  a- 
zin  kin  he  akiktonje  kta,  hecen 
iye  tamni  cinca  kin  onsikida  kte 
sni  he :  Han,  hena  wakiktonjapi 
kta  nace  ;  tuka  miye  qe  acikton- 
je  kte  sni. 

16  Iho,  minape  cokaya  en  baci- 
go  ;  conkaske  nitawa  ohinniyan 
mitokam  wanke. 

17  Nicinca  inahnipi :  tona  ni- 
yujujupi  qa  niyutakunipi  sni  qon 
hena  nitantanhan  napapi  kta. 

18  Ohomni  ista  yuwankan  iki- 
kcu  qa  wanyaka  wo  :  dena  owa¬ 
sin  ihduwitayapi ;  hena  en  niu- 
pi.  Miye  wani,  Jehowa  eya,  he¬ 
cen  dena  iyuhpa  koyahdake  kta, 
oinpi  wan  iyececa,  qa  winohinca 
wan  hihnaton  kte  cin  iyecen  ipi- 
yahdake  kta. 

19  Tintoskan  nitawa,  qa  he- 
woskan  makoce  nitawa.  qa  ma¬ 
koce  en  niyutakunipi  sni  qon  he 
dehan  wicota  en  ounyanpi  kin 
on  onikan  kte  sni,  qa  nanipcapi 
qon  hena  itehan  unpi  kta. 


WICOWOYAKE  50. 


20  Nakun  cinca  nicitaninpi  sni 
qon  hena  niiioge  en  heyapi  kta  ; 
Makoce  ocikan  sni,  makiyukan 
wo,  hecen  en  ounwaye  kta  ce. 

21  Hehannicante  en  hehe  kta  ; 
Dena  tuwe  icalimiciya  he,  cinca 
makitanin  sni,  qa  cinca  codan 
way  aka  waun  qaunhdakawaun  j 
unkan  dena  tuwe  icahwicaya  he. 
Iho,  misnana  omakaptapi  ;  dena 
tokiya  unpi  tuka  he. 

22  .Tehowa  Itancan  kin  he  he¬ 
cen  eya  :  Iho,  Ikcewicasta  ekta 
nape  wahdugate  kta,  qa  oyate 
kin  en  wiyokihedan  wan  ewehde 
kta  :  unkan  maku  ohna  nicinksi 
awicaupi  kta,  qa  nicunksipi  kin 
hinyete  akan  wicaqinpi  kta. 

23  Qa  ateyayapi  wonicupi  kte 
cin  wicastayatapi  eepi  kta,  qa 
winohinca  tanka  tawapi  kin  he¬ 
na  azinniciyapi  kta  :  hena  niye 
en  makipusdiya  patus  inajinpi 
kta,  qa  nisiha  watusekseca  kin 
asdipapi  kta  :  unkan  Jehowa  he 
miye  sdonyaye  kta  ;  tona  wacin- 
mayanpi  kin  hena  istecapi  kte 
sni  nakaes. 

24  Wakipi  kin  he  wi casta  wa- 
saka  etanhan,  icupi  kta  he,  qa 
owotanna  wayaka  un  kin  he 
ehdakupi  kta  he. 

25  Tuka  Jehowa  hecen  eya ; 
Wicasta  wasaka  wayaka  wica- 
yuhapi  kin  hena  ewicayakupi 
kta,  qa  wakipi  kin  wicasta  wo- 
hitika  ewicakicihdakupi  kta  ce. 
Tuwe  nicize  cin  he  kici  wecize 
kta  nakaes,  qa  nicinca  niwicawa- 
ye  kta. 

26  Qa  tona  kakisniyanpi  kin 
hena  iye  cehpi  hdunwicawaki^re 
kta,  qa  iye  we  kin  on  witkopi 
kta,  minisa  teca  on  iyececa  ;  un¬ 
kan  Jehowa  Wanikiya  nitawa, 
qa  tuwe  openiciton,  Wanji  Wa- 
Mka  Jakob  tawa  kin  he  miye 
e  wicacehpi  owasin  sdonyapi 
kta. 


WICOWOYAKE  50. 

1  Jehowa  hecen  eya ;  Kicipa- 
ganpi  wowapi  on  nihun  elipewa* 
kiye  cin  tukte  e  he  :  qa  icazo- 
makiyapi  kin  tukte  wanji  en  wi- 
yopeciciyapi  he.  Iho,  wayahta- 
nipi  on  wiyopeniciyapi,  qa  taku 
sica  ecanonpi  kin  on  etanhan 
inayayapi  kin  kpaganpi. 

2  Heon  etanhan  wahi  qehan 
tokeca  wicasta  wanica  he  :  wa- 
pan  qehan  tokeca  tuwedan  ama- 
yupte  sni  he.  Minape  ptecedan, 
ptecedan,  hecen  wopekiton  oki- 
hi  sni  he  ;  qa  waehdaku  owaki- 
hi  sni  he.  Iho,  wawiyopewaye 
on  miniwanca  kin  mdapuze  kta  j 
wakpa  kin  hena  hewotahedan 
wakage  kta  •  hogan  tawapi  sica- 
mna  kta,  mini  wanica  nakaes, 
qa  ipuza  on  tapi  kta. 

3  Mahpiya  kin  otpaza  koyag- 
waye  kta,  qa  wakihdaka  woaka- 
hpe  wecage  kta  ce. 

4  Jehowa  Itancan  kin  waon- 
spekiyapi  ceji  kin  maqu,  hecen 
wicoie  wanji  on  tuwe  mdokita 
iwakiya  onmaspe  kta  ;  hanhanna, 
hanhanna  wayuhice  kta,  rninoge 
wicasta  waonspe  iyecen  wana- 
hon  kta  e  yulhce  kta. 

5  Jehowa  Itancan  kin  noge 
makiyuhdokaj  unkan  wawaki- 
pajinyan  waun  sni,  qa  hekta  wa- 
hdicu  sni. 

6  Mitapete  waapapi  kin  wica- 
waqu,  qa  hin  yujunpi  kin  iyoha 
mitawa  wicawaqu  :  miite  wowi- 
stenyapi  qa  atagosapi  kin  etan¬ 
han  nawakihbe  sni. 

7  Tuka  Jehowa  Itancan  kin 
omakiye  kta,  heon  etanhan  raa- 
yusinyaye  kte  sni  :  heon  etan¬ 
han  miite  wanhi  iyecen  wa- 
hduza,  hecen  iniastece  kte  sni 
sdonwakiya. 

8  Tuwe  mayaowotanna  kin  he 
ikiyedan  un ;  tuwe  amakinica 

kta  he ,  witaya  naunjinpi  kte  : 
tuwe  makipajin  kta  he  ;  he  mi- 
kiyedan  u  nunwe. 

9  Iho,  Jehowa  Itancan  kin  oma- 
kiye  kta  ;  tuwe  mayaco  kta  he  : 
iho,  hena  owasin  wokoyake  iye- 
cen  kuke  kta  ;  wayapote  sa  kin 
hena  wicayapotapi  kta, 

10  Niyepi  etanhan  tuwe  Jeho¬ 
wa  kokipe,  tuwe  e  iye  taokiye 
ho  kin  anagoptan,  tuwe  otpaza 
omani  qa  iyoyanpa  codan  un  he  ; 
he  Jehowa  caje  kin  waeinye  kta, 
qa  ta  Wakantanka  en  eicihde 
nunwe. 

11  Iho,  niyepi  owasin  ceyatipi, 
qa  pesnija  on  aohduteniciyapi  ■ 
peta  nitawa  iyoyanpa  kin  en  ma- 
ni  po,  qa  pesnija  ideyayapi  kin 
en.  Minape  etanhan  de  nitawa- 
pi  kta  ^  woiyokisice  en  inunkapi 
kta. 

WICOWOYAKE  51. 

1  Tona  woowotanna  yapasipi, 
Jehowa  ayakitapi,  niye  anama- 
goptan  po  :  imnija  etanhan  nica- 
kanpi  kin  he  ekta  ekitonwan  po, 
qa  maka  ohdoka  etanhan  nicapi 
qon  he  ekta  : 

2  Abraham  ateyayapi  kin  he 
ekta  etonwan  miye,  qa  Sara  ni- 
yuhapi  kin  he  ekta  :  iye  ecedan 
weco,  qa  mdawaste  qa  mduota 
ce. 

3  Jehowa  Zion  wacintonhnag- 
ya  ;  makoce  puza  tawa  ocowa- 
sin  wacintonhnagya  nakaes  :  qa 
tintoskan  tawa  kin  he  Eden  iye- 
ceca  kage  kta,  qa  hopuza  tawa 
Jehowa  tawoju  kin  iyececa : 
wicocante  waste  qa  wiyuskin- 
pi  hen  un  kta,  wopida  eya- 
pi  qa  dowanpi  ho  kin  hena. 

4  Mitaoyate,  anaraagoptan  po  ; 
qa  oyate  mitawa,anoh:makiya  po  : 
woope  kin  mitantanhan  inanpe 
kta,  qa  mitawoyaco  oyate  kin 
en  iyoyanpa  ewehde  kta  nakaeA 

I  5  Mitoowotanna  kin  he  kiye- 
!  dan  un  ,•  wowanikiye  mitawa 
hinanpa ;  qa  miisto  oyate  kin 
wicayaco  kta :  wita  kin  hena 
amapepi  kta,  qa  miisto  kin  he 
wacinyanpi  kta. 

6  Mahpiya  kin  ekta  ista  hdu- 
wankan  iyeya  po,  qa  kuya  maka 
kin  ekta  etonwan  po.  Mahpiya 
kin  sota  iyecen  tanin  sni  iyaya, 
qa  maka  kin  wokoyake  iyecen 
kuka  aye  kta ;  qa  tona  en  oun- 
yanpi  kin  is  eya  iyecen  tapi  kta  • 
tuka  wowanikiye  mitawa  kin  he 
owihanke  wanice  kta,  qa  mito¬ 
owotanna  kin  he  ihangyapi  kte 
sni. 

7  Tona  woowotanna  sdonyaya- 
pi,  oyate  mitoope  nicantepi  en 
un  kin,  anamagoptan  po  :  wica- 
sta  wawiyopeyapi  kin  he  kokipa- 
pi  sni  po,  qa  wayaAcapi  kin  he¬ 
na  on  nihinciyapi  sni  po. 

8  Flena  wokoyake  iyececa  wa¬ 
yapote  sa  temwicaye  kta,  qa  ta- 
hinca  hin  iyececa  wamduskadan 
hena  wicayapotapi  kta  :  tuka 
mitoowotanna  kin  he  owihanke 
wanice  kta,  qa  wowanikiye  mi¬ 
tawa  kin  he  wicoicage  qa  wi- 
coicage  hehanyan. 

9  Ihduhica,  ihduhica  wo ;  Je¬ 
howa  isto,  ihduwasaka  wo  ;  wa- 
nakaja  anpetu  kin  en  iyececa, 
kikta  wo,  wanakaja  wicoicage 
kin  en  iyececa.  Rahab  kaksa- 
ksa  qaunktehi  pahdoke  ciqon  he 
niye  sni  he  ; 

10  Miniwanca,  mini  tanka  kin 
yupuze  ciqon  he  niye  sni  he ; 
tuwe  miniwanca  osbe  kin  en 
canku  kaga,  hecen  tona  opewi- 
cakitonpi  kin  ohna  yapi  kta. 

11  Heon  etanhan  Jehowa  ope- 
wicakiton  kin  hena  hdicupi  kta, 
qa  dowanwan  Zion  ekta  kupi 
kta;  unkan  wowiyuskin  owihan¬ 
ke  sni  kin  he  iye  pa  akan  yanke 
kta  :  wicocante  waste  qa  wowi- 

yuskin  icupi  kta ;  woiyokisice 
qa  comnihdazipi  kin  hena  najice 
kta. 

12  Miye,  han  tuwe  wacinton- 
hnagniyanpi  kin  he  miye  :  tuwe 
niye  he,  hecen  wicasta  te  kte 
cin  koyakipe  kta  he,  qa  wicasta 
cinhintku  peji  iyececa  kagapi 
kte  cin  he. 

13  Qa  Jehowa  icahniye  cin, 
mahpiya  kin  hdumdaya  qa  maka 
oahehde  kin  ehde  kin  he  aye- 
ktonja;  qa  wawakipajin  tocan- 
niye  kin  on  anpetu  otoiyohi  ohin- 
niyan  kopeyahda,  waihangya 
okihi  kta  iyececa.  Unkan  wa¬ 
wakipajin  tocanniye  kin  tukte  e 
he. 

14  Patus  un  kin  he  kiyuskapi 
kta  inahni,  qa  hecen  woha  kin 
ohna  te  kte  sni,  qa  aguyapi  ki- 
wanice  kte  sni. 

15  Tuka  Jehowa  he  miye,  Ta- 
ku  Wakan  nitawa,  miniwanca 
yuskanskan,  unkan  tas  tawa  ho- 
ton ;  Jehowa  wicobe  tawa  eci- 
yapi. 

16  Unkan  mioie  kin  hena  nii 
en  owahnaka,  qa  minape  ohanzi 
kin  ohna  akahpecicaton  ;  hecen 
mahpiya  kin  ti  wecage  kta,  qa 
maka  oahehde  kin  ewehde  kta, 
qa,  Mitaoyate  kin  niye,  Zion 
ewakiye  kta  heon. 

17  Ihduhica  wo,  ihduhica  wo, 
Jerusalem,  Jehowa  nape  etan- 
han  iye  tocanniye  miniyatke  da- 
liepe  ciqon,  inajin  wo  ;  witkopi 
miniyatke  cetete  hehanyan  pa- 
skicapi  kin  dahepa. 

18  Cinca  wicaton  kin  owasin 
etanhan  tuwedan  yus  aye  sni ; 
qa  cinca  icahwicakiye  cin  iyu- 
hpa  etanhan  wanjidan  napata 
hduze  sni. 

19  Taku  kin  dena  oza  en  ni- 
upi ;  tuwe  aniceye  kta  he : 
wicotakuni  sni  qa  woihangye, 
qa  wicaakihan,  qa  mazasagye  : 


tokiyatanhan  wacintonhnagciye 
kta  he. 

20  Nicinca  kin  hena  hustaka- 
pi ;  canku  otoiyohi  ipa  kin  en 
wankapi,  tatokadan  wan  wo- 
hmunke  en  un  kin  iyececa.  Je¬ 
howa  tocanniye  kin  on  ojupidan, 
Taku  Wakan  nitawa  towiyope- 
kiye  kin  on. 

21  Heon  etanhan,  kakisniyanpi 
qa  winitko  yaun  tuka  minisa  on 
etanhan  sni,  ceciciya,  de  nahon 
wo  ; 

22  Jehowa  Itancan  nitawa  qa 
Wakan tankta  nitawa,  tuwe  ta- 
oyate  iwicakiye  cin  he  hecen 
eya  ;  Iho,  witkopi  miniyatke  kin 
ninape  etanhan  emdaku,  mito- 
canniye  miniyatke  hminyanna 
kin  hee  ;  ake  icimana  datke  kte 
sni. 

23  Tuka  tona  kakisniyanpi  na- 
pepi  kin  en  wicawaqu  kta  ;  tona 
ninagi  heciyapi ;  Patuja  wo, 
kinhan  akan  unkiyayapi  kta  ce  : 
unkan  iwankam  iyayapi  kin  he¬ 
na  en  nitancan  maka  iyecen  eni- 
cihnaka,  qa  canku  kin  iyececa. 

WICOWOYAKE  52. 

1  Kikta  wo,  kikta  wo ;  Zion, 
nitowasake  kohdaka  wo  :  Jeru¬ 
salem  otonwe  wakan  kin,  woko- 
yake  wasteste  kin  kohdaka  wo  ; 
detanhan  cehpi  bakihdayapi  sni 
qa  asapapi  kin  icimana  en  niupi 
kte  sni. 

2  Maka  mdu  kin  etanhan  ihda- 
tata  wo;  Jerusalem,  najin,  iyo- 
tanka  wo ;  nitahu  iyakaskapi 
kin  hdusdoka  wo,  Zion  cunwin- 
tku  wayaka  yaun  kin. 

3  Jehowa  hecen  eya ;  Taku 
sni  on  wiyopeniciyapi ;  unkan 
mazaska  codan  openicitonpi  kta. 

4  Jehowa  Itancan  kin  he  he¬ 
cen  eya;  Ehanna  mitaoyate 

a  en  ounyanpi  kta  e  ekta 

apamahde  iyayapi ;  unkan  taku 
on  etanhan  sni  Asur  oyate  kin 
kakiswicayapi. 

5  Unkan  nakaha  den  taku  mici 
un  he,  hecen  mitaoyate  taku  sni 
on  ewicayakupi  he,  Jehowa  eya  ; 
ton  a  iwicadakapi  kin  hena  iya- 
^api,  hecen  ohinniyan  anpetu 
osan  micaje  yasicapi  ce,  Jehowa 
eya. 

6  Heon  etanhan  mitaoyate  mi¬ 
caje  sdonyapi  kta  :  heon  etanhan 
anpetu  kin  he  en  he  miye  hepa 
e  sdonyapi  kta  j  iho,  he  miye. 

7  He  kin  akan  tuwe  wotanin 
waste  au,  tuwe  wookiye  eyanpa- 
ha,  he  siha  oiyokipi  hinca  ;  tu¬ 
we  wowaste  wotanin  au,  tuw^e 
wowanikiye  eyanpaha ;  tuwe, 
Wakantanka  nitawa  he  Wica- 
stayatapi  ce,  Zion  eciye  cin. 

8  Waawanhdake  nitawa  hopi 
kin  ;  ho  wankan  yeyapi ;  witaya 
dowanpi  kta ;  ista  ista  itkokim 
wankiciyakapi  kta  nakaes,  tohan 
Jehowa  Zion  ake  en  hdi  kinhan. 

9  Jerusalem  otiwita  kin,  wi- 
yuskin  hinhda  po,  witaya  dowan 
miye  j  Jehowa  iye  taoyate  wa- 
cintonhnagwicaya,  Jerusalem  o- 
pekiton  nakaes. 

10  Oyate  owasin  ista  kin  ito- 
kam  Jehowa  iye  isto  wakan  kin 
hduzamni :  unkan  maka  ihanke 
kin  iyuhpa  Wakantanka  unkita- 
wapi  tawowanikiye  kin  wanya- 
kapi  kta. 

11  Hanta  po,  hanta  po,  hetan- 
han  tankan  ya  po,  takii  sapa  yu- 
tanpi  sni  po  ;  cokayatanhan  tan¬ 
kan  u  po  ;  Jehowa  tawaksica 
yaqinpi  kin  niye  ihduska  miye. 

12  He  tank  an  inahniyan  inaya- 
papi  kte  sni,  qa  najica  dapi  kte 
sni :  Jehowa  nitokapatanhan  ye 
kta,  qa  Israel  ta  Wakantanka 
kin  he  hektapatanhan  mnaniyan- 
pi  kta. 

13  Iho,  mitaokiye  wacinksam- 

ya  ohanye  kta,  ihduwankantu 
kta,  qa  yuwankan  iyeyapi  kta, 
qa  tehan  wankan  un  kta. 

14  Token  niye  on  wicota  nina 
yusinyayapi  ;  iye  tookitanin  kin 
nina  kasicapi,  wicasta  isanpa,  qa 
itohnake  kin  Adam  cinca  isanpa. 

1 5  He  iyecen  oyate  ota  awica- 
mnimni  kta  :  iye  on  wicastaya- 
tapi  iohmus  icupi  kta  :  taku  owi- 
cakiyakapi  sni  kin  he  wanyaka- 
pi  kta ;  qa  taku  nahonpi  sni  qon 
he  awacinpi  kta  nakaes. 

WICOW^OYAKE  53. 

1  Wounyakapi  kin  he  tuwe  wi- 
cada  he  ;  qa  Jehowa  isto  kin,  tu¬ 
we  ekta  yutaninpi  he. 

2  Unkan  iye  itokam  camni  wan- 
kadan  iyecen  uye  kta,  qa  maka 
puza  etanhan  hutkan  wan  iye- 
ceca  :  wookitanin  codan  un,  qa 
owanyag  waste  sni ;  hecen  wan- 
unyakapi  kinhan  wasteundaka- 
pi  kta  e  owanyake  waste  wa- 
nica. 

3  Walitedapi  sni  qa  wicasta  on 
ehpeyapi ;  wicasta  cante  sica  qa 
woiyokisice  sdonkiya  ;  qa  tuwe 
ite  anaunkicihmanpi  kin  iyececa; 
walitedapi  sni,  unkan  unkiye 
awauncinpi  sni. 

4  Awicakehan  waunyazanpi  kin 
hena  iye  yuha,  qa  wicocante  si¬ 
ca  unkitawapi  kin  hena  iye  qin  : 
tuka  kastakapi,  Wakantanka  e- 
ciyatanhan  apapi  qa  kakisyapi 
ecanunkinpi. 

5  Tuka  waunhtanipi  kin  hena 
on  iye  pahdokapi,  taku  sica  e- 
conkupi  kin  on  ka^ujapi :  wooki¬ 
ye  unkitawapi  on  wokakisye  iye 
akan  yanke ;  qa  iye  apapi  kin 
eciyatanhan  woasni  unhapi. 

6  Unkiye  owasin  tahinca  wa- 
nunyanpi  iyecen  unnunipi ;  otoi- 
yohi  iye  tacanku  kin  ekta  unki- 
hduhomnipi ;  unkan  Jehowa  un- 

kiye  owasin  taku  sica  econkupi 
kin  hena  iye  en  yuwitaya  ehna- 
ka. 

7  Nagiyeyapi  qa  iye  kinca 
kakisyapi  esta  ihdukawa  kte 
^ni  j  takinca  cinca  iyecen  kte- 
pi  kta  en  ahipi,  qa  takinca 
wanunyanpi  hin  yusdapi,  wi- 
citokam  inina  yanke  cin  he  iye¬ 
cen  iye  i  hdukawa  kte  sni. 

8  Kaskapi  qa  yacopi  etanhan 
eyakupi  j  unkan  toicage  kin  tu- 
we  oyake  kta  he  :  wicani  raa- 
koce  kin  etanhan  kaspapi  nakaes; 
mitaoyate  taku  sica  econpi  kin 
on,  iyepi  on  kastakapi. 

9  Unkan  wicasta  sicapi  om 
woka  qupi,  tuka  te  cehan  wijica- 
pi  kin  owicapeya  wanka :  ecin 
wosice  takudan  econ  sni,  qa  iye 
i  ohna  wohnaye  wanica  nakaes. 

10  Tuka  kasuje  kta  Jeho'v^a 
iyokipi ;  wanna  iyokisinya  :  To- 
han  iye  nagi  woaktani  wosna  ya- 
kage  cinhan,  hehan  cinca  wan- 
hdake  kta,  anpetu  hduhanska 
kta,  qa  Jehowa  toiyokipi  kin  iye 
nape  ohna  ecetu  kta. 

11  Iye  nagi  ktani  kin  etanhan 
wanhdake  kta,  imnan  kta  :  Iye 
sdonyapi  kin  on  mitaokiye  owo- 
tanna  wicota  wicayuowotanna 
kta  ;  qa  waktanipi  kin  iye  wica- 
kicicin  kta. 

12  Heon  etanhan  wicasta  tan¬ 
ka  om  wecipamni  kta ;  qa  iye 
wakipi  kin  wicasta  wasaka  om 
okini  kta  ;  wiconte  hehanyan  iye 
nagi  kpapson  nakaes.  Unkan 
^icaya  econpi  sa  om  yawapi ;  qa 
wicota  waktanipi  kin  hena  iye 
wicakicicin  ;  hecen  sicaya  econ¬ 
pi  sa  kin  hena  iwicakiye  kta. 

WICOWOYAKE  54. 

1  Cinca  okitpani,  cinca  yaton 
sni,  dowan  wo :  koksinyeksuye 
ini,  dowan  hinhda  qa  iyasa  wo  : 


tuwe  isnana  ekpeyapi  kin  he 
cinca  ota  nakaes,  winokinca  hi- 
hnaton  cinca  kin  isanpa,  Jeho¬ 
wa  eya. 

2  Nitawakeya  o  wank  a  kin 
hdutanka  wo,  qa  yati  ozanpi 
kin  yutitanpi  nunwe ;  kicunni 
sni  wo,  ikan  hduhanska  qa  huti- 
paspe  hdusuta  wo. 

3  Etapatanhan  qa  catkatanhan 
nihduota  kta;  qa  nicinca  Ikce- 
wicaita  kin  tawawicayapi  kta, 
qa  otonwe  otiwita  ekpeyapi  kin 
en  ounyanpi  kta. 

4  Wakokipe  sni  wo,  inistece 
kte  sni  nakaes ;  nakim  wistece 
sni  wo,  istenniyanpi  kte  sni  na¬ 
kaes  :  tokaheya  inicaga  wowi- 
stece  kin  he  ayektonje  kta,  qa 
wiwazica  yaun  iyopeyapi  qon  he 
icimana  yeksuye  kte  sni. 

5  W^awicakniye  cin  he  nihihna 
ee  nakaes;  Jehowa  wicobe  tawa 
eciyapi ;  qa  tuwe  openiciton  Is¬ 
rael  Towakan  kin  hee,  Taku 
Wakan  maka  ocowasin  tawa 
eciyapi  kta. 

6  Winokinca  wan  ekpeyapi  qa 
nagi  iyokisica,  qa  aniktapi  sni 
qehan  wikoska  yuzapi  kin  iye- 
ceca  Jehowa  nico  ce,  Wakan- 
tanka  nitawa  eya. 

7  Ista  kakpapi  se  hehanyan 
ekpeciya  ;  tuka  wowaonsida  tan¬ 
ka  on  cikpahi  kta. 

8  Wosinhda  hiyuyapi  kin  en 
ista  kakpapi  se  hehanyan  miite 
anacikbe ;  tuka  wowaste  owi- 
hanke  wanica  on  onsicida  kta 
ce,  Jehowa  openiciton  kin  he 
hecen  eya. 

9  Miye  ekta  Nowa  mini  kin 
he  de  iyececa :  Nowa  mini  kin 
icimana  ake  maka  akakpe  ye  kte 
sni,  keya  wakonze  ciqon,  he  iye¬ 
cen  nakun  icimana  canniyeciye 
kte  sni,  qa  iyopeciye  kte  sni,  ke¬ 
ya  wakonza. 

10  He  kin  hena  tokan  aye  kta, 

qa  paha  kin  yutokan  iyeyapi  kta  ; 
tuka  mitowaste  tokan  iniciyaye 
kte  sni,  qa  wookiye  rnitawa  wi- 
cotakuye  kin  he  yutokan  iyeya¬ 
pi  kte  sni,  Jehowa  canteniciye 
cin  he  hecen  eya. 

11  Kakisyapi,  kahuhuzapi,  wa- 
cintonhnagyapi  sni,  iho,  miye 
hinca  inyan  nitawa  wasesa  on 
ewahnake  kta,  qa  oahehde  nita¬ 
wa  inyan  tehihika  on. 

12  Qa  ipasotka  nitawa  inyan 
wiyatpatpa  on  wakage  kta,  qa 
nitatiyopa  pesnisnija  inyan  kin 
on,  qa  nihduksan  owancaya  in¬ 
yan  wiciyokipi  kin  on. 

13  Unkan  nicinca  owasin  Jeho¬ 
wa  waonspewicakiye  kta ;  qa  ni¬ 
cinca  wookiye  tanka  yuhapi  kta. 

14  Woowotanna  on  niyusutapi 
kta :  wicokakisyapi  kin  itehan 
un  wo  ;  koyakipe  kte  sni  na- 
kaes^ :  qa  wonihinciye  kin,  he 
nikiyedan  u  kte  sni. 

15  Iho,  mniciyapi,  mniciyapi 
kta,  tuka  wapahasa  rnitawa  ekta 
sni ;  tona  niye  itkokim  mniciye 
cin  hena  niye-  on  hinhpaye  kta. 

16  Iho,  mazakaga  peta  en  pe- 
taga  apogan,  qa  iye  tohtani  on 
ikicanye  wan  hiyuye  cin  he  mi¬ 
ye  hinca  icahwaya :  qa  nakun 
waihangye  ihangye  kte  cin  he 
miye  wakaga  ce. 

17  Ikicanye  otoiyohi  niye  nicis 
kagapi  kte  cin  he  takudan  okihi 
kte  sni ;  qa  wicaceji  niye  en 
wayaco  inajin  kte  cinhan  otoi¬ 
yohi  niye  daco  kta.  Jehowa  ta- 
okiye  taku  yuhapi  kte  cin  he 
dee,  qa  iye  toowotanpidan  kin 
he  miye  eciyatanhan,  Jehowa 
eya. 

WICOWOYAKE  55. 

1  Ho,  ipuzapi  kin  owasin,  mini 
kin  en  u  po  ;  qa  tuwe  mazaska 
codan  un  esta;  kuwa  miye,  wo- 

petonpi  qa  wota  po  ;  han,  u  mi¬ 
ye,  mazaska  codan  qa  iyunwin 
codan  minisa  qa  pteasanpi  ope- 
ton  po. 

2  Tokeca  aguyapi  sni  on  maza¬ 
ska  yahdusotapi  kta  he ;  qa  to¬ 
keca  taku  imnawicaye  sni  kin 
on  htayanipi  he :  Anagoptan- 
yan  anamagoptan  po,  qa  ta¬ 
ku  waste  kin  he  yuta  po  ;  kin- 
han  ninagipi  wasin  on  iyuskini- 
ciyapi  kta. 

3  Anohmakiyapi  qa  en  mau  po  ; 
waanagoptan  miye,  kinhan  ni¬ 
nagipi  ni  kta  ;  unkan  wicotaku- 
ye  owihanke  wanica  wan  cici- 
cagapi  kta,  Hawid  towaonsida 
wowicake  kin  hee. 

4  Iho,  iye  wayaotanin  kta  e 
oyate  kin  wicawaqu,  oyate  kin 
en  wicastayatapi  qa  waonspeki- 
ya. 

5  Iho,  oyate  wan  sdonyaye  sni 
qon  he  yeco  kta  ;  qa  oyate  sdon- 
niyanpi  sni  kin  hena  niye  en  in¬ 
yang  upi  kta,  Jehowa  nita  Wa- 
kantanka  kin  on,  qa  Israel  To- 
wakan  kin  on  etanhan  ;  iye  ni- 
yuwakan  nakaes. 

6  Jehowa  iyeyepica  icunhan 
akita  miye,  ikiyedan  un  kin  i- 
cunhan  hoyekiya  po  : 

7  Tuwe  sice  cin  he  tacanku 
ahdustan  kte,  qa  wicasta  wahta- 
ni  sa  iye  tawacin  ehpekiye  kta  ; 
qa  Jehowa  en  ihdoku  kta,  kin¬ 
han  onsikida  kta ;  qa  Wakan- 
tanka  unkitawapi  kin  ekta,  iye 
wokajuju  hduota  kta  nakaes. 

8  Niye  nitawacinpi  kin  mita- 
wacin  kin  ee  sni,  qa  mitacanku 
kin  he  nitacankupi  kin  ee  sni, 
Jehowa  eya. 

9  Mahpiya  kin  maka  kin  isan- 
pa  tehanwankantu,  he  iyecen 
mitacanku  nitacankupi  kin  isan- 
pa  tehanwankan,  qa  mitawacin 
nitawacinpi  kin  isanpa  nakaes. 

10  Magaju  kin  he  kun  u,  qa  wa 


WICOWOYAKE  56. 


kin  ma?ipiya  eciyatanhan,  qa 
ake  ekta  hnihde  sni,  tuka  maka 
kin  imnakiye  ca  waicaliyekiye 
ca  camni  uyekiya,  hecen  tuwe 
woju  kin  ojupi  qu  kta,  qa  wayu- 
te  cin  he  woyute  qu  kta  ; 

11  He  mioie  mii  etanhan  inan- 
pe  cin  iyecece  kta  :  miye  en  co- 
kadan  ihdoku  kte  ^ni ;  tuka  ta- 
ku  iyomakipi  kin  he  yustan  kta, 
qa  taku  on  yewasi  kin  he  ece- 
tukiye  kta. 

12  Niye  wowiyu^kin  yuha  ina- 
yapapi  kta,  qa  wookiye  hduha 
yus  aniyanpi  kta  :  nitokapatan- 
han  lie  qa  paha  kin  dowan  hin- 
hdapi  kta,  qa  maga  can  kin  iyu- 
hpa  nape  hdaskapapi  kta. 

,  13  Canpepe  kin  eekiya  wa2i 
can  uye  kta,  qa  wapepeka  eeki¬ 
ya  hantesa  uye  kta  :  unkan  he 
Jehowa  en  wocajeyatapi  ee  kta, 
qa  wowakta  owihanke  wanica 
kaspapi  kte  ^ni  kin  heca  kta. 

WICOWOYAKE  56. 

1  Jehowa  hecen  eya;  Woyaco 
patan  po,  qa  woowotanna  econ 
miye  :  wowanikiye  mitawa  kin 
he  kiyedan  u  nakaes,  qa  mito- 
owotanna  kin  he  yuotaninpi  kta. 

2  Wicasta  tuwe  de  econ  kte, 
ca  wicasta  cinhintku  de  suta- 
ya  yus  un  kte  cinhan  ;  tuwe  an- 
petu  okihpapi  yusape  sni  kpatan, 
qa  iye  nape  taku  ^ica  econ  sni 
awanihdake  cinhan,  he  cante 
waste. 

3  Unkan  wicasta  tokeca  cin¬ 
hintku  Jehowa  en  askamiciye 
cin  he  ie  ca,  Jehowa  iye  taoyate 
kin  etanhan  ocowasin  heyata 
iyemayan  ce,  ihnuhan  eye  cin¬ 
han  ;  nakun,  Wanyaka  wo,  can 
seca  hemaca  ce,  ihnuhan  yuno- 
kos  eye  cinhan. 

4  Jehowa  hecen  eya;  Yunokos 
tona  anpetu  okihpapi  mitawa 


patan  pi,  qa  taku  iyomakipi  ka- 
hnigapi,  qa  wicotakuye  mitawa 
yus  unpi  kinhan  ; 

5  Hena  wati  ohna  qa  conkaske 
mitawa  mahen  owanka  wicawa- 
qu  kta,  qa  wicacaje  cinhintkuya- 
pi  qa  cunwintkuyapi  isanpa 
waste  ;  wicacaje  owihanke  wa¬ 
nica  icimana  kaspapi  kte  sni 
waqu  kta. 

6  Nakun  wicasta  tokeca  cinca 
Jehowa  en  askamiciyapi,  ohoda- 
pi  kta,  qa  Jehowa  caje  kin  wa- 
stedapi  kta,  iye  wowidagwicaye 
kta,  wicasta  otoiyohi  anpetu  ohi- 
hpapi  yusape  sni  patan,  qa  wico¬ 
takuye  mitawa  sutaya  yus  un 
kinhan  ; 

7  Hena  eepi  kaes  paha  wakan 
mitawa  kin  ekta  awicawau  kta, 
qa  wocekiye  tipi  mitawa  ohna, 
wiyuskin  wicawaye  kta  :  wohu- 
hnage  wayu^napi  qa  wosna  ta- 
wapi  kin  owayusn a  mitawa  akan 
oiyokipi  kta;  wati  kin  he  oyate 
owasin  on  wocekiye  tipi  eciyapi 
kta  nakaes. 

8  Jehowa  Itancan  Israel  ena- 
nakiya  iyewicayapi  qon  mnici- 
ye  wicakiye  cin  he  hecen  eya  ; 
Tona  iye  en  mniciyapi  kin  isan¬ 
pa  nakun  en  mniciye  wicawaki- 
ye  kta  ce. 

9  Tinta  wamanica  owasin,  ni¬ 
ye  watemya  u  miye  ;  contanka 
wamanica- kin  iyuhpa. 

10  Waawanyake  tawa  kin  hena 
owasin  istagongapi,  wasdonye 
sni  unpi,  owasin  sunka  inina  un¬ 
pi,  wapa  okihipi  sni ;  wihamnan- 
pi,  iwankapi,  istinma  wastedaka- 
pi. 

11  Han,  hena  sunka  wotapi  sa, 
imnanpi  sdonkiyapi  sni,  qa  hena 
is  wonwicaya  okahnih  okihipi 
sni ;  hena  owasin  iye  tacankupi 
ekta  ekiktonwanpi,  otoiyohi  iye 
oyanke  tawa  kin  etanhan  tawo- 
kamna  kta  ekta. 

IS  Kuwa  miye,  minisa  iwacu 
kta,  unkan  mini  wakan  on  wipi- 
unkiciyapi  kta ;  qa  heyakecin- 
han  anpetu  kin  de  iyecece  kta, 
tanka,  wopteca  sni,  iyotan  kinca 
kta  ce,  eyapi. 

WICOWOYAKE  57. 

1  Wica^ta  o  wotanna  taninsni  iya- 
ya,  tuka  tuwedan  cante  ektayeye 
sni  :  qa  wicasta  waonsida  ewi- 
cayakupi,  tuka  wicasta  owotan- 
na  taku  sica  etanhan  eyakupi  tu¬ 
wedan  kecin  sni. 

2  Wookiye  en  ye  kta  •  towan- 
kapi  kin  akan  ozikiyapi  kta ;  tu- 
we  ecetuya  mani  kin. 

3  Tuka  wapiye  sa  cinhintkupi, 
deciya  kiyedan  u  po,  wiina- 
kmanpi  qa  wawicikakapi  econ 
sa  cirica  kin. 

4  Tuwe  on  iyakakapi  he  :  tuwe 
on  i  yahdukawapi  he,  ceji  hiyu- 
yayapi  he  :  wokipajin  cinca,  wo- 
iton^ni  ojupi  kin  henicapi  sni  he  : 

5  Uskuyeca  can  ehna  can  teca 
otoiyohi  ihukuya  iyokipiiciya 
yaunpi,  hoksiyopapi  kin  kaksiza 
ohna  wicayaktepi,  imnija  yuptu- 
ptujapi  kin  ihukuya  : 

6  Kaksiza  en  inyan  sdusduta 
ehna  taku  oyakini  qon  yanke  ; 
hena,  hena  e  taku  tawayaye  cin 
ee ;  nakun  hena  en  woyatke 
wosna  yahdastan,  wosna  waya- 
hdusna.  Hena  on  iyokipimici- 
ye  kta  he. 

7  Paha  pajodan  qa  tehanwan- 
kantu  akan  nitohe  eyehde  ;  han, 
heciya  wahdusna  idada. 

8  Nakun  tiyopa  can  qa  tiyopa 
kin  ikeyatanhan  wokiksuye  eye¬ 
hde  ;  miye  icunonpatanhan  ni- 
hduzamni,  qa  wankan  idada ; 
ohehdepi  nitawa  yahdutanka,  qa 
hena  om  wicotakuye  nicicaga ; 
iye  ohehdepi  tawapi  kin  waste- 
yadaka,  owanka  yahdutanka. 

254 


9  Wihdi  on  wicastayatapi  kin 
anihduwiyeya,  qa  wihdi  waste- 
mna  yahduota  ;  qa  makoce  te- 
han  ekta  Waho^i  yewucayasi,  qa 
Hades  e  qes  ekta  nihduhukuya. 

10  Canku  hanska  nitawa  on 
mdokite  niciya;  tuka,  Wacinye- 
pica  sni  ce,  ehe  sni  ;  ninape  to- 
wiconi  kin  he  iyeyakiya ;  heon 
etanhan  wasake  sni  nicida  sni. 

11  Unkan  tuwe  e  on  kopeya- 
hda  qa  koyakipa  he,  hecen  iya- 
tonsni,  qa  miyeksuye  sni,  qa  en 
cante  duze  sni  he  :  wanakaja- 
tanhan  kaes  inina  manke  sni  he  : 
hecen  komayakipe  sni, 

12  Miye  nitoowotanna  omdake 
kta,  qa  niokan  nakun  ;  tuka  he¬ 
na  iniwaste  kte  sni. 

13  Hoyeyaye  cinhan  hehan  ni- 
tomniciye  kin  hena  enihdakupi 
nunwe :  tuka  tate  kin  he  hena 
i5mkpa  kakbog  iyewicaye  kta, 
takusni  iwicacu  kta.  Tuka  tu¬ 
we  wacinmaye  cinhan  makoce 
kin  yuhe  kta,  qa  paha  wakan 
mitawa  kin  he  tawaye  kta  : 

14  Qa  heye  kta  ;  Pahaya  ehna- 
ka  po,  pahaya  ehnaka  po,  canku 
wiyeya  kaga  miye,  can  ibotopi 
kin  mitaoyate  ewicakiciyaku  po. 

15  Wanji  tehan wankan tu  qa 
wankan  un,  otokahe  wanica  en 
ounyan,  qa  tuwe  Wakan  eciyapi 
kin  he  hecen  eya ;  Tehanwan- 
kantu  qa  owanka  wakan  kin  hen 
wati  kta,  nakun  tuwe  taniya  ka- 
sujapi  qa  onsike  cin  he  kici  ;  to- 
na  onsikapi  taniyapi  niwicawaye 
kta,  qa  cante  kasujapi  kin  hena 
kiniwicawakiye  kta  heon. 

16  Owihanke  wanica  hehanyan 
wawakize  kte  sni,  qa  ohinniyan 
^inwahda  kte  sni :  mitokam  wo- 
niya  kin  hanye  kta  nakae^,  wi- 
cataniya  wakage  cin  nakun. 

17  Tokamna  sica  woahtani  kin 
on  ^inwahda  qa  wakastaka  ;  na- 
micihbe  qa  sinwahda ;  heca  esta 


WICOWOYAKE  58. 


iye  cante  yuze  canku  kin  ohna 
pemniyan  ikiyopta. 

18  Tacanku  kin  wanmdaka, 
unkan  okiziwaye  kta  ;  nakun 
yus  amde  kta,  qa  iye  akiceyapi 
qon  hena  koya  om  wacintonhnag- 
waye  kta. 

19  Wicaiha  oicage  cin  he  miye 
wakaga  ;  Wookiye,  wookiye,  tu- 
we  itehan  un  qa  tuwe  ikiyedan 
uri  kin  kici,  Jehowa  ekiciya: 
unkan  miye  okiziwaye  kta  ce. 

20  Tuka  wicasta  sicapi  kin  he¬ 
na  miniwanca  tas  ton  kin  iyece- 
capi,  he  owanji  yanka  okihi  sni, 
mini  tawa  kin  upsija  qa  maka 
hiyuya  ece. 

21  Wicasta  Sicapi  kin  hena 
wookiye  nicapi  ce,  Jehowa  eya. 

WICOWOYAKE  58. 

1  Dote  eciyatanhan  pan  wo, 
ihnuhan  inina  nanke  cinhan,  ma- 
za  ^T^ahotonpi  wan  iyecen  niho 
wankan  yeya  wo  ;  qa  mitaoya- 
te  taku  sica  econpi,  qa  Jakob  ti- 
yohnaka  iye  wahtanipi  kin  owi- 
cakiciyaka  wo. 

2  Tuka  anpetu  otoiyohi  omade- 
pi,  qa  mitacanku  sdonya  iyoki- 
pipi,  oyate  wan  woowotanna  e- 
con  ece,  qa  Taku  W^akan  tawa- 
pi  tawoahope  ehpeye  sni  kin  he 
iyececa  ;  Y/oowotanna  wokonze 
kin  hena  makidapi,  Taku  Wakan 
ikiyedan  upi  iyokipipi. 

3  Tokeca  akihan  unkiciyapi  tu¬ 
ka  wandake  kte  sni  he :  nagi 
iyokisinunkiciyapi  tuka  sdonye 
wacanni  kte  sni  he,eyapi.  Wan- 
yaka  wm,  anpetu  en  akiliannici- 
yapi  hehan  iyokipi  niciyapi  kta, 
qa  wicohtani  ecaniconpi  kin  oco- 
wasin  wicayakidapi  ece. 

4  Wanyaka  wo,  wicokicige  qa 
woakinica  on  akihan  niciyapi,  qa 
wo^ice  nape  on  waayapapi  kta 
heon :  Anpetu  kin  de  iyececa 


nihopi  wankantanhan  nahonwi- 
cayayapi  kta  e  akihanniciyapi 
kte  sni. 

5  Akihaniciyapi  wakahnige  kte 
cin  he  de  iyecece  kta  he  :  An¬ 
petu  wan  en  wicasta  iyokisinici- 
ye  kta :  hintkan  hu  iyecen  pa- 
mahdedan  un  kta,  qa  wakihdaka 
cahota  ko  owinskiton  kta  he. 
He  akihaniciyapi  qa  anpetu  Je¬ 
howa  iyokipi  kta,  eya  cajedate 
kta  he. 

6  Akihaniciyapi  wakahnige  kte 
cin  he  dee  sni  he  ;  wicosice  ica- 
ske  kin  yukcapi  kta,  canwana- 
pin  wicin  kin  kiyuskapi  kta,  to- 
na  kakisyapi  kin  hena  wicaki- 
yukcapi  kta,  qa  can  napinpi  owa- 
sin  duksapi  kta  : 

7  Wotektehdapi  kin  aguyapi 
nitawa  wicayakipamni  kte  cin 
hee  sni  he  ;  qa  tona  onsika  kakis¬ 
yapi  kin  hena  yati  en  awicaya- 
ku  kta  ;  tuwe  tancodan  un  wan¬ 
dake  cinhan  wakahpeyecaton 
kta,  qa  wicacehpi  nitawa  kin 
etanhan  nanicihbe  kte  sni. 

8  Hehan  iyoyanpa  nitawa  an- 
pao  iyecen  inanpe  kta,  qa  woa- 
sni  nitawa  kohanna  hiyu  kta  ; 
nakun  nitoowotanna  nitokam  ye 
kta,  qa  Jehowa  towitan  kin  he 
hekpatanhan  awanniyake  kta. 

9  Hehan  niye  hoyeyaye  kta, 
unkan  Jehowa  waayupte  kta ; 
niye  yapan  kta,  unkan  iye,  Iho, 
miye  ce,  eye  kta.  Nicokaya- 
tanhan  canwanapin  kin  ehpeya- 
kiye  cinhan,  napsukaza  pazopi 
qa  ecinkta  eyapi  kin  hena  : 

10  Qa  wotektehdapi  kin  ekta 
ninagi  hiyuyaye  ca  wicanagi  ka¬ 
kisyapi  kin  he  imnayaye  cinhan, 
hehan  iyoyanpa  nitawa  kin  otpa- 
za  en  hinanpe  kta,  qa  owotanin- 
sni  nitawa  kin  he  wiyotanhan 
iyecece  kta. 

11  Unkan  Jehowa  ohinniyan 
yus  aniye  kta,  qa  iwicapuza  en 

ninagi  imnaye  kta,  qa  aihubu 
kin  cemniciye  kta  :  hecen  niye 
maga  wan  mini  imna  kin  he  iye- 
nicece  kta,  qa  minihdoka  wan 
mini  wicahnaye  kte  sni  kin  he 
iyececa. 

12  Unkan  niye  eciyatanhan  oti- 
wita  wanakaja  kin  hena  piya  ki- 
cagapi  kta  ;  wicoicage  qa  wico- 
icage  oahehdepi  kin  ake  'yakage 
kta ;  qa,  Conka^e  kawankapi 
piya  kage  cin,  Canku  otipi  kta 
yuecetu  kin,  eniciyapi  kta. 

13  Anpetu  okihpapi  kin  etan- 
han  siha  eyahdaku,  anpetu  wa- 
kan  mitawa  en  nitoiyokipi  kin 
ecen  ecanon  kte  sni  ;  qa  anpetu 
okilipapi  kin  he  woiyokipi,  Jeho- 
wa  towakan  kin  he  wowitan,  ke- 
ya  cajedate  cinhan  ;  qa  nitacan- 
ku  ohna  oyahande  sni,  nitoiyoki¬ 
pi  oyakide  sni,  qa  niye  nioie  oya- 
hdake  sni,  on  he  duonihan  kin- 
han  : 

14  Hehan  Jehowa  en  iyokipi- 
niciye  kta ;  unkan  maka  paha 
kin  akan  iyotanke  ciciye  kta,  qa 
Jakob  niyate  taku  tawa  qon 
etanhan  wonciyekta  ce,  Jehowa 
i  kin  he  hecen  eya  nakaes. 

WICOWOYAKE  59. 

1  Iho,  Jehowa  nape  niwicaya 
okiki  kte  sni  e  yuptecedan  sni ; 
qa  iye  noge  wanaiion  okihi  kte 
sni  e  kpe  sni ; 

2  Tuka  taku  sica  ecanonpi  kin 
hena  niyepi  qa  Taku  Wakan  ni- 
tawapi  yukinukan  iyeniyanpi ; 
qa  wayahtanipi  kin  hena  iye  ite 
anahbeniciyapi,  hecen  nahon  kte 
sni. 

3  Ninapepi  we  on  asapapi  na¬ 
kaes,  qa  ninapsukazapi  sicaya 
econpi  kin  on  :  niihapi  woiton- 
sni  iapi,  nicejipi  wosice  ajijipi 
ece. 

4  Tuwedan  woowotanna  kipan 

sni,  qa  tuwedan  wowicake  eci- 
yatanhan  wayaco  sni ;  hena  ta- 
kusni  wacinyanpi,  qa  woitonsni 
ohdakapi ;  wicolian  sica  on  ihdu- 
sakapi  qa  woahtani  hiyuyapi. 

5  Wamduska  itka  kin  manpi, 
qa  unktomi  tahokata  kazontapi  : 
tuwe  witka  tawapi  yute  cinhan 
te  kta,  qa  wanji  pakpipi  kinhan 
sintehda  wan  hiyu  kta. 

6  Taku  kazontapi  kin  hena  wo- 
koyake  kte  sni,  qa  iye  ohanpi 
kin  on  ihdahpapi  kte  sni  :  iye 
ohanpi  kin  wosice  wicohan  kin 
heca,  qa  iye  napepi  ohna  wakipi 
ohanyanpi  yukan. 

7  Iye  siha  taku  sica  ekta  inyan- 
kapi,  qa  tona  taku  iyaonpepica 
sni  unpi  we  kin  he  papson  ina- 
hnipi ;  iye  tawacinpi  sicaya 
econpi  wicotawacin  kin  heca ; 
woihangye  qa  wokakse  iye  ta- 
cankupi  ohna  yanka. 

8  Wookiye  canku  kin  sdonyapi 
sni ;  qa  manipi  kin  en  wokonze 
wanica  :  ocanku  skoskopa  icica- 
gapi ;  tuwe  ohna  ye  cinhan  wo¬ 
okiye  sdonye  kte  sni. 

9  Heon  etanhan  wokonze  unki- 
tehanpi  yanka,  qa  woowotanna 
unkihdegapi  kte  sni  ;  iyoyanpa 
unkapepi,  tuka  iho,  otpaza  ;  iyo- 
wotanin  unkapepi,  tuka  owotan- 
in  sni  unkomanipi. 

10  Istagongapi  iyececa  conka- 
ske  yutantan  unkakitapi,  ista  co- 
dan  iyecen  unyutantanpi ;  wi- 
yotanhan  siha  ibountopi,  hanye- 
tu  en  iyececa ;  maga  wasteste 
ohna  wicasta  tapi  iyeuncecapi. 

11  Unkiye  iyuhpa  wahanksica 
iyececa  unlidopi,  qa  tinwakiye- 
dan  ceya  iyecen  unceyapi :  wo¬ 
konze  unkapepi,  tuka  wanica; 
wowanikiye  unkapepi,  tuka  un- 
kitehanpi  yanka. 

12  Taku  sica  econkupi  kin  he¬ 
na  nitokam  yuotapi,  qa  waun- 
htanipi  kin  hena  unkoyakapi 


WICOWOYAKE  60. 


ece  :  taku  sica  econkupi  kin  he- 
na  unkicipi  hiyeya,  qa  wauniita- 
nipi  kin  hena  sdonunkiyapi ; 

13  ^icaya  econpi,  qa  Jehowa 
en  itonpi  sni,  qa  Taku  Wakan 
unkitawapi  ayustanpi,  wokakis- 
yapi  qa  okicize  cajeyatapi,  woi- 
tonsni  oie  awacinpi  qa  cante 
eciyatanhan  eyapi  kin  hena  on. 

14  Hecen  woyaco  hekta  itoheya 
iyeyapi,  qa  woowotanna  itehan 
inajin  ;  hocoka  ohna  wowicake 
hinhpaya,  qa  woecetu  kin  en  u 
kta  okihi  sni. 

15  Han,  wowicake  wanica  aya  ; 
qa  tuwe  taku  sica  ayustan  kin 
he  wakipi  ece  :  Unkan  he  Jeho¬ 
wa  wanyake  ca  woyaco  wanice 
cin  he  sicedaka. 

16  Qa  wicasta  wanica  he  wan- 
yaka,  qa  wawiciya  wanice  cin 
heon  yusinyaya:  heon  etanhan 
iye  isto  wowanikiye  hdamna  ;  qa 
iye  toowotanna  kin  he  ihdusuta. 

17  Woowotanna  kin  he  maku 
akahpe  iyecen  kicun  :  qa  wo¬ 
wanikiye  watesdaiie  wapaha  ki- 
ya ;  qa  watokiconpi  wokoyake 
kin  hena  kohdaka,  qa  wowina- 
wizi  sina  iyecen  hdowin  na- 
kaes. 

18  Iye  ohanyanpi  kin  eciyatan¬ 
han  wicakicu  kta,  tona  kipajinpi 
kin,  wocanniye  ;  tokayapi  kin 
hena  wotokicon  wicakicu  kta  ; 
wita  kin  hena  wicolian  on  towi- 
cakicicon  kta. 

19  Heon  wiyohpeyatanhan  Je¬ 
howa  caje  kin  kokipapi  kta,  qa 
iye  towitan  wihinanpatanhan. 
Wakiyuse  kin  wakpa  tanka  iye¬ 
cen  hiyu  kinhan,  Jehowa  Tani- 
ya  kin  itkokim  wiyokihedan  eki- 
hde  kta. 

20  Hehan  Wopekiton  kin  Zion 
en  u  kta,  qa  Jakob  etanhan  tona 
sicaya  econpi  ayustanpi  kin  he¬ 
na  en,  Jehowa  eya. 

21  Unkan  miye,  wicotakuye 

mitawa  wicakici  un  kin  he  dee, 
Jehowa  eya  :  Mitaniya  en  niun, 
qa  rnioie  nii  en  owehnake  cin  he¬ 
na  nii  ayustan  kte  sni,  qanicinca 
ipi  kin,  qanicinca  sanpa  cincapi 
ipi  kin  awicayustan  kte  sni,  de- 
tanhan  qa  owihanke  wanica,  Je¬ 
howa  eya. 

WICOWOYAKE  60. 

1  Najin  wo,  iyojanjan  wo  ;  iyo- 
yanpa  nitawa  wanna  u,  qa  Jeho¬ 
wa  towitan  kin  anihinanpa. 

2  Iho,  otpaza  maka  kin  akahpe 
kta,  qa  otpaza  soka  oyate  kin 
awicakahpe  kta  ;  tuka  Jehowa 
anihinanpe  kta,  qa  iye  towi¬ 
tan  kin  anitanin  kta. 

3  Qa  Ikcewicasta  kin  iyoyanpa 
nitawa  en  manipi  kta,  qa  wica- 
stayatapi  kin  hena  yahinanpa 
ojanjan  kin  en. 

4  Ihduksan  ista  hduwankan  iye- 
ye  ca  wanyaka  wo  ;  hena  owa- 
sin  witaya  mniciyapi,  niye  en 
niupi ;  .  nicinksipi  tehantanhan 
upi  kta,  qa  nicnnksipi  adoksohan 
wicayuhapi  kta. 

5  Hehan  wandake  ca  widuskin 
kta  ;  qa  nicante  cancan  qa  tan¬ 
ka  aye  kta  :  miniwanca  wicota 
kin  niye  en  yuhomnipi  kta,  Ikee- 
wicasta  towijicepi  kin  niye  en 
niu  kta. 

6  Carno  ota  hinca  anicahpapi 
kta,  Midian  qa  Epha  etanhan 
camo  koska  kin  hena :  6eba 
etanhan  hena  owasin  upi  kta*; 
mazaskazi  qa  cansin  wastenina 
kin  ahipi  kta,  qa  Jehowa  yatanpi 
wotanin  waste  oyakapi  kta. 

7  Kedar  optaye  kin  iyuhpa  ni¬ 
ye  en  mniciyapi  kta,  Nebayoth 
tamdoka  kin  hena  iwicadake 
kta  ;  hena  oiyokipiya  owayusna 
mitawa  adipi  kta,  unkan  mitowi- 
tan  tipi  kin  he  wahduwitan  kta. 

8  Mahpiyasapa  iyececa,  qa  tin- 

wakiyedan  iyecen  iye  tipi  ekta 
kinyan  upi  kin  dena  tuwepi  he. 

9  Awicakehan  wita  kin  hena 
amapepi  kta  ;  qa  Tarsis  tawita- 
wata  tokaheya,  tehantanhan  ni- 
cinksi  awicaupi  kta,  mazaska  qa 
mazaskazi  tawapi  koya,  Jehowa 
Taku  Wakan  nitawa  caje  kin 
ekta,  qa  Israel  Towakan  kin 
ekta,  he  iye  niyuwitan  nakaeA 

10  Unkan  wicasta  tokeca  cin- 
capi  conkaAce  nitawa  kagapi  kta, 
qa  wicastayatapi  tawapi  kin  he¬ 
na  oniciyapi  kta.  ^inwahda  qe- 
han  cicastaka,  tuka  canmawaste 
kin  en  onAcida  nakaes. 

11  Unkan  nitatiyopa  ohinniyan 
yuhdog  he  kta,  hena  anpetu 
hanyetu  koya  ecen  iyeyapi  kte 
sni ;  hecen  Ikcewicasta  tawowi- 
jice  kin  niye  ekta  aupi  kta,  qa 
wicastayatapi  tawapi  kin  hena 
upi  kta. 

12  Oyate  qa  wicoskanAtan  tu- 
kte  wanji  oniciye  kte  sni  kinhan 
he  atakuni  kte  sni;  han, Ikcewi¬ 
casta  kin  hena  ocowasin  ihang- 
yapi  kta. 

13  Lebanon  towitan  kin  he  en 
niu  kta  ;  wazisaka  can,  wazi  can 
qa  hantesa  kicica,  tipi  wakan 
mitawa  owanka  kin  yuwaste 
kta  ;  unkan  tukten  siha  wahde 
kin  he  wahduwitan  kta  ce. 

14  Hehan  tona  kakiAiiyanpi 
qon  hena  cinca  patus  en  niupi 
kta ;  qa  tona  wahtenidapi  sni  qon 
owasin  siha  yahde  kin  en  maka- 
ta  patujapi  kta  ;  qa,  Jehowa  To- 
tonwe,  Zion  Israel  Towakan  ta- 
wa,  eniciyapi  kta. 

15  Niye  ehpeniyanpi  qa  Aceni- 
dapi,  hecen  tuwedan  opta  ye  Aii ; 
heon  etanhan  wowaste  owihan- 
ke  wanica,  wieoicage  yeye  cin 
hehanyan  wowiyuskin  cicage 
kta. 

16  Nakun  Ikcewicasta  asanpi 
tawa  dazoke  kta,  qa  wicastaya- 

tapi  aze  ayazin  kta :  qa  Jehowa 
Wanikiya  nitawa  qa  Wopekiton 
nitawa,  Wanji  Wasaka  Jakob 
tawa  kin  he  miye  e  sdonyaye 
kta. 

17  Mazasa  on  mazaskazi  eekiya 
awau  kta,  qa  mazasapa  on  ma¬ 
zaska  eerkiya  awau  kta,  qa  can 
on  mazasa,  qa  inyan  on  mazasa¬ 
pa  kta :  Nakun  akicita  tan  can 
nitawa  wookiye  wicawakage  kta, 
qa  wicastayatapi  nitawa  woowo- 
tanna  kta. 

18  Wawicakipi  kin  he  nitama- 
koce  ohna  icimana  nahonpi  kte 
sni,  woihangye  qa  woyutakuni- 
sni  nitaopapun  mahentanhan ; 
tuka  conkaske  nitawa,  Wowani- 
kiye,  qa  nitatiyopa  kin,  Woya- 
tan,  eya  casyakiton  kta. 

19  Hetanhan  anpetu  icunhan 
anpetu  wi  kin  iyoyanpa  nitawa 
kte  sni,  qa  iyojanjan  kta  on  han¬ 
yetu  wi  kin  iyoyamniye  kte  sni ; 
tuka  niye  en  iyoyanpa  owihan- 
ke  wanica  Jehowa  ee  kta,  qa  ni- 
ta  Wakantanka  wo%vitan  nitawa 
ee  kta. 

20  Anpetu  wi  nitawa  ake  ici¬ 
mana  isinyan  iyaye  kte  sni,  qa 
hanyetu  wi  nitawa  icimana 
eibdaku  kte  sni ;  iyoyanpa  owi- 
hanke  wanica  nitawa  Jehowa  ee 
kta,  qa  anpetu  en  yaceye  cin  he¬ 
na  henakeca  kta. 

21  Nakun  nitaoyate  iyuhpa  o- 
wotanna  kta  :  makoce  kin  ohin¬ 
niyan  tawapi  kta,  adetka  huwa- 
hde,  minape  taku  kage  cin  heepi, 
hecen  rnayuwitanpi  kta. 

22  Wanji  cistinna  kin  he  ke- 
ktopawinge  icage  kta,  qa  tona- 
na  kin  he  oyate  wasake  kta. 
Tohan  iyehantu  kinhan  Jehowa 
miye  he  mduinahni  kta  ce. 

WICOWOYAKE  61. 

1  Jehowa  Itancan  Taniya  kin 


I 

akan  mayanka  ;  Jehowa  sdama- 
kiya,  wotanin  waste'  wdcasta  on- 
siR-anpi  owicawakiyake  kta  heon 
etanhan;  tona  cante  ka^ujapi 
wicamduskiskite  kta  e  yemasi ; 
wayaka  unpi  wicayukcapi  kta 
owicawakiyake  kta,  qa  kaska 
unpi  wicokaske  tipi  wicakiyu- 
lidokapi  kta  : 

2  Jehowa  tawaniyetu  oiyokipi 
kin  omdake  kta,  qa  Wakantanka 
unkitawapi  anpetu  watokiconpi 
tawa  kin  ;  tona  ceyapi  owasin 
wacintonhnagwicawaye  kta  : 

3  Tona  Zion  en  ceyapi  kin  he- 
na  wakoyagwicayapi  kta,  caho- 
ta  eeki3^a  watesdake  wicaqu 
kta,  wicaceya  eekiya  wowiyu- 
skin  wihdi,  cante  wankadan  eeki¬ 
ya  woyatan  wokoyake  kin  wica¬ 
qu  kta  :  heon  etanhan,  Woowo- 
tanna  uskuyeca  can,  Jehowa  ta- 
woju,  ewicakiyapi  kta,  hecen 
iye  yuwitanpi  kta  : 

4  Unkan  otiwita  kin  hena  piya 
kagapi  kta,  tanina  yujujupi  kin 
hena  bosdan  ehdepi  kta,  qa  oton- 
we  otiwita  wanke  cin  hena  pi- 
yapi  kta,  wicoicage  qa  wicoi- 
cage  hewoskantuya  wanke  ciqon. 

5  Hehan  oyate  tokeca  etanhan 
najinpi  qa  nitawanunyanpi  won- 
wicayapi  kta,  qa  wicasta  tokeca 
cinca  kin  henamaga  niciyumdu- 
pi  qa  hastanhanka  iyuwi  nicipa- 
kintapi  kta, 

6  Tuka  niyepi,  Wawayusnapi 
Jehowa  tawa,  eniciyapi  kta : 
Wakantanka  unkitawapi  taokiye, 
eniciyapi  kta.  Ikcewicasta  tawo- 
wijicepi  kin  yatapi  kta,  qa  towi- 
tanpi  kin  on  nihdatanpi  kta. 

7  Nitowistecepi  kin  on  nonpa 
akihde  kta.  qa  wonihinciye  on 
taku  tawapi  kin  on  wiyuskinpi 
kta ;  heon  etanhan  tawapi  ohna 
nonpa  akihde  yuhapi  kta  ;  wo- 
wiyuskin  owihanke  wanica  wi- 
cakiciun  kta. 


8  Jehowa  miye,  woyaco  waste- 
wadaka ;  wahuhnage  wosnapi 
kta  on  wawicakipi  kin  sicewada- 
ka  ;  qa  iye  oFianyanpi  iyecen  wi-^ 
cawaqu  kta,  wowicake  eciyatan- 
han,  qa  wicotakuye  owihanke 
wanica  wan  wicawecage  kta. 

9  Hehan  iye  oicage  tawa  Ikce¬ 
wicasta  ehna  sdonwicayapi  kta, 
qa  etanhan  icagapikte  cin  oyate 
kin  wicehna  :  Tona  wanwicaya- 
kapi  owasin,  oicage  Jehowa  yu- 
waste  kin  hena  eepi  e  sdonwica¬ 
yapi  kta. 

10  Miye  qe  iyuskinyan  Jehowa 
on  imduskin  kta,  minagi  mita 
Wakantanka  on  pida  kta  :  iye 
wowanikiye  wokoyake  koyag- 
mayan  nakaes,  woowotanna  sina 
kin  amakahpa  ;  wicasta  tawicu 
ton  kta  watesdake  hduwaste,  qa 
winohinca  hihna  ton  kta  oinpi 
kicun  kin  iyececa. 

11  Maka  kin  camni  ukiye  ca 
maga  kin  taku  en  ojupi  icahkiye 
cin  he  iyecen  Jehowa  Itancan 
kin  woowotanna  qa  woyatan 
oyate  owasin  wicitokam  icahyh 
kta. 

WICOWOYAKE  62. 

1  Zion  on  etanhan  iniiia  manke 
kte  sni ;  qa  Jerusalem  on  etan¬ 
han  oziwakiye  kte  sni ;  toowo- 
tanna  kin  woiyege  iyececa  inan- 
pe  kta,  qa  towanikiye  kin  peti- 
janjan  ide  kin  iyecece  kta  he- 
hanyan. 

2  Unkan  Ikcewicasta  kin  nitoo- 
wotanna  wanyakapi  kta,  qa  wi- 
castayatapi  owasin  nitowitan 
kin.  Qa  wicacaje  teca,  Jehowa 
i  cajeyate  kte  cin  he  icajeniyata- 
pi  kta. 

3  Nakun  Jehowa  nape  ohna 
wowitan  watesdake  kin  he  niye 
kta,  qa  wicastayatapi  tawapaha 
Wakantanka  nitawa  nape  kin 
ohna. 

4  Hetanhan  icimana,  (Azubah) 
Ebpeyapi,  eniciyapi  kte  sni ;  qa 
nitamakoce  icimana,  (Semamah) 
Hewoskan,  eciyapi  kte  sni  ;  tu- 
ka,  (Hephzibah)  Mitowiyiiskin- 
en-un,  eniciyapi  kta,  qa  makoce 
nitawa,  (Beulah)  Wakanyuzapi, 
eciyapi  kta  :  Jehowa  iniyuskin, 
qa  nitamakoce  kin  he  wakan  yu- 
zapi  kta  nakaes. 

5  Koska  wan  wikoska  wan 
wakan  yuze  cin  he  iyecen  nicin- 
ksipi  wakan  nihduzapi  kta ;  qa 
wicasta  winohinca  yuze  cin  on 
iyuskin  kin  he  iyecen  nita  Wa- 
kantanka  iniyuskin  kta. 

6  .Jerusalem,  conkaske  nitawa 
akan  waawanyake  ewicawahna- 
ka,  anpetu  owasin  qa  hanyetu 
owasin  ohinniyan  inina  unpi  kte 
§ni :  tona  .Tehowa  kiksuyeyaya- 
pi,  ihnuhan  inina  dukanpi  kin- 
han  ; 

7  Qa  woozikiye  qupi  sni  po, 
Jerusalem  hdusuta  qa  maka  kin 
ohna  woyatan  kage  kte  cin  he- 
hanyan. 

8  jehowa  iye  nape  etapa  kin 
on,  qa  istp  wasake  cin  on  ici- 
conza  ;  Awicakehan  icimana  wa- 
mnaheza  nitawa  tokaniyanpi  yu- 
tapi  kta  wicawaqu  kte  sni ;  qa 
oyate  tokeca  cincapi  kin  mini¬ 
ma  nitawa  on  htayanipi  kin  he 
yatkanpi  kte  sni. 

9  Tuka  tona  mnakiyapi  kin  he 
hdutapi  kta,  qa  Jehowa  yatanpi 
kta  ;  qa  tona  wayuspipi  kin  hena 
mitowakan  hocoka  kin  ohna 
hdatkanpi  kta. 

10  Ohna  ya  po,  tiyopa  kin  ohna 
ya  po  ;  oyate  tacanku  kin  wi- 
yeya  kaga  po  :  wankan  ehnaka 
po,  canku  wankantu  kaga  po ; 
etanhan  inyan  pahi  po  ;  wiyoki- 
hedan  wan  oyate  kin  wankan 
ewicakicihde  po. 

11  Iho,  Jehowa  maka  ihanke 
hehanyan  nahonwicaya  ;  Zion 

cunwintku  kin  heciya  po  ;  Iho, 
wowanikiye  nitawa  kin  u  ce ; 
iho,  inyunwin  hduha  un,  qa  wo- 
econ  tawa  kin  he  itokam  yanke. 

12  Unkan  hena,  Oyate  wakan, 
Jehowa  opewicakiton,  ewicaki- 
yapi  kta  :  qa  niye,  Akitapi,  oton- 
we  ehpeyapi  sni,  eniciyapi  kta. 

WICOWOYAKE  63. 

1  Edom  etanhan,  Bozra  etan¬ 
han  sina  duta  in  u  kin  he  tuwe 
he ;  wokoyake  waste  kohdaka, 
iye  towasake  tanka  on  icimani 
un  kin  he  tuwe  he.  Woowmtan- 
na  eciyatanhan  ia,  wanikiya  wa¬ 
sake  cin  he  iniye  ce. 

2  Tokeca  nitawokoyake  kin 
duta,  qa  nitasina  tuwe  minima 
iyuskice  naskice  cin  iyececa  he. 

3  Minisa  iyuskice  cin  misnana 
nawaskica ;  qa  oyate  kin  etan¬ 
han  tuwedan  micica  sni :  heon 
mitocanniye  on  nawicawaskice 
kta,  qa  mitosinhda  on  nawicawa- 
pan  kta ;  qa  iye  hanpi  kin  mita- 
sina  amnimnipi  kta,  qa  mita- 
wokoyake  ocowasin  wahdustan 
kta. 

4  Watokiconpi  anpetu  kin  he 
micante  en  un,  qa  opewicawaki- 
ton  tawaniyetu  kin  he  wanna 
hiyohi  nakaes. 

5  Unkan  ekta  ewatonwe,  tuka 
waokiya  wanica ;  qa  tuwedan 
wayusuta  sni  heon  mayusinyaya ; 
heon  etanhan  miye  miisto  wo¬ 
wanikiye  hdamna,  qa  mitosinhda 
kin  he  mahdusuta. 

6  Hecen  mitocanniye  on  oyate 
kin  nawicawapan  kta,  qa  raito- 
sinhda  on  witkowicawakiye  kta, 
qa  iye  hanpi  kin  he  raakata  ebpe- 
waye  kta. 

7  Jehowa  wawacinkta  yuza 
tanka  kin  he  mdatan  kta,  Jeho¬ 
wa  yatanpi  kin,  Jehowa  taku 
icantounhnakapi  kin  owasin  eci- 

yatanhan,  qa  wowaste  tanka  Is¬ 
rael  tiyohnaka  icantowicahnaka, 
iye  towaonsida  eciyatanhan  qa 
iye  wawacinkta  yuza  tanka  ota 
kin  eciyatanhan. 

8  Unkan  iye  heya  ;  Awicake- 
han  hena  mitaoyate,  wicacinca 
taku  ecinkta  eyapi  kte  sni  ce. 
Hecen  Wanikiya  tawapi  kin  he 

iye. 

9  Toiyokisicapi  iyuhpa  en  iye 
tyokisica ;  qa  iye  ite  Taohnihde 
kin  he  niwicakiya  :  iye  towaste- 
dake  qa  tocantekiye  kin  on  ope- 
wicakiton,  qa  wicaqin,  qa  wana- 
kaja  anpetu  kin  owasin  iye  wi- 
cahduha  un. 

10  Tuka  hena  eqe  wawakipa- 
jinpi  qa  iye  Taniya  Wakan  kin 
iyokisinyapi  ;  heon  etanhan  iye 
tokawicaye  kta  ihduhomni,  iye 
hinca  wicakiza. 

11  Hehan  wanakaja  anpetu 
kin  hena  kiksuya,  Moses  qa  iye 
taoyate  :  Tuwe  mini  tanka  etan¬ 
han  awicau  qon  he  tukten  un  he, 
obe  tawa  wonwicaye  ciqon  :  Tu¬ 
we  iye  Taniya  Wakan  mahen 
ehnake  ciqon  he  tukten  un  he. 

12  Tuwe  Moses  nape  etapa  on 
yus  awicaya,  iye  isto  wakan  kin 
on  wicitokam  mini  kin  wicaki- 
yukinukan,  caje  owihanke  wani- 
ca  wan  icicage  kta. 

13  Tuwe  mini  she  kin  ehna 
maniwicakiya,  suktanka  wan  ho- 
puza  en  un  kin  iyececa,  hecen 
kaktihanhanpi  kte  sni. 

14  Woteca  wan  kaksiza  ekta 
iyaye  cin  iyecen  .Tehowa  Taniya 
kin  oziyekiya  ;  he  iyecen  niye 
nitaoyate  yus  awicada,  wowitan 
caje  nicicage  kta  heon. 

15  Mahpiya  kin  eciyatanhan 
kun  ahitonwan  wo,  qa  nitoowo- 
tanna  qa  nitowitan  tipi  kin  etan- 

\  han  wanyaka  ye  :  nitowinawizi 
qa  nitowasake  kin  tukte  e  he ; 
nitowaonsida  qa  miye  en  nito- 
U3 


cantekiye  kin  hena  anakiptapi 
he. 

16  Awicakehan  niye  ateunni- 
yanpi,  Abraham  sdonunkiyapi 
sni  qa  Israel  iyeunkiyapi  sni  qe- 
yas  :  niye,  Jehowa,  Ateunniyan- 
pi,  Wopekiton  unkitawapi ;  ni- 
caje  kin  he  otokahe  wanica. 

17  .Jehowa,  tokeca  nitacanku 
etanhan  nuniunyakiyapi  he  ;  ni- 
tokokipe  icunonpa  cante  unya- 
dusutapi  he.  Nitaokiyepi  on, 
wicoun  tawmwicayaye  cin  on 
etanhan  hdicu  ye. 

18  Oyate  wakan  nitawa  pten- 
yedan  tawakiyapi :  tokaunyanpi 
kin  hena  tipi  wakan  nitawa  na- 
sapapi. 

19  Unkiye  wanakajatanhan  un- 
yakonpi :  hena  e  tohinni  w’owi- 
dagwicayaye  sni :  hena  nicaje 
icajewicayatapi  sni. 

WICOWOYAKE  64. 

1  Tokin  mahpiya  kin  yahdu- 
hdecen,  kun  hidu  kta ;  hecen 
nitohnake  on  he  kin  skan  aye  kta. 

2  Peta  canhaka  ideya,  peta  mi¬ 
ni  ipihya  ece  kin  iyececa ;  tona 
tokaniyanpi  nicaje  sdonyewica- 
kiye  kta,  nitohnake  on  Ikce- 
wicasta  cancanpi  kta  heon. 

3  Taku  wowinihan  ecanon  qe- 
han,  hena  unkapepi  sni ;  kun 
hidu,  nitohnake  on  he  kin  skan 
aya. 

4  Wakantanka,  nicunonpatan- 
han,  tuwe  wacinyan  un  taku  ki- 
cage  kte  cin,  otokaheyatanhan 
nahonpi  sni,  wicanoge  kin  en 
iyohpaye  sni,  wicaista  wanyake 
sni. 

5  Tuwe  wiyuskin  qa  woowo- 
tanna  econ  ece  kin  he  itkoyaki- 
pa ;  nitacanku  ohna  niksuyapi 
kin  hena :  Iho,  niye  sinyahda  ; 
unkan  waunhtanipi :  dena  en 
ohinniyan,  tuka  niunyanpi  kta. 

6  Tukaunkiye  owasin  takusapa 
iyeuncecapi,  qa  woowotanna  un- 
kitawapi  iyuhpa  wokoyake  awe- 
pi  kin  iyececa  ;  qa  iyuiipa  can- 
wapa  iyecen  snis  unkayapi ;  qa 
taku  sica  econkupi  kin  hena,  ta- 
te  iyececa,  yutokan  unkayapi 
kta, 

7  Hececa  esta  tuwedan  nieaje 
hoyekiye  sni,  tuwedan  en  niyu- 
ze  kta  ihdukica  sni  ;  niye  niite 
anaunyecikmanpi  nakaes,  qa  ta¬ 
ku  sica  econkupi  kin  onawihnu- 
niunyakiyapi. 

8  Tuka  nakaha  Jehowa,  Ate- 
unyanpi  kin  he  niye  ;  maka  co¬ 
co  kin  he  unkiyepi,  qa  cega  ka- 
ga  unkitawapi  kin  he  niye  ;  qa 
ninape  taku  kage  cin  he  unkiy^e- 
pi  iyuhpa. 

9  Jehowa  nina  sinhda  sni  wo, 
qa  ohinniyan  woahtani  kiksuye 
sni  ye  :  iho,  wanyaka  ye,  ceun- 
niciyapi,  unkiye  owasin  nitaoya- 
te  unyakonpi, 

10  Otonwe  wakan  nitawa  kin 
hena  makoskantu  ;  Zion  hewo- 
skantu  ;  Jerusalem  otiwita. 

11  Tipi  wakan  qa  owanyag 
waste  unkitawapi,  ohna  atewic- 
unyanpi  niyatanpi  qon  he  peta 
on  huhnaga :  qa  taku  oiyokipi 
unkitawapi  iyuhpa  ihangyapi. 

12  Jehowa,  dena  on  ananicipte 
kta  he  ;  inina  nanke  ca  nina  ka- 
kisunyayapi  kta  he. 

WICOWOYAKE  65. 

1  Tona  wimawangapi  sni  qon 
hena  amakitapi ;  tona  omadepi 
sni  qon  hpna  iyemayanpi :  Ikce- 
wicasta  micaje  on  icajeyatapi 
sni  qon  ;  Wanmayaka  ye,  wan- 
mayaka  ye,  ewicawakiya. 

2  Oyate  wmn  wawakipajin,  can- 
ku  waste  sni  ohna  iye  tawacinpi 
eciyatanhan  mani  kin  he  anpetu 
osan  nape  wicawakiyugate  : 

3  Oyate  wan  miite  itokam  ohin¬ 
niyan  sinhdamayanpi,  can  woju- 
pi  ehna  wawayusnapi,  qa  maka 
omdoton  ohna  wizinyapi  ece. 

4  Hena  wicasta  hnakapi  ehna 
yukanpi,  qa  woinahbe  kin  en 
iwankapi ;  kukuse  sin  yutapi,  qa 
cega  ohna  tado  asapa  hanpi  hdu- 
hapi. 

5  Hena  heyapi ;  Ako  inajin 
wo  ;  mikiyedan  u  sni  wo ;  niye 
isanpa  miye  mawakan  nakaes. 
Dena  mapoge  ohna  sota  heca, 
peta  wan  anpetu  osan  itkon. 

6  Iho,  mitokam  wowapi  ■  Inina 
manke  kte  sni,  tuka  watokicon 
ecamon  kta ;  han,  iye  maku 
ohna  wicawecu  kta  ; 

7  W ayahtanipi  qa  niyatepi  wa- 
htanipi  yuwitaya  :  hena  he  kin 
akan  wizinyapi,  qa  paha  kin 
akan  istenmayanpi  :  heon  etan- 
han  iye  ohanyanpi  qon  hena  ma¬ 
ku  ohna  iwicaweciyute  kta  ce, 
Jehowa  eya. 

8  Jehowa  kaken  eya ;  Minisa 
teca  kin  hastanhanka  iyage  kin 
en  un,  qa,  Ihangye  sni  wo,  wo- 
yawaste  wan  en  un  ce,  eyapi  kin, 
he  iyececa  mitaokiye  on  ecamon 
kta,  hecen  iyuhpa  ihangwicawa- 
ye  kte  sni, 

9  Unkan  Jakoh  etanhan  oicage 
wan  awau  kta,  qa  Juda  etanhan 
tuwe  paha  mitawa  tawaye  kta 
wan :  hecen  wicawahdahnige 
cin  hena  tawayapi  kta ;  qa  mi¬ 
taokiye  kin  hena  he  en  ounyanpi 
kta. 

10  Unkan  Saron  tahinca  opta- 
ye  otipi  kin  heca  kta,  qa  Akor 
kaksiza  kin  he  wanunyanpi 
owanka  kin  hee  kta,  mitaoyate 
amakitapi  kin  hena  on. 

11  Tuka  Jehowa  ayustanpi,  pa¬ 
ha  wakan  mitawa  akiktonjapi, 
Gad  (wicanhpi  tanka)  wahna 
wotapi  wan  wiyeya  ekicihn aka- 
pi,  qa  Meni,  (anpao  wicanhpi) 

woyatke  wan  okicastanpi  kin  he- 
na  niyepi. 

12  Heon  etanhan  mazasagye 
ekta  ciyawapi  kta,  qa  niyepi 
owasin  wicaktepi  en  yapatujapi 
kta  :  cicipanpi  tuka  amayadu- 
ptapi  sni,  iwaa  tuka  nayakonpi 
sni,  tuka  miista  itokam  taku  si- 
ca  ecanonpi,  qa  taku  iyomakipi 
sni  kin  he  yakahnigapi ; 

13  Heon  etanhan  Jehowa  Itan- 
can  kin  hecen  eya  ;  Iho,  mitao- 
kiye  wotapi  kta,  tuka  niye  wo- 
tekteyahdapi  kta ;  iho,  mitao- 
kiye  wayatkanpi  kta,  tuka  niye 
inipuzapi  kta ;  iho,  mitaokiye 
wiyuskinpi  kta,  tuka  niye  wini- 
!§tecapi  kta : 

14  Iho,  mitaokiye  cante  waste 
on  dowanpi  kta,  tuka  niye  cante 
sicapi  on  yaceyapi  kta,  qa  woni- 
ya  kaksapi  on  yasicahowadapi 
kta. 

15  Qa  nicajepi  woyasice  icaje- 
yatapi  kin  he  wicawahdahnige 
cin  aihpewicayayapi  kta  ;  qa  Je¬ 
howa  Itancan  kin  nikte  kta,  qa 
iye  taokiye  kin  wicacaje  tokeca 
eya  icaskiton  kta. 

16  Hecen  tuwe  maka  akan 
ihdawaste  kinhan  Taku  Wakan 
wicake  cin  on  ihdawaste  kta ; 
qa  tuwe  maka  akan  taku  eya  ici- 
conze  cinhan,  Taku  Wakan  wi¬ 
cake  cin  on  konze  kta  ;  tanina 
woiyokisica  kin  hena  akiktonja- 
pi  qa  miista  etanhan  anahmanpi 
kin  heon  etanhan. 

17  Iho,  mahpiya  teca  qa  maka 
teca  wakaga  ;  unkan  tanina  qon 
hena  kiksuyapi  kte  sni,  qa  wica- 
cante  kin  en  u  kte  sni. 

18  Tuka  niyepi,  taku  wakage 
cin  on  ohinniyan  pidapi  qa  wi- 
yuskin  po  ;  iho,  Jerusalem  he 
wiyuskinpi,  qa  taoyate  kin  wo- 
wiyuskin  wakaga  heon  etan¬ 
han. 

19  Hecen  Jerusalem  on  imdu- 


skin  kta,  qa  mitaoyate  on  cante 
mawaste  kta :  unkan  he  ohna 
wicaceya  ho  kin  icimana  nahon- 
pi  kte  sni,  qa  sicahowayapi  ho 
kin  nakun. 

20  Hetanhan  anpetu  hoksiyo- 
qopa  wan  icimana  yuke  kte  sni, 
qa  wicahinca  anpetu  imna  sni 
wanice  kta :  hoksiyoqopa  kin 
eqe  waniyetu  opawinge  cinca 
hehan  te  kta  nakaes :  tuka  wa- 
htanisa  kin  he  waniyetu  opa¬ 
winge  kinhan  yasicapi  kta, 

21  Unkan  tipi  kagapi  kta  qa 
ohna  tipi  kta ;  qa  hastanhanka 
hu  hdepi  kta  qa  etanhan  wasku- 
yeca  hdutapi  kta. 

22  Tipi  kagapi  kinhan  tuwe 
tokeca  ohna  ti  kte  sni ;  wojupi 
kinhan  tuwe  tokeca  yute  kte 
sni  :  mitaoyate  taanpetu  kin  can 
anpetu  kin  iyecece  kta  ;  qa  tona 
wicawahdahnige  cin  hena  i3re 
nape  ohanyanpi  kin  tehan  hdu¬ 
tapi  kta, 

23  Takusni  on  htanipi  kte  sni, 
qa  woiyokisica  on  cinca  ton  pi  kte 
sni :  tona  Jehowa  wicayawaste 
cinca  kin  hena  eepi,  qa  tona  hena 
etanhan  icagapi  nakun. 

24  Unkan  kaketu  kte,  hena  ho- 
yeyapi  sni  itokam  waamdupte 
kta,  qa  iahan  unpi  icunhan  nawa- 
hon  kta. 

25  ^unktokeca  qa  tahinca  cin¬ 
ca  kin  akiptan  wihanpi  kta  ;  qa 
mnaja  kin  he  tatankq  iyececa 
peji  yute  kta ;  qa  wamduska  ta- 
woyute  maka  mdu  kin  hee  kta. 
Paha  Wakan  mitawa  owancaya 
wayusicapi  kte  sni,  qa  waihang- 
yapi  kte  sni,  Jehowa  eya, 

WICOWOYAKE  66. 

1  Jehowa  hecen  eya  ;  Mahpiya 
kin  he  mitoiyotanke  kin  ee,  qa 
maka  kin  misiha  oahde  kin  hee. 
Tipi  miyecagapi  kte  cin  tukte 

e  he  ;  qa  woozikiye  mitawa  kin 
•  tukten  yanka  he. 

2  Dena  owasin  ininape  kaga, 
qa  dena  owasin  ecen  un,  Jehowa 
eya :  tuka  de  ekta  ewatonwe 
kta,  tuwe  onsike  ca  taniya  ka- 
sujapi,  qa  mioie  on  cancan  kin 
he. 

3  Tuwe  tatanka  kikte  kin  he 
wicasta  kastaka  iyececa  ;  tuwe 
tahinca  cinca  wayusna  kin  sun- 
ka  tahu  kakse  cin  iyececa  ;  tu¬ 
we  minha  wan  wayusna  kin  he 
kukuse  we  iyececa  ;  tuwe  wizin- 
yapi  wokiksuye  wosna  kin  he 
wakagapi  wan  yawaste  kin  iye¬ 
ceca.  Han,  hena  e  canku  hda- 
hnigapi,  qa  taku  sapa  tawapi  on 
nagi  ihduskinpi. 

4  Mis  eya  wicoiyokisica  wica- 
wecicahnige  kta,  qa  taku  koki- 
papi  kin  hena  en  awicawau  kta. 
Wicawakipan  qehan  tuwedan 
waayupte  sni  ;  iwae  cehan  na- 
honpi  sni ;  tuka  niiista  itokam 
taku  sica  econpi,  qa  taku  iyoma- 
kipi  sni  kin  hena  hdahnigapi  kin 
heon  etanhan. 

5  Tona  iye  oie  on  nicancanpi 
kin,  Jehowa  oie  kin  nahon  miye  : 
Nihunkawanjipi  sicenidapi,  qa 
micaje  on  etanhan  tankan  ehpe- 
niyanpi  qon  hena,  Jehowa  yu- 
witanpi  nunwe,  eyapi  :  tuka  wi- 
duskinpi  kta  on  ihdutanin  kta, 
qa  hena  eqe  istecapi  kta. 

6  Oqoyapi  ho  wan  otonwe  kin 
etanhan ;  tipi  wakan  kin  etan¬ 
han  wicaho  wan  ;  Jehowa  tona 
tokayapi  towicakicicon  ho  kin 
hee. 

7  Hok^iksuye  sni  itokam  hiyu- 
ya,  hinyahin  wayazanhda  sni 
itokam  hoksidan  wan  ton. 

8  Taku  he  iyececa  tuwe  nahon 
he  ;  tuwe  taku  hececa  wanyaka 
he.  Maka  kin  anpetu  wanjidan 
en  waicahye  kta  he  ;  oyate  w'an 
wancahna  wicatonpi  kta  he : 

Tuka  Zion  hoksiksuya  hehantu- 
dan  cinca  hiyuwicaya. 

9  Ihduhdece  wakiye  kta  qa 
hiyuwakiye  kte  sni  he,  Jehowa 
eya  :  hiyuwakiya  esta  onawata- 
ke  kta  he,  nita  Wakan  tanka 
eya. 

10  Jerusalem  kici  wiyuskin  po, 
qa  tona  waste  yadakapi  owasin 
kici  cante  waste  miye  ;  wowi- 
yuskin  on  kici  wiyuskin  po,  tona 
ayakiceyapi  kin  iyuhpa. 

11  Hecen  ayazinpi  kta  qa  to- 
cantohnake  aze  on  winipipi  kta  ; 
hecen  dazokapi  kta,  qa  iye  towi- 
tan  aze  ojudan  kin  etanhan  wi- 
yuskinniciyapi  kta. 

12  Jehowa  kaken  eya  ;  Iho,  wa- 
kpa  iyecen  wookiye  waqu  kta, 
qa  Ikcewicasta  towitanpi  kin 
mini  kaduze  cin  iyececa.  He- 
han  ayazinpi  kta,  maku  ohna  ni- 
yuhapi  kta,  qa  siyoto  akan  niyu- 
hnahnapi  kta. 

13  Tuwe  hunku  cantohnagye 
cin  he  iyecen  cantohnagciyapi 
kta  ;  qa  Jerusalem  en  wacinto- 
hnagniyanpi  kta. 

14  Tohan  wmndakapi  kinhan 
nicantepi  iyuskin  kta,  qa  nihuhu- 
pi  kin  wato  iyecen  icage  kta. 
Unkan  Jehowa  nape  kin  he  iye 
taokiye  sdonyapi  kta,  qa  tokawi- 
caye  cin  en  iye  tosinhda  kin  tan- 
in  kta. 

15  Iho,  Jehowa  peta  yuha  u 
kta,  qa  canpahmihma  tawa  kin 
tate  iyumni  iyececa  ;  hecen  to- 
canniye  kin  wosinhda  kici,  qa 
toiyopeye  kin  peta  ide  kici  wica- 
qu  kta. 

16  Peta  on  qa  iye  taraazasagye 
on  Jehowa  wicacehpi  iyuhpa  om 
wohdake  kta :  unkan  Jehowa 
wicakte  kin  hena  ota  kta. 

17  Tona  ihduwakanpi  qa  can 
wojupi  ehna  ihduskapi,  cokata 
wanji  ihakam,  kukuse  sin,  qa  ta¬ 
ku  asapa,  hitunkadan  ko  yutapi 

kin  hena  yuwitaya  awihnunipi 
kta,  Jehowa  eya. 

18  Unkan  kaketu  kte,  iye  olian- 
pi  qa  tawacinpi  kin  hena  on 
etanhan  Ikcewicasta  qa  wicace- 
ji  iyuhpa  mduwitaya  kta  :  unkan 
hena  upi  qa  mitowitan  kin  wan- 
yakapi  kta. 

19  Unkan  hena  wicehna  wowa- 
kta  wan  ewahnake  kta,  qa  tona 
etanhan  najicapi  kin  hena  Ikce- 
wicasta  kin  ekta  yewicawasi 
kta,  Tarsi s,  Pul  qa  Lud,  hena 
itazipa  ekatapi ;  Tubal  qa  Javan, 
wita  tehan  unpi  kin,  tona  oma- 
yakapi  nahonpi  sni  qa  mitowi¬ 
tan  wanyakapi  sni.  Unkan  hena 
i^  Ikcewicasta  ehna  mitowitan 
yaotaninpi  kta. 

20  Qa  hena  nihunkawanjipi 
owasin  awicaupi  kta,  Jehowa 
wakiyusnapi  wan,  Ikcewicasta 
owasin  etanhan,  suktanka  akan, 
qa  canpahmihma  ohna,  qa  tato- 
kadan  akan,  qa  sonsonna  akan, 
qa  camo  cincapi  akan,  Jerusalem 


Paha  Wakan  mitawa  ekta,  Israel 
cinca  wosna  wan  waksica  ska 
ohna  Jehowa  ti  kin  en  ahipi  kin 
he  iyececa,  Jehowa  eya. 

21  Unkan  mis  eya  hena  etan¬ 
han  wawayusnapi  qa  Lewi  wica- 
sta  hecapi  kta  e  iwicawacu  kta 
ce,  Jehowa  eya. 

22  Mahpiya  teca  qa  maka  teca 
wakage  kte  cin  hena  mitokam 
wanke  kta,  he  iyecen  niye  nicin- 
capi  qa  nicajepi  unpi  kta  ce,  Je¬ 
howa  eya. 

23  Unkan  kaketu  kte,  wi  teca 
wan  etanhan  witeca  ekta,  qa 
wookihpe  etanhan  wookihpe  e- 
kta  hehanyan,  wicacehpi  owasin 
mitokam  waohoda  au  kta,  Je¬ 
howa  eya. 

24  Qa  hena  yapi  kta,  qa  wica- 
sta  wamicihtanipi  tancantapi  kin 
wanwica3mkapi  kta.  Wamdu- 
ska  tawapi  kin  te  kte  sni,  qa  pe- 
ta  tawapi  kin  kasnipi  kte  ^ni : 
tuka  wicacehpi  owasin  hena  wo- 
wahteda  sni  yawapi  kta. 

WICOWOYAKE  1. 

1  Jeremiah  Hilkiah  cinhintku 
oie  kin  dena  ;  Benjamin  makoce 
kin  en  wawaynsna  Anathoth  en 
ounyanpi  kin  hetanhan  : 

2  He  qe  Jehowa  oie  kin  en  hi, 
Josiah  Amon  cinhintku  Juda 
wicastayatapi  taanpetu  kin  en, 
waniyetu  iakeyamni  wicastaya¬ 
tapi  yanka  hehantu. 

3  Nakun  Jehoiakim  Josiah  cin- 
hiatku  Juda  wicastayatapi  taan¬ 
petu  kin  en,  Zedekiah  Josiah  cin¬ 
hintku  Juda  wicastayatapi  ta- 
waniyetu  iakewanji  ihanke  kin 
hehanyan,  wi  izaptan  en  Jerusa¬ 
lem  way  aka  ayapi  kin  hehanyan. 

4  Unkan  Jehowa  oie  en  mahi 
kin  he  hecen  eya  ; 

5  Wicatezi  ohna  cicage  cin  he 
itokam  sdonciya  ;  qa  tamni  kin 
etanhan  inayape  sni  he  itokam 
ciyuwakan,  oyate  kin  en  wicasta 
wokcan  cicaga  ce. 

6  Hehan  hepa  ;  Hehehe,  Jehowa 
Itancan,  wanyaka  ye,  iapi  on- 
maspe  sni ;  homaksidan  nakaes. 

7  Tuka  Jehowa  hemakiya  ;  Ho¬ 
maksidan  ce,  eye  sni  wo  ;  tona 
ekta  yecisi  kin  owasin  ekta  de 
kta,  qa  taku  eye  cisi  kin  hecehin 
odake  kta  ce. 

8  Hena  itokam  kopehda  sni  wo  ; 
miye  ecihdaku  kta  on  cici  waun 
nakaes,  Jehowa  eya. 

9  Hehan  Jehowa  nape  hiyukiya 
qa  i  mayutan  :  qa  Jehowa  he¬ 
makiya  ;  Iho,  mioie  kin  nii  en 
owahnaka  ce. 

10  Wanyaka  wo,  anpetu  kin  de 
oyate  kin  wiciwankam  ecihnaka, 

Jeremiali. 


qa  wokiconze  kin  iwankam,  yu- 
junpi  qa  yujujupi  kin  on,  qa 
ihangyapi  qa  yutakunipi  kte  sni 
on,  icahyapi  qa  ojupi  kta  on 
etanhan. 

11  Hehan  Jehowa  oie  en  mahi 
kin  he  hecen  eya ;  Jeremiah, 
taku  wandakahe.  Unkan,  Waa- 
wanyake  can  adetka  wanji  wan- 
mdaka  ce,  epa. 

12  Hehan  Jehowa  hemakiya ; 
Tanyan  wandaka :  mioie  wa- 
hduecetu  kta  on  awanwahdake 
kta  nakaes. 

13  Unkan  Jehowa  oie  kin  inon- 
pa  en  mahi;  Taku  wandaka  he, 
eya.  Unkan  hepa;  Cega  ipiga 
wan  wanmdaka,  qa  ite  Idn  wazi- 
yata  ektakiya  yanka  ce. 

14  Hehan  Jehowa  hemakiya; 
Waziyatanhan  wosice  wan  ma¬ 
koce  en  ounyanpi  kin  owasin 
ahiyu  kta  ce. 

15  Iho,  waziyata  wokiconze  kin 
wicowazipi  kin  owasin  wicawa- 
kipan  kta,  Jehowa  eya :  unkan 
hena  upi  kta,  qa  otoiyohi  toiyo- 
tanke  kin  Jerusalem  tiyopa  yu- 
hdokapi  kin  en  ekihdepi  kta,  qa 
conkaske  ihduksan  wanke  cin 
owasin  akan,  qa  Juda  otonwe 
kin  owasin  ekta. 

16  Unkan  tona  amayustanpi  qa 
taku  wakan  tokeca  izinwicaki- 
yapi,  qa  iye  nape  ohanyanpi  kin 
en  patusiciyapi  kin  hena  taku 
sica  econpi  kin  owasin  on  wo- 
yaco  mitawa  mdaotanin  kta  ce. 

17  Heon  etanhan  niye  najin  qa 
ipiyag  kiton  wo,  qa  miye  taku 
eye  cisi  kin  owasin  owicakiyaka 
wo ;  hena  itepi  kin  on  kopehda 

sni  wo,  okinni  wicitokam  wako- 
kipe  cicage  kta. 

18  Unkan  miye,  iho,  anpetu  kin 
de,  otonwe  acankaskapi  wan  iye- 
ceca  cicaga,  qa  mazasapa  bo- 
sdan  he  cin  iyececa,  qa  raazasa 
conkaske  kin  iyececa,  naakoce 
kin  owasin  on,  Juda  wicastaya- 
tapi  kin  on,  wicasta  ihdawapi 
kin  on,  wosna  kagapi  kin  on,  qa 
makoce  en  oyate  kin  hena  on 
etanhan. 

19  Unkan  hena  e  nicizapi  kta 
tuka  ohiniyanpi  kte  sni  ;  miye 
ecihdaku  kta  on  cici  waun  kta 
nakaes,  Jehowa  eya. 

WICOWOYAKE  2. 

1  Hehan  Jehowa  oie  en  mahi 
kin  he  hecen  eya  : 

2  Ya  wo,  qa  Jerusalem  noge 
ohna  eyanpaha  wo,  hecen  eya 
wo  ;  Jehowa  hecen  eya  ce ;  Ci- 
ksuya,  winikoska  towaste  kin, 
wakankiciyuzapi  nitawa  tocante- 
kiye  kin,  hopuza  en,  makoce 
ojupi  sni  ohna  mihakam  yau  qe- 
han  : 

3  Israel  wakan,  Jehowa  en,  toi- 
cage  tokaheya  suton  kin  hee  : 
tona  temyapi  kin  hena  owasin 
sicaya  econpi  kta ;  wosice  en 
awicau  kta  ce,  Jehowa  eya. 

4  Jakob  tiyohnaka  qa  Israel 
tipi  wicowazi  iyuhpa,  Jehowa 
oie  kin  nahon  miye  : 

5  Jehowa  hecen  eya;  Taku 
sica  en  maun  nihunkakepi  iyeya- 
pi  kin  tukte  e  he,  hecen  tehan 
imayayapi,  qa  takusni  kin  iha- 
kam  manipi,  qa  takusni  icicaga- 
pi  he  : 

6  Qa,  Tuwe  Egupta  makoce 
kin  etanhan  hinanpe  unyanpi 
qon,  tuwe  hopuza  kin  en  mani 
unkiyapi,  hewotahedan  makoce 
qa  woha  yuke  cin  ehna,  makoce 
puza  qa  wiconte  ohanzi  kin  en, 

makoce  wicaMa  tuwedan  ohna 
mani  sni,  qa  wicasta  cinca  tn- 
wedan  ohna  ti  sni  ece,  Jehowa 
hee  tukten  un  he,  eyapi  sni. 

7  Unkan  makoce  cepa  wan  en 
hiyuciyapi,  waskuyeca  tawa  qa 
taku  waste  oicage  tawa  kin  ya- 
tapi  kta  heon  :  Qa  en  hidupi  qa 
makoce  mitawa  dusicapi  qa  taku 
mitawa  kin  wowahtesni  yaka- 
gapi  tuka  qon. 

8  Wawayusna  kin  hena,  Jeho¬ 
wa  tukten  un  he,  eyapi  sni ;  qa 
tona  woope  awanyakapi  kin  he¬ 
na  sdonmayanpi  sni ;  nakun  wa- 
wihanwicakiye  cin  hena  wama- 
kihtanipi,  qa  wicasta  wok  can 
kin  hena  Baal  on  waayatapi,  qa 
taku  waokiye  sni  imanipi  ece. 

9  Heon  etanhan  nakun  acicini- 
ca  kta,  Jehowa  eya,  qa  nicinca 
cincapi  kin  om  wahdokinica  kta 
ce. 

10  Hecen  Kittim  makoce  kin 
ekta  ya  po,  qa  wanyaka  miye  ; 
qa  Kedar  ekta  ye  wicasi  po,  qa 
tanyan  awacin  po,  qa  taku  hece- 
ca  yuke  cinhan  wanyaka  po  : 

11  Oyate  wan  taku  wakan  ta¬ 
wa,  wakan  sni  qeyas,  hena  hdu- 
tokecapi  he  :  tuka  mitaoyate  iye 
towitanpi  kin  taku  waokiye  sni 
on  tokiyopekiyapi. 

12  Mahpiya  kin,  de  on  inihan 
po,  qa  nihinciya  miye  ;  nina  tan- 
sag  ta  nunwe,  Jehowa  eya. 

13  Mitaoyate  taku  sica  nom 
econpi  ;  miye  amayustanpi  wi- 
coni  minihdoka  kin  he,  miniyowe 
icicapi  kta  e  heon,  miniyowe 
kaohpapi,  mini  yuhe  kta  okihi 
sni  heca. 

14  Israel  wowidake  heca  he  ; 
tipi  kin  ohna  tonpi  hecinhan  to- 
keca  wakipi  he. 

15  Mnaja  cinca  kin  hena  aho- 
tonpi ;  wanna  ho  hdataninpi,  qa 
makoce  tawa  hewoskan  kica- 
gapi ;  otonwe  tawa  kin  hena 

liulinaliyapi,  tuwedan  en  ounye 
sni. 

16  Nakun  Noph  qa  Tahapanes 
cinca  kin  hena  pesdete  nicalide- 
capi. 

17  De  niye  nicicage  sni  he  ; 
Jehowa  Taku  Wakan  nitawa 
canku  ohna  maniniye  ciqon  he 
ehpeyaya,  heon  etanhan. 

18  tjnkan  nakaha  Egupta  can¬ 
ku  iyahde  kin  ohna,  ISihor  mini 
kin  datke  kta,  taku  iniwa^te  kta 
he ;  qa  Asur  ekta  canku  kin  ohna 
taku  ini  waste  kta  he,  wakpa  kin 
etanhan  mini  datke  kta. 

19  Niye  niohan  ^ice  cin  he 
nihda^take  kta,  qa  wayakipajin 
kin  he  iyopeniye  kta:  heon  etan¬ 
han  sdonya  wo,  qa  wanyaka  wo, 
Jehowa  Taku  Wakan  nitawa 
ehpeyakiye  ca  mitokokipe  en 
ni  un  sni  kin  he  taku  sica  qa  pa 
hinca,  Jehowa  ozuye  Itancan  kin 
he  hecen  eya. 

20  Wanakaja  cannapinpi  nita¬ 
wa  mduksaksa,  on  nicaskapi  kin 
mdupsapsaka  :  unkan,  Wawaki- 
pajin  kte  sni  ce,  eha  ;  tuka  paha 
pajodg-n  owasin  akan,  qa  can  te- 
ca  otoiyohi  ihukuya  wawiciha- 
hapi  imayani  ece. 

21  Heca  esta  miye  qe  hastan- 
hanka  iyuwi  kahnigapi  wan  hu- 
cihde,  ocowasin  ojupi  waste  hin- 
ca  heca  :  unkan  token  hastanhan- 
ka  tokeca,  huhdepi  sica  kin  heca 
imiyecicaga  he. 

22  Neter  on  nihdujaja  qa  wipa- 
jaja  ota  iyacu  qeyas,  wayahtani 
kin  mitokan  okagopi  yanka  ce, 
Jehowa  Itancan  kin  eya. 

23  Mihdu^apa  sni,  Baalim  iha- 
kam  mawani  sni  ce,  token  ehe 
kta  he :  kaksiza  kin  ohna  nita- 


canku  wanhdaka  wo  ;  taku  eca- 
non  kin  he  sdonkiya  wo  ;  son- 
sonna  duzahan  canku  icipawe- 
hya  ece  kin  henica  : 

24  Sonsonna  wuye  wan  mako- 


skan  un  ece  kin  he  token  iyofcipi 
tate  omna  eca,  tuwe  hdicukiya 
okihi  kta  he  :  tona  odepi  owasin 
ito  mdokiteiciyapi  kte  sni,  wi  to- 
han  iyehantu  kinhan  iyeyapi  kta. 

25  Sicodan  unpi  kin  etanhan 
nisiha  kpatan  wo,  qa  dote  nita¬ 
wa  ipuzapi  kin  etanhan.  Tuka 
heha;  Wacinyepica  sni;  hiya, 
wica^ta  tokeca  w'astewicawada- 
ke  ca  hena  wicihakam  mde  kta 
ce,  eha. 

26  Wica^ta  wamanon  iyej^api 
kinhan  isteca  ece,  he  iyecen  Is¬ 
rael  tiyohnaka  isteniciyapi,  iyepi, 
wica^tayatapi  tawapi,  wicasta 
itancan  tawapi,  wawayusna  ta¬ 
wapi  qa  whcasta  wokcan  wica- 
yuhapi  : 

27  Hena  e  qe,  Atewaye  cin  he 
niye  ce,  can  kin  eciyapi ;  qa, 
Niye  mayakaga  ce,  inyan  kin 
eciyapi :  Tapete  makiyuhomnipi 
qa  itepi  kin  ee  sni  qeyas  tohan 
iyokisicapi  eca,  Najin  qa  niun- 
kiya  miye,  eyapi  ece. 

28  Tuka  taku  wakan  nicicage 
cin  hena  tukte  e  he  :  hena  ee^ 
najinpi  qa  iyonici^ica  anpetu  kin 
en  nini3mnpi  kta,  okihipi  kin¬ 
han  :  Juda,  nitotonwe  tonakeca 
hecinhan  taku  wakan  nitawa  kin 
henakeca  ce. 

29  Tokeca  kici  amayakinicapi 
kta  he :  i3mhpa  mayakipajinpi 
nakaes,  Jehowa  eya. 

30  Ituhin  nicinca  wicawaka- 
staka :  wowaonspekiye  ecaca 
icupi  sni  :  Mazasagye  nitawapi 
kin  he  wicasta  wokcan  nitawapi 
ihangwicaya,  mnaja  waihangye 
cin  iyececa. 

31  Wicoicage,  niye  Jehowa  oie 
kin  wanyaka  po  :  Israel  ekta  he- 
woskan  makoce,  qa  otpaza  ma- 
koce  kin  hemaca  he.  Unkiye 
wicastaunyatapi ;  icimana  en 
unnikupi  kte  sni  ce,  tokeca  mi- 
taoyate  eyapi  he. 

32  'Wicinyamia  wan  oinpi  ta- 
wa,  qa  wikoska  wan  tawanapin 
akiktonje  kta  he  :  tuka  mitao- 
yate  anpetu  yawapica  sni  ami- 
ktonjapi  ce. 

33  Tokeca  wa^tedakapi  ayakita 
on  nitacanku  piyakiya  he  ;  hecen 
nitacanku  on  niohan  ^ica  on- 
spewicayakiya  ece. 

34  Nakun  nitasina  en  wahpa- 
nica  wiyaonpepeca  sni  nagi  we 
kin  he  iyeyapi.  Ohna  qapi  kin 
he  eciyatanhan  iyewaye  ^ni,  tuka 
dena  owasin  akan, 

35  Tuka  Eaken  eha  ;  Wiyaon- 
pepica  sni  waun,  heon  awicake- 
han  iye  tocanniye  kin  mitantan- 
han  hduhomni  kta :  Iho,  wa- 
wahtani  sni  ce,  ehe  cin  heon 
woyaco  kin  en  acicinica  kta. 

36  Tokeca  nitacanku  ijehan 
dutokeca  kta  on  nina  imayani 
he  :  Asur  on  istenniyanpi  kin  he 
iyecen  Egupta  on  nakun  istenni¬ 
yanpi  kta. 

37  Nakun  detanhan  inayape 
kta,  qa  ninape  nipa  akan  yanke 
kta :  tona  wacinwicayaye  cin 
hena  Jehowa  wahtewicada  sni 
nakaes,  qa  hena  on  tanyan  yaun 
kte  sni. 

WICOWOYAKE  3. 

1  Heyapi  ecee ;  ’Wicasta  wan 
tawicu  kpagan  kinhan,  qa  he- 
tanhan  iyaye  ca  wicasta  tokeca 
tawaya  hecinhan  ake  en  hde  kta 
he  :  makoce  kin  he  nina  yusapa- 
pi  kte  sni  he.  Tuka  niye  qe 
wastewicayadake  cin  ota  om 
wawicihahapi  ecanon  esta  miye 
en  ihdoku  wo,  Jehowa  eya. 

2  Paha  ipa  kin  ektakta  eton- 
wan  qa  iwanyaka  ye,  tukte  en 
niciwankapi  sni  he  ;  Arab  wi¬ 
casta  makoskan  ti  kin  he  iyecen 
canku  ohnahna  iyawicape  nan- 
ka ;  hecen  wawicihahapi  nitawa 

qa  niohan  sice  cin  on  makoce 
yahdusapa  ce. 

3  Heon  etanhan  magaju  kin 
anaptapi,  qa  magaju  ehake  kin 
he  wanica  :  tuka  wihomni  win 
ite  heniceca,  inistece  kta  wica- 
yada  sni. 

4  Detanhan,  Ate,  homaksiyopa 
yus  araayan  kin  he  niye  ce,  eya 
hoyemayakiye  kte  sni  he. 

5  Ohinniyan  kpatan  kta  he ; 
owihanke  hehanyan  hduhe  kta 
he.  Iho,  iyae  ca  token  oyakihi 
hecen  taku  sica  ecanon  ece. 

6  Hehan  Josiah  wicastayatapi 
taanpetu  kin  en  Jehowa  hema- 
kiya  ;  Israel  wawakipajin  kin  he 
taku  econ  kin  wand  aka  he  :  paha 
tehanwankantu  owasin  ekta  iya- 
ya,  qa  can  teca  otoiyohi  ihuku- 
ya,  qa  hen  wawicihahapi  econ 
ece. 

7  Unkan  hena  owasin  econ  kin 
iyohakam  hepa  ;  Miye  en  ihdoku 
wo ;  Tuka  ihdoku  sni.  Unkan 
cunku  Juda  wahnaye  sa  kin  he 
he  wanyaka. 

8  Hehan  wanmdaka,  dena  taku 
owasin  on,  Israel  wawakipajin 
wawicihahapi  econ  kin  on  ehpe- 
wakiya,  qa  kpaganpi  wowapi 
wan  waqu  ;  hececa  esta  cunku 
Juda  wahnaye  sa  kin  he  kokipe 
sni,  tuka  iye  hinca  iyaye  ca  na¬ 
kun  wawicihahapi  econ. 

9  Unkan  ohankoya  witkowinna 
ohanyan  kin  on  makoce  kin  hdu- 
sapa,  qa  inyan  qa  can  kici  wa¬ 
wicihahapi  econ  ece. 

10  Tuka  nakun  dena  owasin  an 
etanhan  cunku  Juda  wahnaye 
sa  kin  he  cante  ocowasin  on 
miye  en  ihdoku  sni,  tuka  iton- 
sni,  Jehowa  eya. 

11  Hehan  Jehowa  hemakiya 
Juda  wahnaye  sa  isanpa  Israel 
wawakipajin  kin  nagi  ihduowo- 
tanna  ce. 

12  Ya  wo,  qa  waziyatakiya 


WICOWOYAKE  4. 


wicoie  kin  dena  ieyanpaha,  qa 
heya  wo ;  Israel  wawakipajin, 
ihdoku  wo,  Jehowa  eya;  mito- 
canniye  kin  he  anihinhpaye  wa- 
ye  kte  sni  :  waonsiwada  nakae^, 
Jehowa  eya,  ohinniyan  wosinhda 
wahduhe  kte  sni  ce. 

13  Tuka  wayalitani  kin  he  sdon- 
kiya  wo  ;  Jehowa  Taku  Wakan 
nitawa  kin  he  yakipajin,  qa  nita- 
canku  wicasta  tokeca  en  wica- 
yakipemni,  can  to  to  otoiyohi  ihu- 
kuya ;  qa  miho  kin  he  anayago- 
ptanpi  sni  ce,  Jehowa  eya. 

14  Cinca  wawakipajinpi,  hdicu 
po,  Jehowa  eya,  cihduzapi  na- 
kaes  ;  kinhan  otonwe  wan  etan- 
han  wanjidan,  qa  wicowazi  etan- 
hanhan  nom  icicupi,  qa  Zion 
ekta  hiyuciyapi  kta  ce. 

15  Qa  wonwicaye  micante  eci- 
yatanhan  kin  heca  cicupi  kta  ; 
unkan  hena  wosdonye  qa  wooka- 
hnige  yunniciyapi  kta. 

16  Unkan  tohan  makoce  kin 
ohna  nihduotapi  qa  inicagapi 
kinhan,  anpetu  kin  hena  en,  Je¬ 
howa  tawotakuye  canwohnaka 
kin,  tohinni  eyapi  kte  sni,  Jeho¬ 
wa  eya ;  qa  he  cante  en  yuzapi 
kte  sni,  qa  kiksuyapi  kte  sni,  qa 
wanyag  yapi  kte  sni,  qa  tohinni 
kagapi  kte  sni. 

17  Hehan  Jerusalem  Jehowa 
toiyotanke  eciyapi  kta ;  qa  en 
oyate  kin  owasin  mniciyapi  kta, 
.Jehowa  caje  kin  on,  Jerusalem 
ekta  :  qa  nakun  ake  icimana  iye 
cante'  sicapi  wacinyuzapi  kin 
hena  eciyatanhan  manipi  kte  sni. 

18  Anpetu  kin  hena  en  Juda  ti- 
yohnaka  Israel  tiyohnaka  kin  kici 
mani  kta,  qa  hena  yuwitaya  wa- 
ziyata  makoce  kin  etanhan  hi- 
yupi  kta,  makoce  hunkakewica- 
yayapi  hduhapi  kta  wicawaqu 
qon  he  ekta. 

p  Tuka  miye  qe  hepa  ;  Token 
cincapi  kin  en  opeciye  kta  he  ; 


qa  makoce  oiyokipi  cicu  kta, 
oyate  wicota  yuhapi  kta  cinpi 
qon  he.  Nakun  hepa;  Niye, 
Ate  emayakiye  kta,  qa  miye 
etanhan  nihduhomni  kte  sni  ce. 

20  Awicakehan,  winohinea  wan 
hihnaku  okihansunkeca  he  iye- 
cen  Israel  tiyohnaka  omakihan- 
^unkeca  ce,  Jehowa  eya. 

21  Paha  pajodan  kin  etanhan 
wicaho  wan  nahonpi,  wicaceya, 
Israel  cinca  cekiyapi  kin  hee  : 
canku  ihdusicapi,  Jehowa  Taku 
Wakan  tawapi  kin  he  akiktonja- 
pi,  heon  etanhan. 

22  Hoksiyopa  wawakipajinpi, 
hdicu  po,  wawayakipajinpi  kin 
he  okiziwaye  kta  ce.  Iho,  en 
unnikupi,  .Tehowa  Taku  Wakan 
unkitawapi  kin  he  niye  nakaes. 

23  Awicakehan  paha  kin  etan¬ 
han  taku  sni,  he  ota  kin  hena  : 
Awicakehan  Israel  towanikiye 
kin  he  Jehowa  Taku  Wakan  un¬ 
kitawapi  kin  en  un. 

24  Nakun  wowistece  hounksi- 
yopapi  ehantanhan  atewicunyan- 
pi  tolitanipi  kin  temya ;  tahinca 
optaye  qa  tatanka  tawapi,  cin- 
hintkupi  qa  cunwintkupi  koya. 

25  Unkistecapi  kin  en  unkiwan- 
kapi,  qa  wowistece  unkitawapi 
unkakahpapi :  Jehowa  Taku  Wa¬ 
kan  unkitawapi  awaunkihtanipi 
nakaes,  unkiye  qa  atewicunyan- 
pi,  hounksiyoqopapi  etanhan,  an¬ 
petu  kin  dehanyan  ;  qa  Jehowa 
Taku  Wakan  unkitawapi  ho  kin 
anaungoptanpi  sni  ce. 

WICOWOYAKE  4. 

1  Israel,  yahdicu  kta  hecinhan 
miye  en  hdicu  avo,  Jehowa  eya  ; 
qa  mitokapatanhan  wosice  nita¬ 
wa  yutokan  iyeyaye  cinhan  onu- 
ni  yaun  kte  sni  ce. 

2  Tohan,  Jehowa  ni  un  ce,  wo- 
wicake  en,  woyaco  en  qa  woo- 

271 


JEREMIAH  TAWOYUKCAN  KIN 


wotanna  en,  eya  niciconza  kin- 
han,  hehan  Ikcewicasta  kin  iye 
on  ilidawastepi  kta,  qa  iye  on 
ihduwitanpi  kta. 

3  Jehowa  Juda  qa  Jerusalem 
wicasta  kin  hecen  ewicakiya ; 
Maga  yumdupi  nitawapi  kin  akta 
hdumdu  po,  qa  wapepeka  ehna 
wojupi  sni  po. 

4  Juda  wicasta  qa  Jerusalem  en 
ounyanpi,  Jehowa  on  ohomni 
bakihdaya  po,  nicantepi  ha  iyo- 
tan  kin  he  eyaku  po  :  okinni 
niohanpi  sice  cin  on  mitosinhda 
peta  iyecen  hiyu  kta,  qa  ide  kin 
tuwedan  kasni  kte  sni. 

5  Juda  en  oyaka  po,  qa  Jerusa¬ 
lem  en  eyanpaha  po  ;  qa  heya 
po  ;  Han,  makoce  kin  ohna  ma- 
zayahotonpi  tanka  kin  yajo  po  ; 
ihduwitaya  hoyeya  po,  qa  heya 
po ;  Ihduwitaya  miye,  otonwe 
acankaskapi  kin  hena  en  unyan- 
pi  kta  : 

6  Zion  ekta  wiyokihedan  ekihde 
po  :  inahni  po,  owanji  yukanpi 
sni  po  ;  waziyatanhan  taku  sica 
wan  qa  wicotakunisni  tanka 
awau  kta  nakaes. 

7  Otehi  tawa  kin  etanhan  mna- 
ja  kin  hiyu,  qa  Ikcewicasta  oya- 
te  ihangwicaye  kte  cin  he  ihda- 
ka  u  :  makoce  nitawa  ihangye 
kta  heon  iye  tohe  kin  etanhan 
hinanpa  :  nitotonwe  kin  awihnu- 
nipi  kta,  tuwedan  ohna  ti  kte 
sni. 

8  He  onwakihdaka  ipiyag  kiton 
po,  wa^ihdapi  qa  sicahowaya 
po  ;  Jehowa  tocanteptanye  wohi- 
tike  cin  unkiciyuhomnipi  sni, 
heon  etanhan. 

9  Unkan  anpetu  kin  he  en  ka- 
ketu  kta,  Jehowa  eya  :  Wicasta- 
yatapi  cante  kin  atakuni  kte  sni, 
qa  wicasta  ihdawa  cantepi  kin  ; 
qa  wawayu^na  kin  hena  nihinci- 
yapi  kta,  qa  wicasta  wokcan  kin 
yusinyayapi  kta  ce. 


10  Hehan  miye  hepa  ;  Hehehe 
Jehowa  Itancan,  awicakehan 
oyate  kin  de  qa  Jerusalem  nina 
wicayahnayan,  Wookiye  duhapi 
kta  eyapi  kin  he  on  ;  tuka  ma- 
zasagye  wicanagi  kin  hiyohiya 
ce. 

11  Hehan  oyate  kin  de  qa  Jeru¬ 
salem  hewicakiyapi  kta  ;  Hopu- 
za  makoce  kin  etanhan  tateyan- 
pa  kata  wan  mitaoyate  cunwin- 
tku  kin  en  u  kta,  kaduge  kte  sni 
qa  kaska  kte  sni  : 

12  Tateyanpa  suta  hinca  wan 
hetanhan  miye  on  u  kta  ;  hehan 
miye  hinca  wicamdaco  kta  ce. 

13  Iho,  mahpiya  sapa  kin  iye¬ 
cen  wankan  u  kta,  qa  canpa- 
hmihma  tawa  kin  tatei3mmni  iye- 
cece  kta ;  suktanka  tawa  kin 
hena  wanmdi  isanpa  duzahanpi. 
Hehehe  unkiyepi ;  ihangunyanpi 
hinca  nakaes. 

14  Jerusalem,  taku  sica  etanhan 
nicante  hdujaja  wo,  hecen  nini- 
yanpi  kta :  tohanyan  nitawacin 
sica  mahen  niun  kta  he. 

15  Wicaho  wan  Dan  etanhan 
eyanpaha,  qa  Ephraim  he  kin 
etanhan  wosice  oyaka  ece  : 

16  Ikcewicasta  oyate  kin  owi- 
cakiyaka  po  ;  Iho,  Jerusalem 
ekta  eyanpaha  po  ;  Iwanyakapi 
kin  heca  makoce  tehan  etanhan 
upi,  qa  Juda  otonwe  kin  iyawi- 
casapi  kta  ce. 

17  Maga  awanyakapi  kin  he 
iyecen  he  ihduksan  hiyeya  ;  iye 
makipajin,  heon  etanhan,  Jehowa 
eya. 

18  Nitacanku  qa  niohan  kin 
hena  taku  dececa  nicicaga  ;  wo¬ 
sice  kin  he  niye  nitawa,  tehike 
hinca  qeyas  nicante  kin  en  iya- 
hde. 

19  Mitezi,  mitezi !  micante  oge 
ekta  ma5^azan;  mahen  micante 
sicahowaya ;  inina  manke  kte 
sni ;  mazayahotonpi  tanka  ho 

kin  minagi  nahon,  kicizapi  iya- 
^api  kin  hee. 

20  Kamdecapi,  kamdecapi  iya- 
hna  oyakapi :  makoce  ocowasin 
atakunisni  nakaes ;  ihnuhanna 
wakeya  mitawa  ihangyapi,  ozan- 
pi  mitawa  istakakpanpi  wan  en. 

21  Tohanyan  wapahasa  kin 
wanradake  kta  he  :  tohanyan 
mazayahotonpi  tanka  ho  kin  na- 
wahon  kta  he. 

22  Mitaoyate  kin  witkotkoka, 
miye  sdonmayanpi  sni :  hoksi- 
yopa  wacinton  sni,  qa  takudan 
okahnigapi  sni :  taku  ^ica  econ 
wayupikapi,  tuka  taku  waste 
econpi  kta  sdonyapi  sni. 

23  Maka  kin  ekta  ewatonwan, 
unkan  iho,  takudan  en  un  sni, 
qa  toketu  tanin  sni mahpiya 
kin  ekta,  unkan  iyoyanpa  wanica. 

24  He  kin  ekta  ewatonwan, 
unkan  iho,  hena  cancan,  qa  paha 
kin  owasin  skanskan  : 

25  Ekta  ewatonwan,  unkan  iho, 
wicasta  wanica,  qa  mahpiya 
okinyanpi  kin  owasin  najicapi. 

26  Ekta  ewatonwan,  unkan  iho, 
Karmel  hopuza  icaga,  qa  toton- 
we  owasin  ihangyapi  hinca,  Je- 
howa  itohnake  kin  on,  iye  tosin- 
hda  wohitike  on  etanhan. 

27  Jehowa  hecen  eya  ce  :  Ma¬ 
koce  kin  ocowasin  hewoskantu 
kta,  tuka  ocowasin  owihanke 
waye  kte  sni. 

28  De  on  makoce  kin  ceye  kta, 
qa  wankan  mahpiya  kin  sapa  icu 
kta :  miye  hepa  nakaes,  miye 
hecen  wakonza,  qa  iyopemiciye 
kte  sni,  qa  etanhan  nawamni  kte 
sni  ce. 

29  ^uktanka  akan  iyotankapiqa 
itazipa  yuhapi  iyasapi  kin  on 
otonwe  kin  ocowasin  najica  : 
contanka  kin  mahen  iyayapi  qa 
imnija  kin  adipi ;  otonwe  owasin 
ehpeyapi  qa  wicasta  tuwedan 
ohna  ti  sni. 

30  Unkan  ihangniyanpi  kinhan 
niye  taku  ecanon  kta  he.  Wo- 
koyake  duta  kodaka  esta  ;  ma- 
zaskazi  oinpi  kin  on  nihduwaste 
esta  ;  wasesa  on  niista  yahdu- 
tanka  qeyas,  taku  on  etanhan 
sni  owanyag  waste  nicicage  kta : 
canteniciyapi  kin  hena  ehpeni- 
yanpi  kta,  hena  ninagi  akitapi 
kta. 

31  Wanji  hoksiksuya  ho  kin 
nawahon,  tuwe  hoksin  tokaheya 
hiyuya  sicahowaya,  Zion  cun- 
wintku  ho  kin  hee  ;  tehiya  niya, 
nape  hdugata ;  Hehehe  miye, 
tinwicaktepi  kin  on  minagi  skan 
aya  ce. 

WICOWOYAKE  5. 

1  Jerusalem  canku  kin  ohnahna 
ya  po,  qa  wanna  wanyaka  po,  qa 
sdonya  po  ;  qa  canku  tanka  kin 
ohna  ode  po ;  wicasta  wanjidan 
iyeyayapi  kinhan  ,•  tuwe  wokon- 
ze  econ  kinhan,  tuwe  wowicake 
akita  heca  yuke  cinhan,  wakpa- 
tan  kta  ce. 

2  Tuka,  Jehowa  ni'  un  ce,  eyapi 
esta,  awicakehan  itonsniyan  ici- 
conzapi  kta. 

3  Jehowa,  niista  wowicake  kin 
ekta  yanke  sni  he  :  Hena  wica- 
yakastaka  tuka  iyokisicapi  sni : 
hena  wicadutakuni  sni ;  woiyo- 
peye  icu  wacinpi  sni :  imnija 
isanpa  ite  suta  icicagapi :  ahdi- 
yaku  kta  wicadapi  sni. 

4  Hehan  hepa ;  Awicakehan 
dena  onsikapi  ;  dena  witkotko 
ayapi;  Jehowa  tacanku,  Taku 
Wakan  tawapi  tawokonze  kin 
sdonyapi  sni  nakaes. 

5  Miye  hinca  wicasta  tankin- 
kinyan  ekta  mde  kta,  qa  hena 
om  wowahdake  kta  ;  hena  eqe 
Jehowa  tacanku,  Taku  Wakan 
tawapi  tawokonze  kin  sdonyapi 
naceca ;  tuka  is  eya  cannapinpi 

kin  ocowasin  hduwegapi,  icaske 
kin  hduksapi. 

6  Heon  etanhan  mnaja  wan 
contanka  kin  etanhan  wicakte 
kta  j  sunktokeca  wan  tintoskan 
tanhan  ihangwicaye  kta;  inmii 
Beta  tanka  wan  otonwe  tawapi 
kin  awanyake  kta :  hetanhan  tan- 
kan  yapi  kin  otoiyohi  yaBdeBde- 
capi  kta  :  waBtanipi  kin  hena 
ota,  wawakipajinpi  kin  ihduotapi 
nakaes. 

7  De  on  token  cicicajnju  kta 
he.  Nicinca  amayustanpi  qa 
taku  wakan  sni  kin  on  iciconza- 
pi.‘  Miye  qe  imnahan  wonwica- 
waya  tuka  wawiciBaBapi  econpi, 
qa  witkowinpidan  tipi  kin  ohna 
mniciyapi. 

8  Suktanka  hanBanna  eca  won- 
wicayapi  kin  iyececapi ;  otoiyo¬ 
hi  iye  takodaku  tawicu  ahotonpi 
ecee. 

9  Dena  on  en  wicawai  kte  sni 
he,  Jehowa  eya  :  qa  oyate  wanji 
dececa  kin  en  rainagi  watokicon 
kte  sni  he. 

10  Inyan  conkaske  tawa  kin 
akan  ya  po,'  qa  waihangya  po  : 
tuka  ocowasin  owihankeyapi  sni 
po  :  Adetka  tawa  kin  hena  eya- 
ku  po  ;  hena  Jehowa  tawa  sni 
nakaes. 

11  Israel  tipi  qa  Juda  tiyohna- 
ka  kin  hena  wohnaye  on  sicaya 
ecamiconpi  ce,  Jehowa  eya. 

12  Hena  Jehowa  oitonpisni,  qa, 
He  iye  sni ;  qa  taku  sica  en  un- 
kaupi  kte  sni ;  nakun  mazasagye 
qa  wicaakiBan  wanunyakapi  kte 
sni  ce,  eyapi. 

13  Unkan  wicasta  wokcan  kin 
tate  heca  kta  ;  qa  wicoie  kin  en 
wicaun  sni :  hecen  ecawicaki- 
conpi  kta  ce. 

14  Heon  etanhan  Jehowa  Wa- 
kantanka  ozuye  yuhe  cin  he 
hecen  eya ;  lapi  kin  de  ehapi 
kin  heon,  iho,  mioie  kin  he  nii 

ohna  peta  wakage  kta,  qa  oyate 
kin  de  can  heca  kta,  unkan  Bu- 
BnaBwicaye  kta  ce. 

15  W  any  aka  wo,  Israel  tiyo- 
hnaka,  oyate  wan  tehantanhan 
niye  en  awau  kta  ce,  Jehowa 
eya  :  oyate  wan  wasake  Binca, 
oyate  wanakajatanhan  un,  oyate 
iapi  tawa  kin  sdonyaye  sni,  qa 
taku  eyapi  kin  nayahon  kte  sni. 

16  Wanju  tawapi  kin  woBa 
yuBdokapi  kin  heca,  owasin  wi¬ 
casta  wasaksaka. 

17  Unkan  wojupi  nitawa  qa 
woyute  nitawa  temniciye  kta ; 
qa  nicinksi  nicunksi  kici  temni- 
ciyapi  kta  ;  taBinca  wanunyanpi 
nitawa  qa  tatanka  nitawa  temye 
kta  ;  hastanhanka  iyuwi  nitawa 
qa  witansna  hu  nitawa  temye 
kta;  nitotonwe  acankaskapi  wa- 
cinyaye  ciqon  hena  mazasagye 
on  ocowasin  ihangye  kta. 

18  Tuka  hececa  esta  anpetu  kin 
hena  en  ocowasin  ihangciyapi 
kte  sni,  Jehowa  eya. 

19  Hehan  kaketu  kta,  tohan, 
Tokeca  e  Jehowa  Taku  Wakan 
unkitawapi  kin  dena  owasin 
ecaunkiconpi  he,  ehapi  kinhan, 
hehan  niye  awicayadupte  kta ; 
Niye  arnayadustanpi  qa  nitama- 
koce  ohna  taku  wakan  tokeca 
ohoyadapi  kin  he  iyecen  makoce 
nitawapi  sni  ohna  wicasta  tokeca 
wowidagniyanpi  kta  ce. 

20  Jakob  tiyohnaka  en  de  oya- 
ka  po,  qa  Juda  ohna  eyanpaha, 
heya  po ; 

21  Oyate  witkotkokaqa  wacin- 
ton  sni  unpi,  wanna  de  naBon 
miye  ;  ista  yukanpi  tuka  wawan- 
yakapi  sni  ;  noge  yukanpi  tuka 
wanaBonpi  sni : 

22  Miye  komayakipapi  kte  sni 
he,  Jehowa  eya  :  Miye  miniwan- 
ca  opapun  kin  wiyaka  ewahnaka, 
wokonze  owihanke  wanica  on, 
unkan  acaksin  iyaye  sni ;  taja 

kin  ipsipsica  esta  okihi  sni ;  qa 
nina  hotonton  esta  acaksin  iyaye 
sni,  miista  itokam  ni  cancan  pi 
kte  sni  he. 

23  Tuka  oyate  kin  he  wica- 
cante  pemni  qa  wawakipajin  ece 
kin  he  en  un  ;  wawakipajinpi  qa 
iyayapi  ce. 

24  Nakun  cante  mahen,  Wan¬ 
na  Jehowa  Taku  Wakan  unki- 
tawapi  kounkipapi  kta,  he  qe 
magaju  hiyuya  ece,  tokaheya 
qa  ehake  kin  iyehantu  kinhan ; 
anpetu  wakan  tona  woksapi 
kta  iyehantu  konzapi  qon  he- 
na  unkicipatanpi  ce,  eyapi 
sni. 

25  Taku  sica  ecanonpi  kin  hena 
dena  yutokan  iyeyapi,  qa  waya- 
litanipi  kin  hena  taku  waste  ani- 
cinicapi  ece. 

26  Mitaoyate  ehna  wicasta  si- 
capi  yukan  ;  waakita  unpi,  tuwe 
mazahtakiyapi  eonpe  cin  iyece- 
ca  ;  on  hmunkapi  kin  ehnakapi, 
wicasta  wicayuzapi  ece. 

27  On  hmunkapi  wan  zitkadan 
ojudan  kin  he  iyececa  tipi  tawa- 
pi  kin  wohnaye  on  ojukiyapi : 
heon  tanka  icagapi  qa  wijica 
ayapi. 

28  Hena  cepa  aya,  hena  iyega- 
pi :  han,  tona  sica  oiepi  kin  kape- 
yapi  ece;  woyaco  on  wayacopi 
sni,  wamdenica  tawoyaco  kin 
hee,  tuka  wapiya  unpi  ;  qa  wi¬ 
casta  onsikapi  taku  owotanna 
wicakiciyustanpi  sni. 

29  Dena  on  en  wicawai  kte  sni 
he,  Jehowa  eya :  oyate  kin  de- 
ceca  on  minagi  watokicon  kte 
sni  he. 

30  Taku  wowinihan  qa  wowi- 
tonpe  hinca  makoce  kin  ohna 
econpi  : 

31  Wicasta  wokcan  itonsniyan 
woyakapi,  qa  hena  napepi  on 
wawayusna  kin  itancan  unpi : 
unkan  mitaoyate  kin  hecetu  da- 


kapi :  hecen  he  owihanke  kin  en 
token  ecanonpi  kta  he. 

WICOWOYAKE  6. 

1  Benjamin  cinca,  Jerusalem 
cokayatanhan  napa  inahni  po  ; 
qa  Tekoa  en  mazayahotonpi  tan¬ 
ka  kin  yajo  po  ;  qa  Beth-hakerim 
ohna  wiyokihedan  ehde  po  :  wa- 
ziyatanhan  wosice  qa  woihang- 
ye  tanka  tanin  nakaes. 

2  Wanji  owanyag  waste  qa  tan- 
yan  icahyapi  kin  heca  Zion  cun- 
wintku  kin  imdacin. 

3  Waawanyake  optaye  tawapi 
kin  om  en  hipi  kta  ;  hena  en  iki- 
yedan  iticagapi  kta,  ihduksan- 
tanhan  ;  otoiyohi  iye  tohe  kin  en 
wihanpi  kta. 

4  En  okicize  yuwankan  po ; 
najin  po,  wiyotanhan  hehan  ana- 
tan  unyanpi  kta.  Hehehe,  un- 
kiyepi,  anpetu  kin  wanna  hena- 
keca,  htayetu  ohanzi  kin  han- 
skaska  aya  ce. 

5  Najin  po,  qa  hanyen  unyanpi 
kta,  qa  tipi  wasteste  tawa  kin 
ihangunyanpi  kta. 

6  Jehowa  ozuye  yuhe  cin  he 
hecen  eya  ;  Can  kaksa  po,  qa 
Jerusalem  icahda  paha  wan  kaga 
po  :  otonwe  en  hipi  kte  cin  he 
dee  :  ocowasin  wokakisye  co- 
kaya  yanka  ce. 

7  Miniyowe  wan  mini  hiyuye 
cin  he  iyecen  wicohan  sica  tawa 
kin  hiyuya  ece  :  iye  ohna  woka¬ 
kisye  qa  wicakipi  nahonpi  ece  : 
ohinniyan  kiunniyanpi  qa  waapa- 
pi  yukan. 

8  Jerusalem,  ihduecetu  wo, 
okinni  minagi  nikpagan  kta ; 
okinni  hewoskan  ehpeciye  kta, 
makoce  wan  tuwedan  en  ounye 
sni  kin  heca. 

9  Jehowa  ozuye  itancan  kin  he 
hecen  eya  ;  Hastanhanka  iyuwi 
wan  iyecen,  akta  wospipi  on  Is- 

rael  okaptapi  kin  wicayuspipi 
kta  :  hastanhanka  yuspi  kin  iye- 
cen  ninape  makanopiye  kin  ekta 
yekiya  wo. 

10  Tona  e  wowicawakiyake 
kta  qa  owawicawakiye  kta,  lie- 
cen  nakonpi  kta  he.  Iho,  noge 
bakihdaye  sni  yiikanpi,  hecen 
anagoptan  okihipi  sni ;  Iho,  Je- 
howa  oie  kin  he  wowahtesni 
dakapi,  ecaca  en  iyuskinpi  sni 
ce. 

11  Tuka  Jehowa  tocanteptanye 
kin  omajudan  hinca  :  tinsmiciya 
mdowakita :  tankan  siceca  kin 
awicawakastan  kta,  qa  nakun 
koska  omniciye  kin  en :  han, 
wicasta  qa  tawicu  kin  napin  wi- 
cayuzapi  kta  :  wicahinca  qa  tu- 
we  anpetu  ojudan  kici. 

12  Unkan  tipi  tawapi  kin  wica¬ 
sta  tokeca  yuhewicakiyapi  kta, 
maga  qa  tawinohincapi  koya  : 
makoce  en  onnyanpi  kin  hena 
nape  awicawakiyugate  kta  na- 
kaes,  Jehowa  eya. 

13  Wicacistinna  qa  wicatanka 
hehanyan  ocowasin  wakipi  ka- 
mna  wacinpi :  nakun  wicasta  wo- 
kcan  qa  wawayusna  kin  ocowa¬ 
sin  wohnaye  econpi  ece. 

14  Nakun  takusni  on  mitao- 
yato  cunwintku  tokakije  kin  oki- 
ziyapi ;  Wookiye,  wookiye,  eya- 
pi ;  tuka  wookiye  wanica. 

15  Taku  wahtesni  econpi  kin 
on  isteniciyapi ;  tuka  wowi^tece 
on  istecapi  sni ;  nakun  ite  nasa- 
pi  sdonkiyapi  sni ;  heon  etanhan 
tona  hinhpayapi  kin  om  hinhpa- 
yapi  kta,  tohan  en  wicawahi  kin- 
lian,  hehan  hicahanwicayapi  kta, 
Jehowa  eya. 

16  Jehowa  kaken  eya;  Canku 
kin  ohna  inajin  qa  etonwan  mi- 
ye ;  qa  tanina  canku  kin  on  wi- 
wanga  po  ;  canku  waste  kin 
tukte  e  hecinhan,  qa  he  ohna  ya 
po,  kinhan  ninagipi  on  woozi- 

kiye  iyeyayapi  kta  ce.  Tuka, 
Unyanpi  kte  sni  ce,  eyapi. 

17  Nakun  niyepi  on  waawan- 
yake  najin  wicawakiya :  Maza- 
yahotonpi  tanka  ho  kin  anago- 
ptan  po  :  Tuka,  Anaungoptanpi 
kte  sni,  eyapi. 

18  Heon  etanhan,  oyatepi,  na- 
hon  miye,  qa  omniciye,  taku 
wicakici  un  kin  sdonya  po. 

19  Maka,  nahon  wo  ;  Iho,  taku 
sica  wan  oyate  kin  de  en  miye 
awau  kta,  iye  tawacinpi  oicage 
kin  hee  ;  mioie  anagoptanpi  sni, 
qa  mitawoahope  aktapi  sni,  heon 
etanhan. 

20  De  taku  on  etanhan  cansin 
wastemna  ^eba  etanhan  maka- 
hipi  he  ;  qa  sinkpe  tawote  ma¬ 
koce  tehan  tanhan  :  wohuhnage 
wosnapi  nitawapi  kin  hena  icu- 
pica  sni,  qa  nitawosnapi  kin  hena 
iyomakipi  sni. 

21  Heon  etanhan  Jehowa  kaken 
eya  ;  Iho,  oyate  kin  de  itokam 
on  hicahanpi  kin  ewahde  kta  ; 
unkan  hena  ahicahanpi  kta,  ate- 
yapi  qa  cincapi  kin  om :  tuwe  en 
ounyan  qa  takodaku  kici  ataku- 
nipi  kte  sni. 

22  Jehowa  kaken  eya;  Iho, 
oyate  wan  waziyata  makoce  kin 
etanhan  u  kta,  qa  oyate  tanka 
wan  maka  ihanke  kin  etanhan 
icage  kta  : 

23  Itazipa  qa  wahukeza  hdu- 
zapi  kta ;  hena  wohitikapi,  qa 
waonsidapi  sni  :  hena  hopi  kin 
miniwanca  iyecen  hoton  kta,  qa 
suktanka  akan  iyotankapi  kta ; 
wicasta  zuyapi  ece  he  iyecen, 
Zion  cunwintku,  niye  on  wiyeya 
eicihdepi. 

24  He  oyakapi  kin  naunhonpi ; 
unnapepi  wasake  sni  aya ;  woi- 
yokisice  unyuzapi,  woyazan  wan- 
ji  hoksiksuye  cin  iyececa. 

25  Maga  kin  ekta  tankan  ye  sni 
wo  ;  qa  canku  kin  ohna  mani 

sni  wo  :  toka  tamazasagye,  wo- 
kokipe  ihduksan  tanhan  yanka 
nakaes. 

26  Mitaoyate  cunwintku,  waki- 
hdaka  ipiyag  kiton  wo,  qa  calio- 
ta  en  iwanka  wo  :  hoksidan  is- 
nana  on  iyecen  wicaceya  icicaga 
wo,  sicahowayapi  teliike  Mnca  : 
wawicaki  sa  kin  ihnuhanna  unki- 
yepi  en  u  kta  nakaes. 

27  Mitaoyate  en  wiwanyake 
ecihde.  conkaske  wan,  hecen 
sdonyaye  ca  tacankupi  kin  idu- 
kcan  kta  e  heon. 

28  Hena  owasin  wawakipajinpi 
on  wawakipajinpi,  waaiapi  om 
manipi  :  mazasa  qa  mazasapa 
heca;  iyuHpa  ihdusicapi. 

29  Wipogan  kin  he  peta  on  gu, 
mazasu  kin  he  hnhnaga ;  ituhin 
wasdoye  kin  sdoya  ece  ;  qa  sica- 
pi  kin  ewicayakupi  sni. 

30  Mazaska  ehpeyapi  eya  caje- 
yatapi  kta  ;  Jehowa  ehpewicaya 
nakaes. 

WICOWOYAKE  7. 

1  Jehowa  etanhan  wicoie  Jere¬ 
miah  en  hi  qon  he  hecen  eya  : 

2  Jehowa  ti  tiyopa  kin  ohna  na- 
jin  qa  hen  wicoie  kin  de  eyanpa- 
ha  wo,  qa  heya  wo  :  Juda  owa¬ 
sin  tiyopa  kin  dena  ohna  Jehowa 
cekiya  mahen  idadapi  kin,  Jeho¬ 
wa  oie  kin  nahon  miye. 

3  Jehowa  ozuye  itancan  Israel 
ta  Wakantanka  he  hecen  eya  ; 
Nitacankupi  qa  niohanpi  kin 
hduwaste  po,  kinhan  den  cicipi 
waun  kta  ce. 

4  Tona  itonsniyan  iapi  qa,  Jeho¬ 
wa  ti  kin,  Jehowa  ti  kin,  Jehowa 
ti  kin  dena  ee  ce,  eyapi  kin  hena 
wacinyanpi  sni  po. 

5  Yuwastepi  on  nitacankupi  qa 
niohanpi  yahduwastepi  kinhan  ; 
wicastaqatakodaku  otahedan  wo- 
konze  tanyan  ecanonpi  kinhan  : 

6  Wicasta  tokeca,  wamdenica 
qa  wiwazica  kin  hena  kakiswi- 
cayayapi  sni,  qa  owanka  kin  de 
ohna  wicawe  taku  iyaonpepica 
sni  kin  yapapsonpi  sni,  nakun 
nihdusicapi  kta  on  taku  wakan 
tokeca  imayanipi  sni  kinhan  ; 

7  Hehan  den  ounyeciyapi  kta, 
makoce  niyatepi  wicawaqu  qon 
he  ohna,  ohinniyan  qa  owihanke 
wanica. 

8  Iho,  wicoie  itonsni  qa  waoki- 
ya  okihi  sni  kin  hena  wacinya- 
yapi  : 

9  Wamanonpi,  tin  wicaktepi, 
qa  wawicihahapi  econpi,  qa  iton¬ 
sni  iciconzapi,  qa  Baal  en  wizite 
izinkiyapi,  qa  taku  wakan  tokeca 
sdonyayapi  sni  qon  hena  ihakarn 
mayanipi ; 

10  Tuka  yaupi  qa  tipi  kin  de 
micaje  on  cajeyatapi  kin  ohna 
nayajinpi,  qa,  Dena  wowahte  sni 
kin  owasin  econunkiyapi  ce, 
ehapi  kta  he. 

11  Tipi  kin  de  micaje  on  caje¬ 
yatapi  kin  he  niistapi  en  wama- 
non  sa  tipi  heca  he.  Iho,  miye 
qe  hena  wanmdaka  ce,  Jehowa 
eya. 

12  Tuka  wanna  owanka  mitawa 
6ilo  en,  otokahe  ekta  micaje 
ewahnake  ciqon  he  ekta  ya  po, 
qa  mitaoyata  Israel  taku  sica 
econpi  kin  on  taku  ecawecon  kin 
he  wanyaka  po. 

13  Unkan  nakaha,  wicohan  kin 
dena  owasin  ecanonpi,  Jehowa 
eya  ;  qa  wociciyakapi,  hanwekta 
qa  iwaa,  tuka  niye  waanayago- 
ptanpi  sni,  qa  cicipanpi  tuka  ama- 
yaduptapi  sni ; 

14  Heon  etanhan  nakun  tipi 
micaje  on  cajeyatapi  wacinya- 
yapi  kin  he,  qa  owanka  niyepi  qa 
niyatepi  ko  cicupi  qon  hena  en, 
taku  Silo  ecawecon  qon  he  iye¬ 
cen  ecamon  kta. 

15  Qa  miite  etanhan  ehpeciyapi 

kta,  nihunkawanjipi  owasin, 
Ephraim  oicage  ocowasin  ehpe- 
wicawaya  iyececa. 

16  Heon  etanhan  niye  oyate  kin 
de  iwicakiye  sni  wo,  qa  hena 
on  hoyeyapi  qa  wocekiye  uyaye 
kte  sni ;  qa  hena  on  wocekiye 
emakiye  sni  wo ;  nacihon  kte 
sni,  heon  etanhan. 

17  Juda  otonwe  kin  en  qa  Jeru¬ 
salem  canku  kin  ohna  taku  econ- 
pi  kin  he  wandake  sni  he. 

18  Hoksipidan  can  depi,  qa 
atkukupi  kin  cetipi,  qa  winohinca 
kin  hena  aguyapi  pasutapi,  agu- 
yapi  hmiyanna  mahpiya  wicasta- 
yatapi  winohinca  kin  kicagapi 
kta,  qa  wokastan  wosnapi  taku 
wakan  tokeca  kicastanpi  kta, 
iyokisinmayanpi  kta  e  heon  etan¬ 
han. 

19  Unkan  iyokisinmayanpi  he, 
Jehowa  eya  :  iye  ite  istecapi  kta 
on  ecaiciconpi  sni  he. 

20  Heon  etanhan  Jehowa  Itan- 
can  kin  hecen  eya ;  Iho,  mito- 
canniye  qa  mitocanteptanye  kin 
owanka  kin  de  en  akastanpi  kta, 
wicasta  qa  woteca  akan,  qa  ma- 
ga  can  kin  hena  akan,  qa  makoce 
oicage  kin  akan  ;  unkan  ide  kta, 
qa  kasnipi  kte  sni  ce. 

21  Jehowa  ozuye  yuhe  cin,  Is¬ 
rael  Taku  Wakan-  tawa  kin  he 
hecen  eya;  Wohuhnage  wosna¬ 
pi  nitawapi  nitawosnapi  kin  en 
ehnaka  po,  qa  tado  hduta  po. 

22  Niyatepi  Egupta  makoce 
etanhan  hinanpewicawaye  ciqon 
anpetu  kin  he  en,  wohuhnage 
wosnapi  qa  wosnapi  kin  on  taku- 
dan  ewicawakiye  sni,  qa  econ 
wicawasi  sni. 

23  Tuka  wicoie  kin  de  econwi- 
cawasi  qa  hepa  ;  Miho  kin  ana- 
goptan  po,  kinhan  Taku  Wakan 
nitawapi  kin  he  miye  kta,  qa 
mitaoyate  kin  he  niyepi  kta  ;  qa 
taku  econ  cisipi  kin  he  ocowasin 

ohna  mani  po,  hecen  tanyan 
yaunpi  kta  ce. 

24  Tuka  anagoptanpi  sni  qa 
noge  ekta  uyapi  sni ;  tuka  iye 
cante  sicapi  tawacinpi  pemni 
kin  he  ohnayan  manipi,  qa  heya- 
takiya  ihdoyapi  qa  tokatawapa 
sni ; 

25  Anpetu  en  niyatepi  Egupta 
makoce  etanhan  hinanpapi  qon 
hetanhan  anpetu  de  hehanyan  : 
Unkan  mitaokiye  wicasta  wo- 
kcan  owasin  niyepi  ekta  ye  wi¬ 
cawasi,  anpetu  otoiyohi  hanwe- 
kta  qa  ye  wicawasi : 

26  Tuka  anamagoptanpi  sni,  qa 
noge  ekta  uyapi  sni  ;  tuka  tahu 
suta  icicagapi ;  atewicayapi  isan- 
pa  taku  sica  econpi  ece. 

27  Heon  etanhan  niye  wicoie 
kin  dena  owasin  owicayakidake 
kta  ;  tuka  ananigoptanpi  kte  sni : 
nakun  niye  wicayakipan  kta,  tuka 
aniyuptapi  kte  sni. 

28  Heon  hewicayakiye  kta ; 
Oyate  kin  de  Jehowa  Taku  Wa¬ 
kan  tawapi  oie  kin  anagoptanpi 
sni,  qa  iyopeyapi  icupi  sni :  wo- 
■wicake  kin  tanin  sni,  qa  iye  ipi 
kin  etanhan  kaspapi  ce. 

29  Paha  hdusda  wo,  qa  ehpeya 
wo,  qa  pajodan  ektakta  woceye 
wan  eyaku  wo  ;  Jehowa  iye  wi- 
coicage  canniye  cin  he  ehpekiya 
qa  ayustan  nakaes. 

30  Juda  cinca  kin  miistaitokam 
taku  sica  econpi  ece,  Jehowa 
eya  :  Taku  wahtesni  tawapi  kin 
hena  tipi  micaje  on  cajeyatapi 
kin  he  en  ahipi,  yusicapi  kta  e 
heon. 

31  Nakun  Tophet  paha  kin  ici¬ 
cagapi,  Hinnom  cinhintku  taka- 
ksiza  kin  ohna,  iye  cinhintkupi 
qa  cunwintkupi  peta  en  huhnah- 
wicayapi  kta  e  heon  ;  he  hecen 
econ  wicawasi  sni,  qa  micante 
kin  en  u  sni  tuka. 

32  Heon  etanhan  anpetu  kin  n 


WICOWOYAKE  8. 


kta,  Jehowa  eya ;  hehan,  To- 
phet,  qa  Hinnom  cinhintku  ta- 
kaksiza,  icimana  eciyapi  kte  sni, 
tuka,  Wicaktepi  kaksiza :  To- 
phet  ell  wicakapi  kta,  owanka 
wanica  nakaes. 

33  Unkaii  oyate  kin  de  wicasta 
tapi  kin  hen  a  mahpiya  okinyanpi 
qa  maka  wamanica  kin  woyute 
yuhapi  kta  :  qa  tuwedan’wahara- 
ye  kte  sni. 

34  Hehan  Juda  otonv/e  tawa 
kin  etanhan,  qa  Jerusalem  canku 
kin  etanhan  wowiyuskin  ho  kin 
ayustanwakiye  kta,  qa  iyasapi 
ho  kin,  wicasta  tawicu  ton  kta 
ho  qa  winohinca  yuzapi  kta  ho 
kin  hena  :  makoce  kin  hewo- 
skantu  kta  nakaes. 

WICOWOYAKE  8. 

1  Jehowa  hecen  eya ;  Anpetu 
kin  he  en  Juda  wicastayatapi 
huhu  tawapi  kin  hena  aupi  kta, 
qa  wdcasta  ihdawa  huhu,  qa  wa- 
wayusna  huhu,  qa  wicasta  wo- 
kcan  huhu,  qa  Jerusalem  en  oun- 
yanpi  huhu  kin  hena,  wicahapi 
kin  etanhan  : 

2  Qa  hena  anpetu  wi  kin  ito- 
kam  kadapi  kta,  qa  hanyetu  wi 
kin  itokam,  qa  mahpiya  obe  kin 
iyuhpa  itokam,  hena  wastedaka- 
pi  qa  hena  anagoptanpi  qa  hena 
ihakam  manipi,  qa  hena  odepi  qa 
hena  en  patujapi  nakaes ;  hecen 
pahipi  kte  sni  qa  wicahapi  kte 
sni;  maka  ite  kin  akan  tacesdi 
iyecece  kta. 

3  Unkan  wiconi  ee  sni,  wiconte 
hee  e  kahnigapi  kta,  wmokapte 
ocowasin  tona  wicowazi  sice  cin 
de  etanhan  okaptapi,  makoce 
tuktekte  ekta  yewicawaye  ciqon 
tona  en  unpi  kin  hena,  Jehowa 
ozuye  yuhe  cin  he  hecen  eya. 

4  Nakun  decen  ewicayakiye 
kta ;  Jehowa  hecen  eya  ce : 


Hena  hinhpayapi  kta,  qa  ake  na- 
jinpi  kte  sni  he  :  tuwe  ye  kta  qa 
ake  hdicu  kte  sni  he  : 

5  Tokeca  oyate  kin  de  hdicupi 
he  :  Jerusalem  ohinniyan  hdicu- 
cu  kta  :  wohnaye  sutaya  yuza¬ 
pi  ;  hdicu  kta  wicadapi  sni. 

6  Anohya  manka  qa  nawahon  : 
Hiya  :  hecen  eyapi :  Tuwedan 
tosice  on  iyopeiciye  sni ;  hecen, 
Taku  ecamon  he,  eye  kta,  Otoi- 
yohi  iye  toinyanke  kin  ekta  ihdo- 
yapi,  suktanka  okicize  ekta  in¬ 
yang  ye  cin  he  iyececa. 

7  Nakun  mahpiya  en  hoka  kin 
he  tohan  iyekicihantu  sdonkiya 
ece  ;  qa  tin  wakiyedan  qa  pe- 
hangidan,  qa  upijate  kin  tohan 
upi  kte  cin  he  awacinpi  ece  : 
tuka  mitaoyate  Jehowa  tawo- 
yaco  kin  sdonyapi  sni. 

8  Tokiyatanhan,  Unkiye  unksa- 
papi,  qa  Jehowa  toope  kin  unki- 
cipi  un  ce,  ehapi  kta  he.  Na¬ 
kaes  ;  iho,  wohnaye  on  kagapi ; 
wowapi  kaga  icage  tawapi  kin 
he  wohnaye  on. 

9  Tona  ksapapi  hena  istecapi, 
hena  inihanpi  qa  wicayuzapi : 
Iho,  Jehowa  oie  kin  aktapi  sni, 
hecen  woksape  tukte  e  en  wi- 
caun  he. 

10  Heon  etanhan  tawicupi  kin 
Avicasta  tokeca  wicawaqu  kta, 
tamagapi  kin  tuwe  tokeca  tawa- 
yapi  kta  :  wicacistinna  qa  wica- 
tanka  hehanyan  otoiyohi  woka- 
mna  akita  nakaes  ;  wicasta  wo- 
kcan  qa  wmwayusna  kin  otoiyohi 
wohnayan  kagapi  ece. 

11  Qa  mitaoyate  cunwintku  to- 
kakije  kin  taku  sni  on  okiziyapi : 
Wookiye,  wookiye,  eyapi  ece ; 
tuka  Avookiye  wanica. 

12  Wowahtesni  econpi  kin  heon 
istecapi  he  :  Hiya,  wowistece  on 
istecapi  sni,  qa  ite  nasapapi  kta 
onspepi  sni :  heon  etanhan  tona 
hinhpayapi  kin  hena  om  hinhpa- 

yapi  kta  ;  tohan  en  wicahipi  kin- 
han  hehaii  atakunipi  kte  sni  ce, 
Jehowa  eya. 

13  Miye  woihangye  on  ihangwi- 
cawaye  kta  ce,  Jehowa  eya ;  has- 
tanhanka  iyuwi  en  hastanhanka 
wanice  kta ;  qa  suken  can  kin 
en  waskuyeca  wanice  kta ;  qa 
canwapa  kin  snis  aye  kta  :  qa 
tona  ehna  yapi  kin  hena  wica- 
waqu  kta  ce. 

14  Tokeca  owanjidan  unkiyo- 
tankapi  he.  Ihduwitaya  po,  kin- 
han  otonwe  acankaskapi  kin  en 
unyanpi  kta  ;  qa  hen  inina  un- 
kanpi  kta:  Jehowa  TakuWakan 
unkitawapi  kin  he  inina  yanke 
unsipi,  qa  pizi  mini  kin  yatkeun- 
kiyapi,  Jehowa  waunkihtanipi 
kin  heon  etanhan. 

15  Wookiye  apepi,  tuka  taku 
waste  wanica :  wokizi  iyehantu 
kta,  tuka,  iho,  wonihinciye. 

16  ^unkawakan  tawa  poganpi 
kin  Dan  etanhan  nahonpi ;  wa- 
saksaka  tawa  hotonpi  ho  kin  on 
makoce  kin  ocowasin  cancan  : 
unkan  hena  upi  kta,  qa  makoce 
taku  ohna  un  ko  temyapi  kta  ; 
otonwe  qa  en  ounyanpi  kin  hena 
koya. 

17  Nakun,  iho,  wamduska,  wa- 
mduska  tanka  niyepi  ehna  yewi- 
cawasi  kta,  hena  iwicadowanpi 
kte  sni,  tuka  niyahtakapi  kta  ce, 
Jehowa  eya. 

18  lyuskinmiciye  en  woiyoki- 
sica  mici  un ;  micante  mahen 
matakuni  sni  ce. 

19  Iho,  tehan  unpi  makoce  kin 
hetanhan  mitaoyate  cunwintku 
hoy  eya  ho  kin  :  Jehowa  Zion  en 
un  sni  he  :  en  Wicastayatapi 
wanica  he :  Tokeca  wakagapi 
bagopi  kin  on,  takusnisni  tokto- 
keca  on  canteptanyan  mayanpi 
he. 

20  Womnaye  kin  wanna  hena- 
keca,  mdoketu  kin  wanna  owi- 

hankeyapii,  tuka  unkiye  niunki- 
yapi  sni  ce. 

21  Mitaoyate  cunwintku  toka- 
kije  on  makakija  ;  masapa  ama- 
yan  :  wonihinciye  mayuze  hinca. 

22  Gilead  en  wiconi  pejihuta 
wanica  he ;  awicakehan  wawm- 
kiziye  cin  en  un  sni  he  :  tokeca 
mitaoyate  cunwintku  zaniyan 
kagapi  sni  he. 

WICOWOYAKE  9. 

1  Mapa  kin  mini,  qa  miista  ista- 
mnihanpe  owenape  kin  heca  kta 
e  tuwe  maqu  kta  he ;  hecen  mi¬ 
taoyate  cunwintku  wicakiktepi 
kin  hena  on  anpetu  qa  hanyetu 
waceye  kta  tuka. 

2  Hewoskan  wakeya  oicimani 
en  yapi  ece  kin  wan  tuwe  maqu 
kta  he  :  hecen  mitaoyate  ehpe- 
wicawakiye  ca  tokan  mde  kta  ; 
hena  owasin  wawicihahapi  econ- 
pi  sa,  witaya  nahmana  ohanyan- 
pi  ece  kin  hecapi  nakaes. 

3  Nakun  iye  cejipi  woitonsni 
itazipa  tawapi  kin  hena  nawin- 
japi  ece  ;  tuka  makoce  ohna  wo- 
wicake  kin  on  waditakapi  sni ; 
taku  ^ica  etanhan  taku  sica  ekta 
iyoopta  yapi  nakaes,  qa  miye  e 
sdonmayanpi  sni  ce,  Jehowa  eya. 

4  Otoiyohi  iye  takodaku  kin 
etanhan  ihdonicapi  po,  qa  sunka- 
yayapi  wanjidan  wacinyakiyapi 
kte  sni :  wicasunkaku  otoiyohi 
wiciheyatanhan  wicahnaye  kta, 
qa  takodayapi  otoiyohi  waaie 
mani  kta. 

5  Unkan  otoiyohi  iye  takodaku 
kin  wicahnaye  kta,  qa  wowica- 
ke  eyapi  kte  sni :  woitonsni  oie 
eyapi  kta  iye  cejipi  onspekiyapi, 
wahtanipi  kta  on  mdokite  iciyapi 
ece. 

6  Wohnaye  cokaya  ounyaya : 
wohnaye  on  miye  sdonmayan 

1  wicadapi  sni  ce,  Jehowa  eya. 


WICOWOYAKE  9. 


7  Heon  etanhan  Jehowa  ozuye 
yuhe  cin  he  hecen  eya ;  Iho, 
sclowicawaye  kta  qa  iwicamdute 
kta  :  Ecin  mitaoyate  cunwintku 
kin  on  token  ecamon  kta  he. 

8  Ceji  tawapi  kin  wanhinkpe 
wao  sa  kin  heca;  wahnayan  ia 
ece ;  wanji  takodaku  kici  i  on 
wookiye  cajeyata,  tuka  cante 
mahen  iyakipe. 

9  Dena  on  en  wicawahi  kte  sni 
he,  Jehowa  eya :  oyate  wanji  de- 
ceca  nainagi  tokicon  kte  sni  he. 

10  He  kin  on  woceye  qa  sica- 
howayapi  kin  iwacu  kta,  qa  he- 
woskan  owihanpi  kin  on  waceye 
kta;  hena  gupi,  tuwedan  opta 
ye  snij  qa  ohna  wanuyanpi  ho- 
tonpi  kin  nalionpi  sni ;  mahpiya 
okinyanpi  kin  hena,  qa  nakun 
woteca  kin  najicapi,  tokan  iya- 
yapi. 

11  Unkan  Jerusalem  pahaha 
wakage  kta,  wamduska  tanka  tipi 
kin  heca;  qa  .Tuda  otonwe  kin 
hewoskan  wakage  kta,  tuwedan 
en  ounye  kte  sni. 

12  Tuwe  wicasta  ksapa  qa  de 
okalinige  kta  he  ;  qa  tuwe  Jeho¬ 
wa  "i  kin  kici  wohdaka  he,  hecen 
oyake  kta  ;  taku  on  makoce  kin 
ihangyapi,  gupi,  tinta  kin  iyece- 
ca,  hen  oiciinani  wanica. 

13  Unkan  Jehowa  heya  ;  Wici- 
tokam  mitoope  wahnake  cin  he 
ehpeyapi,  qa  miho  kin  anagoptan- 
pi  sni,  qa  ohna  manipi  sni : 

14  Tuka  iye  cante  tawacinpi 
kin  eciyatanhan  manipi,  qa  Baa¬ 
lim  ihakam,  he  qe  atewicayapi 
kin  onspewicakiyapi. 

15  Heon  etanhan  Jehowa  ozuye 
yuha,  Israel  Taku  Wakan  ta¬ 
wapi  kin  he  hecen  eya;  Iho, 
oyate  kin  de  peji  pa  hinca  yun- 
wicawakiye  kta,  qa  pizi  mini  kin 
yatkewicawakiye  kta  ce. 

16  Nakun  Ikcewicasta,  iye  qa 
atewicayapi  sdonwicayapi  sni 


qon  hena  ehna  enanakiya  iye- 
wicawaye  kta ;  qa  wicihakam 
mazasagye  Avan  ye  wasi  kta, 
ihangwicawaye  kta  hehanyan. 

17  Jehowa  ozuye  yuhe  cin  he 
hecen  eya;  Awakicin  po,  qa  wi- 
nohinca  aceya  ece  econpi  kin 
hena  wicakico  po,  hecen  upi  kta, 
qa  tona  wayupipi  kin  hena  waho- 
wicaya  miye,  hecen  upi  kta: 

18  Qa  inalinipi  kta,  qa  woceye 
wan  yawankan  iyeunkiciciyapi 
kta ;  hecen  unkistapi  istamni- 
hanpe  hiyuye  kta,  qa  ista  ojuha 
unkitawapi  mini  sbuye  kta. 

19  Zion  etanhan  woceye  ho  kin 
nahonpi;  Hehehe,  ihangunyanpi 
hinca,  nina  istenunyanpi ;  ma¬ 
koce  ehpeunkiyapi  nakae^,  en 
untipi  kin  tankan  hiyuunyanpi, 
heon  etanhan. 

20  Tuka  winohincapi,  ito  Je¬ 
howa  oie  kin  nahon  po,  qa  iye  i 
oie  kin  ninogepi  icu  kta,  qa  ni- 
cunksi  wicaceya  onspewicakiya 
po,  qa  otoiyohi  iye  takodaku  wo¬ 
ceye  odowan  onspekiyapi  kta. 

21  Wiconte  owanye  unkitawapi 
kin  adi,  conkaske  unkitawapi  kin 
ohna  hiyu ;  hoksiyopa  tankan 
unpi  kin  hena,  qa  koska  canku 
ohna  yakonpi  ihangwicaye  kta  e 
heon. 

22  Woyaka  wo,  Jehowa  hecen 
eya  ce;  Nakun  wicasta  ta  hin- 
hpayapi  kta,  tacesdi  maga  ite  kin 
akan  iyececa,  qa  aguyapi  basda 
wanjikji  yusna  kin  he  iyececa, 
qa  tuwedan  wapahi  kte  sni. 

23  Jehowa  hecen  eya;  Tuwe 
ksape  cin  he  toksape  on  ihdatan 
kte  sni,  qa  tuwe  wasake  cin  to- 
wasake  itan  kte  sni,  qa  tuwe 
wijice  cin  towijice  en  witan  kte 
sni. 

24  Tuka  tuwe  Avitan  kta  hecin- 
han  de  on  witan  kta,  omakahnige 
qa  sdonmaye  cin  heon  :  Jehowa 
maka  akan  wowaonsida,  wokon- 

ze  qa  woowotanna  econ  ece  kin 
he  miye;  hena  en  wimduskin 
hinca  nakaes,  Jehowa  eya. 

25  Iho,  anpetu  kin  u  kta  ce, 
Jehowa  eya;  hehan  ohomni  ba- 
hdayapi  ^ni  kin  orn  ohomni  ba- 
hdayapi  kin  hena  en  wicawai  kta  : 

36  Egupta,  qa  Juda,  qa  Edom, 
qa  Ammon  cinca,  qa  Moab,  qa  to- 
na  putinhin  hdasanpi  kin  owasin 
hewoskan  ounyanpi  kin  hena: 
oyate  kin  hena  iyuhpa  ohomni 
bahdayapi  sni  nakaes  ;  qa  Israel 
tiyohnaka  ocowasin  cante  en 
babdayapi  sni. 

WICOWOYAKE  10. 

1  Israel  tiyohnaka,  wicoie  Je¬ 
howa  eniciyapi  kin  hena  nahon 
po. 

2  Jehowa  hecen  eya  ;  Ikcewi- 
casta  tacanku  kin  onspeiciciyapi 
sni  po ;  qa  mahpiya  wowakta 
kin  on  nihinciyapi  sni  po;  hena 
on  Ikcewicasta  nihinciyapi  na- 
kaeA 

3  Oyate  tawokage  kin  hena  ta- 
ku  sni:  contanka  kin  etanhan 
can  wan  kaksapi ;  tuwe  nape  on 
onspe  un  kin  he  wicohan  tawa 
nakaes : 

4  Mazaska  qa  mazaskazi  on  yu- 
wastepi ;  mazaiyokatkuge  qa  ma- 
ziyape  on  sutaya  kagapi ;  hecen 
pahohopi  kte  sni. 

5  Hena  hosdan  han,  wazi  can 
iyececa,  tuka  iapi  sni;  qinpi  on 
yuhapi,  mani  okihipi  sni  nakaeA 
Hena  kowicakipapi  sni  po ;  taku 
sica  econ  okihipi  sni,  qa  nakun 
taku  waste  econpi  kta  en  wicaun 
sni,  heon  etanhan. 

6  Jehowa,  tuwedan  iyenicece 
sni ;  niye  nitanka,  qa  nicaje  kin 
tanka,  wowasake  en. 

7  Oyate  en  Wicastayatapi  kin, 
tuwe  e  konicipe  kte  sni  he ;  he 
niye  nitawa  nakaes :  oyate  en 

283 


wicaksape  iyuhpa  ehna,  qa  iye 
tokiconzepi  kin  owasin  en  tuwe¬ 
dan  iyenicece  sni,  heon  etanhan. 

8  Tuka  hena  e  ocowasin  woteca 
iyececa,  qa  witkotkoka:  takuAii- 
sni  onspewicakiye  cin  can  kin 
hee. 

9  Mazaska  kamdaskapi  kin  he¬ 
na  TarAs  etanhan  aupi,  qa  ma¬ 
zaskazi  Upaz  etanhan,  mazakaga 
tohan  qa  tuwe  sdoya  nape  ohan 
kin  hee :  wokoyake  tawapi  kin 
to  qa  Stan  kin  heca,  hena  owasin 
wicaAa  ksapa  tohanpi. 

10  Tuka  Jehowa  wowicake  Wa- 
kan tanka,  Taku  Wakan  ni  un 
kin  hee,  qa  WicaAayatapi  owi- 
hanke  wanica  :  iye  toAnhda  kin 
on  maka  kin  cancan  kta,  qa  iye 
tocanteptanye  kin  IkcewicaAa 
kin  okihipi  kte  sni. 

11  Kaken  ewicayakiyapi  kta 
ce ;  Taku  wakan  mahpiya  maka 
ahna  kage  sni  kin  hena  maka 
kin  etanhan,  qa  mahpiya  kin 
dena  ihukuya  tanhan  atakunipi 
kte  sni  ce. 

12  Tuwe  iye  towasake  on  maka 
kage  cin  he  toksape  kin  on  taku 
maka  akan  wiyeya  ehnakaj  qa 
tookahnige  kin  on  mahpiya  kin 
hdumdaya : 

13  Iye  ho  uya  eca  mahpiya  ekta 
mini  ota  ece,  maka  ihanke  kin 
etanhan  mahpiya  sapa  au  na¬ 
kaes  :  Wakanhdi  magaju  kin  ki- 
caga,  qa  mazopiye  tawa  kin 
etanhan  tate  ukiya  ece, 

14  WicaAa  owasin  wosdonye 
kin  en  woteca  iyececapi ;  wa- 
sdoye  cin  otoiyohi  wakagapi  ba- 
gopi  kin  on  isteca  icicaga,  wa¬ 
kagapi  sdoye  cin  he  woitonsni ; 
qa  woniya  takudan  en  wicaun 
sni. 

15  Hena  takusni,  wicahnayanpi 
wicohan ;  tohan  en  wicaipi  kin- 
han  atakunipi  kte  sni. 

16  Jakob  Tawaye  cin  he  hena 


WICOWOYAKE  11. 


iyecece  sni :  He  qe  taku  owasin 
kag-a  :  qa  taku  tawaye  kta  wi- 
yute  kin  Israel  hee;  Jehowa 
ozuye  yuha,  he  caje  kin  ee, 

17  Conkaske  ohna  yati  kin,  ma- 
koce  kin  etanhan  wopakte  nita- 
wa  ehdaku  wo. 

18  Jehowa  kaken  eya  ce;  Iho, 
dehan  makoce  en  ounyanpi  kin 
hena  inyan  iyuhmun  etanhan 
kakoya  ehpewicawaye  kta,  qa 
acanwicawakaske  kta,  hecen 
iyewica3^api  kta. 

19  Hehehe  makastakapi  on ; 
amapapi  kin  tekike  kinca ;  Tuka 
kepe;  Awicakehan  woiyokisice 
he  dee;  tuka  raduha  kta  ce. 

20  Wakey  a  mitawa  kin  he 
ihangyapi,  qa  ikan  mitawa  owa- 
sin  yupsapsakapi;  micinca  kin 
hena  ekpemayanpi,  qa  en  unpi 
sni;  detanhan  tuwedan  mitawa- 
keya  ticage  kte  sni,  qa  ozanpi 
mitawa  otkemiciye  kte  sni. 

21  Wawikankiye  cin  hena  wo- 
teca  iyececapi,  qa  Jehowa  akita- 
pi  sni;  heon  etanhan  wayupiya 
hdustanpi  kte  sni ;  qa  wikanwi- 
cakiyapi  kin  owasin 
kta. 

22  Ho  wan  nakonpi,  iho  ujm 
do ;  han,  waziyata  makoce  kin 
etanhan  woskanskan  tanka;  Ju- 
da  totonwe  kin  ihangyapi  kta, 
wamduska  tanka  otipi  kta  he- 
ca. 

23  Jehowa,  wicasta  tacanku  kin 
he  iye  en  un  sni  sdonwaya’;  na- 
kun  tuwe  mani  kta  owe  hdusuta 
kta  okihi  kte  sni. 

24  Jehowa  iyopemayan  wo,  tu¬ 
ka  woyaco  eciyatanhan ;  nito- 
canniye  kin  eciyatanhan  sni, 
okinni  mayadutakuni  kte  sni. 

25  Ikcewicasta  oyate  sdonni- 
yanpi  sni  qa  wicowazi  tona  ni- 
caje  hoyekiyapi  sni  kin  hena  ni- 
tocanteptanye  kin  awicakastan 
wo :  hena  e  Jakob  yutapi  qa 


oyumdecapi 


temyapi  qa  ihangyapi  qa  toounye 
kin  yutakunipi  sni  nakaes. 

WICOWOYAKE  11. 

1  Wlcoie  Jehowa  etanhan  Jere¬ 
miah  en  hi  kin  he  hecen  eya  ; 

2  Wicotakuye  kin  de  oie  kin 
hena  nahon  po  :  Unkan  Juda  wi¬ 
casta  qa  Jerusalem  en  ounyanpi 
kin  om  woyahdake  kta  ; 

3  Qa  hecen  ewicayakiye  kta; 
Jehowa  Israel  Taku  WAkan  ta- 
wapi  kin  he  hecen  eya  ce  :  Wi¬ 
casta  tuwe  wicotakuye  kin  de 
oie  kin  anagoptan  sni  kinhan  he 
yasicapi  ce. 

4  Niyatepi  anpetu  wan  en  Egu- 
pta  etanhan,  mazasapa  oceti  kin 
etanhan  hiyuwicawakiye  ciqon 
he  ehan  econ  wicawasi  qon  hee  : 
Maho  kin  nahon  po,  qa  taku  econ 
cisipi  kin  hena  owasin  econ  po  : 
kinhan  mitaoyate  kin  he  niyepi 
kta,  qa  Wakantanka  nitawapi  kin 
he  miye  kta  ce,  epa. 

5  Hecen  wokonze  oie  niyatepi 
konza  ewicawakiye  ciqon,  ina- 
koce  wan  pte  asanpi  tuhmaga 
canhanpi  koya  on  apasboka  wi- 
cawaqu  kta  he  mdusuta  kta,  an¬ 
petu  kin  de  iyececa  ce.  Hehan 
waamdupta  qa,  Jehowa  hecetu 
nunwe,  epa. 

6  Hehan  Jehowa  h’emakiya  ; 
Wicoie  kin  dena  owasin  Juda 
otonwe  kin  en,  qa  Jerusalem  can- 
ku  kin  ohna  eyanpaha  wo,  qa 
heya  wo  ;  Wicotakuye  kin  de 
oie  kin  nahon  po,  qa  hena  econ 
po  : 

7  Wasdonyeyapi  on  niyatepi 
sdonyewicawaye  ciqon,  Egupta 
etanhan  hiyuwaye  ciqon  anpetu 
kin  he  en,  qa  anpetu  dehanyan, 
hanwekta  qa  wowicawakiyaka  ; 
Maho  kin  anagoptan  po,  epa. 

8  Tuka  anagoptanpi  ^ni,  qa 
noge  ekta  uyapi  sni  ;  tuka  otoi- 

yohi  iye  cante  teliike  sutapi  kin 
eciyatanhan  rnanipi :  heon  etan- 
han  wicotakuye  kin  de  oie  kin 
econ  wicawasi  tuka  econpi  sni 
kin  hena  owasin  en  awicawau 
kta  ce. 

9  Hehan  Jehowa  hemakiya : 
Juda  wicasta  qa  Jerusalem  en 
ounyanpi  kin  om  woihdaske  wan 
kagapi. 

10  lye  hunkakewicayapi  toka- 
heya  mioie  nakon  wacinpi  sni 
qon  hena  wahtanipi  kin  ekta 
ihdohdapi  ;  qa  taku  wakan  to- 
keca  ohodapi  kta  e  ihakam  ma- 
nipi ;  Israel  tiyohnaka  qa  Juda 
tiyohnaka  kin  hena  wicotakuye 
mitawa  iye  atewicayapi  om  wa- 
kage  ciqon  he  yujujupi. 

11  Heon  etanhan  Jehowa  hecen 
eya ;  Iho,  taku  sica  en  awica¬ 
wau  kta,  he  qe  etanhan  napa 
okihipi  kte  sni  :  hehan  nina  ho- 
yemakiyapi  kta,  tuka  miye  nawi- 
cawahon  kte  sni  ce. 

12  Hehan  Juda  otonwe  qa  Je¬ 
rusalem  en  ounyanpi  kin  hena 
yapi  qa  taku  wakan  izinwicaki- 
yapi  kin  hena  nina  hoyewicaki- 
yapi  kta  :  tuka  toiyokisicapi  an- 
petu  kin  en  wiconi  on  niwicaki- 
yapi  kte  sni. 

13  Juda,  nitotonwe  kin  tonakeca 
hecinhan  taku  wakan  nitawa  kin 
iyenakeca ;  qa  .Jerusalem  canku 
tonakeca  kin  is  iyenakeca  taku 
wowistece  kin  he  wahna  wosna- 
pi  yecagapi,  wahna  wosnapi  on 
Baal  izinyakiyapi  kta  e  heon. 

14  Hecen  niye  oyate  kin  de  on 
wocekiye  ewicakiciye  sni  wo,  qa 
hena  on  woceye  wocekiye  ko 
wankan  ukiye  sni  wo ;  tohan  toi- 
yokisice  on  hoyemakiyapi  kin- 
han  nawahon  kte  sni  nakaeA 

15  Hecen  waAewakidake  ciqon 
wati  ohna  taku  econ  kta  he,  wi- 
cota  om  wowahte  sni  econ  na- 
kae^,  qa  cehpi  wakan  kin  he 

niye  etanhan  tokan  iyaya:  tohan 
taku  Aca  ecanon  eca  widuAiin 
ece. 

16  Oliwe  can  teca,  owanyag 
waAe,  waskuyeca  waste  heca, 
Jehowa  cajeniyata ;  oqoyapi  tan¬ 
ka  ho  kin  on  peta  wan  en  ideki- 
ya,  unkan  adetka  kin  boksaksa- 
pi  ce. 

17  Hecen  Jehowa  ozuye  yuha 
hunihde  qon  he  taku  Aca  enici- 
ya,  Israel  tiyohnaka  qa  Juda 
tiyohnaka  taku  sica  iye  ecaici- 
conpi  kin  on,  wizite  Baal  qupi 
kin  on  canteptanyan  mayanpi 
kta  e  heon  etanhan. 

18  Unkan  Jehowa  wasdonye- 
makiya,  qa  sdonwaya:  Hehan 
wicohan  tawapi  kin  wanyagma- 
yakiya. 

19  Tuka  miye  qe  tahin  wanun- 
yanpi  cinca  wahbadan  ktepi  kta 
aupi  kin  iyemaceca  ;  hecen  miye 
on  taku  Aca  awacinpi  sdonwaye 
sni :  Can  kin  tawaskuyeca  kici 
ihangunyanpi  kta,  han  wicani 
makoce  kin  etanhan  unkaksapi 
kta,  qa  iye  caje  tohinni  kiksuya- 
pi  kte  sni  ce,  eyapi. 

20  Tuka  Jehowa  ozuye  yuha, 
wayaco  owotanna,  wicapakAn  qa 
wicacante  iyukcan  yaun  ;  hena 
towicayecicon  kte  cin  wanmdake 
kta,  woakinica  mitawa  kin  he 
niye  en  wahdomda  nakaeA 

21  Heon  etanhan,  Anathoth  wi- 
caAa,  ninagi  akitapi,  Jehowa 
caje  kin  on  wounkiciyakapi  Aii 
po,  hecen  unnapepi  on  nite  kte 
sni  ce,  eyapi  kin  hena  on  Jehowa 
hecen  eya: 

22  Heon  etanhan  Jehowa  ozuye 
yuha  he  hecen  eya  ;  Iho,  hena 
wicawakastake  kta  :  koskapi  kin 
hena  mazasagye  on  tapi  kta ; 
cinhintkupi  qa  cunwintkupi  kin 
hena  akilian  tapi  kta. 

23  Qa  hena  etanhan  wookapte 
wanice  kta :  Anathoth  wicaAa 


WICOWOYAKE  12. 


kin  taku  ^ica  en  awicawau  kta 
nakaes,  wicakastakapi  waniyetu 
kin  hee. 

WICOWOYAKE  12. 

1  Jehowa  niye  oniwotanna,  heon 
nici  wowahdake  kta ;  tuka  wo- 
yaco  on  wociciyake  kta :  Tokeca 
wica^ta  sica  tacanku  kin  tanyan 
ihuni  he  :  tona  wohnaye  on  wa- 
hnayan  kin  hena  owasin  owanji 
yakonpi. 

2  Hena  niye  huwicayahde,  han, 
liutkan  icah  aya  ;  sanpa  icagapi, 
han,  waskuyeca  icahyapi :  hena 
ipi  kin  en  ikiyedan  nanka,  tuka 
paksinpi  kin  itehan  yaun. 

3  Tuka  niye,  Jehowa,  sdonma- 
yaya  ;  wanraayadaka,  qa  mican- 
te  cante  niciyuze  cin  he  idu- 
kcan  ;  tahinca  wanuyanpi  wo^na- 
pi  kte  cin  iyecen  iwicacu  wo,  qa 
anpetu  en  wicaktepi  kte  cin  on 
wiyeya  ewicahnaka  wo. 

4  Tohanyan  makoce  kin  qante 
^in  un  kta  he,  qa  en  ounyanpi 
taku  sica  econpi  kin  on  maga 
otoiyohi  oicage  kin  sen  aye  kta 
he  :  woteca  qa  zitkadan  nakun 
kahin  iyewicayapi :  Unkowihan- 
kepi  kte  cin  he  wanyake  kte  sni 
ce,  eyapi  esta. 

5  Huinyun  unpi  kin  om  yainan- 
ka  qa  hena  mdokite  niyanpi  he- 
cinhan,  hehan  suktanka  om  to¬ 
ken  nihdutemni  kta  he  :  qa  woo- 
kiye  makoce  kin  en  tanyan  yaun, 
tuka  Jordan  minitan  kin  en  to¬ 
ken  yahan  kta  he. 

6  Nihunkawanji  qa  niyate  ti- 
yohnaka  hena  eepi  qaes  nihna- 
yanpi,  hena  ee  nihakam  nina  hou- 
yapi;  taku  waste  eniciyapi  esta 
wicawicada  sni  wo. 

7  Wati  kin  he  ehpewakiya;  ta¬ 
ku  mitawa  qon  he  amdustan  ; 
minagi  wa^tekidake  ciqon  he 
tokayapi  napepi  kin  en  waqu : 


8  Taku  mitawa  kin  he  contan- 
ka  en  mnaja  kin  iyececa  imici- 
caga :  ho  kin  on  amahoton,  heon 
etanhan  sicewakidake . 

9  Taku  mitawa  qon  he  miye  en 
zitkadan  hdehdezedan  kin  heca  ; 
ihduksan  zitkatanka  kin  takpe 
upi :  U  po,  tinta  wamanica  otoi¬ 
yohi  mniciya  po,  watemya  ina- 
hni  po. 

10  Wawihankiye  ota  hastan- 
hanka  iyuwi  ojupi  mitawa  kin 
ihangyapi,  wopamni  mitawa  kin 
siha  on  ahanpi ;  wopamni  waste 
mitawa  kin  he  liewoskan  hopuza 
kagapi : 

11  Ocowasin  hewoskantu  ehpe- 
yapi ;  hopuza  heon  hoyemakiya  ; 
makoce  kin  ocowasin  hewoskan¬ 
tu,  tuka  tuwedan  aAvakicin  sni. 

12  Hopuza  en  pajodin  owasin 
ektakta  waihangye  kin  hena  upi ; 
Jehowa  etanhan  mazasagye  kin 
watemye  kta ;  makoce  ihanke 
kin  etanhan  makoce  ihanke  un- 
ma  kin  hehanyan  wicacehpi  owa¬ 
sin  wookiye  nicapi. 

13  Aguyapi  ojupi,  tuka  wape- 
peka  ranakiyapi  kta ;  nina  htani- 
pi,  tuka  on  wijicapi  kte  sni:  han, 
womnaye  nitawapi  kin  on  iste- 
capi  kta,  Jehowa  tocanteptanyan 
wohitike  cin  on  etanhan. 

14  Mikiyedan  unpi  sicaya  econ¬ 
pi  kin  owasin,  taku  taw'ayapi 
mitaoyate  Israel  hduhewicawa- 
kiye  ciqon  tona  he  yutanpi  kin 
hena  on  Jehowa  hecen  eya;  Iho, 
makoce  tawapi  kin  etanhan  wi- 
camdujun  kta,  qa  hena  wicehna 
tanhan  Juda  tiyohnaka  kin  wa- 
hdujun  kta  ce. 

15  Hehan  kaketu  kta,  wica- 
mdujun  kin  iyohakam  wahdicu 
kta,  qa  onsiwicawakida  kta,  qa 
otoiyohi  taku  tawaye  cin  en,  qa 
otoiyohi  iye  tamakoce  kin  ekta 
hdicuwicawakiye  kta : 

16  Hehan  kaketu  kte,  hena 

mitaoyate  tacaiikupi  kin  tanyan 
onspeiciciyapi  kinhan,  micaje  on 
konzapi  kta,  Jehowa  ni  un  ce, 
eyapi  kta  ■  mitaoyate  Baal  on 
konza  onspewicakiyapi  qon  iye- 
ceca ;  hehan  mitaoyate  wicaco- 
kaya  icakwicayapi  kta : 

17  Tuka  waanagoptanpi  sni 
kinhan  hehan  oyate  kin  he  wica- 
mdujun  kta,  mdujun  qa  ihang- 
Waye  kta  ce,  Jehowa  eya. 

WICOWOYAKE  13. 

1  Jehowa  decen  emakiya ;  Ye 
ca  hahonta  ipiyaka  wan  opeici- 
ton  wo,  qa  ninite  en  ipiyag  kiton 
wo,  qa  mini  en  oputkan  sni  wo. 

2  Hecen  ipiyake  wan  opewaton 
qa  ipiwahdake,  Jehowa  oie  kin 
iyececa. 

3  Hehan  Jehowa  oie  inonpa  en 
rnahi  kin  he  hecen  eya  : 

4  Ipiyaka  opeyaton  ninite  akan 
yanke  cin  he  icu  wo,  qa  najin  qa 
Euphrates  ektaya  wo,qa  heciya 
imnija  ohdoka  wan  ohna  inahrnan 
wo. 

5  Hecen  imdamde  qa  Euphrates 
ekta  he  nawahbe,  Jehowa  econ 
masi  kin  iyececa. 

6  Hehan  anpetu  ota  iyohakam 
Jehowa  hemakiya ;  Najin  qa 
Euphrates  ekta  ya  wo,  qa  hetan- 
han  ipiyake  en  inahbe  cisi  qon  he 
ehdaku  wo. 

7  Unkan  Euphrates  ekta  wai, 
qa  en  waqe  ca  ipiyake  en  nawa¬ 
hbe  ciqon  he  iwekcu  ;  unkan  iho 
ipiyake  qon  kuke  hinca,  takudan 
on  waste  sni. 

8  Hehan  Jehowa  oie  en  mahi 
kin  he  hecen  eya  : 

9  Jehowa  hecen  eya  ce ;  He 
iyecen  Juda  towahanicida  kin 
mdukuke  kta,  qa  Jerusalem  to¬ 
wahanicida  tanka  kin. 

10  De  oyate  sica  mioie  anago- 
ptan  wicada  ^ni,  iye  cante  tawa- 

cinpi  kin  eciyatanhan  manipi,  qa 
taku  wakan  tokeca  ihakam  yapi, 
ohodapi  kta  qa  itokam  makata 
ehpeiciyapi  kta,  hena  eqe  ipiya¬ 
ke  kin  de  iyececapi  kta,  takudan 
on  waste  kte  sni. 

1 1  Ipiyake  wan  wicasta  nite  en 
askape  cin  he  iyecen,  Israel  tiyo- 
hnaka  ocowasinqa  Juda  tiyohna- 
ka  ocowasin  miye  en  askam  ma- 
yanpi  kta  wakaga  ;  hecen  hena 
mitaoyate  kin  ee  kta,  qa  miye  on 
wicacaje  qa  woyatan  qa  wowi- 
tan  heca  kta  e  heon  etanhan  : 
tuka  anagoptan  wacinpi  sni. 

12  Heon  etanhan  wicoie  kin  de 
ewicayakiye  kta  ;  Jehowa  Israel 
Taku  Wakan  tawa  kin  he  hecen 
eya  ce  ;  Makajanjan  otoiyohi 
minisa  on  ojudan  kta  ce.  Unkan, 
Makajanjan  otoiyohi  minisa  on 
ojudan  kta,  he  wosdonye  on  sdon- 
unyanpi  sni  he,  eniciyapi  kta. 

13  Hehan  hecen  ewicayakiye 
kta  ;  Jehowa  hecen  eya  ce  ;  Iho, 
makoce  kin  de  en  ounyanpi  kin 
owasin,  wicastayatapi  Dawid 
toiyotanke  kin  akan  kiciiyotan- 
kapi  kin  heepi  kaeA  qa  wawayu- 
snapi  kin  hena,  qa  wicasta  wo- 
kcanpi,  qa  Jerusalem  en  ounyan¬ 
pi  kin  iyuhpa  witkopi  on  ojuwi- 
cawakiye  kta, 

14  Qa  hena  wakamdemdece 
kta,  wanji  iye  sunkaku  kici,  atku- 
kupi  qa  iye  cinhintkupi  kin  yuwi- 
tayapi :  wacanwakiye  kte  sni,  qa 
wakpatan  kte  sni,  qa  onsiwica- 
wada  kte  sni,  tuka  ihangwica- 
waye  kta  ce,  Jehowa  eya. 

15  Nahon  po,  qa  anagoptan  po  : 
wahanicidapi  sni  po  ;  Jehowa  ia 
nakaes. 

16  Jehowa  Taku  Wakan  nita- 
wapi  kin  he  wowitan  qu  po  ; 
otpaza  kage  sni  itokam  ;  qa  otpa- 
za  he  kin  akan  nisihapi  hicahan- 
pi  sni  itokam  ;  qa  anpa  ayapepi 
icunhan  wiconte  ohanzi  kin  ee 


WICOWOYAKE  14. 


kage  kta,  otpaza  ^oka  Hinca  icali- 
ye  kta. 

17  Tuka  anayagoptanpi  kte  sni 
hecinhan,  hehan  minagi  onalibe 
en  walianicidapi  kin  on  ceye 
kta  :  ban,  sicahowayapi  on  waii- 
cahowamde  kta,  qa  miista  etan- 
han  i^ta  minigaga  an  kta,  Jehowa 
optaye  tawa  kin  wayaka  ayapi 
kin  heon  etanhan. 

18  Wicastayatapi  qa  wicastaya- 
tapi  winohinca  kin  hena  hewica- 
kiya  wo ;  Ihduhukuya  po,  iyo- 
tanka  po ;  wowitan  watesdake 
nitawapi  nipapi  etanhan  hinhpa- 
ye  kta  nakaes. 

19  Itokah  otonwe  kin  hena  na- 
takapi,  qa  tiiwedan  yuhdoke  kte 
sni:  Juda  ocowasin  wayaka  aya¬ 
pi  ;  wayaka  ayapi  yustanpi  hin- 
ca. 

20  Niislapi  wankan  ehdaku  po, 
qa  tona  waziyatanhan  upi  kin 
wanyaka  po  :  optaye  nicupi  qon, 
wowitan  optaye  nitawa  kin  tu- 
kten  un  he. 

21  Tohan  en  nihi  kinhan  taku 
ehe  kta  he :  mdetahunkapi  kin 
itancan  nitawa  kta  e  niye  onspe- 
wicayakiya  nakaes :  winohinca 
hoksiksuye  cin  iyececa  woiyoki- 
!§ica  niyuze  kte  sni  he. 

22  Tuka  nicante  en,  Tokeca 
dena  mahiyohi  he,  ehe  cinhan : 
Wayahtani  ota  heon  etanhan 
nitoske  nici5rutaninpi,  siyete  ni¬ 
tawa  sdayehna  enicihnakapi. 

23  Kusi  wica^ta  kin  ha  hduto- 
keca  kta  he,  qa  inmu  hdeskaska 
kin  he  hdeskaska  hdutokeca  oki- 
hi  kta  he  :  nakun  niye  taku  sica 
ecanonpi  ece  kin  taku  waste  econ 
oyakihipi  kta. 

24  Heon  etanhan  aguyapi  ha 
hopuza  tate  on  kahbog  iyeyapi 
kin  he  iyecen  enanakiya  iyewi- 
cawaye  kta  ce. 

25  Taku  tawayaye  kte  cin  he 
dee,  miye  etanhan  hinskokeca 


iniciyutapi  qon,  Jehowa  eya : 
miye  amiyektonja  qa  woitonsni 
wacinyaya  nakaes : 

26  Heon  etanhan  mis  nakun 
niite  hehanyan  nitoske  ciciyu- 
sdoke  kta,  hecen  nitowistece  tan- 
in  kta. 

27  Wawicihahapi  ecanon,  qa 
yadowanwan,  qa  inahmanpi 
awacanni,  rnaga  ekta  paha  akan 
wowahte  sni  nitawa  kin  hena 
wanmdaka.  Hehehe  Jerusalem, 
niye  ska  nicagapi  tawatenyaye 
sni  he  ;  ehake  tohanyan  kta  hOo 

WICOWOYAKE  14. 

1  Wopuza  wicoie  kin  on  Jeho¬ 
wa  oie  Jeremiah  en  hi  qon  he 
dee. 

2  Juda  wasihda,  tatiyopa  kin 
atakunipi  sni,  makoce  kin  on 
hena  ceyapi ;  qa  Jerusalem  sica- 
howaye  cin  he  wankan  iyaya. 

3  Qa  wi casta  itancan  wicayu- 
hapi  kin  hena  tasiceca  kin  mini 
huwe  yewicasipi  qehart  miniyo- 
we  kagapi  kin  ekta  ipi,  tuka  mini 
i5myapi  sni ;  cega  coka  ahdipi ; 
istecapi  qa  nihinciyapi,  qa  pa 
ahdahpapi. 

4  Makoce  kin  en  magaju  sni 
nakaes  maka  kin  nahdelideca, 
heon  etanhan  mahyumdu  kin 
hena  istecapi,  pa  ahdahpapi. 

5  Nakun  tawiyedan  kin  tintata 
un  cinca  ton  qa  ehpekiya,  wato 
wanica  heon  etanhan. 

6  Qa  sonsonna  itu  unpi  kin  he¬ 
na  pajojo  kin  akan  najinpi,  tate 
ahotonpi,  wamduska  tanka  iye¬ 
ceca,  ista  akitakunipi  sni,  peji 
wanica  heon  etanhan. 

7  Waunhtanipi  kin  hena  unyao- 
taninpi  esta,  Jehowa  niye  nicaje 
on  ohanyan  wo :  wawaunkipa- 
jinpi  kin  hena  ota  aya  ^  niye 
waunnicihtanipi  nakaeA 

8  Israel  wacinkiye  cin,  woiyo- 

kisica  anpetu  kin  en'Wanikiya 
tawa,  tokeca  wanji  makoce  kin 
en  ti  ^ni  kin  iyeniceca  he  ;  qa 
icimani  wan  hanvetu  wanke  kta 
e  tin  iyaye  cin  iyececa  : 

9  Tokeca  wicasta  wan  nihinci- 
ya  iyenicece  kta  he ;  wicasta  wa- 
saka  kes  wanikiya  okihi  sni  kin 
iyececa  :  tuka,  Jehowa  niye  un- 
kicokayapi  yaun  ;  qa  nicaje  ica- 
jeunyatapi :  ehpeunyanpi  sni  po. 

10  Oyate  kin  de  on  Jehowa  he=- 
cen  eya ;  Hena  hecen  nunipi 
wastedakapi,  siha  ehdakupi  sni : 
heon  etanhan  Jehowa  cantewi- 
cakiye  sni ;  wanna  taku  sica 
econpi  kin  hena  kiksuye  kta,  qa 
wahtanipi  kin  on  iyopewicaye 
kta. 

11  Hehan  Jehowa  hemakiya ; 
Oyate  kin  de  on  W'ocekiye  ewi- 
cakiye  sni  wo,  taku  waste  on. 

12  Tohan  wotektehdaiciyapi 
kinhan  hoyeyapi  kin  he  miye 
nawahon  kte  sni ;  qa  tohan  wo- 
huhnage  wosnapi  qa  wosnapi 
wayusnapi  kinhan  cantewicawa- 
kiye  kte  sni;  tuka  mazasagye  on, 
qa  wicaakihan  on,  qa  makosice 
on  atakuni  sni  iyewicawakiye 
kta. 

13  Hehan  hepa  ;  Hehehe  Jeho¬ 
wa  Itancan ;  iho,  wicasta  wo- 
kcan  tawapi  kin  hena,  Mazasag- 
ye  wandakapi  kte  sni,  qa  wicaa¬ 
kihan  en  niunpi  kte  sni ;  tuka 
owanka  kin  de  en  awicakehan 
wookiye  cicupi  kta  ce,  ewicaki- 
yapi  ecee. 

14  Hehan  Jehowa  hemakiya ; 
Wicasta  wokcan  kin  hena  mi- 
caje  on  woitonsni  oyakapi  ece  : 
yewicawasi  sni,  qa  takudan  econ- 
wicawasi  sni,  qa  ecaca  owica- 
wakiye  sni :  woitonsni  wowan- 
yake,  qa  wakan  kagapi,  qa  wota- 
kusni  qa  iye  cantepi  eciyatan- 
han  wohnaye  kin  hena  e  iye 
cinka  oniciyakapi  ece. 

15  Heon  etanhan  wicasta  wo¬ 
kcan  micaje  on  woyakapi,  qa 
yewicawasi  sni  tuka  ;  Mazasag- 
ye  qa  wicaakihan  makoce  kin 
de  en  yuke  kte  sni  ce,  eyapi  kin 
hena  on  Jehowa  hecen  eya  ;  Ma- 
zasagye  qa  wicaakihan  on  wi¬ 
casta  wmkcan  kin  hena  atakuni- 
pi  kte  sni. 

16  Qa  oyate  wowicakiyakapi 
kin  hena  wicaakihan  qa  mazasag- 
ye  on  etanhan  Jerusalem  canku 
kin  ohna  tankan  ehpewicayapi 
kta ;  qa  tuwedan  wicahe  kte  sni ; 
iyepi  qa  tawicupi,  qa  cinhintkupi 
qa  cunwintkupi :  hecen  taku  sica 
econpi  kin  iyepi  en  awicaweci- 
castan  kta. 

17  Heon  etanhan  wicoie  kin  de 
ewicayakiye  kta  ce  :  Miista  etan¬ 
han  istaminihanpe  kadus  au  kta, 
hanyetu  qa  anpetu,  qa  hena  ayu- 
stan  kte  sni :  wokakse  tanka  on 
mitaoyate  cunwintku  kin  kaksa- 
pi ;  kastakapi  kin  he  tehike  hinca. 

18  Maga  ekta  tankan  mde  cin- 
han,  hehan  iho,  mazasagye  on 
capapi ;  qa  otonwe  kin  en  mde 
cinhan,  hehan  iho,  wicaakihan 
on  hanyanpi ;  tuka  wicasta  wo¬ 
kcan  qa  nakun  wawayusna  kin 
hena  makoce  kin  en  omani  unpi, 
qa  wasdonyanpi  sni. 

19  Elipeyapi  on  Juda  ehpeyaya 
he  ;  ninagi  Zion  wahtekida  sn| 
he :  tokeca  unyakastakapi  qa 
okiziyapi  unnicapi  he  :  wookiye 
apepi,  tuka  taku  waste  wanica  : 
qa  tohan  wokiziyapi  kta,  tuka 
iho,  wonihinciye. 

20  Jehowa  taku  sica  unkita- 
wapi  kin  hena  sdonunkiyapi,  ate- 
wicunyanpi  wahtanipi  kin  ;  niye 
en  wanunicihtanipi  nakaes. 

21  Wasicedake  sni  wo,  nicaje 
on  etanhan  ;  nitowitan  oyanke 
kin  hdusice  sni  wo  ;  kiksuya  wo, 
wicotakuye  nitawa  unkicipi  un 
kin  he  hdakse  ^ni  wo. 


WICOWOYAKE  15. 


22  Ikcewicasta  takusnisni  ta- 
wapi  kin  magaju  inaknikiya  oki- 
hi  he :  qa  is  mahpiya  kin  hena 
mini  hinhan  wicaqu  he  ;  Jehowa 
Wakantanka  unkitawapi  kin  he 
niye  ee  sni  he :  heon  etanhan 
niye  ekta  eunnitonwanpi  kta, 
dena  owasin  niye  yakaga  na- 
kaeA 


WICOWOYAKE  15. 


1  Hehan  Jeiiowa  hemakiya : 
Moses  qa  Samuel  mitokamnajin- 
pi  qeyas  minagi  oyate  kin  de 
ektakiya  yanke  kte  sni:  mitoka- 
patanhan  ehpewicaya  wo,  tokan 
yapi  kta  ce. 

2  Unkan  kaketu  ;  Tokiya  un- 
yanpi  kta  he,  eniciyapi  kinhan, 
hehan  hewicayakiye  kta  ;  .Teho- 
wa  hecen  eya  ce  ;  Tona  wiconte 
tawa,  hena  wiconte  ekta'  qa 
tona  mazasagye  tawa  kin  hena 
mazasagye  kin  ekta;  qa  tona 
wicaakihan  tawa  hena  wicaaki- 
han  ekta  ;  qa  tona  wayaka  ayapi 
kte  cin  hena  wayaka  ayapi  kin 
ekta. 

3  Unkan  ocaje  topa  en  wanyag 
wicahi  wakiye  kta,  Jehowa  eya  : 
mazasagye  kin  wicakte  kta  ;  qa 
sunka  wicayahdelidece  kta  ;  qa 
mahpiya  okinyanpi  qa  maka  wa- 
manica  kin  watemyapi  qa  waya- 
potpotapi  kta. 

4  Qa  hena  wonihinciye  on  woki- 
conze  maka  akan  un  kin  owasin 
wicawaqu  kta,  Mannaseh  Heze- 
kiah  cinhintku  Juda  wicastaya- 
tapi  kin  on  etanhan,  taku  Jerusa¬ 
lem  en  econ  qon  heon. 

5  Jerusalem,  tuwe  e  onsinida 
kta  he ;  tuwe  wookiye  nitawa 
on  iwange  kta  e  icunom  ye  kta 
he. 


6  Niye  ehpemayaya  ce,  Jehowa 
eya  ;  hekta  itoheya  rnayani :  tuka 
niwankam  minape  yewakiye  kta 


qa  ihangciye  kta  :  waonsidapi  on 
wamatuka  ce. 

7  Unkan  wicaduge  wan  on  wi- 
cawakaduge  kta,  makoce  tati- 
yopa  owasin  ohna ;  cinca  codan 
ehpewave  kta,  mitaoyate  kin 
ihangwakiye  kta;  iye  tacankupi 
kin  etanhan  hdicupi  sni  nakaes. 

8  Wiwazica  tawapi  kin  hena 
miciyuotapi,  miniwanca  wiyaka 
kin  isanpa  ;  en  awicawau,  koska 
hunku  kin  en  waihangye  wan 
awau,wiyotanhan  hehan tu  ;  ihnu- 
hanna  ahinhpaye  waye,  wonihin¬ 
ciye  qa  woihangye  hinca. 

9  Tuwe  sakowin  cinca  ton  kin 
he  hanyan  ;  iye  nagi  niya  sni 
iyaya ;  hinyahin  anpetu  tuka  an- 
petu  wi  tawa  isinyan  iyaya  ;  iste- 
ca  qa  nihinciya :  unkan  tona 
okaptapi  kin  hena  mazasagye  en 
wicawaqu  kta,  tokawicayapi  kin 
itokam,  Jehowa  eya. 

10  Hehehe,  miye,  ina,  maka 
ocowasin  en  wicasta  wakinica  qa 
wicasta  wawakipajin  kin  heca 
mayaton.  Wodote  sni  waun  qa 
wicasta  wornakidotapi  sni ;  tuka 
iyuhpa  mayasicapi  ece. 

11  Jehowa  heya ;  Otokahe  ni¬ 
tawa  kin  he  waste  sni  he  ;  an¬ 
petu  sica  en  qa  wokakije  anpetu 
kin  en  toka  kin  tanyan  ecanicon 
wakiye  sni  he. 

12  Mazasapa  kin  he  waziyata 
mazasapa  qa  nakun  mazasa  kin 
kamdece  kta  he. 

13  Wowijice  qa  wokamna  nita¬ 
wa  kin,  wiyopeyapi  codan,  woki- 
pi  wakage  kta,  tuka  wayahtani 
owasin  on  etanhan,  qa  makoce 
opapun  nitawa  owasin  en. 

14  Qa  tokaniyanpi  om  makoce 
wan  sdonyaye  sni  qon  he  ekta 
iyaye  ciye  kta  :  mitocanteptanye 
en  peta  wan  itkon,  niyepi  aideni- 
yanpi  kta  nakaes. 

15  Jehowa,  niye  wasdonyaya : 
miksuye  ca  en  mahi  wo  :  qa  tona 

kuwa  araaupi  kin  en  tomicicon 
wo :  nitocanniye  kin  hdutehan 
sni  wo  ;  emayaku  wo  :  niye  on 
waaiapi  mduha  he  sdonya  wo. 

16  Nioie  kin  hena  iyeyapi,  un- 
kan  hena  temwaya  ;  qa  nioie  kin 
hena  wopida  qa  taku  on  micante 
iyuskin  kin  hee  :  Jehowa  Taku 
Wakan  ozuye  yuha,  niye  nicaje 
on  casraatonpi  nakaes. 

17  Wawihalia  impi  kin  hena 
om  imdotanke  sni  ;  tuka  ninape 
on  etanhan  imduskin :  misnana 
imdotanke.  wocanteptanyan  on 
ojumayaya  nakaes. 

18  Tokeca  wamayazan  kin  ohin- 
niyan,  qa  ksuwemayanpi  kin  asni- 
yepica  sni  he  ;  okiziyapi  kta 
wicada  sni  :  mini  wacinyepica- 
^ni  wohnaye  kin  iyececa  miye 
en  ocowasin  yaun  kta  he. 

19  Heon  etanhan  Jehowa  hecen 
eya  ;  Yahdicu  kinhan  hehan  hdi- 
cuciciye  kta,  mitokam  nayajin 
kta:  qa  taku  sice  cin  etanhan 
taku  teliika  iyacu  kinhan,  hehan 
mii  kin  hee  iyenicece  kta :  hena 
e  niye  en  ihdokupi  kta,  tuka  he¬ 
na  ekta  niye  nihdoye  kte  sni. 

20  Qa  oyate  kin  de  en  mazasa 
conkaske  suta  liinca  cicage  kfa  : 
unkan  nicizapi  kta,  tuka  ohini- 
yanpi  kte  sni ;  miye  cici  waun 
kta,  niciciye  kta,  qa  ecihdaku 
kta  e  heon,  Jehowa  eya. 

21  Han,  wicasta  sicapi  nape 
etanhan  ecihdaku  kta,qa  wicasta 
wohitikapi  nape  kin  etanhan  ci- 
yuske  kta  ce. 

WICOWOYAKE  16. 

1  Hehan  Jehowa  oie  en  mahi 
kin  he  hecen  eya  : 

2  Makoce  kin  de  ohna  tawicu 
yaton  kte  sni,  qa  nicinksi  qa  ni- 
cunksi  niciyuke  kte  sni. 

3  Makoce  kin  de  en  cinksiwica- 
yapi  qa  cunksiwicayapi  wicaton- 

pi,  qa  hunkupi  wicayuhapi  qa 
atkukupi  makoce  kin  de  ohm  a 
wicakagapi  kin  hena  on  Jehowa 
hecen  eya : 

4  Hena  wosihtin  wicoiite  on 
tapi  kta,  awicakiceyapi  kte  sni 
qa  wicahapi  kte  sni ;  tacesdi  iye¬ 
ceca  maka  ite  kin  akan  hiyeye 
kta  :  han,  mazasagye  qa  wicaa- 
kihan  on  atakunipi  kte  sni,  qa 
tancan  tapi  kin  hena  mahpiya 
zitkadan  qa  maka  wamanica  wo- 
yute  yapi  kta. 

5  Jehowa  hecen  eya  ;  Wicace- 
ya  tipi  kin  en  ye  sni  wo  ;  qa  awi¬ 
cakiceyapi  qa  wacintonhnagwi- 
cayapi  on  ye  sni  wo  :  Oyate  kin 
de  wookiye  mitawa  eweciyaku 
nakaes,  Jehowa  eya^  wowaon- 
sida  qa  wocantekiye  kin  hena 
ee. 

6  Wicatanka  qa  wicacistinna 
kin  makoce  kin  de  en  tapi  kta  ] 
qa  wicahapi  kte  sni  qa  awicaki¬ 
ceyapi  kte  sni :  qa  hena  on  bai- 
cihonpi  kte  sni,  qa  ihdusdapi  kte 
sni. 

7  Qa  ceyapi  on  aguyapi  wica- 
kiyuspapi  kte  sni,  tapi  on  wacin- 
tonhnagyapi  kta :  qa  atkukupi 
on  qa  hunkupi  on  wowacinton- 
hnake  wiyatke  kin  yatke  wicaki- 
yapi  kte  sni. 

8  Nakun  wotapi  qa  wayatkanpi 
on  om  idotanke  kta  e  wohanpi 
tipi  kin  en  de  kte  sni. 

9  Jehowa  ozuye  yuha,  Israel  ta 
Wakantanka  kin  he  hecen  eya  : 
Iho,  makoce  kin  de  ohna,  niista- 
pi  itokam  qa  nitaanpetu  kin  en 
wowiyuskin  ho  qa  iyasapi  ho  kin 
ayustan  wakiye  kta,  tuwe  wino- 
hinca  yuze  kta  qa  tuwe  hihna- 
ton  kta  ho  kin  nakun. 

10  Unkan  tohan  wicoie  kin  dena 
owasin  oyate  kin  de  owicayaki- 
yake  cinhan,  qa,  Taku  on  etan¬ 
han  Jehowa  taku  sic  a  tanka  kin 
de  ocowasin  unkekiciyapi  he  ;  qa 


WICOWOYAKE  17. 


waunManipi  kin  tukte  e  he  ;  qa 
taku  sica  Jehowa  Wakantanka 
unkitawapi  ecaunkiconpi  kin  tu¬ 
kte  e  he,  eniciyapi  kinhan  ; 

11  Hehan  hewicayakiye  kta ; 
Niyatepi  ehpemayanpi  kin  heon 
etanhan,  Jehowa  eya  ;  qa  taku 
wakan  tokeca  ihakam  manipi,  qa 
hena  anagoptanpi,  qa  itokain 
makata  ehpeiciyapi ;  han,  miye 
ehpemayanpi  qa  mitawoahope 
yuhapi  sni : 

12  Unkan  niye  niyatepi  isanpa 
taku  sica  ecanonpi ;  iho,  wicasta 
otoiyohi  iye  cante  sica  tawacin- 
pi  kin  eciyatanhan  mayanipi  ece, 
hecen  anamagoptanpi  kte  sni. 

13  Heon  makoce  kin  de  etan¬ 
han  tankan  iyaye  ciyapi  kta,  ma- 
koce  wan  niyatepi  qa  niyepi  na- 
kun  sdonyayapi  sni  qon  he  ekta : 
unkan  heciya  taku  wakan  tokeca 
wowidag  niyanpi  kta,  anpetu  qa 
hanyetu  koya  ;  hen  wocantekiye 
cicupi  kte  sni. 

14  Heon  etanhan  anpetu  kin  u 
kta,  Jehowa  eya;  hehan,  Jehowa, 
Israel  cinca  Egupta  makoce  kin 
etanhan  hiyuwicaye  ciqon  he  ni 
un  ce,  iciraana  eyapi  kte  sni : 

15  Tuka,  Jehowa  Israel  cinca 
waziyata  makoce  kin  etanhan,  qa 
makoce  owasin  ektakta  kaham 
iyewicaye  ciqon  hetanhan  awi- 
cahdiyaku  kin  he  ni  un  ce,  eyapi 
kta;  Unkan  miye  makoce  tawa- 
pi,  atewicayapi  wicawaqu  qon 
he  en  awicawahdi  kta  ce. 

16  Iho,  hopsicapi  ota  wahowi- 
cawaye  kta,  Jehowa  eya  ;  unkan 
wicayupsicapi  kta :  qa  iyohakam 
wotihnipi  ota  wahowicawaye 
kta,  unkan  hena  iwicahnipi  kta, 
he  kin  owasin  etanhan,  qa  paha 
otoiyohi  etanhan,  qa  imnija  o- 
hdoka  kin  etanhan. 

17  Miista  iye  tacankupi  kin 
owasin  ekta  etonwe  kta  nakaes : 
hena  miite  etanhan  inahbe  iciya- 


pi  sni,  qa  miista  etanhan  wahta- 
nipi  kin  anahmanpi  sni. 

18  Tuka  tokaheya,  iye  wahta- 
nipi  qa  taku  sica  econpi  kin  non- 
pa  akihde  kajujuwicawaki}^.  kta; 
taku  wowahtesni  tawapi  tapi  kin 
hena  on  makoce  mitawa  yusicapi, 
qa  taku  sice  hinca  yuhapi  kin  on 
taku  tawawaya  ojuyapi,  heon 
etanhan. 

19  Jehowa,  wowasake  mitawa, 
qa  conkaske  mitawa,  qa  woka- 
kije  anpetu  kin  en  wowinape 
mitawa,  maka  ihanke  kin  etan- 
hanhan  Ikcewicasta  oyate  kin 
niye  ekta  upi  kta, qa  heyapi  kta; 
Awicakehan  atewicunyanpi  kin 
woitonsni  yuhapi,  taku  sni  qa 
taku  owicakiye  sni  cee. 

20  Wicasta  wan  taku  wakan 
icicage  kta  he,  qa  hena  taku 
wakan  heca  sni. 

21  Heon  etanhan,  iho,  dehan 
wasdonye  wicawaye  kta,  minape 
qa  mitowasake  sdonyewicawaye 
kta :  unkan  micaje  kin  he  Jeho¬ 
wa  ee  e  sdonyapi  kta  ce. 

WICOWOYAKE  17. 

1  Juda  wahtani  kin  mazasapa 
icago  kin  on  owapi  qa  inyan 
suta  oinkpa  kin  on :  iye  cantepi 
omdaska  kin  en  bagopi,  qa  ow'a- 
yusna  nitawa  he  kin  akan. 

2  Icunhan,  iye  cinca  owayusna 
qa  wakagapi  tawapi  kin  hena 
kiksuyapi,  can  teca  icahda,  paha 
tehanwankantu  kin  akan  ; 

3  He  nitawa,  maga  kin  ekta, 
taku  nitawa,  womnaye  nitawa 
ocowasin  wokipi  kta  wicawaqu 
kta,  paha  nitawa  kin  wahtanipi 
on,  makoce  nitawa  owancaya. 

4  Unkan  niye,  han  niye  hinca, 
makoce  tawayaye  kta  cicu  qon 
he  adustan  kta :  qa  makoce  wan 
sdonyaye  sni  qon  he  ohna  toka- 
niyanpi  wowidagniyanpi  wakage 

kta :  mitocanteptanye  kin  en  pe- 
ta  wan  ideyayapi  nakaes,  he 
ohinniyan  itkon  kta. 

5  Jehowa  hecen  eya;  Wica^ta 
kin  wicasta  wacinye  cinhan,  qa 
wicacehpi  isto  iciya,  qa  cante 
tawa  Jehowa  ehpeye  cin  he  ya- 
^icapi  ce. 

6  Qa  he  hewoskan  tancodan  un 
kin  iyecece  kta,  qa  tohan  taku 
waste  u  kinhan  wanyake  kte  sni ; 
tuka.  hopuza  en  maka  puza  oti 
kta,  miniskuya  makoce  qa  tuwe- 
dan  ti  sni  kin  hetu. 

7  Wicasta  tuwe  Jehowa  wacin¬ 
ye  ca  wowacinye  tawa  kin  Jeho¬ 
wa  ee  hecinhan  he  yawastepi  ce. 

8  Unkan  he  qe  can  wan  mini 
icahda  ojupi,  qa  hutkan  wakpa- 
dan  ektakiya  yeye  cin  he  iyecece 
kta;  qa  tohan  kata  aye  cinhan 
sdonye  kte  sni,  tuka  ape  tawa  kin 
toya  yanke  kta,  qa  omaka  ]:)uza 
kin  kokipe  kte  sni,  qa  waskuyeca 
icahya  ayustan  kte  sni. 

9  Wicacante  taku  owasin  isanpa 
wicahnaye  sa  qa  okiziyepica  sni ; 
tuwe  sdonya  okihi  kta  he. 

10  Jehowa  miye  hinca  wica¬ 
cante  mdukcan,  wicapaksin  kin 
imduta,  wicasta  otoiyohi  iye  ta- 
canku  kin  eciyatanhan,  iye  ohan 
icaliye  cin  on  waqu  kta  heon. 

11  Zica  wan  waman  tuka  wa- 
pakpi  sni,  tuwe  taku  owotanna 
^ni  on  wowijice  kamna  kin  he 
iyecece  kta,  taanpetu  cokaya 
hehan  ehpekiye  kta,  qa  owihanke 
ekta  witkotkoka  heca  kta. 

12  Otokaheya  tanhan  tipi  wa- 
kan  unkitawapi  oyanke  kin  he 
wowitan  oiyotanke  tehanwan- 
kantu  kin  heca. 

13  Jehowa  Israel  wacinyanpi 
kin,  tona  aniyustanpi  kin  hena 
owasin  istecapi  kta,  tona  mitehan 
iyayapi  kin  hena  maka  en  owica- 
Wapi  kta ;  Jehowa  mini  wiconi 
Wakoniya  kin  ayustanpi  nakaes. 

14  Jehowa,  okizimayan  wo, kin¬ 
han  omakizi  kta;  nimakiya  wo, 
kinhan  ward  kta  :  woyatan  mita- 
wa  kin  he  niye  nakaes. 

15  Iho,  hemakiyapi;  Jehowa 
oie  kin  tukte  e  he:  wanna  esta 
u  kte. 

1 6  Tuka  miye  qe  nihakam  won- 
wicawaya  waun  kta  inawahni 
sni ;  qa  wokakije  anpetu  kin  he 
awakite  sni :  miiha  etanhan  taku 
inanpe  cin  hena  niye  sdonyaya, 
niite  itokamtu  nakaes. 

17  Wakokipe  micage  sni  wo; 
anpetu  sica  en  wowacinye  mita- 
wa  kin  he  niye. 

18  Tona  sicaya  makuwapi  kin 
hena  istecapi  kta,  tuka  miye  qe 
imastece  kte  sni ;  hena  e  nihin- 
ciyapi  kta,  tuka  miye  qe  nihin- 
miciye  kte  sni :  anpetu  sica  kin 
he  en  awicau  wo  ;  qa  woihangye 
itakihna  on  ihangwicaya  wo. 

19  Jehowa  hecen  emakiya;  Ya 
wo,  qa  nitaoyate  cine  a  tatiyopa 
kin  ohna  inajin  wo,  Juda  wica- 
stayatapi  kin  ohna  tin  hiyupi,  qa 
ohna  tankan  hdapi  ece  kin  hena, 
qa  Jerusalem  tatiyopa  owasin 
ohna. 

20  Qa  hewicakiya  wo ;  Juda 
wicastayatapi,  qa  Juda  oyate  oco- 
wasin,  qa  Jerusalem  en  ounyanpi 
kin  iyuhpa,  tiyopa  kin  dena  ohna 
idadapi  ece,  Jehowa  oie  kin  na- 
hon  po ; 

21  Jehowa  hecen  eya  ce;  Nina- 
gipi  iwanihdaka  po,  qa  anpetu 
wakan  icunhan  ecaca  waqinpi 
sni  po,  qa  Jerusalem  tiyopa  ohna 
tin  akiyahdapi  sni  po. 

22  Qa  anpetu  wakan  eca  yatipi 
kin  etanhan  tankan  taku  qin 
ayapi  sni  po,  qa  wicohtani  taku- 
dan  econpi  sni  po ;  tuka  anpetu 
wakan  kin  he  niye  yuwakan  po, 
niyatepi  econwicawasi  qon  iye- 
ceca. 

23  Tuka  anagdptanpi  ^ni  qa 


WICOWOYAKE  18. 


noge  ekta  yeyapi  sni,  tuka  tahu 
suta  ieicagapi,  hecen  nali'onpi  kte 
sni,  qa  woonspe  icupi  kte  sni. 

24  Unkan  kaketu  kte,  Jehowa 
eya ;  Wanakonyan  anamayago- 
ptanpi  kinhan,  anpetu  wakan 
icunhan  otonwe  kin  de  tiyopa 
kin  ohna  woqin  takudan  ayahdi- 
yaknpi  sni,  qa  anpetu  wakan  en 
wicoktani  econ  sni  ohoyadapi 
kinhan ; 

25  Hehan  wicastayatapi  qa  wi- 
casta  itancan  Dawid  oiyotanke 
tawa  akan  yankapi,  canpahmi- 
hma  qa  suktanka  akan  iyotan- 
kapi  ecen  otonwe  kin  de  tiyopa 
kin  ohna  hiyupi  kta,  iyepi  qa 
wicasta  ihdawa  wicayuhapi,  Ju- 
da  wicasta,  qa  Jerusalem  en 
ounyanpi  kin  hena ;  qa  otonwe 
kin  de  en  ounyanpi  kta  owihanke 
wanica. 

26  Hehan  Juda  totonwe  kin 
etanhanhan  upi  kta,  qa  Jerusa¬ 
lem  ihduksan  wanke  cin  etan¬ 
hanhan,  qa  Benjamin  makoce 
kin  etanhan,  qa  mde  huta  kin 
etanhan,  qa  ke  kin  etanhan,  qa 
itokaga  tanhan,  wokuknage  wo- 
^napi  qa  ikce  wosnapi,  qa  wa- 
skuyeca  wosnapi  qa  wizite  yuha 
upi  kta,  qa  woyatan  wosnapi 
Jehowa  ti  kin  en  aupi  kta. 

27  Tuka  anpetu  wakan  kin  oho¬ 
yadapi  kta  e  on  anamayagoptan- 
pi  sni  kinhan,  qa  anpetu  wakan 
icunhan  woqin  hduha  Jerusalem 
tiyopa  kin  ohna  hidupi  kinhan, 
hehan  tiyopa  kin  dena  ohna  peta 
idewaye  kta,  qa  he  Jerusalem  en 
tipi  wasteste  kin  hena  kuknage 
kta,  unkan  kasnipi  kte  sni. 

WICOWOYAKE  18. 

1  W'icoie  Jehowa  etanhan  Je¬ 
remiah  en  hi  kin  he  hecen  eya  : 

2  Najin  wo,  qa  maka  waksica 
kaga  tipi  kin  ekta  kun  ya  wo  : 

unkan  hen  mioie  kin  nahonciye 
kta  ce. 

3  Hehan  maka  cega  kaga  ti  kin 
ekta  aparnahde  imdamda  :  unkan 
iho,  inyan  pahmihma  kin  akan 
taku  kaga  yanka. 

4  Unkan  upsija  etanhan  wa¬ 
ksica  kage  cin  he  maka  cega  kaga 
nape  ohna  yusicapi :  hecen  ake 
waksica  tokeca  kaga,  iye  maka 
cega  kage  cin  token  iyokipi  he 
iyececa. 

5  Hehan  Jehowa  oie  kin  en 
mahi  qa  heya; 

6  Israel  tiyohnaka,  maka  cega 
kage  cin  de  iyecen  ecaciconpi 
kta  owakihi  sni  he,  Jehowa  eya. 
Wanyaka  wo,  upsija  maka  cega 
kaga  nape  ohna  yanke  cin  he 
iyecen,  Israel  tiyohnaka,  minape 
ohna  yaunpi  ce. 

7  Tohan  ihnuhanna  oyate  wan 
qa  wokiconze  wan  on  iwae  kta, 
yujunpi  kta  qa  yujujupi  kta  qa 
ihangyapi  kta  on : 

8  Unkan  oyate  kin  he  taku  sica 
econpi  cajemdate  cin  he  etanhan 
ihduhorani  kinhan,  hehan  taku 
sica  ecawecon  kta  wacanmi  qon 
etanhan  mihduhomni  kta. 

9  Qa  akes  ihnuhanna  oyate  wan 
qa  wokiconze  wan  on  iwae  kta, 
ojupi  kta  qa  icahyapi  kta  on : 

10  Miista  kin  en  taku  sica  econ, 
on  miho  anagoptan  sni  kinhan, 
hehan  taku  waste  on  mduwaste 
kta  kepe  ciqon  he  etanhan  mi¬ 
hduhomni  kta  ce. 

11  Heon  etanhan  wanna  Juda 
wicasta  qa  Jerusalem  en  oun¬ 
yanpi  kin  wowicakiyake  ca  heya 
wo;  Jehowa  kaken  eya  ce;  Iho, 
wosice  wan  cicagapi,  qa  niyepi 
on  woawacin  wan  awacanmi : 
W’anna  otoiyohi  tacanku  sica 
etanhan  hdicu  po;  qa  nitacanku- 
pi  niohanpi  koya  waste  kaga  po. 

12  Tuka  heyapi ;  Wowacinye 
wanica ;  heon  unkitawacinpi  kin 

ohna  maunnipi  kta,  qa  otoiyohi 
iye  Cante  sica  taku  awacin  kin 
he  ohnayan  econkupi  kta  ce. 

13  Heon  etanhan  Jehowa  hecen 
eya;  Wanna  Ikcewi  casta  kin 
ehna  wiwanga  po,  tuwe  taku 
hececa  nahon  hecinhan ;  Israel 
wikoska  kin  taku  wowinihan 
hinca  econ  nakaes. 

14  Imnija  on  tuwe  maga  wan 
Lebanon  wa  kin  on  spayeyapi 
kin  ehpeye  kta  he  :  wakpa  snisni 
kin  hena  mini  tokeca  on  ehpe- 
yapi  kta  he. 

15  Tuka  mitaoyate  amiktonjapi; 
takusni  izitekiyapi,  qa  tacankupi 
ohna  hicahan  wicakiyapi,  canku 
wanakaja  kin  hena;  hecen  canku 
cistinna  wan  ohna  manipi  kta, 
canku  wiyeya  kagapi  sni. 

16  Makoce  tawapi  kin  he  hewo- 
skan  ehpeyapi  kta  ;  taku  ohinni- 
yan  ajijipi  kin  heca  kta :  tona  en 
hiyayapi  kin  otoiyohi  yusinyaye 
kta  qa  pakapsanpsan  kta. 

17  Tate  wiyohiyanpatanhan  kin 
on  iyecen  toka  ite  kin  itokam  ena- 
nakiya  iyewicawaye  kta :  wo- 
kakije  anpetu  tawapi  kin  en  tahu 
wicawakipazo  kta,  qa  ite  hee  kte 
sni. 

18  Hehan  heyapi ;  U  miye,  Je¬ 
remiah  on  woawacin  awauncinpi 
kta  ;  awicakehan  woope  kin  wa- 
wayusna  kin  akicitakuni  sni  wa- 
nice  kta  ;  qa  wowahokonkiye 
wicasta  ksapa  etanhan  ;  qa  wi¬ 
enie  kin  wicasta  wokcan  ayustan 
kte  sni.  U  po,  ceji  on  unyapapi 
kta,  qa  wicoie  tawa  owasin  ana- 
ungoptanpi  kte  sni  ce. 

19  Jehowa,  amawacin  ye,  qa 
tona  makigepi  kin  hena  ho  kin 
nahon  wo. 

20  Taku  sica  taku  waste  on  to- 
kiyopeyapi  kta  he ;  woha  wan 
minagi  kicapi  nakaes.  Hena  on 
taku  waste  epe  kta  heon  nito- 
kam  nawajin  tuka  qon  he  kiksu- 

ya  wo,  nitocanniye  wicaweciyu- 
homni  kta  e  heon. 

21  Heon  etanhan  iye  cincapi 
kin  wicaakilian  kin  en  wicaqu 
wo,  qa  mazasagye  nape  en  iye- 
wicaya  wo ;  qa  tawicupi  cinca 
codan  unpi  kta,  qa  wiwazicapi 
kte  :  qa  wicasta  tawapi  kin  hena 
wiconte  on  wicaktepi  kte  :  koska 
tawapi  kin  hena  okicize  en  maza¬ 
sagye  on  wicakastakapi  nunwe. 

22  Tohan  ihnuhanna  ozuye  wan 
iye  en  awicayau  kinhan.  hehan 
iye  tipi  kin  etanhan  sicahowa- 
yapi  wan  nahonpi  kta  :  mayuza- 
pi  kta  on  woha  wan  micapi,  qa 
misiha  on  mazahtakiyapi  eraa- 
kionpapi  nakaeA 

23  Tuka  Jehowa,  maktepi  kta 
on  token  amawacinpi  kin  owasin 
niye  sdonyaya  :  Woahtani  tawa¬ 
pi  kin  akahpe  sni  wo,  qa  taku  sica 
econpi  kin  hena  nitokapatanhan 
kajuju  sni  wo ;  tuka  nitokam  hena 
ihangyapi  kta,  nitocanniye  anpe¬ 
tu  kin  en  ecawicakicon  wo. 

WICOWOYAKE  19. 

1  Jehowa  hecen  eya;  Ya  wo, 
qa  maka  cega  kage  cin  etanhan 
maka  janjan  wan  opeton  wo,  qa 
oyate  hunkayapi  qa  wawayusna 
wicahincapi  kin  om ; 

2  Qa  Hinnom  cinhintku  taka- 
ksiza  kin  ekta  inanpa  wo,  he  ma¬ 
ka  waksica  tiyopa  yuhdokapi  kin 
hetu,  qa  hen  wicoie  tona  ocici- 
yake  kte  cin  owasin  eyanpaha 
wo  : 

3  Qa  hecen  ehe  kta;  Juda  wi- 
castayatapi  qa  Jerusalem  en  oun- 
yanpi  kin,  Jehowa  oie  kin  nahon 
po  ;  Jehowa  ozuye  yuha,  Israel 
Taku  Wakan  tawa  kin  he  hecen 
eya  ce  ;  Iho,  otonwe  kin  de  en 
taku  sica  wan  awau  kta,  tuwe  he 
nahon  kinhan  noge  snasna  kta. 

4  Miye  ehpemayanpi;  qa  oyan- 


WICOWOYAKE  20. 


ke  kin  de  yutokecapi,  qa  ohna 
takuwakan  tokecaizitewicakiya- 
pi,  iyepi  qa  atewicayapi,  qa  Juda 
wicastayatapi  kin  sdonyapi  sni 
qon  hena,  qa  oyanke  kin  de  tona 
wiyaonpepicasni  unpi  we  kin  on 
ojudanyapi  nakaes  : 

5  Nakun  Baal  pajodan  kin  hena 
kagapi,  iye  cinhintkupi  kin  peta 
on  huhnahya  Baal  wakiyusnapi 
kta  e  heon;  he  qe  econwicawasi 
sni,  qa  cajemdate  sni,  qa  tohinni 
micante  en  u  sni  tuka. 

6  Heon  etanhan  iho,  anpetu  kin 
u  kta,  Jehowa  eya,  oyanke  kin 
de  Tophet  qa  Hinnom  cinhintku 
takaksiza  kin  icimana  eciyapi 
kte  sni,  tuka,  Wicaktepi  kaksiza 
eciyapi  kta. 

7  Unkan  owanka  kin  de  ohna 
Juda  qa  Jerusalem  taku  awacin- 
pi  kin  he  ecetu  sni  wakiye  kta; 
qa  tokawicayapi  wicitokam  ma- 
zasagye  on  hinhpaye  wicaw'a- 
kiye  kta,  qa  tona  nagi  iyaye  wi- 
caya  akitapi  napepi  kin  on  :  qa 
tancan  tapi  kin  hena  mahpiya 
okinyanpi  qa  maka  wamanica  kin 
woyute  yapi  kta  wicawaqu  kta. 

8  Qa  otonwm  kin  de  woyusin- 
yaye  qa  wowihaha  wan  wakage 
kta;  tona  en  hiyayapi  kin  otoi- 
yohi  yusinyaye  kta  qa  ihaha  kta, 
wokastake  tawa  kin  owasin  on 
etanhan. 

9  Unkan  iye  cinhintkupi  cehpi 
kin  yunwicawakiye  kta,  qa  cun- 
wintkupi  cehpi  kin,  qa  otoiyohi 
iye  takodaku  cehpi  kin  yutapi 
kta,  onatakapi  qa  wokakije  kin 
on,  tona  tokawicayapi  qa  tona 
nagi  wicakuwapi  onawicatakapi 
kte  cin  he  on. 

10  Hehan  wicasta  om  idade  cin 
hena  ista  itokam  makajanjan  qon 
he  yakamdece  kta  ; 

11  Qa  hewicayakiye  kta;  Je¬ 
howa  ozuye  yuha  he  hecen  eya 
ce ;  He  iyecen  ovate  kin  de  qa 


otonwe  kin  de  owakamdece  kta? 
tuwe  maka  cega  kaga  tawaksica 
wan  kamdece  cin  he  iyececa,  he 
ake  piya  kagapi  kta  okihipica  sni: 
unkan  Tophet  en  wicahapi  kta; 
tukten  wicahapi  kta  owanka  wa- 
nica  nakaes. 

12  Oyanke  kin  de  qa  en  ounyan- 
pi  kin  hena  hecen  ecawicawmcon 
kta  ce,  Jehowa  eya :  qa  otonwe 
kin  de  Tophet  iyececa  icage  kta: 

13  Qa  Jerusalem  tipi  kin  hena, 
qa  Juda  wicastayatapi  tipi  tawa- 
pi  kin  hena  yusapapi  kta,  To¬ 
phet  owanka  kin  iyececa ;  tipi 
tona  akahpe  akan  mahpiya  ozu¬ 
ye  kin  iyuhpa  izitekiyapi  kin 
hena  owasin  on,  qa  taku  wakan 
tokeca  wokastan  wosna  owica- 
kicicastanpi  kin  heon  etanhan. 

14  Hehan  Jeremiah  Tophet  en 
woyake  kta  Jehowa  ekta  ye  si  qon 
hetanhan  hdicu;  qa  Jehowa  ti  ti- 
hocoka  kin  ohna  inajin,  qa  oyate 
kin  ocowasin  hewicakiya; 

15  Jehowa  ozuye  yuha  Israel 
Taku  Wakan  tawa  kin  he  hecen 
eya  ce ;  Iho,  otonwe  kin  de  en, 
qa  otonwe  tawa  kin  iyuhpa  en 
taku  sica  owakiyake  cin  ocowa¬ 
sin  awau  kta ;  mioie  anagoptanpi 
kte  sni  e  on  tahu  patin  icicagapi 
kin  heon  etanhan. 

WICOWOYAKE  20. 

1  Unkan  Pasur  Immer  cinhintku 
wawayusna  kin  hee,  qa  nakun 
Jehowa  ti  kin  ohna  itancan  to- 
kapa  kin  hee,  wicoie  kin  dena 
Jeremiah  oyaka  he  nahon  : 

2  Hehan  Pasur  Jeremiah  wicasta 
wokcan  kin  kastaka,  qa  can  ica- 
skapi  kin  en  ehnaka,  he  Benjamin 
tiyopa  wankantu  kin  hetu,  Jeho¬ 
wa  ti  kin  icahda. 

3  Unkan  ihanhanna  hehan  Pasur 
canicaskapi  kin  etanhan  Jere¬ 
miah  eyaku.  Hehan  Jeremiah 

heciya;  Nicaje  Pasur  (Itancan 
waste)  Jehowa  eya  cajeyate  sni, 
tuka  Magor-missabib  (Ihduksan 
wokokipe.) 

4  Jehowa  kaken  eya  ce;  Iho, 
niye  binca  en  qa  iiitakuye  owa- 
sin  en  wokokipe  cicage  kta  :  un- 
kan  hena  e  tokawicayapi  tama- 
zasagye  on  hinbpayapi  kta,  qa 
niye  niista  wanyake  kta.  Nakun 
Juda  ocowasin  Babel  wicastaya- 
tapi  nape  kin  en  wicawaqu  kta, 
unkan  iye  Babel  ekta  wayaka 
awicakiyahde  kta,  qa  rnazasagye 
on  wicakte  kta. 

5  Nakun  otonwe  kin  de  towa- 
sake  ocowasin,  qa  tobtani  oco¬ 
wasin,  qa  taku  tebike  tawa  kin 
ocowasin  waqu  kta ;  ban,  J\ida 
wicastayatapi  wokarana  tawapi 
kin  iyubpa  iye  tokawicayapi  na- 
pepi  en  waqu  kta,  qa  hena  wa- 
wicakipi  kta,  qa  wicayuzapi  kta, 
qa  Babel  ekta  awicayapi  kta. 

6  Qa  niye,  Pasur,  qa  yati  ohna 
unpi  kin  iyubpa  wayaka  aniyan- 
pi  kta ;  ban,  Babel  ekta  yai  kta, 
qa  hen  nite  kta,  qa  hen  nibapi 
kta,  niye  qa  takuwicayaya  woi- 
tonsni  owicayakidake  cin  hena 
owasin  koya. 

7  Jehowa,  awacinmayaya  unkan 
awacanmi ;  sutaya  mayaduza  qa 
niye  ohiyaya;  anpetu  otoiyohi 
wowibabainayanpi  waun ;  oco¬ 
wasin  imababapi : 

8  Tohan  iwaa  eca  wokakisye 
mdaotanin  qa  wawicakipi  onada- 
ka  ecee  :  Jehowa  oie  kin  he,  an¬ 
petu  iyohi,  raiye  en  wowibaba  qa 
woaie  kin  heca  micagapi  nakaes. 

9  Heon  etanhan,  Ake  cajemdate 
kte  sni,  qa  icimana  iye  caje  on 
iwae  kte  sni  ce,  epa :  tuka  he 
micante  kin  en  peta  wabubnaga 
maliuhu  kin  en  onatakapi  iyecen 
icaga;  unkan  tinsmiciya  owakita 
qa  owakibi  sni. 

10  Wicota  waaiapi  nawabon 

nakaes ;  anokatanhan  wokokipe  ; 
Oyaka  po,  kinhan  unkoyakapi  kta 
ce.  Wicasta  wookiye  en  mici- 
unpi  kin  owasin  mitankiyedan 
i wanmayakapi.  Okinni y usna  kta, 
hehan  ohiunyanpi  kta,qa  tounki- 
ciconpi  kta  ce,  eyapi. 

11  Tuka  Jehowa  miciun  wicasta 
wohitike  cin  iyececa;  heon  etan¬ 
han  tona  sicaya  makuwapi  kin 
hena  bicahanpi  kta,  qa  ohiye  sni 
unpi  kta:  wacinksamya  econpi 
kte  sni,  heon  nina  istecapi  kta; 
he  wowistece  owihanke  wanica, 
icimana  akiktonjapi  kte  sni. 

12  Tuka  Jehowa  ozuye  yuha, 
wicasta  owotanna  kin  iyukcan, 
wicapaksin  qa  wicacante  wanya- 
ka  ecee  kin,  watowicayecon  kin 
he  wanyagmayan  wo  :  mitowa- 
kinica  kin  he  niye  en  amda  na¬ 
kaes. 

13  Jehowa  kahiyaya  po,  Jehowa 
yatan  po ;  tona  taku  sica  econpi 
napepi  etanhan  wicasta  onsika 
nagi  kin  ehdaku  kin  heon  etanhan. 

14  Anpetu  en  matonpi  qon  he 
yasicapi  nunwe;  anpetu  en  ina 
mayuhe  ciqon  he  yawastepi  sni 
nunwe  : 

15  Wicasta  wan  ate  hosikahi 
qa,  hoksin  cinca  wan  nicitonpi 
ce,  eciya,  qa  nina  iyuskinkiye 
ciqon  he  yasicapi  nunwe  : 

16  Nakun  otonwe  Jehowa  ihang- 
ye  binca  qa  on  iyopeiciye  qon 
hena  wicasta  kin  be  iyececa  nun¬ 
we  :  qa  hanbanna  eca  iyasapi 
nabon  kta,  qa  wiyotanhan  kinhan 
owodutaton  kta. 

17  Tokeca  tamni  kin  en  makte 
sni  he ;  qa  is  ina  woba  mitawa 
eekiyapi  sni  qa  tamni  ohinniyan 
ihdusake  sni  he. 

18  Tokeca  wicobtani  qa  woi- 
yokisice  wanrndake  kta  e  on 
tamni  kin  etanhan  hibu,  qa  mi- 
taanpetu  wowistece  en  sotapi 
kta  he. 


WICOWOYAKE  22. 


WICOWOYAKE  21. 

1  Jehowa  etanhan  wicoie  Jere¬ 
miah  en  hi  qon  he  dee  ;  Zede- 
kiah  wicastayatapi  kin  Pasur 
Melkiah  cinhintku  qa  Zephaniah 
Maasaiah  cinhintku  wawayusna 
kin  hena  ekta  yewicasi  qehan, 
hecen  eya : 

2  Ceciciya  ce,  unkiyepi  on  Je¬ 
howa  iwanga  wo  :  Nebukadnez- 
zar  Babel  wicastayatapi  kin  un- 
kizapi  nakaes :  okinni  Jehow^a 
iye  tohan  wakan  kin  owasin  eci- 
yatanhan  ecaunkiconpi  kta,  qa 
unkiyepi  etanhan  kihdeye  kta 
naceca. 

3  Hehan  Jeremiah  hewicakiya  ; 
Kaken  Zedekiah  eyakiyapi  kta 
ce  : 

4  Jehowa  Israel  ta  Wakantan- 
ka  kin  he  hecen  eya  ce ;  Iho, 
wipe  ninape  ohna  yahduhapi,  on 
Babel  wicastayatapi  kin  kici,  qa 
on  Kasdim  oyate  conkaske  tan- 
kantanhan  aonanitakapi  om  ye- 
cizapi  kin  hena  hekta  mduhomni 
kta,  qa  hena  e  otonwe  kin  de 
cokaya  wicamduwitaya  kta. 

5  Qa  miye  hinca  cicizapi  kta, 
nape  hdugata  qa  isto  wasaka  on  ; 
han,  wocanniye  en,  qa  wocante- 
ptanye  qa  wosinhda  tanka  en  : 

6  Qa  otonwe  kin  de  en  ounyan- 
pi  kin  hena  wicawakastake  kta, 
wicasta  qa  woteca  nakun  ;  ma- 
kosica  tehika  on  tapi  kta. 

7  Qa  he  iyohakam  Zedekiah 
Juda  wicastayatapi,  qa  iye  tao- 
kiye,  qa  oyate  kin,  qa  tona  oton¬ 
we  kin  de  ohna  makosica  qa  ma- 
zasagye  qa  wicaakihan  etanhan 
okaptapi  kin  hena  Nebukadnez- 
zar  Babel  wicastayatapi  nape 
kin  ien  wicawaqu  kta,  qa  toka- 
wicayapi  napepi  kin  en,  qa  tona 
nagipi  akitapi  kin  hena  napepi 
kin  en  :  Unkan  iye  qe  mazasag- 
ye  hi  kin  on  awicape  kta,  iton- 


wicape  kte  sni,  qa  wacantkiye 
kte  sni  qa  waonsida  kte  sni,  Je¬ 
howa  eya. 

8  Nakun  oyate  kin  de  hewica- 
yakiye  kta ;  Jehowa  hecen  eya 
ce  ;  Iho,  nitokam  wdconi  canku 
qa  wiconte  canku  ewahnaka  : 

9  Tuwe  otonwe  kin  de  ohna 
owanji  yanke  cinhan  mazasagye 
qa  wicaakihan  qa  makosica  on 
te  kta  :  Tuka  tuwe  tankan  ye 
ca  Kasdim  oyate  onanitakapi  kin 
en  iyohpaye  cinhan  he  ni  kta,  qa 
iye  nagi  kin  wokamna  iyecen 
hduhe  kta. 

10  Miite  otonwe  kin  de  itkokim 
ewehnaka  nakaes,  taku  sica  on, 
qa  taku  waste  on  etanhan  sni, 
Jehowa  eya :  Babel  wicastaya¬ 
tapi  nape  kin  en  qupi  kta,  unkan 
iye  peta  on  huhnahye  kta  ce. 

11  Nakun,  Juda  wicastayatapi  ti 
kin  on,  JehoAva  oie  kin  nahon  po  : 

12  Dawid  tiyohnaka,  Jehowa 
hecen  eya  ce  3  Hanhanna  eca 
woowotanna  econ  po,  qa  tuwe 
wakipi  kin  he  wakakisye  nape 
kin  etanhan  eyaku  po ;  okinni 
wicolian  sica  ecanonpi  kin  on 
mitocanniye  hinanpe  kta,  peta 
iyececa,  qa  ide  iyaye  kta,  qa  tu- 
wedan  kasni  kte  sni. 

13  Iho,  osmaka  en  ounye  cin, 
imnija  mdaya  kin  akan,  nitko- 
kim  waun,  Jehowa  eya;  tuwe 
itkounkipapi  u  kta,  qa  tuwe 
oununyanpi  kin  en  hiyu  kta  he, 
eyapi  ece. 

14  Tuka  miye  qe  niolianpi  taku 
icahye  cin  en  aciupi  kta,  Jehowa 
eya  :  qa  con  tanka  tawa  kin  en 
peta  wan  wakage  kta,  qa  taku 
ihduksan  wanke  cin  owasin 
huhnahye  kta  ce. 

WICOWOYAKE  22. 

1  Jehowa  hecen  eya ;  Juda  wi¬ 
castayatapi  ti  kin  ekta  kun  ya 

wo,  qa  heciya  wicoie  kin  de 
oyaka  wo  ; 

2  Qa  heyawoyJuda  wicasta- 
yatapi  Dawid  oiyotanke  tawa 
akan  idotanka,  Jehowa  oie  kin 
nahon  wo,  niye  qa  nitaokiye  qa 
nitaoyate  tiyopa  kin  dena  ohna 
hiyupi  ecee  : 

3  Jehowa  hecen  eya  ce  :  Wo- 
yaco  qa  woowotanna  econ  po, 
qa  tuwe  wakipi  wakakisye  nape 
kin  etanhan  eyaku  po  ;  qa  wica- 
sta  tokeca,  wamdenica  qa  wiwa- 
zica  sicaya  ecakiconpi  sni  po,  qa 
o  ton  we  kin  de  ohna  wiyaonpe- 
pica  sni  we  kin  papsonpi  sni  po. 

4  Awicakehan  wicoie  kin  de 
ecanonpi  kinhan,  hehan  tipi  kin 
de  tiyopa  kin  ohna  wicastaya- 
tapi  hiyupi  kta,  Dawid  oiyotan¬ 
ke  tawa  kin  akan  kici  iyotanka- 
pi  kta,  qa  canpahmihrna  en  qa 
suktanka  akan  iyotankapi  kta, 
iye,  qa  taokiye,  qa  taoyate  kin. 

5  Tuka  wicoie  kin  dena  naya- 
lionpi  sni  kinhan,  miye  micicon- 
za  ce,  Jehowa  eya;  tipi  kin  de 
otiwota  icage  kta  ce. 

6  Jehowa  Juda  wicastayatapi 
tiyohnaka  kin  hecen  eciya  ;  Niye 
Gilead  Lebanon  ipa  kin  iyececa 
cidaka  esta,  hewoskan  makcce, 
otonwe  tuwedan  ohna  ti  sni  kin 
heca  cicage  kte  sni  he. 

7  Qa  niye  on  waihangye  kin 
heca  wicamduwakan  kta,  wica- 
sta  qa  tawipe  kici :  unkan  hena 
e  haute  sa  wasteste  nitawa  ka- 
wankapi  kta,  qa  petan  ehpeyapi 
kta. 

8  Unkan  oyate  ota  otonwe  kin 
den  hiyayapi  kta,  qa  otoiyohi  iye 
takodaku  hekiciyapi  kta  ;  Toke¬ 
ca  Jehowa  otonwe  tanka  kin  de 
hecen  ecakicon  hwo  : 

9  Hehan  heyapi  kta  ;  Jehowa 
Taku  Wakan  tawapi  toope  kin 
he  ehpeyapi,  qa  taku  wakan  to¬ 
keca  en  makata  ehpeiciyapi,  qa 

en  wowidagiciyapi  kin  heon  etan¬ 
han. 

10  Tapi  kin  on  ceyapi  sni  po, 
qa  on  pakapsanpi  sni  po  :  ceyapi 
on  tuwe  titokan  iyaye  cin  akice- 
ya  po  :  he  icimana  ku  kte  sni,  qa 
makoce  tawa  ake  wanhdake  kte 
sni  nakaes. 

1 1  Vallum,  Josiah  Juda  wicasta¬ 
yatapi  kin  he  cinhintku,  iye’  a- 
tkuku  Josiah  eekiya  wicastaya¬ 
tapi  yanka,  makoce  kin  de  etan¬ 
han  iyaye  ciqon  he  on  Jehowa 
hecen  eya  ;  Deciya  icimana  hdi 
kte  sni ; 

12  Tuka  makoce  ekta  wayaka 
ayapi  kin  hen  te  kta,  qa  makoce 
kin  de  ake  icimana  wanhdake 
kte  sni  ce. 

13  Hehehe,  tuwe  woowotanna 
sni  on  tipi  icicage  cinhan,  qa 
wankan  tipi  woyaco  sni  on  ;  tuwe 
iyunwin  codan  takodaku  wowi- 
dagye  cinhan,  qa  wicohtani  econ 
kin  on  takudan  qu  sni  kinhan  : 

14  Tuwe,  Tipi  tanka  qa  wan¬ 
kan  tipi  okadusyapi  kin  heca 
micicage  kta  ce,  eye  cinhan  ; 
hecen  ojanjan  hdepi  tanka  kaga  : 
unkan  hante  sa  can  on  akahpapi, 
qa  wasesa  on  sayapi. 

15  Hante  sa  on  iyokipi  niciye 
cinhan  wicastayatapi  yaun  kta 
he  :  Niyate  wota  qa  wayatke  sni 
he :  tuka  woyaco  woowotanna 
ko  econ  qehan  hehan  w'asteya 
un. 

16  Wayacopi  on  onsikapi  qa 
wahpanica  kin  wicakiciyukcan 
ecee  :  hehan  waste :  sdonma- 
yanpi  kin  he  dee  sni  he,  Jehowa 
eya. 

17  Tuka  niista  qa  nicante  woka- 
mna  nitawa  eceedan  akan  yan¬ 
ka  ;  qa  wiyaonpepica  sni  we  kin 
papsonpi  kta,  qa  wokakisye  qa 
wicakipi  kin  ekta,  econpi  kta  e 
heon. 

18  Heon  etanhan  Jehoiakim  Jo- 

siah  cinhintku  Juda  wicastaya- 
tapi  kin  on  Jehowa  hecen  eya  ; 
He  akiceyapi  kte  sni  ;  Hehe, 
cinye ;  qa,  Hehe,  micun  :  He 
akiceyapi  kte  sni ;  Hehe  Itan- 
can ;  qa,  Hehe  towitan  kin,  eya- 
pi  kte  sni. 

19  Sonsonna  hapi  ece  kin  iye- 
cen  kapi  kta,  yusdohanpi  qa  Je¬ 
rusalem  tiyopa  kin  itankan  ekpe- 
yapi  kta. 

20  Lebanon  ekta  wankan  ya 
wo,  qa  pan  wo  ;  Basan  lie  kin 
akan  ho  hduwankan  iyeya  wo  ; 
Abarim  etanhan  sicahowaja  wo  : 
tona  wastenidapi  qon  hena  owa- 
sin  ihangyapi  nakaes. 

21  Oziiciya  yaun  qehan  wocici- 
yaka.  Nawahon  kte  sni  ce,  eha 
ece.  Hoksiyopa  yaun  ehantan- 
han  hecen  cankuyaya  ece  :  miho 
anayagoptan  sni  nakaes. 

22  Tona  wonniciyapi  kin  Lena 
owasin  tateyanpa  teinwicaye 
kta  ;  qa  wastenidakapi  qon  hena 
wayaka  awicayapi  kta :  hehan 
awicakehan  niokan  sica  owasin 
On  inistece  kta  qa  nihinniciye 
kta. 

23  Lebanon  en  ounyaya,  kante 
sa  en  hokpi  nicicage  ciqon,  to- 
han  hoksinyeksuya,  cinca  tonpi 
iyecen  yazan  yahda  kinhan,  he¬ 
han  onsike  nidapi  kta  he. 

24  Miye  wani,  Jehowa  eya,  Ko- 
niah  Jehoiakim  cinhintku  Juda 
wicastayatapi  kin  he  ipuspe  rna- 
zanapcupe  nape  ematapa  akan 
yanka  hee  kaes,  hetanhan  ciyu- 
sdoke  kta  tuka  ce  : 

25  Qa  tona  ninagi  akitapi  kin 
hena  napepi  kin  en  cicu  kta,  qa 
tona  ite  koyakipa  nape  kin  en, 
han,  Nebukadnezzar  nape  kin 
en,  qa  Kasdim  oyate  napepi  kin 
en  : 

26  Qa  tankan  ekpeciye  kta,  qa 
inayaya  niton  kin  he  nakun,  ma- 
koce  tokeca  ekta,  en  nitonpi  sni 


kin  heciya :  unkan  hen  nitapi 
kta. 

27  Qa  makoce  cantekiyuzapi 
kin  ekta  hdicupi  kta,  he  ekta 
ihdokupi  kte  sni. 

28  Maka  waksica  wahtesni 
katndecapi  kin  heca  Koniah  wi- 
casta  kin  hee  he :  waksica  wan 
woiyokipi  takudan  en  un  sni  kin 
heca  he  :  Tokeca  iye  qa  cinca 
kin  tankan  ehpewicayapi  he,  qa 
makoce  wan  sdonyapi  sni  qon 
ekta  iyaye  wicayapi  he. 

29  Maka,  maka,  maka  kin,  Je¬ 
howa  oie  kin  nahon  wo, 

30  Jehowa  hecen  eya  ce  ;  Wi- 
casta  kin  de  ehpeyapi  owa  po  ; 
wicasta  iye  taanpetu  kin  en  tan- 
yan  icage  kte  sni :  han,  iye  oi- 
cage  kin  etanhan  tuwedan  tan- 
yan  icage  kte  sni,  Dawid  oiyo- 
tanke  tawa  kin  akan  iyotanke 
kte  sni,  qa  Juda  en  icimana  wi¬ 
castayatapi  yanke  kte  sni. 

WICOWOYAKE  23. 

1  Hehehe,  wawihankiya  tona 
owiliankiye  mitawa  etanhan  ta- 
hinca  kin  ihangwicayapi,  qa  ena- 
nakiya  iyayewicayapi  kin,  Jeho¬ 
wa  eya. 

2  Heon  etanhan  Jehowa  Israel 
Taku  W’^akan  tawa  kin  he  wawi- 
hankiyapi  mitaoyate  wmnwica- 
yapi  kin  hena  hecen  ewicakiya  ■ 
Niye  optaye  mitawa  wicaduo- 
mdecapi  qa  tankan  iyewicaya- 
yapi,  qa  awanwicadakapi  sni ; 
iho,  niohanpi  sice  cin  hena  en 
cicaupi  kta  ce,  Jehowa  eya. 

3  Qa  optaye  mitawa  okaptapi 
kin  hena  makoce  ektakta  iyaye- 
wicawaye  ciqon  owasin  etan- 
hanhan  mnawicawakiye  kta :  un¬ 
kan  icagapi  qa  ihduotapi  kta. 

4  Qa  wawihankiya  heca  wica- 
waqu  kta,  unkan  wihanwicaki- 
yapi  kta :  unkan  icimana  kope- 

hdapi  kte  sni  qa  nihinciyapi  kte 
sni,  qa  nakun  nunipi  kte  sni,  Je- 
howa  eya. 

5  Iho,  anpetu  kin  u  kta,  Jehowa 
eya,  hehan  Adetka  Owotanna 
wan  Dawid  icakweciciye  kta,  qa 
Wicastayatapi  wan  wicastayata- 
pi  un  kta,  qa  iye  wacinksamya 
okanye  kta,  qa  maka  akan  wo- 
konze  qa  woowotanna  econ  kta. 

6  Iye  taanpetu  kin  en  Juda 
nikiyapi  kta,  qa  Israel  wowacin- 
ye  en  unpi  kta  ;  unkan  caje  on 
cajeyatapi  ece  e  kta,  Jehowa 
Woowotanna  unkitawapi  hee. 

7  Heon  etanhan,  iho,  anpetu 
kin  u  kta,  Jehowa  eya;  hehan, 
Jehowa  Israel  cinca  Egupta  raa- 
koce  kin  etanhan  hiyuwicaye 
ciqon  he  ni  un  ce,  icimana  eya- 
pi  kte  sni : 

8  Tuka,  Jehowa  Israel  tipi  wi- 
coicage  kin  waziyata  makoce 
kin  etanhan  hiyuwicaye,  ca  ma¬ 
koce  owasin  ektakta  iyayewica- 
ye  ciqon  hetanhan  yus  awicau 
kin  he  ni  un  ce  :  unkan  iye  taraa- 
koce  kin  en  ounyanpi  kta. 

9  Wicasta  wokcan  kin  hena  on 
micante  mahen  maun  kin  nina 
iyokisinyapi  :  mahuhu  owasin 
cancan  ;  wicasta  witko  kin  he- 
maceca,  qa  wicasta  wan  minisa 
ktedan  kin  iyececa,  Jehowa  ite 
kin  on,  qa  iye  towitan  oie  kin  on 
etanhan. 

10  Makoce  kin  wiinalimanpi  on 
ojudan ;  itonsni  icicagapi  heon 
makoce  ceya  ;  tinta  wihanpi  kin 
seca  aya  ;  hecen  iye  inyankapi 
kin  he  sica  aya,  qa  towasakepi 
kin  suta  sni. 

11  Wicasta  wokcan  qa  nakun 
wawayusna  kin  ihdusicapi  :  han, 
wati  ohna  taku  sica  econpi  kin 
iyewaya  ce,  Jehowa  eya. 

12  Heon  etanhan  iye  tacankupi 
kin  otpaze  kinca  en  canku  sdu- 
sduta  liinca  iyecece  kta  :  he  en 

nasdun  yapi  kta  qa  ohna  hinhpa- 
.yapi  kta  :  taku  sica  wan  en  awi- 
cawau  kta  nakaes,  omaka  en 
wanyag  wicaipi  kte  cin  hee  ce, 
Jehowa  eya. 

13  Nakun  Samaria  wicasta  wo¬ 
kcan  kin  hena  en  wowitkotkoka 
wanmdaka  :  hena  Baal  eciya- 
tanhan  waayatapi,  qa  Israel  mi- 
taoyate  nuniwicakiyapi  ece. 

14  Tuka  Jerusalem  wicasta  wo¬ 
kcan  kin  hena  en  taku  wonihin- 
ciye  wan  wanmdaka ;  wawici- 
hahapi  econpi  qa  woitonsni  ohna 
manipi  ece :  nakun  sicapi  kin 
nape  kiyuwasakapi,  hecen  iye 
tosice  etanhan  otoiyohi  ihduho- 
mnipi  kte  sni :  hena  owasin  So¬ 
dom  iyececa  wicawadaka  icaga- 
pi,  qa  en  ounyanpi  kin  Gomorrah 
iyececapi. 

15  Heon  etanhan  .Tehowa  ozuye 
yuhe  cin  he  wicasta  wokcan  kin 
hena  hecen  ewicakiya  j  Iho,  wo- 
yute  sica  yunwicawakiye  kta  qa 
pizi  mini  kin  yatkewicawakiye 
kta ;  Jerusalem  wicasta  wokcan 
kin  hena  etanhan  ihdusicapi  kin 
makoce  owancaya  iyaya  nakaeA 

16  Jehowa  ozuye  yuha  he  he¬ 
cen  eya  ;  Wicasta  wokcan  wani- 
ciyukcanpi  oiepi  kin  anagoptanpi 
sni  po  :  hena  niyawitkotkokapi ; 
iye  cantepi  kin  en  taku  wanya- 
kapi  kin  he  ohdakapi,  qa  Jehowa 
i  kin  eciyatanhan  sni. 

17  Tona  wahtemadapi  sni  kin 
hena  hewicakiyapi  ece  ;  Wooki- 
ye  duhapi  kta,  Jehowa  eya  ce  : 
qa  tuwe  iye  cante  tawacin  kin 
eciyatanhan  mani  otoiyohi,  Taku 
sica  takudan  en  niupi  kte  sni  ce, 
ewicakiyapi  ece. 

18  Tuka  tuwe  Jehowa  toinahbe 
kin  ohna  najin  he  :  qa  tuwe  iye 
oie  wanyake  ca  okahniga  he  ;  iye 
oie  kin  tuwe  e  nahon  qa  okahni- 
ga  he. 

1  19  Iho,  tateiyumni  wan,  Jehowa 

tocanniye  kin  iyaya  :  ban,  tatei- 
yumni  wasake  binca'  wicasta 
sica  pa  kin  ayubdece  kta. 

20  Jehowa  tocanniye  tohanyan 
hdustan  sni,  qa  tohanyan  iye 
cante  tawacin  kin  ecen  econ  sni 
hehanyan  hdicu  kte  sni :  anpetu 
ehake  kin  en  wookabnige  on  de 
oyakabnigapi  kta. 

21  Wicasta  wokcan  kin  dena 
yewicawasi  sni,  tuka  inyang  ya- 
pi ;  wowicawakiyake  sni  tuka 
woyakapi  ece. 

22  Hececa  esta  initawiyukcan 
ohnayan  najinpi  unkans,  hehan 
mitaoyate  mioie  nabonwicayapi 
kta,  qa  canku  sica  tawapi  kin 
etanhan,  qa  wicoban  sica  econpi 
kin  etanhan  wicayuhomnipi  kta 
tuka. 

23  Taku  Wakan  ikiyedan  un 
kin  hemaca  he,  Jehowa  eya ;  qa 
itehan  un  Taku  Wakan  hemaca 
^ni  he. 

24  Wicasta  wan  woinabbe  en 
inabbe  kta  okihi,  qa  hecen  miye 
wanmdake  kte  sni  he,  Jehowa 
eya' ;  Mabpiya  kin  qa  maka  kin 
miye  ojudan  waye  sni  he,  Jeho¬ 
wa  eya. 

25  Wicasta  wokcan  woiton^ni 
on  woyakapi  ece  kin  hena  taku 
eyapi  :  Wiwahanmna,  wiwaha- 
mna  ce,  eyapi  kin  he  nawabon 
ce. 

26  Wicasta  wokcan  woitonsni 
oyakapi,  qa  iye  cantepi  wohnaye 
kin  ohdakapi  ece  kin  hena  tohan¬ 
yan  de  is  cantepi  en  un  kta  he  : 

27  Iye  wihamnapi  otoiyohi  ta- 
kodaku  okiciyakapi  kin  hena  on 
mitaoyate  micaje  akiktons  kiya 
wacinpi,  iye  atewicayapi  Baal  on 
micaje  akiktonjapi  qon  iyececa. 

28  Wicasta  wokcan  kin  tuwe 
wowihanmde  wan  kici  un  kin- 
han  wowihanmde  ohdake  kta  : 
qa  tuwe  mioie  kici  un  kinhan  he 
awicakehan  mioie  yaotanin  kta  ; 


aguyapi  ha  kin  he  aguyapi  su  kin 
kici  taku  kicica  kta  he,  Jehowa 
eya. 

29  Mioie  kin  he  peta  iyecece 
sni  he  ;  qa  maziyape  wan  imnija 
kamdemdece  cin  he  iyecece  sni 
he,  Jehowa  eya. 

30  Heon  etanhan,  iho,  wicasta 
wokcan  kin  hena  itkowicawaki- 
pa,  Jehowa  eya ;  hena  otoiyohi 
mioie  kin  iye  takodakupi etanhan- 
han  makicinonpi. 

31  Iho,  wicasta  wokcan  kin 
hena  itkowicakim  waun,  Jehowa 
eya ;  hena  iye  ceji  unpi  tuka, 
Iye  heya  ce,  eyapi  ece. 

32  Iho,  tona  wowihamna  iton- 
sni  kin  heca  ayatapi  kin  hena  wi- 
citkokim  waun,  Jehowa  eya;  qa 
hena  ohdakapi  qa  iye  itonpisni 
qa  wabanbanicidapi  kin  on  mi¬ 
taoyate  nuniwicakiyapi  ;  tuka 
hena  ye  wicawasi  sni  qa  econ 
wicawasi  sni  :  heon  etanhan 
oyate  kin  de  ecaca  waowicaki- 
yapi  kte  sni,  Jehowa  eya. 

33  Unkan  tohan  oyate  kin  de, 
qa  is  wicasta  wokcan  qa  wawa- 
yusna  wan  iniwangapi  qa,  Jeho¬ 
wa  tawoqin  kin  tukte  e  he,  eyapi 
kinhan,  hehan  hewicayakiy e  kta ; 
Woqin  kin  he  niyepi ;  unkan  ci- 
pabpapi  kta  ce,  Jehowa  eya. 

34  Han,  wicasta  wokcan  qa 
wawayusna  qa  oyate  kin  tuwe 
kasta,  Jehowa  tawoqin,  eya  caje- 
yate  cinhan,  hehan  wicasta  kin 
he  qa  tiyohnaka  nakun  kakiswa- 
ye  kta. 

35  Otoiyohi  iye  takodaku  kici, 
qa  otoiyohi  iye  sunkaku  kici  ka- 
ken  eyeciyapi  kta  ;  Jehowa  to¬ 
ken  waayupta  he ;  qa,  Jehowa 
taku  eya  he. 

36  Tuka  Jehowa  tawoqin  ici- 
mana  cajedatapi  kte  sni :  wica- 
^ta  otoiyohi  tawoqin  kin  iye  oie 
kin  hee  kta  nakae^  :  Wakantan- 
ka  ni  un,  Taku  Wakan  unkita- 

wapi,  Jehowa  ozuye  yuha  he  oie 
kin  datokecapi  nakaes. 

37  Wicasta  wokcan  kin  kaken 
eyakiye  kta  ;  Jehowa  token  ani- 
yuptahe;  qa,  Jehowa  takueya  he. 

38  Tuka,  Jehowa  tawoqin,  eha- 
pi  ece  kin  heon  etanhan  Jehowa 
hecen  eya  ;  Wicoie  kin  de,  Je¬ 
howa  tawoqin,  eya  cajedatapi 
ece,  tuka  miye  wahociyapi  qa, 
Jehowa  tawoqin  kin  ecaca  caje¬ 
datapi  kte  sni  ce,  epa  : 

39  Heon  etanhan,  iho,iniye,  han, 
miye  qin  aciyapi  kta  qa  cipahpa- 
pi  kta  •  miite  etanhan  ehpeciyapi 
kta,  qa  otonwe  niyepi  qa  niyate- 
pi  koya  cicupi  qon  he  nakun. 

40  Qa  woaia  owihanke  sni  wan 
he  niyepi  en  aciupi  kta,  qa  ohin- 
niyan  wowistece  akiktonjapi  kte 
sni  kin  heca. 

WICOWOYAKE  24. 

1  Nebukadnezzar  Babel  wica- 
stayatapi  kin  Jekoniah  Jehoiakim 
cinhintku  Juda  wicastayatapi,  qa 
Juda  itancanpi,  nakun  cankajipa 
qa  mazakaga  kin  hena  Jerusalem 
etanhan  wayaka  awicaya  qa  Ba¬ 
bel  en  awicahdi  kin  he  iyohakam, 
Jehowa  wawanyagmakiya,  un- 
kan  iho,  makanopiye  nonpa  su- 
ken  waskuyeca  ojudan,  hena  Je¬ 
howa  ti  kin  itokam  ehnakapi. 

2  Makanopiye  wanji  suken  wa¬ 
skuyeca  waste  hinca  ohnaka, 
suken  waskuyeca  tokaheya  suton 
kin  iyececa  ;  qa  makanopiye  un- 
ma  kin  ohna  suken  waskuyeca 
sice  hinca,  yunpica  sni,  sice  hin¬ 
ca  nakaeA 

3  Hehan  Jehowa  hemakiya ; 
Jeremiah,  taku  wandaka  he.  Un- 
kan,  suken  waskuyeca,  epa ;.  su¬ 
ken  waskuyeca  waste  kin  hena 
waste  hinca;  qa  Ace  cin  hena 
sice  hinca,  yunpica  sni,  Ace  hin¬ 
ca  nakaeA 

4  Hehan  Jehowa  oie  en  mahi 
kin  he  hecen  eya ; 

5  Jehowa  Israel  ta  Wakantan- 
ka  kin  he  hecen  e}^  ce  ;  Suken 
waskuyeca  waAe  kin  dena  iye- 
cen,  tona  Juda  etanhan  wayaka 
awicayapi,  otonwe  kin  de  etan¬ 
han  Kasdim  makoce  kin  ekta  taku 
waste  on  yewicawaA  qon  hena 
tawawicawaye  kta  : 

6  Hena  taku  waste  on  awica- 
watonwe  kta,  qa  ake  makoce  kin 
de  en  awicawahdi  kta :  qa  piya 
icahwicawaye  kta,  qa  ake  mdu- 
juju  kte  sni ;  qa  owicawaju  kta 
qa  mdujun  kte  sni  ce. 

7  Qa  wicacante  wan  on  Jehowa 
he  miye  e  sdonmayanpi  kta  wi- 
cawaqu  kta  ;  unkan  hena  mitao- 
yate  kin  eepi  kta,  qa  Wakan tan¬ 
ka  tawapi  kin  he  miye  kta  ;  cante 
ocoAvasin  on  miye  en  ihdokupi 
kta  nakaes. 

8  Tuka  suken  waskuyeca  sica, 
Ace  hinca  heon  yunpica  sni  he 
iyececa,  awicakehan  Jehowa  he¬ 
cen  eya  ;  Zedekiah  Juda  wicasta¬ 
yatapi,  qa  wicasta  itancan  tawa, 
qa  .Terusalera  en  owicakaptapi, 
makoce  kin  de  en  yakonpi,qa  tona 
Egupta  makoce  kin  en  ounyanpi 
kin  hena  iyecen  Avicawakage  kta. 

9  Qa  woAce  on  maka  akan  wo- 
kiconze  owasin  ektakta  sicaya 
wicakuwapi  kta  on  wicawaqu 
kta,  woiyaonpe  qa  Avoaie,  woste- 
hda  qa  AvoyaAce  eepi  kta,  tukte 
en  kaham  iyewicawaye  kte  cin 
owasin  ekta. 

10  Qa  hena  ehna  mazasagye, 
wicaakihan  qa  makoAce  yewaA 
kta,  ecen  makoce,  iyepi  qa  atewi- 
cayapi  wicawaqu  qon  etanhan 
ihangwicawaye  kta  ce. 

WICOWOYAKE  25. 

1  Jehoiakim  Josiah  Juda  Avica- 
Aayatapi  cinhintku  tawaniyetu 


WICOWOYAKE  25. 


itopa  en,  Nebukadnezzar  Babel 
wicastayatapi  tawaniyetu  toka- 
heya  kin  he  en,  wicoie  Juda  oyate 
•  kin  owasin  on  Jeremiah  en  hi  qon 
he  dee  : 

2  He  Jeremiah  wicasta  wokcan 
kin  Juda  oyate  owasin  qa  Jeru¬ 
salem  en  ounyanpi  kin  owasin 
owicakiyaka  qa  heya ; 

3  Josiah  Amon  cinhintku  .Tuda 
wicastayatapi  tawaniyetu  iake- 
yamni  hetanhan  qa  anpetu  kin  de- 
hanyan  waniyetu  wikcemna  non- 
pa  sanpa  yamni  hehanyan  Jeho- 
wa  oie  kin  en  mahi,  unkan  oci- 
ciyakapi,  hanwekta  qa  epa  ecee  : 
tuka  anayagoptanpi  sni. 

4  Nakun  Jehowa  iye  taokiye 
owasin  wicasta  wokcan  kin  hena 
niyepi  ekta  yewicasi,  hankikta 
qa  yewicasi :  tukaanayagoptanpi 
sni,  qa  nayahonpi  kta  e  ekta  noge 
yeyayapi  sni. 

5  Hena  hecen  eyapi  *  Wanna 
ake  ihduhomni  po,  otoiyohi  iye 
tacanku  sica  etanhan,  qa  niohan- 
pi  sice  cin  etanhan  ;  kinhan  Je¬ 
howa  makoce  nicupi,  qa  nihun- 
kakepi  kin  nakun,  he  en  ounyan 
po,  wicwicage  qa  wicoicage  he¬ 
hanyan. 

6  Qa  taku  wakan  tokeca  en  wm- 
widag  niciyapi  kta,  qa  ohowica- 
yadapi  kta  e  on  ihakam  yapi  sni 
po ;  qa  ninape  ohanpi  kin  on  sin- 
hda  mayanpi  sni  po  ;  kinahan 
taku  sica  ecaciconpi  kte  sni. 

7  Tuka  anamayagoptanpi  sni 
ce,  Jehowa  eya ;  niye  sicaya 
yaunpi  kta  e  ninape  taku  sica 
econpi  kin  on  sinhdamayayapi 
kta  nakaes. 

8  Heon  etanhan  Jehowa  ozuye 
yuha  he  hecen  eya ;  Mioie  ana- 
yagoptanpi  sni,  heon  etanhan, 

9  Iho,  wahowaye  kta,  qa  wazi- 
yata  wicowazi  iyuhpa  iwicawa- 
cu  kta,  Jehowa  eya;  qa  mitao- 
kiye  Nebukadnezzar  Babel  wi¬ 


castayatapi  nakun,  qa  makoce 
kin  de  en,  qa  en  ounyanpi  kin 
hena  en  takpe  hiyuwicawaye 
kta,  qa  oyate  ihduksan  unpi  owa¬ 
sin  en,  qa  hena  ocowasin  ihang- 
wucawaye  kta,  qa  hena  wonihin- 
ciye  qa  woajiji,  qa  ohinniyan  woi- 
hangye  wicawakage  kta  ce. 

10  Nakun  hena  ekta  ihapi  ho, 
qa  wiyuskinpi  ho  kin  ayustan 
wakiye  kta ;  wicasta  tawicu  ton 
kta  ho,  qa  winohinca  yuzapi  kta 
ho  kin  ;  wiyutpan  ho  kin,  qa  pe- 
tijanjan  ijanjan  kin  nakun. 

11  Qa  makoce  kin  de  ocowasin 
hewoskan  wanke  kta,  wonihin- 
ciye  kta :  unkan  oyate  kin  dena 
Babel  wicastayatapi  kin  en  wo- 
widagiciyapi  kta,  waniyetu  wi¬ 
kcemna  sakowin  hehanyan. 

12  Unkan  kaketu  kte,  waniyetu 
wikcemna  sakowin  hena  yustan- 
pi  kinhan,  hehan  Babel  wicasta¬ 
yatapi  qa  oyate  kin  he,  taku  sica 
econpi  kin  on,  en  wicawahi  kta 
ce,  Jehowa  eya;  qa  Kasdim  ma¬ 
koce  nakun,  unkan  he  owihanke 
w'anin  hewoskan  wakage  kta  ce. 

13  Qa  mioie  tona  awomdaka 
owasin,  wowapi  kin  de  en  kaga- 
pi  owasin,  Jeremiah  oyate  iyuhpa 
on  oyake  ciqon,  hena  makoce  kin 
he  en  awau  kta. 

14  Oyate  ota  qa  wicastayatapi 
tankinyanyan  dena  e  qe  wowi- 
dagwicayapi  kta  :  qa  iye  ohanpi 
kin  eciyatanhan  wicawaqu  kta, 
iye  napepi  ohanyanpi  kin  eciya¬ 
tanhan. 

15  Jehowa  Israel  Taku  Wakan 
tawa  kin  he  hecen  emakiya ;  W o- 
canteptanye  minisa  iyatke  kin  de 
minape  etanhan  icu  wo,  qa  oyate 
tona  ektakta  yecisi  kin  hena  iyu¬ 
hpa  etanhan  yatkewicakiya  wo. 

16  Unkan  yatkanpi  kta,  qa  wi- 
tkoiciyapi  kta,  qa  wicehna  maza- 
sagye  yewasi  kin  he  on  capapi 
kta  ce. 

17  Hehan  Jehowa  nape  etanhan 
wiyatke  kin  iwacn,  qa  oyate  tona 
ektakta  Jehowa  yemasi  qon  hena 
owasin  yatke  wicawakiya  : 

18  Jerusalem  qa  Juda  otonwe 
kin  hena,  qa  wicastayatapi  tawa, 
qa  wicasta  itancan  tawa  kin  he¬ 
na,  hena  e  woihangye  kagapi  kta, 
qa  wonihinciye,  qa  woajiji  qa 
woyusice  ;  anpetu  dehanyan  iye- 
ceca. 

19  Pharo  Egupta  wicastayata¬ 
pi,  qa  taokiye,  qa  wicasta  itan¬ 
can  tawa,  qa  taoyate  owasin. 

20  Qa  oyate  icicahiyapi  owasin, 
qa  Uz  makoce  kin  en  wica^taya- 
tapi  owasin,  qa  Philistia  makoce 
en  wicastayatapi  iyuhpa,  qa  A- 
skelon,  qa  Azzah,  qa  Ekron,  qa 
Asdod  en  okaptapi  kin  : 

21  Edom,  qa  Moab,  qa  Ammon 
cinca : 

22  Qa  Turos  wicastayatapi  owa¬ 
sin,  qa  Zidon  wicastayatapi  owa¬ 
sin  ;  han,  miniwanca  akasanpa- 
tanhan  wita  en  wicastayatapi 
kin  : 

23  Dedan,  qa  Tema,  qa  Buz, 
qa  tona  ihanke  ekta  yakonpi  kin 
owasin. 

24  Qa  Arabia  en  wicastayatapi 
owasin,  qa  oyate  icicahiyapi  ho- 
puza  en  ounyanpi  hena  wicasta¬ 
yatapi  tawapi  kin  iyuhpa 

25  Qa  Zimri  wicastayatapi  owa¬ 
sin,  qa  Elam  wicastayatapi  owa¬ 
sin,  qa  Mede  wicastayatapi  owa¬ 
sin  : 

26  Qa  waziyata  wicastayatapi 
kin  iyuhpa,  tehan  qa  ikiyedan, 
wanji  qa  sunkaku  kici,  qa  oyate 
wokiconze  kin  iyuhpa,  maka  ite 
akan  yakonpi  kin  ;  qa  hena  iha- 
kam  Sesak  wicastayatapi  kin 
wayatke  kta  ce. 

27  Unkan  hewicayakiye  kta : 
Jehowa  ozuye  yuha,  Israel  Taku 
Wakan  tawa  kin  he  hecen  eya 
ce;  Wayatkan  po,  qa  witkoici- 

ya  po,  qa  hdepa  po,  qa  hinhpaya 
po,  qa  mazasagye  niyepi  en  ye- 
wasi  kte  cin  he  itokam  ake  najin- 
han  nayajinpi  kte  sni. 

28  Unkan  kaketu  kte,  ninape 
etanhan  wiyatke  yatkanpi  kta  on 
icu  wicadapi  sni  kinhan,  hehan 
hewicayakiye  kta  ;  Jehowa  ozu¬ 
ye  yuhe  cin  he  hecen  eya  ce ; 
Yatkan  po,  datkanpi  kta  ce. 

29  Iho,  otonwe  micaje  on  caje- 
yatapi  kin  he  en  taku  sica  awau 
manka  ;  unkan  niye  kiyuskapi  on 
niciyuskapi  kta  he  ;  Niciyuskapi 
kte  sni :  miye  hinca  maka  kin  en 
ounyanpi  kin  owasin  akan  maza¬ 
sagye  wan  weco  kta  nakaes,  Je¬ 
howa  ozuye  yuhe  cin  eya. 

30  Heon  etanhan  niye  wicoie 
kin  dena  owasin  owicayeciyake 
kta,  qa  hewicayakiye  kta;  Je¬ 
howa  wankantanhan  houye  kta, 
qa  tipi  wakan  tawa  kin  etanhan 
ho  hdatanin  kta :  ho  hdataninpi 
on  iye  ounye  tawa  kin  ahoton 
kta;  hastanhanka  naskicapi  iya- 
sapi  kin  iyececa,  on  maka  akan 
ounyanpi  kin  owasin  awicayupte 
kta. 

31  Hotaninpi  kin  he  maka  ihan¬ 
ke  kin  ekta  i  kta;  Jehowa  oyate 
kin  hena  om  woakinica  wan  yu¬ 
ha;  wicacelipi  iyuhpa  wicayaco 
kta ;  tona  sicapi  kin  hena  maza¬ 
sagye  en  wicaqu  kta,  Jehowa  eya. 

32  Jehowa  ozuye  yuhe  cin  he 
hecen  eya ;  Iho,  wosice  wan 
oyate  wan  etanhan  oyate  tokeca 
ekta  ye  kta,  qa  maka  ihanke 
etanhan  tateiyumni  tanka  wan 
icage  kta. 

33  Unkan  anpetu  kin  he  en  Je¬ 
howa  wicakte  kin  hena  maka 
ihanke  kin  etanhan  maka  ihanke 
kin  hehanyan  wanke  kta  :  hena 
awicakiceyapi  kte  Sni,  qa  wica- 
pahipi  kte  Sni,  qa  wicahapi  kte 
Sni;  tacesdi  iyecen  maka  ite  kin 
akan  hiyeye  kta. 


WICOWOYAKE  26. 


34  Wilianwicaki3^a  yaunpi  kin, 
ceya  po,  qa  sicahowaya  po ;  qa 
optaye  en  itancan  yaunpi,  pa- 
ptanptan  iyeiciya  po  :  anpetu  en 
niktepi  kta  qa  oyumden  elipeni- 
yanpi  kte  cin  wanna. 

35  Hehan  wilianwicakiya  unpi 
kin  hena  on  wonajice  wanice 
kta,  qa  optaye  itancanpi  kin 
woehdaku  yuhapi  kte  sni. 

36  Wilianwicakiya  unpi  ho  lida- 
taninpi,  qa  optaye  itancanpi  si- 
eahowayapi  yukan  ;  owihan  ta- 
wapi  kin  he  Jehowa  ihangya 
nakaes. 

37  Hecen  wookiye  owihanpi  kin 
atakunipi  sni,  Jehowa  tocanniye 
ide  kin  on  etanhan. 

38  Mnaja  wan  psa  kin  ehpekiye 
cin  iyecen  wakakisya  towohitike 
on,  qa  tocanniye  ide  kin  on  etan¬ 
han,  makoce  tawapi  kin  hewo- 
skan  icaga. 

WICOWOYAKE  26. 

1  Jehoiakim  Josiah  cinhintku 
Juda  wicastayatapi  kin  tokaheya 
wicastayatapi  yanke  cin  en,  wi- 
coie  kin  de  Jehowa  etanhan  u  qa 
heya : 

2  Jehowa  hecen  eya  ce  ;  Jeho¬ 
wa  ti  hocoka  kin  en  najin  wo, 
qa  Juda  otonwe  owasin  etanhan 
tona  .Tehowa  ti  kin  en  wacekiya 
hipi  kin  hena  wicoie  tona  ewica- 
kiye  cisi  kin  hena  iyuBpa  owica- 
kiyaka  wo  ;  wicoie  wanjidan  oya- 
pte  sni  wo. 

3  Okinni  nahonpi  kta,  qa  otoi- 
yohi  iye  tacanku  sica  etanhan 
ihduhomnipi  kta  j  kinhan  mis 
miye,  iye  ohanpi  sica  on  taku 
sica  en  awicawau  kta  wakon- 
ze  ciqon  etanhan  mihduhomni 
kta. 

4  Unkan  hewicayakiye  kta  ;  Je¬ 
howa  hecen  eya  ce ;  Mitoope 
nitokam  ewahnake  cin  ohna  rna- 

yanipi  kta  e  miye  namayahonpi 
sni  kinhan  ; 

5  Mitaokiye  wica^ta  wokcan 
oiepi  kin  anayagoptanpi  kta — 
hena  e  niyepi  ekta  yewicawasi, 
hanwekta  qa  yewicawasi ;  tuka 
waanayagoptanpi  sni :  ^ 

6  Hehan  tipi  kin  de  Siloh  iye¬ 
cen  wakage  kta,  qa  otonwe  kin 
de  maka  akan  oyate  owasin  ehna- 
hna  woyasice  wakage  kta. 

7  Hecen  wawayusna  kin  hena 
qa  wicasta  wokcan,  qa  oyate 
ocowasin  wicoie  kin  dena  Jere¬ 
miah  Jehowa  ti  kin  ohna  oyake 
cin  he  nahonpi. 

8  Unkan  kaketu,  Jeremiah  taku 
Jehowa  oyate  ocowasin  ewica- 
kiye  si  qon  oyaka  ihunnikiya, 
hehan  wawayusna  kin  hena  qa 
wicasta  wokcan  qa  oyate  ocowa¬ 
sin  he  yuzapi,  Wiconte  on  nite 
kta  ce,  eyapi  ; 

9  Tokeca  Jehowa^ caje  on  wo- 
daka  ;  Tipi  kin  de  Siloh  iyecece 
kta,  qa  otonwe  kin  de  ihangyapi 
kta,  en  ounyanpi  wanice  kla  ce, 
tokeca  eha  he.  Unkan  oyate  kin 
ocowasin  Jeremiah  en  kiwitaya- 
pi,  Jehowa  ti  kin  ohna. 

10  Juda  itancanpi  kin  hena  de¬ 
na  wicoie  nahonpi  qelian,  hehan 
wicastayatapi  ti  kin  etanhan  Je¬ 
howa  ti  kin  ekta  itawankanhde 
iymyapi  qa  Jehowa  ti  tiyopa  teca 
en  iyotankapi. 

11  Hehan  wawayusna  kin  hena, 
qa  wicasta  wokcan  kin  hena  ko- 
ya  wicasta  itancanpi  qa  oyate 
ocowasin  wowicakiyakapi ;  Wi¬ 
casta  kin  de  ta  iyacopi  kta  iye- 
ceca  ce,  eyapi  ;  otonwe  kin  de 
on  woyaka  nakaes,  niye  nino- 
gepi  on  nayahonpi  kin  iyececa 
ce. 

12  Hehan  Jeremiah  wicasta 
itancanpi  qa  oyate  ocowasin  wo- 
wicakiyaka ;  Tipi  kin  de  on  qa 
otonwe  kin  de  on,  wicoie  naya- 

lionpi  kin  owasin  omdake  kta  e 
Jehowa  umasi  ce,  eya. 

13  Heon  etanhan  nakaha  nita- 
cankupi  qa  niolianpi  kin  hena 
waste  kicaga  po,  qa  Jehowa  Taku 
Wakan  nitawapi  ho  kin  he  ana- 
goptan  po  ;  kinhan  Jehowa  taku 
sica  eniciyapi  kin  he  etanhan 
ihduhomni  kta  ce. 

14  Tuka  miye  qe,  iho,  ninapepi 
ohna  manka;  niistapi  en  taku 
waste  qa  owotanna  hecen  eca- 
micon  po  : 

15  Hececa  esta,  wosdonye  on 
sdonya  po,  mayaktepi  kinhan  wi- 
cawe  taku  iyaonpepica  sni  kin 
he  niyepi  akan  ayakamnapi  kta, 
qa  otonwe  kin  de  en,  qa  en  oun- 
yanpi  kin  hena  en  :  awicakehan 
ninogepi  en  wicoie  kin  dena 
owasin  omdake  kta  e  Jehowa 
umasi  ce. 

16  Hehan  wicasta  itancanpi  qa 
oyate  ocowasin  wawayusna  qa 
wicasta  wokcan  kin  hena  hewi- 
cakiyapi ;  Wicasta  kin  de  ta  iya- 
copi  kta  iyecece  sni;  Jehowa 
Taku  Wakan  unkitawapi  caje  on 
wounkiyakapi  kin  heon  etanhan. 

17  Hehan  makoce  kin  en  hun- 
kayapi  wanjikji  najinpi  qa  oyate 
mniciyapi  kin  ocowasin  wowica- 
kiyakapi  qa  heyapi  ; 

18  Hezekiah  Juda  wicastaya- 
tapi  (aanpetu  kin  en  Mika  Moras- 
thi  kin  he  woyake  ca  Juda  oyate 
ocowasin  wowicakiyaka ;  Jeho¬ 
wa  ozuye  yuhe  cin  he  hecen  eya 
ce  ;  Zion  yumdupi  kta,  maga 
wan  iyececa,  qa  Jerusalem  paha- 
ha  kta,  qa  tipi  paha  kin  he  otehi 
pajojodan  iyecece  kta  ce,  eye 
ciqon. 

19  Hezekiah  Juda  wicastaya- 
tapi  qa  Juda  oyate  ocowasin  wi- 
conte  on  he  ktepi  he.  Jehowa 
kokipe  sni  he  ;  qa  Jehowa  ceki- 
ya  :  unkan  taku  sica  ewicakiye 
ciqon  he  on  Jehowa  iyokisini- 

ciya.  Hecen  unkiye  taku  sica 
tanka  unnagipi  en  ecaunkicicon- 
pi  kta  tuka. 

20  Qa  nakun  wicasta  wan  Je¬ 
howa  caje  on  woyaka,  Urijah 
Semaiah  cinhintku,  Kirjath-jea- 
rim  etanhan,  he  qe  otonwe  kin 
de  qa  makoce  kin  de  on  woya¬ 
ka,  Jeremiah  oie  kin  owasin  iye¬ 
ceca  : 

21  Qa  Jehoiakim  wicastayata- 
pi,  qa  wicasta  wasaksaka  tawa 
kin  owasin,  qa  wicasta  itancanpi 
kin  hena  iyuhpa  he  nahonpi  qe- 
han  wicasta37atapi  kin  he  he  kte 
kta  akita  ;  tuka  Urijah  he  nahon 
qehan  kokipa,  qa  najica,  qa  Egu- 
pta  ekta  iyaya  : 

22  Unkan  Jehoiakim  wicasta- 
yatapi  kin  he  Egupta  ekta  wica¬ 
sta  yewicasi,  Elnathan  Akbor 
cinhintku  qa  kici  wicasta  tokto- 
keca,  Egupta  ekta. 

23  Unkan  hena  Egupta  etanhan 
Urijah  ahdi^mkupi  qa  Jehoiakim 
wicastayatapi  kin  en  ahdipi ;  he 
qe  raazasagye  on  kte,  qa  tancan 
te  cin  he  wicasta  ikceka  wica- 
hapi  kin  ohna  ehpeya  ce. 

24  Tuka  Ahikam  Saphan  cin¬ 
hintku  nape  kin  Jeremiah  kici 
un,  hecen  ktepi  kta  on  oyate  na- 
pepi  kin  en  wicaqupi  kte  sni. 

WICOWOYAKE  27. 

1  Jehoiakim  Jbsiah  cinhintku 
Juda  wicastayatapi  kin,  wicasta¬ 
yatapi  yanke  cin  otokahe  ekta, 
wicoie  kin  de  Jeremiah  en  hi, 
Jehowa  etanhan,  qa  heya  : 

2  Jehowa  hecen  emakiya  ce  ; 
Icaske  qa  can  napinpi  icicaga 
wo,  qa  nitahu  en  ekihnaka  wo  : 

3  Qa  hena  tona  Jerusalem  ekta 
Zedekiah  Juda  wicastayatapi  kin 
en  hipi  hena  napepi  on,  Edom 
wicastayatapi  qa  Moab  wicasta¬ 
yatapi,  qa  Ammon  cinca  wica- 

^tayatapi  tawapi  kin,  qa  Turns 
wicastayatapi,  qa  Zidon  wicasfca- 
yatapi  kin  hena  wicakaya  wo. 

4  Qa  wicayuhapi  kin  hena  he- 
wicakiye  wicasi  wo :  Jehowa 
ozuye  yuha  Israel  Taku  Wakan 
tawa  kin  he  hecen  eya  ce  ;  Ni- 
yuhapi  kin  hecen  ewicayakiyapi 
kta ; 

5  Miye  hinca  maka  kin  wakaga, 
wicasta  kin  hena  qa  woteca  kin 
tona  maka  ite  akan  unpi  kin,  mi- 
towasake  tanka  qa  nape  w^ahdu- 
katin  on ;  qa  miista  en  token 
iyecetu  wadaka  hecen  wicawaqu 
ecee. 

6  Unkan  nakaha  miye  qe  ma- 
koce  kin  dena  owasin  Nehukad- 
nezzar  Babel  wicastayatapi  mi- 
taokiye  nape  kin  en  waqu  j  qa 
iiakun  maga  woteca  kin  wowi- 
dagwicaye  kta  e  waqu. 

7  Hecen  oyate  kin  owasin  iye 
en  wowidagiciyapi  kta,  qa  cin- 
hintku,  qa  cinhintku  sanpa  cin- 
hintku,  iye  tamakoce  taanpetu 
hinca  hi  kte  cin  hehanyan :  he- 
han  oyate  odota  qa  wicastaya¬ 
tapi  wasakapi  he  wowidagyapi 
kta. 

8  Unkan  kaketu  kte,  oyate  wan 
qa  wokiconze  wan  Nebukadnez- 
zar  Babel  wicastayatapi  kin  hee 
en  wowidagiciye  kte  sni  hecin- 
han,  qa  Babel  wicastayatapi  ta- 
wanapin  kin  ihukuya  tahu  iyei- 
ciye  kte  sni  kinhan,  oyate  kin  he 
en  wai  kta,  mazasagye  on,  qa 
wicaakihan  on,  qa  makosica  on, 
iye  nape  kin  on  ihangwicawaye 
kte  cin  hehanyan,  Jehow^a  eya. 

9  Heon  etanhan  niye  wicasta 
wokcan  nitawapi  anawicagoptan- 
pi  sni  po,  qa  wakanyan  econpi 
wicaduhapi,  qa  wihanmnanpi  ni¬ 
tawapi,  qa  wicanlipi  iwanyakapi 
nitawapi,  qa  wakan  kagapi  Avica- 
duhapi  kin  hena,  hena  heniciyapi 
ece,  Babel  wicastayatapi  kin  en 


wowidagniciyapi  kte  sni  ce,  eya- 
pi. 

10  Hena  iton^niyan  woniciya- 
kapi,  nitamakoce  itehan  iyaye 
niyanpi  kta  :  hecen  kaham  iye- 
ciyapi  kta,  qa  nitakunipi  kte  sni. 

11  Tuka  oyate  tona  Babel  wi¬ 
castayatapi  tawanapin  ihukuya 
tahu  iyeiciyapi  qa  en  wowidagi¬ 
ciyapi  kinhan,  hena  iye  tama¬ 
koce  kin  en  owanji  yanke  wica- 
wakiye  kta,  Jehowa  eya  ;  unkan 
kicanyanpi  kta  qa  en  ounyanpi 
kta. 

12  Nakun  Zedekiah  Juda  wica¬ 
stayatapi  kin  wowakiyaka,  wi- 
coie  kin  dena  owasin  eciyatan- 
han  ;  Babel  wicastayatapi  tawa¬ 
napin  kin  ihukuya  tahu  iyeiciya 
po,  qa  iye  en,  qa  taoyate  en  wo- 
widag  iciya  po,  qa  ni  po,  epapa : 

13  Tolieca  nitapi  kta  he,  niye 
qa  ni  taoyate,  mazasagye  on, 
wicaakihan  on,  qa  makosica  on, 
oyate  wan  Babel  wicastayatapi 
kin  en  wowidagiciye  kte  sni,  Je¬ 
howa  eciye  ciqon  iyececa. 

14  Heon  etanhan  wicasta  wo¬ 
kcan  woniciyakapi  qa,  Babel 
wicastayatapi  kin  he  wowidagni- 
yanpi  kte  sni  ce,  eyapi  kin  hena 
anawicagoptanpi  sni  po :  hena 
woitonsni  oniciyakapi  nakaes. 

15  Miye  yewicawasi  sni,  Jeho¬ 
wa  eya  :  tuka  micaje  en  woiton¬ 
sni  wan  oniciyakapi :  hecen  tan- 
kan  iyeciyapi  kta,  qa  hecen  nita¬ 
kunipi  kte  sni,  niyepi  qa  wicasta 
wokcan  woniciyakapi  kin  hena 
koya. 

16  Nakun  wawayusna  kin  hena, 
qa  oyate  kin  de  ocowasin  wowi- 
cawakiyaka,  Jehowa  hecen  eya 
ce ;  Wicasta  wokcan  nitawapi 
woniciyakapi  oiepi  kin  anawi¬ 
cagoptanpi  sni  po  ;  hena  heyapi ; 
Iho,  wanna  askadan  Jehowa  ti 
tawaksica  kin  hena  ake  Babel 
etanhan  akupi  kta  ce,  eyapi :  he- 

na  woitonsni  oniciyakapi  nakaes 
epa. 

17  Hena  anawicagoptanpi  sni 
po  :  Babel  wicastayatapi  kin  en 
wowidagiciya  po,  qa  ni  po  ;  to- 
keca  otonwe  kin  de  ihangyapi 
kta  he. 

18  Tuka  hena  wicasta  wokcan 
hecapi,  qa  Jehowa  oie  kin  wica- 
kiciun  hecinhan,  wanna  Jehowa 
ozuye  yuhe  cin  he  cekiyapi  kta, 
hecen  waksica  tona  Jehowa  ti 
kin  en  okaptapi  kin  hena,  qa  tona 
Juda  wicastayatapi  ti  kin  ohna, 
qa  tona  Jerusalem  en  un  kin  he- 
na  Babel  ekta  ayapi  kte  sni. 

19  Jehowa  ozuye  yuhe  cin  he 
kaken  eya,  Bosdan  he  cin  hena 
on,  qa  mini  ohnaka  tanka  kin  he 
on,  qa  oahe  kin  hena  on,  qa  wa¬ 
ksica  tona  otonwe  kin  de  en  oka¬ 
ptapi  kin  hena  on  ,• 

20  Nebukadnezzar  Babel  wi¬ 
castayatapi  Jekoniah  Jehoiakim 
cinhintku  Juda  wicastayatapi,  qa 
Juda  qa  Jerusalem  wicasta  itan- 
canpi  owasin,  Jerusalem  etanhan 
Babel  ekta  wayakaawicakiyahda 
he  ehan  hena  icu  sni ; 

21  Han,  Jehowa  ozuye  yuha, 
Israel  Taku  Wakan  tawa  kin  he, 
waksica  tona  Jehowa  ti  kin  ohna 
yanke,  qa  Juda  wicastayatapi  ti 
icin  ohna,  qa  Jerusalem  en  yanke 
cin  hena  on  hecen  eya  ce  ; 

22  Hena  Babel  ekta  ayapi  kta, 
qa  anpetu  en  wanyagwicawai 
kte  cin  hehanyan  hen  hiyeye  kta, 
Jehowa  eya:  hehan  hena  awa- 
hdiyaku  kta  qa  owanka  kin  de 
en  ake  ewehnake  kta  ce. 

WICOWOYAKE  28. 

1  Unkan  waniyetu  kin  he  en,  Ze- 
dekiah  Juda  wicastayatapi  yanke 
cin  otokahe  ekta,  waniyetu  itopa 
kin  en,  qa  wi  izaptan  hehan  Ha- 
naniah  Azur  cinhintku  wicasta 

wokcan,  Gibeon  etanhan,  he  Je¬ 
howa  ti  kin  ohnayan,  wicasta 
wawayu^na  kin  hena,  qa  oyate 
kin  ocowasin  wicitokam,  woma- 
kiyaka,  qa  hecen  eya ; 

2  Jehowa  ozuye  yuha  Israel  Ta¬ 
ku  Wakan  tawa  kin  he  hecen 
eya  ce  ;  Babel  wicastayatapi  ta- 
wanapin  kin  mduksa  ce  ; 

3  Waniyetu  nonpa  ocowasin 
kinhan  Jebowa  ti  tawaksica  tona 
Nebukadnezzar  Babel  wicasta¬ 
yatapi  kin  owanka  kin  de  etanhan 
icu  qa  Babel  ekta  akiyahde  ciqon 
hena  owasin  ake  den  awahdi  kta 
ce  : 

4  Qa  nakun  Jekoniah  Jehoia¬ 
kim  cinhintku  Juda  wicastayata¬ 
pi  qon,  tona  Juda  etanhan  waya- 
ka  awicayapi  qa  Babel  ekta  ipi 
kin  hena  koya  owasin  owanka 
kin  de  en  awicawahdi  kta ;  Babel 
wicastayatapi  tawanapin  mdukse 
kta  nakaes,  Jehowa  e}^  ce,  eya. 

5  Hehan  Jeremiah  wicasta  wo¬ 
kcan  kin,  wawayusna  kin  hena, 
qa  05^ate  owasin  Jehowa  ti  kin 
ohna  najinpi  kin  hena  wicitokam 
Hananiah  wicasta  wokcan  kin 
heciya  ; 

6  Han,  Jeremiah  wicasta  wo¬ 
kcan  kin  hecen  eya;  Amen  :  Je¬ 
howa  hecen  econ  nunwe  :  Jeho¬ 
wa  ti  tawaksica  kin  hena,  qa  wa- 
yaka  ayapi  kin  ocowasin  Babel 
etanhan  owanka  kin  de  en  ahdi- 
pi  kta  e  nioie  odake  cin  Jehowa 
yuecetu  nunwe. 

7  Hececa  esta,  wanna  wicoie 
kin  de,  ninoge  en  qa  oyate  oco¬ 
wasin  nogepi  kin  en,  omdake  cin 
he  nahon  wo  : 

8  Wanakajatanhan  wicasta  wo¬ 
kcan  miye  mitokam  unpi  qa  niye 
nitokam  unpi  qon  hena  makoce 
ota  qa  wokiconze  tankinyanyan 
en,  okicize,  qa  taku  sica,  qa  ma- 
kosica  on  oyakapi  ecee. 

9  Wicasta  wokcan  kin  wookiye 

on  woyake  cinlian,  tohan  wicasta 
wokcan  oie  kin  yuecetupi  kin- 
han,  he  qe  awicakehan  wicasta 
wokcan  Jehowa  usi  kin  hee  e 
sdonyapi  kta  ce. 

10  Hehan  Hananiah  wicasta  wo¬ 
kcan  kin  he  Jeremiah  wicasta  wo¬ 
kcan  tahu  etanhan  can  napinpi 
kin  icu  qa  yuksa. 

11  Qa  Hananiah  oyate  ocowa- 
sin  wicitokam  woyaka  qa  hecen 
eya ;  Jehowa  hecen  eya  ce ;  He 
iyecen  Nebukadnezzar  Babel  wi- 
castayatapi  tawanapin  kin  oyate 
owasin  tahupi  etanhan  wicawe- 
ciyukse  kta,  waniyetu  nom  oco- 
wasin  kinhan.  Unkan  Jeremiah 
wicasta  wokean  kin  kihda. 

12  Hehan  Hananiah  wicasta 
wokcan  kin  Jeremiah  wicasta 
wokcan  tahu  etanhan  cannapin- 
pi  kin  yukse  cin  iyohakam,  Je¬ 
howa  oie  Jeremiah  en  hi  kin  he 
hecen  eya; 

13  Ya  wo,  qa  Hananiah  woki- 
ciyake  ca  heya  wo  ;  Jehowa  he¬ 
cen  eya  ce ;  Can  napinpi  kin 
hena  duksa  ;  tuka  mazasapa  wa- 
napin  kin  wicayecage  kta  ce. 

14  .lehowa  ozuye  yuha,  Israel 
Taku  Wakan  tawa  kin  he  hecen 
eya  ce  ;  Mazasapa  napinpi  wan 
oyate  kin  dena  owasin  tahupi  kin 
en  ewicawecihnaka,  Nebukad¬ 
nezzar  Babel  wicastayatapi  kin 
wowidagwicaye  kta  e  heon  :  un¬ 
kan  wowidagwicaye  kta  :  Nakun 
tinta  wamanica  kin  hena  koya 
waqu. 

15  Hehan  Jeremiah  wicasta  wo¬ 
kcan  kin  he  Hananiah  wicasta 
wokcan  kin  hecen  eciya  ;  Hana¬ 
niah,  wanna  nahon  wo ;  Jehowa 
unisi  sni ;  tuka  oyate  kin  de  woi- 
tonsni  wan  wacinkiye  wicaya- 
kiya. 

16  Heon  etanhan  Jehowa  hecen 
eya  ce  ;  Iho,  maka  ite  kin  etan¬ 
han  ehpeciye  kta  ;  omaka  kin  de 

en  nite  kta,  Jehowa  etanhan  icun- 
onpa  iyayapi  kin  he  onspewica- 
yakiya  nakaes. 

17  Unkan  omaka  kin  he  en  Ha¬ 
naniah  wicasta  wokcan  kin  ta, 
wi  isakowin  kin  en. 

WICOWOYAKE  29. 

1  Unkan  hunkayapi  okaptapi  to- 
na  wayaka  awicayapi  qon  hena, 
qa  wawayusna  unpi  kin,  wicasta 
wokcanpi  koya,  qa  oyate  oco- 
wasin  Nebukadnezzar  Jerusalem 
etanhan  Babel  ekta  wayaka  awi- 
cakiyahde  ciqon,  Jeremiah  wica¬ 
sta  wokcan  kin  Jerusalem  etan¬ 
han  wowapi  wicakicaga  wicoie 
kin  dena  ee  : 

2  Jekoniah  wicastayatapi,  qa  wi¬ 
castayatapi  winohinca,  qa  ookiye 
unpi  kin,  nakun  Juda  qa  Jerusa¬ 
lem  en  itancanpi  kin,  qa  canka- 
jipa  qa  mazakaga  kin  hena  Jeru¬ 
salem  etanhan  iyayapi  qon  he 
iyohakam  : 

3  Elasah  Saphan  cinhintku  qa 
Gemariah  Hilkiah  cinhintku  na- 
pepi  kin  on  ;  hena  Zedekiah  Ju¬ 
da  wicastayatapi  kin  Babel  ekta 
yewicasi,  Nebukadnezzar  Babel 
wicastayatapi  kin  ekta ;  unkan 
heya ; 

4  Jehowa  ozuye  yuha  Israel 
Taku  Wakan  tawa  kin  he,  tona 
wayaka  awicayapi,  Jerusalem 
etanhan  Babel  ekta  iyayewica- 
wakiye  ciqon  hena  owasin  hecen 
ewicakiya ; 

5  Tipi  icicaga  po  qa  okiti  po; 
canwojupi  kin  okikju  po,  qa  etan¬ 
han  waskuyeca  kin  hduta  po  : 

6  Winohinca  wicayuza  po,  qa 
cinca  wica  winyan  ko  wicakaga 
po;  qa  nicinksipi  kin  hena  tawi- 
cu  tonwicakiya  po,  qa  nicunksipi 
wicasta  wicaqu  po,  hena  is  eya 
cinhintku  qa  cunwintku  wicayu- 
hapi  kta  ;  hecen  hen  nihduota- 

pi  kta  qa  nihdutonananpidan  kte 
sni. 

7  Qa  otonwe  ekta  wayaka  aye- 
niciyapi  wakage  cin  he  wookiye 
ayeoitapi  kta,  qa  on  Jehowa  ce- 
kiya  po ;  wookiye  tawa  kin  en 
niye  wookiye  duliapi  kta  nakaes. 

8  Jehowa  ozuye  yuha,  Israel 
Taku  Wakan  tawa  kin  he  hecen 
eya  ce;  Wicasta  wokcan  nita- 
wapi  qa  wicasta  wakan  nitawapi 
nicokaya  unpi  kin  hena  ihnuhan 
nihnayapi  kinhan  ;  qa  wowihan- 
mde  nitawapi  ihamna  wicayaki- 
yapi  kin  hena  anakigoptanpi  sni 


9  Hena  e  micaje  on  woitonsni 
oniciyakapi;  hena  yewicawasi 
sni  ce,  Jehowa  eya. 

10  Jehowa  hecen  eya  ce;  Wa- 
niyetu  wikcemna  sakowin  Babel 
ekta  yustanpi  kinhan,  hehan  en 
cihipi  kta,  qa  niioie  waste  kin  he 
niyepi  on  mduecetu  kta,  owanka 
kin  de  en  ake  hdiyohiniyanpi  kta 
e  heon. 

11  Miye  hinca  mitawacin  tona 
niyepi  on  awacanmi  kin  hena 
sdonwakiya  ce,  Jehowa  eya;  he¬ 
na  wookiye  woawacin,  qa  wosice 
ee  sni,  owihanke  kin  hee,  qa  wo- 
wacinye  wan  cicupi  kta. 

12  Hehan  hoyemayakiyapi  kta, 
qa  iyoopta  dapi  qa  cemayakiyapi 
kta,  kinhan  nacihonpi  kta. 

13  Unkan  omayadepi  kta  qa  iye- 
mayayapi  kta,nicantepi  ocowasin 
on  omayadepi  kta  hecinhan  : 

14  Qa  iyemayayapi  kta,  Jeho¬ 
wa  eya ;  unkan  wayaka  yaunpi 
kin  he  hdicuwakiye  kta  ;  qa  oyate 
owasin  etanhan,  qa  makoce  tukte 
e  ekta  iyaye  ciyapi  kin  etanhan- 
han  mnaciyapi  kta  ce,  Jehowa 
eya :  qa  totanhan  wayaka  aye- 
niciyapi  wakage  ciqon  makoce 
kin  he  en  ake  hdiyohiciyapi  kta. 

15  Jehowa  wicasta  wokcan  Ba¬ 
bel  en  icahunkiciciyapi  ce,  ehapi; 

16  Heon  etanhan  Jehowa,  wi- 
castayatapi  Dawid  oiyotanke  ta¬ 
wa  kin  akan  iyotanke  cin  he,  qa 
oyate  otonwe  kin  de  en  ounyan- 
pi  kin  iyuhpa,  hunkawanji  wica- 
yayapi,  wayaka  aniyanpi  qon  en 
opapi  sni  kin  hena  on  hecen  eya 
ce  : 

17  Jehowa  ozuye  yuhe  cin  he 
hecen  eya;  Iho,  hena  en  maza- 
sagye,  qa  wdcaakihan  qa  mako^i- 
ca  yewasi  kta,  qa  suken  wasku- 
yeca  siksice  cin  iyececa  wicawa- 
kage  kta,  hena  siksice  hinca  na¬ 
kaes  yunpica  sni. 

18  Qa  mazasagye  on,  wicaaki- 
han  on,  qa  makosica  on  kuwa 
awicamde  kta,  qa  niaka  akan 
wokiconze  owasin  ektakta  awi- 
cayapi  kta  wicawaqu  kta,  woya- 
sice,  qa  wonihinciye,  qa  woajiji, 
qa  woaie  kin  heca  kta,  oyate 
owasin  ektakta  iyayewicawaye 
kte  cin  heciya. 

19  Mioie  kin  anagoptanpi  sni 
heon  etanhan,  Jehowa  eya ;  hena 
mitaokiye  wicasta  wokcan  kin 
on  wahowicawaya,  hanwekta  qa 
yewicawasi  tuka :  tuka  anaya- 
goptanpi  sni,  Jehowa  eya. 

20  Heon  etanhan  niye  Jehowa 
oie  kin  nahon  miye,  wayaka 
yaunpi  kin  owasin,  Jerusalem 
etanhan  Babel  ekta  iyayewdca- 
waye  cin  : 

21  Jehowa  ozuye  yuha,  Israel 
Taku  Wakan  tawa  kin  he,  Ahab 
Kolaiah  cinhintku  qa  Zedekiah 
Maaseiah  cinhintku  micaje  on 
woitonsni  wan  oniciyakapi  kin 
hena  on  hecen  eya  ce  ;  Iho,  Ne- 
bukadnezzar  Babel  wicastayata- 
pi  nape  kin  en  wicawaqu  kta, 
unkan  iye  hena  wicakte  kta  nii- 
stapi  itokam. 

22  Unkan  hena  on  Juda  etanhan 
Babel  en  wayaka  unpi  kin  owa¬ 
sin  woya^ice  wan  icupi  kta,  Ze¬ 
dekiah  iyececa  qa  Ahab  iyececa 


WICOWOYAKE  30. 


Nebukadnezzar  Babel  wicasta- 
yatapi  peta  en  bubnabwicaye  ci- 
qon  hena  iyecen  Jehowa  nicaga 
nunwe,  eyapi  kta, 

23  Israel  en  wowabtesni  kaga- 
pi,  qa  iye  takodakupi  tawicppi 
kin  om  wawicibabapi  econpi,  qa 
micaje  on  woitonsni  oie  oyakapi, 
hena  eye  wicawasi  sni  tuka :  un- 
kan  miye  binca  hena  sdonwaya 
qa  mdaotanin^ce,  Jehowa  eya. 

24  Nakun  Semaiah  Nehelemi 
kin  he  kaken  eyakiye  kta  : 

25  Jebowa  ozuye  yuha,  Israel 
Taku  Wakan  tawa  kin  he  hecen 
eya  ce;  Niye  nicaje  on  Jerusa¬ 
lem  en  oyate  ocowasin,  qa  Ze- 
phaniah  Maaseiah  cinhintku  wa- 
wayusna  kin,  qa  nakun  wawayu- 
snapi  kin  owasin  wowapi  wica- 
yecaga  ;  _ 

26  Jehoiada  wawayusna  kin  ee- 
kiya  Jehowa  wawayusna  nicaga 
ce  ;  hecen  Jehowa. ti  kin  ohna 
waawanyake  yaunpi  kta,  wicasta 
witkotkoka  otoiyohi  on,  qa  tuwe 
waayate  icicage  cin  on,  hecen 
mazaicaske  en,  qa  wicakaska 
tipi  kin  ohna  eyahnake  kta  ce. 

27  Heon  etanhan  Jeremiah 
Anathoth  etanhan,  niyepi  en  wi¬ 
casta  wokcan  icicage  cin  he  to- 
keca  iyopeyaye  sni  he. 

28  lye  Babel  en  unyakonpi  kin 
hecen  wahounyanpi,  qa,  De  tehan 
kta  ;  tipi  icicaga  po  qa  okiti  po  ; 
qa  canwojupi  kin  okikju  po  qa 
w.askuyeca  etanhan  hduta  po, 
eya  ce,  eha. 

29  Unkan  Zephaniah  wawayu¬ 
sna  kin  Jeremiah  wicasta  wokcan 
noge  kin  ohna  wowapi  kin  he 
yawa. 

30  Hehan  Jehowa  oie  kin  Jere¬ 
miah  en  hi  kin  he  hecen  eya ; 

31  Tona  wayaka  unpi  kin  owa- 
mn  wahowicaye  ca  heya  wo ; 
Semaiah  Nehelemi  kin  on  Jeho¬ 
wa  hecen  eya  ce ;  Semaiah  ye- 


wasi  sni  tuka  wonicijmkapi  qa 
woitonsni  wan  wacin5mniyanpi ; 

32  Heon  etanhan  Jehowa  hecen 
eya ;  Iho,  Semaiah  Nehelemi 
kin  takpe  mde  kta,  qa  oicage  ta¬ 
wa  kin  nakun  :  wicasta  tawa 
wanjidan  oyate  kin  de  om  ounye 
kte  sni:  nakun  taku  waste  mi- 
taoyate  ecawicawecon  kte  cin 
he  wanyake  kte  sni,  Jehowa  eya  : 
Jehowa  en  wawakipajinpi  kin  he 
oyake  nakaes. 

WICOWOYAKE  30. 

1  Jehowa  etanhan  wicoie  Jere¬ 
miah  en  hi  kin  he  hecen  eya; 

2  Jehowa  Israel  Taku  Wakan 
tawa  kin  he  ie  ca  hecen  eya  ce  ; 
Wicoie  tona  ociciyake  cin  hena 
owasin  wowapi  wan  en  owa  wo. 

3  Iho,  anpetu  kin  u  kta,  Jehowa 
eya  ;  hehan  Israel  qa  Juda  mi- 
taoyate  wayaka  unpi  kin  ake  hdi- 
cuwakiye  kta,  Jehowa  eya ;  qa 
makoceiye  hunkakewicayapi  wi- 
cawaqu  qon  he  ekta  hdicuwica- 
wakiye  kta ;  unkan  tawayapi 
kta. 

4  Unkan  Israel  on  qa  Juda  on, 
wicoie  tona  Jehowa  ie  cin  dena 
ee  : 

5  Jehowa  hecen  eya  ce  ;  Wica- 
cancan  ho  wan  naunbonpi,  woko- 
kipe  hee,  qa  wookiye  sni : 

6  Wanna  wawiwangapi  qa  wan- 
yaka  miye;  Wicasta  wan  hoksi- 
ksuya  he  :  Toketu  he.  Wicasta 
otoiyohi  nape  nite  kin  akan  yan- 
ka  wanmdaka,  winobinca  hoksi- 
ksuye  cin  iyececa  ;  qa  wicaite 
kin  owasin  san  icaga. 

7  Hehehe,  anpetu  kin  he  tanka 
kta  ;  wanjidan  iyecece  sni :  han 
Jakob  toiyokisice  anpetu  kin  hee 
kta  ;  tuka  etanhan  ehdakupi  kta 
ce. 

8  Unkan  anpetu  kin  he  en  ka- 
ketu  kte,  Jehowa  ozuye  yuhe 

cin  eya ;  cannapinpi  tawa  kin 
he  nitahu  etanhan  ciciyukse  kta, 
qa  maza  icaske  nitawa  kin  mdu- 
psake  kta :  qa  oyate  tokeca  ici- 
mana  ake  wowidag  yapi  kte  sni. 

9  Tuka  Jehowa  Taku  Wakan 
tawapi  kin  en  wowidagiciyapi 
kta,  qa  Dawid  wicastayatapi  ta¬ 
wapi  kin  icahwicaweciciye  kte 
cin  he  nakun. 

10  Heon  etanhan  nis,  Jakob  mi- 
taokiye,  wikope  sni  wo,  qa  Israel 
niye  waciniyokisice  sni  wo,  Je¬ 
howa  eya  :  Iho,  tehan  tanhan  ni- 
ciye  kta,  qa  woicage  nitawa  ma- 
koce  en  wayaka  unpi  kin  etan¬ 
han  ;  Jakob  hdicu  kta,  qa  oziici- 
ye  kta,  qa  owanji  yanke  kta,  qa 
tuwedan  wakokipe  kicage  kte 
sni  ce. 

11  Niciye  kta  on  ciciwaun  kta 
ce,  Jehowa  eya :  oyate  owasin 
tukte  e  en  iyayeciye  ciqon  hena 
owihanke  wicawaya  esta,  niye 
ocowasin  ihangciye  kte  sni  ;  tu¬ 
ka  wiyukcanyan  iyopeciye  kta, 
qa  ocowasin  wiyaonpepica  sni 
ciyawa  kte  sni  ce. 

12  Jehowa  hecen  eya  ce  ;  Nica- 
wegapi  kin  he  asniyepica  sni,  ni- 
castakapi  kin  he  teliike  nakaes. 

13  Tuwedan  wawiniciye  sni; 
pahtapi  kta  on  wokizi  waskape 
cin  ninica. 

14  Wastenidakapi  qon  owasin 
aniktonjapi ;  hena  onidepi  sni : 
awicakehan  toka  wicakastaka 
wan  on  cicastaka,  iyopewicayapi 
tehike  hinca  on ;  taku  sica  eca- 
non  kin  ota,  wayahtani  kin  ya- 
hdusuta  nakaes. 

15  Tokeca  nitokakije  en  yasi- 
cahowada  he :  nitoiyokisice  kin 
he  asniyepica  sni,  taku  sica  eca- 
non  kin  hena  ota  hinca  aya  na¬ 
kaes,  wayahtani  kin  hena  wasaka 
icaga,  heon  dena  ecacicon  ce. 

16  Heon  etanhan  tona  temni- 
yanpi  kin  hena  owasin  temwica- 

yapi  kta  ;  qa  tona  tokaniyanpi 
kin  iyuhpa,  han,  otoiyohi,  waya¬ 
ka  awicayapi  kta  :  qa  tona  wani- 
cipi  kin  hena  wawicakipi  kta  ; 
qa  tona  wamanicinonpi  kin  hena 
owasin  womanon  wicawakage 
kta. 

17  Hehan  wookiziye  cicahi  kta, 
qa  nicastakapi  qon  okiziwaye 
kta,  Jehowa  eya :  Tankan  ehpe- 
yapi,  Zion  he  wicasta  tuwedan 
okide  sni  kin  dee  ce,  eniciyapi 
kin,  heon  etanhan. 

18  Jehowa  hecen  eya  ;  Iho,  Ja¬ 
kob  tawakeya  wayaka  unpi  kin 
hena  hdicuwicawakiye  kta,  qa 
ounyanpi  tawa  kin  onsiwakida 
kta  :  unkan  otonwe  kin  paha  ta¬ 
wa  qon  ohna  piya  kagapi  kta,  qa 
conkaske  kin  iye  tohe  kin  en  he 
kta. 

19  Hehan  hena  etanhan  woya- 
tan  qa  wiyuskinyan  unpi  ho  kin 
hinanpekta:  unkan  hena  wica- 
raduota  kta,  qa  tonana  aye  kte 
sni ;  nakun  wicamduonihan  kta 
qa  yuhukun  iyewicayapi  kte  sni. 

.  20  Nakun  cincawicayapi  kin 
hena  otokaheekta  iyececapi  kta, 
qa  omniciye  tawapi  kin  he  niito- 
kam  yusutapi  kta ;  qa  tona  ka- 
kiswicayapi  kin  hena  owasin  en 
wicawai  kta. 

21  Unkan  wicasta  itancan  ta¬ 
wapi  kin  hena  iye  etanhanpi  kta, 
qa  wicastayatapi  yuhapi  kin  iye- 
pi  cokayatanhan  hinanpe  kta,  qa 
kiyedan  hiyu  wakiye  kta,  hecen 
mikiyedan  u  kta  :  De  tuwe  he 
mikiyedan  u  kta  on  cante  icicon- 
za  he,  Jehowa  eya. 

22  Hehan  mitaoyate  kin  he  ni¬ 
ye  pi  kta,  qa  Wakan  tanka  nita- 
wapi  kin  he  miye  kta  ce. 

23  Iho,  tateiyumni  wan  Jehowa 
towohitike  kin  hiyaya,  tateiyu¬ 
mni  wohitike  hinca :  woyazan 
on  wicasta  sicapi  pa  kin  en  hdi- 
hpaye  kta. 


WICOWOYAKE  31. 


24  Jehowa  tocanteptanye  wohi- 
tike  cin  he  hdicu  kte  sni,  tohan- 
yan  econ  sni  qa  tohanyan  iye 
canteyuze  cin  kiciynstan  sni  he- 
hanyan :  anpetu  ehake  kin  en 
niye  awacannipi  kta  ce. 

WICOWOYAKE  31. 

1  Hehan  Israel  wicowazi  owa- 
sin  en  miye  Taku  Wakan  waun 
kta,  qa  mitaoyate  kin  hena  iyepi 
kta,  Jehowa  eya. 

2  Jehowa  hecen  eya;  Mako- 
skan  oyate  tona  mazasagye  owi- 
cakapte  cin  hena  wowaonsida 
iyeyapi,  Israel  wicoozi  tawa  kin 
ekta  iyaya  qehan. 

3  Wanakaja  Jehowa  miye  en 
ihdutanin :  Tuka  wowastedake 
owihanke  sni  on  wastecidaka ; 
heon  etanhan  wocantekiye  on 
ciyu titan  ce,  eya. 

4  Israel  wikoska,  ake  icahciye 
kta,  unkan  inicage  kta  :  ake  cari- 
cega  nitawa  yecun  kta,  qa  tona 
wiyuskinyan  yapi  wacipi  kin  en 
owicayape  kta. 

5  Ake  Samaria  paha  kin  en  ha- 
stanhanka  iyuwi  hu  kin  huyahde 
kta :  wojupi  kin  hena  huhdepi 
kta,  qa  taku  ikceka  iyecen  yuta- 
pi  kta  ce. 

6  Anpetu  kin  u  kta,  Ephraim 
he  kin  akan  waawanyake  kin 
panpi  kta;  Najin  po  qa  Zion  en 
Jehowa  Taku  Wakan  unkitawa- 
pi  kin  ekta  unyanpi  kta  ce, 

7  Jehowa  hecen  eya  ce;  Jakob 
towiyuskin  kin  idowan  miye;  qa 
oyate  itancanpi  kin  en  eyanpaha 
po,  wayaotanin  po,  yatan  po  qa, 
Jehowa  nitaoyate  Israel  okaptapi 
kin  niwicakiya  wo,  eya  po, 

8  Wanyaka  wo,  waziyata  ma- 
koce  kin  etanhan  awicawaku  kta, 
qa  maka  ihanke  kin  etanhan  mna- 
wicawakiye  kta,  istagonga  qa  hu- 
^tepi  kin,  winohinca  ihdusaka  qa 


tuwe  cinca  yuhe  cin  hena  koya 
opapi  kta :  wicota  hinca  den  hdi- 
yohipi  kta. 

9  Ceyapi  qa  wocekiye  eyapi 
hduha  kupi  kta  ;  awicawaku  kta, 
yus  awicawau  kta,  mini  wakpa 
kin  icahda,  canku  owotanna  wan 
ohna  :  he  ohna  hicahanpi  kte  sni: 
Israel  ateyapi  kin  he  miye,  qa 
Ephraim  micinca  tokapa  kin  hee 
nakaes. 

10  Oyate  yaunpi,  Jehowa  oie 
kin  nahon  po,  qa  wita  tehan  yan- 
ke  cin  ekta  eyanpaha  po,  qa  he- 
ya  po;  Tuwe  Israel  enanakiya 
iyayewicaye  ciqon  hee  ake  mna- 
kiye  kta,  qa  awanhdake  kta,  wa- 
wihankiye  wan  optaye  tawa  hdu¬ 
ha  he  iyececa. 

11  Jehowa  Jakob  opekiton  kta, 
qa  tuwe  iye  isanpa  wasaka  nape 
kin  etanhan  ehdaku  kta  nakaes. 

12  Hehan  kupi  kta,  qa  Zion 
paha  kin  akan  dowanpi  kta,  qa 
Jehowa  towaste  kin  on  cantewa- 
stepi  kta,  aguyapi  on,  qa  minisa 
teca  on,  qa  wihdi  on,  qa  optaye 
cinca  qa  pte  kin  on  ;  qa  iye  na- 
gipi  kin  canwojupi  wan  spayeyapi 
kin  iyecece  kta;  qa  ake  icimana 
hanyanpi  kte  sni. 

13  Hehan  wikoska  kin  wacipi 
kin  en  wiyuskin  kta,  nakun  ko- 
skapi  wicasta  tanka  koya  :  un¬ 
kan  ceyapi  qon  he  wowiyuskin 
wakage  kta;  qa  cantohnagwica- 
wakiye  kta,  qa  cante  sicapi  qon 
isanpa  cantewaste  wicawakage 
kta  ce ; 

14  Nakun  wawayusna  nagipi  kin 
wasin  on  imnawicawakiye  kta; 
qa  mitaoyate  kin  mitowaste  on 
ipipi  kta  ce,  Jehowa  eya. 

15  Jehowa  hecen  eya;  Rama  en 
wicaho  wan  nahonpi,  sicahowa- 
yapi,  ceyapi  pa  hinca;  Rachel 
cinca  awicakiceya,  cinca  on  ki- 
hnahnapi  kta  cin  sni,  hena  en 
unpi  sni  nakaes. 

16  Jehowa  hecen  eya;  Ceyapi 
etanhan  niho  kin  tinsiciya  wo, 
qa  niista  istamnihanpe  etanhan  : 
niolianpi  kin  on  iyunwin  yuke 
kta  ce,  Jehowa  eya :  unkan  hena 
e  toka  tamakoce  kin  etanhan  hdi- 
cupi  kta. 

17  Qa  oniciwihanke  kin  ekta 
wowacinye  yuke  kta  ce,  Jehowa 
eya ;  han,  wicacinca  kin  hena 
iye  tamakoce  kin  ake  en  hdipi  kta. 

18  Winahonpi  on  Ephraim  iyo- 
kisiniciya  nawahon  ce  ;  lyope- 
mayaya,  unkan  iyopemayanpi,  ta- 
tanka  kaonspepi  sni  kin  iyececa. 
Hdicumayan  wo,  kinhan  wahdi- 
cu  kta;  Jehowa  niye  Taku  Wa- 
kan  mitawa  kin  hee  nakaes. 

19  Awicakehan  hdiyohimayan- 
pi  iyohakam  iyoperniciya;  qa 
sdonmiciye  cin  iyohakam  sican 
en  amicipe :  imasteca,  han,  na- 
kun  nihinmiciya,  komaska  wiya- 
maonpapi  kin  hduha  waun  kin 
heon  etanhan. 

20  Ephraim  micinca  tewahinda 
kin  hee  he  ;  hoksincinca  wiciyo- 
kipi  kin  heca  he  :  totanhan  awa- 
kiie  cin  ehantanhan  kiksuyapi  on 
hinyahin  weksuya :  heon  etanhan 
iye  on  mitezi  skanskan  :  wacan- 
tkiya  onsiwakida  kta  ce,  Jehowa 
eya, 

21  Iwanyakapi  kin  eicihde  wo, 
inyan  bosdata  ekihde  wo  :  canku 
wankantu  kin,  canku  ohna  idade 
cin  he  ekta  cante  yekiya  wo : 
hdicu  wo,  Israel  wikoska,  otonwe 
nitawa  qon  dena  ekta  hdiyohi  wo. 

22  Wowakipa]in  cunwintku,  to- 
hanyan  nihdonica  kta  he:  Jeho¬ 
wa  taku  teca  wan  maka  akan 
kage  kta;  Winohinca  wicasta 
acaksin  kta. 

23  Jehowa  ozuye  yuha,  Israel 
Taku  Wakan  tawa  kin  he  hecen 
eya;  Tohan  wayaka  unpi  hdicu- 
wicawakiye  cinhan  ake  Juda  ma- 
koce  kin  en,  qa  otonwe  tawa  kin 

ohna,  wicoie  kin  de,  Woowotan- 
na  tipi,  Paha  wakan  kin  Jehowa 
niyawaste  nunwe,  eyapi  kta. 

24  Unkan  Juda  makoce  qatoton- 
we  kin  owasin  en,  woju  wicasta 
kin  heca,  qa,  optaye  hduha  ihda- 
ka  unpi  kin  hena  witaya  tipi  kta. 

25  Wicanagi  ipuza  kin  he  waya- 
tkewakiye  kta  ;  qa  wicanagi  wo- 
tektehdapi  kin  owasin  wipiwica- 
waye  kta  nakaes. 

26  Hehan  wekta  qa  iwanmdaka, 
unkan  mistinbe  kin  he  miciwaste 
hinca. 

27  Iho,  anpetu  kin  u  kta,  Je¬ 
howa  eya ;  hehan  Israel  tipi  qa 
Juda  tipi  kin  hena  wicasta  oicage 
qa  woteca  oicage  kin  on  owekju 
kta. 

28  Unkan  kaketu  kta,  yujunpi, 
qa  yuksapi,  qa  yujujupi,  qa  ihang- 
yapi,  qa  kakiswicayapi  on  awan- 
wicamdake  ciqon,  he  iyecen  piya 
kagapi  kta,  qa  ojupi  kta  e  on 
awanwicawahdake  kta  ce,  Jeho¬ 
wa  eya. 

29  Anpetu  kin  hena  en,  Atewi- 
cayapi  kin  hastanhanka  stunkaka 
yutapi,  unkan  cincapi  kin  hi  pson- 
psonna  icaga  ce,  icimana  eyapi 
kte  sni. 

30  Tuka  otoiyohi  iye  wahtani 
kin  on  te  kta:  wicasta  otoiyohi 
hastanhanka  stunkaka  yute  cin¬ 
han  he  iye  hi  psoripsonna  icage 
kta  ce. 

31  Iho,  anpetu  kin  u  kta,  Jeho¬ 
wa  eya;  hehan  Israel  tiyohnaka 
qa  Juda  tiyohnaka  kin  om  wico- 
takuye  teca  wan  wicawecicage 
kta : 

32  Atewicayapi  Egupta  makoce 
kin  etanhan  hinanpe  wicawaye 
kta  on  nape  wicamduza,  anpetu 
kin  he  en  wicotakuye  wan  om  wi- 
cawecicaga  qon  he  iyecece  sni : 
he  qe  wicotakuye  mitawa  yuju¬ 
jupi,  miye  qe  wicawahduza  tuka 
qon,  Jehowa  eya. 


WICOWOYAKE  33. 


33  Tuka  Israel  tiyohnaka  om  wi- 
cotakuye  wicawecicage  kte  cin 
he  dee ;  Anpetu  kin  hena  iyoha- 
kara,  Jehowa  eya;  mitoope  kin 
iye  tanmahen  ewakihnake  kta, 
qa  iye  cantepi  akan  owaki wa  kta ; 
unkan  Taku  Wakan  tawapi  kin 
he  miye  kta,  qa  is  nakun  mita- 
oyate  ee  kta  ce. 

34  Unkan  otoiyohi  iye  takodaku 
qa  otoiyohi  iye  sunkaku  kin  wa- 
onspekiciyapi  kte  sni,  qa,  Jehowa 
sdonya  miye  eyapi  kte  sni :  hena 
owasin  sdonmayanpi  kta  nakaes, 
wicacistinna  qa  wicatanka  koya, 
Jehowa  eya:  taku  sica  econpi 
kin  hena  wicawecicajiiju  kta,  qa 
wahtanipi  kin  icimana  weksuye 
kte  sni,  heon  etanhan. 

35  Jehowa  hecen  eya  ;  Tuwe 
anpetu  iyoyanpa  kta  anpetu  wi 
ehnaka,  hanyetu  iyoyanpa  kta 
on  hanyetu  wi  qa  wicanlipi  wo- 
konze  wicaqu,  miniwanca  taja 
hoton  eca  tuwe  yuamdakedan 
ece  e,  Jehowa  ozuye  yuha  he 
caje  kin  ee  : 

36  Wokonze  kin  dena  mitokapa 
tanhan  hiyaye  cinhan,  Jehowa 
eya ;  hehan  Israel  cinca  kin  mi- 
tokam  oyate  yanke  cin  he  nakun 
ayustan  kta,  anpetu  owasin. 

37  Jehowa  kaken  eya ;  Wankan 
mahpiya  kin  he  iyutapi  kinhan, 
qa  kuya  maka  oahe  kin  hena  iyu- 
kcanpi  kinhan,  hehan  nakun  Is¬ 
rael  cinca  ocowasin,  taku  econpi 
kin  owasin  on  elipewicawaye  kta 
ce,  Jehowa  eya. 

38  Iho,  anpetu  kin  u  kta,  Jeho¬ 
wa  eya ;  hehan  otonwe  kin  Jeho¬ 
wa  kicagapi  kta,  Hananeel  con- 
kaske  kin  etanhan  okahrnin  ti- 
yopa  kin  hehanyan. 

39  Han,  hahonta  on  iyutapi  kin 
he  ake  ayapi  kta,  he  iyotakonza 
Gareb  paha  kin  ohna,  qa  Goath 
aihduksan  ye  kta. 

40  Qa  kaksiza  ocowasin  ohna 


wicata  qa  cahota  wanka,  qa  ma- 
ga  iyuhpa  Kidron  wakpadan  he¬ 
hanyan,  wiyohiyanpata  ekta  oka- 
hmin  en  suktanka  tiyopa  kin  he¬ 
hanyan,  Jehowa  on  wakan  kta: 
he  ake  yujujupi  kte  sni  qa  ihang- 
yapi  kte  sni,  owihanke  wanica. 

WICOWOYAKE  32. 

1  Zedekiah  Juda  wicastayatapi 
tawaniyetu  iwikcemna,  Nebu- 
kadrezzar  tawaniyetu  iakesa- 
hdogan  kin  hee  en  wicoie  Jeho¬ 
wa  etanhan  Jeremiah  en  hi  qon 
he  dee. 

2  Hehan  Babel  wicastayatapi 
taakicita  kin  Jerusalem  aonata- 
kapi  nakaes:  Unkan  Jeremiah 
wicasta  wokcan  kin  wicakaska 
tipi  hocoka  kin  ohna  natakapi, 
Juda  wicastayatapi  ti  kin  hetu. 

3  He  ohna  Zedekiah  Juda  wi¬ 
castayatapi  kin  onakitaka  qa  he- 
ya;  Tokeca  e  wodake  ca  heha 
he;  Jehowa  hecen  eya  ce;  Iho, 
otonwe  kin  de  Babel  wicastaya¬ 
tapi  nape  kin  en  waqu  kta,  un¬ 
kan  icu  kta; 

4  Qa  Zedekiah  Juda  wicasta¬ 
yatapi  kin  Kasdim  oyate  napepi 
kin  etanhan  najice  kte  sni,  tuka 
awicakehan  Babel  wicastayata¬ 
pi  nape  kin  en  qupi  kta,  qa  iye 
i  kin  on  kici  wohdake  kta,  qa 
iye  ista  kin  ista  tawa  wanyake 
kta. 

5  Unkan  Zedekiah  Babel  ekta 
aye  kta,  qa  hen  un  kta,  en  wai 
kte  cin  hehanyan,  Jehowa  eya 
ce :  Kasdim  oyate  kin  om  yeci- 
zapi  esta  oyakihipi  kte  sni  ce. 

6  Hehan  Jeremiah  hecen  eya; 
Jehowa  oie  en  mau  kin  he  he¬ 
cen  eya ; 

7  Iho,  Hanameel  Vallum  ateya- 
ya  he  cinhintku  kin  en  nihi  kta, 
qa,  Anathoth  ekta  maga  mitawa 
kin  he  opeiciton  wo :  opekttonpi 

kin  he  niye  nitawa,  on  opeyaton 
kta  iyececa  ce,  eye  kta  ce. 

8  Hehan  Hanameel  ate  cinhin- 
tku  kin  wicakaska  tipi  hocoka 
ohna  en  mahi,  Jehowa  oie  kin 
iyececa,  qa  hemakiya  ;  Ceciciya 
ce,  maga  mitawa,  Anathoth  ekta, 
Benjamin  makoce  kin  en,  he  ope- 
ton  wo  ;  tawayapi  kta  iyececa 
he  niye  nitawa,  qa  opekitonpi 
kin  he  nakun  nitawa ;  hecen  opei- 
citon  wo.  Hehan  de  Jehowa  oie 
kin  hee  e  sdonwakiya. 

9  Hecen  Hanameel  ate  cinhin- 
tku  tamaga  Anathoth  ohna  wan- 
ke  cin  he  opewecaton,  qa  raaza- 
ska  aspeye  weciton,  sekel  maza- 
ska  akesakowin. 

10  Qa  wowapi  kin  en  owawa  qa 
askamwaton,  qa  wayaotanin  iwa- 
cu,  qa  on-aspeyapi  kin  on  maza- 
ska  kin  tkeimduta. 

11  Qa  opetonpi  wowapi  kin 
iwacu,  askamyapi  kin  he,  woope 
qa  wicohan  econpi  ece  kin  eci- 
yatanhan,  qa  yuhdog  un  kin  he 
nakun  : 

12  Qa  opetonpi  wowapi  kin  he 
Baruk  Neriah  cinhintku,  Maas- 
eiah  cinhintku  kin  waqu,  Hana¬ 
meel  ate  cinhintku  ista  kin  ito- 
kam,  qa  wayaotanin  tona  ope¬ 
tonpi  wowapi  yutanpi  kin  hena 
wicitokam,  qa  Juda  wicasta  wi¬ 
cakaska  tipi  hocoka  kin  en  iyo- 
tankapi  kin  owasin  wicitokam  : 

13  Qa  hena  wicitokam  Baruk 
wahokonwakiya  on  hepa ; 

14  Jehowa  ozuye  yuha  Israel 
Taku  Wakan  tawa  kin  he  hecen 
eya  ce  ;  Wowapi  kin  hena  icu 
wo,  opetonpi  wowapi  askamyapi 
kin  he,  qa  wowapi  yumdayapi 
kin  he  nakun,  qa  maka  cega  wan 
en  ohnaka  wo,  hecen  anpetu  ota 
yanke  kta  ce. 

15  Jehowa  ozuye  yuha,  Israel 
ta  Wakantanka  kin  he  hecen 
eya  ;  Tipi  qa  maga  qa  hastan- 

hanka  iyuwi  ojupi  kin  makoce 
kin  de  ohna  ake  yuhapi  kta 
ce. 

16  Hehan  Jehowa  cewakiye, 
opetonpi  wowapi  kin  Baruk  Ne¬ 
riah  cinhintku  waqu  qon  iyoha- 
kam,  qa  hepa  ■ 

17  Hehehe  Jehowa  Itancan,  iho, 
nitowasake  tanka  qa  isto  yahdu- 
katin  on  mahpiya  qa  maka  kin 
niye  yakaga  ;  niye  ekta  takudan 
tehike  sni : 

18  Wowaonsida  kektopawinge 
wicayakipazo,  qa  ateyapi  wa- 
htanipi  kin  hena  iye  cincapi  iha- 
kam  uiq^i  maku  en  wicayecu 
ecee  :  Taku  Wakan  Tanka,  Wa- 
saka,  Jehowa  ozuye  yuha,  he 
caje  kin  ee ; 

19  W'owiyukcan  en  tanka,  qa 
wicohan  econpi  kin  en  wasake 
hinca;  wicasta  cinca  tacankupi 
kin  owasin  ekta  niista  opahta 
yanka,  otoiyohi  iye  tacanku  eci- 
yatanhan  qa  tohan  taku  icahye 
cin  eciyatanhan  yaqu  kta  : 

20  Egupta  makoce  kin  en  wo- 
wapetokeca  qa  taku  wowinihan 
ecanon,  anpetu  kin  de  hehanyan, 
Israel  itokam  qa  wicasta  kin 
ehna;  qa  wicacaje  wan  nicica- 
ga,  anpe  dehan  iyececa  : 

21  Qa  Israel  nitaoyate  Egupta 
makoce  kin  etanhan  hinanpe  wi- 
cayaya,  wowapetokeca  on,  qa 
taku  wowinihan  on,  qa  nape  wa- 
saka  on,  qa  isto  hdukatin  on,  qa 
wonihinciye  tanka  on  : 

22  Qa  makoce  kin  de  atewica- 
yapi  konza  wahowicayaye  ciqon 
he  wicayaqu ;  makoce  wan  ptea- 
sanpi  qa  tuhmaga  canhanpi  on 
apasboka : 

23  Unkan  en  hiyupi  qa  tawaya¬ 
pi  ;  tuka  niho  kin  anagoptanpi 
^ni  qa  nitoope  kin  ohnayan  ma- 
nipi  sni  ;  taku  econ  wicayasi  qon 
owasin  takudan  econpi  sni :  heon 
etanhan  taku  sice  cin  de  ocowa- 


sin  niye  liinca  itkokipe  wicaya- 
kiya : 

24  Paha  kagapi  kin  hena  wan- 
yaka  wo ;  otonwe  kin  icupi  kta 
heon  hipi :  unkan  Kasdim  oyate 
kis  unpi  kin  hena  napepi  en  oton¬ 
we  kin  wicaqupi,  mazasagye  on, 
qa  wicaakihan  on,  qa  makosica 
on :  hecen  taku  ehe  ciqon  he 
yuecetupi ;  unkan  iho,  niye  wan- 
daka. 

25  Tuka  Jehowa  Itancan  niye 
hemayakiya  ;  Maga  kin  he  ope- 
ton  wo,  mazaska  on,  qa  wayuo- 
tanin  kin  icu  wo :  otonwe  kin 
Kasdim  oyate  napepi  kin  en  wi¬ 
caqupi  tuka. 

26  Hehan  Jehowa  oie  Jeremiah 
en  un  kin  he  hecen  eya  : 

27  Iho,  Jeliowa  taku  cehpi  iyu- 
hpa  ta  Wakan tanka  kin  he  miye  : 
taku  owasin  miye  ekta  teliike 
kta  he. 

28  Heon  etanhan  Jehowa  hecen 
eya  ce  ;  Iho,  otonwe  kin  de  Kas¬ 
dim  oyate  napepi  kin  en  wica- 
waqukta,  qa  Nebukadrezzar  Ba¬ 
bel  wicastayatapi  nape  kin  en  ; 
unkan  he  icu  kta  : 

29  Qa  Kasdim  oyate  o|pnwe 
kin  de  kici  kicizapi  kin  hena  en 
upi  kta,  qa  peta  on  otonwe  kin 
de  ideyapi  kta,  qa  huhnahyapi 
kta,  tipi  akahpe  akan  Baal  izin- 
yapi,  qa  canteptanye  mayanpi  kta 
on  taku  wakan  tokeca  woyatke 
wosnapi  wicakicastanpi  qon  hena 
nakun. 

30  Israel  cinca  qa  Juda  cinca 
kin  hena  tokah  icagapi  kin  hetan- 
han  mitokam  taku  sica  eceedan 
econpi ;  Israel  cinca  kin  iye 
nape  ohanpi  kin  on  canteptanye 
mayanpi  eceedan  nakaes,  Jeho¬ 
wa  eya. 

31  Anpetu  kin  en  kagapi  kin 
ehantanhan  anpetu  kin  dehan- 
yan  otonwe  kin  de  wocanteptan- 
ye  qa  wosinlida  icahmiciya  ece  ; 


YAKE  32. 

heon  mitokapatanhan  tokan  iye- 
waye  kta : 

32  Israel  cinca  qa  Juda  cinca 
taku  ^ica  econpi  ocowasin  on 
etanhan,  canteptanye  mayanpi 
kta  on  econpi  kin  hena  ;  iyepi, 
wicastayatapi  tayvapi,  wicasta 
ihdawa  wicayuhapi  kin,  wawa- 
yusna  tawapi  qa  wicasta  wokcan 
tawapi,  qa  Juda  wicasta,  qa  Je¬ 
rusalem  en  ounyanpi  kin  hena. 

33  Unkan  miye  en  ite  itoheya 
sni,  tuka  tapete  itoheya  ihduza- 
pi :  qa  waonspewicawakiya,  han- 
wekta  qa  onspewicawakiya  qe- 
yas  woonspe  icupi  kta  on  anago- 
ptanpi  sni  ecee. 

34  Tuka  tipi  ohna  micaje  caje- 
yatapi  ecee  kin  he  en  wowahte 
sni  tawapi  kin  ehdepi,  yusapapi 
kta  e  heon  etanhan. 

35  Qa  conkaske,  Hinnom  cin- 
hintku  takaksiza  kin  ohna,  hena 
Baal  kicagapi,  cinhintkupi  qa 
cunwintkupi  kin  Molek  ekta  iya- 
ye  wicayapi  kta  ;  he  qe  econwi- 
cawasi  sni,  qa  tohinni  mitawacin 
kin  en  u  sni,  Juda  wicasta  wa- 
htani  wicakiyapi  kta  e  on  wmwa- 
hte  sni  kin  de  econpi  kta. 

36  Unkan  nakaha,  heon  etanhan 
Jehowa  Israel  ta  Wakantanka 
kin  he,  otonwe  kin  de  on,  Babel 
wicastayatapi  nape  en  qupi  ce, 
mazasagye  qa  wicaakihan  qa  ma¬ 
kosica  on,  niye  ehapi  ecee  kin 
heon  hecen  eya  ce  : 

37  Iho,  makoce  owasin  ektakta, 
mitocanniye  en,  qa  mitosinhda 
en,  qa  mitocanteptanye  tanka  en, 
iyaye  wicawaye  ciqon  hetanhan 
miye  mnawicawaye  kta  ;  qa  ma¬ 
koce  kin  de  en  ake  awicawahdi 
kta,  qa  wikopesniyan  en  ounye 
wicawaye  kta. 

38  Unkan  hena  mitaoyate  eepi 
kta,  qa  Taku  Wakan  tawapi  kin 
he  miye  kta  ce. 

39  Qa  wicacante  wanjidan  qa 

canku  wanjidan  wicawaqu  kta, 
hecen  anpetu  owasin  komakipa- 
pi  kta,  iyepi  qa  iyohakam  iye 
cincapi  kin  tanyan  unpi  kta  heon 
etanhan. 

40  Nakun  wicotakiiye  owihanke 
sni  wan  wica.wecage  kta,  taku 
waste  ecawicawecon  kta  e  wici- 
hekpatanhan  mihduhorani  kte 
^ni ;  tuka  Avokokipe  mitawa  iye 
cantepi  kin  en  ewahnake  kta, 
hecen  ekpemayanpi  kte  ^ni,  heon 
etanhan. 

41  Han,  taku  waste  ecawica¬ 
wecon  kta  on  iwicaweciyuskin 
kta ;  qa  awicakehan  micante 
on  qa  rainagi  ocowasin-  on  mako- 
ce  kin  de  en  owicawakiju  ktace. 

42  Jehowa  hecen  eya  nakaes } 
Taku  sica  tanka  kin  de  ocowa- 
sin  oyate  kin  de  wanna  en  awi- 
cawau  kin  be  iyecen,  taku  waste 
wahowicawaye  cin  owasin  en 
awicawau  kta  ce. 

43  Unkan  ake  makoce  kin^de 
ohna  maga  opetonpi  kta,  on,  He- 
woskan  wanka,  wicasfca  wanica, 
woteca  wanica  ;  Kasdim  oyate . 
napepi  kin  en  qupi  ce,  ehapi  ecee 
tuka. 

44  Mazaska  on  rnaga  opetonpi 
kta,  qa  wowapi  en  kagapi  kta,  qa 
apuspapi  kta,  qa  wayuotanin  yu- 
tanpi  kin  icupi  kta,  Benjamin 
makoce  kin  ohna,  qa  Jerusalem 
ihduksan  wanke  cin,  qa  Juda  to- 
tonwe  kin  en,  qa  he  akan  oton- 
we  kin  ohna,  qa  omdaye  otonwe 
kin  en,  qa  itokah  otonwe  kin 
ohnahna ;  wayaka  unpi  kin  hdi- 
cuwicawaye  kta  nakae^,  Jeho¬ 
wa  eya. 

WICOWOYAKE  33. 

1  Nakun  inonpa  Jehowa  oie  kin 
Jeremiah  en  hi,  wicakaska  tipi 
hocoka  kin  ohna  natakapi  icun- 
han,  he  hecen  eya  : 

2  Jehowa  waicahye  kin,  Jeho¬ 
wa  hdusuta  kta  on  icahye  cin 
hee ;  Caje  kin  Jehowa  hee,  he 
hecen  eya  ce  : 

3  Makipan  wo,  kinhan  aciyupte 
kta,  qa  taku  tanka  qa  taku  ana- 
hmanpi,  sdonyaye  sni  qon  hena 
cicipazo  kta  ce. 

4  Jehow'a  Israel  Taku  Wakan 
taAvapi  kin  he,  otonwe  kin  de 
ohna  tipi  kin  hena,  qa  Juda  wi- 
ca^tayatapi  tipi  kin  hena  on  he¬ 
cen  eya;  Hena  paha  kagapi  kin 
on,  qa  raazasagye  on  yujujupi ; 

5  Kasdim  oyate  kin  zuya  upi, 
qa  wicasta  tapi,  mitocanniye  en 
qa  mitocanteptanye  en  wicawa- 
kastaka,  hena  on  tipi  ojuyapi 
kta  ;  taku  ^ica  econpi  iyuhpa  on 
otonwe  kin  de  miite  anaweci- 
hman  kin  heon  etanhan. 

6  Iho,  on  yuskiskitapi  qa  okizi- 
yapi  kin  wakahi  kta,  qa  okiziwi- 
cawaye  kta,  qa  wookiye  wowi- 
cake  ko  woptecasni.  wicawaki- 
yuzamni  kta. 

7  Qa  Juda  wayaka  unpi  qa 
Israel  wayaka  unpi  kin  he  hdi- 
cuwakiye  kta,  qa  ake  icahwica- 
waki^e  kta,  otokahe  ekta  iye- 
ceca. 

8  Qa  taku  sica  econpi  kin  owa¬ 
sin,  tona  on  wamakihtanipi  kin 
hena  etanhan  Avicawakiyujaja 
kta;  qa  taku  sica  econpi  kin 
owasin,  on  wahtanipi,  qa  on  ^i- 
caya  ecamiconpi  kin  hena  wica- 
wecicajuju  kta  ce. 

9  Unkan  he  qe  wowiyu^kin 
caje  mduhe  kta,  woyatan  qa  wo- 
yuonihan  kta,  maka  akan  oyate 
iyuhpa  wicitokam,  taku  waste 
ecawicawecon  kin  owasin  na- 
honpi  kta  nakaes  :  unkan  wowa- 
ste  qa  wookiye  yuhewakiye  cin 
owasin  on  kokipapi  kta  qa  nihin- 
ciyapi  kta  ce. 

10  JehoAva  hecen  eya;  Makoce 
kin  de  hewoskan  wanka  kehapi, 

wicasta  wanica  qa  woteca  wa- 
nica  ;  Juda  totonwe  kin  ohna,  qa 
Jerusalem  canku  kin  ohna,  he- 
woskan  wanka,  wicasta  wanica, 
en  ounyanpi  wanica,  qa  woteca 
wanica,  hena  en, 

11  Wowiyuskin  ho  kin  nahonpi 
kta,  qa  wicocante  waste  ho  kin  ; 
wicasta  winohinca  yuza  ho  kin, 
qa  winyan  yuzapi  kin  he  ho  kin  ; 
tona,  Jehowa  ozuye  yuhe  cin 
yatan  miye  ;  Jehowa  waste  qa 
tawocantekiye  kin  he  owihanke 
wanica  ce,  eyapi  hopi  kin  :  tona 
Jehowa  ti  kin  en  wowiyuskin 
wosnapi  ahipi  kte  cin  hena.  Ma- 
koce  wayaka  unpi  kin  he  hdicu- 
wakiye  kta  nakaes,  otokahe  ekta 
iyececa,  Jehowa  eya. 

12  Jehowa  ozuye  yuhe  cin  he 
hecen  eya  ;  Ake  makoce  kin  den, 
hewoskan  wanka,  wicasta  wani¬ 
ca  qa  woteca  wanica,  qa  totonwe 
iyuhpa  en  wawihankiya  owanka, 
en  qptaye  kin  iwangwicakiyapi 
kin  heca  yuke  kta. 

13  He  otonwe  kin  en,  omdaye 
otonwe  kin  en,  qa  itokah  otonwe 
kin  en,  qa  Benjamin  makoce  kin 
en,  qa  Jerusalem  ihduksan  wan- 
ke  cin,  qa  Juda  otonwe  kin  en, 
optaye  kin  ake  tuwe  wicayawa 
nape  ohnahiyayapi  kta  ce,  ieho- 
wa  eya. 

14  Iho,  anpetu  kin  u  kta,  Jeho¬ 
wa  eya,  hehan  wicoie  waste 
Israel  tiyohnaka  qa  Juda  tiyo- 
hnaka  ewicawakiye  ciqon  he 
wahdustan  kta  ce. 

15  Anpetu  kin  hena  en,  qa  he¬ 
han  tu  hin  Woowotanna  Adetka 
kin  Dawid  icahweciciye  kta  : 
Unkan  he  qe  woyaco  qa  woowo¬ 
tanna  makoce  kin  ohna  econ  kta. 

16  Anpetu  kin  hena  en  Juda  ni- 
kiyapi  kta,  qa  Jerusalem  wiko- 
pesniyan  ounye  kta :  Unkan  he, 
Jehowa  Woowotanna  unkitawa- 
pi,  eciyapi  kte  cin  hee. 


17  Jehowa  hecen  eya  nakae^  ; 
Whcasta  wan  Israel  tiyohnaka 
oiyotanke  tawa  kin  akan  iyotan- 
ke  kta  Dawid  kiwanice  kte  sni. 

18  Qa  wawayusnapi,  Lewi  wi¬ 
casta,  mitokam  wohuhnage  wo- 
^napi  wayusnapi  kta,  qa  woyute 
wosna  izitekiyapi  kta,  qa  wawa¬ 
yusnapi  kta  anpetu  owasin  yuke 
kta  ce. 

19  Hehan  Jehowa  oie  Jeremiah 
en  u  kin  he  hecen  eya  : 

20  Jehowa  hecen  eya  ce  ;  An¬ 
petu  wicotakuye  mitawa  qa  han- 
yetu  wicotakuye  mitawa  kin 
hena  yujuju  oyakihipi  kinhan, 
hecen  tohan  iyehantu  eca  anpetu 
qa  hanyetu  yuke  kte  sni  hecin- 
han ; 

21  Nakun  Dawid  mitaokiye  kin 
kici  wicotakuye  mitawa  kin  yu- 
jujupi  kta,  hecen  iye  oiyotanke 
tawa  kin  akan  cinhintku  wicasta- 
yatapi  yanke  kta  takudan  yuke 
kte  ^ni ;  nakun  Lewi  wicasta 
wawayusna  wowidake  mitawa 
kin  hena  om. 

22  Mahpiya  obe  kin  hena  yawa- 
pica  sni,  qa  miniwanca  wiyaka 
kin  iyutepica  sni,  he  iyecen  Da¬ 
wid  mitaokiye  oicage  tawa  kin 
wahduota  kta,  qa  Lewi  wicasta 
mitaokiye  kin  hena. 

23  Nakun  Jehowa  oie  kin  Jere¬ 
miah  en  u  kin  he  hecen  eya  : 

24  Oyate  kin  de  iapi  qa,  Whco- 
wazi  nonpa  Jehowa  hdahnige  ci¬ 
qon  hena  eqe  ehpewicaya  ce, 
eyapi  kin  he  wandake  sni  he : 
hecen  mitaoyate  kin  wahtewica- 
dapi  sni,  wicitokara  icimana  oya¬ 
te  kte  sni  e  heon. 

25  Jehowa  hecen  eya;  Wioo- 
takuye  mitawa  kin  he  anpetu  qa 
hanyetu  kin  kici  un  sni ;  mahpi- 
ya  qa  inaka  woope  kin  he  mdu- 
suta  sni  kinhan  ; 

26  Hehan  Jakob  oicage,  qa  Da¬ 
wid  mitaokiye  kin  elipewicawa- 

kiye  kta  ;  hecen  oicage  tawa  kin 
etanhan,  Abraham,  Isaak  qa  Ja¬ 
kob  oicage  tawapi  kin  en  wica- 
stayatapi  kta  on  iwacu  kte  sni  : 
Way  aka  nnpi  kin  bdicuwakiye 
kta  qa  onsiwicawakida  kta  na- 
kaes,  Jehowa  eya. 

WICOWOYAKE  34. 

1  Nebukadiiezzar  Babel  wica- 
stayatapi,  qa  ozuye  tawa  kin 
ocowasin,  qa  maka  akan  woki- 
conze  tona  iye  nape  ihukuya  un- 
pi  kin  owasin,  qa  oyate  iyubpa, 
Jerusalem  qa  totonwe  owasin 
nakun  azuwicayapi  qehan,  wi- 
coie  Jehowa  etanhan  Jeremiah 
en  hi  kin  he  hecen  eya  : 

3  Jehowa  Israel  Taku  Wakan 
tawa  kin  he  hecen  eya  ce ;  Ya 
wo,  qa  Zedekiah  Juda  wicasta- 
yatapi  kin  kici  wohdaka  qa  he- 
ciya  wo  ;  Jehowa  hecen  eya  ce  ; 
Iho,  otonwe  kin  de  Babel  wica- 
stayatapi  nape  en  waqu  kta, 
unkan  iye  peta  on  huhnahye 
kta : 

3  Qa  iye  nape  etanhan  niye  na- 
yajice  kte  sni,  tuka  awicakehan 
ni3mzapi  kta  qa  iye  nape  kin  en 
nicupi  kta,  qa  niista  Babel  wiea- 
sta3ratapi  ista  kin  wanyake  kta, 
qa  iitkopatanhan  nici  wohdake 
kta,  qa  Babel  ekta  de  kta  ce. 

4  Tuka,  Zedekiah  Juda  wica- 
stayatapi,  Jehowa  oie  kin  nahon 
wo  ;  Jehowa  hecen  eniciya;  Ma- 
zasagye  on  nite  kte  sni ; 

5  Wookiye  en  nite  kta,  qa  ate- 
wicayaya,  wicastayatapi  nito- 
kam  unpi  qon  hena  huhnahwica- 
kiciyapi  kin  iyecen  huhnahnici- 
yapi  kta,  qa,  Hehehe  Itancan, 
eya  aniceyapi  kta :  miye  wicoie 
kin  de  omdaka  nakaes,  Jehowa 
eya. 

6  Hehan  Jeremiah  wicasta  wo- 
kcan  kin,  Jerusalem  en,  Zedekiah 

Juda  wicastayatapi  wicoie  kin 
dena  owasin  okiyaka : 

7  Babel  wicastayatapi  taakicita 
kin  Jerusalem  qa  Juda  otonwe 
okaptapi  kin  owasin  om  kicizapi 
qehan,  Lakis  qa  Azekah  kici : 
Juda  otonwe  acankaskapi  qon 
hena  okaptapi  nakaes. 

8  Jehowa  etanhan  wicoie  Jere¬ 
miah  en  hi  qoji  he  dee  ;  Zedekiah 
wicastayatapi  kin  oyate  Jerusa¬ 
lem  en  unpi  kin  iyulipa  om  wico- 
takuye  wicakicaga  iyohakara, 
tawaiciyapi  kta  owicakiyaka  qe¬ 
han  : 

9  Wicasta  otoiyohi  wicasta  tao- 
kiye,  qa  wicasta  otoiyohi  winyan 
taokiye  wicayuske  iyaye  wica- 
yapi  kta,  hena  Hebrew  wicasta 
qa  Hebrew  winolhnca  kin  heca 
kinhan  ;  hecen  tuwedan  iye  sun- 
kaku  Juda  wicasta  kin  wowidag- 
wicaye  kte  sni  ecee. 

10  Unkan  wicasta  ihdawa  iyu- 
hpa,  qa  oyate  kin  ocowasin,  wi- 
cotakuye  en  opapi  qon  hena,  otoi¬ 
yohi  wicaSta  taokiye  qa  otoiyohi 
winyan  taokiye  kin  tankan  iya- 
yewicayapi  kta,  qa  hetanhan  tu¬ 
wedan  wowidagwicaye  kte  sni, 
nahonpi  qehan,  hehan  waanago- 
ptanpi  qa  iyayewicayapi : 

11  Tuka  iyohakam  ihduhomni- 
pi,  qa  wicasta  taokiye  qa  winyan 
taokiye  iyayewicayapi  qon  hena 
ake  en  hdicuwicayapi,  qa  ake 
wicasta  taokiye  qa  winyan  tao¬ 
kiye  heca  wicahduhapi. 

12  Heon  etanhan  Jehowa  etan¬ 
han  Jehowa  oie  Jeremiah  en  hi 
kin  be  hecen  eya  ; 

13  Jehowm  Israel  Taku  Wakan 
tawa  kin  he  hecen  eya  ce  ;  Ate- 
wicayayapi  Egupta  makoce  kin 
etanhan,  wokaske  tipi  kin  etan¬ 
han  hinanpe  wicawaye  ciqon 
anpetu  kin  he  en  wicotakuye 
wan  wicawecaga ; 

14  Waniyetu  Sakowin  ihanke 

kin  ekta  otoiyohi  sunkaku  He¬ 
brew  wicasta  kin  heca  kinhan, 
niye  en  wiyopeiciye  cinhan,  hena 
wicayakiduskapi  kta;  qa  wanna 
waniyetu  sakpe  wowidagyaye 
cinhan,  hehan  niye  etanhan  ta- 
waiciya  iyaye  yaye  kta  ce,  epa. 
Tuka  hunkakewicayayapi  kin 
anamagoptanpi  sni  qa  noge  ekta 
uyapi  sni. 

15  Unkan  anpetu  kin  de  nihdu- 
homnipi,  qa  miista  en  taku  owo- 
tanna  ecanonpi,  otoiyohi  takoda- 
ku  tawaiciyapi  owicakiciyakapi 
kin  on ;  nakun  miye  mitokam  ti¬ 
pi  kin  micaje  on  cajeyatapi  kin 
he  ohna  wicotakuye  nicicagapi 
tuka ; 

16  Tuka  nihdamnanpi  qa  mica¬ 
je  dusicapi,  qa  otoiyohi  wicasta 
taokiye  qa  winyan  taokiye  nagi 
ihduhapi  kta  e  iyaye  wicaye 
ciqon  hena  ake  en  hdicuwica- 
yakiyapi,  qa  wowidake  wicaya- 
kiyapi,  wicasta  taokiye  qa  win¬ 
yan  taokiye  wicaduhapi  kta  e 
he  on. 

17  Heon  etanhan  Jehowa  hecen 
eya ;  Otoiyohi  iye  sunkaku  qa 
otoiyohi  iye  takodaku  kin  tawai¬ 
ciyapi  kta  owicayeciyakapi  qon 
he  en  anamayagoptanpi  sni :  Iho, 
niye  pi  on  tawaiciyapi  kta  wan 
omdake  kta,  Jehowa  eya;  raaza- 
sagye  en,  makosica  en,  qa  wicaa- 
kihan  kin  ekta  ;  unkan  wonihin- 
ciye  kta  on  maka  akan  wokicon- 
ze  owasin  ektakta  cicupi  kta. 

18  Nakun  wicasta  tona  wicota¬ 
kuye  mitawa  awahtanipi  kin  he¬ 
na  wicawaqu  kta,  mitokam  wico¬ 
takuye  icicagapi  wicoie  kin  hena 
hdustanpi  sni,  ptejicadan  kica- 
ksapi  qa  onspaspa  kin  ehna  hiya- 
yapi  qehan  ; 

19  Juda  wicasta  ihdawapi,  qa 
Jerusalem  wicasta  ihdawapi,  aki- 
cita  tancanpi  qa  wawayusnapi 
kin,  qa  makoce  en  oyate  iyuhpa 

ptejicadan  onspaspa  kin  ehna 
iyayapi  qon  hena  ; 

20  Han,  hena  ee  tokawicayapi 
napepi  kin  en  wicawaqu  kta,  qa 
nagipi  akitapi  kin  hena  napepi 
kin  en  :  unkan  hena  tancan  tapi 
kin  mahpiya  zitkadan  qa  maka 
wamanica  kin  hena  woyute  yapi 
kta. 

21  Qa  Zedekiah  Juda  wicasta- 
yatapi  kin  he,  qa  wicasta  ihdawa 
wicayuha,  hena  tokawicayapi 
napepi  kin  en  wicawaqu  kta,  qa 
tona  nagipi  odepi  kin  hena  nape¬ 
pi  kin  en,  qa  Babel  wicastaya- 
tapi  taakicita  niyepi  etanhan  ki- 
hdapi  kin  hena  napepi  en. 

22  Iho,  miye  econ  wicawasi  kta 
ce,  Jehowa  eya;  qa  otonwe  kin 
de  en  ake  icicawin  hiyuwicawa- 
kiye  kta  :  unkan  kici  kicizapi 
kta,  qa  icupi  kta  qa  peta  on  huh- 
nahyapi  kta  ;  Hecen  Juda  oton¬ 
we  kin  hena  hewoskan  wakage 
kta,  en  ounyanpi  wanice  kta. 

WICOWOYAKE  35. 

1  Jehoiakim  Josiah  cinhintku 
Juda  wicastayatapi  taanpetu  kin 
en,  Jehowa  etanhan  wicoie  Jere¬ 
miah  en  u  kin  he  hecen  eya : 

2  Rekabi  tipi  kin  ekta  ya  wo, 
qa  orn  wohdaka  wo,  qa  Jehowa 
ti  kin  ekta  awicau  wo,  wankan 
tipi  kin  wanji  en,  qa  minisa  ya- 
tke  wicakiya  wo. 

3  Hehan  Jaazaniah,  Jeremiah 
cinhintku,  Habazaniah  cinhintku 
kin  iwacu,  qa  iye  hunkawanjitku 
qa  cinhintku  kin  iyuhpa,  qa  Re¬ 
kabi  tiyohnaka  kin  ocowasin  ; 

4  Qa  Jehowa  ti  kin  en  awica- 
Avahi,  wankan  tipi  wan  Hanan 
cinca.  tawapi  kin  he  en,  he  Igda- 
liah  cinhintku,  Wakantanka  ta- 
wicasta  kin  heca,  wdcasta  ihda¬ 
wapi  wankan  tipi  tawapi  kin  ica- 
hda,  Maaseiah  Vallum  cinhintku 

tiyopa  awanyake  kin  he  wankan 
tipi  tawa  kin  iwankamtu  : 

5  Unkan  Rekabi  tiyohnaka  cin- 
ca  kin  wicitokam  cega  minisa 
ojugjudan  ewahde,  qa  wiyatke 
nakun :  qa,  Minisa  yatkan  po, 
eAvicawakiya. 

6  Tuka  heyapi;  Minisa  unya- 
tkanpi  kte  sni :  Jonadab,  Rekab 
cinhintku,  ateunyanpi  kin  he  w^a- 
bokonunkiyapi  nakaes,  qa  beya ; 
Minisa  datkanpi  kte  sni,  niyepi 
qa  nicincapi  oAvihanke  Avanica. 

7  Qa  tipi  nicicagapi  kte  sni,  qa 
Avojupi  oyajupi  kte  sni,  qa  hastan- 
hanka  iyuAvi  ojupi  yakagapi  kte 
sni,  qa  dubapi  kte  sni :  tuka  an- 
petu  nitaAvapi  OAvasin  Avakeya 
ohna  yatipi  kta ;  hecen  makoce 
en  oyate  tokeca  yaunpi  kin  he 
ohna  anpetu  ota  yanipi  kta  ce. 

8  Unkan  Jonadab  Rekab  cin¬ 
hintku  ateunyanpi  ho  kin  he 
anaunkigoptanpi,  tona  iAvahokon- 
unkiyapi  kin  ocoA¥asin,  anpetu 
unkitaAvapi  OAvasin  minisa  unya- 
tkanpi  kte  sni,  unkiyepi,  unkita- 
Avicupi,  cinksi  Avicunyanpi  qa 
cunksi  Avicunyanpi  kin  hena  : 

9  Qa  tipi  unkotipi  kta  unkici- 
cagapi  sni ;  nakun  hastanhanka 
iyuAvi  ojupi  qa  maga  qa  wojupi 
unhapi  sni  ce. 

10  Tuka  Avakeya  ohna  untipi, 
qa  waanagoptan  unyakonpi,  qa 
Jonadab  ateunyanpi  token  econ 
unsipi  owasin  eciyatanhan  econ- 
kupi  ecee. 

11  Tuka  Nebukadnezzar  Babei 
Avicastayatapi  kin  he  makoce  kin 
en  hiyu  qehan,  hehan,  U  po,  qa 
Jerusalem  ekta  unyanpi  kta,  Kas- 
dim  oyate  ozuye  itepi  kin  etan- 
han,  qa  Aram  oyate  ozuye  itepi 
kin  etanhan,  unkeyapi  ce.  He¬ 
cen  Jerusalem  en  unyakonpi  ece, 
eyapi. 

12  Hehan  JehoAva  oie  Jeremiah 
en  hi  kin  he  hecen  eya : 

13  JehoAva  ozuye  yuha,  Israel 
Taku  Wakan  taAva  kin  he  hecen 
eya  ce  ;  Ya  avo,  qa  Juda  Avicasta 
qa  Jerusalem  en  ounyanpi  kin 
hena  hecen  ewicakiya  avo  ;  Mioie 
anayagoptanpi  kta  on  wowaho- 
konkiye  iyacupi  kte  sni  he,  Je- 
howa  eya. 

14  Jonadab  Rekab  cinhintku  oie 
kin,  iye  cinca' iwahokonvvicakiye 
ciqon,  minisa  yatkanpi  kte  sni, 
hena  e  ecen  econpi,  anpetu  de- 
hanyan  takudan  yatkanpi  sni  na¬ 
kaes,  tuka  ateyapi  ho  kin  anaki- 
goptanpi :  hececa  esta  rniye  taku 
eciciyapi,  hanAvekta  qa  epa  ecee  ; 
tuka  anamayagoptanpi  sni : 

15  Nakun  mitaokiye  Avicasta 
Avokcan  kin  owasin  niyepi  ekta 
yewicawasi,  hanwekta  qa  yewi- 
cawasi;  Wanna  otoiyohi  tacan- 
ku  sica  etanhan  hdicu  po,  qa  nio- 
hanpi  kin  waste  kaga  po,  qa  taku 
wakan  tokeca  woAvidagniyanpi 
kta  e  ihakam  yapi  sni  po,  kinhan 
makoce  miye  cicupi  qa  hunkake- 
wicayayapi  nakun,  he  en  ounya- 
yapi  kta,  epa  ece  :  tuka  ninogepi 
kin  uyayapi  sni  qa  anamayago¬ 
ptanpi  sni. 

16  Jonadab  Rekab  cinhintku 
cinca  kin  hena  ateyapi  tawoa- 
hope  econwdcasi  qon  he  ecen 
ecakiconpi ;  tuka  oyate  kin  de 
anaraagoptanpi  sni : 

17  Heon  etanhan,  Jehowa  Taku 
Wakan  ozuye  yuha,  Israel  ta 
Wakantanka  kin  hee  hecen  eya: 
Iho,  Juda  qa  Jerusalem  en  oun¬ 
yanpi  kin  owasin,  taku  sica  ewi- 
cawakiye  ciqon  iyuhpa  en  awica- 
wau  kta:  Wowicawakiyaka  tu¬ 
ka'  nabonpi  sni :  wdeawakipan 
tuka  iye  w^aayuptapi  sni,  heon 
etanhan. 

18  Hehan  Jeremiah  Rekabi  tipi 
kin  hewicakiya ;  Jehowa  ozuye 
yuha,  Israel  Taku  Wakan  tawa 
kin  he  hecen  eya  ce  ;  Jonadab 

niyatepi  tawoahope  kin  anaya- 
kigoptanpi,  qa  toope  kin  owasin 
yeciyuhapi,  qa  taku  econnisipi 
kin  owasin  ecen  ecanonpi  ecee  ; 

19  Heon  etanhan  Jehowa  ozuye 
yuha  Israel  Taku  Wakan  tawa 
kin  he  hecen  eya  ce;  .lonadab 
Rekab  cinhintku  wicasta  mito- 
kam  najin  kte  cin  nice  kte  sni, 
owihanke  wanica. 

WICOWOYAKE  36. 

1  Unkan  kaketu,  Jehoiakim  Jo- 
siah  cinhintku  Juda  wicastaya- 
tapi  tawaniyetu  itopa  kin  en, 
Jehowa  etanhan  wicoie  kin  de 
Jeremiah  en  hi  kin  he  hecen 
eya: 

2  Wowapi  pehanpi  wan  ehdaku 
wo,  qa  tokaheya  wociciyake  cin 
ehantanhan,  Josiah  taanpetu  kin 
hetanhan,  anpetu  kin  dehanyan, 
Israel  on,  qa  Juda  on,  qa  oyate 
owasin  on,  wicoie  tona  ociciyake 
cin  hena  owasin  en  owa  wo. 

3  Okinni  Juda  tiyohnaka  kin 
taku  sica  ecawicawecon  kta  wa- 
canmi  kin  hena  owasin  nahonpi 
kta  :  hecen- wicasta  otoiyohi  iye 
tacanku  sica  etanhan  ihduho- 
mnipi  kta;  hecen  taku  sica  econ- 
pi  qa  wahtanipi  kin  wicawecica- 
juju  kta  ce. 

4  Hehan  .Teremiah  Baruk  Ne- 
riah  cinhintku  kin  kico  :  Unkan 
Baruk  Jeremiah  i  kin  etanhan, 
Jehowa  oie  kin  owasin,  tona  eci- 
ye  ciqon  hena,  wowapi  pehanpi 
kin  en  owa. 

5  Hehan  Jeremiah  Baruk  waho- 
konkiya  qa  heya  ;  Miye  iyama- 
nicapi;  Jehowa  ti  kin  ekta  mde 
kta  owakihi  sni : 

6  Heon  etanhan  niye  ya  wo,  qa 
Jehowa  oi^j,  mii  eciyatanhan  wo¬ 
wapi  en  yakage  cin  hena,  Jeho¬ 
wa  ti  kin  ohna  wotesni  unpi 
anpetu  kin  he  en,  oyate  nahonpi 


kin  en  yawa  wo  ;  qa  nakun  Juda 
wicasta  owasin  iye  totonwepi 
etanhan  upi  kin  hena  nahonpi  kin 
en  dawa  kta. 

7  Okinni  wocekiye  tawapi  kin 
he  Jehowa  itokam  u  kta,  qa  otoi¬ 
yohi  iye  tacanku  sica  etanhan 
ihduhomnipi  kta  ;  wocanniye  qa 
wocanteptanye,  oyate  kin  de  on, 
Jehowa  cajeyate  cin  he  tanka 
hinca  nakaes. 

8  Unkan  Baruk  Neriah  cinhin¬ 
tku  kin  he  Jeremiah  wicasta 
wokcan  kin  taku  econsi  kin 
owasin  ecen  econ ;  Jehowa  ti 
kin  ohna  Jehowa  oie  kin  yaAva. 

9  Unkan  kaketu,  Jehoiakim  Jo¬ 
siah  cinhintku  Juda  wicastaya- 
tapi  kin  taAvaniyetu  izaptan,  wi 
inapcinwanka  kin  en  Jehowa  ito¬ 
kam  wotesni  unpi  wan  yaotanin- 
pi,  oyate  kin  ocowasin  Jerusalem 
en  unpi,  qa  Juda  otonwe  kin 
etanhanhan  oyate  Jerusalem  en 
hipi  kin  hena  iyuhpa  en. 

10  Hehan  Baruk,  Jehowa  ti  kin 
ohna,  Jeremiah  oie  kin  hena  wo¬ 
wapi  kin  etanhan  yawa,  Gema- 
riah  Saphan  cinhintku  wowapi 
kage  cin  he  wankan  tipi  tawa 
kin  ohna,  wankan  hocoka  kin  he 
ekta,  Jehowa  ti  tiyopa  teca  ohna 
hiyupi  ece  kin  hetu,  oyate  owa¬ 
sin  nahonpi  kin  en. 

11  Unkan  Mikaiah  Gemariah 
cinhintku  Saphan  cinhintku  kin 
he  wowapi  kin  etanhan  Jehowa 
oie  owasin  nahon  qehan  ; 

12  Hehan  wicastayatapi  ti  kin 
ekta  iyaya,  Avowapi  kagapi  tipi 
kin  en  ;  Unkan,  iho,  wicasta  itan- 
canpi  kin  OAvasin  hen  iyotankapi; 
Elisama  wowapi  kage  cin  he,  qa 
Delaiah  Semaiah  cinhintku,  qa 
Elnathan  Akbor  cinhintku,  qa 
Gemariah  Saphan  cinhintku,  qa 
Zedekiah  Hananiah  cinhintku, 
qa  wicasta  ihdawa  iyuhpa. 

13  Hehan  Mikaiah  Baruk  oyate 

nogepi  ohna  wowapi  3rawa  qehan, 
wicoie  tona  nalion  qon  hena 
owasin  owicakiyaka. 

14  Heon  etanhan  wi casta  itan- 
canpi  kin  iyulipa  Jehudi  Netha- 
niah  cinhintku,  Selemiah  cin- 
hintku,  Kusi  cinhintku  kin  he 
Barak  ekta  ye  sipi,  qa  heyapi, 
Wowapi  pehanpi  etanhan  oyate 
nogepi  kin  en  dawa  qon  he  ni- 
nape  ohna  icu  qa  u  wo.  Hecen 
Barak  Neriah  cinhintku  kin  he 
wowapi  qon  nape  ohna  eyaku  qa 
en  wicahi. 

15  Unkan  heciyapi ;  Wanna 
iyotanka  wo,  qa  unnogepi  ohna 
he  yawa  wo.  Hecen  Barak  iye 
nogepi  kin  ohna  yawa. 

16  Unkan  kaketu,  wicoie  kin 
hena  owasin  nahonpi  qehan,  otoi- 
yohi  takodaku  kici  kopehdapi,  qa 
Barak  heciyapi ;  Awicakehan 
wicoie  kin  dena  owasin  wicasta- 
yatapi  kin  unkokiyakapi  kta  ce. 

17  Hehan  Barak  wiwangapi  ; 
Token  iye  i  kin  eciyatanhan  wi¬ 
coie  kin  dena  owasin  oyawa  he- 
cinhan,  wanna  unkokiyaka  po, 
eyapi. 

18  Hehan  Barak  awicayupta ; 
lye  i  kin  on  wicoie  kin  dena  owa¬ 
sin  omakiyaka,  unkan  minisapa 
on  wowapi  kin  en  wakaga  ce. 

19  Hehan  wicasta  itancanpi  kin 
Barak  heciyapi;  Ya  wo,  ina- 
hman  un  W'o,  niye  qa  Jeremiah 
nakun ;  qa  tukten  yaunpi  kin 
tuwedan  sdonye  kte  sni. 

20  Hehan  hocoka  kin  en,  wica- 
stayatapi  kin  ekta  iyayapi ;  tuka 
wowapi  kin  he  Elisama  wowapi 
kage  cin  wankan  tipi  tawa  kin 
en  ehnakapi,  qa  wicoie  kin  hena 
iyulipa  wicastayatapi  noge  kin 
en  oyakapi. 

21  Hecen  wicastayatapi  kin  he 
Jehudi  wowapi  kin  huwe  yesi  : 
Unkan  Elisama  wowapi  kaga 
wankan  tipi  tawa  kin  etanhan 

eyaku.  Hehan  Juhudi  wicasta¬ 
yatapi  noge  kin  ohna,  qa  wica¬ 
sta  itancanpi  wicastayatapi  ica- 
hda  najinpi  kin  hena  nogepi  kin 
ohna  wowapi  kin  he  yawa. 

22  Unkan  wicastayatapi  kin  he 
waniyetu  tipi  kin  en  iyotanka 
yanka,  wi  inapcinwanka  kin  en  ; 
qa  itokam  oceti  kin  en  cetipi. 

23  Unkan  kaketu,  Jehudi  yu- 
mdapi  yamni,  qa  is  topa  yawa  qe¬ 
han,  hehan  hena  isan  on  baksa, 
qa  oceti  en  peta  kin  en  ehpeya 
ecee,  ecen  wowapi  kin  oceti 
peta  en  ocowasin  huhnaga. 

24  Tuka  nihinciyapi  sni,  qa  on- 
hdohda  kin  hdupotapi  sni,  wica¬ 
stayatapi  qa  iye  taokiye  kin  owa¬ 
sin,  wicoie  kin  dena  nahonpi 
qehan. 

25  Hececa  esta  Elnathan  qa 
Delaiah  qa  Gemariah  wicastaya¬ 
tapi  kin  cekiyapi,  wowapi  kin  he 
hulinahye  kte  sni :  tuka  anawi- 
cagoptan  sni. 

26  Tuka  wicastayatapi  kin  he 
Jerameel  Hamraalek  cinhintku, 
qa  Seraiah  Azriel  cinhintku,  qa 
Selemiah  Abdeel  cinhintku  kin 
hena  Baruk  wowapi  kage  cin  he 
qa  Jeremiah  wicasta  wokcan  kin 
wicayuze  wicasi.  Tuka  Jehowa 
inahbe  wicakiya. 

27  Hehan  wowapi  qa  wicoie 
Jeremiah  i  kin  etanhan  Baruk 
owa  qon  hena  wicastayatapi  huh- 
nahye  cin  iyohakam  Jehowa  oie 
Jeremiah  en  hi  kin  he  hecen 
eya ; 

28  Ake  wowapi  pehanpi  tokeca 
wan  icu  wo,  qa  wowapi  tokahe- 
ya  Jehoiakim  Juda  wicastayatapi 
huhnahye  cin  wicoie  en  un  qon 
hena  owasin  en  owa  wo. 

29  Unkan  Jehoiakim  Juda  wi- 
casta5^atapi  kin  heyq^iye  kta; 
Jehowa  hecen  eya  ce  ;  Wowapi 
kin  he  huhnahyaya ;  Tokeca, 

1  Awicakehan  Babel  wicastayatapi 


WICOWO.YAKE  37. 


kin  hi  kta,  qa  makoce  kin  de 
ihangye  kta,  qa  ohna  wicasta  qa 
woteca  wanica  kage  kta,  eha  qa 
wowapi  en  oyawa  he,  eha  ce. 

30  Heon  etanhan  Jehowa  Je- 
hoiakim  Juda  wicastayatapi  kin 
on  hecen  eya  ;  Dawid  oiyotanke 
tawa  kin  akan  tuwedan  kici  iyo- 
tanke  kte  sni ;  qa  iye  tancan  te 
cin  he  anposkan  omaste  kin  en 
tankan  ehpeyapi  kta,  qa  hanyetu 
osni  kin  en. 

31  Qa  iye  liinca  qa  oicage  tawa 
qa  taokiye  kin  hena  Avahtanipi 
kin  en  awicawan  kta ;  qa  iyepi 
en  qa  Jerusalem  en  ounyanpi  kin 
hena,  qa  Juda  wicasta  kin  hena 
en,  taku  sica  cajewicaweciyate 
cin  owasin  en  awicawau  kia : 
tuka  anagoptanpi  sni  ce. 

32  Henan  Jeremiah  wowapi 
pehanpi  tokeca  wan  icu,  qa  Ba- 
ruk  Neriah  cinhintku  wowapi 
kage  cin  he  qu  :  unkan  he  ohna 
Jeremiah  i  kin  etanhan  wowapi 
wan  Jehoiakim  Juda  wicastaya¬ 
tapi  kin  peta  en  huhnahye  ciqon 
wicoie  en  un  qon  owasin  en  owa. 
Nakun  wicoie  iyececa  ota  koya 
en  ehnakapi. 

WICOWOYAKE  37. 

1  Unkan  Zedekiah  Josiah  cin¬ 
hintku  wicastayatapi  kin  he  Ko- 
niah  Jehoiakim  cinhintku  eeki- 
ya  wicastayatapi  yanka ;  he  qe 
Nebukadnezzar  Babel  wicasta¬ 
yatapi  kin  Juda  makoce  kin  en 
wicastayatapi  kaga. 

2  Tuka  iye,  qa  taokiye  kin  he¬ 
na,  qa  makoce  en  oyate  kin,  Je¬ 
howa  oie  Jeremiah  wicasta  wo- 
kcan  kin  oyake  cin  hena  anago¬ 
ptanpi  sni. 

3  Hehan  Zedekiah  wicastayata¬ 
pi  kin  he  Jehukal  ^elemiah’ cin¬ 
hintku,  qa  Zephaniah  Maaseiah 
cinhintku  wawavusna  kin,  hena 

Jeremiah  wicasta  wokcan  kin 
ekta  yewicasi,  qa  heya;  Wan¬ 
na  Jehowa  Wakan tanka  unkita- 
wapi  kin  wocekiye  unkekiciya 
miye. 

4  He  icunhan  Jeremiah  oyate 
kin  ehna  tin  u  qa  tankan  ya 
ecee:  hinahin  kaska  hnakapi  sni 
nakaes. 

5  Unkan  Pharaoh  taakicita  kin 
Egupta  etanhan  hinanpapi.  Qa 
Kasdim  oyate  Jerusalem  azuya- 
pi  kin  hena  hecen  oyakapi  kin 
nahonpi  qehan,  hehan  Jerusa¬ 
lem  etanhan  kihdapi. 

6  Hehan  Jehowa  oie  Jeremiah 
wicasta  wokcan  en  hi  kin  he 
hecen  eya : 

7  Jehowa  Israel  Taku  WAkan 
taAva  kin  he  hecen  eya  ;  Juda 
wicastayatapi  wimayanongapi 
kta  on  miye  en  unisipi  kin  he 
kaken  eyakiyapi  kta ;  Iho,  Pha¬ 
raoh  taakicita  oniciyapi  kta  hi- 
yupi  kin  hena  Egupta  iye  tama- 
koce  kin  ekta  hdapi  kta  : 

8  Qa  Kasdim  oyate  kin  ake  upi 
kta,  qa  otonwe  kin  de  kici  kici- 
zapi  kta,  qa  icupi  kta,  qa  peta  on 
huhnahyapi  kta. 

9  Jehowa  hecen  eya;  Awicake- 
han  Kasdim  oyate  kin  ehpeya 
unkakiyahdapi  kta  ce,  eya  nina- 
gipi  iyuskiniciyapi  sni  po  :  hena 
hdapi  kte  sni  nakaes. 

10  Kasdim  akicita  nicizapi  kin 
iyuhpa  wicayakastakapi,  qa  hena 
en  tawicaopi  wicasta  eceedan 
okaptapi  qeyas,  otoiyohi  iym  ta- 
wakeya  kin  etanhan  najinpi  kta, 
qa  otonwe  kin  de  peta  on  huhnah- 
yapi  kta  ce. 

11  Unkan  kaketu,  Kasdim  ozu- 
ye  kin  Pharaoh  taakicita  kin  Avi- 
citokapatanhan  Jerusalem  etan¬ 
han  iyayapi  qehan  ; 

12  Hehan  .lereraiah  Jerusalem 
etanhan  iyaya,  Benjamin  makoce 
kin  ekta  ye  kta,  hetanhan  taku 

tawa  kin  oyate  wicacokayatan- 
han  ehdaku  kta. 

13  Unkan  Benjamin  tatiyopa 
kin  en  un  qehan  owicawa  itan- 
can  wanji  hen  un,  Irijah  eciyapi, 
^elemiah  cinhintku,  Hananiah 
cinhintku;  unkan  he  Jeremiah 
wicasta  wokcan  kin  yuza,  Kas- 
dim  oyate  kin  ekta  nayajica  ce, 
eya. 

14  Hehan  Jeremiah  hey  a  ;  He 
wicakapi  ^ni,  Kasdim  oyate  kin 
ekta  nawajice  sni  ce.  Tuka 
anagoptan  ^ni :  hecen  Irijah  Je¬ 
remiah  yuze  ca  itancanni  kin  en 
ahi. 

15  Heon  etanhan  wicasta  itan- 
canpi  kin  Jeremiah  canniyeyapi, 
qa  kastakapi,  qa  kaska  hnakapi, 
Jonathan  wowapi  kaga  ti  kin 
ohna  :  he  wicakaska  tipi  kagapi 
nakaes. 

16  Jeremiah  woha  tipi  kin  en  i, 
qa  ohna  yakonpi  ece  kin  en,  qa 
Jeremiah  ota  can  hen  yanka  qe¬ 
han  ; 

17  Hehan  Zedekiah  wicastaya- 
tapi  kin  he  ekta  yewicasi,  qa 
hetanhan  eyaku  :  qa  wicastaya- 
tapi  kin  iye  ti  kin  ohna  nahmana 
wiwanga,  qa  heya;  Jehowa  etan¬ 
han  wicoie  yukan  he.  Unkan 
Jeremiah,  Han,  eya;  qa  nakun 
heya  ;  Babel  wicastayatapi  nape 
kin  en  nicupi  kta  ce. 

18  Nakun  Jeremiah  Zedekiah 
wicastayatapi  kin  heciya  ;  Taku 
e  on  niye  en  wacicihtani  he,  qa 
nitaokiye,  qa  oyate  kin  de  en, 
hecen  mayakaskapi  he. 

19  Wanna  wicasta  wokcan  tona 
woniciyakapi  qa,  Babel  wicasta¬ 
yatapi  kin  takpe  niupi  kte  sni, 
qa  makoce  kin  de  en  u  kte  sni 
ce,  ejapi  qon  tukte  epi  he, 

20  Heon  etanhan  ceciciya,  wi¬ 
castayatapi  itancan  mitawa  na- 
mahon  ye ;  ceciciya  ce,  woce- 
kiye  mitawa  nitokam  hiyu  nun- 

we;  hecen  Jonathan  wowapi 
kaga  ti  kin  ekta  ake  iyaye  ma- 
yaye  kte  sni,  qa  hen  mate  kte 
sni. 

21  Hehan  Zedekiah  wicastaya¬ 
tapi  kin  wicakaska  tipi  hocoka 
kin  en  Jeremiah  ehnake  wicasi, 
qa  anpetu  otoiyohi  aguyapi  ^pan- 
yanpi  canku  kin  etanhan  aguyapi 
hminyanna  wan  qupi  kta,  otonwe 
ohna  aguyapi  ocowasin  yusotapi 
kta  hehanyan.  Hecen  Jeremiah 
wicakaska  tipi  hocoka  kin  en 
yanka. 

WICOWOYAKE  38. 

1  Hehan  Sephatiah  Mattan  cin¬ 
hintku,  qa  GedeliahPasur  cinhin¬ 
tku,  qa  Jukal  Selerniah  cinhin¬ 
tku,  qa  Pasur  Malkiah  cinhintku 
kin  hena  wicoie  Jeremiah  oyate 
kin  owasin  owicakiyake  cin  hena 
nahonpi ; 

2  Jehowa  hecen  eya  ce ;  Tuwe 
kasta  otonwe  kin  de  ohna  yan- 
ke  cinhan  mazasagye  qa  wicaa- 
kihan  qa  makosice  on  te  kta ; 
tuka  tuwe  Kasdim  oyate  kin 
ekta  ye  cinhan  he  ni  kta :  iye 
nagi  kin  he  woehdaku  hduhe  kta 
qa  ni  kta  nakaes. 

3  Jehowa  hecen  eya  ;  Awicake- 
han  otonwe  kin  de  Babel  wica¬ 
stayatapi  taakicita  napepi  kin  en 
qupi  kta  ce,  eya  ecee. 

4  Heon  etanhan  wicasta  itan- 
canpi  kin  wicastayatapi  kin  he- 
ciyapi  ;  Ceunniciyapi  ce,  wica¬ 
sta  kin  de  teyapi  kta  ;  wicoie  kin 
hena  owicakiyake  cin  on  akicita 
tona  otonwe  kin  de  ohna  yakon¬ 
pi  qa  oyate  iyuhpa  napepi  wica- 
kiyawasake  sni  ecee :  wicasta 
kin  de  oyate  kin  de  tanyan  unpi 
kta  akite  sni  nakaes,  tuka  sicaya 
unpi  kta. 

5  Hehan  Zedekiah  wicastayata¬ 
pi  kin  heya  ;  Iho,  ninapepi  kin 

ohna  yanka ;  niye  icunonpatan- 
ban  wicastayatapi  kin  takudan 
okihi  sni  nakaes. 

6  Hehan  Jeremiah  icupi  qa 
Malkiah  Hammelek  cinhintku 
woba  tawa  kin  en  iyeyapi,  he 
wicakaska  tipi  hocoka  kin  hetu  : 
Unkan  hahonta  on  woha  kin  ekta 
Jeremiah  kun  iyeyapi.  Unkan 
woha  kin  he  en  mini  wanica, 
upsija  eceedan.  Hecen  Jeremiah 
upsija  kin  en  iyotanka. 

7  Unkan  Ebed-melek,  Kus  oyate 
kin  etanhan,  wicastayatapi  ti  kin 
ohna  ookiye  unpi  kin  wanji  hee, 
Jeremiah  woha  kin  en  iyeyapi 
he  nahon  qehan ;  icunhan  wica¬ 
stayatapi  kin  Benjamin  tiyopa 
kin  en  iyotanka ; 

8  Hehan  Ebed-melek  wicasta¬ 
yatapi  ti  kin  etanhan  iyaye  ca 
wicastayatapi  kin  kici  wohdaka 
qa  heya ; 

9  Wicastayatapi  itancan  mi  ta¬ 
wa,  wicasta  kin  dena  Jeremiah 
wicasta  wokcan  taku  ecakiconpi 
kin  owasin  sica5'^a  econpi,  he  wo¬ 
ha  kin  en  iyohpeyapi :  unkan 
yanke  cin  en  akihan  te  kta ;  oton- 
we  kin  en  wanna  aguyapi  wani¬ 
ca  nakaes. 

10  Hehan  wicastayatapi  kin 
Ebed-melek  Kus  wicasta  kin 
waeconsi,  qa  heciya  ;  Detanhan 
wicasta  wikcemna  yamni  ninape 
en  iwicacu  wo,  qa  Jeremiah  wi¬ 
casta  wokcan  kin  te  sni  itokam 
woha  kin  etanhan  eyaku  wo. 

11  Hehan  Ebed-melek  wicasta 
kin  hena  iye  nape  en  iwicacu,  qa 
wicastayatapi  ti  kin  mazopiye 
ihukuya  ekta  iyaya,  qa  hetanhan 
wokoyake  tanika  yuhdehdecapi 
qa  heyake  kuke  hinca  hena  icu, 
qa  hahonta  on  woha  kin  en  Jere¬ 
miah  ekta  iyekiciciya. 

12  Qa  Ebed-melek  Kus  wicasta 
kin  Jeremiah  heciya ;  Wanna 
wokoyake  tanika  yuhdehdecapi 


qa  heyake  kuke  hinca  kin  hena 
hahonta  ohdateya  ninape  okihe 
ihukuya  ehnaka  wo.  Unkan  Je¬ 
remiah  ecen  econ. 

13  Hecen  hahonta  kin  on  Jere¬ 
miah  icupi,  qa  woha  kin  etanhan 
eyakupi.  Unkan  Jeremiah  wo- 
kaske  tipi  hocoka  kin  ohna  yan¬ 
ka. 

14  Hehan  Zedekiah  wicastaya¬ 
tapi  kin  yewicasi,  qa  Jeremiah 
wicasta  wokcan  kin  Jehowa  ti 
kin  oenape  iyamni  kin  he  ohna 
iye  ekta  hiyuya.  Unkan  wica¬ 
stayatapi  kin  Jeremiah  heciya  ; 
Miye  taku  wanji  iciwange  kta  ; 
wicoie  wanjidan  anamakihbe  ^ni 
wo. 

15  Hehan  Jeremiah  Zedekiah 
heciya;  Ociciyake  cinhan  awica- 
kehan  mayakte  kte  sni  he ;  qa 
wahokonciciye  cinhan  anamaya- 
goptan  kte  sni  he. 

16  Unkan  Zedekiah  wicastaya¬ 
tapi  kin  Jeremiah  en  anahbeya- 
han  iciconza,  qa  heya ;  Jehowa. 
nagi  kin  de  unkicagapi  kin  he  ni 
un,  cikte  kte  sni,  qa  wicasta  kin 
dena  ninagi  akitapi  kin  hena  na- 
pepi  kin  en  cicu  kte  sni  ce. 

17  Hehan  Jeremiah  Zedekiah 
heciya ;  Jehowa  Taku  Wakan 
ozuye  yuha,  Israel  Taku  Wakan 
tawa  kin  he  hecen  eya ;  Awica- 
kehan  Babel  wicastayatapi  taaki- 
cita  tancanpi  kin  hena  ekta  de 
cinhan,  hehan  ninagi  ni  kta,  qa 
otonwe  kin  de  peta  on  huhnah- 
yapi  kte  sni  ;  tuka  niye  yani  kta, 
tiyohnaka  nitawa  nakun. 

18  Tuka  Babel  wicastayatapi 
taakicita  tancanpi  kin  ekta  de 
kte  sni  kinhan,  hehan  otonwe 
kin  de  Kasdim  oyate  napepi  kin 
en  qupi  kta,  unkan  peta  on  huh- 
nahyapi  kta,  qa  niye  hena  nape- 
pi  etanhan  enihdaku  kte  sni. 

19  Hehan  Zedekiah  wicastaya¬ 
tapi  kin  Jeremiah  heciya  ;  Juda 

wicasta  Kasdim  oyate  kin  ekta  I 
iyayapi  kin  hena  kowicawakipa, 
okinni  hena  napepi  kin  en  maqu- 
pi  kta,  qa  imahahapi  kta. 

‘30  Tuka  Jeremiah  heya  ;  Ni- 
cupi  kte  sni.  Ceciciya  ce,  Jeho- 
wa  oie  ociciyake  cin  he  anago- 
ptan  wo ;  kinhan  tanyan  yaun 
kta,  qa  ninagi  ni  kta. 

21  Tuka  de  kta  tawatenyaye 
sni  kinhan,  wicoie  Jehowa  wan- 
yagmakiye  cin  he  dee  : 

22  Unkan  iho,  winokinca  owa- 
sin  tona  Juda  wicastayatapi  ti 
kin  en  owicakaptapi  kin  hena 
Babel  wicastayatapi  taakicita 
tancanpi  kin  ekta  yapi  kta,  qa 
hena  heyapi  kta ;  Wookiye  wi¬ 
casta  nitawa  kin  hena  nihnayan- 
pi  qa  ohiniyanpi  :  nisiha  upsija 
kin  en  kadom  niyanpi,  ehpeya 
niciyahdapi  ce. 

23  Hecen  nitawinohinca  owa- 
sin  qa  nicinca  kin  hena  Kasdim 
oyate  kin  en  wicakahipi  kta  j  qa 
niye  hena  napepi  kin  etanhan 
nihduspe  kte  sni,  tuka  Babel  wi¬ 
castayatapi  nape  on  niyuzapi 
kta ;  qa  otonwe  kin  de  peta  on 
huhnahye  wicayaye  kta  ce. 

24  Hehan  Zedekiah  Jeremiah 
heciya  ;  Wicoie  kin  dena  tuwe- 
dan  sdonye  yaye  kte  sni,  kinhan 
nite  kte  sni. 

25  Tuka  wicasta  itancanpi  kin 
hena  wounhdaka  he  nahonpi,  qa 
en  nihipi  kinhan,  qa  heniciyapi, 
Wicastayatapi  kin  taku  eyakiye 
cin  hena  wanna  unkokiyaka  po, 
anaunkihmanpi  sni  po,  kinhan 
teunniyanpi  kte  sni  :  qa  nakun 
wicastayatapi  kin  taku  eniciye 
cin  : 

26  Hehan  hewicayakiye  kta ; 
Wicastayatapi  kin  itokam  woce- 
kiye  epa,  Jonathan  wowapi  kaga 
ti  kin  en  mate  kta  e  ake  ekta 
iyaye  maye  kte  sni  ce. 

27  Hehan  wicasta  itancanpi  kin 

owasin  Jeremiah  en  hipi  qa  wi- 
wangapi ;  unkan  wicastayatapi 
econsi  kin  wicoie  kin  dena  owa¬ 
sin  eciyatanhan  owicakiyaka. 
Hecen  kici  wohdaka  ayastanpi : 
wicoie  kin  okahnigapi  sni  na- 
kaes. 

28  Unkan  Jeremiah  wokaske 
tipi  hocoka  kin  hen  yanka,  Jeru¬ 
salem  icupi  anpetu  kin  hehan- 
yan  :  Qa  Jerusalem  icupi  qehan 
hen  yanka. 

WTCOWOYAKE  39. 

1  Zedekiah  Juda  wicastayatapi 
kin  tawaniyetu  inapcinwanka  en, 
wi  iwikcemna  en,  hehan  Nebu- 
kadnezzar  Babel  wicastayatapi 
kin  Jerusalem  ekta  hi,  qa  taaki¬ 
cita  owasin,  qa  aonatakapi. 

2  Zedekiah  tawaniyetu  iake 
wanjidan  en,  wi  itopa,  wiyawapi 
anpetu  inapcinwanka  kin  en 
otonwe  kin  kamdecapi. 

3  Hehan  Babel  wicastayatapi 
taakicita  tancanpi  kin  owasin  en 
hipi,  qa  otonwe  tiyopa  cokaya 
kin  en  iyotankapi — Nergal-sare- 
zer,  Samgar-nebo,  Sar-sekim, 
Rab-saris,  Nergal-sarezer,  Rab¬ 
in  ag,  qa  Babel  wicastayatapi  ta¬ 
akicita  tancanpi  unmapi  kin  iyu- 
hpa. 

4  Unkan  kaketu,  Zedekiah  Juda 
wicastayatapi  kin  hena  qa  ozuye 
wicasta  kin  iyuhpa  wanwicaya- 
ka  qehan,  hehan  najica,  qa  han- 
yen  otonwe  kin  etanhan  tankan 
inanpa,  wicastayatapi  tawoju 
canku  kin  he  eciyatanhan,  con- 
kaske  nonpa  otahedan  tiyopa 
kin  he  ohna :  qa  omdaye  canku 
kin  he  ohnayan  iyaya. 

5  Tuka  Kasdim  akicitapi  kin 
tawicapapi,  qa  Jeriko  omdaye 
kin  en  Zedekiah  ekihdegapi :  un¬ 
kan  yuzapi  qehan  Nebukadnez- 
zar  Babel  wicastayatapi  kin  ekta 

ahipi,  Riblah  en  Hamath  makoce 
kin  ohna,  unkan  hen  woyaco  oki- 
ciyaka. 

6  He  ban  Babel  wicastayatapi 
kin  Zedekiah  cinhintku  kin  hena 
wicakte,  Riblah  en,  iye  ista  ito- 
karn  :  nakun  Babel  wicastayata¬ 
pi  kin  Juda  itancanpi  kin  owasin 
wicakte. 

7  Qa  nakun  Zedekiah  ista  kiyu- 
sdoka,  qa  mazaicicahiha  norn  on 
kaska,  Babel  ekta  ahde  kta. 

8  Unkan  Kasdim  oyate  kin  wi¬ 
castayatapi  ti  kin  he,  qa  oyate 
tipi  kin  hena  peta  on  huhnahya- 
pi,  qa  Jerusalem  conkaske  kin 
yujujupi. 

9  Hehan  oyate  okaptapi,  tona 
otonwe  kin  ohna  yakonpi,  qa  tona 
iye  ekta  najicapi  kin,  oyate  etari- 
han  okaptapi  kin  hena  koya, 
Nehuzar-adan  wicakte  itancan 
kin  he  Babel  ekta  wayaka  awi- 
cakiyahda. 

10  Tuka  oyate  etanhan  tona 
onsikapi,  takudan  yuhapi  sni  kin 
hena  Nehuzar-adan  wicakte  itan¬ 
can  kin  Juda  makoce  kin  en  owi- 
cakapta,  qa  anpetu  kin  he  en 
hastanhanka  ojupi  maga  ko  wi- 
caqu. 

11  Unkan  Nebukadnezzar  Ba¬ 
bel  wicastayatapi  kin  Nebuzar- 
adan  wicakte  itancan  nape  kin 
on  Jeremiah  on  econwicasi,  qa 
heye  ciqon  : 

12  Icu  wo,  qa  niista  on  tanyan 
awanyaka  wo,  qa  taku  sica  eca- 
kicon  sni  wo  j  tuka  taku  enici- 
ye  cinhan  he  ohna  liinca  ecaki- 
con  wo. 

13  Hecen  Nehuzar-adan  wica¬ 
kte  itancan  kin  yewicasi,  qa  Ne- 
busasban,  Rab-saris  qa  Nergal- 
sarezer,  Rab-rnag  qa  Babel  wica- 
^tayatapi  taakicita  tancanpi  kin 
iyuhpa ; 

14  Han,  hena  yewicasipi  qa 
Jeremiah  wokaske  tipi  hocoka 


kin  etanhan  eyakupi,  qa^Gede- 
liah  Ahikam  cinhintku,  Saphan 
cinhintku  kin  he  ekta  kahipi,  iye 
ti  kin  ekta  ahde  kta  e  heon. 
Hecen  oyate  kin  om  ounyan. 

15  Tuka  Jeremiah  hinyahin 
wokaske  tipi  hocoka  kin  en  ona- 
takapi  qehan  Jehowa  oie  kin  en 
hi,  qa  hecen  eya  : 

16  Ya  wo,  qa  Ebed-melek  Ku.s 
wicasta  kin  he  wokiciyaka  wo,  qa 
heya  wo  ;  Jehowa  ozuye  yuha, 
Israel  Taku  Wakan  tawa  kin  he 
hecen  eya  ce  :  Iho,  mioie  kin 
otonwe  kin  de  en  awau  kta,  taku 
sica  on,  qa  taku  waste  on  etan¬ 
han  sni,  qa  anpetu  kin  he  en  nii¬ 
sta  itokam  ecetu  kta. 

17  Tuka  anpetu  kin  he  en  eci- 
hdaku  kta,  Jehowa  eya  ;  qa  wi¬ 
casta  itepi  kowicayakipe  cin 
hena  napepi  kin  en  nicupi  kte 
sni. 

18  Woehdaku  on  ecihdaku  kta, 
qa  mazasagye  on  nihinhpaye  kte 
sni,  tuka  ninagi  kin  he  wokamna 
yahduhe  kta  ;  wacinmayaye  cin 
heon  etanhan,  Jehowa  eya. 

WICOWOYAKE  40. 

1  Jehowa  etanhan  wicoie  Jere¬ 
miah  en  hi  kin  he  dee,  Nebuzar- 
adan  wicakte  itancan  kin  Ramah 
etanhan  kiyuske  cin  iyohakam  ; 
he  icu  tuka,  Jerusalem  etanhan 
qa  Juda  etanhan  wayaka  awica- 
yapi,  tona  Babel  ekta  awicaki- 
yahdapi  qon  hena  om  mazaicica¬ 
hiha  on  kaskapi  qehan. 

2  Unkan  wicakte  itancan  kin  he 
Jeremiah  icu  qa  heciya  ;  Jehowa 
Taku  Wakan  nitawa  otonwe  kin 
de  taku  sice  cin  de  okiciyaka 

3  Nakaha  Jehowa  hduecetu,  qa 
eye  ciqon  ohna  econ :  Jehowa 
wayecihtanipi  nakaes,  qa  ho  kin 
anayagoptanpi  sni,  heon  etanhan 
wicoie  kin  de  en  aniupi. 

4  Unkan  nakaha,  iho,  anpetu 
kin  de  ninape  palitapi  kin  ciciyu- 
ska  ;  niista  kin  en  waste  kinhan, 
Babel  ekta  mici  de  kta  hecinhan, 
u  wo,  kinhan  tan^^an  awanciyake 
kta ;  taka  Babel  ekta  mici  de 
kta  niista  kin  en  sice  cinhan,  u 
sni  wo.  Wanyaka  wo,  makoce 
kin  ocowasin  nitokam  wanka, 
tukte  en  de  kta  iyonicipi  qa  wa- 
steyadake  cinhan,  en  ya  wo. 

6  Unkan  hinyabin  hde  sni  icun- 
han,  hehan,  Gedaliah  Ahikam 
cinhintku,  ^aphan  cinhintku,  Ba¬ 
bel  wicastayatapi  kin  Judaoton- 
we  kin  en  itancan  kage  cin  he 
ekta  hda  wo,  qa  kici  un  wo,  oya- 
te  kin  wiciyopeya  ;  qa  tukten  de 
kta  iyonicipi  kinhan,  hen  ya  wo, 
eya.  Hehan  wicakte  itancan  kin 
woyute  qa  mazaska  qu,  qa  ki- 
hdeya. 

6  Hehan  Jeremiah  Gedaliah 
Ahikam  cinhintku  kin  ekta  iya- 
ya,  Mizpah  ekta ;  qa  kici  un, 
oyate  makoce  en  okaptapi  kin 
hena  owicapeya. 

7  Unkan  akicita  tancanpi  tona 
magata  unpi  kin  owasin,  iyepi  qa 
wicasta  wicayuhapi  kin  hena, 
Babel  wicastayatapi  kin  Geda¬ 
liah  Ahikam  cinhintku  makoce 
kin  en  itancan  kaga,  qa  wicasta 
qa  winohinca  siceca  koya,  qa 
makoce  ohna  wahpanicapi,  tona 
Babel  ekta  wayaka  awicayapi 
^ni  kin,  hena  yuhe  kiya,  he  na- 
honpi  qehan ; 

8  Hehan  Mizpah  en,  Gedaliah 
ekta  hipi ;  han,  Ismael  Netha- 
niah  cinhintku,  qa  Johanan  qa 
Jonathan  Kareah  cinca,  qa  Se- 
raiah  Tanhumeth  cinhintku,  qa 
Ephai  Netophath  wicasta  wan 
he  cinca,  qa  Jezaniah  Maakath 
wicasta  wan  cinhintku,  iyepi  qa 
wicasta  tawapi  kin  hena. 

9  Unkan  Gedaliah  Ahikam  cin¬ 
hintku,  ^aphan  cinhintku  kin, 

hena  qa  wicasta  wicayuhapi  kin 
wokonze  on  hecen  ewicakiya ; 
Kasdim  oyate  kin  en  wowidag- 
niciyapi  kta  kokipapi  sni  po  : 
makoce  kin  en  ounyan  po,  qa 
Babel  wicastayatapi  kin  en  wo- 
widagiciya  po,  kinhan  tanyan 
yaunpi  kta  ce. 

10  Miye  hinca,  iho,  Mizpah  en 
waun  kta,  Kasdim  oyate  en  un- 
kupi  kte  cin  hena  itokam  wao- 
wakiya  ecee  kta  :  Tuka  niyepi 
minisa  mnakiya  po,  qa  mdoketu 
M^askuyeca,  qa  wihdi,  qa  cega 
nitawapi  kin  en  okihnaka  po,  qa 
otonwe  iyacupi  kin  hena  en  oun¬ 
yan  po,  eya. 

11  Nakun  Juda  wicasta  owasin 
Moab  en  unpi,  qa  Ammon  cinca 
kin  om,  qa  Edom  en,  qa  makoce 
owasin  ektakta  yakonpi  km  hena 
Babel  wicastayatapi  kin  Juda 
onge  owicakapta,  qa  hena  Geda¬ 
liah  Ahikam  cinhintku  ^aphan 
cinhintku  kin  wicayuhekiya  he 
nahonpi  qehan  : 

12  Han,  Juda  wicasta  owasin 
tuktekte  ekta  iyaye  wicayapi 
qon  owasin  etanhanhan  hdicupi, 
qa  Juda  makoce  kin  en  hdipi, 
Gedaliah  ekta,  Mizpah  etu,  qa 
minisa  mdoketu  waskuyeca  ko 
ota  hinca  mnayanpi. 

13  Hehan  Johanan  Kareah  cin¬ 
hintku  qa  akicita  tancanpi  maga¬ 
ta  unpi  kin  iyuhpa  Gedaliah 
ekta  hipi,  Mizpah  etu  ; 

14  Qa  heciyapi,  Baalis  Ammon 
cinca  wicastayatapi  kin  he  Is¬ 
mael  Nethaniah  cinhintku  kin 
ninagi  ape  kta  u  si,  he  wosdonye 
on  sdonyaya  he.  Tuka  Geda¬ 
liah  Ahikam  cinhintku  kincetun- 
wicahda ; 

15  Hehan  Johanan  Kareah  cin¬ 
hintku  kin  Mizpah  en  Gedaliah 
kici  nahmana  wohdaka  qa  heya ; 
Ceciciya,  iyowinmakiya  wo,  kin¬ 
han  Ismael  Nethaniah  cinhintku 


WICOWOYAKE  41. 


kin  wakastake  kta,  qa  tuwedan 
sdonye  kte  sni;  tokeca  ninagi 
ape  kta  he,  hecen  Juda  wicasta 
niye  en  ranayanpi  kin  owasin 
enanakiya  iyewicayapi  kta,  qa 
Juda  okaptapi  kin  atakuni  kte 
sni  he. 

16  Tuka  Gedaliah  Ahikam  cin- 
hintku  kin  he  Johanan  Kareah 
cinhintku  kin  heciya ;  De  wico- 
han  kin  ecanon  kte  sni :  Ismael 
on  iewicayake  sni  nakaes. 

WICOWOYAKE  41. 

1  Hehan  kaketu,  wi  isakowin 
kin  en,  Ismael  Nethaniah  cin¬ 
hintku,  Elisama  cinhintku,  wica- 
stayatapi  cinca  kin  etanhan,  qa 
wicasta  itancanpi  wicastayatapi 
tawa  qon  etanhan  wicasta  wi- 
kcemna  kin  hena  om  Gedaliah 
Ahikam  cinhintku  kin  en  hi,  Miz- 
pah  ekta  ;  qa  hen  witaya  aguya- 
pi  yutapi,  Mizpah  en. 

2  Hehan  Ismael  Nethaniah  cin¬ 
hintku  qa  wicasta  wikcernna 
kici  unpi  kin  hena  najinpi,  ^qa 
Gedaliah  Ahikam  cinhintku,  Sa- 
phan  cinhintku  kin  mazasagye 
on  kastakapi  qa  ktepi,  Babel 
wicastayatapi  kin  makoce  kin 
en  itancan  kage  ciqon. 

3  Nakun  Juda  wicasta  kici  unpi 
kin  owasin,  Mizpah  en,  hena 
Gedaliah  kici  Ismael  wicakte,  qa 
Kasdim  oyate,  akicita  unpi  hen 
iyewicayapi  kin  hena  nakun. 

4  Unkan  he  Gedaliah  kte  kin 
iyohakam  anpetu  inonpa,  qa  tu¬ 
wedan  sdonye  sni, 

5  Hehan  ^ekem  etanhan,  ^iloh 
etanhan  qa  Samaria  etanhan,  wi¬ 
casta  en  hipi,  wicasta  wikcernna 
sahdogan,  putinhin  hdasanpi,  qa 
wokoj^ake  hduhdehdecapi,  qa  bai- 
cihonhonpi,  qa  napepi  kin  ohna 
minha  wosnapi  qa  wizite  kin, 
Jehowa  ti  kin  en  ayapi  kta. 


6  Unkan  Ismael  Nethaniah  cin¬ 
hintku  kin  he  Mizpah  etanhan 
itkowicakipa  iyaya,  mani,  mani 
qa  ceya ;  Unkan  itkowicakipa 
hehan  hewicakiya ;  Gedaliah 
Ahikam  cinhintku  kin  ekta  u  po. 

7  Unkan  kaketu,  wanna  otonwe 
cokaya  ehan  hipi  qehan,  hehan 
Ismael  Nethaniah  cinhintku  hena 
wicakte,  woha  cokaya  kin  hetu, 
iye  qa  wicasta  om  un  kin  hena. 

8  Tuka  hena  owicapeya  wicasta 
wikcernna,  hena  Ismael  heciya- 
pi ;  Unktepi  sni  po,  wokamna 
magata  unhapi  nakaes,  aguyapi, 
qa  barle,  qa  wihdi,  qa  tuhmaga 
canhanpi.  Hecen  ayustan  qa 
hunkawanjitkupi  kin  om  wicakte 
sni. 

9  Unkan  woha  Ismael  wicasta 
owasin  tancan  tapi,  tona  Geda¬ 
liah  kici  wicakastake  cin  en  e- 
hpewicaye  cin  he  Asa  wicastaya¬ 
tapi  kin  Baasa  ite  kin  on  kage 
ciqon  hee.  Ismael  Nethaniah 
cinhintku  kin  wicaktepi  kin  on 
ojuya. 

10  Hehan  Ismael  oyate  okapta¬ 
pi,  Mizpah  en  unpi  kin  owasin 
iwicacu,  wicastayatapi  cunwin- 
tku  kin  hena,  qa  oyate  Mizpah 
en  unpi  qon  iyuhpa,  Nebuzar- 
adan  wicakte  itancan  kin  Geda¬ 
liah  Ahikam  cinhintku  kin  wica- 
yuhekiye  cin  hena  :  unkan  hena 
Ismael  Nethaniah  cinhintku  kin 
iwicacu,  qa  Ammon  cinca  kin 
ekta  ye  kta  e  iyaya. 

11  Tuka  Johanan  Kareah  cin¬ 
hintku,  qa  akicita  tancan  tona 
om  un  kin  hena  Ismael  Netha¬ 
niah  cinhintku  taku  sica  econ 
kin  owasin  nahonpi  qehan  ; 

12  Hehan  wicasta  iyuhpa  iwi- 
cacupi  qa  Ismael  Nethaniah  cin¬ 
hintku  kin  kici  kicizapi  kta  iya- 
yapi,  qa  Gibeon  en  mini  tanka 
kin  ekta  iyeyapi. 

13  Unkan  kaketu,  oyate  iyuhpa 

Ismael  kici  unpi  kin  Johanan 
Kareah  cinhintku  qa  akicita  tan- 
canpi  kin  dwasimom  un  kin  hena 
wanwicayakapi  qehan  wiyuskin- 

Pi:  .  ,  ^ 

14  Hecen  oyate  lyiikpa  Ismael 
Mizpah  etanhan  iwicacu  qon 
hena  ihdnhomnipi,  qa  hdicupi,  qa 
Johanan  Kareah  cinhintku  kin 
ekta  iyayapi. 

15  Tuka  Ismael  Nethaniah  cin¬ 
hintku  kin,  wicasta  sahdogan  om, 
Johanan  ite  kin  etanhan  naki- 
sdoka,  qa  Ammon  cinca  kin  ekta 
iyaya. 

16  Hehan  Johanan  Kareah  cin¬ 
hintku  qa  akicita  tancan  opapi 
kin  owasin,  oyate  okaptapi,  lA 
mael  Nethaniah  cinhintku  kin 
etanhan  ewicayakupi  kin  hena 
owasin  iwicacupi,  Mizpah  etan¬ 
han,  Gedaliah  Ahikam  cinhintku 
kastake  ciqon  he  iyohakam — oki- 
cize  wicasta  wasaksakapi,  qa  wi- 
nohinca  qa  siceca  kin,  qa  wowi- 
dake  unpi,  Gibeon  etanhan  awi- 
cakupi  kin  hena ; 

17  Unkan  iyayapi  qa  Cimham 
oti  qon  he  en  ounyanpi,  he  Beth¬ 
lehem  ikiyedan,  Egupta  ekta  ya- 
pi  kta  e  heon  etanhan : 

18  Kasdim  oyate  itepi  kin  etan¬ 
han  ;  hena  kowicakipapi  nakaes, 
Ismael  Nethaniah  cinhintku  Ge¬ 
daliah  Ahikam  cinhintku,  Babel 
wicastayatapi  makoce  kin  en 
itancan  kage  ciqon  he  kastaka 
heon  etanhan. 

WICOWOYAKE  42. 

1  Hehan  akicita  tancan  pi  kin 
iyuhpa,  qa  Johanan  Kareah  cin¬ 
hintku,  qa  Jezaniah  Hoseaiah 
cinhintku,  qa  oyate  iyuhpa,  wica- 
cistinna  qa  wicatanka  kin  hehan- 
yan,  ikiyedan  upi ; 

2  Qa  Jeremiah  wicasta  wokcan 
kin  heciyapi ;  Ceunniciyapi,  wo- 

cekiye  unkitawapi  kin  nitokam 
u  nunwe,  qa  unkiyepi  on  Jehowa 
Taku  Wakan  nitawa  wocekiye 
unkeyeciyapi  kta,  okaptapi  kin 
de  ocowasin  on  ;  wicota  etanhan 
tonana  unkokaptapi  nakaes  ;  niye 
niista  wanunyakapi  kin  iyececa  : 

3  Hecen  Jehowa  Taku  Wakan 
nitawa  kin  he  canku  ohna  maun- 
nipi  kte  cin  he  unkipazopi  kta, 
qa  wicoie  econkupi  kte  cin  hena. 

4  Hehan  Jeremiah  wicasta  wo¬ 
kcan  kin  hewicakiya ;  Nawa- 
hon  ;  iho,  Jehowa  Taku  Wakan 
nitaAvapi  kin  he  nioiepi  kin  eci- 
yatanhan  cewakiye  kta  :  unkan 
Jehowa  taku  aniyuptapi  kinhan, 
he  ociciyakapi  kta,  takudan  ana- 
ciciptapi  kte  sni. 

5  Hehan  Jeremiah  heciyapi; 
Unkiyotahedan  Jehowa  wayao- 
tanin  wacinyepica  qa  iewicaka 
heca  nunwe  ;  wicoie  on  Jehowa 
Taku  Wakan  nitawa  kin  unkiye¬ 
pi  en  unisi  kin  hena  owasin  eci- 
yatanhan  econkupi  sni  kinhan. 

6  Waste  kinhan,  qa  sice  cinhan, 
Jehowa  Taku  Wakan  unkitawa¬ 
pi  ekta  ye  unnisipi  kin  he  ho  kin 
anaunkigoptanpi  kta  ;  hecen  on 
tanyan  unyakonpi  kta,  Jehowa 
Taku  Wakan  unkitawapi  ho  kin 
anaunkigoptanpi  kinhan. 

7  Unkan  anpetu  wikcernna  iyo¬ 
hakam,  hehan  Jehowa  oie  kin 
Jeremiah  en  hi. 

8  Hehan  Johanan  Kareah  cin¬ 
hintku,  qa  akicita  tancanpi  om 
un  kin  owasin,  qa  oyate  kin  oco¬ 
wasin,  wicacistinna  qa  wicatan¬ 
ka  kin  hehanyan,  hena  wicakico; 

9  Qa  hewicakiya;  Jehowa  Ta¬ 
ku  Wakan  Israel  tawa,  woceki¬ 
ye  nitawapi  kin  itokam  amde  kta 
e  ekta  yemayasipi  qon  he  hecen 
eya  ce : 

10  Makoce  kin  de  en  ounyan 
owanji  dukanpi  kta  hecinhan, 
hehan  icahciyapi  kta,  qa  mduju- 

ju  kte  sni:  qa  ocijupi  kta,  qa 
mdujun  kte  sni ;  taku  sica  eca- 
ciconpi  kin  on  iyopeniiciya  na- 
kaes. 

11  Babel  wicastayatapi  koyaki- 
papi  kin  he  kokipapi  sni  po  ;  he 
kokipapi  sni  po,  Jehovva  eya  : 
miye  niniyanpi  kta  qa  iye  nape 
kin  etanhan  enihdakupi  kta  on 
cicipi  waun  nakaes. 

13  Nakun  wowaonsida  cicupi 
kta,  hecen  iye  onsinidapi  kta,  qa 
nitamakoce  kin  en  ounyeniyanpi 
kta. 

13  Tuka  Jehowa  Taku  Wakan 
nitawapi  ho  kin  anagoptansniyan, 
Makoce  kin  de  en  unyakonpi  kte 
sni  ce,  ehapi  kin h an : 

14  Hiya  j  tuka  Egupta  makoce 
kin  ekta  unyanpi  kta,  heciya 
okicize  wanunyakapi  kte  sni,  qa 
mazayahotonpi  ho  kin  naunhonpi 
kte  sni,  qa  aguyapi  iwotekteun- 
hdapi  kte  sni,  qa  hen  oununyanpi 
kta  ce,  ehapi  kinhan : 

15  Wanna  Jehowa  oie  kin  na- 
hon  po,  Juda  etanhan  okaptapi 
yaunpi  kin :  Jehowa  ozuye  yuha, 
Israel  Taku  Wakan  tawa  kin  he 
hecen  eya ;  Egupta  ekta  dapi 
kta  awicakehan  niitepi  eyehde- 
pi,  qa  en  ounyayapi  kta  e  ekta 
dapi  kinhan  ; 

16  Hehan  kaketu  kte,  mazasag- 
ye  koyakipapi  kin  he  Egupta 
makoce  kin  en  enihdegapi  kta, 
qa  wicaakihan  on  nihinniciyapi 
kin  he  Egupta  ekta  nihakam  ni- 
pasipi  kta  ;  qa  heciya  nitapi  kta. 

17  Wicasta  owasin  Egupta  en 
ounyanpi  kta  ekta  yapi  kta  ite 
ekihdepi  kin  hena  hecetu  kte  } 
mazasagye  on,  wicaakihan  on, 
qa  makosica  on  tapi  kta  :  qa  hena 
taku  sica  en  awicawau  kte  cin 
etanhan  tuwedan  okaptapi  kte 
sni,  qa  tuwedan  najice  kte  sni. 

18  Jehbwa  ozuye  yuha,  Israel 
Taku  Wakan  tawa  kin  he  hecen 


eya  nakae^;  Mitocanniye  qa 
mitocanteptanye  Jerusalem  en 
ounyanpi  kin  hena  awicakastan- 
pi  qon  he  iyecen  mitocanniye 
anicastanpi  kta,  Egupta  en  yaipi 
kinhan;  unkan  woya^ice,  qa  wo- 
nihinciy.e,  qa  iapi  sica,  qa  woien- 
hdepi  kin  henicapi  kta  ;  qa  ake 
makoce  kin  de  icimana  wanda- 
kapi  kte  sni. 

19  Juda  etanhan  wokapte  yaun¬ 
pi  kin,  Jehowa  heniciyapij  Egu¬ 
pta  ekta  yapi  sni  po  ;  Anpetu  kin 
de  wahokonciciyapi  he  awicake¬ 
han  sdonya  po. 

30  .Tehowa  Taku  Wakan  nita¬ 
wapi  kin  ekta  yemayasipi,  qa, 
Jehowa  Taku  Wakan  unkitawa- 
pi  kin  wocekiye  unkekiciya  mi¬ 
ye  ;  qa  Jehowa  Taku  Wakan 
unkitawapi  kin  taku  eye  kte  cin 
owasin  eciyatanhan  unkokiyaka 
po,  kinhan  ecen  econkupi  kta  ce, 
ehapi  qehan,  ninagipi  en  nicihna- 
yanpi. 

31  Unkan  anpetu  kin  de  woci- 
ciyakapi;  tuka  Jehowa  Taku 
Wakan  nitawapi  ho  kin  anaya- 
goptanpi  sni,  qa  taku  on  niyepi 
en  umasi  kin  hena  owasin. 

33  Heon  etanhan  wanna  wo- 
sdonye  on  sdonya  po,  mazasagye 
on,  wicaakihan  on,  qa  makosica 
on  nitapi  kta,  makoce  en  ounya¬ 
yapi  kta  e  ekta  dapi  yacinpi  kin 
heciya. 

WICOWOYAKE  43. 

1  Unkan  kaketu,  Jehowa  Taku 
Wakan  tawapi  oie  kin  owasin 
on,  Jehowa  Taku  Wakan  tawapi 
kin  ekta  wicaisi,  wicoie  kin  dena 
owasin,  Jeremiah  oyate  ocowa- 
sin  owicakiyaka  ihunikiya ; 

3  Hehan  Azariah  Hosaiah  cin- 
hintku  qa  Johanan  Kareah  cin- 
hintku,  qa  wicasta  wahanhanici- 
dapi  kin  owasin  iapi  qa  Jeremiah 

heciyapi ;  lyaton  sni  ce;  Jeho- 
wa  Taku  Wakan  unkitawapi  kin 
he,  Egupta  en  ounyanpi  kta  e 
ekta  yapi  sni  po,  eya  unisi  sni. 

3  Tuka  Baruk  Neriah  cinhin- 
tku  kin  hee  unkiyepi  on  iyopa- 
stagniyan,  Kasdirn  oyate  napepi 
en  unqupi  kta,  hecen  unktepi  kta, 
qa  Babel  ekta  wayaka  unkayapi 
kta  e  heon  etanhan. 

4  Hecen  Johanan  Kareah  cin- 
hintku,  qa  akicita  tancanpi  kin 
owasin,  qa  oyate  kin  ocowasin 
Jehowa  ho  kin  anagoptanpi  sni, 
Juda  makoce  kin  en  ounyanpi 
kta  : 

5  Tuka  Johanan  Kareah  cinhin- 
tku,  qa  akicita  tancanpi  kin  owa¬ 
sin,  Juda  okaptapi  kin  ocowasin 
oyate  tokeca  ektakta  iyewicaya- 
pi  qon  etanhan  hdicupi,  Juda 
makoce  kin  en  ounyanpi  kta,  he- 
na  iwicacupi. 

6  Wicasta  qa  winohinca  qa  si- 
ceca  kin,  qa  wicastayatapi  cun- 
wintkupi,  qa  tona  Nebuzar-adan 
wicakte  itancan  kin  Gedaliah 
Ahikam  cinhintku  ^aphan  cin- 
hintku  kin  kici  iyotanke  wicasi 
qon,  qa  Jeremiah  wicasta  wo- 
kcan  kin,  qa  Baruk  Neriah  cin¬ 
hintku  kin  hena. 

7  Qa  Egupta  makoce  kin  en 
hipi ;  Jehowa  ho  kin  anagoptan¬ 
pi  sni  nakaes.  Hecen  Taphanes 
ekta  hipi. 

8  Hehan  Taphanes  en  Jehowa 
oie  Jeremiah  en  hi  kin  he  hecen 
eya  : 

9  Inyan  tankinyanyan  ninape 
ohna  icu  wo,  qa  maka  omdoton 
kagapi  upsija  kin  en  inahman  wo, 
Taphanes  en,  Pharaoh  ti  tiyopa 
kin  hetu,  Juda  wicasta  istapi  kin 
itokam  : 

10  Qa  hewicakiya  wo ;  Jehowa 
ozuye  yuha,  Israel  Taku  Wakan 
tawa  kin  he  hecen  eya  ce  ;  Iho, 
Nebukadnezzar  Babel  wicasta- 

yatapi  mitaokiye  kin  he  waho- 
waye  kta,  qa  awau  kta,  qa  iye 
toiyotanke  kin  inyan  nawahbe 
cin  dena  akan  ewahde  kta,  un- 
kan  iye  ohehdepi  waste  tawa  kin 
hena  akamdaye  kta. 

11  Unkan  hi  kinhan  hehan  Egu¬ 
pta  makoce  kin  kastake  kta,  tona 
wiconte  ekta  wiconte  on ;  qa 
tona  wayaka  ayapi  kta  ekta,  he¬ 
na  wayaka  ayapi  kta  on ;  qa 
tona  mazasagye  ekta  hena  maza- 
sagye  kin  en  wicaqu  kta. 

12  Unkan  Egupta  taku  wakan 
tawa  tipi  kin  en  peta  wakage 
kta,  qa  hena  huhnage  kta ;  qa 
hena  iwicacu  kta,  qa  Egupta 
makoce  kin  he  koyake  kta,  ta- 
hinca  awanwicayake  w^an  sina 
hdowin  kin  iyececa;  qa  hetanhan 
wookiye  en  hde  kta. 

13  Nakun  Beth-semes  (anpetu 
wi  ti)  wakagapi  tawa,  Egupta 
makoce  kin  en  un,  hena  kamde- 
mdece  kta;  qa  Egupta  taku  wa¬ 
kan  tipi  kin  hena  peta  on  huhnah- 
ye  kta. 

WICOWOYAKE  44. 

1  Wicoie  Juda  wicasta  Egupta 
makoce  kin  en  ounyanpi  kin  owa¬ 
sin  on,  Jeremiah  en  hi  kin  he 
dee,  tona  Migdol  en  ounyanpi, 
qa  Taphanes  en,  qa  Noph  en,  qa 
Pathros  makoce  kin  en,he  hecen 
eya; 

2  Jehowa  ozuye  yuha^  Israel 
Taku  Wakan  tawa  kin  he  hecen 
eya  ce ;  Taku  sica  ocowasin 
Jerusalem  qa  Juda  totonwe  kin 
owasin  en  awau  kin  he  niye  wan- 
dakapi :  unkan  iho,  anpetu  kin 
de  hena  otiwota  wanka,  qa  tuwe- 
dan  ohna  ti  sni. 

3  Wicohan  sica  econpi,  on  sin- 
hdamayanpi  kta,  hena  pn  etan- 
han,  taku  wakan  tokeca  izitewi- 
cakiyapi  kta,  qa  en  wowidagici- 

yapi  kta  iyayapi  qehan,  hena 
sdonwicayapi  sni  tuka,  iyepi  qa 
niyepi,  qa  nakun  atewicayayapi 
kin. 

4  Tuka  wicasta  wokcan  mitao- 
kiye  kin  owasin  niyepi  ekta  ye- 
wicawasi,  hanwekta  qa  yewica- 
wasi ;  Ceciciyapi  ce,  wowakte 
sni  sicewadake  cin  he  econpi  sni 
po,  epapa. 

5  Tuka  nahonpi  sni,  qa  noge 
ekta  ukiyapi  sni,  wicolian  sica 
etanhan  ihduhomnipi  kta,  taku 
wakan  tokeca  wizite  izitekiyapi 
kte  sni. 

6  Heon  etanhan  mitocanniye  qa 
mitocanteptanye  kin  akastanpi, 
qa  Juda  otonwe  kin  en,  qa  Jeru¬ 
salem  canku  kin  ohna  ide  :  un- 
kan  hena  hewoskan  qa  wonihin- 
ciye,  anpetu  kin  de  iyecece. 

7  Heon  etanhan  wanna  Jehowa 
ozuye  en  Taku  Wakan,  Israel  Ta¬ 
ku  Wakan  tawa  kin  he  hecen  eya 
ce  ;  Tokeca  taku  sica  tanka  kin 
de  ninagipi  en  ecayeconpi  he, 
ni3mpi  etanhan  wicasta  qa  wino- 
hinca,  siceca  qa^  hoksiyoqopa 
Juda  etanhan  wicakaspapi  kta ; 
hecen  tuwedan  onicaptapi  kte 
^ni. 

8  Ninapepi  ohanpi  kin  on  sin- 
hdamayayapi,  Egupta  makoce  en 
ounyayapi  kta  3mipi  kin  he  ohna 
taku  wakan  tokeca  izite  wicaya- 
kiyapi  ece  kin  on,  hecen  ihang- 
niyanpi  kta,  qa  hecen  maka 
akan  oyate  owasin  ehnahna  wo- 
yasice  qa  woienhdepi  kin  heni- 
capi  kta. 

9  Atewicayayapi  wicohan  sica 
tawapi,  qa  Juda  wicastayatapi 
wicohan  sica,  qa  tawicupi  wico¬ 
han  sica,  qa  niye  niohanpi  sica, 
qa  winohinca  nitawapi  tohanpi 
sica,  Juda  makoce  kin  en,  qa 
Jerusalem  canku  kin  ohna  econ¬ 
pi  qon  hena  ayektonjapi  he. 

10  Anpetu  kin  dehanyan  iyoki- 


siniciyapi  sni,  qa  wakokipapi  sni, 
qa  mitoope  qa  wowasi  mitawa 
nitokam  qa  niyatepi  wicitokam 
ewahnake  ciqon  hena  ohnayan 
manipi  sni. 

11  Heon  etanhan  Jehowa  ozuye 
yuha,  Israel  Taku  Wakan  tawa 
kin  he  hecen  eya  ;  Iho,  taku  sica 
on  miite  nitkokim  ewehnake  kta, 
Juda  ocowasin  ihangyapi  kta  e 
heon. 

12  Qa  Juda  okaptapi  kin,  tona 
Egupta  makoce  kin  en  ounyanpi 
kta  e  ekta  yapi  kta  ite  eicihdepi 
kin  hena  wicamduze  kta,  qa  iyu- 
hpa  awihnunipi  kta,  Egupta  ma¬ 
koce  kin  ohna  hinhpayapi  kta  ; 
mazasagye  qa  wicaakihan  on 
awihnunipi  kta  ;  wicacistinna  qa 
wicatanka  kin  hehanyan  maza¬ 
sagye  on,  qa  wicaakihan  on  tapi 
kta ;  qa  woyasice,  wonihinciye 
qa  woienhdepi  qa  woiyopeye  kin 
hecapi  kta, 

13  Qa  tona  Egupta  makoce  kin 
en  ounyanpi  kin  hena,  mazasagye 
on,  wicaakihan  on,  qa  makosica 
on,  en  wicawai  kta,  Jerusalem 
en  wicawai  qon  iyececa. 

14  Qa  Juda  okaptapi  Egupta 
makoce  kin  en  ounyanpi  kta  e 
ekta  hipi,  qa  Juda  makoce  kin 
ekta  hdapi  kta,  en  ounyanpi  kta 
e  ekta  cante  yeyapi  kin  hena 
wonajice  qa  wookapte  wanice 
kta ;  Najicapi  sni  kinhan  ekta 
hdapi  kte  sni  nakaes. 

15  Hehan  wicasta  owasin  tona 
iye  tawicupi  kin  taku  wakan  to¬ 
keca  izite  kiyapi  sdonyapi  kin 
hena,  qa  winohinca  en  najinpi 
kin  iyuhpa,  omniciye  tanka  hin- 
ca,  oyate  Egupta  makoce  kin  en 
ounyanpi  kin  owasin,  Pathros 
etu,  hena  Jeremiah  ayuptapi  qa 
heciyapi ; 

16  Wicoie  Jehowa  caje  on  un- 
koyeciyakapi  kin  he  en  anaunni- 
goptanpi  kte  sni  : 

17  Tuka  i  unkitawapi  etanhan 
taku  enanpe  cin  hena  awicake- 
han  econkupi  kta,  hecen  makpi- 
ya  wicastayatapi  winokinca  kin 
iziteunkiyapi  kta,  qa  woyatke 
wosnapi  kin  unkokicicastanpi 
kta,  econkonpi  ece  kin  iyecen, 
unkiyepi,  qa  atewicunyanpi,  wi¬ 
castayatapi  unkitawapi,  qa  wica- 
^ta  itancanpi  unkitawapi,  Juda 
otonwe  kin  hena  en,  qa  Jerusa¬ 
lem  canku  kin  ohna  :  qa  aguyapi 
iunmnanpi,  qa  taku  waste  unha- 
pi,  qa  taku  sica  wanunyakapi 
sni  tuka  qon. 

18  Tuka  makpiya  oicage  kin 
izitekiya  qa  woyatke  wosnapi 
okicicastan  unkayustanpi  ehan- 
tanhan  taku  owasin.unnicapi,  qa 
mazasagye  qa  wicaakikan  on 
awiunhnunipi : 

19  Qa  makpiya  oicage  kin  wizite 
unkiyapi  qa  woyatkan  wosnapi 
kin  unkokicicastanpi  qehan,  on 
ohoundapi  kta,  wicasta  unkita¬ 
wapi  codan  aguyapi  hminyanna 
unkicagapi  qa  woyatkan  wosna¬ 
pi  kin  unkokicicastanpi  he. 

QO  Hehan  Jeremiah,  oyate  kin 
iyukpa,  wicasta,  qa  winokinca, 
qa  oyate  ocow/asin  woayupte 
kin  he  qupi  kin  hena  wowicaki- 
yaka  qa  heya : 

21  Wizite  Juda  otonwe  kin 
hena  en,  qa  Jerusalem  canku  kin 
ohna  iziteyayapi  qon^  niyepi  qa 
atewicayayapi,  wicastayatapi  ni- 
tawapi  qa  wicasta  itancanpi  nita- 
wapi,  qa  makoce  kin  en  oyate 
ocowasin,  hena  Jehowa  kiksuye 
^ni,  qa  iye  cante  kin  en  u  sni  he. 

22  Hecen  niokanpi  sice  cin  on, 
qa  wowaktesni  ecanonpi  kin  he¬ 
na  on,  Jehowa  tinsiciya  okihi 
^ni;  heon  etanhan  makoce  nita- 
wapi  qon  he  kewoskantu,  qa  wo- 
nihinciye,  qa  woya^ice,  anpetu 
kin  de  iyececa. 

23  Wizite  iziteyakiyapi  kin 

heon,  qa  Jehowa  wayakiktanipi, 
qa  Jehowa  ho  kin  anayagoptanpi 
sni,  qa  toope  kin  en,  qa  wmwasi 
tawa  qa  tawoyatanin  kin  ohna- 
yan  mayanipi  sni  kin  heon  etan¬ 
han  taku  sice  cin  de  en  niupi, 
anpetu  kin  dehan  iyececa. 

24  Nakun  Jeremiah  oyate  kin 
iyukpa,  qa  winokinca  kin  owa- 
sin  hewicakiya;  Juda  ocowasin 
Egupta  makoce  ohna  yaunpi  kin, 
Jehowa  oie  kin  nakon  po  : 

25  Jehowa  ozuye  yuha,  Israel 
Taku  Wakan  tawa  kin  he  hecen 
eya  ce ;  Niyepi  qa  winokinca 
nitawapi  niipi  on  taku  ehapi,  qa 
ninapepi  on  yahdustanpi :  Ma¬ 
kpiya  oicage  kin  wizite  iziteun¬ 
kiyapi  kta,  qa  W'oyatkan  wosna¬ 
pi  kin  unkokicicastanpi  kta  e 
wokonze  on  unkiciconzapi  kin 
he  awicakehan  econkupi  kta  ce, 
ehapi :  wokonze  nitawapi  awica¬ 
kehan  yahduecetupi  kta,  qa  wo¬ 
konze  nitawapi  awicakehan  eca¬ 
nonpi  kta  ce,  eya. 

26  Heon  etanhan,  Juda  wicasta 
Egupta  makoce  kin  en  ounyaya- 
pi  owasin,  Jehowa  oie  kin  nakon 
po  ;  Iho,  miye  micaje  tanka  kin 
on  micieonza,  Jehowa  eya ;  Ihnu- 
han  Juda  Avic^asta  wanjidan  i  on 
micaje  hoyekiye  ca,  Jehowa  Itan- 
can  kin  ni  un  ce,  Egupta  makoce 
kin  owancaya,  eye  cinhan. 

27  Iho,  taku  sica  on  awicaton- 
wan  waun  kta,  qa  taku  waste  on 
etanhan  sni ;  qa  Juda  wicasta 
Egupta  makoce  en  unpi  kin  hena 
iyukpa  mazasagye  qa  wicaakikan 
on  awihnunipi  kta,  ihangyapi  kta 
hehanyan. 

28  Tuka  mazasagye  etanhan 
wonajice  kin  hena  Egupta  ma¬ 
koce  kin  etanhan  Juda  makoce 
kin  ekta  hdapi  kta :  qa  Juda 
okaptapi  kin  Egupta  makoce  kin 
en  ounyanpi  ’  kta  ekta  hipi  kin 
hena  owasin,  wicoie,  miye  mita- 

wa  qa  is  iye  tawapi  kin  unma 
tukte  ecetu  kta  hecinhan  sdon- 
yapi  kta. 

29  Unkan  makoce  kin  de  en 
cihipi  kta  hecen  taku  sioa  on 
mioie  kin  niyepi  en  awicakehan 
sutaya  he  kta  sdonyayapi  kta  e 
wowakta  kin  de  duhapi  kta ; 

30  .Tehowa  hecen  eya  ce ;  Iho, 
Pharaoh  Hophra  Egupta  wica- 
^tayatapi  kin  he  iye  tokayapi  na- 
pepi  kin  en  waqu  kta,  qa  tona 
nagi  akitapi  napepi  kin  en  ;  Ze- 
dekiah  Juda  wicastayatapi  qon 
Nebukadnezzar  Babel  wicasta¬ 
yatapi  iye  tokaye  ca  nagi  akite 
ciqon  nape  kin  en  waqu  qon  he 
iyececa  ce. 

WICOWOYAKE  45. 

1  .Tehoiakim  Josiah  cinhintku 
Juda  wicastayatapi  tawaniyetu 
itopa  kin  en,  Baruk  Neriah  cin¬ 
hintku  Jeremiah  i  kin  etanhan 
wicoie  kin  dena  wowapi  en  kage 
cehan,  hehan  Jeremiah  wicasta 
wokcan  taku  eciye  cin  de  wicoie 
ee. 

2  Baruk,  Jehowa  Israel  Taku 
Wakan  tawa  kin  he  hecen  eni- 
ciya : 

3  Hehehe,  miye  nakaha  ;  Jeho¬ 
wa  mitoiyokisice  en  wokakije 
iyahdemayan,  comniwahdazi  on 
mdowakita,  qa  woozikiye  iyewa- 
ye  sni  ce,  ehe  ciqon. 

4  Kaken  eyakiyekta;  Jehowa 
hecen  eya  ce  ;  Iho,  taku  wakage 
cin  he  mdujuju  kta,  qa  taku 
owaju  kin  he  wahdujun  kta,  han 
makoce  kin  de  ocowasin. 

5  Nakun  taku  tanka  onicide 
he  :  okide  sni  wo  :  Iho,  wicace- 
hpi  owasin  en  taku  sica  awica- 
wau  kta  ce,  Jehowa  eya  ;  tuka 
tokiya  de  cin  owasin  ektakta 
ninagi  woihdamna  yuhe  ciciye 
kta  ce. 

@9 


WICOWOYAKE  46. 

1  Ikcewicasta  oyate  kin  on  Je¬ 
howa  oie  Jeremdah  wicasta  wo¬ 
kcan  kin  en  hi  qon  he  dee  : 

2  Egupta  on,  Pharaoh  Neko 
Egupta  wicastayatapi  taakicita 
kin  on,  hena  Karkemis  en  Perat 
wakpa  kin  icahda  Nebukadnez¬ 
zar  Babel  wicastayatapi  kin  wi- 
cakastaka,  .Tehoiakim  Josiah  cin¬ 
hintku  Juda  wicastayatapi  tawa¬ 
niyetu  itopa  hehantu. 

3  Woakahpe  qa  wahacanka  kin 
hena  hduwiyeya  po,  qa  okicize 
kin  en  ya  po. 

4  Suktanka  kin  en  ikoyagwica- 
ya  po,  qa,  suktanka  akan  yotan- 
kapi,  wank  an  ya  po,  qa  wapaha 
kiton  eicihde  po ;  wahukeza  pa- 
beza  po,  maza  wokoyake  kin  ki- 
cun  po. 

5  Taku  on  etanhan  nihincij^a 
hekta  itoheya  hdicupi  wanwica- 
mdaka  he  :  qa  waditakapi  tawa¬ 
pi  kin  hena  wicakastakapi,  qa 
najicapi  on  najicapi,  qa  hakikta- 
pi  sni :  Ihduksan  wokokipe  yu- 
kan,  Jehowa  eya. 

6  Tuwe  duzahan  kin  he  nape 
kte  sni,  qa  tuwe  waditake  cin  he 
eihdaku  kte  sni :  waziyata  ekta 
Perat  wakpa  kin  icahda  hica- 
hanpi  qa  hinhpayapi  kta. 

7  De  tuwe  mini  tanka  kin  iye- 
cen  wankan  u  he  ;  mini  tawa 
kin  skanskan,  wakpa  kin  iye¬ 
ceca. 

8  Egupta  mini  tanka  kin  iye- 
cen  wankan  u  ;  qa  mini  tawa  kin 
skanskan,  wakpa  kin  iyececa : 
unkan  heya ;  Wankan  mde  kta, 
maka  kin  awakahpe  kta  ;  oton- 
we  kin  he  ihangwaye  kta,  en 
ounyanpi  kin  hena  koya. 

9  Wankan  u  po,  suktanka  ;  qa 
canpahmihma,  psipsica  po ;  qa  wi¬ 
casta  waditakapi  kin  hiyupi  kta  : 
Kus  qa  Put  wicasta  wahacanka 

yuzapi  kin  ;  qa  Lud  wica^ta  ita- 
zipa  hdus  nawinjapi  kin  hena. 

10  Anpetu  kin  de  Jehowa  ozuye 
en  Itancan  kin  he  tawa  ;  wato- 
kiconpi  anpetu  kin  hee,  tona  to- 
kawicaye  ciu  towicakicon  kta  e 
heon  :  unkan  mazasagye  kin  he 
watemye  kta,  qa  hena  we  on 
iranahan  iciye  kta,  qa  witkoiciye 
kta:  Jehowa  ozuye  Itancan  kin 
he  waziyata  ekta  Perat  wakpa 
kin  icahda  wosna  wan  hduha 
nakaes. 

11  Wikoska,  Egupta  cunwin- 
tku,  Gilead  ekta  ya  wo,  qa  can- 
sin  icu  wo  :  ituhin  pejihuta  ya- 
hduota  kta ;  wookiziye  ninice  kta. 

12  Wowistece  nitawa  kin  he 
oyate  kin  nahonpi ;  qa  yasica- 
howada  kin  he  maka  kin  oju- 
dan  :  waditaka  kin  he  waditaka 
kin  kici  hicahan,  qa  napin  okon- 
wanjidan  hinhpayapi. 

13  Nebukadnezzar  Babel  wica- 
stayatapi  kin  Egupta  makoce  kin 
kastake  kta  hi  kte  cin  he  on  Je¬ 
howa  oie,  Jeremiah  wicasta  wo- 
kcan  kin  eciye  ciqon  he  dee  : 

14  Egupta  en  woyaka  po  ;  qa 
Migdol  en  eyanpaha  po,  qa  Noph 
en,  qa  Tahpanes  en  eyanpaha  po  : 
Inajin  wo,  qa  ihduwiyeya  wo  ; 
ihduksan  mazasagye  kin  wai- 
hangye  kta  nakaes,  eya  po. 

15  Tokeca  waditakapi  nitawa 
kin  hena  makata  ehpewicayapi 
he :  Jehowa  kaham  iyewicaya, 
heon  inajinpi  sni. 

16  Wicota  hinhpayewicaya ; 
han,  wanji  takodaku  ahinhpaya 
ece  :  Unkan  heyapi ;  Najin  po, 
qa  oyate  unkitawapi  kin  ekta 
unhdapi  kta,  qa  makoce  en  unki- 
cagapi  kin  ekta,  mazasagye  wai- 
hangye  cin  itokapatanhan. 

17  Heciya  panpi ;  Pharaoh 
Egupta  wicastayatapi  kin  he 
woihangye ;  iyehantu  kin  wanna 
sam  iyaya  ce. 

18  Miye  waiii  waun  ce,  Wica¬ 
stayatapi  kin  Jehowa  ozuye  yuha 
eciyapi  kin  he  hecen  eya  ce ; 
Awicakehan  Tabor  he  kin  ehna 
wanka  he  iyececa,  qa  Karmel 
miniwanca  kin  icahda  wanke 
cin  he  iyecen  u  kta. 

19  Egupta  cunwintku  en  oun- 
yaye  cin,  unhdaka  waksica  icica- 
ga  wo  :  Noph  liewoskan  wanke 
kta,  qa  ihangyapi  kta,  tuwedan 
en  ounye  kte  sni  nakaes. 

20  Egupta  he  pte  wiye  owan- 
yag  waste  hinca  heca  :  woihang¬ 
ye  waziyatanhan  u  kte  cin  he 
u  ce. 

21  Nakun  wicasta  opewicaton 
kin  hena  ptejicadan  eemyapi  kin 
iyecen  cokaya  unpi  ;  hena  hekta 
hdicupi,  witaya  napapi ;  en  na- 
jinpi  sni  ;  tawoiyokisice  anpetu 
kin,  tohan  wanyag  wicahipi  kte 
cin  he  en  awicau  nakaes. 

22  He  ho  kin  wamduska  wan 
iyecen  ye  kta;  ozuye  hduha  upi 
kta  nakaes ;  qa  can  kaksapi  ece 
kin  iyecen  onspe  hduha  takpe 
upi  kta : 

23  Qa  contanka  tawa  kawan- 
kapi  kta,  Jehowa  eya,  he  iwan- 
yakepica  sni  qeyas  ;  psipsicadan 
isanpa  ihduotapi  qa  wicayawapi- 
ca  sni  nakaeA 

24  Egupta  cunwintku  kin  isteca 
kta :  waziyata  oyate  napepi  kin 
en  qupi  kta. 

25  Jehowa  ozuye  yuha,  Israel 
Taku  Wakan  tawa  kin  he  hecen 
eya ;  Iho,  No  wicasta  ota  kin 
hena  en,  qa  Pharaoh  en,  qa  Egu¬ 
pta  en,  qa  taku  wakan  tawa  kin 
en,  qa  wicastayatapi  tawa  kin 
hena  en  wanyag  wicawahi  kta  ; 
han.  Pharaoh  qa  tona  wacinyan- 
pi  kin  hena. 

26  Qa  tona  nagi  akitapi  kin 
hena  napepi  kin  en  wicawaqu 
kta,  qa  Nebukadnezzar  Babel 
wicastayatapi  nape  kin  en,  qa 

iye  taokiye  napepi  kin  en :  tuka 
iyohakarn  en  ounyanpi  kta,  an- 
petu  wanakaja  kin  en  iyececa, 
Jehowa  eya. 

27  Tuka  niye,  Jakob  mitaokiye^ 
wakokipe  sni  wo,  qa  Israel,  ni- 
hinciye  sni  wo  :  iho,  miye  tehan- 
tanhan  ecihdaku  kta,  qa  oicage 
nitawa  makoce  en  unhdaka  unpi 
kin  hetanhan  :  unkan  Jakob  hdi- 
cu  kta,  qa  oziiciye  kta,  qa  wiko- 
pe  sni  un  kta,  qa  tuwedan  wako¬ 
kipe  kicage  kte  sni. 

28  Niye,  Jakob  mitaokiye,  wa¬ 
kokipe  sni  wo,  Jehowa  eya ;  mi¬ 
ye  cici  waun  nakae^;  oyate 
ektakta  iyaye  ciye  cin  hena  owa- 
sin  ocowasin  ihangwicawaye 
kta ;  tuka  ocowasin  ihangciye 
kte  sni ;  hececa  esta  wokonze 
eciyatanhan  iyopeciye  kta ;  tuka 
aktakta  cicicajuju  kte  sni  ce. 

WICOWOYAKE  47. 

1  Philistia  oyate  on  Jehowa  oie 
Jeremiah  wicasta  wokcan  en  hi 
kin  he  dee ;  Pharaoh  Gaza  ka- 
stake  cin  he  itokamtu. 

2  Jehowa  hecen  eya  ;  Iho,  wa- 
ziyatanhan  mini  au,  qa  hena 
wakpa  apasboke  cin  iyececa  kta, 
qa  makoce  kin  apasbog  iyaye 
kta,  qa  taku  akan  un ;  otonwe, 
qa  tona  en  ounyanpi  kin  hena 
koya  :  Hehan  wicasta  kin  sica- 
howayapi  kta,  qa  makoce  en  oun¬ 
yanpi  kin  owasin  ceyapi  kta. 

3  Tona  w^asakapi  tawa  sake 
nahotonpi  kin  on,  canpahmihma 
tawa  inyankapi  kin  on  canhdeska 
tawa  hmunyan  kin  on,  wicasta 
ateyapi  un  kin  hena  nape  wasake 
sni  on  cincapi  ekta  hakiktapi  kte 
sni. 

4  Anpetu  u  kte  cin  he  on,  Phi¬ 
listine  wicasta  owasin  ihangwi- 
caye  kta ;  Tyrus  qa  Zidon  etan- 
han  ookiye  okaptapi  kin  owasin 


ka^papi  kta-  e  heon  etanhan  :  Je¬ 
howa  Philistine  oyate  kin  ihang- 
wicaye  kta  nakaes,  Kaptor  wita 
okaptapi  kin  hena. 

5  Gaza  en  nasusdapi  icaga : 
Askelon  ihangyapi,  Anakim  oka¬ 
ptapi  qon  hena  :  Tohanyan  bani- 
cihonhon  kta  he. 

6  Hehehe,  Jehowa  tamazasag- 
ye,  tohanyan  owanji  nanke  kte 
sni  he :  wojuha  nitawa  kin  en 
ihdoya  wo,  oziiciya  qa  owanji 
yanka  wo. 

7  Token  owanji  yanke  kta  he, 
Jehowa  Askelon  ekta  ye  si  na¬ 
kaes,  qa  miniwanca  kahda  ekta  ; 
heciya  wakiciconza. 

WICOWOYAKE  48. 

1  Jehowa  ozuye  yuha,  Israel 
Taku  Wakan  tawa  kin  he  Moab 
on  hecen  eya  ;  Hehehe,  Nebo, 
ihangyapi  nakaes;  Kiriathaim 
istenyapi,  icupi ;  Misgab  isten- 
yapi,  qa  nihinciya. 

2  Hesbon  en  Moab  idowanpi 
wanice  kta;  he  on  taku  sica 
awacinpi ;  U  po,  qa  oyate  kin 
etanhan  unkaksapi  kta  ce  ;  Na- 
kun.  Madmen,  nis  eya  ihangni- 
yanpi  kta;  nihakam  mazasagye 
kin  u  kta. 

3  Horonaim  etanhan  sicahowa- 
yapi  ho  kin  ;  woihangye  qa  wo- 
kamdeca  tanka. 

4  Moab  kamdecapi ;  wicacistin- 
na  tawa  kin  hena  sicahowayapi 
hdataninpi. 

5  Luhith  ekta  itanwankanhde 
yapi,  ceyapi  ceya  ece  ya  ecee  : 
Horonaim  ekta  apamahde  yapi 
kin  en  woihangye  on  sicahowa¬ 
yapi,  wocante  sica  he  nahonpi. 

6  Napa  po,  ninagipi  niiciya  po, 
qa  Aroer  hopuza  en  wanke  cin 
iyenicecapi  kta. 

7  Taku  yakage  cin  hena,  qa 
mazopiye  nitawa  wacinyakiye 

cin  heon  etanhan  nakun  niye 
liinca  niyuzapi  kta :  Nakun  Ke- 
mo^  wayaka  ayapi  kta,  wawayu- 
sna  tawa  qa  wicasta  itancan  wi- 
cayuhe  cin  hena  koya. 

8  Unkan  waihangye  kin  he 
otonwe  owasin  en  hi  kta,  qa 
otonwe  wanjidan  eihdaku  kte 
^ni  ;  nakun  osmaka  kin  awi- 
hnuni  kte  qa  omdaye  kin  ihang- 
yapi  kta,  Jehowa  eye  cin  iye- 
ceca. 

9  Moab  hupahu  qu  po,  hecen 
kinyan  iyaye  kta;  totonwe  kin 
hena  ihangyapi  kta  nakaes,  tu- 
wedan  en  ounye  kte  sni. 

10  Tuwe  Jehowa  tolitani  kin 
ecinsniyan  econ  kinhan  he  yasi- 
capi  nunwe  ;  qa  tuwe  tamazasag- 
ye  kin  we  etanhan  kpatan  kin¬ 
han  he  yasicapi  kta. 

11  Hoksiyopa  ehantanhan  Moab 
owanji  yanka,  qa  cetete  en  hiye- 
ye  cin  hena  akan  kiyotanka,  qa 
cega  wanji  etanhan  cega  tokeca 
en  okastanpi  sni,  qa  unhdaka  ye 
sni :  heon  etanhan  toyate  kin  en 
kiciun,  qa  toomna  kin  yutokeca- 
pi  sni. 

IS  Heon  etanhan  iho,  anpetu 
kin  u  kta,  Jehowa  eya ;  hehan 
wayuptanyan  kin  heca  en  yewi- 
cawasi  kta,  unkan  yuptanyanpi 
kta,  qa  cega  tawa  kin  yucokapi 
kta,  qa  maka-janjan  wicakica- 
mdecapi  kta. 

13  Unkan  Moab  Keraos  on  iste- 
ce  kta,  Israel  tiyohnaka  Bethel 
wacinkiyapi  qon  on  istecapi  kin 
iyececa. 

14  Wicasta  wasaka  heuncapi, 
qa  okicize  on  akicita  waditaka 
heuncapi  ce,  tokiyatanhan  ehapi 
he. 

15  Tuwe  Moab  qa  totonwe  kin 
ihangye  kte  cin  he  wankan  iya- 
ya  ;  qa  koska  kahnigapi  tawa  kin 
hena  wicaktepi  ekta  kun  iyayapi 
ce,  Wicastayatapi  kin  tuwe  Je- 

howa  ozuye  yuha  eciyapi  kin  he 
hecen  eya. 

16  Moab  toihangye  kin  kiyedan 
u,  qa  taku  sica  tawa  kin  inahni 
hinca. 

17  Tona  ihduk^an  yaunpi  kin 
owasin,  akiceya  po  ;  qa  caje 
sdonyayapi  kin  iyuhpa,  lye  towa- 
sake  sagye  kin  he,  wowaste  can- 
sakadan  kin  he  taku  on  kaksapi 
he,  ehapi  kta. 

18  Dibon  cunwintku  en  ounya- 
ye  cin,  wowitan  etanhan  kun  u, 
liopuza  en  iyotanka  wo :  Tuwe 
Moab  yutakunisni,  conkaske  suta 
nitawa  ihangye  kte  cin  he  takpe 
niu  kta  nakaes. 

19  Aroer  en  ounye  cin,  canku 
kin  icahda  inajin  qa  tonwan  wo  ; 
tuwe  nasdoke  ca  winyan  najice 
cin  hena  wiwicawanga  wo  ;  Ta¬ 
ku  econpi  he,  eya  wo. 

20  Moab  isteca  ;  he  kawankapi 
nakaes  sicahowaya  po  qa  ceya 
po  :  Moab  ihangyapi  kin  he  Ar- 
non  en  oyaka  po  : 

21  Qa  woyaco  omdaye  makoce 
kin  en  hi ;  Holon  akan,  qa  Jaha- 
zah  akan,  qa  Mephaath  akan  ; 

22  Qa  Dibon  akan,  qa  Nebo 
akan,  qa  Diblathaim  tipi  akan  ; 

23  Qa  Kiriathairn  akan,  qa 
Beth-gamul  akan,  qa  Beth-meon 
akan ; 

24  Qa  Kirioth  akan,  qa  Bozrah 
akan,  qa  Moab  makoce  kin  en 
otonwe  owasin  akan,  tehan  qa 
ikiyedan  kin. 

25  Moab  he  kin  he  kaksapi,  qa 
isto  kawegapi  ce,  Jehowa  eya. 

26  Witko  kaga  po ;  Jehowa  ito- 
kam  ihdutanka  nakaes :  Nakun 
Moab  ihdepe  cin  hiyuye  kta,  qa 
is  eya  wowihaha  icicage  kta. 

27  Qa  niye,  Israel  he  wowihaha 
dawa  sni  he :  Wamanonpi  kin 
om  iyeyapi  he  :  Awicakehan  taku 
eyakiye  cin  ehantanhan  nis  psi- 
psin  idada. 


WICOWOYAKE  48. 


28  Moab  en  ounyayapi  kin,  oton- 
we  kin  hena  ayustan  po,  qa  imni- 
ja  kin  ohna  ti  po,  qa  wakiyedan 
akowapa  tehan  makoMoka  ohna 
ticaga  ece  kin  iyenicecapi  kta. 

29  Moab  towabanicida  kin  he 
on  naunbonpi  ;  nina  wabanici- 
da  •  qa  watankaicida,  qa  waban- 
banicida,  qa  witantan,  qa  cante 
en  ihdutanka  kin. 

30  lye  watankaicida  kin  miye 
sdonwaya  ce,  Jehowa  eya;  tuka 
iyecetu  kte  sni ;  iye  oiton^ni  kin 
iyecen  econpi  kte  sni. 

3 1  Heon  etanhan  Moab  on  wa- 
^icahowamde  kta,  qa  Moab  oco- 
wasin  on  hoyewaye  kta  :  Kir-he- 
res  wicasta  kin  hena  on  waceye 
kta. 

32  Jazer  aceyapi  kin  on  aciceye 
kta,  Sibmah  hastanhanka  iyuwi 
kin  ;  ojupi  nitawa  kin  hena  mini 
tanka  kin  akasanpa  iyaya ;  Jazer 
mini  tanka  kin  iyahde  :  radoke- 
tu  waskuyeca  qa  hastanhanka 
nitawa  waihangye  wan  iyabpa- 
ya. 

33  Hecen  maga  waste  kin  etan¬ 
han,  qa  Moab  makoce  kin  etan¬ 
han  wowiyuskin  qa  wicocante 
waste  kin  eyakupi :  Nakun  ha¬ 
stanhanka  iyuskice  kin  en  mini 
sa  wanica  wakaga :  tuwedan  iya- 
^a  omani  kte  sni :  iyasapi  kin  he 
iyasapi  kte  sni. 

34  Hesbon  sicahowayapi  kin 
etanhan  Eleala  ekta,  han,  Jahaz 
ekta,  ho  ukiyapi;  Zoar  etanhan 
Horonaim  ekta,  pte  wan  wani- 
yetu  yamni :  Nimrim  mini  kin  he 
nakun  bopuza  kta  nakae^. 

35  Nakun  Moab  en  tuwe  paha 
akan  wawayusna,  qa  tuwe  taku 
wakan  tawa  kin  wizite  izinwica- 
kiye  cin  hena  ayustan  wakiye 
kta  ce,  Jehowa  eya. 

36  Heon  etanhan  Moab  on  mi- 
cante  howaye  kta,  cotanka  kin 
iyececa ;  qa  micante  cotanka 

iyecen  Kir-heres  wicasta  kin  on 
ho  uye  kta  :  wokamna  kage  cin 
hena  atakuni  sni,  heon  etanhan. 

37  Wicapa  owasin  nasu  sda 
kta,  qa  owasin  putinhin  hdujunpi 
kta ;  wicanape  owasin  en  baici- 
honhonpi  yuke  kta,  qa  wakihda- 
ka  wicanite  owasin  akan  un  kta. 

38  Moab  tipi  akabpe  owasin 
akan,  qa  canku  owasin  ohnahna 
wicaceya  yuke  kta :  Waksica 
wan  oiyokipi  sni  kin  iyecen  Moab 
wakamdeca  nakaes,  Jehowa  eya. 

39  Hehe,  kamdecapi ;  hehe, 
tahu  ihduhomni ;  Moab  isteca 
ce,  eyaya  ceyapi  kta :  Hecen 
Moab  wowibaba  icage  kta,  qa 
wokokipe  kta  tona  ihduksan  un- 
pi  kin  owasin  en. 

40  Jehowa  hecen  eya  ce ;  Iho, 
wanmdi  wan  iyecen  kinyan  u 
kta,  qa  tabupahu  Moab  akamda- 
ge  kta. 

41  Kerioth  icupi,  qa  conka^ke 
suta  kin  hena  yuzapi ;  qa  anpetu 
kin  he  en  Moab  wicasta  wasaka 
cante  kin  winobinca  hoksiksuya 
cante  kin  iyecece  kta. 

42  Unkan  Moab  oyate  kin  etan¬ 
han  ihangyapi  kta  :  Jehowa  ito- 
kam  ihdutanka  nakaes. 

43  Moab  en  ounyaye  cin,  woko¬ 
kipe,  qa  woba,  qa  wohmunke  en 
niciyanke  kta,  Jehowa  eya. 

44  Tuwe  wokokipe  kin  etanhan 
nape  cinhan  woba  kin  ohinbpaye 
kta,  qa  tuwe  woba  etanhan  hdi- 
cu  kinhan  wohmunke  kin  on 
yuzapi  kta;  Waniyetu  wanyag 
wicahipi  kte  cin  he  en  aw'au  kta, 
Moab  en,  Jehowa  eya. 

45  Tona  najicapi  kin  hena  Hes¬ 
bon  ohanzi  kin  en  najinpi,  wo- 
wasake  codan :  tuka  Hesbon 
etanhan  peta  wan  u  kta,  qa  Si- 
hon  otahedan  tanhan  ide  wan, 
qa  Moab  oise  kin  bubnabye  kta, 
qa  owodutaton  cinca  pesdete 
kin. 

46  Hehe,  Moab,  niye;  Kemo^ 
taoyate  kin  atakunipisni :  nicin- 
ksi  wayaka  awicayapi,  qa  nicun- 
ksi  unhdaka  unpi. 

47  Tuka  anpetu  ehake  kin  en 
Moab  unhdaka  unpi  kin  hdicu- 
wakiye  kta  ce,  Jehowa  eya. 
Moab  yacopi  kin  he  dehanyan. 

WICOWOYAKE  49. 

1  Ammon  cinca  kin  on  Jehowa 
hecen  eya ;  Israel  cinca  nica  he: 
tuwe  tawaye  kte  cin  hduhe  sni 
he  :  Tokeca  wicastayatapi  tawa- 
pi  kin  Gad  tawaya,  qa  totonwe 
kin  en  taoyate  ounyanpi  he. 

3  Heon  etanhan,  iho,  anpetu 
kin  upi,  Jehowa  eya ;  hehan 
Rabbah  Ammon  cinca  tawapi  en 
kicizapi  iyasapi  kin  nahonwica- 
waye  kta :  unkan  he  woihangye 
paha  kin  heca  kta,  qa  otonwe 
cunwintkuwicaye  cin  hena  peta 
on  huhnahwicayapi  kta:  hehan 
tona  Israel  yuhapi  qon  hena  iye 
wicayuhe  kta  ce,  Jehowa  eya. 

3  Hesbon,  sicahowaya  wo,  Ai 
ihangyapi  nakaes ;  Rabbah  cun- 
ksiwicaya,  ho  hdatanin  po,  waki- 
hdaka  ipiyag  kiton  po ;  ceya  po, 
qa  conkaske  kin  ohnahna  icica- 
win  inyang  ya  po :  wicastayata¬ 
pi  yuhapi  kin  he  unhdaka  iyaya 
nakaes,  wawayusna  tawa  qa  wi- 
casta  itancan  tawa  kin  hena 
koya. 

4  Wawakipajin  cunwintku,  to¬ 
keca  osmaka  kin  on  winitantan 
he  ;  osmaka  nitawa  taninsni  iya¬ 
ya;  wokamna  wacinkiye  cin  he, 
Tuwe  en  mau  kta  he,  eya. 

5  Iho,  tona  nihduksan  unpi  kin 
owasin  etanhan  wokokipe  wan 
niye  en  aciu  kta,  Jehowa  ozuye 
Itancan  kin  he  hecen  eya :  Un¬ 
kan  napeniyanpi  kta,  wicasta 
otoiyohi  iye  ite  itoheya;  qa  nuni- 
pi  kin  tuwedan  mnaye  kte  sni. 

6  Hehan  iyohakam  Ammon  cin¬ 
ca  unhdaka  unpi  kin  hdicuwa- 
kiye  kta  ce,  Jehowa  eya. 

7  Edom  on  Jehowa  ozuye  hdu¬ 
he  cin  he  hecen  eya :  Wanna 
Teman  en  woksape  wanica  he  : 
Wacinksapapi  etanhan  wooka- 
hnige  atakuni  sni :  woksape  ta¬ 
wapi  qon  tanin  sni. 

8  Dedan  en  ounyanpi,  napa  po  ; 
hdicu  po,  tipi  temahentu  icicaga 
po  ;  Esau  tokakije,  tohan  en  hipi 
kte  cin  he  en  awau  kta  nakaes. 

9  Hastanhanka  yuspipi  kin  en 
nihipi  unkans,  hastanhanka  wan- 
jikji  okaptapi  kte  sni  he ;  hanyen 
wamanonpi  kinhan,  hena  tohan- 
yan  cinpi  ihangyapi  kta. 

10  Tuka  miye  Esau  tancodan 
wakage  kta,  taku  anakihbe  cin 
hena  sdayehna  ewahnake  kta ; 
naicihbe  kta  okihi  kte  sni :  ojupi 
tawa  kin  ihangyapi,  qa  hunka- 
wanjitku,  takodaku  koya,  qa  iye 
en  un  sni. 

11  Wamdenica  nitawa  ehpeki- 
ya  wo,  miye  niwicawaye  kta  ce  ; 
qa  wiwazica  nitawa  kin  hena 
wacinmayanpi  kte. 

12,  Jehowa  kaken  eya;  Iho,  to¬ 
na  tawoyaco  miniyatke  kin  etari- 
han  yatkanpi  kte  sni  kin  hena 
awicakehan  yatkanpi  kta  :  unkan 
nis  niye  wiyaonpepica  sni  yaun 
kta  he ;  wiyaonpepica  sni  yaun 
kte  sni ;  tuka  awicakehan  datke 
kta  ce. 

13  Miye  on  miciconza  nakaes, 
Jehowa  eya;  Bozrah  he  woni- 
hinciye,  woiyopeye,  otiwita  qa 
woyasice  icage  kta;  qa  totonwe 
iyuhpa  hopuza  kta  owihanke  wa¬ 
nica. 

14  Wonahon  wan  Jehowa  etan¬ 
han  nawahon,  qa  wahosi  wan 
Ikcewicasta  oyate  kin  ekta  ye- 
sipi ;  Mniciya  po,  qa  takpe  u  po, 
qa  kicizapi  kta  on  inajin  po. 

15  Ihoj  Ikcewicasta  kin  ehna 

cistinna  cicage  kta,wicasta  ehna 
waMedapi  sni. 

16  Imnija  olidoka  kin  en  oun- 
yaye,  paha  ipa  kin  akan  yati  kin, 
wakokipe  wicayecage  cin  he,  ni- 
cante  wahanicida  kin  hee  e  nici- 
hnayan.  Wanmdi  kin  iyecen  te- 
hanwankan  hohpi  nicicaga  esta, 
hetanhan  kun  hiyuciye  kta  ce, 
Jehowa  eya. 

17  Nakun  Edom  hewoskan  wan- 
ke  kta,  en  hiyayapi  kin  otoiyohi 
nihinciye  kta,  qa  tokakije  owasin 
on  ajiji  kta. 

18  Sodom  qa  Gomorrah  qa  ihdu- 
ksan  wanke  cin  ihangyapi  qon 
he  iyecen,  Jehowa  eya,  wicasta 
tiiwedan  en  ounye  kte  sni,  qa 
wicasta  cinhintku  kin  en  ti  kte 
sni  ce. 

19  Iho,  mnajawan  .Jordan  mini¬ 
tan  kin  etanhan  iyecen  tipi  suta 
kin  ekta  itanwankanhde  u  kta  : 
tuka  etanhan  ihnuhanna  najice 
wakiye  kta :  qa  tuwe  kahnigapi 
kin  he  en  itancan  wakage  kta  ; 
Tuwe  miye  iyemaceca  he  ^  qa 
tuwe  itkomakipe  kta  he  :  qa  wa- 
wihankiye  cin  mitokam  najin  kte 
cin  he  tuwe  he. 

20  Heon  etanhan  Jehowa  toa- 
wacin  on  Edom  awakicin  kin  he, 
qa  tokiconze  on  Teman  en  oun- 
yanpi  wicakiconze  cin  he  nahon 
po:  Awicakehan  optaye  etanhan 
cistinpidan  kin  hena  yusdun  iwi- 
cacupi  kta  :  awicakehan  tipi  ta- 
wapi  kin  ihangwicakiciciye  kta. 

21  Hinhpayapi  nahonpi  kin  on 
maka  kin  skanskan  ;  sicahowa- 
yapi  ho  kin  he  Mde  sa  ekta  na¬ 
honpi. 

22  Iho,  wanmdi  wan  iyecen 
wankan  u  kta,  qa  kinye  kta,  qa 
tahupahu  Bozrah  akamdage  kta  ; 
Unkan  anpetu  kin  he  en  Edom 
wicasta  waditake  cantepi  kin 
winohincawan  tokakije  en  cante 
kin  iyecece  kta  ce. 


23  Damasek  on  etanhan  :  Ha¬ 
math  isteca,  Arpad  nakun  ;  wo- 
tanin  sica  nahonpi  nakaes,  owa¬ 
sin  skan  aya;  miniwanca  en 
woiyokisice ;  tuwedan  owanji 
yankekiya  okihi  sni. 

24  Damasek  wasake  sni  aya  ; 
nape  kta  ihduhomni,  nnkan  wo- 
kokipe  iyalipaya  ;  woiyokisice 
qa  woyazan  yuza,  winohinca 
hoksiksuye  cin  iyececa. 

25  Tokeca  woyatan  otonwe  kin 
okaptapi  sni  he,  mitowiyuskin 
otonwe  kin  he. 

26  Heon  etanhan  koska  tawa 
kin  hena  canku  tawa  ohnahna 
hinhpayapi  kta,  qa  anpetu  kin  he 
en  ozuye  wicasta  kin  owasin 
ihangwicayapi  kta  ce,  Jehowa 
ozuye  hduhe  cin  eya. 

27  Unkan  Damasek  conkaske 
kin  en  peta  wakage  kta,  qa  tipi 
wasteste  Ben-hadad  tawa  kin 
hena  awihnuniye  kta. 

28  Kedar  on,  qa  Hazor  woki- 
conze,  Nebukadnezzar  Babel  wi- 
castayatapi  kin  wicakastake  kte 
cin  hena  on  Jehowa  hecen  eya  ; 
Najin  po,  qa  Kedar  takpe  ya  po, 
qa  wiyohiyanpa  cinca  kin  wawi- 
caki  po. 

29  Tawakeyapi  qa  optaye  tawa- 
pi  kin  hena  ewicayakupi  kta  ; 
ozanzan  hdepi  qa  waksica  tawapi 
owasin,  qa  kamel  wicayuhapi  kin 
hena  tawakiyapi  kta;  qa,  Ihdu- 
ksan  wokokipe  ce,  eya  hoyewi- 
cakiyapi  kta. 

30  Hazor  en  ounyayapi,  najica 
po,  tehan  ya  po,  temahentuya  ti 
po,  Jehowa  eya;  niyepi  on  Ne¬ 
bukadnezzar  Babel  wicastayata- 
pi  kin  woawacin  wan  awacin,  qa 
niyepi  on  wokonze  wan  kiconza 
nakaes. 

31  Najin  po,  oyate  wijica  wan, 
wikopesniyan  ounyan,  conkaske 
tiyopa  qa  inatake  wanica,  isnana 
un  kin  he  ekta  ya  po,  Jehowa  eya, 

32  Unkan  kamel  tawapi  kin 
hena  wokipi  ee  kta,  qa  wanun- 
yanpi  ota  yuhapi  kin  hena  wo- 
manon  ee  kta;  qa  okafimin  tehan 
ekta  yakonpi  kin  hena  tate  ouye 
topa  kin  ektakta  iyewicawaye 
kta ;  qa  owancaya  ihduksantan- 
han  oihangye  tawapi  kin  awau 
kta  ce,  Jehowa  eya. 

33  Unkan  Hazor  sunktokeca 
ece  en  ounyanpi  kin  heca  kta, 
ohinniyan  otiwota  wanke  kta  : 
wicasta  tuwedan  en  ti  kte  sni, 
qa  wicasta  cinhintku  kin  en  oun- 
ye  kte  sni. 

34  Zedekiah  Juda  wicastayata- 
pi  tokaheya  wicastayatapi  yanke 
cin  en,  Elam  on  Jehowa  oie  Jere¬ 
miah  wicasta  wokcan  en  hi  kin 
dee,  hecen  eya ; 

35  Jehowa  ozuye  yuhe  cin  he 
hecen  eya  ce;  Iho,  Elam  tina- 
zipe,  towasakepi  iyotan  kin  he 
mduwege  kta. 

36  Qa  mahpiya  ouye  topa  kin 
etanhan  tate  topa  kin  hena  Elam 
en  awau  kta,  qa  tate  ouye  kin 
hena  owasin  ektakta  iyaye  wica- 
waye  kta:  qa  oyate  kin,  Elam 
onajice  kin  ekta  ipi  kte  sni  wa- 
nice  kta  ce. 

37  Qa  tokawicayapi  wicitokam, 
qa  tona  nagi  akitapi  kin  hena 
wicitokam,  Elam  nihinciye 
waye  kta :  qa  taku  sica,  mi- 
tocanteptanye  ide  kin  he  en 
awicawau  kta,  Jehowa  eya  :  qa 
mazasagye  kin  wicihakam  ye- 
wasi  kta,  ihangwicawaye  kta  he- 
hanyan. 

38  Qa  miye  mitoiyotanke  kin 
Elam  en  ewehde  kta,  qa  hetan- 
han  wicastayatapi,  qa  wicasta 
itancanpi  kin  ihangwicawaye  kta 
ce,  Jehowa  eya. 

39  Tuka  anpetu  ehake  kin  en 
Elam  unhdaka  unpi  kin  he  ake 
hdicuwaye  kta  ce,  Jehowa 
eya. 


WICOWOYAKE  50. 

1  Babel  on,  Kasdim  oyate  ma- 
koce  kin  on,  Jehowa  oie  Jere¬ 
miah  wicasta  wokcan  nape  kin 
eciyatanhan  ie  cin  he  dee  : 

2  Oyate  kin  ehnahna  eyanpa- 
ha  po,  qa  nahon  wicaya  po ;  wi- 
yokihedan  elide  po  ;  nahon  wica¬ 
ya  po;  anahmanpi  sni  po  :  Babel 
icupi  ce,  eya  po;  Bel  isteca, 
Merodak  kamdecapi,  wakagapi 
bagopi  tawa  kin  hena  isteca,  wa¬ 
kagapi  tawa  kin  hena  kamdecapi 
ce. 

3  Waziyatanhan  oyate  wan  ta- 
kpe  u  kta,  makoce  tawa  kin  he 
he  woskan  kage  kta  nakaes,  hecen 
tuwedan  en  ounye  kte  sni :  hena 
najicapi  kta,  wicasta  qa  nakun 
woteca  tokan  yapi  kta. 

4  Anpetu  kin  hena  en  qa  hehan- 
tu,  Jehowa  eya ;  Israel  cinca 
kin  kupi  kta,  iyepi  qa  Juda  cin¬ 
ca  kokijuya,  manipi  qa  ceyapi 
kta :  manipi  kta  qa  Jehowa  Taku 
Wakan  tawapi  kin  okidepi  kta. 

5  Itepi  etkiya  hduzapi  Zion 
canku  kin  on  wiwangapi  kta ;  U 
miye,  qa  wicotakuye  wan  owi- 
hanke  sni  qa  akiktonjapi  kte  sni 
kin  he  on  Jehowa  en  unkihda- 
skapi  kta  ce. 

6  Mitaoyate  tahinca  nuni  kin 
hecapi ;  wawihanwicakiye  cin 
hena  icunonpa  iyayewicayapi ; 
he  kin  akan  onuni  wicayapi :  he 
kin  etanhan  paha  kin  ekta  yapi 
ece,  woozikiye  tawapi  qon  he 
akiktonjapi. 

7  Tona  iyewicayapi  kin  hena 
iyuhpa  tern  wicayapi :  qa  tona 
tokawicayapi  kin  hena  heyapi ; 
Unkiye  sicaya  econkupi  sni,  he¬ 
na  Jehowa  woowotanna  otipi 
kin  hee  e  wakihtanipi  nakaes; 
han,  atewicayapi  wacinkiyapi 
qon  Jehowa  hee,  heon  etanhan. 

8  Babel  cokayatanhan  najica 

po,  qa  Kasdim  makoce  kin  etan- 
han  ya  po,  qa  optaye  wicitokam 
tarndoka  kin  hena  iyewicaceca 
po. 

9  Iho,  miye  Rinca  waziyata 
makoce  kin  etanhan  oyate  tan- 
kinyanyan  ota  wicaraduRice  kta, 
qa  Babel  takpe  uvvicawakiye 
kta :  unkan  hena  en  wiyeya  eici- 
hdepi  kta :  hecen  icupi  kta : 
wanhinkpe  tawapi  kin  hena  wi- 
casta  wasaka  wayupika  tawa 
iyecece  kta ;  cokadan  hdicupi 
kte  sni. 

10  Unkan  Kasdim  makoce  kin 
wokipi  kin  heca  kta,  tona  waki- 
pi  kin  owasin  imnanpi  kta  ce, 
Jehowa  eya. 

11  Cante  niwastepi  nakaes,  'wi- 
duskinpi  nakaes,  makoce  mitawa 
ihangyayapi  kin  ;  pte  wiRan  kin 
iyecen  nicepapi  nakaes,  qa  su- 
ktanka  wasaka  iyecen  hoton 
yaunpi  kin  heon  etanhan  ; 

12  Inayayapi  kin  he  nina  istece 
kta,  tuwe  niyuhapi  qon  he  nihin- 
ciye  kta :  Iho,  oyate  en  ehake 
kin  hee,  makoce  Rewoskantu, 
makopuza,  qa  Ropuza  kin  heca 
kta, 

13  Jehowa  tocanteptanye  kin  on 
tuwedan  en  ounye  kte  sni,  tuka 
ocowasin  Rewoskan  wanke  kta : 
Babel  en  hiyayapi  otoiyohi  yusin- 
yaye  kta,  qa  wokakije  tawa  kin 
owasin  on  jojo  kta. 

14  Babel  ihduksan  itkokim  wi¬ 
yeya  eicihnaka  po  ;  itazipa  naya- 
winjapi  kin  owasin,  he  kute  po, 
wanhinkpe  kpatanpi  sni  po  :  he 
qe  Jehowa  wakiRtani,  heon  etan¬ 
han. 

15  Ihduksantanhan  iyasa  po ; 
wanna  nape  hiyuya  :  taku  akan 
he  cin  hena  jujuwahan,  conkaske 
tawa  kin  yujujupi ;  Jehowa  wa- 
tokicon  kin  hee  nakaes  ;  tokici- 
con  po ;  iye  econ  ece  kin  he 
iyecen  ecakicon  miye. 


16  Babel  etanhan  tuwe  woju, 
qa  tuwe  woksapi  eca  ibaksa  un 
ece  kin  hena  awihnuni  wicaya 
po ;  Mazasagye  waihangye  ito- 
kapatanhan  otoiyohi  iye  taoyate 
ektakta  etonwanpi  kta,  qa  otoi¬ 
yohi  makoce  tawa  kin  ekta  na- 
jice  kta. 

17  Israel  taRinca  nuni  kin  he¬ 
ca  :  mnaja  kin  hena  Ramyapi : 
tokaheya  Asur  wicastayatapi  kin 
temya;  hehan  ehake  de  Nebu- 
kadnezzar  Babel  wicastayatapi 
kin  he  huhu  kin  yamnumnuga. 

18  Heon  etanhan  Jehowa  ozuye 
yuhe  cin  he  hecen  eya ;  Iho,  Ba¬ 
bel  wicastayatapi  qa  iye  tama- 
koce  kin  wanyag  wai  kta,  Asur 
wicastayatapi  kin  wanyag  wai 
qon  iyececa. 

19  Qa  ake  Israel  en  ounyanpi 
qon  he  ekta  hdicuwakiye  kta  ; 
hehan  Karmel  qa  Basan  akan 
wiRan  kta,  qa  Ephraim  qa  Gilead 
Re  kin  akan  iye  nagi  wipiiciye 
kta. 

20  Anpetu  kin  hena  en  qa  he- 
hantu,  Israel  taku  sica  econpi 
qon  hena  odepi  kta,  tuka  wanice 
kta;  qa  Juda  waRtanipi  kin  he¬ 
na,  tuka  iyeyapi  kte  sni ;  tona 
owicawahdapta  kin  hena  wica- 
wecicajuju  kta  nakaes,  Jehowa 
eya. 

21  Makoce  wawakipajin  Rinca 
kin  he  ekta  takpe  ya  wo,  qa  Pe- 
kod  en  ounyanpi  kin  hena ;  wica- 
kte,  qa  ihakam  unpi  kin  hena 
ihangwicaya  wo,  Jehowa  eya; 
qa  token  econ  cisi  kin  owasin 
eciyatanhan  econ  wo. 

22  Makoce  kin  ohna  okicize  ho 
kin,  qa  woihangye  tanka. 

23  Wan,  maka  ocowasin  mazi- 
yape  tawa  kin  he  kaksapi  qa  ka- 
mdecapi:  Wan,  oyate  kin  ehna 
Babel  wonihinciye  icaga. 

24  Babel,  cihmunka,  unkan  na- 
kun  niyuzapi,  tuka  sdonyakiye 

sni ;  iyeniyanpi  qa  nakun  inicu- 
pi,  Jehowa  kici  yeciza  nakaes. 

25  Jehowa  mazopiye  hduhdoka, 
qa  tocanteptanye  wipe  kin  hena 
ikikcu  :  Kasdim  makoce  kin  ohna 
Jehowa  ozuye  Itancan  toRan  kin 
he  dee  nakaes. 

26  Ihanke  Rince  cin  etanhan 
takpe  u  po,  dotopiye  tawa  kin 
yuRdoka  po ;  pahaha  iyecen  kaga 
po,  qa  oeowasin  ihangya  po  :  ta- 
kudan  ikiciyaye  sni  nunwe. 

27  Tatanka  tawapi  kin  owasin 
wicakte  po  ;  wokte  kin  ekta  kun 
yapi  kte  :  Hehehe,  iyepi  on  ;  an- 
petu  tawapi  kin,  tohan  wanyag 
wicahipi  kte  cin  he  wanna  hi- 
yohi  nakaes. 

28  Tona  najicapi  qa  Babel  ma¬ 
koce  kin  etanhan  ihduspapi  hena 
ho  kin  dee,  Zion  en  Jehowa  Taku 
Wakan  unkitawapi  watokicon 
kin  he  oyakapi  kta,  tipi  wakan 
tawa  watokicon  kin  hee. 

29  Babel  ekta  wicota  kin  wica- 
kico  po  :  tona  itazipa  nawinjapi 
owasin,  he  ihduksantanhan  eti 
po  :  tuwedan  etanhan  eihdakii 
kte  sni :  iye  toRan  kin  eciyatan- 
han  kicu  po :  taku  econ  ece' 
owasin  iyecen  ecakicon  po  :  Je¬ 
howa  en  waRanRanicida  nakaes, 
Israel  Wanji  Wakan  tawa  kin 
en. 

30  Heon  etanhan  koska  tawa 
kin  hena  canku  ohnahna  hinRpa- 
yapi  kta,  qa  okicize  wicasta  tawa 
kin  iyuRpa  anpetu  kin  he  en 
wicaktepi  kta  ce,  Jehowa  eya. 

31  Iho,  waRanRanicida,  miye 
itkocicipa  ce,  Jehowa  ozuye 
Itancan  kin  eya  :  Anpetu  nita- 
wa,  tohan  wanyag  cihi  kte  ciqon 
he  wanna  hiyohi  nakaes. 

32  Hehan  waRanRanicida  kin 
he  Ricahe  kta  qa  hinRpaye  kta, 
qa  tuwedan  ake  najinkiye  kte 
sni :  unkan  to  ton  we  kin  ohna 
peta  wakage  kta,  qa  ihduksan- 

kta. 

33  Jehowa  ozu}^  yuhe  cin  he 
hecen  eya  ;  Israel  cinca  qa  Juda 
cinca  kin  hena  witaya  kakiswi- 
cayapi  :  unkan  tona  iwicacupi 
kin  hena  sutaya  wicayuzapi ;  ki- 
hdewicayapi  kta  wicadapi  sni. 

34  Wopewicakiton  kin  he  wa- 
saka ;  Jehowa  ozuye  yuha  eci- 
yapi :  woakinica  on  woakinica 
tawapi  kin  akinica  kta ;  hecen 
makoce  kin  oziiciye  kiye  kta,  qa 
Babel  en  ounyanpi  kin  wakokipe 
wicakicage  kta. 

35  Mazasagye  wan  Kasdim  oya- 
te  kin  akan  yanka,  Jehowa  eya  ; 
qa  Babel  en  ounyanpi  kin  hena 
akan,  qa  itancan  wicayuhe  cin 
akan,  qa  wicasta  k.sapapi  tawa 
kin  hena  akan. 

36  Mazasagye  wan  itonpisni  kin 
hena  akan  wanka,  unkan  witko- 
tkokapi  kta ;  wicasta  waditaka- 
pi  tawa  kin  hena  akan  mazasag¬ 
ye  wan  yanka,  unkan  nihinci- 
yapi  kta. 

37  Mazasagye  wan  suktanka 
tawapi  qa  canpahrnihma  tawapi 
kin  akan  yanka,  qa  oyate  tokeca 
etanhan  cokaya  unpi  kin  hena 
owasin  akan  ;  unkan  hena  win- 
yan  icagapi  kta :  tokamna  kin 
akan  mazasagye  wan  wanka,  un¬ 
kan  hena  manonpi  kta. 

38  Makopuze  wan  mini  tawa 
kin  akan,  unkan  hena  oyaRe  aye 
kta :  wakagapi  bagopi  makoce 
kin  dee  nakaes,  qa  taku  wakan 
tawapi  kin  on  witantanpi. 

39  Heon  etaiihan  Ropuza  tanhan 
woteca,  qa  wita  tanhan  wamani- 
ca  kin  hena  en  ounyanpi  kta,  qa 
hinhankagapi  kin  hena  en  unpi 
kta  :  Unkan  ake  owihanke  wani- 
ca  hen  tuwedan  ti  kte  sni ;  qa 
wicoicage  qa  wicoicage  hehan- 
yan  en  ounyanpi  kte  sni. 

40  Wakantanka  Sodom  qa  Go- 

morrah,  qa  wicikiyedan  unpi  kin 
hen  a  ihangwicaye  ciqon  he  iye- 
ceca,  .Tehowa  eya ;  wicasta  tu- 
wedan  en  ti  kte  sni,  qa  wicasta 
cinca  kin  en  ounye  kte  sni. 

41  Iho,  oyate  wan  waziyatan- 
han  u  kta,  han,  oyate  tanka  qa 
wicastayatapi  ota  maka  ihanke 
kin  etanhan  wicayuhicapi  kta. 

42  Hena  itazipa  wahukeza  ko 
ikikcupi  kta:  hena  wohitikapi 
qa  waonsidapi  kte  sni :  hena  ho 
kin  miniwanca  iyecen  hotanin 
kta,  qa  wicasta  kicizapi  kta  iye¬ 
cen  ocimdagahan  suktanka  akan 
iyotanka,  niye  Babel  cunw'intku, 
takpe  niupi  kta. 

43  Hena  oyakapi  kin  Babel 
wicastayatapi  kin  nahon,  unkan 
nape  wasake  sni  aya :  wicoiyo- 
kisice  yuza,  woyazan,  winohinca 
hoksiksuye  cin  iyececa. 

.  44  Iho,  mnaja  wan  Jordan  mini¬ 
tan  kin  etanhan  iyecen,  tipi  su- 
ksuta  kin  ekta  itawankanhde  u 
kta :  Tuka  hetanhan  ihnuhanna 
najice  wicawakiye  kta :  Qa  tuwe 
kahnigapi  kin,  he  en  itancan 
ewahnake  kta :  Tuwe  miye  iye- 
maceca  he  :  Qa  tuw^e  itkomakipe 
kta  he :  Qa  wawihankiye  cin  mito- 
kam  najin  kta  okihi  kin  he  tuwe  he. 

45  Heon  etanhan  Jehowa  toa- 
wacin  on  Babel  awakicin  kin 
he,  qa  tokiconze  on  Kasdim  ma- 
koce  kiconze  cin  he  nahon  po  : 
Awicakehan  optaye  tona  cistin- 
na  kin  hena  wicayusdutapi  kta  ; 
awicakehan  tipi  tawapi  kin  hena 
om  ihangwicakiciciye  kta. 

46  Babel  yuzapi  howayapi  kin 
on  maka  kin  skanskan  ;  qa  sica- 
howayapi  kin  he  oyate  kin  ehna- 
hna  nahonpi. 

WICOWOYAKE  51. 

1  Jehowa  hecen  eya ;  Iho,  Ba¬ 
bel  itkom,  qa  tona  tamakpe  ina- 


jinpi  wicacokaya  ounyanpi  kin 
hena  wicitkokim  waihangye  tate 
wan  icahwaye  kta. 

2  Qa  wakaduge  kin  heca  Babel 
ekta  yewicawasi  kta,  unkan  ka- 
dugapi  kta,  qa  tamakoce  kin  yu- 
cokapi  kta ;  anpetu  sice  cin  en 
hena  itkokim  ihduksanyan  unpi 
kta  nakaes. 

3  W^anawinge  kin  itkokim  wa- 
nawinge  itazipa  nakiwinje  kta, 
qa  tuwe  mazawokoyake  tawa  on 
Avitantan  kin  he  nakun :  Unkan 
koskatawa  kin  hena  onsiwicada- 
pi  sni  po,  ozuye  tawa  kin  oco- 
wasin  ihangya  po. 

4  Hehan  tona  tawicaopi  kin 
hena  Kasdim  makoce  kin  ohna 
hinhpayapi  kta,  qa  tona  katpa 
iyewicayapi  kin  hena  tacanku 
kin  ohnabna. 

5  Israel  Towakan  wakihtanipi 
kin  on  makoce  tawapi  kin  ojudan 
qeyas,  Wakantanka  tawa,  Jeho¬ 
wa  ozuye  hduhe  cin  he  Israel  qa 
Juda  wiwazica  ehpewicakiye  sni 
tuka. 

6  Babel  cokayatanhan  najica 
po,  qa  wicasta  otoiyohi  nagi  ei- 
hdakupi  kte  ;  ihnuhan  taku  sica 
econ  kin  en  ihangniyanpi  kin- 
han :  Jehowa  watokicon  anpetu 
kin  he  dee  nakaes ;  woecon  ta¬ 
wa  kin  he  kicu  kta. 

7  Jehowa  nape  ohna  mazaskazi 
miniyatke  Babel  heca,  maka  kin 
ocowasin  witkokiya  :  minisa  ta¬ 
wa  kin  he  oyate  kin  yatkanpi  : 
heon  etanhan  oyate  kin  witko- 
tkokapi. 

8  Ihnuhanna  Babel  hinhpaya  qa 
ihangyapi  :  akiceya  po ;  woya¬ 
zan  tawa  kin  on  cansin  ikicicu 
po,  hecen  okizikiyapi  kta  nace- 
ca. 

9  Babel  okiziunyanpi  kta  uncin- 
pi  tuka  okiziyapi  sni :  ehpeya  po, 
qa  otoiyohi  iye  tamakoce  kin 
ekta  unhdapi  kta :  tawoyaco  kin 

he  mahpiya  kin  icahtake,  qa  ma- 
lipiya  sapa  kin  iyahde  nakaeA 

10  Woowotanna  unkitawapi  kin 
he  Jehowa  unkiciyuotaninpi  :  U 
po,  qa  Zion  en  Jehowa  Taku 
Wakan  unkitawapi  tohan  kin 
unyaotaninpi  kta. 

11  Wanhinkpe  kin  kaqoga  po  ; 
wahacanka  kicun  po  :  Mede  wi- 
castayatapi  taniya  kin  Jehowa 
wicayuhica :  Babel  ihangyapi 
kta  awacin  nakaes :  Jehowa  wa- 
tokicon  tawa  kin  hee,  Tipi  wa¬ 
kan  tawa  watokicon  kin  hee, 
heon  etanhan. 

12  Babel  conkaske  kin  akan  wi- 
yokihedan  ekihde  po;  tonweya 
unpi  kin  wicayu wasaka  po ;  akici- 
ta  najin  wicakiya  po ;  waiyape  kin 
hena  wiyeya  ewicahnakapo  :  Je¬ 
howa  Babel  en  otinyanpi  kin  ta¬ 
ku  ewicakiye  ciqon  he  awacin 
qa  nakun  ecen  econ  nakaes. 

13  Mini  ota  ehna  ounyaye  cin, 
wowijice  niota,  oniwihanke  kin, 
wawicayaki  iyutapi  kin  he  wan¬ 
na  hiyobi. 

14  Jehowa  ozuye  hduhe  cin  he 
iye  nag’i  on  iciconza  ;  Awicake- 
han  wicasta  on  ojuciye  kta,  psi- 
psicadan  iyececa :  unkan  niye  on 
iyasapi  kta, 

15  lye  qe  towasake  kin  on  ma- 
ka  kin  kaga  ;  toksape  kin  on  taku 
owasin  hdusuta ;  qa  tookahnige 
eciyatanhan  mahpiya  kin  hdu- 
mdaya. 

16  lye  ho  kin  on  mahpiya  ekta 
mini  ota  hiyuya  ece ;  qa  rnaka 
ihanke  kin  hena  etanhan  po  kin 
wankantkiya  yeya  ece ;  qa  mazo- 
piye  tawa  kin  etanhan  tate  kin 
hiyukiya  ecee. 

17  Wicasta  otoiyohi  wosdonye 
on  witkotkoka :  wasdoye  kin 
owasin  wakagapi  sdoyapi  kin 
on  istecapi ;  wakagapi  sdoyapi 
kin  he  itonsni ;  qa  woniya  en 
wicaun  sni  nakaes. 

18  Hena  taku  sni,  wohnaye 
wicohan  :  tohan  en  wicahipi  kin- 
han  hehan  hena  atakuni  kte  sni. 

19  Jakob  tawakiyapi  kin  he 
hena  iyecece  Aii :  He  qe  taku 
owasin  kaga  nakaes ;  qa  taku 
tawa  sagye  kin  hee;  Jehowa 
ozuye  hduha  eciyapi. 

20  Canhpi  mitawa,  okicize  wipe 
kin  he  niye  :  qa  niye  on  oyate 
kin  wicamduomdemdece  kta,  qa 
niye  on  wokiconze  kin  ihangwi- 
cawaye  kta  : 

21  Qa  niye  on  suktanka  qa  tuwe 
akan  iyotanke  cin  wicamduo¬ 
mdemdece  kta;  qa  niye  on  can- 
pahmihma  qa  tona  en  iyotanke 
cin  hena  wicamduomdemdece 
kta : 

22  Qa  niye  on  wicasta  qa  tawi- 
cu  kici  wicamduomdemdece  kta ; 
qa  niye  on  wicahinca  qa  hokAyo- 
pa  kin  hena  wicamduomdemdece 
kta  ;  qa  niye  on  koska  wikoska 
ko  wicamduomdemdece  kta : 

23  Qa  niye  on  wawihankiye  qa 
optaye  tawa  kin  wicamduomde¬ 
mdece  kta;  qa  niye  on  mahyu- 
mdu  qa  tatanka  wicayuhe  cin 
hena  wicamduomdemdece  kta ; 
qa  niye  on  akicita  tan  can  pi  qa 
wicastayatapi  kin  wicamduomde¬ 
mdece  kta. 

24  Qa  taku  Aca  tawapi  Zion  en 
econpi  qon  hena  ocowasin  Babel 
en  qa  Kasdim  makoce  en  oun- 
yanpi  kin  hena  owasin  en,  niista- 
pi  itokam  hdicuwakiye  kta  ce, 
Jehowa  eya. 

25  Iho,  he  waihangye,  maka  kin 
ocowasin  ihangya  ece  kin,  miye 
itkocicipa  ce,  Jehowa  eya;  qa 
ni}^  akan  minape  yewaye  kta, 
qa  imnija  kin  etanhan  paptan- 
ptanyan  iyeciye  kta,  qa  he  ide- 
yapi  cicage  kta  ce. 

26  Unkan  niye  etanhan  oise 
inyan  wan,  qa  oahehde  inyan  kin 
icupi  kte  sni :  tuka  hewoskan 

nanke  kta,  owihanke  wanica, 
Jehowa  eya. 

27  Makace  kin  en  wiyokihedan 
wan  ehde  po  •  oyate  kin  ehnahna 
mazayahotonpi  kin  yahoton  po  ; 
he  itkom  oyate  kin  wicayuwi- 
yeya  po ;  itkokim  Ararat,  Meni 
qa  Askenaz  wokiconze  kin  wica- 
kico  po  ;  en  akicita  tancan  kaga 
po  ;  suktanka  kin  hena  e*uwica- 
kiya  po,  psipsica  tanka  kin  iye- 
ceca. 

28  En  oyate  kin  wicayuwohdu- 
ze  miye,  Mede  wicastayatapi  kin 
hena,  akicita  tancanpi,  qa  wicasta 
itancan  kin  owasin,  qa  tokiconze 
makoce  kin  ocowasin. 

29  Hehan  makoce  kin  ^kanskan 
kta  qa  .yazanhda  kta  :  Babel  on 
Jehowa  toawacin  kin  owasin  yu- 
stanpi  kta  nakaes,  Babel  makoce 
kin  hewoskan  kagapi  kta,  en 
oimyanpi  kin  wanice  kta. 

30  Babel  wicasta  waditakapi  kin 
hena  kis  ayustanpi ;  conkaske  kin 
ohna  iyotankapi :  wowaditake  ta- 
wapi  qon  he  skan  aya :  winyan 
icagapi :  tipi  wasteste  tawa  kin 
hena  huhnahyapi ;  otonwe  tiyopa 
inatake  kin  kaksapi. 

3 1  Wainyanke  wan  wanji  tokeca 
itkokipa  inyang  ye  kta;  qa  wa- 
kosiye  wanji  wanji  tokeca  itko- 
kipe  kta,  otonwe  ihanke  kin  ekta 
icupi  kin  he  Babel  wicastayatapi 
kin  okiyakapi  kta : 

32  Qa  oiyuwege  kin  iyafipayapi, 
qa  cedi  ojupi  kin  peta  on  ideyapi, 
qa  okicize  wicasta  kin  hena  ni- 
hinciyapi  ce. 

33  jehowa  ozuye  hdiiha,  Israel 
Taku  Wakan  tawa  kin  he  hecen 
eya  ce;  Babel  curiwintku  kin  he 
onapanpi  wan  iyececa ;  napanpi 
kte  cin  iyehantu  kte  ;  ebake  cisti- 
yedan  hehan  woksapi  kin  he 
kicihi  kta. 

34  Nebukadnezzar  Babel  wica- 
^tayatapi  kin  he  temmayan,  ma- 


yahuhuga,  waksica  cokadan  han 
emahde,  ocowasin  namapca,  mi- 
niwanca  hogan  wan  iyececa ; 
taku  wasteste  mitawa  on  tezi 
ojuiciya  ;  ehpemayan. 

35  Mitokakije  qa  micelipi  taku 
ecakiconpi  kin  hena  Babel  akan 
yanka  nunwe,  Zion  en  ounye  cin 
eye  kta;  qa  mawe  kin  he  Kas- 
dim  en  ounyanpi  kin  akan  yanka 
nunwe,  Jerusalem  eye  kta  : 

36  Heon  etanhan  Jehowa  hecen 
eya;  Iho,  woakinica  nitawa  kin 
miye  awakinica  kta,  qa  miye 
watocicicon  kta:  Unkan  mini- 
wanca  tawa  kin  mdupuza  kta, 
qa  minihdoka  tawa  kin  oyahe 
waye  kta  ce. 

37  Unkan  Babel  pahaha  icage 
kta,  wamduska  en  ounyanpi  kin 
heca  kta,  wonihinciye  qa  woajiji 
kta,  tuwedan  en  ounye  kte  sni. 

38  Witaya  hotonpi  kta,  mnaja 
kin  iyececa  ;  qa  mnaja  cinca  kin 
iyecen  ihduskanskanpi  kta. 

39  Kaniciyapi  kin  en  woyatke 
ewicawecihde  kta,  qa  witko  wi- 
cawakiye  kta;  hecen  wiyuskinpi 
kta,  qa  woistinma  owihanke  sni 
istinmapi  kta,  qa  kiktapi  kte  sni, 
Jehowa  eya. 

40  Wicaktepi  kin  ekta  hiyuwi- 
cawaye  kta,  tacinca  kin  iyececa, 
tamdoka  kin  iyececa,  tatokadan 
nakun. 

41  Hehe  ^esek  icupi,  qa  maka 
ocowasin  woyatan  kin  he  iya- 
hpayapi !  Hehe  oyate  kin  owa¬ 
sin  ehnahna  Babel  wonihinciye 
icaga ! 

42  Babel  ekta  miniwanca  kin 
hiyu ;  taja  ota  tawa  kin  on  aka- 
hpapi. 

43  Totonwe  kin  hena  wonihin¬ 
ciye  aya,  makopuza  qa  hewo- 
skantu,  makoce  wicasta  owasin 
tuwedan  en  ounye  kte  sni,  qa 
wicasta  cinhintku  kin  ehna  hiya- 
ye  kte  sni. 

44  Nakun  Babel  en  Bel  wan- 
yag  wai  kta,  qa  taku  napce  cin 
hena  iye  i  kin  etanhan  ake  hiyu- 
kiye  waye  kta;  Unkan  oyate  kin 
hena  iye  ekta  ake  kiwitaya  iheye 
kte  sni :  nakun  Babel  conkaske 
kin  hinlipaye  kta  ce. 

45  He  cokaya  tanhan  hda  po, 
mitaoyate ;  qa  Jehowa  tocante- 
ptanye  wohitike  cin  etanhan  otoi- 
yohi  nagi  niiciya  po. 

46  Qa  ihnuhan  cante  niwanka- 
pidan,  qa  makoce  kin  ohna  wo- 
yakapi  oyakapi  kin  koyakipapi 
Idnhan :  tohan  waniyetu  wanji 
en  woyakapi  wan  u  kta,  qa  iyo- 
hakam  waniyetu  kin  en  woyaka¬ 
pi  kta,  qa  makoce  kin  ohna  wa- 
wicakipi  yuke  kta,  wicasta  itan- 
can  wan  wicasta  itancan  kici. 

47  Heon  etanhan  iho,  anpetu 
kin  u  kta,  hehan  Babel  wakagapi 
bagopi  kin  wanyag  wai  kta  ;  qa 
makoce  kin  ocowasin  nihinciye 
kta,  qa  wicaktepi  tawa  kin  hena 
iyuhpa  iye  cokaya  hinhpayapi 
kta. 

48  Hehan  mahpiya  qa  maba  qa 
taku  ohnaka  kin  owasin  Babel 
on  dowanpi  kta :  waziyatanhan 
waihangye  kin  hena  he  en  hipi 
kta  nakaes,  Jehowa  eya. 

49  Israel  wicaktepi  kin  hena 
Babel  hinhpaye  wicaye  ciqon,  he 
iyecen  maka  ocowasin  wicaktepi 
kin  hena  Babel  ekta  hinhpayapi 
kta  ce. 

50  Tona  mazasagye  kin  etan¬ 
han  nayasdokapi,  katinyan  ya 
po,  owanji  najinpi  sni  po  :  itehan 
tanhan  Jehowa  kiksuya  po,  qa 
Jerusalem  nicantepi  kin  en  u 
nun  we. 

51  TJnkistecapi,  woiyopeye 
naunhonpi  kin  heon  etanhan; 
wowistece  ite  unkakahpapi,  wi¬ 
casta  tokeca  Jehowa  ti  tipi  wa- 
kan  kin  en  upi  nakaes. 

52  Heon  etanhan,  iho,  anpetu 

kin  u  kta,  Jehowa  eya,  hehan 
wakagapi  bagopi  tawa  kin  hena 
wanyag  wahi  kta ;  qa  tamakoce 
kin  owancaya  wicaktepi  kin  he¬ 
na  sicahowayapi  kta. 

53  Babel  mahpiya  ekta  iyohi 
esta,  qa  towasake  tehanwankan- 
tu  kin  suta  ieicaga  qeyas,  miye 
etanhaj^  waihangye  kin  hena  en 
upi  kta,  Jehowa  eya. 

54  Babel  etanhan  sicahowayapi 
ho  wan,  qa  oyumdecapi  tanka 
Kasdim  makoce  kin  etanhan. 

55  Jehowa  Babel  yutakunisni 
qa  ihangya,  heon  etanhan  hetan- 
han  wicaho  tanka  wan  u,  qa  taja 
kin  hena  tanin,  mini  ota  iyececa, 
ho  uyapi  kin  he  owodutaton. 

56  Waihangye  kin  he*  en  hi, 
Babel  en,  qa  wicasta  waditakapi 
tawa  kin  hena  wicayuzapi ;  tina- 
zipepi  kin  iyuhpa  yuwehwegapi ; 
Jehowa  Taku  Wakan  watokicon 
ece  kin  he  awicakehan  wawica- 
kicu  kta. 

57  Unkan  wicasta  itancan  tawa 
kin  hena  witko  wicawakiye  kta, 
wicasta  ksapa,  akicita  tancan, 
wicastayatapi  qa  wicasta  wadi- 
taka  tawa  kin  hena ;  unkan  woi- 
stinma  owihanke  wanica  istinma- 
pi  kta,  qa  kiktapi  kte  sni,  Wica¬ 
stayatapi,  Jehowa  ozuye  hduha, 
eciyapi  kin  he  hecen  eya. 

58  Jehowa  ozuye  yuhe  cin  he 
hecen  eya;  Babel  conkaske  ohda- 
kinyan  tanka  kin  he  ocowasin 
yujujupi  kta,  qa  tatiyopa  tehan- 
wankantu  kin  peta  on  gupi.  kta  ; 
hecen  oyate  kin  takusni  on  htani- 
pi  kta,  qa  wicasta  kin  peta  en,  qa 
mdokite  iqiyapi  kta. 

59  Jeremiah  wicasta  wokcan 
kin  Seraiah  Neriah  cinhintku, 
Maaseiah  cinhintku,  taku  econ- 
si  qon  wicoie  kin  dee,  Zedekiah 
Juda  wicastayatapi  tawaniyetu 
itopa  kin  en  kici  Babel  ekta  ye 
ciqon  he  ehan.  Unkan  Seraiah 

wicasta  itancan  ozikiya  un  kin 
heca. 

60  Hecen  Jeremiah  taku  sica 
Babel  en  ii  kte  cin  hen  a  owasin 
wowapi  wan  en  kaga,  Babel  on 
wieoie  kagapi  qon  dena  ee. 

61  Unkan  Jeremiah  Seraiah  he- 
ciya ;  Babel  en  yai  kinhan,  qa 
wandake  cinhan,  hehan  wieoie 
kin  dena  owasin  dawa  kta ; 

62  Qa  hehe  kta,  Jehowa  niye 
otonwe  kin  de  ihangyapi  kta,  he¬ 
cen  tuwedan  en  un  kte  sni, 
wicasta  qa  woteca  nakun,  tuka 
hewmskan  wanke  kta  owihanke 
wanica,  keyakiya  ce. 

63  Unkan  kaketu  kte,  tohan 
wowapi  kin  de  yawa  ihunniya- 
kiye  cinhan,  hehan  inyan  wan 
en  iyayakaske  kta,  qa  Euphrates 
cokaya  kahoya  iyeyaye  kta  : 

64  Qa,  He  iyecen  Babel  spaya 
iyaye  kta,  qa  taku  sica  miye  en 
awau  kte  cin  etanhan  hinanpe 
kte  sni  ce,  ehe  kta:  unkan  mdo- 
kitapi  kta.  Dehanyan  Jeremiah 
oie  kin. 

1  Zedekiah  waniyetu  wikeerana 
nonpa  sanpa  wanjidan  hehan  wi- 
castayatapi  kagapi ;  qa  waniyetu 
ake  wanji  Jerusalem  en  wicasta- 
yatapi  yanka.  Unkan  hunku  kin 
Hamutal  eciyapi,  Jeremiah  Lib- 
nah  etanhan  he  cunwintku. 

2  Unkan  Jehoiakim  econ  qon 
owasin  eciyatanhan  he  iyecen 
Jehowa  ista  kin  en  taku  sica 
econ  ece. 

3  Heon  etanhan  Jehowm  tocan- 
teptanye  kin  Jerusalem  qa  Juda 
en  yanka,  hecen  iye  itokapatan- 
han  ehpewicaye  kta :  Unkan  ’ 
Zedekiah  Babel  wicastayatapi 
kin  kipajin. 

4  Unkan  kaketu,  wicastayatapi 
yanka  waniyetu  inapeinwanka, 


wi  iwikeemna,  wiyawapi  anpetu 
iwikeemna,  hehan  Nebukadnez- 
zar  Babel  wicastayatapi  kin  Je¬ 
rusalem  takpe  hi,  iye  qa  ozuye 
tawa  kin  iyuhpa,  qa  en  etipi,  qa 
ihduksan  acankaskapi. 

5  Hecen  otonwe  kin  onatakapi, 
Zedekiah  wicastayatapi  tawani- 
yetu  iake  wanji  hehanyan. 

6  Unkan  wi  itopa  kin  en,  wiya¬ 
wapi  inapeinwanka  hehan  oton¬ 
we  kin  ohna  wicaakihan  tehike 
hinca,  hecen  makoce  kin  en  oya- 
te  kin  aguyapi  nicapi  hinCa. 

7  Hehan  otonwe  kin  yujujupi, 
qa  ozuye  wicasta  kin  iyuhpa  na- 
jicapi,  qa  otonwe  kin  etanhan 
hanyen  iyayapi,  conkaske  nonpa 
otahedan  tiyopa  canku  kin  he 
ohna,  wicastayatapi  tawoju  kin 
hetu  :  Kasdim  oyate  kin  otonwe 
kin  ihduksanyan  hiyeya  :  Unkan 
makomdaye  canku  kin  he  ohna 
hiyayapi. 

8  Tuka  Kasdim  akicita  kin  he- 
na  wicastayatapi  kin  tapapi  qa 
Jeriko  makomdaye  kin  en  Zede¬ 
kiah  ehdegapi :  Unkan  taakicita 
kin  owasin  iye  etanhan  enanaki- 
ya  iyayapi. 

9  Hehan  wicastayatapi  kin  yu- 
zapi,  qa  Babel  wicastayatapi, 
Riblah  en,  Hamath  makoce  ohna, 
he  ekta  ayapi :  Unkan  woyaco 
okiciyaka. 

10  Qa  Babel  wicastayatapi  kin 
Zedekiah  cinhintku  kin  hena,  iye 
ista  itokam,  wicakte  :  nakun  Juda 
wicasta  itancanpi  kin  owasin, 
Riblah  en,  wicakte. 

11  Hehan  Babel  wicaStayatapi 
kin  Zedekiah  ista  kiyusdoka,  qa 
mazaicicahiha  on  iyakaska,  qa 
Babel  ekta  akiyahda,  qa  wmka- 
kisye  tipi  kin  en  ohnaka,  anpetu 
en  te  cin  hehanyan. 

12  Hehan  wi  izaptan  en,  wiya¬ 
wapi  anpetu  iwikeemna  kin  en, 
Nebflkadnezzar  Babel  wicasta- 

yatapi  tawaniyetu  iunmanapcin- 
wanka  kin  hee,  hehan  Nebuzar- 
adan  wicakte  itancan,  Babel  wi- 
castayatapi  itokam  najin  ecee 
kin  he  Jerusalem  en  hiyu ; 

13  Qa  Jehowa  ti  kin  he  hulinah- 
ya,  qa  wicastayatapi  ti  kin  na- 
kun  ;  qa  Jerusalem  ohna  tipi  kin 
iyuhpa,  han,  tipi  tankinkinyan 
owasin,  peta  on  huhnahya. 

14  Qa  Kasdim  akicita  tona  wi¬ 
cakte  itancan  kici  unpi  kin  hena 
owasin  Jerusalem  conkaske  ihdu- 
ksan  wanke  cin  he  ocowasin 
yujujupi. 

15  Hehan  Nebuzar-adan  wica¬ 
kte  itancan  kin  he,  oyate  wahpa- 
nicapi  kin  etanhan,  qa  otonwe 
ohna  oyate  etanhan  okaptapi  qon, 
qa  tona  najicapi,  Babel  wicasta¬ 
yatapi  kin  ekta  najicapi  qon,  qa 
wicota  etanhan  okaptapi  qon 
hena  etanhanhan  wayaka  awica- 
kiyahda. 

16  Tuka  Nebuzar-adan  wicakte 
itancan  kin  makoce  kin  en  wa- 
hpanicapi  kin  etanhan  hastan- 
hanka  iyuwi  kicanyanpi  kta,  qa 
maga  yumdupi  kta  e  on  en  owi- 
cakapta. 

17  Nakun  mazazi  ipatan  kin, 
Jehowa  ti  kin  ohna,  qa  oahe  kin, 
qa  mazazi  mini  ohnaka  tanka 
Jehowa  ti  kin  en  yanke  ciqon, 
hena  Kasdim  oyate  kin  kaksaksa- 
pi,  qa  mazazi  kin  ocowasin  Babel 
ekta  akiyahdapi. 

18  Qa  cega  kin  hena,  qa  on  ca- 
hota  icupi,  qa  wiyatke  kin,  qa  tu- 
kiha,  qa  mazazi  waksica  on  ki¬ 
canyanpi  ecee  qon  hena  owasin 
eyakupi  : 

19  Hecen  oyujaja  kin,  qa  oceti 

kin,  qa  wiyatke  kin,  qa  cega  kin, 
qa  petijanjan  kin,  qa  tukiha  kin, 
qa  miniyatke  kin ;  tona  maza- 
skazi  ecedan,  qa  tona  ocowasin 
mazaska,  hena  wicakte  itancan 
kin  akiyahda.  * 

20  Maza  ipatan  nonpa,  mini 
ohnaka  tanka  wanjidan,  qa  ma¬ 
zazi  tatanka  akenonpa’oahe  kin 
hukuya  wanke  cin,  Solomon  wi¬ 
castayatapi  kin  Jehowa  ti  kin 
kicage  ciqon  ;  waksica  kin  hena 
owasin  mazazi  kin  tkeutapi  sni. 

21  Nakun  maza  ipatan  kin,  ma¬ 
za  ipatan  wanji  tehanwankantu 
kin  wicispa  akesahdogan,  qa 
ihduksan  hahonta  wicispa  ake- 
nonpa  iyuta  ;  qa  soka  kin  he  na- 
pehdakinyan  :  mahen  ohdoka. 

22  Qa  akan  watesdake  kin  he 
mazazi  j  qa  watesdake  wanji  wi¬ 
cispa  zaptan  wankantu  ;  qa  wate¬ 
sdake  kin  akan  okagege  qa  ta- 
span tanka  kagapi  kin  ihduksan 
hiyeya,  hena  owasin  mazazi : 
Nakun  mazaipatan  inonpa,  qa  ta- 
spantanka  kagapi  kin  hena  is 
iyececapi. 

23  Qa  tate  ouye  eciyatanhan 
taspantanka  kagapi  wikcemna 
napcinwankasanpa  sakpe.  Ihdu- 
ksanyan  okagege  akan  taspan¬ 
tanka  kagapi  kin  owasin  hena 
opawinge  tkonsedan. 

24  Unkan  wicakte  itancan  kin 
he  Seraiah  wawayusna  itancan, 
qa  Zephaniah  wawayusna  inon¬ 
pa,  qa  tiyopa  awanyake  yamni 
kin  hena  iwicacu : 

25  Qa  otonwe  kin  etanhan  aki¬ 
cita  tancan  wan,  ozuye  wicasta 
kin  en  itancan  kin  he  nakun  icu; 
qa  wicastayatapi  ikiyedan  unpi 
qon  etanhan  wicasta  sakowin 
otonwe  ohna  iyewicayapi  kin  he¬ 
na  ;  qa  ozuye  owicawa  itancan, 
makoce  kin  en  oyate  wicayawa 
kin  he  ;  qa  makoce  ohna  oyate 
kin  etanhan  wicasta  wikcemna 
sakpe  otonwe  ohna  iyewdcayapi 
kin  hena  nakun. 

26  Hena  Nebuzar-adan  wicakte 
itancan  kin  ewicayaku,  qa  Riblah 
en  Babel  wicastayatapi  kin  ekta 
awicaki. 

27  Unkan  Babel  wicastayatapi 
kin  he  wicaka^take  ca  wicakte, 
Riblah  en  Hamath  makoce  kin 
ohna.  Hecen  Juda  oyate  kin 
iye  tamakoce  kin  etanhan  waya- 
ka  awicayapi. 

28  Oyate  kin  Nebukadnezzar 
unhdaka  iyayewicakiye  cin  he 
dee :  waniyetu  iSakowin  kin  en 
Juda  wicasta  kektopawinge  ya- 
mni,  sanpa  wikcemna  nonpa  san- 
pa  yamni. 

29  Nebukadnezzar  tawaniyetu 
iake  sahdogan  hehan  Jerusalem 
etanhan  wicasta  opawinge  sahdo¬ 
gan  sanpa  wikcemna  yamni  san¬ 
pa  nonpa  wayaka  awicakiyahda. 

30  Nebukadnezzar  tawaniyetu 
wikcemna  nonpa  sanpa  iyamni 
kin  en,  Nebuzar-adan  Wicakte 
itancan  kin  he  Juda  wicasta  opa¬ 
winge  sakowin  sanpa  wikcemna 
topa  sanpa  zaptan  awicakiya¬ 
hda  :  wicanagi  owasin  kektopa- 
winge  topa  sanpa  opawinge  sa- 
kpe. 

)YAKE  1. 

31  Unkan  kaketu,  Jehoiakin 

Juda  wicastayatapi  wayaka  un 
waniyetu  wikcemna  yamni  sanpa 
Sakowin,  wi  iake  nonpa  qa  wiya- 
wapi  wikcemna  nonpa  sanpa  za¬ 
ptan,  hehan  Evil  Merodak  Bahel 
wicastayatapi  kin,  waniyetu  en 
wicastayatapi  kagapi  he  en,  Je¬ 
hoiakin  Juda  wicastayatapi  qon 
pa  yuwankan  iyeya,  qa  wica- 
kaska  tipi  etanhan  hdinanpe  ki- 
ya; 

32  Qa  taku  waste  eciya,  qa  toi- 
yotanke  kin  wicastayatapi  om 

Babel  en  un  kin  hena  toiyotan- 
kepi  kin  iwankam  ehde. 

33  Qa  wicakaska  tipi  wokoyake 
kin  hena  yutokeca :  unkan  to- 
hanyan  ni  un  kin  anpetu  owasin 
itokam  aguyapi  yuta. 

34  Unkan  tawoyute  kin,  Babel 
wicastayatapi  kin  etanhan  anpe¬ 
tu  woyute  kin  ohinniyan  qupi, 
anpetu  otoiyohi  onge,  anpetu  en 
te  cin  hehanyan,  anpetu  ni  un  kin 
owasin. 

WICACETA. 

WIOOWOYAKE  1. 

1  Tokiyatanhan  otonwe  oyate 
ojudan  qon  he  isnana  iyotanka 
he ;  oyate  kin  ehna  tanka  tuka 
qon  he  wiwazica  iyecen  icaga ; 
makoce  kin  ehna  wicastayatapi 
winohinca  yanke  ciqon  he  kaju- 
jukiyapi  ihukuya  yanka. 

2  Ceya  ece,  hanyetu  kin  en  ce- 
ya  yanka ;  qa  tapon  akan  ista- 
minigaga  yukan  j  wastedakapi 
qon  owasin  etanhan  magagaye 
kte  cin  wanica  :  takuwicaye  ci¬ 
qon  hena  iyulipa  hnayanpi,  hena 
toka  icagapi. 

Lamentatiom.  ^  ® 

3  Wokakisye  qa  wowidagyapi 
ota  on  etanhan  Juda  unhdaka 
iyaya :  Ikcewicasta  oyate  kin 
om  ounyan,  woozikiye  iyeye  sni : 
pasi  yapi  kin  owasin  okiyute  kin 
en  ehdegapi. 

4  Zion  tacanku  kin  ceyapi,  to- 
mniciye  wakan  kin  ekta  tuwedan 
u  sni  nakaes  :  totonwe  tiyopa  kin 
owasin  ihangyapi ;  wawayusna 
tawa  kin  hena  comnihdazipi  ece, 
witansnatawa  kin  hena  kakisya- 
pi,  qa  iye  hinca  wopazeca  en  un. 

5  Wakakisye  cin  hena  itancan 
icagapi,  tokayapi  kin  hena  tan- 
yan  unpi :  wahtani  ota  kin  heon 

etanhan  Jehowa  iyokisinya  na- 
kaes ;  tasiceca  kin  wakakisya 
ite  kin  itokam  wayaka  awica- 
yapi. 

6  Qa  Zion  cunwintku  kin  to- 
wanyagwaste  qon  ocowasin  ayu- 
stan  :  wicasta  itancan  tawa  kin 
hena  tawiyedan  wikanpi  iyeye 
sni  kin  iyececapi,  qa  wicapasi 
kin  itokam  wowasake  codan  iya- 
yapi. 

7  Wokakisye  anpetu  tawa  qa 
tokakije  kin  en,  Jerusalem  wana- 
kaja  anpetu  kin  en  taku  waste- 
ste  yuhe  ciqon  hena  kiksuya  ; 
tokayapi  nape  en  ohinhpaya  qa 
tuwedan  okiye  sni,  hehan  toka 
kin  wanyaka,  woihangye  tawa 
kin  on  ihahapi. 

8  Jerusalem  wahtani  hinca, 
heon  wayaka  iyaya  ;  tona  yuoni- 
hanpi  qon  owasin  sicedakapi,  to- 
Avistece  kin  wanyakapi  nakaes  : 
ban,  iye  hinca  comnihdazi  qa 
hektam  ihdohda. 

9  Tosice  kin  he  tasina  en  un  ; 
owihanke  tawa  kin  kiksuye  sni  : 
heon  etanhan  wowinihanyan  hin- 
hpaya ;  wicakicanpte  takudan 
yuhe  sni.  Jehowa,  kakisrnayan- 
pi  kin  wanyaka  ye  ;  toka  kin 
ihdutanka  hinca  nakaes. 

10  Taku  cinpica  tawa  qon  owa¬ 
sin  toka  kin  nape  ayumdaya  ; 
iye  wanyaka  nakaes  ;  Ikcewica- 
sta  oyate  kin  tipi  wakan  tawa 
kin  en  yapi  qehan  ;  niye  ekta 
omniciye  kin  en  upi  kte  sni,  ke- 
wicayakiya  tuka  qon. 

11  Oyate  tawa  iyuhpa  comni- 
hdazipi,  aguyapi  akitapi  ;  taku 
tehike  hinca  yuhapi  kin  woyute 
on  tokiyopeyapi,  nagi  nikiyapi 
kta  heon  :  Jehowa  wanyaka  wo, 
qa  awacin  wo,  miye  wahtesni 
imacaga  nakaes. 

12  Canku  ohna  idadapi  OAvasin, 
niye  initokecapi  sni  he :  Tonwan 
po  qa  wanyaka  po,  woiyokisice 

wan  woiyokisice  mitawa  en  mau 
kin  iyececa  yukan  hecinhan,  on 
Jehowa  tocanteptanye  anpetu 
kin  en  kakismaye  ciqon. 

13  Wankantanhan  mahuhu  kin 
en  peta  usi,  unkan  mahen  iyaya; 
onhmunkapi  wan  misiha  ema- 
kionpa  ;  hekta  hdicumayan  :  an¬ 
petu  ocowasin  atakuni  sni  cante 
sica  emahnaka  ece, 

14  Miohan  sica  can  napinpi  kin 
he  iye  nape  kin  on  iyakaskapi ; 
hena  pahraonpi,  mitahu  akan  u  : 
mitowasake  kin  aAvihnunimaki- 
ya  :  Itancan  kin  wicanape  kin  en 
emahnaka;  najin  owakihi  kte 
sni. 

15  Itancan  kin  wasaksakapi  mi¬ 
tawa  kin  owasin  micokaya  awi- 
canajin :  mitokam  ozuye  wan 
wicakico,  koska  mitawa  wicaka- 
mdecapi  kta :  minisa  iyuskice 
wan  ohna  Itancan  kin  Juda  cun¬ 
wintku  Avikoska  kin  naskica  ece. 

16  Hena  on  miye  Avaceya  ;  mii- 
sta,  miista  etanhan  minigaga  au  ; 
wicakicanpte  kin  tuwe  minagi 
yuecetu  kte  ciqon  he  mitehanyan 
yanka  nakaes ;  micinksi  awihnu- 
nipi,  toka  kin  ohiya  nakaes. 

17  Zion  nape  hdugata  ;  wicaki¬ 
canpte  kiwanica  ;  .Tehowa  Jakob 
on  hecen  wakiconza,  ihduksan 
unpi  kin  hena  wakakisyapi  kta  : 
hena  owicapeya  Jerusalem  wino- 
hinca  isnati  kin  iyececa. 

18  Jehowa  iye  hinca  owotan- 
na  ;  miye  i  en  iyewaya  nakaes: 
Ceciciyapi  ce,  oyate  owasin  ona- 
hon  po,  qa  mitoiyokisice  kin 
wanyaka  miye  :  wikoska  mitawa 
qa  koska  mitawa  wayaka  iya- 
yapi. 

19  Cantemakiyapi  qon  hena  wi- 
cawakipan  ;  hena  mahnayanpi : 
Wawayusna  mitawa  qa  hunka- 
yapi  mitawa  otonwe  kin  en  tapi, 
woyute  on  nagi  hduecetuyapi  kta 
e  okidepi  icunhan. 


WICOWOYAKE  2. 


20  Jebowa  wanyaka  wo,  woka- 
kije  en  maun  nakaes  :  mitezi  nina 
skanskan  ;  tanmahen  micante 
ihduptanye ;  miye  nina  liin  wa- 
wakipajin  nakaes  :  tankan  maza- 
sagye  kin  cincodan  ekpewicaya, 
timahen  wiconte  iyececa. 

21  Comniwahdazi  kin  he  na- 
lionpi ;  wicakicanpte  kin  manica : 
tokamayanpi  kin  owasin  taku 
sica  raitawa  onahonpi ;  niye  he- 
canon  kin  on  iyuskinpi :  Niye 
anpetu  cajedate  ciqon  he  ayahi 
kta ;  unkan  iye  iyemaceca  unpi 
kta. 

22  Taku  sica  tawapi  kin  ocowa- 
sin  niye  nitokam  u  nunwe :  qa 
wawahtani  owasin  on  token  eca- 
miyecon  kin  he  iyecen  ecawi- 
cakicon  wo :  comniwahdazi  kin 
hena  ota,  qa  micante  wankadan 
nakaes. 

WICOWOYAKE  2. 

1  Tokiyatanhan  Itancan  kin  iye 
tocanteptanye  en  Zion  cunwin- 
tku  kin  rnahpiya  sapa  on  akahpa 
he  :  Israel  toiyokipi  kin  he  ma- 
hpiya  eciyatanhan  makata  ehpe- 
ya  :  qa  tocanteptanye  anpetu  kin 
en  siha  oahe  tawa  kin  kiksujm 
sni. 

2  Itancan  kin  wanapca  iyeya,  qa 
Jakob  ounye  cin  iyuhpa  onsikida 
sni ;  tosinhda  en  Juda  cunwintku 
taconkaske  suta  kin  yujuju ;  hena 
makata  ehpeya:  wokiconze  kin 
he  qa  wicasta  itancan  tawa  kin 
wicayusica. 

3  Tocanteptanye  wohitike  en 
Israel  he  kin  ocowasin  kaksa : 
toka  kin  itokapatanhan  nape  eta- 
pa  kin  ehdaku  ^  hecen  Jakob  aide 
kiya,  peta  itkon  iyececa,  ihdu- 
ksan  huhnahya  ece. 

4  Tinazipe  kin  nakiwinja,  toka 
kin  iyececa ;  wawakipajin  wan 
iyecen  nape  etapa  hdus  najin ; 


qa  tona  owanyag  wasteste  kin 
owasin  Zion  cunwintku  tawa- 
keya  ohna  wicakte :  tosinhda  hda- 
stan,  peta  iyececa. 

5  Itancan  kin  toka  wan  iyececa  ; 
Israel  ihangya,  tipi  wasteste  ta¬ 
wa  kin  iyuhpa  ihangya :  tacon¬ 
kaske  suta  kin  yujuju,  qa  Juda 
cunwintku  kin  en  wicoiyokisice 
qa  wicaceya  nina  yuota. 

6  Qa  maga  iyecen  ihduksan  can- 
okaske  kin  hdujunjun ;  omni- 
ciye  tipi  kin  hena  ihangkiya : 
Zion  en  omniciye  wakan  qa  an¬ 
petu  wakan  kin  hena  Jehowa 
akiktonsyeya,  qa  tocanteptanye 
wohitike  cin  en  wicastayatapi 
wawayusna  ko  wahtewicada  sni. 

7  Itancan  kin  he  owayusna  tawa 
ehpekiya;  tipi  wakan  tawa  kin 
wahtekida  sni :  tipi  wasteste  ta¬ 
wa  conkaske  kin  hCna  toka  nape 
kin  en  wicaqu :  Jehowa  ti  kin 
ohna  ho  hiyuyapi,  omniciye  an¬ 
petu  kin  en  iyececa. 

8  Zion  cunwintku  taconkaske 
kin  he  Jehowa  ihangya  awacin  : 
ikan  wan  ayutitan,  ihangya  etan- 
han  nape  ehdaku  sni ;  heon  etan- 
han  ihduksan  maka  qapi  qa  con¬ 
kaske  kin  hinhpayekiya ;  ptaya 
ocowasin  atakuni  sni. 

9  Otonwe  tiyopa  tawa  kin  maka 
mahen  iyaya:  inatake  tawa  ihang¬ 
ya  qa  yuksaksa :  wicastayatapi 
tawa  qa  wicasta  itancan  wica- 
yuha  qon  hena  Ikcewicasta  ehna 
unpi :  woope  kin  wanica  :  nakun 
wicasta  wokcan  tawa  kin  hena 
Jehowa  etanhan  wowanyake  ta- 
kudan  yuhapi  sni. 

10  Makata  iyotankapi,  Zion  cun¬ 
wintku  hunkayapi  tawa  kin  inina 
unpi :  pa  akan  maka  aihpeiciyapi : 
wakihdaka  ipiyag  kitonpi ;  Jeru¬ 
salem  tawikoska  kin  makata  pa- 
mahdedan  unpi. 

11  Istamnihanpe  on  miista  ata¬ 
kuni  sni,  mitezi  skanskan,  rnapi 

kin  he  makata  papsonpi,  mitao- 
yate  cunwintku  ihangyapi  kin 
heon  etanhan  ;  siceca  qa  hoksi- 
yoqopa  otonwe  canku  kin  ohna 
hanyanpi  qehan. 

12  Wicasta  taopi  iyecen  otonwe 
canku  kin  ohnahna  ihpayapi  qe¬ 
han,  Aguyapi  qa  minisa  tukte  e 
hunkupi  ewicakiyapi ;  iye  inaya- 
pi  maku  kin  ohna  nagi  kpapsonpi 
qehan. 

13  Taku  e  akta  ociciyake  kta 
he;  Jerusalem  cunwintku,  taku 
iciyacin  kta  he ;  taku  e  iyececa 
cidake  kta,  hecen  cantohnagciye 
kta  he,  wikoska  Zion  cunwintku  : 
ihangniyanpi  kin  he  tanka,  mini- 
wanca  kin  iyececa  nakaes  :  tuwe 
okiziniyan  okihi  kta  he. 

14  Wicasta  wokcan  nitawa  woi- 
tonsni  qa  wowitkotkoke  wanni- 
ciyakapi ;  tuka  wayahtanipi  kin 
niciyataninpi  sni,  wayaka  yaunpi 
kin  yahomnipi  kta  :  tuka  woiton- 
sni  wowiyukcan  qa  wohnaye 
wanniciyakapi  ece. 

15  Tona  canku  ohna  hiyayapi 
kin  owasin  niye  on  nape  hdaska- 
skapapi ;  jojopi  qa  pa  kapsan- 
psanpi,  Jerusalem  cunwintku  kin 
on  :  Otonwe  wan,  lyotan  owan- 
yag  waste  hinca,  Maka  ocowasin 
wowiyuskin,  eciyapi  qon  he  dee 
he,  eyapi. 

16  Tokaniyanpi  kin  owasin  ni}^ 
on  i  kapapi ;  jojopi  qa  hi  hdakins- 
kinzapi :  Napca  iyeunyanpi  ce  : 
Awicakehan  anpetu  unkodepi 
qon  he  dee,  iyeunyanpi,  wanun- 
yakapi  ce,  eyapi. 

17  Jehowa  taku  konze  ciqon  he 
hdustan  ;  iye  oie  anpetu  wana- 
kaja  tanhan  hdasute  ciqon  he 
hduecetu  :  waehpeya  qa  waonsi- 
da  sni ;  tuka  niye  on  toka  kin 
iyuskinkiya ;  nicipajinpi  he  kin 
he  yuwankan  iyeya. 

18  Iye  cantepi  Itancan  kin  ho- 
yekiyapi :  Zion  cunwintku  ta- 

conkaske,  anpetu  qa  hanyeta 
istaminigaga  hiyukiya  wo,  mini- 
caduza  iyececa  ;  oziiciye  sni  wo; 
niista  cunwintku  (su)  kin  ayustan 
kiye  sni  wo. 

19  Najin  wo  ;  hanyetu  en  pan 
wo  ;  tokabeya  awanyakapi  kin 
en,  Itancan  ite  kin  itokam,  ni- 
cante,  mini  iyecen,  hdapson  wo  : 
hoksiyppa  nitawa  canku  pa  kin 
owasin  en  wotektehdapi  on  han- 
yanpi  hena  nagipi  on  iye  ekta 
nape  hdugata  wo. 

20  Wanyaka  ye,  Jehowa,  qa 
tuwe  decen  ecayecon  kin  he 
awacin  ye  :  Winohinca  iye  cinca 
hdutapi  kta  iyececa  he,  hoksiyo- 
qopa  nape  ohna  wicahduhapi 
kin  :  Itancan  tipi  wakan  tawa 
ohna  wicasta  wokcan  wawayu- 
sna  ko  wicaktepi  kta  iyececa  he. 

21  Hoksidan  qa  wicahinca  kin 
canku  ohnahna  makata  wankapi : 
wikoska  mitawa  qa  koska  mitawa 
mazasagye  on  hinhpayapi  :  nito- 
canniye  anpetu  kin  en  wicaya- 
kte;  wateyaya,  waonsiyada  sni. 

22  Anpetu  en  mniciyapi  kin 
iyecen  wonihinciye  mitawa 
ihduksantanhan  yeco,  hecen  Je¬ 
howa  tocanniye  anpetu  kin  en 
najica  un  qa  okaptapi  kin  wani- 
ca  :  tona  wicawahnahna  qa  icali- 
wicawaye  cin  hena  tokamaye 
cin  awihnuniwicaya. 

WICOWOYAKE  3. 

1  Wicasta  wokakije  wanyake 
cin  he  miye,  iye  tocanteptanye 
cansakadan  kin  on. 

2  Yus  amayan,  qa  otpaza  en 
amayan,  qa  iyoyanpa  sni. 

3  Awicakehan  miye  en  iye 
ihduhomni ;  anpetu  osan  iye  nape 
hduptanyan  ece. 

4  Micehpi  qa  uka  kin  kuka  icah- 
miciya ;  mahuhu  kin  hena  ka- 
wehwega. 


WICOWOYAKE  3. 


5  lye  acanmakaska,  qa  pizi 
wokakije  ko  on  aohdutemayan. 

6  Tukten  otpaza  kin  en  ounye 
mayan,  wanakaja  tapi  kin  iye- 
ceca. 

7  lye  onamataka,  hecen  tankan 
mde  kte  sni ;  on  raakaskapi  kin 
tke  liinca  micaga, 

8  Nakun  wapan  qa  hoyewaya 
esta  mitawocekiye  kin  he  icagi 
makiya. 

9  Tnyan  kakanpi  on  mitacanku 
kin  aconkaska ;  cankuwaye  cin 
he  yupemni. 

10  Miye  en  wahanksica  wawi- 
yape  kin  iyececa  ;  mnaja  wan 
woinahbe  en  iyecen  un. 

11  Mitacanku  miciyupemnimni, 
q«,  mayuhdehdeca  :  wotakuni  sni 
makaga. 

12  Itazipa  nakiwinja,  qa  wan- 
hinkpe  on  makutepi  kta  ema- 
hnaka. 

13  Tawanju  wanhinkpe  kin 
minite  en  iyaye  kiya. 

14  Mitaoyate  iyuhpa  imahahapi 
waun  ;  anpetu  ihuniyan  imado- 
w^anpi  waun. 

15  Taku  paza  on  ojumayan, 
pizi  on  witkomayan. 

16  Nakun  inyan  on  he  mayu- 
temtepa  ;  cahota  on  amakahpa. 

17  Unkan  minagi  wookiye  ite- 
han  iyeyaya  ;  taku  waste  awe- 
ktonja. 

18  Hehan  hepa ;  Mitowaste  qa 
taku  Jehowa  etanhan  ape  waun 
qon  he  atakuni  sni  ce. 

19  Makakije  qa  iyornakisice  cin 
kiksuya  wo,  taku  paza  qa  pizi 
kin, 

20  Kiksuya,  hena  kiksuya  waun 
kta,  hecen  miye  rnahen  minagi 
pamahdedan  yanke  kta. 

21  De  micante  ekta  yewaye 
kta,  heon  etanhan  ape  waun  kta. 

22  Jehowa  tocantekiye  on  awi- 
cakehan  unyusotapi  sni ;  towaon- 
sida  kin  owihanke  sni  nakaes. 

23  Hanhanna  eca  hena  yuteca- 
pi  ece  ;  nitowicake  kin  he  tanka 
hinca. 

24  Taku  mitawa  kte  cin  Jeho¬ 
wa  hee,  minagi  eya  ;  heon  etan¬ 
han  wacinwaye  kta. 

25  Tona  akipe  unpi  kin  hena 
en  Jehowa  waste,  wicanagi  akite 
cin  he  en. 

26  Jehowa  towanikiye  apepi 
qa  inina  unpi  kin  he  waste  ece. 

27  Wicasta  koska  icunhan  can- 
napinpi  kin  qin  kinhan  he  waste 
ce. 

28  Isnana  iyotanke,  qa  inina 
yanka  ;  iye  akan  ehnaka  nakaes. 

29  lye  i  kin  makata  eicihnake 
kta;  okinni  apepica  yuke  kta. 

30  lye  tapon  waapa  kin  kipazo 
kta;  waaiapi  kin- on  imna  hinca. 

31  Itancan  kin  ohinniyan  wae- 
hpekiye  kte  sni  nakaes. 

32  Tuka  wakakisya  esta  to- 
waonsida  ota  kin  eciyatanhan 
wacantekiye  kta. 

33  Cante  eciyatanhan  wakakis- 
ye  sni,  qa  wicasta  cinca  iyotan- 
han  iyewicakiye  sni  nakaes  : 

34  lye  siha  ihukuya  maka  akan 
wicakaskapi  kin  iyuhpa  nawica- 
susuje  kta  : 

35  lyotan  Wankan  un  ite  ito- 
kam  wicasta  tawoyaco  kin  yupe- 
mnipi  kta  : 

36  Wicasta  tawoakinica  yuho- 
mnipi  kin  he  ekta  Jehowa  aton- 
we  sni  ecee. 

37  He  tuwe  heya  unkan  ecetu 
he,  ItancaUjkin  econ  si  sni  kin¬ 
han. 

38  lyotan  Wankan  un  i  kin 
etanhan  taku  sica  qa  taku  waste 
koya  inanpe  kte  sni. 

39  Tokeca  wicasta  ni  un  kin 
wawicaba  kta  he  ;  wicasta  wan 
tawoahtani  kin  on. 

40  Canku  unkokidepi  qa  unka- 
kitapi  kta,  qa  Jehowa  en  unki- 
hduhomnipi  kta. 

41  Wicanape  kici  uncan tepi  kin 
Wakantanka  malipiya  ekta  wan- 
kan  iyeunkiyapi  kta. 

42  Unkiye  waunlitanipi  qa  wa- 
waunkipajinpi  ecee  :  niye  waya- 
kajuju  sni. 

43  Wocanniye  on  aohduteun- 
yayapi  qa  kuwa  unkayaupi :  ni¬ 
ye  wateyaya,  niye  onsiwicayada 
sni. 

44  Malipiya  sapa  on  aohduteni- 
ciya,  hecen  ohna  wocekiye  nihi- 
yohi  kte  sni  ye. 

45  Oyate  wicacokaya  watusek- 
seca  qa  taku  tankan  ehpeyapi 
ece  kin  heca  unyakagapi. 

46  Tona  tokaunyanpi  kin  owa- 
sin  iunkapapi  ece. 

47  Wokokipe  qa  mazaHtakiyapi 
en  unkanpi ;  woihangye  qa  wo- 
yutakuni  sni. 

48  Mitaoyate  cunwintku  kin 
awihnuniyapi  kin  on  etanhan 
miista  mini  wakpadan  hiy  uya  ece. 

49  Miista  minigaga  qa  owanji 
yanke  kte  sni,  ayustan  wanica  : 

50  Jehowa  malipiya  eciyatan- 
han  kun  ahitonwan,  qa  wanyake 
kte  cin  hehanyan. 

51  Miista  minagi  iyokisinya, 
mitotonwe  cunwintku  kin  owa- 
sin  on  etanhan. 

52  Taku  on  etanhan  sni  toka- 
mayanpi  kin  nina  makuwapi  ece, 
zitkadan  wan  iyececa. 

53  Woha  kin  en  mitaniya  kawi- 
hnunipi,  qa  inyan  wan  amapa- 
ptanyanpi. 

54  Pa  iwankam  mini  imayaya  : 
Makaksapi  ce,  epa. 

55  Woha  temahentu  kin  etan¬ 
han,  Jehowa,  nicaje  hoyewaki- 
ya. 

56  Miho  kin  nayahon  ece  ;  wa- 
niya  kin  en,  boyewakiye  cin  en, 
ninoge  kpe  icicage  sni  wo. 

57  Anpetu  en  hoyeciciya  he 
ehan  kiyedan  yau:  Wakokipe 
sni  wo,  eha. 


58  Itancan,  minagi  toakinica 
kin  he  ayakinica:  mitaniya  kin 
opeyakiton. 

59  Jehowa,  patusmayanpi  kin 
he  wandaka :  mitawoyaco  kin 
he  niye  yaco  wo. 

60  Watokiconpi  tawapi  kin  iyu- 
hpa  niye  wandaka ;  amawacinpi 
kin  hena  owasin. 

61  Woaie  tawapi  kin,  .Tehowa, 
niye  nayahon ;  amawacinpi  kin 
hena  iyuhpa : 

62  Tona  makipajinpi  iha  kin, 
qa  anpetu  osan  amajijipi  kin 
hena. 

63  lyotankapi  qa  najinpi  kin 
hena  wanyaka  wo  :  miye  imado- 
wanpi  waun. 

64  Jehowa,  iye  nape  ohanpi  I^n 
eciyatanhan  wokajuju  wicakicu 
wo : 

65  Cante  aotpasyapi  kin  wicaqu 
wo  ;  woyasice  nitawa  wicakiciun 
nunwe. 

66  Wocanniye  en  wicakuwa  qa 
ihangwicaya  wo,  Jehowa  tama- 
hpiya  kin  ihukuyatanhan. 

WICOWOYAKE  4. 

1  Tokiyatanhan  mazaskazi  kin 
san  aya  he ;  mazaskazi  iyotan 
waste  kin  he  yutokecapi :  inyan 
wakan  kin  hena  tankan  elipeya- 
pi,  canku  pa  kin  owasin  ekta- 
kta ! 

2  Zion  cinhintku  tehihipike  cin 
hena  mazaskazi  kici  tkeuwicata- 
pi  iyececa,  tokiyatanhan  hena 
makawaksica,  maka  waksica  ka- 
ga  nape  on  kagapi  kin  iyececa 
wicadakapi  he. 

3  Unktehi  heepi  kaes  aze  kpa- 
zopi,  cinca  azin  wicakiyapi  ece  : 
mitaoyate  cunwintku  kin  cante 
tehike  icaga,  makoskan  hinhan- 
kaga  tanka  iyececa. 

4  Hoksiyoqopa  azin  kin  he  ceji 
caka  en  ihdaskapa,  ipuza  on 

etanhan:  siceca  aguyapi  dapi, 
tuwedan  wicakipamni  sni. 

5  Tona  taku  wasteste  ece  yu- 
tapi  qon  hena  canku  ohnahna 
Hanyanpi :  tona  taku  duta  ece  un 
icagapi  kin  hena  tacesdi  paha  kin 
adoksohanpi  ece. 

6  Mitaoyate  cunwintku  taku 
sica  econ  kin  he  Sodom  wahtani 
kin  isanpa  tanka :  he  qe  ihnu- 
hanna  ihangyapi,  qa  he  ekta  wi- 
canape  ihduhomnipi  sni. 

7  Iciconzapi  tawa  kin  hena  wa 
isanpa  wakasotesni  unpi ;  ptea- 
sanpi  kin  isanpa  skaskapi ;  hena 
tancan  inyan  sasa  kin  isanpa  sa- 
sapi ;  sapphir  (inyan  wan)  iyecen 
sdusdutapi : 

8  Itohnake  tawapi  kin  otpaza 
isanpa  sapsapa  aya ;  otonwe  can¬ 
ku  kin  ohna  sdonwicayapi  sni : 
ha  kin  huhu  en  askapa,  pispija, 
can  seca  iyececa. 

9  Mazasagye  on  ktepi  kin  he 
akihantapi  kin  isanpa  waste : 
dena  e  hanyanpi,  maga  waskuye- 
ca  codan  on  wicaktepi  nakaes. 

10  Winohinca  waonsida  napepi 
iye  cinca  kin  ohanpi:  mitaoyate 
cunwintku  ihangyapi  kin  en  hena 
e  woyuteyapi  ece. . 

11  Jehowa  wanna  tocanniye  kin 
hdustan ;  tocanteptanye  wohitike 
cin  he  hdastan,  qa  Zion  en  peta 
wan  itkonya,  unkan  taku  akan  he 
cin  hena  huhnahya. 

13  Maka  akan  wicastayatapi  qa 
maka  en  ounyanpi  kin  owasin, 
wawakipajin  qa  toka  kin  hena 
Jerusalem  tiyopa  kin  ohna  tin 
iyayapi  kta,  he  wicadapi  kte  sni 
tuka. 

13  Wicasta  wokcan  tawa  ta- 
woahtanipi  kin  on,  wawayusna 
tawa  taku  sica  econpi  kin  on 
etanhan,  hena  e  otonwe  cokaya 
wicasta  owotanna  we  papsonpi 
nakaes ; 

14  Canku  kin  ohna  nunipi  ece, 


istagongapi ;  we  on  ihdusapapi, 
hecen  tawokoyake  yutanpi  kta 
okihipi  kte  sni. 

15  Woasape,  napa  po,  eya  hoye- 
wicakiyapi ;  napa  po,  napa  po, 
yutanpi  sni  po :  najicapi,  han 
onuni  unpi  qehan,  Ikcewicasta 
kin  ehna  heyapi,  Icimana  ake  en 
ounyanpi  kte  sni  ce. 

.16  Jehowa  ite  kin  yukinukan 
iyewicaya ;  ake  en  awicatonwe 
kte  sni  :  wawayusna  tawapi  itepi 
kin  ohokidapi  sni,  hunkayapi  wi- 
cayuhapi  kin  onsiwicakidapi  sni 
ece. 

17  Hehanyan  unkiyepi,  waoun- 
kiyapi  takusnisni  kin  on  ista 
unkitakunipi  sni ;  oyate  wan  wa- 
nikiya  okihi  sni  kin  he  ekta  eton- 
wan  unyakonpi  nakaes. 

18  Unkowepi  kin  ode  unpi ;  he¬ 
cen  otonwe  canku  unkitawapi 
ohna  unyanpi  unkokihipi  sni ; 
unkowihankepi  kin  he  kiyedan ; 
anpetu  unkitawapi  kin  henakeca ; 
unkowihankepi  kin  wanna  hiyohi 
nakaeA 

19  Kuwa  unkaupi  kin  hena 
mahpiya  wamdi  kin  isanpa  du- 
zahanpi  hinca :  he  akan  kuwa 
unkaupi,  makotahedan  unkapepi 
yakonpi. 

20  Unpogepi  tani3ra,  Jehowa 
sdakiye  cin  hee  e  woha  tawapi 
kin  ohna  yuzapi ;  he  qe  on,  Ikce¬ 
wicasta  ehna  ohanzi  tawa  kin 
ihukuya  unnipi  kta  ce,  unkeyapi 
tuka  qon. 

21  Edom  cunwintku,  Uz  mako- 
ce  kin  en  ounyaye  cin,  cante 
waste  qa  wiyuskin  wo  :  nakun 
wiyatke  kin  he  niye  ekta  iyoopta 
iyaye  kta  :  winitko  kta  qa  tan- 
codan  nicicage  kta. 

23  Zion  cunwintku,  taku  sica 
ecanon  kin  on  wokakisyapi  kin 
he  yustanpi ;  ake  icimana  waya- 
ka  aniye  kte  sni:  Edom  cunwin¬ 
tku,  taku  sica  ecanon  kin  he 

wanyag  i  kta  ;  wayaMani  kin  he 
sdayehna  ehnake  kta. 

WICOWOYAKE  5. 

1  Jehowa,  taku  unkakipapi  kin 
he  kiksuya  wo  :  awacin  qa  iyaun- 
qonpapi  kin  he  atonwan  wo. 

2  Taku  aihpeunkiyapi  qon  he 
toka  wicasta  kin  ekta  iyaya,  un¬ 
tipi  kin  wicasta  tokeca  ekta. 

3  Wamdenica  heuncapi  qa  ate- 
yapi  codan  unyakonpi ;  inawic- 
unyanpi  kin  wiwazicapi  iyece- 
capi. 

4  Mini  unkitawapi  kin  mazaska 
on  unyatkanpi;  can  unkitawapi 
kin  he  opetonpi  on  u  ece.  . 

5  Untahupi  akan  kuwa  unkaupi 
ece  ;  litaunnipi,  qa  woozikiye  un- 
hapi  sni. 

6  Egupta  oyate  kin  nape  wicun- 
qupi,  Asur  oyate  kin,  aguyapi 
iunmnanpi  kta  e  heon. 

7  Atewicunyanpi  wahtanipi,  qa 
en  unpi  sni ;  unkan  unkiye  taku 
sica  econpi  kin  unkicinpi  ece. 

8  Wowidake  unpi  hena  unkida- 
kapi;  iye  nape  kin  etanhan  tu- 
wedan  eunyakupi  ^ni. 

9  Unnagipi  otohnaka  aguyapi 
unkicupi  ece,  hewoskan  maza- 
sagye  kin  on  etanhan. 

10  Ha  unsapapi  mazaoceti  wan 
iyececa,  wicaakihan  tehike  hinca 
on  etanhan. 

11  Zion  en  winohinca  wicaki- 

ksanpi,  wikoskapi  kin  .Tuda  oton- 
we  kin  ohna. 

12  Wicasta  itancanpi  kin  hena 
nape  on  otkewicayapi  ece  ;  wica- 
hinca  itepi  ohowicadapi  sni. 

13  Koskapi  kin  hena  wotpan 
wicakiyapi,  qa  hoksipidan  can 
ihukuya  kaktihanhanpi  ece. 

14  Wicahincapi  otonwe  tiyopa 
kin  ayustanpi,  koska  can  cega 
apapi  enakiyapi. 

15  Uncantepi  wiyuskin  kin  he- 
nakeca ;  uuyajojopi  kin  wica- 
ceya  icaga. 

16  Paha  unkitawapi  watesdake 
kin  hinhpaya :  wanna  woyasice 
unkicipi  un,  waunhtanipi  na- 
kae^. 

17  Pleon  etanhan  cante  unya- 
zanpH  dena  on  ista  unkatpazapi. 

18  Hewoskan  icaga,  heon  Zion 
he  kin  akan  sungidan  amanipi 
ece. 

19  Jehow^a,  niye  owihanke  wa- 
nica  idotanka;  nitoiyotanke  kin 
wicoicage  qa  wicoicage  hehan- 
yan. 

20  Tokeca  ohinniyan  unkaye- 
ktonjapi  kta  he ;  anpetu  ota 
ehpeunyayapi. 

21  .Tehowa,  niye  en  hdicu  un- 
kiya  po,  kinhan  unlidicupi  kta ; 
anpetu  unkitawapi  kin  yuteca  ye, 
wanakaja  qon  iyececa. 

22  Tuka  ocowasin  ehpeunya¬ 
yapi  ;  nina  hin  canniyeunyaki- 
yapi  nakaes. 


EZEKIEL  TAWOWAPI. 


WICOWOYAKE  1. 

1  Unkan  waniyetu  iwikcemna 
yamni,  wi  itopa,  wiyawapi  anpetu 
izaptan  kin  en,  Kebar  wakpa  kin 
ekta,  wayaka  unpi  kin  om  waun 
qehan,  inahpiya  kin  yubdokapi 
qa  Taku  Wakan  tawanyake  kin 
heca  wanmdaka, 

2  Wiyawapi  anpetu  izaptan  kin 
en,  Jehoiakim  wicastayatapi  wa¬ 
yaka  un  kin  waniyetu  izaptan 
hehantu. 

3  Awicakehan  Jehowa  oie  kin 
Ezekiel  Buzi  cinhintku  wawa- 
yusna  kin  he  en  hi,  Kasdim  ma- 
koce  kin  en,  Kebar  wakpa  kin 
hetu:  unkan  hen  Jehowa  nape 
kin  akan  yanka. 

4  Unkan  watonwan,  qa  iho,tate 
iyumni  wan  waziyatanhan  ji,  ma- 
hpiya  sapa  tanka  wan,  qa  peta 
wan  ihdus  un,  qa  ihduksan  wiya- 
tpa  hinca,  qa  ocokaya  mazazi 
pabezapi  ista  kin  iyececa,  peta 
cokaya  tanhan. 

5  Unkan  he  cokaya  tanhan  taku 
ni  un  topa  ouncage  kin  au ;  unkan 
decen  owanyakapi,  wicasta  oun¬ 
cage  kin  yuhapi. 

6  Qa  otoiyohi  ite  topa,  qa  otoi- 
yohi  hupahu  tom  yuhapi. 

7  Unkan  sihapi  kin  hena  siha 
owotanna,  qa  sihapi  sicu  kin  he 
ptejicadan  sicuha  kin  iyececa,  qa 
mazazi  pabezapi  ista  kin  iyecen 
wiyatpatpa. 

8  Unkan  cuwi  topa  kin  en  hu¬ 
pahu  ihukuya  wicasta  nape  yu¬ 
hapi  :  Hecen  hena  topa  itepi  qa 
hupahu  yukanpi. 

9  Hupahu  tawapi  kin  kicicaska- 
Ezekiel. 


pi,  wanji  takodaku  kici ;  yapi  eca 
ihduhomnipi  sni ;  otoiyohi  iye  ite 
itoheya  iyayapi  ecee. 

10  Unkan  itepi  ouncage,  hena 
topa  wicasta  ite  qa  mnaja  ite  kin 
etapa  eciyatanhan  yuhapi ;  qa 
hena  topa  catkatanhan  tatanka 
ite  yuhapi ;  nakun  hena  topa  wa- 
mdi  ite  kin  yuhapi. 

11  Itepi  kin  hecetu :  unkan 
hupahu  kin  wankan  hduzapi; 
otoiyohi  nornnom  kicicaskapi,  qa 
nom  tan  can  ah  d  ah  pa  pi. 

12  Unkan  otoiyohi  ite  etoopteya 
yapi ;  woniya  kin  tukte  ekta  ye 
kta  hecinhan  heciya  yapi  ece  ; 
yapi  eca  ihduhomnipi  sni  ecee. 

13  Unkan  taku  ni  un  ouncage 
kin  owanyakapi  kin  he  peta  pe- 
taga  ide  kin  iyececa,  petijanjan 
wanyakapi  kin  iyececa  :  he  qe 
taku  ni  un  kin  hena  ehna  icimani 
ece  :  unkan  peta  kin  ijanjan,  qa 
peta  kin  etanhan  wakanhdi  hiyu. 

14  Unkan  taku  ni  un  kin  iyaye 
ca  hdi  kin  he  wakanhdi  tanin 
wanyakapi  kin  iyececa. 

15  Unkan  taku  ni  un  kin  wan¬ 
mdaka,  hehan  iho,  taku  ni  un  ite 
topa  yuhe  cin  he  icahda  canhde- 
ska  wanji  makata  han. 

16  Canhdeska  owanyakapi  qa 
okagapi  kin  Tarsis  ista  kin  iye¬ 
ceca:  unkan  hena  topa  ouncage 
wanjidan ;  qa  owanyakapi  qa 
okagapi  kin  he  canhdeska  wan 
canhdeska  ocokaya  iyececa. 

17  Yapi  eca  topa  omdotonyan 
yapi  ece ;  yapi  eca  ihduhomnipi 
sni. 

18  Unkan  canhdeska  kin  hena  te- 
hanwankantu,  qa  wokokipe  hin- 

ca :  unkan  hena  topa  iliduksan 
tanhan  canhdeska  kin  ista  ojug- 
judan. 

19  Unkan  taku  ni  iin  kin  hena 
iye  yapi  eca,  canhdeska  kin  hena 
icahda  yapi  ecee  ;  qa  taku  ni  un 
kin  hena  maka  kin  etanhan  wan- 
kan  eyakupi  eca  canhdeska  kin  is 
wankan  eyakupi  ecee. 

20  Woniya  kin  tukte  ekta  ye 
kta  hecinhan  heciya  yapi  ece ; 
woniya  kin  hen  ye  kta  nakaes : 
qa  hena  kici  canhdeska  kin  wan¬ 
kan  eyakupi  ece :  taku  ni  un 
taniya  kin  canhdeska  kin  mahen 
un  nakaes. 

21  Hena  iyayapi  eca,  dena  is 
yapi ;  hena  owanji  najinpi  eca, 
dena  owanji  najinpi ;  hena  wan¬ 
kan  eyakupi  eca,  canhdeska  kin 
is  eya  kici  wankan  eyakupi  ecee  : 
taku  ni  un  taniya  kin  he  canhde- 
ska  kin  mahen  wicaun  nakae^. 

22  Unkan  taku  ni  unpi  pa  iwan- 
kam  okotonyan  ouncage  kin  he 
caga  okokipe  hinca  ista  kin  iye- 
ceca,  iye  pa  kin  iwankara  yu- 
mdayapi. 

23  Unkan  okotonyan  kin  ihu- 
kuya  tanhan  hupahu  tawapi  kin 
owotanna,  wanji  qa  tawinohtin 
ektakiya:  otoiyohi  nom  yuha, 
deciyatanhan  aihdahpa,  qa  otoi¬ 
yohi  nom  tancan  unma  eciyatan- 
han  aihdahpa. 

24  Unkan  iyayapi  hehan  hupahu 
tawapi  hmunyanyan  kin  he  nawa- 
hon,  mini  tanka  ho  kin  iyececa, 
lyotan  Wasaka  ho  kin  iyececa ; 
oqoyapi  ho  kin,  ozuye  ho  kin 
iyececa  :  owanji  najinpi  eca  hu¬ 
pahu  kpehanpi  ece. 

25  Unkan  hupahu  kpehan  owan¬ 
ji  najinpi  qehan,  okotonyan  iye 
pa  iwankam  wanke  cin  hetanhan 
wicaho  wan  hiyu. 

26  Unkan  iye  pa  iwankam  oko¬ 
tonyan  wanke  cin  he  iwankam 
oiyotanke  ouncage  wan,  saphir 

inyan  owanyakapi  kin  iyececa : 
qa  oiyotanke  ouncage  kin  akan 
wicasta  ouncage  owanyakapi  wan 
he  iwankam  akan  yanka. 

27  Unkan  mazazi  pabezapi  ista 
kin  iyececa  wanmdaka,  he  ima- 
hentu  ihduksan  peta  owanyakapi 
kin  iyececa,  nite  kin  etanhan 
wankan  tanhan  owanyakapi,  qa 
nite  etanhan  kuyatanhan  owan¬ 
yakapi,  peta  owanyakapi  kin  iye¬ 
ceca  wanmdaka,  unkan  ihduksan 
wiyatpatpa. 

28  Magaju  anpetu  kin  en  wi- 
hmunke  mahpiya  sapa  ohna  yan¬ 
ka  owanyakapi  kin  he  iyecen 
ihduksan  wiyatpatpa  owanyaka¬ 
pi  kin  iyececa.  Jehowa  towitan 
ouncage  owanyakapi  kin  he  dee. 
Unkan  wanmdaka  hehan  ite  ma- 
kipusdiya  ehperniciya,  qa  tuwe 
ie  cin  he  ho  kin  nawahon. 

WICOWOYAKE  2. 

1  Unkan  hemakiya ;  Wicasta 
cinhintku,  siha  ohna  najin  wo, 
kinhan  wociciyake  kta  ce. 

2  Unkan  womakiyaka  icunhan 
Woniya  kin  en  mau,  qa  siha  on 
najin  makiya,  unkan  tuwe  woraa- 
kiyake  ein  he  nawahon. 

3  Hehan  hemakiya ;  Wicasta 
cinhintku,  Israel  cinca,  oyate  wa- 
wakipajin  wan  makipajin  ece  kin 
he  ekta  ye  cisi :  iyepi  qa  atewica- 
yapi  kin  wamakihtanipi,  anpetu 
dehanyan. 

4  Hena  cinca  ite  sutapi  qa  cante 
tehipike  nakaes.  Hena  ekta  ye 
cisi :  Unkan  hewicayakiye  kta ; 
Jehowa  Ttancan  kin  hecen  eya  ce. 

5  Unkan  hena  e  nahonpi  kta  he¬ 
cinhan,  qa  is  econpi  kte  sni  unma 
tukte  kes,  tipi  wawakipajin  he- 
ca  qeyas,  wicasta  wokcan  wan 
wicacokaya  un  e  sdonyapi  kta. 

6  Unkan  niye,  wicasta  cinhin¬ 
tku,  hena  kowicakipe  sni  wo,  qa 

oiepi  kin  kokipe  sni  wo,  wape- 
peka  can  pepe  ko  nici  un  esta, 
qa  wamduska  sica-  om  yati  esta } 
hena  oiepi  kin  kokipe  sni  wo,  qa 
ite  owanyakapi  kin  on  nihinciye 
sni  wo,  tipi  wawakipajin  heca 
qeyas. 

7  Unkan  mioie  kin  hena  owica- 
yakidake  kta,  anagoptanpi  kta  qa 
is  econpi  kte  sni  hecinhan,  hena 
wawakipajinpi  hinca  nakaes. 

8  Tuka,  wicasta  cinhintku,  niye 
taku  eciciye  cin  he  nahon  wo ; 
Wawakipajin  tipi  kin  he  iyecen 
niye  wawakipajin  sni  wo :  nii 
hdukawa,  qa  taku  cicu  kte  cin 
he  yuta  wo. 

9  Hehan  watonwan,  unkan  iho, 
wicanape  wan  en  umakiyapi : 
unkan  iho,  ohna  wowapi  pehan- 
pi  wan. 

10  Hehan  mitokam  yumdaya ; 
unkan  mahen  qa  akantanhan  wo¬ 
wapi  ;  Unkan  wicaceya,  qa  wica- 
nihinciye,  qa  wicokakije  kin  hena 
en  owapi. 

WICOWOYAKE  3. 

1  Nakun  hemakiya ;  Wicasta 
cinhintku,  taku  iyeyaye  cin  he 
yuta  wo  ;  opehanpi  kin  de  temya 
wo,  qa  ya  wo,  Israel  tiyohnaka 
kin  wowicakiyaka  wo : 

2  Unkan  i  wahdukawa,  hecen 
opehanpi  kin  he  yunmakiye  kta. 

3  Unkan  hemakiya;  Wicasta 
cinhintku,  nitezi  yunkiya  wo,  qa 
opehanpi  cicu  kin  de  on  supe 
nitawa  ojudan  kiya  wo.  Hehan 
temway  a :  nnkan  mii  ohna  tuhina- 
ga  canhanpi  kin  iyecen  skuya. 

4  Hehan  hemakiya;  Wicasta 
cinhintku,  ya  wo,  Israel  tiyohna¬ 
ka  kin  en  i  wo,  qa  mioie  kin  on 
hena  om  wohdaka  wo. 

5  Oyate  wan  sa  iapi  qa  ceji  te- 
hike  hinca  ekta  sni,  Israel  tiyo- 
hnalei  kin  ekta  yenisipi. 


6  Oyate  ota  iapi  okahnihpica 
sni,  qa  cejipi  tehike  hinca,  oiepi 
nayahon  kte  sni  kin  ekta  sni. 
Awicakehan  hena  ekta  yecisi 
unkans  ananigoptanpi  kta  tuka. 

7  Tuka  Israel  tiyohnaka  kin  ana- 
nigoptanpi  kte  sni ;  miye  qaes 
anamagoptanpi  kte  sni  nakaes; 
Israel  tiyohnaka  ocowasin  ito- 
hnake  sutapi,  qa  cante  tehipike. 

8  Iho,  iye  itepi  kin  itkokim  niite 
suta  wakaga,  qa  itohnake  nitawa 
suta  iye  itohnakepi  kin  itkokipa- 
tanhan. 

9  Inyan  pe  hinca  iyececa,  imnija 
isanpa  suta  nitohnake  wakaga; 
kowicakipe  sni  wo,  owanyakapi 
kin  on  nihinciye  sni  wo,  tiyohna¬ 
ka  wawakipajin  kin  hecapi  esta. 

10  Nakun  hemakiya;  Wicasta 
cinhintku,  mioie  kin  tona  ocici- 
yake  kte  cin  hena  owasin  nican- 
te  en  icu  wo,  qa  ninoge  on  na¬ 
hon  wo. 

11  Qa  yawo,  tona  wayaka  unpi 
kin  en  i  wo,  nitaoyato  cinca  kin 
ekta,  qa  om  wohdaka  wo,  qa, 
Jehowa  Itancan  kin  hecen  eya 
ce,  ewicakiya  wo  ;  nahonpi  kta 
hecinhan,  qa  is  econpi  kte  sni. 

12  Hehan  Woniya  kin  yuwan- 
kan  imacu,  qa  miheyata  woskan- 
skan  tanka  ho  kin  nawalion ;  To- 
yanke  kin  etanhan  Jehowa  To- 
witan  kin  yawastepi  nunwe,  eya. 

13  Nakun  taku  ni  unpi  tahupa- 
hu  ho  kin,  hena  kicicahtake, 
wanji  tokodaku  kici  ;  qa  can- 
hdeska  itkokim  yanke  cin  hena 
ho  kin  ;  qa  woskanskan  tanka  ho 
kin. 

14  HeCen  Woniya  kin  yuwan- 
kan  imacu  qa  emayaya ;  unkan 
mitaniyakata  en  iyokisica  imda- 
mda ;  tuka  Jehowa  nape  kin  su- 
taya  amayanka. 

15  Hehan  Tel-abib  ekta,  Kebar 
wakpa  icahda  tipi,  wayaka  unpi 
kin  hena  en  wicawai,  qa  iyotan- 

kapi  kin  om  irndotanka,  qa  anpe- 
tu  sakowin  hena  owicapeya  yu- 
sinyaya  manka. 

16  Unkan  kaketu,  anpetu  sako¬ 
win  ihuniyanpi  hehan  Jehowa 
oie  en  mahi  kin  he  hecen  eya; 

17  Wicasta  cinhintku,  Israel  ti¬ 
pi  kin  en  waawanyake  cicaga ; 
heon  mii  etanhan  wicoie  kin  na- 
hon  wo,  qa  miye  eciyatanhan 
wahowicaya  wo. 

18  Tohan  wicasta  sica,  Wiconr 
te  on  nite  kta  ce,  ewakiye  cin- 
han ;  hehan  wahoyaye  sni,  qa 
wicasta  sica  iye  tacanku  sica  on 
iwaktayaye  kta  e  on  takudan 
ehe  sni  kinhan,  on  niiciye  kta 
tuka ;  hehan  wicasta  sice  cin  iye 
wahtani  kin  en  te  kta,  tuka  iye 
we  kin  he  ninape  etanhan  awa- 
kite  kta. 

19  Tuka  wicasta  sica  iwakta¬ 
yaye  cinhan,  qa  iye  tohan  sice 
qa  tacanku  sica  etanhan  ihduho- 
mni  sni  kinhan,  he  qe  wahtani 
kin  ohna  te  kta,  tuka  niye  ninagi 
eyehdaku. 

20  Nakun  wicasta  owotanna 
wan  iye  toowotanna  kin  ayustan 
qa  taku  sica  econ  kinhan,  qa  ito- 
kam  inasna  wan  ewahnake  cin¬ 
han,  he  qe  te  kta  :  iwaktayaye 
sni  kin  heon  iye  wahtani  kin  en 
te  kta,  qa  toowotanna  econ  qon 
hena  kiksuyapi  kte  sni ;  tuka  iye 
we  kin  ninape  etanhan  awakite 
kta. 

21  Tuka  wicasta  owotanna  wa¬ 
htani  kte  sni  iwaktayaye  cinhan, 
qa  hecen  wahtani  sjii  kinhan  awi- 
cakehan  ni  kta,  waktayapi  na- 
kaes ;  nakun  niye  qe  ninagi  eye¬ 
hdaku  ce. 

22  Unkan  hen  Jehowa  nape  kin 
amayanka ;  unkan  hemakiya ; 
Najin  wo,  makomdaye  kin  ekta 
ya  wo,  kinhan  heciya  wociciyake 
kta  ce. 

23  Hehan  nawajin  qa  mako- 

mdaye  kin  ekta  imdamda  ;  unkan 
iho,  Jehowa  Towitan  kin  hen 
najin,  Kehar  wakpa  kin  en  wo- 
witan  wanmdake  ciqon  he  iye- 
ceca :  unkan  ite  makipusdiya 
ehpemiciya. 

24  Hehan  Woniya  kin  en  mau 
qa  siha  on  najin  makiya,  qa  wo- 
makiyaka  qa  hemakiya  ;  Ya  wo, 
yati  kin  en  onaicitaka  wo. 

25  Tuka  niye,  wicasta  cinhin¬ 
tku,  iho,  icaske  anihnakapi  kta, 
qa  hena  on  nicaskapi  kta,  hecen 
wicacokaya  tankan  de  kte  sni. 

26  Unkan  niceji  kin  nicaka  en 
askape  wakiye  kta,  hecen  ie  sni 
yaun  kta,  qa  hena  en  wicasta 
wawiyopeya  nanke  kte  sni :  tipi 
wawakipajin  kin  heca  nakaes. 

27  Tuka  tohan  wociciyake  cin¬ 
han,  hehan  nii  mduhdoke  kta,  qa 
hewicayakiye  kta;  Jehowa  Itan- 
can  kin  hecen  eya  ce :  Tuwe 
anagoptan  kta  hecinhan  anago-' 
ptan  kta,  qa  tuwe  econ  kte  sni 
hecinhan  econ  kte  sni :  tipi  wa¬ 
wakipajin  kin  heca  nakaes, 

WICOWOYAKE  4. 

1  Unkan  niye,  wicasta  cinhin¬ 
tku,  maka  spanyanpi  wan  ikikcu 
wo,  qa  niite  itokam  eyahnake 
kta,  qa  he  akan  Jerusalem  oton- 
we  kin  bayago  kta : 

2  Qa  en  ihduksan  acanyakaske 
kta,  qa  owanyake  wan  en  yakage 
kta,  qa  paha  wan  ayakage  kta  : 
nakun  ozuye  kin  en  ewicayahna- 
ke  kta,  qa  ihduksan  ibojuju  tan¬ 
ka  ehnaka  wo. 

3  Nakun  mazacega  ihupa  han- 
ska  wan  niye  iyekcu  kta,  qa  niye 
qa  otonwe  kin  otahedan  mazasa- 
pa  conkaske  hee  e  eyahnake  kta; 
qa  itkokim  niite  enicihnake  kta, 
hecen  azuyapi  kta,  qa  niye  azu- 
yaye  kta.  Israel  tiyohnaka  kin 
en  wowakta  kin  hee  kta. 


WICOWOYAKE  5. 


4  Nakun  niye  nicuwi  catkatan- 
han  en  inunke  kta,  qa  Israel  ti- 
yohnaka  waktani  kin  aenicihna- 
ke  kta;  anpetu  towanakeca  iya- 
wa  nunke  cin  hehanyan  walita- 
nipi  kin  wicayeciyuha  kta. 

5  Anpetu  iyawa  towanakeca  he 
iyecen  waniyetu  wahtanipi  kin 
hena  acihnaka,  anpetu  opawinge 
yamni  sanpa  wikcemna  napcin- 
wanka  hehanyan.  Hecen  Israel 
tiyohnaka  wahtanipi  kin  duha 
kta. 

6  Unkan  hena  ihuniyakiye  cin- 
han,  hehan  ake  nicuwi  etapatan- 
han  ecen  inunke  kta,  qa  Juda 
tiyohnaka  wahtanipi  kin  anpetu 
wikcemna  topa  hehanyan  duha 
kta,  waniyetu  on  anpetu,  wani¬ 
yetu  on  anpetu  hecen  cicu  ce. 

7  Unkan  Jerusalem  azuyapi  kin 
ektakiya  niite  eyehnake  kta,  qa 
niisto  oy-eton  sni  un  kta,  unkan 
woyeciyake  kta. 

8  Unkan  iho,  icaske  kin  acihna- 
ke  kta,  hecen  cuwi  unma  eciya- 
tanhan  nihduptanye  kte  sni,  azu¬ 
yapi  nitawa  anpetu  kin  ihuniya¬ 
kiye  sni  hehanyan. 

9  Nakun  aguyapi,  qa  harle,  qa 
omnica,  qa  omnica  hmiyanyan, 
qa  peji  su,  qa  wayahota,  hena 
niye  iyekcu  kta,  qa  cega  wanji- 
dan  en  oyahnake  kta,  qa  on  agu- 
yapi  nicicage  kta,  anpetu  iyawa 
towanakeca  nicuwi  akan  nunke 
kte  cin  he  iyacinyan;  anpetu 
opawinge  yamni  sanpa  wikcemna 
napcinwanka  hehanyan  etanhan 
yate  kta. 

10  Unkan  woyute  nitawa  tkeuta 
yata  ecee  kta,  anpetu  iyohi  sekel 
wikcemna  nonpa  kta  ;  tohanhan 
yata  ecee  kta. 

11  Nakun  iyuteyaken  mini  da- 
tkan  ecee  kta,  hin  onge  isakpe, 
tohanhan  datkan  ecee  kta. 

12  Unkan  harle  aguyapi  hmin- 
yanyan  iyecen  yate  kta,  qa  iye 


wanyakapi  kin  en,  cesdi  wicasta 
etanhan  hiyu  kin  he  on  spanya- 
kiye  kta  ce. 

13  Unkan  Jehowa  hey  a  ;  He 
iyecen  Israel  cinca  Ikcewicasta 
kin  ehnahna  iyayewicaw'aye  kte 
cin  hen  aguyapi  sapa  hdutapi 
kta  ce. 

14  Hehan  hepa;  Hehehe  Jeho¬ 
wa  Itancan,  iho,  minagi  tohinni 
ihdusape  sni ;  homaksidan  ehan- 
tanhan  qa  dehanyan,  taku  iye 
cinka  ta  qa  taku  yahdehdecapi 
kin  tohinni  wate  sni,  qa  nakun 
tado  sica  tohinni  mii  ohna  hiyaye 
sni  cee. 

15  Hehan  iye  hemakiya;  Wan- 
yaka  wo,  tacesdi  kin  hee  wicasta 
cesdi  kin  eekiya  cicu ;  hecen  he 
on  aguyapi  nicicage  kta  ce. 

16  Nakun  kaken  emakiya  ;  Wi¬ 
casta  cinhintku,  iho,  Jerusalem 
en  aguyapi  sagye  kin  mdukse 
kta;  unkan  aguyapi  tkeutapi  qa 
itonpapi  on  hdutapi  kta ;  qa  mini 
iyuteya  qa  nihinciya  hdatkanpi 
kta. 

17  Hecen  aguyapi  qa  mini  ica- 
kijapi  kta,  qa  wanji  takodaku  ki~ 
ci  nihinciyapi  kta,  qa  wahtanipi 
kin  on  atakunipi  kte  sni  ce. 

WICOW^OYAKE  5. 

1  Nakun  niye,  wicasta  cinhin¬ 
tku,  isan  pe  hinca  wan  ikikcu  wo, 
putinhin  kasanpi  ece  icasan  ta- 
wapi  wan  ikikcu  wo,  qa  nipa  qa 
putinhin  nitawa  kin  en  iyayeya- 
kiye  kta ;  hehan  aspeyeton  kta 
on  tkeutapi  kin  icu  wo,  qa  kihdu- 
spaspa  wo  : 

2  Hanke  iyamni  kin  he  otonwe 
cokaya  peta  on  huhnah3raye  kta, 
azuyapi  anpetu  kin  wanna  hena- 
keca  kinhan  :  qa  hanke  iyamni 
wanji  iyacu  kta,  qa  isan  on  oho- 
mnimni  ayape  kta  :  qa  harske 
iyamni  wanji  is  tate  ekta  kaho- 

ya  elipeyaye  kta ;  unkan  hena 
ihakam  raazasagye  mdu^doke 
kta. 

3  Nakun  hetanhan  tonana  iya- 
wa  iyacu  kta,  qa  sina  riitawa  en 
payaKte  kta : 

4  Hehan  hena  etanhan  ake  icu, 
qa  peta  cokaya  en  ehpeya  wo, 
qa  peta  en  hena  liuhnahya  wo  : 
hetanhan  Israel  tiyohnaka  oco- 
wasin  en  peta  wan  hiyu  kta  ce. 

5  Jehowa  Itancan  kin  he  he- 
cen  eya  ;  De  Jerusalem  ee :  Oya- 
te  qa  makoce  ihduksan  wanke 
cin  hena  wicacokaya  ewahnaka 
tuka. 

6  Tuka  mitawoyaco  kin  woyu- 
sice  on  tokiyopeyapi,  Ikcewica- 
^ta  kin  isanpa,  qa  wowasi  mita- 
wa,  makoce  ihduksan  wanke  cin 
isanpa:  mitawoyaco  kin  hena 
aktapi  sni,  qa  wowasi  mitawa  kin 
hena  ohnayan  manipi  sni  na- 
kae^. 

7  Heon  etanhan  Jehowa  Itan¬ 
can  kin  hecen  eya;  Oyatenihdu- 
ksan  yakonpi  kin  isanpa  ota  ini- 
cagapi  qeyas,  mitoope  kin  ohna¬ 
yan  mayanipi  sni,  qa  mitawoyaco 
kin  eciyatanhan  ecanonpi  sni ;  qa 
nakun  oyate  nihduksan  yakonpi 
tawoyacopi  kin  ohna  ecanonpi 
sni  ecee  : 

8  Heon  etanhan  Jehowa  Itan¬ 
can  kin  he  hecen  eya ;  Iho,  miye, 
han  miye  itkocicipa  waun;  qa 
oyatepi  kin  wicitokam  niye  en 
woyaco  ciciyustan  kta  : 

9  Qa  niye  en,  taku  tohinni  eca- 
mon  sni,  qa  taku  tohinni  ake  iye- 
cen  ecamon  kte  sni,  kin  he  eca- 
mon  kta,  wowahte  sni  nitawa  kin 
owasin  on  etanhan. 

10  Heon  etanhan  nicokaya  ate- 
wicayapi  kin  iye  cinhintkupi  wi- 
cahdutapi  kta,  qa  cincapi  kin  is 
iye  atkukupi  kin  wicahdutapi 
kta  :  unkan  niye  en  woyaco  wa- 
hdustan  kta,  qa  tona  onicaptapi 

kin  iyuhpa  tate  ouye  owasin 
ektakta  enanak.’ya  iyayewicawa- 
ye  kta  ce. 

11  Heon  etanhan,  miye  wani  ce, 
Jehowa  Itancan  kin  eya ;  Awi- 
cakehan  tipi  wakan  mitawa  wo¬ 
wahte  sni  nitawa  owasin  on,  qa 
taku  sica  nitawa  iyuhpa  on  dusa- 
pa,  heon  etanhan  nakun  mis  miye 
hinca  ehpeciye  kta  ;  qa  miista 
kpatan  kte  sni,  qa  miye  ecaca 
waonsiwada  kte  sni. 

12  Niye  etanhan  onge  wiciya- 
mni  kin  makosica  on  tapi  kta,  qa 
wicaakihan  on  nicokaya  atakuni- 
pi  kte  sni :  qa  onge  wiciyamni 
wanji  nihduksan  mazasagye  on 
hinhpayapi  kta:  qa  onge  wiciya¬ 
mni  wanji  is  tate  ouye  owasin 
ektakta  yewicawaye  kta,  qa  wi- 
cihakam  mazasagye  yewakiye 
kta. 

13  Hecen  mitocanniye  kin  yu- 
stanpi  kta,  unkan  mitocanteptan- 
ye  kin  he  iyepi  en  ahinhpaye 
waye  kta,  hecen  cante  waste  mi- 
cicage  kta  :  Unkan  tohan  mito- 
canteptanye  kin  iyepi  en  wica- 
weciyustan  kinhan,  hehan  Jeho¬ 
wa  miye  e  cante  makata  en  he¬ 
cen  epa,  iye  sdonyapi  kta  ce. 

14  Nakun  otiwita  cicage  kta,  qa 
oyate  nihduksan  wanke  cin  en 
wovvihaha  yaun  kta,  tona  en  hi- 
yayapi  owasin  istapi  kin  en. 

15  Hecen  he  wowihaha  kta,  qa 
woienhdepi  kta,  woonspe  kta,  qa 
wonihinciye  kta,  oyate  nihdu¬ 
ksan  wanke  cin  hena  en,  tohan 
wocanniye,  qa  wocanteptanye,  qa 
woiyopeye  wohitike  on  niye  en 
woyaco  wahdustan  kinhan ;  Je¬ 
howa  miye  e  hecen  epa  ce. 

16  Tohan  wicaakihan  tiwanhin- 
kpe  sice  cin  hena  en  yewakiye 
cinhan,  hena  on  v/oihangye  kta, 
hena  ihangniyanpi  kta  on  yewa¬ 
kiye  kta :  unkan  niyepi  akan 
wicaakihan  kin  mduota  kta,  qa 


WICOWOYAKE  6. 


aguyapi  sagye  nitawapi  kin  he 
mdukse  kta  : 

17  Hecen  wicaakihan  qawama- 
nica  siksice  cin  hena  niyepi  kin 
en  yewicawasi  kta,  unkan  hena 
wanicipi  kta  ;  qa  makosica  qa 
wewe  kin  hena  niye  en  hiyaye 
kta,  qa  mazasagye  kin  he  niye  en 
awau  kta :  Jehowa  he  miye  e 
hecen  epa  ce. 

WICOWOYAKE  6. 

1  Hehan  Jehowa  oie  en  mahi 
kin  he  hecen  eya  : 

2  Wicasta  cinhintku,  Israel  lie 
kin  itkokim  niite  ehnaka  wo,  qa 
hena  on  woyaka  wo  : 

3  Qa,  Israel  lie  kin,  niye  Jeho¬ 
wa  Itancan  oie  kin  nahon  ye,  ehe 
kta  :  Jehowa  Itancan  kin  he  lie 
qa  palm,  wakpa  qa  osmaka  kin 
hena  hecen  ewicakiya  ce  ;  Iho 
wo,  miye,  miye  hinca,  mazasag¬ 
ye  en  acinpi  kta,  qa  owanka 
tehanwankantu  nitawapi  kin  he¬ 
na  ihangwaye  kta  ce. 

4  Unkan  owayusna  nitawapi  kin 
hena  otiwota  kagapi  kta,  qa  wa- 
kagapi  nitawapi  kin  kamdemde- 
capi  kta,  qa  wicaktepi  nitawa  wa- 
kagapi  bagopi  nitawapi  kin  ito- 
kam  makata  elipewicawmye  kta. 

5  Qa  Israel  cinca  tapi  kin  hena 
wakagapi  tawapi  kin  itokam  ewi- 
cawahnake  kta ;  qa  huhu  nita¬ 
wapi  kin  hena  owayusna  nitawa¬ 
pi  ihduksan  ehpewaye  kta. 

6  Tukten  ounyayapi  kin  owasin 
en  otonwe  kin  hena  ihangyapi 
kta,  qa  paha  tehanwankantu  kin 
hena  otiwota  kta  :  hecen  owayu¬ 
sna  nitawapi  kin  ihangyapi  kta, 
qa  otiwota  kta ;  qa  wakagapi 
nitawapi  kin  hena  kamderadeca- 
pi  kta,  qa  henakeca  kta  ;  qa  wa¬ 
kagapi  bagopi  nitawapi  kin  hena 
kawankapi  kta,  qa  niohanoi  kin 
hena  pajujupi  kta. 


7  Qa  wicaktepi  kin  hena  nico- 
kayapi  hinhpayapi  kta ;  unkan 
Jehowa  he  miye  e  sdonyayapi 
kta  ce. 

8  Tuka  wookapte  owakapte  kta, 
hecen  makoce  ehna  enanakiya 
yaunpi  kinhan,  Ikcewicasta  kin 
en  mazasagye  napapi  kta  yuke 
cin  hena  wicaduhapi  kta. 

9  Unkan  tona  onicaptapi  kin 
hena  lukten  wayaka  ayapi,  Ikce¬ 
wicasta  hena  ehnahna  miksuyapi 
kta  ;  cantepi  wawicihahapi  econ 
ece  kin  he  miye  ehpemayan,  qa 
istapi  wakagapi  'tawapi  en  ina- 
hman  yapi  ece  kin  hena  on  ma- 
kamdecapi  heon  etanhan:  He¬ 
han  iye  istapi  kinen  siceicidaka- 
pi  kta,  wowahte  sni  tawapi  owa¬ 
sin  en  taku  sica  econpi  kin  hena 
on  etanhan. 

10  Unkan  Jehowa  he  miye  e 
sdonyapi  kta  ;  taku  sice  cin  de 
ecawicawecon  kta  ituhin  epe 
sni. 

11  Jehowa  Itancan  kin  he  hecen 
eya  ;  Ninape  on  waapa  avo,  qa 
nisiha  on  wanahtaka  wo,  qa  heya 
wo ;  Hehehe,  Israel  tiyohnaka 
wowahte  sni  sic.a  taAvapi  kin 
owasin  on  :  mazasagye,  qa  wi¬ 
caakihan,  qa  makosica  on  hin¬ 
hpayapi  kta  nakaes. 

12  TuAve  tehan  un  kin  he  raa- 
kosica  on  te  kta;  qa  tuwe  ikiye- 
dan  un  kin  he  mazasagye  on  hin- 
hpaye  kta;  qa  tuwe  okaptapi  qa 
onatakapi  kin  he  wicaakihan  on 
te  kta:  hecen  mitocanteptanye 
kin  wicaweciyustan  kta  ce. 

13  Tohan  wicaktepi  tawapi  kin 
wakagapi  yuhapi  kin  ehnahna, 
owayusna  tawapi  kin  ihduksan 
wanke  cinhan,  paha  tehanwan¬ 
kantu  owasin  akan,  he  ipa  kin 
owasin  ekta,  qa  can  toto  owasin 
ihukuya,  qa  utuhu  canwaposbe 
owasin  hukuya,  tukten  wizite 
waste  wakagapi  tawapi  kin  owa- 

sin  wakiyusnapi  ece  qon  hetu, 
hehan  Jehowa  he  miye  e  sdon- 
yayapi  kta. 

14  Hecen  minape  awicawaki- 
yugate  kta,  qa  makoce  kin  oti- 
wota  wakage  kta,  han,  Diblath 
hopuza  kin  isanpa  liewoskantu, 
iye  ounyanpi  kin  owasin  en. 
Unkan  Jehowa  he  miye  e  sdon- 
yapi  kta. 

WICOWOYAKE  7. 

1  Nakun  Jehowa  oie  en  man 
kin  he  hecen  eya : 

2  Nakun,  niye  wicasta  cinhin- 
tku,  Jehowa  Itancan  kin  he  Is¬ 
rael  makoce  kin  on  hecen  eya 
ce  :  Owihanke,  owihanke  kin  he 
wanna  makoce  oise  topa  kin 
akan  u  ce. 

3  Wanna  owihanke  kin  en  niu ; 
unkan  mitocanniye  kin  he  niye 
en  yew'asi  kta,  qa  nitacanku  kin 
eciyatanhan  ciyaco  kta,  qa  wo- 
wahtesni  nitawa  kin  iyuhpa  ni¬ 
ye  en  cicicau  kta. 

4  Qa  miista  nikpatan  kte  sni,  qa 
waonsiwada  kte  sni :  tuka  nita¬ 
canku  kin  he  niye  en  cicicau  kta, 
qa  wowahtesni  nitaw^a  kin  hena 
nicokaya  un  kta:  Unkan  Jehowa 
he  miye  e  sdonyayapi  kta. 

5  Jehowa  Itancan  kin  hecen 
eya ;  Taku  sica,  taku  sica  ece- 
dan  wan,  iho,  wanna  hiyohi. 

6  Owihanke  wan  u,  owihanke 
kin  wanna  hi  ;  is  anipe  yanka  j 
iho,  wanna  hiyohi. 

7  Makoce  kin  en  ounyaya,  han- 
hanna  kin  he  wanna  nihiyohi  : 
wanna  iyehantu,  wokakije  anpe- 
tu  kin  kiyedan  u,  qa  he  tawowi- 
yuskin  kin  hee  sni. 

8  Wanna  ecadan  mitocante- 
ptanye  kin  acicastan  kta,  qa  mi¬ 
tocanniye  kin  he  niye  en  wahdu- 
stan  kta :  qa  nitacanku  kin  eci¬ 
yatanhan  ciyaco  kta,  qa  wowa- 

htesni  nitawa  kin  iyuhpa  niye 
en  cicicahdi  kta. 

9  Qa  miista  patan  kte  sni,  qa 
waonsiwada  kte  sni :  nitacanku 
kin  eciyatanhan  cicu  kta,  qa  wo¬ 
wahtesni  nitawa  nicokaya  yanke 
kta  :  unkan  tuwe  waapa  Jehowa 
he  miye  e  sdonyayapi  kta. 

10  Wan,  anpetu  kin  ;  iho,  wan¬ 
na  hiyohi ;  hanhanna  kin  wanna 
hiyaya  j  adetka  kin  hca  aya,  wa- 
hanicidapi  waskuyeca  icahya. 

11  Wakakisyapi  kin  he  wosice 
adetka  icaga  :  hena  etanhan  sni, 
qa  wicota  tawapi  etanhan  sni, 
qa  taku  tawapi  kin  etanhan  wa- 
nice  kta  :  qa  hena  on  wicaceya 
yuke  kte  sni. 

12  Wanna  iyehantu,  anpetu  kin 
kiyedan  u  :  wopeton  kin  he  wi- 
yuskin  kte  sni,  qa  wiyopeye  cin 
he  cante  sin  iciye  kte  sni :  wo- 
canteptanye  wicota  tawa  kin 
ocowasin  akan  wicaun  nakaeA 

13  Wiyopeye  cin  he  taku  wiyo- 
peyapi  kin  en  ku  kte  sni,  hena  ni 
unpi  opapi  eAa:  wowanyake  kin 
he  wicota  kin  ocowasin  on,  hena 
hdicupi  kte  sni  nakaes ;  qa  tuwe- 
dan  iye  toAce  kin  en  towiconi 
hduwasake  kte  sni. 

14  Taku  owasin  hduwiyeyapi 
kta  on  mazayahotonpi  kin  yaho- 
tonpi ;  tuka  tuwedan  okicize  kin 
ekta  ye  sni :  mitocanteptanye 
kin  he  wicota  tawa  kin  owasin 
akan  wicaun  nakaes. 

15  Tankan  mazasagye,  qa  tima- 
hen  makoAca  qa  wicaakihan  yu- 
kan :  tuwe  magata  un  kin  he 
mazasagye  on  te  kta,  qa  tuwe 
otonwe  mahen  un  kin  he,  wicaa¬ 
kihan  qa  makoAca  temyapi  kta. 

16  Tuka  hena  etanhan  tona  na- 
jicapi  kte  cin  hena  najicapi  kta, 
qa  he  kin  akan  unpi  kta,  kaksiza 
wakiyedan  kin  iyececa,  hena 
owasin  ceyapi  kta,  otoiyohi  iye 
wahtani  kin  on. 


WICOWOYAKE  8. 


17  Wicanape  owasin  wasake  kte 
sni,  qa  wicahupahu  owasin  mini 
iyecen  skanskan  kta. 

18  Nakun  wakihdaka  ipiyag  ki- 
tonpi  kta,  qa  wonihinciye  awica- 
kakpe  kta ;  qa  wicaite  owasin 
akan  wowistece  yuke  kta,  qa  he- 
na  owasin  pa  akan  nasusda  kta. 

19  Mazaska  tawapi  kin  he  can- 
ku  ohna  ehpeyapi  kta,  qa  maza- 
skazi  yuhapi  kin  he  woyusice 
kta :  mazaska  tawapi  qa  maza- 
skazi  hduhapi  kin  .Tehowa  tocan- 
teptanye  anpetu  kin  en  ewicaya- 
ku  okihi  kte  sni :  iye  nagipi  Idn 
imnaiciyapi  kte  sni,  qa  tezi  ojui- 
ciyapi  kte  sni ;  iye  wahtanipi  on 
Mcahanpi  kte  cin  hee  nakaes. 

20  Towaste  wowdtan  kin  he 
woiyokipi  en  ekihde  ;  tuka  hena 
e  wowahte  sni  tawapi,  taku  sice 
liinca  yuhapi  okagapi  kin  he  ohna 
kagapi :  heon  etanhan  he  taku 
ehpeyapi  on  wicawaqu. 

21  Unkan  he  wokipi  on  oyate 
tokeca  napepi  kin  en,  qa  woicupi 
kta  on  maka  akan  tona  sicapi  kin 
wicawaqu  kta  :  unkan  hena  yu- 
^apapi  kta. 

22  Nakun  iyepi  etanhan  miite 
wicaweciyuhomni  kta,  unkan 
woinalibe  mitawa  yusapapi  kta  : 
wayujujupi  kin  hena  hipi  kta  qa 
yusapapi  kta  nakaes. 

23  Mazaicicahiha  wan  kaga 

o 

wo  :  makoce  kin  weyapi  on  wi- 
cayacopi  ojudan,  qa  otonwe  kin 
wokakisye  on  ojudan,  heon  etan¬ 
han. 

24  Heon  etanhan  Ikcewica^ta 
iyotan  sicapi  kin  hena  awicawau 
kta,  unkan  tipi  tawapi  kin  hena 
tawayapi  kta  :  Nakun  wa^akapi 
towahanicidapi  kin  he  ayustan 
wakiye  kta ;  qa  tipi  wakan  ta¬ 
wapi  qon  hena  yusapapi  kta. 

25  Woihangye  kin  u :  hehan 
wookiye  akitapi  kta,  tuka  wani- 
ce  kta. 

26  Woyusice  woyusice  itakihna 
u  kta,  qa  woyakapi  woyakapi 
itakihna  kta:  hehan  wicasta  wo- 
kcan  etanhan  wowanyake  akita¬ 
pi  kta  :  tuka  woope  kin  wawa- 
yusna  kin  kitanin  kte  sni,  qa 
wowahokonkiye  hunkayapi  kin 
ayustan  kta. 

27  Wicastayatapi  kin  he  ceye 
kta,  qa  wicasta  itancan  kin  wico- 
takuni  sni  koyake  kta,  qa  mako¬ 
ce  oyate  napepi  kin  cancanpi 
kta  :  iye  tacankupi  kin  eciyatan- 
han  ecawicawecon  kta,  qa  tawo- 
yacopi  kin  eciyatanhan  wica- 
radaco  kta :  Unkan  Jehowa  he 
miye  e  sdonyapi  kta, 

WICOWOYAKE  8. 

1  Unkan  kaketu,  waniyetu  isa- 
kpe,  wi  isakpe,  wiyawapi  anpetu 
izaptan,  wati  ohna  iyotankehan 
manka,  qa  Juda  hunkayapi  kin 
mitokam  iyotankapi,  hehan  .le- 
howa  Itancan  nape  kin  hen  ama- 
hinhpaya. 

2  Hehan  watonwan,  unkan  iho, 
ouncage  wan  peta  owanyake  kin 
iyececa :  nite  owanyake  kin  he- 
tanhan  kuntkiya,  peta ;  qa  nite 
etanhan  wankantkiya  ojanjan 
owanyake  kin  iyececa,  mazasa 
pabezapi  ista  kin  iyececa. 

3  Unkan  wicanape  ouncage  iye¬ 
ceca  wan  hiyuya,  qa  mapa  hin 
sonpi  kin  on  mayuza :  Unkan 
Woniya  kin  yuwankan  imacu, 
maka  kin  qa  mahpiya  kin  otahe- 
dan,  qa  Wakantanka  towanyake 
kin  on  .lerusalem  ekta  amahi,  ti- 
yopa  mahentu  waziyatakiya  oka- 
hmin  ohanzi  kin  hetu  :  wowina- 
wizi  ouncage  oiyotanke  kin  hen 
yanka,  he  winawizikiyapi  ecee. 

4  Unkan  iho,  Israel  Taku  Wa¬ 
kan  tawa  towitan  kin  hen  yanka, 
omdaye  kin  en  wowanyake  wan- 
mdake  ciqon  iyececa, 

5  Hehan  iye  hemakiya  ;  Wica- 
sta  cinhintku,  wanna  waziyata- 
kiya  canku  kin  ekta  niista  yu- 
wankan  iyeya  wo.  Hecen  wazi- 
yatakiya  canku  kin  ekta  miista 
hduwankan  iyewaya,  unkan  iho, 
waziyatakiya  owayusna  tiyopa 
kin  ekta,  wowinawizi  ouncage 
kin  de,  ohna  hiyupi  kin  hetu. 

6  Hehan  hemakiya;  Wicasta 
cinhintku,  taku  econpi  kin  hena 
wandaka  he ;  wowalitesni  tan- 
kinyanyan  Israel  tiyohnaka  kin 
den  econpi  ecee  ;  hecen  on  tipi 
■wakan  mitawa  kin  etanhan  tehan 
mde  kta.  Tuka  ake  ihduhomni 
wo,  wowahtesni  sanpa  tanka 
wandake  kta  ce. 

7  Hehan  tihocoka  tiyopa  kin 
ekta  amahi ;  unkan  watonwan, 
qa  iho,  conkaske  kin  ohna  ohdo- 
ka  yukan. 

8  Hehan  iye  hemakiya ;  Wica¬ 
sta  cinhintku,  wanna  conkaske 
kin  ohna  qa  wo.  Unkan  conka¬ 
ske  kin  owaqa,  hehan  iho,  tiyo¬ 
pa  wan. 

9  Unkan  iye  hemakiya  ;  En  ya 
wo,  qa  wowahtesni  sice  hinca 
den  econpi  kin  hena  wanyaka 
wo, 

10  Hecen  mahen  wai  qa  wan- 
mdaka  ;  unkan  iho,  wamakaskan 
ouncage  owasin,  qa  w'oteca  wa- 
htepi  sni,  qa  Israel  tiyohnaka 
wakagapi  tawa  iyuhpa  conkaske 
akan  ohomni  owapi. 

11  Unkan  hena  itokam  Israel 
tipi  hunkayapi  kin  etanhan  wica¬ 
sta  wikcemna  sakowin  en  najin- 
pi,  qa  Jaazaniah  Saphan  einhin- 
tku  wicacokaya  najin,  qa  otoi- 
yohi  nape  ohna  oizite  wan  hdu- 
hapi :  unkan  izite  mahpiya  soka 
wankan  iyaya. 

12  Hehan  iye  hemakiya  ;  Wica¬ 
sta  cinhintku,  Israel  tipi  hunka¬ 
yapi  kin  otpaza  en  taku  econpi 
wandaka  he,  otoiyohi  iye  waka- 

gapi  tipi  tawa  kin  ohna  :  .lehowa 
wanunyakapi  sni ;  .lehowa  maka 
kin  ayu^tan  ce,  eyapi  ece  kin 
heon  etanhan. 

13  Nakun  iye  hemakiya;  Ake 
ihduhomni  wo,  wowahtesni  tan¬ 
ka  hinca  econpi  kin  hena  wan¬ 
dake  kta  ce. 

14  Hehan  Jehowa  ti  tiyopa  wa¬ 
ziyatakiya  wanke  cin  he  ekta 
amahi:  unkan  iho,  hen  winohin- 
ca  iyotankapi  Tammuz  akiceyapi. 

15  Hehan  iye  hemakiya;  Wica¬ 
sta  cinhintku,  wandaka  he  :  ake 
ihduhomni  wo,  dena  isanpa  wo¬ 
wahtesni  tanka  wandake  kta  ce. 

16  Unkan  .lehowa  ti  kin  en  ti¬ 
hocoka  mahentu  kin  ekta  amahi ; 
unkan  iho,  tipi  wakan  Jehowa 
tawa  tiyopa  kin  hetu,  ohanzi 
hdepi  qa  owayusna  kin  otahedan, 
wicasta  wikcemna  nonpa  sanpa 
zaptan  ecetu,  tapete  tipi  wakan 
Jehowa  tawa  kin  ektakiya  yu- 
kanpi,  qa  ite  wiyohiyanpatakiya 
yakonpi,  qa  ite  wiyohiyanpata¬ 
kiya  anpetu  wi  kin  itokam  ma- 
kata  ehpeiciyapi. 

17  Hehan  iye  hemakiya;  Wica¬ 
sta  cinhintku,  de  wandaka  he. 
Juda  tiyohnaka  kin  wowahtesni 
econpi  kin  den  econpi  kin  he  ta¬ 
ku  cistinna  he:  wokakisye  on 
makoce  kin  ojuyapi,  qa  miye 
canteptanye  mayanpi  kta  on  en 
hdicupi  nakaes  :  Unkan  iho,  hena 
can  adetka  kin  poge  en  hduzapi 
ecee. 

18  Heon  etanhan  mis  eya  wo- 
canteptanye  on  ecamon  kta  : 
miista  patan  kte  .sni  qa  waonsi- 
wada  kte  sni  :  qa  ho  tanka  on 
minoge  en  hoyekiyapi  esta  nawi- 
cawahon  kte  sni  ce. 

WICOWOYAKE  9. 

1  Nakun  ho  tanka  on  minoge 
en  hoyemakiya,  qa  heya  ;  Oton- 


WICOWOYAKE  10. 


we  awanyakapi  kin  hena  kiyedan 
uwicakiya  wo,  qa  otoiyohi  wai- 
hangye  wipe  nape  ohna  hduhe 
kta. 

2  Unkan  iho,  wicasta  sakpe  ti- 
yopa  wankantu  waziyatakiya 
wanke  cin  canku  kin  he  ohna 
upi,  qa  otoiyohi  tawipe  canhpi 
kin  he  nape  ohna  hduhapi :  un¬ 
kan  wicacokaya  wicasta  wan 
ininihuha  ogekiton,  qa  wowapi 
kaga  iyokastan  tawa  ipiyake  kin 
en  yanka  :  unkan  hena  mahen 
iyayapi  qa  mazazi  owayusna  kin 
icahda  inajinpi. 

3  Unkan  Israel  Taku  Wakan 
tawa  towitan  kin  he  Kerub  akan 
yanka  ece  kin  hetanhan  iyaya, 
tipi  tiyopa  akan  he  cin  ekta,  Un¬ 
kan  wicasta  minihuha  kohdake 
ca  wowapi  kaga  iyokastan  ipiya¬ 
ke  ohna  hduhe  cin  he  kipan  : 

4  Qa  Jehowa  heciya  ;  Otonwe 
kin  cokaya  ehna  ya  wo,  Jerusa¬ 
lem  cokaya,  qa  wicasta  tona  wo- 
wahtesni  owasin  ohna  econpi  kin 
hena  on  comnihdazipi  qa  ceyapi 
kin  hena  itohnake  en  wowape- 
tokeca  wan  ehnaka  wo. 

5  Tuka  nahon  manke  cin  en 
unmapi  kin  hewicakiya ;  He  iya- 
hna  otonwe  kin  ehna  ya  po,  qa 
wakastaka  po :  niistapi  wicapa- 
tan  kte  sni,  qa  waonsiyadapi  kte 
sni. 

6  Wicahincapi,  koska  qa  wiko- 
ska,  qa  hoksiyopa,  qa  winohinca- 
pi,  woihangye  on  wicakte  po  ;  qa 
tipi  wakan  mitawa  kin  en  toka- 
heya  econ  po.  Unkan  wicahin¬ 
capi  tipi  itokara  unpi  kin  hena  en 
tokaheya  econpi. 

7  Nakun  iye  hewicakiya  ;  Tipi 
kin  yusapa  po,  qa  tihocoka  kin 
wicaktepi  kin  on  ojuya  po :  ya 
po.  Unkan  hena  iyayapi  qa  oton¬ 
we  kin  ohna  wicaktepi. 

8  Unkan  kaketu,  wicaktepi 
icunhan,  qa  miye  omakaptapi, 


hehan  ite  makipusdiya  ehpemici- 
ya,  qa  wapan,  qa  hepa;  Hehehe, 
Jehowa  Itancan,  wocanteptanye 
nitawa  Jerusalem  ayakastan  kin 
en  Israel  wookapte  ocowasin 
ihangwicayaye  kta  he. 

9  Hehan  iye  hemakiya  ;  Israel 
qa  Juda  tiyohnaka  wahtanipi  kin 
he  tanka  hinca  wopteca  sni,  qa 
makoce  kin  he  we  ojudan,  qa 
otonwe  kin  wopemni  econpi  kin 
on  :  Jehowa  maka  kin  ehpekiya  ; 
qa,  Jehowa  waw^anyake  sni  ce, 
eyapi  nakaes. 

10  Heon  etanhan  mi^  eya,  mii- 
sta  wicapatan  kte  sni,  qa  waonsi- 
wada  kte  sni :  iye  pa  kin  en  ta- 
cankupi  kin  wicawecu  kta  ce. 

11  Unkan  iho,  wicasta  minihu¬ 
ha  ihduze  wowapi  kaga  iyoka¬ 
stan  ipiyake  en  hduhe  ciqon  he 
hosi  hdi,  qa  heya ;  Taku  econ 
rnayasi  qon  he  ecen  ecamon  ce. 

WICOWOYAKE  10. 

1  Hehan  watonwan,  unkan  iho, 
okotonyan  iwankam,  kerubim 
pa  kin  iwankapatanhan,  saphir 
inyan  wmn  iyecen,  oiyotanke 
ouncage  owanyake  kin  iyececa, 
hena  iwankam  tanin. 

2  Unkan  he  qe  wicasta  minihu¬ 
ha  ihduze  cin  kici  wohdaka  qa 
heciya  ;  Canhdeska  kin  iyotahe- 
dan,  kerub  ihukuya,  ya  wo,  qa 
kerubim  otahedan  tanhan  peta 
petaga  kin  nape  ojudan  eyaku 
wo,  qa  otonwe  kin  iwankarakam 
ehpeya  wo.  Unkan  en  ewaton- 
wan  icunhan  mahen  iyaya. 

3  Unkan  wicasta  qon  ti  mahen 
iyaya  hehan  kerubim  kin  tipi  kin 
etapatanhan  najinpi  ;  qa  mahpi- 
ya  sapa  kin  on  tihocoka  mahentu 
kin  ojudan. 

4  Hehan  Jehowa  towitan  kin 
kerub  iwankapatanhan  wankan 
iyaya,  tipi  tiyopa  oahe  iwankam 

ekta :  unkan  tipi  kin  makpiya 
sapa  on  ojuyapi,  qa  tihocoka  kin 
Jehowa  towitan  wiyatpa  kinca 
on  ojudan, 

5  Unkan  kerubira  takupahu  ho 
kin  tankan  tihocoka  kin  hehan- 
yan  nakonpi,  Taku  Wakan  iyo- 
tan  Wasaka  ia  eca  ho  kin  iye- 
ceca. 

6  Unkan  kaketu,  wicasta  mini- 
kuha  ihduze  cin  he  econ  si,  qa, 
Canhdeska  kin  otahedan,  keru- 
bim  iyotahedan  tanhan  peta  icu 
wo,  eciya,  hehan  mahen  iya- 
ya,  qa  canhdeska  kin  icahda 
inajin. 

7  Unkan  kerub  wanji  kerubim 
otahedan  tanhan  nape  hiyukiya, 
kerubirn  otahedan  peta  wanke  cin 
ekta,  qa  etanhan  icu,  qa  miniku- 
ha  ihdus  un  kin  nape  napin  en 
ohnaka ;  unkan  he  icu  qa  tankan 
iyaya. 

8  Unkan  kerubim  takupahu  kin 
ihukuya  wicasta  nape  ouncage 
kin  iyececa  wan  tanin. 

9  Unkan  watonwan,  qa  iho,  ke¬ 
rubim  icahda  canhdeska  topa, 
kerub  wanji  isakirntu  canhdeska 
wanjidan,  qa  kerub  wanji  isakim 
canhdeska  wanjidan  :  unkan  can¬ 
hdeska  kin  hena  owanyake  kin 
Tarsis  inyan  ista  kin  iyececa. 

10  Unkan  hena  topa  owanyake 
kin  ouncage  wanjidan,  canhde¬ 
ska  wanji  canhdeska  wanji  coka- 
ya  un  kin  iyececa. 

11  Yapi  eca  topa  omdotonyan 
yapi  ece  ;  yapi  en  oyuktanyan 
yapi  sni,  tuka  tukte  ekta  pa  ito- 
lieya  etonwan  yanke  cin  heciya 
iyahna  yapi  ece;  yapi  en  03m- 
ktanyan  yapi  sni. 

12  Unkan  tancan  sintomni,  qa 
tapete  ekta,  qa  napepi,  qa  hupa- 
hu,  qa  canhdeska  kin  hena  ista 
ojugjudan,  canhdeska  hena  topa 
kin  ihduksan. 

13  Canhdeska  kin  hena  wicaki- 

panpi,  minoge  en,  0,  canhdeska, 
eyapi. 

14  Unkan  otoiyohi  ite  topa;  ite 
tokaheya  kin  he  kerub  ite,qa  ite 
inonpakin  he  wicasta  ite,qa  iya- 
mni  kin  he  rnnaja  ite,  qa  itopa 
kin  he  wamdi  ite  kin  heca. 

15  Unkan  kerubim  kin  wankan 
iyayapi.  Taku  ni  un  Kebar  wa- 
kpa  ekta  wanmdake  ciqon  he 
dee. 

16  Unkan  kerubim  ij'oopta  yapi 
eca,  canhdeska  kin  is  icahda  ya¬ 
pi  ece  :  qa  tohan  kerubim  hupa- 
hu  wankan  ehdakupi,  maka  etan¬ 
han  wankan  yapi  kta,  hehan  can¬ 
hdeska  kin  is  hdicupi  sni,  hena 
icahda  unpi  ecee. 

17  Hena  najinpi  eca  dena  najin- 
pi  ;  qa  hena  wankan  yapi  eca,  is 
eya  wankan  ihdoyapi  ecee :  taku 
ni  un  taniya  kin  he  mahen  wi- 
caun  nakaes. 

18  Hehan  Jehowa  towitan  kin 
tipi  tiyopa  oahe  kin  etanhan 
iyaye  ca  kerubim  iwankam  ina¬ 
jin. 

19  Unkan  miista  itokam  keru¬ 
bim  hupaha  yuwankan  ikikcupi 
qa  maka  kin  etanhan  wankan 
iyayapi:  tankan  iyayapi  hehan 
canhdeska  kin  icahda  unpi ;  un¬ 
kan  Jehowa  ti  tiyopa  wiyohi- 
yanpatanhan  yuhdokapi  kin  hen 
najinpi :  qa  Israel  Taku  Wakan 
taw'a  towitan  kin  hena  iwankam 
yanka. 

20  Kebar  wakpa  kin  ekta  taku 
ni  un  Israel  Taku  Wakan  tawa 
ihukuya  wanmdake  ciqon  he 
dee  :  Unkan  kerubim  hena  ee 
sdonwaya. 

21  Hena  otoiyohi  ite  topa,  qa 
otoi3'ohi  hupahu  tom  yuhapi ;  qa 
wicasta  nape  ouncage  kin  hupa¬ 
hu  ohdateya  wicakiciyanka. 

22  Unkan  itepi  ouncage  kin  he¬ 
na  Kebar  wakpa  ekta  itepi  wan- 
ntdake  ciqon  heepi :  towanyake- 

pi  qa  ijepi ;  hena  otoiyohi  iye 
ite  itoheya  yapi  ecee. 

WICOWOYAKE  11. 

1  Hehan  Woniya  kin  yuwankan 
imacu,  qa  Jehowa  ti  wiyohiyan- 
pata  tiyopa  wiyohiyanpatakiya 
etonwan  kin  he  ekta  amahi :  un- 
kan  iho,  tiyopa  yuhclokapi  kin 
ekta  wicasta  wikcemna  nonpa 
sanpa  zaptan  ;  hena  wicacokaya 
Jaazaniah  Azur  cinhintku,  qa 
Pelatiah  Benaiah  cinhintku,  oya- 
te  en  itancanpi  kin  hena  wanwi- 
camdaka. 

2  Hehan  hemakiya ;  Wicasta 
cinhintku,  otonwe  kin  de  ohna 
wicasta  taku  sica  awacinpi,  qa 
wowahokonkiye  sica  wicaqupi 
ecee  kin  dena  eepi. 

3  He  ikiyedan  sni ;  tipi  unkici- 
cagapi  kta  ce  :  cega  kin  dee,  qa 
tado  kin  he  unkiyepi  ce,  eyapi 
ece. 

4  Heon  etanhan  dena  en  woya- 
ka  wo  ;  wicasta  cinhintku,  eyan- 
paha  wo. 

5  Hehan  Jehowa  Taniya  kin 
amahinhpaya,  qa  hemakiya  ;  He- 
ya  wo ;  Jehowa  hecen  eya  ce ; 
Israel  tiyohnaka,  niye  heeen  eha- 
pi  ece ;  nitawacinpi  taku  en  u 
kin  hena  miye  sdonwaya  na- 
kaes. 

6  Otonwe  kin  de  ohna  wicakte- 
pi  nitawapi  yahduotapi,  qa  can- 
ku  kin  hena  wicaktepi  kin  on 
ojuyayapi. 

7  Heon  etanhan  Jehowa  Itan- 
can  kin  he  hecen  eya  ce;  Wica¬ 
ktepi  nitawapi  he  cokaya  ewica- 
yahnakapi  kin  hena  tado  eepi,  qa 
otonwe  kin  de  cega  kin  hee :  tuka 
de  cokayatanhantankan  iyeciya- 
pi  kta  ce. 

8  Mazasagye  kin  he'koyakipapi 
ece ;  unkan  mazasagye  en  aciupi 
kta  ce,  Jehowa  Itancan  kin  eya. 

9.  Hecen  de  cokayatanhan  iya- 
yeciyapi  kta,  qa  wicasta  tokeca 
napepi  kin  en  hiyuciyapi  kta,  qa 
niyepi  ehna  woyaco  ecamon  kta 
ce. 

10  Mazasagye  kin  on  nihinhpa- 
yapi  kta;  Ifrael  makoce  ihanke 
kin  ekta  ciyacopi  kta  :  unkan  Je¬ 
howa  he  miye  e  sdonyayapi  kta. 

11  Cega  nitawapi  kin  he  dee 
kte  sni,  qa  he  ocokaya  tado  kin 
he  niyepi  kte  sni :  Israel  makoce 
ihanke  kin  ekta  ciyacopi  kta. 

12  Unkan  Jehowa  he  miye  e 
sdonyayapi  kta :  mitawoahope 
kin  ohnayan  mayanipi  sni,  qa  mi- 
tawoyaco  kin  hena  ecanonpi  sni 
nakaes  :  tuka  Ikcewicasta  nihdu- 
ksan  unpi  tawoyacopi  kin  ohna 
ecanonpi  ecee. 

13  Unkan  kaketu,  womdaka 
icunhan  Pelatiah  Benaiah  cin¬ 
hintku  kin  ta  :  Hehan  ite  maki- 
pusdiya  ehpemiciya,  qa  hotan- 
kakiya  hoyewaya  qa  hepa  ;  He- 
hehe,  Jehowa  Itancan,  Israel 
okaptapi  kin  ocowasin  owihanke 
yaye  kta  he. 

14  Hehan  Jehowa  oie  en  man 
kin  he  hecen  eya  : 

15  Wicasta  cinhintku,  nihunka- 
wanjipi,  nihunkawanjipi,  wicasta 
takuwicayaye,  qa  Israel  tiyohna¬ 
ka  ocowasin,  Jerusalem  en  oun- 
yanpi  kin  heepi ;  Jehowa  itehan- 
yan  ya  po,  makoce  kin  de  ta- 
waunyanpi  kta  unqupi  ce,  ewica- 
kiyapi  qon  hena  eepi. 

16  Heon  etaiihan  heya  wo;  Je¬ 
howa  Itancan  kin  hecen  eya  ce ; 
Hena  Ikcewicasta  ehna  tehan 
ehpewicawaya  esta,  qa  makoce 
kin  ohnahna  enanakiya  iyewica- 
waya  qeyas,  makoce  kin  tukte- 
kte  ekta  ipi  kinhan,  hen  tipi  wa- 
kan  cistinna  iyececa  wicakici 
waun  ecee  kta. 

17  Heon  etanhan  heya  wo  ;  Je¬ 
howa  Itancan  kin  hecen  eya  ce; 

Nakun  oyate  kin  ehnahna  tanhan 
mnaciyapi  kta,  qa  makoce  ekta- 
kta  enanakiya  iyaye  niyanpi  qon 
hetanhan  ciyuwitayapi  kta,  qa 
Israel  makoce  kin  cicupi  kta, 

18  Unkan  hena  den  hdipi  kta, 
wowaktesni  en  un  kin  owasin,  qa 
wakagapi  kin  iyulipa  hetanhan 
yutokanpi  kta. 

19  Unkan  wicacante  okonwan- 
jidan  wicawaqu  kta,  qa  woniya 
teca  wan  tanmahen  ecicihnakapi 
kta  ;  qa  iye  cehpi  etanhan  inyan 
cante  kin  ewicaweciyaku  kta, 
qa  wicacehpi  cante  wicawaqu 
kta  : 

20  Hecen  mitoope  kin  ohnayan 
manipi  kta,  qa  mitawoyaco  kin 
ahopapi  kta,  qa  ecen  econpi  kta  : 
unkan  hena  mitaoyate  eepi  kta, 
qa  Taku  Wakan  tawapi  kin  he 
miye  kta  ce. 

21  Tuka  tona  cantepi  wowahte- 
sni  tawapi  kin  eciyatanhan,  qa 
wakagapi  tawapi  eciyatanhan 
mani  kinhan,  iye  tacankupi  kin 
iye  pa  akan  awicawau  kta  ce, 
Jehowa  Itancan  kin  eya. 

22  Hehan  kerubim  kin  hupahu 
yuwankan  ikikcupi,  qa  nakun 
canhdeska  wicicahda  unpi  kin  : 
qa  Jehowa  Israel  Taku  Wakan 
tawa  towitan  kin  he  wiciwankam 
yanka. 

23  Unkan  Jehowa  towitan  kin 
otonwe  cokayatanhan  wankan 
iyaye  ca  he  otonwe  iwiyohiyan- 
patanhan  wanke  ein  he  akan  han. 

24  Hehan  W\miya  kin  yuwan¬ 
kan  imacu  qa  Kasdim  makoce 
kin  en  amahdi,  wowanyake  en, 
wayaka  unpi  kin  ekta,  Wakan- 
tanka  Taniya  kin  on.  Hecen 
wowanyake  wanmdake  cin  he 
ehpeya  imiciyaya. 

25  Hehan  wicoie  Jehowa  wan- 
yagmakiye  cin  hena  owasin 
wayaka  unpi  kin  owicawaki- 
yaka. 

1  Nakun  Jehowa  oie  en  mahi 
kin  he  hecen  eya  : 

2  Wlcasta  cinhintku,  wawaki- 
pajin  tipi  wan  cokaya  yati ;  hena 
ista  on  wanyakapi  kta  yuhapi,  tu¬ 
ka  wawanyakapi  sni;  hena  noge 
winahonpi  kta  yuhapi  tuka  wa- 
nahonpi  sni  ece:  tipi  wawakipa- 
jin  kin  hena  eepi  nakaes. 

3  Heon  etanhan  wicasta  cin¬ 
hintku,  niye  wahpaya  on  ihdaka- 
pi  ece  kin  hena  wiyeya  ehnaka 
wo,  qa  iye  wanyakapi  kin  en,  an- 
petu  icunhan  ihdaka  wo :  unkan 
iye  istapi  itokam  nitohe  etanhan 
owanka  tokeca  elita  iyahdake 
kta  :  okini  awacinpi  kta,  tipi  wa- 
wakipajin  kin  hecapi  qeyas. 

4  Hehan  anposkan,  iye  istapi 
itokam  wahpaya  nitawa  edaku 
kta,  wahpaya  on  ihdakapi  kta 
iyececa :  qa  htayetu  hehan  iye 
istapi  itokam  idade  kta,  wayaka 
unpi  ihdakapi  kin  iyececa. 

5  Iye  istapi  itokam  conkaske 
ohna  qa  wo,  qa  ohna  qin  aya  wo. 

6  Iye  istapi  itokam  tapete  akan 
wayaqin  kta,  tokah  otpaza  hehan 
aya  wo  :  niite  ayahdahpe  kta, 
hecen  maka  kin  wandake  kte 
sni :  Israel  tiyohnaka  en  wowa- 
kta  ecihnaka  nakaes. 

7  Unkan  econ  masipi  kin  iye- 
cen  ecamon ;  wahpaya  mitawa 
anposkan  emdaku,  wayaka  yapi 
kta  wahpaya  kin  iyececa,  qa  hta- 
5'^etu  hehan  minape  on  conkaske 
kin  owaqa;  tokah  otpaza  hehan 
tankan  awau,  hinyete  akan  wa- 
qin,  iye  wanyakapi  icunhan. 

8  Unkan  ihanhanna  Jehowa  oie 
en  mahi  kin  he  hecen  eya  : 

9  Wicasta  cinhintku,  Israel  ti¬ 
yohnaka,  wawakipajin  tipi  kin 
he,  Taku  ecanon  he,  eniciyapi 
sni  he. 

10  Hewicakiya  wo ;  Jehowa 

Itancan  kin  hecen  eya  ce ;  Wo- 
qin  kin  de  Jerusalem  en  wica- 
sta  itancan,  qa  Israel  tiyohnaka 
wicacokaya  unpi  kin  ocowasin 
heepi. 

11  Wowakta  nitawapi  kin  he 
miye  ce,  eya  wo  :  token  ecarnon 
kin  he  iyecen  ecawicakiconpi 
kta  ;  ihdakapi,  qa  wayaka  unpi 
kin  en  yapi  kta. 

12  Unkan  wicasta  itancan  wica¬ 
cokaya  un  kin  he  tokah  otpaza 
hehan  hinyete  akan  qin  kta  qa 
inanpe  kta  :  hena  conkaske  ohna 
tanhan  waqinpi  kta  e  oqapi  kta : 
iye  qe  ite  ahdalipe  kta,  hecen 
ista  on  maka  kin  wanyake  kte 
sni. 

13  Nakun  wohmunke  niitawa 
kin  he  ewaonpe  kta,  qa  maza- 
htakiyapi  mitawa  on  yuzapi  kta : 
unkan  Babel  ekta  Kasdim  ma- 
koce  kin  en  awahi  kta  ;  tuka  iye 
qe  wanyake  kte  sni,  ohna  te  kta 
estahan. 

14  Unkan  tona  ihduksan  unpi 
owasin,  taokiye  qa  ozuye  tawa 
iyuhpa  tate  ouye  owasin  ektakta 
yewicawaye  kta  ;  qa  wicihakam 
mazasagye  wan  mdusdoke  kta. 

15  Hecen  tohan  oyate  kin  ehna- 
hna  enanakiya  iyewicawaya,  qa 
makoce  ektakta  iyaye  wicawaya, 
hehan  Jehowa  he  miye  e  sdon- 
yapi  kta. 

16  Tuka  hena  etanhan  maza¬ 
sagye  etanhan,  qa  wicaakihan 
etanhan,  qa  makosica  etanhan 
wicasta  tonana  owakapte  kta ; 
hecen  Ikcewicasta  ektakta  ipi 
kin  hena  en  wowahte  sni  tawapi 
kin  owasin  ohdakapi  kta;  qa  Je¬ 
howa  he  miye  sdonyapi  kta  ce. 

17  Hehan  Jehowa  oie  en  raahi 
kin  he  hecen  eya  : 

18  Wicasta  cinhintku,  aguyapi 
nitawa  cancanse  hduta  wo,  qa 
mini  nitawa  cancanyan  qa  koki- 
peyahan  hdatkan  wo  ; 


19  Qa  makoce  en  oyate  kin 
hewicakiya  wo  ;  Israel  makoce 
ohna,  Jerusalem  en  ounyanpi  kin 
hena  on  Jehowa  Itancan  kin  he¬ 
cen  eya  ce  ;  Hena  aguyapi  koki- 
peyahan  hdutapi  kta,  qa  woni- 
hinciye  en  mini  hdatkanpi  kta; 
hecen  makoce  tawapi  kin  taku 
ota  tawa  kin  iyutakunipi  kte  sni ; 
en  ounyanpi  owasin  wakakisya 
ohanyanpi  kin  he  on  etanhan. 

20  Qa  otonwe  otipi  kin  hena 
ihangyapi  kta,  qa  makoce  kin 
otiwota  kta:  unkan  Jehowa  he 
miye  e  sdonyapi  kta. 

21  Hehan  Jehowa  oie  en  mahi 
kin  he  hecen  eya; 

22  Wicasta  cinhintku,  he  taku 
wicoie  wakan  Israel  makoce 
ohna  duhapi  he  ;  Anpetu  kin  yu- 
tehanpi,  qa  wowanyake  owasin 
ecetu  sni  ce,  eyapi  ece. 

23  Heon  etanhan  hewicakiya 
wo  ;  Jehowa  Itancan  kin  hecen 
eya  ce  ;  W^icoie  wakan  kin  de 
ayustan  wakiye  kta,  qa  Israel  en 
icimana  hecen  wiyacinpi  kte  sni ; 
Tuka  hewicakiya  wo ;  Anpetu 
kin,  qa  wowanyake  wicoie  kin 
owasin  wanna  iyehantu  ce. 

24  Detanhan  icimana  wowan¬ 
yake  itonsni  qa  wakan  kagapi 
sdusduta  owasin  Israel  tiyohnaka 
ohna  yuke  kte  sni. 

25  Jehowa  he  miye  e  iwae  kta 
nakaes ;  wicoie  kin  epe  kta,  qa 
he  ecen  ecamon  kta,  icimana 
yutehanpi  kte  sni ;  wawakipajin 
tipi,  niye  nitaanpetu  kin  en  wi¬ 
coie  kin  epe  kta  qa  ecen  ecamon 
kta  ce,  Jehowa  Itancan  kin  eya. 

26  Hehan  Jehowa  oie  en  mahi 
kin  he  hecen  eya  ; 

27  W'icasta  cinhintku,  iho,  Is¬ 
rael  tiyohnaka  kin  heyapi ;  Wo¬ 
wanyake  wanyake  cin  he  anpetu 
ota  ekta,  qa  waniyetu  tehan  on 
woyaka  ecee. 

28  Heon  etanhan  hewicakiya 

wo;  Jehowa  Itancan  kin  hecen 
eya  ce  ;  Detanhan  mioie  owasin 
icimana  yutehanpi  kte  sni ;  wi- 
coie  kin  epe  kta,  unkan  ecen 
econpi  kta  ce,  Jehowa  Itancan 
kin  eya. 

WICOWOYAKE  13. 

1  Unkan  Jehowa  oie  en  mahi 
kin  he  hecen  eya  : 

2  Wicasta  cinhintku,  Israel  wi- 
casta  wok  can  woyakapi  ece  kin 
hena  wowicakiyaka  wo  ;  qa  tona 
iye  cantepi  eciyatanhan  woya¬ 
kapi  ece  kin  hena  hewicakiya 
wo  ;  Jehowa  oie  kin  nahon  po  : 

3  Jehowa  Itancan  kin  hecen 
eya  ce ;  Hehehe,  wicasta  wo- 
kcan  witkotkokapi,  tona  taniya- 
pi  okipapi,  qa  takudan  wanya- 
kapi  sni ! 

4  Israel,  wicasta  wokcan  nita- 
wapi  kin  hena  hewoskan  sungi- 
dan  kin  iyececapi : 

5  Oynjujupi  kin  ekta  dapi  sni, 
qa  conkaske  piya  yakagapi  sni, 
on  Israel  tiyohnaka  okicize  en 
najinpi  kta,  Jehowa  taanpetu, 
kin  en. 

6  Taku  sni  qa  wakan  kagapi 
woitonsni  kin  wanyakapi ;  Je¬ 
howa  heya  ce,  eyapi ;  tuka  Je¬ 
howa  yewicasi  sni :  Unkan  wi- 
coie  hdusutapi  kta  kecinpi. 

7  Wowanyake  taku  sni  kin  heca 
wandakapi  sni  he ;  qa  wakan 
kagapi  itonsni  wan  odakapi  sni 
he  :  Jehowa  heya  ce,  ehapi  na- 
kaes;  tuka  miye  takudan  epe 
sni. 

8  Heon  etanhan  Jehowa  Itan¬ 
can  kin  hecen  eya  ce;  Takusni- 
sni  odakapi  qa  woitonsni  wanda¬ 
kapi  kin  heon  etanhan  iho,  miye 
itkocicipapi,  Jehowa  Itancan  kin 
eya. 

9  Qa  wicasta  wokcan  takusni 
wanyakapi,  qa  Avoitonsni  ayatapi 

ece  kin  hena  minape  akan  wi- 
caun  kta  :  hena  mitaoyate  innici- 
yapi  kin  en  unpi  kte  sni ;  qa 
Israel  tipi  oiciwapi  kin  en  owica- 
wapi  kte  sni;  nakun  Israel  ma- 
koce  kin  en  yapi  kte  sni ;  unkan 
niye  Jehowa  Itancan  kin  he  miye 
e  sdonyayapi  kta. 

10  Heon  etanhan,  han,  mitaoya¬ 
te  wicahnayanpi,  Wookiye  eyapi, 
tuka  wookiye  wanica :  unkan 
tuwe  conkaske  ehnaka,  qa  upsi- 
ja  on  apawintapi  ece,  heon  etan¬ 
han  ; 

11  Tona  upsija  apawintapi  kin 
hena  hewicakiya  wo  ;  Han,  hin- 
hpaye  kta ;  minitan  magaju  yuke 
kta,  qa  caga  inyan  hiyuwa}^  kta, 
qa  tate  iyumni  wan  bomdece 
kta  ce. 

12  Unkan  iho,  conkaske  kin 
hinhpaye  cinhan,  hehan,  Upsija 
on  ayapawintapi  qon  he  toki  un 
he,  eniciyapi  kte  sni  he. 

13  Heon  etanhan  Jehowa  Itan¬ 
can  kin  hecen  eya  ce ;  Mitocan- 
teptanye  kin  en  tate  iyumni 
hinanpe  wakiye  kta,  qa  mitocan- 
niye  en  minitan  magaju  yuke 
kta,  qa  caga  inyan  wocanteptan- 
ye  en,  ihangyapi  kta  e  heon. 

14  Hecen  conkaske  upsija  on 
ayapawintapi  kin  he  mdujuju  kta, 
qa  makata  elipewaye  kta,  qa  akan 
he  ciqon  he  tanin  kta,  unkan  hin- 
hpaye  kta,  qa  cokayatanhan  niye 
ihangniyanpi  kta;  hecen  Jehowa 
he  miye  e  sdonyayapi  kta. 

15  Hecen  conkaske  kin  en,  qa 
tona  upsija  on  apawintapi  qon 
hena  akan  mitocanteptanye  wa- 
dustan  kta:  hehan  heciciyapi 
kta ;  Conkaske  kin  he  wanna  en 
un  sni,  qa  tona  apawintapi  qon 
hena  nakun : 

16  Israel  wicasta  wokcan  tawa- 
pi,  Jerusalem  on  woyakapi,  qa  on 
wookiye  wowanyake  wanyakapi 
ece  kin  heepi ;  tuka  wookiye 

wanica  ce,  Jehowa  Itancan  kin 
eya. 

17  Nakun,  wicasta  cinhintkii, 
nitaoyate  cunwintku  iye  cantepi 
eciyatanhan  woyakapi  ece  kin 
hena  wicifckokira  niye  niite  eki- 
hnaka  wo  ;  qa  nis  wowicakiyaka 
wo  ; 

18  Qa  heya  wo ;  Jehowa  Itan¬ 
can  kin  he  hecen  eya  ce ;  He- 
hehe,  tona  nape  okihe  owasin 
en  ipahin  akagegepi,  qa  wicasta 
ouncage  owasin  pa  kin  paogedan 
kicagapi  ece,  wicanagi  iyapepi 
kta  e  heon.  Mitaoyate  nagipi 
kin  ayapepi  kta  he  ;  qa  ninagipi 
kin  niniciyapi  kta  he. 

19  Qa  mitaoyate  owicapeya  ma- 
yadusapapi  kta  he,  barle  napo- 
hnaka  on,  qa  aguyapi  onspaspa 
on  ;  hecen  wicanagi  tapi  kte  sni 
kin  hena  wicaktepi  kta,  qa  wica¬ 
nagi  nipi  kte  sni  kin  hena  niwi- 
cayapi  kta,  mitaoyate  woitonsni 
nahonpi  ece  kin  hena  wicaya- 
hnayanpi  kin  heon  etanhan. 

20  Heon  etanhan  Jehowa  Itan¬ 
can  kin  hecen  eya;  Iho,  ipahin 
nitawapi  on  wicanagi  ayapepi, 
kinye  wicayapi  kta,  hena  itko- 
kim  waun,  qa  hena  niistopi  etan¬ 
han  mduhdece  kta,  qa  wicanagi 
kin  hena  niwicawaye  kta,  wica¬ 
nagi  kinye  wicayapi  kta  on  iya- 
wicayapepi  kin  hena. 

21  Nakun  wapaogedan  nitawapi 
kin  hena  mduhdehdece  kta,  qa 
ninapepi  etanhan  mitaoyate  ewe- 
hdaku  kta;  unkan  iyawicapepi 
kta  on  icimana  ninapepi  en  unpi 
kte  sni :  hecen  Jehowa  he  miye 
e  sdonyayapi  kta. 

22  Woitonsni  on  wicasta  owo- 
tanna  cante  iyokisinyayapi,  tuka 
miye  iyokisinwaye  sni ;  qa  wi¬ 
casta  sica  nape  duwasakapi,  he¬ 
cen  wiconi  yuhe  kta  on  iye 
tacanku  sica  etanhan  ihduhomni 
kte  sni  nakaes ; 


23  Heon  etanhan  icimana  woi¬ 
tonsni  wandakapi  kte  sni,  qa 
wakan  kagapi  ecanonpi  kte  sni : 
ninapepi  etanhan  mitaoyate  ewi- 
cawehdaku  kta  nakaes :  , unkan 
Jehowa  he  miye  e  sdonyayapi 
kta. 

WICOWOYAKE  14. 

1  Hehan  Israel  hunkayapi  kio 
etanhan  wicasta  wanjikji  en  ma- 
hipi,  qa  mitokam  iyotankapi. 

2  Unkan  Jehowa  oie  en  mahi 
kin  he  hecen  eya ; 

3  Wicasta  cinhintku,  wicasta 
kin  dena  wakagapi  tawapi  iye 
cante  kin  en  ekihdepi,  qa  woa- 
htani  inasnapi  taw'api  iye  itepi 
itokam  ehnakapi;  wiwangapi  on 
hena  wimawangapi  kta  iyece- 
ca  he. 

4  Heon  etanhan  wowicakiyake 
ca  hewicakiya  wo  ;  Jehowa  Itan¬ 
can  kin  hecen  eya  ce  ;  Israel  ti- 
yohnaka  wicasta  otoiyohi  waka¬ 
gapi  iye  cante  kin  en  ekihde  kin- 
han,  qa  woahtani  inasnapi  tawa 
kin  iye  ite  itokam  ekihnaka,  qa 
wicasta  wokcan  kin  en  hi  kinhan  ; 
Jehowa  miye  hinca,  tuwe  hi  kin 
he  wakagapi  tawa  ota  liinca  eci¬ 
yatanhan  amdupte  kta  ce : 

5  Hecen  Israel  tiyohnaka  iye 
cantepi  kin  on  wicamduze  kta, 
wakagapi  tawapi  eciyatanhan  he¬ 
na  iyulipa  elipemayanpi  nakaes. 

6  Heon  etanhan  Israel  tiyo¬ 
hnaka  kin  hecen  ewicakiya  wo  ; 
Jehowa  Itancan  kin  hecen  eya 
ce  ;  Namni  po,  qa  wakagapi  ni¬ 
tawapi  etanhan  ihduhomni  po  ; 
qa  wowahtesni  nitawapi  owasin 
etanhan  niitepi  hduhomni  po. 

7  Israel  tiyohnaka  etanhan  wi¬ 
casta  otoiyohi,  qa  wicasta  tokeca 
Israel  om  ounye  cin  hena  etan¬ 
han,  tuwe  ehpemaye  ca  iye  cante 
kin  en  wakagapi  tawa  ekihde,  qa 

woalitani  inasnapi  tawa  iye  ite 
itokam  ekihnaka,  qa  miye  on  wi- 
casta  wokcan  wiwang-e  kta  en  hi 
kinhan  ;  Jehowa  miye  hinca  ata- 
yedan  waamdupte  kta  ce. 

8  Qa  miite  wicasta  kin  he  itko- 
kim  ewehnake  kta,  qa  wowakta 
qa  wocajeyate  wakage  kta,  qa 
mitaoyate  cokaya  tanhan  wicasta 
kin  he  ihangwaye  kta ;  unkan 
Jehowa  he  miye  e  sdonyayapi 
kta  ce. 

9  Unkan  wicasta  wokcan  wan 
hnayanpi  qa  wicoie  wan  oyake 
cinhan,  Jehowa  miye  wicasta  wo¬ 
kcan  kin  he  wahnayan  :  qamina- 
pe  amdugate  kta,  qa  Israel  mitao¬ 
yate  cokaya  tanhan  wicasta  kin 
he  ihangwaye  kta  ce. 

10  Unkan  iye  wahtanipi  kin 
kicinpi  kta ;  tuwe  wiwanh  hi 
wahtani  kin  he  wicasta  wokcan 
wahtani  kin  iyecece  kta. 

11  Hecen  Israel  tiyohnaka  ake 
omapapi  etanhan  nuni  yapi  kte 
sni,  qa  taku  sica  econpi  kin  on 
icimana  ihdusapapi  kte  sni :  tuka 
hena  mitaoyate  eepi  kta,  qa  Taku 
Wakan  tawapi  kin  he  miye  kta, 
Jehowa  Itancan  kin  eya. 

12  Hehan  Jehowa  oie  en  mahi 
kin  he  hecen  eya  : 

13  Wicasta  cinhintku,  makoce 
kin  wohnaye  tehike  on  wama- 
kihtani  kinhan,  hehan  minape 
amdugate  kta,  qa  aguyapi  sagye 
tawa  kin  mdukse  kta,  qa  wicaa- 
kihan  en  yewasi  kta,  qa  etanhan 
wicasta  woteca  ko  ihangwica- 
waye  kta  : 

14  Qa  dena  wicasta  yamni, 
Noah,  Daniel  qa  Job  cokaya  unpi 
esta,  woowotanna  tawapi  on  iye 
nagipi  ecedan  eihdakupi  kta,  Je¬ 
howa  Itancan  kin  eya. 

15  Wamanica  sica  makoce  kin 
ehna  iyaye  wicawaye  cinhan,  qa 
hena  he  ihangyapi  hecinhan,  he¬ 
cen  hewoskan  wanke,  qa  wama- 

nica  on  etanhan  tuwedan  opta 
ye  kte  sni  hecinhan  ; 

16  Dena  wicasta  yanmi  en  unpi 
esta,  miye  wani,  Jehowa  Itancan 
kin  eya  ;  awicakehan  cinhintku- 
pi  qa  cunwintkupi  niwicakiyapi 
kte  sni ;  iye  isnana  eihdakupi 
kta,  tuka  makoce  kin  hewoskan 
wanke  kta, 

17  Mazasagye  wan  makoce  kin 
en  awau  kinhan,  qa,  Mazasagye, 
makoce  kin  ehna  ya  wo,  epe  cin¬ 
han  ;  hecen  hetanhan  wicasta  qa 
woteca  ihangwicaw^aye  cinhan ; 

18  Qa  dena  wicasta  yamni  en 
unpi  esta,  miye  wani,  Jehowa 
Itancan  kin  eya ;  hena  cinhin- 
tkupi  qa  cunwintkupi  kin  niwi¬ 
cakiyapi  kte  sni,  tuka  iye  isnana 
eihdakupi  kta  ce. 

19  Qa  makoce  kin  he  en  wi- 
conte  wan  yewasi,  qa  wewe  en 
mitocanteptanye  kin  awakastan 
kinhan,  etanhan  wicasta  qa  wo¬ 
teca  ihangyapi  kta ; 

20  Noah,  Daniel  qa  Job  en  unpi 
esta,  miye  wani  ce,  Jehowa  Itan¬ 
can  kin  eya;  hena  cinhintku  qa 
cunwintku  unmana  ehdakupi  kte 
sni ;  iye  woowotanna  tawapi  on 
nagi  eihdakupi  kta. 

21  Jehowa  Itancan  kin  hecen 
eya;  Nakun  isanpa,  wmyaco  sica 
topa  mitawa,  mazasagye,  qa  wi- 
caakihan,  qa  wamanica  sica,  qa 
mako^ica  kin  hena  Jerusalem  en 
yewicawasi,  on  wicasta  qa  wo¬ 
teca  ihangwicayapi  kta  hecin¬ 
han  ; 

22  Tuka  iho,  najicapi  en  woo- 
kapte  un  hena  hinanpe  yapi  kta, 
cinhintkupi  qa  cunwintkupi ;  iho 
hena  niyepi  ekta  hiyupi  kta,  un¬ 
kan  iye  tacankupi  qa  ohanpi 
kin  niye  wandakapi  kta :  hehan 
taku  sica  Jerusalem  en  awau  qon, 
taku  owasin  en  hiyuwakiye  cin 
hena  on  niye  wacintonhnagnici- 
yapi  kta. 

23  Unkan  hena  wacintonhnag- 
niyanpi  kta,  tohan  iye  tacan- 
kiipi  qa  okanpi  kin  wandakapi 
kinhan  :  unkan  he  en  taku  eca- 
inon  kin  owasin  taku  sni  on 
etanhan  ecamon  sni  he  sdon- 
yayapi  kta  ce,  Jehowa  Itancan 
kin  eya. 

WICOWOYAKE  15. 

1  Hehan  Jehowa  oie  en  mahi 
kin  he  hecen  eya ; 

2  Wicasta  cinhintku,  hastan- 
hanka  can  kin  he  taku  he,  can 
adetka  can  owasin  contanka  ehna 
kin  isanpa  he. 

3  Hetanhan  can  icupi  kta  wico- 
htani  on  taku  kagapi  kta  he  ;  qa 
is  hetanhan  can  kapestodan  icupi 
kta,  taku  waksica  kin  en  otke- 
yapi  kta  he. 

4  Iho,  peta  tawoyute  on  petan 
ehpeyapi ;  oinkpa  napin  peta  kin 
huhnahya,  qa  cokaya  kin  he  na- 
kungu:  Taku  wicohtani  kin  on 
okihi  kta  he. 

5  Iho,  zaniyan  un  qehan  taku 
on  kahpica  sni :  hecen  tohan  pe¬ 
ta  huhnahya  qa  ocowasin  gu  kin¬ 
han  isanpa  taku  wicohtani  on 
takudan  okihi  kte  sni. 

6  Heon  etanhan  Jehowa  Itan¬ 
can  kin  he  hecen  eya;  Hastan- 
hanka  can  contanka  can  ehna, 
peta  tawoyute  on  peta  waqu  kin 
he  iyecen  Jerusalem  en  ounyanpi 
kin  hena  wicawaqu  kta  : 

7  Qa  miite  wicitkokira  ewehna- 
ke  kta ;  hena  peta  wanji  etanhan 
hiyupi  kta,  qa  peta  kin  huhnah- 
wicaye  kta  :  unkan  tohan  miite 
wicitkoVdm  ewehnake  cinhan, 
Jehowa  he  miye  e  sdonyayapi 
kta. 

8  Unkan  makoce  kin  he  hewo- 
skan  wakage  kta,  iye  wohnaye  on 
wahnayanpi  kin  heon  etanhan, 
Jehowa  Itancan  kin  eya. 


WICOWOYAKE  16. 

1  Hehan  Jehowa  oie  en  mahi 
kin  he  hecen  eya : 

2  Wicasta  cinhintku,  Jerusalem 
wowahte  sni  tawa  kin  sdonkiye- 
ya  wo  : 

3  Qa  heya  wo  ;  Jehowa  Itancan 
kin  he  Jerusalem  hecen  eciya  ce ; 
Icahniyanpi  qa  nitonpi  kin  Ka- 
naan  makoce  kin  etanhan,  niyate 
Amori  heca  qa  nihun  Hittiwin 
heca. 

4  Unkan  nitonpi  kin,  anpetu  en 
nitonpi  qehan  cekpa  kan  nitawa 
baksapi  sni,  qa  yuskapi  kta  on 
mini  en  niyujajapi  sni;  qa  mini- 
skuya  on  skuyeniyanpi  sni ;  qa 
woyuskite  on  iyanipemnipi  sni. 

5  Wicasta  wacantkiye  akan  ni- 
yanke  sni,  dena  taku  kin  wanji- 
dan  ecanicon  kta  ionsinida  kta  : 
tuka  tan  kan  magata  ehpeniyanpi, 
ninagi  wahtedapi  kte  sni,  anpetu 
en  nitonpi  qehan. 

6  Unkan  niye  nanke  cin  en 
wahimdamda  qehan,  qa  niwe  en 
tankan  ehpeniyanpi  wanciyaka, 
hehan  niwe  kin  en  heciciya;  Ni 
wo ;  han,  Ni  wo,  niwe  kin  en 
eciciya. 

7  Maga  oicage  kin  iyecen  ihdu- 
ota  ciciya ;  unkan  nihduota  qa 
tanka  inicaga,  qa  oinpi  waste 
hinca  ekta  yahi :  aze  nitawa 
hminyana  hiyu,  qa  nipahin  han- 
ska  icaga ;  tancodan  qa  onsika 
yaun  tuka  qon. 

8  Unkan  niye  en  wahimdamda 
qa  acitonwan,  hehan  iho,  anpetu 
nitawa  kin  he  wastedakapi  an¬ 
petu  ee :  unkan  niye  akan  mita- 
sina  iyewaya,  qa  tancodan  yaun 
kin  awakahpa;  Han, awicakehan 
wociciyaka  qa  wokonze  wan  ci- 
cicaga,  Jehowa  Itancan  kin  eya  ; 
unkan  mitawa  kta  inicaga. 

9  Hehan  mini  on  ciyujaja  ;  han, 
niye  etanhan  niwe  kin  ocowasin 

yujaja  iyewaya,  qa  wihdi  on 
sdaciciya  : 

10  Kakun  wokoyake  hdeskaska 
koyagciciya,  qa  Hokaha  hanpa 
oheciciya,  qa  miniliuha  waste  on 
ipiyagciciton,  qa  Lamliapedan 
ahdalipe  ciciya : 

11  Nakun  oinpi  kin  on  ciyuwa- 
ste,  qa  mazahuhu  ninape  en  iye- 
wakiya,  qa  nitahu  en  wanapin 
wan : 

12  Qa  nipoge  en  taku  hminyan- 
na  wan  ewahnaka,  qa  oinpi  nino- 
ge  en,  qa  watesdake  waste  kinca 
wan  nipa  kin  akan. 

13  Hecen  mazaskazi  qa  maza- 
ska  on  nihduwaste  ;  qa  nitawo- 
koyake  kin  miniliuha  waste  qa 
liamhapedan  qa  hdeskaska  kin 
heca  :  aguyapi  mdu  qa  tuhmaga 
canhanpi  qa  wihdi  yata  ecee  : 
hecen  owanyag  niwaste  hinca, 
qa  wokiconze  ekta  tanyan  yahi- 
nape. 

14  Unkan  Ikcewicasta  oyate 
kin  ehnahna  nicaje  yutaninpi, 
owanyag  niwaste  hinca  on  ;  he 
yustanpi  hinca,  wmwaste  mitawa 
acihnaka  heon  etanhan,  Jehowa 
Itancan  kin  eya. 

15  Tuka  owanyag  niwaste  kin 
he  wacinyakiya,  qa  nicaje  tan¬ 
ka  on  wawicihahapi  ecanon,  qa 
wiinahmanpi  nitawa  tona  en 
hiyaye  cin  otoiyohi  ayakastan  ; 
he  iye  tawa  kta. 

16  Unkan  nitawokoyake  kin 
etanhan  iyekcu  qa  wakeya  hde¬ 
skaska  nicicaga,  qa  hena  on  wa¬ 
wicihahapi  ecanon  ece :  en  yai 
kte  sni,  nakun  iyecetu  kte  sni 
tuka. 

17  Nakun  oinpi  waste  nitawa, 
mazaskazi  qa  mazaska  mitawa 
etanhan  cicu  qon  hena  iyekcu  qa 
wicasta  ouncage  kin  nicicaga,  qa 
hena  on  wawicihahapi  ecanon 
ecee. 

18  Nakun  wokoyake  hdeskaska 

nitawa  iyekcu,  qa  on  awicaya- 
kahpa :  qa  wihdi  mitawa  qa  wi- 
zite  mitawa  kin  hena  wicitokam 
eyahnaka. 

19  Nakun  woyute  mitawa  cicu 
qon,  aguyapi  mdu,  qa  wihdi, 
qa  tuhmaga  canhanpi  yunciye 
ciqon  hena  ee  womna  oiyokipi 
wicitokam  eyahnaka;  unkan  he- 
cetu  ecee,  Jehowa  Itancan  kin 
eya. 

20  Nakun  nicinksi  qa  nicunk^i 
miyeciton  kin  hena  ewicayahda- 
ku,  qa  hena  on  wicayekte,  tem- 
yapi  kta  e  heon:  Wawiciha¬ 
hapi  ecanon  kin  de  taku  cistinna 
he. 

21  Qa  micinca  kin  hena  wawi- 
cadusna,  qa  hena  ekta  ehna  hi- 
yayeyapi  kta  ewicayahnaka. 

22  Tuka  wowahtesni  nitawa 
owasin  en,  qa  wawicihahapi  ni¬ 
tawa  ehna,  winikoska  anpetu  qon 
hena  yeksuye  sni,  tancodan  qa 
sdayehna  yaun,  niwe  kin  en  tan- 
kan  ehpeniyanpi  yaun  qehan. 

23  Unkan  kaketu,  taku  sica 
nitawa  owasin  iyohakam — hehe- 
he,  hehehe,  niye,  Jehowa  Itan¬ 
can  kin  eya — 

24  Nakun  wakeya  wan  nicica¬ 
ga,  qa  canku  owasin  ohnahna 
paha  nicicaga  : 

25  Canku  owasin  pa  kin  en  pa- 
jodan  nicicaga ;  hecen  nitowaste 
kin  he  wahtesni  dakapi  yakaga  ; 
qa  en  hiyayapi  kin  otoiyohi  siha 
yakidujate,  qa  wawicihahapi  ni¬ 
tawa  yahduota  ece. 

26  Nakun  nitankiyedan  unpi, 
Mizraim  cinca  cehpi  tankinyan- 
yan  hena  om  wawicihahapi  eca¬ 
non  ;  qa  canteptan}^  mayanpi 
kta  on  wiinahmanpi  yahduota 
ecee. 

27  Heon  etanhan  iho,  minape 
aciyugate,  qa  taku  nitawa  kte 
cin  ewehdaku,  qa  tona  sicenida- 
pi  cante  kin  ekta  hiyayeciya, 

Philistin  cunwintkupi  nitacanku 
walitesni  on  istecapi  kin  heepi. 

28  Nakun  Asur  cinoa  om  wawi- 
ciAaliapi  ecanon,  winipi  §ni  na- 
kaes  :  han,  hena  om  wawicilia- 
liapi  ecanon  ece,  tuka  nakun 
imnaniciya  okihipica  sni. 

29  Nakun  Kanaan  makoce  kin 
en  Kasdim  makoce  hehanyan 
wawicilialiapi  nitawa  yahduota  ; 
tuka  nakun  imnaniciye  ^ni. 

30  Cante  niwankadan  Mnca,  Je- 
howa  Itancan  kin  eya ;  dena 
owasin  ecanon  ece  kin  on,  wino- 
liinca  witkowinna  wohitika  olian 
kin  iyececa. 

31  Canku  oinkpa  otoiyohi  en 
wakey  a  nitawa  eyehde  kin  heon, 
qa  canku  tanka  owasin  ohna  pa- 
jodan  nitawa  yakag-a  ece;  qa  wi- 
yopeyapi  ayakta  ^ni  ece,  hecen 
witkowinna  iyenicece  sni. 

32  Winohinca  wan  wawiciAa- 
Hapi  econ  ece  kin  he  iye  hihna- 
ku  eekiya  wicasta  tokeca  iyo- 
winwicakiya  ecee,  he  iyececa. 

33  Witkowinpidan  owasin  wi- 
yopeyapi  wicaqupi  ecee :  tuka 
tona  wastewicayadake  cin  owa¬ 
sin  niye  taku  wicayaqu,  qa  ope- 
wicayaton  ece,  hecen  ihduksan- 
tanhan  en  nihipi  kta,  wiinahman- 
pi  nitawa  on  etanhan. 

34  Unkan  winohinca  witkowin¬ 
pidan  ece  kin  iyenicece  sni,  tu- 
wedan  wiinahmanpi  on  nihakam 
u  ^ni  nakaes ;  nakun  niye  taku 
wicayaqu  ecee,  qa  takudan  nicu- 
pi  sni,  heon  etanhan  niye  nito- 
keca. 

35  Heon  etanhan,  witkowinna, 
Jehowa  oie  kin  nahon  wo  : 

36  .Jehowa  Itancan  kin  hecen 
eya  ce  ;  Mazasa  nitawa  kadada- 
pi  kin  heon,  qa  waste  wicayada- 
ke  cin  ora  wawicihahapi  ecanon 
ecee  kin  on  tanconikadan  tanin, 
qa  wowahte  sni  nitawa  wakagapi 
,kin  hena  owasin  om  ;  qa  nicinca 


wicayaqu  kin  hena  we  kin  on 
etanhan. 

37  Heon  etanhan,  iho,  tona  wa- 
stenidakapi  kin  owasin,  tona  om 
iyokipiniciye  ciqon  hena,  han, 
tona  wastewicayadake  qa  tona 
sicewicayadake  cin  hena  koya 
wicamduwitaya  kta:  han,  hena 
niye  en  nihduksan  wicamduwi¬ 
taya  kta,  qa  hena  ekta  tanconi¬ 
kadan  kin  miye  mdutanin  kta ; 
unkan  hena  e  tanconikadan  kin. 
ocowasin  wanyakapi  kta. 

38  Unkan  tona  wawicihahapi 
econpi  qa  weyapi  econpi  ecee 
tawoyaco  kin  eci3mtanhan  ciya- 
co  kta  ;  qa  wocanniye  wowina- 
wizi  en  we  cicu  kta. 

39  Nakun  iye  napepi  kin  en 
cicu  kta  ;  unkan  wmkeya  nitawa 
kahpapi  kta,  qa  pajojodan  kin 
hena  niciyujujupi  kta  :  nakun 
wokoyake  nitawa  kin  niciyusdo- 
kapi  kta,  qa  oinpi  wa^te  liinca 
nitawa  kin  hena  icupi  kta,  qa 
tancodan  qa  sdayehna  ehpeniy  an- 
pi  kta. 

40  Nakun  niye  en  ozuye  wan 
aupi  kta,  qa  inyan  on  nicininpi 
kta,  qa  mazasagye  on  canipapi 
kta. 

41  Qa  tipi  nitawa  peta  on  hu- 
hnahyapi  kta,  qa  winohinca  ota 
istapi  itokam  woyaco  ecaniconyh 
kta:  hecen  witkowinna  yaun  kin 
he  ayustanciciye  kta  :  qa  nis  eya 
icimana  woiyopeye  wicayaqu  kte 
sni. 

42  Unkan  niye  ekta  mitocante^ 
ptanye  kin  ozikiye  wakiye  kta, 
qa  wowinawizi  mitawa  kin  ani- 
yustan  kta;  hecen  ozimiciye  kta, 
qa  icimana  canmaniye  kte  sni  ce. 

43  Winikoska  anpetu  qon  hena 
yeksuye  sni,  tuka  dena  owasin 
on  canzemayaya  nakaes  ;  heon 
etanhan,  iho,  mis  eya  nitacanku 
kin  nipa  en  awau  kta,  Jehowa 
Itancan  kin  eya ;  qa  wowahte- 

sni  nitawa  kin  owasin  isanpa 
taku  sice  cin  de  ecanon  kte  sni. 

44  Iho,  owasin  wiyacinpi  kin 
de  on  iniyacinpi  kta  5  Cunwintku 
kin  he  hunku  kin  iyececa  CC; 
eyapi  kta. 

45  Nihun  hihnaku  qa  cinca  si¬ 
ce  wicakidake  ciqon  cunwintku 
kin  he  niye  ;  qa  nicunwicayaye 
hihnakupi  qa  cincapi  sicewicaki- 
dapi  qon  hena  tankayapi  kin  ni¬ 
ye  :  Inayayapi  kin  he  Hittiwin 
heca,  qa  ateyayapi  kin  he  Amo- 
ri  heca. 

46  Qa  nicunyaye  cin  Samaria 
hee,  iye  qa  cunwintku  kin  nica- 
tkatanhan  ounyanpi ;  qa  tanka- 
yaye  cin,  nietapa  eciyatanhan  ti 
kin  he  Sodom  qa  iye  cunwintku- 
pi  kin  heepi. 

47  Tuka  hena  canku  tawapi  kin 
ohnayan  mayani  sni,  qa  wowa- 
htesni  tawapi  kin  eciyatanhan 
ecanon  sni — he  qe  taku  cistinna 
seca — tiika  nitacanku  owasin 
ohna  hena  isanpa  nihdusica  ece. 

48  Miye  wani  ce,  Jehowa  Itan- 
can  kin  eya ;  niye  taku  ecanon, 
niye  qa  nicunksi  kin  hena,  nitan- 
ka  Sodom  iyecen  econ  sni,  iye 
qa  cunwintkuwicaye  cin. 

49  Iho,  nitanka  Sodom  woahta- 
ni  tawa  qon  dee,  wahanicidapi, 
woyute  ota,  qa  ozikiyapi  tanka 
iye  qa  cunwintkuwicaye  cin  ki- 
ci  un  ;  tuka  wicasta  onsika  qa 
wahpanica  kin  hena  nape  wica- 
yuwasake  sni  ece. 

50  Unkan  hena  tankaicidapi,  qa 
mitokam  wowalitesni  kin  econpi 
ecee  :  heon  etanhan  miye  wan- 
rndake  cin  iyecen  ewicamdaku. 

51  Nakun  wayahtani  hanke  kin 
hehanyan  Samaria  wahtani  sni ; 
tuka  niye  taku  wowahte  sni  kin 
iye  isanpa  yahduota,  qa  taku 
wowahtesni  ecanon  kin  iyuhpa 
on  nitankawicayaye  cin  wicaduo- 
wotanna  ece. 

382 


52  Nitanka  wicayaya  wicadaco, 
nis  niye  hinca  wowistece  hduha 
wo,  wayahtani  en  hena  isanpa 
taku  sica  ecanon  nakaes:  hena  e 
niye  isanpa  ihduowotanpi :  han, 
nakun  nihinciya  wo,  qa  wowiste¬ 
ce  nitawa  hduha  wo,  nitanka  wi- 
cayaye  cin  wicayahduowotanna 
kin  heon  etanhan. 

53  Tohan  hena  wayaka  unpi  kin 
ayustanwakiye  kta,  Sodom  qa 
cunwintku  wayaka  unpi,  qa  Sa¬ 
maria  qa  iye  cunwintku  wayaka 
unpi  kin,  hehan  hena  wicacoka- 
ya  wayaka  unpi  nitawa  ayustan 
wakiye  kta  : 

54  Hecen  wowistece  nitawa 
yahduhe  kta,  qa  taku  ecanon  kin 
owasin  on  nihinniciye  kta,  hena 
wacintonhnag  wicayaya  nakaes. 

55  Tohan  nitankawicayaye,  So¬ 
dom  qa  iye  cunwintku  koya 
otokaheya  qon  ekta  hdicupi  kin- 
han,  qa  Samaria  iye  cunksiwica- 
ye  cin  koya  otokaheya  unpi  qon 
ekta  hdicupi  kinhan,  hehan  niye 
nicunksi  kin  om  otokahe  nitawa 
qon  en  yahdipi  kta. 

56  Wahanhannicfda  anpetu  qon 
en  nitanka  Sodom  nii  tawoyake 
kin  en  un  sni  ; 

57  Taku  sica  nitawa  yuotanin- 
pi  sni  itokam,  Aram  cunwintku 
istenniyanpi  qon  he  ehan,  qa  tona 
ihduksan  unpi  kin  owasin,  Phili¬ 
stine  cunwintku  ihduksantan- 
han  wahtenidapi  ^ni  qon  hena 
etanhan. 

58  Woihdusica  nitawa  qa  wo¬ 
wahtesni  nitawa  kin  hena  yecin, 
•lehowa  eya. 

59  Jehowa  Itancan  kin  hecen 
eya  ce ;  Taku  ecanon  kin  he 
eciyatanhan  miye  ecacicon  kta, 
wicotakuye  kaksapi  kta  on  woi- 
ciconze  kin  wahteyada  sni  na¬ 
kaes. 

60  Hececa  esta  winikoska  an¬ 
petu  qon  en  wicotakuye  mitawa 

nici  un  kin  he  weksuye  kta,  qa 
wicotakuye  owihanke  wanica 
wan  ciciyusuta  kta  ce. 

61  Hehan  nitacanku  kin  yeksu- 
ye  kta,  qa  inistece  kta,  tohan 
nitanka  wicayaye  cin,  nicun  qa 
nitanka,  hena  ewicayahdaku  kin- 
han  :  unkan  hena  cunksiwica- 
yaye  kta  cicu  kta,  tuka  wicota¬ 
kuye  nitawa  eciyatanhan  sni 

62  Unkan  wicotakuye  mitawa 
kin  ciciyusuta  kta ;  qa  Jehowa 
he  miye  e  sdonyaye  kta  ce  : 

63  Hecen  yeksuye  kta,  qa  on 
inistece  kta,  qa  wowistece  nita¬ 
wa  on  icimana  i  yahdukawa  kte 
sni,  tohan  taku  ecanon  kin  owa- 
sin  on  cicicajuju  kinhan,  Jehowa 
Itancan  kin  eya. 

WICOWOYAKE  17. 

1  Unkan  Jehowa  oie  en  mahi 
kin  he  hecen  eya  : 

2  Wicasta  cinhintku  wiyacinpi 
wan  oyaka  wo,  qa  wowiyukcan 
wan  Israel  tiyohnake  iyukcan 
wicasi  wo ; 

3  Qa  heya  wo  ;  .lehowa  Itancan 
kin  hecen  eya  ce  ;  Wamdi  tanka 
wan  hupahu  tankinyanyan,  wiya- 
ka  hanskaska,  hin  ota  hinca,  he¬ 
na  hdeskaska,  he  Lebanon  en  hi, 
qa  hante  sa  oinkpa  kin  eyaku  : 

4  Taadetka  pa  kin  he  yaksa,  qa 
owopeton  makoce  wan  ekta  aya; 
wopeton  otonwe  wan  en  elide. 

5  Nakun  makoce  ojupi  kin  etan- 
han  icu  qa  maga  waicahye  wan 
en  oju,  mini  tankinyanyan  ekta 
huhde,  cohwanjica  can  iyecen 
elide. 

6  Unkan  icaga,  qa  wiyuwi  yu- 
haha  kucedan  icaga,  taadetka  kin 
fye  etkiya  yuktanyan,  qa  tahu- 
tkan  kin  hena  iye  ihukuya  yan- 
ka  :  hecen  wiyuwi  iyecen  icaga, 
qa  adetka  icahya,  qa  etanhan  ape 
uya. 


7  Hehan  nakun  wamdi  tokeca 
tanka  wan,  is  hupahu  tankinyan¬ 
yan,  qa  hin  ota  hinca  ;  unkan 
iho,  wiyuwi  kin  de  hutkan  kin 
iye  ekta  nakiktanyan,  qa  taade¬ 
tka  kin  iye  etkiya  uyeya,  hecen 
tawoju  kin  ohna  cankuyetonton 
kin  en  spayekiciye  kta. 

8  He  qe  maka  waste  en  mini 
tanka  icahda  ojupi,  adetka  oica- 
ge  kta,  qa  waskuyeca  icaliye  kta, 
hecen  wiyuwi  waste  hinca  kta. 

9  Nis  heya  wo  ;  Jehowa  Itan¬ 
can  kin  hecen  eya  ce ;  He  qe 
tanyan  icage  kta  he :  tahutkan 
kin  yujun  kte  sni,  qa  tawaskuye- 
ca  kin  kakse  kte  sni  he  ;  hecen 
snis  aye  kta  taadetka  canwapa 
kin  owasin  snije  kta;  qa  hute 
patanhan  yujunpi  kta,  isto  tanka 
qa  oyate  ota  on  etanhan  sni. 

10  Unkan  iho,  ojupi  esta  tanyan 
icage  kta  he  :  wiyohiyanpata  tate 
kin  ape  cinhan  wosnije  on  snije 
kte  sni  he  :  cankuyetonton  ohna 
icage  cin  hen  snis  aye  kta  ce, 

11  Nakun  Jehowa  oie  en  mahi 
kin  hecen  eya  : 

12  Wanna  tiyohnaka  wawaki- 
pajin  kin  heciya  wo;  Dena  taku 
iiecinhan  sdonyayapi  sni  he. 
Heya  wo  ;  Iho,  Babel  wicasta- 
yatapi  kin  he  Jerusalem  en  hi, 
qa  wicastayatapi  tawa  kin  eya¬ 
ku,  qa  wicasta  itancanpi  nakun, 
qa  Babel  ekta  awicakiyahda  : 

13  Qa  wicastayatapi  toicage 
kin  etanhan  icu,  qa  kici  wicota¬ 
kuye  wan  kicaga  ;  qa  woicicon- 
ze  oie  kin  icu  kiya  :  qa  makoce 
kin  en  wasakapi  kin  hena  ewica- 
yaku : 

14  Hecen  wokiconze  kucedan 
kta  ;  han,  icimana  ihduwankan- 
tuya  kte  sni ;  yi^icotakuye  tawa 
kin  ahope  kta,  hecen  ohna  najin 
kta  tuka. 

15  Tuka  iye  kipajin,  wahosiye 
tawa  Egupta  ekta  yewicasi,  su- 

ktanka  qa  oyate  ota  qupi  kta  e 
heon :  Tanyari  icage  kta  he  : 
dena  econ  kin  he  eihdaku  kta 
he  :  qa  wicotakuye  hdakse  kta, 
qa  niiciye  kta  he. 

16  Miye  wani,  Jehowa  Itancan 
kin  eya;  awicakehan  wicastaya- 
tapi  tuwe  he  wicastayatapi  kaga 
hecinhan,  woiciconze  tawa  sice 
kicidaka,  qa  wicotakuye  tawa 
kicaksa,  he  toyanke  kin  ohna, 
iye  kici  Babel  cokaya  hen  te 
kta  ce. 

17  Nakun  Pharaoh  ozuye  tanka 
tawa  qa  oyate  ota  hinca  on,  oki- 
cize  kin  en  okiye  kte  sni,  wica- 
nagi  ota  wicaktepi  kta  on  pahaha 
ehnakapi  qa  conkaske  kagapi  kta 
e  heon. 

18  Nakaes  wicotakuye  kicakse 
kta  on  woiciconze  kin  wahtekida 
sni,  unkan  iho  nape  hiyukiya 
tuka ;  hecen  dena  owasin  econ 
kin  on  niiciye  kte  sni. 

19  Heon  etanhan  .Tehowa  Itan¬ 
can  kin  he  hecen  eya ;  Miye 
wani,  awicakehan  woiciconze 
mitawa  wahtedasni  kin  he,  qa 
wicotakuye  mitawa  kicakse  cin 
he  iye  pa  kin  en  hdicu  wakiye 
kta. 

20  Qa  wohmunke  mitawa  aihpe- 
wakiye  kta,  unkan  mazahtakiya- 
pi  mitawa  kin  on  yuzapi  kta : 
hecen  Babel  en  awahi  kta,  qa 
hen  mdaco  kta,  woahtani  tawa 
on  wamakihtani  kin  heon  etan¬ 
han. 

21  Qa  onajice  tawa  iyuhpa, 
ozuye  tawa  ocowasin  koya,  ma- 
zasagye  on  hinhpayapi  kta ;  qa 
tona  okaptapi  kin  hena  tate  ouye 
owasin  ektakta  iyaye  wdcayapi 
kta ;  Unkan  .Tehowa  he  miye  e 
iwae  cin  he  sdonyayapi  kta. 

22  Jehowa  Itancan  kin  he  he¬ 
cen  eya;  Nakun  hantesa  hanska 
adetka  tehanwankantu  etanhan 
iwacu  kta,  qa  ewahde  kta  :  taa- 

384 


detka  askatudan  kin  etanhan 
wankadan  wan  mdukse  kta,  qa 
he  tehanwankantu  qa  pajodari 
kin  akan  owajn  kta: 

23  Israel  tehanwankantu  he  kin 
en  owaju  kta :  unkan  etanhan 
adetka  uye  kta,  qa  waskuyeca 
icahye  kta,  qa  hantesa  w'^aste 
hinca  heca  kta :  nakun  zitkadan 
ocaje  owasin  hupahu  ton  iyuhpa 
he  ihukuya  unpi  kta ;  taadetka 
ohanzi  kin  en  otipi  kta. 

24  Hecen  Jehowa  miye  e  can 
tehanwankantu  kin  kunehpewa- 
ya,  qa  can  kucedan  kin  he  han¬ 
ska  wakaga,  can  teca  kin  is  snis- 
waya,  qa  can  seca  qon  he  piya 
icahwaya,  he  taskoju  can  kin 
owasin  sdonyapi  kta :  Jehowa 
miye  e  hecen  epa,  qa  ecen  eca- 
mon  ece. 

WICOWOYAKE  18. 

1  Ake  Jehowa  oie  kin  en  mahi 
kin  he  hecen  eya  : 

2  Etanhan  initokecapi  he ;  Is¬ 
rael  makoce  kin  ohna  wiyacinpi 
kin  de  on  widacinpi  ece  ;  Ateya- 
pi  kin  hena  hastanhanka  hanpi 
skuya  yutapi,  hecen  cincapi  kin 
hi  psonpsonna  icaga  ece,  eyapi. 

3  Miye  wani,  Jehowa  Itancan 
kin  eya  ;  Israel  en  wiyacinpi  kin 
de  icimana  on  widacinpi  kte  sni. 

4  Iho,  wicanagi  kin  iyuhpa  mita¬ 
wa  ;  atkuku  nagi  kin  he  iyecen 
cinhintku  nagi  kin  mitawa  :  wica¬ 
nagi  wahtani  kin  he  te  kta. 

5  Tuka  wicasta  wan  owotanna, 
qa  woyaco  woowotanna  ko  econ 
kinhan  ; 

6  He  kin  akan  wofre  sni,  qa  Is¬ 
rael  tiyohnaka  wakagapi  tawa 
kin  ekta  ista  yuwankan  ikikcii 
sni  kinhan  ;  qa  takodaku  tawino- 
hinca  kin  yu^ice  ^ni,  qa  winyan 
isnati  kin  en  ye  sni  kinhan  ; 

7  Qa  tuwedan  kakisye  sni,  iki- 

cazo  oicazo  kicu  kinhan,  woma- 
non  on  tuwedan  wamakinon  sni, 
aguyapi  tawa  tuwe  wotektehda 
kin  qu  kinhan,  qa  tancodan  un 
kin  sina  akahpa  hecinhan  : 

8  Woyalitake  on  owicaqu  ^ni, 
qa  oicage  icu  ^ni  kinhan ;  taku 
sica  econpi  kin  etanhan  nape 
ehdaku,  wicasta  qa  wicasta  ota- 
hedan  awicakehan  woyaco  econ 
kinhan ; 

9  Mitoope  kin  ohnayan  mani 
kinhan,  qa  mitawoyaco  kin  aho- 
pa,  wowicake  econ  kta  e  heon ; 
he  qe  owotanna,  nipi  on  ni  kta 
ce,  Jehowa  Itancan  kin  eya. 

10  Tuka  he  qe  cinhintku  wan 
yuha,  wamanon  sa,  weya  ece,  qa 
dena  wanji  iyecen  econ  kinhan  ; 

11  Nakun  hena  owasin  ohna¬ 
yan  econ  sni  kinhan  ;  tuka  he 
kin  akan  wota,  qa  takodaku  ta- 
winohinca  kin  yusice  cinhan  ; 

12  Onsika  qa  wahpanica  kin 
hena  kakiswicaya ;  womanon>on 
wamakinon  ece ;  oicazo  kin  wica- 
kicu  sni ;  qa  wakagapi  kin  ekta 
ista  ynwankan  ikikcu,  wowahte 
sni  econ  kinhan ; 

13  Woyahtake  on  owicaqu,  qa 
oicage  icu  ece  :  hecen  ni  kta  he : 
ni  kte  sni  :  wowahtesni  kin  dena 
owasin  econ  :  wiconte  on  te  kta: 
iye  we  kin  iye  hinca  akan  yanke 
kta. 

14  Unkan  iho,  he  qe  cinhintku 
wan  yuhe  cin  he  atkuku  woahta- 
ni  econ  kin  owasin  wanyake  ca 
kokipe  ca  iyecen  takudan  econ 
sni  kinhan ; 

15  He  kin  akan  wote  sni,  qa 
Israel  tiyohnaka  wakagapi  tawa 
kin  ekta  ista  yuwankan  ikikcu 
sni  kinhan,  takodaku  tawinohin- 
ca  kin  yusice  sni, 

16  Qa  tuwedan  kakisye  ^ni, 
oicazo  on  wicakaske  sni,  qa  wo- 
kakisye  on  wawicaki  sni ;  agu- 
yapi  tawa  wotektehdapi  kin  wi- 

caqu,  qa  tancodan  rai  kin  ^ina 
akahpa  hecinhan  ; 

17  Onsikapi  kin  etanhan  nape 
ehdaku,  oicage  qa  wokajuju  kin 
icu  ^ni  kinhan  •  mitawoyaco  kin 
econ,  qa  mitawoahope  kin  ohna¬ 
yan  mani  kinhan  ;  he  qe  atkuku 
wahtani  kin  on  te  kte  sni,  wiconi 
on  ni  kta. 

18  Atkuku  nina  wakakisya  sun- 
kaku  kin  waki  ecee  ;  qa  iye  tao- 
yate  ehna  taku  waste  sni  econ 
ece,  iho,  he  qe  iye  wahtani  kin 
ohna  te  kta  ce. 

19  Tuka,  Tokeca,  cinhintku  kin 
atkuku  tawoahtani  qin  kte  sni 
he,  ehapi  ece.  Cinhintku  kin 
woyaco  qa  woowotanna  econ 
kinhan  ;  mitawoahope  owasin 
ahopa  qa  hena  ecen  econ  kin¬ 
han  ;  he  qe  wiconi  on  ni  kta. 

20  Wicanagi  wahtani  kinhan 
hee  te  kta:  Cinhintku  kin  atku¬ 
ku  woahtani  tawa  kin  kicin  kte 
sni  ^  qa  at-kuku  kin  he  is  cinhin¬ 
tku  woahtani  tawa  kicin  kte  sni : 
wicasta  owotanna  toowotanna 
kin  iye  akan  yanke  kta,  qa  wica¬ 
sta  sica  tosice  kin  iye  akan  yan¬ 
ke  kta  ce. 

21  Tuka  wicasta  sice  cin  he 
woahtani  econ  kin  i3mhpa  etan¬ 
han  ihduhomni  kinhan,  qa  mita¬ 
woahope  owasin  ahope  cinhan, 
qa  woyaco  woowotanna  ko  econ 
kinhan,  wiconi  on  ni  kta,  te  kte 
sni. 

22  Wokipajin  tawa  econ  qon 
hena  owasin  icimana  cajekiciya- 
tapi  kte  sni :  woowotanna  tawa 
econ  kin  he  ohnayan  ni  kta. 

23  Wicasta  sice  cin  he  te  kta  e 
ecaca  iyomakipi  kta  he,  .lehowa 
Itancan  kin  eya  :  qa  ni  kta  e  ta- 
canku  kin  etanhan  ihduhomni 
kte  sni  he. 

24  Tuka  tuwe  owotanna  kin 
iye  toowotanna  etanhan  ihduho¬ 
mni  kinhan,  qa  taku  sica  edon 

kinhan,  wicasta  ^ica  wowakte- 
sni  econ  kin  owasin  ohnayan  econ 
kinhan,  he  ni  kta  he.  Woowo- 
tanna  econ  kin  owasin  cajeyata- 
pi  kte  sni :  wohnayan  tawa  on 
wicahnayan,  qa  woalitani  tawa 
on  wahtani  kin  hena  en  te  kta. 

25  Tuka,  Itancan  tacanku  kin 
mdaye  sni  ce,  ehapi  ecee  :  Israel 
tiyohnaka,  wanna  nahon  po  j  Mi- 
tacanku  kin  he  mdaye  sni  he  : 
niye  nitacankupi  kin  hoskiski 
sni  he. 

26  Tohan  wicasta  owotanna 
wan  iye  toowotanna  kin  etanhan 
ihduhomni  qa  taku  sica  econ 
kinhan,  qa  hena  en  te  cinhan  ; 
tohan  sica  econ  kin  he  on  te 
kta  ce. 

27  Nakun  wicasta  sica  wan  to- 
sice  kage  cin  he  etanhan  ihdu¬ 
homni  kinhan,  qa  woyaco  woo- 
wotanna  ko  econ  kinhan,  he  qe 
iye  nagi  kin  niiciye  kta. 

28  Ekta  etonwan  qa  wokipajin 
tawa  tona  econ  qon  owasin  etan¬ 
han  ihduhomni,  heon  etanhan 
awicakehan  ni  kta,  te  kte  sni. 

29  Tuka  Israel  tiyohnaka  kin, 
Itancan  tacanku  kin  mdaye  sni 
ce,  eyapi  ece.  Israel  tiyohnaka, 
mitacanku  kin  hena  mdaye  sni 
he ;  niye  nitacankupi  kin  hena 
hoskiski  sni  he. 

30  Heon  etanhan  Israel  tiyo¬ 
hnaka,  otoiyohi  iye  tacanku  kin 
eciyatanhan  ciyacopi  kta  ce,  Je- 
howa  Itancan  kin  eya:  Hdicu 
po,  qa  ihdoku  po,  wokipajin  nita- 
wapi  kin  owasin  etanhan  :  hecen 
wosice  kin  hicahan  niyanpi  kte 
sni. 

31  Wokipajin  nitawapi  on  wa- 
wayakipajinpi  kin  owasin  ehpeya 
po :  qa  cante  teca  qa  woniya 
teca  icicaga  po  :  Israel  tiyohna¬ 
ka,  tokeca  nitapi  kta  he. 

32  Tuwe  te  cinhan  wiconte  kin 
he  on  iyomakipi  sni  ce,  Jehowa 

Itancan  kin  eya  ;  Heon  etanhan 
ihdoku  po,  qa  niiciya  po. 

WICOWOYAKE  19. 

1  Nakun  Israel  itancanpi  kin  on 
woiyokisica  odowan  wan  icu  wo : 

2  Qa  heya  wo;  Tokeca  nihun 
mnaja  wiye  kin  heca  he;  mnaja 
kin  ehna  iwanka;  mnaj-cinca 
tawa  kin  hena  mnaja  koska  kin 
ehna  icahwicakiya  ece. 

3  Unkan  mnaj-cinca  tawa  etan¬ 
han  wanji  icahkiya ;  he  mnaja 
koska  icaga  qa  woteca  yahde- 
hdeca  onspeiciciya ;  wicasta  tem- 
wicaya. 

4  Hehan  he  on  oyate  kin  na- 
honpi ;  makohdoka  tawapi  kin 
ohna  yuzapi ;  unkan  mazaicica- 
hiha  on  Egupta  makoce  kin  en 
ahipi. 

5  Unkan  taku  wacinkiye  cin, 
taku  ape  un  kin  he  atakuni  sni 
wajihdaka,  hehan  ake  mnaj-cinca 
tawa  etanhan  wanji  icahkiya, 
mnaja  koska  icage  kta. 

6  Unkan  he  qe  mnaja  kin  ehna 
mani  ece ;  mnaja  koska  icaga,  qa 
woteca  yahdehdeca  onspeiciciya, 
wicasta  temwicaya. 

7  Unkan  tipi  wasteste  tawapi 
kin  hena  sdonya,  qa  totonwepi 
kin  ihangya  ece  ;  hecen  makoce 
qa  toojudan  kin  hewoskan  ehpe- 
yapi,  iye  ho  hoton  kin  •  heon 
etanhan. 

8  Hehan  makoce  ihduksan  wan- 
ke  cin  hetanhan  oyate  kin  hena 
takpe  upi,  qa  on  hmunkapi  tawa¬ 
pi  kin  akahpapi :  unkan  mako¬ 
hdoka  tawapi  kin  ohna  yuzapi. 

9  Unkan  wokaske  tipi  ohna  ma- 
zaicicahiha  en  ehnakapi,  qa  Ba¬ 
bel  wicastayatapi  kin  en  ahipi  : 
conkaske  kin  en  ahipi,  hecen  ake 
icimana  ho  kin  Israel  he  akan 
nahonpi  kte  sni. 

10  Niye  iyeniceca,  nihun  hastan- 

hanka  iyuwi  mini  icahda  ojupi 
kin  iyececa ;  he  waicahya  qa 
adetka  ojudan,  mini  ota  kin  heon 
etanhan. 

11  Unkan  adetka  suksuta  kiyu- 
kan,  tona  itancanpi  cansagye  yu- 
hapi  kta  e  heon ;  unkan  ohanske 
kin  he  adetka  yuhaha  ehna  ica- 
ga,  qa  adetka  ota  kin  on  tehan- 
wankantu  wanyakapi. 

12  Tuka  wocanteptanye  en  yu- 
junpi,  makata  elipeyapi ;  qa  wi- 
yohiyanpata  tate  kin  waskuyeca 
tawa  kin  bosnija :  can  adetka 
suksuta  tawa  kin  hena  yuksaksa- 
pi  qa  snis  aya ;  peta  kin  hena 
huhnahya. 

13  Unkan  he  wanna  hewoskan 
ojupi,  rnakoce  puza  qa  mini  ica- 
kija  kin  ohna. 

14  Qa  taadetka  cansakadan 
wanji  etanhan  peta  iyaya,  wa¬ 
skuyeca  tawa  huhnahya ;  hecen 
iye  en  adetka  suta,  on  itancan- 
yan  cansagye  yuhapi  kta  wanica. 
He  qe  woiyokisica  odowan,  qa 
woiyokisica  odowan  heca  kta  ce. 

WICOWOYAKE  20. 

1  Unkan  kaketu,  waniyetu  isa- 
kowin,wi  izaptan,  wiyawapi  iwi- 
kcemna  kin  en,  Israel  hunkayapi 
etanhan  Jehowa  wiwangapi  kta 
on  upi,  qa  mitokam  hiyotankapi. 

2  Hehan  Jehowa  oie  en  mahi 
kin  he  hecen  eya  ; 

3  W'icasta  cinhintku,  Israel 
hunkayapi  kin  wowicakiyaka  qa 
hewicakiya  wo ;  Jehowa  Itancan 
kin  hecen  eya  ce  ;  Wimayanun- 
gapi  kta  yahipi  he ;  Miye  wani, 
wimayanungapi  waun  kte  sni  ce, 
Jehowa  Itancan  kin  eya. 

4  Wicadaco  kta  he  :  wicasta 
cinhintku,  niye  hena  wicadaco 
kta  he :  atkukupi  wowahtesni 
tawapi  kin  hena  sdonyewicaki- 
ya  wo  : 


5  Qa  hewicakiya  wo  ;  Jehowa 
Itancan  kin  hecen  eya  ce ;  Anpe- 
tu  en  Israel  wakahnige  ciqon,  qa 
Jakob  tiyohnaka  oicage  kin  nape 
wicawakiyugate,  ca  Egupta  ma- 
koce  kin  en  sdonmaye  wicawaye 
ciqon,  he  ehan  nape  wicawaki¬ 
yugate,  Mehowa  Taku  VVakan 
nitawapi  kin  he  miye  ce,  epa. 

6  Anpetu  en  nape  wicawakiyu¬ 
gate,  Egupta  makoce  kin  etan¬ 
han  hinanpe  wicawaye  kta,  ma¬ 
koce  wan  iwanwicaweciyake  cin 
he  ekta,  asanpi  qa  tuhmaga  can- 
hanpi  apasbog  wanka,  makoce 
owasin  en  woiyokipi  kin  hee : 

7  He  ehan  hewicawakiye  ciqon ; 
Wicasta  otoiyohi  iye  ista  taku 
wowahtesni  tawa  kin  hena  ehpe- 
ya  po,  qa  Egupta  wakagapi  kin 
hena  on  ihdusapapi  sni  po  ;  Jeho¬ 
wa  Taku  Wakan  nitawapi  kin 
he  miye  ce. 

8  Tuka  miye  wamakipajinpi  qa 
anamagoptan  wacinpi  sni ;  wica¬ 
sta  otoiyohi  iye  ista  taku  wowa- 
litesni  tawa  kin  hena  ehpekiyapi 
sni,  qa  Egupta  wakagapi  kin 
ayustanpi  sni  :  Hehan ;  Mitocan- 
teptanye  wicaweciyustan  kta  on 
Egupta  makoce  cokaya  mitocan- 
niye  awicawakastan  kta  ce,  epa. 

9  Tuka  micaje  on  ecamon,  Ikce- 
wicasta  wicacokaya  unpi  wicito- 
kam  yusapapi  kte  sni,  iye  istapi 
kin  en  sdonmaye  wicawakiye 
ciqon,  Egupta  makoce  kin  etan¬ 
han  hinanpe  wicawaye  kta  e 
heon. 

10  Heon  etanhan  Egupta  mako¬ 
ce  kin  etanhan  hinanpe  wicawa¬ 
ye  ca  hopuza  kin  en  awicawahi : 

11  Qa  mitoope  wicawaqu,  qa 
mitawoyaco  kin  wanyagwicawa- 
kiya,  hena  e  wicasta  wan  ecen 
econ  kinhan,  eqe  ohnayan  ni 
kta  ce. 

12  Nakun  anpetu  okihpapi  mi- 
tawa  kin  hena  wicawaqu.  miye 

qa  iyepi  otahedan  wowakta  heca 
kta,  hecen  tuwe  wicayuwakan 
kin  Jehowa  he  miye  e  sdonyapi 
kta  tuka. 

13  Tuka  Israel  tiyolinaka  hopu- 
za  kin  en  wamakipajinpi,  mitoo- 
pe  kin  ohnayan  manipi  sni,  qa 
mitawoyaco  kin  hena  wahtedapi 
sni  :  hena  e  wicasta  wan  ecen 
econ  kinhan  hena  ohna  ni  kta 
tuka;  qa  anpetu  okihpapi  mita- 
wa  kin  hena  nina  yusapapi  :  he- 
han  hopuza  en  ihangwicawaye 
kta  on  mitocanteptanye  awica- 
wakastan  kta,  kepa. 

14  Tuka  micaje  kin  on  htawa- 
ni,  hecen  he  qe  oyate  istapi  kin 
en  hinanpe  wicawaye  ciqon  hena 
wicitokara  yusapapi  kte  sni. 

15  Tuka  nakun  hopuza  kin  en 
nape  wicawakiyugate,  hecen 
makoce  wicawaqu  qon,  asanpi 
qa  tuhmaga  canhanpi  apasbog 
wanka,  makoce  owasin  en  woi- 
yokipi  hinca  he  en  awahi  kte  sni 
tuka  : 

16  Mitawoyaco  kin  hena  sice- 
dakapi,  qa  mitoope  kin  ohnayan 
manipi  sni,  qa  anpetu  okihpapi 
mitawa  kin  yuikcekapi,  heon 
etanhan  :  iye  cantepi  wakagapi 
tawapi  kin  imanipi  nakaes. 

17  Tuka  hena  e  wicayutakunipi 
kte  sni  miista  wicakpatan,  qa 
hena  hopuza  kin  en  owihanke 
wicawaye  sni. 

18  Tuka  hopuza  kin  en  iye  cin- 
ca  kin  heepi ;  Niyatepi  toope  kin 
ohnayan  manipi  sni  po,  qa  tawo- 
yaco  kin  hena  ahopapi  sni  po,  qa 
wakagapi  tawapi  kin  on  ihdusa- 
papi  sni  po ; 

19  Jehowa  Taku  Wakan  nita- 
wapi  kin  he  miye  ce  :  mitoope 
kin  ohnayan  mani  po,  qa  mita¬ 
woyaco  kin  ahopa  po,  qa  ecen 
econ  po,  ewicawakiya : 

30  Qa  anpetu  okihpapi  mitawa 
kin  hena  yuwakan  po ;  kinhan 

hena  miye  qa  niyepi  otahedan 
wowakta  un  kta,  hecen  Jehowa 
Taku  Wakan  nitawapi  kin  he 
miye  e  sdonyayapi  kta. 

21  Hececa  esta  cincapi  kin  is 
eya  makipajinpi  ;  mitoope  kin 
ohnayan  manipi  sni,  qa  mitawo¬ 
yaco  kin  ecen  econpi  kta  on 
ahopapi  sni  ;  he  qe  wicasta  wan 
ecen  econ  kinhan  hena  on  ni  kta 
tuka ;  anpetu  okihpapi  mitawa 
kin  hena  yusapapi  ece  :  Hehan 
hopuza  kin  en  mitocanniye  wica- 
weciyustan  kta  on  mitocante¬ 
ptanye  kin  awicawakastan  kta, 
kepe. 

22  Tuka  minape  ewehdaku,  qa 
micaje  on  htawani,  hecen  Ikce- 
wicasta  istapi  kin  en  hinanpe 
wicawaye  cin  hena  wicitokam 
yusapapi  kte  sni. 

23  Nakun  hopuza  kin  en  nape 
wicawakiyugate,  hena  Ikcewi- 
casta  kin  ehnahna  wicamduo- 
mdece  kta,  qa  makoce  kin  ekta- 
kta  iyaye  wicawaye  kta  e  heon: 

24  Mitawoyaco  kin  hena  ecen 
econpi  sni,  tuka  mitoope  kin 
sicedakapi,  qa  anpetu  okihpapi 
mitawa  kin  hena  yusapapi,  qa 
iye  ista  atkukupi  wakagapi  ta¬ 
wapi  qon  imanipi  ecee  heon 
etanhan. 

25  Heon  nakun  woope  waste 
^ni  kin  heca  wicawaqu,  qa  Vv^o- 
yaco  on  nipi  kte  sni  heca  : 

26  Qa  iye  tawosnapi  kin  en 
wicamdusapa,  tona  tamni  yuhdo- 
kapi  kin  hena  owasin  peta  ehna 
iyaye  wicakiyapi  heon,  hecen  on 
ihangwicawaye  kta,  hecen  .Teho- 
wa  he  miye  e  sdonyapi  kta. 

27  Heon  etanhan,  wicasta  cin- 
hintku,  Israel  tiyohnaka  kin  wo- 
wicakiyake  ca  hewicakiya  wo ; 
Jehowa  Itancan  kin  hecen  eya 
ce  ;  De  on  niyatepi  mayasicapi, 
wohnaye  on  mahnayanpi  kin 
heon. 

28  Makoce  v/icawaqu  kta  on 
nape  wicawakiyugate  cin  he  en 
awahi  qehan,  hehan  paha  tehan- 
wankantu  kin  owasin,  qa  can 
waposbe  owasin  wanyakapi,  qa 
hen  ece  wosna  tawapi  kin  wa- 
hdusnapi,  qa  he  en  tawosnapi 
woiyokisinye  kin  ahipi  :  nakun 
he  en  wowizite  wastemna  kaga- 
pi  ece,  qa  hen  woyatke  wosnapi 
kin  hdastanpi  ecee. 

29  Hehan  hewicawakiya ;  Te- 
hanwankantu  kin  ekta  dapi  ece 
kin  he  taku  he.  Unkan  he  caje 
kin  anpetu  dehanyan  Bamah 
(tehanwankantu)  eciyapi. 

30  Heon  etanhan  Israel  tiyo- 
hnaka  kin  hewicakiya  wo  ;  Je- 
howa  Itancan  kin  he  hecen  eya 
ce  ;  Niyatepi  tacanku  kin  ohna 
nihdusapapi  he  :  qa  wowahte  sni 
tawapi  kin  eciyatanhan  wawici- 
hahapi  ecanonpi  he. 

31  Tohan  nitawosnapi  waya- 
hdusnapi  qa  nicincapi  peta  ehna 
hiyayewicayayapi  eca,  wakagapi 
nitawapi  iyuhpa  on  nihdusapapi 
ecee,  anpetu  kin  de  iyececa : 
Unkan,  Israel  tiyohnaka,  wima- 
yanungapi  waun  kta  he.  Miye 
wani,  Jehowa  Itancan  kin  eya, 
wiinayanungapi  kte  sni  ce. 

32  Qa  taku  nitawacinpi  kin 
en  hiyu  kin  he  ecaca  ecetu  kte 
sni ;  niye  hehapi ;  Ikcewicasta 
oyate  kin,  makoce  wicowazipi 
kin  iyeuncecapi  kta,  can  qa  in- 
yan  ohoundapi  kta  ce. 

33  Miye  wani,  Jehowa  Itancan 
kin  eya,  nape  wasake  cin  on,  qa 
isto  wahdukatin  on,  qa  wocante- 
ptanye  wahdastan  kin  on,  wowi- 
dagciyapi  kta : 

34  Qa  oyatepi  kin  etanhan  hi- 
nanpe  ciyapi  kta,  qa  makoce 
ektakta  iyeniyanpi  qon  etanhan 
mnaciyapi  kta,  nape  wa^aka  on, 
qa  isto  hdukatinpi  kin  on,  qa  wo- 
canteptanye  hdastanpi  kin  on. 

35  Qa  oyate  liopuza  tawa  kin 
en  acihipi  kta,  qa  hen  ite  itkoci- 
cipa  ciyacopi  kta. 

36  Egupta  makoce  liopuza  kin 
en  niyatepi  wicamdaco  qon  iye- 
cen  ciyacopi  kta  ce,  Jehowa 
Itancan  kin  eya. 

37  Qa  cansagye  kin  ihukuya 
iyaye  ciyapi  kta,  qa  wicotakuye 
icaske  kin  en  uciyapi  kta. 

38  Qa  niyepi  etanhan  wawaki- 
pajinpi  kin  hena,  qa  tona  wama- 
kihtanipi  kin  hena  wicawapahi 
kta :  Makoce  en  ounyanpi  kin 
hetanhan  hiyuwicawaye  kta,  qa 
Israel  makoce  kin  en  hdipi  kte 
sni;  hecen  niye  Jehowa  he  miye 
e  sdonyayapi  kta  ce. 

39  Unkan  wanna  niyepi,  Israel 
tiyohnaka,  Jehowa  Itancan  kin 
hecen  eya  ce  ;  Otoiyohi  waka¬ 
gapi  tawa  kin  ohoda  ya  po,  na¬ 
kun  tokata,  anamayagoptanpi  kte 
sni  kinhan  :  tuka  nitawosnapi  qa 
wakagapi  nitawapi  kin  on,  mica- 
je  wakan  kin  icimana  yusapapi 
sni  po. 

40  Nakaes  he  wakan  mitawa 
kin  en,  Israel  tehanwankantu  he 
kin  akan,  Jehowa  Itancan  kin 
eya,  heciya  Israel  tiyohnaka 
ocowasin,  tona  makoce  en  unpi 
iyuhpa,  ohomadapi  kta :  hen  ece 
iyowicawakipi  kta,  qa  hen  nita¬ 
wosnapi  kin  owade  kta,  qa  taku 
mayaqupi  tokaheya  kin  hena, 
taku  tona  dawakanpi  kin  owasin 
koya. 

41  Womna  wastemna  nitawapi 
ohna  iyowinciciyapi  kta,  tohan 
oyate  kin  etanhan  hinanpe  ciya¬ 
pi  kta,  qa  makoce  ektakta  enan’a- 
kiya  idadapi  qon  hena  etanhan 
mnaciyapi  kinhan ;  qa  niyepi  en 
Ikcewicasta  itokam  mayuwakan- 
pi  kta. 

42  Qa  tohan  Israel  tamakoce 
kin  en  hdiyohiciyapi  kinhan,  ma¬ 
koce  niyatepi  wicawaqu  kta  e  on 

nape  wahdugate  ciqon,  hehan 
Jehowa  he  miye  e  sdonyayapi 
kta. 

43  Unkan  hen  nitacankupi  kin 
yeksuyapi  kta,  qa  niohanpi  owa- 
sin  on  nihdusapapi  kin  hena :  qa 
taku  sica  ecanonpi  kin  owasin 
on  etanhan  niye  niistapi  en  sice- 
nicidapi  kta. 

44  Unkan  tohan  micaje  hinca 
on  htacicinipi  kinhan,  nitacan¬ 
kupi  sice  cin  hena  eciyatanhan 
sni,  qa  niohanpi  wahtesni  kin  on 
etanhan  sni,  hehan,  Israel  tiyo- 
hnaka,  Jehowa  he  miye  e  sdon- 
ya3rapi  kta  ce,  Jehowa  Itancan 
kin  eya. 

45  Nakun  Jehowa  oie  mici  un 
kin  he  hecen  eya; 

46  Wicasta  cinhintku,  niite  ito- 
kahkiya  canku  kin  ekta  hduza 
wo,  qa  itokah  makoce  kin  asbuya 
wo,  qa  itokah  tinta  contanka  kin 
he  on  woyaka  wo. 

47  Qa  itokah  contanka  kin  he- 
ciya  wo  ;  Jehowa  oie  kin  nahon 
wo  :  Jehowa  Itancan  kin  hecen 
eya  ce ;  Iho,  niye  en  peta  wan 
wakage  kta  ;  unkan  niye  en  can 
teca  otoiyohi  qa  can  seca  otoi- 
yohi  huhnahye  kta :  peta  ide  kin 
kasnipi  kte  sni;  unkan  he  on 
itokaga  tanhan  waziyata  ekta 
hehanyan  wicaite  kin  iyuhpa  gu 
kta. 

48  Unkan  Jehowa  he  miye  e 
idewaya  wicacehpi  ocowasin 
wanyakapi  kta;  he  kasnipi  kte 
sni  ce. 

49  Hehan  hepa ;  Hehehe  Jeho¬ 
wa  Itancan,  hena,  Wiyacinpi 
kin  on  wiyacin  sni  he,  emaki- 
yapi  ecee. 

WICOWOYAKE  21. 

1  Hehan  Jehowa  oie  en  mau 
kin  he  hecen  eya ; 

2  Wicasta  cinhintku,  niite  Jeru- 

Salem  itkokim  hduza  wo,  qa 
nioie  owanka  wakan  kin  hena 
asbuya  wo,  qa  Israel  makoce  kin 
on  woyaka  wo  : 

3  Qa  Israel  makoce  kin  heciya 
wm  :  Jehowa  hecen  eya  ce  ;  Iho, 
itkocicipa,  qa  mazasagye  mitawa 
ojuha  etanhan  wahdusdoke  kta, 
niye  etanhan  wicasta  owotanna 
qa  sice  cin  napin  bawicawakse 
kta  ce. 

4  Hecen  niye  etanhan  tuwe 
owotanna  qa  sice  cin  nakun  ba¬ 
wicawakse  kta,  heon  etanhan  iye 
ojuha  etanhan  mazasagye  mita¬ 
wa  kin  he  itokaga  tanhan  qa 
waziyata  ekta  hehanyan  wicace¬ 
hpi  ocowasin  takpe  wicaye  kta  : 

5  Hecen  Jehowa  miye  mazasag¬ 
ye  mitawa  ojuha  kin  etanhan 
wahdusdoka  e  wicacehpi  ocowa¬ 
sin  sdonyapi  kta  ;  ake  icimana 
en  ihdoku  kte  sni. 

6  Heon  etanhan,  wicasta  cin¬ 
hintku,  wicanite  pawegapi  kin 
iyecen  sicahowaya  wo  ;  qa  iyo- 
kisicapi  on  iye  istapi  itokam  si¬ 
cahowaya  wo. 

7  Unkan  kaketu  kte,  tohan, 
Taku  on  yasicahowada  he,  enici- 
yapi  kinhan,  hehan  waadupte 
kta;  Taku  nahonpi  kin  on,  he  u 
kta  nakaes  :  Unkan  wicasta  can- 
te  owasin  skan  kta,  qa  wicanape 
owasin  sihtin  kta,  qa  wicataniya 
otoiyohi  wasake  kte  sni,  qa  wi- 
cahupahu  owasin  mini  iyecen 
icage  kta  :  iho,  u  kta,  ecetu  kta, 
Jehowa  Itancan  kin  eya. 

8  Ake  Jehowa  oie  en  mau  kin 
he  hecen  eya ; 

9  Wicasta  cinhintku,  woyake 
ca  heya  wo;  Jehowa  hecen  eya 
ce  ;  Heya  wo,  Mazasagye  wan, 
mazasagye  wan  yumanpi  qa  pa- 
bezapi  nakun : 

10  Nina  wicakte  kta  heon  yu- 
manpi ;  wiyakpakpa  kta  heon  pa- 
bezapi ;  hecen  unkiyuskinpi  kta 

he ;  micinksi  tasagye  kin  can 
owasin  takuda  sni  ece. 

11  Unkan  he  pabezapi  kta  wi- 
caqu,  hecen  unpi  kta  ;  mazasag- 
ye  kin  de  yumanpi  qa  pabezapi, 
hecen  wicakte  sa  nape  kin  en 
qupi  kta. 

12  Wicasta  cinhintku,  ceya  qa 
sicahowaya  wo  ;  he  qe  mitaoyate 
kin  akan  wanke  kta,  Israel  itan- 
canpi  kin  owasin  akan  :  maza- 
sagye  on  wonihinciye  mitaoyate 
kin  akan  un  kta :  heon  etanhan 
sican  en  aicipa  wo, 

13  He  unpi  nakaes ;  unkan  to- 
keca,  sagye  watakuda  sni  ece 
kin  he  en  un  sni  kinhan,  Jehowa 
Itancan  kin  eya. 

14  Heon  etanhan,  wicasta  cin¬ 
hintku,  niye  woyake  ca  nape 
hdaskaskapa  wo,  qa  mazasagye 
kin  yamni  akihde  yukipas  econpi 
kta,  mayasagye  wicakte  kin ; 
mazasagye  kin  he  tona  tanka  wi¬ 
cakte  ecee,  aohdutewicaye  kin 
hee. 

15  Heon  cantepi  skan  kta,  qa 
woyujuja  tawapi  kin  yuotapi  kta 
e  heon  mazasagye  wicakte  sa  kin 
tiyopa  tawapi  owasin  en  ewa- 
hnaka.  He  wiyakpakpa  kta  ka- 
gapi,  wicakte  kta  on  pabezapi. 

16  Ihduwitaya  wo,  etapa  ekta; 
catka  ekta  inajin  wo ;  niite  ekta- 
kiya  hdepi  hecen  ya  wo. 

17  Nakun  mis  eya  nape  wa- 
hdaskaskapa  kta,  qa  mitocante- 
ptanye  kin  oziwakiye  kta  ce : 
Jehowa  miye  e  hecen  epa. 

18  Hehan  Jehowa  oie  en  mau 
kin  he  hecen  eya  : 

19  Qa  nis  eya,  wicasta  cinhin¬ 
tku,  canku  nonpa  icicaga  wo, 
ohna  Babel  wicastayatapi  tarna- 
zasagye  kin  u  kta  :  napin  makoce 
wanjidan  etanhan  hiyu  kta :  qa 
owanka  wan  kaga  wo,  otonwe 
iyahde  canku  pa  kin  en  kaga  wo. 

20  Canku  wan  yakage  kta,  he- 


ciyatanhan  mazasagye  kin  Rab- 
bath  Ammon  cinca  tawa  kin  en 
hiyu  kta,  qa  Juda  en  Jerusalem 
acankaskapi  kin  ekta. 

21  Babel  wicastayatapi  kin  he 
canku  ojate  ekta,  canku  nonpa 
ipa  kin  en  inajin,  wakanyan  econ 
kta:  wanhinkpe  kin  paskanskan, 
wakagapi  kin  on  wawiwanga, 
taku  pi  kin  en  etonwan. 

22  lye  etapa  eciyatanhan  Jeru¬ 
salem  on  wakanyan  econpi  kta 
yanka,  on  akicita  ewicahde  kta, 
wicaktepi  kta  on  i  hdukawapi 
kta,  iyasapi  on  ho  hdataninpi 
kta,  tiyopa  itkopatanhan  ibohta- 
ke  ehdepi  kta,  on  paha  kagapi 
kta,  conkaske  kagapi  kta  e  heon. 

23  Unkan  tona  woiciconze  on 
iciconzapi  kin  hena  istapi  kin  en 
wakanyan  econpi  kin  he  ituya 
econpi  iyecece  kta :  tuka  iye  qe 
taku  sica  econpi  kin  kiksuye  kta, 
hecen  wicayuzapi  kta. 

24  Heon  etanhan  Jehowa  Itan¬ 
can  kin  hecen  eya  ce  ;  Taku  sica 
ecanonpi  kin  kiksuyeyakiyapi, 
wawayakipajinpi  kin  hena  tanin 
kta,  hecen  niohanpi  owasin  en 
wayahtanipi  wanyakapi  nakaes ; 
heon  etanhan  wanna  niksuyapi 
hecen  nape  on  niyuzapi  kta  ce. 

25  Qa  nis  niye,  Israel  wicasta¬ 
yatapi,  sica  ihdusapa  kin,  woa- 
htani  ehake  kin  on  nitaanpetu 
kin  wanna  hiyohi  • 

26  Jehowa  Itancan  kin  hecen 
eya;  Watesdake  kin  eyaku  po ; 
qa  wicastayatapi  tawapaha  kin 
yutokan  iyeya  po :  de  qe  wanna 
hee  kte  sni :  kuya  un  kin  he  yu- 
wankan  iyeyapi,  qa  wankan  un 
qon  he  yuhukuyapi  ecee  : 

27  Mduptanye  kta,  mduptanye 
kta,  he  mduptanye  kta :  unkan 
de  qe  en  un  kte  sni ;  tuwe  wo- 
yaco  tawa  kin  he  hi  kta  hehan- 
yan ;  unkan  he  waqu  kta  ce. 

28  Unkan  niye,  wicasta  cinhin- 

tku,  woyake  ca  heya  wo ;  Am¬ 
mon  cinca  kin  on  qa  waostehda- 
pi  tawapi  kin  on,  Jehowa  Itan- 
can  kin  hecen  eyace:  Han,  heya 
wo  ;  Mazasagye,  mazasagye  kin 
yusdokapi ;  wicaktepi  kta  on 
pabezapi;  wiyatpatpa  on  wai- 
hangye  kta. 

29  Niye  on  woitonsni  wanya- 
kapi,  niye  on  wohnaye  iyukcanpi 
icunhan,  wicasta  wicaktepi  tahu- 
pi  en  aniupi  kta,  wicasta  sicapi 
taanpetu  kin  wanna  hiyohi,  taku 
sica  econpi  kin  owihanke  kte  cin 
he  on. 

30  Taojuha  kin  en  iyekiya  wo  : 
owanka  ohna  nicagapi,  makoce 
en  nitonpi  qon  he  ohna  ciyaco 
kta  ce. 

31  Qa  mitocanteptanye  kin  aci- 
castan  kta;  mitocanniye  petakin 
on  acipogan  kta,  qa  wicasta  wa- 
cintonsni  wicakte  wayupikapi 
napepi  kin  en  oicu  kta. 

32  Peta  tawoyute  kin  henica 
kta ;  niwe  kin  he  makoce  coka- 
ya  wanke  kta ;  niye  niksuyapi 
kte  sni :  Jehowa  he  miye  e  he¬ 
cen  epa  nakaes. 

WICO WOYAKE  22. 

1  Hehan  Jehowa  oie  en  man  kin 
he  hecen  eya : 

2  Unkan  niye,  wicasta  cinhin- 
tku,  wadaco  kta,  otonwe  awewe 
kin  daco  kta  he  :  Han,  wowahte- 
sni  tawm  iyuhpa  wanyagyakiye 
kta  ce. 

3  Hehan  heya  wo;  Jehowa 
Itancan  kin  hecen  eya  ce  ;  An- 
petu  tawa  hiyohi  kiye  kta  eheon 
otonwe  kin  he  cokahan  weya 
ecee ;  qa  ihdusape  kta  on  waka- 
gapi  icicaga  ecee. 

4  We  yakpapson  kin  on  wahta- 
ni  niciya  ;  qa  wakagapi  nicicage 
cin  hena  on  nihdusapa  ;  qa  ni- 
taanpetu  kin  kiyedan  hiyuyaki- 

ya,  qa  nitawaniyetu  kin  wanna 
yahdiyohi :  heon  etanhan  Ikce- 
wicasta  ehna  woaie  cicaga,  qa 
makoce  owasin  en  waunnicapi 
ece. 

5  Kiyedan  unpi  qa  nitehan  unpi 
kin  hena  waunnicapi  kta,  caje 
niyusapa])i  qa  nina  nihinciya 
yaun. 

6  Iho,  niye  en  Israel  itancanpi 
kin  otoiyohi  token  okihiya  we 
papsonpi ece. 

7  Niye  en  atkukupi  qa  hunkupi 
taku^ni  wicakidapi ;  nicokaya 
wicasta  tokeca  kakisyapi  ece  ; 
niye  ohna  wamdenica  wiwazica 
ko  iyotanhan  iyewicakiyapi  ece. 

8  Taku  kin  wakan  mitawa  kin 
hena  niye  ihayakta  sni,  qa  anpe- 
tu  okihpapi  mitawa  kin  hena  du- 
sapa  ecee. 

9  Wicasta  waaie  sa  kin  hena  en 

niunpi,  weyapi  kta  e  heon  :  qa 
niye  ohna  he  kin  akan  wotapi 
ece :  nicokaya  wawicihahapi 

econpi  ece. 

10  Niye  ohna  atkukupi  tancodan 
kin  he  wanhdakapi ;  niye  ohna 
tuwe  isnati  yanke  cin  he  yuhu- 
kuyapi  ecee. 

11  Qa  wanji  iye  takodaku  tawi- 
cu  kin  kici  taku  wowahte  sni 
econ  ;  qa  wanji  is  takosku  kin 
wosice  on  hdusica ;  qa  niye  ohna 
wanji  is  tanksitku,  iye  atkuku 
cunwintku  kin  he  hduhukuya  ece. 

12  Niye  ohna  we  papsonpi  kta 
on  wiyopeya  icupi  ecee  :  woya- 
htake  qa  oicage  kin  niye  iyacu, 
qa  wokakisye  on  nitakodapi  wa- 
wicayaki,  qa  miye  e  amiyektonja 
ce,  Jehowa  Itancan  kin  eya. 

13  Unkan  iho,  wamayanon  eca- 
non  kin  he  on,  qa  nicokaya  we 
nitawa  yanke  cin  he  on  nape 
wahduskapa  ce. 

14  Anpetu  en  miye  ecacicon 
kinhan,  hehan  nicante  sutaya 
yanke  kta,  qa  ninape  wasake  kta 


WICOWOYAKE  22. 


he  :  Jehowa  miye  e  hecen  epa, 
qa  ecen  ecamon  kta  ce. 

15  Unkan  Ikcewicasta  ehnahna 
iyayeciye  kta,  qa  makoce  kin 
ektakta  ciyuomdece  kta,  qa  niye 
etanhan  nitawosice  kin  ihangci- 
ciye  kta. 

16  Unkan  Ikcewicasta  istapi 
itokam  niye  hinca  taku  nitawa 
tawayakiye  kta,  qa  Jehowa  he 
miye  e  sdonyaye  kta  ce. 

17  Hehan  Jehowa  oie  en  man 
kin  he  hecen  eya  : 

18  Wicasta  clnhintku,  Israel  ti- 
yohnaka  kin  he  ginginca  imici- 
caga;  hena  iyulipa  raazasa,  qa 
wisdoye,  qa  mazasapa,  qa  maza- 
su,  peta  osdoye  cokaya  hiye- 
ya ;  hena  mazaska  ginginca  kin 
heca. 

19  Heon  etanhan  Jehowa  Itan- 
can  kin  hecen  eya  ;  Niyepi  iyu¬ 
lipa  ginginca  inicagapi  nakaes  ; 
iho,  heon  etanhan  Jerusalem  co¬ 
kaya  mnaciyapi  kta. 

20  Mazaska,  qa  mazasa,  qa  ma¬ 
zasapa,  qa  rnazasu,  qa  wisdoye 
kin  hena  peta  osdoye  cokaya 
mnayanpi  ece,  on  peta  ipoganpi 
kta,  he  iyecen,  mitocanniye  qa 
mitocanteptanye  kin  en  wamna- 
waye  kta,  qa  en  ehpeciyapi  kta, 
qa  sdociyapi  kta. 

21  Han,  ciyuwitayapi  kta,  qa 
mitocanteptanye  ide  kin  ohna 
acipoganpi  kta  :  unkan  he  oco- 
kaya  nisdopi  kta. 

22  Peta  osdoye  ohna  hinca  ma¬ 
zaska  sdoyapi  ece  kin  he  iyecen 
he  ocokaya  sdoniyanpi  kta  ;  un¬ 
kan  Jehowa  he  miye  e  mitocan¬ 
teptanye  acicastanpi  kin  he  sdon- 
yayapi  kta  ce. 

23  Hehan  Jehowa  oie  en  mau 
kin  he  hecen  eya  ; 

24  Wicasta  cinhintku,  kaken 
eciya  wo;  Makoce  yuhintapi 
sni,  qa  wocanteptanye  anpetu  kin 
en  amagaju  sni  kin  he  niye. 


25  Cokaya  wicasta  wokcan  ta- 
wa  kin  hena  ihdaskapi,  mnaja 
hoton  wayahdehdeca  ece  kin  he 
iyececa  ;  hena  wicanagi  temya- 
pi ;  hena  womnaye  qa  taku  te- 
hike  cin  hena  icupi ;  hena  he 
ocokaya  wiwazica  ota  kicagapi 
ece. 

26  Wawayusna  tawa  kin  hena 
mitoope  kin  si  cay  a  yuhapi,  qa 
taku  mitawa  wakan  kin  hena 
yusapapi,  taku  wakan  qa  taku 
ikceka  kin  yukinukanpi  sni,  qa 
taku  sapa  qa  taku  ska  kin  hena 
wicakipazopi  sni,  qa  anpetu  oki- 
hpapi  mitawa  kin  etanhan  ista 
ehdakupi ;  hecen  wicacokaya 
mayusapapi. 

27  Ocokaya  wicasta  itancanpi 
tawa  kin  hena  sunktokeca  waya- 
hdehdeca  kin  iyececapi,  we  pa- 
psonpi  kta,  wicanagi  ihangyapi 
kta,  ohinniyan  wamanonpi  kta  e 
heon.  f 

28  Unkan  wicasta  wokcan  tawa 
kin  hena  upsija  awicapawintapi, 
wohnaye  hanmdepi,  qa  woitonsni 
iwicakiciyukcanpi,  Jehowa  ie 
sni  qeyas,  Jehowa  Itancan  kin 
heya  ce,  eyapi  ece. 

29  Makoce  oyate  kin  hena  wo- 
kakisye  on  wakakisyapi  ece,  qa 
womanon  kagapi,  qa  onsika  wa- 
hpanica  ko  hena  cante  sinwica- 
yapi  ecee  ;  han,  woyaco  eciya- 
tanhan  sni  wicasta  tokeca  kakis- 
yapi  ece. 

30  Unkan  wicasta  wan  owade, 
makoce  kin  en  mitokam  conka- 
ske  kin  piya  kage  kta,  qa  oyuju- 
jupi  kin  ohna  inajin  kta,  hecen 
ihangwaye  kte  sni  tuka ;  tuka 
iyewaye  sni. 

31  Heon  etanhan  mitocante¬ 
ptanye  kin  awicawakastan  :  mi- 
.tocanniye  peta  kin  en  wicamdu- 
takuni  sni :  iye  tacankupi  kin  iye 
pa  kin  en  hdiyohi  wakiya  ce,  Je¬ 
howa  Itancan  kin  eya. 

WICOWOYAKE  23. 

1  Hehan  Jehowa  oie  en  mau  kin 
he  hecen  eya : 

2  Wicasta  cinhintku,  winohinca 
nonpa,  hena  hunkupi  wanjidan 
cunksiwicaya. 

3  Unkan  Eg-upta  en  wawiciha- 
hapi  econpi ;  hena  wikoskapi  qe- 
han  wawicihahapi  econpi :  heci- 
ya  azepi  paskicapi;  qa  heciya 
witansna  unpi  qehan,  aze  pinkpa- 
pi  kin  yutantanpi. 

4  Unkan  hena  cajepi,  Ahola  he 
tokapa,  qa  tankaku  kin  is  Aholi- 
ba:  Unkan  hena  mitawa,  qa 
hena  cinhintkupi  qa  cunwintku- 
pi  wicatonpi :  Unkan  cajepi  kin 
hena,  Samaria  he  Ahola  ee,  qa 
Jerusalem  he  Aholiba  ee. 

5  Unkan  Ahola  mitawa  qeyas 
wawicihahapi  econ  ece  ;  qa  tona 
wastedakapi  qon  hena  cantewi- 
cakiya,  Asur  wicasta  kiyedan 
unpi  kin  hena : 

6  Sina  to  inpi,  akicita  tancan  qa 
wicastayatapi,  owasin  koska  oi- 
yokipipi,  suktanka- wicasta  sunka 
wakan  akan  iyotankapi  ecee. 

7  Hecen  hena  om  wawicihaha¬ 
pi  econ  ece,  Asur  Cinca  kahniga- 
pi  kin  hena  owasin  om,  qa  tona 
cantewicakiye  ciqon  iyuhpa  ki- 
ci ;  wakagapi  tawapi  kin  iyuhpa 
kici  ihdusica  ece. 

8  Qa  nakun  Egupta  etanhan 
wawicihahapi  hduhe  ciqon  hena 
ayustan  ^ni ;  wikoska  qehan  kici 
iwankapi,  qa  witanSna  un  aze  kin 
yutantanpi,  qa  wiinahmanpi  ta¬ 
wapi  kin  hena  akastanpi  ecee. . 

9  Heon  etanhan  tona  wasteda¬ 
kapi  kin  napepi  kin  en  waqu, 
Asur  cinca  cantewicakiye  ciqon 
hena  napepi  kin  en. 

10  Hena  tancodan  wanka  kiyu- 
zamnipi;  cinhintku  qa  cunwin- 
tkupi  hena  ewicayakupi,  qa  iye 
qe  mazasagye  on  ktepi :  Unkan 

winohinca  ehna  nina  cajeyatapi, 
hena  e  woyaco  ecakiconpi  na- 
kaes. 

11  Unkan  tankaku  Aholiba  he 
wanyaka,  hehan  is  isanpa  cante- 
wicaki^'e  cin  om  ihdusica,  qa  iye 
wawicihahapi  tawa  kin  en  cun- 
ku  wawicihahapi  tawa  qon  isan¬ 
pa  econ. 

12  Asur  cinca  kiyedan  unpi  kin 
hena  cantewicakiya,  akicita  tan¬ 
can  qa  wicastayatapi  oiyokipiya 
ihduzapi,  suktanka  akicita  sunka 
Wakan  akan  iyotankapi  ece. 

13  Hehan  is  eya  ihdusica  wan- 
mdaka :  hena  napin  canku  wan¬ 
jidan. 

14  Unkan  de  qe  wawicihahapi 
hduota  :  tiunnaptanyan  wicasta 
owapi  wanyaka  qehan,  Kasdim 
oyate  ouncage  kin  wasesa  on 
owicawapi ; 

15  Nite  en  ipiyake  on  ipiyagki- 
tonpi,  pa  akan  watesdake  stedapi 
hinca,  hena  owasin  wicastayata¬ 
pi  se  ececa,  Babel  cinca  Kasdim 
makoce  en  wicatonpi  ouncage 
kin  iyececa. 

16  Unkan  hena  ista  on  wanwi- 
cayaka  qehan,  hehan  cantewica¬ 
kiya,  qa  Kasdim  ekta  wahowi- 
caye  kta  yewicasi. 

17  Unkan  Babel  cinca  kin  hena 
iye  en  hipi,  tocantekiye  ohehde- 
pi  kin  entu,  qa  wiinahmanpi  on 
yu^icapi;  hecen  iye  qe  hena  om 
ihdusapa,  hehan  •  hena  etanhan 
nagi  eihdaku. 

18  Hecen  wawicihahapi  hdutan- 
in  qa  tancodan  wanke  cin  hdu- 
tanin  :  Hehan  iye  etanhan  miye 
minagi  ewehdaku,  cunku  etan¬ 
han  nagi  emicihdaku  qon  he  iye¬ 
ceca. 

19  Tuka  nakun  wawicihahapi 
hduota,  wikoska  anpetu  qon  ki- 
ksuyeiciye  cin  heon,  he  ehan 
Egupta  makoce  kin  ohna  witko- 
winna  un  qon. 


WICOWOYAKE  23. 


20  Qa  wastewicadakapi  qon 
hena  cante  en  wicakiyuza,  hena 
celipi  kin  sonsonna  cekpi  iyece- 
ca,  qa  tadeja  kin  suktanka  deje 
kin  heca, 

21  Hecen  winikoska  tosice  qon 
he  kiksuyeniciya,  aze  nitawa 
Egupta  wicasta  yutantanpi  qe- 
han,  winikoska  aze  pinkpa  nita¬ 
wa  kin  hena  on. 

22  Heon  etanhan,  Aholiba,  Je- 
howa  Itancan  kin  hecen  eya  ce  ; 
Iho,  wastenidakapi  qon,  tona  ni- 
nagi  sicewicadake  cin  hena  ni- 
tkokim  najinwicawakiye  kta,  qa 
ihduksantanhan  hena  takpe  niu 
wicawakiye  kta : 

23  Babel  cinca  qa  Kasdim  oyate 
kin  ocowasin,  akicita  tancan,  qa 
wijica,  qa  wicasta  ihdawa,  Asur 
cinca  kin  iyuhpa  om  :  owasin 
koska  oiyokipipi,  akicita  tancan- 
pi,  qa  wicastayatapi,  itancan  tan- 
kapi  qa  kinihanpi ;  iyuhpa  su¬ 
ktanka  akan  iyotankapi. 

24  Unkan  hena  takpe  niupi  kta, 
wipe  kiton,  ozuye  canpahmihma 
qa  canpahmihma  ikceka  ohna,  qa 
oyate  wicota  hinca  om  ;  ihdu- 
ksan  maza-makuakahpe  qa  wa- 
hacanka  qa  ozuye  wapaha  nitko- 
kim  ehdepi  kta  :  Unkan  miye 
wicitokam  woyaco  ewahnake 
kta,  hecen  iye  tawoyaco  kin  eci- 
yatanhan  niyacopi  kta. 

25  Nakun  wowinawizi  mitawa 
nitkokim  ewehde  kta ;  hecen  he¬ 
na  e  wocanniye  on  nicuwapi  kta ; 
nipoge  qa  ninoge  hena  eyakupi 
kta ;  qa  onicaptapi  kin  hena  ma- 
zasagye  on  hinlipayapi  kta ;  he¬ 
na  nicinksipi  qa  nicunksipi  iwi- 
cacupi  kta  ;  qa  onicaptapi  kin 
he  peta  on  huhnahyapi  kta. 

26  Nakun  nitawokoyake  kin 
niciyusdokapi  kta,  qa  oinpi  wa^te- 
ste  nitawa  kin  hena  icupi  kta. 

27  Hecen  nitosice  kin  he  niye 
etanhan  ayustanwakiye  kta,  qa 


wawicihahapi  nitawa  Egupta 
makoce  kin  etanhan  qon:  Heon 
etanhan  hena  ekta  ista  yuwan- 
kan  iyekcu  kte  sni,  qa  Egupta 
ake  icimana  yeksuye  kte  sni. 

28  Jehowa  Itancan  kin  hecen 
eya  nakaes;  Iho,  tona  sicewica- 
yadake  cin  nape  kin  en,  qa  tona 
etanhan  ninagi  eyehdaku  qon 
hena  napepi  kin  en  cicu  kta : 

29  Unkan  hena  wosicedake  on 
ecaniconpi  kta,  qa  wokamna  ni¬ 
tawa  ocowasin  eniciyakupi  kta, 
qa  tancodanqa  sdayehna  ehpeni- 
yanpi  kta :  hecen  wawicihahapi 
nitawa  tancodan  kin  he  yutanin- 
pi  kta,  nitosice  qa  wawicihahapi 
nitawa  nakun. 

30  Ikcewica^ta  wicihakam  wi- 
tkowinna  idada  heon,  qa  waka- 
gapi  tawapi  on  nihdusapa  kin 
heon  etanhan  dena  decen  ecaci- 
con  kta. 

31  Nicun  tacanku  kin  ohnayan 
mayani,  heon  etanhan  iye  tawi- 
yatke  kin  ninape  en  ewahnake 
kta  ce. 

32  Jehowa  Itancan  kin  hecen 
eya  ;  Nicun  tawiyatke  temahen- 
tu  qa  tanka  hinca  etanhan  niye 
datke  kta :  wowihaha  niyanpi 
kta  qa  waunnicapi  kta  :  he  utkan- 
na  ohnaka  nakaeA 

33  Witkopi  qa  woiyokiAce  on 
winipi  kta,  wonihinciye  qa  wota- 
kuni  sni  wiyatke  kin  on,  nicun 
Samaria  tawiyatke  kin  on. 

34  Unkan  niye  datke  kta  qa 
dazoke  kta,  qa  kamdecapi  kin 
hena  dahtahtake  kta,  qa  aze  ba- 
yehonhon  kta :  he  miye  e  hecen 
epa  nakaeA  Jehowa  Itancan  kin 
eya. 

35  Heon  etanhan  Jehowa  Itan- 
can  kin  hecen  eya  ce  ;  Miye 
araiyektonja,  qa  niheyata  ehpe- 
mayaya,  heon  etanhan  nitoAce 
qa  wawicihahapi  nitawa  kin  he¬ 
na  yecin  kta  ce. 

36  Nakun  Jehowa  hemakiya; 
Wicasta  cinhintku,  Ahola  qa 
Aholiba  hena  niye  wicadaco  kta 
he :  Han,  wowahtesni  tawapi 
kin  hena  owicakiciyaka  wo  : 

37  Wawicihahapi  econpi  ece, 
qa  iye  napepi  ohna  we  yukan, 
qa  wakagapi  tawapi  kin  om  wa- 
wicihahapi  econpi,  qa  nakun 
iye  cinhintkupi  micitonpi  kin 
hena  iyepi  on  iyoopta  iyayewi- 
cayapi,  ihangwicayapi  kta  e 
heon. 

38  Nakun  de  ecamiconpi;  anpe- 
tu  wanjidan  en  tipi  wakan  mita- 
wa  kin  he  yusapapi,  qa  anpetu 
okihpapi  mitawa  kin  hena  yui- 
kcekapi  ecee. 

39  Iye  cinhintkupi  wakagapi 
tawapi  kin  en  wicakiktepi  qe- 
han,  anpetu  kin  he  en  tipi  wakan 
mitawa  yusapapi  kta  e  en  hipi : 
unkan  iho,  tipi  mitawa  cokaya 
hinca  hecen  econpi  ecee. 

40  Qa  nakun  tehantanhan  wica¬ 
sta  upi  kta  wahowicayayapi,  he¬ 
na  ekta  wahosiye  wanji  yesipi ; 
unkan  iho,  hipi :  Hena  on  nihdu- 
jaja,  qa  ista  yehdapa,  qa  oinpi 
on  nihduwaste ; 

41  Qa  owinja  waste  hinca  akan 
idotanka,  qa  itokam  wahna  wota- 
pi  wan  wiyeya  yanka ;  unkan  he 
akan  wizite  mitawa  qa  wisdaye 
mitawa  kin  hena  eyahnaka. 

42  Unkan  wicota  ozikiyapi  ho 
kin  he  kici  un  ;  qa  wicasta  om, 
hopuza  etanhan  wicasta  wakize 
sa  witkopi  kin  heca  awicaupi,  qa 
hena  mazahuhu  isto  en  iyekiya- 
pi,  qa  watesdake  owanyag  waste 
hinca  wapaha  kitonpi. 

43  Hehan  wawicihahapi  kin  on 
ihdusihtin  kin  hewakiya;  He  ki¬ 
ci  wiinahrnanpi  econpi  kta  he, 
qa  iye  nakun. 

44  Tukas  hena  en  iyayapi,  wi- 
nohinca  witkowinna  en  yapi  ece 
kin  he  iyececa  ;  hecen  Ahola  qa 

Aholiba  winohinca  witkowinpi 
kin  hena  en  iyayapi. 

45  Heon  wicasta  owotanna  kin 
hena  e  wicayacopi  kta,  witkowin¬ 
pi  tawoyaco  kin  eciyatanhan,  qa 
winohinca  we  papsonpi  ece  kin 
taw'oyaco  kin  eciyatanhan  :  hena 
witkowinpi,  qa  napepi  ohna  we 
yukan  nakaes. 

46  Heon  etanhan  Jehowa  Itan- 
can  kin  hecen  eya ;  Wicota  hena 
takpe  wicau  wicawakiye  kta,  qa 
kakiswicayapi  qa  wawicakipi  kta 
wicawaqu  kta  ce. 

47  Unkan  wicota  kin  he  hena 
inyan  on  wicakininpi  kta,  qa 
mazasagye  tawapi  on  bawica- 
spuspupi  kta;  cinhintkupi  qa  cun- 
wintkupi  kin  hena  wicaktepi  kta, 
qa  tipi  tawapi  kin  peta  on  huhnah- 
yapi  kta. 

48  Hecen  wmsice  makoce  kin 
etanhan  ayustanwakiye  kta,  qa 
winohinca  owasin  wosice  nita- 
wapi  kin  ohnayan  econpi  kte  sni 
e  onspewicakiyapi  kta. 

49  Unkan  wosice  nitawapi  kin 
niye  en  aniupi  kta,  qa  wakagapi 
nitawapi  wahtanipi  kin  hena  ye- 
cinpi  kta :  qa  Jehowa  Itancan 
kin  he  miye  e  sdonyayapi  kta  ce. 

WICOWOYAKE  24. 

1  Ake  waniyetu  inapcinwanka, 
wi  iwikcemna,  wiyawapi  iwikce- 
mna  en,  Jehowa  oie  en  mahi  kin 
hecen  eya  : 

2  Wicasta  cinhintku,  anpetu 
caje  kin  owa  wo,  anpetu  kin  dee  ; 
anpetu  kin  de  en  Babel  wicasta- 
yatapi  kin  Jerusalem  anatan. 

3  Qa  wiyacinpi  wan  tipi  wawa- 
kipajin  kin  owicakiyaka  wo,  qa 
hewicakiya  wo ;  Jehowa  Itancan 
kin  hecen  eya  ce;  Cega  wan 
akan  ehde  wo ;  ehde  wo,  qa  na¬ 
kun  mini  en  okastan  wo  : 

4  Baspuspupi  kin  hena  omna- 

yan  wo,  onspaspa  wasteste  kin 
owasin,  ceca  qa  amdo ;  huhu  ka-- 
hnigapi  kin  hena  on  ojuya  wo. 

5  Optaye  etanhan  kahnig-api  kin 
icu  wo,  qa  nakim  ihukuya  huhu 
kin  hena  ohan  wo,  nina  ipikkiya 
wo  ;  nakun  ohna  huhu  kin  span- 
yanpi  kta. 

6  Heon  etanhan  .Tehowa  Itan- 
can  kin  he  hecen  eya;  Hehehe 
otonwe  awewe  kin,  cega  tage 
hinyahin  ohna  yanka,qatage  kin 
ehpekiyapi  sni :  onspaspa  kin 
henayuze  icu  wo;  he  akan  ihnu- 
han  oeconna  econpi  kinhan. 

7  lye  we  kin  cokaya  yanka  na- 
kaes ;  imnija  oinkpa  kin  akan 
ekihnaka;  maka  akan  kpapson 
sni,  hecen  maka  on  akahpapi  kta 
tuka. 

8  Hecen  watokiconpi  kta  on 
wocanteptanye  icahkiye  kta:  mi- 
ye  qe  iye  we  kin  imnija  pa  kin 
akan  ewahnaka,  hecen  akahpapi 
kte  sni. 

9  Heon  etanhan  Jehowa  Itan- 
can  kin  hecen  eya ;  Hehehe, 
otonwe  awewe  kin  ;  nakun  miye 
qe  can  ejupi  tanka  wakage  kta  ce. 

10  Can  ota  aonpa  wo,  qa  ideya 
wo,  tado  kin  spanyan  wo,  qa  wa- 
paya  en  ohnaka  wo,  nakun  huhu 
kin  hena  guyapi  kta, 

11  Hehan  cokadan  petaga  kin 
akan  ehde  wo,  hecen  mazasa  kin 
kate  kta,  qa  gu  kta,  qa  ohna  to- 
sice  kin  sdoyapi  kta,  gigi  kin  he 
huhnahyapi  kta. 

12  Nina  htani  kin  on  mdokite 
iciya,  tuka  gigi  kin  ayustan  sni ; 
gigi  kin  he  peta  en  un  kta. 

13  Nitosape  kin  en  wosice  yu- 
kan :  Ciyujaja  tuka  niyuskapi 
sni,  heon  etanhan  icimana  nito¬ 
sape  etanhan  niyuskapi  kte  sni, 
mitocanteptanye  niye  en  acica- 
^tan  kta  hehanyan. 

14  Jehowa  miye  e  hecen  epa  : 
ecetu  kta,  qa  ecen  ecamon  kta ; 


nawamni  kte  sni,  qa  wawakpa- 
taii  kte  sni,  qa  iyopemiciye  kte 
sni :  nitacanku  eciyatanhan  *qa 
niohan  kin  eciyatanhan  niya- 
copi  kta,  Jehowa  Itancan  kin 
eya. 

15  Hehan  Jehowa  oie  en  mau 
kin  he  hecen  eya  : 

16  Wicasta  cinhintku,  iho,  nii- 
sta  wastekidake  cin  he  makosica 
on  eciciyaku  kta  :  tuka  anicipe 
kte  sni  qa  ayakiceye  kte  ^ni,  qa 
istamnihanpe  aniu  kte  sni : 

17  Comnihdazi,  inina  yanka, 
wicate  cin  on  akiceyapi  kage  sni 
wo  ;  watesdake  nitawa  kin  teki- 
sdaka  wo,  qa  hanpa  hanpokihan 
wo,  qa  putinhin  akahpekiton  sni 
wo,  qa  wicasta  taaguyapi  kin 
yute  sni  wo. 

18  Unkan  hanhanna  hehan  oya- 
te  kin  om  wowahdaka  ;  qa  hta- 
yetu  hehan  mitawinohinca  ma- 
kita :  unkan  ihanhanna  token 
econ  masipi  kin  ecen  ecamon. 

19  Hehan  oyate  kin  hemakiya- 
pi ;  Decen  ecanon  kin  on,  dena 
itokeca  unyakonpi  kta  hecinhan 
unkoyakidakapi  kte  sni  he. 

20  Hehan  awicamdupta  ;  Jeho¬ 
wa  oie  en  mau  kin  he  hecen 
eya  ce  : 

21  Israel  tiyohnaka  kin  hewica- 
kiya  wo  ;  Jehowa  Itancan  kin 
hecen  eya  ce  ;  Iho,  tipi  wakan 
mitawa  kin  he  wahdusape  kta, 
nitowasakepi  woiyokipi  kin,  nii- 
stapi  towastedake,  qa  taku  nina- 
gipi  kpatan  kin  hee  ;  qa  nicinksi- 
pi  qa  nicunksipi  ekpewicayayapi 
kin  hena  mazasagye  on  hinhpa- 
yapi  kta  ce. 

22  Kinhan  miye  ecamon  kin 
iyecen  ecanonpi  kta :  putinhin 
ayahdahpapi  kte  sni,  qa  wicasta 
tokeca  aguyapi  tawa  kin  yatapi 
kte  ^ni. 

23  Tuka  watesdake  kiton  yaun- 
pi  kta.  qa  nisiha  en  hanpoyaki- 

hanpi  kta  ;  anicipapi  kte  sni,  qa 
yaiieyapi  kte  sni  j  tuka  wayakta- 
nipi  kin  on  Hanyan  yaunpi  kta, 
qa  wicasta  otoiyohi  ayeciceya- 
pi  kta. 

24  Hecen  Ezekiel  wowakta 
duhapi :  lye  taku  econ  kin  owa- 
sin  iyecen  niye  ecanonpi  kta : 
Unkan  de  iyecetu  kinhan,  hehan 
Jehowa  Itancan  kin  he  miye  e 
sdonyayapi  kta  ce. 

25  Nakun  niye,  wicasta  cinhin- 
tku,  anpetu  kin  en  tohan  iye  to- 
wasakepijiye  towitanpi  wowiyu- 
skin,  iye  istapi  towastedake,  qa 
taku  iye  nagipi  awacinpi,  cinhin- 
tkupi  qa  cunwintkupi  ewicawe- 
ciyaku  kinhan ; 

26  Anpetu  kin  he  en  tuwe  naji- 
ce  cinhan,  noge  on  nahonniye 
kta  on  en  niu  kte  sni  he. 

27  Anpetu  kin  he  en  tuwe  naji- 
ca  hi  kin  he  nii  kiyukawapi  kta  ; 
qa  niye  iyae  kta,  qa  icimana  ia 
okitpani  yaun  kte  sni :  Hecen 
wowakta  wicakici  yaun  kta;  un¬ 
kan  Jehowa  he  miye  e  sdonyapi 
kta  ce. 

WICOWOYAKE  25. 

1  Hehan  Jehowa  oie  en  mau 
kin  he  hecen  eya : 

2  Wicasta  cinhintku,  Ammon 
cinca  kin  itkowicakim  niite  eki- 
hde  wo,  qa  hena  on  woyaka  wo  : 

3  Qa  Ammon  cinca  kin  hewica- 
kiya  wo  ;  Jehowa  Itancan  oie  kin 
nahon  po  ;  Jehowa  Itancan  kin 
he  hecen  eya  ce  ;  Tipi  wakan 
mitawa  yusapapi  qehan,  qa  Is¬ 
rael  makoce  hewoskan  ehpeyapi, 
qa  Juda  tiyohnaka  way  aka  awi- 
cayapi  qehan,  niye.  Aha,  eha  ece : 

4  Heon  etanhan,  iho,  wiyohi- 
yanpata  cinca  kin  tawaniyanpi 
kta  on  niyuhewicawakiye  kta  ; 
unkan  niye  en  conkaske  eicihde- 
pi  kta  ;  qa  niye  en  tipi  icicagapi 

kta,  nitawaskuyeca  kin  hena  yu- 
tapi  kta,  qa  asanpi  nitawa  he 
yatkanpi  kta. 

5  IJnkan  Rabbah  kamel  tipi  he- 
ca  wakage  kta,  qa  Ammon  cinca 
kin  optaye  owanka  heca  kta : 
Hecen  Jehowa  he  miye  e  sdon¬ 
yayapi  kta  ce. 

6  Jehowa  Itancan  kin  hecen 
eya  ce ;  Nape  yahdaskaskapa, 
qa  siha  on  nayatantan,  qa  nagi 
en  nitowahanhanicida  ocowasin 
on  Israel  makoce  kin  itkom  wi- 
duskinskin ; 

7  Heon  etanhan,  iho,  minape 
niye  awahdumdaye  kta,  qa  wo- 
kipi  on  Ikcewicasta  oyate  kin 
niyuhe  wicawakiye  kta;  qa  oyate 
etanhan  cicakse  kta,  qa  makoce 
kin  etanhan  atakunisni  iyayeciye 
kta  :  Ocowasin  ihangciye  kta ; 
unkan  Jehowa  he  miye  e  sdon- 
yaye  kta  ce. 

8  Jehowa  Itancan  kin  hecen 
eya  ce  ;  Moab  qa  Seir,  Iho  Juda 
tiyohnaka  kin  Ikcewicasta  owa- 
sin  iyececa  ce,  eyapi  ece; 

9  Heon  etanhan,  iho,  Moab  un- 
naptanyan  kin  mddhdoke  kta, 
otonwe  kin  itoopteya,  iye  ihanke 
otonwe  kin  en,  makoce  towitan 
kin  hena  ee,  Beth-jesimoth,  Baal- 
meon  qa  Kiriathaim, 

10  Ammon  cinca  kin  hena  om, 
wiyohiyanpata  cinca  wicawaqu 
kta  ;  qa  hena  tawa  wicayapi  kta 
wicawaqu  kta ;  hecen  oyate  wi- 
cehna  Ammon  cinca  kin  wicaki- 
ksuyapi  kte  sni. 

11  Nakun  Moab  en  woyaco  eca- 
mon  kta;  hecen  Jehowa  he  miye 
e  sdonyapi  kta. 

12  Jehowa  Itancan  kin  hecen 
eya  ;  Edom  watokiconpi  on  Is¬ 
rael  tiyohnaka  kin  ecawicakicon, 
qa  woahtani  on  wahtani,  qa  iye- 
pi  en  watoicicon  nakaes; 

13  Heon  etanhan  Jehowa  Itan¬ 
can  kin  hecen  eya  ce ;  Miye  qe 

nakun  minape  Edom  awahdu- 
mdaye  kta,  qa  etanhan  vvicasta 
woteca  ko  wakaspe  kta;  qa  Te- 
man  hetanhan  kewoskan  wakage 
kta,  qa  Dedan  mazasagye  on 
hinkpayapi  kta. 

14  Qa  mitaoyate  Israel  nape  on, 
watokiconpi  mitawa  Edom  akan 
ewahnake  kta :  imkan  hena  e 
mitocanniye  eciyatanhan  qa  mi- 
tocanteptanye  kin  iyecen  Edom 
en  econpi  kta :  qa  hena  watoki¬ 
conpi  mitawa  sdonyapi  kta  ce, 
Jehowa  Itancan  kin  eya. 

15  Jehowa  Itancan  kin  hecen 
eya  ce ;  Philistine  oyate  kin  wa¬ 
tokiconpi  eciyatanhan  econpi,  qa 
nagi  en  wahanhanicidaya  watoi- 
ciconpi,  tannina  wosicedake  on 
waihangyapi  kta.: 

16  Heon  etanhan  Jehowa  Itan¬ 
can  kin  hecen  eya  ce  :  Iho,  mi- 
nape  Philistine  oyate  kin  awica- 
wahdmndaye  kta,  qa  Kerethim 
wicawakakse  kta,  qa  mini  icahda 
okaptapi  qon  hena  ihangwicawa- 
ye  kta. 

17  Qa  hena  en  watokiconpi  tan¬ 
ka  ecamon  kta,  wocanniye  woi- 
yopeye  koya  :  unkan  watokicon¬ 
pi  mitawa  iyepi  aewicawahnake 
cinhan,  hehan  Jehowa  he  miye 
e  sdonyapi  kta  ce. 

WICOWOYAKE  26. 

1  Unkan  kaketu,  waniyetu  iake- 
wanji,  wiyawapi  tokaheya  kin  en 
Jehowa  oie  en  man  kin  he  hecen 
eya  : 

2  Tyrus  Jerusalem  itkom.  Aha, 
eciya;  tuwe  oyate  tatiyopa  hee 
qon  he  yujujupi ;  miye  ekta 
ihdou  ;  iye  ihangyapi,  miye  oju- 
mayanpi  kta  ce. 

3  Heon  etanhan  Jehowa  Itan¬ 
can  kin  hecen  eya  ;  Iho,  Tyrus, 
miye  nitkokim  waun,  qa  oyate 
ota  takpe  niu  wicawakiye  kta. 


miniwanca  kin  taja  tawa  wan- 
kan  hiyukiya  iyececa. 

4  Unkan  hena  e  Tyrus  conka- 
ske  kin  ihangyapi  kta,  qa  conka- 
ske  tehanwankantu  kin  hena  yu¬ 
jujupi  kta  :  Nakun  miye  hetan¬ 
han  maka  mdu  kin  wakahinte 
kta,  qa  imnija  puza  kin  ijmcen 
wakage  kta. 

5  Miniwanca  cokaya  ohna  ho 
yumdayapi  ece  kin  heca  kta. 
Miye  qe  hecen  epa  nakaes,  Jeho¬ 
wa  Itancan  kin  eya :  Unkan  he 
Ikcewicasta  womanon  tawapi  ee 
kta. 

6  Unkan  cunwintkupi  hutata 
unpi  kin  hena  mazasagye  on  wi- 
caktepi  kta  :  qa  hena  e  Jehowa 
he  miye  e  sdonyapi  kta. 

7  Jehowa  Itancan  kin  kaken 
eya  nakaes ;  Iho,  Nebukadnezzar 
Babel  wicastayatapi  kin  he  Tyrus 
takpe  u  wakiye  kta;  waziyata 
ekta  wicastayatapi  en  wicasta¬ 
yatapi  heca;  suktanka  qa  canpa- 
hmihma  koya  ;  qa  suktanka  akan 
yotankapi,  qa  wicobe,  qa  oyate 
ota  om. 

8  Hutata  nicunksipi  kin  hena 
mazasagye  on  wicakte  kta :  qa 
niye  en  conkaske  wan  akage  kta, 
qa  niye  en  pahaha  ehnake  kta, 
qa  niye  itokarn  wahacanka  yu- 
wankan  iyeye  kta. 

9  Qa  ibohtake  kin  conkaske  ni- 
tawa  itokarn  ekihde  kta,  qa  con¬ 
kaske  tehanwankantu  nitawa  kin 
hena  taonspe  on  kawanke  kta. 

10  ^unka  wakan  tawa  kin  ota 
hinca,  heon  maka  mdu  on  aka- 
hpe  niyanpi  kta  :  Suktanka  akan 
yotankapi,  qa  canpahmihma,  qa 
ozuye  canpahmihma  hopi  kin  on 
conkaske  nitawa  huhuzahe  kta, 
tohan  nitatiyopa  mahen  iyaye 
cinhan,  otonwe  wan  obomdecapi 
kin  ohna  wicasta  tin  iyayapi  kin 
iyececa. 

11  Sunkawakan  tawa  sake  kin 

on  nitacanku  owasin  nasuta  kta  : 
nitaoyate  kin  mazasagye  on  wi- 
cakte  kta,  qa  conkaske  suksnta 
nitawa  kin  hena  makata  iyaye 
kta. 

12  Unkan  hena  nitowijice  kin 
nicipi  kta,  qa  raaza  nitawa  kin 
iyahpayapi  kta  :  qa  conkaske  ni¬ 
tawa  kin  hena  yujujupi  kta,  qa 
tipi  wasteste  nitawa  kin  hena 
ihangyapi  kta  :  nakun  inyan  ni¬ 
tawa,  qa  can  nitawa,  qa  maka 
mdu  nitawa  mini  cokaya  ehna- 
kapi  kta. 

13  Unkan  nitadowan  ho  kin 
ayustanwakiye  kta,  qa  cando- 
wankiyapi  nitawa  ho  kin  he  ici- 
mana  nahonpi  kte  sni. 

14  Qa  imnija  puza  kin  iyecen 
cicage  kta :  Likten  ho  ayumda- 
yapi  ece  kta  henica  kta  :  ake  pi- 
ya  nicagapi  kte  sni :  Jehowa  mi- 
ye  hecen  epa  nakaes,  Jehowa 
Itancan  kin  eya. 

15  Jehowa  Itancan  kin  he  Ty- 
rus  heciya ;  Tohan  tawicaopi 
sicahowayapi,  tohan  nicokaya 
wicaktepi  kagapi  kinhan,  hehan 
nihinhpaya  ho  kin  on  wita  kin 
cancanpi  kte  sni  he. 

16  Hehan  miniwanca  wicasta- 
yatapi  kin  owasin  iye  toiyotan- 
kepi  kin  etanhan  kun  upi  kta,  qa 
tasina  ekihnakapi  kta,  qa  woko- 
yake  hdeskaska  kin  hdusdokapi 
kta :  hena  wocancan  koyakapi 
kta  :  makata  iyotankapi  kta,  qa 
ihnuhanna  cancanpi  kta,  qa  niye 
on  nihinciyapi  kta. 

17  Unkan  hena  woceye  odowan 
wan  inicicupi  kta  qa  heniciyapi 
kta ;  Miniwanca  tawicasta  en 
ounniyanpi  kin,  token  ihangni- 
yanpi  he  ;  otonwe  idowanpi  ece, 
iye  qa  en  ounyanpi  kin  hena,  rai- 
niwanca  kin  ohna.  wasakapi  qon, 
ohna  tipi  kin  iyuhpa  wakokipe 
wicakicagapi  ecee  tuka. 

18  Wanna  anpetn  en  nihinhpa- 

ye  cinhan,  wita  kin  hena  can¬ 
canpi  kta ;  han,  miniwanca  wita 
kin  hena,  taku  ayakipe  cin  on 
nihinciyapi  kta. 

19  Jeiiowa  Itanean  kin  hecen 
eya  nakaes;  Tohan  otonwe  oti- 
wota  cicage  cinhan,  otonwe  en 
ounyanpi  sni  iyececa  ;  tohan  mi¬ 
ni  Ana  kin  niye  en  awau  kinhan, 
qa  mini  tanka  kin  hena  anicahpe 
cinhan  ; 

20  Hehan  kun  ehpeciye  kta, 
ton  a  woha  kin  ekta  yapi  kin  hena 
om,  oyate  wanakaja  kin  hena 
om,  qa  maka  cetete  kin  ekta  eci- 
hnake  kta,  owanka  wanakaja  he- 
woskantu  kin  en,  tona  woha  kin 
ekta  iyayapi  kin  hena  om,  hecen 
icimana  en  ounniyanpi  kte  Aii  : 
tuka  wiconi  makoce  kin  ohna 
wowaAe  ewehde  kta  : 

21  Wokokipe  cicage  kta,  qa  en 
yaun  kte  sni :  han  onidepi  kta, 
tuka  ake  iyeniyanpi  kte  sni,  owi- 
hanke  wanica,  Jehowa  Itancan 
kin  eya. 

WICOWOYAKE  27. 

1  Hehan  Jehowa  oie  en  mau  kin 
he  hecen  eya  : 

2  Wanna,  wicaAa  cinhintku, 
Tyi’us  on  woceye  wan  yawankan 
iyeya  wo  : 

3  Qa  Tyrus  heciya  wo  ;  Mini¬ 
wanca  oiyaye  en  enihdepi,  wita 
ota  taoyate  on  wopetonna  heni¬ 
ca,  Jehowa  Itancan  kin  hecen 
eya  ;  Tyrus  niye,  Owanyake  wa- 
Ae  en  raayustanpi  ce,  eha  ece. 

4  Makoce  opapun  nitawa  mini¬ 
wanca  cante  ekta  yanka  ;  tica- 
gapi  nitawa  kin  hena  nitowaAe 
niciyuAanpi : 

5  Wata  akahpe  nitawa  kin  hena 
owasin  Senir  wazi  can  on  kaga¬ 
pi  :  Lebanon  etanhan  hante  sa 
icupi,  on  wita  wata  ihupa  nicica- 
gapi  kta : 

6  Basan  utuhu  kin  hena  on  wa- 
mnaheca  nicagapi  ;  Kittim  wita 
etanhan  ^erbin  bante  sa  cunwin- 
tku,  huhu  kin  he  on  akan  iyotan- 
kapi  kin  nicagapi : 

7  Egupta  etanhan  miniliuha  ska 
hcleskaska  ko  he  wiyokihedan 
nitawa  kta  dumdaya:  Elisa  wita 
etanhan  taku  to  qa  sa  stan  kin 
heca  on  anihdahpa  ece. 

8  Zidon  qa  Arvad  en  ounyanpi 
watopapi  nitawa  kin  heepi :  Ty- 
rus,  tona  wacinksapa  en  niunpi 
kin  hena  iyupse  yuzapi  nitawa 
eepi. 

9  Gebal  etanhan  wica^ta  tanka 
qa  wacinksapa  en  niunpi  kin  hena 
watopuskicapi  nitawa:  Miniwan- 
ca  wita  wata  iyuhpa  qa  tona 
watopapi  kin  hena  en  niunpi,  ma- 
za  nitawa  wiyopeyapi  kta  heon. 

10  Pares  qa  Lud  qa  Put  etan- 
hanpi  kin  hena  ozuye  nitawa  en 
unpi,  hena  akicita  nitawa  :  hena 
wahacanka  qa  maku  akahpe  kin 
niye  en  otkeyapi  ecee  ;  hena  ni- 
towitan  kin  yutaninpi. 

11  Arvad  cinca  qa  nitaakicita 
kin  hena  conkaske  nitawa  ihdu- 
ksan  wanke  cin  akan  unpi,  qa 
akicita  wohitikapi  kin  hena  con¬ 
kaske  tehanwankantu  nitawa 
ohna  yakonpi  ecee  :  hena  ihdu- 
ksan  conkaske  nitawa  en  waha¬ 
canka  tawapi  otkeyapi :  hena 
owanyag  niwaste  kin  yustanpi 
hinca. 

12  Tarsis  he  wopetonna  nitawa 
ee,  wowijice  ocaje  owasin  en  ; 
mazaska,  mazasapa,  mazaikceka 
qa  mazasu,  hena  mazopiye  nita¬ 
wa  ohna  ehnakapi  ece. 

13  .lavan,  Tuhal  qa  Mesek,  hena 
wopeton  nitawa;  hena  wicasta 
nagipi  qa  mazasa  cega  hena  wo¬ 
peton  tipi  nitawa  ohna  ehnaka¬ 
pi  ecee. 

14  Togarma  tipi  etanhan  hena 
suktanka  qa  ozuye  suktanka  qa 

sonsonna  kin  hena  mazopiye  ni¬ 
tawa  ohna  ehnakapi  ece. 

15  Dedan  cinca  kin  wicasta  wo¬ 
peton  nitawa  eepi ;  wita  ota  he¬ 
na  ninape  wiyopeyapi  kin  hee  ; 
hena  taku  nicupi,  huhu  qa  inyan- 
can  kin  nicahipi  ece. 

16  Taku  ikicanye  ota  hinca  ya- 
kage  cin  heon  Aram  wopetonna 
nitawa  ee :  hena  e  inyan  tehike, 
witoye,  qa  taku  hdeskaska,  qa 
minihuha  ska,  qa  taku  opetonpi 
tehika,  qa  inyan  wiyatpatpa  kin 
hena  wopeton  tipi  nitawa  en 
ehnakapi ecee. 

17  Juda  qa  Israel  makoce  kin 
hena  W'opetonna  nitawa  eepi : 
hena  aguyapi  su  Minnith  etan¬ 
han,  qa  aguyapi  skuskuya,  qa 
tuhmaga  canhanpi,  qa  wihdi,  qa 
cansin  hena  wopeton  tipi  nitawa 
kin  en  ehnakapi  ece. 

18  Damasek  wopetonna  nitawa 
ee,  taku  ota  yakage  cin  on,  wo¬ 
wijice  owasin  ota  hinca  on  ;  mi- 
nisa  Helbon  etanhan,  qa  tahinca 
hin  skaska  kin  hena  on. 

19  Ye  dan  qa  Javan  taku  pa- 
hmonpi  kin  wopeton  tipi  nitawa 
en  '  ahihnakapi  ece  :  mazasapa 
kamdaskapi,  canhasa  qa  sinkpe 
tawote,  hena  mazopiye  nitawa 
en  un. 

20  Dedan  wopetonna  nitawa 
ee  ;  canpahmihma  ozanpi  waste 
hinca  kin  hena  on. 

21  Arabia  qa  Kedar  itancanpi 
kin  hena  owasin  tacinca,  qa  ta- 
mdoka,  qa  tatokadan,  hena  niye 
en  ahihnakapi  ;  hena  en  wope¬ 
tonna  nitawa  kin  heepi. 

22  ^eba  qa  Raama  en  wopeton- 
pi  kin  hena  wopetonna  nitawa 
eepi :  hena  mazopiye  nitawa 
ohna  taku  iyotan  wastemna  kin 
owasin,  qa  inyan  tehike  ocaje 
owasin,  qa  mazaskazi  hena  ahi¬ 
hnakapi  ece. 

23  Haran,  qa  Kanne,  qa  Eden, 

^eba,  Asur  Kilmad  wopeton  ta- 
wapi  kin  hena  wopetonna  ni- 
tawa. 

24  Dena  wopetonna  nitawa 
eepi,maza  wasteste  en,  sina  toto 
qa  hdeskaska  kin  en,  qa  woko- 
yake  hdehdezedan  canwohnaka 
halionta  on  yuskiskitapi  qa  Lan- 
tesa  on  kagapi  kin  hena  ohnahna, 
hena  maza  nitawa  ehna  un. 

25  Tarsis  wita  wata  kin  hena 
wopeton  tipi  nitawa  en  waonici- 
yapi ;  hecen  miniwanca  cante 
kin  en  ojuniyanpi,  qa  niyuwitan- 
pi  hinca. 

26  Watopapi  nitawa  kin  hena 
mini  tanka  ekta  aniyanpi :  wi- 
yohiyanpata  tate  kin  he  nica- 
mdemdeca,  miniwanca  cante  kin 
ekta. 

27  Nitowijice,  qa  mazopiye  ni¬ 
tawa,  maza  nitawa,  watopapi  ni¬ 
tawa,  qa  iyupse  yuzapi  nitawa, 
watopuskicapi  nitawa,  qa  maza 
iyopeyapi  wicaduhe  cin  hena,  qa 
ozuye  wicasta  nitawa  en  niunpi 
kin  iyuhpa,  qa  omniciye  nitawa 
ocowasin  nicokaya  unpi  kin  hena, 
miniwanca  cokaya  iyohpayapi 
kta,  anpetu  en  ihangniyanpi  kin- 
han. 

28  Iyupse  yuzapi  nitawa  sica- 
howayapi  ho  kin  on  tinta  ihdu- 
ksan  wanke  cin  he  nahuhuza 
kta. 

29  Qa  tona  wamnaheca  unpi 
owasin,  watopapi  kin  hena,’  mini¬ 
wanca  en  iyupse  yuzapi  kin  iyu¬ 
hpa  wita  wata  kin  etanhan  kun 
hdicupi  kta,  hena  makata  hdina- 
jinpi  kta  : 

30  Qa  niye  on  ho  hdaotaninpi 
kta,qanina  sicahowayapi  kta,  qa 
maka  mdu  pa  ahdadapi  kta;  hena 
cahota  ohna  paptanptan  iyeiciya- 
pi  kta : 

31  Qa  niye  on  ocowasin  nasu- 
sda  icicagapi  kta,  qa  wakihdaka 
ipiyag  kitonpi  kta,  qa  nina  cante- 

sicapi  on  aniceyapi  kta,  woceye 
tehike  hinca  on. 

32  Qa  ceyapi  en  niye  on  woce¬ 
ye  odowan  wan  yawankan  iye- 
yapi  kta,  qa  niye  aniciceyapi  kta ; 
Tyrus  taku  iyececa  he ;  mini¬ 
wanca  cokaya  ihangyapi  kin  he 
taku  iyececa  he. 

33  Maza  nitawa  miniwanca  kin 
etanhan  hiyaye  ciqon,  hehan 
oyate  ota  ojuwicayaya  ecee  :  ni¬ 
towijice  ota  hinca  qa  taku  iyope- 
yaye  ciqon  hena  on  maka  wi- 
castayatapi  kin  wijinwicayaya 
ecee  qon. 

34  Tohan  miniwanca  kin  on, 
mini  she  hinca  en  nicamdemde- 
capi  kinhan,  taku  iyopeyaya  ece 
kin,  qa  wicota  nitawa  iyuhpa  ni¬ 
cokaya  hinhpayapi  kta. 

35  Wita  en  ounyanpi  kin  hena 
owasin  niye  on  nihinciyapi  kta, 
qa  wicastayatapi  tawapi  kin  hena 
nina  kopehdapi  kta ;  hena  itepi 
en  cancanpi  kta. 

36  Ikce wicasta  ehnahna  wica¬ 
sta  wopeton  kin  hena  anijijipi 
kta  :  wokokipe  yaun  kta,  qa  ake 
icimanna  en  yaun  kte  sni  ce. 

WICOWOYAKE  28. 

1  Hehan  .Tehowa  oie  en  mau 
kin  hecen  eya  : 

2  Wicasta  cinhintku,  Tyrus  wi¬ 
castayatapi  kin  heciya  wo  ;  Je- 
howa  Itajican  kin  hecen  eya  ce  ; 
Nicante  wankan  iyeiciya,  qa, 
Taku  W’^akan  hemaca,  Taku  Wa- 
kan  toiyotanke  kin  en  imdotan- 
ka,  miniwanca  cante  kin  en,  eha 
ecee  :  tuka  wicasta  henica,  qa 
taku  wakan  sni,  Taku  Wakan 
cante  kin  iyecen  nicante  enici- 
hnaka  esta. 

3  Iho,  Daniel  isanpa  niye  ya- 
ksapa,  woinahbe  takudan  niye 
etanhan  natakapi  sni. 

4  Nitoksape  qa  nitookahnige  kin 

on  wowijice  nicicaga,  qa  maza- 
skazi  mazaska  ko  mazopiye  nita- 
wa  ohna  mnayakiya, 

5  Nitoksape  tanka  on,  wopeton 
yaun  kin  on  nitowijice  yahduota; 
qa  nitowijice  kin  on  etanhan  ni- 
cante  wankan  iyeiciya  ece. 

6  Heon  etanhan  Jehowa  Itancan 
kin  he  hecen  eya  ce ;  Nicante  kin 
Taku  Wakan  cante  kin  iyecen 
enicihnaka  nakaes; 

7  Heon  etanhan,  iho,  wicasta 
tokeca  niye  en  awieawau  kta, 
oyate  wohitikapi :  Unkan  hena 
nitoksape  oiyokipi  kin  on  maza- 
sagye  hdusdokapi  kta,  qa  nitowi- 
yatpatpa  kin  he  yusapapi  kta. 

8  Hena  woha  kin  en  anihipi 
kta,  qa  mini  wan  ca  cante  en  wi- 
caktepi  wiconte  kin  he  on  niye 
nite  kta. 

9  Tuwe  nikte  kte  cin  itokam, 
Taku  Wakan  kin  he  miye  ce, 
ehe  kta  he  :  Tuka  wicasta  heni- 
ca,  qa  taku  wakan  sni,  tuwe  ni¬ 
kte  kta  nape  ohna. 

10  Wicasta  tokeca  nape  on, 
ohomni  bahdayapi  sni  wiconte 
kin  on  nite  kta:  He  miye  e  he¬ 
cen  epa  nakaes,  Jehowa  Itancan 
kin  eya. 

11  Nakun  Jehowa  oie  en  mau 
kin  he  hecen  eya  .> 

13  Wicasta  cinhintku,  Tyrus 
wicastayatapi  kin  on  woceye 
odowan  wan  yawankan  icu  wo, 
qa  heciya  wo  ;  Jehowa  Itancan 
kin  hecen  eya  ce  ;  Woksape  oju- 
dan,  qa  wowaste  oiyokipi  hinca 
niye  woojudan  kin  askamyaya. 

13  Eden  Wakantanka  tawoju 
kin  en  yaun ;  inyan  tehihike  cin 
owasin  woakahpe  nitawa  ee,  in¬ 
yan  sa  [sardius)  inyan  zi  {topaz), 
qa  inyan  kohdihdi  [diamond),  in¬ 
yan  tehike  [beryl),  inyan  wica- 
sake  iyececa  [onyx),  qa  inyan 
sdusduta  (yasper),  inyan  oiyokipi 
[sapphire),  inyan  toto  [emerald), 


qa  inyan  wiykpakpa  [carbuncle), 
qa  mazaskazi  :  oyuhdoke  qa  oyu- 
stanpi  nitawa  okagapi  kin  he  an- 
petu  en  nicagapi  qehan,  niye  en 
wiyeya  ehnakapi  qon. 

14  Kerub  sdayapi  waakahpe  cin 
he  niye  :  unkan  miye  ecihnaka  : 
lie  wakan  Wakantanka  tawa  kin 
he  akan  yaun  ;  peta  inyan  kin 
ehnahna  icicawin  mayani  ecee. 

15  Anpetu  en  nicagapi  kin  ehan- 
tanhan  nitacanku  kin  ohna  niyu- 
stanpi  hinca,  wosice  en  niun  iye- 
yapi  sni  hehanyan. 

16  Wiyopeyapi  ota  nitawa  kin 
on  etanhan  nicokaya  wosice  oju- 
niyanpi ;  hehan  wayahtani :  Heon 
etanhan  he  Wakantanka  tawa 
etanhan  taku  sapa  iyecen  kun 
elipeciye  kta :  Nakun,  kerub 
waakahpe,  peta  inyan  kin  cokaya 
tanhan  ihangciye  kta. 

17  Owanyag  niwaste  on  nicante 
wankan  iyeiciya:  nitowiyatpatpa 
kin  on  nitoksape  kin  yahdusica  : 
Miye  qe  makata  ehpeciye  kta  ; 
wicastayatapi  wicitokam  ecihna- 
ke  kta,  hecen  wanniyakapi  kta. 

18  Wosice  ota  nitawa  kin  on, 
wiyopeyapi  nitawa  wosice  kin  on 
tipi  wakan  nitawa  kin  hena  ya* 
hdusapa :  heon  etanhan  nicoka¬ 
ya  tanhan  peta  wan  hinanpe  wa- 
ye  kta;  he  qe  huhnahniye  kta, 
hecen  maka  akan  cahota  cicage 
kta,  tona  wanniyakapi  owasin 
istapi  kin  itokam. 

19  Tona  oyate  kin  ehna  sdonni- 
yanpi  kin  hena  owasin  niye  on 
nihinciyapi  kta :  wokokipe  yaun 
kta;  qa  ake  icimana  en  yaun  kte 
sni  ce. 

30  Hehan  Jehowa  oie  en  mau 
kin  he  hecen  eya  : 

81  Wicasta  cinhintku,  niite  Zi- 
don  itkokim  ekihnaka  wo,  qa  he 
on  woyaka  wo ; 

38  Qa  heya  wo ;  Jehowa  Itan¬ 
can  kin  hecen  eya  ce  ;  Iho,  Zi- 

don  nitkokim  waun  :  qa  nicokaya 
mihduwitan  kta ;  Unkan  tohan 
he  en  woyaco  ecamon,  qa  he  en 
mihduwakan  kinhan,  hehan  Je- 
howa  he  miye  e  sdonyapi  kta  ce. 
■  23  He  en  makosica  yewasi  kta 
nakae^,  qa  we,  iye  tacankupi  kin 
ohna :  unkan  ihduksan  mazasag- 
ye  kin  on  iye  cokaya  tawicaopi 
kin  hena  hinhpayapi  kta :  Un¬ 
kan  Jehowa  he  miye  e  sdonyapi 
kta  ce. 

24  Unkan  ake  icimana  Israel  ti- 
yohnaka  kin  en  wapepeka  wa- 
cape,  qa  canpepe  iyokisinwicaye 
cin  wanice  kta,  tona  wicihduksan 
wanke  ciqon,  qa  sicewicadakapi 
qon  owasin  etanhan.  Unkan  he¬ 
na  .Tehowa  Itancan  kin  he  miye 
e  sdonyapi  kta  ce, 

25  Jehowa  Itancan  kin  he  he- 
cen  eya  ;  Tohan  Israel  tiyohnaka 
kin  oyate  ehnahna  iyaye  wicaya- 
pi  qon  hetanhan  wicawapahi  kin¬ 
han,  qa  Ikcewicasta  istapi  itokam 
hena  en  mayuwakanpi  kinhan, 
hehan  makoce  tawapi,  mitaokiye 
Jakob  waqu  qon  he  en  ounyan- 
pi  kta. 

26  Qa  wikopesniyan  hen  unpi 
kta,  qa  tipi  icicagapi  kta,  qa 
hastanhanka  iyuwi  ojupi  kin  he¬ 
na  okikjupi  kta  :  han,  wikopesni¬ 
yan  en  unpi  kta,  tohan  tona  wi¬ 
cihduksan  sicewicadakapi  qon 
hena  owasin  en  woyaco  ecamon 
kinhan.  Unkan  Jehowa  Taku 
Wakan  tawapi  kin  he  miye  e 
sdonyapi  kta  ce. 

WICOWOYAKE  29. 

1  Waniyetu  iwikcemna,  wi  iwi- 
kcemna,  wiyawapi  iakenonpa, 
hehan  Jehowa  oie  en  mau  kin  he 
hecen  eya : 

2  Wicasta  cinhintku,  niite  Pha¬ 
raoh  Egupta  wicastayatapi  kin 
itkokim  ekihde  wo,  qa  he  on 

woyaka  wo,  qa  Egupta  ocowa- 
sin  on  : 

3  le  ca  heya  wo,  Jehowa  Itan¬ 
can  kin  hecen  eya  ce  ;  Iho,  Pha¬ 
raoh  Egupta  wicastayatapi,  ci- 
tkokim  waun,  wanmduska  sa 
tanka  tawakpa  kin  cokahan  iwan- 
ka,  Mitawakpa  kin  he  miye  mita- 
wa,  qa  he  miye  micicaga  ce,  eya 
ecee. 

4  Tuka  iyoha  nitawa  ohna.hin- 
skijupi  iyewaye  kta,  qa  nitawa- 
kpa  hogan  kin  hena  hocespu  ni¬ 
tawa  en  askape  wicawakiye  kta  ; 
qa  wakpa  nitawa  cokayatanhan 
ciyupsice  kfca:' unkan  nitawakpa 
hogan  kin  iyuhpa  hocespu  nita¬ 
wa  en  askape  kta. 

5  Unkan  hewoskan  ehpeciye 
kta,  niye  qa  nitawakpa  hogan 
kin  iyuhpa  nakun  :  tintoskan  ni- 
hinhpaye  kta  ;  niyuwitayapi  kte 
sni  qa  nipahipi  kte  ^ni :  maka 
wamanica  qa  mahpiya  okinyanpi 
tawoyute  cicaga. 

6  Hecen  Egupta  en  ounyanpi 
kin  owasin  Jehowa  he  miye  e 
sdonyapi  kta :  hena  e  Israel  ti¬ 
yohnaka  ekta  cedi  sagye  kin  he- 
capi  nakaes : 

7  Nape  en  niyuzapi  qehan  nipa- 
wegapi,  qa  amdo  ocowasin  wica- 
yeciyupsun  ;  qa  sagye  niyanpi 
qehan  nipaksaksapi,  qa  iye  nite- 
pi  owasin  cancanwicayakiya. 

8  Heon  etanhan  Jehowa  Itan¬ 
can  kin  hecen  eya ;  Iho,  mazasag- 
ye  wan  niye  en  awau  kta,  qa 
enitanhan  wicasta  woteca  ko 
ihangwaye  kta  ce. 

9  Unkan  Egupta  makoce  kin 
hewoskan  qa  hopuza  kta :  qa 
hena  Jehowa  he  miye  e  sdonyapi 
kta  :  Wakpa  kin  he  mitawa,  qa 
miye  wakaga  ce,  eye  cin  heon 
etanhan. 

10  Heon  etanhan  iho,  miye  ni¬ 
tkokim  waun,  qa  nitawakpa  kin 
itkokirn  waun,  qa  Egupta  ma- 

koce  kinocowasin  kopuza  kewo- 
skan  wakag-e  kta,  Syenne  conka- 
ske  kin  hetanhan,  qa  Kus  ihanke 
kin  hehanyan  : 

11  Wicasta  siha  kin  he  ehna 
mani  kte  sni,  qa  woteca  siha  kin 
ohna  ye  kte  sni,  qa  waniyetu 
wikcemna  topa  hehanyan  en 
OLinyanpi  kte  sni. 

12  Qa  inakoce  hewoskan  wanke 
cin  hena  ehna  Egupta  inakoce 
kin  otiwita  wakage  kta,  qa  oton- 
we  ihangyapi  kin  opeya  iye  to- 
tonwe  kin  otiwita  wanke  kta, 
waniyetu  wikcemna  topa  hehan¬ 
yan  :  qa  Egupta  wicasta  kin  hena 
oyate  kin  ehnahna  iyaye  wica- 
waye  kta,  qa  makoce  kin  ekta- 
kta  yewicawakiye  kta  ce. 

13  Tuka  Jehowa  Itancan  kin 
kaken  eya  ;  Waniyetu  wikcemna 
topa  henakeca  kinhan,  Egupta 
oyate  kin  oyate  ehnahna  iyaye- 
wicayapi  qon  hetanhan  ake  mna- 
wicawaye  kta : 

14  Qa  Egupta  ounhdaka  un  qon 
he  awaku  kta,  qa  Pathros  ma¬ 
koce  kin,  makoce  en  icagapi  qon 
he  ekta  hdicuwicawakiye  kta : 
Unkan  hen  wokiconze  kun  wan¬ 
ke  cin  hecapi  kta  : 

15  Wokiconzepi  kin  isanpa  he 
kun  un  kta ;  qa  ake  icimana  oya¬ 
te  kin  wiciwankam  iyeiciye  kte 
sni ;  qa  wicamdutonana  kta,  he- 
cen  icimana  oyate  kin  wowidag- 
wicayapi  kte  sni. 

16  Unkan  hetanhan  icimana  Is¬ 
rael  tiyohnaka  wowacinye  tawa- 
pi,  wicihakara  etonwanpi  eca 
woahtani  kiksuyeyapi  ecee  kin 
hee  kte  sni:  Tuka  Jehowa  Itan¬ 
can  kin  he  miyeesdonyapi  ktace. 

17  Unkan  kaketu,  waniyetu 
wikcemna  nonpa  sanpa  isakowin, 
wi  tokaheya,  wiyawapi  tokaheya 
kin  he  en  Jehowa  oie  en  mau 
kin  he  hecen  eya  : 

18  Wicasta  cinhintku,  Nebukad- 

nezzar  Babel  wicastayatapi  kin 
he  taakicita  kin  Tyrus  on  woe- 
con  tanka  econwicawakiya :  wi- 
capa  owasin  nasusda  kagapi,  qa 
wicahinyete  iyuhpa  ha  pasdoka- 
pi :  tuka  Tyrus  on  wokajuju  ta- 
kudan  yuhe  sni,  iye  qa  taaldcita 
kin,  wicohtani  on  econpi  qon 
heon. 

19  Heon  etanhan  Jehowa  Itan¬ 
can  kin  hecen  eya;  Iho,  Egupta 
makoce  kin  IsTebukadnezzar  waqu 
kta ;  unkan  wicota  tawa  kin  he¬ 
na  iwicacu  kta,  qa  wokipi  tawa 
wicaki  kta,  qa  womanon  tawa 
kin  makinon  kta ;  unkan  he  taa¬ 
kicita  wokajuju  tawapi  kin  ee 
kta. 

20  Iye  tohtani,  he  en  htani  qon 
he  on  Egupta  makoce  kin  waqu, 
htamicinipi  nakaes,  Jehowa  Itan¬ 
can  kin  eya. 

21  Anpetu  kin  he  en  Israel  ti¬ 
yohnaka  he  kin  he  icahwakiye 
kta ;  qa  hena  wicacokaya  i  hduka- 
wapi  kte  cin  he  cicu  kta :  Unkan 
hena  Jehowa  he  miye  e  sdonyapi 
kta  cee. 

WICOWOYAKE  30. 

1  Hehan  Jehowa  oie  en  mau  kin 
he  hecen  eya : 

2  Wicasta  cinhintku,  woyaka 
wo,  qa  heya  wo  ;  Jehowa  Itan¬ 
can  kin  hecen  eya  ce  ;  ^icaho- 
waya  po  ;  Hehehe  anpetu  kin  : 

3  Anpetu  kin  kiyedan  nakaes  ; 
han,  anpetu  kin  kiyedan  :  Jeho¬ 
wa  taanpetu  kin  he  araalipiya  ; 
he  qe  Ikcewicasta  taanpetu  kin 
hee  kta. 

4  Hehan  mazasagye  wan  Egu¬ 
pta  en  hi  kta ;  qa  hoksiksuya  wo- 
yazan  kin  he  Kus  en  un  kta ; 
wicaktepi  Egupta  ohna  hinhpa- 
yapi  kinhan  ;  unkan  wicota  tawa 
kin  hena  iwicacupi  kta,  qa  oahe- 
hde  tawa  kin  yujujupi  kta. 

405 


EZEKIEL  TAWOWAPl, 


5  Kus  qa  Put  qa  Lud,  qa  oyate 
tokeca  owasin,  qa  Cub,  qa  mako- 
ce  odakonyapi  cinca  kin  hena 
owicapeya  mazasagye  kin  on  hin- 
hpayapi  kta. 

6  Jehowa  hecen  eya  ;  Nakun 
tona  Egupta  okiyapi  kin  hena 
hinbpayapi  kta  :  qa  towasake 
wowitan  kin  he  kun  u  kta  :  Syen- 
ne  conkaske  kin  hetanhan,  he 
ohna  mazasagye  on  hinhpayapi 
kta  ce,  Jehowa  Itancan  kin  eya. 

7  Unkan  makoce  hewoskan 
wanke  cin  wicacokaya  hena  he¬ 
woskan  wanke  kta  ;  qa  totonwe 
kin  hena  otonwe  ihangyapi  kin 
hena  cokaya  wanke  kta. 

8  Unkan  Egupta  en  peta  wan 
wakage  cinhan,  qa  tona  okiyapi 
qon  iyuhpa  ihangyapi  kinhan,  he- 
han  Jehowa  he  rniye  e  sdonyapi 
kta  ce. 

9  Anpetu  kin  he  en  wita  wata 
ohna  wahosiye  mitantanhan  yapi 
kta,  Kus  oyate  wikopesniyan  unpi 
wakokipe  wicakicagapi  kta  ;  un¬ 
kan  hoksiksuye  woyazan  kin  en 
awicau  kta,  Egupta  taanpetn  qon 
iyececa  :  Iho,  wanna  u  nakaes. 

10  Jehowa  Itancan  kin  hecen 
eya  ;  Nakun  Egupta  wicota  kin, 
Nebukadnezzar  Babel  wicasta- 
yatapi  nape  on,  yuwanin  wica- 
wakiye  kta  ce. 

11  lye  qa  taoyate,  Ikcewicasta 
ehna  wohitikapi  kin  hena,  ma- 
koce  kin  ihangyapi  kta  on  uwi- 
cakiyapi  kta  :  Unkan  mazasagye 
Egupta  ayusdokapi  kta,  qa  wica- 
ktepi  kin  on  makoce  kin  oju- 
yapi  kta. 

12  Unkan  wakpa  kin  hena  puza 
wakage  kta,  qa  wicasta  sica  na- 
pepi  en  makoce  kin  wiyopeya 
waqu  kta  ;  qa  oyate  tokeca  na- 
pepi  on  makoce  kin  hewoskan 
wakage  kta,  qa  taku  en  un  kin 
ocowasin  :  Jehowa  mismiye  hin- 
ca  hecen  epa. 


13  Jehowa  Itancan  kin  hecen 
eya  ;  Nakun  wakagapi  kin  hena 
ihangwaye  kta,  qa  takusnisni  kin 
hena  Noph  etanhan  ayustanwa- 
kiye  kta  ;  qa  Egupta  makoce  kin 
etanhan  icimana  wicasta  itancan 
yuke  kte  sni :  qa  Egupta  makoce 
kin  en  wokokipe  wan  ewahna- 
ke  kta. 

14  Nakun  Pathros  hewoskan 
wakage  kta,  qa  Zoan  en  peta 
wan  wakage  kta,  qa  No  en  wo- 
yaco  ecamon  kta. 

15  Qa  Sin  Egupta  towasake 
kin  mitocanteptanye  awakastan 
kta ;  qa  No  wicota  tawa  kin 
awihnuniwicawaye  kta. 

16  Qa  Egupta  en  peta  wakage 
kta ;  Sin  nma  yazan  hda  kta, 
qa  No  kicaksapi  kta,  qa  Noph 
en  anpetu  iyohi  woiyokisice  yu¬ 
ke  kta. 

17  Aven  qa  Pi-beseth  koskapi 
kin  hena  mazasagye  on  hinhpa¬ 
yapi  kta,  qa  hena  wayaka  awica- 
yapi  kta. 

18  Nakun  Tehapnehes  en  an¬ 
petu  kin  otpaza  kta,  tohan  hen 
Egupta  cannapinpi  tawa  mdu- 
ksaksa  kte  cinhan  :  unkan  he 
ohna  towasake  wahanicida  kin 
he  ayustan  kta  :  iye  qe  mahpiya 
sapa  wan  akahpe  kta,  qa  cun- 
wintkuwicaye  cin  hena  wayaka 
yapi  kta. 

19  Hecen  Egupta  en  woyaco 
ecamon  kta ;  qa  hena  Jehowa  he 
miye  e  sdonyapi  kta  ce. 

20  Hehan  kaketu,  waniyetu  ia- 
kewanjidan,  wi  tokaheya,  wiya- 
wapi  isakowin  kin  en,  Jehowa 
oie  en  mau  kin  he  hecen  eya : 

21  Wicasta  cinhintku.  Pharaoh 
Egupta  wicastayatapi  isto  kin 
mduwega ;  unkan  iho,  okiziyapi 
kta  on  yuskiskitapi  kte  sni,  ipa- 
hte  ehnakapi  on  pahtapi  kta, 
mazasagye  yuze  kta  on  yuwa- 
sake  kte  sni. 

%2  Heon  etanlian  Jehowa  Itan- 
can  kin  hecen  eya  ce ;  Iho,  Pha¬ 
raoh  Egupta  wicastayatapi  kin 
itkokim  waun,  qa  isto  weciyu- 
ksaksa  kta,  wasake  cin  he,  qa 
yuwe^^api  qon  he  nakun  ;  qa  iye 
nape  kin  etanhan  mazasagye  kin 
hinhpaye  waye  kta. 

‘^^3  Qa  Egupta  oyate  kin  Ikce- 
wicasta  kin  ehnahna  iyayewica- 
waye  kta,  qa  makoce  ektakta 
enanakiya  yewicawakiye  kta. 

24  Qa  Babel  wicastayatapi  isto 
kin  mduwasake  kta,  qa  mazasag¬ 
ye  mitawa  iye  nape  kin  en  ewa- 
hnake  kta  :  Tuka  Pharaoh  isto 
kin  mduksaksa  kta,  unkan  wica- 
sta  taopi  sicahowaye  cin  on  ito- 
kam  sicahowaye  kta. 

25  Han,  Babel  wicastayatapi 
isto  kin  mdusuta  kta,  tuka  Pha¬ 
raoh  isto  kin  hinhpaye  kta :  Un¬ 
kan  tohan  Babel  wicastayatapi 
nape  kin  en  mazasagye  mita¬ 
wa  ewahnake,  ca  he  Egupta  ma¬ 
koce  kin  ayugate  cinhan,  hehan 
Jehowa  he  miye  e  sdonyapi  kta 
ce. 

26  Unkan  Egupta  oyate  kin 
Ikcewicasta  ehnahna  iyayewi- 
cawaye  kta,  qa  makoce  ektakta 
enanakiya  yewicawakiye  kta ; 
hecen  Jehowa  he  miye  e  sdon¬ 
yapi  kta  ce. 

WICOWOYAKE  31. 

1  Hehan  kaketu,  waniyetu  iake- 
wanji,  ivi  iyamni,  wiyawapi  an- 
petu  tokaheyakin  en  Jehowa  oie 
en  mau  kin  he  hecen  eya; 

2  Wicasta  cinhintku.  Pharaoh 
Egupta  wicastayatapi,  qa  wicota 
tawa  kin  hena  hewicakiya  wo  ; 
Tanka  yaun  kin  en  tuwe  iyeni- 
ceca  he. 

3  Iho,  Asur  Lebanon  en  hante 
sa  adetka  wasteste  kin  heca,  qa 
contanka  ohanzi,  qa  tehanwan- 


kan  icaga ;  qa  oinkpa  kin  he 
canwaposbe  hinca  : 

4  Mini  kin  hena  he  tanka  kaga- 
pi  ;  mini  osbe  kin  yuwankan 
ehde,  tawakpa  kin  ojupi  tawa 
ohomni  ahiyaya  ece  kin  he  on, 
qa  tawakpadan  kin  omdaye  can 
kin  owasin  ektakta  iyayeya 
ece. 

5  Heon  etanhan  tohanske  kin 
omdaye  can  kin  owasin  iwankam 
iyeyapi,  qa  taadetka  kin  hena 
yuotapi,  qa  adetka  tawa  icaga 
qehan  mini  ota  on  nina  hanska 
aya  : 

6  Taadetka  kin  ohna  mahpiya 
okinyanpi  owasin  hohpi  kagapi, 
qa  adetka  tawa  ihukuya  tinta 
waraanica  kin  iyuhpa  cinca  ton- 
pi  ece,  qa  taohanzi  kin  ihukuya 
oyate  tankinyanyan  owasin  oun- 
yanpi. 

7  Hecen  tanka  kin  en  qa  taade¬ 
tka  kin  hanskaska  on  nina  oiyo- 
kipi :  hutkan  kin  he  mini  tanka 
icahda  nakaes. 

8  Taku  Wakan  canwojupi  tawa 
ohna  hantesa  kin  hena  aohanzi- 
kiya  okihipi  sni ;  wazi  can  kin 
he  taadetka  kin  iyecece  sni,  qa 
adetka  tawa  wazi  saka  can  kin 
iyececapi  sni ;  iye  owanyag  wa¬ 
ste  kin  on  Taku  Wakan  tawoju 
kin  ohna  can  hiyeye  cin  owasin 
iyececapi  sni. 

9  Taadetka  ota  hinca  on  woiyo- 
kipi  wakaga ;  hecen  Eden  en 
can  kin  owasin,  Taku  Wakan 
tawoju  ohna  un  kin  iyuhpa  he 
inawizipi  ecee. 

10  Heon  etanhan  Jehowa  Itan- 
can  kin  hecen  eya  ;  Ohanska  en 
nihduwankantu  nakaes,  qa  can¬ 
waposbe  kin  ehna  oinkpa  kin 
wankan  icahkiya,  qa  tehanwan- 
kantu  kin  on  cante  ihduwankan 
iyeiciya; 

11  Heon  etanhan  Ikcewicasta 
iyotan  wasaka  nape  kin  en  waqu ; 

407 


EZEKIEL  TAWOWAPI, 


woecon  on  ecakicon  kta :  tosice 
kin  on  etanhan  tankan  iyewaya. 

12  XJnkan  wicasta  tokecapi, 
oyate  wohitikapi  hena,  he  kaksa- 
pi  qa  ehpeyapi ;  he  akan  qa  ka- 
ksiza  owasin  ohnahna  taadetka 
hinhpayapi ;  qa  adetka  tawa  kin 
hena  makoce  wakpa  kin  owasin 
on  kaksaksapi  ;  qa  maka  akan 
oyate  kin  iyuhpa  taohanzi  kin 
etanhan  eyaya,  qa  ayustanpi. 

13  Ihangyapi  kin  en  mahpiya 
okinyanpi  kin  iyuhpa  ounyanpi 
kta,  qa  taadetka  kin  ekta  tinta 
wamanica  kin  owasin  hiyeye 
kta : 

14  Hecen  can  kin  owasin  mini 
icahda  ohanska  on  ihduwankan- 
tupi  kte  sni,  qa  canwaposbe  kin 
ehna  oinkpa  kin  wankan  iyeici- 
yapi  kte  sni,  qa  mini  yahepapi 
kin  owasin  can  kin  hena  ohanska 
kin  on  najinpi  kte  sni  :  Hena 
iyuhpa  wiconte  en  wicaqupi  na- 
kaes,  maka  kin  ihukuya  ekta, 
wicasta  cinca  kin  wicacokaya, 
tona  woha  kin  ekta  iyayapi  kin 
hena  om, 

15  Jehowa  Itancan  kin  hecen 
eya  ;  Anpetu  en  Hades  ekta  iya- 
ye  ciqon  he  ehan  woceye  wan 
wakaga  ;  he  on  wosbe  kin  awa- 
kahpa,  qa  tawakpa  kin  anawa- 
pte  ;  unkan  mini  tanka  kin  hena 
anaptapi  :  Nakun  he  on  Lebanon 
aceye  wakiya,  qa  kaksiza  can  kin 
owasin  iye  on  hanyanpio 

16  lye  hinhpaya  ho  kin  on  Ikce- 
wicasta  oyate  kin  cancanwdca- 
wakiya,  tona  woha  en  iyayapi 
kin  hena  om  Hades  ekta  kun 
ehpewaye  ciqon  he  ehan  :  hecen 
maka  ihukuya  Eden  can  kin 
owasin,  Lebanon  en  kahnigapi 
qa  wasteste,  tona  mini  yahepapi 
kin  hena  iyuhpa  cantohnagya- 
pi  kta. 

17  Hena  is  eya  iye  kici  Hades 
ekta  iyayapi,  mazasagye  on  wi- 

caktepi  kin  ekta ;  qa  iye  istoya- 
pi,  Ikcewicasta  cokaya  iye  t^o- 
hanzi  en  ounyanpi  qon  hena. 

18  Wowitan  qa  wotanka  en, 
Eden  can  kin  ehna  tuwe  iyeni- 
ceca  he :  Tuka  Eden  can  kin 
hena  opeya  maka  ihukuya  ekta 
kun  aniupi  kta;  bawicahdayapi 
sni  wicacokaya  mazasagye  oil 
wicaktepi  kin  hena  om  inunke 
kta.  Pharaoh  qa  wicota  tawa 
ocowasin  he  dee  ce,  Jehowa  Itan¬ 
can  kin  eya. 

WICOWOYAKE  32. 

1  Unkan  kaketu,  waniyetu  ia- 
kenonpa,  wi  iakenonpa,  wiyawa- 
pi  tokaheya  kin  en,  Jehowa  oie 
en  man.  kin  he  hecen  eya  : 

2  Wicasta  cinhintku,  Pharaoh 
Egupta  wicastayatapi  kin  on  wo¬ 
ceye  odowan  yawankan  iyeya 
wo,  qa  heciya  wo ;  Ikcewicasta 
ehna  mnaja  koska  iyeniceca,  qa 
miniwanca  ohna  unktehi  wan 
iyecen  yaun ;  qa  nitawakpa  kin 
om  nasdog  hidu,  qa  nisiha  on 
mini  kin  nayasose,  qa  tawakpapi 
kin  hena  nayacoco  ece. 

3  Jehowa  Itancan  kin  he  hecen 
eya ;  Heon  ho  mitawa  kin  acica- 
hpe  kta,  oyate  ota  hinca  kin 
hena  om :  unkan  hena  e  ho  mi¬ 
tawa  ohna  wankan  hiyu  niyan- 
pi  kta. 

4  Hehan  makata  acihnake  kta, 
maga  ite  kin  akan  ehpeciye  kta, 
qa  mahpiya  zitkadan  iyuhpa  niye 
en  iyahan  wicawakiye  kta,  qa 
niye  on  maka  ocowasin  wamani¬ 
ca  kin  wipi  wicawaye  kta. 

5  Qa  nicehpi  kin  he  kin  akan 
ew'ahnake  kta,  qa  wamdudan  ni- 
tawa  kin  on  kaksiza  kin  oju- 
waye  kta. 

6  Qa  nakun  makoce  apasbog- 
yaye  cin  he  niwe  kin  on  hpan- 
wakiye  kta,  he  kin  hehanyan  ; 

qa  niye  on  wakpa  kin  hena  oju- 
dan  kta. 

7  Unkan  nicasnipi  kin  en  ma- 
lipiya  kin  awakalipe  kta,  qa  wi- 
canlipi  tawa  aotpaswakiye  kta  ; 
anpetu  wi  kin  he  mahpiya  sapa 
on  awakahpe  kta,  qa  hanyetu  wi 
kin  is  janjan  kte  sni. 

8  Niye  niwankam  mahpiya  en 
iyoyanpa  hinca  kin  iyuhpa  otpa- 
za  wakage  kta,  qa  nitamakoce 
kin  en  otpaza  ewahde  kta  ce, 
Jehowa  Itancan  kin  eya. 

9  Nakun  oyate  ota  cante  kin 
iyokisinwaye  kta,  tohan  Ikcewi- 
casta  ehnahna  ihangniyanpi  kin 
makoce  sdonyaye  sni  qon  ekta- 
kta  awau  kinhan. 

10  Han,  niye  on  oyate  ota  nihin- 
ciye  wicawakiye  kta,  qa  wica- 
stayatapi  tawapi  kin  hena  niye 
on  nina  kopehdapi  kta,  tohan  wi- 
citokam  mazasagye  mitawa  hiyu- 
wakiye  cinhan :  qa  ihnuhanna 
cancanpi  kta,  wicasta  otoiyohi 
iye  nagi  kin  on,  anpetu  en  nihin- 
hpaye  cinhan. 

11  Jehowa  Itancan  kin  he  hecen 
eya  nakaes ;  Babel  wicastaya- 
tapi  tamazasagye  kin  he  en  nihi 
kta  ce  : 

12  Wasaksakapi  tamazasagye 
on  wicota  nitawa  hinhpaye  wica- 
waye  kta,  hena  ow.asin  oyate  en 
wohitikapi  kin  heepi :  unkan  he¬ 
na  e  Egupta  towahanicidapi  kin 
yutakunipi  kte  sni,  qa  wicota 
tawa  kin  iyuhpa  ihangyapi  kta. 

13  Nakun  mini  tanka  kin  ica- 
hda  woteca  iyuhpa  ihangwica- 
waye  kta  ;  qa  hetanhan  icimana 
wicasta  siha  hena  nasose  kte  sni, 
qa  woteca  sake  kin  nakun  naso- 
sapi  kte  sni. 

14  Hehan  mini  tawapi  kin  ahe- 
wakiye  kta,  qa  tawakpapi  kin 
wihdi  iyecen  iyaye  waye  kta,  Je¬ 
howa  Itancan  kin  eya. 

15  Tohan  Egupta  makoce  kin 


hewoskan  wakage  cinhan,  qa 
makoce  taku  on  ojudan  qon  owa- 
sih  ihangyapi  kinhan ;  tohan  en 
ounyanpi  kin  iyuhpa  wicawaka- 
stake  cinhan,  hehan  Jehowa  he 
miye  e  sdonyapi  kta. 

16  De  woceye  kin  ee,  unkan 
akiceyapi  kta  :  Ikcewicasta  cun- 
wintkupi  kin  hena  aceyapi  kta  : 
Akiceyapi  kta,  Egupta  hee,  qa 
wicota'  tawa  kin  owasin  on,  Je¬ 
howa  Itancan  kin  eya. 

17  Hehan  kaketu,  waniyetu  ia- 
kenonpa,  wiyawapi  iakezaptan, 
hehan  Jehowa  oie  en  mau  kin  he 
hecen  eya  r 

18  Wicasta  cinhintku,  Egupta 
wicota  tawa  kin  on  sicahowaya 
wo,  qa  hena  kun  ehpewicaya  wo, 
iye  qa  Ikcewicasta  wasaksakapi 
cunwintkupi  kin  hena,  maka  ihu- 
kuya  ekta,  tona  woha  ekta  iya- 
yapi  kin  hena  om. 

19  Tuwe  isaiipa  oiyokipi  yaun 
he  :  kun  ya  wo,  qa  tona  bakihda- 
yapi  sni  kin  hena  om  iwanka  wo. 

20  Tona  mazasagye  on  wica- 
ktepi  kin  hena  wicacokaya  hin- 
lipayapi  kta:  mazasagye  en  qu- 
pi :  yutokan  iyeya  po,  iye  qa  wi¬ 
cota  tawa  kin  iyuhpa. 

21  Tona  okiyapi  ecee  qon  hena 
om.  Hades  cokaya  tanhan  iyotan 
wasakapi  kin  hena  kici  wohda- 
kapi  kta  :  kun  iyayapi,  bakihdaye 
sni  iwankapi,  mazasagye  on  wi- 
caktepi  ce. 

22  Asur  hen  yanka  qa  tomnici- 
ye  kin  iyuhpa ;  ohna  hnakapi 
tawa  kin  owasin  ihduksan  wan- 
ka  :  hena  iyuhpa  wicaktepi,  ma¬ 
zasagye  on  hinhpayapi : 

23  Ohna  hnakapi  tawa  kin  hena 
woha  unnaptanyan  en  ehnakapi, 
qa  tomniciye  kin  hena  iye  ihdu¬ 
ksan  wanka  :  Hena  owasin  wi- 
cani  makoce  kin  en  unpi  woko- 
kipe  kagapi  qeyas,  wicaktepi, 
mazasagye  on  hinhpayapi. 

24  Hen  Elam  yanka,  qa  wicota 
tawa  kin  ohna  hnakapi  kin  ihdu- 
ksan  wanka,  iyulipa  wicaktepi, 
mazasagye  on  hinlipayapi ;  hena 
wicani  makoce  kin  en  wokokipe 
kagapi  qeyaA  maka  oMateya  ba- 
kibdaye  sni  iyayapi :  tuka  ton  a 
woba  ekta  iyayapi  kin  hena  om 
wowistece  hduhapi  ece. 

25  Wicaktepi  wicacokaya  ohe- 
hdepi  wan  akan  ehnakapi,  wicota 
tawa  kin  iyulipa  om  :  ohna  hna¬ 
kapi  kin  hena  ihduksan  wanka  : 
hena  iyulipa  bakihdayapi  sni, 
mazasag3m  on  wicaktepi :  wica¬ 
ni  makoce  kin  ohna  wokokipe 
kagapi  qeyas,  tona  woha  kin 
ekta  iyayapi  kin  hena  om  wowi¬ 
stece  hduhapi  :  eqe  wicaktepi 
wicacokaya  ohnakapi. 

26  Mesek  hen  yanka,  Tubal  qa 
wicota  tawa  kin  iyulipa :  ohna 
hnakapi  tawa  kin  ihduksan  wan- 
ke  :  hena  iyulipa  bakihdayapi 
sni,  mazasagye  on  wicaktepi,  wi¬ 
cani  makoce  ohna  wokokipe  ka¬ 
gapi  qeyas. 

27  Unican  hena,  tona  wasaksaka- 
pi  bakihdaye  sni  hinhpayapi,  ozu- 
ye  wipe  kiton  Hades  ekta  iyayapi 
qon,  hena  om  wmnkapi  kte  sni 
he  :  Unkan  hena  mazasagye  pa 
ihukuya  kihnakapi ;  tuka  wahta- 
nipi  kin  hena  iye  huhu  tawapi 
kin  akan  yanke  kta,  wicani  ma¬ 
koce  kin  ohna  wasaksaka  wako- 
kipe  wicakicagapi  qeyas. 

28  Han,  bakihdayapi  sni  wica¬ 
cokaya  nicaksaksapi  kta,  qa  tona 
mazasagye  on  wicaktepi  kin  he¬ 
na  om  inunke  kta  ce. 

29  Edom  hen  yanka,  wicastaya- 
tapi  tawa,  qa  wicasta  itancan 
tawa  kin  owasin,  hena  wowasake 
hduhapi  koya  mazasagye  on  wi¬ 
caktepi  kin  om  ehnakapi  :  tona 
bakihdayapi  ^ni,  qa  tona  woha 
kin  ekta  kun  iyayapi  kin  hena 
om  iwankapi  kta. 

30  W'aziyata  itancanpi  kin  hen 
yakonpi,  hena  owasin,  qa  Zidoni 
kin  iyuhpa,  hena  wicaktepi  kin 
om  iyayapi :  wokokipe  tawapi  en 
towasakepi  kin  on  istecapi ;  qa 
bakihdayapi  sni  mazasagye  on 
wicaktepi  kin  hena  om  iwanka¬ 
pi  ;  qa  tona  woha  kin  ekta  iya¬ 
yapi  kin  hena  om  wowistece 
hduhapi. 

31  Pharaoh  hena  wanwicayake 
kta,  qa  iye  taobe  ocowasin  on 
cantohnagyapi  kta ;  Pharaoh  qa 
iye  taakicita  iyuhpa  mazasagye 
on  wicaktepi  kin,  Jehowa  Itan¬ 
can  kin  eya. 

WICOWOYAKE  33. 

1  Hehan  Jehowa  oie  en  mau 
kin  he  hecen  eya : 

2  Wicasta  cinhintku,  nitaoyate 
cinca  kin  om  wohdake  ca  hewi- 
cakiya  wo  ;  Tohan  mazasagye 
kin  makoce  wan  en  awau  kin- 
han,  qa  makoce  en  oyate  kin  wi- 
ciye  etanhan  wicasta  wan  icupi, 
qa  he  waawanyake  kicagapi  kin- 
han  : 

3  Qa  iye  mazasagye  makoce 
kin  en  u  wanyake  cinhan,  qa  ma- 
zayahotonpi  kin  yahoton,  qa 
oyate  kin  waktawicaya  kinhan  : 

4  Hehan  tuwe  kasta  mazayaho- 
tonpi  ho  kin  nahon,  tuka  onspe- 
kiyapi  sni,  qa  mazasagye  kin  u 
qa  eyaku  kinhan,  iye  we  kin  pa 
akan  kiciyanke  kta. 

5  Mazayahotonpi  ho  kin  he  na¬ 
hon,  tuka  iwakta  sni ;  iye  we  kin 
iye  hinca  akan  un  kta.  Tuka 
tuwm  waktaya  un  kinhan  iye 
nagi  eihdaku  kta. 

6  Tuka  waawanyake  kin  he  to¬ 
han  mazasagye  u  wanyake  cin¬ 
han,  mazayahotonpi  kin  yahoton 
sni,  qa  oyate  kin  iwaktayapi  sni: 
qa  mazasagye  kin  u,  qa  hena 
etanhan  wicanagi  wan  eyaku 


WICOWOYAKE  33. 


kinhan ;  he  qe  tosice  kin  en 
eyakupi ;  tuka  we  kin  he  waa- 
wanyake  nape  etanhan  wakida 
kta. 

7  Hecen  niye  wicasta  cinhintku, 
Israel  tiyohnaka  kin  en  waawan- 
yake  ecihnaka ;  heon  etanhan 
mii  etanhan  wicoie  kin  nayahon 
kta,  qa  miye  eciyatanhan  waon- 
spewicayakiye  kta. 

8  Tohan,  Wicasta  sica,  wiconte 
on  nite  kta  ce,  sice  cin  ewakiye 
cinhan  ;  wicasta  sica  tacanku  on 
onspeyakiye  kta  iyae  sni  kinhan ; 
wicasta  sice  cin  he  iye  wahtani 
kin  ohna  te  kta  ;  tuka  we  kin  he 
ninape  etanhan  wakida  kta. 

9  Tuka  niye  wicasta  sica  tacan¬ 
ku  kin  ayustan  kta  on  onspeya¬ 
kiye  cinhan ;  iye  tacanku  kin 
etanhan  ihduhomni  sni  kinhan, 
iye  wahtani  kin  ohna  te  kta ; 
tuka  niye  qe  ninagi  eyehdaku. 

10  Heon  etanhan,  niye  wicasta 
cinhintku,  Israel  tiyohnaka  kin 
hewicakiya  wo;  Decen  ehapi ; 
Waunkipajinpi  qa  waunhtanipi 
kin  hena  akan  unyankapi,  qa 
hena  en  unhanyanpi  kinhan,  to¬ 
ken  unnipi  kta  he,  ehapi  ece. 

11  Hewicakiya  wo  ;  Miye  v/ani, 
Jehowa  Itancan  kin  eya;  Wica¬ 
sta  sice  cin  he  te  cinhan  iyoma- 
kipi  sni ;  tuka  wicasta  sica  iye 
tacanku  kin  etanhan  ihduhomni 
qa  ni  kinhan  ;  Ihduhomni  po,  ni- 
tacankupi  sica  etanhan  ihduho¬ 
mni  po  ;  Israel  tiyohnaka,  tokeca 
nitapi  kta  he. 

13  Heon  etanhan,  niye  wicasta 
cinhintku,  nitaoyate  cinca  kin 
hena  hewicakiya  wo  ;  Wicasta 
owotanna  toowotanna  kin  he, 
anpetu  en  wawakipajin  kinhan, 
ehdaku  kte  sni ;  qa  wicasta  sica 
anpetu  kin  en  tosice  kin  etanhan 
ihduhomni  kinhan,  he  on  hinhpa- 
ye  kte  sni  ;  qa  nakun  wicasta 
owotanna  anpetu  kin  en  wahtani 


kinhan  toowotanna  qon  on  ni 
kte  sni. 

13  Tohan  wicasta  owotanna  kin 
wiconi  on  ni  kta  kewakiye  cin¬ 
han,  iye  toowotanna  kin  wacin- 
kiye  ca  taku  sica  econ  kinhan, 
toowotanna  qon  ocowasin  kiksu- 
yapi  kte  sni ;  tuka  taku  sica  econ 
kin  hee  on  te  kta. 

14  Ake  tohan  wicasta^  sice  cin, 
Wiconte  on  nite  kta  ce,  ewakiye 
cinhan ;  hehan  iye  wahtani  qon 
etanhan  ihduhomni,  qa  woyaco 
woowotanna  ko  eciyatanhan 
ohanye  cinhan  ; 

15  Wicasta  sica  woicaske  kin 
wicakicu,  taku  wicaki  qon  wi- 
cakicu,  taku  sica  econ  sni  yanka 
wiconi  woope  kin  ohnayan  mani 
kinhan  ;  he  qe  wiconi  on  ni  kta, 
te  kte  sni. 

16  Woahtani  tawa  qon  on  wa¬ 
htani  kin  hena  owasin  kiciksu- 
yapi  kte  sni :  woyaco  qa  woowo¬ 
tanna  econ  nakaes ;  he  wiconi  on 
ni  kta. 

17  Tuka  nitaoyate  cinca  kin, 
Itancan  tacanku  kin  ocitkonze 
sni  ce,  eyapi  ece  :  Tuka  is  iyepi 
tacankupi  kin  ocitkonzapi  sni. 

18  Tohan  wicasta  owotanna  kin 
he  toowotanna  kin  etanhan  ihdu¬ 
homni,  qa  taku  sica  econ  kinhan 
hee  on  te  kta. 

19  Tuka  wicasta  sice  cin  he 
tosice  kin  etanhan  ihduhomni,  qa 
woyaco  woowotanna  ko  econ 
kinhan,  hee  on  ni  kta. 

20  Heca  esta,  Itancan  tacanku 
kin  ocitkonze  sni  ce,  ehapi  ece. 
Israel  tiyohnaka  otoiyohi  iye  ta¬ 
canku  kin  eciyatanhan  ciyacopi 
kta  ce. 

21  Hehan  kaketu,  wayaka  un- 
yakonpi  waniyetu  iakenonpa,  wi 
iwikcemna,  wiyawapi  anpetu 
izaptan  en,  wanji  .Jerusalem  etan¬ 
han  najica  kin  he  en  mahi  qa, 
Otonwe  kin  kastakapi  ce,  eya. 

22  Unkan  Ltayetu  hehan  Jeho- 
wa  nape  kin  akan  mayanka,  naji- 
ca  qon  en  rnahi  sni  itokamtu,  qa 
i  makiyuMoka,  hanlianna  en  ma- 
hi  kin  hehanyan :  unkan  i  mayu- 
Mokapi,  qa  hetanhan  ia  owaki- 
tpani  wanica. 

23  Plehan  Jehowa  oie  en  mau 
kin  he  hecen  eya  : 

24  Wicasta  cinhintku,  tona  Is¬ 
rael  inakoce  hewoskan  wanke 
cin  dena  en  ounyanpi  kin  hena 
iapi,  qa,  Abraham  he  wanjidan, 
tuka  makoce  kin  tawaya:  unkan 
unkiye  wiuncotapi ;  makoce  kin 
tawaunyanpi  kta  unqupi  tuka 
qon,  eyapi  ece. 

25  Heon  etanhan  hewicakiya 
wo  ;  Jehowa  Itancan  kin  hecen 
eya  ce :  We  koya  yatapi  ece, 
qa  wakagapi  nitawapi  ekta  ista 
yuwankan  iyekcupi,  qa  we  yapa- 
psonpi  ecee  :  unkan  niye  makoce 
kin  tawayayapi  kta  he. 

26  Mazasagye  nitawapi  kin  en 
nayajinpi  ece,  wowahtesni  yaka- 
gapi.  qa  otoiyohi  takodaku  tawi- 
cu  wicayeciyusapapi  ece :  un¬ 
kan  niye  makoce  kin  tawayaya¬ 
pi  kta  he : 

27  Kaken  ewicakiya  wo  :  Jeho¬ 
wa  Itancan  kin  hecen  eya  ce  ; 
Miye  wani  ce,  awicakehan  tona 
hewotahedan  unpi  hin  hena  ma¬ 
zasagye  on  hinhpayapi  kta,  qa 
tuwe  tintoskan  un  kin  he  wama- 
nica  temyapi  kta  wicawaqu  kta, 
qa  tona  conkaske  qa  makohdoka 
kin  ohna  yakonpi  kin  hena  mako- 
sica  on  tapi  kta. 

28  Makoce  kin  hewoskantu  qa 
hopuza  wakage  kta  nakaes,  qa 
towasake  wahanicida  kin  he  ayu- 
stan  kta  ;  qa  Israel  talje  kin  hena 
hewoskantu  kta,  hecen  tuwedan 
opta  ye  kte  sni. 

29  Unkan  tohan  wowahtesni 
econpi  kin  owasin  on  etanhan 
makoce  kin  hewoskan  qa  hopuza 

wakage  cinhan,  hehan  Jehowa 
he  miye  e  sdonyapi  kta  ce. 

30  Nakun  niye,  wicasta  cinhin¬ 
tku,  nitaoyate  cinca  kin  conka¬ 
ske  icahda,  qa  tipi  tiyopa  kin 
ohna  aniia  yukanpi,  qa  wanjikji 
wohdahdakapi,  otoiyohi  sunkaku 
kici,  U  po,  ceciciyapi,  qa  Jehowa 
etanhan  wicoie  hinanpe  kte  cin 
he  naunhonpi  kta  ce,  eyapi  ecee. 

.31  Unkan  oyate  upi  kin  iyecen 
en  nihipi,  qa  mitaoyate  iyece- 
kcen  nitokam  hiyotankapi,  qa 
nioie  nahonpi,  tuka  hena  ohnayan 
econpi  kte  sni ;  hena  ipi  kin  on 
woiyokipi  odowan  kagapi,  tuka 
cantepi  wocantahdepi  tawapi  kin 
iyahna  yapi  ece. 

32  Unkan  iho,  niye,  tuwe  ho 
waste  tadowan  oiyokipi  kin  iye- 
ceca  nidakapi,  qa  candowanki- 
yapi  on  wayupiya  econ  kin  iye- 
ceca;  nioie  nahonpi,  tuka  hena 
ohnayan  econpi  sni  ecee. 

33  Unkan  de  ecetu  kinhan,  iho 
u  kta,  hehan  wicasta  wokcan 
wan  wicacokaya  un  kin  he  sdon¬ 
yapi  kta  de. 

WICOWOYAKE  34. 

1  Hehan  Jehowa  oie  en  mau 
kin  he  hecen  eya : 

2  Wicasta  cinhintku,  Israel 
wonwicaye  cin  hena  on  woyaka 
wo,  woyake  ca  hewicakiya  wo  ; 
Jehowa  Itancan  kin  wonwicaye 
cin  hena  hewicakiya  ;  Hehehe, 
Israel  wonwicayapi  kin,  hena 
woniciyapi  ece  :  wonwicaye  cin 
hena  optaye  kin  wonwicayapi 
kta  iyecece  sni  he. 

3  Wo  sin  kin  he  yatapi,  qa  hin 
kin  kodakapi,  qa  tona  cemyapi 
kin  hena  wicayaktepi  ece  ;  opta- 
ye  kin  wonwicayayapi  sni. 

4  Hanye  cin  he  wasagyayapi 
sni,  qa  wayazanke  cin  he  asni- 
yayapi  sni,  qa  yuwegapi  kin  pa- 

yaMapi  sni,  qa  liamyapi  kin  he 
ake  ayakupi  sni,  qa  taninsni  qon 
he  oyadepi  sni :  tuka  wowasake 
qa  wokakisye  on  wicayakuwa- 
pi  eee. 

5  Hecen  okamden  iyayapi,  won- 
wicaya  wanica  heon  etanhan  : 
Unkan  hena  e  tinta  wamanica 
kin  owasin  woyute  yapi  kta  he- 
ca,  qa  enanakiya  iyayapi. 

6  Optaye  mitawa  kin  hena  he 
kin  owasin  ehnahna  nunipi,  qa 
paha  tehanwankantu  kin  owasin 
ektakta  :■  han,  optaye  mitaw'a  kin 
maka  ite  kin  ocowasin  akan  eya- 
ya;  qa  tuwedan  waode  sni  qa 
waakite  sni  ce. 

7  Heon  etanhan,  wonwicaya 
yaunpi  kin,  Jehowa  oie  kin  na- 
hon  po  ; 

8  Miye  wani,  Jehowa  Itancan 
kin  eya  ;  Optaye  mitawa  wokipi 
icaga,  qa  optaye  mitawa  tinta 
wamanica  woyute  yapi  kta  heca, 
wonwicaya  wanica  nakaes,  qa 
wonwicaya  mitawa  kin  hena 
optaye  mitawa  okidepi  sni,  tuka 
wonwicaye  cin  hena  woniciyapi, 
qa  optaye  mitawa  wonwicayapi 
^ni  ece : 

9  Heon  etanhan,  wonwicaya 
yaunpi  kin,  Jehowa  oie  kin  na- 
hon  po  : 

10  Jehowa  Itancan  kin  hecen 
eya  ce  j  Wonwicaye  cin  hena 
wicitkokim  waun ;  qa  iye  napepi 
kin  etanhan  optaye  mitawa  wi- 
cawakida  kta,  qa  optaye  kin 
wonwicaya  ayustanwicawakiye 
kta ;  qa  wonwicaye  cin  hena  ake 
icimana  woniciyapi  kte  sni ;  qa 
iye  ipi  etanhan  optaye  mitawa 
kin  ewehdaku  kta,  hecen  hena 
woyute  yapi  kte  sni. 

11  Jehowa  Itancan  kin  hecen 
eya;  Iho,  miye,  miye  hinca  opta¬ 
ye  mitawa  kin  awakite  kta,  qa 
nakun  owicawakide  kta  ce. 

12  Wonwicaya  wan  optaye  ta- 


wa  enanakiya  unpi  anpetu  kin  he 
en  owicakide  kin  he  iyecen,  mi^ 
eya  optaye  mitawa  kin  owicawa¬ 
kide  kta,  qa  tuktekten  anpetu 
amahpiya  qa  otpaza  en  enanaki¬ 
ya  iyewicayapi  qon  owasin  he- 
tanhan  ewicawehdaku  kta. 

1^  Qa  oyate  kin  etanhanhan 
awicawaku  kta,  qa  makoce  kin 
etanhanhan  mnawicawakiye  kta, 
qa  iye  tamakoce  kin  ekta  hdicu- 
wicawakiye  kta,  qa  Israel  he  kin 
akankan  wonwicawaye  kta,  wa- 
kpa  kin  icahda,  qa  makoce  en 
ounyanpi  ece  kin  hena  owasin  en. 

14  Owihan  waste  kin  en  wihan- 
wicawakiye  kta,  qa  Israel  he  te¬ 
hanwankantu  kin  ekta  optaye 
tipi  kin  yanke  kta;  hen  optaye 
tipi  waste  kin  ohna  iwankapi 
kta,  qa  owihan  cepa  wan  ohna 
wihanpi  kta,  Israel  tahe  kin 
akan. 

15  Miye  hinca  optaye  mitawa 
kin  wonwicawakiye  kta,  qa  miye 
hinca  hena  iwankewicawakiye 
kta  ce,  Jehowa  Itancan  kin  eya. 

16  Taku  taninsni  qon  he  owa- 
kide  kta,  qa  taku  hamyapi  qon 
he  ake  awaku  kta,  taku  pawega- 
pi  kin  pawakihte  kta,  qa  waya- 
zanke  cin  he  mduwasake  kta ; 
tuka  taku  cepa  qa  wasake  cin  he 
ihangwaye  kta  ;  hena  woyaco 
yunwicawakiye  kta  ce. 

17  Qa  nis  niyepi,  optaye  mita¬ 
wa,  Jehowa  Itancan  kin  hecen 
eya ;  Iho  wanunyanpi  etanhan 
wanunyanpi  kin  otahedan  wa- 
mdaco  kta,  tahinca  ska  mdoka, 
qa  tatoka  mdokapi  kin  kici. 

18  Owihanpi  wa^te  temyayapi 
kin  he  taku  cistinna  yadakapi; 
tuka  owihan  nitawa  odaptapi  kin 
he  nakun  siha  on  nayawinswin- 
japi  kta  he  :  qa  minisma  etanhan 
datkanpi  e^ta,  nakun  oyaptapi 
kin  siha  on  naya^o^api  kta  he. 

19  Tuka  optaye  mitawa  taku 

siha  on  nayawinswinjapi  kin  he 
yutapi,  qa  taku  siha  on  nayaso- 
sapi  kin  he  yatkanpi  ecee. 

30  Heon  etanhan  Jehowa  Itan- 
can  kin  he  hecen  ewicakiya ; 
Iho,  miye,  han  miye  liinca  wa- 
mdaco  kta,  wanunyanpi  cepa  qa 
wanunyanpi  tamaheca  kin  ota- 
hedan. 

21  Cuvvi  qa  hinyete  on  pahe- 
yata  iyeyayapi,  qa  he  nitawapi 
on  wayazanpi  kin  owasin  cawi- 
cayapapi  nakaes,  hecen  enanaki- 
ya  iyewicayayapi ; 

22  Heon  etanhan  optaye  mita- 
wa  kin  niwicawakiye  kta,  qa 
hena  icimana  womanon  yapi  kte 
sni,  tuka  wanunyanpi  wanunyan¬ 
pi  kici  wamdaco  kta  ce. 

23  Qa  Wonwicaye  wanjidan 
awanwicayagwakiye  kta,  qa  iye 
wihanwicakiye  kta,  Dawid  mi- 
taokiye  kin  hee :  he  qe  wihanwi- 
cakiye  kta,  qa  wonwicaye  tawa- 
pi  kin  hee  kta  ce. 

24  Qa  Jehowa  Taku  Wakan  ta- 
wapi  kin  he  miye  kta,  qa  Dawid 
mitaokiye  kin  he  wicacokaya 
itancan  yanke  kta;  .Tehowamiye 
e  hecen  epa. 

25  Qa  hena  om  wookiye  wico- 
takuye  wicawecage  kta,  qa  wa- 
manica  sice  cin  hena  makoce  kin 
ayustan  wicawakiye  kta,  qa  hena 
wikopesniyan  hewoskan  ounyan- 
pi  kta,  qa  taskoju  ohna  istinman- 
pi  kta. 

26  Qa  hena  eqe,  qa  paha  mita- 
wa  ihduksan  wanke  cin  wowaste 
wakage  kta:  qa  iyehantu  eca 
magaju  kin  ahinhewakiye  kta  ; 
wowaste  magaju  kin  yuke  kta. 

27  Unkan  can  magata  un  kin 
he  waskuyeca  icahye  kta,  qa 
maka  kin  oicage  kin  hiyuye  kta  ; 
qa  is  iye  makoce  tawapi  ohna 
wikopesniyan  unpi  kta;  qa  can- 
napinpi  wicawakiyuwege  ca,  to- 
na  wowidagwicayapi  qon  napepi 

etanhan  ewicawehdaku  kinhan, 
hehan  Jehowa  he  miye  e  sdon- 
yapi  kta. 

28  Unkan  hena  e  ake  icimana 
Ikcewicasta  on  womanon  yapi 
kte  ^ni ;  qa  makoce  wamanica 
kin  hena  temwicayapi  kte  sni ; 
tuka  wowacinye  en  ounyanpi 
kta,  qa  tuwedan  wakokipe  wica- 
kicage  kte  sni. 

29  Unkan  hena  on  woicage  wo- 
cajeyate  wan  icahwicaw^eciye 
kta  ;  hecen  makoce  kin  ohna  ake 
icimana  akihanpi  on  iyog  iyewi- 
cayapi  kte  sni,  qa  Ikcewicasta 
tawowistece  kin  ake  icimana  yu- 
hapi  kte  sni. 

30  Heciyatanhan  Jehowa  miye 
Taku  Wakan  tawapi  wicakici 
waun  kin  he  sdonyapi  kta,  qa 
iyepi,  Israel  tiyohnaka  kin  mitao- 
yate  eepi,  Jehowa  Itancan  kin 
eya. 

31  Qa  nakun  niye  optaye  mita- 
wa,  owihan  mitawa  optaye  kin, 
wicasta  henicapi,  Taku  Wakan 
nitawapi  kin  he  miye,  Jehow'^a 
Itancan  kin  eya. 

WICOWOYAKE  35. 

1  Nakun  .Jehowa  oie  en  mahi 
kin  he  hecen  eya: 

3  Wicasta  cinhintku,  Seir  he 
kin  itkokim  niite  ekihde  wo,  qa 
he  on  woyaka  wo  ; 

3  Qa  heya  wo;  Jehowa  Itancan 
kin  hecen  eya  ce ;  Iho,  Seir  he 
kin,  nitkokim  waun,  qa  minape 
aciyugate  kta,  qa  hewoskantu 
hinca  cicage  kta. 

4  Nitotonwe  kin  hena  hewoskan 
ehpewaye  kta,  hecen  niye  otiwi- 
ta  yaun  kta,  qa  Jehowa  he  miye 
e  sdonyaye  kta. 

5  Ohinniyan  wosicedake  hduha 
yaun  nakaes,  qa  Israel  cinca 
tokakijepi  anpetu  kin  en  maza- 
sagye  nape  kin  en  ye  wicaya- 


ya,  wosice  woihangye 
hantu  : 

6  Heon  etanhan,  miye  wani,  Je- 
howa  Itancan  kin  eya  ;  Weyapi 
on  cicage  kta,  qa  we  kin  he  kuwa 
aniye  kta;  we  kin  siceyacjake 
sni,  hecen  we  kin  eqe  nicuwa 
ecee  kta. 

7  Hecen  Seir  he  kin  he  otiwita 
qa  otiwita  ewahnake  kta,  qa  he- 
tanhan  tuwe  opta  ye  ca  hdicu 
kin  wakaspe  kta. 

8  Qa  he  tawa  kin  wicaktepi  on 
ojuwaye  kta:  paha  nitawa,  qa 
kaksiza  nitawa,  qa  wakpa  nitawa 
owasin  ohnahna  mazasagye  on 
wicaktepi  kin  hinhpayapi  kta. 

9  Owihanke  wanica  otiwita  ci- 
cage  kta  ;  qanitotonwe  kin  hena 
piya  kagapi  kte  sni:  unkan  Je- 
howa  he  miye  e  sdonyayapi 
kta  ce. 

10  Oyate  kin  denaoza,  qa  ma- 
koce  kin  denaoza  mitawa  kta  ce, 
qa  unkiye  tawaunyanpi  kta  ce, 
eha  nakaes;  tuka  Jehowa  hen 
yanka : 

11  Heon  etanhan,  miye  wani, 
Jehowa  Itancan  kin  eya ;  nakun 
nitocanniye  qa  nitowinawizi  kin 
on  sicewicayadake  cin  en  oya- 
hande  cin  he  eciyatanhan  miye 
ecacicon  kta  ;  qa  hena  wicehna 
mihdutanin  kta,  tohan  ciyaco 
kinhan. 

12  Unkan  Jehowa  he  miye  e 
sdonyaye  kta ;  woyasice  nitawa 
owasin  Israel  he  kin  on  iyae  ci- 
qon,  Hena  hewoskan  kagapi,  qa 
unkiye  unyutakunipi  kte  sni  un- 
qupi  ce,  eha  ecee  nawahon. 

13  Hecen  niipi  kin  on  miye  en 
nihdatankapi,  qa  iapi  ota  on 
araayaiapi :  miye  hinca  nawa¬ 
hon  ce. 

14  Jehowa  Itancan  kin  he  hecen 
eya  ;  Tohan  maka  kin  ocowasin 
wiyuskin  kinhan,  hehan  otiwita 
cicage  kta. 


15  Israel  tiyohnaka  taku  tawapi 
qon  otiwita  wanke  cin  on  widu- 
skin,  heon  he  iyecen  ecacicon 
kta ;  Seir  he  kin  niye  otiwita 
yaun  kta,  qa  Edom  ocowasin,  Iian 
ocowasin :  unkan  hena  e  Jehowa 
he  miye  sdonyapi  kta  ce. 

WICOWOYAKE  36. 

1  Nakun,  wicasta  cinhintku, 
niye  Israel  he  kin  on  woyake  ca 
heya  wo  ;  Israel  he  kin  Jehowa 
oie  kin  nahon  po  : 

2  Itancan  kin  Jehowa  hecen 
eya  ce  :  Hohohe,  toka  kin  enici- 
yapi,  qa,  conkaske  wanakaja  kin 
hena  tawaunyanpi  ce. 

3  Heon  etanhan  woyake  ca  he¬ 
ya  wo ;  Itancan  kin  Jehowa  he¬ 
cen  eya  ce  :  Hewoskan  nicagapi, 
qa  ihduksan  tanhan  inicapapi 
ece,  hecen  Ikcewicasta  okaptapi 
kin  tawaniyanpi  kta,  qa  w'aaia 
ipi  kin  on  inicupi  qa  oyate  aniia- 
pi  ecee : 

4  Heon  etanhan,  Israel  he  kin, 
Itancan  Jehowa  oie  kin  nahon 
po  ;  He  kin,  qa  paha  kin,  qa  wa¬ 
kpa  kin;  qa  kaksiza  kin,  hewo¬ 
skan  wanke  cin,  qa  otonwe  ehpe- 
yapi,  Ikcewicasta  okaptapi  ihdu¬ 
ksan  wanke  cin  on  womanon  ya- 
pi,  qa  oyate  wowihahayapi  kin 
hena  Itancan  Jehowa  kin  hecen 
ewicakiya ; 

5  Heon  etanhan  Itancan  kin 
Jehowa  hecen  eya ;  Awicakehan 
mitowinawizi  ide  kin  en  Ikce¬ 
wicasta  okaptapi  qa  Edom  oco¬ 
wasin  on  iwaa  ;  iye  cante  oco¬ 
wasin  wiyuskin  on  mitamakoce 
kin  tawayapi  kta  iciconzapi,  can¬ 
te  wahanhanicidapi  on  wicakipi 
kta  nakaes : 

6  Heon  etanhan  Israel  makoce 
kin  on  woyake,  ca  he  kin,  qa  pa¬ 
ha  kin,  qa  wakpa  kin,  qa  kaksiza 
kin  hewicakiya  wo ;  Jehowa 

Itancan  kin  he  hecen  eja  ce  ; 
Iho,  initowinawizi  qa  mitocante- 
ptanye  kin  en  iwaa,  Ikcewicasta 
tawowistece  duhapi  kin  heon 
e  tan  ban. 

7  Heon  etanhan  Itancan  kin 
Jehowa  hecen  eya;  Miye  minape 
wahduo'ate  :  Awicakehan  Ikce- 

o 

wicasta  nihduksan  unpi  kin  hena 
wowistece  hduhapi  kta. 

8  Tuka  Israel  he  kin  niye  ade- 
tka  wankan  icahyayapi  kta,  qa 
Israel  mitaoyate  waskuyeca  icah- 
wicayeciciyapi  kta  :  wanna  eca- 
dan  kupi  kta  nakaes. 

9  Iho,  miye  ocipapi  waun  na¬ 
kaes,  qa  niyepi  ekta  mihduhomni 
kta ;  unkan  niyumdupi  kta  qa 
onijupi  kta, 

10  Qa  niyepi  akan  wicasta  wi- 
camduota  kta,  Israel  tiyohnaka 
owasin,  ocowasin  hinca  :  unkan 
otonwe  kin  hena  en  ounyanpi 
kta,  qa  otiwota  qon  hena  piya 
kagapi  kta. 

11  Han,  niyepi  akan  wicasta  qa 
woteca  wicamduota  kta  :  unkan 
hena  ihduotapi  kta  qa  cinca  icah- 
kiyapi  kta:  hecen  otokahe  ekta 
yaunpi  qon  iyecen  en  owanji  yan- 
keciyapi  kta;  qa  tokaheya  yaun¬ 
pi  qon  isanpa  waste  ecamon  kta  ; 
qa  Jehowa  he  miye  e  sdonyaya- 
pi  kta. 

12  Han,  wicasta  animani  wica- 
wakiye  kta,  Israel  mitaoyate 
heepi ;  unkan  niye  tawaniyanpi 
kta,  qa  tawayapi  kte  cin  he  niye 
kta ;  qa  hetanhan  icimana  cinca 
codan  wicayakage  kte  sni. 

13  Itancan  kin  Jehowa  hecen 
eya ;  Niye  wicasta  temwicayaki- 
ya,  qa  oyate  nitawa  cinca  codan 
wicayakaga  ce,  eniciyapi  ecee  : 

14  Heon  etanhan  ake  icimana' 
wicasta  temwicayakiye  kte  sni, 
qa  ake  icimana  nitaoyate  cinca 
wanignica  wicayakage  kte  sni, 
Jehowa  Itancan  kin  eya. 

15  Qa  nakun  niye  en  icimana 
Ikcewicasta  tawowistece  kin  na- 
honwicawaye  kte  sni ;  qa  nakun 
oyate  tawiyopeye  kin  icimana 
duhe  kte  sni ;  qa  nitaoyate  kin 
icimana  hinlipayeyakiye  kte  sni, 
Jehowa  Itancan  kin  eya. 

16  Hehan  Jehowa  oie  en  mahi 
kin  he  hecen  eya  : 

17  Wicasta  cinhintku,  Israel 
tiyohnaka  iye  tamakoce  en  oun¬ 
yanpi  qehan,  hehan  iye  tacanku- 
pi  qa  ohanpi  kin  on  hdusicapi : 
tacankupi  mitokam  wanke  cin 
hena  winohinca  isnati  tosape  kin 
iyececa. 

18  Heon  etanhan  makoce  kin 
en  we  papsonpi  kin  on,  qa  waka- 
gapi  tawapi  hdusapapi  kin  on, 
mitocanteptanye  kin  awicawa- 
kastan : 

19  Qa  Ikcewicasta  ehnahna  iya- 
ye  wicawaya,  qa  makoce  kin 
ektakta  enanakiya  iyayapi :  iye 
tacankupi  kin  on,  qa  iye  ohanpi 
kin  on  wicamdaco. 

20  Unkan  Ikcewicasta  ektakta 
iyayapi  qon  hena  en  hipi  qehan, 
micaje  wakan  kin  he  yasicapi, 
Jehowa  taoyate  kin  dena  eepi, 
qa  iye  tamakoce  kin  etanhan 
tankan  iyayapi  ce,  ewicakiyapi 
qehan. 

21  Tuka  micaje  wakan  kin  on 
waonsiwada,  Israel  tiyohnaka  to- 
kiya  ipi  eca,  Ikcewicasta  ehna¬ 
hna  yasicapi  ece  tuka. 

22  Heon  etanhan  Israel  tiyohna¬ 
ka  kin  hewicakiya  wo ;  Jehowa 
Itancan  kin  hecen  eya  ce ;  Israel 
tiyohnaka,  niyepi  kin  on  etanhan 
decen  ecamon  sni,  tuka  micaje 
wakan,  toki  yaipi  eca,  Ikcewi¬ 
casta  ehnahna  datakupi  sni  ecee 
kin  hee  on  etanhan.  ■ 

23  Unkan  micaje  tanka  kin  he 
wahduwakan  kta,  he  qe  Ikcewi¬ 
casta  kin  ehnahna  yasicapi,  hena 
wicacokaya  niye  dasicapi  qon  : 

unkan  tohan  iye  istapi  kin  ito- 
kam,  niyepi  kin  on  mihduwakan 
kinhan,  hehan  Jehowa  he  miye 
e  sclonyapi  kta  ce,  Jehowa  Itan- 
can  kin  eya. 

24  Ikcewicasta  ehnahna  tanhan 
eciyakupi  kta  nakaes,  qa  makoce 
owasin  etanhanhan  mnaciyapi 
kta,  qa  makoce  nitawapi  kin  en 
acihdipi  kta  ce. 

25  Hehan  mini  ska  acimnimni- 
pi  kta,  unkan  niskapi  kta :  nito- 
sapapi  owasin  etanhan,  qa  waka- 
gapi  nitawapi  owasin  etanhan 
ciyuskapi  kta  ; 

26  Nakun  wicacante  teca  cicu- 
pi  kta,  qa  woniya  teca  mahen 
ecicihnakapi  kta:  qa  nicehpi 
etanhan  inyan  cante  kin  he  emda- 
ku  kta,  qa  wicacehpi  cante  wan 
cicupi  kta. 

27  Qa  Mitaniya  kin  he  nitan- 
mahen  ewehnake  kta,  qa  mitoope 
kin  ohnayan  maniciyapi  kta,  un¬ 
kan  mitawoyaco  kin  hena  yapa- 
tanpi  kta,  qa  ecen  ecanonpi  kta. 

28  Unkan  makoce  atewicaya- 
yapi  wicawaqu  qon  he  en  ounya- 
yapi  kta ;  qa  mitaoyate  kin  he 
niyepi  kta,  qa  Taku  Wakan  nita¬ 
wapi  kin  he  iniye  kta  ce. 

29  Nakun  nitosapapi  kin  owa¬ 
sin  etanhan  niciyapi  kta :  qa 
aguyapi  kin  wakipan  kta  qa 
mduota  kta,  qa  wicaakilian  ta- 
kudan  acihnakapi  kte  sni. 

30  Qa  can  waskuyeca  kin 
mduota  kta,  qa  maga  oicage  kin 
nakun  ;  hecen  ake  icimana  Ikce¬ 
wicasta  ehna  wicaakihan  iya- 
nionpapi  kta  duhapi  kte  sni. 

31  Hehan  nitacankupi  sice  cin 
hena  yeksuyapi  kta,  qa  niohanpi 
waste  sni  kin  hena ;  qa  niistapi 
en  wahtesninicidapi  kta,  waya- 
litanipi  qa  wowahtesni  nitawapi 
kin  on  etanhan. 

32  Niyepi  kin  on  etanhan  decen 
ecamon  sni,  Jehowa  Itancan  kin 

eya,  he  sdonya  po  :  Israel  tiyo- 
hnaka,  isteca  po,_qa  nitacankupi 
kin  on  nihinciya  po. 

33  Jehowa  Itancan  kin  he  hecen 
eya ;  Anpetu  en  wayahtanipi 
owasin  etanhan  ciyuskapi  kin- 
han,  hehan  otonwe  kin  ohnayan 
ounyewicawaki3'^e  kta,  qa  otiwo- 
ta  kin  hena  piya  kagapi  kta. 

34  Qa  makoce  liewoskan  wanke 
ciqon  he  yumdupi  kta,  he  qe  tona 
hiyayapi  owasin  istapi  en  liewo¬ 
skan  wanka  tuka  qon. 

35  Unkan  heyapi  kta,  Makoce 
kin  de  liewoskan  wanke  ciqon 
he  Eden  tawoju  kin  iyecen  ica- 
ga ;  qa  otonwe  otiwota,  qa  lie¬ 
woskan,  qa  yujujupi  qon  hena 
acankaskapi  kin  en  ounyanpi 
ecee, 

36  Hehan  Ikcewicasta  nihdu- 
ksan  okaptapi  kin  hena,  tuwe  yu¬ 
jujupi  kin  piya  kaga,  liewoskan 
wanke  ciqon  woju  kin  he  Jeho¬ 
wa  miye  e  sdonyapi  kta :  Jeho¬ 
wa  miye  hecen  epa,  qa  miye 
ecen  ecamon  kta  ce. 

37  Jehowa  Itancan  kin  hecen 
eya  ce  ;  Tuka  de  on  Israel  tiyo- 
hnaka  kin  wimawangapi  kta, 
ecawicawecon  kta  e  heon :  hena 
optaye  iyecen  wicasta  wica- 
mduota  kta  : 

38  Optaye  wakan  kin  iyececa, 
Jerusalem  tomniciye  kin  en  opta¬ 
ye  kin  he  iyececa:  hecen  otonwe 
otiwota  qon  hena  wicasta  optaj^e 
ojugjudan  kta  :  Unkan  hena  Je¬ 
howa  he  miye  e  sdonyapi  kta  ce. 

WICOWOYAKE  37. 

1  Jehowa  nape  kin  akan  mayan- 
ka,  qa  Jehowa  Taniya  kin  on 
hetanhan  emayaya,  qa  oradaye 
huhu  ojudan  kin  cokahan  ema- 
hnaka ; 

2  Qa  hena  ehna  ihduksan  hiya- 
ye  inayan :  unkan  iho,  omd^ye 

ite  akan  ota  Hinca;  qa  iho,  hena 
^ekseka  l;inca. 

3  Hehan  iye  hernakiya ;  Wica- 
sta  cinhintku,  huhu  kin  dena  ni 
okihi  kta  he.  Unkan  amdupta  ) 
Jehowa  Itancan,  niye  sdonya- 
ya  ce. 

4  Hehan  ake  iye  hernakiya ; 
Huhu  kin  dena  on  woyaka  wo, 
qa  hewicakiya  wo  ;  Huhu  sekse- 
ca,  Jehowa  oie  kin  nahon  po. 

5  Itancan  kin  Jehowa  huhu  kin 
dena  hecen  ewicakiya  ;  Iho,miye 
woniya  mahen  niupi  wakiye  kta, 
unkan  yanipi  kta. 

6  Qa  kan  kin  acicihnakapi 
kta,  qa  cehpi  icahciciyapi  kta, 
qa  uka  on  akahpeton  ciyapi  kta, 
qa  oniya  mahen  ecicihnakapi 
kta,  unkan  yanipi  kta :  hecen 
Jehowa  he  miye  e  sdonyayapi 
kta  ce. 

7  Hecen  econ  masipi  kin  iyecen 
womdaka :  unkan  womdaka  icun- 
han  ho  yukan,  qa  iho,  skanskan- 
pi,  qa  huhu  kin  hena  itkokicipa 
upi,  hu  wanji  hu  tawa  ekta. 

8  Unkan  wanmdaka,  qa  iho,  kan 
qa  cehpi  kin  akan  awicau,  qa 
akantanhan  uka  awicakahpa : 
tuka  oniya  en  wicaun  sni. 

9  Hehan  iye  hernakiya ;  Tate 
kin  wahoya  wo,  wicasta  cinhin¬ 
tku,  woyake  ca  tate  kin  heciya 
wo  ;  Jehowa  Itancan  kin  hecen 
eya  ce  ■  Tate  ouye  topa  kin  etan- 
han  woniya  u  wo,  qa  dena  wica- 
ktepi  kin  awicaniya  wo,  hecen 
nipi  kta  ce. 

10  Hehan  econ  rnasi  kin  iyecen 
womdaka ;  unkan  woniya  kin 
mahen  wicau,  qa  hena  kinipi,  qa 
siha  on  inajinpi,  ozuye  nina  tan¬ 
ka  hinca. 

11  Hehan  iye  hernakiya;  Wi¬ 
casta  cinhintku,  huhu  kin  dena 
Israel  tiyohnaka  ocowasin  heepi : 
IhOj  hena,  Huhu  unkitawapi  kin 
sek^eca,  qa  wacinunyanpi  qon  he 

taninsni ;  unkiyepi  unyutakunipi 
sni  ce,  eyapi  ece. 

12  Heon  etanhan  woyake  ca 
hewicakiya  wo ;  Jehowa  Itan¬ 
can  kin  hecen  eya  ce;  Iho,  mi- 
taoyate,  woha  nitawapi  ciciyu- 
hdokapi  kta,  qa  nihapi  kin  etan¬ 
han  hdinanpe  ciyapi  kta,  qa  Is¬ 
rael  rhakoce  kin  en  hdiyohiciyapi 
kta. 

13  Hehan  mitaoyate,  Jehowa 
he  miye  e  sdonyayapi  kta,  tohan 
woha  nitawapi  ciciyuhdokapi,  qa 
nihapi  etanhan  hdinanpe  ciyapi 
kinhan  ; 

14  Qa  Mitaniya  mahen  ecici¬ 
hnakapi,  qa  yanipi,  qa  nitamako- 
ce  kin  en  ahdicihnakapi  kinhan  : 
hehan  Jehowa  miye  e  hecen  epa, 
qa  ecen  ecamon  kin  he  sdonya¬ 
yapi  kta  ce,  Jehowa  eya. 

15  Hehan  Jehowa  oie  en  mahi 
kin  he  hecen  eya  : 

16  Nakun  wicasta  cinhintku, 
niye  cansakadan  wanji  icu  wo, 
qa  akan,  Juda  qa  Israel  cinca, 
tawasitku  wicaye  cin  tawapi,  he 
en  owa  wo ;  Hehan  cansakadan 
tokeca  wan  icu  wo,  qa  akan,  Jo¬ 
seph,  Ephraim  cansakadan  tawa, 
qa  Israel  tiyohnaka  tawasitku  wi¬ 
caye  cin  owasin  tawapi,  he  en 
owa  wo. 

17  Qa  wanji  unma  kin  kici  ici- 
koyagya  wo,  cansakadan  wanji- 
dan  kta :  unkan  hena  ninape 
ohna  okonwanjidan  icage  kta. 

18  Unkan  tohan  nitaoyate  cinca 
winiwangapi  kinhan,  Dena  taku 
hecinhan  unyakipazopi  kte  sni 
he,  eniciyapi  kinhan  ; 

19  Hewicakiya  wo ;  Itancan  kin 
Jehowa  hecen  eya  ce ;  Iho,  Jo¬ 
seph  cansakadan  tawa,  Ephraim 
nape  en  un,  qa  tawasitku  Israel 
wicowazi  kin  hena,  iwacu  kta, 
qa  he  kici  ewahnake  kta,  han, 
Juda  cansakadan  tawa  kici,  qa 
hena  cansakadan  wanjidan  wa- 

kage  kta,  unkan  hena  minape 
ohna  wanjidan  icage  kta  ce. 

20  Unkan  cansakadan  akan  oya- 
wa  kin  hena  ninape  ohna  yanke 
kta,  iye  istapi  itokam : 

21  Qa  hewicakiya  wo  ;  Jehowa 
Itancan  kin  hecen  eya  ce  ;  Iho, 
Israel  cinca  kin  Ikcewicasta  wi- 
cehna  tanhan,  toki  iyayapi  qon 
hetanhan  miye  ewicamdaku  kta, 
qa  ihduksan  tanhan  mnawicawa- 
ye  kta,  qa  iye  tamakoce  kin  en 
awicawahdi  kta : 

22  Qa  makoce  kin  ohna  Israel 
lie  kin  akan  hena  oy ate  wanjidan 
wakage  kta ;  qa  wicastayatapi 
wanjidan  hena  owasin  en  wica¬ 
stayatapi  un  kta ;  qa  hetanhan 
ake  oyate  nonpapi  kte  sni,  qa 
ake  icimana  wokiconze  nonpa  on 
kiyuspapi  kte  sni. 

23  Nakun  hetanhan  icimana 
wakagapi  tawapi  kin  on,  qa  wo- 
wahtesni  tawapi,  qa  wawakipa- 
jinpi  econpi  owasin  on,  ihdusa- 
papi  kte  sni  :  tuka  en  ounyanpi 
tawapi  ohna  wahtanipi  qon  hena 
owasin  etanhan  niwicawaye  kta, 
qa  wicamduska  kta :  hecen  hena 
mitaoyate  kin  eepi  kta,  qa  Taku 
Wakan  tawapi  kin  he  miye  kta  ce. 

24  Qa  mitaokiye  Dawid  hena  en 
wicastayatapi  yanke  kta  ;  qa  he¬ 
na  owasin  wonwicaye  wanjidan 
yuhapi  kta :  Nakun  hena  mita- 
woyaco  kin  ohnayan  manipi  kta, 
qa  mitoope  kin  ahopapi  kta  qa 
ecen  econpi  kta. 

25  Unkan  hena  makoce  Jakob 
mitaokiye  waqu  qon  he  en  oun¬ 
yanpi  kta,  atewicayayapi  kin  en 
ounyanpi  qon  hee,  is  eya  en  oun¬ 
yanpi  kta,  iyepi  qa  cincapi,  qa 
cincapi  sanpa  cincapi  owihanke 
wanica  :  unkan  Dawid  mitaokiye 
he  Itancan  hduhapi  kta,  owihan¬ 
ke  wanica. 

26  Nakun  miye  wookiye  wico- 
takuye  wan  om  wicawecage  kta, 


he  qe  wicotakuye  owihanke  wa¬ 
nica  wicakici  un  kta ;  unkan  ewi- 
cawahnake  kta  qa  wicamduota 
kta,  qa  hena  wicacokaya  tipi  wa¬ 
kan  mitawa  ewehde  kta,  owi¬ 
hanke  wanica. 

27  Unkan  mitawakeya  wakan 
kin  he  wicakici  yanke  kta;  Han, 
Taku  Wakan  tawapi  kin  he  miye 
kta,  qa  hena  mitaoyate  eepi  kta. 

28  Unkan  tipi  wakan  mitawa 
kin  he  owihanke  wanin  wicaco¬ 
kaya  yanke  cinhan,  hehan  Jeho¬ 
wa  miye  e  Israel  wicamduwakan 
he  Ikcewicasta  kin  sdonyapi 
kta  ce. 

WICOWOYAKE  38. 

1  Hehan  Jehowa  oie  en  mau 
kin  he  hecen  eya ; 

2  Wicasta  cinhintku,  Gog  itko- 
kim  niite  ekihde  wo,  Magog  ta¬ 
makoce,  Mesek  qa  Tubal  en  wi¬ 
castayatapi  itancan  kin  hee  ;  qa 
he  on  wakanyan  woyaka  wo  ; 

3  Qa  heya  wo  ;  Jehowa  Itancan 
kin  hecen  eya  ce ;  Iho,  Gog,  Me¬ 
sek  qa  Tubal  wicastayatapi  itan¬ 
can  tawapi  kin,  miye  nitkokim 
waun  : 

4  Qa  hektam  hdicuciye  kta,  qa 
maza  icu  cehupa  nitawa  ohna 
iyewaye  kta,  qa/tankan  hinanpe 
ciye  kta,  niye  q*a  ozuye  nitawa 
ocowasin,  suktanka  qa  sunka 
wakan  akan  yotankapi,  hena  iyu- 
hpa  taku  ota  koyakapi,  omniciye 
tanka  hinca,  mazawokoyake  qa 
wahacanka,  hena  iyubpa  rnaza- 
sagye  kicunpi : 

5  Peres,  Kus  qa  Put  owicapa- 
pi;  hena  iyubpa  wahacanka  qa 
mazawapaha  yuhapi : 

6  Gomer  qa  ozuye  tawa  owasin ; 
Togarmah  tipi  waziyata  ihanke 
kin  etanhan,  qa  ozuye  tawa  kin 
iyubpa;  oyate  ota  binca  nici 
unpi. 

7  Wiyeya  un  wo,  qa  ihduwiye- 
ya  wo,  niye  qa  wicota  nitawa 
niye  ekta  raniciyapi  kin  owasin, 
qa  niye  hena  awanwicayag  yaun 
kta. 

8  Anpetu  ota  iyohakam  yahda- 
wa  kta :  waniyetu  ehake  kin  en 
makoce  kin  en  yahi  kta,  maza- 
sagye  etanhan  ehdakupi,  oyate 
ota  etanhanhan  mnakiyapi  qon, 
Israel  lie  ohinniyan  kewoskan 
wanke  ciqon  he  etu;  tuka  he  qe 
oyate  kin  etanhanhan  hinanpe 
yapi,  qa  hena  iyuhpa  wikopesni- 
yan  oimyanpi  tuka : 

9  Tuka  itawankanhde  yau  kta, 
magaju  hinca  wan  iyecen  yau 
kta,  makoce  akahpe  kta  on  ma- 
hpiya  sapa  iyecen  yaun  kta,  niye 
qa  ozuye  nitawa  iyuhpa,  qa  oya¬ 
te  ota  onipapi  kin  hena. 

10  Jehowa  Itancan  kin  hecen 
eya ;  Nakun  kaketu  kta,  anpetu 
kin  he  en  wicoie  nicante  en  upi 
kta,  qa  wicotawacin  sica  wan 
awacanni  kta ; 

11  Qa  hecen  ehe  kta;  Makoce 
ikce  otonwe  kin  ekta  mde  kta ;  to- 
na  oziiciyapi  wikopesniyan  oun- 
yanpi,  iyuhpa  acankaskapi  ^ni 
unpi,  qa-  tiyopa,  inatake  ko  nica- 
pi  kin  hena  takpe  wicamde  kta 
ce  : 

12  Wokipi  wan  wicakipi  kta, 
qa  womanon  wan  manonpi  kta ; 
hewoskan  wanke  ciqon  en  oun- 
yanpi  kin  hena  ekta  nape  yeyaye 
kta,  oyate  wan  Ikcewicasta  etan¬ 
hanhan  mnawicayapi,  qa  woteca 
wahpaya  koya  kamnanpi,  mako¬ 
ce  tehanwankantu  en  ounyanpi 
kin  hena. 

13  Seba  qa  Dedan  qa  Tarsis  en 
wicasta  wopeton  kin  hena,  qa  en 
mnaja  koska  kin  owasin  henici- 
yapi  kta  ;  Wokipi  wicaki  kta  on 
yau  he ;  w’omanon  wan  manon 
kta  on  nitomniciye  mnayakiya 
he  ;■  mazaska  qa  mazaskazi  aya- 

hde  kta,  woteca  qa  wahpaya  iya- 
cu  kta,  wokipi  tanka  wan  Avica- 
yaki  kta  he. 

14  Heon  etanhan,  wicasta  cin- 
hintku,  wakanyan  woyaka  wo, 
qa  Gog  heciya  wo  ;  Jehowa  Itan¬ 
can  kin  hecen  eya  ce  ;  Anpetu 
kin  en  mitaoyate  Israel  wiko¬ 
pesniyan  okihpapi  kinhan,  niye 
sdonyaye  kte  sni  he. 

15  Hecen  nitohe  kin  etanhan 
yau  kta,  waziyata  makoce  kin 
etanhan,  niye  qa  oyate  ota  nici 
upi  kin,  hena  owasin  suktanka 
akan  yotakanpi,  omniciye  tanka 
qa  ozuye  ota  hinca. 

16  Qa  mitaoyate  Israel  takpe 
wicayau  kta,  raahpiya  sapa  iye¬ 
cen  makoce  kin  akahpapi  kta : 
he  ,  anpetu  ehake  kin  etu,  hehan 
mitamakoce  kin  takpe  uciye  kta, 
hecen  Ikcewicasta  kin  sdonma- 
yanpi  kta,  tohan  iye  ista  itokam, 
Gog,  niye  en  mihduwakan  kin¬ 
han. 

17  Jehowa  Itancan  kin  hecen 
eya  ;  Tuwe  wanakaja  cajemdate 
ciqon  he  niye  he :  Israel  en 
wicasta  wokcan,  anpetu  wani¬ 
yetu  hena  en  woyakapi  qon  hena 
nape  eciyatanhan,  hecen  takpe 
wucauciye  kta. 

18  Unkan  kaketu  kta,  anpetu 
en  Gog  Israel  makoce  kin  takpe 
u  kinhan,  hehan  mitocanteptan- 
ye  miite  akan  hiyu  kta,  Jehowa 
Itancan  kin  eya. 

19  Mitowinawizi  en,  mitocan- 
niye  ide  kin  en  hecen  epa  na- 
kaes ;  Awicakehan  anpetu  kin 
he  en  Israel  makoce  kin  ohna 
wicacancan  tanka  kta : 

20  Hecen  miniwanca  hogan  kin 
hena  qa  mahpiya  zitkadan,  qa 
tinta  woteca,  qa  wamakaskan 
tona  maka  asdohan  unpi  kin 
owasin,  qa  wicasta  owasin  tona 
maka  ite  akan  unpi  kin  hena 
miite  on  cancanpi  kta,  qa  he  kin 

hena  pawankapi  kta,  qa  lie  imni- 
ja  kin  hena  hinhpayapi  kta,  qa 
inyan  conkaske  otoiyohi  makata 
hinhpaye  kta. 

21  Hehan  he  on  lie  mitawa 
owasin  ohnayan  mazasagye  wan 
weco  kta  ce,  Itancan  kin  .Jeho- 
wa  eya ;  wicasta  otoiyohi  tama- 
zasagye  kin  iye  sunkaku  kin  apa- 
ha  un  kta. 

22  Qa  makosica  qa  we  on  he 
mdaco  kta;  qa  iye  kin,  ozuye 
tawa  koya,  qa  oyate  ota  kici  un- 
pi  kin  hena  awicainagaju  waye 
kta,  raagaju  apasboke  kta,  qa 
wasu  tankinkinyan,  peta  qa  can- 
sin. 

23  Hecen  mihdutanka  kta  qa 
mihduwakan  kta ;  unkan  oyate 
ota  istapi  kin  en  sdonmayanpi 
w'aun  kta,  qa  Jehowa  he  niiye 
e  sdonyapi  kta  ce. 


WICOWOYAKE  39. 


1  Heon  etanhan,  wicasta  cin- 
hintku,  Gog  on  wakanyan  wo- 
yake  ca  heya  wo ;  Itancan  kin 
Jehowa  hecen  eya  ce ;  Iho,  Gog, 
Mesek  qa  Tubal  wicastayatapi 
itancan,  miye  itkocicipa  ce. 

2  Unkan  ciyuhomni  kta,  qa  hi- 
nanpe  ciye  kta,  qa  waziyata 
ihanke  kin  etanhan  hiyuciye  kta, 
qa  Israel  lie  kin  akan  acihi  kta. 

3  Qa  ninape  catka  etanhan  niti- 
nazipe  kin  wakaspe  kta,  qa  nina¬ 
pe  etapa  etanhan  nitawanhinkpe 
kin  hinhpaye  waye  kta. 

4Tsrael  he  kin  akan  nihinhpaye 
kta,  niye  qa  ozuye  nitawa  iyuhpa, 
qa  oyate  nici  unpi  kin  hena  :  zi- 
tkadan  wayapote  cin  ocaje  owa¬ 
sin,  qa  tinta  warnanica  kin  temni- 
yanpi  kta  e  cicu  kta. 

5  Tinta  ite  kin  akan  nihinhpaye 
kta :  miye  hecen  epa  nakaes, 
Jehowa  Itancan  kin  eya. 

6  Unkan  peta  wan  Magog  en 

yewasi  kta,  qa  wita  en  wikope- 
sniyan  ounyanpi  kin  hena  ehna  ; 
hecen  Jehowa  he  miye  e  sdonya¬ 
pi  kta  ce. 

7  Hecen  micaje  wakan  kin  Is¬ 
rael  mitaoyate  cokaya  sdonye  wi- 
cawaye  kta,  qa  ake  icimana  mi¬ 
caje  wakan  kin  wahdusape  kte 
sni.  Unkan  Jehowa  Israel  en 
Wanji  Wakan  kin  he  miye  e 
Ikcewicasta  kin  sdonyapi  kta. 

8  Iho,  wanna  u  qa  iyecetu,  Je¬ 
howa  Itancan  kin  eya :  anpetu 
cajemdate  ciqon  he  dee  ce. 

9  Unkan  Israel  otonwe  en  oun¬ 
yanpi  kin  hena  tankan  yapi  kta, 
qa  wipe  kin  hena  ideyapi  qa  huh- 
nahyapi  kta,  han,  wahacanka  qa 
maku  akahpe,  itazipa  qa  wan- 
hinkpe  kin,  qa  nape  sagye  qa 
wahukeza,  unkan  waniyetu  sa- 
kowin  hena  peta  on  huhnahyapi 
kta : 

10  Hecen  taskoju  etanhan  can 
icupi  kte  sni,  qa  contanka  kin 
etanhan  hdaksapi  kte  sni ;  wipe 
kin  hena  peta  en  aonpapi  kta 
nakaes  :  hecen  tona  iye  wawica- 
kipi  qon  hena  wicakipi  kta,  qa 
tona  wamawicakinonpi  qon  hena 
mawicakinonpi  kta,  Itancan  kin 
Jehowa  eya. 

11  Unkan  anpetu  kin  he  en  ka- 
ketu  kta,  Israel  en  tukten  wica- 
hapi  kin  wan  Gog  waqu  kta, 
kaksiza  ohna  manipi  ece,  mini 
tanka  iwiyohiyanpa  tanhan  ;  qa 
he  qe  icimanipi  kin  wicakagi 
kta  :  Unkan  hen  Gog  qa  wicota 
tawa  qon  owasin  wicaliapi  kta; 
qa.  He  Gog- wicota  takaksiza, 
eciyapi  kta. 

12  Unkan  Israel  tiyohnaka  kin 
wi  sakowin  hehanyan  wicaha 
skanpi  kta,  makoce  yuskapi  kta 
e  heon. 

13  Han,  makoce  en  oyate  oco- 
wasin  wahapi  kta  :  unkan  he  qe 
wocajeyate  hduhapi  kta,  anpetu 

mihduwakan  kte  cinhan,  Jehowa 
Itancan  kin  eja. 

14  Unkan  wicolian  tawapi  kta 
on  wicasta  wicakahnigapi  kta, 
hena  icimanipi  kin  om  makoce 
optapta  yapi  kte,  tona  maka  ite 
akan  okaptapi  kin  hena  wicahapi 
kta,  hecen  yuskapi  kta  :  wi  sako- 
win  ohakam  hehan  ode  yapi  kta. 

15  Unkan  icimanipi  kin  hena 
maka  ohna  yapi  eca,  tohan  wan- 
ji  wicasta  hu  wanyake  cinhan, 
hehan  bosdatu  wan  icahda  ehde 
kta,  tohanyan  wahapi  kin  Gog- 
wicota  takaksiza  ohna  hapi  kta 
hehanyan. 

16  Qa  nakun  otonwe  kin  he 
Hamona  (wicota)  eciyapi  kta. 
Hecen  makoce  kin  hduskapi  kta. 

17  Unkan  niye  wicasta  cinhin- 
tku,  Itancan  kin  Jehowa  hecen 
eya ;  Zitkadan  hupahu  ton  owa- 
sin  qa  tinta  wamanica  kin  iyuhpa 
hewicakiya  wo  ;  Ihduwitaya  po 
qa  u  po  ;  ihduksantanhan  mnai- 
ciya  po,  wosna  mitawa  niyepi  on 
wawahdusna  kin  ekta,  Israel  he 
kin  akan  wosnapi  tanka  hinca, 
hecen  tado  yatapi  kta  qa  we  da- 
tkanpi  kta. 

18  Wasaksakapi  cehpi  kin  ya¬ 
tapi  kta,  qa  wicastayatapi  we  kin 
datkanpi  kta,  wanunyanpi  ta- 
mdoka  tawa,  tacincadan  tawa, 
qa  tatoka  mdoka  tawa,  tatanka 
tawa,  hena  iyuhpa  Basan  en  cera- 
yapi  qon  heca. 

19  Unkan  inimnanpi  ktaewasin 
yatapi  kta,  qa  winitkopi  kta  he¬ 
hanyan  we  datkanpi  kta,  wosna 
mitawa  niyepi  on  wawahdusna 
kin  etanhan. 

20  Hecen  wahna  wotapi  mitawa 
en,  suktanka  qa  canpahmihma 
on,  wasaksakapi  qa  ozuye  wica- 
^ta  owasin  on  winipipi  kta,  Itan¬ 
can  kin  Jehowa  eya. 

21  Unkan  mitowitan  kin  he 
Ikcewicasta  ehna  ewehde  kta, 

422 


qa  mitawoyaco  ecaraon  kin  he, 
qa  minape  akan  ewicawahnake 
cin  hena  Ikcewicasta  owasin 
wanyakapi  kta. 

22  Hecen  anpetu  kin  hetanhan 
qa  sanpa,  Israel  tiyohnaka  kin 
Jehowa  Taku  Wakan  tawapi  kin 
he  miye  e  sdonyapi  kta. 

23  Unkan  wahtanipi  kin  on  Is¬ 
rael  tiyohnaka  wayaka  unpi  kin 
en  iyayapi  he  Ikcewncasta  kin 
sdonyapi  kta  :  taku  sica  ecami- 
conpi  kin  heon  etanhan  miye 
miite  anawicawakihbe,  qa  toka- 
wicayapi  napepi  en  wicawaqu : 
unkan  hena  iyuhpa  mazasagye 
on  hinhpayapi. 

24  Ihdusapapi  kin  on,  qa  waw'a- 
kipajinpi  kin  eciyatanhan  ecawi- 
cawecon,  qa  miite  anawicawa¬ 
kihbe. 

25  Heon  etanhan  Jehowa  Itan¬ 
can  kin  hecen  eya;  Wanna  Ja¬ 
kob  unhdaka  unpi  kin  ake  hdicu- 
wakiye  kta,  qa  Israel  tiyohnaka 
ocowasin  onsiwakida  kta,  qa 
micaje  wakan  kin  on  winawawi- 
zi  kta  ce. 

26  Tohan  tawowistece  kicinpi 
kinhan,  qa  wawakipajinpi  tawapi 
owasin  on  makipajinpi,  makoce 
en  wikopesniyan  owanji  yukanpi 
qa  tuwedan  wakokipe  wicakicage 
sni  qehan. 

27  Tohan  oyate  kin  etanhanhan 
hdicuwicawakiye,  ca  tokawica- 
yapi  tamakoce  kin  etanhanhan 
mnawicawakiye,  ca  iyepi  en 
oyate  ota  itokam  mihduwakan 
kinhan ; 

28  Hehan  Ikcewicasta  ehnahna 
wayaka  iyayewicaye  ciqon  Jeho¬ 
wa  Taku  Wakan  tawapi  kin  he 
miye  e  sdonkiyapi  kta :  tuka  ma¬ 
koce  tawapi  kin  ohna  mnawica- 
wakiya,  qa  hena  etanhan  tuwe¬ 
dan  ake  ehpewaye  kte  sni. 

29  Nakun  miite  ake  anawica¬ 
wakihbe  kte  sni :  Mitaniya  kin 

Israel  tiyohnaka  kin  awicawaka- 
stan  kta  nakaes,  Jehowa  iLancan 
kin  eya. 

WICOWOYAKE  40. 

1  W^’ayaka  unyakonpi  waniyetu 
wikcemna  nonpa  qa  sanpa  zaptan 
en,  oraaka  otokahe  ekta,  wiya- 
wapi  anpetu  iwikcemna  hehantu, 
otonwe  kin  kastakapi  qon  iyoha- 
kam  waniyetu  iaketopa  kin  en, 
anpetu  kin  hee  kinca,  hehan  .le- 
howa  nape  kin  akan  mayanka, 
qa  ekta  amahi : 

2  Taku  Wakan  tawowanyake 
kin  en  Israel  makoce  kin  ekta 
amahi,  qa  lie  wan  tehanwankan- 
tu  hinca  akan  emahnaka,  qa  hen 
itokagatanhan  otonwe  okagapi 
wan  wanka. 

3  Hecen  he  en  amahi,  unkan 
iho,  wicasta  wan  towanyake  kin 
mazazi  wanyakapi  kin  iyececa, 
hahonta  pahmonpi  wan  nape 
ohna  qa  cedi  on  iyutapi  wan  : 
unkan  he  qe  tiyopa  kin  ohna 
inajin. 

4  Unkan  wicasta  kin  he  hema- 
kiya;  Wicasta  cinhintku,  niista 
on  wawanyaka  wo,  qa  ninoge  on 
wanahon  wo,  qa  taku  wanyagci- 
ciye  cin  owasin  en  nicante  yeki- 
ya  wo  :  wawanyagciciye  kta  e 
heon  den  anihipi  nakaes  :  taku 
wandake  kte  cin  hena  owasin 
Israel  tiyohnaka  kin  owicakiya- 
ka  wo. 

5  Unkan  iho,  tipi  kin  itankan 
ihduksan  conkaske  wan,  qa  wi¬ 
casta  qon  nape  ohna  cedi  wan  on 
iyutapi  kta,  wicispa  sakpe,  wici- 
spa  qa  napehdakinyan  eciyatan- 
han  :  hecen  conkaske  kin  iyuta, 
ohdakinyan  cedi  wanjidan ;  qa 
obosdatu  kin  cedi  wanjidan. 

6  Hehan  tiyopa  wan  ite  kin  wi- 
yohiyanpatakiya  wanke  cin  he 
en  hi,  qa  caniyadipi  kin  ohna 


wankan  iyaya,  qa  tiyopa  ihuku- 
ya  wanke  cin  he  iyuta,  okdakin- 
yan  cedi  wanjidan,  qa  ihukuya 
wanke  cin  unma  kin  is  ohdakin¬ 
yan  cedi  wanjidan. 

7  Qa  wankan  tipi  kin  is  ohan- 
ske  cedi  wanjidan  qa  ohdakinyan 
cedi  wanjidan  :  qa  wankan  tipi 
kin  otahedan  wicispa  zaptan:  qa 
tiyopa  ihukuya  wanka,  tiyopa 
ohanzi  hdepi  icahda  wanke  cin 
mahentanhan,  cedi  wanjidan. 

8  Nakun  tiyopa  ohanzi  hdepi 
kin  mahentanhan  iyuta,  cedi 
wanjidan. 

9  Hehan  tiyopa  en  ohanzi  hdepi 
kin  iyuta,  wicispa  sahdogan, 
can  ipatan  kin  hena  wicispa  non¬ 
pa  :  unkan  tiyopa  en  ohanzi  hde¬ 
pi  kin  mahenkiya  wanka. 

10  Unkan  tiyopa  wiyohiyanpa- 
takiya  canku  ekta  wankan  tipi 
yamni  deciyatanhan  qa  yamni 
heciyatanhan ;  hena  yamni  wi- 
yutapi  okonwanjidan  :  qa  can 
ipatan  kin  wiyutapi  okonwanji¬ 
dan,  deciyatanhan  qa  heciya¬ 
tanhan. 

11  Unkan  tiyopa  oenape  ohda¬ 
kinyan  kin  iyuta,  wicispa  wikce¬ 
mna;  qa  tiyopa  ohanske  kin  wi¬ 
cispa  akeyamni. 

12  Nakun  wankan  tipi  itokam 
opapun  kin  he  wicispa  wanjidan, 
qa  heciyatanhan  opapun  kin  is 
wicispa  wanjidan  :  unkan'  wan¬ 
kan  tipi  kin  deciyatanhan  wici¬ 
spa  sakpe,  qa  heciyatanhan  wici¬ 
spa  sakpe. 

13  Hehan  tiyopa  kin  iyuta, 
wankan  tipi  akalipe  etanhan  aka- 
hpe  ekta ;  ohdakinyan  kin  wici¬ 
spa  wikcemna  nonpa  sanpa  za¬ 
ptan,  oenape  oenape  icitkokim. 

14  Nakun  can  ipatan  kin  hena 
wicispa  wikcemna  sakpe  kaga, 
qa  tiyopa  ihduksan  hocoka  can 
ipatan  kin  ekta. 

15  Unkan  tiyopa  oenape  ite  kin 

etanhan  tiyopa  mahentu  ohanzi 
hdepi  ite  kin  hehanyan  wicispa 
wikcemna  zaptan, 

10  Unkan  wankan  tipi  kin  ohna 
owanyeye  natakapi  yukan,  qa 
tiyopa  imahentu  ihduksan  can 
ipatan  tawapi  kin  ohna,  qa  nakun 
opalite  kin  en :  qa  imahentu 
ihduksanksan  owanyeye  yukan, 
qa  can  ipatan  en  tamar  can  oka- 
gapi. 

17  Hehan  tankan  hocoka  kin 
ekta  amahi,  unkan  iho,  tipi  ci- 
stinna  yukan,  qa  hocoka  ihdu¬ 
ksan  inyan  canku  wan  kicagapi  : 
inyan  canku  kin  ekta  tipi  cistin- 
na  wikcemna  yamni  yukan. 

18  Unkan  inyan  canku  tiyopa 
icahda  wanke  cin,  tiyopa  ohan- 
ske  iyotakonza  kin  he  kuya  in¬ 
yan  canku  kin  ee. 

19  Hehan  kuya  tiyopa  kin  ito- 
kapa  hocoka  mahentu  kin  itan- 
kan,  ohdakinyan  kin  iyuta,  wici- 
^pa  opawinge  wiyohiyanpata  qa 
waziyata  ekta. 

20  Nakun  tankan  hocoka  tiyopa 
ite  waziyatakiya  canku  kin  ekta 
he  ohanske  qa  ohdakinyan  kin 
iyuta : 

21  Unkan  wankan  tipi  kin  deci- 
yatanbau  yamni  qa  heciyatanhan 
yamni ;  qa  can  ipatan  kin,  opahte 
tawa  nakun,  hena  tiyopa  tokahe- 
ya  iyutapi  qon  iyececa  :  ohanske 
wicispa  wikcemna  zaptan  qa 
ohdakinyan  kin  is  wikcemna 
nonpa  sanpa  zaptan. 

22  Qa  owanyeye  tawapi,  qa 
opahte  qa  tamar  can  okagapi  ta¬ 
wapi  kin  hena  tiyopa  wiyohiyan¬ 
pata  cank.ii  ekta  yanka  iyutapi 
qon  iyececa:  unkan  can  adipi 
sakowin  on  ekta  yapi  ece ;  qa 
opahte  kin  hena  itokam  yanke. 

23  Unkan  mahen  hocoka  tiyopa 
kin  he  tiyopa  ite  waziyatakiya 
qa  wiyohiyanpatakiya  canku  kin 
ekta  iyotakons  wanke :  Unkan 

tiyopa  etanhan  tiyopa  ekta  iyuta, 
wicispa  opawinge. 

24  Hehan  itokah  canku  kin  ekta 
amahi:  unkan  iho,  tiyopa  wan 
itokahkiya  canku  kin  ohna:  un¬ 
kan  he  can  ipatan  tawa  kin  iyu¬ 
ta,  qa  opahte  kin  nakun,  wiyuta- 
pi  qon  hena  iyececa. 

25  Unkan  he  ohna  owanyeye 
yukan,  qa  ihduksan  opahte  kin 
hena  ohna,  owanyeye  qon  hena 
iyecekceca :  ohanske  wicispa 
wikcemna  zaptan,  qa  ohdakin¬ 
yan  kin  is  wikcemna  nonpa  san¬ 
pa  zaptan. 

26  Qa  adipi  sakowun  on  ekta 
yapi  ece ;  qa  opahte  kin  hena 
itokapatanhan  wanke :  unkan 
tamar  can  okagapi  yukan,  wanji 
deciyatanhan  qa  wanji  heciyatan¬ 
han,  can  ipatan  tawa  kin  akan. 

27  Unkan  hocoka  mahentu  kin 
en,  canku  itokahkiya  wanke  cin 
ohna,  tiyopa  wan  yanka  :  unkan 
tiyopa  etanhan  tiyopa  ekta  itokah¬ 
kiya  wiyuta,  wicispa  opawinge. 

28  Hehan  itokah  tiyopa  kin 
ohna  hocoka  mahentu  kin  ekta 
amahi :  unkan  itokah  tiyopa  kin 
iyuta,  wiyutapi  qon  hena  iyececa. 

29  Qa  wankan  tipi  tawa  kin 
hena,  qa  can  ipatan  kin  hena,  qa 
opahte  tawa  kin  hena,  wiyutapi 
qon  hena  iyececa  :  unkan  ohna 
owanyeye  yukan,  qa  ihduksan 
opahte  tawapi  kin  ohna :  ohan¬ 
ske  wicispa  wikcemna  zaptan, 
qa  ohdakinyan  kin  is  wikcemna 
nonpa  sanpa  zaptan. 

30  Unkan  opahte  ihduksan  wan¬ 
ke  cin  hena  ohanske  wicispa  wi¬ 
kcemna  nonpa  sanpa  zaptan,  qa 
ohdakinyan  is  wicispa  zaptan. 

31  Unkan  opahte  tawa  kin  hena 
tankan  hocoka  kin  ektakiya  ;  qa 
can  ipatan  tawa  akan  tamar  can 
okagapi  yukan ;  unkan  adipi  sa- 
hdogan  on  ekta  yapi  ece. 

32  Hehan  hocoka  mahentu  kin 


WICOWOYAKE  40. 


en  amahi,  wiyohiyanpata  canku 
ektakiya  wanke  cin  hetu :  Un- 
kan  tiyopa  kin  he  iyuta,  wiyuta- 
pi  kin  dena  iyececa. 

33  Qa  wankan  tipi  tawa  kin 
hena,  qa  can  ipatan,  qa  opalite 
tawa  kin  hena  wiyutapi  kin  dena 
eciyatanhan :  unkan  he  ohna 
owanyeye  yukan,  qa  ihduksan 
opahte  tawa  kin  ohnahna  :  ohan- 
ske  Avicispa  Avikcemna  zap  tan,  qa 
ohdakinyan  is  wicispa  wikcemna 
nonpa  sanpa  zaptan. 

34  Unkan  opahte  tawa  kin  tan- 
kan  hocoka  kin  ektakiya  wanke ; 
qa  can  ipatan  tawa  kin  akan  ta- 
mar  can  okagapi  yukan,  deciya- 
tanhan  qa  heciyatanhan  :  unkan 
adipi  sahdogan  on  ekta  yapi 
ece. 

35  Hehan  waziyata  tiyopa  kin 
en  amahi,  qa  wiyutapi  kin  dena 
iyecen  iyuta  : 

36  Wankan  tipi  kin,  can  ipatan 
kin,  qa  opahte  tawa,  qa  ihduksan 
owanyeye  tawa  kin  hena  :  ohan- 
ske  wicispa  wikcemna  zaptan,  qa 
ohdakinyan  kin  is  wicispa  wi¬ 
kcemna  nonpa  sanpa  zaptan. 

37  Unkan  can  ipatan  tawa  kin 
hena  hocoka  tankantu  kin  ekta¬ 
kiya  ;  qa  can  ipatan  kin  akan 
tamar  can  okagapi  yukan,  deci- 
yatanhan  qa  heciyatanhan :  qa 
adipi  sahdogan  on  ekta  yapi  ece. 

38  Unkan  mazopiye  qa  oenape 
kin  hena  tiyopa  can  ipatan  kin 
icahda  ;  hen  wohuhnage  wosnapi 
kin  yujajapi  ece. 

39  Unkan  tiyopa  ohanzi  hdepi 
kin  ohna,  deciyatanhan  wahna 
hnakapi  nonpa,  qa  heciyatanhan 
wahna  hnakapi  nonpa ;  hena  akan 
wohuhnage  wosnapi,  qa  woahta- 
ni  wosnapi,  qa  wayusnapi  wosna¬ 
pi  kin  wicaktepi  kta. 

40  Unkan  tankan  tiunnaptanyan 
en,  waziyata  tiyopa  oenape  ekta 
yapi  ece  kin  hetu,  wahna  hnaka¬ 


pi  nonpa ;  qa  tiunnaptanyan  un- 
ma  eciyatanhan,  tiyopa  ohanzi 
hdepi  kin  icahda,  wahna  hnakapi 
nonpa  yukan. 

41  Deciyatanhan  wahna  hnaka¬ 
pi  topa,  qa  heciyatanhan  wahna 
hnakapi  topa,  tiyopa  unnaptan- 
yan  kin  icahda ;  wahna  hnakapi 
sahdogan  akan  wapatapi  ece. 

42  Nakun  wohuhnage  wosnapi 
tawahnahnakapi  topa  kin  hena 
inyan  kakanpi,  ohanske  wicispa 
wanji  sanpa  hanke,  qa  ohdakin¬ 
yan  wicispa  wanji  sanpa  hanke, 
qa  obosdatu  kin  is  wicispa  wan- 
jidan  :  unkan  hena  akan  ikicanye 
on  wohuhnage  wosnapi  qa  wo¬ 
snapi  wicaktepi  ece  kin  hena 
ehnakapi  ece. 

43  Qa  timahen  oyuze  nape  hda- 
kinyan  wanji  ihduksan  okatanpi : 
qa  wahna  hnakapi  kin  akan  wo¬ 
snapi  conica  kin  hiyeya. 

44  Unkan  tiyopa  mahentu  itan- 
kan  mazopiye  dowanpi  tawapi, 
hocoka  mahentu  kin  hetu,  wazi¬ 
yata  tiyopa  unnaptanyan  kin 
ekta;  unkan  hena  itokah  canku 
kin  ektakiya  etonwan  ;  wanji  wi¬ 
yohiyanpata  tiyopa  icahda  kin  he 
waziyata  canku  kin  ektakiya 
yanka. 

45  Unkan  hemakiya;  Mazopiye 
kin  de  itokah  canku  ektakiya 
yanke  cin  he  wawayusna  tipi  ta- 
wowasi  awanyakapi  kin  hena 
tawapi  : 

46  Qa  mazopiye  waziyata  canku 
ekta  itoheya  yanke  cin  he  wahna 
wosnapi  tawowasi  awanyakapi 
waAvayusna  kin  hena  tawapi: 
Hena  Zadok  cinhintku,  Lewi 
cinca  ehnatanhan  Jehowa  oki- 
yapi  kta  ikiyedan  upi  ecee  kin 
eepi  ce. 

47  Hccen  hocoka  kin  he  iyuta, 
ohanske  kin  wicispa  opawinge, 
qa  ohdakinyan  wicispa  opawinge, 
topa  oradotonyan  wanka  ;  qa  na- 

kun  tipi  kin  itokam  wahna  wo- 
snapi  kin. 

48  Hehan  tipi  ohanzi  hdepi  kin 
en  amahi,  qa  ohanzi  hdepi  can 
ipatan  kin  iyuta,  deciyatanhan 
wicispa  zaptan,  qa  heciyatanhan 
wicispa  zaptan;  qa  tiyopa  ohda- 
kinyan  kin  he  deciyatanhan  wi¬ 
cispa  yamni,  qa  heciyatanhan 
wicispa  yamni. 

49  Ohanzi  hdepi  ohanske  kin 
he  wicispa  wikcemna  nonpa,  qa 
ohdakinyan  kin  is  wicispa  ake- 
wanji ;  unkan  ekta  yapi  ece  kin 
adipi  yukan  :  unkan  can  ipatan 
icahda  oinajin  yukan,  wanji  de¬ 
ciyatanhan  qa  wanji  heciyatan¬ 
han. 

WICOWOYAKE  41. 

1  Hehan  tipi  wakan  kin  en 
amahi,  qa  can  ipatan  kin  iyuta, 
deciyatanhan  ohdakinyan  wici¬ 
spa  sakpe,  qa  heciyatanhan  ohda¬ 
kinyan  wicispa  sakpe ;  wakeya 
ohdakinyan  kin  hee. 

2  Qa  oenape  ohdakinyan  kin  he 
wicispa  wikcemna ;  qa  oenape 
unnaptanyan  kin  deciyatanhan 
wicispa  zaptan,  qa  heciyatanhan 
wicispa  zaptan :  qa  ohanske  kin 
iyuta  wicispa  wikcemna  topa,  qa 
ohdakinyan  kin  is  wicispa  wikce- 
rana  nonpa. 

3  Hehan  mahenkiya  iyaya,  qa 
owenape  can  ipatan  kin  iyuta, 
wicispa  nonpa,  qa  tiyopa  kin  wi¬ 
cispa  sakpe,  qa  tiyopa  ohdakin¬ 
yan  kin  is  wicispa  sakowin. 

4  Hecen  ohanske  kin  ivuta,  wi- 
cispa  wikcemna  nonpa;  qa  ohda¬ 
kinyan  kin  is  wikcemna  nonpa, 
tipi  wakan  kin  itokapatanhan : 
Unkan  iye  hemakiya;  De  iyotan 
wakan  kin  hee  ce. 

5  Hehan  tipi  unnaptanyan  ka- 
gapi  kin  he  iyuta,  wicispa  sa¬ 
kpe;  qa  cuwi  tipi  kin  ohdakin- 

yan  wicispa  topa,  tipi  kin  anoka- 
tanhan  ihduksan  hiyeya. 

6  Unkan  cuwi  tipi  kin  hena  ya¬ 
mni,  cuwi  tipi  cuwi  tipi  iakan- 
kan,  owancaya  wikcemna  ya¬ 
mni  ;  unkan  tipi  kagapi  unna¬ 
ptanyan  kin  en,  cuwi  tipi  ihdu¬ 
ksan  hiyeye  cin  hena  mahen  ya, 
hecen  oyuze  kta,  tuka  tipi  kaga¬ 
pi  kin  en  yuzapi  sni. 

7  Unkan  yutankapi  qa  yuktan- 
yanpi  yukan,  wankan,  wankan 
yapi,  cuwi  tipi  kin  ekta :  tipi 
oyuktanyanpi  kin  he  wmnkan  ece 
ya,  tipi  ihduksan  nakaes  ;  hecen 
tipi  ohdakinyan  kin  he  wankan- 
tkiya  ya,  qa  hecen  cokaya  kuya- 
tanhan  wankan  icah  aya  ece. 

8  Nakun  ihduksan  tipi  ohosdatu 
kin  wanmdaka  :  cuwi  tipi  oahe 
kin  hena  unnaptanyan  kin  he 
cedi  wanji  ocowasin  wicispa 
sakpe. 

9  Unkan  tankantanhan  cuwi 
tipi  kin  on  conkaske  kagapi  ohda¬ 
kinyan  kin  he  wicispa  zaptan; 
qa  okaptapi  kin  he  mahentu, 
cuwi  tipi  owanka  kin  hee. 

10  Unkan  wankan  tipi  kin  ota- 
hedan  wicispa  wikcemna  nom- 
nonpa  ohdakinyan,  tipi  kin 
ihduksan  hiyeya, 

11  Unkan  cuwi  tipi  oenape 
kin  hena  okaptapi  kin  ektakiya 
wanke;  tiyopa  wanji  waziyata 
canku  kin  ekta,  qa  tiyopa  wanji 
is  itokagatanhan  yanka  :  qa 
owanka  okaptapi  ohdakinyan 
kin  he  wicispa  zaptan  ihduksan 
hiyeya, 

12  Unkan  hocoka  okaptapi  kin 
itokam  wiyohpeyata  ihanke  kin 
ekta,  tipi  kagapi  kin  he  ohdakin¬ 
yan  wicispa  wikcemna  sakowin, 
qa  tipi  conkaske  kin  ohdakinyan 
wicispa  zaptan  ihduksan  hiyeya, 
qa  ohanske  kin  is  wicispa  wikce¬ 
mna  napcinwanka. 

13  Hecen  tipi  kin  iyuta,  ohan- 


WICOWOYAKE  42. 


ske  wicispa  opawinge  ;  qa  hoco- 
ka  okaptapi  kin  he,  qa  tipi  kaga- 
pi,  conkaske  koya  hena  ohanske 
wicispa  opawinge. 

14  Nakun  tipi  kin  itokain  ohda- 
kinyan  kin  he,  qa  hocoka  oka¬ 
ptapi  wiyohiyanpatakiya,  hena 
wicispa  opawinge. 

15  Qa  tipi  kagapi  ohanske  kin 
he  iyuta,  hocoka  okaptapi  kin 
itokam,  he  iheyata  nakaes,  qa 
omanipi  kin,  deciyatanhan  qa 
heciyatanhan  wanke,  wicispa 
opawinge,  tipi  wakan  mahentu 
qa  hocoka  ohanzi  hdepi  kin  hena 
iyahna. 

16  Tiyopa  ipatan  kin,  qa  ow^an- 
yeye  ociqadan  kin,  qa  ihduksan 
yamnikiya  omanipi  kin,  tiyopa 
iyotakonza,  ihduksan  can  on  aka- 
lipapi,  qa  maka  etanhan  owanye- 
ye  kin  ekta,  qa  owanyeye  kin 
hena  natakapi. 

17  Tiyopa  iwankamtu  hehan- 
yan,  qa  nakun  tipi  kin  mahen  qa 
itankan,  qa  conkaske  ihduksan 
hiyeye  cin  ocowasin  ekta,  iyu- 
tapi. 

18  Unkan  kerub  qa  tamar  can 
okagapi  kin  on  econpi,  hecen 
kerub  qa  kerub  iyotahedan  tamar 
can  okagapi  wan  yanka  :  qa  ke¬ 
rub  otoiyohi  ite  nonpa  yuha. 

19  Hecen  deciyatanhan  wicasta 
ite  kin  tamar  can  okagapi  kin 
ektakiya  yanka,  qa  heciyatanhan 
mnaja  ite  kin  tamar  can  okagapi 
ektakiya  yanka ;  tipi  kin  ihdu¬ 
ksan  owancaya  hecen  kagapi. 

20  Maka  etanhan  tiyopa  kin 
iwankamtu  hehanyan  kerub  qa 
tamar  can  okagapi  kin  kagapi, 
qa  tipi  wakan  unnaptanyan  kin 
en. 

21  Tipi  wakan  can  ipatan  kin 
hena  orndoton  kagapi,  qa  owanka 
wakan  kin  itokam  owanyake  kin 
is  owanyakapi  kin  iyececa. 

22  Can  wahna  wosnapi  kin  he 


obosdatu  wicispa  yamni,  qa  ohan¬ 
ske  kin  is  wicispa  nonpa  ;  unkan 
oise  kin,  qa  ohanske,  qa  unna¬ 
ptanyan  kin  hena  can :  Unkan 
iye  hemakiya;  Jehowa  itokam 
wahna  hnakapi  kin  he  dee  ce. 

23  Unkan  tipi  wakan  qa  tipi 
wakan  hinca  kin  hena  en  tiyopa 
nonpa. 

24  Unkan  tiyopa  otoiyohi  oyu- 
gan  nonpa,  oyugan  yulidokapi 
kta  nonpa ;  tiyopa  wanji  oyugan 
nonpa,  qa  unma  kin  is  oyugan 
nonpa. 

25  Unkan  hena  akan,  tipi  wakan 
tiyopa  kin  akan,  kerub  qa  tamar 
can  okagapi  kin  iyahna  kagapi, 
unnaptanyan  kin  en  kagapi  kin 
he  iyececa  :  unkan  ohanzi  hdepi 
kin  tankan  tanhan  ite  kin  akan 
canmdaska  oakahpe. 

26  Unkan  owanyeye  ciqadan  qa 
tamar  can  okagapi  yukan,  deci¬ 
yatanhan  qa  heciyatanhan,  ohan¬ 
zi  hdepi  unnaptanyan  kin  en,  qa 
tipi  en  cuwi  tipi  kin  akan,  qa 
oakahpe  kin. 

WICOWOYAKE  42. 

1  Hehan  tankan  hocoka  kin 
ekta  idnanpe  mayan,  canku  wa- 
ziyatakiya  yanke  cin  he  ohna  : 
qa  tipi  cistinna  owanka  okaptapi 
iyotakonza  kin  he  en  amahi,  qa 
he  qe  tipi  kagapi  kin  iwaziyata 
itokamtu. 

2  Ite  ohanske  wicispa  opawinge 
kin  hentu  waziyata  tiyopa  kin 
yanka,  qa  ohdakinyan  kin  is  wd- 
cispa  wikcemna  zaptan. 

3  Wikcemna  nonpa  kin  iyota¬ 
konza,  hocoka  mahentu  kin  hee, 
qa  inyan  canku  kin  iyotakonza, 
tankan  hocoka  kin  hee,  hen  oma¬ 
nipi  omanipi  kin  iwankam  yamni 
yukan. 

4  Unk^n  tipi  cistinna  kin  hena 
itokam  cankuyapi  wan  ohdakin- 

427 


EZEKIEL  TAWOWAPI, 


yan  wicispa  wikcemna  mahentu, 
canku  kin  he  wicispa  wanjidan  ; 
qa  tiyopa  tawapi  waziyatakiya 
yanka. 

5  Unkan  tipi  cistinna  wankantu 
kin  hena  pteptecedan  :  omanipi 
kin  he  dena  etanhan,  qa  tipi  ka- 
gapi  kin  en,  kuya  qa  ocokaya 
3?^anke  cin  nakun  etanhan  nakaes. 

6  Hena  yamnikiya  yanka,  tuka 
can  ipatan  wanica,  hocoka  can 
ipatan  kin  iyececa ;  heon  etan¬ 
han  yuciqapidan,  raaka  kin  etan¬ 
han,  kuya  qa  ocokaya  kin  isanpa. 

7  Unkan  tankan  conkaske,  tipi 
cistinna  kin  iyotakonza,  tankan 
hocoka  canku  kin  heciya,  tipi 
cistinna  itokam,  he  ohanske  kin 
wicispa  wikcemna  zaptan. 

$  Tankan  hocoka  kin  ohna  tipi 
cistinna  kin  hena  ohanske  wici¬ 
spa  wikcemna  zaptan  nakaes : 
unkan  iho,  tipi  wakan  kin  itokam- 
tu  he  wicispa  opawinge. 

9  Unkan  tipi  cistinna  kin  dena 
ihukuya  wiyohiyanpata  oenape 
yanka  ;  tankan  hocoka  kin  etan¬ 
han  hena  mahen  yapi  kte  cin  hee. 

10  Tipi  cistinna  kin  hena  hoco¬ 
ka  wiyohiyanpata  conkaske  kin 
ohnahna,  owanka  okaptapi  kin 
iyotakonza,  qa  tipi  kagapi  kin 
iyotakonza. 

11  Unkan  hena  itokam  canku 
kin  he  tipi  cistinna  w^aziyatakiya 
hiyeye  cin  owanyakapi  kin  iye¬ 
ceca  ;  ohanska  kici  akiyececa, 
ohdakinyan  kin  hena  kici  akiye¬ 
ceca  :  qa  hena  oenape  owasin 
okagapi  qon  iyececa,  qa  tiyopa 
tawapi  kin  iyececa. 

12  Unkan  itokah  canku  ohna 
tipi  cistinna  tiyopa  kin  hena  iye- 
cen  canku  ipa  kin  en  tiyopa  wan 
yanka  :  conkaske  itokamtu  liinca 
wiyohiyanpata  canku  kin  hee,  en 
yapi  ecee  hetu. 

13  Hehan  iye  hemakiya;  Wa- 
ziyata  tipi  cistinna,  itokah  tipi 

cistinna  ko,  owanka  okaptapi  kin 
itokam,  hena  tipi  cistinna  wa¬ 
kan,  hena  ohnahna  wawayusna 
Jehowa  ikiyedan  upi  ecee  kin 
woyute  wakan  kin  yutapi  kta : 
han,  taku  wakan  hinca  kin  hena 
hen  ehnakapi  kta,  woyute  wosna- 
pi,  qa  woahtani  wosnapi,  qa  wa- 
yusnapi  wosnapi  kin  hena :  owan¬ 
ka  kin  he  wakan  nakaes. 

14  Wawayusna  kin  hena  he 
mahen  yapi  eca,  hehan  tipi  wa¬ 
kan  kin  etanhan  tankan  hocoka 
kin  en  hdapi  kte  sni ;  tuka  tawo- 
koyake  un  kicanyanpi  kin  hena 
hen  kihnakapi  kta  ;  hena  wakan 
nakaes  :  qa  wokoyake  tokeca  ki- 
cunpi  kta,  hehan  oyate  taku  ta¬ 
wapi  kin  ikiyedan  yapi  kta. 

15  Hehan  tipi  mahentu  iyuta 
hdustan  qehan,  hehan  wiyohiyan¬ 
pata  canku  ohna  tiyopa  ektakiya 
etonwe  cin  he  en  arnahi,  qa  he 
ihduksan  iyuta. 

16  Cedi  iyute  kin  on  wiyohi¬ 
yanpata  wanke  cin  he  iyuta,  cedi 
opawinge  zaptan,  cedi  iyute  kin 
on  ihduksantanhan. 

17  Waziyata  wanke  cin  he  ohna 
iyuta,  cedi  iyute  kin  on  ihduksan, 
cedi  opawinge  zaptan. 

18  Itokah  wanke  cin  he  iyuta, 
cedi  iyute  on  cedi  opawinge  za¬ 
ptan. 

19  Wiyohpeyata  wanke  cin  ekta 
ihduhomni,  qa  cedi  iyute  on,  cedi 
opawinge  zaptan  iyuta. 

20  Topa  omdotonyan  wanka  he- 
cen  iyuta  ;  he  ihduksan  conkaske 
yukan,  ohanske  cedi  opawinge  za¬ 
ptan,  qa  ohdakinyan  opawinge  za¬ 
ptan,  hecen  tipi  wakan  qa  owan¬ 
ka  ikceka  kin  yukinukan  kta. 

WICOWOYAKE  43. 

1  Hehan  tiyopa  kin  en  amahi, 
tiyopa  wiyohiyanpata  canku  ekta 
oenape  kin  hee. 


WICOWOYAKE  43. 


2  Unkan  iho,  Israel  Taku  Wa- 
kan  tawa  Towitan  kin  wiyohi- 
yanpata  canku  kin  ohna  u  :  un- 
kan  iye  ho  kin  he  mini  ota  ho 
kin  iyececa  :  qa  Towitan  kin  on 
maka  kin  iyoyamyapi. 

3  Unkan  wowanyake  wanmda- 
ke  ciqon  he  owanyake  kin  iye¬ 
ceca,  otonwe  ihangyapi  kta  on 
wahi  qon  wowanyake  km  he  iye¬ 
ceca  :  nakun  wowanyake  kin  he 
wowanyake  Kebar  wakpa  ekta 
wantndake  ciqon  iyececa  :  unkan 
makipusdiya  ehpemiciya. 

4  Unkan  Jehowa  Towitan  kin 
he  tiyopa  wiyohiyanpata  canku 
ektakiya  ite  kin,  canku  kin  he 
ohnayan  ti  mahen  hiyu. 

>  5  Hehan  Woniya  kin  imacu  qa 
hocoka  raahentu  kin  en  amahi  ; 
tinkan  iho,  Jehowa  Towitan  tipi 
kin  ojuya. 

6  Qa  ti  mahen  tanhan  womaki- 
yaka  na\yahon :  unkan  wicasta 
qon  micahda  najin. 

7  Hehan  iye  hemakiya ;  Wica¬ 
sta  cinhintku,  mitoiyotanke  oyan- 
ke,  qa  misiha  oahe  oyanke,  tu- 
kten  .  Israel  cinca  wicacokaya 
ohinniyan  wati  kte  ciqon,  qa  mi- 
caje  wakan  kin,  hena  Israel  tiyo- 
hnaka  ake  icimana  yusapapi  kte 
sni,  iyepi,  qa  wicastayatapi  ta- 
wapi,  wawicihaliapi  econpi  kin 
on,  qa  paha  tawapi  akan  ta- 
wicastayatapi  tancan  tapi  kin 
hena  on. 

8  Tiyopa  oahe  tawapi  tiyopa 
oahe  mitawa  kin  en  ehdepi,  qa 
can  ipatan  tawapi  can  ipatan 
mitawa  kin  icahda,  qa  conkaske 
miye  qa  iyepi  otahedan  wanka 
hena  on  ;  han,  heon  wowahtesni 
econpi  kin  on  micaje  wakan  kin 
yusapapi  ece  :  Heon  etanhan  rai- 
tocanteptanye  kin  en  awihnuni- 
wicawaya. 

9  Wanna  wawicihahapi  econpi 
kin  hena,  qa  tawicastayatapi  tan- 


I  can  tapi  kin  hena  mitokapa  tan¬ 
han  yutehan  iyemiciciyapi  kta ; 
kinhan  miye  owihanke  wanin 
owicapeya  wati  kta  ce. 

10  Niye,  wicasta  cinhintku,  tipi 
kin  he  Israel  tiyohnaka  kin  wica- 
kipazo  wo  ;  hecen  iye  wahtanipi 
kin  on  istecapi  kta  :  qa  okagapi 
kin  he  ito  iyutapi  kta. 

11  Hehan  taku  econpi  kin  owa- 
sin  on  istecapi  kinhan,  tipi  oka¬ 
gapi  kin  he  wicakipazo  wo,  qa 
tokenken  ehnakapi,  qa  oenape 
kin  hena,  qa  ohna  hiyupi  ece  kin, 
qa  okagapi  kin  ocowasin,  qa  ta- 
wokage  owasin,  qa  okagapi  kin 
iyuhpa,  qa  toope  kin  ocowasin ; 
qa  iye  ista  itokam  hena  owa 
wo,  hecen  okagapi  kin  ocowa¬ 
sin  yuhapi  kta,  qa  tawokage 
kin  owasin,  qa  hena  ecen  econpi 
kta. 

12  Tipi  woope  kin  he  dee  :  He 
ipa  kin  ekta  ihduksan  hiyeye  cin 
owanka  ocowasin  wakan  hince 
kta:  Iho,  tipi  woope  kin  hee. 

13  Unkan  owayusna  iyutapi  kin 
dena  ee,  wicispa  eciyatanhan  : 
wicispa  kin  he  wicispa  qa  nape- 
hdakinyan  :  unkan  maku  kin  he 
wicispa  wanji,  qa  ohdakinyan 
kin  is  wicispa  wanji,  qa  ihduksan 
ihanke  kin  en  opapun  kin  he  na- 
papasdecapi  wanji:  owayusna 
nite  kin  hee. 

14  Qa  maku  kin  etanhan,  he 
maka  kin,  kuya  oahe  kin  ekta, 
wicispa  nonpa  qa  ohdakinyan 
wicispa  wanjidan :  qa  oahe  ciqa- 
dan  kin  etanhan  oahe  tanka  kin 
ekta,  wicispa  topa,  qa  ohdakin¬ 
yan  kin  wicispa  wanjidan. 

15  Hecen  wohuhnage  owayusna 
kin  he  wicispa  topa  kta  ;  qa  wo- 
huhnage  owayusna  kin  etanhan 
qa  wankantu,  he  topa  yukan. 

16  Unkan  wohuhnage  owayusna 
ohanske  kin  wicispa  akenonpa, 
ohdakinyan  kin  is  akenonpa,  to- 

pa  omdotonyan  hecen  omdoton- 
yan  wanke  kta. 

17  Unkan  oahe  kin  he  ohanske 
wicispa  aketopa,  qa  ohdakinyan 
kin  is  aketopa,  topa  omdotonyan 
wanka ;  qa  opapun  kin  he  wici¬ 
spa  hanke  ;  qa  cetete  kin  he  wi¬ 
cispa  wanjidan  ihduksanyan  wan¬ 
ke  :  unkan  iyadipi  ite  kin  wiyo- 
hiyanpatakiya  yanke  kta. 

18  Hehan  iye  hemakiya  ;  Wi- 
casta  cinhintku,  Jehowa  Itancan 
kin  he  hecen  eya  ce ;  Owayusna 
wokage  tawa  kin  dena  ee,  anpe- 
tu  kin  en  kagapi  kinhan,  akan 
wmhuhnage  wosnapi  kin  wayu- 
snapi  kta,  qa  akan  we  aranimnipi 
kta. 

19  Unkan  wawayusna,  Lewi 
etanhan,  Zadok  wicowazi  etan- 
han,  omakiyapi  kta  mikiyedan 
upi  ece  kin  hena  tatanka  pte  cin- 
ca  wanji  woahtani  on  wosnapi 
kta  e  wicayaqu  kta,  Jehowa  Itan¬ 
can  kin  eya : 

20  Qa  hetanhan  we  kin  iyacii 
kta,  qa  he  topa  kin  akan  eyahna- 
ke  kta,  qa  oahe  oise  topa  kin 
akan,qa  opapun  ihduksan  wanke 
cin  he  akan  :  hecen  duska  kta 
qa  ayakahpe  kta. 

21  Hehan  woahtani  on  wosnapi 
tatanka  kin  he  iyacu  kta,  qa  tipi 
wakan  kin  itankan,  tipi  ohna  ca- 
jeyatapi  kin  hen  huhnahye  kta. 

22  Unkan  anpetu  inonpa  kin  en 
tatokadan  cinca  ecetu  liinca  wan 
woahtani  on  wosnapi  kta  he  wa- 
dusna  kta  :  unkan  owayusna  kin 
yuskapi  kta,  tatanka  on  yuskapi 
qon  iyececa. 

23  Tohan  yuskapi  dustan  kin¬ 
han,  hehan  tatanka  wan  pte  cin¬ 
ca  kin  ecetu  hinca,  qa  optaye  kin 
etanhan  tamdoka  wan  ecetu  hin¬ 
ca  kin  hena  wadusna  kta  : 

24  Qa  Jehowa  itokam  hena  wa¬ 
dusna  kta,  qa  wawayusna  kin 
hena  miniskuya  akadapi  kta ; 

hecen  wohuhnage  wosnapi  on 
hena  Jehowa  wakiyusnapi  kta. 

25  Anpetu  sakowin  anpetu  iyo- 
hi,  tatokadan  wan  woahtani  on 
wosnapi  yakage  kta:  Nakun  ta- 
tanka  pte  cinca  wan  qa  optaye 
etanhan  tamdoka  ecetu  hinca 
wan  econpi  kta. 

26  Anpetu  sakowin  owayusna 
kin  akahpapi  kta  qa  yuskapi  kta ; 
nakun  iye  ihdustanpi  kta. 

27  Unkan  anpetu  kin  hena  ihu- 
niyanpi  hehan  kaketu  kta,  anpetu 
isahdogan  qa  hetanhan  tokata 
wawayusna  kin  hena  wohuhnage 
wosna  nitawapi  kin  owayusna 
kin  akan  econpi  kta,  qa  wookiye 
wmsnapi  nitawapi :  Unkan  iyoki- 
pi  mayayapi  kta  ce,  Jehowa 
Itancan  kin  eya. 

WICOWOYAKE  44. 

1  Hehan  tipi  wakan  tankantu 
tiyopa  wiyohiyanpatakiyaoenape 
kin  he  canku  kin  ekta  amahdi : 
unkan  he  natakapi. 

2  Hehan  Jehowa  hemakiya; 
Tiyopa  kin  de  natag  he  kta ;  yu- 
hdokapi  kte  sni,  qa  ohna  tuwe- 
dan  tin  hiyu  kte  sni:  Jehowa 
Israel  Taku  Wakan  tawa  kin 
hee  ohna  hiyu  kin  heon  natag 
un  kta. 

3  Wicastayatapi  kin  he  tawa ; 
wicastayatapi  kin  he  de  ohna 
Jehowa  itokam  aguyapi  yun  iyo- 
tanke  kta :  tiyopa  ohanzi  hdepi 
canku  kin  he  eciyatanhan  hiyu 
kta,  qa  he  canku  kin  ohna  ake 
kihde  kta. 

4  Hehan  tipi  kin  itokamtu,  wa- 
ziyata  tiyopa  canku  kin  en  hiyu- 
mayan :  unkan  watonwan,  qa 
iho,  Jehowa  towitan  Jehowa  ti 
kin  ojudan  :  hehan  ite  makipu- 
sdiya  iwahpamda. 

5  Unkan  Jehowa  hemakiya ; 
Wicasta  cinhintku,  nicante  ekta 

yeya  wo,  qa  niista  on  wanyaka 
wo,  qa  Jehowa  ti  tawokonze  kin 
owasin  on,  qa  toope  kin  oiwasin 
on  taku  eciciye  kte  cin  hena  iyu- 
lipa  ninoge  on  nahon  wo  :  qa  tipi 
ohiyupi  kin  he  nicante  ekta  yeya 
wo,  qa  tipi  wakan  etanhan  oena- 
pe  owasin  ekta. 

6  Unkan  wawakipajin  kin  he, 
Israel  tiyohnaka  kin  heyakiye 
kta ;  Jehowa  Itancan  kin  hecen 
eya  ce  ;  Israel  tiyohnaka,  wowa- 
htesni  nitawapi  owasin  wanna 
niciotapi : 

7  Wicasta  tokeca  cinca,  cante 
bakihclaye  sni,  qa  cehpi  bakihda- 
ye  sni  kin  hena  tin  hiyuwicaya- 
yapi,  tipi  wakan  mitawa  ohna 
unpi  kta,  ynsapapi  kta,  tipi  mita¬ 
wa  ohna  woyute  mitawa,  wasin 
qa  we  kin  wadusnapi  eca ;  un¬ 
kan  wowahtesni  nitawapi  owa¬ 
sin  on  wicotakuye  mitawa  kin 
yujujupi. 

8  Qa  taku  mitawa  wakan  kin 
hena  niye  awandakapi  sni  :  tuka 
niyepi  on  tipi  wakan  mitawa 
ohna  wowasi  mitawa  awanya- 
kapi  kte  cin  heca  ewicayahna- 
kapi  ece. 

9  .lehowa  Itancan  kin  hecen 
eya  ;  Wicasta  tokeca  cinca,  can¬ 
te  en  bakihdaye  sni,  qa  cehpi 
en  bakihdaye  sni,  tuwedan  tipi 
wakan  mitawa  ohna  hiyu  kte 
sni,  oyate  tokeca  cinca  owasin 
Israel  cinca  wicehna  unpi  kin 
hena. 

10  Nakun  Lewi  wicasta  mite- 
han  iyayapi  qon,  Israel  nunipi 
qehan,  wakagapi  tawapi  ihakam 
mitantanhan  nuni  yapi  qehan, 
hena  eqe  wahtanipi  kicinpi  kta. 
,11  Tuka  hena  e  tipi  wakan  mi¬ 
tawa  ohna  waokiya  unpi  kta,  tipi 
tiyopa  kin  yuhdokapi  ecee  kta, 
qa  tipi  en  waokiya  unpi  kta : 
hena  wohuhnage  wosnapi  qa  wo- 
snapi  kin  oyate  wicakiktepi  kta. 


qa  hena  wicitokam  inajinpi  kta, 
owicakiyapi  kta  e  heon. 

12  Wakagapi  tawapi  itokam 
owicakiyapi,  qa  Israel  tiyohnaka 
wahtani  kiyapi  qon,  heon  etan¬ 
han  miye  rninape  wicawakiyu- 
gate,  Jehowa  Itancan  kin  eya; 
hecen  iye  wahtanipi  kin  kicinpi 
kta.' 

13  Heon  wawayusna  mitawa 
kta  on  mikiyedan  upi  kte  sni,  qa 
tipi  wakan  hinca  ohna  taku  mita¬ 
wa  wakan  kin  owasin  ikiyedan 
upi  kte  sni :  tuka  wowistece  hdu- 
hapi  kta,  qa  wowahtesni  econpi 
qon  hena. 

14  Tuka  tipi  tawowasi  awanya- 
kapi  kin  heca  ewicawahnake  kta, 
wokicanye  owasin  on,  qa  taku 
ohna  econpi  kte  cin  iyuhpa  on. 

15  Tuka  wawayusna,  Lewi  wi¬ 
casta,  Zadok  cinca  kin,  tipi  wa¬ 
kan  mitawa  tawowasi  awanya- 
kapi  qon,  Israel  cinca  mitantan¬ 
han  nunipi  qehan,  hena  e  omaki- 
yapi  kta  mikiyedan  hiyupi  kta, 
qa  hena  mitokam  najinpi  kta, 
wasin  qa  we  kin  wamakiyusnapi 
kta  e  heon,  Jehowa  Itancan  kin 
eya- 

16  Hena  eqe  tipi  wakan  mitawa 
kin  en  tin  hiyupi  kta,  qa  hena 
omakiyapi  kta  on  wahna  wotapi 
mitawa  ikiyedan  upi  kta,  qa  hena 
e  wowasi  mitawa  kin  awanya- 
kapi  kta  ce. 

17  Unkan  kaketu  kta,  tohan  ho- 
coka  mahentu  tiyopa  kin  ohna 
tin  hiyupi  eca  minihuha  wokoya- 
ke  unpi  ecee  kta;  qa  tahinca  hin 
kin  en  wicau  kte  sni,  tohanyan 
hocoka  mahentu  tiyopa  kin  ohna 
qa  imahen  waokiya  econpi  kin- 
han. 

18  Minihuha  wapaha  pa  akan 
unpi  kta,  qa  minihuha  onzeoge 
nite  akan  unpi  kta;  taku  on 
ternniyapi  kta  ipiyag  kitonpi 
kte  ^ni. 

19  Qa  tohan  tankan  hocoka  kin 
ekta  hdapi  kinhan,  tankan  hoco¬ 
ka  oyate  kin  ekta,  wokoyake  un 
waokiya  unpi  ecee  kin  hena  hdu- 
sdokapi  kta,  qa  tipi  cistinna  wa- 
kan  kin  mahen  ekihnakapi  kta, 
qa  wokoyake  tokeca  kicunpi  kta : 
hecen  wokoyake  tawapi  on  oyate 
kin  wicayuwakanpi  kte  sni.  ‘ 

20  Nakun  pa  hdasanpi  kte  gni, 
qa  sonpi  hanska  icahkiyapi  kte 
sni ;  yusdapi  on  hdusdapi  ecee 
kta. 

21  Qa  wawayusna  kin  hocoka 
mahentu  kin  en  yapi  kinhan,  tu- 
wedan  minisa  yatke  kte  sni. 

22  Qa  wiwazica  qa  tuwe  ehpe- 
yapi  kin  hena  winohinca  wicayu- 
zapi  kte  sni :  tuka  Israel  tiyo- 
hnaka  oicage  etanhan  witansna 
unpi,  qa  is  wawayusna  yuze  ci- 
qon  wiwazica  kin,  hena  wicayu- 
zapi  ece  kta. 

23  Hecen  mitaoyate  kin  taku 
wakan  qa  taku  ikceka  otahedan 
onspewicakiyapi  kta,  qa  taku 
sapa  qa  ska  kin  kinukankiya 
sdonyewicakiyapi  kta. 

24  Qa  woakinica  kin  en  hena 
wayaco  najinpi  kta  ;  raitawoyaco 
kin  eciyatanhan  wayacopi  ecee 
kta :  nakun  oniniciye  mitawa 
owasin  en  mitawoahope  qa  mi- 
toope  kin  hena  ahopapi  kta  ;  qa 
wookihpe  mitawa  kin  hena  wa- 
kandapi  kta. 

25  Unkan  wicasta  te  cin  en 
hipi  kte  sni,  on  ihdusapapi  kta ; 
tuka  atkuku  on,  qa  hunku  on,  qa 
cinhintku  on,  qa  cunwintku  on, 
qa  sunkaku  on,  qa  tawinohtin 
hihna  ton  sni,  hena  on  ihdusapa¬ 
pi  kta. 

26  Unkan  ihduska  kinhan,  he- 
han  anpetu  sakowin  kiciyawapi 
kta. 

27  Qa  tipi  wakan  kin  en,  hoco¬ 
ka  mahentu  ekta,  tipi  wakan  kin 
ohna  waokiya  ye  cinhan,  anpetu 

kin  he  en  woahtani  wosna  kin 
wahdusna  kta,  Jehowa  Itancan 
kin  eya. 

28  Unkan  he  qe  tawayapi  kte 
cin  ee  kta ;  tawayapi  kte  cin  he 
miye  hinca  :  hecen  maga  yuhapi 
kte  cin  Israel  ehna  wicayaqupi 
kte  sni :  taku  yuhapi  kte  cin  he 
miye  ce. 

29  Woyute  wosnapi  qa  wmalita- 
ni  wosnapi  qa  wayu^napi  wosna¬ 
pi  kin  hena  e  yutapi  ecee  kta  ;  qa 
Israel  en  taku  hduwakanpi  kin 
hena  owasin  tawapi  kta. 

30  Qa  taku  owasin  etanhan 
taku  tokaheya  icage  cin  hena,  qa 
taku  owasin  etanhan  woahi  kin 
iyuhpa,  niye  woahi  nitawapi  kin 
iyuhpa,  hena  wawayusna  tawa 
kta :  nakun  wotpanpi  nitawapi 
etanhanhan  wawayulna  kin  ya- 
qupi  ecee  kta ;  hecen  yati  kin 
ohna  wowaste  ahinhekiye  kta. 

31  Taku  iye  cinka  ta,  qa  yahde- 
hdecapi  kin  owasin,  wahupakoza 
qa  woteca,  etanhan  wawayusna 
kin  yutapi  kte  sni. 

WICOWOYAKE  45. 

1  Hehan  makoce  kin  tawayapi 
kta  e  oeconna  onyeciduspapi  kin¬ 
han,  wosna  wan  Jehowa  waya- 
kidusnapi  kta,  makoce  ospe  wa¬ 
kan  kin  hee  kta ;  ohanske  kin  he 
kektopawinge  wikcemna  nonpa 
sanpa  zaptan,  qa  ohdakinyan  kin 
is  cedi  keptopawinge  wikcemna  ; 
De  wakan  kta,  ihanke  ihduksan 
hiyeye  cin  owasin  en. 

2  Hetanhan  opawinge  zaptan 
ohanska  qa  opawinge  zaptan 
ohdakinyan  ihduksan  omdoton- 
yan  wanke  kta,  he  tipi  wakan 
kin  on  ;  qa  he  ihduksanyan  opa- 
pun  wanke  cin  wicispa  wikce¬ 
mna  zaptan. 

3  Qa  wiyutapi  kin  de  etanhan, 
ohanska  kektopawinge  wikce- 

mna  nonpa  sanpa  zaptan,  qa 
ohdakinyan  kin  kektopawinge 
wikcemna  idute  kta:  unkan  he 
tipi  Wakan  kin  on,  wakan  hince 
kte  cin  hee. 

4  Makoce  wakan  kin  he  v/a- 
wayusna  tawapi  kta,  tipi  wakan 
taokiye,  tona  Jehowa  okiya  iki- 
yedan  upi  ecee  kta  hena  on  : 
Unkan  he  ohna  tipi  kagapi  kta, 
qa  tipi  wakan  kin  on  owanka  wa¬ 
kan  kta. 

5  Unkan  ohanske  kektopawinge 
wikcemna  nonpa  sanpa  zaptan, 
qa  ohdakinyan  kin  is  kektopa¬ 
winge  wikcemna  kin  he  Lewi 
wicasta,  tipi  taokiye  kin  hena  e 
hduhapi  kta,  tipi  cistinna  wikce¬ 
mna  nonpa  kta  on  tawayapi  kta. 

6  Unkan  otonwe  tawa  kte  cin 
he  ohdakinyan  kektopawinge  za¬ 
ptan,  qa  ohanske  kektopawinge 
wikcemna  nonpa  sanpa  zaptan 
dustanpi  kta,  wosna  wakan  kin 
iyotakonza  wanke  kta ;  he  qe 
Israel  tiyohnaka  ocowasin  kin 
hena  on. 

7  Hehan  wicastayatapi  kin  he 
tawa  kta,  wosna  wakan  kin  he 
qa  otonwe  tawa  kte  cin  ideciya- 
tanhan  qa  iheciyatanhan,  wosna 
wakan  kin  itokani,  qa  otonwe 
tawa  kte  cin  he  itokam,  wiyo- 
hpeyata  etanhan  wiyolipeyata- 
kiya,  qa  wiyohiyanpa  tanhan 
wiyohiyanpatakiya :  unkan  ohan¬ 
ske  kin  he  ospe  wanji  iyota¬ 
konza  kta,  wiyohpeyata  ihanke 
kin  etanhan  wiyohiyanpata  ihan¬ 
ke  kin  hehanyan. 

8  Makoce  kin  ohna  Israel  ehna 
taku  tawa  kta ;  unkan  hetanhan 
wicastayatapi  mitawa  icimana 
mitaoyate  kin  kakiswicayapi  kte 
sni :  Unkan  makoce  kin  Israel 
tiyohnaka  kin  wicaqupi  kta,  wi- 
cowazi  tawapi  kin  eciyatanhan. 

9  Jehowa  Itancan  kin  hecen 
eya;  Israel  wicastayatapi,  wan- 

na  iyenihantupi  nunwe ;  wokipi 
qa  wamanonpi  kin  yutokan  iyeya 
po,  qa  woyaco  woowotanna  ko 
econ  po,  mitaoyate  kakiswica¬ 
yapi  kin  ayustan  po,  Jehowa 
Itancan  kin  eya. 

10  On  aspeyetonpi  kin  owotan- 
na  duhapikta,  qa  epha  (wiyutapi) 
owotanna,  qa  bath  (wiyutapi) 
owotanna. 

11  Epha  qa  bath  hena  wiyutapi 
okonwanjidan,  hecen  bath  he  ho¬ 
mer  (wiyutapi)  kiyuspapi  iwikce- 
mna  wanji  kipi  kta,  qa  epha  is 
nakun  homer  kiyuspapi  iwikce- 
mna  wanji  kipi  kta;  wiyutapi 
kin  he  homer  eciyatanhan  kta. 

12  Unkan  sekel  (mazaska  tkeu- 
tapi)  he  gerah  (omnica)  wikce¬ 
mna  nonpa:  sekel  wikcemna 
nonpa,  sekel  wikcemna  nonpa 
sanpa  zaptan,  sekel  ake  zaptan, 
hecen  raaneh  (tkeutapi)  nitawa- 
pi  kta. 

13  Woahi  wadusnapi  kte  cin  he 
dee  kta,  aguyapi  su  homer  wanji 
etanhan  epha  kiyuspapi  isakpe 
wanji,  qa  barle  homer  wanji  sa- 
kpe  kiyuspapi  wanjidan  yaqupi 
kta. 

14  Unkan  wihdi  woope,  wi- 
hdi  bath  wanjidan,  kor  etanhan 
bath  okiyuspe  wikcemna  etan¬ 
han  wanji  nunpi  kta;  kor  he 
homer  wanjidan  bath  wikcemna 
kipi ;  bath  wikcemna  hecen  ho¬ 
mer  nakaes. 

15  Qa  optaye  etanhan  tacinca 
wanjidan,  opawinge  nonpa  etan¬ 
han,  Israel  owihan  waste  kin 
etanhan ;  woyute  wosnapi,  qa 
wohuhnage  wosnapi,  qa  wookiye 
wosnapi  kta  on,  waawicakahpe 
kta  e  heon,  Jehowa  Itancan  kin 
eya. 

16  Makoce  kin  ohna  oyate  oco¬ 
wasin  Israel  en  wicastayatapi 
kin  he  on  woahi  kin  de  qupi  kta. 

17  Unkan  wicastayatapi  tawa 

kte  cin,  woRulinage  wosnapi  qa 
woyute  wosnapi,  qa  woyatke 
wosnapi  econ  kte,  wohanpi  kin 
en,  qa  wi  teca  en,  qa  wookiLpe 
kin  en,  Israel  tiyohnaka  omni- 
ciye  wakan  kin  owasin  en :  lye 
liinca  woalitani  w'osnapi  kin  ode 
kta,  qa  woyute  Vi^osnapi,  qa  wo- 
Lulinage  wosnapi,  qa  wookiye 
wosnapi,  Israel  tiyohnaka  waa- 
wicakahpe  kta  e  heon. 

18  Jehowa  Itancan  kin  hecen 
eya  ;  Wi  tokaheya  en,  wiyawapi 
anpetu  tokaheya  en,  tatanka,  pte 
cinca  ecetu  liinca  wan  iyacu  kta, 
qa  tipi  wakan  kin  duska  kta : 

19  Unkan  wawayusna  kin  he 
woahtani  wosnapi  we  kin  etan- 
han  icu  kta,  qa  tipi  can  ipatan 
kin  en,  qa  owayusna  oahe  oise 
topa  kin  akan  amnimni  kta,  qa 
mahentu  hocoka  tiyopa  can  ipa¬ 
tan  kin  akan. 

20  Unkan  wiyawapi  anpetu  isa- 
kowin  kin  en  he  iyecen  ecanon 
kta,  tuwe  nuni  kin  on,  qa  ksape 
sni  kin  on  :  hecen  tipi  kin  waa- 
yakahpapi  kta. 

21  Wi  tokaheya  en,  wiyawapi 
anpetu  iaketopa  kin  en  woaca- 
ksin  duhapi  kta,  anpetu  sakowin 
wohanpi ;  aguyapi  napohye  sni 
yutapi  kta. 

22  Unkan  anpetu  kin  he  en  wi- 
castayatapi  kin  econ  kta,  iye 
hinca  on,  qa  makoce  oyate  oco- 
wasin  on,  tatanka  wan  woahtani 
on  wosnapi  kta. 

23  Unkan  wohanpi  anpetu  sako¬ 
win  kin  en  wohuhnage  wosnapi 
wan  Jehowa  wakiyusna  kta,  ta¬ 
tanka  sakowin  qa  tamdoka  sako¬ 
win  ecetu  hinca,  anpetu  sakowin 
anpetu  iyohi  hecen  econ  kta:  qa 
woahtani  wosnapi  kta  on  tato- 
kadan  cinca  wan  anpetu  otoi- 
yohi. 

24  Unkan  woyute  wosnapi  econ 
kta,  tatanka  otoiyohi  on  epha 

wanjidan,  qa  tamdoka  otoiyohi 
on  epha  wanjidan,  qa  epha  otoi¬ 
yohi  wihdi  etanhan  hin  (wiyuta- 
pi)  wanjidan. 

25  Wi  isakowin  kin  en,  wiya¬ 
wapi  anpetu  iakezaptan  en,  is 
eya  iyecen  econ  kta,  anpetu 
sakowin  wohanpi  kin  icunhan, 
woahtani  wosnapi  kin  iyececa, 
wohuhnage  wosnapi  kin  iyececa, 
qa  woyute  wosnapi  kin  iyececa, 
qa  wihdi  kin  iyecece  kta. 

WICOWOYAKE  46. 

1  Jehowa  Itancan  kin  hecen 
eya ;  Mahentu  hocoka  tiyopa  wi- 
yohiyanpata  etonwe  cin  he  an¬ 
petu  sakpe  wicohtani  econpi  kin 
hena  en  natakapi  kta;  tuka  an¬ 
petu  wakan  hehan  yuhdokapi  kta, 
qa  wi  teca  anpetu  kin  he  en  yu¬ 
hdokapi  kta. 

2  Unkan  wicastayatapi  kin  he 
tiyopa  kin  he  ohanzi  hdepi  tan- 
kantu  canku  kin  ohna  tin  hiyu 
kta,  qa  tiyopa  can  ipatan  kin  ica- 
hda  najin  kta,  unkan  woahtani 
wosna  qa  wookiye  'wosna  tawa 
kin  hena  wawayusna  kin  ecaki- 
conpi  kta,  unkan  tiyopa  oahe  kin 
en  patus  yanke  kta  ;  hehan  tan- 
kan  hde  kta;  tuka  htayetu  he- 
hanyan  tiyopa  kin  natakapi  kte 
sni. 

3  Nakun  makoce  oyate  kin  ti¬ 
yopa  kin  de  oenape  kin  en  Jeho¬ 
wa  itokam  patus  inajinpi  kta, 
anpetu  wakan  eca  qa  wi  teca 
kin  en. 

4  Unkan  anpetu  wakan  kinhan 
wicastayatapi  wohuhnage  wo¬ 
snapi  Jehowa  wakiyusna  kte  cin 
he,  tacinca  ecetu  hinca  sakpe,  qa 
tamdoka  ecetu  hinca  wanjidan. 

5  Qa  woyute  wosna  kin  he  ta¬ 
mdoka  wanji  on  epha  wanjidan 
kta,  qa  tacinca  kin  on  woyute 
wosna  kin  he  token  econ  okihi 

kta,  qa  epha  wanji  on  wihdi  bin 
wanjidan  kta, 

6  Qa  wi  teca  anpetu  kin  he  en, 
tatanka  pte  cinca  ecetu  binca 
wanjidan,  qa  tacinca  sakpe,  qa 
tamdoka  wanjidan  kta;  hena 
ecetu  binca  kta. 

7  Unkan  tatanka  on  epha  wanji¬ 
dan,  qa  tamdoka  on  epha  wanji¬ 
dan,  hecen  woyute  wosna  econ 
kta,  qa  tacinca  kin  on  token 
nape  okihi  kin  iyececa,  qa  epha 
wanjidan  on  wihdi  hin  wanjidan 
ecee. 

8  Unkan  wicastayatapi  kin  tin 
hiyu  eca  tiyopa  ohanzi  hdepi  kin 
he  mahen  hiyu  ecee  kta,  qa  can- 
ku  kin  he  ohna  ake  hde  kta. 

9  Tuka  makoce  oyate  kin  hena 
tohan,  wakan  mniciyapi  kin  en, 
Jehowa  itokam  hiyupi  eca,  tuwe 
waziyata  tiyopa  canku  kin  ohna- 
yan  patus  un  kta  tin  hiyu  kin- 
han,  he  itokaga  tiyopa  canku  kin 
ohnayan  hde  kta ;  qa  tuwe  ito- 
kaga  tiyopa  canku  kin  ohna  tin 
hiyu  kinhan,  he  waziyata  tiyopa 
canku  kin  ohna  hnihde  kta ;  tiyo¬ 
pa  canku  ohna  tin  hiyu  kin  he 
ohna  hnihde  kte  sni,  tuka  he  iyo- 
takonza  ohnayan  kinanpe  kta. 

10  Unkan  hena  mahen  yapi  eca 
wicastayatapi  kin  is  iyehan  en 
ye  kta,  qa  hninanpapi  eca  is  eya 
hehan  hninanpe  kta. 

11  Unkan  wohanpi  kin  en,  qa 
wakan  mniciyapi  kin  en,  woyute 
wosnapi  kin  he  tatanka  on  epha 
wanjidan,  qa  tamdoka  on  epha 
wanjidan,  qa  tacinca  on  token 
econ  okihi,  qa  epha  wanjidan  on 
wihdi  hin  wanjidan  ecee  kta. 

12  Unkan  tohan  wicastayatapi 
kin  he  iye  tawacin  eciyatanhan 
wobubnage  wosnapi  qa  wookiye 
wosnapi  kin  iye  cinka  Jehowa 
ecakicon  kta  hecinhan,  hehan 
tiyopa  wiyohiyanpataetonwe  cin 
he  kiyubdokapi  kta,  qa  anpetu 


wakan  en  econ  ece  qon  he  iye- 
cen  wobubnage  wosna  qa  woo¬ 
kiye  wosna  kin  econ  kta  :  hehan 
tankan  hnihde  kta :  unkan  tan- 
kan  kihda  hehan  tiyopa  kin  nata- 
kapi  kta. 

13  Anpetu  iyohi  tacinca  ecetu 
binca  waniyetu  wanjidan,  he 
wobubnage  wosna  Jehowa  eca- 
yecon  kta :  hanbanna  otoiyohi 
ecanon  kta. 

14  Qa  hanbanna  otoiyohi  woyu¬ 
te  wosna  wan  yecage  kta,  epha 
okiyuspe  sakpe  etanhan  wanjidan 
kta,  qa  wihdi  hin  okiyuspe  yamni 
etanhan  wanjidan  kta,  radu  kin 
bpanye  kta  :  he  ohinniyan  woyu¬ 
te  wosnapi  Jehowa  tawa,  woope 
owihanke  wanica  eciyatanhan, 

15  Hecen  hanbanna  otoiyohi 
tacinca  kin  econpi  kta,qa  woyu¬ 
te  wosnapi,  qa  wihdi  kin,  wmbu- 
bnage  wosnapi  owihanke  wani- 
ce  kta. 

16  Jehowa  Ttancan  kin  hecen 
eya ;  Wicastayatapi  kin  he  iye 
cinhintku  wanji  taku  qu  kinhan, 
he  cinhintku  tawaye  kte  cin  ee 
kta  ;  tawayapi  on  hduhapi  kta. 

17  Tuka  iye  taku  tawaye  cin 
etanhan  tawowidake  wan  taku 
qu  kinhan,  hehan  he  ihduhapi 
waniyetu  kin  hehanyan  yuhe 
kta  ;  he  iyohakam  wicastayatapi 
kin  en  hdi  kta :  tuka  makoce 
tawaye  cin  he  iye  cinca  tawapi 
ecee  kta. 

18  Nakun  wicastayatapi  kin  he 
wokakisye  on  oyate  makoce  ta¬ 
wayapi  kin  icu  kte  sni,  taku  ta¬ 
wayapi  kin  etanhan  beyata  iye- 
wicaye  kta :  iye  makoce  tawa 
kin  etanhan  cinca  wayuhewica- 
kiya  ecee  kta  :  hecen  mitaoyate 
wicasta  otoiyohi  iye  makoce  ta¬ 
wapi  kin  etanhan  wicayuspapi 
kte  sni. 

19  Hehan  oenape  tiyopa  icahda 
wanke  cin  he  ohna  hiyumayan, 

tipi  cistinna  wakan  waziyatakiya 
etonwan,  wawayusna  tawapi  kin 
hena  ekta  :  unkan  iho,  wiyoRpe- 
yata  ihanke  kin  ekta  owanka 
wan  wanka. 

20  Hehan  iye  hemakiya;  Owan¬ 
ka  kin  de  ohna  w'aw'ayusna  kin 
hena  wayusnapi  wosnapi  qa  woa- 
htani  wosnapi  kin  ohanpi  kta,  qa 
woyute  wosnapi  kin  he  den  span- 
yanpi  kta :  hecen  oyate  wicayu- 
wakanpi  kta  on  hena  tankan  ho- 
coka  kin  ekta  ayapi  kte  sni. 

21  Hehan  tankan  hocoka  kin  en 
amahi,  qa  hocoka  okahmin  topa 
kin  ekta  hiyaye  mayan :  unkan 
iho,  hocoka  okahmin  otoiyohi  en 
hocoka  yukan. 

22  Hocoka  okahmin  topa  kin 
ohna  hocoka  icikoyagyapi  yukan, 
ohanska  wikcemna  topa  qa  ohda- 
kinyan  wikcemna  yamni :  Oka¬ 
hmin  topa  kin  dena  wiyutapi 
wanjidan. 

23  Unkan  hena  en  ihduksan 
conkaske  wan  wanka,  hena  topa 
ihduksan  ;  unkan  ihduksan  con¬ 
kaske  kin  ihukuya  ohna  wohanpi 
ecee  kin  hena  kagapi. 

24  Hehan  iye  hemakiya ;  Tona 
wohan  econpi  ecee  kin  hena 
owanka  kin  de  tawapi,  tipi  tawo- 
widake  kin  hena  den  oyate  tawo- 
snapi  kin  owicakicihanpi  ecee 
kta  ce. 

WICOWOYAKE  47. 

1  He  iyohakam  ake  tipi  oenape 
kin  en  amahi ;  unkan  iho,  tipi 
oahe  kin  ihukuyatanhan  wiyo- 
hiyanpatakiya  mini  hiyaya  :  tipi 
ite  kin  wiyohiyanpata  wanka  na- 
kaes;  unkan  tipi  etapatanhan 
ihukuyatanhan  mini  kin  hinanpa, 
owayusna  kin  itokagatanhan. 

2  Hehan  waziyata  tiyopa  canku 
kin  ohna  hinanpe  mayan,  qa  tan¬ 
kan  canku  kin  ohna  ohomni  yus 

arnayan,  tankan  tiyopa  kin  ekta, 
canku  wiyohiyanpatakiya  eton- 
we  cin  he  ohna  :  unkan  iho,  he 
etapatanhan  mini  kadus  hiyaya. 

3  Unkan  wicasta  nape  ohna 
ikan  hduhe  ciqon  wiyohiyanpa¬ 
takiya  iyaya  qa  wicispa  kektopa- 
winge  iyuta,  hehan  mini  kin  iyu- 
weh  makiya ;  mini  kin  iskahu 
hehanyan. 

4  Ake  kektopawinge  iyuta  he¬ 
han  mini  kin  iyuweh  makiya; 
mini  kin  hupahu  kin  hehanyan. 
Akes  kektopawinge  iyuta,  qa 
ohna  hiyumayan  ;  mini  kin  wica- 
nite  kin  hehanyan  hiyeya. 

5  Nakun  kektopawinge  iyuta  ; 
wakpa  imduwege  kta  owakihi 
sni :  mini  kin  minitan  aya,  mini 
ohna  niw'anpi  kta,  wakpa  iyu- 
wehpica  sni  nakaes. 

6  Unkan  iye  hemakiya ;  Wica¬ 
sta  cinhintku,  wandaka  he.  He¬ 
han  amahiyu  qa  wakpa  hute  kin 
ekta  hdicumayan. 

7  Wanna  en  wahdi  hehan  iho, 
wakpa  hute  icahda  can  ota  hin- 
ca,  deciyatanhan  qa  heciyatan- 
han. 

8  Hehan  iye  hemakiya  ;  Mini 
kin  dena  wiyohiyanpata  ohomni 
wanke  cin  ektakiya  hiyu,  qa 
Arabah  ekta  hiyaya,  qa  mini  tan¬ 
ka  kin  en  iyohpaya  :  mini  tanka 
kin  iyahde  hehan  mini  kin  yuwa- 
stepi  kta. 

9  Unkan  kaketu  kta,  taku  ni  un 
kin  owasin,  tukten  wakpa  kin 
hiyu  kte  cin  owancaya,  en  skan- 
skanpi  kin  hena  ni  kta:  unkan 
hogan  ota  hinca  kta,  mini  kin 
dena  hen  hiyu  kta  nakaes  :  hena 
yuwastepi  kta ;  qa  tukten  wakpa 
kin  hiyu  kte  cin  hen  taku  owasin 
ni  kta. 

10  Unkan  kaketu  kta,  hopsicapi 
kin  hena  Engedi  etanhan  En- 
eglaim  hehanyan  en  najinpi  kta  ; 
ho  ayumdayapi  ecee  yuke  kta ; 

hogan  tawapi  oicage  kin  hena 
miniwanca  hogan  kin  iyecece 
kta,  nina  ota  liinca  kta. 

11  Tuka  upsija  qa  tukten  kdi- 
lididan  kin  hena  yuwastepi  kte 
sni  3  hena  miniskuya  on  qupi  kta. 

12  Unkan  wakpicahda,  hute  kin 
en  deciyatanhan  qa  heciyatan- 
han,  waskuyeca  can  owasin  icage 
kta,  ape  tawa  kin  snije  kte  sni, 
qa  tawaskuyeca  kin  owihanke 
kte  sni;  wi  kin  en  waskuyeca 
teca  ieahya  ecee  kta,  mini  tawa 
kin  hena  tipi  wakan  kin  etanhan 
hiyu  nakaes  :  unkan  waskuyeca 
tawa  kin  he  woyute  kta,  qa  ape 
kin  hena  pejihuta  yapi  kta. 

13  Jehowa  Itancan  kin  hecen 
eya;  Israel  wicowazi  akenonpa 
kin  eciyatanhan  makoce  kin  ta- 
wayayapi  kta  opapun  ihanke  kin 
he  dee.  Joseph  wiyutapi  nom 
yuhe  kta. 

14  Unkan  otoiyohi  tawayayapi 
kta;  niyatepi  wicawaqu  kta  on 
nape  wahdugate  ciqon  he  eciya¬ 
tanhan  :  hecen  makoce  kin  ta¬ 
wayayapi  kta  on  yecipamnipi 
kta. 

15  Unkan  waziyata  ihanke  ekta, 
miniwanca  tanka  kin  etanhan, 
Hethlon  canku  kin  ohna,  Zedad 
ekta  yapi  ecee  kin  he  opapun 
kin  ee : 

16  Hamat,  Berotha,  Sibraim,  he 
qe  Damasek  opapun  qa  Hamat 
opapun  okitahedan  ;  Hazor  co- 
kaya  kin  he  Hauran  opapun  kin 
icahda. 

17  Unkan  miniwanca  kin  etan¬ 
han  opapun  kin  he  Hazor  mini- 
hdoka  ee  kta,  Damasek  opapun, 
qa  waziyata  waziyatakiya,  qa 
Hamat  opapun.  Waziyata  ihan¬ 
ke  kin  hee. 

18  Unkan  wiyohiyanpata  ihanke 
kin,  Hauran  otahedan,  qa  Dama¬ 
sek  ohna,  qa  Gilead  ohna,  qa 
Israel  makoce  kin  otahedan, 

F  3 


Jordan  ee,  opapun  kin  ohna  wi- 
dutapi  kta.  Unkan  wiyohiyan¬ 
pata  ihanke  kin  dee. 

19  Unkan  itokagata  ihanke  kin 
itokahkiya,  Tamar  etanhan  oki- 
cige  mini  kin  ekta  Kades  en, 
wakpa  kin  etanhan  miniwanca 
tanka  kin  ekta.  Unkan  itokah 
ihanke  itokahkiya  wanke  cin  hee. 

20  Unkan  wiyohpeyata  ihanke 
kin  he  miniwanca  tanka  opapun 
kin  ohnayan,  Hamat  iyotakons 
ipi  kin  hehanyan.  Wiyohpeyata 
ihanke  kin  hee. 

21  Hecen  Israel  wicowazi  kin 
eciyatanhan  makoce  kin  yecipa¬ 
mnipi  kta. 

22  Unkan  kaketu  kta,  tawayaya¬ 
pi  kta  on,  niyepi  qa  wicasta  toke- 
ca  niyopei/api  ounyanpi  kin  hena 
koya,  niyopeyapi  cinca  yuhapi 
kte  cin  hena,  oeconna  econpi  kin 
on  yecipamnipi  kta.  Unkan  he¬ 
na  e  makoce  kin  ohna  Israel  cin¬ 
ca  owicapeya  wicatonpi  kin  iye- 
cen  wicadawapi  kta  ;  hena  e  Is¬ 
rael  wicowazi  ehnahna  niyepi  om 
makoce  tawayapi  kta. 

23  Unkan  kaketu  kta,  wicowazi 
tukte  wanji  ehna  wicasta  tokeca 
ounyan  hecinhan,  hen  makoce 
tawaye  kte  cin  yaqupi  ecee  kta, 
Jehowa  Itancan  kin  eya. 

WICOWOYAKE  48. 

1  Unkan  wicowazi  cajepi  kin 
dena  eepi.  Waziyata  ihanke 
etanhan  hute  kin  ekta,  Hethlon 
canku  kin  ohna,  Hamat  ekta  yapi 
ecee  kin,  Hazor  rninihdoka  Da¬ 
masek  ihanke  waziyatakiya,  Ha¬ 
mat  huta  kin  ekta ;  wiyohiyan¬ 
pata  qa  wiyohpeyata  dena  opa¬ 
pun  ee;  wanji  Dan  tawa. 

2  Qa  Dan  ikiciyutapi  kin  ica¬ 
hda  wiyohiyanpatanhan  wiyo¬ 
hpeyata  ihanke  ekta,  wanji  Aser 
tawa. 

3  Qa  Aser  ikiciyutapi  kin  ica- 
hda  wiyohiyanpatanhan  wiy  oHpe- 
yata  ilianke  ekta,  vvanji  Naphta- 
li  tawa. 

4  Qa  Naphtali  ikiciyutapi  kin 
icahda,  wiyohiyanpatanhan  wi- 
yohpeyata  ihanke  ekta,  wanji  Ma- 
nasseh  tawa. 

6  Qa  Manasseh  ikiciyutapi  kin 
icahda,  wiyohiyanpatanhan  wiyo- 
Bpeyata  ihanke  kin  ekta,  wanji 
Ephraim  tawa. 

6  Qa  Ephraim  ikiciyutapi  kin 
icahda,  wiyohiyanpatanhan  wiyo- 
hpeyata  ihanke  kin  ekta,  wanji 
Ruben  tawa. 

7  Qa  Ruben  ikiciyutapi  kin  ica¬ 
hda,  v/iyohiyanpatanhan  wiyo- 
hpeyata  ihanke  kin  ekta,  wanji 
Juda  tawa. 

8  Unkan  Juda  ikiciyutapi  kin 
icahda,  wiyohiyanpatanhan  wiyo- 
hpeyata  ihanke  kin  ekta,  wosna- 
pi  wadusnapi  kte  cin  ee  kta,  ohda- 
kinyan  cedi  iyutapi  kektopawinge 
wikcemna  nonpa  sanpa  zaptan, 
qa  ohanske  kin  he  unma  kiyuspa- 
pi  kin  iyehankeca,  wiyohiyanpa¬ 
tanhan  wiyohpeyata  ihanke  kin 
ekta  :  unkan  cokaya  tipi  wakan 
kin  he  kta. 

9  Makoce  wosnapi  Jehowa  wa- 
yakidusnapi  kte  cin  he  ohanske 
kin  kektopawinge  wikcemna  non¬ 
pa  sanpa  zaptan,  qa  ohdakinyan 
kektopawinge  wikcemna. 

10  Unkan  hena  on,  wawayusna- 
pi  kin  hena  on  wosnapi  wakan 
kin  dee  kta;  waziyatakiya  ohan¬ 
ske  kektopawinge  wikcemna  non¬ 
pa  sanpa  zaptan,  qa  wiyohpeya- 
takiya  ohdakinyan  kektopawinge 
wikcemna,  qa  wiyohiyanpataki- 
ya  ohdakinyan  is  kektopawinge 
wikcemna,  qa  itokahkiya  ohan¬ 
ske  kin  kektopawinge  wikcemna 
nonpa  sanpa  zaptan.  Unkan  Je¬ 
howa  tipi  wakan  tawa  kin  he 
cokata  he  kta. 

11  Wawayusna  ihduwakanpi 
Zadok  cinca  kin  he  tawapi  kta ; 
hena  e  wowasi  mitawa  hduhapi, 
Israel  cinca  nunipi  qehan  hena 
nunipi  sni,  Lewi  wicasta  nunipi 
qon  iyececa. 

12  Unkan  makoce  wosnapi  wa- 
yusnapi  kin  he  wakan  llinca  hdu¬ 
hapi  kta,  Lewi  wicasta  ihanke 
tawapi  kin  icahda. 

13  Qa  wawayusna  makoce  ta¬ 
wapi  kin  iyotakons  Lewi  wicasta 
kin  is  kektopawinge  wikcemna 
nonpa  sanpa  zaptan  ohanske,  qa 
ohdakinyan  kektopawinge  wikce¬ 
mna  yuhapi  kta  ;  ohanske  ocowa- 
sin  kektopawinge  wikcemna  non¬ 
pa  sanpa  zaptan  qa  ohdakinyan 
kin  kektopawinge  wikcemna. 

14  Unkan  he  wiyopeyapi  kte 
sni,  qa  tokiyopekiyapi  kte  sni,  qa 
makoce  oicage  tokaheya  kin  hena 
tokan  wicaqupi  kte  sni :  Jehowa 
ekta  wakan  nakaes. 

15  Unkan  kektopawinge  zaptan 
ohdakinyan  en  okaptapi,  kekto¬ 
pawinge  wikcemna  nonpa  sanpa 
zaptan  kin  itokam  wanke  cin  he 
owanka  ikceka  otonwe  tawa  kta, 
tipi  kagapi  kta  qa  ihduksan  wan¬ 
ke  kta  on,  qa  otonwe  kin  he  co¬ 
kata  yanke  kta. 

16  Qa  decen  wiyutapi  kta,  wazi- 
yata  icagopi  kin  he  kektopawinge 
topa  sanpa  opawinge  zaptan,  qa 
itokah  icagopi  kin  kektopawinge 
topa  sanpa  opawinge  zaptan,  qa 
wiyohiyanpata  icagopi  kin  kekto¬ 
pawinge  topa  sanpa  opawinge 
zaptan,  qa  wiyohpeyata  icagopi 
kin  he  kektopawinge  topa  sanpa 
opawinge  zaptan. 

17  Qa  otonwe  ihduksan  wanke 
kte  cin  he  waziyatakiya  opa¬ 
winge  nonpa  sanpa  wikcemna 
zaptan,  qa  itokahkiya  opawinge 
nonpa  sanpa  wikcemna  zaptan, 
qa  wiyohiyanpatakiya  opawinge 
nonpa  sanpa  wikcemna  zaptan,  qa 

wiyolipeyatakiya  opawinge  non- 
pa  sanpa  wikcemna  zapfcan. 

18  Unkan  ohanska  en  okaptapi 
kin,  makoce  wakan  kin  icahda, 
he  wiyohiyanpatakiya  kektopa- 
winge  wikcemna,  qa  wiyohpeya- 
takiya  kektopawinge  wikcemna 
kta;  unkan  he  makoce  wakan 
kin  iyotakonza  kta :  unkan  hetan- 
han  oicage  kin  tona  otonwe  en 
waokiya  unpi  kin  hena  woyute 
yapi  kta. 

19  Unkan  tona  otonwe  en  wao- 
kiyapi  kin  hena  Israel  wicowazi 
iyuhpa  etanhan  waokiyapi  ecee 
kta. 

20  Makoce  wosnapi  ocowasin 
kin  he  kektopawinge  wikcemna 
nonpa  sanpa  zaptan  eceh  kekto¬ 
pawinge  wikcemna  nonpa  sanpa 
zaptan  kta:  wosnapi  wakan  kin 
he  topa  omdotonyan  wadusnapi 
kta,  otonwe  tawa  kte  cin  ahna. 

21  Hehan  okaptapi  kin  hena 
wicastayatapi  tawa  kta,  wosnapi 
wakan  kin  ideciyatanhan  qa  ihe- 
ci3'^atanhan,  qa  otonwe  tawa  kte 
cin  nakun,  kektopawinge  wikce¬ 
mna  nonpa  sanpa  zaptan  wiyo- 
hiyanpata  ihanke  kin  iyotakonza, 
qa  wiyohpeyatakiya  kektopawin¬ 
ge  wikcemna  nonpa  sanpa  zaptan 
wiyohpeyata  ihanke  kin  iyota¬ 
konza,  he  wicastayatapi  okiyu- 
spe  tawa  kin  icahda;  unkan  he  qe 
wosnapi  wakan  kin  hee  kta,  qa 
tipi  wakan  kin  he  cokaya  he  kta. 

22  Hehan  Lewi  wicasta  makoce 
tawapi  qa  taku  otonwe  tawa  kin 
etanhan,  wicastayatapi  tawa  kin 
otahedan  wanke  cin,  Juda  ikici- 
yutapi  qa  Benjamin  ikiciyutapi 
kin  otahedan,  he  wicastayatapi 
tawa  kta. 

23  Hehan  wicowazi  unmapi  kin 
on,  wiyohiyanpata  ihanke  kin 
etanhan  wiyohpeyata  ihanke 
ekta,  wanji  Benjamin  tawa. 

24  Qa  Benjamin  ikiciyutapi  kin 


icahda  wiyohiyanpata  ihanke  kin 
etanhan  wiyohpeyata  ihanke  ekta 
wanji  Simeon  tawa. 

25  Qa  Simeon  ikiciyutapi  kin 
icahda,  wiyohiyanpata  ihanke 
etanhan  wiyohpeyata  ihanke  kin 
ekta,  wanji  Issakar  tawa. 

26  Qa  Issakar  ikiciyutapi  kin 
icahda,  wiyohiyanpata  ihanke  kin 
etanhan  wiyohpeyata  ihanke 
ekta,  wanji  Zebulun  tawa. 

27  Qa  Zebulun  ikiciyutapi  kin 
icahda,  wiyohiyanpata  ihanke  kin 
etanhan  wiyohpeyata  ihanke  kin 
ekta,  wanji  Gad  tawa. 

28  Qa  Gad  ikiciyutapi  kin,  ito- 
kagatanhan  itokali  ihanke  kin  he 
iyutapi  kin,  he  Tamar  etanhan 
Kades  okicige  mini  kin  hee,  mini- 
wanca  tanka  ektakiya  wakpa  kin 
hehanyan. 

29  Israel  wicowazi  tawapi  kta  e 
oeconna  econpi  kin  on  yeciyu- 
spapi  kta  makoce  kin  he  dee,  qa 
taw'api  kte  cin  dena  ee,  Jehowa 
Itancan  kin  eya. 

30  Unkan  otonwe  etanhan  oena- 
pe  kin  dena  ee,  waziyata  ihanke 
kin  wiyutapi  kektopawinge  topa 
sanpa  opawinge  zaptan. 

31  Unkan  otonwe  tiyopa  kin 
hena  Israel  wicowazi  cajepi  kin 
eciyatanhan  kta :  waziyatakiya 
tiyopa  yamni ;  tiyopa  wanji  Ru¬ 
ben  tawa,  tiyopa  wanji  Juda  ta¬ 
wa,  tiyopa  wanji  Lewi  tawa. 

32  Qa  wiyohiyanpata  ihanke 
ekta  kektopawinge  topa  sanpa 
opawinge  zaptan :  qa  tiyopa  ya¬ 
mni  ;  qa  tiyopa  wanji  Joseph 
tawa,  tiyopa  wanji  Benjamin  ta¬ 
wa,  tiyopa  wanji  Dan  tawa. 

33  Qa  itokah  ihanke  kin  is  wi¬ 
yutapi  kektopawinge  topa  sanpa 
opawinge  zaptan  :  qa  tiyopa  ya¬ 
mni  ;  tiyopa  wanji  Simeon  tawa, 
tiyopa  wanji  Issakar  tawa,  tiyo¬ 
pa  wanji  Zebulun  tawa. 

34  Nakun  wiyohpeyata  ihanke 

kin  kektopawinge  topa  sanpa 
opawinge  zaptan ;  tiyopa  yamni 
nakun  ;  tiyopa  wanji  Gad  tawa, 
tiyopa  wanji  Aser  tawa,  tiyopa 
wanji  Napthali  tawa. 


35  Ihduksan  kektopawinge  ake- 
sahdogan :  Unkan  anpetu  kin  he- 
tanhan  otpnwe  caje  kin  he  JE- 
HOWA  SAMMA'H  [Jehowa  hen 
un)  ee  kta. 


DANIEL  TAWOWAPI  KIN. 


WICOWOYAKE  i. 

1  Jehoiakim  Juda  wicastayatapi 
tawaniyetu  iyamni  kin  en,  Nebu- 
kadnezzar  Babel  wicastayatapi 
kin  he  Jerusalem  ekta  hiyu,  qa 
ihduksan  aoiiataka. 

2  Unkan  Itancan  kin  Jehoiakim 
Juda  wicastayatapi  kin  he  iye 
nape  kin  en  qu,  Wakantanka  ti 
ohna  waksica  kin  apa  nakun. 
Unkan  hena  ^inar  makoce  kin 
ekta  akiyahda,  iye  taku  wakan 
tawa  ti  kin  ekta  :  qa  waksica  kin 
hena  taku  wakan  tawa  mazopiye 
kin  en  ahdi. 

3  Unkan  wicastayatapi  kin  Aspe- 
naz  iye  yunok  tawa  kin  wicayu- 
he  cin  he,  Israel  cinca  kin  etan- 
han  awicaku  kta  keciya,  wica¬ 
stayatapi  cinca,  qa  wicasta  itan- 
canpi  kin  etanhanhan  : 

4  Koska  tokeca  sni  unpi,  tuka 
owanyag  wastepi,  qa  woksape 
owasin  en  wayupikapi,  qa  wo- 
sdonye  sdonyapi,  qa  wookahnige 
okahnigapi,  qa  tona  wdcastaya- 
tapi  ti  kin  en  najin  okihipi  kta  ; 
qa  hena  Kasdim  tawowapi  qa  iapi 
koya  onspewicakiyapi  kta. 

5  Unkan  wicastayatapi  kin,  an¬ 
petu  iyohi  iye  tawoyute  etanhan 
hena  ongege  wicaqu  ece,  qa  mi- 
nisa  hdatke  cin  etanhan  ;  hecen 
waniyetu  yamni  icahwicakiye 

kta,  qa  hena  ihuniyanpi  kinhan 
wicastayatapi  kin  itokam  inajin- 
pi  kta. 

6  Unkan  Juda  cinca  kin  etanhan 
Daniel,  Hananiah,  Misael  qa  Aza- 
riah  hena  en  opapi. 

7  Unkan  yunok  unpi  kin  en 
itancan  kin  he  hena  caje  wica¬ 
qu;  Daniel  he  Beltesazzar  qu, 
qa  Hananiah,  Sadrak  ;  qa  Misael, 
Mesak  ;  qa  Azariah,  Abednego. 

8  Tuka  Daniel  wicastayatapi 
tawoyute  onge  on,  qaminisa  hda¬ 
tke  cin  on,  iye  cante  mahen  ihdu- 
sape  kte  sni  kecin  :  Heon  etan¬ 
han  ihdusape  kte  sni  e  yunok  un¬ 
pi  itancan  kin  kida. 

9  Unkan  yunok  unpi  kin  en  itan¬ 
can  kin  he  Daniel  tanyan  cante- 
kiyuze  ca  wastekidaka,  he  Wa¬ 
kantanka  kaga. 

10  Hehan  yunok  unpi  kin  en 
itancan  kin  Daniel  heciya  ;  Itan¬ 
can  mitawa  wicastayatapi  woyu- 
te  woyatke  ko  nicupi  ecee  kin  he 
kowakipa  :  tokeca  koska  obe  ni- 
tawapi  kin  ehna  isanpa  ite  iyoki- 
sica  wanniyakapi  kta  he  :  kinhan 
wicastayatapi  kin  ekta  pa  iyaco 
mayakiyapi  kta. 

11  Hehan  Daniel,  yunok  unpi 
en  itancan  kin,  Melzar,  Daniel, 

>TIananiah,  Misael  qa  Azariah 
wicayuhekiye  ciqon  he  heciya  ; 

12  Ceciciya  ce,  wowidake  nita- 

wa  anpetu  wikcemna  he  banyan 
iwicayuta  ye :  qa  omnica  etan- 
han  unqupi  kta,  qa  mini  ece  ya- 
tkeunkiyapi  kta. 

13  Hehan  nitokam  itohnake 
iwanunyakapi  kta,  qa  koska  wi- 
castayatapi  tawoyute  ongege  yu- 
tapi  kin  hena  is  eya  itohnake 
wanyakapi  kta :  unkan  iwandake 
cin  he  eciyatanhan  wowidake 
nitawa  kin  ecawicakicon  ye, 
eya. 

14  Unkan  wicoie  kin  de  en  ana- 
wicagoptan,  qa  anpetu  wikcemna 
hehanyan  iwicayukcan. 

15  Unkan  anpetu  wikcemna 
owihanketa  koska  owasin  wica- 
stayatapi  tawoyute  ongege  yuta- 
tapi  ecee  kin  kici  iciwankiciya- 
kapi  kin  iye  itohnake  sanpa 
owanyag  waste,  qa  cehpi  isanpa 
cepapi. 

16  Hecen  Melzar  woyute  onge¬ 
ge  qa  rninisa  yatkanpi  kte  ciqon 
hena  ewicakiciyaku  ;  qa  omnica 
ecee  wicaqu. 

17  Unkan  koska  topapi  kin  dena 
Wakantanka  wosdonye  wicaqu, 
qa  woonspe  woksape  ko  owasin 
en  wowiyukcan :  qa  Daniel  wo- 
wanyake  wowihanmde  ko  owa¬ 
sin  okahniga. 

18  Unkan  anpetu  tona  en  awi- 
cau  kta  wicastayatapi  keye  ciqon 
hena  wanna  henakeca,  hehan  yu- 
nok  unpi  wicayuhe  cin  he  hena 
Nebukadnezzar  itokam  hiyuwi- 
caya. 

19  Unkan  wicastayatapi  kin 
hena  om  wohdaka;  qa  iyuhpa 
owicapeya  tuwedan  Daniel,  Ha- 
naniah,  Misael  qa  Azariah  iyece- 
ca  iyeyapi  sni :  Heon  etanhan 
hena  wicastayatapi  kin  itokam 
inajinpi. 

20  Unkan  woksape  wicoie  qa 
wowiyukcan  tona  wicastayatapi 
kin  iwicawange  cin  hena  is,  wi- 
casta  ksapa  owasin  qa  wicanhpi 


iwanyakapi  ecee  kin  iye  tama- 
koce  owancaya  unpi,  dena  wi¬ 
kcemna  akihde  isanpa  waste  iye- 
wicaya. 

21  Unkan  Daniel  Kuros  wica¬ 
stayatapi  tawaniyetu  tokaheya 
kin  hehanyan  en  un. 

WICOWOYAKE  2. 

1  Unkan  Nebukadnezzar  wica¬ 
stayatapi  un  tawaniyetu  inonpa 
en,  Nebukadnezzar  wowihanmde 
ihanmna,  on  taniya  kin  ihniyan- 
yan  qa  istinbe  cin  akiciyustan. 

2  Hehan  wicastayatapi  kin  wi- 
casta  ksapapi,  qa  wicanhpi  iwan¬ 
yakapi,  qa  wapiyapi,  qa  Kasdim 
wi casta  kin  hena  wicakico  wica- 
si,  wicastayatapi  tawowihanmde 
kin  okiciyakapi  kta.  Hecen  he¬ 
na  en  upi  qa  wicastayatapi  kin 
itokam  inajinpi. 

3  Unkan  wicastayatapi  kin  he- 
wicakiya ;  Wowihanmde  wan 
iwahanmna,  unkan  mitaniya  ihni- 
yanyan,  wowihanmde  sdonkiye 
kta  e  heon. 

4  Hehan  Kasdim  wicasta  kin 
Aram  iapi  kin  on  wicastayata¬ 
pi  kin  heciyapi  ;  Wicastayatapi, 
ohinniyan  ni  un  nunwe  :  wowi¬ 
dake  nitawa  wowihanmde  kin 
owicakiyaka  ye,  kinhan  ieska 
unkoyataninpi  kta  ce. 

5  Wicastayatapi  kin  waayupte 
ca,  Kasdim  wicasta  kin  hewica- 
kiya ;  W’icoie  kin  tokan  imaki- 
yaya  :  wowihanmde  kin  he,  qa 
ieska  yaotaninpi  kin  nakun  omi- 
yeciyakapi  sni  kinhan,  niye  nica- 
ksaksapi  kta,  qa  yatipi  kin  ocesdi 
paha  kagapi  kta : 

6  Tuka  wowihanmde  kin  he  qa 
ieska  yaotaninpi  kin  nakun  omi- 
yeciyakapi  kinhan,  miye  etanhan 
taku  wicaqupi,  wocinyopeyapi 
qa  woyuonihan  tanka  iyacupi 
kta :  heon  etanhan  wowihanmde 

qa  ieska  yuotaninpi  kin  nakun 
omiciyaka  po. 

7  Hena  ake  ayuptapi  qa  heya- 
pi;  Wicastayatapi  kin  wowidake 
tawa  wowihanmde  kin  owicaki- 
ciyake  kta,  kinhan  ieska  oyakapi 
kin  unyaotaninpi  kta  ce. 

8  Wicastayatapi  kin  waayupte 
ca  heya  ;  Anpetu  yutehan  wa- 
cannipi  awicakehan  sdonwaya, 
wicoie  kin  tokan  imakiyaya  wan- 
dakapi  nakaes. 

9  Tuka  wowihanmde  kin  he 
orniyecidakapi  sni  kinhan  woya- 
co  wanjidan  niciyankapi :  Woi- 
tonsni  qa  wicoie  waasape  mito- 
kam  odakapi  kta  yakagapi,  anpe¬ 
tu  yutokecapi  kta  hehanyan : 
Heon  etanhan  wowihanmde  kin 
he  omiciyaka  po,  kinhan  ieska 
oyakapi  kin  he  yaotanin  oyakihi- 
pi  sdonwaye  kta  ce. 

10  Kasdim  wi  casta  kin  wicasta¬ 
yatapi  kin  itokarn  waayuptapi  qa 
heyapi ;  Wicasta  maka  akan  unpi 
tuwedan  wicastayatapi  toie  kin 
oyaka  okihi  kte  sni :  Heon  etan¬ 
han  wicastayatapi,  wicasta  itan- 
can  qa  wowidake  wicayuhe  cin 
tuwedan  wicasta  ksapa,  wicanhpi 
iwanyakapi  ecee  kin,  qa  Kasdim 
wicasta  kin  wicoie  hececa  wica- 
kida  sni. 

11  Qa  wicastayatapi  kin  taku 
tehike  hinca  wan  da,  qa  tuwedan 
tokeca  wicastayatapi  kin  itokam 
he  oyake  kte  sni,  taku  wakan 
wicacehpi  en  tipi  sni  kin  henana 
okihipi  ce. 

12  Heon  etanhan  wicastayatapi 
kin  sinhda  qa  canteptanye  hinca, 
qa  Babel  en  ksapapi  kin  iyuhpa 
wicaktepi  kta  konza. 

13  Unkan  ksapapi  kin  wicaktepi 
kta  keya  wokonze  kin  he  yao- 
taninpi;  Unkan  Daniel  qa  iye 
takodawicaye  cin  om  wicaktepi 
kta  e  owicadepi. 

14  Hehan  Daniel,  Ariok  wica- 

stayatapi  taakicita  tancan,  Babel 
en  wicasta  ksapa  owasin  wicakte 
kta  iyaye  cin  he,  woksape  qa 
wowiyukcan  on  ayupte  : 

15  Waayupte  ca  Ariok  wicasta¬ 
yatapi  taakicita  tancan  kin  heci- 
ya;  Tokeca  wokonze  kin  wica¬ 
stayatapi  kin  etanhan  inahni  he. 
Hehan  Ariok  wicoie  kin  Daniel 
okiyaka. 

16  Hehan  Daniel  tin  iyaye  ca 
wicastayatapi  kin  anpetu  qu  kta 
kida,  hecen  ieska  yaotaninpi  kin 
he  wicastayatapi  kin  kipazo  kta. 

17  Hehan  Daniel  iye  ti  kin  ekta 
kihda,  qa  taku  kin  he  Hananiah, 
Misael  qa  Azariah,  iye  tawasi- 
tkupi  kin  owicakiyaka : 

IS  Hena  woinahbe  kin  de  on 
Malipiya  Wakantanka  kin  ito¬ 
kam  wowaonsida  kidapi  kta;  he¬ 
cen  Daniel  qa  iye  tawasitkuwica- 
ye  cin  Babel  en  wicasta  ksapa 
unmapi  kin  om  ihangyapi  kte  sni. 

19  Hehan  hanyetu  wowanyake 
wan  en  woinahbe  kin  he  Daniel 
okiyakapi.  Hehan  Daniel  Ma- 
hpiya  Wakantanka  kin  yawaste  : 

20  Daniel  waayupte  ca  heya  ; 
Wakantanka  caje  kin  he  yawa- 
stepi  kta,  otokaheya  wanica  qa 
owihanke  wanica ;  woksape  qa 
wowa^ake  kin  hena  iye  tawa 
nakaes. 

21  Qa  iye  omaka  qa  waniyetu 
kin  yutokeca  ece ;  wicastayatapi 
lieyata  iyeya,  qa  wicastayatapi 
wankan  ehde ;  ksapapi  kin  hena 
woksape  wicaqu,  qa  tona  wowi¬ 
yukcan  sdonyapi  kin  hena  wo- 
sdonye  wicaqu  ece. 

22  Iye  taku  temahentu  qa  na- 
hmana  un  kin  hena  yuotanin  : 
taku  otpaza  en  un  kin  he  sdon- 
ya,  qa  iyoyanpa  kin  he  iye  kici  ti. 

23  Atewicawaye  Wakantanka 
tawapi,  wopida  eciciya  qa  ciya- 
tan,  woksape  qa  wookihi  maya- 
qu,  qa  taku  unnicidapi  kin  he 

sdonyemayaya :  wicastayatapi 

toie  kin  he  sdonyeunyakiyapi 
nakaes. 

24  Heon  etanhan  Daniel  Ariok, 
wicastayatapi  Babel  en  ksapapi 
kin  ihangwicaye  si  qon  he  ekta 
iyaya  :  Ekta  ye  ca  kaken  eciya  ; 
Babel  en  wicasta  ksapapi  kin 
ihangwicaye  sni  wo  :  wicastaya¬ 
tapi  kin  itokam  amayan  wo,  kin- 
han  ieska  yaotaninpi  kin  he  wica¬ 
stayatapi  kin  wakipazo  kta  ce. 

25  Hehan  Ariok  inahni  hinca, 
Daniel  wicastayatapi  kin  itokam 
ahi  qa  heciya ;  Jiida  eciyatanhan 
wayaka  unpi  cinca  kin  etanhan 
wicasta  wan  iyewaya,  he  qe  ieska 
yaotaninpi  kin  wicastayatapi  kin 
sdonyekiye  kta  ce,  eya. 

26  Wicastayatapi  kin  waayupte 
ca  Daniel,  nakun  Beltesazzar  eci- 
yapi  kin  he  heciya ;  Wowihan- 
mde  wanmdake  cin  he  omiyeci- 
yake  kta  oyakihi  he,  nakun  ieska 
yaotaninpi  kin. 

27  Daniel  wicastayatapi  kin  ito¬ 
kam  waay  upte  ca  heya;  Woina- 
hbe  wicastayatapi  da  kin  he  wi¬ 
casta  ksapapi,  wicanhpi  iwanya- 
kapi,  wowapi  kagapi  qa  wapij^a- 
pi  econpi  kin  hena  wicastayatapi 
kin  okiciyakapi  kta  okihipi  sni : 

28  Tuka  mahpiya  ekta  Taku 
Wakan  wanji  yanka,  he  woina- 
hbe  yuotanin  ece,  qa  anpetu 
ehake  kin  en  taku  u  kte  cin 
hena  wicastayatapi  Nebukad- 
nezzar  okiyaka.  Wowihanmde 
nitawa  qa  nipa  makata  nunka 
taku  wanyake  ciqon  dena  ee  : 

29  Niye  wicastayatapi,  nitowin- 
ja  akan,  nitawacin  wankan  u, 
taku  tokata  anpetu  kin  en  u  kte 
cin  hena;  qa  tuwe  wminahbe  yuo¬ 
tanin  ecee  kin  he  taku  u  kte  cin 
hena  sdonyeniyan. 

30  Tuka  miye  qe,  ni  unpi  kin 
owasin  isanpa  woksape  mduhe 
cin  on  woinahbe  kin  de  omaki- 


yakapi  sni ;  tuka  ieska  yaotanin¬ 
pi  kin  he  wicastayatapi  kin  oki¬ 
ciyakapi  kta,  qa  nicante  oyuze 
kin  sdonyakiye  kta  e  heon  etan¬ 
han. 

31  Wicastayatapi,  niye  opahta 
nanka,  unkan  inyun  wakagapi 
tanka  wan  !  Wakagapi  tanka, 
oiyege  waste  hinca  he  nitokara 
hail ;  qa  owanyake  kin  he  wowi- 
nihan  hinca. 

32  Wakagapi  kin  de  pa  kin  ma- 
zaskazi  waste  heca ;  maku  qa 
isto  hena  mazaska;  tezi  qa  sican 
kin  hena  mazazi ; 

33  Huha  kin  mazasapa ;  siha  kin 
onspa  mazasapa  qa  onspa  maka. 

34  Opahta  nanka  ecen  inyan 
wanji  nape  codan  baspapi,  he 
wakagapi  kin  siha  mazasapa  qa 
maka  kin  en  iyapa,  qa  hena  ka- 
mdemdeca. 

35  klehan  mazasapa  kin,  maka 
kin,  mazazi  kin,  mazaska  kin,  qa 
mazaskazi  kin  okonwanjidan  ka- 
mdemdecapi,  qa  mdoketu  oka- 
panpi  ha  kin  iyececa  icaga ;  qa 
tate  kin  hena  okahbog  iyeya,  he- 
cen  tukten  wanke  kte  iyeyapi 
sni :  tuka  inyan  wakagapi  kin 
iyapa  qon  he  he  tanka  icaga,  qa 
maka  ocowasin  ojuya. 

36  Wowihanmde  kin  hee  :  un¬ 
kan  ieska  yaotaninpi  kin  he  wi¬ 
castayatapi  kin  itokam  unkoya- 
kapi  kta. 

37  Wicastayatapi,  niye  wicasta¬ 
yatapi  en  wicastaniyatapi :  Ma¬ 
hpiya  Wakantanka  kin  he  woki- 
conze  wan  nicu,  wookihi,  qa  wo- 
wasake,  qa  wowitan  : 

38  Qa  tukte  etu  wicasta  cinca 
tipi  kin,  tinta  woteca  qa  mahpiya 
zitkadan  kin  hena  ninape  en 
nicu,  qa  hena  owasin  iwankam 
itancan  nicaga.  Mazaskazi  pa 
kin  he  niye. 

39  Qa  niye  onihakam  wokiconze 
wan  tokeca  nihukutu  inajin  kta  ; 

qa  wokiconze  tokeca  wan  wici- 
yamni  kin  he  mazazij  he  qe 
maka  kin  ocowasiii  iwankam 
ounye  kta. 

40  Unkan  w^okiconze  itopa  kin 
he  mazasapa  iyecen  wasake  kta  : 
mazasapa  taku  owasin  kamde- 
mdeca  qa  ohiya  nakaes  :  qa  ma¬ 
zasapa  dena  iyuhpa  kamdemdece 
cin  he  iyecen  is  eya  wakamde- 
mdece  ca  wakarndumdu  kta. 

41  Qa  nakun  siha  qa  siyukaza 
kin  onspaspa  maka  upsija  kin 
heca,  qa  onspaspa  mazasapa  wan- 
dake  ciqon,  wokiconze  kin  he 
kiyuspapi  kta;  tuka  mazasapa 
wowasake  kin  en  un  kta,  maza¬ 
sapa  maka  upsija  kici  icicahiyapi 
wandake  nakaes. 

42  Qa  siha  sipinkpa  kin  hena 
hanke  mazasapa  qa  hanke  maka 
heca,  he  iyecen  wokiconze  kin 
he  hanke  suta  kta  qa  hanke  wan- 
kadan  kta. 

43  Nakun  mazasapa  maka  upsi¬ 
ja  kici  icicahiyapi  wandake  ci¬ 
qon,  hena  wicasta  akantu  oicage 
kin  kici  icicahiiciyapi  kta  ;  tuka 
en  askamkiciyapi  kte  sni,  maza¬ 
sapa  maka  upsija  kin  kici  tanyan 
icicahiyapi  sni  nakaes. 

44  Unkan  wicastayatapi  kin  de¬ 
na  taanpetu  kin  en,  Mahpiya  Wa- 
kantanka  kin  he  wokiconze  wan 
tohinni  ihangyapi  kte  sni  kin 
heca  yuwankan  ehde  kta  :  unkan 
wokiconze  kin  he  oyate  tokeca 
aihpewicayapi  kte  sni :  wokicon¬ 
ze  kin  owasin  kamdumdu  kta  qa 
yutakuni  kte  sni ;  tuka  he  qe 
owihanke  wanin  un  kta. 

45  Qa  nakun  inyan  wan  he  kin 
etanhan  nape  codan  baspapi  wan- 
daka,  qa  he  mazasapa  kin,  maza- 
sa  kin,  maka  kin,  mazaska  kin, 
qa  mazaskazi  kin  hena  kamde- 
mdeca;  hecen  Taku  W^akan 
Tanka  kin  he  taku  tokata  u  kte 
cin  hena  wicastayatapi  kin  sdon- 

yekiya :  unkan  wowihanmde  kin 
he  wowicake,  qa  ieska  yaotanin- 
pi  kin  he  wacinyepica  ce. 

46  Hehan  Nebukadnezzar  wica¬ 
stayatapi  kin  ite  makipusdiya 
ehpeiciye  ca  Daniel  ohoda,  qa 
wosna  wan  womna  wastemna 
iyahna  wakiyusna  wicasi. 

47  Wicastayatapi  kin  Daniel 
ayupte  ca  heya ;  Awicakehan 
Taku  Wakan  nitawapi  kin  he 
taku  wakan  ehna  Wakantanka 
hee,  qa  wicastayatapi  ehna  Itan- 
can,  qa  woinahbe  yuotanin  ece 
kin  heca,  woinahbe  kin  de  yao- 
tanin  oyakihi  nakaes. 

48  Hehan  wicastayatapi  kin 
Daniel  wicasta  tanka  kaga,  qa 
taku  wicaqupi  tanka  ota  qu,  qa 
Babel  makoce  kin  ocowasin  en 
itancan  kaga,  qa  Babel  en  ksapa- 
pi  kin  iyuhpa  iye  iyotan  tanka. 

49  Hehan  Daniel  wicastayatapi 
kin  kida,  unkan  Sadrak,  Mesak 
qa  Abednego  Babel  makoce  kin 
en  taku  eeonpi  kin  awanyag  wi¬ 
casi.  Tuka  Daniel  wicastayatapi 
tatiyopa  kin  en  un. 

WICOWOYAKE  3. 

1  Nebukadnezzar  wicastayatapi 
kin  mazaskazi  wakagapi  wan 
kaga,  obosdatu  kin  he  wicispa 
wikcemna  sakpe  qa  ohdakinyan 
wicispa  sakpe :  Babel  makoce 
Dura  makomdaya  kin  ohna  bo- 
sdan  ekihde. 

2  Hehan  Nebukadnezzar  wica¬ 
stayatapi  kin  he,  wicasta  ihda- 
wapi  kin,  wicasta  itancanpi  kin, 
qa  akicita  tancanpi  kin,  waya- 
co  itancanpi  kin,  mazaska  awan- 
yakapi  kin,  woope  aiapi  kin, 
woope  sdonyapi  qa  makoce  kin 
en  itancanpi  kin  iyuhpa  yuvvita- 
ya  hiyuwicakiyapi  kta  ye  wi¬ 
casi  ;  wakagapi  Nebukadnezzar 
wicastayatapi  kin  bosdan  eki- 

hde  kin  yiiwakaiipi  kta  ekta  upi 
kta. 

3  Hehan  wica^ta  ihdawapi  kin, 
■wicasta  itancanpi  kin,  qa  akicita 
tancanpi,  wayaco  itancanpi  kin, 
mazaska  awanyakapi  kin,  woope 
aiapi  kin,  woope  sdonj^api,  qa 
makoce  kin  en  wicasta  itancanpi 
kin  owasin  witaya  raniciyapi, 
wakagapi  Nebukadnezzar  wica- 
stayatapi  bosdan  ekihde  kin  yu- 
wakanpi  kta  ekta:  unkan  hena 
K^ebukadnezzar  wakagapi  bosdan 
ekihde  kin  he  itokam  inajinpi. 

4  Hehan  eyanpaha  wan  AVasag- 
ya  eyanpaha,  Wicasta,  oyate,  qa 
iapi  yaunpi  kin,  niyepi  kaken 
econ  ni^ipi  ce : 

5  Tohan  tatokadan  he  yajopi, 
cotanka,  candowankiyapi,  sak- 
but,  cancega,  mazayahotonpi,  qa 
dowankiyapi  ocaje  owasin,  hena 
ho  kin  nayahonpi  kinhan,  hehan 
mazaskazi  wakagapi  Nebukad¬ 
nezzar  wicastayatapi  bosdan  eki¬ 
hde  kin  he  en  makata  ehpeni- 
ciyapi  qa  ohoyadapi  kta, 

6  Qa  tuwe  makata  ehpeiciye 
sni  qa  ohoda  sni  hehantudan  bin 
peta  ide  oceti  wan  cokaya  ehpe- 
yapi  kta  ce. 

7  Heon  etanhan  hehantudan, 
oyate  kin  iyuhpa  tatokadan  he 
yajopi,  cotanka,  candowankiya- 
pi,  sakbut,  cancega,  mazayaho¬ 
tonpi,  qa  dowankiyapi  ocaje  owa¬ 
sin,  hena  ho  kin  nahonpi  qehan, 
wicasta  iyuhpa,  oyate  kin,  qa 
iapi  kin  hena  makata  ehpeiciya- 
pi,  qa  mazaskazi  wakagapi  Ne¬ 
bukadnezzar  wicastayatapi  bo¬ 
sdan  ekihde  kin  he  ohodapi. 

8  Tuka  hehan  Kasdim  wicasta 
wanjikji  kiyadan  upi  qa  Juda 
wicasta  kin  wiyawicaonpapi. 

9  Hena  woyakapi  qa  Nebukad¬ 
nezzar  wicastayatapi  kin  heci- 
yapi ;  Wicastayatapi,  ohinniyan 
ni  un  nunwe. 


10  Niye,  wicastayatapi,  wokon- 
ze  wan  yakaga,  wicasta  owasin 
tatokadan  he  yajopi,  cotanka, 
candowankiyapi,  sakbut,  cance¬ 
ga,  mazayahotonpi  qa  dowanki¬ 
yapi  ocaje  owasin  hena  ho  kin 
nalion  kinhan,  makata  ehpeiciye 
ca  mazaskazi  wakagapi  kin  oho¬ 
da  kta: 

11  Qa  tuwe  makata  ehpeiciye 
sni  qa  ohoda  sni  kinhan  peta  ide 
oceti  wan  cokaya  iyohpeyapi 
kta  ce. 

12  Juda  wicasta  wanjikji  Babel 
en  wicohan  awanyagwicayakiya, 
^adrak,  Mesak  qa  Abednego ; 
wicastayatapi,  wicaSta  dena  en 
eniwacinpi  sni :  taku  wakan  ni- 
tawa  kin  en  wowidagiciyapi  Sni, 
qa  mazaskazi  wakagapi  bosdan 
eyehde  kin  he  ohodapi  Sni  ece. 

13  Hehan  Nebukadnezzar  Sin- 
hda  qa  canteptanyan  on  Sadrak, 
MeSak  qa  Abednego  auwicaSi. 
Hecen  wicaSta  kin  dena  wica¬ 
stayatapi  kin  itokam  awicahipi. 

14  Nebukadnezzar  ie  ca  hewi- 
cakiya  ;  He  wicakapi  he,  Sadrak, 
Mesak  qa  Abednego,  taku  wakan 
mitawa  kin  hena  en  wowidagni- 
ciyapi  Sni,  qa  mazaskazi  waka¬ 
gapi  bosdan  ewehde  kin  he  oho¬ 
yadapi  Sni  he. 

15  Wanna  wiyeya  yaunpi  kin¬ 
han,  tohantu  tatokadan  he  yajo¬ 
pi,  cotanka,  candowankiyapi,  sak¬ 
but,  cancega,  mazayahotonpi  qa 
dowankiyapi  ocaje  owasin  ho  kin 
nayahonpi,  hehan  makata  ehpe- 
niciyapi  qa  wakagapi  wakage  cin 
he  ohoyadapi  kta  :  Tuka  ohoya¬ 
dapi  Sni  kinhan,  wihiyayedan 
oape  kin  he  en  peta  ide  oceti 
wan  cokaya  iyohpeniyanpi  kta  : 
qa  Taku  Wakan  tukte  e  he  mi- 
nape^etanhan  eniyakupi  kta  he. 

16  Sadrak,  MeSak  qa  Abednego 
waayuptapi  qa  wicaStayatapi  kin 
heciyapi;  Nebukadnezzar,  wi- 

coie  kin  de  on  unkaniyuptapi 
kta  iyecece  sni. 

17  He  hecetu  kinhan,  Taku 
Wakan  unkitawapi,  en  wowidag- 
iciya  unyakonpi  kin  he  peta  ide 
oceti  kin  etanhan  eunyakupi  kta 
okihi,  qa  eqe,  wicastayatapi,  ni- 
nape  etanhan  eunyakupi  kta. 

18  Tuka  hecon  sni  esta,  taku 
wakan  nitawa  en  wowidagunki- 
ciyapi  kte  sni,  qa  mazaskazi  wa- 
kagapi  bosdan  eyehde  kin  he 
ohoundapi  kte  sni,  wicastayatapi, 
he  sdonya  wo. 

19  Hehan  Nebukadnezzar  wo- 
canteptanye  on  ojudan,  qa  ^a- 
drak,  Mesak  qa  Abednego  on  ite 
tokeca  hinhda :  ie  ca  oceti  kin 
kanyapi  wanyakapi  ecee  qon 
isanpa  ^akowin  akihde  kan3^e 
wicasi : 

20  Qa  iye  taakicita  obe  kin  wi- 
casta  iyotan  wasakapi  kin,  ^a- 
drak,  Mesak  qa  Abednego  pawi- 
cahtapi  kta,  peta  ide  oceti  kin  en 
i3rohpewicayapi  kta,  kewicakiya. 

21  Hehan  wicasta  kin  hena 
akan  unpi  tawapi,  taonhdohda, 
tasina  koya,  qa  wokoyake  tokeca 
ecehnana  pawicahtapi,  qa  peta 
ide  oceti  kin  cokaya  iyohpewi- 
cayapi. 

22  Heon  etanhan  wicastayatapi 
oie  kin  wainahni,  qa  oceti  kin 
nina  kata  hinca,  heon  tona  ^a- 
drak,  Mesak  qa  Abednego  iwica- 
cupi  qon  wicasta  kin  hena  peta 
ide  kin  wicakte. 

23  Unkan  dena  wicasta  yamni, 
^adrak,  Mesak  qa  Abednego  pa¬ 
wicahtapi  ecen  peta  ide  oceti 
kin  cokaya  hinhpayapi. 

24  Hehan  Nebukadnezzar  wi¬ 
castayatapi  kin  nina  yusinyaya, 
qa  ohankoya  najin  hiyaya — ie  ca 
wicasta  waaiewicakiye  cin  hena 
hewicakiya  ;  Wicasta  yamni  pa- 
htapi  peta  cokaya  iyohpewicun- 
yanpi  sni  he.  Hena  waayuptapi 

qa  wicastayatapi  kin  heciyapi ; 
Wicastayatapi,  he  hecetu  ce. 

25  lye  waayupte  ca  hey  a ;  In-. 
yun,  wicasta  topa  kaske  sni  unpi 
peta  cok(j,ya  manipi  wanmdaka, 
qa  tuktedan  kiunniyanpi  sni :  un¬ 
kan  itopa  owanyake  kin  he  Taku 
Wakan  Cinhintku  kin  iyececa 
ce,  eya. 

26  Hehan  Nebukadnezzar  peta 
ide  oceti  tiyopa  kin  ikiyedan  u  ; 
ie  ca  heya ;  Sadrak,  Mesak  qa 
Abednego,  Taku  Wakan  Tehan- 
Avankan  taokiye,  niye  tankan  u 
po,  qa  kuwa  po.  Hehan  Sadrak, 
Mesak  qa  Abednego  peta  kin  co¬ 
kaya  tanhan  hdicupi. 

27IJnkan  wicasta  ihdawapi,  wi¬ 
casta  itancanpi,  qa  akicita  tan- 
canpi,  qa  wicastayatapi  woope 
aiewicakiye  cin  hena  witaya 
unpi  Avicasta  kin  dena  wanwica- 
yakapi,  tancanpi  en  peta  takudan 
okihi  ^ni,  qa  paha  wanjidan  gu 
sni,  qa  akan  unpi  tawapi  kin  yu- 
tokeca  sni,  qa  iyepi  akan  peta 
gumna  kin  iwicayaye  sni. 

28  Nebukadnezzar  ie  ca  heya ; 
Sadrak,  Mesak  qa  Abednego  Ta¬ 
ku  Wakan  tawapi  kin  he  yawa- 
stepi  nunwe;  eqe  taohnihde  wa¬ 
kan  kin  usi,  qa  wowidagwicaya 
wacinyanpi  kin  hena  wicastaya¬ 
tapi  oie  kin  yutokecapi,  qa  iye 
Taku  Wakan  tawapi  ecedan  en 
woAvidagiciyapi,  qa  taku  wakan 
tokeca  ohodapi  kte  sni  e  tancan 
kpaganpi  kin  hena  ewicahdaku. 

29  Heon  etanhan  Avokonze  wan 
wakaga,  Oyate  owasin,  wicasta 
qa  iapi  kin,  Sadrak,  Mesak  qa 
Abednego  Wakantanka  tawapi 
kin  on  tuwe  taku  sica  eye  cin- 
han,  he  kicaksaksapi  kta,  qa  tipi 
tawapi  kin  ocesdi  paha  kagapi 
kta:  taku  wakan  tokeca  decen 
Avaehdaku  okihi  kta  wanica  na- 
kaes. 

30  Hehan  wicastayatapi  kin  Sa- 

drak,  Mesak  qa  Abednego,  Babel 
makoce  kin  en  itancan  wicakaga. 

WICOWOYAKE  4. 

1  Nebukadnezzar  wica^tayata- 
pi  kin,  wicasta  owasin,  oyate  qa 
iapi  maka  kin  ocowasin  en  oun- 
yanpi  kin,  Wookiye  niciyuotapi 
nunwe. 

2  Wowakta  wowapetokeca  ko 
Taku  Wakan  Tehanwankantu 
ecamicon  kin  hena  mdaotanin 
kta  iyomakipi. 

3  Wowakta  tawa  kin  hena  tan¬ 
ka;  qa  wowapetokeca  tawa  kin 
hena  wawokihi  hinca :  Woki- 
conze  tawa  kin  he  Wokiconze 
owihanke  wanica,  qa  Wicasta- 
yatapi  un  kin  he  wicoicage  qa 
wicoicage  hehanyan. 

4  Nebukadnezzar  miye  wati 
ohna  owanji  manka,  qa  tipi  waste 
mitawa  ohna  icah  amayan. 

5  Wowihanmde  wan  on  kope- 
wahda  kin  he  wanmdaka,  qa  mi- 
towinja  akan  mitawacin  qa  mapa 
towanyake  kin  hena  cancanma- 
kiya. 

6  Heon  etanhan  wokonze  wan 
wakaga,  Babel  en  wicasta  ksapa 
iyuhpa  mitokam  awicaupi  kta, 
wowihanmde  ieska  yaotaninpi 
kin  omiciyakapi  kta  heon, 

7  Hehan  wicasta  ksapapi  kin, 
wicanhpi  iwanyakapi  kin,  Kas- 
dim  wicasta,  qa  wapiyapi  kin 
hena  en  hiyupi.  Unkan  hena  wi- 
citokam  wowihanmde  kin  owa- 
hdaka;  tuka  ieska  yaotaninpi  kin 
he  omiciyakapi  sni. 

8  Tuka  unhanketa  Daniel  mito¬ 
kam  hiyu,  he  nakun  Beltesazzar 
eciyapi,  taku  wakan  mitawa  caje 
kin  iyececa,  he  Taku  Wakan 
wakan  hinca  Taniya  kin  en  un  : 
Unkan  he  itokam  wowihanmde 
kin  owahdaka : 

9  Beltesazzar,  wicasta  ksapapi 


itancan,  T^ku  Wakan  wakan  hin¬ 
ca  taniya  kin  en  niun  sdonwaya, 
qa  taku  woinahbe  takudan  na- 
giyeniye  sni,  heon  wowihanmde 
wowanyake  wanmdake  cin  hena 
omiciyaka  wo,  qa  nakun  ieska 
yaotaninpi  kin. 

10  Mitowinja  akan  mapa  towan¬ 
yake  kin  hena  kaketu ;  Opahta 
manka,  unkan  iho,  maka  kin  co- 
kaya  can  wan,  qa  obosdatu  kin 
he  tanka  hinca. 

11  Can  kin  he  tanka  icage  ca 
wasaka  aya,  qa  ohanske  cin  ma- 
hpiya  iyapato,  qa  wanyakapi  kin 
maka  ocowasin  ihanke  kin  he¬ 
hanyan  : 

12  Ape  kin  hena  owanyag  wa¬ 
ste,  qa  waskuyeca  tawa  kin  ota 
hinca,  qa  ohna  taku  owasin  wo- 
yute  wicakiciun :  he  ihukuya 
tinta  wmteca  kin  ohanzi  5njhapi, 
qa  mahpiya  okinyanpi  kin  hena 
adetka  kin  ehna  tipi,  qa  taku 
cehpi  owasin  hetanhan  woyute 
tonpi  ece. 

13  Mitowinja  akan  mapa  to¬ 
wanyake  kin  en,  opahta  manka, 
unkan  iho,  waawanyake  wan  qa 
taku  wakan  wan  mahpiya  kin 
eciyatanhan  kun  u : 

14  He  wasagya  eyanpaha  qa 
kaken  eya;  Can  kin  kawanka 
po,  qa  taadetka  kin  kaksaksa  po, 
ape  kin  kasnasna  po,  qa  tawa- 
skuyeca  kin  kahnahna  po;  wo- 
teca  kin  ihukuya  tanhan  yapi 
kte,  qa  taku  kinyanpi  kin  adetka 
kin  etanhan. 

15  Tuka  canpaksa  hutkan  kin 
he  maka  kin  en  ayustan  po,  qa 
mazasapa  mazasa  ko  iyuskite 
wan  kici,  tinta  wato  wankadan 
kin  e^ma  :  nakun  mahpiya  cu  kin 
on  spayeyapi  kta,  qa  taku  tawa 
kte  cin  he  maka  wato  kin  en  wo- 
teca  kin  om  un  kta  : 

16  lye  cante  kin  wicacante 
etanhan  yutokecapi  kta,  qa  wo- 

teca  cante  kin  qupi  kta  ;  qa  onsa- 
ka  sakowin  akan  iyaye  kta. 

17  Wokonze  kin  de  waawan- 
yakapi  yacopi  kin  eciyatanhan, 
qa  taku  kin  de  tona  wakanpi  toie 
kin  etanhan :  tona  ni  unpi  kin 
lyotan  Wankan  un  kin  he  wicasta 
tokiconzepi  kin  en  wicastayatapi 
ee  e  sdonyapi  kta,  qa  token  cin 
eca  wicaqu  ece,  qa  wicasta  onsi- 
ka  heca  yuhekiya  ece. 

18  Wowihanmde  kin  de  miye, 
wicastayatapi  kin,  wanmdaka. 
Hehan  niye,  Beltesazzar,  ieska 
yaotaninpi  kin  oyaka  wo  :  Mito- 
kiconze  kin  en  tona  ksapapi  kin 
iyuhpa  ieska  yaotaninpi  kin  omi- 
ciyaka  okihipi  sni :  tuka  niye 
oyakihi,  Taku  Wakan  hinca  Ta- 
niya  kin  en  niun  nakaes. 

19  Hehan  Daniel,  he  nakun 
Beltesazzar  eciyapi,  wihiyayedan 
oape  wanjidan  yusinyaya,  qa  ta- 
wacin  en  ihniyanyan.  Wicasta¬ 
yatapi  kin  ie  ca  heya  ;  Beltesaz¬ 
zar,  wowihanmde  qa  ieska  yao¬ 
taninpi  kin  unmana  yusinyeniye 
sni  nunwe.  Beltesazzar  waayu- 
pte  ca  heya ;  Itancan  mitawa, 
wowihanmde  kin  he  tona  siceni- 
dapi,  qa  ieska  yaotaninpi  kin  he 
tona  tokaniymnpi  kin  en  wicahi 
nunwe. 

20  Can  wandake  ciqon,  tanka 
icage  ca  wasaka  aya,  ohanske 
kin  mahpiya  ekta  iyahde,  qa 
maka  ocowasin  ihanke  kin  he- 
hanyan  wanyakapi ; 

21  Ape  kin  owanyag  wasteste, 
qa  tawaskuyeca  ota  liinca,  qa 
taku  owasin  en  woyute  wica- 
kiciyanka:  ihukuya  tinta  wote- 
ca  kin  ounyanpi,  qa  adetka  kin 
mahpiya  okinyanpi  kin  en  tipi 
qon; 

22  Wicastayatapi,  he  niye,  tan¬ 
ka  inicaga  qa  wasaka  aniyan  ; 
nitanka  kin  he  icage  ca  mahpiya 
ekta  iyahde,  qa  wicastayatapi 

yaun  kin  he  maka  ihanke  kin 
ekta. 

23  Qa  nakun  wicastayatapi 
kin  waawanyake  wan  qa  Wanji 
Wakan  kin  mahpiya  eciyatanhan 
kun  u  wanyaka,  qa  he  hecen  eya  ; 
Can  kin  kawankapi  qa  ihangya 
po;  tuka  canpaksa  hutkan  kin 
he  maka  kin  en  kpatan  po,  qa 
mazasapa  mazasa  ko  iyuskite 
wan  ahna,  tinta  wato  wankadan 
kin  ehna  ;  qa  mahpiya  cu  kin  on 
spayeyapi  kta,  qa  taku  tawa  kte 
cin  he  tinta  woteca  kin  om  un 
kta,  omaka  sakowin  akan  iyaye 
kta  hehanyan  ce  : 

24  Wicastayatapi,  ieska  oya- 
kapi  kin  he  dee,  qa  lyotan  Warn 
kan  un  tawokonze,  itancan  mita¬ 
wa  wicastayatapi  kin  akan  u  kte 
ciqon  he  dee  ; 

25  Wicasta  etanhan  kaham  iye- 
niyanpi  kta,  qa  tinta  woteca  kin 
om  ounyaye  kta,  qa  tatanka  iye- 
cen  wato  ece  yunniciyapi  kta, 
qa  mahpiya  cu  kin  on  spayeni- 
yanpi  kta,  qa  waniyetu  sakowin 
akan  iniyaye  kta,  ecen  lyotan 
Wankan  un  kin  wicasta  tokicon¬ 
zepi  kin  en  wicastayatapi  un,  qa 
token  cin  eca  wicaqu  ecee  sdon- 
yaye  kta  ce. 

26  Unkan  nakun  canpaksa  hu¬ 
tkan  kin  he  kpatanpi  kta  keyapi, 
hecen  nitokiconze  kin  wicakeya- 
han  niciyanke  kta,  tohan  Mahpi¬ 
ya  kin  he  Itancan  yanka  e  sdon- 
yaye  cinhan. 

27  Heon  etanhan,  wicastayata¬ 
pi,  wowahokonkiye  mitawa  kin 
iyonicipi  nunwe,  qawoowotanna 
on  wayahtani  etanhan  ihduspa 
wo,  qa  taku  sica  ecanon  kin  etan¬ 
han,  wahpanicapi  onsiwicakidapi 
kin  on  ;  okinni  woozikiye  nitawa 
niciyuhanskapi  kta  naceca  ce. 

28  Taku  kin  de  ocowasin  Ne- 
bukadnezzar  wicastayatapi  kin 
en  u. 

29  Wi  akenonpa  ihuniyanpi  he- 
han  Babel  wokiconze  tipi  waste 
kin  ohna  man!  un. 

30  Wicastayatapi  kin  ie  ca  he- 
ya;  Mitowasake  wawokihi  kin 
on,  qa  mitowitan  yuonihanpi  on 
Babel  tanka  wakaga,  mitokicon- 
ze  tipi  kin  he  dee  sni  he,  eya. 

31  Wicoie  kin  he  hinyahin  wi¬ 
castayatapi  i  kin  ohna  yanka 
icunhan,  wicaho  wan  mahpiya 
eciyatanhan.hiyu ;  Nebukadnez- 
zar  wicastayatapi,  niye  henici- 
yapi  ce  ;  Wokiconze  kin  he  ani- 
yustan ; 

32  Unkan  wicasta  etanhan  ka- 
liam  iyeniyanpi  kta,  qa  tinta  wo- 
teca  kin  om  ounyaye  kta :  tatan- 
ka  iyecen  wato  ece  yunniciyapi 
kta,  qa  waniyetu  sakowin  akan 
iniyaye  kta,  ecen  Tyotan  Wankan 
un  kin  wicasta  tokiconzepi  kin 
en  wicastayatapi  un,qa  tuwe  cin 
eca  qu  ece  e  sdonyaye  kta  ce. 

33  Wihiyayedan  oape  kin  hee 
en  wicoie  kin  he  Nebukadnez- 
zar  kiciyustanpi ;  Unkan  wica¬ 
sta  etanhan  kaham  iyeyapi,  qa 
tatanka  iyecen  peji  yuta,  qa  iye 
tancan  kin  mahpiya  cu  on  spaya, 
ecen  hin  kin  wanmdi  tawa  iye- 
ceca  icaga,  qa  sake  zitkadan  ta¬ 
wa  iyececa. 

34  Unkan  anpetu  kin  hena  hena- 
keca  hehan,  Nebukadnezzar  mi- 
ye  mahpiya  ekta  ista  yuwankan 
iwekcu,  unkan  wowakahnige  ci- 
qon  he  ake  en  mahdi,  qa  lyotan 
Wankan  un  kin  he  mdawaste,  qa 
Tuwe  ohinniyan  ni  un  kin  he 
mdatan  qa  mdaonihan,  eqe  wica¬ 
stayatapi  un  kin  wicastayatapi 
unpi  heca  owihanke  wanica,  qa 
tokiconze  kin  he  wicoicage  qa 
wicoicage  hehanyan: 

35  Qa  rnaka  akan  ounyanpi  kin 
owasin  takusni  wicayawa  :  qa 
mahpiya  oziiye  kin  en  iye  tawa- 
cin  kin  eciyatanhan  econ  ece,  qa 

maka  akan  ounyanpi  kin  ehna  : 
qa  tuwedan  nape  pakam  iyeya, 
qa,  Taku  ecanon  he,  eciye  kta 
okihi  sni. 

36  Hehantudan  hin  wowaka¬ 
hnige  ciqon  he  en  mahdi,  qa 
mitokiconze  wowitan  on  mito- 
yuonihan  qa  mitohnake  waste 
kin  ake  en  mahdi :  unkan  woope 
aiewicawakiye  ciqon  hena,  qa 
wicasta  itancan  mitawa  qon  hena 
omakidepi;  hecen  mitokiconze 
kin  en  sutaya  mihdustanpi,  qa 
wowinihan  oiyokipi  hinca  en 
akihde  mayanpi. 

37  Nebukadnezzar  miye,  wanna 
Mahpiya  Wicastayatapi  kin  he 
mdatan,  qa  mdatanka,  qa  mdao¬ 
nihan,  iye  tohan  kin  owasin  wo- 
wicake,  qa  towiyukcan  kin  wo- 
yuecetu  :  qa  tona  w^ahanicidaya 
rnanipi  kin  hena  yuhukun  iyewi- 
caye  kta  okihi  ece. 

WICOWOYAKE  5. 

1  Belsazzar  wicastayatapi  kin 
wohanpi  tanka  wan  wicasta  ihda- 
wa  kektopawinge  wicayuhe  cin 
wicakicaga,  qa  kektopawinge  kin 
hena  wicitokam  minisa  yatkan. 

2  Belsazzar  minisa  yatkan  uta 
icunhan,  mazaskazi  qa  mazaska 
waksica,  iye  tunkankisitku  Nebu¬ 
kadnezzar  Jerusalem  en  Tipi  Wa- 
kan  etanhan  ahdiyaku  qon  hena 
en  an  wicasi  :  hecen  wicastaya¬ 
tapi  kin  iye,  qa  wicasta  ihdawa 
wicayuhe,  tawicupi  qa  winohin- 
ca  wicayuhe  cin  hena  om,  etan¬ 
han  wayatkanpi  kta. 

3  Hehan  mazaskazi  waksica 
Wakantanka  ti  tipi  wakan  Jeru¬ 
salem  ekta  y alike  cin  etanhan 
eyakupi  qon  hena  ahipi :  Unkan 
wicastayatapi  iye,  qa  wicasta 
ihdawa  wicayuhe  cin,  tawicupi 
qa  winohinca  wicayuhe  cin  hena 
etanhanhan  wayatkanpi. 

4  Minisa  yatkanpi  qa  taku  wa- 
kan  mazaskazi,  qa  mazaska,  ma- 
zasa,  rnazasapa,  can  qa  inyan  on 
kagapi  kin  hena  yatanpi. 

5  Wihiyayedan  oape  kin  hee 
liinca  en  wicanape  napsukaza 
kin  hiyu,  qa  petijanjan  ihupa 
iyotakons  wicastayatapi  ti  kin 
en  tipi  unnaptanyan  apuspapi  kin 
akan  wowa:  unkan  nape  inkpa 
wowa  kin  he  wicastayatapi  kin 
wanyaka. 

6  Hehan  wicastayatapi  itohnake 
waste  kin  tokeca  hinhda,  qa  ta- 
wacin  kin  yusinyeiciya,  qa  nite 
ipiyake  kin  kiyuskapi,  qa  hupa- 
hu  iciyapapi. 

7  Wicastayatapi  kin  nina  pan, 
wicanhpi  iwanyakapi,  Kasdim 
wicasta  qa  wapiya  econpi  kin 
hena  en  awicaupi  kta.  W^ica- 
stayatapi  kin  ie  ca  Babel  en  ksa- 
papi  kin  hewicakiya ;  Tuwe  ka- 
^ta  wowapi  kin  de  yawa,  qa  ieska 
yaotaninpi  kin  oinakiyake  cin- 
han,  wokoyake  duta  koyake  kta, 
qa  mazaskazi  wanapin  wan  na- 
pin  kiye  kta,  qa  wokiconze  kin 
en  wicasta  ihdawa  wiciyarnni  ee 
kta  ce. 

8  Hehan  wicasta  ksapa  wica¬ 
stayatapi  wicayuhe  cin  iyuhpa  en 
hipi ;  tuka  wowapi  kin  he  yawa 
okihipi  sni,  qa  ieska  yaotaninpi 
kin  wicastayatapi  kin  sdonyeki- 
yapi  sni. 

9  Hehan  Belsazzar  wicastaya¬ 
tapi  kin  nina  yusinyeyapi,  qa  ito¬ 
hnake  tokeca  hinhda,  qa  wicasta 
ihdawa  wicayuhe  cin  hena  is  eya 
yusinyayapi. 

10  Wicastayatapi  qa  wicasta 
ihdawa  wicayuhe  cin  oiepi  kin 
on  wicastayatapi  winohinca  kin 
he  woyatke  tipi  kin  en  tin  hiyu  : 
Wicastayatapi  winohinca  kin  ie 
ca  heya ;  W^icastayatapi  ohinni- 
yan  ni  un  nunwe :  nitawacin 
kin  yusinyeniciye  kte  sni,  qa 

nitohnake  tokeca  hinhda  sni 
nunwe. 

11  Nitokiconze  kin  en  wicasta 
wan  Taku  W^akan  wakan  hinca 
Taniya  kin  en  un:  qa  nitunkansi 
taanpetu  qon  en,  wosdonye,  qa 
wookahnige,  qa  woksape,  taku 
wakan  toksape  kin  iyececa,  en 
un  iyeyapi  qon  ;  he  qe  nitunkan¬ 
si  Nebukadnezzar  wicastayatapi 
kin,  wicastayatapi  nitunkansi  he 
wicasta  ksapapi,  wicanhpi  iwan¬ 
yakapi,  Kasdim  wicasta  wapiya- 
pi  kin  en  itancan  kaga  : 

12  Unkan  woniya  wan  iyotan 
waste,  qa  wmsdonye,  qa  wooka¬ 
hnige,  wowihanmde  yaotaninpi, 
qa  wicoie  tehika  iyukcanpi,  qa 
woiyakaske  yakcapi  kin  hena 
Daniel  eqe  en  iyeyapi,  heon 
etanhan  wicastayatapi  kin  he 
Beltesazzar  eya  caston.  Wanna 
Daniel  kicopi  kte,  kinhan  ieska 
yaotaninpi  kin  oyake  kta  ce,  eya. 

13  Hehan  Daniel  wicastayatapi 
kin  itokam  ahipi.  Wicastayata¬ 
pi  kin  ie  ca  Daniel  heciya ;  Juda 
wicasta  wayaka  unpi  cinca,  tun- 
kansi  wicastayatapi  kin  Juda 
makoce  kin  etanhan  awicahdi 
qon  hetanhan  Daniel  he  niye  he. 

14  Niye  on  nawahon,  taku  wa¬ 
kan  taniya  kin  en  niun,  wosdon¬ 
ye,  qa  wookahnige,  qa  woksape 
waste  hinca  en  niun  iyeyapi 
Jceyapi  : 

15  Unkan  nakaha  ksapapi  kin, 
wicanhpi  iwanyakapi  kin  hena 
mitokam  awicahipi,  wowapi  kin 
de  yawapi  kta,  qa  ieska  yaotan¬ 
inpi  kin  omakiyakapi  kta  e 
heon  :  tuka  wicoie  kin  he  ieska 
yaotaninpi  kin  oyaka  okihipi  sni : 

16  Tuka  niye  qe  ieska  yaotan¬ 
inpi  kin  odake  kta,  qa  woiya¬ 
kaske  wicoie  dakca  kta  oyakihi 
keyapi  nawahon.  Wanna  wowa¬ 
pi  kin  de  dawa,  qa  ieska  yaotan¬ 
inpi  kin  omayakidake  kta  oya- 

kihi  kinhan,  wokoyake  duta  ko- 
dake  kta,  qa  mazaskazi  wanapin 
wan  napin  niciyapi  kta,qa  woki- 
conze  kin  en  wicasta  ihdawa  wi- 
ciyamni  yaun  kta  ce. 

17  Hehan  Daniel  waayupte,  qa 
wicastayatapi  kin  itokarn  heya  ; 
Taku  mayaqu  kte  cin  hena  niye 
yahduhe  kta,  qa  woiyopeye  nita- 
wa  tokan  wicayaqu  kta;  tuka 
wowapi  kin  he  wicastayatapi  kin 
weciyawa  kta,  qa  ieska  yaotan- 
inpi  kin  sdonyewakiye  kta. 

18  Wicastayatapi  niye,  Taku 
Wakan  lyotan  Wankan  un  kin 
he  wokiconze,  qa  wowasake,  qa 
wowitan,  qa  woyuonihan  nitun- 
kansi  Nebukadnezzar  qu : 

19  Qa  wowasake  qu  kin  heon 
wicasta  owasin,  oyate  qa  iapi 
kin  hena  itokarn  cancanpi  qa  ini- 
hanpi :  tuwe  cin  eca  kte  ece,  qa 
tuwe  cin  eca  nikiya  ece  :  tuwe 
cin  eca  yuwankan  ehde,  qatuwe 
cin  eca  kun  ehpeya  ece. 

20  Tuka  cante  wankan  iyeici- 
ya,  qa  tawacin  wahanicidaye  kta 
e  ihdusuta  qehan  wicastayatapi 
toiyotanke  kin  etanhan  kun  uki- 
yapi,  qa  towitan  kin  he  ekiciya- 
kupi : 

21  Qa  wicasta  cinca  kin  etan¬ 
han  kaham  iyeyapi ;  qa  iye  cante 
kin  woteca  iyececa  kagapi,  qa 
sonsonna  itu  unpi  kin  om  oun- 
yan  :  tatanka  iyecen  peji  yunki- 
yapi,  qa  tancan  kin  mahpiya  cu 
kin  on  spayekiyapi,  ecen  Taku 
Wakan  lyotan  Wankan  un  kin 
he  wicasta  tokiconze  kin  ohna 
wicastayatapi  yanka  sdonya,  qa 
tuwe  cin  eca  he  en  ounyekiya 
ece. 

22  Qa  niye  Belsazzar,  cincani- 
yan,  de  ocowasin  sdonyaya  qe- 
yas,  nicante  yahduwahbadan  sni; 

23  Tuka  Mahpiya  Itancan  kin 
itokarn  wankan  iyeniciya  :  qaiye 
ti  kin  etanhan  waksica  kin  hena 


nitokam  ahipi,  qa  niye,  qa  wica¬ 
sta  ihdawa  wicaduha,  nitawinpi 
qa  winohinca  wicaduhe  cin  hena 
etanhan  minisa  datkanpi  :  qa 
taku  wakan  mazaska  qa  maza¬ 
skazi,  mazasa,  mazasapa,  can  qa 
inyan  heca,  wawanyake  sni  qa 
wanahon  sni,  qa  wasdonye  sni 
kin  hena  daonihan ;  tuka  Taku 
Wakan  nape  ohna  nitaniya  yan¬ 
ka,  qa  nitacanku  iyuhpa  niciyuhe 
cin  hee  duonihan  sni. 

24  Hehan  lye  itokapatanhan 
nape  inkpa  kin'hiyuyapi ;  qa  wo¬ 
wapi  kin  de  owapi. 

25  Unkan  wowapi  owapi  qon 
he  dee;  MENE,  MENE,  TE- 
KEL,  UPHARSIN. 

20  Qa  wicoie  ieska  yaotaninpi 
kin  he  dee;  MENE;  Wakan- 
tanka  nitokiconze  ^kin  niciyawa 
qa  ihunnikiya. 

27  TEKEL ;  Aspeyetonpi  kin 
on  tke  iniyutapi,  qa  iyotpani  ni- 
yawapi. 

28  PERES ;  Nitokiconze  kin 
he  kiyuspapi,  qa  Media,  Perse 
kici  wicaqupi. 

29  Hehan  Belsazzar  econwica- 
si,  unkan  Daniel  wokoyake  duta 
koyagyapi,  qa  mazaskazi  wana¬ 
pin  wan  napinkiyapi,  qa  on  eyan- 
pahapi,  wokiconze  kfn  en  wica¬ 
sta  wiciyamni  un  kta  ce. 

30  Hanyetu  kin  he  en  Belsaz¬ 
zar  Kasdim  oyate  en  wicastaya¬ 
tapi  kin  he  ktepi. 

31  Unkan  Darius  Media  kin  he 
wokiconze  kin  icu  ;  wanna  wani- 
yetu  wikcemna  sakpe  sanpa  non- 
pa  ecetu. 

WICOWOYAKE  6. 

1  Wokiconze  kin  en  wicasta 
ihdawa  opawinge  sanpa  wikce¬ 
mna  nonpa  Darius  wicakage  kta 
iyokipi,  hena  wokiconze  kin  oco¬ 
wasin  en  ounyanpi  kta: 

2  Qa  dena  wiciwankam  itan- 
canpi  yamni,  hena  en  Daniel 
tokaheya  un :  hecen  hena  wica- 
sta  ihdawapi  kin  wiwicawangapi 
ecee  kta,  qa  wicastayatapi  kin 
taku  kitanin  sni  wanice  kta. 

3  Hehan  Daniel,  he  wicasta 
itancanpi  qa  wicasta  ihdawapi 
kin  wicikapeya  yawapi,  woniya 
waste  hinca  en  un  nakaes;  un- 
kan  wicastayatapi  kin  wokicon- 
ze  kin  ocowasin  en  ounyekiye 
wacin. 

4  Hehan  wicasta  itancanpi  qa 
wicasta  ihdawapi  kin  wokiconze 
kin  eciyatanhan  Daniel  en  taku 
iyaonpepica  iyeye  wacinpi :  tuka 
taku  on  bapi  kta,  qa  taku  iyaon- 
papi  kta  takudan  iyeya  okihipi 
sni :  wacinyepica  un,  qa  taku 
yusnapi  qa  bapica  kin  taku¬ 
dan  en  iyeyapi  sni  nakaes. 

5  Hehan  wicasta  kin  dena  he- 
yapi ;  Daniel  he  en  taku  iyaon¬ 
pepica  takudan  iyeunyanpi  kte 
sni,  tuka  iye  Taku  Wakan  ta- 
wa  toope  kin  eciyatanhan  taku 
iyeunyanpi  kta  naceca  ce. 

6  Hehan  wicasta  itancanpi  qa 
wicasta  ihdawapi  kin  hena  wica¬ 
stayatapi  kin  ekta  witaya  mnici- 
yapi,  qa  decen  eciyapi ;  Darius, 
wicastayatapi  ohinniyan  ni  un 
nunwe. 

7  Wokiconze  kin  ohna  wicasta 
itancanpi  kin  iyuhpa,  wicasta 
waawanyakapi,  qa  wicasta  ihda¬ 
wapi  kin,  woope  aiewicakiyapi, 
qa  akicita  tancanpi  kin  hena  wi¬ 
taya  wohdakapi,  wicastayatapi 
tawokonze  wan  yusutapi  kta  qa 
woicaske  suta  wan  kagapi  kta, 
tuwe  kasta,  anpetu  wikcemna 
yamni  hehanyan,  taku  wakan 
qais  wicasta  taku  w'ocekiye  eci- 
ye  cinhan,  niye,  wicastayatapi, 
nicunonpa  tanhan,  he  mnaja  tipi 
kin  en  iyohpeyapi  kta  ce. 

8  Wanna,  wicastayatapi,  woi- 

caske  kin  he  yusuta  ye,  qa  wo- 
wapi  kin  yutan  ye,  hecen  yuto- 
kecapi  kte  sni.  Media  qa  Perse 
woope  kin  yutokecapi  sni  ecee 
kin  iyececa  ce,  eyapi. 

9  Heon  etanhan  Darius  wica¬ 
stayatapi  wowapi  qa  woicaske 
kin  yutan. 

10  Unkan  Daniel  wowapi  kin 
yutanpi  sdonye  cehan  tin  kihda ; 
qa  iye  ti  ohna  Jerusalem  ekta- 
kiya  owanyeye  kin  yubdog  han, 
anpetu  eca  yamni  akihde  canpe- 
ska  makahde  inajin,  qa  cekiya,  qa 
iye  ta  W’akan tanka  kin  itokam 
wopida  eya  ece,  he  itokam  econ 
ece  qon  iyececa. 

11  Hehan  wicasta  kin  hena  wi¬ 
taya  iheyapi,  qa  Daniel  cekiya 
un,  qa  iye  Taku  Wakan  tawa 
itokam  wada  yanka  iyeyapi. 

12  Hehan  ikiyedan  upi  qa  wica¬ 
stayatapi  kin  itokam  wicastaya¬ 
tapi  tawokonze  qon  on  heyapi ; 
Woicaske  wan  dutan  sni  he,  wi¬ 
castayatapi,  niye  icunonpa,  wi¬ 
casta  otoiyohi  taku  wakan  wan- 
ji,  qa  is  wicasta  akantu,  anpetu 
wikcemna  yamni  hehanyan,  taku 
kida  kinhan,  he  mnaja  tipi  kin  en 
iyohpeyapi  kta  ce.  Wicastaya¬ 
tapi  kin  waayupta  qa  heya ;  Wi- 
coie  kin  he  hecetu,  Media  qa 
Perse  woope  tawapi  tokan  aye 
kte  sni  kin  he  iyececa  ce. 

13  Hehan  hena  ayuptapi  qa 
wicastayatapi  kin  itokam  heya¬ 
pi;  Daniel,  Juda  wayaka  unpi 
cinca  kin  etanhan,  hee,  niye  wi¬ 
castayatapi,  ihanikta  sni,  qa  wo- 
konze  dutan  kin  he  nakun,  tuka 
anpetu  eca  yamni  akihde  wace- 
kiya  ece. 

14  Hehan  wicastayatapi  kin 
wicoie  kin  hena  nabon  qehan 
nina  siceicidaka,  qa  Daniel  ehda- 
ku  kta  e  cante  ekta  hduza ;  qa 
wi  iyaya  hehanyan  ehdaku  kta 
btani. 

15  Hehati  wicasta  kin  dena  wi- 
castayatapi  kin  en  mniciyapi,  qa 
wicastayatapi  kin  heciyapi;  Wi- 
castayatapi,  Media  qa  Perse  ta- 
woope  kin  he  dee,  Taku  woica- 
ske  qa  woahope  wicastayatapi 
kin  yusuta  kinhan  he  yutokeca- 
pica  kte  sni  e  he  sdonya  wo. 

16  Hehan  wicastayatapi  kin  he- 
con  wicasi,  unkan  Daniel  ahipi 
qa  mnaja  tipi  kin  en  iyohpeyapi. 
Wicastayatapi  kin  ie  ca  Daniel 
heciya ;  Taku  Wakan  nitawa 
ohinniyan  htayecini  kin  he  eni- 
hdaku  kta  ce. 

17  Unkan  inyan  wan  aupi  qa 
wasnn  i  kin  akan  ehnakapi. 
Unkan  wicastayatapi  kin  he  apu- 
spa,  iye  wipuspe  tawa,  qa  wica¬ 
sta  ihdawapi  wicayuhe  wipuspe 
tawapi  kin  on,  hecen  Daniel  on 
wakiconzapi  qon  he  yutokecapi 
kte  sni. 

18  Hehan  wicastayatapi  kin 
hetanhan  iye  ti  waste  kin  ekta 
kihda,  qa  hanyetu  kin  wote  sni 
un:  nakun  candowankiyapi  kin 
heca  itokam  ahipi  sni;  qa  toi- 
stinma  elipeya  ikiyaya, 

19  Hehan  wicastayatapi  kin 
hanhanna  hin  najin  hiyaye  ca 
mnaja  tipi  kin  ekta  inahni  iyaya  : 

20  Qa  wasun  kin  ekta  hi  qehan 
hoiyokisica  on  Daniel  hoyekiya : 
wicastayatapi  kin  ie  ca  Daniel 
heciya  ;  Daniel,  Taku  Wakan  ni 
un  tawowidake,  nita  W'^akantan- 
ka  ohinniyan  htayecini  kin  he 
mnaja  kin  etanhan  enihdaku  oki- 
hi  he. 

21  Hehan  Daniel  wicastayatapi 
kin  heciya  :  Wicastayatapi,  ohin¬ 
niyan  ni  yaun  nunwe  : 

22  Wakantanka  mitawa  iye 
taohnihde  kin  usi,  qa  mnaja  ipi 
kin  yuohmus  iwicacu,  hecen 
mnaja  kin  ksuwe  mayanpi  sni; 
iye  itokam  wiyaonpepica  sni 
waun  nakae^;  qa  nakun,  wica- 

stayatapi,  niye  en  takudan  sica 
ecamon  sni,  heon  etanhan. 

23  Hehan  he  on  wicastayatapi 
kin  wiyuskin  hinca,  qa  Daniel 
wasun  kin  etanhan  yuwankan 
eyaku  wicasi.  Hecen  Daniel 
wasun  kin  etanhan  eyakupi ;  un¬ 
kan  en  okiunniye  takudan  iyeya- 
pi  sni,  Taku  Wakan  tawa  wacin- 
kiya  nakaes. 

24  Hehan  wicastayatapi  kin 
hecon  wicasi,  unkan  wicasta  tona 
Daniel  yalitakapi  qon  hena  awi- 
cahipi  qa  mnaja  tipi  kin  en  iyo- 
tipewicayapi,  iyepi  qa  cincapi 
qa  tawicupi  kin :  Unkan  wasun 
owanka  kin  ehan  ipi  sni  ecen 
mnaja  kin  ohiwicayapi  qa  huhu 
iyuhpa  wicakiyawehwegapi. 

25  Hehan  Darius  wicastayatapi 
kin  oyate  kin  owasin,  wicasta  qa 
iapi  maka  owanca/a  tipi  kin  wo- 
wapi  wicakicaga;  Wookiye  nici- 
yuotapi  nunwe  : 

26  Tokaheya  miye  wokonze 
wan  wakaga;  Wokiconze  mita¬ 
wa  wicastayatapi  ounyanpi  kin 
otoiyohi  en,  Daniel  Taku  Wakan 
tawa  kin  itokam  wicasta  cancan- 
pi  qa  kokipapi  kta :  lye  isnana 
Taku  Wakan  ni  un  nakaes,  qa 
iye  tokiconze  kin  he  ihangyapi 
kte  sni,  qa  iye  wicastayatapi  un 
kin  he  owihanke  kin  ekta : 

27  Iye  hinca  wanikiya  qa  wae- 
hdaku,  qa  wowakta  wowapeto- 
keca  ko  econ  ece,  mahpiya  kin 
ekta  qa  maka  kin  akan,  he  qe 
Daniel  mnaja  nape  kin  etanhan 
ehdaku  nakaeis. 

28  Hecen  Darius  wicastayatapi 
un  kin  icunhan,  qa  Kuros  Perse 
wicastayatapi  kin  hehanyan  Da¬ 
niel  zaniyan  un. 

WICOWOYAKE  7. 

1  Belsazzar  Babel  wicastaya¬ 
tapi  kin  tawaniyetu  tokaheya  en, 

Daniel  wowihanmna  qa  iye  pa 
towinja  akan  wowanyake  wan 
wanyaka:  Hehan  wowihanmde 
kin  okiwa,  wicoie  kin  yuptahna- 
ka  ohdaka. 

2  Daniel  ie  ca  heya ;  Hanhepi- 
ya  mitowanyake  en  opahta  man- 
ka,  unkan  iho,  malipiya  tate  ouye 
topa  hena  miniwanca  tanka  kin 
akan  kicizapi. 

3  Unkan  wamanica  tankinyan- 
yan  topa  miniwanca  kin  etanhan 
hiyupi,  hena  akiyececapi  sni. 

4  Tokaheya  kin  he  mnaja  iye- 
ceca,  qa  wanmdi  hupahu  yuha  ; 
opahta  manka  ecen  hupahu  kin 
kiyujunpi,  qa  maka  kin  etanhan 
yuwankan  icupi,  qa  wicasta  iye- 
cen  siha  on  najinkiyapi,  qa  wica- 
cante  wan  qupi. 

5  Unkan  iho,  wamanica  tokeca 
wan  inonpa  kin  he  wahanksica 
iyececa,  qa  sanina  tanhan  hdu- 
wankan  iyeiciya,  qa  i  kin  ohna 
cutuhu  yamni  hi  ohna  yapa  yan- 
ka  :  unkan  kaken  eciyapi,  Inajin 
wo,  cehpi  ota  temya  wo. 

6  He  iyohakam  wanmdaka,  un¬ 
kan  iho,  wanji  tokeca,  inmuhde- 
ska  tanka  iyececa ;  he  qe  amdo 
akan  wahupakoza  hupahu  tawa 
topa  yukan ;  nakun  wamanica 
kin  he  pa  topa;  qa  wokiconze 
wan  qupi. 

7  He  iyohakam  hanhepi  wo¬ 
wanyake  kin  en  opahta  manka, 
unkan  iho,  wamanica  itopa  wan, 
he  wowinihan,  qa  wohitika,  qa 
wasake  hinca ;  qa  mazasapa  hi 
tankinyanyan  yuha :  watemya 
qa  wayarademdeca,  qa  okaptapi 
kin  siha  on  napanpan  :  qa  wama¬ 
nica  itokam  unpi  qon  de  is  toke¬ 
ca;  qa  he  wikcemna  yuha. 

8  He  kin  hena  awacin  manka, 
unkan  iho,  hena  ehna  he  tokeca 
cistinna  wan  uya,  qa  he  on  he 
tokaheya  unpi  kin  yamni  hute 
ekta  yujunpi :  unkan  iho,  he  kin 

de  en  iita  yukan,  wicasta  isla 
iyececa,  qa  i  wan  taku  tanka  eya 
ece. 

9  Opahta  manka  ecen  oiyotanke 
kin  ehdepi,  qa  Tuwe  Anpetu  Wa- 
nakaja  kin  he  en  iyotanka,  iye 
tawokoyake  kin  wa  iyecen  ska, 
qa  paha  kin  tahinca  wanunyanpi 
hin  ecedan  kin  iyececa  ;  oiyotan¬ 
ke  tawa  kin  he  peta  ide  sasa,  qa 
canhdeska  tawa  kin  peta  ide  kin 
heca. 

10  lye  itokapa  tanhan  peta  wa- 
kpa  wan  hinanpa  qa  hiyaya: 
kektopawinge  eceh  kektopawin- 
ge  htakicinipi,  qa  kektopawinge 
wikcemna  ecee  kektopawinge 
wikcemna  itokam  inajinpi ;  wa- 
yaco  kin  kiyotanka,  qa  wowapi 
kin  yumdayapi. 

11  Hehan  opahta  manka,  he  kin 
he  wicoie  tanka  eya  ece  ho  kin 
heon  :  opahta  manka  ecen  wama¬ 
nica  kin  ktepi,  qa  tancan  ihang- 
yapi,  qa  peta  ide  kin  en  ehpe- 
yapi. 

12  Qa  wamanica  unmanpi  qon 
hena  wokiconze  kin  ewicakici- 
yakupi ;  tuka  ni  unpi  kin  he  ki- 
ciyuhanskapi,  oraaka  qa  waniye- 
tu  hehanyan. 

13  Hanyetu  wowanyake  kin  en 
opahta  manka,  unkan  iho,  wanji 
Wicasta  cinhintku  kin  iyececa, 
mahpiya  soka  kin  akan  u,  qa 
Tuwe  Anpetu  Wanakaja  kin  en 
hi ;  unkan  he  itokam  kiyadan 
ahiyupi. 

14  Unkan  he  wicastayatapi  un¬ 
pi,  qa  wowitan  qa  wokiconze 
wan  qupi,  hecen  wicasta  iyuhpa, 
oyateqa  iapi  kin  hena  htakici¬ 
nipi  kta  :  wioastayatapi  oun  tawa 
kin  he  wicastayatapi  unpi  owi- 
hanke  wanica,  he  tokan  aye  kte 
sni,  qa  tokiconze  kin  he  ihangya- 
pi  kte  sni. 

15  Miye  Daniel  mitaniya  ojuha 
tawa  kin  ohna  iyokisica  un  ;  qa 

mapa  towanyake  kin  hena  yusin- 
yemayan. 

"  16  Tona  en  najinpi  kin  wanji 
ikiyedan  hibu,  qa  dena  owasin  on 
tukte  wowicake  kin  he  imunga. 
Hecen  omakiyaka,  qa  dena  taku 
kin  ieska  yaotaninpi  kin  he  sdon- 
yemakiya. 

17  Wamanica  tankinyanyan  kin 
dena  topapi  hena  wokiconze  to- 
pa  maka  kin  etanhan  inanpapi 
kta. 

18  Tuka  lyotan  Wankan  nn 
wicasta  owotanna  tawa  kin  hena 
wokiconze  kin  icnpi  kta,  qa  woki¬ 
conze  kin  oiiinniyan  yuhapi  kta, 
han,  ohinniyan  owihanke  wanice 
kta. 

19  Hehan  wamanica  itopa  kin 
he  on  wowicake  kin  sdonwaye 
kta  waciri,  he  qe  unmanpi  kin 
iyecece  sni,  wokokipe  hinca,  hi 
kin  mazasapa,  qa  sake  kin  ma- 
zasa ;  waternya,  wayawehwega, 
qa  okaptapi  kin  siha  on  napan- 
pan  qon  he  ; 

20  Qa  pa  akan  he  wikcemna  kin 
hena ;  qa  wanji  icage  ca  itokain 
yamni  hinhpaye  ciqon ;  han,  he 
kin  ista  yukan,  qa  i  wan  wicoie 
tanktanka  eye  cin,  itohnake  kin 
tawasitku  kin  isanpa  wasake  cin 
hee. 

21  Opahta  manka,  unkan  he  kin 
eqe  wicasta  owotanna  kin  hena 
wicakiza  qa  ohiwicaya : 

22  Ecen  Tuwe  Anpetu  Wana- 
kaja  kin  he  hi,  qa  wicasta  owo¬ 
tanna  lyotan  Wankan  un  tawa 
kin  hena  woyaco  wicaqupi;  qa 
wicasta  owotanna  wokiconze  kin 
yuhapi  kta  wanna  iyehantu. 

23  Tye  kaken  eye;  Wamanica 
itopa  kin  he  maka  akan  wokicon¬ 
ze  itopa  kin  hee  kta ;  eqe  woki¬ 
conze  owasin  iyecece  kte  sni,  qa 
maka  ocowasin  kin  temye  kta,  qa 
napanpan  kta,  qa  namdemdece 
kta  ce. 


24  Qa  wokiconze  kin  de  etan¬ 
han  he  wikcemna  kin  wicasta- 
yatapi  wikcemna  inajinpi  kte  cin 
hena  eepi :  qa  hena  iyohakam 
wanji  tokeca  inajin  kta;  qa  eqe 
tokaheya  qon  hena  iyecece  kte 
sni,  qa  wicastayatapi  yamni  wi- 
caktedan  kta. 

25  Qa  lyotan  Wankan  un  kin 
itkom  wicoie  eciye  kta,  qa  lyotan 
W’ankan  un  wicasta  owotanna 
tawa  kin  hena  iyotanhan  iyewi- 
cakiye  kta,  qa  anpetu  qa  woope 
kin  yutokeca  wacin  kta  :  Unkan 
hena  iye  nape  kin  en  qupi  kta, 
waniyetu  qa  waniyetu  nonpa,  qa 
waniyetu  okise  hehanyan. 

26  Tuka  wayaco  kin  iyotanke 
kta,  qa  wicastayatapi  oun  kin  he 
ekiciyakupi  kta,  yusote  kta  qa 
ihangye  kta,  owihanke  kin  he¬ 
hanyan. 

27  Unkan  wokiconze  qa  wica¬ 
stayatapi  oun  kin,  qa  mahpiya 
ocowasin  ihukuya  wokiconze 
tanka  kin  he  lyotan  Wankan  un 
wicasta  owotanna  tawa  oyate  kin 
he  wicaqupi  kta,  he  qetokiconze 
kin  wokiconze  owihanke  wani- 
ca,  qa  wicastayatapi  iyuhpa  iye 
htakicinipi  qa  anagoptanpi  kta  ce. 

28  Dehanyan  wicoie  kin  owd- 
hanke.  Daniel  miye  qe  mita- 
wacin  kin  nina  yusinyemayan, 
qa  mitohnake  kin  tokeca  mahin- 
hda :  Tuka  wicoie  kin  he  mi- 
can  te  en  hduha  waun. 

WICOWOYAKE  8. 

1  Belsazzar  wicastayatapi  toki- 
conze  waniyetu  iyamni  en  wo- 
wanyake  wan  wanyagmakiyapi, 
Daniel  miye,  tokaheya  taku  en 
micitanin  qon  he  iyohakam. 

2  Unkan  wowanyake  en  wan- 
mdaka;  qa  opahta  manka  icun-' 
han  kaketu ;  ^usan  tipi  waste 
kin  ohna  waun,  he  Elam  makoce 

455 


DANIEL  TAWOWAPI  KIN, 


kin  entu :  unkan  wowanyake  kin 
en  wanmdaka,  qa  Ulai  wakpa  kin 
icahda  waun. 

3  Hehan  ista  hduwankan  iwe- 
kcu  qa  wannadaka,  unkan  iho, 
wakpa  kin  itokam  tamdoka  wan 
najin,  qa  he  yukan :  unkan  he 
kin  hena  tehanwankantu ;  tuka 
wanji  is  unma  kin  isanpa  han- 
ska,  qa  iyotan  tehanwankantu 
kin  he  ehake  uya. 

4  Tamdoka  kin  he  wanmdaka, 
wiyolipeyata,  qa  waziyata,  qa 
itokahkiya  wacapa  yanka  ;  hecen 
wamanica  wanjidan  itokam  najin 
okihi  sni,  qa  iye  nape  kin  etan- 
han  tuwedan  waehdaku  okihi 
sni ;  tuka  iye  tawacin  kin  eciya- 
tanhan  ohanyan  ece,  qa  tanka 
icaga. 

5  Unkan  awacin  manka  icun- 
han,  iho,  tatoka  mdoka  wan, 
maka  itohnake  ocowasin  akan 
wiyohpeyatanhan  u,  qa  maka  en 
icahtake  sni :  qa  tatoka  mdoka 
kin  ista  otahedan  he  tanka  wanji 
yuha. 

6  Unkan  heqe  tamdoka  he  nom 
yuha,  wakpa  itokam  najin  wan- 
mdake  ciqon  he  en  lii,  qa  tocan- 
niye  wowasake  hduha  anatan, 

7  Qa  tamdoka  kin  ikiyedan  u 
wanmdaka  ;  unkan  nina  canniye- 
kiya,  qa  tamdoka  kin  capa,  qa  he 
nonpa  kipaksa  :  Unkan  tamdoka 
kin  ecaca  itokam  najin  okihi 
sni ;  tuka  makata  iyeya,  qa  ahan ; 
qa  iye  nape  kin  etanhan  tuwedan 
tamdoka  kin  eyaku  okihi  sni. 

8  Heon  etanhan  tatoka  mdoka 
kin  nina  tanka  icaga :  tuka  wa- 
saka  aye  cehan  he  tanka  qon 
paksapi :  Unkan  heekiya  tom 
wanyakapi  waste  kin  heca  uya, 
mahpiya  tate  ouye  topa  kin  ekta- 
kiya. 

9  Unkan  hena  is  wanjidan  etan¬ 
han  he  cistinna  wan  uya,  eqe 
nina  tanka  icaga,  itokahkiya  qa 

wiyohiyanpata  qa  makoce  wa^te 
kin  ektakiya. 

10  Nakun  sanpa  tanka  icaga, 
mahpiya  ozuye  kin  ekta,  qa  ozu- 
ye  kin  he  etanhan  qa  wicanhpi 
kin  etanhan  wanjiksi  makata 
ehpeya,  qa  hena  awicahanhan. 

11  Han,  ozuye  itancan  kin  ekta 
ihdutanka;  qa  iye  qe  ohinniyan 
wosnapi  kin  he  anapta,  qa  tipi 
wakan  tawa  oahe  kin  he  kun 
ehpeya 

12  Unkan  ozuye  kin  qupi,  ohin¬ 
niyan  wosnapi  kin  akan,  woahta- 
ni  on  etanhan  ;  hecen  wowicake 
kin  makata  ehpeya  :  unkan  wae- 
con  qa  hdustan  ece. 

13  Hehan  wanji  wakan  kin  ia 
nawahon  •  unkan  wanji  wakan 
tokeca  wan  tuwe  ie  ciqon  he 
heciya;  Ohinniyan  wosnapi.  qa 
woahtani  wayujuju  ece  wowan¬ 
yake  kin,  tipi  wakan  qa  ozuye 
kin  amanipi  kta  wicaqupi  kin  he 
tohanyan  kta  he. 

14  Unkan  iye  hemakiya;  Hta- 
yetu  hanhanna  kektopawinge 
nonpa  sanpa  opawinge  yamni, 
hehan  tipi  wakan  kin  yutecapi 
kta  ce. 

15  Unkan  kaketu,  miye,  Daniel 
miye  hinca,  wowanyake  kin  wan¬ 
mdaka,  qa  ookahnige  kin  awaki- 
te  cehan,  iho,  tuwe  wicasta  ito¬ 
hnake  iyececa  wan  mitokam 
hinajin. 

16  Unkan  Ulai  otahedan  wica- 
ho  wan  nawahon,  heqe  pan  qa 
heya ;  Gabriel,  wicasta  kin  de 
wowanyake  kin  okahnihkiya  wo. 

17  Hecen  nawajin  kin  en  iki¬ 
yedan  hiyu  :  unkan  hiyu  qehan 
kowakipa  qa  ite  makipusdiya 
ehpemiciya.  Tuka  iye  hemaki- 
ya  ;  Wicasta  cinhintku,  wowan¬ 
yake  kin  he  owihanke  ekta  kta 
okahniga  wo. 

18  Unkan  womakiyaka  icunhan 
mistinbe  hinca  ite  makipusdiya 

manka :  Tuka  iye  mayutan  qa 
manke  cin  en  najin  makiya : 

19  Qa  heya;  Iho,  wosinhda 
ihanke  Mnca  ekta  taku  kte  cin 
he  sdonyeciciye  kta  ce  :  Tohan 
iyehantu  kinhan  owihanke  kta 
nakaes. 

20  Tamdoka  he  nom  yuha  wan- 
dake  ciqon  he  Media  qa  Perse 
wicastayatapi  kin  hena  eepi. 

21  Qa  tatoka  mdoka  hin  sma 
qon  he  Javan  wicastayatapi  kin 
hee  :  qa  he  tanka  ista  otahedan 
yuhe  cin  he  wicastayatapi  toka- 
heya  kin  ee. 

22  Unkan  hee  paksapi,  qa  eeki- 
ya  tom  icagapi  qon,  heeen  oyate 
kin  he  etanhan  wokiconze  topa 
inajinpi  kta,  tuka  iye  towasake 
qon  ohna  kte  sni. 

23  Unkan  hena  tokiconzepi  an- 
petu  ehake  kin  en,  tohan  wahta- 
nipi  kin  ihdustanpi  kinhan,  hehan 
wicastayatapi  wan  ite  suta,  qa 
wahnayan  okahniga  heca  inajin 
kta. 

24  Qa  tookihi  kin  he  wasake 
hince  kta,  tuka  iye  towasake  kin 
ohna  kte  sni,  Nakun  wowini- 
hanyan  waihangye  kta,  qa  ihdu- 
stan  kta,  qa  waecon  kta,  qa  oyate 
wasaka  qa  wakan  kin  he  ihang- 
wicaye  kta. 

25  Qa  nakun  tookahnige  kin  on 
iye  nape  ohna  wohnaye  yustan 
kiye  kta;  qa  cante  en  ihdutanka 
kta,  qa  wookiye  on  wicota  ihang- 
wicaye  kta:  Nakun  itancanpi  en 
Itancan  kin  he  itkokim  inajin 
kta ;  tuka  nape  codan  ihangyapi 
kta  ce. 

26  Unkan  htayetu  qa  hanhanna 
wowanyake  oyakapi  kin  he  wo- 
wicake  :  heon  etanhan,  nis  wo¬ 
wanyake  kin  nakitaka  wo  ;  an- 
petu  ota  kta  nakaes. 

27  Unkan  Daniel  miye  qe  iwa- 
hpamde,  qa  anpetu  wanjiksi  wa- 
mayazanka.  Hehan  nawajin  qa 


wicastayatapi  tokicanye  kin  eca- 
mon  ece  :  qa  wowanyake  kin  on 
mayusinyaya,  tuka  tuwedan  oka- 
hnige  sni. 

WICOWOYAKE  9. 

1  Darius  Ahasuerus  cinhintku 
Media  wicoicage  kin  etanhan, 
Kasdim  wokiconze  kin  en  wica¬ 
stayatapi  kagapi  qon  he  tawani- 
yetu  tokaheya  kin  entu  : 

2  Waniyetu  tokaheya  wicasta¬ 
yatapi  un  qehan,  Daniel  miye  qe 
wowapi  eciyatanhan  waniyetu 
tonakeca  hecinhan  owakahniga, 
Jehowa  oie  Jeremiah  wicasta 
wokcan  qon  en  hi,  Jerusalem  yu- 
jujupi  kin  en  waniyetu  wikce- 
mna  sakowin  yustan  kta  keye 
ciqon. 

3  Hecen  Itancan  Wakan  tanka 
ekta  miite  ewehnaka,  wote  sni 
unpi,  qa  wakihdaka  caliota  ko 
en,  wocekiye  qa  hoyekiyapi  kin 
on  awakite  kta  : 

4  Qa  Jehowa  Wakantanka  mi- 
tawa  cewakiya,  qa  wowahdaka, 
qa  hepa  ;  Itancan,  Taku  W’akan 
tanka  qa  wowinihan  kin,  tona 
wastedakapi  qa  tawoahope  kici- 
yuhapi  kin  hena  wicotakuye  qa 
wowaonsida  wicakiciyuha ; 

5  Unkiye  waunhtanipi,qa  tehiya 
unkohanyanpi,  qa  sica}^  econ- 
kupi,  qa  wawaunkipajinpi,  han 
nitoope  qa  nitawoyaco  kin  hena 
ehpeunyanpi  nakaes. 

6  Qa  nakun  nitaokiye  wicasta 
wokcan,  nicaje  on,  wicastayatapi 
unkitawapi,  wicasta  itancan  un- 
kitawapi,  qa  hunkakewicunyan- 
pi,  qa  makoce  ohna  oyate  owa- 
sin  taku  ewicakiyapi  qon  hena 
anaungoptanpi  sni. 

7  Itancan,  niye  woowotanna  ni- 
ciyanka,  tuka  unkiye  ite  isteca- 
pi,  anpetu  de  iyececa  ;  Juda  wi¬ 
casta  kin,  qa  Jerusalem  en  oun- 

yanpi  kin,  qa  Israel  ocowasin, 
kiyedan  qa  itelian  unpi,  makoce 
owasin  ektakta  enanakiya  nape- 
wicayaye  cin  hena,  taku  sica 
econpi  on  waniciktanipi  kin  hena 
on  etanhan. 

8  Itancan,  unkiyepi  en  ite  nasa- 
pi  yukan,  wicastayatapi  unkita- 
wapi,  wicasta  itancan  nnkitawa- 
pi  qa  hunkakewicunyanpi,  waun- 
nicilitanipi  nakaes. 

9  Itancan  Wakantanka  unkita- 
wapi  kin  wowaonsida  qa  woka- 
juju  hduha,  unkiye  waunkipajin- 
pi  esta  : 

10  Qa  nakun  Jehowa  Wakan¬ 
tanka  unkitawapi  ho  kin  anaun- 
goptanpi  sni,  wicasta  wokcan 
iye  taokiye  on  toope  unkitokam 
ehnake  ciqon  hena  ohna  maunni- 
pi  kta  tuka. 

11  Han,  Israel  owasin  nitoope 
awahtanipi,  qa  icunonpa  iyayapi, 
hecen  niho  anagoptanpi  kte  sni ; 
heon  etanhan  woyasice  kin  un- 
kakastanpi,  qa  wokonze  Moses 
Wakantanka  taokiye  toope  kin 
en  owapi  qon,  iye  en  waunhtani- 
pi  nakaes. 

12  Qa  iye  oie,  unkiyepi  on,  qa 
wayaco  unkitawapi  unyacopi 
ecee  kin  hena  on  eye  ciqon  hena 
hdusuta,  taku  sica  tanka  kin  de 
en  unkaupi  kin  heon:  taku  Jeru¬ 
salem  ecakiconpi  kin  he  mahpiya 
ocowasin  ihukuya  iyecen  econpi 
sni  nakaes. 

13  Moses  toope  kin  en  owapi 
qon  he  iyecen  taku  sice  cin  de 
owasin  unkakipapi:  hececa  esta 
Jehowa  W'akantanka  unkitawapi 
kin  itokam  nape  unkiyugatapi 
sni,  waunhtanipi  kin  etanhan 
unkihduhomnipi  kta,  qa  nitowi- 
cake  unkokahnigapi  kta. 

14  Heon  etanhan  Jehowa  taku 
6ice  cin  atonwan  qa  en  unkaupi : 
Jehowa  Wakantanka  unkitawapi 
kin  iye  tohan  econ  kin  owasin  en 

owotanna  nn  ;  iye  ho  kin  anaun- 
goptanpi  sni  nakaes. 

15  Unkan  wanna,  Itancan  Wa¬ 
kantanka  unkitawapi  nape  wa- 
saka  on  nitaoyate  Egupta  ina- 
koce  kin  etanhan  wicayahdou, 
qa  caje  wan  nicicaga,  anpetu 
dehanyan  hececa ;  unkiye  waun- 
litanipi,  unkiye  sicaya  econkupi 
ece. 

16  Itancan  ceciciya  ce,  nitoo- 
wotanna  ocowasin  eciyatanhan, 
Jerusalem  nitotonwe  Idn  etan¬ 
han,  he  wakan  nitawa  kin  hetan- 
han,  nitocanniye  qa  nitocante- 
ptanye  kin  yuhomnipi  nun  we  : 
waunhtanipi  kin  hena  on,  qa 
hunkakewicunyanpi  taku  sica 
econpi  kin  on,  Jerusalem  qa  ni¬ 
taoyate,  tona  unkihduksan  unpi 
owasin  en  wowihahayapi  yakon- 
pi  nakaes. 

17  Heon  etanhan  nakaha  Wa¬ 
kantanka  unkitawapi,  nitaokiye 
tawocekiye  qa  hoy  eye  cin  hena 
nahon  ye,  qa  tipi  wakan  nitawa 
jujuwahe  cin  he  niite  on  iyoyam- 
kiya  wo,  Itancan  kin  on  etan¬ 
han. 

18  Wakantanka  mitawa,  ninoge 
ukiye  ca  nahon  ye ;  niista  hdu- 
mdaya  qa  otiwita  unkitawapi,  qa 
otonwe  nicaje  icajeyatapi  kin  he 
wanhdaka  wo  :  woowotanna  un¬ 
kitawapi  on  etanhan  nitokam 
wocekiye  unkeyapi  sni,'  tuka 
nitowaonsida  tanka  kin  hena  on 
etanhan. 

19  Itancan,  nahon  ye  ;  Itancan, 
kajuju  ye ;  Itancan,  anagoptan 
qa  econ  ye ;  Wakantanka  mita¬ 
wa,  niye  hinca  on  etanhan  yute- 
han  sni  ye  :  nitotonwe  qa  nitao¬ 
yate  kin  hena  nicaje  icajeyatapi 
nakaes. 

20  Unkan  iahan  waun,  qa  cewa- 
kiya,  qa  wawalitani,  Israel  mi- 
taoyate  wahtanipi  koya  owahda- 
ka,  qa  Jehowa  Wakantanka  mi- 

tawa  itokam,  mita  Wakantanka 
lie  wakan  tawa  kin  on  wowaon- 
sida  wakida  icimhan ; 

21  Han,  wocekiye  en  iahan 
waun  icunhan,  Gabriel  wicasta 
eqe  otokahe  ekta  wowanyake  en 
wanmdake  ciqon,  dus  kinyan  uki- 
yapi,  he  mayutan,  litayetu  wo- 
snapi  ecee  kin  iyehantu ; 

22  Qa  okalinihmayan,  qa  mici 
wohdaka,  qa  heya  ;  Daniel,  woo- 
kalinige  woksape  ko  cicu  kta  on 
wanna  hibu : 

23  Wocekiye  tokaheya  eha  he- 
han  wicoie  kin  hiyu,  qa  cicipazo 
kta  hibu  j  nina  wastenidakapi  na- 
kaes :  heon  etanhan  wicoie  kin 
okaliniga  wo,  qa  wowanyake  kin 
sdonya  wo. 

24  Nitaoyate  on,  qa  o  ton  we  w^a- 
kan  nitawa  on,  wdkcemna  sako- 
win  ece  ^akowin  konzapi,  wosice 
anaptapi  kta,  qa  woahtani  apu- 
spapi  kta,  qa  taku  sica  econpi  kin 
akahpapi  kta,  qa  woowotanna 
owihanke  sni  kin  ukiyapi  kta, 
qa  wowanyake  wowiyukcan  ko 
yustanpi  kta,  qa  lyotan  Wakan 
hinca  kin  he  sdakiyapi  kta  e 
heon. 

25  Heon  etanhan  sdonya  wo,  qa 
niye  okahniga  wo,  .Jerusalem  yue- 
cetupi  kta  qa  piya  kagapi  kta 
wicoie  kin  hiyu  kinhan,  hetan- 
han  Messiya  Mdetahunka  kin 
ekta,  sakowin  ece  sakowin  qa 
wikcemna  sakpe  sanpa  nonpa 
ece  sakowin  kta  :  hocoka  kin  pi- 
yapi  kta,  qa  conkaske  kin  ake 
kagapi  kta,  han  wokakije  anpetu 
kin  en. 

26  Unkan  wikcemna  sakpe  san¬ 
pa  nonpa  ece  sakowin  kin  iyoha- 
karn  Messiya  kaspapi  kta,  tuka 
iye  on  etanhan  kte  ^ni :  Hehan 
mdetahunka  wan  u  kte  cin  he 
taoyate  kin  otonwe  qa  tipi  wakan 
kin  ihangyapi  kta:  qa  owihanke 
kin  he  mini  tan  iyecece  kta,  qa 


okicize  ihanke  kin  hehanyan  wa- 
yujujupi  ece  konzapi. 

27  Unkan  iye  anpetu  wakan 
wanjidan  wicota  om  wicotakuye 
kin  wicakiciyusuta  kta :  qa  an¬ 
petu  sakowin  cokaya  hehan  wo- 
snapi  qa  minha  kin  ayustan  kiye 
kta,  qa  hupahu  kin  akan  wowa- 
htesni  wayutakuni  sni  ece  kin 
yanke  kta;  qa  woyustan  kta 
hehanyan,  qa  taku  konzapi  qon 
he  wayujuju  kin  en  akastanpi 
kta  ce. 

WICOWOYAKE  10. 

1  Kuros  Perse  wicastayatapi 
tawaniyetu  iyamni  en,  Daniel, 
caje  kin  Beltesazzar  eciyapi  kin 
he  wicoie  wanji  okiyakapi  :  un¬ 
kan  wicoie  kin  he  wicakapi,  tuka 
okicize  kin  he  tanka:  Unkan 
wicoie  kin  he  okaliniga,  qa  wo¬ 
wanyake  kin  on  wookahnige 
yuha. 

2  Anpetu  kin  hena  icunhan 
Daniel  miye  qe  anpetu  sakowin 
eceh  yamni  hehanyan  iyokisin 
waun  ; 

3  Woyute  oiyokipi  takudan  wa- 
te  sni,  qa  tado  qa  minisa  mii 
ohna  ye  sni ;  nakun  ecaca  sda- 
miciye  sni,  anpetu  sakowin  eceh. 
yamni  kin  ihuniyanpi  sni  hehan¬ 
yan. 

4  Unkan  wi  tokaheya,  anpetu 
wikcemna  nonpa  sanpa  itopa  kin 
en,  wakpa  tanka  kin  Hiddekel 
hee  icahda  waun  qehan  ; 

5  Hehan  ista  hduwankan  iwe- 
kcu  qa  ewatonwan,  qa  ilio,  wi¬ 
casta  wanji  minihuha  ska  koya- 
ka,  qa  nite  opta  Upaz  etanhan  ma- 
zaskazi  waste  kin  ipiyag  kiton  ; 

6  Qa  tancan  kin  topaz  iy.ececa, 
qa  ite  kin  is  wakanhdi  wanyaka- 
pi  kin  iyececa,  qa  ista  peta  ide 
sasa  iyececa,  qa  isto  qa  siha  kin 
mazasa  pabezapi  owanyake  kin 

iyececa,  qa  oie  ho  kin  he  wicota 
hopi  kin  iyececa. 

7  Unkan  Daniel  miye  nii^nana 
wowanyake  kin  wanmdaka :  qa 
wicasta  mici  unpi  kin  hena  wan- 
yakapi  ^ni ;  tuka  wonihinciye 
tanka  wan  awicahinhpaya,  hecen 
naiciliman  najicapi. 

8  Heon  misnana  ehpemayanpi 
waun,  qa  wowanyake  tanka  kin 
de  wanmdaka  :  unkan  wowasake 
takudan  en  maun  sni ;  qa  owan- 
yag  mawaste  qon  he  wicahwin 
ekta  hinhda,  qa  wowasake  taku¬ 
dan  mduhe  sni. 

9  Tuka  iye  oie  ho  kin  nawahon  : 
unkan  oie  ho  kin  nahon  waun 
qehan,  ite  akan  mistinbe  hin- 
ca  iwahpamde,  qa  miite  maka 
akan  wanke. 

10  Unkan  iho,  wicanape  wan 
mayutan,  qa  milahupahu  qa  mi- 
nape  cokaya  akan  hdunajin  ma- 
kiya: 

11  Qa  hemakiya;  Daniel  wica- 
^ta  wastedakapi,  wicoie  eciciye 
cin  hena  okahniga  wo,  qa  nanke 
cin  en  inajin  wo;  niye  ekta  na- 
kaha  uma^ipi  nakaes.  Unkan 
wicoie  kin  de  emakiya  hehan 
cancanyan  nawajin. 

12  Hehan  hemakiya ;  Daniel, 
kopehda  ^ni  wo,  nicante  woka- 
hnige  kta  eyehnaka,  qa  Wakan- 
tanka  nitawa  itokam  kaki^niciye 
cin  anpetu  tokaheya  kin  hetan- 
han  nioie  nahonpi,  qa  nioie  kin 
on  etanhan  miye  hibu. 

13  Tuka  Perse  wokiconze  kin 
en  mdetahunka  kin  he  mitkokim 
hinajin,  anpetu  wikcemna  nonpa 
sanpa  wanjidan :  tuka  iho,  Mi¬ 
kael  itancan  tokapa  wanji  hee 
omakiya  u :  unkan  hen  Perse 
wicastayatapi  kin  ehna  woohiye 
ecamon. 

14  Wanna,  anpetu  ehake  kin 
en,  nitaoyate  taku  akipapi  kte 
cin  he  okahnihciye  kta  wahi : 

wowanyake  kin  he  ehake  anpetu 
ota  kta  nakaes. 

15  Unkan  wicoie  kin  hena 
omakiyaka,  hehan  miite  maka 
akan  ewehnaka,  qa  ia  okitpani 
manka. 

16  Unkan  iho,  Adam  cinca  iye¬ 
ceca  wanji  miiha  mayutan  :  He¬ 
han  i  wahdukawa  qa  iwaa,  qa 
tuwe  mitokam  najin  kin  hewa- 
kiya ;  Itancan  mitawa,  wowan¬ 
yake  kin  on  wayazanwahda  qon 
ake  en  mihdou,  qa  wmwasake 
takudan  mduhe  sni. 

17  Qa  Itancan  mitawa  tawowi- 
dake  kin  de  token  Itancan  mita¬ 
wa  kin  kici  wohdake  kta  he : 
miye  qe  ecahankeya  wowasake 
takudan  en  maun  sni,  qa  nakun 
oniya  en  mayanke  sni  ce. 

18  Hehan  ake  wdcasta  owanya- 
ke  iyececa  wan  en  mahi  qa  ma¬ 
yutan,  qa  mayuwasaka  : 

19  Qa  heya;  W'icasta  wa^teda- 
kapi  hinca,  kopehda  sni  wo : 
wookiye  niciyanka  nunwe  ;  wa- 
^aka  wo,  han,  wasaka  wo.  Un¬ 
kan  hemakiye  cin  on  wasagma- 
yanpi,  qa  hepa  ;  Itancan  mitawa 
ia  nunwe ;  mayaduwasaka  na- 
kae^. 

20  Hehan  heya  ;  Taku  on  en 
cihi  sdonyaya  he  :  Tuka  ecadan 
Perse  mdetahunka  kin  kici  we- 
cize  kta  e  ekta  wahde  kta.  Qa 
detanhan  imdamda  hehan,  hin- 
nakaha,  Javan  mdetahunka  kin 
u  kta. 

21  Tuka  taku  W^owicake  Wo- 
wapi  kin  en  owapi  kin  he  cici- 
pazo  kta:  qa  tuwedan  taku  kin 
dena  en  raici  ihduwasake  sni, 
Mikael  mdetahunka  nitawapi  kin 
hecedan. 

WTCOWOYAKE  11. 

1  Unkan  miye  qe,  Darius  Me¬ 
dia  kin  tawaniyetu  tokaheya  kin 

en,  mdusuta  kta  qa  mduwasake 
kta  inawajin. 

2  Unkan  dehan  wowicake  kin 
cicipazo  kta.  Iho,  tokata  Perse 
en  wicastayatapi  yamni  inajinpi 
kta,  qa  itopa  kin  he  owasin  isan- 
pa  wijice  kte  kinca,  qa  towijice 
wowasake  kin  on  owasin  Javan 
wokiconze  kin  anatan  wicaye 
kta, 

3  Unkan  wicastayatapi  wasake 
kinca  wan  inajin  kta,  he  qe  wo¬ 
wasake  tanka  hduha  wicastaya¬ 
tapi  un  kta,  qa  iye  tawacin  kin 
ohnayan  econ  ecee  kta. 

4  Qa  inajin  kinhan  tokiconze 
kin  yujujupi  kta,  qa  makpiya 
ouye  topa  kin  ektakiya  kicipa- 
mnipi  kta;  tuka  iye  cinca  kin 
ohna  sni,  qa  wicastayatapi  oun 
tawa  kin  en  ounye  cin  eciyatan- 
han  sni ;  iye  tokiconze  kin  yu- 
junpi  kta  nakaes,  qa  hena  icunon- 
patanhan  toktokeca  yuhapi  kta. 

5  Unkan  itokak  wicastayatapi 
kin  he  wasake  kta ;  tuka  mdeta- 
hunka  wicayuhe  cin  wanji  iye 
isanpa  wasake  kta,  qa  wicasta¬ 
yatapi  un  kta ;  iye  wicastayatapi 
oun  tawa  kin  he  oun  tanka  kta. 

6  Unkan  waniyetu  iyenakeca 
hehan  hena  takodakiciyapi  kta  : 
qa  itokah.  wicastayatapi  cunwin- 
tku  kin  he  waziyata  wicastaya¬ 
tapi  kin  kici  wookiye  kali  u  kta  : 
tuka  isto  wowasake  kin  hduhe 
kte  sni;  qa  iye  qe  najin  kte  sni, 
qa  isto  kin  nakun ;  tuka  he  qe 
wicaqupi  kta,  qa  tona  aupi  kin 
hena,  qa  tuwe  cincaye  cin,  qa 
tuwe  anpetu  kin  hena  en  yuwa- 
sake  ciqon. 

7  Tuka  iye  hutkan  adetka  kin 
etanhan  wanji  iye  onajinye  cin 
en  inajin  kta,  he  qe  ozuye  wan 
hduha  u  kta,  qa  waziyata  wica¬ 
stayatapi  taconkaske  kin  en  i 
kta,  qa  hena  on  econ  kta  qa  ohi- 
ye  kta. 


8  Qa  nakun  taku  wakan  ta- 
wapi^  wakagapi  tawapi  kici,  wa- 
ksica  wastedakapi,  mazaska  qa 
mazaskazi  nakun,  hena  Egupta 
ekta  wayaka  ahde  kta :  qa  he  qe 
waziyata  wicastayatapi  kin  isan¬ 
pa  waniyetu  ota  najin  kta. 

9  Hecen  itokah  wicastayatapi 
kin  wokiconze  kin  en  hi  kta,  qa 
ake  iye  tamakoce  kin  ekta  hde 
kta. 

10  Qa  unma  cinhintkupi  kin 
ozuye  kagapi  kta,  qa  wicota  ozu¬ 
ye  tanka  yuwitayapi  kta:  qa 
wanji  awicakehan  u  kta,  qa  apa- 
sboke  kta  qa  opta  ye  kta  :  hehan 
akes  hiyu  kta,  qa  ozuye  kage 
kta,  conkaske  tawa  kin  hehan- 
yan. 

11  Unkan  itokah  wicastayatapi 
kin  nina  sinhda  kta,  qa  hiyu  kta, 
qa  kici  kicize  kta,  han,  waziyata 
wicastayatapi  kin  kici :  unkan  he 
qe  wicota  inajin  wicakiye  kta  : 
tuka  wicota  kin  he  unma  nape 
kin  en  wicaqupi  kta. 

12  Unkan  wicota  kin  ewicayabu 
kinhan,  iye  cante  en  wahanicida 
kta  ;  qa  kektopawinge  wikcemna 
makata  ehpewicaye  kta;  tuka 
iye  ihduwasake  kte  sni. 

13  Hehan  wazi5'^ata  wicastaya¬ 
tapi  kin  ake  u  kta,  qa  tokaheya 
qon  isanpa  wicota  hinca  inajin 
wicakiye  kta,  qa  omaka  wani¬ 
yetu  kin  iyohakam,  awicakehan 
ozuye  tanka  qa  wowijice  ota 
hduha  u  kta. 

14  Unkan  anpetu  kin  hena  en 
wicota  itokah  wicastayatapi  kin 
itkokim  inajinpi  kta :  nakun  ni- 
taoyate  etanhan  waboticapi  cin- 
capi  kin  wowanyake  kin  yusu- 
tapi  kta  on  wankan  iyeiciyapi 
kta;  tuka  hena  hinhpayapi  kta. 

15  Hecen  waziyata  wicasta3^a- 
tapi  kin  u  kta,  qa  paha  wan  kage 
kta,  qa  otonwe  acankaskapi  kin 
hena  icu  kta :  tuka  itokaga  ozuye 

kin  najinpi  kte  sni ;  qa  oyate  wi- 
cakalinige  ciqon,  qa  wowasake 
on  najin  kte  cin  wanice  kta. 

16  Tuka  tuwe  anatan  u  kin  he 
iye  tawacin  kin  eciyatanhan  econ 
ecee  kta,  qa  tuwedan  itokam  na¬ 
jin  kte  sni :  unkan  iye  wowaste 
makoce  kin  ohna  inajin  kta,heqe 
iye  nape  kin  on  yusotapi  kta  ce. 

17  Nakun  iye  tokiconze  wowa¬ 
sake  ocowasin  hduha  en  ye  kta 
ite  ekihnake  kta,  qa  wicasta  owo- 
tanna  kin  om :  hecen  ohanye 
kta :  qa  winohinca  cunwintku 
kin  qu  kta,  yusice  kta  heon  etan- 
han :  tuka  he  qe  najin  kte  sni, 
qa  kicica  kte  sni. 

18  Hehan  wita  kin  ektakiya  ite 
hduze  kta,  qa  ota  icu  kta  :  Tuka 
mdetahunka  wan  tawowiyopeye 
kin  ayustankiye  kta;  iye  wowi- 
yopeye  codan  en  hdicukiye  kta. 

19  Hehan  iye  tamakoce  kin  en 
conkaske  suta  kin  ekta  ite  hdu- 
homni  kta:  tuka  nasna  kta,  qa 
hinhpaye  kta ;  qa  iyeyapi  kte 
sni. 

20  Hehan  iye  tohe  qon  ohna 
inajin  kte  cin  he  wamnayan  wan 
makoce  waste  kin  opta  ye  si  kta : 
tuka  anpetu  tonana  kinhan  ihang- 
yapi  kta,  tuka  wocanniye  qa 
okicize  unmana  eciyatanhan  sni. 

21  Unkan  iye  tohe  kin  ohna 
wanji  wahtedapi  sni  kin  inajin 
kta ;  qa  he  qe  wokiconze  wo- 
yuonihan  kin  qupi  kte  sni ;  tuka 
wookiye  yuha  en  u  kta,  qa  iapi 
Musduta  on  wokiconze  kin  icu 
kta. 

22  Qa  he  itokam  apasboka  on 
apasbog  iyewicayapi  kta,  qa 
ihangyapi  kta ;  han  wicotakuye 
mdetahunka  kin  is  eya. 

23  Qa  wicotakuye  kici  kagapi 
kin  iyohakam  wahnayan  ohanye 
kta  :  en  u  kta,  qa  oyate  tonana 
on  wa^aka  icage  kta  nakaes. 

24  Wookiye  on  makoce  cepcepa 

kin  en  hiyu  kta ;  qa  taku  iye  ate- 
wicaye  cin  hena  qa  tunkansidan- 
wicaye  cin  econpi  sni  qon  iye 
econ  kta;  wowicaki  qa  woma- 
non  qa  wowijice  kin  hena  wica- 
kiparani  kta  ;  qa  conkaske  suksu- 
ta  kin  on  tawacin  kin  awakicin 
kta,  iyehantu  kta  hehanyan. 

25  Qa  itokah  wicastayatapi  kin 
ekta,  iye  towasake  qa  tookihi 
kin  ozuye  tanka  hduha  ihduskan- 
skan  kta.  Unkan  itokah  wica¬ 
stayatapi  kin  is  eya  ozuye  tanka 
qa  wasake  hinca  wan  hduha  kici 
kicize  kta ;  tuka  najin  okihi  kte 
sni :  iye  on  wicotawacin  awacin- 
pi  kta  nakaeA 

26  Han,  iye  tawoyute  waste  kin 
etanhan  yutapi  ecee  kin  hena 
ihangyapi  kta;  qa  ozuye  tawa 
kin  apasbog  ye  kta ;  tuka  wico- 
ta  ktepi  ihpaye  kta. 

27  Unkan  wicastayatapi  kin 
dena  napin  cante  mahen  sicaya 
econ  wacinpi  kta,  qa  wahna  wo- 
tapi  wanjidan  en  oitonpi  kte  sni : 
tuka  ecetu  kte  sni :  hececa  esta 
iyehantu  kinhan  owihanke  kin 
tanin  kta. 

28  Hehan  iye  tamakoce  kin 
ekta  wowijice  tanka  yuha  hdicu 
kta;  qa  wicotakuye  wakan  kin 
itkdm  cante  yekiye  kta ;  qa 
waecon  kta,  qa  iye  tamakoce  kin 
ekta  hde  kta. 

29  Tohan  iyehantu  kinhan  iye 
ihduhomni  kta,  qa  itokahkiya  u 
kta;  tuka  tokaheya  qa  inonpa 
qon  iyecece  kte  Aii. 

30  Kittim  wita  wata  kin  hena 
itkokim  upi  kta  nakaes:  Heon 
etanhan  nihinciye  kta  qa  hdicu 
kta  qa  wicotakuye  wakan  kin 
canniyeye  kta :  Hecen  ohanye 
kta  ;  han,  hdicu  kta,  qa  tona  wi¬ 
cotakuye  wakan  ayustanpi  kin 
hena  om  okicicahnige  kta. 

31  Qa  iye  eciyatanhan  ozuye 
wan  inajin  kta,  qa  tipi  wakan 


WICOWOYAKE  11. 


conkaske.kin  yusapapi  kta,  qa 
anpetu  iyohi  wosnapi  ecee  kin 
yutokan  iyeyapi  kta,  qa  wowa- 
Rtesni  wayutakuni  sni  kin  he 
ehdepi  kta. 

32  Qa  tona  wicotakuye.kin  en 
sicaya  econpi  kin  hena  iapi  sdu- 
sduta  on  wicayusice  kta :  tuka 
tona  Taku  Wakan  sdonkiyapi 
kin  hena  wasakapi  kta  qa  taku 
econpi  kta. 

33  Qa  oyate  etanhan  tona  wo- 
kahnigapi  kin  hena  wicota  waon- 
spewicakiyapi  kta ;  Hececa  esta, 
inazasagye  on,  qa  peta  ide  on, 
wayaka  unpi  on,  qa  wawicakipi 
on  hinhpayapi  kta,  anpetu  ota. 

34  TJnkan  tohan  hinhpayapi  kin- 
han  waokiyapi  cistinna  on  owi- 
cakiyapi  kta :  tuka  iapi  sdusduta 
yuha  wicota  hena  en  aopeiciyapi 
kta. 

35  Unkan  tona  okahnigapi  kin 
etanhan  wanjikji  hinhpayapi  kta, 
hena  on  iyutanpi  kta,  qa  yuece- 
pidan  kta,  qa  yuskapi  kta,  owi- 
hanke  iyehantu  hehanyan :  iye- 
hantu  konzapi  yukan  nakaes. 

36  Unkan  wicastayatapi  kin  iye 
tawacin  kin  eciyatanhan  ohanye 
kta,  qa  ihduwankantu  kta,  qa 
taku  wakan  owasin  iwankam 
tanka  icicage  kta;  qa  taku  wa¬ 
kan  ehna  Wakan  hince  cin  he 
taku  wowinihan  eciye  kta,  qa 
wocanteptanye  yustanpi  kta  he¬ 
hanyan  iyoopta  ye  kta;  taku 
konzapi  qon  he  ecen  econpi  kta 
nakaes. 

37  Qa  iye  atewicaya  taku  wa¬ 
kan  tawapi  kin  he  akta  kte  sni, 
winohinca  wastedakapi  kin  he 
nakun,  qa  taku  wakan  owasin 
akta  kte  sni  :  iye  owasin  iwan- 
kara  tanka  icicage  kta  nakaeA 

38  Tuka  iye  tohe.  kin  en  taku 
wakan  conkaske  suta  yuhe  cin 
he  yuonihan  kta  :  qa  taku  wakan 
wan  iye  atewicaye  cin  sdonyapi 


sni  qon  he,  mazaskazi  on,  qa 
mazaska  on,  qa  inyan  tehike  on, 
qa  taku  wastedakapi  kin  on  yuo¬ 
nihan  kta. 

39  Conkaske  suta  hinca  ohna 
taku  wakan  tokeca,  iye  kahnige 
kte  cin  on  hecen  econ  kta  :  w'o- 
witan  on  icage  kta ;  qa  hena 
wicota  en  ounyekiye  kta,  qa 
wokamna  on  makoce  kin  pamni 
kta. 

40  Unkan  owihanke  kin  iyehan¬ 
tu,  hehan  itokaga  wicastayatapi 
kin  he  wacapa  iyeye  kta  ;  Tuka 
waziyata  wicastayatapi  kin  he 
tate  iyumni  wan  iyececa,  itkom 
hiyu  kta,  canpahmihma  on,  qa 
suktanka  akan  yotankapi  kin 
on,  qa  wita  wata  ota  on:  qa 
makoce  kin  hena  en  hiyu  kta,  qa 
apasboke  kta,  qa  iyoopta  iyaye 
kta. 

41  Nakun  makoce  oiyokipi  kin 
he  en  ye  kta,  qa  makoce  ota 
ihangyapi  kta;  tuka  Edom,  qa 
Moab,  qa  Ammon  cinca  tokapapi 
kin  hena  iye  nape  etanhan  eihda- 
kupi  kta. 

42  Nakun  makoce  kin  hena 
ekta  nape  hdugate  kta  :  qa  Egu- 
pta  makoce  kin  eihdaku  kte  sni. 

43  Tuka  iye  mazaskazi  qa  ma¬ 
zaska  opiye  kin  on  wasake  kta, 
qa  Egupta  en  taku  wastedakapi 
kin  iyuhpa  yuhe  kta:  Unkan 
Lubin  qa  Kus  oyate  kin  hena  iye 
owe  kin  en  opapi  kta  ce. 

44  Tuka  wiyohiyanpa  tanhan 
qa  waziyatanhan  woyakapi  kin 
he  inihanye  kta  :  Heon  etanhan 
wosinhda  tanka  hduha  waihang- 
ya  ye  kta,  qa  wicota  ocowasin 
wicayutakuni  kte  sni. 

45  Qa  iye  tawakeya  tipi  waste- 
ste  iyececa  kin  hena  mini  otahe- 
dan  he  wakan  oiyokipi  kin  en 
ekihde  kta ;  hececa  esta  iye 
ihangyapi  kta,  qa  tuwedan  okiye 
kte  sni  ce. 

DANIEL  TAWOWAPI  KIN. 


WICOWOYAKE  .12. 

1  Unkan  hehantu  hin  Mikael, 
mdetahunka  tanka  nitaoyate  cin- 
ca  kin  on  inajin  ecee  kin  he  ina- 
jin  kta.  Unkan  hehan  wokakije 
anpetu  kta,  oyate  5mkan  hetan- 
han  qa  anpetu  kin  he  hehanyan 
tohinni  hecece  sni.  Unkan  he¬ 
hantu  hin  nitaoyate  kin  ehdaku- 
pi  kta,  tona  wowapi  kin  en  owi- 
cawapi  iyeyapi  kin  hena  owasin. 

2  Unkan  maka  mdu  kin  en 
istinmapi  kin  ota  kiktapi  kta, 
dena  owihanke  wanin  wiconi 
ekta,  qa  hena  is  wowistece,  wo- 
sicedake  owihanke  wanica  ekta. 

3  Unkan  tona  ksapapi  kin  hena 
okotonyan  wiyatpa  kin  iyecen 
wiyatpapi  kta,  qa  tona  wicota 
wicayuowotanpi  kin  hena  wican- 
lipi  iyececapi  kta,  ohinniyan  qa 
owihanke  wanica. 

4  Tuka  niye,  Daniel,  wicoie  kin 
nakitaka  wo,  qa  wowapi  kin  apu- 
spa  wo,  owihanke  iyehantu  kta 
hehanyan.  Wicota  icipa^  in- 
yankapi  kta,  qa  wosdonye  yuo- 
tapi  kta  ce. 

5  Hehan  Daniel  miye  ekta  ewa- 
tonwan,  unkan  iho,  nom  toktoke- 
ca  najinpi,  wanji  deciyatanhaii 
wakpa  kin  icahda,  qa  unma  kin 
is  kakiyatanhan  wakpa  kin  ica¬ 
hda. 

0  Unkan  wanji  wicasta  mini- 
huha  ska  koyake  wakpa  mini  kin 
iwankam  un  kin  he  heciya; 
Taku  wowinihan  kin  dena  owi¬ 
hanke  kta  tohanyan  kta  he. 

7  Unkan  wicasta  minihuha  ska 

koyaka  wakpa  mini  kin-iwankam 
un,  nape  etapa  qa  catka  kin  ma- 
hpiya  ekta  hdugate  ca  tuwe  ohin¬ 
niyan  ni  un  cajeyan  konza  qehan 
hecen  eya  nawalion  ;  Omaka  qa 
omaka  nonpa  qa  omaka  hanke 
hehanyan  kta;  qa  tohan  oyate 
wakan  towasake  kin  enanakiya 
iyeya  yustan  kinhan,  hehan  dena 
iyuhpa  yuecetupi  kta  ce. 

8  Unkan  nawahon,  tuka  owaka- 
hnige  sni:  Hehan  hepa;  Itancan 
mitawa,  dena  owihanke  kte  cin 
tukte  e  he. 

9  Unkan  heya;  Daniel,  ya  wo  : 
wicoie  kin  natakapi,  qa  owihan¬ 
ke  kte  cin  hehanyan  puspapi. 

10  Wicota  wicayutecapi  kta,  qa 
wicayuskapi  kta,  qa  wicayuece- 
pidan  kta;  tuka  tona  sicapi  kin 
hena  sicaya  econpi  kta  :  qa  sica¬ 
pi  kin  tuwedan  okahnige  kte 
sni ;  tuka  ksapapi  kin  hena  oka- 
hnigapi  kta. 

11  Unkan  totanhan  anpetu  iyo- 
hi  wosnapi  kin  yutokan  iyeyapi, 
qa  wowahtesni  wayutakuni  sni 
ece  kin  ehdepi  kin  hetanhan  an¬ 
petu  kektopawinge  sanpa  opa- 
winge  nonpa  qa  sanpa  wikcemna 
napcinwanke  kta. 

12  Tuwe  ape  un,  qa  anpetu  ke¬ 
ktopawinge  sanpa  opawinge  ya- 
mni,  qa  sanpa  wikcemna  yamni 
sanpa  zaptan  ehan  i  kinhan  he 
yawastepi  ce. 

13  Tuka  niye  ya  wo,  owihanke 
kin  hehanyan.  Niye  oziniciye 
kta  nakaes,  qa  anpetu  ihanke  kin 
ekta  niowe  kin  ohna  nayajin  kta 
ce. 


HOSEA. 


WICOWOYAKE  1. 

1  Uzziah,  Jotham,  Ahaz  qa  He- 
zekiah,  Juda  wicastayatapi  kin 
taanpetu  kin  en,  qa  Jeroboam 
Joash  cinhintku  Israel  wicasta¬ 
yatapi  taanpetu  kin  en,  Jehowa 
oie  Hosea  Beeri  cinhintku  en  hi 
kin  he  dee. 

2  .Tehowa  oie  Hosea  etanhan 
tokaheya  kin  dee.  Unkan  Je¬ 
howa  Hosea  heciya;  Ya  wo, 
winohinca  witkowinna  wan  yu- 
za  wo,  qa  wicacinca  wawiciha- 
hapi  etanhan :  Jehow^a  icunon- 
pa  rnakoce  kin  wawicihahapi 
nina  econ  nakaes. 

3  Hecen  iyaye  ca  Gomer  Dib- 
laim  cunwintku  kin  he  yuza  : 
unkan  he  ihdusake  ca  hoksidan 
wan  kiciyuha. 

4Hehan  Jehowa  heciya;  Jezreel 
eya  caskiton  wo;  ehake  cistiye- 
dan  hehan  Jezreel  we  kin  on 
Jehu  ti  kin  en  wai  kta,  qa  Israel 
tipi  kin  etanhan  wokiconze  kin 
ayustanwakiye  kta  nakaes  : 

6  Qa  anpetu  kin  he  en  Jezreel 
kaksiza  kin  ohna  Israel  tinazipe 
kin  mduwege  kta  ce. 

6  Hehan  ake  ihdusake  ca  wu- 
cinca  wan  yuha.  Unkan  heci¬ 
ya  ;  Lo-ruhama  (onsidapi  sni) 
eya  caskiton  wo  :  Detanhan  ici- 
raana  Israel  tiyohnaka  kin  onsi- 
wakida  kte  sni  nakaes;  tuka 
ocowasin  yutokan  iyewicawaye 
kta  ce. 

7  Tuka  Juda  tiyohnaka  kin 
onsiwieawakida  kta,  qa  Taku 
Wakan  tawapi  Jehowa  hee  on 
niwicawakiye  kta ;  qa  itazipe,  qa 

mazasagye,  qa  okicize,  qa  ^u- 
ktanka,  qa  sunka  wakan  akan 
yotankapi  kin  on  niwicawakiye 
kte  sni  ce. 

8  Unkan  Loruhama  wanna  azin 
ayustankiya,  hehan  ihdusaka  qa 
hoksidan  wan  yuha. 

9  Hehan  Wakantanka  heya ; 
Lo-ami  (mitaoyate  sni)  eya  cas¬ 
kiton  wo  :  Oyate  mitawa  kin  he 
niyepi  sni  nakaes,  qa  nakun  ta- 
wamayayapi  kte  sni  ce. 

10  Hececa  esta  Israel  cinca 
wicayawapi  kin  he  miniwanca 
wiyaka  iyutepica  sni  qa  yawapi- 
ca  sni  kin  iyecece  kta.  Unkan 
kaketu  kte,  tukten,  Mitaoyate 
kin  niyepi  sni  ce,  ewicakiyapi 
qon,  hen,  Wakantanka  ni  un  cin¬ 
ca  kin,  ewicakiyapi  kta. 

11  Hehan  Juda  cinca  qa  Israel 
cinca  kin  yuwitayapi  kta;  unkan 
wicasta  itancan  wanjidan  hda- 
hnigapi  kta ;  qa  makoce  kin  etan¬ 
han  upi  kta;  .Tezreel  taanpetu 
kin  he  tanka  kta  nakaes. 

WICOWOYAKE  2. 

1  Nihunkawanjipi  Ami,  qa  nita- 
winohtinpi  Ruhama,  hewicakiya 
po: 

2  Cekiya  po,  inayayapi  kin  ce- 
kiya  po  :  he  qe  winohinca  mita¬ 
wa  kin  ee  sni,  qa  nakun  wicasta 
tawa  kin  he  miye  sni :  heon 
etanhan  witkowinna  ohanye  cin 
hena  iye  ista  kin  etanhan,  qa 
wawicihahapi  econ  kin  iye  aze 
otahedan  tanhan  ehpekiye  kta : 

3  Okinni  heyake  yusdogwakiye 
kta,  qa  anpetu  en  tonpi  qon  iye- 

HOSEA, 


cen  ewahnake  kta,  qa  Hewoskan- 
tu  wan  iyececa  wakage  kta,  qa 
makoce  puza  wan  iyececa  ewa- 
hde  kta,  q^a  ipuzapi  on  tewakiye 
kta : 

4  Qa  iye  cinca  kin  hena  onsi- 
wicawakida  kte  sni ;  hena  wa- 
wicilialiapi  cinca  kin  heca  na- 
kaes. 

5  Huhkupi  kin  he  wawiciha- 
hapi  econ  ece  :  tuwe  wicayuhe 
cin  he  wawistenya  ohanyan  : 
Wastemadakapi  kin  hena  wici- 
hakam  mde  kta  ce,  hena  aguyapi 
mitawa,  qa  mini  mitawa,  tahinca 
hin  mitawa  qa  hahonta  mitawa, 
wihdi  mitawa  qa  minisa  mitawa 
maqupi  ece,  eya  nakaes. 

6  Heon  etanhan  iho,  canpepe 
kin  on  nitacanku  kin  aonawata- 
ke  kta,  qa  acanwakaske  kta,  he- 
cen  canku  tawa  qon  hena  iyeki- 
ye  kte  sni. 

7  Qa  wastekidapi  kin  hena  nina 
kuwa  awicaye  kta,  tuka  ewica- 
kihdege  kte  sni;  qa  owicade  kta, 
tuka  iyewicaye  kte  sni.  Hehan 
heye  kta  ;  Mde  ca  wicasta  toka- 
heya  mduhe  ciqon  he  ekta  wa- 
hde  kta  ;  hektam  tanyan  waun 
qon  dehan  iyecece  sni  nakaes. 

8  He  miye  wamnaheza,  qa  wi¬ 
hdi  minisa  kici  waq'u,  qa  maza- 
ska  rnazaskazi  ko  weciyuota  he 
sdonkiye  sni ;  hena  Baal  qupi 
ece. 

9  Heon  etanhan  wahdiyaku  kta, 
qa  iyehantu  kinhan  wamnaheza 
mitawa  ewehdaku  kta,  qa  minisa 
mitawa  tohan  iyehantu  kinhan, 
qa  tahinca  hin  mitawa  hahonta 
ko,  on  tancodan  ahdahpe  kta 
tuka  qon  hena  ake  iwekcu  kta. 

10  Qa  wanna  wastedakapi  ista- 
pi  itokam  tawowistece  kin  mdu- 
tanin  kta;  unkan  tuwedan  mina- 
pe  etanhan  eyaku  kte  sni. 

11  Nakun  tawowiyuskin  kin 
ocowasin  ayustan  wakiye  kta, 

wohanpi  anpetu  tawa,  wi  teca 
tawa,  anpetu  wakan  tawa,  qa 
omniciye  wakan  tawa  kin  iyu- 
lipa. 

12  Qa  hastanhanka  iyuwi  tawa, 
qa  witansna  hu  tawa,  on,  Waste- 
makidapi  iyunwin  maqupi  kin 
dena  ee  ce,  eye  ciqon,  hena 
ihangwaye  kta  :  unkan  hena  ote- 
hi  wakage  kta,  qa  tinta  woteca 
kin  hena  yutapi  kta. 

13  Qa  Baalim  taanpetu  kin  he¬ 
na  on  iyopewaye  kta,  he  ehan 
wizice  izinwicakiya,  qa  oinpi  wa- 
napin  ko  on  ihduwaste,  qa  wa¬ 
stekidapi  qon  wicihakam  iyaya, 
qa  miye  amiktonja  ce,  Jehowa 
eya. 

14  Heon  etanhan  iho  wo,  miye 
wdcada wakiye  kta,  qa  hopuza  en 
awai  kta,  qa  cante  ekta  owakiye 
kta. 

15  Qa  hetanhan  hastanhanka 
ojupi  kin  wecu  kta,  qa  Akor 
kaksiza  kin  he  wowacinye  tiyopa 
kta.  Hehan  anpetu  en  wikoska 
qon  iyececa  hen  dowanwan  kta, 
qa  anpetu  Egupta  makoce  kin 
etanhan  hinanpe  ciqon  he  iye¬ 
ceca. 

16  Unkan  anpetu  kin  he  en,  Isi 
(wicasta  mitawa)  emayakiyekta, 
qa  icimana  Baali  (itancan  mita¬ 
wa)  emayakiye  kte  sni  ce,  Jeho¬ 
wa  eya. 

17  Baalim  cajepi  kin  iye  i  kin 
etanhan  emdaku  kta  nakaes,  qa 
cajepi  kin  hena  on  icimana  ki- 
ksuyapi  kte  sni. 

18  Qa  anpetu  kin  he  en  wicota- 
kuyew^an  wicawecicage  kta,  iin- 
ta  woteca  kin  om,  qa  mahpiya 
okinyanpi  kin  om,  qa  maka  asdo- 
han  unpi  kin  hena  om  :  qa  ma¬ 
koce  kin  etanhan  itazipa,  qa  ma- 
zasagye,  qa  canhpi  kin  hena 
mduwehwege  kta ;  qa  wikope- 
sniyan  iwanke  wicawaye  kta  ce. 

19  Nakun  owihanke  wanica  he- 


WICOWOYAKE  4. 


banyan  cihduze  kta :  ban,  woo- 
wotanna  en  cihduze  kta,  qa  wo- 
yaco  en,  qa  wawacinkta  yuzapi 
tanka  en,  qa  wowaonsida  en  : 

20  Han,  wowicake  en  miye  ci- 
bduze  kta  :  unkan  niye  e  Jehowa 
sdonyaye  kta  ce, 

21  Unkan  anpetu  kin  be  en  ka- 
ketu  kta,  waamdupte  kta,  Jebo- 
wa  eya ;  mabpiya  kin  amdupte 
kta;  qa  mabpiya  kin  be  maka 
kin  ayupte  kta  : 

22  Qa  maka  kin  aguyapi  ayupte 
kta,  qa  minisa  qa  wihdi  nakun  ; 
unkan  hena  e  Jezreel  ayupte  kta. 

23  Qa  makoce  kin  en  he  omici- 
ju  kta :  nakun  Loruhama  (onsi- 
dapi  sni  qon)  he  onsiwakida  kta, 
qa  Loami,  (mitaoyate  sni  qon) 
hena,  Mitaoyate,  ewicawakiye 
kta;  unkan  hena  e,  Mita  Wakan- 
tanka  ce,  eyapi  kta. 

WICOWOYAKE  3. 

1  Hehan  Jehowa  hemakiya ; 
Ake  ya  wo,  winobinca  wan  tako- 
daku  wastekida,  tuka  witkowin- 
na  heca  he  wastedaka  wo,  Jeho¬ 
wa  Israel  cinca  wastewicakida- 
ke  cin  iyececa ;  hena  e  taku  wa- 
kan  tokeca  ekta  etonwanpi,  qa 
hastanhanka  paskicapi  kin  wa- 
stedakapi  ece. 

2  Hecen  mazaska  akezaptan  on 
wamdubpe,  qa  barle  homer  (wi- 
yutapi)  wanjidan,qa  sanpa  homer 
hanke  on  : 

3  Qa  miye  hewakiya ;  Anpetu 
ota  mici  yaun  kta,  wawicibabapi 
ecanon  kte  sni,  qa  wicasta  toke¬ 
ca  kici  yaun  kte  sni :  hecen  mis 
cici  waun  kta  ce. 

4  Anpetu  ota  Israel  cinca  kin 
wicastayatapi  nicapi  kta,  qa  wi¬ 
casta  itancan  wanica,  qa  wosna- 
pi  wanica,  qa  wakagapi  wanica, 
qa  ephod  (maku  akabpe)  wanica, 
taku  wakan  kagapi  koya. 


5  He  iyohakam  Israel  cinca  kin 
hdicupi  kta,  qa  Taku  Wakan  ta- 
wapi,  Jehowa  bee  okidepi  kta; 
qa  Dawid  wicastayatapi  tawapi 
qon:  qa  anpetu  ehake  kin  en 
Jehowa  qa  iye  Towaste  kin  ko- 
kipapi  kta  ce. 

WICOW^OYAKE  4. 

1  Israel  cinca,  Jehowa  oie  kin 
nabon  po :  makoce  en  ounyanpi 
kin  hena  om  Jehowa  woakinica 
wan  yuha ;  wowicake,  qa  wo¬ 
waonsida,  qa  Wakantanka  sdon- 
yapi  kin  makoce  kin  ohna  wani¬ 
ca  nakaes. 

2  Wayasicapi,  qa  itonpisni,  qa 
tin  wicaktepi,  qa  wamanonpi,  qa 
wawicibabapi  econpi  kin  hena 
on  waihdusicapi ;  qa  we  we  ica- 
btaka  ece. 

3  Heon  etanhan  makoce  kin 
ceye  kta,  qa  en  ounyanpi  kin 
otoiyohi  banye  kta,  tinta  woteca 
kin  nakun,  qa  mabpiya  okinyanpi 
kin  hena  koya;  han,  rainiwanca 
hogan  kin  hena  nakun  ihangyapi 
kta. 

4  Tuka  wicasta  tuwedan  tuwe 
tokeca  kici  akinica  kte  sni,  qa 
iyopeye  kte  sni:  nitaoyate  kin 
tona  wawayusna  kin  kici  akini- 
capi  kin  iyececapi  nakaes. 

5  Heon  etanhan  anpetu  kin  en 
nihinbpaye  kta,  qa  hanyetu  en 
wicasta  wokcan  kin  is  nici  hin- 
bpaye  kta,  unkan  nihun  awihnu- 
ni  waye  kta  ce. 

6  Mitaoyate  wosdonye  codan 
unpi  kin  on  awihnunipi :  Niye 
wosdonye  ayakta  sni,  heon  wa¬ 
wayusna  mici  yaun  kin  etanhan 
ebpeciye  kta:  Taku  W'akan  ni- 
tawa  toope  kin  ayektonja,  heon 
etanhan  mis  eya  nicinca  kin  awe- 
ktonje  kta  ce. 

7  Wicayuotapi  kin  he  iyecen 
wamakibtanipi  ecee :  towitanpi 

kin  he  wowistece  wicawecicage 
kta. 

8  Mitaoyate  wahtanipi  kin  hena 
temya  iyeyapi ;  qa  taku  sica 
econpi  kin  cante  ekta  yeyapi  ece. 

9  Heon  etanhan  oyate  token  un 
kin  is  wawayusna  kin  iyecece 
kta  :  qa  iye  tacankupi  ohna  ka- 
kiswicawaye  kta,  qa  taku  econpi 
kin  on  wicawecicajuju  kta  ce, 

10  Hena  wotapi  kta,  tuka 
imnanpi  kte  sni :  wiinahmanpi 
econpi  kta  tuka  he  on  ihduotapi 
kte  sni :  Jehowa  ohodapi  kta  he 
ayustanpi  nakaes. 

11  Wiinahmanpi,  qa  minisa,  qa 
minisa  teca,  hena  wicacante  ma- 
nonpi  ece. 

12  Mitaoyate  can  okikjupi  kin 
he  wiwangapi,  qa  cansagye  ta- 
wapi  kin  he  wowicakiciyaka 
ece :  wiinahmanpi  oniya  kin  he 
nuniwicakiya  nakaes,  qa  Taku 
Wakan  tawapi  kin  etanhan  wa- 
wicihahaya  iyayapi. 

13  He  ipa  kin  akan  wawayu- 
snapi  ece,  qa  paha  kin  akan  wi- 
zice  iziteyapi,  utuhu  can,  qa  wa- 
ga  can,  qa  wazi  can  ihukukuya, 
ohanzi  kin  waste  nakaes  :  Heon 
etanhan  nicunksipi  inahmanpi 
kta,  qa  takoswicayayapi  kin  wa- 
wicihahapi  econpi  kta. 

14  Nicunksipi  inahmanpi  kinhan 
wicawakastake  kte  sni,  qa  takos¬ 
wicayayapi  wmwicihahapi  econ¬ 
pi  kinhan  ;  iyepi  qaes  wiinahman¬ 
pi  kin  om  iyayapi,  qa  witkowin- 
pi  kin  om  wawayusnapi  ece ; 
heon  etanhan  oyate  okahnige  sni 
kin  he  awihnuni  kta. 

15  Niye,  Israel,  Wawicihahaya 
ecanon  qeyas,  ihnuhan  Juda  wa- 
htani  kinhan  :  nakun  niye  Gilgal 
en  upi  sni  po,  qa  Beth-aven  ekta 
yapi  sni  miye,  qa,  Jehowa  ni  un 
ce,  eya  iciconzapi  sni  po. 

16  Pte  heyuktanna  wawaki- 
pajin  kin  he  iyecen  Israel  wawa- 


kipajin  ece  :  Tuka  wanna  owan- 
ka  tanka  ohna  tacinca  wan  iye- 
ceca  Jehowa  wihanwicakiye  kta 
ce. 

17  Ephraim  wakagapi  en  ihda- 
ska  :  ito  ayustan  wo. 

18  Wayatkanpi  kin  he  sica: 
wawicihahapi  nina  econpi  ece  : 
wicasta  itancan  tawa  kin  hena 
wastedapi,  wowistece  wasteda- 
kapi. 

19  Tate  kin  he  iye  tahupahu  en 
opahta  ;  hecen  tawosnapi  kin  on 
istecapi  kta  tuka. 

WICOWOYAKE  5. 

1  Wawayusna  yaunpi,  de  nahon 
po  ;  qa  Israel  tiyohnaka,  anago- 
ptan  yanka  po  ;  qa  wdcastayatapi 
tiyohnaka,  niye  nahon  miye ;  wo- 
yaco  niyepi  en  niupi,  Mizpah 
akan  mazahtakiyapi  yaunpi,  qa 
Tabor  en  on-hmunkapi  akahpapi 
kin  henicapi  nakaes. 

2  Unkan  wicaktepi  kta  on  woa- 
htani  temahentuya  econpi ;  tuka 
miye  hena  iyuhpa  iyopewica- 
waya  ece. 

3  Miye  qe  Ephraim  sdonwaya, 
qa  Israel  miye  etanhan  naicihbe 
sni :  Ephraim,  niye  qe  wanna 
wiinayahman,  Israel  ihdusapa 
nakaes. 

4  Taku  W'akan  tawapi  kin  ekta 
ihduhomnipi  kta  e  wicohan  econ 
wacinpi  sni :  wawicihahapi  econ¬ 
pi  oniya  kin  he  wicacokaya  un, 
qa  Jehowa  sdonyapi  sni  nakaes. 

5  Unkan  Israel  towahanicida 
kin  iye  ite  kin  en  ihdutanin : 
heon  etanhan  Israel  qa  Ephraim 
iye  wahtanipi  kin  en  hdihpayapi 
kta,  qa  Juda  nakun  om  hinhpaye 
kta. 

6  Tahin  wanunyanpi  tatanka  ko 
hduha  Jehowa  okide  yapi  kta, 
tuka  iyeyapi  kte  ^ni ;  iye  qe  hena 
ehpeya  iwicayaya. 


WICOWOYAKE  6. 


7  Jehowa  en  hnayan  olianyanpi 
ece;  cinca  tokeca  icaiiwicayapi 
nakaes :  wanna  wi  teca  kin  he 
awihnuniwicaye  kta,  taku  tawa- 
pi  koya. 

8  Gibeah  en  cotanka  kin  yajo 
po,  mazayahotonpi  tanka  kin  Ra¬ 
ma  entu  :  Beth-aven  ekta  sica- 
howaya  miye,  Benjamin,  niye 
nihakamtu  ce. 

9  Woiyopeye  anpetu  kin  en 
Ephraim  otiwota  wanke  kta.  Is¬ 
rael  wicowazipi  kin  ehna  taku 
awicakapi  kte  cin  he  mdaotanin. 

10  .Tuda  itancanpi  kin  hena  ma- 
ga  icagopi  yutokanpi  kin  iyececa- 
pi ;  mitocanniye  kin  mini  iyecen 
awicawakastan  kta. 

11  Ephraim  tehiya  kuwapi,  wo- 
yaco  on  kasusujapi,  taku  econ- 
sipi  kin  he  iyokipiya  opa  nakaes. 

12  Heon  etanhan  miye  Ephraim 
en  wamduskadan  wayapota  iye- 
maceca,  qa  Juda  tiyohnaka  kin 
en  woyukuke  hemaca  kta. 

13  Ephraim  iye  towayazan  kin 
W'anhdaka,  qa  Juda  opakihte 
wanhdaka  qehan,  Ephraim  Asur 
ekta  iyaya,  qa  Jareb  wicastaya- 
tapi  kin  ekta  ye  wicasi :  tuka  he 
qe  asniniyanpi  okihi  sni,  qa  opa- 
nicihte  kin  okiziyan  okitpani. 

14  Heon  mis  miye  Ephraim  en 
mnaja  iyemacece  kta,  qa  Juda 
tiyohnaka  en  mnaja  koska  hema¬ 
ca  kta ;  mis  miye  hinca  mdapo- 
tpota  qa  imdamde  kta  ;  miye  to- 
kan  emdamde  kta,  qa  tuwedan 
ehdaku  kte  sni. 

15  Miye  mde  kta,  mitowanka 
kin  ekta  wahde  kta,  kakiswdca- 
yapi  qa  miite  akitapi  kte  cin  he- 
hanyan :  iye  tokakijapi  kin  en 
kohanna  omadepi  kta  nakaes. 

WICOWOYAKE  6. 

1  Kuwa  miye,  Jehowa  ekta  un- 
hdapi  kta:  iye  wayaspuspu,  tuka 

H3 


ake  okiziunyanpi  kta;  iye  unka- 
stakapi,  tuka  ake  paunhtapi  kta 
nakaeA 

2  Anpetu  nonpa  iyohakam  niun- 
kiyapi  kta:  anpetu  iyamnien  na- 
jin  unkiyapi  kta,  unkan  iye  ito- 
kam  unnipi  kta. 

3  Hehan  wasdonunyanpi  kta, 
Jehowa  sdonya  unkuwapi  kta : 
iye  oenape  kin  he  anpao  kin  iye¬ 
cen  wiyeya  yanka :  unkan  maga- 
ju  iyecen  en  unkupi  kta,  ehake 
magaju  maka  bospaya  ece  kin 
iyececa. 

4  Ephraim,  taku  ecacicon  kta 
he :  Juda,  taku  ecacicon  kta  he  : 
nitowastepi  kin  he  hanhanna 
amahpiya  kin  iyececa  nakaes, 
qa  cu  kohanna  tanin  sni  iyaye 
cin  he  iyececa. 

5  Heon  etanhan  wicasta  wokcan 
kin  on  bawicawaspaspa ;  mii  oie 
kin  on  hena  wicawakte.  Unkan 
woyaco  nitawa  kin  hena  iyoyan- 
pa  hinanpe  cin  iyececa  ce. 

6  Wowaonsida  he  wastewada- 
ka,  qa  wosnapi  ee  sni ;  qa  Wa- 
kantanka  sdonyapi  kin  he  wosna¬ 
pi  huhnahyapi  kin  icnnpa. 

7  Tuka  hena  e,  Adam  iyecen, 
wicotakuye  kin  awahtanipi ;  hen 
wahnayan  omakihanyanpi  ece. 

8  Gilead  otonwe  tona  woahtani 
econpi  sa  kin  he  tawapi ;  wicawe 
on  nakisapapi. 

9  Wamanon  sa  wicota  wicasta 
wan  iyapepi  kin  he  iyecen  wa- 
wayusna  okodakiciye  kin  Sekem 
ekta  canku  iyahde  ohna  tin  wi- 
caktepi  ece :  hena  wikiksanpi 
nakaes. 

10  Israel  tipi  kin  en  taku  woni- 
hinciye  wanmdaka :  Ephraim  wii- 
nahman  kin  hen  yanka,  Israel 
ihdusapapi. 

11  Nakun,  Juda,  iye  womnayan 
wan  niciyustan,  tohan  mitaoyate 
wayaka  unpi  hdicuwicawakiye 
cinhan. 

WICOWOYAKE  7. 

1  Israel  okiziwaya  icunhan  Eph¬ 
raim  tawoahtani  qa  Samaria  taku 
sica  econ  kin  hena  tanin  :  woi- 
tonsni  econpi  nakaes  :  qa  nakun 
wamanon  sa  kin  he  en  u  kta, 
waboticapi  kin  hena  tankan  wa- 
wicakipi  ece. 

2  Unkan  taku  sica  econpi  kin 
iyuhpa  miye  weksuya  ecee  he 
cante  mahen  awacinpi  sni :  tuka 
iye  ohanpi  kin  hena  aohdutewi- 
cakiya  ;  hena  miite  itokam  yan- 
ka. 

3  ^icaya  econpi  kin  on  wica- 
stayatapi  kin  iyuskinkiyapi  ece, 
qa  iye  itonpisni  kin  on  wicasta 
itancanpi  kin  iyuskinpi. 

4  Hena  ovvasin  wiinahmanpi 
ece,  waspanyan  wan  mazaoceti 
ohna  ceti  eca,  aguyapi  patinza 
kin  he  napogan  sni  hehanyan 
sanpa  kanya  ayustan  kte  cin  he 
iyececa. 

5  Wicastayatapi  unkitawapi 
taanpetu  kin  en,  wicasta  itan¬ 
canpi  kin  minisa  kanyapi  on  wa- 
yazanka  icicagapi :  iye  wawiha- 
hapi  kin  om  nape  hdugata. 

6  Wawiyape  iinpi  icunhan,  ma¬ 
zaoceti  wan  iyecen  cante  ikiye- 
dan  ukiyapi  nakaes :  hanyetu 
osan  waspanyan  tawapi  kin  istin- 
ma ;  hanhanna  eca  peta  itkon 
iyecen  ide  ece. 

7  Hena  iyuhpa  katapi,  mazao¬ 
ceti  wan  iyececa,  qa  wayaco  tem- 
wicakiyapi-;  wicastayatapi  ta¬ 
wapi  kin  owasin  hinhpayapi  ; 
hena  etanhan  tuwedan  hoyema- 
kiye  sni. 

8  Ephraim  oyate  kin  ehna  icica- 
hiiciya  :  Ephraim  aguyapi  kaga- 
pi  yujjtanyanpi  sni  kin  heca. 

9  Towasake  kin  he  oyate  toke- 
ca  temkiciyapi,  tuka  iye  sdonki- 
ye  sni :  han,  tuktekten  pa  hin 
skaska  en  un  tuka  sdonkiye  sni. 

10  Nakun  Israel  towahanicida 
kin  iye  ite  kin  en  oihdake  :  Tuka 
dena  owasin  on  etanhan  Jeho- 
wa  Taku  Wakan  tawapi  kin  en 
ihdoyapi  sni,  qa  okidepi  sni  ece. 

11  Nakun  Ephraim  tinwakiye- 
dan  witkotkoka  wan  iyececa, 
cante  nica  :  Egupta  hoyekiyapi, 
Asur  ekta  yapi  ece. 

12  Tohan  yapi  kinhan  on-hmun- 
kapi  mitawa  awicawakahpe  kta  : 
mahpiya  okinyanpi  kin  iyececa 
kun  ehpewicawaye  kta  :  iye  to- 
mniciye  nahonpi  kin  he  iyecen 
wicawakastake  kta  ce. 

13  Wotehi  wicakiciyanka  nun- 
we,  hena  namicijicapi  nakaes: 
woyutakuni  sni  wicakiciun  nun- 
we,  warnicihtanipi  beon  etanhan ; 
hena  opewicawakiton  qeyas  oi- 
matonpisni  ece. 

14  Qa  iye  towinjapi  akan  ^ica- 
howayapi  esta,  cante  on  hoye- 
makiyapi  sni :  aguyapi  qa  mini¬ 
sa  imniciyapi,  miye  makipajinpi 
ece. 

15  Nakun  miye  wahokonwica- 
wakiya  on  isto  wicaweciyuwa- 
saka  esta  sicaya  wacinmakiyu- 
zapi  ece. 

16  Hdicupi  esta  Tyotan  Wankan 
un  kin  ekta  sni :  itazipa  wahna- 
ye  sa  wan  iyececapi :  wicasta 
itancan  wicayuhapi  kin  hena 
mazasagye  on  hinhpayapi  kta, 
iye  ceji  wayasicapi  kin  on  etan¬ 
han  :  Decen  Egupta  rnakoce  kin 
ohna  wawihahawicayapi  kta  ce. 

WICOWOYAKE  8. 

1  Nii  kin  en  mazayahotonpi : — 
Wanmdi  wan  iyececa  Jehowa  ti 
kin  takpe  u  kta,  wicotakuye  mi¬ 
tawa  awahtanipi,  qa  mitoope  kin 
kicaksapi  nakaes. 

•2  Miye  hoyemakiyapi  kta ;  Mita 
Wakantanka  sdonunniyanpi  ce, 
Israel  unkiyepi. 


WICOWOYAKE  9. 


3  Israel  taku  waste  kin  dekta- 
ya;  toka  kin  hena  kuwa  ayapi 
kta  ce. 

4  Wica^tayatapi  ewicahnakapi, 
tuka  miye  etanhan  sni;  wicasta 
itancan  wicakagapi,  tuka  sdon- 
waye  sni :  mazaska  qa  mazaska- 
zi  tawapi  on  wakagapi  icicagapi, 
hecen  ihangyapi  kta, 

5  Samaria,  ptejicadan  nitawa 
kin  he  wowahtesni:  mitocanniye 
kin  aidewicakiyapi :  tohanyan 
iyaonpepicasni  kin  iyohiyapi  kte 
sni  he. 

6  He  nakun  Israel  etanhan  na- 
kaes:  raazakaga  kin  he  kaga ; 
heon  etanhan  he  Taku  Wakan 
kin  ee  sni :  Tuka  Samaria  pte¬ 
jicadan  tawa  kin  he  kaksaksapi 
un  kta. 

7  Henatate  ojupi,heon  etanhan 
tateiyumni  kin  mnayanpi  kta : 
hu  yuke  sni ;  camni  uye  cin  he 
aguyapi  icahye  kte  sni :  taku  ai- 
caga  esta  oyate  tokeca  napcapi 

,  kta. 

8  Israel  napca  iyeyapi :  wanna 
Ikcewicasta  wicehna  unpi  kta, 
cega  wan  oiyokipi  wanice  cin  he 
iyececa. 

9  Asur  ekta  iyayapi  nakaes, 
sonsonna  wan  isnana  un  kin  iye¬ 
ceca:  Ephraim  wastedakapi  kin 
heca  opewicaton, 

10  Tuka  Ikcewicasta  kin  ehna 
wiyopeiciyapi  esta,  wanna  mna- 
wicawaye  kta,  unkan  wicasta 
itancanpi  en  wicastayatapi  yuha- 
pi  kin  on  cistiyedan  iyokisinici- 
yapi  kta, 

11  Ephraim  wahtani  kta  on 
owayusna  ota  kaga,  heon  etan¬ 
han  ow^ayusna  kin  hena  wahtani- 
kiya  ecee  kta. 

12  Mitawoahope  taku  tanka  kin 
hena  on  wowapi  wecaga:  tuka 
hena  taku  tokeca  dakapi. 

13  Wosna  wamakiyusnapi,  tado 
wayusnapi  qa  yutapi  ece  ;  Jeho- 


wa  iyowinwicakiye  sni :  Wanna 
taku  sica  econpi  kin  kiksuye  kta, 
qa  wahtanipi  kin  on  iyopewicaye 
kta :  Egupta  ekta  icicawin  yapi 
kta  ce. 

14  Israel  Tuwe  Icahye  cin  he 
akiktonja  nakaes,  qa  tipi  tanka 
icicaga:  Juda  nakun  otonwe 
acankaskapi  kin  hduota  ece  : 
Tuka  otonwe  tawa  kin  hena  en 
peta  yewasi  kta,  unkan  tipi  tan¬ 
ka  kin  hena  ihangkiciye  kta  ce. 

WICOWOYAKE  9. 

1  Israel,  oyate  kin  iyecen,  wo- 
wiyuskin  on  wiyuskin  sni  wo  : 
nita  Wakan  tanka  ehpekiya  wii- 
nahrnan  idada,  aguyapi  onapanpi 
otoiyohi  ohna  iyunwin  wasteya- 
daka  nakaes. 

2  Onapanpi  qa  rainisa  onaskica- 
pi  kin  hena  wonwicayapi  kte 
sni :  qa  ohna  minisa  teca  kin  he 
wohnaye  kta. 

3  Jehowa  tamakoce  kin  en  oun- 
yanpi  kte  sni :  tuka  Ephraim 
Egupta  ekta  hde  kta,  qa  Asur 
ohna  taku  sapa  yutapi  kta. 

4  Jehow^a  minisa  okicastanpi 
kte  sni,  qa  nakun  iyokipi  yapi 
kte  sni  :  tawosnapi  kin  hena  oi- 
yokisica  aguyapi  kin  iyececa : 
tona  etanhan  yutapi  kin  owasin 
yusapapi  kta :  iye  nagipi  on  taa- 
guyapi  kin  .lehowa  ti  kin  en  u 
kte  sni  nakaes. 

5  Omniciye  anpetu  kin  en,  qa 
Jehowa  tawosna  anpetu  kin  en 
taku  ecanonpi  kta  he. 

6  Iho,  hena  woyutakunisni  on 
iyayapi :  Egupta  mnawicaye  kta, 
Memphis  wicalie  kta  :  mazaska 
tawapi  opiye  waste  kin  hasbe  en 
un  kta ;  tawakeyapi  kin  ohna 
can  pepe  yuke  kta. 

7  Wicakiciyawapi  anpetu  kin 
wanna  hiyohi ;  iyopewicayapi 
anpetu  kin  wanna  hi :  Israel 

sdonye  kta :  Wicasta  wokcan  kin 
he  witkotkoka ;  wicasta  wakan 
kin  is  wacinhnuni,  wayahtani  ota 
kin  on,  qa  wicotakunisni  tanka 
kin  on  etanhan. 

8  Ephraim  mita  Wakantanka 
akipe  yanka:  wicasta  wokcan 
kin  is  iye  tacanku  owasin  ohna 
wahmunke  sa  onhraunkapi  tawa 
kin  heca;  iye  taku  wakan  tawa 
ti  kin  ohna  wicotakunisni  heca. 

9  Osungye  ihdusicapi,  Gibeah 
Taanpetu  qon  en  iyececa :  Taku 
sica  econpi  kin  iye  kiksuye  kta, 
wahtanipi  kin  iye  wicakiciyawa 
kta. 

10  Hewotahedan  hastanhanka 
iyage  iyececa  Israel  iyewaya : 
witansna  hu  kin  akan  tokaheya 
suton  kin  iyececa,  nihunkakepi 
wanwicamdaka ;  Tuka  Baal  Peer 
ekta  iyayapi,  qa  wmwistece  kin 
he  en  ihduwakanpi ;  qa  iye  wa- 
stedakapi  kin  iyececa  wowahte- 
sni  yukankan. 

11  Heon  etanhan  Ephraim  towi- 
tanpi  kin  kinyan  iyaye  kta,  zi- 
tkadan  "wan  iyececa  ;  tokaheya 
icage  cin  wanica,  qa  tamni  etan¬ 
han,  qa  tonpi  kin  etanhan. 

12  Han,  cinca  icahwicakiyapi 
esta  cinca  codan  wicawakage 
kta,  wicasta  wanice  kta :  han, 
tohan  ehpewicawaye  cinhan  wo- 
tehi  wicakiciyanke  kta. 

13  Turos  wanmdake  ciqon  iye- 
cen  Ephraim  makoce  waste  en 
ojupi :  Tuka  tin  wicakte  kin 
ekta  Ephraim  cinca  hiyuwica- 
kiye  kta. 

14  Jehowa,  wawicaqu  wo  :  Ta¬ 
ku  e  wicayaqu  kta  he  :  Tamni 
hoksin  yuhe  sni  kin  he  wicaqu 
wo,  qa  nakun  aze  asanpi  wanica. 

15  Wicohan  sica  tawapi  kin 
iyuhpa  Gilgal  en  un  :  hen  sice- 
wicawakidaka  nakaes  :  Taku  si¬ 
ca  econpi  kin  on  wati  kin  etan¬ 
han  napewicawaye  kta;  icimana 

472 


wastewicawadakfc  kte  sni :  wi¬ 
casta  itancan  tawapi  iyuhpa  wa- 
wakipajinpi. 

16  Ephraim  kastakapi,  hutkan 
tawa  kin  seca  aya  ;  waskuyeca 
takudan  icahyapi  kte  sni :  Han, 
cinca  yuhapi  esta,  tamnipi  etan¬ 
han  tona  wastedakapi  kin  hena 
wicawakte  kta  ce. 

17  Wakantanka  mitawa  anago- 
ptanpi  sni,  heon  etanhan  iye 
ehpewicaye  kta:  Unkan  oyate 
kin  ehnahna  onuni  unpi  kta  ce. 

WICOWOYAKE  10. 

1  Israel  hastanhanka  hu  tanka- 
ya  icage  cin  heca ;  iye  on  wa¬ 
skuyeca  icahiciya  ece :  tawa- 
skuyeca  ota  kin  he  iyecen  owa- 
yusna  icicaga ;  makoce  tawa 
waste  kin  he  iyecen  wakagapi 
bagopi  ece. 

2  Cantepi  jagjata  ;  wanna  kaki^- 
yapi  kta  :  Owayusna  tawapi  kin 
hena  iye  pajuju  kta,  wakagapi 
tawapi  kin  hena  ihangye  kta  ce. 

3  Wanna  heyapi  kta  ;  Jehowa 
koimkipapi  sni,  heon  wicastaya- 
tapi  unnicapi ;  hecen  wicastaya- 
tapi  wan  taku  ecaunkiconpi  kta 
he. 

4  Wicoie  eyapi,  wicotaknye  ka- 
gapi  kin  en  itonsni  icicagapi ; 
heon  etanhan  woyaco  uye,  maga 
ocanku  ohnahna  wato  sica  kin 
he  iyececa. 

5  Samaria  en  ounyanpi  kin  Beth- 
aven  ptejicadan  kin  hena  on  ko- 
pehdapi  kta :  hecen  taojmte  kin 
he  aceye  kta,  qa  wawayusna  on 
wiyuskinpi  qon  hena  nakun,  to- 
witan  kin  on,  wanna  ayustan 
nakaeA 

6  He  nakun  Asur  ekta  ayapi 
kta,  Jareb  wicastayatapi  kin  qupi 
kta.  Ephraim  wowistece  icu 
kta,  qa  Israel  iye  tawowahokon- 
kiye  kin  on  istece  kta  ce. 


WICOWOYAKE  11. 


7  Samaria  wicastayatapi  tawa 
kin  he  atakunisni,  mini  akan  can- 
okakpalipa  wan  iyececa. 

8  Nakun  Aven  pajodan,  Israel 
tawoahtani  qon,  hena  ihangyapi 
kta :  Owayusna  tawapi  kin  akan 
wapepeka  qa  toka  hu  uye  kta  : 
Hehan  lie  kin,  Unkakakpa  miye, 
eciyapi  kta  ;  qa,  Unkahinkpaya 
po,  yjaha  kin  eciyapi  kta. 

9  Israel,  Gibeah  taanpetu  kin 
hetanhan  wayabtani  ece.  Hen 
inajinpi:  Gibeah  en  woaktani 
cinca  kin  om  okicize  kin  he  ewi- 
cakihdege  sni. 

10  lyopewicawaye  kta  cante 
mduza  ;  unkan  oyate  kin  takpe- 
wicayapi  kta,  tohan  wabtanipi 
nom  on  ihdaskapi  kinhan. 

11  Nakun  Ephraim  pteheyu- 
ktanna  kaonspepi,  wanapan  wa- 
stedake  cin  heca  :  tuka  miye  qe 
tabu  waste  kin  akan  imdamda. 
Ephraim  en  ikoyagwaye  kta : 
Juda  womdu  kta;  Jakob  maga 
kiciyuhinhe  kta  ce. 

12  Woowotanna  on  okikju  po, 
wowaonsida  eciyatanhan  wamna- 
yan  po :  mabteca  hdumdu  po : 
Jehowa  hi  kta,  qa  woowotanna 
amagaju  niciyapi  kta  hehanyan 
wanna  akitapi  kta  iyehantu  na- 
kaes. 

13  Wosice  idumdupi,  woabtani 
mnayakiyapi;  woitonsni  wasku- 
yeca  kin  yatapi  ece  :  Nitacanku 
kin  he,  wicasta  wasaka  ota  ni- 
tawa  kin  hena  e  wacinyakiya 
iiakaes. 

14  Heon  etanhan  nitaoyate  kin 
en  owodutaton  wan  icage  kta, 
qa  conkaske  nitawa  iyubpayuju- 
jupi  kta,  okicize  anpetu  kin  en 
Salman  Beth-arbel  ihangye  ciqon 
iyececa;  winobinca  iye  cinca 
kin  akan  ihangyapi  qehan. 

15  He  iyecen  Bethel  ecaniconpi 
kta,  wicoban  sica  nitawapi  sice 
bince  cin  hena  etanhan,  hanban- 


na  kinhan,  Israel  wicastayatapi 
kin  ocowasin  kaspapi  kta  ce. 

WICOWOYAKE  11. 

1  Israel  hoksiyoqopa  qehan  wa- 
stewakidaka,  qa  micinksi  Egu- 
pta  etanhan  weco. 

2  Hena  wicakicopi,  tuka  ebpeya 
iwicayayapi :  Baalim  wakiyusna- 
pi,  qa  wakagapi  bagopi  kin  en 
wizice  izinkiyapi  ece. 

3  Nakun  miye  Ephraim,  isto  en 
wucamduze,  maniwakiya :  tuka 
he  miye  e  okiziwicawakiya  sdon- 
yapi  sni. 

4  Wicasta  taikan  kin  on  wica- 
mdutitan,  wowastedake  icaske 
kin  on.  Unkan  tona  cannapinpi 
kin  tahu  etanhan  eyakupi  kin 
iyececa  madakapi,  unkan  woyute 
ewicawecihnaka. 

5  He  qe  Egupta  makoce  kin 
ekta  hde  kte  sni,  tuka  Asur  wi¬ 
castayatapi  kin  yuhe  kta;  hdi- 
cupi  kta  wicadapi  sni  nakaeA 

6  Hehan  iye  totonwe  kin  hena 
en  mazasagye  kin  hiyu  kta,  qa 
taakicita  tancan  kin  ihangwicaye 
kta,  qa  temye  kta,  iye  wahokon- 
kiciyapi  kin  on  etanhan. 

7  Nakun  mitaoyate  ebpemayan- 
pi  kta  on  nina  btanipi  ece:  Hena 
lyotan  Wankan  un  kin  ekta  wica¬ 
kicopi  kes,  tuwedan  yuonihan 
kte  sni. 

8  Ephraim,  token  ebpeciye  kta 
he  ;  Israel,  token  cikpagan  kta 
he ;  token  Adma  iyecen  ecihna- 
ke  kta,  Zeboim  iyecen  ecihde  kta 
he :  micante  mahen  ihduhomni, 
rnitocantekiye  kin  okonwanjidan 
kaniciya. 

9  Wocanteptanye  mitawa  ide- 
wakiye  kte  sni  ;  Ephraim  ihang- 
waye  kta  on  waku  kte  sni ;  Wa- 
kantanka  he  miye  nakaes,  qa  wi¬ 
casta  hemaca  sni;  Taku  Wakan 
Wanji  nicokayapi  un  kin  :  heon 

"wocanteptanye  yuha  hibu  kte 
^ni. 

10  Jehowa  ihakam  manipi  kta  ; 
iye  qe  mnaja  iyecen  hoton  kta  : 
tohan  ho  hdatanin  kinhan,  hehan 
rainiwanca  kin  etanhan  wicacin- 
ca  kin  cancanyan  upi  kta. 

11  Zitkadan  waniyececaEgupta 
etanhan  cancanyan  upi  kta,  qa 
tinwakiyedan  wan  iyecen  Asur 
raakoce  kin  etanhan.  XJnkan  mi- 
ye  hena  tipi  tawapi  kin  en  ewi- 
cawehnake  kta,  Jehowa  eya. 

•  12  Ephraim  w’oitonsni  on  oho- 
mni  imayaya,  qa  Israel  tiyohna- 
ka  kin  wohnaye  on  :  Tuka  Juda 
hinyahin  Wakan tanka  kici  itan- 
canyan  un,  qa  tona  owotanna  kin 
om  wacinyepica  un. 

WICOWOYAKE  12. 

1  Ephraim  tate  kin  yun  un,  qa 
wiyohiyanpata  tate  kin  kuwa 
aya :  anpetu  owasin  woitonsni 
woihangye  ko  hduotaece:  Na- 
kun  Asur  kici  wicotakuye  wan 
kagapi  kta,  hecen  Egupta  ekta 
wihdi  ayapi. 

2  Nakun  Jehowa  Juda  kici  woa- 
kinica  yuha,  qa  Jakob  iye  tacan- 
ku  kin  iyecen  en  au  kta;  taku 
econ  kin  he  iyecen  ecakicon  kta. 

3  He  qe  tamni  en  cinyeku  siye- 
te  en  yuza,  qa  iye  towasake  on 
Wakantanka  kici  econ. 

4  Han,  tuwe  usipi  kin  he  kici 
econ  qa  ohiya :  ceya  qa  cekiya  : 
Bethel  en  iyeye  ciqon,  unkan  hen 
wounkiyakapi ; 

5  Heon  Jehowa  Taku  Wakan 
ozuye  yuhe  cin  hee;  wokiksuye 
tawa  kin  he  Jehowa  ee  ce. 

6  Heon  etanhan  niye  Taku 
Wakan  nitawa  ekta  ihduhomni 
wo  ;  wowaonsida  qa  woyaco 
kpatan  wo,  qa  nita  Wakantanka 
ohinniyan  akipe  un  wo. 

7  Wopeton  kin  heca,  on-aspeye- 

tonpi  itonsni  kin  nape  ohna  yan- 
ka  :  wakakisya  wastedaka  ece. 

8  Tuka  Ephraim  heya ;  Awica- 
kehan  wijica  irnacaga ;  wowiji- 
ce  mihdamna :  wicohan  raitawa 
owasin  miye  en  taku  sica  woa- 
litani  iyececa  takudan  iyeyapi 
kte  sni  ce,  eya. 

9  Tuka  miye,  Jehowa  nita  Wa¬ 
kantanka  Egupta  makoce  kin 
etanhan  he  miye ;  ake  wakeya 
ohna  ounyeciye  kta,  omniciye 
anpetu  qon  en  iyececa. 

10  Nakun  wicasta  wokcan  kin 
hena  om  wowahdaka:  qa  miye 
wowanyake  kin  mduota,  qa  waa- 
yate  nape  kin  eciyatanhan  wi- 
mdacin  ece. 

11  Iho,  Gilead  woahtani  heca; 
awicakehan  hena  itonpisni :  Gil- 
gal  en  tatanka  wayusnapi :  han, 
owayusna  tawapi  kin  hena  maga 
ocankuye  ohna  mahpajo  kin  iye¬ 
ceca. 

12  Unkan  Jakob  Aram  makoce 
kin  ekta  najica  iyaya,  qa  wino- 
hinca  wan  on  Israel  wowidagi- 
ciya;  han,  winohinca  on  wawi- 
hankiya. 

13  Nakun  wicasta  wokcan  wan 
on  Jehowa  Israel  Egupta  etan¬ 
han  hinanpe  wicaya,  qa  wicasta 
wokcan  on  iye  awanyakapi  ece. 

14  Ephraim  nina  bin  sinhdaki- 
ya  :  Heon  etanhan  Itancan  tawa 
kin  he  iye  we  kin  en  ekicihnake 
kta,  qa  toiyopeye  ciqon  he  iye 
en  hdicuye  kta  ce. 

WICOWOYAKE  13. 

1  Ephraim  kokipeyahan  ie  ce¬ 
ll  ah,  Israel  ehna  wankan  ihdo- 
hda  ;  tuka  Baal  en  walitani,  he¬ 
han  ta. 

2  linkan  nakaha  hena  sanpa 
nina  wahtanipi,  qa  wakagapi  Mo- 
yapi  kin  heca  raazaska  on  icica- 
gapi,  wakagapi  iye  towiyukcan 


WICOWOYAKE  14. 


kin  eciyatanhaii,  mazakaga  he 
ocowasin  kaga  ece.  Hena  on 
heyapi ;  Wicasta  wayiisnapi  ece 
kin  hena  ptejicadan  kin  iiputa- 
kapi  kta  ce. 

3  Heon  etanhan  hena  hanhanna 
amahpiya  kin  iyececapi  kta,  qa 
cu  kohanna  tanin  ^ni  kin  iyececa, 
aguyapi  ha  owanka  etanhan  tate 
iyumni  kahbog  iyeye  ein  iyece¬ 
ca,  qa  sota  oceti  etanhan  kin  he 
iyececa. 

4  Hececa  esta  Jehowa  nita 
Wakantanka,  Egupta  raakoce  kin 
etanhan,  he  miye,  qa  micunon- 
pata  taku  wakan  sdonyaye  kte 
sni :  micunonpa  Wanikiya  wa- 
nica^nakaes. 

5  Hewoskantu  miye  sdonciye 
ciqon,  makoce  puze  liinca  ohna. 

6  Wihanpi  kin  eciyatanhan  he 
iyecen  wipipi  qon :  wipipi  qa 
cante  wankan  yeiciyapi  ;  heon 
etanhan  amiktonjapi  ece. 

7  Heon  mnaja  wan  iyececa  wi- 
cawecica  kta  ;  inmuhota  tanka 
wan  iyececa  canku  ohna  waawa- 
kite  kta  : 

8  Wahanksica  cinca  ekiciyaku- 
pi  kin  iyecen  itkowicawakipe 
kta,  qa  cante  ogepi  kin  wicawa- 
kiyuhdece  kta ;  qa  hen  mnaja 
iyecen  temwicawaye  kta :  wa- 
manica  kin  wicayuhdelidece  kta 
ce. 

9  Israel,  niye  nihdutakuni  sni, 
tuka  waoniciyapi  kin  he  miye  en 
un. 

10  Wica^tayatapi  nitawa  kin 
wanna  tukte  e  he;  hecen  ni- 
totonwe  owasin  ohna  niniye 
kta ;  qa  wayaco  nitawa  tukte 
epi,  on,  Wicastayatapi  qa  wica¬ 
sta  itancan  kin  heca  maqu  wo, 
eha. 

11  Mitocanniye  en  wnca^taya- 
tapi  wan  cicu ;  mitosinhda  en 
ewehdaku. 

12  Ephraim  taku  ^ica  econ  kin 


he  pahtapi ;  woalitani  tawa  kin 
he  kihnakapi. 

13  Winohinca  hoksiksuya  wa- 
yazanhda  kin  hena  en  au  kta : 
hok^idan  ksape  sni  kin  heca ;  he- 
cece  sni  kinhan  hoksiyoqopa 
oyuhdecapi  kin  en  eicihnake  kte 
sni  tuka. 

14  Hades  nape  etanhan  ewica- 
wehdaku  kta  ;  wiconte  etanhan 
opewicawakiton  kta  :  Wiconte, 
woihangye  nitawa  kin  tukte  e 
he;  Hades,  woiyahpeye  nitaw’a 
tukte  e  he ;  Woiyopeiciye  kin 
miista  etanhan  anahmanpi  kta  ce. 

15  lye  hunkawanjitku  kin  ehna 
waskuyeca  icahya  qeyas,  wiyo- 
hiyanpata  tate  wan  uye  kta,  Je¬ 
howa  tate  tawa  hewoskan  tan- 
han  u  kta;  qa  taraniyowe  kin 
kapuza  kta ;  unkan  minihdoka 
tawa  kin  pus  aye  kta  :  Wak^ica 
waste  liinca  owasin  ohna  waki- 
hnakapi  kin  hena  awihnuniye 
kta. 

16  Samaria  kakisyapi  kta;  Taku 
Wakan  tawa  kin  kipajin  nakae^ : 
Hena  mazasagye  on  hinhpayapi 
kta,  hoksiyoqopa  tawapi  wicaka- 
huhugapi  kta,  qa  winohinca  ihdu- 
sakapi  tawapi  kin  hena  bawdca- 
mdazapi  kta  ce. 

WICOWOYAKE  14. 

1  Israel,  Jehowa  nita  Wakan¬ 
tanka  ekta  ihdoku  wo ;  waya- 
htani  kin  on  nihinhpaya  nakaes. 

2  Wicoie  icu  miye,  qa  Jehowa 
en  hdi  po  :  heciya  po ;  Wicohan 
sica  owasin  yutokan  iyeya  wo, 
qa  tanyan  iyowinunkiya  miye, 
kinhan  unkihapi  tawosna  kin 
unnicupi  kta  ce. 

3  Asur  niunkiyapi  kte  sni ;  su- 
ktanka  akan  unkiyotankapi  kte 
sni :  qa  detanhan  icimana  unna- 
pepi  taku  kage  cin,  Taku  wakan 
unkitawapi,  keunkiyapi  kte  ^ni : 

niye  etanhan  wamdenica  onsiwi- 
cadapi  ecee  nakae^. 

4  Hekta  ihduhomnipi  qon  he 
miye  okiziwicaweciciye  kta,  qa 
iyakicuya  cantewicawakiye  kta: 
mitocanniye  kin  he  iye  etanhan 
yuhomnipi  nakaes. 

5  Miye  Israel  en  cu  kin  iyema- 
cece  kta :  iye  mnahcahca  kin 
iyecen  namdaga  kta,  qa  hutkan 
icage  kta,  Lebanon  iyececa. 

6  Acincaton  kin  hena  tankaya 
icage  kta,  qa  toiyokipi  kin  he 
wihdi  can  kin  iyecece  kta,  qa 
omnanpi  kin  Lebanon  iyecece 
kta. 

7  Tona  ohanzi  tawa  ihukuya 
iyotankapi  kin  hena  hdicupi  kta. 

^L, 

woicage  kin  iyecen  kinipi  kta, 
qa  hastanhanka  hu  kin  iyecen 
icagapi  kta;  hena  omnanpi  kin 
Lebanon  minima  kin  iyecece  kta. 

8  Ephraim  heye  kta ;  Detanhan 
wakagapi  kin  kici  taku  micica 
he  :  Miye  amdupte,  qa  ihawakta 
kta:  Wazi  can  toto  kin  he  iye- 
maceca  ce :  Miye  etanhan  wa- 
skuyeca  nitawa  iyeyapi  ece. 

9  Tuwe  ksapa  he,  kinhan  dena 
okahnige  kta;  tuwe  wasdonya 
he,  kinhan  dena  sdonye  kta :  .le- 
howa  tacanku  kin  hena  owotan- 
na  nakae^,  qa  tona  owotanpidan 
kin  hena  ohna  manipi  kta  :  tuka 
wawakipajinpi  kin  hena  he  ohna 
hicahanpi  kta  ce. 

JOEL 

WICOWOYAKE  1. 

1  Jehowa  oie  Joel  Pethuel  cin- 
hintku  en  hi  qon  he  dee. 

2  Wicahincapi,  de  nahon  po,  qa 
makoce  en  ounyayapi  owasin 
anagoptan  miye.  De  anpetu  ni- 
tawapi  kin  en,  qa  i^  niyatepi  an¬ 
petu  tawapi  kin  en  hecetu  he. 

3  Nicincapi  kin  hena  he  owica- 
kiyaka  po,  qa  nicincapi  kin  is  iye 
cincapi  kin,  qa  iye  cincapi  kin 
wicoicage  tokeca  owicakiyakapi 
kta. 

4  Wamduskadan  taku  oyapte 
cin  he  psipsicadan  temya;  qa 
psipsicadan  taku  oyapte  cin  he 
psipsica  cinca  temya;  qa  psi- 
psica  cinca  kin  taku  oyapte 
cin  he  psipsica  tanka  kin  temya 
ece. 

5  Witkopi  sa,  kikta  po,  qa  ceya 
po  ;  qa  minima  datkanpi  ecee  kin 
iyuhpa,  ^icahowaya  miye,minisa 

teca  kin  on  etanhan  :  niipi  etan¬ 
han  kawanicapi  nakaes. 

6  Oyate  wan  mitamakoce  kin 
en  u  nakaes,  wa^ake  ca  yawapi- 
ca  sni ;  hi  kin  hena  mnaja  hi  kin 
heca,  qa  mnaja  wiye  hinske  kin 
yuha. 

7  Hastanhanka  iyuwi  kin  ihang- 
makiya,  qa  witansna  hu  mitawa 
kin  micaksa  ;  ocowasin  ha  kahu 
qa  ehpeya :  adetka  tawa  kin 
hena  kasansanpi. 

8  Witansna  wan  wikoska  ehan 
hihnaton  kin  on  wakihdaka  ipi- 
yagkiton  iyecen  ceya  ye. 

9  Woyute  wo^napi  qa  woya- 
tkan  wo^napi  kin  hena  Jehowa 
ti  kin  etanhan  kawanicapi ;  Je¬ 
howa  taokiye  wawayu^na  kin 
hena  wasihdapi. 

10  Maga  kin  ihangyapi,  makoce 
kin  wa^ihda;  wojupi  kin  ihang¬ 
yapi  nakaes  ;  minisa  teca  kin  pus 
aya,  wihdi  kin  wanica  aya  ece. 

WICOWOYAKE  2. 


11  Maliyumdu  yaunpi,  isteca 
po  ;  hastanhanka  iyuwi  kicanyan 
yaunpi,  sicahowaya  po,  aguyapi 
qa  barle  icage  cin  on :  maga  oi- 
cage  kin  ihangyapi  nakaes. 

12  Hastanhanka  iyuwi  kin  pus 
aya;  witansna  can  kin  sen  aya; 
taspantanka  su  ota,  can  bosdan 
he  cin  nakun,  qa  taspantanka  can, 
maga  can  iyuhpa  seca  aya :  wi- 
casta  cinca  kin  en  wowiyuskin 
sen  aya  nakaeA 

13  Wawayusna  yaunpi,  ipiyag- 
kitonpi  qa  ceya  po ;  owayusna 
en  wowidake  yaunpi,  sicahowaya 
miye;  u  po,  Wakantanka  mitaWa 
taokiye  kin,  hanyetu  osan  waki- 
hdaka  in  iwanka  po :  woyute 
wosnapi  qa  woyatke  wosnapi  kin 
Taku  Wakan  nitawapi  ti  kin  ipi- 
dapi  nakaes. 

14  Wotesni  unpi  wan  yawakan 
po,  omniciye  wakan  wan  kico  po  : 
hunkayapi,  makoce  en  ounyanpi 
kin  owasin  Jehowa  Wakantanka 
nitawapi  ti  kin  en  wicayuwitaya 
po,  qa  Jehowa  hoyekiya  miye  : 

15  Hehehe  anpetu  kin:  Jehowa 
taanpetu  kin  kiyedan  ihan,  qa 
woihangye  wan  iyececa  lyotan 
Wasake  cin  etanhan  u  kta. 

16  Unkistapi  itokam  woyute  kin 
kawanicapi  sni  he  ;  wowiyuskin 
qa  wopida  Taku  Wakan  unkita- 
wapi  ti  kin  etanhan. 

17  Maka  yuspuspupi  kin  ihuku- 
ya  su  ojupi  kin  ta:  dotopiye  kin 
ihangyapi,  aguyapi  su  opiye  kin 
yujujupi  ;  wojupi  kin  snija  na¬ 
kaes. 

18  W’oteca  kin  comnihdazipi ; 
wanunyanpi  optaye  kin  hotonton- 
pi,  wihanpi  takudan  yuhapi  sni 
heon:  han,  tahinca  wanunyanpi 
optaye  kin  sotapi. 

19  Jehowa,  niye  houciciye  kta : 
tinta  en  wihanpi  kin  peta  temya, 
qa  maga  can  kin  iyuhpa  ide  kin 
huhna%a  nakaes. 


20  Nakun  maga  wanunyanpi 
kin  hoyeniciyapi  :  wakpa  mini 
kin  oyahe,  qa  tinta  ekta  wihanpi 
kin  peta  huhnaga,  heon  etanhan. 

WICOWOYAKE  2. 

1  Zion  en  mazayahotonpi  kin 
yajo  po,  qa  paha  wakan  mitawa 
akan  eyanpaha  po  :  makoce  en 
ounyanpi  kin  owasin  cancanpi 
kte  ;  Jehowa  taanpetu  kin  u  ce, 
wanna  kiyedan  ihan. 

2  Otpaza  anpetu  qa  woiyoki- 
sica,  anpetu  amahpiya  qa  mahpi- 
ya  soka  ;  anpao  he  kin  akamda- 
yapi  iyececa ;  oyate  wan  tanka 
qa  wasaka :  tohinni  taku  iyece¬ 
ca  yuke  sni,  qa  nakun  ohakam 
wanice  kta,  wicoicage  qa  wicoi- 
cage  waniyetu  kin  hehanyan. 

3  Wicitokam  peta  wan  watemya 
iyayaj  qa  wicihakam  ide  wan 
itkonyan  un :  wicitokam  makoce 
kin  Eden  wojupi  qon  iyececa,  qa 
wicihakam  hewoskan  ehpeyapi ; 
han,  okaptapi  wanice  kta. 

4  Wanwicayakapi  kin  he  su- 
ktanka  wanyakapi  kin  iyececa  ; 
qa  suktanka  akan  yotankapi  kin 
iyecen  kiinyankapi  kta. 

5  Canpahmihma  he  pajodan 
akan  hmunhmunyan  tanin  kin  he 
iyecen  ipsicapi  kta,  peta  ide  peji 
huhnage  cin  ho  kin  iyececa,  oya¬ 
te  wasaka  wan  kiciza  wiyeya 
ehdepi  kin  iyececa. 

6  Hena  wicitokam  oyate  kin 
nina  cante  sicapi  kta :  wicaite 
iyuhpa  nasa  aye  kta. 

7  Wicasta  wasakapi  kin  iyecen 
inyankapi  kta ;  ozuyo  wicasta 
kin  iyececa  conkaske  adipi  kta; 
qa  otoiyohi  iye  tacanku  kin  ohna- 
hna  manipi  kta,  qa  canku  tawapi 
kin  hdutokecapi  kte  sni. 

8  Nakun  wanji  takodaku  kici 
paanawam  iyekiciyapi  kte  sni ; 
otoiyohi  iye  tacanku  kin  ohna 

yapi  kta :  qa  mazasagye  ahin- 
lipayapi  kinhan  kicaksapi  kte  sni. 

9  Otonwe  kin  ohna  icicawin 
kiinyankapi  ktaj  conkaske  kin 
akan  inyang  yapi  kta;  tipi  kin 
iyadipi  kta ;  owanyeye  kin  ohna 
mahen  yapi  kta,  wamanon  sa  wan 
iyececa. 

10  Hena  itokam  raaka  kin  can¬ 
can  kta ;  mahpiya  kin  skanskan 
kta  :  anpetu  wi  qa  hanyetu  wi 
kin  otpaza  icu  kta,  qa  wicanhpi 
kin  hena  oiyege  kin  anaiciptapi 
kta. 

11  Hehan  Jehowa  iye  ozuye 
tawa  kin  wicitokam  ho  hdatanin 
kta ;  owanka  tawa  kin  tanka 
hinca  nakaes  :  iye  oie  yuecetupi 
kin  wicota  hinca  ;  Jehowa  taan- 
petu  kin  tanka  qa  nina  wowini- 
han  nakaes;  qa  tuwe  en  najin 
okihi  kta  he. 

12  Nakun  heon  etanhan,  naka- 
ha  Jehowa  hecen  eya  ;  Nicante- 
pi  ocowasin  on  en  mahdiyaku 
po  ;  qa  wotesni  unpi  on,  qa  ceya- 
pi  on,  qa  wasihdapi  on  ; 

13  Qa  nicantepi  hduhdehdeca 
po,  qa  nitasinapi  ee  sni ;  qa  Je¬ 
howa  Taku  Wakan  nitawapi  kin 
ekta  ihdohda  po  :  Iye  qe  wacan- 
tkiya,  qa  waonsida,  qa  tehan 
canteptanye  sni,  qa  waste  hinca, 
qa  taku  sice  cin  on  iyokisiniciya 
nakaes. 

14  Tuwe  sdonya  he,  okinni  hdi- 
cu  kta,  qa  iyokisiniciye  kta,  qa 
ihektain  woyawaste  wan  ahie- 
hpeye  kta  ;  Jehowa  Wakantanka 
nitawapi  woyute  wakiyusnapi 
wan,  qa  woyatkan  wosnapi  na¬ 
kun. 

15  Zion  en  mazayahotonpi  tan¬ 
ka  kin  yajo  po;  wotesni  unpi 
wan  yawakan  po ;  omniciye  wa¬ 
kan  wan  wicakico  po  ; 

16  Oyate  kin  wicayuwitaya  po  ; 
omniciye  kin  yuecepidan  miye  ; 
hunkayapi  kin  u  wicasi  po  ;  ho- 

ksiyopa  qa  tona  aze  azinpi  kin 
hena  mnawicaya  po  ;  wakan  ta- 
wicu  ton  kte^cin  he  timahen  tan- 
han  hinanpe  kta,  qa  winyan  yu- 
zapi  kin  he  iye  ohehdepi  tawa 
kin  etanhan  :■ 

17  Jehowa  taokiye,  wawayu- 
snapi  kin  hena,  ohanzihdepi  qa 
owayusna  kin  otahedan  ceyapi 
nunwe.  qa  heyapi  kte ;  Jehowa, 
nitaoyate  onsikida  wo,  qa  tona 
nitawa  kin  wowistenyapi  kin  en 
wicaqu  sni  wo,  Ikcewicasta  wo- 
widagwicayapi  kta  e  heon  :  to- 
keca  oyate  kin  ehna,  Taku  Wa¬ 
kan  tawapi  kin  tukten  un  he, 
eyapi  kta  he. 

18  Hehan  Jehowa  iye  tamakoce 
kin  on  winawizi  kta,  qa  taoyate 
kin  onsikida  kta. 

19  Han,  Jehowa  waayupte  qa 
taoyate  hewicakiye  kta ;  Iho,- 
wojupi,  qa  minisa,  qa  wihdi  hiyu- 
ciciyapi  kta,  unkan  hena  on  ini- 
mnanpi  kta:  qa  ake  icimana 
Ikcewicasta  ehna  wowistenyapi 
cicagapi  kte  sni : 

20  Tuka  waziyata  un  kin  he 
nitehanyan  ehpewaye  kta,  qa 
makoce  wan  hewoskan  qa  hopu- 
za  ekta  iyewaye  kta ;  ite  kin  wi- 
yohiyanpata  mini  tanka  kin  ekta- 
kiya,  qa  unma  ihanke  kin  wiyo- 
hpeyata  mini  tanka  ektakiya 
wanke  kta,  qa  iye  sicamna  kin 
hiyu  kta,  qa  omnapi  sica  etanhan 
hiyu  kta,  taku  tanka  econ  kin 
heon  etanhan. 

21  Makoce,  kopehda  sni  wo  ; 
pida  qa  wiyuskin  wo  :  Jehowa 
taku  tanka  econ  kta  heon  etan¬ 
han. 

22  Tinta  woteca,  wikopapi  sni 
po ;  hewotahedan  makoce  kin 
owihanpi  icaga  nakaes,  can  kin 
waskuyeca  aicaga  nakaes,  witan- 
sna  can  qa  hastanhanka  iyuwi  to- 
wijice  kin  hiyuya  ece. 

23  Hecen  Zion  cinca-,  cante 


WICOWOYAKE  3. 


waste  po,  qa  Jehowa  Taku  Wa- 
kan  nitawapi  kin  on  wiyuskin 
po;  magaju  tokaheya  kin  he 
iwastedan  nicupi  nakaes  ;  qa  na- 
kun  magaju  kin  hiyuniciyapikta, 
magaju  tokaheya  qa  magaju  eha- 
ke,  wi  tokaheya  kin  en. 

24  Unkan  onapanpi  kin  aguyapi 
su  ojudan  kta,  qa  oyuskicapi  kin 
minisa  qa  wihdi  apasboke  kta. 

25  Qa  psipsicadan,  wamduska- 
dan,  qa  psipsica  cinca,  qa  psipsi- 
ca  tanka,  ozuye  tanka  mitawa  ni- 
yepi  en  hiyuwicawaye  cin,  wani- 
yetu  temyapi  qon  hena  iyaki- 
hdeciciyapi  kta. 

26  Unkan  wotapi  en  wayatapi 
kta,  qa  inimnanpi  kta,  qa  Jehowa 
Taku  Wakan  nitawapi  wowini- 
hanyan  onicihanyanpi  kin  he 
caje  datanpi  kta :  unkan  mitao- 
yate  kinohinniyan  wistecapi  kte 
sni. 

27  Qa  Israel  wicacokaya  waun 
sdonyayapi  kta  ;  qa  miye  e  Je¬ 
howa  Wakantanka  nitawapi,  qa 
tuwedan  tokeca  sni :  unkan  mi- 
taoyate  kin  ohinniyan  wistecapi 
kte  sni  ce. 

28  Unkan  he  iyohakam  kaketu 
kta,  Mitaniya  kin  wicacehpi  owa- 
sin  awakastan  kta;  qa  nicinksipi 
qa  nicunksipi  kin  hena  waayata- 
pi  kta,  wicahinca  nitawapi  kin 
wowihanmna  ihanmnapi  kta,  ko- 
ska  nitawapi  kin  hena  wowan- 
yake  wanyakapi  kta  : 

29  Qa  nakun  anpetu  kin  hena 
en,  wicasta  taokiye  qa  winyan 
taokiye  kin  hena  Mitaniya  awi- 
cawakastan  kta : 

30  Qa  malipiya  en  qa  maka  kin 
akan  wowapetokeca  mdutanin 
kta,  we,  qa  peta,  qa  sota  bosdata. 

31  Anpetu  wi  kin  he  otpaza 
icage  kta,  qa  hanyetu  wi  kin  is 
we  icage  kta,  Jehowa  taanpetu 
tanka  qa  wowinihan  kin  hi  sni 
itokam. 


32  Hehan  kaketu  kta,  tuwe  ka- 
sta  Jehowa  caje  kin  hoyekiye 
cinhan  ehdakupi  kta;»Zion  Paha 
kin  akan  qa  Jerusalem  en  woe- 
hdaku  yuke  kta  nakaes,  Jehowa 
eye  ciqon  iyececa,  qa  wookapte 
Jehowa  wicakico  kte  cin  hena 
en. 

WICOWOYAKE  3. 

1  Iho,  anpetu  kin  hena  en,  qa 
he  iyehantu  kinhan,  Juda  qa  Je¬ 
rusalem  wayaka  unpi  kin  wa- 
hdoku  kta ; 

2  Nakun  oyate  owasin  wica- 
mduwitaya  kta,  qa  Jehosaphat 
taomdaye  kin  ekta  kun  awica- 
wau  kta,  qa  hen  wicamdaco  kta, 
mitaoyate  on,  qa  Israel  tawawa- 
kiye  cin  on,  hena  oyate  kin  wi- 
cehnahna  enanakiya  iyewicaya- 
pi,  qa  rnitamakoce  kin  kicipa- 
mnipi. 

3  Nakun  mitaoyate  on  oeconna 
econpi  ;  qa  hoksidan  wan  witko- 
winna  on  wicaqupi,  qa  wicinyan- 
na  wan  minisa  tokiyopekiyapi, 
yatkanpi  kta  heon. 

4  Qa  nakun  Turos,  qa  Zidon, 
qa  Palestina  makoce  opapun  oco- 
wasin,  niye  miye  kici  taku  unki- 
cicapi  he:  niye  miyecicajujupi 
kta  he:  qa  miyecicajujupi  kin¬ 
han,  kohanna  ohankoya  wokajuju 
nitawapi  nipapi  kin  en  ihdoyeci- 
ciyapi  kta : 

5  Mazaska  mitawa,  qa  maza- 
skazi  mitawa  iyacupi,  qa  taku 
oiyokipi  waste  mitawa  kin  hena 
tipi  wakan  nitawapi  kin  en  ada- 
pi  nakaes : 

6  Nakun  Juda  cinca,  qa  Jeru¬ 
salem  cinca  kin  hena  .1 avail  cinca 
kin  ekta  wiyopewicayayapi,  iye 
tamakoce  kin  itehan  iyewicaya- 
yapi  kta  e  heon. 

7  Heon  etanhan  iho,  tukten  wi¬ 
yopewicayayapi  kin  hetanhan 

hiyuwicawaye  kta,  qa  wokajuju 
nitawapi  niye  nipapi  kin  en  ihdo- 
yeciciyapi  kta. 

8  Nakun  nicinksipiqa  nicunksi- 
pi  kin  Juda  cinca  napepi  kin  en 
wiyopewicawaye  kta ;  qa  is  ito 
^eba  wicasta,  oyate  wan  tehan 
unpi  kin  ekta  wiyopewicayapi 
kta ;  Jehowa  hecen  eya  na- 
kaes. 

9  Ikcewicasta  kin  ehnahna  de- 
cen  eyanpaha  po  ;  Wipe  hduwa- 
kan  po  ;  wicasta  wasakapi  wi- 
cayuMca  po ;  okicize  wicasta 
owasin  kiyedan  hiyupi  kta  ;  upi 
kta. 

10  Makiyumdu  nitawapi  on  ma- 
zasagye  kaga  po,  qa  isan  skopa 
nitawapi  on  wahukeza  kaga  po  : 
tuwe  wasake  sni  kin,  W^ama^aka 
ce,  eye  kta. 

11  Mniciya  po,  qa  u  po,  Ikce¬ 
wicasta  iyuhpa  yaunpi,  qa  ihdu- 
ksan  tanhan  ihduwitaya  miye  : 
Jehowa,  tona  wasaksaka  nitawa 
kin  hena  hen  hiyuwicaya  wo. 

12  Ikcewicasta  kin  ihduhicapi 
kta,qa  Jehosaphat  taomdaye  kin 
en  upi  kte  :  heciya  Ikcewicasta 
ihduksan  yakonpi  kin  owasin  wi- 
cayaco  imdotanke  kta  nakaes. 

13  Isan  skopa  kin  en  iyekiya 
po,  wojupi  kin  suton  nakaes :  u 
po,  ekta  dapi  kte  ;  iyuskice  kin 
ojudan,  iyohnakapi  kin  apaSboka 
ce :  wicohan  sica  econpi  kin 
tanka  nakaeS. 

14  Wicota,  wicota,  woyaco 
oradaye  kin  ohna  :  woyacp  omda- 

ye  kin  en  Jehowa  taanpetu  kin 
kiyedan  nakaes. 

15  Anpetu  wi  qa  hanyetu  wi 
kin  otpaza  icu  kta,  qa  wicanhpi 
kin  is  wowiyatpa  eihdakupi  kta. 

16  Nakun  Jehowa  Zion  etanhan 
ho  uye  kta,|qa  Jerusalem  etan¬ 
han  ho  hdatanin  kta :  qa  mahpi- 
ya  qa  maka  kin  cancan  kta : 
Tuka  taoyate  kin  Jehow  a  wowa- 
cinye  yapi  kta,  qa  Israel  cinca 
he  wowasake  yapi  kta. 

17  Hecen  Jehowa  Taku  Wakan 
nitawapi,  Zion  Paha  wakan  mi- 
tawa  en  ounyan  kin  he  miye  e 
sdonyayapi  kta.  Hehan  Jerusa¬ 
lem  wakan  kta,  qa  hetanhan  ici- 
mana  oyate  tokeca  tuwedan.opta 
ye  kte  sni. 

18  Unkan  anpetu  kin  he  en  ka- 
ketu  kta,  lie  kin  hena  minisa 
teca  sbuye  kta,  qa  paha  kin  asan- 
pi  on  kaduze  kta,  qa  Juda  kaksi- 
za  kin  owasin  mini  ohna  iyaye 
kta,  qa  Jehowa  ti  kin  etanhan 
minihdoka  wan  uye  kta,  qa  Sit- 
tim  omdaye  kin  spayeye  kta. 

19  Egupta  otiwota  ehpeyapi 
kta,  qa  Edom  hopuza  makoce  kin 
heca  kta,  Juda  cinca  owncakihan- 
sunkecapi  kin  heon,  iye  tamako- 
ce  kin  ohna  wicawe  wiyaonpepi- 
ca  sni  kin  papsonpi  nakaes. 

20  Tuka  Juda  owihanke  wanin 
ounye  kta,  qa  Jerusalem  wicoi- 
cage  qa  wicoicage  hehanyan. 

21  Qa  wicawe  wapakinte  Sni 
qon  he  wicawecipakinte  kta  ce  : 
Jehow^a  Zion  en  ounyan  nakaes. 


AIOS. 


WICOWOYAKE  1. 

1  Amos  oie  kin,  Tekoa  en  wa- 
nunyanpi  yubapi  kin  hetanhan, 
Uzziah  Juda  wicastayatapi  taan- 
petu  en,  qa  Jeroboam  Joash  cin- 
hintku  Israel  vvicastayatapi  taan- 
petu  kin  en,  maka  skanskan  ito- 
kamtu  waniyetu  nonpa  he  ehan, 
taku  Israel  on  wanyake  cin  de- 
na  ee. 

3  Unkan  beya;  Jebowa  Zion 
etanhan  ho  hdatanin  kta,  qa  Je¬ 
rusalem  etanhan  ho  uye  kta  ;  he- 
cen  wanunyanpi  wicayuhapi  en 
owibanwicakiyapi  kin  hena  ce- 
yapi  kta,qa  Karmel  ipa  kin  snije 
kta  ce. 

3  Jebowa  kaken  eya  ;  Damasek 
wokipajin  tawa  yamni  qa  topa  on 
weciyuhomni  kte  ^ni ;  mazasa- 
pa  icapan  on  Gilead  wicakapan, 
heon  etanhan. 

4  Tuka  Hazael  ti  kin  en  peta 
wan  yewaye  kta ;  unkan  he  Ben- 
hadad  tipi  wasteste  tawa  kin 
Huhnage  kta. 

5  Nakun  Damasek  inatake  kin 
mduwege  kta,  qa  en  ounyanpi 
kin  Aven  omdaye  kin  etanhan 
ihangwicawaye  kta,  qa  tuwe 
mazasagye  yuhe  cin  Eden  tipi 
kin  etanhan  :  unkan  Aram  oyate 
kin  Kir  ekta  wayaka  aye  kta  ee, 
Jehowa  eya. 

6  Jehowa  hecen  eya ;  Gaza  wo¬ 
kipajin  tawa  yamni  qa  topa  on 
weeiyuhomni  kte  sni ;  wayaka 
unpi  kin  Edom  en  wicaqupi  kta 
ocowasin  wayaka  ayapi,  heon 
etanhan. 

7  Tuka  Gaza  conka^ke  kin  en 
peta  wan  yewaye  kta,  qa  tipi 

wasteste  tawa  kin  Kuhnage 
kta: 

8  Nakun  en  ounyanpi  kin  Asdod 
etanhan  ihangwicawaye  kta,  qa 
tuwe  mazasagye  yuhe  cin  Aske- 
lon  etanhan  ;  qa  Ekron  ekta  mi- 
nape  wahduhomni  kta ;  qa  Phi¬ 
listine  okaptapi  kin  atakuni  kte 
sni  ce,  Jehowa  Itancan  kin  eya. 

9  Jehowa  hecen  eya ;  Turos 
wokipajin  tawa  yamni  qa  topa  on 
weciyuhomni  kte  sni ;  wayaka 
ayapi  kin  ocowasin  Edom  wica¬ 
qupi,  qa  hunkawanjinkiciyapi 
wicotakuye  kin  he  kiksuyapi  ^ni, 
heon  etanhan: 

10  Tuka  Turos  conkaske  kin 
en  peta  wan  yewaye  kta,  qa  tipi 
wa^te^te  tawa  kin  hena  huhnage 
kta  ce. 

11  Jehowa  hecen  eya;  Edom 
wokipajin  tawa  yamni  qa  topa 
on  weciyuhomni  kte  sni :  iye 
sunkaku  kin  mazasagye  on  kuwa 
aya,  qa  wocantekiye  ocowasin 
ehpekiya,  qa  tocanniye  kin  ohin- 
niyan  wayuhdehdeca,  qa  tocan- 
teptanye  kin  owihanke  wanin 
hduha  un  kin  heon  etanhan : 

12  Tuka  Teman  en  peta  wan 
yewaye  kta,  qa  Bozrah  tipi  wa¬ 
steste  taw'a  kin  gu  kta  ce. 

13  Jehowa  hecen  eya  ;  Ammon 
cinca  wokipajin  tawa  yamni  qa 
topa  on  wicaweciyuhomni  kte 
^ni :  makoce  hdutankapi  kta  on 
Gilead  en  winohinca  ihdusakapi 
kin  hena  bawicamdazapi,  heon 
etanhan : 

14  Tuka  Rabhah  conkaske  kin 
en  peta  wan  wakage  kta,  qa  tipi 
walte^te  tawa  kin  gu  kta ;  oki- 
cize  anpetu  kin  en  iyasapi  on, 

tateiyumni  anpetu  kin  en  icamna 
Mnca  on  : 

15  Qa  wicastayatapi  tawapi  kin 
he  wayaka  ayapi  kta,  iye  qa  wi- 
casta  ihdawa  wicaynhe  cin  hena 
koya,  Jehowa  eya. 

WICOWOYAKE  2. 

1  Jehowa  hecen  eya ;  Moab 
wokipajin  tawa  yamni  qa  topa  on 
weciyuhomni  kte  sni:  Edom 
wicastayatapi  huhu  kin  inyan 
acetipi  iyecen  guya,  heon  etan- 
han  ; 

2  Tuka  Moab  en  peta  wan  ye- 
waye  kta,  qa  he  Qirioth  tipi  wa- 
^teste  kin  huhnage  kta :  qa  owq- 
dutaton  kagapi,  iyasapi,  mazaya- 
hotonpi  tanka  yajopi  ko  en  Moab 
te  kta. 

3  Qa  cokayatanhan  wicasta  wa- 
yaco  kin  ihangwaye  kta,  qa  kici 
wicasta  ihdawapi  kin  iyuhpa  wi- 
cawakte  kta  ce,  Jehowa  eya. 

4  Jehowa  hecen  eya ;  Jnda  wo¬ 
kipajin  tawa  yamni  qa  topa  on 
weciyuhomni  kte  sni:  Jehowa 
toope  kin  aktapi  sni,  qa  tawoa- 
hope  kin  ahopapi  sni ;  qa  woici- 
hnaye  tawapi,  iye  atewicayapi 
iyahna  manipi  qon  hena  nuniwi- 
cakiya  nakaes: 

5  Tuka  Juda  en  peta  wan  ye- 
waye  kta,  qa  he  Jerusalem  tipi 
wasteste  kin  huhnage  kta  ce. 

6  Jehowa  hecen  eya ;  Israel 
wokipajin  tawa  yamni  qa  topa 
on  weciyuhomni  kte  sni :  wica¬ 
sta  owotanna  mazaska  on  wiyo- 
peyapi,  qa  wahpanica  kin  hanpa 
tawanji  tokiyopekiyapi  nakaeA 

7  Hena  wahpanica  pa  akan  ma- 
ka  watusekseca  kin  on  temniici- 
yapi,  qa  onsiicidapi  tacanku  kin 
icunom  iyeyapi  ece.  Nakun  wi¬ 
casta  wan  iye  atkuku  kici  wiko- 
ska  wanjidan  en  yapi,  micaje  wa- 
kan  kin  yusapapi  kta  e  heon  : 

8  Qa  owayusna  otoiyohi  en 
wokoyake  ikoyagyapi  kin  akan 
iwankapi,  qa  wicayacopi  minisa 
tawapi  kin  he  taku  wakan  tawapi 
ti  kin  ohna  yatkanpi  ece. 

9  Heca  esta  miye  qe  hena  wici- 
tokam  Amori  wicasta  kin  ihang- 
waya,  he  qe  hanske  cin  hantesa 
can  hanska  iyececa,  qa  uskuyeca 
can  kin  iyecen  wasaka;  tuka 
wankantanhan  tawaskuyeca,  qa 
kuyatanhan  hutkan  tawa  kin 
ihangweciya. 

10  Nakun  miye  hinca  Egupta 
makoce  kin  etanhan  hinanpeci- 
yapi,  qa  waniyetu  wikcemna  topa 
hehanyan  hopuza  kin  en  manici- 
yapi,  Amori  tamakoce  kin  tawa- 
y ayapi  kta  e  heon. 

11  Qa  nicinksipi  etanhan  wica¬ 
sta  wokcan  icahwicawaya,  qa 
koska  nitawapi  etanhan  Nazari 
wicasta  heca  kta.  Israel  cin- 
ca,  he  hecetu  sni  he,  Jehowa 
eya. 

12  Tuka  Nazari  wicasta  kin  mi¬ 
nisa  yatkewicayakiyapi,  qa  wica¬ 
sta  wokcan  kin,  Woyakapi  sni 
po,  ewicayakiyapi  ece. 

13  Wanyaka  po,  miye  nihuku- 
ya  mapaskicapi,  canpahmihma 
w^an  wopahte  ojudan  paskicapi 
iyececa. 

14  Heon  etanhan  tuwe  duza- 
han  kin  he  najica  anaptapi  kta, 
qa  tuwe  wasake  cin  he  towasake 
kin  hduwasake  kte  sni,  qa  tuwe 
waditake  cin  he  iye  nagi  niiciye 
kte  sni: 

15  Qa  tuwe  itazipa  hduze  cin 
he  najin  kte  sni;  qatuwe  siha  on 
duzahan  esta  eihdaku  kte  sni ; 
qa  tuwe  suktanka  akan  iyotan- 
ke  cin  he  nakun  nagi  niiciye  kte 
sni. 

16  Tuka  tuwe  w^asakapi  kin 
ehna  waditake  cin  he  anpetu  kin 
he  en  tancodan  nape  kta  ce,  Je¬ 
howa  eya. 


WICOWOYAKE  4. 


WICOWOYAKE  3. 

1  Israel  cinca,  wicowazi  Egupta 
etanhan  awau  qon  ocowasin,  wi- 
coie  on  Jehowa  owaniciyepi  kin 
de  nakon  po,  he  hecen  eya ; 

2  Maka  akan  wicowazi  owasin 
etanhan  niye  nisnana  sdonciya- 
pi;  heon  etanhan  wayahtanipi 
owasin  on  en  aciyapi  kta  ce. 

3  Tuwe  nom  wicakicidapi  sni 
ehantanhan  sakira  mani  okihipi 
kta  he. 

4  Mnaja  wan  takudan  iyahpaye 
sni  kinhan  contanka  ehna  tanhan 
hoton  kta  he :  mnaja  koska  wan 
takudan  icu  sni  kinhan  sun  kin 
etanhan  ho  uye  kta  he. 

5  Tukten  takudan  ekionpapi 
^ni  kinhan  zitkadan  maka  akan 
on-hmunkapi  en  ohinhpaye  kta 
he :  mazahtakiyapi  ecaca  taku¬ 
dan  yuze  sni  kinhan,  tuwe  maka 
kin  etanhan  eyaku  kta  he. 

6  Otonwe  kin  ohna  mazayaho- 
tonpi  tanka  yajopi  kinhan  oyate 
kin  kokipapi  kte  sni  he  :  wosice 
kin  otonwe  wan  en  un  kinhan, 
qa  Jehowa  he  kage  sni  he. 

7  Awicakehan  Jehowa  Itancan 
kin  takudan  econ  kte  sni,  toina- 
hbe  iye  taokiye  wicasta  wokcan 
kin  wicakiyaotanin  sni  kinhan. 

8  Mnaja  kin  wanna  hoton,  tuwe 
kokipe  kte  sni  he:  Jehowa  Itan¬ 
can  kin  wanna  ia,  tuwe  he  oyake 
kte  sni  he. 

9  Asdod  tipi  wasteste  ohna,  qa 
Egupta  makoce  en  tipi  wasteste 
ohna  eyanpaha  po,  qa  heya  po  ; 
Samaria  he  kin  akan  mniciya  po, 
qa  ohna  wonihinciye  tanka  kin 
wanyaka  po,  qa  ohna  wokakisye 
kin  hena. 

10  Tona  wokamna  owotanna 
^ni  qa  taku  wicakipi  kin  tipi  wa- 
^teste  ohna  ekikjupi  kin  hena 
owotanna  econpi  kta  sdonyapi 
^ni  nakaes,  Jehowa  eya. 


11  Heon  etanhan  Jehowa  Itan¬ 
can  kin  hecen  eya  ;  Toka  wan, 
han,  makoce  kin  ihduksan  un 
kta:  qa  iye  nitowasake  kin  kun 
ehpeniciye  kta,  qa  tipi  wa^te- 
ste  nitawa  kin  hena  yucokakapi 
kta  ce. 

12  Jehowa  hecen  eya;  Waa- 
wanyake  wan  mnaja  i  kin  etan¬ 
han  isto  nonpa  qa  is  noge  onspa 
ikicicu  kin  he  iyecen  Israel  cin¬ 
ca  Samaria  en  ounyanpi  kin 
owinja  okise  ohna  ewicayakupi 
kta,  qa  Damasek  etanhan  ohe- 
hdepi  wan  ohna. 

13  Niye  nahon  po,  qa  Jakob  ti 
kin  ohna  eyanpaha  po,  Jehowa 
Itancan,  Taku  Wakan  ozuye  yu- 
he  cin  he  hecen  eya  : 

14  Anpetu  wan  Israel  wokipajin 
tawa  kin  en  awicawai  kinhan, 
hehan  nakun  Bethel  owayu^na 
tawa  kin  en  arade  kta:  unkan 
owayusna  he  kin  hena  kaksapi 
kta,  qa  makata  hinhpaye  kta  ce. 

15  Hehan  waniyetu  tipi  qa 
mdoketu  tipi  kin  kici  awape  kta: 
qa  huhu  tipi  wasteste  kin  hena 
atakuni  kte  sni,  qa  tipi  tankin- 
yanyan  kin  owihanke  kta  ce,  Je¬ 
howa  eya. 

WICOWOYAKE  4. 

1  Basan  ptewanunyanpi,  Sama¬ 
ria  paha  akan  yaunpi,  wahpani- 
capi  kin  kakiswicayayapi,  onsi- 
kapi  kin  sicaya  wicayakuwapi, 
tona  itancan  tawapi  kin  hewica- 
yakiyapi,  Au  po,  kinhan  waunya- 
tkanpi  kta  ce,  ehapi  ecee  kin, 
wicoie  kin  de  nahon  po : 

2  Jehowa  Itancan  kin  iye  towa- 
kan  kin  on  iciconza,  iho,  anpetu 
kin  en  niupi  kta,  hehan  iye  rna- 
zaskopa  on  eniyakupi  kta,  qa 
tona  nihakarn  upi  kin  hinskijupi 
kin  on. 

3  Qa  yujujupi  kin  hena  ohna 

483 


AMOS, 


tankan  dapi  kta,  otoiyohi  ite  ito- 
heya,  qa  conkaske  kin  ohna  iyo- 
lipeniyanpi  kta  ce,  Jehowa  eya. 

4  Bethel  en  u  po,  qa  wawaki- 
pajin  po ;  Gilgal  ekta  wokipajin 
hduota  po :  qa  hanhanna  eca  wo- 
sna  nitawapi  aku  po,  iwikcemna- 
mna  kin  hena  ornaka  yainni  iyo- 
hakam. 

5  Nakun  taku  on  napohyapi  kin 
on  wopida  wayusna  po,  qa  cante 
wasteya  paganpi  kin  hena  yao- 
tanin  po,  eyanpaha  po  :  Israel 
cinca,  hecen  iyonicipipi  nakaes, 
Jehowa  Itancan  kin  eya. 

6  Unkan  mis  nakun  otonwe  ni¬ 
tawapi  owasin  ohna  hi  takudan 
ostake  sni  kin  cicupi,  qa  ounya- 
yapi  kin  iyuhpa  en  aguyapi  wa- 
nica :  tuka  hececa  esta  miye  en 
nihdoupi  sni,  Jehowa  e5^a. 

7  Qa  nakun  miye  magaju  kin 
anaciciptapi,  hinyaliin  ehake  wi 
yamni  hehan  wayuksapi  kta  tu¬ 
ka  :  qa  otonwe  wanji  amagaju- 
waya,  qa  otonwe  tokeca  wan 
amagajuwaye  sni:  hanke  ama- 
gaju,  qa  on  spa  amagaju  ^ni  kin 
he  snija. 

8  Hecen  otonwe  nonpa  qa  ya¬ 
mni  otonwe  warijidan  ekta  kaceg- 
ya  manipi,  mini  yatkanpi  kta, 
tuka  •  imnanpi  sni  :  hececa  esta 
miye  en  nihdokupi  sni  ce,  Je¬ 
howa  eya. 

9  Wosnije  qa  aa  kin  on  acipapi-: 
maga  nitawapi,  qa  hastanhanka 
iyuwi  ojupi  nitawapi,  qa  witan- 
sna  hu  nitawapi,  qa  wihdi  can 
nitawapi  kin  hena  icaga  hehan 
psipsica  cinca  kin  temyapi :  he¬ 
ceca  esta  miye  en  nihdokupi  sni, 
Jehowa  eya. 

10  Niyepi  ehna  makosica  kin 
yewasi,  Egupta  canku  kin  en 
iyececa  :  koska  nitawapi  kin  he¬ 
na  mazasagye  on  wicawakte, 
nakun  suktanka  nitawapi  ecici- 
yakupi ;  qa  wicoti  nitawapi  ^ica- 

rnna  kin  he  nipogepi  ohna  hiyu- 
waya :  tuka  hececa  esta  miye 
en  nihdokupi  sni  ce,  Jehowa  eya. 

11  Niyepi  etanhan  ihangwica- 
waya,  Wakantanka  Sodom  qa  Go¬ 
morrah  ihangye  ciqon  iyececa, 
unkan  ide  kin  etanhan  petuspe 
wan  icupi  kin  iyenicecapi :  tuka 
hececa  esta  miye  en  nihdokupi 
sni  ce,  Jehowa  eya. 

12  Heon  etanhan,  Israel,  hecen 
ecacicon  kta :  qa  hecen  ecacicon 
kta  heon  etanhan,  Israel,  Taku 
Wakan  nitawa  itkokipa  ihduwi- 
yeya  wo. 

13  Iho,  tuwe  lie  kin  icaliya,  qa 
tate  kin  kaga,  qa  wicasta  toawa- 
cin  kin  okiciyaka,  tuw^e  hanhan- 
na  kin  otpaza  kaga,  qa  maka  ipa 
kin  akan  mani  ecee  kin,  Jeho¬ 
wa,  ozuye  Wakantanka,  he  caje 
kin  ee. 

WICOWOYAKE  5. 

1  Israel  tiyohnaka,  wicoie  kin 
de,  niyepi  on  woceye  iwacu  kin 
he  nahon  po : 

2  Hinhpaya;  Israel  wikoska  kin 
ake  najin  kte  sni :  makoce  tawa 
kin  ohna  ehpeyapi ;  tuwedan  na- 
jinkiye  kte  sni. 

3  Jehowa  Itancan  kin  kaken 
eya  ;  Otonwe  wan  kektopawinge 
iyaye  ciqon  he  opawinge  oki- 
captapi  kta,  qa  wanji  opawinge 
iyaye  cin  he  wikcemna  okicapta- 
pi  kta,  Israel  tipi  kin  en. 

4  Jehowa  Israel  tipi  kin  hecen 
ewicakiya ;  Miye  omakide  po, 
kinhan  yanipi  kta  ce. 

5  Tuka  Bethel  odepi  sni  po,  qa 
Gilgal  en  yapi  sni  po,  qa  Beer- 
seba  ekta  iyoptapi  sni  miye : 

!  awicakehan  Gilgal  wayaka  ayapi 
kta  nakaes,  qa  Bethel  atakuni 
kte  sni. 

6  Jehowa  ode  po,  kinhan  yanipi 
kta :  okinni  Joseph  ti  kin  en  iyo- 


WICOWOYAKE  5. 


pta  iyaye  kta,  ide  wan  iyececa, 
qa  liuliTiage  kta,  qa  Bethel  ekta 
tuwedan  kasni  kte  sni. 

7  Tona  woyaco  pa  hinca  yaka- 
gapi,  qa  maka  akan  woowotanna 
adustanpi  ece  ; 

8  Tuwe  Pleiades  (Tawamnipa) 
qa  Orion  kaga,  qa  wiconte  ohanzi 
kin  anpao  icaliya,  qa  anpetu  kin 
hanyetu  on  ahanzikiya ;  tuwe 
miniwanca  mini  kin  kipan,  qa  hena 
maka  ite  kin  akastan  kin  hee  ode 
po :  Caje  kin  he  Jehowa  ee. 

9  Tuwe  wasakapi  kin  en  wico- 
takunisni  wicakiyutanin  ece,  he- 
cen  wicotakunisni  conkaske  kin 
en  u  kta. 

10  Tiyopa  kin  ohna  tuwe  wa- 
wiyopeye  cin  he  sicedakapi,  qa 
tuwe  owotanna  ie  cin  he  wahte- 
dapi  sni  ece. 

11  Hecen  wicasta  wasake  sni 
kin  he  ayahanpi,  qa  aguyapi  oju- 
tonpi  kin  eyeciyakupi  ecee,  heon 
etanhan  inyan  kakanpi  kin  on 
tipi  yakagapi  qeyas  ohna  yatipi 
kte  sni ;  hastanhanka  iyuwi  oju- 
pi  oiyokipi  kin  heca  oyajupi, 
tuka  etanhan  minisa  datkanpi 
kte  sni. 

12  Wokipajin  nitawapi  ota,  qa- 
wayahtanipi  tankinyanyan  kin 
hena  sdonwaya  ce.  Wicasta 
owotanna  kin  sicaya  kuwapi,  wi- 
yopeyapi  icupi,  qa  otonwe  tiyo¬ 
pa  ohna  wahpanica  kin  icunonpa 
iyeyapi  ece. 

13  Heon  etanhan  tuwe  wasdon- 
ya  kin  he  anpetu  kin  he  en  inina 
un  kta;  he  anpetu  kin  ^ica  na- 
kaes. 

14  Taku  waste  akita  po,  qa  taku 
sica  ee  sni,  hecen  yanipi  kta  ;  qa 
heon  .Tehowa,  ozuye  en  Wakan- 
tanka  kin  he  nicipi  un  kta,  keha- 
pi  kin  iyececa. 

15  Taku  sice  cin  ^icedaka  po, 
qa  taku  waste  kin  wastedaka  po, 
qa  otonwe  tiyopa  kin  ohna  wo- 

yaco  ekihde  po  :  okinni  .Tehowa, 
ozuye  en  Wakantanka  kin  he  Jo¬ 
seph  okaptapi  kin  onsikida  kta. 

16  Heon  etanhan  Jehowa,  ozu¬ 
ye  en  Wakantanka,  Itancan  kin 
hee  hecen  eya  ce ;  Tihocoka 
owasin  ohna,  Hehehe,  hehehe, 
eyapi  kta ;  qa  mahyumdu  kin 
wasihdapi  ikicopi  kta,  qa  tona 
ceya  wayupikapi  kin  sicahowapi 
kin  ekta. 

17  Qa  hastanhanka  iyuwi  ojupi 
kin  owasin  ohna  wicaceya  yuke 
kta:  niyepi  ehna-mde  kta  na- 
kaes,  Jehowa  eya. 

18  Tona  Jehowa  taanpetu  cant- 
oyakpanipi  kin  woteiii  niciyan- 
kapi  kta  :  he  etanhan  initokecapi 
he :  Jehowa  taanpetu  kin  he 
otpaza  ee,  qa  iyoyanpa  sni. 

19  Wicasta  wan  mnajaite  etan¬ 
han  nakipa,  unkan  wahanksica 
itkokipa  kin  he  iyececa ;  qa  is 
tipi  timahen  kihde  ca  tiunna- 
ptanyan  nape  apatan,  unkan  wa- 
mduska  wan  yahtaka  kin  he  iye¬ 
ceca. 

20  Jehowa  taanpetu  kin  he 
otpaza  kta,  qa  iyoyanpa  kte  sni 
he;  han,  otpaza  hinca  qa  iyo¬ 
yanpa  takudan  en  un  kte  sni  he. 

21  ^icewadaka,  wohanpi  nita¬ 
wapi  kin  wahtewada  sni,  qa 
omniciye  nitawapi  kin  en  wo- 
mna  waun  kte  sni. 

22  Wosna  huhnaliyapi  qa  wo- 
yute  wosnapi  nitawapi  wamaya- 
kidusnapi  e^ta  iyomakipi  kte 
sni ;  qa  woteca  cepa  wookiye 
wadusnapi  kin  hena  nakun  ekta 
ewatonwe  kte  sni. 

23  Odowan  nitawa  ho  kin  tokan 
iyemiciciya  wo  :  candowankiya- 
pi  nitawa  ho  kin  nawahon  kte 
sni  nakaes. 

24  Tuka  woyaco  mini  kin  iye- 
cen  iyaye  kta,  qa  woowotanna 
wakpa  ohinniyan  kaduze  cin 
iyececa  nunwe. 

25  Israel  tiyohnaka,  woteca 
wosnapi  qa  woyute  wosnapi  kin 
heca  waniyetu  wikcemna  topa 
liopuza  en  miye  mayakahipi 
he. 

2f>  Tuka  Molek  nitawapi  tawa- 
keya  kin  yaqinpi,  qa  Kiun  waka- 
gapi  nitawapi,  taku  wakan  nita¬ 
wapi  wicanhpi  tawa  kin  hee, 
hena  niye  nicicagapi  qon. 

27  Heon  etanhan  Damasek  ako- 
tanhan  wayaka  ayeciciyapi  kta 
ce,  Jehowa,  ozuye  Wakantanka 
eciyapi  kin  be  hecen  eya. 

WICOWOYAKE  6. 

1  Hehehe,  tona  Zion  en  owanji 
yankapi,  qa  tona  Samaria  paha 
akan  wikopesni  unpi  kin,  oyate 
wncehna  tokaheya  ewicakiyapi, 
qa  Israel  tiyohnaka  en  wicahipi 
qon. 

2  Kalne  ekta  unhdaka  ya  po,  qa 
wanyaka  po ;  qa  hetanhan  Ha¬ 
math  tanka  kin  ekta  ya  po  ;  qa 
Gath  Philistine  tawa  ekta  kun 
ya  miye :  hena  wokiconze  kin 
dena  isanpa  waste  he ;  qa  is 
makoce  icagopi  kin  niye  inicago- 
pi  kin  isanpa  tanka  he. 

3  Tona  anpetu  sica  yutehanpi, 
qa  wokakisye  oiyotanke  kin  ki- 
yedan  u  kiyapi : 

4  Tona  huhu  ohehdepi  kin  en 
iwankapi,  qa  towinjapi  akan  na- 
sonsonpi  ece ;  tona  optaye  kin 
etanhan  tahinca  cinca,  qa  tatan- 
ka  tipi  etanhan  ptejicadan  hdu- 
tapi  ecee  : 

5  Tona  candowankiyapi  ho  kin 
on  iwohdahdakapi  ;  Dawid  iye- 
cen  on  dowanpi  kte  cin  icicagapi 
ece  ; 

6  Tona  minisa  iyatke  kin  etan¬ 
han  yatkanpi,  qa  wipakinte  iyo- 
tan  on  sdaipiyapi  ecee ;  tuka 
Joseph  ihduhdecapi  kin  on  cante 
sicapi  sni. 


7  Heon  etanhan  wanna  wayaka 
ayapi  kin  wicitokam  hena  wa¬ 
yaka  yapi  kta ;  qa  tona  nason- 
sonpi  sicahowayapi  kin  tanin 
kte  sni. 

8  Jehowa  Itancan  kin  iyehinca 
on  iciconza,  Jehowa  ozuye  en 
Wakantanka  he  hecen  eya  ;  Mi¬ 
ye  hinca  Jakob  towahanicida  kin 
he  wahtewada  sni,  qa  tipi  wa- 
steste  tawa  kin  sicewadaka ; 
heon  etanhan  otonwe  qa  taku 
ohna  un  kin  icuwicawakiye  kta. 

9  Unkan  kaketu  kta,  tipi  wan- 
ji  ohna  wicasta  wikcemna  oka- 
ptapi  kinhan  hena  nakun  tapi 
kta. 

10  Qa  tuwe  takuye  wan  he  icu 
kta,  han,  tuwe  huhnahye  cin  he, 
huhu  kin  tipi  kin  etanhan  eyaku 
kta  e  heon;  qa  tuwe  catkutan- 
han  yanke  cin  he  heciye  kta ; 
Nakun  tuwe  nici  wanka  he.  Un¬ 
kan  iye,  Wanica  ce,  eye  kta. 
Hehan  heye  kta ;  Inina  yanka 
wo  ;  Jehowa  caje  kin  en  kiksuye 
unkiciciye  kte  sni  nakaes. 

11  iho,  Jehowa  wakiconza;  qa 
tipi  tanka  kin  he  wokamdece  on 
ape  kta,  qa  tipi  cistinna  kin  he 
wokaptuje  on. 

12  Sunka  wakan  kinimnijawan 
ainyankapi  kta  he  :  tuwe  tatanka 
on  he  ayumdu  kta  he  :  Tuka  ni- 
yepi  woyuecetu  kin  he  pejihuta 
sica  yakagapi,  qa  woowotanna 
waskuyeca  kin  he  peji  pa  hinca 
yakagapi  nakaes: 

13  Tona  takusni  on  widuskin- 
pi :  Wowasake  unkitawapi  on  he 
kin  heca  unkicupi  sni  he,  ehapi 
ece. 

14  Tuka  Jehowa  ozuye  en  W’a- 
kantanka  kin  he  hecen  eya  ;  Iho, 
Israel  tiyohnaka,  oyate  wan  itko- 
nicipe  wicawakiye  kta :  qa  hena 
kakisniyanpi  kta,  Hamath  en  ya¬ 
pi  kin  hetanhan  hopuza  wakpa 
kin  hehanyan. 

1  Jehowa  I  tan  can  kin  hecen 
wanyagmakiya ;  unkan  iho,  peji 
ehake  uye  cin  he  ehan  psipsica- 
dan  kaga :  unkan  iho,  wicasta- 
yatapi  kasda  iyohakam  peji  icage 
cin  iyehantu. 

3  Unkan  kaketu,  makoce  peji 
kin  wanna  ocowasin  ternyapi 
hehan  hepa;  Jehowa  Itancan, 
ceciciya  ce,  kajuju  ye,  Jakob 
token  najin  kta  he ;  he  cistinna 
nakaes. 

3  De  on  Jehowa  iyokisiniciya  : 
Ecetu  kte  sni  ce,  Jehowa  eya. 

4  Jehowa  Itancan  kin  decen 
wanyagmakiya  ;  unkan  iho,  Je¬ 
howa  Itancan  kin  peta  on  wica- 
kize  kta  kico  :  unkan  he  raini- 
wanca  tanka  kin  temya,  qa  maka 
kin  huhnaga. 

5  Hehan  hepa;  Jehowa  Itancan 
ceciciya  ce,  ayustan  ye  :  taku  on 
Jakob  najin  kta  he,  he  cistinna 
nakaes. 

6  He  on  Jehowa  iyokisiniciya  : 
De  nakun  ecetu  kte  sni  ce,  Jeho¬ 
wa  Itancan  kin  eya. 

7  Decen  wanyagmakiya;  unkan 
iho,  Itancan  kin  nape  ohna  ma- 
zasu  on  iyutapi  wan  yuha  inyan 
conkaske  bosdan  kagapi  he  akan 
najin. 

8  Hehan  Jehowa  hemakiya; 
Amos,  taku  wandaka  he.  Un¬ 
kan,  Mazasu  on  iyutapi  wan, 
epa.  Hehan  Itancan  kin  heya  ; 
Iho,  mitaoyate  Israel  wicacoka- 
ya  mazasu  on  iyutapi  wan  ewa- 
hnake  kta;  ake  icimana  acawi- 
cawaksin  kte  ^ni. 

9  Tuka  Isaak  pajodan  tawa  kin 
hena  ihangyapi  kta,  qa  Israel  tipi 
wakan  tawa  kin  hena  awihnuni- 
pi  kta  ;  qa  mazasagye  yuha  Je¬ 
roboam  ti  kin  apaha  nawajin 
kta  ce. 

10  Hehan  Amaziah  Bethel  en 


wawayusna  kin  he  Jeroboam  Is¬ 
rael  wicastayatapi  kin  wahoye 
ca  heciya ;  Amos  Israel  tipi  kin 
cokahan  niye  on  iciconza ;  oie 
iyuhpa  makoce  kin  yuha  okihi 
kte  sni: 

11  Amos  kaken  eya  ce:  Jero¬ 
boam  mazasagye  on  te  kta ;  qa 
Israel  wayaka  ayapi  on  iye  ta- 
makoce  kin  etanhan  wayaka  aya¬ 
pi  kta  ce. 

12  Nakun  Amaziah  Amos  he¬ 
ciya  ;  Waayate,  hunkatiya  wo, 
Juda  makoce  kin  ekta  napa  wo, 
qa  heciya  aguyapi  yuta  wo,  qa 
hen  waayata  wo : 

13  Tuka  ake  icimana  Bethel  en 
waayate  sni  wo,  he  wicastayata¬ 
pi  tipi  wakan  tawa,  qa  tipi  waste 
hinca  wicastayatapi  tawa  hee 
nakaes. 

14  Hehan  Amos  waayupte  ca 
Amaziah  heciya  ;  Miye  waayate 
hemaca  sni,  qa  waayate  cinca 
kin  hemaca  sni ;  tuka  wanun- 
yanpi  wihanwicakiye  cin  hema¬ 
ca,  qa  sukamin  waskuyeca  wa- 
pahi  ecee. 

15  Unkan  wanunyanpi  wiciha- 
kam  waun  qon  hetanhan  Jehowa 
imacu  ;  qa  Jehowa  hemakiya  ; 
Ya  wo,  Israel  mitaoyate  kin  wo- 
wicakiyaka  wo. 

16  Heon  etanhan  niye  nakaha 
Jehowa  oie  kin  nahon  wo  ;  Is¬ 
rael  en  waayate  sni  wo,  qa  Isaak 
tiyohnaka  en  taku  dan  ahinhe  sni 
wo,  eha  ece. 

17  Heon  etanhan  Jehowa  hecen 
eya;  Otonwe  kin  ohna  winohin- 
ca  nitawa  wawiciliahapi  econ 
kta,  qa  nicinksi  qa  nicunksi  kin 
hena  mazasagye  on  hinhpayapi 
kta :  qa  nakun  makoce  nitawa 
hahonta  on  kiyuspapi  kta ;  qa 
niye  makoce  sapa  wan  ohna  nite 
kta  ;  qa  wayaka  ayapi  on  Israel 
iye  taraakoce  kin  etanhan  waya¬ 
ka  ayapi  kta  ce. 

WICOWOYAKE  8. 

1  Jehowa  Itancan  kin  decen 
wanyagmakiya :  unkan  iho,  ma- 
kanopiye  wan  waskuyeca  suton 
ohna. 

2  Hehan  iye  heya ;  Amos,  taku 
wandaka  he.  Unkan,  Makano- 
piye  wan  waskuyeca  suton  ohna- 
ka,  epa,  Hehan  Jehowa  hema- 
kiya;  Mitaoyate  Israel  ovvihanke 
kin  wanna  hiyohi ;  ake  icimana 
acawicawaksin  kte  sni. 

3  Qa  anpetu  kin  he  en  tipi  wa- 
kan  ohna  dowanpi  ece  kin  hena 
sicahowayapi  kta  ce,  Jehowa 
Itancan  kin  eya  :  owanka  owasin 
ohna  wicata  ota  kta ;  inina  un 
tankan  elipewicayapi  kta  ce. 

4  Tona  wahpanicapi  kin  nawica- 
yapcapi,  de  nahon  po,  makoce  en 
onsikapi  kin  ihangwicayapi  kta  : 

5  Tohan  wi  teca  kin  henakeca 
kta,  hecen  aguyapi  wiyopeun- 
yanpi  kta ;  qa  anpetu  wakan  kin 
tohan  henakeca  kta  he,  hecen 
aguyapi  su  taninyan  eunhnakapi 
kta,  ehapi  ;  wiyutapi  kin  cistinna 
yakagapi,  qa  iyopeye  cin  (sekel) 
dutankapi,  qa  onaspeyetonpi  kin 
wohnaye  on  itonsniyakiyapi : 

6  Hecen  onsikapi  kin  mazaska 
on  opewicayatonpi  kta,  qa  wa- 
hpanicapi  kin  hanpa  tawanji  kin 
on ;  qa  aguyapi  su  ehpeyapi  kin 
he  wiyopeyayapi  ece. 

7  Jakob  toiyokipi  kin  on  Jehowa 
iciconza  !  Wicohan  tawapi  owa¬ 
sin  icimana  awektonje  kte  sni. 

8  De  on  makoce  cancan  kte  sni 
he  ;  qa  en  ounyanpi  kin  otoiyohi 
iyokisiniciye  kte  sni  he  :  unkan 
he  ocowasin  wankan  u  kta,  wa- 
kpa  wan  iyececa ;  minitan  aye 
kta,  qa  oyahe  aye  kta,  Egupta 
wakpa  kin  iyececa. 

9  Unkan  anpetu  kin  he  en  ka- 
ketu  kta,  Jehowa  Itancan  kin 
eya  ;  Wiyotanhan  hehan  wi  kin 

isinyan  iyayewaye  kta,  qa  anpe¬ 
tu  amahpiya  sni  en  makoce  kin 
aotpas  wakiye  kta : 

10  Qa  wonkiciyapi  nitawapi  kin 
wicocante  sica  wakage  kta,  qa 
nitadowanpi  owasin  wicaceye 
kta  :  qa  iyuhpa  wakihdaka  ipi- 
yagkiton  wicawakiye  kta ;  qa 
wicapa  otoiyohi  pesda  kte  ;  qa 
hoksincantkiyapi  akiceyapi  kin 
iyececa  wakage  kta,  qa  owihan- 
ke  kin  he  anpetu  pa  hinca  iye¬ 
ceca. 

11  Iho,  anpetu  kin  u  kta,  Jeho¬ 
wa  Itancan  kin  eya ;  wicaakihan 
wan  makoce  kin  en  yewaye  kta; 
aguyapi  on  akihanpi  kin  ee  sni, 
qa  mini  on  ipuzapi  kin  hee  sni ; 
tuka  Jehowa  oie  nahonpi  kte  cin 
hee : 

12  Unkan  miniwanca  kin  etan- 
han  miniwanca  kin  ekta  yapi 
kta,  qa  waziyatanhan  wiyohi- 
yanpata  ekta  icimani  icicawin 
inyang  yapi  kta,  Jehowa  oie  kin 
odepi  kta,  tuka  iyeyapi  kte  sni. 

13  Anpetu  kin  he  en  wikoska 
wastepi  qa  koskapi  kin  hena  ipu¬ 
zapi  on  hanyanpi  kta. 

14  Tona  Samaria  tawoahtani 
on  iciconzapi ;  qa,  Dan,  taku  wa¬ 
kan  nitawa  ni  un ;  qa,  Beerseba 
canku  kin  ni  un  ce,  eyapi  kin 
hena  hinhpayapi  kta,  qa  icimana 
najinpi  kte  sni. 

WICOWOYAKE  9. 

1  Itancan  kin  owayusna  kin 
akan  najin  wanmdaka :  unkan 
heya;  Tiyopa  pa  kin  apa  wo, 
hecen  anokatanhan  huhuzahe 
kta;  qa  hena  owasin  pa  akan 
kamden  ehpeya  wo  :  unkan  hena 
iyohakam  upi  kin  mazasagye  on 
wicawakte  kta :  tuwe  hena  etan- 
han  napa  esta  najice  kte  sni,  qa 
tuwe  hena  etanhan  nahmana  iya- 
ya  esta  niyapi  kte  sni. 


-WICOWOYAKE  9. 


2  Hades  en  oqapi  esta  hetanhan 
minape  iwicacu  kta  ;  qa  malipiya 
ekta  adipi  esta  hetanhan  kun 
awicawau  kta  : 

3  Qa  Karmel  ipa  kin  en  ina- 
hmanpi  esta,  hen  owicawade  qa 
wicamduze  kta  ;  qa  miniwanca 
she  kin  ekta  miista  etanhan  ana- 
hbe  iciyapi  esta,  hen  wamduska 
tanka  kin  econwasi  kta,  unkan 
he  wieayahtake  kta. 

4  Qa  tokawicayapi  wicitokam 
wayaka  yapi  esta,  hen  mazasag- 
ye  kin  econwasi  kta,  unkan  wi- 
cakte  kta;  qa  taku  sicaon  miista 
awicawahnake  kta,  qa  taku  wa¬ 
ste  on  etanhan  sni. 

5  Unkan  Jehowa  ozuye  en  Itan- 
can  kin  hee  e  maka  kin  yutan, 
unkan  sdo  kta;  qa  en  ounyanpi 
kin  iyuhpa  cante  sicapi  ece  e 
kta;  qa  he  wakpa  wan  iyecen 
wankan  u,  qa  ake  kun  ye  kta, 
Egupta  wakpa  kin  iyececa. 

6  Tuwe  rnahpiya  ekta  wankan 
tipi  icicaga,  qa  maka  akan  oko- 
tonyan  tawa  ekihde  :  tuwe  mini¬ 
wanca  mini  kin  kipan  qa  maka 
ite  apapson  ece  ;  caje  kin  he  Je¬ 
howa  ee. 

7  Israel  cinca,  miye  en  Kus  cin- 
ca  kin  iyenicecapi  sni  he,  Jeho¬ 
wa  eya.  Israel  Egupta  makoce 
kin  etanhan  miye  hinanpewica- 
waye  sni  he  ;  qa  Philistine  oyate 
kin  Kaphtor  etanhan,  qa  Aram 
oyate  kin  Kir  etanhan. 

8  Wanyaka  wo,  Jehowa  Itan- 
can  ista  kin  wokiconze  wahtani 
sa  kin  atonwan  ece  ;  qa  maka  ite 
kin  etanhan  ihangwaye  kta :  tuka 
Jakob  ti  kin  ocowasin  ihangwa¬ 
ye  kte  sni  ce,  Jehowa  eya. 

9  Wanyaka  wo,  miye  econwi- 


cawasi  kta,  qa  oyate  owasin 
ehnahna  Israel  tipi  kin  wicamdu- 
can  kta,  wiyucan  ohna  wayucan- 
pi  kin  iyececa,  tuka  su  wanjidan 
kes  makata  hinhpaye  kte  sni. 

10  Tuka  mitaoyate  etanhan 
wahtanipi  sa,  Taku  sice  cin  un- 
kiyahdepi  kte  sni,  qa  ahiunhde- 
gapi  kte  sni  ce,  eyapi  kin  hena 
iyuhpa  mazasagye  on  tapi  kta 
ce. 

11  Anpetu  kin  he  en  Dawid  ta- 
wakeya  hinhpaye  cin  he  bosdan 
ewahde  kta  ;  qa  okamdece  kin 
hena  piya  wakage  kta  ;  qa.yuju- 
jupi  tawa  qon  ake  najin  wakiye 
kta,  qa  anpetu  wanakaja  kin  en 
iyececa  wakage  kta. 

12  Hecen  Edom  okaptapi  kin  he 
yuhapi  kta,  qa  Ikcewicasta  owa¬ 
sin  micaje  on  caswicatonpi  kte 
cin  hena;  Jehowa  hecon  kin  he 
hecen  eya. 

13  Iho,  anpetu  kin  u  kta,  Jeho¬ 
wa  eya;  hehan  mahyumdu  kin 
he  wayuksa  kin  ekihdege  kta  ; 
qa  hastanhanka  naskice  cin  he 
tuwe  taku  su  oju  kin  :  hehan  he 
kin  minisa  teca  on  sbuye  kta,  qa 
paha  kin  owasin  sdo  kta. 

14  Unkan  Israel  mitaoyate  wa¬ 
yaka  unpi  kin  hdicuwakiye  kta  ; 
hehan  otonwe  yujujupi  qon  hena 
piya  kagapi  qa  ohna  tipi  kta ;  qa 
hastanhanka  iyuwi  ojupi  kin  hu- 
hdepi  qa  etanhan  minisa  hdatkan- 
pikta;  nakun  maga  kagapi  kta, 
qa  oicage  kin  hdutapi  kta. 

15  Hehan  iye  tamakoce  kin  en 
owicawekju  kta  ;  qa  makoce  wi- 
cawaqu  kin  hetanhan  icimana 
wicayujunpi  kte  sni  ce,  Jehowa 
nita  Wakantanka  kin  hecen  eya 
cp 

lObadiahtowanyakekin.  Edom 
on  Itancan  Jehowa  kaken  eya 
ce :  Jehowa  etanhan  wicowoyake 
wan  naunbonpi,  qa  wahosijm  wan 
oyate  wicehna  yesipi ;  Najin  po, 
qa  he  kici  unkicizapi  kta  on 
inaunjinpi  kta  ce. 

2  Iho,  Ikcewicasta  ehna  cistin- 
na  cicaga  :  nina  wahtenidapi  sni 
yaun. 

3  Imnija  ohdoka  ohna,  oyanke 
tehanwankantu  kin  en  yati,  ni- 
cante  towahanicidakinhe  nihna- 
yan  ece  :  cante  mahen,  Tuwe  e 
makata  ehpemaye  kta  he,  eha 
ece. 

4  Wamdi  iyecen  wankan  iyeni- 
ciya,  qa  hohpi  nitawa  wicanjipi 
kin  ehna  eyehnaka  esta,  hetanhan 
kun  ehpeciye  kta  ce,  Jehowa  eya. 

5  Wamanon  sa  kin  heca,  qa  is 
wabotica  hanyetu  en  nihipi  kin- 
han  ;  hehehe  nitakuni  sni;  tohan- 
yan  imnanpi  hehanyan  manonpi 
kte  sni  he  :  hastanhanka  yuspipi 
kin  en  nihipi  unkans,  iyage  wan- 
jikji  okaptapi  kte  sni  he. 

6  Esau  taku  tawa  kin  kahipi 
hinca!  taku  anakihbe  cin  hena 
akitapi  hinca ! 

7  Wicasta  okodakiciye  nitawa 
etanhan  owasin  heyata  iyeniyan- 
pi;  wicasta  wookiye  en  nici  un- 
pi  kin  hena  nihnayanpi,  niktepi- 
dan  ;  aguyapi  nitawa  wohnaye  ee 
niciyapi :  wookahnige  takudan 
en  un  sni. 

8  Anpetu  kin  he  en  Edom  etan-. 
han  wicasta  ksapa  awihnuniwi- 
cawaye  kte  sni  he,  qa  wowiyu- 
kcan  Esau  he  kin  etanhan,  Jeho¬ 
wa  eya. 

9  Teman,  wicasta  waditaka  ni¬ 
tawa  kin  hena  nihinciyapi  kta, 
hecen  Esau  he  kin  etanhan 
wicaktepi  on  owasin  ihangyapi 
kta. 


10  Jakob  nisunka  kiunniyaye 
cin  on  etanhan  wowistece  anica- 
hpe  kta,  qa  ihangniyanpi  kta 
owihanke  wanica. 

11  Anpetu  kin  en  iyotakons  ina- 
yajin ;  anpetu  en  tawahpaya  toka 
kin  akiyahdapi,  qa  wicasta  toke- 
ca  iye  tatiyopa  kin  ohna  iyayapi, 
qa  Jerusalem  on  oeconna  econpi 
qehan,  hehan  niye  qe  iyewicace- 
ca  yaun. 

12  Nisunka  taanpetu  kin  en 
opayakihte  kte  sni  tuka  :  anpetu 
en  ihangyapi  qon  he  ehan  Juda 
cinca  kin  iwankam  widuskin  kte 
sni  tuka  :  nakun  woiyokisice  an¬ 
petu  kin  hehan  i  yakapa  kte  sni 
tuka  qon. 

13  Anpetu  en  atakunipi  sni  qe¬ 
han  mitaoyate  tatiyopa  kin  ohna 
idade  kte  sni ;  han,  anpetu  en 
atakunipi  sni  qehan  niye  qe  ka- 
kisyapi  kin  en  eyatonwe  kte  sni ; 
qa  anpetu  en  atakunipi  sni  qehan 
tawowijice  kin  ekta  nape  yeyaye 
kte  sni  tuka. 

14  Nakun  tona  etanhan  najica- 
pi  qon  hena  ihangwicayaye  kta 
on  canku  ipawege  en  inayajin 
kte  sni  tuka  :  qa  woiyokisice 
anpetu  kin  en,  tona  iye  etanhan 
okaptapi  kin  hena  hiyuwicayaye 
kte  sni  tuka. 

15  Jehowa  taanpetu  kin  Ikce- 
wica^ta  oyate  owasin  wicikiye- 
dan  nakae^ :  niye  token  ecanon 
kin  he  iyecen  ecaniconpi  kta : 


JON 

nioMn  kin  nipa  kin  en  nihdi 
kta. 

16  Niye  lie  wakan  mitawa  akan 
wadatkanpi  kin  he  iyecen  Ikce- 
wicasta  kin  iyuhpa  ohinniyan 
wayatkanpi  kta;  han, wayatkan- 
pi  qa  wanapcapi  kta,  qa  tohinni 
unpi  sni  iyecen  unpi  kta. 

17  Tuka  Zion  lie  kin  akan  woe- 
hdaku  yuke  kta ;  unkan  he  wa¬ 
kan  kta;  qa  Jakob  tiyohnaka 
taku  tawayapi  qon  hena  ehdaku- 
pi  kta. 

18  Unkan  Jakob  tipi  kin  he  peta 
kta,  qa  Joseph  ti  kin  he  ide  heca 
kta ;  qa  Esau  tipi  kin  he  aguyapi 
hu  kin  ee  kta ;  unkan  ehna  ide- 
yapi  kta  qa  hulinahyapi  kta;  he- 
cen  Esau  ti  kin  etanhan  okaptapi 

AH. 

wanice  kta:  Jehowa  hecen  oya- 
ka  nakaes. 

19  Hehan  okagatanhan  kin  Esau 
he  kin  yuhapi  kta,  qa  Philistine 
is  omdaye  kin  :  Nakun  Ephraim 
tamaga  qa  Samaria  makoce  kin 
yuhapi  kta ;  qa  Benjamin  Gilead 
yuhe  kta. 

20  Qa  Israel  cinca  way  aka  unpi 
wicota  kin  de  Kanaan  oyate  om 
unpi  kin  hena  Zarephath  hehan- 
yan  yuhapi  kta ;  qa  Jerusalem 
etanhan  wayaka  unpi,  tona  Se- 
pharad  en  unpi  kin  hena  itokaga 
otonwe  kin  yuhapi  kta. 

21  Qa  wanikiya  kin  heca  Zion 
he  kin  ekta  upi  kta,  Esau  he  kin 
yacopi  kta:  Unkan  wokiconze 
kin  he  Jehowa  tawa  kta  ce. 

JONAH. 

WICOWOYAKE  1. 

1  Hehan  Jehowa  oie  Jonah 
Amittai  cinhintku  en  hi  kin  he 
hecen  eya : 

2  Najin  wo,  Nineveh  otonwe 
tanka  kin  he  ekta  ya  wo,  qa  on 
eyanpaha  wo  :  wicohan  sica  ta- 
wapi  kin  mitokam  u  nakaes. 

3  Tuka  Jonah  Jehowa  ite  kin 
etanhan  Tarsis  ekta  nape  kta 
najin,  qa  Joppa  ekta  apamahde 
iyaya  :  unkan  wita  wata  wan 
Tarsis  ekta  ye  kte  cin  iyeya,  qa 
en  ope  kta  hdajuju,  qa  mahen 
iyaya,  Jehowa  ite  kin  etanhan 
Tarsis  ekta  om  ye  kta. 

4  Tuka  Jehowa  tate  tanka  wan 
mini  kin  en  hiyukiya ;  unkan 
miniwanca  kin  ohna  kihansica 
tanka,  hecen  wita  wata  kin  ka- 
mdecapi  kta  seca. 

6  Hehan  watopapi  kin  nihinci- 

yapi,  qa  otoiyohi  taku  wakan 
tawapi  kin  hoyekiyapi,  qa  wita 
wata  ohna  maza  kin  hena  minin 
ehpeyapi,  yukapojedan  kta  e 
heon.  Tuka  Jonah  wita  wata 
cuwi  mahen  iyaya,  qa  iwanka, 
qa  istinbe  hinca. 

6  Hecen  wahektape  cin  he  en 
ye  ca  heciya  ;  Istinma  nita,  taku 
yaka  he;  najin  wo,  Taku  Wa¬ 
kan  nitawa  hoyekiya  wo  ;  okinni 

Taku  Wakan  kin  unkiksuyapi 
kta,  hecen  awiunhnunipi  kte  sni 
ce. 

7  Hehan  otoiyohi  takodaku  he- 
kiciyapi;  U  miye,  qa  oeconna 
econkupi  kta ;  hecen  tuwe  on 
etanhan  taku  sice  cin  de  unka- 
kipapi  hecinhan  sdonunkiyapi 
kta  ce.  Unkan  econpidan,  qa 
oeconna  kin  Jonah  ahinhpaya. 

8  Hehan  heciyapi ;  Ceunnici- 
yapi  ce,  taku  on  etanhan  taku 

sice  cin  de  en  unkaupi  he  uiiko- 
kiyaka  po  :  Woecon  nitawa  kin 
tukte  e  he  :  Tokiyatanhan  yau 
he  :  Nitaraakoce  tukte  e  he ;  Qa 
tukte  oyate  kin  enitanhan  he. 

9  Unkan  iye  hewicakiya ;  He¬ 
brew  hemaca ;  qa  Jehowa  ma- 
hpiya  Wakantanka,  tuwe  mini- 
wanca  qa  maka  puza  kage  cin  he 
kowakipa  ce. 

10  Hehan  wicasta  kin  wokokipe 
tanka  on  kopehdapi,  qa,  Tokeca 
decen  ecanon  he,  eciyapi.  Je¬ 
howa  ite  kin  etanhan  napa  wica- 
^ta  kin  sdonyapi,  iye  owicakiya- 
ka  nakaes. 

11  Unkan  heciyapi ;  Taku  eca- 
unniconpi  kta  he  ;  on  mini  un- 
katajapi  kin  amdakedan  kta  : 
mini  kin  skanskan  qa  nina  taja 
aya  nakaes. 

12  Hehan  iye  hewicakiya ;  Ima- 
cupi  qa  minin  ehpemayan  po  ; 
kinhan  mini  kin  amdakedan  ini- 
ciyayapi  kta  :  he  miye  on  etan¬ 
han  icamna  tanka  kin  de  en  niu- 
pi,  he  sdonwakiya  ce,  eya. 

13  Hececa  esta  wicasta  kin  hu- 
tata  kihunnipi  kta  nina  watopa- 
pi :  tuka  okihipi  sni ;  mini  kin 
skanskan  qa  nina  awicataja  na¬ 
kaes. 

14  Hehan  Jehowa  hoyekiyapi 
qa  heyapi.;  Ceunniciyapi  ce,  Je¬ 
howa  ceunniciyapi,  wicasta  kin 
de  nagi  kin  on  awiunhnunipi  kte 
sni ;  qa  wicawe  taku  iyaonpepica 
sni  kin  en  unkaupi  sni  po ;  niye, 
Jehowa,  token  iyonicipi  kin  he 
ohna  ecanon  nakaes. 

15  Hecen  Jonah  icupi  qa  minin 
ehpeyapi :  unkan  miniwanca  taja 
aya  qon  he  ayustan. 

16  Hehan  wicasta  qon  hena 
wokokipe  tanka  on  Jehowa  koki- 
papi,  qa  Jehowa  wosna  wakiyu- 
snapi,  qa  iciconzapi. 

17  Wanna  Jehowa  hogan  tanka 
wan  econ  si,  Jonah  napce  kta. 

Unkan  Jonah  anpetu  yamni  qa 
hanyetu  yamni  hogan  tezi  kin 
mahen  yanka. 

WICOWOYAKE  2. 

1  Hehan  Jonah  hogan  tezi  kin 
etanhan,  Jehowa  iye  Taku  Wa- 
kan  tawa  kin  cekiya  ; 

2  Qa  heya  ; 

Mitoiyokisice  on  Jehowa  ho- 
yewakiya; 

Unkan  iye  amayupta  : 

Hades  tezi  etanhan  hoye- 
waya ; 

Miho  kin  nayahon. 

3  Unkan  wosbe  kin  en  ehpema- 

yaya,  miniwanca  cokaya ; 
Hecen  wakpa  kin  aohdute- 
mayan  : 

Minitan  nitawa  qa  taja  nitawa 
iyuhpa  iwankam  imayaya 
ce. 

4  Hehan  miye  hepa; 

Niista  itokapa  tanhan  ehpe- 
mayanpi : 

Tuka  ake  tipi  wakan  nitawa 
ekta  ewatonwe  kta  ce. 

5  Mini  kin  aomapaskica,  mi- 

nagi  en ; 

Wosbe  kin  aohdutemayan ; 
Psa  kin  mapa  iyapemnipi : 

6  He  hute  kin  ekta  imdamda ; 
Maka  kin  tatiyopa  on  ohinni- 

yan  aonamakitaka  : 

Tuka  niye,  Jehowa  Taku  Wa¬ 
kan  mitawa, 

Woha  kin  etanhan  mitaniya 
hiyuyakiya. 

7  Miye  mahen  minagi  hanye 

cehan, 

Hehan  Jehowa  weksuya: 
Unkan  wocekiye  mitawa  kin 
he  en  niu. 

Tipi  wakan  nitawa  kin  entu. 

8  Tona  woitonsni  takusni  akpa- 

tanpi  kin 

Hena  wowaonsida  ehpekiya- 
pi  ece. 


WICOWOYAKE  4. 


9  Tuka  miye  qe  wopida  ho  kin 

on  waciciyusna  kta  : 

Taku  on  miciconza  kin  he 
■wahduecetu  kta  : 

Wowanikiye  kin  he  Jehowa 
etanhan. 

10  Hehan  Jehowa  hogan  qon 
econsi :  unkan  he  puzata  ekta 
ake  Jonah  hiyuya. 

WICOWOYAKE  3. 

1  Hehan  Jehowa  oie  Jonah  inon- 
pa  en  hi  kin  hecen  eya  : 

2  Najin  wo,  Nineveh  otonwe 
tanka  kin  ekta  ya  wo,  qa  taku 
eye  cisi  kin  he  en  eyanpaha  wo. 

3  Hecen  Jonah  najin,  qa  Nine¬ 
veh  ekta  iyaya,  Jehowa  oie  kin 
iyececa.  Unkan  Nineveh  oton- 
we  tanka,  Wakantanka  ekta,  an- 
petu  yamni  imanipi. 

4  Unkan  Jonah  anpetu  wanji 
imani  hehanyan  otonwe  raahen  i, 
hehan  eyanpaha  qa  heya ;  Eha- 
ke  anpetu  wikcemna  topa  hehan 
Nineveh  ihangyapi  kta  ce. 

6  Hecen  Nineveh  wica^ta  kin 
W’akan tanka  wicadapi,  qa  wote- 
sni  unpi  wan  ieyanpahapi,  qa  wa- 
kihdaka  ogekitonpi,  wicatanka 
etanhan  wicaeistinna  hehanyan. 

6  Unkan  wicoie  kin  de  Nineveh 
wicastayatapi  kin  en  hi,  qa  i^ 
eya  oiyotanke  tawa  kin  etanhan 
najin  hiyaya,  qa  tasina  wa^te  kin 
ekihnaka,  qa  wakihdaka  aihda- 
hpa,  qa  caliota  en  iyotanka. 

7  Hehan  Nineveh  ehna  eyan¬ 
paha  qa  hecen  oyake  wicakiya, 
wicastayatapi  hee  qa  wicaSta 
itancan  wicayuhe  tawokonzepi 
eciyatanhan,  hecen  eyapi ;  Ihnu- 
han  wicasta  qa  woteca,  tatanka 
qa  tahinca  wanunyanpi,  taku  yu- 
te  cinhan  ;  takudan  yutapi  kte 
sni  qa  mini  yatkanpi  kte  Sni : 

8  Tuka  wakihdaka  ogekitonpi 
kta,  wicasta  qa  woteca  nakun  ; 


qa  nina  hin  Wakantanka  hoye- 
kiyapi  kta :  han,  otoiyohi  iye 
tacanku  sice  cin  etanhan,  qa  na- 
pepi  ohna  woyusice  kin  etanhan 
ihduhomnipi  kta ; 

9  Tuwe  sdonya  he,okinni  Taku 
Wakan  kin  hdicu  kta,  qa  iyopei- 
ciye  kta,  qa  tocanteptanye  wohi- 
tike  cin  etanhan  ihduhomni  kta, 
hecen  ihangufnyanpi  kte  sni  ce. 

10  Unkan  wicohan  tawapi  kin 
Wakantanka  wanyaka,  tacanku- 
pi  sice  cin  etanhan  ihduhomnipi: 
hecen  Wakantanka  is  eya  taku 
sica  ecawicakicon  kta  keye  cin 
etanhan  ihduhomni,  qa  ecen  econ 
sni. 

WICOWOYAKE  4. 

1  Tuka  Jonah  he  Sicedake  hin- 
ca,  qa  nina  canteptanyan. 

2  Qa  Jehowa  cekiye  ca  heya; 
Hehehe  wanna,  Jehowa,  mitama- 
koce  en  waun  qehan,  mioie  qon 
he  dee  sni  he :  Heon  etanhan 
tokaheya  TarSiS  ekta  nawapa  : 
Taku  Wakan  canwaste  qa  waon- 
Sida,  wacantkiye  hinca  qa  wa- 
wacinkta  yuza  tanka,  qa  taku 
sica  on  iyopeiciya  ecee  kin  heni- 
ca  sdonwaye  ciqon  : 

3  Hece’n  wanna,  Jehowa,  ceci- 
ciya  ce,  minagi  kin  emiciyaku 
wo ;  mate  kte  cin  hee  waste, 
wani  kte  cin  isanpa  nkkaeS. 

4  Unkan  Jehowa  heciya ;  Can- 
teniptanyan  kin  he  tanyan  e ca¬ 
non  he. 

5  Hehan  Jonah  otonwe  kin 
etanhan  tankan  iyaye  ca  otonwe 
iwiyohiyanpatanhan  iyotanka  ; 
qa  hen  canwapa  okeya  wan  ici- 
caga,  qa  ohanzi  kin  en  iyotanke- 
han  yanka ;  otonwe  kin  taku 
iyahde  kte  cin  he  wanyake  kta. 

6  Unkan  Jehowa  Wakantanka 
kikion  wanji  econSi,qa  he  Jonah 
iwankam  icahkiciya,  pa  kin  ao- 
hanzi  kiye  kta,  toiyokisice  ana- 

kicipte  kta  heon  etanhan.  He- 
cen  Jonah  kikion  kin  on  nina 
iyuskin  hinca. 

7  Tuka  ihanhanna  anpao  kta 
hehan  Wakantanka  warnduska 
wan  econsi,  unkan  he  kikion  ica« 
ge  cin  he  kiunniya,  hecen  snis 
aya. 

8  Unkan  kaketu,  wihinanpa  he¬ 
han  wiyohiyanpa  tanhan  tate  ka¬ 
ta  wan  Wakantanka  ukiya ;  un¬ 
kan  anpetu  wi  kin  Jonah  pa  kin 
nina  akanya,  hecen  ihpaya,  qa 
iye  nagi  ekta  te  kta  cin ;  qa, 
Mate  kte  cin  he  wani  kin  isanpa 
waste  kta  ce,  eya. 

9  Hehan  Wakantanka  Jonah 
heciya;  Kikion  he  on  canteni- 


ptanyan  kin  he  waste  he.  Un¬ 
kan,  Mate  kte  cin  hehanyan  can- 
temaptanyan  kin  he  waste  kta 
ce,  eya. 

10  Hehan  Jehowa  heya ;  Niye 
kikion  kin,  on  htayani  sni  qa  icah- 
yakiye  sni  esta,  tuka  hanyetu 
wanjidan  en  icaga,  qa  hanyetu 
wanjidan  en  atakunisni  qon  he 
onsiyakida : 

11  Qa  mis  iniye  Nineveh  oton- 
we  tanka  kin,  ohna  wicasta  nape 
etapa  qa  catka  kin  kinukankiya 
ohdahnigapi  sni,  kektopawinge 
wikcemna  eceh  akenonpa  sanpa 
yukan,  qa  nakun  wanuyanpi  ota 
hinca,  he  onsiwakida  kte  sni 
he. 


MIKA. 


WICOWOYAKE  1. 

1  Jotham,  Ahaz,  qa  Hezekiah 
Juda  wica^tayatapi  kin  taanpetu 
kin  en,  Jehowa  oie,  Samaria  qa 
Jerusalem  on,  Mika  Mara^ti  wi¬ 
casta  en  hi  kin  he  dee. 

2  Oyate  iyuhpa  nahon  miye : 
Maka  kin  anagoptan  kta  qa  too- 
judan  koya  :  Qa  Jehowa  Itancan 
kin  niyepi  on  wayaotanin  kta  ; 
Itancan  kin  iye  tipi  wakan  tawa 
kin  etanhan. 

3  Iho,  Jehowa  oyanke  tawa  kin 
etanhan  u  nakaes ;  kun  u  kta,  qa 
maka  pajodan  kin  en  iyahe  kta. 

4  Iye  ihukuya  he  kin  sdoyapi 
kta  ;  qa  omdaye  kin  hena  yuptu- 
japi  kta,  peta  en  cansin  iyececa, 
maya  etanhan  mini  hdihan  iye¬ 
ceca. 

5  De  ocowasin  Jakob  wawaki- 
pajin  kin  on,  qa  Israel  tiyohnaka 
wahtani  kin  heon  etanhan.  Ja- 

kob  wawakipajin  kin  tukte  e  he; 
Samaria  hee  sni  he  :  Qa  Juda  pa¬ 
jodan  tawa  kin  tukte  e  he  ;  Jeru¬ 
salem  hee  sni  he. 

6  Heon  etanhan  Samaria  inaga 
en  paha  kagapi  kin  heca  wakage 
kta,  hastanhanka  iyuwi  huhdepi 
kin  iyececa :  qa  inyan  tawa  kin 
kaksiza  ekta  ehpewaye  kta,  qa  ta- 
ku  akan  he  cin  he  mdutanin  kta. 

7  Qa  wakagapi  bagopi  tawa  iyu¬ 
hpa  kamdecapi  kta;  qa  wicin 
wicaqupi  kin  iyuhpa  peta  on 
huhnahyapi  kta;  qa  wakagapi 
tawa  kin  iyuhpa  mdutakuni  kte 
sni :  Hena  witkowinna  opetonpi 
kin  on  kamna  nakae^,  unkan 
hena  witkowinna  opetonpi  kin 
ekta  hdoyapi  kta  ce. 

8  Heon  etanhan  waceye  kta,  qa 
wasicahowamde  kta,  sicodan  qa 
tancodan  mde  kta:  gunktokeca 
iyecen  wahoton  kta,  qa  hinhan- 
kagapi  iyecen  waceye  kta. 


WICOWOYAKE  2. 


9  Ksuweyapi  kin  he  asniyepica 
sni  ;  Juda  ekta  hiyohi  nakae^  ; 
he  mifcaoyate  tiyopa  kin  iyahde, 
Jerusalem  etu. 

10  Gath  ekta  oyakapi  sni  po ; 
ceyapi  on  ceyapi  sni  po  :  Ophra 
ti  kin  ekta  maka  mdu  on  ihdupe- 
mni  wo. 

11  Saphir  en  ounyaye  cin,  tan- 
codan  nitowistece  en  ako  ya 
miye  :  Zaanan  en  ounye  cin  he 
hinanpe  kte  sni :  Hezel  tipi  kin 
en  wicaceya  kin  he  owote  tipi 
eniciyakupi  kta. 

12  Merath  en  ounye  cin  taku 
waste  on  yazan  hda,  tuka  taku 
sica  Jehowa  etanhan  kun  u^  Je¬ 
rusalem  tatiyopa  kin  en. 

13  Lakis  en  ounye  cin,  suktanka 
duzahe  cin  he  canpahmihma  en 
ikoyagya  wo  :  Zion  cunwintku 
woahtani  tawa  tokaheya  qon 
hee :  Israel  wawakipajin  kin 
hena  niye  en  iyeyapi  nakae^. 

14  Heon  etanhan  kpaganpi  wo- 
wapi  wan  Moreseth  Gath  yaqu 
kta  :  Akzib  tipi  kin  hena  Israel 
wicastayatapi  kin  wicahnayanpi 
ece. 

15  Tuka,  Maresa  en  ounyaye 
cin,  tuwe  tawaye  kte  cin  he  niye 
en  awahi  kta  ;  Israel  towitan  kin 
he  Adullam  en  hi  kta. 

16  Hdusda  qa  hdasan  wo,  hoksi- 
dan  wastewicayakidake  cin  hena 
on  :  tankaya  ihdusda  wo,  huya 
cinca  kin  iyececa  ;  hena  ehpeni- 
yan  wayaka  ayapi  kin  heon  etan¬ 
han. 

WICOWOYAKE  2. 

1  Hehehe,  tona  wicohan  sica 
awacinpi,qa  towinjapi  akan  taku 
sica  kah  wacinpi  kin  ;  hanhanna 
anpa  kta  hehan  econpi  kta,  iye 
napepi  en  wowasake  yukan  na- 
kaes. 

2Unkan  maga  konpi  qa  iyalipa- 
yapi,  nakun  tipi  kin  hena,  qa  icu- 


pi ;  hecen  wicasta  wan  kakisya- 
pi,  qa  tipi  tawa ;  han,  wicasta 
wan  qa  taku  tawaye  cin  nakun. 

3  Heon  etanhan  Jehowa  hecen 
eya  ;  Iho,  wicowazi  kin  de  taku 
sica  wan  en  hiyuwicawakiya, 
hetanhan  tahu  eyehdakupi  kte 
sni;  qa  wahanicidaya  mayanipi 
kte  sni ;  he  anpetu  sice  hinca 
nakae^. 

4  Anpetu  kin  he  en  niyepi  on 
tuwe  odowan  wan  ahijmye  kta, 
qa  ceyapi  teliike  on  ceye  kta : 
Woihangye  on  ihangunyanpi  ce, 
eye  kta :  mitaoyate  taku  tawa  kin 
iyeyutokeca;  yutokan  iyemici- 
ciya  ce  :  wawakipajin  wan  kici 
maga  unkitawapi  kin  kipamni. 

5  Heon  etanhan  Jehowa  tomni- 
ciye  kin  en  oeconna  on  tuwedan 
hahonta  on  rnakoce  iniciyute  kta 
duhe  kte  sni. 

6  Woyakapi  sni  po  :  tona  dena 
on  woyakapi  kte  sni  kin  hena 
woyakapi  kta:  Wowistece  yuto- 
kanpi  kte  sni  ce. 

7  De  taku  iapi  ka,  Jakob  tiyo- 
hnaka  ;  Jehowa  Taniya  kin  he 
hduptecedan  he ;  wicohan  kin 
dena  iye  tawa  he  ;  mioie  kin 
hena  tuwe  owotanna  mani  kin 
yuwaste  sni  he. 

8  Tuka  ehanna  tanhan  mitao¬ 
yate  kin  toka  wan  iyecen  inajin  : 
tona  kicizapi  cinpi  sni,  tona  wi- 
kope  sni  mani  hiyayapi  kin  hena 
sina  okde  ko  wicayakipi  ece. 

9  Mitaoyate  winyanpi  kin  hena 
tipi  wastekidapi  kin  etanhan  tan- 
kan  iyewicayayapi :  iye  cincapi 
etanhan  mitowitan  ewicayeciya- 
kupi,  owihanke  sniyan. 

10  Najin  po,  qa  tokan  ya  po ; 
oziiciyapi  kte  cin  he  detu  sni 
nakaes :  he  woasape  heon  wai- 
hangye  kta,  qa  he  woihangye 
tehika  hinca. 

11  Wicasta  wan  taku  sni  eciya- 
tanhan  mani  qa  wohnaye  on  i  ton- 

MIKA, 


ini ;  Miniia  qa  mini  wakan  on 
wociciyake  kta  ce,  eye  cinhan, 
he  qe  oyate  kin  wicasta  wokcan 
tawapi  kta. 

12  Jakob,  niye  ocowasin  awica- 
kehan  mnaciye  kta :  Israel  oka- 
ptapi  kin  yuwitayapi  on  wica- 
mduwitaya  kta  :  Bozrah  tahinca 
wanunyanpi  kin  iyecen  witaya 
ewicawahnake  kta  ;  wihanpi  kin 
en  ocokaya  optaye  kin  iyececa: 
wicasta  on  owodutaton  tanka 
kta. 

13  Wayujuju  kin  he  wicitokam 
iyaya  :  hena  wayujujupi,  qa  ti- 
yopa  kin  ekta  iyayapi,  qa  ohna 
tankan  hinanpapi :  Unkan  wica- 
stayatapi  tawapi  kin  he  wicito¬ 
kam  iyopte  kta,  qa  Jehowa  hee 
wicitokamtu  kta  ce. 

WICOWOYAKE  3. 

1  Unkan  hepa;  Jakob  itancanpi 
kin,  ceciciyapi,  qa  Israel  en  wi¬ 
casta  wayaco,  nahon  miye  :  Niye 
wokonze  kin  sdonyakiyapi  kta 
iyecece  sni  he. 

2  Taku  w'aite  iicedakapi  qa 
taku  iica  waitedakapi ;  ha  bawi- 
cakigapapi  qa  huhu  bakicismipi 
kin  he  niyepi : 

3  Nakun  mitaoyate  cehpi  kin 
temyapi  qa  ha  bawicakigapapi ; 
huhu  wicakaksaksapi,  qa  cega 
en  ohnakapi  kta  iyecen  bawica- 
ipuipupi,  qa  conica  maza  cega 
kin  ohna  iyececa  ece. 

4  Hehan  Jehowa  hoyekiyapi 
kta,  tuka  iye  awicayupte  kte 
sni :  nakun  hehan  iye  ite  anahbe- 
wicakiye  kta,  wicohan  econpi 
kin  en  ihdusicapi  kin  heon  etan- 
ban. 

5  Wicasta  wokcan  tona  mitao¬ 
yate  nuniwicakiyapi,  tona  hi  on 
wayahtakapi  eca,  Wookiye,  eya- 
pi  ece ;  tukg.  tuwe  taku  i  en 
owicakicihnake  4ni  kinhan  he 

kizapi  ecee  kin  hena  on  Jehowa 
hecen  eya : 

6  Heon  etanhan  hanyetu  nici- 
yankapi'kta,  wowanyake  wanice 
kta  ;  qa  otpaza  niciyankapi  kta, 
waayatapi  wanice  kta ;  qa  an- 
petu  wi  kin  wicasta  wokcan  kin 
etanhan  aisinyan  iyaye  kta,  qa 
anpetu  kin  aotpaswicaye  kta. 

7  Hehan  wawanyakapi  kin  i^te- 
capi  kta,  qa  waayatapi  kin  nihin- 
ciyapi  kta :  han,  hena  iyuhpa 
putinhin  ahdahpapi  kta,  Wakan- 
tanka  eciyatanhan  woayupte  wa- 
nica  nakae^. 

8  Tuka  miye  qe  wowasake  oma- 
judan,  qa  woyaco  wookihi  ko  on, 
Jehowa  Taniya  kin  eciyatanhan ; 
hecen  Jakob  wawakipajin  kin,qa 
Israel  woahtani  tawa  kin  weci- 
yaotanin  kta. 

9  Ceciciyapi  ce,  Jakob  tiyohna* 
ka  itancanpi,  qa  Israel  tipi  en 
wayacopi  kin,  de  nahon  miye  ; 
tona  wokonze  ^iceyadakapi,  qa 
taku  owotanna  kin  owasin  dupe- 
mnipi  ece  : 

10  Zion  wicawe  on  piya  kagapi, 
qa  Jerusalem,  wicohan  sica  on  : 

11  Itancanpi  tawa  kin  hena 
kajujupi  on  wayacopi  ece,  qa 
wawayusna  tawa  wiyopeyapi  on 
waonspewicakiyapi,  qa  wicasta 
wokcan  tawa  kin  hena  mazaska 
on  waayatapi  ece:  tuka  Jehowa 
wacinyanpi  kta,  qa,  Jehowa  un- 
kicipi  un  ^ni  he ;  taku  ^ica  un- 
kakipapi  kte  6ni  ce,  eyapi. 

12  Heon  etanhan  niyepi  on 
etanhan  Zion  yumdupi  kta,  maga 
iyececa,  qa  Jerusalem  inyan  pa- 
ha  kin  heca  kta,  qa  tipi  paha  kin 
he  contanka  pajodan  kin  hena 
iyecece  kta  ce. 

WICOWOYAKE  4. 

1  Tuka  anpetu  ehake  kin  en 
kaketu  kte ;  Jehowa  ti  paha  kin 


WICOWOYAKE  5. 


lie  Re  ipa  kin  en  ehdepi  kt^,  qa 
paha  kin  hena  iwankam  iyeyapi 
kta;  unkan  oyate  kin  kadus  en 
an  kta  ce. 

2  Han,  Ikcewica^ta  oyate  ota 
upi  kta  qa  heyapi  kta;  U  miye, 
Jehowa  Paha  tawa  kin  ekta 
itawankanhde  unyanpi  kta,  Jakob 
ta  Wakantanka  ti  kin  ekta  ;  he- 
cen  iye  tacanku  kin  onspeunki- 
yapi  kta,  qa  ocanku  tawa  kin 
ohna  maunnipi  kta  :  Zion  etan- 
han  woope  wan  hinanpe  kta,  qa 
Jehowa  oie  kin  Jerusalem  etan- 
han  kta  nakaes. 

3  Unkan  iye  oyate  ota  ehnahna 
wayaco  yanke  kta,  qa  Ikcewi- 
casta  wasaksaka  tehan  unpi  kin 
iyopewicaye  kta :  heeen  ma- 
zasag3^e  on  mahiyumdu  isan  ici-. 
cagapi  kta,  qa  wahukeza  tawapi 
kin  isan  skopa  kta;  Ikcewicasta 
oyate  wan  oyate  tokeca  kici 
mazasagye  apahapi  kte  sni,  qa 
nakun  icimana  okicize  onspeici- 
ciyapi  kte  sni. 

4  Tuka  otoiyohi  hastanhanka 
iyuwi  tawapi  kin  ihukuya,  qa 
suken  can  tawa  kin  ihukuya 
iyotankapi  kta  ;  qa  tuwedan 
wakokipe  wicakicage  kte  sni: 
Jehowa  ozuye  yuhe  cin  hee  i  kin 
hecen  eya  nakaes. 

5  Oyate  otoiyohi  iye  taku  w'a- 
kan  tawapi  caje  kin  eciyatanhan 
manipi  kta;  tuka  unkiye  Jehowa 
Wakantanka  nnkitawapi  caje 
eciyatanhan  maunnipi  kta,  oliin- 
niyan  qa  owihanke  wanica. 

6  Anpetu  kin  he  en  tuwe  hu^te 
kin  ranawaye  kta,  qa  heyata  iye- 
wicayapi  qon  hena  mduwitaya 
kta,  qa  tona  kakiswicawaye  ci- 
qon,  Jehowa  eya. 

7  Qa  tuwe  huste  kin  he  wooka- 
pte  wakage  kta  ,  qa  tona  tehan 
heyata  iyeyapi  qon  hena  oyate 
wasake  kta :  qa  hena  wnciwan- 
kam  Jehowa  Zion  paha  akan 

wicastayatapi  un.  kta,  detanhan 
qa  owihanke  wanica. 

8  Unkan  niye,  optaye  conkaske 
kin,  Zion  cunwintku  pajodan 
tawa  kin,  niye  en  hi  kta,  ban, 
iwicadake  tokaheya  qon  he  hi 
kta,  wokiconze  Jerusalem  cun¬ 
wintku  kin  en. 

9  Tokeca  wanna  nina  yasica- 
howada  he:  Wicastayatapi  ta- 
kudan  en  niun  sni  he  ;  waonspe- 
kiye  nitawa  ihangyapi  he;  wino- 
hinca  hoksiksuye  cin  iyecen  wa- 
yazanyahda  nakaes. 

10  Wayazanhda  qa  hiyuya  wo, 
Zion  cunwintku,  winohinca  ho¬ 
ksiksuye  cin  iyececa:  Wanna 
otonwe  kin  etanhan  yahidu  kta, 
qa  maga  kin  en  yati  kta ;  qa  Ba¬ 
bel  ekta  de  kta ;  heciya  cinca 
yatori  kta ;  heciya  Jehowa  tona 
tokaniyanpi  napepi  etanhan  ope- 
niciton  kta  ce. 

11  Unkan  nakaha  oyate  ota  ta- 
kpe  niupi ;  Iho,  yusapapi  kta  ce, 
qa  unkistapi  Zion  opahta  un 
nun'we,  eyapi. 

13  Tuka  hena  Jehowa  tawacin 
kin  sdonyapi  sni,  qa  iye  tawo- 
konze  kin  okahnigapi  sni :  hena 
e  onapanpi  kin  en  mnawicawaye 
kta,  aguyapi  opahte  kin  iyececa. 

13  Najin  wo,  Zion  cunwintku, 
wakapan  wo  ;  he  nitawa  kin  he 
raazasapa  wakage  kta,  qa  sake 
nitawa  mazasa  wakage  kta  na¬ 
kaes  :  Unkan  niye  oyate  ota  wi- 
cayakamdemdece  kta:  qa  miye 
wokamna  tawapi  qon  Jehowa  on 
wohduze  wakage  kta,  qa  taku 
yuhapi  kin  maka  ocowasin  Itan- 
can  kin  he  tawa  kta  ce. 

WICOWOYAKE  5. 

1  Ozuye  cunwintku,  wanna 
mniciya  wo  :  ihduksan  acanun- 
kaskapi :  icapsinte  wan  on  Israel 
wayaco  kin  tapon  en  apapi. 

497 


MIKA, 


2  Unkan  niye  Bethlehem  Ephra- 
tah,  Juda  kektopawinge  kin  ehna 
nicistinna  qeyas,  niye  etanhan 
Tuwe  Israel  en  wawidag^m  un 
kte  cin  he  en  mahi  kta,  unkan 
iye  toicage  kin  wanakajatanhan, 
anpetu  otokaheya  wanica  etan¬ 
han. 

3  Heon  etanhan  winoliinca  ho- 
ksiksuye  cin  cinca  ton  kta  he- 
hanyan  wicapagan  kta  :  hehan 
iye  hunkawanjitku  okaptapi  kin 
ihdokupi  kta,  Israel  cinca  kin  om. 

4  Unkan  iye  najin  kta,  qa  Jeho- 
wa  towasake  on  wawihankiye 
kta,  Jehowa  iye  ta  Wakantanka 
caje  wowitan  kin  en  ;  unkan  he- 
na  owanji  yakonpi  kta:  wanna 
maka  ihanke  kin  hehanyan  iye 
tanka  kta  nakaeA 

5  Unkan  he  qe  wookiye  un  kta, 
tohan  Asur  makoce  unkitawapi 
en  hiyu,  qa  tipi  wasteste  unki¬ 
tawapi  kin  en  iyahan  kinhan,  he¬ 
han  itkom  wawihankiye  sakowin, 
qa  wi  casta  sdakiyapi  sahdogan 
najin  wicunkiyapi  kta. 

6  Qa  hena  Asur  makoce  kin 
ihangyapi  kta,  qa  Nimrod  tama- 
koce  kin  iye  tatiyopa  kin  etu : 
hecen  Asur  tohan  makoce  unki¬ 
tawapi  kin  en  hiyu,  qa  ihanke 
unkitawapi  kin  en  iyahan  kinhan, 
etanhan  woehdaku  yuke  kta. 

7  Unkan  Jakob  okaptapi  kin  he¬ 
na.  oyate  ota  ehnahna  Jehowa 
etanhan  cu  kin  iyecece  kta ;  ma- 
gaju  peji  asbu,  wicasta  apeya  un 
sni,  qa  wicasta  cinca  awicakipe 
sni  kin  he  iyececa. 

8  Nakun  Jakob  okaptapi  kin 
Ikcewicasta  ehna,  oyate  ota  wi- 
cacokaya,  contanka  en  woteca 
ehna  rnnaja  kin  he  iyecece  kta; 
mnaja  koska  tahin  wanunyanpi 
optaye  ehna  un  kin  iyececa  :  he 
qe  opta  ye  cinhan  naihangye  kta, 
qa  wayapotpote  kta,  qa  waehda- 
ku  wanice  kta. 

9  Tona  kakisniyanpi  qon  wici- 
wankam  ninape  yanke  kta  ;  qa 
tokaniyanpi  kin  iyuhpa  awihnu- 
nipi  kta  ce. 

10  Unkan  anpetu  kin  he  en  ka- 
ketu  kta,  Jehowa  eya;  Niye  ni- 
cokaya  tanhan  suktanka  nitawa 
awihnuniwaye  kta,  qa  canpahmi- 
hma  nitawa  ihangwaye  kta. 

11  Qa  makoce  nitawa  en  oton- 
we  kin  awihnuniwaye  kta,  qa 
conkaske  suta  nitawa  mdujuju 
kta. 

12  Qa  wakan  kagapi  kin  he 
ninape  etanhan  awihnuniwaye 
kta  ;  qa  wakan  kagapi  ece  kin 
hena  en  niunpi  kte  sni. 

13  Nakun  wakagapi  bagopi,  qa 
taku  wakan  yakagapi  kin  hena 
nicokaya  tanhan  awihnuniwaye 
kta  ;  qa  taku  ninape  kage  cin  ici- 
mana  ohoyada  kte  sni. 

14  Qa  can  wojupi  nitawa  nico¬ 
kaya  tanhan  mdujun  kta  :  hecen 
otonwe  nitawa  ihangwaye  kta 
ce. 

15  Nakun  wocanniye  qa  wocan- 
teptanye  en  Ikcewicasta  oyate 
waanagoptan  sni  unpi  kin  hena 
en  towicawecicon  kta  ce. 

WICOWOYAKE  6. 

1  Wanna  Jehowa  taku  eye  cin 
he  nahon  miye  :  Najin  wo,  he 
kin  itokam  wakinica  wo  ;  qa  pa- 
ha  kin  hena  niho  nahonpi  kte. 

2  He  kin  niye,  qa  maka  oahe 
suta  kin,  Jehowa  toakinica  kin 
nahon  miye  :  Jehowa  iye  taoyate 
kici  woakinica  wan  yuha  na- 
kaes;  qa  Israel  om  wakinica 
kta  ce. 

3  Mitaoyate,  taku  ecacicon  he ; 
qa  taku  on  iyotanhan  iyeciciya 
he,  omiciyaka  wo. 

4  Egupta  makoce  kin  etanhan 
hinanpeciya,  qa  wowidake  tipi 
kin  etanhan  opeciciton  nakaes; 


WICOWOYAKE  7. 


qa  Moses,  Aaron  qa  Miriam  nito- 
kam  yewicawasi. 

5  Mitaoyate,  Balak  Moab  wi- 
castayatapi  kin  taku  awacin  qon 
he  dehan  kiksuya  wo,  qa  Sit- 
tim  etanhan  Gilgal  hehanyan  Ba¬ 
laam  Beor  cinhintku  taku  ayupte 
ciqon  :  hecen  Jehowa  toowotan- 
na  kin  oyakahnigapi  kta, 

6  Taku  yuha  Jehowa  itokam 
hibu  kta,  qa  Wakantanka  Tehan- 
wankantu  kin  itokam  pamahde- 
dan  waun  kta  he  :  wohuhnah- 
yapi  wosnapi,  ptejicadan  wani- 
yetu  wanjidan  hduha  hibu  kta  he. 

7  Tamdoka  kektopawinge  ece, 
wihdi  wakpa  kektopawinge  wi- 
kcemna  Jehowa  iyokipi  kta  he  : 
Micinca  tokapa  kin  he  taku  sica 
ecamon  kin  on  waqu  kta  he  ;  mi- 
tancan  etanhan  taku  icage  cin 
he  minagi  wahtani  kin  on. 

8  Wicasta,  iye  taku  waste  kin 
oniciyaka  ce :  Unkan  Jehowa 
taku  nicida  kin  tukte  e  he  ;  wo- 
konze  ecanon  kta,qa  wowaonsida 
wasteyadake  kta,  qa  nita  Wa¬ 
kantanka  kici  ahbayedan  mayani 
kte  cin  hena  ee. 

9  Jehowa  ho  kin  otonwe  kin  en 
hoyekiya  :  Unkan  wowiyukcan 
nicaje  kin  iyekiye  kta ;  Ica- 
psinte  kin  he  anagoptan  po,  qa 
tuwe  pazo  kin  he  nakun. 

10  Hinyahin  wicasta  sica  ti  kin 
ohna  wokamna  sica,  qa  epha  (wi- 
yutapi)  iyotpani  wahtesni  kin 
heca  yukan  he. 

11  On  aspeyapi  sica  qa  wohna- 
ye  inyan  wojuha  ohna  mduhe 
cinhan  maska  kta  he. 

12  Wicasta  wijica  en  unpi  kin 
hena  wokakisye  ojupidan,  qa  en 
ounyanpi  kin  hena  itonpisni  ecee, 
qa  iye  ipi  ohna  ceji  wahnayan 
yuhapi. 

13  Heon  etanhan  mis  eya  asni- 
yepica  sni  cicastake  kta,  waya- 
htani  kin  on  awihnuniciye  kta. 


14  Niye  wayate  kta  qa  winipi 
kte  sni,  tuka  wotekteyahda  kin 
mahen  niun  kta  •  qa  watoniciksu 
esta  takudan  eyahdaku  kte  sni ; 
qa  taku  eyahdaku  esta  mazasag- 
ye  kin  en  waqu  kta. 

15  Niye  woyaju  kta  tuka  wadu- 
kse  kte  sni ;  wihdi  su  kin  naya- 
pan.kta  tuka  wihdi  on  sdaniciye 
kte  sni ;  hastanhanka  teca  kin 
hena,  tuka  minisa  datke  kte  sni 
ce. 

16  Omri  toope  kin  hena  opapi 
nakaes,  qa  Ahab  tiyohnaka  wi- 
cohan  tawa  iyuhpa;  qa  hena  taku 
konzapi  kin  ohna  mayanipi  ece  ; 
hecen  otiwota  ehpeciye  kta,  qa 
en  ounyanpi  kin  hena  woajiji 
wakage  kta  :  Heon  etanhan  mi¬ 
taoyate  towistece  kin  he  niye 
duhapi  kta  ce. 

WICOWOYAKE  7. 

1  Hehehe  miye,  mdoketu  wa- 
skuyecayuspipi  kin  he  iyemaceca 
nakaes,  hastanhanka  yuspispipi 
kin  iyececa ;  iyage  yutapi  kta 
wanica :  suken  tokaheya  icage 
cin  he  minagi  cantokpani  tuka. 

2  Tuwe  waste  kin  he  maka  kin 
etanhan  ihangyapi ;  qa  wicasta 
ehna  tuwedan  owotanna  sni ;  iyu- 
hpa  wicawe  iyapepi :  on-hmun- 
kapi  kin  on  otoiyohi  sunkakici- 
yapi  akicitapi  ece. 

3  Taku  sica  econpi  kta  on  wa- 
yupikapi:  wicasta  itancan  qawa- 
yaco  kin  hena  wokajuju  dapi,  qa 
wicasta  tanka  kin  iye  nagi  taku 
sica  cin  kin  he  yaotanin  ece  :  he¬ 
cen  iciyuhmunpi. 

4  Hena  etanhan  tuwe  iyotan 
waste  kin  he  wapepeka  iyececa, 
iyotan  owotanna  kin  he  canpepe 
iyececa:  waawanyake nitawa ta- 
anpetu,  en  kakisniyanpi  kte  cin 
he  u  ye  :  wanna  wonihinciye  ta- 
wapi  yuke  kta  ce. 

5  Wicitakuye  wicayecidapi  kte 
sni;  wicatakodaku  wacinyaki- 
yapi  kte  sni :  tuwe  iiimaku  en 
iwanka  ece  kin  he  nii  tiyopa  kin 
onakicitaka  wo. 

6  Wicacinca  kin  atkuku  witko- 
tkokidaka  nakaes;  wicinca  kin 
he  hunku  itkokim  inajin,  takosku 
kin  kunkisitku  kin  itkokipa  ece  : 
wicasta  toka5?api  kin  iye  tiyo- 
hnaka  wicasta  kin  hena  eepi 
ce. 

7  Tuka  niiye  qe  Jehowa  ekta 
ewatonwe  kta ;  wowanikiye  mi- 
tawa  Wakantanka  kin  he  ape 
waunkta:  Wakantanka  mitawa 
namakihon  kta. 

8  Tokamaye  cin,  miye  on  wiyu- 
skin  sni  w'O :  mahinhpaya  esta 
ake  nawajin  kta ;  otpaza  en  imdo- 
tanka  esta  Jehowa  iyoyanpa  mi¬ 
tawa  kin  hee  kta. 

9  Jehowa  tocanniye  kin  mduha 
kta,  iye  en  wawalitani  nakaes : 
woakinica  mitawa  on  imakiye 
kta,  qa  wokonze  eciyatanhan 
ecamicon  kta  hehanyan  iyoyan¬ 
pa  ekta  inanpe  maye  kta ;  iye 
toowotantia  kin  wanmdake  kta. 

10  Hehan  tuwe  tokamaye  ciqon 
he  wanyake  kta,  qa  wowistece 
akahpe  kta:  tuwe,  Jehowa  Wa¬ 
kantanka  nitawa  tukten  un  he, 
emakiye  cin  he  miista  wanyake 
kta :  wanna  he  qe  canku  upsija 
kin  iyececa  amanipi  kta. 

11  Anpetu  kin  he  en  conkaske 
nitawa.  piya  kagapi  kta ;  anpetu 
kin  he  en  makoce  iyutapi  kin 
yutehanpi  kta. 

12  Anpetu  kin  he  en  nakun 
Asur  etanhan  qa  otonwe  acan- 
kaskapi  kin  etanhan  niye  en  nihi 
kta,  qa  conkaske  kin  etanhan 
wakpa  kin  ekta,  qa  miniwanca 

etanhan  minwanca  ekta,  qa  he 
kin  etanhan  he  kin  ekta. 

13  Tuka  tona  en.  ounyanpi  kin 
hena  on  makoce  kin  otiwota 
ehpeyapi  kta,  iye  wicohan  wa- 
skuyeca  kin  hena  on. 

14  Cansagye  nitawa  on  nitao- 
yate,  optaye  tawayakiye  ciqon 
hena  wihanwicakiya  wo,  isnana 
ounyanpi,  con  tanka  kin  en,  Kar- 
mel  cokaya  :  Basan  qa  Gilead  en 
wihanpi  kta,  anpetu  wanakaja 
qon  iyececa. 

15  Egupta  makoce  kin  etanhan 
yahinanpe  ciqon  anpetu  kin  he 
iyececa  taku  Avowinihan  wan- 
yagwakiye  kta  ce. 

16  Ikce wicasta  kin  wanyakapi 
kta,  qa  towasakepi  kin  owasin  on 
nihinciyapi  kta :  nape  iaputakapi 
kta,  noge  kpapi  kta. 

17  Maka  mdu  kin  sdipapi  kta, 
wanmduska  kin  iyececa ;  maka 
wanmduskadan  iyececa  aonaici- 
takapi  kin  ohna  cancanpi  kta : 
Jehow^a  Wakantanka  unkitawapi 
kokipapi  kta,  qa  niye  nitokam 
kopehdapi  kta  ce. 

18  Taku  Wakan  tuwe  iyeniceca 
he,  sica^j^a  econpi  kin  kajuju,  qa 
oyate  tawa  okaptapi  wawaki- 
pajinpi  kin  acaksin  iyaya  ece : 
Ohinniyan  tosinhda  kin  hduhe 
sni,  w'owaonsida  on  iyuskin  na¬ 
kaes. 

19  Iye  ake  hdicu  kta,  onsiunki- 
dapi  kta;  taku  sica  econkupi  kin 
hena  ihangye  kta :  Unkan  niye 
hena  wahtanipi  kin  lyuhpa  mini¬ 
wanca  osbe  kin  en  ehpeyaye  kta. 

20  Wowicake  qon  .Takob  yaqu 
kta,  wowaonsida  anpetu  wana- 
kajatanhan  hunkakewicunyanpi 
konza  iwahowicayaye  ciqon  he 
Abraham  ecayecon  kta  ce. 


SAHUM. 

WICOWOYAKE  1. 

1  Nineveh  on  woyake  kin.  Na¬ 
hum  Elkosi  kin  tavvowanyake 
wowapi  kin  dee. 

2  Taku  Wakan  winawizi  qa 
watokicoa  ecee  kin  Jehowa  hee : 
Jehowa  watokicon  qa  wohitika  : 
Jehowa  tona  kipajinpi  kin  towi- 
cakicon  kta,  qa  tona  tokayapi 
kin  wosinhda  wicakiyuhe  kta. 

3  Jehowa  wawacinkta  yuza  tan¬ 
ka,  tuka  wasake  hinca,  qa  iyaon- 
pepica  sni  wicayawa  kte  sni : 
Jehowa  tacanku  kin  tateiyumni 
qa  kiliansica  ohna  wanka,  qa 
watusekseca  iye  siha  askape  cin 
mahpiya  sapa  kin  hena  ee. 

4  Miniwanca  kin  kisica  qa 
kapuza,  qa  wakpa  owasin  oya- 
heya  ece  ;  Basan  qa  Karmel  snis 
aya;  qa  Lebanon  wahca  kin 
snija. 

5  lye  itokam  he  kin  cancan,  qa 
paha  kin  skan  aya  ;  nakun  maka 
kin  skanskan,  iye  itokapatanhan  ; 
han,  maka  qa  en  ounyanpi  kin 
owasin  koya. 

6  Iye  tosinhda  kin  itokam  tuwe 
najin  okihi  kta  he :  qa  tocanniye 
wohitike  cin  tuwe  en  un  kta 
he  :  iye  towohitike  kin  peta  iye- 
cen  kastanpi,  qa  iye  eciyatanhan 
imnija  kamderndecapi  ece. 

7  .Jehowa  waste,  -  wonihinciye 
anpetu  kin  en  he  wowinape  yapi 
kin  heca:  qa  tona  wacinyanpi 
kin  hena  sdonwicakiya  ece. 

8  Tuka  minitan  apasbolta  on 
o wanka  kin  lie  ocowasin  ihang- 
ye  kta;  qa  tokawicaye  cin  hena 
otpaza  kuwa  awicaye  kta. 

9  Taku  e  Jehowa  on  awacan- 
nipi  he :  woihangye  kage  kta ; 

wokakije  kin  he  inonpa  hinanpe 
kte  sni. 

10  Wapepeka  iyececa  icihmun- 
pi  kes,  qa  minisa  tawapi  on  wi- 
tkopi  esta,  peji  puze  hinca  iyecen 
huhnahyapi  kta  ce. 

11  Tuwe  Jehowa  on  taku  sica 
awacin,  wiyukcan  wicastasni  liin 
heca,  he  niye  etanhan  hinanpa. 

12  Jehowa  hecen  eya  ce  ;  Ihdu- 
stanpi  qa  decen  otapi  qeya^  he¬ 
cen  wicakasdapi  kta,  tolian  iye 
iyopta  ye  cinhan.  Kakisciya  tu¬ 
ka  ake  icimana  kakisciye  kte  sni. 

13  Unkan  nakaha  iye  tawanapin 
kin  niye  etanhan  ciciyukse  kta, 
qa  on  nicaskapi  kin  mduwmhwe- 
ge  kta  ce. 

14  Nakun  niye  on  Jehowa  wa- 
Iviconza,  nicaje  etanhan  icimana 
ojupi  kte  sni:  Taku  wakan  nita- 
wa  ti  kin  etanhan  wakagapi  ba- 
gopi  qa  wakagapi  sdoyapi  kin 
ihangwaye  kta:  woha -cicicage 
kta,  niwahtesni  nakaes. 

15  Wanyaka  wo,  tuwe  he  akan 
wotanin  waste  au  siha  kin,  woo- 
kiye  eyanpaha:  Juda,  wohanpi 
wakan  nitawa  hdustan  wo ;  wa- 
hoyaye  cin  hduecetu  wo  :  Tuwe 
wicastasni  kin  he  ake  icimana  en 
niu  kte  sni ;  he  ocowasin  ihang- 
yapi  nakaes. 

WICOWOYAKE  2. 

1  Waihangye  kin  he  nitkpkim 
hiyu :  Conkaske  kin  acankaska 
wm,  canku  kin  awanhdaka  wo, 
nite  hduwasaka  wo,  wowasake 
kin  he  nina  hdusuta  wo. 

2  Jehowa  Jacob  towitan  kin 
tokan  iyeya,  Israel  towitan  qon 
iyececa  :  wawicaki  sa  kin  hena 

wawicakipi,  qa  iyuwi  adetka  ta- 
wapi  kin  ihangyapi  nakaes. 

3  Wicasta  waditaka  tawa  tawa- 
hacanka  kin  sayapi,  wicasta  wa- 
sakapi  kin  hena  wokoyake  duta 
unpi :  anpetu  en  piiciya  eca  ma- 
za  wiyakpakpa  kin  canpahmihma 
ikoyagyapi,  qa  wahukezakin  kos- 
kozapi  ece. 

4  Canpahmihma  kin  canku  ohna 
witkotkoya  skanpi,  otonwe  can- 
ku  kin  ohna  icicawin  nawankapi : 
wanyakapi  kin  petuspe  seececa, 
wakanhdi  iyecen  iyoyam  hinhda 


kta. 


5  Taakicita  tancan  kin  hena 
owicawa  kta  :  hena  manipi  kin- 
han  hicahanpi  kta ;  ihduksan  con- 
kaske  kin  ekta  inahni  yapi  kta, 
qa  woakahpe  kin  ehdepi  kta. 

6  Wakpa  tiyopa  kin  hena  yn- 
hdokapi,  qa  tipi  wasteste  kin  he¬ 
na  skan  aya. 

7  Wanna  yustanpi,  tancodan 
ehpeyapi,  wayaka  ayapi,  qa  wi- 
koska  tawa  kin  hena  maku  en 
aicipapi  wakiyedan  ho  kin  on 
iyecen  yus  ayapi  kta. 

8  Anpetu  wanakajatanhan  Ni¬ 
neveh  mini  kiwitayapi  kin  iyece- 
ca.  Tuka  najicapi  kta :  Inajin 
po,  inajin  po,  eyapi :  Tuka  tuwe- 
dan  hakikta  sni. 

9  Mazaska  kin  icu  po,  mazaska- 
zi  kin  icu  po ;  taku  mnayanpi 
kin  yusotepica  sni ;  waksica  okah 
waste  kin  owasin  wopteca  sni 
nakaes. 

10  Kastanpi,  qa  yucokapi,  qa 
yutakunipi  sni :  qa  wicacante  kin 
skan  aya,  qa  wicahupahu  kin  ici- 
cakog  hinhdapi,  qa  wicanite  kin 
otoiyohi  nina  yazan  hda,  qa  wi- 
caite  owasin  samya  icupi  ece. 

11  Mnaja  wamaniti  kin  tukten 
un  he,  qa  mnaja  koska  en  wotapi 
kin,  tukten  mnaja,  mnaja  wiye, 
mnaja  cinca  ko  manipi,  qa  tuwe- 
dan  wakokipe  wicakicage  sni. 

12  Mnaja  kin  he  iye  cinca  on 
wawicakiyaspaspa,  qa  mnaja  wi¬ 
ye  tawa  on  wicakiyahuhuga  ece, 
qa  makohdoka  tawa  kin  wawica- 
kipi  on  ojudan  kihnaka,  qa  wa- 
sun  tawa  kin  taku  manonpi  on. 

13  Iho,  itkocicipe  kta  ce,  Jeho- 
wa  ozuye  yuhe  cin  eya  ;  qa  can- 
pahmihraa  tawa  kin  sota  en  hu- 
hnahwaye  kta;  qa  mazasagye 
kin  mnaja  koska  nitawa  kin  hena 
temwicaye  kta :  Qa  maka  kin 
etanhan  taku  mayanon  ece  kin 
wakaspe  kta;  qa  wahosi  yewi- 
cayasi  ho  kin  ake  icimana  nahon- 
pi  kte  sni  ce. 

WICOWOYAKE  3. 

1  Hehehe  wewe  otonwe  kin  ! 
wohnaye  qa  wicayahtahtakapi 
kin  ojudan  ;  warnanonpi  kin  ayu- 
stan  sni  ece  : 

2  Icapsinte  ho  kin,  qa  canhde- 
ska  kokogya  unpi,  qa  suktanka 
nawangwankapi,  qa  canpahrni- 
hma^  ipsipsicapi  ece. 

3  Sunka  wakaii  akan  iyeiciya- 
pi,  mazasagye  pawiyakpapi,  qa 
wahukeza  kin  wiyakpakpa  :  Un- 
kan  wicota  wicaktepi ;  qa  wica¬ 
sta  ta  wanka  ota  hinca ;  qa  wica- 
ta  wanke  cin  wopteca  sni ;  wica¬ 
sta  ta  wankapi  kin  ehna  nakti- 
hanhanpi  ecee. 

4  Witkowinna  owanyag  waste 
wawicihahapi  ota  econ  kin  on, 
wakanyan  econpi  itancan  kin 
hee,  wawicihahapi  econ  kin  on 
oyate  wiyopewicaya,  qa  wakan¬ 
yan  econ  kin  on  wicowazi  W'iyo- 
peya  ecee  kin  hee  : 

5  Iho,  itkocicipe  kta,  Jehowa 
ozuye  yuhe  cin  eya;  sanksanica 
nitawa  nite  ekta  ewahnake  kta, 
qa  tanconikadan  kin  he  oyate 
kin  wanyagwicawakiye  kta,  qa 
wokiconze  kin  nitowistece  kin 
wanyakapi  kta  ce. 


WICOWOYAKE  3. 


6  Qa  taku  sice  Mnce  cin  aikpe- 
ciye  kta,  qa  waktesni  cicage 
kta,  qa  owanyake  on  ecihnake 
kta  ce. 

7  Hehan  kaketu  kte,  tona  wan- 
niyake  cin  otoiyohi  nanicipe  kta, 
qa  heye  kta  ;  Nineveh  ihangya- 
pi,  tuwe  aceye  kta  he  ]  tokiya- 
tanhan  aniceyapi  kte  cin  owade 
kta  he.  ^ 

8  No-amon  (wicota)  isanpa  ni- 
waste  he  ;  he  qe  wakpa  kin  ehna 
iyotanka;  ihduksan  mini  hiyaya- 
towasake  kin  he  mini  wane  a  kin 
akan  yanka,  conkaske  tawa  kin 
mini  tanka  kin  en. 

9  Kus  sanpa  yuwasaka,  qa  Egu- 
pta;  unkan  hena  woptecasni; 
Put  qa  Lubim  waoniciyapi. 

10  Tuka  he  qe  unhdaka  iyaya, 
wayaka  ayapi ;  nakun  hoksiyopa 
tawa  kin  hena  canku  oise  owasin 
en  wicakahuhugapi ;  qa  wicasta 
okinihan  tawa  kin  on  oeconna 
econpi,  qa  wicasta  tanka  tawa 
kin  owasin  maza  on  wicaka- 
skapi. 

11  Nis  eya  winitko  kta,inahbe- 
niciye  kta  ;  nis  eya  tokapi  kin 
on  wowinape  ayakite  kta. 

12  Conkaske  suta  nitawa  owa¬ 
sin  suken  can  waskuyeca  toka- 
heya  suton  kin  he  iyececa;  yu- 
hnapikinhan  hena  tuwe  yute  kta 
i  ohna  hinhpaye  kta. 

13  Iho,  nitaoyate  nicokaya  unpi 
kin  hena  winyanpi  :  makoce  ni¬ 
tawa  tiyopa  kin  henatokaniyanpi 
kin  ocowasin  wicakiyuhdokapi 


kta  :  inatake  nitawa  peta  huhna- 
ge  kta. 

14  Onatakapi  kin  on  mini  toki- 
ksu  wo ;  conkaske  nitawa  hdu- 
suta  wo :  upsija  kin  en  ya  wo, 
qa  maka  nacoco  wo,  maka  omdo- 
ton  kin  yusuta  wo. 

15  Hen  peta  temniye  kta;  maza- 
sagye  kin  ihangniye  kta  ;  psipsi- 
ca  tanka  kin  iyececa  temniye 
kta  :  Psipsica  tanka  kin  iyecen 
ihduota  wo ;  psipsicadan  kin  iye¬ 
ceca  ota  icicaga  wo. 

16  Wicasta  wopeton  nitawa 
kin  hena  mahpiya  wicanhpi  kin 
isanpa  yahduota  :  Psipsica  tanka 
kin  he  watemya  qa  kinyan  iyaya 
ece. 

17  W'atesdake  wicayecaton  kin 
hena  psipsicadan  iyececapi,  qa 
akicita  tancan  nitawa  kin  hena 
psipsica  tanka  kin  iyececapi,  an- 
petu  snisni  conkaske  icahda  wan- 
kapi  ece  :  wi  hinanpa  hehan  kin¬ 
yan  eyaya,  qa  tukten  unpi  kin 
sdonyapi  sni. 

18  Asur  wicastayatapi,  waawan- 
yake  nitawa  kin  hena  istinmapi : 
wicasta  itancan  nitawa  makan 
iwankapi :  nitaoyate  kin  he  akan 
enanakiya  iyayapi,  qa  tuwedan 
mnawicakiye  sni. 

19  Nicahuhugapi  kin  he  okizi- 
yepica  sni ;  anipapi  kin  he  tehike 
hinca :  oniyakapi  kin  tona  na- 
honpi  kin  iyuhpa  niye  on  nape 
hdaskaskapapi'  kta :  Taku  sica 
ecanon  kin  ohinniyan  en  au  sni 
kin  he  tuwe  he. 

WICOWOYAKE  1. 

1  Woyake  wakan  Habakuk  wi- 
casta  wokcan  okiyakapi  qon  he 
dee. 

2  Jehowa,  tohanyan  hoyewaye 
kta,  qa  niye  nayabon  kte  sni  he : 
wosice  on  hoyeciciya,  tuka  wa- 
niyakiye  sni  ece. 

3  Tokeca  wicoban  sica  wanyag- 
mayakiya,  qa  woiyokisice  aya- 
tonwan  he  :  Woihangye  qa  wo- 
^ice  mitokam  yanka:  nakun  ki- 
cigepi  qa  kicizapi  wankan  ihdoya 
ece. 

4  Heon  etanhan  woope  kin  tan- 
sag  aya,  qa  woyaco  tohinni  inan- 
pe  sni ;  taku  sica  wicasta  owo- 
tanna  ihduksan  hiyeya ;  heon 
etanhan  woyaco  skoskopa  hiya- 
ya  ece. 

5  Ikcewicasta  ehna  tanhan  wan- 
yaka  po,  qa  awacin  po,  qa  yu- 
sinyayapi  on  yusinyaya  po  :  nita- 
anpetu  kin  en  wicoban  wan  eca- 
mon  kta,  he  oniciyakapi  esta 
wicayadapi  kte  sni. 

6  Iho,  Kasdim  oyate  kin  icab- 
wicawakiya,  oyate  wohitika  qa 
obanko,  maka  ohd,akinyan  omani 
kta,  ounyanpi  taw’api  sni  qon 
hena  tawaye  kta. 

7  Hena  wawinihan  qa  wokokipe 
binca:  woyaco  qa  wowitan  ta- 
wapi  kin  iye  etanhan  hiyu  kta. 

8  Nakun  sunka  wakan  tawapi 
kin  inmutanka  kin  isanpa  duza- 
hanpi,  qa  btayetu  sunktokeca  kin 
isanpa  obankopi :  qa  ,  suktanka 
akan  yotankapi  tawa  kin  waban- 
banicidaya  nawankapi  ece;  qa 
nakun  suktanka  akan  yotankapi 

tawa  kin  tehantanhan  au  kta, 
hena  kinyan  upi  kta ;  wanmdi 
watemye  inabni  kin  iyececa. 

9  Ocowasin  waihangya  u  kta ; 
ozuye  itepi  kin  tokatawapa  yan¬ 
ka  ;  qa  wayaka  mnawicaye  kta, 
wiyaka  iyececa. 

10  Qa  wicastayatapi  iwicababa 
kta,  qa  wicasta  itancanpi  kin  wo- 
wibabayawa  kta;  conkaske  suta 
otoiyobi  on  iba  kta,  raaka  mdu 
kin  en  eju,  qa  icu  kta  nakaes. 

11  Hehan  hiyaye  kta,  tate  iye¬ 
ceca,  qa  iyoopta  iyaye  kta,  qa 
wabtani  kta :  towasake  kin  de 
taku  wakan  tawa  kecin. 

12  .Tehowa  Wakantanka  rnita- 
wa,  \^anji  Wakan  mitawa,  niye 
otokaheya  wanica  etanhan  yaun 
sni  he.  Unkiye  untapi  kte  sni. 
Jehowa,  he  woyaco  on  yecon- 
za  ;  qa,  Imnija,  he  woiyopeye  kta 
on  eyahnaka. 

13  Ista  niska  binca,  hecen  taku 
sica  wandake  kta  iyonicipi  sni, 
qa  wicoban  sica  ayatonwe  kta 
iyecece  sni:  Tokeca  wicahnayan 
obanyanpi  kin  awicayatonwan 
he;  wicasta  sica  tuwe  isanpa 
owotanna  kin  temya  esta  inina 
nanke  kta  he. 

14  Qa  miniwanca  hogan  kin 
iyececa  wicasta  wicayakaga  he, 
maka  asdohanpi  kin  iyececa,  en 
itancan  wanice  cin  hena. 

15  Hena  iyubpa  hinskijupi  on 
icupi  kta ;  ho  wan  on  mnawica- 
yapi  kta  ;  qa  hogan  icuwa  kin 
on  yuzapi  kta  :  heon  etanhan  wi- 
yUskin  kta,  qa  pida  kta. 

16  Heon  etanhan  ho  kin  waki- 
yusnapi,  qa  hogan  icuwa  tawapi 


WICOWOYAKE  2. 


kin  en  wizite  iziriyapi  ece  ;  he- 
na  on  taku  tawayapi  kin  cepa, 
qa  woyute  ota  nakaes. 

17  Heon  etanhan  ho  kin  liduco- 
kaka  kta,  qa  ohinniyan  oyate  kin 
wicakte  ayustan  kte  sni  he. 

WICOWOYAKE  2. 

1  Owanyake  mitawa  kin  ohna 
nawajin  kta,  qa  conkaske  kin 
akan  emiqihnake  kta,  qa  taku 
emakiye  kta  hecinhan  ekta  eton- 
wan  manke  kta,  qa  woiyopeye 
mitawa  on  token  amdupte  kta 
hecinhan. 

2  Unkan  Jehowa  amayupte  ca 
heya;  Wowanyake  kin  he  owa 
wo,  qa  canmdaska  akan  taninyan 
kaga  wo,  hecen  tuwe  inyanka 
esta  yawa  kta. 

3  Wowanyake  kin  he  ehake  an- 
petu  yustanpi  kte  cin  hehanyan 
kta  nakaes  ;  tuka  owihanke  ekta 
inahni  kta,  qa  itonsni  wanice  kta  : 
ihdutehan  kinhan  ape  iin  wo; 
awicakehan  u  kta  nakaes,  hanhi 
kte  sni  ce. 

4  Iho,  wahanicida  kin  he  nagi 
owotanna  sni  yanka :  tuka  tuwe 
owotanna  kin  he  iye  wacinye 
cin  on  ni  kta. 

5  Nakun  minisa  on  wahanhani- 
cida  nakaes,  wicasta  watankai- 
cida  kin  heca,  qa  owanji  yanke 
kte  sni :  hades  iyececa  nagi  hdu- 
tanka,  qa  wiconte  iyececa,  qa 
tohinni  imnan  sni,  tuka  Ikcewi- 
casta  oyate  iyuhpa  mnakiye,  qa 
oyate  owasin  yuhe  kta  e  wica- 
pahi. 

6  Dena  iyuhpa  he  on  wiyacinpi 
wan,  qa  wowihalia  odowan  wan 
yawankan  iyeyapi  kta,  qa  heyapi 
kta ;  Hehehe,  tuwe  taku  tawa 
sni  kamna  ece :  Tohanyan  kta 
he :  Tuwe  taku  icazowicakiya 
iye  en  mnakiya  ece. 

7  Tona  niyahtakapi  kte  cin  he- 


na  ihnuhanna  najinpi  kte  sni  he  ; 
qa  nagiyeniyanpi  kte  cin  hena 
kiktapi  kta;  qa  woiyahpaye  ta- 
wapi  kin  he  niye  kta  ce. 

8  Niye  oyate  ota  wawicayaki 
ece,  he  iyecen  oyate  okaptapi 
kin  owasin  wanicipi  kta :  wi¬ 
casta  weyapi  kin  on,  qa  woi- 
hangye  makoce  otonwe  ko  en, 
qa  en  ounyanpi  kin  owasin  on 
etanhan. 

9  Hehehe  tuwe  iye  ti  kin  en 
wokamna  sica  wan  kamna  kin¬ 
han,  hohpi  wankan  eicihnake 
kta,  taku  sica  nape  kin  etanhan 
eihdaku  kta  e  heon. 

10  Oyate  ota  ihangyapi  kin  on 
yati  en  taku  wowistece  wan  niye 
nicicaga,  qa  ninagi  en  wanici- 
htani. 

11  Hecen  conkaske  etanhan  in- 
yan  kin  houye  kta,  qa  can  kin 
etanhan  inatake  kin  ayupte  kta 
ce. 

12  Hehehe  tuwe  weyapi  kin  on 
otonwe  kaga,  qa  otonwe  tanka 
taku  sica  econpi  kin  on  yusuta 
kinhan. 

13  Iho,  oyate  kin  peta  hinca  en 
htanipi  kta ;  han,  takusnisni  on 
oyate  kin  mdokite  iciyapi  kte  cin 
he  Jehowa  ozuye  yuhe  cin  he- 
tanhan  sni  he. 

14  Jehowa  towitan  sdonyapi  kin 
he  maka  kin  ojudan  kta  nakaes, 
miniwanca  mini  akahpe  cin  iye¬ 
ceca. 

15  Hehehe  tuwe  tikiyedan  un 
wayatkekiye  cinhan  ;  janjan  ni- 
tawa  etanhan  oyecicastan,  qa  na¬ 
kun  witko  yakaga ;  hecen  tanco- 
dan  unpi  kin  ayatonwe  kta. 

16  Wowitan  eekiya  wowistece 
on  winipi  hinca ;  nis  eya  waya- 
tkan  wo,  qa  tanconikadan  kin 
hdutanin  wo  :  Jehowa  nape  etapa 
wiyatke  kin  he  niye  en  ihdoye 
kta,  qa  nitowitan  akan  wowistece 
ihdepapi  yuke  kta. 

17  Lebanon  wokakisye  tawakin 
he  anicahpe  kta  nakaes,  qa  wa- 
manica  waihangye  cin  wakokipe 
wicakicaga  ecee  kin  hena  j  wi- 
casta  weyapi  kin  on,  qa  woihang- 
ye  makoce  qa  otonwe  kin  ohna, 
qa  en  ounyanpi  kin  owasin  on 
etanhan. 

18  Wakagapi  bagopi  kin  tuwe 
bago  hecinhan  he  taku  okihi  kta 
he  ;  wakagapi  sdoyapi,  qa  woi- 
tonsni  onspewicakiye  cin,  hecen 
wakagapi  kage  cin  he  wacinkiye 
kta  he,  wakagapi  ia  okitpani  kin 
heca  kage  kta. 

19  Hehehe,  tuwe  can  kin,  Kikta 
wo,  eciye  cinban  ;  tuwe  inyan  ia 
okihi  sni  kin  ihduhice  si  kinhan. 
He  waonspekiye  kta  he.  Wan- 
yaka  wo,  he  mazaskazi  mazaska 
ko  on  akahpapi,  tuka  mahen  oni- 
ya  ecaca  takudan  en  un  sni. 

20  Tuka  Jehowa  iye  tawakeya 
wakan  kin  ohna  yanka ;  iye  ito- 
kam  maka  kin  ocowasin  inina  un 
nunwe. 

WICOWOYAKE  3. 

1  ^igionoth  on  Habakuk  wi- 
casta  wokcan  tawocekiye  kin. 

2  Jehowa,  oniyakapi  nawahon, 

kopewahda  : 

Jehowa,  waniyetu  kin  ehna 
niohan  kin  piya  econ  wo  ; 

Waniyetu  ehna  v/ayuotanin 
wo, 

Wocanniye  en  wowaonsida 
kiksuya  wo. 

3  Teman  etanhan  Wakantanka 

hiyu  ; 

Qa  Wanji  Wakan  kin  Paran 
he  kin  etanhan.  Sela. 

Iye  tawootanin  kin  mahpiya 
kin  akahpa ; 

Qa  maka  kin  iye  towitan  kin 
on  ojudan. 

4  Unkan  towiyakpa  kin  he  iyo- 

yanpa  kin  iyececa : 

Witaninin  kin  iye  nape  kin 
etanhan ; 

Qa  hen  towasake  kin  inahman 
ece. 

5  Iye  itokam  rnakosica  hiyaya  ; 
Qa  oide  wan  iye  siha  kin 

etanhan  hiyu  ece. 

6  Inajin,  unkan  maka  kin  can¬ 

can  : 

Ekta  etonwan,  unkan  oyate 
kin  nihinciyapi : 

Nakun  he  tanina  kin  hena 
mdecahanpi, 

Paha  wanakaja  kin  hena  kun 
ehpeiciyapi  : 

lye  tacanku  kin  otokahe  w^a- 
nica. 

7  Kusan  tawakeya  kin  wokaki- 

je  en  wanmdaka  ; 

Midian  makoce  ozanhdepi  kin 
kahuhuza. 

8  Jehowa,  wakpa  kin  canniyaya 

he  ; 

Wakpa  kin  en  nitocanteptan- 
yan  yukan  he  : 

Nitosinhda  kin  miniwanca 
kin  en  ; 

Hecen  suktanka  nitawa  akan, 
Wowanikiye  canpahmihma 
nitawa  kin  ohna  idada  he. 

9  Itazipa  nitawa  sdayehna  tan- 

inyan  yanka ; 

Wanhukeza  sakowinwin  kta, 
keya.  Sela. 

Maka  kin  wakpa  on  niye  du- 
ptuptuja  ece. 

10  fife  kin  hena  wanniyakapi, 

skanskanpi : 

Mini  hinhe  hinca  hiyaya  : 
Minisbe  kin  ho  hiyuya. 

Nape  yuwankan  ikikcu. 

11  Anpetu  wi,  hanyetu  wi  kin  iye 

ounyanpi  kin  en  inajinpi : 
Nitawanhinkpe  iyoyanpa  kin 
on  yapi  ece, 

Wanhukeza  nitawa  ijanjan 
wiyakpakpa  kin  on. 

12  Wosinhda  hduha  maka  kin 

omayani ; 

Wocanniye  on  Ikcewicasta 

Tuka  wokakije  anpetu  kin  en 

oyate  kin  wicayakastaka 

ozimiciye  kta ; 

ece. 

Tohan  oyate  om  anauntanpi 

13  Nitaoyate  niwicakiya  on  ida- 

kta  upi  kinhan. 

da  ; 

17  Suken  can  kin  namdaga  sni 

Sdayakiye  ciqon  ehdakupi 

qeyas, 

kta  e  heon  : 

Qa  hastanhanka  iyuwi  kin  en 

Wicasta  sica  tipi  ohna  pa  kin 

waskuyeca  wanica; 

yakaliuliuga ; 

Oliwe  can  kicanyanpi  kin  he 

Oahe  hdepi  tabu  kin  hehan- 

atakunisni, 

yan  yuasdaya  eyahnaka. 

Qa  maga  kin  woyute  taku- 

Sela, 

dan  icabye  sni ; 

14  Wanhukeza  tawa  on  taakici- 

Tabin  wanunyanpi  tipi  etan- 

ta  tancan  pa  cawicayecipa : 

han  optaye  kin  ihangyapi, 

Hena  nuni  makiyapi  kta  on 

Qa  tatanka  tipi  ohna  tatanka 

tateiyumni  iyecen  kuwa 

wanica  qeyas  : 

amaupi ; 

18  Tuka  miye  qe  Jehowa  on 

Wabpanicapi  kin  nabmana 

iraduskin  kta ; 

teinyapi  kta  iyuskinpi  ece. 

Wowanikiye  mitawa  W’a- 

15  ^uktanka  nitawa  om  mini- 

kantanka  kin  on  iyawasa 

wanca  kin  ehna  mayanij 

kta. 

Mini  tanka  ejupi  kin  ehna- 

19  Jehowa  Itanean  kin  wowa- 

hna. 

sake  mitawa  kin  hee  ; 

16  He  nawabon,  unkan  mitezi 

Unkan  misiha  tatokadan  iye- 

skanskan : 

ceca  kage  kta; 

Wicaho  kin  on  iha  namapapi 

Qa  paha  mitawa  akan  mani- 

ece  : 

makiye  kta  ce. 

Huhu  mitawa  kuka  aya, 

Candowankiyapi  mitawa  en 

Qa  mahen  macancan  binca  : 

itanean  kin  he  de  kicagapi. 

ZEPHAIIAH. 

WICOWOYAKE  1. 

cawaye  kta ;  mabpiya  zitkadan 

qa  mimwanca  hogan  km  ihang- 

1  Josiah  Amon  cinhintku  Juda 

waye  kta,  qa  taku  on  wabtani- 

wicastayatapi  taanpetu  kin  en, 

wicayapi,  wicoban  sica  econpi 

Jehowa  oie  Zephaniah  Kusi  cin- 

koya;  qa  maka  ite  kin  etanhan 

hintkii,  Gedaliah  cinhintku,  Ama- 

wicasta  ihangwicaw^aye  kta  ce, 

riah  cinhintku,  Hezekiya  cinhin- 

Jehowa  eya. 

tku  kin  en  hi  kin  he  dee. 

4  Nakun  Juda  iwankam  miye 

2  Ihangyapi  on  makoce  ite  kin 

nape  wahdugate  kta,  qa  Jerusa- 

etanhan  taku  owasin  ihangwaye 

lem  en  ounyanpi  kin  iyubpa  ekta ; 

kta  ce,  Jehowa  eya. 

qa  oyanke  kin  de  etanhan  Baal 

3  Wicasta  qa  woteca  ihangwi- 

okicaptapi  kin  ihangwaye  kta, 

wakagapi  wakiyusnapi  cajepi  qa 
wawayusnapi  kin  hena  koya  : 

5  Qa  tona  tiakahpe  ekta  ma- 
lipiya  ozuye  kin  ohodapi;  han, 
tona  ohodapi,  tona  Jehowa  on 
iciconzapi  qa  nakun  wicasfca- 
yatapi  tawapi  kin  on  iciconzapi 
ece : 

6  Qa  tona  Jehowa  etanhan  na- 
mnipi,  nakun  tona  Jehowa  aki- 
tapi  sni,  qa  on  wawiwangapi  sni 
kin  hena. 

7  Jehowa  Itancan  kin  itokam 
inina  yanka  wo  :  Jehowa  taanpe- 
tu  kin  he  kiyedan  ihan  nakaes ; 
Jehowa  wosna  wan  hduwiyeya 
nakaes,  tona  wicakico  kin  hena 
wicayuwakan. 

8  Unkan  Jehowa  tawosna  an- 
petu  kin  en  kaketu  kte  ;  wicasta 
ihdawapi  qa  wicastayatapi  cinca 
kin  wanyag  wicawahi  kta,  qa  to¬ 
na  wokoyake  tokeca  on  ihduzapi 
kin  hena  iyuhpa. 

9  Nakun  anpetu  kin  he  en,  tona 
tiyopa  oahe  akan  ipsicapi  kin  he¬ 
na  wanyag  wicawahi  kta  ;  tona 
itancan  tawapi  tipi  woihangye 
qa  wohnaye  on  ojuyapi  ece  kin 
hena. 

10  Unkan  anpetu  kin  he  en  ka¬ 
ketu  kte,  Jehowa  eya;  hogan 
tiyopa  kin  etanhan  ceyapi  ho  ye- 
yapi  kta,  qa  tiyopa  inonpa  kin 
etanhan  sicahowayapi  kta,  qa 
woihangye  tanka  wan  paha  kin 
etanhan  kta  ce. 

11  Maktes  (canwibope)  en  oun- 
yanpi  kin,  sicahowaya  po  ;  wo- 
peton  oyate  kin  ocowasin  ihang- 
yapi  nakaes  ;  tona  mazaska  qin- 
pi  kin  iyuhpa  atakunipi  sni. 

12  Unkan  hehan  kaketu  kte, 
petijanjan  yuha  Jerusalem  en 
owakide  kta,  qa  wicasta  cetete 
akan  pustag  iyotankapi  kin  hena 
wanyag  wicawahi  kta ;  tona 
cante  mahen  heyapi,  Jehowa  ta- 
ku  waste  econ  kte  sni,  qa  nakun 

taku  sica  econ  kte  sni  ce,  eyapi 
ece  kin  hena. 

13  Heon  etanhan  wahpaya  ta¬ 
wapi  kin  wicakipi  kta,  qa  tipi  ta¬ 
wapi  kin  otiwita  kta:  Nakun 
hena  e  tipi  kagapikta,  tukaotipi 
kte  sni ;  qa  hastanhanka  iyuwi 
ojupi  kta,  tuka  etanhan  minisa 
yatkanpi  kte  sni  ce. 

14  Jehowa  taanpetu  tanka  kin 
kiyedan  hinca ;  kiyedan  qa  ina- 
hni  hinca:  Jehowa  taanpetu  ho 
kin  :  he  en  wicasta  waditake  cin 
sicahowaye  kta. 

15  Anpetu  kin  he  wocanniye 
anpetu  ;  wonihinciye  qa  wica- 
cante  sica  anpetu;  woihangye 
qa  woyutakunisni  anpetu  ;  anpe¬ 
tu  amahpiya  qa  otpaza  hinca  : 

16  Mazayahotonpi  tanka  qa  iya- 
sapi  anpetu,  otonwe  acankaskapi 
akan,qa  conkaske  tehanwankan- 
tu  kin  ekta. 

17  Unkan  wicasta  en  wonihin¬ 
ciye  awicawau  kta,  hecen  ista- 
gongapi  iyecen  manipi  kta;  Je¬ 
howa  en  wakihtanipi  nakaes: 
unkan  iye  we  kin  kastanpi  kta, 
maka  mdu  iyececa,  qa  cehpi  ta¬ 
wapi  kin  tacesdi iyecece  kta. 

18  Mazaska  tawapi  qa  nakun 
mazaskazi  tawapi,  Jehowa  to- 
canniye  anpetu  kin  en  ewicahda- 
ku  okihi  kte  sni  :  Tuka  tawowi- 
nawizi  peta  kin  on  inakoce  oco¬ 
wasin  huhnage  kta  :  ihnuhanna 
woihangye  wan  kage  kta  na¬ 
kaes,  maka  akan  ounyanpi  kin 
owasin  en. 

WICOWOYAKE  2. 

1  Oyate  wistece  sni  yaun,  ihdu- 
witaya  wo ;  han,  ihduwitaya 
wo. 

2  Wokonze  kin  hinyahin  icage 
sni ;  anpetu  ,kin  aguyapi  ha  kin 
iyecen  hiyaye  kta  ;  Jehowa  tosin- 
hda  wohitike  cin  en  niupi  sni  ito- 

kam ;  Jehowa  tocanniye  anpetu 
kin  en  niupi  sni  itokam  : 

3  Maka  akan  onsihan  yaunpi 
kin  owasin,  Jehowa  akita  po,  ta- 
woyaco  ecen  ecanonpi  kin  ;  wo- 
owotanna  akita  po,  wowahbadan 
akita  po :  okinni  J  ehowa tocanniye 
anpetu  kin  en  anicahpapi  kta  ce. 

4  Gaza  otiwita  kta,  qa  Askelon 
liewoskan  kta :  AMod  anpecoka- 
ya  heban  napewicayapi  kta,  qa 
Ekron  yujun  icupi  kta  ce. 

5  Hehehe,  miniwanca  kahda 
ounyanpi ;  Kerethim  oyate  kin  ; 
Jehowa  oie  kin  itkonicipapi :  Ka- 
naan,  Philistia  makoce  kin,  niye 
ihangciye  kta,  en  ounyanpi  wa- 
nice  kta  ce. 

6  Tuka  miniwanca  kahda  ohna 
wihanpi  yuke  kta,  wihanwicaki- 
yapi  miniyowe  qa  optaye  otipi 
kta. 

7  Han,  makoce  kin  he  Juda  ti- 
yohnaka  okaptapi  kin  yuhapi  kta, 
he  ohna  wotapi  kta  ;  htayetu  he- 
han  Askelon  tipi  kin  ohna  iwan- 
kapi  kta:  Jehowa  Taku  Wakan 
tawapi  kin  he  wanyag  wicahi 
kta,  qa  wayaka  unpi  kin  hdicuki- 
ye  kta  nakaes. 

8  Moab  waawicaie  cin  hena  na- 
wahon,  qa  Ammon  cinca  i  kapa- 
pi  kin,  on  mitaoyate  iyopewica- 
yapi,  qa  makoce  opapun  tawapi 
kin  en  wahanhanicidapi  ecee 
qon. 

9  Heon  etanhan  Israel  Taku 
Wakan  tawa  kin  he  miye  ni 
waun,  Jehowa  ozuye  yuhe  cin 
he  hecen  eya ;  Awicakehan 
Moab  Sodom  iyecece  kta,  qa 
Ammon  cinca  kin  Gomorrah 
iyecece  kta,  makoce  wapepeka 
oicage  kta,  qa  miniskuya  oqapi 
yuke  kta ;  qa  owihanke  wanica 
otiwita  kta:  mitaoyate  okaptapi 
kin  hena  wicakipi  kta,  qa  mi¬ 
taoyate  etanhan  wookapte  kin 
hena  wicayuhe  kta. 


10  Walianicidapi  kin  on  decen 
waakipapi  kta,  Jehowa  ozuye  yu- 
ha  taoyate  kin  i  en  iyewicayapi, 
qa  en  ihdatanpi  kin  heon  etaii- 
han. 

11  Hena  en  Jehowa  wohitike 
kta  ;  maka  akan  taku  wakan  kin 
iyuhpa  wicayuBihtin  kta  nakae^. 
Unkan  otoiyohi  oyanke  tawa 
kin  etanhan  iye  ohodapi  kta,  han, 
Ikcewicasta  wita  kin  iyuhpa. 

12  Nakun  Kus  oyate,  niyepi 
mazasagye  mitawa  on  niktepi 
kta  ce. 

13  Unkan  iye  qe  waziyatakiya 
nape  hdugate  kta,  qa  Asur  ihang- 
ye  kta  ;  qa  Nineveh  liewoskan 
kage  kta,  hopuza  iyecen  puza 
kta. 

14  Unkan  he  cokaya  optaye  kin 
iwankapi  kta,  Ikcewicasta  wa¬ 
rn  anica  tawapi  iyuhpa:  Nakun 
hoka  kin,  nakun  pahin  kin,  hena 
wankan  oinkpa  kin  en  wankapi 
kta,  owanyeye  kin  ohna  hotonpi 
kta  ;  tiyopa  kin  ohna  woyutaku- 
ni  sni  yuke  kta ;  hantesa  can  on 
kagapi  kin  he  yutaninyan  ehnake 
kta  nakae^. 

15  Otonwe  kin  he  dee,  wiyu- 
skin  un,  wikope  ^ni  yanke  ciqon, 
cante  mahen,  Miye,  qa  micunon- 
pa  tanhan  wanica  ce,  eye  ciqon 
he  dee.  Wanyaka  wo,  he  otiwi¬ 
ta  icaga,  wamanica  ovyanka  kin 
heca ;  en  hiyayapi  kin  otoiyohi 
ajiji  kta  qa  nape  koza  kta  ece. 

WICOWOYAKE  3. 

1  Hehehe,  wawakipajin  qa  asa- 
papi  kin,  otonwe  wawicakisya 
ecee  kin : 

2  Wicaho  kin  anagoptan  sni ; 
wawiyopeyapi  kin  he  awakicin 
sni:  Jehowa  wacinkiye  ^ni : 
Taku  W*akan  tawa  kin  ikiyedan 
u  ^ni  ece. 

3  Cokaya  wica^ta  ihdawa  yuke 

cin  hena  mnaja  hotonpi  kin  heca  ; 
wayaco  tawa  kin  hena  litayetu 
^unktokeca  kin  hecapi  ;  hanhan- 
na  hehanyan  takudan  kihnakapi 
sni. 

4  Wicasta  wokcan  tawa  kin 
hena  witantanpi,  wicasta  wica- 
hnayanyn  ece  :  wawayusna  tawa 
kin  hena  taku  wakan  kin  yusa- 
papi,  w'oope  kin  kicaksapi  ece. 

5  Jehowa  owotanna  un  kin  he 
cokayayanka:  He  qe  taku  sica 
takudan  econ  kte  sni.  Hanhan- 
na  qa  hanhanna  woyaco  kin  iyo- 
yanpa  en  ekihde  ece  :  he  qe  iyo- 
tpani  kte  sni ;  tuka  tuwe  sice 
cin  he  wowistece  sdonkiye  sni 
ece. 

6  Tkcewicasta  kin  ihangwica- 
waye  :  conkaske  tawapi  kin  ata- 
kunisni ;  canku  tawapi  kin  hewo- 
tahedan  ehpewaye  ;  hecen  tuwe- 
dan  ohna  hiyaye  sni  :  Otonwe 
tawapi  kin  ihangyapi,  hecen  wi¬ 
casta  wanica,  en  ounyanpi  wa- 
nice  hinca. 

7  Awicakehan  komayakipe  kta  ; 
wowahokonkiye  iyacu  kta  ce ; 
hecen  en  ounyanpi  kin  ihangki- 
ciyapi  kte  sni,  token  wawecicon- 
ze  ciqon  owasin  eciyatanhan, 
epa.  Tuka  hankiktapi,  taku 
econpi  kin  owasin  hdusicapi 
ece. 

8  Heon  etanhan  niye  amakipe 
po,  Jehowa  eya ;  anpetu  en  wa- 
wicaki  nawajin  kta  hehanyan  : 
Ikcewicasta  wicamduwitaya  kta 
miciconza  ;  wokiconze  kin  hena 
mnawicawaye  kta ;  raitocante- 
ptanye,  mitocanniye  wohitike 
cin  ocowasin  awicawakastan  kta 
e  heon  :  wowinawizi  peta  mita- 
wa  kin  he  maka  kin  ocowasin 
temye  kta  nakaes. 

9  Hehan  oyate  kin  wicaiha  yu- 
tecapi  wicawecu  kta  nakaes ; 
hecen  Jehowa  caje  kin  hoye- 
kiyapi  kta,  wicotawacin  wanji- 

dan  on  en  wowidagiciyapi  kta 
e  heon. 

10  Kus  wakpa  kin  akotanhan 
tona  cemakiyapi  kin  hena,  ena- 
nakiya  iyewicayapi  mitawa  cin- 
ca  kin  hena  ee  mitawosna  aupi 
kta  ce. 

11  Anpetu  kin  he  en  niohan, 
mayakipajin  qon  hena  iyuhpa  on 
inistece  kte  sni  he  :  hehan  nico- 
kaya  tanhan  tona  nitowahanici- 
da  on  wiyuskinpi  kin  hena  yuto- 
kan  iyewicawaye  kta  nakaes :  qa 
he  wakan  mitawa  kin  en  icima- 
na  wahannicida  kte  sni. 

12  Nakun  nicokaya  oyate  wan 
kakisyapi  qa  onsika  owicawaka- 
pte  kta ;  unkan  hena  e  Jehowa 
caje  kin  wacinyanpi  kta. 

13  Israel  okaptapi  kin  taku  si¬ 
ca  econpi  kte  sni,  qa  woitonsni 
eyapi  kte  sni,  qa  ipi  ohna  ceji  wi  - 
cahnayan  3mke  kte  sni  :  tuka  he¬ 
na  e  wotapi  qa  iwankapi  kta,  qa 
tuwedan  wakokipe  wicakicage 
kte  sni  ce. 

14  Zion  cunwintku,  dowan  wo  ; 
Israel,  iyasa  wo  :  Jerusalem 
cunwintku,  wiyuskin  qa  cante 
ocowasin  on  ipsica  wo. 

15  Niyacopi  qon  hena  Jehowa 
eyaku ;  tokaniyanpi  kin  hena 
ihangwicaya :  Israel  Wicastaya- 
tapi  kin,  Jehowa  hee  e  nicokaya 
yanka  :  icimana  taku  sica  wan- 
dake  kte  sni  ce. 

16  Anpetu  kin  he  en  Jerusalem 
heciyapi  kta  ;  Wakokipe  sni  wo  : 
Zion,  ihnuhan  nape  niwankadan 
kinhan. 

17  Jehowa  Taku  Wakan  nitawa 
kin  he  nicokaya  yanka;  Wanji 
Wasake  cin  he  niniye  kta  :  wo- 
wiyuskin  on  iniciyuskin  kta  :  to- 
wastedake  en  oziiciya  un  kta ; 
dowanpi  on  iniciyuskin  kta. 

18  Tona  omniciye  wakan  kin 
on  icantesicapi  kin  hena  mna¬ 
wicawaye  kta,  hena  niye  etan- 

hanpi,  woiyopeye  on  yusakapi 
qon  hena. 

19  Wanyaka  wo,  hehan  tona 
kakisniyanpi  kin  owasin  taku 
ecawicawecon  kta  ]  qa  tuwe 
liuste  kin  he  niwaye  kta,  qa  to¬ 
na  napeyapi  qon  hena  ranawaye 
kta  ;  qa  rnakoce  kin  en  wowiste- 
ce  yuhapi  qon  hena  owasin  en 


HlCx 


WICOWOYAKE  1. 

1  Darius  wicastayatapi  kin  ta- 
waniyetu  inonpa,  wi  isakpe,  an- 
petu  tokaheya  en,  Haggai  wica- 
sta  wokcan  nape  eciyatanhan, 
Jehowa  oie  Zerubabel  ^ealtiel 
cinhintku,  Juda  wicastayatapi, 
qa  Joshua  Josedek  cinhintku 
wawayusna  itancan  kin  hena  en 
hi,  qa  heya : 

2  Jehowa  ozuye  ynha  he  woya- 
ke  ca  hecen  eya ;  Oyate  kin  de 
kaken  eyapi  ece  ;  Hinyahin  iye- 
hantu  sni,  tohan  Jehowa  tipi  ka- 
.gapi  kte  cin  hinyahinke  sni  ce. 

3  Hehan  Jehowa  oie  Haggai 
wicasta  wokcan  nape  eciyatan¬ 
han  u  kin  he  hecen  eya : 

4  Niye  tipi  ayuco  hdustanpi 
kin  ohna  yatipi  kta  iyenihantupi, 
qa  tipi  kin  de  jujuwahan  yanke 
kta  he. 

5  Heon  etanhan  wanna  Jehowa 
ozuye  hduhe  cin  he  hecen  eya  ; 
Nitacankupi  kin  awakicin  po. 

6  Ota  oyajupi,  tuka  tonana  aya- 
hdipi  ece  :  wayatapi,  tuka  wini- 
pipi  sni ;  wadatkanpi,  tuka  ya- 
tkanpi  on  inimnanpi  sni ;  woko- 
yake  kodakapi,  tuka  tuwedan 
icoza  sni;  qa  tuwe  wokamna 


wicacaje  qa  wowitan  wicaweca- 
ge  kta  ce. 

20  Hehan  cihdoupi  kta,  tohan 
ciyuwitayapi  kinhan  :  maka  oya¬ 
te  kin  owasin  ehnahna  wicacaje 
qa  wowitan  cicicagapi  kta  na- 
kaes ;  tohan  niistapi  itokam  wa- 
yaka  yaunpi  kin  hdicuwaye  cin- 
han,  Jehowa  eya. 

ahtani  kin  he  wokamna  wojuha 
ohdoha  yuke  cin  en  ohnake  kta 
e  htani  ece. 

7  Jehowa  ozuye  hduhe  cin  he 
hecen  eya ;  Nitacankupi  kin 
awakicin  po. 

8  He  kin  ekta  ya  po,  qa  can  icu 
po,  qa  tipi  kin  kaga  po ;  kinhan 
on  iyokipimiciye  kta  qa  mihdu- 
witan  kta  ce,  Jehowa  eya. 

9  Taku  ota  duhapi  kta  kecan- 
nipi,  tuka  iho,  tonana :  unkan 
ayahdipi  hehan  awapogan.  He 
tokeca  he,  Jehowa  ozuye  hduhe 
cin  eya.  Tipi  mitawa  jujuwa¬ 
han  wanka  heon  etanhan,  qa  ni- 
yepi  otoiyohi  tipi  ekta  inyang 
yahdapi  ece. 

10  Heon  etanhan  niwankamtu 
mahpiya  kin  cu  anakipte ;  qa 
maka  kin  waskuyeca  tawa  ana- 
kipta  ece. 

11  Unkan  miye  makopuza  we- 
co,  maka  kin  akan,  qa  he  kin 
akan,  qa  wojupi  kin  akan,qa  rni- 
nisa  teca  kin  akan,  qa  wihdi  kin 
akan,  qa  taku  maka  etanhan  ica- 
ga  ece  kin  akan,  qa  wicasta  akan, 
qa  woteca  akan,  qa  wicanape 
htani  kin  iyuhpa  akan. 

12  Hehan  Zerubabel  ^ealtiel 
cinhintku,  qa  Joshua  Josedek 

cinhintkn,  wawayn^na  itancan 
kin,  oyate  okaptapi  kin  owasin 
koya,  Jehowa  Taku  Wakan  ta~ 
wapi  ho  kin  anagoptanpi,  qa  Hag- 
gai  wicasta  wokcan  Jehowa  Ta¬ 
ku  Wakan  tawapi  u  si  oie  kin 
hena ;  qa  oyate  kin  Jehowa  ito- 
kam  kokipapi. 

13  Hehan  Haggai  Jehowa  u  si 
kin  he  woyake  ca,  Jehowa  oya¬ 
te  taku  wahowicaye  cin  en  he- 
cen  eya;  Miye  cicipi  waun  ce, 
Jehowa  eya. 

14  Unkan  Jehowa  Zerubabel 
^ealtiel  cinhintku  Juda  itancan 
taniya  kin  yuliica,  qa  Joshua  Jo- 
sedek  cinhintku  wawayusna  itan¬ 
can  taniya  kin,  qa  oyate  okapta¬ 
pi  owasin  taniya  wicayuliica: 
Hecen  upi,  qa  Jehowa  ozuye 
hduha  Taku  Wakan  tawapi  tipi 
kin  en  htanipi  ece  : 

15  Darius  wicastayatapi  kin  ta- 
waniyetu  inonpa,  wi  isakpe,  qa 
anpetu  wikcemna  nonpa  sanpa 
topa  kin  en. 

WTCOWOYAKE  3. 

1  Wi  isakowin,  anpetu  wikce¬ 
mna  nonpa  sanpa  wanjidan  en, 
Jehowa  oie  Haggai  wicasta  wo¬ 
kcan  nape  kin  eciyatanhan  u  kin 
he  hecen  eya  : 

2  Wanna,  Zerubabel  Sealtiel 
cinhintku  Juda  itancan,  qa  Jo¬ 
shua  Josedek  cinhintku  wawa¬ 
yusna  itancan,  qa  oyate  okapta¬ 
pi  kin  hena  om  wohdaka,  hewi- 
cakiya  wo  : 

3  Onicaptapi  kin  etanhan  tuwe 
tipi  kin  de  towitan  tokaheya  kin 
en  wandakapi  he  :  qa  wanna  to¬ 
ken  w'andakapi  he  :  he  kiciiwan- 
yakapi  niistapi  kin  en  wanna 
takusni  iyecece  ^ni  he. 

4  Tuka  nakaha,  Zerubabel,  wa- 
^aka  wo,  Jehowa  eya ;  qa  Jo¬ 
shua  Josedek  cinhintku  wawayu- 

^na  itancan  kin,  wasaka  wo ;  qa 
makoce  kin  en  oyate  ocowasin, 
wasaka  po  qa  htani  po  ;  rniye  ci¬ 
cipi  waun  nakae^,  Jehowa  ozuye 
hduhe  cin  eya. 

5  Egupta  etanhan  yahinapapi 
qon  he  ehan,  niyepi  kin  en  mioie 
miciconze  cin  he  iyececa,  Mita- 
niya  kin  nicipi  un  :  wakokipapi 
sni  po. 

6  Jehowa  ozuye  hduhe  cin  he 
hecen  eya  ce  :  Ehake  wancadan, 
wanna  ecadan  kta,  hehan  miye 
mahpiya  kin  mduskanskan  kta, 
qa  maka  kin,  qa  miniwanca  kin, 
qa  hopuza  kin : 

7  Nakun  oyate  kin  owasin  mdu¬ 
skanskan  kta,  qa  oyate  owasin 
Cantiheyapi  kin  he  u  kta:  Qa 
tipi  kin  de  wowntan  on  ojuwaye 
kta  ce,  Jehowa  ozuye  hduhe  cin 
eya. 

8  Mazaska  kin  he  mitawa,  qa 
mazaskazi  kin  he  mitawa  ce,  Je¬ 
howa  ozuye  hduhe  cin  eya. 

9  Tipi  ehake  kin  de  wowitan 
tawa  kin  he  tokaheya  qon  isanpa 
tanka  kta,  Jehowa  ozuye  hduhe 
cin  eya:  Nakun  oyanke  kin  de 
en  wookiye  wicawaqu  kta  ce, 
Jehowa  ozuye  hduhe  cin  eya. 

10  Wi  inapcinwanka  anpetu 
wikcemna  nonpa  sanpa  topa, 
Darius  tawaniyetu  inonpa  en, 
Jehowa  oie  Haggai  nape  kin 
eciyatanhan  u  kin  he  hecen  eya  : 

11  Jehowa  ozuye  hduhe  cin  he 
hecen  eya  ce ;  Wanna  woope 
kin  on  waw'ayusna  kin  wiwica- 
wanga  qa  heya  w'o  : 

12  Tuwe  tado  yuwakanpi  kin 
he  tasina  opapun  kin  ohna  qin 
aye  ca,  tasina  on  aguyapi,  qa  is 
taku  ohanpi,  qa  minisa,  qa  wi- 
hdi,  qa  woyute  taku  ka^ta,  ka- 
htake  cinhan  he  w^akan  kta  he. 
Unkan  wawayusna  kin  ayuptapi 
qa,  Hiya,  eyapi. 

13  Hehan  Haggai  heya ;  Tuwe 

taku  ta  on  asape  cin  he  taku  he- 
ceca  yutan  kinhan  is  asape  kta 
he.  Unkan  wawayusna  kin  ayu- 
ptapi  qa,  He  asape  kta  ce, 
eyapi. 

14  Hehan  Haggai  waayupta  qa 
heya  ;  Wicasta  kin  dena  hececa, 
qa  oyate  kin  de  mitokam  hececa, 
Jehowa  eya:  qa  wicohan  nape 
on  econpi  kin  owasin  hececa,  qa 
hen  taku  wayusnapi  kin  hena 
yusapapi  ece. 

15  Heon  etanhan,  ceciciyapi  ce, 
anpetu  kin  de  etanhan  qa  hekta- 
pa  de  awakicin  po  ;  Jehowa  tipi 
tawa  kin  en  inyan  wan  inyan 
akan  ehnakapi  sni  qon  ito- 
kamtu ; 

16  Hena  etanhan,  tuwe  paha 
wan  wikcemna  nonpa  kta  en 
hi  qehan  wikcemnana  en  nn ; 
rninisa  iyuskice  en  hi,  iyuskice 
kin  etanhan  wikcemna  zaptan 
ikikcu  kta,  tuka  wikcemna  nom- 
nana  en  un  ece. 

17  V\^oyusnije,  qa  aa,  qa  wasu 
kin  on,  taku  ninape  econpi  kin 
owasin  en  acipapi ;  tuka  miye 
en  nihduhomnipi  sni,  Jehowa 
eya. 

18  Wanna  nicantepi  en  awacin 
po,  anpetu  kin  de  etanhan  qa 
tokata  wapa,  wi  inapcinwanka 
en  anpetu  wikcemna  nonpa  san- 
pa  topa  etanhan,  Jehowa  tipi 

wakan  tawa  ahdehe  cin  ehnaka¬ 
pi  kin  hetanhan  awacin  po. 

19  Wojupi  kin  hinyaliin  mazo- 
piye  kin  ohna  yanka  he  :  han, 
hinyahin  hastanhanka  iyuwi,  qa 
witansna  hu  kin,  qa  taspantanka 
su  ota,  qa  wihdi  can  kin  takudan 
aicage  sni  :  anpetu  kin  detanhan 
ciyuwastepi  kta  ce. 

20  Unkan  wi  kin  en  anpetu  wi¬ 
kcemna  nonpa  sanpa  topa  kin  en, 
Jehowa  oie  kin  inonpa  Haggai 
en  hi  kin  he  hecen  eya  : 

21  Zerubahel  Juda  itancan  kin 
he  kici  wohdake  ca  heya  wo  ; 
Miye  mahpiya  kin  qa  maka  kin 
mduskaskan  kta ; 

22  Qa  wokiconze  oiyotanke  kin 
mduptanye  kta,  qa  Ikcewicasta 
wokiconze  wowasake  kin  ihang- 
waye  kta :  qa  canpahmihma  kin 
hena  mduptanye  kta,  tona  en 
iyotankapi  kin  hena  koya;  qa 
suktanka  qa  tona  akan  iyotanka¬ 
pi  kin  hena  hinhpayapi  kta,  otoi- 
yohi  iye  takodaku  tamazasagye 
kin  on. 

23  Anpetu  kin  he  en,  Jehowa 
ozuye  hduhe  cin  he  hecen  eya, 
Zerubahel  mitaokiye,  ^ealtiel 
cinhintku  kin,  niye  icicu  kta,  qa 
woipuspe  wan  iyececa  cicage 
kta  ce,  Jehowa  eya :  Miye  cica- 
hniga  nakaes,  Jehowa  ozuye 
hduhe  cin  eya.- 

WICOWOYAKE  1. 

1  Darius  tawaniyetu  inonpa, 
wi  isahdogan  kin  en,  Jehowa  oie 
Zekariah,  Barakiah  cinhintku, 
Iddo  cinhintku,  wicasta  wokcan 
kin  en  hi  kin  he  hecen  eya; 

2  Jehowa  canteptaiiyan,  hunka- 
kewicayayapi  kin  canniyewica- 
ya: 

3  Heon  etanhan  hewicakiya 
wo;  Jehowa  ozuye  hduhe  cin  he 
kaken  eya  ;  En  mahdiyaku  po, 
Jehowa  ozuye  hduhe  cin  eya : 
kinhan  niyepi  en  mihdoku  kta 
ce,  Jehowa  ozuye  hduhe  cin 
eya. 

4  Nihunkakepi  kin  iyececapi 
sni  po  :  wicasta  wokcan  tokahe- 
ya  hena  hoyewicakiyapi  qa  he- 
yapi ;  Wanna  nitacankupi  sice 
cin  etanhan,  qa  taku  sica  eca- 
nonpi  kin  etanhan  ihdoku  po,  Je- 
liowa  ozuye  hduhe  cin  eya  ce. 
Tuka  nahonpi  sni  qa  anamago- 
ptanpi  sni,  Jehowa  eya. 

5  Nihunkakepi  kin  tokiya  utipi 
he  :  qa  wicasta  wokcan  kin  he¬ 
na  ohinniyan  ni  unpi  he. 

6  Tuka  mioie  qa  mitawoyaco 
mitaokiye  wicasta  wokcan  kin 
econwicawasi  qon  hena  nihun¬ 
kakepi  kin  ewicakihdegapi  sni 
he:  Unkan  hena  e  ihduhomnipi 
qa  heyapi ;  Unkitacankupi  kin 
eciyatanhan,  qa  unkiohanpi  kin 
eciyatanhan  Jehowa  ozuye  yuhe 
cin  ecaunkiconpi  kta  cante  yuze 
ciqon  he  iyecen  wanna  ecaunki¬ 
conpi  ce. 

7  Darius  tawaniyetu  inonpa,  wi 
iakewanji,  wi  kin  Sebat  eciyapi 
kin  he  en,  anpetu  wikcemna  non- 

pa  sanpa  topa,  hehan  Jehowa  oie 
Zekariah,  Barakiah  cinhintku, 
Iddo  cinhintku,  wicasta  wokcan 
kin  en  hi  kin  he  hecen  eya  : 

8  Hanyetu  hehan  wanmdaka, 
unkan  iho,  wicasta  wan  suktan- 
ka  hin  sa  wan  akan  iyotanka,  qa 
kaksiza  ohna  hadas  can  kin  ehna 
inajin :  qa  he  idazatanhan  su- 
ktanka  hin  sa,  hin  to,  qa  hin  ska 
yukan. 

9  Hehan  hepa;  Itancan  mita- 
wa,  dena  taku  he.  Unkan  wa- 
hosi  wakan  miciwohdake  cin  he 
hemakiya ;  Dena  taku  kin  cici- 
pazo  kta  ce. 

10  Hehan  wicasta  hadas  can 
kin  ehna  najin  qon  he  waayupte, 
qa  heya ;  Tona  Jehowa  rnaka 
kin  en  ohnihdeya  unpi  kta  yewi- 
casi  qon  hena  eepi. 

11  Hehan  hena  is  Jehowa  wa- 
hosi  wakan  tawa  hadas  can  ehna 
najin  kin  ayuptapi  qa  heyapi ; 
Maka  kin  en  ohnihdeya  unyakon- 
pi,  unkan  iho,  maka  kin  ocowa- 
sin  owanji  yanka  qa  oziiciya  ce. 

12  Hehan  Jehowa  wahosi  wa¬ 
kan  tawa  kin  waayupta  qa  heya  ; 
Jehowa  ozuye  hduhe  cin,  Jeru¬ 
salem  qa  Juda  otonwe  kin  wanna 
waniyetu  wikcemna  sakowin  he- 
hanyan  canniyewicayaye  cin  to- 
hayan  onsiwicayakida  kte  sni 
he. 

13  Unkan  Jehowa  wahosi  wa¬ 
kan  miciwohdake  cin  he  wicoie 
waste  qa  wicoie  oiyokipi  kin  on 
ayupta. 

14  Hehan  wahosi  wakan  mici¬ 
wohdake  cin  hemakiya  ;  Eyan- 
paha  qa  heya  wo  ;  Wowinawizi 
tanka  on  Jerusalem  qa  Zion  on 


WICOWOYAKE  2. 


winawawizi  ece,  Jehovva  ozuye 
hduhe  cin  eya : 

15  Qa  wocanteptanye  tanka  on 
Ikcewicasta  owanji  yakonpi  kin 
canniyewicawaya :  miye  cistin- 
na  cantemaptanj^an,  tuka  heepi 
e  wosice  kin  okiyapi. 

16  Heon  etanhan  Jehowa  hecen 
eya;  Wocantekiye  hduha  Jeru¬ 
salem  en  wahdiyaku  ;  Tipi  mita- 
wa  kin  he  kagapi  kta,  qa  Jerusa¬ 
lem  akan  ikan  wan  yutitanpi  kta 
ce,  Jehowa  ozuye  hduhe  cin  eya. 

17  Ehake  eyanpaha  qa  hey  a 
wo ;  Otonwe  mitawa  kin  he  ta- 
ku  waste  on  apasbog  un  kta,  qa 
Jehowa  ehake  Zion  cantohnag- 
ye  kta,  qa  ehake  Jerusalem  hda- 
hnige  kta  ce,  Jehowa  ozuye  hdu¬ 
he  cin  eya. 

18  Hehan  miista  hduwankan. 
iwekcu  qa  wanmdaka,  unkan  iho, 
he  topa. 

19  Unkan  wahosi  wakan  mici- 
wohdake  cin  hewakiya ;  Dena 
taku  he.  Unkan  iye  amayupta; 
He  kin  dena  Juda  qa  Jerusalem 
enanakiya  iyewicayapi  qon  hena 
ee. 

20  Hehan  Jehowa  mazakaga 
topa  makipazo. 

21  Hehan  hepa ;  Dena  taku 
econ  upi  he.  Unkan  iye  ie  ca 
heya ;  Juda  wicasta  enanakiya 
iyewicaye  ciqon,  hecen  tuwedan 
pa  yuwankan  ikikcu  sni,  he  kin 
hena  ee.  Tuka  dena  e  hamwi- 
caya  hipi,  Ikcewicasta  he  kin 
ihangyapi  kta,  tona  Juda  makoce 
kin  enanakiya  iyewicayapi  kta  on 
he  yuwankan  ikikcupi  qon  hena. 

WICOWOYAKE  2. 

1  Hehan  ista  yuwankan  iwe¬ 
kcu  qa  ekta  ewatonwan  ;  unkan 
iho,  wicasta  wan,  qa  nape  ohna 
wiyutapi  ikan  wan. 

2  Hehan  hepa ;  Tokiya  da  he. 


Unkan  iye  hemakiya  ;  Jerusalem 
imdute  kta,  tohanyan  ohdakin- 
yan,  qa  tohanyan  ohanske  kta  he 
wanmdake  kta  ce,  eya. 

3  Unkan  iho,  wahosi  wakan  mi- 
ciwohdake  cin  he  iyaya,  qa  wa¬ 
hosi  wakan  wan  tokeca  itkokipa 
ya  : 

4  Qa  heciya;  Ekta  inyang  ye 
ca  koska  kin  de  heciya  wo  ;  Con- 
kaske  codan  iyecen  Jerusalem 
en  ounyanpi  kta,  wicasta  ota  qa 
woteca  ota  ohna  kta  nakaes  : 

5  Qa  mis  miye  ihduksan  peta 
conkaske  waun  kta,  qa  cokaya 
wowitan  waun  kta  ce,  Jehowa 
eya. 

6  Ho,  ho,  qa  waziyata  makoce 
kin  etanhan  najica  po,  Jehowa 
eya  :  mahpiya  tate  ouye  topa  kin 
iyecen  ciyuomdecapi  nakaes,  Je¬ 
howa  eya. 

7  Ho,  Zion,  Babel  cunwintku 
kin  kici  ounyaye  cin,  niiciya  wo. 

8  .Jehowa  ozuye  hduhe  cin  he 
hecen  eya ;  Wowitan  ohakam, 
oyate  wanicipi  qon  hena  ekta 
yemasi ;  tuwe  kiunniniyanpi  kin 
he  iye  ista  su  kiunniya  nakaes. 

9  Iho,  hena  iwankam  nape  wa- 
koza  kta,  unkan  iye  wowidake 
wicayapi  kin  on  wawicakipi  kta ; 
hecen  Jehowa  ozuye  yuhe  cin 
umasi  kin  he  sdonyayapi  kta. 

10  Do  wan  wo,  qa  wiyuskin  wo, 
Zion  cunwintku ;  iho,  wau  qa 
nicokaya  ounwaye  kta  ce,  Jeho¬ 
wa  eya. 

11  Unkan  anpetu  kin  he  en 
oyate  ota  Jehowa  en  ikoyagici- 
yapi  kta,  qa  mitaoyate  eepi  kta : 
unkan  nicokaya  ounwaye  kta,  qa 
Jehowa  ozuye  yuhe  cin  he  niye 
ekta  umasi  kin  he  sdonyaye  kta 
ce. 

12  Unkan  Juda  makoce  wakan 
tawa  qon  he  Jehowa  tawakiye 
kta,  qa  ake  Jerusalem  en  iyokipii- 
ciye  kta. 

13  Wicacelipi  owasin,  Jehowa 
itokam  inina  un  wo  :  lye  tipi  w^a- 
kan  tawa  kin  etanhan  yuMcapi 
nakaes. 

WICOWOYAKE  3. 

1  Unkan  iye  Joshua  wawayu- 
sna  itancan  kin  wanyagmakiya  ; 
Jehowa  wahosi  wakan  tawa  kin 
itokam  najin  :  unkan  iye  etapa 
eciyatanhan  Satan  kipajin  kta 
inajin.  ^ 

2  Unkan  Jehowa  Satan  heciya; 
Satan,  Jehowaiyopeniyan  nunwe; 
han,  Jehowa  Jerusalem  en  iyoki- 
piiciye  cin  hee  iyopeniyan  nun¬ 
we.  Petuspe  wan  peta  etanhan 
icupi  kin  he  dee  sni  he. 

3  Unkan  Joshua  wokoyake  sica 
eoe  un,  qa  wahosi  wakan  kin  ito¬ 
kam  najin. 

4  Hehan  iye  waayupte,  qa  tona 
itokam  najinpi  kin  hewicakiya ; 
Wokoyake  sice  cin  hena  ekiciya- 
ku  po,  eya.  Hehan  iye  Hinca 
heciya;  Wanyaka wo, wayalitani 
kin  yutokan  iyeciciya,  qa  woko¬ 
yake  waste  kinca  koyagciciye 
kta  ce. 

5  Hehan,  Watesdake  ska  wan 
pa  akan  ekicihnaka  po,  eya.  He- 
cen  watesdake  wan  tesdagki- 
yapi,  qa  wokoyake  kicunkiyapi. 
Unkan  Jehowa  wahosi  wakan 
tawa  kin  hen  najin. 

6  Unkan  Jehowa  wahosiye  kin 
he  Joshua  wakiciyaatanin  qa  he- 

ya; 

7  Jehowa  ozuye  hduhe  cin  he 
hecen  eya  ce ;  Mitacanku  kin 
ohna  mayani  kinhan,  qa  mitoa- 
wanyake  kin  he  awandake  cin- 
han,  hehan  nakun  wati  ohna  wa- 
daco  ece  kta,  qa  nakun  mitaho- 
co.ka  kin  awandake  kta ;  qa  tona 
den  najinpi  kin  hena  ehnahna 
cankuyaye  kta  cicu  kta. 

8  Heon  etanhan,  Joshua  wawa- 

yusna  itancan,  nahon  wo,niye  qa 
tawasiwicayaye  cin  nitokam  iyo- 
tankapi  kin :  wicasta  kin  hena 
wowapetokeca  nakaes  :  Qa  iho, 
mitaokiye  Adetka  he  hinanpe- 
waye  kta  ce. 

9  Joshua  itokam  inyan  ewahna- 
ke  cin  he  wanyaka  wo ;  inyan 
wanji  akan  ista  sakowin :  Ihe, 
bagopi  kin  hena  bawago  kta ;  qa 
makoce  kin  he  woahtani  kin  an- 
petu  wanjidan  en  yutokan  iye- 
waye  kta  ce,  Jehowa  ozuye  hdu¬ 
he  cin  eya. 

10  Anpetu  kin  he  en  otoiyohi 
mitakodapi  hastanhanka  iyuwi 
ihukuya,  qa  suken  can  ihukuya 
yecieopi  kta  ce,  Jehowa  ozuye 
hduhe  cin  eya. 

WICOWOYAKE  4. 

1  Hehan  wahosi  wakan  mici 
wohdake  cin  he  ake  hi,  qamayu- 
hica,  wicasta  wan  istinma  etan¬ 
han  yuhicapi  kin  iyececa : 

2  Qa  heraakiya ;  Taku  wanda- 
ka  he.  Unkan  hepa ;  Waton¬ 
wan,  qa  iho,  petijanjan  ihupa  wan 
ocowasin  mazaskazi,  qa  iwan- 
kamtu  waksica  w'an,  qa  petijan¬ 
jan  sakowin  tawa,  qa  pa  akan 
petijanjan  iyahde  wihdi  ohna  hi- 
yaye  cin  sakowin  ikoyaka: 

3  Qa  icahda  wihdi  can  nom 
han,  wanji  is  waksica  kin  etapa- 
tanhan,  qa  unma  icatkatanhan. 

4  Hehan  waamdupte,  qa  wahosi 
wakan  mici  wohdake  cin  hewa- 
kiya ;  Itancan  mitawa,  dena  taku 
he,  epa. 

5  Hehan  wahosi  wakan  mici 
wohdake  cin  he  waayupte,  qa 
hernakiya  ;  Dena  taku  sdonyaye 
sni  he,  eya.  Unkan,  Han,  Itan¬ 
can  mitawa,  epa. 

6  Hehan  iye  waayupte,  qa  wo- 
makiyake  ca  heya ;  Jehowa  oie 
Zerubabeleciyecinhedee;  Woo- 


WICOWOYAKE  5. 


kihi  eciyatanhan  sni,  qa  wowasa- 
ke  eciyatanhan  sni,  tuka  Mitaniya 
eciyatanhan  kta,  Jehowa  ozuye 
hduhe  cin  eya, 

7  He  tanka  Zerubabel  itokara, 
nis  nitaku  he  :  niakomdaye  kta. 
XJnkan  iye  Inyan  itancan  kin  an 
kta,  Woiyokipi,  woiyokipi  kiciun 
ce,  eyanpahapi  kta. 

8  Nakun  Jehowa  oie  en  mahi 
kin  he  hecen  eya  ; 

9  Zerubabel  nape  tipi  kin  de 
akan  he  cin  he  ehnaka ;  nakun 
iye  nape  hdustan  kta  ce  :  hecen 
Jehowa  ozuye  yuhe  cin, he  niye- 
pi  ekta  umasi  kin  he  sdonyaye 
kta. 

10  Anpetu  en  taku  cistinna  ece 
e  kin  he  tuwe  wahtedasni  he  : 
Jehowa  ista  sakowin  maka  oco- 
wasin  en  ohnihdeya  unpi  kin 
hena  mazasu  inyan  Zerubabel 
nape  ohna  wanyakapi  qa  iyuskin- 
pi  kta. 

11  Hehan  waamdupte,  qa  he- 
wakiya;  Wihdi  can  nom  peti- 
janjan  ihupa  etapatanhan  qa  ca- 
tkatanhan  kin  dena  taku  he. 

12  Qa  inonpa  waamdupte  qa 
hewakiya ;  Wihdi  can  adetka 
nonpa  mazaskazi  oiyahde  nonpa 
ohna  mazaskazi  wihdi  hiyuyapi 
kin  dena  taku  he. 

13  Unkan  iye  hemakiya  ;  Dena 
taku  hecinhan  sdonyaye  sni  he, 
eya.  Unkan,  Han,  Itancan  mita- 
wa,  epa. 

14  Hehan  iye  heya  ;  Wihdi  cin- 
ca  nonpa  rnaka  ocowasin  Itancan 
kin  icahda  najinpi  kin  dena  eepi 
ce. 

< 

WICOWOYAKE  5. 

1  Hehan  mihduhorani,  qa  ista 
yuwankan  iwekcu  qa  watonwan, 
unkan  iho,  wowapi  wan  kinyan 
un. 

2  Unkan  iye  hemakiya;  Taku 

K3 


wandaka  he.  Unkan  amdupte; 
Wowapi  wan  kinyan  un  wan- 
mdaka,  ohanske  cin  wicispa  wi- 
kcemna  nonpa,  qa  ohdakinyan  is 
wicispa  wikcemna,  epa. 

3  Hehan  iye  hemakiya ;  Wo- 
yasice  maka  ite  kin  owancaya 
iyaye  cin  he  dee.  Tona  wama- 
non  kinotoiyohi  pajujupi  kta  na- 
kaes,  deciyatanhan  un  kin  iyece- 
ca;  qa  iciconzapi  otoiyohi  unma 
eciyatanhan  un  kin  iyecen  paju¬ 
jupi  kta  ce. 

4  He  hinanpe  waye  kta  ce,  Je¬ 
howa  ozuye  hduhe  cin  eya  ;  un¬ 
kan  tuwe  wainanon  ti  kin  en  i 
kta,  qa  tuwe  micaje  on  itonsni 
iciconza  ti  kin  en  :  qa  tipi  tawa 
kin  cokaya  wanke  kta,  qa  ihang- 
ye  kta,  can  qa  inyan  koya. 

5  Hehan  wahosi  wakan  mici 
wohdake  cin  he  hinanpe  ca  he¬ 
makiya;  Wanna  ista  yuwankan 
ikikcu  qa  taku  hinanpe  cin  de 
w  any  aka  wo. 

6  Unkan,  He  taku  he,  epa. 
Unkan  iye  heya ;  De  epha  wan 
(ohna  wiyutapi)  hinanpa  ce. 
Nakun  iye  heya ;  Hena  maka 
kin  owancaya  decen  owanyake 
ece. 

7  Unkan  iho,  mazasu  hmiyan- 
yan  wan  yuwankan  icupi  :  unkan 
epha  cokaya  winoMnca  wan  iyo- 
tankehan  yanke  cin  he  dee. 

8  Hehan  iye  heya;  Wicohan 
sice  cin  he  dee.  Unkan  he 
epha  kin  ocokaya  ehpeya  ;  qa  i 
kin  ohna  mazasu  inyan  kin  iyo- 
hpeya. 

9  Hehan  ista  yuwankan  iwe¬ 
kcu  qa  watonwan,  unkan  iho, 
winohinca  nonpa  hinanpapi,  qa 
tate  kin  he  hupahu  tawapi  ohna 
yanka  ;  hena  hupahu  yuhapi  na- 
kaes,  pehan  tanka  hupahu  iyece- 
ca :  unkan  hena  epha  kin  maka 
qa  mahpiya  otahedan  tokan  aya- 
pi. 

10  Hehan  wahosi  wakan  mici 
wohdake  cin  hewakiya;  Dena 
epha  kin  tokiya  ayapi  he. 

11  Unkan  iye  hemakiya ;  Si- 
nar  makoce  kin  en  tipi  kicagapi 
kta :  unkan  hen  ehnakapi  kta, 
qa  iye  tohe  kin  en  ehdepi  kta 
ce. 

WICOWOYAKE  6. 

1  Hehan  wahdicu,  qa  ista  yu- 
wankan  iwekcu  qa  watonwan; 
unkan  iho,  he  nom  otahedan  tan- 
han  canpahmihma  topa  hiyupi ; 
unkan  he  kin  hena  mazasa  he 
kin  heca. 

2  Canpahmihma  tokaheya  kin 
sunka  wakan  sasa ;  qa  canpa¬ 
hmihma  inonpa  kin  sunka  wa¬ 
kan  sapsapa  : 

3  Qa  canpahmihma  iyamni  kin 
sunka  wakan  skaska;  qa  can¬ 
pahmihma  itopa  kin  en  sun¬ 
ka  wakan  hdeskaska  dusduza- 
hanpi. 

4  Hehan  waamdupte.qa  waho¬ 
si  wakan  mici  wohdake  cin  he¬ 
wakiya  ;  Itancan  mitawa,  dena 
taku  he. 

5  Unkan  wahosi  wakan  kin 
waayupte,  qa  hemakiya ;  Ma- 
hpiya  woniya  topa  kin  dena  ee. 
maka  owancaya  Itancan  itokam 
najinpi  kin  etanhan  hiyupi. 

6  Sunka  wakan  sapsapa  en  un- 
pi  kin  hena  waziyata  makoce 
kin  ekta  yapi ;  qa  hena  ihakam 
sasa  kin  hiyayapi  ;  qa  hdeska¬ 
ska  kin  hena  itokah  makoce  kin 
ektakiya  yapi. 

7  Qa  dusduzahanpi  kin  hena 
iyayapi,  qa  maka  kin  en  ohni- 
hdeya  mani  kta  akitapi.  Unkan 
iye  heya  ;  Hunktiya  po,  maka 
kin  en  ohnihdeya  mani  po.  He- 
cen  maka  kin  en  ohnihdeya 
unpi. 

8  Hehan  iye  houmakiye  ca  wo- 

makiyake  ca  heya ;  Wanyaka 
wo,  ton  a  waziyata  makoce  kin 
ekta  iyayapi  qon  hena  Mitaniya 
waziyata  makoce  kin  en  ehnaka¬ 
pi  ce,  ,eya. 

9  Unkan  Jehowa  oie  en  mahi 
kin  he  hecen  eya  ; 

10  Wayaka  unpi  kin  etanhan 
icu  wo,  Heldai  etanhan,  Tobijah 
etanhan,  qa  Jedaya  etanhan,  qa 
anpetu  kin  he  en  niye  hinca  u 
wo,  qa  Josiah  Zephaniah  cinhin- 
tku  ti,  Babel  etanhan  en  hipi  kin, 
he  en  ya  wo  : 

11  Hehan  mazaska  qa  mazaska- 
zi  icu  qa  watesdake  kaga  wo,  qa 
Joshua  Josedek  cinhintku  wawa- 
yusna  itancan  pa  kin  akan  ehna- 
ka  wo  : 

12  Qa  kici  wohdake  ca  heciya 
wo  ;  Jehowa  ozuye  hduhe  cin  he 
hecen  eya  ce  ;  Wicasta  Adetka 
eciyapi  kin  he  wanyaka  wo ;  un¬ 
kan  iye  towanke  kin  etanhan  uye 
kta,  qa  iye  Jehowa  tipi  kin  he 
kicage  kta  ce  : 

13  Han,  iye  hinca  Jehowa  tipi 
kin  kage  kta ;  qa  iye  hinca 
wowitan  kin  hduhe  kta;  qa  iye 
toiyotanke  kin  en  kiyotanke 
kta,  qa  itancan  yanke  kta ;  qa 
iye  toiyotanke  kin  akan  wawa- 
yusna  un  kta :  unkan  wookiye 
iyukcanpi  kin  he  henaoza  om  un 
kta. 

14  Unkan  watesdake  kin  hena 
Helem,  qa  Tobijah,  qa  Jedaya, 
qa  Hen  Zephaniah  cinhintku  kin 
hena  tawapi  kta,  Jehowa  tipi  kin 
ohna  wokiksuye  kta  e  heon. 

15  Hecen  tona  itehan  unpi  kin 
hena  upi  kta,  qa  Jehowa. tipi  kin 
ticagapi  kta  ;  unkan  Jehowa  ozu¬ 
ye  hduhe  cin  he  niyepi  ekta  uma- 
si  kin  he  sdonyayapi  kta.  Un¬ 
kan  Jehowa  Taku  Wakan  nita- 
wapi  ho  kin  anagoptanyan  anaya- 
goptanpi  kinhan  hena  hecetu  kta 
ce. 


WICOWOYAKE  8. 


WICOWOYAKE  7. 

1  Unkan  Darius  wicastayatapi 
tawaniyetu  itopa  kin  en,  Jehowa 
oie  Zekariah  en  hi,  anpetu  itopa, 
wi  inapcinwanka,  Kislu  he  en  : 

2  Wakantanka  ti  kin  ekta  ^ere- 
zer  qa  Regem-melek,  qa  wicasta 
tawapi,  Jehowa  itokam  cekiya 
yewica^  qon  he  ehan  ; 

3  Jehowa  ozuye  hduhe  cin  he 
ti  kin  ohna  wawayusna  unpi,  qa 
wicasta  wokcan  unpi  kin  hena 
ora  wohdakapi  kta,  qa  heyapi 
kta  :  Wi  izaptan  en  wanna  wa- 
niyetu  ota  ecaraon  ece  kin  iye- 
cen  wotesni  un  waceye  kta  iye- 
ceca  he, 

4  Hehan  Jehowa  ozuye  hduhe 
cin  oie  kin  en  raahi  kin  hecen 
eya  : 

5  Makoce  oyate  ocowasin  qa 
wawayu^napi  kin  hena  ora  wo- 
hdake  ca  hey  a  wo  ;  Wi  izaptan 
qa  isakowin  kin  en  wotesni  yaun- 
pi  qa  yaceyapi,  waniyetu  wi- 
kcemna  sakowin  hehanyan,  he 
raiye,  raiye  hinca  on,  wotesni 
yaunpi  he. 

6  Qa  tohan  wayatapi  qa  wada- 
tkanpi  eca,  he  niye  wayahdutapi 
qa  wayahdatkanpi  sni  he. 

7  Jerusalem  en  ounyanpi  qa 
wookiye  yuhapi,  qa  ihduksan 
otonwe  kin,  qa  okah  makoce  rna- 
komdaye  ko  en  tipi  qehan,  wica¬ 
sta  wokcan  tokaheya  Jehowa 
oie  eyanpahapi  qon  dena  ee  sni 
he. 

8  Hehan  Jehowa  oie  Zekariah 
en  hi  kin  he  hecen  eya : 

9  Jehowa  ozuye  hduhe  cin  he 
ie  ca  decen  eya  ce ;  Woyaco  wo- 
wicake  kin  econ  po ;  qa  wowa- 
^te  wocantekiye  ko  wicasta  oto- 
iyohi  iye  sunkaku  kin  en  ecaye- 
ciconpi  kta. 

10  Nakun  wiwazicaqa  wamde- 
nica,  oyate  tokeca  qa  wahpanica 


kin  hena  kakiswicayapi  sni  po  ’ 
qa  tuwedan  cante  mahen  iye 
sunkaku  kin  sicaya  canteyeciyu- 
zapi  kte  sni,  eya. 

11  Tuka  anagoptan  wicadapi 
sni,  qa  hinyete  kipajinyan  ehna- 
kapi,  qa  noge  ohraus  icupi,  he¬ 
cen  nahonpi  kte  sni. 

12  Han,  woope  kin  nahonpi  kte 
sni  e  heon  cante  inyan  suta  ici- 
cagapi,  qa  wicoie  Jehowa  ozuye 
hduha  iye  Taniya  on,  wicasta 
wokcan  tokahe}^  eciyatanhan 
hiyuye  ciqon  hena.  Heon  etan- 
han  wocanteptanye  tanka  wan 
Jehowa  ozuye  hduhe  cin  etanhan 
hiyu. 

13  Heon  etanhan  wanna  kake- 
tu,  iye  ho  uya  qehan  hena  nahon 
wacinpi  sni,  he  iyecen  hena  is 
ho  uyapi  kta,  tuka  raiye  nawa- 
hon  kte  sni  ce,  Jehowa  ozuye 
hduhe  cin  eya. 

14  Tuka  oyate  owasin  sdonwi- 
cayapi  sni  qon  hena  ehnahna, 
icamna  wan  on,  enanakiya  iye- 
wicawaye.  Heon  etanhan  wici- 
hakam  makoce  kin  hewoskan 
ehpeyapi,  qa  tuwedan  en  ohni- 
hdeya  un  sni :  makoce  oiyokipi 
kin  he  otiwota  kagapi  nakaes. 

WICOWOYAKE  8. 

1  Akes  Jehowa  ozuye  hduhe 
cin  he  oie  kin  hi  qa  heya  : 

2  Jehowa  ozuye  hduhe  cin  he 
hecen  eya  ce  ;  Zion  on  wowina- 
wizi  tanka  on  winawawizi,  qa 
wocanteptanyan  tanka  on  ina- 
wawizi  ce. 

3  Jehowa  hecen  eya;  Zion  en 
wahdi  qa  Jerusalem  cokaya  wati 
kta :  unkan  Jerusalem  Wowica- 
ke  Otonwe  eciyapi  kta ;  qa  Jeho¬ 
wa  ozuye  yuha  he  tawa  kin  he 
He  Wakan  eciyapi  kta  ce. 

4  Jehowa  ozuye  yuhe  cin  he 
hecen  eya;  Nakun  wicahincapi 

qa  wakankapi  Jerusalem  canku 
kin  en  iyotankapi  kta,  qa  wani- 
yetu  otapi  on  wicasta  otoiyohi 
sagye  kiton  kta. 

5  Qa  nakun  otonwe  canku  kin, 
hoksipidan  qa  wicinyanpidan, 
canku  ohnahna  skatapi,  ojudan 
kta  ce. 

6  Jehowa  ozuye  hduhe  cin  he 
hecen  eya;  A.npetu  kin  hena  en 
oyate  kin  de  okaptapi  i^tapi  kin 
en  de  wowinihan  kinhan,  mive 
miista  en  wowinihan  kta  iyece- 
ca  he,  Jehowa  ozuye  yuhe  cin 
eya. 

7  Jehowa  ozuye  hduhe  cin  he 
hecen  eya ;  Iho,  wihinanpe  ma- 
koce  kin  etanhan  qa  wiiyaya 
inakoce  kin  etanhan  mitaoyate 
niwicawaye  kta. 

8  Qa  hena  awicawaku  kta,  un- 
kan  Jerusalem  cokahan  ounyan- 
pi  kta  ;  qa  hena  e  mitaoyate  kta, 
qa  Taku  Wakan  tawapi  kin  he 
miye  kta,  wowicake  qa  woowo- 
tanna  en. 

9  Jehowa  ozuye  hduhe  cin  he 
hecen  eya  ;  Tipi  wakan  kagapi 
kta,  on  Jehowa  ozuye  yuha  he 
tipi  oahe  ehnakapi,  anpetu  kin  en 
wicasta  wokcan  i  eciyatanhan 
oiepi,  tona  anpetu  kin  dena  en 
wicoie  kin  hena  nayahonpi,  na¬ 
pe  wanisakapi  nunwe. 

10  Anpetu  kin  dena  itokamtu 
wicasta  htani  wicakicicajujupi 
wanica,  qa  woteca  wicakicicaju¬ 
jupi  wanica  nakaes  :  qa  tuwe  tan- 
kan  ye  ca  tin  ku  esta  wookiye  yu¬ 
he  sni,  wokakije  kin  on  etanhan  ; 
wicasta  owasin  akicipaha  wica- 
wakiya  nakaes. 

11  Tuka  nakaha  oyate  kin  de 
okaptapi  kin  en  anpetu  ehanna 
waun  qon  iyernacece  kte  sni, 
Jehowa  ozuye  yuhe  cin  eya. 

12  Wojupi  kin  he  wookiye  en 
un  kta  ;  hastanhanka  iyuwi  kin 
waskuyeca  icahye  kta  ;  qa  maka 

kin  oicage  hiyuye  kta,  qa  mahpi- 
ya  kin  cu  wicaqu  kta ;  qa  oyate 
kin  de  okaptapi  kin  hena  dena 
iyuhpa  tawaye  wicawaye  kta 
ce. 

13  Unkan  kaketu  kte,  Juda 
tiyohnaka  qa  Israel  tiyohnaka, 
Ikcewicasta  ehnahna  woyasice 
iyececa  yaunpi  qon,  he  iyecen 
miye  niciyapi  kta,  qa  woya waste 
yaunpi  kta:  Wakokipapi  sni  po, 
nape  hduwasaka  po. 

14  Jehowa  ozuye  hduhe  cin  he 
hecen  eya  ;  Nihunkakepi  sihda- 
mayanpi  qehan,  sicaya  cicuwapi 
kta  wacanmi  qon,  Jehowa  ozuye 
yuhe  cin  eya,  qa  iyopemiciye 
sni ; 

15  He  iyececa,  ake  anpetu  kin 
dena  en  Jerusalem  qa  Juda  tipi 
kin  tanyan  ecawicawecon  kta 
wacanmi  ;  wakokipapi  sni  po. 

16  Wicoie  ecanonpi  kte  cin  de¬ 
na  ee  :  Wicasta  otoiyohi  tako- 
daku  kici  wowicake  ecee  eyeci- 
yapi  kta ;  wowicake  qa  wookiye 
woyaco  kin  nitatiyopa  ohnahna 
hdaco  po. 

17  Qa  tuwe  dan  cante  mahen 
takodaku  taku  sica  ecakicon  wa- 
cannipi  kte  sni,  qa  woitonsni 
wokonze  kin  he  wastedakapi  sni 
po ;  hena  owasin  taku  sicewadake 
ciqon  ee  ce,  Jehowa  eya. 

18  Hehan  Jehowa  ozuye  yuhe 
cin  oie  en  mahi  kin  he  hecen 
eya: 

19  Jehowa  ozuye  yuhe  cin  he 
hecen  eya  ce  ;  Wi  itopa  en  wo- 
tesni  unpi,  qa  izaptan  en  wotesni 
unpi,,  qa  isakowin  en  wotesni 
unpi,  qa  iwikcemna  en  wotesni 
unpi  qon  hena  Juda  tipi  kin  en 
wiyuskinpi  kta,  qa  woiyokipi  kta, 
qa  wotapi  waste  kta  ce.  Heon 
etanhan  wowicake  qa  wookiye 
wastedaka  po. 

20  Jehowa  ozuye  yuhe  cin  he 
hecen  eya  ;  Ehake  oyate  kin  upi 


WICOWOYAKE  9, 


kta,  qa  otonwe  ota  en  ounyanpi 
kin  hena  ; 

21  Qa  otonwe  wanji  en  oun¬ 
yanpi  kin  wanji  tokeca  ekta  yapi 
kta  qa  heyapi  kta;  Unyanpi  kta, 
Jehowa  itokam  cekiya  unyanpi 
kta,  qa  Jehowa  ozuye  hduhe  cin 
he  unkodepi  kta.  Mis  eya  mde 
kta  ce. 

22  Han,  oyate  ota  qa  Ikcewi- 
casta  wasakapi  kin  hena  upi  kta, 
Jerusalem  en  Jehowa  ozuye  hdu¬ 
he  cin  he  akitapi  kta, qa  Jehowa 
itokam  cekiyapi  kta  ce. 

23  Jehowa  ozuye  hduhe  cin  he 
hecen  eya  ;  Anpetu  kin  hena  en, 
Ikcewicasta  iapi  toktokeca  owa- 
sin  etanhan  wicasta  wikcerana 
wiyuzapi  kta ;  han,  Juda  wicasta 
wanjidan  tasina  en  yuzapi  kta, 
qa  heyapi  kta;  Nici  unyanpi  kta 
ce,  Wakantanka  nicipi  un  kin  he 
naunhonpi  nakaes. 

WICOWOYAKE  9. 

1  Jehowa  oie  Hadrak  makoce 
kin  en  oyakapi,qa  Damasek  too- 
zikiye  kta ;  tohan  wicasta  ista  qa 
Israel  wicowazi  owasin  Jehowa 
ektakiya  yakonpi  kinhan  : 

2  Qa  nakun  fiamat  iko3ragyan- 
ke  kta  ;  Turos  qa  Zidon,  he  ksape 
hinca  qeyas. 

3  Unkan  Turos  conkaske  suta 
wan  icicaga,  qa  rnaka  mdu  iye- 
ceea  mazaska  eju  aya,  qa  maza- 
skazi  liinca,  canku  upsija  kin 
iyececa. 

4  Iho,  Itancan  kin  he  tankan 
hiyuye  kta,  qa  towasake  mmi- 
wanca  ohna  kin  he  kastake  kta ; 
qa  peta  on  huhnaliyapi  kta. 

5  Askelon  he  wanyake  kta  qa 
kokipe  kta ;  Gaza  nakun  nina 
nihinciye  kta  ;  nakun  Ekron,  wo- 
wacinye  tawa  kin  istenyapi  na¬ 
kaes  :  Unkan  Gaza  etanhan  wi- 
castayatapi  kin  atakuni  kte  sni, 


qa  Askelon  en  ounyanpi  kte 
sni. 

6  Qa  tuwe  cinca  taninsni  wan 
Asdod  en  ounye  kta  ;  qa  Philis- 
tia  oyate  towalianicida  kin  he 
wakaspe  kta. 

7  Qa  iye  i  kin  etanhan  we  kin 
iwacu  kta,  qa  taku  wowalitesni 
iye  hi  kin  otahedan  tanhan  :  tuka 
tuwe  okaptapi  kin,  iye  liinca, 
Taku  Wakan  unkitaAvapi  kin  on, 
en  yanke  kta,  qa  he  qe  Juda  en 
Avicastayatapi  i3mcece  kta,  qa 
Ekron  Jehus  wicasta  iyecece  kta. 

8  Qa  tipi  mitawa  ihduksan  ahi- 
wati  kta,  ozuye  kin  on  etanhan, 
tuwe  iyopta  ye  ca  tuAve  ku  kin 
on  :  Qa  hetanhan  wakakisye  kin 
icimana  hena  opta  ye  kte  sni ; 
wanna  miista  on  wanmdaka  na¬ 
kaes. 

9  Zion  cunwintku,  nina  wi3m- 
skin  wo;  Jerusalem  cunwintku, 
iyasa  wo  ;  iho,  Wicastayatapi  ni- 
tawa  en  niku  kta  ;  He  owotanna 
qa  wowanikiye  hduha;  Avahba- 
yedan  qa  sonsonna  wan  akan 
iyotanka,  han,  sonsonna  wiye 
cinca  wan  akan. 

10  Unkan  Ephraim  etanhan  ozu¬ 
ye  canpahmihrna  kin  ihangwaye 
kta,  qa  suktanka  kin  Jerusalem 
etanhan,  qa  okicize  itazipa  kin 
kaksapi  kta  :  Hehan  iye  IkceAvi- 
casta  kin  wookiye  owicakiciyake 
kta  :  qa  iye  tokiconze  kin  mini- 
wanca  kin  etanhan  miniwanca 
kin  ekta,  qa  wakpa  kin  etanhan 
maka  ihanke  kin  hehan3mn  kta. 

11  Nakun  niye  on,  wicotakuye 
nitawa  we  kin  eciyatanhan  kaska 
hnakapi  nitawa  kin  hena  woha 
mini  codan  kin  hetanhan  hiyuwi- 
cawaye  kta  ce. 

12  Wowacinye  yuha  nicaskapi 
kin,  conkaske  suta  kin  ekta  hdi- 
cu  po  :  Anpetu  kin  de  eyanwa- 
paha;  Nonpa  akihde  cicicajuju 
kta  ce ; 

13  Tohan  Juda  namiciwinje 
cinhan,  Ephraim  itazipa  kin  en 
ewahnake  kta,  qa,  Zion,  nicinca, 
Javen  nicinca  kin  itkokim  inajin 
wicawakiye  kta,  qa  wicasta  wa- 
ditake  tamazasagye  kin  iyececa 
cicage  kta  ce. 

14  Unkan  hena  wiciwankamtu 
Jehowa  taninyan  un  kta,  qa  ti- 
wanhinkpe  kin  wakanhdi  iye- 
cen  iyaye  kta  :  Qa  Jehowa  Itan- 
can  kin  mazayahotonpi  tanka  kin 
yahoton  kta,  qa  itokah  tate  iyu- 
mni  kin  ohna  hiyaye  kta. 

15  Jehowa  ozuye  hduhe  cin  he 
awicakahpe  kta :  hecen  hena 
wotapi  kta,  qa  inyan  kahoya  hi- 
yuyapi  kin  hena  ainanipi  kta  ;  qa 
wayatkanpi  kta,  minisa  on  oqo- 
yapi  iyecece  kta ;  qa  wipipi  kta 
wak^ica  iyececa,  owayusna  oise 
kin  iyececa. 

16  Unkan  anpetu  kin  he  en, 
Jehowa  Taku  Wakan  taw^api  kin 
he  niwicakiye  kta,  iye  taoyate, 
optaye  wan  iyececa  ;  watesdake 
inyan,  iye  tamakoce  kin  en  bo- 
sdan  ehnakapi  kin  iyececapi  kta 
nakae^. 

17  Iye  to  waste  kin  tanka  hinca, 
qa  loiyokipi  kin  he  wopteca  sni : 
v/ojupi  kin  he  koska  kin  icahwi- 
caye  kta,  qa  minisa  teca  kin,  wd- 
koska  kin  hena. 


WICOWOYAKE  10, 

1  Ehake  magaju  kta  hehan  Je¬ 
howa  magaju  kida  po :  Jehowa 
wakanhdi  kage  kta,  qa  magaju 
wicaqu  kta;  maga  en  otoiyohi 
woicage  qu  kta. 

2  Wakagapi  kin  hena  takusni- 
^ni  oyakapi  nakaes,  qa  wakan 
kagapi  kin  hena  woitonsni  wan- 
yakapi,  qa  wowihanmna  wica- 
kapi  sni  ohdakapi  ece  :  takusni 
on  wacintonhnag  wicakiyapi : 
Heon  etanhan  nunipi,  tahinca 

optaye  wan  iyececa,  waawanya- 
ke  wanica  heon  wacin  iyokisi- 
capi. 

3  Waawanyake  kin  hena  on  mi- 
tocanniye  ide,  qa  tamdoka  kin 
iyopewicawaye.  Tuka  Jehowa 
ozuye  yuhe  cin  he  iye  optaye 
tawa  wanhdag  wdcahi,  Juda  ti- 
yohnaka  kin  hee,  qa  okicize  en 
tasunke  wakan  oiyokipi  kin  iye¬ 
ceca  wicakaga. 

4  Oise  kin  he  iye  etanhan  ;  raa- 
zaiyokatkuge  kin  he  iye  etanhan  ; 
okicize  itazipe  kin  he  iye  etan¬ 
han  ;  iye  etanhan  wawicakisye 
owasin  witaya  upi  kta. 

5  Unkan  wicasta  waditake  oki¬ 
cize  en  canku  upsija  iyecen  awi- 
camanipi  kin  iyececapi  kta :  na- 
kun  kicizapi  kta,  Jehowa  wica- 
kiciun  nakaes,  qa  suktanka  akan 
yotankapi  kin  hena  wacinhnuni- 
pi  kta. 

6  Hehan  Juda  tiyohnaka  kin 
mduwasake  kta,  qa  Joseph  tiyo¬ 
hnaka  kin  niwakiye  kta,  qa  en 
ounyewicawakiye  kta,  onsiwica- 
wakida  nakaes :  unkan  hena 
ellpewicawakiye  sni  iyececapi 
kta ;  .Jehowa  Taku  Wakan  tawa- 
pi  kin  he  miye  nakaes,  hecen  na- 
wicawahon  kta  ce. 

7  Nakun  Ephraim  wicasta  wa- 
ditaka  iyececapi  kta  ;  qa  cantepi 
wiyuskinkta,  minisa  on  iyececa  ; 
han,  iye  cinca  kin  wanyakapi 
kta  qa  wiyuskinpi  kta;  hena 
cantepi  Jehowa  on  iyuskinpi  kta 
ce. 

8  Hena  wicawakijojo  kta,  qa 
wicamduwitaya  kta,  opewicawa- 
kiton  nakaes :  unkan  ihduotapi 
kta,  ihduotapi  qon  iyececa. 

9  Unkan  oyate  kin  ehnahna 
owicawaju  kta  :  nakun  makoce 
tehanhan  kin  en  miksuyapi  kta ; 
qa  iye  cinca  kin  om  nipi  kta,  qa 
ake  hdicupi  kta. 

10  Nakun  Egupta  makoce  kin 


WICOWOYAKE  11. 


etanhan  awicawaku  kta,  'qa 
Asur  etanhan  wicamduwitaya 
kta :  qa  ake  Gilead  makoce  qa 
Lebanon  en  awicawahdi  kta  ;  qa 
owicakan  kte  sni. 

11  Unkan  iye  wokakisye  yuha 
mini  tanka  kin  ehna  ye  kta,  qa 
miniwanca  taja  kin  ape  kta  •  he- 
cen  wakpa  osbe  kin  iyubpa  oya- 
be  kta  :  qa  Asur  towabanicida 
kin  ha  makata  ebpeyapi  kta,  qa 
Egupta  cansagye  tawa  kintokan 
iyaye  kta. 

12  Qa  hena  Jehowa  en  wica- 
mduwasake  kta  ;  hecen  iye  caje 
kin  on  hena  ohnihdeya  unpi  kta, 
Jehowa  eya. 

WICOWOYAKE  11. 

1  Lebanon,  tiyopa  nitawa  hdu- 
bdoka  wo ;  hecen  peta  kin  ban- 
tesa  nitawa  bubnabye  kta. 

2  Wazi  can,  sicahowaya  wo; 
bantesa  kin  wankahan  nakaes, 
suksuta  kin  hena  awihnunipi. 
Basan  utuhu  kin,  sicahowaya  po, 
contanka  en  yepica  sni  qon  he 
kawankapi  nakaes. 

3  W'^aawanyake  sicahowayapi 
ho  kin;  towitanpi  kin  awihnuni 
nakaes  ;  mnaja  koska  hotonpi  ho 
kin ;  Jordan  towabanicida  kin 
awihnuni  kin  heon. 

4  Jehowa  Wakantanka  mitawa 
kin  he  hecen  eya  ;  Optaye  ktepi 
kte  cin  he  wo  qu  wo  : 

5  Tona  wicayuhapi  kin  hena 
wicaktepi  ece,  tuka  sicaya  econ 
ihdawapi  sni ;  qa  wiyopewicaya 
ecee  kin  hena  heyapi  ;  Jehowa 
yawastepi  nunwe  ;  miye  wima- 
jica  nakaes  :  qa  w'aawanyake  ta- 
wapi  kin  wicakpatanpi  sni  ece. 

6  Mis  eya  ake  makoce  ounyan- 
pi  kin  wicawapatan  kte  sni,  Je¬ 
howa  eya :  tuka  iho,  wicasta 
otoiyohi  iye  takodaku  nape  kin 
en  iyobpaye  waye  kta,  qa  wica- 


stayatapi  tawa  nape  kin  en  :  un¬ 
kan  hena  makoce  kin  kastakapi 
kta,  qa  iye  napepi  kin  etanhan, 
ewehdaku  kte  ^ni  ce. 

7  Hecen  optaye  ktepi  kte  cin 
he  wo  waqu  ece,  awicakehan 
tabinca  onsikapi  kin.  Unkan 
cansagye  nom  iwekcu ;  wanji, 
Wocantekiye,  eya  caswakiton, 
qa  unma  kin  is,  W^oicaske,  cas- 
waton  :  hecen  optaye  kin  won- 
wicawakiya  ece. 

8  Nakun  wi  wanjidan  en  waa- 
wanyake  yamni  ihangwicawaya  ; 
Qa  minagi  hena  wabtewicada 
sni,  qa  iye  nagipi  kin  is  eya  sice- 
madakapi. 

9  Hehan  hepa ;  Woyute  cicupi 
kte  sni  :  taku  te  kte  cin  he  te 
kta;  qa  taku  ihangyapi  kte  cin 
ihangyapi  kta  ;  qa  tona  okaptapi 
kin  hena  otoiyohi  cebpi  kiciyuta- 
pi  kta  ce. 

10  Hehan  cansagye  mitawa, 
Wocantekiye  he  iwacu  qa  wa- 
hdaksaksa,  oyate  owasin  orn  wi- 
cotakuye  wicawecage  ciqon  he 
mdujuju  kta  heon. 

1 1  Unkan  anpetu  kin  he  en  yu- 
jujupi :  Hecen  tabinca  onsikapi 
tona  anamagoptanpi  kin  hena  he 
Jehowa  oie  kin  hee  e  sdonyapi. 

12  Hehan  hewicawakiya ;  Nii- 
stapi  en  he  waste  hecinhan  wo- 
kajuju  maqu  po  ;  qa  hecetu  sni 
kinhan,  econpi  sni  po.  Unkan 
wokajuju  mazaska  wikcemna  ya¬ 
mni  tke  imiciyutapi. 

13  Hehan  Jehowa  hemakiya  ; 
W’aksica  kage  cin  he  en  ebpeya 
wo ;  wokajuju  waste  binca  on 
imayacinpi  kin  hee.  Unkan  ma¬ 
zaska  wikcemna  yamni  qon  he¬ 
na  iwekcu,  qa  waksica  kage  cin 
en  ebpewaya,  Jehowa  ti  kin 
etu. 

14  Hehan  cansagye  mitawa  un¬ 
ma  qon,  Woicaske  he  wahduksa  ; 
Juda  qa  Israel  kici  wicotakuye 

523 


ZEKARTAH, 


kin  he  mdujuju  kta  e  heon  etan- 
han. 

15  Unkan  Jehowa  hernakiya ; 
Waawanyake  witkotkoka  ikican- 
ye  tawa  kin  ake  ikikcu  wo. 

16  I  ho,  makoce  kin  en  waawan¬ 
yake  wan  najinwakiye  kta  ;  he 
qe  taku  atakunisni  kin  ekta  eton- 
we  kte  sni,  taku  taninsni  kin  he 
okide  kte  sni,  taku  kiunniyanpi 
kin  he  okiziye  kte  sni,  qa  taku 
en  un  kin  he  wo  qu  kte  sni ;  tu- 
ka  tona  cepa  cehpi  kin  temye 
kta,  qa  sake  kin  hena  yuksaksa 
kta  ce. 

17  Hehehe  waawanyake  taku 
^ni,  optaye  ehpewicaye  cin  he  : 
mazasagye  kin  iye  isto  kin  akan 
yanke  kta,  qa  ista  etapa  kin 
akan :  isto  kin  ocowasin  ^nije 
kta,  qa  ista  etapa  kin  he  oeo- 
wasin  aotpasyapi  kta. 

WICOWOYAKE  13. 

1  Jehowa  oie  Israel  on  oyaka- 
pi.  Jehowa  mahpiya  kin  hdu- 
mdaya,  qa  maka  oahe  kin  ehna- 
ka,  qa  wicasta  mahen  woniya 
kicaga  ecee  kin  he  hecen  eya  : 

2  Iho,  Jerusalem  wiyatke  iwi- 
tkopi  kin  heca  wakage  kta,  oyate 
ihduksan  hiyeye  cin  owasin  on  ; 
qa  nakun  Juda  akan  yanke  kta, 
Jerusalem  onatakapi  kin  en. 

3  Unkan  anpetu  kin  he  en 
oyate  owasin  on  Jerusalem  in- 
yan  yuwankan  icupi  kte  cin 
heca  wakage  kta :  yuwankan 
icupi  kin  hena  owasin  kiunnii- 
ciyapi  kta,  maka  akan  oyate  hi¬ 
yeye  cin  iyuhpa  en  kiwitayapi 
qeyas. 

4  Jehowa  hecen  eya;  Anpetu 
kin  he  en  suktanka  otoiyohi  wa- 
kokipe  wecage  kta,  qa  akan  yo- 
tanke  cin  he  wacinhnuni  kta  : 
tuka  Juda  tipi  kin  en  ewatonwe 
kta,  qa  suktanka  oyate  tawapi 

kin  iyuhpa  istagonge  wicawaki- 
ye  kta  ce. 

5  Hehan  Juda  itancanpi  kin 
cante  mahen  heyapi  kta;  Jeru¬ 
salem  en  ounyanpi  kin  Jehowa 
ozuye  yuha  Taku  Wakan  tawa¬ 
pi  kin  en,  wowasake  mitawa  kin 
heepi  kta  ce. 

6  Anpetu  kin  he  en  Juda  itan¬ 
canpi  kin  hena  can  ihukuya  peta 
oceti  kin  iyececa  wica wakage 
kta,  qa  peji  opahte  kin  en  petu- 
spe  wan  iyececa  :  unkan  etapa 
eciyatanhan  qa  catkatanhan  oya¬ 
te  ihduksan  hiyeye  cin  owasin 
liuhnahwicayapi  kta.  UTnkan 
Jerusalem  ake  en  ounyanpi  kta, 
iye  towanke  kin  en,  Jerusalem 
hetu. 

7  Qa  nakun  Jehowa  tokaheya 
Juda  tawakeya  kin  niwicaye 
kta,  hecen  Dawid  ti  towitan,  qa 
Jerusalem  en  ounyanpi  towitan- 
pi  kin  Juda  iwankam  iyeiciye 
kte  sni. 

8  Anpetu  kin  he  en  Jehowa 
.Terusalem  en  ounyanpi  kin  waa- 
wicakahpe  kta;  qa  hena  ehna 
tuwe  huha  suta  sni  kin  anpetu 
kin  he  en  Dawid  iyecece  kta  ; 
qa  Dawid  tiyohnaka  kin  Taku 
Wakan  iyecece  kta,  wahosi  wa¬ 
kan  Jehowa  tawa  wicitokam  un 
kin  iyececa. 

9  Unkan  anpetu  kin  he  en  oya¬ 
te  Jerusalem  takpe  upi  kin  he¬ 
na  owasin  ihangwicaya  awakite 
kta : 

10  Qa  Dawid  tiyohnaka  qa  Je¬ 
rusalem  en  ounyanpi  kin  hena 
wocantekiye  qa  wocekiye  woni¬ 
ya  kin  awicawakastan  kta  :  He¬ 
cen  miye  camapapi  kin  en  ahi- 
matonwanpi  kta,  qa  iye  on  ceya- 
pi  kta,  hoksincantkiyapi  on  ceya- 
pi  kin  iyececa,  qa  on  nina  cante 
sicapi  kta,  tuwe  cinca  tokapa  on 
nina  cante  sica  iyececa. 

11  Anpetu  kin  he  en  Jerusalem 


WICOWOYAKE  14. 


en  wicaceya  tanka  kta,  Megid- 
don  kaksiza  ohna  Hadad-rimrnon 
wicaceya  qon  iyececa. 

12  Unkan  makoce  kin  ceye  kta, 
wicowazi  otoiyohi  isnana ;  Da- 
wid  tiyohnaka  wicowazi  isnan- 
pidan,  qa  tawicupi  isnanpidan  ; 
Nathan  tiyohnaka  wicowazi  isna¬ 
na,  qa  tawicupi  isnanpidan  : 

13  Levi  tiyohnaka  wicowazi 
isnana,  qa  tawicupi  isnanpidan ; 
Shimei  tiyohnaka  wicowazi  isna¬ 
na,  qa  tawicupi  isnanpidan ; 

14  Wicowazi  okaptapi  kin  iyu- 
lipa,  wicowazi  otoiyohi  isnana,  qa 
tawicupi  kin  isnanpidan  kta. 

WICOWOYAKE  13. 

1  Anpetu  kin  he  en  woalitani 
qa  woasape  on  minihdoka  wan 
Dawid  tiyohnaka  qa  Jerusalem 
en  ounyanpi  km  wicakiyuhdo- 
kapi  kta. 

2  Unkan  anpetu  kin  he  en  ka- 
ketu  kta,  Jehowa  ozuye  hduhe 
cin  eya ;  maka  kin  etanhan  wa- 
kagapi  cajepi  kin  ihangwaye  kta, 
qa  hetanhan  ake  kiksuyapi  kte 
sni :  qa  nakun  waayatapi  qa 
wosice  woniya  kin  hena  makoce 
kin  etanhan  tokan  iyayewaye 
kta  ce. 

3  Unkan  kaketu  kta,  wicasta 
wanji  waayate  kinhan,  atkuku  qa 
hunku  icahkiyapi  kin  hena  heci- 
yapi  kta;  Yani  kte  sni,  Jehowa 
cajeyan  itonsniyan  iyaa  nakaes  : 
Hecen  atkuku  qa  hunku  icahki¬ 
yapi  qon  hena  capapi  kta,  waa¬ 
yate  kin  heon. 

4  Unkan  anpetu  kin  he  en  waa¬ 
yatapi  kin  otoiyohi  waayatapi 
kinhan,  wowanyake  tawa  kin  on 
istecapi  kta,  qa  wicahnayanpi  kta 
on  icimana  wokoyake  hin  sma 
kin  koyakapi  kte  sni. 

5  Tuka  heye  kta;  Waayate  he- 
maca  sni,  mahyumdu  hemaca ; 


homaksidan  qehan  wicasta  wan 
opematon  nakaes. 

6  Hehan  tuwe  heciye  kta  ;  Ni- 
nape  ohna  osnazi  kin  hena  taku 
he.  Unkan  is,  Mitakoda  ti  kin 
ohna  ks.uwemayanpi  qon  hena  ee 
ce,  eye  kta. 

7  Mazasagye,  Waawanyake  mi- 
tawa  iwankara  inajin  wo,  qa  wi¬ 
casta  mitakoda  kin  he  iwankam, 
Jehowa  ozuye  yuha  eya:  Waa¬ 
wanyake  kin  he  apa  wo,  kinhan 
optaye  kin  enanakiya  iyewica- 
yapi  kta:  tuka  cistinpidan  kin 
hena  en  nape  yewakiye  kta  ce. 

8  Unkan  makoce  ocowasin  en 
kaketu  kta,  Jehowa  eya ;  ohna 
ospaye  nonpa  ihangwicayapi  kta, 
tapi  kta ;  tuka  ospaye  iyamni  kin 
he  ohna  okaptapi  kta. 

9  Unkan  ospaye  iyamni  kin  he 
peta  ehna  awicawau  kta,  qa  ma- 
zaska  yuecepidan  iyecen  wica- 
mduecedan  kta,  qa  mazaskazi 
iyutapi  kin  iyecen  iwicamdute 
kta :  Hena  micaje  hoyekiyapi 
kta,  unkan  awicamdupte  kta : 
Mitaoyate  hee  ce,  epe  kta  ;  un¬ 
kan  is,  Jehowa  Taku  Wakan  mi- 
tawa  ce,  eyapi  kta  ce. 

WICOWOYAKE  14. 

1  Iho,  Jehowa  taanpetu  kin  u 
kta,  unkan  walipayanitawa  nico- 
kaya  pamnipi  kta. 

2  Oyate  iyuhpa  Jerusalem  azu- 
ya  awicawau  kta  nakaes :  qa 
otonwe  kin  icupi  kta,  qa  tipi  kin 
hena  wawicakipi  kta,  qa  winyan 
kin  is  wicakiksanpi  kta.  Unkan 
otonwe  hanke  wayaka  awicayapi 
kta ;  tuka  wicasta  okaptapi  kin 
hena  otonwe  etanhan  kaspa  iye- 
wicayapi  kte  sni  ce. 

3  Flehan  Jehowa  hinanpe  kta, 
qa  oyate  kin  hena  azuwicaye 
kta;  okicize  anpetu  kin  en,  ana- 
tanpi  anpetu  qon  iyececa. 

4  Unkan  anpetu  kin  he  en  iye  j 
siha  Oliwe  Paha  kin  en  iyahe 
kta,  Jerusalem  itokam  iwiyohi- 
yanpa  tanhan  wanke  cin ;  unkan 
Oliwe  Paha  kin  wihinanpatakiya 
qa  wiyohpeyatakiya  cokaya  kina- 
ksa  iyaye  kta,  kaksiza  tanka  hinca 
kta :  qa  Paha  hanke  waziyata- 
kiya  iyaye  kta,  qa  hanke  kin  is 
itokahkiya  ye  kta. 

5  U  nkan  niy e  he  mitawa  kaksiza 
kin  ekta  nayapapi  kta,  hecaksiza 
kin  he  Azal  iyahde  kta  nakaes  : 
han,  nayapapi  kta,  Uzziah  Juda 
wicastayatapi  taanpetu  kin  en 
maka  skanskan  etanhan  nayapapi 
qon  iyececa.  Hehan  Jehowa  Ta- 
ku  Wakan  mitawa  kin  u  kta,  tona 
owotanna  kin  owasin  nici  unpi 
kta. 

6  Unkan  anpetu  kin  he  en  ka- 
ketu  kta,  iyoyanpa  kin  he  sota 
kte  sni,  tuka  caga  kta. 

7  Tuka  anpetu  kin  he  wanjidan 
kta,  Jehowa  sdonye  kta ;  anpetu 
sni  qa  hanyetu  sni ;  tuka  htayetu 
kin  han  hehan  iyoyanpa  kta. 

8  Unkan  anpetu  kin  he  en  wi co¬ 
ni  mini  Jerusalem  etanhan  hiyu 
kta ;  hanke  wiyohiyanpata  mini- 
wanca  kin  ekta,  qa  hanke  wiyo- 
hpeyata  miniwanca  kin  ekta  hi- 
yaye  kta  ;  mdoketu  qa  waniyetu 
nakun  hecetu  kta. 

9  Hehan  Jehowa  maka  kin 
owancaya  Wicastayatapi  kta : 
Anpetu  kin  he  en  Jehowa  wanji¬ 
dan  kta,  qa  iye  caje  kin  wanji¬ 
dan  kta  ce. 

10  Makoce  kin  ocowasin  omda- 
ye  kin  iyecece  kta,  Geba  etanhan 
qa  Rimmon  hehanyan,  Jerusalem 
itokagatanhan  ;  qa  he  qe  yuwan- 
kan  iyeyapi  kta,  qa  towanke  kin 
en  oun3^anpi  kta,Benjamin  tatiyo- 
pa  etanhan  tiyopa  tokaheya  kin 
ekta,  okahmin  tiyopa  kin  hehan¬ 
yan  ;  qa  Hannameel  conkaske 
tawa  kin  etanhan  minisa  iyuskice 

!  wicastayatapi  tawa  kin  hehan¬ 
yan. 

11  Unkan  en  ounyanpi  kta,  qa 
woyasice  icimana  yuke  kte  sni ; 
tuka  Jerusalem  wikopesniyan  en 

•  ounyanpi  kta  ce. 

12  Unkan  oyate  Jerusalem  azu- 
yapi  qon  owasin  makosica  on  Je¬ 
howa  wicakastake  kte  cin  he 
dee  :  Siha  on  najinpi  icunhan 
cehpi  wicakikuke  kta ;  qa  ista 
ohdoka  ohna  kuke  kta,  qa  iye 
ipi  ohna  cejipi  kin  kuka  aye  kta. 

13  Unkan  anpetu  kin  he  en  ka- 
ketu  kta,  Jehowa  etanhan  woni- 
hinciye  tanka  wan  wicehna  un 
kta ;  hecen  wicasta  otoiyohi  ta- 
kodaku  iyakicihpayapi  kta,  qa 
takodaku  nape  kin  itkom  nape 
apaha  najin  kta. 

14  Qa  nakun  Juda  Jerusalem 
ekta  ozuye  econ  kta  :  unkan 
oyate  ihduksan  hiyeye  cin  tawo- 
wijice  kin  ranayanpi  kta,  maza- 
skazi,  qa  mazaska,  qa  wokoyake 
utkanna  hinca. 

15  Unkan  suktanka  makosica, 
sonsonna,  camo,  qa  sonsonna 
cistinna,  qa  woteca  owasin  ozu¬ 
ye  owanka  kin  de  en  unpi  kin  he 
makosica  kin  de  iyecece  kta. 

16  Unkan  kaketu  kta,  tona  oka- 
ptapi,  oyate  owasin  Jerusalem 
takpe  upi  qon  etanhan,  hena 
iyuhpa  omaka  qa  omaka  eca, 
Wicastayatapi  kin  Jehowa  ozu¬ 
ye  yuhe  cin  hee  e  ohoda  yapi 
kta,  qa  ohanzihdepi  wohanpi  kin 
en  opapi  kta. 

17  Unkan  kaketu  kte,  maka 
akan  wicowazi  kin  etanhan  tona 
Jerusalem  ekta  Jehowa  ozuye 
yuha  Wicastayatapi  kin  ohoda 
upi  kte  sni  kin  hena  en  magaju 
wanice  kta. 

18  Qa  Egupta  wicowazi  kin 
ekta  ye  sni,  qa  en  u  sni  kinhan, 
is  eya  en  wanice  kta:  oyate 
ohanzihdepi  wohanpi  kin  en  opa 


MALAKI. 


upi  kte  sni,  Jehowa  makosica 
on  wicakastake  kte  cin  he  en  un 
kta. 

19  Egupta  wahtani  kin  he  dee, 
qa  oyate  owasin  ohanzihdepi 
wohanpi  kin  en  opa  upi  kte  sni 
wahtani  pi  kin  hee, 

20  Anpetu  kin  he  en  suktanka 
tamazahdahda  kin  akan  Jehowa 
on  Wakan  ce  ;  qa  Jehowa  ti  kin 
ohna  cega  kin  hena  owayusna 


itokam  mazawaksica  kin  iyecece 
kta. 

21  Han  Jerusalem  en,  qa  Juda 
en,  cega  otoiyohi  Jehowa  ozuye 
yuhe  cin  on  wakan  kta  ;  qa  tona 
wawayusnapi  kte  cin  hena  upi 
kta,  qa  etanhan  icupi  kta,  qa 
ohna  wohanpi  ece  kta:  Unkan 
anpetu  kin  he  en  Jehowa  ozuye 
yuhe  cin  he  ti  kin  ohna  Kanaan 
wicasta  wanice  kta  ce. 


MALAKI. 


WICOWOYAKE  1. 

1  Jehowa  oie  Malaki  nape  kin 
eciyatanhan  Israel  owicakiyaka- 
pi  kin  dee. 

2  Canteciciyapi  ce,  Jehowa 
eya  :  Tuka,  Taku  e  en  canteun- 
yakiyapi  he,  ehapi.  Esau  Jakob 
cincu  kin  hee  sni  he,  Jehowa  eya  : 
tuka  Jakob  wastewakidaka; 

3  Qa  Esau  sicewadaka,  qa  he 
tawa  kin  hewoskan  wakaga,  qa 
makoce  tawa  hewotahedan  wa- 
mduska  ounyanpi  kin  heca. 

4  Unkiciyujujupi,  tuka  ake  un- 
hdapi  kta  qa  otiwita  kin  piya 
unkagapi  kta  ce*,  Edom  eya  kes, 
Jehowa  ozuye  hduhe  cin  hecen 
eya;  Hena  piya  kagapi  kta,  tuka 
miye  mdujuju  kta:  unkan,  Wo- 
sice  ihanke,  qa,  Oyate  Jehowa 
ohinniyan  canniyewicaya,  ewi- 
cakiyapi  kta. 

5  Tuka  niista  wanyakapi  kta, 
qa  niye  hehapi  kta;  Jehowa  ya- 
tankapi  nunwe,  Israel  makoce 
ihanke  kin  etanhan. 

6  Wicacinca  wan  atkuku  kin 
ohokida,  qa  wowidake  wan  itan- 
can  tawa  kin  kokipa  ece.  Hecen 
mis  miye  atemayanpi  waun  kin- 


han  ohomakidapi  kin  tukte  e  he  ; 
qa  itancan  mayanpi  waun  kinhan 
komakipapi  kin  tukte  e  he  ;  wa- 
wayusna  yaunpi,  micaje  wahte- 
yadapi  sni  kin,  Jehowa  ozuye 
yuhe  cin  heniciyapi  ce.  Tuka, 
Taku  e  en  nicaje  wahteundapi 
sni  he,  ehapi. 

7  Owayusna  mitawa  akan  wo- 
yute  asapapi  kin  wamayakiyu- 
snapi  ece.  Tuka,  Taku  e  en  un- 
niyusapapi  he,  ehapi.  Jehowa 
tawahnawotapi  kin  he  wahtesni 
ce,  ehapi  kin  heon. 

8  Qa  taku  istagonge  cin  he  wa- 
yadusnapi  kinhan,  he  sice  sni 
he  :  qa  taku  huste  qa  wayazan- 
ka  kin  wayadusnapi  kinhan,  he 
sice  sni  he.  Wanna  wicastaya- 
tapi  nitawa  kin  qu  wo  ;  he  iyo- 
kipiyaye  kta  he,  qa  niite  yuwan- 
kan  inicu  kta  he,  Jehowa  ozuye 
yuhe  cin  eya. 

9  Heon  nakaha,  ceciciyapi,  Wa- 
kantanka  ite  kin  yuwinta  po,  he¬ 
cen  onsiunkidapi  kta :  Niye  ni- 
napepi  kin  etanhan  dececa  na- 
kaes:  niitepi  yuwankan  inicupi 
kta  he,  Jehowa  ozuye  yuhe  cin 
eya. 

10  Niyepi  kaes  etanhan  tuwe 

tiyopa  kin  ecen  iyeye  kta  he  : 
han,  wokaj-uju  codan  owayusna 
mitawa  akan  ceyatipi  kte  sni. 
Ecaca  iyomayakipipi  sni  ce,  Je- 
howa  ozuye  hduhe  cin  eya  ;  qa 
ninapepi  etanhan  wosna  wan 
iwacu  kte  sni. 

11  Wihinanpe  cin  etanhan,  qa 
wiiyaye  cin  hehanyan  Ikcewica- 
sta  oyate  kin  ehnahna  micaje 
tanka  kta  nakaes ;  qa  owanka 
owasin  en  micaje  on  wizinye 
izitapi  kta,  qa  wosnapi  ska  wan  : 
Ikcewicasta  oyate  kin  ehnahna 
micaje  kin  tanka  kta  nakaes,  Je- 
howa  ozuye  yuhe  cin  eya. 

12  Tuka  niye  he  dasicapi,  Je- 
howa  tawahnawotapi  kin  yusapa- 
pi,  qa  tawaskuyeca,  woyute  tawa 
kin  he  wahtesni  ce,  ehapi  kin 
he  on. 

13  Nakun  hehapi ;  Ecahe,  ta- 
ku  on  mdokitapi  cee  :  qa  apoya- 
sinsinpi,  .Tehowa  ozuye  yuhe  cin 
eya.  Nakun  taku  yahdehdecapi, 
qa  huste  kin,  qa  wayazanke  cin 
hena  ayaupi  ece  ;  hecen  wosna 
ayahipi  ecee.  De  ninapepi  etan¬ 
han  iwacu  kta  iyececa  he,  Je- 
howa  eya. 

14  Tuka  tuwe  optaye  tawa  kin 
en  radoka  wan  yuha,  tuka  wica- 
hnayan,  qa  iciconze  ca  Itancan 
taku  sica  wan  wakiyusna  kinhan, 
he  yasicapi  kta  ce  :  Wicastaya- 
tapi  tanka  kin  he  miye  nakaes, 
qa  Ikcewicasta  oyate  kin  ehna¬ 
hna  micaje  kin  wowinihan  hinca, 
Jehowa  ozuye  yuhe  cin  eya. 

WICOWOYAKE  2. 

1  Unkan  nakaha,  wawayusna 
yaunpi,  niyepi  on  wowasi  kin 
dee : 

2  Wanayahonpi  sni,  qa  micaje 
wowitan  yaqupi  kta  cante  en  eni- 
cihnakapi  kte  sni  hecinhan,  wo- 
yusice  wan  en  aciyapi  kta,  qa 

nakun  woyuwaste  nitawapi  kin 
mdusice  kta,  .lehowa  ozuye  yu¬ 
he  cin  eya;  han,  wanna  hena 
mdasica,  cante  en  eyecihnakapi 
sni  kin  heon. 

3  Iho,  wojupi  nitawa  iyopeci- 
ciyapi  kta,  niitepi  kin  en  tacesdi 
awakada  kta,  wosnapi  nitawapi 
tacesdi  kin  hee ;  unkan  he  ekta 
aniyanpi  kta. 

4  Unkan  woahope  kin  d.e  cica- 
hipi  he  sdonyakiyapi  kta,  wico- 
takuye  mitawa  kin  he  Levi  kici 
un  kta  e  heon,  Jehowa  ozuye 
yuhe  cin  eya. 

5  Wicotakuye  mitawa  kin  he 
wiconi  qa  wookiye  on  kici  un  : 
unkan  wokokipe  on  hena  waqu, 
hecen  komakipe  kta,  qa  micaje 
itokam  nihinciye  kta  e  heon. 

6  Wowicake  woope  kin  he  iye 
i  kin  ohna  5mnka,  qa  iha  en  wo- 
hnaye  takudan  iyeyapi  sni  na¬ 
kaes  :  iye  qe  wookiye  qa  woyu- 
ecetu  yuha  mici  mani,  qa  wico- 
ta  woalitani  etanhan  wicayuho- 
mni  ce. 

7  Wawayusna  iha  kin  wosdon- 
ye  kpatan  kta  nakaes,  qa  iye  i 
kin  etanhan  woope  kin  akitapi 
kta  iyececa  :  Jehowa  ozuye  yu¬ 
he  cin  wahosiye  tawa  kin  hee 
nakaes. 

8  Tuka  niyepi  canku  kin  icun- 
onpa  idadapi ;  woope  kin  en  wi- 
cota  nasnawicayakiyapi ;  Levi 
wicotakuye  tawa  kin  he  dusicapi 
ece,  Jehowa  ozuye  yuhe  cin  eya. 

9  Heon  etanhan  mis  eya  oyate 
owasin  ehnahna  wahtesni  qa  si¬ 
ca  cicagapi  ;  mitacanku  kin  ya- 
patanpi  sni,  tuka  woope  kin  en 
wicite  ivvandakapi  ecee  kin  he 
iyececa. 

10  Owasin  ateyapi  wanjidan 
unhapi  sni  he;  Taku  Wakan 
wanjidan  icahunyanpi  sni  he  : 
hecen  tokeca  hunkakewicunyan- 
pi  wicotakuye  tawapi  yusicapi 


WICOWOYAKE  3. 


kin  on,  wicasta  otoiyohi  iye  sun- 
kaku  en  ^icaya  unkokicikanyan- 
pi  he. 

1 1  Juda  sicaya  ohanyan,  qa  wo- 
wahtesni  wan  Israel  qa  Jerusa¬ 
lem  en  econpi  ece ;  Jehowa  tipi 
wakan  wastekidake  cin  he  Juda 
yusica,  qa  taku  wakan  tokeca 
cunwintku  kin  yuza  nakae^. 

12  Wicasta  tuwe  hecon  kin  he 
Jehowa  ihangye  kta,  tuwe  kikta 
un,  qa  tuwe  waayupte,  Jakob 
tawakeya  kin  etanhan,  qa  tuwe 
Jehowa  ozuye  yuhe  cin  wosna 
wan  wakiciyusna  kinhan. 

13  Unkan  de  inonpa  ecanonpi, 
Jehowa  owayusna  tawa  kin  ista- 
mnihanpe,  qa  ceyapi,  qa  sicaho- 
wayapi  on  ayakahpapi ;  hecen 
wosnapi  kin  icimana  ekta  eton- 
we  ^ni,  qa  ninapepi  etanhan  wo- 
iyokipi  kin  icu  ^ni. 

14  Tuka,  Tokeca  he,  ehapi. 
Jehowa  waayatanin  yanka,  niye 
qa  nitawin  hoksiwinna  duze  ci- 
qon  otahedan,  he  en  sicaya  oye- 
cihanyan  nakaes  :  Tuka  he  qe 
nitawin,  qa  winohinca  en  nici- 
conze  cin  hee. 

15  Unkan  wanjidan  kage  ^ni 
he  :  Woniya  wookapte  kin  hdu- 
ha  tuka  qon.  Unkan  tokeca 
wanjidan  he.  Wakantanka  ta- 
wicoicage  kin  akita  heon.  Heon 
etanhan  nitaniyapi  kin  awan- 
hdaka  po ;  qa  tuwedan  tawicu 
hoksiwinna  yuze  cin  he  sicaya 
okicihanye  kte  sni. 

16  Ehpekiciyapi  kin  he  ^icewa- 
daka  ce,  Jehowa  Israel  Taku  Wa¬ 
kan  tawa  kin  eya:  nakun  tuw^e 
tawicu  on  wo^ice  ahdahpa,  Je¬ 
howa  ozuye  yuhe  cin  eya.  Heon 
etanhan  nitaniyapi  kin  awan- 
hdaka  po,  sicaya  oyahandapi  kte 
sni  e  heon. 

17  Nioiepi  kin  on  Jehowa  das^i- 
htinpi  ece.  Tuka,  Taku  e  on 
unyasihtinpi  he,  ehapi.  Tohan, 

Tuwe  taku  sica  econ  kin  otoi¬ 
yohi  Jehowa  i^ta  kin  en  waste, 
qa  hena  iyowicakipi  ce,  ehapi 
kinhan  :  Qa,  Woyaco  Wakan¬ 
tanka  kin  tukten  un  he,  ehapi 
kinhan. 

WICOWOYAKE  3. 

1  Iho,  wahosi  mitawa  yewasi 
kta,  unkan  iye  mitokam  canku 
kin  yuwiyeye  kta  :  Hehan  Itan- 
can  oyakidepi  kin  he  ihnuhanna 
U  kta,  tipi  wakan  tawa  kin  ekta  ; 
han,  wicotakuye  wahosiye  wa- 
steyakidapi  kin  hee  ;  iho,  iye  hi 
kta  ce,  Jehowa  ozuye  yuhe  cin 
eya. 

2  Tuka  anpetu  en  hi  kinhan  he 
tuwe  okihi  kta  he  ;  qa  ihdutanin 
kinhan  tuwe  najin  kta  he  :  wa- 
sdoye  peta  tawa  kin  iyececa,  qa 
wayujaja  wipajaja  tawa  kin  iye¬ 
ceca  nakaes. 

3  Qa  mazaska  ^doye  ca  yuece- 
dan  iyotanke  kta  ;  qa  Levi  cinca 
kin  wicayuecedan  kta,  qa  maza- 
skazi  mazaska  ko  iyecen  wicayu- 
can  kta  ;  hecen  woowotanna  en 
wosna  wan  Jehowa  wakiyusnapi 
kta. 

4  Hehan  Juda  qa  Jerusalem  ta- 
wosna  kin  Jehowa  iyokipi  kta, 
hekta  anpetu  kin  en,  qa  tanihan 
waniyetu  qon  en  iyececa. 

5  Tuka  woyaco  on  nikiyepidan 
wau  kta  :  qa  inahniyan  waamda- 
tanin  kta,  wakan  kagapi  kin  en, 
qa  wawicihahapi  econpi  kin  en, 
qa  tona  wohnaye  on  iciconzapi 
kin  en,  qa  tona  wicasta  opetonpi, 
wiwazica  wamdenica  ko  iyopeye 
tawapi  wicakipi  ece,  qa  oyate 
tokeca  kin  wicakiyusepi,  qa  ko- 
makipapi  ^ni  kin  hena  en,  Jeho¬ 
wa  ozuye  yuhe  cin  eya. 

6  Jehowa  he  miye,  mihduto- 
keca  sni ;  heon  etanhan,  Jakob 
cinca,  ihangniyanpi  sni  ce. 

7  Nihunkakepi  anpetu  tawapi 
kin  ehantanhan  raitawoahope 
etanhan  icunom  idadapi,  qa  he- 
na  yapatanpi  sni  ece.  Miye  en 
ihdou  po;  kinhan  niyepi  en  mi- 
hdoku  kta  ce,  Jehowa  ozuye 
yuhe  cin  eya.  Tuka,  Taku  on 
unkihdoupi  kta  he,  ehapi. 

8  Wicasta  wan  Wakantanka 
wamakinon  kta  he.  Tuka  niye 
mayakinonpi  ece.  Tuka,  Taku 
e  maunnicinonpi  he,  ehapi.  Iwi- 
kcenmamna  qa  wosnapi  kin  hena. 

9  Woyasice  on  niyusicapi,  tuka 
wamayakinonpi  ece,  oyate  kin  de 
ocowasin. 

10  Iwikcemnamna  kin  iyuhpa 
mazopiye  tipi  kin  en  au  po,  he- 
cen  wati  ohna  woyute  yuke  kta, 
qa  heon  wanna  imayukcan  po, 
Jehowa  ozuye  yuhe  cin  eya ; 
kinhan  niahpiya  owanyeye  kin 
ciciyuhdokapi  kta,  qa  woyuwa- 
ste  wan  acicastanpi  kta,  yuhe- 
pica  sni  hehanyan. 

11  Nakun  niyepi  on  watemye 
kin  he  iyopewaye  kta,hecen  ma- 
ka  nitawapi  oicage  kin  ihangye 
kte  sni;  qa  nitamaga  en  hastan- 
hanka  iyuwi  kin  stunkaka  ehpe- 
ye  kte  sni,  Jehowa  ozuye  yuhe 
cin  eya. 

12  Hehan  oyate  owasin  niya- 
wastepi  kta;  woiyokipi  makoce 
kin  he  niyepi  kta  nakaes,  Jeho¬ 
wa  ozuye  yuhe  cin  eya. 

13  Miye  on  nioiepi  kin  wohiti- 
pika  liinca,  Jehowa  eya.  Tuka, 
Taku  e  sicaya  unkeniciyapi  be, 
ehapi. 

14  Wakantanka  ohodapi  kin  he 
takusni  ce,  ehapi :  qa  tawoahope 
unkiciyuhapi,  qa  Jehowa  ozuye 
yuhe  cin  itokam  iyokisinya 
maunnipi  kin  etanhan  wokajuju 
tukte  e  he  : 

15  Qa  wanna  wahanicidapi  kin 
hena  wicunyawastepi  ece  ;  han, 
tona  taku  sica  econpi  ece  kin 

hena  icahwicayapi  ;  han,  tona 
Wakantanka  iyutanpi  kin  hena 
niwicayapi  cee. 

16  Hehan  tona  Jehowa  koki- 
papi  kin  otoiyohi  wokiciyakapi 
ecee  :  unkan  Jehowa  anohya 
yanke  ca  nahon,  qa  iye  itokam 
wokiksuye  wowapi  wan  kagapi, 
tona  Jehowa  kokipapi  qa  iye  caje 
awacinpi  ece  kin  hena  on. 

17  Unkan  hena  mitawa  kta  ce, 
Jehowa  ozuye  yuhe  cin  eya ;  an¬ 
petu  en  wohdamna  micicage  cin- 
han  ;  qa  hena  cantewicawakiye 
kta,  wicasta  wan  cinhintku  wo- 
widagye  cin  cantekiye  cin  iye- 
ceca. 

18  Hehan  yahdicupi  kta,  qa 
iwandakapi  kta,  wicasta  owotan- 
na  qa  wicasta  sica  kici,  tuwe 
Wakantanka  wowidagye,  qa  tu¬ 
we  wowidagye  ^ni  kin  otahedan. 

WICOWOYAKE  4. 

1  Iho,  anpetu  kin  u,  mazaoceti 
kin  iyecen  ide  kta :  unkan  tona 
wahanicidapi  qa  tona  sicaya 
econpi  kin  iyuhpa  aguyapi  hu 
kin  heca  kta;  qa  anpetu  u  kte 
cin  he  huhnahwicaye  kta,  hecen 
hutkan  qa  adetka  wanin  ehpe- 
wicaye  kta  ce,  Jehowa  ozuye 
yuhe  cin  eya. 

2  Tuka  niyepi,  micaje  koyaki- 
papi  kin,  Woowotaiwa  Wi  kin 
anihinanpapi  kta,  qa  tahupahu 
kin  en  wookiziye  yuke  kta  :  he¬ 
cen  tankan  dapi  kta,  qa  ptejica- 
dan  tatanka  tipi  kin  etanhan,  iye¬ 
cen  psipsin  yaunpi  kta. 

3  Qa  sicapi  kin  hena  awicaya- 
hanpi  kta ;  hena  e  nisihapi  sicuha 
ihukuya  cahota  kin  heca  kta, 
anpetu  kin  en  decen  ecamon  kin¬ 
han  j  Jehowa  ozuye  yuhe  cin  eya 
ce. 

4  Israel  ocowasin  on  Moses 
mitaokiye  toope  Horeb  he  kin 


WICOWOYAKE  4. 


akan  econwicawa^i  qon  he  kiksu- 
ya  po,  wowasi  qa  woyaco  kin 
hena. 

5  Iho,  Jehowa  taanpetu  tanka 
qa  wohitike  cin  he  u  ^ni  itokam, 
Elijah  wica^ta  wokcan  kin  he 
niyepi  en  uwasi  kta. 


6  Unkan  he  qe  wicaatkuku  wi- 
cacinca  kin  ekta  cante  wicaki- 
yuhomni  kta,  qa  wicacinca  kin 
i^  wicaatkuku  cante  en  yuswica- 
kiye  kta  ecee  :  hecece  sni  kin- 
han,  wau  qa  maka  kin  woyasice 
wan  on  awape  kta  ce. 

WICOWAZI  OWICAWAPI. 


WAKANKICIYUZAPI, 


WICOWAZI  OWICAWAPI. 


WICATONPl. 


WICOWAZI  OWICAWAPI. 


WICATE  GIN. 


DAKOTA 

WOWAPI  WAKAN  KIN. 


THE  NEW  TESTAMENT, 

IN  THE 

DAKOTA  LANGUAGE: 

TRAISLATED  FROM  THE  ORIGINAL  GREEK, 

BY  STEPHEN  R.  RIGGS,  A.  M. 

MISSIONARY  OP  THE  A.  B.  C.  F.  M. 


NEW  YORK: 

AMERICAN  BIBLE  SOCIETY, 

INSTITUTED  IN  THE  YEAE  MDUCCXVI. 

Daiwta  8uo.  1  8  8  7. 


MATTHEOS 


WOTANIN  WA^TE  OYAKE  CIN. 


WICOWOYAKE  1. 

1  Jesus  Messiya,  Dawid  cin- 
hintku,  Abraham  cinhintku,  oi- 
cage  wowapi  kin  he  dee. 

2  Abraham  Isaak  cincaya  ;  qa 
Isaak  Jakob  cincaya;  qa  Jakob 
Judas  qa  hunkawanjitku  ko  cin- 
cawicaya  : 

3  Unkan  Judas  Phares  qa  Zara, 
Tamar  etanhan,  cincawicaya ; 
qa  Phares  Esrom  cincaya ;  qa 
Esrom  Aram  cincaya : 

4  Qa  Aram  Aminadab  cincaya ; 
qa  Aminadab  Naasson  cincaya  ; 
qa  Naasson  Salmon  cincaya  : 

5  Qa  Salmon,  Racab  etanhan, 
Booz  cincaya ;  qa  Booz,  Ruth 
etanhan,  Obed  cincaya ;  qa  Obed 
Jesse  cincaya  : 

6  Qa  Jesse  Dawid  wicastaya- 
tapi  kin  cincaya;  qa  Dawid  wi- 
castayatapi  kin  Solomon  cinca¬ 
ya,  Urias  tawicu  qon  etanhan. 

7  Qa  Solomon  Roboam  cinca¬ 
ya;  qa  Roboam  Abia  cincaya; 
qa  Abia  Asa  cincaya  : 

8  Qa  Asa  Josaphat  cincaya  ; 
qa  Josaphat  Joram  cincaya ;  qa 
Joram  Ozias  cincaya  : 

9  Qa  Ozias  Joatham  cincaya  ; 
qa  Joatham  Akaz  cincaya ;  qa 
Akaz  Ezekias  cincaya ; 

10  Qa  Ezekias  Manasses  cin¬ 
caya  ;  qa  Manasses  Amon  cin¬ 
caya  ;  qa  Amon  Josias  cincaya  : 

11  Qa  Josias  Jekonias  cincaya; 
hunkawanjitku  hena  koya,  Babu- 
lon  ekta  awicayapi  qon  he  ehan. 

12  Unkan  Babulon  ekta  awi- 
caipi  hehan  Jekonias  Salathial 


cincaya ;  qa  Salathial  Zorobabel 
cincaya : 

13  Qa  Zorobabel  Abiud  cin¬ 
caya  ;  qa  Abiud  Eliakim  cin¬ 
caya  ;  qa  Eliakim  Azor  cincaya  : 

14  Qa  Azor  Sadok  cincaya  ;  qa 
Sadok  Akim  cincaya ;  qa  Akim 
Eliud  cincaya ; 

15  Qa  Eliud  Eleazar  cincaya; 
qa  Kleazar  Matthan  cincaya  ;  qa 
Matthan  Jakob  cincaya. 

16  Unkan  Jakob  Joseph,  Mary 
hihnaku  kin,  he  cincaya ;  he 
etanhan  Jesus  Messiya  eciyapi 
kin  icaga. 

17  Hecen  wicoicage  owasin, 
Abraham  etanhan  Dawid  hehan- 
yan,  wicoicage  ake  topa  ;  qa  Da¬ 
wid  etanhan,  Babulon  ekta  awi¬ 
cayapi  qon  hehanyan,  wicoicage 
ake  topa  ;  qa  Babulon  ekta  awi¬ 
cayapi  etanhan,  Messiya  hehan¬ 
yan,  wicoicage  ake  topa. 

18  Unkan  Jesus  Messi}^  icage 
cin  he  kaketu  :  Hunku  Mary  he 
Joseph  yuze  kta,  tifka  hinahin 
kici  un  sni,  wanna  Woniya  Wa- 
kan  kin  on  ihdusaka. 

19  Unkan  hihnaku  Joseph  he 
wicasta  owotanna,  qa  taninyan 
oyake  kta  tawatenye  sni,  heon 
nahmana  ehpeye  kta  kecin. 

20  Tuka  hena  hecen  awacin 
un  qehan,  iho,  Itancan  taohnihde 
wan  wowihanmde  en  ihdutanin 
qa  heya  ;  Joseph,  Dawid  cinhin¬ 
tku,  Mary  winohinca  nitawa  kin 
he  yahduze  kta  kokipe  sni  wo, 
taku  itpihnake  cin  he  Woniya 
Wakan  kin  etanhan. 

21  He  cinca  ton  kta,  unkan 

Jesus  eya  casyaton  kta  ;  iye  tao- 
yate  kin  waktanipi  kin  etanhan 
niwicaye  kta,  heon  etanhan. 

22  Unkan  dena  owasin  hecen 
econpi,  Itancan  oie,  wicasta  wo- 
kcan  oyake  ciqon  he  yuecetupi 
kta  ;  he  hecen  eya  ; 

23  Iho,  witansna  un  wan  ihdu- 
sake  ca  cinca  ton  kta ;  unkan 
Emmanuel  eya  castonpi  kta ; 
Wakantanka  unkicipi  un,  eyapi 
kin  he  kapi. 

24  Unkan  Joseph  istinma  etan¬ 
han  kikta,  hehan  Itancan  tao- 
hnihde  token  econsi  qon  he  ecen 
econ,  qa  tawicu  hduza. 

25  Tuka  cinca  tokapa  cinca  ton 
sni  hehanyan  sdonye  sni ;  unkan 
Jesus  eya  caskiton. 

WICOWOYAKE  2. 

1  Unkan  Herod  wicastayatapi 
taanpetu  kin  he  ehan,  Bethle¬ 
hem  Juda  makoce  kin  en  Jesus 
tonpi,  hehan  iho,  wiyohiyanpa- 
tanhan  wicasta  ksapa  Jerusalem 
en  hipi  qa  heyapi ; 

2  Tuwe  Juda  oyate  kin  en  wi¬ 
castayatapi  kta  tonpi  kin  he  tu- 
kten  un  he  ;  wicanhpi  tawa  kin 
he  wiyohiyanpata  wanunyakapi 
qa  ohoundapikta  on  unhipi  ce 

3  Herod  wicastayatapi  kin  he 
nahon,  unkan  nina  yusinyaya, 
Jerusalem  ocowasin  nakun. 

4  Unkan  wosnapi  kag'api  owa¬ 
sin  qa  oyate  kin  en  wowapi  ka- 
gapi  kin  hena  wicayuwitaya, 
hehan  Messiya  tukten  tonpi  kta 
hecinhan,  he  iwicawanga 

5  Unkanheciyapi;  Juda  makoce 
kin  en  Bethlehem  otonwe  kin 
hetu  ce  ;  wicasta  wokcan  kin  en 
kaken  owapi ; 

6  Qa  nis  Beihlehem,  Juda  ma¬ 
koce  kin  en,  Juda  itancanpi  kin 
ehna  iyotan  nicistinna  sni ;  eni- 
tanhan  wicastayatapi  wan  u  kta, 

he  Israel  mitaoyate  kin  wonwi- 
caye  kta. 

7  Hehan  Herod  wicasta  ksa- 
papi  qon  nahmana  wicakico,  qa 
wicanhpi  kin  tohanhan  tanin  ece, 
he  atayedan  iwicawanga. 

8  Hehan  Bethlehem  ekta  ye 
wicasi  qa  hey  a  ;  Ya  po,  qa  ho- 
ksiyoqopa  kin  nina  ode  po  ;  qa 
iyeyayapi  kinhan  hosimakahdi 
po ;  mis  eya  wau  qa  ohowada 
kta,  eya. 

9  Wicastayatapi  ia  nahonpi  he¬ 
han  tankan  iyayapi ;  unkan  iho, 
wicanhpi  wiyohiyanpata  wanya- 
kapi  qon  he  wicitokam  iyaye  ca 
hoksiyoqopa  wanke  cin  he  iwan- 
kam  inajin. 

10  Unkan  wicanhpi  kin  wanya- 
kapi  qehan  wowiyu^kin  tanka 
on  iyuskinpi. 

11  Unkan  ti  mahen  ipi  hehan 
hoksiyoqopa  kin  wanyakapi,hun- 
ku  Mary  nakun,  qa  itokam  ma- 
kata  ehpeiciyapi  qa  ohodapi ;  un¬ 
kan  wopiye  hduhdokapi  hehan 
taku  qupi,  mazaskazi,  qa  cansin 
pejihuta  wastemna  koya. 

12  Unkan  wowihanmde  on  W'a- 
kantanka  wahowicaya,  Herod 
ekta  hdapi  kte  sni,  hehan  canku 
tokeca  ohna  iye  tamakoce  ekta 
hdapi. 

13  Hena  wanna  kihdapi  he¬ 
han,  iho,  Itancan  taohnihde  wan 
wowihanmde  on  Joseph  en  i- 
hdutanin  qa  heya  ;  Najin  qa  ho¬ 
ksiyoqopa  hunku  kici  iwicacu  qa 
Egupta  ekta  najica  wo,  qa  tohan 
ociciyake  kte  cin  hehanyan  hen 
un  wo  :  Herod  hoksiyoqopa  kin 
kte  wacin  on  etanhan  ode  kta 
ce. 

14  Hecen  hanyen  najin  hiyaye, 
ca  hoksiyoqopa  hunku  kici  ewi- 
cahdaku,  qa  Egupta  ekta  iyaya  : 

15  Qa  hen  un,  Herod  te  cin 
hehanyan:  Hecen  Itancan  wi¬ 
casta  wokcan  on  taku  eye  ciqon 

he  yuecetupi  kta  ;  Egupta  etan- 
han  micinksi  weco  ce. 

16  Wicasta  ksapapi  qon  Herod 
hnayanpi  wanhdake  cehan  nina 
sihda  ;  qa  akicita  ekta  yewicasi, 
qa  Bethlehem  qa  makoce  ihdu- 
ksan  koya  en,  hoksiyopa  owasin 
wicakte,  tona  waniyetu  nonpa  qa 
ihukuya,  wicasta  ksapapi  wiwi- 
cawange  eiqon  he  iyacinyan. 

17  Unkan  hehan  Jeremiya  wi¬ 
casta  wokcan  oie  qon  yuecetupi, 
he  kaken  eya  ; 

18  Rama  en  wicaho  wan  nahon- 
pi,  icidowanpi,  wicaceya  qa  wa- 
sihdapi  tanka  ;  Racel  cinca  awi- 
cakiceya  qa  wacintonknakapi 
kta  cin  sni,  cinca  en  unpi  sni  na- 
kaes. 

19  Tuka  Herod  wanna  ta  he¬ 
han,  iho,  Itancan  taohnihde 
wan  Egupta  ekta  Joseph  en 
taniniciya ; 

20  Qa  heya ;  Najin  qa  hok^i- 
yoqopa  hunku  kici  ewicahdaku, 
qa  Israel  makoce  tawa  kin  ekta 
hda  wo ;  tona  hoksiyoqopa  ta 
cinpi  qon  hena  wanna  tepi. 

21  Unkan  najin  hiyaye  ca  ho¬ 
ksiyoqopa  hunku  kici  ewicahda¬ 
ku  qa  Israel  tamakoce  kin  en 
hdi. 

22  Qa  Arcelaos,  Juda  makoce 
kin  en,  atkuku  Herod  tohe  kin 
en  wicastayatapi  yanka,  he  na- 
hon  hehan  ekta  hde  kta  kokipa  ; 
tuka  wowihanmde  on  Wakanta- 
nka  wahoye  cin  on,  Galile  ma¬ 
koce  kin  ekta  iyaya : 

23  Qa  otonwe  wan  Nazareth  eci- 
yapi  kin  he  en  hi  qa  hen  yanka  ; 
hecen,  Nazareth  wicasta  eciya- 
pi  kta  ce,  wicasta  wokcan  eye 
eiqon  he  yuecetupi. 

WICOWOYAKE  3. 

1  Unkan  anpetu  kin  hena  en, 
Johannes  baptem  wicaqu  ece  kin 


he  Juda  tamakoce  hewoskan 
ekta  woyaka  hi ; 

2  Qa  heya  ;  Ihduecetu  po,  ma- 
hpiya  wokiconze  kin  wanna  ki- 
yedan  u  ce. 

3  Isaya  wicasta  wokcan  caje- 
yate  eiqon  he  dee,  kaken  eya ; 
Wicaho  hewoskan  en  hotanin ; 
Itancan  tacanku  kin  wiyeya 
ehnaka  po,  ocanku  tawa  kin 
owotanna  kaga  po. 

4  Unkan  Johannes  eqe  tawo- 
koyake  taku  wan  kamel  eciyapi 
he  hin  kin  on  kagapi,  qa  tehmi- 
so  wan  ipiyagkiton  ;  unkan  ta- 
woyute  kin  psipsicadan  qa  tu- 
hmaga  canhanpi  kin  hee. 

5  Hehan  Jerusalem  qa  Juda  qa 
Jordan  ihduksan  tanhan  owasin 
en  hipi : 

6  Unkan  Jordan  en  baptem  wi¬ 
caqu,  woahtani  ohdakapi. 

7  Unkan  Pharisee  qa  Saddukee 
wicota  baptem  wicaqu  kin  en 
hipi  wanwicayaka,  hehan  hewi- 
cakiya  ;  W  amduska  wicoicage 
kin,  wocanniye  u  kte  cin  naye- 
cipapi  kta  tuwe  e  wahokonni- 
ciyapi  he. 

8  Heon  etanhan  ihduecetupi 
kta  iyececa  waskuyeca  icahya 
po  : 

9  Qa,  Abraham  ateunyanpi  ce, 
eyeciyapi  kta  awacinpi  sni  po  ; 
miye  heciciyapi,  Inyan  kin  dena 
etanhan  W'akantanka  Abraham 
cinca  kicage  kta  okihi. 

10  Unkan  wanna  onspe  kin 
can  hute  kin  en  ehnakapi ;  heon 
etanhan  can  otoiyohi  waskuyeca 
waste  aicage  sni  kin  he  kawan- 
kapi  qa  petan  ehpeyapi  ece. 

11  Miye  nihduecetupi  kta  on 
mini  on  baptem  cicupi ;  tuka 
wanji  iyotan  wasaka  mihakam 
u,  he  tahanpe  kin  weciyuhe  kta 
iyemicihantu  sni ;  he  q4  Woniya 
Wakan  qa  peta  on  baptem  nicu- 
pi  kta. 

12  Icaduge  nape  ohna  hduha, 
owanka  tanyan  hdahinte  kta,  qa 
aguyapi  su  kin  dotopiye  ohna 
mnakiye  kta,  tuka  ha  kin  peta 
kasnipica  sni  on  huhnahye  kta. 

13  Hehan  Jesus  Galile  etanhan 
u,  qa  Jordan  ekta  Johannes  en 
hi,  baptem  qupi  kta  e  heon. 

14  Tuka  Johannes  tehinda  qa 
heya  ;  Baptem  mayaqu  kta  iye- 
maceca,  qa  nis  en  mayahi  he. 

15  Tuka  Jesus  ayupte  ca  he- 
ciya  ;  Dehan  iyowinyan  wo  ; 
decen  wicoowotanna  ocowasin 
unstan  kta  iyececa.  Hehan  iyo- 
winkiya. 

16  Unkan  Jesus  baptem  qupi 
qehan  ecahankeya  mini  kin 
etanhan  itawankanhde  hda  ;  un¬ 
kan  iho,  mahpiya  kin  ayuza- 
mnipi,  qa  Wakantanka  Taniya 
kin  wakiyedan  kahya  kuntkiya 
u,  qa  en  hiyahan,  wanyaka. 

17  Unkan  iho,  mahpiya  eciya- 
tanhan  wicaho  wan  heya  ;  Mi- 
cinksi  waste  wakidake  cin  he 
dee,  on  iyomakipi  hinca  ce. 

WIG 0 WO Y ARE  4. 

1  Hehan  Jesus  woniya  on  he- 
woskan  makoce  kin  ekta  ayapi, 
Wakansica  iyutanye  kta  e  heon. 

2  Unkan  wanna  anpetu  wikce- 
mna  topa  qa  hanyetu  wikcemna 
topa  wote  sni  un,  hehan  wote- 
ktehda. 

3  Unkan  wawiyutanyan  kin  en 
hi  qa  heciya  ;  Wakantanka  Cin- 
hintku  kin  he  niye  hecinhan, 
inyan  kin  dena  aguyapi  icage 
kta  keya  wo. 

4  Tuka  iye  ayupte  ca  heya  ; 
Aguyapi  ecedan  on  wica^ta  ni 
kte  sni,  tuka  wicoie  otoiyohi 
Wakantanka  i  eciyatanhan  e- 
nanpe  cin  hena  on,  hecen  wowa- 
‘pi  kagapi  qon. 

5  Hehan  Wakansica  otonwe 

wakan  kin  ekta  ay  a,  qa  tipi  wa- 
kan  oinkpa  wan  akan  ehde ; 

6  Qa  heciya;  Wakantanka  Cin- 
hintku  kin  he  niye  hecinhan,  he- 
tanhan  kun  ehpeiciya  wo  ;  ka- 
ken  wowapi  en  kagapi  ce  ;  Tao- 
hnihde  kin  niye  on  econ  wica- 
si  kta,  hecen  nape  ohna  niyuha- 
pi  kta,  inyan  wan  en  siha  iboni- 
to  kte  sni. 

7  Tuka  Jesus  heciya ;  Ake§ 
wowapi  en  kagapi ;  Itancan 
Wakantanka  nitawa  kin  he  iyu- 
tanyaye  kte  sni. 

8  Hehan  ake  Wakansica  paha 
wan  tehanwankantuya  kin  he 
ekta  aya,  qa  maka  akan  woki- 
conze  kin  owasin  wowitan  ko 
kipazo  ; 

9  Qa  heciya ;  Makata  ehpeni- 
ciye  ca  ohomayada  kinhan,  de¬ 
na  owasin  cicu  kta  ce. 

10  Hehan  Jesus  heciya  ;  Satan 
miheyata  ya  wo ;  Itancan  Wa¬ 
kantanka  nitawa  kin  he  ohoyada 
kta,  qa  isnana  wowidagniye  kta 
ce,  eya  owapi  tuka  qon. 

11  Hehan  Wakansica  ayustan  ; 
unkan  iho,  mahpiya  ohnihde  kin 
en  hipi  qa  okiyapi. 

12  Unkan  Johannes  kaskapi  he 
nahon  hehan  Jesus  Galile  ekta 
iyaya : 

13  Qa  Nazareth  ehpeya  iyaye  ca 
Kapernaum  en  hiyanka,  he  mde 
kin  icahda,  Zabulon  qa  Nephta- 
lim  opapun  kin  hetu. 

14  Hecen  Isaya  oie  qon  yuece- 
tupi  kta ; 

15  Zabulon  makoce  qa  Nephta- 
lim  makoce,  mde  kahda  ocanku 
kin,  Jordan  akasanpa  tanhan,  Ga¬ 
lile  Ikcewicasta  ounyanpi  kin  : 

16  Oyate  otpaza  en  iyotanke 
ciqon  he  iyoyanpa  tanka  wanya- 
kapi,  qa  tona  wiconte  makoce 
qa  ohanzi  kin  en  iyotankapi  kin 
hena  iyoyanpa  awicahinanpa  ce. 

17  Unkan  hetanhan  Jesus  wo- 

yaka  aye  ca  heya  ece  ;  Ihduece- 
tu  po,  makpiya  wokiconze  kin 
wanna  kiyedan  u  ce.  * 

18  Unkan  Galile  mde  kin  ica- 
hda  mani  icunhan,  wicasta  noni 
sunkakiciyapi  wanwicayaka,  Si¬ 
mon,  Inyan  eciyapi,  qa  sunkaku 
Andrew  eciyapi,  ho  wan  mde  kin 
en  iyeyapi ;  hena  hopsicapi  kin 
hecapi : 

19  Unkanhewicakiya;  Miyahna 
n»  po,  kinhan  wicasta  wicadupsi- 
capi  ece  e  kta  cicagapi  kta  ce. 

20  Unkan  ecahankeya  ho  kin 
ehpeyapi  qa  ihakam  iyayapi. 

21  Unkan  hetanhan  iyoopta  ye 
ca,  nakun  nom  sunkakiciyapi 
wanwicayaka,  .T-akob  Zebede 
cinhintku  qa  sunkaku  Johannes, 
wata  kin  ohna  atkukupi  Zebede 
kici  unpi  qa  ho  piyapi ;  unkan 
hena  wicakico. 

22  Is  eya  wata  kin  atkukupi  ko 
ohankoya  ehpeyapi  qa  ihakam 
iyayapi. 

23  Unkan  Jesus  Galile  owan- 
caya  iyaya,  omniciye  tipi  yuhapi 
kin  ohna  waonspewicakiye  ca, 
wokiconze  wotanin  waste  kin 
oyaka  ece,  qa  oyate  kin  en  wo- 
wayazan  owasin  qa  wicocante 
sica  owasin  asniyan  ece. 

24  Unkan  ohan  kin  Suriya 
owancaya  oyakapi ;  hecen  tona 
sicaya  yukanpi,  qa  tona  wowa- 
yazan  ocaje  owasin  on  waya- 
zanpi,  qa  tehiya  unpi,  qa  tona 
taku  wakan  sica  yuhapi,  qa  tata- 
pike  cin  hena  koya  owasin  en 
awicahipi ;  unkan  asniwicaya. 

25  Hecen  oyate  ota  ihakam 
yapi  ece,  Galile  etanhan,  qa  De- 
kapolis  qa  Jerusalem  qa  Juda 
etanhan,  qa  Jordan  akasanpa 
tanhan. 

WICOWOYAKE  5. 

1  Unkan  wicota  wanwicayaka 
hehan  paha  wan  ekta  iyaya ;  qa 


hen  iyotanka  hehan  waonspe¬ 
wicakiye  cin  en  hipi. 

2  Unkan  i  hdukawa  qa  waon¬ 
spewicakiye  ca  heya  ; 

3  Tona  cante  mahen  onsiici- 
dapi  kin  hena  wicayawastepi  ce  ; 
mahpiya  wokiconze  kin  he  tawa- 
pi  ece. 

4  Tona  ceyapi  kin  hena  wicaya- 
wa^tepi ;  hena  wicakihnapi  kta. 

5  Tona  onsihanpi  kin  hena  wi¬ 
cayawastepi  ;  maka  kin  de  ta- 
wapi  kta. 

6  Tona  woowotanna  on  wote- 
ktehdapi  qa  ipuzapi  kin  hena 
wicayawastepi  ce  ;  hena  imnan- 
pi  kta. 

7  Tona  waonsidapi  kin  hena 
wicayawastepi ;  hena  onsiwica- 
dapi  kta. 

8  Tona  cante  en  ecepidan  kin 
hena  wicayawa^epi ;  hena  Wa- 
kantanka  wanyakapi  kta. 

9  Tona  wookiye  kagapi  kin  he¬ 
na  wicayawastepi;  henaWakan- 
tanka  cinca  ewicakiyapi  kta. 

10  Tona  woowotanna  econpi 
kin  on  sicaya  kuwapi  kin  hena 
wicayawastepi ;  mahpiya  woki¬ 
conze  kin  he  tawapi  ece. 

11  Tohan  aniiapi  qa  sicaya  ni- 
cuwapi,  qa  miye  on  itonsniyan 
taku  sica  owasin  eniciyapi  kin¬ 
han,  niyawastepi  ece. 

12  Wiyuskinpi  qa  nina  cante 
waste  po,  mahpiya  ekta  ocinyo- 
peniyanpi  tanka  yanka ;  wicasta 
wokcan  nitokam  unpi  qon  hena 
is  eya  hecen  wicakuwapi  qon. 

13  Maka  miniskuya  kin  he  ni- 
yepi.  Tuka  miniskuya  kin  he 
skuye  sni  kinhan  taku  e  on  sku- 
yeyapi  kta  he  ;  hetanhan  taku- 
dan  okihi  kte  sni,  tank  an  ehpe¬ 
yapi  kta  qa  wicasta  amanipi  kta. 

14  Oyate  iyoyanpa  kin  he  niye- 
pi.  Otonwe  wan  paha  akan  ka¬ 
gapi  kin  he  anahbepica  ^ni  ece. 

15  Nakun  petijanjan  ideyapi  qa 

koka  ohdateya  iyejapi  sni,  tuka 
petijanjan  ihupa  wan  en  ostanpi, 
hecen  tipi  kin  ohna  owasin  iyo- 
yamwicaya  ece 

16  He  iyecen  wicasta  itokam 
iyoyanpa  nitawa  iyojanjan  kta, 
hecen  wicohan  waste  nitawa 
wanyakapi  kta,  qa  mahpiya  ekta 
ateyayapi  yanke  cin  he  yuoni- 
hanpi  kta. 

17  Woope  qa  wicasta  wokcan 
kin  mdutakuni  kte  sni  on  wahi 
kecinpi  sni  po,  ihangyapi  on  wa¬ 
hi  sni  tuka  yuecetupi  kta  on. 

18  Awicakehan  heciciyapi ;  Ma¬ 
hpiya  qa  maka  kin  atakunisni 
esta,  oowa  wanjidan  qa  oehnake 
wanjidan  woope  kin  etanhan  icu- 
pi  kte  sni,  owasin  ecetu  kta. 

19  Heon  etanhan,  tuwe  woaho- 
pe  kin  dena  wanji  cistinna  ahope 
sni,  qa  hecen  wicasta  onspewica- 
kiye  cinhan,  he  mahpiya  woki- 
conze  kin  en  iyotan  cistinna  ya- 
wapi  kta ;  tuka  tuwe  ecen  econ 
qa  iyecen  waonspewicakiye  cin¬ 
han,  he  mahpiya  wokiconze  kin 
en  tanka  yawapi  kta. 

20  Miye  heciciyapi  ce ;  Wicoo- 
wotanna  nitawapi  kin,  wowapi 
kagapi  qa  Pharisee  tawapi  kin 
isanpa  tanka  sni  kinhan,  ma¬ 
hpiya  wokiconze  kin  en  ecaca 
oyapapi  kte  sni. 

21  Tuwedan  yakte  kte  ^ni,  hun- 
kawicayapi  kin  eyapi  keyapi  na- 
yahonpi ;  qa  tuwe  tin  wicakte 
Idnhan  he  yacopi  kta  ce. 

22  Tuka  mis  heciciyapi ;  Tuwe 
taku  on  etanhan  sni  sunkaku  si- 
cekidake  cinhan  he  yacopi  kta  ; 
qa  tuwe  sunkaku,  Wahtesni, 
eciye  cinhan  he  omniciye  tanka 
kin  en  ayapi  kta ;  qa  tuwe,  Wi- 
nitkotkoka,  eciye  cinhan, he  Wa- 
kansica  tapeta  kin  en  iyohpeyapi 
kta  iyececa. 

23  Heon  etanhan  wosnapi  nita¬ 
wa  owayusna  kin  ekta  ayahi  kin- 

han,  qa  hen  nisunka  taku  iya- 
nionpa  he  yeksuya  hecinhan  ; 

24  llfo  wosnapi  nitawa  owayu¬ 
sna  kin  itokam  ehnake  ca  ekta 
ya  wo,  tokaheya  nisunka  kici 
okiciciye  ca  hehan  ku  qa  wa- 
hdusna  wo. 

25  Tuwe  taku  en  aniu  hecin¬ 
han  he  kohanna  kici  okiciyuwa- 
ste  wo,  canku  ohna  kici  yaun  kin 
icunhan ;  okinni  wayaco  ekta 
aniye  kta,  qa  wayaco  kin  is  akh 
cita  en  aniye  kta,  qa  hecen  ka- 
ska  nihnakapi  kta : 

26  Awicakehan  heciciya  ;  To- 
hanyan  mazasadan  ehake  yahda- 
juju  sni  kinhan  hetanhan  tankan 
yaku  kte  sni 

27  Wawicihahapi  ecanon  kte 
sni,  hunkawicayapi  qon  eyapi 
keyapi  nayahonpi. 

28  Tuka  mis  heciciyapi ;  Tuwe 
winohinca  wan  en  etonwe  ca 
cantiheye  cinhan  he  wanna  can- 
te  ekta  kici  wawicihahapi  econ. 

29  Niista  etapa  eciyatanhan 
kin  he  wahtaniniye  cinhan  hdu- 
sdoke  ca  ehpeya  wo;  niista  wanji 
atakunisni  kinhan  he  waste  kta, 
qa  tancan  ocowasin  Wakansica 
ti  kin  en  ehpeniyanpi  kte  sni. 

30  Qa  ninape  etapa  kin  wahta¬ 
niniye  cinhan  hdakse  ca  ehpeya 
wo  ;  nihuha  wanjidan  atakunisni 
kinhan  he  waste  kta,  qa  tancan 
ocowasin  Wakansica  ti  kin  en 
iyohpeniyanpi  kte  sni. 

31  Tuwe  tawicu  ehpekiye  kta 
hecinhan  kpaganpi  wowapi  wan 
qu  kta,  keyapi  qon. 

32  Tuka  mis  heciciyapi ;  Tuwe 
tawicu  ehpekiya,  wawicihahapi 
econ  kin  on  etanhan  sni,  he  wa¬ 
wicihahapi  econkiya  ece ;  qa 
tuwe  winohinca  ehpeyapi  kin  he 
yuze  cinhan  he  nakun  wawici¬ 
hahapi  econ  ece. 

33  Akes  hunkawicayapi  qon»he- 
yapi  keyapi  nayahonpi ;  Itonsni 

nicicage  kte  sni,  tuka  taku  konza 
Itancan  kin  eyakiye  i^inhan  hena 
yahduecetu  kta  ce. 

34  Tuka  heciciyapi ;  Taku 
cajedate  ca  he  namahon  ce,  eye 
!§ni  wo  ;  mahpiya  kin  he  hecen 
cajedate  kte  sni,  he  Wakantanka 
oiyotanke  tawa  kin  hee. 

35  Q.a  nalcun  maka  kin  de,  he 
Wakantanka  siha  oahe  kin  ee ;  qa 
nakun  Jerusalem  hecen  cajedate 
kte  sni,  Wica^tayatapi  tanka  to- 
tonwe  kin  hee. 

36  Qa  nakun  nipa  kin  he  caje 
yahdate  kte  sni,  paha  wanjidan 
kae^  ska  qa  is  sapa  yakage  kta 
oyakihi  sni,  heon  etanhan. 

37  Tuka  taku  ehe  cin,  Han, 
han  ;  Hiya,  hi}^,  ecedan  kta  ; 
taku  dena  sanpa  kinhan  he  taku 
sica  etanhan  icage  kta. 

38  Ista  wanji  ista  wanjidan  on 
etanhan,  qa  hi  wanji  hi  wanjidan 
on  etanhan,  keyapi  nayahonpi. 

39  Tuka  mis  heciciyapi ;  Taku 
sica  tokiconpi  sni  po ;  tuka  tuwe 
tapon  etapa  eciyatanhan  anipe 
cinhan  unma  eciyatanhan  kipazo 
po. 

40  Qa  tuwe  woope  on  niyaco 
qa  onhdohda  nici  kta  cin  kinhan, 
nitasina  nakun  tehinda  sni  wo.  . 

41  Qa  tuwe  wiyutapi  hanska 
wanji  hehanyan  kici  yeniye  kta 
hecinhan,  nom  kici  ya  wo. 

42  Tuwe  taku  nicida  kinhan 
qu  wo  ;  qa  tuwe  wonicidota  he¬ 
cinhan  etanhan  ihdamna  sni  wo. 

43  Tuwe  nikiyedan  un  kin  he 
wasteyadake  kta,  qa  tuwe  toka- 
niye  cin  he  siceyadake  kta,  eya- 
pi  qon  nayahonpi. 

44  Tuka  mis  heciciyapi ;  Ton  a 
tokaniyanpi  kin  hena  cante  wi- 
cakiya  po ;  qa  tona  niyasicapi 
kin  hena  wicayawaste  po  ;  tona 
sicenidapi  kin  hena  taku  wa^te 
ecawicakicon  po ;  qa  tona  taku  i 
en  iyeniyanpi  qa  tehiya  nicuwapi 


kin  hena  wocekiye  ewicakiciya 
po. 

45  Hecen  Ateyayapi  mahpiya 
ekta  un  kin  he  cincaniyanpi 
yaunpi  kta ;  he  qe  anpetu  wi 
tawa  kin  wica^ta  sica  wicasta 
waste  ko  en  awicahinanpeya 
ece,  qa  wicasta  owotanna  owo- 
tanna  ^ni  ko  awicamagajuya  ece. 

46  Tona  wastenidapi  kin  hena 
waste  wicayadapi  kinhan  woka- 
juju  taku  duhapi  he  ;  wamna- 
yanpi  kin  hena  eepi  kaes  hecon- 
pi  sni  he. 

47  Qa  sunka  wicayayapi  kin 
henana  napewicaduzapi  kinhan, 
taku  econpi  ece  sanpa  tukte  e 
ecanonpi  he  ;  wamnayanpi  kin 
hena  eepi  kaes  heconpi  sni  he. 

48  Heon  etanhan  Niyatepi  ma¬ 
hpiya  ekta  un  kin  he  owotanna 
hinca  he  iyecen  nis  eya  owotan¬ 
na  hinca  un  po. 

WICOWOYAKE  6. 

1  Wicasta  itokam  ihnuhan  ta¬ 
ku  ituyahanpi  kinhan,  wanniya- 
kapi  kta  heon ;  hecen  ecanon¬ 
pi  kinhan  Niyatepi  mahpiya  ekta 
un  kin  he  takudan  nicupi  kte 
sni. 

2  Heon  etanhan  tohan  taku 
wicayaqu  kta  hecinhan  nitokam 
cotanka  yajowicayakiye  kte  sni, 
wanaicihmanpi  kin  omniciye  tipi 
qa  canku  ohna  econpi  ece  kin 
iyececa,  wicasta  on  wicayatanpi 
kte  cin  heon  ;  awicakehan  heci¬ 
ciyapi;  Hena  wokajuju  hduhapi 
ece. 

3  Tukaniye  taku  wicayaqu  eca 
ninape  etapa  taku  econ  kin  he 
nicatka  sdonye  kte  ^ni. 

4  Hecen  wawicayaqu  kin  he 
nahmana  un  kta  ;  qa  Niyatepi 
taku  nahmana  un  kin  wanyaka 
ece  kin  he  iye  taninyan  nicica- 
juju  kta. 

5  Qa  tohan  ceyakiya  eca  wana- 
icikmanpi  kin  iyenicece  kte  ^ni ; 
hena  eqe  omniciye  tipi  qa  canku 
oise  kin  en  najin  cekiyapi  waste- 
dakapi  ece,  wicasta  wanwicaya- 
kapi  kta  e  heon ;  awicakehan 
heciciyapi;  Hena  wokajuju  hdu- 
hapi  ece. 

6  Tuka  niye  qe  ceyakiye  cin- 
han,  tipi  cistinna  nitawa  kin  en 
timahen  yakiyahde  ca  tiyopa 
ecen  iyacu  kinhan,  liehan  Ni- 
yate  nakmana  un  kin  he  cekiya 
wo,  qa  Niyate  nahmana  wawan- 
yaka  ece  kin  he  taninyan  nici- 
cajuju  kta. 

7  Ceyakiyapi  kinhan  akihdehde 
oie  kicunpi  sni  po,  Ikcewica^ta 
econpi  kin  iyececa ;  hena  e  iapi 
ota  unpi  kin  on  nawicahon  kta 
kecinpi. 

8  Niye  hena  iyenicecapi  kte 
sni ;  hinahin  yakidapi  sni  itokam, 
hena  taku  kin  yacinpi,  Niyatepi 
sdonya  ece. 

9  Heon  etanhan  kaken  cekiya 
po;  Ate  unyanpi  mahpiya  kin 
en  ;  Nicaje  wakandapi  kte  ; 

10  Nitokiconze  u  kte  ;  Nitawa- 
cin  ecen  econpi  nunwe,  mahpiya 
kin  en  iyececa,  nakun  maka 
akan: 

1 1  Anpetu  kin  de  anpetu  woyu- 
te  unqu  miye : 

13  Qa  waunhtanipi  kin  unkici- 
cajuju  po,  tona  waunkicihtanipi 
wicunkicicajujupi  kin  he  iye¬ 
ceca  : 

13  Qa  taku  wawiyutanyan  un 
kin  en  unkayapi  sni  po,  tuka 
taku  sice  cin  etanhan  eunhdaku 
po  :  Wokiconze  kin  he  niye  ni¬ 
tawa,  qa  wowasake  kin,  qa  wo- 
witan  kin,  owihanke  wanica. 
Amen. 

14  Niye  wicasta  wahtanipi  wi- 
cayecicajujupi  kinhan,  Niyatepi 
mahpiya  ekta  un  kin  he  nakun 
niye  nicicajujupi  kta. 

15  Tuka  niye  wicasta  wahta¬ 
nipi  kin  wicayecicajujupi  ^ni 
ehantanhan,  nakun  Niyatepi  wa- 
yahtanipi  kin  nicicajujupi  kte 
sni. 

16  Tohan  wote  sni  yaunpi  kin¬ 
han  wanaicihmanpi  kin  iyecen 
ite  sinkiyapi  sni  po ;  hena  eqe 
ite  hdusicapi  ece,  hecen  wicasta 
ekta  wote  sni  unpi  e  ihdutaninpi 
kta ;  awicakehan  heciciyapi, 
Hena  wokajuju  hduhapi  ece. 

17  Tuka  niye  qe  wote  sni  yaun 
kinhan  pa  sdakiye  ca  ite  hduja- 
ja  wo : 

18  Hecen  wicasta  en  wote  sni 
yaun  nihdutanin  kte  sni,  tuka 
Niyate  nahmana  un  kin  he  en 
nihdutanin  kta ;  qa  Niyate  na¬ 
hmana  wawanyake  cin  he  tanin¬ 
yan  nicicajuju  kta. 

19  Woyuha  maka  akan  ekihna- 
kapi  sni  po  ;  hen  wamdu^kadan 
qa  gigi  kin  wayutakunisni  ece, 
qa  wamanon  sa  wayujujupi  qa 
wamanonpi  ece. 

20  Tuka  woyuha  mahpiya  kin 
ekta  ekihnaka  po ;  heciya  wa- 
mduskadan  qa  gigi  kin  wayusice 
cin  wanica,  qa  wamanon  sa  wa¬ 
yujujupi  sni  qa  wamanonpi  sni. 

21  Tukten  woyuha  niciyanka- 
pi  hecinhan,  nicantepi  nakun 
hen  un  kta. 

22  Wici^ta  kin  he  wicatancan 
iyoyanpa  kin  hee  ;  heon  etanhan 
niista  tokeca  sni  kinhan  nitan- 
can  ocowasin  iyoyanpa  kta  : 

23  Tuka  niista  sice  cinhan  ni- 
tancan  kin  ocowasin  otpaze  kta. 
Heon  iyoyanpa  en  niun  kin  he 
otpaza  hecinhan,  otpaza  kin  he 
tanka  hinca. 

24  Tuwedan  wicasta  itancan 
nom  anawicagoptan  kta  okihi 
sni ;  wanji  sice  kidake  kta,  qa 
unma  kin  is  wa^te  kidake  kta ; 
wanji  en  iyaihdaske  kta,  qa  un¬ 
ma  kin  is  en  etonwe  kte  sni ; 


WICOWOYAKE  7. 


Wakan tanka  qa  mammon  napin 
anagoptan  oyakihipi  kte  ^ni. 

25  Heon  etanhan  heciciyapi  ; 
Yanipi  kin  on  nagiyeiciyapi  sni 
po,  taku  yatapi  kta,  qa  taku  da- 
tkanpi  kta  ;  qa  nakun  nitancan- 
pi  on  taku  kodakapi  kta :  Wico- 
ni  kin  he  woyute  isanpa  ^ni  he  ; 
qa  wicatancan  kin  i^  wokoyake 
isanpa  yawapi  sni  he. 

26  Mahpiya  okinyanpi  kin  hena 
wanwicayaka  po,  hena  wojupi 
sni,  qa  woksapi  sni,  qa  mazopiye 
en  omnayanpi  sni,  tuka  Niyatepi 
mahpija  ekta  un  kin  he  hena  wo 
wicaqu  ece  ;  unkan  niye  ,  hena 
isanpa  niyawapi  sni  he. 

27  Niyepi  etanhan  wanji  tukte  e 
he  awacannipi  on  wicispa  wanji- 
dan  kaes  sanpa  nihduhanskapi 
oyakihipi  kta  he. 

28  Qa  tokeca.  wokoyake  on 
iyokisinniciyapi  he  ;  tinta  mna- 
licalica  kin  wanyaka  po,  icage 
cin;  htani  sni  qa  nakun  wapa- 
hmun  sni ; 

29  Tuka  heciciyapi ;  Solomon 
wowitan  tanka  hduha  un  qon 
hee  kaes  de  wanji  iyececa  woko¬ 
yake  kicun  sni. 

30  Unkan  tintapeji,dehan  icage 
ca  heyakecinhan  oceti  en  ehpe- 
yapi  ece  kin,  he  Wakantanka  he- 
cen  koyagya  hecinhan,  nis  niye 
wacinyan  nicistinpidan,  sanpa 
wakoyagniyanpi  kte  sni  he. 

31  Heon  etanhan,  Taku  untapi, 
qa  taku  unyatkanpi,  qa  taku  ko- 
unyakapi  kta  he,  eya  wacin  iyo- 
kisicapi  sni  po. 

32  Taku  kin  hena  owasin  Ikce- 
wicasta  akitapi  ece ;  qa  Niyatepi 
mahpiya  ekta  un  kin  he  dena 
takuowasin  yacinpi  e  sdonya  ece. 

33  Tuka  W  akantankatokiconze 
kin  he  tokaheya  akita  po,  qa  too- 
wotanna  nakun ;  kinhan  dena 
taku  owasin  koya  nicupi  kta. 

34  Heon  etanhan  heyakecinhan 


on  iyokisiniciyapi  ^ni  po  ;  heya¬ 
kecinhan  he  taku  tawa  kin  on 
iyokisica  ece  e  kta  ;  anpetu  eca 
taku  sica  tawa  kin  yukan  ece  e 
kta. 

WICOWOYAKE  7. 

1  Wayacopi  sni  po,hecen  niya- 
copi  kte  6ni. 

2  Woyaco  tukte  e  on  wadacopi 
hecinhan  he  on  nis  eya  niyacopi 
kta ;  qa  wiyutapi  tukte  e  on  wi- 
dutapi  eca  hee  on  winiciyutapi 
ece  e  kta, 

3  Qa  nisunka  ista  kin  en  takusni 
yanka  e  tokeca  wandaka  he  ;  qa 
cankaga  wan  niista  ohna  yanke 
cin  he  wanyahdake  sni. 

4  Qa  is  token  nisunka,  Ito  ni¬ 
ista  kin  etanhan  takusni  kin  ici- 
cicu  kta,  eyakiye  kta  he ;  qa 
iho,  cankaga  wan  niista  ohna 
yanka  ce. 

5  Wanaicihman,  tokaheya  can¬ 
kaga  ista  ohna  niyanke  cin  he 
hdusdoka  wo  ;  qa  hehan  taku¬ 
sni  nisunka  ista  ohna  yanke  cin 
he  iyacu  kta  tanyan  wandake 
kta. 

6  Taku  tona  wakan  kin  hena 
sunka  wicaqupi  sni  po,  qa  inyan 
tehika  nitawapi  kin  kukuse  wici- 
tokam  ehpeyapi  sni  po ;  okinni 
siha  on  amanipi  kta,  qa  akes  hdi- 
cupi  qa  niyahdecapi  kta. 

7  Da  po,  kinhan  nicupi  kta; 
ode  po,  kinhan  iyeyayapi  kta ; 
en  katoto  po,  kinhan  niciyuhdo- 
kapi  kta. 

8  Tuwe  da  eca  icu  ece  ;  qa 
tuwe  ode  eca  iyeya  ece  ;  qa  tuwe 
tiyopa  katoto  eca  he  kiciyuhdo- 
kapi  ece. 

9  Unkan  enitanhanpi  wica^ta 
wanji  cinhintku  aguyapi  kida 
kinhan,  inyan  wanji  qu  kta  he. 

10  Qa  hogan  kida  kinhan  wa- 
mduska  wan  qu  kta  he. 

11  Heon  etanhan  niye  nisicapi 

e^ta,  taku  wa^te  nicinca  wica- 
yaqupi  kta  onnispepi  ehantan- 
han,  Niyatepi  mahpiya  ekta  un 
kin  he,  sam  iyeya  tona  kidapi 
kin,  taku  wa^teste  wicaqu  ece 
e  kta. 

12  Heon  etanhan  taku  tona 
wicasta  ecaniconpi  kta  yacinpi 
kinhan,  hena  owasin  ecawicaki- 
con  po  ;  woope  qa  wicasta  wo- 
kcanpi  kin  iho  hee. 

13  Tiyopa  ciqadan  kin  he  ohna 
ya  po  ;  Tiyopa  km  tanka  qa  can- 
ku  nakun  tanka  wicotakuni^ni 
iyahde,  qa  ohna  iyayapi  kin  wi- 
cota  Rinca. 

14  Tuka  tiyopa  kin  ciqadan  qa 
canku  nakun  ocist^edan  wico- 
ni  iyahde ;  qa  wicasta  tonana 
iyeyapi  ece. 

15  Wicasta  wokcan  itonpisni 
kin  hena  kowicakipa  po ;  hena 
tahinca  wanunyanpi  iyecen  ko- 
yag  en  nihipi,  tuka  mahen  sun- 
ktokeca  wayapotaece  kin  hecapi. 

16  Waskujeca  tawapi  kin  on 
sdonwicayayapi  kta.  Wicasta 
wapepeka  etanhan  hastanhanka 
yuspipi  he,  qa  toka  hu  kin  etan¬ 
han  suken  waskuyeca  icupi  he. 

17  He  iyecen  can  waste  owasin 
waskuyeca  waste  icahja  ece ; 
tuka  can  sice  cin  waskuyeca 
sica  aicaga  ece. 

18  Can  waste  kin  he  waskuye¬ 
ca  sica  icahye  kta  ohihi  ^ni ;  qa 
nakun  can  sice  cin  he  waskuyeca 
waste  icahye  kta  ohihi  sni. 

19  Can  otoiyohi  waskuyeca 
waste  aicage  sni  kin  he  kawan- 
kapi  qa  petan  ehpeyapi  ece. 

20  Heon  etanhan  waskuyeca 
tawapi  on  sdonwicayayapi  kta. 

21  Tona,Itancan,Itancan,ema- 
kiyapi  kin  owasin  inaRpiya  wo- 
kiconze  kin  en  yapi  kte  sni ;  tu¬ 
ka  tuwe  Ate  way  a  mahpiya  ekta 
un  kin  tawacin  kin  ecen  econ 
kinhan  hee  en  un  kta. 

22  Anpetu  kin  he  en  wicota 
hemakiyapi  kta  ;  Itancan,  Itan- 
can,  nicaje  on  wiunyukcanpi  sni 
he ;  qa  nicaje  on  taku  wakan 
sica  napewicunyanpi ;  qa  nicaje 
on  wicohan  tanka  ota  ecohkupi 
ce. 

23  Tuka  hehan  hewicawakiye 
kta ;  Tohinni  sdonciyapi  sni, 
wicohan  sica  ecanonpi  kin  mi- 
tantanhan  iyaya  pq. 

24  Heon  etanhan  tuwe  mioie 
kin  dena  nahon,  qa  ecen  econ 
kinhan,  he  wicasta  ksapa  e  imda- 
cin  kta,  he  qe  imnija  wan  akan 
ti  kicaga. 

25  Unkan  nina  magaju  qa  mi- 
nitan  aya ;  nakun  tateyanpa 
hinca,  qa  tipi  kin  he  en  iheya, 
tuka  hinhpaye  sni;  inyan  akan 
kagapi  nakaes. 

26  Qa  tuwe  mioie  kin  dena 
nahon,  tuka  ecen  econ  sni  kin¬ 
han,  he  wicasta  witkotkoka  iye- 
ceca,  he  wiyaka  akan  tipi  kica- 

27  Unkan  nina  magaju  qa  mini 
tanka  icaga.  nakun  tateyanpa 
hinca,  qa  tipi  kin  he  en  iheya ; 
unkan  hinhpaya;  qa  ihangyapi 
kin  he  tanka. 

28  Unkan  Jesus  wicoie  kin 
dena  ihunnikiya,  hehan  wicota 
wahokonwicakiye  cin  on  yusin- 
yayapi. 

29  Wanji  wookihi  yuhe  cin 
iyecen  wahokonwicakiya,qa  wo- 
wapi  kagapi  econpi  kin  iyece- 
ce  ^ni. 

WICOWOYAKE  8. 

1  Unkan  paha  kin  etanhan  kun 
ku  qehan,  wicota  hinca  ihakam 
unpi. 

2  Unkan  iho,  wicasta  wan  lep- 
ros  ececa  he  en  hi  qa  canpe^ka 
makehde  inajin  qa  heciya ;  Itan¬ 
can,  yacin  kinhan,  asnimayaye 
kta  oyakihi. 


WICOWOYAKE  8. 


3  Unkan  Jesus  nape  ekta  yeki- 
ye  ca  yutan,  qa  heciya;  Wacin; 
hecen  asni  wo.  Unkan  ecehna- 
na  wowayazan  kin  ayustan. 

4  Unkan  Jesus  heciya ;  Ihunhan 
tuwe  oyakidake  cinhan  ;  tuka 
ekta  ye  ca  wosnapi  kage  cin  he 
en  ihdutanin  wo,  qa  taku  Moses 
econnisi  qon  he  wayusna  wo, 
sdonyapi  kta  e  heon  etanhan. 

5  Unkan  Jesus  Kapernaum  en 
hi  qehan,  akicita  tancan  wan  en 
u  qa  cekiya ; 

6  Qa  heya ;  Itancan,  hoksidan 
mitawa  tiyata  wanka  tataka,  ni- 
na  yazan. 

7  Unkan  Jesus  heciya ;  Wau 
qa  asniwaye  kta. 

8  Hehan  akicita  opa.winge  wi- 
cayuhe  cin  he  ayupte  ca  heya ; 
Itancan,  wati  en  timahen  yau 
kta  iyemacece  sni ;  tuka  oie  kin 
ecedan  eya  wo,  kinhan  hoksidan 
mitawa  asni  kta : 

9  Mis  eya  wicasta  itancan  he- 
maca,  qa  akicita  wicamduha ; 
unkan  wanji,  Ya  wo,  ewakiya 
eca,  ece  ;  qa  wanji  tokeca,  U 
wo,  ewakiya  eca,  u  ece ;  qa  mi- 
taokiye,  Kaken  econ  wo,  ewakiya 
eca,  ecen  econ  ece, 

10  Unkan  Jesus  he  nahon  qe¬ 
han  yusinyaya,  qa  ihakam  unpi 
kin  hewicakiya ;  Awicakehan 
heciciyapi,  Israel  hee  kaes  en 
wacinyanpi  hinsko  tanka  iyewa- 
ye  sni  ce. 

11  Nakun  heciciyapi ;  Wiyo- 
hiyanp’a  tanhan  qa  wiyohpeya 
tanhan  wicota  upi  kta,  qa  Ab¬ 
raham  qa  Isaak  qa  Jakob  om 
iyotankapi  kta,  mahpiya  woki- 
conze  kin  en  ; 

12  Tuka  wokiconze  cincapi 
kin  hena  tankan  iyewicayapi 
kta,  otpaze  hinca  ekta ;  heciya 
wicaceya  hi  hdakinskinzapi  ko 
yuke  kta. 

13  Unkan  Jesus  akicita  opa- 

winge  wicayuhe  cin  heciya ; 
Hda  wo,  wacinyaye  cin  iyecen 
ecaniconpi  nunwe.  Unkan  wi- 
hiyayedan  oape  kin  he  en  ho¬ 
ksidan  tawa  kin  asniyanpi. 

14  Unkan  Jesus  Inyan  ti  kin 
en  tin  iyaya,  hehan  kunka  kin 
makata  wanka  wanyaka,  tancan 
kata. 

15  Unkan  nape  kin  yutan,  he¬ 
han  tancan  kate  cin  ayustan  ; 
unkan  najin  qa  wowicakihan. 

16  Wanna  htayetu  hehan  wa- 
kan  sica  wicayuhnaskinyan  ota 
en  awicahipi ;  unkan  oie  kin  on 
wakan  sica  napewicaya ;  qa  to- 
na  wayazankapi  kin  owasin  asni- 
wicaya. 

17  Hecen  Isaya  wicasta  wo- 
kcan  taku  eye  ciqon  he  yuece- 
tupi  kta ;  he  kaken  eya ;  lye 
tehiya  unyakonpi  kin  eunkiciya- 
kupi  qa  waunyazanpi  kin  yuto- 
kan  iyeunkiciciyapi  ece. 

18  Unkan  Jesus  wicota  hinca 
ihduksan  yukanpi  kin  hena  wan- 
wicayaka  hehan  akasanpa  yapi 
kta  keya. 

19  Unkan  wowapi  kaga  wan 
en  hi  qa  heciya;  Waonspekiya, 
tokiya  da  eca  cihakam  waun 
ece  e  kta. 

20  Unkan  Jesus  heciya  ;  §un- 
gidan  wasun  tonpi,  qa  mahpiya 
okinyanpi  kin  hohpi  yuhapi  ece ; 
tuka  Wicasta  Cinhintku  kin  tu- 
kten  pa  ipahinye  kta  yuhe  sni. 

21  Hehan  waonspewicakiye.  cin 
tokeca  wanji  heciya ;  Itancan, 
tokaheya  wahde  ca  ate  wehe 
kta  e  iyowinmakiya  ye. 

22  Tuka  Jesus  heciya ;  Miha- 
kam  un  wo  ;  ito  tapi  kin  hena 
tona  kitapi  kin  wicakihapi  kta. 

23  Unkan  wata  wan  en  opa, 
hehan  waonspewicakiye  cin  iha¬ 
kam  upi. 

24  Unkan  iho,  mini  kin  ekta 
tate  iyumni  wan  tanka ;  hecen 

wata  kin  taja  on  akalipapi ;  tuka 
iye  istinma  yanka. 

25  Unkan  waonspewicakiye  cin 
en  hipi,  qa  yuMcapi  qa  heciyapi ; 
Itancan,  niunkiya  po,  untapi  kta 
ce. 

26  Unkan  hewicakiya;  Cistin- 
na  wacinyayapi  kin,  tokeca  ko- 
yakipapi  he.  Hehan  inajin  qa 
tate  mini  ko  kisica  ;  unkan 
amdakedan  tanka. 

27  Tuka  wicasta  kin  hena 
yusinyayapi  qa  heyapi ;  De  taku 
wicasta  ka  hwo,  hecen  tate  mini 
ko  anagoptan  ece. 

28  Unkan  akasanpa  i,  Gada- 
rene  makoce  tawapi  kin  en,  he¬ 
han  wicasta  nom  wakan  sica 
wicayuhnaskinye  cin  hena  itko- 
kipapi,  wicasta  hnakapi  kin 
etanhan  upi,  wohitikapi  hinca, 
hecen  tuwedan  canku  kin  he 
ohna  ye  kta  okihi  sni. 

29  Unkan  iho,  heya  howayapi; 
Jesus  Wakantanka  Cinhintku, 
taku  unkiyotahedan  un  he  ; 
hinahinke  sni  tuka  itokam  ka- 
kisunyayapi  kta  on  yahi  he. 

30  Unkan  yukanpi  kin  itehan 
kukuse  optaye  wan  wo  wicaqupi 
ece. 

31  Hecen  wakan  sice  cin  hena 
cekiyapi  qa  heyapi ;  Napeunya- 
yapi  kinhan  kukuse  optaye  kin 
en  unkiyayapi  kta  iyowinunkiya 
miye. 

32  Unkan  ;  Ya  po,  ewicakiya. 
Hecen  tankata  hinanpapi  hehan 
kukuse  optaye  kin  en  iwicaya- 
yapi.  Unkan  iho,  kukuse  optaye 
kin  iyuhpa  maya  hinca  apa- 
mahde  inyang  nasdog  iyayapi, 
mde  kin  en,  qa  minin  tepi. 

33  Unkan  tona  wo  wicaqupi 
qon  hena  najicapi ;  qa  otonwe 
en  kipi,  qa  taku  owasin  oyakapi, 
wicasta  wakan  sica  wicayu- 
hnaskinyanpi  qon,  taku  ecawi- 
cakiconpi  kin  hena  koya. 

34  Unkan  iho,  otonwe  kin  oco- 
wasin  Jesus  itkokim  upi,  qa 
wanyakapi  qehan,  makoce  ta¬ 
wapi  kin  etanhan  hde  kta  ice- 
kiyapi. 

WICOWOYAKE  9. 

1  Hehan  wata  kin  en  okipe  ca 
akasanpa  kihde  ca  iye  totonwe 
kin  en  ki. 

2  Unkan  iho,  wicasta  hatake 
cin  wan  owinja  akan  wanka  e 
he  en  ahipi.  Unkan  Jesus  wa- 
cinyanpi  kin  wanyake  cehan 
tatake  cin  heciya ;  Gins,  cante 
waste  wo  ;  wayahtani  kin  nici- 
cajujupi  ce. 

3  Unkan  iho,  wowapi  kagapi 
kin  wanjikji  iyakitedan  hekici- 
yapi ;  Wicasta  kin  de  sicaya 
ia. 

4  Unkan  Jesus  canteyuzapi  kin 
wanyaka  hehan  heya;  Tokeca 
cante  mahen  taku  sica  awa- 
cannipi  he. 

5  W^ayahtani  kin  nicicajujxipi 
ce,  eyapi ;  qa  is ;  Najin  qa  mani 
wo,  eyapi  kin,  unma  tukte  wasa- 
kadan  he. 

6  Tuka  Wicasta  Cinhintku  kin 
woahtani  maka  akan  kajuju  kta 
okihi  e  he  sdonyayapi  kta ;  he¬ 
han  tatake  cin  heciya ;  Najin 
wo,  nitowinja  ehdaku  qa  tiyata 
hda  wo. 

7  Unkan  najin  hiyaye  ca  iye  ti 
ekta  hda. 

8  Tuka  wicota  he  W'anyakapi 
hehan  yusinyayapi,  qa  Wakan¬ 
tanka  wicasta  wookihi  hinsko 
tanka  wicaqu  kin  he  yatanpi. 

9  Unkan  Jesus  hetanhan  iyoo- 
pta  iyaya  hehan  wicasta  wan 
Mattheos  eciyapi,  mazaska  mna- 
yanpi  kin  en  iyotanka  he  wan¬ 
yaka  ;  qa  heciya ;  Miyahna  u 
wo.  Unkan  najin  hiyaye  ca 
ihakam  iyaya. 

10  Unkan  ti  mahen  wota  iyo- 

tanka  yanka  hehan,  iho,  mazaska 
mnayanpi  waktanipi  sa  ko  ota 
en  hipi,  qa  Jesus  kici  iyotankapi, 
waonspewicakiye  cin  om,. 

11  Unkan  Pharisee  kin  is  he 
wanyakapi  hehan  waonspewica¬ 
kiye  cin  hewicakiyapi  ;  Tokeca 
Waonspekiye  nitawapi  rnazaska 
mnayanpi  wahtanipi  sa  ko  om 
wota  he. 

12  Unkan  Jesus  he  nahon  qe- 
han  hewicakiya ;  Tona  zanipi 
kin  hena  pejihutawicasta  cinpi 
sni,  tuka  wayazankapi  kin. 

13  Tuka  ya  po,  qa  de  taku  kapi 
hecinhan  sdonya  po  ;  Wowaon- 
sida  iyomakipi  qa  wosnapi  M^a- 
cin  sni.  Wicasta  owotanna  wi- 
cakico  wahi  sni,  tuka  wahtanipi 
sa  iyopeiciyapi  kta  on  wahi  ce. 

14  Hehan  .Johannes  waonspe¬ 
wicakiye  cin  en  hipi  qa  heciya- 
pi ;  Tokeca  unkiye  qa  nakun 
Pharisee  kin  ijehan  akihanun- 
kiciyapi,  tuka  waonspewicaya- 
kiye  cin  akihaniciyapi  sni. 

15  Unkan  Jesus  hewicakiya; 
Wakankiciyuza  cincapi  kin  to- 
hanyan  tawicu  ton  kte  cin  om 
un  kinhan,  hehanyan  token  ecin 
iyokisicapi  kta  he  ;  tuka  anpetu 
u  kta  tawicu  ton  kte  cin  ewica- 
kiciyakupi  kta,  unkan  hehan  aki¬ 
haniciyapi  kta. 

16  Tuwedan  sina  teca  onspa 
wokoyake  tanika  en  akihdag  ton 
sni  ;  kinhan  onspa  teca  qon  he 
mnawahe  kta  qa  sanpa  tanka 
hdecahan  aya  ece. 

17  Nakun  minisa  teca  ojuha 
tanika  en  okastanpi  sni  ece ; 
kinhan  ojuha  kin  napopa,  qa 
minima  kin  skepa,  qa  ojuha  kin 
ihangyapi  ece.  Tuka  minisa 
teca  ojuha  teca  en  okastanpi 
ece,  hecen  napin  tanyan  yuhapi. 

18  Hena  hecen  ewicakiya  icun- 
han,  iho,  wicasta  itancan  wan 
en  u  qa  canpeska  makehde  ina- 


jin  qa  heciya  ;  Micunksi  nakaha 
ta,  tuka  en  yau  qa  nape  on  aya- 
putake  cinhan  kini  kta. 

19  Unkan  Jesus  najin  qa  kici 
hda,  nakun  waonspewicakiye 
cin. 

20  Unkan  iho,  winohinca  wan 
waniyetu  ake  nonpa  wayazanka, 
we  ece  iheya,  he  idazatanhan  en 
u  qa  tasina  opapun  kin  yutan : 

21  Tasina  kin  hee  kaes  mdutan 
kinhan  amasni  kta  ce,  cante  ma- 
hen  eye  ca  hecon. 

22  Tuka  Jesus  ihdamna,  qa 
wanyake  cehan  heya ;  Cun^, 
cante  waste  wo  ;  wacinyaye  cin 
he  asniniyan  ce.  Unkan  wihi- 
yayedan  oape  kin  he  en  wino¬ 
hinca  kin  asni. 

23  Unkan  Jesus  wicasta  itan¬ 
can  qon  ti  kin  en  i,  qa  tona  co¬ 
tanka  yajopi,  oyate  ceyapi  ko 
wanwicayaka ; 

24  Hehan  hewicakiya  ;  Ako 
iyaya  po ;  wicinyanna  kin  te 
sni,  tuka  istinma  ce.  Unkan 
ihahapi. 

25  Tuka  oyate  tankan  hdicu- 
wicayapi,  hehan  ti  mahen  i,  qa 
nape  on  yuza ;  unkan  wicin¬ 
yanna  kin  inajin. 

26  Unkan  he  makoce  kin  owan- 
caya  oyakapi. 

27  Unkan  Jesus  hetanhan  iyo- 
opte  iyaya,  hehan  wicasta  nom 
istagongapi  kin  hena  ihakam 
yapi,  howayapi  qa  heyapi ;  Da- 
wid  Cinhintku  onsiunkida  miye. 

28  Unkan  ti  mahen  iyaya,  he¬ 
han  wicasta  istagongapi  kin  en 
hipi :  Unkan  Jesus  hewicakiya  ; 
Hecen  ecamon  kta  owakihi  wi- 
cayadapi  he.  Unkan,  Han,  Itan¬ 
can,  eyapi. 

29  Hehan  ista  en  wicayutan  qa 
heya;  Wacinyayapi  kin  iyecen 
ecaniconpi  nunwe. 

30  Hecen  ista  hdukawapi.  Un¬ 
kan  Jesus  wasagya  wahokonwi- 

cakiye  ca  heya ;  Ito  tuwedan 
sdonye  kte  sni 

31  Tuka  tankan  hdapi  hehan 
makoce  kin  he  owancaya  nina 
oyakapi. 

32  Unkan  hena  iyayapi  hehan 
iho,  wicasta  wan  ia  okitpani, 
wakan  sica  yuhnaskin3^an,  he  en 
ahipi. 

33  Unkan  wakan  sice  cin  na- 
peyapi  hehan  ia  okitpani  qon  ia ; 
unkan  oyate  kin  inihanpi  qa 
heyapi ;  Israel  en  tohinni  decen 
wanyakapi  sni  tuka  qon. 

34  Tuka  Pharisee  kin  heyapi ; 
Wakan  sic  a  itancan  kin  on  taku 
wakan  sica  napewicaya  ece. 

35  Unkan  Jesus  otonwe  kin 
owasin,  otonwe  ciqadan  ko  iyaza 
un,  omniciye  tipi  yuhapi  kin 
ohnahna  waonspekiye  ca  woki- 
conze  wotanin  waste  kin  he 
oyaka  ece  ;  qa  wayazankapi 
owasin,  oyate  kin  en  tehiya  unpi 
ko  asniwicaya  ece. 

36  Tuka  wicota  wanwicayaka 
hehan  onsiwicakida  ;  nina  mdo- 
kitapi  qa  enanakiya  iyayapi  ece, 
tahinca  wanunyanpi  tuwedan 
wicayuhe  sni  iyececa. 

37  Hehan  waonspewicakiye  cin 
hewicakiya  ;  Awicakehan  wo- 
ksapi  kin  he  tanka,  tuka  htanipi 
kte  cin  hena  tonana  : 

38  Heon  etanhan  woksapi  en 
Itancan  kin  iye  tamaga  kin  en 
wicasta  htanipi  kte  cin  hena 
hiyuwicaye  kta  icekiya  po. 

WICOWOYAKE  10. 

1  Unkan  waonspewicakiya  ake- 
nonpapi  kin  hena  wicakico  qe- 
han,  taku  wakan  sica  on  wowa- 
sake  wicaqu,  napewicayapi  kta, 
qa  nakun  wowayazan  sicaya  un¬ 
pi  ko,  owasin  asniwicayapi  kta. 

2  Unkan  wahosiyapi  akenon- 
papi  kin  kakenken  ewicakiyapi ; 

tokaheya  Simon  he  nakun  In- 
yan  eciyapi,  qa  Andrew  iye  sun- 
kaku  ;  Jakob  Zebede  cinhintku 
qa  Johannes  iye  sunkaku  ; 

3  Philip  qa  Bartholomew ; 
Thomas  qa  Mattheos  wamnaye 
ciqon  ;  Jakob  Alpheus  cinhintku 
qa  Lebbeus  he  nakun  Thaddeus 
eciyapi ; 

4  Simon  Kananite  kin,  qa  Judas 
Iskariot  wiyopeye  kte  cin  hee. 

5  Dena  akenonpapi  kin  Jesus 
yewicasi,  wahokonwicakiye  ca 
heya ;  Ikcewicasta  tacanku  wan 
ohna  yapi  sni  po,  qa  Samaria 
oyate  otonwe  tawapi  kin  en 
yapi  sni  po  : 

6  Tuka  Israel  ti  kin  etanhan 
tahinca  wanunyanpi  taninpi  sni 
kin  hena  ekta  ya  po. 

7  Qa  dapi  eca  yaotanin  po,  qa  ; 
Mahpiya  wokiconze  kin  wanna 
kiyedan  un  ce,  eya  po. 

8  Tona  wayazankapi  kin  asni¬ 
wicaya  po,  tona  lepros  ececapi 
kin  ska  wicakaga  po,  tapi  kin 
hena  kiniwicaya  po,  qa  taku 
wakan  sica  napewicaya  po ; 
iyunwin  codan  iyacupi,  iyunwin 
codan  wicaqu  po. 

9  Ipiyake  nitawapi  ohna  ma- 
zaskazi,  qa  mazaska,  qa  mazasa 
unmana  yuhapi  sni  po. 

10  Qa  icimayanipi  kin  on  wo- 
juhadan,  qa  onhdohda  nonpa,  qa 
hanpa,  qa  cansagye,  yuhapi  sni 
po  ;  tuwe  htani  kin  he  woyute 
qupi  ece  e  kta  iyececa. 

11  Qa  otonwe  tanka  otonwe 
ciqadan  ko,  wanji  tukte  en  yaipi 
kinhan,  tuwe  iyececa  hecinhan 
iwicawanga  po,  qa  he  kici  yukan 
po,  tohanyan  etanhan  yahdapi 
sni  kinhan. 

12  Qa  tipi  wanji  en  yaipi  kin¬ 
han,  Wookiye  en  un  nunwe,  eya 
po. 

13  Qa  tipi  kin  he  iyececa  he¬ 
cinhan  wookiye  nitawapi  akan 

un  kta ;  tuka  iyecece  sni  kinhan 
wookiye  niye  en  nihdipi  kta. 

14  Qa  tukten  iyowinniciyapi 
^ni  qa  nioiepi  kin  nakonpi  sni 
kinhan,  tipi  kin  he,  qa  otonwe 
kin  he,  etanhan  tankan  yahdapi 
kinhan,  watusekseca  siha  oni- 
tkapapi  kin  he  natata  po. 

15  Awicakehan  heciciyapi ; 
Woyaco  anpetu  kin  en  otonwe 
kin  he  tehiya  un  kta,  Sodom 
qa  Gomorra  makoce  kin  isan- 
pa. 

16  Iho,  tahinca  wanunyanpi 
sunktokeca  wicehna  iyecen  ye- 
cisipi ;  heon  etanhan  wamduska 
iyecen  ksapa  po,  qa  wakiyedan 
iyecen  wahbapidan  po, 

17  Tuka  wicasta  iwanwicaya- 
ka  po ;  woyaco  oniniciye  kin 
en  aniyanpi  kta,  qa  omniciye 
tipi  yuhapi  kin  ohna  nicapsin- 
psintapi  kta  : 

18  Qa  wicasta  itancanpi  wi- 
castayatapi  ko,  en  aniyanpi  kta, 
miye  on  etanhan,  hecen  iyepi  qa 
Ikcewicasta  ko  wicayakiyutan- 
inpi  kta. 

19  Unkan  tohan  hecen  wica- 
nicupi  kinhan,  taku,  qa  token 
ehapi  kte  cin,  heon  iyokisinici- 
yapi  sni  po  ;  wihiyayedan  oape 
Idn  he  en  token  ehapi  kta  he 
nicupi  kta  ce. 

20  le  kte  cin  he  niyepi  sni, 
tuka  Niyatepi  Taniya  en  niunpi 
kin  he  iye  ie  kta. 

21  Hunkawanjinkiciyapi  kin  is 
unma  ktepi  kta  e  wicaqu  kta  ; 
qa  wicasta  wan  iye  cinhintku 
kin  nakun  ;  qa  wicacinca  kin  is 
hunkakewicayapi  itkowicaki- 
papi  qa  wicakiktepi  kta. 

22  Qa  micaje  on  owasin  sice- 
nidapi  kta ;  tuka  tuwe  owihanke 
kin  hehanyan  sutaya  un  kinhan 
he  ni  kta. 

23  Tuka  tohan  otonwe  kin  de 
en  ^icaya  nicuwapi  kinhan,  wanji 

tokeca  ekta  najica  po  ;  awica¬ 
kehan  heciciyapi,  Israel  otonwe 
tawapi  kin  iyaza  yaunpi  kte  sni 
ecen  Wicasta  Cinhintku  kin  hi 
kta. 

24  Waonspekiyapi  kin  he  wa- 
onspekiya  tawa  kakipe  sni ;  qa 
tuwe  wowidake  un  kin  he  yuhe 
cin  isanpa  tanka  sni  ece. 

25  Tuka  waonspekiyapi  kin 
waonspekiya  tawa  kin  iyececa, 
qa  wowidake  un  kin  yuhe  cin 
iyececa  hecinhan  hecetu  kta. 
Tipi  tawa  kin  he  Beelzebub  eci- 
yapi  hecinhan,  tiyohnake  tawa 
kin  is  nakun  hewicakiyapi  kte 
sni  he. 

26  Heon  etanhan  kowicakipapi 
sni  po ;  taku  akahpapi  qa  yu- 
zamnipi  kte  sni  wanica,  qa  taku 
anahmanpi  qa  sdonyapi  kte  sni 
wanica. 

27  Taku  otpaza  en  ociciyakapi 
kin  he  anpa  en  daotaninpi  kta ; 
qa  taku  noge  on  nayahonpi  kin 
he  tipi  akahpe  kin  etanhan  eyan- 
paha  odakapi  kta. 

28  Unkan  tona  wicatancan  ece- 
dan  ktepi  kta  okihipi,  qa  wica- 
nagi  kte  okihipi  sni  kin  hena 
kowicakipapi  sni  po  ;  tuka  tuwe 
wicanagi  wicatancan  ko  Wa- 
kansica  ti  kin  en  ihangye  kte 
cin  hee  e  kokipa  po. 

29  Zitkadan  nom  mazasa  wan- 
jidan  iyopeyapi  sni  he  ;  qa  etan¬ 
han  wanjidan  kaes  Niyatepi  co- 
dan  makata  ihpaye  kte  sni. 

30  Tuka  paha  nitawapi  kin  hee 
kaes  owasin  yawapi  ece. 

31  Heon  etanhan  kopehdapi 
sni  po ;  zitkadan  ota  isanpa  ni- 
yawapi  ece. 

32  Heon  etanhan  tuwe  kasta 
wicasta  wicitokam  miye  oma- 
yake  cinhan,  he  Ate  mahpi- 
ya  en  un  kin  itokam  omdake 
kta, 

33  Tuka  tuwe  wicasta  wicito- 

kam  miye  elipemaye  cinhan,  he 
miye  Atewaye  mahpiya  en  un 
kin  itokarn  ehpewaye  kta. 

34  Wookiye  maka  akan  wica- 
waqu  kta  on  wahi  kecinpi  sni 
po  ;  wookiye  wicawaqu  kta  wahi 
sni  tuka  mazasgye. 

35  Wicasta  wan  atkuku  sice- 
kidake  wakiye  kta  wahi,  qa 
cunwintku  iye  hunku  kin,  qa 
takosku  iye  kunku  kin  siceki- 
dake  kta  heon. 

36  Qa  wicasta  tona  tokayapi 
kin  iye  ti  en  unpi  kin  hena  eepi 
kta. 

37  Tuwe  miye  isanpa  atkuku 
qa  is  hunku  kin  wastekidake 
cinhan,  he  mici  un  kta  iyecece 
sni ;  qa  tuwe  miye  isanpa  cin- 
hintku  qa  is  cunwintku  kin 
wastekidake  cinhan,  he  mici  un 
kta  iyecece  sni : 

38  Qa  tuwe  cansusbeca  tawa 
kin  ehdaku  sni  qa  miyahna  u 
sni  kinhan,  he  mici  un  kta  iye¬ 
cece  sni, 

39  Tuwe  wiconi  tawa  kpatan 
kinhan,  he  toki  ehpekiye  kta ; 
qa  tuwe  miye  on  etanhan  wiconi 
tawa  kpagan  kinhan,  he  kpatan 
kte  cin  ee. 

40  Tuwe  iyowinniciyapi  kin 
he  iyowinmakiya  ;  qa  tuwe  iyo- 
winmakiye  cin  he  tuwe  umasi 
kin  he  iyowinkiya  ece. 

41  Tuwe  wicasta  wokcan,  wi¬ 
casta  wokcan  caje  on  iyowinkiye 
cinhan,  he  wicasta  wokcan  iyun- 
win  tawa  yuhe  kta  ;  qa  tuwe  wi¬ 
casta  owotanna,  wicasta  owotan- 
na  caje  on  iyowinkiye  cinhan,  he 
wicasta  owotanna  iyunwin  tawa 
kin  icu  kta. 

42  Qa  tuwe  waonspekiyapi  caje 
on,  dena  cikcistinpidan  wanji 
wiyatke  ohna  mini  sni  ecedan 
yatkekiye  cinhan,  awicakehan 
heciciyapi,  he  iyunwin  tawa 
toki  ehpekiye  kte  sni. 

1  Unkan  Jesus  waonspewica- 
kiye  akenonpapi  kin  taku  econ- 
wicasi  ayastan,  hehan  hetanhan 
iyaya,  otonwe  tawapi  kin  ohna- 
hna  woyake  kta  qa  waonspekiye 
kta. 

2  Unkan  Johannes  kaska  hna- 
kapi  kin  en  Messiya  ohan  kin 
nahon  qehan,  iye  waonspewica- 
kiye  cin  nom  ekta  yewicasi ; 

3  Qa  heciya ;  Tuwe  u  kte 
ciqon  he  niye  he,  qa  is  tuwe 
tokeca  wanunyakapi  kta  he. 

4  Unkan  Jesus  waayupte  ca 
hewicakiya ;  Hda  po,  qa  taku 
tona  nayahonpi  qa  wandakapi 
kin  hena  Johannes  okiyaka  po  : 

5  Istagongapi  kin  tonwanpi 
ece,  liustepi  kin  manipi  ece,  tona 
lepros  ececapi  kin  ska  wicaka- 
gapi  ece,  tapi  kin  kinipi  ece,  qa 
tona  onsikapi  kin  hena  wotanin 
waste  owicakiyakapi  ece. 

6  Qa  tuwe  miye  on  nasdute 
sni  kinhan,  he  yawastepi  ce, 
eya, 

7  Hena  wanna  kihdapi  hehan 
Jesus  Johannes  on  oyate  kin 
wowicakiyaka ;  Taku  wanda¬ 
kapi  kta  on  hewoskan  yaipi  he  ; 
cedi  wan  tateyanpa  kahuhuza  : 

8  Tuka  taku  e  wanyag  yaipi 
he  ;  wicasta  wan  wokoyake  pan- 
panna  koyake  cin  he  ;  iho  tona 
taku  panpanna  koyakapi  kin 
hena  wicastayatapi  tipi  ohna 
yakonpi  ece. 

9  Tuka  taku  e  wanyag  yaipi 
he ;  wicasta  wokcan  kin  heca 
he ;  han,  eciciyapi,  qa  wicasta 
wokcan  isanpa. 

10  Wowapi  en  kagapi  qon,  Iho, 
niite  itokara  wahosiya  mitawa 
yewasi,  he  nitokam  canku  nita- 
wa  nicage  kta  ce,  iho  hee. 

11  Awicakehan  heciciyapi ; 
Tona  winohinca  eciyatanhan 

wicatonpi  kin  wanji  Johannes 
baptem  wicaqu  ece  kin  sanpa 
tanka  icage  sni ;  tuka  tuwe 
mahpiya  wokiconze  kin  en  iyo- 
tan  cistinna  kin  he  sanpa  tanka. 

12  Nakun  Johannes  baptem 
wicaqu  taanpetu  kin  hetanhan 
dehanyan  mahpiya  wokiconze . 
kin  nina  akitapi,  qa  nina  akite 
cin  hena  iyahpayapi  ece. 

13  Johannes  hehanyan  woope 
qa  wicasta  wokcanpi  owasin 
woyakapi : 

14  Qa  nis  wicada  wacannipi 
hecinh^in  Elias  u  kte  ciqon  he 
dee. 

15  Tuwe  noge  winahon  yukan 
hecinhan  he  ito  nahon  kta. 

16  Tuka  ito  wicoicage  kin  de 
taku  e  imdacin  kta  he.  Hoksi- 
pidan  tihocoka  en  iyotankapi 
kin  hena  e  iyececa,  takodakupi 
wicakipanpi, 

17  Qa  hewicakiyapi ;  Cotanke 
unniciyajopi  tuka  niye  wayacipi 
sni  ;  wasinunhdapi  tuka  niye 
yaceyapi  sni. 

18  Johannes  wote  sni  qa  waya- 
tke  sni  hi ;  unkan,  Taku  wakan 
^ica  yuha  ce,  eyapi. 

19  Wicasta  Cinhintku  kin  wota 
qa  wayatkan  hi ;  unkan  heyapi ; 
Iho,  wicasta  wan  wote  sa  qa 
minisa  yatkan  ece,  wamnayanpi 
qa  wahtanipi  sa  takodawicaya 
ece.  Tuka  woksape  iye  cinca 
kin  on  owotanna  oyakapi  ece. 

20  Hehan  otonwe  kin  tona  en 
iye  ohan  tanka  econpi  qon  hena 
iyopewicaya,  iyopeiciyapi  sni 
heon. 

21  llehehe  Korazin,  hehehe 
Bethsada  ;  wicolian  tanka  niye- 
pi  en  econpi  kin,  hena  Turos  qa 
Sidon  en  econpi  unkans,  wana- 
kaja  heyake  sica  cahota  ko  en 
iyopeiciyapi  kta  tuka. 

22  Heon  etanhan  heciciyapi ; 
Woyaco  anpetu  kin  en,  tehiya 


yaunpi  kta,  qa  Turos  Sidon  kici 
aopten  unpi  kta. 

23  Qa  Kapernaum  niye,  ma¬ 
hpiya  ekta  wankan  an^mnpi, 
tuka  wicahapi  ekta  ehpeniyanpi 
kta ;  wicohan  tanka  niye  en 
econpi  kin  hena  Sodom  en  econ¬ 
pi  unkans,  anpetu  kin  dehan¬ 
yan  ecen  un  kta  tuka. 

24  Heon  etanhan  heciciyapi ; 
Woyaco  anpetu  kin  en  tehiya 
yaun  kta,  qa  Sodom  makoce  kin 
ahecece  kta. 

25  Anpetu  kin  hena  en  Jesus 
waayupte  ca  heya ;  Ate,  ma¬ 
hpiya  maka  ko  Itancan  kin,  ci- 
yatan,  dena  taku  kin  tona  ksa- 
papi  qa  wasdonyapi  kin  anawi- 
cayakihbe  ca  hoksiyoqopapi  owi- 
cayakidaka  ece. 

26  Han,  Ate  hecetu,  hecen 
iyonicipi  nakaes. 

27  Ate  taku  owasin  maqu  ; 
unkan  tuwedan  Cinhintkuyapi 
kin  sdonye  sni,  Ateyapi  un  kin 
hecedan  sdonkiya  ;  nakun  tuwe¬ 
dan  Ateyapi  kin  sdonye  sni, 
tuka  Cinhintku  kin  hecedan  ;  qa 
tuw^  Cinhintku  kin  sdonyekiye 
cin  he  nakun. 

28  Tona  htayanipi  qa  tkeya 
wayaqinpi  kin  owasin  en  mau 
po,  kinhan  ozikiyapi  cicupi  kta. 

29  Can  napinpi  mitawa  kin  he 
icu  po,  qa  miye  eciyatanhan 
onspeiciciya  po,  cante  ekta  onsi- 
micida  qa  wahbayedan  waun ; 
hecen  ninagipi  en  Woozikiye 
duhapi  kta. 

30  Can  napinpi  mitawa  kin  he 
tehike  sni,  qa  waqin  mitawa  kin 
he  kapojedan. 

WICOWOYAKE  12. 

1  Anpetu  kin  hena  en,  anpetu 
wakan  icunhan,  Jesus  aguyapi 
ojupi  kin  ehna  iyaya ;  unkan 
waonspewicakiye  cin  wotekte- 

hdapi,  qa  aguyapi  yuksa  icupi 
qa  yutapi. 

2  Unkan  Pharisee  kin  he  wan- 
yakapi  hehan  heciyapi;  Wanya- 
ka  wo,  waonspewicayakiye  cin, 
anpetu  wakan  icunhan  taku 
econpi  kte  sni  ece  kin,  hee 
econpi. 

3  Unkan  iye  hewicakiya ;  Da- 
wid  taku  econ  qon  he  tohinni 
dawapi  sni  he  ;  iye  qa  tona  om 
un  kin  wotektehdapi  qehan  ; 

4  Tipi  wakan  kin  en  i,  qa 
aguyapi  taninyan  ehnakapi  kin 
yuta,  he  iye  qa  tona  om  un  kin 
yutapi  kte  sni,  tuka  wosnapi 
kagapi  kin  ecedan  yutapi  kta 
tuka. 

5  Qa  woope  kin  en  nakun  da¬ 
wapi  sni,  wosnapi  kagapi  kin 
tipi  wakan  ohna  anpetu  wakan 
ahopapi  sni  esta  iyaonpepica  sni 
unpi. 

6  Tuka  heciciyapi ;  Tuwe  tipi 
wakan  kin  isanpa  tanka  wan 
den  un. 

7  Wowaonsida  wacin  qa  wo¬ 
snapi  wacin  sni  ce,  eyapi  qon  he 
idukcanpi  unkans,  tona  wahta- 
nipi  sni  kin  hena  wicadacopi  kte 
sni  tuka. 

8  Qa  Wicasta  Cinhintku  kin  he 
anpetu  wakan  Itancan  kin  he 
nakun  ee. 

9  Hehan  hetanhan  iyaye  ca 
omnieiye  tipi  tawapi  kin  en  i. 

10  Unkan  iho,  wicasta  wan 
nape  snija  hen  un  ;  unkan  wi- 
wangapi  qa  heciyapi ;  Anpetu 
wakan  icunhan  waasniyapi  kta 
iyececa  he  ;  he  iyaonpapi  kta  e 
heyapi. 

11  Unkan  hewicakiya;  Eni- 
tanhanpi  wicasta  wanji  tahinca 
wanunyanpi  wanjidan  yuhe  cin- 
han,  he  anpetu  wakan  icunhan 
woha  en  iyohpaya  hecinhan, 
tancan  en  yuze  ca  ehdaku  kte 
sni  he. 


12  Wicasta  kin  he  taliinca 
wanunyanpi  isanpa  ece.  Heon 
etanhan  anpetu  wakan  icunhan 
taku  waste  econpi  kta  iyececa. 

13  Hehan  wicasta  qon  heciya  ; 
Nape  hdukatin  wo;  hecen  yu- 
katin,  unkan  unma  kin  iyecen 
asni  icaga. 

14  Unkan  Pharisee  kin  hetan¬ 
han  tankan  hdapi,  qa  token  kte- 
pi  kte  cin  he  akiiapi, 

15  Tuka  Jesus  he  sdonye  ca 
hetanhan  tokan  iyaya ;  unkan 
wicota  hinca  ihakam  unpi,  qa 
iye  hena  owasin  asniwicaya  : 

16  Qa  nina  oyake  sni  wicasi. 

17  Hecen  Isaya  wicasta  wo- 
kcan  kin  taku  eye  ciqon  yuece- 
tupi  kta  ;  he  kaken  eya  ; 

18  Iho,  mitahoksidan  wahda- 
hnige  ciqon ;  waste  wakidake 
cin  on  minagi  iyuskin  ece  ;  mi- 
taniya  kin  waqu  kta,  hecen 
Ikcewicasta  kin  woyaco  owi- 
cakiyake  kta. 

19  Wicakize  kte  sni,  qa  pan 
kte  sni,  qa  ho  kin  tuwedan  can- 
ku  ohna  nalion  kte  sni : 

20  Cedi  kasusujapi  kin  he  yu- 
kse  kte  sni,  qa  hahonta  ide  kte 
cin  he  kasni  kte  sni,  woyaco  he 
woohiye  ekta  au  sni  kinhan  : 

21  Qa  iye  caje  kin  Ikcewicasta 
wacinyanpi  kta. 

22  Hehan  wanji  wakan  sica 
yuhnaskinyan  he  en  ahipi,  ista- 
gonge  ca  ia  okitpani ;  unkan 
asniyan,  hecen  istagonge  ca  ia 
okitpani  kin  he  ia  qa  nakun  ton- 
wan. 

23  Unkan  wicasta  ota  kin  owa¬ 
sin  yu^inyayapi  qa  heyapi ;  Da- 
wid  cinhintku  kin  he  dee  sni  he. 

24  Tuka  Pharisee  kin  is  he 
nahonpi  qehan  heyapi ;  Wicasta 
kin  de  wakan  sica  napewicaye 
cin  he  Beelzebub  wakan  sica 
itancan  kin  on  hecon  ece. 

25  Unkan  Jesus  token  cante- 

yuzapi  kin  he  sdonye  ca  hewica- 
kiya;  Wokiconze  wan  iye  iyaki- 
tedan  kiciza  eca  hinhpaya  ece  ; 
nakun  otonwe  qa  tipi  otoiyohi 
iye  iyakitedan  kicizapi  ehan- 
tanhan  ecen  he  kte  sni. 

36  Qa  Satan  Satan  napeye 
cinhan  wanna  iye  iciciza ;  he- 
cen  token  tokiconze  kin  sutaya 
he  kta  he. 

27  Qa  niiye  Beelzebub  on  wa- 
kan  sica  napewicawaya  ehan- 
tanhan,  nicincapi  kin  is  taku  on 
napewicayapi  he  ;  heon  etanhan 
hena  niyacopi  kta. 

28  Tuka  iniye  Wakantanka 
Taniya  on  wakan  sica  napewi¬ 
cawaya  hecinhan,  Wakantanka 
tokiconze  kin  wanna  en  nihipi. 

29  Wicasta  wasaka  tl  kin  en, 
tuwe  tin  iyaye  ca  taku  tawa  kin 
ihangye  kta  token  okihi  kta  he  ; 
tokaheya  wicasta  wasake  cin  ka- 
ske  cinhan  hehan  tipi  kin  ihang- 
ye  kta. 

30  Tuwe  mici  un  sni  kinhan 
he  makipajin  ece ;  qa  tuwe  mi- 
cipahi  sni  kinhan  he  yutakuni 
sni  ece. 

31  Heon  etanhan  heciciyapi ; 
Woahtani  owasin  iapi  sica  ko 
wicasta  wicakicicajujupi  kta  ; 
tuka  W'oniya  W'akan  aiapi  kin 
he  wicasta  wicakicicajujupi  kte 
sni. 

32  Qa  tuwe  W^icasta  Cinhintku 
kin  taku  sica  eciye  cinhan,  he 
kicicajujupi  kta;  tuka  tuwe  Wo- 
niya  Wakan  kin  taku  sica  eciye 
cinhan,  he  kicicajujupi  kte  sni, 
wiconi  kin  de  en,  qa  nakun  wi- 
coni  u  kte  cin  en. 

33  Can  kin  waste  kaga  po,  kin¬ 
han  waskuyeca  waste  kta ;  qa 
is  can  kin  sica  kaga  po,  kinhan 
waskuyeca  sice  kta ;  can  kin 
waskuyeca  tawa  kin  on  sdonya- 
pi  ece. 

34  Wamduska  wicoicage,  ni- 


sicapi  hecen  token  taku  wa^te 
ehapi  kta  oyakihipi  he  ;  wica- 
cante  ojudan  kin  he  eciyatanhan 
wicai  kin  ia  ece. 

35  Wicasta  waste  kin  iye  can- 
te  waste  ojudan  kin  eciyatanhan 
taku  waste  hiyuya  ece  ;  qa  na¬ 
kun  wicasta  sice  cin  iye  cante 
sica  ojudan  kin  etanhan  taku 
sica  hiyuya  ece. 

36  Tuka  wicoie  waste  sni 
otoiyohi  wicasta  eyapi  kin  hena 
on  woyaco  anpetu  kin  en  ohda- 
kapi  ece  e  kta,  he  miye  eci- 
ciyapi. 

37  Nioie  kin  on  niyaowotanpi 
kta,  qa  nakun  nioie  kin  on  niya¬ 
copi  kta. 

38  Hehan  wowapi  kagapi  wan- 
jikji  qa  Pharisee  kin  ayuptapi 
qa  heciyapi ;  W^aonspekiya,  wo- 
wapetokeca  wan  wanyagunya- 
kiyapi  kta  uncinpi. 

39  Tuka  iye  waayupte  ca  he- 
wicakiya ;  Wicoicage  sice  ca 
wawicihahapi  econ  sa  kin  he 
wowapetokeca  da,  tuka  wowa- 
petokeca  wanjidan  qupi  kte  sni, 
.Jonas  wicasta  wokcan  wowape¬ 
tokeca  tawa  kin  heceedan  kta. 

40  Anpetu  yamni  qa  hanyetu 
yamni  hehanyan  Jonas  hogan 
tanka  tezi  kin  ohna  un  qon,  he 
iyecen  anpetu  yamni  qa  hanyetu 
yamni  Wicasta  Cinhintku  kin 
maka  cante  kin  en  un  kta. 

41  Woyaco  anpetu  kin  en  Ni- 
newe  wicasta  kin  inajinpi  qa 
wicoicage  kin  de  yacopi  kta ; 
hena  e  Jonas  woyake  cin  on 
iyopeiciyapi  tuka ;  unkan  iho, 
Jonas  isanpa  tanka  wanji  den 
un. 

42  Itokah  wicastayatapi  wi- 
nohinca  qon  he  woyaco  kin  en 
inajin  kta,  qa  wicoicage  kin  de 
yaco  kta ;  eqe  Solomon  toksape 
nahon  kta  on  maka  ihanke  kin 
etanhan  u  tuka ;  unkan  iho, 

wanji  Solomon  isanpa  tanka  den 
un. 

43  Woniya  sape  cin  wicasta  kin 
etanhan  tankata  hinanpa,  hehan 
makoce  puza  en  omani,  ozikiya- 
pi  akita,  tuka  takudan  iyeye  sni; 

44  Hehan  heya ;  Tipi  mitawa 
etanhan  wahinape  ciqon  he  ake 
ekta  wahde  kta.  Unkan  ekta 
ki,  qa  tuwedan  ohna  yanke  sni, 
kahintapi  qa  ayuco  yustanpi, 
hecen  iyeya. 

45  Hehan  iyaye  ca  woniya  to- 
keca  sakowin  iye  isanpa  sicapi, 
hena  iwicacu  qa  om  raahen 
iyaya,  qa  ohna  yukanpi ;  unkan 
wicasta  kin  he  hetanhan  tehiya 
un,  tokaheya  un  qon  isanpa. 
Wicoicage  sice  cin  de  hecece 
kta. 

46  Unkan  oyate  kin  hecen 
wowicakiyaka  icunhan,  iho,  iye 
hunku  qa  hunkawanjitku  kin 
tankan  hinajinpi  qa  okiyapi  kta 
cinpi. 

47  Unkan  wanji  heciya ;  Iho, 
nihun  qa  nihunkawanji  tankan 
najinpi  qa  oniciyapi  kta  cinpi. 

48  Tuka  iye  waayupte  ca  tuwe 
heye  cin  he  heciya  ;  Tuwe  ina- 
waya  he,  qa  mihunkawanji  kin 
hena  tuwepi  he. 

49  Unkan  waonspewicakiye  cin 
ektakiya  nape  hdugate  ca  heya  ; 
Iho,  mihun  qa  mihunkawanji  de- 
na  eepi  ce. 

60  Tuwe  kasta  Ate  mahpiya 
ekta  un  tawacin  kin  ecen  econ 
kinhan  he  mihunkawanji  qa  mi- 
tawinohtin  qa  mihun  ee. 

WICOWOYAKE  13. 

1  Unkan  anpetu  kin  hena  en 
Jesus  tipi  kin  etanhan  tankata 
iyaye  ca  mde  kin  icahda  iyo- 
tanka. 

2  Unkan  wicota  hinca  en  mni- 
ciyapi,  hecen  iyotanke  kta  e 

wata  wan  en  opa,  qa  oyate  kin 
iyuhpa  hutata  najinpi. 

3  Unkan  wiyacinpi  on  taku  ota 
owicakiyaka,  qa  heya  ;  Iho,  wh 
casta  woju  wan  woju  iyaya : 

4  Unkan  wojh  icunhan,  apa 
canku  icahda  hinhpaya  ;  hecen 
wahupakoza  en  hipi  qa  temyapi. 

5  Qa  apa  tukten  inyan  ota  ehna 
ihpaya,  hen  maka  tonana ;  un¬ 
kan  ohankoya  hinanpa,  maka 
tonana  nakaes. 

6  Tuka  wi  kata  aya  hehan 
owasin  gu  ;  qa  hutkan  nica 
heon  etanhan  snija. 

7  Unkan  apa  is  wapepeka  ehna 
ihpaya  ;  unkan  wapepeka  tanka 
icage  ca  hecen  kte. 

8  Tuka  apa  maka  waste  en 
ihpaya,  qa  etanhan  ota  icaga, 
apa  opawinge,  apa  wikpemna 
sakpe,  apa  wikcemna  yamni. 

9  Tuwe  noge  winahon  kta  yu- 
kan  hecinhan,  ito  nalion  kta. 

10  Unkan  waonspewicakiye 
cin  en  hipi  qa  heciyapi ;  Tokeca 
wiyacinpi  on  owawicayakiya  he. 

11  Unkan  iye  awicayupte  ca 
heya;  Mahpiya  wokiconze  woa- 
nahbe  kin  niye  oyakahnigapi 
kta  nicupi,  tuka  hena  hecen  Avi- 
caqupi  sni,  heon  etanhan. 

12  Heon  tuwe  taku  yuhe  cin- 
han  nakun  qupi  kta,  hecen  iya- 
kicuya  yuhe  kta  ;  tuka  tuwe  ta¬ 
kudan  ton  sni,  tona  yuhe  cin 
hee  kaes  kipi  ece  e  kta. 

13  Heon  etanhan  wiyacinpi  on 
wowicawakiyaka  ece  ;  hecen 
tonwanpi  kes  wanyakapi  sni, 
qa  winahonpi  kes  nahonpi  sni, 
qa  nakun  okahnigapi  sni. 

14  Qa  hecen  Isaya  wicasta 
wokcan  taku  eye  ciqon  iyepi  on 
yuecetupi ;  Winahonpi  on  na- 
yahonpi  kta,  tuka  oyakahniga¬ 
pi  kte  sni ;  qa  tonwanhan  wan- 
dakapi  kta,  tuka  idukcanpi  kte 
sni  ce. 


WICOWOYAKE  13. 


15  Oyate  kin  de  cantepi  km 
cepa  aya,  qa  nogepi  kin  kitan  se 
winahonpi,  qa  istohmuzapi ;  he- 
cece  sni  unkans,  ista  on  wanya- 
kapi  kta,  qa  noge  on  nakonpi 
kta,  qa  cante  on  iyukcanpi  kta, 
qa  ihduhomnipi  kta,  kinhan  a- 
sniwicavvaye  kta  tuka. 

16  Tuka  niistapi  kin  wowaste, 
on  wandakapi  ece  ;  qa  ninogepi 
kin  wowaste,  on  nayahonpi  ece, 

17  Awicakehan  heciciyapi  ; 
Wicasta  wokcan  ota,  qa  wi- 
casta  owotanna,  taku  wanda¬ 
kapi  ece  kin  hena  wanyakapi 
kta  cinpi,  tuka  wanyakapi  sni ; 
qa  takn  nayakonpi  ece  kin,  hena 
nahonpi  kta  cinpi,  tuka  nahonpi 
sni. 

18  Heon  etanhan  wicasta  wo- 
ju  qon  wiyacinpi  kin  he  ito  na- 
hon  po. 

19  Wicasta  otoiyohi  wokiconze 
oie  kin  nahon  kes,  okahnige  sni 
kinhan,  he  tuwe  sice  cin  en  hi, 
qa  taku  cante  en  ojupi  qon  eya- 
ku  ece  ;  iho,  canku  icahda  ojupi 
icu  qon  hee. 

30  Unkan  inyan  ota  en  ojupi  icu 
qon  he  dee  ;  tuwe  wicoie  kin 
nahon  qa  ohankoya  iyuskinyan 
icu ; 

21  Tuka  iye  en  hutkan  wanica, 
hecen  ecadan  enakiya ;  tohan 
wicoie  kin  on  wokakije  qa  sicaya 
kuwapi  akipa  hecinhan,  hinna- 
kaha  ayustan  iyaya  ece. 

22  Unkan  wapepeka  ehna  oju¬ 
pi  icu  qon,  tuwe  wicoie  kin  na¬ 
hon  kin  hee  ;  tuka  wiconi  kin  de 
awacinpi  qa  woyuha  ota  wo- 
hnaye  kin  hena  wicoie  kin  kte 
ece,  hecen  waskuyeca  takudan 
aicage  sni. 

23  Tuka  maka  waste  en  ojupi 
icu  qon,  he  tuwe  wicoie  kin  na¬ 
hon  qa  okahniga  ;  qa  hecen  wa¬ 
skuyeca  icahya  ece ;  apa  opawin- 
ge,  qa  apa  wikcemna  sakpe,  qa 


apa  is  wikcemna  yamni  icaga 
ece. 

24  Wiyacinpi  tokeca  wan  owi- 
cakiyake  ca  heya ;  Malipiya  wo¬ 
kiconze  kin  wicasta  wan  iye  ta- 
maga  en  su  wasteste  oju  kin  he 
iyececa. 

25  Tuka  wicistinma  hiyey  aicun- 
han,  toka  wan  en  hi,  qa  aguyapi 
ehna  wayahota  oju,  qa  kihda. 

26  Unkan  ape  kin  wanna  uye 
ca  wahuwapa  icage  kta,  hehan 
wayahota  is  nakun  tanin. 

37  Unkan  tipi  tawa  wowida- 
kewicaye  cin  en  hipi  qa  heciya- 
pi ;  Itancan,  nitamaga  en  su 
wasteste  oyaju  sni  he ;  hecen 
wayahota  fon  tokiyatanhan  yu- 
ha  he. 

28  Unkan  iye  hewicakiya;  Wi¬ 
casta  wan  toka  kin  heca  e  he- 
con.  Unkan  wowidakewicaye 
cin  hena  heciyapi ;  Unyanpi  qa 
unpahipi  kta  yacin  he. 

29  Tuka  iye  hey-a ;  Hiya ;  okinni 
wayahota  kin  yapahipi  kinhan, 
nakun  aguyapi  koya  dujunpi  kta. 

30  Ito  woksapi  kta  hehanyan 
napin  icicahiya  icage  kta.  Un¬ 
kan  woksapi  anpetu  kin  he  en, 
wayuksapi  kin  hewicawakiye 
kta ;  Tokaheya  wayahota  pahi- 
pi  qa  huhnahyapi  kta  on  pahta 
po  ;  tuka  aguyapi  kin  he  doto- 
piye  mitawa  en  omnayan  po. 

31  Wiyacinpi  tokeca  wan  owi- 
cakiyake  ca  heya ;  Mahpiya  wo¬ 
kiconze  kin  sinape  su  wanji  iye¬ 
ceca,  he  wicasta  wan  icu  qa  iye 
tamaga  kin  en  oju, 

32  He  su  kin  owasin  iyotan 
cistinna ;  tuka  icaga  hehan  wato 
kin  owasin  isnana  tanka ;  qa  can 
iyececa  icaga,  hecen  mahpiya 
okinyanpi  kin  en  upi,  qa  adetka 
kin  en  ahiyahan  ece, 

33  Wiyacinpi  tokeca  wan  owi- 
cakiyaka  ;  Mahpiya  '  wokiconze 
kin  on  napohyapi  kin  iyececa, 

he*  winohinca  wan  icu  qa  wo- 
tpanpi  wiyutapi  yamni  en  ina- 
hman,  hecen  ocowasin  napoh- 
yapi. 

34  Dena  taku  owasin  Jesus  wi- 
yacinpi  on  oyate  kin  owicakiya- 
ka,  qa  wiyacinpi  codan  takudan 
owicakiyake  sni. 

35  Hecen  wicasta  wokcan  taku 
eye  ciqon  yuecetupi,  he  hecen 
eya ;  Wiyacinpi  on  i  wahdu- 
kawa  kta  ;  taku  maka  kagapi 
ehantanhan  anahmanpi  kin  he 
omdake  kta  ce. 

36  Hehan  Jesus  oyate  kin  hde- 
wicasi,  qa  tipi  wan  en  tin  iyaya. 
Unkan  waonspewicakiye  cin  en 
hipi  qa  heciyapi ;  Maga  en  wa- 
yahota  wiyacinpi  kin  he  unko- 
Idyaka  miye. 

37  Unkan  iye  awicayupte  ca 
hewicakiya;  Tuwe  su  wasteste 
oju  qon  he  Wicasta  Cinhintku 
kin  hee. 

38  Maga  kin  he  maka  ocowasin 
ee  ;  su  wasteste  qon  he  woki- 
conze  cinca  kin  hena  eepi ;  wa- 
yahota  kin  he  tuwe  sica  cinca 
kin  hena  eepi : 

39  Toka  hena  oju  qon  Wakan- 
sica  hee.  Woksapi  kin  he  wi- 
coni  kin  de  owihanke  kin  hee  ; 
qa  wayuksapi  kte  cin  mahpiya 
ohnihde  kin  hena  eepi. 

40  Heon  etanhan,  wayahota 
pahipi  qa  peta  en  huhnagapi 
qon  he  wiconi  kin  de  owihanke 
kin  ekta  hecece  kta. 

41  Wicasta  Cinhintku  kin  tona 
ohnihdewicaye  cin  hena  yewi- 
casi  kta ;  unkan  tokiconze  kin 
etanhan  tona  wahtanipi  qa  taku 
sica  econpi  kin  owasin  pahipi 
kta  : 

42  Qa  peta  mde  kin  en  ehpe- 
wicayapi  kta ;  hen  wicaceya  hi 
hdakinskinzapi  ko  yuke  kta. 

43  Hehan  wicasta  owotanna 
kin  anpetu  wi  kin  iyecen  iyega- 

pi  kta,  atkukupi  tokiconze  kin 
en.  Tuwe  noge  winahon  kta 
yukan  hecinhan,  ito  nahon  kta. 

44  Akes  raahpiya  wokiconze 
kin  he  mazaska,  maga  wan  en 
nahmanpi  kin  he  iyececa,  he  wi¬ 
casta  wan  iyeya,  unkan  anahbe 
ca,  wiyuskinyan  iyaye  ca,  taku 
yuhe  cin  owasin  wiyopekiye  ca, 
maga  kin  he  opeton. 

45  Akes  mahpiya  wokiconze 
kin  wicasta  wopeton  inyan  te- 
hika  akite  ciqon  he  iyececa  ye  : 

46  He  inyan  tehika  wanjidan, 
ota  iyopeyapi  kin,  he  iyeya,  un¬ 
kan  iyaye  ca,  taku  tawa  kin 
owasin  wiyopekiye  ca,  he  ope¬ 
ton. 

47  Akes  mahpiya  wokiconze 
kin  he  ho  wan,  mde  kin  en  iyo- 
hpeyapi,  qa  ocaje  owasin  etanhan 
manaye  cin,  he  iyececa  ; 

48  He  wanna  ojudan  hehan 
hutata  ahdipi,  en  iyotankapi,  qa 
wasteste  kin  hena  cega  ohna 
mnakiyapi,  tuka  siksice  cin  he¬ 
na  ehpeyapi. 

49  Maka  owihanke  kinhan  he 
iyecece  kta ;  hehan  mahpiya 
ohnihde  kin  upi  kta,  qa  tona  sice 
cin  owotanna  unpi  kin  wiciyo- 
peyapi  kin  hena  iwicacupi  kta  ; 

50  Qa  peta  mde  kin  en  iyo- 
hpewicayapi  kta.  Heciya  wi¬ 
caceya  hi  hdakinskinzapi  ko 
yuke  kta. 

51  Jesus  hewicakiya ;  Dena 
owasin  oyakahnigapi  he.  Han, 
Itancan,  eciyapi. 

52  Hehan  hewicakiya ;  Heon 
etanhan  wowapi  kaga  otoiyohi, 
mahpiya  wokiconze  on  onspe- 
kiyapi  kin,  he  wicasta  wan  tipi 
yuhe  ca,  mazopiye  tawa  kin 
etanhan  taku  teca  tannika  ko 
ikikcu  ece  kin  he  iyececa. 

53  Unkan  Jesus  wiyacinpi  kin 
dena  ihunnikiya,  hehan  hetan- 
han  tankan  iyaya : 

54  Qa  iye  tatnakoce  kin  en  ki 
qehan,  oraniciye  tipi  yuhapi  kin 
ohna  waonspewicakiya ;  hecen 
yusinyayapi  qa  heyapi ;  Woksa- 
pe  kin  de,  qa  wicolian  tanka, 
wicasta  kin  de  tokiyatanhan 
yuha  he. 

65  Cankajipa  cinhintku  kin  he 
dee  sni  he  ;  hunku  he  Mary 
eciyapi,  qa  sunkawicaye  cin 
hena  Jakob  qa  Joses  qa  Simon 
qa  Judas : 

56  Qa  tawinohtin  hena  owasin 
unkiyopeyapi  unpi  sni  he  ;  hecen 
tokiyatanhan  dena  taku  kin  owa¬ 
sin  yuha  he. 

57  Unkan  canniyeyapi.  Tuka 
Jesus  hewicakiya ;  Wicasta 
wokcan  yuonihanpi  ece,  tuka 
iye  tamakoce  qa  iye  ti  kin  ohna 
yuonihanpi  sni. 

58  Unkan  wicohan  tanka  ota 
hen  econ  sni,  wicadapi  sni  heon 
etanhan. 

WICOWOYAKE  14. 

1  Unkan  anpetu  kin  hena  en 
Herod  wicastayatapi  kin  Jesus 
oyakapi  kin  he  nalion  ; 

2  Qa  tahoksidan  kin  hewica¬ 
kiya  ;  Johannes  haptem  wicaqu 
ece  kin  he  dee  ;  tapi  kin  etanhan 
kini,  heon  etanhan  wicohan  tan¬ 
ka  econ  ece. 

3  Herod  Johannes  yuze  ca  ka- 
ska,  qa  conkaske  en  ehnaka, 
Herodias  iye  sunkaku  Philip 
tawicu  qon  heon. 

4  Duhe  kta  iyecece  sni  ce, 
Johannes  eciye  ciqon. 

5  Unkan  heon  kte  kta  cin, 
tuka  oyate  kin  kowicakipa ; 
hena  e  wicasta  wokcan  heca 
kecinpi. 

6  Tuka  Herod  anpetu  en  tonpi 
qon  he  ake  hiyohipi,  hehan  He¬ 
rodias  cunwintku  kin  wicaco- 
kaya  waci,  qa  Herod  iyokipiya. 

7  Heon  etanhan,  taku  wakan 


cajeyate  ca,  taku  kida  kta  he- 
cinhan,  awicakehan  qu  kta,  ke- 
ciya. 

8  Unkan  he  itokam  hunku  on- 
spekiya,  heon  heya ;  Wanna 
Johannes  haptem  wicaqu  ece 
qon  he  pa  kin  waksica  wan  ohna 
maqu  ye. 

9  Unkan  wicastayatapi  kin 
iyokisice  hinca,  tuka  wakanyan 
wacajeyate  cin  heon,  qa  tona  om 
wota  iyotaiike-cin  hena  on,  he 
qu  wicasi. 

10  Hecen  ekta  ye  wicasi,  qa 
conkaske  mahen  Johannes  pa 
baksa. 

11  Unkan  pa  kin  he  waksica 
ohna  akupi,  qa  wiko^ka  kin  qu- 
pi ;  unkan  iye  iyoopta  hunku  qu. 

12  Unkan  waonspewicakiye 
cin  hena  en  hipi,  qa  tancan  kin 
eyakupi  qa  hapi ;  hehan  yapi  qa 
Jesus  okiyakapi. 

13  Unkan  Jesus  he  nahon  qe¬ 
han,  hetanhan  watom  iyaye  ca, 
isnana  hewoskan  makoce  wan 
ekta  i.  Unkan  oyate  kin  he 
nahonpi  qehan,  otonwe  etan- 
hanhan  huinyun  ihakam  yapi. 

14  Unkan  huta  ekta  ihunni  qe¬ 
han,  wicota  wanwicayaka  ;  qa 
onsiwicakida,  qa  tona  tehiya 
unpi  kin  hena  asniwicaya. 

15  Unkan  wanna  htayetu  he¬ 
han  waonspewicakiye  cin  en  hipi 
qa  heyapi ;  Makoce  kin  de  he- 
wotahedan,  qa  wanna  htayetu, 
heon  oyate  kin  hde  wicasi  wo, 
hecen  otonwe  ciqadan  kin  en 
yapi  kta,  qa  taku  yutapi  opeici- 
tonpi  kta. 

16  Tuka  Jesus  hewicakiya ; 
H'dapi  kta  iyecece  sni ;  ito  niye 
taku  yutapi  wicaqu  po.  * 

17  Unkan  heciyapi ;  Aguyapi 
kagapi  zaptan  qa  hogan  nonpa, 
henana  den  unhapi  ce. 

18  Unkan  heya ;  Hena  makau 
po. 

19  Unkan  oyate  kin  wato  en 
iyotanke  wicasi,  qa  agtiyapi  zap- 
tan  qa  hogan  nonpa  nakun  icu, 
qa  makpiya  ekta  etonwan,  he- 
han  yawaste,  qa  yuspaspa  qa 
waonspewicakiye  cin  wicaqu, 
unkan  waonspewicakiye  cin  is 
oyate  kin  wicaqupi. 

20  Unkan  owasin  wotapi  qa 
irananpi ;  unkan  oyaptapi  etan- 
han  pahipi,  makanopiye  akenon- 
pa  ojudan. 

21  Unkan  tona  wotapi  kin  hena 
wicasta  kektopawinge  zaptan 
ecetu,  nakun  winokinca  siceca 
koya. 

22  Hehan  ecahankeya  Jesus 
waonspewiyakiye  cin  wata  wan 
en  ope  wicasi,  iye  itokam  aka- 
sanpa  yapi  kta,  oyate  kin  hde 
wicasi  icunkan. 

23  Unkan  wanna  oyate  kin  hde 
wicasi,  hehan  isnana  paha  wan 
ekta  cekiya  iyaya.  Wanna  o- 
tpaza  tuka  isnana  ekta  yanka. 

24  Tuka  wata  kin  wanna  mde 
kin  cokaya  un,  taja  on  iyotan- 
han  iyekiyapi,  tatohekiya  yapi 
nakaes. 

25  Unkan  hanyetu  en  itopa 
kiktapi  hehan  Jesus  mini  kin 
amani  en  wicaya. 

26  Unkan  waonspewicakiye  cin 
mini  kin  amani  wanyakapi  qe- 
han,  yusinyayapi  qa  heyapi ;  He 
wanagi ;  qa  kokipapi  on  sica- 
howayapi. 

27  Tuka  Jesus  kohanna  owi- 
cakiye  ca  heya ;  Cante  waste 
po  ;  de  miye  ce  ;  kopehdapi  sni 
po. 

28  Unkan  Inyan  ayupte  ca 
heya ;  Itancan  he  niye  hecin- 
han,  ekta  mini  kin  amani  u  masi 
wo. 

29  Unkan  ;  U  wo,  eciya.  He- 
cen  Inyan  wata  kin  etanhan 
kun  iyaye  ca  Jesus  ekta  ye  kta 
mini  kin  amani. 

30  Tuka  wohitiya  tateyanpa 
wanyaka,  hehan  kokipa.  Qa 
spaye  kta  iyaya,  hehan  sicaho- 
waya,  qa  heya ;  Itancan,  nima- 
yan  wo. 

31  Unkan  Jesus  ecahankeya 
nape  ekta  yekiye  ca  yuwankan 
icu,  qa  heciya  ;  Cistinna  wacin- 
yaya,  tokeca  wacetunyahda  he. 

32  Unkan  wata  kin  en  opapi 
hehan  amdakedan  icu. 

33  Hehan  wata  en  unpi  kin  en 
hipi,  makata  ellpeiciyapi  qa  he- 
ciyapi  ;  Awicakehan  Wakantan- 
ka  Cinhintku  kin  he  niye. 

34  Unkan  akasanpa  ihunnipi 
hehan  Geneseret  makoce  kin 
en  hipi. 

35  Unkan  wicasta  makoce  kin 
he  en  unpi  kin  hena  iyekiyapi, 
qa  ihduksan  wanke  cin  owan- 
caya  hosi  wicakayapi.  Unkan 
tona  tehiya  unpi  kin  owasin  en 
awicahipi ; 

36  Qa  cekiyapi,  tasina  opapun 
heceedan  kaesyutanpi  kta  heon  ; 
unkan  tona  yutanpi  kin  owasin 
tanyan  asnipi. 

WICOWOYAKE  15. 

1  Hehan  Jerusalem  etanhan 
wowapi  kagapi  qa  Pharisee  kin 
Jesus  en  hipi  qa  heyapi ; 

2  Tokeca  waonspewicayakiye 
cin  hunkawicayapi  woope  oya- 
kapi  qon  acaksinpi  he ;  qa 
aguyapi  yutapi  kte  cinhan  nape 
hdujajapi  sni. 

3  Unkan  iye  waayupte  ca  he- 
wicakiya  ;  Qa  nis  nakun  tokeca 
woope  odakapi  kin  on  Wakan- 
tanka  toope  kin  acayaksinpi  he. 

4  Wakantanka  heya  econ  wi- 
ca^i  ;  Niyate  nihun  kici  wica- 
hduonihan  wo  ;  nakun  ;  Tuwe 
atkuku  hunku  kici  wicayasice 
cinhan  wiconte  on  i;;e  kta  ce. 

5  Tuka  niye  hehapi ;  Tuwe 

atkuku  qa  is  hunku  kin  heciye 
kta  iyececa  ;  Taku  on  ociciye 
kte  cin  he  wanna  wosnapi  ce  ; 
qa  hecen  atkuku  hunku  kici 
wicahduonihan  sni  ece 

6  Hecen  woope  odakapi  kin  on 
Wakantanka  toope  kin  dutaku- 
nipi^ni. 

7  Wananicilimanpi,  niyepi  on 
Isaya  tanyan  woyake  ca  heye 
ciqon  ; 

8  Oyate  kin  de  i  on  mikiyedan 
upi,  qa  iha  on  mayaonihanpi ; 
tuka  cantepi  kin  hena  mitehan 
unpi  ece. 

9  Wicasta  wicoope  kagapi  kin 
hena  woope  keya  onspewica- 
kiyapi,  qa  on  mayuonihanpi  kte 
cin  he  takudan  okihi  sni  ece. 

10  Hehan  oyate  kin  wicakico 
qa  hewicakiya;  Nahonpi  qa  oka- 
hniga  po  ; 

11  Taku  wicai  kin  ohna  iyaye 
cin  he  wicasta  kin  yusape  sni ; 
tuka  taku  wicai  kin  etanhan  hi- 
yu  kin  he  wicasta  yusape  cin  ee. 

12  Hehan  waonspewicakiye  cin 
en  hipi  qa  heciyapi  ;  Wicoie  kin 
de  Pharisee  kin  nahonpi  qa  si- 
hdapi,  he  sdonyaya  he. 

13  Unkan  waayupte  ca  heya ; 
Taku  ojupi  kin,  tona  Ate  ma- 
hpiya  ekta  un  kin  oju  sni  kin- 
han,  hena  owasin  yujunpi  kta. 

14  Awicayustan  po;  istagon- 
gapi  istagongapi  awicayapi  kin 
hena  hecapi.  Unkan  tuwe  ista- 
gonga  istagonga  wan  yus  aye  cin- 
han,  napin  inakohdoka  en  ohin- 
lipayapi  kta. 

15  Hehan  Inyan  ayupte  ca  he- 
ciya ;  Wiyacinpi  kin  de  unko- 
kiyaka  miye. 

16  Unkan  Jesus  heya ;  Nis 
nakun  hinahin  oyakahnigapi  sni 
he, 

17  Taku  wicai  kin  ohna  iyaye 
cin  he  wicatezi  kin  ekta  i  ece, 
qa  hehan  hetanhan  tankan  ehpe- 


yapi  ece  ;  he  hinahin  oyakahni¬ 
gapi  sni  he 

18  Tuka  taku  wicai  kin  etan¬ 
han  hiyu  kin  hena  wicacante 
kin  eciyatanhan  u  ece  ;  qa  wi¬ 
casta  yusape  cin  hena  ee. 

19  Wicacante  kin  eciyatanhan 
wicotawacin  sica  hiyu  ece  ;  tin- 
wicaktepi,  wawicihahapi,  wiina- 
hmanpi,  wamanonpi,  woitonsni 
qa  wicayasicapi  kin. 

20  Wicasta  yu,sape  cin  dena  ee ; 
tuka  nape  hdujaja  sni  wotapi  kin 
he  wicasta  kin  yusape  sni. 

21  Hehan  Jesus  hetanhan  to- 
kan  iyaye  ca,  Turos  qa  Sidon 
makoce  ihduksan  wanke  cin  he 
ekta  i. 

22  Unkan  iho,  Kanan  wino- 
hinca  wan  makoce  kin  hetanhan 
hiyu,  qa  hoyekiye  ca  heya  ;  Itan- 
can,  Dawid  Cinhintku,  onsimada 
ye,  micunksi  wakan  sica  yuhna- 
skinyan,  sicaya  un. 

23  Tuka  iye  oie  wanjidan 
ayupte  sni.  Unkan  waonspe- 
wicaki}^  cin  en  hipi,  cekiyapi 
qa  heyapi ;  PIdesi  wo,  unkiha- 
kam  sicahowaya  ece. 

24  Tuka  iye  waayupte  ca  he^ 
ya ;  Israel  tiyohnaka  tahinca 
wanunyanpi  nunnipi  kin  henana 
ekta  umasipi  ce. 

25  Hehan  winohinca  qon  en 
hi,  makata  ehpeiciye  ca  heciya  ; 
Itancan,  omakiya  we. 

26  Tuka  iye  ayupte  ca;  Ho- 
ksiyopa  aguyapi  tawapi  kin  icupi 
qa  sunka  wicaqupi  kin  he  hecetu 
sni  ce,  eya. 

27  Unkan  iye-;  Han,  Itancan; 
tuka  sunka  kin  iye  wicayuhapi 
wahna  wotapi  tawapi  kin  etan¬ 
han  osnasna  hinhpaye  cin  hena 
etanhan  yutapi  ece,  eya. 

28  Hehan  Jesus  ayupte  ca  he¬ 
ciya;  Winohinca,  wacinyaye  cin 
he  tanka ;  token  yacin  kin  he 
enicicetu  nunwe.  Unkan  wihh 

yayedan  oape  kin  he  hetanhan 
cunwintku  kin  asni. 

29  Unkan  Jesus  hetanhan  iya- 
ye  ca  Galile  mde  kin  ikiyedan 
u ;  qa  paha  wan  ekta  iyaye  ca 
akan  iyqtanka. 

30  Unkan  wicasfca  ota  en  hipi, 
tona  hustepi,  istagongapi,  ia 
okitpanipi,  hu  bawicaksapi,  qa 
toktokeca  ota  en  awicahipi,  qa 
Jesus  siha  kin  en  ewicahna- 
kapi ;  unkan  asniwicaya. 

31  Hecen  wicota  yusinyayapi, 
ia  okitpanipi  qon  hena  iapi,  hu 
bawicaksapi  qon  hena  tokecapi 
^ni,  hustepi  qon  hena  manipi,  qa 
istagongapi  qon  hena  tonwanpi 
wanwicayakapi,  heon  etanhan ; 
qa  Israel  Taku  Wakan  tawapi 
kin  he  yatanpi. 

32  Hehan  Jesus  waonspewica- 
kiye  cin  wicakico  qa  hewica- 
kiya ;  Oyate  kin  onsiwicawaki- 
da,  wanna  yamni  can  taku  yute 
sni  mici  unpi ;  qa  wote  sni  hde- 
wicawasi  kta  tawatenwaye  sni, 
okinni  tabepi  ihpayapi  kta. 

33  Unkan  waonspewicakiye 
cin  heciyapi ;  Makoce  hewota- 
hedan  kin  de  en  tokiyatanhan 
aguyapi  iyenakeca  unhapi  qa 
oyate  hinsko  tanka  imnawicun- 
yanpi  kta  he. 

34  Unkan  Jesus  hewicakiya; 
Aguyapi  kagapi  tona  duhapi  he. 
Unkan  ;  ^akowin  qa  hoganstin- 
na  ton  ana  nakun,  eyapi. 

35  Unkan  oyate  kin  makata 
iyotanke  wica^i ; 

36  Qa  aguyapi  sakowin  icu, 
hogan  kin  hena  nakun,  qa  ya- 
waste,  hehan  kiyuspaspa  qa 
waonspewicakiye  cin  wicaqu ; 
unkan  waonspewicakiye  cin 
oyate  kin  wicaqupi. 

37  Unkan  owasin  yutapi  qa 
imnanpi ;  qa  oyaptapi  kin  hena 
pahipi,  makanopiye  sakowin  oju- 
dan. 


38  Wotapi  kin  hena  wica  ece 
kektopawinge  topa,  nakun  wi- 
noMnca  siceca  koya. 

39  Hehan  oyate  kin  hdewica^i, 
qa  wata  wan  en  ope  ca  Magdala 
makoce  kin  en  hi. 

WICOWOYAKE  16. 

1  Unkan  Pharisee  qa  Sadukee 
etanhan  en  hipi,  qa  mahpiya 
eciyatanhan  wowapetokeca  wan 
wicakiyutanin  sipi,  iyutanyanpi 
kta. 

2  Tuka  iye  waayupte  ca  hewi¬ 
cakiya  ;  Tohan  litayetu  eca, 
Malipiya  sasa  heon  owastecake 
kta  ce,  ehapi  ece. 

3  Qa  hanhanna  eca,  Ecin  o^i- 
cecake  kta,  mahpiya  sasa  qa 
sapsapa,  heon  etanhan.  Wana- 
nicihmanpi,  mahpiya  ite  kin  he 
yukcan  onnispepi,  tokeca  anpetu 
kin  dena  wowapetogton  oyaka- 
hnigapi  sni  he. 

4  Wicoicage  ^ice  ca  wawici- 
hahapi  econ  sa  kin  he  wowape¬ 
tokeca  wan  da  ;  tuka  wowape¬ 
tokeca  wanjidan  qupi  kte  sni ; 
Jonas  wica^ta  wokcan  tawowa- 
petokeca  kin  heceedan.  Unkan 
ehpewicaya  iyaya. 

5  Unkan  waonspewicakiye  cin 
akasanpa  ipi,  qa  aguyapi  icu 
akiktonjapi. 

6  Hehan  Jesus  hewicakiya ; 
Pharisee  qa  Sadukee  on  napoh- 
yapi  tawapi  kin  he  iwanyakapi 
qa  kokipa  po. 

7  Unkan  iye  iyakitedan  akini- 
capi  qa  heyapi ;  Aguyapi  unki- 
cupi  ^ni,  heon  etanhan,  heya  ce. 

8  Tuka  Jesus  he  sdonye  ca  he¬ 
wicakiya  ;  Cistinna  wacinyayapi 
kin,  tokeca  niye  iyakitedan  aya- 
kinicapi  he,  aguyapi  iyacupi  ^ni 
heon. 

9  Hinahin  oyakahnigapi  sni, 
wicasta  kektopawinge  zaptan 

qa  aguyapi  zaptanna,  qa  makan- 
opiye  ojudan  tonakeca  yapahipi 
he  yeksuyapi  sni  he. 

10  Nakun  wicasta  kektopawin- 
ge  topa  qa  aguyapi  sake  win,  qa 
makanopiye  ojiidan  tonakeca 
iyacupi  he. 

11  Tokeca  oyakahnigapi  snihe, 
Pharisee  qa  Sadukee  on  napoh- 
yapi  tawapi  kin  he  kokipe  cisipi, 
he  agiiyapi  on  heciciyapi  sni. 

12  Hehan  aguyapi  on  napohya- 
pi  kin  he  kokipe  wicasi  sni, 
tuka  Pharisee  qa  Sadukee  woon- 
spe  tawapi  kin  hee  kokipapi  kta, 
he  okahnigapi. 

13  Jesus  Kesarea  Philippi  ma- 
koce  kin  en  i  qehan  waonspewi- 
cakiye  cin  wiwicawange  ca  he- 
ya;  Wicasta  Cinhintku  kin  miye, 
matuwe  kin,  wicasta  keyapi  he. 

14  Unkan  heyapi ;  Apa  Johan- 
"nes  baptem  wicaqu  qon ;  qa  apa 
is ;  Elias ;  qa  toktokeca ;  .Jeremias, 
qa  is  wicasta  wokcan  wanji. 

15  ,Qa  nis  matuwe  kehapi  he, 
ewicakiya. 

16  Unkan  Simon  Inyan  ayupte 
ca  ;  Messiya  Wakantanka  ni  un 
Cinhintku  kin  he  niye,  eya 

17  Unkan  .Tesus  ayupte  ca  he- 
ciya  ;  Simon  Jona  cinhintku  ni- 
yawastepi  ce  ;  wicacehpi  qa  wi- 
cawe  kin  he  oniciyake  sni,  tuka 
Ate  mahpiya  ekta  un  kin  he 
oniciyaka 

18  Qa  mis  nakun  heciciya ; 
Inyan  he  niye,  qa  imnija  kin  de 
akan  okodakiciye  mitawa  wm- 
kage  kta ;  qa  wakansica  tatiyo- 
pa  kin  he  yujuju  kte  sni. 

19  Unkan  mahpiya  wokiconze 
iyuhdoke  kin  he  cicu  kta;  he- 
cen  taku  maka  akan  yakaske 
cinhan  he  mahpiya  ekta  kaska- 
pi  kta ;  qa  taku  maka  akan  ya- 
kiduske  cinhan  he  mahpiya  ekta 
kiyuskapi  kta. 

20  Hehan  waonspewicakiye 

cin  Jesus  Messiya  kin  he  iye, 
he  tuwedan  okiyake  sni  wicasi. 

21  Hetanhan  Jesus  waonspewi¬ 
cakiye  cin  wowicakiyaka,  Je¬ 
rusalem  ekta  ye  kta  iyececa,  qa 
wdcahincapi,  wosnapi  kagapi, 
wowapi  kagapi  ko  on  taku  ota 
kakije  kta,  qa  ktepi  kta,  qa  an- 
petu  iciyamni  hehan  ake  kini 
kta,  hena  owicakiyaka. 

22  Hehan  Inyan  Jesus  icu  qa 
iyopeye  ca  heya ;  Itancan,  hece- 
tu  sni ;  dena  ayakipe  kte  sni. 

23  Tuka  iye  ihduhornni  qa 
Inyan  heciya  ;  Satan  mihekta- 
pa  tanhan  ya  wo,  tokamayaya  ; 
Wakantanka  taku  tawa  kin 
awacanni  sni,  tuka  wicasta  taku 
tawapi  kin. 

24  Hehan  Jesus  waonspewica¬ 
kiye  cin  hewicakiya ;  Tuwe 
miyahna  u  kta  cin  kinhan,  wai- 
piicida  kta,  qa  cansusbeca  ehda- 
ku  qa  mihakam  un  kta. 

25  Tuwe  kasta  wiconi  tawa 
kpatan  kinhan,  he  toki  ehpekiye 
kta ;  qa  tuwe  miye  on  wiconi 
tawa  kin  kpagan  kinhan,  he 
iyeye  kta. 

26  Wicasta  wan  maka  kin 
ocowasin  kamna,  qa  nagi  kin 
toki  ehpeye  cinhan  he  taku  oki- 
hi  kta  he ;  qa  wicasta  nagi  kin 
taku  iyopekiye  kta  he, 

27  Wicasta  Cinhintku  kin  iye 
Atkuku  towitan  hduha  taohni- 
hdewicaye  cin  om  u  kta;  hehan 
wicasta  otoiyohi  iye  ohanpi  kin 
eciyatanhan  wicaqu  kta. 

28  Awicakehan  heciciyapi ;  To- 
na  den  najinpi  kin  etanhan  wan- 
jikji  wiconte  utapi  kte  sni,  ecen 
Wicasta  Cinhintku  kin  iye  to- 
kiconze  kin  en  u  wanyakapi  kta. 

WICOWOYAKE  17. 

1  Unkan  iyohakam  anpetu 
sakpe  hehan  Jesus  Inyan  qa 

Jakob,  qa  iye  sunkaku  Johan¬ 
nes,  hena  iwicacu,  qa  paha  wan 
tehanwankantu  ekta  awicaya ; 

2  Qa  wicitokam  yiitokecapi ; 
ite  kin  anpetu  wi  kin  iyecen 
iyega,  qa  tawokoyake  kin  iyo- 
yanpa  iyecen  ska. 

3  Unkan  iho,  Moses  qa  Elias 
en  ihdutaninpi  qa  kici  wohda- 
kapi. 

4  Hehan  Inyan  ayupte  ca  Je¬ 
sus  heciya ;  Itancan,  den  unya- 
konpi  kin  he  waste  ;  yacin  kin- 
han,  den  wakey  a  yamni  ti  un- 
kagapi  kta,  wanji  unnicagapi 
kta,  qa  Moses  Elias  kici  wan- 
jikji  wicunkicagapi  kta. 

5  lahan  icunhan  iho,  iyoyanpa 
mahpiya  wan  aowicahanzi,  qa 
iho,  mahpiya  kin  eciyatanhan 
wicaho  wan  heya ;  Micinksi 
wastewakidake  ca  on  iyomakipi 
hince  cin  he  dee  ce  ;  anagoptan 

po-  ... 

6  Unkan  waonspewicakiye  cm 
he  nahonpi  hehan  makipusdiya 
ehpeiciyapi,  qa  nina  kokipapi. 

7  Tuka  Jesus  en  wicahi,  qa 
wicayutan  qa  heya ;  Inajin  po, 
qa  kokipapi  sni  po. 

8  Unkan  ista  yuwankan  ikikcu- 
pi  hehan,  tuwedan  wanyakapi 
sni,  Jesus  ecedan. 

9  Unkan  paha  kin  etanhan  kun 
hdicupi,  hehan  Jesus  wahokon- 
wicakiye  ca  heya  ;  Wowanyake 
kin  he  tuwedan  okiyakapi  sni 
po,  Wicasta  Cinhintku  kin  wi- 
conte  etanhan  piya  ikicage  sni 
hehanyan. 

10  Unkan  waonspewicakiye 
cin  wi wangapi  qa  heciyapi ;  W o- 
wapi  kagapi  kin,  Elias  tokaheya 
hi  kta  ce,  eyapi  kin,  tokeca  he- 
yapi  hwo. 

11  Unkan  Jesus  waayupte  ca 
hewicakiya ;  Awicakehan  Elias 
tokaheya  hi  kta,  qa  taku  owasin 
yuecetu  kta. 

12  Tuka  heciciyapi ;  Elias 
wanna  hi  tuka  iyekiyapi  sni,  qa 
token  cinpi  qon  ecakiconpi.  He 
iyececa  Wicasta  Cinhintku  kin 
iyepi  eciyatanhan  kakije  kta. 

13  Hehan  waonspewicakiye 
cin  okahnigapi,  Johannes  baptem 
wicaqu  qon  e  he  ke  ca  heon  he¬ 
wicakiya. 

14  Unkan  wicota  en  hdipi  qe- 
han,  wicasta  wan  en  hi  qa  can- 
peska  makehde  inajin, 

15  Qa  heya  ;  Itancan,  micinksi 
onsimicida  ye,  hanyetu  wi  ihna- 
skinyan  qa  sicaya  un;  otakiya 
peta  en  ihpaye  ca  otakiya  mini 
en  iyohpaya  ece  ; 

16  Qa  waonspewicayakiye  cin 
wicawakahi,  tuka  asniyanpi  kta 
okihipi  sni. 

17  Hehan  Jesus  ayupte  ca 
heya ;  Wicoicage  wacinye  sni 
qa  wacin  tehike,  tohanyan  cicipi 
waun  kta  he  ;  tohanyan  iyowin- 
ciciyapi  kta  he  ;  den  makau  po. 

18  Unkan  Jesus  iyopeya,  qa 
hecen  wakan  sice  cin  tankata 
hinanpa ;  unkan  wihiyayedan 
oape  kin  hetanhan  hoksidan  kin 
asniyanpi. 

19  Hehan  waonspewicakiye 
cin  Jesus  isnana  yanke  cin  en 
hipi  qa  heyapi ;  Tokeca  unkiye 
he  napeunyanpi  kta  unkokihipi 
sni  he. 

20  Unkan  Jesus  hewicakiya ; 
Wacinyayapi  sni  heon  ;  awica¬ 
kehan  heciciyapi  ;  Sinape  su 
wanjidan  hinskokeca  wacinya¬ 
yapi  unkans,  paha  kin  de,  De- 
tanhan  tokan  iyaya  wo,  eyaki- 
yapi  kta ;  unkan  tokan  iyaye 
kta,  qa  taku  oyakitpanipi  wa- 
nice  kta. 

21  Tuka  taku  decece  cin  he 
cekiyapi  qa  wote  sni  unpi  ece¬ 
dan  on  tankan  hinanpa  ece. 

22  Unkan  Galile  en  unpi  icun¬ 
han  Jesus  hewicakiya ;  Wicasta 

Cinhintku  kin  wanna  ecadan 
wicasta  napepi  kin  en  wicaqupi 
kta. 

23  Unkan  ktepi  kta,  qa  anpetu 
iciyamni  kin  ban  ake  piya  ikica- 
ge  kta  ce,  eya.  Unkan  nina  iyo- 
kisicapi. 

24  Hehan  Kapernaum  en  hipi 
qehan,  tona  mazaska  mnayanpi 
ece  kin  Inyan  en  hipi  qa  heya- 
pi ;  Waonspeniciyapi  kin  he 
mazaska  mnayanpi  en  iyokpeye 
kta  he. 

25  Unkan,  .  Han,  eya.  Hehan 
tin  hdicu  qehan  Jesus  tokaheya 
ie  ca  heciya  ;  Simon  token  idu- 
kcan  he ;  raaka  akan  wicasta- 
yatapi  kin  tokiyatanhan  maza¬ 
ska  mnayanpi  he  ;  iye  cincapi 
etanhan,  qa  is  wicasta  tokecapi 
kin  etanhan. 

26  Wicasta  tokecapi  etanhan, 
Inyan  eya.  Unkan  Jesus  heci¬ 
ya  ;  Hehan  cincapi  kin  wicaka- 
skapi  sni  ece  : 

27  Tuka  sihda  wicunyanpi  kte 
sni,  e  heon  nis  mde  kin  ekta  ye 
ca  hinskijupi  wan  minin  iyeya 
wo,  qa  hogan  tokaheya  hiyu  kin 
he  icu  wo ;  he  i  kin  dukawa 
kinhan  ohna  kangi  kagapi  wan 
iyeyaye  kta  ;  he  icu  qa  miye  qa 
niye  on  wicaqu  wo. 

WICOWOYAKE  18. 

1  Unkan  hehan  waonspewica- 
kiye  cin  Jesus  en  hipi  qa  heci- 
yapi  ;  Mahpiya  wokiconze  kin 
en  tuwe  iyotan  tanka  he. 

2  Unkan  Jesus  hoksiyoqopa 
wan  kico  qa  wicacokaya  ehnaka ; 

3  Qa  heya ;  Awicakehan  heci- 
ciyapi ;  Nihduhomnipi  sni,  qa 
hoksiyoqopa  iyenicecapi  sni  kin¬ 
han,  mahpiya  wokiconze  kin  en 
yaipi  kte  sni. 

4  Tuwe  ihduhukuye  ca  hoksi¬ 
yoqopa  kin  de  iyecen  canteyuze 


cinhan,  mahpiya  wokiconze  kin 
en  iyotan  tanka  kin  hee. 

5  Qa  tuwe  hoksiyoqopa  dececa 
wan,  micaje  on,  iyowinkiye  cin¬ 
han,  he  miye  iyowinmakiya  ece. 

6  Qa  tuwe  hoksiyoqopa  kin 
dena,  wacinmayanpi  kin,  wanji 
wahtanikiye  cinhan,  he  inyan 
wiyutpan  wan  tahu  en  iyakas- 
kapi,  qa  iye  miniwanca  osbe  kin 
en  iyohpeyapi  unkans  waste  kta 
tuka. 

7  Wahtaniwicayapi  kin  on 
oyate  kin  wotehi  yuhapi  kta ; 
eya  wahtanikiyapi  yuke  kta  iye- 
ceca  ;  tuka  wicasta  tuwe  wahta- 
niwicaya  hecinhan,  he  wotehi 
yuhe  kta. 

8  Heon  etanhan,  ninape  qa 
nisiha  wahtaniniyanpi  hecin¬ 
han,  hena  hdakse  ca  ehpeya 
wo ;  huha  kaksapi  wiconi  en 
yai  kta  hee  waste,  qa  nape  non- 
pa  qa  siha  nonpa  hduha  peta 
owihanke  wanica  en  iyohpeni- 
yanpi  kte  cin  he  sica. 

9  Qa  niista  wahtaniniye  cinhan, 
hdusdoke  ca  ehpeya  wo ;  ista 
wanjidan  hduha  wiconi  en  yai 
kte  cin  he  waste,  qa  ista  napin 
hduha  peta  owihanke  wanica  en 
iyohpeniyanpi  kte  cin  he  sica. 

10  Ihnuhan  dena  cikcistinpi- 
dan  wanjidan  esta  siceyadake 
cinhan  ;  heciciyapi  ce  ;  Mahpiya 
ekta  ohnihdewicayapi  tawapi 
kin  hena  Ate  mahpiya  ekta  un 
kin  ite  ohinniyan  wanyakapi  ece. 

11  Wicasta  Cinhintku  kin  taku 
atakunisni  qon  he  niye  kta  on  hi. 

12  Hecen  token  idukcanpi  he. 
Wicasta  wan  tahinca  wanun- 
yanpi  opawinge  wicayuhe,  ca 
etanhan  wanjidan  kitaninsni  he¬ 
cinhan,  wikcemna  napcinwanka 
sanpa  napcinwanka  hena  owan- 
jidan  ewicahnake  ca  he  kin  ekta 
iyaye  ca  wanji  taninsni  kin  he 
okide  sni  he. 

13  Qa  iyeje  cinhan,  awicake- 
han  heciciyapi ;  hee  on  iyuskin, 
qa  wikcemna  napcinwanka  san- 
pa  napcinwanka  tokiya  iyayapi 
sni  kin  hena  on  iynskin  sni  ece. 

14  He  iyececa,  dena  cikcistin- 
pidan  wanjidan  esta  toki  ekpe- 
yapi  kta,  Niyatepi  makpiya  ekta 
un  kin  liecen  tawacin  sni. 

15  Tuka  nisunka  waniciktani 
kinhan,  ekta  ye  ca  iye  niye  ki- 
cisnana  he  okiciyaka  ye ;  na- 
nihon  kinhan  nisunka  ake  ya- 
hduhe  kta. 

16  Tuka  ananigoptan  sni  kin¬ 
han,  hehan  wanji  qa  is  nonpa 
om  de  kta ;  hecen  waayatanin 
nonpa,  qa  is  yamni  ipi  kin  on 
wicoie  owasin  yusutapi  kta. 

17  Tuka  hena  nakun  anawica- 
goptan  sni  kinhan,  hehan  oko- 
dakiciye  kin  owicakiyaka  wo ; 
unkan  okodakiciye  kin  anawi- 
cagoptan  sni  kinhan,  hehan 
Ikcewicasta  qa  wamnayanpi  kin 
iyecen  yahdawa  kta. 

18  Awicakehan  heciciyapi ; 
Taku  inaka  akan  yakaskapi  kin¬ 
han,  he  mahpiya  ekta  kaskapi 
kta;  qa  taku  maka  akan  yaki- 
duskapi  kinhan,  he  naahpiya  ekta 
kiyuskapi  kta. 

19  Akes  heciciyapi ;  Tuwe 
nom  maka  akan  taku  wanjidan 
yadapi  kta  e  wayeconzapi  kin¬ 
han,  Ate  mahpiya  ekta  un  kin 
he  ecen  ecawicakicon  kta. 

20  Tukten  nom  yamni,  micaje 
on  mniciyapi  kinhan,  hen  wici- 
yopeya  waun  ece, 

21  Hehan  Inyan  en  hi  qa  he- 
ciya;  Itancan,  misunka  tona 
wamicihtani  qa  wecicajuju  kta 
he;  sakowin  hehanyan  he. 

22  Jesus  heciya  ;  Sakowin  he¬ 
hanyan  kta,  eciciye  sni,  tuka 
wikcemna  sakowin  ece  sakowin. 

23  Heon  etanhan  mahpiya  wo- 
kiconze  kin  wicastayatapi  wan 

iyececa,  he  wowidake  wicayuhe 
cin  wicakiciyawa  kta  : 

24  Unkan  wicakiciyawa  icun- 
han  wanji  mazaska  tkeutapi 
tanka  kektopawinge  wikcemna 
iyohiye  sni  kin  he  ahipi, 

25  Unkan  on  kajuju  kta  taku- 
danyuhe  sni,  hecen  yuhe  cin  he 
tancan  wiyopeyapi  kta,  qa  tawi- 
cu,  qa  cinca,  qa  taku  yuhe  cin 
owasin,  qa  kajujupi  kta,  keya. 

•  26  Heon  wowidake  un  kin  he 
en  makipusdiya  ehpeiciya,  ce- 
kiye  ca  heya  ;  Itancan,  amakipe 
ye,  owasin  cicicajuju  kta. 

27  Hehan  yuhe  cin  he  wowi¬ 
dake  tawa  kin  onsikida,  kiyuska 
qa  ikicazo  qon  kicicajuju. 

28  Tuka  wowidake  un  kin  he 
tankan  iyaye  ca  om  idakapi  kin 
wanji,  kaspapidan  opawinge  iki¬ 
cazo  kin  he  iyeya,  qa  iyahpaye 
ca  poskin  yuze  ca  heciya  ;  Tona 
imiyecazo  kin  micicajuju  wo. 

29  Hehan  kici  idakapi  un  kin 
he  siha  en  ehpeiciya,  cekiye  ca 
heya  ;  Amakipe  ye,  kinhan  owa¬ 
sin  cicicajuju  kta. 

30  Unkan  wicada  sni ;  tuka 
iyaye  ca  conkaske  mahen  kaska- 
hnaka,  oicazo  hdajuju  kta  he¬ 
hanyan. 

31  Unkan  kici  wowidake  unpi 
kin  hena  taku  econpi  kin  wan- 
yakapi  qehan,  nina  iyokisicapi : 
heon  en  hipi  qa  wicayuhe  cin 
taku  econpi  kin  owasin  okiya- 
kapi. 

32  Hehan  yuhe  cin  he  ake 
kico  qa  heciya  ;  Wowidake  ni- 
sice  hinca,  icazopi  hinsko  tanka 
qon  he  cicicajuju,  cemayakiye 
cin  heon. 

33  Hecen  miye  onsicida  kin  he 
iyecen  kici  wowidake  yaun  kin 
is  eya  onsiyakida  kta  iyecece 
sni  he. 

34  Unkan  yuhe  cin  sihda  qa 
kakisyapi  kte  cin  en  wicaqu. 

tona  iyohiye  ^ni  qon  ocowasin 
hdajuju  kta  hehanyan, 

35  He  iyecen,  Ate  malipiya 
ekta  un  kin  ecaniconpi  kta,  otoi- 
yohi  cante  eciyatanhan  nisun- 
kapi  tona  waniciktanipi  kin  wi- 
cayecicajujupi  sni  kinhan. 

WICOWOYAKE  19. 

1  TJnkan  Jesus  wicoie  kin  he- 
na  heya  ayastan,  hehan  Galile 
makoce  kin  etanhan  iyaye  ca 
Juda  makoce,  Jordan  wakpa 
akasanpa  tanhan  he  en  hi  : 

2  Qa  wicasta  ota  hinca  ihakam 
unpi ;  unkan  hen  asniwicaya. 

3  Pharisee  kin  is  nakun  en 
hipi,  qa  iyutanyanpi  kta  he- 
ciyapi ;  Taku  owasin  on  wica¬ 
sta  tawdcn  ehpekiyekta  iyececa 
he. 

4  Unkan  waayupte  ca  hewi- 
cakiya  ;  Tuwe  otokahe  ekta  wi- 
cakage  cin  he  wica  winyan  ahna 
wicakaga,  he  tohinni  dawapi  sni 
he : 

5  Qa  heya  ;  Heon  etanhan,  wi¬ 
casta  atkuku  hunku  ko  ehpewi- 
caye  kta,  qa  tawicu  kin  en  iyai- 
hdaske  kta;  qa  henaoza  cehpi 
wanjidan  kta. 

6  Heon,  hetanhan  nonpapi  sni, 
tuka  wicacehpi  wanjidan  ece. 
Heon,  taku  Wakan tanka  yuo- 
konwanjidan  kin  he  ihnuhan 
wicasta  kiyuspe  cinhan. 

7  Hehan  heciyapi ;  Itancan, 
Moses  kpaganpi  wowapi  wan  qu 
kta,  qa  ehpeye  kta,  tokeca  he- 
conwicasi  hwo. 

8  Unkan  hewicakiya;  Nican- 
tepi  suta  kin  heon  winohinca 
ehpewicayayapi  kta,  Moses  iyo- 
winniciyapi ;  tuka  otokaheya 
tanhan  hecetu  sni. 

9  Qa  mis  heciciyapi  ce  ;  Tuwe, 
wawicihahapi  econ  kin  on  etan¬ 
han  sni,  tawicu  elipekiye  ca 

wanji  tokeca  yuze  cinhan,  he 
wawicihahapi  econ  ece  ;  qa  tu¬ 
we  winyan  ehpeyapi  kin  yuze 
cinhan,  he  nakun  wawicihahapi 
econ  ece. 

10  Unkan  waonspewicakiye 
cin  heciyapi ;  Wicasta  wino¬ 
hinca  kici  hecetu  kinhan,  tawi¬ 
cu  tonpi  kin  he  waste  sni. 

11  Tuka  hewicakiya;  Wicoie 
kin  he  owasin  okihipi  sni,  tona 
wicaqupi  kin  henana  okihipi. 

12  Yunokos  heca  yukan  ;  hunh 
hunku  tezi  kin  etanhan  heca 
icagapi ;  qa  hunh  wicasta  on 
heca  wicakagapi  ;  qa  hunh  ma- 
hpiya  wokiconze  kin  on  heca 
icicagapi.  Tuwe  he  icu  okihi 
kinhan  he  icu  kta. 

13  Hehan  hoksiyoqopa  en  awi- 
cahipi,  nape  awicaputake  ca  ce- 
kiye  kta  e  heon ;  unkan  waon¬ 
spewicakiye  cin  tehindapi. 

14  Tuka  Jesus  heya;  Hoksi¬ 
yoqopa  en  mahipi  kta  iyowin- 
wicakiya  po,  qa  tehindapi  sni 
po  ;  mahpiya  wokiconze  kin  he 
hetanhanpi  ece. 

15  Unkan  nape  awicaputake  ca 
hetanhan  tokan  iyaya. 

16  Unkan  iho,  wanji  en  hi  qa 
heciya ;  Waonspekiye  waste, 
taku  waste  ecamon  kta,  on  wi- 
coni  owihanke  wanica  mduhe 
kta,  tukte  e  he. 

17  Unkan  heciya ;  Tokeca  wa¬ 
ste  emayakiya  he ;  tuwedan 
waste  sni,  wanji  heceedan  waste, 
Wakan-tanka  hee.  Tukawiconi 
en  yai  kta  yacin  kinhan  woahope 
kin  hena  ahopa  wo. 

18  Hehan  heciya  ;  Tukte  e  he. 
Unkan  Jesus  heya  ;  Dena,  Tin- 
wicayakte  kte  sni ;  Wawiciha¬ 
hapi  ecanon  kte  sni;  Wamaya- 
non  kte  sni;  W’oitonsni  odake 
kte  sni ; 

19  Niyate  nihun  kici  wica- 
hduonihan  wo  ;  qa,  Niye  inihda- 

cin  nikiyedan  un  kin  wasteyada- 
ke  kta. 

20  Koska  kin  he  heciya  ;  Ima- 
caga  ehantanhan  dena  owasin 
ecen  ecamon  ece  ;  taku  hinahin 
iyotpani  waun  he. 

21  Jesus  heciya ;  Owotanna 
yaun  kta  5^acin  kinhan,  hde  ca 
taku  nitawa  wiyopeye  ca  wa- 
hpanicapi  kin  wicaqu  wo  ;  kin¬ 
han  mahpiya  ekta  woyuha  duhe 
kta ;  hehan  ku  qa  mihakam  un 
wo. 

22  Tuka  koska  kin  he  wicoie 
kin  de  nahon  qehan  iyokisica 
kihda :  taku  ota  ton  kin  heon 
etanhan. 

23  Unkan  Jesus  waonspewica- 
kiye  cin  hewicakiya ;  Awica- 
kehan  heciciyapi ;  Tuwe  wijica 
un  kin  he  kitan  se  mahpiya  wo- 
kiconze  kin  en  i  kta. 

24  Qa  ake  heciciyapi  ;  Kamel 
wan  tahinspaciqadan  ohdoka 
ohna  iyaye  kte  cin  he  tehike  sni, 
qa  wicasta  wijica  Wakantanka 
tokiconze  kin  en  ye  kte  cin  he 
teliika. 

25  Waonspewicakiye  cin  he 
nahonpi,  hehan  nina  yusinya- 
yapi  qa  heyapi ;  Tuwe  hehan  ni 
old  hi  kta  he. 

26  Unkan  Jesus  ekta  etonwe 
ca  hewicakiya ;  Wicasta  ekta  he 
okihipica  sni;  tuka  Wakantan¬ 
ka  ekta  taku  owasin  okihipica 
ece. 

27  Hehan  Inyan  ayupte  ca  he¬ 
ciya  ;  Iho,  taku  owasin  ehpe- 
unyanpi  qa  nihakam  unyakonpi ; 
hecen  taku  unhapi  kta  he. 

28  Unkan  Jesus  hewicakiya  ; 
Awicakehan  heciciyapi ;  Niyepi 
ton  a  teca  ni  en  wicatonpi  kin 
de  en  omayapapi  kin,  tohan 
Wicasta  Cinhintku  kin  wowitan 
oiyotanke  tawa  kin  en  kiyotanke 
cinhan,  nis  eya  oiyotanke  ake- 
nonpa  akan  idotankapi  kta,  qa 

Israel  wicoun  akenonpa  wicada- 
copi  kta  ce. 

29  Qa  tuwe  kasta,  tipi,  qa  hun- 
kawanjitku,  qa  tawinohtin,  qa 
atkuku,  qa  hunku,  qa  tawicu, 
qa  cinca,  qa  raaga,  inicaje  on 
etanhan  ehpeye  cinhan,  he  opa- 
winge  akihde  hduhe  kta,  qa  na- 
kun  owihanke  wanin  wiconi 
mnaiciye  kta. 

30  Tuka  tokaheya  unpi  kin 
wicota  ehake  unpi  kta ;  qa  ehake 
unpi  kin  hena  tokaheyapi  kta. 

WICOWOYAKE  20. 

1  Mahpiya  wokiconze  kin  he 
wicasta  wan  tipi  yuhe  cin  he 
iyececa,  he  hanhanna  hinca 
hastanhanka  iyuwi  ojupi  tawa 
kicanyanpi  kte  cin  wicasta  ope- 
ton  iyaya. 

2  Unkan  wicasta  anpetu  eca 
ka^papidan  wanjidan  on  opewi- 
caton,  hehan  hastanhanka  iyuwi 
ojupi  tawa  kin  en  yewicasi. 

3  Unkan  wihiyayedan  oape 
yamni,  hehan  ake  tankan  iyaye 
ca  toktokeca  tihocoka  en  taku 
token  sni  najinpi  wanwicayaka  ; 

4  Qa  hewicakiya ;  Nis  eya 
hastanhanka  iyuwi  ojupi  kin  en 
ya  po  ;  kinhan  token  owotanna 
cicupi  kta  ce.  Unkan  en  iya- 
yapi. 

5  Ake  oape  isakpe  qa  inapcin- 
wanka  hehanhan  tankan  iyaye 
ca  ake  iyecen  econ. 

6  Hehan  oape  iakewanji  ecetu, 
ake  tankan  iyaye  ca  toktokeca 
taku  token  sni  najinpi  wanwica¬ 
yaka,  qa  hewicakiya ;  Tokeca 
anpetu  osan  taku  tokon  sni  na- 
yajinpi  he. 

7  Unkan,  Tuwedan  opeuntonpi 
sni  ce,  eciyapi.  Hehan  hewica¬ 
kiya  ;  Nis  eya  hastanhanka  iyu¬ 
wi  ojupi  kin  en  ya  po,  kinhan 
taku  owotanna  iyacupi  kta. 

8  Wann  a  May  e tu  heh  an ,  hastan- 
hanka  iyuwi  ojupi  yuhe  cin  iye 
taokiye  itancan  kin  heciya  ;  Wi- 
casta  Manipi  kin  wicakico  qa 
wokajuju  wicaqu  wo,  ehake  Mpi 
kin  hena  tokaheya,  ecen  toka- 
heya  hipi  qon  wicayeciyustan 
kta  ce. 

9  Unkan  tona  oape  wanjidan 
Manipi  kin  hena  hipi,  qa  otoi- 
yohi  kaspapidan  wanji  icupi. 

10  Tokaheyapi  kin  hena  en 
hipi  qehan,  sanpa  yiihapi  kta 
kecinpi,  tuka  is  eya  otoiyohi 
kaspapidan  wanji  icupi. 

11  He  icupi  hehan  tipi  tawa  kin 
bapi; 

12  Qaheyapi;  Ehake  hipi  kin 
dena  oape  wanjidan  Manipi,  tuka 
unkiye  anpetu  osan,  wi  kata  esta 
Maunnipi,  iyeuncecapi  wicaya- 
kaga  ece. 

13  Unkan  iye  waayupte  ca 
wanji  heciya;  Koda,  taku  sica 
ecacicon  sni ;  kaspapidan  wanji¬ 
dan  on  Mamiyecini  kta  kema- 
yakiye  sni  he. 

14  Taku  nitawa  kin  ehdaku  qa 
hda  wo  ;  ehake  hi  kin  de  niye 
cicu  kin  iyecen  waqu  ece  e 
kta. 

15  Miye  mitawa  kin  token  wa- 
cin  kin  ecen  ecanion  kta  iyecece 
sni  he  ;  miye  mawaste  kin  heon 
etanhan  ista  nisica  he. 

16  Hecen  ehake  unpi  kin  hena 
tokaheyapi  kta ;  qa  tokaheya 
unpi  kin  hena  ehake  unpi  kta ; 
wicota  wicakicopi,  tuka  tonana 
wicakahnigapi  ece. 

17  Unkan  Jesus  Jerusalem  ekta 
itanwankanhde  ya,  hehan  wa- 
onspewicakiya  akenonpa  kin 
canku  kin  icunonpa  isnana  awi- 
caya,  qa  hewicakiya; 

18  Iho,  Jerusalem  ekta  itan¬ 
wankanhde  unyanpi,  qa  Wicasta 
Cinhintku  kin  wosnapi  kagapi 
wowapi  kagapi  ko  nape  en  wi- 


caqupi  kta ;  unkan  te  kta  on 
yacopi  kta , 

19  Qa  ihahapi  kta,  kapsinpsin- 
tapi  kta,  qa  icipaweh  okatanpi 
kta  on  Ikcewicasta  iyoopta  wi- 
caqupi  kta;  unkan  anpetu  ici- 
yamni  hehan  kini  kta  ce. 

20  Hehan  Zebedee  cinca  hun- 
kupi  kin  en  hi,  cinhintku  na- 
pin  om,  cekiye  ca  taku  wanji 
kida. 

21  Unkan  iye  heciya ;  Taku  ya- 
cinhe.  Hehan  heciya  ;  Micinksi 
kin  denaoza  wokiconze  nitawa 
en,  unma  nietapa  ekta  iyotanke 
kta,  qa  unma  is  canitka  en  iyo¬ 
tanke  kta,  key  a  ye. 

22  Tuka  Jesus  waayupte  ca 
heya;  Taku  yadapi  kin  sdonya- 
kiyapi  sni.  Wiyatke  etanhan 
mdatke  kte  cin  he  etanhan  ya- 
tkan  oyakihipi  he ;  qa  baptem 
maqupi  kte  cin  he  nis  eya  nicupi 
kta  oyakihipi  he.  Unkan,  Unko- 
kihipi  ce,  eciyapi. 

23  Hehan  hewicakiya  ;  Awica- 
kehan  wiyatke  mitawa  kin  etan¬ 
han  datkanpi  kta,qa  baptem  ma¬ 
qupi  kte  cin  heon  nis  eya  baptem 
nicupi  kta ;  tuka  eraatapa  qa 
camatka  tanhan  iyotankapi  wi- 
caqupi  kte  cin  he  miye  mitawa 
sni ;  tuka  Ate  tona  wiyeya  wi- 
cakiciyustan  kinhan  hena  tawapi 
kta. 

24  Unkan  wikcemnapi  kin  hena 
he  nahonpi  qehan  sunkakiciyapi 
nom  on  sihdapi. 

25  Tuka  Jesus  wicakico  qa 
heya ;  Ikcewicasta  ekta  tona 
itancanpi  kin  hena  oyate  wica- 
yuhapi,  qa  wicasta  tankinyan- 
yanpi  kin  oyate  wowidakewica- 
yapi  ece,  he  sdonyayapi. 

26  Tuka  niyepi  ekta  hecece 
kte  sni ;  tuka  wanji  tukte  tanka 
yaunpi  kta  yacinpi  kinhan,  he 
wowidake  duhapi  kta. 

27  Qa  tuwe  niyepi  en  tokapa 

un  kta  hecinhan,  wowidake  ni- 
tawapi  kin  hee  kta. 

28  He  iyececa,  Wicasta  Cin- 
hintku  wowidake  wicayuhe  kta 
on  hi  sni,  tuka  idakapi  kta,  qa 
wiconi  tawa  wokajnju  kta  wi- 
cota  on  wicaqu  kta  heon  hi. 

29  Unkan  Jeriko  etanhan  iyoo- 
ptapi,  hehan  wicota  ihakam  unpi. 

30  Unkan  iho,  wicasta  ista- 
gonga  nonpa  canku  icahda  iyo- 
tankapi,  Jesus  en  hiyaya  nahon- 
pi,  hehan  howayapi  qa  heyapi ; 
Itancan,  Dawid  Cinhintku  onsi- 
unkida  miye. 

31  Unkan  wicota  kin  tehindapi 
qa  inina  yanke  wicasipi ;  tuka  is 
hehan  heon  iyotan  howayapi  qa 
heyapi;  Onsiunkida  po,  Itancan, 
Dawid  Cinhintku. 

32  Unkan  Jesus  owanji  najin 
qa  wicakico  qa  heya ;  Taku 
ecaciconpi  kta  yacinpi  he. 

33  Itancan  ista  unhdukawapi 
kta  ye,  eciyapi. 

34  Hehan  Jesus  onsiwicakida 
qa  ista  wicayutan  ;  unkan  eca- 
hankeya  ista  on  tonwanpi  qa 
ihakam  unpi. 

WICOWOYAKE  21. 

1  Unkan  Jerusalem  ikiyedan 
yapi,  qa  Bethpage  ehan  ipi,  Oli- 
we  paha  kin  etu,  hehan  Jesus 
waonspewicakiye  cin  nom  yewi- 
casi  ; 

2  Qa  hewicakiya ;  Dukanpi 
kin  otonwe  iyotakons  wanke  cin 
he  ekta  ya  po  ;  kinhan  kohanna 
sonsonna  wan  cinca  iyahna  han 
iyeyayapi  kta ;  kiyuskapi  qa  ma- 
kaku  po. 

3  Qa  tuwe  taku  eniciyapi  kin¬ 
han,  Itancan  kin  hen  a  cin  ce, 
eya  po  ;  kinhan  kohanna  awicau 
nisipi  kta. 

4  Dena  owasin  econpi,  wicasta 
wokcan  oie  qon  yuecetupi  kta, 
he  kaken  eya ; 

5  Zion  cunwintku  kin  heciya 
po  ;  Iho,  Wicastayatapi  nitawa 
en  niu,  walibadan  qa  sonsonna 
wan  akan  iyotanka,  aukcinca 
wan,  sonsonna  cinca  kin  akan  u 
ce. 

6  Unkan  waonspewicakiye  cin 
yapi,  qa  Jesus  econ  wicasi  kin 
ecen  econpi ; 

7  Qa  sonsonna  cinca  iyahna 
awicahipi,  qa  iye  tasina  akan 
ehpeyapi,  qa  hena  iakan  Jesus 
ehnakapi. 

8  Unkan  wicota  canku  ohna 
sina  ehpeyapi ;  qa  apa  canwapa 
kaksapi  qa  canku  ohnahnaowins- 
yapi. 

9  Qa  wicota  tokata  yapi,  qa 
tona  ihakam  upi  kin,  howa3rapi 
qa  heyapi ;  Dawid  Cinhintku 
woohiye  yuha  nun^e.  Tuwe 
Itancan  caje  on  u  kin  yawastepi 
nun  we  :  Mahpiya  ekta  woohiye 
yuha  nunwe. 

10  Unkan  Jerusalem  en  hi  qe- 
han  otonwe  kin  ocowasin  skan- 
skanpi,  qa  heyapi ;  De  tuwe  he. 

11  Unkan  wicota  kin  heyapi; 
Jesus  wicasta  wokcan  Galile  en 
Nazareth  otonwe  kin  etanhan 
he  dee. 

12  Unkan  Jesus  tipi  wakan 
Wakantanka  tawa  kin  en  i,  qa 
tipi  wakan  ohna  wiyopeyapi  ece, 
wopetonpi  ko,  hena  tankan  iye- 
wicaya  ;  qa  mazaska  tokiyope- 
yapi  ahna  econpi  kin  hena  yua- 
hdapsinyan  ehpeya,  tona  wakiye- 
dan  wiyopeyapi  oiyotanke  tawa- 
pi  koya ; 

13  Qa  hewicakiya ;  Tipi  mita- 
wa  kin  he  wocekiye  tipi  eciyapi 
kta,  eya  wowapi  en  kagapi ; 
tuka  niye  wamanon  tipi  yaka- 
gapi. 

14  Hehan  istagongapi  hustepi 
ko  tipi  wakan  kin  en  hipi ;  un¬ 
kan  okiziwicaya. 

15  Unkan  wosnapi  kagapi  wo- 

wapi  kagapi  ko  taku  wowapeto- 
keca  econ  kin  hena  wanyakapi, 
qa  hoksiyoqopapi  tipi  wakan  kin 
ohna,  Dawid  Cinhintku  kin  woo- 
hiye  yuha  nunwe,  eya  howa- 
yapi,  hehan  nina  sihdapi : 

16  Qa  heciyapi ;  Dena  taku 
eyapi  kin  nayahon  he.  Unkan 
Jesus  hewicakiya;  Han  ;  Hoksi- 
yoqopa,  tona  azinpi  ko  ipi  kin 
etanhan  wowitan  dustan  ce,  eya¬ 
pi  kin  he  tohinni  dawapi  sni  he. 

17  Hehan  awicayustan,  qa 
otonwe  kin  etanhan  tankan  iyaye 
ca  Bethani  ekta  i,  qa  hen  wanka. 

18  Unkan  hanhanna  hinca 
otonwe  kin  ekta  icicawin  hda, 
unkan  wotektehda ; 

19  Qa  suken  can  wanji  canku 
ohna  han  wanyake  cehan,  he  en 
i,  tuka  takiidan  iyeye  sni,  ape 
eceedan  aicaga  ;  unkan  heya  ; 
Icimana  waskuyeca  ainicage  sni 
nunwe.  Unkan  suken  can  kin 
kohanna  snija  aya. 

20  Unkan  waonspewicakiye 
cin  he  wanyakapi  qehan  yusin- 
yayapi  qa  heyapi ;  Ehanqon  su¬ 
ken  can  kin  kohanna  snija  aya. 

21  Jesus  waayupte  ca  hewica¬ 
kiya  ;  Awicakehan  heciciyapi ; 
Wowacinye  duhapi  qa  wace- 
tunyahdapi  sni  kinhan,  taku 
suken  can  kin  de  ecakiconpi  kin 
heceedan  ecanonpi  kte  sni,  tuka 
paha  kin  de,  Tokan  iyaye  ca 
miniwanca  kin  en  iyohpeniyanpi 
nunwe,  eyakiyapi  kinhan,  ecetu 
kta. 

22  Qa  taku  tona  wocekiye  eya 
yadapi,  qa  wicayadapi  kinhan, 
hena  owasin  duhapi  ece  e  kta. 

23  Unkan  tipi  wakan  kin  en 

hi,  qa  waonspewicakiya  icun- 

han,  wosnapi  kagapi,  qa  oyate 

kin  en  wicasta  tankapi  ko,  en 

hipi  qa  heciyapi ;  Wicookihi  tu- 

kte  e  on  dena  ecanon  he ;  qa 

tuwe  wicookihi  kin  de  nicu  he. 

24  Unkan  Jesus  waayupte  ca 
hewicakiya  ;  Mis  eya  taku  wanji 
iciwangapi  kta ;  he  omayakida- 
kapi  kinhan,  hehan  wicookihi  kin 
tukte  on  dena  ecamon  kin  ocici- 
yakapi  kta. 

25  Johannes  baptem  wicaqu 
qon  he  tokiyatanhan  he  ;  ina- 
hpiya  eciyatanhan  qa  is  wicasta 
eciyatanhan.  Unkan  he  iyaki- 
tedan  aiapi  qa  hekiciyapi;  He 
inahpiya  eciyatanhan,  unkeyapi 
kinhan  ;  Tokeca  he  wicayadapi 
sni  he,  eye  kta : 

26  Tuka,  He  wieasta  eciya¬ 
tanhan,  unkeyapi  kinhan,  oyate 
kin  kowicunkipapi  ;  owasin  Jo¬ 
hannes  wicasta  wokcan  heca 
kecinpi. 

27  Unkan  ayuptapi  qa  Jesus 
heciyapi ;  Sdonunyanpi  sni  ye. 
Unkan  is  hehan  hewicakiya ; 
Mis  nakun  wicookihi  tukte  on 
dena  ecamon  kin  ociciyakapi 
kte  sni. 

28  Tuka  token  idukcanpi  he : 
Wicasta  wan  cinhintku  nonpa  ; 
unkan  tokapa  kin  en  hi  qa  heci- 
ya ;  Gins,  anpetu  kin  de  hastan- 
hanka  iyuwi  ojupi  mitawa  kin 
en  htani  ya  wo. 

29  Unkan  ayupte  ca  heya ; 
Ecamon  kte  sni  ye.  Tuka  iyo- 
hakam  iyopeiciye  ca  iyaya. 

30  Unkan  hakakta  kin  en  hi, 
qa  iyecen  eciya ;  Unkan  iye 
ayupte  ca  ;  Itancan,  mde  kta  ce, 
eya.  Tuka  ye  sni. 

31  Denaoza  unma  tukte  atku- 
kupi  tawacin  kin  ecen  econpi 
he.  Unkan,  Tokapa  kin,  eciya- 
pi.  Hehan  Jesus  hewicakiya  ; 
Awicakehan  heciciyapi ;  Wa- 
mnayanpi  qawawicihahapi  econ¬ 
pi  sa  niyepi  nitokam  Wakan  tan¬ 
ka  tokiconze  kin  en  yapi  kta. 

32  Johannes  wicoowotanna 
canku  kin  ohna  en  niupi,  tuka 
wicayadapi  sni ;  tuka  wamna- 

yanpi  qa  wawicilialiapi  econpi 
sa,  hena  wicadapi ;  he  wanda- 
kapi  esta  nakim  iyohakam  wi- 
cayadapi  kta  e  on  nihduhomnipi 
sni. 

33  Wiyacinpi  wan  tokeca  na- 
hon  po  ;  Wicasta  wan  tipi  yuhe 
cin  he  hastanhanka  iyuwi  ojupi 
wan  oju,  qa  ihduksan  natake  ca 
obna  iyuskice  wan  qe  ea  nakun 
cowahe  wan  en  kaga ;  qa  wi¬ 
casta  kicanyanpi  kta  owicaqu, 
hehan  icimani  iyaya. 

34  Unkan  wanna  waskuyeca 
suton  kta,  hehan  wowidake  wi- 
cayuhe  cin  wicasta  kicanyanpi 
kin  ekta  yewicasi ;  waskuyeca 
etanhan  icupi  kte  cin  heon. 

35  Unkan  wicasta  kicanyanpi 
kin  wowidake  unpi  kin  hena 
wicayuzapi ;  wanji  apapi,  wanji 
ktepi,  qa  wanji  inyan  on  kininpi. 

36  Akes  wowidake  toktokeca 
ota  ekta  yewicasi;  unkan  is 
iyecen  wicakuwapi. 

37  Hehan  ehake  iye  cinhintku 
kin  ekta  yesi,  qa  heya ;  Micin- 
ksi  yuonihanpi  kta. 

38  Tuka  maga  kicanyanpi  kin 
cinhintku  wanyakapi,  hehan  he- 
kiciyapi ;  Tawa  kte  cin  he  dee  ; 
iho  po,  unktepi  kta,  hehan  taku 
yuhe  cin  he  unkicupi  kta. 

39  Hecen  yuzapi  qa  hastan¬ 
hanka  iyuwi  ojupi  kin  etanhan 
tankan  ehpeyapi  qa  ktepi. 

40  Hecen  tohan  hastanhanka 
iyuwi  ojupi  tawa  kin  hi  kinhan 
kicanyanpi  kin  hena  token  eca- 
wicakicon  kta  he. 

41  Unkan  heciyapi ;  Wicasta 
siksice  cin  hena  tehiya  ihangwi- 
caye  kta,  qa  kicanyanpi  tokto¬ 
keca  tohan  iyehantu  eca  wa¬ 
skuyeca  kicupi  ece  e  kta  hena 
hastanhanka  iyuwi  ojupi  kin 
owicaqu  kta. 

43  Hehan  Jesus  hewicakiya  ; 
Inyan  w'an  tipi  kagapi  kin  ehpe- 

yapi  qon  he  oise  pa  kin  icaga; 
he  Itancan  kin  eciyatanhan  he- 
cetu,  qa  unkistapi  en  taku  wo- 
wapetokeca  kin  hee,  eyapi  kin 
he  tohinni  wowapi  wakan  kin 
en  dawapi  sni  he. 

43  Heon  etanhan  heciciyapi ; 
Wakantanka  tokiconze  kin  eni- 
ciyakupi  kta,  qa  oyate  wan  wa¬ 
skuyeca  icahyapi  kte  cin  he  wi- 
caqupi  kta. 

44  Unkan  tuwe  inyan  kin  de 
ahinhpaye  cinhan  kamden  ehpe¬ 
yapi  kta  ;  qa  tuwe  he  akan  ihpa- 
ye  cinhan  tanyan  kamdu  kta. 

45  Unkan  wosnapi  kagapi  hena, 
qa  Pharisee  ko  wiyacinpi  tawa 
kin  nahonpi  qehan,  iye  wicaka  e 
heya  sdonyapi. 

46  Qa  heon  yuze  wacinpi,  tuka 
oyate  kin  kowicakipapi ;  owasin 
wicasta  wokcan  heca  kecinpi. 

WICOWOYAKE  22. 

1  Unkan  Jesus  waayupte  ca 
ake  wiyacinpi  on  wowicakiyake 
ca  heya ; 

2  Wicasta  wan  wicastayatapi 
heca  cinhintku  kin  wakankici- 
yuzapi  kicage  cin  he  mahpiya 
wokiconze  kin  iyececa. 

3  Unkan  wowidake  wicayuhe 
cin  hena  yewicasi,  tona  wakan- 
kiciyuzapi  en  wicakicopi  qon 
hena  uwicasipi  kta ;  tuka  upi 
kta  wicadapi  sni. 

4  Akes  wowidake  toktokeca 
ekta  yewicasi  qa  hewicakiya ; 
Tona  wicakicopi  qon  hena  hewi¬ 
cakiya  po;  Wotapi  mitawa  wi- 
yeya  yanka ;  tatanka  mitawa  pte- 
jicadan  ko  wanna  ktepi,  qa  taku 
owasin  wiyeya  hiyeya ;  iho  po, 
wakankiciyuzapi  kin  en  u  po. 

5  Tuka  ihahapi  qa  toki  iyayapi ; 
wanji  tamaga  ekta  i3mye  ca, 
wanji  is  mazopiye  tawa  ekta 
iyaya. 

6  Qa  hunli  wicakico  ipi  kin 
hena  wicaynzapi,  qa  sicaya  wi- 
cakuwapi  qa  wicaktepi. 

7  Wicastayatapi  kin  he  nahon 
qehan  nina  sihda ;  qa  taakicita 
ekta  yewicasi,  qa  tinwicaktepi 
kin  hena  ihangwicaye  ca  toton- 
wepi  kin  huhnahya. 

8  Hehan  wowidake  tawa  kin 
hewicakiya ;  Wakankiciyuzapi 
kin  wiyeya  yanka,  tuka  tona  en 
wicakicopi  qon  hena  opapi  kta 
iyececapi  sni, 

9  Heon  etanhan  canku  ojate 
kin  ektakta  ya  po,  qa  tona  iye- 
wicay  ayapi  kin  wakankiciyuzapi 
kin  en  uwicasi  po. 

10  Hecen  wowidake  unpi  kin 
hena  canku  ojate  kin  ektakta 
iyayapi,  qa  tona  iyewicayapi, 
^ica  qa  waste  ko,  en  awicaupu ; 
hecen  wakankiciyuzapi  wicasta 
ota  en  opapi. 

11  Unkan  wicastayatapi  kin 
tona  wotapi  kte  cin  hena  wan- 
wicayaka  tin  hiyu,  qa  iho,  wi¬ 
casta  wanji  wakankiciyuzapi 
wokoyake  kin  kicun  sni  hen 
wanyaka  : 

12  Qa  heciya;  Koda,  tokeca 
wakankiciyuzapi  wokoyake  ki¬ 
cun  sni  en  hidotanka  he.  Unkan 
takudan  eye  sni. 

13  Hehan  wicastayatapi  kin 
taokiyewicaye  cin  hewicakiya  ; 
Siha  nape  ko  pahtapi  qa  detan- 
han  aya  po,  qa  tankan  otpaza  kin 
en  ehpeya  po ;  heciya  wicaceya 
qa  hi  hdakinskinzapi  yuke  kta. 

14  Wicota  wicakicopi  tuka 
tonana  wicakahnigapi  ece. 

15  Hehan  Pharisee  kin  is  yapi, 
qa  token  iapi  on  yuskiskapi  kta 
aiapi. 

16  Qa  iye  waonspewicakiyapi 
kin  Herodian  hena  om  ekta 
yewicasipi  qa  heyapi ;  Waonspe- 
kiye,  iewicayaka  sdonunyanpi, 
qa  awicakehan  Wakantanka  ta- 


canku  kin  onspeunyakiyapi  ece, 
qa  tuwedan  koyakipe  sni ;  wi¬ 
casta  akantu  ekta  eyatonwe  sni 
nakaes. 

17  Heon  token  idukcan  he ; 
unkokiyaka  po  ;  Kesar  mazaska 
qupi  ece  kin  he  owotanna  he, 

18  Unkan  Jesus  taku  sica  en 
wicaun  kin  he  sdonya  qa  heya  ; 
Wananicihmanpi,  tokeca  iyutan- 
mayayapi  he  : 

19  Mazaska  mnayanpi  ece  kin 
he  makipazo  po,  eya.  Unkan 
kaspapidan  wanji  kahipi. 

20  Hehan  hewicakiya  ;  Wicite 
qa  wowapi  kagapi  kin  de  tuwe 
tawa  he. 

21  Unkan,  Kesar  tawa  ce,  eya- 
pi.  Hehan  hewicakiya ;  Heon 
etanhan  Kesar  taku  tawa  kin 
kicu  po,  qa  Wakantanka  taku 
tawa  kin  kicu  po. 

22  He  nahonpi  hehan  yusinya- 
yapi  qa  ehpeya  hdicupi. 

23  tJnkan  anpetu  kin  he  en 
Sadukee  kin  en  hipi,  hena  piya 
wicoicage  kin  wanica  ce,  eyapi 
ece,  qa  wiwangapi ; 

24  Qa  heciyapi;  Waonspekiye, 
Wicasta  wan  cinca  yuhe  sni  te 
cinhan,  tawicu  qon  he  iye  sunka- 
ku  yuze  kta,  qa  cincu  cinca  icah- 
kiciciye  kta,  Moses  keye  ciqon. 

25  Unkan  unkiyepi  en  wicasta 
sakowin  sunkakiciyapi ;  unkan 
tokapa  kin  he  winohinca  wan 
yuza  tuka  ta ;  qa  cinca  nica  heon 
iye  iyokihe  cin  he  tawicu  aihpe- 
kiya. 

26  Qa  icinonpa  iyecen  ecoh,  qa 
iyamni,  qa  ecen  ^akowinpi  kin. 

27  Hehan  ehake  winohinca  qon 
ta. 

28  Hecen  piya  wicoicage  kin 
en,  hena  sakowinpi  kin  wanji 
tukte  winohinca  kin  he  hduhapi 
kta  he  ;  owasin  yuzapi. 

29  Jesus  waayupte  ca  hewica¬ 
kiya  ;  Yanunipi,  wowapi  wakan 

qa  Wakan tanka  towa^ake  kin 
sdonyayapi  sni. 

30  Piya  wicoicage  kin  en  wino- 
Mrica  wicayuzapi  sni,  qa  hihna- 
tonpi  sni,  tuka  makpiya  ekta 
Wakantanka  ohnihdewicaye  cin 
iyececapi  ece. 

31  Tuka  wicate  cin  piya  ica- 
gapi  kin  on  Wakantanka  takii 
eniciyapi  kin  he  dawapi  sni  he ; 
he  kaken  eya ; 

32  Abraham  Wakantanka  tawa, 
Isaak  Wakantanka  tawa,  qa  Ja¬ 
kob  Wakantanka  tawa  kin  he 
miye  :  Wakantanka  wicasta  tapi 
kin  tawapi  sni,  tuka  ni  unpi 
Wakantanka  tawapi  ece. 

33  Unkan  oyate  kin  hena  na- 
honpi  hehan  taku  onspewicakiye 
cin  on  yusinyayapi. 

34  Tuka  Pharisee  kin  hena, 
Jesus  Sadukee  kin  inina  yanke 
wicakiya,  he  nahonpi  hehan  en 
mniciyapi ; 

35  Qa  etanhan  wanji  woope 
aiekiyapi  kin  heca  wiwange  ca 
iyutanyan  heciya ; 

36  Waonspekiye,  woope  kin  en 
woahope  kin  tukte  iyotan  tanka 
he. 

37  Unkan  Jesus  heciya ;  Itan- 
can  Wakantanka  nitawa  kin  he 
nicante  ocowasin  on,  qa  ninagi 
ocowasin  on,  qa  nitoksape  oco¬ 
wasin  on  wasteyakidake  kta. 

38  Woahope  tokaheya  qa  tan¬ 
ka  kin  hee. 

39  Qa  inonpa  kin  he  iyececa ; 
Nikiyedan  un  kin  niye  inihdacin 
wasteyadake  kta  ce. 

40  Woahope  kin  denaoza  woo¬ 
pe  ocowasin  wicasta  wokcan  ko 
en  ikoyaka  ece. 

41  Pharisee  kin  is  en  mniciya¬ 
pi  icunhan  Jesus  wiwicawange 
ca  heya ; 

42  Messiya  on  token  idukcanpi 
he  ;  tuwe  cinhintku  he.  Unkan, 
Dawid  Cinhintku  ce,  eciyapi, 

43  Hehan  hewicakiya ;  Hecen 
token  Dawid  Woniya  Wakan 
kin  on  Itancan,  eciya  he  ;  qa 
heya ; 

44  Itancan  kin  Jtancan  mitawa 
heciya;  Mietapa  ekta  iyotanka 
wo,  tona  tokaniyanpi  kin  siha 
oahe  nitawa  wicawakage  kta, 
hehanyan. 

45  Hecen  Dawid,  Itancan,  eci¬ 
ya  hecinhan,  token  ecin  cinhin- 
tkuye  kta  he. 

46  Unkan  tuwedan  oie  wanji- 
dan  ayupte  kta  okihi  sni ;  qa 
anpetu  kin  hetanhan  tuwedan 
ake  wiwanga  tawatenye  sni  ece. 

WICOWOYAKE  23. 

1  Hehan  Jesus  oyate  kin,  iye 
waonspewicakiye  cin  om  wowi- 
cakiyaka  : 

2  Qa  hewicakiya ;  Wowapi 
kagapi  Pharisee  ko  Moses  oiyo- 
tanke  tawa  kin  en  iyotankapi 
ece. 

3  Heon  etanhan  taku  tona  ope- 
nisipi  kin  hena  owasin  opapi  qa 
econ  po ;  tuka  iye  ohanpi  kin. 
ohna  econpi  sni  po  ;  taku  eyapi, 
tuka  iyecen  econpi  sni  ece. 

4  Waqinpi  tketke  qa  qinpi  te- 
hika  heca  oheyunpi,  qa  wicasta 
tapete  akan  ehnakapi  ece,  tuka 
iye  qe  saste  on  yutanpi  kta  ta- 
watenyapi  sni. 

5  Qa  wicohan  econpi  kin  owa¬ 
sin  wicasta  wanwicayakapi  kta 
e  heon  econpi  ece.  Watesdake 
tanka  icicagapi,  qa  sina  opapun 
hdutankapi  ece. 

6  Wotapi  en  oyanke  wasteste 
cinpi,  qa  omniciye  tipi  kin  ohna 
wankan  iyotankapi  kte  cin  he 
wastedakapi  ece : 

7  Qa  tihocoka  kin  en  wicayu- 
wintapi,  qa,  Itancan,  Itancan, 
wicasta  ewicakiyapi  kta  cinpi. 

8  Tuka  niye,  Itancan,  eniciya- 

pi  kte  sni ;  wanji  mdetahunka 
duhapi,  Messiya  hee  ;  qa  niyepi 
owasin  hunkawanjinyeciyapi. 

9  Qa  nakun  maka  akan  tuwe- 
dan,  Ate,  eciyapi  sni  po  ;  Wanji 
makpiya  ekta  un  kin  he  Ateya- 
yapi. 

10  Qa  nakun,  Waonspekiye, 
eniciyapi  kte  sni ;  Wanji  Waon¬ 
spekiye  duhapi,  Messiya  hee. 

11  Qa  tukte  wanji  iniyotanpi 
kta  hecinhan,  he  wowidake  ni- 
tawapi  ee  kta. 

13  Tuwe  yuwankan  iyeiciye 
kta  hecinhan,  he  yuhukun  ehpe- 
yapi  kta ;  qa  tuwe  ihduhukuya 
hecinhan,  he  yuwankan  iyeyapi 
kta. 

13  Tuka  wowapi  kagapi  qa 
Pharisee  kin,  wananicihmanpi, 
wotehi  niciyankapi  nunwe  ; 
wiwazica  tipi  tawapi  ihangya- 
yapi  ece,  qa  wanniyakapi  kta 
on  wocekiye  hanska  ehapi  ece  ; 
heon  etanhan  woyaco  tanka  iya- 
hdeniciyapi  kta. 

14  Wowapi  kagapi  qa  Pharisee 
kin,  wananicihmanpi,  wotehi  ni¬ 
ciyankapi  nunwe  ;  mahpiya  wo- 
kiconze  kin  wicasta  anawicaye- 
ciptapi,  niye  en  dapi  kte  sni,  qa 
tona  en  yapi  kta  cinpi  kin  teya- 
hindapi  ece. 

15  Wowapi  kagapi  qa  Pharisee 
kin,  wananicihmanpi,  wotehi  ni¬ 
ciyankapi  nunwe  ;  miniwanca 
maka  ko  aokibeyayapi,  wicasta 
wanjidan  duhomnipi  kta ;  qa  ece- 
tu  kinhan,  niye  isanpa  nonpa 
akihde  Wakan^ca  cinca  yaka- 
gapi  ece. 

16  Tokakeya  mani  istagongapi 
kin,  wotehi  niciyankapi  nunwe  ; 
hehapi  ece  ;  Tuwe  tipi  wakan 
kin  on  wakonze  cinhan  he  taku 
sni ;  tuka  tuwe  tipi  wakan  kin 
en  mazaskazi  yuke  cin,  he  on 
wakonze  cinhan,  he  wahtani 
ece. 


17  Winitkotkokapi  qa  i^tani- 
gongapi ;  mazaskazi,  qa  tipi 
wakan  mazaskazi  wakan  kage 
cin  unma  tukte  iyotan  he, 

18  Nakun,  Tuwe  owayu^na 
kin  on  wakonze  cinhan  he  taku 
^ni ;  tuka  tuwe  wo^na  owayu- 
^na  akan  un  kin  he  on  wakonze 
cinhan,  he  wahtani  ece. 

19  Winitkotkokapi  qa  i^tani- 
gongapi  kin  ;  wosnapi  qa  is  owa- 
yusna  wosnapi  kin  wakan  kage 
cin  unma  tukte  tanka  he. 

20  Heon  etanhan  tuwe  owa- 
yusna  kin  on  wakonze  cinhan, 
he  owayusna  qa  taku  akan  un 
kin  koya  on  wakonza  ece. 

21  Qa  tuwe  tipi  wakan  kin  on 
wakonze  cinhan,  he  tipi  wakan, 
qa  nakun  tuwe  ohna  ti  ece  kin, 
hee  on  wakonza  ece. 

23  Qa  tuwe  mahpiya  kin  on 
wakonze  cinhan,  he  Wakantan- 
ka  oiyotanke  tawa,  qa  nakun 
tuwe  akan  iyotanke  cin  on  wa¬ 
konza  ece. 

23  Wowapi  kagapi  qa  Pharisee 
kin,  wananicihmanpi,  wotehi  ni¬ 
ciyankapi  nunwe  ;  ceyakatawa- 
hpe  skuya,  wacanga  ko,  iwikce- 
mna  kin  wadu^napi  ece ;  qa 
woope  kin  en  taku  tanka,  woo- 
wotanna,  wowaonsida  qa  wowa- 
cinye,  hena  ayaktapi  sni  ece ; 
dena  e  ecanonpi  kta,  qa  unma 
nakun  econ  sni  yaunpi  kte  sni 
tuka. 

24  Tokaheya  mani  istagongapi 
kin,  hoponkadan  puskem  eda- 
kupi,  qa  kamel  heca  napca  iye- 
yayapi  ece. 

25  Wowapi  kagapi  qa  Pharisee 
kin,  wananicihmanpi,  wotehi  ni¬ 
ciyankapi  nunwe;  waksica  wi- 
yatke  ko  akantanhan  duskapi 
ece,  tuka  mahen  wamanonpi  qa 
wicotawacin  sica  on  ojugjudan. 

26  Pharisee  istagonge,  toka¬ 
heya  wiyatke  wakSica  ko  ma- 

hentanhan  ska  kaga  wo,  kinhan 
akantanhan  he  nakun  ska  kta. 

27  Wowapi  kagapi  qa  Pharisee 
kin,  wananicihmanpi,  wotehi  ni- 
ciyankapi  nunwe ;  ohna  wica- 
hapi  sanyanpi  henicecapi ;  hena 
akantanhan  owanyag  waste,  tu- 
ka  rnahentanhan  wicasta  huhu 
qa  taku  sica  owasin  on  ojugju- 
dan  ece. 

28  He  iyecen  niyepi  wicasta 
ekta  akantanhan  owotannayaun- 
pi  seececa,  tuka  rnahentanhan 
wanaicihraanpi  qa  woowotanna 
sni  on  onijupidan. 

29  Wowapi  kagapi  qa  Phari¬ 
see  kin,  wananicihmanpi,  wote¬ 
hi  niciyankapi  nunwe ;  wicasta 
wokcan  ohna  wicahapi  kin  en 
tipi  wicayecagapi,  qa  wicasta 
owotanna  ohna  wicahnakapi  kin 
hena  sanyayapi  ece  : 

30  Qa  hehapi ;  Atewicunyanpi 
ni  unpi  he  anpetu  kin  en  unya- 
konpi  unkans,  wicasta  wokcan 
wicaktepi  qon  en  ounpapi  kte 
^ni  tuka  ce. 

31  Hecen  tona  wicasta  wokcan 
wicaktepi  qon  cincapi  kin  hena 
niyepi  e  onihdakapi  ece. 

32  Qa  nakun  niye  niyatepi 
wicohan  tawapi  kin  hena  wica- 
yeciyustanpi  kta. 

33  Wamduska  henicapi,  sinte- 
hda  wicoicage,  token  wakansica 
ti  iwicayacopi  kin  nayecipapi 
kta  he. 

34  Heon  etanhan  iho,  wicasta 
wokcan,  wicasta  ksapa,  wowapi 
kagapi  hena  koya,  niyepi  ekta 
yewicawasi ;  unkan  etanhan  apa 
wicayaktepi  kta,  qa  icipaweh  o- 
wicayakatanpi  kta  ;  qa  apa  omni- 
ciye  tipi  nitawapi  kin  ohnahna 
wicayakapsinpsintapi  kta ;  qa 
otonwe  iyasyaza  sicaya  wicaya- 
kuwapi  ece  e  kta. 

35  Hecen  maka  akan  wicasta 
owotanna  wicaktepi  hena  we 

kin  ocowasin  niyepi  en  aniupi 
kta ;  Abel  owotanna  we  kin  he- 
tanhan,  Zakarias,  Barakias  cin- 
hintku,  tipi  wakan  qa  owayu^na 
kin  iyotahedan  yaktepi  qon  he 
we  kin  hehanyan. 

36  Awicakehan  heciciyapi ; 
Dena  owasin  wicoicage  kin  de 
en  awicau  kta. 

37  Jerusalem,  Jerusalem,  wi¬ 
casta  wokcan  wicayakte  sa,  qa 
tona  niye  ekta  yewicasipi  qon 
hena  inyan  on  wicayakinin  ece 
qon,  wahupakoza  wan  iye  cinca 
hupahu  ihukuya  wicatpahi  ece 
kin,  he  iyecen  wanna  ota  nicinca 
wicawapahi  kta  wacin,  tuka 
niye  wicayadapi  sni  ece. 

38  Iho,  yatipi  kin  wanna  oti- 
wota  ehpeniciyapi : 

39  Qa  heciciyapi ;  Detanhan 
tohanyan,  Tuwe  Itancan  caje 
yuha  u  kin  he  yawastepi  nunwe, 
ehapi  sni,  hehanyan  wanraaya- 
dakapi  kte  sni. 


WICOWOYAKE  24. 

1  Unkan  Jesus  tipi  wakan  kin 
etanhan  tankan  inanpe  ca  tokan 
iyaya ;  unkan  waonspewicaki- 
ye  cin  en  hipi  qa  tipi  wakan  to¬ 
ken  kagapi  kin  he  wanyag  ^ipi. 

2  Unkan  Jesus  hewicakiya ; 
Dena  owasin  wandakapi  sni  he ; 
awicakehan  heciciyapi ;  Dena 
inyan  wanji  inyan  itakihna  wan- 
ke  kte  sni,  owasin  yujujupi  kta. 

3  Unkan  Qliwe  paha  kin  akan 
iyotankehan  yanka,  hehan  wa- 
onspewicakiye  cin  isnana  en  hipi 
qa  heciyapi ;  Dena  tohan  ecetu 
kta,  qa  niye  yahi  kte  ca  maka 
ihanke  kta,  taku  on  sdonyapi 
kta,  he  ito  unkokiyaka  miye. 

4  Unkan  Jesus  waayupte  ca 
hewicakiya ;  Ihnuhan  tuwe  ni- 
hnayanpi  kinhan. 

5  Wicota  raicaje  on  upi  ktaqa, 

Messiya  he  miye  ce,  eyapi  kta  ; 
qa  wicasta  ota  wicahnayanpi 
kta. 

6  Unkan  wicokicize  qa  kicizapi 
oyakapi  kin  nayahonpi  kta ; 
ihiiuhan  nihinniciyapi  kinhan  ; 
hena  owasin  hecetu  kte,  tuka 
owihanke  kin  liinahinke  sni. 

7  Oyate  wan  oyate  azuwicaye 
kta,  qa  wokiconze  wokiconze 
anatan  kta ;  qa  tuktekten  wica- 
akihan  qa  makosiksica  qa  maka 
skanskan  yuke  kta. 

8  Dena  owasin  wicoiyokisice 
tokaheya  kin  hee. 

9  Hehan  wicokakije  en  yeni- 
yanpi  kta  qa  niktepi  kta  ;  qa  mi- 
caje  on  oyate  owasin  sicenidapi 
kta. 

10  Unkan  hehan  wicasta  ota 
sihdapi  kta,  qa  otoiyohi  kici- 
hnayanpi  kta  qa  sicekicidapi  kta. 

11  Qa  wicasta  wokcan  itonsni 
ota  icagapi  kta,  qa  wicota  wica¬ 
hnayanpi  kta. 

12  Hehan  wicohan  sica'ota 
icage  kta,  heon  wicota  waste- 
dake  ciqon  he  sni  aye  kta. 

13  Tuka  tuwe  owihanke  he- 
hanyan  najin  kinhan  he  ni  kta. 

14  Unkan  wokiconze  wotanin 
waste  kin  de  maka  kin  owancaya 
oyakapi  kta,  oyate  owasin  en 
wotanin  un  kta ;  qa  hehan  owi¬ 
hanke  kta. 

15  Tohan  wosice  woihangye 
kin,  Daniel  wicasta  wokcan 
cajeyata  qon  he  tipi  wakan  kin 
en  han  wandakapi  kinhan  ;  tuwe 
yawa  kinhan  okaliniga  nunwe  ; 

16  Hehan  tona  Judamakoce  kin 
en  unpi  kin  he  kin  ekta  napapi 
kta. 

17  Qa  tuwe  tipi  akan  un  kinhan 
kun  ku,  qa  taku  ti  mahen  tanhan 
ehdaku  kte  sni. 

18  Qa  nakun  tuwe  magata  un 
kinhan,  hdicu  qa  wokoj^ake  iki- 
kcu  kte  sni. 


19  Unkan  tona  anpetu  kin  hena 
en  ihdusakapi,  qa  hoksiyoqopa 
azinwicakiyapi  kin  hena  wotehi 
yuhapi  kta. 

20  Tuka  waniyetu,  qa  anpetu 
wakan  icunhan,  nayajicapi  kte 
sni  e  ito  cekiya  po. 

21  Hehan  wokakije  tanka  kte, 
maka  kagapikin  ehantanhan  de- 
hanyan  taku  hecece  sni,  qa  na¬ 
kun  tohinni  tokata  ekta  hecece 
kte  sni. 

22  Qa  anpetu  kin  hena  yupte- 
cedan  sni  kinhan,  wicasta  tuwe- 
dan  ni  kte  sni ;  tuka  wicakahni- 
gapi  kin  hena .  on  anpetu  kin 
hena  yuptecedan  kta. 

23  Hehan  tuwe,  Messiya  den 
un  ce,  qa,  kakiya  un  ce,  enici- 
yapi  esta,  wicadapi  sni  po. 

24  Messiya  itonsni,  qa  wicasta 
wokcan  itonsni  kin  heca  icagapi 
kta,  qa  wowanyake  tanka  wi¬ 
cohan  tanka  ko  econpi  kta,hecen 
okihipica  unkans  wicakahnigapi 
kin  hena  eepi  kaes  wicahnayanpi 
kta  tuka. 

25  Iho,  itokam  hena  ociciya- 
kapi. 

26  Heon  etanhan  ;  Iho,  hewo- 
tahedan  un  ce,  eni'ciyapi  esta, 
ekta  yapi  sni  po ;  qa,  Iho  na- 
hmana  un  ce,  eniciyapi  esta,  wi¬ 
cadapi  sni  po. 

27  Wakanhdi  wiyohiyanpa  tan¬ 
han  u,  qa  wiyolipeyata  hehanyan 
tanin  hinhda  ece,  Wicasta  Cin- 
hintku  kin  hi  kte  cin  he  iyecece 
kta. 

28  Tukten  taku  ta  wanka  eca, 
hen  wamdi  kiwitayapi  ece  e  kta. 

29  Unkan  wokakije  anpetu  kin 
hena  ahankeya,  anpetu  wi  kin 
aotpaza  kta,  qa  hanyetu  wi  kin 
iyoyanpa  kte  sni,  qa  wicanhpi 
mahpiya  eciyatanhan  hinhpaye 
kta,  qa  mahpiya  wowasake  kin 
yuhuhuzapi  kta. 

30  Unkan  hehan  mahpiya  en, 

Wica^ta  Cinhintku  kin  wowakta 
tawa  kin  tanin  kta.  Hehan 
maka  akan  oyate  owasin  nihin- 
ciyapi  kta,  qa  Wicasta  Cinhin¬ 
tku  kin  wowa^ake  qa  wowitan 
tai^ika  hduha,  mahpiya  sapa  akan 
u  wanyakapi  kta. 

31  Unkan  mazayahotonpi  tanka 
hotanin  kin  on  ohnihdewicaye 
cin  yewica^i  kta,  qa  hena  tate 
uya  topa  eciyatanhan,  tona  wi- 
cakahnige  ciqon  hena  wicapahi 
kta,  nkahpiya  ihanke  kin  etanhan 
unraa  ihanke  kin  ekta  hehanyan. 

32  Wanna  suken  can  kin  etan¬ 
han  wiyacinpi  wan  onspeiciciya 
po.  Can  intpa  hinahin  suta  sni, 
qa  wanna  ape  uya,  hehan  mdo- 
ketu  kin  wanna  ikiyedan  sdon- 
yayapi  ece. 

33  He  iyecen  dena  owasin  ece- 
tu  wandakapi  kinhan,  wanna  iki¬ 
yedan,  tiyopa  kin  ehantu  e  sdon- 
ya  po. 

34  Awicakehan  heciciyapi ;  Wi- 
coicage  kin  de  ihanke  kte  sni, 
ecen  dena  owasin  ecetu  kta. 

35  Mahpiya  maka  ko  ihanke  kta, 
tuka  mioie  kin  owihanke  kte 
sni. 

36  Tuka  anpetu  kin  he,  qa  wi- 
hiyayedan  oape  kin  he  tuwedan 
sdonye  sni ;  mahpiya  ohnihde 
kin  hena  sdonyapi  sni ;  Ate  ece- 
dan  sdonya. 

37  Nowa  taanpetu  qon  hena, 
Wicasta  Cinhintku  kin  hi  kte 
cin  iyecece  kta. 

38  Minitan  qon  isanpa  anpetu 
kin  hena  en,  wotapi  qa  waya- 
tkanpi,  winohinca  wicayuzapi 
qa  wicasta  hihnawicayapi  ece, 
Nowa  wata  kin  en  iyaye  cin 
anpetu  kin  hehanyan  ; 

39  Qa  iyukcanpi  sni,  ecen  mi¬ 
nitan  aye  ca  iyuhpaihangwicaya : 
iho,  Wicasta  Cinhintku  kin  u  kte 
cin  he  iyecece  kta. 

40  Hehan  wicasta  nom  magata 

unpi  kta ;  wanji  icupi  kta,  qa 
unma  kin  is  okaptapi  kta. 

41  Winohinca  nom  wiyutpan 
on  wotpan  unpi  kta  ;  wanji  icupi 
kta,  qa  unma  kin  okaptapi  kta. 

42  He  on  etanhan  waktaya  un 
po,  wihiyayedan  oape  tukte  en 
Itancan  nitawapi  u  kta  sdonya- 
yapi  sni. 

43  Tuka  de  sdonya  po ;  wi¬ 
casta  tipi  tawa  kin  wamanon  sa 
tohan  hi  kta  sdonya  unkans,  ki- 
kta  un  qa  tipi  tawa  yuhdokapi 
kta  iyowinwicakiye  kte  sni  tuka. 

44  Heon  etanhan  nis  eya  wi- 
yeya  un  po  ;  Wicasta  Cinhintku 
kin  wihiyayedan  oape  tukte  wan¬ 
ji  en  hi  kta,  he  sdonyayapi  sni. 

45  Tuwe  wowidake  o  wot  anna 
qa  wayupika,  itancan  tawa  tipi 
awanyagkiya,  tohan  iy  ehantu 
eca  wo  wicaqu  ece  e  kta. 

46  Wowidake  kin  hecen  econ 
ece,  itancan  tawa  en  hdi  qa 
wanhdake  cinhan,  he  yawastepi 
ece. 

47  Awicakehan  heciciyapi ; 
Taku  yuhe  cin  owasin  awan- 
yagkiye  kta. 

48  Tuka  wowidake  sice  cin  he 
cante  mahen,  Itancan  mitawa 
tehan  hdi  sni  ce,  eye  cinhan  ; 

49  Qa  tona  om  wowidake  un 
kin  hena  wicakastake  ca,  witko- 
pi  om  wote  ca  wayatke  cinhan  ; 

50  Anpetu  wan  waktaya  un 
sni,  qa  wihiyayedan  oape  wanji 
iye  kecin  sni,  he  en  wowidake 
un  kin  yuhe  cin  hdi  kta  ; 

51  Qa  cokaya  kicakse  kta,  qa 
wanaicihmanpi  kin  om  taku  yu- 
hekiye  kta  ;  heciya  wicaceya  qa 
hi  hdakinskinzapi  yuke  kta. 

WICOWOYAKE  25. 

1  Hehan  m-ahpiya  wokicouze 
kin  witansna  unpi  wikcemna 
iyacinpi  kta ;  petijanjan  ihupa 

ikikcupi  qa  tawicu  ton  kte  cin 
he  itkokim  iyayapi. 

2  Unkan  zaptan  ksapapi,  qa 
zaptan  witkotkokapi. 

3  Witkotkokapi  kin  hena  peti- 
janjan  ihupa  icupi,  tuka  wihdi 
takudan  yuhapi  sni. 

4  Tuka  ksapapi  kin  hena  cega 
ohna  wihdi  hduhapi,  petijanjan 
ihupa  iyahna. 

5  Unkan  tawicu  ton  kte  cin 
he  u  sni ;  hehanyan  iyuhpa  hbapi 
qa  istinmapi. 

6  Unkan  hanyecokaya  hehan 
wicaho  wan  tanin,  Iho,  tawicu 
ton  kte  cin  he  u  ce  ;  itkokim 
ya  po. 

7  Hehan  witansna  unpi  kin 
hena  owasin  iyotankapi,  qa  pet¬ 
ijanjan  kin  piyapi. 

8  Unkan  wdtkotkokapi  kin  he¬ 
na  ksapapi  kin  hewicakiyapi ; 
Wihdi  nitawapi  etanhan  ongege 
unqu  miye,  petijanjan  unkici- 
snipi  kta. 

9  Tuka  ksapapi  kin  w'aayupta- 
pi  qa  hewicakiyapi ;  Hiya,  okin- 
ni  unkiye  niyepi  nakun  iyoun- 
hipi  kte  sni ;  tuka  tona  wope- 
tonpi  ece  kin  ekta  ya  pe,  qa 
opeiciton  miye. 

10  Unkan  he  opeton  iyayapi, 
hehan  tawicu  ton  kte  cin  he  hi ; 
unkan  tona  wiyeya  unpi  kin 
hena  wakankiciyuzapi  kte  cin 
en  kici  iyayapi ;  hehan  tiyopa 
kin  ecen  icupi. 

11  lydhakara  witansna  unpi 
unmapi  kin  en  hipi,  qa  heyapi ; 
Itancan,  Itancan,  tiyopa  unki- 
ciyuhdoka  miye. 

12  Tuka  ijm  waayupte  ca ; 
Sdonciyapi  sni,  awicakehan  eci- 
ciyapi  ce,  eya. 

13  Heon  etanhan  kiktahan  un 
po,  anpetu  qa  wihiyayedan  oape 
kin  tukte  wanji  en,  Wicasta 
Cinhintku  kin  hi  kte  cin  he 
sdonyayapi  sni. 

14  He  iyecen  wicasta  wan 
makoce  tokeca  ekta  ye  kta,  he¬ 
han  wowidake  wicayuhe  cin  wi- 
cakico,  qa  woyuha  tawa  kin  wi- 
cakipamni. 

15  Unkan  wanji  mazaska  tkeu- 
tapi  tanka  zaptan  qu,  qa  wanji 
nom,  qa  wanji  is  wanjidan  qu ; 
otoiyohi  token  okihi  kta  hecen 
wicaqu;  hehan  icimani  iyaya. 

16  Unkan  tuwe  tkeutapi  tanka 
zaptan  icu  qon  he  iyaye,  ca  on 
wopeton  ece  econ,  qa  nakun 
tkeutapi  tanka  zaptan  kamna. 

17  Qa  tuwe*  nom  icu  qon  is 
eya  iyecen  nom  nakun  kamna. 

18  Tuka  tuwe  wanjidan  icu 
qon  he  iyaye  ca,  maka  qe  ca, 
yuhe  cin  mazaska  tawa  kin  ina- 
hma. 

19  Unkan  wanna  tehan  hehan 
wowidake  unpi  kin  dena  itan¬ 
can  tawapi  kin  hdi,  qa  wicaki- 
ciyawa. 

20  Unkan  tuwe  tkeutapi  tanka 
zaptan  icu  qon  he  zaptan  tokto- 
keca  koya  ahi  qa  heya;  Itancan, 
tkeutapi  tanka  zaptan  mayaqu  ; 
iho,  nakun  tkeutapi  tanka  zap¬ 
tan  hena  awakamna,  eya 

21  Unkan  yuhe  cin  heciya ; 
Han,  wowidake  waste  qa  wacin- 
yepica ;  taku  tonana  on  wacin- 
yepica  yaun,  taku  ota  yuheci- 
ciye  kta ;  niyuha  towiyuskin  kin 
en  opa  wo. 

22  Hehan  tuwe  tkeutapi  tanka 
nom  icu  qon  he  hi,  qa  heya ; 
Itancan,  tkeutapi  tanka  nom  ma¬ 
yaqu  ;  iho,  nakun  tkeutapi  tanka 
nom  hena  awakamna. 

23  Itancan  tawa  kin  heciya ; 
Han,  wowidake  waste  qa  wa- 
cinyepica ;  taku  tonana  on  wa- 
cinyepica  yaun,  ito  taku  ota  yu- 
heciciye  kta  ;  niyuha  towiyuskin 
kin  en  opa  wo. 

24  Hehan  tuwe  tkeutapi  tanka 
wanjidan  icu  qon  he  hi,  qa  heya ; 

Itancan,  wicasta  niteliika  sdon- 
waya,  tukten  woyaju  sni  esta 
etanhan  wamnayaya  ece,  qa 
tukten  taku  elipeyaye  sni  kin 
hetanhan  wayapahi  ece. 

25  Qa  kowaldpa,  heon  imdamde 
ca  mazaska  tkeutapi  tanka  ni- 
tawa  maka  kin  en  nawakbe ; 
iho,  nitawa  kin  yahduha. 

26  Itancan  tawa  kin  waayupte 
ca  heciya;  Wowidake  nisice  ca 
nikuja ;  tukten  wowaju  sni  kin 
hetanhan  wamnawaya  ece,  qa 
tukten  taku  wakada  sni  hetan¬ 
han  wawapahi  eCe  e  sdonyaya ; 

27  Heon  etanhan  mazaska  mi- 
tawa  wicasta  wopetonpi  kin  yu- 
hewicayakiye  kta  iyececa  tuka  ; 
hecen  wahdi,  qa  mitawa  oicage 
ko  ewehdaku  kta  tuka. 

28  Heon  tkeutapi  tanka  kin 
ekiciyaku  po,  qa  tuwe  tkeutapi 
tanka  wikcerana  yuhe  cin  he  ito 
qu  po. 

29  Tuwe  taku  ota  yuhe  cin  he 
nakun  qupi  ece  e  kta,  hecen  iya- 
kicuya  yuhe  kta ;  tuka  tuwe  ta- 
kudan  yuhe  sni  kin  hetanhan 
taku  ton  kin  hee  kaes  ekiciya- 
kupi  ece  e  kta. 

30  Qa  wowidake  wakamna  sni 
kin  he  tankan  otpaza  kin  en 
ehpeya  po ;  heciya  wicaceya  qa 
hi  hdakinskinzapi  yuke  kta. 

31  Tohan  Wicasta  Cinhintku 
kin  wowitan  hduha,  ohnihdewi- 
caya  wakan  kin  owasin  om  u 
kinhan,  hehan  wowitan  oiyotan- 
ke  tawa  kin  en  kiyotanke  kta  : 

32  Qa  itokam  oyate  kin  iyuhpa 
mniciyapi  kta ;  unkan  wicayu- 
kinukan  kta,  waawanhdake  wan 
tahinca  Wanunyanpi,  tatokadan 
etanhan  wicapahi  ece  kin  he 
iyececa. 

33  Qa  tahinca  wanunyanpi  kin 
hena  iye  etapa  eciyatanhan,  qa 
tatokadan  kin  iye  catka  eciya¬ 
tanhan  ewicahnake  kta. 

34  Hehan  Wicastayatapi  kin 
tona  etapa  eciyatanhan  unpi  kin 
hena  hewicakiye  kta ;  U  po. 
Ate  eciyatanhan  niyawastepi 
kin,  wokiconze  maka  kagapi  kin 
ehantanhan  wiyeya  niciyankapi 
kin  he  ito  hduha  po. 

35  Wotektewahda,  unkan  wo 
mayaqupi ;  imapuza,  unkan  wa- 
yatkemayakiyapi ;  wicasta  ma- 
tokeca  waun,  unkan  tin  hiyuma- 
yayapi : 

36  Tancomakadan,  unkan  waa- 
mayakahpapi  ;  wamayazanka, 
unkan  onsimayadapi ;  maka- 
skapi,  unkan  wanyag  mayahipi 
ece. 

37  Hehan  wicasta  owmtanna 
kin  hena  ayuptapi  qa  heciyapi 
kta ;  Itancan,  tohinni  wotekte- 
yahda  wanunniyakapi,  qa  wo 
unnicupi  he  ;  qa  inipuza  qa  wa- 
yatkeunniciyapi  he  : 

38  Tohinni  wicasta  tokeca  yaun 
wanunniyakapi,  qa  tin  hiyuun- 
niyanpi  he  ;  qa  tancodan  yaun, 
qa  wokoyake  unnicupi  he  : 

39  Tohinni  waniyazanka  qa 
kaska  nihnakapi  yaun  wanunni¬ 
yakapi,  qa  en  unnihipi  he. 

40  Unkan  Wicastayatapi  kin 
waayupte  ca  hewicakiye  kta ; 
Awicakehan  heciciyapi;  Mihun- 
kawanji  kin  dena  cikcistinpidan 
hecawicayeconpi  kin  he  miye 
ecamiyeconpi  ece. 

41  Hehan  tona  catka  kin  eciya¬ 
tanhan  unpi  kin  hewicakiye  kta  ; 
Niyasicapi  kin,mitantanhan  iya- 
ya  po,  peta  owihanke  wanica 
ekta,  wakansica  iye  taokiyewi- 
caye  cin  koya  on  kagapi  qon. 

42  Wotektewahda,  tuka  wo 
mayaqupi  sni ;  imapuza,  tuka 
wayatkernayakiyapi  Ini : 

43  Wicasta  matokeca  waun, 
tuka  tin  hiyumayayapi  sni ;  tan¬ 
codan  waun,  tuka  wokoyake  ma¬ 
yaqupi  sni ;  wamayazanka  qa 

ka^ka  mahnakapi  waun,  tuka 
onsimayadapi  sni. 

44  Hehan  ayuptapi  qa  heciyapi 
kta;  Itancan,  tohinni  wotekte- 
yahda,  qa  inipuza,  qa  wicasta 
tokeca  yaun,  qa  tanconikadan, 
qa  waniyazanka,  qa  kaska  ni- 
hnakapi  yaun  wanunniyakapi, 
qa  ounniciyapi  sni  he. 

45  Hehan  awicayupte  ca  heye 
kta  ;  Awicakehan  heciciyapi ; 
Dena  cikcistinpidan  hecawica- 
yeconpi  sni  kin  he  miye  ecami- 
yeconpi  sni  ece. 

46  Unkan  dena  owihanke  wa- 
nin  wokakije  kin  en  yapi  kta  ; 
tuka  wicasta  owotanna  kin  hena 
owihanke  wanin  wiconi  kin  en 
yapi  kta. 

WICOWOYAKE  26. 

1  Unkan  .Tesus  wicoie  kin  dena 
owasin  ihunnikiya,  hehan  waon- 
spewicakiye  cin  hewicakiya ; 

2  Anpetu  nom  iyohakam  woa- 
caksin  kin  hehantu  kta  sdonya- 
yapi ;  hehan  Wicasta  Cinhintku 
kin  icipaweh  okatanpi  kta  e  wi- 
caqupi  kta. 

3  Hehan  wosnapi  kagapi,  wo- 
wapi  kagapi  qa  oyate  kin  en  wi¬ 
casta  tankapi  kin  hena  koya 
mniciyapi,  wosnapi  kagapi  itan¬ 
can,  Kaiaphas  eciyapi,  he  ti  kin 
en. 

4  Qa  Jesus  token  nahmana  icu- 
pi  qa  ktepi  kta  he  aiapi. 

5  Tuka  wotapi  anpetu  kin  hena 
icunhan  sni,  okinni  oyate  kin 
owodutaton  kta,  eyapi. 

6  Unkan  Jesus  Bethani  en  Si¬ 
mon  lepros  ecece  ciqon  he  ti  kih 
ohna  yanka. 

7  Hehan  winohinca  wan  inyan 
opiye  wan  wihdi  wastemna  tehi- 
ka  ojudan  he  yuha  en  hi,  qa  iye 
iyotankehan  yanka  icunhan,  pa 
kin  en  okastan. 

8  Tuka  waonspewicakiye  cin 


hena  he  wanyakapi  qehan  sihda- 
pi,  qa  heyapi ;  Tokeca  de  awi- 
hnuniyapi  he. 

9  Wihdi  wastemna  kin  de  ota 
iyopeyapi  kta,  qa  wahpanica  wi- 
caqupi  kta  iyececa  tuka  ce. 

10  Jesus  he  okahnige  ca  hewi¬ 
cakiya  ;  Tokeca  winohinca  kin 
de  iyokisinyayapi  he  ;  wicohan 
waste  wan  ecamicon. 

11  Wahpanicapi  kin  ohinni- 
yan  wicaduhapi,  tuka  miye  ohin- 
niyan  mayaduhapi  sni. 

12  W'ihdi  wastemna  kin  de 
mitancan  amakastan  kin,  ma¬ 
hnakapi  kte  cin  on  etanhan  he- 
con. 

13  Awicakehan  heciciyapi ;  Ma- 
ka  kin  owancaya  wootanin  wa¬ 
ste  kin  de  tukten  oyakapi  hecin- 
han,  winohinca  kin  de  taku  econ 
kin  he  wowitan  on  oyakapi  ece 
e  kta. 

14  Hehan  akenonpapi  kin  etan¬ 
han  wanji,  Judas  Iskariot  eeiya- 
pi,  he  wosnapi  kagapi  kin  ekta 
wicai ; 

15  Qa  heya  ;  He  cicupi  kinhan 
taku  mayaqupi  kta  he.  Unkan 
mazaska  wikcemna  yamni  qupi 
kta,  keciyapi. 

16  Unkan  hetanhan  token  hna- 
yan  wicaqu  kta  e  he  akita. 

17  Aguyapi  on  napohyapi  co- 
dan  anpetu  tokaheya,  hehan 
waonspewicakiye  cin  Jesus  en 
hipi,  qa  heciyapi ;  Tukten  woa- 
caksin  kin  yate  kta  wiyeya  un- 
nicihnakapi  kta  yacin  he. 

18  Unkan  heya ;  Otonwe  kin 
en  ya  po,  qa  wicasta  kae  heciya 
po  ;  Wanna  iyemicihantu,  woa- 
caksin  kin  yati  en  waonspewi- 
cawakiye  cin  om  ecamon  kta 
ce,  Waonspekiye  cin  heya  ce. 

19  Unkan  waonspewicaldye  cin 
Jesus  econ  wicad  kin  ecen 
econpi,  qa  woacaksin  kin  wiye¬ 
ya  ehnakapi. 

20  Wanna  Utayetu  hehan  ake- 
nonpapi  kin  om  en  iyotanka. 

21  Qa  wotapi  icunhan  heya ; 
Niyepi  etanhan  wanji  wiyope- 
mayayapi  kta,  awicakehan  ecici- 
yapi  ce. 

22  Unkan  iyokisicapi  Mnca,  qa 
otoiyohi  heciyapi ;  Itancan,  he 
miye  he, 

23  Unkan  waayupte  ca  heya ; 
Tuwe  waksica  ohna  kici  nape 
yewaye  cinhan  he  wiyopemaye 
kte  cin  ee. 

24  Wowapi  en  kagapi  qoh  he 
iyecen,  Wicasta  Cinhintku  kin 
ye  kta ;  tuka  wicasta  kin  Wica¬ 
sta  Cinhintku  kin  wiyopeye  cin¬ 
han  he  wotehi  kiciyanke  kta ; 
wicasta  kin  he  tohinni  tonpi  sni 
unkans  waste  kta  tuka. 

25  Unkan  Judas  wiyopeye  kte 
cin  he  ayupte  ca  ;  Itancan,  he 
miye  he,  eya,  Unkan,  Niye  he- 
ha  ce,  eciya. 

26  Unkan  wotapi  icunhan  Je¬ 
sus  aguyapi  icu,  qa  yawaste,  qa 
yuspaspa,  qa  waonspewicakiye 
cin  wicaqu,  qa  heya ;  Icupi  qa 
yuta  po ;  mitancan  kin  he  dee. 

27  Qa  wiyatke  kin  ehdaku,  qa 
wopida  eye  ca  wicaqu,  qa  heya  ; 
Owasin  etanhan  yatkan  po. 

28  Mawe  kin  he  dee,  wicota- 
kuye  teca  kin  en,  wicota  on  pa- 
psonpi,  woahtani  kajuju  kta 
heon. 

29  Tuka  heciciyapi,  Detanhan 
hastanhanka  iyuwi  waskuyeca 
kin  etanhan  icimana  rndatke  kte 
sni,  Ate  tokiconze  kin  en  anpe- 
tu  wan  teca  unyatkanpi  kte  cin 
hehanyan. 

30  Unkan  odowan  wan  ahiya- 
yapi  hehan  tankan  iyayapi,  Oli- 
we  paha  kin  he  ekta. 

31  Hehan  Jesus  hewicakiya ; 
Hanyetu  kin  de  niyepi  owasin 
ehpemayayapi  kta.  Kaken  wo¬ 
wapi  en  kagapi;  W'aawanhdake 

kin  he  awape  kta,  unkan  hetan- 
han  tahinca  wanunyanpi  optaye 
kin  enanakiya  iyayapi  kta. 

32  Tuka  ake  wakini  kinhan 
Galile  ekta  nitokam  mde  kta. 

33  Hehan  Inyan  ayupte  ca  he- 
ciya  ;  Owasin  ehpeniyanpi  esta, 
miye  tohinni  ehpeciye  kte  sni, 

34  Jesus  heciya  ;  Hanyetu  kin 
de  anpaohotonna  hoton  sni  ito- 
kam  yamni  anamayakihbe  kta, 
awicakehan  eciciya, 

35  Inyan  heciya ;  Nici  mata 
esta  anacihbe  kte  sni.  Waon¬ 
spewicakiye  cin  iyuhpa  nakun 
iyecen  eyapi. 

36  Hehan  Jesus  waonspewica¬ 
kiye  cin  om  can  wojupi  wan 
Gethsemane  eciyapi  kin  he  en  i, 
qa  hewicakiya ;  Den  iyotanka 
po,  ito  kakiya  cekiya  mde  kta. 

37  Unkan  Inyan  qa  Zebedee  \ 
cinhintku  kin  napin  iwicacu,  qa 
iyokisica  hinhda  qa  nina  yusaka. 

38  Hehan  hewicakiya  ;  Minagi 
iyokisice  hinca,  mate  kta  iyece- 
ca  ;  den  kiktahan  mici  yukan  po. 

39  Unkan  hetanhan  kitan  ecin- 
yan  iyoopte  iyaye  ca  makata 
ehpeiciya,  cekiye  ca  heya;  Ate, 
okibipica  kinhan,  wiyatke  kin  de 
tokan  imiciyaye  kta  ;  tuka  miye 
wacin  kin  hee  sni,  niye  token 
yacin  kin  hee  ecetu  kte, 

40  Unkan  waonspewicakiye 
cin  istinma  hiyeya  en  wicahdi, 
qa  Inyan  heciya ;  Tokeca  wi- 
hiyayedan  oape  wanji  kiktahan 
mici  yaunpi  kta  oyakihipi  sni  he. 

41  Kiktahan  unpi  qa  cekiya  po, 
okinni  taku  wawiyutanyan  un 
kin  en  idadapi  nun  ce.  Wicana- 
gi  kin  he  wicada,  tuka  wicace- 
hpi  kin  wasake  sni. 

42  Ake  inonpa  ekta  iyaye  ca 
cekiye  ca  heya;  Ate,  wiyatke 
kin  de  rndatke  sni  tokan  imici¬ 
yaye  kta  okihipica  sni  kinhan, 
nitawacin  ecen  econpi  nunwe. 

43  Hehan  ake  en  wicahdi,  qa 
istinma  hiyeya  wanwicahdaka  ; 
iita  hbapi  Hinca  nakaes. 

44  Unkan  ehpewicaye  ca  ake 
iyaye  ca  iyamni  cekiya,  oie  un 
qon  hena  ake  ohna  ecen  eya. 

45  Hehan  waonspewicakiye 
cin  en  wicahdi  qa  hewicakiya ; 
Wanna  nistinmapi  qa  oziniciya- 
pi  he  ;  iho,  wanna  iyehantu,  qa 
Wicasta  Cinhintku  kin  wahta- 
nipi  sa  napepi  kin  en  wicaqupi. 

46  Najin  po,  unyanpi  kta  ;  iho, 
tuwe  wiyopemaye  cin  he  kiye- 
dan  u  ce. 

47  Unkan  iahan  icunhan,  iho, 
Judas,  akenonpapi  kin  wanji  ee, 
he  hi,  qa  wicota  wosnapi  kagapi 
qa  oyate  kin  en  wicasta  tankin- 
yanyanpi  etanhan,  mazasagye 
cansagye  ko  yuha  kici  hipi. 

48  Unkan  tuwe  wiyopeye  cin 
he  iwaktawicaye  ca  heya ;  Tuwe 
i  iwaputake  cinhan  hee  kta ; 
sutaya  yuza  po. 

49  Unkan  katinyan  Jesus  en  hi 
qa,  Iho,  Itancan,  eye  ca  i  iputaka. 

50  Unkan  Jesus  heciya ;  Ki- 
cuwa,  taku  on  yahi  he.  Hehan 
en  hipi  qa  Jesus  nape  ahnakapi 
qa  yuzapi. 

51  Unkan,  iho,  Jesus  kici  unpi 
wanji  nape  hdukatin,  qa  maza¬ 
sagye  ehdaku,  qa  on,  wosnapi 
kagapi  itancan  taokiye  wanji 
ape  ca  noge  kaspa. 

52  Hehan  Jesus  heciya ;  Ma¬ 
zasagye  nitawa  ojuha  en  lyekiya 
v/o ;  tona  mazasagye  ehdakupi 
kin  owasin  mazasagye  kin  on 
tapi  kta. 

53  Nakaha  Ate  cewakiya  owa- 
kihi  sni  kecanni  he  ;  qa  hinna- 
kaha  mahpiya  ohnihde  wicobe 
akenonpa  sanpa  maqu  kta  tuka. 

54  Tuka  hecetu  kinhan,  wowa- 
pi  en  kagapi,  he  decetu  kta  eya- 
pi  qon  he  token  yuecetupi  kta 
he. 


55  Wihiyayedan  oape  kin  he 
en  Jesus  oyate  kin  hewicakiya ; 
Tokeca  wamanon  sa  iyecen, 
mazasagye  cansagye  ko  hduha 
takpe  mayahipi  he  ;  anpetu  oto- 
iyohi  tipi  wakan  kin  ohna  wa- 
onspeciciyapi  manka,  tuka  ma- 
yaduzapi  sni. 

56  Tuka  dena  owasin  econpi, 
wicasta  wokcan  taku  owapi  qon 
he  yuecetupi  kta  heon.  Hehan 
waonspewicakiye  cin  owasin 
ehpeyapi  qa  najicapi. 

57  Unkan  tona  Jesus  yuzapi 
kin  hena  Kaiaphas  wosnapi  ka¬ 
gapi  itancan  kin  ekta  ayapi, 
wowapi  kagapi  wicaliincapi  ko 
mniciyapi  kin  en. 

58  Tuka  Inyan  itehan  ihakam 
u,  wosnapi  kagapi  itancan  ti 
kin  hehanyan,  qa  mahen  ye 
ca  ookiyewicayapi  kin  om  iyo- 
tanka,  owihanke  kte  cin  he 
wanyake  kta. 

59  Unkan  wosnapi  kagapi  qa 
wicahincapi  kin,  qa  omniciye 
ocowasin,  woitonsni  wootanin 
oyakapi  Jesus  on  akitapi,  ktepi 
kte  cin  heon  : 

60  Tuka  takudan  iyeyapi  sni ; 
woitonsni  woyakapi  ota  hipi, 
tuka  takudan  iyeyapi  sni.  Un- 
hanketa  woitonsni  oyakapi  nom 
hipi; 

61  Qa  heyapi  ;  Wicasta  kin  de. 
Tipi  wakan  Wakantanka  tawa 
kin  he  mdujuju,  qa  anpetu  ya- 
mni  kinhan  ake  piya  wakage  kta 
owakihi  ce,  eya  ce. 

62  Hehan  wosnapi  kagapi  itan¬ 
can  kin  najin  hiyaye  ca  heciya ; 
Dena  taku  iyanionpapi  kin  ta¬ 
kudan  adupte  sni  he. 

63  Tuka  Jesus  inina  yanka. 
Unkan  wosnapi  kagapi  itancan 
kin  heciya;  Wakantanka  ni  un 
kin  on  wacajeciciyate,  Messiya 
Wakantanka  Cinhintku  kin  he 
niye  hecinhan,  unkokiyaka  rniye. 

64  Unkan  Jesus  heciya ;  Niye 
ecen  eha  ;  tuka  nakun  heciciya- 
pi  ;  Tokata  ekta  Wicasta  Cin- 
hintku  kin  wowa^ke  etapa  e^i- 
yatanhan  iyotanka  qa  malipiya 
sapa  akan  u  wandakapi  kta. 

65  Hehan  wosnapi  kagapi  itan- 
can  kin  sina  hduMelidece  ca 
heya ;  Takn  sica  eya  ;  taku  on 
sanpa  woyakapi  unkakitapi  kta 
he  ;  iho,  wanna  sicaya  ie  cin  he 
nayahonpi : 

66  Token  idukcanpi  he.  Un¬ 
kan  ayuptapi  qa,  He  te  kta  iye- 
ceca  ce,  eyapi. 

67  Hehan  ite  atagosapi  qa  na¬ 
pe  on  apapi ;  qa  hunh  kapsin- 
psintapi ; 

68  Qa  heyapi ;  Messiya  he  ni¬ 
ye,  tuwe  anipe  cin  he  ito  unko- 
kiyaka  po. 

69  Inyan  tankan  tipi  kin  ohna 
iyotankehan  yanka ;  unkan  wi- 
koska  wan  en  hi  qa  heciya  ;  Qa 
nis  nakun  Jesus  Galile  etanhan 
kin  he  kici  yaun  qon. 

70  Tuka  iye  owasin  wicitokam 
anakihbe  ca  heya ;  Taku  ehe 
cin  he  sdonwaye  sni. 

71  Unkan  ohanzi  hdepi  kin 
ekta  tankan  iyaya,  hehan  wanji 
tokeca  wanyake  ca  tona  en  unpi 
kin  hewicakiya ;  De  nakun  Je¬ 
sus  Nazareth  etanhan  kin  he 
kici  un  qon. 

72  Unkan  akes  anakihbe  ca, 
Taku  wakan  namahon,  wicasta 
kin  de  sdonwaye  sni  ce,  eya. 

73  Hehan  ake  iecadan  tona  en 
najinpi  kin  hena  hipi,  qa  Inyan 
heciyapi  ;  Awicakehan  ewica- 
tanhan  yaun  ;  iyae  cin  he  oni- 
yaka  ece. 

74  Hehan  iapi  sica  ota  eye  ca, 
Taku  wakan  namahon,  wicasta 
,kin  he  ecaca  sdonwaye  sni  ce, 
eya.  Unkan  ecahankeya  an- 
paohotonna  kin  hoton. 

75  Hehan  Inyan,  Jesus  taku 

eciye  ciqon,  Anpaohotonna  ho¬ 
ton  sni  kin  itokam  yamni  ana- 
mayakihbe  kta  ce,  eye  cin  he 
kiksuya.  Unkan  tankan  iyaye 
ca  nina  ceya. 

WICOWOYAKE  27. 

1  Unkan  hanhanna  hinca  wo¬ 
snapi  kagapi  kin  owasin  qa  oya- 
te  kin  en  wicahincapi  kin  hena 
koya,  Jesus  token  ktepi  kta  e  he 
aiapi. 

2  Unkan  kaskapi  hehan  ayapi, 
qa  Pontios  Pilate  wicasta  itan- 
can  kin  he  kaipi. 

3  Unkan  Judas  wiyopeye  cin 
he  wanna  yacopi  wanyaka,  he¬ 
han  iyopeiciye  ca,  mazaska  wi- 
kcemna  yamni  kin,  wosnapi  ka¬ 
gapi  wicahincapi  ko  ake  wica- 
kahi ; 

4  Qa  heya;  Wawahtani,  wica- 
W'e  taku  iyaonpepica  sni  kin  wi- 
yopewaya  ce.  Unkan  heyapi ; 
He  etanhan  unkitokecapi  sni ; 
he  nis  niye. 

5  Unkan  mazaska  kin  tipi  wa¬ 
kan  kin  en  ehpeye  ca  kihda ;  qa 
hetanhan  iyaye  ca  poskin  icikte. 

6  Unkan  wosnapi  kagapi  kin 
mazaska  kin  hena  icupi,  qa  heya¬ 
pi  ;  Mazaska  opiye  kin  en  unko- 
hnakapi  kta  iyecece  sni,  wica- 
we  iyopeyapi  kin  dena  ee,  heon 
etanhan. 

7  Hecen  wiyukcanpi  qa  hena 
on  waksica  kage  cin  tamaga  he 
opetonpi ;  ohna  wicasta  tokeca 
wicahapi  kta. 

8  Heon  etanhan  maga  kin  he, 
Wicawe  maga,  eciyapi,  anpetu 
kin  dehanyan. 

9  Hehan  Jeremiya  wicasta  wo- 
kcan  taku  eye  ciqon  yuecetupi ; 
he  kaken  eya ;  Unkan  mazaska 
wikcemna  yamni,  tuwe  iyope¬ 
yapi  qon,  Israel  cincapi  kin  he¬ 
cen  iyacinpi  qon,  hena  icupi, 

10  Qa  waksica  kage  cin  tamaga 
kin  iyopeyapi,  Itancan  kin  econ- 
masi  iyececa. 

11  Unkan  Jesus  wicasta  itan¬ 
can  kin  itokam  inajin  :  Qa  wi- 
casta  itancan  kin  wiwange  ca 
heciya ;  Juda  wicastayatapi  kin 
he  niye  he.  Unkan  ;  Nis  heha 
ce,  Jesus  eya. 

12  Unkan  wosnapi  kagapi  wi- 
cahincapi  ko  taku  iyaonpapi, 
tuka  takudan  ayupte  sni. 

13  Hehan  Pilate  heciya  ;  Dena 
taku  iyanionpapi  kin  nayahon 
sni  he. 

14  Tuka  oie  wanjidan  esta  ayu¬ 
pte  sni,  hecen  wicasta  itancan 
kin  nina  yusinyaya. 

15  Wotapi  kin  de  iyehantu  eca 
wicasta  itancan  kin  wicakaskapi 
wanji  kiyuska  ece,  tukte  wanji 
oyate  kin  kicapi. 

16  Unkan  he  ehan  wanji  tanyan 
sdonyapi,  Barahbas  eciyapi,  he 
kaska  hnakapi. 

17  Hecen  en  mniciyapi  hehan 
Pilate  hewicakiya  ;  Unrna  tukte 
ciciyuskapi  kta  yacinpi  he,  Ba- 
rabbas  qa  is  .Tesus  nakun  Messi- 
ya  eciyapi. 

18  Winawizipi  on  he  iye  en 
kahipi  e  sdonya. 

19  Unkan  woyaco  oiyotanke 
kin  akan  kiyotanka  hehan  tawi- 
cu  kin  tuwe  en  usi,  qa  heciya  ; 
Wicasta  owotanna  kin  he  taku¬ 
dan  ecakicon  sni  we,  on  anpetu 
kin  de  wiwahamna  en  nina  ina- 
yusinyaya  ce. 

20  Tuka  wosnapi  kagapi  wi- 
cahincapi  ko  oyate  kin  waho- 
konwicakiyapi,  Barabbas  kicapi 
kta,  qa  Jesus  ihangyapi  kta. 

21  Hehan  wicasta  itancan  kin 
ake  wiwicawange  ca  hewicaki¬ 
ya  ;  Unma  tukte  ciciyuskapi  kta 
yacinpi  he.  Unkan,  Barabbas, 
eyapi. 

22  Pilate  hewicakiya ;  Jesus 


nakun  Messiya  eciyapi  kin  he 
token  ecamon  kta  he.  Unkan 
owasin  ;  Icipaweh  okatanpi  kta, 
eciyapi. 

23  Unkan  wicasta  itancan  kin 
heya ;  Tokeca,  taku  sica  econ 
kin  tukte  e  he.  Tuka  nina 
panpi  qa ;  Icipaweh  okatanpi 
kta,  eyapi. 

24  Hecen  Pilate  takudan  okihi 
sni,  qa  nina  owodutaton  icaga  he 
wanyaka,  hehan  mini  icu,  qa  wi- 
cota  wicitokam  nape  hdujaja,  qa 
heya  ;  Wicasta  owotanna  kin  de 
we  kin  miye  en  amaupi  kte  sni ; 
niye  ito  wanyaka  po. 

25  Hehan  oyate  kin  iyuhpa 
ayuptapi  qa  heyapi ;  He  we  kin 
unkiyepi  qa  unkicincapi  koya  en 
unkaupi  nunwe. 

26  Unkan  hehan  Barabbas  wi- 
cakiciyuska ;  qa  Jesus  kapsin- 
psinta  hehan  icipaweh  okatanpi 
kta  e  wicaqu. 

27  Hehan  wicasta  itancan  taa- 
kicita  kin  Jesus  ti  raahen  ayapi, 
qa  wicobe  ocowasin  en  mnici¬ 
yapi. 

28  Qa  iye  tawokoyake  kiyu- 
sd okapi,  qa  sina  duta  wan  inki- 
yapi. 

29  Qa  wapepeka  kazontapi  on 
watesdake  kagapi  qa  tesdagki- 
catonpi,  qa  cedi  wan  nape  etapa 
kin  on  yuskiyapi ;  qa  itokam 
canpeska  makehde  inajinpi,  qa 
ihahapi,  qa  heyapi ;  Iho,  Juda 
Wicastayatapi  kin. 

30  Qa  atagosapi,  qa  cedi  kin 
icupi  qa  pa  en  apapi; 

31  Unkan  hecen  ihahapi  hehan 
sina  kin  ekiciyakupi  qa  iye  ta¬ 
wokoyake  qon  kicunkiyapi,  qa 
icipaweh  okatanpi  kta  ayapi. 

32  Tankan  ayapi  hehan  wicasta 
wan  Kurene  etanhan,  Simon  eci¬ 
yapi,  he  wanyakapi ;  unkan  he 
cansusbeca  kin  kicicinkiyapi. 

33  Unkan  makoce  wan  Golgo- 

thaeciyapijhe.wicapahu  makoce 
eyapi  kin  he  kapi,  he  ekta  ipi ; 

34  Hehan  minisa  pizi  icahiyapi 
kin  hetanhan  yatkekiyapi ;  tuka 
uta  hehan  yatke  kta  wicada  sni. 

35  Unkan  hen  icipaweli  oka- 
tanpi,  oeconna  econpi  qa  tawo- 
koyake  kicipamnipi.  Hecen  wi- 
casta  wokcan  oie  qon  yuecetupi ; 
Mitawokoyake  kicipamnipi  qa 
onhdohda  mitawa  on  oceonna 
econpi  ce. 

36  Unkan  hen  iyotankapi  qa 
awanyakapi : 

37  Qa  wiyaonpapi  kin  de  owapi 
qa  pa  iwankam  ehnakapi ;  JE¬ 
SUS,  JUDA  WICA^TAYA- 
TAPI  KIN  HE  DEE. 

38  Nakun  wicasta  wamanon 
sa  nom  kici  icipaweh.  owicaka- 
tanpi,  unma  etapa  eciyatanhan, 
qa  unma  is  catka  tanhan  econpi, 

39  Unkan  ton  a  en  hiyayapi  kin 
hena  aiapi,  qa  apomnamnapi ; 

40Qaheyapi;  Tipiwakanihang- 
yaye  ca  anpetu  yamni  ake  piya 
yakage  kte  ciqon,  niiciya  wo. 
Wakantanka  Cinhintku  kin  he 
niye  hecinhan,  cansusbeca  kin 
e tanhan  kun  ku  wo. 

41  He  iyececa,  wosnapi  kagapi 
kin  ihahapi,  qa  wowapi  kagapi 
wicaliincapi  ko  om  heyapi ; 

42  Wicasta  tokeca  niwicaya 
ece,  iye  niiciye  kta  okihi  sni ; 
Israel  wicastayatapi  tawapi  he¬ 
cinhan,  iho,  wanna  cansusbeca 
kin  etanhan  kun  ku  kta,  kinhan 
wicaundapi  kta. 

43  Wakantanka  wacinkiye  ci-, 
qon  ;  tawa  kta  hecinhan  wanna 
ehdaku  kta ;  Wakantanka  Cin¬ 
hintku  kin  he  miye  ce,  eye  ci¬ 
qon. 

44  Nakun  wicasta  wamanon 
sa,  kici  icipaweh  owicakatanpi 
kin  hena  is  eya  iyecen  i  en  hi- 
y  eyapi. 

45  Unkan  wihiyayedan  oape 

sakpe  hetanhan  napcinwanka 
ape  cin  hehanyan  makoce  kin 
owancaya  otpaza. 

46  Unkan  napcinwanka  apa  he- 
hantu  ecetu,  Jesus  howaye  ca 
hotankakiya  heya ;  Eli,  Eii, 
lama  sabakthani ;  Wakantanka 
mitawa,  Wakantanka  mitawa, 
tokeca  ehpemayaya  he,  eyapi 
kin  hee. 

47  Unkan  en  najinpi  kin  he  na- 
honpi  qehan,  apa  heyapi;  Elias 
kipan  ce. 

48  Unkan  wanji  etanhan  in¬ 
yang  ye  ca  mini  iyuhepe  wan 
icu,  qa  miniskuya  en  oputkan, 
cedi  wan  icape  ca  yatkekiya. 

49  Unmapi  kin  heyapi ;  Hin- 
nahanka,  Elias  nikiya  hi  kta  he¬ 
cinhan  ito  wanunyakapi  kta. 

50  Tuka  Jesus  ake  hotanka¬ 
kiya  hotanin  qehan,  taniya  kin 
hiyuya. 

51  Unkan  iho,  tipi  wakan  co- 
kaya  ozanpi  kin  he  okiyuhdeca- 
pi,  wankantanhan  qa  kun  ihanke 
kin  hehanyan  ;  nakun  maka  kin 
skanskan  qa  inyan  namdecapi  : 

52  Qa  wicahapi  kin  yuhdoka- 
pi,  qa  wicasta  waste  istinmapi 
kin  hena  ota  hiyupi ; 

53  Qa  wicahnakapi  kin  etan¬ 
han  hninanpapi,  qa  otonwe  wa¬ 
kan  kin  en  hipi,  qa  wicota  en 
taniniciyapi. 

54  Unkan  akicita  tancan  qa 
tona  om  Jesus  awanyake  cin  he¬ 
na  maka  kin  skanskan  qa  taku 
econpi  ko  wanyakapi  qehan,  ni- 
na  yusinyayapi,  qa,  Awicakehan 
W'^akantanka  Cinhintku  kin  he 
dee  tuka  ce,  eyapi. 

55  Unkan  winohinca  ota  hen 
unpi  qa  itehanyan  wanyakapi ; 
tona  Galile  etanhan  upi  qa  oki- 
yapi  ece  qon  : 

56  Mary  Magdalene  he  "wanji 
ee,  qa  Mary  Jakob  qa  Joses  hun- 
ku,  qa  Zebede  cinca  hunkupi  kin. 

57  Wanna  Mayetu  hehan  Ari- 
naathea  etanhan  wicasta  wijica 
wan  en  hi,  JoSjeph  eciyapi,  he 
nakun  Jesus  waonspewicakiye 
cin  wanji  ee  : 

58  He  Pilate  en  i,  qa  Jesus 
tancan  kin  kida.  Hehan  Pilate 
tancan  kin  he  quwicasi. 

59  Unkan  Joseph  tancan  kin 
he  icu  qehan,  rainihuha  ska  wan 
opazunta ; 

60  Qa  ohna  hnakapi  tawa  teca, 
imnija  kin  en  kahdoke  cin,  he 
en  ohnaka  ;  qa  inyan  wan  tanka 
ohna  hnakapi  i  kin  en  eonpa,  he¬ 
han  kihda. 

61  Unkan  ohna  hnakapi  kin  iyo- 
takons,  Mary  Magdalene  qa  Mary 
unma  qon  iyotankehan  yukanpi. 

62  Unkan  anpetu  en  ihduwi- 
yeyapi  ece  kin  he  ihanhanna, 
hehan  wosnapi  kagapi  qa  Phari¬ 
see  kin  hena  Pilate  en  hipi, 

63  Qa  heyapi ;  Itancan,  wica- 
hnaye  sa  kin  de  ni  un  qehan, 
Anpetu  yamni  hehan  wakini  kta 
ce,  eya  keyapi,  he  unkiksuyapi. 

64  Heon  etanhan  wicahnakapi 
kin  natag  wicasi  wo,  anpetu 
yamni  hehanyan  ;  okinni  waon¬ 
spewicakiye  cin  hena  en  hipi  qa 
tancan  kin  manon  akiyahdapi 
kta,  qa  hehan,  Wicate  cin  etan¬ 
han  kini  ce,  oyate  kin  ewicaki- 
yapi  kta  ;  hecen  ehake  wicahna- 
yanpi  kin  he  tokaheya  kin  isan- 
pa  tanka  kta. 

65  Pilate  hewicakiya  ;  Akicita 
wicaduhapi ;  hdapi  qa  token  oya- 
kihipi  sutaya  nataka  po, 

66  Hecen  kihdapi  qa  wicahna¬ 
kapi  kin  sutaya  natakapi  ;  inyan 
kin  he  apuspapi  qa  akicita  en 
najin  wi  cakiy  api . 

WICOWOYAKE  28. 

1  Anpetu  wakan  owihanke  kin 
ekta,  wanna  anpetu  tokaheya 


ayanpa  kta  hehan,  Mary  Magda¬ 
lene  qa  Mary  unma  kin,  wica¬ 
hnakapi  kin  wanyag  hipi ; 

2  Unkan  iho,  maka  skanskan 
wan  tanka ;  mahpiya  eciyatan- 
han  Itancan  taohnihde  wan  kun 
u,  en  hi  qa  tiyopa  kin  etanhan 
inyan  kin  yuptanye  ca  akan  iyo- 
tanka. 

3  He  ite  kin  wakanhdi  kin 
iyececa,  qa  tawokoyake  kin  wa 
iyecen  ska : 

4  Unkan  he  kokipapi  on  awan- 
yakapi  kin  nina  cancanpi  qa  wi¬ 
casta  tapi  kin  iyecen  ayapi. 

5,  Unkan  mahpiya  ohnihde  kin 
he  waayupte  ca  winohinca  kin 
hewicakiya ;  Niye  kokipapi  sni 
po;  Jesus  icipaweh  okatanpi 
qon  he  oyadepi  sdonwaya  ;  , 

6  Den  un  sni ;  wanna  ihdue- 
kicetu,  heye  ciqon  iyececa  :  Ku- 
wa  po,  Itancan  kin  wanke  ciqon 
he  wanyaka  miye. 

7  Qa  kohanna  hdapi  qa,  Wicate 
cin  etanhan  kini  ce,  waonspe¬ 
wicakiye  cin  ewicakiya  po  ;  un¬ 
kan  iho,  Galile  ekta  nitokam 
iyaya  ce,  hen  wandakapi  kta  ; 
iho,  wanna  ociciyakapi. 

8  Unkan  wokokipe  wowiyu- 
skin  tanka  ko  yuha  koyahanna 
kihdapi ;  waonspewicakiye  cin 
hosi  wicakakipi  kta  inyang  hdapi, 

9  Unkan  waonspewicakiye  cin 
hosi  wicakahdapi  icunhan,  iho, 
Jesus  itkowicakipa  qa  heya ; 
Wiyuskin  po.  Unkan  en  hipi 
qa  siha  en  yuzapi  qa  ohodapi. 

10  Hehan  hewicakiya;  Kope- 
hdapi  sni  po  ;  mi hunka wanji 
owicakiyag  ya  po,  Galile  ekta 
yapi  kta ;  heciya  wanmayakapi 
kta  ce. 

11  Unkan  hena  hdapi  icunhan, 
akicita  awanyakapi  qon  etanhan 
wanjikji  otonwe  kin  en  hipi,  qa 
wosnapi  kagapi  kin  taku  econpi 
kin  owasin  owicakiyakapi. 

12  Unkan  hena  witaya  mniei- 
yapi,  wicahincapi  ko  om,  qa  he 
akiiapi,  hehan  akicita  mazaska 
ota  wicaqupi ; 

13  Qa  heyapi ;  Unkistinmapx 
icunhan  waonspewicakiye  cin 
hanyen  hipi  qa  manon  icupi  ce, 
eya  po. 

14  Unkan  he  wicasta  itancan 
kin  nahon  kinhan,unkiye  ceunki- 
yapi  kta,  qa  anaunniciksinpi  kta. 

15  Hecen  mazaska  kin  icupi, 
qa  token  onspewicakiyapi  kin 
iyecen  econpi ;  heon  wicoie  kin 
he  Juda  oyate  kin  en  oyakapi 
ece,  anpetu  kin  dehanyan. 

16  Hehan  waonspewicakiye  cin 
akewanjipi,  hena  Galile  ekta  iya- 

KOS. 

yapi,  paha  wan  Jesus  caievate 
ciqon  hetu. 

17  Unkan  wanyakapi  hehan 
ohodapi ;  tuka  apa  cetunhdapi. 

18  Unkan  Jesus  en  wicahi, 
owawicakiye  ca  heya  ;  Mahpiya 
ekta  qa  maka  akan  wowasake 
ocowasin  maqupi : 

19  Heon  etanhan  ya  po,  oyate 
kin  owasin  waonspewicakiya  po, 
qa  Ateyapi,  Cinhintkuyapi,  qa 
Woniya  Wakan  kin  caje  on  bap- 
tem  wicaqu  po  ; 

20  Qa  taku  tona  econcisipi  kin 
owasin  yuhapi  kta  e  onspewica- 
kiya  po.  Unkan  iho,  anpetu 
owasin  cicipi  waun,  maka  owi- 
hanke  kin  hehanyan.  Amen. 

M ARKOS 

WOTANIN  WaStE  TAWA. 

WICOWOYAKE  1. 

1  Jesus  Messiya  Wakantanka 
Cinhintku  kin  Wotanin  Waste 
tawa  tokaheya  kin  he  dee. 

2  Wicasta  wokcanpi  kin  en 
owapi  qon  iyececa ;  Iho,  niite 
kin  itokam  wahosi  mitawa  ye- 
wasi  kta,  nitokam  canku  wiyeya 
enicihnake  kta. 

3  Wicaho  wan  hewotahedan 
hotanin  kin  hee,  Itancan  tacan- 
ku  kin  wiyeya  ekicihnaka  wo, 
ocanku  owotanna  kicaga  wo. 

4  Johannes  hewotahedan  bap- 
tem  wicaqu,  qa  woahtani  kaju- 
jupi  kta,  on  iyopeiciyapi  bap- 
tem  wicaqupi  kin  he  oyaka 
ece. 

5  Unkan  Juda  makocekinowan- 
caya  tanhan,  qa  nakun  Jerusa¬ 
lem  etanhan  ekta  yapi ;  unkan 
woahtani  ohdaka,  Jordan  wakpa 

kin  en,  iye  owasin  baptem  wi¬ 
caqu. 

6  Unkan  Johannes  kamel  hin 
kin  koyake  ca  tehmiso  wan  ipi-  - 
yagkiton ;  qa  psipsicadan  tu- 
hmaga  canhanpi  ahna  yuta  ece  ; 

7  Qa  woyake  ca  heya ;  Miha- 
kam  wanji  mikapeya  wasake  cin 
he  u  ce,  he  patu^  nawajin  qa 
hankpan  weciyusdoke  kta  iye- 
micihantu  sni. 

8  Mis  miye  awicakehan  mini 
on  baptem  cicupi ;  tuka  iye  qe 

Woniya  Wakan  kin  on  baptem 
nicupi  kta  ce. 

9  Unkan  anpetu  kin  hena  icun¬ 
han,  Galile  en  Nazareth  etan¬ 
han  Jesus  u,  qa  Jordan  en 
Johannes  baptem  qu. 

10  Unkan  mini  kin  etanhan 
itanwankanhde  ku  qehan,  eca- 
hankeya  mahpiya  kin  yuzamnipi 
qa  Woniya  Wakan  kin  wakiye- 

WICOWOYAKE  1. 


dan  kaliya  kuntkiya  u  qa  en  hi- 
yahan,  he  wanyaka. 

11  Unkan  mahpiya  eciyatanhan 
wicaho  wan  tanin,  Micinksi  wa- 
stewakidake  ca  tanyan  iyoma- 
kipi  kin  he  niye  ce. 

12  Hehan  ecahankeya  Woniya 
kin  hewoskan  makoce  kin  ekta 
kaham  ay  a. 

13  Unkan  anpetu  wikcemna 
topa  hewotahedan  makoce  kin 
en  un  ;  qa  hen  Satan  iyutanyan  ; 
wamanica  kin  om  un,  unkan 
mahpiya  ohnihde  kin  okiyapi 
ece. 

14  Unkan  Johannes  kaska  hna- 
kapi  qehan,  Jesus  Galile  en  hi, 
qa  Wakan tanka  tokiconze  wo- 
tanin  waste  kin  oyaka : 

15  Qa  heya;  Wanna  iyehantu, 
Wakan  tanka  tokiconze  kin  kiye- 
dan  un  ;  iyopeiciya  po,  qa  wo- 
tanin  waste  kin  wicada  po. 

16  Unkan  Galile  mde  kin  icahda 
omani,  hehan  Simon  wanyaka, 
qa  iye  sunkaku  Andrew  nakun, 
mde  kin  en  ho  wan  iyohpeyapi ; 
hena  hopsicapi  kin  hecapi  na- 
kaes. 

17  Unkan  Jesus  hewicakiya ; 
Miyahna  u  po,kinhan  wicastawi- 
cadupsicapi  kta  cicagapi  kta  ce. 

18  Unkan  ecahankeya  ho  kin 
ehpekiyapi,  qa  ihakam  iyayapi. 

19  Unkan  hetanhan  kitan  ecin- 
yan  iyoopta  ye  ea,  Jakob  Zebede 
cinhintku,  nakun  sunkaku  Jo¬ 
hannes  eciyapi,  wanwicayaka ; 
hena  wata  ohna  ho  kin  piyapi. 

20  Unkan  ecahankeya  wica- 
kico ;  unkan  atkukupi  Zebede, 
qa  tona  wowidake  wicayuhe  cin 
hena  om,  wata  kin  en  ehpewica- 
yapi,  qa  ihakam  iyayapi. 

21  Hehan  Kapernaum  en  yapi ; 
unkan  anpetu  wakan  icunhan 
omniciye  tipi  kin  katinyan  en 
ye  ca,  woyaka. 

22  Unkan  taku  oyake  cin  on 


yusinyayapi ;  wicasta  itancan- 
yan  waonspewicakiya,  qa  wo- 
wapi  kagapi  kin  iyecece  sni. 

23  Unkan  omniciye  tipi  kin  he 
ohna  wicasta  wan  woniya  sica 
yuha ;  unkan  he  howaya, 

24  Qa  heya ;  Unkayustan  po  ; 
Jesus  Nazareth  etanhan,  taku 
ecaunniconpi  he  ;  ihangunya- 
yapi  kta  yahi  he ;  nituwe  kin 
sdonwaya,  Taku  Wakan  Wanji 
Wakantanka  tawa  kin  he  niye. 

25  Hehan  Jesus  iyopeye  ca  he- 
ciya ;  Inina  yanke  ca,  tankata 
hninanpa  wo. 

26  Unkan  woniya  sice  cin  he 
wicasta  kin  yuhdece  ca,  hotan- 
kakiya  hotanin,  hehan  tankan 
hinanpa. 

27  Unkan  '^owasin  inihanpi  qa 
heya  ikiciwangapi ;  De  taku  he  ; 
de  woonspe  teca  kin  tukte  e  he  ; 
woniya  sice  cin  itancanyan  owa- 
wicakiya,  unkan  anagoptanpi 
ece. 

28  Unkan  hetanhan  Galile  ma¬ 
koce  ihduksan  owancaya  ohan 
kin  oyakapi. 

29  Unkan  omniciye  tipi  kin 
etanhan  hdicupi,  hehan  katinyan 
Simon  qa  Andrew  tipi  tawapi 
kin  en  yapi,  Jakob  qa  Johannes 
nakun  opapi. 

30  Tuka  Simon  tawicu  hunku 
kin  he  tancan  kata  on  wayazan- 
ka  yanka  ;  unkan  he  okiyakapi. 

31  Hehan  en  hi,  qa  napata 
yuze  ca  najinkiya ;  unkan  eca¬ 
hankeya  tancan  kata  ayustan, 
qa  hehan  owicakiya. 

32  Wanna  htayetu,  wi  iyaya 
hehan,  wayazankapi  kin  owasin 
yanke  cin  en  awicahipi,  tona 
wakansica  wicayuhnaskinyan 
hena  koya. 

33  Hecen  otonwe  kin  ocowa- 
sin  tiyopa  kin  en  kata  iheya. 

34  Unkan  wowayazan  tokto- 
keca  on  wayazanpi  kin  ota  asni- 

wicaya,  qa  taku  wakan  sica  ota 
nakun  tankan  hinanpe  wicaki- 
ya ;  qa  wakan  sice  cin  hena  ia 
iyowinwicakiye  sni,  hena  iyeki- 
yapi  nakaes. 

35  Unkan  ihanhanna,  hinahin 
anpa  itehan,  hehan  inajin,  qa 
tankan  inanpe  ca,  hewotahedan 
makoce  wan  ekta  ye  ca,  hen 
wocekiye  eya. 

36  Unkan  Simon  tona  om  un 
kin  hena  koya  ihakam  iyayapi. 

37  Qa  iyeyapi  hehan  heciyapi ; 
Owasin  anicitapi  ce. 

38  Unkan  hewicakiya;  Otonwe 
ikiyedan  kin  hena  en  unyanpi 
kta  ;  hen  nakun  womdake  kta  ; 
heon  etanhan  wahi  ce,  eya. 

39  Unkan  Galile  makoce  kin 
owancaya,  omniciye  tipi  kin 
ohna  woyake  ca,  wakan  sica  hi- 
nape  wicakiya  ece. 

40  Unkan  wicasta  wan  lepros 
ececa,  he  en  hi,  qa  cekiya,  can- 
peska  makehde  inajin  qa  heciya  ; 
Y acin  kinhan  ska  mayakage  kta 
oyakihi. 

41  Unkan  Jesus  onsikida,  nape 
ekta  yekiye  ca,  yutan  qa  heciya  ; 
Wacin,  ska  un  wo. 

42  Unkan  heye  cin  hecehnana, 
lepros  ececa  qon  he  ayustan,  qa 
ska  icaga. 

43  Hehan  tanyan  wahokonkiye 
ca  hetanhan  hdesi ; 

44  Qa  heciya ;  Ihnuhan  tuwe 
taku  eyakiye  cinhan;  tuka  hde 
ca,  wosna  kage  cin  he  en  hdutan- 
in  wo,  qa  niyuskapi  kta  on  ta¬ 
ku  Moses  econ  wicasi  qon  hena 
wayusna  wo,  hecen  iyepi  ekta 
woyutanin  kta. 

45  Tuka  tankan  hde  ca,  nina 
ohdake  ca,  owancaya  yaotanin, 
hecen  hetanhan  Jesus  otonwe 
kin  en  taninyan  ye  kta  okihi 
sni,  tuka  tankan  hewotahedan 
un  ece:  unkan  owancaya  tan- 
han  yanke  cin  en  hipi  ece. 

1  Anpetu  tonana  iyohakam  he¬ 
han  ake  Kapernaum  en  i ;  unkan 
ti  mahen  yanka  he  oyakapi. 

2  Unkan  hecehnana  wicota  en 
mniciyapi,  hecen  tuktedan  en 
hipi  kte  sni,  tiyopa  kin  itankan 
tanhan  ocikan  sni :  unkan  wicoie 
kin  owicakiyaka. 

3  Unkan  hehan  en  hipi,  wicasta 
wan  tatake  cin  wicasta  tom  aki- 
yuhapi,  he  en  aupi. 

4  Unkan  wicota  kin  on  tokadan 
ikiyedan  upi  sni,  hehan  tipi  aka- 
hpe  kin  yuhdokapi ;  he  yujujupi 
hehan  tatake  cin  owinja  akan 
yanka  ecehna  en  yuhukun  iye¬ 
yapi. 

5  Unkan  wacinyanpi  kin  he 
Jesus  wanyake  cehan,  tatake 
cin  heciya;  Gins  wayahtani  kin 
nicicajujupi  ce. 

6  Tuka  wowapi  kagapi  wan- 
jikji  hen  iyotankehan  unpi  kin 
hena  cante  mahen  hecinpi ; 

7  Tokeca  wicasta  kin  de  sica- 
ya  ia  he  ;  Tuwe  woahtani  kaju- 
ju  kta  okihi  he,  Wakantanka 
ecedan. 

S  Unkan  hena  hecekcen  awa- 
cinpi  kin,  Jesus  iye  tawacin 
ekta  sdonya,  hehan  hewicakiya  ; 
Tokeca  hena  hecekcen  awacan- 
nipi  he. 

9  Wayahtani  nicicajujupi,  qa 
is,  Najin,  owinja  ehdaku  qa  ma- 
ni  wo,  tatake  cin  eciyapi  kta, 
unma  tukte  wasakadan  he. 

10  Tuka  Wicasta  Cinhintkukin 
he  maka  akan  woahtani  kajuju 
kta  okihi,  he  sdonyayapi  kta ; 
hehan  tatake  cin  he  heciya; 

11  Najin,  qa  owinja  ehdaku, 
qa  yati  ekta  hda  wo,  eciciya  ce, 
eya. 

12  Unkan  hecehnana  najin  hU 
yaye  ca,  owinja  ehdaku,  qa  owa, 
sin  wicitokam  tankan  kihda;  he. 

cen  owasin  inihanpi,  Wakan- 
tanka  yatanpi  qa  heyapi ;  To- 
hinni  taku  dececa  wanunyakapi 
^ni. 

13  Hehan  ake  tankan  mde  ka- 
hda  iyaya  ;  onkan  wicota  en 
mniciyapi ;  unkan  waonspewi- 
cakiya. 

14  En  hiyaya  icunhan,  Lewi, 
Alpheus  cinhintku,  mazaska 
mnayanpi  ece  kin  en  iyotanka, 
he  wanyake  ca  ;  Miyahna  u  wo, 
eciya.  Unkan  najin  hiyaye  ca 
ihakam  ya. 

15  Unkan  he  ti  kin  ohna  Jesus 
wota  iyotanka,  hehan  mazaska 
mnayanpi  wahtanipi  sa  ko  ota 
Jesus  kici  iyotankapi,  waonspe- 
wicakiye  cin  hena  koya :  wico¬ 
ta  qa  ihakam  unpi  ece. 

16  Unkan  wowapi  kagapi  Phar¬ 
isee  ko,  wamnayanpi  qa  wa¬ 
htanipi  sa  om  wota  yanka  wan- 
yakapi,  hehan  waonspewicakiye 
cin  hewicakiyapi ;  Tokeca  e 
wamnayanpi  wahtanipi  sa  ko 
om  wota  qa  wayatkan  he. 

17  Jesus  he  nahon,  hehan  he- 
wicakiya ;  Tona  zanipi  kin  he¬ 
na  pejihutawicasta  kin  cinpi  sni, 
tuka  wayazankapi  kin  hena  e 
cinpi :  wicasta  owotanna  kin 
heca  on  wahi  sni,  tuka  wahtani¬ 
pi  sa  iyopeiciyapi  kta  e  wicakico 
wahi  ce. 

18  Johannes  waonspewicakiye 
cin  hena,  qa  Pharisee  tawapi 
kin  akihaniciyapi  ece ;  unkan 
en  hipi  qa  heciyapi ;  Tokeca  e 
Johannes  waonspewicakiye  cin 
hena,  qa  nakun  Pharisee  tawapi 
kin,  akihaniciyapi  he,  tuka  wa- 
onspewicayakiye  cin  hena  aki¬ 
haniciyapi  sni. 

19  Unkan  Jesus  hewicakiya ; 
Wakankiciyuzapi  cinca  kin  he¬ 
na  tohanyan  tawicu  ton  kte  cin 
om  un  kin  hehapyan  akihaniqi- 
yapi  kta  okihipi  he.  Tohanyan 


tawicu  ton  kte  cin  yuhapi  kin- 
han,  hehanyan  akihaniciyapi  kte 
sni. 

20  Tuka  anpetu  kin  u  kta, 
tohan  tawicu  ton  kte  cin  he 
ewicakiciyakupi  kta,  unkan  an¬ 
petu  kin  hena  en  akihaniciyapi 
kta. 

21  Tuwedan  sina  teca  onspa 
onhdohda  tanike  cin  en  aki- 
hdagton  sni ;  hecon  kinhan  on¬ 
spa  teca  en  akagegepi  kin  he 
tanike  cin  etanhan  namna  kta, 
hecen  oyuhdece  kin  sanpa  tanka 
aya. 

22  Nakun  tuwedan  minife  te¬ 
ca  ojuha  tanike  cin  en  oka- 
stan  ^ni ;  hecon  kinhan  minisa 
teca  kin  he  ojuha  tanike  cin  ka- 
hdeca  ece,  hecen  minima  skepe 
ca  ojuha  kin  ihangyapi ;  tuka 
minisa  teca  kin  ojuha  teca  kin 
en  okastanpi  kta. 

23  Unkan  anpetu  wakan  icun¬ 
han  wojupi  kin  ehna  iyaya  ;  qa 
waonspewicakiye  cin,yapi  icun¬ 
han,  wahuwapa  yuksapi. 

24  Hehan  Pharisee  kin  heci¬ 
yapi;  Wanyaka  wo,  anpetu  wa¬ 
kan  icunhan,  taku  econpi  kta 
iyecece  sni  tokeca  econpi  he. 

25  Unkan  hewicakiya ;  Dawid 
qa  tona  om  un  qon,  wotektehda- 
pi  qa  cinpi  qehan,  token  econpi 
qon  he  dawapi  sni  he. 

26  Abiathar  wosnapi  kaga  itan- 
can  taanpetukin  en,  Wakantan- 
ka  ti  kin  en  ye  ca,  wayutanin 
aguyapi  kin  he  yute  ca,  om  un 
kin  hena  nakun  wicaqu ;  he 
wosnapi  kagapi  isnana  yutapi 
kta  tuka. 

27  Unkan  hehan  hewicakiya ; 
Anpetu  wakan  kin  he  wicasta 
on  kagapi,  qa  wicasta  kin  is  an¬ 
petu  wakan  kin  on  kagapi  sni : 

28  Heon  etanhan  Wicasta 
Cinhintku  kin  anpetu  wakan 
kin  en  Itancan  un. 

1  Hehan  ake  omniciye  tipi  kin 
en  iyaya ;  unkan  wica^ta  wanji 
nape  snija  hen  yanka. 

2  Unkan  anpetu  wakan  icun- 
han  asniye  kta  hecinhan  he  ia- 
wanyakapi;  taku  iyaonpapi  kta 
e  heon. 

3  Unkan  wicasta  nape  ^nije  cin 
he  heciya  ;  Cokata  inajin  wo. 

4  Hehan  hewicakiya  ;  Anpetu 
wakan  icunhan  taku  waste  econ- 
pi  kta  iyececa,  qa  is  taku  ^ica 
econpi  kta,  unma  tukte  he  ;  wa- 
niyanpi  kta  qa  i^  wateyapi  kta 
he.  Tuka  inina  hiyeya. 

5  Unkan  icanksiya  awicaton- 
wan,  cante  tehipike  cin  on  iyo- 
kisica,  hehan  wicasta  kin  heci¬ 
ya;  Nape  hdukatin  wo.  Unkan 
hduowotanna ;  hecen  nape  kin 
ocowasin  yuecetupi,  unma  kin 
iyececa. 

6  Hehan  Pharisee  kin  hena 
iyayapi,  qa  ecahankeya  Hero- 
dian  kin  om  wohdakapi,  token 
he  ihangyapi  kta  e  heon. 

7  Tuka  Jesus  mde  kin  ekta 
hdicu,  waonspewicakiye  cin  om  ; 
qa  Galile  etanhan  qa  Juda  ma- 
koce  kin  etanhan  wicota  hinca 
ihakam  yapi. 

8  Nakun  Jerusalem  etanhan, 
qa  Idumia,  qa  Jordan  akasanpa 
tanhan ;  qa  Turns  qa  Sidon 
ihduksan  tanhan  wicota,  taku 
wicohan  tanka  econ  nahonpi, 
hehan  en  hipi. 

9  Unkan  wicota  aotinsyapi  kta 
e  heon,  wata  cistinna  wan  yuha 
waonspewicakiye  cin  akipepi 
kta,  kewicakiya. 

10  Wicasta  ota  asniwicaya ; 
heon  tona  tancan  sihtinpi  kin 
hena  yutanpi  kta  e  yuotinzapi. 

11  Qa  tona  w’oniya  sapa  yu- 
hapi  kin  hena  wanyakapi,  hehan 
itokam  makata  ihpayapi  qa  he- 

ya  howayapi,  Wakantanka  Cin- 
hintku  kin  he  niye  ye. 

12  Unkan  oyakapi  kte  sni  nina 
kewicakiya. 

13  Unkan  hetanhan  paha  wan 
ekta  ye  ca,  tona  cin  kin  hena 
wicakico  ;  unkan  en  hipi. 

14  Unkan  akenonpa  wicaka- 
hniga,  ohinniyan  kici  unpi  kta, 
qa  woyaka  yewica^i  kta  ; 

15  Qa  wayazankapi  kin  asni- 
wicayapi  kta,  qa  wakan  sica  na- 
pewicayapi  kta,  wowasake  yu- 
hapi  kta. 

16  Unkan  Simon  he  Inyan  eya 
caston ; 

17  Qa  .Jakob,  Zebede  cinhin- 
tku,  qa  Johannes  Jakob  sunka- 
ku  ;  unkan  hena  Boanerges  ewi- 
cakiya,  Wakinyan  cincapi  he 
kapi  : 

18  Qa  Andrew,  qa  Philip,  qa 
Bartholomew,  qa  Mattheos,  qa 
Thomas,  qa  Jakob  Alpheus  cin- 
hintku,'qa  Thaddeus,  qa  Simon 
Kananite  ; 

19  Qa  Judas  Iskariot,  wiyopeye 
cin  hee.  Unkan  tipi  wan  ti  ma- 
hen  iyayapi. 

20  Hehan  ake  wicota  en  mni- 
ciyapi,  hecen  aguyapi  yuta  oki- 
hipi  sni. 

21  Unkan  iye  takuwicaye  cin 
he  nahonpi  qehan,  yuzapi  kta  e 
ekta  iyayapi ;  qa.  Wanna  wa- 
cinhnuni  ce,  eyapi. 

22  Nakun  wowapi  kagapi  Je¬ 
rusalem  etanhan  hipi  kin  hena 
heyapi ;  He  Beelzebub  yuha,  qa 
wakansica  itancan  kin  on  wa¬ 
kan  ^ica  napewicaya  ece. 

23  Unkan  iye  hena  wicakico 
qa  wiyacinyan  hewicakiya  ;  To¬ 
ken  Satan  Satan  napeya  okihi 
kta  he. 

24  Qa  wokiconze  wan  iye  iya- 
kitedan  kicize  cinhan,  wokicon¬ 
ze  kin  he  ecen  he  kte  ^ni. 

25  Qa  tipi  wanji  iye  iyakite- 

dan  kicize  cinhan,  tipi  kin  he 
ecen  he  kte  ^ni. 

20  Nakun  Satan  inajin,  qa  iye 
iyakitedan  kicize  ca  ihdunonpa 
kinhan,  he  ecen  un  kta  okihi  ^ni, 
tuka  wanna  owihanke  kta. 

27  Tuwedan  wicasta  wasaka 
ti  kin  en  ye  ca,  tawahpaya  kin 
ihangye  kte  sni ;  wicasta  wasa- 
ke  cin  he  tokaheya  kaske  cinhan, 
hehan  tipi  tawa  kin  ihangye  kta. 

28  Awicakehan  heciciyapi ; 
Wahtanipi  owasin  wicasta  cin- 
capi  kin  wicakicicajnjupi  kta, 
qa  iapi  sica  on  wayasicapi  ece 
kin  hena  nakun  ; 

29  Tuka  tuwe  Woniya  Wakan 
kin  yasice  cinhan,  he  icimana 
kicicajujupi  kte  sni;  tuka  wo- 
yaco  owihanke  wanica  kicihe 
kta : 

30  Woniya  ^apa  wan  yuha  ce, 
eyapi  kin  heon  etanhan  heya. 

31  Unkan  hehan  iye  hunkawan- 
jitkupi  qa  hunku  kin  hena  en 
hipi,  tankan  hinaiinpi,  wahovapi 
qa  kicopi. 

32  He  icunhan  wicota  ihdu- 
ksan  iyotankapi ;  unkan  heci- 
yapi ;  Iho,  tankan.  nihun  qa  ni- 
hunkawanjipi  anicitapi  ce. 

33  Unkan  heya  awicayupta ; 
Inawaye  cin  he  tuwe,  qa  mihun- 
kawanji  tuwe  pi  he. 

34  Unkan  tona  oksan  iyotan¬ 
kapi  kin  hena  ekta  ewicatonwe 
ca  heya ;  Ina  qa  mihunkawanji, 
wanwicayaka  po. 

35  Tuwe  W^akan tanka  tawacin 
kin  ecen  econ  kinhan,  he  mi¬ 
hunkawanji  ee,  mitawinohtin  qa 
inawaye  cin  nakun. 

WICQWOYAKE  4. 

1  Hehan  ake  mde  kin  icahda 
waonspewicakiya ;  unkan  wi¬ 
cota  hinca  en  mniciyapi,  hecen 
wata  wan  en  ope  ca,  mini  ekta 


iyotanka ;  unkan  oyate  kin  owa¬ 
sin  mde  icahda  maka  akan  unpi. 

2  Unkan  wiyacinpi  on  taku  ota 
onspewicakiya ;  qa  waonspewU 
cakiya  icunhan  hewucakiya  ; 

3  Nahon  po :  Iho,  wicasta  wo- 
ju  wan  woju  iyaya. 

4  Unkan  woju  icunhan,  apa 
canku  icahda  hinhpaya ;  unkan 
zitkatanka  en  ahiyahe  ca  tem- 
yapi. 

5  Qa  apa  inyan  ehna  hinhpaya, 
hen  maka  tonana ;  unkan  maka 
akantuyedan  heon  ohankoya  hi- 
nanpa. 

6  Tuka  wi  hinanpa  hehan  gu ; 
qa  hutkan  nice  cin  heon  snis 
ay  a. 

7  Unkan  apa  wapepeka  hu  kin 
ehna  hinhpaya  ;  unkan  wapepe¬ 
ka  kin  hu  uye  ca  aotinsya,  he¬ 
cen  waskuyeca  takudan  icage 
sni. 

8  Unkan  apa  maka  waste  kin 
en  hinhpaya,  he  waskuyeca  ai- 
caga ;  hinanpe  ca  icaga,  qa  su- 
ton,  hunh  wikcemna  yamni, 
hunh  wikcemna  sakpe,  qa  hunh 
opawinge  akihde  aicaga  ece. 

9  Hehan  hewicakiya ;  Tuwe 
noge  winahon  yukan  hecinhan, 
ito  nahon  kta. 

10  Unkan  isnana  un  hehan, 
akenonpapi  qa  tona  om  ihdu- 
ksan  unpi  kin  hena  wiyacinpi 
kin  he  on  iwangapi. 

11  Unkan  hewicakiya;  Wa¬ 
kan  tanka  tokiconze  woanahbe 
kin  hena  niye  sdonyayapi  kta  e 
nicupi ;  tuka  tankan  unpi  kin 
hena  taku  owasin  wiyacinpi  kin 
on  econpi. 

12  Hecen  wawanyakapi  on 
wanyakapi  kta,  tuka  iyukcanpi 
kte  sni ;  qa  winahonpi  on  na- 
honpi  kta  tuka  okahnigapi  kte 
sni ;  hecece  sni  kinhan  okinni 
wicayuhorhnipi  kta,  qa  woahtani 
wicakicicajujupi  kta. 

13  Unkan  hewicakiya ;  Wiya- 
cinpi  kin  de  sdonyayapi  siii  he, 
hecen  token  ecin  wiyacinpi  owa- 
sin  oyakahnigapi  kta  he. 

14  Tuwe  woju  kin  he  wicoie 
kin  ojn  ece. 

15  Tona  canku  icahda  qon, 
tukten  wicoie  kin  ojupi,  tuka  he 
nahonpi  hehan,  ecahankeya  Wa- 
kansica  en  hi,  qa  wicoie  cantepi 
kin  en  ojupi  qon  he  icu  ece,  iho, 
hena  eepi. 

16  Qa  he  iyececa,  inyan  ota  en 
ojupi  qon,  tona  wicoie  kin  na¬ 
honpi  eca,  kohanna  iyu^kinyan 
icupi  ece  kin  hena  eepi ; 

17  Tuka  iyepi  mahen  hutkan 
nicapi  heon  askayedan  icaga ; 
tohan  wicoie  kin  on  sicaya  wi- 
cakuwapi  qa  sitkihdawicayapi 
icaga,  hehan  hinnahanka  sihda- 
pi. 

18  Unkan  tona  wapepeka  hu 
ehna  ojupi  qon,  tona  wicoie  kin 
nahonpi ; 

19  Unkan  maka  kin  de  awa- 
cinpi,  qa  wijicapi  on  wicahna- 
yanpi,  qa  taku  tokeca  cantihe- 
yapi  kin  hena  en  u,  qa  wicoie 
Idn  yuotinza,  hecen  wasuton  ^ni, 
hena  eepi. 

20  Unkan  maka  waste  kin  en 
ojupi  qon,  tona  wicoie  kin  na¬ 
honpi  eca  icupi  ece,  qa  wasku- 
yeca  icahyapi,  wikcemna  yamni, 
wikcemna  sakpe,  qa  opawinge 
akihde,  iho,  hena  eepi. 

21  Unkan  hewicakiya ;  Peti- 
janjan  koka  wan  ihukuya,  qa  is 
ohehdepi  ihukuya  iyeyapi  kta, 
qa  petijanjan  ihupa  en  ostanpi 
kte  sni,  aupi  he. 

22  Taku  akahpetonpi  qa  yu- 
taninpi  kte  sni  wanica  ;  qa  taku 
anahmanpi  qa  iyoyanpa  en  aupi 
kte  sni  wanica  ce. 

23  Tuwe  noge  winahon  yukan 
hecinhan  he  nahon  kta. 

24  Unkan  hewicakiya ;  Taku 

nayahonpi  kin  awacin  po.  Wi- 
yutapi  kin  tukte  on  widutapi  ece 
kin,  he  on  ake  winiciyutapi  kta, 
qa  tona  anagoptan  dukanpi  kin 
'sanpa  nicupi  ece  e  kta. 

25  Tuwe  wayuhe  cin  he  sanpa 
taku  qupi  kta  ;  qa  tuwe  takudan 
yuhe  sni,  taku  yuhe  cin  hee  kaes 
kipi  kta. 

26  Unkan  heya ;  Wakantanka 
tokiconze  kin  he  wicasta  wan 
taku  su  kin  maka  kin  en  iyohpe- 
ya,  he  iyececa  ; 

27  Qa  istinma,  qa  hanyetu  an- 
petu  ko  inajin  ;  unkan  su  kin  he 
hinanpe  ca  icage  kta,  tuka  token 
icaga  he  sdonye  sni. 

28  Maka  kin  he  iye  cinka  wai- 
cahya  ece,  ape  kin  he  tokaheya, 
hehan  wahuwapa,  qa  hehan  wa- 
huwapa  en  tanyan  wasuton  ece. 

29  Unkan  wanna  suton  hehan 
kohanna  isan  skopa  kin  en  iye- 
kiya,  wanna  kasdapi  kta  iye- 
hantu  nakaes. 

30  Hehan  heya ;  Taku  e  Wa¬ 
kantanka  tokiconze  kin  iyececa 
unyawapi  kta  he  ;  qa  wiyacinpi 
kin  tukte  e  on  unkiyacinpi  kta 
he. 

31  Sinape  su  wan  iyececa,  he 
maka  kin  en  ehpeyapi,  hehan 
taku  su  maka  en  un  kin  owasin 
he  iyotan  cistinna ; 

32  Tuka  maka  kin  en  ojupi, 
hehan  uye  ca  wato  owasin  san¬ 
pa  tanka  icaga ;  adetka  tankin- 
yanyan  aicahya,  hecen  mahpiya 
okinyanpi  kin  ohanzi  ihukuya 
manpi  ece. 

33  Unkan  wiyacinpi  hecekcen 
ota  on  wicoie  kin  owicakiyaka, 
token  nahon  okihipi  kin  he  iye¬ 
ceca. 

34  Qa  wiyacinpi  codan  taku¬ 
dan  owicakiyake  sni.  Unkan 
isnana  yukanpi,  hehan  taku 
owasin  waonspewicakiye  cin 
hdaheya  owicakiyaka  ece. 

35  Unkan  anpetu  kin  he  en, 
wanna  htayetu  hehan,  hewica- 
kiya  ;  Akasanpa  unyanpi  kta. 

36  Unkan  wicota  kin  wanna 
hdewicasipi,  hehan  ecehna  wata 
kin  en  ohnakapi :  qa  nakun  wa¬ 
ta  cikcistinna  toktokeca  opapi. 

37  Unkan  tate  tanka  wan  uya; 
qa  taja  wata  kin  apaspa,  hecen 
wanna  mini  ojudan. 

38  Tuka  iye  wahektapa  tanhan 
ipahin  wan  akan  istinma  wanka. 
Unkan  yuhicapi  qa  heciyapi ; 
Waonspekiye,  unkowihankepi 
kta  he  etanhan  initokeca  sni  he. 

39  Unkan  iyotanka,  tate  kin 
kisice  ca  mde  kin  heciya ;  Owan- 
ji  yanka  wo.  Unkan  tateyanpa 
ayustan  qa  amdakedan  tanka. 

40  Hehan  hewicakiya  ;  Toke- 
ca  kopeyahdapi  he  ;  tokeca  wi- 
cayadapi  sni  he. 

41  Unkan  nina  kokipapi,  qa 
iyakitedan  hekiciyapi ;  De  taku 
wicasta  hwo,  tate  kin  hee  kaes, 
mde  ko  anagoptanpi  ece. 

WICOWOYAKE  5. 

1  Unkan  mde  kin  akasanpa 
ihunnipi,  hehan  Gadarene  ma- 
koce  kin  en  ipi. 

2  Unkan  wata  kin  etanhan 
inanpa,  hehan  ecahankeya  wi¬ 
casta  wan  woniya  sica  yuha  wi- 
cahnakapi  etanhan  itkokim  hiyu : 

3  He  wicahnakapi  kin  en  un 
ece ;  qa  tuwedan  kaska  okihi 
sni,  mazaicicahiha  hee  kaes  on. 

4  W"anna  ota  kaskapi,  siha  on 
wicakaskapi  mazaicicahiha  ko 
on ;  tuka  mazaicicahiha  kin  hena 
yuwehwega  ece,  qa  siha  on  wica¬ 
kaskapi  kin  yuksaksa  ece ;  qa  tu¬ 
wedan  wahbadan  kaga  okihi  sni. 

5  Ohinniyan,  hanyetu  anpetu 
koya,  wicahnakapi  kin  ehna,  qa 
he  kin  ekta  sicahowaya  un,  qa 
inyan  on  kiihdaksa  ece, 

6  Tuka  Jesus  tehan  tanhan 
wanyaka,  hehan  ekta  inyang 
ye  ca  ohoda. 

7  Qa  hotankakiya  hotanin  qa 
hey  a  ;  Jesus  Wakantanka  Te- 
hanwankantu  Cinhintku  kin, 
taku  e  unkiyotahedan  un  he ; 
Taku  Wakan  cajeyan  ceciciya, 
kakismayaye  kte  sni. 

8  Wanna,  Woniya  sapa,  wi¬ 
casta  kin  etanhan  hinanpa  wo, 
eciya  nakaes. 

9  Unkan,  Token  eniciyapi  he, 
eya  iwanga.  Unkan  heciya ; 
Wicota,  emakiyapi  ce,  wiunco- 
tapi  nakaes. 

10  Unkan  makoce  kin  he  etan¬ 
han  hde  wicasi  kte  sni,  nina  ce- 
kiya. 

11  Imnija  he  kin  hen  ikiyedan 
kukuse  optaye  wan  tanka  wo 
wicaqupi. 

12  Hecen  wakan  sicapi  kin  ce- 
kiyapi  qa  heyapi ;  Kukuse  kin 
ekta  ye  unsi  po,  mahen  wncun- 
yanpi  kta  ce. 

13  Unkan  hecehnana  Jesus 
iyowinwicakiya.  Hecen  woniya 
sapapi  kin  tankan  hinanpapi  qa 
kukuse  kin  mahen  iwicayayapi. 
Unkan  optaye  kin  ecehna  maya 
hince  cin  en  nasdog  eyaye  ca  mi- 
nin  iyayapi ;  owancaya  kekto- 
pawinge  nonpa  ecetu,  qa  minin 
tapi. 

14  Unkan  tona  kukuse  wo  wi¬ 
caqupi  qon  hena  najicapi,  qa 
otonwe  kin  en  makoce  ihduksan 
koya  he  oyakapi.  Unkan  taku 
econpi  kin  he  wanyag  ipi. 

15  Qa  Jesus  en  hipi,  qa  wi¬ 
casta  wakan  sica  yuhnaskinyan, 
qa  wicota  yuhe  ciqon,  wanna 
ogekiton  qa  tawacin  ecetu  iyo- 
tankehan  yanka  he  wanyakapi ; 
unkan  yusinyayapi. 

16  Unkan  tona  wanyakapi  qon 
hena,  wicasta  wakan  ^ica  yuhna- 
skinyanpi,  kukuse  kin  hena  ko 

token  ecawicakiconpi  qon  hena 
owicakiyakapi. 

17  Hehan  makoce  tawapi  kin 
etanhan  hde  kta  e  icekiyapi. 

18  Unkan  wata  kin  en  okipa 
hehan  tuwe  wakan  sica  yuhe  ci- 
qon  he  cekiya,  kici  un  kta  heon. 

19  Tuka  Jesus  iyowinkiye  sni, 
qa  heciya ;  Takuwicayaye  cin 
ekta  hda  wo,  qa  taku  toua  Itan- 
can  kin  ecanicon  qa  onsinida, 
hena  owicakiyaka  wo. 

20  Hecen  kihde  ca  Dekapolis 
en  taku  tona  Jesus  ecakicon  kin 
he  ohdaka  ece.  Unkan  owasin 
yusinyayapi. 

21  Unkan  Jesus  ake  watom 
akasanpa  ki  qehan,  oyate  ota  en 
mniciyapi ;  qa  mde  kin  ikiyedan 
un. 

22  Hehan  iho,  omniciye  tipi 
itancanpi  wanji,  Jairus  eciyapi, 
he  en  hi ;  qa  w  any  aka  hehan 
siha  kin  en  makata  ehpeiciya, 

23  Qa  nina  cekiye  ca  heya ; 
Micunksi  cistinna  wanna  te  kta 
wanka  ;  en  u  qa  nape  on  aputa- 
ke  ca  asniya  ye  ;  hecen  ni  kta 
ce. 

24  Unkan  kici  iyaya ;  qa  wi- 
casta  ota  ihakam  yapi  qa  aotins- 
yapi. 

25  Unkan  winolimca  wan  wa- 
niyetu  ake  nom  hehanyan  we 
ece  iheya  ; 

26  Qa  pejihutawicasta  ota  on 
tekiya  kuwapi,  qa  taku  owasin 
on  hdusota,  qa  etanhan  waste 
icage  sni,  tuka  sanpa  sica  aya  ; 

27  He  Jesus  oyakapi  nahon  qe¬ 
han,  heyata  tanhan  wicota  ehna 
hiyu,  qa  tawokoyake  yutan. 

28  Tawokoyake  hee  kaes  mdu- 
tan  kinhan,  amasni  kta  ce,  eye 
ciqon. 

29  Unkan  hecehnana  we  iheye 
ciqon  anapta  ;  qa  tancan  mahen 
he  wayazan  kin  on  wanna  akisni 
sdonkiya. 


30  Unkan  hecehnana  woasni 
etanhan  hiyu  kin  Jesus  ataye- 
dan  sdonkiya,  wicota  ehna  ihdu- 
homni  qa  heya ;  Mitawokoyake 
tuwe  yutan  he. 

31  Unkan  waonspewicakiye 
cinheciyapi;  Wicastaotaaotins- 
niyanpi  he  wandaka,  qa,  Tuwe 
raayutan  he,  eha  he. 

32  Unkan  tuwe  hecon  kin  he 
wanyake  kta  e  ohomni  awica- 
tonwan. 

33  Tuka  winohinca  kin  taku 
ecakiconpi  kin  sdonkiya,  hecen 
kokipeyahan  cancanyan  en  hi, 
qa  itokam  makata  ehpeiciye  ca 
owasin  awicakehan  okiyaka. 

34  Unkan  heciya  ;  Guns,  wa- 
cinyaye  cin  he  asniniyan  ;  woo- 
kiye  hda  wo,  qa  waniyazan  qon 
okizi  un  wo. 

35  Unkan  iahan  icunhan  omni¬ 
ciye  tipi  itancan  ti  kin  eciyatan- 
han  upi  qa  heyapi ;  Nicunksi 
wanna  ta  ;  tokeca  sanpa  Waon- 
spekiye  cin  nagiyeyaya  he. 

36  Tuka  Jesus  taku  eyapi  na¬ 
hon  qehan,  hecehnana  omniciye 
tipi  itancan  kin  heciya  ;  Kokipe 
sni  wo,  wicada  wo  ecedan. 

37  Unkan  tuwedan  kici  ye  kta 
iyowinkiye  sni,  Inyan,  qa  Jakob, 
qa  Johannes  Jakob  sunkaku,  he- 
nananpidan. 

38  Unkan  omniciye  tipi  itan¬ 
can  ti  kin  he  en  hi,  qa  owoduta- 
ton  kin  he  wanyaka,  tona  ceya- 
pi  qa  nihinciyapi  kin  hena  koya. 

39  Unkan  en  i  qehan  hewicaki- 
ya  ;  Tokeca  nwodutaton  yaka- 
gapi  qa  yaceyapi  he  ;  wicinyan- 
na  kin  te  sni,  tuka  istinma  ce. 

40  Unkan  nina  ihapi.  Tuka 
owasin  tankan  iyewicaya,  hehan 
wicinyanna  atkuku  qa  hunku,  qa 
tona  om  un  kin  hena  iwicacu, 
qa  wicinyanna  wanke  cin  en  i ; 

41  Qa  wicinyanna  kin  nape 
yuze  ca  heciya;  Talitha  kumi, 

Wicinyanna  najin  wo,  eciciya, 
eyapi  kin  he  kapi. 

42  Unkan  ecahankeya  wicin¬ 
yanna  kin  najin  qa  mani  ;  wan¬ 
na  waniyetu  akenonpa.  Unkan 
nina  hin  yusinyayapi. 

43  Hehan  nina  oyake  sni  wi- 
casi ;  qa  taku  yutapi  qupi  kta, 
kewicakiya. 

WICOWOYAKE  6. 

1  Unkan  hetanhan  iyoopta  iya- 
3'^e  ca  iye  tamakoce  kin  ekta  ki  ; 
qa  waonspewicakiye  cin  hena 
opapi. 

2  Unkan  wanna  anpetu  wakan 
hehan  omniciye  tipi  kin  ohna 
waonspewicakiya.  Qa  wicota 
nahonpi  qehan  yusinyayapi  qa 
heyapi ;  Tokiyatanhan  dena  yu- 
ha  he ;  qa  taku  woksape  qupi 
he  ;  qa  token  iye  nape  on  wi- 
cohan  tanka  dececa  econpi  he. 

3  Cankajipe  cin,  Mary  cinhin- 
tku,  qa  Jakob,  qa  Joses,  qa  Ju¬ 
das,  qa  Simon  cincu  kin  he  dee 
^ni  he  ;  qa  tawinohtin  kin  hena 
owasin  den  unkicipi  unpi  sni  he. 
Unkan  he  on  canniy eyapi. 

4  Tuka  Jesus  hewicakiya  ;  Wi- 
casta  wokcan  iye  tamakoce  en, 
qa  iye  takuwicaye  cin  ehna,  qa 
iye  ti  kin  ohna,  ecedan  yuoni- 
hanpi  sni  ece. 

5  Unkan  heciya  wicohan  tanka 
takudan  econ  okihi  sni ;  tuka 
wayazankapi  tonana  nape  on 
awicaputake  ca  asniwicaya. 

6  Unkan  wicadapi  sni  kin  heon 
yusinyaya.  Qa  otonwe  ihdu- 
ksan  wanke  cin  ektakta  waon¬ 
spewicakiya  iyaya. 

7  Unkan  akenonpapi  kin  wi- 
cakico,  qa  nora  nom  yewicasi ; 
qa  woniya  sapa  on  wowasake 
wicaqu  ; 

8  Qa  wahokonwicakiya,  icima- 
ni  yapi  kte  cin  on  takudan  icupi 


kte  sni,  cansagye  ecedan  ;  wo- 
juha,  qa  waneya,  qa  maza^a  opi- 
ye  ohna  hduhapi  kte  sni. 

9  Tuka  hanpokihanpi  kta  ;  qa 
onhdohda  nom  kicunpi  kte  sni. 

10  Unkan  hewicakiya ;  Tukten 
tipi  wanji  mahen  yaipi  kinhan, 
tohanyan  hetanhan  iyoopta  dapi 
sni,  hehanyan  hen  yukan  po. 

11  Qa  tona  iyowinniciyapi  sni 
qa  ananigoptanpi  sni  kinhan,  to- 
han  hetanhan  dapi  kinhan,  owi- 
cadakapi  kta  e  heon  watusek^e- 
ca  siha  etanhan  yahdatatapi  kta. 
Awicakehan  heciciyapi ;  Woya- 
co  anpetu  kin  en,  otonwe  kin  he 
kakije  kte  cin  Sodom  qa  Gomor¬ 
rah  ahecece  kta. 

12  Unkan  iyayapi,  qa  wicasta 
ihduecetupi  kta  e  woyakapi. 

13  Qa  taku  wakan  sica  ota  na- 
pewicayapi,  qa  wayazankapi  kin 
ota  wihdi  on  sdawicayapi  qa 
asniwicayapi. 

14  Unkan  Herod  wicastayata- 
pi  kin  hena  nahon ;  caje  kin 
tankaya  oyakapi  nakaes  ;  hehan 
heya  ;  Johannes  baptem  wicaqu 
qon  he  tapi  kin  etanhan  kini, 
heon  etanhan  wicohan  tanka  e- 
con  ece. 

15  Tuka  toktokeca  heyapi ; 
Elias  hee.  Qa  toktokeca  is ; 
He  wicasta  wokcan,  qa  is  wica¬ 
sta  wokcan  wanji  iyececa  ce, 
eyapi. 

16  Tuka  Herod  nahon  qehan 
heya  ;  Johannes  pa  bawakse  ci- 
qon  hee,  wiconte  etanhan  kini 
ce. 

17  Herod  atayedan  yewicasi, 
qa  Johannes  yuze  ca  haska  hna- 
ka,  Herodias  iye  sunkaku  Philip 
tawicu  qon  heon  etanhan ;  he 
yuza  nakaes. 

18  Unkan  Johannes  ;  Nisunka 
tawicu  duze  cin  he  hecetu  sni 
ce,  Herod  eciya. 

19  Heon  etanhan  Herodias  can- 

niyekiye  ca  kte  kta  cin  tuka  oki- 
hi  sni. 

20  Herod  Johannes  kokipa,  wi- 
casta  owotanna  qa  waste  sdonya, 
heon  itonpa ;  qa  oie  nation  eca 
taku  ota  ecen  econ,  qa  iyuskin- 
yan  nation  ece. 

21  Tuka  anpetu  iyehantu  qe- 
han,  Herod  anpetu  en  tonpi  qon 
he  ehan,  wi casta  itancanpi  wi- 
cayuhe  ca,  akicita  tancan  tanka- 
pi,  qa  Gatite  en  wicasta  toka- 
heya  kin  hena,  titayetu  wotapi 
wan  wicakicaga. 

22  Unkan  Herodias  cunwintku 
kin  en  hi,  qa  waci,  qa  Herod 
tona  om  un  kin  hena  koya  iyo- 
kipiwicaya,  hehan  wicastayatapi 
kin  heciya ;  Taku  yacin  kinhan 
makida  wo,  hecen  cicu  kta. 

23  Nakun  taku  watian  cajeyan 
heciya  ;  Taku  mayakida  kinhan 
cicu  kta,  mitokiconze  hanke  he- 
hanyan. 

24  Unkan  tankan  iyaye  ca  hun- 
ku  heciya  ;  Taku  wakida  kta  he. 
Unkan  is,  Johannes  baptem  wi- 
caqu  ece  pa  kin,  eya. 

25  Hehan  ecahankeya  inahni- 
yan  wicastayatapi  ekta  tin  hiyu 
qa  heya  kida  ;  Johannes  baptem 
wicaqu  pa  kin,  waksica  ohna  ko- 
hanna  mayaqu  kta  wacin  ce, 
eya. 

26  Unkan  wicastayatapi  kin 
nina  iyokisica,  tuka  taku  wakan 
cajeyan  heye  cin  heon,  qa  tona 
om  wota  iyotanke  cin  hena  on, 
he  ipida  kta  tawatenye  sni. 

27  Unkan  hecehnana  wicasta¬ 
yatapi  kin  wicakte  wan  ekta 
yesi,  qa  pa  kin  aku  si :  Unkan 
he  ekta  iyaye  ca,  wicakaska 
tipi  kin  ohna  pa  baksa ; 

28  Qa  waksica  wan  ohna  pa 
kin  ahdi,  qa  wikoska  kin  qu ; 
unkan  wikoska  kin  is  iyoopta 
hunku  kin  qu. 

29  Unkan  iye  waonspewica- 

kiye  cin  hena,  he  nationpi  qehan, 
en  hipi  qa  tancan  ehdakupi,  qa 
ohna  hnakapi  wan  en  hnakapi. 

30  Unkan  tona  yewicasi  qon 
hena  Jesus  en  hdipi,  qa  taku 
owasin  okiyakapi,  taku  econpi 
qa  taku  oyakapi  ko. 

31  Hehan  hewicakiya ;  Niye 
ito  icunonpa  hewotahedan  ekta 
u  po,  qa  cistiyedan  oziiciya  po. 
Wicota  upi  qa  hdapi  ece,  qa  he¬ 
cen  wotapi  kta  hee  kaes  okihipi 
sni. 

32  Unkan  heon  hewoskan  ma- 
koce  wan  ekta  isnana  watom 
iyayapi. 

33  Tuka  yapi  kin  wicasta  ota 
wanyakapi,  qa  he  iye  iyekiyapi : 
qa  otonwe  owasin  etanhan  ekta 
inyang  iyayapi,  qa  kawicapapi, 
qa  en  i  kte  cin  hen  mniciyapi. 

34  Unkan  Jesus  ekta  ihunni, 
hehan  wicota  wanwicayaka,  qa 
onsiwicakida,  tahinca  wanun- 
yanpi  tuwedan  wicayuhe  sni 
kin  iyececapi  heon,  qa  hecen 
taku  ota  onspewicakiya. 

35  Unkan  wanna  wi  kucedan 
hehan,  waonspewicakiye  cin  en 
hipi  qa  heciyapi ;  De  hewotahe¬ 
dan  makoce  qa  anpetu  kin  wanna 
owihanke  : 

36  Hde  wicasi  wo,  hecen  ma¬ 
koce  ihduksan,  qa  otonwe  kin 
ektakta  yapi,  qa  woyute  opeici- 
tonpi  kta ;  taku  jmtapi  takudan 
yuhapi  sni. 

37  Tuka  iye  waayupte  ca  he¬ 
wicakiya  ;  Nis  ito  wo  wicaqu 
po.  Unkan  heciyapi;  Unyanpi 
qa  kaspapi  opawinge  nonpa  agu- 
yapi  iyopeunyanpi,  qa  wo  wic- 
unqupi  kta  he. 

38  Aguyapi  spanyanpi  kin  tona 
duhapi  he ;  ito  wanyaka  po, 
ewicakiya.  Unkan  sdonyapi  he- 
han  ;  Zaptan  qa  hogan  nonpa, 
eyapi. 

39  Unkan  owasin  wato  kin 

akan  optayetonton  iyotangkiye 
wicasi. 

40  Unkan  optayeton  iyotankapi, 
opawingege  qa  wikcemna  za- 
ptanptan. 

41  Unkan  aguyapi  zaptan  qa 
hogan  nonpa  hena  icu,  hehan 
makpiya  ekta  etonwe  ca  yawa- 
ste,  qa  aguyapi  yuspaspa,  qa  wa- 
onspewicakiye  cin  wicaqu,  oyate 
kin  wicaqupi  kta  heon  ;  nakun 
hogan  nonpa  kin  hena  owasin 
wicakipamni. 

42  Unkan  iyuhpa  wotapi  qa 
imnanpi. 

43  Qa  oyaptapi  kin  etanhan 
makanopiye  akenonpa  ojudan 
pahipi,  nakun  hogan  kin  etan¬ 
han. 

44  Unkan  aguyapi  yutapi  kin 
hena  kektopawinge  zaptan  ece- 
tu. 

45  Hehan  ecahankeya  waonspe- 
wicakiye  cin  wata  kin  en  okipe 
wicasi,  qa  tokaheya  akasanpa 
Bethseda  ekta  yapi  kta,  kewica- 
kiya ;  icunhan  iye  wicota  kin 
hde  wicasi  kta. 

46  Unkan  hena  hde  wicasi,  he¬ 
han  paha  wan  ekta  wocekiye 
eya  iyaya. 

47  Wanna  htayetu  hehan,  wata 
kin  mde  kin  cokaya  un,  qa  iye 
isnana  maka  akan  un. 

48  Unkan  watopapi  iyotanhan 
iyekiyapi  wanwicayaka ;  tatohe- 
kiya  yapi  nakaes.  Unkan  hanye- 
tu  en  awanyakapi  itopa  hehan, 
mini  amani  ekta  wicaya. 

49  Tuka  mde  kin  amani  wanya- 
kapi  qehan,  he  wanagi  kecinpi, 
qa  sicahowayapi. 

50  Owasin  wanyakapi  qa  yu- 
^inyayapi.  Unkan  hecehnana 
owicakiye  ca  hewicakiya ;  Cante 
waste  po,  he  miye,  kokipapi  sni 
po. 

51  Unkan  ekta  wicaya,  wata 

kin  en  ;  hehan  tate  kin  ayustan. 

Dak.  /- 


Hecen  nina  yusinyayapi  qa  ihni- 
yanyanpi. 

52  Aguyapi  econ  qon  he  awa- 
cinpi  sni ;  cantepi  kin  aotpasya- 
pi  nakaes. 

53  Unkan  akasanpatanhan  ipi, 
hehan  Gennesaret  makoce  kin 
en  yapi,  qa  hutata  ihunnipi. 

54  Unkan  wata  kin  etanhan 
inanpapi,  hehan  hecehnana  iye¬ 
kiyapi  ; 

55  Qa  makoce  kin  he  owancaya 
inyang  yapi,  qa  tukten  un  na- 
honpi  kinhan,  wicasta  wayazan- 
kapi  kin  owinja  akan  wicayu- 
hapi,  qa  en  awicayapi. 

56  Unkan  otonwe  ciqadan,  qa 
otonwe  tanka,  qa  ihduksan  ma¬ 
koce  wanke  cin,  tukte  en  ya 
eca,  canku  ohna  wayazankapi 
kin  ahiwicahnakapi  qa  cekiyapi ; 
tawokoyake  opapun  hee  kaes 
yutanpi  kta  ;  unkan  tona  yutan- 
pi  kin  hena  asnipi  ece. 

WICOWOYAKE  7. 

1  Hehan  Pharisee  qa  wowapi 
kagapi  wanjikji,  Jerusalem  etan¬ 
han  upi  qa  en  ahimniciya  ; 

2  Qa  iye  waonspewicakiye  cin 
wanjikji  nape  sapa,  nape  hduja- 
japi  sni  he  kapi,  aguyapi  yutapi 
wanyakapi  qehan  wicabapi. 

3  Pharisee  kin  Juda  wicasta 
ko  owasin  tanyan  nape  hdujaja- 
pi  sni  kinhan  wotapi  sni  ece,  qa 
wicahincapi  tawoahope  kin  opa- 
pi. 

4  Qa  mazopiye  etanhan  hiyupi 
eca  ihdujajapi  sni  ehantanhan 
wotapi  sni.  Unkan  taku  hececa 
ota  opapi  kta  icupi,  miniyatke, 
qa  can  koka,  qa  cega,  ohehdepi 
ko  yujajapi  ece. 

5  Hehan  Pharisee  kin  wowapi 
kagapi  ko  wiwangapi;  Tokeca 
waonspewicayakiye  cin  wica¬ 
hincapi  tawmahope  kin  ahopapi 

^ni  he,  tuka  nape  hdujaja  sni 
aguyapi  yutapi  ece. 

6  Unkan  waayupte  ca  hewica- 
kiya ;  Wananicihmanpi,  niyepi 
on  Isaya  tanyan  woyake  ciqon, 
hecen  wowapi  en  kagapi ;  Oyate 
kin  de  ihapi  kin  on  mayaonihan- 
pi,  tuka  cantepi  kin  mitehanyan 
un  ece. 

7  Tuka  wicasta  akantu  tawoa- 
hope  kin  hena  woonspe  eekiya- 
pi,  qa  oyakapi  ece  kin  heon  oho- 
madapi  kin  he  taku  sni. 

8  Wakan tanka  tawoahope  kin 
ehpeyayapi,  qa  wicasta  akantu 
toope  kin  duhapi,  cega  qa  wa- 
ksica  yujajapi  kin  ;  qa  taku  he- 
ceca  ota  ecanonpi  ece. 

9  Unkan  hewicakiya ;  Wicasta 
akantu  toope  duhapi  kta  e  heon 
W’’akantanka  tawoahope  kin 
ehpeyayapi,  he  tanyan  ecanonpi 
he. 

10  Moses  hecen  eya ;  Niyate 
nihun  kici  wicahduonihan  wo. 
Nakun ;  Tuwe  atkuku,  qa  is 
hunku  kin  hdasice  cinhan,  he 
wiconte  on  te  kta  ce. 

11  Tuka  niye  hehapi;  Wicasta 
wan  atkuku,  qa  is  hunku ;  He 
wohduze,  tokan  wicaqupi  he  ka- 
pi,  hecen  on  ociciye  kte  sni, 
eciye  cinhan  he  hecetu  ce. 

12  Hecen  atkuku  qa  hunku  ta¬ 
ku  sanpa  owicakiye  kta  iyoya- 
kipi  sni ; 

13  Qa  niye  woope  yakagapi  qa 
wicayaqupi  kin  on  Wakantanka 
tawoahope  kin  dutakunipi  sni : 
qa  taku  hececa  ota  ecanonpi  ece. 

14  Unkan  oyate  kin  owasin 
wicakico,  hehan  hewicakiya ; 
Owasin  anamagoptan  po,  qa  oka- 
hniga  po. 

15  Wicasta  tankan  tanhan  taku 
mahen  iyaye  cin  takudan  yusica 
okihi  sni ;  tuka  tona  mahen  tan- 
han  hinape  cin  wicasta  yusice 
cin  hena  ee. 

16  Tuwe  noge  winahon  yukan 
hecinhan  he  nahon  kta. 

17  Unkan  wicota  wicehna  tan¬ 
han  ti  mahen  iyaye  cehan,  w'a- 
onspewicakiye  cin  wiyacinpi 
kin  he  on  wiwangapi. 

18  Unkan  hewicakiya ;  Ni^ 
eya  oyakahnigapi  sni  he.  Taku 
kasta  tankan  tanhan  wicasta 
mahen  iyaye  cin  he  yusape  kta 
okihi  sni  e  idukcanpi  sni  he. 

19  Hena  cante  kin  en  i  sni, 
tuka  tezi  mahen,  qa  hehan  tan¬ 
kan  ehpeyapi,  hecen  woyute 
owasin  yuecetupi. 

20  Unkan  heya ;  Taku  wicasta 
kin  etanhan  hinanpe  cin  he  wi¬ 
casta  kin  yusapa  ece, 

21  Mahen  tanhan,  wicacante  kin 
etanhan  wicotaw'acin  sica  hiyu ; 
wawicihahapi,  wiinahmanpi,  tin- 
wicaktepi, 

22  Wamanonpi,  waicucupikte, 
wosice,  wohnaye,  wowihaha, 
istasica,  wayasicapi,  wahanici- 
dapi,  witkotkokapi ; 

23  Dena  taku  sice  cin  owasin 
mahentanhan  hiyu,  qa  wicasta 
yusape  cin  hena  ee. 

24  Unkan  hetanhan  najin  hi- 
yaye  ca,  Turos  qa  Sidon  makoce 
opapun  kin  en  i,  qa  tipi  wanji 
timahen  iyaya  ;  unkan  tuwedan 
sdonye  kte  sni  cin,  tuka  ana- 
hmanpi  kta  okihipi  sni. 

25  WinoMnca  wan  cunwintku 
cistinna  woniya  sapa  yuhe  cin 
he  nahon  qehan,  en  hi  qa  siha 
kin  en  makata  ehpeiciya. 

26  He  Hellenes  winohinca  kin 
heca,  Surophenikiya  oyate  kin 
etanhan ;  unkan  taku  wakan 
sica  cunwintku  kin  etanhan  hi¬ 
nanpe  si  kta  e  icekiya. 

27  Tuka  Jesus  heciya ;  Wica- 
cinca  kin  hena  tokaheya  wotapi 
kta ;  wicacinca  aguyapi  tawapi 
kin  icupi,  qa  sunka  wicaqupi 
kta  he  hecetu  sni. 

28  Unkan  iye  waayupte  ca  he- 
ciya ;  Han,  Itancan;  tuka  wa- 
hna  wotapi  kin  ihukuya  hoksiyo- 
pa  yusnapi  kin  sunka  yutapi  ece. 

29  Unkan  heciya ;  Wicoie  kin 
de  on  ekta  hda  wo,  taku  wakan 
sicanicunksi  etanhan  hinanpa  ce. 

30  Unkan  iye  ti  kin  ekta  ki, 
hehan  taku  wakan  sic  a  tankan 
iyaye  ca,  cunwintku  ohehdepi 
kin  akan  wanka  e  wanhdaka. 

31  Unkan  ake  Turos  makoce 
kin  ekpeye  ca,  Sidon  opta,  De- 
kapolis  makoce  kin  cokaya  oma- 
ni,  qa  Galile  mde  kin  ekta  ki. 

32  Unkan  wicasta  wan  noge 
tpa  qa  ia  okitpani  he  en  ahipi, 
qa  nape  ahnake  kta  icekiyapi. 

33  Unkan  wicota  etanhan  isna- 
na  icunonpa  aya,  qa  nape  noge 
ohna  iyeye  ca,  tagosa  qa  on  ceji 
yutan  : 

34  Hehan  mahpiya  ekta  etonwe 
ca  coranihdazi  qa  heciya ;  Epha- 
tha,  yuhdokapi  nunwe,  eyapi  kin 
he  kapi. 

35  Unkan  ecahankeya  noge  yu¬ 
hdokapi,  qa  ceji  ikan  kin  yukca- 
pi,  qa  hdaheya  ia. 

36  Hehan  he  tuwedan  okiyake 
sni  wicasi ;  tuka  taku  ewicakiye 
cin  on  etanhan  sanpa  nina  oya- 
kapi  ece. 

37  Qa  nina  yusinyayapi  qa  he- 
yapi ;  Taku  owasin  tanyan  econ 
ece  ;  noge  tpapi  kin  winahon- 
wicakiye  ca,  nakun  ia  okitpani 
iewicakiya  ece. 

WICOWOYAKE  8. 

1  Unkan  anpetu  kin  hena  en 
nina  wicota  hinca,  qa  takudan 
yutapi  sni,  hehan  waonspewica- 
kiye  cin  wicakico  qa  hewica- 
kiya ; 

2  Wicota  kin  onsiwicawakida, 
wanna  yamni  can  mici  unpi,  qa 
taku  yutapi  takudan  yuhapi  sni. 


3  Qa  w'ote  sni  hde  wicawa^i 
kinhan,  okinni  tahepi  ihpayapi 
kta  ;  hunh  tehan  tanhan  hipi  na- 
kaes. 

4  Unkan  waonspewicakiye  cin 
ayuptapi;  Makoce  hewotahedan 
kin  den,  tokiya  tanhan  dena 
aguyapi  imnahan  yute  wicaki- 
yapi  kta  he. 

5  Unkan,  Aguyapi  kagapi  tona 
duhapi  he,  eya  iwicawanga. 
Unkan  is,  Sakowin,  eyapi. 

6  Unkan  oyate  kin  maka  akan 
iyotanke  wicasi ;  qa  hehan  agu¬ 
yapi  sakowin  qon  icu,  yawasfce 
qa  yuspaspa  qa  waonspewica¬ 
kiye  cin  wicaqu,  iyoopta  wica- 
qupi  kta;  unkan  is  oyate  kin 
wicakipamnipi. 

7  Nakun  hogan  tonana  yuhapi ; 
hena  yawaste  qa  wicaqupi  kta, 
keya. 

8  Hecen  wotapi  qa  imnanpi ; 
unkan  aguyapi  oyaptapi  kin 
etanhan  makanopiye  sakowin 
pahipi. 

9  Tona  wotapi  kin  hena  kekto- 
pawinge  topa  ecetu  ;  hehan  hde 
wicasi. 

10  Hehan  ecahankeya  Wata 
wan  en  opa,  waonspewicakiye 
cin  om,  qa  Dalrnanutha  makoce 
kin  ekta  i. 

11  Unkan  Pharisee  kin  en  hipi, 
qa  iyutanyan  wiwangapi.  qa  ma¬ 
hpiya  eciyatanhan  wowapeto- 
keca  kida. 

12  Unkan  iye  cante  ekta  comni- 
hdazi  qa  heya  ;  Tokeca  wicoi- 
cage  kin  de  wowapetokeca  akita 
he.  Awicakehan  heciciyapi  ; 
Wicoicage  kin  de  wowapetoke¬ 
ca  takudan  qupi  kte  sni. 

13  Hehan  ehpewicaye  ca  wata 
kin  en  okipe  ca  akasanpa  hda. 

14  Unkan  aguyapi  icupi  kta 
akiktonjapi,  qa  wata  ohna  agu¬ 
yapi  wanjidan  sanpa  yuhapi  sni. 

15  Hehan  wahokonwicakiye  ca 

heya;  Wanyaka  po,  qa  on  na- 
pokyapi  Pharisee  tawapi  qa 
Herod  tawa  kin  he  kokipa  po. 

16  Hecen  iye  iyakitedan  hdo- 
kinicapi  qa  heyapi ;  Aguyapi 
unhapi  sni,  heon  etanhan  heya 
ce. 

17  Jesus  he  sdonya  hehan  he- 
wicakiya ;  Tokeca  aguyapi  du- 
hapi  sni  on  ayakinicapi  he.  Hi- 
nahin  oyakahnigapi  sni  qa  wi- 
dukcanpi  sni  he.  Hinahin  cante 
aotpasniyanpi  he. 

18  Ista  niyidianpi  wandakapi 
sni,  qa  noge  niyukanpi  esta  na- 
yahonpi  sni,  qa  yeksuyapi  sni 
he. 

19  Aguyapi  zap  tan  wicasta  ke- 
ktopawinge  zaptan  wicawaki- 
pamni,  hehan  oyaptapi  kin  ma- 
kanopiye  ohnaka  tona  yapahipi 
he.  Akenonpa,  eyapi. 

20  Hehan  sakowin  qa  kektopa- 
winge  topa-,  hehan  oyaptapi  ma- 
kanopiye  ohnaka  tona  iyacupi 
he.  Unkan,  Sakowin,  eyapi, 

21  Hehan  hewicakiya;  Tokeca 
oyakahnigapi  sni  he. 

22  Unkan  Bethseda  en  hi.  He¬ 
han  istagonga  wan  en  ahipi,  qa 
yutan  kta  e  icekiyapi. 

23  Unkan  istagonge  cin  napata 
yuze  ca  otonwe  kin  tankan  aya  ; 
qa  ista  kin  en  atagosa  hehan 
nape  kin  akan  ehnaka,  qa  taku 
wanyaka  hecinhan  he  iwanga. 

24  Unkan  wankan  etonwe  ca 
heya ;  Wicasta  wanwicamdaka, 
mani  unpi,  can  kin  iyececa. 

25  Hehan  ake  nape  kin  ista 
akan  ehnaka,  qa  ake  wankan 
etonwekiya ;  unkan  hehan  yu- 
ecetupi,  qa  taku  owasin  tanyan 
wanyaka. 

26  Hehan  iye  ti  ekta  hde  si, 
qa  heya ;  Otonwe  kin  en  ye  sni 
wo,  qa  otonwe  kin  en  tuwedan 
okiyake  sni  wo. 

27  Unkan  Jesus  hetanhan  Ke- 

sareya  Philippi  otonwe  kin  hena 
ekta  iyaya,  waonspewicakiye 
cin  om.  Unkan  tahepi  waon¬ 
spewicakiye  cin  heya  iwicawan- 
ga  ;  Matuwe,  wicasta  keyapi  he. 

28  Unkan  ayuptapi ;  Johannes 
baptem  wicaqu  kin ;  qa  wan- 
jikji ;  Elias  ;  qa  wanjikji ;  Wi¬ 
casta  wokcan  wanji  he  niye, 
eyapi. 

29  Unkan  hewicakiya ;  Qa  niye 
matuwe  kehapi  he.  Unkan  In- 
yan  waayupte  ca  heciya  ;  Messi- 
ya  he  niye. 

30  Unkan  he  tuwedan  okiyake 
sni  wicasi. 

31  Hehan  wowicakiyaka,  Wi¬ 
casta  Cinhintku  kin  taku  ota 
kakije  kta;  wicahincapi  qa  wo- 
snapi  kagapi,  wowapi  kagapi  ko 
heyata  iyeyapi  kta,  qa  ktepi 
kta  ;  qa  anpetu  yamni  iyohakam 
kini  kta. 

32  Unkan  hena  taninyan  ohda- 
ka.  Hehan  Inyan  icu  qa  iyoki- 
sni. 

33  Tuka  ihduhomni  qa  waon¬ 
spewicakiye  cin  awicatonwan, 
hehan  Inyan  iyopeye  ca  heya  ; 
Satan  miheyata  ya  wo ;  taku 
Wakantanka  tawa  kin  awacanni 
sni,  tuka  wicasta  akantu  taku 
tawa  kin. 

34  Unkan  oyate  kin  waonspe¬ 
wicakiye  cin  om  wicakico  qe- 
han,  hewicakiya ;  Tuwe  kasta 
omape  kta  hecinhan,  waipiicida 
kta,  qa  cansusbeca  kicin  kta,  qa 
mihakam  u  kta. 

35  Tuwe  wiconi  tawa  tehinda 
kinhan  he  told  ehpeki}^  kta; 
tuka  tuwe  miye  on  qa  wotanin 
waste  kin  on  wiconi  toki  ehpe- 
kiye  cinhan,  he  qe  wiconi  hduhe 
kta. 

36  Qa  wicasta  wan  maka  kin 
de  ocowasin  ohiya  esta,  qa  iye 
nagi  kin  toki  ehpekiye  cinhan, 
taku  on  iwaste  kta  he. 


WICOWOYAKE  9. 


37  Qa  taku  e  wicasta  nagi  kin 
tokiyopekiye  kta  he. 

38  Heon  etanhan  tuwe,  wicoi- 
cage  wiinahman  qa  wahtani  sa 
kin  de  en,  miye  qa  mioie  kin  on 
istece  cinhan,  tohan  Wicasta 
Cinhintku  kin  iye  Atkuku  towi- 
tan  hduha,  ohnihde  wakan  kin 
om  u  kinhan,  wicasta  kin  he  on 
istece  kta  ce. 

WICOWOYAKE  9. 

1  Hehan  hewicakiya  ;  Awica- 
kehan  heciciyapi ;  den  najinpi 
etanhan  wanjikji  wiconte  utapi 
sni  itokam,  Wakan  tanka  toki- 
conze  wowasake  on  hi  wanya- 
kapi  kta. 

2  Unkan  anpetu  sakpe  iyoha- 
kani  .Tesus,  Inyan,  qa  Jakob,  qa 
Johannes  iwicacu,  qa  icunonpa 
paha  wan  tehanwankantu  kin 
ekta  awicaya  ;  qa  wicitokam  yu- 
tokecapi : 

3  Tawokoyake  kin  wiyatpatpa, 
ska  hinca,  wa  iyececa  ;  maka 
akan  wayuska  kin  tuwedan  iye- 
cen  ska  kaga  okihi  sni. 

4  Unkan  hen  Elias  qa  Moses 
en  ihdutaninpi ;  qa  hena  Jesus 
kici  wohdag  yukanpi. 

5  Hehan  Inyan  waayupte  ca 
Jesus  heciya ;  Itancan,  den  un- 
yakonpi  he  waste  ;  ito  wakeya 
yamni  ti  unkicagapi  kta  ;  wanji 
niye  on,  qa  wanji  Moses,  qa 
wanji  Elias  unkicagapi  kta. 

6  Taku  eye  kta  sdonkiye  sni ; 
nina  yusinyayapi  nakaes. 

7  Unkan  mahpiya  wan  aohan- 
ziwicaya  ;  qa  mahpiya  kin  eei- 
yatanhan  wicaho  wan  tanin  qa 
heya  ;  Micinksi  wastewakidake 
cin  he  dee,  he  anagoptan  po. 

8  Hehan  ecahankeya  ihduksan 
etonwanpi  qehan,  wicasta  tuwe¬ 
dan  wanyakapi  sni,  Jesus  isnana 
kici  unpi. 


9  Unkan  paha  kin  etanhan 
aparaahde  kupi  icunhan  waho- 
konwicakiya,  taku  wanyakapi 
kin  tuwedan  okiyakapj  kte  sni, 
Wicasta  Cinhintku  kin  tapi 
etanhan  kini  sni  hehanyan. 

10  Unkan  wicoie  kin  he  awa- 
cinpi,  qa  tapi  etanhan  kini  eyapi 
kin  he  taku  kapi  hecinhan  he 
ikiciwangapi. 

11  Unkan  heya  iwangapi ;  To- 
keca  e  Elias  tokaheya  hi  kta  ce, 
wowapi  kagapi  kin  eyapi  he. 

12  Unkan  awicayupte  ca  heya; 
Awicakehan  Elias  tokaheya  hi 
kta,  qa  taku  owasin  yuecetu  kta ; 
qa  Wicasta  Cinhintku  kin  token 
taku  ota  kakije  kta,  qa  heyata 
iyeyapi  kta  e  wowapi  en  kagapi 
qon,  he  nakun  owicakiyaka. 

13  Tuka  heciciyapi  ce  ;  Awi¬ 
cakehan  Elias  wanna  hi;  unkan 
token  cinpi  kin  ecen  ecakiconpi, 
wowapi  en  kagapi  qon  iyececa. 

14  Unkan  waonspewicakiye  cin 
en  hdi  qehan,  wicihduksan  wi- 
cota  hinca  wanwicayaka ;  qa 
wowapi  kagapi  kin  wiwicawan- 
gapi. 

15  Unkan  oyate  kin  iyuhpa 
wanyakapi  qehan  nina  yusinya¬ 
yapi,  qa  ekta  inyang  yapi  qa 
okiyapi. 

16  Unkan  wowapi  kagapi  kin, 
Taku  e  on  -wiwicanungapi  he, 
eya  iwicawanga. 

17  Unkan  wicota  etanhan  wanji 
ayupta  ;  Waonspekiye,  micinksi 
woniya  ie  sni  kin  heca  yuhe  cin 
he  cicahi. 

18  Qa  tukten  eyaku  eca  yu- 
hdehdeca  ece  ;  hecen  i  minitaga 
au,  qa  hi  hdakinskinza,  qa  ban¬ 
yan  ece ;  unkan  waonspewica- 
yakiye  cin  hena  tankan  ehpeya- 
pi  kta  kewicawakiya,  tuka  oki- 
tpanipi. 

19  Unkan  waayupte  ca  hewi¬ 
cakiya;  Wicoicage  wicada  sni, 

tohanyan  cicipi  waun  kta ;  to- 
hanyan  iyowinciciyapi  kta  he. 
Eti  makau  po. 

30  Hehan  en  kahipi,  Unkan 
wanyag  iheye  cin  hecehna  wo- 
niya  kin  yuhdelideca  ;  qa  maka- 
ta  ehpeye  ca,  i  minitaga  au  pa- 
ptanptan  iyeiciya  wanka. 

21  Unkan  atkuku  kin  heya 
iwanga  ;  Tohantanhan  hececa 
he.  Unkan  is ;  Hoksiyoqopa 
ehantanhan,  eya. 

22  Qa  ota  petan  ehpeye  ca, 
minin  ehpeya,  ihangye  kta  e  he- 
on  ;  tuka  nis  taku  oyakihi  kin- 
han,  onsiunkida  po  qa  ounkiya  po. 

23  Jesus  heciya  ;  Wicada  oya¬ 
kihi  kinhan  ;  tuwe  wicada  Idn 
he  on  taku  owasin  okihipica  ce. 

24  Unkan  hecehnana  hoksidan 
atkuku  kin  hotanin  qa  ceya 
heya  ;  Itancan  wicawada  ;  wi- 
cawada  sni  kin  he  niye  omakiya 
wo. 

25  Jesus  oyate  kin  en  inyang 
hiyupi  wanwicayaka,  hehan  wo- 
niya  sapa  iyopeye  ca  heciya ; 
Woniya  ia  okitpani  qa  noge  tpa, 
tankan  hinanpe  ca,  icimana  en 
ye  sni  wo,  he  miye  e  econ  cisi 
ce,  eya. 

26  Unkan  hotanin  qa  nina  yu- 
hdehdeca,  qa  tankata  hinanpa  ; 
unkan  wicasta  ta  iyececa,  he- 
cen.  Wanna  ta  ce,  wicota  eyapi. 

27  Tuka  Jesus  napata  yuze  ca 
yuwankan  icu  ;  unkan  najin  hi- 
yaya. 

28  Unkan  tin  hiyu  qehan,  wa- 
onspewicakiye  cin  nahmana 
iwangapi ;  Tokeca  unkiye  tan¬ 
kan  ehpeya  unkokihipi  sni  he. 

29  Unkan  hewicakiya  ;  Ocaje 
kin  de  wote  sni  cekiyapi  kin  ece- 
dan  on  tankan  hiyu  kta  okihi  ece. 

30  Hehan  hetanhan  yapi  qa 
Galile  iyoopta  iyayapi ;  qa  tu- 
wedan  sdonye  kte  sni  cin. 

31  He  icunhan  waonspewica- 

kiye  cin  wowicakiyaka  qa  ;  Wi¬ 
casta  Cinhintku  kin  wicasta  na- 
pepi  kin  en  wicaqupi,  unkan 
ktepi  kta  ;  qa  ktepi  iyohakam 
anpetu  iciyamni  hehan  kini  kta 
ce,  ewicakiya. 

32  Tuka  wicoie  kin  he  okahni- 
gapi  sni,  qa  on  iwangapi  kta  ko- 
kipapi. 

33  Unkan  Kapernaum  en  hi ; 
qa  ti  mahen  yanka  hehan  wiwi- 
cawanga  ;  Canku  ohna  taku  e 
on  ayakinicapi  he. 

34  Tuka  inina  yukanpi  ;  can¬ 
ku  ohna  wanji  tukte  iyotan  tan- 
kapi  kta  e  heon  hdokinicapi. 

35  Unkan  iyotanke  ca  akenon- 
papi  kin  wicakico  qa  hewica¬ 
kiya  ;  Wicasta  wan  tokaheya 
un  kta  cin  kinhan,  hee  ehake  un 
kta,  qa  owasin  wowidagyapi  kta. 

36  Hehan  hoksiyoqopa  wan  icu, 
qa  wicacokaya  ehnaka  ;  qa  nape 
ohna  eyaku,  hehan  hewicakiya; 

37  Tuwe  hoksiyoqopa  dececa 
wanji,  micaje  on  tin  hiyuye  cin- 
han,  miye  tin  hiyumayan  ece  ; 
qa  tuwe  tin  hiyumaye  cin  he 
miye  sni,  tuka  tuwe  u  masi  kin 
he  tin  hiyuya  ece. 

38  Hehan  Johannes  ayupte  ca; 
Waonspekiye,  wicasta  wan  ni- 
caje  on  taku  wakan  sica  tankan 
ehpeya  wanunyakapi,  he  unki- 
hakam  u  sni ;  unkan  unkihakam 
u  sni  kin  on  etanhan  teunhinda- 
pi  ce,  eya. 

39  Tuka  Jesus  heya ;  Tehin- 
dapi  sni  po  ;  wicasta  tuwe  mi¬ 
caje  on  wicohan  tanka  econ  kin¬ 
han,  he  ituya  mayasice  kta  okihi 
sni. 

40  Tuwe  unkizapi  sni  kinhan, 
he  unkicipi  un  ece. 

41  Tuwe  micaje  on  miniyatke 
ohna  mini  datkanpi  kta  nicupi 
kinhan,  Messiya  niyuhapi  kin 
heon,  he  wokajuju  toki  ehpekiye 
kte  sni,  awicakehan  eciciyapi. 

42  Qa  tuwe  dena  cikcistinpi- 
dan  wacinmayanpi  kin  wanji 
waktanikiye  cinhan,  tahu  en  in- 
yan  wiyutpan  wan  iyakaskapi 
qa  miniwanca  kin  en  ehpeyapi 
unkans,  he  waste  kta  tuka. 

43  Qa  ninape  wahtaniiiiye  cin¬ 
han  hdaksa  wo  ;  nape  ksa  wico- 
ni  kin  en  yai  kinhan  hee  waste 
kta,  qa  nape  napin  hduha  Wa- 
kansica  ti,  peta  icimana  kasnipi 
kte  sni  kin  en  iyohpeniyanpi 
kte  sni. 

44  Hen  wamduska  tawapi  kin 
te  kte  sni,  qa  peta  kin  kasnipi 
sni  ece. 

45  Nakun  nisiha  wahtaniniye 
cinhan  hdaksa  wo  ;  huniste  wi- 
coni  kin  en  yai  kinhan,  he  waste 
kta,  qa  siha  nom  hduha  Wakan- 
sica  ti  peta  icimana  kasnipi  kte 
sni  kin  en  iyohpeniyanpi  kte  sni. 

46  Hen  wamduska  tawapi  kin 
te  kte  sni,  qa  peta  kin  kasnipi 
sni  ece. 

47  Nakun  niista  wahtaniniye 
cinhan  hdusdoka  wo  ;  ista  wan- 
jidan  hduha  Wakantanka  toki- 
conze  kin  en  de  cinhan,  hee 
waste  kta,  qa  ista  napin  hduha 
Wakansica  ti  peta  kin  en  iyo¬ 
hpeniyanpi  kte  sni. 

48  Hen  wamduska  tawapi  kin 
te  kte  sni,  qa  peta  kin  kasnipi 
sni  ece. 

49  Wicasta  otoiyohi  peta  on 
skuyeyapi  kta,  qa  wosnapi  otoi¬ 
yohi  miniskuya  on  skuyeyapi 
kta. 

50  Miniskuya  kin  he  waste  ; 
tuka  miniskuya  kin  skuye  sni 
aye  cinhan  taku  e  on  skuyeyapi 
kta  he.  Miniskuya  ihduha  po, 
qa  wookiye  kiciyuha  po. 

WICOWOYAKE  10. 

1  Hetanhan  najin  hiyaye  ca, 
Jordan  akasanpatanhan,  Juda 


makoce  kin  en  hi :  unkan  ake 
oyate  kin  en  witaya  kata  iheya ; 
qa  econ  ece  qon  he  iyecen  ake 
wowicakiyaka. 

2  Unkan  Pharisee  kin  en  hipi 
qa  wiwangapi,  Wicasta  tawicu 
ehpeye  kta  iyececa  hecinhan,  he 
iyutanyanpi. 

3  Unkan  waayupte  ca  hewi- 
cakiya ;  Moses  token  econ  nisi- 
pi  he. 

4  Unkan;  Moses  kpaganpi  wo- 
wapi  kage  ca  ehpeye  kta  iyo- 
winyan  ce,  eyapi. 

5  Unkan  Jesus  waayupte  ca 
hewicakiya  ;  Cante  nitehipi  kin 
heon  Moses  woope  kin  he  nica- 
gapi. 

6  Tuka  wicoicage  otokaheya 
tanhan  Wakantanka  hena  wica 
winyan  ahna  wicakaga  : 

7  Heon  etanhan  wicasta  wan 
atkuku  hunku  ko  ehpewicaye 
kta,  qa  tawicu  en  iyaihdaske 
kta : 

8  Qa  henaoza  wicacehpi  w'an- 
jidan  kta  ce.  Hecen  hetanhan 
nonpapi  sni,  tuka  wicacehpi  wan- 
jidan. 

9  Heon  taku  Wakantanka  yuo- 
konwanjidan  kin  he  ihnuhan 
tuwe  yujuju  kinhan. 

10  Unkan  ti  raahen  yukanpi, 
hehan  waonspewicakiye  cin  he 
akta  wiwangapi. 

11  Unkan  hewicakiya;  Tuwe 
winohinca  ehpekiye  ca  wanji 
tokeca  yuze  cinhan,  he  wawi- 
cihahapi  ecakicon  ece. 

12  Qa  winohinca  wan  hihna- 
ku  ehpeye  ca  wanji  tokeca  hi- 
hnaye  cinhan,  he  nakun  wawici- 
hahapi  econ  ece. 

13  Hehan  hoksiyoqopa  en  awi- 
cahipi,  wicayutan  kta  heon  ;  tu¬ 
ka  waonspewicakiye  cin  tona 
awicaupi  kin  iyowicakipisni. 

14  Tuka  Jesus  he  wanyaka, 
hehan  nina  iyokisice  ca  hewica- 

kiya ;  Hoksiyoqopapi  en  maupi 
kta  iyowinwicakiya  po,  qa  te- 
kindapi  sni  po ;  tona  dececapi 
kin  Wakantanka  tokiconze  kin 
eepi  ce. 

15  Awicakehan  heciciyapi ; 
Tuwe  Wakantanka  tokiconze 
kin  hoksiyoqopa  iyecen  icu  sni 
kinhan  he  mahen  ye  kte  sni. 

16  Hehan  poskin  wicayuza,  qa 
nape  awicaputake  ca  wicaya- 
waste. 

17  Unkan  canku  kin  ohna  iya- 
ye  cehan,  wanji  inyang  u,  qa  en 
canpeska  makehde  inajin,  qa  wi- 
wanga ;  Waonspekiye  waste, 
wiconi  owihanke  wanice  cin  he 
ohimiciye  kta  e  on  taku  ecamon 
kta  he. 

18  Unkan  Jesus  heciya;  To- 
keca  waste  emayakiya  he  ;  tu- 
wedan  waste  sni;  Wakantanka 
isnana. 

19  Woahope  kin  sdonyaya ; 
Wawicihahapi  econ  sni  wo,  Tin- 
wicakte  sni  wo,  Wamanon  sni 
wo,  Woitonsni  oyake  sni  wo, 
W^awicaki  sni  wo,  Niyate  nihun 
kici  wicahduonihan  wo. 

20  Unkan  waayupte  ca  heciya; 
Waonspekiye,  dena  owasin  ho- 
maksiyopa  ehantanhan  ecamon 
ece. 

21  Hehan  Jesus  atonwe  cehan 
wastekidake  ca  heciya ;  Taku 
wanji  ninica ;  hde  ca  taku  duhe 
cin  wiyopeya,  qa  walipanicapi 
kin  wicaqu  wo,  kinhan  mahpiya 
ekta  wowijice  duhe  kta ;  hehan 
ku,  can  susbeca  kicin,  qa  miha- 
kam  u  wo. 

22  Unkan  oie  kin  he  on  iyoki- 
^ica,  qa  cante  sica  hda ;  taku 
ota  yuha  nakaes. 

23  Unkan  Jesus  ihduksan  eton- 
we  ca  waonspewicakiye  cin  he- 
wicakiya ;  Tona  watonpike  cin 
hena  Wakantanka  tokiconze  kin 
en  yapi  kte  cin  he  tehika  ce. 

24  Unkan  oie  kin  on  waonspe¬ 
wicakiye  cin  yusinyayapi.  Tuka 
Jesus  ake  waayupte  ca  hewica- 
kiya  ;  Hoksiyoqopa,  tona  wowi¬ 
jice  wacinyanpi  kin  hena  iW'a- 
kantanka  tokiconze  kin  en  yapi 
kte  cin  he  tehike  hinca. 

25  Wicasta  wijica  W’akantanka 
tokiconze  kin  en  ye  kta  he  tehi¬ 
ka,  qa  kamel  wan  tahinspaciqa- 
dan  ohdoka  ohna  ye  kte  cin  he 
aoptetu. 

26  Unkan  heon  nina  yusinya¬ 
yapi  qa  hekiciyapi ;  Hehan  tuwe 
ni  kta  he. 

27  Jesus  awicatonwe  ca  heya  ; 
Wicasta  ekta  he  okihipica  sni, 
tuka  Wakantanka  ekta  hecece 
sni ;  W^akantanka  ekta  taku 
owasin  okihipica  ece. 

28  Hehan  Inyan  heciva ;  Iho, 
unkiye  taku  owasin  ehpeunyan- 
pi,  qa  nihakam  unyakonpi. 

29  Jesus  waayupte  ca  heya; 
Awicakehan  heciciyapi,  tuwe, 
miye  qa  wotanin  waste  kin  on, 
tipi  qa  hunkawanjitku,  qa  tawi- 
nohtin,  qa  atkuku,  qa  hunku,  qa 
tawicu,  qa  cinca,  qa  makoce 
ehpeye  cinhan  ; 

30  Nakaha  wiconi  kin  de  en 
opawinge  akihde  icu  kta  ;  tipi, 
qa  hunkawanjitkupi,  qa  tawi- 
nohtin,  qa  hunkupi,  qa  cincapi, 
qa  makoce  ko,  wositkihdapi  iya- 
hna ;  qa  wiconi  u  kte  cin  he  en 
wiconi  owihanke  wanica  yuhe 
kta, 

31  Tuka  wicota  tokaheya  kin 
hena  ehake  unpi  kta,  qa  ehake 
unpi  kin  hena  tokaheyapi  kta. 

32  Hehan  canku  ohna  Jerusa¬ 
lem  ekta  yapi ;  unkan  Jesus  wi- 
citokam  ya;  qa  iyepi  qes  iha- 
kam  upi,  inihanpi  qa  kopehdapi. 
Unkan  akes  akenonpapi  kin  iwi- 
cacu,  qa  taku  akipe  kte  cin  hena 
kohan  owicakiyaka : 

33  Iho,  Jerusalem  ekta  itan- 

wankanhde  unyanpi ;  qa  Wi- 
casta  Cinhintku  kin  wosnapi  ka- 
gapi,  wowapi  kagapi  ko  napepi 
kin  en  wicaqupi  kta ;  unkan  hena 
te  yacopi  kta,  qa  Ikcewica^ta 
kin  iyoopta  wicaqupi  kta  : 

34  He  qe  ikahapi  kta  qa  kapsin- 
psintapi  kta,  qa  atago^api  kta, 
qa  ktepi  kta  ;  unkan  anpetu  ici- 
yamni  kinhan  ake  kini  kta. 

35  Hehan  Jakob  qa  Johannes, 
Zebede  cinhintkupi,  en  hipi  qa 
heciyapi  ;  Waonspekiye,  taku 
uncinpi  kin  he  ecen  ecaunye* 
conpi  kta  uncinpi. 

36  Unkan,  Taku  e  ecaciconpi 
kta  yacinpi  he,  ewicakiya. 

37  Unkan  heciyapi ;  Nitowitan 
kin  en,  wanji  nietapa  qa  unma 
nicatka  tanhan  unkiyotankapi 
kta  e  unqu  po. 

38  Tuka  Jesus  hewicakiya ; 
Taku  yadapi  kin  sdonyakiyapi 
sni.  Wiyatke  etanhan  mdatke 
kte  cin  he  nis  yatkan  oyakihipi 
he  ;  qa  baptem  miye  maqupi  kte 
cin  he  on  nis  eya  nicupi  kta  oya¬ 
kihipi  he. 

39  Unkan,  Unkokihipi  ce,  eci- 
yapi.  Unkan  Jesus  hewicaki¬ 
ya  ;  Awicakehan  wiyatke  etan¬ 
han  mdatke  cin  nis  etanhan 
datkanpi  kta  ;  qa  haptem  maqu¬ 
pi  kin  he  is  nakun  nicupi  kta  ; 

40  Tuka  mietapa  qa  micatka 
tanhan  iyotankapi  kin  wicaqupi 
kte  cin  he  miye  mitawa  sni ; 
tuka  tona  wiyeya  wicakicihna- 
kapi  kta. 

41  Unkan  wikcem.na  kin  he  na- 
honpi  qehan,  .Takoh  qa  Johannes 
nina  canniyewicayapi. 

42  Tuka  Jesus  wicakico  qa 
hewicakiya ;  Oyate  kin  ekta 
tona  itancan  unpi  kin  wowidag- 
wicayapi  ece ;  qa  tona  tanka 
unpi  kin  hena  oyate  wicayuhapi 
ece. 

43  Tuka  niyepi  ekta  hecece 


kte  sni ;  tuka  tuwe  iyotan  tanka 
yaunpi  kta  hecinhan,  he  ookiye 
duhapi  kta  : 

44  Qa  tuwe  tokaheya  yaunpi 
kta  hecinhan,  he  owasin  wowi- 
dagyapi  kta. 

45  Wica^ta  Cinhintku  kin  hee 
kaes  waokiyapi  kta  hi  sni,  tuka 
waowicakiye  kta,  qa  wicota  ope- 
wicakitonpi  kta  on  wiconi  tawa 
ehpeye  kta  on  hi. 

46  Unkan  Jeriko  en  hipi ;  qa 
Jeriko  etanhan  oyate  ota  qa 
waonspewicakiye  cin  om  hdi- 
nanpa,  hehan  Bartimeus,  Timeus 
cinhintku,  istagonge  ciqon  he 
canku  icahda  wada  iyotanka. 

47  Unkan  he  Jesus  Nazareth 
etanhan  hee  nahon  qehan,  ho- 
tanin  qa  heya ;  Jesus,  Dawid 
Cinhintku,  on^imakida  wo. 

48  Unkan  wicota  iyokipisni, 
inina  un  kta ;  tuka  iye  iyotan 
hotankakiya  heya ;  Dawid  Cin¬ 
hintku,  onsimakida  wo. 

49  Unkan  Jesus  owanji  najin 
qa  kicopi  kta,  keya  ;  hecen  ista¬ 
gonge  cin  kicopi  qa  heciyapi ; 
Cante  wa4te  wo,  najin  wo,  wan¬ 
na  nico  ce. 

50  Unkan  iye  sin  a  ehpeya  na¬ 
jin  hiyaye  ca  Jesus  en  hi. 

51  Unkan  Jesus  waayupte  ca 
heciya ;  Taku  ecacicon  kta  ya- 
cin  he.  Istagonge  cin ;  Itan¬ 
can,  watonwe  kta,  eciya. 

52  Unkan  Jesus  heciya ;  Hda 
wo,  wacinyaye  cin  he  asnini- 
yan  ce.  Unkan  hecehnana  ton- 
we  ca  canku  ohna  Jesus  ihakam 
ya.  ■ 

WICOWOYAKE  11. 

1  Unkan  wanna  Jerusalem  iki- 
yedan  hipi,  Bethphage  qa  Beth- 
ani  hetu,  Oliwe  Paha  kin  en, 
hehan  waonspewicakiye  cin  nom 
ye  wica^i ; 

2  Qa  hewicakiya ;  Otonwe  iyo- 

takons  yanke  cin  en  ya  po ;  un- 
kan  wanna  en  yaipi  kinhan,  he- 
han  sukcinca  wan,  tohinni  wi- 
ca^ta  akan  iyotanke  sni,  he  iye- 
yayapi  kta ;  yukcapi  qa  aku  po. 

3  Qa  tuwe,  Taku  on  hecanonpi 
he,  eniciyapi  kinhan,  Itancan 
kin  cin  ce,  eya  po.  Unkan  he- 
cehnana  an  nisipi  kta. 

4  Unkan  ekta  iyayapi,  qa  can- 
ku  nonpa  ipaweh  wanka,  tiyopa 
wan  en  sukcinca  kin  kaska  na- 
jin  iyeyapi ;  hecen  kiyukcapi. 

5  Unkan  hen  najinpi  kin  wan- 
jikji,  Tokeca  sukcinca  kin  du- 
kcapi  he,  ewicakiyapi. 

6  Unkan  Jesus  econ  wicasi  qon 
he  ohna  ewicakiyapi  ;  hecen 
iyowinwicakiyapi. 

7  Hehan  sukcinca  kin  Jesus  ka- 
hipi ;  qa  tawokoyake  akan  ehna- 
kapi ;  unkan  iye  akan  iyotanka. 

8  Unkan  wicota  canku  ohna 
tawokoyake  kin  owinsyapi ;  qa 
apa  can  kin  etanhan  adetka  ka- 
ksapi,  qa  canku  ohna  ehpeyapi. 

9  Unkan  tona  tokaheyapi  qa 
ton  a  ihakam  upi  kin  hena  hotan- 
inpi  qa  heyapi ;  Osanna,  tuwe 
Itancan  caje  on  u  kinhan,  he 
yawastepi  ce. 

10  Dawid  ateunyanpi  tokicon- 
ze  Itancan  caje  kin  on  u  kin  he 
yawastepi:  Osanna  iyotan  tehan 
wankantu. 

11  Unkan  Jesus  Jerusalem  en 
ye  ca,  tipi  wakan  kin  en  iyaya  ; 
qa  wanna  taku  owasin  ekta 
etonwe  ca,  htayetu  aya,  hehan 
akenonpapi  kin  om  Bethani  e- 
kta  kihda. 

12  Unkan  ihanhanna  Bethani 
etanhan  kupi, hehan  wotektehda. 

13  Qa  itehan  suken  can  wan 
ape  yuke  cin  he  wanyaka,  he  en 
hi,  okinni  en  waskuyeca  iyeye 
kta ;  tuka  en  hi  qehan  takudan 
iyeye  sni,  ape  ecedan ;  suken 
icage  kta  hinahinke  sni. 

14  Unkan  Jesus  waayupte  ca 
heciya  ;  Detanhan  tuwedan  wa¬ 
skuyeca  enitanhan  yute  kte  sni, 
owihanke  wanica.  Unkan  waon- 
spewicakiye  cin  he  nahonpi. 

15  Hehan  Jerusalem  en  hipi ; 
unkan  Jesus  tipi  wakan  kin  en  i, 
qa  tona  tipi  wakan  kin  ohna  wi- 
yopeyapi  qa  wopetonpi  kin  hena 
tankan  iyewicaya,  qa  mazaska 
tokiyopeyapi  ahna  econpi  kin 
ahdapsinyan  ehpeya,  qa  wakiye- 
dan  iyopeyapi  can  akan  iyotan- 
kapi  hena  koya  : 

16  Qa  tipi  wakan  kin  ohna 
tuwe  cega  yuhe  kta  iyowinwi- 
cakiye  sni. 

17  Unkan  wowicakiyake  ca 
hewicakiya  ;  Wati  kin  he  oyate 
owasin  on  wocekiye  tipi  eciyapi 
kta  ce,  eya  wowapi  en  kagapi 
sni  he  ;  tuka  niye  wamanon  sa 
otipi  kin  yakagapi  ce. 

18  Wosnapi  kagapi  qa  wowapi 
kagapi  kin  he  nahonpi,  unkan 
token  ihangyapi  kta  akitapi ; 
kokipapi,  wicasta  owasin  ta- 
woonspe  kin  on  yusinyayapi 
nakaes. 

19  Unkan  wanna  htayetu  he¬ 
han  otonwe  kin  etanhan  tankan 
iyaya. 

20  Unkan  ihanhanna  en  hiya- 
yapi  hehan  suken  can  kin  wan¬ 
na  hute  hehanyan  snija  e  wan- 
yakapi. 

21  Unkan  Inyan  he  kiksuye 
ca  heciya ;  Itancan,  wanyaka 
wo,  suken  can  dasice  ciqon  he 
wanna  snija. 

22  Unkan  Jesus  waayupte  ca 
hewicakiya ;  Wakan  tanka  wa- 
cinyanpi  kin  he  yuha  po. 

23  Awicakehan  heciciyapi  ; 
Tuwe  paha  kin  de,  Tokan  iyaye 
ca  miniwanca  kin  en  iyohpaya 
wo,  eciye  ca,  cante  kin  en  ce- 
tunhda  sni,  qa  taku  tona  eye 
cin  hena  hecetu  kta  e  wicada 

kinhan  ;  he  taku  eye  cin  hena 
ecen  yuhe  kta. 

24  Heon  etanhan  heciciyapi ; 
Ceyakiyapi  eca  taku  tona  yacin- 
pi  kin  hena  iyacupi  e  wicada  po, 
kinhan  hena  duhapi  kta. 

25  Unkan  cekiya  nayajinpi  kin¬ 
han,  tuwe  taku  on  yeksuyapi 
kinhan  kicicajuju  po ;  hecen 
Ateyayapi  mahpiya  ekta  yanke 
cin  he  wayahtanipi  kin  nicicaju- 
jupi  kta. 

26  Qa  nis  wayecicajujupi  sni 
kinhan,  nakun  Ateyayapi  mahpi¬ 
ya  ekta  yanke  cin  wayahtanipi 
kin  nicicajujupi  kte  sni. 

27  Unkan  ake  Jerusalem  en 
hdipi ;  qa  tipi  wakan  kin  ohna 
mani  un  qehan,  wosnapi  kagapi 
wowapi  kagapi  wicahincapi  ko- 
ya  en  hipi ; 

28  Qa  heciyapi ;  Taku  wowa- 
sake  on  dena  taku  kin  e canon 
he  ;  qa  tuwe  dena  econ  nisi,  qa 
hecen  ecanon  he. 

29  Unkan  Jesus  waayupte  ca 
hewicakiya  ;  Mis  eya  taku  wanji 
iciwangapi  kta,  amayupta  po, 
kinhan  wowasake  tukte  e  on  de¬ 
na  ecamon  kin  ociciyakapi  kta. 

30  Johannes  baptem  wicaqu 
qon  wicohan  kin  he  mahpiya 
eciyatanhan,  qa  is  wicasta  eci- 
yatanhan,  unma  tukte  he  ;  ama¬ 
yupta  po. 

31  Unkan  hdokinicapi  qa  he- 
kiciyapi ;  He  mahpiya  eciyatan¬ 
han,  unkeyapi  kinhan,  hehan  ; 
Tokeca  wicayadapi  sni  he,  eye 
kta. 

32  Tuka,  He  wicasta  akantu 
eciyatanhan,  unkeyapi  kinhan, 
oyate  kin  kowicunkipapi ;  wi¬ 
casta  owasin  Johannes  wicasta 
wokcan  kin  heca  kecinpi. 

33  Unkan  waayuptapi  qa  Jesus 
heciyapi ;  Sdonunyanpi  sni.  Un¬ 
kan  Jesus  waayupte  ca  hewica¬ 
kiya  ;  Mis  eya  wowasake  tukte 


e  on  dena  ecamon  kin  he  nakun 
ociciyakapi  kte  sni. 

WICOWOYAKE  12. 

1  Hehan  wiyacinpi  on  wowi- 
cakiyaka  ;  Wicasta  wan  hastan- 
hanka  iyuwi  wojupi  wan  oju, 
qa  ohomni  natake  ca,  minisa 
iyuskice  wan  en  qe  ca,  cowahe 
tehan  wankantu  wan  kaga  ;  qa 
kicanyanpi  kte  cin  owicaqu,  qa 
makoce  wan  tokeca  ekta  icima- 
ni  iyaya. 

2  Qa  wanna  iyehantu  qehan 
taokiye  wan  kicanyanpi  kin  ekta 
ye  si,  kicanyanpi  kin  etanhan 
hastanhanka  ojupi  kin  waskuye- 
ca  icu  kte  cin  heon  etanhan. 

3  Unkan  he  yuzapi,  qa  apapi, 
qa  cokadan  hde  sipi. 

4  Unkan  ake  taokiye  w^anji  to¬ 
keca  ekta  ye  si ;  tuka  e  qe  in- 
yan  on  kininpi,  qa  pa  kahdeca- 
pi,  qa  tehiya  kuwapi  hde  sipi. 

5  Unkan  ake  wanji  tokeca  ekta 
ye  si ;  qa  he  qe  ktepi :  unkan 
nakun  wicota,  hunh  awicapapi 
qa  hunh  wicaktepi. 

6  Hehan  cinhintku  wanjidan 
wastekidake  cin  he  hinahin  hdu- 
ha ;  unkan  he  ehake  ekta  ye  si, 
qa  ;  Micinksi  yuonihanpi  kta  ce, 
eya. 

7  Tuka  kicanyanpi  kin  hekici- 
yapi ;  Tawa  kte  cin  he  dee  ;  iho 
po,  unktepi  kta ;  hecen  he  un- 
kitawapi  kta  ce. 

8  Unkan  hecen  yuzapi  qa  kte¬ 
pi,  qa  wojupi  kin  etanhan  tan- 
kan  ehpeyapi. 

9  Heon  hastanhanka  ojupi  yu¬ 
he  cin  he  taku  econ  kta  he. 
En  hi  qa  kicanyanpi  kin  hena 
ihangwicaye  kta,  qa  hastanhan¬ 
ka  ojupi  kin  wicasta  tokeca  owi¬ 
caqu  kta. 

10  W^owapi  kin  de  dawapi  sni 
he  ;  Ticagapi  inyan  wan  ehpe- 

yapi  qon  he  oise  en  pa  icaga 
ce. 

11  He  Itancan  kin  econ,  qa  un- 
kistapi  kin  en  taku  wowinihan. 

12  Hehan  yuze  wacinpi,  tuka 
oyate  kin  kowicakipapi ;  wiya- 
cinpi  kin  de  iye  wicaka  e  heya 
sdonyapi.  Unkan  ehpeya  ki- 
hdapi. 

13  Hehan  Pharisee  qa  Hero- 
dian  etanhan  wanjikji  ekta  ye 
wicasipi  ;  taku  eye  cin  on  yuza- 
pi  kta. 

14  Unkan  hena  en  hipi  qehan 
heciyapi ;  Waonspekiye,  iewi- 
cayaka  qa  tuwedan  koyakipe 
sni  sdonunyanpi  ;  wicasta  tan- 
can  ekta  eyatonwe  sni  ece.  tuka 
awicakehan  Wakan tanka  tacan- 
ku  kin  odaka  ece  ;  Kesar  wa- 
mnayanpi  qupi  kta  iyececa  he. 

15  Unqupi  kta,  qa  is  unqupi 
kte  sni  he.  Tuka  iye  wohnaye 
hduhapi  sdonye  ca  hewicakiya  ; 
Tokeca  iyutanmayayapi  he. 
Kaspapidan  wanji  'makau  po, 
wanmdake  kta  ce. 

16  Unkan  kahipi.  Hehan  he- 
wicakiya ;  Wicite  qa  wowapi 
kin  de  tuwe  tawa  he.  Unkan, 
Kesar  tawa  ce,  eciyapi. 

17  Hehan  Jesus  waayupte  ca; 
Kesar  taku  tawa  kin  kicu  po  ; 
qa  Wakantanka  taku  tawa  kin 
kicu  po,  ewicakiya.  Unkan 
heon  inihanpi. 

18  Hehan  Saddukee  kin,  piya 
iwicacage  kte  cin  wanica  keya- 
pi,  hena  etanhan  en  hipi ;  qa 
wiwangapi  qa  heyapi  ; 

19  Waonspekiye,  Moses  wo¬ 
wapi  unkicagapi,  wicasta  wan 
tawicu  ehpeya  te  ca,  cinca  nice 
cinhan,  sunkaku  winohinca  kin 
he  hduze  kta,  qa  cincu  qon  cin¬ 
ca  kicage  kta  ce. 

20  Hunkawanjinkiciyapi  sako- 
win  ;  unkan  tokapa  kin  winohin¬ 
ca  wan  yuze  ca,  cinca  codan  ta. 

21  Hehan  iyokihe  kin  he  hdu¬ 
ze  ca  nakun  ta,  qa  cinca  nica  ; 
unkan  iyamni  kin  is  nakun. 

22  Unkan  ecen  sakowinpi  kin 
hduzapi,  qa  cinca  nicapi :  eha- 
ke  winohinca  kin  is  eya  ta. 

23  Hecen  piya  iwicacage  cin 
en  inajinpi  kinhan,  wanji  tukte 
tawicuyapi  kta  he :  sakowin 
hduzapi  tuka. 

24  Unkan  Jesus  waayupte  ca 
hewicakiya ;  Wowapi  wakan 
kin  sdonyayapi  sni,  qa  nakun 
Wakantanka  towasake  kin,  heon 
yanunipi. 

25  Wiconte  etanhan  piya  wi- 
coicage  kinhan  tawicu  tonpi  sni 
qa  hihnaku  yuhapi  sni ;  tuka 
niahpiya  ekta  ohnihde  unpi  kin 
iyececapi. 

26  Unkan  tona  tapi  kin  hena 
piya  icagapi  kta,  on  Moses  ta- 
wowapi  kin  en  dawapi  sni  he ; 
can  opamna  etanhan  Wakantan¬ 
ka  okiye  ca  heya ;  Abraham 
W^akan tanka  tawa,  qa  Isaak 
Wakantanka  tawa,  qa  Jakob 
Wakantanka  tawa  kin  he  miye 
ce. 

27  Wicasta  tapi  kin  WMkan- 
tanka  tawapi  sni,  tuka  ni  unpi 
kin  Wakantanka  tawapi:  heon 
etanhan  sogya  yanunipi. 

28  Hehan  wowapi  kagapi  wan¬ 
ji  en  hi,  qa  akinicapi  kin  nahon, 
qa  tanyan  awicayupta  iyukcan 
heon  etanhan,  Woahope  toka- 
heya  kin  tukte  e  he,  eya  iwan- 
ga. 

29  Unkan  Jesus  ayupta;  Israel 
nahon  po,  Jehowa  Wakantanka 
unkitawapi  kin  he  Itancan  wan- 
jidan,  woahope  owasin  tokapa 
kin  hee  ce. 

30  Unkan  Jehowa  Wakantan¬ 
ka  nitawa  kin  he  nicante  oco- 
wasin  on,  qa  ninagi  ocowasin 
on,  qa  nitawacin  ocowasin  on, 
qa  nitowasake  ocowasin  on, 

wa^teyakidake  kta  ce ;  wcahope 
tokaheya  kin  hee. 

31  Qa  inonpa  kin  he  he  iyece- 
ca ;  Nikiyedan  un  kin  he  niye 
inihdacin  wasteyadake  kta.  Wo- 
ahope  dena  isanpa  tanka  wa- 
nica. 

33  Unkan  wowapi  kage  cin 
he  heciya  ;  Han,  Waonspekiya, 
wowicake  ecen  eha,  Taku  wa- 
kan  wanjidan,  qa  icunonpa  tan- 
han  wanica. 

33  Qa  wicacante  ocowasin  on, 
qa  wicotawacin,  ocowasin  on, 
qa  wicanagi  ocowasin  on,  qa  wi- 
cowasake  ocowasin  on  waste- 
dakapi,  qa  wicildyedan  unpi  kin 
wiciye  ihdacin  waste  wicadapi 
kin,  peta  on  wosnapi  qa  ikce 
wosnapi  owasin,  he  isanpa  tan¬ 
ka  ece. 

34  Unkan  he  wacinksamya 
ayupta  .lesus  w^anyaka,  hehan 
heciya;  Wakantanka  tokiconze 
kin  itehan  yaun  sni.  Unkan 
hetanhan  tuwedan  sanpa  wi- 
wanga  tawatenye  sni. 

35  Hehan  Jesus  tipi  wakan 
kin  ohna  wowicakiyaka  icun- 
han  waayupte  ca  heya  ;  Wowa- 
pi  kagapi  kin  Messiya  he  Dawid 
Cinhintku  ce,  tokeca  heyapi  he. 

36  Dawid  iye  qe  Woniya  Wakan 
on  heya ;  Itancan  kin  Itancan  mi- 
tawa  heciya  ;  Mietapa  ekta  iyo- 
tanka  wo,  tona  tokaniyanpi  kin 
hena  siha  oahe  nitawa  kin  wa- 
kage  kta  hehanyan. 

37  Heon  etanhan  Dawid  iye  qe 
Itancan  eciya  ;  hecen  token  cin- 
caya  he.  Unkan  oyate  ikceka 
kin  wiyuskinyan  nahonpi. 

38  Unkan  wowicakiyaka  icun- 
han  hewicakiya;  Wow'api  ka¬ 
gapi  kin  kowicakipa  po,  hena 
wokoyake  hanskaska  kicun  wa- 
stedakapi,  qa  wopeton  tipi  kin 
ohna  owicakiyapi  kta  nakun  : 

39  Qa  omniciye  tipi  kin  en  oi- 

yotanke  tokapapi,  qa  wotapi  kin 
en  oyanke  wasteste  kin :  • 

40  Hena  e  wiwazica  tipi  kin 
temyapi,  qa  ihdutaninpi  on  wo- 
cekiye  hanska  eyapi  ece  :  hena 
woyaco  iyotan  tanka  yuhapi  kta. 

41  Unkan  Jesus  mazaska  opiye 
kin  iyotakons  iyotanka,  qa  to¬ 
ken  oyate  kin  mazaska  opiye  kin 
en,  mazaska  ehpeyapi  kin  he 
wanyaka.  Unkan  wicota  wijica- 
pi  kin  hena  odota  en  ehpeyapi. 

43  Unkan  wiwazica  wahpanica 
wan  en  hi,  qa  mazasa  onspadan 
nom  en  ehpeya,  he  mazasa 
wanjidan  yawapi. 

43  Unkan  waonspewdcakiye 
cin  hena  wicakico  qa  hewica¬ 
kiya  ;  Dena  owasin  mazaska 
opiye  kin  en  ehpeyapi,  tuka  wi¬ 
wazica  wahpanica  kin  de  owa¬ 
sin  isanpa  en  ehpeya,’ awicake- 
han  eciciyapi. 

44  Dena  owasin  taku  ota  tonpi 
kin  eciyatanhan  en  ehpeyapi 
ece  ;  tuka  iye  qe  nice  cin  etan¬ 
han  taku  yuhe  cin  ocowasin  en 
ehpeya,  on  ni  kte  cin  ocowasin. 

WICOWOYAKE  13. 

1  Unkan  tipi  wakan  kin  etan¬ 
han  kinanpa  hehan  waonspewi- 
cakiye  cin  wanji  heciya ;  Wa¬ 
onspekiya,  inyan  tankinyanyan 
kin  dena,  qa  tipi  kagapi  kin  dena 
w^anyaka  wo. 

3  Unkan  Jesus  waayupte  ca 
heciya  ;  Tipi  tankinyanyan  kin 
dena  owasin  wandaka  he.  In¬ 
yan  wanji  inyan  itakihna  wanke 
kte  sni,  owasin  juju wahe  kta. 

3  Unkan  Oliwe  Paha  kin  akan 
iyotanka,  tipi  wakan  kin  iyota¬ 
kons,  hehan  Inyan  qa  Jakob  qa 
Johannes  qa  Andrew  nahmana 
wiwangapi ; 

4  Tohan  hena  hecetu  kta  he, 
qa  dena  owasin  iyecetu  kta  e 

wowapetokeca  tukte  e  hecin- 
han,  unkokiyaka  po. 

5  Unkan  Jesus  waayupte  ca 
hewicakiya ;  Iwanihdaka  po,  o- 
kinni  tuwe  nihnayanpi  kta. 

6  Wicota  micaje  on  hipi  qa ; 
He  miye  ce,  eyapi  kta,  qa  wica- 
sta  ota  wicahnayanpi  kta. 

7  Unkan  tolian  wicokicize  qa 
kicizapi  kta  03^akapi  kin  naya- 
lionpi  kinhan,  nihinciyapi  sni 
po  :  hena  hecetu  kta,  tuka  owi- 
hanke  kin  hinaliinke  sni. 

8  Oyate  wan  oyate  tokeca  on 
najin  kta,  qa  wokiconze  wan 
wokiconze  tokeca  on  ;  qa  tukte- 
kten  maka  skanskan  yuke  kta, 
qa  wicaakilian  qa  wicokicize 
yuke  kta.  Dena  wicoiyokisice 
tokaheya  kin  ee. 

9  Tuka  iwanihdaka  po  ;  omni- 
ciye  tanks,  kin  en  aniyanpi  kta ; 
qa  omniciye  tipi  kin  ohna  nica- 
stakapi  kta  ;  qa  miye  on  wicasta 
itancanpi  wicastayatapi  ko  en  a- 
niipi  kta,  owicayakapi  kta  heon. 

10  Tuka  tokaheya  wotanin 
waste  kin  he  oyate  owasin  owi- 
cakiyakapi  kta. 

11  Tuka  tohan  aniyanpi  qa  wi- 
canicupi  kinhan,  itokam  taku 
ehapi  kta  awacinpi  sni  po,  qa 
on  cante  sicapi  sni  po ;  tuka 
wihij'ayedan  oape  kin  he  en 
taku  nicupi  kin  he  ohna  eya  po  ; 
eye  kte  cin  he  niyepi  sni,  tuka 
Woniya  Wakan  kin  hee  kta. 

12  Hunkawanjinkiciyapi  wi- 
conte  en  kicicupi  kta,  qa  wi¬ 
casta  wan  iye  cinca  nakun  ;  qa 
wicacinca  inajinpi  kta  qa  hunka- 
kewicayapi  kin  tewicayapi  kta. 

13  Unkan  miye  on  owasin  sice- 
nidapi  kta ;  tuka  tuwe  owihanke 
kin  hehanyan  ope  cinhan  he  ni 
kta. 

14  Tuka  tohan  wosice  woi- 
hangye,  Daniel  wicasta  wokcan 
cajeyate  ciqon,  tukten  najin 

kta  iyecece  ^ni,  hen  wandakapi 
kinhan,  tuwe  yawa  kinhan  oka- 
hnige  kta,  hehan  tona  Juda  ma- 
koce  kin  en  unpi  kin  he  kin 
ekta  najicapi  kta  : 

15  Qa  tuwe  tipi  akan  yanke  cin 
he  kun  ku,  qa  timahen  tanhan 
takudan  ehdaku  kte  sni : 

16  Qa  nakun  tuwe  magata  un 
kinhan,  wokoyake  ehdaku  kta 
on  hdicu  kte  sni. 

17  Tuka  anpetu  kin  hena  en 
tona  ihdusakapi  qa  hoksiyoqopa 
azinwicakiyapi  kin  hena  tehiya 
unpi  kta. 

18  Unkan  waniyetu  icunhan 
nayapapi  kte  sni  e  icekiya  po. 

19  Anpetu  kin  hena  en  wicoka- 
kije  yuke  kta,  tokaheya  Wa- 
kantanka  taku  kage  cin  ehan- 
tanhan,  qa  dehanyan  takudan 
iyecece  sni,  qa  nakun  tokata 
ekta  iyecece  kte  sni. 

20  Unkan  I  tan  can  kin  anpetu 
kin  hena  yuptecedan  sni  kinhan, 
wicacehpi  takudan  ni  kte  sni ; 
tuka  wicakahnigapi  tona  wica- 
kahnige  cin  hena  on  anpetu  kin 
hena  yuptecedan. 

21  Unkan  hehan  tuwe ;  Iho, 
Messiya  hen  yanka  ce,  qa  is ; 
Kan  yanka  ce,  eniciyapi  esta, 
wicadapi  sni  po. 

22  Messiya  itonpisni  qa  wicasta 
wokcan  itonpisni  kin  heca  ica- 
gapi  kta,  qa  wowapetokeca  taku 
wowinihan  ko  econpi  kta,  oki- 
hipica  unkans  wicakahnigapi 
kin  hena  eepi  kaes  wicahna¬ 
yanpi  kta  tuka. 

23  Tuka  iwanihdaka  po  ;  iho, 
itokam  hena'ociciyakapi. 

24  Tuka  anpetu  kin  hena  en, 
wicokakije  kin  iyohakam,  anpetu 
wi  kin  aotpasyapi  kta,  qa  hanye- 
tu  wi  kin  iyoyanpa  kte  sni ; 

25  Qa  mahpiya  wicanhpi  kin 
hirihpaye  kta,  qa  mahpiya  ekta 
wowasake  kin  yuhuhuzapi  kta. 

36  Unkan  hehan  Wicasta  Cin- 
hintku  kin  wowasake  tanka  wo- 
witan  ko  hdnha  malipiya  sapa 
akan  u  wandakapi  kta. 

37  Unkan  hehan  ohnihdewicaye 
cin  hena  ye  wicasi  kta,  qa  tate 
ouye  topa  kin  etanhan,  maka 
ihanke  kin  etanhan  qa  mahpiya 
ihanke  kin  hehanyan,  wicaka- 
hnige  ciqon  hena  witaya  wica- 
kpahi  kta. 

38  Suken  can  kin  etanhan  wi- 
yacinpi  kin  de  okahniga  po :  Can 
intpa  kin  hinahin  wankadan,  qa 
etanhan  ape  icage  cinhan,  hehan 
mdoketu  wanna  ikiyedan  sdon- 
y  ay  a  pi  ece. 

39  He  iyececa,  nis  tohan  dena 
owasin  iyecetu  wandakapi  kin- 
han,  wanna  ikiyedan,  tiyopa  kin 
etu,  e  sdonya  po. 

30  Awicakehan  heciciyapi,  wi- 
coicage  kin  de  tokan  iyaye  sni, 
ecen  dena  owasin  econpi  kta. 

31  Mahpiya  maka  ko  tokan 
iyaye  kta,  tuka  mioie  kin  hena 
tokan  iyaye  kte  sni. 

33  Tuka  anpetu  kin  he,  qa  wi- 
hiyayedan  oape  kin  he  tuwedan 
sdonye  sni,  mahpiya  ohnihde  kin 
heepi  kaes,  qa  nakun  Cinhintku- 
yapi  kin  ;  tuka  Ateyapi  kin  ece- 
dan  sdonya. 

33  Iwanihdaka  po,  wakta  unpi 
qa  cekiya  po  ;  tohan  iyehantu 
kte  cin  sdonyayapi  sni  nakaes. 

34  Wicasta  wan  icimani  ye  kte 
cin,  tipi  ehpeye  ca  taokiyewica- 
ye  cin  taku  econ  wicasi,  otoi- 
yohi  wicohan  wicaqu,  qa  tiawan- 
yake  cin  he  awanyake  si,  he  iye¬ 
ceca. 

35  Heon  etanhan  waktaya  un 
po  ;  tipi  ohna  itancan  kin  tohan 
hdi  kta  sdonyayapi  sni,  htayetu, 
qa  hanye  cokaya,  qa  anpaohoton- 
na  hoton,  qa  is  hanhanna  kinhan. 

36  Okinni  ihnuhanna  hdi  kin¬ 
han  nistinmapi  iyeniyanpi  kta. 


37  Unkan  taku  eciciyapi  kin 
he  owasin  ewicawakiya  ece, 
Waktaya  un  po. 

WICOWOYAKE  14. 

1  Anpetu  nonpa  iyohakam  he¬ 
han  woacaksin  qa  aguyapi  na- 
pohyapi  sni :  Unkan  wosnapi  ka- 
gapi  wowapi  kagapi  ko  token 
hnayan  yuzapi  kta  akitapi,  ktepi 
kta  e  heon. 

3  Tuka  heyapi ;  Wosnapi  an¬ 
petu  kin  hehantu  kte  sni ;  okin¬ 
ni  oyate  kin  owodutaton  kta. 

3  Unkan  Bethani  etu,  Simon 
lepros  ececa  qon  he  ti  kin  en 
wota  iyotanka,  hehan  winohinca 
wan  inyan  opiye  wan  wihdi 
wastemna  tehike  hinca  he  yuha 
hi,  qa  opiye  kin  yuhdoke  ca  iye 
pa  kin  akastan. 

4  Unkan  hen  wanjikji  cante 
mahen  iyokipipi  sni  qa  heyapi ; 
Tokeca  wihdi  wastemna  kin  he- 
cen  yutakunipi  sni  he. 

5  Wihdi  wastemna  kin  de  ka- 
spapi  opawinge  yamni  sanpa  iyo- 
peyapi  qa  wahpanica  wicaqupi 
kta  tuka.  Hecen  winohinca  qon 
icaptapi. 

6  Unkan  Jesus  heya ;  Ayustan 
po;  tokeca  nagiyeyayapi  he. 
Wicohan  waste  wan  ecamicon. 

7  Wahpanicapi  kin  ohinniyan 
wicayahduhapi,  qa  tohan  yacin- 
pi  kinhan  tanyan  ecawicaye- 
conpi  kta  oyakihipi ;  tuka  miye 
ohinniyan  mayaduhapi  sni. 

8  Taku  okihi  kin  ecen  econ ; 
mitancan  hapi  kte  cin  on  ito- 
kam  sdaye  kta  on  hi. 

9  Awicakehan  heciciyapi;  Ma¬ 
ka  kin  owancaya  tukten  wo- 
tanin  waste  kin  de  oyakapi  kin¬ 
han,  winohinca  kin  de  nakaha 
taku  econ  kin  he  oyakapi  kta, 
wokiksuye  kta  e  heon. 

10  Unkan  Judas  Iskariot,  ake- 

nonpapi  kin  wanji  ee,  wosnapi 
kagapi  kin  ekta  ya,  he  hnayan 
wicaqu  kta  heon. 

11  Unkan  he  nahonpi  qehan 
wiyuskinpi,  qa  mazaska  qupi  kta 
keciyapi.  Unkan  token  tanyan 
hnayan  wicaqu  kta  he  akita. 

12  Unkan  aguyapi  napohye  sni 
anpetu  tokaheya  en  wosna  ktepi 
ece  kin  hehantu,  waonspewica- 
kiye  cin  heciyapi ;  Tukten  woa- 
caksin  wosnapi  yate  kta  wiyeya 
eunhnakapi  kta  yacin  he. 

13  Unka;n  waonspewicakiye  cin 
nom  ye  wicasi,  qa  hewicakiya ; 
Otonwe  kin  en  ya  po,  kinhan 
wicasta  wan  mini  ohna  waki- 
skotpa  wan  qin  itkonicipapi  kta, 
he  ihakam  ya  po. 

14  Qa  tukte  en  tin  kihde  cin- 
han,  tipi  tawa  kin  heciya  po  ; 
Waonspekiye  cin  heya  ce  ;  Wan- 
kan  tipi  kin  tukten  waonspewi- 
cawakiye  cin  om  wosnapi  kin 
wate  kta  tukte  e  he. 

15  Unkan  wankan  tipi  wan 
tanka,  tanyan  yustanpi  qa  wiye¬ 
ya  yanka,  nicipazopi  kta ;  hen 
wiyeya  eunkicihnaka  po. 

16  Unkan  waonspewicakiye 
cin  iyayapi,  qa  otonAve  kin  en 
ipi,  qa  token  ewicakiye  cin  he- 
cen  iyeyapi ;  unkan  wosnapi  kin 
wiyeya  ehnakapi. 

17  Unkan  wanna  htayetu  he- 
han  akenonpapi  kin  om  en  hi. 

18  Unkan  wota  iyotankapi 
icunhan  Jesus  heya ;  Awicake- 
han  heciciyapi ;  Mici  wayatapi 
kin  wanji  wiyopemayayapi  kta. 

19  Hehan  iyokisica  hinhdapi, 
qa  otoiyohi  heciyapi  ;  He  miye 
he  ;  qa  ake  wanji,  He  miye  he, 
eyapi. 

20  Unkan  hewicakiya ;  Ake¬ 
nonpapi  kin  etanhan  wanji  wa- 
ksica  ohna  mici  oputkan  kin 
hee  ce. 

21  Wicasta  Cinhintku  kin  awi- 

cakehan  token  wowapi  en  kaga- 
pi  qon  he  iyecen  iyoopta  ya,  tu- 
ka  wicasta  kin  tuwe  Wicasta 
Cinhintku  kin  wiyopeye  cinhan, 
he  wotehi  yuhe  kta ;  wicasta 
kin  he  tohinni  tonpi  sni  unkans 
waste  kta  tuka. 

22  Unkan  wotapi  icunhan  Je¬ 
sus  aguyapi  icu,  yawaste,  qa 
kiyuspa,  qa  wicaqu,  qa  heya ; 
Icupi  qa  yuta  po  ;  mitancan  kin 
he  dee. 

23  Nakun  wiyatke  kin  icu  ;  qa 
yawaste  hehan  wicaqu.  Unkan 
owasin  etanhan  yatkanpi. 

24  Unkan  hewicakiya  ;  Wico- 
takuye  teca  kin  en,  mawe  kin 
he  dee,  wicota  on  papsonpi. 

25  Awicakehan  heciciyapi ;  De- 
tanhan  wiyuwi  waskuyeca  etan¬ 
han  icimana  mdatke  kte  sni,  an¬ 
petu  wan  en  Wak  an  tanka  toki- 
conze  kin  en  teca  mdatke  kte  cin 
hehanyan. 

26  Unkan  odowan  wan  ahiya- 
yapi  hehan  Oliwe  Paha  kin  ekta 
iyayapi. 

27  Hehan  .Tesus  hewicakiya; 
Hanyetu  kin  de  miye  on  iyuhpa 
nihicahanpi  kta ;  kaken  wowapi 
en  kagapi  qon,  Waawanhdake 
kin  he  awape  kta,  hecen  tahinca 
wanunyanpi  kin  mdecahanpi  kta 
ce. 

28  Tuka  ake  wakini  iyohakam, 
Galile  ekta  nitokam  imdamde 
kta. 

29  Tuka  Inyan  heciya  ;  Owa¬ 
sin  hicahanpi  esta,  miye  qe  eca- 
mon  kte  sni. 

30  Unkan  Jesus  heciya ;  Awi¬ 
cakehan  heciciya ;  Anpetu  kin 
de,  hanyetu  kin  de  en,  anpaoho- 
tonna  nonpa  hoton  sni,  ecen  ya- 
mni  akihde  anamayakihbe  kta. 

31  Hehan  iyotan  nina  kitan 
hinca  ;  Cicimata  esta  anacicihbe 
kte  sni.  Iyuhpa  nakun  iyecen 
eyapi. 

32  Unkan  wojupi  wan  en  ipi, 
Gethsemane  eciyapi ;  hehan 
waonspewicakiye  cin  hewica- 
kiya ;  Den  iyotanka  po,  icunhan 
cewakiye  kta. 

33  Unkan  Inyan  qa  Jakob  qa 
Johannes  hena  iwicacu,  hehan 
inihan  qa  nina  iyokisica  hinhda; 

34  Qa  hewicakiya ;  Minagi 
nina  iyokisice  hinca,  mate  kta 
iyeeeca ;  den  yukanpi  qa  wa- 
ktaya  un  po. 

35  Unkan  hetanhan  kitan  ecin- 
yan  iyoopta  ye  ca,  makata  ihpa- 
ye  ca  cekiya,  okihipica  kinhan, 
wihiyayedan  oape  kin  he  tokan 
iyaye  kta. 

36  Unkan  heya ;  Abba,  Ate, 
niye  ekta  taku  owasin  okihipica  ; 
wiyatke  kin  de  emiciyaku  wo  ; 
tuka  mis  taku  wacin  kin  hee  kte 
sni,  taku  yacin  kin  he  hecetu  kta. 

37  Hehan  en  hdi,  qa  istinmapi 
iyewicaya,  unkan  Inyan  heciya ; 
Simon  nistinma  he ;  wihiyaye¬ 
dan  oape  wanjidan  kiktahan 
yaun  kta  oyakihi  sni  he. 

38  Kiktahan  unpi  qa  cekiya 
po ;  okinni  taku  wawiyutanyan 
un  kin  en  yaipi  nun  ce ;  wica- 
nagi  kin  he  awicakehan  wicada, 
tuka  wicacehpi  kin  wasake  sni. 

39  Unkan  ake  iyaye  ca  cekiya, 
qa  wicoie  un  qon  hena  ake  ecen 
eya. 

40  Unkan  ake  en  hdi  qehan, 
ake  istinmapi  iyewicaya,  ista 
hbapi  hinca,  unkan  token  ayu- 
ptapi  nun  tanin  sni. 

41  Unkan  iciyamni  en  hdi,  qa 
hewicakiya  ;  Istinma  po  qa  ozi- 
iciya  po  ;  wanna  henakeca,  wi¬ 
hiyayedan  oape  kin  wanna  iye- 
hantu ;  wanyaka  po,  Wicasta 
Cinhintku  kin  wahtanipi  sa  na- 
pepi  kin  en  hnayan  wicaqupi. 

42  Najin  po,  unyanpi  kta ;  iho, 
tuwe  rnahnaye  cin  he  wanna 
kiyedan  u  ce. 

Dak.  ^ 


43  Unkan  ecahankeya,  iahan 
icunhan,  Judas  hi,  akenonpapi 
kin  wanji  ee,  qa  kici  wicota 
hinca,  mazasagye  can  otoza  ko 
yuhapi,  wosnapi  kagapi,  wowapi 
kagapi,  qa  wicahincapi  kin  etan- 
han  upi. 

44  Unkan  tuwe  hnayan  wicaqu 
kte  cin  he  iwaktawicaye  ca ; 
Tuwe  i  iwaputake  cinhan  hee 
kta  ;  yuzapi  qa  tanyan  akiyahda 
po,  eya. 

45  Unkan  en  hi  qehan,  eca¬ 
hankeya  en  ye  ca,  I  tan  can,  I- 
tancan,  eciye  ca,  i  itputaka. 

46  Hehan  nape  ahnakapi  qa 
yuzapi. 

47  Unkan  wanji  en  najinpi  kin 
mazasagye  ehdaku,  qa  wosnapi 
kagapi  itancan  taokiye  wanji 
ape  ca  noge  haspa. 

48  Unkan  Jesus  waayupte  ca 
hewicakiya  ;  Wamanon  sa  takpe 
hipi  iyececa,  mazasagye  can 
otoza  ko  yuha  mayaduzapi  kta 
on  yahipi  he. 

49  Anpetu  eca  tipi  wakan  kin 
ohna  ocipap^i  qa  waonspekiya 
waun,  tuka  mayaduzapi  sni ; 
tuka  wowapi  wakan  kin  yuece- 
tupi  kta. 

50  Hehan  owasin  ehpeya  naji- 
capi. 

51  Unkan  koska  wan  ihakam 
ya,  tancodan  un  tuka  minihuha 
ska  tancan  iyakipemni.  Unkan 
koskapi  kin  hena  yuzapi : 

52  Hehan  minihuha  ska  kin  he 
ehpeya,  qa  tancodan  kihda. 

53  Unkan  Jesus  wosna  kagapi 
itancan  kin  ekta  ayapi ;  qa  hen 
wosnapi  kagapi,  wicahincapi, 
wowapi  kagapi  ko  owasin  mni- 
ciyapi. 

54  Unkan  Inyan  itehan  ihakam 
u,  qa  wosna  kagapi  itancan  ti 
kin  en  hi ;  qa  ookiyewicayapi 
kin  om  iyotanke  ca  peta  kin  en 
cosiciya. 

55  Unkan  wosnapi  kagapi  qa 
omniciye  ocowasin  tuwe  Jesus 
on  taku  oyakapi  kta  odepi,  ktepi 
kta  e  heon,  tuka  takudan  iyeya- 
pi  sni. 

56  Wicota  itonsniyan  woya- 
kapi,  tuka  taku  oyakapi  kin  oci- 
tkonze  sni. 

57  Hehan  wanjikji  inajinpi,  qa 
itonsniyan  taku  iyaonpapi,  qa 
heyapi ; 

58  Unkiye,  Tipi  wakan  nape 
on  kagapi  kin  de  ihangwaye  kta, 
qa  anpetu  yamni  hehan  wanji 
tokeca  nape  codan  kagapi  kin 
he  wakage  kta  ce,  eyanaunhon- 
pi  ce. 

59  Tuka  is  eya  taku  oyakapi 
kin  ocitkonze  sni. 

60  Hehan  wosna  kagapi  itan- 
can  kin  wicacokaya  inajin,  qa 
Jesus  iwange  ca ;  Dena  taku 
iyanionpapi  kin  takudan  adupte 
sni  he,  eya. 

61  Tuka  iye  inina  un  qa  taku¬ 
dan  ayupte  sni.  Ake  wosna  ka¬ 
gapi  itancan  kin  wiwange  ca 
heciya ;  Messiya,  lyotan  Waste 
Cinhintku  kin  he  niye  he. 

62  Unkan  Jesus  heya  ;  He  mi- 
ye ;  qa  Wicasta  Cinhintku  kin 
wowasake  etapa  eciyatanhan 
iyotanke  ca,  mahpiya  sapa  akan 
u  wandakapi  kta  ce. 

63  Hehan  wosna  kagapi  itancan 
kin  wokoyake  hdupote  ca  heya  ; 
Taku  on  woyakapi  sanpa  uncin- 
pi  kta  he. 

64  Wayasice  cin  he  niyenaya- 
honpi :  token  idukcanpi  he.  IJn- 
kan  owasin,  te  kta  iyececa,  ya- 
copi. 

65  Hehan  wanjikji  atagosapi  qa 
ite  ogekicitonpi,  qa  apapi  qa ; 
Wokcan  wo,  eciyapi.  Unkan 
ookiye  unpi  kin  is  eya  nape  on 
apapi. 

66  Unkan  Inyan  ihukuya  tipi 
kin  ohna  yanka ;  hehan  wosna 

kagapi  itancan  winyan  wowi- 
dagwicaye  cin  wanji  en  hi ; 

67  Qa  Inyan  petiskan  yanka 
wanyake  cehan  en  etonwe  ca 
heya;  Qa  nis  eya  Jesus  Naza¬ 
reth  kici  yaun  qon. 

68  Tuka  anakihhe  ca  heya ; 
Taku  ehe  cin  he  sdonwaye  sni, 
qa  nakun  owakahnige  sni  ce. 
Hehan  tankan  ohanzi  hdepi  kin 
ekta  iyaya  ;  unkan  anpaohoton- 
na  wan  hoton. 

69  Unkan  ake  wikoska  wan 
wanyake  ca,  tona  en  najinpi  kin 
hewicakiya ;  De  is  nakun  he- 
tanhan. 

70  Unkan  is  ake  anakihman. 
Hehan  kitan  ecinyan  iyohakam 
tona  en  najinpi  kin  ake  Inyan 
heciyapi ;  Awicakehan  nis  he- 
nitanhan  ;  Galile  wicasta  heni- 
ca  ;  qa  iyae  cin  he  iyececa  ce. 

71  Tuka  iye  wayasice  ca  taku 
wakan  cajeyata ;  Wicasta  kin 
de  cajedatapi  kin  ecaca  sdon¬ 
waye  sni  ce,  eya. 

72  Hehan  inonpa  anpaohoton- 
na  kin  hoton.  Unkan  hehan  In- 
yah  Jesus  taku  eciye  ciqon  ;  An- 
paohotonna  nonpa  hoton  sni, 
yamni  akihde  anamayakihbe  kta 
ce,  wicoie  kin  he  kiksuya.  Un¬ 
kan  he  awakicin  hehan  ceya. 

WICOWOYAKE  15. 

1  Unkan  wanna  anpao,  hehan 
wosnapi  kagapi  qa  wicahincapi, 
wowapi  kagapi  ko  ornnicijm  oco¬ 
wasin  om  he  aiapi,  qa  Jesus  ka- 
skapi,  qa  ekta  ayapi  qa  Pilate 
qupi. 

2  Unkan  Pilate  wiwanga  ;  Ju- 
da  oyate  Wicastayatapi  kin  he 
niye  he.  Unkan  Jesus  ayupte 
ca,  Niye  ecen  eha  ce,  eya. 

3  Unkan  wosnapi  kagapi  kin 
taku  ota  iyaonpapi ;  tuka  taku¬ 
dan  ayupte  sni. 

4  Unkan  Pilate  ake  wiwange 
ca ;  Takudan  adupte  sni  he ; 
iho,  taku  ota  iyanionpapi  ce, 
eya. 

5  Tuka  Jesus  takudan  ayupte 
sni ;  hecen  Pilate  yusin3^aya. 

6  Wosnapi  kin  de  ekta  wica- 
kaskapi  wanji  wicakiciyukca 
ece,  wanji  tukte  cinpi  kinhan. 

7  Unkan  wanji  Barabbas  eci- 
yapi,  he  tona  om  inajin  qon  ka- 
skapi  yanka,  he  inajinpi  qehan 
nakun  tinwicakte, 

8  Unkan  oyate  kin,  token  econ 
ece  qon  he  iyecen  ecawicakicon 
kta,  panyehan  keciyapi. 

’  9  Tuka  Pilate  awicayupte  ca  ; 
Juda  Wicastayatapi  kin  he  cici- 
yukcapi  kta  yacinpi  he. 

10  Wosnapi  kagapi  kin  wina- 
wizipi  on  kahipi  e  sdonya. 

11  Tuka  wosnapi  kagapi  kin 
oyate  kin  w^ahokonwicakiyapi, 
Barabbas  he  wicakiyukca  kta  e 
heon. 

12  Unkan  Pilate  ake  awjca- 
yupte  ca ;  Hehan  tuwe  Juda 
Wicastayatapi  eyakiyapi  kin  he 
token  ecamon  kta  yacinpi  he, 
ewicakiya. 

13  Unkan  ake  panyehan  heya- 
pi ;  Icipaweh  okatan  wo. 

14  Hehan  Pilate  hewicakiya  ; 
Tokeca,  taku  sica  econ  kin  tu¬ 
kte  e  he.  Unkan  hehan  iyotan 
nina  ;  Icipaweh  okatan  wo,  pan¬ 
yehan  e5^api. 

15  Unkan  Pilate  oyate  kin  iyo- 
kipiwicaye  kta  cin,  heon  Barab¬ 
bas  wicakiciyukca,  qa  Jesus 
kapsinpsinta  hehan  icipaweh 
okatanpi  kta  wicaqu. 

16  Unkan  akicita  kin  tipi  w'an 
tanka,  Pretorium  eciyapi,  he 
ekta  ayapi ;  qa  wicobe  ocowasin 
wicakicopi. 

17  Unkan  sina  duta  wan  inki- 
yapi,  qa  wapaha  wan  wapepeka 
on  kazontapi  qa  unkiyapi. 


18  Qa  hehan  okiyapi,  Iho,  Juda 
Wicastayatapi  kin. 

19  Qa  cedi  tanka  wan  on  pa 
kin  en  apapi,  qa  atagosapi,  qa 
canpeska  makehde  inajinpi,  qa 
ohodapi. 

20  Unkan  hecen  ihahapi,  hehan 
sina  duta  kin  ikicicupi,  qa  iye 
tawokoyake  qon  ake  kicunki- 
yapi.  Hehan  icipaweh  okatan¬ 
pi  kta  e  ekta  ayapi. 

21  Unkan  Simon,  Kurene  wi- 
casta,  en  hiyaya,  he  Alexander 
qa  Ruphus  atkuku  kin,  makoce 
kin  etanhan  u  kin  he  can  susbeca 
tawa  kin  kicicinkiyapi. 

22  Unkan  Golgotha  owanka 
kin  en  ahipi,  he,  Wicapahu  ma¬ 
koce,  eyapi  kin  he  kapi. 

23  Unkan  minisa  pejihuta  ica- 
hiyapi  kin  he  yatke  kta  e  qupi ; 
tuka  wicada  sni. 

24  Unkan  wanna  icipaweh  oka¬ 
tanpi,  hehan  tawokoyake  qon  ki- 
cipamnipi,  qa  on  oeconna  econpi, 
wicasta  otoiyohi  taku  icupi  kta. 

25  Unkan  wanna  wihiyayedan 
oape  yamni,  hehan  icipaweh 
okatanpi. 

26  Unkan  taku  iyaonpapi  wo- 
wapi  iwankam  owapi  kin,  JUDA 
WICASTAYATAPI  KIN,  hee. 

27  Unkan  kici  wamanon  sa 
nom  icipaweh  owicakatanpi, 
wanji  etapa  eciyatanhan,  qa 
unma  catka  eciyatanhan. 

28  Hecen  wowapi  kagapi  qon 
yuecetupi ;  Qa  wahtanipi  sa  om 
yawapi  ce,  eya. 

29  Unkan  tona  en  hiy ayapi  kin 
hena  yasicapi,  poptanptanpi  qa 
heyapi  ;  Iho,  tipi  wakan  kin 
ihangyaye  kta,  qa  anpetu  yamni 
ake  piya  yakage  kta  : 

30  Ito,  niiciya  wo,  qa  cansu- 
sbeca  kin  etanhan  kun  ku  wo. 

31  Nakun  wosnapi  kagapi  kin 
ihahapi,  qa  wowapi  kagapi  om 
iye  iyakitedan  hekiciyapi ;  Wi- 

casta  tokeca  niwicaya  ece,  tuka 
iye  atayedan  niiciye  kta  okihi 
sni. 

32  Messiya  Israel  Wicastaya- 
tapi  kin.  ito  cansusbeca  kin 
etanhan  kun  hdicu  kta,  hecen 
wanunyakapi  qa  wicaundapi  kta. 
Unkan  tona  kici  icipaweb.  owi- 
cakatanpi  qon  is  eya  ibabapi. 

33  Unkan  wihiyayedan  oape 
isakpe,  hehan  maka  kin  owan- 
caya  otpaza,  oape  inapcinwanka 
hehanyan. 

34  Qa  wihiyayedan  oape  ina¬ 
pcinwanka,  hehan  Jesns  hotan- 
kakiya  panyehan  ;  Eloi,  Eloi, 
lama  sabakthani,  eya :  Wakan- 
tanka  mitawa,  Wakantanka  mi- 
tawa,  tokeca  ebpemayaya  he. 
eyapi  kin  he  kapi. 

35  Unkan  en  najinpi  wanjikji 
he  nabonpi  qehan  heyapi ;  Iho, 
Elias  kipan. 

36  Unkan  wanji  inyan^  ye  ca, 
mini  iyubepe  wan  miniskuya  en 
oputkan,  qa  can  icam  yatkekiye 
kta,  qa  heya ;  Hinnakahan  po, 
Elias  kun  eyaku  kta  on  hi  kin- 
han  wanunyakapi  kta. 

37  Unkan  Jesus  hotankakiya 
hotanin,  qa  taniya  hiyuya. 

38  Unkan  tipi  wakan  cokaya 
ozanpi  qon  he  owangya  okina- 
bdece  ca,  wankan  tanhan  qa  kun 
ihanke  kin  aiyahdeya. 

39  Unkan  akicita  opawinge  wi- 
cayuhe  cin  iyotakons  najin,  he 
hecen  pan  qa  taniya  hiyuya  wan- 
yaka,  hehan  heya  ;  Awicakehan 
wicasta  kin  de  Wakantanka  Cin- 
hintku  kin  hee. 

40  Nakun  winobinca  itehan 
tanhan  wanyag  yukanpi ;  Mary 
Magdalene,  qa  Mary,  Jakob  cis- 
tinna  qa  Joses  hunku  kin,  qa  Sa¬ 
lome,  hena  opapi. 

41  Galile  en  un  qon  he  ehan 
ihakam  unpi  qa  okiyapi  ece  kin 
hena  eepi,  qa  nakun  winobinca 

toktokeca  kici  Jerusalem  en 
hipi  qon. 

42  Unkan  wanna  btayetu,  Ihdu- 
wiyeyapi  kta  anpetu,  anpetu  wa¬ 
kan  kin  itokam  anpetu  kin  hee, 
heon, 

43  Joseph,  Arimathea  etanhan, 
woope  aiekiyapi  owotanna,  qa 
nakun  Wakantanka  tokiconze 
kin  ohinniyan  ape  un  kin  he  u, 
qa  waditagya  Pilate  en  ye  ca, 
Jesus  tancan  kin  kida. 

44  Unkan  wanna  ta  hecinhan 
Pilate  yusinyaya;  heon  akicita 
opawinge  wicayuhe  cin  he  kico, 
qa  wanna  wanakaja  tanhan  ta 
hecinhan  he  iwanga. 

45  Unkan  akicita  opawinge  wi¬ 
cayuhe  cin  he  ecen  okiyaka,  he¬ 
han  tancan  kin  Joseph  qu. 

46  Unkan  he  minibuha  ska 
waste  opeton,  qa  tancan  kin  kun 
eyaku,  qa  minibuha  ska  kin  iya- 
pemni,  qa  wicabapi  obdoka  wan 
imnija  en  kagapi,  he  en  ohnaka, 
qa  inyan  tanka  wan  wicabapi 
obdoka  i  kin  en  eonpa. 

47  Unkan  Mary  Magdalene  qa 
Mary  Joses  hunku  kin  hena  tu- 
kten  hnakapi  kin  he  wanyakapi. 

WICOWOYAKE  16. 

1  Unkan  anpetu  wakan  kin  wan¬ 
na  owihanke,  hehan  Mary  Mag¬ 
dalene,  qa  Mary  Jakob  hunku,  qa 
Salome  hena  tancan  kin  sdayapi 
kta  on  pejihuta  wa^temna  aupi : 

2  Unkan  anpetu  tokaheya  han- 
banna  binca,  wicabapi  obdoka 
kin  en  hipi,  wanna  wi  hinanpa 
hehantu. 

3  Unkan  hekiciyapi ;  Tu we  wi¬ 
cabapi  obdoka  i  kin  etanhan  in¬ 
yan  kin  yutokan  iyeunkicieiyapi 
kta  he. 

4  Unkan  ekta  etonwanpi,  he¬ 
han  inyun,  inyan  kin  wanna  yu¬ 
tokan  iyeyapi ;  he  tanka  binca. 

5  Unkan  wicaliapi  olidoka  kin 
mahen  ipi,  hehan  koska  wan 
etapa  eciyatanhan  iyotaiika,  wo- 
koyake  ska  hanska  koyaka,  he 
wanyakapi ;  unkan  yusinyayapi. 

6  Tuka  iye  hewicakiya  ;  Ihnu- 
han  iiiyusinyayapi  kinhan ;  Je¬ 
sus  Nazareth  etanhan,  icipaweh 
okatanpi  qon  he  oyadepi ;  wanna 
ihduekicetu  ;  den  wanke  sni ; 
tukten  hnakapi  qoii  he  wanyaka 
po. 

7  Tuka  nis  hda  po,  qa  waonspe- 
wicakiye  cin,  qa  Inyan  nakun, 
nitokam  Galile  ekta  ye  kta,  he- 
ciya  wanyahdakapi  kta,  enici- 
yapi  qon  iyececa,  he  owicaki- 
yaka  po. 

8  Unkan  hecen  koyahanna  hdi- 
cupi,  qa  wicahapi  ohdoka  kin 
etanhan  najica  kihdapi ;  nina 
cancanpi  qa  yusinyayapi  ;  qa 
tuwedan  takudan  eciyapi  sni, 
inihanpi  nakaes. 

9  Unkan  anpetu  wakan  anpetu 
tokaheya  hanhanna  hinca,  Jesus 
ihduekicetu  hehan,  Mary  Magda¬ 
lene,  etanhan  taku  wakan  sica 
sakowin  ehpekiciye  ciqon,  he 
tokaheya  en  taniniciya. 

10  Hehan  iye  hde  ca,  tona  om 
un  qon  iyokisicapi  qa  ceya  yu- 
kanpi  kin  owicakiyaka. 

11  Unkan  hena,  wanna  kini,  qa 
he  wanyaka  key  a  ohdaka  nahon- 
pi  esta,  wicadapi  sni. 

12  Hehan  iyohakam  etanhan 
wicasta  nom  makoce  ekta  ici- 


mani  yapi,  hehan  icunhan  en 
taniniciya. 

13  Hena  unmapi  kin  hosi  wica- 
kakipi,  tuka  nakun  wicadapi  sni. 

14  He  iyohakam  akewanjipi 
wota  iyotankapi  icunhan  en 
taniniciya,  qa  wacetunhdapi  qa 
cante  sutapi  on  iyopewicaya ; 
kini  iyohakam  tona  wanyakapi 
kin  heepi  kaes  wicawicadapi  sni 
heon. 

15  Unkan  hewicakiya ;  Maka 
kin  owancaya  ya  po,  qa  wicasta 
otoiyohi  wotanin  waste  kin  owi¬ 
cakiyaka  po. 

16  Tuwe  wicada  qa  baptem 
qupi  kinhan  he  ni  kta  ;  qa  tuwe 
wicada  sni  kinhan  he  yacopi  kta. 

17  Qa  tona  wicadapi  kin  hena 
wowapetokeca  dena  yuhapi  kta  ; 
Micaje  kin  on  taku  wakan  sica 
tankan  ehpeyapi  kta;  wicaceji 
tokeca  on  iapi  kta  ; 

18  Sintehda  yuwankan  icupi 
kta;  qa  pejihuta  sica  yatkanpi 
esta  etanhan  itokecapi  kte  sni ; 
wayazankapi  kin  nape  awica- 
hnakapi  kta,  kinhan  asnipi  kta 
ece. 

19  Hecen  Itancan  kin  owica- 
kiya,  hehan  mahpiya  ekta  eya- 
kupi,  qa  Wakantanka  etapa  eci¬ 
yatanhan  kiyotanka. 

20  Unkan  hena  ij-ayapi,  qa 
owancaya  woyakapi ;  qa  Itan¬ 
can  kin  wicohan  tanka  econwi- 
cakiye  cin  on  wicoie  kin  yuecetu 
ece.  Amen. 

WOTANIN  WA^TE  TAWA. 


WICOWOYAKE  1. 

1  Taku  tona  cetunhdasniyan 
wicaundapi  kin  hena  wicota 
hdaheya  oyag  utapi ; 

2  Tona  otokahe  ehantanhan 
ista  on  wanyakapi  qa  wicoie 
oyakapi  ece  kin  hena  token  un- 
kokiyakapi  qon  he  iyececa  : 

3  Heon  etanhan  mis  eya,  taku 
kin  hena  owasin  otokahe  hinca 
ehantanhan  tanyan  owakahnige 
cin  on,  Taku  Wakan  wastedaka 
iyotan  waste,  hena  hdaheya  wo- 
wapi  cicage  kta  iyomakipi, 

4  Hecen  taku  onspeniciyapi 
qon  hena  wicakapi  e  tanyan 
sdonyaye  kta. 

5  Herod  .Tuda  wicastayatapi 
taanpetu  kin  ein  wawayusna  wan 
Zacariyas  eciyapi,  Abia  optaye 
kin  hetanhan  ;  qa  tawicu  kin  is 
Aaron  cunwintkupi  kin  etan¬ 
han  ;  unkan  he  Elisabeth  eci¬ 
yapi. 

6  Hena  sakim  Wakantanka  ito- 
kam  owotanpidan,  qa  Itancan 
tawoahope  qa  wicoope  tawa  kin 
owasin  omanipi,  iyaonpepica  sni 
unpi. 

7  Unkan  Elisabeth  hoksin  yuhe 
sni  un,  qa  hecen  cinca  nicapi ; 
unkan  sakim  wanna  kanpi. 

8  Unkan  iye  optaye  kin  ohna 
wo^na  wicolian  kin  Wakantanka 
itokam  econ  eca, 

9  Tipi  wakan  Itancan  tawa  kin 
timahen  iyaya  eca,  waazintonpi 
econ  ^ipi  ece,  wosna  wicolian 
econpi  kin  eciyatanhan. 

10  Unkan  waazintonpi  icunhan, 

oyate  kin  owasin  itankan  cekiya 
hiyeya. 

11  Unkan  Itancan  taohnihde 
wan  en  taniniciya,  qa  wahna 
azintonpi  kin  etapa  tanhan  hina- 
jin. 

12  Unkan  Zacariyas  he  wan- 
yake  cehan,  wacin  iyokisice  ca 
wakokipe  hinca. 

13  Tuka  ohnihde  wakan  kin 
heciya;  Wakokipe  sni  wo,  Zaca¬ 
riyas  ;  wocekiye  nitawa  kin  na- 
honpi ;  qa  nitawin  Elisabeth  ho- 
ksidan  wan  niciyuhe  kta,  unkan 
he  Johannes  eya  casyakiton  kta. 

14  Qa  he  on  wowiyuskin  wo- 
pida  ko  duhe  kta,  qa  tonpi  kin 
on  wicota  iyuskinpi  kta. 

15  Qa  iye  Itancan  kin  itokam 
tanka  kta  ;  qa  rninisa  miniwakan 
ko  takudan  yatke  kte  sni ;  qa 
hunku  ikpi  kin  etanhan  Woniya 
Wakan  kin  on  ojudan  kta. 

16  Unkan  iye  Israel  cinca  kin 
wicota  Itancan  Wakantanka  ta- 
wapi  kin  ekta  wicayahomni  kta. 

17  Qa  Elias  toksape  qa  towa- 
sake  kin  yuha  itokam  ye  kta,  qa 
atewicayapi  cincawicayapi  kin 
kici  cante  wicayuokonwanjidan, 
qa  wanahonpi  sni  kin  hena  owo- 
tanna  unpi  wicoksape  kin  ekta 
wicayuhomni  kta;  qa  oyate  wan 
Itancan  on  ihdustanpi  kin  wiye- 
ya  kicihnake  kta  e  heon  etan¬ 
han. 

18  Unkan  Zacariyas  ohnihde 
wakan  kin  heciya ;  Wanna  wi- 
macahinca,  qa  mitawin  wanna 
kan  ;  hecen  taku  on  de  sdonwa- 
ye  kta  he. 

19  Unkan  ohnihde  wakan  kin 
waayupte  ca  heciya ;  Gabriel, 
Wakantanka  itokam  najin  kin 
he  miye  ;  qa  ociciye  ca,  wotanin 
waste  kin  de  sdonyeciciye  kta  e 
u  masipi. 

20  Unkan  iho,  mioie  kin  tohan 
iyehantu  kinhan  yuecetupi  kte 
cin  he  wicayada  sni  kin  he  on, 
tohanyan  yuecetupi  sni  kin  he- 
hanyan,  ie  sni,  qa  ia  okitpani 
yaun  kta  ce. 

21  Unkan  oyate  kin  Zacari- 
yas  ape  hiyeye,  ca  tehan  tipi 
wakan  kin  ohna  yanke  cin  on 
etanhan  inihanpi. 

22  Unkan  tankan  hdicu  qehan, 
owicakiye  kte  cin  okitpani :  un¬ 
kan  namwicakicawin,  qa  ie  sni 
un  ;  on  etanhan  tipi  wakan  kin 
ohna  taku  wakan  wanji  wanya- 
ka  e  iyukcanpi. 

23  Unkan  wicohan  econ  ece 
kin  anpetu  kin  wanna  ihunniki- 
ya,  hehan  iye  ti  kin  ekta  kihda. 

24  Unkan  anpetu  kin  hena  iyo- 
hakam  tawicu  Elisabeth  hoksin 
itpihnaka  ;  unkan  wi  zap  tan  he- 
hanyan  inahbe,  ca  heya  ; 

25  Anpetu  kin  en,  Itancan  kin 
wicasta  kin  taku  i  en  mahdepi 
qon  he  emiciyaku  kta  on  ahi- 
matonwe  cehan,  decen  ecaraicon 
ce. 

26  Unkan  wi  isakpe  kin  en, 
Gabriel  ohnihde  wakan  kin 
Wakantanka  etanhan  usipi;  Ga- 
lile  ekta,  otonwe  wan  Nazareth 
eciyapi  kin  hetu ; 

27  Wikoska  wan  wicasta  wan 
Joseph  eciyapi,  Dawid  wicowazi 
tawa  kin  etanhan,  yuze  kte  cin 
he  ekta ;  unkan  wikoska  kin 
Mary  eciyapi. 

28  Unkan  ohnihde  wakan  kin 
he  en  hi  qa  heciya ;  Wiyuskin 
wo,  wasteya  yaun  kin ;  Itan¬ 
can  kin  niciun ,  winobinca  owi- 
capeya  niye  niyawastepi  ce. 


29  Unkan  he  wanyake  cehan, 
oie  kin  on  inihan,  qa  okiyapi 
kin  de  taku  kta  hecinhan  he 
awacin  un. 

30  Unkan  ohnihde  wakan  kin 
heciya  ;  Mary,  wikope  sni  wo ; 
Wakantanka  ekta  wowaste  iye-  ■ 
yaya. 

31  Qa  iho,  hoksin  itpiyahnake 
ca  hoksidan  wan  yaton  kta,  qa 
Jesus  eya  casyakiton  kta. 

32  Iye  tanka  kta,  qa  lyotan 
Wankantu  kin  Cinhintku  kin 
eciyapi  kta ;  qa  atkuku  Dawid 
tohe  kin  Wakantanka  Itancan 
kin  hduhekiye  kta. 

33  Qa  Jakob  ti  kin  he  ohinni- 
yan  idake  kta ;  qa  wokiconze 
tawa  kin  okiciwihanke  kte  sni 
ce,  eya. 

34  Hehan  Mary  ohnihde  wa¬ 
kan  kin  heciya;  Wicasta  sdonye 
sni  waun  kin  heon,  de  token  on 
iyecetu  kta  he. 

35  Unkan  ohnihde  wakan  kin 
waayupte  ca  heciya ;  Woniya 
Wakan  kin  en  niu  kta,  qa  lyo¬ 
tan  Wankantu  towasake  kin 
aohanziniye  kta,  qa  hecen  taku 
wakan  wan  yaton  kte  cin  he 
Wakantanka  Cinhintku  kin  eci¬ 
yapi  kta. 

36  Unkan  inyun,  Elisabeth  ice- 
pansiyaye  cin,  he  wakanka  tu- 
ka  is  eya  wanna  hoksin  itpihna¬ 
ka  ce,  qa  hoksin  yuhe  sni  eciya¬ 
pi  qon,  he  wanna  wi  kin  de  isa¬ 
kpe. 

37  Wakantanka  ekta  taku  oki- 
hipica  sni  wanica  ce. 

38  Unkan  Mary  heya;  Itancan 
ookiyemaye  cin  wanmayaka  we  ; 
nioie  kin  iyecen  ecamiconpi 
nun  we.  Hehan  ohnihde  kin 
ehpeya  kihda. 

39  Unkan  anpetu  kin  hena  en 
Mary  inajin,  qa  koyahanna  ho^ki 
makoce  kin,  Juda  otonwe  wan 
ekta  iyaya : 

40  Qa  Zacariyas  ti  kin  en  tin 
ijaye,  ca  Elisabeth  okiya. 

41  Unkan  Elisabeth  Mary  ia 
nahon  qehan,  itpi  mahen  hoksi- 
yoqopa  kin  skehanhan ;  hehan 
Elisabeth  Woniya  Wakan  kin 
ojudan  : 

42  Qa  hotankakiya  hotanin,  qa 
heya ;  Winohinca  opeya  niye 
niyawastepi,  qa  niitpi  kin  etan- 
han  icage  kte  cin  he  yawaste- 
pi  ce. 

43  Qa  Itancan  mitawa  hunku 
kin  ekta  mahi  kte  cin  de  token 
kapi  he. 

44  Inyun,  iyae  cin  noge  iyo- 
hpemaye  cehan,  hecehnana  mii- 
tpi  mahen  hoksiyoqopa  kin  wo- 
wiyuskin  on  Skehanhan. 

45  Unkan  tuwe  wicada  qon  he 
yawastepi :  Itancan  kin  taku 
eciye  ciqon  hena  ecen  yustanpi 
kta  ce,  eya. 

46  Unkan  Mary  heya ;  Minagi 
kin  Itancan  kin  yatan  ; 

47  Qa  mitaniya  kin  he  Wakan- 
tanka  Wanikiya  mitawa  kin  on 
iyuskin  ece. 

48  Taokiye  kuya  un  kin  ekta 
ahimatonwan  on  etanhan  in¬ 
yun,  detanhan  wicoicage  kin  o- 
wasin  yawastepi  emakiyapi  kta 
ce. 

49  Tuwe  wasake  cin  he  taku 
hinca  ecamicon  ;  unkan  caje  kin 
wakan  ce. 

50  Tona  kokipapi  kin  hena  wi¬ 
coicage  qa  wicoicage  kin  onsi- 
wicakida  ece. 

51  lye  isto  kin  on  wowasake 
hdutanin  ;  witantanpi  kin  hena 
taku  cante  mahen  wacinyuzapi 
kin  en  wicayuomdeca. 

52  Wasaksakapi  kin  oyanke 
etanhan  kun  hdicuwicaye  ca, 
kuya  unpi  qon  hena  wankan 
wapa  awicaya. 

53  Wotektehdapi  kin  hena  ta¬ 
ku  wasteste  on  imnahanwicaye, 

ca  wijicapi  kin  is  cokakadan 
tokan  yewicasi. 

54  lye  towaonsida  kiksuye  cin 
on  taokiyeye  cin  Israel  he  iciya 
ece. 

55  Hunkakewicunyanpi  owica- 
kiye  ciqon  iyececa,  ,  Abraham 
iye  cinca  kin  om,  owihanke  wa- 
nica. 

66  Unkan  wi  yamni  ecetu  he- 
hanyan  Mary  Elisabeth  kici  un, 
qa  hehan  iye  ti  ekta  kihda. 

57  Elisabeth  cinca  ton  kte  cin 
wanna  iyehantu ;  unkan  hoksi- 
dan  wan  ton. 

58  Unkan  ikiyedan  unpi  kin 
hena,  icepanwicaye  cin  koya, 
Itancan  kin  nina  onsikida  na- 
honpi ;  hecen  kici  iyuskinpi. 

59  Unkan  anpetu  isahdogan 
qehan,  hoksiyoqopa  kin  bahda- 
yapi  kta  on  hipi ;  unkan  atkuku 
Zacariyas  caje  kin  he  icajeki- 
yapi. 

60  Unkan  hunku  kin  waayupte 
ca  heya,  Hiya  ;  tuka  Johannes 
eciyapi  kta. 

61  Unkan  heciyapi ;  Takuwi- 
cayaye  cin  tuwedan  hecen  eci¬ 
yapi  sni  ce. 

62  Unkan  atkuku  kin  is  token 
eya  cajeyate  kta  hecinhan,  he 
iyuteya  iwangapi. 

63  Unkan  is  wowapi  akan  ka- 
gapi  wan  da,  qa ;  Johannes  he 
caje  kin  ee  ce,  eya  owa.  Unkan 
owasin  inihanpi. 

64  Unkan  hecehnana  i  kin  yu- 
kawapi,  qa  ceji  kin  kiyuskapi ; 
unkan  ie,  ca  Wakan  tanka  yatan. 

65  Unkan  oksan  tipi  kin  owa¬ 
sin  wikopapi :  unkan  iapi  kin 
dena  owasin  Juda  hoski  kin 
owancaya  yaotaninpi. 

66  Unkan  tona  nahonpi  kin 
owasin  cante  mahen  awacin  un¬ 
pi,  qa  heyapi ;  Ue  taku  hoksiyo¬ 
qopa  kta  he.  Unkan  Wakan- 
tanka  nape  kin  he  kici  un. 


WICOWOYAKE  2. 


67  Hehaii  atkuku  Zacariyas 
Woniya  VVakan  ojudan,  qa  wo- 
kcan  qa  heya ; 

68  Itancan  Wakantaiika  Israel 
tawa  kin  he  taoyate  kin  wanna 
wicahiyohi,  qa  opewicakiton,  on 
etanhan  yawastepi  nunwe  : 

69  Taokiye  Dawid  ti  kin  en 
wanikiyapi  he  wan  yuwankan 
eunkicihdepi  ce  ; 

70  Maka  kin  tokaheya  icage 
cin  ehantanhan,  wica^ta  wokcan 
wakan  tawa  ipi  kin  eciyatanhan, 
oie  kiton  kin  hena  iyecetu  : 

71  Hecen  tokaunyanpi  qa  un- 
kiyusepi  kin  hena  napepi  kin 
etanhan  niunkiyapi  kta ; 

72  Wowaonsida  hunkakewic- 
unyanpi  cajewicakiyate  ciqon, 
he  ecen  econ  kta,  qa  wokiyapi 
wakan  tawa  kin  he  kiksuye  kte  ; 

73  Abraham  ateunyanpi  kin  he 
taku  wakanyan  eciye  ciqon  he 
hee  kta  ce  ; 

74  Decen  ionsiunkidapi  kta, 
tona  tokaunyanpi  nape  kin  etan¬ 
han  unkiyuspapi  kinhan,  woko- 
kipe  codan  ohoundapi  kta, 

75  lye  itokam,  wicoowotanna 
qa  wicoecetu  kin  en,  tohanyan 
unnipi  kin  hehanyan. 

76  Qa  niye,  hoksiyoqopa,  Wi- 
casta  wokcan  lyotan  Wankantu 
tawa  kin  eniciyapi  kta ;  Itancan 
tacanku  kin  wiyeya  yecage  kta 
on  ite  kin  itokam  de  kta ; 

77  Taoyate  woahtani  wicaki- 
cicajujupi  kin  eciyatanhan  wa¬ 
nikiyapi  sdonyapi  kte  cin  he  wi- 
cayaqu  kta ; 

78  Wakan  tanka  unkitawapi 
canteunkiyapi  kin  heon  etanhan ; 
qa  heon  wankan  tanhan  anpao 
kin  hiyounhipi  ce  ; 

79  Hecen  otpaza  qa  wiconte 
ohanzi  kin  ehna  iyotankapi  kin 
hena  iyoyamwicaye  kta  ;  qa  un- 
sihapi  kin  wookiye  canku  kin 
ohna  unkayapi  kta  ce,  eya. 


80  Unkan  hok^iyopa  kin  icage, 
ca  tawacin  kin  wasaka  aya ; 
unkan  Israel  en  taniniciye  kte 
cin  hehanyan,  makoskan  en  ece 
un. 

WICOWOYAKE  2. 

1  Unkan  anpetu  kin  hena  en, 
Kesar  Agustus,  maka  kin  owan- 
caya  wicasta  owicawapi  kta, 
wakiconza. 

2  Kurenios  Suria  en  wicasta- 
yatapi  yanke  cin  he  ehan  toka¬ 
heya  owicawapi  kin  de  yustanpi. 

3  Unkan  owasin  toketken  ton- 
wanyanpi  qon  owicawapi  kta  e 
ektakta  kipi. 

4  Unkan  Joseph,  Dawid  ti  qa 
wicowazi  tawa  kin  hetanhan, 
heon  is  eya,  Galile  en  Nazareth 
otonwe  kin  etanhan  ye  ca,  Beth¬ 
lehem  Dawid  totonwe  kin  ekta 
Id  ; 

5  Mary  tawicuye  kte  cin  he 
kici  owapi  kta  ;  he  wanna  cinca 
ton  kta  ikiyedan. 

6  Unkan  hen  yukanpi  kin  icun- 
han,  anpetu  en  cinca  ton  kte  cin 
wanna  iyehantu, 

7  Hecen  cinhintku  tokapa  kin 
ton,  qa  sina  on  hduskite  ca,  wa- 
nunyanpi  en  wotapi  wan  en 
ohnaka ;  timahen  owicakan  sni 
heon  etanhan. 

8  Unkan  makoce  kin  he  en  ta- 
hincaska  awanwicayakapi  kin 
heca  hanyen  optaye  tawapi  kin 
awanwicahdakapi. 

9  Unkan  iho,  Itancan  taohni- 
hde  wan  en  wicahi,  qa  Itancan 
tawookitanin  kin  ohomni  iyoj  an- 
janwicaya;  unkan  nina  wiko- 
papi. 

10  Unkan  ohnihde  wakan  kin 
hewicakiya  ;  Wikopapi  sni  po  ; 
iho,  wopida  tanka  wootanin  wa¬ 
ste  oyate  kin  owancaya  ecen  ye 
kte  cin,  he  eca  ho^i  cicahipi  ce. 

11  Anpe  dehan  Dawid  totonwe 

kin  en  Wanikiya  wan  nicitonpi, 
Messiya  Itancan  kin  he  hee. 

12  Qa  on  sdonyayapi  kte  cin 
he  dee ;  Hok^iyoqopa  kin  sina 
on  yuskiskitapi  qa  wanunyanpi 
en  wotapi  wan  ohna  wanka  iye- 
yayapi  kta  ce. 

13  Unkan  ihnuhanna  mahpiya 
ekta  unpi  kin  wicota  ohnihde 
wakan  kin  kici  hiyeya,  Wakan- 
tanka  yatanpi  qa  heyapi ; 

14  lyotan  wankantu  ekta  Wa- 
kantanka  wowitan  yuha  nunwe, 
maka  akan  wookiye  qa  wicasta 
ekta  wicokiciyuwaste. 

15  Unkan  mahpiya  ohnihde 
kin  hena  ehpeya  wicakiyahdapi 
qehan,  wicasta  tahincaska  awan- 
wicayakapi  kin  hekiciyapi ; 
Wanna  Bethlehem  ekta  unyan- 
pi,  qa  taku  hiyohi  Itancan  unko- 
kiyakapi  kin  de  w'anunyakapi 
kta  ce. 

16  Hecen  koyahanna  upi,  qa 
Mary  Joseph  kici,  qa  hoksiyoqo- 
pa  kin  wanunyanpi  en  wotapi 
wan  ohna  wanka  iyeyapi. 

17  Unkan  wanyakapi  qehan, 
hoksiyoqopa  kin  on  iapi  nahonpi 
qon,  he  owancaya  yaotaninpi. 

18  Unkan  tahincaska  awanwi- 
cayakapi  taku  yaotaninpi  kin  he 
tona  nahonpi  kin  owasin  yusin- 
yayapi. 

19  Tuka  Mary  wicoie  kin  de- 
na  owasin  cante  mahen  okihna- 
ke  ca  awakicin  un. 

20  Unkan  tahincaska  awanwi- 
cayakapi  kin  hena  kihdapi,  qa 
taku  nahonpi  qa  wanyakapi  kin 
on  W'^ akan  tanka  yaonihanpi  qa 
yatanpi ;  taku  owicakiyakapi 
qon  he  iyececa. 

21  Unkan  wanna  anpetu  isa- 
hdogan,  hoksiyoqopa  bahdayapi 
kta  hehan  Jesus  eciyapi ;  na- 
hahin  itpihnakapi  sni  he  ehan 
mahpiya  ohnihde  kin  hecen  can¬ 
ton. 


22  Unkan  Moses  woope  kapf'e 
cin  iyecen,  anpetu  en  ihduka^ote 
kte  sni  hena  wanna  henakeca, 
hehan  Itancan  kin  qupi  kta  e 
Jerusalem  ekta  hdoupi. 

23  Itancan  woope  tawa  kin  en 
owapi  qon  iyececa  ;  Tona  toka- 
papi,  wica  eca,  otoiyohi  Itancan 
kin  ekta  wakan  eciyapi  kta  ce. 

24  Qa  nakun  wawayu^napi  kta, 
token  Itancan  toope  kin  en  eya- 
pi  qon  he  iyececa ;  Wakiyedan 
tawanjidan,  qa  is  wakiyedan 
cinca  nonpa  ce. 

25  Unkan  iho,  Jerusalem  en 
wicasta  wan  Simon  eciyapi ;  he 
wicasta  owotanna  qa  cekiya  ece 
kin  heca,  qa  Israel  Wokicanpte 
kin  ape  un  ;  unkan  Woniya  Wa¬ 
kan  kin  kici  un. 

26  Unkan  he  te  sni  itokam 
Itancan  Messiya  tawa  kin  he 
wanyake  kta,  Woniya  W’^akan 
kin  okiyaka. 

27  He  Woniya  kin  on  tipi  wa¬ 
kan  kin  en  tin  hiyu  ;  unkan  hun- 
kakewicaye  cin  hoksiyoqopa  Je¬ 
sus,  wicoope  kin  eciyatanhan 
ecakiconpi  kta  e  en  hdoupi ; 

28  Hehan  adoksohan  yuze,  ca 
Wakantanka  y  a  waste,  qa  hey  a  ; 

29  Mayuha,  nitaokiye  kin  wan¬ 
na  wookiye  yuha  iyayeyaye  kta ; 

30  W^owanikiye  nitawa  kin  he 
miista  kin  on  wanmdaka  ce  ; 

31  Oyate  kin  owasin  wicitokam 
wiyeya  yehnake  cin  he  ; 

32  Ojanjan  wan  oyate  kin  ao- 
janjanwicaye  kte  cin,  qa  nitao- 
yate  Israel  wookitanin  kin,  he 
hee  ce,  eya. 

33  Unkan  taku  eciyapi  kin 
hena  on  hunku  qa  Joseph  yu- 
sinyayapi. 

34  Unkan  Simon  wicayawaste, 
qa  hunku  Mary  heciya ;  Inyun, 
Israel  en  wicota  hicahanpi,  qa 
ake  inajinpi  kte  cin  on  hoksi- 
yopa  kin  de  ehdepi,  qa  nakun 

wowapetokeca  ienhdepi  kte  cin 
ee  kta ; 

35  Qa  nakun  mazasagye  wan 
on  nitaniya  kin  canipapi  kte ; 
qa  hecen  wicacanteoze  ota  yuo- 
taninpi  kta  ce,  eya. 

36  Unkan  waayate  wanji  Anna 
eciyapi,  Phanuel  cnnwintku,  qa 
Aser  wicowazi  kin  etanhan  ;  he 
wanna  wakanka  hinca,  qa  hi- 
hnaton  kin  etanhan  waniyetu 
sakowin  hehanyan  hihnaku  kici 
un  : 

37  Qa  he  wanna  wiwazica, 
waniyetu  wikcemna  sahdogan 
sanpa  topa  ecetu,  qa  tipi  wakan 
kin  en  ece  un,  qa  wote  sni  unpi 
wocekiye  eya  ahna  on  ohoda 
ece. 

38  Unkan  he  hehantudan  hin 
en  u,  qa  is  eya  Itancan  kin  ya- 
tan,  qa  Jerusalem  en  tona  ope- 
wicakitonpi  kin  ape  unpi  kin 
hena  owasin  Jesus  cajewicaki- 
yata. 

39  Unkan  Itancan  wicoope 
tawa  kin  owasin  ecekcen  yu- 
stanpi  qehan,  Galile  en  iye  oton- 
we  tawapi  Nazareth  he  ekta 
kihdapi. 

40  Unkan  hoksiydpa  kin  icage, 
ca  woniya  kin  en  wasaka  aye, 
ca  wicoksape  kin  on  ojudan ; 
unkan  Wakantanka  to  waste  kin 
he  kici  un. 

41  Woacaksin  wotapi  eca,  hun- 
kakewicaye  cin  waniyetu  towa- 
nakeca  .Jerusalem  ekta  ipi  ece. 

42  Unkan  Jesus  wanna  wani¬ 
yetu  akenonpa,  hehan  wotapi 
wicohan  kin  iyececa,  Jerusalem 
ekta  ipi. 

43  Unkan  anpetu  kin  yustanpi 
qehan,  hdicupi,  tuka  hoksiyopa 
Jesus  hekta  Jerusalem  en  yanka ; 
tuka  hunku  Joseph  kici  he  sdon- 
yapi  sni. 

44  Tuka  ptaya  hdapi  kin  en 
opa  kecinpi,  hecen  anpetu  wan- 


jidan  iyooptapi,  qa  takuwicayapi 
kici  sdonkiciyapi  ko  wicehna 
okidepi. 

45  Qa  iyeyapi  sni,  hehan  Jeru¬ 
salem  ekta  ake  icicawin  akin 
ipi. 

46  Unkan  yamni  can,  hehan 
tipi  wakan  kin  en  waonspeki- 
yapi  kin  wicacokam  waanawica- 
goptan,  qa  wiwicawanh  yanka 
iyekiyapi. 

47  Unkan  wacin  ksape  cin,  qa 
waayupte  cin  tona  nahonpi  qon 
owasin  inihanpi. 

48  Unkan  wanhdakapi  qehan 
yusinyayapi ;  qa  hunku  kin  he- 
ciya  ;  Gins,  tokeca  decen  unko- 
yakihandapi  he  ;  iho  we,  niyate 
kici  wacin  iyokisinya  ocide  ce. 

49  Unkan  hewicakiya  ;  Tokeca 
omayadepi  he  :  Atewaye  cin 
wicohan  tawa  kin  he  ito  owe- 
cipe  kta  kecannipi  sni  he. 

50  Unkan  taku  ewicakiye  cin 
he  okahnigapi  sni. 

51  Hecen  om  hde,  ca  Nazareth 
ekta  ki,  qa  anawicakigoptan 
un.  Unkan  hunku  kin  wicoie 
kin  dena  owasin  cante  mahen 
yuha  un. 

52  Unkan  Jesus  sanpa  ksape 
ca  hanska  icaga  ;  qa  Wakantan¬ 
ka  wicasta  ko  ekta  wasteda- 
kapi. 

WICOWOYAKE  3. 

1  Unkan  Tiberius  Kesar  wica- 
stayatapi  un  waniyetu  iakeza- 
ptan,  Pontius  Pilate  Juda  en 
itancan,  Herod  Galile  en  itan¬ 
can,  qa  iye  sunkaku  Philip  Itu- 
reya  qa  Trakonitos  en  itancan, 
qa  Lusanius  Abilene  en  itan¬ 
can  ; 

2  Qa  Annas  Kaiaphas  kici  wosna 
kaga  itancanpi  qon  he  ehan,  he- 
wotahedan  ekta,  Johannes  Zaca- 
riyas.  cinhintku  kin  Wakantanka 
oie  kin  hiyohi. 

3  Unkan  he  Jordan  kahda  ma- 
koce  kin  owancaya  en  u,  qa 
woahtani  kajujupi  kta  on  iyope- 
iciyapi  baptem  wicaqupi  kin  he 
oyaka : 

4  Wicasta  wokcan  Isay  a  oie 
wowapi  kin  en  owapi  qon  he 
iyececa  ;  Wicaho  wan  tuwe  ma- 
kotahedan  ekta  heya  niyan  ; 
Itancan  tacanku  kin  wiyeya  ki- 
caga  po,  ocanku  tawa  kin  kici- 
yuowotan  po  : 

5  Kaksiza  owasin  ojnyapi,  qa 
heyaka  paha  ko  owasin  kahukun 
iyeyapi  kta,  qa  paksik^an  kin 
hena  yuowotanpi,  qa  ocanku 
tahtage  cin  hena  yumdayapi  kta 
ce  ; 

6  Qa  wicacehpi  kin  owasin 
Wakantanka  wowanikiye  kin 
wanyakapi  kta  ce. 

7  Unkan  wicota  baptem  wica- 
qu  kte  cin  en  ahi  kin  hena  he- 
wicakiya;  Wamduska  wicoica- 
ge  kin,  tuwe  wocanniye  u  kte 
cin  etanhan  nape  nisipi  he. 

8  Hecen  iyopeiciyapi  iyececa 
waskuyeca  icahya  po,  qa,  Abra¬ 
ham  ateunyanpi  ce,  cante  ma- 
hen  ecinpi  sni  po  ;  miye  hecici- 
yapi ;  Wakantanka  inyan  kin 
dena  etanhan  Abraham  cinca  ki- 
cage  kta  okihi. 

9  Unkan  is  eya  onspe  kin  wan¬ 
na  can  hute  kin  en  ehnakapi ; 
heon  etanhan  can  kin  tona  wa¬ 
skuyeca  waste  aicage  sni  kin 
hena  owasin  kawankapi  qa  pe- 
tan  ehpeyapi  ece. 

10  Unkan  oyate  kin,  Hehan 
unkiye  token  econkupi  kta  he, 
eya  iwangapi. 

11  Waayupte  ca  hewicakiya ; 
Tuwe  onhdohda  nonpa  yuhe  cin- 
han,  he  tuwe  nice  cin  unma  qu 
kta ;  qa  tuwe  woyute  ton  kin- 
han,  is  eya  ecen  econ  kta  ce. 

12  Hehan  wamnayanpi  kin  is 
nakun  baptem  wicaqu  kta  on  en 

hipi  qa  heciyapi ;  Waonspekiye, 
unkiye  token  econkupi  kta  he. 

13  Unkan  hewicakiya;  Waki- 
conzapi  kin  isanpa  kicapi  sni  po, 
eya. 

14  Unkan  akicita  kin  i^  eya 
wiwangapi  qa  heciyapi ;  Qa  un- 
kis  token  econkupi  kta  he.  Un¬ 
kan  hewicakiya  ;  Wicasta  kin 
tuwedan  wakokipe  kicagapi  ^ni, 
qa  tuwedan  oitonsniyan  taku  iya- 
onpapi  sni  po  ;  qa  wokajuju  nicu- 
pi  kin  he  on  cante  waste  po. 

15  Unkan  oyate  kin  owasin 
wakta  hiyeya,  qa  wicasta  owa¬ 
sin  Johannes  on  awacinpi,  he 
Messiya  kin  hee,  qa  is  hee  sni 
hecinhan  ; 

16  Hehan  Johannes  waayupte 
ca  owasin  hewicakiya ;  Awica- 
kehan  mini  on  baptem  cicupi ; 
tuka  w^anji  mikapeya  wasaka  u, 
he  iye  tahanpe  hankpan  kin 
weciyuske  kta  iyemacece  sni ; 
he  qe  Woniya  Wakan  peta  ko 
on  baptem  nicupi  kta. 

17  He  iye  wicaduge  nape  ohna 
hduhe,  ca  owanka  tawa  kin  tan- 
yan  hduska  kta ;  qa  aguyapi  su 
Idn  he  tpahi,  qa  canwohnaka  kin 
en  okihnake  kta  ;  tuka  ha  kin 
e  peta  kasnipica  sni  wan  on 
huhnahye  kta  ce,  eya. 

18  Unkan  wahokonwicakiyecin 
en  taku  toktokeca  nakun  ota 
oyate  kin  owicakiyaka. 

19  Unkan  Herod  wicasta  itan¬ 
can  kin,  iye  sunkaku  tawicu  He¬ 
redias  hee  on,  qa  taku  ^ica  He¬ 
rod  econ  kin  owasin  on  iyopeya  ; 

20  Hecen  taku  owasin  sanpa 
akicage  ca,  wicaka^ka  tipi  kin 
en  Johannes  kaska  hnaka. 

21  Unkan  oyate  kin  owasin 
baptem  wicaqupi,  qa  Jesus  i^  eya 
baptem  qupi,  qa  cekiya  un  qe- 
han,  mahpiya  kin  yuzamnipi ; 

22  Qa  Woniya  Wakan  kin  wa- 
kiyedan  kahya  tantonyan  kun  u. 


WICOWOYAKE  4. 


qa  en  iyahan ;  unkan  malipiya 
eciyatanhan  wicaho  wan  hiyu, 
qa  heya;  Micinksi  wastewaki- 
dake  cin  he  niye ;  niye  on  iyo- 
raakipi  hinca. 

23  Unkan  Jesus  iye  wanna  wa- 
niyetu  wikcemna  yamni  kta,  Jo¬ 
seph  cinhintku  kin  hee  kecinpi, 
he  Heli  etanhan, 

24  He  Matthat  etanhan,  he 
Lewi  etanhan,  he  Melki  etan¬ 
han,  he  Janna  etanhan,  he  Joseph 
etanhan, 

25  He  Mattathias  etanhan,  he 
Amos  etanhan,  he  Naum  etan¬ 
han,  he  Esli  etaiihan,  he  Nagge 
etanhan, 

26  He  Maath  etanhan,  he  Mat¬ 
tathias  etanhan,  he  Seme  etan¬ 
han,  he  Joseph  etanhan,  he  Juda 
etanhan, 

27  He  Joanna  etanhan,  he  Resa 
etanhan,  he  Zorobabel  etanhan, 
he  Salathiel  etanhan,  he  Neri 
etanhan, 

28  He  Melki  etanhan,  he  Addi 
etanhan,  he  Kosam  etanhan,  he 
Elmodam  etanhan,  he  Er  etan¬ 
han, 

29  He  Jose  etanhan,  he  Eliezer 
etanhan,  he  Jorim  etanhan,  he 
Matthat  etanhan,  he  Lewi  etan¬ 
han, 

30  He  Simeon  etanhan,  he  Ju¬ 
da  etanhan,  he  Joseph  etanhan, 
he  Jonan  etanhan,  he  Eliakim 
etanhan, 

31  He  Melea  etanhan,  he  Me- 
nan  etanhan,  he  Mattatha  etan¬ 
han,  he  Nathan  etanhan,  he  Da- 
wid  etanhan, 

32  He  Jesse  etanhan,  he  Obed 
etanhan,  he  Booz  etanhan,  he 
Salmon  etanhan,  he  Naasson 
etanhan, 

33  He  Aminadab  etanhan,  he 
Aram  etanhan,  he  Esrom  etan¬ 
han,  he  Phares  etanhan,  he  Juda 
etanhan, 

34  He  Jakob  etanhan,  he  Isaak 
etanhan,  he  Abraham  etanhan, 
he  Thara  etanhan,  he  Nacor 
etanhan, 

35  He  Seruk  etaTihan,  he  Ragu 
etanhan,  he  Phalek  etanhan,  he 
Eber  etanhan,  he  Sala  etanhan, 

36  He  Kenan  etanhan,  he  Ar- 
phaksad  etanhan,  he  Sem  etan¬ 
han,  he  Nowa  etanhan,  he  La- 
mek  etanhan, 

37  He  Mathusala  etanhan,  he 
Enok  etanhan,  he  Jared  etan¬ 
han,  he  Maleleel  etanhan,  he 
Kanan  etanhan, 

38  He  Enos  etanhan,  he  Seth 
etanhan,  he  Adam  etanhan,  he 
Wakan tanka  etanhan. 

WICOWOYAKE  4. 

1  Unkan  Jesus  Woniya  Wakan 
kin  ojudan,  Jordan  eciyatanhan 
hdi;  qa  Woniya  kin  makotahe- 
dan  ekta  iyayeya ; 

2  Anpetu  wikcemna  topa  he- 
hanyan  W’akansica  wawiyutan- 
yan.  Unkan  anpetu  kin  hena 
en  takudan  yute  sni ;  tuka  hena 
ihunniyan  hehan  wotektehda. 

3  Hehan  W^akansica  heciya ; 
Wakantanka  Cinhintku  kin  he 
niye  hecinhan,  inyan  kin  de  agu- 
yapi  icage  kta,  keya  wo. 

4  Unkan  Jesus  waayupte  ca 
heciya  ;  Aguyapi  ecedan  on  wi- 
cani  kte  sni ;  tuka  Wakantanka 
oie  kin  owasin  on  wicani  kta  ce, 
eya  owapi  ce. 

5  Hehan  Wakansica  paha  wan 
tehanwankantu  ekta  aye  ca, 
wancake  maka  wokiconze  kin 
owasin  kipazo. 

6  Unkan  W’^akansica  heciya; 
Wicowasake  kin  de  wicookitan- 
in  ko  owasin  cicu  kta ;  hena 
owasin  yuhemakiyapi,  qa  tuwe 
wacin  kinhan  waqu  kta. 

7  Heon  etanhan  nis  mitokam 

makata  ekpeniciye  cinhan,  owa- 
sin  nitawa  kta  ce. 

8  Unkan  Jesus  waayupte  ca 
heciya  ;  Satan,  mitapetepa  tan- 
han  ya  wo  :  Itancan  Wakantan- 
ka  nitawa  kin,  he  iye  itokam 
makata  elipeniciye  kta,  qa  iye 
isnana  ahoyape  kta  ce,  eya  owa- 
pi  ce. 

9  Hehan  Jerusalem  ekta  ahi, 
qa  tipi  wakan  inkpa  kin  akan 
ehde,  qa  heciya ;  Wakantanka 
Cinhintku  kin  he  niye  hecinhan, 
hetanhan  kun  ehpeiciya  wo. 

10  Kaken  wowapi  en  kagapi 
qon ;  Olmihdewicaye  cin  hena 
niye  on  econ  wicasi,  niyuhapi 
kta ; 

11  Qa  napepi  kin  ohna  yuwan- 
kan  niyuzapi  kta  ;  qa  hecen  tu- 
kten  inyan  kin  en  siha  ibonito 
kte  sni,  eya  owapi  ce,  eya. 

12  Unkan  Jesus  waayupte  ca 
heciya;  Itancan  Wakantanka 
nitawa  kin  he  iyutanyaye  kte 
sni  ce,  eya  owapi  qon. 

13  Unkan  Wakansica  wowiyu- 
tanye  kin  owasin  yustan  qehan, 
tona  can  ehpeya  kihda. 

14  Hehan  Jesus  Woniya  to- 
wasake  kin  yuha  Galile  en  hdi ; 
unkan  ihduksan  makoce  wanke 
cin  owancaya  he  oyakapi. 

15  Unkan  omniciye  tipi  tawapi 
kin  ohnahna  waonspekiya  ece, 
hecen  owasin  yuonihanpi. 

16  Unkan  Nazareth  en  icahya- 
pi  qon  he  ekta  hdi ;  qa  econ  ece 
kin  he  iyecen,  anpetu  wakan 
icunhan,  omniciye  tipi  kin  en 
tin  iyaye  ca,  wowapi  yawa  kta 
inajin. 

17  Unkan  Isaya  wicasta  wo- 
kcan  tawowapikin  qupi.  Unkan 
wowapi  kin  yumdaye  cehan,  de- 
cen  owapi  kin  iyeya  ; 

18  Itancan  Woniya  tawa  kin 
he  akan  maun  ;  heon  wahpani- 
capi  kin  wotanin  waste  kin  owi- 

caw'akiyake  kta  e  sdamakiya ; 
tona  cante  psakawahanpi  kin 
asniwicawaye  kta  on  u  masi ; 
wayaka  unpi  kin  wicakiyuskapi 
kta,  qa  istagongapi  kin  ake  ton- 
wanpi  kte  cin  omdake  kta  ;  tona 
kahdehdecapi  kin  hena  wicawa- 
kiyuske  kta ; 

19  Qa  Itancan  omaka  oiyokipi 
tawa  kin  omdake  kta  ce. 

20  Unkan  wowapi  kin  ecen 
eyaku,  qa  ookiye  kin  he  kicu,  qa 
iyotanka.  Unkan  omniciye  tipi 
kin  ohna  hiyeye  cin  owasin  opa- 
htapi. 

21  Unkan  hehan  hewicakiya ; 
Anpetu  kin  de  ninogepi  kin  en 
wowapi  kin  de  yuecetupi  ce. 

22  Unkan  owasin  yaotaninpi, 
qa  wowaonsida  oie  iye  i  kin  etan- 
han  inanpe  cin  on  yusinyayapi ; 
qa  heyapi ;  Joseph  cinhintku  kin 
he  dee  sni  he. 

23  Unkan  hewicakiya  ;  Awica- 
kehan  iapi  kin  de  ecen  emayaki- 
yapi  kta  ;  Niye  pejihuta  wicasta 
kin,  asniiciya  wo  :  Kapernaum  e- 
kta  token  ecanon  naunhonpi  kin, 
makoce  nitawa  kin  den  nakun 
ecen  econ  wo. 

24  Unkan  heya ;  Awicakehan 
heciciyapi;  Wicasta  wokcan  tu- 
wedan  iye  tamakoce  kin  en  iyo- 
winkiyapi  sni  ece. 

25  Tuka  awicakehan  heciciya¬ 
pi  ;  Elias  taanpetu  kin  en,  wani- 
yetu  yamni  sanpa  wi  sakpe  he- 
hanyan  malipiya  kin  natakapi; 
qa  makoce  kin  owancaya  wicaa- 
kihan  hince  ciqon  he  ehan,  Israel 
en  wiwazica  ota. 

26  Tuka  hena  wanjidan  Elias 
ekta  ye  sipi  sni ;  Sidon  en  Sa- 
repta  otonwe  kin  en,  winohinca 
wiwazica  wan  heceeclan  ekta  ye 
sipi. 

27  Nakun  Elisha  wicasta  wo¬ 
kcan  ni  un  qehan,  lepros  ececa 
wicota  Israel  en  unpi,  tuka  hena 

wanjidan  yuskapi  sni,  Naeman 
Suriya  wicasta  kin  heceedan  ce. 

28  Unkan  omniciye  tipi  ohna 
hiyeye  ciqon  hena  nakonpi  qe- 
han,  owasin  sihdapi  Eiinca  ; 

29  Qa  najin  hiyayapi  qa  otonwe 
kin  itankan  iyayeyapi,  qa  paha 
akan  otonwe  hdepi  kin  he  matete 
ekta  ayapi,  qa  kuq  ehpeyapi  kta. 

30  Tuka  iye  wicacokaya  tan- 
han  iyoopta  iyaye  ca  kihda. 

31  Qa  Galile  en  Kapernaum 
otonwe  kin  he  ekta  hi,  qa  anpe- 
tu  wakan  eca  waonspewicakiya 
ece. 

32  Unkan  waonspewncakiye  cin 
on  inihanpi ;  oie  kin  he  wowasa- 
ke  kicica  nakaes. 

33  Unkan  omniciye  tipi  kin 
ohna  wicasta  wan  wakan  sica 
sapa  woniya  kin  yuha ;  qa  he 
hotankakiya  hoyeya ; 

34  Qa  heya ;  Hanta  wo,  Jesus 
Nazareth,  niye  qa  unkiye  ta- 
ku  unkicicapi  he ;  ihangunya- 
yapi  kta  yahi  he;  Wakantanka 
Taku  Wakan  Wanji  taWa  kin  he 
niye  e  sdonciya  ce. 

35  Unkan  Jesus  kisice  ca  heci- 
ya ;  Inina  un,  qa  wicasta  kin 
etanhan  tankan  hinapa  wo,  eya. 
Unkan  wakansice  cin  wicasta 
qon  wicacokam  ehpeye  cehan, 
etanhan  tankan  hinapa ;  tuka 
ksuweye  sni. 

36  Unkan  owasin  inihanpi,  qa 
iyakitedan  hekiciyapi ;  De  taku 
oie  kin  ;  wicookihi  wicowasake 
ko  on  woniya  sape  cin  econ  wica- 
si  eca,  tankan  hinanpapi  ece. 

37  Unkan  ihduksan  makoce 
wanke  cin  owancaya  he  oya- 
kapii 

38  Unkan  omniciye  tipi  kin 
etanhan  hdicu,  qa  Simon  ti  kin 
en  tin  iyaya.  Unkan  Simon 
kunku  kin  he  tan  can  wicakata 
ececa  hinca ;  hecen  on  ceki- 
yapi. 


39  Unkan  en  inajin,  qa  tancan 
kata  kin  he  kisica  ;  unkan  asni 
hinhda :  qa  hecehnana  najin 
hiyaye  ca,  owicakiya. 

40  Unkan  wi  iyaya  hehan,  wo- 
yazan  ocaje  ota  on  wicayazan 
tona  wicayuhapi  kin  hena  en 
awicahipi ;  unkan  otoiyohi  nape 
awicahnake  ca  asniwicaya. 

41  Qa  wakan  sica  is  eya  ota 
wicota  etanhan  hinanpapi,  qa 
heyaniyanpi;  Wakantanka  Cin- 
hintku  Messiya  kin  he  niye  ce. 
Unkan  iye  wicakisice  ca,  Messi¬ 
ya  hee  sdonyapi  kin  he,  eyapi 
kta  iyowicaki  sni. 

42  Unkan  wanna  anpao  hinape 
cehan  tokan  iyaye,  ca  makotahe- 
dan  ekta  ya ;  unkan  oyate  kin 
odepi,  qa  yanke  cin  ekta  ahi,  qa 
ehpeya  iwicayaye  kte  cin  iya- 
naptapi. 

43  Unkan  hewicakiya ;  Wakan¬ 
tanka  tokiconze  kin  otonwe  to-* 
ktokeca  nakun  ohna  omdake 
kta ;  heon  etanhan  u  masipi  ce. 

44  Hecen  Galile  omniciye  tipi 
kin  hena  ohnahna  wo3'^aka  ece. 

WICOWOYAKE  5. 

1  Unkan  oyate  kin  Wakantan¬ 
ka  oie  kin  nahonpi  kta  e  aohdu- 
teyapi  qehan,  Geneseret  mde  kin 
icahda  inajin. 

2  Qa  mde  kin  en  wata  nonpa 
wanka  wanyaka ;  tuka  hoku- 
wapi  kin  i^  wanna  tokan  iya- 
yapi.  qa  ho  kin  hdujajapi. 

3  Unkan  wata  unma  Simon 
tawa  kin  he  en  ope  ca,  kitanna 
canan  wapa  iyayeye  kta  cin. 
Hehan  en  iyotanke  ca,  wata  kin 
etanhan  oyate  kin  waonspewi¬ 
cakiya. 

4  Unkan  wanna  ayastan  qehan 
Simon  heciya ;  Mini  she  kin 
ekta  iyaye  ca  ho  kin  rainin  iyo- 
hpeya  wo. 

5  Unkan  Simon  waayupte,  ca 
heciya;  Waonspekiye  cin,  han- 
yetu  osan  litaunnipi,  qa  takudan 
unktepi  sni ;  tuka  nioie  kin  on 
ho  kin  iyohpewaye  kta  ce. 

6  Unkan  heconpi  qehan,  hogan 
utkanna  yuzapi ;  unkan  ho  kin 
papsakapi. 

7  Unkan  tawasitkupi  wata 
unma  en  opapi  qon  hena  nam- 
•wicakicawinpi,  en  upi  qa  owica- 
kiyapi  kta.  Unkan  en  hi  pi  qa 
wata  napin  ojukiyapi,  hecen  iyu- 
jimnana  hiyeya. 

8  Unkan  Simon  Inyan  he  wan- 
yake  cehan,  Jesus  hupahu  kin 
en  makata  ehpeiciye  ca  heya ; 
Itancan,  ehpeya  imayaya  wo, 
wicasta  wahtani  sa  hemaca  ce. 

9  He  iye  qa  ton  a  om  un  qon 
hena  hogan  yuzapi  kin  on  etan- 
han  owasin  inihanpi. 

10  Unkan  Jakob  qa  Johannes 
Zebede  cinhintku  kin  hena  oza, 
Simon  tawasitkuwicaya,  is  eya 
inihanpi.  Unkan  Jesus  Simon 
heciya ;  Wikope  sni  wo,  detan- 
han  wdcasta  kin  wicaduze  kta  ce. 

11  Unkan  wata  qon  hutata 
ahdihunipi  qehan,  owasin  ehpe- 
kiyapi,  qa  iyahna  yapi. 

12  Unkan  otonwe  wan  en  un 
qehan,  iho,  wicasta  wan  lepros 
ececa  hinca,  he  Jesus  wanyake 
cehan,  ite  makipuskin  elipeiciye 
ca,  cekiye  ca  heya;  Itancan,  ya- 
cin  kinhan  mayaduska  kta  oya- 
kihi. 

13  Unkan  nape  yekiye,  ca  yu- 
tan,  qa  heya ;  Wacin  ce  :  ska 
un  wo,  eya.  Unkan  wancake 
lepros  ececa  qon  asni  hinhda. 

14  Unkan  tuwedan  okiyake  sni 
si ;  tuka  wawayusna  kin  ekta 
ye  ca  wanyagiciye  kta,  qa  wa- 
yuskapi  kta  on  token  Moses 
econ  wicasi  qon  he  ecen  econ 
kta,  keya  ;  hecen  wowicakiyake 
kta. 

15  Tuka  heon  iyotan  tankaya 
wicohan  kin  he  oyakapi ;  hecen 
wicota  en  mniciyapi,  nahonpi 
kta,  qa  wayazankapi  wicayu- 
hapi  kin  asniwicaye  kte  cin 
heon. 

16  Hehan  icunonpa  makotahe- 
dan  wan  ekta  ye  ca  wocekiye 
eya. 

17  Unkan  anpetu  wan  waon- 
spewicakiya  icunhan,  Pharisee 
qa  wicoope  onspekiye  cin  hena, 
Galile  otonwe  kin  owasin,  qa 
Juda  qa  Jerusalem  etanhan,  en 
ahi  kin  hena  en  iyotankapi ;  un¬ 
kan  Itancan  towasake  kin  asni¬ 
wicaye  kta  e  en  un. 

18  Unkan  iho,  wicasta  wan 
tatake  cin  he  owinja  ohna  wica¬ 
sta  yuha  upi :  qa  tirnahen  ayapi 
qa  itokam  ehnakapi  kta  akitapi. 

19  Tuka  wicota  kin  on  token 
en  aipi  kte  sni  wanyakapi  qehan, 
tipi  akan  inajinpi,  qa  akahpe  yu- 
hdokapi  eciyatanhan  cokaya  Je¬ 
sus  itokam  kun  hiyuyapi. 

20  Unkan  wacinyanpi  kin  he 
wanyake  cehan,  heciya ;  Wica¬ 
sta,  wayahtani  kin  nicicajujupi 
ce. 

21  Unkan  wowapi  kagapi  qa 
Pharisee  kin  is  waakinicapi  qa 
heyapi ;  De  tuwe  e  taku  sica 
decen  eya  he.  Tuwe  woahtani 
kajuju  kta  okihi  he  ;  Wakantan- 
ka  ecedan  okihi. 

22  Tuka  tSwacinpi  kin  Jesus 
iwicayukcan,  hehan  waayupte 
ca  hewicakiya ;  Taku  e  cante 
mahen  ayakinicapi  he  : 

23  Wayahtani  kin  nicicajujupi 
ce ;  qa  is,  Najin  qa  mani  wo, 
eyapi  kte  cin  unma  tukte  wasa- 
kadan  he. 

24  Tuka  Wicasta  Cinhintku 
kin  he  is  maka  akan  woahtani 
kajuju  kta  okihi  sdonyayapi  kta  ; 
hehan  tatake  cin  he  heciya; 

.  Najin  qa  nitowinja  ehdaku  qa 

yati  kin  ekta  hda  wo,  eciciya 
ce,  eya. 

25  Unkan  wancake  wicitokam 
najin  hiyaye,  ca  akan  wanke  ci- 
qon  he  ehdaku,  qa  iye  ti  kin  e- 
kta  hde,  ca  Wakantanka  yatan. 

26  Unkan  owasin  inihanpi,  qa 
Wakantanka  yatanpi  ;  qa  wiko- 
papi  hince,  ca  heyapi ;  Wicohan 
nakaka  toktokeca  wanunyakapi 
ce,  eyapi. 

27  Unkan  taku  kin  dena  iyo- 
hakam  hetanhan  ye,  ca  wamna- 
yanpi  kin  heca  wanji  Lewi  eci- 
yapi,  wamnayanpi  oyanke  kin 
en  iyotankehan  yanka  e  wan- 
yaka ;  qa,  Miyahna  u  wo,  eciya. 

28  Unkan  taku  owasin  ehpeye 
ca,  najin  hiyaye  ca,  ihakam  iya- 
ya. 

29  Unkan  Lewi  iye  ti  kin  en 
wohanpi  tanka  kicaga ;  unkan 
wamnayanpi  kin  is  wicota,  qa 
toktokeca  nakun  en  opeya  wo- 
tapi  kta  iyotankapi. 

30  Tuka  wowapi  kagapi  wica- 
yuhapi  qa  Pharisee  kin  hena 
waonspewicakiye  cin  wicakige- 
pi,  qa  heyapi ;  Tokeca  e  wamna¬ 
yanpi  qa  wahtanipi  sa  om  wa- 
yatapi  qa  wadatkanpi  ece  he. 

31  Unkan  Jesus  waayupte  ca 
hewicakiya ;  Tona  zanipi  kin 
hena  pejihutawicasta  cinpi  sni, 
tuka  wayazanpi  kin. 

32  Owotanpidan  kin  hena  iyo- 
peiciyapi  kta  e  wicakico  wahi 
sni,  tuka  wahtanipi  sa. 

33  Unkan  heciyapi ;  Tokeca  e 
Johannes  waonspewicakiye  cin 
hena  ijehan  wote  sni  unpi  qa 
wocekiye  eyapi  he,  qa  Pharisee 
tawapi  kin  is  eya ;  tuka  nitawa 
kin  wotapi  qa  wayatkanpi  ece. 

34  Unkan  hewicakiya ;  Hihna- 
ton  ti  kin  cinca  kin  hena  tawicu 
ton  kin  he  is  owicapeya  un  kin 
icunhan  wote  sni  wicayakiyapi 
kta  oyakihipi  he. 

35  Tuka  anpetu  kin  u  kta,  en 
tawicu  ton  kin  he  ewicakiciya- 
kupi  kta  ;  hehan  anpetu  kin  he¬ 
na  en  wote  sni  unpi  kta. 

36  Unkan  wiyacinpi  wan  owi- 
cakiyaka ;  Wdcasta  tuwedan  sina 
teca  onspa  sina  tanike  cin  en 
akihdagye  sni  ece  ;  heconpi  kin- 
han  teca  qon  is  yuhdeca  ece,  qa 
onspa  teca  etanhan  kin  he  tani¬ 
ke  cin  kicica  sni  ece. 

37  Qa  nakun  wicasta  tuwedan 
minisa  teca  ojuha  tanike  cin  en 
okastan  sni  ece ;  heconpi  kinhan 
minisa  kin  skepe  kta,  qa  ojuha 
kin  atakuni  kte  sni. 

38  Tuka  minisa  teca  kin  he  ito 
ojuha  teca  en  ohnakapi  kta  ;  qa 
sakim  yutehanpi  ece. 

39  Is  eya  wicasta  tuwedan  mi¬ 
nisa  tanika  wanna  yatke  ca,  he¬ 
han  hinnakaha  teca  cin  sni;  Ta¬ 
nike  cin  ees  waste  ce,  eya  ece. 

WICOWOYAKE  6. 

1  Unkan  anpetu  wakan  inonpa 
tokaheya,  hehan  wojupi  kin  e- 
hna  iyaya;  unkan  waonspewica¬ 
kiye  cin  i^  wahuwapa  yuksapi, 
napopabagapi,  qa  yutapi. 

2  Hehan  Pharisee  kin  wanjikji 
hewicakiyapi ;  Tokeca  e  anpetu 
wakan  kin  en  taku  iyowinwica- 
kiyapi  sni  kin  he  eca  ecen  eca- 
nonpi  he. 

3  Unkan  Jesus  awicayupte  ca 
heya ;  Dawid  token  econ  qon 
hee  kaes  tohinni  dawapi  sni  he  ; 
iye  qa  tona  om  un  qon  wotekte- 
hdapi  qehan. 

4  Wakantanka  tipi  tawa  kin 
en  tin  iyaye,  ca  aguyapi  tanin- 
yan  ehnakapi,  qa  wawayusnapi 
kin  iye  isnana  hetanhan  yutapi 
kte  cin  iyowinwicakiyapi  qon, 
he  icu,  qa  yute,  ca  om  unpi  qon 
hena  is  eya  hetanhan  wicaqu. 

5  Unkan  hewicakiya  ;  Wicasta 

Cinhintku  kin  is  nakun  anpetu 
wakan  kin  Itancan  ce. 

6  Unkan  anpetu  wakan  tokeca 
wan  omniciye  tipi  kin  en  tin 
iyaye,  ca  waonspekiya :  unkan 
wicasta  wan  nape  etapa  kin  sni- 
ja  e  en  yanka. 

7  Unkan  wowapi  kagapi  qa 
Pharisee  kin  hena  anpetu  wa¬ 
kan  icunhan  asniye  kta  hecin- 
han  he  iwanyakapi,  taku  iyaon- 
papi  kta  akitapi. 

8  Tuka  iye  tawacinpi  kin  sdon- 
wicaya,  qa  wicasta  nape  snije 
cin  he  heciya  ;  Najin  qa  cokaya 
inajin  wo.  Unkan  najin  hiyaye 
ca  en  inajin. 

9  Unkan  Jesus  hewicakiya ; 
Mis  ito  taku  wanji  iciwangapi 
kta  ;  Anpetu  wakan  icunhan  ta¬ 
ku  waste,  qa  is  taku  sica  econpi 
kta  he  ;  wanikiyapi,  qa  is  wate- 
yapi  kta,  unma  tukte  hecetu  he, 
eya. 

10  Unkan  itanihduksan  owasin 
awicatonwe  cehan,  wicasta  qon 
heciya  ;  Nape  kin  hdukatin  wo. 
Unkan  ecen  econ  ;  qa  nape  kin 
unma  kin  iyecen  iyekicetu. 

11  Unkan  sihdapi  hince,  ca  iye 
iyakitedan  Jesus  token  ecaki- 
conpi  kta  hecinhan  he  iwohda- 
kapi. 

12  Unkan  anpetu  kin  hena  en 
Jesus  paha  wan  ekta  wocekiye 
eya  i ;  qa  hanyetu  osan  Wakan- 
tanka  cekiya  un.. 

13  Unkan  wanna  anpa  qehan, 
waonspewicakiye  cin  wicakico, 
qa  etanhan  akenonpa  wicahda- 
hnige  ca,  Wahosiyapi,  ewicaki- 
ya. 

14  Simon  he  Inyan  nakun  eya 
caston,  qa  he  sunkaku  kin  An¬ 
drew,  Jakoh  qa  Johannes,  Philip 
qa  Barthnlomew ; 

15  Mattheos  qa  Thomas,  Jakob 
Alpheus  cinhintku,  qa  Simon 
nakun  Zelotes  eciyapi ; 

16  Qa  Judas  Jakob  sunkaku, 
qa  Judas  Iskariot,  nakun  wiyo- 
peye  kte  cin  hee. 

17  Hehan  hena  om  kun  hdicu, 
qa  makomdaya  en  hdinajin  ;  un¬ 
kan  waonspewicakiye  optaye 
kin,  qa  Juda  owancaya  qa  Jeru¬ 
salem,  qa  mde  kahdaya  Turos 
qa  Sidon,  henakiya  etanhan  wi- 
cota  hinca,  hena  ia  nahonpi,  qa 
tona  wayazankapi  kin  asniwica- 
yapi  kta  e  en  ahi : 

18  Nakun  tonawoniya  sapa  on 
kakijapi  kin  hena  ;  unkan  asni- 
wicayapi. 

19  Unkan  wicota  kin  iyuhpa 
yutanpi  kta  akitapi;  eianhan 
wowasake  hiyu  qa  owasin  asni- 
wicaya  ece  kin  heon  etanhan. 

20  Unkan  waonspewicakiye  cin 
awicatonwe,  ca  heya ;  Niwa- 
hpanicapi  kin  nis  niyawastepi 
ce  ;  Wakantanka  tokiconze  kin 
he  niye  nitawapi. 

21  Delian  wotekteyahdapi  kin 
nis  niyawastepi  ce  ;  imnahanni- 
yanpi  kta.  Dehan  yaceyapi  kin 
nis  niyawastepi  ce  ;  iyahapi  kta. 

22  Tohan  wicasta  sicenidapi, 
qa  yuiyog  iyayeniyanpi,  qa  ienni- 
hdepi,  qa  Wicasta  Cinhintku  kin 
on  nicajepi  kin  taku  sica  iyecen 
tankan  ehpeyapi  kinhan,  niya¬ 
wastepi  ece. 

23  Anpetu  kin  he  en  wiyuskin- 
pi,  qa  wopida  on  skehanhan  po ; 
iho,  mahpiya  ekta  wokajuju  tan¬ 
ka  duhapi ;  atewicayapi  kin  is 
eya  iyecen  wicasta  wokcanpi 
wicakuwapi  qon. 

24  Tuka  winijicapi  kin  nis  wo- 
tehi  niciyankapi  ece ;  wicocan- 
te  waste  kin  he  wanna  yahdu- 
hapi. 

25  Winipipi  kin  nis  wotehi  ni¬ 
ciyankapi  ece  ;  wotekteyahdapi 
kta.  Dehan  iyahapi  kin  nis  wo¬ 
tehi  niciyankapi  ece ;  wasinya- 
hdapi  qa  yaceyapi  kta. 


WICOWOYAKE  6. 


26  Tohan  wicasta  owasin  tan- 
yan  eniciyapi  kinhan,  woteM 
niciyankapi  ece  ;  atewicayapi 
kin  hecen  wicasta  wokcan  iton- 
sni  wicakuwapi  qon. 

27  Tuka  nakon  dukanpi  kin  he- 
ciciyapi  ce,  Tokaniyanpi  kin 
hena  cantewicakiya  po,  qa  sice- 
nidapi  kin  hena  tanyan  ecawica- 
kicon  po  ; 

28  Niyasicapi  kin  wicayawaste 
po,  qa  wawicanksiya  nicuwapi 
kin  hena  wocekiye  ewicakiciya 

po- 

29  Qa  tuwe  lyoha  sani  kin  en 
anipe  cinhan  unma  eciyatanhan 
kipazo  wo  ;  qa  tuwe  sina  inicicu 
kinhan,  onhdohda  kin  nakun  te- 
hinda  sni  wo. 

30  Wicasta  otoiyohi  taku  nici- 
da  kin  qu  wo  ;  qa  tuwe  woyuha 
nici  kinhan,  ake  kica  sni  wo. 

31  Qa  wicasta  kin  token  ecani- 
conpi  yacinpi  kin,  he  ivecen 
ecawicakicon  po. 

32  Tona  wastenidapi  kin  hena- 
na  wastewicayadapi  kinhan,  wo- 
pida  tukte  e  duhapi  kta  he  :  wa- 
htanipi  sa  kin  eepi  kaes  tona 
cantewicakiyapi  kin  is  itkom 
cantewicakiyapi  ece. 

33  Qa  tona  tanyan  ecaniconpi 
kin  henana  tanyan  ecawicaye- 
conpi  kinhan,  wopida  tukte  e 
duhapi  kta  he  ;  wahtanipi  sa  kin 
is  iyecen  econpi  ece. 

34  Qa  ake  nicupi  kta  kecannipi 
kin  henana  owicayaqupi  hecin- 
han,  wopida  tukte  e  duhapi  kta 
he  ;  wahtanipi  sa  kin  is  wahta¬ 
nipi  sa  owicaqupi  ece,  iyacinyan 
wicakicupi  kta  heon. 

35  Tuka  nis  tona  tokaniyanpi 
kin  cantewicakiya  po,  taku 
waste  econpi  qa  owicaqu  po, 
ake  taku  nicupi  kta  kecinpi  sni 
po  ;  kinhan  wokajuju  tanka  du¬ 
hapi  kta,  qa  lyotan  Wankantu 
kin  he  cinca  yaunpi  kta :  he  iye 


tona  pida  sni  qa  sicapi  kin  cante¬ 
wicakiya  ece. 

36  Hecen  Niyatepi  kin  is  token 
waonsida  kin  nis  eya  he  iyecen 
waonsida  po. 

37  W’ayacopi  sni  po,  kinhan  ni- 
yacopi  kte  sni  :  owawicakiyepi 
sni  po,  kinhan  owaniciyepi  kte 
sni :  wicakicicajuju  po,  kinhan 
nicicajujupi  kta : 

38  Wicaqu  po,  kinhan  nicupi 
kta  ;  wiyutapi  waste,  paotinzapi, 
paipuskicapi  qa  apasboka,  hecen 
wicasta  kin  maku  kin  en  nicupi 
kta.  Wiyutapi  on  widutapi  kin 
hee  on  winiciyutapi  ece  e  kta. 

39  Unkan  wiyacinpi  wan  owi- 
cakiyaka :  Istagonge  cin  ista- 
gonga  napata  yus  aya  okihi  he  : 
napin  oskokpa  kin  en  iyolipaya- 
pi  kte  sni  he. 

40  Waonspekiyapi  kin  he  w^a- 
onspekiye  cin  itokapa  sni ;  tuka 
tuwe  yustanpi  kin  otoiyohi  wa- 
onspekiye  tawa  kin  iyecece  kta. 

41  Qa  tokeca  nisunka  ista  kin 
ohna  sukaza  yanke  cin  he  wan- 
daka  ;  tuka  niye  niista  kin  ohna 
cankaga  wanke  cin  he  wanya- 
hdake  sni  he. 

42  Qa,  Misunka,  sukaza  ista 
ohna  niyanke  cin  he  ito  ciciyu- 
sdoke  kta  ce,  token  nisunka  eya- 
kiye  kta  he,  qa  icunhan  niye 
niista  kin  ohna  cankaga  wanke 
cin  he  wanyahdake  sni.  Wana- 
yakihbe  cin,  nis  tokaheya  can¬ 
kaga  ista  ohna  niwanke  cin  he 
ito  tokan  ehpeya  wo  ;  qa  hehan 
hinakaha  nisunka  ista  kin  ohna 
sukaza  yanke  cin  he  yeciyusdo- 
ke  kta  mdesya  wandake  kta  ce. 

43  Can  wanji  waste  kin  wasku- 
yeca  sica  icahye  sni ;  qa  nakun 
ean  wanji  sice  cin  he  waskuye- 
ca  w'aste  icahye  sni. 

44  Can  kin  otoiyohi  waskuyeca 
tawa  kin  on  sdonyapi  ece  :  wd- 
casta  kin  taspanhu  kin  etanhan 

suken  pahipi  sni,  qa  eya  tokahu 
kin  etanhan  hastanhanka  pahipi 
sni. 

45  Wicasta  waste  kin  he  cante 
wovuha  waste  kin  etanhan  taku 
waste  icaliya  ece ;  qa  wicasta 
sice  cin  he  cante  woyuha  sice 
cin  etanhan  taku  sice  icahya 
ece  :  wicacante  taku  iyakicuya 
ohnaka  kin  he  etanhan  i  kin  eci- 
yatanhan  enapeya  ece,  eya. 

46  Unkan  tokeca,  Itancan, 
Itancan,  emayakiyapi  ece,  qa  ta¬ 
ku  epe  cin  ecen  ecanonpi  sni  he. 

47  Tuwe  ekta  mahi,  qa  mioie 
nation,  qa  ecen  econ  kin  he 
tuwe  kicica  hecinhan  he  ito  oci- 
ciyakapi  kta. 

48  Wicasta  wan  tipi  kaga  ;  un¬ 
kan  temahentu  maJta  qe,  ca  oa- 
hehde  kin  iinnija  wan  akan 
ehde :  unkan  minitan  aye  ce- 
han,  wakpa  kin  tipi  kin  he  en  nina 
kaduza,  tuka  kahuhuze  kta  oki- 
tpani,  imnija  akan  ehdepi  na- 
kaes,  he  iyececa. 

49  Tuka  tuwe  nation  tuka  ecen 
econ  sni  kinhan,  wicasta  wan 
oahehde  codan  inaka  akan  tipi 
kage  cin  he  iyececa ;  unkan  he 
en  wakpa  kin  nina  kaduza,  qa 
hecehnana  hinlipaya ;  qa  tipi 
kin  he  woatakunisni  tanka. 

WICOWOYAKE  7. 

1  Unkan  oyate  nation  hiyeye 
cin  en  iapi  kin  dena  owasin 
wanna  ecen  yastan  qehan,  Ka- 
pernaum  en  i. 

2  Unkan  akicita  opawinge  wi- 
cayuhe  cin  wanji  taokiye  wan 
teiiinda  kin  he  wayazanke  ca 
wanna  te  kta. 

3  Unkan  he  wanna  Jesus  on 
nation  qehan,  Juda  hunkayapi 
kin  hena  ekta  ye  wicasi,  u  kta 
qa  taokiye  kin  asniye  kte  cin  he 
icekiya. 


4  Unkan  hena  Jesus  ekta  hipi 
qehan,  awicakehan  cekiyapi,  qa, 
Hecakiconpi  kte  cin  wicasta  kin 
he  iyececa  ce; 

5  Unkoyatepi  kin  cantewica- 
kiye  ca,  omniciye  tipi  wanji 
wanna  unkicagapi  ce,  eyapi. 

6  Unkan  Jesus  hena  om  hda. 
Unkan  wanna  tipi  kin  itehan  sni 
qehan,  akicita  opawinge  wica- 
yuhe  ciqon  he  is  kodawicaye 
cin  hena  ekta  yewicasi,  qa  he- 
ciya  ;  Itancan  kin,  nagiyeiciye 
sni  wo,  wati  kin  en  tin  yahidu 
kte  cin  iyemacece  sni  ce  ; 

7  Heon  etanhan  miye  ekta  ciu 
kta  nakun  iyececa  micida  sni : 
tuka  oie  kin  ecen  eya  wo,  kin¬ 
han  mitaokiye  kin  asni  kta. 

8  Mis  eya  wicasta  wicookihi 
ihukuya  hnakapi  kin  hemaca, 
qa  inihukuya  akicita  wicaindu- 
ha;  qa  wicasta  kin  de,  Ya  wo, 
ewakiya  eca,  ya  ece  ;  qa  wanji 
tokeca,  U  wo,  ewakiya  eca,  u 
ece ;  qa  mitaokiye  kin,  Decon 
wo,  ewakiya  eca,  ecen  econ  ece, 
eya. 

9  Unkan  Jesus  hena  nation  qe¬ 
han,  on  yusinyaye  ca,  ihduho- 
mni,  qa  oyate  ihakam  unpi  kin 
hewicaki^^a ;  Israet  hee  kaes  en 
wowacinye  hinsko  tanka  kin 
iyewaye  sni,  eciciyapi  ce. 

10  Unkan  ye  wicasi  pi  qon  ici- 
cawin  tiyata  kipi  qehan,  ookiye 
wayazanke  cin  he  wanna  asni 
iyeyapi. 

11  Unkan  ianpetu  qehan  oton- 
we  wan  Nain  eciyapi  kin  en  i ; 
unkan  waonspewicakiye  cin  e- 
tanhan  ota  qa  oyate  ota  hena 
kici  yapi. 

12  Unkan  otonwe  tiyopa  kin 
he  ikiyedan  wanna  ehan  i  qehan, 
inyun,  wicasta  wan  ta  tankan 
aupi ;  hunku  kin  wiwazica  heca, 
qa  cinhintku  hecedan.  Unkan 
otonwe  kin  etanhan  wicota  opapi. 

13  Unkan  he  Itancan  kin  wan- 
yake  cehan,  onsida  qa  heciya ; 
Ceye  sni  wo. 

14  Unkan  canakiyuhapi  kin  en 
u,  qa  yutan.  Unkan  akiyuhapi 
qon  is  ow^anji  najinpi.  Unkan 
heya;  Koska,  bosdan  yanka  wo, 
ecici3'^a  ce,  eya. 

15  Unkan  te  ciqon  iyotanke, 
ca  ia.  Unkan  hunku  kin  kicu. 

16  Unkan  owasin  nina  wikopa- 
pi,  qa  Wakantanka  yatanpi  qa 
heyapi  ;  Waayate  wanji  tanka 
unkiyopeyapi  icaga  ce,  qa  Wa¬ 
kantanka  taoyate  kin  wanna  wi- 
cahiyohi  ce,  eyapi. 

17  Unkan  Juda  makoce  qa  oksan 
raakoce  wanke  cin  owancaya  he 
yaotaninpi. 

18  Unkan  Johannes  waonspe- 
wicakiye  cin  dena  taku  kin  owa¬ 
sin  okiyakapi. 

19  Hehan  Johannes  waonspe- 
wicakiye  cin  nom  wicakico,  qa 
Jesus  ekta  ye  wicasi,  qa  heya ; 
Tuwe  u  kte  ciqon  he  niye,  qa  is 
wanji  tokeca  unkapepi  kta  he. 

20  Unkan  wicasta  kin  hena 
wanna  ekta  hipi  qehan,  heyapi ; 
Johannes  baptem  wicaqu  ece 
qon  he  niye  ekta  unkusipi,  qa, 
Tuwe  u  kte  ciqon  he  niye  he, 
qa  is  tuwe  tokeca  unkapepi  kta 
he,  eva  ce. 

21  Unkan  hehantudan  hinca 
w^ayazankapi,  qa  makosica  ece- 
capi,  qa  woniya  siksica  ececapi, 
hena  wicota  asniwicaya ;  qa 
istagongapi  kin  he'ca  ota  ton- 
wewicaya. 

22  Hehan  Jesus  waayupte  ca 
hewicakiya ;  Hda  po,  qa  taku 
wandakapi  qa  nayahonpi  kin  he¬ 
na  Johannes  okiyaka  po  :  Ista¬ 
gongapi  kin  hena  tonwanpi,  qa 
hustepi  kin  is  manipi,  qa  lepros 
ececapi  kin  is  wicayuskapi,  qa 
nogetpapi  kin  is  wanahonpi,  qa 
tapi  kin  is  kiniwicakiyapi,  qa 


wahpanicapi  kin  is  wootanin  wa¬ 
ste  kin  he  owicakiyakapi. 

23  Qa  tuw'e  miye  on  sinhda  sni 
kin  he  yawastepi  ce. 

24  Unkan  Johannes  wahosiya- 
pi  tawa  kin  wanna  kihdapi,  he¬ 
han  Johannes  on  oyate  kin  he¬ 
wicakiya  ;  Taku  e  raakotahedan 
ekta  wanyag  yaipi  he.  Cedi  hu 
wan  tate  kahuhuze  cin  heca  he. 

25  Tuka  taku  e  wanyag  yaipi 
he.  Wicasta  wan  wokoyake 
panpanna  koyake  cin  heca  he. 
Iho,  tona  wasteya  wakoyakapi, 
qa  tanyan  nipi  kin  hena  wica- 
stayatapi  tipi  kin  en  unpi  ece. 

26  Tuka  taku  e  wanyag  yaipi 
he.  Wicasta  wokcan  he.  Han, 
eciciyapi,  qa  wanji  wicasta  wo¬ 
kcan  isanpa  tanka. 

27  Iho,  wahosiya  mitawa  kin 
he  niite  itokam  ye  wasi,  nito- 
kam  canku  wiyeya  nicicage  kta 
ce,  eya  owapi  qon  he  dee. 

28  Qa  miye  hecicij'api ;  Wino- 
hinca  eciyatanhan  wicatonpi  kin 
wicasta  wokcan  tuwedan  Johan¬ 
nes  baptem  wicaqu  qon  isanpa 
tanka  sni:  tuka  Wakantanka  to- 
kiconze  kin  en  tuwe  iyotan  ci- 
stinna  kin  he  he  kapa  ce. 

29  Unkan  oyate  kin  qa  wa- 
mnayanpi  kin  tona  nalionpi  owa¬ 
sin  Wakantanka  yaow’otanpi,  Jo¬ 
hannes  baptem  wicaqu  kin  en 
opapi. 

30  Tuka  Pharisee  kin,  wicoope 
aiapi  kin  om,  Wakantanka  wa- 
hokonwicakiye  cin  en  iyapato- 
iciyapi,  Johannes  baptem  wicaqu 
sni  nakaes. 

31  Unkan  Itancan  kin  heya; 
Wicasta  wicqicage  kin  de  taku 
e  imdacin  kta  he  ;  qa  taku  iye- 
cecapi  he. 

32  ^iceca  iciyopekiciyapi  kin 
en  iyotankapi,  qa  hoyekiciyapi 
qa  heyapi ;  Unniciyajopi,  tuka 
wayacipi  sni ;  wasinunnicihdapi, 

tuka  yaceyapi  sni  ce,  eyapi  kin  I 
he  iyececapi  ce. 

33  Johannes  haptera  wicaqu 
qon  he  aguyapi  yute  sni,  qa  mi- 
nisa  yatke  sni  u ;  unkan,  He 
taku  wakan  sica  yuha  ce,  ehapi. 

34  Wicasta  Cinhintku  kin  he 
wote  ca  wayatke  hi ;  unkan  he- 
hapi ;  Wan,  wicasta  wan  wote 
sa,  qa  minisa  yatke  sa,  wamna- 
yanpi  qa  wahtanipi  sa  takoda- 
wicaya  ece. 

35  Tuka  Woksape  iye  cinca 
kin  owasin  on  yaowotanpi  ece. 

36  Unkan  Pharisee  wanji  kici 
wote  kta  e  cinkiya.  Hecen 
Pharisee  ti  kin  en  tin  iyaye  ca, 
wote  kta  iyotanka. 

37  Unkan  iho,  otonwe  kin  en 
winohinca  wahtani  sa  kin  heca, 
he,  Pharisee  ti  kin  en  wota  iyo¬ 
tanka  sdonye  cehan,  inyan  opi- 
ye  ihepi  ohna  yuha  en  hi ; 

38  Qa  tapetepa  tanhan  siha  kin 
en  ceya  najin,  qa  ista  minihanpe 
kin  on  siha  kiciyujaja,  qa  paha 
kin  on  kicipakinta  ca,  siha  kin 
ikiciputake,  ca  ihepi  qon  on  sda- 
kiciciya. 

39  Unkan  Pharisee  kico  qon  he 
wanyake  cehan,  cante  mahen 
awacin  qa  heya ;  Wicasta  kin 
de  wicasta  wokcan  unkans,  yu- 
tan  kin  he  tuwe  qa  taku  wino¬ 
hinca  kin  sdonye  kta  tuka  ;  he 
wahtani  sa  kin  heca. 

40  Unkan  Jesus  waayupte  ca 
heciya;  Simon  taku  eciciye  kta 
mduha  ce.  Unkan  is,  Waon- 
spekiya,  katinyan  eya  wo,  eya. 

41  Wicasta  wan  wicasta  nonpa 
oicazo  w'icaqu :  unma  kin  kaspa- 
pi  opawinge  zaptan  iyohiye  sni, 
qa  unma  kin  is  wikcemna  za¬ 
ptan. 

42  Unkan  taku  on  hdajujupi 
kte  cin  yuhapi  sni  qehan,  wan- 
cake  sakim  wicakicicajuju  ce. 
Hecen  unma  tukte  iyotan  waste- 

dake  kta  hecinhan,  he  omakiya- 
ka  wo. 

43  Simon  waayupte  ca ;  Tuwe 
ota  kicicajuju  hee  nace  epca  ce, 
eya.  Unkan,  Tanyan  idukcan 
ce,  eciya. 

44  Hehan  winohinca  qon  ekta 
ihduhomni,  qa  Simon  heciya ; 
Winohinca  kin  de  wandaka  he  : 
Yati  kin  en  wahi,  unkan  mini 
on  siha  wahdujaja  kta  mayaqu 
sni ;  tuka  iye  kin  ista  minihanpe 
kin  on  siha  mayujaja,  qa  paha 
kin  on  pakinta. 

45  I  imayaputake'  sni ;  tuka 
winohinca  kin  de  wahi  kin  ehan- 
tanhan  siha  imaputaka  ayastan 
sni. 

46  Pa  kin  wihdi  on  sdamayaye 
sni ;  tuka  winohinca  kin  de  ihe¬ 
pi  on  siha  sdamayati  ce. 

47  Hecen  on  heciciyace,  Wahta¬ 
ni  kin  hena  ota  esta  kicicajuju- 
pi ;  he  nina  wastedaka  nakaes  : 
tuka  tuwe  waniqadan  kicicaju- 
jupi  kin  he  iwastedan  wastedaka 
ece. 

48  Hehan  winyan  qon  heciya  ; 
Niohan  sice  cin  hena  nicicajuju- 
pi  ce. 

49  Unkan  tona  kici  wota  iyo- 
tankapi  kin  hena  hehan  cante 
mahen  heyapi ;  De  tuwe  e  woa- 
htani  nakun  kajuju  he. 

50  Unkan  winohinca  qon  heci¬ 
ya  ;  Wacinyaye  cin  he  niniyan 
ce  ;  wookiye  on  hda  wn. 

WICOWOYAKE  8. 

1  Unkan  he  iyohakam,  otonwe 
tankinkinyan  otonwe  cikciqadan 
ko,  owasin  iyaza  un,  qa  wootanin 
waste  Wakantanka  tokiconze 
ahna  yaotanin.  Unkan  ake- 
nonpapi  kin  kici  unpi : 

2  Qa  winohinca  wanjikji  taku 
wakan  sica  yuhapi  qa  wayazan- 
kapi,  tuka  asniwicayapi,  Mary 

he  Magdalene  eciyapi,  he  etan- 
han  wakan  sica  sake  win  hinan- 
papi  qon  hee  ; 

3  Qa  Joanna,  Cuza  Herod  waa- 
wanyagkiye  ciqon  he  tawicu,  qa 
Susanna,  qa  nakun  toktokeca 
ota,  hena  woyuha  yuhapi  kin 
on  okiyapi  ece. 

4  Unkan  wicota  mniciyapi,  qa 
otonwe  otoiyohi  etanhan  en  ahi 
qehan,  wiyacinpi  on  wowicaki- 
yaka ; 

5  Woju  heca  wan  taku  su  kin 
oju  iyaya.  Woju,  unkan  apa 
canku  icahda  hinhpaya ;  unkan 
naatinzapi,  qa  inahpiya  okin- 
yanpi  kin  temyapi, 

6  Unkan  apa  imnija  wan  ahin- 
hpaya;  unkan  uye  cehan,  spaye 
sni  on  wancake  snija. 

7  Unkan  apa  wapepeka  ehna- 
hna  hinhpaya  ;  unkan  wapepeka 
opeya  uye,  ca  aotinsya. 

8  Unkan  apa  is  maka  waste 
ahinhpaya ;  unkan  uye,  ca  opa- 
wingege  suton,  eya.  Unkan 
hena  hecekcen  eye  cehan,  heya 
niyan  ;  Tuwe  noge  winahon  yu- 
kan  hecinhan,  ito  nahon  kta  ce, 
eya. 

9  Unkan  waonspewicakiye  cin 
wiwangapi,  qa  heciyapi ;  Wiya¬ 
cinpi  kin  de  toketu  he. 

10  Unkan  heya  ;  Niyepi  Wa¬ 
kan  tanka  tokiconze  woanahbe 
kin  hena  oyakahnigapi  kta  nicu- 
pi ;  tuka  tokan  kin  is  wiyacinpi 
ece  :  hecen  etonwanpi  kes  wan- 
yakapi  kte  sni,  qa  wanahonpi 
kes  okahnigapi  kte  sni  ce. 

11  Wiyacinpi  kin  he  dee:  Su 
kin  he  Wakan  tanka  oie  kin  ee. 

12  Canku  icahda  qon  he  tona 
nahonpi  kin  heepi ;  hehan  wa¬ 
kan  sice  cin  en  hi,  qa  wicoie  kin 
cantepi  kin  etanhan  eyaku  ece, 
awacinpi  qa  niwidayapi  kte  sni 
heon, 

13  Tona  wicoie  nahonpi  eca 


iyuskinyan  icupi  ece  kin  hena 
imnija  akan  un  qon  hena  ee ; 
hena  hutkan  nicapi,  qa  cistiye- 
dan  wicadapi,  tuka  taku  iyutan- 
wicayapi  hehan  ayustanpi  ece. 

14  Qa  tona  wanna  nahonpi,  qa 
hehan  tokiya  yapi,  qa  wiconi 
kin  de  woawacin  kin,  qa  wowi- 
jice,  qa  wowiyuskin  kin,  hena 
on  aotinzapi,  qa  hecen  tanyan 
sutonpi  sni  kin  hena  wapepeka 
ehna  hinhpaye  ciqon  eepi  ce. 

15  Tuka  tona  wanna  wicoie 
nahonpi  eca,  cante  waste  qa  owo- 
tanna  mahen  yuha  unpi,  qa  wa- 
cintankaya  sutonpi  kin  hena 
maka  waste  akan  un  qon  hena 
eepi  ce,  eya, 

16  Wicasta  kin  tuwedan  peti- 
janjan  wan  ideye,  ca  waksica 
wan  iyahdapsinyan  ehpeye  sni, 
qa  nakun  owinja  wan  ohdateya 
ehnake  sni  ece  ;  tuka  petijanjan 
ihupa  akan  elide  ece :  hecen 
tona  en  ipi  kinhan,  ijanjan  kin 
wanyakapi  kta. 

17  Taku  anahmanpi  qa  yuotan- 
inpi  kte  sni  wanica  ;  qa  nakun 
taku  yutaninsniyan  hnakapi  qa 
yutaninyan  eyakupi  kte  sni  wa¬ 
nica  ce. 

18  Heon  token  nayahonpi  he¬ 
cinhan  itonpa  po  ;  tuwe  wayuhe 
cin  he  nakun  qupi  kta  ;  qa  tuwe 
wayuhe  sni  kin  he  taku  yuha 
kecin  kin  hee  ikicicupi  kta  ce, 
eya. 

19  Hehan  hunku  qa  hunkawan- 
jitku  kin  hena  en  hipi,  qa  wicota 
kin  on  ikiyedan  upi  kta  okihipi 
sni. 

20  Unkan  okiyakapiqa  heyapi; 
Nihun  qa  nihunkawanji  tankan 
najinpi,  qa  wannihdake  kta  cinpi 
ce. 

21  Unkan  waayupte,  ca  hewi- 
cakiya  ;  Wakantanka  oie  nahon¬ 
pi,  qa  ecen  econpi  kin  dena  ina 
qa  mihunkawanji  eepi  ce,  eya. 

22  Unkan  anpetu  kin  hena 
wanji  en,  waonspewicakiye  cin 
om  wata  wan  en  opa  ;  qa  hewi- 
cakiya ;  Mde  kin  akasanpa  un- 
yanpi  kta  ce.  Hecen  canan 
eyaya. 

23  Tuka  sin  a  watopekiyapi 
icunhan  iye  istinma  :  unkan  tate 
iyumni  wan  inde  kin  en  u  ;  qa 
mini  ojudan  yakonpi,  hecen  tapi 
kta  kokipapi. 

24  Hehan  en  hipi  qa  yuhicapi 
qa  heyapi ;  Itancan,  Itancan, 
untakunipi  sni.  Unkan  najin  hi- 
yaye  ca,  tate  qa  mini  taja  ko  ki- 
sica  :  hecen  ayustan,  qa  amda- 
kedan  tanka. 

25  Unkan  hewicakiya  ;  Wacin- 
yayapi  kin  tukte  e  he.  Unkan 
is  wikopapi,  inihanpi  qa  hekici- 
yapi ;  De  taku  wicasta  he  ;  tate 
mini  kici  ee  kaes  okiya  eca, 
anagoptan  ece. 

26  Unkan  Galile  itakasanpa 
Gadarene  tamakocepi  kin  en  ipi. 

27  Unkan  hen  ihe  cehan,  wi¬ 
casta  wannakaja  tanhan  wakan- 
^ica  yuhe,  ca  wokoyake  koyake 
sni,  qa  tuktedan  tipi  oti  sni, 
tuka  wicasta  hnakapi  kin  en  ece 
un  kin,  heca  wan  otonwe  kin 
eciyatanhan  itkokipa. 

28  He  Jesus  wanyake  cehan, 
hoyeye  ca  itokam  makata  ehpe- 
iciye  ca  hotankakiya  hey  a ;  Je¬ 
sus  Wakantanka  lyotan  Wan- 
kantu  Cinhintku  kin,  token  un- 
yakon  kta  he.  Ceciciya  ce, 
Kakismaye  sni  wo. 

29  Taku  wakan  sape  cin  wica¬ 
sta  kin  etanhan  hinanpe  si  heon 
etanhan.  He  ijehan  yuza  ece  ; 
unkan  mazaicicahiha  wicaske 
ko  on  kaska  hnakapi ;  tuka  wi¬ 
caske  kin  yupsapsake  ca,  wakan- 
sice  makotahedan  ekta  iyayeya 
ece. 

30  Unkan  Jesus  wiwange  ca 
heya  ;  Token  eniciyapi  he. 

Unkan,  Wicota,  eya :  taku  wa¬ 
kan  sica  ota  tan  mahen  ipi  kin 
heon  etanhan. 

31  Unkan  osbe  kin  ekta  ye  wi- 
casi  kte  sni,  keya  icekiyapi. 

32  Unkan  he  kin  en  kukuse  ota 
optaye  wan  won  unpi ;  hecen  en 
iwicayayapi  kte  cin  he  iyowin- 
wicakiye  kta  keya  cekiyapi ;  un¬ 
kan  iyowinwicakiya. 

33  Hecen  wakansice  cin  wica¬ 
sta  kin  etanhan  tankan  hinapapi, 
qa  kukuse  kin  en  iwicayayapi; 
unkan  optaye  maya  hinca  wan 
en  apamahde  nina  hin  nasdog 
iyayapi,  qa  mde  kin  en  ivohpei- 
ciyapi,  qa  minin  tapi. 

34  Unkan  taku  econpi  kin  he 
kukuse  wo  wicaqupi  qon  wanya- 
kapi  qehan,  nakipapi,  qa  otonwe 
qa  makoce  kin  ekta  ohdag  kipi. 

35  Unkan  taku  econpi  qon  he 
wanyag  ai,  qa  Jesus  ekta  ahi, 
qa  wicasta  wakansica  etanhan 
hinapapi  qon  he  ogeton,  qa  tawa- 
cin  ekicetu,  qa  Jesus  siha  kin  en 
iyotankahan  yanka  wanyakapi ; 
unkan  wikopapi. 

36  Tona  wanyakapi  qon  is  eya 
wicasta  wakan  sica  yuhe  ciqon 
token  asniyanpi  kin  he  owicaki- 
yakapi. 

37  Hehan  ihduksan  Gadarene 
tamakocepi  kin  owancaya  taku 
econpi  qon  he  nahonpi  qehan, 
owasin  nina  wikopapi  on  elan- 
han  cekiyapi,  qa  tokan  yesipi. 
Unkan  wata  kin  en  okipe,  ca 
icicawin  kihda. 

38  Unkan  wicasta  etanhan  wa¬ 
kan  sice  cin  hinanpapi  qon  he 
kici  un  kta  keya  cekiya.  Tuka 
Jesus  hde  si,  qa  heya ; 

39  Niye  yati  kin  ekta  hde,  ca 
Wakantanka  taku  hinca  ecani- 
con  kin  he  yaotanin  wo,  eya. 
Unkan  kihde,  ca  Jesus  taku 
hinca  ecakicon  qon  he  otonwe 
owancaya  ohdaka. 

40  Unkan  Jesus  hdi  qehan, 
oyate  kin  iyowinkiyapi ;  owasin 
ape  hiyeya  nakaes. 

41  Uni?:an  iho,  wicasta  wan 
Jairus  eciyapi  kin  he  en  u,  omni- 
ciye  tipi  itancan  kin  wanji  hee  ; 
unkan  he  Jesus  siha  kin  en  ma- 
kata  ehpeiciye  ca,  iye  ti  kin  ekta 
u  kta  icekiya. 

42  He  cunwintku  wanjidan, 
wanna  waniyetu  akenonpa  ece- 
tu  ;  nnkan  is  wanna  te  kte  wan- 
ka.  Tuka  ekta  ye  cin  hepiya 
oyate  kin  aohduteyapi. 

43  Unkan  winohinca  wan  wani¬ 
yetu  akenonpa  hehanyan  we  au, 
qa  taku  yuha  owasin  pejihuta- 
wicasta  on  wanna  hdnsota ;  tuka 
hecen  tuwedan  asniye  kta  okihi 
^ni ; 

44  Hee  tapetepa  tanhan  u,  qa 
tawokoyake  opapun  kin  yutan  : 
unkan  hecehnana  we  au  qon  he 
anapta. 

45  Unkan  Jesus  heya;  Tuwe 
mayutan  he.  Unkan  owasin 
anakihmanpi  qehan,  Inyan  qa 
tona  kici  nnpi  qon  hena  heyapi ; 
Waonspekiye  cin,  wicota  kin 
aohduteniyanpi,  qa  ao^insniyan- 
pi ;  heca  esta,  Tuwe  mayutan 
he,  eha  ce. 

46  Unkan  Jesus  heya;  Tuwe 
mayutan;  wowasake  ematanhan 
hiyu  kin  he  sdonwakiyn  ce, 

47  Unkan  winohinca  qon  wanna 
inahbe  ^ni  e  wanhdake  cehan, 
cancanyan  u,  qa  itokam  makata 
ehpeiciye,  ca  oyate  kin  owasin 
wicitokam,  taku  on  yutan,  qa 
token  wancake  asniyanpi  kin  he 
okiyaka. 

48  Unkan  heciya;  Guns,  cante 
wa^te  wo ;  wacinyaye  cin  he 
asniniyan  ce  :  wookiye  on  hda 
wo. 

49  Unkan  Jesus  iahan  icunhan, 
omniciye  tipi  idaka  ti  kin  eciya- 
tanhan  tuwe  u,  qa  heciya  ;  Wa¬ 


onspekiye  cin  nagiyeye  sni  wo  ; 
nicunksi  wanna  ta  ce,  eya. 

60  Tuka  Jesus  he  nahon  qehan, 
waayupte  ca  heciya ;  Wikope 
^ni  wo  ;  awicakehan  wicada  wo, 
kinhan  niyanpi  kta  ce. 

61  Unkan  tipi  kin  en  tin  hiyu 
qehan,  tuwedan  tin  ye  kta  iyo- 
winkiye  ini ;  Inyan,  qa  Jakoh, 
qa  Johannes,  qa  wikoska  atknku 
hunku  kici  henana  en  ipi, 

52  Unkan  owasin  aceyapi  qa 
wasinhda  enapeyapi  ece.  Tuka 
heya  ;  Ceyapi  sni  po  ;  te  ini,  tu¬ 
ka  istinma  ce. 

53  Unkan  wanna  ta  sdonyapi 
kin  heon  wowihayapi. 

54  Unkan  owasin  tankan  iya- 
yewicaye,  ca  napata  yuze,  ca  ki- 
pan  qa  heya  ;  Wikoska  najin  wo, 
eya. 

65  Unkan  nagi  kin  kiyohpaya, 
qa  hecehnana  najin  hiyaya  :  he- 
han  wo  qu  wicaii. 

56  Unkan  hunkakeku  kin  ini- 
hanpi :  tuka  taku  econ  kin  he 
tuwedan  okiyake  sni  wicaii. 

WICOWOYAKE  9. 

1  Unkan  waonspewicakiya  ake- 
nonpapi  kin  hena  wicakico,  qa 
wowaiake  wookihi  ko,  wakansi- 
ca  owasin  on,  qa  wowayazan 
asniyanpi  kta  hecen  wicaqu, 

2  Qa  Wakantanka  tokiconze 
kin  oyakapi  kta,  qa  wayazankapi 
kin  asniwicayapi  kta  ye  wicasi. 

3  Qa  hewicakiya  ;  Icimayanipi 
kte  cin  on  cansagye,  qa  wojuha- 
dan,  qa  waneya,  qa  mazaska  ta- 
kudan  eyakupi  ini  po  ;  qa  nakun 
onhdohda  nomnomyuhapi  snipo. 

4  Qa  tukte  tipi  wan  en  yaipi 
kinhan,  hen  ece  yukan  po,  qa 
helanhan  iyoopta  ya  po. 

5  Qa  tuwe  kaita  iyowinniciya- 
pi  ini  kinhan,  otonwe  kin  he  ina- 
yapapi  kinhan,  nisihapi  watuie- 

kseca  onistakapi  kin  hee  kaes 
katata  po,  he  owicayake  kta  ce. 

6  Unkan  iyayapi,  qa  otonwe  iya- 
za  yapi,  qa  wootanin  waste  oya- 
kapi,  qa  owancaya  waasniyanpi. 

7  Unkan  taku  econ  kin  owasin, 
Herod  wicastayatapi  kin  nahon  ; 
qa  hehan  token  cante  yuza  nun 
tanin  sni ;  apa  Johannes  wicon- 
te  kin  etanhan  kini  keyapi  kin 
heon  etanhan  : 

8  Qa  apa  is,  Elias  hi  ce,  eyapi ; 
qa  apa  tokeca  is,  Wannakaja 
w’^aayatapi  qon  hena  etanhan 
wanji  kini  ce,  eyapi. 

9  Unkan  Herod  heya,  Johannes 
pa  hawaksa  ce  :  tuka  de  tuwe  e 
on  taku  decekceca  nawahon  he. 
Unkan  wanyake  kta  cin. 

10  Unkan  wahosiyapi  kin  hena 
wanna  hdipi  qehan,  taku  token 
econpi  kin  owasin  okiyakapi. 
Unkan  ewicahdaku  qa  nahman- 
na  icunonpa  makotahedan  wan 
ekta  i,  he  otonwe  wan  Bethsaida 
eciyapi  kin  ahankeya. 

11  Unkan  oyate  kin  sdonyapi 
qehan,  ihakam  eyay a :  unkan  iyo- 
winwicakiye  ca,  Wakantanka  to- 
kiconze  kin  he  iwowicakiyake 
ca,  tona  asniyanpi  cinpi  kin  hena 
asniwicaya. 

12  Unkan  wanna  htayetu  aye 
cehan,  akenonpapi  kin  upi,  qa 
heciyapi,  Wicota  kin  tokan  ye- 
wicasi  wo ;  hecen  otonwe  qa 
ihduksan  makoce  wanke  cin 
hena  ektakta  yapi,  qa  taku  yu- 
tapi  oicidepi,  qa  iwankapi  kta 
ce  ;  den  makotahedan  unyakon- 
pi  heon  etanhan. 

13  Tuka  hewicakiya  ;  Niye  wo 
wicaqu  po.  Unkan  heyapi ;  A- 
guyapi  zaptan  qa  hogan  nonpa 
henana  unhapi ;  oyate  denakeca 
woyute  opewicakiciton  unyanpi 
sni  kinhan. 

14  Wicasta  kektopawinge  za¬ 
ptan  ecetupi.  Unkan  waonspe- 

wicakiye  cin  hewicakiya ;  Wi- 
kcemna  zaptanptan  ptaptaya  iyo- 
tang  wicakiya  po,  eya. 

15  Unkan  ecen  econpi,  qa  owa¬ 
sin  iyotang  wicakiyapi. 

16  Hehan  aguyapi  zaptan  qa 
hogan  nonpa  qon  hena  Leu ;  qa 
mahpiya  ekta  etonwan,  qa  ya- 
waste,  qa  yuspaspa,  qa  waonspe- 
wicakiye  cin  wicaqu ;  qa  i}^  oya¬ 
te  kin  wicitokam  ewicakicihna- 
kapi  kta. 

17  Unkan  wotapi  qa  owasin 
wipipi ;  unkan  onspaspa  iwicaki- 
ciyaye  cin  hena  pahipi,  makano- 
piye  akenonpa. 

18  Unkan  isnana  wocekiye  eya 
un  qehan,  Avaonspewicakiye  cin 
hena  kici  unpi :  unkan  wiwica- 
wange  ca  heya ;  Miye  matuwe 
oyate  kin  keyapi  he. 

19  Unkan  waayuptapi  qa,  Jo¬ 
hannes  haptera  wicaqu  qon  ;  qa 
apa  is,  Elias  ;  qa  apa  tokeca  is  ; 
Wanakaja  waayatapi  qon  hena 
etanhan  wanji  kini  ce,  eyapi  ce, 
eyapi. 

20  Unkan  hewicakiya;  Tuka 
niye  matuwe  kehapi  he.  Unkan 
Inyan  waayupte  ca  heya  ;  Wa¬ 
kantanka  etanhan  Messiya  kin. 

21  Unkan  nina  owicakiye,  ca 
wicasta  kin  tuwedan  okiyake  sni 
wicasi ; 

22  Qa  heya  ;  Wicasta  Cinhin- 
tku  kin  taku  otakiya  on  ito  iyo- 
tanhan  iyekiye  kta,  qa  wicasta 
tokapapi,  qa  wawayusnapi  itan- 
canpi,  qa  wowapi  kagapi  kin  he¬ 
na  heyata  iyeyapi,  qa  teyapi  kta 
ce  :  unkan  anpetu  iyamni  kin¬ 
han  kini  kta  ce,  eya. 

23  Unkan  owasin  hewicakiya  ; 
Tuwe  miyahna  u  wacin  kinhan, 
waipiicida,  qa  anpetu  otoiyohi 
cansusbeca  kin  kicin,  qa  miya¬ 
hna  u  kta. 

24  Tuwe  ka^ta  wiconi  kin  hdu- 
he  wacin  kinhan,  togehpekiye 

kta  ce  ;  tuka  tuwe  kasta  miye 
on  wiconi  kin  togelipekiye  cin- 
han,  hee  hduhe  kta  ce.  . 

25  Wicasta  togeiipeiciya,  qa  is 
tokan  “elipeyapi  hecinlian,  maka 
kin  ocowasin  ohiiciya  esta,  takn 
ecin  on  tanyan  un  kta  he. 

26  Tuwe  miye  qa  mioie  kin  on 
istece  cinhan,  hee  on  Wicasta 
Cinhintku  kin  istece  kta,  tohan 
iye  towitan,  qa  Atkuku  tawa  qa 
taohnihde  wakan  tawapi  kin 
hduha  u  kinhan. 

27  Tuka  awicakehan  heciciya- 
pi ;  Den  najinpi  kin  apa  Wakan- 
tanka  tokiconze  kin  tohanyan 
wanyakapi  sni  kin  hehanyan  ta- 
pi  kte  sni. 

28  Unkan  wicoie  kin  dena  iyo- 
hakam  anpetu  sahdogan  ecetu, 
hehan  Inyan,  qa  Johannes,  qa 
Jakob,  hena  ewicayaku,  qa  ceki- 
ye  kta  paha  wan  ekta  i. 

29  Unkan  cekiya  icunhan  ite 
kin  tokeca  hinhda,  qa  tawoko- 
yake  kin  ska  qa  wiyatpatpa. 

30  Unkan  iho,  wicasta  nonpa 
kici  wohdakapi,  Moses  qa  Elias 
hena  eepi. 

31  Hena  wokitaninyan  hina- 
jinpi,  qa  iye  iyaye  kte  cin,  Jeru¬ 
salem  ekta  hdustan  kte  cin  he 
iwohdakapi. 

32  Tuka  Inyan  qa  om  un  kin 
hena  nina  istinmapi ;  unkan  ki- 
ktapi  qehan  wookitanin  tawa  kin 
he  wanyakapi,  qa  nakun  wicasta 
nonpa  kici  najinpi  kin  hena. 

33  Unkan  hena  ehpeya  kihda- 
pi  icunhan,  Inyan  Jesus  heciya  ; 
Itancan,  den  unkanpi  kte  cin  he 
waste  ;  ito  wakeya  yamni  un- 
kagapi  kta,  wanji  niye,  qa  wanji 
Moses,  qa  wanji  Elias,  hecen 
unnicicagapi  kta  ;  taku  eye  cin 
he  sdonkiye  sni. 

34  Hena  hecen  eya  icunhan, 
mahpiya  soka  wan  u,  qa  aohan- 
ziwicaya.  Unkan  mahpiya  soka 


kin  en  hiyayapi  hehan  nina  wi- 
kopapi. 

35  Unkan  mahpiya  qon  etan- 
han  wicaho  wan  hinape,  ca  he- 
ya  ;  Micinksi  wa'stewakidake  cin 
he  dee  ce  :  he  anagoptan  po. 

36  Unkan  wicaho  qon  yastan 
qehan,  Jesus  isnana  en  najin. 
Unkan  iye  inina  unpi,  qa  taku 
wanyakapi  qon  anpetu  kin  hena 
eh  wicasta  kin  tuwedan  okiya- 
kapi  sni. 

37  Unkan  ianpetu  qehan,  paha 
qon  eciyatanhan  wanna  en  hdipi 
qehan,  oyate  ota  itkokipapi. 

38  Unkan  iho,  wicota  kin  etan- 
han  wicasta  wanji  hoyekiye  ca 
heya ;  Waonspekiye  cin,  cecici- 
ya  ce,  micinksi  kin  atonwan  wo ; 
micinca  hecedan  ; 

39  Unkan  iho,  woniya  wan 
yuza  eca,  ihnuhana  sicahowaya 
ece  ;  qa  yuhdehdeca,  qa  hecen 
minitaga  apasdiya,  qa  onsiya 
kuwa,  qa  kitan  se  ayustan  ece. 

40  Unkan  waonspewicayakiye 
cin  cewicawakiye,  ca  napeye 
wicawasi ;  tuka  okitpanipi,  eya. 

41  Unkan  .lesus  waayupte  ca 
heya  ;  Wicoicage  wicada  sni  qa 
taAvacin  tehika,  tohanyan  cicipi 
waun  kta,  qa  iyowinciciyapi  kta 
he  ;  nicinksi  kin  den  an  wo. 

42  Unkan  u  kin  hepiya,  wa- 
kansice  cin  makata  ehpeye,  ca 
yuhdehdeca.  Unkan  Jesus  wo¬ 
niya  sape  cin  kisice  ca,  hoksi- 
dan  kin  asniye  ca,  atkuku  kin 
kicu. 

43  Unkan  W  akan  tanka  towa- 
sake  hince  cin  on  owasin  inihan- 
pi.  Tuka  Jesus  taku  token  econ 
kin  on  owasin  inihanpi  icunhan, 
waonspewicakiye  cin  hewicaki- 
ya; 

44  Wicoie  kin  dena  ninogepi 
kin  en  iyohpayapi  kte  ;  Wicasta 
Cinhintku  kin  wicasta  napepi 
kin  en  wicaqupi  kta. 

45  Tuka  iapi  kin  he  okahniga- 
pi  sni,  qa  anawicakihmanpi,  he- 
cen  iyukcanpi  sni :  unkan  wicoie 
kin  on  iwangapi  kte  cin  iton- 
papi. 

46  Unkan  hehan  wanji  tukte 
iyotan  tankapi  kte  cin  he  hdo- 
kinicapi. 

47  Unkan  cante  ekta  hdokini- 
capi  kin  he  Jesus  wanyake  ce- 
han,  hoksiyoqopa  wan  icu  qa  iye 
iyokihe  ehde  ; 

48  Qa  hewicakiya ;  Tuwe  ka- 
sta  hoksiyopa  kin  de  inicaje  on 
eyaku  kinhan,  he  miye  e  ema- 
yaku  ;  qa  tuwe  kasta  miye  ema- 
yaku  kinhan,  he  umasi  kin  hee 
eyaku  ece  ;  hecen  niyepi  owasin 
wanji  tukte  nicistinpidan  kinhan, 
hee  tanka  kta  ce,  eya. 

49  Unkan  Johannes  waayupte 
ca  heya ;  Itancan,  tuwe  nicaje 
on  taku  wakan  sica  napewicaya 
wanunyakapi,  qa  den  ounpapi 
sni  kin  on  etanhan  teunhin- 
dapi. 

50  Unkan  Jesus  heciya;  Tehin- 
dapi  sni  po  :  tuwe  unkipajinpi 
sni  kin  he  unkicicapi  ece. 

51  Unkan  anpetu  en  wankan 
eyakupi  kte  cin  wanna  kiyedan 
aya,  hehan  Jerusalem  ekta  ye 
kta  e  ite  kin  hdusuta ; 

52  Qa  wahosiyapi  kin  heca  to- 
kata  ye  wicasi.  Unkan  iyayapi, 
qa  taku  wiyeya  kicihnakapi  kta 
e  Samariya  wicasta  tonwanyan- 
pi  kin  wanji  en  ipi. 

53  Unkan  Jerusalem  ekta  ye 
kta  sece  cin  on  etanhan  iyowin- 
kiyapi  sni. 

54  Unkan  waonspewicakiye  cin, 
Jakob  qa  Johannes  he  wanyaka- 
pi  qehan,  heyapi;  Itancan,  Elias 
econ  qon  he  iyecen  unkiye,  ma- 
hpiya  eciyatanhan  peta  kun  u, 
qa  huhnaliwicaye  unsipi  kta  ya- 
cin  he. 

55  Tuka  ihduhomni  qa  wica- 

kisice,  ca  heya  ;  Tawacin  toni- 
ketupi  kin  sdonyakiyapi  sni  ce. 

56  Wicasta  Cinhintku  kin  wi¬ 
casta  tewicaye  kta  on  hi  sni, 
tuka  niwicaye  kta  heon  hi  ce, 
eya.  Unkan  otonwe  wan  toke- 
ca  ekta  iyayapi. 

57  Unkan  canku  ohna  yapi 
icunhan,  tuwe  heciya  ;  Itancan 
kin,  tokiya  kasta  de  cinhan  ciya- 
hna  mde  kta  ce,  eya. 

58  Unkan  Jesus  heciya ;  ^un- 
gidan  kin  wasun  tonpi,  qa  ma- 
hpiya  okinyanpi  kin  hohpi  yu- 
hapi,  tuka  Wicasta  Cinhintku 
kin  iye  pa  kin  tukten  iwanke 
kte  cin  ee  kaes  hduhe  sni  ce. 

59  Unkan  wanji  tokeca  heciya; 
Miyahna  u  wo.  Tuka  heya ; 
Itancan,  tokaheya  ate  wehe  mde 
kte  cin  he  iyowinmakiya  ye. 

60  Jesus  heciya ;  Tona  tapi 
kin  ta  wicayuhapi  kin  hena  ito 
wicakihapi  kta  ;  tuka  niye  qe  ye 
ca  Wakantanka  tokiconze  kin 
he  oyaka  wo. 

61  Unkan  wanji  tokeca  nakun 
heya ;  Itancan,  ciyahna  waun 
kta ;  tuka  ito  tokaheya  wahde, 
ca  wati  kin  ohna  un  kin  tanyan 
wehnake  kte  cin  he  iyowinma¬ 
kiya  wo. 

62  Unkan  Jesus  heciya ;  Wi¬ 
casta  kin  tuwe  mahiyumdu  wan¬ 
na  yuze,  ca  hehan  hinakaha  ha- 
kikta  kinhan,  he  Wakantanka 
tokiconze  kin  en  ope  kta  iyece- 
ce  sni  ce. 

WICOWOYAKE  10. 

1  Unkan  taku  kin  hena  iyoha- 
kam,  Itancan  kin  toktokeca  wi- 
kcemna  sakowin  cajewicayate, 
ca  iye  otonwe  tona  ekta  ye  kte 
cin,  qa  tokiya  kasta  ekta  ye  kte 
cin, hena  kohan  ektaktanomnom 
yewica^i. 

2  Qa  hecen  ewicakiya ;  Awi- 
cakehan  woksapi  kin  tanka,  tuka 

Rtanipi  kin  e  tonana  ce ;  he  on 
etanhan  woksapi  Itancan  kin,  he 
iye  htanipi  kin  heca  woksapi 
kin  en  yewicasi  kte  cin  he  ice- 
kiya  po. 

3  Yapo;  iho,  tahincaska  sun- 
ktokeca  ehna  unpi  he  iyecen  ye 
cisipi. 

4  Mazaska  opiye,  qa  wojuha- 
dan,  qa  hanpa  hena  hduhapi  sni 
po  :  qa  tahepi  wicasta  tuwedan 
okiyapi  sni  po. 

5  ~Qa  tukten  tipi  wan  en  tin  ida- 
dapi  kinhan,  tokaheya,  Wookiye 
tipi  kin  den  un  nunwe,  eya  po. 

6  Unkan  wookiye  cinhintku 
kin  en  un  kinhan  wookiye  ni- 
tawapi  kin  en  iyahe  kta  :  tuka 
hecece  sni  kinhan,  ake  en  ni- 
hdipi  kta. 

7  Qa  tipi  kin  he  en  ece  un  po, 
taku  nicupi  kin  yuta  qa  jatkan 
dukanpi  kta;  tuwe  htani  kin  he 
wokajuju  kicupi  ece  e  kta  :  Tipi 
iyaza  yapi  sni  po. 

8  Qa  tukten  otonwe  wanji  en 
yaipi,  qa  iyowinniciyapi  kinhan, 
taku  nitokam  enicihnakapi  kin 
he  ece  yuta  po. 

9  Qa  wayazanka  en  unpi  kin 
hena  asniwicaya  po,  qa,  Wakan- 
tanka  tokicouze  kin  he  kiyedan 
nihiyohipi  ce,  ewicakiya  po. 

10  Qa  tukte  otonwe  wanji  en 
yaipi  qa  iyowinniciyapi  sni  kin¬ 
han,  otonwe  kin  he  canku  kin 
en  hdicupi  qa  heya  po  ; 

11  Nitotonwepi  watusekseca 
ountkapapi  kin  hee  kaes  itkom 
unnicicatatapi  ce :  tuka  Wakan- 
tanka  tokiconze  kin  he  kiyedan 
nihiyohipi  kin  sdonya  po. 

12  Tuka  heciciyapi  ce,  Anpetu 
kin  he  en  otonwe  kin  he  tehiya 
un  kte  cin  he  Sodom  aoptenya 
un  kta  ce,  eya. 

13  K'orazin  woteM  niciyanka 
ce  ;  Bethsaida  wotehi  niciyanka 
ce  ;  niyepi  kin  en  wicohan  tanka 

econpi  kin  hena  Turos  qa  Sidon 
en  econpi  unkans,  wanakaja  wa- 
hinske  ojuha  cahota  ahna  en 
iyotanka  iyopeiciyapi  kta  tuka. 

14  Tuka  wayacopi  kin  ekta 
niye  tehiya  yaunpi  kte  cin  he 
Turos  Sidon  kici  aoptenya  unpi 
kta. 

15  Qa  niye  Kapernaum,  yu- 
wankan  mahpiya  ekta  aniyanpi 
kin,  kuya  wakansica  ti  kin  ekta 
iyaye  niyanpi  kta  ce,  eya. 

16  Tuwe  ananigoptanpi  kin,  he 
miye  e  anamagoptan ;  qa  tuwe 
wahtenidapi  sni  kin,  he  miye  e 
wahtemada  sni ;  qa  mis  tuwe 
wahtemada  sni  kin,  he  umasi 
kin  hee  wahteda  sni  ece,  eya. 

17  Unkan  wikcemna  sakowinpi 
qon  wopidaya  hdipi,  qa  heyapi ; 
Itancan,  nicaje  kin  eciyatanhan 
wakansicapi  Idn  iyepi  kaes  ana- 
ungoptanpi  ece. 

18  Unkan  hewicakiya  ;  Mahpi¬ 
ya  kin  eciyatanhan  wakanhdi 
iyecen  Satan  hinhpaya  wan- 
mdaka  ce. 

19  Iho,  wowasake  cicupi,  hecen 
wamduska  sintehda  ko  ayahanpi 
kta,  qa  toka  token  wasakapi  esta 
isanpa  yaunpi  kta  ;  hecen  taku- 
dan  ksuweniyanpi  kte  sni. 

20  Tuka  wakan  sice  cin  hena 
ananigoptanpi  kin  heon  wiyu- 
skinpi  sni  po  ;  tuka  mahpiya 
ekta  caje  oniwapi  kin  hee  on 
wiyuskin  po,  eya. 

21  Unkan  he  eh  an  Jesus  cante 
mahen  iyuskin,  qa  heya ;  Ate, 
mahpiya  maka  ahna  on  Itancan, 
niye  taku  kin  dena  ksapapi,  qa 
wayupikapi  kin  hena  anawica- 
yakihbe,  ca  hoksiyoqopa  kin 
heca  sdonyewicayakiye  cin,  he 
pidamayakiya  ce  ;  han.  Ate  ; 
niye  hecen  iyonicipi  kin  heon 
etanhan. 

22  Atewaye  cin  he  taku  owasin 
yuhemakiya ;  qa  Cinhintkuyapi 

kin  he  tuwe  kin  tuwedan  sdonye 
sni,  Ateyapi  kin  heceyedan  ;  qa 
Ateyapi  kin  is  tuwe  kin,  Cinhin- 
tkuyapi  kin  iye  qa  tona  owica- 
kiyake  kte  cin  henana  sdonyapi 
ece. 

23  Unkan  waonspewicakiye 
cin  ekta  ihduhomni,  qa  nahina- 
na  heya  ;  Taku  wandakapi  kin 
hena  wicisfca  tona  wanyakapi 
kin  hena  yawastepi  ece. 

24  Qa  heciciyapi ;  Waayatapi 
kin  wicastayatapi  ko  ota  taku 
wandakapi  kin  hena  wanyag 
cinpi,  tuka  wanyakapi  sni ;  qa 
taku  nayahonpi  kin  he  nahon 
cinpi,  tuka  nalionpi  sni,  eya. 

25  Unkan  inyun,  wicoope  aiapi 
kin  heca  wanji  najin  hiyaye,  ca 
wawiyutanye,  ca  heciya ;  Wa- 
onspekiye  cin,  token  ecamon  qa 
owihanke  wanin  wiconi  ohimi- 
ciye  kta  he. 

26  Unkan  heciya ;  Wicoope  kin 
en  token  owapi  he  ;  token  dawa 
ece  he. 

27  Unkan  waayupte,  ca  heya  ; 
Itancan  Wakantanka  nitawa  kin 
he  nicante  kin  ocowasin,  qa  ni- 
nagi  ocowasin,  qa  nitowasake 
ocowasin,  qa  nitawacin  ocowasin 
on  wasteyadake  kta ;  qa  niye 
inihdacin  kin  he  iyecen  nikiye- 
dan  un  kin  wasteyadake  kta 
ce. 

28  Unkan  heciya ;  Tanyan 
waadupta  ;  hecen  econ  wo,  kin- 
han  yani  kta  ce. 

29  Tuka  iye  ihdaowotanna  wa- 
cin,  qa  Jesus  heciya;  Unkan 
mikiyedan  uli  kin  he  tuwe  he. 

30  Unkan  Jesus  ayupte  ca  heya ; 
Wicasta  wan  Jerusalem  etanhan 
Jeriko  ekta  iyaya ;  qa  wama- 
nonpi  sa  awicakipa,  hena  tawo- 
koyake  kin  kipi,  qa  apapi,  qa  te 
icakis  ehpeya  kihdapi. 

31  Unkan  ehantudan  wawayu- 
sna  wanji  canku  kin  he  ohna 

hiyaya;  qa  he  wanyake  cehan 
iyoopta  iyaya. 

32  Unkan  Lewite  heca  wanji 
is  eya  ehan  i  qehan,  atonwe  ca 
iyoopta  iyaya. 

33  Unkan  Samariya  wicasta 
wanji  icimani  un,  he  wanke  cin 
en  hi ;  qa  wanyake  cehan  on- 
sida  ; 

34  Qa  en  i,  qa  kasujapi  kin  pa- 
hte  ca  wihdi  minisa  ko  en  oka- 
stan ;  hehan  iye  tasunke  kin 
akan  yankekiye  ca,  owote  tipi 
wan  en  ahi,  qa  awanyaka. 

35  Unkan  ihanhanna  iyoopta 
ye  kta,  hehan  kaspapidan  nom 
ehdaku,  qa  tipi  tawa  kin  qu,  qa 
heciya ;  Tanyan  yuha  wo,  qa 
dena  sanpa  tona  on  dusote  cin- 
han,  tohan  waku  kinhan  cicu 
kta  ce. 

36  Iho,  hena  yamnipi  kin,  wa- 
manonpi  sa  awicakipe  ciqon 
wanji  tukte  ikiyidan  un  idukcan 
he. 

37  Unkan,  Wanji  onsida  qon 
hee  ce,  eya.  Hehan  Jesus  he¬ 
ciya  ;  Ye  ca,  iyecen  econ  wo. 

38  Unkan  hetanhan  iyoopta 
iyayapi,  hehan  otonwe  wan  en 
i ;  unkan  winohinca  wan  Mar¬ 
tha  eciyapi,  he  iye  ti  kin  en 
kico. 

39  Unkan  he  tankaku  kin,  Ma¬ 
ry  eciyapi  kin  he  Jesus  siha  kin 
en  iyotanke  ca,  oie  kin  nahon 
ece. 

40  Tuka  Martha  wicohan  ota 
on  token  cante  yuza  tanin  sni  ; 
heon  en  hi  qa  heya ;  Itancan, 
mitanka  ehpertiaye  ca  misnana 
taku  ota  ecamon  ece  kin  nis  ekta 
ewacanni  sni  he  ;  heon  etanhan 
omakiye  kta  keciya  ye. 

41  Tuka  Jesus  waayupte  ca 
heciya ;  Martha,  Martha,  taku 
ota  yakicanda  wacanni,  qa  on 
nagiyeniciya  ece  : 

42  Tuka  taku  wanjidan  cinpi- 

ca ;  unkan  Mary  taku  waste  kin 
he  kahniga,  he  icimana  kipi  kte 
sni  ce. 

WICOWOYAKE  11. 

1  Unkan  tukten  cekiya  un,  qa 
ayastan  qehan  waonspewicakiye 
cin  wanji  heeiya  ;  Itancan,  wo- 
cekiye  eya  onspeunki3"a  po,  Jo¬ 
hannes  waonspewicakiye  cin 
onspewicakiye  ciqon  he  iyececa. 

2  Unkan  hewicakiya ;  Ceya- 
kiyapi  kinhan  kaken  eya  po ; 
Ateunyanpi  raahpiya  ekta  nan- 
ke  cin,  nicaje  wakandapi  nun  we  ; 
Nitokiconze  kin  u  kte  :  Mahpi- 
ya  ekta  nitawacin  econpi  kin  he 
iyecen  maka  akan  econpi  nun- 
we. 

3  Anpetu  otoiyohi  anpetu  wo- 
yute  unqu  po. 

4  Qa  waunhtanipi  kin  unkici- 
cajuju  miye,  unkis  tona  sicaya 
ecaunkiconpi  wicunkicicajujupi 
kin  he  iyececa.  Qa  taku  wawi- 
yutanyan  un  kin  en  unkayapi 
sni  po  ;  tuka  taku  sice  cin  etan- 
han  eunhdaku  po. 

5  Unkan  hewicakiya ;  Niyepi 
kin  wanji  tuwe  kodayayapi,  qa 
hanye  cokaya  ekta  yaipi,  qa  he- 
yakiyapi ;  Koda,  aguyapi  yamni 
omaqu  wo  : 

6  Mitakoda  wanji  icimani  hi, 
tuka  taku  itokam  ewahnake  kta 
takudan  mduhe  sni  ce. 

7  Hehan  iye  timahen  tanhan 
waayupte,  ca  heye  kta;  Nagi- 
yemaye  sni  wo  ;  tiyopa  wanna 
natakapi,  qa  micinca  om  ma- 
hen  imunka ;  hecen  nawajin  qa 
cicu  kta  owakitpani  ce. 

8  Heciciyapi ;  He  kodaya  on 
etanhan  najin  qa  qu  kte  sni  qe- 
yas,  nina  kitan  kin  heon  etanhan, 
najin  qa  tona  cin  kinhan  qu  kta 
ce. 

9  Nakun  heciciyapi ;  Da  po, 
kinhan  nicupi  kta ;  akita  po, 


kinhan  iyeyapi  kta ;  katoto  po, 
kinhan  niciyuhdokapi  ece  e  kta. 

10  Tuwe  da  eca  he  icu  ece  ; 
qa  tuw’^e  akita  eca  he  iyeya  ece  ; 
qa  tuwe  katoto  eca  he  kiciyuhdo- 
kapi  ece  e  kta. 

11  Cinca  niyukanpi  kin,  wanji 
tukte  cinhintku  aguyapi  kida 
kinhan,  inyan  wan  qu  kta  he  ; 
qa  is  hogan  wan  da  kinhan,  be¬ 
gan  on  wamduska  wan  qu  kta 
he. 

12  Qa  is  witka  wanji  da  kin¬ 
han  sintelida  wan  qu  kta  he. 

13  Hecen  nis  nisicapi  kin,  ni- 
cincapi  taku  wasteste  wicaya- 
qupi  kte  cin  he  onnispepi  ehan- 
tanhan,  is  iyotan  mahpiya  Ate- 
yayapi  kin  tona  Woniya  Wakan 
kidapi  kinhan  wicaqu  kta  ce, 
eya. 

14  Hehan  wakan  sica  wanji  tan- 
kan  iyayeya,  unkan  ia  okitpani. 
Unkan  wakan  sice  cin  wanna 
tankan  hinape  cehan,  ia  okitpani 
qon  hehan  ia ;  hecen  oyate  kin 
inihanpi. 

15  Tuka  apa  heyapi ;  Beelze¬ 
bub  wakan  sica  itancan  kin  he 
eciyatanhan  wakan  sica  nape- 
wicaya  ece. 

16  Qa  apa  toktokeca  is  iyutan- 
yanpi  kta  on  mahpiya  ecij'atan- 
han  wowapetokeca  kidapi. 

17  Tuka  tawacinpi  kin  sdon- 
wicaye  ca  hewicakiya;  W’oki- 
conze  kin  tona  iye  iyakitedan 
kicipajinpi  kin  hena  atakuni  sni 
ece  ;  qa  tipi  wanji  iye  icipajin 
kinhan  he  jujuwahan  ece. 

18  Qa  Satan  is  iye  icipajin  kin¬ 
han  tokiconze  kin  he  token  ecin 
ecen  he  kta  he.  Beelzebub  eci¬ 
yatanhan  wakan  sica  napewi- 
cawaya  ece,  kehapi  kin  heon 
etanhan. 

19  Unkan  miye  Beelzebub  eci¬ 
yatanhan  wakan  sica  napewica- 
waya  ehantanhan,  niye  nicinca- 

pi  kin  hena  tuwe  eciyatanhan 
napewicayapi  he ;  hecen  iyepi 
kin  niciyukcanpi  kta. 

20  Tuka  miye  Wakan tanka 
napsukaza  on  wakan  sica  nape- 
wicawaya  ehantanhan,  Wakan- 
tanka  tokiconze  kin  awicakehan 
nihiyohipi  ce. 

21  Wicasta  wan  wasake  ca 
wipe  ton  ti  awanhdake  cinhan, 
hecen  woyuha  tawa  kin  tanyan 
hiyeya  ece. 

22  Tuka  wanji  ikapeya  wasake 
cin  he  takpe  hi,  qa  ktedan  kin- 
han,  tawipe  wacinkiye  ciqon  he 
owasin  ekiciyaku,  hehan  taku 
tawa  qon  painni  ece. 

23  Tuwe  micica  sni  kin  he 
inakipajin  ;  qa  tuwe  miciwapahi 
sni  kin  he  wayumdeca  ece. 

24  Woniya  sapa  kin  wicasta 
wan  etanhan  hinanpa  eca  ma- 
koce  puze  cin  en  ece  un,  qa 
oziiciye  kta  akita ;  tuka  takudan 
iyeye  sni  kinhan,  hehan  heya ; 
Wati  etanhan  wahinawape  ci¬ 
qon  he  ake  ekta  wahde  kta  ce. 

25  Unkan  en  hdi  eca,  wanna 
kahintapi  qa  ayuco  yustanpi  iye- 
kiya  ece. 

26  Hecen  tokiya  ye  ca,  woniya 
toktokeca  iye  kin  isanpa  wica- 
stapisni  sakowin  ewicayaku,  qa 
hena  en  yapi,  qa  otipi :  hecen 
wicasta  kin  he  otokahe  kin  isan¬ 
pa  oehake  kin  he  sica  ece. 

27  Unkan  hena  hecekcen  eya 
icunhan,  wicota  kin  etanhan  wi- 
nohinca  wan  ho  wankan  yeye  ca 
heciya  ;  Wicitpi  etanhan  inicage 
cin  he,  qa  aze  dazoke  cin  hena 
yawastepi  ce. 

28  Tuka  iye  heya ;  Han,  tuka 
ton  a  Wakantanka  oie  kin  na- 
honpi,  qa  ecen  econpi  kin  hena 
is  iyotan  wicayawasfcepi  ce. 

29  Unkan  oyate  kin  wanna  en 
himniciyapi  qehan,  hewicakiya; 
Wicoicage  kin  de  sica ;  wowa- 

petokeca  akitapi,  tuka  wowa- 
petokeca  takudan  wicaqupi  kte 
sni ;  Jonas  waayate  ciqon  wo- 
wapetokeca  tawa  kin  heceedan. 

30  Nine  we  oyate  kin  Jonas 
wowapetokeca  yuhapi  qon,  he 
iyecen  wicoicage  kin  de  Wica¬ 
sta  Cinhintku  kin  wowapeto¬ 
keca  yuhapi  kta. 

31  Woyaco  kin  ekta  itokaga 
wicastayatapi  winoliinca  qon  he 
wicoicage  kin  de  itkom  nawica- 
jin,  qa  wicayaco  kta ;  he  iye 
maka  owihanke  tanhan  Solomon 
toksape  kin  nahon  hi ;  unkan 
iho,  wanji  Solomon  isanpa  tanka 
den  un  ce. 

32  Woyaco  kin  ekta  Ninewe 
wicasta  kin  hena  wicoicage  kin 
de  on  inajinpi  kta,  qa  yacopi 
kta  ;  he  iye  Jonas  wowicakiyake 
cin  on  iyopeiciyapi ;  unkan  in- 
yunj  wanji  Jonas  isanpa  tanka 
den  un  ce. 

33  Tuwedan  petijanjan  wan 
ideya  eca  nahmana  ehde  sni,  qa 
is  ohna  wiyutapi  kin  iyahdapsin- 
yan  hnake  sni  ;  tuka  petijanjan 
ihupa  wan  akan  ehde  ece  ;  qa 
hecen  tona  en  hipi  kinhan  ojan- 
jan  kin  wanyakapi  kte. 

34  Wicatancan  iyoyanpa  kin 
wicista  kin  hee  :  heon  etanhan 
niista  kin  hecetu  kinhan,  nitan- 
can  kin  is  eya  iyoyanpa  ojudan 
ece;  tuka  niista  kin  he  sica  eca, 
nitancan  kin  is  eya  ocowasin 
otpaza  ojudan  ece. 

35  Hecen  iyoyanpa  en  niun  kin 
he  otpaze  kte  sni  e  wakta  wo. 

36  Heon  nitancan  kin  ocowa¬ 
sin  iyoyanpa  ojudan,  qa  tukte- 
dan  otpaze  sni  ehantanhan,  peti¬ 
janjan  wan  yehya  ide  iyoyam- 
niyan  kin  he  iyecen  ocowasin 
iyoyanpa  ojudan  kta  ce. 

37  Unkan  heya  icunhan  Phari¬ 
see  wan  kico  :  hecen  en  i,  qa 
wote  kta  iyotanka. 

38  Unkan  wote  sni  itokam 
ihdujaja  sni  kin  he  Pharisee  qon 
wanyake  cehan,  inihan. 

39  Unkan  Itancan  kin  heciya  ; 
Niye  Pharisee  kin,  miniyatkan 
waksica  ko  akapatanhan  duska- 
pi  ece  ;  tuka  mahen  tanhan  wa- 
wicakipi  wicohan  sica  ko  oniju- 
pidan  ece. 

40  Winitkotkopike  cin,  akapa¬ 
tanhan  un  kin  he  tuwe  kaga  he- 
cinhan,  he  is  mahen  un  kin  na- 
kun  kage  sni  he. 

41  Tuka  taku  duhapi  kin  etan- 
hanhan  wicaqu  po  ;  kinhan  taku 
owasin  niciskapi  kta  ece. 

42  Tuka  Pharisee  kin  niyepi 
wotehi  niciyankapi  ece  ;  ceya- 
kata,  wacanga,  wahpe  waste- 
mna  ko  owasin  etanhan  iwikce- 
mnamna  wicayaqupi  ece  ;  tuka 
wicohan  owotanna  Wakan tanka 
wastedakapi  ko,  hena  acayaksin- 
pi  ece ;  dena  e  is  ecen  ecanonpi 
kta,  qa  unma  qon  oyakaptapi 
kte  sni  tuka. 

43  Pharisee  kin  niyepi  wotehi 
niciyankapi  ece ;  omniciye  tipi 
kin  en  oyanke  wasteste  kin  he¬ 
na  wasteyadakapi  ece,  nakun 
wopeton  tipi  kin  ekta  yaonihan- 
yan  oniciyapi  kin. 

44  Wowapi  kagapi  qa  Phari¬ 
see,  wanaicihmanpi  kin,  wotehi 
niciyankapi  ece ;  wicasta  hna- 
kapi  tanin  sni  hiyeye  ca  wicasta 
kin  sdonye  sni  amanipi  kin  he- 
nicecapi  ece. 

45  Unkan  hehan  wicoope  aiapi 
kin  heca  wanji  waayupte,  ca 
heciya ;  Waonspekiye  cin,  hecen 
eha  eca,  unkis  eya  ienunyahde- 
pi  ece. 

46  Unkan  heya  ;  Wicoope  aiapi 
kin  nis  eya  wotehi  niciyankapi 
ece;  waqinpi  qinpi  tehika  wi¬ 
casta  qinwicayakiyapi  ece  qa 
niyepi  kin  napsukaza  wanjidan 
on  waqinpi  kin  dutanpi  kte  sni. 

Dak. 


47  Wotehi  niciyankapi  ece; 
wicasta  wokcan  wicahnakapi 
kin  hena  niye  yakagapi,  qa  ni- 
yatepi  kin  hena  wicaktepi  qon. 

48  Atewicayayapi  ohanyanpi 
qon  iyowinwicayakiyapi  e  awi- 
cakehan  nihduotaninpi ;  he  iye 
hena  wicaktepi  e  wicakapi,  qa 
niye  wicasta  hnakapi  kin  wica- 
yecagapi  ece. 

49  Heon  i^  eya  Wakantanka 
toksape  kin  heya;  Waayatapi 
qa  wahosiyapi  heca  ekta  yewi- 
cawasi  kta  ce  ;  unkan  apa  wica¬ 
ktepi,  qa  onsiya  wicakuwapi 
kta ; 

50  Hecen  maka  kagapi  kin 
ehantanhan  wicasta  wokcanpi 
we  papsonpi  kin  he  owasin  wi- 
coicage  kin  de  iwicawangapi 
kta ; 

51  Abel  we  kin  hetanhan,  qa 
Zacariyas  tipi  wakan  wahna  wo- 
snapi  kin  okitahedan  awihnuni 
qon  he  we  kin  iyahdeya  :  Awi- 
cakehan  heciciyapi.  He  wicoica- 
ge  kin  de  etanhan  iwicawan¬ 
gapi  kta  ce. 

52  Niye  wdcoope  aiapi  kin  wo¬ 
tehi  niciyankapi  ece  ;  nis  wo- 
sdonye  iyuhdoka  yutokan  eda- 
kupi,  qa  niye  ohna  idadapi  sni, 
qa  tona  ohna  iyayapi  kte  cin 
hena  anawicayaptapi  ece. 

53  Unkan  hena  hecekcen  ewi- 
cakiya  icunhan,  wowapi  kagapi 
qa  Pharisee  kin  taku  ota  eyeki- 
yapi  kta  e  nina  hin  nagiyejapi : 

54  Taku  iyaonpapi  kta  akitapi, 
heon  taku  i  kin  etanhan  inanpe 
kta  on  hmunkapi  kta  iyapepi. 

WICOWOYAKE  12. 

1  Unkan  wicota  hinca  en  ahi- 
mniciya,  hecen  akicihanpi  ece, 
hehan  waonspewicakiye  cin  he- 
wicakiya ;  Tokaheya  Pharisee 
kin  on  napohyapi  tawapi  kin  he 


LUKAS. 


itonpa  po,  he  wanaicihmatipi  kin 
hee  ce. 

2  Taku  akahpetonpi  qa  yuza- 
mnipi  kte  sni  wanica  ;  qa  nakun 
taku  anahmanpi  qa  yuotaninpi 
kte  sni  wanica  ce. 

3  Hecen  otpaza  ehna  taku  to¬ 
ken  ehapi  kin  he  anposkantuya 
nahonpi  kta  ;  qa  onahbe  tipi  kin 
ohna  wicanoge  kin  en  token 
ehapi  kin  he  tipi  akan  ieyanpa- 
hapi  kta. 

4  Qa  kodamayayapi  kin,  nis 
heciciyapi ;  Wicatancan  ktepi 
qa  sanpa  takudan  okihipi  sni  kin 
hena  kowicakipapi  sni  po. 

5  Tuka  tuwe  koyakipapi  kte 
cin  he  ito  kanyehan  ociciyakapi 
kte  :  Tuwe  wicakte,  qa  hehan 
wakansica  tipi  kin  en  ehpewica- 
ya  okihi  kin  he  eca  kokipa  po  ; 
han,  Hee  kokipa  po,  eciciyapi 
ce, 

6  Zitkadan  zaptan  mazasadan 
nonpa  iyopewicayapi  sni  he : 
heca  esta  Wakantanka  hena 
wanjidan  kaes  akiktonje  sni. 

7  Tuka  niyepi  kin  paha  ee  kaes 
owasin  niyawapi  ece.  Heon 
etanhan  wikopapi  sni  po  ;  zitka¬ 
dan  ota  isanpa  niyawapi  ece. 

8  Qa  nakun  heciciyapi  ce ;  Tu¬ 
we  kasta  wicasta  kin  wicifcokam 
miye  mayaotanin  kinhan,  Wica¬ 
sta  Cinhintku  kin  Wakantanka 
taohnihde  kin  hena  itokam  he 
yaotanin  kta. 

9  Tuka  tuwe  wicasta  kin  wici- 
tokam  amakta  sni  kinhan,  Wa¬ 
kantanka  taohnihde  kin  hena  ito¬ 
kam,  he  aktapi  kte  sni. 

10  Qa  tuwe  kasta  Wicasta  Cin¬ 
hintku  kin  itkom  wicoie  wanji 
eciye  cinhan,  kicicajujupi  kte  ; 
tuka  tuwe  Woniya  Wakan  wao- 
stehda  kinhan,  kicicajujupi  kte 
sni. 

11  Tohan  omniciye  tipi  kin  en 
anihipi  kinhan,  qa  wicastayatapi 

wowasake  ko  ekta,  taku  qa  to¬ 
ken  aduptapi  kta,  qa  taku  ehapi 
kte  cin  awacinpi  sni  po. 

12  Woniya  Wakan  kin  he  iye 
iyehantudan  hin  taku  ehapi  kta 
iyececa  he  onspeniciyapi  kta  ce. 

13  Unkan  wicota  kin  etanhan 
wanji  heciya;  Waonspekiye  cin, 
misunka  woyuha  hanke  micu 
kta,  keciya  wo. 

14  Unkan  heciya ;  Wicasta 
kin,  niwankam  wiyukcan  qa 
wapamni  kte  cin  tuwe  makaga 
he. 

15  Unkan  hewicakiya  ;  Iwani- 
hdaka  po,  qa  wakonpi  kin  koki¬ 
pa  po  ;  wicasta  nipi  kin  he  taku 
iyakicuya  tonpi  kin  he  en  un  sni 
ece. 

16  Hehan  wiyacinpi  wan  owi- 
cakiyake  ca  heya  ;  Wicasta  wi- 
jica  wan  tamaga  kin  taku  ota 
icahya. 

17  Unkan  cante  mahen  he  awa- 
cin  qa  heya  ;  Token  ecamon  kta 
he  ;  waskuyeca  mitawa  kin  tu- 
kten  wehnake  kte  cin  mduhe  sni 
ce. 

18  Hehan  heya ;  Kaken  eca¬ 
mon  kta ;  wopiye  wahdujuju 
kta,  qa  tankinkinyan  wakage 
kta ;  qa  hena  ohna  taku  imici- 
caga  woyuha  mitawa  ko  owasin 
ewaju  kta. 

19  Qa  minagi  kin  hewakiye 
kta;  Minagi,  taku  ota  yehnake 
cin  he  waniyetu  ota  oiyahde  kta 
ce  ;  ito  oziiciye,  ca  wote,  ca  wa- 
yatke,  ca  wiyuskin  wo,  eya. 

20  Tuka  W^akantanka  heciya; 
Winitkotkoke  cin,  hanyetu  kin 
de  ninagi  kin  inicicupi  kta ;  he¬ 
cen  wayehnake  cin  hena  hehan 
tuwe  tawa  kta  he. 

21  Tuwe  woyuha  kihnaka,  tuka 
Wakantanka  ekta  wijice  sni  kin 
he  he  kicica  ce,  eya. 

22  Unkan  waonspewicakiye  cin 
hewicakiya ;  Hecen  on  hecici- 

yapi  ce,  Yanipi  kin  on  taku  ya- 
tapi  kte  cin,  qa  is  tancan  kin 
taku  kodakapi  kte  cin,  hena  on 
nagiyeiciyapi  sni  po. 

23  Wicani  kin  he  woyute  kin 
isanpa  ece  ;  qa  wicatancan  kin 
is  wokoyake  isanpa  ece. 

24  Kangi  kin  hena  iwicayukcan 
po  ;  he  iye  wojupi  sni  qa  woksa- 
pi  sni,  qa  dotopiye  woha  ko  ni- 
capi ;  unkan  Wakantanka  hena 
wo  wicaqu  ece.  Wahupakoza 
kin  isanpa  niyawapi  sni  he. 

25  Qa  niyepi  wanji  awacannipi 
kin  on  wicispa  wanjidan  kaes 
nihduhanskapi  oyakihipi  he. 

26  Hecen  taku  iyotan  cistinna 
kin  he  oyakihipi  sni  ehantanhan, 
unma  kin  on  tokeca  ecin  nagiye- 
niciyapi  he. 

27  Mnahcahca  kin  he  token 
icaga  ece  kin  he  iyukcan  po  ; 
htani  sni  qa  nakun  wakahmun 
sni ;  tuka  heciciyapi  ce,  Solo¬ 
mon  token  okitanin  esfca,  dena 
wanji  iyecen  wakoyake  sni. 

28  Hecen  Wakantanka  peji 
anpedehan  magata  hiyeya,  qa 
heyakecinhan  petan  ehpeyapi 
kin  hee  kaes  wokoyake  qu  ehan¬ 
tanhan,  kitanna  wicayadapi  kin, 
nis  iyotan  wokoyake  nicupi  kte 
sni  he. 

29  Qa  taku  yatapi  qa  datkanpi 
kte  cin  he  ihnihdapi  sni  po  ;  qa 
nakun  wacetui^hdaya  wacin  yu- 
zapi  sni  po. 

30  Maka  oyate  kin  hena  owasin 
hecen  ihnihdapi  ece ;  qa  niye 
taku  kin  hena  yacinpi  kin  Ate- 
yayapi  kin  sdonya  ece. 

31  Tuka  Wakantanka  tokiconze 
kin  hee  tokaheya  ihnihda  po, 
kinhan  dena  owasin  koya  nicupi 
kta. 

32  Optaye  cistinna  kin,  wiko- 
papi  sni  po ;  wokiconze  kin  hee 
nicupi  kta  e  Ateyayapi  kin  iyo- 
kipi  ece. 


33  Taku  yatonpi  kin  wiyope- 
kiya  po,  qa  wicaqu  po.  Wojuha 
kukaka  aye  kte  sni,  mahpiya 
ekta  woyuha  owihanke  kte  sni 
hena  icicaga  po  ;  heciya  wama- 
non  sa  kiyedan  u  sni,  qa  wa- 
mduskadan  wayapote  sni  ece. 

34  Woyuha  tukten  niciyankapi 
hecinhan,  is  eya  nicantepi  kin 
en  un  ece  e  kta. 

35  Ipiyag  kiton  yaunpi  kta,  qa 
petijanjan  nitawapi  ideyahan  un 
kta ; 

36  Qa  ni^  wicasta  wicayuhe 
cin  kiciyuzapi  kin  eciyatanhan 
hdi  kta  ape  hiyeye  cin  hena  iye¬ 
cen  un  po  ;  tohan  hdi  qa  tiyopa 
hdatoto  kinhan  wancake  kiciyu- 
hdokapi  kta. 

37  Wicayuhe  cin  hdi  kinhan, 
ookiye  kin  tona  wakta  unpi  iye- 
wicakiye  cin,  hena  wicayawa- 
stepi ;  awicakehan  heciciyapi  ce, 
Wicayuhe  cin  iye  ipiyagkiton, 
qa  ookiye  kin  hena  wote  kta 
iyotangwicakiye,  ca  u,  qa  owi- 
cakiye  kta  ce. 

38  Hecen  inonpa  waktapi  kin 
en,  qa  is  iyamni  waktapi  kin 
iyehan  hdi,  qa  ecen  iyewicaye 
cinhan,  ookiye  kin  hena  wicaya- 
wastepi  ece. 

39  Qa  de  sdonya  po,  tipi  tawa 
kin  wamanon  sa  tohan  hi  kta 
sdonya  unkans,  wakta  un  qa  tipi 
kin  kiciyuhdokapi  kte  cin  anapte 
kta  tuka. 

40  Heon  etanhan  nis  eya  wi- 
yeya  un  pp  ;  Wicasta  Cinhintku 
kin  tohan  awacannipi  sni  kinhan 
hehan  u  kta  ce-. 

41  Unkan  In)^an  hehan  heciya; 
Itancan,  wiyacinpi  kin  de  unkis- 
nana  unkoyakidakapi,  qa  i& 
owasin  wicayaka  he. 

42  Unkan  Itancan  kin  heya ; 
Ookiye  wanji  waawanyagkiyapi 
kin  he  wayupike,  ca  okiksape 
cinhan,  yuhe  cin  tiwahe  kin  yu- 

hekiye  kta,  qa  hecen  iyehanyan 
wo  wicaqu  ece  e  kte  cin  he 
tuwe  he. 

43  Itancan  tawa  kin  ku,  qa 
taokiye  wanji  hecen  econ  yanka 
wanhdake  cinhan,  hee  yawaste- 
pi  ece. 

44  Awicakehan  heciciyapi ; 
Taku  token  tawaye  cin  he  owa- 
sin  yuhekiye  kta  ce. 

45  Tuka  ookiye  kin  he  cante 
mahen,  Itancan  kin  tehan  hdi 
kte  sni  ecin  ;  qa  wicaookiye  qa 
winyanookiye  kin  hena  awicape, 
ca  wote,  ca  wayatke,  ca  witkoi- 
ciye  cinhan, 

46  Ookiye  kin  he  anpetu  wan 
yuhe  cin  hdi  ape  sni,  qa  sdonki- 
ye  sni  hehan  hdi,  qa  kicakse,  ca 
wacetunhdapi  kin  hena  owica- 
peya  ounyekiye  kta. 

47  Qa  ookiye  wanji  yuhe  cin 
tawacin  kin  sdonya,  tuka  wiyeya 
icihnake  sni,  qa  tawacin  kin  oki- 
cipe  sni  kinhan,  he  ota  apapi  kta. 

48  Tuka  tuwe  sdonye  sni  kin¬ 
han,  he  is  apapi  kte  cin  iyecen 
ohanyan  esta  tonana  apapi  kta 
ce.  Tuwe  taku  ota  qupi  kinhan, 
hee  taku  ota  iwangapi  kta ;  qa 
wicasta  kin  tuwe  taku  ota  yu- 
hekiyapi  ca,  he  iyotan  ota  kica- 
pi  ece  e  kta. 

49  Maka  akan  peta  iyayewaye 
kta  wahi  ;  qa  token  wacanmi 
he,  wanna  ideyapi  esta. 

50  Tuka  baptem  wanji  on  bap- 
tem  maqupi  kta ;  qa  he  tohan- 
yan  yustanpi  sni  hehanyan  a- 
otinsmayanpi  ce. 

51  Maka  akan  wookiye  wicaqu 
wahi  kecannipi  he.  Hiya,  tuka 
wicayuomdecapi  kin  is  ee  kta, 
eciciyapi  ce. 

52  Detanhan  tipi  wanjidan 
ohna  zaptan  yukanpi  kta,  qa 
yuomdecapi  kta,  yamni  nonpa 
om,  qa  nonpa  yarnni  om  kicipa- 
jinpi  kta. 

53  Wicasta  wan  iye  cinhintku 
kin  kipajin  kta,  qa  cinhintku  kin 
is  atkuku  kin ;  hunku  kin  cun- 
wintku  kin  kipajin  kta,  qa  cun- 
wintku  kin  is  hunku  kin  ;  nakun 
kunku  kin  takosku  kin,  qa  ta- 
kosku  kin  is  kunku  kin  kipajin 
ece  e  kta,  eya. 

54  Unkan  nakun  oyate  kin  he- 
wicakiya ;  Wdyohpeyata  tanhan 
mahpiya  wanji  wankan  u  wan- 
dakapi  eca,wancake,Magaju  kta 
ce,  ehapi ;  unkan  ecetu  ece. 

55  Qa  itokaga  tate  uya  eca, 
Odidita  kta  ce,  ehapi :  unkan 
ecen  hiyohi  ece. 

56  W'anaicihmanpi  kin,  nis  ina- 
hpiya  ite  kin  maka  ko  iyukcan 
oyakihipi ;  tuka  tokeca  e  nakaha 
kin  idukcanpi  sni  he, 

57  Han,  niye  cinka  tokeca  e 
taku  owotanna  kin  idukcanpi 
sni  he. 

58  Tohan  tuwe  icazoniciye  cin 
kici  wicoope  awanyake  cin  ekta 
de  cinhan,  tahepi  niyuskapi  kte 
cin  akite  hinca  wo  ;  okinni  he 
wayaco  kin  ekta  aniye  kta,  qa 
wayaco  kin  is  akicita  kin  ekta 
nicu  kta,  qa  hecen  kaska  nihna- 
kapi  kta. 

59  Mazasadan  ehake  hince  cin 
he  tohanyan  yecu  sni  hehanyan 
hetanhan  yahdicu  kte  sni,  eci- 
ciya  ce,  eya. 

WICOWOYAKE  13. 

1  Unkan  hehan  en  opapi  kin 
wanjikji,  Pilate  token  Galile  wi¬ 
casta  heca  we  kin  iye  wosnapi 
tawapi  kin  kici  icicahiye  ciqon, 
he  okiyakapi. 

2  Unkan  Jesus  waayupte  ca 
hewicakiya  ;  Galile  wicasta  kin 
decen  ecawicaonpi  kin  heon 
etanhan  Galile  wicasta  owasin 
isanpa  hena  wahtanipi  sa  kecan¬ 
nipi  he. 

3  tuka  niye  nihduece- 
tupi  sni  ehantanhan,  nis  eya 
owasin  iyecen  nitakunipi  kte 
sni,  eciciyapi  ce. 

4  Qa  is  Siloam  conkaske  ake- 
sahdogan  awicahiniipaye,  ca  wi- 
Cakte  qon,  wicasta  owasin  Jeru¬ 
salem  en  unpi  qon  henana  iyotan 
wicolian  sicapi,  kecannipi  he. 

5  Hiya ;  tuka  niye  nihduece- 
tupi  sni  ehantanhan,  nis  eya 
owasin  iyecen  nitakunipi  kte 
sni,  eciciyapi  ce,  eya. 

6  Unkan  wiyacinpi  kin  de  na- 
kun  owicakiyaka ;  Wicasta  wan 
hastanhanka  iyuwi  maga  tawa 
kin  en  suken  can  wanji  oju  ;  un¬ 
kan  en  waskuyeca  ode  hi,  tuka 
takudan  iyeye  sni. 

7  Hehan  hastanhanka  iyuwi 
maga  kicanye  cin  he  heciya ; 
Can  kin  de  ekta  omaka  yamni 
wanna  waskuyeca  ode  wahi,  tu¬ 
ka  ongedan  iyewaye  sni  ece  ; 
kawanka  wo  ;  tokeca  ecin  maka 
yusagya  han  he. 

8  Unkan  waayupte,  ca  heciya; 
Itancan  kin,  omaka  kin  de  nakun 
ayustan  wo,  ecen  ohomni  maka 
waqe,  ca  tacesdi  en  ewahnake 
kta  ; 

9  Okinni  waskuyeca  icahye 
kta ;  tuka  wanice  cinhan,  hin- 
nakaha  hehan  yahdawanke  kta 
ce. 

10  Unkan  anpetu  wakan  icun- 
han  omniciye  tipi  wan  ohna 
waonspewicakiya  yanka  : 

11  Unkan  iho,  winohinca  wan 
waniyetu  ake  sahdogan  hehan- 
yan  woniya  wasake  sni  kin 
yuha,  tancan  kin  wanna  pako 
icu,  qa  tokadan  ihduowotanna 
sni. 

12  Jesus  he  wanyaka,  unkan 
kico  qa  heciya;  Winohinca  wa- 
niyazanke  cin  etanhan  niciyu- 
skapi  ce. 

13  Hehan  nape  kin  ahnaka,  un¬ 


kan  wancake  owotanna  icu,  qa 
Wakantanka  yaonihan. 

14  Unkan  anpetu  wakan  icun- 
han  Jesus  waasniyan  kin  on 
etanhan  omniciye  tipi  idake  cin 
he  canteptanyan  ;  hecen  waayu¬ 
pte,  ca  oyate  kin  hewicakiya ; 
Wicasta  kin  htanipi  kte  cin 
anpetu  sakpe  yukan  ce  ;  hecen 
anpetu  kin  hena  en  u  po,  qa  asni- 
niyanpi  kta  ce  ;  tuka  anpetu 
wakan  icunhan  upi  sni  po,  eya. 

15  Unkan  Itancan  kin  waayu¬ 
pte  ca  heciya  ;  Wanaicihbe  cin, 
niyepi  otoiyohi,  anpetu  wakan, 
tatanka  qa  is  sonsonna  nitawapi 
kin  yakiduskapi  qa  miniyatke- 
ki}^  adapi  sni  he. 

16  Unkan  winohinca  kin  de 
Abraham  cunwintkuwicaye  cin 
wanji  ee,  Satan  iho,  waniyetu 
ake  sahdogan  hehanyan  kaska 
hnaka,  he  is  anpetu  wakan  icun¬ 
han  kiyuskapi  kte  sni  iyececa  he. 

17  Unkan  hena  hecen  eye  ce- 
han,  kipajinpi  qon  owasin  iste- 
capi ;  unkan  wokitaninyan  taku 
econ  qon  hena  owasin  on  oyate 
owasin  iyuskinpi. 

18  Hehan  heya ;  Wakantanka 
tokiconze  kin  he  taku  iyececa 
he  ;  qa  taku  e  imdacin  kta  he. 

19  Sinape  sukaza  wanji  iyece¬ 
ca,  he  wicasta  wan  icu,  qa  maga 
tawa  kin  en  iyohpeya ;  unkan 
icage,  ca  can  tanka  a}^ ;  unkan 
mahpiya  okinyanpi  kin  adetka 
kin  en  iyahanpi  ece. 

20  Unkan  ake  heya ;  Wakan¬ 
tanka  tokiconze  kin  he  taku  e 
imdacin  kta  he. 

21  On  napohyapi  kin  he  iyece¬ 
ca,  he  winohinca  wan  icu,  qa 
wotpanpi  wiyutapi  yamni  en 
anahman,  hecen  ocowasin  napo- 
gan  ce. 

22  Unkan  otonwe  qa  otonwe 
ciqadan  iyaza  ye  ca,  waonspe- 
kiya  ;  qa  Jerusalem  etkiya  ya. 

117 


LUKAS. 


23  Unkan  tuwe  heciya ;  Itan- 
can,  niwicayapi  kte  cin  Lena 
tonananpidan  he.  Unkan  he- 
wicakiya ; 

24  Tiyopa  cistiyedan  kin  he 
ohna  dapi  kta  nina  akita  po : 
wicota  ohna  yapi  akitapi  kta, 
tuka  okihipi  kte  sni,  eciciyapi 
ce. 

25  Tipi  tawa  kin  tohan  wanna 
najin  hiyaye,  ca  tiyopa  kin  ecen 
ikikcu,  qa  itankan  nayajinpi,  qa 
tiyopa  yakatotopi,  qa  ;  Itancan, 
Itancan,  unkiciyuhdoka  miye, 
ehapi ;  qa  iye  waayupte  ca,  To- 
nitanhanpi  kin  sdonwaye  sni  ce, 
eniciyapi  kta ; 

26  Hehan  nis  hehapi  kta ; 
Nanke  cin  en  wauntapi,  qa  wa- 
unyatkanpi  ece  ;  qa  nis  ocanku 
unkitawapi  kin  ohnahna  waon- 
speyakiye  ciqon. 

27  Tuka  iye  heye  kta ;  Toni- 
tanhanpi  kin  sdonwaye  sni,  eci¬ 
ciyapi  ce  ;  woowotanna  sni  eca- 
nonpi  ece  kin  owasin  mitantan- 
han  iyaya  po. 

28  Abraham,  qa  Isaak,  qa  Ja¬ 
kob,  qa  wicasta  wmkcan  owasin 
Wakan tanka  tokiconze  kin  en 
opapi  tohan  wandakapi,  qa  niye- 
pi  kin  tankan  iyayeniyanpi  kin- 
han,  wicaceya  hihdakokokapi 
ko  yuke  kta. 

29  Wiyohiyanpata,  wiyohpe- 
yata,  waziyata,  itokaga,  hena- 
kiya  eciyatanhan  au,  qa  Wakan- 
tanka  tokiconze  kin  en  iyotan- 
kapi  kta  ce. 

30  Unkan  iho,  ehake  yakonpi 
kin  hena  tokaheyapi  kta ;  qa 
tokaheyapi  kin  hena  is  ehake 
yakonpi  kta  ce,  eya. 

31  Unkan  anpetu  kin  he  en 
Pharisee  kin  wanjikji  ekta  hipi 
qa  heciyapi ;  Detanhan  ye  ca 
tokan  iyaya  wo ;  Herod  nikte 
kta  cin. 

32  Unkan  hewicakiya;  Yapi 

qa  sungidan  kin  he  heciya  po  ; 
Iho,  anpetu  kin  de  qa  nakun  he- 
yakecinhan,  wakan  sica  nape- 
wicawaye  ca,  wayazankapi  Idn 
asniwicawaye  kta,  qa  anpetu  ici- 
yamni  kinhan  mayustanpi  kta 
ce. 

33  Takomni  anpetu  kin  de,  qa 
heyakecinhan,  nakun  iyokihe 
kin  he  en  mawani  kta  iyececa ; 
ecaes  Jerusalem  itankan  wicasta 
w'okcan  wanji  te  kte  pica  sni. 

34  Jerusalem,  Jerusalem,  wica¬ 
sta  wokcan  kin  hena  wicayakte, 
qa  niye  ekta  u  wicasipi  qon  hena 
inyan  on  wicayakininpi  ece ; 
eca  ijehan  anpaohotonna  wan 
hupahu  ohdateya  cinca  wica- 
tpahi  ece  kin  he  iyecen  niye  ni- 
cinca  kin  wicacicipahi  kta,  tuka 
yacinpi  sni. 

35  Iho,  yatipi  kin  otiwota  ehpe- 
niciyapi ;  qa,  Tohanyan  tuwe 
Itancan  caje  on  u  kin  he  yawa- 
stepi  nunwe,  ehapi  sni  hehanyan 
wanmayadakapi  kte  sni,  awica- 
kehan  eciciyapi  ce. 

WICOWOYAKE  14. 

1  Unkan  Pharisee  itancan  wan¬ 
ji  ti  kin  en  anpetu  wakan  icun- 
han  wote  kta  tin  iyaya  ;  unkan 
Pharisee  kin  awanyag  kuwapi. 

2  Unkan  iho,  wicasta  wan 
dropsi  ececa  kin  he  itokam 
yanka. 

3  Hehan  Jesus  waayupte  ca, 
wicoope  aiapi  kin,  qa  Pharisee 
kin  hena  hewicakiya ;  Anpetu 
wakan  icunhan  waasniyanpi  kte 
cin  iyowinwicakiyapi  he. 

4  Tuka  inina  unpi.  Hehan 
wicasta  qon  eyaku,  qa  asniye,  ca 
hdesi ; 

5  Qa  waayupte,  ca  hewicakiya  ; 
Niyepi  kin  wanji  tatanka  qa  is 
sonsonna  yatonpi,  qa  anpetu  wa¬ 
kan  icunhan  makohdoka  wan 


WICOWOYAKE  14. 


ohinlipaye  cinhan,  wancake  hdi- 
cuyakiyapi  sni  naceca  he. 

6  Unkan  hena  on  ayuptapi  kta 
okitpanipi. 

7  Unkan  wicakicopi  kin  wiya- 
cinpi  wan  owicakiyaka,  oyanke 
tokapa  ece  kahnigapi  kin  he 
wanyake  cehan ;  qa  hewicaki- 
ya  ; 

8  Tuwe  tohan  kiciyuzapi  kin 
ekta  nicopi  kinhan,  oyanke  to¬ 
kapa  kin  en  iyotanke  sni  wo ; 
okinni  nikapeya  kinihanpi  wanji 
kicopi  kta  ; 

9  Kinhan,  sakim  nicopi  kin  he 
u,  qa,  Wicasta  kin  de  kiynkan 
wo,  eniciye  cinhan,  hehan  hina- 
kaha  wowistenya  oyanke  haka- 
kta  kin  hee  ekta  idotanke  kta  ce. 

10  Tuka  nicopi  kinhan  ye,  ca 
oyanke  hakakta  kin  en  iyotanka 
wo  ;  hecen  nico  kin  he  tohan  u 
kinhan,  Koda,  w'ankan  wapa  ya 
wo,  eniciye  kta  ;  hecen  om  wo- 
ta  idotanke  cin  hena  niyuoni- 
hanpi  kta. 

11  Tuwe  kasta  ihduwankantu 
kinhan,  hee  yuhukun  iyayeyapi 
kta  ce  ;  qa  tuwe  ihduhuku3'^e 
cinhan,  hee  yuwankantuya  aya- 
pi  ece  e  kta. 

12  Unkan  hehan  kico  qon  he 
heciya  ;  Tohan  wiyotanhan  wo- 
tapi,  qa  is  htayetu  wotapi  yaka- 
ge  cinhan,  kodawicayaye,  ca 
nihunkawanji,  qa  takuwicayaye 
cin,  qa  nikiyedan  wijinya  unpi 
kin,  hena  wicakico  sni  wo  ;  is 
ake  okinni  nicopi,  qa  hecen  nici- 
cajujupi  kta. 

13  Tuka  wotapi  wan  yakage 
cinhan,  wahpanicapi,  qa  huha 
ksawahanpi,  qa  hustepi,  qa  ista- 
gongapi  kin,  hena  w'icakico  wo  ; 

14  Kinhan  niyawastepi  kta  ce  ; 
hena  nicicajujupi  kta  okitpanipi 
nakaes,  owotanpidan  kinipi  kte 
cin  ekta  nicicajujupi  kta  ce,  eya. 

15  Unkan  opeya  wota  yankapi 


kin  etanhan  wanji  hena  hecen 
eya  nahon  qehan,  heciya  ;  Wa- 
kankanka  tokiconze  kin  en  tuwe 
aguyapi  yute  kta  hecinhan  hee 
yawastepi  ce. 

16  Unkan  hehan  heciya ;  Wi¬ 
casta  wan  htayetu  wotapi  wan 
tanka  kage,  ca  wicota  wicakico : 

17  Qa  wotapi  kta  wanna  iye- 
hantu,  hehan  taokiye  wan  wdca- 
kicopi  qon  hewicakiye  kta  ye 
si ;  U  po,  wanna  taku  owasin 
wiyeya  hiyeya  ce. 

18  Unkan  owasin  okonwanji- 
dan  ihdatokanpi.  Tokaheya  kin 
he  heciya  ;  Makoce  onspa  ope- 
waton,  qa  he  W'anhdag  mde  kta 
iyececa ;  ceciciya  ce,  micunni 
wo. 

19  Unkan  wanji  tokeca  heya; 
Tatanka  tazaptan  opewaton,  qa 
iwicahdute  mde  kta ;  ceciciya 
ce,  micunni  wo. 

20  Unkan  wanji  tokeca  heya ; 
Winohinca  wan  mduza,  hecen 
wau  owakitpani  ce. 

21  Unkan  hecen  ookiye  qon  he 
ku,  qa  heyapi  kin  yuhe  cin  ecen 
okiyaka.  Unkan  hinakaha  tipi 
tawa  kin  sihda,  qa  taokiye  qon 
heciya;  Koyahan  wo,  qa  otonwe 
canku  kin  ekta  ye,  ca  wahpani¬ 
capi  kin,  huha  ksawahanpi,  hu¬ 
stepi,  istagongapi  kin,  hena  den 
awicau  wo,  eya. 

22  Unkan  ookiye  qon  heya ; 
Itancan  kin,  ehe  cin  he  wanna 
ecen  econpi,  tuka  nahahin  okan 
ce,  eya. 

23  Unkan  Itancan  kin  ookiye 
qon  heciya ;  Ocanku  hince  cin, 
qa  mahinatake  ektakta  ye,  ca 
uwicakiya  wo,  hecen  wati  kin 
ojudan  kta. 

24  Heciciya  ce;  Wicakicopi 
qon  wanjidan  kaes  wowahe  cin 
etanhan  onspadan  yutapi  kte  sni 
ce,  eya. 

25  Unkan  wicota  hinca  kici 

yapi ;  hehan  ihduhomni  qa  he- 
wicakiya ; 

26  Tuwe  ekta  mahi,  qa  atku- 
ku,  hunku,  tawicu,  cinca,  sunka- 
ku,  tawmohtin  kin,  hena,  qa  iye 
ni  kin  hees  koya  sicekida  sni  e- 
hantanhan,  waonspewicawakiye 
cin  wanji  ee  kta  okitpani  ce. 

27  Qa  tuwe  kasta  cansusbeca 
kin  kicin,  qa  miyahna  u  sni  e- 
hantanhan,  waonspewicawakiye 
cin  wanji  ee  kta  okitpani  ce. 

28  Niyepi  kin  wanji  conkaske 
yakagapi  kta  kecannipi  ehan- 
tanhan,  ito  tokaheya  idotanka- 
pi,  qa  yahdustanpi  kte  cin  iyena 
yatonpi  hecinhan,  he  iyahdu- 
kcanpi  sni  he. 

29  Hecanonpi  sni  kinlian,  okin- 
ni  oahehde  kin  he  wanna  eya- 
hnakapi,  qa  yahdustanpi  kte  cin 
oyakitpanipi  kinhan,  tona  wan- 
yakapi  kinhan  owasin  inihapi, 
qa  heyapi  kta ; 

30  Wicasta  kin  de  taku  kage 
kta,  tuka  hdustan  kta  okihi  sni 
ce. 

31  Qa  nakun  wicastayatapi  wan 
wicastayatapi  tokeca  azuye  kte 
cinhan,  ito  tokaheya  iyotanke, 
ca  iye  kektopawinge  wikcemna 
wicayuhe  cin  hena  on,  tuwe  ke¬ 
ktopawinge  wikcemna  nonpa 
yuha  takpe  u  kin  he  itkokipa 
okihi  kta  hecinhan,  he  ihdukcan 
sni  naceca  he. 

32  Qa  is,  unma  kin  hinahin  ite- 
han  un,  tuwe  ekta  ye  si,  qa  wo- 
kiyapi  kid  a  naceca. 

33  Iho,  he  iyecen  niyepi  kin 
tuw'e  taku  yuhe  cin  owasin  tpa- 
gan  ^ni  ehantanhan,  waonspewi¬ 
cawakiye  cin  wanji  ee  kta  oki¬ 
tpani  ce. 

34  Miniskuya  he  waste  ;  tuka 
rainiskuya  woskuye  kin  en  un 
sni  ehantanhan,  taku  ecin  on 
skuya  kagapi  kta  he. 

35  Maga  qa  watusekseca  paha 

kin  unmana  on  waste  sni ;  tuka 
tankan  ehpeyapi  ece.  Tuwe 
noge  winahon  yukan  hecinhan, 
nahon  kta  ce. 

WICOWOYAKE  15. 

1  Unkan  hehan  wamnayanpi 
qa  wahtanipi  sa,  hena  owasin 
nahonpi  kta  e  on  en  ahi. 

2  Unkan  Pharisee  kin  wowapi 
kagapi  ko  ikapapi  qa  heyapi ; 
Wicasta  kin  de  wahtanipi  sa 
iyowinwicakiye  ca  orn  wota  ece. 

3  Hehan  wiyacinpi  kin  de  owi- 
cakiyake  ca  hey  a  ; 

4  Niyepi  kin  etanhan  wicasta 
wanji  tahinca  wanunyanpi  opa- 
winge  wicayuhe  ca,  wanjidan 
kitanin  sni  kinhan,  wikcemna 
napcinwanka  sanpa  napcinwan- 
ka  kin  hena  makotahedan  en 
awicayustan,  qa  tanin  sni  qon 
he  tohanyan  iyeye  sni  hehanyan 
okide  sni  naceca  he. 

5  Qa  tohan  iyeye  cinhan,  wi- 
yuskinyan  hiyete  akan  akionpa 
ece. 

6  Qa  wanna  tiyata  ki  eca,  ko- 
dawicaye  ca,  ikiyedan  tipi  kin 
hena  witaya  wicakico,  qa  hewi- 
cakiya  ;  Miciiyuskin  po,  tahinca 
wanunyanpi  wan  makitanin  sni 
qon  he  wanna  iyewakiya  ce. 

7  Heciciyapi  ce ;  he  iyececa, 
wahtanipi  sa  wanjidan  iyopeici- 
ya  eca,  mahpiya  ekta  wiyuskin- 
pi  ece  e  kta,  wicasta  owotanna 
qa  woahtani  on  iyopeiciyapi  kta 
iyececapi  sni  wikcemna  napcin¬ 
wanka  sanpa  napcinwanka  on 
iyecen  wiyuskinpi  kte  sni. 

8  Qa  nakun  winohinca  tuwe 
kaspapidan  wikcemna  yuhe,  ca 
wanji  togehpekiye  cinhan,  he- 
cen  petijanjan  ideye,  ca  tipi  kin 
kahinte,  ca  tohan  iyekiye  sni 
kin  hehanyan  okide  sni  naceca 
he. 

9  Qa  tohan  wanna  iyeye  cin- 
han,  kodawicaye  cin,  qa  ikiye- 
dan  tipi  kin  hena  witaya  wica- 
kico  qa  hewicakiya ;  Miciiyu- 
skin  pe,  kaspapidan  toki  ekpewa- 
kiye  ciqon  he  wanna  iyewakiya 
ce. 

10  He  iyececa  wahtanipi  sa 
wanjidan  iyopeiciya  eca,  on  Wa- 

'  kantanka  taohnihde  kin  wicito- 
kam  wiyu^kinpi  ece,  eciciyapi 
ce. 

11  Unkan  heya ;  Wicastawan 
cinhintku  nonpa. 

12  Unkan  hakakta  kin  he  atku- 
ku  kin  heciya;  Ate,  woyuha 
mitawa  kte  cin  he  mien  wo. 
Unkan  w^oyuha  kin  akipam  wi- 
caqu. 

13  Unkan  iyohakam  anpetu  to- 
nana  hehan  cinhintku  hakakta 
qon  he  taku  owasin  witaya  tpa- 
hi,  qa  itehanyan  makoce  wan 
ekta  icimani  iyaya  ;  qa  hen  sica- 
ya  ohanyanpi  kin  on  taku  yuhe 
cin  hdutakuni  sni. 

14  Unkan  wanna  owasin  hdu- 
sote  cehan,  makoce  kin  he  en 
wicaakihan  tanka  icaga  ;  hehan 
iye  wicakis  un. 

15  Qa  makoce  kin  hen  unpi 
kin  wanji  ekta  ye  ca  kici  yanka  : 
unkan  he  kukuse  wo  wicaqu  kta 
e  maga  kin  ekta  ye  si. 

16  Unkan  omnica  kukuse  yu- 
tapi  kin  hee  etanhan  wipiiciye 
wacin ;  tuka  tuwedan  takudan 
qu  sni. 

17  Unkan  iciksuye  cehan  heya  ; 
Ookiye  opetonpi  heca  aguyapi 
iyakicuya  yuhapi  kin  tona  ate 
wicayuha  hwo  ;  qa  miye  e  wo- 
tektehdapi  on  atakuni  sni  ama- 
yan  ce. 

18  Ito  nawajin  qa  ate  ekta  wa- 
hde  kta,  qa  hewakiye  kta  ;  Ate, 
mahpiya  kin  en,  qa  niye  nakun 
nitokam  wawahtani : 

19  Qa  detanhan  cincamayaye 


kta  iyemacece  ^ni ;  wicasta  ope- 
wicayaton  kin  he  is  wanji  ij  e- 
ceca  makaga  wo,  epe  kta  ce. 

20  Unkan  najin  hiyaye  ca  atku- 
ku  kin  ekta  hda.  Tuka  nahahin 
itehan  atkuku  wanhdake  ca  on- 
sikida,  qa  ekta  inyang  ye  ca, 
poskin  hduze  ca  i  itputaka. 

21  Unkan  cinhintku  kin  heci¬ 
ya  ;  Ate,  mahpiya  kin  en  qa  niye 
nitokam  wawahtani ;  qa  detan¬ 
han  cincamayaye  kta  iyemacece 
sni  ce. 

22  Tuka  atkuku  taokiye  kin 
hewicakiya ;  Sina  iyotan  waste 
kin  he  aupi  qa  inkiya  po ;  qa 
mazanapeupe  wan  nape  kin  en 
iyekiya  po,  qa  hanpa  ohekiya  po  : 

23  Qa  ptejicadan  cemyapi  kin 
he  den  aupi  qa  kte  po  ;  waunta- 
pi  qa  unkiyuskinpi  kta  ce  : 

24  Micinksi  kin  de  ta,  tuka 
kini  ;  tanin  sni,  tuka  iyeyapi 
ce,  eya.  Unkan  hinnakaha  wi- 
yuskinpi. 

25  Tuka  cinhintku  tokapa  qon 
he  magata  un ;  unkan  ti  kiye- 
dan  ku  hehan  dowanpi  qa  waci- 
pi  nahon. 

26  Unkan  ookiye  wanji  kipan, 
qa  token  he  kapi  hecinhan  he 
iwanga. 

27  Unkan  heciya;  Nisunka 
hdi ;  unkan  ni  un,  qa  zaniyan 
hdi  kin  on  etanhan  niyate  pteji¬ 
cadan  cemyapi  qon  he  kikte  ce, 
eya. 

28  Unkan  hecen  sihda,  qa  tin 
kihde  wacin  sni:  hehan  atkuku 
kin  tankan  hiyu,  qa  cekiya. 

29  Unkan  waayupte  ca  atkuku 
kin  heciya  ;  Wanyaka  wo,  wan¬ 
na  waniyetu  ota  ociciye  ca  to- 
hinni  nioie  kawape  sni  ;  hececa 
esta  kodawicawaye  cin  om  wi- 
mdu^kin  kta  e  tacincadan  wan 
tohinni  mayaqu  ^ni. 

30  Tuka  nicinksi  witkowinpi 
kin  om  woyuha  nitawa  kin  tem- 

niciye  cin  de  hdi  ca,  wancake 
ptejicadan  cemyapi  kin  he  yeci- 
cata  ce,  eya. 

31  Unkan  heciya ;  Gins,  ohin- 
niyan  mici  yaun,  qa  taku  mita- 
wa  kin  he  iyuhpa  nitawa. 

32  Nisunka  kin  de  ta,  unkan 
kini ;  tanin  sni,  unkan  iyeyapi 
kin,  on  etanhan  ito  cante  unwa- 
stepi,  qa  unkiyuskinpi  kte  cin  he 
hecetu  ce. 

WICOWOYAKE  16. 

1  Hehan  waonspewicakiye  cin 
hewicakiya ;  Wicasta  wijica 
wanji  waawanyake  wan  yuha ; 
unkan  he  yuhe  cin  woyuha  tawa 
yutakuni  sni  ce,  keya  okiyakapi. 

2  Hehan  kico  qa  heciya  ;  Taku 
eniciyapi  kin  de  toketu  he ; 
waawandake  cin  ito  ohdaka  wo  ; 
wanna  waawandake  cin  adustan 
kta  ce. 

3  Unkan  waawanyake  cin  can¬ 
te  mahen  heya ;  Token  ecamon 
kta  he ;  waawanmdake  cin  he 
raayuhe  cin  imicicu ;  mahqapi 
kin  owakitpani,  qa  timatayapi 
kin  he  imasteca. 

4  Taku  ecamon  kte  cin  he 
sdonwakiya,  heon  tohan  waa¬ 
wanmdake  cin  he  etanhan  he- 
yata  iyemayanpi  kinhan,  tipi  kin 
en  tin  hiyumayanpi  kta  ce. 

5  Unkan  hecen  yuhe  cin  tona 
ikicazopi  qon  owasin  wicakico, 
qa  tokaheya  kin  he  heciya  ;  Ma- 
yuhe  cin  tona  nahahin  yecu  sni 
he. 

6  Unkan,  Wihdi  iyutapi  opa- 
winge  ce,  eya.  Unkan  heciya ; 
Koyahanna  wowapi  nitawa  kin 
ehdaku,  qa  iyotanke,  ca  wikce- 
mna  zaptan  e  okiwa  wo. 

7  Unkan  wanji  tokeca  hehan 
heciya  ;  Qa  nis  tona  nahahin  ye¬ 
cu  sni  he.  Unkan,  Aguyapisu 
iyutapi  opawinge  ce,  eya.  Unkan 

heciya ;  Wowapi  nitawa  kin 
ehdaku,  qa  wikcemna  sahdogan 
e  okiwa  wo. 

8  Unkan  yuhe  cin  waawanya¬ 
ke  owotanna  sni  kin  yaonihan, 
okiksamya  econ  kin  heon  etan¬ 
han  :  maka  kin  de  cincapi  kin 
iwicacage  cin  en  iyoyanpa  cinca 
kin  isanpa  ksapapi  ece. 

9  Unkan  mis  heciciyapi ;  W'^o-  ’ 
yuha  owotanna  sni  kin  on  tawa- 
sitku  icicaga  po ;  hecen  tohan 
niye  onicihipi  sni  kinhan,  iye 
tipi  owihanke  kte  sni  en  tin  hi- 
yuniciyapi  kta  ce. 

10  Tuwe  taku  iyotan  cistinna 
on  wicaka  hecinhan,  hee  taku 
ota  nakun  on  wicaka  ece ;  qa 
tuwe  taku  iyotan  cistinna  kin 
on  owotanna  sni  hecinhan,  hee 
taku  ota  kin  nakun  on  owotanna 
sni  ece. 

11  Hecen  woyuha  owotanna 
sni  kin  he  on  wicayakapi  sni 
ehantanhan,  wicake  cin  he  tuwe 
ecin  yuheniciyapi  kta  he. 

12  Qa  wicasta  tokeca  taku 
tawa  kin  on  wicayakapi  sni 
ehantanhan,  niye  nitawapi  kin 
hee  tuwe  ecin  nicupi  kta  he. 

13  Ookiye  kin  tuwedan  yuhe 
cin  nonpa  en  wowidagiciye  kta 
okihi  sni ;  wanji  sicedake  kta, 
qa  unma  is  wastedake  kta ;  qa 
is  wanji  en  iyaihdaske  kta,  qa 
unma  kin  is  ekta  ewacin  kte 
sni.  Wakantanka  qa  mammon 
napin  en  wowidagniciyapi  kta 
oyakihipi  sni  ce. 

14  Unkan  Pharisee  kin  wakon- 
pi  kin,  hena  owasin  nahonpi ;  qa 
wowihayapi. 

15  Unkan  hewicakiya;  Wica¬ 
sta  kin  wicitokam  ihdaowotanpi- 
dan  kin  he  niyepi ;  tuka  W^akan- 
tanka  nicante  ozepi  kin  he  sdon- 
niyanpi  ce  :  ecaes  wicasta  ekta 
taku  takudapi  hince  cin  hee  Wa¬ 
kantanka  wahteda  sni  ece. 


WICOWOYAKE  17. 


16  Woope  qa  wicasta  wokcan 
kin  hena  Johannes  he h any an  ; 
tuka  hetanhan  Wakantanka  to- 
kiconze  kin  oyakapi  ece,  qa 
owasin  en  opapi  kte  kinca. 

17  Makpiya  inaka  ko  tokan 
•iyaye  kte  cin  he  aoptetu,  qa 
woope  oowa  wanjidan  kaes  yu- 
ecetupi  kte  sni  kin  hee  tekika 
ce. 

18  Tuwe  tawicu  ekpekiye  ca 
wanji  tokeca  yuze  cinhan,  hee 
wawicikakapi  econ  ece  :  qa  hi- 
hnaku  ekpeye  ciqon  he  tuwe 
yuze  cinhan  he  wawicikakapi 
ecori  ece. 

19  Wicasta  wanji  wijica,  he 
wokoyake  stan  qa  minikuha 
zimzipedan  ece  koyaka,  qa  an- 
petu  otoiyohi  wiyuskinyan  un. 

20  Nakun  wicasta  wakpanica 
w'an  Lazaros  eciyapi,  he  tati- 
yopa  kin  en  ahionpapi,  tancan 
owancaya  kdikdi ; 

21  Qa  wicasta  wijica  wahna 
wotapi  tawa  kin  etanhan  osna- 
sna  hinkpaye  cin  hena  yunkiya- 
pi  kta  cin.  Tuka  sunka  kin  en 
ahi,  qa  kdikdi  kin  sdipapi. 

22  Unkan  wakpanica  kin  he 
ta ;  qa  makpiya  ohnihde  kin 
Abraham  maku  kin  ekta  ayapi. 
Wicasta  wijica  qon  is  eya  ta,  qa 
kapi. 

23  Unkan  wakansica  tipi  kin 
en  kakis  yanke  cehan,  wankan 
etonwe,  ca  tehan  tanhan  Abra¬ 
ham  wanyaka ;  qa  maku  kin 
ohna  Lazaros  yanka. 

24  Unkan  heya  niyan ;  Ate 
Abraham,  onsimakida  qa  Laza¬ 
ros  u  si  wo,  napsukaza  inkpa 
kin  mini  en  oputkan  qa  ceji  ma- 
kasni  kta  ;  oide  kin  de  ohna  ma- 
kakija  ce. 

25  Tuka  Abraham  heya  ;  Gins, 
yani  qon  be  ehan  taku  waste ste 
yahduha,  qa  Lazaros  taku  siksi- 
ca  yuha,  he  kiksuya  wo  ;  tuka 


nakaha  iye  kicanptapi  qa  niye 
kakisniyanpi. 

26  Qa  nakun  unkiyotahedan 
kaksiza  wan  tanka  yanka ;  he- 
cen  tona  deciya  tanhan  niye 
ekta  ye  wacinpi  kes  okitpanipi 
ece ;  qa  nakun  heciya  tanhan 
den  ekta  unhipi  kta  okitpanipi 
ece. 

27  Hehan  heya  ;  Heon  ate,  ce- 
ciciya  ce,  ate  ti  kin  ekta  ye 
yasi  kta ; 

28  Misunka  zaptan,.  hena  wo- 
wicakiyake  kta ;  is  eya  okinni 
wokakije  kin  de  en  upi  nun  ce. 

29  Abraham  heciya  ;  Moses  qa 
wicasta  wokcan  kin  hena  yu- 
hapi ;  hena  is  anawicagoptanpi 
esta  sni. 

30  Tuka  heya  ;  Hiya,  ate  Abra¬ 
ham  :  tuka  tapi  kin  eciyatanhan 
wanji  ekta  wicai  unkans,  ihdu- 
ecetupi  kta  tuka. 

31  Unkan  heciya ;  Moses  qa 
wicasta  wokcan  kin  hena  ana¬ 
wicagoptanpi  sni  ehantanhan, 
tapi  kin  eciyatanhan  wanji  kini 
qeyas,  nakun  wicadapi  kte  sni 
ce,  eya. 

WICOWOYAKE  17. 

1  Hehan  waonspewicakiye  cin 
hewicakiya  ;  Waktaniyapi  kin  u 
kte  sni  pica  sni ;  tuka  tuwe  eci¬ 
yatanhan  hena  u  kinban,  hee 
Avoteki  kiciyanka  ece. 

2  Hena  cikcistinpidan  kin  tuwe 
wanji  waktaniye  cinhan  he  inyan 
wiyukpan  wanji  tahu  kin  en  na- 
pinkiyapi,  qa  miniyowanca  kin 
oiyokpeyapi  unkans,  ees  waste 
kta  tuka. 

3  Iwanihdaka  po.  Nisunka  si- 
caya  ecanicon  kinhan  kisica  wo, 
qa  iye  iyopeiciye  cinhan,  kici- 
cajuju  wo. 

4  Qa  sakowin  akihde  anpetu 
wanjidan  sicaya  ecanicon,  qa 
sakowin  akihde  anpetu  wanjL 

dan  niye  ekta  ihduhomni,  qa, 
lyopemiciya  ce,  eniciye  cinhan, 
hecen  yecicajuju  kta  ce,  eya. 

5  Unkan  wahosiyapi  kin  Itan- 
can  kin  heciyapi ;  Wacinunyan- 
pi  kin  unkiciyusanpa  miye. 

6  Unkan  Itancan  kin  heya  ;  Si- 
nape  sukaza  wan  iyecen  wacin- 
yayapi  kinhan,  sukamin  can  kin 
de,  Hute  ihdamna  qa  miniwanca 
kin  en  huicibde  wo,  eyakiyapi 
kta,  kinhan  ananigoptanpi  kta 
tuka. 

7  Tuka  niyepi  kin  wanji  tukte 
taokiye  wan  yuha,  mahyumdu 
qais  wanunyanpi  wihanwicakiya 
un,  qa  tokesta  maga  kin  eciya- 
tanhan  hdi  kinhan,  Iho  wo,  ye 
ca  wota  iyotanka  wo,  eciye  kta 


he. 


8  Qa  is  kaken,  Woyute  wiyeya 
micihnake  ca,  ipiyagkiton  qa 
omakiya  wo  ;  qa  mis  tohan  wa- 
wate  ca  wamdatke  cinhan,  iyo- 
hakam  nis  ito  wayate  ca  wada- 
tke  kta  ce,  eciye  kte  sni  he. 

9  Hecen  ookiye  kin  he  taku 
econ  sipi  kin  ecen  econ  kin,  on 
etanhan  wopida  eciye  kta  he. 
Hepce  sni  ce. 

10  Nis  eya  iyecen  taku  token 
econ  nisipi  kin,  owasin  ecen 
dustanpi  kinhan,  heya  po;  Ooki¬ 
ye  wakamna  sni  kin  heuncapi ; 
taku  econkupi  kta  iyecece  cin 
heceedan  econkupi  ece. 

11  Unkan  Jerusalem  ekta  ye 
cehan,  Samaria  qa  Galile  coka- 
ya  iyoopta  iyaya. 

12  Qa  otonwm  wan  en  i  qehan, 
wicasta  wikcemna  lepros  ececa- 
pi  itkokipapi,  qa  itehan  hina- 
jinpi; 

13  Qa  ho  wankan  iyeyapi  qa 
heyapi;  Jesus,  Itancan,  onsiun- 
kida  miye. 

14  Unkan  wanwica3^ake  ce¬ 
han,  hewicakiya  ;  Wawayusna- 
pi  kin  ekta  wicaya  po,  qa  wan- 

yagiciya  po.  Unkan  ekta  yapi 
icunhan  akisnipi. 

15  Unkan  wanji  wanna  asni 
sdotkiye  cehan,  ihdamna,  qa  ho- 
tankakiya  Wakantanka  yaoni- 
han  ; 

16  Qa  siha  kin  en  ite  makipu-‘ 
skin  ehpeiciye  ca,  wopida  eciya : 
unkan  he  Samaria  wicasta  kin 
heca. 

17  Unkan  Jesus  waayupte  ca 
heya ;  Wikcemna  asniwicayapi 
sni  he  :  tuka  napcinwanka  kin 
hena  tokiya  unpi  he. 

18  Wakantanka  yaonihan  kta 
hdipi  kin  tuwedan  iyeyapi  sni, 
oyate  tokeca  etanhan  kin  de 
isnana  ce. 

19  Hehan  heciya ;  Najin  qa 
hda  wo  ;  wicayada  kin  he  asni- 
niyan  ce. 

20  Unkan  Pharisee  kin  is  Wa¬ 
kantanka  tokiconze  kin  he  to¬ 
han  hiyohi  kta  hecinhan,  he 
iwangapi  qehan,  waayupte  ca 
hewicakiya;  Wakantanka  toki¬ 
conze  kin  he  wowanyake  on  hi 
kte  sni. 

21  Nakun,  Iho,  dee  ce,  qa  iho, 
kae  ce,  eyapi  kte  sni :  Wanyaka 
po,  Wakantanka  tokiconze  kin 
he  mahen  niunpi  ece. 

22  Hehan  waonspewicakiye  cin 
hewicakiya  ;  Anpetu  wan  hiyo¬ 
hi  kta,  Wicasta  Cinhintku  kin 
anpetu  tawa  kin  wanji  wanda- 
kapi  kta  yacinpi  kta,  tuka  wan- 
dakapi  kte  sni. 

23  Qa,  Iho  dee,  qa  iho  kae  ce, 
eniciyapi  kta ;  tuka  wiciyahna 
yapi  sni  po,  qa  owicapapi  sni  po. 

24  Wakanhdi  mahpiya  ihuku- 
ya  tokiyatanhan  wiyatpa  u,  qa 
mahpiya  ihukuya  unma  ekta  iya- 
hde  ece  kin  he  Wicasta  Cinhin¬ 
tku  anpetu  tawa  kin  en  iyecece 
kta. 

25  Tuka  ito  tokaheya  taku  ota 
on  iyotanhan  i3mkiye  kta,  qa 


WICOWOYAKE  18. 


wicoicage  kin  de  on  keyata  iye- 
yapi  kta  ce. 

26  Unkan  Nowa  taanpetu  qon 
en  token  unpi  qon,  Wicasta  Cin- 
hintku  taanpetu  kin  en  he  iye- 
cece  kta. 

27  Nowa  wata  kin  en  okipe 
ciqon  anpetu  kin  hehanyan  wo- 
tapi,  qa  wayatkanpi,  tawiciiton- 
pi,  qa  hihnatonpi  ece ;  unkan 
minitan  u,  qa  owasin  owihan- 
kewicaya. 

28  Qa  nakun  Lot  anpetu  tawa 
qon  en  is  eya  iyececa,  wotapi, 
qa  wayatkanpi,  wopetonpi  qa 
wiyopeyapi,  wojupi  qa  ticagapi 
ece  : 

29  Tuka  Lot  Sodom  etanhan 
tankan  hinape  ciqon  anpetu  kin 
hee  hinca  en  mahpiya  kin  eci- 
yatanhan  peta,  mazakan  noge 
iyuwintapi  kin  ahna  hinhe,  ca 
owasin  owihankewicaya. 

30  Wicasta  Cinhintku  kin  yuo- 
taninpi  kte  cin  he  iyecece  kta 
ce. 

31  Anpetu  kin  he  en  tuwe  tipi 
akan  yanke  ca  tawahpaya  tima- 
hen  hiyeye  cinhan,  kun  ku  qa 
ehdaku  kte  sni ;  qa  tuwe  maga- 
ta  un  kinhan,  is  eya  taku  hekta 
un  kin  ekta  ihdamna  kte  sni. 

32  Lot  tawicu  qon  he  kiksuya 
po. 

33  Tuwe  wiconi  tawa  kpatan 
cin  kinhan,  he  told  ehpekiye  kta ; 
qa  tuwe  wiconi  tawa  toki  ehpe- 
kiye  cinhan,  hee  hduhe  kta. 

34  Heciciyapi  ce ;  Hanyetu 
kin  he  en  wicasta  nom  owinja 
wanjidan  akan  wankapi  kta ; 
wanji  icupi  kta,  qa  unma  kin  is 
ehpeyapi  kta. 

35  Winyan  nonpa  akiptan  wo- 
tpan  unpi  kta ;  wanji  icupi  kta, 
qa  unma  kin  is  ehpeyapi  kta. 

36  Wicasta  nom  raagata  unpi 
kta;  wanji  icupi  kta,  qa  unma 
kin  is  ehpeyapi  Ida  ce. 

37  Unkan  waayuptapi  qa  heci- 
yapi ;  Itancan,  tukte  etu  he. 
Unkan  hewicakiya ;  Tukten  wi- 
catancan  wanka  eca,  hen  wamdi 
kin  kawitaya  imniciyapi  ece  e 
kta. 

WICOWOYAKE  18. 

1  Unkan  wicasta  kin  ohinni- 
yan  wocekiye  eyapi  kta,  qa  iya- 
Idcunnipi  kte  sni  e  on  wiyacin- 
pi  wan  owicakiyaka ; 

2  Qa  heya ;  Otonwe  wan  en 
wiyukcan  wanji  Wakantanka 
kokipe  sni,  qa  nakun  wicasta 
wicakinihan  sni. 

3  Unkan  otonwe  kin  he  en  wi- 
wazica  wan,  he  wiyukcan  kin 
ekta  hi  qa,  Makipajin  kin  he  to- 
micicon  ye,  eya. 

4  Unkan  tokaheya  econ  wacin 
sni ;  tuka  ocim  cante  mahen 
heya ;  Wakantanka  kowakipe 
sni,  qa  nakun  wicasta  kin  wica- 
wakinihan  sni  qeyas ; 

5  Wiwazica  kin  de  nagiyema- 
ye  cin  on  etanhan  ito  towecicon 
kta ;  okinni  ohinni  hecetu  u  kin¬ 
han  wacin  iyokisinmaye  kta  na- 
ceca  ce. 

6  Unkan  Itancan  kin  heya ; 
Wiyukcan  owotanna  sni  ie  cin 
he  nahon  po. 

7  Unkan  Wakantanka  tona  wi- 
cakahnige,  ca  anpetu  hanyetu  ko 
cekiyapi  kin,  hena  tehan  towica- 
kicicon  sni  qeyas,  ocim  econ  kte 
sni  he. 

8  Ihnuhanna  towicakicicon  kta, 
eciciyapi  ce.  Tuka  Wicasta  Cin¬ 
hintku  kin  he  tohan  hi  kinhan, 
maka  akan  wacinyanpi  iyeye 
kta  he. 

9  Unkan  apa  iye  ohan  owotan¬ 
na  icidapi,  qa  tokan  kin  wahte- 
wicadapi  sni  kin,  hena  wiyacin- 
pi  kin  de  owicakiyaka. 

10  Wicasta  nonpa  tipi  wakan 
kin  ekta  cekiya  ipi ;  unma  kin 

Pharisee  heca,  qa  unina  is  wa- 
mnayanpi  kin  heca. 

11  Unkan  Pharisee  kin  isnana 
najin,  qa  kaken  wocekiye  eya  ; 
Wakantanka,  wicasta  tokeca 
iyemacece  sni,  wawicakipi  sa, 
ohan  owotanpidan  sni,  wawici- 
hahapi  econpi  sa,  qa  wamnaye 
cin  dee  kaes  iyemacece  sni  heon 
wopida  eciciya. 

12  Anpetu  wakan  okitahedan 
nonpa  akihanmiciye  ca  taku 
mduhe  cin  owasin  etanhan  iwi- 
kcemnamna  kin  wicawaqu  ece. 

13  Unkan  wamnaye  cin  is  ite- 
hanyan  inajin,  qa  ista  ee  kaes 
wankan  'mahpiya  kin  ekta  ikikcu 
sni ;  tuka  maku  kin  ohna  aicipe, 
ca  heya ;  Wakantanka  onsima- 
kida  wo,  wawahtani  sa. 

14  Wicasta  kin  de  yuowotan- 
pidan  tiyata  kihda,  qa  umna  qon 
hee  sni,  eciciyapi  ce  :  Qa  tuwe 
ihduwankantuya  kinhan,  he  yu- 
hukun  iyeyapi  kta ;  qa  tuwe  ihdu- 
hukuye  cinhan,  hee  yuwankan 
ayapi  kta  ce. 

15  Unkan  hoksiyoqopa  kin  na- 
kun  wicayutan  kta  e  en  awica- 
hipi  tnka  waonspewicakiye  cin 
he  wanyakapi  qehan,  wicakisi- 
capi. 

16  Tuka  Jesus  wicakico,  qa 
heya ;  Hoksiyoqopa  kin  ekta 
mahipi  kte  cin  iyowinwicakiya 
po,  qa  teliindapi  sni  po  ;  Wakan¬ 
tanka  tokiconze  kin  he  hececa- 
pi  etanhan  ece. 

17  Wowicake  eciyatanhan  he- 
ciciyapi ;  Tuwe  hoksiyoqopa  iye- 
ceca  Wakantanka  tokiconze  kin 
icu  sni  kinhan,  he  tokadan  en 
ope  kte  sni  ce. 

18  Unkan  wicasta  ihdawa  wan- 
ji  wiwange  ca  heya  ;  Waonspe- 
kiye  waste,  token  ecamon,  qa 
owihanke  wanin  wiconi  ohimi- 
ciye  kta  he. 

19  Unkan  Jesus  heciya  ;  Toke- 

ca  e  waste  emayakiya  he ;  tu- 
wedan  waste  sni;  Wakantanka 
hecedan  waste, 

20  Woahope  kin  hena  onnispe  ; 
Wawicihahapi  ecanon  kte  sni ; 
Tin  wicayakte  kte  sni ;  Wama- 
yanon  kte  sni ;  Woitonsniyan 
wodake  kte  sni ;  Niyate  nihun 
kici  wicahduonihan  wo. 

21  Unkan  heya ;  Macistina 
ehantanhan  hena  owasin  ahowa- 
pa  ce. 

22  Unkan  Jesus  hena  nahon 
qehan  heciya;  Nahanhin  taku 
wanji  iyotpani  yaun  ;  taku  ya- 
ton  kin  owasin  wiyopekiye  ca 
wahpanicapi  kin  wicakipamni 
wo,  kinhan  mahpiya  ekta  woyu- 
ha  duhe  kta  ce ;  hehan  u  qa 
raihakam  un  wo. 

23  Unkan  he  nahon  qehan  nina 
iyokisica  ;  wijice  hinca  nakaes. 

24  Unkan  nina  wacin  iyokisice 
cin  he  Jesus  wanyake  cehan,  he¬ 
ya  ;  Wowijice  tonpi  kin  hena 
Wakantanka  tokiconze  kin  en 
yapi  kte  cin  he  tehike  hinca. 

25  W  icasta  wijica  wan  Wakan¬ 
tanka  tokiconze  kin  en  ye  kte  cin 
he  tehika,  qa  kamel  heca  wanji 
tahinspaciqadan  ohdokakin  ohna 
ye  kte  cin  hee  kaes  aoptetu  ce. 

26  Unkan  tona  he  nahonpi  kin 
hena  heyapi;  Hehan  tuwe  ni 
kta  he. 

27  Unkan  heya ;  Wicasta  kin 
ekta  taku  econpica  sni  kin,  he 
Wakantanka  ekta  econpica  ece. 

28  Unkan  Inyan  heya ;  Iho, 
unkis  taku  owasin  untpaganpi, 
qa  niyahna  unyakonpi  ce. 

29  Unkan  hewicakiya ;  Awi- 
cakehan  heciciyapi  ce,  Wicasta 
kin  tuwe  ti  kin,  qa  hunkakewi- 
caye  cin,  qa  hunkawanjitku,  qa 
tawicu,  qa  cinca,  hena  w'anji 
Wakantanka  tokiconze  kin  on 
kpagan  kinhan, 

30  Hee  dehan  nakaha  taku 


WICOWOYAKE  19. 


sanpa  ota  yuhe  kta,  qa  wiconi  u 
kte  cin  he  en  wiconi  owihanke 
wanica  yuhe  kta  ce. 

31  Unkan  akenonpapi  kin  ewi- 
cajraku  qa  hewicakiya ;  Iho,  Je¬ 
rusalem  ekta  unyanpi,  qa  wica- 
sta  wokcan  Wicasta  Cinhintku 
kin  on  token  owapi  qon  owasin 
yuecetupi  kta. 

32  Oyate  tokeca  napepi  kin  en 
wicaqupi  kta ;  hecen  istenyapi, 
qa  wawicanksiya  kuwapi,  qa 
atagosapi  kta ; 

33  Qa  kapsinpsintapi  qa  teyapi 
kte  ;  unkan  anpetu  iyamni  kin- 
han  kini  kta  ce,  eya. 

34  Unkan  ecaca  okalinigapi  sni, 
qa  oie  kin  de  anawicakihmanpi, 
qa  taku  oyakapi  kin  sdonyapi 
sni. 

35  Unkan  Jeriko  ikiyedan 
wanna  u  qehan,  wicasta  wan 
istagonge  canku  icahda  wada 
yanka, 

36  Unkan  wicota  ahiyaye  cin 
he  nahon  qehan,  he  token  kapi 
hecinhan  he  iwicawanga. 

37  Unkan,  Jesus  Nazareth  etan- 
han  kin  he  hiyaya  ce,  eya  oki- 
yakapi. 

38  Unkan  hotankakiya  hey  a  ; 
Jesus  Dawid  Cinhintku  kin  on- 
simakida  wo. 

39  Unkan  tokahanpi  kin  hena 
iyokipi  sni,  inina  yanke  kta  ;  tu- 
ka  heon  iyotan,  hotankakiya  he- 
ya ;  Jesus  Dawid  Cinhintku  kin 
onsimakida  wo. 

40  Unkan  Jesus  inajin  qa  aupi 
kta  kewicakiya.  Unkan  wanna 
kiyedan  u  qehan,  wiwange  ca, 

41  Token  ecacicon  kta  yacin 
he,  eya.  Unkan  iye,  Itancan, 
watonwe  kta,  eya. 

42  Unkan  Jesus  heciya  ;  Ton- 
wan  wo,  wacinyaye  cin  he  nini- 
yan  ce. 

43  Unkan  wancake  tonwe  ca 
iyahna  hiyu,  qa  Wakantanka 


yaonihan ;  unkan  oyate  kin  he 
wanyakapi  qehan,  owasin  Wa¬ 
kantanka  yatanpi. 

WICOWOYAKE  19. 

1  Unkan  Jeriko  en  i,  qa  iyoopte 
iyaya. 

2  Unkan  iho,  wicasta  wan  Za- 
keus  eciyapi,  wamnayanpi  itan¬ 
can  kin  wanji  hee,  qa  wijica. 

3  Unkan  Jesus  tuwe  kin  hecin¬ 
han  he  wanyag  akita  ;  tuka  tan- 
can  ptecedan,  hecen  wicota  kin 
on  tokadan  okihi  sni. 

4  Unkan  tokata  inyang  ye  ca 
sukamin  can  wanji  adi,  wanyake 
kta  e  heon,  hen  hiyaye  kta  na- 
kaes. 

5  Unkan  Jesus  wanna  ehan  i 
qehan,  wankan  etonwe  ca  wan- 
yaka,  qa  heciya,  Zakeus  koya- 
hanna  kun  hdicu  wo,  anpetu  kin 
de  yati  kin  en  ito  manke  kta 
ce. 

6  Unkan  koyahanna  kun  ku, 
qa  iyuskinyan  iyowinkiya. 

7  Unkan  he  wanyakapi  qehan 
owasin  ikapapi  qa  heyapi,  Wica¬ 
sta  wan  wahtani  sa  he  kici  wote 
kta  iyaya  ce. 

8  Unkan  Zakeus  najinhan  najin 
qa  Itancan  kin  heciya ;  Itancan 
wanyaka  wo,  woyuha  mitawa 
kin  hanke  wahpanicapi  kin  wica- 
waqu  ece  ;  qa  tuwe  oitonsniyan 
taku  iwecicu  kinhan,  topa  aki- 
hde  wecu  kta  ce. 

9  Unkan  Jesus  heciya  ;  Anpetu 
kin  de  wanikiyapi  tipi  kin  de 
hiyohi  ;  Abraham  cincaye  cin 
wanji  hee  nakaes. 

10  Wicasta  Cinhintku  kin  taku 
atakuni  sni  qon,  he  akite  ca  niye 
kta  e  heon  hi  ce,  eya. 

11  Unkan  hena  nahonpi  qehan 
nakun  wiyacinpi  wan  owicaki- 
yaka ;  wanna  Jerusalem  ikiye¬ 
dan  un,  qa  Wakantanka  toki- 

conze  kin  ecadan  u  kta  kecinpi 
kin  heon  etanhan  : 

12  Qa  heya ;  Wicasta  ihdawa 
wan  makoce  itehan  wan  ekta 
iyaya,  wokiconze  icu  qa  ku  kta. 

13  Unkan  taokiye  wikcemna 
wicayuhe  cin,  hena  wicakico, 
qa  mazaska  tkeutapi  wikcemna 
wicaqu,  qa  hewicakiya  ;  Tohan- 
yan  wahdi  sni  hehanyan  un  po. 

14  Tuka  taoyate  kin  walite- 
dapi  sni,  qa  tuwe  iyahna  yesipi, 
qa  heyapi ;  Wicasta  kin  de  un- 
kidakapi  kta  uncinpi  sni  ce. 

15  Unkan  wokiconze  kin  icu 
qa  hdi  qehan,  taokiye  mazaska 
wicaqu  qon  hena  wicakicopi  kta 
keya  ;  wopetonpi  kin  on  ton  a 
wanna  hdamnanpi  hecinhan,  he 
sdonye  kta. 

16  Unkan  tokaheya  kin  he  u, 
qa  heya ;  Itancan  kin,  mazaska 
nitawa  qon,  he  wanna  mazaska 
wikcemna  kamna  ce. 

17  Unkan  heciya;  Han,  ookiye 
niwaste  ;  taku  tonana  on  wacin- 
yepica  yaun,  heon  etanhan  ito 
otohwe  wikcemna  idaka  wo. 

18  Unkan  iyokihe  kin  he  u,  qa 
heya;  Itancan  kin,  mazaska  ni¬ 
tawa  qon,  he  wanna  mazaska 
zaptan  kamna  ce. 

19  Unkan  is  eya  heciya;  Nis 
otonwe  zaptan  idaka  wo. 

20  Unkan  wanji  tokeca  u,  qa 
heya ;  Itancan  kin,  wanyaka 
wo,  mazaska  nitawa  wanapin 
ohna  yuha  waun,  he  dee  : 

21  Wicasta  nisake  cin  heon 
kocicipa  ce  ;  taku  eyahnake  sni 
kin,  he  ece  edaku  ;  qa  woyaju 
sni  kin  he  ece  duksa  ce,  eya. 

22  Unkan, heciya  ;  Nii  kin  eci- 
yatanhan  ciyaco  kta,  ookiye  wi- 
nicastasni ;  wicasta  masake  cin 
he  sdonyaya ;  taku  ewehnake 
sni  kin  he  ece  emdaku,  qa  wo- 
waju  sni  kin  hee  mduksa  ece. 

23  Hecen  tokeca  mazaska  mi- 

tawa  kin  he  iciyopekiciyapi  kin 
en  ade  sni  he  ;  kinhan  wahdi 
kin  ekta  mi  taw  a  kin  oicage 
ahna  weca  kta  tuka  ce. 

24  Hehan  hen  najinpi  kin  hena 
hewicakiya ;  Mazaska  kin  he 
ikicicupi  qa  tuwe  mazaska  wi¬ 
kcemna  yuhe  cin  hee  qu  po. 

25  Unkan  heciyapi ;  Itancan 
kin,  he  wanna  mazaska  wikce¬ 
mna  yuha  ce. 

26  Tona  taku  yuhapi  kin  hena 
owasin  nakun  wicaqupi  ece 
e  kta;  qa  tuwe  taku  yuhe  sni 
kinhan,  taku  yuhe  cin  hee  kaes 
ekiciyakupi  kta  ece,  eciciyapi 
ce. 

27  Tuka  tokamayanpi  iwicawa- 
dake  kta  cinpi  sni  qon  hena  den 
awicaupi  qa  mitokam  wicakte 
po,  eya  ce. 

28  Unkan  hena  hecen  eye  ce- 
han,  tokata  ye  ca  Jerusalem 
ekta  itawankanhde  iyaya. 

29  Qa  Bethphage  qa  Bethani, 
paha  wan  Oliwe  eciyapi  kin,  he 
wanna  ikiyedan  ehan  i  qehan, 
waonspewicakiye  cin  etanhan 
nonpa  ye  wicasi ; 

30  Qa  heya ;  Otonwe  iyota- 
kons  wanke  cin  he  ekta  ya  po  ; 
qa  tokaheya  en  yaipi  kinhan 
sukcincadan  wan  iyeyayapi  kta, 
wicasta  tuwedan  tohinni  akan 
iyotanke  sni ;  he  kiyuskapi  qa 
aku  po. 

31  Qa,  Tokeca  yakiduskapi  he, 
tuwe  eya  iniwangapi  kinhan, 
nis  hehan,  Itancan  kin  cin  ce, 
eyakiyapi  kta. 

32  Unkan  ye  wicasi  qon  hena 
iyayapi,  qa  token  ewicakiye  cin 
ecen  iyeyapi. 

33  Unkan  sukcincadan  kiyu¬ 
skapi  icunhan,  tuwe  tawapi  kin 
hena  hewicakiyapi ;  Tokeca  ya¬ 
kiduskapi  he. 

34  Unkan,  Itancan  kin  cin  ce, 
eyapi. 


WICOWOYAKE  20. 


35  Unkan  Jesus  kahdipi ;  qa 
wokoyake  tawapi  kin  sukcinca 
kin  aikpeyapi,  qa  Jesus  akan 
yankekiyapi. 

36  Qa  ye  cin  tahepi  canku  ohna 
wokoyake  kin  hdumdayapi. 

37  Unkan  ikiyedan  Oliwe  paha 
kin  apamahde  iyayapi  kin  he  ban 
wanna  i  qehan,  waonspe  wicakiya 
wicota  owasin,  wicowasake  wi- 
cohan  wanyakapi  qon  owasin  on 
etanhan  hinakaha  iyuskinpi,  qa 
hotankakiya  Wakantanka  ya- 
tanpi, 

38  Qa  heyapi ;  Wicastayatapi 
tuwe  Itancan  caje  kin  on  u  kin 
he  yawastepi  ce  ;  mahpiya  ekta 
wookiye,  qa  iyotan  wankantu 
ekta  wowitan  un  nunwe. 

39  Unkan  Pharisee  wicota  en 
opapi  qon  apa  heciyapi;  Waon- 
spekiye  cin,  waonspewicayakiye 
cin  wicakisica  wo. 

40  Unkan  waayupte  ca  hewica- 
kiya ;  Dena  inina  unpi  kinhan. 
ir\yan  kin  wancake  howaye  kta 
ce,  eciciyapi  ce. 

41  Unkan  wanna  ikiyedan  u, 
qa  otonwe  wanyake  cehan,  ace- 
ye,  ca  heya; 

42  Niye  kin  anpetu  nitawa  kin 
de  en  taku  on  wookiye  duhe  kte 
cin  sdonyakiya  unkans :  tuka 
wanna  icimana  ista  on  wanya- 
hdake  kte  sni. 

43  Anpetu  kin  hiyonihipi  kta, 
tona  tokaniyanpi  kin  ni  hduksan 
maka  qapi,  qa  oksan  niyankapi 
kta,  qa  ohomni  ohinniyan  anapte 
nanijinpi  kta : 

44  Qa  makata  ehpeniyanpi  kta, 
nicinca  en  niunpi  kin  hena  koya ; 
qa  inyan  nonpa  icitakihna  wan- 
ke  sni  ehpeniyanpi  kta  ;  anpetu 
en  taku  waste  nihiyohipi  kin 
he  sdonyakiye  sni  heon  etan¬ 
han. 

45  Unkan  tipi  wakan  kin  en 
tin  iyaye,  ca  tona  ohna  wiyope- 

yapi,  qa  wopetonpi  qon,  hena 
tankan  ehpewicaya ; 

46  Qa  hewicakiya ;  Tipi  mi-  ^ 
tawa  kin  he  wocekiye  tipi,  eya 
owapi  qon  ;  tuka  niye  owama- 
nonpi  kin  heca  yakagapi  ce. 

47  Unkan  anpetu  iyohi  tipi 
wakan  kin  ohna  waonspekiya. 
Tuka  wawayusnapi  itancanpi, 
qa  wowapi  kagapi,  qa  oyate  kin 
en  wicasta  ihdawapi  kin,  hena 
teyapi  kta  akitapi ; 

48  Tuka  token  econpi  kta  ta- 
kudan  iyeyapi  sni ;  oyate  kin 
owasin  oie  kin  nahonpi  kta  cin- 
pi  ece. 

WICOWOYAKE  20. 

1  Unkan  anpetu  kin  hena  wan- 
ji  en  tipi  wakan  kin  ohna  oyate 
kin  waonspe wicakiye,cawootan- 
in  waste  kin  he  oyake  cehan, 
wawayusnapi  itancanpi,  qa  wo¬ 
wapi  kagapi,  qa  wicahincapi  kin, 
hena  ekta  ahi, 

2  Qa  okiyapi,  qa  heciyapi ; 
Tukte  wicookihi  on  dena  decen 
ecanon  he  ;  qa  wicookihi  kin  de 
tuwe  e  nicu  hecinhan,  unkoki- 
yaka  po. 

3  Unkan  waayupte  ca  hewica¬ 
kiya  ;  Mis  eya  taku  wanji  iciwan- 
gapi  kta  ;  he  arnayupta  po  : 

4  Johannes  baptem  wicaqu  qon 
he  mahpiya  eciyatanhan,  qa  is 
wicasta  kin  eciyatanhan,  unma 
tukte  he. 

5  Unkan  iye  iyakitedan  iapi, 
qa  heyapi ;  Mahpiya  kin  eciya¬ 
tanhan  ce,  unkeyapi  kinhan,  To- 
keca  wicayadapi  sni  he,  eye  kta  : 

6  Tuka,  Wicasta  kin  eciyatan¬ 
han,  unkeyapi  kinhan,  oyate  kin 
inyan  on  unkininpi  kta  ;  Johan¬ 
nes  wicasta  wokcan  kin  heca 
kecinpi. 

7  Unkan  ayuptapi,  qa  tokiya- 
tanhan  un  kin  sdonyapi  sni,  ke- 
yapi. 

8  Unkan  Jesus  hewicakiya ; 
Mis  eya  wicookihi  tukte  on  dena 

^  ecamon  kin  nakun  ociciyakapi 
kte  sni  ce. 

9  Hehan  wiyaciiipi  kin  de  oya- 
te  kin  owicakiyaka :  Wicasta 
wan  hastanhanka  iyuwi  maga 
wan  oju,  qa  makkicanyanpi  kin 
heca  owicaqu,  qa  makoce  ite- 
han  wan  ekta  tehan  yanka. 

10  Unkan  wanna  iyehantu  qe- 
han,  taokiye  wanji  hastanhanka 
iyuwi  maga  waskuyeca  kin  e- 
tanhan  qupi  kta  e,  mahkican- 
yanpi  qon  ekta  yesi ;  tuka  mah- 
kicanyanpi  qon  kastakapi,  qa 
cokadan  hdesipi. 

11  Unkan  ake  taokiye  wanji 
tokeca  yesi ;  unkan  is  eya  ka¬ 
stakapi,  qa  siksicaya  kuwapi,  qa 
cokadan  hdesipi. 

12  Unkan  akes  iyamni  wanji 
yesi  ;  unkan  is  eya  taopi,  qa 
tankan  ehpeyapi. 

13  Hehan  hastanhanka  iyuwi 
maga  tawa  kin  heya  ;  Token 
ecamon  kta  he.  Micinksi  wa- 
^tewakidake  cin,  hee  yewasi 
kta  ce ;  okinni  he  wanyakapi 
kinhan  yuonihanpi  kta. 

14  Tuka  mahkicanyanpi  kin 
he  wanyakapi  qehan,  iye  iyaki- 
tedan  iapi,  qa  heyapi ;  Tawaye 
kte  cin  he  dee  ce  ;  iho  po,  un- 
ktepi  kta ;  hecen  unkiye  tawa- 
unyanpi  kta  ce. 

15  Hecen  hastanhanka  iyuwi 
maga  itankan  ehpeyapi,  qa  kte- 
pi.  Heon  etanhan  hastanhanka 
iyuwi  maga  tawa  kin  token  eca- 
wicakicon  kta  he. 

16  Ito  ku  kta,  qa  mahkican¬ 
yanpi  kin  hena  owihankewicaye, 
ca  hastanhanka  iyuwi  maga  kin 
he  tokan  wicaqu  kta  ce,  eya. 
Unkan  he  nahonpi  qehan,  Hece- 
tu  sni  ce,  eyapi. 

17  Unkan  awicatonwe  cehan 
heya  ;  Hecen  wowapi  en  kagapi 

130 


qon  he  token  kapi  he  ;  Tipi  ka¬ 
gapi  kin  inyan  heyata  iyeyapi 
qon  hee  wanna  oise  en  itancan 
icaga  ce  : 

18  Qa  tuwe  inyan  kin  he  ahin- 
hpaye  cinhan  kahuhugapi  kta  ; 
qa  is  inyan  kin  tuwe  ahinhpaye 
cinhan,  hee  pamdu  kta  ce. 

19  Unkan  wawayusnapi  itan- 
canpi,  qa  wowapi  kagapi  kin, 
hena  he  ehan  iyahpayapi  kta 
cinpi ;  tuka  oyate  kin  kowica- 
kipapi  ;  wiyacinpi  oyake  cin  he 
iye  wicaka  e  iyukcanpi. 

20  Unkan  awanyag  kuwapi, 
qa  wanjikji  iye  owotanna  konza- 
pi  kin  hena  iwanyakapi  kta  e 
ekta  ye  wicasipi ;  hecen  oie  kin 
iyahpayapi,  qa  wicasta  itancan 
towasake  qa  tawacin  kin  en  qupi 
kta. 

21  Unkan  hena  wiwangapi,  qa 
heyapi ;  Waonspekiye  cin,  niye 
tanyan  iyae,  ca  waonspeyakiya 
ece  ;  qa  tuwedan  en  eyatonwe 
sni;  tuka  Wakantanka  ocanjcu 
tawa  kin  he  awicakehan  onspe- 
wicayakiya  e  sdonunniyanpi  ce  : 

22  Iho,  Kesar  wamnayanpi  kin 
unqupi,  qa  is  unqupi  kte  sni,  un- 
ma  tukte  hecetu  he. 

23  Unkan  wayupiya  hnaye  wa- 
cinpi  kin  he  iwicayukcan,  qa 
hewicakiya ;  Tokeca  iyutanma- 
yayapi  he. 

24  Kaspapidan  wanji  makipazo 
po.  Akan  owapi  qa  wakagapi 
kin  de  tuwe  tawa  he.  Unkan 
ayuptapi  qa ;  Kesar  tawa  ce, 
eyapi. 

25  Unkan  hewicakiya  ;  Heon 
Kesar  taku  tawa  kin  hena  Kesar 
kicu  po;  qa  Wakantanka  taku 
tawa  kin  Wakantanka  kicu  po. 

26  Unkan  oyate  kin  wicitokam 
oie  kin  iyahpayapi  kte  cin  oki- 
tpanipi,  qa  waayupte  cin  he  on 
inihanpi,  qa  inina  hiyeya. 

27  Hehan  Sadukee  ake  wica- 

kini  kta  wanica  keyapi  kin  hena 
wanjikji  en  hipi ;  wiwangapi, 

28  Qa  heyapi ;  Waonspekiye 
cin,  Moses  taken  wowapi  unki- 
cagapi ;  Tuwe  cincu  tawicu  ton 
qa  cinca  nica  ecen  te  cinhan, 
iye  sunkaku  tawicu  qon  hduze  ca 
cincu  cinca  icahkiciciye  kta  ce. 

29  Unkan  hecen  hunkawanjin- 
kiciyapi  sakowin  :  unkan  tokapa 
kin  tawicu  ton,  qa  cinca  nica 
ecen  ta. 

30  Unkan  iyokihe  qon  he  he- 
han  hduza ;  tuka  cinca  nica 
ecen  ta. 

31  Unkan  iyamni  qon  hduza; 
qa  sakowinpi  qon  owasin  hecen 
hduzapi,  qa  ecen  tapi ;  unkan 
cinca  nicapi. 

32  Unkan  ehake  winohinca  is 
eya  ta. 

33  Iho,  hecen  wicakini  kte  cin 
ekta  sakowin  hduzapi  qon,  hena 
tukte  wanji  tawapi  kta  he,  eyapi. 

34  Unkan  Jesus  waayupte,  ca 
hewicakiya  ;  Maka  kin  de  cinca 
kin  tawicutonpi,  qa  hihnatonpi : 

35  Tuka  tona  makoce  kin  he 
en  opapi  kte  cin,  qa  wicate  cin 
etanhan  kinipi  kta  iyececa  wica- 
dakapi  kin  hena  tawicu  tonpi 
^ni,  qa  hihnatonpi  sni  ece. 

36  Qa  nakun  ake  tapi  kta  oki- 
hipi  sni ;  tuka  hena  mahpiya 
ohnihde  kin  om  akiyececapi  ece, 
qa  wicakini  kin  he  hena  cinca 
kin  on  etanhan  Wakantanka 
cincawicaya  ece. 

37  Unkan  wicate  cin  hena  kini- 
wicakiyapi  kta,  Moses  hee  kaes 
can  yuhaka  ekta  niciyaotaninpi ; 
Abraham  Wakantanka  tawa,  qa 
Isaak  Wakantanka  tawa,  qa 
Jakob  Wakantanka  tawa,  Itan- 
can  kin  eciye  ciqon  he  ehan. 

■  38  Tona  tapi  kin  hena  Wakan-  , 
tanka  tawapi  sni,  tuka  ni  unpi 
kin  hena  ;  owasin  iye  ekta  ni  un¬ 
pi  ece. 


39  Unkan  wowapi  kagapi  kin 
wanjiksi  hehan  heciyapi ;  Wa¬ 
onspekiye  cin,  tanyan  eha  ce. 

40  He  iyohakam  tuwedan  sanpa 
wiwanga  tawatenye  sni. 

41  Unkan  hewicakiya;  Token 
on  Messiya  Dawid  Cinhintku 
kin  eciyapi  he. 

42  Odowan  wowapi  kin  en  Da¬ 
wid  iye  hinca  heya ;  Itancan 
kin  Itancan  mitawa  kin  heciya  ; 
Mietapa  kin  ekta  iyotanka  wo, 

43  Ecen  tokaniyanpi  kin  hena 
nisiha  oahe  wicawakage  kta  ce. 

44  Hecen  Dawid  Itancan  eciya 
hecinhan,  token  on  cinhintku 
kta  he. 

45  Unkan  hehan  oyate  owasin 
nahon  hiyeye  cin  en,  waonspe- 
wicakiye  cin  hewicakiya ; 

46  Wowapi  kagapi  kin  itonwi- 
capa  po  ;  he  iye  sina  hanskaska 
in  omanipi,  qa  iciyopekiciyapi 
kin  en  owicakiyapi,  qa  omniciye 
tipi  kin  oyanke  tokapa,  qa  wo- 
tapi  kin  en  ohehdepi  tokapa  kin, 
hena  hecekcen  cinpi : 

47  Qa  wiwazica  tipi  tawmpi  kin 
temyapi ;  qa  ihdutaninpi  kta  on 
wocekiye  hanska  eyapi  ece ; 
hena  is  iyotan  woyaco  tanka 
iyahdeiciyapi  kta  ce. 

WICOWOYAKE  21. 

1  Unkan  wankan  etonwe,  ca 
wicasta  wijicapi  kin  womnaye 
opiye  kin  en  taku  wicaqupi  kip 
ehpeya  ayapi  wan3mka, 

2  Unkan  wiwazica  wanji  wa- 
hpanica  kin  is  mazasadan  nonpa 
en  ehpeya  e  wanyaka. 

3  Unkan  heya ;  Awicakehan 
heciciyapi,  Wiwazica  wahpa- 
nica  kin  de  isnana  ota  en  ehpe¬ 
ya  ce. 

4  Dena  owasin  taku  iwicakici- 
yaye  cin  hee  Wakantanka  taku 
qupi  kin  en  ehpekiyapi  ece ; 

tuka  iye  taku  ton  sni,  etanhan 
taku  on  ni  kte  cin  ocowasin  en 
ekpeya  ce. 

5  Unkan  apa  is  tipi  wakan  kin 
inyan  wasteste,  qataku  wicaqupi 
kin  on  ayucopi  kin,  he  cajeya- 
tapi  qehan,  heya ; 

6  Anpetu  hiyohi  kta,  en  taku 
wandakapi  kin  dena  inyan  nonpa 
icitakihna  wanke  sni  ehpeyapi 
kta  ce. 

7  Hehan  wiwangapi,  qa  heya- 
pi ;  Waonspekiye  cin,  tohan  kin- 
han  hena  hecetu  kta  he ;  qa 
hena  hecetu  kte  cin  wanna  iye- 
hantu  kinhan,  taku  on  sdonyapi 
kta  he. 

8  Unkan  heya  ;  Ihnuhan  nihna- 
yanpi  kinhan  ;  wicota  micaje  kin 
on  upi  qa,  He  miye  ce,  qa  wanna 
ecadan  iyehantu  kta  ce,  eyapi 
kta :  tuka  wicihakam  yapi  sni 
po. 

9  Tuka  okicize  owodutatonpi 
ko  cajeyatapi  nayahonpi  kinhan, 
nihinciyapi  sni  po  ;  ito  tokaheya 
hena  hecen  hiyohi  kta  iyececa, 
tuka  owihanke  kin  hinyahinke 
kte  sni  ce. 

10  Hehan  hewicakiya;  Oyate 
wan  oyate  tokeca  azuye  kta,  qa 
wokiconze  wan  wokiconze  to¬ 
keca  on  inajin  kta  : 

11  Qa  otakiya  raaka  kin  nina 
skanskan,  qa  wicaakihan,  qa  ma- 
kosiksice,  qa  wowanyake  wpko- 
kipe,  qa  mahpiya  kin  eciyatan- 
han  wowapetoktokeca,  hena  he- 
cekcen  yuke  kta  ce. 

12  Tuka  taku  kin  dena  owasin 
itokaptu,  micaje  kin  on  etanhan 
iyanihpayapi,  qa  sicaya  nicuwa- 
pi,  qa  omniciye  tipi,  kaska  wica- 
hnakapi  tipi  ko  en  aniyanpi,  qa 
wicastayatapi  wicasta  iwicada- 
kapi  kin  ko  wicitokam  aniyanpi 
kta  ce  : 

13  Unkan  hecen  on  oniyakapi 
ece  e  kta. 

14  Hecen  icantekicun  po ;  to¬ 
ken  waaduptapi  kte  cin  he  kan- 
yehan  awacinpi  sni  po  : 

15  Wicai  wicoksape  ahna  cicu- 
pi  kta,  hecen  tokaniyanpi  kin 
tuwedan  taku  iennihdepi  kte 
sni,  qa  iyakapeniyanpi  kte  sni. 

16  Tuka  hunkake  wicayayapi, 
qa  hunkawanjin  wicayayapi,  qa 
takuwicayayapi,  qa  koda  wica¬ 
yayapi  kin,  hena  e  wiyopeni- 
yanpi  kta  ;  qa  apa  teniyanpi  ka- 
gapi  kta  ce  : 

17  Qa  micaje  kin  on  etanhan 
owasin  niciyusepi  kta. 

18  Tuka  paha  wanjidan  kaes 
awinitukapi  kte  sni  ce. 

19  Wacinnitankapi  kin  on  ni- 
cantepi  kin  hduha  po. 

20  .Jerusalem  ihduksan  ozuye 
yankapi  wandakapi  kinhan,  i- 
hangyapi  kte  cin  he  wanna 
kiyadan  e  sdonya  po. 

21  Hehan  tona  Juda  makoce 
kin  en  unpi  kinhan,  he  kin  ekta 
najicapi  kta  ;  qa  tona  cokaya  en 
unpi  kinhan  tankan  inapapi  kta; 
qa  oksan  makoce  wanke  cin  to¬ 
na  en  yakonpi  kinhan,  ekta  hdi- 
cupi  kte  sni. 

22  Tokiconpi  anpetu  kin  hena 
ee  ;  hecen  taku  token  owapi  qon 
hena  owasin  ecen  yustanpi  kta 
ce. 

23  Tuka  anpetu  kin  hena  en 
tona  ihdusakapi,  qa  tona  hoksin 
azinwicakiyapi  kin  hena  wotehi 
wicakiciyanke  kta ;  maka  kin 
akan  wokakije  tanka  kta,  qa 
wocanniye  oyate  kin  de  en  awi- 
caun  kta. 

24  Qa  niazasagye  ope  kin  on 
wankahanpi  kta;  qa  oyate  kin 
owasin  ektakta  wayaka  awica- 
hdapi  kta  ;  qa  Ikcewicasta  kin 
.Jerusalem  naatinzapi  kta,  ecen 
Ikcewicasta  kin  taku  iyewicaki- 
cihantu  kta  ce. 

25  Anpetu  wi,  qa  hanyetu  wi, 

qa  wicanlipi  kin  hena  ekta  wo- 
wapetokeca  yuke  kta  ;  qa  maka 
akan  oyate  kin  yazanhdapi  kta, 
qa  wicotoketu  tanin  sni ;  qa  mi- 
niwanca  otaja  ko  sa  wanke  kta. 

26  Wicasta  kin  kopa,  qa  maka 
akan  taku  hiyohi  kte  ciri  he  ape 
hiyeye  cin,  hena  on  cante  toki 
wicayanka  tanin  kte  sni  ece  ; 
mahpiya  wowasake  kin  hena  hu- 
hiizahe  kta  heon. 

27  Hehan  Wicasta  Cinhintku 
kin  mahpiya  sapa  wan  akan, 
wovvasake  qa  wookitanin  tanka 
hdnha  u  wandakapi  kta. 

28  Unkan  dena  decen  aye  cin- 
han,  hehan  wankan  etonwanpi, 
qa  pa  yuwankan  icu  po  ;  openi- 
citonpi  kin  he  wanna  kiyadan  u 
ce,  eya. 

29  tjnkan  wiyacinpi  wan  owi- 
cakiyaka :  Suken  can,  qa  can 
kin  owasin,  hena  wanyaka  po  ; 

30  Canwapa  paha  eca,  mdoke- 
tu  wanna  ikiyedan,  niye  cinka 
wandakapi,  qa  sdonyayapi  ece. 

31  Iho  he  iyececa,  taku  kin 
dena  iyecetu  wandakapi  kinhan, 
Wakan  tanka  tokiconze  kin  he 
wanna  ikiyedan  un  e  sdonya  po. 

32  Awicakehan  heciciyapi,  Wi- 
coicage  kin  de  tokan  i.yaye  sni, 
ecen  dena  owasin  iyecetu  kta  ce. 

33  Mahpiya  kin  maka  ahna  to¬ 
kan  iyaye  kta,  tuka  mioie  kin  e 
tokan  iyaye  kte  sni  ce. 

34  Unkan  itonicipa  po  ;  okinni 
tukten  wotapi,  qa  witkopi,  qa 
wiconi  kin  de  awacinpi  kin,  he¬ 
na  on  nicantepi  kin  niyusakapi 
kta  naceca  ;  qa  hecen  sdonyaki- 
yapi  sni  ecen  anpetu  kin  he  ni- 
hiyohipi  kte. 

35  Maka  ite  kin  akan  yakonpi 
kin  owasin  wohmuke  wan  iye- 
cen  wicahiyohi  kta  ce. 

36  Heon  ohinnijmn  wakta  po, 
qa  cekiya  po  ;  hecen  taku  hiyohi 
kte  cin  dena  owasin  icunom  ida- 


dapi,  qa  Wicasta  Cinhiutku  kin 
itokara  nayajinpi  kta  iyececa  ni- 
yawapi  kta  ce. 

37  Unkan  anpetu  icunhan  tipi 
wakan  kin  ohna  waonspekiya 
un ;  qa  hanyetu  hehan  tankan 
hdicu,  qa  paha  wan  Oliwe  eci- 
yapi  kin  he  en  yanka. 

38  Unkan  hanhanna  hinca  oya¬ 
te  kin  owasin  oie  nahonpi  kta  e 
tipi  wakan  kin  en  ahi. 

WICOWOYAKE  22. 

1  Unkan  aguyapi  napohyapi  sni 
yutapi  woacaksin  eciyapi  kin,  he 
wanna  ecadan  iyehantu  kte. 

2  Unkan  wawayusnapi  itan- 
canpi,  qa  wowapi  kagapi  kin,  he¬ 
na  token  econpi,  qa  teyapi  kte 
cin  he  akitapi ;  tuka  oyate  kin 
kowicakipapi. 

3  Unkan  akenonpapi  kin  etan- 
han,  wanji  Judas  Iskariot  eciya¬ 
pi  kin  he  Satan  tancan  mahen 
iyaya. 

4  Unkan  he  ekta  ye  ca,  wawa- 
yusna  itancanpi,  qa  akicita  itan- 
canpi  kin  hena  om  wohdaka,  to¬ 
ken  econ  qa  wicaqu  kte  cin 
heon. 

5  Unkan  iyuskinpi,  qa  maza- 
ska  qupi  kta  keciyapi. 

6  Hecen  wicada,  qa  wicota  kin 
en  unpi  sni  icunhan  wicaqu  kta 
akita. 

7  Unkan  aguyapi  napohyapi  sni 
anpetu  en  woacaksin  ktepi  kte 
cin  wanna  hehantu. 

8  Hehan  Inyan  qa  Johannes  ye 
wicasi  qa  heya ;  Ya  po,  woa¬ 
caksin  untapi  kte  cin  he  wiyeya 
unkicihnaka  po. 

9  Unkan  heciyapi ;  Tukten  wi¬ 
yeya  unhnakapi  kta  yacin  he. 

10  Unkan  hewicakiya  ;  Oton- 
we  kin  en  yaipi  kinhan,  wicasta 
wan  wakiskokpa  mini  ohnaka 
yuha  itkonicipapi  kta  ;  iho,  iye 

tukten  tin  kihde  cinhan,  iyahna 
ya  po. 

11  Qa  tipi  tawa  kin  heciya  po  ; 
Waonspekiye  cin  heniciya  ce  ; 
Wotapi  tipi  ohna  woacaksin  kin 
he  waonspewicawakiye  cin  om 
wate  kte  cin  he  tukte  e  he. 

12  Kinhan,  wankan  tipi  wan 
tankaya,  qa  ayucopi  e  nicipazo- 
pi  kta ;  hen  wiyeya  hnaka  po, 
eya. 

13  Unkan  iyayapi,  qa  token 
ewicakiye  ciqon  ecen  iyeyapi ; 
qa  woacaksin  wiyeya  hnakapi. 

14  Unkan  wanna  iyehantu  qe- 
han,  en  iyotanka,  qa  wahosiyapi 
akenonpapi  kin  nakun. 

15  Unkan  hewicakiya ;  Maka- 
kije  kte  cin  he  itokamya  woa¬ 
caksin  kin  de  untapi  kte  cin 
nina  wacin  qon. 

16  Qa  heciciyapi  ce ;  Tohan 
Wakantanka  tokiconze  kin  ekta 
yuecetupi  sni  kin,  hehanyan  de- 
tanhan  ake  wate  kte  sni  ce,  eya, 

17  Unkan  miniyatkan  kin  he 
icu,  qa  wopida  eye  ca  heya ;  De 
icupi  qa  kicipamni  po  : 

18  Qa  heciciyapi  ce;  Wakan¬ 
tanka  tokiconze  kin  he  tohan 
hiyohi  sni  kin,  hehanyan  hastan- 
hanka  iyuwi  waskuyeca  kin 
etanhan  mdatke  kte  sni  ce,  eya. 

19  Unkan  aguyapi  kin  icu,  qa 
wopida  eye,  ca  yuspaspa,  qa  wi- 
caqu,  qa  heya  ;  Mitancan  niyepi 
on  qupi  kin  he  dee  ce  ;  decen 
miksuya  econ  po. 

20  Unkan  miniyatkan  kin  is 
eya  wotapi  iyohakamya  wicaqu, 
qa  heya ;  Mawe  niyepi  kin  on 
papsonpi  kin,  en  okodakiciye 
teca  kin,  miniyatkan  kin  he  dee 
ce. 

21  Tuka  iho,  wiyopemaye  kte 
cin  he  nape  kin  wahna  wotapi 
kin  akan  miciun, 

22  Unkan  W^icasta  Cinhintku 
kin  token  kiconzapi  qon  ecen  ye 

kta  e  hecetu  ;  tuka  tuwe  he  wi- 
yopeya  hecinhan  he  wicasta  kin 
wotehi  kiciyanka  ce. 

23  Unkan  hinakaha  iye  iyaki- 
tedan  tukte  wanji  hecon  kte  cin 
he  ikiciwanh  yeyapi. 

24  Unkan  tukte  wanji  iyotan 
yawapi  kte  cin  he  nakun  hdoki- 
nicapi. 

25  Unkan  hewicakiya ;  Oyate 
kin  wicastayatapi  wicayuhapi 
kin  hena  is  iwicadakapi,  qa  tona 
wicookihiya  owicakihanyanpi 
kin  hena  ohanwastepi,  ewicaki- 
yapi  ece. 

26  Tuka  nis  henicecapi  kte 
sni;  tuka  niyepi  kin  ekta  tukte 
wanji  tokapa  kinhan,  hee  haka- 
kta  kin  iyecece  kta  ce. 

27  W’ota  yanke  cin,  qa  wayu- 
tankiyapi  kin,  hena  unma  tukte 
iyotan  tanka  he.  Tuwe  wota 
yanke  cin  hee  sni  he.  Tuka 
mis  wayutankiyapi  kin  he  iye- 
cen  cicipi  waun  ce. 

28  Wawiyutaninayanpi  kin  en 
kici  maunpi  kin  he  niyepi : 

29  Heon  Atewaye  cin  he  woki- 
conze  wan  maqu  kin  he  iyecen 
cicupi : 

30  Qa  hecen  wokiconze  mitawa 
kin  en,  wahna  wotapi  mitawa 
kin  ekta  wayatapi,  qa  wada- 
tkanpi  kta ;  qa  wicastayatapi 
oyanke  kin  heca  akan  idotanka- 
pi  kta,  qa  Israel  wicoun  ake¬ 
nonpapi  kin  wicadacopi  kta  ce. 

31  Hehan  Itancan  kin  heya; 
Simon,  Simon,  iho,  Satan  niyu- 
he  ca,  aguyapi  su  iyecen  niyu- 
can  kta  e  cin  tuka  ce. 

32  Tuka  wacinyaye  cin  he  iyo- 
tpani  kte  sni  e  wocekiye  ecici- 
ya ;  qa  tohan  nis  niyuhomnipi 
kinhan,  nihunkawanji  wicahdu- 
wasaka  wo,  eya. 

33  Unkan  heciya;  Itancan,  wi- 
cokaske  wiconte  ko  en  nici  mde 
kta  wiyeya  waun  ce. 

34  Unkan  heya  ;  Simon,  anpetu 
kin  de  anpaohotonna  hoton  sni, 
ecen  yamni  akihde  sdonmayaye 
cin  he  anayakihbe  kta,  eciciya 
ce. 

35  Unkan  hewicakiya ;  Maza- 
ska  ojuha,  qa  wojuhadan,  qa 
hanpa,  hena  codan  yecisipi  qon 
he  ehan,  taku  wanjidan  kaes  ini- 
ciyotpanipi  he.  Unkan,  Taku- 
dan  sni  ce,  eyapi. 

36  Hehan  hewicakiya ;  Tuka 
nakaha  tuwe  mazaska  ojuha  ton 
kinhan,  ehdaku  kta  ;  qa  wojuha¬ 
dan  nakun  :  qa  tuwe  mazasagye 
nice  cinhan,  wokoyake  tawa  kin 
wiyopekiye,  ca  wanji  ope  ton 
kta. 

37  Taku  wowapi  en  kagapi 
qon,  Wicohan  sica  econpi  kin 
om  yawapi  ce,  eyapi  kin  he  mi- 
ye  en  yuecetupi  kta,  eciciyapi : 
Unkan  dena  miye  on  ecen  econ¬ 
pi  kta  ce. 

38  Unkan  heciyapi ;  Itancan, 
wanyaka  wo,  den  mazasagye 
nonpa  ce.  Unkan,  Henakeca 
ce,  ewicakiya. 

39  Unkan  tankan  hdicu,  qa 
Oliwe  paha  kin  ekta  i  ece  qon, 
he  ake  ekta  ya  ;  unkan  waonspe- 
wicakiye  cin  is  iyahna  yapi. 

40  Unkan  wanna  ehan  i  qehan, 
hewicakiya ;  Wowiyutanye  kin 
en  idadapi  kte  sni  e  ceki}^  po. 

41  Hehan  wicicunonpa  inyan 
ekta  ehpeyapi  kin  hehanyan 
ecen  i,  qa  canpeska  makehde 
inajin  qa  cekiya, 

42  Qa  heya ;  Ate  hecen  nita- 
wacin  kinhan,  miniyatkan  kin 
de  tokan  imiciyaye  kta ;  tuka 
mi}^  mitawacin  kin  hee  sni, 
niye  nitawacin  kin  hee  ecen 
econpi  nunwe. 

43  Hehan  mahpiya  eciyatan- 
han  ohnihde  wan  en  hi  qa  yu- 
wasaka. 

44  Unkan  nina  hin  yazanhda 


qehan,  iyotan  wokitanyan  ceki¬ 
ya  ;  qa  temni  kin  he  we  osbuye 
tankinkinyan  makata  hinhpaya 
se  ececa. 

45  Unkan  cekiye  cin  hetanhan 
wanna  najin  hiyaye,  ca  waon- 
spewicakiye  cin  en  wicahdi  qe¬ 
han,  wacin  iyokisicapi  kin  on 
istinmapi  iyewicaya. 

46  Qa  hewicakiya  ;  Tokeca  ni- 
stinmapi  he  :  najinpi  qa  cekiya 
po ;  hecen  wowiyutanye  kin 
en  yaipi  kte  sni. 

47  Hena  hecen  eya  icunhan, 
iho,  wicota,  qa  akenonpapi  kin 
etanhan  wanji  Judas  eciyapi  kin, 
he  wicitokam  u,  qa  Jesus  i  ipu- 
take  kta  e  ikiyedan  hiyu. 

48  Tuka  Jesus  heciya ;  Judas, 
Wicasta  Cinhintku  kin  i  iputa- 
kapi  wan  on  wicayaqu  he. 

49  Unkan  kici  unpi  qon  hena, 
taku  toketu  kte  cin  wanna  wan- 
yakapi  qehan  heciyapi ;  Itancan, 
mazasagye  on  waaunpapi  kta 
he. 

50  Unkan  wanji  wawayusna 
itancan  taokiye  wanji  ape,  ca 
etapa  kin  eciyatanhan  noge  kin 
kaspa. 

51  Unkan  Jesus  waayupte  ca, 
Hehanyan  iyowinmakiya  wo, 
eye  pa  noge  yutan,  qa  asniyan. 

52  Hehan  Jesus  wawayusna 
itancanpi,  qa  tipi  wakan  kin  en 
itancanpi,  qa  tokapapi  en  au  qon, 
hena  hewicakiya ;  Mazasagye 
can  ko  yuha  warn  anon  sa  wan 
tatpe  yapi  se  iyecen  yahipi  he. 

53  Anpetu  iyohi  tipi  wakan  kin 
ohna  opeya  ciunpi  qon  ehan,  tu- 
wedan  nape  kin  itkom  hiyuma- 
yakiyapi  sni ;  tuka  dehan  naka¬ 
ha  kin  he  niye  nitawapi,  qa 
otpaza  wowasake  kin,  eya. 

54  Hehan  yuzapi  qa  ayapi,  qa 
wawayusna  itancan  ti  kin  ekta 
aipi.  Unkan  Inyan  itehan  iha- 
kam  u. 

55  Unkan  itankan  tipi  kin  en 
cokaya  cetipi,  qa  ptaya  iyotan- 
kapi  qehan,  Inyan  is  eya  wice- 
hna  iyotanka. 

56  Tuka  petkahda  iyotankehan 
yanke  cin,  hehan  wikoska  wan 
wanyake  ca,  opakte  ca  heya ; 
Wicasta  kin  de  is  eya  he  kici  un 
tuka  ce,  eya. 

57  Unkan  anakihbe,  ca,  Wino- 
hinca,  he  tuwe  kin  sdonwaye 
sni  ce,  eya. 

58  Unkan  iecadan  wanji  toke- 
ca  wanyake  ca  heya ;  Nis  eya 
henitanhan  ee.  Unkan  Inyan 
heya;  Wicasta,  hematanhan  sni 
ce. 

59  Unkan  iyohakam  wihiya- 
yedan  oape  wanji  ecetu,  hehan 
wanji  tokeca  yaatinze  ca  heya ; 
Galile  wicasta  kin  de  heca,  on 
etanhan  awicakehan  is  eya  he 
kici  un  tuka  ce. 

60  Unkan  Inyan  heya ;  Wica¬ 
sta,  token  ehe  cin  he  sdonwaye 
sni  ce.  Unkan  hecehnana,  iahan 
icunhan,  anpaohotonna  kin  ho- 
ton. 

61  Unkan  Itancan  kin  ihduho- 
rani,  qa  Inyan  atonwan.  Hehan 
Itancan  kin,  Anpaohotonna  ho- 
ton  sni  kin  itokam  yainni  akihde 
anamayakihbe  kta  ce,  eye  ciqon, 
oie  kin  he  Inyan  kiksuya. 

62  Hehan  Inyan  tankan  kihde 
ca  nina  hin  ceya. 

63  Unkan  wicasta  Jesus  yus 
unpi  kin  hena  ihahapi  qa  apapi. 

64  Qa  ite  kin  akahpetonpi  he¬ 
han,  ite  kin  ohna  apapi,  qa  he¬ 
ya  iwangapi ;  Tuwe  anipa  he- 
cinhan  ito  iyukcan  wo. 

65  Qa  taku  toktokeca  ota  itkom 
waostehdaya  eciyapi. 

66  Unkan  wanna  anpao  qehan, 
oyate  kin  en  tona  tokapapi,  qa 
wawayusna  itancanpi,  qa  wo- 
w'api  kagapi  kin,  hena  mniciya- 
pi,  qa  omniciye  kin  en  aupi ; 

67  Qa  heyapi ;  Messiya  he  niye 
hecinhan  unkokiyaka  po.  Un^ 
kan  hewicakiya ;  Ociciyakapi 
esta  wicayadapi  kte  sni. 

68  Qa  wiciwangapi  esta  ama- 
yaduptapi  kte  sni,  qa  amayadu- 
stanpi  kte  sni. 

69  De  iyohakam  Wicasta  Cin- 
hintku  kin  Wakantanka  towa- 
sake  etapa  kin  eciyatanhan  iyo- 
tanke  kta  ce,  eya. 

70  Unkan  owasin  heyapi ;  He- 
cen  Wakantanka  Cinhintku  kin 
he  niye  he.  Unkan,  He  miye 
kehapi  ce,  ewicakiya. 

71  Unkan  heyapi  ;  lye  i  kin 
eciyatanhan  unkiy epi  hinca  wan¬ 
na  naunhonpi  ce  ;  hecen  tokeca 
ecin  sanpa  wayaotaninpi  unko- 
depi  kta  he. 

WICOWOYAKE  23. 

1  Unkan  wicota  kin  owasin 
najin  hiyayapi,  qa  Pilate  ka- 
yapi. 

2  Hehan  hinnakaha  wiyaonpa- 
pi,  qa  heyapi ;  De  oyate  kin 
owicayusice,  ca  Kesar  wamna- 
yanpi  qupi  kin  he  tehinda  iyeun- 
yanpi ;  qa  iye  Messiya  Wica- 
stayatapi  kin  heca  keiciya  ce, 
eyapi. 

3  Unkan  Pilate  wiwange  ca 
heya ;  Juda  Wicastayatapi  kin 
he  niye  he.  Unkan  ayupte,  ca, 
Niye  ecen  eha  ce,  eya. 

4  Hehan  Pilate  wawayusna 
itancanpi  qa  oyate  kin  hena  he¬ 
wicakiya  ;  Wicasta  kin  de  on 
taku  sica  iyewaye  sni  ce. 

5  Unkan  hecen  iyotan  wohi- 
tipike  ca  heyapi ;  Oyate  kin  o- 
wodutatonwicaya  ece,  qa  Galile 
etanhan  Juda  makocekin  owan- 
caya  dehan  oiyahdeya  waonspe- 
kiya  ece. 

6  Unkan  Pilate  Galile  eyapi 
nalion  qehan,  wicasta  kin  he 

Galile  wicasta  kin  heca  hecin- 
han  he  iwieawanga. 

7  Unkan  Herod  taoyate  kin 
hetanhan  e  Pilate  sdonya,  he- 
han  Herod  ekta  iyayeya  ;  he  qe 
wanna  Jerusalem  en  un, 

8  Herod  Jesus  wanyake  cehan 
nina  iyuskin ;  taku  ota  on  nahon 
kin  heon  wanakajatanhan  wan- 
yaka  cin ;  qa  wowapetokeca 
wanji  econ  wanyake  kta  kecin. 

9  Hehan  iapi  ota  un  wiwanga  ; 
tuka  takudan  ayupte  sni. 

10  Unkan  wawayusna  itancan- 
pi,  qa  wowapi  kagapi  kin,  hena 
inajinpi,  qa  wohitiya  wiyaonpapi. 

11  Unkan  Herod  ozuye  wica- 
sta  wicayuhe  cin  om  takuda  sni, 
qa  ihaha  kuwa,  qa  sina  wan 
ayucopi  in  kiye,  ca  ake  Pilate 
ekta  iyayeya. 

12  Unkan  anpetu  kin  he  en 
Herod  Pilate  kici  kiciyuwaste- 
pi;  he  itokamya  tokakiciyapi, 

13  Unkan  Pilate  wawayusna 
itancanpi,  qa  itancanwicakiya- 
pi,  qa  oyate  kin  hena  witaya  wi- 
cakico  qehan,  hewicakiya ; 

14  Wicasta  kin  de  oyate,  kin 
Qwicayusice  cin  wan  iyecen  ma- 
yakahipi  ;  unkan  iho  nitokam 
iwanmdaka,  tuka  taku  iyayaon- 
papi  kin  hena  on,  taku  sica  wi¬ 
casta  kin  de  en  takudan  iyewa- 
ye  sni. 

15  Qa  nakun  Herod  hee  kaes, 
ekta  aye  cisipi ;  unkan  iho,  te 
kte  cin  iyecece  cin  takudan  eca- 
kiconpi  sni. 

16  Hecen  wakapsinpsinte,  ca 
wakimdu^ke  kta  ce,  eya. 

17  Wotapi  kin  he  icunhan  wi¬ 
casta  wanji  wicakiciyuske  kta  e 
heon. 

18  Unkan  owasin  okonwanji- 
dan  heya  niyanpi ;  De  tokan  aya 
wo ;  qa  Barabbas  hee  unkiciyu- 
ska  miye. 

19  He  qe  otonwe  kin  en  woki- 


pajin  kage,  ca  tinwicakte  on 
etanhan  kaska  wicahnakapi  tipi 
kin  en  ohnakapi. 

20  Pilate  Jesus  kiyuske  wacin 
kin  heon  ake  iyecen  ewicaki- 
ya. 

21  Tuka  howayapi  qa  heyapi ; 
Icipaweh  okatan  wo,  icipaweh 
okatan  wo. 

22  Unkan  iyamni  hewicakiya ; 
Tokeca,  tukte  ecin  taku  sica  e- 
con  he.  On  etanhan  te  kte  cin 
iyececa  takudan  iyewaye  sni ; 
hecen  wakapsinpsinte,  ca  wa- 
kimduske  kta  ce,  eya. 

23  Unkan  hotankakiya  kitan- 
pi,  icipaweh  okatanpi  kta  e  he 
kapi.  Unkan  iye  hopi  kin,  wa¬ 
wayusna  itancanpi  kin  om  iya- 
kapeyapi. 

24  Hecen  token  cinpi  kin  he 
iyecen  Pilate  kiconza. 

25  Qa  tuwe  cinpi  kin  wokipa- 
jin  kage,  ca  tinwicakte  qon,  hee 
wicakiciyuske  ;  tuka  iye  tawa- 
cinpi  kin  en  Jesus  wicaqu. 

26  Unkan  tokan  yus  ayapi  qe¬ 
han,  Kurene  wicasta.  wan  Si¬ 
mon  eciyapi  makoce  kin  eciya- 
tanhan  u  kin  he  yuzapi,  qa  can- 
susheca  kin  he  Jesus  ihakam 
qin  kta  e  aihpe5^api. 

27  Unkan  oyate  kin  wicota 
hinca  winohinca  ko  iyahna  yapi, 
qa  wasihda  aceyapi. 

28  Tuka  Jesus  ekta  ihduhomni 
qa  hewicakiya  ;  Jerusalem  cun- 
wintkupi  kin,  miye  amaceyapi 
sni  po  ;  tuka  niyepi  qa  nicinca- 
pi  kin  aiciceya  po. 

29  Iho,  anpetu  hiyohi  kte  cin 
hena  en  heyapi  kta  ;  Hoksin  yu- 
hapi  sni,  qa  wicitpi  tohinni  cin- 
caton  sni,  qa  aze  tohinni  azinpi 
sni  kin  hena  yawastepi  ce. 

30  Hehan  hinnakaha  he  kin, 
Unkahinhpaya  po,  qa  paha  kin,. 
Unkahpa  po,  eciyapi  ece  e  kta. 

31  Qa  can  teca  kin  en  decen 

137 


LUKAS. 


econpi  kinhan,  can  seca  kin  en 
token  econpi  kta  he,  eya. 

32  Unkan  wicasta  tokeca  non- 
pa,  ohan  sicapi  kin,  hena  wica- 
ktepi  kta  e  kici  awicayapi. 

33  Unkan  tukten  Wicapahu 
eciyapi  kin  wanna  ehan  ipi  qe- 
han,  hen  icipaweh  okatanpi,  qa 
nakun  wicohan  sica  econpi  qon 
hena,  unma  iye  etapa  eciyatan- 
han,  qa  unma  kin  is  catka  tanhan. 

34  Hehan  Jesus  heya ;  Ate, 
wicakicicajuju  wo  ;  taku  tokon- 
pi  kin  sdonkiyapi  sni  ce,  Un¬ 
kan  tawokoyake  kin  kicipamnipi, 
qa  oeconna  econpi. 

35  Unkan  oyate  kin  opahta  na- 
jin  hiyeya :  Qa  itancanwicaki- 
yapi  kin  is  eya  hena  om  ihahapi 
qa  heyapi ;  Wicasta  tokeca  ni- 
wicaya  ece  qon  ;  iye  atayedan 
niiciya  esta  sni,  Messiya  Wakan- 
tanka  hdahnige  cin  hee  hecin- 
han. 

36  Unkan  akicita  kin  is  eya 
ihahapi,  en  au,  qa  miniskuya  ki- 
pazopi ; 

37  Qa  heyapi ;  Juda  wicasta- 
yatapi  kin  he  niye  hecinhan,  nii¬ 
ciya  wo. 

38  Unkan  iwankam  wowapi  kin 
de,  Helenes  qa  Roma  qa  Hebrew 
iapi  henakiya  en  owapi ;  JUDA 
WICA^TAYATAPI  KIN  HE 
DEE  CE. 

39  Unkan  ohan  Sicapi  en  owi- 
cakatanpi  qon  wanji  sicaya  owa- 
kiye  ca  heya ;  Messiya  he  niye 
hecinhan  niiciya  wo,  qa  unkis 
nakun. 

40  Tuka  unma  kin  waayupte 
ca  kisice  ca  heya  ;  Wakantanka 
koyakipe  sni  he ;  wicayacopi 
okonwanjidan  kici  en  yaun  : 

41  Qa  unkiye  kin  en  he  owm- 
tanna;  taku  econku  eciyatanhan 
unkakipa  ece  ;  tuka  iye  qe  taku 
sica  takudan  econ  sni  ce. 

42  Unkan  hehan  Jesus  heciya; 

Itancan,  wokiconze  nitawa  kin 
en  yaku  kinhan,  miksuya  wo. 

43  Unkan  Jesus  heciya;  An- 
petu  kin  de  en  wowaste  makoce 
kin  en  mici  yaun  kta  ce,  awica- 
kehan  eciciya. 

44  Wanna  wihiyayedan  oape 
sakpe  hehantu ;  unkan  makoce 
kin  owancaya  aotpaza,  napcin- 
wanka  apa  hehanyan. 

45  Qa  anpetu  wi  kin  otpaza 
icu,  qa  tipi  wakan  kin  en  mini- 
huha  ozanzan  hiyeye  cin  he 
cokaya  okinahdeca. 

46  Unkan  Jesus  hotankakiya 
hoyekiye  cehan,  hehan  heya ; 
Ate,  ninape  kin  en  minagi  kin 
owehnaka  ce.  Unkan  hecen 
eye  cehan  ta  iyaya. 

47  Unkan  akicita  opawinge  wi- 
cayuhe  cin  he  token  econpi  qon 
he  wanyake  cehan,  Wakantanka 
yaonihan,  qa  heya;  Awicakehan 
wicasta  owotanna  he  de  heca  ce. 

48  Unkan  oyate  kin  witaya  he 
wanyag  ahi  qon,  hena  owasin 
token  econpi  qon  hena  wanya- 
kapi  qehan,  maku  kin  ohnahna 
aicipapi,  qa  kihdapi. 

49  Unkan  tona  sdonyapi  qon 
hena  owasin  itehan  inajinpi,  qa 
winohinca  Galile  etanhan  iha- 
kam  upi  qon  hena  taku  kin  dena 
wanyakapi. 

50  Unkan  iho,  wicasta  wan 
Joseph  eciyapi,  wahokonwica- 
kiya  ece  kin  heca,  wicasta  waste 
qa  owotanna ; 

51  He  iye  kin  wakiconzapi  qa 
ohanpi  qon  wicawicada  ^ni : 
Arimathea,  Juda  totonwepi  kin 
wanji  hee  etanhan  ;  is  eya  W' a- 
kan  tanka  tpkiconze  kin  he  ape 
un. 

52  He  Pilate  ekta  ye  ca  Jesus 
tancan  kin  kida. 

53  Unkan  kun  eyaku,  qa  mini- 
huha  ska  opazunte,  ca  imnija  ka- 
hd okapi  wicasta  hnakapi  wan 

en  ohnaka ;  he  itokam  tuwedan 
en  ohnakapi  sni. 

54  Unkan  anpetu  en  ihduwiye- 
yapi  ece  kin  he  hee,  qa  anpetu 
wakan  kin  wanna  ikiyedan. 

55  Unkan  winohinca  Galile 
etanhan  kici  upi  qon  hena  iha- 
kam  iyayapi,  ohna  hnakapi  kin 
he,  qa  tancan  kin  token  hnakapi 
kin  hena  wanyakapi. 

56  Qa  hetanhan  kihdapi,  qa 
pejihuta  wastemna  ihepi  ko  wi- 
yeya  ehnakapi.  Hehan  woa- 
hope  kin  eciyatanhan  anpetu 
wakan  kin  okihpapi. 

WICOWOYAKE  24. 

1  Unkan  anpetu  wakan  en  an¬ 
petu  tokaheya,  hanhanna  hinca, 
hehan  wicasta  hnakapi  kin  ekta, 
pejihuta  Avastemna  wiyeya  ehna¬ 
kapi  qon  hena  yuha  en  upi ;  qa 
toktokeca  nakun  owicapapi. 

2  Unkan  wicasta  hnakapi  kin 
etanhan  inyan  kin  wanna  tokan 
iyeyapi  e  wanyakapi  ; 

3  Qa  mahen  ipi,  tuka  Jesus  I- 
tancan  tancan  kin  he  iyeyapi  sni. 

4  Unkan  token  iyukcaripi  nun 
tanin  sni  qehan,  iho,  wicasta 
nonpa  wokoyake  wiyatpatpa  un- 
pi  icahda  nawicajinpi. 

5  Unkan  kokipapi,  qa  ite  kin 
makipuskin  ehpeiqiyapi  qehan, 
hewicakiyapi ;  Tokeca  e  tapi  kin 
wicehna  ni  un  kin  ayakitapi  he. 

6  Den  un  sni ;  tuka  kini  ce. 
Nahanhin  Galile  en  un  qon 
ehan  token  eniciyapi  qon  he  ki- 
ksuya  po  : 

7  Wicasta  Cinhintku  kin  wica¬ 
sta  sica  napepi  kin  en  wicaqupi 
kta,  qa  icipaweh  okatanpi  kta  ; 
tuka  anpetu  iyamni  kinhan  kini 
kta  ce,  eya  ce. 

»  8  Unkan  hecen  eye  ciqon  he 
kiksuyapi. 

9  Unkan  wicasta  hnakapi  kin 


etanhan  kihdapi,  qa  akewanjipi- 
dan  unmapi  ko  hena  OAvasin 
owicakiyakapi. 

10  Unkan  wahosiyapi  kin  hena 
hecen  owicakiyakapi  qon,  Mary 
Magdalene,  qa  .Ioanna,  qa  Mary 
Jakob  hunku  kin,  qa  toktokeca 
om  unpi  qon  hena  eepi. 

11  Unkan  oiepi  kin  ikcekceya 
hitunkakanpi  kin  iyececa  da- 
kapi,  qa  wicawicadapi  sni. 

12  Hehan  Inyan  najin  hiyaye 
ca  wicasta  hnakapi  kin  ekta  in¬ 
yang  iyaya  ;  qa  en  eyokasin  qe¬ 
han  minihuha  wokoyake  kin 
isnana  ehnakapi  Avanyaka ;  he¬ 
han  hdicu  qa  cante  mahen  taku 
econpi  kin  on  inihanyan  awacin 
un. 

13  Unkan  iho,  anpetu  kin  he 
en,  iyepi  kin  etanhan  wicasta 
nonpa  otonwe  wan  Emmaus  eci- 
yapi  kin  he  ekta  yapi,  Jerusalem 
etanhan  maka  iyutapi  wikcemna 
sakpe  ecetu. 

14  Unkan  taku  hiyohi  kin  dena 
OAvasin  on  wohdakapi. 

15  Unkan  wohdakapi,  qa  iyu- 
kcan  awacinpi  icunhan,  Jesus 
iye  hinca  kiyedan  u,  qa  om  wi- 
caya. 

16  Tuka  ista  on  iyekiyapi  kte 
sni  wicayapi. 

17  Unkan  hewicakiya  ;  Wicoie 
kin  dena  tukte  e  he,  mayanipi 
icunhan  woyahdakapi  qa  iyo- 
kisin  yaunpi  kin. 

18  Unkan  unma  Kleophas  eci- 
yapi  kin  he  waayupte  ca  heciya ; 
Jerusalem  en  yaun  sni  ece,  de- 
han  en  taku  hiyohi  kin  dena 
sdonyaye  sni  he. 

19  Unkan  hewicakiya ;  Hena 
taku  he.  Unkan  heciyapi ;  Je¬ 
sus  Nazareth  etanhan  kin  on,  he 
wicasta  Avokcan,  wicohan  wicoie 
ko  on  wasaka,  Wakantanka  qa 
oyate  kin  owasin  wicitokam. 

20  He  wawayusna  itancanpi  qa 

itancanwicunkiyapi  kin  hena  te 
kta  kiconzapi  qa  icipaweli  oka- 
tanpi. 

21  Tuka  Israel  opewicakiton 
kte  cin  hee  unkis  unkecinpi 
tuka ;  unkan  heconpi  kin  ehan- 
tanhan  wanna  anpetu  kin  de 
tyamni. 

22  Nakun  mikanpi  kin  etanhan 
winoliinca  wanjikji  hankanna 
kinca  wicasta  hnakapi  kin  ekta 
ipi,  qa  inihanunyanpi : 

23  lye  tancan  kin  iyeyapi  sni 
qehan,  hdicupi  qa  oknihde  wa- 
kan  kin  heca  wanwicayakapi,  qa 
hena  he  ni  im  keyapi  ce,  eya 
unkokiyakapi. 

24  Hehan  om  unkanpi  kin  wan¬ 
jikji  wicasta  hnakapi  kin  ekta 
ipi,  qa  winokinca  oyakapi  qon 
iyececa  kinca  iyeyapi :  tuka  iye 
kin  wanyakapi  sni  ce. 

25  Unkan  hewicakiya  ;  Witko- 
tkokapi  qa  wicasta  wokcan  taku 
oyakapi  qon  hena  owasin  wicada 
cante  hunkapi  sni  kin  : 

26  Messiya  dena  decekcen  ito 
kakije  ca  wowitan  tawa  kin  en 
hde  kte  cin  he  hecetu  sni  he. 

27  Unkan  hecen  Moses  e  toka- 
heya,  qa  hehan  wicasta  wokcan 
owasin,  taku  iye  kin  on  wowapi 
en  kagapi  qon  hena  owasin  owi- 
cakiyaka. 

28  Unkan  otonwe  ekta  yapi 
qon  he  wanna  ikiyedan  ehan  ipi 
qehan,  iye  sanpa  ye  kta  se  ececa. 

29  Tuka  iyakapeyapi,  qa  heya- 
pi ;  Unkicipi  un  wo,  wanna  hta- 
yetu  aya,  qa  anpetu  kin  wanna 
owihanke  kta.  Unkan  om  un 
kta  e  ti  raahen  iyaya. 

30  Unkan  om  wota  yanke  ce- 
han,  aguyapi  eyaku,  qa  yawaste, 
qa  yuspaspa,  qa  wicaqu. 

31  Hehan  ista  kin  wicakiciyu- 
kawapi,  qa  iyekiyapi :  unkan 
atanin  sni  iyaya. 

32  Unkan  hekiciyapi;  Canku 

kin  ohna  wounkiyakapi  qa  wo¬ 
wapi  wakan  kin  unkiciyuzamnipi 
qon  he  ehan  cante  unkata  ^ni  he. 

33  Unkan  wihiyayedan  oape 
kin  he  en  najin  hiyayapi,  qa  Je¬ 
rusalem  ekta  hdapi,  qa  akewanji 
tona  om  unpi  ko  hena  witaya 
yukanpi  iyewicayapi ; 

34  Qa  heyapi ;  Ehanqon  Itan- 
can  kin  kini,  qa  Simon  en  tanim 
iciya  ce. 

35  Hehan  iye  canku  kin  ohna 
tokenketu,  qa  aguyapi  yuspaspa 
kin  on  iyekiyapi  qon,  hena  he^ 
cekcen  owicakiyakapi. 

36  Unkan  hena  hecen  eyapi 
icunhan,  Jesus  iye  hinca  wica- 
cokaya  hinajin  qa  hewicakiya ; 
Wookiye  nicipi  un  nunwe. 

37  Unkan  inihanpi,  qa  kokipapi, 
qa  wanagi  wanyakapi  kecinpi. 

38  Unkan  hewicakiya  ;  Tokeca 
e  iyonici^icapi  he ;  qa  tokeca 
cante  mahen  taku  cetunyahdapi 
he. 

39  Minape  misiha  ko,  de  miye 
hinca  e  wanmayaka  po  ;  mayu- 
tanpi  qa  iyukcan  po ;  cehpi  huhu 
waton  wandakapi  kin  wanagi 
kin  iyecen  ton  sni  ece. 

40  Unkan  hecen  eye  cehan, 
nape  siha  ko  wicakipazo. 

41  Unkan  wowiyu^kin  on  wi- 
cadapi  sni,  qa  hinyahin  inihanpi, 
hehan  hewicakiya ;  Den  taku 
yutapi  duhapi  he. 

42  Unkan  hogan  pasnonpi 
onspa  tuhmaga  canhanpi  ahna 
qupi. 

43  Unkan  icu,  qa  wicitokam 
yuta. 

44  Qa  hewicakiya ;  Nahahin 
om  ciunpi  qon  ehan,  wicoie  oci- 
ciyakapi  qon  he  dee  ce  ;  Moses 
wicoope  tawa,  qa  wicasta  wo¬ 
kcan,  qa  odowan  kin,  henakiya 
en  miye  on  taku  token  owapii 
qon  owasin  ecen  yu^tanpi  kta 
iyececa  ce,  eya. 

45  Unkan  hehan  tawacinpi  kin 
wicakiciyuzamni,  qa  hecen  wo- 
wapi  kin  okalinigapi  kte. 

46  Unkan  hewicakiya  ;  Hecen 
owapi,  qa  Messiya  hecen  kakije 
ca,  anpetu  iyamni  kinhan  ake 
kini  kte  ciqon,  he  hecetu  : 

47  Qa  hecen  iye  caje  kin  on 
ihduecetupi  qa  woahtani  kajuju- 
pi  kin,  oyate  kin  owasin  en  oya- 
kapi  kta,  Jerusalem  en  tokahe- 
ya  kta. 

48  Qa  taku  kin  dena  oyakapi 
kte  cin  he  niyepi  ce. 

49  Unkan  iho,  Ate  taku  iwaho- 
wicaye  ciqon  he  niyepi  kin  en 
uwakiye  kta ;  tuka  tohanyan 
wankantanhan  wowasake  yuhe- 

)YAKE  1. 

niciyapi  sni  kin  hehanyan  Jeru¬ 
salem  otonwe  kin  en  ece  yukan 
po. 

50  Hehan  tankan  awicaya, 
Bethani  hehanyan  ;  unkan  nape 
wicakiyuwinta  qa  wicayawa- 
ste. 

51  Unkan  wicayawaste  icun- 
han,  yutokan  ewicakiciyakupi, 
qa  wankan  mahpiya  kin  ekta 
ayapi. 

52  Unkan  iye  ohodapi,  qa  wo- 
wiyuskin  tanka  yuha  Jerusalem 
ekta  kipi : 

53  Qa  ohinniyan  tipi  wakan 
kin  ohna  ece  yukanpi,  Wakan¬ 
tanka  yatanpi  qa  yawastepi  ece. 

Amen. 

JOHANNES 

WOTANIN  WaStE  TAWA. 

WICOWOYAKE  1. 

1  Otokahe  ekta  Wicoie  kin 
hee ;  Wicoie  kin  he  Wakan- 
tanka  kici  un,  qa  Wicoie  kin  he 
Wakan tanka  kin  ee. 

2  He  otokahe  ekta  Wakan- 
tanka  kici  un. 

3  lye  eciyatanhan  taku  owasin 
kagapi-,  qa  taku  kin  tokan  tan- 
han  takudan  kagapi  sni. 

4  lye  kin  en  wiconi ;  qa  wi- 
coni  kin  he  wicasta  iyoyamwi- 
caye  cin  hee. 

5  lyoyanpa  kin  hee  otpaze  cin 
en  omdesya  un,  tuka  otpaze  cin 
he  iyowinkiye  sni. 

6  Wicasta  wan  Wakantanka 
eciyatanhan  u  sipi,  he  Johannes 
eciyapi. 

7  He  wayaotanin  hi,  lyoyanpa 
kin  oyake  kta  ;  hecen  iye  eciya¬ 
tanhan  owasin  wicadapi  kta. 

8  lyoyanpa  kin  he  iye  sni,  tuka 
iyoyanpa  kin  he  yaotanin  kta  e 
u  sipi. 

9  lyoyanpa  wicakapi  hince  cin 
hee,  wicasta  otoiyohi  wicoicage 
kin  en  u  iyoyamye  cin  hee. 

10  He  wicoicage  kin  en  un,  qa 
iye  wicoicage  kin  kaga,  tuka 
wicoicage  kin  sdonyapi  sni. 

11  Tona  tawa  kin  hena  ekta 
wicahi,  tuka  tawawicaye  cin 
hena  iyowinkiyapi  sni. 

12  Tuka  tona  iyowinkiyapi  kin 
hena  Wakantanka  cinca  wicaya 
yakonpi  kta  e  okihi  wicaya,  tona 
iye  caje  wicadapi  kin  hena. 

13  Hena  wicawe  eciyatanhan 
sni,  qa  wicacehpi  tawacin  kin 
eciyatanhan  sni,  qa  nakun  wica¬ 
sta  tawacin  kin  eciyatanhan  sni, 
tuka  Wakantanka  eciyatanhan 
wicatonpi. 

14  Unkan  Wicoie  kin  he  wica 

celipi  kagapi,  qa  unkiyepi  kin 
en  ounyan ;  qa  wootanin  tawa 
kin  wanunyakapi,  wootanin  kin 
he  Atkuku  eciyatanhan  isnana 
icaga  tawa  kin  he  iyececa  ;  wo- 
waonsida  wowicake  ko  ojudan. 

15  Johannes  he  yaotanin,  qa 
heya  niyan  ;  Tuwe  mihakain  u 
kte  cin  he  mitokani  yawapi  ce, 
epe  ciqon  he  dee  ;  he  mitokam 
un  nakaes. 

16  Unkan  woojudan  tawa  kin 
etanhan  unkiye  owasin  unkicu- 
pi,  qa  he  wowaste  wicowaste 
kin  on. 

17  Woope  kin  he  Moses  wica- 
qu ;  tuka  wicowaste  wowicake 
ko  hena  .Tesus  Messiya  eciya¬ 
tanhan  u. 

18  Tuwedan  tohinni  Wakan- 
tanka  wanyake  sni ;  tuka  Cin- 
hintku  isnana  icaga  Atkuku 
maku  ohna  un  kin  he  sdonye 
unkiyapi. 

19  Unkan  Johannes  woyake  ci¬ 
qon  he  dee  ;  Jerusalem  etanhan 
Juda  oyate  Wosnapi  kagapi 
Lewi  wi casta  ko  ekta  ye  wica- 
sipi  qa,  Tuwe  niye  he,  eciyapi. 

20  Tuka  Johannes  ohdake  ca 
anakihbe  sni,  tuka  ohdaka ; 
Messiya  kin  he  miye  sni  ce. 

21  Unkan  wiwangapi ;  Nituwe 
he  ;  Eliyas  he  niye  he.  Unkan, 
He  miye  sni  ce,  eya.  Wicasta 
wokcan  kin  he  niye  he,  eciyapi. 
Tuka,  Hiya,  eya. 

22  Hehan,  Ecin  tuwe  niye  he, 
eciyapi :  tona  deciya  unkusipi 
hecinhan  hosi  Avicunkakipi  kta 
e  heunniciyapi ;  Token  onihda- 
ka  he, 

23  Unkan  heya ;  Jehow'a  ta- 
canku  kin  owotanna  kicaga  po, 
tuwe  hewoskan  eyanpaha  un  kin 
he  miye  ce,  Isaya  wicasta  AAm- 
kcan  eye  ciqon  iyececa. 

24  Unkan  tona  en  u  wicasipi 
qon  hena  Pharisee  etanhanpi, 

25  Unkan  wiwangapi  qa  heci- 
yapi ;  Hecen  tokeca  e  baptem 
wicayaqu  he  ;  Messiya  he  niye 
sni,  qa  Eliyas  he  niye  sni,  qa 
wicasta  wokcan  kin  he  niye  sni 
hecinhan. 

26  Johannes  awicayupte  ca 

heya  ;  Miye  mini  on  baptem  wi- 
cawaqu  ece  :  tuka  wanji  naya- 
jinpi  kin  cokaya  najin  tuka  sdon- 
yayapi  sni ;  _ 

27  Tuwe  mihektam  u  kte  ci¬ 
qon,  tuka  mitokam  yawapi  kin 
hee  ;  tahanpe  kin  wakiyusdoke 
kta  esta  owakihi  sni  ce. 

28  Hena  taku-  kin  Bethabara, 
Jordan  akasanpatanhan,  econpi, 
he  en  Johannes  baptem  wi- 
caqu. 

29  Anpetu  iyokihe  hehan  Jesus 
etkiya  u  kin  Johannes  wanyake 
ca  heya;  Tacinca  Wakan tanka 
tawa,  oyate  wahtanipi  kin  to- 
kan  ehpeye  kte  cin  he  wanyaka 
po. 

30  Tuwe  on  hepe  ciqon  he  dee ; 
Wicasta  wan  mihakam  u  kte 
cin  he  mitokam  yawapi ;  he  mi¬ 
tokam  un  nakaes. 

31  Qa  mis  eya  he  sdonwaye 
sni ;  tuka  Israel  oyate  kin  ekta 
yuotaninpi  kta  e  heon  mini  on 
baptem  wicawaqu  wahi  ce. 

32  Unkan  Johanneswayaotanin 
qa  heya ;  Woniya  kin  he  waki- 
yedan  kahya  mahpiya  eciyatan¬ 
han  kuntkiya  u  wanmdaka,  un¬ 
kan  he  en  hiyanka. 

33  Unkan  he  tuwe  kin  sdon¬ 
waye  sni,  tuka  mini  on  baptem 
wicaqu  masi  qon  he  omakiyaka; 
Tohan  mahpiya  kin  eciyatanhan 
Woniya  kin  kuntkiya  ye  ca,tuwe 
iyahde  wandake  cinhan  he  iye 
Woniya  Wakan  on  baptem  wi¬ 
caqu  kta. 

34  He  wanmdaka  e  on  mdao- 
tanin ;  Wakantanka  Cinhintku 
kin  hee. 


WICOWOYAKE  2. 


35  Ake  ihanRanna  hehan  Jo¬ 
hannes  waonspewicakiye  cin 
nom  om  en  najin  ; 

36  Qa  Jesus  omani  wanyake 
cehan  heya ;  Iho,  Tacinca  Wa- 
kantanka  tawa  kin  he  dee  ce. 

37  Unkan  waonspewicakiya 
nom  ie  cin  he  nahonpi,  qa  Jesus 
ihakam  yapi. 

38  Hehan  Jesus  ihdamna,  qa 
ihakam  upi  wanwicayake  ca  he- 
wicakiya ;  Taku  ayakifcapi  he. 
Unkan,  Itancan,  Waonspekiye 
eyapi  kin  he  kapi,  tukten  yati 
he,  eciyapi. 

39  Upi  qa  wanyaka  po,  ewica- 
kiya.  Unkan  kici  hdapi,  qa 
tukte  en  ounye  cin  he  wanya- 
kapi,  qa  anpetu  ihunniyan  kici 
yukanpi :  wanna  oape  wikcemna 
hehan  tu. 

40  Nom  Johannes  ia  nahonpi 
qa  Jesus  ihakam  yapi  qon,  An¬ 
drew  Simon  Inyan  sunkaku  kin 
he  unma  ee. 

41  He  cincu  Simon  tokaheya 
iyeye  ca  heciya ;  Messiya,  he 
Sdayapi  eyapi  kin,  iyeunyanpi 
ce  : 

42  Qa  Jesus  ekta  ai.  Unkan 
Jesus  wanyake  cehan  heya  ;  Si¬ 
mon  Jona  cinhintku  kin  he  niye : 
Kephas  eniciyapi  kta,  he  Inyan 
eyapi  kin  hee. 

43  Ihanhanna  kin  hehan  Jesus 
Galile  heciya  ya,  unkan  Philip 
wanyake  ca  heciya ;  Mihakam 
u  wo. 

44  Philip  Bethsada  hetanhan, 
nakun  Andrew  Inyan  kici  he 
otonwe  tawapi. 

45  Philip  Nathanael  akipa,  qa 
heciya ;  Moses  woope  en  owa 
qon,  qa  v^^icasta  wokcanpi  kin 
nakun,  he  wanna  iyeunyanpi, 
Jesus  Nazareth  etanhan,  Joseph 
cinhintku  kin  hee. 

46  Unkan  Nathanael  heciya; 
Nazareth  etanhan  taku  waste  u 


okihi  kta  he.  U  qa  wanyaka 
wo,  Philip  eciya. 

47  Jesus  Nathanael  en  u  wan¬ 
yake  ca  he  on  heya;  Wanyaka 
po,  Israel  wicasta  hinca  wan  he 
dee,  wicahnaye  wanin  un  ce. 

48  Nathanael  heciya  ;  Tokiya- 
tanhan  sdonmayaya  he.  Jesus 
ayupte  ca  heciya ;  Philip  nico 
qon  he  itokam  can  ihukuya  na- 
yajin  qon  hen  wanciyaka. 

49  Nathanael  ayupte  ca  heciya ; 
Itancan,  Wakantanka  Cinhintku, 
Israel  oyate  Wicastayatapi  kin 
he  niye. 

50  Unkan  Jesus  ayupte  ca  he¬ 
ciya;  Can  ihukuya  nayajin  wan¬ 
ciyaka  epa,  unkan  heon  wica- 
yada  he.  Dena  taku  isanpa 
tanka  wandake  kta  ce. 

51  Unkan  heciya ;  Wowicake, 
wowicake  eciyatanhan  hecici- 
yapi,  Tokata  mahpiya  kin  yu- 
zamnipi,  qa  Wakantanka  taoki- 
ye  kin  wankantkiya  yapi,  qa 
ake  kuntkiya  upi,  qa  Wicasta 
Cinhintku  kin  en  himniciyapi 
wandakapi  kta  ce. 

WICOWOYAKE  2. 

1  Anpetu  iciyamni  kin  hehan 
Galile  makoce  en  otonwe  wan 
Kana  eciyapi  hen  kiciyuzapi 
omniciye  kagapi ;  unkan  Jesus 
hunku  kin  en  opa. 

2  Jesus  nakun  waonspewicaki¬ 
ye  cin  om  kiciyuzapi  kin  en  ki- 
copi. 

3  Unkan  minisa  wanna  hena- 
keca  hehan,  Jesus  hunku  kin 
heciya ;  Minisa  takudan  yuhapi 
sni  ye. 

4  Unkan  Jesus  heciya  ;  Wino- 
hinca  hetanhan  iwamayatokiya 
he  ;  nahanliin  iyemicihantu  sni 
ce. 

5  Unkan  hunku  kin  wayutan 
wicakiyapi,  He  tokehin  eniciya- 

pi  owasin  ecen  ecom,  ewicaki- 
ya. 

6  Inyan  wakiskokpa  sakpe  en 
ban,  ohna  Juda  oyate  ihdujajapi 
kta  e  hdepi ;  otoiyohi  wiyutapi 
nom  yamni  kipi. 

7  Wakiskokpa  kin  mini  ojudan 
okastan  po,  ewicakiya.  Unkan 
ojugjudan  okastanpi. 

8  Hehan,  Onge  etanhan  icnpi 
qa  omniciye  itancan  kin  he  ka- 
ya  po,  Jesus  ewicakiya.  Unkan 
kayapi. 

9  Unkan  omniciye  kin  en  itan¬ 
can  kin  onge  yatkan  uta,  he  mi¬ 
ni  tuka  minisa  icahyapi,  qa  he 
tokiyatanhan  kin  sdonye  sni, 
tuka  wayutan  wicakiyapi  mini 
akupi  qon  hena  sdonyapi,  un¬ 
kan  itancan  kin  tawicu  ton  qon 
kico  ; 

10  Qa  heciya,  Wicasta  eca 
minisa  waste  tokaheya  yatke 
wicakiya  ece ;  qa  tohan  wica¬ 
sta  wipipi  hehan  taku  aoptetu 
kin ;  tuka  niye  minisa  waste 
hinca  dehanyan  yehnaka  ce,  eya. 

11  Galile  makoce  kin  hen,  Ka- 
na  otonwe  he  en,  Jesus  toka  ta¬ 
ku  wapetokeca  econ,  qa  towitan 
hdutanin ;  unkan  hecen  waon- 
spewicakiye  cin  wicadapi. 

12  He  iyohakam  Kapernaum 
ekta  apamahde  iyaya,  iye  qa 
hunku  qa  sunkaku  qa  waonspe- 
wicakiye  cin  hena  koya  om ; 
unkan  anpetu  tonana  hen  ya- 
konpi. 

13  Unkan  Juda  oyate  woaca- 
ksin  wosnapi  tawapi  kin  wanna 
ikiyedan;  heon  Jesus  Jerusalem 
ekta  itanwankanhde  iyaya. 

14  Unkan  tipi  wakan  kin  en 
wicasta  kin  eya,  tatanka,  tahin- 
ca,  wakiyedan  ko  wi5mpewica- 
kiyapi,  qa  maza  ska  tokiyopeki- 
ciyapi  kin  en  iyotankapi  e  wan- 
wicayaka ; 

15  Qaicapsinte  cikciqadan  yu- 

gaga  wan  kage  cehan,  tipi  wa¬ 
kan  kin  etanhan  owasin  tankan 
iyewicaya,  taliinca  tatanka  ko  ; 
qa  mazaska  tokiyopekiciyapi 
qon  is  kada  iyeya,  qa  can  wahna 
wotapi  kin  he  nakun  paahda- 
psinyan  ehpeya. 

18  Qa  wakiyedan  wiyopeyapi 
kin  is,  Dena  owasin  tankan  iye¬ 
ya  po,  qa.  Ate  ti  kin  de  wopeton 
tipi  kagapi  sni  po,  ewicakiya. 

17  Unkan  waonspewicakiye  cin 
wowapi  en  kagapi  qon  he  kiksu- 
yapi,  Yati  owakiye  cin  he  ma- 
yapota  ce. 

18  Hehan  Juda  oyate  ayuptapi 
qa  heciyapi ;  Tokiya  tanhan  he 
oyakihi  qa  hecanon  he. 

19  Unkan  Jesus  waayupte  ca. 
Tipi  kin  de  ihangya  po,  qa  an¬ 
petu  iciyamni  kinhan  ake  eki- 
cetuwaye  kta,  ewicakiya. 

20  Waniyetu  wikcemna  topa 
qa  sam  sakpe  hehanyan  tipi  kin 
de  kagapi  qa  yustanpi  qon,  niye 
nakaha  anpetu  iyamnina  ekicetu 
yaye  kta  he,  Juda  oyate  kin  eci- 
yapi. 

21  Tuka  tipi  eye  cin  he  iye 
tancan  kin  he  ka  e  heon  etan¬ 
han  heya. 

22  Heon  wiconte  etanhan  i- 
hduekicetu,  hehan  hecen  ewica- 
kijm  ciqon  he  waonspewicakiye 
cin  kiksuyapi ;  unkan  wowapi 
wakan  qa  Jesus  taku  ewicakiye 
cin  hena  koya  wicadapi. 

23  Unkan  Jerusalem  en  woa- 
caksin  wosnapi  kin  icunhan,  ta¬ 
ku  Wapetokeca  econ  kin  hena 
wicota  wanyakapi  qehan  iye 
caje  kin  on  wicadapi. 

24  Tuka  Jesus  owasin  sdon- 
wicaye  cin  heon  etanhan  wacin- 
wicaye  sni. 

25  Qa  wicasta  on  tuwedan  wa- 
yaotanin  kta  cin  sni ;  iye  ataye- 
dan  wicasta  taku  en  un  kin 
sdonya,  heon  etanhan. 


WICOWOYAKE  3. 


WICOWOYAKE  3. 

1  Wicasta  wan  Pharisee  etan- 
han  Nikodemos  eciyapi,  Juda 
oyate  itancanpi  kin  he  wanji  ee  ; 

2  Hanyetu  wan  Jesus  yanke 
cin  en  i  qa  heciya ;  Itancan, 
waonspekiye  Wakan tanka  eci- 
yatanhan  u  kin  henica  sdonunni- 
yanpi ;  taku  wapetokeca  ecanon 
ece  kin  tuwedan  hecen  okihi 
sni,  Wakantanka  kici  un  sni 
kinhan. 

3  Unkan  Jesus  ayupte  ca  he¬ 
ciya;  Wowicake,  wowicake  eci- 
yatanhan  heciciya,  Wicasta  kin 
wankantanhan  teca  nien  tonpi 
sni  kinhan  Wakantanka  tokicon- 
ze  kin  wanyaka  okihi  kte  sni. 

4  Wicasta  kin  kan  ehantanhan 
token  ecin  teca  ni  en  tonpi  kta 
he.  Ake  hunku  tezi  kin  mahen 
kihde  ca  ake  teca  ni  en  tonpi 
kta  he  token  okihi  kta  he,  Ni¬ 
kodemos  eciya. 

5  Unkan  Jesus  ayupte  ;  Wowi¬ 
cake,  wowicake  eciyatanhan  he¬ 
ciciya,  W  icasta  kin  mini  qa  Wo- 
niya  kin  on  tonpi  sni  kinhan 
Wakantanka  tokiconze  kin  en 
tin  iyaya  okihi  kte  sni  ce,  eya. 

6  Tuwe  wicacehpi  on  tonpi 
kin  he  wicacehpi,  qa  tuwe  Wo- 
niya  kin  eciyatanhan  tonpi  kin 
he  woniya. 

7  Wankantanhan  nitonpi  kta 
ce,  eciciye  cin  heon  ihnuhan  ni- 
yusinyaye  cin. 

8  Tateyanpa  kin  tokiyatanhan 
cin  eca  eciyatanhan  ipogan  ece, 
qa  oqo  kin  he  nayalion,  tuku  to¬ 
kiyatanhan  u,  qa  tokiya  ye  cin 
he  sdonyaye  sni.  Wicasta  Wo¬ 
niya  kin  eciyatanhan  tonpi  kin 
owasin  hecetu. 

9  Nikodemos  ayupte  ca  heciya ; 
Hena  token  okihipica  he. 

10  Jesus,  ayupte  ca  heciya ; 
Israel  en  waonspekiye  cin  heni¬ 


ca,  tuka  dena  oyakahnige  sni 
he. 

11  Wowicake,  wowicake  eci¬ 
yatanhan  heciciya ;  Taku  sdon- 
unyanpi  kin  hena  unkeyapi  ece, 
qa  taku  wanunyakapi  kin  dena 
unkoyataninpi,  tuka  wounyatan- 
inpi  kin  ayaktapi  sni. 

12  Taku  maka  kin  detanhan 
ociciyakapi  kin  wicayadapi  sni 
ehantanhan,  mahpiya  kin  ekta 
taku  ociciyakapi  kinhan  hee 
token  wicayadapi  kta  he. 

13  Nahahin  tuwedan  mahpiya 
kin  ekta  i  sni,  tuwe  mahpiya 
kin  eciyatanhan  kuntkiya  u,  qa 
hi  kin  he  Wdcasta  Cinhintku 
kin  hee,  nahahin  nakun  mahpiya 
kin  ekta  yanka. 

14  Nakun  hewoskan  wanmdu- 
ska  Moses  wankan  ehde  qon  he 
iyecen  Wicasta  Cinhintku  kin 
wankan  ehdepi  kta. 

15  Heon  tuwe  awacin  kinhan 
owihanke  kte  sni,  qa  owihanke 
wanin  wiconi  yuhe  kta. 

16  Wakantanka  oyate  kin 
cantewicakiya,  heon  Cinhintku 
isnana  icage  cin  wicaqu,  qa 
tuwe  awacin  kinhan  owihanke 
kte  sni,  tuka  owihanke  wanin 
wiconi  yuhe  kta. 

17  Wakantanka  Cinhintku  kin 
wicoicage  kin  en  u  “fei  kin,  heon 
oyate  kin  wicayaco  kta  e  hecon 
sni  ;  tuka  iye  on  oyate  kin  nipt 
kta  e  hecon. 

18  Tuwe  he  wacinye  cinhan 
he  yacopi  kte  sni;  tuka  tuwe 
wacinye  sni  kinhan  he  wanna 
yacopi ;  W  akantanka  Cinhintku 
isnana  icage  cin  he  caje  kin  wa¬ 
cinye  sni  kin  heon  etanhan. 

19  Wicayacopi  kin  he  kaketu  ; 
Oyate  kin  iyoyanpa  en  wicahi- 
yohi,  tuka  wicasta  kin  otpaza  e 
wastedakapi,  qa  iyoyanpa  e  cinpi 
sni,  wicohan  sicapi  kin  heon. 

20  Tuwe  taku  sica  econ  kin  he 

iyoyanpa  sice  daka,  qa  iyoyanpa 
ikiyedan  u  sni,  ohan  iyopeyapi 
kte  cin  heon. 

21  Tuka  tuwe  wowicake  eci- 
yatanhan  oHanye  cin  he  iyoyanpa 
kin  en  u,  ohan  yuotaninpi  kta, 
Wakan tanka  eciyatanhan  ohan- 
ye  cin  heon. 

22  Hena  iyohakam  Jesus  wa- 
onspewicakiye  cin  om  Juda  ma- 
koce  kin  en  i ;  qa  en  om  un,  qa 
baptem  wicaqu. 

23  Unkan  he  icunhan  Johannes 
is  eya  Enon  Salim  ikiyedan  bap¬ 
tem  wicaqu,  hen  mini  ota  kin 
he  etanhan.  Unkan  baptem  wi- 
caqupi  kta  e  etkiya  aye. 

24  Hehanyan  hinyahin  Johan¬ 
nes  kaskapi  sni. 

25  Hehan  taku  hdokinicapi, 
Johannes  waonspewicakiye  cin 
wanjikji  qa  Juda  wicasta  om, 
wicayujajapi  kin  he  icahtagya. 

26  Unkan  Johannes  ekta  ipi  qa 
heciyapi;  Itancan,  Jordan  wakpa 
akasanpa  tanhan  tuwe  kici  yaun 
qa  daotanin  qon  he,  iho,  wanna 
baptem  wicaqu,  unkan  owasin 
en  ece  iyoptapi. 

27  Unkan  Johannes  waayupte 
ca  heya ;  Wicasta  kin  raahpiya 
eciyatanhan  taku  qupi  sni  ehan- 
tanhan  takudan  iye  cinka  icu 
okihi  kte  sni  ece. 

28  Messiya  kin  he  miye  sni, 
tuka  itokam  u  masipi  ce,  epe 
ciqon  he  niye  sdonyayapi. 

29  Tuwe  tawicu  ton  kin  he 
hihna  yanpi  kin  hee,  tuka  hihna 
yanpi  takodaku  kin  en  taninyan 
anagoptan  najin,  qa  hihna  yanpi 
ho  kin  nahon  kin  heon  iyuskin 
ece.  Eicon  etanhan  wowiyu- 
^kin  mitawa  kin  wanna  yuece- 
tupi  ce. 

30  lye  kin  nina  sanpa  icage 
kta,  tuka  miye  yuhukun  amaye 
kta. 

31  Tuwe  wankan  tanhan  hi  kin 

he  taku  owasin  iwankam  ounye. 
Tuwe  maka  etanhan  hi  kin  he 
maka  etanhan,  qa  maka  kin  iye- 
cenya  oie  kiton.  Tuwe  mahpi- 
ya  kin  eciyatanhan  hi  kin  he 
taku  owasin  on  iyotan. 

32  Qa  taku  wanyake  ca  taku 
nahon  kin  he  owasin  yaotanin 
ece  ;  tuka  taku  yaotanin  kin  tu- 
wedan  wicada  sni. 

33  Taku  yaotanin  kin  he  tuwe 
wicada  kinhan  Wakantanka  wi- 
cake  cin  he  yutanin  ece. 

34  Wakantanka  tuwe  u  si  kin 
he  Wakantanka  oie  oyaka;  Wa¬ 
kantanka  Taniya  kin  iyuta  qu 
sni,  ocowasin  qu. 

35  Atkukukin  Cinhintku  waste- 
kidake  ca,  taku  owasin  iye  nape 
kin  en  qu  : 

36  Hecen  tuwe  Cinhiritkuyapi 
kin  wacinye  cinhan  owihanke 
wanin  wiconi  kin  wanna  yuha  ; 
tuka  tuwe  wacinye  sni  kinhan, 
he  wiconi  wanyake  kte  sni, 
tuka  W  akantanka  tocanniye  kin 
wanna  akan  un. 

WICOWOYAKE  4. 

1  Jesus  waonspewicakiya  ota 
icicage  ca  baptem  wicaqu,  ,To- 
hannes  econ  qon  sam  iyeya, 
Pharisee  kin  hecen  nahonpi,  he 
Itancan  kin  sdonya. 

2  Tuka  Jesus  iye  atayedan 
baptem  wicaqu  sni,  waonspewi¬ 
cakiye  cin  hena  heconpi. 

3  Hehan  .luda  makoce  kin  ayu- 
stan,  qa  Galile  heciya  ake  ekta 
hda. 

4  Qa  Samariya  he  en  acankuye 
kta  iyececa. 

5  Hecen  otonwe  wan  Sukar 
eciyapi  Samariya  makoce  en, 
Joseph  en  ounye  kta  e  Jakob 
atkuku  qu  qon  he  ikiyedan,  he 
ekta  hi. 

6  Jakob  rainiyowe  tawa  kin  he 

etu ;  Jesus  mdokite  hda,  qa  mi- 
niyowe  kin  he  ahankeya  iyo- 
tanka.  Anpetu  kin  he  en  wiyo- 
tanhe  cin  hehantu. 

7  Samariya  oyate  etanhan  wi- 
nohinca  wan  mini  huwe  hi ;  un- 
kan  Jesus,  Mini  maqu  wo,  eci- 

8  He  icunhan  waonspewicakiye 
cin  otonwe  kin  ekta  taku  yutapi 
opeton  iyayapi. 

9  Winohinca  Samariya  oyate 
etanhan  qon  hecen  eya,  Juda 
wicasta  kin  henica,  Samariya 
oyate  kin  hematanhan,  he  tokeca 
e  mini  mayakida  he.  Juda  oyate 
Samariya  oyate  kici  takudan 
ikicitukapi  wanice  ciqon, 

10  Jesus  ayupte  ca  heciya ; 
Wakantanka  taku  wicaqu  kin 
he,  qa.  Mini  maqu  wo,  eniciye 
cin  he  tuwe  kin  sdonyaya  un- 
kans,  niye  yakida  kta,  kinhan 
mini  wiconi  kin  nicu  kta  tuka 
ce. 

11  Itancan,  mini  kin  de  tema- 
hentuya  hiyeya  qa  takudan  on 
edaku  kte  sni ;  tokiya  tanhan 
mini  wiconi  kin  duha  he,  wino- 
hinca  kin  eciya. 

12  Jakob  ateunyanpi  miniyowe 
kin  de  unqupi,  qa  etanhan  iye 
mini  yatkan,  qa  cinea  qa  tawa- 
nunyanpi  ko,  he  hecon  tuka  niye 
iniyotan  he. 

13  Unkan  Jesus  ayupte  ca  he¬ 
ciya  ;  Tuwe  mini  kin  de  etanhan 
yatke  cin  nakun  ipuza  kta  ; 

14  Qa  tuwe  mini  waqu  kte  cin 
etanhan  yatke  cin  icimana  ipuza 
kte  sni.  Tuka  mini  waqu  kte 
cin  he  owihanke  wanin  wiconi 
iyahdeya  kaduze  kta,  eya. 

15  Unkan  winohinca  kin  heci¬ 
ya  ;  Itancan,  mini  kin  he  etan¬ 
han  maqu  ye,  hecen  imapuza 
kte  sni,  qa  nakun  icimana  mini 
kin  de  huwe  wahi  kte  sni,  eya. 

16  Unkan,  Nihihna  kico  ya 


wo,  qa  den  kici  hi  wo,  Jesus  eci¬ 
ya. 

17  Tuka  winohinca  kin  waa- 
yupte  ca  heciya ;  Mihihna  kin 
wanica  ce.  Nihihna  wanica  ke- 
he  cin  he  hecetu  e  ecen  eha  ce  ; 

18  Nihihna  zaptan,  tuka  naka- 
ha  hihnayaye  cin  de  nitawa  sni ; 
hecen  ehe  cin  he  wicayaka  ce, 
Jesus  eciya. 

19  Hehan  winohinca  kin  heci¬ 
ya  ;  Itancan,  wicasta  wokcan 
kin  henica  imdukcan  ; 

20  Hunkake  wicunyanpi  paha 
kin  de  en  ohodapi  ece ;  tuka 
niye,  Jerusalem  he  en  wicasta 
ohodapi  ece  e  kta,  kehapi  ce. 

21  Unkan  Jesus  heciya  ;  Wino¬ 
hinca,  wicamada  wo,  anpetu 
wan  u  ce,  paha  kin  de  en,  qa  Je¬ 
rusalem  nakun  en,  Ateyapi  kin 
ohoyadapi  kte  sni. 

22  Niye  taku  ohoyadapi  kin 
sdonyayapi  sni ;  unkiye  taku  o- 
houndapi  kin  sdonunyanpi  ece. 
Juda  oyate  kin  eciyatanhan  wa- 
nikiyapi  kin  u  ce. 

23  Tuka  anpetu  u  kin  he  wan¬ 
na  hiyohi,  tona  wowicake  eci¬ 
yatanhan  ohodapi  kin  hena  wo- 
ksape  wowicake  eciyatanhan  A- 
teyapi  kin  ohodapi  kta.  Ateyapi 
kin  he  tona  hecen  ohodapi  kte 
cin  akita  ece. 

24  Woksape  kin  he  Wakan¬ 
tanka  kin  ee ;  qa  tona  ohoda 
kinhan  hena  woksape  wowicake 
eeiyatanhan  ohoda  kta. 

25  Hehan  winohinca  kin  heci¬ 
ya  ;  Messiya  Sdayapi  eyapi  kin 
hi  kta,  tohan  hi  kinhan  taku  kin 
owasin  unkokiyakapi  kta  e  sdon- 
waya. 

26  He  miye  e  ociciya  ce,  Jesus 
eciya. 

27  He  icunhan  waonspewica¬ 
kiye  cin  en  hdipi,  qa  winohinca 
kin  kici  okiciciya  un  kin  heon 
yusinyayapi.  Tuka  wanjidan ; 

147 


JOHANNES. 


Taku  ayakita  he;  qa,  Tokeca 
kici  iyaa  he,  eyapi  sni. 

28  Hehan  winohinca  kin  wa- 
kiskokpa  ehpeya  kihde  ca,  oton- 
we  kin  ekta  ki,  qa  wicasta  kin 
hewicakiya  ; 

29  Wicasta  wan  taku  ecamon 
qon  owasin  omiciyake  cin  he 
ito  wanyag  u  miye.  He  Messiya 
kin  ee  sni  he. 

30  Hehan  otonwe  kin  etanhan 
enanpa,  qa  yanke  cin  en  ai. 

31  He  icunhan  waonspewica- 
kiye  cin  cekiyapi  qa,  Itancan, 
wota  wo,  eciyapi. 

32  Tuka  iye  hewicakiya;  Ta¬ 
ku  yutapi  sdonyayapi  sni  kin 
heca  wate  kta  e  mduha  ce. 

33  Heon,  Tuwe  taku  yutapi 
kahi  he,  wonspewicakiye  cin 
ekiciyapi. 

34  Tuka  Jesus  hewicakiya ; 
Tuwe  u  masi  kin  he  tawacin 
kin  ecen  ecamon  kta,  qa  iye 
tohan  kin  weciyustan  kte  cin  he 
taku  wate  cin  ee. 

35  Ehake  wi  topa  kinhan  taku 
mnaunyanpi  kta  ce,  ehapi.  Tuka 
mis  kaken  eciciyapi ;  W ankan 
etonwanpi  qa  maga  kin  wanya- 
ka  po,  wanna  owasin  ska  qa 
innayanpi  kin  wanna  iyehantu, 

36  Qa  tuwe  taku  mnaye  cin  he 
wokajuju  icu  ece,  qa  owihanke 
wanin  wiconi  waskuyeca  mna- 
yan  ece  ;  hecen  on  tona  woju, 
qa  tona  mnaye  cin  napin  wiyu- 
skinpi  kta. 

37  Wanji  woju  qa  wanji  mna- 
yan,  eyapi  qon  dee  e  wicakapi. 

38  Niye  htayanipi  sni  tuka 
wamnayanpi  he  econ  cisipi.  Wi¬ 
casta  tokeca  htanipi  unkan  he 
htanipi  kin  en  niye  oyapapi. 

39  Winohinca  kin.  Token  eca¬ 
mon  qon  owasin  omiciyaka  ce, 
eye  ciqon  heon  wicasta  Samari- 
ya  oyate  otonwe  kin  he  en  ota 
Messiya  hee  kin  wicadapi. 

40  Heon  Samariya  oyate  Jesus 
en  hipi  qa  cekiyapi,  iye  tipi  kin 
en  un  sipi.  Unkan  nonpa  can 
hen  un. 

41  Unkan  ia  nahonpi  kin  he¬ 
han  wicota  wicadapi. 

42  Qa,  Taku  odake  cin  he 
etanhan  wicaundapi  kin  hee  sni, 
unkis  eya  naunhonpi,  Messiya 
hee  qa  oyate  Avanikiye  kte  cin 
hee  e  sdonunyanpi,  winohinca 
kin  eciyapi. 

43  Anpetu  nonpa  iyohakam 
hehan  hetanhan  ye  ca  Galile 
heciya  hda. 

44  Jesus  iye  atayedan  hdaotan- 
in,  wicasta  wokcan  kin  heca 
iye  tamakoce  kin  en  yuonihanpi 
sni  ece. 

45  Unkan  Galile  ekta  ki,  he¬ 
han  Galile  wicasta  kin  iyowin- 
kiyapi,  Jerusalem  ekta  wosnapi 
kin  icunhan  taku  econ  qon  owa¬ 
sin  wanyakapi  kin  heon  etan¬ 
han  ;  is  eya  wosnapi  kin  ekta 
ipi  nakaes. 

46  Unkan  Galile  en  Kana  oton¬ 
we  kin^  mini  ikceka  minisa 
icahye  ciqon  he  ake  en  hdi. 
Unkan  Kapernaum  ekta  wica¬ 
sta  itancan  wanji  cinhintku  wa- 
yazanka : 

47  He  Jesus  Juda  raakoce  kin 
hetanhan  Galile  en  hi,  nahon  kin 
heon  ekta  ye  ca  cekiya,  cinhin¬ 
tku  kin  asniye  kta  e  ekta  u  kta  ; 
wanna  te  kta  ikiyedan. 

48  Hehan  Jesus  heciya ;  Taku 
wowanyake  wowapetokeca  ko 
wandakapi  sni  kes  wicayadapi 
kte  sni  ce. 

49  Unkan  wicasta  itancan  kin 
heciya  ;  Itancan,  micinksi  te  sni 
itokam  kun  u  wo. 

50  Tuka  Jesus  heciya  ;  Hun- 
ktiya  wo,  nicinksi  ni  ce.  Un¬ 
kan  wicasta  kin  Jesus  ie  cin  wi- 
cada,  qa  ekta  hda. 

51  Tiyatakiya  hda,  unkan  wi- 

casta  wowidake  wicayuhe  cin 
awicakipa,  unkan,  Nicinksi  kin 
ni  ce,  eya  okiciyakapi. 

52  Wi  kin  tohan  yanka  hehan 
asni  aya  he,  eya  iwicawanga. 
Unkan,  Htanihan  wiyotanhan  ki- 
tanna  inasdoka,  hetanhan  tancan 
kata  ayustan  ce,  eyapi. 

53  Unkan  atkuku  kin  tohan  Je¬ 
sus,  Nicinksi  ni  ce,  eciye  ciqon 
hehan tu  e  kiksuya.  Unkan  iye 
qa  tiyohnaka  tawa  koya  wica- 
dapi. 

54  Jesus  Juda  makoce  etanhan 
Galile  icicawin  en  hdi,  wowape- 
tokeca  econ  kin  icinonpa  kin  he 
dee 

WICOWOYAKE  5. 

1  Hehan  iyohakam  Juda  oyate 
omniciye  wan  kagapi  he  icunhan 
Jesus  Jerusalem  he  en  i. 

2  Jerusalem  en  tahinca  wanun- 
yanpi  tiyopa  kin  he  en  ikiyadan, 
mini  kiwitayapi,  Hebrew  iapi 
Bethesda  eciyapi,  zaptankiya 
aohanziya  hdepi. 

3  Hena  ohna  wicasta  wayazan- 
ka  ota,  huste,  ista  gonga,  tataka 
ko  ota  en  makan  hiyeya,  mini 
skanskan  ape  hiyeya, 

4  Tohan  iyehantu  eca,  mahpi- 
ya  ohnihde  wan  mini  kin  en 
hi  qa  skanskanya  ece.  Tokiya 
yazan  kin  owasin  tohan  mini 
kin  he  skanskan  eca  tuwe  toka- 
heya  en  iyohpeiciya  eca  asni 
ece. 

5  Wicasta  wan  he  en  wanka, 
waniyetu  wikcerana  yamni  san- 
pa  sahdogan  hehanyan  waya- 
zanka, 

6  Wicasta  kin  he  makata  wan¬ 
ka,  wanakaja  tanhan  wayazan- 
ka  Jesus  wanyaka,  qa,  Anisni 
kta  yacin  he,  eciya. 

7  Wicasta  wayazanke  cin  he- 
ciya ;  Itancan,  mini  kin  skanskan 
kes  tuwedan  en  iyohpemaye  sni ; 


en  mde  kta  kes  tuwe  tokeca  mi- 
tokam  en  iyeiciya  ece. 

8  Najin,  owinja  ehdaku  qa 
mani  wo,  Jesus  eciya. 

9  Unkan  ecahankeya  wicasta 
kin  akisni,  qa  owinja  kin  ehda¬ 
ku,  qa  mani.  Unkan  anpetu 
kin  he  anpetu  wakan. 

10  Heon  etanhan  Juda  oyate 
kin  wicasta  asniyanpi  qon  heci- 
yapi ;  Nakaha  anpetu  wakan  ; 
owinja  yecin  kin  he  hecetu  sni 
ce. 

11  Tuwe  asnimaye  cin  he, 
Owinja  ehdaku  qa  mani  wo,ema- 
kiya  ce,  ewicakiya. 

12  Hehan,  Wicasta  kin,  Owinja 
ehdaku  qa  mani  wo,  eniciye  cin 
he  tuwe  he,  eya  iwangapi. 

13  Tuka  wicasta  asniyanpi  kin 
he  tuwe  kin  sdonye  sni :  he  icun¬ 
han  wicota  hen  unpi  hecen  Je¬ 
sus  icunonpa  iyaya. 

14  Hehan  iyohakam  tipi  wakan 
en  wicasta  kin  he  Jesus  wanya¬ 
ka,  unkan,  Wanyaka  ye,  wanna 
anisni  ;  icimana  wahtani  sni 
wo  ;  okinni  ake  taku  wanji  sica 
sanpa  tanka  iyanihde  kta  ce, 
eciya. 

15  Unkan  wicasta  kin  he  ki- 
hde  ca,  Tuwe  asniye  ciqon  he 
Jesus  ee,  Juda  oyate  owicaki- 
yaka. 

16  Heon  etanhan  Juda  oyate 
Jesus  kuwa  ayapi,  qa  anpetu 
wakan  kin  icunhan  hena  econ 
kin  heon  teyapi  kta  e  akitapi. 

17  Unkan,  Ate  nahahin  htani 
he  etanhan  mis  eya  htawani,  Je¬ 
sus  ewicakiya. 

18  Unkan  Juda  oyate  hehan 
iyotan  Jesus  teyapi  kta  sanpa 
akitapi,  anpetu  wakan  botica, 
qa  nakun  Wakantanka  atayedan 
Ateya  keiciye  cin,  Wakantan¬ 
ka  kici  akiyecen  ihdawa  kin,  he¬ 
on  etanhan. 

19  Unkan  Jesus  waayupte  ca 

hewicakiya  ;  Wowicake,  wowi- 
cake  eciyatanhan  heciciyapi, 
Cinhintkuyapi  kin  takudan  iye 
cinka  econ  kta  okihi  sni  ;  Ate- 
ye  cin  taku  econ  wanyaka  eca, 
hehan  Cinhintku  kin  is  eya  iye- 
cen  econ  ece. 

20  Ateyapi  kin  Cinhintku  waste 
kidake  cin  heon  taku  econ  kin 
hena  owasin  onspekiya ;  qa  na- 
kun  ees  wicohan  dena  sanpa 
tanka  onspekiye  kta,  hecen  ini- 
nihanpi  kta. 

21  Ateyapi  kin  tuwe  ta  kes  ni- 
ye  ca  wiconi  wicaqu  ece ;  he 
iyecen  Cinhintku  kin  is  tona  cin 
kinhan  wiconi  wicaqu  ece. 

22  Nakun  Ateyapi  kin  tuwedan 
yaco  sni,  tuka  woyaco  owasin 
Cinhintku  kin  qu. 

23  Heon  etanhan  owasin  Ate¬ 
yapi  kin  token  ohodapi  hecinhan 
he  iyecen  Cinhintku  kin  ohodapi 
kta.  Tuwe  Cinhintku  kin  ohoda 
sni  kin  he  Atkuku  u  si  kin  he 
nakun  ohoda  sni. 

24  Wowicake,  wowicake  eci¬ 
yatanhan  heciciyapi,  Tuwe  mi- 
oie  kin  anagoptan,  qa  u  raasi 
kin  he  awacin  kinhan,  owi- 
hanke  wanin  wiconi  y  uhe  kta ; 
qa  woyaco  en  i  kte  sni,  wanna 
wiconte  etanhan  wiconi  ekta 
e  i. 

25  Wowicake,  wowicake  eci¬ 
yatanhan  heciciyapi,  Anpetu 
wan  u  qon  wanna  hi,  wicasta  ta 
tona  Wakantanka  Cinhintku  ho 
kin  nation  kta ;  qa  tona  nation 
kinhan  hena  ni  kta. 

26  Ateyapi  kin  iye  cinka  wi¬ 
coni  hduha,  he  etanhan  Cinhin¬ 
tku  kin  is  iye  cinka  wiconi  hdu- 
he  kta  e  qu. 

27  Qa  nakun  wowasake  woya¬ 
co  kin  he  nakun  Cinhintku  qu, 
Wicasta  Cinhintku  kin  e.heon 
etanhan. 

28  Ihnuhan  hena  ininihanpi  kin 

do  ;  anpetu  wan  hi  kta  ce,  wica¬ 
sta  wicatiapi  kin  owasin  iye  ho 
kin  nationpi  kta ; 

29  Qa  hninanpapi  kta,  tona 
waste  econpi  kin  hena  wiconi 
woekicetu  ekta ;  qa  tona  taku 
sica  econpi  kin  hena  woyaco 
woekicetu  ekta  hiyupi  kta. 

30  Miye  cinka  taku  ecamon 
owakitpani ;  taku  mdaco  kin 
hena  taku  nawation  kin  heciya 
tanhan  ;  qa  taku  mdaco  kin  hena 
hecetu.  Miye  mitawacin  he 
owakide  sni,  tuwe  u  masi  kin  he 
tawacin  owade. 

31  Miye  inihdaotanin  kinhan, 
taku  mdaotanin  kin  he  wowi¬ 
cake  sni. 

32  Wanji  tokeca  mayaotanin 
ece  ;  unkan  wayaotanin  iye  ma¬ 
yaotanin  kin  he  wowicake  e 
sdonwakiya. 

33  Johannes  ekta  ye  wicayasi- 
pi ;  unkan  taku  yaotanin  kin  wo¬ 
wicake  kin  hee. 

34  Tuka  wicasta  akantu  wa- 
yaotaninpi  kin  iwacu  sni ;  tuka 
dena  on  3fanipi  kta  e  heciciyapi. 

35  He  peta  ijanjan  iyege  ca 
okitanin  ;  unkan  iyoyanpa  tawa 
kin  on  kohanna  iyuskin  wacan- 
nipi. 

36  Tuka  Johannes  sam  iyeya 
tanka  wayaotanin  mduha ;  wi¬ 
cohan  ecamon  kta  Ate  maqu 
qon  hena  e  ecamon  ece ;  Ate 
umasi  e  yuotanin  kin  hena  ee. 

37  Qa  Ateyapi  umasi  qon  he 
nakun  mahduotanin  :  He  tohinni 
ho  kin  nayahonpi  sni,  qa  itohna- 
ke  wandakapi  sni: 

38  Qa  oie  kin  en  niunpi  sni, 
tuwe  u  si  kin  he  wicayadapi  sni, 
heon  etanhan. 

39  Wowapi  wakan  kin  en  akita 
po ;  heciyatanhan  wiconi  owi- 
hanke  wanica  duhapi  kecannipi ; 
unkan  omayake  cin  hena  ee. 

40  Tuka  owihanke  wanin  wi- 

coni  duhapi  kta  e  on  miye  en 
mayaupi  yacinpi  sni. 

41  Wicasta  ekta  niitawootanin 
kin  awecite  sni. 

42  Tuka  Wakantanka  waste- 
dakapi  kin  he^  en  niunpi  sni  e 
sdonciyapi. 

43  Ate  cajeyan  wahi,  tuka  iyo- 
wininayakiyapi  sni ;  tuwe  iye 
caje  atayedan  ..hduha  hi  kin  hee 
iyowinyakiyapi  kta. 

44  JNiye  iyakitedan  nitawoo- 
taninpi  kin  ayecitapi,  qa  Wakan¬ 
tanka  eciyatanhan  wootanin  kin 
ayakitapi  sni,  he  token  on  wica- 
yadapi  kta  he. 

45  Ate  en  aciyapi  kta  e  kecan- 
makinpi  sni  po  ;  Moses  he  wa- 
cinyayapi  qon  he  iye  taku  iya- 
nionpapi  ce. 

46  Moses  wicayadapi  unkans 
mis  eya  wicamayadapi  kta  tuka. 
He  miye  on  wowapi  kaga. 

47  Tuka  iye  wowapi  kage  cin 
hena  wicayadapi  sni  kinhan, 
ecin  token  mioie  kin  wicayada¬ 
pi  kta  he. 

WICOWOYAKE  6. 

1  Hena  iyohakam  .Tesus  Galile 
mde  kin,  he  nakun  Tiberias  mde 
kin  ee,  he  akasanpa  iyaya. 

2  Unkan  oyate  ota  ihakam 
yapi,  wicasta  wayazanpika  en 
wapetogya  ohanyan  wanyakapi 
qon  heon  etanhan. 

3  Unkan  Jesus  paha  wan  ekta 

qa  waonspewicaldye  cin 
om  akan  iyotanka. 

4  Unkan  woacaksin,  Juda  oyate 
wosnapi  tawapi  wan,  he  wanna 
ikiyedan  ihan. 

5  Jesus  ista  yuwankan  ikikcu, 
qa  wicota  iye  yanke  cin  en  au 
wanwicayake  cehan,  Philip  he- 
ciya ;  Aguyapi  dena  yutapi  kte 
cin  tokiyatanhan  opeuntonpi  kta 
he. 

6  He  yukcan  kta  on  etanhan 


heciya ;  token  econ  kte  cin  he 
sdonkiya  tuka. 

7  Hehan  Philip  ayupte ;  Ka- 
spapidan  opawinge  nonpa  agu¬ 
yapi  iyopeyapi,  qa  otoiyohi  ci- 
kcistinna  icupi  esta,  nakun  iyo- 
wicahi  kte  sni  ce,  eya. 

8  Hehan  waonspewicakiye  cin 
wanji,  Simon  Inyan  sunkaku, 
Andrew  eciyapi,  he  nakun  he¬ 
ciya  ; 

9  Psin  ska  aguyapi  zaptan  qa 
hogan  nora  hena  den  hoksidan 
wan  yuha  ;  tuka  wicota  qa  he- 
nana  on  token  hanpica  he. 

10  Unkan,  Wicasta  kin  iyo- 
tanke  wicasi  po,  Jesus  eya.  He 
en  peji  ota.  Wicasta  kin  hena 
iyotankapi,  unkan  kektopawinge 
zaptan  iyecetu. 

11  Hehan  Jesus  aguyapi  kin 
hena  icu  qa  yawakan,  qa  wa¬ 
onspewicakiye  cin  wicaqu  ;  un¬ 
kan  waonspewicakiye  cin  iyo- 
tang  hiyeye  cin  wicakipamnipi ; 
qa  nakun  hogan  tohanyan  cinpi 
kin. 

12  Unkan  imnanpi  hehan  wa¬ 
onspewicakiye  cin  hewicakiya, 
Oyaptapi  kin  hena  pahi.  po,  he- 
cen  takudan  atakuni  kte  sni. 

13  Unkan  psin  ska  aguyapi 
oyaptapi  qon  he  etanhan  makan- 
opiye  ohnaka  ake  nonpa  pahipi ; 
wotapi  etanhan  iwicakiciyaye 
cin  hena  ee. 

14  Taku  wapetogya  Jesus  econ 
kin  oyate  kin  wanyakapi,  qa  he¬ 
on  heyapi,  Wicasta  wokcan  itan- 
can  oyate  en  hi  kta  keyapi  qon 
he  wanna  dee. 

15  Oyate  kin  Jesus  icupi,  qa 
wicastayatapi  kah  wacinpi  e 
sdonkiya,  qa  paha  kin  icunonpa 
akan  isnana  iyaya. 

16  Unkan  wanna  htayetu  he¬ 
han  waonspewicakiye  cin  mde 
kin  ektakiya  yapi ; 

17  Qa  wata  wan  en  opapi  qa 

151 


JOHANNES. 


mde  kin  he  opta  yapi,  Kaperna- 
una  heciya  i  wacinpi.  tlnkan 
otpaza  tuka  nahanhin  Jesus  ekta 
wicahi  sni. 

18  Unkan  tateyanpa  hinca,  on 
etanhan  rnde  kin  nina  taja  aya. 

19  Unkan  wiyutapi  wikcemna 
nonpa  sam  zaptan,  qa  is  wikce¬ 
mna  yamni  hehanyan  watopapi, 
hehan  wata  kin  ikiyedan  Jesus 
mini  kin  amani  u  wanyakapi ; 
unkan  yusinyayapi. 

20  Tuka,  He  miye  ce,  ihnuhan 
koyakipapi  kin  do,  ewicakiya. 

21  Hehan  iyokipiya  wata  kin 
en  iyowinkiyapi  ;  unkan  tokiya 
yapi  qon,  wata  kin  kohanna  he 
en  ihunni. 

22  Ihanhanna  hehan  oyate  mde 
kin  icahda  yukanpi  kin,  hen  wa¬ 
ta  wanica,  wanji  waonspewica- 
kiye  cin  en  opapi  qon  heceye- 
dan,  qa  Jesus  waonspewicakiye 
cin  om  wata  kin  en  ope  sni,  tu¬ 
ka  waonspewicakiye  cin  isnana 
iyayapi,  he  wanyakapi : 

23  Tuka  Jesus  agiiyapi  yawa- 
kan  qa  yutapi  qon  he  en  ikiya- 
dan  Tiberias  eciyatanhan  wata 
toktokeca  en  hipi. 

24  Oyate  kin  Jesus  waonspe¬ 
wicakiye  cin  om  he  en  yukanpi 
sni  wanyakapi,  unkan  oyate  kin 
wata  kin  hena  en  opapi  qa  mde 
kin  opta  yapi,  Jesus  Kapernaum 
heci  un  kin  he  akin  yapi. 

25  Unkan  mde  kin  akasanpa 
hen  iyeyapi  qehan,  heciyapi ; 
Itancan  tohinni  den  yahi  he. 

26  Jesus  awicayupte  ca  heya  ; 
Wowicake,  wowicake  eciya¬ 
tanhan  heciciyapi,  Omayadepi 
kin  he  taku  wapetokeca  wanda- 
kapi  kin  heon  hecanonpi  sni,  agu- 
yapi  imnahan  yatapi  qon  e  heon. 

27  Taku  yutapi  on  wicatakuni 
sni  heon  litanipi  sni  po  ;  tuka  ta¬ 
ku  yutapi  owihanke  wanin  wi- 
coni.  hehanyan  kte  cin  hee  on 

htani  po,  he  Wicasta  Cinhintku 
kin  nicupi  kta ;  Wakantanka  Ate- 
yapi  kin  wanna  he  askamton. 

28  Hehan  heciyapi  ;  Token 
econkupi  kta,  on  Wakantanka 
tohan  kin  unkohanyanpi  kta  he. 

29  Jesus  waayupte  ca  hewica- 
kiya  ;  Wakantanka  wicohan  ta- 
wa  kin  he  dee,  tuwe  u  si  kin  he 
wicayadapi  kta. 

30  Heon  etanhan  heciyapi;  Ta¬ 
ku  wapetokeca  ecanon  kin  tukte 
e  heon,  wanunyakapi  qa  wicaun- 
nidapi  kta  ;  taku  yakaga  he, 

31  Hunkake  wicunyanpi  kin 
eya  wanna  hewoskan  manna  yu¬ 
tapi  qon  ;  Mahpiya  eciyatanhan 
aguyapi  yutapi  kta  e  wicaqu  ce, 
eya  owapi  qon  he  iyececa. 

32  Unkan  Jesus  hewicakiya ; 
Wowicake,  wowicake  eciyatan- 
ban  heciciyapi ;  Moses  aguyapi 
kin  he  mahpiya  kin  eciyatanhan 
nicupi  sni ;  tuka  Atewaye  cin  he 
aguyapi  wowicake  kin  mahpiya 
eciyatanhan  nicupi. 

33  Aguyapi  Wakantanka  tawa 
kin  he  tuwe  mahpiya  eciyatan¬ 
han  kuntkiya  u,  qa  oyate  wiconi 
wicaqu  kin  hee. 

34  Unkan,  Eca  Itancan,  agu¬ 
yapi  kin  he  ohinniyan  unqu  po, 
eciyapi. 

35  Tuka  Jesus  hewicakiya  ; 
Aguyapi  wiconi  kin  he  miye  ce. 
Tuwe  en  mau  kinhan  wotekte- 
hda  sni  un  kta  ;  qa  tuwe  wica- 
mada  kinhan  ipuza  sni  un  kta. 

36  Eya  wanna  wanmayadaka- 
pi,  tuka  wicamayadapi  sni  e,  eci- 
ciyapi  qon. 

37  Ate  tona  maqu  kin  owasin 
miye  en  mau  kta ;  qa  tuwe  en 
mau  kinhan  tankan  iyewaye  kte 
sni. 

38  Mahpiya  eciyatanhan  wahi 
kin,  he  mitawacin  owape  kte  sni, 
tuwe  u  masi  kin  he  tawacin 
owecipe  kta. 


I 


WICOWOYAKE  6, 


39  Atewaya  u  ma^i  kin  he  ta- 
wacin  kin  he  dee,  tona  maqu  kin 
wanjidan  toki  ehpewaye  sni, 
ecen  anpetu  ihankeya  kin  piya 
icahwaye  kta. 

40  Tuwe  u  n>asi  kin  he  tawa- 
cin  kin  he  dee,  tona  Cinhintku- 
yapi  kin  he  wanyake  ca  wicada 
kin  hena  owihanke  wanin  wico- 
ni  yuhe  kta,  qa  anpetu  ihankeya 
kin  he  en  piya  icahwaye  kta.  . 

41  Heon  Juda  oyate  kin  ajijipi  ; 
Aguyapi  mahpiya  eciyatanhan 
kim  u  kin  he  miye  ce,  eye  ciqon 
heon  etanhan. 

42  Qa  heyapi ;  Jesus  Joseph 
cinhintku  qon  he  dee  sni  he,  a- 
tkuku  hunku  ko  sdonwicunyanpi 
ce  :  hecen  token,  Mahpiya  eciya¬ 
tanhan  wahi  ce,  eya  okihi  he. 

43  Heon  Jesus  waayupte  ca 
hewicakiya ;  Niye  iyakitedan 
waajijipi  sni  po. 

44  Tuwedan  iye  cinka  en  mau 
kte  sni.  Ate  u  masi  qon  tuwe¬ 
dan  en  au  sni  kinhan,  qa  anpetu 
ihankeya  kin  en  piya  icahwaye 
kta. 

45  Unkan  owasin  Wakan tanka 
eciyatanhan  onspewicakiyapi 
kta  ce,  wicasta  wokcan  kin  en 
eya  owapi  qon.  Heon  tona  Ate 
waonspewicakiye  ca  anagoptan- 
pi  kin  hena  owasin  en  maupi 
kta. 

46  Tuwedan  Ateyapi  kin  to- 
hinni  wanyake  sni,  tuwe  Wakan- 
tanka  etanhan  u  kin  hecedan 
Atkuku  wanhdaka. 

47  Wowicake,  wowicake  eci¬ 
yatanhan  heciciyapi,  Tuwe  miye 
wicainada  kinhan,  he  owihanke 
wanin  wiconi  yuhe  kta. 

48  Aguyapi  wiconi  he  miye. 

49  Nihunkakepi  kin  hewoskan 
manna  yutapi,  tuka  tapi. 

50  Mahpiya  eciyatanhan  agu¬ 
yapi  hi  kin  he  dee,  tuwe  etanhan 
yute  cinhan  te  kte  sni. 


51  Aguyapi  ni  un  kin  he  miye, 
mahpiya  eciyatanhan  wahi ;  tu¬ 
we  etanhan  yute  cinhan  owihan¬ 
ke  wanin  ni  kta.  Aguyapi  wi- 
cawaqu  kte  cin  he  micehpi  kin 
ee,  he  oyate  wicani  kta  e  wica- 
waqu  ce,  eya. 

52  Wicasta  kin  de  iye  cehpi 
etanhan  unqupi  qa  untapi  kta 
heye  cin,  he  token  okihi  kta  e 
heya  he,  Juda  oyate  iyakitedan 
eya  hdokinicapi. 

53  Hehan  Jesus  hewicakiya ; 
Wowicake,  wowicake  eciyatan¬ 
han  heciciyapi ;  Wicasta  Cinhin¬ 
tku  kin  cehpi  etanhan  yatapi 
sni,  qa  we  kin  datkanpi  sni  kin¬ 
han  wiconi  takudan  en  niunpi 
kte  sni. 

54  Tuwe  micehpi  etanhan  yute 
ca  mawe  yatke  cinhan  owihanke 
wanin  wiconi  yuha  ece,  qa  an¬ 
petu  ihankeya  kin  en  piya  icah¬ 
waye  kta. 

55  Micehpi  kin  he  woyute  otan- 
canke,  qa  mawe  kin  he  woyatke 
otancanke. 

56  Tuwe  micehpi  yute  ca  ma¬ 
we  yatke  cin  he  mici  un,  qa  mis 
kici  waun. 

57  Ate  u  masi  kin  he  ni  un,  qa 
Ate  on  ni  waun,  he  etanhan  tuwe 
mayute  cinhan  miye  on  ni  un 
kta. 

58  Aguyapi  mahpiya  eciyatan¬ 
han  hi  kin  he  dee.  Nihunkakepi 
manna  yutapi  qon  de  iyecece 
sni,  he  yutapi  tuka  tapi.  Tuwe 
aguyapi  kin  de  etanhan  yute 
cinhan  owihanke  wanin  ni  kta 
ce,  eya. 

59  Kapernaum  en  omniciye  ti¬ 
pi  kin  he  ohna  waonspekiya  icun- 
han  hena  hecen  eya. 

60  Heon  etanhan  waonspewi¬ 
cakiye  cin  ota  he  nahonpi  qehan, 
Wicoie  kin  de  tehika  ce,  tuwe  e 
nahon  okihi  kta  he,  eyapi. 

61  Unkan  Jesus  waonspewica- 

kiye  cin  hena  heya  ajijipi  kin, 
iye  atayedan  sdonye  ca  hewi- 
cakiya  ;  Tokeca  de  iyanipatopi 
he. 

62  Wicasta  Cinhintku  kin  wan- 
kan  un  qon  ake  ekta  kihde  ca, 
wandakapi  kinhan,  tokeca  kta 
he. 

63  Woniya  kin  he  wiconi  kaga 
ece,  wicacehpi  kin  takudan  oki- 
hi  sni.  Wicoie  eciciyapi  kin 
hena  woniya  qa  wiconi  kin  hee. 

64  Tuka  wanjikji  he  wicayada- 
pi  sni.  Otokahe  ekta  tanhan  tona 
wicadapi  kte  sni,  qa  nakun  tuwe 
wiyopeye  kte  cin  hena  Jesus 
sdonya. 

85  Unkan  heya ;  He  etanhan 
heciciyapi  qon,  Tuwedan  iye 
cinka  en  mau  okihi  kte  sni,  tuwe 
Atewaye  cin  he  qu  kinhan  hece- 
yedan  okihi  kta. 

66  Hecetu,  unkan  heon  waon- 
spewicakiye  cin  ota  ayustanpi, 
qa  icimana  ihakam  yapi  sni. 

67  Hehan  Jesus  akenonpapi 
kin,  Nis  eya  yahdapi  kta  he,  ewi- 
cakiya. 

68  Unkan  Simon  Inyan  ayupte ; 
Itancan,  tuwe  ekta  unyanpi  kta 
he  ;  owihanke  wanin  wiconi  wi¬ 
coie  duhe  cin ; 

69  Qa  Messiya  Wakantanka  ni 
un  Cinhintku  kin  he  niye  e  wi- 
caundapi  qa  sdonunyanpi  ye, 
eya. 

70  Unkan  Jesus  awicayupte ; 
Akeninonpapi  kin  iniye  cicahni- 
gapi  sni  he  ;  tuka  wanji  wakan- 
sica  yaunpi  ce,  eya. 

71  Simon  cinhintku  Judas  Is- 
kariyot  he  ke  ca  hecen  eya.  Ake 
nonpapi  kin  he  etanhan  tuka  he 
wiyopeye  kte  cin  ee. 

WICOWOYAKE  7. 

1  Hena  iyohakam  Jesus  Galile 
en  un  ;  Juda  oyate  te  yapi  kta 

akitapi  heon  Juda  makoce  en  un 
wacin  ^ni. 

2  Juda  oyate  wakeya  ohna  wo- 
tapi  ece  kin  he  wanna  kiyedan 
aya. 

3  Heon  etanhan  iye  sunkawi- 
caye  cin  heciyapi ;  Detanhan  ya 
wo,  qa  Juda  makoce  kin  en  un 
wo,  hecen  waonspewicayakiye 
cin  niolian  ecanon  ece  kin  hena 
wanyakapi  kta. 

4  Tuwe  ihdutanin  cin  kinhan, 
taku  nahmana  econ  sni  ece. 
Dena  ecanon  kta  hecinhan,  iho 
oyate  kin  en  ihdutanin  wo. 

5  Sunkawicaye  cin  iyepi  nakun 
wicadapi  sni. 

6  Heon  Jesus  hewicakiya ;  Mi- 
ye  anpetu  kin  hinyanhin  iyemi- 
cihantu  sni ;  tuka  niye  qe  anpetu 
kin  ohinniyan  wiyeya  niciyan- 
kapi. 

7  Oyate  kin  ^icenidapi  okihipi 
sni,  tuka  miye  e  sicemadapi ; 
wicohan  tawapi  kin  hena  sica  e 
mdaotanin  ece  kin  heon  etanhan. 

8  Niye  qe  wosnapi  kte  cin  ekta 
ya  po.  Miye  qe  nahahin  anpetu 
iyemicihantu  sni,  heon  wosnapi 
kin  he  ekta  mde  kte  sni  ce. 

9  Hena  hewicakiye  ca  hehan 
Galile  en  un. 

10  Tuka  sunkaku  iyayapi  kin 
iyohakam  hehan,  is  wosnapi  kte 
cin  ekta  ya,  taninyan  ye  sni,  tu¬ 
ka  nahmana  ya. 

11  Wosnapi  kin  icunhan  Juda 
oyate  odepi  qa,  Tokiya  un  he, 
eyapi. 

12  Qa  oyate  kin  iapi  ota  on  aia- 
pi.  Apa,  He  wicasta  waste  ce, 
eyapi ;  qa  toktokeca  is,  Hiya, 
03mte  kin  wicahnayan  ce,  eyapi. 

13  Juda  oyate  kowicakipapi, 
heon  etanhan  tuwedan  taku 
ataninyan  eye  sni. 

14  Wosnapi  kin  cokaya  hdoipi, 
unkan  Jesus  tipi  wakan  ohna 
inajin,  qa  wowicakiyaka. 


WICOWOYAKE  7. 


15  Unkan  Juda  oyate  kin  ini- 
hanpi  qa  heyapi ;  W icasta  kin  de 
tokiya  tanhan  wowapi  kin  onspe 
he  ;  tohinni  onspekiyapi  sni  qon. 

16  Unkan  Jesus  awicayupte  ca 
heya  ;  Wociciyakapi  kin  de  mi- 
ye  e tanhan  sni,  tuwe  u  masi  kin 
he  iye  etanhan. 

17  Tuwe  iye  tawacin  ecen  econ 
wacin  kinhan,  woyakapi  kin  de 
Wakan tanka  eciyatanhan  hecin- 
han,  qa  is  miye  cinka  hena  epa 
hecinhan,  sdonye  kta. 

18  Tuwe  iye  en  oie  iciye  cinhan 
he  iye  towitan  okide  ece  ;  tuka 
tuwe  is,  tuwe  usi  kin  he  towitan 
okicide  kinhan,  he  iye  wowicake, 
qa  wicowicastasni  takudan  en 
un  sni. 

19  Moses  woope  kin  nicupi  ^ni 
he ;  tuka  tuwedan  woope  kin 
ecen  ecanonpi  sni ;  taku  on  te- 
mayayapi  kta  e  a3?akitapi  he. 

20  Oyate  kin  ayuptapi  qa  he¬ 
yapi  ;  Wakan  sica  niyuhnaskin- 
yan  ;  tuwe  e  teniyan  akita  he. 

21  Hehan  Jesus  waayupte  ca 
hewicakiya ;  Wicohan  wanji 
ecamon,  unkan  owasin  niyu- 
sinyayapi. 

22  Moses  halidayapi  wicohan 
kin  nicupi ;  he  Moses  etanhan 
sni,  tuka  hunkakewicayapi  kin 
etanhan ;  unkan  anpetu  Wakan 
eca  wicasta  wan  bayecihdayapi 
ece. 

23  Hecen  anpetu  wakan  eca 
wicasta  wan  bakicihdayapi  he¬ 
cinhan,  on  Moses  woope  kage 
ciqon  yujujupi  kte  sni ;  wicasta 
wan  anpetu  wakan  en  ocowasin 
okiziwaye  cin  heon  cantamaya- 
hdepi  he. 

24  Wiyacinyan  wayacopi  sni 
po,  wokonze  e  eciyatanhan  wa- 
yaco  po. 

25  Hehan  Jerusalem  etanhan 
wanjikji  heyapi ;  Tuwe  teyan 
akitapi  kin  he  dee  sni  he. 


26  Unkan  iho,  kagi  sni  ia  tuka 
tuwedan  taku  eciye  ^ni.  Wica¬ 
sta  itancanpi  kin  awicakehan 
Messiya  kin  he  dee  e  sdonyapi 
he. 

27  Tuka  wicasta  kin  de  toki- 
yatanhan  u  kin  sdonunyanpi ; 
tohan  Messiya  hi  kinhan,  toki- 
yatanhan  u  kin  tuwedan  sdonye 
icte  sni,  eyapi. 

28  Hehan  Jesus  tipi  wakan  kin 
ohna  waonspekiya  icunhan  ho- 
tankakiya  heya  ;  Tuwe  miye  kin 
sdonrnayayapi,  qa  tokiya  tanhan 
wau  kin  he  nakun :  qa  miye 
cinka  wahi  sni ;  tuka  tuwe  u 
masi  kin  he  wicaka,  eqe  sdon- 
yayapi  sni. 

29  Tuka  miye  he  sdonwakiya, 
he  iye  etanhan  wahi,  qa  u  masi 
kin  hee. 

30  Unkan  heon  tinsa  yuze  wa- 
cinpi,  tuka  nahahin  iyehantu  sni 
kin  heon  tuwedan  nape  on  yu- 
tanpi  sni. 

31  Unkan  oyate  kin  etanhan 
wicota  he  iye  kin  wicadapi  qa 
heyapi ;  Tohan  Messiya  hi  kin¬ 
han,  de  taku  wapetogya  econ 
kin,  he  sam  iyeya  hecon  kta  he, 
eyapi. 

32  Oyate  kin  iyakitedan  he- 
kiciyapi  he  Pharisee  kin  nahon- 
pi ;  unkan  wosna  kagapi  Pharisee 
ko,  yuzapi  kta  e  on  akicita  ekta 
ye  wicasipi. 

33  Hehan  Jesus  hewicakiya ; 
Ehake  tokata  cistiyedan  ocipapi 
waun  kta,  helian  tuwe  u  masi 
kinhan  heciya  wahde  kta. 

34  Omayadepi  kta,  tuka  iyema- 
yayapi  kte  sni ;  qa  tokiya  waun 
Idn  ekta  yaupi  kta  esta,  oyaki- 
tpanipi  kta. 

35  Hehan  Juda  oyate  kin  iya¬ 
kitedan  hekiciyapi ;  Tokiya  ye 
kta  he,  qa  iyeunyanpi  unkokihi- 
pi  kte  sni ;  Helenes  oyate  kin 
ehna  enanakiya  iyayapi  kin  ekta 

ye  ca,  Helenes  wowicakiyake 
kta  he. 

36  Omayadepi  kta  tuka  iyema- 
yayapi  kte  sni,  qa  tokiya  waun 
kin  ekta  yanpi  kta  esta,  oyaki- 
tpanipi  kta  ce,  eye  cin  wicoie 
kin  he  toketu  he,  eyapi. 

37  Wosnapi  anpetu  ehake  qa 
tanka  kin  en,  Jesus  najin  qa  ho- 
tankakiya  heya ;  Tuwe  ipuza 
kinhan  en  mau  qa  mini  yatke  kta. 

38  Tuwe  wicamada  kinhan, 
wowapi  wakan  eye  cin  iyececa, 
iye  tanmahen  tanhan  wiconi  mi¬ 
ni  wakpadan  kaduze  kta  ce. 

39  Tuka  Woniya,  tona  iye  wa- 
cinyanpi  kin  icupi  kte  cin  hee 
on  hecen  eya:  he  ehan  nahahin 
Woniya  Wakan  kin  wicaqupi 
sni,  nahahin  Jesus  wowitan  ehan 
i  sni. 

40  Oyate  kin  etanhan  wicota 
wicoie  kin  de  nahonpi  qehan, 
Awicakehan  wicasta  wokcan 
kin  he  dee  ce,  eyapi. 

41  Toktokeca  is,  Messiya  kin 
he  dee  ce,  eyapi.  Tuka  apa  is, 
Messiya  Galile  etanhan  u  kta 
he,  eyapi. 

42  Dawid  wicoicage  tawa  kin 
etanhan  Messiya  hinanpe  kta, 
qa  Bethlehem  otonwe  Dawid  en 
un  qon  hetanhan  u  kta  ce,  wo¬ 
wapi  wakan  eye  sni  he. 

43  Hetanhan  oyate  kin  akipam 
wacinkiyuzapi. 

44  Qa  hunh  yuze  wacinpi,  tuka 
tuwedan  nape  on  yutan  sni. 

45  Hehan  akicita  kin,  wosna 
kagapi  Pharisee  ko  ekta  icica- 
win  wicakipi;  unkan,  Tokeca  e 
ayahipi  sni  he,  ewicakiyapi. 

46  Akicita  kin  awicayuptapi ; 
Wicasta  kin  tuwedan  tohinni 
wicasta  kin  de  iyecen  oie  ye 
sni  ce,  eyapi. 

47  Hehan  Pharisee  kin  is  awi¬ 
cayuptapi,  Nis  nakun  nihnayanpi 
he. 

48  Wicasta  itancanpi  kin  warn 
jikji  qa  Pharisee  ko  he  wicadapi 
he. 

49  Tuka  oyate  kin  de,  woope 
yukcanpi  sni  kin  hena  yvahtepi 
sni  ce,  eyapi. 

50  Nikodemos  hanyetu  ehan 
Jesus  yanke  cin  en  i  qon,  he 
itancanpi  kin  wanji  ee,  hewica- 
kiya ; 

51  Woope  unkitawapi  kin,  wi¬ 
casta  token  eye  cin  nahon  sni, 
qa  taku  econ  kin  atayedan  sdon- 
ye  sni  itokam,  yaco  he. 

52  Unkan  ayuptapi  qa  heciya- 
pi ;  Nis  Galile  henitanhan  he  : 
Wawiwange  ca  wanyaka  wo ; 
wicasta  wokcan  tuwedan  Galile 
etanhan  u  sni  ce. 

53  Hehan  otoiyohi  iye  tipi  kin 
ekta  kihdapi. 

WICOWOYAKE  8. 

1  Jesus  Oliwe  Paha  kin  ekta  i. 

2  Qa  ihanhanna  anpao  hehan 
tipi  wakan  kin  en  ki,  unkan 
oyate  kin  owasin  en  ahi ;  unkan 
en  iyotanke  ca  wowicakiyaka. 

3  Unkan  wosna  kagapi  Pharisee 
ko  winohinca  wan  nahma  ihdu- 
saka  e  en  kahipi,  qa  cokata 
ehdepi ; 

4  Qa  heciyapi,  Waonspekiye, 
winohinca  kin  de  wawicihahapi 
econ  wanka  icunhan  iy eyapi. 

5  Unkan  Moses,  woope  kin  en, 
tona  hececa  kin  inyan  on  wica- 
kininpi  kta,  unkekiciyapi  qon: 
tuka  nis  token  ehe  kta  he. 

6  Taku  iyaonpapi  kte  cin  he 
akitapi  e  heon  etanhan  he  iyu- 
tanyan  heciyapi.  Tuka  Jesus 
patus  inajin,  qa  nape  on  maka 
kin  en  owa. 

7  Unkan  kitanyan  wiwangapi, 
hehan  Jesus  ow'otanna  inajin,  qa 
hewicakiya ;  Wanji  tukte  woa- 
htani  wanin  yaunpi  hecinhan. 


WIGOWOYAKE  8. 


he  tokaheya  inyan  on  kinin 
kte. 

8  Hehan  ake  patus  inajin  qa 
ake  maka  kin  en  owa. 

9  He  nahonpi,  unkan  iye  tawa- 
cin  on  ihdacopi,  heon  wanjikji- 
dan  tankata  kinanpapi,  tokahe¬ 
ya  wicasta  tanka  unpi,  qa  ecen 
hakaktapi  koya  owasin  ;  qa  Je¬ 
sus  isnana  un  ehpeyapi,  wino- 
hinca  cokata  hdepi  qon  he  koya. 

10  Unkan  Jesus  ihduowotan- 
na,  qa  tuwedan  wanyake  sni, 
winohinca  ecedan  ecen  najin, 
unkan  heciya,  Winohinca,  wi- 
yanionpapi  qon  owasin  toki  iya- 
yapi  he ;  tuwedan  niyaco  sni  he. 

11  Han,  Itancan,  tuwedan  sni, 
eya.  Mis  eya  ciyaco  sni,  hun- 
ktiya  wo,  tokata  yeye  cin  ici- 
mana  walitani  sni  wo,  Jesus 
eciya. 

12  Hehan  ake  Jesus  owicakiye 
ca  heya  ;  Oyate  iyoyamwicaye 
cin  he  miye.  Tuwe  mihakam'u 
kin  he  otpaza  ehna  mani  kte  sni, 
iyoyanpa  wiconi  hee  tawa  kta. 

13  Hehan  Pharisee  kin  heciya- 
pi ;  Niye  atayedan  nihdaotanin, 
heon  wadaotanin  kin  he  wowi- 
cake  sni. 

14  Jesus  waayupte  ca  hewica- 
kiya ;  Miye  atayedan  mihdao- 
tanin  qeyas  mihdaotanin  kin  he 
wowicake ;  tokiya  tanhan  wahi 
kin  he  sdonw'akiya,  qa  nakun 
tokiya  mde  kte  cin  he  ;  qa  niye- 
pi  kin  tokiya  tanhan  wau,  qa  to¬ 
kiya  mde  cin  hena  sdonyayapi 
sni. 

15  Wicacehpi  eciyatanhan  wa- 
dacopi ;  tuka  miye  qe  tuwedan 
mdaco  sni. 

16  Tuka  nakun  wamdaco  kin- 
han,  wamdaco  kin  he  wowicake 
kta ;  misnana  waun  sni,  tuka 
Ateyapi  u  masi  kin  he  miciun 
ece. 

17  Wicasta  nom  waayataninpi 

kin  he  wowicake  ce,  woope  du- 
hapi  kin  en  owapi  qon. 

18  Miye  atayedan  mihdaotanin, 
qa  Ate  u  masi  kin  he  nakun  ma- 
yaotanin. 

19  Unkan,  Niyate  tukte  e  he, 
eciyapi.  Jesus  is  awicayupte, 
Sdonmayayapi  sni,  qa  nakun 
Atewaye  cin  sdonyayapi  sni  : 
Miye  kin  sdonmayayapi  unkans. 
Ate  is  nakun  sdonyayapi  kta 
tuka. 

20  Tipi  wakan  kin  en  mazaska 
opiye  he  cin  he  en,  Jesus  waon- 
spewicakiya  icunhan  hena  he- 
wieakiya.  Heca  tuka  tuwedan 
Jesus  otan  wacinpi  sni,  anpetu 
kin  nahahin  kicihi  sni  heon. 

21  Hehan  Jesus  ake  hewicaki- 
ya ;  Wahde  kta,  qa  omayadepi 
ecen  woahtani  ehna  nitapi  kta  ; 
qa  tokiya  wahde  cin  heciya  da- 
pi  kta  esta  oyakitpanipi  kta. 

22  Unkan  .Tuda  oyate  kin  he- 
yapi ;  lye  icikte  kta  he.  Tokiya 
mde  cin  heciya  dapi  oyakitpani¬ 
pi  kta  ce,  eye  cin. 

23  Hehan  iye  hewicakiya  ;  Ni¬ 
ye  kuya  tanhan  yaunpi ;  qa  miye 
e  wankan  tanhan  waun ;  maka 
kin  detanhan  yaunpi,  tuka  miye 
maka  kin  dematanhan  sni. 

24  He  etanhan  wayahtanipi 
kin  en  nitapi  kta  ce,  eciciyapi. 
He  miye  kin  wicayadapi  sni 
kinhan  wayahtanipi  kin  ehna 
nitapi  kta  ce. 

25  Unkan,  Tuwe  niye  he,  eci¬ 
yapi.  Tokag  ehan  eciciyapi  qon 
he  dee,  Jesus  ewicakiya. 

26  Taku  ota  eciciyapi,  qa  ci- 
yacopi  kta  e  mduha  ;  tuka  tuwe 
u  masi  kin  he  wowicake  ;  qa 
taku  emakiye  cin  owasin  oya¬ 
te  kin  owicawakiyaka  ce. 

27  Iye  Atkuku  kin  on  hena 
hewicakiye  cin  he  okahnigapi 
sni. 

28  Hehan  Jesus  hewicakiya ; 

Tohan  Wicasta  Cinhintku  kin 
wankan  eyahdepi  kinhan,  he- 
han  he  miye  kin  sdonyayapi  kta, 
qa  miye  cinka  takudan  ecamon 
sni ;  tuka  Ate  taku  onspemakiye 
cin  hena  ecedan  ecen  omdaka 
ece. 

39  Tuwe  u  masi  kin  he  mici 
un  ;  Ate  misnana  amahdustan 
sni ;  taku  iyokipi  ecen  ecamon 
ece,  heon  etanhan,  eya. 

30  Hewicakiya  icunhan  wicota 
wanna  wicadapi. 

31  Heon  Juda  oyate  kin  etan¬ 
han  tona  Jesus  wicadapi  kin 
hena  hewicakiya  ;  Mioie  kin 
ohinniyan  oyapapi  kinhan,  awi- 
cakehan  waonspewicawakiye 
cin  he  niyepi  kta  ; 

33  Kinhan  wowicake  kin  sdon¬ 
yayapi  kta;  qa  wowicake  kin 
he  niciyuskapi  kta  ce. 

33  Hehan  ayuptapi ;  Abraham 
towicoun  kin  unketanhanpi,  qa 
tohinni  tuwedan  wowidag  un- 
yanpi  sni;  hecen,  Niciyuskapi 
kta  ce,  ehe  cin  he  token  heha  he. 

34  Jesus  awicayupte  ;  Wowi¬ 
cake,  wowicake  on  heciciyapi, 
Tuwe  woahtani  econ  kin  he 
woahtani  en  wowidake  un  ece. 

35  Qa  wowidake  un  kin  he 
ohinniyan  tipi  kin  ohna  un  sni 
ece ;  tuka  Cinhintku  kin  hee 
ohinniyan  timahen  ounyan. 

36  Heon  Cinhintkuyapi  kin  ni¬ 
ciyuskapi  hecinhan,  awicakehan 
tawaniciyapi  kta. 

37  Abraham  towicoun  kin  eni- 
tanhanpi  sdonwaya ;  tuka  te  ma- 
yayapi  yacinpi,  mioie  kin  en  ni- 
unpi  sni,  heon  etanhan. 

38  Taku  Ate  ekta  wamdake 
cin  hena  omdaka  ece  ;  qa  nis  ni- 
yate  ekta  taku  wandakapi  kin 
hee  ecen  ecanonpi  ece. 

39  Hehan  ayuptapi  qa  heciya- 
pi ;  Abraham  he  ateunyanpi  kin 
ee.  Unkan  Jesus  hewicakiya  ; 

Abraham  cinca  kin  he  niyepi 
unkans,  Abraham  ohanye  cin  he 
ecen  ecanonpi  kta  tuka. 

40  Tuka  nakaha  temayan  aya- 
kitapi,  wicasta  wan  wowicake 
Wakantanka  eciyatanhan  na- 
walion  kin  he  ociciyakapi  kin 
he  miye  tuka  :  Abraham  e  qe 
hecen  econ  sni  qon. 

41  Niyatepi  ohan  kin  hee  ecen 
ecanonpi  ece,  eya.  Hehan  heci- 
yapi  ;  Tuwe  cinca  tanin  sni  kin 
heuncapi  sni ;  ate  unyanpi  wan- 
jidan  unhapi,  Wakantanka  kin 
hee. 

43  Heon  Jesus  hewicakiya  ; 
Wakantanka  he  ateyayapi  un¬ 
kans  waste  mayadakapi  kta  tu¬ 
ka  ;  miye  kin  Wakantanka  kin 
hetanhan  wahinape  ca  wan  ;  qa 
miye  cinka  wahi  sni,  iye  kin  u 
masi. 

43  He  tokeca  e  iwae  cin  oya- 
kahnigapi  sni  he  ;  mioie  kin  ana- 
goptan  wacannipi  sni  kin  heon 
etanhan. 

44  Wakansica  ateyayapi  kin 
henitanhanpi,  qa  niyatepi  tawa- 
cin  kin  ecen  ecanonpi  yacinpi 
ece.  He  otokahe  etanhan  tin- 
wicakte  kin  heca,  qa  wowicake 
kin  en  najin  sni,  wowicake  taku¬ 
dan  en  un  sni  nakaes.  Tohan 
woitonsni  oyaka  eca,  he  iye  cin¬ 
ka  ohdaka  ece  ;  iye  kin  woiton¬ 
sni  sa,  qa  woitonsni  atkuku  kin 
hee. 

45  Tuka  miye  wowicake  ecici- 
yapi  kin,  heon  etanhan  wicama- 
yadapi  sni. 

46  Niyepi  kin  wanji  tukte  he 
wawalitani  e  duwicakapi  he.  Qa 
wowicake  epe  cinhan,  tokeca  e 
wicamayadapi  sni  he. 

47  Tuwe  Wakantanka  etanhan 
kin  he  Wakantanka  oie  anago- 
ptan.  Niye  Wakantanka  anaya- 
goptanpi  sni  ece,  heon  etanhan 
henitanhanpi  sni. 


WICOWOYAKE  9. 


48  Hehan  Juda  oyate  kin  ayu- 
ptapi  qa  heciyapi;  Samariya  oya¬ 
te  henitanhan,  qa  Wakansica  ni- 
yuhnaskinyan  ce,  unkeniciyapi 
qon  he  wicaunkapi  ce. 

49  Jesus  ayupte ;  Wakansica 
mayuhnaskinye  sni ;  tuka  Ate 
wahduwitan,  qa  niye  wowisten- 
mayayapi. 

50  Miye  mitowitan  awecite 
sni ;  tuka  tuwe  waakite  ca  waya- 
co  yukan  ce. 

51  Wowicake,  wowicake  eci- 
yatanhan  heciciyapi,  Tuwe  mi- 
oie  kin  de  yuhe  cinhan,  tohin- 
ni  wiconte  wanyake  kte  sni, 
eya. 

52  Hehan  Juda  oyate  kin  he¬ 
ciyapi;  Wakansica  niyuhnaskin- 
yan  e  dehan  iyotan  sdonunyanpi. 
Abraham  hee  kaes  ta,  qa  wokcan- 
pi  kin  hena  nakun  tapi ;  tuka  ni¬ 
ye,  Tuwe  mioie  yuhe  cinhan  tp- 
hinni  wiconte  ute  kte  sni  ce,  eha 
ce. 

53  Abraham  ateunyanpi  kin 
hee  kaes  te  cin,  niye  e  iniyotan 
he.  Wokcanpi  kin  nakun  heepi 
kaes  tapi ;  qa  niye  nituwe  e  nici- 
caga  he,  eyapi. 

54  Unkan  Jesus  waayupte  ; 
Miye  cinka  mihduonihan  kinhan, 
mitowitan  kin  he  taku  kte  sni  ; 
tuka  Atewaye  cin  he  rnahduoni- 
han  ece  ;  unkan  he  Wakan tanka 
nitawapi,  kehapi. 

55  Heca  esta  tohinni  sdonya- 
yapi  sni ;  tuka  miye  e  sdonwa- 
kiya.  Qa  he  sdonwaye  sni  ce, 
epe  cinhan,  mis  eya  niyepi  iyecen 
iwaton  kte  sni ;  tuka  miye  sdon- 
waya,  heon  etanhan  oie  kin  tan- 
yan  weciyuha. 

56  Abraham  ateyayapi  qon 
mitaanpetu  kin  wanyake  kta  cin 
hinca ,  unkan  he  wanyake  ca 
iyuskin  ce,  eya. 

57  Hehan  Juda  oyate  kin  heci¬ 
yapi  ;  Nahahin  waniyetu  wikce- 


mna  nizaptan  sni,  tuka  Abraham 
wandaka  he. 

58  Jesus  hewicakiya  ;  Wowi¬ 
cake,  wowicake  eciyatanhan  he¬ 
ciciyapi  ;  Abraham  un  qon  he 
itokam  wanna  waun  ce,  eya. 

59  Hececa  unkan  inyan  icupi, 
qa  on  kininpi  kta  ;  tuka  Jesus  na- 
icihbe  ca,  tipi  wakan  etanhan 
wicehna  tanhan  tankata  inanpe 
ca,  etoopteya  iyaya. 

WICOWOYAKE  9. 

1  Jesus  ye  cin  tahepi,  wicasta 
wan  toka  tonpi  ehantanhan  ton- 
we  sni  un  e  he  wanyaka. 

2  Unkan  waonspewicakiye  cin 
wiwangapi  qa  heyapi ;  Itancan, 
tuwe  wahtani  he,  wicasta  kin 
de  atkuku,  hunku,  iyeka,  wanji 
tukte  wahtani  he,  on  ista  gonga 
tonpi  he. 

3  Jesus  waayupte ;  He  iye,  qa 
atkuku,  hunku,  wanji  wahtanipi 
on  hecece  sni;  tuka  Wakantan- 
ka  ohan  kin  e  he  ayutaninpi  kta 
e  heon. 

4  Anpetu  icunhan,  tuwe  u  masi 
wicohan  tawa  kin  ecen  ecamon 
kta  iyececa  ;  hanyetu  kin  he  hi 
kta,  he  en  tuwedan  wicohan  econ 
okihi  kte  sni. 

5  Tohanyan  wicasta  opeya  wa¬ 
un  kin,  oyate  iyoyamwicawaya 
ece,  eya. 

6  Hena  heye  ca  hehan  makata 
tagosa,  qa  tage  on  upsija  kage 
ca,  istagonge  cin  ista  kin  en 
upsija  ikiciun  ; 

7  Qa  heciya ;  Siloam  miniyo- 
we,  yesipi  eyapi  kin  he  kapi,  he 
ekta  ye  ca  en  ihdujaja  wo.  Un¬ 
kan  ekta  i,  qa  on  ihdujaja  qa 
hdi,  unkan  wawanyaka. 

8  Heon  itan  anog  tipi,  qa  tona 
wicasta  istagonge  cin  wanyaka- 
pi  ece  qon  hena,  Tuwe  timata 
iyotang  un  qon  he  dee  se,  eyapi. 

9  Wanjikji,  He  dee  ce,  eyapi : 
qa  toktokeca  is,  He  de  iyececa 
ce  :  tuka  iye  kin,  He  miye  ce, 
eya. 

10  Unkan,  Tokiya  tanhan  de 
on  niista  kin  dumdaya  he,  eciya- 
pi. 

11  Unkan  iye  waayupte  ca  he- 
ya  ;  Wicasta  wan  Jesus  eciyapi 
kin  he  upsija  kage  ca,  ista  ano- 
katanhan  imiciun,  qa,  Siloam 
miniowe  kin  ekta  ye  ca,  mini  on 
ihdujaja  wo,  emakiya  qehan, 
ekta  wai,  qa  mihdujaja,  unkan 
Watonwan,  eya, 

12  Unkan,  Wicasta  kin  he  tukte 
e  he,  eciyapi.  Sdonwaye  sni 
ce,  eya. 

13  Wicasta  istagonge  ciqon  he 
Pharisee  kin  en  wicakaipi. 

14  Unkan  anpetu  wakan  icun- 
han,  Jesus  upsija  kage  ca  on  wi¬ 
casta  kin  he  ista  yukawakiya. 

15  Hehan  Pharisee  kin  is  ake, 
token  on  ista  yukawapi  hecinhan 
he  iwangapi.  Unkan,  Upsija  e 
ista  kin  en  imaun  qa  mihdujaja, 
unkan  watonwan,  ewicakiya. 

16  Unkan  Pharisee  kin  wanjikji; 
Wicasta  kin  he  anpetu  wakan 
awacin  sni,  heon  etanhan  Wa- 
kantanka  hetanhan  sni,  eyapi. 
Unkan  apa,  Wicasta  wan  wa- 
htani  sa  hecinhan,  wowapetoke- 
ca  dececa  token  econ  okihi  kta 
he,  eyapi.  Hecen  on  akipam 
wacinhnakapi, 

17  Ake  wicasta  istagonge  ciqon 
heciyapi ;  Qa  nis  token  eyakiya 
he,  ista  tonweniye  cin.  Unkan, 
He  wicasta  wokcan  kin  heca  ce, 
eya. 

18  Wicasta  kin  he  ista  gonga 
tuka  ihnuhanna  tonwe  cin  he 
Juda  oyate  kin  wicadapi  sni, 
heon  tuwe  ista  tonweyeyapi  kin 
atkuku  hunku  ko  wicakicopi ; 

19  Qa  wiwicawangapi  qa  he- 
yapi ;  De  nicincapi  qa  tonwe  sni 

tonpi  kehapi  he  ;  qa  tokiyatan- 
han  nakaha  tonwan  he. 

20  Atkuku  hunku  ko  waayu- 
ptapi  qa  heyapi  ;  De  unkicincapi 
tonwe  sni  tonpi  he  sdonunki- 
yapi; 

21  Tuka  nakaha  tokiya  tanhan 
on  tonwe  cin  de  sdonunyanpi 
sni.  Qa  ista  yukawa  kin  de  na- 
kun  sdonunyanpi  sni ;  is  eya 
hoksike  sni  kin,  iye  iwanga  po, 
toketu  kin  he  ecen  eye  kta  ce. 

22  Juda  oyate  kowicakipapi, 
qa  heon  etanhan  atkuku  hunku 
kici  hecen  eyapi.  Tuwm,  Messi- 
ya  kin  hee,  taninyan  eye  cinhan, 
he  omniciye  tipi  kin  etanhan 
tankan  iyeyapi  kta,  Juda  oyate 
kin  wanna  wakiconzapi. 

23  He  etanhan,  Iye  es  hoksike 
sni  kin,  iye  atayedan  winungapi 
sni,  atkuku  hunku  kici  eyapi. 

24  Hehan  ake  icinonpa  wicasta 
istagonge  ciqon  he  wiwangapi 
qa  heciyapi ;  Wakan  tanka  wo- 
yatan  qu  wo ;  wicasta  kin  he 
wahtani  sa  sdonunyanpi  ce, 

25  Iye  waayupte  ca  heya  ;  He 
wahtani  sa  hecinhan  sdonwaye 
sni ;  tuka  taku  wanji  sdonwaya  ; 
istamagonga  tuka  nakaha  wa- 
tonwe  cin  he. 

26  Unkan,  Taku  tokanicon  qa 
on  ista  kin  niyukawa-  he,  ake 
eciyapi. 

27  Unkan  awicayupte  ;  Wanna 
eya  kes  ociciyakapi,  tuka  naya- 
honpi  sni ;  ake  icinonpa  naya- 
lionpi  yacinpi  he  ;  nis  eya  wa- 
onspewicakiye  cin  hen  ope  ni- 
hdawapi  kta  he,  eya. 

28  Hehan  iwalitedapi  sni  qa 
heyapi;  Waonspewicakiye  cin 
he  wanji  niye  ;  tuka  Moses  wa¬ 
onspewicakiye  cin  he  unkiyepi. 

29  Wakantanka  Moses  he  oki- 
ya  sdonunyanpi,  tuka  wicasta 
kin  de  tokiyatanhan  u  kin  sdon¬ 
unyanpi  sni  ce. 


WICOWOYAKE  10. 


30  Unkan  wicasta  kin  he  waa- 
yupte  ca  hewicakiya  ;  Taku  wo- 
winihan  kin  he  dee  ;  naka  i^ta 
mayumdaya,  tuka  tokiyatanhan 
u  kin  sdonyayapi  ^ni. 

31  Wahtanipi  sa  kin  hena  Wa- 
kantanka  anawicagoptan  sniece, 
tuka  tuwe  Wakantanka  yuoni- 
han,  qa  tawacin  okicipe  cin, 
hee  Wakantanka  anakigoptan 
e  sdonunyanpi. 

32  Otokaheya  tanhan  tuwe  wi- 
casta  tonwe  sni  tonpi  ista  kiyu- 
kawa  oyakapi  kin  tuwedan  na- 
hon  sni  ce. 

33  Wicasta  kin  de  Wakantanka 
eciyatanhan  sni  unkans  takudan 
okihi  kte  sni  ce,  eya. 

34  Unkan  waayuptapi  qa,  Wo- 
ahtani  ocowasin  ehna  nitonpi, 
tuka  waonspeunyakiyapi  kta  ke- 
canni  he,  eciyapi ;  qa  tankan 
iyeyapi. 

35  Tankan  iyeyapi  kin  he  Je¬ 
sus  nahon ;  qa  akipa,  unkan, 
Wakantanka  Cinhintku  kin  wi- 
cayada  he,  eciya. 

36  lye  waayupte  ca.  He  tuwe 
he,  Itancan,  wicawada  kta  ce, 
eya. 

37  Wandake  ca  he  iye  e  onici- 
ya,  Jesus  ej^a. 

38  Unkan,  Itancan  wicawada, 
eyaya  itokam  canpeska  make- 
hde  inajin. 

39  Unkan  Jesus  hey  a ;  Oyate 
kin  de  ekta  wicawahi,  wicasta 
tona  tonwe  sni  kin  hena  tonwan- 
pi  kta,  qa  tona  tonwe  cin  hena 
istagongapi  kta,  he  woyaco  kin 
hduha  wahi  ce. 

40  Unkan  Pharisee  kicicapi  kin 
hena  nahonpi,  unkan,  Unkis  eya 
istaungongapi  he,  eciyapi. 

41  Istanigongapi  unkans  woa- 
htani  wanin  yaunpi  kta ;  tuka 
nakaha,  Untonwanpi  ce,  ehapi ; 
heon  woahtani  niyukanpi,  Je¬ 
sus  ewicakiya. 

Dak.  -a  ^ 


WICOWOYAKE  10. 

1  Wowicake,  wowicake  eciya¬ 
tanhan  heciciyapi ;  Tuwe  ta- 
hinca  tipi  tiyopa  ohna  tin  iyaye 
sni,  tiyopa  icunonpa  tanhan  ti 
iyohpaye  cin  he  wabotice  ca 
wamanon  kin  heca. 

2  Tuka  tuwe  e  tiyopa  eciyatan¬ 
han  tin  iyaye  cin  hee  tahinca 
tawa  wicaye  cin  ee. 

3  Qa  iye  tiyopa  awanyake  cin 
tiyopa  kiciyugan  ece,  unkan 
tahinca  kin  he  ho  kin  nahonpi 
ece  ;  tahinca  tawa  kin  otoiyohi 
cajeyan  wicakico,  qa  tankan  wi- 
cahdoya  ece. 

4  Unkan  tahinca  tawa  kin  tan¬ 
kan  awicau  eca,  wicitokam  ya 
ece  ;  unkan  tahinca  kin  is  iha- 
kam  yapi  ece,  ho  kin  iyekiyapi 
nakaes. 

5  Qa  tuwe  tokeca  kinhan  he 
ihakam  yapi  kte  sni,  tuka  naki- 
cipapi  kta ;  tuwe  tokeca  ho  kin 
iyekiyapi  sni,  heon  etanhan. 

6  Wiyacinpi  kin  de  Jesus  ecen 
ewicakiya ;  tuka  taku  owicaki- 
yake  cin  hena  okahnigapi  sni. 

7  Hehan  ake  Jesus  hewicakiya; 
Wowicake,  wowicake  on  hecici¬ 
yapi,  Tahinca  tipi  tiyopa  kin  he 
miye  ce. 

8  Tona  mitokam  hipi  kin  hena 
owasin  waboticapi  qa  wamanon- 
pi  kin  hecapi ;  tuka  tahinca  kin 
anawicagoptanpi  sni. 

9  Tiyopa  kin  he  miye  ;  tuwe 
miye  eciyatanhan  ti  iyohpaye 
cinhan  ni  kta ;  qa  mahen  ye  ca 
tankata  inanpa  eca  wato  tanyan 
iyeye  kta. 

10  Wabotice  cin  he  wamanon- 
pi,  tin  wicaktepi,  waihangyapi 
henakiya  on  hi  ece  ;  tuka  wiconi 
yuhapi  kta,  qa  takudan  icakije 
sni  unpi  kta  e  heon  miye  wahi. 

11  Waawanhdake  waste  kin  he 
miye.  Waawanhdake  waste  kin 

be  tabinca  kin  on  wiconi  tawa 
ebpekiya. 

12  Tuka  tuwe  odotapi  un,  qa 
waawanhdake  kin  ee  sni,  qa  ta- 
hinca  tawa  sni  kin  he  sunktoke- 
ca  en  u  wanyaka  eca,  tahinca 
kin  ehpewicaye  ca  najica  ece  ; 
unkan  sunktokeca  iyawicahpaye 
ca  ihangwicaya  ece. 

13  Odotapi  un  kin  he  wodotapi 
un,  qa  tahinca  kin  ihawicakta 
sni,  heon  etanhan  napa  ece. 

14  Waawanhdake  waste  kin 
he  miye,  qa  tahinca  mitawa  kin 
hena  sdonwicawakiya,  qa  mita¬ 
wa  kin  is  nakun  sdonmakiyapi 
ece. 

15  Ate  token  sdonmakiye  cin 
he  iyecen  mis  Ate  sdonwakiya ; 
qa  tahinca  kin  hena  on  wiconi 
mitawa  kin  ehpewakiya. 

16  Qa  tahinca  toktokeca  nakun 
W'icamduha,  tahinca  tipi  kin  den 
un  sni :  hena  nakun  awicawahi 
kta,  hecen  miho  kin  nalionpi  kta  ; 
hetanhan  tahinca  tipi  wanjidan 
kta,  qa  waawanhdake  wanjidan 
kta. 

17  Wiconi  mitawa  ehpewakiye 
ca,  ake  ewehdaku  kte  cin  heon 
Ate  waste  makidaka. 

18  Tuwedan  he  maki  kte  sni ; 
qa  miye  cinka  he  wicawaqu  ;  he 
amdustan  kte  cin  owakihi,  qa 
ewehdaku  kte  cin  nakun  owa¬ 
kihi  ;  Ate  hecen  econ  masi  ce, 
eya. 

19  Akes  wicoie  kin  dena  on 
Juda  oyate  kin  akipam  tawa- 
cinpi. 

20  He  taku  wakan  sica  yuha, 
qa  he  ihnaskinyan,  tokeca  e  na- 
yahonpi  he,  wicota  eyapi. 

21  Tuka  apa  is,  Tuwe  wakan 
sica  yuhe  cin  decen  oieye  sni 
ece ;  taku  wakan  sice  cin  he  ista 
gongapi  ista  wicakiyukawa  oki- 
hi  kta  he,  eyapi. 

22  Wanna  Jerusalem  en  yuwo- 

hduze  tonpi  omniciye  kagapi  ece 
qon  hehaiitu  ;  unkan  waniyetu. 

23  Unkan  icunhan  tipi  wakan 
ohna,  Solomon  ohanzi  hdepi  ta¬ 
wa  qon  he  en  Jesus  omani. 

24  Hehan  Juda  oyate  itan 
ihduksan  himniciyapi  qa  heciya- 
pi ;  Tohanyan  wacin  akipam  yus- 
unyakiyapi  he ;  Messiya  kin  he 
niye  hecinhan  taninyan  unkoki- 
yaka  po. 

25  Jesus  awicayupta  ;  Wanna 
ociciyakapi  tuka  wicamayadapi 
sni  qon  ;  Ate  caje  kin  eciyatan- 
han  wicohan  ecamon  kin  hena 
omayake  cin  ee. 

26  Tahinca  tawa  wicawaye  cin 
he  oyapapi  sni,  he  etanhan  wica¬ 
mayadapi  sni,  eciciyapi  qon  he 
iyececa. 

27  Tahinca  mitawa  kin  miho 
kin  nahonpi,  qa  hena  sdonwica¬ 
wakiya,  qa  mihakam  unpi. 

28  Qa  owihanke  wanin  wiconi 
wicawaqu  ;  qa  icimana  owihan- 
kepi  kte  sni,  qa  minape  kin  etan¬ 
han  tuwedan  wicayuspe  kte  sni. 

29  Ate  hena  maqu  kin  he  taku 
owasin  sam  iyeya  tanka ;  qa  Ate 
nape  kin  etanhan  tuwedan  wica- 
yuspa  okihi  sni. 

30  Miye,  qa  Atewaye  cin  un- 
wanjipidan,  eya. 

31  Hehan  Juda  oyate  ake  inyan 
icupi,  on  kininpi  kta  e  heconpi. 

32  Unkan  Jesus  awicayupta; 
Ate  eciyatanhan  wicohan  waste 
ota  cicipazopi;  hena  tukte  wanji 
on  nakaha  inyan  on  mayakininpi 
kta  he,  eya. 

33  Juda  oyate  ayuptapi  qa  he- 
yapi ;  Wicohan  waste  on  unni- 
cininpi  kte  sni,  tuka  iapi  sica 
on,  qa  winicasta  tuka  Wakan- 
tanka  nicicage  cin  heon  etanhan. 

34  Jesus  awicayupte ;  Taku 
wakan  kin  henicapi,  eciciyapi 
ce,  he  woope  nitawapi  kin  en 
hecen  kagapi  sni  he. 

35  Hecen  tona  Wakantankaoie 
kin  en  wicahiyohi  kin  hena  taku 
wakanpi  ewicakiya  hecinhan,  qa 
wowapi  wakan  kin  he  yujujupi- 
ca  sni ; 

36  Hecen  tuwe  Ateyapi  kin 
hduwakan  qa  makata  u  si  kin  he, 
Wakantanka  Cinhintku  kin  he 
miye  ce,  epe  ciqon,  heon,  Taku 
sica  eha  ce,  token  eyakiyapi  kta 
he. 

37  Ate  ohan  kin  hena  ecen  eca- 
mon  sni  kinhan,  wicamadapi  sni 
po. 

38  Tuka  hecen  ecamon  kinhan, 
miye  wicamayadapi  sni  esta,  wi- 
cohan  kin  hena  wicada  po  ;  he¬ 
cen  Atewaye  cin  micica,  qa  mi¬ 
ye  he  wecica,  heciyatanhan 
sdonyayapi  qa  wicayadapi  kta 
ce,  eya. 

39  Heon  etanhan  nakun  ake 
tinsa  yuze  wacinpi ;  tuka  napepi 
kin  etanhan  ihduspa. 

40  Qa  ake  hetanhan  Jordan 
wakpa  kin  he  en,  Johannes  ba- 
ptem  wicaqu  ece  qon  he  en  i,  qa 
en  ounyan. 

41  Unkan  wicota  en  hipi  qa 
heyapi ;  Johannes  takudan  wa- 
petogya  ecen  econ  sni,  tuka  Jo¬ 
hannes  wicasta  kin  de  etanhan 
tona  oyake  cin  owasin  wowica- 
ke. 

42  Unkan  hen  wicota  wicada- 
pi. 

WICOWOYAKE  11. 

1  Unkan  wicasta  wan  waya- 
zanka,  Lazarus  eciyapi,  Bethani 
hetanhan,  Mary  qa  cunku  Mar¬ 
tha  totonwepi  kin  hee. 

2  Mary  wihdi  wastemna  on 
Itancan  kin  sdaye  ca,  paha  kin 
on  siha  kin  kipakinta,  Lazarus 
he  hunkawanjitku  wayazanke 
cin  hee. 

3  Unkan  tawinohtinpi  kin,  Itan¬ 
can,  wicasta  wan  wasteyadake 


ciqon  he  wayazanka,  eya  hosi 
kaipi. 

4  Jesus  nahon  unkan  hecen  eya, 
Wowayazan  kin  he  wiconte  ekta 
sni,  tuka  he  Wakantanka  towi- 
tan  kin  ee,  qa  heon  Wakantanka 
Cinhintku  kin  yuwitanpi  kta. 

5  Martha  iye  tankaku,  Lazarus 
kici,  Jesus  waste  wicadaka. 

6  Wayazanke  cin  nahon,  tuka 
anpetu  nonpa  ekta  ye  sni  yanka. 

7  Hehan  Jesus  waonspewica- 
kiye  cin  hewicakiya ;  Juda  ma- 
koce  kin  ekta  unhdapi  kta. 

8  Unkan  waonspewicakiye  cin 
heciyapi ;  Itancan,  nahanhin  a- 
skatudan  Juda  oyate  kin  inyan 
on  nicininpi  akitapi,  qa  ake  ekta 
hde  wacanni  he. 

9  Jesus  waayupte ;  Anpetu 
wanjidan  kes,  wihiyayedan  oape 
akenonpa  sni  he ;  tuwe  anpetu 
icunhan  mani  kinhan  nasna  sni 
ece ;  maka  akan  iyoyanpa  kin 
he  wanyaka  heon. 

10  Tuka  tuwe  hanyen  mani 
kinhan  hee  nasna  kta,  iyoyanpa 
takudan  en  un  sni  kin  heon. 

11  Hena  hecen  eya  ;  qa  hehan 
iyohakam  hewicakiya  ;  Lazarus 
koda  unyanpi  qon  istinma,  ekta 
mde  ca  mduhice  kta  ce. 

12  Hehan  waonspewicakiye  cin, 
Itancan,  istinma  hecinhan  he  he- 
cetu  kta  ce,  eyapi. 

13  He  wanna  ta  e  Jesus  heya ; 
tuka  istinmapi  on  oziiciya  e  he¬ 
ya  kecinpi. 

14  Unkan  hehan  Jesus  tanin- 
yan  hewicakiya ;  Lazarus  wan¬ 
na  ta  ce  : 

15  Qa  he  icunhan  hen  waun 
sni  kin  heon  niyepi  en  wimdu- 
skin,  hecen  on  wicayadapi  kta. 
Ho  po,  ekta  unyanpi  kta,. 

16  Hehan  Thomas  Didumos 
eciyapi  kin  he  waonspewicakiye 
unmapi  kin  hewicakiya ;  Ekta 
unyanpi,  qa  kici  untapi  kta  ce. 

17  Unkan  Jesus  en  u  qehan, 
kapi  etanhan  wanna  topa  can  he 
sdonya. 

18  Jerusalem  Bethani  ikiyedan, 
wiyutapi  akezaptan  ecetu  he- 
hanyan. 

19  Unkan  Martha  Mary  kici 
yukanpi  en  Juda  oyate  wicota 
magagaye  wicaipi,  hunkawanji- 
tkupi  kin  he  on. 

20  Jesus  en  u  Martha  nahon, 
unkan  itkokim  ya  ;  tuka  Mary  e 
timahen  iyotanka  yanka. 

21  Hehan  Martha  Jesus  heciya ; 
Itancan,  den  yaun  unkans,  mi- 
hunkawanji  to  kte  sni  tuka  ; 

22  Tuka  detanhan  taku  Wa- 
kantanka  yakida  kinhan,  Wa- 
kantankanicuktae  sdonwayace. 

23  Nihunkawanji  ekicetu  kta, 
Jesus  eciya. 

24  Eya  woekicetu  anpetu  ihan- 
keya  kin  hehan  ekicetu  kta  e 
sdonwaya,  Martha  eya. 

25  Unkan  Jesus  heciya;  Woe¬ 
kicetu  qa  wiconi  Kin  he  miye, 
tuwe  wicamada  kinhan  toke  hin 
ta  esta  ni  kta. 

26  Qa  tuwe  ni  un,  qa  wicama¬ 
da  kinhan  icimana  te  kte  sni. 
He  wicayada  he. 

27  Han,  Itancan;  Messiya  Wa- 
kantanka  Cinhintku  makata  hi 
kte  ciqon  he  niye  e  wicawada 
ce,  eciya. 

28  Unkan  hena  hecen  eya,  he¬ 
han  hde  ca,  tawinohtin  Mary 
analibeyahan  kico,  qa  heciya; 
Itancan  kin  den  un,  qa  nico  ce. 

29  He  nahon  iheya,  unkan 
ohankoya  najin  hiyaye  ca  ekta 
ya. 

30  Nahanhin  Jesus  otonwe  kin 
ehan  i  sni,  tuka  Martha  itkokipe 
ciqon  he  en  un. 

31  Hehan  Juda  oyate  en  yukan¬ 
pi,  qa  magagayapi,  he  icunhan 
Mary  ohankoya  najin  hiyaye  cin 
wanyakapi  qehan,  ihakam  iya- 

yapi  qa,  Wicasta  hnakapi  ekta 
ceye  kta  e  ekta  ya,  eyapi. 

32  Jesus  najin  kin  Mary  ehan 
i,  qa  wanyake  cehan,  ihukuya 
canpeska  makehde  ehpeiciye  ca, 
Itancan,  den  yaun  unkans,  mi- 
hunkawanji  te  kte  sni  tuka,  eci¬ 
ya. 

33  Mary  ceye  cin  he  Jesus 
wanyake  ca,  Juda  wicasta  kici 
ipi  kin  hena  nakun  ceyapi ;  un¬ 
kan  iye  atayedan  comnihdazi,  qa 
ihniyanyan. 

34  Qa  tokiya  eyahnakapi  he, 
eya.  Unkan,  Itancan,  ekta  u  qa 
wanyaka  ye,  eciyapi. 

35  Jesus  ceya. 

36  Hehan  Juda  oyate  kin  he- 
yapi ;  Wanyaka  po,  ehan  qon 
waste  dake  hinca  ce. 

37  Qa  wicasta  wanjikji,  Wi¬ 
casta  ista  aohduta  ee  kaes  yuka- 
wa,  wicasta  kin  de  te  sni  unki- 
ya  okihi  kta  naceca  ce,  eyapi. 

38  Ake  Jesus  iye  atayedan  co¬ 
mnihdazi,  qa  wicasta  hnakapi 
kin  en  ya.  He  imnija  ohdoka 
ohna  hnakapi,  qa  inyan  wan 
tanka  aokatinzapi. 

39  Inyan  kin  tokan  iyeya  po, 
Jesus  eya.  Wicasta  te  cin  ta¬ 
winohtin  Martha  heciya,  Itan¬ 
can,  wanna  topa  can  yanka  e 
^icamna. 

40  Wicayada  kinhan,  Wakan- 
tanka  towitan  wandake  kta  ce, 
eciciye  sni  he,  Jesus  eciya. 

41  Hehan  inyan  kin  tokan  iye- 
yapi ;  wicasta  ta  wanke  cin  etan- 
han.  Unkan  Jesus  ista  yuwan- 
kan  ikikcu,  qa  heya  ;  Ate  ciya- 
waste,  namayahon  kin  heon  ; 

42  Qa  ohinniyan  namayahon 
kin  he  sdonwakiya ;  tuka  wicasta 
hnakapi  kin  de  en  mitan  oksan 
najinpi  kin  de  on,  he  niye  u  ma- 
yasi  kin  wicadapi  kta  e  on  hepe. 

43  Hecen  eye  ca  hehan,  Laza¬ 
rus  nunke  cin  hetanhan  tankata 

hninanpa  wo,  awitukadan  hoye- 
kiya  qa  eya. 

44  Unkan  wicasta  te  cin  tan- 
kata  hninanpa,  siha  nape  ko  pa- 
litapi,  qa  ite  opemni  tonpi  kin 
hena  ecehna.  Kiyuskapi  qa 
ayustan  po,  iyaye  kta,  .Tesus  ewi- 
cakiya. 

45  Hehan  Juda  wicasta  Mary 
kici  ipi  qon,  hena  Jesus  taku 
econ  kin  be  wanyakapi,  unkan 
wicota  wicadapi. 

46  Tuka  wanjikji  Pharisee  kin 
ekta  wicakipi,  qa  Jesus  taku  econ 
kin  owicakiyakapi. 

47  Hehan  wosna  kagapi  Phar¬ 
isee  ko  mniciyapi  qa.  Token 
econkupi  he  ;  wicasta  kin  de  ta¬ 
ku  wapetokeca  ota  econ  kin, 
eyapi. 

48  lyowinunkiyapi  kinhan  wi¬ 
casta  owasin  wicadapi  kta  ;  kin¬ 
han  Roma  oyate  kin  den  upi 
kta,  qa  otonwe  kin  de  unkasota- 
pi,  qa  nakun  unkitaoyatepi  kin 
hena  ko. 

49  Hehan  wanji  Kaiaphas  eci- 
yapi  waniyetu  kin  he  en  wosna 
kagapi  itancan  kin  hee  hewica- 
kiya;  Takudan  oyakahnigapi  sni. 

50  Qa  nakun  awacannipi  sni, 
wicasta  wanjidan  oyate  on  te 
cinhan,  hecen  on  oyate  kin  wi- 
cate  kte  sni,  he  unkiyepi  kin  on 
hecetu  kta  ce,  eya. 

51  lye  etanhan  on  hecen  eye 
^ni,  tuka  omaka  kin  he  en  wo¬ 
sna  kagapi  itancan  kin  heon,  Je¬ 
sus  oyate  kin  on  te  kte  cin  he 
iyukcanyan  heya. 

52  Qa  oyate  kin  heceedan  sni, 
tuka  Wakantanka  cinca  omde- 
cahe  cin  hena  owasin  wanjidan- 
kiya  kiwitaye  kta. 

53  Hehan  anpetu  kin  hetanhan 
witaya  akiiapi,  teyapi  kte  cin 
heon. 

54  Heon  etanhan  Jesus  Juda 
oyate  kin  wicehna  taninyan 


omani  sni,  tuka  makoce  wan  he- 
woskan  ikiyedan  wanke,  otonwe 
wan  Ephraim  eciyapi  kin  he  ekta 
ya,  qa  waonspewicakiye  cin  om 
he  en  un. 

55  Unkanwoacaksin  Juda  oyate 
wosnapi  kagapi  wanna  ikiyedan 
ay a  ;  unkan  wanna  kayehan 
oyate  ota  Jerusalem  en  kata  ihe- 
ya  aya,  woacaksin  kin  itokam 
piiciyapi  kta. 

56  Hehan  Jesus  akitapi,  qa  ti¬ 
pi  wakan  kin  ohna  najinpi  icun- 
han  iyakitedan  hekiciyapi  ;  To¬ 
ken  idukcanpi  he  ;  wosnapi  kin 
en  u  kte  sni  he. 

57  Wosna  kagapi  tankapi  qa 
Pharisee  ko  wanna  wakiconzapi, 
tuwe  Jesus  tukten  yanka  sdonye 
cinhan,  he  oyake  kta,  hecen  yu- 
zapi  kta. 

WICOWOYAKE  12. 

1  Woacaksin  kin  itokam  sakpe 
can,  hehan  Jesus  Bethani  en  i, 
Lazarus  wicasta  ta,  tuka  ekice- 
tuyapi  en  un  qon  otonwe  kin 
hee. 

2  Unkan  hen  htayetu  wotapi 
wan  kicagapi,  qa  Martha  e  wa- 
pamni ;  tuka  kici  iyotang  wota¬ 
pi  kin  Lazarus  wanji  hee. 

3  Hehan  Mary  wihdi  wastemna 
qa  taku  ota  iyopeyapi,  tke  utapi 
wanjidan,  he  icu  qa  on,  Jesus 
siha  kin  sdakiye  ca,  iye  paha  kin 
on  siha  kipakinta ;  unkan  eca- 
mna  kin  tipi  kin  ojudan. 

4  Hehan  Simon  cinhintku,  Ju¬ 
das  Iskariot  eciyapi,  waonspe¬ 
wicakiye  cin  wanji  hee,  wiyope- 
ye  kte  cin  hee  hecen  eya ; 

5  He  tokeca  wihdi  kin  he  ka- 
spapidan  opawinge  yamni  iyope¬ 
yapi,  qa  wahpanicapi  kin  wica- 
qupi  sni  he. 

6  He  wamanon  heca,  qa  maza- 
ska  opiye  yuhe  ca,  ohna  mazaska 
omnayan,  heon  hecen  eya;  wo- 

walipanicakin  incantowicahnake 
cin  heon  heye  sni. 

7  Hehan  Jesus  heya  ;  Nagiye- 
ye  sni  wo  ;  anpetu  wan  mahna- 
kapi  kte  cin  he  en  amayuhe  cin 
hee  ce. 

8  Tokesta  wowahpanica  ohinni 
W'icaduhapi  kta ;  tuka  miye  e 
ohinniyan  mayaduhapi  kte  sni, 
eya. 

9  He  icunhan  hen  un  kin  Juda 
oyate  wicota  sdonyapi ;  unkan 
Jesus  ecedan  on  en  hipi  sni,  tuka 
Lazarus,  wiconte  etanhan  najin- 
kiye  ciqon,  he  wanyakapi  kta  on 
etanhan. 

10  Unkan  wosna  kagapi  tanka- 
pi  Lazarus  nakun  teyapi  kta  aki- 
ta-pi : 

11  Hee  nakun  on  Juda  oyate 
Ota  hduheyapapi,  qa  Jesus  wica- 
dapi. 

12  Ihanhanna  wicasta  ota  wo- 
snapi  kin  en  hipi  kin  hena,  Jesus 
Jerusalem  e  tidy  a  u  nahonpi  he¬ 
han, 

13  Canwapa  tanka  etanhan 
canhaka  icupi,  qa  itkokim  yapi, 
qa  panyanhan  heyapi ;  Hosanna, 
tuwe  Israel  Wicastayatapi,  Je- 
howa  caje  kin  on  u  kinhan,  he 
yawastepi  nun  we. 

14  Unkan  Jesus  sonsonna  cinca 
wan  iyeya,  hehan  akan  iyotanka ; 
hecen  wowapi  kagapi  qon  ; 

15  Zion  cunwintku  ihnuhan 
koyakipe  cin  ;  iho,  Wicastaya¬ 
tapi  nitawa  sunka  sonsona  cinca 
wan  akan  yanka  u  ce. 

16  Dena  taku  kin  tokaheya 
waonspewicakiye  cin  okahniga- 
pi  sni ;  tuka  Jesus  yutanpi  hehan 
hena  hecen  wmwapi  en  kagapi 
qon,  qa  nakun  hena  ecen  ecaki- 
conpi  kin,  hehan  kiksuyapi. 

17  Heon  oyate  kicicapi  kin, 
Lazarus  hnakapi  tuka  kipan,  qa 
wiconte  etanhan  ekicetuye  ci¬ 
qon,  hena  he  yaotaninpi. 

18  Qa  heon  oyate  kin  itkoki- 
papi,  taku  wapetokeca  tanka  kin 
de  econ  nahonpi  kin  heon. 

19  Unkan  heon  etanhan  Phari¬ 
see  kin  iyakitedan  hekiciyapi ; 
Wanyaka  po,  takudan  oyakihipi 
sni ;  iho,  wicasta  owasin  he  iha- 
kam  iyayapi. 

20  Helenes  oyate  kin  etanhan 
wanjikji  wosnapi  kin  icunhan 
en  ohodapi  kta  e  ekta  itanwan- 
kanhde  upi ; 

21  Hena  eepi  Philip,  Galile 
makoce  Bethsada  otonwe  kin 
etanhan,  he  en  ipi,  qa,  Itancan, 
Jesus  wanunyakapi  uncinpi  ce, 
eciyapi. 

22  Philip  u,  qa  Andrew  okiya- 
ka ;  qa  hehan  Philip  Andrew 
kici  Jesus  okiyakapi. 

23  Unkan  Jesus  awicayupte  ca 
heya;  Anpetu  wan  en  Wicasta 
Cinhintku  kin  yutanpi  kte  cin 
wanna  hiyohi. 

24  Wowicake,  wowicake  eci- 
yatanhan  heciciyapi ;  Aguyapi 
su  kin  maka  ekta  ehpeyapi,  te 
sni  kinhan,  isnana  un  kta ;  tuka 
te  cinhan  ota  icahye  kta. 

25  Tuwe  wiconi  kin  de  waste 
kida  kinhan,  toki  ehpeye  kta ; 
qa  tuwe  maka  kin  den  wiconi 
sice  kida  kinhan,  hee  owihan- 
ke  wanin  wiconi  ekta  akpatan 
kta. 

26  Tuwe  omakiye  kta  cin  kin¬ 
han  mihakam  un  kta  ;  qa  tukten 
waun  hecinhan  mitaokiye  kin  is 
nakun  hen  un  kta ;  nakun  tuwe 
omakiye  kta  hecinhan,  Ate  wi¬ 
casta  kin  he  yuonihan  kta. 

27  Wanna  minagi  kin  nagiye- 
yapi,  hecen  token  epe  kta  he. 
Ate,  anpetu  kin  de  etanhan  ema- 
hdaku  wo.  Tuka  heon  anpetu 
kin  de  en  wahi  ce. 

28  Ate  nicaje  kin  hdutan  wo. 
Unkan  mahpiya  kin  eciyatanhan 
wicaho  wan  u  qa ;  Wanna  eya 

micaje  kin  wahdutan,  nakun  wa- 
hdutan  kta,  eya. 

29  Unkan  wicasta  en  najinpi 
kin  he  nahonpi  qa,  He  wakinyan 
hoton,  eyapi.  Mahpiya  ohnihde 
heca  e  okiya  ce,  apa  eyapi. 

30  Unkan  Jesus  waayupte  ca 
heya ;  Wicaho  kin  de  miye 
make  sni,  he  niye  nicapi. 

31  Wanna  oyate  kin  wicaya- 
copi ;  qa  wanna  raaka  akan  itan- 
can  kin  tankan  ehpeyapi. 

32  Qa  tohan  maka  kin  detan- 
han  wankan  emahdepi  kinhan, 
wicasta  kin  owasin  miye  en  iwi- 
cawacu  kta,  eya. 

33  Wiconte  kin  tukte  on  te  kte 
cin  he  ka  e  hecen  eya. 

34  Oyate  kin  ayuptapi ;  W’oope 
kin  eciyatanhan,  Messiya  owi- 
hanke  wanin  un  kta  ce,  eyapi 
naunhonpi ;  hecen,  Wicasta  Cin- 
hintku  kin  wankan  ehdepi  kta 
ce,  token  on  hecen  eha  he;  Wi¬ 
casta  Cinhintku  kin  he  tuwe  he. 

35  Hehan  Jesus  hewicakiya ; 
lyoyanpa  kin  ehake  cistiyedan 
nicipi  un;  iyoyanpa  duhapi  kin 
icunhan  en  omani  po ;  otpaze 
cin  iyapastag  niyanpi  nun  ce  ; 
tuwe  otpaza  icunhan  omani  kin 
he  tokiya  ye  cin  sdonye  sni. 

36  lyoyanpa  duhapi  kin  en  iyo¬ 
yanpa  kin  he  wicada  po,  hecen 
on  iyoyanpa  cinca  yaunpi  kta 
ce.  Jesus  hena  hecen  eye  ca, 
hehan  iyaye  ca  inahbe  wicakiya. 

37  Taku  wapetokeca  ota  econ, 
qa  wanyagwicaya,  tuka  wica- 
dapi  sni. 

38  Hecen  Isaya  wicasta  wo- 
kcan  taku  eye  ciqon  wanna  iye- 
cetu ;  Itancan,  tuwe  wounya- 
kapi  kin  wicada  he  ;  qa  tuwe  en 
Jehowa  hupahu  kin  yutaninpi  he. 

39  Qa  heon  etanhan  wicadapi 
kta  okihipi  sni ;  heon  Isaya  ake 
hecen  eya ; 

40  Ista  gonge  wicaye  ca,  cante 


kin  ekta  nakun  wacinton  sni  wi- 
caya ;  hecen  ista  on  wiwanya- 
kapi  kte  sni,  qa  cante  on  taku- 
dan  yukcanpi  kte  sni,  qa  ihdu- 
ecetupi  kte  sni,  qa  hecen  woki- 
ziwicawaye  sni. 

41  Towitan  kin  he  Isaya  wan- 
yake  ciqon  he  ehan  hena  hecen 
ekiciya. 

42  Hececa  tuka  itancanpi  etan¬ 
han  wicota  wicadapi ;  tuka 
Pharisee  kin  hena  on  etanhan 
yaotaninpi  sni,  omniciye  tipi  kin 
etanhan  tankan  iyewicayapi  kta 
ikopapi  heon. 

43  Wicasta  akantu  yaonihanpi 
kin  he  iyotan  dapi,  qa  Wakan- 
tanka  wicayaonihan  kin  he  is 
iyotan  dapi  sni. 

44  Hehan  Jesup  panyanhan 
heya  ;  Tuwe  wicamada  kinhan, 
he  miye  wicamada  sni,  tuka 
tuwe  u  masi  kin  hee  wicada  ece. 

45  Qa  tuwe  wanmayake  cin  he 
nakun  tuwe  u  masi  kin  he  wan- 
yaka. 

46  Miye  maka  akan  iyoyanpa 
wahi ;  hecen  tuwe  wicamada 
kinhan  he  otpaza  en  omani  kte 
sni. 

47  Qa  tuwe  mioie  kin  nahon, 
qa  wicada  sni  esta  mdaco  sni ; 
wicasta  wicayacopi  kin  heon 
wahi  sni,  tuka  waniyapi  kin  hee 
on  wahi. 

48  Tuwe  amaktasni,  qa  mioie 
kin  icu  sni  kinhan  he  tuwe  yaco 
kte  cin  hduha ;  wicoie  omdake 
cin  anpetu  ihankeya  kin  en  yaco 
kte  cin  hee. 

49  He  miye  cinka  hecen  oie- 
waye  sni ;  tuka  Ate  u  masi  kin 
he  iye  econ  masi,  taku  epe  kte 
ca  taku  omdake  kte  cin. 

50  Qa  toope  kin  he  owihanke 
wanin  wiconi  e  sdonwaya.  To¬ 
ken  epe  cin  hena.  Ate  hena  he¬ 
cen  emakiya,  heon  etanhan  he¬ 
cen  epa  ece,  eya. 

1  Anpetu  en  wosnapi  ece  kin 
itokam,  anpetu  qon  wanna  hi- 
yohi,  he  en  maka  kin  detanhan 
iyaye  kta,  Atkuku  ektakiya  hde 
kta,  Jesus  sdonkiya,  tona  maka 
akan  tawa  kin  wastewicadake 
cin  hena  owihanketa  wastewica- 
kida. 

‘2  Wotapi  ayastanpi  hehantu ; 
Judas  Iskariot  Simon  cinhintku 
kin  hee,  Jesus  wiyopeye  kte  cin, 
Wakansica  wanna  hecen  cante 
ozekiya. 

3  Hehan  Jesus  Atkuku  taku 
owasin  tawa  kiye  ciqon  he  sdon¬ 
kiya  un,  Wakan tanka  eciyatan- 
han  hi,  qa  ake  Wakantanka  ekta 
hde  kta. 

4  Hecen  wotapi  kin  etanhan 
najin,  qa  sina  ekihnaka ;  qa  na- 
pipakinte  wan  icu,  qa  ipiyaka. 

5  Qa  hehan  mini  waksica  en 
okastan,  qa  waonspewicakiye  cin 
siha  wicakiyujaja,  qa  napipakinte 
wan  ipiyake  ciqon  heon  siha  kin 
wicakipakinta. 

6  Simon  Inyan  ehan  abi ;  un- 
kan,  Itancan,  niye  siha  mayaki- 
dujaja  kta  he,  eciya. 

7  Unkan  Jesus  ayupte  ca,  Ta¬ 
ku  ecamon  kin  de  nakaha  sdon- 
yaye  sni,  tuka  ihakamya  sdon- 
yaye  kta,  eciya. 

8  Icimana  siha  mayakidujaja 
kte  sni,  ake  Inyan  eciya.  He¬ 
han  Jesus  ayupte ;  Ciciyujaja 
^ni  kinhan  takudan  on  miyecica 
kte  sni,  eya. 

9  Hehan  Simon  Inyan  heciya  ; 
Itancan,  siha  ecedan  sni,  tuka 
minape,  mapa  koya. 

10  Unkan  Jesus  heciya;  Tuwe 
wanna  ihdujaja  kin  he  takudan 
sanpa  cin  sni,  siha  ecedan  yuja- 
japi  kta,  eya  wanna  ocowasin 
ska ;  unkan  niye  niskapi,  tuka 
iyuhpapi  sni. 

11  Tuwe  wiyopeye  kte  cin  he 
sdonya,  heon  etanhan,  owasin 
niskapi  sni  ce,  eya. 

12  Unkan  siha  wicakiyujaja 
yustan  kin  hehan  sina  ehdaku 
qa  hdowin  qa  iyotanke  ca,  Taku 
tokaciconpi  kin  de  sdonyayapi 
he,  ewicakiya. 

13  Waonspekiya  qa  Itancan, 
emayakiyapi  ece  ;  he  tanyan 
ehapi ;  he  miye  nakaes. 

14  Heon  etanhan  mis  miye 
Waonspekiya  qa  Itancan  maya- 
duhapi  kin,  siha  ciciyujajapi  kin¬ 
han,  nis  eya  otoiyohi  siha  yeci- 
yujajapi  kta  iyececa. 

15  Waonspeciciyapi  kin  he  nis 
he  iyecen  ecanonpi  kta  e  heca- 
ciconpi. 

16  Ookiye  unpi  kin  he  Itancan 
kin  iyakapa  sni ;  qa  tuwe  u  sipi 
kin  he  tuwe  u  si  hecinhan,  he  is 
iye  kapa  sni,  wowicake,  wowi- 
cake  eciyatanhan  eciciyapi. 

17  Taku  kin  dena  sdonyayapi 
hecinhan,  ecen  ecanonpi  kinhan 
wasteya  yaunpi  kta. 

18  Taku  epe  cin  de  niye  iyuhpa 
heciciyapi  sni ;  tona  wicawaka- 
hnige  cin  hena  sdonwicawakiya ; 
tuka  wowapi  en  kagapi  qon  yue- 
cetu  kta ;  Tuwe  kici  aguyapi 
wata  ece  kin  he  miye  on  siha 
yuwankan  ehdaku  ce. 

19  Taku  kin  dena  ecetu  sni 
itokam  ociciyakapi ;  hecen  to- 
han  iyecetu  kinhan,  he  miye  e 
wicayadapi  kta. 

20  Tuwe  tokiya  yewakiye  cin 
tuwe  iyowinkiye  cinhan,  he  mi¬ 
ye  e  iyowinmaye  ;  qa  tuwe  iyo- 
winmaye  cinhan,  he  tuwe  u  ma- 
si  kin  he  iyowinki3'^a,  wowicake, 
wowicake  eciyatanhan  eciciya- 
pi. 

21  Jesus  hena  hecen  eye  ca 
hehan  toksape  kin  ekta  iyahde- 
iciya,  hdaotanin  qa  heya ;  De 
dukanpi  kin  etanhan  wanji  wi- 


WICOWOYAKE  14. 


yopemayayapi  kta,  wowicake, 
wowicake  on  eciciyapi  ce. 

22  Hehan ,  waonspewicakiye 
cin  opakicikta  yukanpi,  wanji 
tukte  e  on  heye  cin  sdonyapi  sni. 

23  Unkan  Jesus  waonspewica¬ 
kiye  cin  wanji  nina  wa^te  kidake 
ciqon,  he  eca  maku  kin  en  ma- 
kan  iwanka. 

24  Heon  Simon  Inyan  he  wi- 
kiyuta,  qa  wanji  tukte  he  on  he¬ 
ye  cin  he  iwange  si. 

25  Hehaw  he  Jesus  maku  kin 
en  iwanke  ca,  Itancan,  he  tuwe 
he,  eya. 

26  Jesus  ayupte  ;  Wanji  tukte 
hpanyanpi  on  spa  waqu  kinhan 
hee  kta,  eya.  Hecen  onspa 
hpanye  ca,  Judas  Iskariot  eciya- 
pi  Simon  cinhintku  he  qu. 

27  Unkan  Judas  hpanyanpi  kin 
icu,  hehan  Satan  mahen  iyaya. 
Hecen  Jesus  heciya  ;  Taku  eca- 
non  kte  cin  kohanna  econ  wo. 

28  Wahna  wotapi  kin  ihduksan 
yukanpi  kin,  taku  on  heye  cin 
tuwedan  okahnigapi  sni. 

29  Judas  mazaska  opiye  yuhe 
cin  heon,  Jesus  wosnapi  kta  on 
taku  cinpi  kin  he  opeton  si ;  qa 
is,  wahpanicapi  kin  taku  wicaqu 
si,  apa  kecinpi. 

30  Unkan  hpanyanpi  qon  he 
icu  qehan,  hecehnana  tankan 
iyaya  ;  wanna  hanyetu  hehantu. 

31  He  tankan  iyaya,  hehan  Jesus 
heya ;  Wanna  Wlcasta  Cinhintku 
kin  yutanpi,  qa  nakun  iye  eciya- 
tanhan  Wakantanka  is  yutanpi. 

32  Qa  iye  eciyatanhan  Wakan¬ 
tanka  yutanpi  hecinhan,  hehan 
Wakantanka  is  iye  kin  on  hdutan 
kta,  nakun  kohanna  hdutan  kta. 

33  Hoksiyoqopa  ehake  ptenye- 
dan  ocipapi  kta.  Amayakitapi 
kta,  qa  Juda  oyate  ewicawakiye 
ciqon  ;  Tokiya  mde  cin  ekta  ya- 
ipi  kta  oyakihipi  sni  ce  f  he  iye- 
cen  nakaha  eciciyapi. 


34  Woahope  teca  wan  cicupi, 
otoiyohi  Wasteyecidapi  kta  ;  wa- 
stecicidapi  kin  he  iyecen  wa^te- 
yecidapi  kta. 

35  Heon  waonspeciciyapi  yaun- 
pi  kin  wicasta  owasin  sdonyapi 
kta,  otoiyohi  wasteyecidapi  kin¬ 
han. 

36  Itancan,  tokiya  de  kta  he^ 
Simon  Inyan  eciya.  Jesus  ayu¬ 
pte  ;  Tokiya  mde  cin  ekta  de  kta 
esta  nakaha  oyakihi  kte  sni,  tu- 
ka  ihakamya  mihektam  yau  kta, 
eya. 

37  Unkan  Inyan  heciya  ;  Itan¬ 
can,  tokeca  nakaha  cihakam 
waun  kta  owakihi  sni  he  ;  niye 
on  wiconi  mduhe  cin  ehpewaye 
kta,  eya. 

38  Jesus  ayupte ;  Miye  on  wi¬ 
coni  nitawa  ehpeyaye  kta  he. 
Wowicake,  wowicake  on  heci- 
ciya ;  Anpaohotonna  kin  hoton 
sni  itokam  yamni  akihde  sdon- 
mayaye  sni,  kehe  kta  ce,  eya. 

WICOWOYAKE  14. 

1  Ihnuhan  cante  nisicapi  kin¬ 
han  ;  Wakantanka  wicayadapi, 
qa  mis  nakun  wicamayadapi. 

2  Ate  ti  kin  en  ounyanpi  kte 
cin  ota  yanka ;  he  hecece  sni 
unkans  ociciyakapi  kta  tuka ; 
ekta  wahde  ca  oyanke  kin  cici- 
yustanpi  kta. 

3  Ekta  mde  ca  oyanke  ciciyu- 
stanpi  kinhan,  hehan  ake  wau  qa 
acihdapi  kta  ;  hecen  mis  waun 
kin  he  en  nis  nakun  yaunpi  kta. 

4  Unkan  tokiya  mde  cin  he 
sdonyayapi,  qa  canku  kin  he 
nakun  sdonyayapi. 

5  Itancan,  tokiya  de  cin  sdon- 
unyanpi  sni,  tokiya  tanhan  can¬ 
ku  kin  he  sdonunyanpi  kta  he, 
Thomas  eciya. 

6  Unkan  Jesus  heciya;  Canku, 
qa  wowicake,  wiconi  ko  lie  mi- 

ye ;  tuwedati  Ateyapi  k'm  en  u 
sni,  miye  eciyatanhan  ecedan 
en  u  ece. 

7  Sdonmayayapi  unkans  nakun 
Atewaye  cin  sdonyayapi  kta  tu- 
ka ;  qa  detanhan  sdonyayapi  qa 
wandakapi  ce. 

S  Itancan,  Ateyaye  cin  wan- 
yag  unyan  po,  hecen  iunmnanpi 
kta,  Philip  eciya. 

9  Hehan  Jesus  heciya ;  Philip, 
wanna  wanakajatanhan  cicipi 
waun,  tuka  nahanhin  sdonma- 
yaye  sni  he  ;  tuwe  wanmayake 
cin  he  Ateyapi  kin  wanyaka ; 
hecen  tokeca,  Ateyapi  kinwan- 
yag  unyan  miye,  eha  he. 

10  Atewaye  cin  he  wecica  qa 
Atewaye  cin  he  micica  kin  he 
wicayada  sni  he.  Wicoie  ecici- 
yapi  kin  dena  miye  cinka  ecici- 
yapi  sni ;  Atewaye  micica  kin 
he  wicohan  kin  hena  iye  econ. 

11  Atewaye  cin  he  wecica  qa 
Atewaye  cin  he  micica  he  wica- 
mada  po  ;  qa  is  wicohan  kin  he¬ 
na  e  on  wicamada  po. 

12  Wowicake,  wowicake  on 
heciciyapi;  Tuwe  wicamada  kin 
he  wicohan  ecamon  kin  hena  is 
iyecen  econ  kta,  nakun  ees  san- 
pa  tanka  econ  kta ;  Ate  ekta 
wahde  kte  cin  heon  etanhan. 

13  Qa  micaje  kin  on  taku  ya- 
dapi  kinhan,  ecen  ecamon  kta  ; 
Ateyapi  kin  Cinhintku  kin  on 
yutanpi  kta  e  heon. 

14  Taku  wanji  micaje  on  ya- 
dapi  kinhan,  ecen  ecamon  kta. 

15  Waste  mayadapika’ hecin- 
han,  mitawoahope  kin  tanyan 
yuha  po. 

16  Hehan  Ate  cewakiye  kta, 
unkan  wicakicanpte  wan  tokeca 
nicupi  kta,  he  owihanke  wanin 
nicipi  un  kta. 

17  Wowicake  Woniya  kin  hee, 
oyate  kin  he  icu  okihipi  sni,  to- 
hinni  wanyakapi  sni  qa  sdonya- 

pi  sni ;  tuka  niye  he  sdonyaya¬ 
pi,  he  nicipi  un  qa  en  niunpi  kta. 

18  Wamdenica  ehpeciyapi  kte 
sni ;  ake  cihdiyohipi  kta. 

19  Wanna  ptenyedan  kinhan 
oyate  wanmayakapi  kte  sni,  tu¬ 
ka  niye  wanraayadakapi  kta ; 
wani  waun,  qa  nis  yani  yaunpi 
kte  cin  heon. 

20  Anpetu  kin  he  en,  Atewaye 
cin  he  wecica,  qa  nis  miyecicapi, 
qa  mis  ocicipapi  kin  he  sdonya¬ 
yapi  kta. 

21  Tuwe  mitawoahope  yuhe 
ca,  hena  ope  cinhan  he  waste- 
madake  cin  ee ;  qa  tuwe  waste- 
madake  cinhan,  Atewaye  cin  he 
wastedake  kta ,  qa  mis  nakun 
wastewadake  kta,  qa  en  mihdu- 
tanin  kta  ce. 

22  Hehan  Judas,  Iskariot  hee 
sni,  he  heciya  ;  He  tokeca  Itan¬ 
can,  unkisnana  sdonniye  unya- 
yapi  kta  he,  qa  oyate  kin  sdon- 
niyanpi  kte  sni. 

23  Jesus  waa5mpte  ca  heciya ; 
Tuwe  wastemadake  cinhan 
mioie  kin  yuhe  kta ;  qa  Atewa¬ 
ye  cin  wastedake  kta,  qa  tukten 
un  kinhan  en  unhipi  kta,  qa  ti 
kin  en  kici  unyakonpi  kta. 

24  Tuwe  wastemadake  sni  kin 
he  mioie  kin  yuhe  sni.  Wicoie 
nayahonpi  kin  de  mitawa  sni, 
Atewaya  umasi  kin  he  iye  tawa. 

25  Ocipapi  kin  en  taku  kin  he¬ 
na  heciciyapi. 

26  Tuka  Wicakicanpte,  Woniya 
Wakan  kin  hee,  Atewaye  cin 
micaje  on  usi  kte  cin  he,  taku 
owasin  onspeniciyapi  kta^  qa  ta¬ 
ku  eciciyapi  kin  owasin  kiksu- 
yeniciyapi  kta. 

27  Wokiyapi  aihpeciyapi;  wo- 
okiye  mitawa  cicupi ;  wicasta 
akantu  kicicupi  he  iyecen  cicupi 
sni.  Ihnuhan  cante  nisicapi  qa 
kopehda  yaunpi  kinhan. 

28  Wahde  ca  ake  en  ciupi  kta 

eciciyapi  kin  he  wanna  nayahon- 
pi.  Waste  mayadapi  kinhan 
iduskinpi  kta;  Atewaye  cin  ekta 
wahde  kta  epe  cin  he ;  Atewaye 
cin  he  iye  mikapeya  tanka. 

29  Qa  nakaha  hena  heciciyapi, 
taku  kin  itokam  ;  tohan  he  hiyo- 
hi  kinhan  hehan  wicayadapi  kta. 

30  Detanhan  taku  ota  eciciya¬ 
pi  kte  sni ;  maka  akan  itancan 
kin  wanna  u,  tuka  miye  kin  en 
takudan  tawa  sni. 

31  Tuka  Atewaye  cin  waste- 
wakida ;  qa  Ate  taku  emakiye 
cin  owasin  ecen  ecamon  ece,  he 
oyate  kin  sdonyapi  kta.  Najin 
po,  detanhan  icunonpa  unyanpi 
kta. 

WICOWOYAKE  15. 

1  Hastanhanka  iyuwi  wowi- 
cake  kin  he  miye,  qa  Atewaye 
cin  he  kicanye  cin  ee. 

2  Adetka  tona  miye  on  wa- 
skuyeca  icahye  sni  kin  hena 
yupsun  ;  qa  adetka  tona  wasku- 
yeca  icahye  cin  hena  pakinta,  he- 
cen  on  waskuyeca  ota  icahye  kta. 

3  Eya  wanna  niskapi,  wicoie 
ociciyakapi  kin  heon. 

4  Mici  un  po,  hecen  mis  cicipi 
waun  kta.  Hastanhanka  iyuwi 
adetka  wiyuwi  kin  en  ikoyake 
sni  kinhan  waskuyeca  icahya 
okihi  sni  ece  ;  he  iyecen  miyeci 
yaunpi  sni  ehantanhan,  nis  eya 
oyakihipi  kte  sni. 

5  Hastanhanka  iyuwi  kin  he 
miye,  adetka  kin  he  niyepi.  Tu- 
we  mici  un  qa  mis  kici  waun 
kin  he  waskuyeca  ota  icahya ; 
miye  kin  en  icunonpa  yaunpi 
kinhan  takudan  oyakihipi  kte  sni. 

6  Tuwe  mici  un  sni  kinhan 
adetka  iyecen  tankan  ehpeyapi, 
hecen  snija  aya ;  unkan  hena 
wicasta  pahipi  qa  petan  ehpeya¬ 
pi,  hecen  hulinaga  ece. 

7  Miyeci  yaunpi  qa  mioie  kin 


he  nicipi  un  kinhan,  taku  tona 
yacinpi  kin  hena  yadapi  kta,  un¬ 
kan  ecen  ecaniconpi  kta. 

8  Waskuyeca  ota  icahyayapi 
kinhan  Atewaye  cin  nina  yutan- 
pi  kta  ;  qa  heciya  tanhan  waon- 
speciciyapi  yaunpi  kta. 

9  Atewaye  cin  token  waste 
makida  kin  he  iyecen  waste  ci- 
cidapi ;  mitowaste  kin  he  kici 
un  pO. 

10  Mitawoahope  kin  duhapi 
kinhan,  mitowaste  kin  he  kici 
yaunpi  kta ;  Ate  tawoahope 
mduhe  cin  heon  towaste  kin 
kici  waun  kin  he  iyececa. 

11  Taku  eciciyapi  kin  dena  on 
mitowiyuskin  kin  nicipi  un  kta 
e,  qa  nitowiyuskinpi  kin  he  ece- 
tu  niciciyapi  kta. 

12  Mitawoahope  -  kin  he  dee, 
wastecicidapi  kin  he  iyecen 
wasteyecidapi  kta. 

13  Tuwe  takuwicaye  cin  on 
wiconi  ehpekiye  cinhan,  he  wo- 
waste  kin  tuwedan  kapeye  sni. 

14  Taku  econ  cisipi  kin  owasin 
ecen  ecanonpi  kinhan  takuciyapi 
yaunpi. 

15  Ookiye  wicayapi  wanna  eci¬ 
ciyapi  sni ;  ookiye  yapi  un  kin 
he  Itancan  ye  cin  taku  econ  kes 
sdonye  sni.  Tuka  takuciyapi 
eciciyapi ;  Atewaye  cin  tona 
nahonmaye  cin  owasin  sdonye 
ciciyapi  kin  heon. 

16  Niye  he  mayakahnigapi  sni, 
tuka  miye  e  cicahnigapi  qa  ci- 
yusutapi ;  hecen  tokiya  dapi  qa 
waskuyeca  icahyayapi  kta ;  qa 
waskuyeca  nitawapi  kin  ohinni- 
yan  un  kta ;  hecen  micaje  on 
Atewaye  cin  taku  yakidapi  kin¬ 
han  nicupi  kta  ce. 

17  Otoiyohi  waste  kicida  po, 
he  iwahokonciciyapi  ce. 

18  Oyate  kin  sice  nidapi  esta, 
he  itokam  miye  sice  madapike 
ciqon  he  sdonyayapi. 

19  Oyate  kin  enitanhanpi  un- 
kans  oyate  kin  taku  iye  tawapi 
waste  kidapi  kta ;  tuka  oyate 
kin  henitanhanpi  sni,  miye  e 
oyate  kin  etanhan  cicalinigapi 
kin  heon  oyate  kin  sice  nidapi. 

20  Wicoie  wan  eciciyapi  qon 
he  yeksuyapi ;  Ookiye  yapi  un 
kin  he  Itancan  yuhe  cin  kakipe 
ca  iyotan  tanka  sni.  Sicaya 
makuwapi  hecinhan,  nis  oyate 
kin  sicaya  nicuwapi  kta ;  qa 
mioie  yuhapi  hecinhan,  nisnioie 
kin  niciyuhapi  kta. 

21  Tuka  niicaje  kin  on  hena 
owasin  ecen  ecaniconpi  kta 
tuwe  u  masi  kin  he  sdonyapi 
^ni  heon  etanhan. 

22  Wahi  sni  qa  owicawakiye 
sni  kinhan,  woalitani  nicapi  kta 
tuka;  tuka  detanhan  woalitani 
woakahpe  nicapi. 

23  Tuwe  sice  jnadake  cin  he 
nakun  Atewaye  cin  sice  daka. 

24  Wicohan  tuwedan  hecen 
econ  sni  iyecen  ecawicawecon 
sni  unkans,  woalitani  nicapi  kta 
tuka  ;  tuka  wanna  Atewaye  cin 
kici  y/aninayakapi,  qa  napin  si¬ 
ce  undakapi. 

25  Tuka  woope  tawapi  kin  en 
wicoie  kagapi  qon  he  wanna 
iyecetu ;  Takudan  on  etanhan 
sni  sice  madakapi  ce. 

26  Tuka  Wicakicanpte,  Ate¬ 
waye  cin  etanhan  uwasi  kte  cin 
he,  Wowicake  Woniya  kin  hee, 
tohan  hi  kinhan,  he  iye  Atewaye 
cin  etanhan  u  kta,  qa  omayake 
kte  cin  hee. 

27  Qa  nis  nakun  omayadakapi 
kta,  toka  ehantanhan  miyahna 

.  yaunpi  qon  heon. 

WICOWOYAKE  16. 

1  Wayahtanipi  kte  sni  e  heon 
dena  taku  kin  ociciyakapi. 

2  Omniciye  tipi  kin  etanhan 

tankan  iyeniyanpi  kta ;  nakun 
anpetu  wan  u  kta,  hehan  tiiwe 
kasta  niktepi  kinhan,  he  Wa- 
kantanka  iyokipiya  kecin  kta. 

3  Atewaye  cin  sdonyapi  ^ni, 
qa  mis  nakun  sdoninayanpi  sni, 
he  etanhan  henakiya  hecen  eca- 
nionpi  kta. 

4  Tuka  dena  ociciyakapi,  he¬ 
cen  tohan  iyehantu  kinhan,  dena 
wanna  eciciyapi  kin  he  yeksu¬ 
yapi  kta.  Qa  dena  otokahe  ekta 
eciciyapi  sni,  hinyahin  cicipi 
waun  kin  heon  etanhan. 

5  Tuka  wanna  tuwe  umasi  kin 
he  ekta  wahde  kta ;  qa  wanji- 
dan,  Tokiya  de  kta  he,  emaya- 
kiyapi  sni. 

6  Tuka  taku  kin  dena  ociciya¬ 
kapi,  heon  nicantepi  kin  ekta 
iyoniyakapi. 

7  Tuka  wowicake  ece  ociciya¬ 
kapi  ;  wahde  cinhan  heon  tan- 
yan  yaunpi  kta,  qa  wahde  sni 
kinhan  Wicakicanpte  kin  en  ni- 
hipi  kte  sni ;  tuka  wahde  cin¬ 
han  niyepi  ekta  uwasi  kta. 

8  Unkan  he  tohan  hi  kinahan, 
woalitani,  woowotanna  qa  wo- 
yaco  kin  on  oyate  kin  sdonye- 
wicaye  kta : 

9  Woahtani  kin,  wicamadapi 
sni  kin  heon  : 

10  W’oowotanna  kin,  Atewaye 
cin  ekta  wahde  kta,  qa  icimana 
wanmayadakapi  kte  sni,  heon  : 

11  Woyaco  kin,  oyate  kin  de 
itancan  un  kin  he  wanna  yaco- 
pi,  heon  etanhan. 

12  Nakun  taku  ota  eciciyapi 
kta  mduha,  tuka  hena  e  qe  na- 
hanhin  yuha  oyakihipi  sni. 

13  Tuka  tohan  Wowicake  Wo¬ 
niya  kin  he  iye  hi  kinhan,  wo¬ 
wicake  ocowasin  en  aniyanpi 
kta ;  iye  atayedan  on  ie  kte  sni, 
tuka  taku  nahon  kin  hena  oyake 
kta,  qa  taku  tokata  ekta  hena 
oniciyakapi  kta. 


WICOWOYAKE  16. 


14  Mayutan  kte  cin  hee,  taku 
mitawa  kin  hena  icu,  qa  onici- 
yakapi  kta. 

15  Taku  Ate  tawa  kin  hena 
owasin  mitawa ;  he  etanhan, 
Tona  mitawa  kin  hena  icu,  qa 
oniciyakapi  kta  ce,  eciciyapi. 

16  Wanna  askayedan  hehan 
wanmayadakapi  kte  sni  ;  hehan 
akes  askadan  ake  wanmayada¬ 
kapi  kta,  Ate  ekta  wahde  kte 
cin  heon. 

17  Hehan  waonspewicakiye  cin 
iyakitedan  hekiciyapi;  Unkeki- 
ciyapi  kin  he  taku  hwo  ;  Wanna 
askayedan  wanmayadakapi  kte 
sni,  qa  hehan  askadan  ake  wan¬ 
mayadakapi  kta ;  qa.  Ate  ekta 
wahde  kte  cin  heon. 

18  Heon  heyapi ;  Askayedan 
eye  cin  he  taku  he  ;  taku  eye 
cin  sdonunyanpi  sni  ce, 

19  Wiwangapi  cinpi  kin  he  Je¬ 
sus  sdonya,  unkan  heon  hewica- 
kiya ;  Wanna  askayedan  wan¬ 
mayadakapi  kte  sni,  qa  hen  iki- 
yedan  wanmayadakapi  kta,  epe 
cin  he,  he  token  kapi  hwo,  otoi- 
yohi  eyeciyapi  he, 

20  Wowicake,  wowicake  on 
heciciyapi ;  Nihinniciyapi  qa 
yaceyapi  kta,  tuka  oyate  kin 
iyuskinpi  kta  ;  iyonicisicapi  kta, 
tuka  iyonicisicapi  kin  he  wowi- 
yuskin  wan  en  un  kta: 

2 1  Winohinca  cinca  ton  kta  eca 
yazan  hda,  wanna  iyekicihan- 
tu  kin  heon ;  tuka  tohan  hoksi- 
yoqopa  ton  eca,  yazan  hda  qon  he 
kiksuye  sni,  wicasta  oyate  kin 
den  tonpi  eca  wowiyuskin  ye 
cin  heon. 

22  He  iyecen  nakaha  iyokisin 
dukanpi,  tuka  ake  wanciyakapi 
kta,  kinhan  nicantepi  kin  wiyu- 
skin  kta,  qa  widuskinpi  kte  cin 
he  tuwedan  nicipi  kte  sni. 

23  Unkan  anpetu  kin  he  en  ta- 
kudan  imayanungapi  kte  sni. 

Wowicake,  wowicake  on  hecici¬ 
yapi  ;  Taku  micaje  on  Atewa- 
ye  cin  yakidapi  kinhan  nicupi 
kta. 

24  Nahahin  dehanyan  micaje 
on  takudan  yadapi  sni.  Da  po, 
iyacupi  kta,  hecen  wowiyuskin 
ojiidanniciyapi  kta. 

25  Hena  taku  iyacinyan  heci¬ 
ciyapi  ;  tuka  anpetu  wan  u  kta, 
hehan  wiyacinyan  takudan  eci¬ 
ciyapi  kte  sni,  tuka  taninyan 
Ateyapi  kin  on  ociciyakapi  kta. 

26  Tohan  iyehantu  kinhan  mi¬ 
caje  on  taku  yadapi  kta,  tuka 
Atewaye  cin  wocekiye  eciciya¬ 
pi  kta,  epe  sni. 

27  Ate  iye  atayedan  waste  ni- 
dapika,  waste  mayadapike  ca 
Wakantanka  eciyatanhan  wahi 
kin  he  wicayadapi  kin  heon. 

28  Atewaye  cin  eciyatanhan 
wau,  qa  oyate  kin  de  en  wica-” 
wahi  Ake  oyate  kin  ehpewi- 
cawaye  kta  qa  Ate  ekta  wahde 
kta. 

29  Wanna  wiyacinyan  iyae  sni, 
ataninyan  iyaa  ce,  waonspewi¬ 
cakiye  cin  eciyapi. 

30  Taku  owasin  sdonyaye  ca, 
tuwe  winiwange  kta  iyecece 
sni  yaun  e  wanna  sdonunyanpi ; 
heon  etanhan  Wakantanka  eci¬ 
yatanhan  yahi  kin  he  wicaunda- 
pi,  eyapi. 

31  Jesus  awicayupte  ;  W’^anna 
wicayadapi  he. 

32  Anpetu  wan  u  kta  qa  wan¬ 
na  hiyohi,  enanakiya  otoiyohi 
yahdapi  kta,  qa  misnana  ehpe- 
mayayapi  kta  ;  tuka  nakun  mis¬ 
nana  v/aun  sni,  Atewaye  cin  he 
mici  un. 

33  Wookiye  amayaduhapi  kta 
heon  etanhan  hena  heciciyapi. 
Oyate  kin  de  en  wokakije  du- 
hapi  kta ;  tuka  wiyuskin  po, 
miye  oyate  kin  ohiwicawaya 
ce. 

■WICOWOYAKE  17. 

1  Jesus  hena  liecen  eye  ca  he- 
han  ista  yuwankan  icu,  qa  ma- 
Hpiya  kin  ekta  etonwan  qa,  Ate 
wanna  anpetu  kin  hiyohi,  Ni- 
cinksi  kin  hdutan  wo,  hecen  on 
Nicinksi  kin  nihdutan  kta  ce. 

2  Wicacekpi  owasin  on  wowa- 
sake  yaqu  qon,  hecen  tona  yaqu 
kin  owasin  owihanke  wanin  wi- 
coni  wicaqu  kta. 

3  Unkan  owihanke  wanin  wico- 
ni  kin  he  dee,  wowicake  Wakan- 
tanka  niye  e  sdonniyanpi  kta, 
qa  Jesus  Messiya  uyasi  qon. 

4  Maka  kin  akan  ciyutan  ;  qa 
wicokicanye  mayaqu  qon  wanna 
owasin  wahdustan. 

5  Unkan  nakaha.  Ate  niye  kin 
on  miye  mahdutan  wo,  wicoicage 
wanice  cin  he  itokam  wowitan 
niyeci  hduha  waun  qon  heon. 

6  Oyate  kin  den  wicasta  tona 
mayaqu  kin  hena  en  nicaje  mda- 
otanin  ;  hena  nitawa,  tuka  hena 
mayaqu  ;  unkan  hena  nioie  qon 
niciyuhapi. 

7  Taku  mayaqu  kin  owasin 
he  niye  etanhan  u,  wanna  sdon- 
yapi. 

8  Nioie  mayaqu  qon  he  wanna 
wicawaqu  ;  unkan  icupi,  qa  niye 
eciyatanhan  wahi  kin  he  tanyan 
sdonyapi,  qa  niye  e  umayasi  kin 
he  wicadapi. 

9  Hena  on  wocekiye  ewicawe- 
ciya,  maka  akan  wicasta  kin  he¬ 
na  on  wocekiye  eciciye  sni,  tuka 
tona  mayaqu  kin  hena  on  woce¬ 
kiye  eciciye,  hena  nitawa  kin  he 
etanhan. 

10  Taku  mitawa  kin  hena  owa¬ 
sin  nitawa,  qa  nis  taku  nitawa 
kin  hena  mitawa,  qa  hena  on 
wowitan  waun. 

11  Wanna  oyate  kin  dematan- 
han  sni,  tuka  iye  e  oyate  kin  en 
opeya  ni  unpi,  qa  miye  wanna 

nitankiyadan  waku  kta.  Ate 
wakan,  nicaje  kin  on  dena  ma¬ 
yaqu  qon  hduha  wo,  hecen  un- 
wanjidan  qon  isiyecen  wanjidan 
kta. 

12  Oyate  kin  den  ora  waun  kin 
he  icunhan  nicaje  kin  on  wica- 
wahduha.  Mayaqu  qon  hena  e 
wicawahduha,  qa  owasin  ehpe- 
kiyapi  sni,  wicasta  wayutakuni 
sni  cinhintku  kin  hecedan  ehpe- 
kiyapi,  hecen  wowapi  en  un  qon 
wanna  iyecetu. 

13  Wanna  nitankiyadan  waku 
kta,  oyate  kin  den  opeya  waun 
kin  en  ehake  hecen  epa,  hecen 
on  mitowiyuskin  kin  iyepi  en 
wicakiyustanpi  kta. 

14  Nioie  wicawaqu,  qa  oyate 
kin  sice  wicadapika,  oyate  kin 
hetanhanpi  sni  heon  etanhan  he- 
ceca,  oyate  dematanhan  sni  he 
iyecen. 

15  Oyate  kin  detanhan  ewica- 
yahdaku  kta  e  heon  wocekiye 
eciciye  sni,  tuka  taku  sice  cin  he 
en  anawicayecipte  kta  e  heon. 

16  Oyate  kin  de  ematanhan 
sni  kin  he  iyecen  is  oyate  kin  de 
etanhanpi  sni. 

17  Wowicake  nitawa  kin  he 
on  wicayuwakan  wo;  nioie  kin 
he  wowicake. 

18  Oyate  kin  deci  u  mayasi 
qon,  he  iyecen  is  oyate  kin  ecen 
ye  wicawasi. 

19  Qa  iyepi  on  miye  mihdu- 
wakan,  hecen  on  wowicake  eci¬ 
yatanhan  wicayuwakanpi  kta. 

20  Qa  denana  on  wocekiye  ewi- 
caweciye  sni,  nakun  tona  wicoie 
oyakapi  eciyatanhan  wicama- 
dapi  kin  hena  koya. 

21  Hecen  on  owasin  wanjipi- 
dan  kta,  niye  kin  iyecen.  Ate, 
miyecica,  qa  mis  cicica  ;  qa  he¬ 
cen  is  unkicicapi  kta  ;  qa  oyate 
kin  niye  u  mayasi  kin  he  wica¬ 
dapi  kta. 


WICOWOYAKE  18. 


23  Wowitan  mayaqu  qon  he 
wanna  wicawaqu  ;  hecen  on  un- 
wanjiclan  kin  iyecen  wanjipidan 
kta. 

23  Mis  wicakici  waun,  qa  nis 
rnici  yaun,  hecen  wanjidan  en 
wicayustanpi  kta ;  qa  hecen  ni- 
ye  umayasi  kin  he  oyate  kin 
sdonyapi  kta ;  qa  wastemayaki- 
da  kin  he  iyecen  wastewicawa- 
kida  ece. 

24  Ate,  tona  mayaqu  kin  he- 
na,  tokiya  waun  kin  hen  mici 
unpi  kta  wacin  ;  hecen  wowitan 
mayaqu  qon  he  wanyakapi  kta, 
wicoicage  kin  de  itokam  waste- 
mayakida  kin  heon  etanhan. 

25  Ate  owotanna,  oyate  kin 
sdonniyanpi  sni  ye,  tuka  miye 
sdonciye  ciqon,  qa  dena  is  niye 
e  u  mayasi  kin  he  sdonyapi. 

26  Unkan  nicaje  kin  he  sdon- 
ye  wicawakiya  qa  nakun  sdonye 
wicawakiye  kta  ;  hecen  wawa- 
cinkta  duza  on  wastemayakida 
qon  he  dena  en  un  kta,  qa  mis 
nakun  owicawape  kta. 

WICOWOYAKE  18. 

1  Jesus  hena  hecen  eya,  hehan 
waonspewicakiye  cin  om  Ked- 
ron  wakpadan  kin  akasanpa  iya- 
ya,  hen  can  wojupi  wan,  unkan  he 
en  i,  waonspewicakiye  cin  om. 

2  Unkan  Judas  wiyopeye  cin 
he  is  nakun  makoce  kin  he  sdon- 
ya,  Jesus  hen  waonspewicakiye 
cin  om  emniciya  ece  qon  heon. 

3  Heon  Judas  akicita  wicoun 
wan  icu,  qa  akicita  tancan  ko, 
wosna  kagapi  qa  Pharisee  kin 
etanhan,  om  wipe  yuhapi,  qa 
petijanjan  can  itkonya  ko  yuha 
en  yapi. 

4  Jesus  taku  hiyahde  kte  cin 
owasin  sdonkiya,  itkowicakipe 
ca,  Tuwe  e  oyadepi  he,  ewica- 
kiya. 


5  Jesus  Nazareth  etanhan,  eya 
ayuptapi.  Unkan  Jesus,  He  mi¬ 
ye  ce,  eya.  Unkan  Judas  he  wi¬ 
yopeye  ciqon  ee  en  opa. 

6  Unkan  Jesus,  He  miye  ce, 
ewicakiya  hehan  icicawin  ki- 
hdapi,  qa  makata  ihpayapi. 

7  Heon  etanhan  ake  wiwica- 
wanga ;  Tuwe  ayakitapi  he, 
eya.  Unkan,  Jesus  Nazareth 
etanhan,  eyapi. 

8  Jesus  waayupte ;  He  miye 
ce,  eciciyapi  qon ;  hecen  miye 
e  omayadepi  hecinhan  dena  ito 
kihdapi  kta. 

9  Wicoie  wan  eye  ciqon  he 
iyecetu  kta,  Tona  mayaqu  kin 
wanjidan  ehpewakiye  sni  ce. 

10  Unkan  Inyan  mazasagye 
wan  yuhe  cin  ehdaku,  qa  on 
wosna  kagapi  itancan  ookiye  wi- 
caya  wan  noge  etapa  eciyatan- 
han  ape  ca  kaspa  iyeya,  ookiye 
unna  kin  he  Malkos  eciyapi. 

11  Hehan  Jesus  Inyan  heciya ; 
Mazasagye  nitawa  ojuha  en  iye- 
kiya  wo.  Wiyatke  Ate  maqu 
kin  he  mdatke  kte-sni  he. 

12  Juda  oyate  akicita  tancan, 
akicita  eyanpaha,  akicita  ikcedan 
ko  Jesus  yuzapi,  qa  pahtapi. 

13  Qa  tokaheya  Annas  kaipi ; 
Kaiaphas  omaka  kin  he  en  wo¬ 
sna  kagapi  itancan  kin  he  tun- 
kanku  kin  hee. 

14  Wicasta  wanjidan  oyate 
kin  on  te  kte  cin  he  hecetu  kta 
ce,  Juda  oyate  iwahokonwica- 
kiye  ciqon  Kaiaphas  ee. 

15  Unkan  Simon  Inyan  Jesus 
ihakam  ya,  nakun  waonspewi¬ 
cakiye  cin  tokeca  wait ;  unkan 
waonspewicakiye  cin  tokeca  kin 
he  wosna  kagapi  itancan  kin 
sdonya  qon,  heon  hee  wosna  ka¬ 
gapi  itancan  tihocoka  kin  en 
Jesus  kici  iyaya. 

16  Tuka  Inyan  e  tankan  tiyo- 
pa  kin  en  najin.  Hehan  waon- 

spewicakiye  cin  unma,  wosna 
kagapi  itancan  sdonya  qon,  he 
tankan  hiyu,  qa  tiyopa  awanya- 
ke  cin  he  okiye  ca,  Inyan  tin 
hiyuya. 

17  Hehan  wikoska  liyopa  a- 
wanyake  cin  he  Inyan  heciya  ; 
Wicasta  kin  de  waonspewica- 
kiye  cin  wanji  niye  he.  Unkan, 
Hemaca  sni  ce,  eya. 

18  Akicita  eyanpaha  wowidag 
wicayapi  ko  hen  najinpi,  sni 
hdapi  qa  cetipi ;  unkan  he  en 
petiskanpi :  unkan  Inyan  is  owi- 
capeya  inajin,  qa  petiskan. 

19  Hehan  wosna  kagapi  itan¬ 
can  kin  Jesus  wiwanga,  waon- 
spewicakiye  cin  heon,  qa  iye 
woonspe  tawa  kin  he  nakun. 

20  Jesus  ayupte ;  Oyate  kin  en 
taninyan  womdaka  ece ;  omni- 
ciye  tipi  etu,  qa  tipi  wakan  ko 
en,  Juda  oyate  mniciyapi  ece  kin 
en  ohinniyan  waonspekiya  wa- 
un,  qa  takudan  anahbeyahan  epe 
sni  ce. 

21  Taku  on  wimayanunga  he  ; 
token  ewicawakiye  cin  tona  na- 
honpi  kin  hena  e  wiwicawanga 
wo,  token  epe  cin  he  sdonyapi 
ce. 

22  Hena  hecen  eya,  unkan  aki¬ 
cita  eyanpaha  wan  en  najin  kin 
he  Jesus  apa,  qa  heya;  Wosna 
kagapi  itancan  kin  hecen  adu- 
pta  he. 

23  Unkan  Jesus  ayupte  ;  ^ica- 
ya  iwaa  hecinhan  taku  sica  epe 
cin  he  yaotanin  wo  ;  tuka  tan- 
yan  epa  hecinhan,  tokeca  ama- 
yapa  he. 

24  Annas  Kaiaphas  wosna  ka¬ 
gapi  itancan  kin  pahtapi  ecen 
ekta  aye  wicakiye  ciqon. 

25  He  icunhan  Simon  Inyan 
petiskan  najin.  Heon  heciyapi ; 
Waonspe wicakiye  cin  he  wanji 
niye  he.  Tuka  anakihbe  ca, 
Hemaca  sni  ce,  ey^. 


26  Wosna  kagapi  itancan  kin 
wowidake  tawa  wan,  Inyan  noge 
kaspe  ciqon  he  takuya,  Wojupi 
kin  en  kici  yaun  wanciyake  sni 
he,  eciya. 

27  Tuka  ake  Inyan  anakihman  ; 
unkan  he  icunhan  anpa  ohotonna 
wan  hoton. 

28  Hehan  Kaiaphas  etanhan 
woyaco  tipi  kin  en  Jesus  aipi  ; 
unkan  wanna  anpa.  Ihdusapapi 
kte  sni  e  heon  woyaco  tipi  kin  en 
ipi  sni,  wosnapi  kin  hdutapi  kta 
e  heon. 

29  Unkan  Pilate  tankata  hi- 
nanpe  ca,  en  wicau  qa,  Wicasta 
kin  de  taku  e  iyayaonpapi  he, 
ewicakiya. 

30  Waayuptapi  qa  heciyapi; 
Wicasta  kin  de  ohan  sice  sni 
unkans  unnicahipi  kte  sni  tuka, 
eyapi. 

31  Hehan  Pilate  hewicakiya  ; 
Niye  ito  eyaku  po,  qa  wayecon- 
zapi  kin  eciyatanhan  yaco  po. 
Hehan,  Wicasta  teyapi  unkiye 
unkokihipi  sni  ye,  Juda  oyate 
eciyapi. 

32  Hecen  Jesus  oie  qon  ecetu 
kta,  token  wiconte  on  te  kta  eye 
ciqon  he. 

33  Hehan  woyaco  tipi  timahen 
Pilate  kihde  ca,  Jesus  en  au  wi¬ 
cakiye  ca,  Juda  oyate  wicastaya- 
tapi  qon  he  niye  he,  eciya. 

34  Jesus  ayupta ;  He  niye  cin- 
ka  heha  he  ;  qa  is  tuwe  tokeca 
miye  on  hecen  oniciyaka  he. 

35  Pilate  ayupte  ;  Juda  wica¬ 
sta  hemaca  he  ;  nitaoyatepi  kin 
hena,  qa  wosna  kagapi  tankapi 
kin  he  iye  miye  en  anihipi.  To¬ 
ken  oyahanda  he. 

36  Jesus  ayupte ;  Wokiconze 
mitawa  kin  he  maka  kin  detan- 
han  sni ;  wokiconze  mitawa  kin 
maka  kin  detanhan  unkans,  mi- 
taokiye  kin  kis  unpi  kta,  qa  Ju¬ 
da  oyate  kin  makaskapi  kte  sni 

tnka.  Tuka  nakaha  wokiconze 
mitawa  kin  detanhan  sni. 

37  Hehan  Pilate  heciya  ;  Wi- 
castayatapi  kin  henica  he.  Un- 
kan  Jesus  ayupte ;  Wicastaya- 
tapi  hemaca  e  ecen  eha  ;  hema- 
ca  kta  e  on  matonpi,  qa  heon 
makata  wahi,  wowicake  mda- 
otanin  kta  e  heon.  Tuwe  wo¬ 
wicake  eciyatanhan  un  kinhan 
he  miho  kin  nahon  ece. 

38  Wowicake  kin  he  taku  he, 
Pilate  eciya.  Hena  hecen  oie 
ya,  unkan  Pilate  tankata  inanpe 
ca,  Juda  oyate  en  wicaye  ca, 
Wicasta  kin  he  taku  sica  econ 
takudan  iyewaye  sni,  ewicakiya. 

39  Tuka  wicohan  duhapi  kin 
heciyatanhan,  woacaksin  anpetu 
ehan  unkipi  eca,  tuwe  kaska 
hnakapi  wanji  wakiyuska  ece 
qon.  Juda  oyate  wicastayatapi 
kin  de  wakiyuska  yacinpi  he, 
eya. 

40  Unkan  ake  owasin  panyehan 
howayapi  qa  heyapi  ;  Wicasta 
kin  dee  kte  sni,  tuka  Barabbas  e 
hee  kta.  Unkan  Barabbas  e  qe 
wawicaki  sa  kin  heca. 

WICOWOYAKE  19. 

1  Unkan  hehan  Pilate  Jesus  icu 
qa  kapsinpsinta. 

2  Unkan  akicita  wapepeka  wa- 
paha  wan  kazontapi  qa  wapaha 
kiyapi,  qa  sina  to  wan  in  kiyapi. 

3  Qa,  iho,  Juda  Wicastayatapi 
kin,  eciyapi,  qa  nape  on  apapi. 

4  Pilate  ake  tankan  inanpe  ca, 
Iho,  wicasta  kin  dee  e  tankan 
cicaupi,  hecen  on  taku  sica  ta¬ 
kudan  en  iyewaye  sni  e  sdonya- 
yapi  kta,  ewicakiya. 

5  Hehan  Jesus  wapepeka  wa¬ 
paha  kin  un,  qa  sina  to  kin  in, 
tankata  inanpa.  Unkan,  Wan- 
yaka  po,  Wicasta  kin  dee  ce, 
ewicakiya. 

Dak.  -n  ^ 


6  Unkan  wosna  kagapi  tankapi 
qa  akicita  tancanpi  kin,  he  wan- 
yag  iheyapi  hehan,  panyehan 
heyapi,  Icipaweh  okatan  wo,  ici- 
paweh  okatan  wo.  Nisnana  icu- 
pi  qa  icipaweh  okatan  po,  miye 
qe  taku  sica  econ  takudan  iye¬ 
waye  sni,  Pilate  ewicakiya. 

7  Wowakiconze  wan  unhapi, 
wowakiconze  unhapi  kin  eciya¬ 
tanhan  te  kta  iyececa,  Wakan- 
tanka  Cinhintku  keiciye  cin  heon 
etanhan,  Juda  oyate  kin  eya 
ayuptapi. 

8  Unkan  Pilate  iapi  kin  he  na¬ 
hon  qehan,  iyotan  inihan  ; 

9  Qa  woyaco  tipi  kin  timahen 
kihde  ca,  Nitokiya  tanhan  he, 
Jesus  eciya.  Tuka  Jesus  ayupte 
sni. 

10  Hehan  Pilate  heciya;  Ama- 
yadupte  sni  he.  Icipaweh  oni- 
catanpi  owakihi ;  qa  niciyuskapi 
nakun  owakihi,  he  sdonyaye  sni 
he. 

11  Hehan  Jesus  ayupte  ;  Wan- 
kan  tanhan  taku  kin  de  nicupi 
sni  unkans  takudan  on  omaya- 
kihi  kte  sni  tuka ;  heon  tuwe 
niye  en  amahi  kin  he  iye  woa- 
htani  tanka. 

12  Hetanhan  Pilate  kiyu^kapi 
akita.  Tuka,  Wicasta  kin  de 
yakiduske  cinhan  Kesar  takuya- 
ye  sni;  tuwe  wicastayatapi  icica- 
ge  cinhan  Kesar  i  en  hiyeya  ece, 
Juda  oyate  kin  panyehan  eyapi. 

13  Pilate  iapi  kin  he  nahon, 
unkan  Jesus  tankan  yuha  inan¬ 
pa,  qa  oiyotanke  tawa  kin  he 
ohna  kiyotanka,  inyan  mdaya 
omanipi  kin  en,  he  Hebrew  iapi 
kin  etanhan  Gabbatha  eciyapi. 

14  Woacaksin  itokam  anpetu 
piiciyapi  ece  kin  hetu,  qa  wiyo- 
tanhe  cin  hehantu  ;  Wicastaya¬ 
tapi  nitawapi  kin  wanyaka  po, 
Pilate  Juda  oyate  kin  ewicakiya. 

15  Tuka,  Icunonpa,  icunonpa 

iyeye  ca  icipaweH  okatan  wo, 
panyehan  eyapi,  Wicastayatapi 
nitawapi  kin  de  icipaweli  owa- 
katan  kta  he,  Pilate  ewicakiya. 
Unkan  wosna  kagapi  tankapi 
kin  ayuptapi  ;  Kesar  ecedan  wi¬ 
castayatapi  unhapi  ce. 

16  Hehan  icipaweli  okatanpi 
kta  e  wicaqu.  Unkan  Jesus  icu- 
pi  qa  tokan  ayapi. 

17  Unkan  Jesus  can  susbeca 
kicin,  qa  makoce  wan  Wicapahu 
eciyapi,  he  Hebrew  iapi  on  Gol¬ 
gotha  eciyapi,  he  ekta  aya. 

18  Hen  icipaweli  okatanpi,  qa 
wicasta  toktokeca  nom  itan  ano- 
katanhan  ewicahdepi,  qa  Jesus 
okitahedan. 

19  Unkan  Pilate  wowapi  wan 
kage  ca,  can  susbeca  inkpa  kin 
en  elinaka ;  JESUS  NAZA¬ 
RETH  ETANHAN,  JUDA 
OYATE  WICASTAYATAPI 
KIN. 

20  Wowapi  kin  de  .luda  wi¬ 
casta  ota  yawapi ;  makoce  kin 
Jesus  en  icipaweli  okatanpi  kin 
he  otonwe  kin  ikiyedan,  qa  he 
Hebrew,  qa  Helenes,  qa  Roma 
iapi  henakiya  wicoie  kin  on 
owapi. 

21  Hehan  Juda  oyate  etanhan 
wosna  kagapi  tankapi  kin  Pilate 
heciyapi ;  Juda  oyate  WTcasta- 
yatapi  kin,  eya  owa  sni  wo  ;  tu- 
ka,  Juda  oyate  Wicastayatapi 
kin  he  miye  ce,  eiciye  cin,  hee  e 
ecen  owa  wo, 

22  Tuka  Pilate  waayupte  ;  Ta- 
ku  owawa  kin  he  wanna  owawa 
ce,  eya. 

23  Akicita  Jesus  icipaweli  oka¬ 
tanpi,  hehan  tawokoyake  icupi, 
qa  wopamni  tom  kagapi,  akicita 
otoiyohi  kicipamnipi ;  qa  nakun 
tasina  icupi ;  sina  kin  he  okage- 
ge  wanica,  wankan  tanhan  kun 
ihankeya  kin  hehanyan  okagege 
codan  kagapi : 


24  Heon  etanhan  iye  iyakite- 
dan  hekiciyapi ;  Sina  kin  he  un- 
yuhdecapi  kte  sni,  econkupidan 
qa  yeunkiyapi  kta,  hecen  tuwe 
ohiye  cinhan  yuhe  kta.  Hecen 
wowapi  en  kagapi  qon  he  iyece- 
tu  ;  Mitawokoyake  kicipamnipi, 
qa  mitasina  kin  he  oeconna  en 
yekiyapi  ce.  Unkan  akicita  kin 
hena  hecen  econpi. 

25  Unkan  Jesus  hunku,  qa  tan- 
kaku  kicica,  Mary  Kleopas  tawi- 
cu,  qa  Mary  Magdalene,  hena 
can  susbeca  kin  icahda  najinpi, 

26  Jesus  hunku  wanhdaka,  qa 
en  icunonpa  ikiyadan  waonspe- 
wicakiye  cin  wanji  iyotan  kidake 
ciqon  wanhdaka,  unkan,  Wino- 
hinca,  nicinksi  kin  hee  ce,  hun¬ 
ku  kin  eciya. 

27  Qa  waonspekiyapi  kin  he  is, 
Wanyaka  wo,  nihun  kin  hee  ce, 
eciya,  Unkan  waonspekiyapi 
kin  he  anpetu  kin  hetanhan  iye 
ti  kin  ekta  aki. 

28  Wanna  taku  kin  owasin 
ecetu  Jesus  wanyaka,  qa  wowa¬ 
pi  en  kagapi  qon  iyecetu  kta  e 
heon,  Imapuza  ce,  eya. 

29  Unkan  mini  skumna  waksi- 
ca  ojudan  en  icunhan  han  ;  mini 
skumna  icupi,  qa  nakun  mini 
iyuhepe  wan  en  oputkanpi,qa  pe- 
ji  hota  hu  wan  icam  yeyapi,  qa 
i  kin  en  qupi. 

30  Unkan  Jesus  mini  skumna 
icu  qehan.  Wanna  yustanpf  ce, 
eya ;  hehan  pa  makata  iyeye  ca 
taniya  kin  hiyuya. 

31  Hehan  Juda  oyate  kin  Pi¬ 
late  cekiyapi,  hu  kawegapi  qa 
etanhan  icupi  kta  ;  hecen  anpetu 
wakan  icunhan,  tancan  kin  can 
susbeca  kin  akan  un  kte  sni,  an¬ 
petu  en  piiciyapi  kin  wanna  he- 
hantu,  qa  anpetu  wakan  kin  he 
anpetu  tanka,  heon, 

32  Unkan  akicita  en  hipi,  qa 
tokaheya  kin  hu  kawegapi,  qa 

nakun  unma  kici  icipaweh  oka- 
tanki  qon. 

33  Hehan  Jesus  ehan  ipi,  unkan 
wanna  ta  wanyakapi,  heon  hu 
kin  kawegapi  sni. 

34  Tuka  akicita  wanji  wahu- 
keza  wan  on  cuwi  kin  en  capa  ; 
unkan  we  mini  ko  au. 

35  Tuwe  wanyake  ca  yaotan- 
in  kin  he  wayaotanin  kin  he  wo- 
(Vicake.  Wowicake  eye  cin  he 
sdonkiya,  qa  hecen  on  wicaya- 
dapi  kta. 

36  Hena  hecetu,  unkan  wico- 
woyake  wowapi  en  kagapi  qon 
iyecetu ;  Hu  kin  wanjidan  ka- 
wegapi  kte  sni  ce. 

37  Qa  nakun  wowapi  icinonpa 
hecen  eya ;  Tuwe  pahdokapi 
kin  he  wanyakapi  kta. 

38  Hehan  ihakam  Joseph  Ari- 
mathea  etanhan  Pilate  cekiya, 
Jesus  tancan  kin  icu  kta  e  heon  ; 
unkan  is  eya  Jesus  waonspewi- 
cakiye  cin  wanji  ee,  tuka  ana- 
hbeya,  Juda  oyate  kowicakipe 
cin  heon  ;  unkan  Pilate  ayupta. 
He  en  u,  qa  Jesus  tancan  kin 
hdokiyahda. 

39  Unkan  Nikodemos,  tuwe 
tokaheya  hanyen  Jesus  en  hi 
qon  hee,  nakun  en  hi,  qa  peji- 
huta  wastemna  nom  icicahiyapi, 
tkeutapi  opawinge  ecetu,  yuha 
hi. 

40  Hehan  Jesus  tancan  kin  icu- 
pi,  qa  minihuha  ska  iyapemnipi, 
pejihuta  wastemna  iyahna,  Juda 
oyate  wicasta  hnakapi  ece  kin 
he  iyececa. 

41  Unkan  icipaweh  okatanpi 
qon  he  en  ikiyadan  wojupi  wan 
han,  wojupi  he  cin  he  en  ohna 
wicasta  hnakapi  wan  iyustan 
yanka,  tuwedan  he  ohna  oonpa- 
pi  sni. 

43  Juda  oyate  piiciyapi  anpetu 
kin  he  icunhan,  ohna  wicasta 
hnakapi  en  ikiyadan  yanke  cin 


heon  Jesus  tancan  kin  en  ohna- 
kapi. 

WICOWOYAKE  20. 

1  Anpetu  wakan  kin  en,  anpe¬ 
tu  tokaheya  hanhanna  hinca, 
nahanhin  otpaza,  hehan  Mary 
Magdalene  hnakapi  qon  ekta  i, 
qa  inyan  kin  hnakapi  etanhan 
icunonpa  iyeyapi  e  wanyaka, 

2  Hehan  inyang  hde  ca  Simon 
Inyan  hee,  qa  waonspewicakiye 
cin  unma  Jesus  wastekidake  ci- 
qon,  hena  en  hi  qa  hewicakiya  ; 
I  tan  can  kin  hnakapi  kin  etanhan 
eyakupi,  qa  tukten  hnakapi  kin 
sdonunyanpi  sni  ye. 

3  Unkan  Inyan  waonspewica¬ 
kiye  cin  unma  qon  kici  tankan 
inanpapi,  qa  en  hnakapi  qon  ekta 
yapi. 

4  Napin  inyang  yapi ;  qa  waon¬ 
spewicakiye  cin  unma  qon  hee 
duzahe  ca  Inyan  kapa,  qa  iye  to¬ 
kaheya  ehan  i ; 

5  Patus  inajin,  qa  hnakapi  kin 
aokasin,  miniliuha  ecedan  wan¬ 
yaka,  tuka  mahen  iyaye  sni. 

6  Hehan  is  Simon  Inyan  iyohi, 
unkan  katinyan  mahen  iyaya, 
miniliuha  ecedan  makata  yanka 
wanyaka. 

7  Miniliuha  pa  akan  ehnakapi 
kin  he,  miniliuha  umanpi  qon  en 
ope  sni,  he  is  aiyog  pehan  yan¬ 
ka. 

8  Hehan  waonspewicakiye  cin 
unma  tokaheya  hi  qon  he  is 
hnakapi  kin  mahen  iyaya,  qa  is 
eya  wanyake  ca  wicada. 

9  He  wiconte  etanhan  ekicetu 
kta,  eyapi,  wowapi  en  kagapi 
qon  he  hinyahin  tanyan  sdonya- 
pi  sni. 

10  Hehan  waonspewicakiye  cin 
hena  iye  tipi  ekta  icicawin  hda- 
pi. 

11  Tuka  hnakapi  kin  itankan 
Mary  e  ecen  najin,  qa  ceya. 

Unkan  ceyaya  patus  inajin,  qa 
hnakapi  kin  en  aokasin. 

12  Qa  malipiya  ohnihde  nom 
wokoyake  ska  ece  koyakapi  kin 
hena  wanwicayaka,  Jesus  tan- 
can  wanke  ciqon  itan  anokatan- 
han,  unma  pa  wanke  ciqon  eci- 
yatanhan,  qa  unma  is  siha  qon 
eciyatanhan  yukanpi. 

13  Unkan,  Winokinca,  taku  on 
yaceya  he,  eciyapi.  Unkan  is, 
Itancan  mitawa  tancan  kin  icu- 
pi,  qa  told  ehnakapi  kin  sdon- 
waye  sni  ce,  ewicakiya. 

14  Heye  ca  hehan  ihdamna  iin- 
kan  Jesus  en  najin  wanyaka,  tu- 
ka  Jesus  hee  kin  sdonye  sni. 

15  Unkan  Jesus  heciya,  Wino- 
hinca  taku  on  yaceya  he  ;  tuwe 
ayakita  he.  Unkan  is  he  waki- 
canye  hee  kecin,  qa  heon,  Itan¬ 
can,  he  niye  iyacu  hecinhan  to- 
kiya  eyahnake  cin  omakiyaka 
ye,  kinhan  ewehdakukta  ce,  eci- 
ya. 

16  Unkan  Jesus  heciya,  Mary. 
Unkan  iye  ihdamna,  qa,  Rabbo- 
ni,  eciya  ;  he  Waonspekiye  eya- 
pi. 

17  Unkan  Jesus  heciya  ;  Ihnu- 
han  omayadutan  kin  ;  nahanhin 
Ate  ekta  wahde  sni  ce.  Tuka 
mihunkawanji  ekta  wicaye  ca 
hewicaki3'^a  wo.  Ate  ekta  wahde 
kta,  he  ate  yayapi  kin  ee,  he 
Wakantanka  mitawa  kin  ee,  qa 
nis  he  Wakantanka  nitawapi  kin 
ee  ce,  eya. 

18  Hehan  Mary  Magdalene  ku 
qa,  Itancan  kin  wanhdake  ca 
hena  hecen  eciye  cin,  waonspe- 
wicakiye  cin  owicakiyaka. 

19  Anpetu  kin  he  anpetu  toka- 
heya  kin  ee,  ihtayetu  kin  he  en 
waonspewicakiye  cin,  Juda  oya- 
te  kowicakipa,  qa  aonaicitag  yu¬ 
kanpi,  en  .Tesus  wicacokaya  ina¬ 
jin,  qa,  Wookiye  nicipi  un  kte, 
ewicakiya. 

20  Hecen  eye  ca  hehan  nape 
cuwi  ko  wicakipazo.  Waonspe¬ 
wicakiye  cin  Itancan  kin  wan- 
yakapi,  unkan  wiyu^kinpi  tanka. 

21  Wookiye  nicipi  un  nunwe, 
ake  Jesus  ewicakiya.  Ate  u 
masi  kin  he  iyecen  mis  ye  cisipi. 

22  Hecen  eye  ca  hehan  awica- 
niya  qa,  Woniya  Wakan  icu  po, 
ewicakiya. 

23  Tona  woahtani  wicayecica- 
jujupi  kinhan,  hena  wicakicica- 
jujupi  kta  ;  qa  tona  wicayakipa- 
ganpi  sni  kinhan,  hena  wicaki- 
paganpi  kte  sni. 

24  Ake  nonpapi  kin  etanhan 
Thomas  Didumos  eciyapi  he  Je¬ 
sus  hi  kin  he  icunhan  en  ope  sni. 

25  Itancan  kin  wanunyakapi, 
waonspewicakiye  cin  unmapi 
kin  eciyapi.  Tuka  iye  kin  he- 
wicakiya  ;  Maza  on  nape  en 
okatanpi  qon  he  wanmdake  sni, 
qa  napsukaza  maza  okatanpi  kin 
en  omdutan  sni,  qa  cuwi  nakun 
en  nape  yewaye  sni  kinhan,  wi- 
cawada  kte  sni  ce,  eya. 

26  Unkan  anpetu  sahdogan  iyo- 
hakam,  hehan  ake  waonspewica¬ 
kiye  cin  mahen  yukanpi,  qa  Tho¬ 
mas  owicapeya  un.  Hehan  Je¬ 
sus  en  hi,  tiyopa  onatag  han,  qa 
wicacokaya  inajin,  qa,  Wookiye 
nicipi  un  nunwe,  ewicakiya. 

27  Hehan  Thomas  heciya  ;  Ni- 
napsukaza  U}^  ca  minape  kin 
wanyaka  wo  ;  qa  ninape  kin  uye 
qa  micuwi  kin  en  oputkan  wo, 
qa  wacetunhda  sni  wicada  wo. 

28  Unkan  Thomas  ayupte  ca 
heciya  ;  Itancan  mitawa,  qa  Wa¬ 
kantanka  mitawa. 

29  Jesus  heciya ;  Thomas,  wan- 
mayadake  cin  heon  wicayada ; 
tuka  tona  wanmayakapi  sni  esta 
wicadapi  kinhan,  hena  wicaya- 
wastepi  ce. 

30  Unkan  waonspewicakiye  cin 
wanyakapi  en  taku  tokeca  ota 

wapetokeca  Jesus  ecou,  tuka 
hena  eqe  wowapi  kin  de  en  ka- 
gapi  sni. 

31  Tuka  dena  e  owapi,  heon 
Jesus  he  Messiya  Wakantanka 
Ginhintku  kin  hee  e  wicayadapi 
kta ;  qa  wicayadapi  kin  on,  iye 
caje  kin  eciyatanhan,  wiconi  du- 
hapi  kta. 

WICOWOYAKE  21. 

1  Hena  iyohakam  Jesus  ake 
waonspewicakiye  cin  en  ihdu- 
tanin,  Tiberias  mde  kin  etu ; 
unkan  ihdutanin  kin  he  kaketu  : 

2  Simon  Inyan,  qa  Thomas 
Didumos  eciyapi,  qa  Nathanael, 
Kana  Galile  makoce  kin  hetan- 
han,  qa  Zebedee  cinhintku  na- 
pin,  qa  waonspewicakiye  cin 
tokeca  nonpa,  hena  witayapi  etu. 

3  Ho  wakuwa  kta  ce,  Simon 
Inyan  ewicakiya.  Niyahna  un- 
yanpi  kta  ce,  eciyapi.  Hece- 
hna  yapi,  qa  wata  wan  en  opa- 
pi,  tuka  hanyetu  kin  he  takudan 
ktepi  sni. 

4  Ihanhanna  qehan  wicihuta 
ekta  Jesus  najin ;  tuka  waon¬ 
spewicakiye  cin  Jesus  hee  kin 
sdonyapi  sni. 

5  Unkan  Jesus  hewicakiya, 
Hoksiyopa,  taku  yutapi  duhapi 
he.  Unkan,  Hiya,  eyapi. 

6  Unkan  hewicakiya  ;  Ho  kin 
he  wata  etapa  kin  eciyatanhan 
ehpeya  po,  etanhan  iyeyayapi 
kta  ce.  Unkan  ecen  i3mhpeya- 
pi,  tuka  ehaes  hogan  kin  ota  kin 
heon  ehdakupi  okitpanipi. 

7  Hehan  waonspekiyapi  wan 
Jesus  wastedake  ciqon  he  Inyan 
heciya ;  Itancan  kin  hee  ce. 
Simon  Inyan,  Itancan  kin  hee, 
eya  nahon  qehan, tancodan  un 
kin  heon  onhdohda  kicun  qa  mi- 
nin  elipeiciya. 

8  U^ikan  waonspewicakiye  cin 
unmapi  kin  wata  cistinna  wan 


ohna  upi,  huta  kin  icannan  ya- 
konpi,  wicispa  opawinge  nom 
hehanyan,  qa  ho  kin  hogan  oju^ 
dan  akupi. 

9  Wanna  hutata  kihunnipi,  he^ 
han  petaga  itkon  wanyakapi,  qsi 
hogan  aguyapi  ko  akan  yanka. 

10  Unkan  Jesus  hewicakiya, 
Hogan  nakaha  iyacupi  kin  etan¬ 
han  aku  po. 

1 1  Simon  Inyan  ekta  ye  ca  ho 
kin  heyata  hiyuya,  hogan  tan- 
kinyanyan  ece  opawinge  qa  san- 
pa  wikcemna  zaptan  qa  sam  ya- 
mni ;  hogan  kin  ota  ho  kin  ohna- 
ka  tuka  ijmhdece  sni. 

12  Upi  qa  de  yuta  po,  Jesus 
ewicakiya.  Unkan  waonspewi¬ 
cakiye  cin  etanhan,  Tuwe  niye 
he,  eyapi  kta  tuka  tuwe  dan  ta- 
watenye  sni ;  Itancan  hee  kin 
he  sdonyapi  kin  he  etanhan. 

13  Hehan  Jesus  en  ye  ca  agu¬ 
yapi  icu,  qa  wicaqu,  hogan  na- 
kun  iyecen  econ. 

14  Piya  ekicetu  kin  etanhan, 
de  iyamni  Jesus  waonspewica¬ 
kiye  cin  en  ihdutanin. 

15  Unkan  wotapi  ayastanpi, 
hehan  Jesus  Simon  Inyan  heci¬ 
ya;  Simon  Jona  cinhintku,  dena 
eqe  sam  iyeya  waste  mayadaka 
he.  Han,  Itancan,  waste  cidaka 
e  sdonyakiye  ciqon,  eya.  Ta- 
hincadan  mitawa  kin  taku  yuta¬ 
pi  wicaqu  wo,  eciya. 

16  Ake  icinonpa,  Simon  Jona 
cinhintku  waste  mayadaka  he, 
eciya.  Han,  Itancan,  waste  ci¬ 
daka  e  sdonyakiya,  eya.  Tahin- 
ca  mitawa  kin  awanyaka  wo, 
eciya. 

17  Ake  iciyamni,  Simon  Jona 
cinhintku  waste  mayadaka  he, 
eciya.  Yamni  akihde.  Waste 
mayadaka  he,  eya  iwange  cin 
heon  Inyan  iyokisica ;  unkan 
heciya,  Itancan,  taku  owasin 
sdonyaya ;  wastecidake  cin  he 

sdonyaya.  Hehan  Jesus,  Ta- 
liinca  mitawa  kin  wo  wicaqu 
wo,  eciya. 

18  Wowicake,  wowicake  on 
heciciya ;  Koniska  qehan  niye 
cinka  ipiyag  yeton  qa  tokiya  ya- 
cin  eca  ekta  da  ece,  tuka  tohan 
winicakinca  kinhan  wicasta  to- 
keca  wan  ekta  nape  yeyakiye 
kta,  kinhan  ipiyag  nicaton  qa 
tokiya  yacin  sni  esta  ekta  aniye 
kta  ce,  eya. 

19  Wiconte  tukte  e  on  Wakan- 
tanka  yutan  kta  e  he  kiciyaotan- 
in  kta  heon  hecen  eya.  Hecen 
eye  cin  hehan,  Miyahna  u-wo, 
eciya. 

20  Hehan  Inyan  hakikta,  qa 
waonspekiyapi  wan  Jesus  iyo- 
tan  kidake  ciqon  hee  wicihe- 
ktam  u  e  wanyaka,  ktayetu  wo- 
tapi  icunhan  maku  kin  ipahin 
wanke  ca,  Itancan,  tuwe  e  wi- 
yopeniye  kta  he,  eye  ciqon  hee. 

NPI  QON. 

21  Inyan  he  wanyaka  unkan 

Jesus  heciya,  Itancan,  de  is  taku 
e  akipe  kta  he. 

22  Ake  tohan  wahi  kte  cin  he¬ 
hanyan  decen  un  kta  wacin  esta, 
he  etanhan  initokeca  he ;  niye 
miyahna  u  wo,  Jesus  eciya. 

23  Heon  etanhan  wicoie  kin 
de  hunkawanjinkiciyapi  kin  wi- 
cehna  iyaya ;  waonspekiyapi  kin 
de  te  kte  sni,  eyapi  kin.  Tuka 

Jesus,  He  te  kte  sni  ce,  eciye 
sni;  tuka,  Wahi  kte  cin  hehan¬ 
yan  decen  un  kta,  wacin  esta, 
he  etanhan  initokeca  he. 

24  Taku  kin  hena  waonspeki¬ 
yapi  kin  he  yaotanin  qa  wowapi 
en  kaga ;  qa  taku  yaotanin  kin 
he  wowicake  kin  e  sdonunyanpi. 

25  Nakun  taku  ota  Jesus  econ, 
tuka  nakun  hena  owasin  otoiyo- 
hi  kagapi  esta,  oyate  hiyeye  cin 
wowapi  kagapi  kte  cin  he  yuha- 
pi  kta  epee  sni.  Amen. 

YEWICASIPI  KIN 

oUanyanpi  qon. 

WICOWOYAKE  1. 

1  Theophile,  wicoie  tokaheya 
wakage  cin  he  en  Jesus  tokahe¬ 
ya  taku  econ  qa  waonspekiye 
cin  omdaka ; 

2  Tona  wicakaknige  ca  yewica- 
si  qon  hen  a  Woniya  Wakan  kin 
eciyatanhan  wahokonwicakiye 
cin  iyohakam,  anpetu  wan  en 
wankan  eyakupi  kin  hehanyan. 

3  lye  kakije  cin  iyohakam  hena 
eqe  en  ni  un  taniniciya,  woyuo- 
tanin  ota  on,  anpetu  wikcemna 
topa  hehanyan  wanyagiciya,  qa 
Wakantanka  tokiconze  taku  ta- 
wa  kin  cajehdata  ece  ; 

4  Qa  mniciyapi  kin  en  owica- 
peya  un  qehan,  Jerusalem  etan¬ 
han  ye  sni  wicasi,  qa  Ateyapi 
kin  wahowicaye  ciqon  he  apepi 
kta  ;  He  miye  eciyatanhan  na- 
yahonpi  ce ; 

5  Awicakehan  Johannes  mini 
on  baptem  wicaqu,  tuka  tokata 
anpetu  tonana  ihan,  hehan  Wo¬ 
niya  Wakan  on  baptem  nicupi 
kta  ce,  eya. 

6  Unkan  hena  witaya  yukanpi 
hehan,  Itancan,  wanna  dehantu 

Israel  oyate  wokiconze  kin  piya 
wicayaqu  kta  he,  eya  iwangapi. 

7  Unkan  hewicakiya ;  Tohan- 
yan  qa  tphantu  kin,  Ate  iye  to- 

WICOWOYAKE  1. 


wasake  kin  en  ekihnake  cin  he- 
na  sdonyayapi  kta  iyecece  sni ; 

8  Tuka  Woniya  Wakan  kin  en 
nihipi  kinhan,  wowasake  duhapi 
kta;  hehan  Jerusalem  en,  qa  Ju- 
damakocekin  owancaya,  qa  Sa¬ 
maria  qa  maka  ihanke  kin  he- 
hanyan  mayadaotaninpi  kta  ce. 

9  Unkan  hena  hecen  eye  ca, 
wanhdakapi  icimhan,  yuwankan 
icupi ;  qa  wanyakapi  kin  etan- 
han  makpiya  sapa  wan  eyaku. 

10  Unkan  he  wankan  iyaye  cin, 
mahpiya  ekta  etonwan  yukanpi 
kin  he  icunhan,  iho,  wicasta  nom 
ska  ihduzapi  en  wicikiyadan  na- 
jinpi ; 

11  Qa,  Galile  wicasta,  tokeca  e 
mahpiya  ekta  etonwan  nayajinpi 
he.  Jesus  e  qe  niyepi  etanhan 
mahpiya  ekta  eyakupi  kin,  he 
mahpiya  ekta  wankan  iyaya 
wandakapi  kin  he  iyecen  ake  u 
kta,  ewicakiyapi. 

12  Hehan  Oliwe  paha  eciyapi 
kin  hetanhan  Jerusalem  ekta  ici- 
cawin  hdapi ;  he  Jerusalem  iki- 
yedan,  anpetu  wakan  oicimani 
wanji  ecetu. 

13  En  hdipi  qa  wankan  tipi 
wanji  tin  iyayapi  qa  hen  i3mkan- 
pi,  Inyan,  qa  Jakob,  qa  Johannes, 
qa  Andrew,  Philip,  qa  Thomas, 
Bartholomew,  qa  Mattheos,  Ja¬ 
kob  Alpheus  cinhintku,  qa  Si¬ 
mon  Zelotes,  qa  Judas  Jakob 
sunkaku : 

14  Hena  owasin  tawacin  wan- 
jidan  wocekiye  eyapi  qa  kida 
yukanpi,  winohinca  kin  hena 
om,  qa  Mary  Jesus  hunku,  qa  iye 
hunkawanjinwicaye  cin  hena 
koya. 

15  Unkan  anpetu  kin  hena  en 
Inyan  ookiye  unpi  kin  wicaco- 
kaya  najin,  (wicacaje  owasin 
opawinge  sanpa  wikcemna  nom 
wicayawapi ;) 

16  Qa  heya  ;  Wicasta  hunka- 


wanjinciyapi,  Judas  tona  Jesus 
iyalipayapi  qon  en  mdetahunka 
kin  he  on,  ehanna  Woniya  Wa¬ 
kan,  Dawid  i  kin  eciyatanhan,  ie 
ciqon,  wowapi  en  kagapi  kin,  he 
ecetuyapi  kta  hunste. 

17  He  iye  unkiyopeyapi  yawa- 
pi,  qa  wicohtani  kin  de  en  opa 
tuka. 

18  Unkan  wicasta  kin  he  woa- 
htani  iyunwin  kin  maga  wan  iyo- 
pekiye  ca,  ehna  makata  ihpaya, 
unkan  tancan  kin  kamdas  ihpaye 
ca,  supe  kin  owasin  tankan  hiyu. 

19  Tona  Jerusalem  en  yakonpi 
sa  owasin  he  sdonyapi ;  qa  heon 
maga  kin  he  iye  iapi  kin  eciya¬ 
tanhan,  Akeldama  eciyapi,  he 
We  maga,  eyapi. 

20  Odowan  wowapi  kin  en  ka- 
ken  kagapi ;  He  tukten  ti  qon 
hewoskan  yanke  ca,  tuwedan 
ohna  ti  sni  nunwe  ;  qa,  Awan- 
hdakapi  wicohan  yuhe  ciqOn  he 
tuwm  tokeca  icu  kta. 

21  Heon  etanhan  wicasta  kin 
dena  ohinniyan  om  unyakonpi, 
Jesus  Itancan  kin  unkopapi,  ti 
mahen  i,  qa  tankan  ye  cin, 

22  Tokaheya  Johannes  baptem 
wicaqu  qon  hetanhan,  anpetu 
kin  en  unkiyepi  etanhan  wankan 
eyakupi  kin  hehanyan,  hena 
etanhan,  piya  ikicage  cin,  wanji 
unkiyopeyapi  oyaka  ece  e  kta, 
eya. 

23  Unkan  nom  najinwicakiya- 
pi,  Joseph  Barsabas  eciyapi,  he, 
Owotanna,  eya  castonpi,  qa  Mat¬ 
thias. 

24  Hehan  cekiyapi  qa  heyapi ; 
Itancan  niye  wicacante  owasin 
sdonya  nanka,  wicasta  kin  dena 
unma  tukte  yakahnige  cin  he 
yutanin  wo  ; 

25  Ookiye  wicohan  qa  yewica- 
sipi  kin  de  en  ope  kta,  Judas  iye 
oyanke  tawa  kin  ekta  hde  kta  e 
etanhan  hinhpaye  cin  he. 

26  Hehan  woohiye  elipekiyapi, 
unkan  woohiye  kin  Matthias 
ahinhpaya;  qa  hecen  yewicasipi 
akewanjipidan  kin  owicapeya 
yawapi. 

WICOWOYAKE  2. 

1  Anpetu  iwikcemna  zaptan  kin 
wanna  iyehantu,  unkan  owasin 
tawacin  wanjidan  witaya  yu- 
kanpi. 

2  Hehan  ihnuhanna,  tate  wan 
wasagya  uye  cin  he  iyecen,  oqo 
wan  mahpiya  kin  eciyatanhan 
hiyu,  qa  tipi  ohna  yukanpi  kin 
ocowasin  ojudan. 

3  Unkan  wicaceji,  peta  se  ececa, 
en  wicatanin,  qa  otoiyohi  kici- 
pamnipi  kin  en  awicahan. 

4  Unkan  owasin  Woniya  Wa- 
kan  kin  on  ojupidan  qa  wicaceji 
toktokeca  on  iapi,  Woniya  Wa- 
kan  ie  wicakiye  cin  he  iyecen. 

5  He  ehan  wicasta  owotanna 
Juda  wicasta  kin  hecapi,  mahpi¬ 
ya  ihukuya  oyate  hiyeye  cin 
etanhan  Jerusalem  en  tipi. 

6  Wicaho  kin  de  otanin,  unkan 
wicota  en  mniciyapi  qa  inihan- 
pi,  otoiyohi  iye  iapi  tawapi  kin 
on,  hena  ia  yukanpi  he  nakihon- 
pi  kin  heon. 

7  Owasin  inihanpi  qa  yusinya- 
yapi  qa  otoiyohi  hekiciyapi;  To- 
na  ia  yukanpi  kin  hena  owasin 
Galile  wicasta  kin  hecapi  sni  he. 

8  Token  on  otoiyohi  iapi  kin 
yuha  untonpi  kin  hena  ia  nawic- 
unhonpi  he. 

9  Parthe  qa  Mede  qa  Elamite, 
qa  Mesopotamia  en  tipi  qon,  Ju¬ 
da  makoce  kin  en,  qaKappadokia 
en,  Pontos  qa  Asia  en  ; 

10  Phrugia  qa  Pamphulia  en, 
Egupta  qa  Libue  makoce  kin 
en,  Kurene  ihduksan,  Roma  oya¬ 
te  kin  etanhan,  Juda  wicasta,  qa 
en  opewicakiyapi  qon, 

11  Krete  qa  Arabe  kin  heun- 

capi,  Wak  an  tanka  taku  tanka 
econ  kin,  unkiye  unkiapi  kin 
eciyatanhan,  hena  ia  oyakapi 
kin  naunhonpi  ce,  eyapi. 

12  Owasin  inihanpi,  qa  yusin- 
yayapi,  qa  otoiyohi  hekiciyapi ; 
De  taku  kapi  hwo. 

13  Qa  wanjiksi  ihahapi  qa ; 
Dena,  minisa  skuya  on  imnanpi 
ce,  eyapi. 

14  Tuka  Inyan  ake  wanjipidan 
kin  oni  najin,  ho  yuwankan  icu, 
qa  hewicakiya ;  Juda  wicasta, 
tona  Jerusalem  en  dukanpi  ko, 
owasin  he  de  sdonyapi,  qa  mioie 
kin  anagoptan  po. 

15  Niye  hecannipi  kin  hecetu 
sni,  wanna  anpetu  kin  en  yamni 
ape  cin  hehantu,  heon  wicasta 
kin  dena  witkopi  sni. 

16  Tuka  Joel  wicasta  wokcan 
oyake  ciqon  he  dee. 

17  Unkan  anpetu  ihankeya  kin 
en,  (Wakantanka  eya,)  mitaniya 
kin  wicacelipi  owasin  awicawa- 
kastan  kta ;  unkan  nicinksipi  ni- 
cunksipi  ko  wokcanpi  kta,  qa 
koska  nitawapi  kin  wowanyake 
kin  wanyakapi  kta,  qa  wicahin- 
ca  nitawapi  kin  wowihamde  iha- 
mnanpi  kta  ce. 

18  Anpetu  kin  hena  en  wicasta 
taokiye,  qa  winyan  taokiye  mi- 
tawa  kin,  hena  en  mitaniya  awi- 
cawakastan  kta,  qa  hena  e  wo¬ 
kcanpi  kta. 

19  Unkan  wankan  mahpiya  kin 
ekta  taku  on  yusinyayapi  wica- 
waqu  kta,  qa  kuya  maka  kin 
akan  wowapetokeca  kin,  we  qa 
peta  qa  sotoju. 

20  Itancan  taanpetu  tanka  wo- 
winihan  kin  he  hi  sni  itokam, 
anpetu  wi  kin  otpaza  icu  kta, 
qa  hanyetu  wi  kin  is  we  icage 
kta. 

21  Unkan  hehan  tuwe  Itancan 
caje  kin  hoyekiye  cinhan  he  ni- 
kiyapi  kta  ce. 


WICOWOYAKE  2. 


22  Israel  wicasta,  wicoie  kin 
de  nakon  po;  Jesus  Nazareth 
etanhan  qon,  wicasta  wan  ni- 
yepi  kin  ekta,  Wakantanka  hdu- 
tanin  qon,  wicowasake,  taku  on 
inihanpi,  qa  wowapetokeca  ni- 
yepi  cokaya  Wakantanka  econ 
kiye  ciqon  hena  e  niye  sdonya- 
yapi. 

23  He  qe  Wakantanka  ataye- 
dan  wakiconze  ca,  iye  osdonye 
kin  eciyatanhan  qupi  qon,  he 
iyacupi,  qa  nape  siksica  on  ici- 
paweh  oyakatanpi,  qa  yaktepi. 

24  Hee  Wakantanka  ekicetii 
ye  ca,  wiconte  icaske  kin  kiyu- 
ska,  en  yuhapi  kta  okihipica  sni 
nakaes. 

25  Dawid  he  ke  ca,  kaken  eya; 
Ohinniyan  mitokam  Jehowa 
wanmdaka,  mietapa  kin  ekta 
yanke,  heon  pahoho  sni  waun 
kta. 

26  Heon  micante  kin  iyuskin, 
qa  miceji  kin  ipsica;  qa  micehpi 
kin  woape  en  wanke  kta. 

27  Minagi  kin  he  hades  ekta 
ehpemayakiye  sni,  qa  Wanji 
Wakan  nitawa  kin  he  wicahwin 
wanyake  kta  e  on  yaqu  kte  sni. 

28  Wiconi  canku  kin  sdonye 
mayaye  kta ;  qa  niite  kin  etan¬ 
han  wowiyuskin  on  imnamaya- 
ye  kta. 

29  Wicasta  hunka  wanjinci- 
yapi,  Dawid  hunkakeyapi  un 
kin  he  eciyatanhan  taninyan 
ociciyakapi  kta ;  he  te  ca  hapi, 
qa  anpetu  kin  dehanyan  ohna 
hn  aka  pi  kin  unkicipi  wanka. 

30  He  wicasta  wokcan  kin 
heca,  qa  Wakantanka  wokonze 
on  konza,  wicacehpi  eciyatan¬ 
han  iye  tancan  aicage  kte  cin 
he  etanhan  Messiya,  iye  oiyotan- 
ke  kin  akan  iyotanke  kta  e  icah- 
ye  kta  he  sdonya. 

31  Hecen  tokaheya  tanhan  he 
wanyake  ca  Messiya  ekicetuya- 


pi  kin  he  cajeyata,  nagi  kin  ha¬ 
des  ekta  ehpekiyapi  kte  sni,  qa 
cehpi  kin  wicahwin  wanyake 
kte  sni. 

32  Jesus  iye  qe  Wakantanka 
ekicetuye  cin  he  unkiyepi  oWa- 
sin  unyaotaninpi  ece. 

33  He  Wakantanka  etapa  kin 
ekta  yuwankan  icupi,  qa  Atkuku 
kin  Woniya  Wakan  iwahoye  ci¬ 
qon  he  icu,  heon  nakaha  taku 
wandakapi  qa  nayahonpi  kin  he 
akastan. 

34  Dawid  e  qe  mahpiya  ekta 
wankan  iyaye  sni,  tuka  kaken 
eya ;  Jehowa  Itancan  mitawa 
kin  kaken  eciya,  Mietapa  kin 
eciyatanhan  iyotanka  wo, 

35  Tona  toka  niye  cin  hena 
nisiha  oahe  kin  ewahnake  kte 
cin  hehanyan. 

36  Heon  etanhan,  Israel  tiyo- 
hnaka  owasin,  de  tan3''an  sdonya 
wo,  Jesus  icipaweli  oyakatanpi 
qon,  hee  Wakantanka  Itancan 
qa  Messiya  kaga  ce. 

37  He  nahonpi  unkan  cante 
kin  ekta  iyoyakapi,  qa  Inyan  qa 
yewicasipi  unmapi  kin  ora,  Wi¬ 
casta  hunkawanjin  unniyanpi  to¬ 
ken  econkupi  kta  he,  ewicaki- 
yapi. 

38  Hehan  Inyan  hewicakiya ; 
Ihduecetu  po,  qa  woahtani  nici- 
cajujupi  kta  e  on  Jesus  Messiya 
caje  kin  on  baptera  nicupi  kta ; 
kinhan  Woniya  Wakan  itunici- 
hanpi  kin  he  iyacupi  kta. 

39  Wahoyapi  kin  de  niye  ni- 
tawapi,  qa  nicincapi,  qa  tona 
itehanyan  yukanpi  kin  owasin, 
tona  Itancan  unkita  Wakantan- 
kapi  kin  wicakico  kte  cin  hena 
tawapi  ce,  eya. 

40  Qa  wicoie  tokeca  ota  on 
wicakiyatanin,  qa  wahokonwi- 
cakiye  ca  heya  ;  Wicoicage  sice 
cin  de  etanhan  niiciya  po. 

41  Unkan  tona  oie  kin  iy  uskin- 

yan  icupi  kin  hena  baptem  wi- 
caqupi ;  hecen  anpetu  kin  he 
en  wicanagi  kektopawinge  ya- 
mni  en  opapi. 

43  Qa  yewicasipi  kin  taku  on- 
spewicakiyapi  kin  en  katinyan 
opapi  ece,  qa  om  taku  yuhapi, 
aguyapi  kiyuspapi  qa  wocekiye 
eyapi  kin  en  ece  unpi. 

43  Unkan  wicasta  owasin  nina 
yusinyayapi ;  unkan  yewicasipi 
kin  taku  wakanyan  econpi  qa 
wowapetokeca  ota  econpi  ece. 

44  Unkan  tona  wicadapi  kin 
hena  owasin  witaya  yukanpi,  qa 
taku  owasin  ptaya  yuhapi. 

45  Qa  tona  maga  qa  woyuha 
yuhapi  kin  hena  e  wiyopekiya- 
pi,  qa  otoiyohi  cinpi  kin  iyecen 
owasin  wicakipamnipi. 

46  Qa  anpetu  otoiyohi,  tawa- 
cin  wanjidan,  tipi  wakan  kin 
ohna  yukanpi,  qa  tipi  iyaza  agu¬ 
yapi  kiyuspapi,  wowiyuskin  can- 
te  okonwanjidan  ko  yuha  taku 
yutapi  icupi. 

47  Wakantanka  yatanpi,  qa 
oyate  kin  owasin  en  wowaste 
yuhapi.  Unkan  Itancan  kin  to¬ 
na  nipi  kte  cin  heca,  anpetu  otoi¬ 
yohi,  okodakiciye  kin  en  ope 
wicakiya, 

WICOWOYAKE  3. 

1  Unkan  hehan  Inyan  qa  Jo¬ 
hannes  kici,  tipi  wakan  kin  ekta 
kaitawankanhde  yapi,  napcin- 
wanka  ape  cin,  wocekiye  eyapi 
ece  kin  hehantu. 

2  Unkan  wicasta  wan  tonpi 
kin  ehantanhan  huste  un  kin  he 
yuha  ahipi,  anpetu  otoiyohi  tipi 
wakan  tiyopa  wan.  Waste  eci- 
yapi  kin  he  en  ehdepi,  tona  tipi 
wakan  tin  yapi  kte  cin  hena  ta¬ 
ku  wicakida  kte  cin  heon. 

3  Hee  In5^an  Johannes  kici  tipi 
wakan  kin  timahen  yapi  kta 

wanwicayake  ca,  taku  wica¬ 
kida. 

4  Unkan  Inyan  opalita,  q a  Jo¬ 
hannes  kici,  qa,  Ekta  unkaton- 
wan  po,  eya. 

5  Taku  okini  kta  kecin  qa  he¬ 
cen  anawicagoptan  yanka.  . 

6  Hehan  Inyan  ;  Mazaska  ma- 
zaskazi  ko  takudan  mduhe  ^ni, 
tuka  taku  mduhe  cin  cicu  kta, 
Jesus  Messiya  Nazareth  etan- 
han,  he  caie  on  naiin,  qa  mani 
wo,  eciya. 

7  Qa  nape  etapa  kin  en  yuze 
qa  najin  kiya  ;  unkan  ihnuhanna 
siha  iskahu  ko  wasag  hinhda. 

8  Hehan  iye  kin  psin  iyaye  ca 
najin,  qa  mani,  qa  om  tipi  wa¬ 
kan  kin  timahen  iyaya,  mani,  qa 
psipsica,  qa  Wakantanka  ido- 
wan. 

9  He  mani  qa  Wakantanka 
id o wan  kin  oyate  kin  iyuhpa 
wanyakapi ; 

10  Qa  wicasta  tipi  wakan,  ti¬ 
yopa  Waste  eciyapi,  kin  en  hi- 
yotanke  ca  taku  da  ece  qon  he 
dee  sdonyapi ;  qa  taku  ecakicon- 
pi  kin  on  etanhan  nina  inihanpi, 
qa  yusinyayapi. 

11  Unkan,  wicasta  huste  qon 
wanna  okizi  kin  he  Inyan  Jo¬ 
hannes  kici  wicayus  najin,  hena 
en  oyate  owasin  kiwitaya  inyang 
iheyapi,  qa  nina  yusinyayapi, 
ornanipi  Solomon  tawa  kin  hetu. 

13  Unkan  Inyan  he  wanyake 
cehan,  oyate  kin  hewicakiya ; 
Israel  wicasta,  tokeca  he  on  ni- 
yusinyayapi,  qa  tokeca  opaun- 
htapi  nayajinpi  he  ;  unkiye  wo- 
wasake  qa  wowaste  unhduhapi 
kin  heon  wicasta  kin  de  mani 
unyanpi  hecanunyaMnpi  seca. 

13  Abraham,  qa  Isaak,  qa  Ja¬ 
kob  Wakantanka  tawapi ;  hun- 
kake  wicunyanpi  Wakantanka 
tawapi  kin  he  Cinhintku  Jesus 
wanna  hdutan  ;  he  niyepi  e  wi- 

cayaqupi,  qa  Pilate  itokam  ya- 
kipajinpi,  he  iye  kiyuske  kte 
liinca  tuka. 

14  Tuka  Wanji  Wakan  qa 
Owotanna  un  kin  he  niye  yaki- 
pajinpi,  qa  wicakte  sa  wan  ki- 
yiiskapi  yaciiipi. 

15  Qa  Wiconi  Itancan  kin  he 
yaktepi ;  he  qe  Y  akantanka 
wicate  cin  etanhan  najiakiye 
cin  unkiye  unkoyakapi  ece. 

16  Qa  iye  caje  kin,  caje  wica- 
dapi  kin  heon,  wicasta  kin  de 
wandakapi  qa  sdonyayapi  kin  he 
yuwasaka ;  han,  iye  wacinyan- 
pi  kin  he  wicasta  kin  de  tanyan 
okiziya,  niyepi  ovvasin  en. 

17  Unkan  nakaha  mihunka- 
wanji,  iyukcan  sni  hecanonpi, 
qa  wicasta  itancan  wicaduhapi 
kin  hena  nakun,  he  sdonwaya. 

18  Tuka  Wakan  tanka  Messiya 
token  kakije  kte  cin,  wicasta 
wokcan  kin  owasin  i  kin  eciya- 
tanhan,  oyake  ciqon  hena  he  en 
hduecetu. 

19  Heon  ihduecetupi,  qa  ihdu- 
homni  po ;  hecen  wayaktanipi 
kin  nicicajujupi  kta  ce  ;  tohan 
anpetu  yuecetupi  kin  Itancan 
itohnake  kin  eciyatanhan  u  kin- 
han ; 

20  Qa  Jesus  Messiya  oniciya- 
kapi  qon  he  usi  kta. 

21  He  qe  mahpiya  kin  ekta 
eyakupi  kta,  taku  owasin  ekice- 
tuyapi  kta  anpetu  kin  hehanyan, 
Wakantanka  raaka  icage  cin  he- 
tanhan  wicasta  wokcan  wakan 
wicahduhe  cin  owasin  i  kin  eci¬ 
yatanhan  oyake  ciqon  hee. 

22  Moses  iye  qe  hunkakeyapi 
kin  hewicakiya ;  Nihunkawan- 
jipi  kin  etanhan  wicasta  wo¬ 
kcan  wanji,  miye  iyemaceca, 
Jehowa  Wakantanka  nitawapi 
kin  icahniciciyapi  kta  ;  he  taku 
eniciyapi  kte  cin  owasin  anaya- 
goptanpi  kta. 


23  Qa  wicanagi  otoiyohi,  wi¬ 
casta  wokcan  kin  he  anagoptan 
sni  kinhan,  he  oyate  kin  etan¬ 
han  ihangyapi  kta  ce. 

24  Unkan  wicasta  wokcan  owa¬ 
sin,  Samuel  hetanhan,  tona  iyo- 
hakam  woyakapi  qon  anpetu  kin 
dena  cajeyatapi. 

25  Wicasta  wokcan  cincapi 
kin  he  niyepi,  qa  wicoun  Wa¬ 
kantanka  hunkake  wicunyanpi 
wicakicage  ciqon,  he  qe  Abra¬ 
ham  heciya  ;  Unkan  nicinca  kin 
on  etanhan  wicowazi  maka  akan 
un  kin  owasin  yawastepi  kta  ce. 

26  Wakantanka  iye  Cinhintku 
Jesus  najinkiye  ca  niyawastepi 
kta  e  on  niyepi  tokaheya  en  u 
si,  otoiyohi  wayaktanipi  kin 
etanhan  ihduhomni  niyanpi  kta 
e  heon. 

WICOWOYAKE  4. 

1  Unkan  hena  hecen  oyate  kin 
ewicakiyapi  kin  icuiihan,  wosna 
kagapi,  qa  tipi  wakan  en  itancan 
kin,  Saddukee  ko  en  wicahipi ; 

2  Oyate  kin  waonspewicaki- 
yapi,  qa  Jesus  eciyatanhan  wi- 
conte  etanhan  woekicetu  kin  he 
oyakapi  kin  heon  sihdapi ; 

3  Qa  nape  on  iyawicahpayapi, 
qa  wicakaska  tipi  kin  en  iyewi- 
cayapi,  ihankanna  kte  cin  he¬ 
hanyan  ;  wanna  ktayetu  nakaes. 

4  Tuka  wicoie  nahonpi  qon 
hena  wicota  wicadapi ;  unkan 
wicasta  kektopawinge  zaptan 
ecetu. 

5  Unkan  ihanhanna  hehan,  wi¬ 
casta  itancanpi,  hunkawicayapi 
kin,  wowapi  kagapi  ko  ; 

6  Qa  Annas  wosna  kagapi  itan¬ 
can,  qa  Kaiaphas,  qa  Johannes, 
qa  Aleksandros,  qa  tona  wosna 
kagapi  itancan  takuwicaye  cin 
hena  koya  Jerusalem  en  mnici- 
yapi. 

7  Unkan  wicacokaya  ewica- 

hdepi,  qa  wiwicawaiigapi ;  Takii 
wowasake,  qa  tuwe  caje  kin  on 
hecanonpi  he,  eyapi. 

8  Hehan  Inyan  Woniya  Wa- 
kan  on  ojudan,  hecen  ewicaki- 
ya ;  Oyate  en  wicasta  itancan- 
pi,  qa  Israel  hunkawicayapi  kin  ; 

9  Anpetu  kin  de  wicasta  huste 
qon  tanyan  ecakiconpi,  qa  token 
on  okizi  kin,  he  on  wiunyanun- 
gapi  hecinhan; 

10  Niyepi  owasin,  qa  Israel 
oyate  kin  owasin  de  sdonya  po, 
Jesus  Messiya  Nazareth  etan- 
han,  icipaweh,  oyakatanpi  qon, 
Wakantanka  wicate  cin  etan- 
han  ekicetuye  cin,  he  caje  on 
wicasta  kin  de  nitokam  okizi 
najin. 

11  Inyan  kin  de  ticagapi  ya- 
unpi  kin  ayaktapi  sni,  tuka  he 
oise  en  itancan  kin  ee. 

13  Qa  tuwe  tokeca  eciyatan- 
han  wanikiyapi  kin  yuke  sni ; 
qa  wicacaje  tokeca  mahpiya  kin 
ihukuya  wicasta  wicaqnpi,  on 
unnipi  kte  cin  wanica  ce. 

13  Unkan  Inyan  qa  Johannes 
waditakapi  kin  he  wanyakapi, 
qa  taku  ota  onspeiciciyapi  sni 
qa  wicasta  ikceka  kin  hecapi  e 
sdonyapi  qehan,  nina  yusinyaya- 
pi,  qa  hena  Jesus  kici  unpi  qon 
he  iwicayukcanpi. 

14  Qa  wicasta  okiziyapi  qon 
he  wiciyopeya  najin  wanyaka¬ 
pi  ;  unkan  taku  awicayuptapi 
kte  cin  takudan  yuhapi  sni. 

15  Tuka  omniciye  kin  etanhan 
tankan  ye  wicasipi,  hehan  he 
akiiapi ; 

16  Qa  iyakitedan  hekiciyapi ; 
Wicasta  kin  dena  token  ecawic- 
unkiconpi  kta  hwo ;  wowape- 
tokeca  tanka  kin  de  econpi  kin 
he  ton  a  Jerusalem  en  yakonpi 
kin  owasin  sdonyapi,  qa  anaun- 
hmanpi  kta  unkokihipi  sni. 

17  Tuka  he  oyate  kin  en  ana- 

ptapi  kta  e  heon  nina  wakokipe 
wicunkicagapi  kta,  qa  caje  kin 
de  on  tohinni  wicasta  wowica- 
kiyakapi  kte  sni,  unkeyapi  kta  ce. 

18  Unkan  hehan  wicakicopi, 
qa  Jesus  caje  kin  on  takudan  ie 
sni,  qa  waonspekiye  sni  wica¬ 
sipi. 

19  Tuka  Inyan  Johannes  kici 
awicayuptapi  qa  heyapi ;  Wa¬ 
kantanka  itokam,  niyepi  anaun- 
nigoptanpi  kta,  qa  is  Wakantan¬ 
ka  anaungoptanpi  kta,  unma 
tukte  owotanna  kin,  nis  iyukcan 
po. 

20  Taku  sdonunyanpi  qa  na- 
unhonpi  qon  hena  oyake  sni  un- 
yakonpi  kta  e  unkokihipi  sni. 

21  Hehan  ake  wakokipe  wica- 
kicagapi  tamwicakiyapi,  qa  hde 
wicasipi,  taku  on  taku  i3rawica- 
onpapi  kta  takudan  iyeyapi  sni, 
oyate  kin  on  etanhan ;  taku  econ¬ 
pi  kin  heon  owasin  Wakantanka 
yatanpi. 

22  Wicasta  wookizi  wowape- 
tokeca  kin  he  en  econpi  qon  he 
wanna  waniyetu  wikcemna  topa 
sam  iyeya. 

23  Unkan  kihdewicayapi,  he¬ 
han  iye  takodawicayapi  kin  ekta 
hdapi,  qa  wosna  kagapi,  hunka¬ 
wicayapi  kin  ko,  taku  token 
ewicakiyapi  qon  owasin  ohda- 
kapi. 

24  Unkan  hena  nahonpi  qehan, 
witaya  Wakantanka  hoyekiyapi 
qa  heyapi;  Itancan  W^akantanka 
he  niye,  mahpiya,  maka,  mini- 
wanca  qa  taku  ohnaka  ko  owasin 
yakaga. 

25  Dawid  nitaokiye  kin  i  kin 
eciyatanhan kaken  ehe  cin;  To¬ 
keca  e  Ikcewicasta  kin  oqoyapi, 
qa  oyate  kin  taku  ecin^niyan 
yukcanpi  he. 

36  Maka  wicastayatapi  kin  na¬ 
jin  hiyaye  ca,  wicasta  itancanpi 
kin  witaya  iimiciyapi,  Itancan 

kin  en,  qa  Sdakiye  ciqon  he  na- 
kun. 

27  Awicakehan  Jesus  Nicinksi 
wakan  sdayakiye  ciqon  he  en, 
Herod,  qa  Pontiyos  Pilate,  Ikce- 
wicasta,  Israel  oyate  ko  mnici- 
yapi ; 

28  Ehanna  taku,  ninape  nita- 
wacin  ko  on,  econ  yakonze  ci¬ 
qon,  he  ecen  econpi  kta  heon 
etanhan. 

29  Unkan  nakaha,  Itancan, 
token  wakokipe  unkicagapi  kta 
tamunkiyapi  kin  he  wanyaka 
wo  ;  qa  nitaokiye  kin  nioie  nina 
waditagya  oyakapi  kta  e  wicaqu 
wo  ; 

30  Wawokiziya  on  ninape  kin 
yahdugate  cin  heon  ;  qa  Jesus 
Nicinksi  wakan  caje  kin  on  taku 
wapetokeca,  qa  on  yusinyayapi 
kte  cin  hena  econpi  kta. 

31  Unkan  wocekiye  eyapi,  he- 
han  tukten  witaya  yukanpi  kin 
he  yuhuhuzapi,  qa  owasin  Wo- 
uiya  Wakan  kin  on  ojupidan,  qa 
Wakantanka  oie  kin  waditagya 
oyakapi. 

32  Unkan  wicota  wicadapi  kin 
hena  wicacante  wanjidan  wica- 
nagi  wanjidan  ko  yuhapi ;  qa 
taku  tonpi  kin  tuwedan,  De  mi- 
tawa  ce,  eye  sni ;  tuka  taku  owa¬ 
sin  witaya  yuhapi. 

33  Unkan  yewicasipi  kin  hena 
wowasake  tanka  on  .lesus  Itan¬ 
can  piya  ikicage  cin  he  oyakapi ; 
unkan  wowaste  tanka  owasin  en 
un, 

34  Unkan  hena  tuwedan  taku- 
dan  icakije  sni  unpi ;  tuka  tona 
maga,  qa  tipi  yuhapi  qon  hena 
wiyopekiyapi,  qa  taku  wiyope- 
yapi  kin  on  taku  icupi  kin  he 
ahipi, 

35  Qa  yewicasipi  kin  siha  hde- 
pi  kin  en  ehnakapi :  unkan  wi- 
casta  otoiyohi  taku  token  cinpi 
kin  hecen  pamni  wicaqupi  ece. 

36  Unkan  Joses,  he  yewicasipi 
kin  Barnabas,  eya  cajeyatapi 
qon,  W^icakicanpte  cinhintku 
kin,  eyapi  kin  he  kapi,  Lewi  wi- 
cowazi  qa  Kupros  makoce  kin 
etanhan  ; 

37  Hee  makoce  onspa  hduhe 
cin  wiyopekiye  ca  mazaska  kin 
hdohi,  qa  yewicasipi  siha  hdepi 
kin  en  ehnaka. 

WICOWOYAKE  5. 

1  Tuka  wicasta  umn  Ananias 
eciyapi,  tawicu  Sapphira'  kici, 
maga  wan  wiyopekiya  ; 

2  Qa  mazaska  apa  anakihbe, 
tawicu  kin  is  nakun  sdotkiya ; 
unkan  apa  ahi,  qa  yewicasipi  kin 
sihapi  kin  en  ehnaka. 

3  Tuka  Inyan  heciya ;  Anani¬ 
as,  tokeca  e  Woniya  Wakan  kin 
oiyaton  kte  sni  e  Satan  nicante 
kin  en  ocowasin  iyohpaya,  qa 
maga  iyopeyapi  kin  apa  anaya- 
kihman  he  ; 

4  Nahahin  ecen  un  qon  he  ehan 
yahduhe  sni  he  ;  qa  wiyopekiya¬ 
pi  kin  he  ehan  nakun  nitawa  sni 
he.  Tokeca  nicante  ekta  hecen 
econ  wacani  he.  Wicasta  akantu 
kin  hee  sni,  tuka  Wakantanka 
en  iyatonsni  ce. 

5  Unkan  Ananias  hena  oie  kin 
nahon  qehan,  hinhpaye  ca  ta 
iyaya.  Unkan  tona  hena  taku 
kin  nahonpi  kin  owasin  nina  wi- 
kopapi. 

6  Unkan  koska  kin  najinpi,  qa 
opazuntapi,  qa  tankan  ayapi,  qa 
hapi. 

7  He  iyohakam  wihiyayedan 
oape  yarnni,  hehan  tawicu  kin 
taku  econpi  qon  sdonye  sni  ecen 
tin  hiyu. 

8  Unkan  Inyan  heciya ;  Kana 
on  maga  iyopeyakiyapi  he,  oma- 
kiyaka  wo.  Unkan  is;  Han, 
kana  on,  eya. 

9  Unkan  Tnyan ;  Token  on 
sakim  Itancan  Taniya  kin  iyu- 
tanyayapi  kta  ecen  wacinduza- 

’  pi  he.  Wanyaka  wo,  tona  ni- 
hihna  hapi  kin  hena  sihapi  kin 
tiyopa  kin  en  najinpi,  qa  niye 
nakun  tankan  aniyanpi  kta,  eci- 
ya. 

10  Hehan  is  eya  hecehnana 
iye  siha  kin  ekta  hinhpaye  ca  ta 
iyaya.  Unkan  koskapi  qon  en 
hiyupi,  qa  wanna  ta  e  wanyaka- 
pi,  hehan  is  eya  tankan  ayapi, 
qa  hihnaku  kin  kici  hapi. 

11  Unkan  okodakiciye  kin  oco- 
wasin,  qa  tona  hena  taku  kin 
nahonpi  owasin  nina  wikopapi. 

12  Unkan  yewicasipi  kin  na- 
pepi  kin  on  oyate  kin  en  wowi- 
nihan  wicohan  qa  wowapetokeca 
ota  econpi.  Unkan  owasin  wi- 
cacante  wanjidan  yuha  Solo¬ 
mon  omanipi  tawa  kin  ohna  yu- 
kanpi. 

13  Qa  wicasta  tokeca  tuwedan 
en  owicapa  okihi  sni,  tuka  oyate 
km  wicakinihanpi. 

14  Qa  tona  wicadapi  kin  sanpa 
ota  Itancan  kin  en  opapi,  wica 
winyan  ko  wicota. 

15  Hecen  tona  wicayazan  kin 
hena  tankan  awicaupi,  qa  canku 
otoiyohi  ohna,  ohehdepi  qa  owin- 
ja  ko  akan  ahiwicahnakapi,  In- 
yan  hen  hiyaye  cinhan  hunh 
ohanzi  wicaye  kte  cin  heon.  !. 

16  Unkan,  otonwe  itan  ihdu- 
ksan  kin  hena  etanhan  wicota  Je¬ 
rusalem  en  hipi,  qa  tona  waya- 
zanpi,  tona  taku  wakan  sica  wi- 
cayuhnaskinyanpi  ko  en  awica- 
hipi ;  unkan  owasin  asnipi. 

17  Hehan  wosna  kagapi  itan¬ 
can  kin  najin  hiyaye  ca,  tona  om 
un  kin,  Saddukee  wicowazi  kin 
etanhanpi,  hena  winawizipi  on 
ojupidan  ; 

18  Qa  nape  on  yewicasipi  kin 
iyawicahpayapi,  qa  wicakaska 

tipi  ikceka  kin  ohna  ewicahna- 
kapi. 

19  Tuka  Itancan  taohnihde  ye 
cin  he  hanyen  wicakaska  tipi  ti¬ 
yopa  kin  yuzamni,  qa  tankan 
awicau  qa  heya ; 

20  Hunktiya  po,  tipi  wakan 
kin  ohna  inajinpi  qa  wiconi  kin 
de  wicoie  kin  owasin  oyate  kin 
owicakiyaka  po. 

21  He  nahonpi,  unkan  hanhan- 
na  hin  tipi  wakan  kin  timahen 
yapi,  qa  wowicakiyakapi.  He¬ 
han  wosna  kagapi  itancan,  qa 
tona  om.  un  kin  hena  witaya 
iheyapi,  qa  omniciye  tanka  kin 
mniciye  wicasi,  Israel  cinca  hun- 
kawicayapi  kin  owasin  koya ; 
unkan  wicakaska  tipi  kin  ekta 
wicahuweye  wicasipi. 

22  Tuka  akicita  kin  wicakaska 
tipi  kin  en  hipi,  qa  iyewicayapi 
sni,  hehan  hosi  hdapi  ; 

23  Qa  heyapi  ;  Awicakehan 
wicakaska  tipi  kin  sutaya  ona- 
takapi  ecen  iyeunyanpi,  qa  tia- 
wanyag  wicakiyapi  kin  tiyopa 
kin  itokam  najinpi ;  tuka  unyu- 
hdokapi  qehan,  tuwedan  enwan- 
unyakapi  sni. 

24  Unkan  wosna  kagapi  itan¬ 
can,  qa  tipi  wakan  en  itancan 
kin,  wosna  kagapi  kin  hena  ko¬ 
ya,  hena  wicoie  kin  nahonpi  qe¬ 
han,  he  toketu  kta  hecinhan  iyu- 
kcanpi  sni. 

25  Hehan  wanji  en  hi  qa  ;  Iho, 
wicasta  wicakaska  tipi  kin  en 
ewicayahnakapi  qon  hena  tipi 
wakan  kin  ohna  inajinpi  qa  oya¬ 
te  kin  waonspewicakiyapi  ce, 
eya  owicakiyaka. 

26  Hehan  akicita  tancan  kin 
akicita  ko  ekta  yapi  qa  iwaste- 
dan  awicaupi,  oyate  kin  inyan 
on  wicakininpi  kta  e  kokipapi 
heon  etanhan. 

27  En  awicahipi  qa  omniciye 
kin  wicacokaya  najin  wicakiya- 

pi;  unkasi  wosna  kagapi  itancan 
kin  wiwicawanga, 

28  Qa  hey  a;  Wicacaje  kin  de 
on  wowicayakidakapi  kte  ^ni, 
nina  unkeniciyapi  sni  he;  unkan 
iho,  woonspe  nitawapi  kin  on 
Jerusalem  ojudan  yayapi,  qa  wi- 
casta  kin  de  we  kin  en  unkayau- 
pi  kta  wacannipi. 

29  Hehan  Inyan,  yewicasipi 
kin  om,  awicayupte  ca  heya ; 
Wicasta  akantu  hee  sni,  tuka 
Wakan tanka  hee  e  anaungo- 
ptanpi  kta  iyececa. 

30  Jesus  yaktepi  qa  can  akan 
otkeyayapi  qon  he  atewicunyan- 
pi  ta  Wakantankapi  kin  hduece- 
tu  : 

31  H  ee  kin  Wakan  tanka  wan- 
kan  ehdaku,  iye  nape  etapa  kin 
ekta  Itancan  qa  Wanikiya  un 
kta,  Israel  ihduecetupi  qa  woa- 
htani  kajujupi  kin  wicaqu  kta  e 
heon. 

32  Unkan  unkiye,  iye  on,  wi- 
coie  kin  hena  unkoyakapi  ece, 
qa  Woniya  Wakan  tona  Wakan- 
tanka  anagoptanpi  wicaqu  kin, 
he  is  eya  hena  yuotanin  ece. 

33  He  nahonpi  qehan  cante- 
ptanyanpi,  qa  tewicayapi  kta  e 
akiiapi. 

34  Hehan  Pharisee  wan  Gama¬ 
liel  eciyapi,  woope  waonspekiya, 
qa  oyate  kin  en  okinihan,  he  o- 
mniciye  kin  en  najin,  qa  yewicasi¬ 
pi  kin  cistiyedan  tankan  aye  wi- 
casi  : 

35  Qa  hehan  hewicakiya ;  Is¬ 
rael  wicasta,  wicasta  kin  dena 
taku  ecawicakicon  wacannipi 
kin  he  itonpa  po. 

36  Anpetu  kin  dena  itokam 
Thudas  icaga,  he  taku  wicasta 
keiciya  ;  unkan  wicasta  opawin- 
ge  topa  ecetu  ihakam  yapi ;  tu¬ 
ka  he  iye  ktepi,  qa  tona  wieada- 
pi  qon  owasin  enanakiya  iyewi- 
cayapi  qa  takuni  sni  aya. 


37  Qa  he  iyohakam  Judas  Gal- 
ile  etanhan,  owicawapi  anpetu 
kin  he  ehan  inajin,  qa  oyate  ota 
ihakam  awicaya;  he  nakun  ihang- 
yapi,  qa  tona  wicadapi  qon  owa¬ 
sin  enanakiya  eyaya. 

38  Heon  nakaha  heciciyapi  ; 
Wicasta  kin  dena  wiciheyata 
najinpi,  qa  awicayustan  po ;  wo- 
konze  qa  wicohan  kin  de  wica¬ 
sta  akantu  kin  etanhan  hecinhan 
atakuni  kte  sni ; 

39  Tuka  Wakantanka  eciyatan- 
han  un  kinahan,  yujuju  oyakihi- 
pi  sni ;  okinni  Wakantanka  kici 
yeciza  dukanpi  kta  naceca,  eya. 

40  Unkan  he  anagoptanpi,  qa 
yewicasipi  kin  wicakipanpi,  qa 
wicakapsinpsintapi  qehan,  Jesus 
caje  kin  on  woyake  sni  wicasi- 
pi,  qa  wicakiyuskapi. 

41  Unkan  iye  omniciye  kin 
etanhan  hdapi,  qa  Jesus  caje  kin 
on  wowistece  en  awicaupi  iye¬ 
ceca  wicayawapi  kin  heon  wi- 
yuskinpi. 

42  Qa  anpetu  otoiyohi  tipi  wa¬ 
kan  kin  ohna,  qa  tipi  iyaza  wa- 
hokonwicakiyapi,  qa  Jesus  Mes- 
siya  oyakapi  ayastanpi  sni. 

WICOWOYAKE  6. 

1  Unkan  anpetu  kin  hena  en, 
waonspewicakiyapi  kin  wanna 
wicota  aya  qehan,  Helenes  He¬ 
brew  oyate  kin  wicabapi,  anpe¬ 
tu  otoiyohi  wapamnipi  kin  en 
wiwazica  wicayuhapi  kin  hena 
awicatonwanpi  sni  kin  heon  etan¬ 
han. 

2  Hehan  akenonpapi  kin  waon¬ 
spewicakiyapi  kin  owasin  wica- 
kicopi  qa  hewicakiyapi  ;  Wa¬ 
kantanka  oie  kin  unkayustanpi, 
qa  wahna  wotapi  wiyeya  eun- 
hnakapi  kte  cin  hecetu  sni. 

3  Heon  hunkawanjin  unniyanpi 
enitanhanpi  wicasta  owotanna 

yawapi,  qa  Woniya  Wakan  wi- 
coksape  ko  on  ojupidan  sakowin 
wicakahniga  po,  wicokan  kin  de 
yuhe  wicunkiyapi  kta. 

4  Tuka  unkiye  qe  cekiyapi  qa 
wicoie  oyakapi  kin  en  ohiimiyan 
ye  tinkiciyapi  kta  ce. 

5  Unkan  wicoie  kin  he  oyate 
kin  owasin  iyokipipi  ;  qa  Ste¬ 
phanos,  wicasta  wan  wacinyan- 
pi  Woniya  Wakan  ko  ojudan, 
kin  he  kahnigapi,  qa  Philip,  qa 
Procoi’os,  qa  Nikanor,  qa  Timon, 
qa  Parmenas,  qa  Nikolas  Anti- 
yoka  ekta  en  opekiyapi  qon. 

6  Hena  yewicasipi  kin  wicaco- 
kaya  ewicahdepi ;  unkan  woce- 
kiye  eyapi,  hehan  nape  on  awi- 
caputakapi. 

7  Unkan  Wakantanka  oie  kin 
icage  ca  Jerusalem  en  waonspe- 
wicakiyapi  kin  nina  ota  aya  ;  qa 
wosna  kagapi  kin  ota  nakun  wa- 
cinyanpi  kin  en  opapi. 

8  Unkan  Stephanos  wowacinye 
wowasake  ko  on  ojudan,  taku 
on  yusinyayapi,  qa  wapetokeca 
tanka  econ,  oyate  kin  en. 

9  Unkan  wicasta  wanjikji  o- 
mniciye  tipi  wan,  Wicakiyuskapi 
tawapi  eciyapi  kin  hetanhan,  qa 
Kurene  qa  Aleksandre  wicasta 
kin,  qa  Kilikia  qa  Asia  etanhan- 
pi,  hena  en  inajinpi  qa  Stephanos 
kici  hdokinicapi. 

10  Tuka  Woksape  Woniya  ko 
on  ie  cin  he  okihipi  sni. 

11  Hehan  wicasta  opewicaton- 
pi,  unkan  hena  e,  Wicasta  kin 
de  Moses  qa  Wakantanka  nakun 
wicoie  sica  ewicakiya,  naunhon- 
pi  ce,  eyapi. 

12  Hecen  oyate  kin,  qa  hunka- 
wicayapi,  wowapi  kagapi  ko  iyo- 
wicapastakapi  ;  unkan  anatan 
hipi,  qa  yuzapi,  qa  omniciye  kin 
en  ahipi, 

13  Qa  oitonsni  waayatanin  kin 
heca  najin  wicakiyapi ;  hena  is 

heyapi ;  Wicasta  kin  de  tipi  wa- 
kan  kin  de  wicoope  ko  on  taku 
sica  eye  cin  ayastan  sni. 

14  Jesus  Nazareth  etanhan  qon 
he  tipi  kin  de  ihangye  ca,  wico- 
han  Moses  unqupi  qon  hena  yu- 
tokeca  kta  ce,  eya  naunhonpi 
ce. 

15  Unkan  omniciye  kin  en  iyo- 
tankapi  kin  owasin  opahta  yu- 
kanpi,  qa  ite  kin  he  mahpiya 
ohnihde  wan  ite  kin  iyececa 
wanyakapi. 

WICOWOYAKE  7. 

1  Hehan  wosna  kagapi  itancan 
kin  heya  ;  Hena  hecetu  he. 

2  Unkan  iye  hehan  heya  ;  Wi¬ 
casta  hunkawanjinciyapi,  ateci- 
yapi  ko  anamagoptan  po.  Wo- 
witan  Wakantanka  kin,  Abra¬ 
ham  ateunyanpi  Mesopotamia  en 
ounye  ciqon,  Carran  en  ahiti  kin 
he  itokam,  en  ikpazo  ; 

3  Qa  heciya  ;  Nita  makoce  qa 
nitakuye  kin  etanhan  ya  wo,  qa 
makoce  wan  cicipazo  kte  cin  he 
ekta  u  wo,  eciya. 

4  Hehan  Kaldeya  makoce  kin 
etanhan  hiyu  qa  Carran  en  ahi 
ti.  Hen  atkuku  kin  ta,  unkan 
hetanhan  makoce  kin  en  nakaha 
oununyanpi  kin  den  ahi  ti. 

5  Unkan  tawa  kte  cin  siha 
oahe  kin  hinskokeca  qu  sni,  tu¬ 
ka  he  yuhe  kta  qa  iyohakam 
cinca  kin  yuhapi  kta  e  qu  kta 
iwahoya  ;  nahahin  cinca  wanica. 

6  Unkan  Wakantanka  kaken 
eya  ;  He  cinca  kin  makoce  to- 
keca  en  unhdaka  unpi  kta  ;  un¬ 
kan  hen  wowidake  wicayuhapi, 
qa  waniyetu  opawinge  topa  he- 
hanyan  sicaya  wicakuwapi  kta. 

7  Qa  oyate  kin  hena  wowidag 
wicayuhapi  kte  cin  he  wica- 
mdaco  kta;  qa  he  iyohakam  etan¬ 
han  hiyupi  kta  qa  makoce  kin 


WICOWOYAKE  7. 


den  ohomadapi  kta  ce,  Wakan- 
tanka  eya. 

8  Hehan  bakikdayapi  wicoope 
kin  he  qu.  Unkan  hecen  Isaak 
cincaya,  qa  anpetu  isabdogan 
hehan  bakilidaya.  Isaak  Jakob 
cincaya ;  qa  Jakob  hunkake- 
wicayapi  akenonpapi  qon  cin- 
cawicaya. 

9  Unkan  hunkakewicayapi  qon 
Joseph  inakiwizipi,  qa  Egupta 
ekta  wiyopekiyapi.  Tuka  Wa- 
kantanka  kici  un ; 

10  Qa  wokakije  kin  owasin 
etanhan  ehdaku,  qa  Pharo  Egu¬ 
pta  wicastayatapi  kin  itokam 
wowaonsida  woksape  ko  qu ; 
unkan  Egupta  en  wicasta  itan- 
can  kaga,  qa  iye  ti  kin  ocowasin 
en. 

11  Hehan  Egupta  makoce  Ka- 
nan  ko  owancaya  wicaakiban, 
qa  nina  wicakakija  ;  unkan  hun- 
kake  wicunyanpi  kin  taku  yuta- 
pi  iyeyapi  sni. 

12  Tuka  hehan  Egupta  heciya 
wamnaheza  yukan,  Jakob  na- 
bon,  unkan  hunkake  wicunyanpi 
kin  tokaheya  ekta  ye  wicasi. 

13  Unkan  inonpa  hehan,  Joseph 
hunkawanjinwicaye  cin  sdon- 
kiyewicakiye,  ca  hehan  .Joseph 
otakuye  kin  Pharo  en  oyakapi, 

14  Hehan  Joseph  atkuku  kin 
wahoye  ca  kico,  qa  takuwicaye 
cin  owasin  nakun,  wicanagi  wi- 
kcemna  sakowin  sanpa  zaptan. 

15  Hecen  Jakob  Egupta  ekta 
apamahde  iyaye  ca  hen  ta,  iye 
qa  nakun  hunkake  wicunyanpi 
kin : 

16  Unkan  Sucem  ekta  awica- 
yapi,  qa  wicahnakapi  wan, 
Abraham  Sucem  atkuku  Em- 
mor  he  cinca  kin,  mazaska  on, 
opewicakicaton  qon  he  en  wica¬ 
hnakapi. 

17  Tuka  anpetu  wahoyapi,  Wa- 
kantanka  Abraham  konza  iwa- 

hoye  ciqon  he  wanna  kiyadan 
u,  hehan  oyate  kin  icage  ca 
Egupta  en  ihduotapi. 

18  Hehan  wicastayatapi  toke- 
ca  wan  Joseph  sdonye  sni  kin 
he  icaga. 

19  Unkan  he  qe  takuwicun- 
yanpikin  wicahnaye  ca,  hunkake 
wicunyanpi  kin  sicaya  ecawica- 
kicon,  hecen  hoksiyoqopa  kin 
nipi  kte  sni  e  tankan  ebpewica- 
kiyapi  qon. 

20  He  ehan  Moses  tonpi,  he  qe 
hoksiyopa  owanyag  waste  bin- 
ca ;  unkan  wi  yamni  hehanyan 
atkuku  ti  kin  ohna  icabkiyapi. 

21  Qa  tankan  ebpeyapi,  hehan 
Pharo  cunwintku  kin  eyaku,  qa 
iye  cinca  kin  hecen  icabya. 

22  Unkan  Moses  Egupta  oyate 
wicoksape  kin  owasin  onspeki- 
yapi,  qa  wicoie,  wicoban  ko  on 
wasaka. 

23  Unkan  wanna  waniyetu 
wikcemna  topa,  hehan  hunka- 
wanjitku  Israel  cinca  kin  wan- 
wicahdag  ye  kta  wacinyuza. 

24  Qa  wanji  sicaya  ecakiconpi 
kin  he  wanhdake  cehan,  okiye 
ca  sicaya  ecakiconpi  qon  he  to- 
kicicon,  qa  Egupta  wicasta  kin 
kastaka. 

25  Hunkawanjitku  kin,  iye 
nape  kin  on  Wakan tanka  wiconi 
wicaqu  kte  cin  he  iyukcanpi  kta 
kecin,  tuka  okabnigapi  sni. 

26  Ihanbanna  hehan  ake  kici- 
zapi  kin  en  taniniciye  ca  woo- 
kiye  wicakicage  kta  wacin  qa 
heya ;  Wicasta  hunkawanjin 
yeciyapi,  tokeca  sicaya  ecaye- 
ciconpi  he. 

27  Tuka  tuwe  takodaku  kin 
sicaya  ecakicon  kin  he  paha  iye- 
ye  ca,  Tuwe  unkiyepi  en  wica¬ 
sta  itancan  qa  wayaco  nicaga  he. 

28  Egupta  wicasta  btanihan 
yakte  qon  he  iyecen  mayakte 
kta  he,  eya. 

29  Wicoie  kin  de  on  Moses 
nape  ca  Madiyan  makoce  kin 
en  kewotahedan  un,  qa  hen 
hoksidan  nom  cinca  wicaya. 

30  Unkan  wanna  waniyetu 
wikcemna  topa  ihunniyan,hehan 
hewoskan  makoce  kin  en  Sina 
Paha  kin  hetu,  can  yuhaha  wan 
ohna  peta  ide  kin  en,  Itancan 
taohnihde  wan  taniniciya. 

31  Unkan  Moses  he  wanyake 
cehan,  wowanyake  kin  on  yu- 
sinyaya ;  qa  tanyan  wanyake 
kta  e  on  kiyedan  ya,  hehan  Itan¬ 
can  ho  kin  en  tanin  ; 

32  Qa,  Nihunkake  Wakantan- 
ka  tawapi  kin  he  miye ;  Abra¬ 
ham  ta  Wakantanka,  Isaak  ta 
Wakantanka,  qa  Jakob  ta  Wa¬ 
kantanka  kin,  eya.  Unkan  Mo¬ 
ses  cancan  qa  ekta  etonwan 
okihi  sni. 

33  Unkan  Itancan  kin  heciya  ; 
Nitahanpe  kin  hdusdoka  wo, 
tukten  nayajin  kin  he  maka  wa- 
kan  ce. 

34  Ekta  ewatonwe  ca,  Egupta 
en  mitaoyate  token  kakijapi  kin 
he  wanmdake  ca  comnihdazipi 
kin  nawahon,  qa  wicawakiyuske 
kta  e  on  kun  hibu  ;  unkan  naka- 
ha  u  wo,  Egupta  ekta  ye  cisi 
kta. 

35  Moses  aktapi  sni  qa  ;  Tuwe 
wicasta  itancan  qa  wayaco  ni- 
caga  he,  eciyapi  qon  he  Wakan¬ 
tanka  wicasta  itancan  wanikiya 
ko  kage  ca  ye  si,  mahpiya  olmi- 
hde  can  yuhaha  kin  en  taninici- 
ye  cin  he  nape  kin  on. 

36  Unkan  hee  tankan  awicau, 
qa  taku  on  yusinyayapi  wapeto- 
keca  ko,  Egupta  makoce  kin  en, 
Mde  sa  ekta,  qa  hewoskan  ma¬ 
koce  kin  etu,  waniyetu  wikce¬ 
mna  topa  hehanyan  econ. 

37  Moses  Israel  cinca  kin ; 
Hunkawanjin  wicayayapi  etan- 
han  wicasta  wokcan  wan  miye 

iyemaceca,  Itancan  Wankantan- 
ka  nitawapi  kin  icahniciciyapi 
kta,  he  anayagoptanpi  kta  ce, 
ewicakiye  ciqon  he  dee. 

38  Qa  hewoskan  makoce  kin 
ekta  okodakiciye  kin  kici  un  qon 
hee,  Sina  paha  kin  etu,  mahpi¬ 
ya  ohnihde  kin  okiye  ca  nakun 
hunkake  wicunyanpi  kin  ;  qa 
he  wiconi  oie  kin  unqupi  kta  e 
icu. 

39  Unkan  hee  kin  hunkake  wic¬ 
unyanpi  kin  anagoptonpi  cinpi 
sni,  tuka  heyata  iyeyapi,  qa  can- 
tepi  kin  en  Egupta  ekta  hdapi. 

40  Qa  Aaron  heciyapi ;  Taku 
wakan  unkitokam  yapi  kte  cin 
unkicaga  po ;  Moses  Egupta 
makoce  kin  etanhan  unkaupi  qon 
he  tokiya  iyaya  sdonunyanpi  sni 
ce. 

41  Unkan  anpetu  kin  hena  en 
ptejicadan  wan  kagapi,  qa  wa- 
kagapi  kin  he  taku  wakiyusnapi, 
qa  iye  nape  kagapi  kin  on  wiyu- 
skinpi. 

42  Hehan  Wakantanka  ihdu- 
homni,  qa  mahpiya  ohnaka  kin 
ohodapi  kta  e  awieayustan  ;  wi¬ 
casta  wokcan  tawowapi  en  ka¬ 
gapi  kin  he  iyececa ;  Israel  ti 
kin  woteca  ktepi  wosnapi  ko,  he¬ 
woskan  makoce  kin  en,  waniye¬ 
tu  wikcemna-  topa  hehanyan 
mayaqupi  he. 

43  Unkan  ito  Molok  tawakeya 
kin,  qa  Remphan  taku  wakan 
yadapi  wicanhpi  tawa  kin  he 
iyacupi ;  hena  wakagapi  kin  ito- 
kam  canpeska  makehde  inaya- 
jinpi  kta  e  yakagapi  :  Unkan 
ito  Babulon  akotanhan  aciyapi 
kta  ce. 

44  Hunkake  wicunyanpi  kir; 
hewoskan  makoce  kin  en  waaya. 
tanin  wakeya  kin  yuhapi ;  tuwG 
Moses  okiye  ca,  token  wanyake 
cin  he  iyecen  kage  kta  keciye 
ciqon,  hee  yustan  qon  iyececa. 


WICOWOYAKE  8. 


45  He  hunkake  wicunyaepi  kin 
icupi,  qa  Joshua  kici  Ikcewica- 
sta  tamakoce  kin  en  ahipi,  hena 
e  Wakantanka  hunkake  wicun- 
yanpi  itepi  kin  etanhan  heyata 
iyaye  wicaya,  Dawid  taanpetu 
kin  hehanyan  ; 

46  He  Wakantanka  itokam 
wowaonsida  iyeye  ca,  Jakob  ta 
Wakantanka  kin  tipi  wan  iye- 
kiciciye  kta  cin. 

47  Tuka  Solomon  tipi  wan  ki- 
caga. 

48  Hececa  tuka,  Tyotan  Wan- 
kan  un  kin  tipi  wicanape  on  ka- 

«  gapi  kin  ohna  ti  sni ;  wicasta 
wokcan  hecen  eye  ciqon  ; 

49  Mahpiya  kin  he  oiyotanke 
mitawa  kin  ee,  qa  maka  kin  he 
misiha  oahe  kin  hee  ;  ecin  tukte 
tipi  miyecagapi  kta  he,  qa  tukten 
ozimiciye  kta  he. 

50  Minape  kin  taku  henana 
owasin  kage  sni  he,  Itancan  kin 
eya  ce. 

51  Tahu  nisutapi,  qa  cante  no- 
ge  ko  banicihdayapi  sni  kin,  ohin- 
niyan  Woniya  Wakan  kin  yaki- 
pajinpi,  nihunkakepi  econpi  qon 
he  niye  iyenicecapi. 

53  Wicasta  wokcan  kin  tukte 
wanji  e  nihunkakepi  kin  sicaya 
kuwapi  sni  he.  Wanji  Owotanna 
un  kin  he  u  kte  cin  tona  oyakapi 
qon  hena  wicaktepi ;  qa  he  qe 
nis  niyepi  wanna  iyopeyayapi  qa 
yaktepi. 

53  Mahpiya  ohnihde  ahipi  kin 
he  eciyatanhan  woope  kin  iya- 
cupi,  tuka  tanyan  yeciyuhapi  sni 
ce,  eya. 

54  Unkan  hena  taku  kin  na- 
honpi  hehan,  cante  kin  ekta  ni- 
na  iyoyakapi,  qa  hi  ahdakokoka- 
pi. 

55  Tuka  iye  Woniya  Wakan 
kin  ojudan  mahpiya  ekta  opahta 
yanke  ca,  Wakantanka  towitan 
kin,  qa  Jesus  Wakantanka  etapa 


kin  eciyatanhan  najin  e  he  wan- 
yaka ; 

56  Qa  heya ;  Wanyaka  po, 
mahpiya  kin  yuzamnipi,  qa  Wi¬ 
casta  Cinhintku  kin  W  akantanka 
etapa  kin  eciyatanhan  najin  e 
wanmdaka  ce,  eya. 

57  Hehan  hotankakiya  hotan- 
inpi,  qa  nogepi  kin  ohmus  hdu- 
zapi,  qa  tawacin  wanjidan  on 
iyahpayapi  ; 

58  Qa  otonwe  kin  tankan  ehpe- 
yapi,  qa  inyan  on  kininpi.  Un¬ 
kan  waayataninpi  kin  wokoyake 
kin  koska  wan,  Salos  eciyapi, 
he  siha  kin  en  ekihnakapi. 

59  Unkan  Stephanos  inyan  on 
kininpi,  he  icunhan  cekiye  ca 
heya,  Jesus  Itancan,  minagi  km 
ehdaku  wo. 

60  Hehan  canpeska  makehde 
inajin  qa  hotankakiya  hoyekiya ; 
Itancan  woahtani  kin  de  iyepi 
kin  en  awicau  sni  wo.  Hena 
hecen  eye  ca  hehan  istinma  iya- 
ya. 

WICOWOYAKE  8. 

i 

1  Unkan  he  te  cin  Sal'os  iyo- 
winkiya.  Unkan  anpetu  kin  he 
en  okodakiciye  Jerusalem  en  un 
kin  sicaya  wicakuwapi  tanka. 
Qa  owasin  Juda  makoce  qa  Sa¬ 
maria  ekta  enanakiya  iyewica- 
yapi,  yewicasipi  kin  henana  ya- 
pi  sni. 

2  Unkan  wicasta  awacin  unpi 
kin  heca  Stephanos  yuha  ayapi, 
qa  nina  akiceyapi. 

3  Tuka  Salos  okodakiciye  kin 
yutakuni  sni  wicakuwa,  tipi  iya- 
za  tin  iyaye  ca,  wica  winyan  ko 
wicayuze  ca,  wicakaska  tipi  kin 
en  iye  wicaya. 

4  Heon  etanhan  tona  enanakh 
ya  iyayapi  qon  hena  owancaya 
iyayapi,  qa  wicoie  kin  oyakapi 
ece. 

5  Hehan  Philip  Samaria  oton- 

we  kin  ekta  apamahde  iyaye  ca, 
Messiya  owicakiyaka. 

6  Unkan  oyate  kin  Philip  taku 
wapetokeca  econ  kin  nahonpi  qa 
wanyakapi  qehan,  taku  tona  oya- 
ke  cin  cante  wanjidan  on  anago- 
ptanpi. 

7  Taku  wakan  sica  hotankaki- 
ya  hotaninyan  tona  wicayuhna- 
skinyanpi  kin  etanhan  inanpapi, 
qa  tona  tatapike  cin  hustepi  ko 
ota  okizipi. 

8  Unkan  otonwe  kin  he  en  Avi- 
yuskinpi  tanka. 

9  Unkan  wicasta  wan  Simon 
eciyapi,  otonwe  kin  he  en  wa- 
nakaja  tanhan  wapiyapi  econ,  qa 
Samaria  oyate  kin  yusinyewi- 
caye  ca,  iye  wicasta  tanka  kei- 
ciya. 

10  He  owasin  anagoptanpi,  ci- 
stinpidan  tankinkinyan  ko,  qa  ; 
Wakantanka  towasake  tanka  kin 
he  dee  ce,  eyapi. 

11  Wanakaja  tanhan  wapiyapi 
econ  kin  on  yusinycAvicaye  cin 
heon  he  anagoptanpi. 

12  Tuka  Wakantanka  tokicon- 
ze  kin,  qa  Jesus  Messiya  caje 
kin  eciyatanhan  taku  Philip  o- 
yake  cin  hena  wicadapi  qehan 
baptem  wicaqupi,  wica  winyan 
ko. 

13  Qa  Simon  is  eya  wicada,  qa 
baptem  qupi ;  hehan  Philip  kici 
un,  qa  wowakta  taku  wapeto¬ 
keca  tanka  ko  wanyake  cin  heon 
yusinyaya. 

14  Unkan  Jerusalem  ekta  ye- 
wicasipi  kin,  Samaria  Wakan¬ 
tanka  oie  kin  icupi  kin  he  na- 
honpi  qehan, Inyan  qa  Johannes 
kici  ekta  ye  wicasipi. 

15  Hena  e  ekta  apamahde  hi- 
pi,  qa  Woniya  Wakan  icupi  kta 
been  wocekiye  ewicakiciyapi. 

16  He  nahahin  tuwedan  ahin- 
he  sni,  Jesus  Itancan  caje  kin  on 
baptem  wicaqupi  kin  hecedan. 

17  Hehan  nape  on  awicaputa- 
kapi,  unkan  Woniya  Wakan  kin 
icupi. 

18  Unkan  yewicasipi  kin  nape 
on  awicaputakapi  kin  he  eciya¬ 
tanhan  Woniya  Wakan  wicaqu¬ 
pi  kin  he  Simon  wanyaka,  he¬ 
han  mazaska  wicakahi ; 

19  Qa  hey  a ;  Tuwe  nape  on 
awaputake  cinhan  he  Woniya 
Wakan  icu  kta  e  woAvasake  kin 
he  maqu  po. 

20  Tuka  Inyan  heciya ;  Ma¬ 
zaska  nitawa  kin  niye  kici  ata- 
kuni  sni  nunwe.  Taku  Wakan¬ 
tanka  wicaqu  ece  kin  he  maza-  , 
ska  on  opetonpi  kta  kecanni  kin 
heon  etanhan. 

21  Wicoie  kin  de  en  oyape  sni 
qa  takudan  nitawa  sni  ;  W^akan- 
tanka  itokamya  nicante  kin  o- 
wotanna  sni. 

22  Heon  etanhan  taku  sice  cin 
de  on  iyopeiciye  ca,  Wakantan¬ 
ka  cekiya  wo,  nicante  taku  awa- 
cin  kin  nicicajujupi  nun  ce. 

23  Nahanhin  pizi  pa  hinca,  qa 
woalitani  icaske  kin  en  yaun  e 
wanmdaka  ce. 

24  Hehan  Simon  ayupte  ca 
heya  ;  Taku  ehapi  kin  takudan 
mahiyahde  kte  sni  heon  nis  ito 
miye  on  Itancan  kin  cekiya 
po. 

25  Unkan  wanna  yaotamnpi, 
qa  Itancan  oie  kin  oyakapi  qe¬ 
han,  Jerusalem  ekta  icicawin 
hdapi,  qa  Samaria  otonwe  ota 
kin  en  wotanin  waste  kin  oya¬ 
kapi. 

26  Unkan  Itancan  taohnihde 
ye  cin  Philip  okiye  ca  heciya ; 
Najin  qa  itokahkiya,  canku  wan 
Jerusalem  hetanhan  iyaye  ca 
Gaza  en  iyohpaye  cin  he  en  i 
wo,  he  hewoskan  kin  ee. 

27  Hehan  iye  najin,  qa  iyaya. 
Unkan  iho,  Ethiopa  wicasta  wan 
yunokos  heca,  Ethiopa  wicasta- 

yatapi  winoHinca,  Kandake  eci- 
yapi,  he  ihukuya  wicasta  tanka, 
qa  woyuha  tawa  kin  owasin  ki- 
ciyuha  un  kin,  he  Jerusalem 
ekta  cekiye  kta  e  i. 

28  Qa  he  wanna  hde  ca  canpa- 
hmihma  ohna  kiyotanke  ca,  Isa- 
ya  wicasta  wokcan  kin  he  yawa 
yanka. 

29  Unkan  Woniya  Wakan  kin 
Philip  heciya ;  Ekta  ye  ca  can- 
pahinihma  kin  de  kici  ya  wo. 

30  Hehan  Philip  ekta  inyang  ye 
ca  Isaya  wicasta  wokcan  kin 
yawa  yanke  cin  he  nahon  qa ; 
Taku  dawa  kin  he  oyakahniga 
he,  eciya. 

31  Unkan;  Tuwedan  onspema- 
kiye  sni  ecin  token  owakihi  kta 
he,  eye  ca,  Philip  en  u  qa  kici 
iyotanke  kta,  keya. 

32  Wowapi  yawa  yanke  cin 
iapi  kin  he  dee  ;  Tahinca  wan 
ktepi  kte  cin  en  aipi,  qa  tacinca- 
dan  hin  wicayusda  kin  itokam 
inina  yanke  cin,  he  iyecen  is  iye 
i  hdukawa  sni. 

33  Wicawahpanica  en  un  qe- 
han,  yacopi  kin  he  ekiciyakupi ; 
qa  wicoicage  tawa  'kin  tuwe 
oyake  kta  he  ;  wiconi  tawa  kin 
maka  kin  etanhan  ayapi  ce. 

34  Hehan  yunokos  kin  Philip 
ayupte  ca  heciya ;  Ceciciya  ce, 
tuwe  on  wicasta  wokcan  kin 
hena  hecen  eya  he,  iye  icica  qa 
is  wicasta  tokeca  ka. 

35  Hehan  Philip  i  hdukawa  qa 
wowapi  kin  he  etanhan  ie  ca 
Jesus  e  okiyaka. 

36  Unkan  canku  kin  ohna  hda- 
pi,  qa  mini  yuke  cin  wan  iyohipi. 
Hehan  yunokos  kin  ;  Mini  wan- 
yaka  wo,  baptem  maqupi  kta  e 
taku  tehinda  kta  he,  eya. 

37  Unkan  Philip,  Nicante  kin 
ocowasin  on  wicayada  kinhan 
enicicetu  kta,  eciya.  Hehan  is 
ayupte  ca ;  Jesus  Messiya  he 


Wakantanka  Cinhintku  kin  ee 
wicawada  ce,  eya. 

38  Hehan  canpahmihma  kin 
owanji  yanke  si ;  qa  mini  kin 
ekta  kun  iy ayapi,  Philip  qa  yu¬ 
nokos  kin  ;  unkan  baptem  qu. 

39  Unkan  mini  kin  etanhan 
hdicupi  qehan,  Itancan  Taniya 
kin  Philip  eyaku,  qa  yunokos 
kin  ake  wanyake  sni ;  unkan 
canku  kin  ohna  iyuskinyan  hda. 

40  Tuka  Philip  Azotos  ekta 
iyekiyapi ;  qa  otonwe  kin  owasin 
opta  ye  ca  wotanin  waste  kin 
oyaka,  ecen  Kesareya  ekta  iyohi. 

WICOWOYAKE  9. 

1  Unkan  Salos  waaiapi  tin  wi- 
caktepi  ko  Itancan  waonspewi- 
cakiye  cin  awicapogan,  wosna 
kagapi  itancan  kin  en  i ; 

2  Qa  Damaskos  en  omniciye 
tipi  kin  ekta  wowapi  da  ;  hecen 
canku  kin  de  ohna  yakonpi  kin 
tona  iyewicaye  kte  cin,  wica 
winy  an  ko,  Jerusalem  ekta  ka- 
ska  awicahdi  kta  e  heon, 

3  Unkan  icimani  ye  cin  Da¬ 
maskos  ikiyedan  ya  ;  unkan  i- 
hnuhanna  ojanjan  wan  mahpiya 
eciyatanhan  ihduksan  iyoyanpa. 

4  Hehan  makata  hirihpaye  ce- 
han,  wicaho  wan  nahon,  Salos, 
Salos,  tokeca  sicaya  mayakuwa 
he,  eciya. 

5  Unkan  is  ;  Itancan  nituwe 
he,  eya.  Hehan  Itancan  kin  is ; 
Jesus  sicaya  yakuwa  kin  he  mi- 
ye  ;  can  pesto  kin  nayahtake  cin 
he  tehika  ce,  eya. 

6  He  cancan  qa  yusinyaye  ca  ; 
Itancan  taku  ecamon  yacin  he, 
eya.  Unkan  Itancan  kin  ;  Na- 
jin  qa  otonwe  kin  ekta  ya  wo, 
token  ecanon  kte  cin  oniciyaka- 
pi  kta  ce,  eciya. 

7  Unkan  wicasta  om  icimani 
kin  yusinyaya  najinpi,  wicaho 

kin  nakonpi  tuka  tuwedan  wan- 
yakapi  sni. 

8  Unkan  Salos  maka  kin  etan- 
han  najin  qa  ista  kamdaya  he- 
han,  tuwedan  wanyake  sni ;  un¬ 
kan  nape  on  yus  ayapi,  qa  Da- 
maskos  ekta  aipi. 

9  Unkan  anpetu  yamni  wawan- 
yake  sni  un  ;  qa  takudan  yute 
sni  qa  yatke  sni. 

10  Unkan  Damaskos  en  waon- 
spekiyapi  wan,  Ananias  eciyapi, 
he  wowihanmde  en  Itancan  kin  ; 
Ananias,  eciya.  Unkan  is;  Itan¬ 
can,  de  miye  ce,  eya. 

11  Hehan  Itancan  kin  heciya  ; 
Najin  qa  canku  wan  Owotanna 
eciyapi  kin  he  ekta  ye  ca  Judas 
ti  kin  en  Salos  eciyapi,  Tarsos 
etanhan  he  akita  wo  ;  wanna 
cekiya  un  ; 

12  Qa  wowihanmde  wan  en  wi- 
casta  wan  Ananias  eciyapi  tin 
hiyu,  qa  tonwe  kta  e  on  nape  on 
aputake  cin  he  wanyaka  ce. 

13  Hehan  Ananias  ayupta ;  I- 
tancan,  wicota  etanhan  wicasta 
kin  he  Jerusalem  ekta,  tona  owo¬ 
tanna  wicaduhe  cin  taku  sica 
ecawicakicon  kin  hena  nawa- 
hon  ; 

14  Qa  deciya  nakun  wosna  ka- 
gapi  kin  eciyatanhan  wowasake 
yuha  un,  tona  nicaje  hoyekiyapi 
kin  hena  owasin  wicakaske  kta 
ce,  eya. 

15  Tuka  Itancan  kin  is  heciya; 
Hunktiya  wo,  waksica  wakahni- 
ge  cin  he  wanji  ee,  micaje  kin 
Ikcewicasta,  qa  wicastayatapi 
kin  Israel  cinca  ko  itokam  yuha 
un  kta  : 

16  Qa  micaje  kin  on  taku  token 
kakije  kte  cin  he  wakipazo  kta 
ce,  eya. 

17  Hehan  Ananias  ye  ca,  tipi 
kin  timahen  iyaye  ca,  nape  on 
aputake  ca  heya ;  Salos  mihun- 
kawanji,  yatonwe  ca  Woniya 

Wakan  on  onijudan  kta  e  Itan¬ 
can  kin  u  masi  ;  Jesus  canku 
ohna  yau  kin  en  taniniciye  ci-  . 
qon  hee. 

18  Unkan  ihnuhanna  taku  ho- 
cespu  kin  iyececa  ista  kin  etan¬ 
han  hinhpaya ;  unkan  ecahan- 
keya  tonwe  ca  najin,  qa  baptem 
qupi. 

19  Unkan  taku  yutapi  icu  qe- 
han,  wasaka  aya.  Unkan  Salos 
anpetu  tonana  waonspewicaki- 
yapi  kin,  Damaskos  en  yakonpi, 
hena  om  un. 

20  Qa  kohanna  omniciye  tipi 
kin  ohna  Messiya  he  Wakan  tan¬ 
ka  Cinhintku  kin  ee  ce,  eya  oya- 
ka. 

21  Unkan  tona  nahonpi  kin 
owasin  yusinyayapi  qa  heyapi ; 
Jerusalem  ekta  tona  wicacaje 
kin  de  hoyekiyapi  kin  sicaya 
wicakuwa,  qa  nakaha  wicakaske 
ca,  wosna  kagapi  kin  ekta  awi- 
caye  kta  e  on  den  hi  kin  he  dee 
sni  he. 

22  Tuka  Salos  sanpa  wasaka 
icage  ca  Juda  wicasta  Damaskos 
ekta  yakonpi  kin  hena  inina  yan- 
ke  wicakiye  ca.  He  Messiya 
kin  ee  e  yawicaka. 

23  Wanna  anpetu  ota  hehan 
Juda  oyate  kin  he  te  yapi  kta  e 
akiiapi. 

24  Tuka  hecen  konzapi  kin  he 
Salos  sdonya.  Unkan  ktepi  kta 
e  anpetu  hanyetu  ko  otonwe  ti- 
yopa  kin  awanhdakapi. 

25  Hehan  waonspewicakiyapi 
kin  hanyen  icupi,  qa  makanopi- 
ye  wan  ohna  otonwe  conkaske 
kin  etanhan  kun  iyeyapi. 

26  Unkan  Salos  Jerusalem  en 
hdi  qehan,  waonspewicakiyapi 
kin  om  un  kta  cin  ;  tuka  owasin 
kokipapi,  qa  wanna  waonspeki- 
yapi  kin  heca  e  wicadapi  sni. 

27  Tuka  Barnabas  he  icu,  qa 
yewicasipi  kin  en  ahi,  qa  token 

tahepi  Itancan  kin  wanyake  ca, 
he  okiye  ca,  token  Damaskos 
ekta  Jesus  caje  kin  on  waditagya 
oyake  cin  hena  owicakiyaka. 

28  Unkan  Jerusalem  ekta  om 
un,  qa  timahen  u  qa  tankan  ya 
ece  ;  qa  Jesus  Itancan  kin  on 
wasagya  woyaka. 

29  Qa  Helenes  oyate  kin  om 
hdokinica.  Tuka  hena  eqe  he 
ktepi  kta  akitapi. 

30  Hunkawanjin  kiciyapi  kin  he 
sdonyapi,  unkan  Kesareya  ekta 
aipi,  qa  Tarsos  heciya  hde  sipi. 

31  Hehan  okodakiciye  kin  Juda 
makoce  kin  owancaya,  qa  Gali- 
le,  qa  Sam.aria  ekta  wookiye  yu- 
hapi,  qa  icagapi ;  qa  Itancan  kin 
kokipeyahan  manipi,  qa  Woniya 
Wakan  wicakicanpte  cin  en  un- 
pi,  qa  hecen  ihduotapi. 

32  Unkan  Inyan  makoce  kin  o- 
wasin  opta  iyaye  cehan,  Ludda 
ekta  wicasta  owotanna  yukanpi 
kin  hena  en  wicahiyohi. 

33  Qa  wicasta  wan  Eneas  eci- 
yapi  hen  wanyaka;  he  waniye- 
tu  sahdogan  makan  wanka,  tata- 
ka  ececa. 

34  Unkan  Inyan;  Eneas  Jesus 
Messiya  asniniyan,  najin  qa  o- 
winja hdatata  wo,  eciya.  Unkan 
ihnuhanna  najin  hiyaya. 

35  Unkan  tona  Ludda  qa  Saron 
en  yakonpi  kin  owasin  he  wan- 
yakapi,  qa  Itancan  kin  ekta  ihdu- 
homnipi. 

36  Unkan  Joppa  ekta  waonspe- 
kiyapi  wan  Tabitha  eciyapi,  he 
Tatokadan  eyapi  kin  he  kapi ; 
winohinca  kin  he  ohan  waste  qa 
taku  wacantkiya  econ  kin  oju- 
dan : 

37  Unkan  he  anpetu  kin  hena 
en  wayazanka,  qa  ta  iyaya.  He 
yujajapi  qehan,  wankan  tipi  wan 
ekta  ehnakapi. 

38  Unkan  Ludda  .Toppa  ikiye- 
dan,  qa  Inyan  hen  un  kin  waon- 


spewicakiyapi  kin  nahonpi  qon, 
heon  wicasta  nom  ekta  ye  wica- 
sipi,  qa  ecadan  en  wicau  kta  e 
iwahoyapi, 

39  Hehan  Inyan  najin  qa  hena 
om  hda.  Ekta  i,  unkan  wankan 
tipi  kin  en  aipi,  unkan  wiwazica 
kin  owasin  en  najinpi,  qa  ohde 
wokoyake  ko,  Tabitha  ni  un  qe¬ 
han,  kage  ciqon  hena  pazo  yan- 
kapi,  qa  ceyapi  ece. 

40  Tuka  Inyan  hena  owasin 
tankan  iyewicaye  ca,  canpeska 
makehde  inajin  qa  wocekiye 
eya,  hehan  tancan  wanke  cin 
ekta  ihdamna  qa  ;  Tabitha,  na¬ 
jin  wo,  eya.  Unkan  istakamda- 
ye  ca  Inyan  wanyake  cehan  iyo- 
tanka. 

41  Unkan  nape  yekiye  ca  najin- 
kiya  ;  qa  wicasta  owotanna  wi¬ 
wazica  ko  wicakico  qehan,  he  ni 
un  e  wicakipazo. 

42  Unkan  Joppa  owancaya  he 
otanin,  qa  wicota  Itancan  kin 
wacinyanpi. 

43  Unkan  Inyan  anpetu  ota 
Joppa  en,  wicasta  wakpanyan 
wan  Simon  eciyapi,  he  kici  yan- 
ka. 

WICOWOYAKE  10. 

1  Unkan  Kesareya  en  wicasta 
wan  Kornelios  eciyapi,  akicita 
opawinge  obe  wanjidan,  Italike 
eciyapi,  kin  he  en  itancan  kin 
hee  ; 

2  Wicasta  wakinihan,  qa  Wa- 
kantanka  kokipeyahan  un,  ti- 
yohnaka  kici ;  qa  oyate  kin  nina 
cantewicakiya,  qa  ohinniyan 
Wakantanka  cekiya  un  ece. 

3  He  qe  anpetu  wan  en,  na- 
pcinwanka  apa  hehantu,  wowan- 
yake  wan  en,  Wakantanka  tao- 
hnihde  wan  en  hi,  qa,  Kornelios, 
eciye  cin  he  taninyan  wanyaka. 

4  Unkan  he  opahta  yanke  ca 
inihan  qa  ;  Itancan  taku  he,  eya. 

Unkan  ito  heciya  ;  Wocekiye 
nitawa  qa  wacantkiya  oyaHande 
cin  he  Wakantanka  itokam  ki- 
ksuyapi. 

5  Heon  nakaha  Joppa  ekta  wi- 
casta  ye  wicasi,  qa  Simon  In- 
yan  eciyapi  kin  he  kico  wo. 

6  Wicasta  wakpanyan-wan  Si¬ 
mon  eciyapi  ti  kin  miniwanca 
kahda  han,  he  kici  yanka.  He 
token  ecanon  kte  cin  oniciyake 
kta  ce, 

7  Unkan  mahpiya  ohnihde 
Kornelios  okiye  cin  he  wanna 
kihda,  hehan  tiawanyag  wicaki- 
ye  cin  nom,  qa  akicita  waste 
ohinniyan  tankiyadan  wicahdu- 
he  cin  wanjidan,  hena  wica- 
kico  ; 

8  Qa  hena  taku  kin  owasin 
owicakiyake  cehan,  Joppa  ekta 
ye  wicasi. 

9  Unkan  icimanipi,  qa  ihan- 
hanna  wanna  otonwe  kin  ikiya- 
dan,  hehan  Inyan  tipi  kin  akan 
wocekiye  eya  iyaya,  wanna  wi- 
yotanhe  cin  hehantu. 

10  Nina  wotektehda,  qa  wote 
kta  cin,  tuka  taku  yutapi  wiye- 
ya  ehnakapi  kin  he  icunhan  wo- 
kiksuye  sni  wan  ahinhpaya. 

11  Unkan  mahpiya  kin  yuza- 
mnipi  e  wanyaka,  qa  heciyatan- 
han  taku  wan  minihuha  ska  tan¬ 
ka  iyececa,  oise  topa  kin  iciya- 
kaskapi  he  kutkiya  u,  qa  maka 
kin  ahe  kiyapi. 

12  He  ohna  taku  maka  akan 
wahutopa  ocaje  owasin,  qa  wo- 
teca,  qa  watutka,  qa  mahpiya 
okinyanpi  kin. 

13  Unkan  wicaho  wan  tanin 
qa  ;  Inyan,  najin,  qa  kte,  qa  yuta 
wo,  eciya. 

14  Tuka  is ;  Itancan,  hecetu 
sni,  tohinni  taku  ikceka  qa  asape 
cin  wate  sni  ce,  eya. 

15  Unkan  ake  icinonpa  wicaho 
kin  tanin  qa ;  Taku  Wakantan- 

ka  pakinte  cin  he  ikceka  eciye 
sni  wo,  eya. 

16  Yamni  akihde  heceneconpi, 
qa  hehan  taku  kin  he  mahpiya 
kin  ekta  akiyahdapi. 

17  Unkan  Inyan  wowanyake 
wanyake  cin  he  taku  kin  iyu- 
kcan  sni  un,  he  icunhan,  ito  wi¬ 
casta  Kornelios  u  wicasi  qon 
hena  Simon  ti  kin  akitapi,  qa 
wanna  tiyopa  kin  itokam  en  hi- 
najinpi ; 

18  Qa  panpi  qa ;  Simon  Inyan 
eciyapi  den  yanka  he,  eya  iwi- 
cawangapi. 

19  Wowanyake  kin  he  Inyan 
awakicin  un  kin  he  icunhan, 
Woniya  Wakan  kin  heciya ; 
Wanyaka  wo,  wicasta  yamni 
onidepi. 

20  Heon  najin  qa  kun  hde  ca, 
takudan  cetunhda  sni  om  ya  wo, 
hena  u  wicawasi  ce,  eya. 

21  Hehan  Inyan  wicasta  Kor¬ 
nelios  u  wicasi  qon  hena  ekta 
kun  wicai,  qa  ;  Tuwe  ayakitapi 
kin  he  miye  ce  ;  taku  on  yahipi 
he,  ewicakiya. 

22  Unkan  is  heyapi ;  Kornelios 
akicita  opawinge  wieayuhe  cin, 
wicasta  owotanna,  qa  Wakan¬ 
tanka  kokipeyahan  un  he  Juda 
oyate  kin  iyuhpa  oyakapi,  hee 
mahpiya  ohnihde  wakan  wan 
okiye  ca,  tuwe  nihuwe  u  wicasi, 
qa  iye  ti  kin  ohna  nioie  kin  na¬ 
tion  kta,  keya  ce,  eyapi. 

23  Hehan  tin  u  wicasi  qa  won 
wicaya.  Unkan  ihanhanna  In¬ 
yan  hena  om  hda,  unkan  Joppa 
etanhan  hunkawanjinkiciyapi 
kin  wanjikji  opapi. 

24  Unkan  ihanhanna  qehan 
Kesareya  iyohipi.  Unkan  Kor¬ 
nelios  tona  takuwicaye  ca  koda 
wicaye  cin  hena  wicakico,  qa 
om  ape  yanka. 

25  Unkan  Inyan  en  u,  hehan 
Kornelios  itkokim  ye  ca,  siha 

(tin  en  makata  ehpeiciye  ca  ce- 
kiya. 

26  Tuka  Inyan  is  najin  kiye 
ca ;  Najin  wo,  mis  eya  wima- 
casta  ce,  eya. 

27  Qa  kici  wohdaka  ecen  tipi 
kin  timahen  i,  qa  wicota  mnici- 
yapi  kin  wanwicayaka. 

28  Hehan  hewicakiya ;  Tuwe 
Juda  wicasta  kin  heca  e  oyate 
tokeca  etanhan  wan  kici  un,  qa 
en  hi  kin  he  hecetu  sni  e  sdon- 
yayapi,  tuka  tuwedan  wicasta 
ikceka  qa  asape  cin  ewakiye  kte 
sni  he  Wakantanka  sdonye  ma- 
kiya. 

29  Heon  etanhan  mahuwe  ipi 
kin  ecen  wacetunhda  sni  hibu, 
heon  taku  on  miyecopi  hecinhan 
he  iciwangapi,  eya. 

30  Unkan  Kornelios  heya ; 
Wanna  ehantanhan  anpetu  topa 
he  ehan,  qa  nakaha  oape  kin  de- 
hantu,  wote  sni  waun,  qa  napcin- 
wanka  ape  cin  hehan  wati  kin 
en  cekiya  waun  ;  unkan  wicasta 
wan  wokoyake  wiyatpa  koyake 
cin  he  en  mahinajin  ; 

31  Qa,  Kornelios  wocekiye  ni- 
tawa  kin  he  nahonpi,  qa  taku 
wacantkiya  ecanon  kin  he  Wa¬ 
kantanka  itokam  kiksuyapi  ce. 

32  Heon  Joppa  ekta  tuwe  ye 
si,  qa  Simon  Inyan  eciyapi  kin 
he  kico  wo  ;  he  wicasta  wakpan- 
yan  wan,  Simon  eciyapi,  ti  kin 
miniwanca  kahda  he  cin  he 
ohna  yanka.  He  hi  kinhan  taku 
eniciye  kta  ce,  eya. 

33  Heon  kohanna  wahociya  ; 
qa  yahi  kin  he  tanyan  ecanon. 
Heon  nakaha  unkiyepi  kin  owa- 
sin  Wakantanka  itokam  unkanpi, 
taku  W’akan tanka  eye  nisi  kin 
owasin  naunhonpi  kta  ce 

34  Hehani  Inyan  i  hdukawa  qa 
heya ;  Awicakehan  Wakantan¬ 
ka  wicasta  itohnake  kin  iwanya- 
ke  sni  e  iradukcan. 


35  Tuka  oyate  otoiyohi  en,  tu¬ 
we  kokipeyahan  un,  qa  owotan-  \ 
na  ohanye  cin  he  wa^tedaka 
ece. 

36  Jesus  Messiya  kin,  owasin 
en  Itancan  kin  hee,  he  eciya- 
tanhan  wicoie  Israel  cinca  kin 
wookiye  iwahowicayapi  qon. 

37  Wicoie  kin  he  sdonyayapi, 
Juda  makoce  kin  owancaya  oya- 
kapi,  Galile  etanhan,  Johannes 
baptem  oyake  cin  hehan  tanhan. 

38  Jesus  Nazareth  etanhan  kin 
he  Wakantanka  sdakiya,  Wo- 
niya  Wakan  wowasake  ko  on  ; 
qa  he  qe  taku  waste  econ  iyaya 
ece,  qa  tona  taku  wakan  sica  wi- 
cayuhnaskinyan  kin  hena  okizi- 
wicaya  ece,  Wakantanka  kici 
un  kin  heon. 

39  Qa  taku  Juda  oyate  tama- 
koce,  qa  Jerusalem  ekta  econ 
qon  owasin  unyaotaninpi  ece. 

He  iye  kin  ktepi,  qa  can  wan 
akan  otkeyapi  qon. 

40  Tuka  anpetu  iciyamni  qe- 
han  Wakantanka  piya  icahkiye 
ca,  taninyan  wicakipazo. 

41  Oyate  kin  iyuhpa  sni,  tuka 
tona  otokaheya  ekta  Wakantan¬ 
ka  wicakahnige  ciqon  hena  en, 
waayataninpi  kin  unkiyepi,  wi- 
conte  etanhan  piya  ikicage  cin 
iyohakam  kici  wauntapi  qa  wa- 
unyatkanpi  ece. 

42  Unkan  oyate  kin  wahokon- 
wicakiye  unsipi  qa  nipi  tapi  ko 
en  wayaco  Wakantanka  kage 
cin  he  iye  ce,  eya  oyake  unsipi. 

43  -He  wicasta  wokcan  kin 
owasin  oyakapi :  iye  caje  kin 
eciyatanhan  tuwe  wicada  kin^ 
han  woahtani  wokajuju  kin  yuhe 
kta  ce. 

44  Wicoie  kin  dena  Inyan  ecen 
eye  cin  he  icunhan,  tona  oie  kin 
nahonpi  owasin  Woniya  Wakan 
kin  awicahinhpaya. 

45  Unkan  bakihdayapi  kin  etan- 

201 


OfiANYANPI  QON. 


hanpi  tona  wicadapi  qon,  tona 
Inyan  kici  hipi  kin  hena  yusin- 
yayapi,  Woniya  Wakan  wioaqu- 
pi  ece  kin  he  Ikcewicasta  iyepi 
kaes  awicakastanpi  kin  heon 
etanhan. 

46  Wicaceji  tokeca  on  iapi,  qa 
Wakantanka  yatanpi  kin  he  na- 
honpi.  Hehan  Inyan  waayupte 
ca  ; 

47  Tuwe  mini  tehinda  okihi, 
qa  hena  baptern  wicaqupi  kte 
sni  he  ;  hena  eqe  unkiyepi  kin 
iyecen  Woniya  Wakan  kin  icu- 
pi  ce,  eya. 

48  Hehan  Itancan  caje  kin  on 
baptern  wicaqu  wicasi.  Hehan 
anpetu  ota  en  yanke  kta  e  iceki- 
yapi. 

WICOWOYAKE  11. 

1  Unkaii  yewicasipi  kin  hun- 
kawanjinkiciyapi  ko,  Juda  ma- 
koce  kin  en  yakonpi  qon,  Ikce¬ 
wicasta  Wakantanka  oie  icupi 
kin  he  nahonpi. 

2  Unkan  Inyan  Jerusalem  en 
hdi  kin,  hehan  tona  bakihdayapi 
kin  etanhanpi  qon  he  kici  akini- 
capi ; 

3  Qa  heyapi,  Wicasta  hakihda- 
yapi  sni  kin  heca  en  wicayai, 
qa  om  wayata  ce. 

4  Hehan  Inyan  wohdake  ca 
owasin  ecekcen  owicakiyake  ca 
heya ; 

5  Joppa  otonwe  kin  en,  woce- 
kiye  eya  waun,  unkan  wokiksu- 
ye  sni  wan  en  taku  wowanyake 
wanmdaka,  taku  wan  miriihuha 
ska  tanka  iyececa,  oise  topa  kin 
iciyakaskapi  mahpiya  kin  eciya- 
tanhan  kun  aupi,  qa  miye  ekta 
mahiyohi. 

6  He  opahta  manke  ca  awacin 
waun,  unkan  maka  akan  taku 
wahutopa,  qa  wamanica,  qa  wa- 
tutka,  qa  mahpiya  okinyanpi  kin 
wanmdaka. 

7  Unkan  wicaho  wan  ;  Inyan 
najin,  qa  kte,  qa  yuta  wo,  ema- 
kiye  cin  he  nawahon. 

8  Tuka  mis ;  Itancan  hecetu 
sni,  taku  ikceka  qa  asape  cin 
tohinni  mii  kin  ohna  iyaye  sni, 
epa. 

9  Tuka  mahpiya  kin  eciyatan- 
han  wicaho  kin  ake  amayupta  ; 
Taku  Wakantanka  pakinte  cin 
he  ikceka  eciye  sni  wo,  eya. 

10  A^amni  akihde  hecen  econ- 
pi,  qa  hehan  mahpiya  kin  ekta 
owasin  hdokiyahdapi. 

11  Unkan  ito  wicasta  yamni, 
Kesareya  etanhan  miye  ekta 
mahiyu  sipi  qon,  hena  wanna 
tipi  ohna  waun  kin  itokam  hina- 
jinpi. 

12  Hehan  Woniya  Wakan  kin 
is ;  Takudan  cetunwicahda  sni 
hena  om  yahde  kta  ce,  emakiya. 
Unkan  hunkawanjinkiciyapi  kin 
dena  sakpe  om  imdamde  ca  wi- 
ca^ta  qon  he  ti  kin  en  unkipi. 

13  Hehan  iye,  token  mahpiya 
ohnihde  wan  iye  ti  kin  en  hina- 
jin  wanyake  ciqon  he  unkokiya- 
kapi;  hee  kin  kaken  eciya;  Jop¬ 
pa  ekta  wicasta  ye  wicasi,  qa 
Simon  Inyan  eciyapi  kin  he  u  si 
wo. 

14  He  taku  eniciye  kte  cin  on 
yani  kta,  qa  nakun  tiyohnaka 
nitawa  kin  owasin,  eya  ce,  eya. 

15  Unkan  mis  tokaheya  iwae 
cin,  hehan  Woniya  Wakan  kin 
awicahinhpaya,  tokag  ehan  un¬ 
kiyepi  kin  en  hi  qon  iyececa. 

16  Hehan  Itancan  oie  qon  we- 
ksuya ;  Awicakehan  Johannes 
mini  on  baptern  wicaqu,  tuka 
niyepi  kin  Woniya  Wakan  on 
baptern  nicupi  kta  ce,  eye  ciqon 
he. 

17  Hecen  unkiye  Jesus  Mes- 
siya  Itancan  kin  wicaundapi, 
Wakantanka  taku  unqupi  qon 
he  iyecen  wicaqu  kinhan,  mis 

matuwe  he,  Wakantanka  anawa- 
pte  kta  owakihi  he. 

18  Hena  oie  kin  nahonpi  un- 
kan  inina  yukanpi  qa  Wakan¬ 
tanka  yatanpi  qa  heyapi ;  Awi- 
cakehan  Ikcewicasta  on  nipi  kta 
e  ihduecetupi  kin  Wakantanka 
wicaqu  ce. 

19  tJnkan  Stephanos  te  cin  on 
si  cay  a  wicakuwapi  qon,  heon 
enanakiya  iyewicayapi  kin  hena 
Phenike,  qa  Kupros,  qa  Antiyoka 
ekta  ipi,  qa  wicoie  kin  .Tuda  oya- 
te  kin  ecedan  owicakiyakapi. 

20  Unkan  hena  wanjikji  Ku¬ 
pros  qa  Kurene  wicasta  kin  he- 
ca,  hena  Antiyoka  en  hipi  qe- 
han,  Helenes  wicasta  kin  wowi- 
cakiyakapi,  qa  Jesus  Itancan 
kin  oyakapi. 

21  Unkan  Itancan  nape  kin  he¬ 
na  om  un,  qa  wicota  wicadapi, 
qa  Itancan  kin  ekta  ihduhomni- 
pi. 

22  Hena  taku  kin  okodakici- 
ye  Jerusalem  en  un  kin  nogepi 
kin  en  otanin,  hehan  Barnabas 
Antiyoka  ekta  i  kta  e  ye  sipi. 

23  He  ekta  i,  unkan  Wakan¬ 
tanka  towaonsida  kin  wanyake 
cehan  iyuskin,  qa  cante  kin  oco- 
wasin  on  Itancan  kin  opapi  kta 
e  owasin  iwahokonwicakiya. 

24  He  wicasta  waste,  qa  Wo- 
niya  Wakan  wacinyanpi  ko  on 
ojudan.  Unkan  wicota  Itancan 
kin  opapi. 

25  Hehan  Barnabas  Salos  aki- 
te  kta  e  Tarsos  ekta  iyaya.  He 
iyeya,  unkan  Antiyoka  en  ahdi. 

26  Qa  waniyetu  mdoketu  ahna, 
tipi  wakan  kin  en  mniciyapi,  qa 
oyate  ota  waonspewicakiyapi ; 
unkan  Antiyoka  ekta,  waonspe¬ 
wicakiyapi  kin  tokaheya  Kris¬ 
tian  ewicakiyapi. 

27  Unkan  anpetu  kin  hena  en, 
wicasta  wokcan  Jerusalem  etan- 
han  Antiyoka  ekta  hipi. 


28  Hena  wanji,  Agabos  eciyapi 
kin  he  inajin,  qa  maka  kin  owan- 
caya  wicaakihan  wan  tanka  u 
kta  e  Woniya  Wakan  kin  eciya- 
tanhan  oyaka.  Unkan  he  Kla- 
dios  Kesar  taanpetu  kin  en  ece- 
tu. 

29  Unkan  hehan  waonspewica¬ 
kiyapi  kin  otoiyohi,  token  oki- 
hipi  kin,  hecen  hunkawanjitkupi 
Juda  makoce  kin  en  yakonpi 
kin,  wawokiyapi  kin  wicaqupi 
kta  e  konzapi. 

30  Hecen  econpi,  qa  Barnabas 
Salos  kici  napepi  kin  on  hunka 
wicayapi  kin  wicakai  wicasipi. 

WICOWOYAKE  12. 

1  Unkan  hehan  Herod  wica- 
stayatapi  kin  okodakiciye  kin 
wicakiyuse  kta  e  nape  yekiya ; 

2  Qa  Jakob  Johannes  cincu 
qon  he  mazasagye  on  kte. 

3  Qa  he  Juda  oyate  kin  iyoki- 
pipi  e  wanyake  cehan,  Inyan 
nakun  yuze  kta  ay  a ;  aguyapi 
on  napohyapi  codan  anpetu  kin 
he  ehan. 

4  Unkan  he  iyahpaye  cehan, 
wicakaska  tipi  kin  en  ehnake  ca 
akicita  ake  sakpe  awanyag  wi- 
casi,  wosnapi  kin  enakiyapi  kin- 
han  oyate  kin  ekta  tankan  au 
kta  kecin. 

5  Hecen  Inyan  wicakaska  tipi 
kin  ohna  awanyakapi ;  unkan  on 
okodakiciye  kin  Wakantanka 
nina  cekiyapi. 

6  Unkan  Herod  wanna  tankan 
au  kta  hehan,  hanyetu  kin  he  en 
Inyan  akicita  nom,  unma  itan 
anokatanhan  istinma  wanke  ca, 
maza  icicahiha  nom  on  iyaka- 
skapi,  qa  tiawanyag  kiyapi  kin 
hena  tiyopa  kin  itokam  wicaka¬ 
ska  tipi  kin  awanyakapi. 

7  Unkan  inyun,  Itancan  taohni- 
hdeye  cin  en  hi,  qa  ojanjan  wan 

wicakaska  tipi  kin  en  iyoyanpa  ; 
unkan  Inyan  cuwi  kin  en  ape  ca 
najin  kiye  ca  heya;  Kohanna 
najin  wo.  Unkan  maza  icicaM- 
lia  kin  nape  kin  etanhan  hinlipa- 
ya. 

8  Hehan malipiya  ohnihde  kin; 
Ipihdag  kiton  qa  hanpokihan  wo, 
eciya.  Unkan  is  ecen  econ, 
Hehan  ;  Sina  hdowin  qa  miya- 
hna  u  wo,  eciya. 

9  Hehan  tankan  ya  ;  unkan  is 
eya  ihakam  ye  ca,  mahpiya  ohni¬ 
hde  taku  ecakicon  kin  he  wicaka- 
pi  kin  sdonye  sni ;  tuka  wowan- 
yake  wan  wanyaka  kecin. 

10  Unkan  wicakaska  tipi  toka- 
heya  qa  iyokihe  kin  etanhan  hi- 
nanpapi,  hehan  maza  tiyopa  kin 
en  iyohipi,  he  otonwe  kin  ekta 
iyahde,  he  iye  cinka  wicakiyuh- 
dog  iyaya.  Unkan  tankan  yapi, 
qa  canku  wanjidan  ihunnipi,  he¬ 
han  mahpiya  ohnihde  kin  ehpeya 
kihda. 

11  Unkan  Inyan  kiksuya  hin- 
hdaqaheya;  Nakaha  awicake- 
han  Itancan  kin  ohnihde  tawa 
kin  u  si,  qa  Herod  nape  kin,  Ju- 
da  oyate  apepi  ko,  owasin  etan¬ 
han  emahdaku  e  sdonwakiya  ce. 

12  Unkan  he  awakicin  qehan, 
Johannes  Markos  eciyapi  kin, 
he  hunku  Mary  ti  kin  ekta  i,  hen 
wicota  mniciyapi,  qa  cekiya  yu- 
kanpi. 

13  Unkan  Inyan  tipi  tiyopa  kin 
kabuhu  yanke  cin  he  icunhan, 
wicinyanna  wan  Rhoda  eciyapi, 
he  ekta  wanahon  i : 

14  Qa  Inyan  ho  kin  iyekiye 
cehan,  wowiyuskin  on  tiyopa  yu- 
hdoke  sni,  tuka  inyang  hdicu  qa, 
Inyan  tiyopa  kin  itokam  najin  e 
oyaka. 

15  Unkan,  Niyuhnaskihyanpi 
ce,  eciyapi.  Tuka  is  hecen  eya 
kitan.  Hehan,  Mahpiya  ohnihde 
tawa  kin  hee  ce,  eyapi. 

16  Tuka  Inyan  katinyan  tiyo¬ 
pa  kin  kabuhu  yanka.  Unkan 
yuhdokapi  qa  wanyakapi  hehan 
yusinyayapi. 

17  Tuka  inina  yukanpi  kta  e 
namwicakicawin,  qa  token  on 
Itancan  kin  wicakaska  tipi  kin 
etanhan  tankan  hiyu  kiye  cin  he 
owicakiyaka.  Qa  heya,  Jakob 
qa  hunkawanjinkiciyapi  kin  he- 
na  oie  kin  owicakiyaka  po.  He¬ 
han  tankan  kinape  ca  tokan  iya¬ 
ya. 

18  Unkan  anpa  kamdeze  cin 
hehan  Inyan  toki  iyaye  cin  he 
akicita  kin  nina  aoqoyapi. 

19  Unkan  Herod  akita,  tuka 
iyeye  sni  hehan,  tiawanyag  wi- 
cakiyapi  kin  hena  wiwicawange 
ca,  wicaktepi  kta  e  konza.  Qa 
hehan  Juda  makoce  kin  etanhan 
apamahde  iyaye  ca  Kesareya 
en  ounyan. 

20  Unkan  Herod  Turos  qa  Si- 
don  oyatepi  kin  wicakize  wacin  ; 
tuka  hena  e  wicocante  wanjidan 
en  hipi,  qa  Biastos  wicastayata- 
pi  ohehdepi  tipi  tawa  kin  awan- 
yake  cin  he  yuwastepi  qehan, 
wookiye  dapi ;  iye  tamakocepi 
kin  wicastayatapi  tawa  kin  on 
icahyapi  kin  heon  etanhan. 

21  Unkan  anpfetu  wan  cajeya- 
tapi  qon  he  en  Herod  wicasta¬ 
yatapi  ihduze  ca,  woyaco  oiyo- 
tanke  kin  akan  kiyotanke  ca, 
wowicakiyaka. 

22  Hehan  oyate  kin  hotanka- 
kiya  hotaninpi  qa  ;  He  wicaho 
sni,  Wakantanka  ho  kin  hee  ce, 
eyapi. 

23  Unkan  ihnuhanna  Itancan 
taohnihde  ye  cin  he  kastaka, 
Wakantanka  wowitan  qu  sni 
kin  heon  etanhan.  Unkan  wa- 
mduskadan  yutapi  qa  hecen  ta 
iyaya. 

24  Tuka  Wakantanka  oie  kin 
icage  ca  tankaya  aya. 


WICOWOYAKE  13. 


25  Unkan  Barnabas  Sales  kici 
wawokiyapi  qon  hdustanpi  qe- 
han,  Jerusalem  etanhan  hdicupi, 
qa  Johannes  Markos  eciyapi  qon 
he  yuha  hdapi. 

WICOWOYAKE  13. 

1  Unkan  Antiyoka  ekta  okoda- 
kiciye  kin  en  wicasta  wokcan 
waonspekiya  ko  wanjikji  yukan ; 
Barnabas,  qa  Simeon  he  nakun 
Niger  eciyapi,  qa  Lukios  Kure- 
ne  etanhan,  qa  Manaen,  Herod 
wicasta  ihdawa  qon  kici  icage 
cin  hee,  qa  Salos. 

2  Hehan  Itancan  kin  cekiyapi 
qa  wote  sni  unpi  kin  icunhan, 
Woniya  Wakan  kin  heya  ;  Bar¬ 
nabas  Salos  kici  wokicanye  iwi- 
caweco  kin  heon  ewicamicihde 
po,  eya. 

3  Unkan  hehan  takudan  yute 
sni  wocekiye  eyapi,  qa  nape  awi- 
caputakapi,  hecen  ye  wicasipi. 

4  Hena  Woniya  Wakan  tokiya 
ye  wicasi,  unkan  Selukiya  ekta 
iyohipi,  qa  hetanhan  Kupros  e- 
ktakiya  watom  yapi. 

5  Qa  Salarais  en  iyukanpi  he¬ 
han,  omniciye  tipi  Juda  oyate 
tawapi  kin  ohna  Wakan  tanka  oie 
kin  oyakapi,  qa  Johannes  he  oo- 
kiye  yuhapi. 

6  Unkan  wita  kin  opta  yapi,  qa 
Paphos  ekta  iyohipi  qehan,  wi¬ 
casta  wapiyapi  econ  kin,  wicasta 
wokcan  itonsni,  Juda  wicasta  kin 
heca  wan,  Barjesus  eciyapi  he 
wanyakapi : 

7  He  Sergios  Palos,  wicasta 
ksapa,  makoce  kin  en  itancan 
yanke  cin  he  kici  un.  He  qe 
Barnabas  qa  Salos  kici  wicaki- 
co,  qa  Wakantanka  oie  kin  na- 
hon  cin. 

8  Tuka  Elumas  wapiye  cin, 
caje  kin  hecen  kapi,  he  wicaki- 
pajin,  qa  wicasta  itancan  kin 

wacinyanpi  kin  etanhan  yuho- 
mni  kta  e  akita. 

9  Hehan  Salos,  iye  nakun  Pa¬ 
los  eciyapi,  Woniya  Wakan  on 
ojudan  he  opahta  najin, 

10  Qa  heya ;  Taku  wohnaye 
owasin  on  ojudan,  qa  wicohan 
sica  owasin,  Wakan  sica  cinca 
niye  ca,  taku  owotanna  owasin 
toka  yaye  cin,  Itancan  tacanku 
owotanna  kin  kaseyaye  cin  he 
adustan  kte  sni  he. 

11  Hecen  dehan  inyun,  Itancan 
nape  kin  iyahdeniyan ;  unkan 
anpetu  ota  ista  nigonge  ca  an- 
petu  wi  kin  wandake  kte  sni, 
eciya.  Unkan  ihnuhanna  opo 
qa  otpaza  wan  ahlnhpay:a ;  qa 
tuwe  nape  yus  aye  kta  e  akin 
iyaya. 

12  Hehan  taku  econpi  kin  wi¬ 
casta  itancan  kin  wanyake  ce- 
han  wicada,  qa  Itancan  tawoon- 
spe  kin  on  yusinyaya. 

13  Unkan  Palos  tonaom  un  kin 
hena  Paphos  etanhan  pacanan 
iyeyapi,  qa  Pampuliya  ekta  Per- 
ge  en  iyohipi.  Hehan  Johannes 
awicayustan  qa  Jerusalem  ekta 
icicawin  hda. 

14  Hehan  Perge  etanhan  inan- 
papi,  qa  Antiyoka  Pisidiya  en, 
he  ekta  ipi,  qa  anpetu  wakan  he¬ 
han  omniciye  tipi  kin  en  tin  iya- 
yapi,  qa  iyotankapi. 

15  Unkan  woope,  qa  wicasta 
wokcan  tawowapi  kin,  hena  ya- 
wapi  enakiyapi  qehan,  omniciye 
tipi  kin  en  wicasta  itancan  wica- 
kiyapi  kin  is  wicakicopi  qa,  Wi¬ 
casta  hunkawanjin  unniyanpi 
wicakicanpte  oie  wanji  duhapi 
kinhan  oyate  kin  owicakiyaka 
po,  ewicakiyapi. 

16  Hehan  Palos  najin,  qa  nam- 
wicakicawin  qa  heya,  Israel  wi¬ 
casta,  qa  tona  Wakantanka  ko- 
kipapi  kin  anagoptan  po. 

17  Israel  oyate  kin  de  Wakan- 

tanka  tawapi  kin  he  hunkake 
wicunyanpi  kin  wicakahnige  ca, 
oyate  kin  Egupta  inakoce  kin  en 
yakonpi  kin  he  icunhan  yuwan- 
kan  iwicacu,  qa  isto  hduwankan 
iyeye  cin  on  tankan  awicau. 

18  Qa  waniyetu  wikcemna  topa 
hehanyan  liewpskan  makoce  kin 
en  won  wicakiya. 

19  Qa  oyate  sakowinpi  Kanan 
makoce  kin  en,  ihang  wicaye 
eehan,  makoce  kin  woohiye  eci- 
yatanhan  kicipamni  wicakiya. 

20  Qa  he  iyohakam,  wicasta 
wayaco  kin  heca  wicaqu,  wani¬ 
yetu  opawinge  topa  sanpa  wi¬ 
kcemna  zap  tan  hehanyan,  ecen 
Samuel  wicasta  wokcan  qon  ica- 
ga. 

21  Unkan  hehan  wicastayatapi 
wan  cinpi ;  qa  Wakantanka  Saul, 
Kis  cinhintku,  Benjamin  wicoun 
kin  hetanhan,  wicasta  kin  he  wi¬ 
caqu,  waniyetu  wikcemna  topa 
hehanyan. 

22  Qa  he  heyata  iyeye  eehan, 
Dawid  icahwicakiciciye  ca  wi¬ 
castayatapi  kaga ;  he  oyake  ca 
heya,  Dawid  Jesse  cinhintku  kin 
he  iyewakiya,  wicasta  waste 
wakidake  cin,  he  mitawacin  kin 
ocowasin  ecen  econ  kta  ce. 

23  Wakantanka  token  eye  ci- 
qon  he  eciyatanhan,  wicasta  kin 
de  cinca  kin  etanhan,  Jesus  Wa- 
nikiya  kin,  Israel  oyate  kin  icah- 
wicakiciciya. 

24  He  ihdutanin  sni  qon  ito- 
kam,  Johannes  baptem  on  ihdu- 
ecetupi  kte  cin  he  Israel  oyate 
kin  iyuhpa  en  eyanpaha  owica- 
kiyaka. 

25  Unkan  Johannes  oinyanke 
kin  ihunniye  kte  cin,  hehan  he- 
cen  eya.  Mis  matuwe  kecannipi 
he  ;  He  miye  sni  ;  tuka  iho, 
W'anji  mihektam  u  kin  he  ta- 
hanpe  siha  kin  etanhan  kiyuska 
owakihi  sni  ce. 

26  Wicasta  hunkawanjin  ciya- 
pi  kin,  Abraham  cinca  wicaye 
cin,  qa  tona  Wakantanka  koki- 
papi  kin,  nis  niyepi  wiconi  oie 
kin  de  oniciyakapi. 

27  Tona  Jerusalem  en  yakonpi, 
wicasta  itancan  wicayuhapi  ko, 
he  iyekiyapi  sni,  qa  wicasta 
wokcan  oiepi,  anpetu  wakan  eca 
yawapi  ece  kin  he  nakun ;  hecen 
he  yacopi  kin  on  hena  ecetuya- 
pi. 

28  Qa  taku  on  te  kte  cin  taku- 
dan  iyeyapi  sni  qeyas,  he  ktepi 
kta  e  Pilate  icekiyapi. 

29  Qa  on  taku  wowapi  en  ka- 
gapi  qon  owasin  ecetuyapi  qe- 
han,  can  kin  etanhan  eyakupi, 
qa  ohna  hnakapi  wan  en  ohna- 
kapi. 

30  Tuka  te  cin  etanhan  Wa¬ 
kantanka  najin  kiya. 

31  Unkan  tona  Galile  etanhan 
Jerusalem  ekta  om  hi  qon  hena 
anpetu  ota  wanhdakapi,  qa  he¬ 
na  eepi  dehan  oyate  kin  wica- 
kiyaotaninpi  ece. 

32  Unkan  unkiye  wotanin  wa¬ 
ste  unkoniciyakapi,  hunkake 
wicunyanpi  taku  iwahowicaye 
ciqon, 

33  He  cincawicayapi  unkiyepi 
kin  en,  Wakantanka  ecetukiya, 
Jesus  piya  icahkiye  cin  hee  on ; 
hecen  odowan  icinonpa  kin  en 
kaken  owapi  qon,  Micinksi  kin 
he  niye,  anpe  dehan  cinca  cicaga 
ce. 

34  Qa  wicate  cin  etanhan  na¬ 
jin  kiye  ca,  wicaliwin  kin  ekta  i 
kte  sni,  heon  kaken  eya,  Dawid 
towaonsida  wicakapi  kin  he  ci- 
cupi  kta  ce. 

35  Heon  etanhan  wanji  tokeca 
en  hecen  eya;  Wanji  Owotan- 
na  nitawa  kin  he  wicahwin 
wanyake  kta  e  iyowinyakiye 
kte  sni. 

36  Dawid  wicoicage  tawa  kin 

tanyan  owicakicilian,  Wakan- 
tanka  tawacin  kin  eciyatanhan, 
hehan  istinma  iyaye  ca,  hun- 
kake  wicaye  cin  om  hnakapi,  qa 
wicaliwin  wanyaka. 

37  Tuka  tuwe  Wakantanka 
najin  kiye  cin  he  wicaliwin  wan- 
yake  sni. 

38  Heon  wicasta  hunkawail^in 
ciyapi,  wicasta  kin  de  eciyatan¬ 
han,  woahtani  kajujupi  kin  oni- 
ciyakapi  e  sdonya  po. 

39  Qa  taku  owasin,  Moses  ta- 
woahope  kin  niyuowotanpidan 
kta  a  okitpani  kin  hena  ee  kaes 
etanhan,  tuwe  wicada  kinhan 
iye  on  owotanna  kagapi  kta. 

40  Heon  itonicipa  po,  okinni 
taku  wicasta  wokcan  kin  en  ca- 
jeyatapi  qon  he  en  nihiyahdepi 
kta  : 

41  Tona  ayaktapi  sni  kin,  wa- 
wanyakapi  qa  inihanpi  qa  yuta- 
kuni  sni  iyeiciya  po  ;  anpetu  ni- 
tawapi  kin  en  wicohan  wanji 
ecaraon  kta,  qa  wicohan  kin  he 
tuwe  oniciyakapi  esta  wicaya- 
dapi  kte  sni  ce. 

43  Unkan  Juda  wicasta  kin 
omniciye  tipi  kin  etanhan  tan- 
kan  hdicupi,  hehan  wicoie  kin 
hena  anpetu  wakan  hepiya,  owi- 
cakiyakapi  kta  e  icewicakiyapi. 

43  Unkan  omniciye  kin  wanna 
enakiyapi,  hehan  Juda  wicasta 
qa  oyate  tokeca  etanhan  he  en 
opapi  qon,  cekiya  unpi  kin  hena 
wicota  Palos  qa  Barnabas  kici 
owicapapi.  Unkan  wowicaki- 
yakapi,  qa  Wakantanka  towaon- 
^ida  kin  en  unpi  kta  e  iwaho- 
konwicakiyapi. 

44  Unkan  ake  anpetu  wakan, 
hehan  Wakantanka  oie  nahonpi 
kta  e  otonwe  kin  iyuhpa  se  en 
kiwitaya  iheyapi. 

45  Tuka  Juda  wicasta  kin  he¬ 
na  wicota  kin  wanyakapi  qehan, 
winawizipi  on  ojupidan,  qa  Pa¬ 


los  taku  eye  cin  he'  akinicapi  qa 
aiapi, 

46  Hehan  Palos  Barnabas  kici 
waditake  icicagapi  qa  heyapi, 
Wakantanka  oie  kin  niyepi  to- 
kaheya  oniciyakapi  kta  e  hece- 
tu ;  tuka  he  ayaktapi  sni,  qa 
owihanke  wanin  wiconi  kin  iye- 
nihantupi  sni  nihdukcanpi  kin 
heon,  iho,  Ikcewicasta  kin  ekta 
unkihdamnanpi. 

47  Hecen  Itancan  kin  iwa*- 
hounyanpi ;  Bvcewicasta  iyoyan- 
pa  kin  ecihnaka,  maka  ihanke 
kin  hehanyan  niwicayakiye  kte 
cin  heon. 

48  Unkan  Ikcewicasta  kin,  hena 
oie  kin  nahonpi  qehan,  nina  iyu- 
skinpi,  qa  Itancan  oie  kin  ya- 
tanpi.  Unkan  tona  owihanke 
wanin  wiconi  yuhapi  kta  e  wi- 
cakahmgapi  qon  hena  wicadapi. 

49  Unkan  Itancan  oie  kin  ma- 
koce  kin  he  owancaya  oyakapi. 

50  Tuka  Juda  wicasta  kin  is, 
winohinca  okinihan  cekiya  unpi 
kin  hena  iyowicapastakapi,  qa 
otonwe  kin  en  wicasta  itancanpi 
kin  nakun,  hecen  Palos  Barna¬ 
bas  kici  sic  ay  a  wicakuwapi,  qa 
makoce  kin  he  etanhan  hdicu 
wicayapi. 

51  Tuka  is  iyepi  kin,  hena  en, 
siha  watusekseca  askape  cin  he 
hdatatapi,  qa  Ikonium  ekta  ipi. 

52  Unkan  waonspewicakiyapi 
kin  wowiyuskin  Woniya  Wakan 
ko  on  ojupidan. 

WICOWOYAKE  14. 

1  Unkan  Ikonium  ekta,  sakira 
omniciye  tipi,  Juda  oyate  tawa- 
pi  kin  he  en  timahen  yapi,  qa 
iyecen  iapi,  hecen  Juda  wicasta 
Helenes  ko  ota  wicadapi. 

2  Tuka  Juda  wicasta  tona  wi¬ 
cadapi  sni  kin  hena  Ikcewicasta 
kin  iyowicapastakapi,  qa  hun- 

kawanjin  kiciyapi  kin  sicaya 
wacinwicakiyus  wicakiyapi, 

3  Unkan  tehan  en  yukanpi,  qa 
Itancan  kin  on  waditagya  iapi, 
he  qe  wowaonsida  oie  kin  hdao- 
tanin,  qa  wowapetokeca  wakan- 
yan  econpi  ko  econ  wicakiya. 

4  Tuka  otonwe  kin  oyate  kin 
akipam  iyeyapi ;  apa  Juda  wi- 
casfca  kin  om  tipidan,  qa  apa  is 
yewicasipi  kin  hena  owicapapi. 

•  5  Unkan  Ikcewicasta,  qa  Juda 
oyate  kin,  tona  itancan  wicayu- 
hapi  kin  hena  koya,  hena  ana- 
wicatanpi,  sicaya  wicakuwapi 
qa  inyan  on  wicakininpi  kta  ; 

6  He  iye  sdonkiyapi,  qa  Lustra 
qa  Derbe,  Lukaoniya  en  otonwe 
kin,  makoce  ihduksan  ko  en 
onapapi. 

7  Qa  hen  wotanin  waste  kin 

oyakapi.  ' 

8  Unkan  Lustra  en  wicasta 
wan  siha  on  okitpani  iyotanke- 
han  yanka,  tonpi  kin  ehantan- 
han  huste,  qa  tohinni  mani  sni. 

9  He  Palos  ie  cin  nahon  ;  un¬ 
kan  he  opahta  yanke  ca,  wacin- 
yanpi  on  ni  kte  cin  yuha  e  wan- 
yaka, 

10  Hehan  hotankakiya,  Nisiha 
on  hosdan  najin  wo,  eya.  Un¬ 
kan  is  psin  iyaye  ca  mani. 

11  Unkan  Palos  taku  econ  kin 
he  oyate  kin  wanyakapi  qehan 
ho  yuwankan  icupi  qa  Lukaoni¬ 
ya  iapi  kin  eciyatanhan,  Taku 
wakan  kin  wicasta  ihduza  un- 
kiyepi  en  kun  unhiyupi  ce,  eya- 
pi. 

12  Qa  Barnabas  Jupiter  eya 
castonpi ;  qa  Palos  is,  Hermes 
eciyapi,  iapi  on  itancan  kin  hee, 
heon  etanhan. 

13  Hehan  Jupiter  otonwe  ito- 
kam  yanke  cin  he  wosna  kagapi 
tawa  kin  he  tatanka  watesdake 
ko,  tiyopa  kin  en  ahi,  qa  oyate 
kin  om  wosna  kta  tuka. 

14  He  yewicasipi  kin,  Barna¬ 
bas  Palos  kici,  nahonpi  qehan, 
wokoyake  aihdupotapi,  qa  oyate 
kin  ekta  inyang  yapi,  hotaninpi, 

15  Qa  heyapi,  Wicasta  kin,  to- 
keca  e  hecanonpi  he ;  niye 
yaunpi  kin  iyecen,  wicasta  akan- 
tu  kin  heuncapi,  qa  hena  taku- 
snisni  kin  adustanpi  qa  Wakan- 
tanka  ni  un  kin  ekta  nihduhomni- 
pi  kta  e  iwahokonunniciyapi ;  he 
mahpiya,  rnaka,  qa  miniwanca, 
taku  ohnaka  ko,  owasin  kage  cin 
hee. 

16  He  wicoicage  hekpata  un 
kin  en,  oyate  kin  owasin  canku 
tawapi  kin  ohna  manipi  kta  e 
iyowinwicakiya. 

17  Hececa  esta  tanyan  econ, 
qa  mahpiya  eciyatanhan  magaju 
wicaqu,  makoncage  taku  ota 
icahye  cin  hena  ko,  qa  woyute 
wowiyuskin  ko  on  cante  imna- 
unyanpi  qon,  he  eciyatanhan 
ohinniyan  ihdutanin  ce. 

18  Unkan  wicoie  kin  hena  on 
wawicakiyusnapi  kte  cin  oyate 
kin  kitan  se  ayustan  wicayapi. 

19  Hehan  Antiyoka  qa  Ikonium 
etanhan  Juda  wicasta  wanjikji 
en  hipi  qa  oyate  kin  iyowicapa- 
stakapi ;  hecen  Palos  inyan  on 
kininpi  qa  otonwe  icin  tankan 
yusdohan  ayapi,  wanna  ta  ke- 
cinpi. 

20  Tuka  waonspewicakiyapi 
kin  ihduksan  hinajin  yukanpi  kin 
icunhan,  iye  najin  hiyaye  ca 
otonwe  kin  en  i.  Unkan  ihan- 
hanna  qehan  Barnabas  kici  Der¬ 
be  ekta  iyaya. 

21  Unkan  otonwe  kin  he  en 
wotanin  waste  kin  oyakapi,  qa 
wicota  waonspewicakiyapi  qe¬ 
han,  hehan  Lustra,  qa  Ikonium, 
qa  Antiyoka  ekta  icicawin  hdapi. 

22  Qa  waonspewicakiyapi  na-  ■ 
gipi  kin  wasag  wicakiyapi,  qa 
wacinyanpi  kin  en  kitanyan  unpi 

kta  e  iwahokon\\ricakiyapi,  qa 
wokakije  ota  iyoopteya  Wakan- 
tanka  tokiconze  kin  en  unkipi 
kta  ce. 

23  Unkan  okodakiciye  otoiyo- 
hi  en  hunka  wicayapi  kin  wica- 
kagapi,  qa  wote  sni  wocekiye 
eyapi  qehan,  Itancan  wicadapi 
qon  he  awanwicahdake  kta  e 
icekiyapi. 

24  Unkan  Pisidia  opta  yapi  he- 
han  Pampulia  en  kiyohipi. 

25  Qa  Perge  en  wicoie  kin  oya- 
kapi  qehan,  Atalia  ekta  apama- 
hde  iyayapi. 

26  Qa  hetanhan  Antiyoka  ekta 
watom  hdapi,  wicohtani  wanna 
hdustanpi  kin  heon,  Wakantanka 
towaonsida  kin  yuhapi  kta  e  ice¬ 
kiyapi  qon  he  hetu. 

27  Hen  hdipi  qa  okodakiciye 
kin  mniciye  wicasipi,  qa  Wakan¬ 
tanka  token  econ  wicakiye  cin 
hena  owasin  owicakiyakapi,  qa 
wacinyanpi  tiyopa  wan  Ikcewi- 
casta  kin  wicakiyuhdoke  cin  he 
nakun. 

28  Unkan  hen  waonspewicaki- 
yapi  kin  om  tehan  owanji  yu- 
kanpi. 

WICOWOYAKE  15. 

1  Unkan  wicasta  wanjikji  .Tuda 
makoce  kin  etanhan  apamahde 
yapi,  qa  hunkawanjinkiciyapi 
kin  wahokonwicakiyapi  qa,  Mo¬ 
ses  toope  kin  eciyatanhan  bani- 
cihdayapi  sni  kinhan  yanipi  kte 
sni  ce,  eyapi. 

2  Unkan  Palos  Barnabas  kici 
hena  wicakigepi,  qa  nina  awica- 
kinicapi,  hehan  wiwicawangapi 
kin  he  on,  Palos  Barnabas  kici, 
qa  iyepi  kin  etanhan  wicasta  to- 
keca  wanjikji  ko,  yewicasipi  kin, 
qa  hunka  wicayapi  kin,  Jerusa¬ 
lem  ekta  yakonpi  kin,  hena  en 
wicayapi  kta  e  konzapi. 

3  Unkan  okodakiciye  kin  hena 


hecen  yewicakiyapi  qehan,  Phe 
nike,  qa  Samaria  opta  yapi,  qa 
Ikcewicasta  ihduhomnipi  kin  he 
oyakapi ;  qa  hunkawanjin  kici- 
yapi  kin  owasin  en  wowiyuskin 
tanka  kagapi. 

4  Unkan  Jerusalem  ekta  ipi  qe¬ 
han,  okodakiciye  kin  he,  qa  ye¬ 
wicasipi  kin,  hunkawicayapi  kin 
hena  ko,  tin  hiyu  wicakiyapi ; 
hehan  Wakantanka  token  econ 
wicakiye  cin  owasin  ohdakapi. 

5  Tuka  Pharisee  yuomdecapi 
kin  etanhan  wanjikji  wicadapi 
qon  hena  inajinpi  qa  heyapi,  Ba- 
wicakihdayapi  qa  Moses  toope 
kin  ope  wicasipi  kta  iyececa  ce, 
eyapi  ce. 

6  Unkan  wicoie  kin  de  akiiapi 
kta  e  on  yewicasipi  kin,  hunka¬ 
wicayapi  ko  witaya  mniciyapi. 

7  Qa  nina  wikiciwangapi  he¬ 
han,  Inyan  inajin  qa  hewicakiya, 
Wicasta  hunkawanjinciyapi  kin, 
ehanna  unketanhanpi  kin  Wa¬ 
kantanka  miye  makahnige  ca, 
mii  kin  eciyatanhan  Ikcewica¬ 
sta  kin  wotanin  waste  oie  kin 
nahonpi,  qa  wicadapi  kta  e  kon- 
za  sdonyayapi. 

8  Qa  Wakantanka  wicacante 
kin  sdonye  cin  he  wicayaotanin,* 
qa  Woniya  Wakan  unkiye  unqu- 
pi  qon,  he  iyecen  wicaqu. 

9  Qa  takudan  ocitkonze  ^ni 
unkagapi,  iye  cantepi  kin  nakun 
wicadapi  kin  on  wicakipakinta. 

10  Heon  nakaha  tokeca  e  Wa¬ 
kantanka  iyutanyayapi,  qa  can 
napinpi  wan,  hunkake  wicun- 
yanpi  qa  unkiyepi  kin  yuha  un= 
kokihipi  sni  kin  he  waonspewi- 
cakiyapi  tahupi  kin  en  eyahna- 
kapi  kta  he. 

11  Tuka  Jesus  Messiya  Itan¬ 
can  kin  towaonsida  kin  on,  i^ 
iyepi  kin  wiconi  yuhapi  kte  cin, 
he  iyecen  unkis  unhapi  kta  e 
wicaundapi  ce. 

12  Hehan  omniciye  kin  owa- 
sin  inina  yukanpi,  qa  Barnabas 
Palos  kici,  wowapetokeca  wa- 
kanyan  econpi  ko,  Wakantanka 
Ikcewicasta  kin  ekta  econ  wica- 
kiye  cin  hena  ecen  ohdakapi  kin 
nabonpi. 

13  Unkan  wanna  ayastanpi, 
hehan  Jakob  ayupte  ca  heya ; 
Wicasfca  hunkawanjin  ciyapi, 
miye  namahon  po. 

14  Otokahe  ekta  token  Wakan¬ 
tanka  Ikcewicasta  kin  etanhan 
oyate  wanji,  iye  caje  kin  on, 
iwicacu  kta  e  ekta  wicai  qon  he 
Simon  oyaka. 

15  Qa  he  kici  wicasta  wokcan 
oiepi  qon  okonwanjidan,  kaken 
wowapi  en  kagapi ; 

16  Pie  iyohakam  mihdamna,  qa 
Dawid  tawakeya  jujuwahe  cin 
he  piya  wakage  kta  ;  qa  mdeca- 
he  cin  hena  ake  wakage  ca  ecen 
he  w’^akiye  kta. 

17  Qa  hecen  wicasta  okapta- 
pi  kin,  Ikcewicasta  owasin  ko, 
tona  micaje  icajewicayatapi  kin 
hena  Jehowa  akitapi  kta  ce, 
Itancan  kin  hena  owasin  econ 
kin  he  heya  ce. 

18  Otokaheya  tanhan  W'akan- 
.  tanka  taku  icahye  cin  owasin 

sdonkiya. 

19  Heon  etanhan  mis  kaken 
imdukcan,  Ikcewicasta  kin  tona 
Wakantanka  ekta  ihduhomnipi 
kin  hena  nagiyewicunyanpi  kte 
sni. 

20  Tuka  wakagapi  on  asapapi 
kin,  qa  wiinahmanpi  kin,  qa  we, 
qa  taku  weye  sni  yutapi  kin,  he¬ 
na  itehan  yeiciyapi  kta  e  wowa¬ 
pi  wicunkicagapi  kta. 

21  Wanakaja  tanhan  tona  Mo¬ 
ses  oyakapi  kin  hena  otonwe 
otoiyohi  kin  en  yukanpi,  qa  an- 
petu  okihpapi  eca,  omniciye  tipi 
kin  ohna  he  yawapi  ece,  eya. 

22  Hehan  is  iyepi  kin  etanhan 

wicasta  kahnigapi  kin  heca,  Ju¬ 
das  Barsabas  eciyapi,  qa  Silas, 
hunkawanjin  kiciyapi  kin  en  wi¬ 
casta  okinihan,  hena  Palos  qa 
Barnabas  kici,  Antiyoka  ekta  ye 
wicasipi  kta  e,  yewicasipi  kin, 
hunka  wicayapi  kin,  okodakiciye 
kin  owasin  ko  iyokipipi. 

23  Qa  heciya  ayapi  kta  e  ka¬ 
ken  wowapi  kagapi ;  Yewicasi¬ 
pi  kin,  qa  hunka  wicayapi,  hun¬ 
kawanjin  kiciyapi  kin  hena  ko, 
hunkawanjin  kiciyapi  Ikcewi¬ 
casta  etanhan,  Antiyoka,  qa  Su- 
ria,  qa  Kilikia  en  yakonpi  kin, 
Wookiye  yukan  po. 

24  Unkiyepi  etanhan  wanjikji 
iyayapi,  qa  wicoie  on  nagiyeni- 
yanpi,  qa  ninagipi  kin  nipaho- 
hopi  qa,  Banicihdayapi,  qa  wi- 
coope  kin  oyapapi  kta  ce,  enici- 
yapi  ce,  naunhonpi ;  unkiye  to- 
hinni  heye  wicunsipi  sni  tuka  : 

25  Heon  etanhan  tawacin  wan- 
jidan  hduha  unwitayapi  qehan, 
wicasta  kahnigapi  kin  heca  e  ni- 
yepi  kin  ekta  ye  wicunsipi  kta  e 
iyounkipipi,  Barnabas  qa  Palos 
wastewicunkidakapi  kin  hena 
om  : 

26  Hena  wicasta  kin  wiconi 
ehpekiyapi  seca,  Jesus  Messiya 
Itancan  unkiyapi  kin  heon  etan¬ 
han. 

27  Hecen  Judas  qa  Silas  ye 
w'icunsipi,  hena  e  wicoie  on  ata- 
yedan  hecen  oniciyakapi  kta. 

28  Woniya  Wakan  kici  hecen 
iyounkipipi,  waqinpi  tokeca  un- 
kanihnakapi  kte  sni,  tuka  dena 
taku  owotanna  kin  hecehnana  ; 

29  Taku  wakagapi  wakiyusna- 
pi,  qa  we,  qa  taku  we  ye  sni  yu¬ 
tapi,  qa  wiinahmanpi  kin  hena 
itehan  yeniciyapi  kta.  Hena 
itehanyan  yaunpi  kinhan  tanyan 
ecanonpi  kta.  Tanyan  yaunpi 
nun  we. 

30  Hecen  hena  ye  wicasipi  qe- 

han,  Antiyoka  ekta  ipi,  qa  oyate 
kin  kawitaya  iheyapi,  hehan  wo- 
wapi  kin  he  wicaqupi. 

31  He  yawapi,  unkan  waho- 
konwicakiyapi  kin  on  nina  iyu- 
skinpi. 

32  Unkan  .Tudas  qa  Silas  wi- 
casta  wokcan  kin  hecapi,  heon 
hunkawanjin  kiciyapi  kin  oie  ota 
on  wahokonwicakiyapi,  qa  wi- 
cayasutapi. 

33  Wanna  anpetu  ota  en  yu- 
kanpi,  hehan  hunkawanjin  kici¬ 
yapi  kin  hena  yewicasipi  kin 
ekta  wookiye  hde  wicasipi. 

34  Tuka  Silas  en  un  kta  e  iyo- 
kipi. 

35  Palos  qa  Barnabas  Antiyo¬ 
ka  en  unpi,  wicasta  tokeca  ota 
ko,  oyate  kin  waonspewicakiya- 
pi,  qa  Itancan  oie  kin  oyakapi. 

36  Unkan  iyohakam  anpetu  to- 
nana,  hehan  Palos  Barnabas  he- 
ciya,  Tukten  Itancan  oie  kin 
unkoyake  ciqon,  ake  otonw^e 
otoiyohi  ekta  unye  ca,  hunka¬ 
wanjin  wicunye  cin  wanwicun- 
hdake  ca,  token  .yakonpi  kin 
sdonunye  kta  ce,  eya. 

37  Unkan  Barnabas  he  is,  Jo¬ 
hannes  Mark  os  eciyapi,  yuha 
yapi  kta  cin. 

38  Tuka  he  Pampulia  ekta 
ehpewicaye  ca  wicohtani  kin 
en  owicape  sni  qon,  heon  etan- 
han  Palos  he  yuha  yapi  kte  cin 
iyokipi  sni. 

39  Unkan  he  on  hdokinicapi 
qa  hecen  otoiyohi  ehpekiciyapi : 
unkan  Barnabas  Markos  yuha 
Kupros  ekta  watom  iyaya. 

40  Tuka  Palos  Silas  kahnige 
ca,  Wakantanka  towaonsida  kin 
kici  un  kta  e  hunkawanjinkici- 
yapi  kin  icekiyapi  qehan,  hehan 
iyaya; 

41  Qa  Suria  qa  Kilikia  opta 
iyaye  ca,  okodakiciye  kin  suta 
wicakaga. 


WICOWOYAKE  16. 

1  Hehan  Derbe  qa  Lustra  ekta 
iyohi  ;  unkan  iho,  waonspekiya- 
pi  kin  wanji  hen  un,  Timotheos 
eciyapi,  Juda  winohinca  wicake 
cin  he  cinhintku,  tuka  atkuku 
kin  e  Helenes  oyate  kin  etanhan. 

2  Hunkawanjin  kiciyapi  Lu¬ 
stra,  qa  Ikonium  en  yukanpi  kin 
hena,  he  waste  e  oyakapi. 

3  Hetanhan  Palos  kici  ya  cin, 
qa  Juda  wicasta  hen  unpi  kin 
hena  on,  he  icu  qa  bakicihdaya; 
atkuku  kin  Helenes  heca  e  owa- 
sin  sdonyapi. 

4  Unkan  otonwe  iyaza  yapi, 
qa  yewicasipi  kin,  kunka  wica- 
yapi  kb,  Jerusalem  en  yukanpi 
kin  woahope  kagapi  qon  hena 
tanyan  yuhe  wicasipi. 

5  Hecen  okodakiciye  kin  wa- 
cinyanpi  kin  en  wicayusutapi, 
qa  anpetu  otoiyohi  nina  yuota 
aya. 

6  Unkan  Phrugia  qa  Galatia 
makoce  kin  opta  iyayapi,  qa  Asia 
en  wicoie  kin  oyakapi  kte  cin 
Woniya  Wakan  kin  tehinda  qe¬ 
han  ; 

7  Hehan  Musia  ekta  ipi,  qa  he¬ 
tanhan  Bithunia  ekta  ye  wacin- 
pi,  tuka  Woniya  kin  iyowicaki 
sni. 

8  Unkan  Musia  opta  iyayapi 
qehan,  Troas  en  iyohipi. 

9  Unkan  hanyen  Palos  wo- 
wanyake  wan  wanyaka  ;  Wica¬ 
sta  wan  Makedonia  etanhan  tan- 
inyan  inajin,  qa  cekiye  ca,  Ma¬ 
kedonia  en  u,  qa  ounkiya  po, 
eya. 

10  Wowanyake  kin  de  wan- 
yake  cin  heon  hinnakaha  Make¬ 
donia  heciya  unyanpi  kta  e  un- 
cinpi,  Itancan  kin  hena  wotanin 
waste  kin  owicunkiyakapi  kta 
cin  heon  unkicopi  e  unhdukcan- 
pi. 

11  Hecen  Troas  etanhan  pa- 
canan  iyeunyanpi,  qa  Samotrake 
ekta  owotanna  .unyanpi,  qa  he- 
tanhan  ihankanna  Neapolis  en 
unkipi. 

12  Qa  hetanhan  Philippi  en  un¬ 
kipi,  otonwe  teca  qa  Makedonia 
makoce  onspa  kin  he  en  otonwe 
tokapa  kin  hee.  Qa  anpetu  to- 
nana  otonwe  kin  he  en  unkan- 
pi. 

13  Unkan  anpetu  wakan  he- 
han,  otonwe  kin  etanhan  inaun- 
papi,  qa  wakpa  wan  icahda  wo- 
cekiye  eyapi  ece  qon  he  en  un- 
Tiipi ;  hen  unkiyotankapi,  qa  wi- 
noliinca  ece  en  mniciyapi  kin 
hena  owicunkiyapi. 

14  Unkan  winohinca  wan,  Lu- 
dia  eciyapi,  Thuatira  otonwe  kin 
etanhan,  wokoyake  duta  ece  wi- 
yopeye  cin  heca,  Wakantanka 
kokipeyahan  un  he  nahon  yan- 
ka :  unkan  cante  kin  Itancan 
kin  yuzamni,  on  Palos  oie  kin 
anagoptan. 

15  Unkan  tiyohnaka  kin  om 
haptem  qupi  qehan,  hehan  ceun- 
kiyapi  qa,  Itancan  kin  on  wica- 
waka  kecanmayakinpi  hecinhan, 
wati  kin  en  tin  upi,  qa  ohna  yu- 
kan  pe,  eye  ca  ecen  econ  unki- 
yapi. 

16  Hetanhan  wocekiye  eya 
uiiyanpi  eca,  wicinyanna  wan 
itkounkipapi  ece,  he  taku  wakan 
woyaka  ece  kin  yuhe  ca,  wakan- 
yan  wohdag  un  kin  heon  tawa- 
yapi  kin  taku  ota  wicakicarnna. 

17  He  Palos  unkiyepi  ko  unki- 
hakam  u,  qa  ;  Wicasta  kin  dena 
Wakantanka  tehan  wankantuya 
un  kin  taokiye  wicaye  cin,  wico- 
ni  canku  kin  unkokiyakapi  kin 
hena  eepi  ce,  eya  hoyekiya. 

,  18  Qa  anpetu  ota  hecen  econ. 
Tuka  Palos  nagiyeye  cin  heon 
hakikta  qa,  Jesus  Messiya  caje 
on  winohinca  kin  de  etanhan 

tankata  inanpe  cisi,  taku  wakan 
kin  eciya.  Unkan  wihiyayedan 
oape  kin  he  en  tankan  hiyu. 

19  Unkan  winohinca  kin  de 
yuhapi  kin  heepi,  taku  kamnan- 
pi  kte  cin  he  akitakunipi  sni  kin 
he  wanyakapi  e  etanhan,  Palos 
Silas  kici  wicayuzapi,  qa  tipi 
hocoka  kin  ekta  wicasta  tokahe 
wicakiyapi  kin  en  awicayapi : 

20  Qa  wicasta  itancan  wicaki¬ 
yapi  kin  en  wicakaipi,  qa  heya- 
pi,  Wicasta  kin  dena  Juda  wi¬ 
casta  kin  hecapi,  otonwe  unki- 
tawapi  kin  nina  nagiyeyapi ; 

21  Qa  wicohan  onspewicakiya- 
pi  kin  hena  e,  Roma  wicasta  he- 
uncapi  kin,  unkicupi  qa  unkopa- 
pi  kta  e  iyecece  sni. 

22  Unkan  oyate  kin  owasin  wi- 
taya  takpe  wdcaupi ;  qa  wicasta 
itancan  wicakiyapi  kin  wokoya¬ 
ke  awicayupotapi,  qa  wicaka- 
psinpsinte  wicasipi. 

23  Unkan  ota  awicapapi,  hehan 
wicakaska  tipi  kin  en  iyewica- 
yapi,  qa  tipi  awanyake  cin  su- 
taya  wicayuhe  sipi. 

24  He  hecen  econ  sipi,  unkan 
Avicakaska  tipi  temahentuya  kin 
he  en  onawicataka,  qa  siha  kin 
can  on  kaskapi  ece  kin  en  suta- 
ya  kaska  wicahnaka. 

25  Unkan  hanye  cokaya  hehan, 
Palos  Silas  kici  Wakantanka  ce- 
kiyapi,  qa  yatan  dowanpi ;  unkan 
wicasta  wicakaskapi  kin  he  na- 
honpi. 

26  Unkan  ihnuhanna  maka  kin 
nina  huhuzahan,  qa  tipi  ahe  cin 
hena  yuhuhuzapi,  qa  tiyopa  kin 
owasin  kazamni  iyaye  ca,  on  pa- 
wicahtapi  kin  owasin  mdecahan 
hinhda. 

27  Hececa,  unkan  wicakaska 
tipi  awanyag  kiyapi  kin  kikta, 
qa  tiyopa  kin  yuzamni  han  wan- 
yaka,  unkan  wicasta  wicakaska¬ 
pi  kin  owasin  kihdapi  kecin,  he- 

on  mazasagye  ehdaku  qa  on 
icikte  kta ; 

28  Tuka  Palos  nina  hoyekiye 
ca,  Kiuniiciye  sni  wo,  owasin 
den  unkanpi  ce,  eya. 

29  Hehan  petijanjan  wan  da, 
qa  tin  i3^aye  ca,  cancan  Palos 
Silas  kici  siha  hdepi  kin  en 
ekpeiciya  ; 

30  Qa  tankan  awicaye  ca,  Itan- 
canpi  wani  kta  e  token  ecamon 
kta  he,  ewicakiya. 

31  Unkan,  Jesus  Messiya  Itan- 
can  kin  wacinyan  wo,  hecen 
nicinca  om  yani  kta  ce,  eci- 
yapi. 

32  Qa  Itancan  oie  kin  okiya- 
kapi,  tona  ti  kin  en  yukanpi  kin 
hena  owasin  koya. 

33  Unkan  lianyetu  kin  wihiya- 
yedan  oape  kin  he  en,  iwicacu, 
qa  oape  kin  wicakiyujaja,  qa  he¬ 
han  baptem  qupi,  tiyohnaka  owa¬ 
sin  ko. 

34  Qa  iye  ti  kin  en  awicaki  qa 
won  wicaya  ;  qa  tiyohnaka  kin 
om  wicada  qa  iyuskin. 

35  Unkan  wanna  anpa  qehan, 
itancan  wicakiyapi  kin  akicita 
eyanpaha  kin  ekta  ye  wicasipi, 
qa,  Wicasta  kin  hena  wicakiyu- 
ska  wo,  eyapi. 

36  Unkan  wicakaska  tipi  awan- 
yake  cin,  hena  oie  kin  Palos  oki- 
yake  ca,  Itancan  wicakiyapi  kin 
niciyuskapi  kta  keya  hosi  hipi, 
heon  etanhan  tankan  kinanpapi, 
qa  wookiye  hda  po,  eya. 

37  Taka  Palos  hewicakiya,  Ro¬ 
ma  wicasta  heuncapi,  tuka  un- 
yacopi  sni  ecen  taninyan  un- 
kapsinpsintapi,  qa  onatag  eun- 
hnakapi,  qa  hinnakaha  anahbeya 
hde  unsipi  he  ;  hiya,  iye  ataye- 
dan  upi,  qa  tankan  unkanpi  kta, 
eya. 

38,  Hehan  akicita  eyanpaha  kin 
itancan  wicakiyapi  kin  dena  owi- 
cakiyakapi,  unkan  Roma  wicasta 


kin  hecapi  e  nahonpi  kin  heon 
inihanpi. 

39  Qa  iye  atayedan  ekta  ipi,  qa 
cewicakiyapi,  qa  tankan  awicau- 
pi,  qa  otonwe  kin  etanhan  hdapi 
kta  icewicakiyapi. 

40  Unkan  wicakaska  tipi  kin 
etanhan  tankata  inanpapi,qa  Lu- 
dia  ti  kin  en  ipi ;  qa  hunkawan- 
jin  kiciyapi  kin  wanwicahdaka- 
pi,  hehan  wicakihnapi,  qa  etan¬ 
han  tokan  iyayapi. 

WICOWOYAKE  17. 

1  Unkan  Amphipolis  qa  Apolo- 
nia  opta  yapi  kin,  hehan  Thesa- 
lonike  en  ipi ;  hen  Juda  oyate 
omniciye  tipi  kin  wanji  yu- 
kan. 

2  Unkan  Palos  token  econ  ece 
kin  ake  ecen  econ,  qa  timahen  i, 
qa  anpetu  okihpapi  yamni,  wo- 
wapi  wakan  kin  eciyatanhan, 
oyate  kin  wowicakiyaka. 

3  le  ca  Messiya  te  kte  ca,  wi- 
conte  kin  etanhan  najin  kta  e 
hecetue  yaotanin,qa,  .Tesus  oci- 
ciyakapi  kin  he  Messiya  kin  ee 
ce,  eya. 

4  Unkan  hunh.  wicadapi,  qa 
Palos  Silas  kici  owicapapi,  He¬ 
lenes  wicasta  owotanna  ota,  qa 
winohinca  tokapapi  kin  wani- 
stinpidan  sni. 

5  Tuka  .Tuda  oyate  wicadapi 
sni  kin  hena  wohinyanpi,  qa  wo- 
peton  tipi  hocoka  kin  etanhan 
wicasta  sica  wanjikji  iwicacupi, 
qa  kiwitaya  iheyapi,  qa  otonwe 
kin  ocowasin  oqoyeyapi,  hehan 
Jason  ti  kin  takpe  ipi,  qa  oyate 
kin  ekta  tankan  hiyu  wicayapi 
kta  e  akitapi. 

6  Qa  iyewicayapi  sni  qehan, 
J  ason  hunkawanjin  kiciyapi  wan¬ 
jikji  om  otonwe  kin  en  wicasta 
itancanpi  kin  ekta  awicaipi,  qa 
hotankakiy  a  ho  taninpi ,  Ton  a  ma- 

ka  kin  yuahdapsinyan  ekpeyapi 
qon  hena  den  hipi  : 

7  Qa  Jason  hena  tin  u  wicasi. 
Unkan  hena  owasin  Kesar  toope 
kin  opapi  sni,  qa,  Wicastayatapi 
tokeca  wan  Jesus  hee  ce,  eya 
oyakapi  ece,  eyapi. 

8  Unkan  otonwe  en  wicasta 
itancanpi  kin  oyate  ko,  hena  na- 
honpi  kin  inihan  wicayapi. 

9  Unkan  Jason  qa  unmapi  kin 
taku  iwakta  wicayapi,  hehan 
awicayustanpi. 

10  Hehan  hunkawanjin  kiciya- 
pi  kin  Palos  Silas  kici  hanyen 
Berea  ekta  awicayapi.  Hena 
ekta  ipi,  qa  Juda  oyate  omniciye 
tipi  yuhapi  kin  he  en  timahen 
yapi. 

11  Hena  is  Thesalonike  oyate 
kin  sam  iyeya  wacin  ksapapi, 
wicoie  kin  tawacin  inahni  on 
icupi,qa  hena  hecetu  e  sdonyapi 
kta,  heon  anpetu  iyohi  wowapi 
wakan  kin  en  akitapi  ece. 

12  Heon  etanhan  wicota  wica- 
dapi,  Helenes  winohinca  okini- 
han,  qa  nakun  wicasta  ota. 

13  Tuka  Berea  ekta  Palos  Wa- 
kantanka  oie  kin  oyake  cin  he, 
Juda  wicasta  Thesalonike  en  un 
kin  hena  sdonyapi  qehan,  ekta 
ipi,  qa  wicota  kin  wicayaskiska- 
pi. 

14  Unkan  hehan  hunkawanjin- 
kiciyapi  kin  Palos  miniwanca 
kin  ekta  ye  kta  se  tokan  ye  si- 
pi;  tuka  Silas  qa  Timotheos  hen 
owanji  yukanpi. 

15  Unkan  tona  Palos  ayapi  qon 
hena  Athenas  ekta  aipi ;  qa  Si¬ 
las  Timotheos  kici  kohanna  en 
upi  kta  e  iwahowicaye  cin  he 
hosi  wicakahdapi. 

16  Unkan  hena  Athenas  ekta 
upi  kta  e  Palos  awicape  yanke 
cin,  he  icunhan,  otonwe  kin  wa- 
kagapi  ojudan  e  wanyake  ca  on 
wacin  iyokisica  hinhda. 

17  Qa  heon  omniciye  tipi  kin 
ohna  Juda  oyate,  qa  tona  owica- 
papi  kin  hena  om  wohdaka,  qa 
nakun  anpetu  otoiyohi  wopeton 
tipi  hocoka  kin  ekta  tona  itko- 
wicakipe  cin  hena  om. 

18  Unkan  hehan  Epikureos  qa 
Stoikos  oyate  kin  ekanhan,  wi¬ 
casta  woksape  cinpi  wanjikji 
Palos  itkokipapi  qa,  I  wakan  kin 
de  token  eye  kta  he,  hunli  eya¬ 
pi  ;  qa  hunh  is,  He  taku  wakan 
tokeca  ehde  sececa  ce,  eyapi  ; 
Jesus  qa  wiconte  etanhan  woe- 
kicetu  kin  hena  owicakiyaka, 
heon  etanhan. 

19  He  icupi,  qa  Areyos  paha 
kin  ekta  aipi  qa,  Woonspe  teca 
odake  cin  he  taku  kin  sdonun- 
yanpi  kta  uncinpi: 

20  Taku  wotanin  tokeca  noge 
on  nahon  unyayapi  kin  hena  to¬ 
ken  kapi  hecinhan,  sdonunyanpi 
kta  ce,  eciyapi. 

21  Athenas  oyate,  qa  wicasta 
tokeca  en  yukanpi  kin  owasin, 
taku  tokeca  econpi  sni,  taku  na- 
kaha  otanin  kin  03'^akapi,  qa  na- 
honpi  kin  heceyedan. 

22  Hehan  Palos  Areyos  paha 
kin  cokaya  inajin,  qa  heya  ; 
Athenas  wicasta  kin,  taku  wa¬ 
kan  kin  nina  awacannipi  e,  taku 
ow'asin  on  imdukcan. 

23  Naka  taku  wakan  yadapi 
kin  en  awahimdamda,  unkan 
iho,  wahna  wosnapi  wan,  Taku 
wakan  sdonyapi  sni  un  kin,  akan 
owapi  kin  he  iyewaye.  He 
iyukcansniyan  ohoyadapi  kin 
hee  e  ociciyakapi. 

24  Taku  Wakan  kin  tuwe  ma- 
ka  taku  ohnaka  ko  owasin  kage 
ca,  mahpiya  maka  ko  Itancan 
kin  hee,  heon  tipi  wakan  wica- 
nape  on  kagapi  kin  ohna  ti  sni ; 

25  Qa  iye  kin  owasin  wiconi, 
qa  woniya,  qa  taku  owasin  ko 
wicaqu  ece  kin,  he  taku  icakije 

cin  iyecen,  wicasta  nape  kin  on 
okiyapi  sni  ece. 

26  Qa  wicawe  wanjidan  on,  wi- 
casfca  oyate  hiyeye  cin  owasin, 
maka  kin  owancaya  etipi  kta  e 
wicakaga ;  qa  tohanhan  nipi,  qa 
tuktekten  tipi  kte  cin  hena  oto- 
kahe  tanhan  wicakiciyustan. 

27  Heon  Itancan  kin  akitapi 
kta  iyececa,  okinni  yutantan 
akitapi  kinhan  iyeyapi  kta,  otoi- 
yohi  unkitehanpi  sni  un  tuka 
ce. 

28  lye  atayedan  on  unnipi,  qa 
unskanskanpi,  qa  en  unyakonpi 
ece  :  enitanhanpi  wicasta  odo- 
wan  kagapi  ece  kin  hena  wan- 
jikji  heyapi  qon,  Unkis  eya  he 
cinca  unyakonpi  ce. 

29  Hecen  Wakantanka  cinca 
unyakonpi  kin,  mazaskazi,  qa  raa- 
zaska,  qa  inyan,  wicasta  wayu- 
pike  wacinksape  bagopi  kin,  Ta- 
ku  Wakan  kin  iyacinpi  kta  iye¬ 
ceca  unkecinpi  kte  sni. 

30  Qa  wookahnige  sni  omaka 
kin  hena,  Wakantanka  ekta  eton- 
we  sni  ;  tuka  wanna  wicasta 
owasin  owancaya  ihduecetu  wi- 
casi. 

31  Qa  anpetu  wan  en  wicasta 
kin  woowotanna  on  wicayaco 
kta  e  konza,  wicasta  kahnige  ci- 
qon  he  on  hecon  kta,  qa  wiconte 
kin  etanhan  najin  kiye  cin  heon 
he  owasin  sdonye  wicaya  ce, 
eya. 

32  Unkan  wicate  cin  piya  Icah- 
yapi  kin  he  nahonpi  qehan, 
hunh  ihahapi ;  qa  apa  is.  He  on 
ake  naunnihonpi  kta  ce,  eyapi. 

33  Hecen  Palos  wicacokaya 
tanhan  tokan  iyaya. 

34  Tuka  wicasta  wanjikji  opa- 
pi,  qa  wicadapi ;  Dionusius  Are- 
yos  paha  omniciye  kin  en  ope 
ciqon  he  wanji  ee,  qa  winohinca 
wan  Damaris  eciyapi,  qa  nakun 
toktokecapi. 


WICOWOYAKE  18. 

1  Hena  iyohakam  Palos  Athe- 
nas  ayustan,  qa  Korinth  ekta  i : 

2  Qa  hen  Juda  wicasta  wan 
iyeya,  Akula  eciyapi,  Pontos  en 
tonpi,  qa  askatuflan  Italia  etan¬ 
han  hiyu,  tawicu  Priskila  kici  ; 
Kladios  Juda  wicasta  kin  owasin 
Roma  ayustan  wicasi  kin  heon 
etanhan.  Unkan  hena  en  wica- 

hi; 

3  Qa  kici  wicohtani  okonwan- 
jidan,  heon  om  un,  qa  om  htani, 
wakeya  kagapi  kin  hecapi. 

4  Qa  anpetu  wakan  eca  omni¬ 
ciye  tipi  kin  ohna  wowicakiyaka 
ece,  qa  Juda  oyate  Helenes  ko 
cinwicakiya. 

5  Unkan  Silas  qa  Timotheos 
Makedonia  etanhan  hiyupi  qa  en 
hipi  qehan,  Palos  nagi  kin  ekta 
iyopastag  iciye  ca,  Jesus  he  Mes- 
siya  kin  ee  ce,  Juda  oyate  kin 
owicakiyaka. 

6  Unkan  hena  e  wakipajinpi, 
qa  si  cay  a  iapi  kin,  hehan  Palos 
wokoyake  aihdatata,  qa  hewica- 
kiya,  Niwe  kin  nipapi  kin  akan 
niunpi  nunwe,  miye  mabapica 
sni  waun,  detanhan  Ikcewicasta 
kin  ekta  mde  kta  ce. 

7  Unkan  hetanhan  tankan  ye 
ca,  wicasta  wan  Wakantanka 
ohoda,  .Tustos  eciyapi  he  ti  kin 
omniciye  tipi  kin  ikiyadan  han ; 
unkan  tipi  kin  he  en  tin  iyaya. 

8  Unkan  Krispos,  omniciye  tipi 
kin  en  itancan  kin,  he  Itancan 
kin  wacinyan,  tiyohnaka  owasin 
om  ;  qa  Korinth  oyate  kin  wi- 
cota  nahonpi  qehan  wicadapi, 
unkan  baptem  wicaqupi. 

9  Unkan  hehan  hanyen  wowi- 
hamde  en,  Itancan  kin  Palos 
heciya,  Ihnuhan  taku  koyakipe 
cin,  tuka  nina  ie  ca,  inina  yanke 
sni  wo. 

10  Miye  cicica,  qa  tuwedan 

kiuniniye  kta  e  iyanikpaye  kte 
sni ;  otonwe  kin  de  ohna  oyate 
ota  wicamduha  ce,  eya. 

11  Unkan  hen  wi  ake  sahdo- 
gan  hehanyan  iyotanke  ca,  Wa- 
kantanka  oie  kin  onspewicakiya. 

12  Unkan  Galiyo  Akeya  ma- 
koce  kin  .en  itancan  un  kin,  he- 
han  Juda  oyate  witaya  Palos  ta- 
kpe  ipi,  qa  woyaco  oiyotanke 
kin  en  ahipi ; 

13  Qa,  Woahope  kin  eciya- 
tanhan  sni  Wakantanka  cekiya- 
pi  kta  e  wicasta  kin  onspewica- 
kiye  cin  he  dee  ce,  eyapi. 

14  Unkan  Palos  i  hdukawa 
kta,  hehan  Galiyo  Juda  oyate 
kin  hewicakiya ;  Juda  wicasta 
kin,  de  taku  sica  econpi,  qa  is 
wicastasniyan  ohanyanpi  kin 
hee  unkans,  nacihonpi  kta  iye- 
ceca  tuka  : 

15  Tuka  v/icoie,  qa  wicacaje, 
qa  woope  nitawapi  on  wiwan- 
gapi  kin  heca  hecinhan,  nis  ito 
ekta  etonwan  po  ;  taku  hececa 
on  wimdukcan  kte  sni  ce. 

16  Hehan  Avoyaco  oiyotanke 
kin  etanhan  kaham  iyewicaya. 

1.7  Unkan  Helenes  wicasta  kin 
owasin  Sosthenes,  omniciye  tipi 
kin  en  itancan  kin  he,  icupi,  qa 
woyaco  oiyotanke  kin  itokam 
apapi.  Tuka  Galiyo  hena  taku 
kin  ekta  ewacin  sni  yanka. 

18  Unkan  he  iyohakam  Pa¬ 
los  anpetu  ota  hen  yanke  cehan, 
hunkawanjin  kiciyapi  kin  awi- 
cayustan,  qa  Suria  ektakiya  wa- 
tom  iyaya,  Priskila  Akula  kici 
opapi.  Kenkreya  ekta  paha  kin 
bakisda,hecen  iciconza  kinheon. 

19  Hehan  Ephesos  ekta  iyohi, 
qa  hen  ehpewicaya  ;  tuka  iye 
kin  omniciye  tipi  kin  en  tin  iya- 
ye  ca,  Juda  oyate  kin  om  wo- 
hdaka. 

20  Unkan  en  tehan  owanji  yan¬ 
ke  kta  e  cinpi  esta  wicada  sni : 

21  Tuka  napewicayuze  ca,  Je¬ 
rusalem  ekta  wosnapi  u  kte  cin 
he  en  owape  kta,  tuka  Wakan¬ 
tanka  iyokipi  kinhan,  ake  en 
cihdipi  kta  ce,  eya.  Hehan 
Ephesos  etanhan  watom  iyaya. 

22  Qa  Kesareya  en  huta  ekta 
ihunni,  qa  hen  ihe  ca  okodakici- 
ye  kin  napewicayuze  cehan,  An- 
tiyoka  ekta  apamahde  iyaya. 

23  Qa  anpetu  ota  hen  un  kin, 
hehan  Galatia  qa  Phrugia  ma- 
koce  kin  owancaya  ye  ca,  waon- 
spewicakiyapi  kin  owasin  wasag 
wicakiya. 

24  Unkan  Juda  wicasta  wan, 
Apolos  eciyapi,  Aleksandrea  en 
tonpi,  wicasta  wayapike  ca  wo- 
wapi  wakan  on  wasaka,  he  Eph¬ 
esos  ekta  hi. 

25  Wicasta  kin  he  Itancan  ta- 
canku  kin  onspe,  qa  nagi  kata, 
heon  ninana  ie  ca,  Itancan  taku 
tawa  kin  onspewicakiya,  Johan¬ 
nes  baptem  tawa  kin  hecedan 
sdonya  tuka. 

26  Hee  omniciye  tipi  kin  ohna 
waditagya  ia ;  unkan  Akula  qa 
Priskila  nahonpi  qehan,  he  icu¬ 
pi,  qa  Wakantanka  tacanku  kin 
sanpa  tanyan  okiyakapi. 

27  Unkan  Akeya  ekta  ye  wa- 
cin,  hehan  hunkawanjin  kiciya¬ 
pi  kin  heciya  wowapi  wicaki- 
cagapi,  qa  he  iyowinkiyapi  kta 
e  iwahokonwicakiyapi.  He  he¬ 
ciya  i,  qa  tona  wowaonsida  kin 
on  wicadapi  qon  hena  nina  owi- 
cakiya  ; 

28  Qa  Juda  oyate  kin  omnici¬ 
ye  en  nina  awacin  wicaye  ca, 
wowapi  wakan  kin  eciyatanhan 
Jesus  he  Messiya  kin  ee  e  ya- 
tanin. 

WICOWOYAKE  19. 

1  Unkan  Apolos  Korinth  en  un 
kin  icunhan,  Palos  iheyata  ma- 
koce  kin  opta  ye  ca,  Ephesos 


WICOWOYAKE  19. 


ekta  iyohi,  qa  hen  waonspewi- 
cakiyapi  wanjikji  iyewicaya  : 

2  Qa  hewicakiya,  Wicayadapi 
ehantanhan  Woniya  Wakan  kin 
iyacupi  he.  Unkan  is,  Woniya 
WAkan  yukan  e  nahahin  naim- 
honpi  sni  ce,  eyapi. 

3  Unkan,  Taku  on  baptem  ni- 
cupi  he,  ewicakiya.  Unkan, 
Johannes  baptem  tawa  kin  hee 
ce,  eyapi. 

4  Unkan  Palos,  Johannes 
ihduecetupi  kte  cin  on  baptem 
wicaqu,  qa  oyate  kin  tuwe  u  kte 
cin  he  wicadapi  kta,  kewicaki- 
ya,  he  Jesus  Messiya  kin  ee  ce, 
eya. 

5  He  nahonpi,  unkan  Jesus 
Itancan  caje  kin  on  baptem  wi- 
caqupi. 

6  Hehan  Palos  nape  on  awi- 
caputake  ca,  Woniya  Wakan  en 
wicahi,  unkan  ceji  tokeca  on  ia~ 
pi  qa  wokcanpi. 

7  Hena  owasin  wica  ece  "wi- 
kcemna  ake  nonpa. 

8  Unkan  omniciye  tipi  kin  tin 
iyaye  ca,  wi  yamni  waditagya  ie 
ca  wohdaka,  qa  Wakantanka 
tokiconze  taku  tawa  kin  onspe- 
wicakiya. 

9  Tuka  wanjikji  suta  icicagapi 
qa  wicadapi  sni  kin  hena,  wicota 
kin  en,  canku  kin  de  on  sicaya 
eyapi  qehan,  hena  awicayustan, 
qa  waonspewicakiyapi  kin  aiyog 
iyewicaye  ca,  anpetu  otoiyohi, 
tuwe  Turannos  eciyapi,  he  oya- 
wa  tipi  yuhe  cin  ohna  woyaka 
ece. 

10  Waniyetu  nonpa  hehanyan 
hecen  econ,  unkan  tona  Asia  en 
yakonpi  kin  hena  owasin  Jesus 
Itancan  oie  kin  nahonpi,  Juda 
Helenes  wicasta  ko. 

11  Unkan  Palos  nape  kin  on 
W  akan  tanka  wowapetokeca  wa¬ 
kan  kin  econ  ece. 

12  Hecen  iye  tancan  kin  etan- 


han,  napipakinte  qa  makuakahpe 
kin  wayazanpi  kin  en  akipi ; 
unkan  wowayazan  kin  ayu.4tan 
iyaye  ca,  taku  wakan  sicapi  kin 
tankan  inanpapi. 

13  Unkan  wanjikji,  Juda  wica- 
^ta  wapiyapi  kin  heca,  tona  taku 
wakan  sica  yuhapi  kin  hena  en, 
Jesus  Itancan  kin  cajeyata  uta- 
pi,  qa,  Jesus  Palos  oyake  cin  he 
cajeyan  naunhon  po,  eyapi. 

14  Qa  Juda  wicasta  wosna  ka- 
gapi  wanji,  Skewa  eciyapi,  he 
cinhintku  sakowin  kin  hena  he- 
conpi. 

15  Tuka  woniya  sice  cin  he 
waayupte  ca,  Jesus  sdonwaye 
ca,  Palos  nakun  sdonwaya,  tuka 
nis  nituwepi  he,  eya. 

16  Unkan  wicasta  taku  wakan 
sica  yuhe  cin  he  iyawicahpaye 
ca,  ohiwicaya,  hecen  tancodan 
kiunniyanpi  ecen  tipi  kin  etan- 
han  tankan  najicapi. 

17  Unkan  tona  Ephesos  en  yu- 
kanpi  kin,  Juda  qa  Helenes  oyate 
kin  owasin  he  sdonyapi ;  qa  wo- 
kokipe  owasin  awicahinhpaya, 
unkan  Jesus  Itancan  caje  kin 
yatanpi. 

18  Unkan  tona  wicadapi  kin 
etanhan  wicota  en  ahi,  qa  wo- 
hdakapi,  wicohan  qon  ohdakapi ; 

19  Qa  tona  wapiyapi  econpi 
kin  hena  wicota  wowapi  tawapi 
kin  en  ahipi,  qa  owasin  wicito- 
kam  huhnahyapi ;  hena  iyope- 
yapi  kin  hdawapi,  qa  mazaska 
kektopawinge  wikcemna  zaptan 
iyawapi. 

20  Hecen  Itancan  oie  kin  nina 
icage  ca  ohiya. 

21  Unkan  hena  taku  kin  wan¬ 
na  enakiyapi,  hehan  Palos  wo¬ 
niya  eciyatanhan  konza,  Make- 
donia  qa  Akeya  opta  ye  cinhan, 
hehan  Jerusalem  ekta  ye  kta, 
qa,  Heciya  wai  kinhan  hehan 
Roma  wanmdake  kta  ce,  eya. 

22  Qa  ookiye  wicayuhe  cin 
nom,  Timotheos  qa  Erastos,  he- 
na  Makedonia  ekta  ye  wicasi, 
tuka  iye  anpetu  tonana  Asia  en 
owanjidan  yanka. 

23  Unkan  he  icunhan  canku 
kin  de  on  nina  owodutaton. 

24  Tuwe  Demetrios  eciyapi, 
mazaska  kage  cin  heca,  he  ma- 
zaska  kokadan  Diana  kicaga 
ece,  qa  tona  woecon  kin  he 
econpi  kin  hena  taku  ota  wica- 
kicamna. 

25  Hena  eepi,  qa  tona  opeya 
htanipi  kin  hena  ko  wicakico  qa 
hewicakiya,  Wicasta  kin,  wico- 
htani  kin  de  on  woyuha  unton- 
pi  e  sdonyakiyapi. 

26  Qa  nakun  Ephesos  ecedan 
sni,  tuka  Asia  owancaya,  Pa¬ 
los  kin  de  oyate  ota  wahokon- 
wicakiye  ca,  wicayuhomni  qa, 
Taku  wakan  nape  on  kagapi 
kin  hena  wakan  sni  ce,  eya  owi- 
cakiyaka  e  sdonyayapi  qa  na- 
yahonpi. 

27  Qa  heeen  taku  on  waun- 
kamnanpi  ece  kin  he  wahtedapi 
kte  sni  seca,  qa  hecedan  sni, 
nakun  Diana  taku  wakan  tanka 
tipi  wakan  taw  a  kin  takudapi 
kte  sni,  qa  wowitan  hduhe  cin 
yutakuni  kte  sni,  he  qe  Asia 
owancaya,  qa  oyate  kin  iyuhpa 
ohodapi  tuka  ce,  eya, 

28  Unkan  hena  nahonpi  qehan, 
nina  canteptanyanpi  qa,  Diana 
Ephesos  oyate  tawapi  kin  he 
tanka  ce,  eyaya  hotaninpi. 

29  Unkan  otonwe  kin  owan¬ 
caya  nina  owodutaton  ;  qa  Ga- 
yos  qa  Aristarkos  kici,  Makedo¬ 
nia  wicasta  kin,  Palos  kici  hipi 
qon  hena  iwicacupi,  qa  tawacin 
wanjidan  owanyake  tipi  kin  en 
inyang  yapi. 

30  Unkan  Palos  oyate  kin  en 
wicai  kta,  tuka  waonspewica- 
kiyapi  kin  lyokipi  sni : 

31  Qa  Asia  en  wicasta  toka- 
papi  wanjikji,  iye  takodawicaye 
cin  hena  wahoyapi,  qa  owan¬ 
yake  tipi  kin  timahen  iyohpaye 
kte  sni  e  icekiyapi. 

32  Heon  hunh  taku  eya  ho¬ 
taninpi,  qa  hunh  is  togye  eyapi ; 
omniciye  kin  nina  oqoyapi  ;  qa 
tokeca  e  on  mniciyapi  kin  ota 
sdonyapi  sni. 

33  Hehan  Aleksander  wicota 
kin  etanhan  ahiyupi,  qa  Juda 
wicasta  kin  he  cokata  iyaye  ya¬ 
pi.  Unkan  Aleksander  namwi- 
cakicawin,  qa  oyate  kin  wowi- 
cakiyake  kta. 

34  Tuka  he  Juda  wicasta  kin 
heca  e  sdonyapi,  unkan  wihiya- 
yedan  oape  nonpa  hehanyan, 
owasin  ho  wanjidan  hotankaki- 
ya  hotaninpi,  Diana  Ephesos 
oyate  tawapi  kin  he  tanka  ce, 
eyaya  yukanpi. 

35  Unkan  wowapi  kage  cin  he 
oyate  kin  wicayuinina  qehan, 
hecen  eya,  Ephesos  wicasta  kin, 
Ephesos  otonwe  kin  de  Diana 
taku  wakan  tanka  he  tipi  wakan 
tawa  kin  awanyag  un,  qa  waka- 
gapi  Jupiter  etanhan  hinhpaye 
ciqon  he  nakun,  he  tuwe  wica¬ 
sta  kin  he  sdonye  sni  he. 

36  Dena  taku  kin  cetunhdapica 
sni,  heon  inina  dukanpi,  qa  taku- 
dan  inahniyan  ecanonpi  kte  sni 
tuka. 

37  Wicasta  kin  dena  tipi  wakan 
kin  etanhan  takudan  manonpi 
sni,  qa  taku  wakan  nitawapi 
kin  yasicapi  sni,  tuka  den  awi- 
cayahipi. 

38  Demetrios  qa  tona  om  htani 
kin  hena  tuwe  en  taku  aupi 
cinpi  kinhan,  woyaco  anpetu 
yukan,  qa  nakun  wicasta  waya- 
copi  kin  ;  otoiyohi  wiyakicionpa- 
pi  kta. 

39  Qa  nis  taku  tokeca  on  wi- 
nungapi  hecinhan,  omniciye  wi- 

coope  kin  eciyatanhan  un  kin  lie 
en  yacopi  kta. 

40  Anpetu  kin  de  owodutaton 
kin  on  winnwangapi  kta  naceca  ; 
omniciye  kin  de  on  etanhan  ta- 
ku  unkeyapi  kte  cin  takudan  un- 
hapi  sni  ce,  eya. 

41  Unkan  hena  hecen  eye  ce- 
han,  hehan  onmiciye  kin  hde 
wicasi. 

WICOWOYAKE  20. 

1  Owodutaton  kin  he  henake- 
ca,  hehan  Palos  waonspewicaki- 
yapi  kin  wicakico,  qa  i  iwicapu- 
taka,  qa  Makedonia  ekta  ye  kta 
e  hetanhan  iyaya. 

2  Unkan  makoce  kin  hena  o- 
pta  iyaye  ca,  oie  ota  on  iwaho- 
konwicakiye  cehan,  Helenes  ma¬ 
koce  kin  en  iyohi : 

3  Qa  wi  yamni  hen  owanji 
yanka.  Unkan  Suria  ekta  wa- 
tom  ye  kta,  hehan  ,Tuda  wicasta 
kin  nahmana  iyapepi  kin  heon 
Makedonia  opta  icicawin  hde 
kta  e  iciconza. 

4  Unkan  Sopater  Berea  etan¬ 
han,  qa  Thesalonike  etanhan 
Aristarkos  Sekundos  kici,  qa 
Gayos  Derbe  etanhan,  qa  Timo- 
theos,  qa  Asia  wicasta,  Tucikos 
qa  Trophimos,  hena  Asia  ekta 
Palos  kici  yapi. 

5  Hena  e  tokata  yapi,  qa  Troas 
en  unkapepi. 

6  Unkan  aguyapi  on  napohyapi 
codan  anpetu  kin  iyohakam, 
Philippi  etanhan  watounpapi,  qa 
anpetu  zaptan  hehan  Troas  en 
wicunkihdegapi,  qa  hen  anpetu 
sakowin  unkokihpapi. 

7  Unkan  anpetu  tokaheya  kin 
he  en  waonspewicakiyapi  kin 
aguyapi  kiyuspa  imniciyapi,  he¬ 
han  Palos  wowicakiyaka,  han- 
hanna  hetanhan  hde  kta,  hecen 
hanye  cokaya  hehanyan  waho- 
konwicakiya  yanka. 


8  Unkan  wankan  tipi  ohna  mni- 
ciya  yukanpi  kin  he  en  petijan- 
jan  ota  hdepi. 

9  Unkan  koska  wan,  Yutikos 
eciyapi  kin  he  owanyeye  kin  en 
iyotankehan  yanke  ca,  istinbe 
hinca ;  unkan  Palos  tehan  wo- 
yake  cin  icunhan,  istinma  iwan- 
ke  ca,  owanka  iciyamni  kin  he¬ 
tanhan  hinhpaye  ca  ta  ecen  eya- 
kupi. 

10  Hehan  Palos  kun  ye  ca  akan 
ehpeiciy'e  ca,  poskin  yuze  ca, 
Ihnuhan  yaceyapi  kin,  taniya 
kin  nahahin  mahen  un  ce,  eya. 

11  Qa  ake  wankan  ye  ca,  agu¬ 
yapi  kiyuspe  ca,  yute  ca,  tehan 
ia  yanke  cin,  anpa  kamdeze  cin 
hehanyan,  hehan  hetanhan  ki- 
hda. 

12  Unkan  koska  qon  ni  ikikcu- 
pi  qa  nina  pidapi. 

13  Unkan  unkiye  tokaheya 
wita  wata  kin  ekta  unyanpi,  qa 
Asos  ekta  watom  unyanpi,  h eci¬ 
yatanhan  Palos  en  ope  unsipi 
kta  unkecinpi ;  iye  qe  hehanyan 
mani  cin,  qa  heon  hecon  un¬ 
sipi. 

14  Unkan  Asos  ekta  eunkihde- 
gapi  qehan,  hehan  en  ope  unki- 
yapi,  qa  Mitulene  en  unhipi. 

15  Unkan  hetanhan  iyoopta  wa¬ 
tom  unyanpi,  qa  ihanhanna  qe¬ 
han  Kios  en  iyotakons  unyanpi ; 
qa  ake  ihanhanna  qehan  Samos 
iyounhipi,qa  Trogulios  en  owan¬ 
ji  unkanpi ;  qa  ake  ihanhanna 
qehan  Miletos  ekta  unkipi. 

16  Palos  Ephesos  en  icunom 
watom  iyaye  wacin,  Asia  en 
okihpe  kte  sni,  qa  okihi  kinhan 
anpetu  iwikcemna  zaptan  kin  he 
en  Jerusalem  en  un  kta  cin,  qa 
heon  inahni. 

17  Unkan  Miletos  etanhan  ye 
wicaH,  qa  Ephesos  en  okoda- 
kiciye  hunkawicayapi  kin  wica¬ 
kico. 

18  Unkan  hena  en  hipi,  liehan 
hewicakiya ;  Asia  en  wahi  qon 
anpetu  tokaheya  hehantanhan, 
token  ohinniyan  cicipi  waun  kin 
sdonyayapi. 

19  Tawacin  ocowasin  waliba- 
yedan  waun,  Itancan  kin  oho- 
wada,  istamnihanpe  ota,  qa  taku 
wawiyutanyan  un  kin,  Juda  oya- 
te  nahmana  iyamapepi  kin  on 
mahiyahde  kin  hena  koya. 

20  Qa  taku  on  tanyan  yaunpi 
kte  cin  takudan  ipicidapi  sni, 
tuka  omniciye  kin  en,  qa  tipi 
iyaza  wociciyakapi  qa  waonspe- 
ciciyapi  ece. 

21  Wakantanka  ekta  ihduece- 
tupi,  qa  Jesus  Messiya  Itancan 
unkiyapi  wacinyanpi  kin  hena, 
Juda  Helenes  oyate  ko  en  mda- 
otanin  ece. 

22  Unkan  nakaha  iho,  Woniya 
kin  on  makaskapi  ecen  Jerusa¬ 
lem  ekta  mda,  qa  heciya  taku 
mahiyahde  kte  cin  sdonwakiye 
sni. 

23  Tuka  otonwe  otoiyohi  en 
Woniya  Wakan  mayaotanin  qa, 
On  kaskapi  qa  wokakije  miciun, 
keya  ce. 

24  Tuka  hena  takuwada  sni,  qa 
wiconi  mitawa  kin  teliike  waki- 
da  sni,  iyuskinyan  ihunniyan  wa- 
imnanke  kta,  qa  wicohan  Jesus 
Itancan  maqu  Idn,  Wakantanka 
towaonsida  wotanin  waste  omda- 
ke  kte  cin  hee  tanyan  mdustan 
kinhan, 

25  Qa  nakaha  iho,  niyepi  kin 
Wakantanka  tokiconze  kin  oci- 
ciyag  ciipi  qon  owasin  ake  miite 
kin  wanmayadakapi  kte  sni  e 
sdonwakiya. 

26  Heon  anpetu  kin  de  waaya- 
tanin  ciciyapi,  wicasta  owasin 
we  kin  on  asape  sni  waun. 

27  Wakantanka  tawacin  kin 
ocowasin  ociciyakapi  qa  takudan 
anawalihe  sni. 

28  Heon  tanyan  piiciyapi,  qa 
optaye  owasin  en,  Woniya  Wa¬ 
kan  waawanhdake  nicagapi  kin 
hena  koya,  qa  Wakantanka  tao- 
kodakiciye  kin,  iye  we  kin  on 
opekiton  qon  he  awanhdaka  po. 

29  Miye  imdamde  cinhan,  he- 
han  sunktokeca  ocin  sicapi  kin 
niyepi  en  niipi  kta,  qa  tahinca 
kin  itonwicapapi  kte  sni  he  sdon- 
waya. 

30  Qa  niyepi  enitanhanpi  wica¬ 
sta  icagapi  kta,  qa  is  iyepi  iha- 
kam  waonspewicakiyapi  kin  u 
wicakiyapi  kta  e  nina  yaskiska- 
pi  kta. 

31  Heon  kiktahan  un  po,  qa 
waniyetu  yamni,  anpetu  hanye- 
tu  ko,  istamnihanpe  amau,  qa 
otoiyohi  wahokonciciyapi  a- 
mdastan  sni,  he  kiksuya  po. 

32  Hunkawanjinciyapi,  nakaha 
Wakantanka  is  iye,  qa  towaon¬ 
sida  oie  kin  en  aciupi ;  he  icah- 
niyanpi,  qa  tona  ska  wicakagapi 
kin  owasin  om  taku  yuhe  nici- 
yapi  kta  e  okihi. 

33  Tuwe  mazaska,  qa  mazaska- 
zi,  qa  wokoyake  tawa  kin  wakon 
sni. 

34  Han,  minape  kin  dena  on  ta¬ 
ku  wacin  kin  mihdamna,  qa  tona 
om  waun  kin  hena  wicaweca- 
mna  qon  he  niye  sdonyayapi. 

35  Hena  owasin  en  waonspeci- 
ciyapi,  hecen  htayanipi,  qa  tona 
wa^ake  sni  un  kin  owicayakiya- 
pi  kta,  qa  Jesus  Itancan  oie  qon 
yeksuyapi  kta,  Wicaqupi  kin 
hee  wowaste,  qa  icupi  kin  hee 
aoptetu,  eye  ciqon  he. 

36  Hena  hecen  eya,  unkan  he- 
han  canpeska  makehde  inajin, 
qa  owasin  om  cekiya. 

37  Unkan  owasin  nina  ceyapi, 
qa  Palos  poskin  yuzapi,qa  iipu- 
takapi. 

38  Miite  kin  ake  tohinni  wan¬ 
mayadakapi  kte  sni  eye  ciqon,  oie 

kin  de  on’iyotan  nina  iyokisica- 
pi.  TJnkan  wita  wata  kin  ekta 
kici  yapi. 

WICOWOYAKE  21. 

1  Unkan  hena  ekpewicunyanpi, 
qa  pacanan  iyeunyanpi,  hehan 
Kos  ekta  owotanna  unkupi,  qa 
ihanlianna  hehan  Rodos  ekta,  qa 
hetanhan  Patara  en  iyounhipi. 

3  Qa  hen  wita  wata  wan  Phe- 
nike  ekta  watom  ye  kte  cin  iye¬ 
unyanpi,  qa  he  en  unkopapi,  qa 
hetanhan  unyanpi. 

3  Qa  Kupros  taninyan  wanun- 
yakapi,  hehan  catka  tanhan  e- 
hpeya  unhiyupi,  qa  Suria  ekta 
watom  unkupi,  qa  Turos  en  un- 
hdihunipi,  hen  wata  taku  ohna- 
ka  kin  wahetajupi  kta. 

4  Unkan  waonspewicakiyapi 
kin  iyewicunyanpi,  qa  hen  anpe- 
tu  sakowin  unkokihpapi ;  hena 
e  qe  Woniya  Wakan  eciyatan- 
han  Palos  Jerusalem  ekta  ye  kte 
sni,  keciyapi. 

5  Tuka  anpetu  kin  hena  wanna 
unkihunnipi,  hehan  hetanhan 
inaunpapi,  qa  hena  is  tawieupi 
siceca  ko  owasin  opapi,  otonwe 
itankata  hehanyan,  qa  huta  kin 
ekta  canpeska  makehde  inaun- 
jinpi,  qa  ptaya  ceunkiyapi. 

6  Unkan  hehan  nape  unkiciyu- 
zapi,  qa  unkis  wata  kin  en  unko¬ 
papi,  tuka  iyepi  kin  ekta  hdapi. 

7  Unkan  Turos  etanhan  watom 
unkupi  kin  he  ihunni  unkiyapi, 
hehan  Ptolemais  ekt'aunhipi;  qa 
himkawanjin  kiciyapi  kin  nape 
wicunyuzapi,  qa  anpetu  wanji- 
dan  om  unkanpi. 

8  Unkan  ihanhanna  qehan,  to- 
na  Palos  kici  unyakonpi  kin,  he¬ 
tanhan  inaunpapi,  qa  Kesarea  en 
iyounhipi  ;  qa  Philip  wotanin 
waste  oyake  cin  he  ti  kin  en  un¬ 
yanpi,  sakowinpi  qon  he  wanji 
ee,  qa  he  kici  unyakonpi. 

9  Unkan  he  cunwintku  topa 
witansna  unpi,  hena  wokcanpi 
ece. 

10  Unkan  hen  anpetu  otaowan- 
ji  unkanpi  kin  icunhan,  wicasta 
wokcan  wan  Agabos  eciyapi,  Ju- 
da  makoce  kin  hetanhan  apa- 
mahde  hi. 

11  Qa  en  unhiyupi  qehan,  Pa¬ 
los  ipiyaka  tawa  kin  icu,  qa  on 
siha  nape  ko  iyaihdaske  ca,  Wo¬ 
niya  Wakan  kin  heya  ce,  Wica¬ 
sta  tuwe  ipiyaka  kin  de  tawa 
hecinhan,  he  Juda  wicasta,  Je¬ 
rusalem  ekta,  hecen  kaskapi  kta, 
qa  Ikcewicasta  kin  nape  kin  en 
wicaqupi  kta  ce,  eya. 

12  Unkan  he  naunhonpi  qehan, 
tona  en  tipi  kin  hena  om,  ceun¬ 
kiyapi,  Jerusalem  ekta  ye  kte  sni. 

13  Tuka  Palos,  Token  ecanon- 
pi  qa  yaceyapi,  qa  hecen  cante 
mayadutakunipi  sni  he,  Jesus 
Itancan  caje  kin  on  Jerusalem 
ekta  makaskapi,  qa  nakun  mate 
kta  e  wiyeya  manka  ee,  eya. 

14  Unkan  wicada  sni  qehan, 
unkayastanpi  qa,  Itancan  tawa- 
cin  kin  ecen  econpi  nunwe,  un- 
keyapi. 

15  Unkan  anpetu  kin  hena 
iyohakam  owasin  piunkiciyapi, 
qa  Jerusalem  ekta  itawankan- 
hde  unyanpi. 

16  Nakun  Kesarea  etanhan 
waonspewicakiyapi  kin  wanjikji 
unkopapi,  qa  wanji  Mnason  eci¬ 
yapi  kin  he  aupi,  he  Kupros 
etanhan,  wanakaja  waonspeki- 
yapi  kin  heca,  he  ti  kin  en  unya¬ 
konpi  kta. 

17  Unkan  Jerusalem  ekta  iyo¬ 
unhipi,  hehan  hunkawanjinki- 
ciyapi  kin  iyuskinyan  tin  unki- 
copi. 

18  Unkan  ihanhanna  kin  he¬ 
han,  Palos  kici  Jakob  ekta  un¬ 
yanpi  ;  unkan  hunkawicayapi 
kin  owasin  en  yukanpi. 

19  Hena  nape  wicayuze  ca, 
hehan  Ikcewicasta  kin  ekta  iye 
woyake  cin  on  token  Wakan tan¬ 
ka  econ  qon  owasin  ecekcen 
owicakiyaka. 

20  Unkan  hena  nahonpi  qehan, 
Itancan  kin  idowanpi  qa  Palos 
lieciyapi,  Cinye,  Juda  wica^ta 
kektopawinge  ota  wicadapi,  qa 
owasin  wicoope  kin  sutaya  awa- 
kicinpi  kin  he  wandaka. 

21  Qa  niye,  Juda  oyate  Ikce¬ 
wicasta  ehna  yakonpi  kin  hena 
owasin  Moses  toope  kin  ahdu- 
stanpi  kta  e  onspewicayakiye  ca, 
cinca  bawicakicihdayapi  kte  sni, 
qa  wicohan  kin  hena  eciyatan- 
han  manipi  kte  sni,  keha  keyapi 
e  nahonpi. 

22  Heon  toketu  kta  he.  Awi- 
cakehan  wicota  kin  kawitaya 
iheyapi  kte.  Wanna  yahi  kin 
he  nahonpi. 

23  Hecen  token  nnkeniciyapi 
kin  de  ecen  econ  wo.  Wicasta 
tom  token  iciconzapi  kin  hena 
om  unyakonpi. 

24  Hena  owicape  ca,  ora  ihdu- 
ska,  qa  mazaska  on  owicakiya 
wo,  hecen  paha  kin  hdusdapi 
kta.  Unkan  hecen  token  oniya- 
kapi  nahonpi  qon  hena  taku  sni, 
qa  nis  eya  owotanna  mayani,  qa 
wicoope  kin  opeya  yaun  kin  he 
owasin  sdonyapi  kta. 

25  Tuka  Ikcewicasta,  tona  wi¬ 
cadapi  kin  hena  wowapi  wicun- 
kicagapi,  qa  wicohan  kin  dena 
takudan  opapi  kte  sni  irakeyapi 
qon,  tuka  taku  wakagapi  waki- 
yusnapi,  qa  we,  qa  taku  we  ye 
sni  yutapi  kin,  qa  wiinahmanpi 
kin  hena  en  ihdoipi  kte  sni  ce, 
hecedan  unkeyapi. 

26  Hehan  Palos  wicasta  kin 
hena  owicape  ca,  ihanhanna  kin 
hehan  om  ihduska,  qa  ihduskapi 
anpetu  kin  wanna  henakeca  kte 
cin  he  yuotanin  kta  e  tipi  wa- 

kan  kin  tin  iyaya ;  taku  qupi 
wan  otoiyohi  on  wosnapi  kta  he- 
hantu. 

27  Unkan  anpetu  sakowin  qon 
wanna  henakeca  kte  hehan  Ju¬ 
da  wicasta,  Asia  etanhan  upi 
qon  hena  tipi  wakan  kin  en  un 
wanyakapi  qehan,  oyate  kin 
owasin  iyowicapastakapi  qa  Pa¬ 
los  iyahpayapi ; 

28  Qa  hotaninpi,  Israel  wica¬ 
sta  kin,  ounkiya  po ;  wicasta 
kin  de  oyate  kin  en,  qa  wicoope 
kin,  qa  nakun  tipi  kin  de  aie  ca, 
owancaya  hecen  onspewicaki- 
ya ;  qa  nakun  Helenes  wicasta 
kin  tipi  wakan  kin  en  awicahi, 
qa  hecen  tipi  iyotan  waste  kin 
de  asamya  ce,  eyapi. 

29  He  itokam  Trophimos, 
Ephesos  wicasta  kin  heca,  e 
otonwe  kin  en  kici  un  qon  he 
wanyakapi,  unkan  he  Palos  tipi 
wakan  kin  en  ahi,  kecinpi. 

30  Unkan  otonwe  kin  ocowasin 
nina  oqoyapi,  oyate  kin  kawita¬ 
ya  iheyapi,  qa  Palos  icupi,  qa 
tipi  wakan  kin  etanhan  tankan 
yusdohan  ayapi,  unkan  ecahan- 
keya  tiyopa  kin  ecen  iyeyapi. 

31  Wanna  ktepi  kta  e  akitapi, 
hehan  akicita  tancan  wicobe  yu- 
he  cin  he,  Jerusalem  owancaya 
owodutaton  ce,  eya  okiyakapi 
kin  he  nahon ; 

32  Qa  kohanna  akicita,  akicita 
tancan  ko  iwicacu,  qa.  inyang 
ye  ca  ekta  wicai.  Unkan  akici¬ 
ta  tancan  akicita  ko  wanwica- 
yakapi  qehan,  Palos  apapi  kin 
ay  us  tan  pi. 

33  Hehan  akicita  tancan  kin 
en  ye  ca,  icu,  qa  maza  icicahiha 
nom  on  kaske  wicasi ;  qa  he 
tuwe  kin,  qa  token  econ  kin  he, 
eya  iwicawanga. 

34  Tuka  oyate  kin  hunh  taku 
eya  hotaninpi,  qa  hunh  is  togye 
eyapi.  Unkan  owodutaton  kin 

on  wowicake  kin  sdonya  okitpa- 
ni,  heon  conkaske  kin  mahen 
aye  wicasi. 

35  Unkan  can  iyadipi  kin  en 
hdipi,  hehan  akicita  kin  yuha 
ayapi,  oyate  kin  aotins  upi  kin 
heon  etanhan. 

36  Oyate  kin  iyuhpa  ihakam 
yapi  qa,  Yutokan  aya  po,  eya  ho- 
taninpi. 

37  Unkan  conkaske  kin  mahen 
ayapi  kta,  hehan  Palos  akicita 
tancan  kin  heciya,  Taku  eciciye 
kta  tuka  ce,  iyowinmayakiye  kta 
he.  Unkan  is,  Helenes  iapi  kin 
onnispe  he,  eya. 

38  Egupta  wicasta  anpetu  kin 
dena  itokam  icage  ca,  wicasta 
wabotica  kin  hecapi  kektopa- 
winge  topa  ihakam  hewoskan 
makoce  kin  ekta  awicaye  ciqon 
he  niye  sni  he. 

39  Unkan  Palos,  Juda  wicasta 
Kilikia  en,  Tarsos  otonwe  kin 
hetanhan  waun,  otonwe  sice  sni 
en  imacaga.  Ceciciya  ce,  oyate 
kin  taku  ewicawakiye  kta,  iyo- 
winmakiya  wo,  eya. 

40  Hecen  iyowinkiya  ;  unkan 

Palos  can  iyadipi  kin  akan  ina- 
jin,  qa  oyate  kin  namwicakica- 
win.  Unican  inina  yukanpi  qe- 
han,  Hebrew  iapi  kin  on  ie  ca, 
hewicakiya ;  ’ ' 

WICOWOYAKE  22. 

1  Wicasta  hunkawanjinciyapi 
qa  hunkakeciyapi  kin,  nakaha  ni- 
yepi  en  wowahdake  cin  nama- 
hon  po. 

2  Unkan  Hebrew  iapi  un  wo- 
wicakiyake  cin  he  nahonpi  qe- 
han,  iyotan  inina  yukanpi. 

3  Unkan  hecen  eya ;  Juda  wi¬ 
casta  kin  hemaca,  Kilikia  ekta 
Tarsos  en  matonpi,  qa  otonwe 
kin  de  en  icahmayanpi,  qa  Ga¬ 
maliel  siha  kin  ekta,  hunkake 


wicayapi  wicoope  yuhapi  kin 
tanyan  onspemakiyapi,  qa  W'a- 
kantanka  on  nina  inawahni,  ni- 
yepi  kin  owasin  nakaha  yaunpi 
kin  iyececa. 

4  Qa  canku  kin  de  wiconte  ai- 
yahdeya  sicaya  wakuwa,  wica- 
wakaske  ca,  wicakaska  tipi  kin 
en  iyewicawaya,  wica  winyan 
ko. 

5  Hecen  wosna  kagapi  itancan, 
qa  hunka  wicayapi  kin  owasin 
mayaotaninpi  ece.  Hena  eepi 
hunkawanjinkiciyapi  kin  wowa- 
pi  wicakicagapi  qa  maqupi  qon, 
hecen  Damaskos  ekta  imdamde, 
heciya  tona  yukanpi  kin  hena 
wicakaska  Jerusalem  ekta  wica- 
kastakapi  kta  e  awicawau  kta, 
heon  etanhan. 

6  Ohnihde  waun,  qa  Damaskos 
wanna  ikiyadan,  unkan  wiyo- 
tanhe  cin  hehan,  iho,  ihnuhanna 
mahpiya  kin  eciyatanhan  iyo- 
yanpa  tanka  wan  aohdute  ma- 
yan. 

7  Hehan  makata  mahinhpaye 
ca,  wicaho  wan  nawahon,  Sales, 
Sales,  tokeca  e  sicaya  mayakuwa 
he,  emakiya. 

8  Unkan  mis  amdupte  ca,  Itan¬ 
can  nituwe  he,  epa.  Hehan  i^, 
Jesus  Nazareth  etanhan  sicaya 
yakuwa  kin  he  miye  ce,emakiyp. 

9  Unkan  tona  om  w^aun  kin 
ojanjan  kin  wanyakapi,  qa  nina 
inihanpi,  tuka  wicaho  omakiye 
cin  he  nahonpi  sni. 

10  Hehan  mis,  Itancan  token 
ecamon  kta  he,  epa.  Unkan 
Itancan  kin,  Najin,  qa  Damas¬ 
kos  ekta  ya  wo,  heciya  token 
ecanon  kte  cin  owasin  oniciyaka- 
pi  kta  ce,  emakiya.  • 

11  Unkan  iyoyanpa  wiyatpa 
kin  on  wawanmdake  sni,  hecen 
tona  om  waun  kin  hena  minape 
kin  yus  amayanpi,  qa  Damaskos 
en  wai. 

12  Qa  wicasta  wan,  Ananias 
eciyapi,  wicoope  kin  eciyatan- 
han  owotanna,  Juda  oyate  hen 
yakonpi  kin  owasin  he  oyakapi ; 

13  He  en  mahi,  qa  najin,  qa 
hemakiya,  Sales,  misunka  ton- 
wan  wo.  Unkan  wihiyayedan 
oape  kin  he  en  ekta  ewaton- 
wan. 

14  Hehan  iye  hey  a ;  Hunkake 
wicunyanpi  Wakantanka  tawa- 
pi  kin  nicahniga,  iye  tawacin 
kin  sdonyaye  kta,  qa  Wanji 
Owotanna  kin  wandake  ca,  he  i 
kin  eciyatanhan  ho  kin  nayahon 
kta ; 

15  Qa  iye  on  taku  wandake  ca, 
nayahon  kin  wicasta  owasin 
owicayakidake  kta  heon. 

16  Unkan  nakaha  taku  e  ay  ape 
he.  Najin  wo,  haptem  nicupi 
kta,  Itancan  caje  kin  hoyeyaki- 
ye  kta,  hecen  wayahtani  kin 
yakpakinte  kta  ce,  eya. 

17  Unkan  ake  Jerusalem  ekta 
icicawin  wahdi,  qa  tipi  wakan 
kin  ohna  cekiya  waun,  hehan 
woakiktonje  wan  mahiyahde  ; 

18  Qa  Itancan  kin  wanmdaka  ; 
he  kaken  emakiya ;  Inahni,  qa 
kohanna  Jerusalem  etanhan  i- 
nanpa  wo,  mayadaotanin  kin  he 
wicadapi  kte  sni  ce,  eya. 

19  Unkan  hepa ;  Itancan,  tona 
wacinniyanpi  kin  hena  wicawa- 
kaska,  qa  omniciye  tipi  kin  ohna 
wicawakastaka  ece  qon  he  sdon- 
yapi : 

20  Qa  Stephanos  waayatanin 
nitawa  kin  we  papsonpi  qehan, 
hen  nawajin,  qa  he  iyowinwica- 
wakiye  ca,  tona  ktepi  tasina 
awanwicaweeiyaka  qon. 

21  Hehan,  Hunktiya  wo,  de- 
tanhan  tehan  ye  cisi,  Ikcewica- 
sta  kin  ekta,. emakiya  ce. 

22  Unkan  wicoie  kin  de  hehan- 
yan  nahon  yukanpi,  hehan  nina 
hotaninpi  qa,  Wicasta  kin  de  ma- 

ka  kin  etanhan  aya  po,  ni  kta  e 
iyecece  sni  ce,  eyapi. 

23  Unkan  hotankakiya  hotanin¬ 
pi,  qa  sina  ehpekiyapi,  qa  watu- 
sekseca  wankan  yeyapi  kin  ; 

24  Hehan  akicita  tancan  kin, 
conkaske  mahen  aupi,  qa  ka- 
psinpsintapi  kin  on  wiwangapi 
kta,  keya ;  hecen  tokeca  on 
oyate  kin  nina  aoqoyapi  kin  he 
sdonye  kta. 

25  Unkan  tehmiso  on  kaskapi 
icunhan,  Palos  akicita  tancan 
wan  en  najin  kin  heciya,  Roma 
wicasta  kin  heca,  qa  nahahin 
yacopi  sni,  tuka  yakapsinpsinta- 
pi  kta  oyakihipi  he. 

26  Akicita  tancan  kin  he  na¬ 
hon,  unkan  akicita  tancan  tanka 
kin  hosi  hde  ca  heya ;  Taku 
ecanon  kte  cin  he  itonpa  wo, 
wicasta  kin  he  Roma  kin  he¬ 
ca. 

27  Hehan  akicita  tancan  tanka 
kin  en  hi,  qa  heciya,  Roma  wi¬ 
casta  kin  henica  he,  omakiyaka 
wo.  Unkan,  Han,  eya. 

28  Unkan  akicita  tancan  qon 
heya,  Ihduhapi  kin  de  ota  iyope- 
wakiya,  eya.  Tuka  mis  hecen 
matonpi  ce,  Palos  eya. 

29  Heon  kohanna  tona  Palos 
wiwangapi  kte  cin  hena  ayustan 
iyayapi,  qa  akicita  tancan  tanka 
kin  nina  kopehda ;  he  kaska  tu¬ 
ka  Roma  wicasta  kin  heca  e 
sdonye  cin  he  etanhan. 

30  Unkan  ihanhanna  qehan, 
Juda  oyate  taku  iyaonpapi  he- 
cinhan,  he  atayedan  sdonye  kta, 
heon  icaske  kin  etanhan  kiyuske 
ca,  wosna  kagapi,  hunkawica- 
yapi  ko  owasin  mniciye  wicasi, 
qa  hehan  en  ahi,  qa  wicacokaya 
ehde. 

WICOWOYAKE  23. 

1  Unkan  Palos  omniciye  kin 
opawicahta  yanke  ca,  Wicasta 

hunkawanjin  ciyapi,  Wakan tan¬ 
ka  itokam  mitawacin  ocowasin 
waste,  anpetu  kin  dehan  wani, 
eya. 

2  Unkan  Ananias  wosna  kaga- 
pi  itancan  kin,tona  ikiyadan  na- 
jinpi  kin  Palos  i  kin  ohna  ape 
wicasi. 

3  Hehan  Palos  heciya,  Conka- 
ske  skayapi  kin,  Wak  an  tanka 
anipe  kta  ce  ;  wicoope  kin  eci- 
yatanhan  mayadaco  kta  e  yahi- 
dotanka  tuka  wicoope  kaseya 
arnape  wicayasi. 

4  Unkan  tona  en  najinpi  kin, 
Wakantanka  wawayusna  itan¬ 
can  tawa  kin  he  sicaya  owaya- 
kiya  he,  eyapi. 

5  Unkan  Palos,  Hunkawanjin- 
ciyapi,  he  wawayusna  itancan 
kin  ee  sdonwaye  sni,  eya;  Wo- 
wapi  en  kaken  kagapi,  Nitaoyate 
kin  en  wicasta  itancan  kin  dasi- 
ce  kte  sni  ce. 

6  Tuka  apa  Saddukee,  qa  apa 
is  Pharisee  kin  hecapi  e  Palos 
iyukcan  qehan,  hehan  omniciye 
kin  en  hotankakiya  heya ;  Pha¬ 
risee  kin  hemaca,  qa  nakun  Pha¬ 
risee  cinhintku  kin,  qa  wicate 
cin  piya  ikicagapi  kte  cin  ape 
waun  kin  heon  etanhan  nakaha 
mayacopi  ce. 

7  Unkan  hecen  eye  cehan,  Pha¬ 

risee  Saddukee  kin  om  hdokini- 
capi,  qa  omniciye  kin  akipam 
iy  eyapi. . 

8  Piya  ikicagapi  kin  wanica,  qa 
mahpiya  ohnihde,  wanagi  ko 
wanica  ce,  Saddukee  kin  eyapi 
ece  ;  tuka  Pharisee  kin,  Napin 
yukan  ce,  eyapi  ece. 

9  Hecen  nina  owodutaton,  qa 
wowapi  kagapi  Pharisee  etan- 
hanpi  kin  hena  inajinpi,  qa  wi- 
cakigepi,  qa  heyapi,  Wicasta  kin 
de  en  taku  sica  takudan  iyeun- 
yanpi  sni ;  tuka  wanagi,  qa  ma- 
hpiya  ohnihde  wan  taku  okiyake 

cin  he  hecetu  kinhan,  Wakan¬ 
tanka  kici  unkicizapi  kte  sni. 

10  Nina  hdokinicapi,  unkan 
Palos  yuspaspa  icupi  kta  e  aki- 
cita  tancan  tanka  kin  kokipe  ca, 
heon  akicita  kin  kun  ye  wicasi, 
hena  wicacokaya  tanhan  icupi, 
qa  conkaske  kin  mahen  akupi 
kta. 

11  Unkan  he  ihtayetu,  hehan 
Itancan  kin  en  hinajin  qa,  Palos 
cante  waste  wo,  Jerusalem  en 
mayadaotanin  kin  he  iyecen  Ro¬ 
ma  ekta  mayadaotanin  kta  ce, 
eciya. 

12  Unkan  anpa  kamdeze  cin, 
hehan  Juda  wicasta  wanjikji  o- 
kodakiciye  wan  kagapi,  qa  wi- 
taya  iciconzapi,  takudan  yuta- 
pi  kte  sni,  qa  takudan  yatkanpi 
kte  sni,  Palos  ktepi  sni  kin  he- 
hanyan  kta,  keyapi. 

13  Wakiconzapi  kin  hena  wi¬ 
casta  wikcemna  topa  aktonpi. 

14  Unkan  hena  wawayusna 
tankapi,  qa  hunka  wicayapi  ko 
en  wicayapi,  qa  heyapi";  Palos 
unktepi  sni  kin  hehanyan,  taku¬ 
dan  untapi  kte  sni  e  wokonze  on 
unkiconzapi. 

15  Heon  etanhan  hanhanna,  ni- 
ye  omniciye  kin  owasin  om  aki¬ 
cita  tancan  tanka  kin  he  au  ya- 
sipi  kta,  taku  sanpa  atayedan 
inungapi  kta  seca  e  heon  ;  qa 
unkis  he  ikiyadan  aupi  sni,  he¬ 
han  unktepi  kta  e  wiyeya  un- 
kanpi  kta  ce,  eyapi. 

16  Unkan  hena  nahmana  iyape 
yukanpi  kin  he  Palos  tonskaku 
kin  nahon  qehan,  hehan  ekta  ye 
ca  conkaske  kin  timahen  i,  qa 
Palos  okiyaka. 

17  Hehan  Palos  akicita  tancan 
wanji  kico  qa,  Ko^ka  kin  de  aki¬ 
cita  tancan  tanka  kin  ekta  aya 
wo,  taku  okiyake  kta  ce,  eya. 

18  Unkan  heon  he  icu,  qa  akici¬ 
ta  tancan  tanka  kin  ekta  ai  qa, 

Palos  kaskapi  un  kin  he  mico, 
qa  koska  kin  de  cicahi  kta  e 
econ  masi,  taku  oniciyake  kta 
kfeya  ce,  eya. 

19  Hehan  akicita  tancan  tanka 
he  nape  yuze  ca  kicisnana  icun- 
om  iyaye  ca,  Taku  omayakida- 
ke  kta  he,  eya  iwanga. 

20  Unkan,  Heyakecinhan  Juda 
wicasta  kin  omniciye  kin  en  Pa¬ 
los  an  nisipi  kta  wanna  konzapi, 
taku  sanpa  atayedan  iwangapi 
kta  seca  e  heon  heyapi. 

21  Tnka  nis  awicayupte  sni 
wo.  Wicasta  wikcemna  tom 
aktonpi  kin  wokonze  on  waki- 
conzapi,  Palos  ktepi  sni  hehan- 
yan  takudan  yutapi  kte  sni  qa 
takudan  yatkanpi  kte  sni,  hena 
nakaha  wiyeya  yukanpi  qa  nis 
awicadupte  kte  cin  he  ape  yu¬ 
kanpi,  eya. 

22  Hehan  akicita  tancan  tanka 
koska  qon  hdicu  ye  ca,  Hena 
omayakidake  cin  he  tuwedan 
sdonye  ye  sni  wo,  eciya. 

23  Qa  hehan  akicita  tancan 
nom  wicakico  qa,  Akicita  opa- 
winge  nom  taku  owasin  on  wi- 
cayuwiyeya  po,  qa  nakun  su- 
ktanka  akan  yotankapi  kin  wi¬ 
kcemna  sakowin,  qa  wahukeza 
yuhapi  kin  opawinge  nom,  han- 
yetu  kin  oape  iyamni, hehan  Ke- 
sarea  ekta  yapi  kta  ce. 

24  Nakun  suktanka  wiyeya 
ehnaka  po,  Palos  akan  yanke- 
kiyapi  kta,  qa  Phelika  wicasta 
itancan  yanke  cin  he  en  tanyan 
aipi  kta,  ewicakiya. 

25  Hehan  wowapi  wan  kaken 
kaga  : 

26  Kladios  Lusias,  Phelika  wi¬ 
casta  itancan  iyotan  waste  kin 
wowapi  kicaga  ce.  Wookiye. 

27  Wicasta  kin  de  Juda  wica¬ 
sta  kin  icupi,  qa  wanna  ktepi  kta 
hehan  akicita  hduha  en  wai,  qa 
etanhan  iwacu,  he  Roma  wica- 

sta  kin  heca  e  nawahon  kin 
heon. 

28  Qa  taku  iyaonpapi  kin  he 
tanyan  sdonwaye  kta  wacin,  he¬ 
on  iye  omniciye  yuhapi  kin  en 
awai ; 

29  Qa  iye  wicoope  hduhapi  kin 
eciyatanhan  wiwangapi  kin  iya¬ 
onpapi  wanmdaka,  tuka  taku  on 
ktepi,  qa  kaskapi  kta  e  iyaonpa¬ 
pi  kin  takudan  iyewaye  sni. 

30  Qa  wicasta  kin  de  Juda  wi¬ 
casta  nahmana  iyape  yukanpi 
kin  he  omakiyakapi  qehan,  ko- 
hanna  niye  ekta  aye  wicawasi, 
qa  tona  taku  en  aupi  kte  cin  he¬ 
na  hecen  iyaonpeya  eniciye  wi¬ 
cawasi.  Tanyan  yaun  nunwe. 

31  Hehan  akicita  is  econ  wi- 
casi  qon  iyecen  Palos  hanyen 
icupi,  qa  Antipatris  en  aipi ; 

32  Qa  hanhanna  hehan  suktan¬ 
ka  akan  yotankapi  kin  hena  he- 
tanhan  ayapi  kta  e  ehpewicaya- 
pi,  qa  conkaske  kin  ekta  hdicupi. 

33  Unkan  hena  is  Kesarea  ekta 
ipi,  qa  wicasta  itancan  wowapi 
qon  qupi  qehan,  hehan  Palos  ito- 
kam  ehdepi. 

34  Unkan  iye  he  yawa,  qa  ma- 
koce  kin  tukte  e  etanhan  un 
hecinhan  wiwanga ;  qa  Kilikia 
etanhan  un  kin  lie  sdonya  ; 

35  Hehan,  Tohan  tona  taku 
iyanionpapi  kin  hena  nakun  hipi 
kinhan,  hehan  mis  eya  nacihon 
kta  ce,  eya ;  qa  Herod  woyaco 
tipi  tawa  qon  he  ohna  awanyag 
wicasi. 

WICOWOYAKE  24. 

1  Unkan  hetanhan  anpetu  za- 
ptan,  hehan  Ananias  wawayusna 
itancan  kin  hee,  qa  hunkawica- 
yapi  kin  om,  ekta  apamahde  ya, 
nakun  wicasta  ieksapa  wan,  Ter- 
tulos  eciyapi,  hena  wicasta  itan¬ 
can  kin  itokam  Palos  taku  iya¬ 
onpapi  kta. 


WICOWOYAKE  24. 


2  Unkan  en  kicopi  qehan,  Ter- 
tulos  taku  iyaonpe  ca  heya  ; 

3  Niye  enitanhan  wookiye  tan¬ 
ka  unhapi  ce,  qa  waawandake  cin 
eciyatanhan  oyate  kin  de  en  wi- 
cokan  waste  econpi  ece  kin  he 
ohinniyan  qa  owancaya  unkicu- 
pi,  qa  on,  Phelika  iyotan  waste, 
wopida  unkeniciyapi  ce. 

4  Tuka  sanpa  nagiyeciye  kte 
snijheon  ceciciyace,nitowaonsi- 
da  kin  on  wicoie  wanjikji  naun- 
yahonpi  kta. 

5  Wicasta  kin  de  makosice,  qa 
maka  kin  owancaya  .Tuda  oyate 
cante  okicuninwicaye  cin,  qa 
yuomdecapi  wan  Nazareth  etan- 
hanpi,  ewicakiyapi  kin  he  en 
mdetahunkapi  kin  he  wanji  dee 
e  iyeunyanpi  ce. 

6  He  tipi  wakan  kin  yusape 
kta ;  unkan  hehan  unkis  unki- 
cupi,  qa  wicoope  unkitawapi  kin 
eciyatanhan  unyacopi  kta  ; 

7  Tuka  Lusias  akicita  tancan 
tanka  kin  ekta  i,  qa  wicowasake 
tanka  on  unnapepi  kin  etanhan 
eyaku. 

8  Qa  tona  taku  iyaonpeya  eya- 
pi  kin  hena  niye  kin  ekta  u  wi- 
casi.  Hena  wiwicanunge  cin- 
han  taku  iyaunkonpapi  kin  owa- 
sin  atayedan  sdonyaye  kta  ce. 

9  Unkan  Juda  wicasta  kin  is 
waayuptapi  qa,  Hena  hecetu  ce, 
eyapi. 

10  Hehan  wicasta  itancan  kin 
Palos  ie  kta  e  namkicawin,  he¬ 
han  waayupte  ;  Oyate  kin  de  en 
waniyetu  ota  wicasta  wayaco 
nanka  e  sdonwaya,  heon  etan¬ 
han  nakaha  iyuskinyan  wowa- 
hdaka. 

11  Hecen  Jerusalem  ekta  ce- 
kiya  imdamde  cin,  hehantanhan 
wanna  anpetu  ake  nomnana  e 
sdonyaye  kta  oyakihi. 

13  Qa  tipi  wakan  kin  ohna  tu- 
we  kici  awakinica  ecen  wanma- 


yakapi  sni,  qa  omniciye  tipi  kin 
ohna,  qa  otonwe  kin  en,  oyate 
kin  wicayuomdeca  waun  sni. 

13  Qa  nakaha  taku  iyamaon- 
papi  kin  hena  yasutapi  kta  e 
okihipi  sni. 

14  Tuka  de  ociciyaka,  yu¬ 
omdecapi  kin  cajeyatapi  qon  he 
canku  kin  ohna  hunkake  wica- 
waye  cin  Wakantanka  tawapi 
kin  ohowada,  qa  wicoope,  qa 
wicasta  wokcan  taku  owapi  qon 
hena  owasin  wicawada  : 

15  Qa  Wakantanka  w^acinwa- 
ye,  qa  wicate  cin,  waste  sica  ko, 
ake  woekicetu  kte  cin  he  ape 
waun,  he  is  iyepi  nakun  hecen 
wicadapi. 

16  Heon  Wakantanka,  qa  na¬ 
kun  wicasta  kin  en  tawacin  ta- 
kudan  iyaonpepica  sni  waun 
kta  e  ohinniyan  opimiciya  ce. 

17  Unkan  nakaha  waniyetu 
ota  iyohakam,  mitaoyate  kin  ta¬ 
ku  qupi,  wosnapi  ko  wicaweci- 
cau  kta  e  wahdi. 

18  Qa  hecen  tipi  wakan  kin 
ohna  mihduska  waun,  wicota  qa 
owodutaton  kin  unmana  en  owa- 
pe  sni,  ecen  Juda  wicasta  Asia 
etanhan  wanjikji  wanmayakapi 
qon. 

19  Hena  eepi  kin  niye  en  nihi- 
yupi,  qa  taku  yuhapi  kinhan 
iyamaonpapi  kta  tuka. 

20  Qa  dena  is,  omniciye  kin 
en  nawajin  kin,  he  icunhan  taku 
sica  ecamon  kin  taku  sdonyapi 
kinhan  oyakapi  kta. 

.21  Tuka  wicacokaya  nawajin 
qehan,  wicoie  wanjidan  taninyan 
epa,  Anpetu  kin  de  wicate  cin 
woekicetu  kte  cin  heon  mayada- 
copi,  epe  ciqon  hee,  eya. 

23  Unkan  Phelika  hena  nahon 
qehan,  qa  canku  kin  de  on  sanpa 
tanyan  sdonye  kta  cin  kin  heon, 
hde  wicasi  qa,  Tohan  Lusias 
akicita  tancan  tanka  hi  kinhan, 

niyepi  kin  on  taku  owasin  sdon- 
waye  kta  ce,  eya. 

23  Qa  akicita  tancan  wan  Pa¬ 
los  awanyag  kiye  ca,  woozi  yuhe 
kta,  qa  iye  takuwioaye  cin  tuwe 
en  hi  qa  okiye  kta  cin  kinhan 
tehinda  kte'  sni,  keya. 

24  Unkan  anpetu  tonana  iyo- 
hakam,  Phelika,  qa  tawicu  Dru- 
sila  eciyapi,  Juda  winohinca  kin 
heca,  he  kici  hi,  hehan  Palos 
kico,  qa  Messiya  wacinyanpi  kin 
on  nahon. 

25  Unkan  Palos  wicoowotan- 
na,  qa  iyatahde  iciyapi  sni,  qa 
woyaco  u  kte  cin  hena  oyake 
cin,  he  icunhan  Phelika  cancan, 
qa,  Nakaha  ekta  hda  wo,  tohan 
tanyan  iyomakipi  kinhan  ake 
cico  kta  ce,  eya. 

26  Palos  kiyuske  kta  e  on  ma- 
zaska  qupi  kta  kecin,heon  kico, 
qa  kici  wohdaka  ece. 

27  Tuka  wanna  waniyetu  non- 
pa,  hehan  Phelika  yanke  cin  en 
Porkios  Phestos  hiyotanka.  Un¬ 
kan  Phelika  Juda  oyate  kin  iyo- 
kipi  wicaye  kta  cin,  qa  heon  Pa¬ 
los  kaskapi  ecen  ehpeya  kihda. 

WICOWOYAKE  25. 

1  Unkan  Phestos  makoce  kin 
he  en  hiyotanke  cin,  iyohakam 
anpetu  yamni,  hehan  Kesarea 
etanhan  Jerusalem  ekta  itawan- 
kanhde  iyaya. 

2  Unkan  wawayusna  itancan 
qa  Juda  wicasta  tokapapi  kin, 
Palos  on  okiyakapi  qa  cekiyapi.; 

3  Cinkiyapi,  Jerusalem  ekta 
Palos  au  wicakiye  kta,  qa  iyepi 
kin  nahmana  ktepi  kta  e  tahepi 
iyapepi  kta. 

4  Tuka  Phestos,  Palos  Kesa¬ 
rea  ekta  awanyakapi  kta,  qa 
iye  kin  ecadan  ekta  hde  kta, 
keya. 

5  Qa  niyepi  kin  etanhan  tona 

M^asakapi  kinhan,  apamahde  om 
mde  kta,  qa  wicasta  kin  he  taku 
en  un  kinhan  wiyaonpapi  kta 
ce,  eya. 

6  Unkan  anpetu  sahdogan,  qa 
is  wikcemna  hena  om  un  kin, 
hehan  Kesarea  ekta  hda,  qa 
ihanhanna  qehan  woyaco  oiyo- 
tanke  kin  akan  kiyotanke  cin, 
hehan  Palos  en  au  wicasi. 

7  He  en  hi,  unkan  hehan  Juda 
wicasta  Jerusalem  etanhan  hipi 
qon  hena  ihduksan  najinpi,  qa 
wiyaonpapi  tanka  ota  Palos  en 
aupi,  tuka  yaecetupi  okihipi  sni. 

8  Hehan  iye  wohdaka ;  Juda 
oyate  wicoope  hduhapi,  qa  tipi 
wakan  kin  en,  qa  nakun  Kesar 
en  takudan  wawahtani  sni  ce, 
eya. 

9  Tuka  Phestos  Juda  oyate  kin 
iyokipi  wicaya  cin,  heon  Palos 
ayupte  ca  heciya ;  Jerusalem 
ekta  de  ca,  heciya  mitokam  de- 
na  on  niyacopi  kta  tawatenyaya 
he,  eya. 

10  Hehan  Palos,  Kesar  woya¬ 
co  oiyotanke  tawa  kin  en  nawa- 
jin,  hen  mayacopi  kta  iyececa ; 
Juda  oyate  kin  taku  sice  cin  ta¬ 
kudan  ecawicawecon  sni  e  tan¬ 
yan  sdonyaya. 

11  Wawahtani,  qa  taku  sica 
on  maktepi  kta  iyecece  cin  he 
ecamon  kinhan,  mate  kta  tawa- 
tenwaya  tuka  ;  tuka  dena  taku 
iyamaonpapi  kin  taku  sni  kin¬ 
han,  tuwedan  hena  mayuhe  wi¬ 
cakiye  kte  sni.  Kesar  cajemda- 
ta  ce,  eya. 

12  Hehan  Phestos,  tona  owi- 
capeya  wayaco  iyotanke  cin  he¬ 
na  om  wohdaka,  hehan  ayupta  ; 
Kesar  eajedata,  Kesar  ekta  de 
kta  ce,  eya. 

13  Unkan  anpetu  tonana  iyo¬ 
hakam,  Agrippa  wicastayatapi 
kin  Bernike  kici,  Phestos  nape 
yuzapi  kta  e  on  Kesarea  en  hipi. 


WICOWOYAKE  26. 


14  Qa  anpetu  ota  hen  yukanpi, 
hehan  Phestos  wicastayatapi 
kin  Palos  on  okiyake  ca  heya, 
Wicasta  wan  Phelika  kaska 
ehnake  ciqon  he  nahanhin  ecen 
yanka. 

15  Jerusalem  ekta  wai  qehan, 
wawayusna  tankapi,  qa  Juda 
hunka  wicayapi  kin  hena  he  ka- 
pi,  qa  omakiyakapi,  qa  yacopi 
kta  e  cinpi. 

16  Hena  hecen  awicamdupte 
ca,  Wicasta  wan  taku  iyaonpa- 
pi  kinhan,  tona  taku  iyaonpeya 
eyapi  kin  wicitokam  wiyaonpa- 
pi  kin  en  waayupte  iyowinkiya- 
pi  sni  kinhan,  teyapi  yacopi  Idn 
he  Roma  wicohan  sni  ce,  epa, 

17  Heon  hena  den  hipi,  unkan 
mdutehan  sni,  tuka  ihanhanna 
hehan,  woyaco  oiyotanke  kin 
akan  wakimdotanke  ca,  wicasta 
kin  he  en  au  wicawasi. 

18  Hehan  tona  taku  iyaonpapi 
kin  hena  najinpi,  tuka  token 
wacami  qon  he  iyecen  takudan 
iyaonpapi  sni. 

19  Tuka  iyepi  wocekiye  eyapi 
kin  eciyatanhan  wiwicawangapi 
kin  wanjikji  he  en  aupi,  qa  na- 
kun  wanji  Jesus  eciyapi  kin  he 
ta,  tuka  ake  kini  kin,  Palos  keya 
ece. 

20  Unkan  wiwicawangapi  heca 
kin  imdukcan  sni  heon,  Jerusa¬ 
lem  ekta  de  ca  heciya  dena  on 
niyacopi  kta  tawatenyaya  he, 
eya  imunga. 

21  Tuka  Palos  Sebastos  caje- 
yate  ca,  he  itokam  yacopi  kta 
keye  cehan,  Kesar  ekta  aye  wi- 
cawakiye  kta  hehanyan  awan- 
yag  wicawasi. 

22  Hehan,  Mis  eya  wicasta 
kin  de  nawahon  kta  wacin  ce, 
Agrippa  Phestos  eciya.  Unkan 
is,  Heyakecinhan  nayahon  kta 
ce,  eya. 

23  Unkan  ihanlianna  qehan, 


Agrippa  Bernike  kici  wokoyake 
wasteste  kicun  hipi,  qa  wana- 
lion  tipi  kin  en  tin  ipi  ;  qa  na- 
kun  akicita  tancanpi  kin,  qa 
otonwe  en  wicasta  tokapapi  kin 
hena  ko ;  hehan  Phestos  econ- 
wicasi  kin  on  Palos  en  ahipi. 

24  Unkan  Phestos  heya,  Agrip¬ 
pa  wicasta^T^atapi  kin,  qa  wicasta 
tona  den  om  unkanpi  kin,  wica¬ 
sta  kin  on  Jerusalem  ekta,  qa 
deciya  nakun,  Juda  oyate  kin 
owasin  cemakiyapi  qa,  Sanpa 
ni  kta  e  hecetu  sni  ce,  eya  ho- 
taninpi  qon,  he  dee  wandakapi. 

25  He  taku  sica  econ  kin,  on 
te  kte  cin,  takudan  iyewaye  sni, 
qa  is  iye  Sabastos  cajeyate  cin, 
heon  ekta  ayapi  kta  e  wakonza. 

26  Tuka  he  on,  mayuhe  cin  ta¬ 
ku  wecage  kte  cin  atayedan  ta¬ 
kudan  mduhe  sni.  He  etanhan 
nakaha  en  cicahipi,  wicastaya¬ 
tapi  kin  niye  iniyotan,  hecen  to- 
han  tanyan  wiwangapi  kinhan, 
token  wakage  kte  cin  taku  mdu¬ 
he  kta. 

27  Wicasta  wan  kaskapi  kin 
he  heciya  aye  sipi,  qa  wiyaon- 
papi  kin  takudan  kagapi  sni  kin¬ 
han,  he  hecetu  sni  imdukcan  ce, 
eya. 

WICOWOYAKE  26. 

1  Hehan  Agrippa  Palos  heci¬ 
ya,  Wanna  woyahdake  kte  cin 
iyowinniciyapi  ce.  Unkan  he¬ 
han  Palos  nape  kin  hdugate  ca 
wohdaka. 

2  Agrippa  wicastayatapi  kin, 
Juda  oyate  taku  iyamaonpapi 
kin  owasin  nakaha  nitokam  wo- 
wahdake  kte  cin  heon  imduskin. 

3  Juda  wicohan  kin  wiwanga¬ 
pi  ko  owasin  tanyan  hdukcan 
nanka  sdonwaya,  heon  etanhan. 
Qa  hecen  ceciciya  ce,  wacin 
tanka  on  namahon  wo. 

4  Tokaheya  tanhan  Jerusalem 

ekta  mitaoyate  kin  om,  homa- 
ksidan  ehantanhan,  token  okan- 
yan  waun  qon  Juda  wicasta  kin 
owasin  sdonyapi. 

5  Token  ohoundapi  ece  kin 
owotanna  kince  cin  en  opeya 
waun,  Pkarisee  hemaca,  kena  e 
otdkaheya  tanhan  sdonmayanpi, 
oyakapi  cinpi  unkans. 

6  Qa  nakaha  Wakantanka  kun- 
kake  wicunyanpi  kin  iwahowi- 
caye  ciqon  he  apepi  kin  on,  den 
mayacopi  kin  ecen  nawajin. 

7  De  ekta  wicoun  unkitawapi 
ake  nonpapi  kin  iyohipi  kta  e  ape 
yukanpi,  qa  anpetu  hanyetu  ko 
cekiyapi  ece.  Agrippa  wicasta- 
yatapi  kin,  woape  kin  de  on  Ju¬ 
da  wicasta  wimawangapi  qon. 

'8  Wakantanka  wicate  cin  ake 
ekicetu  wicaye  cin  he  tokeca  e 
he  taku  wicadapica  sni  kecanipi 
he. 

9  Mis  eya  Jesus  Nazareth  etan- 
han  caje  kin  on,  taku  ota  kipa- 
jinyan  ecainon  kta  iyececa  ke- 
pce  ciqon. 

10  Jerusalem  ekta  hena  hecen 
ecamon  qon  ;  qa  wawayu^na 
tankapi  kin  wowasake  maqupi 
kin  on,  wicasta  owotanna  kin 
ota  wicakaska  tipi  kin  en  iye- 
wicawaye  ca.  te  yapi  kta  wica- 
yacopi  qehan,  mis  eya  iyecen 
epa  ece. 

11  Qa  omniciye  tipi  kin  iyaza 
otakiya  wicawakastake  ca,  wao- 
^tehda  wicawakiye  ca,  nina  can- 
niye  wicawaye  cin  heon  otonwe 
tokeca  ekta  sicaya  wicawaku- 
wa. 

12  He  icunhan  wawayusna  tan¬ 
kapi  kin  wowasake  wowapi  ko 
maqupi  kin,  he  yuha  Damaskos 
ekta  imdamda. 

13  Unkan  tahepi  iho,  wicasta- 
yatapi,  anpe  cokaya  kin  hehan- 
tu,  iyoyanpa  wan  anpetu  wi  kin 
sam  iyeya  wiyatpa  kin  he  wan- 

mdaka,  he  ihduksan  iyoyanpa 
maye  ca  tona  om  mawani  kin 
hena  nakun. 

14  Unkan  owasin  makata 
ehpeunkiciyapi,  hehan  wicaho 
wan  nawahon,  Hebrew  iapi  on 
hecen  emakiya,  Salos,  Salos,  to¬ 
keca  sicaya  mayakuwa  he,  can 
pesto  kin  nayahtake  cin  he  te- 
hika  ce. 

15  Unkan  mis,  Itancan,  nituwe 
he,  epa.  Unkan,  Jesus  sicaya 
yakuwa  kin  he  miye  ce,  eya. 

16  Tuka  inajin,  qa  nisiha  kin 
on  najin  wo;  token,  wandake 
ca,  tokata  taku  wanyag  ciciye 
kte  cin  hena  en  waayatanin,  qa 
ookiye  kin  cicage  kta  e  heon 
nakaha  wanmayag  ciciya. 

17  Oyate  kin  etanhan  ecihda- 
ku  kta,  Ikcewicasta  kin  nakun, 
hena  e  ekta  nakaha  ye  cisi. 

18  Ista  wicadumdaye  ca,  otpa- 
za  etanhan  iyoyanpa  ekta,  qa 
Satan  towasake  kin  etanhan 
Wakantanka  ekta  wicaduhomni 
kta ;  qa  hecen  wacinmayanpi 
kin  on  wahtanipi  wicakicicaju- 
jupi  kin,  qa  tona  ska  wicakagapi 
kin  hena  om  woyuha  yuhapi  kta 
ce. 

19  Hecen  on,  Agrippa  wicasta- 
yatapi  kin,  mahpiya  wow  any  ake 
kin  he  cetunwahda  sni. 

20  Tuka  tokaheya  Damaskos 
en  yakonpi,  qa  Jerusalem,  qa 
Juda  makoce  kin  owancaya,  qa 
nakun  Ikcewicasta  kin,  ihdue- 
cetupi,  qa  Wakantanka  ekta 
ihduhomnipi  kta,  qa  ihduecetu- 
pi  wicohan  kin  econpi  kta  hena 
hecen  owicawakiyaka  ece. 

21  Hena  on  etanhan,  Juda  wi¬ 
casta  kin  tipi  wakan  kin  ohna 
mayuzapi,  qa  maktepi  kta  tuka. 

22  Tuka  Wakantanka  omakiye 
cin  heon  anpetu  kin  dehanyan 
wani,  qa  tona  ciqapidan  tankin- 
yanyan  ko,  wicawakiyaotanin, 


WICOWOYAKE  27. 


qa  wicasta  wokcan  kin  Moses 
kici  taku  u  kte  cin  oyakapi  qon 
henana  owicawakiyaka  ece. 

23  Messiya  kakije  kte  ca  iye 
tokaheya  wicate  cin  etanhan 
najin  kta,  qa  oyate  kin  Ikce- 
wicasta  ko  iyoyam  wicaye  kte 
cin. 

24  Hena  hecen  eya,  unkan 
Phestos  hotankakiya  ie  ca,  Pa¬ 
los  niyuhnaskinyan,  wowapi  ota 
onspeniciciye  cin  he  wicayuhna- 
skinyan  en  iyeniyan  ce,  eya. 

25  Tuka  iye,  Phestos  iyotan 
waste  kin,  mayuhnaskinye  sni, 
tuka  wowicake  wicowahbadan 
oie  kin  epa  ce,  eya. 

26  Qa  wicastayatapi  kin  is 
hena  tanyan  sdonya,  heon  ito- 
kam  waditagya  wowahdaka,  he¬ 
na  taku  kin  iye  kin  anakihmanpi 
sni  e  rndukcan,  okahmin  en  e- 
conpi  sni  nakaes. 

27  Agrippa  wicastayatapi  kin, 
wicasta  wokcan  kin  hena  wica- 
yada  he.  Wicayada  e  sdonwaya. 

28  Hehan  Agrippa  Palos  heci- 
ya ;  Kitan  ecinyan  Kristian  he- 
maca  kta  e  awacinmayaya  ce. 

29  Unkan  Palos  heya,  Wakan- 
tanka  cewakiya  ce,  niye  nisna- 
na  sni,  tuka  tona  anpetu  kin  de 
namahonpi  kin  owasin,  kitan 
ecinyan  hee  sni,  tuka  ocowasin 
mis  waun  kin  iyecen  yaunpi  kta, 
tuka  icaske  kin  dena  ope  kte  sni. 

30  Hena  hecen  eya,  unkan  he¬ 
han  wicastayatapi,  qa  wicasta 
itancan  kin,  Bernike  kici,  qa  tona 
om  iyotankapi  kin  hena  ko  na- 
jinpi ; 

31  Qa  icunom  yapi  qa,  Wicasta 
kin  de  taku  on  te  kte  ca,  kaskapi 
kte  cin  takudan  econ  sni  ce,  iya- 
kitedan  ekiciyapi. 

32  Hehan,  Wicasta  kin  de  Ke- 
sar  cajeyate  sni  unkans  kiyuska- 
pi  kta  tuka,  Agrippa  Phestos 
eciya. 


WICOWOYAKE  27. 

1  Unkan  Italia  ekta  watom  un- 
yanpi  kta  e  wanna  konzapi,  he¬ 
han  Palos  qa  wicakaskapi  tokeca 
kin,  akicita  tancan  wan,  Sebas- 
tos  taobe  kin  etanhan,  Julios  eCi- 
yapi  kin,  he  wicayuhekiyapi. 

2  Unkan  wita  wata  wan  Adra- 
mutium  etanhan,  Asia  makoce 
kin  ekta  tuktekten  oihunni  kte 
cin  he  en  unkopapi,  qa  pacanan 
iyeun3mnpi,  qa  Aristarkos  Ma- 
kedonos,  Thesalonike  etanhan, 
he  kici  unyanpi. 

3  Unkan  ihanhanna  qehan,  Si- 
don  en  unkihunnipi.  Unkan  Ju¬ 
lios  Palos  tanyan  okicihan,  taku- 
wicaye  cin  ekta  wicai,  qa  hena 
etanhan  taku  yuhe  kta  e  iyowin- 
kiya. 

4  Unkan  hetanhan  pacanan 
iyeunyanpi,  qa  Kupros  ihukuya 
watounpapi,  tatoheya  unyanpi 
kin  heon. 

5  Unkan  Kilikia  qa  Pamphu- 
lia  miniwanca  kin  unkihunnipi 
qehan,  Lukia  en  Mura  eciyapi 
kin  he  ekta  unhipi. 

6  Unkan  hen  wita  wata  wan 
Aleksandria  etanhan,  Italia  ekta 
watom  ye  kte  cin,  he  akicita 
tancan  kin  wanyake  ca,  he  en 
ope  unyanpi. 

7  Unkan  anpetu  ota  iwastedan 
watounpapi  qa  kitan  se  Knidos 
en  iyotakons  unkipi,  tatoheya 
unyanpi  nakaes,  hehan  Krete 
ihukuya,  S  aim  one  iyotakons  wa¬ 
tounpapi. 

8  Qa  he  kitan  se  kapeya  un¬ 
yanpi,  hehan  makoce  wan  Oi¬ 
hunni  waste  eciyapi  kin  he  en  un¬ 
kipi,  he  Lasea  otonwe  kin  ikiya- 
dan. 

9  Wanna  anpetu  ota,  qa  wato- 
papi  kin  okokipe  ay  a,  hamdepi 
tanka  kin  wanna  enakiyapi,  he¬ 
han  Palos  w^ahokonwicakiya ; 

10  Qa  hewicaldya,  Wicasta  kin, 
watounpapi  kte  cin  de  on  wita 
wata  kin  taku  ohnaka  ko  yuta- 
kunipi  kte  sni,  qa  nakun  unkiye- 
pi  kin  iyotanhan  iyeunkiyapi  kta 
e  imdukcan  ce,  eya, 

11  Tuka  akicita  tancan  kin, 
wahektape  cin  qa  wita  wata  ta- 
wa  kin  hena  anawicakicigoptan, 
qa  Palos  ie  cin  he  wicada  sni. 

12  Unkan  oihunni  kin  he  en 
waniyetu  osan  yukanpi  kte  cin 
he  waste  sni,  heon  hetanhan  ya- 
pi,  qa  okihipi  kinhan,  Phenike 
ekta  watom  ipi,  qa  hen  waniye¬ 
tu  owanji  yukanpi  kta,  wicota 
keyapi ;  Krete  en  oihunni  wan 
itokagatanhan,  wiyohpeyata  o- 
hna  waziyata  etkiya  huta  kin  yu- 
skomya  wanke  cin  hee. 

13  Unkan  okaga  tanhan  tate 
kin  iwastedan  hiyu,  qa  hecen 
token  wacinpi  qon  w'anna  ecetu 
kecinpi,  hehan  kiyuskapi  qa 
Krete  ikiyedan  watopapi. 

14  Tuka  iecadan,  tateyanpa 
wan  ohitike  cin  he  en  iyapa  hi¬ 
yu,  he  Tate-taja  eciyapi. 

15  Unkan  wita  wata  kin  nina 
iyapa,  hecen  tatoheya  yapi  oki¬ 
hipi  sni,  hehan  kaha  iyeunyanpi 
iyowinunkiyapi. 

16  Unkan  wita  wan  Klauda  eci¬ 
yapi,  he  ikiyadan  unyanpi,  hehan 
kitan  hin  wata  cistinna  kin  icu 
unkokihipi. 

17  He  yuwankan  ehdakupi,  qa 
icaske  kin  unpi,  qa  wita  wata 
kin  opta  yuskiskitapi,  hehan  wi- 
yaka  sice  cin  en  iyohpeyapi  kta 
kokipapi,  qa  heon  sina  on  wato¬ 
papi  kin  pahpapi,  qa  hecen  tate 
on  kaha  iyewicayapi. 

18  Qa  nina  unkakihansicapi, 
heon  ihanhanna,  hehan  wata 
kin  etanhan  taku  tankan  ehpe- 
yapi. 

19  Qa  anpetu  ici3Tamni  hehan, 
unnapepi  kin  on,  wita  wata  kin 

en,  taku  wo  winy  unyanpi  kin  mi- 
nin  ehpeunyanpi. 

20  Unkan  anpetu  ota,  anpetu 
wi  wicanhpi  ko  tanin  sni  un,  qa 
nina  unkakihansicapi,  hehan  un- 
nipi  kta  unkecinpi  qon  he  wanna 
unkayustanpi. 

21  Tuka  tehan  takudan  yute 
sni  unpi' kin,  hehan  Palos  wica- 
cokaya  najin,  qa,  Wicasta  kin, 
anainayagoptanpi  qa  Krete  etan¬ 
han  pacanan  iyeyayapi  kte  sni 
iyececa,  hecen  taku  sice  ca  wi- 
cakakije  cin  de  nihiyahdepi  kte 
sni  tuka. 

22  Qa  nakaha  ceciciyapi  ce, 
cante  waste  po  ;  tuwedan  nitapi 
kte  sni,  tuka  wita  wata  kin  hece- 
dan. 

23  Wakantanka  ohowada,  qa 
iye  mayuhe  cin  he  taohnihde  ye 
cin  hinhan  en  mahinajin. 

24  Qa,  Palos  kokipe  sni  wo  ; 
Kesar  itokam  inayajin  kta,  un¬ 
kan  tona  om  watoyape  cin  owa- 
sin  Wakantanka  nicu  ce,  eya  ce. 

25  Heon  etanhan,  wicasta  kin, 
cante  waste  po ;  Wakantanka 
wicawada,  token  emakiye  cin  he 
ecetu  kte. 

26  Tuka  Avita  wan  en  iyeun¬ 
yanpi  kta  ce,  eya. 

27  Unkan  otpaza  iaketopa  kin, 
hehan  Adria  miniwanca  kin  ohna 
kaha  iyeunyanpi  kin  icunhan, 
hanye  cokaya  hehan  watope  wi- 
cakiyapi  kin  makoce  wan  ikiya¬ 
dan  upi  kecinpi. 

28  Qa  hehan  mazasu  hahonta 
ikoyake  cin  minin  iyeyapi,  qa 
akatinpi  wikcemna  nonpa  e  iye¬ 
yapi.  Hetanhan  kitanna  kapeya 
yapi,  hehan  ake  econpi,  unkan 
wanna  akatinpi  ake  zaptan. 

29  Unkan  imnija  kin  en  iyewi¬ 
cayapi  kta  e  kokipapi,  heon  wa- 
hektapa  kin  etanhan  maza  aspe- 
iciyapi  tom  minin  iyeyapi,  qa 
anpao  kta  e  cinpi  hinca. 

30  Unkan  watope  wicakiyapi 
kin  wita  wata  kin  etanlian  naji- 
capi  kta  akitapi,  qa  wata  cistina 
qon  he  mini  kin  ekta  yuhukun 
iyeyapi,  watokapa  tanhan  maza 
aspeiciyapi  minin  iyeya  konza- 
pi. 

31  Unkan  Palos  akicita  tancan 
kin  akicita  ko  hewicakiya  ;  De- 
na  wita  wata  kin  ohna  yukanpi 
sni  kinhan,  yanipi  oyakihipi  kte 
sni  ce. 

32  Hehan  akicita  kin  wata  ci¬ 
stina  hahonta  ikoyake  cin  bapsa- 
kapi,  qa  kun  iyeyapi. 

33  Wanna  anpao  kta  hehan  Pa¬ 
los  owasin  taku  yutapi  icu  wi- 
casi,  qa  hey  a,  Nakaha  takudan 
yute  sni  yaunpi  anpetu  iake  to- 
pa  kin  he  dee,  hehanyan  takudan 
iyacupi  sni. 

34  Heon  ceciciyapi  ce,  taku  yu¬ 
tapi  icu  po,  on  wanisakapi  Ikta 
ce,  paha  nitawapi  sukaza  wanji- 
dan  hinhpaye  kte  sni  ce, 

35  Hena  hecen  eya  hehan  agu- 
yapi  icu,  qa  owasin  wicitokam 
Wakantanka  cekiye  ca,  kiyuspe 
ca  yuta. 

36  Hehan  owasin  cante  waste- 
pi,  qa  woyute  icupi. 

37  Unkan  wita  wata  kin  ohna, 
wicanagi  owasin  opawinge  nom 
sanpa  wikcerana  sakowin  saiipa 
sakpe  unyakonpi. 

38  Unkan  taku  yutapi  on 
imnanpi  hehan  wita  wata  kin 
yukapojedanpi,  qa  aguyapi  su 
kin  minin  ehpeyapi. 

39  Unkan  wanna  anpa  kamde- 
ze  cehan,  makoce  kin  iyekiyapi 
sni ;  tuka  kahmin  wan  huta  oi- 
hunni  waste  kin  he  wanyakapi, 
qa  okihipi  kinhan,  he  en  wita 
wata  kin  aipi  kta,  keyapi. 

40  Hehan  maza  aspeiciyapi  kin 
happg  iyeyapi,  qa  minin  ehpe¬ 
yapi,  qa  iyupse  yuza  ica^ke  kin 
kiyuskapi ;  hehan  sina  watope- 


kiyapi  tanka  kin  yuwankan  iye¬ 
yapi,  qa  huta  kin  ekta  yapi, 

41  Tuka  tukten  miniwanca  nom 
kokijuya  hiyu  kin  he  en  iyohpa- 
yapi,  qa  hen  wita  wata  kin  azi 
yapi.  Unkan  watokapatanhan 
kin  he  sutaya  ihan,  tuka  wahe- 
ktapatanban  kin  taja  on  kamden 
iyeya. 

42  Unkan  akicita  kin  wicaka- 
skapi  kin  hena  wicaktepi  kta  e 
konzapi,  okinni  wanjikji  huta  kin 
ekta  niwanpi,  qa  najicapi  kta, 
keyapi. 

43  Tuka  akicita  tancan  kin  is 
Palos  nikiye  kta  cin  kin,  heon 
taku  econpi  kte  cin  iyowioaki 
sni ;  qa  hehan  tona  niwan  okihi¬ 
pi  kin  hena  tokaheya  minin 
ehpeiciyapi  qa  huta  kin  ekta  ni¬ 
wanpi  kta,  keya. 

44  Hehan  tona  nahahin  en  un 
kin  hena,  hunh  canmdaska  akan, 
qa  hunh  is  wita  wata  etanhan 
onspaspadan  akan  iyayapi.  Un¬ 
kan  hecen  owasin  huta  kin  ekta 
tanyan  iyohipi. 

WICOWOYAKE  28. 

1  Unkan  ekta  tanyan  iyohipi 
hehan  wita  kin  he  Melite  eciyapi 
e  sdonyapi. 

2  Unkan  Ikcewi casta  kin  nina 
taku  waste  ecaunkiconpi,  cetipi 
qa  otoiyohi  en  unkicopi,  nina 
magaju  qa  osni  kin  heon  etan¬ 
han. 

3  Unkan  Palos  can  cikcistina 
ota  pahi,  qa  peta  en  aonpa  he¬ 
han,  wamduskadan  wan  iyoka- 
tapi  kin  etanhan  hiyu,  qa  Palos 
nape  kin  en  ikoyag  iciya. 

4  Unkan  nape  kin  en  taku  ocin- 
sice  cin  de  ikoyake  cin  he  Ikce- 
wicasta  kin  wanyakapi  qehan, 
iyakitedan  hekiciyapi ;  Awica- 
kehan  wicasta  kin  de  tin  wica- 
kte  kin  heca,  miniwanca  kin 

etanhan  ni  hiyu  esta,  taku  owo- 
tanna  kin  he  ni  kta  e  iyowinkiye 
sni  ce. 

5  Tuka  wamdu^kadan  qon  nape 
kin  etanhan  peta  kin  en  hdatata 
ehpeye  ca  tuktedan  kiunniye  sni. 

6  Tuka  kapokta,  qa  i^ihnuhan- 
na  ta  iyaye  kta  kecinpi.  Qa  te- 
han  ekta  etonwan  yukanpi  qa 
tuktedan  kiunniye  sni  un  kin 
wanyakapi,  hehan  tawacin  kin 
tokeca  hinhdapi  qa,  De  taku  wa- 
kan  kin  hee  ce,  eyapi. 

7  Unkan  hen  ikiyedan,  wita  kin 
ohna  wicasta  tokapa.  Publics 
eciyapi  kin  he  naakoce  onspa  yu- 
ha ;  unkan  he  tin  hiyu  unsipi,  qa 
anpetu  yamni  hehanyan  tanyan 
wo  unqupi. 

8  Unkan  Publics  atkuku  kin 
wayazanka,  tan  can  kate  ca  we 
ece  iheya.  Palos  he  en  i,  qa 
cekiye  ca,  nape  on  aputake  ca 
asniyan. 

9  Hecen  econ,  unkan  hehan 
wita  kin  en  tona  wowayazan 
yuhapi  kin  hena  en  hipi,  qa  asni 
wicayapi. 

10  Heon  etanhan  nina  unkini- 
hanpi,  qa  hetanhan  unyanpi  kte 
cin,  hehan  taku  uncinpi  kin  owa- 
sin  unqupi. 

11  Unkan  wi  yamni,  hehan  wi¬ 
ta  wata  wan  Aleksandrea  etan¬ 
han,  he  wita  kin  hen  waniyetu 
wanke  cin,  he  wiyokiyedan  yu- 
ke  cin,  Jupiter  cekpapi  tawa  kin 
hee,  unkan  he  en  unkopapi. 

12  Qa  Surakusa  ekta  unkihun- 
nipi,qa  anpetu  yamni  unyakonpi. 

13  Unkan  hetanhan  ohomni  un¬ 
yanpi,  qa  Regium  ekta  unhipi. 
Qa  anpetu  wanjidan  iyohakam, 
tate  itokaga  tanhan  uya,  qa  an¬ 
petu  inonpa  hehan  Puteoli  eh 
unkipi. 

14  Hen  hunkawanjin  kiciyapi 
kin  wanjikji  iyewicunyanpi,  qa 
anpetu  sakowin  om  unyakonpi 

kta  e  cinpi.  Hehan  Roma  ekta- 
kiya  unyanpi. 

15  Unkan  heciyatanhan  hun¬ 
kawanjin  kiciyapi  kin  unkiyepi 
eciyaianhan  nahonpi,  qa  itkoun- 
kipapi  au,  Appiiphorum  qa  Owo- 
te  tipi  yamni  kin  hehanyan. 
Hena  Palos  wanwicayaka,  un¬ 
kan  Wakantanka  wopida  eciye 
ca  wakisag  iciya. 

16  Unkan  Roma  ekta  unkipi, 
hehan  akicita  tancan  qon  wica- 
ka^ke  cin  hena  wicastayatapi 
taakicita  tancan  kin  qu,  tuka 
Palos  akicita  wanjidan  awanyag 
un  kin  he  kicisnana  yanke  kta  e 
iyowinkiyapi. 

17  Unkan  anpetu  yamni  iyoha¬ 
kam,  Palos  Juda  wicasta  toka- 
papi  kin  wicakico.  Qa  en  inni- 
ciyapi  hehan  hewicakiya,  "Wica- 
sta  hunkawanjinciyapi,  atewic- 
unyanpi  oyate  qa  wicohan  kin 
en  taku  sica  takudan  ecamon 
sni  esta,  Jerusalem  ekta  maka- 
skapi  ecen  Roma  oyate  napepi 
kin  en  iyemayanpi. 

18  Hena  is  wimawangapi  qe- 
han  makiyuskapi  kta,  miye  en 
taku  on  mate  kte  cin  takudan 
iy eyapi  sni. 

19  Tuka  Juda  wicasta  kin  nina 
tehindapi  kin  heon,  Kesar  caje 
mdate  kta  iyececa  wadaka,  mi- 
taoyate  kin  taku  iyawicawaonpe 
kte  cin  takudan  mduhe  sni  tuka 
qon, 

20  Heon  etanhan  nakaka  cico- 
pi,  wanciyakapi  qa  wociciyakapi 
kta,  Israel  oyate  awacinpi  kin 
he  on  maza  icicahiha  kin  de  on 
makaskapi  ce,  eya. 

21  Hehan  is  eya  heciyapi,  Juda 
makoce  kin  etanhan  niye  on  wo- 
wapi  unkabipi  sni,  qa  hunka¬ 
wanjin  kiciyapi  heciyatanhan 
hipi  kin  tuwedan  taku  sica  iya- 
nionpe  ca  oyake  sni. 

22  Tuka  nis  token  nitawacin 

kin  naunnikonpi  kta  uncinpi,  yu- 
omdecapi  kin  de  owancaya  ya- 
iliicapi  e  sdonunyanpi  ce. 

23  Unkan  anpetu  wan  cajeya- 
tapi  kin  he  en  wicota  Palos 
yanke  cin  en  hipi  ;  unkan  is 
Wakantanka  tokiconze  kin  yao- 
tanin,  qa  onspewicakiye  ca,  Mo¬ 
ses  toope  kin  wicasta  wokcan 
ko,  etanhan  Jesus  on  wahokon- 
wicakiya,  anpao  kin  etanhan 
otpaze  cin  hehanyan. 

24  Unkan  hunh  taku  oyakapi 
kin  wicadapi,  qa  hunh  is  wica- 
dapi  sni. 

25  Unkan  okonwanjidan  awa- 
kicinpi  sni  kin,  hehan  kihdapi, 
Palos  wicoie  wanjidan  oyake 
cin  iyohakam  ;  Woniya  Wakan 
kin  Isaya  wicasta  wokcan  kin 
en,  hunkake  wicunyanpi  kin 
tanyan  wowicakiyaka ; 

26  Qa  heya,  Oyate  kin  de  ekta 
wicai,  qa  heya  wo  ;  Wanahonpi 
kin  on  nayahonpi  kta  tuka  oya- 
kahnigapi  kte  sni,  qa  wawanya- 


kapi  kin  on  wandakapi  kta  tuka 
widukcanpi  kte  sni  : 

27  Oyate  kin  de  cantepi  kin 
cepa  aye  ca  nogepi  kin  on  kitan 
se  wanahonpi,  qa  istapi  kin  o- 
hmus  icupi ;  ista  kin  on  wawan- 
yakapi  kte  sni,  qa  noge  kin  on 
wanahonpi  kte  sni,  qa  cante  kin 
on  okahnigapi  kte  sni,  qa  ihdue- 
cetupi  kte  sni,  qa  mis  okizi  wi- 
cawaye  kte  sni  heon  etanhan. 

28  Hecen  on  he  sdonya  po, 
Wakantanka  wiconi  tawa  kin 
Ikcewicasta  kin  wicaqupi,  un¬ 
kan  hena  is  nahonpi  kta  ce. 

29  Hena  hecen  eya,  unkan  Ju- 
da  wicasta  kin  kihdapi,  qa  nina 
hdokinicapi. 

30  Unkan  Palos  waniyetu  nom 
tipi  iyunwin  ton  odote  cin  he 
ohna  yanke  ca,  tona  en  hipi  kin 
owasin  tin  u  wicasi. 

31  Wakantanka  tokiconze  kin 
yaotanin,  qa  Jesus  Messiya  Itan- 
can  taku  tawa  kin  waditagya 
oyaka  ece,  tuwedan  tehinda  sni. 


PALOS, 

ROMA  OYATE 

WOWAPI  WICAKICAGE  CIN. 

1  Palos  Jesus  Messiya  taokiye, 
yewicasipi  kin  en  kicopi,  Wa¬ 
kantanka  tawootanin  waste  on 
kahnigapi ; 

2  Ehanna  wowapi  wakan  kin  en 
wicasta  wokcan  oyakapi  qon  hee ; 

3  lye  Cinhintku  Jesus  Messiya 
Itancan  unyanpi  kin  heon  etan¬ 
han  ;  he  qe  wicacehpi  eciyatan- 
han  Dawid  cinca  kin  hetanhan 
icaga ; 


4  Qa  wowasake  on  Wakantan¬ 
ka  Cinhintku  kin  hee  e  yuotan- 
inpi,  Woniya  Wakan  kin  eci- 
yatanhan,  wiconte  etanhan  piya 
ikicage  cin  he  en  ; 

5  lye  kin  eciyatanhan  wowaste 
unkicupi,  qa  oyate  owasin  wa- 
cinyanpi  kin  anagoptanpi  kte  cin 
heon  yewicasipi  wicohan  kin  he 
nakun,  iye  caje  kin  on  : 

6  Hena  ehna  Jesus  Messiya 
wicakico  kin  he  niyepi. 

7  Tona  Roma  ekta  un  kin  owa- 

sin,-  Wakantanka  waste  wicaki- 
da,  yaowotanpidan  kte  cin  on 
wicakico  kin  hena,  wowapi  cica- 
gapi.  Wowaonsida,  wookiye 
ko,  Wakantanka  ateunyanpi,  qa 
.Tesus  Messiya  Itancan  kin  etan- 
han,  nicipi  un  nunwe. 

8  Tokaheya,  Jesus  Messiya  eci- 
yatanhan,  niyepi  owasin  on  etan- 
han,  Wakantanka.  mitawa  kin 
wopida  ewakiya  ece,  niye  wa- 
cinyayapi  kin  he  maka  kin  o- 
wancaya  cajeyatapi  kin  heon. 

9  Wakantanka  minagi  kin  eci- 
yatanhan  ohowada,  iye  Cinhin- 
tku  tawootanin  waste  kin  en,  he 
sdonmayan,  ayastan  sni  woceki- 
ye  epa  eea,  ohinniyan  cajeciya- 
tapi  ece  ; 

10  Qa  nakaha  Wakantanka  ta- 
wacin  kin  eciyatanhan  ekta  ciu- 
pi  owakihi  kte  cin  heon  cewa- 
kiya  ece. 

11  Wanciyakapi  nina  wacin, 
woniya  etanhan  taku  wicaqupi 
wan  cicupi  kta,  on  niyusutapi 
kte  cin  heon  etanhan. 

12  Niyepi  kin  on  iyuskinma- 
yanpi  kte  cin  he  waka,  nis  niye 
qa  mis  miye  napin  wacinunyanpi 
kin  on  etanhan. 

13  Mihunkawanjijhe  de  sdonye 
sni  dukanpi  kta  wacin  sni,  wan¬ 
na  ota  ekta  ciupi  kta  kepca,  tu- 
ka  dehanyan  iyomakipi  sni,  ni¬ 
yepi  ekta  waskuyeca  wanjikji 
mduhe  kta  wacin,  oyate  tokto- 
keca  kin  en  mduhe  cin  he  iyece- 
ca. 

14  Helenes,  Ikcewicasta  ko, 
ksapapi,  wacintonpi  sni  ko,  hena 
iyohi  wicaweciye  sni  waun. 

15  Hecen  token  owakihi  kin, 
niyepi  nakiin  Roma  ekta  yaunpi 
kin,  wootanin  waste  kin  ocici- 
yakapi  kta  wacin. 

16  Messiya  tawootanin  wa^te 
kin  on  ima^tece  sni ;  he  niwica- 
ve  kte  cin  on  Wakantanka  to- 

wasake  kin  hee,  tona  wicadapi 
kin  hena  en,  Juda  wicasta  kin 
he  tokaheya,  qa  hehan  Helenes 
wicasta  kin  hena. 

17  Heon  etanhan  Wakantanka 
owotanna  ohanye  cin  he  wacin- 
yanpi  kin  etanhan  wacinyanpi 
ekta  yuotaninpi ;  wowapi  qon 
iyececa,  Tuwe  owotanna  kin  he 
wacinyanpi  on  ni  kta  ce. 

18  Mahpiya  kin  etanhan  Wa¬ 
kantanka  tocanniye  kin  yuotan¬ 
inpi,  woaktasni  owasin  qa  wica¬ 
sta  woahtani  econpi  kin  en,  tona 
woalitani  on  wowicake  kin  ana- 
ptapi  kin  hena  en. 

19  Hena  on  W’akan tanka  token 
sdonyapi  kte  cin  taninyan  un  ; 
Wakantanka  sdonye  wicakiya 
nakaes. 

20  Maka  kagapi  kin  hetanhan 
Wakantanka  towakan  qa  towa- 
sake  otokahe  wanice  cin  hena 
tanin,  hena  wanyagpica  sni  esta, 
taku  kage  cin  on  etanhan  sdon¬ 
yapi  ece ;  hecen  on  woanahbe 
yuhapi  kte  sni. 

21  Qa  hecen  Wakantanka  sdon¬ 
yapi,  tuka  Wakantanka  iyecen 
yutanpi  ^ni,  qa  pidapi  sni ;  tuka 
tawacinpi  kin  ekta  wahanhan- 
icida  ayapi,  qa  iye  cantepi  wa¬ 
cin  ton  sni  kin  otpas  ay  a. 

22  Ksapeicidapi  kin  en  icun- 
han  witkotkoka  icah  ayapi. 

23  Qa  Wakantanka  tepica  sni 
towitan  kin  he  wicasta  te  kte 
cin  ouncage  kin  iyecen  yutoke- 
capi,  qa  zitkadan,  wahutopa,  wa- 
tutka  kin  hena  koya. 

24  Heon  iye  cantiheyapi  sice 
cin  en  Wakantanka  awicayu- 
stan,  ihdu^apapi  kte  ca,  iye  tan- 
canpi  kin  kiciyusihtinpi  kte  cin 
heon. 

25  Hena  Wakantanka  wowi¬ 
cake  tawa  kin  woitonsni  kaga¬ 
pi,  qa  taku  icahyapi  kin  he 
yuonihanpi  qa  ohodapi,  waicah- 


WICOWOYAKE  2. 


ye  cin  he  isanpa,  he  qe  owi- 
hanke  wanin  yawastepi  nunwe. 

26  Heon  etanhan  wocantiheye 
sice  cin  en  Wakantanka  awica- 
yustan  ;  hecen  winohinca  wica- 
yuhapi  kin  hena  e  wicohan  owo- 
tanna  kin  yutokecapi,  qa  :,wo- 
tanna  sni  econpi  ece. 

27  Qa  wicasta  kin  is  eya  win- 
yan  yuhapi  kin  he  ayustanpi,  qa 
is  iyepi  otoiyohi  winkfcapi  on  ki- 
cicinpi,  wica  kin  wica  kici  wo- 
wistece  okicihanyanpi,  qa  iye 
tancan  mahen  wahtanipi  kin  ta- 
ku  iyohi  kte  cin  he  yuhapi. 

28  Qa  Wakantanka  wacin  en 
yuze  wacinpi  sni  kin  he  iyecen, 
Wakantanka  is  eya  wicotawa- 
cin  wahte  sni  kin  en  awicayu- 
stan,  hecen  taku  wowistece  kin 
hdustanpi  kta. 

29  Hena  e  woahtani  owasin, 
wiinahmanpi,  wicosice,  waicu- 
cupi  kte  cin,  qa  oMnyanpi  on 
iyatahdepi ;  winawizipi,  tin  wi- 
caktepi,  wakinicapi,  wohnaye, 
qa  wocanniye  on  ojupidan. 

30  Waajijipi  sa,  waaiapi  sa, 
Wakantanka  sice  dapika,  wa- 
hanicidapi,  wamnaicidapi,  ihda- 
tanpi  sa,  taku  sica  kagapi  sa, 
hunkakeyapi  kin  anawicago- 
ptanpi  sni ; 

31  Wacintonpi  sni,  woope  ki- 
caksapi,  wacantkiyapi  sni,  wacin 
tankapi  sni,  qa  waonsidapi  sni. 

32  Hena  Wakantanka  toope 
kin  sdonyapi ;  (tona  hecen  econ¬ 
pi  kin  hena  wiconte  iyahdeici- 
yapi,)  tuka  is  iye  hecen  econpi 
qa  tona  heconpi  kin  hena  on 
iyokipipi  ece. 

WICOWOYAKE  2. 

1  Heon  etanhan  wicasta  kin 
nituwe  kasta,  wadaco  kinhan 
iyaonpepica  sni  yaun  kte  sni. 
Taku  on  wicasta  tokeca  daco 

kinhan  he  en  niye  nihdaco,  wa¬ 
daco  tuka  nis  eya  he  kici  taku 
okonwanjidan  ecanon  ece. 

2  Tona  wicohan  hecen  econpi 
kin  hena  Wakantanka  wowicake 
eciyatanhan  wicayaco  kin  he 
sdonunyanpi. 

3  Qa  wicasta  kin,  nis  tona  he¬ 
conpi  kin  wicadaco,  qa  iyecen 
ecanon  kinhan,  Wakantanka  wi¬ 
cayaco  kin  he  nayecipe  kta  ke- 
canni  he. 

4  Qa  is  iye  towaste  wowijice 
kin  ayakta  sni  he,  wacin  tanka 
qa  wawacinkta  yuza  tanka  ko- 
ya;  qa  Wakantanka  towaste 
kin  nihduecetu  kta  aniye  cin 
hee  e  sdonyaye  sni  he, 

5  Tuka  cante  nitehika,  qa  ni¬ 
hduecetu  sni  kin  eciyatanhan', 
wocanniye  anpetu,  qa  WAkan- 
tanka  owotanna  wicayaco  kin 
yutaninpi  iyehantu  kte  cin  en, 
wocantiyahde  amnayaya  he. 

6  He  wicasta  otoiyohi  iye  olian 
kin  eciyatanhan  wicakicu  ece 
e  kta : 

7  Tona  wicokan  waste  en  ape 
yukanpi,  qa  wowitan,  woyuoni- 
han,  qa  tepica  sni  kin  akitapi 
ece  kin  hena  wiconi  owihanke 
wanice  kta  : 

8  Tuka  tona  wakinin  unpi,  qa 
wowicake  kin  anagoptanpi  sni, 
tuka  woalitani  awacinpi  kin  he¬ 
na,  wosihda,  qa  wocanniye, 

9  WAsitkihda,  qa  wokakije, 
wicasta  otoiyohi  taku  sica  econ 
kin  wicanagi  kin  kiciun  kta,  Ju- 
da  wicasta  kin  he  tokaheya,  qa 
hehan  Helenes  hee  kta. 

10  Tuka  wowitan,  woyuoni- 
han,  wookiye  ko,  tona  wasteya 
okanye  cin  hena  kiciun  kta,  Ju- 
da  wicasta  kin  he  tokaheya,  qa 
hehan  Helenes  hee  kta. 

11  Wakantanka  wicasta  ito- 
hnake  ekta  etonwe  sni  ece. 

12  Tona  woope  codan  wakta- 

nipi  kin  hena  woope  codan  yuta- 
kunipi  kte  sni,  qa  tona  woope 
kin  en  waktanipi  kin  hena  wo¬ 
ope  kin  eciyatanhan  wicayacopi 
kta. 

13  Wakantanka  ekta  tona  wo¬ 
ope  nalionpi  kin  hena  owotanna 
kin  eepi  sni,  tuka  tona  woope  kin 
ecen  econpi  kin  hena  owotanna 
wicayawapi  kta. 

14  Tohan  Ikcewicasta  woope 
yuhapi  sni  kin  hena  iye  cinka 
woope  wicohan  kin  ecen  econpi 
kinhan,  woope  yuhapi  sni  esta, 
is  iye.  woope  ihduhapi  ece. 

15  Hena  is  iye  cantepi  kin  ekta 
woope  wicohan  owapi  kin  he 
hdutaninpi,  iye  tawiyukcan  kin 
nakun  he  yaotanin,  qa  tawacin- 
pi  kin  otoiyohi  tuktekten  iyaki- 
cionpapi,  qa  akes  anakihmanpi 
ece. 

16  Anpetu  wan  en,  Wakantan¬ 
ka  wo  tanin  waste  mitawa  kin  eci¬ 
yatanhan,  Jesus  Messiya  on,wi- 
casta  taku  nahmana  awacinpi 
kin  yaco  kinhan. 

1-7  Iho,  Juda  wicasta  eniciyapi, 
qa  woope  kin  awacin  nanke  ca 
Wakantanka  on  nihdatan, 

18  Qa  iye  tawacin  kin  sdonya- 
ya,  qa  taku  tona  waste  kin  idu- 
kcan,  woope  kin  tanyan  onnispe 
nakaes ; 

19  Qa  tona  ista  gongapi  kin 
tanyan  yewicayaye  ca,  otpaza 
ehna  un  kin  iyoyarnwicaye  cin 
he  niye  kecannicin ; 

20  Qa  wacinton  sni  kin  hena 
waonspekiya  niyuhapi,  qa  hoksi- 
yoqopa  kin  onspewicayakiya  ece, 
qa  woope  kin  en  wosdonye  wo- 
wicake  ko  ouncage  kin  yuha 
yaun. 

21  Heon  etanhan  wicasta  toke- 
ca  onspeyakiye  cin  nis  niye  on- 
speniciciye  sni  he.  Wamanon- 
pi  kte  sni  keya  odake  cin,  nis  ni¬ 
ye  wamayanon  he. 

22  Wawicihahapi  econpi  kte 
sni  kehe  cin,  nis  qiye  tuwe  wa- 
wiyakihaha  he.  Wakagapi  kin 
wahteyada  sni  kin  nis  niye  tipi 
wakan  kin  etanhan  wamayanon 
he. 

23  Nis  woope  kin  en  iniwin- 
kta  kin,  woope  kicaksapi  kin  on 
Wakantanka  wowistenyaya  he. 

24  Niyepi  eciyatanhan  Ikcewi¬ 
casta  kin  Wakantanka  caje  kin 
ostehdapi  ece  ;  wowapi  en  kaga- 
pi  qon  iyececa  ; 

25  Woope  kin  oyape  cinhan, 
awicakehan  bakihdayapi  kin  ta¬ 
ku  okihi  ece  ;  tuka  woope  yaka- 
ksa  ece  kinhan,  banicihdayapi 
kin  he  bakihdayapi  sni  icaga. 

26  Heon  bakihdayapi  sni  kin 
he  woope  woowotanna  kin  tan¬ 
yan  ope  cinhan,  he  bakihdayapi 
sni  kin  bakihdayapi  kiciyawapi 
kte  sni  he. 

27  Qa  bakihdayapi  sni  ece  kin 
he  woope  kin  ope  cinhan,  he, 
niye  oowa  qa  bakihdayapi  kin 
eciyatanhan  woope  yecakse  cin, 
niyaco  kte  sni  he. 

28  Tuwe  akan  tanhan  ecedan 
hecece  cin,  he  Juda  wicasta  kin 
heca  sni ;  qa  bakihdayapi  akan 
tanhan  qa  wicacehpi  ecedan  en 
un  kin  he  hee  sni ; 

29  Tuka  tuwe  mahen  tanhan 
hecece  cin  he  Juda  wicasta  kin 
hee,  qa  bakihdayapi  kin  he  oowa 
kin  en  he  sni,  tuka  wicanagi  kin 
en  un  kin  hee  ;  he  wowitan  kin 
wicasta  akantu  eciyatanhan  sni, 
tuka  Wakantanka  eciyatanhan 
un. 

WICOWOYAKE  3. 

1  Hecen  Juda  wicasta  kin  to¬ 
ken  iyotan  un  he,  qa  bakihdayapi 
kin  he  taku  okihi  he. 

2  Taku  owasin  on  iyotan,  tuka 
tokaheya  Wakantanka  oie  kin 
wicaqupi  qon  he. 


WICOWOYAKE  3. 


3  Qa  wanjikji  wicadapi  sni  esta, 
hecen  tokeca  kta  he.  Hena  wi¬ 
cadapi  sni  kin  he  Wakan tanka 
wacinyanpi  kin  ecetu  sni  ye  kta 
he. 

4  Hiya,  hecetu  sni;  Wakan- 
tanka  wowicake  kta,  qa  wicasta 
otoiyohi  iton  kte  Mi ;  wowapi 
en  kagapi  qon  iyececa ;  Nioie  kin 
on  nihdaowotanna  kta,  qa  niya- 
copi  kin  en  ohiyaye  kta  ce. 

5  Tuka  waunhtanipi  kin  hena 
Wakantanka  toowotanna  yutan- 
in  kinhan  token  unkeyapi  kta 
he ;  Wakantanka  kakiswicaye 
cin  he  owotanna  sni  he  ;  (wica- 
sta  akantu  kin  iyecen  iwaa  ;) 

6  Hiya  hecetu  sni ;  hecetu  kin¬ 
han  token  Wakantanka  wicoi- 
cage  kin  wicayaco  kta  he. 

7  Oiwaton  sni  kin  on  etanhan 
Wakantanka  towicake  kin  he 
iye  towitan  kin  hduotanin  kin¬ 
han,  token  on  etanhan  wahtani 
sa  iyecen  tnayacopi  he. 

8  Qa  tokeca  taku  waste  u  kte 
cin  heon  taku  sica  econkupi  kte 
Mi  he,  unkakicagapi  qa  wanjikji, 
unkeyapi  ce,  keyapi  kin  iyece¬ 
ca  ;  hena  wicayacopi  kin  he 
owotanna. 

9  He  etanhan  tokeca  kta ;  un- 
kiye  iyotan  unwastepi  he.  Hi¬ 
ya,  takuMina  on.  Wanna  Juda 
Helenes  wicasta  ko,  owasin  wo- 
alitani  ihukuya  yukanpi  kin  he 
unyaotaninpi  qon. 

10  W'owapi  en  kagapi  qon  iye¬ 
ceca  ;  Tuwedan  owotanna  un 
Mi ; 

11  Tuwedan  okahnige  Mi;  tu¬ 
wedan  Wakantanka  akite  Mi ; 

12  Owasin  icunonpa  iyayapi, 
ptaya  ihdusicapi ;  tuwedan  taku 
waste  econ  Mi,  wanjidan  esta. 

13  Dotepi  kin  wicahnakapi  yu- 
hdokapi  kin  hee  ;  cejipi  kin  on 
wicahnayanpi  ece,  itiapi  kin  en 
sintehda  tage  yukan  : 


14  Ipi  kin  wicayasicapi  qa  wi- 
coie  pa  hinca  ko  on  ojudan  : 

15  Sihapi  kin  is  weyapi  kta  e 
duzahanpi ; 

16  Tacankupi  kin  ohna  wico- 
takuni  Mi  wicokakije  ko  yukan ; 

17  Qa  wookiye  canku  kin  he 
sdonyapi  sni. 

18  Qa  istapi  kin  itokam  Wa¬ 
kantanka  kokipapi  kin  wanica 
ce. 

19  Woope  kin  taku  tona  eye 
cinhan,  tona  woope  ihukuya  un 
kin  hena  hewicakiya  ece  e  sdon- 
unyanpi.  Hecen  wicai  otoiyohi 
iohmus  icupi  kta,  qa  wicoicage 
owasin  Wakantanka  itokam  wi¬ 
cayacopi  kta. 

20  Heon  etanhan  iye  itokam, 
woope  wicohan  kin  on,  wicace- 
hpi  takudan  yaowotanpi  kte  Mi ; 
woope  kin  eciyatanhan  woahta- 
ni  sdonkiyapi  ece. 

21  Tuka  nakaha  woope  codan 
Wakantanka  toowotanna  kin 
yutaninpi ;  woope  qa  wicasta 
wokcanpi  kin  he  yaotaninpi  ece. 

22  Wakantanka  toowotanna 
kin,  Jesus  Messiya  wacinyanpi 
kin  eciyatanhan  u  kin  hee,  tona 
wicadapi  kin  owasin  en,  qa  owa¬ 
sin  akan  un,  qa  owasin  akiyece- 
capi. 

23  Owasin  hin  wahtanipi,  qa 
Wakantanka  towitan  kin  iyohi 
Mi  unpi. 

24  Qa  iye  towaonsida  kin  on 
iyunwin  codan  owotanna  wi- 
cayawapi,  wopekitonpi  Jesus 
Messiya  en  un  kin  he  eciyatan¬ 
han. 

25  He  Wakantanka  toka  qe- 
han  ehde,  wokajuju  kta,  iye  we 
kin  wacinyanpi  kin  eciyatanhan, 
iye  toowotanna  hduotanin  kte, 
woahtani  ehanna  econpi  qon  he¬ 
na  kajujupi  kin  on  etanhan. 

26  Wakantanka  tehan  ape  un 
kin  en,  nakaha  iye  toowotanna 

kin  hdutanin  kta  e  heon ;  he- 
cen  iye  kin  owotanna  un  kta,  qa 
nakun  tuwe  Jesus  wacinye  cin- 
han,  he  yaowotan  kta. 

27  Hehan  ihdatanpi  kin  toki 
un  he.  He  anaptapi.  Woope 
kin  tukte  e  on ;  wicohan  kin  hee 
he.  Hiya,  wacinyanpi  woope 
kin  hee  on  etanhan. 

28  Heon  woope  wicohan  co- 
dan,  wacinyanpi  on  etanhan, 
wicasta  kin  owotanna  yawapi  e 
he  unkiyukcanpi. 

29  Juda  oyate  isnana  Wakan- 
•tanka  tawapi  he  ;  qa  Ikcewica- 
sta  tawapi  sni  he.  Hiya,  nakun 
Ikcewicasta  tawapi. 

30  Tuwe  wacinyanpi  on  baki- 
hdayapi  kin  yaowotanna  kte,  qa 
wacinyanpi  eciyatanhan  baki- 
hdayapi  sni  kin  owotanna  yawa 
kte  cin  he  Wakantanka  wanji- 
dan. 

31  Hecen  wacinyanpi  kin  on 
woope  kin  ecetu  sni  unyanpi  he. 
Hiya,  hecetu  sni,  tuka  woope 
kin  unyusutapi. 

1 

WICOWOYAKE  4. 

1  Heon,  Abraham  ate  unyanpi 
kin,  wicacehpi  eciyatanhan  taku 
iyeye  ciqon  tukte  e  he,  unkeya- 
pi  kta  he. 

2  Abraham  wicohan  on  ihdu- 
owotanna  kinhan  taku  iwinkta 
kte  cin  hduha,  tuka  Wakantan¬ 
ka  itokamya  sni. 

3  Wowapi  v/akan  kin  token 
eya  he.  Abraham  Wakantanka 
wacinyan,  qa  woowotanna  kici- 
yawapi  qon. 

4  Tuwe  htani  kin  he  wokajuju 
kin  wowaonsida  iyecen  kiciya- 
wapi  sni,  tuka  wopetonpi  kin  he 
iyececa. 

5  Tuka  tuwe  ohanye  sni,  qa 
tuwe  tona  wahtanipi  kin  wica- 
yaowotanna  kin  he  wacinye  cin- 

ban,  wacinyanpi  kin  he  wicoo- 
wotanna  kiciyawapi  ece. 

6  Wicasta  kin  tuwe  wicohan 
codan  Wakantanka  wicoowo- 
tanna  kiciyawa  kin  wowaste 
yuhe  cin  he  Dawid  oyake  ciqon 
iyececa  : 

7  Tona  taku  sica  econpi  qon 
wicakicicajujupi,  qa  wahtanipi 
kin  yutokan  iyewicakiciciyapi 
kin  hena  wicayawastepi  ece. 

8  Wicasta  kin  tuwe  Itancan 
kin  woahtani  kiciyawa  sni  kin 
he  yawastepi  ce. 

9  Unkan  wowaste  kin  de  baki- 
hdayapi  kin  ecedan  en  au  he  ; 
qa  is  bakihdayapi  sni  kin  nakun 
en  au  he.  Wacinyanpi  kin  he 
Abraham  woowotanna  on  kici¬ 
yawapi  ce,  unkeyapi  qon. 

10  Token  he  on  kiciyawapi  he  ; 
bakihdayapi  kin  en  un,  qa  is  ba¬ 
kihdayapi  sni  en.  Bakihdayapi 
en  un  sni,  tuka  bakihdayapi  sni 
kin  en  icunhan. 

11  Qa  nahanhin  bakihdayapi 
sni  un  kin  en  icunhan,  bakihda¬ 
yapi  kin  he  wowapetogton,  wo- 
wacinye  woowotanna  ipuspe  kin 
hee  icu;  hecen  tona  wacinyanpi 
kin  owasin,  bawicahdayapi  sni 
esta,  he  ateyapi  kta,  qa  nakun 
hena  e  wicoowotanna  wicakici- 
yawapi  kta. 

12  Qa  tona  bakihdayapi  kin  he- 
ceepidan  sni,  nakun  Abraham 
ateunyanpi,  hinahin  bakihdaye 
sni,  he  ehan  wacinye  ciqon,  tona 
he  oye  kin  ohna  manipi  kinhan, 
hena  is  eya  bakihdayapi  kin  en 
ateyapi  kte  cin  heon. 

13  Maka  kin  tawaye  kte  cin, 
Abraham  iye  cinca  kin  om,  iwa- 
hoyapi  qon  he  woope  kin  eciya¬ 
tanhan  sni,  tuka  wacinyanpi  on 
woowotanna  kin  eciyatanhan. 

14  Tona  woope  kin  eciyatan- 
hanpi  kin  hena  tawayapi  kte  cin 
eepi  hecinhan,  wacinyanpi  kin 


WICOWOYAKE  5. 


ecetu^niyapi,  qa  wahoyapi  qon 
he  nakun  takudan  okihi  sni. 

15  Woope  kin  he  wocanniye 
kaga  ;  tukten  woope  wanica  he- 
cinhan  hen  woalitani  nakun  wa¬ 
nica. 

16  Heon  etanhan,  he  wacin- 
yanpi  kin  on,  wowaonsida  eci- 
yatanhan  kte  cin  heon,  qa  waho¬ 
yapi  qon  cincapi  kin  owasin  en 
wicakiciyusutapi  kta,  tona  wo¬ 
ope  eciyatanhan  unkin  heceedan 
sni,  tuka  tona  Abraham,  unkiye 
owasin  ateunyanpi  kin,  wacinye 
ciqon  en  opapi  kin  hena  koya. 

17  Wowapi  qon  iyececa;  Ikce- 
wicasta  oyate  ota  ateniyanpi  kta 
e  ecihde  ce  ;  Wakantanka  wica- 
te  cin  ake  ni  wicaye  ca,  taku  to¬ 
na  un  sni  kin  hena  taku  un  kin 
iyecen  cajeyata  ece  kin  he  wa- 
cinyan  kin  heon  etanhan. 

18  Oyate  ota  ateyapi  kte  cin 
he  apepica  sni,  tuka  wacinyan 
un  kin  heon  ape,  taku  eyapi  qon 
iyececa ;  Nicinca  iyenaka  kta 
ce. 

19  Qa  wasagya  wacinye  cin 
heon  iye  tancan  kin  wanna  kan 
he  awakicin  sni,  wanna  wani- 
yetu  opawinge  ikiyedan,  qa  Sara 
tamni  kin  nakun  wanna  ecece 
sni  tuka. 

20  Qa  Wakantanka  wahoye  cin 
he  cetunhda  kin  on  kaktihanhan 
^ni ;  tuka  wacinyanpi  on  waki- 
saka  un,  qa  Wakantanka  yatan. 

21  Qa  taku  iwahoye  cin  he 
ecen  econ  kta  okihi  e  he  nina 
wicada. 

22  Heon  etanhan  he  wicoowo- 
tanna  kiciyawapi. 

23  Qa  he  hecen  kiciyawapi  kin 
he  iye  isnana  on  wowapi  kin  en 
kagapi sni ; 

24  Tuka  unkiyepi  on,  he  unki- 
ciyawapi  kte  cin  heon  etanhan, 
tuwe  Jesus  Messiya  Itancan  un- 
kiyapi  kin  wiconte  etanhan  na- 


jin  kiye  ciqon  he  wacinunyanpi 
kinhan. 

25  Iye  waunhtanipi  kin  on  wi- 
caqupi,  qa  owotanna  uriyawapi 
kte  cin  on  ake  najinkiyapi  qon. 

WICOWOYAKE  5. 

1  Hecen  wacinyanpi  on  owo¬ 
tanna  unyawapi  kin,  heon  etan¬ 
han  Wakantanka  ekta  wookiye 
unhapi,  Jesus  Messiya  Itancan 
unkiyapi  kin  eciyatanhan. 

2  Qa  he  iye  eciyatanhan  en 
unhiyupi,  wowaonsida  en  ahan 
naunjinpi  kin  en,  wacinyanpi 
kin  on  etanhan,  qa  Wakantanka 
towitan  kin  ape  unkiyuskinpi 
ece. 

3  Qa  hecedan  sni,  nakun  woka- 
kije  on  unkiyuskinpi  ece  ;  woka- 
kije.  kin  he  wacin  tankapi  kaga 
e  sdonunyanpi ; 

4  Qa.  wacin  tankapi  kin  he  wi- 
yukcanpi,  qa  wiyukcanpi  kin  he 
woape ; 

5  Qa  woape  kin  he  isten  wica¬ 
ye  sni,  Woniya  Wakan  unqupi 
kin  he  eciyatanhan,  Wakantan¬ 
ka  towaste  uncantepi  kin  en  un- 
kokicicastanpi  kin  he  etanhan. 

6  Takudan  unkokihipi  ^ni  kin 
he  icunhan,  wanna  iyehantu  qe- 
han  Messiya  wahtanipi  sa  kin  on 
ta. 

7  Tuwedan  wicasta  owotanna 
kin  on  te  kte  sni  naceca  ;  tuka 
okinni  wicasta  waste  on  tuwe  te 
kta  tawatenye  kta  nace. 

8  Tuka  wahtanipi  sa  heuncapi 
kin  he  icunhan,  Messiya  unki¬ 
yepi  on  te  cin  he  en,  Wakantan¬ 
ka  token  canteunkiyapi  kin  hdu- 
otanin. 

9  Hecen  Sam  iyeya,  nakaha  iye 
we  kin  on  owotanna  unyawapi 
kin,  iye  eciyatanhan  wocanniye 
kin  etanhan  eunhdakupi  kta. 

10  Toka  unyakonpi  qehan  he 

icmihan,  iye  Cinhintku  te  cin 
eciyatanhan,  Wakantanka  kici 
okiciciye  unyanpi  hecinhan,  he 
sam  iyfeya  kici  okiciciya  unya- 
konpi  kin,  iye  ni  un  kin  eciya¬ 
tanhan  ni  unyanpi  kta. 

11  Qa  hecedan  sni,  tuka  nakun 
Wakantanka  kin  en  unkiyuskin- 
pi,  Jesus  Messiya  Itancan  unki- 
yapi  kin  eciyatanhan,  he  etanhan 
nakaha  waokiye  unhapi. 

12  Heon  etanhan  wicasta  wan- 
jidan  eciyatanhan  woalitani  wi- 
coicage  kin  wicehna  hiyu,  qa 
woahtani  etanhan  wiconte,  qa 
hecen  wiconte  wicasta  owasin 
akan  iwicayaya,  owasin  wakta- 
nipi  nakaes. 

13  Woope  kin  itokam  woalita¬ 
ni  wicasta  kin  ehna  un  ;  tuka 
tukten  woope  wanice  cinhan 
hen  woalitani  wicakiciyawapi 
sni  ece. 

14  Hececa  esta,  Adam  qa  Mo¬ 
ses  iyotahedan  wiconte  ounyan, 
Adam  tuwe  u  kte  cin  oowa  kin 
hee  wahtani  kin  tona  iyecen 
walitanipi  sni  kin  hena  eepi  kaes 
en  ounyan. 

15  Tuka  woalitani  qon  he  kici 
wowaonsida  kin  akidecece  sni. 
Wicasta  wanjidan  waktani  qon 
he  on  wicota  tapi  hecinhan,  he 
sam  iyeya  Wakantanka  towaon- 
sida,  qa  wowaonsida  on  ituwica- 
kihanpi  kin  he  wicasta  wanji¬ 
dan,  Jesus  Messiya  kin  hee  on 
wicota  en  wicakiciyuota  kta. 

16  Qa  wicasta  wanjidan  wa- 
litani  qon  eciyatanhan,  wowaon¬ 
sida  on  ituwicakilianpi  kin  he 
iyecece  sni.  Wanjidan  on  etan¬ 
han  wiconte  iwicayacopi ;  tuka 
wowaonsida  on  itulianpi  kin  he 
woalitani  ota  etanhan  wicayao- 
wotanna  kta. 

17  Wicasta  wanjidan  wahtani 
kin  on  etanhan  wanjidan  eciya¬ 
tanhan  wiconte  ounyan  hecin- 

han,  he  sam  iyeya  tona  wowa¬ 
onsida  untkana,  qa  wicoowotan- 
na  wicaqupi  kin  icupi  .kin  hena, 
wanjidan,  Jesus  Messiya  kin  hee, 
e  eciyatanhan  wiconi  kin  en  oun- 
yanpi  kta. 

18  Heon  etanhan  woahtani 
wanjidan  eciyatanhan,  wicasta 
owasin  en  wiconte  iwicayacopi 
kin  aupi ;  he  iyecen  woowotan- 
na  wanjidan  on  etanhan  wiconi 
iwicayaowotanna  kin  he  wicasta 
owasin  en  aupi. 

19  Wicasta  wanjidan  waanago- 
ptan  sni  un  qon  he  etanhan  wi¬ 
cota  wahtani  sa  wicakagapi  kin, 
he  iyecen  wanji  waanagoptan 
un  kin  eciyatanhan  wicota  owo- 
tanna  wicakagapi  kta. 

20  Woahtani  ihduota  kte  cin 
heon  woope  kin  hi,  tuka  tukten 
woahtani  yuota  ikicage  ciqon 
hen  wowaonsida  nina  sam  iyeya 
ihduota. 

21  Hecen  wiconte  en  woahtani 
ounye  ciqon  he  iyecen  wiconi 
owihanke  wanica  en  wowaon¬ 
sida  ounye  kta,  Jesus  Messiya 
Itancan  unkiyapi  kin  eciyatan¬ 
han. 

WICOWOYAKE  6. 

1  Hecen  taku  unkeyapi  kta  he. 
Wowaonsida  yuotapi  kte  cin  he¬ 
on  woahtani  en  unkitanpi  kta  he. 

2  Hiya  hecetu  sni.  Tona  woa¬ 
htani  ekta  untapi  kin,  token  he 
en  nakun  unnipi  kta  he. 

3  Tona  Jesus  Messiya  en  bap- 
tem  wicaqupi  kin  hena  iye  te 
cin  en  baptem  wicaqupi  kin  he 
sdonyayapi  sni  he. 

4  Heon  etanhan  baptem  eciya¬ 
tanhan  he  kici  unhnakapi,  wi¬ 
conte  kin  en,  hecen  iye  Atkuku 
towitan  kin  Messiya  wicate  cin 
etanhan  ekicetu  ye  ciqon  he  iye¬ 
cen  unkis  eya  wiconi  teca  kin 
en  maunnipi  kta. 


WICOWOYAKE  7. 


5  Qa  iye  te  cin  iyacinpi  kin  en 
kici  huunhdepi  hecinhan,  nakun 
he  piya  ikicage  cin  en  iyecen 
unyakonpi  kta. 

6  Qa  wicasta  tanina  unhapi 
kin  he  iye  kici  icipaweh  okatan- 
pi  kin  he  sdonunkiyapi,  hecen 
woahtani  tancan  kin  he  ihang- 
yapi  kta,  qa  hetanhan  woahtani 
wowidag  unyanpi  kte  sni. 

7  Tuwe  te  cinhan,  he  wanna 
woahtani  etanhan  kiyuskapi. 

8  Hecen  Messiya  kici  untapi 
hecinhan,  kici  unnipi  kta  e  wa- 
.cinunyanpi. 

9  Qa  Messiya  wicate  cin  etan¬ 
han  ekicetuyapi  qon  he  ake  ici- 
mana  te  kte  sni  e  sdonunyanpi ; 
tokata  wiconte  tohinni  yuha 
okihi  kte  sni. 

10  He  te  ciqon  wancadan  woa¬ 
htani  on  ta  ;  qa  he  kini  kin  Wa- 
kantanka  on  ni  un. 

11  He  iyecen  nis  eya  woahta¬ 
ni  on  te  nihdawapi,  tuka  Wa- 
kantanka  ekta  ni  yannpi,  Jesus 
Messiya  Itancan  unkiyapi  kin 
eciyatanhan, 

12  Heon  nitancan  te  kte  cin  en 
woahtani  ounye  sni  nunwe,  he¬ 
cen  wocantiheye  sice  cin  ana- 
yagoptanpi  kte  sni. 

13  Qa  nihuhapi  kin  hena  wico- 
han  sica  en  woahtani  wowin- 
yunye  kta  e  qupi  sni  po,  tuka 
wicate  cin  etanhan  ni  un  kin 
iyecen  Wakantanka  icicu  po,  qa 
nihuhapi  kin  wicoowotanna  en 
Wakantanka  wowinyunye  kiya 
po. 

14  Woahtani  icimana  inidakapi 
kte  sni.  Woope  kin  ihukuya 
yaunpi  sni  tuka  wowaonsida  kin 
ihukuya. 

15  Hecen  tokeca  kta ;  woope 
kin  ihukuya  unyakonpi  sni,  tuka 
wowaonsida  ihukuya  unyakonpi 
kin  heon  etanhan  waunhtanipi 
kta  he.  Hiya  hecetu  sni. 


16  Tuwe  anayagoptanpi  kta 
inidake  niciyapi  kin  he  anaya¬ 
goptanpi  kin  on  wowidake  ni- 
yanpi  kin  he  sdonyayapi  sni  he  ; 
he  woahtani  wiconte  aiyahdeye 
cin  hee,  qa  is  waanagoptanpi 
kin  on  wicoowotanna  kta. 

17  Tuka  Wakantanka  wopida 
kiciun  nunwe,  woahtani  inida¬ 
kapi  tuka  qon ;  tuka  woonspe 
ecedan  en  yeniyanpi  qon  he 
cante  eciyatanhan  oyapapi. 

18  Qa  woahtani  etanhan  eni- 
hdakupi  kin,  heon  wicoowotan¬ 
na  wowidake  niyan  yaunpi. 

19  Wicasta  akantu  kin  iyecen 
iwaa  ce,  nicehpipi  wasake  sni 
kin  heon  etanhan.  Wicosice  en 
nihuhapi  kin  asapapi  qa  woa¬ 
htani  wowinyunniyanpi  kta  e 
iyowinyakiyapi  qon,  he  iyecen 
nakaha  wicayuecedan  kin  en 
nihuhapi  kin  wicoow’otanna  ini¬ 
dakapi  kta  e  iyowinkiya  po. 

20  Woahtani  wowidake  niyan- 
pi  qehan,  wicooVotanna  inida¬ 
kapi  sni. 

21  Hehan  taku  nakaha  on  ini- 
stecapi  kin  hena  en  taku  wasku- 
yeca  duhapi  qon  he  tukte  e  he ; 
hena  e  ihanke  kin  he  wiconte  ee. 

22  Tuka  nakaha  woahtani  etan¬ 
han  enihdakupi,  qa  Wakantanka 
wowidake  niyan  pi,  heon  wica¬ 
yuecedan  on  waskuyeca  duhapi, 
qa  he  ihanke  kin  owihanke  wa- 
nin  wiconi  kin  hee. 

23  Woahtani  wokajuju  kin  he 
wiconte  ee;  tuka  Wakantanka 
taku  ituwicakihan  kin  he,  Jesus 
Messiya  Itancan  unkiyapi  kin 
eciyatanhan,  owihanke  wanin 
wiconi  kin  hee. 

WICOWOYAKE  7. 

1  Mihunkawanji,  (tona  woope 
sdonyapi  kin  hena  owicawaki- 
ya) ;  woope  kin  wicasta  kin  wo- 

widag  ya,  tohanyan  ni  un  kin 
hehanyan,.  he  sdonyayapi  sni 
he. 

2  Winohinca  kin  tnwe  hihna 
ton  kinhan,  hihnaku  ni  un  kin 
hehanyan,  toope  kin  on  kaskapi ; 
tuka  hihnaku  kin  wanna  te  cin- 
han  hehan  hihnaku  toope  kin 
etanhan  kiyuskapi. 

3  Hecen  hihnaku  ni  un  kin 
icunhan,  wicasta  tokeca  hihna- 
ye  cinhan,  wawicihahapi  econ 
eciyapi  kta ;  tuka  hihnaku  te 
cinhan  hehan  woope  qon  etan¬ 
han  kiyuskapi  qa  wicasta  tokeca 
hihnayan  esta  he  wawicihahapi 
econ  sni. 

4  Heon  etanhan,  mihunkawan- 
ji,  nis  eya  Messiya  tancan  kin 
ecij^atanhan  woope  kin  ekta  ni- 
tapi  kin  ;  hecen  tuwe  tokeca  hi- 
hnayayapi  kta,  tuwe  wicate  ein 
etanhan  ekicetuyapi  qon  he  hee  ; 
hecen  Wakantanka  on  wasku- 
yeca  icahunyanpi  kta. 

5  Wicacehpi  kin  en  unyakonpi 
qehan,  woahtani  wocantiheye 
kin,  woope  kin  eciyatanhan  un 
kin,  hena  w^askuyeca  wiconte 
icahkiciciye  kta  e  heon  unhuhapi 
kin  en  ohanyan. 

6  Tuka  nakaha  woope  kin  etan¬ 
han  unkiyuskapi,  taku  on  unka- 
skapi  qon  he  ekta  untapi  kin  ; 
hecen  oowa  tanina  kin  en  wowi- 
dag  unyanpi  kte  sni,  tuka  woni- 
ya  teca  kin  en. 

7  Hecece  cinhan  token  nnke- 
yapi  kta  he  :  Woope  kin  he  wo¬ 
ahtani  kin  ee  he  ;  Hiya,  hecetu 
sni;  woope  eciyatanhan  sni  un- 
kans,  woahtani  sdonwakiye  kte 
sni  tuka  qon.  Woope  kin,  To- 
kan  tawa  yacin  kte  sni  ce,  eye 
sni  unkans,  wocantiheye  sice 
cin  sdonwaye  kte  sni  tuka. 

8  Hehan  woahtani  woahope 
kin  wowinyunye  ca,  miye  mahen 
wocantiheye  sice  cin  owasin  mi- 

caga.  Woope  codan  woahtani 
ta  wanka. 

9  Ehanna  woope  codan  ni  wa- 
un ;  tuka  woahope  kin  he  hi 
qehan,  woahtani  kini,  qa  miye 
mata. 

10  Qa  woahope  kin  wiconi  kta 
e  on  yustanpi  qon  he  wiconte 
kin  ee  imicicaga  ce. 

11  W’oahtani  woahope  kin  wo- 
winyunyan,  hecen  mahnaye  ca, 
on  makte. 

12  Hecen  woope  kin  he  wakan ; 
qa  woahope  kin  he  nakun  wakan, 
owotanna  qa  waste. 

13  Hecen  taku  waste  kin  he 
wiconte  imicicaga  he.  Hiya 
hecetu  sni.  Tuka  woahtani  kin 
he  woahtani  hee  e  tanin  kta,  he¬ 
on  taku  waste  on  etanhan  wu- 
conte  icah  mieiciya  ;  hecen  wo¬ 
ahope  kin  eciyatanhan  woahtani 
kin  iyotan  sice  kta. 

14  Woope  kin  he  wakan  sdon- 
unyanpi ;  tuka  miye  qe  wica¬ 
cehpi  kin  hemaca,  qa  woahtani 
ihukuya  wiyopemayanpi. 

15  Taku  ecamon  ece  kin  he 
iyowinwakiye  sni.  Taku  wacin 
kin  he  ecen  ecamon  sni ;  tuka 
taku  sice  wadake  cin  he  ecen 
ecamon  ece. 

16  Taku  wacin  sni  kin  he  ecen 
ecamon  kinhan,  woope  kin  he 
waste  e  mduotanin. 

17  Qa  hecen  tuwe  hecon  kin 
he  miye  sni,  tuka  woahtani  miye 
mahen  un  kin  hee. 

18  Miye  en,  micehpi  kin  he 
waka,  taku  waste  en  maun  sni  e 
sdonwakiya.  Iciconzapi  kin  he 
iyemicihantu,  tuka  token  taku 
waste  ecamon  kte  cin  iyewakiye 
sni. 

19  Taku  waste  wacin  kin  he 
ecen  ecamon  sni ;  tuka  taku  sica 
wacin  sni  kin  hee  ecen  ecamon 
ece. 

20  Hecen  taku  wacin  sni  kin 


WICOWOYAKE  8. 


he  ecen  ecamon  kinhan,  tuwe 
hecon  kin  he  miye  srii,  tuka  wo- 
ahtani  miye  rnahen  un  kin  he 
hecon. 

21  Hecen  woope  wanji  iyewa- 
kiya,  taku  waste  ecaraon  wacin 
eca,  taku  sica  miye  en  miciun 
ece. 

22  Wicasta  mahentu  kin  eciya- 
tanhan  Wakantanka  toope  kin 
on  imduskin  : 

23  Tuka  mihuha  kin  en  woope 
tokeca  wan  wanmdaka,  he  mita- 
wacin  toope  kin  kici  kicize  ca, 
woahtani  woope  raihuha  kin  en 
un  kin  he  en  wayaka  amahda. 

24  Wicasta  nina  iyokisice  cin 
he  miye  ;  tuwe  wiconte  tancan 
kin  de  etanhan  emahdaku  kta  he. 

25  Wakantanka  wopida  evya- 
kiya  ece,  Jesus  Messiya  Itancan 
unkiyapi  kin  hee  on  etanhan. 
Hecen  miye  mitawacin  kin  on 
Wakantanka  toope  kin  wowidag 
mayan,  tuka  wicacehpi  eciya- 
tanhan  woahtani  woope  kin  he 
imadaka. 

WICOWOYAKE  8. 

1  Heon  etanhan,  nakaha  tona 
Jesus  Messiya  en  un  kin,  hena 
wiconte  iwicayacopi  wanin  un- 
pi,  wicacehpi  eciyatanhan  mani- 
pi  sni,  tuka  Woniya  kin  eciya¬ 
tanhan. 

2  Wiconi  Woniya  toope  kin 
Jesus  Messiya  en  un  kin,  he  wo¬ 
ahtani  wiconte  ko  woope  kin 
etanhan  makiyuska. 

3  Woope  kin  wicacehpi  eciya¬ 
tanhan  wasake  sni  un  qon  he  ta¬ 
ku  okihi  sni  kin  hee  Wakantan¬ 
ka  econ,  iye  Cinhintku  wicacehpi 
wahtani  ouhcage  kin  en  hiyuya, 
woahtani  on,  qa  wicacehpi  kin 
en  woahtani  yaco. 

4  Hecen  tona  wicacehpi  kin 
eciyatanhan  maunnipi-  sni,  tuka 


Woniya  eciyatanhan,  unkiyepi 
en  woope  wicoowotanna  kin 
ecetu  kta. 

5  Tona  wicacehpi  eciyatanhan 
un  kin  hena  wicacehpi  taku  ta- 
wa  kin  awacinpi ;  qa  tona  Wo¬ 
niya  kin  eciyatanhan  un  kin  he¬ 
na  taku  Woniya  tawa  kin  awa¬ 
cinpi.  . 

6  Wicacehpi  awacinpi  kin  he 
wiconte  kin  ee  ;  tuka  Woniya 
awacinpi  kin  he  wiconi  qa  woo- 
kiye  kin  hee. 

7  Wicacehpi  wicotawacin  kin 
he  Wakantanka  toka  ya.  He 
Wakantanka  toope  kin  ope  sni, 
qa  nakun  ecaca  okihi  sni. 

8  Hecen  tona  wicacehpi  kin  en 
un  kin  hena  Wakantanka  iyoki- 
pi  yapi  kta  okitpanipi. 

9  Tuka  niyepi  wicacehpi  kin 
pn  yaunpi  sni,  Woniya  kin  en 
yaunpi,  Wakantanka  Taniya  kin 
niyepi  kin  en  ounye  cinhan.  Qa 
tuwe  Messiya  Taniya  kin  yuhe 
sni  kinhan  he  tawa  sni. 

10  Qa  Messiya  en  niunpi  kin¬ 
han,  wicatancan  kin  he  woahta¬ 
ni  eciyatanhan  ta,  tuka  wicana- 
gi  kin  he  wiconi  un,  wicoowo¬ 
tanna  eciyatanhan. 

11  Tuwe  Jesus  wicate  cin  etan¬ 
han  najin  kiye  ciqon  he  Taniya 
kin  niyepi'  en  ounye  cinhan,  tu¬ 
we  Messiya  wicate  cin  etanhan 
najin  kiye  ciqon  hee  nitancan 
tapi  kte  cin  ekicetu  ye  kta,  iye 
Taniya  Wakan  niyepi  en  ounye 
cin  he  eciyatanhan. 

12  Heon  etanhan,  mihunkawan- 
ji,  wicacehpi  kin  takudan  ikica- 
zo  sni  unyakonpi,  on  etanhan 
wicacehpi  kin  eciyatanhan  unni- 
pi  kta. 

13  Wicacehpi  kin  eciyatanhan 
yanipi  kinhan  nitapi  kta;  tuka 
Woniya  kin  eciyatanhan  wica¬ 
tancan  wicohan  kin  te  yakiyapi 
kinhan  yanipi  kta. 

14  Wakan tanka  Taniya  kin 
ton  a  yus  awicaye  cin  hena  Wa- 
kantanka  cinca  wicaye  cin  eepi. 

15  Ake  wokokipe  kta  e  on  ooki- 
yeyapi  woniya  kin  iyacupi  sni, 
tuka  cinhintkuyapi  woniya  kin 
he  iyacupi,  on  Abba,  Ate,  eya 
hoyeunkiyapi  ece. 

16  Qa  Wakan  tanka  cinca  kin 
heuncapi  e  unnagipi  kin  kici 
Woniya  kin  e  unyuotaninpi. 

17  Unkan  uncincapi  kinhan 
tawayapi  kte  cin  heuncapi  ; 
Wakantanka  tawayapi;  Messi- 
ya  kici  tawayapi  kte  cin  ;  kici 
unkakijapi  kinhan,  nakun  kici 
wowitan  unhapi  kta  ce. 

18  De  nakaha  wicokakije  kin 
he,  wowitan  unkiyepi  en  ecadan 
yutaninpi  kte  cin  kici  akiyecen 
yawapi  kta  e  iyecece  sni  wada- 
ka. 

19  Wakantanka  cinca  wicayu- 
taninpi  kte  cin  on  taku  kagapi 
kin  cantokpaniyan  ape  yanka. 

20  Taku  kagapi  kin  he  woeee- 
tu  sni  kin  en  ihukuya  ye  kta  cin 
sni,  tuka  tuwe  woape  on  he  wo- 
widagye  cin  hee  on  etanhan. 

21  Qa  taku  kagapi  kin  hee  kaes 
wicahwin  wowidagyapi  kin  etan¬ 
han  kiyuskapi  kta,  qa  Wakan¬ 
tanka  cincawicaye  cin  ihduhapi 
wowitan  kin  en  yeyapi  kta. 

22  Taku  icage  cin  owasin  de- 
hanyan  witaya  comnihdazi,  qa 
hoksiksuya  un  e  sdonunyanpi. 

23  Qa  hecedan  sni,  tuka  unkis 
eya  Woniya  kin  taku  tokaheya 
icahya  unhapi  kin,  unkiyepi  qe 
comniunhdazipi,qa  atayedan  cin¬ 
ca  yapi  kte  cin  unkapepi,  unki- 
tancanpi  ekicetu  ye  kte  cin  hee. 

24  Woape  kin  on  niunyanpi ; 
tuka  woape  wanyakapi  kin  he 
woape  kin  ee  sni,  tuwe  taku 
wanyake  cinhan  tokeca  e  naha- 
hin  ape  yanka  he. 

25  Tuka  taku  wanunyakapi  sni 

kin  he  unkapepi  hecinhan,  hehan 
wacintankapi  on  unkicupi  kta  e 
ape  unyakonpi  ece. 

26  Qa  nakun  Woniya  kin  is 
waunsakapi  sni  kin  en  icunhan 
ounkiyapi  ece.  Token  woceki- 
ye  unkeyapi  kte  cin  sdonunki- 
yapi  sni,  tuka  Woniya  kin  e  qe 
unkiyepi  on  wocekiye  eya,  ho- 
wayapi  oyagpica  sni  kin  on. 

27  Qa  tuwe  wicacante  iyukcan 
kin  he  Woniya  kin  token  wacin 
yuze  cin  sdonya,  he  Wakantan¬ 
ka  tawacin  kin  eciyatanhan  tona 
owotanna  un  kin  hena  on  woce¬ 
kiye  eya  ece. 

28  Unkan  Wakantanka  waste 
dakapi  kin  hena  taku  owasin 
tanyan  owicakihan  ece  e  sdon¬ 
unyanpi,  tona  iye  tawacin  kin 
eciyatanhan  wicakicopi  kin  he¬ 
na. 

29  Tona  otokaheya  tanhan 
sdonwicakiye  ciqon  hena  wica- 
kiconza,  iye  Cinhintku  ouncage 
kin  en  icagapi  kte  cin  heon,  qa 
hecen  he  hunkawanjitku  ota  e- 
hna  tokapa  kta. 

30  Qa  tona  wicakiconze  ciqon 
hena  wicakico  ;  qa  tona  wica- 
kico  qon  hena  wicayaowotanna ; 
qa  tona  wica3^aowotanna  qon 
hena  is  eya  wicayutan. 

31  Heon  etanhan  hena  taku 
kin  en  taku  unkeyapi  kta  he. 
Wakantanka  unkicipi  un  kinhan, 
tuwe  kaseunyanpi  kta  he. 

32  Tuwe  iye  Cinhintku  kin 
kpatan  sni,  tuka  unkiyepi  owa¬ 
sin  on  kpagan  qon,  he  iye  kici 
taku  owasin  iyakicuya  unqupi 
kte  sni  he. 

33  Tona  Wakantanka  wica- 
kahnige  cin  hena  tuwe  taku  iya- 
wicaonpe  kta  he.  Wicayao¬ 
wotanna  kin  he  Wakantanka  kin 
ee  ce. 

34  Tuwe  wayaco  kta  he.  Tuwe 
te  ciqon  he  Messiya  ee,  qa  ake 


WICOWOYAKE  9. 


piya  ikicage  cin  hee,  Wakantan- 
ka  etapa  kin  eciyatanhan  yanke 
ca,  unkiyepi  on  wocekiye  eciya. 

35  Tuwe  Messiya  towaste  kin 
etanhan  unyuspapi  kta  he.  Wi- 
cokakije,  wositkihda,  wicokici- 
ze,  wicaakilian,tancowicakadan, 
wokokipe,  qa  maza  sagye  okihi 
kta  he. 

36  (Owapi  qon  he  hecetu,  Niye 
kin  on  anpetu  ohinniyan  nnkte- 
pi  unyakonpi,  tahinca  ktepi  kte 
cin  iyecen  unyawapi  ce.) 

37  Tuka  hena  taku  kin  owasin 
en,  tuwe  canteunkiyapi  qon  he 
eciyatanhan,  tanyan  ohiye  un¬ 
yakonpi. 

38  Heon,  wiconte,  qa  wiconi, 
qa  mahpiya  ohnihde  cin  hena* 
qa  wokiconze  kin,  qa  wicowasa- 
ke  kin,  qa  taku  nakaha  un  kin 
taku  u  kte  cin  ko  ; 

39  Qa  taku  wankantuya  un 
kin,  qa  taku  mahentuya  un  kin, 
qa  taku  icage  cin  tokeca,  taku- 
dan  Wakan tanka  towaste,  Jesus 
Messiya  Itancan  unkiyapi  en  un 
kin,  he  etanhan  unyuspapi  kte 
sni  e  sdonwaye  hinca. 

WICOWOYAKE  9. 

1  Messiya  eciyatanhan  wowi- 
cake  epe,  itonsni  mawanica,  rni- 
nagi  kin  hee  e  Woniya  Wakan 
kin  kici  mahdutanin ; 

2  Nina  iyomakisice  ca  micante 
ekta  ohinniyan  iyokisin  waun. 

3  Mihunkawanji  qa  tona  wi- 
cacehpi  eciyatanhan  takuwica- 
waye  cin  hena  on,  Messiya  e- 
tanhan  mayacopi  tawatenwaya 
owakihi  tuka. 

4  Hena  Israel  wicasta  kin  he- 
capi,  qa  atayedan  cinksi  wicaye 
cin  hena  eepi,  qa  wowitan,  qa 
wicotakuye,  qa  woope  wicaqupi 
kin,  qa  wawokiyapi  kin,  qa  wa- 
hoyapi  kin  hena  tawapi. 


5  Qa  hunkake  wicayapi  kin 
etanhanpi  kin  hena  eepi,  qa  he¬ 
na  etanhan  wicacehpi  eciyatan¬ 
han  Messiya  inapa,  he  owasin 
iwankam  Wakantanka  kin  ee, 
owihanke  wanin  wowaste  yuha 
nun  we. 

6  Wakantanka  oie  kin  ecetu 
sni  aye  cin  he  wake  sni.  Tona 
Israel  etanhanpi  kin  hena  owa¬ 
sin  Israel  hecapi  sni. 

7  Qa  Abraham  etanhan  icagapi 
kin  heon  owasin  cincapi  kin 
hec'lapi  sni.  Tuka,  Isaak  etan¬ 
hanpi  kin  hena  nicinca  ewicaki- 
yapi  kta  ce. 

8  He  kaketu,  tona  Wakantanka 
cinca  wicaye  cin  hena  wicace- 
hpi  eciyatanhan  cinca  wicaya- 
wapi  qon  heon  etanhan  sni,  tuka 
tona  cinca  wahoyapi  qon  hena  e 
wicqwazi  kin  ee  iyawapi. 

9  Wahoyapi  wicoie  kin  he 
decetu,  Omaka  dehantu  kinhan 
wau  kta,  qa  Sara  cinhintku  wan 
ton  kta  ce. 

10  Qa  heceyedan  sni,  tuka  Re- 
beka  nakun  wanjidan  on,  Isaak 
ateunyanni  kin  hee  on,  ihdusake 
cehan, 

11  Nahanhin  tonpi  sni,  taku 
waste  taku  sica  ko  unmana  na- 
hanhin  econpi  sni,  Wakantanka 
tawacin  kin  wicakahnigapi  kin 
en  sutaya  un  kte  cin  heon,  wi- 
cohan  kin  eciyatanhan  sni,  tuka 
tuwe  wicakico  kin  he  eciyatan¬ 
han  ; 

12  Hehan  heciyapi,  Hakakta 
kin  he  tokapa  kin  wowidag  ye 
kta  ce. 

13  Owapi  qon  he  kaketu,  Jakob 
waste  wadaka,  tuka  Esau  sice 
wadaka  ce. 

14  Hecen  token  unkeyapi  kta 
he.  Wakantanka  owotanna  sni 
econ  he.  Hiya,  hecetu  sni. 

15  He  Moses  heciya  ;  Tuwe 
on^iwakida  kte  cin  he  onsiwaki- 

da  kta,  qa  tuwe  wacin  en  mdu- 
ze  kte  cin  he  wacin  en  mduze 
kta  ce. 

16  Heon  etanhan  tuwe  cin  kin 
eciyatanhan  sni,  qa  tuwe  inyan- 
ke  cin  he  nakun  eciyatanhan  sni, 
tuka  Wakantanka  onsiwicakida 
kin  he  eciyatanhan  ece. 

17  Wowapi  wakan  kin  he  Pha¬ 

re  heciya ;  He  dee  on  etanhan 
icahciya,  niye  en  mitowasake 
kin  wahduotanin  kta,  qa  raaka 
owancaya  micaje  kin  oyakapi 
kte  cin  heon.  ' 

18  Heon  etanhan  tuwe  kahni- 
ge  cinhan,  he  onsikida  ece ;  qa 
tuwe  kahnige  cinhan  he  yutehi 
ece. 

19  Hecen  hemayakiye  kta  na- 
ce  ;  Tokeca  e  nahanhin  wicaba 
he  ;  tuwe  e  iye  tawacin  kin  ece- 
tusniya  he. 

20  Hiya,  wicasta  kin,  nis  ni tu¬ 
we  he,  hecen  Wakantanka  i  en 
hiyeyaya  he.  Taku  kagapi  kin 
he  tuwe  kage  cin,  Tokeca  hecen 
mayakaga  he,  eciye  kta  he. 

21  Maka  waksica  kage  cin  he- 
ca  maka  kin  okihi  sni  he,  upsija 
omnaye  wanjidan  etanhan  wak¬ 
sica  wan  woyuonihan,  qa  wanji 
is  wowistece  on  kage  kte  sni  he. 

22  Hecen  Wakantanka  wocan- 
niye  kin  hdutanin  kta  cin,  qa 
towasake  kin  sdonye  unkiyapi 
kta  e  on  wocanniye  waksica  wi- 
cotakuni  sni  kicagapi  qon  hena 
Wawacinkta  yuza  tanka  on  wi- 
cakuwa  kinhan  ; 

23  Qa  tona  wowaonsida  waksi¬ 
ca  kin  otokaheya  tanhan  wowi- 
tan  on  wiyeya  ehnakapi  qon, 
hena  en  iye  towitan  wowijice  kin 
hduotanin  kta. 

24  He  wicakico  kin  hena  unki- 
yepi,  Juda  oyate  etanhanpi  kin 
hecedan  sni,  tuka  nakun  Ikcewi- 
casta  etanhanpi. 

25  Hose  en  heye  ciqon  iyececa ; 

Tona  mitaoyate  sni  kin  hena 
mitaoyate  ewicawakiye  kta,  qa 
waste  dakapi  sni  qon  he  waste 
dakapi  kin  ewakiye  kta. 

26  Qa  tukten,  Mitaoyate  kin  he 
niyepi  sni  ce,  ewicakiyapi  qon, 
hen,  Wakanlanka  ni  un  cinca 
kin  ewicakiyapi  kta  ce,  eya. 

27  Isaya  is  eya  Israel  oyate  kin 
on  hotanin ;  Israel  cincapi  kin 
miniwanca  wiyaka  sukaza  iye- 
cen  ota  yawapi  esta,  tona  oka- 
ptapi  kin  henana  nipi  kta  ce, 
eya. 

28  Wayawapi  yuptecedan  kta 
qa  wicoowotanna  en  hdustan 
kta;  maka  akan  Itancan  kin  wa¬ 
yawapi  ptecedan  wan  kage  kta. 
•29  Qa  he  itokam  Isaya  heye 
ciqon  ;  Sabaoth  Itancan  kin  wi- 
cowazi  wan  unkokicicaptapi  sni 
unkans,  Sodom  iyecen  unyakon- 
pi  kta,  qa  Gomorra  en  unkiyo- 
ptapi  kta  tuka. 

30  Hecen  token  unkeyapi  kta 
he.  Ikcewicasta  kin  wicoowo¬ 
tanna  iyeyapi  ce,  wacinyanpi 
kin  eciyatanhan  wicoowotanna 
kin  hee. 

31  Tuka  Israel  wicoowotanna 
woope  odepi  qon  hena  wicoowo¬ 
tanna  woope  kin  iyohipi  sni. 

32  Tokeca  he.  Wacinyanpi 
kin  eciyatanhan  sni,  tuka  woope 
wicohan  kin  eciyatanhan  odepi 
kin,  heon  etanhan.  Inyan  ibo- 
topi  kin  de  on  siha  ibotopi. 

33  Wowapi  kagapi  qon  iyececa  ; 
Wanyaka  wo,  Zion  en  inyan  ibo¬ 
topi,  qa  imnija  on  hicahanpi  wan 
ewahde  ;  qa  tuwe  he  wacinye 
cinhan  inihan  kte  sni. 

WICOWOYAKE  10. 

1  Mihunkawanji,  micante  can- 
tiheye  ca  taku  Wakantanka  ice- 
wakiye  cin,  Israel  oyate  kin  wi- 
cani  kte  cin  hee. 


WICOWOYAKE  11. 


2  Hena  wicaweciyaotanin,  Wa- 
kantanka  wacin  en  yuzapi  tuka 
he  wosdoriye  eciyatanhan  sni. 

3  Wakan tanka  toowotanna  kin 
sdonyapi  sni,  qa  iye  wicoowo- 
tanna  tawapi  kin  hdusutapi  aki- 
tapi,  qa  Wakantanka  toowotan¬ 
na  kin  he  ihukuya  iyeiciyapi  sni, 

4  Tona  wicadapi  kin  owasin 
en  Messiya  kin  he  wicoowotan- 
na  woope  woyustan  kin  hee. 

5  Woowotanna  woope  kin  eci¬ 
yatanhan  kin  he  on  Moses  ka- 
ken  owa  qon ;  Wicasta  tuwe 
hena  taku  kin  econ  kinhan,  hee 
hena  on  ni  kta  ce. 

6  Tuka.  wacinyanpi  eciyatan¬ 
han  wicoowotanna  un  kin  he 
kaken  eya,  Nicante  kin  inahen, 
Messiya  kun  ahi  kte  cin  heon 
tuwe  mahpiya  ekta  wank  an  ye 
kta  he  ; 

7  Qa,  Wicate  cin  etanhan  Mes¬ 
siya  yuwankan  au  kte  cin  heon 
tuwe  wosbe  kin  ekta  ye  kta  he, 
eye  sni  wo. 

8  Tuka  taku  eya  he  ;  Wicoie 
kin  he  nikiyedan  un,  nii  kin 
ohna,  qa  nicante  kin  en  un,  wa¬ 
cinyanpi  wicoie  unkoyakapi  kin 
he  hee. 

9  Nii  kin  on  Jesus  Itancan  kin 
yahdaotanin,  qa  he  wicate  cin 
etanhan  Wakantanka  ekicetu 
ye  cin  he,  nicante  kin  eciyatan¬ 
han  wicayada  kinhan,  yani  kta. 

10  Wicoowotanna  kta  e  wica- 
cante  on  wicadapi,  qa  wiconi 
kta  e  wicai  kin  on  wohdakapi 
ece. 

11  Wowapi  wakan  kin  he  he- 
ya,  Tuwe  he  wacinye  cinhan, 
he  wistece  kte  sni  ce. 

12  Juda  qa  Helenes  oyate  kin 
kici  ocikpanipi  wanica.  Tuwe 
owasin  en  Itancan  kin  he  tona 
hoyekiyapi  kin  hena  owasin  en 
wijinya  un. 

13  Tona  Itancan  caje  kin  ho¬ 


yekiyapi  kinhan  hena  otoiyohi 
nipi  kta. 

14  Tuka  tuwe  kin  wacinyanpi 
sni  kinhan  token  on  he  hoyeki¬ 
yapi  kta  he  ;  qa  he  nahahin  na- 
honpi  sni  kinhan  token  wacin¬ 
yanpi  kta  he  ;  qa  tuwedan  oyake 
sni  kinhan  token  nahonpi  kta  he. 

15  Qa  ekta  ye  wicasipi  sni  kin¬ 
han  token  oyakapi  kta  he.  Owa- 
pi  qon  he  hecetu ;  Tona  wooki- 
ye  wotanin  wa^te  kin  oyakapi, 
qa  taku  waste  en  wotanin  wa^te 
oyakapi  kin  hena  sihapi  kin  iyo- 
tan  waste  ce. 

16  Tuka  owasin  wotanin  waste 
kin  anagoptanpi  sni.  Isaya  he- 
ye  ciqon  ;  Itancan,  tuwe  unko¬ 
yakapi  kin  wicada  he, 

17  Heon  etanhan  wanahonpi 
kin  eciyatanhan  wicadapi  kin  u, 
qa  wanahonpi  kin  he  Wakantan¬ 
ka  oie  kin  eciyatanhan. 

18  Unkan  mis,  Hena  nahonpi 
sni  he,  epe.  Hiya,  hena  oqo 
kin  makoce  owasin  ekta  iyaye 
ca  wicoie  kin  maka  ihanke  kin 
hehanyan  i. 

19  Qa  Israel  oyate  kin  he  sdon¬ 
yapi  sni  he.  Tokaheya  Moses 
heya,  Tona  oyate  sni  se  un  kin 
hena  on  iyocipastakapi  kta,  qa 
ikce  oyate  wacinton  ^ni  wan  on 
sinhdaciyapi  kta  ce. 

20  Tuka  Isaya  nina  waditake 
ca  heya  ;  Tona  ornadepi  sni  qon 
hena  e  iyemayanpi,  qa  tona  ama- 
kitapi  sni  qon  hena  en  mihdu- 
tanin  ce. 

21  Qa  Israel  oyate  kin  hewica- 
kiya,  Anpetu  osan  oyate  wana- 
hon  sni  qa  wacetunhdapi  kin  he 
nape  wicawakiyugata  ce. 

WICOWOYAKE  11. 

1  Heon  hepa,  Wakantanka  ta- 
oyate  kin  ehpewicakiya  he. 
Hiya  hecetu  ^ni.  Israel  wica- 

sta  kin  hemaca,  Abraham  cinca, 
qa  Benjamin  wicoun  kin  hema- 
tanhan. 

2  Wakantanka  taoyate  kin  to- 
na  otokaheya  tanhan  sdonwica- 
kiye  ciqon  hena  ebpewicakiye 
sni.  Wowapi  wakan  Elijah  on 
token  eye  cin  sdonyayapi  sni  he  ; 
Wakantanka  cekiye  ca,  Israel 
oyate  kin  cajeyata  qa  heya  ; 

3  Itancan,  wicasta  wokcan  ni- 
tawa  kin  hena  wicaktepi,  qa  wa- 
hna  wosnapi  nitawa  kin  yujuju- 
pi,  qa  miye  misnana  omakaptapi, 
unkan  te  mayanpi  kta  akitapi 
ce. 

4  Tuka  Taku  Wakan  kin  token 
eya  ayupta  he  ;  Nahahin  Baal 
en  canpeska  makehde  inajinpi 
sni  kin  wicasta  kektopawinge 
sakowin  wicawahduha  ce. 

5  He  iyecen  nakaha  woAvaon- 
sida  wicakahnigapi  kin  eciya- 
tanhan  hunh  okaptapi. 

6  Qa  he  wowaonsida  eciyatan- 
han  kinhan  hehan  wicohan  eci- 
yatanhan  sni ;  heeetu  sni  kin¬ 
han,  wowaonsida  kin  wanna 
wowaonsida  heca  sni.  Qa  wi- 
colian  eciyatanhan  kinhan,  he¬ 
han  wowaonsida  eciyatanhan 
sni  ;  hecece  sni  kinhan,  wicohan 
kin  wanna  wicohan  heca  sni. 

7  Hecen  toketu  kta  he  ;  Israel 
taku  akite  ciqon  he  iyeye  sni, 
tuka  tona  wicakahnigapi  kin  he¬ 
na  e  iyeyapi,  qa  unmapi  kin  ista 
gongc  wicayapi. 

8  Wowapi  qon  iyececa ;  Wi- 
cahba  wicacante  kin  Wakantan¬ 
ka  wicaqu,  ista  on  wiwanyakapi 
kte  sni,  qa  noge  on  winahonpi 
kte  sni,  anpetu  kin  dehanyan. 

9  Qa  Dawid  is  heya;  Wahna 
wotapi  tawapi  kin  he  mazahta- 
ki3'^api,  qa  wihmunke,  qa  wona- 
hnaye,  qa  iyunwin  yuhapi  kin 
hee  kta  ce. 

10  Ista  kin  aotpaswicayapi  kte, 

heon  wawanyakapi  kte  sni ;  qa 
cankahu  ohinniyan  patus  inajin¬ 
pi  nun  we. 

11  Heon  hepe;  Hinhpayapi  kta 
on  hicahanpi  he.  Hiya,  heeetu 
sni ;  tuka  hicahanpi  kin  on  etan- 
han  Ikcewicasta  kin  wiconi  iyo- 
wicahi,  hena  i^  eya  iyowicapa- 
stakapi  kta  e  heon. 

12  Hena  e  hicahanpi  kin  he 
wicoicage  kin  en  wowijice  kin 
hee,  qa  hena  Avicayuaoptetu  kin 
he  Ikcewicasta  kin  en  wowijice 
kin  hee  hecinhan,  wicayuecetu- 
pi  kin  he  sanpa  hince  kta. 

13  Ikcewicasta  henicapi  kin 
hena  hecen  eciciyapi;  Ikcewica¬ 
sta  kin  ekta  yemasipi  waun,  qa 
heon  mitohtani  kin  wahdutan. 

14  Hecen  tona  micehpi  etan- 
hanpi  kin  hena  inahni  wicawaye 
kta,  kinhan  wanjikji  ni  wicawa¬ 
ye  kta. 

15  Hena  ehpewicayapi  kin  he 
wicoicage  kin  en  wookiye  kin 
hee  hecinhan,  hena  ake  wicayu- 
ecetupi  kinhan  he  taku  kta  he  ; 
wiconte  etanhan  wiconi  kin  hee 
kta. 

16  Taku  tokaheya  suton  kin  he 
wakan  kinhan,  ocowasin  hecece 
kta ;  qa  can  huta  kin  he  wakan 
kinhan,  can  adetka  kin  hena  na- 
kun  hecece  kta. 

17  Unkan  can  adetka  kin  hena 
wanjikji  yuksapi,  qa  nis  can  wi- 
hdi  hu  ikeeka  henica,  tuka  can 
adetka  qon  ehna  can  kin  en  ica- 
hniyanpi,  qa  can  wihdi  cepa  can 
huta  kin  etanhan,  en  opeya  yaun 
kinhan  ; 

18  Can  adetka  qon  on  ihdatan 
sni  wo.  Nihdatan  kes  can  huta 
kin  he  duhe  sni  tuka  can  huta 
kin  hee  niyuha. 

19  Hehan,  Hen  emahdepi  kta 
on  can  adetka  qon  yuksapi  ce, 
ehe  kta  naceca. 

20  Han,  heeetu  ;  wicadapi  sni 


WICOWOYAKE  12. 


kin  heon  hena  yuksapi,  qa  niye 
wacinyanpi  on  eeen  nayajin  ece. 
Wakanicida  sni  qa  kokipa  wo. 

21  Can  adetka  tawa  qon  hena 
Wakantanka  kpatan  sni  hecin- 
han,  okinni  nis  eya  nikpatan  kte 
sni. 

22  Wakantanka  towaonsida  to- 
cantiyahde  ko  wanyaka  po  ;  to- 
na  hinhpayapi  qon  hena  en  wo- 
cantiyahde,  qa  ni3^e  en  wowaon- 
sida  kin,  wowaonsida  kin  he  en 
nayajin  kinhan,  tuka  hecanon 
sni  kinhan  nis  eya  nicaksapi  kta. 

23  Qa  hena  cetunhdapi  ecen 
unpi  sni  kinhan,  is  eya  ake  can 
kin  en  iyekiyapi  kta.  Ake  can 
kin  en  Wakantanka  icahwicaya 
okihi. 

24  Qa  niye  can  wihdi  ikceya 
icage  ciqon  etanhan  nicaksapi, 
qa  inicage  cin  eciyatanhan  sni, 
can  wihdi  waste  kin  en  iyeni- 
yanpi  kinhan,  tona  can  kin  he 
aicage  ciqon  hena  iyotan  ake 
can  wihdi  tawapi  kin  en  iyeyapi 
kta. 

25  Mihunkawanji,  wowiyukcan 
kin  de  sdonye  sni  dukanpi  kta 
wacin  sni,  okinni  ksape  nicidapi 
kta  ;  Israel  oyate  kin  apa  ista 
gonge  aya,  Ikcewicasta  kin  oco- 
wasin  en  hiyu  kte  cin  hehanyan. 

26  Qa  hecen  Israel  oyate  kin 
owasin  nipi  kta.  Wowapi  en 
kagapi  qon  iyecetu ;  Zion  etan¬ 
han  Wanikiya  wan  u,  qa  woa- 
htani  Jakob  yutokan  iyekiciciye 
kta. 

27  Qa  woahtani  yutokan  iye- 
wicawecici^^e  cinhan  hehan  wi- 
cotakuye  wicawaqu  kte  cin  hee 
ce. 

28  Wotanin  waste  kin  ekta, 
hena  niyepi  kin  on  etanhan  to- 
ka  wicayawapi,  tuka  wicaka- 
hnigapi  kin  ekta,  hena  e  hunka- 
kepi  kin  on  etanhan  waste  wica- 
kidapi. 


29  Wakantanka  taku  wicaqu 
qa  wicakicQ  kin  hena  iyopeici- 
yapi  wanin  un. 

30  Unkan  nis  niyepi  kin  ehan- 
na  Wakantanka  anayagoptanpi 
sni,  tuka  nakaha  hena  wicadapi 
sni  kin  on  wowaonsida  nicupi. 

31  He  iyecen  nakaha  hena  is 
eya  anagoptanpi  sni  kin,  niye  ni- 
towaonsida  kin  on  etanhan  onsi- 
wicadapi  kta, 

32  Hena  owasin  witaya  wica¬ 
dapi  sni  kin  en  Wakantanka  ona- 
wicataka,  iyuhpa  onsiwicada  kta 
heon  etanhan. 

33  Wakantanka  toksape  qa  wo- 
sdonye  tawa  wowijica  osbe  kin 
he  tanka  hinca.  Woyaco  tawa 
kin  okahnihpica  sni,  qa  tacanku 
kin  iyeyepica  sni. 

34  Tuwe  Itancan  tawacin  kin 
sdon\^a  he  ;  qa  tuwe  okiya  un 
he. 

35  Qa  tuwe  he  tokahej'a  taku 
qu  he  ;  kinhan  kicicajujupi  kta. 

36  lye  etanhan,  qa  iye  eciya¬ 
tanhan,  qa  iye  ohna  taku  owasin 
un ;  owihanke  wanin  wowitan 
kiciun  nunwe. 

WICOWOYAKE  12. 

1  Heon  mihunkawanji,  Wakan¬ 
tanka  wacantohnake  cin  on  etan¬ 
han  eciciyapi  ce,  nitancanpi  kin 
wosnapi  ni  un,  wakan,  qa  taku 
Wakantanka  iyokipi  kin,  hena 
hecen  yaqupi  kta,  he  wawoyaki- 
yapi  kte  cin  hecetu  hinca. 

2  Qa  wicoicage  kin  de  en  iye¬ 
cen  awacanipi  kte  sni,  tuka  nita- 
wacinpi  yuecepidan  kte  cin  on 
nihdutokecapi  nunwe ;  hecen 
Wakantanka  tawmcin  waste,  oi- 
yokipi,  qa  hdustanpi  kin  he  tukte 
e  idukcanpi  kta. 

3  Wowaonsida  maqupi  kin  he 
eciyatanhan,  tona  niyepi  ekta  un 
kinotoiyohi  hecen  eciciyapi  ;  Tu- 

wedan  token  ihdukcan  kte  cin 
he  isanpa  ihdawa  Ijte  sni,  tuka 
wacinksamya  ihdukcan  kta,  Wa- 
kantanka  otoiyohi  wacinyanpi 
/  iyuta  vvicaqu  kin  he  eciyatan- 
han. 

4  Wicatancan  wanjidan  en 
wicahuha  ota  unhapi,  qa  huha 
kin  hena  owasin  okonwanjidan 
ohanye  sni : 

5  He  iyecen  unkiye  unkotapi, 
tuka  Messiya  en  tancan  unwan- 
jipidan,  qa  otoiyohi  huha  unki- 
ciyapi. 

6  Hecen  wowaonsida  otoiyohi 
yukinukanyan  unqupi  kin  eci- 
yatanhan  wicookihi  ociptetu  un¬ 
hapi  ;  he  wokcanpi  kte  cin  hee 
hecinhan,  wowacinye  iyutapi 
kin  on  unkiyukcanpi  ece  e  kta. 

7  Qa  waowicakiyapi  kin  hee 
hecinhan,  waowicakiyapi  kin  en 
unyakonpi  kta  ;  qa  tuwe  waon- 
spekiya  okihi  kinhan,  he  waon- 
spekiyapi  kin  en  un  kta. 

8  Tuwe  wahokonwicakiye  kte 
cin  he  wahokonwicakiyapi  kin 
en  un  kte  ;  tuwe  taku  wicaqu 
kte  cin  he  olianpiya  econ  kte  ; 
tuwe  oyate  wicayuhe  cinhan  he 
mnihenya  econ  kta ;  qa  tuwe 
onsiwicadake  cinhan  iyokipiya 
econ  kte. 

9  Wacantkiyapi  kin  he  wo- 
hnaye  wanin  un  nunwe.  Taku 
^ice  cin  he  sice  dakapi,  qa  taku 
waste  kin  he  en  iyaihdaska  po. 

10  Hunkawanjin  kiciyapi  wa¬ 
ste  kicidakapi  kin  he  on  otoiyo¬ 
hi  cante  en  kiciyuza  po,  qa  wo- 
yuonihan  on  otoiyohi  iyotan  ki- 
cidaka  po. 

11  WicoBtani  kin  en  kujapi  sni, 
woniya  on  aiciciyapi,  Itancan 
kin  okiya  po. 

12  Woape  en  wiyu^kinpi ;  ka- 
kijapi  kin  en  icunhan  wacintan- 
kapi ;  qa  wocekiye  eya  yukan 
po. 


13  Ton  a  owotanna  un  kin  taku 
icakijapi  kinhan  owicakiya  po. 
Wicasta  icimanipi  kin  oBanpiya 
ecawicakicon  po. 

14  Tona  sicaya  nicuwapi  kin 
hena  wicayawaste  po ;  waya- 
waste  po,  qa  wayasicapi  sni  po. 

15  Tona  wiyulkinpi  kin  hena 
om  wiyuskin  po  ;  qa  tona  ceya- 
pi  kin  hena  om  ceya  po. 

10  Otoiyohi  okonwanjidan  awa- 
kicicin  po.  Taku  wankan  un  kin 
hena  ekta  ewacinpi  sni  po ;  tuka 
tona  kun  ihdawa  kin  hena  en 
opa  po.  Wacinksapeicidapi  sni 
po. 

17  Tuwedan  taku  sica  on  itkom 
sicaya  econpi  sni  po.  Wicasta 
owasin  itokamya  taku  owotan¬ 
na  ecedan  kamnan  po. 

18  Tohanyan  oyakihipi  kinhan, 
wicasta  owasin  om  wookiye  ya- 
kon  po. 

19  Waste  cicidapi  kin,  ihnu- 
han  niye  cinka  watoyeconpi  kin, 
tuka  wocanniye  nakicipa  po. 
Hecen  wowapi  en  kagapi,  Toki- 
conpi  kin  he  miye  mitawa,  wi- 
cawecu  kta  ce,  Itancan  kin  eya. 

20  Heon  tuwe  toka  nijm  cin  he 
wotektehda  kinhan  wo  qu  wo  ; 
qa  ipuza  kinhan  mini  qu  wo ; 
hecen  ecanon  kinhan,  petaga 
kin  he  pa  kin  en  eju  ade  kta. 

21  Ihnuhan  taku  ^ica  on  ohini- 
yanpi  kin,  tuka  taku  waste  e  on 
taku  sice  cin  ktepidan  po. 

WICOWOYAKE  13. 

1  Wicanagi  otoiyohi  wicowasa- 
ke  itancan  kin  hena  ihukun  iyei- 
ciye  kte.  Wicowasake  Wakan- 
tanka  etanhan  un  kin  hecedan 
yukan.  Wicowasake  un  kin  he¬ 
na  Wakantanka  kaga. 

2  Heon  etanhan  tuwe  wico- 
wa^ake  kin  kipajin  kinhan  he 
Wakantanka  toope  kin  kipajin, 

qa  tona  wawakipajin  kin  hena 
wicayacopi  kta. 

3  Wicastayatapi  kin  hena  wi- 
cohan  waste  kin  en  wakokipe 
wicakicagapi  sni,  tuka  wicohan 
sice  cin  en.  Hecen  wicowasake 
kin  he  koyakipe  kte  sni  he.  Ta- 
ku  waste  e  econ  wo,  kinhan  on 
niyatanpi  kta  ce. 

4  He  taku  waste  on  niye  ekta 
Wakantanka  taokiye  kin  hee. 
Tuka  taku  sica  ecanon  kinhan 
kokipa  wo.  He  mazasagye  ituh 
yuhe  sni  ;  tuka  Wakantanka 
taokiye  kin  heca,  tuwe  taku  sica 
econ  kinhan  tokicon  kta,  wocan- 
niye  kin  heon. 

5  Heon  etanhan  anagoptan  ya- 
unpi  kta,  wocanniye  kin  hece- 
dan  on  etanhan  sni,  tuka  nakun 
wiyukcanpi  kin  heon. 

6  Heon  etanhan  mazaska  mna- 
kiyapi  kin  en  oyapapi  ece  :  hena 
e  Wakantanka  taokiyepi  kin 
ohinniyan  taku  kin  de  econ  yu- 
kanpi. 

7  Heon  etanhan,  owasin  taku 
token  wicaqupi  kta  iyecece  cin 
w'icaqu  po  :  Tona  iye  taoyate 
kin  etanhan  mazaska  mnayanpi 
kin  he  ecen  wicaqu  po ;  qa  tona 
oyate  tokeca  etanhan  mnayanpi 
kin  he  nakun  ecen  icicaqu  po. 
Tona  kinihanpi  kte  cin  hena  wi- 
cakinihan  po,  qa  tona  yuonihanpi 
kte  cin  hena  wicayuonihan  po. 

8  Tuwedan  takudan  ikicazo 
sni  un  po,  otoiyohi  waste  yeci- 
dakapi  kte  cin  hecedan.  Tuwe 
wicasta  tokeca  waste  wicadake 
cin  he  woahope  kin  tanyan  yu- 
ha. 

9  He  decetu ;  Wawicihahapi 
ecanon  kte  sni ;  Tin  wicayakte 
kte  sni ;  Warn  ay  anon  kte  sni ; 
Tuwedan  en  oitonsniyan  woda- 
ke  kte  sni ;  Taku  tokan  tawapi 
kin  yacin  kte  sni ;  qa  woahope 
tokeca  yuke  cinhan  wicoie  kin 

de  en  yuwitayapi ;  Wicasta  to¬ 
keca  niye  inihdacin  waste  yada- 
ke  kta  ce. 

10  Waste wicadakapi  kin  he 
wicasta  tokeca  taku  sica  taku¬ 
dan  ecakicon  sni,  heon  waste- 
wicadakapi  kin  he  woahope  yn- 
ecetupi  kin  hee. 

11  Qa  nakun  kaketu,  anpetu 
kin  sdonunyanpi,  woistinma  e- 
tanhan  unkiktapi  kte  cin  wanna 
iyehantu ;  nakaha  eunhdakupi 
kte  cin  tokaheya  wicaundapi 
qon  he  isanpa  ikiyadan  ihan  ; 

12  Hanyetu  kin  wanna  ecadan 
unkihunipi  kta,  anpetu  kin  ko- 
hanna  u  kta,  heon  etanhan  otpa- 
za  wicohan  kin  elipeunyanpi,  qa 
iyoyanpa  wipe  kin  kounyakapi 
kta. 

13  Qa  iyokipiya  maunnipi  kta, 
anpetu  kin  en  iyececa.  Hanye¬ 
tu  wacipi  qa  witkopi  kin  en  un- 
kopapi  kte  sni ;  wicawihomnipi 
qa  wicinpi,  wakinicapi  qa  wina- 
wizipi  kin  hena  en  ounpapi  kte 
sni. 

14  Tuka  niye  Jesus  Messiya 
Itancan  kin  he  koyaka  po,  qa 
wicacehpi  wocantiheye  sice  cin 
ecetu  yapi  kta  e  on  takudan  ki- 
camnanpi  sni  po. 

WICOWOYAKE  14. 

1  Tuwe  wicada  kinhan  wasake 
sni  esta  iyowinkiya  po,  tuka  aki- 
pam  waakinicapi  kin  ekta  sni. 

2  Wicasta  wanjidan  taku  owa¬ 
sin  yuta  okihi  awacin,  qa  wica¬ 
sta  tokeca  wasake  sni  kin  he 
wahpe  ece  yuta. 

3  Tuwe  wote  cinhan  he  tuwe 
wote  sni  kin  ihaha  kte  sni ;  qa 
tuwe  wote  sni  kinhan  he  tuwe 
wote  cin  yaco  kte  sni ;  Wakan¬ 
tanka  he  iyowinkiya. 

4  Nituwe  he  wicasta  tokeca 
taokiye  kin  daco  he  ;  he  iye  yu- 

he  cin  en  najin  kta  qa  is  hin- 
hpaje  kta.  Qa  he  ecen  najin 
kiyapi  kta,  Wakantanka  najin 
kiye  kta  okihi. 

5  Wicasta  wanji  anpetu  wanji 
iyotandaka,  qa  wicasta  tokeca 
wan  anpetu  owasin  akiyecen 
yawa  ece,  Otoiyohi  iye  tawa- 
cin  ekta  sutaya  awacin  nunwe. 

6  Tuwe  anpetu  wan  awacin 
kinhan  he  Itancan  kin  on  awa¬ 
cin  ;  qa  tuwe  anpetu  kin  awacin 
sni  kinhan,  Itancan  kin  ekta 
awacin  sni.  Tuwe  wote  cin- 
han,  he  Itancan  kin  on  wota,  qa 
Wakantanka  wopida  eciya  ;  qa 
tuwe  wote  sni  kinhan,  Itancan 
kin  on  wote  sni,  qa  W akantanka 
wopida  eciya  ece. 

7  Unkiyepi  kin  tuwe  dan  iye 
hinca  on  ni  sni,  qa  tuwedan  iye 
hinca  on  te  sni. 

8  Unnipi  kinhan  Itancan  kin 
on  unnipi,  qa  untapi  kinhan 
Itancan  kin  on  untapi.  Hecen 
unnipi,  qa  untapi  unma  tukte  he- 
cinhan,  Itancan  kin  tawa  unyan- 
pi. 

9  Hecen  on  Messiya  te  ca  ake 
kini,  wicate  ca  wicani  kin  heni- 
yoza  en  Itancan  kta  e  heon. 

10  Tokeca  nihunkawanji  daco 
he  ;  qa  tokeca  nihunkawanji  iya- 
kihaha  he.  Owasin  Messiya  ta- 
woyaco  oiyotanke  kin  itokam 
inaunjinpi  kta. 

11  Hecen  wowapi  en  kagapi ; 
Miye  wani  kin,  heon  hupahu 
otoiyohi  miye  en  canpeska  ma- 
kehde  inajin  kta,  qa  wicaceji 
otoiyohi  Wakantanka  en  wohda- 
ke  kta,  Itancan  kin  eya. 

12  Heon  etanhan  unkiyepi  oto¬ 
iyohi  Wakantanka  kin  en  woun- 
hdakapi  kta. 

13  Hecen  on,  detanhan  otoiyo¬ 
hi  unkiciyacopi  kte  sni,  tuka 
kaken  e  iyotan  wakonza  po,  tu¬ 
wedan  taku  en  siha  ibotopi,  qa 

on  hinhpaye  kte  cin  he  hunka- 
wanjitku  kin  itokam  ehde  kte 
sni. 

14  Mis  sdonwaye  ca  Jesus 
Itancan  kin  en  awacami,  taku- 
dan  atayedan  sape  sni ;  tuka  tu¬ 
we  taku  sapa  kecin  kinhan,  he 
taku  kin  iye  ekta  sapa  ece. 

15  Qa  woyute  kin  on  etanhan 
nihunkawanji  iyokisin  yaye  cin- 
han  wo  wasted  ake  eciyatanhan 
mayanl  sni.  .Messiya  tuwe  on 
te  ciqon  he  woyute  nitawa  kin 
on  ihang  ye  sni  wo. 

16  Ihnuhan  taku  waste  duhapi 
kin  he  yasicapi  kinhan. . 

17  Woyute  qa  woyatke  kin 
Wakantanka  tokiconze  kin  hee 
sni ;  tuka  wicoowotanna  wooki- 
ye  qa  Woniya  Wakan  kin  en 
wowiyuskin  kin  hena  ee. 

18  Tuwe  hena  taku  kin  en 
Messiya  wowidag  ye  cinhan,  he 
Wakantanka  iyokipi  ye  ca,  wi¬ 
casta  kin  on  waste  dakapi. 

19  Heon  etanhan  taku  ton  a 
wookiye  kage  cin  hena  unkaki- 
tapi  kta  qa  nakun  taku  on  otoi¬ 
yohi  icali  unkiciciyapi  kta. 

20  Woyute  kin  on  etanhan 
Wakantanka  taku  kage  cin  he 
ihang  ye  sni  wo.  Awicakehan 
taku  owasin  waste  ;  tuka  tuwe 
taku  yute  ca  on  wahtani  wicaye 
cinhan,  he  sica  ece. 

21  Waconica  yutapi  sni,  qa 
mini  sa  yatkanpi  sni,  qa  taku 
tokeca  on  etanhan  nihunkawanji 
hicahe  ca,  wahtani,  qa  wasake 
sni  aye  cin,  hena  econpi  sni  kin¬ 
han  he  waste. 

22  Wowacinye  duha  he  :  Nis 
niye  Wakantanka  itokamya  hdu- 
ha  wo.  Tuwe  taku  iyowinkiye 
cin  on  ihdaco  sni  kinhan,  he  yu- 
wastepi  ece. 

23  Qa  tuwe  wicada  sni  kinhan 
he  yute  cinhan  wanna  yacopi, 
wacinyanpi  kin  on  hecon  sni, 

heon  etanhan.  Taku  owasin 
wacinyanpi  eciyatanhan  sni  kin 
hena  woaktani. 

WICOWOYAKE  15. 

1  Unkiye  wannsakapi  kin  tona 
wasake  sni  un  sutaya  wacinyan¬ 
pi  sni  kin  on  wacinuntankapi  kta, 
qa  iyokipiunkiciyapi  kte  sni. 

2  Otoiyohi  wicasta  tokeca  iyo- 
kipi  unyanpi  kta,  wowaste  en 
icak  yapi  kte  cin  heon. 

3  Messiya  iye  kaes  iyokipi  iciye 
sni,  tuka.wowapi  en  kagapi  qon 
iyecen,  Tona  aniiapi  kin  waaia- 
pi  kin  he  miye  aihpemayanpi 
qon. 

4  Taku  tona  wowapi  en  kaga- 
pi  kin  hena  onspeunkiyapi  kte 
cin  heon  kagapi,  hecen  wicowa- 
hbadan,  qa  wowapi  wakan  kin 
en  wicakicanpte  cin  eciyatan¬ 
han  woape  unhapi  kta. 

5  Wakantanka  wicowahbadan, 
wicakicanpte  ko  yutie  cin  he 
Jesus  Messiya  eciyatanhan, 
otoiyohi  okonwanjidan  wacin  en 
kiciyus  niyanpi  nun  we. 

6  Qa  hecen  wicotawacin  wan- 
jidan,  qa  wicai  wanjidan  on 
Wakantanka  Jesus  Messiya  Itan- 
can  unkiyapi  he  Atkuku  kin  da- 
tanpi  kta. 

7  Heon  etanhan  otoiyohi  iyo- 
winkiciciya  po,  Wakantanka  yu- 
tanpi  kte  cin  heon  Messiya  iyo- 
winunkiyapi  qon  iyececa. 

8  Miye  kin  kaken  epe ;  Jesus 
Messiya  bakilidayapi  wicohan 
kin  en  ookiye  ikicaga,  WAkan- 
tanka  towicake  kin  heon,  qa 
hunkakepi  kin  wahowicayapi 
qon  he  hduecetu  kte  cin  heon 
etanhan. 

9  Qa  hecen  Ikcewicasta  kin 
Wakantanka  yatanpi  kta,  iye 
towaonsida  kin  on  ;  wowapi  en 
kagapi  qon  iyececa,  Heon  etan¬ 


han  Ikcewicasta  ehna  ociyake 
ca  nicaje  kin  iwadowan  kta. 

10  Qa  ake  hecen  eya,  Ikcewi¬ 
casta  kin  iyuskin  po,  iye  taoyate 
kin  kici. 

11  Qa  ake,  Ikcewicasta  kin 
owasin  Itancan  kin  idowanpi, 
qa  oyate  kin  owasin  he  yatan 
po. 

12  Ake  Isaya  hecen  eya,  Jesse 
hutkan  wanjidan  qa  tuwe  Ikce¬ 
wicasta  en  wicastayatapi  un  kte 
cin  he  icage  kta ;  he  Ikcewica¬ 
sta  kin  wacinyanpi  kta. 

13  Hehan  woape  ’ Wakantanka 
kin  he  wicayadapi  kin  eciyatan¬ 
han  wowiyuskin  owasin  wooki- 
ye  ko  on  irana  niyanpi  nunwe, 
Woniya  Wakan  tow  a  sake  kin 
eciyatanhan  woape  en  nina  ini- 
cagapi  kte  cin  heon. 

14  Mihunkawanji  niyepi  on 
awacin  manka,  wowaste  oniju- 
pidan,  qa  wosdonye  owasin  on 
oju  niyanpi,  hecen  otoiyohi  wa- 
hokonyeciciyapi  kta  oyakihipi. 

15  Tuka  mihunkawanji,  hece- 
ca  esta  waditagya  wowapi  cica- 
gapi,  hecen  wicoie  wanjikji  ki- 
ksuye  ciyapi  kta,  Wakantanka 
towaonsida  maqupi  kin  he  eciya¬ 
tanhan  ; 

16  Ikcewicasta  ehna  Jesus 
Messiya  taokiye  kin  wanji  he 
miye  kta,  Wakantanka  tawoo- 
tanin  waste  kin  on  htawani,,qa 
hecen  Ikcewicasta  wahdusnapi 
kin  he  woiyokipi  kta,  Woniya 
Wakan  kin  on  yuwakanpi  kin 
heon. 

17  Heon  etanhan  Jesus  Messi¬ 
ya  en  taku  Wakantanka  tawa 
kin  on  wowinkta  mduha. 

18  Wicoie  wicohan  ko  on  Ikce¬ 
wicasta  anagoptanpi  kta  e,  miye 
eciyatanhan  sni,  Messiya  taku 
econ  qon  hena  cajemdate  kte 
sni ; 

19  Tuka  wowa!petokeca  tanka, 

qa  woyusinyaye  econpi,  Wakan- 
tanka  Taniya  Wakan  towasake 
kin  eciyatanhan,  hecen  Jerusa¬ 
lem  etanhan,  qa  ohomniyan  Ilu- 
rikon  ekta  Messiya  tawootanin 
waste  kin  omdaka  ece. 

20  Qa  hecen  wotanin  waste  kin 
aiciciya  oyag  uwate,  tukten  Mes¬ 
siya  cajeyatapi  kin  hetu  sni, 
okinni  wicasta  tokeca  taku  ahde 
kin  akan  ti  wakage  kta  naceca. 

21  Tuka  hecen  wowapi  en  ka- 
gapi  qon ;  Tona  en  cajeyatapi 
sni  kin  hena  wanyakapi  kta,  qa 
tona  nahonpi  sni  qon  hena  iyu- 
kcanpi  kta. 

22  Qa  hecen  on  otakiya  ekta 
ciupi  kte  cin  okitpani  mayan- 
pi: 

23  Tuka  nakaha  makoce  kin 
dena  en  tuktedan  omakan  sni  qa 
wanna  waniyetu  ota  ekta  ciupi 
kta  nina  wacin  ; 

24  Heon  tohan  Spania  ekta 
mde  cinhan  hehan  ekta  ciupi 
kta.  Heciya  icimani  mde  cin¬ 
han  tahepi  wanciyakapi,  qa  ekta 
ye  mayayapi  kta  awacin  manka, 
tokaheya  niyepi  kin  on  cistiye- 
dan  imamdeze  cinhan. 

25  Tuka  nakaha  Jerusalem  e- 
kta  mda,  tona  owotanna  un  kin 
hena  owicawakiye  kte  cin  he¬ 
on. 

26  Tona  Makedonia  qa  Akeya 
en  yukanpi  kin  hena,  tona  wa- 
hpanica  wacinyanpi  Jerusalem 
ekta  yakonpi  kin  hena  taku  wi- 
caqupi  kta  e  iyokipipi. 

27  Hecon  iyokipipi ;  taku  iwi- 
cakicazopi  kin  iyecen  unpi  na- 
kaes,  Hena  taku  wakan  yuhapi 
qon  en  Ikcewicasta  opapi  hecin- 
han,  taku  wicacehpi  ekta  un  kin 
hena  on  itkom  owicakiyapi  kta 
iyececa. 

28  Heon  etanhan  tohan  he 
mdustan  qa,  waskuyeca  kin  de 
hena  en  awicawecipuspe  cin- 

han,  hehan  niyepi  iyoopteya 
Spania  ekta  imdamde  kta. 

29  Qa  ekta  ciupi  kinhan,  Messi¬ 
ya  tawootanin  waste  woyuwaste 
woojudan  kin  yuha  wau  kta 
sdonwakiya. 

30  Hehan  nakaha  mihunka- 
wanji  ceciciyapi  ce,  Jesus  Mes¬ 
siya  Itancan  kin  caje  on,  qa  Wo- 
niya  Wakan  towastedake  kin 
on,  miye  kici  Wakan  tanka  nina 
cemiyeciciyapi  kte  cin  he. 

31  Tona  Juda  makoce  kin  ekta 
anagoptanpi  sni  kin  hena  etan¬ 
han  emahdakupi  kta,  qa  Jerusa¬ 
lem  ekta  wicohtani  mitawa  kin 
tona  owotanna  un  kin  iyokipi 
wicaye  kte  cin  heon. 

32  Qa  hecen  Wakantanka  ta- 
wacin  kin  eciyatanhan  wowi- 
yuskin  yuha  ekta  ciupi,  qa  niye¬ 
pi  on  imagaga  miciye  kta. 

33  Wookiye  Wakantanka  kin 
niyepi  owasin  en  nicipi  un  nun- 
we. 

WICOWOYAKE  16. 

1  Phebe  tawinohtinunyanpi, 
Kenkrea  ekta  okodakiciye  kin 
en  ookiye  wanji  hee  cantohnake 
cisipi. 

2  He  Itancan  kin  on  iyowin- 
yakiyapi  kta,  tona  owotanna  un 
kin  iyececa,  qa  taku  on  i  kin  he 
en  token  ecayeconpi  cin  kinhan 
ecen  okiya  po.  lye  kin  wicota 
owicakiye  ca  miye  nakun  oma- 
kiya  ece. 

3  Priskula  Akula  kici,  Jesus 
Messiya  eh  mitawasipi  kin  hena 
napewicayuza  po. 

4  Hena  e  minagi  kin  on  iye 
tahupi  kin  ehnakapi,  qa  hena 
miye  misnana  pidamakiyapi  sni, 
tuka  Ikcewicasta  ekta  okodaki¬ 
ciye  kin  owasin  pidawicayapi. 

5  Qa  iye  tipi  kin  ohna  okoda¬ 
kiciye  kin  napewicayuza  po. 
Epinetus  wastewadake  cin  he 

napeyuza  po  ;  Akeya  ekta  Mes- 
siya  en  un  qon  tokaheya  kin 
hee. 

6  Mary  nina  ounkiyapi  qon  he 
napeyuza  po. 

7  Andronikus  Junia  kici  mita- 
kuye,  qa  om  makaskapi  qon  hena 
napewicayuza  po ;  yewicasipi 
kin  owicapeya  yuonihanpi,  qa 
mitokapa  tanhan  Messiya  en  un 
qon  hena. 

8  Amplias  Itancan  kin'en  wa¬ 
ste  wadake  cin  he  napeyuza 
po. 

9  Urbane  Messiya  en  unkita- 
wasipi  kin,  qa  Stacus  waste  wa- 
kidake  cin,  hena  napewicayuza 
po. 

10  Apelles  Messiya  en  yuece- 
pidan  kin  he  napeyuza  po.  Ari- 
stobulus  takuwicaye  cin  hena 
napewicayuza  po. 

11  Herodian  mitakuye  kin  na¬ 
peyuza  po.  Narkisus  takuwica¬ 
ye  cin  Itancan  en  un  kin  hena 
napewicayuza  po. 

12  Truphena  Truphosa  kici 
Itancan  kin  on  htanipi  kin  hena 
napewicayuza  po.  Persis  waste 
dakapi  kin  Itancan  kin  on  nina 
htani  kin  he  napeyuza  po. 

13  Ruphus  Itancan  kin  on  ka- 
hnigapi  kin,  qa  iye  hunku,  na- 
kun  mitawa  kin,  hena  napewi¬ 
cayuza  po. 

14  Asunkritus,  Plegon,  Ermas, 
Patrobas,  Ermes,  hena,  qa  tona 
om  unpi  hunkawanjin  kiciyapi 
kin  hena  ko  ;  napewicayuza  po. 

15  Philologus,  Julia,  Nereus, 
iye  tawinohtin  kici,  Olumpas,  qa 
hena  om  tona  owotanna  un  kin 
hena  owasin  napewicayuza  po. 

16  Otoiyohi  iiputakapi  wakan 
kin  on  napekiciyuza  po.  Mes¬ 
siya  taokodakiciye  kin  napeni- 
yuzapi. 

17  Mihunkawanji  ceciciyapi  ce, 
tona  woonspe  onspenicieiyapi 

qon  eciyatanhan  sni  yuomdeca- 
pi,  qa  wahtani  wicayapi  kin  he¬ 
na  iwanwicayakapi,  qa  nawica- 
kicipa  po. 

18  Tona  hececapi  kin  Jesus 
Messiya  Itancan  unkiyapi  kin 
wowidag  wicaye  sni,  tuka  iye 
tezipi  kin  hee,  qa  wicoie  waste, 
iapi  iyokipi  se  ececa  ko,  on  wi- 
casta  wacin  ksape  srii  kin  wica- 
hnayanpi. 

19  Niye  waanayagoptanpi  kin 
he  wicasta  owasin  sdonyapi. 
Heon  niyepi  kin  on  imduskin. 
Tuka  taku  waste  e  on  yaksapa- 
pi  kta,  qa  taku  sica  on  wadupi- 
pi  kte  sni  wacin. 

20  Unkan  kohanna  Wookiye 
Wakantanka  kin  niye  nisihapi 
kin  ihukuya  Satan  napan  kta. 
Jesus  Messiya  Itancan  unkiyapi 
towaonsida  kin  niyepi  en  nicipi 
un  nunwe. 

21  Timotheos  mitawasi,  qa  Lu- 
kius,  Jason  qa  Sosipater  mita¬ 
kuye  kin,  hena  napeniyuzapi. 

22  Tertius  wowapi  kin  de  owa 
kin  he  miye,  Itancan  kin  on  na- 
peciyuzapi. 

23  Gayos  wonmakiye  ca,  oko- 
dakiciye  owasin  hecawicakicon 
kin,  he  napeniyuzapi.  Erastus 
otonwe  kin  en  wicasta  itancan 
wan,  qa  Kuartus  hunkawanjin 
kiciyapi  wan,  hena  napeniyuza¬ 
pi. 

24  Jesus  Messiya  Itancan  unki¬ 
yapi  towaonsida  kin  niyepi  owa¬ 
sin  en  nicipi  un  nunwe. 

25  Tuwe  wootanin  waste  mi¬ 
tawa  qa  Jesus  Messiya  woyake 
cin  he  eciyatanhan  niyusutapi 
kta  okihi,  wowiyukcan  nakaha 
yuotaninpi  kin  eciyatanhan,  he 
maka  icage  cin  ehantanhan  wi- 
coicage  kin  en  anahmanpi  qon  ; 

26  Tuka  nakaha  yuotaninpi, 
wicasta  wokcan  tawowapi  wa¬ 
kan  kin  heon,  Wakan tdnka  owi- 

hanke  wanin  un,  tawoahope  kin 
eciyatanhan,  qa  oyate  owasin 
wacinyan  anagoptanpi  kte  cin 
lieon  oyakapi ; 


27  Jesus  Messiya  on  etanhan, 
Wakantanka  ecedan  ksape  cin 
hee  wowitan  owihanke  wanin 
kicihan  nunwe. 


PALOS 

KORINTH  OYATE 

WOWAPI  WICAKICAGE  CIN: 

TOKAHETA  KIN. 


WICOWOYAKE  1. 

1  Palos  Wakantanka  tawacin 
kin  eciyatanhan,  Jesus  yewicasi 
kin  heca  e  kahnigapi  kin  he,  qa 
Sosthenes  hunkawanjinunyanpi 
kici, 

2  Wakantanka  taokodakiciye 
Korinth  ekta  un  qa  Jesus  Messi¬ 
ya  on  ecepidan  kta,  wakan  wi- 
cakahnigapi  kin  hen  a  eepi,  qa 
tona  makoce  o.toiyohi  en  Jesus 
Messiya  is  iyepi  kin  Itancan  ki- 
yapi,  qa  unkis  eya  Itancan  unki- 
yapi  caje  kin  hoyeyakiyapi  kin 
wowapi  unnicagapi. 

3  Wowaonsida,  wookiye  ko, 
Wakantanka  Ateunyanpi,  qa  Je¬ 
sus  Messiya  Itancan  kin  etanhan 
niyepi  en  nicipi  un  nunwe. 

4  Ohinniyan  niyepi  kin  on  Wa¬ 
kantanka  mitawa  wopida  ewa- 
kiya,  Wakantanka  towaonsida 
Jesus  Messiya  eciyatanhan  nicu- 
pi  kin  heon  ; 

5  Taku  hen  ana  owasin  on,  iye 
en,  wijica  nicagapi,  wicoie  owa¬ 
sin  qa  wosdonye  owasin  on. 

6  Hecen  niyepi  kin  en  Messiya 
tawoyaatanin  kin  yusutapi. 

7  Qa  hecen  wowaste  wanjidan 
aokpaniyan  yaunpi  sni,  qa  Je¬ 
sus  Messiya  Itancan  unkiyapi 

258 


ihdutanin  kte  cin  he  ape  du- 
kanpi. 

8  He  owihanketa  hehanyan 
iyanionpepica  sni  niyusutapi  kta, 
Jesus  Messiya  Itancan  unkiyapi 
taanpetu  kin  etu. 

9  Wakantanka  wacinyepica, 
iye  Cinhintku  Jesus  Messiya 
Itancan  unkiyapi  kin  takodaki- 
ciyapi  tawa  kin  en  nicopi. 

10  Mihunkawanji,  Jesus  Messi¬ 
ya  Itancan  unkiyapi  cajeyan  ce- 
ciciyapi  ce ;  owasin  okonwan- 
jidan  oie  yetonpi,  qa  yuomdeca- 
pi  wanin  yaunpi  kta,  qa  wicota- 
wacin  eca  wanjidan  wiyukcanpi 
ko  wanjidan  tanyan  onspe  ya¬ 
unpi  kte. 

11  Mihunkawanji,  Kloe  etan- 
hanpi  kin  hena  omakiyakapi,  ni¬ 
yepi  kin  en  woakinica  yuke  cin 
he. 

12  Hecen  kaken  epe  ;  Niyepi 
otoiyohi,  Palos  opeya  waun,  qa, 
Apolos  opeya  waun,  qa,  Inyan 
opeya  waun,  qa  Messiya  opeya 
waun  ce,  ehapi  ece. 

13  Messiya  yukinukan  ehnaka- 
pi  he  ;  niyepi  kin  on  Palos  can- 
susbeca  kin  en  okatanpi  he ;  qa  is 
Palos  caje  on  baptem  nicupi  he. 

14  Wakantanka  wopida  ewa- 
kiya,  enitanhanpi  tuwedan  ha- 


WICOWOYAKE  2. 


ptem  waqu  ^ni,  tuka  Krispos  qa 
Gayos  heniyoza : 

15  Tuwedan,  miye  micaje  on 
baptem  wicawaqu,  keye  kte  sni 
heon. 

16  Qa  nakun  Stephanas  tiyo- 
hnaka  kin  baptem  wicawaqu,  qa 
tuwe  tokeca  baptem  waqu  kin- 
ban  sdonwaye  sni. 

17  Baptem  wicawaqu  kta  e  on 
Messiya  ye  masi  sni,  tuka  wota- 
nin  waste  omdake  kte  cin  heon ; 
wicoksape  iapi  kin  ohna  sni, 
okinni  Messiya  cansusbeca  tawa 
kin  taku  sni  yapi  kta. 

18  Cansusbeca  oyakapi  kin  he 
tona  ihdutakunipi  sni  kin  en  wi- 
tkotkoya  iapi  kin  hee,  tuka  un- 
kiyepi  tona  ni  unyanpi  kin  en 
Wakantanka  towasake  kin  hee. 

19  Kaken  wowapi  en  kagapi ; 
Tona  wacin  ksapa  woksape  ta¬ 
wa  kin  taku  sni  Avaye  kta,  qa 
tona  okahnigapi  kin  hena  woo- 
kahnige  tawa  kin  mdutakuni  kte 
sni  ce. 

20  Wacin  ksape  cin  tokiya  un 
he  ;  wowapi  kage  cin  heca  toki¬ 
ya  un  he  ;  wiconi  kin  de  en  wi- 
yukcan  kin  tokiya  un  he  ;  Wa¬ 
kantanka  wicoicage  kin  de  wi¬ 
coksape  kin  yuwitkotko  sni  he. 

21  Hecen  Wakantanka  toksa- 
pe  kin  on,  wdcoicage  kin  de  wi¬ 
coksape  eciyatanhan  Wakantan¬ 
ka  sdonyapi  sni  qehan,  wowa- 
hokonkiye  wowitkotkoke  cin  on, 
tona  wacinyanpi  kinhan  hena  ni 
wicaye  kta  Wakantanka  iyokipi. 

22  Juda  oyate  kin  wowapeto- 
keca  dapi,  qa  Helenes  oyate  kin 
wicoksape  akitapi  ece. 

23  Tuka  unkiyepi  kin  Messiya 
cansusbeca  en  okatanpi  kin  he 
unkoyakapi ;  he  Juda  wicasta 
kin  ekta  wonahnaye  qa  Helenes 
wicasta  kin  ekta  witkotkoya  iapi 
kin  hee. 

24  Tuka  tona  wicakahnigapi. 

Juda  qa  Helenes  wicasta  kin 
hena  ekta,  Messiya  Wakantan¬ 
ka  towasake  qa  Wakantanka  to- 
ksape  kin  hee. 

25  Wakantanka  taku  tawa  wi- 
tkotkoke  cin  he  wicasta  kin 
isanpa  woksape  ;  qa  Wakantan¬ 
ka  towasake  sni  kin  he  wicasta 
kin  isanpa  wowasake. 

26  Mihunkawanji,  nicopi  kin 
he  wandakapi,  wicacehpi  eciya¬ 
tanhan  wacin  ksapa  ota  sni,  wa- 
saka  ota  sni,  qa  wicasta  okinh 
han  ota  sni. 

27  Tuka  wicoicage  kin  en  taku 
witkotkoke  cin  he  Wakantanka 
kahniga,  on  taku  ksape  cin  wi- 
sten  ye  kta ;  qa  wicoicage  kin 
en  taku  wasake  sni  kin  hena 
W'akantanka  kahniga,  on  taku 
wasake  cin  wisten  ye  kta. 

28  ,Qa  taku  wicoicage  kin  en 
okinihan  sni  un  kin  he  Wakan¬ 
tanka  kahniga,  qa  taku  un  sni 
kin  hena  ko,  on  taku  un  kin  yu- 
takuni  kte  sni. 

29  Hecen  iye  itokam  wica-^ 
cehpi  owasin  ihdatan  kte  sni 

30  Tuka  iye  eciyatanhan  Jesus 
Messiya  en  unyakonpi ;  he  unki¬ 
yepi  on  Wakantanka  eciyatan¬ 
han  woksape,  qa  woowotanna, 
qa  woyuecedan,  qa  wokajuju 
ikicaga. 

31  Hecen  wowapi  qon  iyececa; 
Tuwe  iwinkta  kinhan  Itancan 
kin  on  iwinkta  kta. 

WICOWOYAKE  2. 

1  Unkan  mihunkawanji,  ekta 
ciipi  qehan,  wicoie  qa  wicoksape 
oiyokipi  kin  yuha  wai  sni,  tuka 
Wakantanka  tawoyatanin  kin 
ociciyakapi. 

2  Niyepi  kin  ekta  takudan 
sdonwaye  kte  sni  e  miciconza, 
Jesus  Messiya  hecedan,  qa  he 
cansusbeca  kin  en  okatanpi. 

3  Unkan  wasake  sni,  wokoki- 
peya  nina  macancan  cicipi  waun. 

4  Qa  niioie,  qa  womdake  cin 
hena  wicasta  toksape  wicoie 
oiyokipi  kin  en  un  sni,  tuka  Wo- 
niya  wayuotanin,  qa  wowasake 
kin  en  un. 

5  Hecen  wicayadapi  kin  he 
wicasta  wicoksape  tawa  kin  en 
ahe  kte  sni,  tuka  Wakantanka 
towasake  kin  en. 

6  Tuka  tona  ksapapi  kin  hena 
ekta  woksape  unkoyakapi  ece  ; 
tuka  wicoicage  kin  de  en  wico¬ 
ksape  kin  hee  sni,  qa  wicoicage 
kin  de  en  wicastayatapi  toksape 
kin  hee  sni,  hena  atakuni  sni 
aya. 

7  Tuka  wowiyukcan  en  Wa¬ 
kantanka  toksape  kin  he  unko¬ 
yakapi  ece  ;  eqe  nahmanpi  qon, 
woicage  sni  itokam  wowitan  un- 
kitawapi  kte  cin  heon,  Wakan¬ 
tanka  wakiconze  ciqon. 

8  He  wicoicage  kin  de  en 
wicasta  itancanpi  kin  tuwedan 
sdonye  sni ;  sdonyapi  unkans 
Wowitan  Itancan  kin  cansusbe- 
ca  en  okatanpi  kte  sni  tuka. 

9  Tuka  wowapi  qon  iyececa  ; 
Tona  Wakantanka  wastedakapi 
kin  taku  wicakiciyustan  kin  he 
wicista  kin  tohinni  wanyake  sni, 
qa  wicanoge  on  nalionpi  sni,  qa 
wicasta  cante  kin  mahen  iyo- 
hpaye  sni. 

10  Tuka  hena  Wakantanka  iye 
Taniya  kin  eciyatanhan  unkoki- 
yakapi ;  Woniya  kin  he  taku 
owasin  iyukcan,  Wakantanka 
wosbe  tawa  kin  sdonya. 

11  Wicasta  kin  ektatuw^e  taku 
wicasta  tawa  kin  sdonya  he,  wi¬ 
casta  taniya  iye  mahen  un  kin 
hee  sdonkiya.  He  iyecen  taku 
Wakantanka  tawa  kin  tuwedan 
sdonye  sni,  tuka  Wakantanka 
Taniya  kin  hecedan. 

12  Unkan  unkiye  wicoicage 

kin  de  en  wicoksape  kin  he  un- 
kicupi  sni  ;  tuka  Wakantanka 
eciyatanhan  Woniya  Wakan 
kin  he  unkicupi,  hecen  taku  Wa¬ 
kantanka  iyunwin  codan  unqupi 
kin  hena  sdonunyanpi  kta. 

13  Qa  hena  unkoyakapi,  wica¬ 
sta  wicoksape  woonspe  wicoie 
kin  eciyatanhan  sni,  tuka  Woni¬ 
ya  Wakan  woonspe  tawa  kin 
eciyatanhan,  hecen  wicoie  wa¬ 
kan  kin  wicasta  wakan  iyukcan- 
wicunyanpi  ece. 

14  Tuka  wicacehpi  wicasta 
kin  he  Wakantanka  Taniya  taku 
tawa  kin  icu  sni,  hena  taku  wit- 
kotkoke  dake  ca  okahniga  okihi 
sni,  hena  wakanyan  iyukcanpi 
nakaes. 

15  Tuka  tuwe  wakanyan  un 
kin  he  taku  owasin  iyukcan,  tu¬ 
ka  iye  kin  tuwedan  on  yukcanpi 
sni. 

16  Itancan  tawacin  kin  tuwe 
he  iyukcan  he,  hecen  onspekiye 
kta.  Tuka  unkiye  Messiya  ta¬ 
wacin  kin  unhapi. 

WTCOWOYAKE  3. 

1  Unkan  mihunkawanji,  mis 
wicasta  wakanpi  kin  iyecen  oci- 
ciyapi  kta  owakihi  sni,  tuka  wi¬ 
cacehpi  wicasta  kin  heca,  qa 
Messiya  en  hoksiyopa  kin  iyece¬ 
ca. 

2  Pteasanpi  yatke  ciciyapi,  qa 
waconica  kin  he  cicupi  sni ;  he 
ehan  nahahin  he  oyakihipi  sni, 
qa  dehan  nahahin  nakun  oyaki¬ 
hipi  sni. 

3  Nahahin  wicacehpi  wicasta 
kin  henicapi.  Niyepi  ekta  wi- 
nawizipi,  qa  wakinicapi,  qa  yu- 
omdecapi  yukan  hecinhan,  wi¬ 
cacehpi  kin  henicapi,  qa  wica¬ 
sta  akantu  iyecen  mayanipi  sni 
he. 

4  Wanji,  Palos  opeya  waun, 


WICOWOYAKE  4. 


qa  wanji  is,  Apolos  opeya  waun, 
eye  cinhan,  wicaceRpi  wicasta 
kin  henicapi  sni  he. 

5  Palos  he  tuwe,  qa  Apolos  he 
tuwe  he ;  wowidake  unpi  kin 
hecapi,  on  wicayadapi,  otoiyohi 
Itancan  kin  wicaqu  kin  iyececa. 

6  Miye  wowaju,  Apolos  mini 
akastan,  qa  Wakantanka  icahya. 

7  Tuwe  Avoju  kin  he  taku  sni, 
qa  tuwe  mini  akastan  kin  kin  he 
nakun,  tuka  Wakantanka  wai- 
cahye  cin  hee  tanka. 

8  Tuwe  woju  qa  tuwe  mini 
akastan  kin  hena  okonwanjipi- 
dan ;  otoiyohi  iye  tohtani  kin 
iyacinyan  iyunwin  icupi  kta. 

9  Wakantanka  kici  Utanipi  kin 
hena  unkiyepi ;  Wakantanka  ta- 
maga,  qa  Wakantanka  tipi  kage 
cin  he  niyepi. 

10  Wakantanka  towaonsida 
maqupi  kin  eciyatanhan  wica¬ 
sta  ticaga  ksape  cin  iyecen,  ta¬ 
ku  ahehde  kin  ewahde,  qa  he 
akan  wicasta  tokeca  tipi  kaga ; 
tuka  otoiyohi  token  ticage  cin 
he  on  wakta5'^a  un  kte. 

11  Tuka  ahehde  kin  tokeca  tu- 
wedan  elide  kta  okihi  sni,  taku 
ehdepi  kin  hecedan,  .Tesus  Mes- 
siya  hee. 

12  Unkan  tuwe  ahehde  kin  de 
akan  mazaskazi,  qa  mazaska, 
qa  inyan  okitanin,  qa  can,  qa  pe- 
ji,  qa  cedi  en  kage  cinhan, 

13  Otoiyohi  okan  kin  atanin 
kta  ;  anpetu  kin  he  yuotanin  kta, 
peta  on  yuotaninyan  aye  kta  ;  qa 
peta  kin  otoiyohi  okan  kin  he 
taku  kin  iyukcan  kta. 

14  Tuwe  ticage  cin  en  okan 
kin  sutaya  un  kinhan  he  woka- 
juju  icu  kta. 

15  Qa  tuwe  okan  kin  kuknage 
cinhan  he  iwakpanice  kta,  tuka 
iye  qe  peta  kin  etanhan  iyecen  ni- 
yanpi  kta. 

16  Wakantanka  tipi  tawa  kin 


he  niyepi,  qa  Wakantanka  Tani- 
ya  kin  onitipi  kin  ke  sdonyaki- 
yapi  sni  he. 

17  Tuwe  Wakantanka  ti  kin 
asamye  cinhan  he  Wakantanka 
ihangye  kta.  Wakantanka  ti 
kin  he  wakan,  qa  he  niyepi. 

18  Ihnuhan  tuwe  icihnaye  cin¬ 
han.  Tuwe  niyepi  ekta  wicoi- 
cage  kin  de  en  ksapeicida  kin 
he  witkotkoke  icicaga  nunwe  ; 
hecen  ksape  kta. 

19  Wicoicage  kin  de  en  taku 
woksape  kin  he  Wakantanka 
witkotkoke  daka.  Kaken  wo- 
wapi  en  kagapi ;  Wicasta  ksape 
cin  hena  iye  wohnaye  tawapi 
kin  on  wicayuza  ece. 

20  Qa  ake,  Wicasta  ksape  cin 
tawacinpi  kin  hena  taku  sni  e, 
Itancan  kin  sdonya  ce. 

21  Hecen  tuwedan  wicasta  kin 
on  iwinkta  kte  sni.  Taku  owa- 
sin  nitawapi. 

22  Palos,  qa  Apolos,  qa  Inyan, 
qa  wicoicage  kin,  qa  wiconi,  qa 
wiconte,  qa  taku  nakaha  un  kin, 
qa  taku  u  kte  cin  hena  owasin 
nitawapi; 

23  Qa  Messiya  tawa  niyanpi, 
qa  Wakantanka  Messiya  tawa 
ya. 

WICOWOYAKE  4. 

1  Wicasta  kin  kaken  ecanun- 
kinpi  kta,  Messiya  iwicadake  cin 
qa  Wakantanka  tawowiyukcan 
awanyakapi  kin  heuncapi. 

2  Nakun  tona  waawanyakapi 
un  kin  hena  owotanna  olianyan- 
pi  kta  iyececa  wicadakapi  ece. 

3  Tuka  mayadacopi,  qa  wica¬ 
sta  akantu  mayacopi  esta,  he  ta¬ 
ku  sni  wadaka ;  qa  nakun  mi- 
hdaco  sni. 

4  Miye  cinka  takudan  sdonwa- 
kiye  sni,  tuka  heon  owotanna 
mihdawa  sni ;  tuka  tuwe  mayu- 
kcan  kin  Itancan  kin  hee. 

5  Hecen  iyehantu  sni  kin  ito- 
kam  takudan  yacopi  sni  po,  Itan- 
can  kin  he  hi  sni  kin  hehanyan  ; 
he  iye  kin  taku  otpaza  eh  na- 
hinanpi  qon  aiyoyam  ye  kta,  qa 
wicocante  awacinpi  kin  yuatan- 
in  kta ;  unkan  hehan  otoiyohi 
Wakantanka  eciyatanhan  ido- 
wanpi  kta. 

6  Mihunkawanji,  niyepi  on 
etanhan  hena  hecen  Apolos  kici 
miye  imihdacin ;  hecen  unkiye- 
pi  kin  on  wowapi  en  kagapi  kin 
isanpa  kecanwicayakinpi  kte  sni 
onnispepi  kta,  qa  hecen  otoiyohi 
on  wahannicidapi  kte  sni. 

7  Tuwe  hecen  iyotan  nicaga 
he  ;  qa  taku  nicupi  sni  kin  tukte 
e  diiha  he.  Qa  nicupi  kinhan 
tokeca  nicupi  sni  kin  iyecen  on 
iniwinkta  he. 

8  Nakaha  winipipi  ;  nakaha 
winijicapi ;  unkiyepi  unkicunon- 
pa  tanhan  wicastayatapi  yaunpi : 
Unkan  wicastayatapi  yaunpi  wa- 
cin,  hecen  niyepi  kici  wicasta¬ 
yatapi  unyakonpi  kta  tuka. 

9  Mis  kaken  wacin  mduza ; 
Wakantanka  yewicasipi  unkiye¬ 
pi  kin  ehake  taninyan  eunhdepi, 
wiconte  iyacopi  kin  iyececa ; 
hecen  wicoicage  qa  mahpiya 
ohnihde  cin,  qa  wicasta  kin  en 
woiwanyakekin  he  unkiyepi  kta. 

10  Messiya  on  wiuntkotkopika, 
tuka  niye  Messiya  en  yaksapapi. 
Unkiye  waunsakapi  sni,  tuka  ni¬ 
ye  wani^akapi.  Unkiye  unyuo- 
nihanpi  sni,  tuka  niye  nicinihan- 
pi. 

11  Qa  nakun  anpe  dehan  wote- 
kteunhdapi,  qa  iunpuzapi,  qa 
tancounkapidan,  qa  unkastakapi, 
qa  tuktedan  tinsadan  unyakonpi 
sni ; 

12  Qa  hununkitapi,  unnapepi 
kin  on  htaunnipi.  tlnkaiapi  kes 
wicunyawastepi  ;  ^icaya  unku- 
wapi  kes  wacin  untankapi ; 

13  Unyasicapi  kes  ceunkiyapi 
ece.  Wicoicage  en  watusekse- 
ca  kin  iyecen  unkagapi,  qa  anpe 
dehanyan  taku  owasin  etanhan 
taku  kahin  ehpeyapi  kin  hecen 
unyawapi  ece. 

14  Istenciyapi  kta  heon  hena 
hecen  wowapi  wakage  sni,  tuka 
micinca  waste  wicawakidake  cin 
iyecen  wahokonciciyapi. 

15  Messiya  en  waonspekiyapi 
kektopawinge  wikcemna  duhapi 
esta,  ateyapi  ota  duhapi  sni ;  .Te- 
sus  Messiya  en  wotanin  waste 
on  cinca  cicagapi. 

16  Heon  etanhan  ceciciyapi  ce, 
ecen  omicipa  po. 

17  Heon  niyepi  kin  ekta  Timo- 
theos  ye  wasi,  he  nakun  micinca 
hoksincantkiyapi,  qa  Itancan  kin 
en  wacinyepica,  he  mitacanku 
Messiya  en  un  kin  kiksuye  ni- 
yanpi  kta,  ohinniyan  okodakici- 
ye  otoiyohi  en  waonspewakiye 
cin  iyececa. 

18  Ekta  ciupi  kte  sni  se  ececa, 
heon  wanjiksi  wahanhanicidapi. 

19  Tuka  ecadan  ekta  ciupi  kta, 
Itancan  kin  iyokipi  kinhan,  qa 
tona  wahanicidapi  token  eyapi 
kin  hee  sni,  tuka  taku  okihipi 
kin  he  sdonwaye  kta. 

20  Wakantanka  tokiconze  kin 
he  wicoie  en  ahe  sni,  tuka  wo- 
wasake  en  han. 

21  Cansakadan  yuha  ekta  ciupi 
kta,  qa  is  wacantkiyapi  cante 
ahbayedan  ko  hduha  wau  kta, 
unma  tukte  yacinpi  he. 

WICOWOYAKE  5. 

1  Niyepi  ekta  wawicihahapi 
yukan  keyapi ;  qa  wawicihahapi 
kin  he  iyececa  Ikcewicasta  kin 
ekta  cajeyatapi  sni,  wanji  iye 
atkuku  tawicu  kin  yuze  kte  cin. 

2  Unkan  niye  wahannicidapi ; 
on  iyonicisicapi  kta  tuka ;  hecen 


WICOWOYAKE  6. 


tuwe  hecon  kin  niyepi  etanhan 
iyaye  yapi  kta. 

3  Miye  mitancan  on  ekta  ope- 
ya  ciunpi  sni,  tuka  micante  on 
en  waun  seca,  heon  en  waun  kin 
iyecen  wanna  mdustan  ;  tuwe 
hecon  kin, 

4  Mniniciyapi  qa  mitoksape 
duhapi  kinhan,  Jesus  Messiya 
Itancan  unkiyapi  caje  kin  on,  qa 
Jesus  Messiya  Itancan  unkiyapi 
towasake  kin  yuha, 

5  Wicasta  kin  he  Satan  yaqupi 
kta,  cehpi  yutakuni  kte  sni,  he- 
cen  Jesus  Itancan  kin  taanpetu 
kin  en  nagi  kin  ni  kta. 

6  Iniwinktapi  kin  he  waste  sni. 
Taku  on  napohyapi  kin  waniqa- 
dan  aguyapi  ocowasin  napohya 
ece  e  sdonyayapi  sni  he. 

7  On  napohyapi  tannike  cin 
ehpeya  po  ;  hecen  aguyapi  teca 
qa  napohye  sni  yaunpi  kta. 
Messiya  wohduze  unkitawapi 
kin  he  iye  kaes  unkiyepi  on  wo- 
snapi. 

8  Heon  etanhan  wohduze  kin 
en  unkopapi  kta,  on  napohyapi 
wanakaja  qa  wocanniye  wicosi- 
ce  ko  on  napohyapi  kin  he  unha- 
pi  kte  sni,  tuka  wicoowotanna 
wowicake  ko  on  napohyapi  kin 
hee  unkunpi  kta. 

9  Wowapi  en  kaken  cicagapi ; 
Wiinahmanpi  kin  om  mayanipi 
kte  sni. 

10  Tuka  wicoicage  kin  de  en 
wiinahmanpi,  qa  tona  waicucupi 
kte  cin,  qa  wawicaki  sa,  qa  tona 
wakagapi  ohodapi  kin  hena  e 
wicawake  sni ;  unkan^  wicoica¬ 
ge  kin  de  etanhan  tankan  dapi 
kta  tuka. 

11  Tuka  nakaha  kaken  wowa¬ 
pi  cicagapi,  tuwe  hunkawanjin 
kiciyapi  eciyapi  kin  he  wiina- 
hman,  qa  waicucukte  cin,  qa 
wakagapi  ohoda,  qa  waaie  sa, 
qa  witko  sa,  qa  wawicaki  sa 


heca  kinhan,  kici  yaunpi  kte  sni, 
ihnuhan  kici  wayatapi  kinhan. 

12  Tona  tankan  unpi  kin  hena 
token  ecin  wicamdaco  kta  he  ; 
tona  timahen  un  kin  hena  wica- 
dacopi  sni  he. 

13  Tuka  tona  tankan  un  kin 
hena  Wakantanka  wicayaco  ece. 
Hecen  wawicihahapi  econ  qon 
he  niyepi  kin  etanhan  tankan 
iyeya  po. 

WICOWOYAKE  6. 

1  Wicasta  wan  taku  icansin  ni- 
yanpi  kinhan  token  ecin  owotan- 
na  ohanye  sni  unpi  kin  en  yu- 
kcanpi  kta  e  ayaipi  he,  qa  wica¬ 
sta  wacinyan  unpi  kin  en  ayaipi 
sni. 

2  Tona  wacinyan  unpi  kin  he¬ 
na  wicoicage  kin  yacopi  kta  e 
sdonyayapi  sni  he.  Unkan  ni¬ 
yepi  wicoicage  kin  dacopi  kta 
hecinhan,  taku  iyotan  cistinna 
kin  hena  iyukcan  iyenicecapi 
sni  he. 

3  Mahpiya  ohnihde  kin  hena  ee- 
pi  kaes  wicunyukcanpi  kta  e 
sdonyayapi  sni  he.  Hecen  wi- 
coni  kin  de  en  taku  hiyeye  cin 
sam  iyeya  unkokihipi. 

4  Heon  etanhan  wiconi  kin  de 
en  taku  iyukcanpi  kte  cin  duha¬ 
pi  kinhan,  tona  okodakiciye  kin 
en  yuonihanpi  sni  kin  hena  iyu¬ 
kcan  wicasi  po. 

6  Inistecapi  kte  cin  heon  hepa. 
Niyepi  ekta  wicasta  ksape  ca 
tuwe  hunkawanjitkupi  kin  wi- 
yukcan  okihi  kte  cin  wanica 
he. 

6  Tuka  hunkawanjinkiciyapi 
kin  taku  iyakicionpapi  ece,  qa 
he  nakun  wacinyan  pi  sni  kin 
wicitokam. 

7  Hecen  taku  iyayecionpapi 
kin  he  ^icaya  ecanonpi  ece.  To- 
keca  e  sicaya  ecaniconpi  kin 
ayatpaspapi  sni  he.  Tokeca  ta- 

ku  nicipi  kinhan  wacin  tanka 
yecunpi  sni  he. 

8  Tuka  niye  sicaya  ecanonpi, 
qa  wawicayakipi  ece,  qa  he  ni- 
hunkawanjipi  kin. 

9  Tona  owotanna  sni  un  kin 
hena  Wakan tanka  tokiconze  kin 
tawapi  kte  sni  e  sdonyayapi  sni 
he.  Icihnayanpi  sni  po  :  wiina- 
hmanpi,  qa  wakagapi  ohodapi 
sa,  qa  wawicihahapi  econpi  sa, 
qa  winyan  icidapi  kin,  qa  iwica- 
hu  sa, 

10  Qa  wamanonpi  sa,  qa  wai- 
cucukte  cin,  qa  witkopi  sa,  qa 
wawicakipi  sa,  henakiya  Wa- 
kantanka  tokiconze  kin  tawapi 
kte  sni. 

11  Qa  nis  niyepi  kin  hunh  heni- 
cecapi  tuka,  tuka  niyujajapi ; 
tuka  niyuwakanpi  ;  tuka  niyuo- 
wotanpidan,  Jesus  Itancan  kin 
cajeyan  qa  Wakantanka  unkita- 
wapi  Taniya  kin  on. 

12  Taku  owasin  ecamon  kta  e 
iyowininakiyapi,  tuka  taku  owa¬ 
sin  ecamon  kta  iyecece  sni ;  ta¬ 
ku  owasin  ecamon  kta  e  iyowin- 
makiyapi,  tuka  takudan  imada- 
ke  kte  sni  wacin. 

13  Woyute  kin  he  wicatezi  kin 
kicagapi,  qa  wicatezi  kin  is  wo¬ 
yute  kicagapi,  tuka  henioza  Wa¬ 
kantanka  ihang  ye  kta.  Unkan 
wicatancan  kin  he  wiinahmanpi 
on  kagapi  sni,  tuka  he  Itancan 
kin  kicagapi,  qa  Itancan  kin  he 
is  wicatancan  kin  tawa  kta. 

14  Unkan  Wakantanka  wanna 
Itancan  kin  najin  kiye  ca,  nakun 
iye  towasake  kin  on  najin  unki- 
yapi  kta. 

15  Nitancanpi  kin  hena  Messi- 
ya  huha  kin  ee  sdonyayapi  sni  he. 
Hecen  Messiya  huha  kin  iwacu, 
qa  witkowinna  wan  huha  wakiye 
kta  he.  Hiya,  hecetu  sni, 

16  Tuwe  witkowinna  wan  en 
kici  ivaihdaske  cin  he  kici  tan- 

can  wanjidan,  sdonyayapi’sni  he. 
Henioza  cehpi  wanjidan  kta  ce, 
eye  ciqon. 

17  Tuka  tuwe  Itancan  kin  en 
kici  iyaihdaske  cinhan  he  iye 
kici  woniya  wanjidan. 

18  Wiinahmanpi  kin  nakicipa 
po.  Woahtani  wicasta  econ  kin 
owasin  wicatancan  kin  itankan 
un,  tuka  tuwm  wdinahman  kin¬ 
han  he  iye  tancan  kin  en  waici- 
htani. 

19  Tokeca,  nitancanpi  kin  he¬ 
na  Woniya  Wakan  Wakantanka 
nicupi,  qa  niyepi  en  un  kin  he 
tipi  tawa  kin  hee,  qa  hecen  tawa 
nihdawapi  sni  e  sdonyayapi  sni 
he. 

20  Taku  tanka  iyopeniyanpi, 
heon  nitancanpi  ninagipi  ko  on 
Wakantanka  yatan  po,  hena 
Wakantanka  tawa. 

WICOWOYAKE  7. 

1  Wowapi  en  miyecagapi  kin 
he  icahtagya,  wicasta  kin  wino- 
hinca  yutan  sni  kin  he  waste. 

2  Tuka  wiinahmanpi  kte  sni  e 
heon  etanhan  wicasta  otoiyohi 
winohinca  tawa  hduhe  kta,  qa 
winohinca  kin  is  otoiyohi  wica- 
sta  hduha  nunwe. 

3  Unkan  wicasta  kin  iye  tawi- 
cu  kin  wowaste  ecakicon  kta, 
qa  winohinca  kin  is  iye  hihnaku 
kin  nakun  ecen  ecakicon  nunwe. 

4  Winohinca  kin  is  iye  tancan 
kin  hduhe  sni,  tuka  hihnaku  kin 
he  yuha,  qa  nakun  wicasta  kin 
is  iye  tancan  kin  hduhe  sni,  tu¬ 
ka  tawicu  kin  he  yuha. 

5  Otoiyohi  tancan  ehpekiciya- 
pi  sni  po,  ptecedan  hehanyan, 
napin  wicayadapi  kinhan  hecee- 
dan,  takudan  yute  sni  qa  woce- 
kiye  eyapi  kin  en  ocowasin  ye- 
niciyapi  kte  cin  heon,  kinhan 
ake  napin  yahdapi  kta,  unmana 


WICOWOYAKE  7. 


kinhan  oicihipi  sni  kin  on  Satan 
iyutanniyanpi  kta  naceca. 

6  Hena  hecon  cisipi  kin  e  on 
hope  sni,  tuka  wahokonciciyapi 
kin  heon. 

7  Wicasta  owasin  miye  waun 
kin  iyecen  unpi  kta  wacin,  tuka 
otoiyohi  Wakantanka  etanhan 
wicowasake  hduha  un,  wanji 
decetu,  qa  wanji  is  kaketu. 

8  Tuka  tona  tansna  un  qa  tona 
wiwazicapi  kin  hena,  miye  wa¬ 
un  kin  iyecen  unpi  kte  cin  he 
waste  kta,  kewicawakiya. 

9  Tuka  oicihipi  sni  kinhaii  ki~ 
ciyuzapi  kta  ;  wakan  kiciyuzapi 
kin  he  w'aste  qa  wacin  itkon  kin 
he  sica. 

10  Unkan  tona  kiciyuzapi  kin 
hena  kaken  wahokonwicawaki- 
ya,  qa  he  miye  cinka  epe  sni,  Itan- 
can  kin  he  heya ;  Winohinca 
iye  hihnaku  kin  ahdustan  kte 
sni. 

11  Tuka  ahdustan  kinhan  tan¬ 
sna  un  kta,  qa  is  ake  hihnaku 
qon  okiciye  kta  ;  qa  wicasta  kin 
iye  tawicu  kin  ihnuhan  ehpe- 
kiye  cinhan. 

12  Unkan  ehake,  Itancan  kin 
hee  sni,  miye  cinka  hecen  epe 
kta  ;  Hunkawanjin  kiciyapi  wan 
winohinca  wicada  sni  kin  heca 
yuhe  ca,  he  kici  un  iyokipi  kin¬ 
han,  he  ihnuhan  ehpekiye  cin¬ 
han. 

13  Qa  winohinca  wan  wicasta 
wicada  sni  kin  heca  yuhe  ca, 
he  kici  un  iyokipi  kinhan,  he  is 
nakun  ehpekiye  kte  sni. 

14  Wicasta  wicada  sni  kin  he 
iye  tawicu  kin  on  yuwakanpi, 
qa  winohinca  wicada  sni  un  kin 
he  nakun  iye  hihnaku  on  yuwa- 
kan  kagapi.  Hecece  sni  unkans 
nicincapi  kin  asapapi  kta,  tuka 
nakaha  hena  e  wakan. 

15  Tuka  wicada  sni  un  kin  he 
unma  kpagan  kinhan  hecen  kpa- 


gan  kta.  Hena  hecece  cin  en 
hunkawanjin  kiciyapi,  qa  ta- 
winohtin  kiciyapi  kin  idakapi 
sni.  Wakantanka  wookiye  eU 
unkicopi. 

16  Winohinca,  ni^  taku  sdon- 
yaya  he,  okinni  nihihna  niyakiye 
kta.  Qa  wicasta  kin,  nis  token 
sdonyakiya  he,  okinni  nitawin 
niyakiye  kta. 

17  Tuka  otoiyohi  token  Wa¬ 
kantanka  wicaqu  qa  Itancan  kin 
otoiyohi  wicakico  kin  he  iyecen 
mani  nunwe.  Hecen  okodaki- 
ciye  owasin  en  econ  wicawasi 
ece. 

18  Tuwe  bakihdayapi  ecen  ki- 
copi  hecinhan,  bakihdayapi  sni 
kin  akite  kte  sni.  Qa  tuwe  ba¬ 
kihdayapi  sni  ecen  kicopi  hecin¬ 
han,  he  bakihdaye  kte  sni. 

19  Bakihdayapi  kin  he  taku 
sni,  qa  bakihdayapi  sni  kin  he 
nakun  taku  sni,  tuka  Wakantan¬ 
ka  tawoahope  opapi  kin  he  tan¬ 
ka. 

20  Otoiyohi  wicohtani  en  ki¬ 
copi  kin  he  en  un  kta. 

21  Wowidake  un  kin  henica 
ecen  nicopi  kinhan  he  ekta  ewa- 
cin  sni  wo  ;  tuka  tawa  niciye 
kta  e  oyakihi  kinhan  he  en  oya- 
han  de  kta. 

22  Tuwe  wowidake  un  kin  he 
Itancan  kico  kinhan,  hee  Itancan 
kin  on  tawa  iciya;  qa  nakun 
tuwe  tawa  iciye  cin  hecen  kico¬ 
pi  kinhan  he  Messiya  wowidake 
tawa  kin  hee. 

23  Tehiya  openitonpi,  heon 
wicasta  akantu  wowidag  niyan- 
pi  sni  nunwe, 

24  Mihunkawanji,  otoiyohi  ta¬ 
ku  en  un  hecen  kicopi  kin  he  en 
Wakantanka  kici  un  nunwe. 

25  Unkan  hoksiwinpidan  ica- 
htagya,  Itancan  kin  eciyatanhan 
woope  takudan  mduhe  sni,  Tu¬ 
ka  miye  owotanna  waun  kta 

Itancan  kin  ionsimakida,  hecen 
token  wacin  mduze  cin  owahda- 
ke  kta. 

‘26  Nakaha  wicokakije  kin  on 
etanhan  de  waste  kepce,  wicasta 
kin  ecen  un  kte  cin  he  waste. 

27  Winohinca  en  iyanihdaska 
he  ;  etanhan  nihduske  kta  akite 
^ni  wo.  Qa  winohinca  en  iyani- 
hdaske  sni  he  ;  winohinca  wan 
akite  ^ni  wo. 

28  Tuka  winohinca  duza  e^ta 
w'ayahtani  sni,  qa  hoksiwinna 
wan  hihnaton  esta  wahtani  sni ; 
tuka  hena  e  wicacehpi  ekta  wi¬ 
cokakije  yuhapi  kta ;  hececa 
esta  ito  itoncipapi. 

29  Tuka  mihunkawanji  kaken 
epe  kta  ;  Wanna  tokata  ptenye- 
dan  ;  tona  winohinca  yuhapi  kin 
hena  winohinca  tonpi  sni  kin 
iyecen  unpi  kte. 

30  Tona  ceyapi  kin  hena  ceya- 
pi  sni  kin  iyececapi  kte ;  tona 
iyuskinpi  kin  hena  iyuskinpi  sni 
kin  iyececapi  kta ;  qa  tona  wo- 
pe tonpi  taku  yuhapi  sni  kin  iye¬ 
cecapi  kta. 

31  Qa  tona  maka  kin  de  wo- 
winyunyanpi  kin  sicaya  yuhapi 
kin  iyececapi  kte  sni ;  wicoica- 
ge  kin  de  ouncage  kin  atakuni 
sni  aya. 

32  Tuka  takudan  icante  sice 
sni  yaunpi  kta  wacin.  Tuwe 
tawicu  ton  sni  kin  he  Itancan 
taku  tawa  kin  awacin  yanka, 
token  Itancan  iyokipi  ye  kta. 

33  Tuka  tuwe  tawicu  ton  kin 
he  wicoicage  kin  en  taku  awa¬ 
cin  yanka,  token  tawicu  kin  iyo¬ 
kipi  ye  kta. 

34  Qa  nakun  winohinca  hihna 
ton  qa  witansna  un  kin  hena  ki- 
ci  akidedece  sni.  Hihna  ton  sni 
kin  he  Itancan  taku  tawa  kin 
awacin  yanka,  tancan  nagi  ko 
wakan  un  kta  heon.  Tuka  hi¬ 
hna  ton  kin  he  wicoicage  en  ta- 

ku  un  kin  awacin  yanka,  token 
hihnaku  kin  iyokipi  ye  kta. 

35  Tanyan  yaunpi  kta  heon 
hena  hepa.  Taku  on  hmunkapi 
kin  nitokam  ewahnake  kta  e  hee 
^ni ;  tuka  wacinktonja  wanin, 
qa  wiciyokipi  kin  en  Itancan  kin 
oyapapi  kta  e  heon. 

36  Tuka  tuwe  iye  cunwintku 
tansna  un  kin  tanyan  ecakicon 
sni  kecin,  qa  wanna  wikoska 
hecinhan,  qa  he  iyecetu  kinhan, 
token  cin  kinhan  ecen  econ  esta, 
wahtani  kte  sni ;  wakan  kiciyu- 
zapi  kte. 

37  Tuka  tuwe  iye  cante  kin  en 
sutaya  un  qa  tokan  tanhan  he- 
con  kiyapi  sni,  qa  iye  tawacin 
kin  oicihi,  qa  cunwintku  tansna 
un  hduhe  kta  e  cante  mahen 
iciconze  cinhan  he  tanyan  econ. 

38  Hecen  tuwe  kiciyuzapi  kin 
en  wicaqu  kinhan  he  tanyan 
econ,  qa  tuwe  kiciyuzapi  kin  en 
wicaqu  sni  kin  he  sanpa  tanyan 
econ  ece. 

39  W^inohinca  kin  tohanyan 
hihnaku  ni  un  kin  hehanyan  wi- 
coope  kin  on  kaskapi ;  tuka  hi¬ 
hnaku  kin  te  cinhan  hehan  tawa- 
iciya,  tuwe  tokeca  cin  kinhan  he 
hihnaye  kta  okihi,  Itancan  kin 
en  un  kin  hecedan. 

40  Tuka  ecen  yanke  cinhan 
he  iyotan  wasteya  un  kta  imdu- 
kcan,  qa  Wakantanka  Taniya 
kin  he  mduha  kepce. 

WICOWOYAKE  8. 

1  Unkan  taku  wakagapi  waki- 
yusnapi  kin  icahtake,  owasin 
wookahnige  unhapi  sdonunkiya- 
pi.  Wookahnige  kin  he  tanka- 
icidapi  kaga,  tuka  wacantkiyapi 
kin  he  tanka  icahya. 

2  Tuwe  taku  sdonya  kecin  kin¬ 
han  he  nahahin  sdonye  kte  cin 
iyecen  takudan  sdonye  sni. 


WICOWOYAKE  9. 


3  Tuka  tuwe  Wakantanka  wa¬ 
ste  dake  cinhan  Wakantanka  he 
iye  sdonya. 

4  Taku  wakagapi  wakiyusna- 
pi  kin  yutapi  kin  he  icahtake, 
wakagapi  maka  akan  un  kin  he 
taku  sni  sdonunyanpi,  qa  Taku 
Wakan  wanjidan,  hecedan  yu- 
kan. 

5  Taku  wakan  eciyapi  kin  nia- 
hpiya  ekta  qa  maka  akan  yukan 
esta  ;  taku  wakan  ota,  qa  itan- 
can  kiyapi  kin  nakun  ota  keyapi 
ece  : 

6  Tuka  unkiye,  Taku  W’^akan 
wanjidan  Ateyapi  kin  hee  un- 
hapi,  he  etanhan  taku  owasin  u, 
qa  he  en  unkiye  unyahonpi ;  qa 
Jesus  Messiya  Itancan  kin  wan¬ 
jidan,  he  on  taku  owasin  un  qa 
he  eciyatanhan  unkiyepi. 

7  Tuka  owasin  hecen  okahni- 
gapi  sni,  Wanjikji  anpetu  de- 
hanyan  w’akagapi  sdonyapi,  taku 
W'akagapi  wakiyusnapi  kin  iya- 
cinyan  yutapi  ece  ;  hecen  nagi 
suta  sni  kin  hena  asamyapi. 

8  Taku  untapi  kin  eciyatanhan 
Wakantanka  iyokipi  unyanpi 
sni;  wauntapi  kinhan  heon  etan¬ 
han  sanpa  unwastepi  sni,  qa 
wauntapi  sni  kinhan  heon  sanpa 
unsicapi  sni. 

9  Tuka  ihnuhan  wawoyakihipi 
kin  de  tona  wasake  sni  un  kin 
hena  en  wonahnaye  kte  cin. 

10  Niye  osdonya  yaun  kin, 
wakagapi  tipi  kin  en  wota  ido- 
tanke  cin  tuwe  wanniyake  cin¬ 
han,  wicasta  nagi  wasake  sni 
un  kin  he  taku  wakagapi  waki¬ 
yusnapi  kin  yuta  onspeyakiye 
kte  sni  he. 

11  Hecen  nihunkawanji  wasa¬ 
ke  sni  un  kin,  on  Messiya  te  cin 
he  ihangyapi  kta,  niye  wasdon- 
yaye  cin  heon  etanhan. 

12  Tuka  hunkawanjin  kiciyapi 
kin  en  hecen  wayahtanpi,  qa  iye 


nagipi  kin  wasake  sni  kin  nagi- 
yeyayapi  eca,  Messiya  en  wa- 
yahtanipi  ece. 

13  Heon  etanhan  woyute  kin 
mihunkawanji  wahtaniye  cin¬ 
han,  ohinniyan  tado  wate  sni 
waun  kta,  okinni  mihunkawanji 
wahtaniwaye  kta. 

WICOWOYAKE  9. 

1  Yewicasipi  kin  hemaca  sni 
he ;  tawa  miciye  sni  he  ;  Jesus 
Messiya  Itancan  unkiyapi  he 
wanmdake  sni  he  ;  Itancan  kin 
en  miohan  kin  he  niyepi  sni  he. 

2  Wicasta  tokeca  ekta  yewi¬ 
casipi  kin  hemaca  sni  esta,  niye¬ 
pi  kin  ekta  hemaca.  Yewicasipi 
kin  en  opeya  waun  kin  ipuspe 
kin  he  niyepi,  Itancan  kin  en. 

3  Tona  wimawangapi  kin  he¬ 
na  kaken  awicamdupta  ece  : 

4  Unkiye  wauntapi  qa  waun- 
yatkanpi  unkokihipi  sni  he. 

5  Yewicasipi  kin  tokeca,  qa 
Itancan  hunkawanjinwicaye  cin, 
qa  Inyan  iyececa,  unkiye  tan- 
ksiwicunyanpi  wanji  hdus  un- 
kayapi  unkokihipi  sni  he. 

6  Qa  is,  mis  miye  Barnabas 
kicisnana,  wicohan  ayustan  owa- 
kihi  sni  he. 

7  Tohantu  kasta  tuwe  iyunwin 
codan  zuya  iyaya  he  ;  tuwe  ha- 
stanhanka  iyuwi  kin  huhde  qa 
etanhan  waskuyeca  yute  sni  he ; 
qa  tuwe  tahinca  optaye  wan 
hduhe  ca  optaye  kin  etanhan 
asanpi  yute  sni  he. 

8  Wicasta  akantu  eciyatanhan 
hena  hecen  epa  he  ;  qa  woope 
kin  he  hena  hecen  eye  sni  he. 

9  Moses  toope  kin  en  kaken 
kagapi,  Tatanka  aguyapi  napan 
kin  he  iohmus  icu  yaye  kte  sni 
ce.  Wakantanka  tatanka  iha- 
wicakta  he  ; 

10  Qa  is  unkiyepi  kin  on  hena 

hecen  eya  he.  Unkiyepi  kin  on 
he  wowapi  en  kagapi ;  hecen 
tuwe  mahynmdu  kinhan  woape 
en  mahynmdu  kta,  qa  tuwe  wo¬ 
ape  yuha  aguyapi  kapan  kinhan 
he  kici  woape  en  okicipe  kta. 

1 1  Unkiye  ninagipi  kin  on  taku 
unkonicijupi  hecinhan,  taku  wi- 
cacehpi  kin  nitawapi  kin  he 
mnaunyanpi  kte  cin  he  taku 
tanka  he. 

12  Wicasta  tokeca  niyepi  ekta 
wookihi  kin  de  en  okicipapi  kin¬ 
han,  unkiye  unkiyotanpi  sni  he. 
Tuka  wookihi  kin  he  unkunpi 
sni ;  taku  owasin  unkapaspapi, 
Messiya  tawootanin  waste  kin 
anaunptapi  kte  sni  kin  heon. 

13  Ton  a  tipi  wakan  kin  en  ki- 
canyanpi  kin  hena  tipi  wakan 
kin  etanhan  nipi  ece  sdonyayapi 
sni  he  ;  qa  tona  wahna  wosnapi 
kin  ekta  ohanyanpi  kin  hena 
wosnapi  kin  etanhan  wotapi 
ece. 

14  Hecen  nakun  Itancan  kin 
woope  kaga ;  tona  wotanin  wa¬ 
ste  oyakapi  kin  hena  wotanin 
wa^te  kin  on  nipi  kta. 

15  Tuka  hena  taku  kin  taku- 
dan  iwacu  sni,  qa  hecen  ecami- 
conpi  kte  cin  heon  hena  hecen 
wowapi  wakage  sni ;  miye  mate 
kte  cin  hee  waste,  qa  tuwe  ima- 
winkta  kin  de  ecetu  sni  miciciye 
kte  cin  he  sica. 

16  Wotanin  waste  kin  omdaka 
kes,  he  wowinkta  wahdawa  sni ; 
waecon  makiyapi,  qa  wotanin 
waste  omdake  ^ni  ehantanhan 
wokakije  micihan. 

17  Qa  he  iyokipiya  ecamon 
kinhan  on  iyunwin  mduhe  kta, 
tuka  iyomakipi  sni  esta  taku 
econmakiyapi  wan  maqupi. 

18  Hecen  taku  mduhe  kta  he. 
Wotanin  waste  omdake  cinhan, 
Messiya  tawootanin  waste  kin 
iyunwin  codan  ewahde,  qa  he- 

cen  wotanin  waste  kin  en  wo- 
wakihi  kin  tanyan  mduhe  kta. 

19  Wicasta  owasin  ekta  wo- 
widake  sni  waun  tuka  owasin 
wowidake  mayuhe  wicawakiya, 
wanjiksi  okihiwicawaye  kte  cin 
heon  hecamon. 

20  Juda  oyate  kin  wicehna, 
Juda  wicasta  kin  hemaca,  Juda 
oyate  kin  owicawakihi  kte  cin 
heon.  Tona  woope  kin  ihukuya 
un  kin  hena  ekta  woope  yuha 
unpi  kin  hemaca,  tona  woope 
yuhapi  kin  hena  owicawakihi 
kta. 

21  Qa  tona  woope  nicapi  kin 
hena  ekta  woope  codan  unpi  kin 
hemaca; — Wakantanka  ekta 
woope  codan  waun  sni  tuka 
Messiya  on  woope  yuha  waun ; 
tona  woope  nicapi  kin  hena 
owicaWakihi  kta. 

22  Tona  wasake  sni  kin  hena 
en  wasake  sni  se  emac'eca,  tona 
wasake  sni  kin  hena  owicawaki¬ 
hi  kta.  Wicasta  owasin  en  ta¬ 
ku  owasin  un  kin  hemaceca, 
wanjikji  ni  wicawaye  kte  cin 
heon. 

23  Wotanin  waste  kin  he  on 
hecamon  ece ;  hecen  he  en  mis 
eya  owape  kta. 

24  He  de  sdonyayapi  sni  he ; 
Tona  oinyanke  kin  en  inyanka- 
pi  kin  hena  owasin  inyankapi, 
tuka  wicasta  wanjidan  oqipe  kin 
yekiya  ece  :  Nis  yeyakiyapi  kta 
e  iyecen  inyanka  po. 

25  Tuwe  kasta  kici  econ  kte 
cinhan  taku  owasin  iyatahde 
iciye  sni  un.  Hena  watesdake 
atakuni  kte  sni  kin  yekiyapi  kta, 
tuka  unkiye  watesdake  ohinni- 
ymn  un  kte  cin  he  unkakitapi. 

26  Heon  etanhan  mis  hecen 
waimnanka,  toketu  tanin  sni  kin 
he  iyecece  sni;  hecen  nape  on 
econ  waun,  tuwe  okaduza  ape 
cin  iymcece  sni ; 

27  Tuka  mitancan  kin  suta 
micicage  ca  tinsmiciya  ;  okinni 
wicasta  tokeca  wotanin  waste 
kin  owicawakiyaka  esta,  miye 
qe  keyata  iyemayanpi  kte  cin  he 
liowakipa, 

WICOWOYAKE  10. 

1  Mihunkawanji  he  de  sdonye 
sni  yaunpi  kta  wacin  sni,  hun- 
kake  wicunyanpi  kin  owasin 
mahpiya  sapakin  ihukuyayukan- 
pi,  qa  owasin  mini  wan  ca  kin  op- 
ta  hiyupi. 

2  Qa  owasin  mahpiya  sapa  qa 
miniwancakin  en  Moses  baptem 
wicaqu. 

3  Qa  owasin  woyute  wakan 
wanjidan  etanhan  yutapi. 

4  Qa  owasin  woyatke  wakan 
wanjidan  etanhan  yatkanpi.  I- 
mnija  wakan  kin  wicihakam  iya- 
ye  ciqon  he  etanhan  yatkanpi. 
Imnija  kin  he  Messiya  hee. 

5  Tuka  hena  wicota  Wakan- 
tanka  iwicayuskin  sni,  hecen 
makoskan  ihpayapi. 

6  Unkan  hena  e  waonspekiya 
unkitawapi  kin  eepi,  hecen  taku 
sica  cantiheunyanpi  kte  sni^  is 
iye  cantiheyapi  qon  iyececa. 

7  Qa  wakagapi  ohoyadapi  kte 
sni,  is  iyepi  wanjikji  heconpi  qon 
iyececa.  Kaken  wowapi  en  ka- 
gapi,  Oyate  kin  wota  qa  wa- 
yatke  iyotankapi,  qa  skan  najin 
hiyayapi. 

8  Qa  wiinahmanpi  kin  econku- 
pi  kte  sni,  is  iyepi  wanjikji  econ- 
pi  qon  iyececa  ;  qa  anpetu  wan¬ 
jidan  en  kektopawinge  wikce- 
mna  nonpa  sanpa  kektopawinge 
yamni  ihpayapi, 

9  Qa  Messiya  iyutan  unyanpi 
kte  sni,  hena  wanjikji  iyutan 
yanpi  qon  iyececa  ;  unkan  wa- 
mduska  ihangwicayapi. 

10  Qa  wawiyahnupi  kte  sni,  is 

iyepi  wanjikji  wawihnupi  qon 
iyececa,  qa  waihangye  cin  on 
yutakunipi  sni. 

1 1  Hena  taku  kin  owasin  waon- 
spekiyapi  on  en  wicahiyahde, 
qa  unkiyepi  wicoicage  owihan- 
keta  unyakonpi  kin  wahokonun- 
kiyapi  kte  cin  heon  wowapi  en 
kagapi. 

12  Hecen  tuwe  tinsa  najin  ke- 
cin  kinhan,  he  wakta  un  nunwe, 
okinni  ihpaye  kta. 

13  Wo wiyutanyan  wan  wicasta 
sdonyapi  sni  ece  kin  en  aniupi 
sni.  Wakantanka  wacinyepica, 
hecen  wawoyakihipi  kin  isanpa 
iyutanniyanpi  kta  iyowinye  kte 
sni,  tuka  wowiyutanyan  kin  he 
enakiye  kta,  hecen  oyakihipi  kta. 

14  Heon  etanhan  waste  cicida- 
pi  kin,  wakagapi  ohodapi  kin  na- 
kicipa  po. 

15  Wicasta  wacin  ksape  cin 
hena  hecen  ewicawakiya,  token 
epe  cin  nis  iyukcan  po. 

16  Woyawaste  wiyatke  unya- 
wastepi  kin  he  Messiya  we  kin 
en  kodakiciyapi  kin  hee  sni  he. 
Aguyapi  unkiyuspapi  kin  he 
Messiya  tancan  kin  en  kodakici¬ 
yapi  kin  hee  sni  he. 

17  Unkiye  unkotapi,  tuka  agu¬ 
yapi  unwanjipidan,  qa  tancan 
unwanjipidan ;  unkiye  owasin 
aguyapi  wanjidan  en  akiptan 
unkopapi. 

18  Wicacehpi  eciyatanhan  Is¬ 
rael  oyate  kin  ekta  ewicaton- 
wan  po.  Tona  wosnapi  kin 
etanhan  yutapi  kin  hena  wahna 
wosnapi  kin  en  opapi  sni  he, 

19  Heon  token  epe  kta  he : 
Wakagapi  kin  he  taku,  qa  is  ta¬ 
ku  wakagapi  wakiyusnapi  kin  he 
taku  tanka  he  ;  Hiya. 

20  Tuka  taku  Ikcewicasta  kin 
wayusnapi  ece  kin  hena  Wakan 
sica  wakiyusnapi,  qa  Wakan¬ 
tanka  wakiyusnapi  sni.  Unkan 

taku  wakan  sicapi  kin  en  oyeci- 
papi  kta  wacin  sni. 

21  Itancan  tawoyatke  qa  na- 
kun  taku  wakan  sicapi  tawoya¬ 
tke  kin  yatkan  oyakihipi  sni. 
Itancan  kin  wahna  wotapi  tawa 
kin  en  oyapapi,  qa  nakun  taku 
wakan  sicapi  wahna  wotapi  ta- 
wapi  kin  en  oyapapi  kta  oyaki¬ 
hipi  snic 

22  Itancan  kin  sihda  unyanpi 
kta  he.  Tye  sam  iyeya  waunsa- 
kapi  he. 

23  Taku  OAvasin  iyemicihantu 
fuka  owasin  taku  waste  icallye 
sni.  Taku  owasin  iyemicihantu 
tuka  owasin  waonspekiye  sni. 

24  Tuwedan  isnana  taku  amna- 
iciye  kte  sni,  tuka  otoiyohi  ta¬ 
ku  tokan  tawa  kte  cin  he  akici- 
cite  kta. 

25  Taku  owasin  tihocoka  kin 
ekta  wiyopeyapi  kin  he  yuta  po, 
qa  wiyukcanpi  kin  on  takudan 
iwangapi  sni  po. 

26  Maka  kin  de  taku  ohnaka 
ko  Itancan  kin  tawa. 

27  Wi  casta  wicadapi  sni  kin 
wanji  nicopi,  qa  ekta  dapi  tawa- 
tenyayapi  kinhan,  taku  nitokam 
ehdepi  kin  he  yuta  po,  qa  wiyu¬ 
kcanpi  on  wiwangapi  sni  po. 

28  Tuka  tuwe,  De  wakagapi 
wakiyusnapi  ce,  eniciyapi  kin¬ 
han,  yutapi  sni  po,  tuAve  oniciya- 
kapi  qa  AA'iyukcanpi  kin  hena  on. 
Maka  kin  de  taku  ohnaka  ko 
Itancan  kin  tawa. 

29  Wiyukcanpi  kin  cajemdata, 
niye  nitawa  sni  tuka  tokan  tawa 
kin  he  waka.  Tokeca  tawa  mi- 
ciye  cin  he  wicasta  tokeca  ta- 
wiyukcan  kin  on  mayacopi  kta 
he. 

30  Wowaste  on  en  owape  cin- 
han,  tokeca  e  taku  on  wopida 
epe  cin  he  on  mayasicapi  he. 

31  Heon  wayatapi  qa  wada- 
tkanpi,  qa  taku  kasta  ecanonpi 

kin  owasin  Wakantanka  yatan- 
pi  kta  e  on  econ  po. 

32  Juda  oyate,  qa  Helenes 
oyate,  qa  Wakantanka  taokoda- 
kiciye  tuwedan  icansinyayapi 
kte  sni. 

33  Qa  miye  taku  owasin  on 
owasin  iyokipi  wicawaye  cin  he 
iyececa,  taku  mduhe  kte  cin  he 
awakite  sni,  tuka  taku  wicota 
yuhapi  kte  cin,  hecen  nipi  kta. 

WICOWOYAKE  11. 


un. 

9  Qa  wicasta  kin  he  winohinca 


1  Miye  omicipa  po,  Messiya 
opeya  waun  kin  iyececa. 

2  Mihunkawanji,  ciyatanpi  ce, 
taku  owasin  on  miyeksuyapi,  qa 
woope  cicupi  qon  ecehin  duhapi 
kin  heon  etanhan. 

3  Tuka  he  de  sdonyayapi  kta 
wacin  ;  Wicasta  otoiyohi  en  pa 
kin  he  Messiya  ee  ;  qa  Avinohin- 
ca  pa  kin  he  wicasta  kin  ee  ;  qa 
Messiya  pa  kin  he  Wakantanka 
ee. 

4  Wicasta  otoiyohi  pa  akahpe 
ton  cekiye  ca  wiyukcan  kinhan, 
he  iye  pa  kin  wowistenya  ece. 

5  Tuka  winohinca  otoiyohi  pa 
akahpe  ton  sni  cekiye  ca,  wi- 
yiikcan  kinhan,  he  iye  pa  kin 
wowistenya  ;  he  paha  yusdapi 
kin  kici  akidececa. 

6  Winohinca  is  pa  akahpe  ton 
sni  kinhan  paha  yusdapi  kta. 
Tuka  winohinca  paha  yuMapi, 
qa  is  hdasanpi  kin  he  wowistece 
kinhan,  pa  akahpe  ton  un  kte. 

7  Wicasta  kin  is  pa  akahpe  ton 
un  kin  he  hecetu  sni,  he  Wa¬ 
kantanka  touncage  qa  towitan 
kin  hee ;  qa  winohinca  kin  wi¬ 
casta  towitan  kin  hee. 

8  Wicasta  kin  he  winohinca 
kin  etanhan  sni ;  tuka  winohin¬ 
ca  kin  he  wicasta  kin  etanhan 

WICOWOYAKE  11. 


kicagapi  sni,  tuka  winoMnca  kin 
is  wicasta  kin  kicagapi. 

10  Heon  winoliinca  kin  pa  kin 
akan  wowa^ake  hduhe  kta,  ma- 
lipiya  ohnihde  cin  hena  on  etan- 
han. 

11  Tuka  nakun  wicasta  kin  wi¬ 
noliinca  codan  un  sni,  qa  wino¬ 
liinca  kin  i^  wicasta  codan  un 
sni,  Itancan  kin  en. 

12  Unkan  winoliinca  kin  he 
wicasta  kin  etanhan  un  kin,  he 
iyecen  wicasta  kin  is  winoliinca 
kin  eciyatanhan  u  ;  qa  taku  owa- 
sin  Wakantanka  etanhan  un. 

13  Nis  niyepi  kin  he  iyukcan 
po ;  winoliinca  pa  akalipe  ton 
sni  Wakantanka  cekiye  cinhan 
he  hecetu  he. 

14  Taku  oiyokipi  kin  hee  kaes 
he  onspeniciyapi  sni  he  ;  wica¬ 
sta  kin  paha  hanskaska  hecin- 
han  he  wowistece. 

15  Tuka  winoliinca  kin  is  paha 
hanskaska  koyake 'cinhan  he  wo- 
witan  kin  ee  ;  paha  kin  he  woa- 
kalipe  qupi. 

16  Tuka  tuwe  waakinin  un  kin- 
han,  wicolian  kin  de  iyececa  ta- 
kudan  unhapi  sni,  qa  nakun  W’^a- 
kan tanka  taokodakiciye  kin. 

17  Unkan  he  de  omdake  ca 
ciyatanpi  sni ;  taku  sanpa  waste 
kin  on  rnniniciyapi  sni ;  tuka  ta¬ 
ku  aoptetu  kin  heon  etanhan. 

18  Tokaheya  okodakiciye  mni- 
niciyapi  eca  yuoindecapi  du- 
kanpi  keyapi  nawakon  ;  qa  on- 
spa  wicawada. 

19  Waakinicapi  niyepi  en  un 
kta,  hecen  tona  owotanna  iniyu- 
kcanpi  kin  tanin  kta. 

20  Heon  witaya  rnniniciyapi 
eca,  he  ktayetu  wotapi  Itancan 
tawa  kin  yutapi  kte  cin  hee  sni ; 

21  Wotapi  kin  en  otoiyohi  ta¬ 
ku  yute  kte  cin  tokaheya  icu 
ece ;  unkan  wanji  wotektehda 
qa  w  anji  is  witko  ece. 


22  Tokeca,  tipi  ohna  wayatapi, 
qa  wadatkanpi  kte  cin  yahdu- 
hapi  sni  he.  Wakantanka  ta¬ 
okodakiciye  kin  ayaktapi  sni, 
qa  tona  taku  yuhapi  sni  kin  he¬ 
na  istenwicayayapi  he.  Token 
eciciyapi  kta  he.  Heon  ciya¬ 
tanpi  kta  he.  Hiya,  ciyatanpi 
sni. 

23  Miye  taku  Itancan  maqu 
qon  he  cicupi,  .Tesus  Itancan  kin, 
hanyetu  wan  iyopeyapi  qon  he 
en,  aguyapi  icu  ; 

24  Qa  wanna  wopida  eye  cin 
hehan  kiyuspe  ca  heya ;  Icupi 
qa  yuta  po  ;  mitancan  kin  niye¬ 
pi  on  kiyuspapi  kin  he  dee  ;  de- 
cen  miksuya  econ  po. 

25  Nakun  is  eya  iyecen  wanna 
yatkan  qehan,  wiyatke  kin  icu 
qa  heya  ;  Mawe  kin  en  wicqta- 
kuye  teca  kin  he  dee  ce.;  decen 
econ  po,  tohanhan  datkanpi  eca, 
miksuya  po. 

26  Hecen  tohan  aguyapi  kin  de 
yatapi,  qa  wiyatke  kin  de  da¬ 
tkanpi  kinhan,  henakiya  Itancan 
te  cin  he  duotaninpi  ece,  tohan- 
yan  hi  sni  kin  hehanyan. 

27  Heon  etanhan,  tuwe  agu¬ 
yapi  kin  de  iyacin  sni  yute  ca, 
Itancan  tawiyatke  kin  de  yatke 
cinhan,  he  Itancan  kin  tancan, 
we  ko,  on  yacopi. 

28  Tuka  wicasta  kin  wihdu- 
kcan  kta,  hecen  aguyapi  kin  de 
yute  ca,  wiyatke  kin  de  etanhan 
yatke  kta. 

29  Tuwe  iyacin  sni  yute  ca 
yatke  cinhan,  he  woyaco  hdute 
ca  hdatkan,  Itancan  tancan  kin 
iyukcan  sni  kin  heon. 

30  Heon  etanhan  niyepi  ekta 
wicota  wasakapi  sni,  qa  waya- 
zanpi  sa,  qa  hunk  istinmapi. 

31  Unkiye  unkihdukcanpi  kin¬ 
han,  tokan  tanhan  unkiyukcanpi 
kte  sni. 

32  Qa  unkiyukcanpi  kinhan, 

Itancan  kin  wahokonunkiyapi, 
hecen  wicoicage  kin  om  unya- 
copi  kte  sni. 

33  Hecen  mihunkawanji  tohan 
wota  raniniciyapi  kinhan,  otoi- 
yohi  akicipe  po. 

34  Qa  tuwe  wotektehda  kin¬ 
han,  he  tiyata  wote  kta ;  hecen 
woyaco  en  witaya  yaipi  kte  sni. 
Qa  taku  nahahin  ihe  cin  hena 
tohan  wan  kinhan,  wiyeya  ewa- 
hnake  kta. 

WICOWOYAKE  12. 

1  Mihunkawanji,  taku  wakan- 
yan  wicaqupi  kin  iyukcan  sni 
yaunpi  kta  wacin  sni. 

2  Ikcewicasta  kin  henicapi,  wa- 
kagapi  iapi  okitpani  kin  en  ani- 
yanpi,  ye  niyanpi  qon  iyececa, 
he  sdonyakiyapi. 

3  Heon  he  sdonye  ciciyapi ; 
Tuwedan  Wakan tanka  Taniya 
kin  eciyatanhan  ie  ca,  Jesus  ya- 
^ice  kte  sni ;  qa  nakun  tuwedan 
Jesus  e  Itancan  eciye  kta  okihi 
sni,  tuka  Woniya  Wakan  ece- 
dan  eciyatanhan  okihi  ece. 

4  Unkan  taku  wicaqupi  kin 
hena  okonwanjidan  sni,  tuka 
Woniya  kin  e  wanjidan. 

6  Qa  waeconpi  kin  okonwanji¬ 
dan  sni,  tuka  Itancan  kin  e 
wanjidan. 

6  Qa  wicohan  toktokeca  ;  tuka 
Wakan  tanka  kin  e  okonwanji¬ 
dan,  iye  owasin  en  taku  owasin 
owicakicihan. 

7  Qa  otoiyohi  on  iyopta  ye  kte 
cin  heon  Woniya  yuotaninpi  kin 
wicaqupi  ece. 

8  Woniya  kin  wicasta  wan 
woksape  wicoie  kin  qu  ece  ;  qa 
wanji  is  wosdonye  wicoie  kin, 
hena  Woniya  wanjidan  etanhan. 

9  Qa  Woniya  kin  he  wanji 
tokeca  wowacinye  qu  ece  ;  qa 
wanji  tokeca  is  wawokiziyapi 

qu  ece,  qa  hena  Woniya  wanji¬ 
dan  etanhan. 

10  Qa  wicasta  wan  wowape- 
tokeca  econpi,  qa  wanji  tokeca 
wiyukcanpi,  qa  wanji  tokeca 
taku  wakan  iyukcanpi,  qa  wanji 
tokeca  iapi  ocaje  ota,  qa  wanji 
tokeca  iapi  ieska  oyakapi  kin 
hecekcen  wicaqupi  ece. 

11  Tuka  hena  owasin  Woniya 
wanjidan  qa  okonwanjidan  un 
kin  he  ohanye  ca,  token  cin  kin 
hecen  wicasta  otoiyohi  kipainni 
wicaqu  ece. 

12  Wicatancan  kin  he  wanjidan 
tuka  wicahuha  ota  yukan ;  qa 
tancan  kin  en  huha  kin  hena 
ota  qeyas  tancan  wanjidan  ; 
Messiya  kin  is  he  iyececa. 

13  Woniya  wanjidan  on,  unki- 
ye  owasin  wicatancan  wanjidan 
kta  e  baptem  unqupi,  Juda  qa 
Helenes  oyate,  wowidake  un 
kin,  tona  tawa  iciyapi  kin  hena 
koya  ;  qa  owasin  Woniya  wanji¬ 
dan  kin  he  en  wayatke  unki- 
yapi. 

14  Wicatancan  kin  he  huha 
wanjidan  sni,  tuka  ota. 

15  Hehan  wicasiha  kin  he,  Wi- 
canape  kin  he  miye  sni  heon  wi¬ 
catancan  kin  en  opeya  waun  sni 
ce,  eye  cinhan,  heon  etanhan  wi¬ 
catancan  kin  en  ope  sni  he. 

16  Qa  wicanoge  kin  he,  Wi- 
caista  kin  he  miye  sni  qa  heon 
wicatancan  kin  en  opeya  waun 
sni  ce,  eye  cinhan,  ehantanhan 
wicatancan  kin  en  ope  sni  he. 

17  Wicatancan  kin  ocowasin 
ista  kin  ee  unkans,  winahonpi 
kin  tokiya  un  kta  he ;  qa  oco¬ 
wasin  winahonpi  kin  ee  unkans, 
waomnapi  kin  tokiya  un  kta 
he. 

18  Tuka  nakaha  Wakantanka 
token  iyokipi  kin  hecen  wica¬ 
huha  kin  otoiyohi  wicatancan 
kin  en  ehde. 


WICOWOYAKE  13. 


19  Qa  hena  iyuhpa  wicahuha 
wanjidan  unkans,  tancan  kin  to- 
kiya  un  kta  he. 

20  Tuka  nakaha  wicahuha  ota 
esta,  tancan  wanjidan. 

21  Hecen  ista  kin  he,  Cicin 
sni  ce,  nape  kin  eciya  okihi  sni ; 
qa  nakun  pa  kin  he,  Cicin  Sni 
ce,  siha  kin  eciye  kte  sni. 

22  Qa  nakun  sanpa,  wicatancan 
en  wicahuha  kin  tona  wasake 
sni  se  un  kin  hena  iyotan. 

23  Qa  wicatancan  ekta  tona 
yuonihan  sni  undakapi  kin  hena 
iyotan  unhduonihanpi  ece ;  qa 
tona  owanyap^  sice  cin  hena  iyo¬ 
tan  ^woiyokipi  ece. 

24  Tona  waste  unyukanpi  kin 
hena  takudan  sanpa  cinpi  sni ; 
tuka  Wakan tanka  wicatancan 
kin  icikoyagya  kage  ca,  tu- 
kten  iyokpaniyan  un  kin  he  en 
yuonihanpi  tanka  kaga. 

25  Hecen  wicatancan  kin  en 
yuomdecapi  w^anice  kta  ;  qa  wi¬ 
cahuha  kin  hena  otoiyohi  awa- 
kicicinpi  kta. 

26  Qa  hecen  huha  wanjidan 
iyotanhan  iyekiye  cinhan,  he 
kici  huha  kin  iyuhpa  iyotanhan 
iyekiyapi  kta  ;  qa  huha  wanjidan 
yuonihanpi  kinhan  he  kici  huha 
kin  iyuhpa  iyuskinpi  kta. 

27  Messiya  tancan  kin  he  ni- 
yepi,  qa  otoiyohi  huha  yecidu- 
kanpi. 

28  Unkan  okodakiciye  kin  en 
Wakantanka  kakenken  ewica- 
hde,  tokaheya  yewicasipi  kin 
hena,  qa  iyokihe  wokcanpi,  qa 
iciyamni  waonspekiyapi ;  hehan 
wicowasake,  hehan  waasniyan- 
pi,  waokiyapi,  itancanpi,  qa  ceji 
toktokeca. 

29  Owasin  yewicasipi  kin  he- 
capi  he  ;  owasin  wokcanpi  he  ; 
owasin  waonspekiyapi  he  ;  owa¬ 
sin  wicowasake  kin  heca  he  : 

30  Owasin  waasniyanpi  okihipi 

Dak.  -m  (a 


he  ;  owasin  ceji  tokeca  on  iapi 
he  ;  owasin  ieskapi  he. 

31  Wookihi  iyotan  waste  kin 
hena  nina  akita  po.  Tuka  hena 
isanpa  canku  waste  wan  cici- 
pazopi  kta. 

WICOWOYAKE  13. 

1  Wicasta  akantu,  qa  mahpiya 
ohnihde  cejipi  kin  on  iwaa  esta, 
wacanwakiye  sni  ehantanhan 
maza  sa  snasna,  qa  taku  ituya 
sna  kin  he  iyemaceca. 

2  Qa  wowiyukcan  mduhe  ca, 
taku  anahbeya  un  kin  owasin, 
wookahnige  owasin  ko,  sdonwa- 
ye  ca,  wowacinye  owasin  mdu- 
ha,  on  he  kin  yutokan  iyewaye 
kta  owakihi  esta,  wacanwakiye 
sni  ehantanhan  mataku  sni. 

3  Qa  taku  mitawa  kin  owasin 
won  wicayapi  kin  en  wahdusote 
ca,  mitancan  kin  hee  kaes  hu- 
hnage  kta  e  waqu  esta,  wacan¬ 
wakiye  sni  ehantanhan  takudan 
iciyopteya  waun  sni. 

4  Wacantkiyapi  kin  he  wico- 
tawacin  tanka  qa  wowaste  oco- 
wasin.  Wacantkiyapi  kin  he 
wawinawizi  sni.  Wacantkiya¬ 
pi  kin  he  wahanhanicida  ^ni,  qa 
ihdatan  ^ni  ece  ; 

5  Wawistenya  econ  sni,  qa 
isnana  takudan  amnaiciye  ^ni, 
wacinko  sni,  qa  taku  sica  iya- 
wicaonpe  sni ; 

6  Woahtani  en  iyuskin  sni, 
tuka  wowicake  kin  en  iyuskin  ; 

7  Taku  owasin  kajuju ;  taku 
owasin  wicada ;  taku  owasin 
ape ;  qa  taku  owasin  iyowin- 
yan. 

8  Wacantkiyapi  kin  he  tohin- 
ni  owihanke  sni.  Wokcanpi  kin 
hena  enakiyapi  kta ;  ceji  tokeca 
kin  hena  ayustan  aye  kta;  qa 
wookahnige  kin  hee  kae^  ata- 
kuni  kte  sni. 

9  Apadan  sdonunyanpi,  qa  a- 
padan  unkiyukcanpi. 

10  Tuka  tohan  woyustan  kin 
he  hi  kinhan  tona  woyustan  sni 
kin  hena  ihanke  kta. 

11  Homaksiyoqopa  qehan,  ho- 
ksiyoqopa  iyecen  iwae  ca,  ho- 
ksiyoqopa  iyecen  wiradukcan, 
qa  hoksiyoqopa  iyecen  awacin 
waun  ;  tuka  wicasta  imacaga 
hehan  taku  hoksiyoqopa  tawa 
kin  amdustan. 

12  Dehan  ihdiyomdasin  en  iye¬ 
cen  aotpasya  wawanunyakapi 
ece  ;  tuka  eqe  hehan  anog  ito- 
hnake  icitkokim  wanunkiciya- 
kapi  kta.  Nakaha  taku  kin  tan- 
yan  sdonwaye  sni ;  tuka  e  qe 
tokata  sdonmayanpi  kin  iyecen 
tanyan  sdonwaye  kta  e  imici- 
han. 

13  Unkan  nakaha  hena  yamni 
en  ounyan,  wacinyanpi,  qa  ape- 
pi,  qa  wacantkiyapi ;  tuka  wa- 
cantkiyapi  kin  he  iyotan  tanka. 

WICOWOYAKE  14. 

1  Wacantkiyapi  kin  he  okipa 
po,  qa  taku  wakanyan  wicaqupi 
kin  hena  cin  po ;  tuka  widukcan- 
pi  kte  cin  he  iyotan. 

2  Tuwe  ceji  tokeca  on  ie  cin 
he  wicasta  kin  takudan  owica- 
kiyake  sni,  tuka  Wakantanka 
taku  eciya  ;  tuwedan  nahon  sni 
kin  heon  ;  hececa  esta  Woniya 
kin  eciyatanhan  taku  woanahbe 
kin  oyaka  tuka. 

3  Tuka  tuwe  wiyukcan  oyake 
cin  he  wicasta  kin  wowicakiya- 
ka^  on  icahyapi  qa  wahokonki- 
yapi  qa  kicanptapi. 

4  Tuwe  ceji  tokeca  on  ie  cin 
he  iye  ksamiciya ;  tuka  tuwe 
wiyukcan  oyake  cinhan  he  oko- 
dakiciye  kin  ksamwicaya  ece. 

5  Niyepi  kin  owasin  ceji  to- 
ktokeca  on  iyaapi  kta  wacin, 

tuka  widukcanpi  kte  cin  he  iyo¬ 
tan  wacin.  Tuwe  wiyukcan  kin 
he  tanka  qa  tuwe  ceji  tokeca  on 
ie  cin  he  ihukuya,  ieska  oyake 
sni  kinhan,  hecen  okodakiciye 
kin  icahyapi  kta  tuka. 

6  Unkan  nakaha  mihunkawan- 
ji,  <ceji  tokeca  on  iwaa  en  ciupi 
kinhan,  he  token  oniciyapi  kta 
he  ;  yaotaninpi,  qa  wookahnige, 
qa  wiyukcanpi,  qa  woonspe  kin 
unmana  eciyatanhan  eciciyapi 
sni  kinhan. 

7  Unkan  taku  ni  un  sni  kin 
hena,  cotanka  qa  is  candowan- 
kiyapi  kin  hotanin  kinhan,  ho 
toktokeca  sni  kinhan,  he  taku  on 
etanhan  tukte  e  yajopi,  qa  tukte 
e  dowankiyapi  kin  sdonyapi  kta 
he. 

8  Maza  yahotonpi  tanka  kin 
ho  okonwanjidan  sni  yahotonpi 
kinhan,  tuwe  zuyapi  kta  e  wiye- 
ya  icicage  kta  he. 

9  He  i3^ecen  nis  niyepi,  ceji  on 
wicoie  okahnih  wasteste  iyaapi 
sni  kinhan,  token  on  etanhan 
taku  oyakapi  kin  he  taku  ee 
sdonyapi  kta  he  ;  okaduza  kin 
en  iyaapi  kta. 

10  Maka  kin  akan  ho  ocaje 
tokeca  kanakiya  naceca,  qa 
owasin  taku  kapi. 

11  Tuka  mis  ho  kin  taku  kapi 
kin  sdonwaye  sni  kinhan,  tuwe 
ie  cin  he  Ikcewicasta  kin  kecan- 
makin  kta,  qa  mis  eya  tuwe  ie 
cin  he  Ikcewicasta  kin  heca  wa- 
dake  kta. 

12  Hecen  wicohan  wakan  ni- 
na  yacinpi  kinhan,  okodakiciye 
kin  icahyapi  kta  e  wadupipike 
kte  cin  he  akita  po. 

13  Heon  tuwe  ceji  tokeca  on 
ie  cinhan,  he  ieska  oyake  kta  e 
icekiye  kta. 

14  Miye  saia  cewakiye  cinhan, 
minagi  kin  he  cekiya  ;  tuka  mi- 

I  ta wacin  e  qe  takudan  icahye  ini. 


WICOWOYAKE  14. 


15  Hecen  toketu  he.  Miye 
minagi  kin  eciyatanhan  cewaki- 
ye  kta,  qa  nakun  mitawacin  kin 
eciyatanhan  cewakiye  kta ;  mi¬ 
nagi  kin  on  wadowan  kta,  qa  na¬ 
kun  mitawacin  kin  on  wadowan 
kta. 

16  He  hecece  shi  kinhan,  ni- 
nagi  on  wopida  eha  eca,  tuwe 
onspe  sni  en  iyotanke  cin  he 
token,  wopida  ehe  cin  en,  Amen 
eye  kta  he,  taku  ehe  cin  sdonye 
sni  nakaes. 

17  Wopida  tanyan  eha,  tuka 
iye  kin  okahnige  sni. 

18  Wakantanka  mitawa  wo¬ 
pida  ewakiya  ce,  niyepi  kin 
owasin  sam  iyeya  ceji  tokeca 
on  iwaa  ece. 

19  Tuka  okodakiciye  kin  en 
mitawacin  kin  eciyatanhan  wi- 
coie  zaptanna  iwae  kta,  on  wi- 
casta  tokeca  onpsewicawakiye 
kte  cin  he  iyotan  waste,  qa  ceji 
tokeca  on  wicoie  kektopawinge 
wikcemna  iwae  kte  cin  he  ao- 
ptetu, 

20  Mihunkawanji,  wookahnige 
en  hoksiyoqopa  unpi  sni  po  ; 
tuka  wicotawacin  sice  cin  en 
hoksiyoqopa  po,  qa  wookahnige 
kin  en  wicasta  tanka  un  po. 

21  Woope  kin  en  kaken  ka- 
gapi ;  Ceji  tokeca,  iha  tokeca  ko 
on  oyate  kin  de  owicaweciye 
kta ;  tuka  hececa  esta,  nama- 
honpi  kte  sni,  Itancan  kin  eya. 

22  Hecen  ceji  tokeca  kin  he- 
na  wowakta  kin  hee,  tona  wi- 
cadapi  sni  kin  hena  eepi  sni,  tu¬ 
ka  tona  wicadapi  kin  hena  on 
wowapetokeca  kin  hee. 

23  Okodakiciye  kin  ocowa- 
sin  witaya  rnniciyapi,  qa  owasin 
ceji  tokeca  on  iapi  kinhan,  qa 
tona  wacinton  sni,  wicada  sni 
ko  en  hipi  kinhan,  winitkotko- 
pika  kecannicinpi  kte  sni  he. 

24  Tuka  owasin  wdyukcanpi, 


qa  tuwe  wicada  sni  wacinton 
sni  un  kin  tin  hiyu  kinhan,  he 
owasin  on  onspekiyapi,  qa  owa¬ 
sin  on  yacopi  kta. 

25  Qa  hecen  iye  cante  kin  ekta 
taku  anahbe  cin  yutaninpi  kta ; 
hehan  makipusdiya  ehpeiciye  ca 
Wakantanka  ohoda  kta,  qa  Wa¬ 
kantanka  niyepi  en  nicipi  un  kin 
oyake  kta. 

26  Heon  mihunkawanji  toketu 
he :  Mniniciyapi  eca  niyepi  otoi- 
yohi  odowan  duhapi,  qa  woon- 
spe  duhapi,  qa  ceji  tokeca,  qa 
yaotaninpi  wan,  qa  ieska  oyaka- 
pi  wan  duhapi  ece.  Taku  owa¬ 
sin  waonspekiyapi  kta  e  on  econ- 
pi  nunwe. 

27  Tuwe  ceji  tokeca  on  ie  cin- 
han,  wancadan  wicasta  nomnom 
yamnimni,  qa  hena  wanji  itokto 
econpi  kta,  qa  wanji  ieska  kiya- 
pi  kta. 

28  Tuka  tuwe  ieska  kiyapi  kte 
cin  wanice  cinhan,  okodakiciye 
kin  en  inina  yanke  kta;  is  iye 
oiciciye  ca  Wakantanka  okiye 
kta. 

29  Qa  wicasta  wokcan  kin 
hena  nomnom  qa  yamnimni  oya- 
kapi  kta,  qa  unmanpi  kin  wiyu- 
kcan  unpi  kta. 

30  Qa  tuwe  ikiyedan  iyotanke 
cin  he  taku  wakanyan  okiyakapi 
kinhan,  tokaheya  kin  he  inina 
yanke  kta. 

31  Owasin  wanji  itokto  wi- 
dukcanpi  kin  odakapi  kta  oya- 
kihipi ;  hecen  owasin  onspeki¬ 
yapi,  qa  owasin  iwicakiyapi  kta. 

32  Qa  wicasta  wokcanpi  toksa- 
pepi  kin  wicasta  wokcanpi  kin 
anawicakigoptanpi  ece. 

33  Wakantanka  kin  he  oqo- 
yapi  kin  kage  sni,  tuka  wookiye 
kin  he  tawa,  oyate  wakan  oko¬ 
dakiciye  kin  owasin  en  un  kin 
iyececa. 

34  Unkan  winohinca  nitawapi 

kin  okodakiciye  kin  ekta  inina 
yankapi  kta.  Hena  ie  kta  e  iyo- 
winyanpi  sni,  tuka  anagoptan 
yukanpi  kta,  woope  heye  cin 
iyecen. 

35  Qa  taku  onspepi  kta  cinpi 
kinhan  iye  tipi  ekta  hihnakupi 
kin  iwicawangapi  kta.  Okoda¬ 
kiciye  kin  en  ■winoliinca  ie  cin 
he  wowistece. 

36  Tokeca,  niyepi  kin  etanhan 
Wakantanka  oie  kin  hinanpa 
he ;  qa  niyepi  nisnanpidan  ekta 
nihipi  he. 

37  Tuwe  wicasta  wokcan,  qa 
is  wicasta  wakan  kin  heca  ke- 
canicin  kinhan,  he  taku  wowapi 
en  cicagapi  kin  hena  Itancan  ta- 
woahope  kin  hee  e  yaotanin  kta. 

38  Qa  tuwe  iyukcan  sni  un  kin¬ 
han,  he  iyukcan  sni  un  nunwe. 

39  Hecen  mihunkawanji  wi- 
dukcanpi  kte  cin  he  akita  po,  qa 
ceji  tokeca  on  iapi  kte  cin  tehin- 
dapi  sni  po. 

40  Qa  taku  ov/asin  iyokipiya 
owotanna  econpi  nunwe. 

WICOWO\AKE  15. 

1  Tuka,  mihunkawanji,  wotanin 
waste  unkoniciyakapi,  qa  iyacu- 
pi  qon  en  ayahanpi  kin  he  sdon- 
ye  ciciyapi. 

2  He  eciyatanhan  nakun  yanipi 
kta,  wicoie  unkoniciyakapi  kin 
on,  he  tinsa  duhapi  kinhan,  qa 
ecinsniyan  awacanipi  sni  kin¬ 
han. 

3  Otokaheya  ekta  taku  iwacu 
qon  he  cicupi ;  Waunhtanipi  kin 
on  Messiya  te  cin,  wowapi  wa¬ 
kan  eye  cin  ecetu ; 

■  4  Qa  hnakapi,  qa  anpetu  ici- 
yamni  kin  piya  ikicage  cin,  wo¬ 
wapi  wakan  eye  cin  ecetu. 

5  Qa  Inyap  wanhdake  ca,  he- 
han  ake  nonpapi  kin  wanhda- 
kapi. 


6  Hehan  he  iyohakam  wanca- 
dan  hunkawanjin  kiciyapi  opa- 
winge  zaptan  wanyakapi,  hena 
wicota  nahahin  ni  unpi,  tuka 
wanjikji  istinmapi. 

7  Qa  he  iyohakam  .Takob  wan- 
hdaka ;  hehan  yewicasipi  kin 
owasin  wanhdakapi. 

8  Qa  ehake  mis  miye  wanmda- 
ka,  okaskan  tonpi  kin  iyema- 
ceca. 

9  Yewicasipi  kin  miye  iyotan 
macistinna,  qa  Wakantanka  tao- 
kodakiciye  kin  sicaya  wakuwa 
qon  heon  yesipi  emakiyapi  kte 
cin  iyemacece  sni. 

10  Tuka  tomakece  cin  W^akan- 
tanka  towaonsida  kin  on  hema- 
ceca.  Qa  iye  towaonsida  mici 
un  kin  he  taku  sni  wanica,  tuka 
hena  owasin  iyakapeya  nina  hta- 
wani;  qa  he  miye  sni,  W^akan- 
tanka  towaonsida  mici  un  kin 
hee. 

11  Heon,  he  mis  miye,  qa  is 
iyepi  kin,  hecen  unyaotaninpi, 
qa  nakun  hecen  wicayadapi  qon. 

12  Unkan  Messiya  wiconte  kin 
etanhan  piya  ikicage  cin  he  oya- 
kapi  hecinhan,  token  on  niyepi 
wanjikji,  Wiconte  etanhan  piya 
wicoieage  wanica  ce,  ehapi  he. 

13  Wicate  cin  piya  wicoieage 
wanica  hecinhan,  Messiya  piya 
ikicage  ^ni. 

14  Qa  Messiya  piya  ikicage 
sni  hecinhan,  hehan  unkoyakapi 
kin  he  taku  sni  qa  wacinyayapi 
kin  he  nakun  taku  sni. 

15  Qa  Wakantanka  en  unki- 
tonpisnikin;  W’^akantanka  Mes¬ 
siya  piya  najin  kiye  cin  he  un¬ 
koyakapi  ;  tuka  he  najin  kiye 
sni,  wicate  cin  ake  najinpi  sni 
kinhan. 

16  Wicate  cin  piya  najin  ki- 
yapi  kte  sni  kinhan,  hehan  Mes¬ 
siya  nakun  piya  najin  kiyapi  sni. 

17  Qa  Messi3ra  piya  ikicage 

^ni  hecinhan,  wacinyayapi  kin 
he  takudan  okihi  sni,  qa  nahahin 
wayahtanipi  kin  ehna  yaunpi. 

18  Hehan  tona  Messiya  on 
istinma  iyayapi  qon  hena  nakun 
takunipi  sni. 

19  Wiconi  kin  de  en  ecedan 
Messiya  on  ape  unyakonpi  he¬ 
cinhan,  wicasta  owasin  unkiye 
iyotan  iyotanhan  iyeunkiyapi 
ece. 

20  Tuka  wanna  Messiya  wi- 
conte  etanhan  piya  ikicaga,  qa 
tona  istinmapi  qon  hena  en  taku 
tokaheya  icage  cin  hee. 

21  Wicasta  kin  eciyatanhan 
wiconte  u  kin,  he  iyecen  wica¬ 
sta  kin  eciyatanhan  wiconte 
etanhan  piya  wicoicage  kin  u 
ce. 

22  Adam  en  owasin  tapi  kin, 
he  iyecen  Messiya  en  owasin 
piya  ni  yapi  kta. 

23  Tuka  otoiyohi  tohan  iye- 
hantu  kinhan  ;  Messiya  e  toka¬ 
heya,  qa  hehan  tona  tawa  kin 
hena,  Messiya  ake  hi  kinhan. 

24  Qa  hehan  owihanke  kta,  to¬ 
han  wokiconze  kin  Wakantanka 
Ateyapi  kin  kicu  kta ;  woki¬ 
conze  owasin,  qa  wicowasake 
owasin,  qa  wookihi  kin  ihangye 
cinhan. 

25  Tona  toka  yapi  kin  hena 
owasin  iye  siha  kin  ihukun  iye- 
wicaye  kte  cin  hehanyan  ito  wi- 
castayatapi  yanke  kta. 

2G  Qa  toka  ehake  ihangye  kte 
cin  he  wiconte  kin  ee. 

27  He  siha  kin  ihukuya  taku 
owasin  ekihnaka.  Tuka  tohan. 
He  ihukuya  taku  owasin  ehna- 
kapi  kin,  eye  cehan,  tuwe  he 
ihukuya  taku  owasin  ehnake  cin 
he  okaptapi  e  tanin. 

28  Qa  tohan  taku  owasin  he 
ihukun  iyeyapi  kinhan,  hehan 
Cinhintku  kin  eqe  tuwe  taku 
owasin  iye  ihukun  iyeye  cin  he 


ihukun  un  kta ,  hecen  Wakan¬ 
tanka  owasin  en  ocowasin  un 
kta. 

29  W’^icate  cin  ecaca  piya  iki- 
cagapi  kte  sni  hecinhan,  tona 
wicate  cin  on  baptern  wicaqupi 
kin  hena  taku  tokonpi  kta  he  ; 
qa  tokeca  e  wicate  cin  on  bap- 
tem  wicaqupi  he. 

30  Qa  tokeca  anpetu  iyohi  ta 
ikopeya  unyakonpi  he. 

31  Jesus  Messiya  Itancan  un- 
kiyapi  kin  en  widuskinpi  kin  en 
owape  cin  he  cajemdate  ca,  An¬ 
petu  iyohi  mata  ce,  epa. 

32  Wicasta  akantu  iyecen,  Ep- 
hesos  ekta  wamanica  kici  weci- 
za  e^ta,  on  taku  iyomapte  kta 
he,  wicate  cin  piya  wicoicage 
^ni  kinhan.  Wauntapi,  qa  wa- 
unyatkanpi  kta,  hey  ake  cinhan 
untapi  kta  ce. 

33  Icihnayanpi  sni  po ;  koda- 
kiciyapi  sice  cin  hena  wicohan 
waste  yusica  ece. 

34  Wicohan  owotanna  on  ihdu- 
hicapi,  qa  wahtanipi  sni  po. 
Wanjikji  Wakantanka  sdonyapi 
sni.  Winistecapi  kte  cin  heon 
hena  hecen  epe. 

35  Tuka  okinni  tuwe  heye 
kta;  Wicate  cin  token  piya  icah- 
yapi,  qa  taku  tancan  kin  yuha 
hiyupi  he. 

36  Winitkotkoka,  taku  oyaju 
kin  he  te  sni  kinhan,  icage  sni 
ece. 

37  Qa  taku  oyaju  kin  he  tan¬ 
can  icage  kte  cin  he  oyaju  sni, 
tuka  su  ecedan,  aguyapi  qa  is 
taku  toktokeca  naceca. 

38  Tuka  Wakantanka  token 
iyokipi  kin  hecen  tancan  qu,  qa 
su  ocaje  otoiyohi  tancan  tawa 
kin  kicu  ece. 

39  Cehpi  owasin  cehpi  okon- 
wanjidan  sni,  tuka  wicacehpi 
kin  he  wanji  ee,  qa  woteca  ce¬ 
hpi  kin  wanji  hee,  qa  hogan  ce- 

lipi  kin  wanji  hee,  qa  zitkadan 
cekpi  kin  wanji  hee. 

40  Unkan  mahpiyata  tancan, 
qa  makata  tancan  kin  heca  yu- 
kan.  Tuka  mahpiyata  un  kin 
he  towitan  kin  wanjidan,  qa 
makata  un  kin  he  towitan  kin 
tokeca. 

41  Anpetu  wi  towitan  kin 
wanjidan,  qa  hanyetu  wi  towi¬ 
tan  kin  he  tokeca,  qa  wicanhpi 
towitan  kin  he  nakun  tokeca  ; 
qa  wicanhpi  wanji  wicanhpi  to¬ 
keca  kici  wowitan  en  akidecece 
sni. 

42  He  iyecen  wicate  cin  piya 
wicoicage.  Tancan  hwin  oju- 
pi,  tuka  hwin  kte  sni  ekicetu 

y^pi-  .  . 

43  Wowihahaya  ojupi,  tuka 
wowitan  ekicetu  yapi.  Wowa- 
sake  sni  yan  ojupi,  tuka  wowa- 
sagya  ekicetu  yapi. 

44  Wicacehpi  tancan  ojupi, 
tuka  wowakan  tancan  ekicetu 
yapi.  Wicacehpi  tancan  yukan, 
qa  wowakan  tancan  kin  yu¬ 
kan. 

45  Kaken  wowapi  en  kagapi 
qon,  Adam  wicasta  tokaheya 
kin  he  wicanagi  ni  un  kin  heca 
kagapi,  qa  Adam  ehake  un  kin 
he  W^oniya  Wanikiye  cin  hee. 

46  Tuka  taku  wakan  un  kin  he 
tokaheya  sni,  tuka  taku  cehpi 
kin  hee,  qa  iyohakam  taku  wa¬ 
kan  kin. 

47  Wicasta  tokaheya  kin  he  ma- 
ka  etanhan  un,  qa  maka  kin  he¬ 
ca  ;  Wicasta  iyokihe  kin  he 
Itancan  mahpiya  eciyatanhan 
un  kin  hee. 

48  Maka  kin  heca  un  qon,  tona 
maka  hecapikin  hena  hececapi; 
qa  mahpiya  tanhan  un  qon,  tona 
mahpiya  tanhan  un  kin  hena 
hececapi. 

49  Unkan  makata  un  kin  to- 
uncage  kin  unhapi  kin,  he  iye- 

cen  mahpiya  tanhan  un  kin  to- 
uncage  kin  unhapi  kta. 

50  Mihunkawanji  kaken  epa ; 
Wicacehpi  qa  wicawe  kin  Wa- 
kantanka  tokiconze  kin  tawapi 
kta  okihipi  sni,  qa  nakun  wica- 
hwin  wicahwin  kte  sni  kin  ta- 
wa  kte  sni. 

51  Wanyaka  po,  wowiyukcan 
wan  ociciyakapi;  owasin  unki- 
stinmapi  kte  sni,  tuka  owasin 
unyutokecapi  kta. 

52  Ihnuhanna,  ista  kakpapi  se 
en  maza  yahotonpi  tanka  ehake 
kin  to,nin  kinhan  ;  maza  yaho¬ 
tonpi  tanka  kin  he  yahotonpi  kta, 
qa  wicate  cin  hwin  sni  yan  na- 
jin  wicakiyapi  kta,  qa  unkiye 
unyutokecapi  kta. 

53  Taku  hwin  kte  cin  de  wi¬ 
cahwin  sni  koyake  kta,  qa  te 
kte  cin  de  tepica  sni  koyake 
kta. 

54  Qa  tohan  taku  hwin  kte  cin 
de  wicahwin  sni  koyake  ca,  tan¬ 
can  wiconte  kin  de  wiconi  kin 
ogeton  kinhan,  hehan  wicoie 
kin  wowapi  en  kagapi  qon  ecetu 
kta  ;  Wiconte  kin  he  woohiye 
kin  e  ocowasin  iocokaya. 

55  Wiconte,  wicape  nitawa  kin 
tokiya  un  he.  Wicahnakapi, 
woohiye  nitawa  kin  tokiya  un 
he. 

56  Wiconte  icape  kin  he  woa- 
htani  ee,  qa  woahtani  wowasa- 
ke  kin  he  woah'ope  kin  ee. 

57  Tuka  Wakan  tanka  woohiye 
unqupi,  Jesus  Messiya  Itancan 
unkiyapi  kin  eciyatanhan,  he 
wopida  yuha  nun  we. 

58  Hecen  mihunkawanji  wa¬ 
ste  cicidapi  kin,  sutaya  yahanpi, 
qa  pahoho  sni  yaunpi  nunwe  ; 
qa  ohinniyan  Itancan  ohan  kin 
en  aiciciya  po,  Itancan  kin  on 
htayanipi  kin  he  taku  sni  wa- 
nice  kta  sdonyayapi  kin  heon 
etanhan. 

WICOWOYAKE  16. 

1  Wicasta  owotanna  un  kin 
hena  taku  wicakicamnanpi  kte 
cin,  token  Galatia  ekta  okodaki- 
eiye  kin  econ  wicawasi  qon,  he 
ijecen  nis  econ  po. 

2  Anpetu  tokaheya  kin  en  ni- 
yepi  otoiyohi  token  oyakihipi 
kin,  iyacinyan  eyahnakapi  kta, 
hecen  wan  kinhan,  wamnayanpi 
wanice  kta. 

3  Qa  wan  kinhan,  tona  wowa- 
pi  on  wicayakahnigapi  kin,  hena 
wicaqupi  nitawapi  kin  he  Jeru¬ 
salem  ekta  aye  wicawasi  kta. 

4  Qa  miye  ekta  mde  kte  cin  he 
waste  kta  naceca  hecinhan  hena 
om  mde  kta. 

5  Unkan  Makedonia  opta  mde 
cinhan,  hehan  ekta  ciupi  kta  : 
qa  Makedonia  opta  mde  kte  cin 
he  hecetu. 

6  Qa  okinni  cicipi  waun  kta, 
han,  waniyetu  ihunniwaye  kta 
naceca  ;  hecen  hetanhan  tokiya 
mde  cinhan  niye  amayadapi  kta. 

7  Nakaha  tahepi  wanciyakapi 
kte  sni,  tuka  Itancan  kin  iyoki- 
pi  kinhan,  cicipi  owanji  manke 
kta  wacanmi. 

8  Tuka  anpetu  iwikcemna  za- 
ptan  kin  hehanyan  Ephesos  en 
owanjidan  manke  kta. 

9  Tiyopa  tanka  wawokihi  kin 
makiyuhdokapi,  qa  tona  wakini- 
capi  kin  hena  ota. 

10  Unkan  Ti-motheos  ekta  i 
kinhan,  kokipesniyan  en  niunpi 
kta  e  akita  po  :  He  nakun  miye 
ecamon  Mn  iyecen  Itancan  to- 
htani  kin  econ  ece. 

11  Heon  tuwedan  ihaha  kte 
sni ;  tuka  wookiye  yuha  au  po, 
ekta  mahiyu  kta ;  he  hunkawan- 
jin  kiciyapi  kin  om  u  kta  ape 
manka. 

12  Apolos  mihunkawanji,  he 
hunkawanjin  kiciyapi  kin  om  ni- 1 


yepi  ekta  niipi  kta  e  nina  cinwa- 
kiya ;  tuka  iye  dehan  ekta  ye 
kta  ecaca  cin  sni,  tuka  tohan  cin 
kinhan  ekta  i  kta. 

13  Kiktahan  un  po,  wowacinye 
en  sutaya  han  po,  wicasta  iye¬ 
cen  ohanyan  po,  wasaka  po. 

14  Taku  nitawapi  kin  owasin 
wacantkiyapi  on  econpi  nun  we. 

15  Mihunkawanji,  ceciciyapi  ce ; 
Stephanas  tiyohnaka  kin  sdon- 
yayapi,  he  Akeya  en  waskuyeca 
tokaheya  icage  cin  hee,  qa  wica¬ 
sta  owotanna  owicakiyapi  kin 
en  ye  iciyapi  ece  kin  ; 

16  Tona  hececapi,  qa  tona  wa- 
wokiyapi,  qa  htanipi  kin  hena 
owasin  wicihukuya  ye  niciyapi 
kta. 

17  Stephanas  qa  Phortunatus 
qa  Akekus  hipi  kin  heon  imdu- 
skin  ;  hena  e  taku  ecamiyeconpi 
sni  kin  he  ecetu  miciciyapi. 

18  Qa  minagi  kin  magaga  ma- 
yanpi,  qa  nitawapi  nakun.  Heon 
etanhan  tona  hececapi  kin  hena 
wicayuonihan  po. 

19  Asia  ekta  okodakiciye  kin 
hena  nape  niyuzapi.  Akula  qa 
Priskila  Itancan  kin  on  sutaya 
nape  niyuzapi,  qa  okodakiciye 
iye  tipi  ohna  un  kin  hena  koya. 

20  Hunkawanjin  kiciyapi  kin 
owasin  nape  niyuzapi.  liputa- 
kapi  wakan  kin  on  otoiyohi  i 
ikiciputaka  po. 

21  Palos  he  miye  nape  kiciyu- 
zapi  kin  de  miye  minape  kin  on 
ivakaga. 

22  Tuwe  Jesus  Messiya  Itan¬ 
can  kin  wastedake  sni  kinhan, 
he  anathema  maran-atha  un 
nunwe. 

23  Jesus  Messiya  Itancan  un- 
yanpi  towaonsida  kin  nicipi  un 
nunwe. 

24  Jesus  Messiya  on  wacanwa- 
kiye  cin  niyepi  owasin  en  nicipi 
un  nunwe.  Amen. 

WICOWOYAKE  1. 

1  Palos,  Wakaritanka  tawacin 
kin  eciyatanhan,  Jesus  Messiya 
yesi  qon  he,  qa  Timotheos  hun- 
kawanjinkiciyapi  wan  kici,  Ko- 
rinth  ekta  Wakantanka  taoko- 
dakiciye  kin,  qa  Akeya  owanca- 
ya  tona  owotanna  un  kin  hena 
koya,  woivapi  unnicagapi. 

2  Wowaonsida,  wookiye  ko, 
Wakantanka  Ateunyanpi,  qa  Je¬ 
sus  Messiya  Itancan  kin  etan- 
han,  nicipi  un  nunwe. 

3  Wakantanka  Jesus  Messiya 
Itancan  unkiyapi  he  Atkuku,  qa 
waon^dapi  en  ateyapi,  qa  Wa¬ 
kantanka  owasin  wacintonhnag 
wicaye  cin  he  wowaste  yuha 
nunwe. 

4  He  unkakijapi  owasin  en  wa- 
cintonhnag  unyanpi,  hecen  tona 
wokakije  owasin  ehna  un  kin 
hena  iwicunkiyapi  unkokihipi 
kta,  wacintonhnagyapi  on  Wa¬ 
kantanka  unkikiyapi  kin  he  eci¬ 
yatanhan. 

5  Hecen  Messiya  tokakije  kin 
unkiyepi  en  unkiciyuotapi  kin, 
he  iyecen  Messiya  eciyatanhan 
wacintonhnag  unyanpi  kin  he 
nakun  unkiciyuotapi  kta. 

6  Kakisunyanpi  eca  he  wacin- 
tonhnag  niyanpi,  qa  ni  niyanpi 
kte  cin  heon ;  he  wokakije  on 
kakisunyanpi  kin  hena  yuha  oki- 
hi  wicaye  kta  e  ohanyan  ece  ; 
qa  wacintonhnag  unyanpi  hecin- 

han,  he  wacintonhnake  niyanpi, 
qa  ni  niyanpi  kte  cin  heon. 

7  Unkan  niyepi  kin  on  sutaya 
wacinunyanpi,  wokakije  kin  en 
opeya  yaunpi  kin  he  iyecen  wa- 
cintonhnakeyapi  kin  en  oyapapi 
kta,  sdonunyanpi. 

8  Mihunkawanji,  Asia  en  token 
wokakije  unhiyahdepi  qon  he 
sdonye  sni  yaunpi  kta  uncinpi 
sni,  iyotan  nina  unkakijapi,  un¬ 
kokihipi  kin  isanpa,  hecen  unni- 
pi  kta  unkecinpi  sni. 

9  Tuka  unkiyepi  kin  mahen  wi- 
conte  woyaco  kin  unhapi,  hecen 
takudan  wacinunkiciyapi  kte 
sni,  tuka  Wakantanka  wicate 
cin  ekicetu  wicaye  cin  he  wa¬ 
cinunyanpi  kta  : 

10  lye  wiconte  hinsko  tanka 
etanhan  eunhdakupi,  qa  nakaha 
ehdaku  ece  ;  qa  ees  nakun  eun¬ 
hdakupi  kta  wacinunyanpi : 

11  Qa  nis  eya  wocekiye  qn 
ounyakiyapi  kta,  hecen  wicasta 
Ota  etanhan,  taku  unqupi  qon  he 
on,  unkiyepi  on  etanhan  wicota 
wopida  eyapi  kta. 

12  Unkiyuskinpi  kin  he  unna- 
gipi  hdaotanin  kin  hee,  wowi- 
cake  wowakan  ko  en  okonwan- 
jidan,  wicacehpi  woksape  yuhe 
sni,  tuka  Wakantanka  towaon- 
sida  yuha,  wicoicage  kin  ehna 
unnipi,  qa  niyepi  kin  ekta  iyotan 
hececa. 

13  Taku  dawapi,  qa  sdonya- 
yapi  kin  hecedan  wowapi  en  un- 


WICOWOYAKE  2. 


nicagapi ;  qa  owihanke  kin  he- 
hanyan  wicayadapi  kta  kepce. 

14  Onspa  sdonunyayapi,  un- 
kiyuskinpi  kin  he  niyepi,  he  iye- 
cen  wowitan  nitawapi  kin  he 
unkiyepi,  Jesus  Itancan  taanpe- 
tu  kin  en. 

15  Hecen  wacinmduza,  toka- 
heya  niyepi  kin  ekta  ciupi  kta 
tuka,  on  inonpa  wowaste  duhapi 
kte  cin  heon, 

16  Qa  niyepi  kin  etanhan  iyo- 
opta  Makedonia  ekta  mde  ca, 
ake  Makedonia  etanhan  niyepi 
kin  ekta  icicawin  wahdi  kta,  qa 
Juda  makoce  kin  ekta  ye  maya- 
yapi  kta  wacin. 

17  Hecen  wacin  mduze  cehan, 
hehan  iyowihan  wacin  mduza 
he  ;  qa  token  miciconze  cin  he 
wicacehpi  eciyatanhan  micicon¬ 
ze  ca  hecen,  Han,  han,  hiya,  hi- 
ya,  eya  waun  he. 

18  Wakantanka  wacinyepica, 
wicoie  unkeniciyapi  qon  he,  han 
qa  hiya,  hee  sni. 

19  Miye,  qa  Siluanos,  qa  Ti- 
motheos,  Jesus  Messiya  Wakan¬ 
tanka  Cinhintku  kin  unkonici- 
yakapi  qon  he,  han,  qa  hiya,  hee 
sni,  tuka  iye  kin  on,  han  ece- 
dan. 

20  Wakantanka  iwahounyanpi 
kin  hena  owasin  iye  en,  Han 
hee,  qa  iye  en  Amen,  unkiyepi 
kin  etanhan  Wakantanka  yatan- 
pi  kte  cin  heon. 

21  Tuwe  niyepi  kici  Messiya 
en  unyusutapi,  qa  sdaunyanpi 
kin  he  Wakantanka  kin  ee. 

22  Qa  he  unkapuspapi,  qa  un- 
cantepi  kin  ekta  Woniya  toka- 
heya  icupi  ece  kin  he  unqupi. 

23  Unkan  nakaha  minagi  kin 
ekta  Wakantanka  mayaotanin 
kta  e  cewakiya ;  Itoncipapi  kta 
e  on  nahahin  Korinth  ekta  wai 
sni. 

24  Wacinyayapi  kin  on  wowi- 


dag  unniyanpi  ^ni,  tuka  widu- 
skinpi  kin  en  ounniciyapi  kta. 
Wacinyanpi  on  sutaya  nayajin- 
pi  ece. 

WICOWOYAKE  2. 

1  Miye  qe  hecen  mihdukcan, 
ake  iyokisinya  ekta  ciupi  kte 
sni. 

2  Miye  iyokisinciyapi  kinhan, 
tuwe  iyusldnmaye  kta  he;  iyo- 
kisinwaye  cin  hee  kta. 

3  Hecen  on  he  wowapi  cica- 
gapi,  ekta  wau  kinhan  tona  on 
imduskin  kte  cin  hena  on  etan¬ 
han  iyokisin  waun  kte  sni.  Qa 
niyepi  owasin  wacinciyapi,  mi- 
towiyuskin  kin  he  en  niyepi 
owasin  oyapapi  kta. 

4  Wicokakije  tanka,  qa  wico- 
cantesica,  qa  istamnihanpe  ota 
ehna  wowapi  cicagapi  qon,  iyo- 
kisinniyanpi  kte  cin  heon  heca- 
m,on  sni  ;  tuka  nina  canteciciya- 
pi  kin  he  sdonyayapi  kte  cin  he¬ 
on. 

5  Tuwe  iyokisicapi  kage  ciqon 
he  miye  iyokisinmaye  sni ;  tuka 
niye  nihunhnanpidan,  owasin  ci- 
bapi  kte  sni. 

6  He  tuwe  kin  hecen  yacopi 
qon,  wicota  econpi  kin  hece- 
hnana  kta. 

7  Heon  nakaha  wicasta  kin  he 
iyuskinyayapi,qa  yecanptapi  kta, 
okinni  nina  iyokisice  cin  on  kte- 
pidan  kta. 

8  Heon  ceciciyapi  ce,  he  cante 
en  duzapi  kin  hduotanin  po. 

9  Taku  owasin  on  waanago- 
ptan  yaunpi  hecinhan,  iciyu- 
kcanpi  kte  cin  heon  wowapi  ci¬ 
cagapi  qon. 

10  Tuwe  taku  yecicajujupi 
kinhan,  mis  eya  hecamon,  qa  tu¬ 
we  taku  wecicajuju  kin  he  niye¬ 
pi  kin  on  wecicajuju,  Messiya 
itokam. 

11  Hecen  Satan  ohiunyanpi 

kte  sni ;  iye  token  iciconze  cin 
sdonunyanpi. 

12  Troas  ekta  Messiya  tawo- 
otanin  waste  yuha  wahi,  qa  Itan- 
can  kin  tiyopa  wan  makiyuza- 
mni ; 

13  Hehan  minagi  ekta  cante 
Wasteya  waun  sni,  Titos  mihun- 
kawanji  kin  hen  iyewaye  sni  kin 
heon ;  hecen  hena  nape  wica- 
mduze  ca,  hetanhan  Makedonia 
ekta  imdamda. 

14  Wakan  tanka,  ohinniyan 
Messiya  on  ohiye  unyanpi,  qa 
ohinniyan  unkiyepi  kin  on  ta- 
wosdonye  woomna  yaotanin  kin, 
hee  wopida  yuha  nunwe. 

15  Wakantanka  ekta,  Messiya 
on  woomna  waste  kin  he  unki¬ 
yepi,  tona  wiconi  yuhapi  kta,  qa 
nakun  tona  yutakunipi  kte  sni 
kin  hena  en. 

16  Dena  is  tapi  kta  e  wiconte 
oornna  kin  he  unkiyepi,  qa  hena 
e  nipi  kta  e  wiconi  oomna  kin 
he  unkiyepi ;  qa  tuwe  hena  taku 
kin  okihi  he. 

17  Wicota  Wakantanka  oie  kin 
hnayan  kuwapi  kin  hena  iyeun- 
cecapi  sni ;  tuka  wowicake  eci- 
yatanhan,  tuka  Wakantanka  eci- 
yatanhan,  qa  Wakantanka  ito- 
kam,  Messiya  unkoyakapi  ece. 

WICOWOYAKE  3. 

1  Ake  unkihdatanpi  unkayapi 
he  ;  qa  wicasta  wanjikji  iyecen 
waayatanin  wowapi  nicagapi  kte 
cin  heca  uncinpi  he  ;  qa  is  waa¬ 
yatanin  wowapi  unyecagapi  kta 
uncinpi  he. 

2  Wowapi  unkitawapi  unki- 
cantepi  kin  ekta  owapi  kin  he 
niyepi,  wicasta  owasin  sdonyapi 
qa  yawapi  ; 

3  Messiya  tawowapi  taninyan 
oyakapi  unkiye  unkagapi  kin  ; 
mini  sapa  on  kagapi  sni,  tuka 

Wakantanka  ni  un  kin  Taniya 
kin  on  owapi ;  inyan  mdaska  kin 
en  un  sni,  tuka  wicacante  coni- 
ca  kin  he  en. 

4  Unkan  Wakantanka  ekta 
Messiya  eciyatanhan  woawacin 
kin  de  unhapi. 

5  Unkiye  cinka  taku  unkiyu- 
kcanpi  kta  unkokitpanipi,  unki¬ 
yepi  atayedan,  taku  unkokihipi 
kin  he  Wakantanka  eciyatan¬ 
han. 

6  lye  wicotakuye  teca  kin  en 
wowidake  waokihi  unkagapi, 
oowa  kin  he  en  un  sni,  woniya 
kin  hee  en  ;  oowa  kin  he  wate- 
ya,  tuka  woniya  kin  he  waniya 
ece. 

7  Wiconte  wawokiyapi  kin  he 
owapi,  qa  inyan  akan  pagopi  qon 
he  wowitan  yuhe  cin,  on  Israel 
cinca  kin  Moses  itohnake  wiya- 
tpa  kin  he  opalita  yukanpi  kta 
okihipi  sni  hecinhan,  wowitan 
kin  he  enakiyapi  tuka  ; 

8  Hecen  Woniya  wawokiyapi 
kin  he  sam  iyeya  nina  wowitan 
kte  sni  he. 

9  Woyaco  wawokiyapi  kin  he 
wowitan  hecinhan,  wicoowotan- 
na  wawokiyapi  kin  he  sanpa  ni¬ 
na  wowitan  kta. 

10  Qa  taku  yuwitanpi  qon  he 
taku  wanji  on  wowitan  sni,  ta¬ 
ku  iyakapeya  wowitan  kin  hee 
on  etanhan. 

11  Qa  taku  enakiyapi  qon  he 
wowitan  kin  hee  hecinhan,  taku 
ecen  he  cin  he  iyotan  wowitan 
kin  ee. 

12  Woape  hececa  unhapi  kin 
heon  nina  wadiuntakapi  ece. 

13  Unkan  Moses  ite  akahpe 
wan  itohnake  kin  akahpe  kiton 
kin  he  iyecece  ^ni,  taku  enaki¬ 
yapi  kin  owihanke  kin  hehanyan 
Israel  cincapi  kin  ekta  etonwan 
okihipi  ^ni  kin  heon  etanhan. 

14  Tuka  iye  tawacinpi  kin  ao- 


WICOWOYAKE  4. 


tpasyapi ;  qa  anpetu  Idn  dehan- 
yan  Wowapi  Wakan  tanina  kin 
yawapi  eca,  ite  akalipe  kin  he 
eyakupi  sni  ecen  un  ;  he  Messi- 
ya  eciyatanhan  eyakupi  tuka. 

15  Tuka  anpetu  kin  dehanyaii, 
Moses  yawapi  eca,  ite  akahpe 
kin  he  iye  cantepi  kin  akahpa. 

16  Tuka  tohan  Itancan  kin 
ekta  yuhomnipi  kinhan,  hehan 
ite  akahpe  kin  he  yuzamnipi 
kta. 

17  Woniya  kin  he  Itaucan  kin 
ee,  qa  tukten  Itancan  taniyakin 
un  kin,  hen  tawa  iciyapi  yukan. 

18  Tuka  unkiye  owasin  itohna- 
ke  kin  en  taku  unkakahpapi 
sni,  ihdiyomdasin  en  wawanya- 
kapi  kin  iyecen  Itancan  towitan 
kin  wanunyakapi,  qa  iye  ounca- 
ge  kin  iyecen  unkagapi,  wowi- 
tan  sanpa  wowitan  kin  en,  Itan¬ 
can  Taniya  kin  on  etanhan  iye- 
ceca. 

WICOWOYAKE  4. 

1  Heon  etanhan  wawokiyapi 
kin  de  unhapi  kin,  wowaonsida 
unkicupi  kin  heon  wacin  iboun- 
sakapi  sni. 

2  Tuka  taku  wowistece  na- 
hmana  un  kin  hena  ehpeunyan- 
pi,  qa  wicahnayanpi  kin  en  ma- 
unnipi  sni,  qa  wohnaye  yuha 
Wakantanka  oie  kin  unkiciyu- 
hapi  sni,  tuka  wowicake  yaotan- 
inpi  kin  on  wicasta  owasin  wi- 
yukcanpi  kin  ekta  unhdaotanin- 
pi,  Wakantanka  itokam. 

3  Wootanin  waste  unkitawapi 
kin  he  anahmanpi  hecinhan,  to- 
na  takunipi  sni  kin  hena  anawi- 
cakihmanpi. 

4  Hena  ekta  wicoicage  kin  de 
taku  wakan  tawa  kin  tona  wica- 
dapi  sni  wicotawacin  kin  wacin- 
ton  sni  wicakaga  ;  Messiya  Wa¬ 
kantanka  ouncage  kin  hee,  ta- 
wootanin  waste  wowitan  iyoyan- 


pa  kin  he  iyoyamwicaye  kte 
sni  heon  etanhan. 

5  Unkiye  unkihdaotaninpi  sni, 
tuka  Messiya  Jesus  Itancan  kin 
he  unyaotaninpi  ece  ;  qa  unkiye 
Jesus  on  ookiyewicayayapi  km. 

6  Wakantanka  iyoyanpa  kin 
otpaza  etanhan  yege  si  qon  he 
uncantepi  kin  iyoyamunyanpi, 
Jesus  Messiya  itohnake  kin  eci¬ 
yatanhan,  Wakantanka  towitan 
wosdonye  iyoyanpa  kin  unqupi 
kte  cin  heon. 

7  Tuka  woyuha  kin  de  maka 
cega  ohna  unhapi,  hecen  wowa- 
sake  tanka  kin  Wakantanka 
etanhan  un  kta,  qa  unketanhan- 
pi  kte  sni. 

8  Ihduksantanhan  aotinsunyan- 
pi,  tuka  unkahdaskicapi  sni  :  wa- 
cinhnuni  unyanpi,  tuka  takudan 
wacinye  sni  kin  heuncecapi  sni. 

9  Sicaya  unkuwapi,  tuka  ehpe- 
unyanpi  unyakonpi  sni :  makata 
ehpeunyanpi,  tuka  ihang  unyan¬ 
pi  sni. 

10  Ohinniyan  untancanpi  kin 
en  Jesus  Itancan  te  cin  he  yuha 
unkanpi,  hecen  Jesus  wiconi  ta¬ 
wa  kin  untancanpi  kin  en  tan- 
inyan  un  kta. 

11  Unkiye  unnipi  kin  Jesus  on 
ohinniyan  wiconte  en  iyaye  un¬ 
yanpi,  Jesus  wiconi  tawa  kin 
uncelipipi  te  kte  cin  en  atanin 
kte  cin  heon. 

12  Hecen  unkiyepi  kin  en  wi¬ 
conte  ohanyan  un,  tuka  niyepi 
kin  en  wiconi.  ' 

13  Unkiye  wowacinye  woniya 
kin  de  unhapi,  wowapi  en  kaga- 
pi  qon  iyececa  ;  Wicawada  kin 
heon  iwaa  ce  ;  unkis  eya  wica- 
undapi  kin  heon  unkiapi  ece. 

14  Qa  tuwe  Jesus  Itancan  kin 
piya  ekicetu  ye  ciqon,  he  Jesus 
eciyatanhan,  ake  ekicetu  unyan¬ 
pi  kta,  qa  niyepi  kin  om  sutaya 
he  unkiyapi  kta  e  sdonunyanpi. 

15  Niyepi  kin  on  etanhan  taku 
owasin  ecen  un,  hecen  wowaon- 
sida  tanka  kin,  wicota  wopida 
eyapi  kin  on  sanpa  ota  aye  kta, 
Wakantanka  towitan  kin  on. 

16  Heon  wacin  iboun^akapi 
sni,  tuka  wicasta  akantanhan 
unkitawapi  kin  he  takuni  sni 
aya  esta,  wicasta  mahen  tanhan 
un  kin  he  anpetu  iyohi  yute- 
capi. 

17  Unkakijapi  cistinna,  qa  pte- 
cedan  kin  he  wowitan  ota  hinca, 
ota  hinca,  owihanke  wanin  tke 
hinca  unkicagapi  kta. 

18  Icunhan  taku  wanyakapi  kin 
hena  ekta  unketonwanpi  sni, 
tuka  taku  tona  wanyakapi  sni 
kin  hena  ekta  ewauncinpi.  Ta¬ 
ku  tona  wanyakapi  kin  hena 
ihanke  kta,  qa  taku  tona  wanya¬ 
kapi  sni  un  kin  hena  owihanke 
wanica. 

WICOWOYAKE  5. 

1  Makata  wakeya  unkitawapi 
kin  de  yujujupi  kinhan,  Wakan¬ 
tanka  ticage  cin  tipi  nape  codan 
kagapi  kin,  mahpiya  ekta,  owi¬ 
hanke  wanin  yanke  cin  he  un- 
hapi  e  sdonunyanpi. 

2  Qa  de  ohna  comniunhdazipi, 
qa  tipi  unkitawapi  mahpiya  eci- 
yatanhan  un  kin  he  kounyakapi 
kta  e  cantounkpanipi. 

3  He  kounyakapi  kinhan,  tanco- 
dan  unyakonpi  kte  sni. 

4  Wakeya  kin  de  ohna  unkanpi 
kin  hehanyan  comniunhdazipi, 
unsakapi  kin  heon.  Wokoyake 
unhdusdokapi  kin  he  uncinpi 
sni,  tuka  kounyakapi  kta :  He¬ 
cen  wiconi  e  wiconte  ocowasin 
napce  kta. 

5  Tuwe  he  en  icahunyanpi  kin 
he  Wakantanka  ee  ;  qa  he  Wo- 
niya  tokaheya  kin  wanna  un- 
qupi. 

6  Heon  ohinmyan  cante  un- 

wastepi,  qa  tohanyan  wicatan- 
can  kin  ohna  unkanpi  kin  hehan¬ 
yan  Itancan  kin  itehanyan  un¬ 
yakonpi  kin  he  sdonunyanpi. 

7  Wacinyanpi  eciyatanhan  ma- 
unnipi,  qa  wawanyakapi  kin  eci¬ 
yatanhan  sni. 

8  Cante  unwastepi,  tuka  tancan 
kin  de  ohna  unkanpi  sni,  qa 
Itancan  kin  kici  unyakonpi  kta 
e  he  iyotan  uncinpi  ece. 

9  He  de  aiciciya  unkakitapi, 
ekta  kici  unyakonpi,  qa  is  den 
unkanpi,  unma  tukte  kasta,  iyo- 
kipiunyanpi  kte  cin  he. 

10  Owasin  Messi5^a  tawoyaco 
oiyotanke  kin  itokam  taninyan 
inaunjinpi  kta,  otoiyohi  taku  iye 
tancan  kin  ohna  ohanye  cin  hena 
icu  kta,  token  econ  qon  eciya¬ 
tanhan,  he  wa^te  qa  sica  unma 
tukte  ka^ta. 

1 1  Itancan  wohitike  cin  he 
sdonunyanpi  kin,  heon  wicasta 
cin  wicunkiyapi ;  Wakantanka 
en  unkihdaotaninpi,  qa  nakun 
widukcanpi  kin  en  unkihdao¬ 
taninpi  wacanmi. 

12  Ake  niyepi  en  unkihdatanpi 
sni,  tuka  unkiyepi  on  iniwinkta- 
pi  kta  e  okihi  unniyanpi ;  hecen 
tona  cante  kin  eciyatanhan  sni, 
tuka  itohnake  kin  on  iwinktapi 
kin  hena  ekta,  taku  on  iniwinkta- 
pi  kte  cin  duhapi  kta. 

13  Wacinunhnunipi  hecinhan, 
he  Wakantanka  on  etanhan  ;  qa 
wacinunksapapi  hecinhan,  he  ni¬ 
yepi  kin  on  etanhan. 

14  Messiya  wacantkiye  cin  he 
iyounpastakapi  ece. 

15  Qa  he  de  unkiyukcanpi, 
wanji  owasin  on  te  cinhan  hehan 
owasin  tapi  tuka ;  qa  oWasin  on 
te  cin,  heon  tona  nipi  kin  hena 
is  iyepi  on  nipi  kte  sni,  tuka 
tuwe  hena  on  te  ca  ake  kini  kin 
hee  on  nipi  kta. 

16  Heon  etanhan,  detanhan  wi- 


WICOWDYAKE  6. 


cacelipi  eciyataiihan  tuwedan 
sdonunyanpi  sni ;  han,  Messiya 
hee  wicaceRpi  eciyatanhan  sdon¬ 
unyanpi  esta,  nakaha  detanhan 
sdonunyanpi  sni. 

17  Hecen  tuwe  Messiya  en  un 
kin  he  wanna  wi  casta  teca ; 
taku  tannike  cm  hena  enakiyapi; 
iho,  taku  owasin  teca  icaga. 

18  Qa  taku  owasin  Wakan- 
tanka  etanhan  un,  he  iye  kici 
okiciciye  unkiyapi,  Jesus  Messi¬ 
ya  eciyatanhan,  qa  wookiye  wa- 
wokiyapi  kin  he  unqupi. 

19  Hecen  Wakantanka  Mes¬ 
siya  on,  wicoicage  kin,  iye  kici, 
okiciciye  wicaye  ca,  wahtanipi 
kin  wicakiciyawa  sni ;  qa  woo¬ 
kiye  wicoie  kin  he  yuhe  unki¬ 
yapi. 

30  Heon  Messiya  on  wawici- 
yapi  kin  unkiyepi,  unkiyepi  eci¬ 
yatanhan  Wakantanka  ceniciya- 
pi  kin  iyececa,  Messiya  caje  on 
ceunniciyapi,  Wakantanka  kici 
okiciciya  po. 

21  Tuwe  woahtani  sdonkiye 
sni  un  qon  he,  unkiyepi  on  woa- 
htani  kagapi ;  hecen  iye  en  Wa¬ 
kantanka  toowotanna  unkica- 
gapi  kta. 

WICOWOYAKE  6. 

1  Heon  iye  kici  htaunnipi  iye- 
cen,  niyepi  nakun  ceunniciyapi 
ce,  ituh  Wakantanka  towaon- 
sida  kin  iyacupi  kte  sni. 

2  He  iye  kaken  eya,  Omaka 
oiyokipi  kin  en  nacihon  qa  wi- 
coni  anpetu  kin  en  ociciya  :  Iho 
nakaha  omaka  oiyokipi  kin  hee; 
nakaha  wiconi  anpetu  kin  he 
dee. 

3  Takudan  on  tuwedan  iboto- 
unyanpi  sni,  hecen  wawokiyapi 
kin  he  bapi  kte  sni : 

4  Tuka  Wakantanka  taokiye 
unyanpi  kin  he  taku  owasin  on 
unkihduotaninpi  ece,  wacintan- 

kapi  kin  en,  wokakije  en,  wa- 
hpaya  unnicapi  kin  en,  woiyoki- 
sice  en  ; 

5  Apapi  kin  en,  kaska  hnakapi 
kin  en,  yuomdecapi  kin  en,  wi- 
cohtani  kin  en,  kiktahan  unpi 
kin  en,  wotektehdapi  kin  en  ; 

6  Ecedan  unpi  kinon,  wosdonye 
kin  on,  tehan  apepi  kin  on,  wa- 
cantkiyapi  kin  on,  Woniya  Wa- 
kan  kin  on,  awicakehan  waste- 
dakapi  kin  on  ; 

7  W'owicake  oie  kin  on,  Wa¬ 
kantanka  towasake  kin  on,  wi- 
coowotanna  wipe,  etapa  qa  ca- 
tkatanhan  unpi  kin  on  ; 

8  Wowitan  qa  wowistece  kin 
ohna ;  waaiapi  qa  yaonihanpi 
kin  ohna  ;  wicahnayanpi  kin  iye¬ 
ceca,  tuka  wicakapi ; 

9  Sdonyapi  sni  un  kin  iyeunce- 
capi,  tuka  taukaya  sdonunyanpi ; 
tapi  se  iyecen  unyakonpi,  tuka 
ito  unnipi ;  unkastakapi,  tuka 
nahanhin  unktepi  sni ; 

10  lyokisicapi  iyeuncecapi,  tu¬ 
ka  ohinniyan  wiunyuskinpi ;  wa- 
hpanicapi  kin  iyeuncecapi,  tuka 
wicota  watonka  wicunkagapi ; 
takudan  yuhapi  sni  kin  iyeunce¬ 
capi,  tuka  taku  owasin  untonpi. 

11  Korinth  oyate  kin,  niyepi  on 
i  unhdukawapi,  uncantepi  kin 
tanka  aya. 

12  Unkiyepi  en  takudan  aotins 
niyanpi  sni,  tuka  niye  nicantepi 
kin  en  otins  niciyapi. 

13  Hehan  iyunwin  kin  de  ma- 
yaqupi  kta  ;  micinca  kin  iyecen 
ociciyapi  ;  nis  eya  tankaya  nici- 
cagapi  nun  we. 

14  Ihnuhan  tona  awacin  sni  un 
kin  hena  en  ecinsniyan  iyani- 
hdaskapi  kinhan.  Token  wi- 
coowotanna  woahtani  kici  tidan 
kta  he ;  qa  token  iyoyanpa  kin 
otpaza  kici  un  kta  he  : 

15  Qa  Messiya  Belial  kici  to¬ 
ken  okonwanjidan  cante  yuzapi 

he  ;  qa  tuwe  wicada  kin  he  wi- 
cada  sni  un  kin  kici  taku  aki- 
ptan  tawapi  kta  he  ; 

16  Qa  tipi  wakan  Wakantanka 
tawa  kin  he  wakagapi  kin  kici 
token  un  kta  he.  Wakantanka 
ni  un  tipi  wakan  tawa  kin  he 
niyepi.  Wakantanka  heye  ci- 
qon  he  iyececa  ;  Hena  om  wati 
kta,  qa  om  mawani  kta.  Hena 
Wakantanka  mayanpi  kta,  qa 
mitaoyate  kin  hena  eepi  kta  ce. 

17  Heon  etanhan  hena  cokaya 
tanhan  tankan  upi,  qa  icunonpa 
un  po,  Itancan  kin  eya,  qa  taku 
asape  cin  oyutanpi  sni  po,  kin- 
han  mis  tawa  ciyapi  kta  ; 

18  Niye  ate  mayayapi  kta,  qa 
miye  cinksi  ciyapi  qa  cunksi  ci¬ 
yapi  kta  ce,  Itancan  lyotan  Wa- 
sake  cin  he  hena  hecen  eya. 

WICOWOYAKE  7. 

1  Heon  wastecicidapi  kin,  wa- 
hoyapi  kin  dena  unhapi  kin  heon 
wicacehpi  wicanagi  ko  taku 
asape  cin  etanhan  unhduecepi- 
dan,  qa  Wakantanka  kokipeya- 
han  wicoowotanna  kin  tanyan 
unhdustanpi  kta. 

2  Anaungoptan  po  ;  unkiye  tu- 
wedan  sicaya  ecawicunkiconpi 
sni,  tuwedan  wicunyusicapi  sni, 
tuwedan  taku  icakis  wicunyanpi 
sni. 

3  He  wayaco  hepe  sni ;  cante 
en  unniyuzapi,  ptaya  untapi  qa 
is  unnipi  kta  ce,  epe  ciqon. 

4  Niyepi  on  wadimatake  hin- 
ca,  niyepi  on  nina  imawinkta ; 
wocantohnake  omajudan,  unka- 
kijapi  owasin  en  nina  imduskin. 

5  Makedonia  en  unhipi  qehan, 
uncehpipi  kin  takudan  oziiciye 
sni,  tuka  taku  owasin  on  iyoun- 
kisicapi ;  tankan  tanhan  wico- 
kicize,  qa  mahen  tanhan  woko- 
kipe. 

6  Tuka  Wakantanka  tona  iyo- 
kisicapi  iwicakiye  cin  he  canto- 
hnag  mayan,  Titos  hen  hdi  kin 
heon : 

7  Qa  he  hdi  kin  hecedan  sni, 
tuka  nakun  niye  cantohnagya- 
yapi  kin  heon ;  nina  wacin  en 
yeyayapi,  qa  iyouicisicapi,  qa 
token  cante  en  unyakiduzapi  kin 
hena  unkokiyakapi  qehan,  nina 
imduskin. 

8  Wowapi  wan  on  iyokisinci- 
yapi  esta,  heon  nakaha  iyopemi- 
ciye  sni,  iyopemiciya  tuka  qon. 
He  wowapi  kin  ptenyedan  iyo- 
kisinniyanpi  wanmdaka. 

9  Nakaha  imduskin,  iyokisin- 
niyanpi  kin  heon  etanhan  sni, 
tuka  nihduecetupi  kta  e  on  iyoni- 
cisicapi  kin  heon.  Wakantan¬ 
ka  eciyatanhan  iyokisinniciyapi, 
hecen  takudan  icakis  unniyanpi 
sni. 

10  Wakantanka  eciyatanhan 
iyowicakisice  cin  he  ihduecetu- 
pi  on  wiconi  kta,  on  tohinniiyo- 
peiciyapi  sni  kin  he  kaga ;  tuka 
wicoicage  kin  de  en  iyowicaki¬ 
sice  cin  he  wiconte  icahya. 

11  Wanyaka  po,  Wakantanka 
eciyatanhan  iyonicisicapi  kin  he 
itonpeya  nicagapi,  waayuptapi, 
qa  wosihda,  qa  wokokipe,  qa 
cante  en  hiyeyapi,  qa  winawizi- 
pi,  qa  hdajujupi  kin  hena  niyepi 
en  icahniciyapi ;  taku  owasin  on, 
he  econpi  qon  en,  takudan  iyani- 
onpapi  sni  yaunpi  e  nihduotan- 
inpi. 

12  Heon  wowapi  cicagapi,  tu¬ 
we  sicaya  econ  qon  he  on  etan¬ 
han  sni,  qa  tuwe  sicaya  ecaki- 
conpi  qon  he  on  etanhan  sni,  tu¬ 
ka  Wakantanka  itokamya  token 
wacin  en  unniyuzapi  kin  he  ni¬ 
yepi  en  yutaninpi  kta. 

13  Heon  etanhan  iniciyapi  kin 
on  unkikiyapi ;  qa  Titos  iyuskin 
kin  heon  mis  eya  nina  imduskin, 


WICOWOYAKE  8. 


iye  nagi  kin  niyepi  owasin  eci- 
3^atanhan  magagayapi  kin  heon 
etanhan. 

14  Heon  ciyatanpi  qa  owaki- 
yaka  esta,  on  imastece  sni ;  tuka 
taku  owasin  eciyatanhan  ecici- 
yapi  qon,  he  iyecen  Titos  en  ci¬ 
yatanpi  kin  he  nakun  wowi- 
cake. 

15  Unkan  niye  owasin  token 
anayagoptanpi,  qa  wokokipeya, 
cancanyan  iyoivinyakiyapi  qon 
he  kiksuya  eca,  iye  iyotan  cante 
en  niyuzapi. 

16  Heon  etanhan,  taku  owasin 
on  wicacidapi  kin  heon  mis  eya 
imduskin. 

WICOWOYAKE  8. 

1  Mihunkawanji,  Wakan tanka 
towaonsida  Makedonia  okodaki- 
ciye  kin  en  yutaninpi  qon  he 
sdonyeciciyapi. 

2  Hen  a  wokakije  tanka  en  nina 
iyuskinpi,  qa  iyotan  wahpanica 
unpi  kin  he  etanhan  taku  ota 
iyokipiya  wicaqupi. 

3  Okihipi  kin  iyacinyan,  (mis 
mdaotanin,)  qa  okihipi  kin  kape- 
ya,  iye  cinka  wicaqu  wacinpi. 

4  Qa  wocekiye  ota  on  ceunki- 
yapi,  taku  wicaqupi  kin  he,  qa 
tona  ecedan  un  kin  wicakipa- 
mnipi  wawokiyapi  kin  he  nakun 
unkicupi  kte. 

5  Qa  unkecinpi  qon  iyecece 
sni,  tuka  tokaheya  iye  tancanpi 
kin  Itancan  kin  icicupi,  qa  na¬ 
kun  Wakan  tanka  tawacin  kin 
eciyatanhan  unkiyepi  kin  en  ici¬ 
cupi. 

6  Hecen  Titos  ceunkiyapi,  ni¬ 
yepi  en  wanna  tokaheya  hecon 
kin,  he  iyecen  wowaonsida  kin 
de  nakun  niciyustanpi  kta. 

7  Heon  taku  owasin  on  winiji- 
capi,  wacinyanpi,  qa  iapi,  qa  wo- 
sdonye,  qa  wicamniheca  owasin. 


qa  w^asteunyakidapi  ko,  he  iye¬ 
cen  wowaste  kin  de  on  nakun 
winijicapi  kta. 

8  Wicoope  eciyatanhan  hena 
hepe  sni,  tuka  wi casta  tokeca 
aiciciyapi  kin  heon  ;  qa  wacan- 
yakiyapi  kin  he  wowicake  kin- 
han  imdute  kta. 

9  Jesus  Messiya  Itancan  un- 
kiyapi  towaonsida  kin  he  sdon- 
yayapi,  watonka  tuka  niyepi  on 
wahpaniiciya,  hecen  iye  wahpa- 
nica  kin  on  winijicapi  kta. 

10  Unkan  he  de  on  wahokon- 
ciciyapi ;  niye  decanonpi  kta  iye- 
ceca,  wanihan  sanpa  hecanonpi 
kta  e  niciconzapi,  qa  wiyeya  ya- 
unpi  kin  heon  etanhan. 

11  Nakaha  woecon  kin  he  hdu- 
stan  po,  kohanna  wicayadapi 
qon  he  iyecen  taku  duhapi  kin 
etanhan  ecen  ecanonpi  kta. 

12  Tokaheya  wicadapi  yuke 
cinhan,  wicasta  taku  yuhe  cin 
he  eciyatanhan  iyokipiya  icupi 
ece,  qa  taku  yuhe  sni  kin  eciya¬ 
tanhan  sni. 

13  Wicasta  tokeca  oziiciyapi 
kta,  qa  niye  dusakapi  kte  cin 
hee  sni ;  tuka  akiyecen  unpi 
kta ;  heon  nakaha  wijinya  ya- 
unpi  kin  he  liena  taku  iwicaka- 
kije  cin  en  un  kta  ; 

14  Qa  is  iyepi  nakun  Avijicapi 
kinhan,  wicakisya  yaunpi  kin  en 
oniciyapi  kta ;  hecen  akiyececa- 
pi  yuke  kta., 

15  Wowapi  en  kagapi  qon  iye- 
ceca  ;  Tuwe  ota  pahi  kin  he  ta- 
kudan  ohdapte  sni,  qa  tuwe  wa- 
niqadan  pahi  kin  he  takudan 
icakis  un  sni  ce. 

16  Tuka  Wakan  tanka  wopida 
yuha  nunwe,  he  niyepi  on  Titos 
hecen  cante  yuskiya. 

17  Awicakehan  wahokonkiya- 
pi  kin  anagoptan  ;  tuka  iye  hin- 
ca  inalini,  qa  kohanna  niyepi 
kin  ekta  ye  wacin. 

18  Unkan  he  kici  hunkawan- 
jinkiciyapi  wan,  wotanin  waste 
on  okodakiciye  owasin  en  ya- 
tanpi  kin  hee  ekta  ye  unsipi. 

19  Qa  hecedan  sni,  tuka  kici 
ohnihde  nnyakonpi  kta  e  he  oko¬ 
dakiciye  kin  kahnigapi,  Itancan 
kin  yatanpi  kta,  qa  unkiye  de 
iyokipiya  econkupi  kta  e  heon 
taku  ituhanpi  kin  de  en  ounki- 
yapi  kta. 

20  Qa  taku  ota  unpananipi  kin 
de  on  tuwedan  unbapi  kte  sni  e 
he  unkakitapi. 

21  Taku  waste  ece  unkihnipi 
kta,  Itancan  kin  itokam,  qa  na- 
kun  wicasta  kin  en. 

22  Unkan  hena  om  hunkawan- 
jinunyanpi  kin  yeunsipi,  he  wan¬ 
na  ota  unkiyukcanpi,  owotanna 
ohanyan  ece,  qa  nakaha  iyotan 
aiciciya,  tanyan  wacinniyanpi 
nakaes. 

23  Hecen  Titos  he  kapi  hecin- 
han,  he  mitawasi  qa  niyepi  on 
omakiye  cin  hee ;  qa  hunkawan- 
jinwicunyanpi  kin  hena  eepi 
kinhan,  okodakiciye  yewiaasipi 
qa  Messiya  towitan  kin  hena 
eepi  ce. 

24  Heon  etanhan,  hena  en,  qa 
okodakiciye  kin  wicitokam,  wa- 
canyakiyapi  kin,  qa  unniyatanpi 
qon  he  nakun  wicakipazo  po. 

WICOWOYAKE  9. 

1  Wicasta  owotanna  owicaki- 
yapi  kte  cin  on  wowapi  cicaga- 
pi  kta  wanna  iyecece  sni. 

2  Token  wacin  duzapi  kin  he 
sdonwaya,  heon  Makedonia  etan- 
hanpi  kin  hena  en  yaonihanyan 
cajeciyatapi,  wanna  waniyetu 
wanjidan  hehanyan  Akeya  wi- 
yeya  yanka  ce,  qa  inayahnipi 
kin  he  wicasta  ota  iyowicapa- 
^taka. 

3  Tuka  hunkawaniin  wicawa- 

ye  cin  hena  ekta  yewicawasi, 
unniyatanpi  qon  he  ecetu  kta, 
qa  epe  ciqon  iyecen  wiyeya  nan- 
kapi  kta  e  heon. 

4  Okinni  Makedonia  etanhan 
upi  kin  hena  om  ekta  wai,  qa 
wiyeya  yaunpi  sni  ecen  wanun- 
niyakapi  kinhan,  unkiye,  niyepi 
epe  sni,  sutaya  wacinyus  unni¬ 
yatanpi  qon  he  on  unkistecapi 
kta. 

5  Heon  hunkawanjin  kiciyapi 
kin  cewicawakiye  kta  wacami 
qon,  tokaheya  niyepi  ekta  ipi, 
qa  wowaonsida  nitawapi  ehanna 
iwahoniyanpi  qon  he  wiyeya 
ehnakapi  kta,  hecen  awicake- 
han  wowaonsida  kta,  qa  wate- 
hindapi  kin  eciyatanhan  kte  sni. 

6  Tuka  de  ;  Tuwe  waniqadan 
oju  kin  he  waniqadan  mnaye 
kta ;  qa  tuwe  iyakicuya  oju  kin 
he  iyakicuya  mnaye  kta  ce. 

7  Otoiyohi  iye  cante  kin  ekta 
iciconze  cin  eciyatanhan  qu  kta, 
woiyokisice  on  qa  econ  sipi  kin 
on  etanhan  sni ;  iyuskinyan  wi- 
caqu  kin  he  Wakantanka  waste 
daka. 

8  Wakantanka  wowaonsida 
owasin  niyepi  en  niciyuotapi 
kta  okihi ;  hecen  taku  owasin 
ota  duhapi  kin  on  wicohan  wa¬ 
ste  kin  wadupipike  kta. 

9  Wowapi  en  kagapi  qon  iye- 
cetu ;  Taku  ehpeya,  wahpani- 
nica  kin  taku  wicaqu  ece  kin  he 
toowotanna  kin  ohinniyan  un 
kta. 

10  Tuwe  woju  kin  ojupi  yuhe- 
kiya  ece  kin  he  aguyapi  woyute 
yayapi  kte  cin  nicupi,  qa  taku 
oyajupi  kin  icah  niciyapi,  qa  ni- 
toowotanna  waskuyeca  kin  nici¬ 
yuotapi  nunwe. 

11  Qa  taku  owasin  en  wijinya 
yaunpi  kta  on  iyotan  ohannipipi 
kta,  heon  unkiye  Wakantanka 
wopida  unkekiciyapi. 


WICOWOYAKE  10. 


12  Wapamnipi  wawokiyapi  kin 
de  tona  owotaiina  un  kin  taku 
icakijapi  kin  enakiye  kte  ca,  na- 
kun  Wakantanka  wopida  nina 
eciyapi  kta  e  kaga. 

13  Messiya  tawootanin  waste 
kin  en  oyapapi  e  daotaninpi,  qa 
hena  taku  ota  wicayaqupi,  qa 
owasin  taku  wicayaqupi  kin  he 
on  wawokiyapi  utapi  kin  de  on 
etanhan  Wakantanka  yaonihan- 
pi. 

14  Qa  niyepi  on  wocekiye  eni- 
ciyapi  kin  heon  nina  cantoni- 
kpanipi,  Wakantanka  towaonsi- 
da  tanka  nicipi  un  kin  heon 
etanhan. 

15  Wakantanka  taku  yawapi- 
ca  sni  unqupi  kin  he  on  wopida 
kiciun  nunwe* 

WICOWOYAKE  10. 

1  Palos  he  miye,  Messiya  wa- 
hbayedan  qa  wacintanka  heon 
ceciciyapi  ce,  niyepi  ekta  onsi- 
hanyan  waun,  tuka  en  waun  sni 
ehantanhan,  niyepi  on  wadima- 
taka ; 

2  Tuka  ceciciyapi,  en  waun 
kinhan,  wanjikji  wicacelipi  kin 
eciyatanhan  maunnipi  kecanun- 
kinpi  kin,  hena  en  waditagya 
waun  kta  waeanrai  kin  he  iye- 
cen  wadimatake  kte  sni. 

3  Wicacelipi  kin  en  maunni¬ 
pi  esta,  wicacelipi  eciyatanhan 
unkicizapi  sni. 

4  Wipe  unkunpi  kin  hena  wi- 
cacehpi  kin  heca  sni,  tuka  wa- 
saka,  Wakantanka  on,  inatake 
suta  kin  yujuju  ece  : 

5  Wacinyuzapi  kin  kun  ehpe- 
ya,  qa  taku  tehan  wankantuya 
un  Wakantanka  sdonyapi  kin  en 
wankan  iyeiciye  cin  hena  owa¬ 
sin,  qa  wicotawacin  iyulipa  Mes¬ 
siya  anagoptanpi  kin  en  wayaka 
ai  ece. 


6  Qa  wanahonpi  sni  kin  toun- 
kiconpi  kta  e  wiyeya  unkanpi ; 
tohan  anayagoptanpi  kin  hdu- 
stanpi  kinhan. 

7  Wicasta  itohnake  kin  hece- 
dan  iwandakapi  he.  Tuwe  Mes¬ 
siya  tawa  kecanicin  kinhan,  he 
ake  kaken  awacin  kta ;  is  iye 
Messiya  tawa  kin  heca  he  iye- 
cen  unkis  unkiyepi  Messiya  ta¬ 
wa  unyanpi. 

8  Wookihi  Itancan  unqupi  kin, 
on  icahunniyanpi  kta,  qa  on 
ihangunniyanpi  kte  sni,  heon 
sanpa  mihdatan  esta,  imastece 
kte  sni. 

9  W^owapi  on  wakokipe  cica- 
gapi  kta  wacanmi  sni. 

10  He  wowapi  kage  cin  hena 
suta  qa  wasaka,  tuka  tancan  en 
un  kin  he  wasake  sni  qa  ie  cin 
he  wowiha  ce,  eyapi. 

11  Tuwe  hecece  cin  he  kaken 
awacin  kta,  en  unkanpi  sni  wo¬ 
wapi  wicoie  kin  on  tounkecapi 
kin,  he  tohan  en  unkanpi  kin¬ 
han,  wicohan  kin  on  heuncecapi 
kta. 

12  Tona  ihdatanpi  kin  hena 
unkihdacinpi,  qa  opeya  unkihda- 
wapi  kta  tawatenunyanpi  sni; 
hena  e  is  iye  on  wihdutapi,  qa 
iyepi  on  ihdukcanpi,  qa  hecen 
okahnigapi  sni. 

13  Unkiye  wiunhdutapi  kin 
isanpa  unkihdatanpi  kte  sni ; 
tuka  wicohan  iyutapi  Wakan¬ 
tanka  unqupi  kin  he  eciyatan¬ 
han,  iyutapi  kin  niyepi  kin  iya- 
hde  niyanpi. 

14  Ekta  iyahde  unniyanpi  kta 
e  sanpa  unkihdutitanpi  sni.  Tu¬ 
ka  Messiya  tawootanin  waste 
kin  en  niyepi  kaes  ekta  unni- 
upi. 

15  Wiunhdutapi  kin  isanpa  un¬ 
kihdatanpi  sni,  wicasta  tokeca 
wicohtani  kin  en  ;  tuka  wicaya- 
dapi  kin  he  icage  cinhan,  niyepi 

on  wiyutapi  unhapi  kin  eciyatan- 
han  sanpa  unyuonihanpi  kta  un- 
kapepi. 

16  Hecen  niye  dukanpi  kin 
akowapa  wotanin  waste  kin  un- 
koyakapi  kta,  qa  tuwe  tokeca 
taku  tawa  wiye5^a  yanke  cin  en 
unkiwinktapi  kte  sni. 

17  Tuka  tuwe  iwinkta  kinhan 
Itancan  kin  on  iwinkta  nunwe. 

18  Tuwe  ihdaonihan  kin  he 
ecetudakapi  kin  ee  sni,  tuka 
Itancan  kin  tuwe  yaonihan  kin 
hee  kta. 

WICOWOYAKE  11. 

1  Witkotkoya  iwae  cin  cistiye- 
dan  iyowinmayakiyapi  kta  wa- 
cin.  He  iyowinmayakiyapi  na- 
kaes. 

2  Wakan  tanka  winawizi  kin 
iyecen  inaciwizipi,  wicasta  wan- 
jidan  kiciyus  ciyapi,  hoksiwinna 
ecedan  un  kin  Messiya  ekta  acii- 
pi  kta  heon. 

3  Tuka  he  kowakipa,  wamdu- 
^ka  wohnaye  on  Ewe  hnaye  ci- 
qon  he  iyecen  nitawacinpi  kin 
yusicapi  kta,  qa  woyuecedari 
Messiya  en  un  kin  etanhan  iya- 
ye  niyanpi  kta  naceca. 

4  Tuwe  en  niupi  kin  he  Jesus 
tokeca  wan  unkiye  unkoyakapi 
sni  kin  he  oyaka,  qa  Woniya  to¬ 
keca,  iyacupi  sni  qon,  he  nakaha 
iyacupi,  qa  w  otanin  waste  toke¬ 
ca,  anayagoptanpi  sni  qon  he 
oniciyakapi  kinhan,  iyowinyaki- 
yapi  kta. 

5  Miye  yewicasipi  iyotan  tan¬ 
ka  kin  takudan  ihukuya  waun 
sni,  imdukcan. 

6  Ho  magahan  esta,  wosdonye 
kin  on  waksapa  ;  tuka  niyepi  kin 
en  taku  owasin  on  tanyan  unki- 
hdaotaninpi. 

7  Wakantanka  tawootanin  wa¬ 
ste  kin  iyunwin  codan  ociciya- 
kapi,  qa  wankantuya  iyeniyanpi 

kta  e  on  mihduhukuya  kin  he 
wawahtani  he. 

8  Okodakiciye  tokeca  kin  taku 
wicawaki,  qa  opemicatonpi  kin 
iwacu,  ociciyapi  kte  cin  heon  ; 
qa  cicipi  waun  qa  taku  imaka- 
kije  cehan,  taku  nitawapi  kin 
mun  sni : 

9  Taku  iyokpani  waun  qon  he 
hunkawanjin  kiciyapi  Makedo- 
nia  etanhan  hipi  kin  raaqupi,  qa 
ohinniyan  takudan  inagiyeciyapi 
sni  waun,  qa  ees  nakun  hecen 
waun  kta. 

10  Messiya  wowicake  tawa 
miciun  kin  heon  Akeya  makoce 
kin  en  imawinkta  kin  de  ecetu 
sni  makiyapi  kte  sni. 

11  Tokeca  he;  waste  cicidapi 
sni  kin  heon  etanhan  he.  Wa¬ 
kantanka  sdonya. 

12  Tuka  taku  ecamon  kin  he 
nakun  ecamon  kta,  hecen  tona 
wiyaonpapi  akitapi  kin  hena 
etanhan  wiyaonpapi  kin  emda- 
ku  kta,  qa  en  iwinktapi  kin  he 
unkiyepi  kin  iyecen  unpi  kta. 

13  Hena  yewicasipi  itonsni  kin 
hecapi,  wohnaye  ohanyanpi,  qa 
Messiya  yewicasi  qon  hena  iye¬ 
cen  ihduzapi. 

14  Qa  he  taku  wowinihan  sni, 
Satan  iye  kaes  iyoyanpa  ohnihde 
kin  iyecen  ihduza. 

15  Heon  etanhan,  ij^e  taokiye 
kin  hena  wicoowotanna  ookiye 
kin  iyecen  ihduzapi  kte  cin  he 
taku  tanka  sni,  hena  iye  wico- 
han  kin  eciyatanhan  ihang  yapi 
kta. 

16  Ake  hecen  epa ;  Tuwedan 
witkotkoke  madake  kte  sni.  Tu¬ 
ka  hecon  kinhan  witkotkoke  cin 
iyecen  iyowinmakiye  kta,  cisti- 
yedan  mihdatan  kta. 

17  Taku  epe  cin  hena  Itancan 
kin  eciyatanhan  epe  sni,  tuka 
nina  ihdatanpi  kin  he  on  witko^ 
ya  ie  cin  iyemaceca. 


WICOWOYAKE  12. 


18  Wicota  wicacelipi  kin  on 
ihdatanpi  kin  he  iyecen  mis  eya 
mihdatan  kta. 

19  Witkotkopike  cin  hena  iyo- 
kipiya  iyowinwicayakiyapi  ece, 
niye  yaksapapi  nakaes. 

20  Tuwe  wowidag  niyanpi,  tu- 
we  ternniyanpi,  tuwe  wanicipi, 
tuwe  wahanicida,  tuwe  ite  ohna 
anipapi  hecinhan,  iyowinwica¬ 
yakiyapi  ece. 

21  Waostehdapi  kin  he  waka, 
waunsakapi  sni  kin  heon.  Tuka 
taku  on  tuwe  Avaditake  cinhan, 
witkotkoya  iwaa  ce,  he  on  mis 
eya  wadimataka. 

22  Hena  Hebrew  wicasta  kin 
hecapi  he.  Mis  eya  hemaca. 
Hena  Israel  etanhanpi  he.  Mis 
eya.  Hena  Abraham  cinca  he. 
Mis  eya. 

23  Hena  e  Messiya  taokiye  kin 
hecapi  he  ;  witkotkoke  cin  iye¬ 
cen  iwaa,  mis  eya  imayotan. 
Wicohtani  kin  en  imayotan; 
apapi  kin  en  wopteca  sni  waun  ; 
kaska  hnakapi  kin  en  imayotan, 
qa  wiconte  kin  en  otakiya  waun. 

24  Juda  oyate  zaptan  akihde, 
apapi  wikcemna  topa  wanjidan 
iyokpani  maqupi. 

25  Yamni  akihde  cansakadan 
on  amapapi ;  wancadan  inyan 
on  makininpi  ;  yamni  akihde 
wita  wata  micamdecapi ;  anpetu 
wanjidan  hanyetu  iyahna  osbe 
kin  mahen  waun  ; 

26  Nina  icimawani,  mini  ota 
wokokipe  kin  en  waun,  wakipi 
sa  okokipe  kin  en,  mitaoyate  on 
wokokipe  kin  en,  Ikcewicasta 
on  wokokipe  en,  otonAve  ekta 
wokokipe  en,  hewoskantuya 
wokokipe  en,  miniwanca  ekta 
wokokipe  en,  hunkawanjin  kici- 
yapi  itonpi  sni  kin  hena  ekta 
wokokipe  en  ; 

27  Mdowakita  qa  nina  htawani 
kin  on,  ota  kiktahan  waun  kin 


on,  wotektewahda  qa  imapuza 
on,  ijehan  amakihan  kin  on,  ma- 
cuwita  qa  tancodan  waun  kin  on ; 

28  Qa  tankan  tanhan  anpetu 
iyohi  taku  amaupi  kin,  okodaki- 
ciye  kin  owasin  awanhdakapi 
kin  he  naknn. 

29  Tuwe  wasake  ^ni  un,  qa 
miye  wamasake  sni  he  ;  tuAve 
aiapiun,qamiye  sinwahda  sni  he. 

30  Tuka  imawinkta  kta  iyecece 
cinhan,  wamasake  sni  waun  kin 
heon  imawinkta  kta. 

31  Jesus  Messiya  Itancan  un- 
kiyapi  he  Wakan tanka  tawa,  qa 
Atkuku  kin,  owihanke  wanin 
wowaste  yuhe  cin  he  sdonma- 
yan,  itonsni  mawanica. 

32  Damaskos  en,  Aretas  wica- 
stayatapi  yanke  cin  ihukuya,  wi¬ 
casta  itancan  kin  akicita  ota  wi- 
cayuha,  Damaskos  oyate  otonwe 
tawapi  kin  awanhdake  ca,  ma- 
ktepi  kta  akita. 

33  Hehan  conkaske  owanyeye 
wan  etanhan,  makanyankapi 
Avan  ohna,  kun  hiyumayanpi ; 
qa  iye  nape  kin  etanhan  nawa- 
jica. 

WICOWOYAKE  12. 

1  Imawinkta  kte  cin  he  iyemi- 
cihantu  sni,  wowihanmde  qa 
Itancan  woyakapi  tawa  kin  ekta 
Avau  kta. 

2  Ehanna  waniyetu  ake  topa 
sam  iyeya,  wicasta  wan  Messiya 
en  un  kin  he  sdonwaya ;  (wica- 
tancan  kin  ohna  un  kin  sdonwa- 
ye  sni,  qa  tanton  sni  un  kinhan 
nakun  sdonwaye  sni,  Wakan- 
tanka  he  sdonya ;)  wicasta  kin 
he  mahpiya  iciyamni  kin  ekta 
eyakupi ; 

3  Wicasta  kin  he  sdonwaya, 
(wicatancan  kin  ohna  un  sdon¬ 
waye  sni,  qa  tanton  sni  un  kin¬ 
han  nakun  sdonwaye  sni,  Wa- 
kantanka  he  sdonya ;) 

11.  KORINTH. 


4  He  Wakantanka  ti  kin  ekta 
eyakupi,  unkan  wicoie  oyagpica 
sni  kin  nakon,  hena  wicasta 
oyake  kta  esta  okitpani  kta. 

5  Wicasta  kin  hecece  cin  on 
imawinkta  kta,  qa  miye  qe  on 
imawinkta  kte  sni,  tuka  wama- 
sake  sni  waun  kin  heceedan  on. 

6  Tuka  imawinkta  wacanmi 
kes  wimatkotkoke  kte  sni,  wo- 
wicake  epe  kta ;  tuka  nakaha 
hecamon  kte  sni,  tuwe  wanma- 
yake  ca,  token  waun  nation  kin 
he  isanpa  tanka  kecanmakin  kta 
he  kowakipa. 

7  Unkan  woyakapi  tanka  kin 
on  etanhan  wahanmicida  kte 
sni  heon  taku  pepe  wan  micehpi 
kin  en  maqupi,  Satan  taokiye 
wanji  hee,  si  cay  a  makuwa  kta 
heon,  wahanmicida  kte  sni  heon 
etanhan. 

8  Qa  heon  Itancan  kin  yamni 
wocekiye  ewakiya,  he  amayu- 
stan  kte  cin  heon. 

9  Hehan,  Mitowaonsida  kin 
iyonihi  kta,  qa  mitowasake  kin 
he  wowasake  sni  kin  en  hdu- 
stanpi  ce,  emakiya.  Hecen 
Messiya  towasake  kin  miye  en 
miciun  kte  cin,  heon  makakije 
cin  on  iyuskinyan  imawinkta 
kta. 

10  Heon  etanhan  wowayazan 
kin  en  imduskin  ece,  qa  waaia- 
pi,  qa  iwicakakije,  qa  sicaya  wi- 
cakuwapi,  qa  Messiya  on  wico- 
kakije  kin  henakiya  en  ;  tohan 
wamasake  sni  eca  taku  owakihi 
ece. 

11  Iwinktapi  kin  on  witkotko- 
ka  imacaga,  niye  hecon  maya- 
kiyapi,  mayadaotaninpi  kta  tuka 
qon ;  yewicasipi  iyotan  tankapi 
kin  takudan  en  wicihukuya 
waun  sni,  mataku.  sni  esta. 

12  Awicakehan  niyepi  ekta 
yewicasipi  wowapetokeca  tawa- 
pi  kin  econkupi,  wacintankapi 

owasin  en,  wapetogtokeca,  taku 
wowinihan,  qa  wasagya  wico- 
han  kin  hena  on. 

13  Taku  e  on  okodakiciye  to- 
keca  kin  ihukuya  yaunpi  he ; 
taku  nitawapi  kin  iwacu  sni  kin 
hee  naceca.  Heon  wawahtani 
kin  he  micicajuju  po. 

14  Wanyaka  po,  iciyamni  ekta 
ciupi  kta  wiyeya  manka,  qa  na- 
kun  taku  nitawapi  kin  iwacu  kte 
sni.  Taku  yatonpi  kin  he  awa- 
kite  sni,  tuka  niyepi  atayedan. 
Cinca  yapi  kin  hunkakepi  kin 
taku  wicakihnakapi  kin  he  he- 
cetu  sni,  tuka  hunkake  yapi  kin 
hena  hoksiyoqopa  kin  on  taku 
ekicihnakapi  kta. 

15  Ninagipi  kin  on  htawani,  qa 
mihdusote  kte  cin  he  iyomaki- 
pi ;  tuka  iyotan  canteciciyapi 
esta,  aoptetuya  wastemadakapi 
ece. 

16  Tuka  he  hecetu,  taku  nita¬ 
wapi  kki  iwacu  sni ;  hececa 
esta  wamdupike  cin  heon  wo- 
hnaye  on  ciyuzapi,  keyapi. 

17  Tona  niyepi  ekta  ye  wica- 
wasi  qon  hena  eciyatanhan,  ta¬ 
ku  mihdamna  he. 

18  Titos  cewakiye  ca  kici  hun- 
kawanjitku  wan  ekta  ye  wasi. 
Niyepi  etanhan  Titos  taku  ka- 
mna  he.  Wicoksape  okonwan- 
jidan  en  maunnipi  sni  he ;  oye 
okonwanjidan  ohna  maunnipi  sni 
he. 

19  Ake  niyepi  en  unkihduwi- 
cakapi  kecannipi  he.  W’akan- 
tanka  itokamya  Messiya  kin  en 
unkiapi  ece.  Wastecicidapi 
kin,  tanyan  icahniyanpi  kte  cin 
heon  taku  owasin  econkupi. 

20  Ekta  ciupi  kinhan,  niyepi 
token  wacin  kin  hececa  iyeciya- 
pi  kte  sni,  qa  miye  nakun  token 
yacinpi  sni  kin  hecen  iyemaya- 
yapi  kta  kowakipa.  Wakinica- 
pi  kin,  winawizipi,  canniyekici- 


WICOWOYAKE  13. 


yapi,  wicokicize,  waaiapi,  waa- 
jijipi,  wakanicidapi  qa  owoduta- 
ton  kin  henakiya  en  uii  kta  ko- 
wakipa. 

21  Qa  okinni  ekta  wau  kinhan, 
niyepi  kin  en  Wakantanka  mi- 
tawa  kin  iyokisin  inaye  kta,  qa 
tona  wanna  woalitani  econpi,  qa 
taku  asape  cin,  wiinalinianpi,  qa 
wicawihomnipi  econpi  kin  on 
iyopeiciyapi  sni  kin  hena  awica- 
wakiceye  kta  naceca,  he  kowa- 
kipa. 

WICOWOYAKE  13. 

1  De  iciyamni  ekta  ciupi ;  waa- 
yatanin  nonph  qa  yamni  ipi 
kin  on  wicoie  owasin  yasutapi 
kta. 

2  Ociciyakapi  qon  he  ake  ria- 
kaha  ociciyakapi,  icinonpa  ekta 
waun  kin  iyececa ;  qa  nakaha 
en  waun  sni,  tona  toka  wahtani- 
pi,  wicasta  tokeca  ko  owasin, 
wowapi  wicawecaga,  ^ke  ekta 
wai  kinhan  itonwicawape  kte 
sni. 

3  Miye  mahen  tanhan  Messiya 
ie  cin  on  wowapetokeca  ayaki- 
tapi  kin  heon  etanhan  ;  he  niye¬ 
pi  ekta  taku  okitpani  sni,  tuka 
niyepi  kin  en  wasake  hinca. 

4  He  iye  wo  wasake  sni  on  can 
susbeca  kin  en  okatanpi  esta, 
W^akantanka  to  wasake  kin  on 
ni  un.  Heon  unki^  eya  waun- 
sakapi  sni,  tuka  niyepi  kin  ekta 
Wakantanka  to  wasake  kin  on 
kici  unnioi  kta. 

i 

5  Nis  niyepi  ihdukcan  po,  wa- 
cinyanpi  kin  en  yaunpi  hecin- 
han  ;  tanyan  wihduta  po.  E- 
hpeniyanpi  sni  kinhan,  Jesus 


Messiya  niyepi  kin  mahen  un, 
he  sdonyakiyapi  sni  he. 

6  Tuka  ehpewicayapi  kin  heun- 
capi  sni  e  sdonyayapi  kta  imdu- 
kcan. 

7  Taku  sica  takudan  ecanonpi 
kte  sni  he  Wakantanka  icewa- 
kiya ;  unkiye  unwastepi  e  un- 
yaotaninpi  kte  cin  hee  sni,  tuka 
wahtepi  sni  kin  iyeuncecapi  kta 
esta,  niye  taku  waste  ecanonpi 
kte  cin  hee  wacin. 

8  Taku  wowicake  kaseye  cin 
takudan  unkokihipi  sni,  tuka 
wowicake  kin  on  etanhan. 

9  Unkiye  waunsakapi  sni,  qa 
niye  wanisakapi  eca  unkiyuskin- 
pi  ece.  Qa  tanyan  onihdustanpi 
kte  cin  he  uncinpi. 

10  Heon  etanhan  en  waun  sni 
icunhan,  hena  wowapi  en  waka- 
ga,  okinni  ekta  waun  kinhan 
yasinya  iapi  kin  ohna  iwae  kta 
naceca  ;  wowasake  Itancan  ma- 
qu  kin  eciyatanhan,  he  waicah- 
yapi  kin  on  maqupi,  qa  waihang- 
yapi  kin  on  etanhan  sni. 

11  Ehake,  hunkawanjin  ciyapi 
kin,  wiyuskin  po  ;  oihdustan  un 
po,  cante  waste  po,  okonwanji- 
dan  awacin  po,  wokiyapi  kin  en 
un  po  ;  qa  wowaste,  wookiye  ko 
Wakantanka  kin  nicipi  un  nun- 
we. 

12  Otoiyohi  iiputakapi  wakan 
kin  on  i  ikiciputaka  po.  Wica¬ 
sta  owotanna  un  kin  owasin  i 
iniputakapi. 

13  Jesus  Messiya  Itancan  to- 
waonsida  kin,  Wakantanka  to- 
wastedake  kin,  qa  Woniya  Wa¬ 
kan  iwicakiye  cin  niyepi  owasin 
en  nicipi  unpi  nunwe.  Amen. 

PALOS 

GALATIA  OYATE  KIN 

WOWAPI  WICAKICAGE  GIN. 


WICOWOYAKE  1. 

1  Palos  yewicasipi  kin  heca, 
wicasta  akantu  kin  etanhan  sni, 
qa  wicasta  on  kagapi  sni,  tuka 
Jesus  Messiya  etanhan,  qa  Wa- 
kantanka  Ateyapi  kin,  he  wi- 
conte  etanhan  najin  kiye  cin  he 
nakun  etanhan  ; 

2  Qa  hunkawanjin  kiciyapi  mi- 
ci  unpi  kin  owasin  ko,  Galatia 
ekta  okodakiciye  kin  wowapi 
unnicagapi. 

3  Wowaonsida,  wookiye  ko, 
Wakantanka  Ateyapi  kin,  qa 
Jesus  Messiya  Itancan  unkiyapi 
kin  etanhan,  nicipi  un  nunwe. 

4  He  iye  waunhtanipi  kin  on 
icicu,  wicoicage  sice  cin  de 
etanhan  eunhdakupi  kta,  Wa¬ 
kantanka  Ateunyanpi  tawacin 
kin  eciyatanhan  : 

5  He  ohinniyan  owihanke  wa- 
nin  wowitan  kicihan  nunwe. 
Amen. 

6  Tuwe  Messiya  towaonsida  kin 
inicopi  kin  kohanna  adustanpi, 
qa  wotanin  waste  tokeca  en  o^a- 
papi  kin,  heon  imanihan  manka. 

7  He  nakun  tokeca  sni,  tuka 
wicasta  wanjikji  nagiyeniyanpi, 
qa  Messiya  tawootanin  waste 
kin  ayustan  niyanpi  kta  tuka. 

8  Tuka  he  unkis  unkiyepi, 
qa  is  ohnihde  wan  mahpiya  kin 
eciyatanhan  kin,  wotanin  waste 
unkoniciyakapi  qon  he  ohna  sni, 
tuka  tokeca  oniciyakapi  kinhan, 
wosnapi  un  nunwe. 

9  Unkeyapi  qon  hecen  ake  na- 
kaha  epe,  tuwe  wotanin  waste 
iyacupi  qon  kici  okonwanjidan 
sni  kin  oniciyakapi  kinhan,  he 
wosnapi  un  kte. 

10  Wicasta  qa  Wakantanka, 
unma  tukte  cinwicawakiya  he ; 
qa  wicasta  kin  iyokipiwicawa- 
ya  awakita  he.  Wicasta  kin 
iyokipiwicawaya  unkans,  Mes¬ 
siya  wowidagmaye  kte  sni  tuka. 

11  Mihunkawanji  he  de  ocici- 
yakapi,  wotanin  waste  omdake 
ciqon  he  wicasta  akantu  kagapi 
sni ; 

12  Qa  wicasta  kin  etanhan 
iwacu  sni,  qa  iye  ornakiyakapi 
sni,  tuka  Jesus  Messiya  oyake 
cin  eciyatanhan  onmaspe. 

13  Juda  wicohan  en  opeya 
waun  qehan,  token  owahanmde 
cin  nayahonpi ;  Wakantanka  ta- 
okodakiciye  kin  nina  sicaya 
wakuwa,  qa  mdujuju. 

14  Qa  mitaoyate  kin  en  tona 
orn  akiniraaskokeca  kin  hena 
ota  Juda  wicohan  kin  en  kawi- 
cawape  ca,  mihunkakepi  wohda- 
kapi  qon  iyotan  nina  tewahinda. 

15  Tuka  Wakantanka  ina  tezi 
kin  etanhan  imacu,  qa  iye  to¬ 
waonsida  kin  on  mico  kin  he, 

16  Iye  Cinhintku  kin  sdonye 
mayan  iyokipi  qehan,  Ikcewi- 
casta  wotanin  waste  kin  owica- 
waki3mke  kte  cin  heon,  kohan¬ 
na  wicacehpi,  wicawe  ko,  kici 
wowahdake  sni : 

17  Qa  Jerusalem  ekta  tona 


WICOWOYAKE  2. 


mitokapa  tanhan  yewicasipi  qon 
hena  ekta  wicawai  sni,  tuka 
Arabia  ekta  imdamde  ca,  ake 
Damaskos  ekta  icicawin  wahdi. 

18  Hehan  waniyetu  yamni  iyo- 
hakam  Inyan  kici  wowahdake 
kta  e  Jerusalem  ekta  wai,  qa 
anpetu  ake  zaptan  kici  man- 
ka. 

19  Taka  yewicasipi  kin  tokeca 
tuwedan  wanmdake  sni,  Jakob 
Itancan  sunkaku  kin  heceedan. 

20  Unkan  wicoie  wowapi  en 
cicagapi  kin  de,  iho,  Wakantan- 
ka  itokam  itonsni  mawanica. 

21  He  iyohakam  Suria,  qa 
Kilikia  makoce  kin  en  wahi. 

22  Qa  Juda  makoce  kin  en 
okodakiciye  kin  Messiya  en  un 
kin,  hena  ekta  ite  kin  sdonma- 
yanpi  sni  waun. 

23  Tuka,  Tuwe  sicaya  imkuwa- 
pi  qon  he  nakaha  wowacinye 
ehanna  yujuju  qon  he  oyaka  ce, 
hecedan  nahonpi. 

24  Unkan  miye  on  Wakantan- 
ka  yatanpi, 

WICOWOYAKE  2. 

1  He  iyohakam  waniyetu  ake 
topa,  hehan  ake  Titos  yuha, 
Barnabas  kici  Jerusalem  ekta 
itawankanhde  mda. 

2  Woyakapi  on  ekta  mde  ca, 
Ikcewicasta  ekta  wotanin  waste 
omdake  ciqon  he  hena  owica- 
wakiyaka,  qa  tona  okinihanpi 
kin  hena  isnasnana  owicawaki- 
yaka;  ituya  waimnanke  sni,  qa 
taku  sni  on  waimnanke  kte  sni 
heon. 

3  Tuka  Titos  mici  un  kin  he 
Helenes  heca  keS  bakihdayapi 
kta  keyapi  sni, 

4  Qa  he  nakun  hunkawanjin- 
kiciyapi  itonpisni  kin  heca,  hena 
unkiye  token  Jesus  Messiya  on 
tawa  unkiciyapi  kin  he  iwanya- 


kapi  kta  e  en  hipi,  wowidag 
unyanpi  kte  cin  heon. 

5  Tuka  hena  wihiyayedan  oape 
wanjidan  hehanyan  wicihukuya 
unyakonpi  sni,  wotanin  waste 
wowicake  kin  nicipi  un  kte  cin 
heon. 

6  Unkan  tona  wicasta  wica- 
kinihanpi  seca,  qa  takupi  kasta 
he  etanhan  tokeca  sni,  Wakan- 
tanka  wicasta  itohnake  kin  iwan- 
yake  sni,  hena  wicakinihanpi  se- 
ca,  tuka  wicoie  kin  en  takudan 
omakiyapi  sni. 

7  Tuka  hececa  esta,  tohan  ba- 
kihdayapi  sni  wotanin  waste  kin 
he  maqupi  e  wanyakapi  qehan, 
bakihdayapi  wotanin  waste  In¬ 
yan  qupi  qon  he  iyececa ; 

8  Tuwe  bakihdayapi  kin  on 
yewicasipi  kin  en  Inyan  okihiye 
cin  hee  Ikcewicasta  ekta  okihi- 
mayan  ; 

9  Qa  Jakob,  Inyan  qa  Johan¬ 
nes  kici,  ipatanhdepi  kin  hecapi 
seca,  wowaonsida  maqupi  kin 
he  wanyakapi,  hehan  takodaki- 
ciyapi  on  Barnabas  kici  nape 
mayuzapi,  unkis  Ikcewicasta 
ekta  unyanpi  kta,  qa  iyepi  kin 
bakihdayapi  kin  ekta  yapi  kta. 

10  Tuka  decedan,  tona  wa- 
hpanicapi  kin  wicunkiksuyapi 
kta  keyapi,  unkan  mis  nakun 
hecamon  tawatenwaya. 

1 1  Unkan  Inyan  Antiyoka  ekta 
hi  qehan,  kici  taninyan  awaki- 
nica,  iye  iyaonpepica  nakaes. 

12  Jakob  etanhan  wanjikji  hipi 
sni  kin  he  itokam  Ikcewicasta 
kin  om  wota  ece ;  tuka  wanna 
en  hipi,  hehan  tona  bakihdayapi 
qon  hena  kowicakipe  ca,  tokan 
iyaye  ca  ihdonica. 

13  Qa  he  opeya  Juda  wicasta 
tokeca  kin  iyecen  anahbeya 
econpi,  hecen  hena  wohnaye  kin 
on  Barnabas  nakun  opeya  ye- 
yapi. 

14  Tuka  wotanin  waste  wowi- 
cake  kin  eciyatanhan  owotanna 
manipi  sni,  he  wanmdaka  hehan 
owasin  wicitokam  Inyan  hewa- 
kiya;  Juda  wicasta  henica,  tu¬ 
ka  Ikcewicasta  kin  iyecen  yani 
kinhan,  qa  Juda  wicasta  kin  iye- 
cece  sni,  tokeca  e  Ikcewicasta 
kin  Juda  wicohan  kin  en  ope 
wicayasi  he. 

15  Unkiye  wicacehpi  eciyatan¬ 
han  Juda  wicasta  kin  heuncapi, 
qa  Ikcewicasta  wahtanipi  sa 
heuncapi  sni ; 

16  Wicasta  kin  woope  wicohan 
kin  eciyatanhan  yaowotanpi  sni 
ece,  tuka  Jesus  Messiya  wacin- 
■yanpi  kin  on,  he  sdonunyanpi 
kin  heon  unkis  eya  Jesus  Messi¬ 
ya  wacinunyanpi,  Messiya  wi- 
cadapi  kin  on  unyaowotanpi  kta 
e  heon,  qa  woope  opapi  kin  on 
etanhan  sni ;  woope  wicohan 
kin  eciyatanhan  wicacehpi  owa¬ 
sin  tuwedan  yaowotanpi  kte  sni. 

17  Tuka  Messiya  on  unyaowo¬ 
tanpi  kta  unkakitapi  kin  he  icun- 
han,  wahtanipi  sa  heudcapi  he- 
cinhan,  heon  Messiya  woahtani 
wowidake  kin  heca  he.  Hiya 
hecetu  sni. 

18  Taku  mdujuju  qon  he  ake 
piya  wakage  cinhan,  wawahtani 
e  mihdutanin. 

19  Wakan  tanka  on  wani  kta  e 
heon,  woope  eciyatanhan,  woo¬ 
pe  kin  ekta  mata  ce. 

20  Messiya  kici  icipaweh  oma- 
katanpi  ;  tuka  nahahin  wani ;  qa 
he  miye  sni  tuka  miye  mahen 
Messiya  ni  un  kin  hee ;  qa  wi¬ 
cacehpi  kin  en  wani  kin  he  Wa- 
kantanka  Cinhintku  wacinyanpi 
kin  eciyatanhan  wani,  he  iye 
cante  m  akiy e  ca  miye  on  iye  icicu . 

21  Wakantanka  towaonsida 
kin  mdujuju  sni ;  woope  kin  eci¬ 
yatanhan  wicoowotanna  u  kin¬ 
han,  hehan  Messiya  ituya  ta. 

296 


WICOWOYAKE  3. 

1  Galatia  wicasta  wacin  tonpi 
sni  kin,  tuwe  niyuhnaskinyanpi, 
qa  hecen  wowicake  kin  anaya- 
goptanpi  kte  sni  he  ;  niyepi  kin 
en  Jesus  Messiya  icipaweh  oka- 
tanpi  kin  he  niistapi  kin  itokam 
yuotaninpi. 

2  Decedan  omayakidakapi  kta 
wacin,  woope  wicohan  kin  on, 
qa  wacinyan  anagoptanpi  kin, 
unma  tukte  eciyatanhan  Woniya 
kin  iyacupi  he. 

3  Tokaheya  Woniya  kin  on 
ecanonpi,  qa  ehake  wicacehpi 
kin  on  nihdustanpi  kta  he,  qa 
wacinyatonpi  kte  sni. 

4  Kana  owasin  taku  sni  on 
iyotanhan  iyeyakiyapi  he ;  he 
taku  sni  on  etanhan  hecinhan. 

5  Tuwe  Woniya  kin  yuhe  ni- 
ciyapi,  qa  niyepi  en  tankaya 
ohanye  cin  he  woope  wicohan 
kin  on,  qa  wacinyan  anagoptanpi 
kin  unma  tukte  eciyatanhan  he. 

6  Hecen  Ahraham  Wakantan¬ 
ka  wicada,  unkan  he  woowo- 
tanna  kiciyawapi  qon. 

7  Heon  etanhan,  tona  wacin¬ 
yanpi  kin  en  opapi  kin  hena 
Abraham  cincawicaye  cin  eepi, 
he  sdonya  po. 

8  Wacinyanpi  kin  on  Wakan¬ 
tanka  Ikcewicasta  kin  wicayao- 
wotanna  kte  cin,  he  Wowapi 
wakan  otokaheya  tanhan  wan- 
yake  ca,  hecen  tokaheya  Abra¬ 
ham  wotanin  waste  kin  okiya- 
ka ;  Niye  en  oyate  kin  owasin 
wicayawastepi  kta  ce. 

9  Hecen  tona  wacinyanpi  kin 
hena  Abraham  wacinye  ciqon 
kici  wowaste  yuhapi. 

10  Tona  woope  wicohan  kin 
etanhanpi  kin  hena  woyaco  kin 
en  unpi.  Hecen  wowapi  en  ka- 
gapi ;  Tona  taku  woope  wowa¬ 
pi  kin  en  kagapi  kin  owasin 

opeya  unpi  sni,  qa  ecen  econpi 
sni  kin  hena  otoiyohi  wanna  wi- 
cayacopi  ce. 

11  Unkan  woope  kin  eciyatan- 
han  tuwedan  Wakantanka  ito- 
kam  yaowotanpi  sni  e  sdonun- 
yanpi :  Tona  owotanna  un  kin 
hena  wacinyanpi  eciyatanhan 
nipi  kta  ce. 

12  Unkan  woope  kin  he  wacin¬ 
yanpi  kin  eciyatanhan  sni;  tu- 
ka,  Wicasta  kin  tuwe  hena  econ 
kinhan,  hena  on  ni  kta  ce. 

13  Woope  woyaco  kin  etanhan 
Messiya  eunhdakupi,  unkiyepi 
on  iye  woyaco  ikicaga.  Wo- 
wapi  en  hecen  kagapi,  Tona  can 
en  otkeyapi  kin  hena  owasin 
yacopi  ce. 

14  Hecen  Jesus  Messiya  eci¬ 
yatanhan  Abraham  wowaste  ta- 
wa  kin  he  Ikcewicasta  kin  en 
awicau  kta ;  hecen  wacinyanpi 
kin  on  Woniya  iwahounyanpi 
kin  he  unkicupi  kta. 

15  Mihunkawanji,  wicasta  a- 
kantu  iyecen  iwaa.  Wicasta 
akantu  wicotakuye  tawa  kin 
hee  kaes,  wanna  hdustanpi  kin¬ 
han,  tuwedan  hdujuju  sni,  qa 
taku  en  akage  sni  ece. 

16  Abraham  iye  cinca  kici  wa- 
hoyapi ;  Cincapi  kin  eye  ^ni, 
hehan  ota  kapi  kta,  tuka  wanji- 
dan,  qa,  Nicinksi  kin,  he  Messi¬ 
ya  kin  ee. 

17  Unkan  mis  kaken  epe  kta; 
Otokahe  ekta  wicotakuye  Mes¬ 
siya  en  Wakantanka  hdusuta  kin 
he,  iyohakam  waniyetu  opawin- 
ge  topa  sanpa  wikcemna  yamni 
hehan  woope  u  kin  he  tokaheya 
kin  yujuju,  qa  hecen  wahoyapi 
qon  ecetusniye  kta  okitpani. 

18  Taku  tawapi  kte  cin  he 
woope  eciyatanhan  un  unkans, 
wahoyapi  kin  eciyatanhan  sni; 
tuka  he  Wakantanka  Abraham 
iwahoya. 


19  Hehan  tokeca  e  woope  kin 
yukan  he.  He  woahtani  on  ka- 
gapi,  cinca  iwahoyapi  qon  u  sni 
kin  hehanyan,  qa  ohnihdewica- 
yapi  kin  on  yusutapi,  iyotahedan 
un  wan  nape  kin  ohna. 

20  Iyotahedan  un  kin  he  wanji- 
dan  eciyatanhan  sni,  tuka  Wa¬ 
kantanka  eqe  wanjidan. 

21  Heon  woope  kin  he  Wakan¬ 
tanka  taku  iwahowicaye  cin  he 
kaseya  he.  Hiya  hecetu  sni. 
Woope  wiconi  kaga  okihi  un¬ 
kans,  awicakehan  woope  kin 
eciyatanhan  wicoowotanna  u 
kta  tuka. 

22  Tuka  Wowapi  Wakan  kin 
he  owasin  woahtani  ohdateya 
un  wicayawa,  qa  hecen  tona 
wicadapi  kin  hena,  Jesus  Messi¬ 
ya  wacinyanpi  wahoyapi  qon  he 
wicaqupi  kta. 

23  Wowacinye  kin  hi  sni  ito- 
kam  woope  kin  on  unkaskapi ; 
qa  wowacinye  yuotaninpi  kte 
cin  en  onauntakapi. 

24  Hecen  woope  kin  he  waye- 
unkiyapi  kin  hee,  Messiya  en 
unkahipi  kta,  hecen  wowacinye 
on  unyaowotanpi  kta  e  heon. 

25  Tuka  wowacinye  kin  wanna 
hiyohi,  hecen  wanna  wayekiyapi 
kin  ihukuya  unyakonpi  sni. 

26  Jesus  Messiya  wacinyanpi 
kin  eciyatanhan  owasin  Wakan¬ 
tanka  cinca  kin  heuncapi. 

27  Tona  Messiya  caje  on  bap- 
tem  nicupi  kin  hena  Messiya  ko¬ 
dak  api. 

28  He  en  Juda  qa  Helenes  wi¬ 
casta  ko  wanica  ;  wowidake  un 
tawaiciya  ko  wanica;  wica  win- 
yan  ko  wanica ;  tuka  Jesus  Mes¬ 
siya  ekta  owasin  okonniwanii- 
pidan. 

29  Messiya  tawa  niyanpi  he- 
cinhan,  Abraham  cinca  kin  he- 
nicapi,  qa  wahoyapi  kin  eciya¬ 
tanhan  tawayapi  kte  cin. 

WICOWOYAKE  4. 

1  Unkan  kaken  epa ;  Tawaye 
kte  cin  tohanyan  hoksiyopa  un 
kin  hehanyan  wowidake  kin  ta- 
kudan  ocitpani  sni,  taku  owasin 
on  itancan  un  esta. 

2  Tuka  to  ban  Atkuku  ke  cin 
hehanyan  waonspekiye  ca  tipi 
awanyag  wicakiyapi  kin  hena 
he  yuhapi. 

3  He  iyecen  unkis  eya  houn- 
ksiyopapi  qehan,  wicoicage  wo- 
onspe  tokaheya  kin  ihukuya  un- 
yakonpi. 

4  Tuka  wanna  anpetu  iyehantu 
qehan,  Wakantanka  iye  Cinhin- 
tku  kin  u  si,  winohinca  wan 
etanhan  icage  ca  woope  kin 
ohdateya  kagapi. 

I  5  Hecen  tona  woope  kin  ihu¬ 
kuya  un  kin  hena  opewicakiton 
kta,  atayedan  cinhintkuyapi  kin 
mihapi  kte  cin  heon  etanhan. 

6  Unkan  cinksiniyanpi  kin  heon 
Wakantanka  iye  Cinhintku  Ta- 
niya  kin  nicantepi  kin  en  niu 
sipi,  he,  Abba,  Ate,  e5''a  howaya 
ece. 

7  Hecen  wowidake  kin  henica 
^ni,  tuka  cinhintku  kin  henica. 
Qa  cinhintku  hecinhan,  Messiya 
eciyatanhan  Wakantanka  ekta 
tawaye  kte  cin  heca. 

8  Tuka  Wakantanka  sdonya- 
yapi  sni  qehan,  taku  wakan  sni 
kin  hena  wowidag  niyanpi. 

9  Unkan  nakaha  Wakantanka 
sdonyayapi,  qa  is  Wakantanka 
sdonniyanpi  yaunpi  kin,  hecen 
token  ake  taku  tokaheya  hunke- 
sni  qa  takudan  okihi  sni  un  kin 
ekta  nihdohdapi,  qa  hena  ake 
wowidag  niyanpi  kta  yacinpi  he. 

10  Anpetu  qa  wi  kin,  omaka 
waniyetu  ko  awacanipi. 

11  Kocicipapi,  taku  sni  on  ni- 
yepi  kin  litacicinipi  epca,  heon 
etanhan. 

12  Mihunkawanji,  ceciciyapi 
ce ;  Mis  waun  kin  iyecen  un 
po  ;  niye  yaunpi  kin  iyecen 
waun,  taku  sica  takudan  ecami- 
yeconpi  sni. 

13  Tokaheya  ekta  wicacehpi 
wasake  sni  on  wotanin  waste 
kin  ociciyakapi  kin  he  sdonya- 
yapi. 

14  Qa  micehpi  en  taku  iyutan- 
maye  cin  he  siceyadapi  sni,  qa 
paha  iyeyayapi  sni,  tuka  Wakan¬ 
tanka  ohnihde  ye  cin  iyecen,  qa 
Jesus  Messiya  iyecen  tin  ye  ma- 
yasipi. 

15  Hecen  wowaste  duhapi  qon 
tukte  e  he.  Kaken  ciyaotanin- 
pi,  okihipica  unkans  niistapi  kin 
yahdusdokapi  qa  mayaqupi  kta 
wicayadapi  kta  tuka. 

16  Wowicake  ociciyakapi  kin 
heon  toka  mayayapi  he. 

17  Hena  e  tanyan  canteniciyu- 
zapi  seca,  tuka  he  taku  waste 
on  etanhan  sni,  lieyata  iyeun- 
yanpi  kta  cinpi,  hecen  niye  tan¬ 
yan  cantewicayakiyuzapi  kta. 

18  Tuka  ohinniyan  taku  waste 
on  tanyan  canteyuzapi  kin  he 
waste,  qa  niyepi  ekta  waun  kin 
hecedan  sni. 

19  Micinca,  niyepi  kin  en  Mes¬ 
siya  icahyapi  kte  cin  heon  ake 
hoksiksuya  waun. 

20  Niyepi  kin  on,  token  wacin 
mduza  tanin  sni,  heon  nakaha 
ekta  cicipi  waun  qa  miho  kin 
wahdatokeca  kt^  wacin. 

21  Tona  woope  ihukuya  yaunpi 
yacinpi  kin,  woope  kin  naya- 
honpi  sni  hecinhan  omakiyaka 
po. 

22  Wowapi  en  hecen  kagapi ; 
Abraham  cinhintku  nonpa,  un- 
ma  wowidake  winohinca  etan¬ 
han,  qa  unma  is  winohinca  ta- 
waiciye  cin  etanhan. 

23  Tuka  wowidake  winohinca 
etanhan  un  kin  he  wicacehpi 

eciyatanhan  toTipi,  qa  tawaiciye 
cin  etanhan  un  kin  wahoyapi  kin 
on  tonpi. 

24  Hena  e  wiyacinpi  wan  ee  ; 
qa  wicotakuye  nonpa  kin  heepi. 
Unma  Sinahe  kin  etanhan  u,  he 
wowidag  yapi  kaga,  Hagar  liee. 

25  Qa  Hagar  he  Arabia  ekta 
Sina  lie  kin  hee,  qa  Jerusalem 
wanna  he  cin  kici  akidecen  un, 
qa  cinca  kici  wowidake  un. 

26  Tuka  Jerusalem  wankan 
tanhan  u  kin  he  tawaiciya,  he 
owasin  ina  unyanpi  kin  ee. 

27  Hecen  wowapi  en  kagapi ; 
Cinca  oyakitpani  qa  cinca  ton 
sni  yaun  kin  iyuskin  wo  ;  tohin- 
ni  hoksinyaksuye  sni  kin  panpan 
qa  dowan  wo  ;  tuwe  isnana  un 
kin  he  cinca  ota,  qa  hihnaton 
kin  he  cinca  tonana. 

28  Mihunkawanji,  Isaak  iyecen 
wahoyapi  cinca  kin  heuncapi. 

29  Tuka  he  ehan  tuwe  wica- 
cehpi  eciyatanhan  tonpi  kin  he 
Woniya  eciyatanhan  un  kin  he 
si  cay  a  kuwa  qon,  is  eya  dehan 
iyececa. 

30  Tuka  Wowapi  wakan  kin 
token  eya  he  ;  Winohinca  wowi¬ 
dake  un  kin  cinca  kici  tankan 
iyeya  wo  ;  wowidake  un  cinca 
kin  he  tawaiciya  cinca  kin  kici 
akidecen  tawaye  kte  sni. 

31  Hecen  mihunkawanji,  wo¬ 
widake  un  cinca  kin  ee  sni,  tu¬ 
ka  tawaiciya  cinca  kin  unkiyepi. 

WICOWOYAKE  5  . 

1  Hecen  tawaiciyapi  kin  on 
Messiya  tawaiciye  unyanpi  kin 
he  en  tinsadan  un  po,  qa  ake 
wowidake  yapi  wanapin  kin  on 
iyaihdaskapi  sni  po. 

2  Wan3^aka  po,  Palos  he  miye 
e  kaken  eciciyapi ;  Banicihda- 
yapi  kinhan  Messiya  takudan 
on  oniciyapi  kte  sni  ce. 


3  Wicasta  bakihdayapi  kin 
otoiyohi  kaken  ewakiya  ece ; 
WYope  kin  ocowasin  econ  kta 
iyececa  tuka  ce. 

4  Tona  woope  kin  on  niyaowo- 
tanpidan  keniciyapi  kin  wanna 
Messiya  ehpeyayapi,  qa  wowa- 
onsida  etanhan  nihinhpayapi  kin. 

5  Unkiye  Woniya  kin  eciya¬ 
tanhan  wicoowotanna  woape 
kin  wacinyanpi  on  unkapepi 
ece. 

6  Jesus  Messiya  en  bakihdaya¬ 
pi  kin  he  takudan  okihi  sni,  qa 
nakun  bakihdayapi  sni  kin  ;  tu¬ 
ka  wacinyanpi  wo  waste  en 
olianye  cin  he  taku  okihi  ece. 

7  Tanyan  yainankapi ;  tuwe 
iyoncipi  sni  kin,  hecen  wowica- 
ke  kin  wicayadapi  kte  sni  he. 

8  Woawacin  kin  de  tuwe  nico- 
pi  kin  eciyatanhan  u  sni. 

9  On  napohyapi  cistinna  kin 
he  aguyapi  ocowasin  napohya. 

10  Itancan  kin  eciyatanhan 
wacinciyapi,  takudan  tokeca 
awacanipi  kta  sni ;  qa  tuwe  ka- 
sta  nagiyeniyanpi  kinhan  he  wo- 
yaco  hduhe  kta. 

11  Mihunkawanji,  mis  miye 
bakihdayapi  kin  ieyanwapaha 
kinhan  tokeca  e  sicaya  maku- 
wapi  he ;  kinhan,  can  susbeca 
iwosihda  kin  he  enakiyapi  tuka. 

12  Tokin  tona  cante  okicunin 
niyanpi  kin  hena  yuspa  iyewica- 
yapin. 

13  Mihunkawanji,  tawaiciyapi 
kin  en  nicopi,.  tuka  tawaiciyapi 
kin  he  wicacehpi  iyokipi  kta  e 
wowinyunyanpi  sni  po ;  tuka 
wowaste  on  otoiyohi  okiciciya 
po. 

14  Woahope  kin  ocowasin  wi- 
coie  wanjidan  en  ecetu,  he  dee, 
Nis  niye  inihdacinyan  wicasta 

yaun  kin  canteyakiye  kta 
ce. 

15  Tukayecidahtakapi  qa  tem- 

yeciyapi  kinhan,  on  wakta  po, 
okinni ihangy eciyapi  kta  naceca. 

16  Miye  kaken  epe ;  Woniya 
kin  on  mani  po,  hecen  wicace- 
hpi  on  cantiheye  cin  yahdustan- 
pi  kte  sni. 

17  WicaceBpi  kin  he  Woniya 
kin  inakiwizi,  qa  Woniya  kin  is 
wicacehpi  kin  inakiwizi,  qa  he- 
naozakiya  anokatanhan  kicizapi, 
hecen  taku  token  yacinpi  sni  kin 
hena  ecanonpi  ece. 

18  Tuka  Woniya  kin  yus  ani- 
yanpi  hecinhan,  woope  kin  ihu- 
kuya  yaunpi  sni. 

19  Wicacehpi  wicohan  kin 
taninyan  un ;  Wawicihaliapi, 
wiinahmanpi,  waasapapi,  wica- 
stapi  sni ; 

*  20  Wakagapi  kin  ohodapi,  wa- 

piyapi,  sice  kicidapi,  wakinica- 
pi,  wawihnupi,  .wacantahdepi, 
wicokicize,  wawakipajinpi,  yuo- 
mdecapi, 

21  Winawizipi,  tin  wicaktepi, 
witkopi,  qa  witkoya  wacipi,  qa 
taku  tona  hecece  cin  hena  ee  ; 
wanakaja  ociciyakapi  kin  he 
iyecen  nakaha  eciciyapi,  Tona 
taku  hececa  econpi  kin  hena 
Wakantanka  tokiconze  kin  ta- 
wapi  kte  sni. 

22  Tuka  Woniya  kin  waskuye- 
ca  tawa  kin  he,  wowastedake, 
wowiyuskin,  wookiye,  wacin- 
tankapi,  wicowahbayedan,  wo- 
waste,  wowacinye  ; 

23  Wicotawacin  waste,  qa  iya- 
tahde  iciyapi  sni  hena  ee  ;  qa 
taku  hecece  cin  woope  kin  tu- 
ktedan  iyamya  un  sni. 

24  Unkan  tona  Messiya  tawa 
wicaye  cin  hena  wicacehpi  kin 
icipaweh  okatanpi,  qa  wacinyu- 
zapi  cantiheyapi  koya. 

25  Woniya  kin  unkicinipi  kin¬ 
han,  Woniya  kin  unkopapi  kta. 

26  Otoiyohi  sihdakiciyapi,  qa 
winakiciwizipi,  qa  ecinsniyan 

iwinkta  iciyapi  wanin  unyakon- 
pi  nunwe. 

WICOWOYAKE  6. 

1  Mihunkawanji,  wicasta  wan 
ihnuhanna  taku  sica  en  iyohpa- 
ye  cinhan,  niye  tona  owotanna 
yaunpi  kin  woksape  wowahba- 
yedan  yuha  wicasta  kin  he  ake 
piya  opeya  maniya  po ;  qa  awan- 
ihdaka  wo,  okinni  taku  wawi- 
yutanyan  un  kin  en  niu  nun 
ce. 

2  Otoiyohi  waqinpi  kin  kici- 
cin  po,  hecen  Messiya  toope  kin 
tanyan  ecetu  yayapi  kta. 

3  Tuwe  taku  sni  un  esta,  taku 
icida  kinhan,  he  icihnayan. 

4  Tuka  otoiyohi  iye  ohan  kin 
awakicin  kta,  hecen  iye  qe  eci- 
yatanhan,  qa  tokan  tanhan  sni, 
iyuskin  kta. 

5  Otoiyohi  waqinpi  tawa  kin 
kicin  kta, 

6  Tuwe  wicoie  kin  qciyatan- 
han  onspekiyapi  kinhan,  he  wa- 
onspekiye  cin  taku  waste  kin 
owasin  etanhan  okinikiya  nun¬ 
we. 

7  Ihnuhan  nihnayanpi  kin  ; 
Wakantanka  uncapi  kte  sni  ce. 
Wicasta  kin  taku  oju  kinhan, 
he  yukse  kta  ce. 

8  Tuwe  iye  cehpi  kin  wokiciju 
kinhan,  he  wicacehpi  kin  etan¬ 
han  wicotakuni  sni  mnaye  kta ; 
qa  tuwe  Woniya  kin  wokiciju 
kinhan,  he  Woniya  kin  eciya- 
tanhan  wiconi  owihanke  wanica 
mnaye  kta. 

9  Taku  waste  econ  unkapinpi 
sni  nunwe  ;  hu  unstakapi  sni 
kinhan  tohantu  kte  cin  mnaun- 
yanpi  kta. 

10  Heon  tohanyan  unkokihipi 
kinhan,  wicasta  owasin  taku 
waste  ecawicunkiconpi  kta,  qa 
wacinyanpi  tiyohnaka  kin  hena 
iyotan. 


WICOWC 

11  Wowapi  hinsko  tanka  mi- 
ye  minape  on  cicagapi  e  wanda- 
kapi. 

12  Tona  wicacekpi  ekta  wa^te 
ihdutaninpi  cinpi  kin  hena  bani- 
cibdayapi  kta  cinniciyapi,  Mes- 
siya  can  susbeca  tawa  kin  on 
sicaya  kuwapi  kte  sni  kin  heon 
heconpi. 

13  Tona  bakibdayapi  kin  hena 
e  qe  nakun  woope  kin  tanyan 
yuhapi  sni,  tuka  banicihdayapi 
kta  cinpi,  nicehpipi  kin  on  iwin- 
ktapi  kta  heon. 

14  Tuka  takudan  on  imawin- 
kta  sni  nun  we,  Jesus  Messiya 
Itancan  unkiyapi  can  susbeca 
taw'a  kin  hecedan  on,  he  on  mi- 
ye  ekta  wicoicage  kin  icipaweh 

lYAKE  1. 

okatanpi,  qa  wicoicage  kin  ekta 
icipaweh  omakatanpi. 

15  Jesus  Messiya  en  bakihda- 
yapi  kin  he  takudan  okihi  sni, 
qa  bakihdayapi  sni  kin  he  na¬ 
kun,  tuka  wicasta  teca  kin. 

16  Tona  woope  kin  de  eciya¬ 
tanhan  manipi,  Israel  Wakan¬ 
tanka  tawa  wicaye  cin  hena  ko, 
wookiye,  wowaonsida  ko,  wica- 
kici  unpi  nunwe. 

17  Detanhan  tuwedan  nagiye- 
maye  sni  nunwe;  Jesus  Messiya 
towapetogton  kin  mitancan  kin 
en  yuha  waun. 

18  Mihunkawanji,  Jesus  Mes¬ 
siya  Itancan  unkiyapi  towaon- 
sida  kin  ninagipi  kin  kici  un 
nunwe.  Amen. 

PALOS 

EPHESOS  OYATE  KIN 

WOWAPI  WICAKICAGE  GIN. 

WICOWOYAKE  1. 

1  Palos,  Wakan tanka  tawacin 
kin  eciyatanhan,  Jesus  Messiya 
yesi  qon  hee,  Ephesos  ekta  tona 
owptanna  un,  qa  Jesus  Messiya 
wacinyanpi  kin  hena  wowapi 
cicagapi  : 

2  Wowaonsida,  wookiye  ko, 
Wakan  tanka  Ateunyanpi  kin 
etanhan,  qa  Jesus  Messiya  Itan¬ 
can  unkiyapi  kin  etanhan  niye- 
pi  en  nicipi  un  nunwe. 

3  Jesus  Messiya  Itancan  un¬ 
kiyapi  Wakantanka  tawa,  qa 
Atkuku  kin  yawastepi  nunwe ; 
he  iye  Messiya  en  taku  mahpi- 
ya  tanhan  un  kin  wowaste  wa¬ 
kan  ocaje  owasin  on  unyuwa- 
stepi : 

lOO 

4  He  en  maka  kagapi  kin  ito- 
kam  unkahnigapi  qon  iyececa, 
unwakanpi  kta  qa  iye  itokam 
wowaste  en  iyaonpepica  sni  un- 
yakonpi  kte  cin  heon  : 

5  Qa  iye  en,  Jesus  Messiya  eci¬ 
yatanhan  cinca  unyanpi,  iye  ta¬ 
wacin  oiyokipi  kin  eciyatanhan : 

6  Iye  towaonsida  wowitan  ya- 
tanpi  kte  cin  on,  he  iye  Waste- 
kidake  cin  en  wasteundakapi  : 

7  He  on  wopekitonpi  kin  un- 
hapi,  iye  we  kin  on,  woahtani 
kajujupi  kin  hee,  iye  towaonsida 
tanka  kin  eciyatanhan  ; 

8  He  iye  unkiciyuotapi,  wico- 

ksape  owasin  qa  wookahnige  ko  j 

on :  ! 

9  Qa  iye  toiyokipi  kin  eciya¬ 
tanhan,  iye  tawacin  wowiyukcan 

kin  sdonyeunkiyapi,  he  iye  en 
iciconze  ciqon  he  iyecen  : 

10  Hecen  tohan  iyehantu  kin- 
han,  wokonze  kin  eciyatanhan 
taku  owasin  Messiya  en  witaya 
mnaye  kta,  taku  mahpiya  ekta 
lin,  qa  taku  maka  akan  un  kin 
hena,  iye  en. 

11  Qa  tuwe  iye  tawacin  wo¬ 
konze  kin  eciyatanhan,  taku 
owasin  kage  cin  he  otokaheya 
tanhan  unkahnigapi  kin,  he  iye 
en  woaihpeye  kin  unhapi. 

12  Hecen  unkiye  tokaheya 
Messiya  wacinunyanpi  qon,  iye 
towitan  kin  yatan  unyakonpi 
kte  cin  heon. 

13  He  nis  niyepi  nakun,  wowi- 
cake  oie  kin  nayahonpi  qehan, 
wotanin  waste  on  ni  niyanpi  kte 
cin  hee,  he  iye  wacinyayapi, 
unkaii  Woniya  wahoyapi  kin  he 
on  wapetognitonpi : 

14  He  taku  unhapi  kte  cin  to¬ 
kaheya  wicaqu  ece  kin  hee,  taku 
opetonpi  hdamnanpi  kin  u  hte 
cin  hehanyan,  iye  towitan  ya- 
tanpi  kte  cin  heon. 

15  Hecen  mis  eya,  Jesus  Mes¬ 
siya  wacinyayapi  kin  he,  qa 
tona  owotanna  un  kin  owasin 
waste  wicayadakapi  kin  nawa- 
hon  kin, 

16  Ehantanhan  niyepi  on  wo- 
pida  eya  amdastan  sni,  qa  wo- 
cekiye  epa  eca,  ciksuyapi  ece  : 

17  Jesus  Messiya  Itancan  un- 
kiyapi  Wakan tanka  tawa,  qa 
wowitan  Ateyapi  kin  hee  wo- 
ksape  wowiyukcanko  oniya  kin 
nicupi  kta,  he  iye  sdonyayapi 
kta  e  heon  : 

18  Nitawacinpi  ista  kin  iyoyam 
niyanpi  kta,  hecen  nicopi  wowa- 
cinye  kin  he  taku  kin  e  sdonya¬ 
yapi  kta,  qa  tona  owotanna  un 
kin  taku  tawapi  kte  cin  wowi¬ 
tan  wijica  kin  he  taku  ; 

19  Qa  tona  wicaundapi  kin  en 

302 


iye  towasake  tanka  hinca  wo- 
ptecasni  kin  he  taku  kin  nakun, 
iye  towasake  wasagya  ohanye 
cin  eciyatanhan. 

20  He  Messiya  okicihan,  wi- 
conte  etanhan  najin  kiye  cehan, 
qa  mahpiya  ekta  iye  etapa  kin 
en  ekihde  : 

21  Wokiconze  owasin,  qa  wo- 
wasake,  qa  w'ookihi,  qa  itancan- 
kiyapi,  qa  wicacaje  caje  yatapi 
kin  owasin,  wiconi  kin  de  en 
hecedan  sni,  wiconi  u  kte  cin 
he  nakun,  hena  iwankam  tehan 
wankantuya  ekihde  : 

22  Qa  iye  siha  kin  ihukuya 
taku  owasin  ekihnaka,  qa  taku 
hiyeye  cin  owasin  iwankam 
okodakiciye  kin  en  he  pa  kin 
kaga  ; 

23  He  iye  tancan  kin  hee,  tuwe 
taku  owasin  on  owasin  ojuye 
cin  woojudan  kin  hee. 

WICOWOYAKE  2. 

1  Unkan  nis  niyepi  kin  woahta- 
ni  wicohan  sica  ko  en  nitapi : 

2  Hena  ehna  ehanna  mayanipi, 
w'icoicage  kin  de  wiconi  kin  eci¬ 
yatanhan,  qa  okotonyan  wowa- 
sake  kin  itancan  kin  eciyatanhan, 
he  taku  wakan  woakta  sni  cinca 
kin  en  ohanye  cin  hee. 

3  Hena  om,  unkiyepi  owasin 
ehanna  unnipi,  uncehpipi  wacin 
yuze  cin  en,  wicacehpi  wicota- 
wacin  ko  wacinpi  kin  ecetu  un- 
yanpi,  qa  unmanpi  kin  iyecen 
wocantiyahde  cinca  kin  heun- 
capi. 

4  Tuka  Wakan  tanka  wowa- 
onsida  kin  on  wijica  kin  he  to- 
wastedake  tanka  kin  on  waste 
undakapi  kin  heon  ; 

5  Unkiye  wicohan  sica  ehna 
untapi  qehan,  Messiya  kici  niun- 
kiyapi ;  wowaonsida  on  wiconi 
duhapi  ece : 

6  Qa  Jesus  Messiya  en  witaya 
najin  unkiyapi,  qa  malipiya  kin 
ekta  kici  kiyotstng  unkiyapi ; 

7  Hecen  wiconi  u  kte  cin  en, 
Jesus  Messiya  on  cantounhna- 
kapi  kin  on,  towa'onsida  woyuha 
wopteca  sni  kin  hcluotanin  kta. 

8  Wowaonsida  kin  on  yanipi, 
wacinyanpi  kin  eciyatanhan,  qa 
he  niyepi  kin  etanhan  sni,  Wa- 
kantanka  taku  nicupi  kin  hee. 

9  Wicohan  kin  eciyatanhan  sni, 
okinni  tuwe  ihdatan  kta  tuka. 

10  lye  taku  kage  cin  he  unki- 
yepi,  Jesus  Messiya  en  wicohan 
waste  aicah  unyanpi,  hena  ohna 
maunnipi  kte  cin  heon  otoka- 
heya  tanhan  Wakantanka  wiye- 
ya  ehnaka. 

11  Hecen  ehanna  wicacehpi 
ekta  Ikcewicasta  henicapi  kin 
he  kiksuya  po,  qa  wicacehpi 
hahdayapi  eyapi,  nape  on  econpi 
kin  he  bakihdayapi  sni  eniciyapi 
qon  : 

12  He  ehan  Messiya  yuhe  sni 
yaunpi ;  Israel  wqkiconze  kin 
iyenicihantupi  sni,  qa  wahoyapi 
wicotakuye  kin  sdonyayapi  sni, 
wowacinye  ninicapi,  qa  wicoi- 
cage  kin  en  Wakantanka  codan 
yaunpi. 

13  Tuka  nakaha  Jesus  Messiya 
en,  nis  niyepi  ehanna  itehanyan 
yaunpi  qon,  wanna  Messiya  we 
kin  on  kiyadan  anihipi. 

14  Unkan  iye  wookiye  unki- 
tawapi  kin  hee,  iye  qe  napin  yu- 
wanjidan,  qa  cokahnagya  ehna- 
kapi  qon  he  yujuju; 

15  Qa  iye  cehpi  kin  en,  toka- 
kiciyapi  kin  woahope  woope  kin 
econ  wicasipi  qon  he  yutakuni 
sni ;  is  iye  en  nonpa  etanhan 
wicasta  wanjidan  teca  icahye 
kta,  hecen  wookiye  kage  kte 
cin  heon  etanhan. 

16  Qa  tancan  wanjidan  on,  can 
susbeca  kin  eciyatanhan,  hena 


napin  Wakantanka  kici  okicici- 
ye  wicakiye  ca,  heon  tokakici- 
yapi  kin  kte. 

17  Qa  tona  tehan  dukanpi  qon 
kiyadan  un  kin  hena  ko  wooki¬ 
ye  oniciyakapi  hi. 

18  He  eciyatanhan  Woniya 
wanjidan  on,  napin  Ateunyanpi 
kin  ekta  kiyedan  ipi  kin  he  un- 
hapi. 

19  Heon  etanhan,  detanhan 
togkicihdapi,  qa  oyate  tokeca 
kin  henicapi  sni ;  tuka  tona 
owotanna  unpi  kin  hena  om  ya- 
tipi,  qa  Wakantanka  tiyohnaka 
tawa  kin  he  niyepi : 

20  Qa  yewicasipi  wicasta  wo- 
kcan  ko  taku  ahehde  tawapi  kin 
akan  tinicagapi,  Jesus  Messiya 
he  oise  en  otancanke  kin  hee. 

21  Iye  ohna  tipi  kin  ocowasin 
ayucoco  ehnakapi,  qa  Itancan 
kin  en  tipi  wakan  icaga. 

22  He  ohna  niyepi  nakun  ptaya 
tinicagapi,  Woniya  kin  eciya¬ 
tanhan,  W'akantanka  tipi  ye  kte 
cin  heon. 

WICOWOYAKE  3. 

1  Heon  Ikcewicasta  kin  niyepi 
on  etanhan,  Palos,  Jesus  Messi¬ 
ya  on  kaska  hnakapi  kin  he 
miye. 

2  Niyepi  on  Wakantanka  to- 
waonsida  wicohtani  maqupi  kin 
he  nayahonpi  hecinhan ; 

3  Token  woyakapi  kin  on  wo- 
wiyukcan  kin  he  sdonye  maki- 
ya  ;  he  wanna  wicoie  tonana  on 
wakaga  : 

4  He  dawapi  kin  ehantanhan 
Messiya  tawowiyukcan  kin  to¬ 
ken  imdukcan  kin  sdonyayapi 
kta. 

5  He  wicoicage  tokeca  kin  en 
wicasta  cinca  kin  owicakiyaka- 
pi  sni,  tuka  nakaha  Woniya  kin 
eciyatanhan,  yewicasipi  owo¬ 
tanna  qa  wicasta  wokcan  tawa- 

wicaye  cin  hena  owicakiyakapi 
kin  iyecen  : 

0  Hecen  Ikcewicasta  kin  na- 
kun  kici  tawayapi  kte  ca,  kici 
tancan  wanjipidan  kta,  qa  Mes- 
siya  tawotanin  waste  kin  eciya- 
tanhan  wahoyapi  qon  he  en  opa- 
pi  kta. 

7  He  on  ookiye  makagapi, 
Wakantanka  towaonsida  niaqu- 
pi  kin  he  eciyatanhan,  iye  towa- 
sake  ohanye  cin  on. 

8  Miye  tona  owotanna  nn  kin 
owasin  en  iyotan  macistinna, 
tuka  wowaonsida  kin  de  maqu- 
pi,  Ikcewicasta  kin  ekta  Messiya 
tawoyuha  okahnihpica  sni  kin 
he  omdake  kte  cin  hee. 

9  Qa  wowiyukcan  kin  otokahe 
wanin  ehantanhan  Wakantanka, 
taku  owasin  Jesus  Messiya  on 
kage  cin,  he  en  nahmanpi  qon 
hee  takodakiciyapi  kin  he  owa¬ 
sin  sdonye  wicawakiye  kta. 

10  Hecen  nakaha  okodakiciye 
kin  eciyatanhan,  wokiconze  wo- 
wasake  ko,  mahpiya  ekta  un  kin 
en,  Wakantanka toksape  wopte- 
ca  sni  kin  atanin  kta. 

11  Wokonze  otokahe  wanin 
ehantanhan  kage  ciqon  he  eci¬ 
yatanhan,  Jesus  Messiya  Itan- 
can  unkiyapi  kin  en  ; 

12  lye  wacinunyanpi  kin  eci¬ 
yatanhan,  kokipesniyan  ekta  un- 
kipi,  qa  waditagya  unkiapi  ece. 

13  Heon  etanhan  niyepi  kin 
on  kakis  mayanpi  kin  heon  can- 
wannikapi  kte  sni  wacin. 

14  Qa  heon  Jesus  Messiya 
Itancan  unkiyapi  he  Atkuku  kin 
en,  anpetu  iyohi  eanpeska  make- 
hde  inawajin. 

15  He  eciyatanhan  wicowazi 
mahpiya  ekta  un,  qa  maka  akan 
un  kin,  ocowasin  castonpi. 

16  Hecen  iye  towitan-  woyuha 
kin  eciyatanhan  taku  nicupi  kta, 
iye  Taniya  kin  eciyatanhan,  wo- 

wasake  on  wicasta  mahen  tan- 
han  wasagniyanpi  kta. 

17  Hecen  wacinyanpi  onnican- 
tepi  kin  mahen  Messiya  ounye 
kta  ; 

18  Hecen  wowastedake  on 
hutkan  niyusutapi,  qa  sutaya  hu 
nihdepi  kta  ;  qa  tona  owotanna 
un  kin  owasin  om,  ohdakinyan 
qa  ohanske  cin,  ornahentuya  qa 
obosdatu  kin  he  taku  kin  iyu- 
kcan  oyakihipi  kta  ; 

19  Qa  Messiya  towaste  oka¬ 
hnihpica  sni  kin  he  sdonyayapi 
kte,  hecen  Wakantanka  tooju- 
dan  kin  ocowasin  ojuniyanpi 
kte. 

20  Tuwe  nina  wasagya  econ 
okihi,  unkis  unkidapi  qa  awaun- 
cinpi  kin  isanpa,  wowasake  kin 
on  onicihanyanpi  kin  he  eciya¬ 
tanhan  ; 

21  He  iye  okodakiciye  kin  en, 
Jesus  Messiya  on,  ohinniyan 
owihanke  wanin  wowitan  kici- 
han  nunwe. 

WICOWOYAKE  4. 

1  Heon  etanhan  mis  miye 
Itancan  caje  on  makaskapi,  ceci- 
ciyapi  ce,  Wicakicopi  on  nicopi 
kin  he  iyacinyan  mayanipi  kte. 

2  Wicotawacin  waste  ocowa¬ 
sin  qa  wicowahbadan,  wacin 
tankapi  ko  yuha,  wowastedake 
en  otoiyohi  iyowinyeciciyapi 
kta  : 

3  Qa  wookiye  icaske  kin  on 
Woniya  okonwanjidan  kin  he 
yahduhapi  kta  e  aiciciya  po. 

4  Wicatancan  wanjidan  qa 
Woniya  nakun  wanjidan,  nicopi 
kin  en  wowacinye  wanjidan  ini- 
copi  kin  he  i3'ececa  ; 

5  Itancan  wanjidan,  wowacin¬ 
ye  wanjidan,  baptem  wanjidan, 

6  Taku  Wakan  wanjidan,  he 
owasin  Ateyapi  kin,  owasin 

iwankam  un,  qa  owasin  opta  un, 
qa  niyepi  owasin  en  niunpi  kin. 

6  Tuka  Messiya  iyunwin  co- 
dan  wicaqu  iyutapi  kin  eciya- 
tanhan  unkiyepi  otoiyohi  wowa- 
onsida  unqupi. 

8  Heonkaken  eya  ;  Wakantki- 
ya  kihde  cehan,  wayaka  ahdapi 
qon  he  ocowasin  ahde  ca  wica- 
sta  kin  taku  wicaqu  ce. 

9  Wankan  kihde  cin  he  taku 
he  ;  tokaheya  maka  mahentuya 
kin  iyaye  cin  hee. 

10  Tuwe  kun  hi  qon  he  taku 
owasin  ojuye  kte  cin  heon,  he 
mahpiya  kin  ako  sanpa  tehan 
wankantuya  kihde  cin. 

11  Unkan  apa  yewicasipi  kin 
heca  wicaqu,  qa  wicasta  wo- 
kcan  wanjikji,  qa  wotanin  waste 
oyakapi  kte  cin  wanjikji,  qa 
waawanhdakapi  waonspekiya  ko 
wanjikji ; 

12  Tona  owotanna  un  kin  he- 
na  wicayuecedan  kta,  wawoki- 
yapi  wicohan  kin  on,  qa  Messi¬ 
ya  tancan  icahyapi  kte  cin  heon. 

13  Tohan  owasin  okonwanji- 
dan  wacinyanpi,  qa  Wakantan- 
ka  Cinhintku  sdonyapi  kin  ekta, 
qa  wicasta  tanka  Messiya  too- 
judan  kin  iyehankeca  iyutapi 
kin  ekta  iyounhipi  kte  cin  he- 
hanyan. 

14  Hecen  detanhan  hoksiyo- 
qopa  aptanptan  iyeyapi,  qa  wo- 
onspe  tate  owasin  on  kaha  iye¬ 
yapi  kin  heuncecapi  kte  sni,  wi¬ 
casta  oskiskeya  ohanyanpi,  qa 
wohnaye  on  wicahnayanpi  wi¬ 
cohan  kin  eciyatanhan  ; 

15  Tuka  wowastedake  en  ie- 
wicaunkapi  kta,  hecen  tuwe  wi- 
capa  kin  ee,  Messiya  hee  en  ta¬ 
ku  owasin  on  unkicagapi  kta. 

16  lye  eciyatanhan  tancan  kin 
ocowasin  wayupiya  iciyakaska- 
pi,  qa  okihe  kin  owasin  wawo- 
kiyapi  on  icicazontapi,  huha  kin 

otoiyohi  iyacinyan  icage  cin  he 
iyecen  tancan  kin  icahyapi,  wo¬ 
wastedake  en  icage  kte  cin 
heon. 

17  Heon  kaken  epe  ca  Itancan 
kin  on  mdaotanin  ;  Ikcewicasta 
tokeca  wicotawacin  w'itkotkopi 
kin  en  manipi  kin  he  iyecen  ma- 
yanipi  kte  sni. 

18  Hena  wicotawacin  aotpas- 
yapi,  qa  Wakantanka  wiconi  ta- 
wa  kin  itehanyan  unpi,  wosdon- 
ye  sni  iye  tanmahen  un  kin  eci¬ 
yatanhan,  wicocante  tehika  yu- 
hapi  kin  heon ; 

19  Hena  iyasaka  icah  ayapi, 
qa  wicastapi  sni  kin  en  iyohpe- 
iciyapi,  taku  asapapi  kin  owasin 
wohitiya  econpi  kte  cin  heon. 

20  Tuka  niyepi  e  qe  hecen 
Messiya  kin  onspeniciciyapi  ^ni : 

21  He  nayahonpi,  qa  he  on- 
speniciyapi  hecinhan,  Jesus  en 
wowicake  kin  iyececa. 

22  Wicohan  tokaheya  kin  en, 
wicasta  tannike  cin,  wohnaye 
wocantiheye  kin  on  hwin  kin 
hee  yahdusdokapi  kta ; 

23  Qa  nitawacinpi  woksape  kin 
en  niyutecapi  kta ; 

24  Qa  wicasta  teca  woowotan- 
na,  qa  wowicake  wakan  kin  en, 
W^akantanka  eciyatanhan  icah¬ 
yapi  kin  he  kodakapi  kta. 

25  Heon  etanhan,  itonpi  ^ni  kin 
ayastanpi,  qa  otoiyohi  wicasta 
tokeca  kici  wowicake  ece  ohda- 
ka  po  ;  otoiyohi  huha  yeciciyapi 
kin  heon. 

26  Sinyahdapi  esta,  wahtanipi 
sni  po.  Canniniyanpi  ecen  wi 
iyaye  sni  nunwe. 

27  Qa  Wakansica  kiyukanpi 
sni  po; 

28  Tuwe  w'anianon  kin  he  ake 
manon  kte  sni,  tuka  htani  kta, 
nape  on  taku  waste  econ  kta,  he¬ 
cen  wahpanica  kin  he  taku  wi¬ 
caqu  kte  cin  yuhe  kta. 

29  Wicoie  sice  cin  owasin  ta- 
kudan  niipi  kin  etanhan  hinan- 
pe  sni  nun  we,  tuka  taku  waste, 
on  icak  yapi  kta,  tona  nakonpi 
kinhan  wowaonsida  wicaqu  kte 
cin  he  ecedan. 

30  Qa  Wakantanka  Taniya 
Wakan  kin  iyokisinyapi  sni  po  ; 
he  on  wopekitonpi  anpetu  kin 
aiyahdeya  askam  niyanpi. 

31  Wicokige  owasin,  qa  wo- 
cantiyahde,  qa  wosihda,  qa  iwa- 
sicunpi,  qa  waaiapi  canniyekici- 
yapi  ko  owasin  ehpeyayapi  nun- 
we. 

32  Qa  otoiyohi  okiciciyapi,  qa 
cantekiciyapi,  qa  otoiyohi  kiei- 
cajuju  po,  Wakantanka  Messiya 
on  nicicajujupi  kin  he  iyecen. 

WICOWOYAKE  5. 

1  Heon  hoksiyopa  cantekiya- 
pi  kin  iyecen  Wakantanka  opa 
po. 

2  Qa  wacantkiyapi  kin  en  mam 
po  ;  Messiya  canteunkiyapi,  qa 
unkiyepi  on  Wakantanka  en  ici- 
cu,  qa  waihdusna,  woomna  iyo- 
kipi  kin  he  iyececa. 

3  Tuka  wiinahmanpi,  qa  waasa- 
papi,qa  waicucupikte  cin,niyepi 
ekta  caje  yatapi  sni  nunwe,  tu¬ 
ka  tona  owotanna  un  taku  iyo- 
kiyii  wicaye  cin  hena. 

4  Qa  wawistenyapi,  qa  wicoie 
ecinsniyan  kin,  qa  iapi  sica  hena 
hecetu  sni ;  tuka  wopida  eyapi 
kin  he  waste. 

5  He  de  sdonyayapi,  tuwe  wa- 
wicihahapi  econ,  qa  tuwe  wa- 
asape  cin,  qa  tuwe  waicucukte 
cin,  he  wakagapi  cekiya  ece, 
hena  wanjidan  esta  Messiya  qa 
W^akantanka  kici  tokiconze  kin 
en  takudan  tawapi  kte  sni. 

6  Iapi  ecinsniyan  on  ihnuhan 
tuwe  nihnayanpi  kin  ;  wicohan 
kin  hena  on  W’akantanka  to  can- 

niye  kin  woakta  sni  cincapi  kin 
en  awicau  kta. 

7  Heon  etanhan  hena  en  ope- 
ya  unpi  sni  po. 

8  Ehanna  otpaze  cin  henicapi, 
tuka  wanna  Itancan  kin  en  iyo- 
yanpa  kin  henicapi;  iyoyanpa 
cinca  kin  iyecen  mani  po  : 

9  Woniya  tawaskuyeca  kin  he 
wowaste  owasin,  qa  wicoowo- 
tanna,  qa  wowicake  kin  en  un  : 

10  Qa  Itancan  kin  taku  iyoki- 
piye  kte  cin  he  akita  po. 

11  Qa  otpaza  wicohan,  on  taku 
waste  icage  sni  kin  hena  en  oki- 
cipapi  sni  po,  tuka  hena  iyope- 
ya  po. 

12  Hena  taku  nahrnana  econpi 
kin  caje  yatapi  kin  he  wowistece. 

13  Tuka  taku  tona  iyopeyapi 
kin  hena  owasin  iyoyanpa  kin 
yuotanin  ;  qa  taku  owasin  yuo- 
tanin  kin  he  iyoyanpa  kin  ee. 

14  Heon  etanhan  kaken  eya ; 
Tuwe  istinbe  cin  kikta,  qa  wi- 
conte  etanhan  najin  wo,  Messiya 
iyoyamniye  kta  ce. 

15  Hecen  on  wakta  po,  iton- 
peya  mayanipi  kta,  witkotkoke 
cin  iyecece  sni,  tuka  wicasta 
wacin  ksape  cin  iyececa. 

16  Qa  omaka  kin  tanyan  hdu- 
ha  po,  anpetu  kin  sice  cin  heon 
etanhan. 

17  Heon  etanhan  wacin  ksapa 
po,  qa  Itancan  token  tawacin 
kin  sdonya  po. 

18  Qa  minisa  on  witkopi  sni 
po,  he  on  iyatahdepi  ece  ;  tuka 
Woniya  kin  on  ojudan  un  po. 

19  Qa  Psalm,  qa  odowan,  qa 
wakan  dowanpi  kin  on  waho- 
konkiciciya  po  ;  ahiyayapi  qa  ni- 
cantepi  kin  ekta  Itancan  kin 
idowan  po. 

20  Qa  ohinniyan,  taku  owasin 
on,  Wakantanka  Ateyapi  kin 
wopida  eciya  po,  Jesus  Messiya 
Itancan  unkiyapi  caje  kin  on : 


WICOWOYAKE  6. 


21  Qa  Wakantanka  kokipeya- 
han  otoiyohi  tokan  ihukun  iyei- 
ciya  po. 

22  Winoliinca,  nihihnapi  kin 
wicihukun  iyeiciya  po  ;  Itancan 
kin  en  iyececa. 

23  Wicasta  kin  he  iye  tawicu 
pa  kin  hee,  Messiya  okodakiciye 
pa  kin  hee  he  iyececa ;  qa  he 
iye  wicatancan  kin  wanikiye  cin 
hee. 

24  Heon  okodakiciye  kin  Mes¬ 
siya  ihukuya  yanke  cin  he  iyecen 
winohinca  kin  iye  hihnakupi  kin 
taku  owasin  on  ihukun  unpi  kta. 

25  Wicasta,  winohinca  nita- 
wapi  kin  cantewicakiya  po, 
Messiya  okodakiciye  kin  waste 
kidake  ca,  on  iye  icicu  kin  he 

ivecen  ; 

•/  ' 

26  Hecen  iye  oie  kin  eciyatan- 
han,  mini  on  hduecedan,  qa  hdu- 
ska  kta ; 

27  Qa  hecen  iye  ekta  ehdaku 
kta,  wowitan  okodakiciye  kin 
heca,  woasape  qa  yuskipi,  qa 
taku  hececa  wanica  ;  hecen  wa- 
kan,  qa  waasape  sni  un  kta. 

28  He  iyecen,  wicasta  kin  iye 
tancanpi  kin  iyecen  tawicupi  kin 
waste;  wicakidakapi  kta  ;  tuwe 
tawicu  kin  waste  kidake  cinhan 
he  waste  icidaka. 

29  Qa  tohinni  tuwedan  iye 
cehpi  kin  sice  kidake  sni,  tuka 
icahkiye  ca,  tanyan  hduha,  Mes¬ 
siya  okodakiciye  hduhe  cin  iye¬ 
ceca. 

30  He  tancan,  qa  cehpi,  qa 
huhu  kin  en,  huha  kin  he  unki- 
yepi. 

31  Heon  etanhan  wicasta  kin, 
atkuku,  hunku  ko  ehpewicakiye 
ca,  tawicu  kin  en  iyaihdaske 
kta,  qa  heniyos  wicacehpi  wan- 
jidan  kta. 

32  He  wowiyukcan  wan  tanka, 
tuka  Messiya  qa  okodakiciye  kin 
hena  wicawaka. 


33  Heon  nis  niyepi  otoiyohi  ni- 
ye  inihdacin  nitawin  waste  ya- 
kidake  kta,  qa  winohinca  kin  is 
iye  hihnaku  kin  kinihan  kte. 

WICOWOYAKE  6. 

1  Hoksiyoqopa,  nihunkakepi 
kin  anawicakigoptan  po,  Itancan 
kin  en,  he  owotanna. 

2  Niyate  nihun  kici  wicahdu- 
onihan  wo ;  woahope  on  taku 
wahoyapi  tokaheya  kin  hee  ; 

3  Hecen  tanyan  yaun,  qa  maka 
akan  tehan  yani  kta. 

4  Qa  ateniyanpi  kin,  nicincapi 
kin  wacinko  wicakiyapi  sni  po, 
tuka  Itancan  waicahye  ca  wo- 
onspe  tawa  kin  en  icahwicakiya 
po. 

5  Qa  wowidake  yaunpi  kin, 
tona  wicacehpi  ekta  niyuhapi 
kin  wokokipeya  cancaniciya 
anawicakigoptan  po,  Messiya 
kin  iyececa,  nicantepi  okonwan- 
jidan  on  ; 

6  Wanniyakapi  ecedan  sni,  wi¬ 
casta  iyokipiwicayapi  kin  iyece¬ 
ca  ;  tuka  Messiya  taokiye  kin 
iyececa,  nagi  kin  eciyatanhan, 
Wakantanka  tawacin  kin  ecen 
ecanonpi  kta. 

7  lyokipiya  wawokiya  po,  Itan¬ 
can  kin  ekta  hecetu,  qa  wicasta 
kin  en  iyecece  sni. 

8  Qa  tuwe  taku  waste  econ 
kinhan,  he  on  Itancan  kin  eciya¬ 
tanhan  wayuhe  kta,  wowidake 
un,  qa  is  tawaiciya  un  kin,  unma 
tukte  kasta,  he  sdonyayapi. 

9  Qa  tona  itancan  yaunpi  kin, 
nis  eya  he  iyecen  ecawicaye- 
conpi  kta,  qa  wakokipe  wicaye- 
cagapi  kte  sni.  Mahpiya  kin 
ekta  i^  iyepi  qa  nis  niyepi  nakun 
Itancan  yakiyapi  kin  yanke  ca, 
he  ekta  wicasta  itohnake  yuoni- 
hanpi  wanica,  he  sdonyayapi. 

10  Unkan  ehake  mihunkawanji, 

Itatican  kin  en  wasagya  un  po, 
iye  towasake  wicookihi  kin  on. 

11  Wakantanka  tawipe  kin 
ocowasin  un  po,  hecen  Wakan- 
sica  wohnaye  olianye  cin  itko- 
kim  inajin  oyakihipi  kta. 

12  Wicawe,  qa  wicacelipi  kin 
kici  unkicizapi  sni,  tuka  woki- 
conze,  qa  wicowasake,  qa  wi- 
coni  kin  de  en  otpaza  itancanpi 
kin,  qa  taku  wakan  sicapi  wan- 
kantuya  yukanpi  kin  hena  om. 

13  Heon  etanhan  Wakantanka 
tawipe  kin  ocowasin  icu  po,  he¬ 
cen  anpetu  sice  cin  en  najin  oya¬ 
kihipi  kta,  qa  taku  owasin  hdu- 
stan  nayajinpi  kta. 

14  Heon  wowicake  ipiyag  ki- 
tonpi  ecen  najin  po,  qa  wico- 
owotanna  maza  maku  akahpe 
kin  koyaka  po. 

15  Qa  nisihapi  kin  en  wookiye 
wotanin  waste  ohdustan  kin 
okihan  po. 

16  Qa  owasin  akapa  tanhan 
wowacinye  wahacanka  kin  icu 
po,  he  on  wicasta  sica  tunwan- 
hinkpe  ide  kin  owasin  yusni  oya¬ 
kihipi  kta. 

17  Qa  wiconi  maza  wapaha  kin 
he  icu  po,  qa  nakun  Woniya  ta- 
mazasagye  kin,  Wakantanka  oie 
kin  hee  : 

18  Wocekiye  qa  wokidapi  owa- 

4 

sin  on  Woniya  kin  en,  ohinniyan 
tona  owotanna  un  kin  on  cekiya 
po,  qa  heon  woape  owasin  wo¬ 
kidapi  ko  yuha  kiktahan  un  po  : 

19  Qa  nakun  miye  on,  iapi  owa- 
kihi  kte  cin  heon,  hecen  waditag- 
ya  i  wahdukawa,  qa  wotanin  wa¬ 
ste  wowiyukcan  kin  omdake  kta. 

20  Heon  wahosiya  un  wan  ka- 
ska  hnakapi  kin  hemaca,  hecen 
on  token  iwae  kte  cin  he  iyecen 
waditagya  iwae  kta. 

21  Tuka  taku  mitawa  kin,  to¬ 
ken  waun  kin  he  nakun,  sdon- 
yayapi  kta  e  heon  Tucikos  hun- 
kawanjin  kiciyapi  wan  waste 
dakapi,  qa  Itancan  kin  en  ooki- 
ye  owotanna  kin  he  taku  kin 
owasin  oniciyakapi  kta : 

22  Heon  etanhan  niyepi  ekta 
ye  wasi,  unkiyepi  ekta  taku  kin 
sdonyayapi  kta,  qa  he  nicantepi 
kin  wacintonhnag  niyanpi  kte 
cin  heon. 

23  Hunkawanjin  kiciyapi  kin 
en  wookiye  un  nunwe,  qa  wo- 
wa^te,  wowacinye  ko,  Wakan¬ 
tanka  Ateyapi,  qa  Jesus  Mes¬ 
siya  Itancan  kin  eciyatanhan. 

24  Tona  awicakehan  Jesus 
Messiya  Itancan  unkiyapi.  waste 
dakapi  kin  hena  owasin  en,  wo- 
waonsida  wicakici  un  nunwe. 

Amen. 

PALOS 

PHILIPPI  OYATE 

WOWAPI  WICAKICAGE  CIN. 

WICOWOYAKE  1. 

1  Palos  qa  Timotheos,  Jesus 
Messiya  taokiyewicaye  cin,  to- 
na  Philippi  ekta  Jesus  Messiya 

en  owotanna  un  kin  hena,  qa 
waawanhdake  cin  hena  ookiye 
unpi  ko,  wowapi  unnicagapi : 

2  Wakantanka  Ateunyanpi,  qa 

Jesus  Messiya  Itancan  unki- 

WICOWOYAKE  1. 


yapi  kin  etanhan,  wowaonsida, 
wookiye  ko  niyepi  kin  en  nicipi 
un  nunwe. 

3  Ciksuyapi  eca,  Wakan tanka 
mitawa  wopida  ewakiya  ece. 

4  Ohinniyan  mitawocekiye  o- 
toiyohi  en,  niyepi  owasin  on  iyu- 
skinyan  cewakiya  ece  : 

5  Anpetu  tokaheya  kin  ehantan- 
han,  qa  dehanyan,  wotanin  wa¬ 
ste  kin  en  kodayeciyapi  kin 
heon. 

6  Unkan  he  sdonwaya  ;  tuwe 
tokaheya  ohan  waste  nicicaga- 
pi  kin  he  niciyustanpi  kta,  Jesus 
Messiya  anpetu  tawa  kin  he- 
h  any  an. 

7  Hecen  niyepi  owasin  wacin 
en  ciyuzapi  kte  cin  he  hecetu, 
cante  en  mayaduzapi  kin  heon  ; 
makaskapi  kin,  qa  wotanin  wa¬ 
ste  omdake  ca  mdasuta  kin  he 
en,  qa  nakun  wowaste  mitawa 
kin  en  niyepi  owasin  oyapapi 
ece. 

8  Wakantanka  sdonmayan,  Je¬ 
sus  Messwa  cante  kin  on  owasin 
cantocikpanipi. 

9  Qa  he  de  icewakiya,  waste 
yadakapi  kin  he  wosdonye  wi- 
yukcanpi  ko  owasin  en,  sanpa 
qa  sanpa  tankaya  aye  kta  : 

10  Kinhan,  taku  waste  kin  he- 
na  idukcanpi  kta,  hecen  okon- 
wanjidan  hicahe  sni  yaunpi  kta, 
Messiya  anpetu  tawa  kin  en  ; 

11  Qa  wicoowotanna  waskuye- 
ca  kin  on  ojudan  yaunpi  nunwe, 
hena  Jesus  Messiya  on  Wakan¬ 
tanka  woyatan  qa  wowitan  tawa 
kin  ee. 

12  Mihunkawanji,  taku  token 
ecamiconpi  kin  he  on  wotanin 
waste  kin  sanpa  otanin  aye  cin 
he  sdonyayapi  kta  wacin. 

13  Hecen  wicastayatapi  taho- 
coka  kin  ekta,  qa  owancaya 
Messiya  on  makaskapi  kin  he 
otanin. 


14  Qa  Itancan  kin  en,  hunka- 
wanjin  kiciyapi  kin  ota,  miye 
makaskapi  kin  on,  sanpa  nina 
waditakapi,  qa  kokipesniyan  wi- 
coie  kin  taninyan  oyakapi  ece. 

15  Hunh.  waakinicapi  qa  wina- 
wizipi  kin  on,  qa  hunh  is  waste- 
dakapi  kin  on  Messiya  oyakapi 
ece. 

16  Hena  e  waakinicapi  kin  on, 
wowicake  eciyatanhan  sni  Mes¬ 
siya  kin  oyakapi,  qa  makaskapi 
kin  en  wokakije  kokijuya  aupi 
kta  kecinpi ; 

17  Qa  unmapi  kin  is  wasteki- 
dapi  kin  on  etanhan,  wotanin 
waste  mdusuta  kta  e  on  ema- 
hdepi  kin  sdonyapi, 

18  Ecin  to  ;  toketu  kasta,  wo- 
hnaye  on  etanhan,  qa  is  awica- 
kehan,  unma  tukte  kakes,  03m- 
kapi  kin  he  on  imduskin,  qa  ees 
nakun  imduskin  kta. 

19  Nitawocekiyepi,  qa  Jesus 
Messiya  Taniya  wawokiye  cin 
on,  he  wiconi  emicicetu  kta 
sdonwa3^a. 

20  Qa  nina  awacanmi  qa  ape 
manka,  hecen  takudan  on  ima- 
stece  kte  sni,  tuka  ohinniyan 
waditagya  waun  kin  he  iyecen 
nakaha  mitancan  kin  on  Messi¬ 
ya  yuonihanpi  kte,  wani  qa  ma¬ 
te  kte  cin  unma  tukte  kasta  on 
etanhan. 

21  Wani  kin  he  Messiya  ee, 
qa  mate  cinhan  sanpa  tanyan 
waun  kta. 

22  Wicacehpi  kin  en  opeya 
wani  kinhan,  miohan  waskuye- 
ca  kin  hee,  tuka  unma  tukte 
wacin  nun  tanin  sni. 

23  Taku  nom  aotins  mayanpi ; 
ekta  mde  ca  Messiya  kici  waun 
kte  hinca,  he  iyotan  waste. 

24  Tuka  wicacehpi  kin  en  opeya 
waun  kin  he  niyepi  on  wawoki- 
yapi  kin  hee. 

25  Hecen  wahdukcan,  qa  heon 

wani,  qa  niyepi  owasin  om  wa- 
un  kta  sdonwakiya,  sanpa  inica- 
gapi  qa  wacinyan  iduskinpi  kte 
cin  heon. 

26  Qa  hecen  ake^  ekta  ciupi 
kinlian  miye  on,  Jesus  Messiya 
en  sanpa  nina  iduskinpi  kta. 

27  Tuka  Messiya  tawootanin 
waste  kin  eciyatanhan  yanipi 
nun  we  ;  hecen  wanciyakapi  wau 
kinhan,  qa  is  wau  sni,  unma 
tukte  kasta,  niohanpi  kin  nawa- 
hon  kta,  wicotawacin  wanjidan 
en  sutaya  yaunpi,  qa  wicanagi 
wanjidan  yuha  wotanin  waste 
kin  wacinyan  oyecipapi  kin. 

28  Qa  ton  a  toka  niyanpi  kin 
hena  on,  ihnuhan  taku  ininihan- 
pi  kin  :  hee  hena  en  wicotakuni 
sni  au  kta  yuotanin,  tuka  heon 
niyepi  kin  en  wiconi  Wakantan- 
ka  etanhan  au  kta  otanin. 

29  Messiya  he  ayuco  nicupi, 
iye  wacinyayapi  kte  ca,  nakun 
iye  on  kakisniyanpi  kte  cin. 

30  Qa  inakakije  cin  wanmaya- 
dakapi  qon,  qa  nakaha  en  man 
nayahonpi  kin,  he  iyecen  woka- 
kije  duhapi  kta. 


WICOWOYAKE  2. 


1  Heon  Messiya  on  iwicakiya- 
pi  yuke  cinhan,  qa  wowa^tedake 
en  imagagaiciyapi,  qa  Woniya 
kin  en  kodakiciyapi  yuke  cin¬ 
han,  qa  wacantkiyapi  wowaon- 
sida  ko  yuke  cinhan, 

2  Mitowiyuskin  kin  miciyustan 
po,  akiyecen  awacannipi,  qa  wo- 
waste  okonwanjidan  duhapi,  qa 
wicotawacin  wanjidan  yaunpi 


kta. 

3  Waakinicapi  qa  ihdatanpi 
kin  on  takudan  ecanonpi  kte  sni, 
tuka  wahbayedan  yaunpi,  qa 
otoiyohi  niye  isanpa  tokan  wa¬ 
ste  yecidakapi  kta. 

4  Otoiyohi  wicitawa  kin  ece- 

dan  ekta  etonwanpi  sni  po,  tuka 
nakun  otoiyohi  tokan  tawa  kin 
ekta. 

5  Jesus  Messiya  token  tawacin 
qon  he  iyecen  wacin  duzapi  kta. 

6  He  Wakantanka  ouncage  kin 
en  un,  qa  Wakantanka  kici  a- 
kidecen  yanka  keiciye  cin  he 
wawicakipi  sni  kecin. 

7  Tuka  ihdusdoke  ca  wowida- 
ke  un  kin  ouncage  kin  icu,  qa 
wicasta  kin  iyecen  ihdus  icaga  ; 

8  Qa  wicasta  ouncage  kin  en 
un  qehan,  ihduhukuya  qa  wi- 
conte  ekta  aiyahdeya  wanahon 
yanka,  can  susbeca  en  te  cin  he 
ehan. 

9  Heon  etanhan  Wakantanka 
he  tehan  wankantuya  hduwan- 
kan  icu,  qa  caje  wan  wicacaje 
owasin  isanpa  waste  kin  he  qu  ; 

10  Hecen  Jesus  caje  kin  on, 
hupahu  kin  owasin  canpeska 
makehde  enajin  kta,  mahpiya 
ekta  un,  qa  maka  akan  un,  qa 
maka  kin  ihukuya  un  kin  hena- 
kiya. 

11  Qa  Wakantanka  Ateyapi 
kin  yatanpi  kte  cin  on,  Jesus 
Messiya  he  Itancan  kin  ee  ce  ; 
wicaceji  owasin  eya  oyakapi 
kta. 

12  Heon  wa^te  cicidapi  kin, 
ohinniyan  nayahonpi  kin  he  iye¬ 
cen,  en  cicipi  waun  kin  hece- 
dan  sni,  tuka  nakaha  en  waun 
sni  esta,  sanpa  wokokipeya  can- 
caniciya  yanipi  kte  cin  hdustan 
po. 

13  Tuwe  cinniciyapi,  qa  econ- 
niciyapi  kin  he  Wakantanka  ee, 
iye  toiyokipi  kin  eciyatanhan 
niyepi  kin  en  ohanyan. 

14  Wihnupi  qa  waakinicapi 
wanin  taku  owasin  econ  po. 

15  Hecen  iyaonpepica  sni,  qa 
owotanna,  wicoicage  wan  pe- 
mni,  qa  yuksanksanyan  un  kin 
ehna  Wakantanka  cinca  ecedan 


WICOWOYAKE  3. 


yaunpi  kta ;  hena  en  maka  peti- 
janjan  iyecen  iyoyanpa  yaun- 

pi ;  .  .  .  .  ,  . 

16  Qa  wiconi  wicoie  km  pazo 
yaunpi:  Hecen  Messiya  anpetu 
tawa  kin  en  taku  on  imawinkta 
kin  he  dee,  taku  sni  on  waimnan- 
ke  ^ni,  qa  taku  sni  on  htawani 
sni  kin  hee. 

17  Unkan  wacinyayapi  wosna- 
pi  wawokiyapi  kin  en,  amihda- 
pson  esta  nakun  imduskin,  qa 
niyepi  owasin  om  imduskin  kta. 

,  18  Heon  nis  niyepi  nakun  idu- 

skinpi  qa  miyeci  iniwinktapi 
ece. 

19  Tuka  niyepi  kin  ekta  Ti- 
motheos  kohanna  yewasi  kta 
wacanmi,  Jesus  Messiya  Itan- 
can  kin  on,  hecen  tohan  token 
yaunpi  kin  sdonwaye  cinhan, 
hehan  mis  nakun  iyokipi  waun 
kta. 

20  Tuwe  iyecen  wacin  yuze 
ca  iye  cinka  taku  nitawapi  kin 
ihakta  kte  cin  mduhe  sni. 

21  Owasin  wicitawa  kin-  aki- 
tapi,  qa  taku  Jesus  Messiya  ta¬ 
wa  kin  akitapi  sni. 

22  Tuka  he  iyutapi  kin  sdon- 
yayapi,  hoksidan  wan  atkuku  ki- 
ci  un  kin  he  iyecen  wotanin  wa¬ 
ste  kin  en  micica. 

23  lye  kohanna  ye  wasi  kta, 
tohan  token  waun  kte  cin  sdon- 
wakiya. 

24  Qa  mis  eya  ecadan  wau  kta 
e  Itancan  kin  wacinwaya. 

25  Tuka  Epaphroditos  misun- 
ka  qa  mitawasi,  qa  kici  akicita 
waun,  tuwe  u  yasipi,  qa  tuwe 
taku  imakakije  cin  omakiye  cin, 
he  niyepi  ekta  hde  wasi  kta  iye- 
ceca  epca. 

26  He  niyepi  owasin  cantoni- 
kpanipi,  qa  iyokisica  un,  waya- 
zanke  cin  nayakihonpi  kin  he¬ 
on. 

27  He  qes  wayazanke  ca  wan¬ 


na  te  kta  ikiyedan,  tuka  Wakan- 
tanka  onsikida,  qa  he  isnana  sni, 
tuka  miye  nakun,  hecen  woiyo- 
kisice  icitakihna  mduhe  kte  ^ni 
e  heon. 

28  Qa  heon  itonpeyahan  hde 
wasi,  ake  waiidakapi  kinhan 
iduskinpi  kta,  qa  mis  aopten 
iyokisica  amaye  kta, 

29  He  Itancan  kin  on  etanban 
wopida  owasin  yulm  tin  u  si  po, 
qa  tona  hececapi  kin  wicayuo- 
nihan  po. 

30  He  Messiya  wicohtani  tawa 
kin  on  wanna  askadan  te  kta 
tuka,  wiconi  tawa  kin  itonkipe 
sni,  miye  en  wawokiyapi  aokpa- 
niyan  ecanonpi  kin  he  niciyu- 
stanpi  kte  cin  heon  etanhan. 

WICOWOYAKE  3. 

1  Ehake  mihunkawanji,  Itan¬ 
can  kin  en  iyuskin  po.  Taku  kin 
dena  on  wowapi  cicagapi  kin  he 
miye  tehike  wadake  sni,  qa  ni¬ 
yepi  kin  on  waste. 

2  ^unka  kin  on  waktaya  un  po ; 
tona  sicaya  econpi  kin  on  wakta 
po  ;  wayuspapi  kin  on  waktaya 
un  po. 

3  Tona  bakihdayapi,  qa  wico- 
cante  on  Wakan tanka  ohodapi, 
qa  Jesus  Messiya  en  iwinktapi, 
qa  wicacehpi  wacinyanpi  sni  kin 
heuncapi. 

4  Mis  nakun,  taku  on  wicac’e- 
hpi  kin  wacinwaye  kte  cin  mdu- 
ha  tuka.  Tuwe  wicacehpi  wa- 
cinyan  okihi  kecin  kinhan  he 
isanpa  owakihi. 

5  Anpetu  isahdogan  hehan  ba- 
makihdayapi,  Israel  oyate  qa 
Benjamin  tawicoun  kin  hema- 
tanhan,  Hebrew  etanhan  He¬ 
brew  kin,  qa  woope  kin  eciya- 
tanhan  Pharisee  kin  hemaca, 

6  Ohodapi  kin  eciyatanhan 
okodakiciye  kin  sicaya  wakuwa, 

qa  woope  woowotanna  kin  he 
eciyatanhan  takudan  iyaonpe- 
pica  sni  'waun. 

7  Tiika  taku  tona  mihdamna 
qon  hena  Messiya  on  takusni 
wadake  : 

8  Han,  awicakehan  taku  owa- 
sin  taku  sni  wadake,  Jesus  Mes¬ 
siya  Itancan  mitawa  kin  wosdon- 
ye  oiyokipi  kin  on,  iye  on  taku 
owasin  told  ehpewaya,  qa  hena 
tacesdi  ece  mdawa,  Messiya  iyo- 
wahi  kte  cin  heon  ; 

9  Qa  he  en  waun  kta,  mitoo- 
wotanna  wicoope  kin  eciyatan¬ 
han  un  kin  he  wahduhe  sni,  tuka 
taku  Messiya  wacinyanpi  eciya¬ 
tanhan  un  kin,  Wakantanka  too- 
wotanna  wacinyanpi  kin  on  ica- 
ge  cin  hee  wacin. 

10  Hecen  he  iye  sdonwaye 
kta,  qa  piya  ikicage  cin  wowa- 
sake  kin,  qa  iye  kakije  cin  oki- 
cipapi  kin  hena  ko,  i3'^e  te  cin 
ouncage  kin  en  imacage  kta  : 

11  Hecinhan,  wiconte  etanhan 
woekicetu  kin  en  iyowahi  kte 
hinca. 

IS  Wanna  dehan  iyowahi,  qa 
wanna  mayustanpi  kin  ee  sni ; 
tuka  kuwa  amde,  okinni  taku  on 
Jesus  Messiya  mayuze  cin  hee 
mduze  kta. 

13  Mihunkawanji,  nahanhin 
mduze  mihdawa  sni ; 

14  Tuka  taku  wanji  ecamon, 
taku  hekta  un  kin  hena  akiktons 
waun,  qa  taku  tokata  un  kin  he¬ 
na  ekta  nape  yewakiya  ece  ;  he¬ 
cen  oinajinta  awaimnanka,  Jesus 
Messij^a  on  Wakantanka  wan- 
kantuya  wicakico  kin  en  oqipe 
kin  yewakiye  kte  cin  heon  etan¬ 
han. 

15  Heon  tona  unyustanpi  kin 
hecen  awauncinpi  kta,  qa  taku 
on  togye  wacin  duzapi  hecin¬ 
han,  he  nakun  Wakantanka  oni- 
ciyakapi  kta. 

16  Tuka  tohan  iyounhipi  kin 
he  en  wmope  wanjidan  eciyatan¬ 
han  rnaunnipi,  qa  okonwanjidan 
awauncinpi  kte. 

17  Hunkawanjin  ciyapi  kin, 
omicipa  po,  qa  tona  hecen  ma- 
nipi  kin  hena  iwanwicayaka  po, 
waonspekiya  unyaduhapi  kin  he 
iyececa. 

18  Wanna  ota  ociciyakapi,  qa 
nakaha  ake  ceya  omdake,  wica- 
sta  ota  Messiya  can  susbeca  ta- 
wa  kin  tokaye  cin  iyecen  mani- 
pi  ece. 

19  Hena  owihanke  kin  he  wi- 
cotakunisni ;  iye  tezipi  kin  Wa¬ 
kantanka  yapi,  wowistece  kin  en 
iwinktapi,  qa  taku  makata  un 
kin  awacinpi  ece. 

20  Tuka  okodakiciye  unkita- 
wapi  kin  he  mahpiya  kin  ekta 
un,  qa  hetanhan  Wanikiya  Jesus 
Messiya  Itancan  kin  hi  kta  un- 
kapepi. 

21  Iye  untancanpi  hanye  cin 
he  yutokeca  kta  ;  qa  iye  tancan 
wakan  kin  ouncage  kin  en  icall- 
ye  kta,  towasake  on  taku  owa¬ 
sin  ohiye  kta  okihi  kin  heon 
etanhan. 

WICOWOYAKE  4. 

1  Heon  etanhan  mihunkawanji 
waste  cicidapi,  qa  cantocikpa- 
nipi  kin,  wowiyuikin  mitawa  qa 
watesdake  mitawa  kin,  Itancan 
kin  en  sutaya  najin  po,  waste 
cicidapi. 

2  Yuodiyas  cewakiye  ca,  Sun- 
tuce  cewakiya,  Itancan  kin  en 
okonwanjidan  awacinpi  kta. 

3  Qa  mitawasi  wicake  cin  ce- 
ciciya  ce,  winohinca  tona  wo- 
tanin  waste  kin  en  mici  ohanye 
cin  hena  owicakiya  wo,  qa  Kle- 
ment,  qa  mitawasi  unmapi,  ca- 
jepi  kin  wiconi  wowapi  kin  en 
un  kin  hena  koya. 

4  Ohinniyan  Itancan  kin  en 


WICOWOYAKE  4. 


iyuskin  po ;  qa  ake,  lyuskin  po, 
epe. 

5  Niwalibapidan  kin  he  wica- 
sta  owasin  sdonyapi  kta.  Itan- 
can  kin  kiyadan  un. 

6  Takudan  iyokisinya  awacin- 
pi  sni  po,  tuka  taku  yacinpi  kin 
owasin  on,  wocekiye,  wokidapi 
qa  wopida  eyapi  ko  on  Wakan- 
tanka  oyakidakapi  kta. 

7  Qa  Wakantanka  tawookiye 
okahnihpica  sni  kin  he  nicante- 
pi  qa  nitawacinpi  kin  Jesus  Mes- 
siya  en  niyuhapi  kte. 

8  Unkan  ehake  mihunkawanji, 
taku  wicakapi  kin,  taku  yuoni- 
hanpi  kin,  taku  owotanna  kin, 
taku  wakan  kin,  taku  waste  da- 
pica  kin,  taku  waste  eyapi  kin, 
wowaste  qa  wowitan  yuke  cin- 
han,  hena  awacin  po. 

9  Taku  tona  onnispepi,  qa  iya- 
cupi,  qa  nayahonpi,  qa  miye  en 
wandakapi  kin  hena  econ  po,  qa 
Wookiye  Wakantanka  kin  niye- 
pi  kin  en  nicipi  un  nunwe. 

10  Itancan  kin  en  nina  imdu- 
skin,  nakaha  unhanketa  awama- 
yacinpi  kin  he  piya  hca  aya  he- 
on.  He  de  en  ihamayaktapi, 
tuka  token  on  ecami3^eoonpi  nun 
tanin  sni. 

11  Taku  imakakije  cin  he 
wake  sni ;  taku  en  micihe  cin 
hena  on  iyokipiya  waun  kta  e 
onspemiciciya. 

12  Token  wahpaniya  waun  kte 
cin  he  sdonwakiya,  qa  token 
wijinya  waun  kte  cin  he  nakun 
sdonwakiya  ;  ohinniyan  qa  taku 
owasin  on,  wimapi,  qa  wotekte- 
wahda  kta,  wimajica  qa  mawa- 
hpanica  kte  cin  onspemakiyapi. 

13  Messiya  wasagmaye  cin  he 


eciyatanhan  taku  owasin  owa- 
kihi. 

14  Tuka  raakakije  ciri  en  oma- 
yakiyapi  kin  he  tanyan  ecanon- 
pi. 

15  Philippi  wicasta,  he  de 
sdonya  po,  wotanin  waste  oto- 
kahe  ekta,  Makedonia  etanhan 
iradamde  cehan,  waqupi  qa  icupi 
kin  icahtagya  okodakiciye  kin 
niye  nisnana  omayakiyapi. 

16  Thessalonike  ekta  waun 
qon  he  icunhan,  taku  imakakije 
cin  on  wancadan  qa  nonpa  taku 
mayakaipi. 

17  Taku  maqupi  kta  wacin  kin 
hee  ^ni,  tuka  waskuyeca  niyepi 
on  sanpa  niciyuotapi  kte  cin  he 
wacin. 

18  Tuka  owasin  mduhe  ca  wi- 
jica  waun  ;  niyepi  etanhan  taku 
Epaphroditos  maqu  kin  hena 
iwacu,  taku  wastemna  wosna 
waste,  qa  Wakantanka  iyokipi 
kin  heca  he  iwamaseca. 

19  Taku  inicakijapi  kin  owa¬ 
sin  Wakantanka  mitawa  nicupi 
kta,  iye  woyuha  wowitan  kin  en 
un  kin  hetanhan,  Jesus  Messiya 
eciyatanhan. 

20  Wakantanka  Ate  unyanpi 
kin  wowitan  owihanke  wanin 
kicihan  nunwe.  Amen. 

21  Tona  Messiya  en  owotanna 
un  kin  hena  nape  wicayuza  po. 
Hunkawanjin  kiciyapi  om  waun 
kin  hena  nape  niyuzapi, 

22  Tona  owotanna  un  kin  hena 
owasin  nape  niyuzapi,  Kesar  ti- 
yohnaka  kin  hena  iyotan. 

23  Jesus  Messiya  Itancan  un- 
kiyapi  towaonsida  kin  niyepi 
owasin  en  nicipi  un  nunwe. 
Amen. 

WICOWOYAKE  1. 

1  Palos,  Wakantanka  tawacin 
kin  eciyatanhan,  Jesus  Messiya 
yesi  qon  he,  qa  Timotheos  hun- 
kawanjin  unyanpi  kin  kici, 

2  Kolosse  ekta  tona  owotanna 
un,  qa  hunkawanjin  kiciyapi 
Messiya  wacinyanpi  kin  hena, 
wowapi  cicagapi.  Wowaonsida 
wookiye  ko,  Wakantanka  Ate 
unyanpi,  qa  Jesus  Messiya  Itan- 
can  kin  etanhan,  niyepi  kin  en 
nicipi  un  nunwe. 

3  Ohinniyan  wocekiye  unkeni- 
ciyapi,  qa  on  Wakantanka  Jesus 
Messiya  Itancan  unkiyapi  Atku- 
ku  kin  wopida  unkekiciyapi. 

4  Jesus  Messiya  wacinyayapi, 
qa  tona  owotanna  un  kin  owasin 
waste  wicayadakapi  kin  he  na- 
unhonpi ; 

5  Woape  niahpiya  kin  ekta 
enicihnakapi  kin  on,  he  ehanna 
wotanin  waste  wicoie  wicakapi 
kin  en  nayahonpi  kin  ; 

6  He  en  nihipi,  maka  kin  owan- 
caya  iyaye  cin  he  iyececa,  qa 
waskuyeca  aicaga,  niyepi  kin 
en  nakun,  anpetu  kin  en  naya¬ 
honpi,  qa  awicakehan  Wakan¬ 
tanka  towaonsida  iyacupi  qon 
ehantanhan. 

7  Epaphras  unkitawasipi  wa¬ 
ste,  qa  niyepi  on  Messiya  tao- 
kiye  wicake  cin  he  hena  hecen 
onspeniciyapi ; 

8  Qa  Woniya  kin  en  w^acanya- 
kiyapi  kin  he  nakun  unkokiya- 
kapi. 


9  Heon  anpetu  kin  he  naun- 
honpi  kin  ehantanhan  niyepi  on 
cekiya  unkayastanpi  sni,  qa 
woksape  owasin,  wookahnige 
ko  en,  iye  tawacin  sdonyapi  kin 
on,  onijupidan  kte  cin  he  unki- 
dapi  ece. 

10  Hecen  taku  iyokipi  kin 
owasin  on,  Itancan  kin  en  tan- 
yan  mayanipi  kta,  wicohan  wa¬ 
ste  owasin  en,  waskuyeca  icah- 
yayapi,  qa  Wakantanka  sdon¬ 
yapi  kin  en  sanpa  inicagapi  kta. 

11  lye  towitan  wowasake  kin 
eciyatanhan,  wicookihi  kin  owa¬ 
sin  on  wasagniyailpi  kta,  wadi- 
wicatake  cin  owasin  on  etan¬ 
han,  qa  wacin  tankapi,  wiyus- 
kinpi  kici : 

12  Qa  Ateyapi  kin  wopida 
eyakiyapi  kta,  he  iyoyanpa  ekta 
tona  owotanna  un  kin  woaihpe- 
ye  tawapi  kte  cin  en  ounpapi 
kta  e  iyehantu  unyanpi : 

13  He  otpaza  wowasake  kin 
etanhan  unkiyuspapi,  qa  iye  Cin- 
hintku  waste  kidake  cin  toki- 
conze  kin  en  ounye  unkiyapi : 

14  He  en,  iye  we  kin  eciyatan¬ 
han,  wopekitonpi  unhapi,  woa- 
htani  kajujupi  kin  hee  : 

15  Wakantanka  wanyagpica 
sni  un  kin  ouncage  kin  hee,  qa 
taku  kagapi  kin  owasin  en  toka- 
pa  kin  hee  : 

16  lye  eciyatanhan  taku  owa¬ 
sin  kagapi,  mahpiya  ekta  un  qa 
maka  akan  un  Idn  hena,  taku 
wanyakapi  qa  taku  wanyagpica 
sni,  oiyotanke  kin,  wokiconze 

kin,  wicoskanskan  kin,  qa  wi- 
cowasake  kin  ;  taku  owasin  iye 
on  icakyapi  kin  hena  iye  icica- 
ga: 

17  Qa  taku  owasin  itokatam 
un  kin  he  iye,  qa  he  on  taku 
owasin  ecen  han : 

18  Qa  iye  tancan  kin  okodaki- 
ciye  kin  hee,  qa  pa  kin  he  iye, 
qa  otokahe  kin,  wiconte  etan- 
han  tokaheya  tonpi  kin  hee,  he- 
cen  iye  taku  owasin  en  tokapa 
un  kta. 

19  Iye  ohna  taku  ocowasin 
ounye  kte  cin  he  Atkuku  kin 
iyokipi. 

20  Qa  iye  can  susheca  we  kin 
eciyatanhan  wookiye  kage  ca, 
heon  etanhan  taku  owasin  iye 
kici  okiciciye  wicaye  kta,  taku 
maka  akan  un,  qa  taku  mahpiya 
ekta  un  kin  hena,  iye  on. 

21  Qa  nis  niyepi,  ehanna  oya- 
te  nitokecapi,  qa  nitawacinpi 
kin  en  toka  kin  henicapi,  wico- 
han  sice  cin  on,  tuka  nakaha  he 
kici  wokiyeniyan  nicagapi ; 

22  Iye  cehpi  tancan  kin  en  te 
cin  eciyatanhan,  hecen  iye  ito- 
kam  owotanna,  qa  waasapapi  sni 
qa  takudan  iyaonpepica  sni, 
inajin  niyanpi  kta : 

23  Wacinyayapi  kin  en  naya- 
jinpi  kinhan,  sutaya  yaunpi,  qa 
tinsa  nayajinpi,  qa  wotanin  wa¬ 
ste  woape  nayahonpi  kin  etan¬ 
han  nihinlipayapi  sni  kinhan ; 
he  mahpiya  kin  ihukuya  wica- 
sta  hiyeye  cin  owasin  owicaki- 
yakapi,  qa  he  en  Palos  he  miye 
ookiye  makagapi : 

24  Nakaha  niyepi  kin  dn  etan¬ 
han  makakije  cin  heon  imduskin, 
qa  Messiya  wokakije  tawa,  taku 
micehpi  kin  en  yustanpi  sni  kin 
hena  iye  tancan  kin,  okodakici- 
ye  kin  hee,  on  weciyustan  kta. 

25  He  en  ookiye  makagapi, 
Wakantanka  wokonze  kin  eci¬ 


yatanhan,  he  niyepi  on  maqupi, 
Wakantanka  oie  kin  mduecetu 
kte  cin  heon. 

26  Taku  oyakapi  sni  kin,  wi- 
coicage  qa  wicoun  ota  kin  ehan- 
tanhan  anahmanpi  kin,  he  naka¬ 
ha  tona  owotanna  iye  tawa  wi¬ 
caye  cin  hena  owicakiyaka. 

27  Ikcewicasta  kin  ekta  taku 
otanin  sni  kin  de  wowitan  wo- 
yuha  kin  tinskokeca  kin,  he 
Wakantanka  hena  sdonye  wica- 
kiye  kta,  he  niyepi  kin  en  Mes¬ 
siya  wowitan  woape  kin  hee. 

28  He  unkiye  unyaotaninpi, 
wicasta  kin  owasin  wahokonwic- 
unkiyapi  qa  wicasta  owasin  on- 
spewicunkiyapi  ece,  woksape 
owasin  on  ;  hecen  Jesus  Messi¬ 
ya  en  wicasta  otoiyohi  owotan¬ 
na  inajin  wicunkiyapi  kta. 

29  Heon  mis  eya  htawani,  iye 
ohan  kin  miye  en  wasagyaohan- 
ye  cin  he  eciyatanhan  inawa- 
hni. 

WICOWOYAKE  2. 

1  Niyepi  kin  on,  qa  Laodikia 
ekta  un  kin  hena,  qa  tona  wica- 
cehpi  on  miite  kin  wanmayaka- 
pi  sni  kin  on  token  htawani  kin 
he  sdonyayapi  kta  wacin  : 

2  Hecen  iye  cantepi  kin  kican- 
ptapi  kta,  qa  wacantkiyapi  kin 
on  kicicazontapi,  qa  wosdonye 
tanyan  okahnigapi  ktawowijice 
kin  owasin  on,  qa  Wakantanka 
towiyukcan  sdonyapi  kte  cin  on, 
Ateyapi  qa  Messiya  tawa  kin 
hee. 

3  Iye  eh  woksape,  qa  wooka- 
hnige  woyuha  kin  owasin  na- 
hmanpi. 

4  Tuwedan  wicoie  skuya  kin 
on  nihnayanpi  kte  sni  heon  he¬ 
na  hepa. 

5  Wicacehpi  on,  ekta  waun 
sni  esta,  woksape  kin  on  cicipi 
waun,  imduskin,  niohanpi  owo- 

tanna  kin,  qa  Messiya  sutaya 
wacinyayapi  kin  he  wanyag 
waun. 

6  Token  Jesus  Messiya  Itan- 
can  kin  iyacupi  qon  he  iyecen 
ohna  mani  po. 

7  lye  en  sutaya  hu  nihdepi,  qa 
en  tinicagapi,  qa  wowacinye  kin 
tinsa  ayahanpi  kta,  onspeniciya- 
pi  qon  he  iyececa,  qa  en  wopida 
eyapi  kin  sanpa  ota  ecanonpi 
kta. 

8  Ihnuhan  wicoksape  eyapi  kin 
on,  qa  ikce  wohnaye  kin  on  tu- 
we  nihnayanpi  kinhan,  wicasta 
hitunkakanpi  oyakapi  kin  on,  qa 
wicoicage  en  woonspe  tokahe- 
ya  eciyatanhan,  qa  Messiya  eci- 
yatanhan  sni  : 

9  lye  kin  ohna  tan  cany  an  Ta- 
ku  Wakan  kin  ocowasin  oun- 
yan. 

10  Qa  iye  en  nis  niyepi  kin 
yuecetu  yaunpi,  qa  he  wokicon- 
ze  wowasake  ko  owasin  Itancan 
kin  hee. 

11  Qa  he  en  banicihdayapi,  ha- 
kihdayapi  nape  codan  econpi  kin 
he  on,  Messiya  bakihdayapi  ta- 
wa  kin  eciyatanhan,  wicacehpi 
woahtatii  tancan  kin  ehpekiyapi 
kte  cin  he  on. 

12  Baptem  on  iye  kici  nihnaka- 
pi,  qa  nakun  kici  ekicetu  niyan- 
pi,  Wakantanka  wicate  cin 
etanhan  najin  kiye  cin  he  wo¬ 
wasake  kin  wicayadapi  kin  heon 
etanhan. 

13  Qa  niyepi  ehanna  waya- 
htanipi,  qa  nicehpi  banicihdaya- 
pi  sni  kin  en  nitapi  qon,  wanna 
wayahtanipi  kin  owasin  nicica- 
jujupi  qa  niniyanpi. 

14  Qa  wicoope  kin  taku  nape 
on  owapi  qon,  unkiyusepi  qa 
kaseunyanpi  kin  he  pajuju,  qa 
can  susbeca  tawa  kin  en  okatan, 
qa  hecen  yutokan  iyeya. 

15  Qa  wokiconze,  wicowa^ake 

ko  yutakuni  sni  iyeye  ceban,tan- 
inyan  wicakipazo,  qa  iye  hinca 
on  iwakte  hdi. 

16  Heon  etanhan,  woyute,  qa 
woyatke,  qa  onmiciye  wakan,  qa 
wi  teca,  qa  anpetu  okihpapi  kin 
hena  on  ihnuhan  tuwe  niyacopi 
kin  : 

17  Hena  e  taku  u  kte  ciqon 
ohanzi  kin  hee,  tuka  tancan  kin 
he  Messiya  etanhan. 

18  Tuwe  wahpaniiciye  ca,  ma- 
hpiya  ohnihde  kin  ohowicada 
kin  ihnuhan  he  nihnayanpi  kin  ; 
he  taku  wanyake  sni  kin  en  ye- 
iciye  ca,  iye  cehpi  tawacin  kin 
on  ecinsniyan  ihdatan  ; 

19  Qa  Pa  kin  he  yuze  sni ;  he 
on  tancan  kin  ocowasin  okihe 
en  iyakaskapi  kin  on  woyute  oi- 
yahdeyapi,  qa  iciyakaskapi,  qa 
hecen  Wakantanka  oicage  kin 
on  icaga  ece. 

20  Heon  etanhan,  wicoicage 
kin  en  woonspe  tokaheya  kin 
ekta  Messiya  kici  nitapi  hecin- 
han,  tokeca  e  wicoicage  kin  en 
yanipi  kin  iyecen  wicoope  kin 
oyapapi  he  : 

21.  Oyutanpi  sni,  utapi  sni,  qa 
nape  on  yuzapi  sni  po,  eyapi  ece  : 

22  Hena  owasin  unpi  kin  on 
yasotapi  ece ;  wicasta  akantu 
wicoope  qa  woonspe  kin  eciya¬ 
tanhan. 

23  Wicohan  kin  he  wicotawa- 
cin  ohodapi  kin  en  taku  woksa- 
pe  iyecen  yuhe  ca,  wicovv'ahba- 
dan,  qa  wicatancan  itonkipapi 
sni  kin  hena  en  ;  tuka  wicace- 
hpi  iyokipiyapi  kin  he  woyuoni- 
han  sni  ece. 

WICOWOYAKE  3. 

1  Heon  etanhan,  Messiya  kici 
piya  inicagapi  hecinhan,  taku 
wankantuya  Wakantanka  eta- 
pa  kin  eciyatanhan,  Messiya 


WICOWOYAKE  3. 


kiyotanke  cin  hen,  un  kin  hena 
akita  po. 

2  Taku  wankan  un  kin  hena 
awacin  po,  qa  taku  makata  un 
kin  hena  awacinpi  sni  po. 

3  Nitapi,  qa  nitowiconi  kin  he 
Messiya  kici,  Wakantanka  en 
nahmanpi. 

4  Tohan  Messiya  wiconi  unki- 
tawapi  kin  taninyan  hiyu  kin- 
han,  hehan  wowitan  en,  kici  ni- 
yuotaninpi  kta. 

5  Heon  etanhan,  nihuhapi  ma¬ 
kata  un  kin  hena  kikte  po :  wiina- 
limanpi,  waasapapi,  wawihnupi, 
tawacin  sicapi,  waicucupikte  cin, 
he  wakagapi  ohodapi  kin  hee. 

6  Hena  on  etanhan  Wakan¬ 
tanka  tocanniye  kin  woakta  sni 
cincapi  kin  en  awicau  ece. 

7  Ehanna  hena  ehna  yanipi  qe- 
han,  opeya  mayanipi. 

8  Tuka  nakaha  hena  owasin 
ayustan  po ;  wocanniye,  wosi- 
hda,  wocantiyahdepi,  waaka- 
gapi,  qa  iapi  sice  cin  niipi  kin 
etanhan. 

9  Ihnuhan  oiyecitonpi  sni  kin  ; 
wicasta  tannike  cin  iye  wicohan 
ko  yahdusdokapi ; 

10  Qa  wicasta  teca  kin  he  wo- 
sdonye  kin  on  yutecapi,  waicah- 
ya  ouncage  kin  eciyatanhan,  he 
kodakapi. 

1 1  He  en,  Helenes,  qa  Juda  wi¬ 
casta  wanica ;  bakihdayapi  qa 
bakilidayapi  sni  kin  wanica ; 
Ikcewicasta  qa  Skuthes  wicasta 
kin  wanica  ;  wowidake  un  kin 
heca  qa  tawaiciyapi  kin  wanica, 
tuka  Messiya  he  ocowasin,  qa 
owasin  en  un. 

12  Heon  etanhan,  owotanna 
yaunpi  qa  wastenidakapi  kin, 
Wakantanka  wicakahnige  cin 
iyecen,  wocantekiye  koyaka  po, 
qa  wowaon^ida,  wahanicidapi 
sni,  wicowahbadan,  qa  wacin- 
tankapi  kin  hena  ko. 

13  Otoiyohi  iyowinyeciciyapi, 
qa  otoiyohi  yecicajujupi  kta,  tu- 
we  wicasta  Tokeca  on  taku  sihda 
kinhan,  Messiya  kin  nicicajuju- 
pi  kin  he  iyecen  nis  econ  po. 

14  Qa  taku  owasin  akantanhan 
wocantekiye  kicun  po,  he  wicoo- 
wotanna  iyakaske  cin  ee. 

15  Qa  W^akantanka  tawookiye 
kin  nicantepi  kin  en  waniconza- 
pi  nunwe,  he  en  wicatancan 
wanjidan  en  nicopi  kin  pida  un 
po. 

16  Messiya  oie  kin  wijinya  en 
niunpi  nunwe  ;  woksape  owasin 
on.  Psalm,  qa  odowan,  qa  wa- 
kan  dowanpi  kin  en,  otoiyohi 
wahokonyeciciyapi,  qa  onspeye- 
ciciyapi  kta,  qa  nicantepi  kin  en 
wowaonsida  yuba  Itancan  kin 
iy  ado  wan  pi  kta. 

17  Qa  taku  ecanonpi  kinhan, 
wicoie  qa  wicohan  kin  unma  tu- 
kte  kasta,  Jesus  Itancan  kin  caje 
on  ow^asin  econ  po,  qa  on  Wa¬ 
kantanka  Ateyapi  kin  wopida 
eciya  po. 

18  Qa  winohinc'a  kin,  nihihna- 
pi  kin  wicihukuya  un  po,  Itan¬ 
can  kin  en  hecetu  kin  he  iye- 
ceca. 

19  Wicasta  kin,  nitawinpi  kin 
waste  wicakida  po,  qa  wicaki- 
gepi  sni  po. 

20  ^iceca  kin,  nihunkakepi  kin 
taku  owasin  anawicakigoptan 
po,  he  Itancan  kin  iyokipi. 

21  Qa  ateyapi  kin,  nicincapi 
kin  sihdawicayapi  sni  po,  okinni 
wacin  ibosakapi  kte. 

22  Wowidake  yaunpi  kin,  tona 
wicacehpi  eciyatanhan  niyuhapi 
kin  anawicakigoptan  po  ;  wica¬ 
sta  iyokipiwicayapi  kin  iyecen, 
istapi  kin  itokam  wawokiyapi 
kin  hee  sni,  tuka  nicantepi  oco¬ 
wasin  on  Wakantanka  kokipa  po. 

23  Qa  taku  ecanonpi  kin  owasin 
nicantepi  kin  eciyatanhan  econ 

po,  Itancan  kin  on  etanhan,  qa 
wicasta  kin  on  etanhan  sni. 

24  Itancan  kin  etanhan  woai- 
hpeye  iyunwin  kin  iyacnpi  kta 
he  sdonyayapi ;  Messiya  Itancan 
kin  wowidake  niyanpi  nakaes. 

25  Tuka  tuwe  sicaya  econ  kin- 
han,  he  eciyatanhan  icu  kta,  qa 
wicasta  itohnake  iwanyakapi 
kin  wanica. 

WICOWOYAKE  4. 

1  Unkan,  itancan  yaunpi  kin, 
tona  wowidake  wicaduhapi  kin 
hena,  taku  owotanna  qa  iyecetu 
kin  wicaqu  po ;  mahpiya  ekta 
wanji  Itancan  yayapi  yanke  cin 
he  sdonyayapi. 

2  Ohinniyan  cekiya  un  po,  qa 
he  en  wopida  eya  Avakta  po. 

3  Qa  unkiye  on  wocekiye  un- 
keyeciyapi  kta,  Wakantanka  iapi 
tiyopa  wan  unkiciynhdokapi  kta, 
Messiya  tawowiyukcan  kin  un- 
koyakapi  kta,  on  makaskapi  kin 
hee  : 

4  Hecen  on,  taku  token  epe  kte 
cin  ecen  mdaotanin  kta. 

5  Tona  tankan  unpi  kin  hena 
on  ksamyahan  mani  po,  qa  an- 
petu  kin  opekiton  po. 

6  Ohinniyan  iyaapi  kin  wowa- 
onsida  en  un,  qa  miniskuya  on 
skuyeyapi  kta,  hecen  wicasta 
otoiyohi  token  awicaduptapi  kte 
ein  sdonyayapi  kta. 

7  Tucikos  hunkawanjin  kici- 
yapi  wastedakapi,  qa  waawan- 
hdake  owotanna,  mici  Itancan 
taokiye  kin  hee  token  waun  kin 
owasin  oniciyakapi  kta. 

8  Heon  etanhan  niyepi  kin  ekta 
ye  wasi,  token  yaunpi  kin  he 
sdonye  ca,  nicantepi  kin  iyu- 
skin  niyanpi  kta ; 

9  Qa  he  kici  Onesimos  ye  wasi, 
he  hunkawanjin  kiciyapi  owo- 

tanna,  qa  wa^te  enitanhanpi  kin. 
Heniyoza  taku  owasin  den  un 
kin  oniciyakapi  kta. 

10  Aristarkos  kici  makaskapi 
kin  he  nape  niyuzapi,  qa  Markos 
Barnabas  tonskaku  nakun.  He 
iwahoniyanpi,  niyepi  ekta  niipi 
kinhan  ti  mahen  u  si  po  : 

11  Qa  Jesus,  he  nakun  Justus 
eciyapi  kin ;  hena  e  bakihda- 
yapi  kin  etanhanpi.  Henana 
Wakantanka  tokiconze  kin  en 
tawasi  wicawaye  ca,  hena  iyu- 
skin  mayanpi. 

12  Epaphras  enitanhanpi  kin, 
Messiya  taokiye  kin  hee  nape 
niyuzapi ;  he  ohinniyan  Avoce- 
kiye  en,  niyepi  on  nina  cekiya, 
Wakantanka  tawacin  kin  owasin 
en,  owotanna,  qa  ecedan  naya- 
jinpi  kte  cin  heon. 

13  Qa  he  omdaka,  niyepi  on, 
tona  Laodikia  ekta  un,  qa  tona 
Hierapolis  ekta  un  kin,  hena  ko- 
ya  on  nina  htaniiciya. 

14  Lukas,  pejihuta  wicasta 
waste  kin,  Demas  kici,  nape  ni¬ 
yuzapi. 

15  Hunkanwanjin  kiciyapi  Lao¬ 
dikia  ekta  unpi  kin  hena  nape 
wicayuza  po,  qa  Numphas,  qa 
iye  ti  kin  ohna  okodakiciye  kin 
he  nakun. 

16  Wowapi  kin  de  niyepi  ekta 
yawapi  kinhan,  okodakiciye  La¬ 
odikia  ekta  un  kin  hena  nakun 
yawa  wicakiya  po,  qa  nis  niyepi 
kin  wowapi  Laodikia  etanhan 
kin  he  nakun  yawa  po. 

17  Qa  Arcippos  kaken  eciya 
po,  Nitohtani  Itancan  kin  etan¬ 
han  iyacu  qon  he  awakicin  wo, 
yahdustan  kta  ce. 

18  Palos  he  miye,  nape  kiciyu- 
zapi  kin  de  minape  kin  on  waka- 
ga.  Makaskapi  kin  kiksuya  po. 
Wowaonsida  niyepi  en  nicipi  un 
nunwe.  Amen. 


PALOS 

THESSALONIKE  OYATE 

WOWAPI  WICAKICAGE  GIN; 
TOKAHEYA  KIN. 


WIG  0  WO  Y  ARE  1. 

1  Palos,  qa  Siluanos,  qa  Ti- 
motheos,  Thessalonike  ekta  oko- 
dakiciye  kin,  Wakantanka  Ate- 
yapi  kin  en,  qa  Jesus  Messiya 
Itancan  kin  en  un  kin,  wowapi  wi- 
cakicagapi:  Wowaonsida,  woo- 
kiye  ko,  Wakantanka  Ateunyan- 
pi  etanhan,  qa  Jesus  Messiya 
Itancan  kin  nakun,  niyepi  en  ni- 
cipi  un  nunwe. 

2  Niyepi  owasin  on  Wakantan¬ 
ka  otiinniyan  wopida  unkekici- 
yapi,  qa  wocekiye  unkeyapi  kin 
en  caje  unniyatapi  ece. 

3  Qa  wowacinye  wicolian  ni- 
tawapi  kin,  qa  wacantkiyapi  en 
htayanipi  kin,  qa  Wakantanka 
Ateunyanpi  kin  itokam,  Jesus 
Messiya  Itancan  unkiyapi  kin 
en  ape  dukanpi  kin  hena  ohin- 
niyan  unkiksuyapi. 

4  Mihunkawanji  waste,  W’akan- 
tanka  nicalinigapi  kin  he  sdon- 
unyanpi. 

5  Wotanin  waste  unkitawapi 
en  niipi  kin  he  wicoie  ecedan 
en  un  sni,  tuka  wowa^ake  nakun 
en,  qa  W  oniya  W  akan,  qa  tan- 
yan  sdonyapi  kin  en ;  niyepi 
ehna,  qa  niyepi  on  etanhan  wica- 
^ta  tounkecapi  kin  sdonyayapi. 

6  Wicokakije  ota  ehna,  qa  Wo¬ 
niya  W’akan  wowiyuskin  kin 
yuha  wicoie  kin  iyacupi,  hecen 
Itancan  kin  oyapapi,  qa  nakun 
unkiyepi. 


7  Hecen  Makedonia  qa  Akeya 
en,  tona  wacinyanpi  kin  owasin 
waonspekiye  niyuhapi : 

8  Qa  niyepi  kin  etanhan  Itan¬ 
can  oie  kin  oyakapi,  Makedonia 
qa  Akeya  ekta,  qa  hecedan  ^ni, 
tuka  owancaya  W akantanka  wa- 
cinyayapi  kin  he  ieyanpahapi, 
qa  hecen  taku  unkeyapi  kta  e 
iyehantu  sni. 

9  Hena  e  qe  niye  nicapi,  qa 
niyepi  ekta  tukten  canku  kin 
ohna  unkiyohpayapi  kin  he  oya¬ 
kapi,  qa  token  wakagapi  kin 
etanhan  Wakantanka  ekta  ni- 
hduhomnipi,  Wakantanka  ni  un 
qa  wicake  cin  ohoyadapi  kte  cin 
heon  : 

10  Qa  iye  Ginhintku  kin  ma- 
hpiya  eciyatanhan  u  ayapepi  kta, 
he  wiconte  etanhan  najin  kiya, 
Jesus  wocanniye  u  kte  cin  etan¬ 
han  eunhdakupi  kin  hee. 

WIGOWOYAKE  2. 

1  Mihunkawanji,  niyepi  ekta 
token  unkipi  kin  niye  e  sdonya¬ 
yapi,  ituya  unkipi  sni. 

2  Tuka  Philippi  ekta  kakisun- 
yanpi,  qa  unkihahapike  cin  niye 
sdonyayapi ;  qa  he  iyohakam 
Wakantanka  unkitawapi  kin  on 
wadiuntakapi,  qa  waaki  nicapi 
ota  ehna  wotanin  wa^te  kin  un- 
koniciyakapi. 

3  Qa  wowahokonkiye  unkita¬ 
wapi  kin  he  wohnuiii,  qa  woasa- 

pe  eciyatanhan  sni,  qa  wohnaye 
en  un  sni ; 

4  Tuka  token  wotanin  waste 
kin  unhapi  kta  e  Wakantanka 
iyokipi  kin  he  iyecen  nnkiapi 
ece ;  wicasta  iyokipiwicayapi 
kin  iyecece  sni,  tuka  Wakantan¬ 
ka  cante  unkiyukcanpi  kin  he. 

5  Tohinni  iskuya  wicoie  kin 
unkeyapi  sni  e  niye  sdonyayapi, 
qa  waicucupikte  cin  sina  unkin- 
pi  sni  e  Wakantanka  sdonya. 

6  Qa  wicasta  kin  etanhan  wo- 
witan  unkakitapi  sni,  niyepi,  qa 
wicasta  tokeca  nakun  etanhan 
sni,  Messiya  yewicasi  kin  iye¬ 
cen  waeconwicunkiyapi  kta  iye- 
ceca  tuka. 

7  Tuka  niyepi  cokaya  wahba- 
dan  unkanpi,  azinkiya  wan  cin- 
ca  icahwicakiye  cin  he  iyecen. 

8  Hecen  nina  cante  en  unni- 
yuzapi,  qa  wasteunnidakapi  kin 
heon  Wakantanka  tawootanin 
waste  kin  hee,  qa  unnagipi  kin 
hena  ko  unnicupi  kta  tawaten- 
unyanpi  tuka. 

9  Mihunkawanji,  unkohanyan- 
pi  qa  htaunnipi  kin  yeksuyapi, 
hanyetu  anpetu  ko  htaunnipi, 
wotanin  waste  Wakantanka  ta- 
wa  -unkoniciyakapi  kin  he  icun- 
han,  tuwedan  tkeya  waqinunni- 
ciyapi  kte  sni  uncinpi  kin  heon 
etanhan. 

10  Niye  sdonyayapi,  qa  Wa¬ 
kantanka  nakun,  tona  wicayada- 
pi  kin  en,  wakanyan,  owotanna, 
qa  iyaonpepica  sni  unyakonpi. 

11  Qa  wicasta  cinca  wahokon- 
kiye  cin  he  iyecen,  niyepi  oto- 
iyohi  wahokonunniciyapi,  qa  to¬ 
ken  unnicihnapi  qa  econ  unnisi- 
pi  kin  he  sdonyayapi ; 

12  Wakantanka  iye  tokiconze, 
qa  towitan  kin  en  nicopi  kin,  he 
iyokipiya  mayanipi  kte  cin  heon. 

13  Qa  heon  ohinniyan  Wakan¬ 
tanka  wopida  unkekiciyapi ; 

Wakantanka  oie  kin  unkiyepi 
etanhan  nayahonpi,  qa  iyacupi 
qehan,  wicasta  oie  kin  iyecen 
iyacupi  sni,  tuka  awicakehan 
Wakantanka  oie  kin  hee,  niye 
tona  wicayadapi  kin  en  ohanyan 
ece  kin  iyececa. 

14  Mihunkawanji,  nis  niyepi 
kin  Wakantanka  taokodakiciye, 
Juda  makoce  kin  ekta,  Jesus  Mes¬ 
siya  en  un  kin  hena  owicayecipa- 
pi ;  nis  niye  takuwicayayapi  kin 
eciyatanhan  kakisniyanpi  kin,  is 
iye  Juda  oyate  kin  eciyatanhan 
kakiswicayapi  qon  iyececa  : 

15  Hena  e  qe  Jesus  Itancan 
kin  ktepi,  qa  wicasta  wokcan 
wicayuhapi  qon  hena  nakun,  qa 
unkiye  sicaya  unkuwapi,  Wa¬ 
kantanka  iyokipiyapi  sni,  qa  wi¬ 
casta  owasin  kasewicayapi : 

16  Qa  Ikcewicasta  nipi  kte  cin 
iwahokonwicunkiyapi  kta  he 
tehindapi,  qa  hecen  ohinniyan 
wahtanipi  kin  hdustanpi  kta. 
Wocantiyahde  owihanke  aiya- 
hdeya  wanna  en  awicau. 

17  Tuka  mihunkawanji,  unkis 
niyepi  kin  etanhan  ptecedan 
eunyakupi,  itohnake  kin  on, 
cante  kin  he  wake  sni,  heon  ni- 
tohnake  wanunniyakapi  kta  nina 
cantokpaniyan  unkakitapi. 

18  Heon  etanhan  ekta  unni- 
kupi  kta  uncinpi,  Palos  miye 
hinca,  wancadan  qa  nonpa,  tuka 
Satan  iyounkipi  sni. 

19  Woape,  qa  wowiyuskin,  qa 
wowinkta  watesdakc  unkitawa- 
pi  kin  he  taku  he  ;  he  nis  niye¬ 
pi  sni  he  ;  Jesus  Messiya  Itancan 
unkiyapi  hi  kinhan  he  itokam. 

20  Wowitan  qa  wowiyuskin 
unkitawapi  kin  he  niyepi. 

WICOWOYAKE  3. 

1  Heon  etanhan  sanpa  tinsici- 
ya  unkokihipi  sni  qehan.  A- 


WICOWOYAKE  4. 


thenas  ekta  unkisnana  unyakon- 
pi  kta  e  iyounkipipi : 

2  Qa  Timotheos  hunkawanjin 
unyanpi,  Wakantanka  taokiye, 
qa  Messiya  tawootanin  waste 
kin  en  unkitawasipi  kin  hee,  ye 
unsipi,  sutaya  icaliniyanpi,  qa 
wacinyayapi  kin  eciyatanhan 
wahokonniciyapi  kte  cin  heon. 

3  Qa  hecen  wicokakije  kin 
dena  on  tuwedan  pahohopi  kte 
sni,  hena  ehna  eunhdepi  kin  ni- 
ye  sdonyayapi. 

4  Unkan  niyepi  kin  opeya  un- 
yakonpi  qehan,  wokakije  unha- 
pi  kta  unkoniciyakapi,  qa  he 
ecetu  kin  sdonyayapi, 

5  Heon  etanhan  tinsmiciye  kta 
owakitpani,  hehan  token  wacin¬ 
yayapi  kin  sdonwaye  kta  e  on 
he  ekta  ye  wasi,  okinni  taku 
wawiyutanyan  un  kin  iniyutan- 
pi  naceca,  qa  hecen  Utaunnipi 
kin  taku  sni  ye  kta. 

6  Tuka  nakaha  Timotheos  ni¬ 
yepi  kin  etanhan  en  unhdipi,  qa 
wacinyayapi  wacanyakiyapi  ko 
on  wotanin  waste  unkahipi,  qa 
nakun  ohinniyan  waste  unyada- 
kapi  kin  heon  wanunyadakapi 
kte  Mnca,  unkis  wanunniyakapi 
kte  cin  iyececa ; 

7  Heon  etanhan,  mihunkawan- 
ji,  wokakije  wicocante  sica  ko 
unhapi  kin  owasin  ehna  niyepi 
on  unkicicanptapi,  wacinyaya¬ 
pi  kin  heon. 

8  Nakaha  unnipi,  nis  niyepi 
kin  Itancan  en  sutaya  yaunpi 
kinhan. 

9  Unkan  niyepi  kin  on,  Wa¬ 
kantanka  unkitawapi  kin  ito- 
kam,  wowiyuskin  owasin  on  un- 
kiyuskinpi  kin  he  on,  ake  niyepi 
on,  taku  wopida  Wakantanka 
eciya  unkokihipi  kta  he  ; 

10  Hanyetu  anpetu  ko  nina 
ceunkiyapi,  nitohnake  kin  wan¬ 
unniyakapi  kta,  qa  wacinyayapi 

kin  en  taku  nahahin  ocowasin 
sni  un  kin  he  tanyan  unniciyu- 
stanpi  kta. 

11  Wakantanka  is  iye,  Ateun- 
yanpi  kin,  qa  Jesus  Messiya 
Itancan  unkiyapi  kin,  niyepi 
ekta  canku  kin  ohna  tanyan  ye 
unyanpi  nunwe. 

12  Qa  otoiyohi  wasteyecidaka- 
pi,  qa  owasin  wastewicayadaka- 
pi  kin  he  en,  Itancan  kin  icahni- 
yanpi,  qa  niciyuotapi  nunwe,  un¬ 
kis  wasteunnicidakapi  kin  he 
iyececa. 

13  Qa  heon  wowakan  en  ni- 
cantepi  kin  iyaonpepica  ^ni  ni- 
ciyusutapi  kta,  Wakantanka 
Ateunyanpi  kin  itokam,  tohan 
Jesus  Messiya  Itancan  unkiyapi 
kin  tona  wicayuwakan  kin  owa¬ 
sin  om  hi  kinhan. 

WICOWOYAKE  4. 

1  Unkan  mihunkawanji,  Jesus 
Itancan  kin  on  etanhan  cinunni- 
ciyapi  qa  ceunniciyapi,  token 
mayanipi,  qa  Wakantanka  iyoki- 
piyayapi  kte  cin,  unkiyepi  etan¬ 
han  iyacupi  qon  he  iyecen  sanpa 
iyoniptapi  kte. 

2  Jesus  Itancan  kin  etanhan 
woahope  kin  tona  unnicupi  kin 
sdonyayapi. 

3  Wakantanka  niyuecepidan 
kin  he  tawacin  kin  he  dee,  wi- 
inahmanpi  kin  en  nihdoyapi  kte 
sni ; 

4  Tuka  otoiyohi  nitancanpi  kin 
yuecepidan,  qa  yuonihanpi  kin 
en,  yahduhapi  kte  cin  sdonyaki- 
yapi  kta, 

5  Qa  wicotawacin  sica  canti- 
heyapi  kin  he  en  unpi  kte  ^ni ; 
Ikcewicasta  Wakantanka  sdon- 
yapi  sni  kin  hena  iyececapi. 

6  Taku  en  tuwedan  hunka- 
wanjitku  kin  kape  ca  hnaye  kte 
sni ;  tona  heconpi  kin  owasin 

Itancan  kin  tokicon  ece,  unko- 
niciyakapi  qa  unniciyaotaninpi 
qon  iyececa. 

7  Waasapapi  kin  ekta  Wakan- 
tanka  unkicopi  sni,  tuka  unyu- 
ecepidan  kte  cin  heon. 

8  Hecen  tuwe  waaktasni  kin- 
han,  he  wicasta  paha  iyewicaye 
sni,  tuka  Wakan tanka  iye  Tani- 
ya  Wakan  unqupi  kin  hee  akta- 
sni. 

9  Hunkawanjinkiciyapi  wa- 
stekicidakapi  kin  on  wowapi 
cicagapi  kta  iyecece  sni.  Oto- 
iyohi  waste  yecidakapi  kta  he 
nis  niye  Wakantanka  etanhan 
onnispepi. 

10  Qa  Makedonia  owancaya 
hunkawanjinkiciyapi  kin  owasin 
hecawicayeconpi  ece.  Tuka 
mihunkawanji,  ceunniciyapi  ce, 
nakun  sanpa  nina  ecanonpi  kte. 

11  Ito  owanji  dukanpi  kta,  qa 
taku  tin  nicihe  cin  he  yahdu- 
stanpi,  qa  uiye  ninapepi  kin  on 
htayanipi  kta  e  aiciciya  po, 
econ  unnisipi  qon  iyecen  ; 

12  Hecen  tona  tankan  unpi 
kin  hena  itokam  owotanna  ma- 
yanipi  kta,  qa  takudan  icakije 
sni  yaunpi  kta. 

13  Tuka  mihunkawanji,  tona 
istinmapi  kin  hena  on  sdonye 
sni  dukanpi  kta,  qa  iyonicisica- 
pi  kta,  wicasta  tokeca  wowacin- 
ye  nicapi  kin  iyececa,  e  he  wa- 
cin  sni. 

14  Jesus  te  ca  ake  piya  ikica- 
ge  cin  he  wicaundapi  kinhan, 
he  iyecen  tona  Jesus  en  istin¬ 
mapi  kin  hena  iye  kici  Wakan¬ 
tanka  uwicakiye  kta. 

15  Unkan  Itancan  oie  kin  eci- 
yatanhan  he  de  unkoniciyakapi, 
unkiye  tona  unnipi,  qa  Itancan 
hi  kte  cin  iyounhipi  kinhan,  to¬ 
na  istinmapi  kin  hena  wicito- 
kam  unyanpi  kte  sni. 

16  lyasapi  wan  qa  mahpiya 

ohnihde  itancan  wan  ho  kin,  qa 
Wakantanka  maza  yahotonpi 
tanka  tawa  ko  Itancan  kin  hdu- 
ha,  mahpiya  kin  eciyatanhan 
kun  u  kta  ;  unkan  tona  Messiya 
en  tapi  qon  hena  tokaheya  na- 
jinpi  kta. 

17  Hehan  unkiye  tona  unnipi, 
qa  he  iyounhipi  kinhan,  hena 
om  mahpiya  sapa  ekta  eunhda- 
kupi  kta,  okotonyan  kin  ehna 
Itancan  kin  itkounkipapi  kta ; 
qa  hecen  ohinniyan  Itancan  kin 
kici  unyakonpi  kta. 

18  Wicoie  kin  hena  on  otoiyo- 
hi  wahokonkiciciya  po. 

WIGOWOYAKE  5. 

1  Mihunkawanji,  omaka  qa 
makoncage  kin  on  wowapi  ’ci¬ 
cagapi  kta  yacinpi  sni ; 

2  Hanyetu  en  wamanon  sa  kin 
he  iyecen  Itancan  taanpetu  kin 
u,  nis  niyepi  kin  tanyan  sdonya- 
yapi. 

3  Tohan,  Wokiyapi  qa  tanyan 
yukanpi  ce,  eyapi  kinhan,  hehan 
ihnuhanna  wicotakuni  sni  en 
awicau  kta,  winohinca  cinca  ton 
kte  cin  yazan  hinhde  cin  he  iye¬ 
ceca,  qa  najicapi  kte  sni. 

4  Tuka  mihunkawanji,  nis  ni¬ 
yepi  kin  otpaza  ehna  yaunpi  sni, 
qa  hecen  anpetu  kin  he  wama¬ 
non  sa  iyecen  en  nihipi  kte 
sni. 

5  Niyepi  owasin,  iyoyanpa  cin¬ 
ca  kin  henicapi  qa  anpetu  cinca- 
pi  kin.  Unkiyepi  hanyetu  otpa¬ 
za  kici  unketanhanpi  sni. 

6  Heon  etanhan  wicasta  toke¬ 
ca  iyecen  unkistinmapi  kte  sni ; 
tuka  kiktahan  witko  sni  unya¬ 
konpi  kta. 

7  Tona  istinmapi  kinhan,  hena 
hanyetu  icunhan  istinmapi ;  qa 
tona  witkopi  kinhan,  hena  han¬ 
yetu  en  witko  unpi  ece. 


WICOWOYAKE  5. 


8  Tuka  tinkiye  anpetu  kin  un- 
ketanhanpi,  qa  heon  witko  sni 
unyakonpi  kta,  wowacinye  wa- 
cantkiyapi  ko  maku  akahpe  kin 
unkicunpi  kta,  qa  wiconi  apepi 
kin  he  maza  wapaha  unyanpi 
kta. 

9  Wakantanka  wocanteptanje 
en  eunhdepi  sni,  tuka  Jesus 
Messiya  Itancan  unkiyapi  kin 
eciyatanhan  wiconi  unkicupi 
kte  cin. 

10  He  iye,  unkiyepi  on  ta,  he- 
cen  kiktahan  unyakonpi,  qa  is 
unkistinmapi,  unma  tukte  kasta, 
kici  unnipi  kta. 

11  Heon  etanhan  otoiyohi  wa- 
hokonkicicijapi,  qa  onspekicici- 
ya  po,  ecanonpi  kin  hececa. 

12  Hunkawanjin  unniyanpi  kin, 
ceunniciyapi  ce  ;  tona  niyepi  en 
htanipi,  qa  Itancan  kin  on  awan- 
nijT^akapi,  qa  wahokonniciyapi 
kin  hena  sdonwicaya  po. 

13  Qa  wicohan  yuhapi  kin  on 
etanhan,  wacantkiyapi  on  suta- 
ya  cante  en  wicayuza  po.  Oki- 
ciciya  yakon  po. 

14  Hunkawanjin  unniyanpi  kin, 
ceunniciyapi  ce;  tona  yuski- 
skeya  unpi  kin  hena  iyopewica- 
ya  po,  tona  wacin  cistinna  kin 
hena  wicakihna  po,  tona  wasa- 
ke  sni  un  kin  hena  owicakiya 
po,  qa  wicasta  owasin  on  wacin 
tanka  po, 

15  Ihnuhan  tuwe  taku  sica  on 
itkom  taku  sica  econ  kinhan, 


tuka  ohinniyan  nis  niyepi  kin 
otoiyohi  on,  qa*  wicasta  owasin 
on  taku  waste  ecedan  akita  po. 

16  Ohinniyan  wiyuskin  po. 

17  Ayastan  sni  cekiya  po. 

18  Taku  owasin  on  wopida  eya 
po.  He  niyepi  on  .Tesus  Messi¬ 
ya  en  Wakantanka  tawacin  kin 
hee. 

19  Woniya  kin  kasnipi  sni  po. 

20  Wlyukcanpi  kin  ihahapi  sni 
po. 

21  Taku  owasin  iyukcanpi,  qa 
taku  waste  kin  he  tinsa  yuha  po. 

22  Taku  sica  ocaje  owasin  na- 
kicipa  po. 

23  Qa  wookiye  Wakantanka 
kin  niyepi  ocowasin  niyuecepi- 
dan  nunwe ;  hecen  ninagipi  kin 
ocowasin,  qa  nitawacinpi,  qa  ni- 
tancanpi  kin  iyaonpepica  sni 
niyuhapi  kta,  Jesus  Messiya 
Itancan  unkiyapi  kin  hi  kte  cin 
hehanyan, 

24  Tuwe  nicopi  kin  he  wacin- 
yepica,  qa  ecen  econ  kta. 

25  Mihunkawanji,  unkiyepi  kin 
on  cekiya  po. 

26  liputakapi  wakan  kin  on 
hunkawanjin  kiciyapi  kin  owa¬ 
sin  i  iwicaputaka  po. 

27  Itancan  kin  on  hecon  cisipi, 
hunkawanjin  kiciyapi  wakan  kin 
owasin  ekta  wowapi  kin  de  ya- 
wapi  kta. 

28  Jesus  Messiya  Itancan  unki¬ 
yapi  kin  towaonsida  kin  nicipi 
un  nunwe.  Amen. 

PALOS  > 

THESSALONIKE  OYATE 

WOWAPI  WICAKICAGE  GIN, 
INONPA  KIN. 


WICOWOYAKE  1. 

1  Palos,  qa  Siluanos,  qa  Timo- 
theos,  Thessalonike  ekta  okoda- 
kiciye  Wakantanka  Ateunyanpi, 
qa  Jesus  Messiya  Itancan  kin  en 
un  kin  hena,  wowapi  wicakica- 
gapi ; 

2  Wowaorisida,  wookiye  ko 
Wakantanka  Ateunyanpi  kin,  qa 
Jesus  Messiya  Itancan  kin  etan- 
han  nicipi  un  nunwe. 

3  Mihunkawanji,  wacinyayapi 
kin  he  nina  icage  ca,  wacanya- 
kiyapi  kin  otoiyohi  en  nina  nici- 
yuotapi  kin,  heon  ohinniyan  ni- 
yepi  on,  Wakantanka  wopida 
unkekiciyapi  kte  cin  he  hecetu, 

4  Hecen  niyepi  on,  unkiye  Wa¬ 
kantanka  okodakiciye  tawa  kin 
en  unkiwinktapi  ece  ;  sicaya  ni- 
cuwapi  kin  owasin,  qa  wokakije 
duhapi  kin  en,  wacinyan  waki- 
sagya  yaunpi  kin  heon, 

5  Wakantanka  tawoyaco  owo- 
tanna  wowapetokeca  kin  he  dee, 
nicakijapi  kin  heon  Wakantanka 
tokiconze  kin  iyehantu  niyawapi 
kta. 

6  Tona  kakisniyanpi  kin  hena 
itkom  Wakantanka  wokakije 
wicaqu  kte  cin  he  owotanna. 

7  Qa  tona  kakisya  yaunpi  kin, 
nis  niyepi  kin  oziiciya  unkici 
yaunpi  kta ;  tohan  Jesus  Itan¬ 
can  kin  towasake  ohnihde  wi- 
caye  cin  om  mahpiya  kin  eciya- 
tanhan  ihdutaninyan  u  kinhan, 

8  Peta  ide  kin  en,  tona  Wakan¬ 
tanka  sdonyapi  sni,  qa  Jesus 
Messiya  Itancan  unkiyapi  tawo- 
tanin  waste  anagoptanpi  sni  kin 
hena  wositkihda  wicaqu  kta  ; 

9  Hena  e  Itancan  itohnake  kin 
etanhan,  wicotakuni  sni  owi- 
hanke  wanica  on  kakiswicayapi 
kta, 

10  Tohan  oyate  owotanna  tawa 
kin  en  ihduwitan  kta,  qa  tona 
iye  wacinyanpi  kin  hena  owasin 
on.  yatanpi  kta  e  on  hi  kinhan  ; 
anpetu  kin  he  en  taku  unniciya- 
otaninpi  qon  he  wicayadapi  kin 
heon. 

11  Qa  heon  etanhan  ohinniyan 
niyepi  on  ceunkiyapi,  Wakan¬ 
tanka  wicakico  kin  de  iyehantu 
niyawapi  kta,  qa  niyepi  en  iye 
towaste  oiyokipi  kin  ocowasin, 
qa  wowasake  on  wacinyanpi  wi- 
cohan  kin  he  nakun  hdustan 
kta. 

12  Hecen  Jesus  Messiya  Itan¬ 
can  unkiyapi  caje  kin  niyepi  on 
yuonihanpi  kta,  qa  iye  on,  nis 
eya  niyuonihanpi  kta,  Wakan¬ 
tanka  unkitawapi,  qa  Jesus 
Messiya  Itancan  towaonsida  kin 
eciyatanhan. 

WICOWOYAKE  2. 

1  Mihunkawanji,  Jesus  Messi¬ 
ya  Itancan  unkiyapi  u  kte  cin 
he,  qa  en  mniunkiciyapi  kte  cin 
hena  on  ceunniciyapi  ce  ; 


WICOWOYAKE  3. 


2  Ihnuhan  wicanagi  qa  wicoie 
qa  wowapi  uiinicagapi  kin  on 
ihnuhanna  nitawacinpi  ekta  ni- 
huhuzapi  qa  ininihanpi  kin,  Mes- 
siya  taanpetu  kin  kiyadan  u  kin 
hececa. 

3  Ihnuhan  tuwe  taku  on  nihna- 
yanpi  kin  ;  woayustan  wan  to- 
kaheya  u  kta,  qa  woahtani  wi- 
casta  kin  w'icotakuni  sni  cinhin- 
tku  kin  hee  e  yutaninpi  kta. 

4  He  iye  taku  Wakan  eyapi 
kin,  taku  ohodapi  ko  owasin 
iwankam  yeiciye  ca  kici  kiciza, 
hecen  iye.  tipi  wakan  Wakan- 
tanka  tawa  kin  en,  Wakantanka 
iyecen  iyotanke  ca  Wakantanka 
keiciya  oihdaka. 

5  Cicipi  waun  qehan  hena  oci- 
ciyakapi  qon  he  yeksuyapi  sni 
he. 

6  Unkan  nakaha  taku  iyowica- 
ki  sni  ece  kin  he  sdonyayapi ; 
hecen  tohantu  kinhan  taninyan 
hiyu  kta. 

7  Woope  aktasni  wowiyukcan 
kin  he  wanna  ohanyan  ece,  tuka 
tuwe  he  iyoki  sni  kin  he,  tohan- 
yan  tokan  iyeyapi  sni  kin,  he- 
hanyan  iyowicaki  kte  sni. 

8  Unkan  hehan  woope  aktasni 
kin  he  tanin  kta,  Jesus  Itancan 
kin  Taniya,  iye  i  kin  etanhan 
hiyu  kin  on,  qa  ihdutanin  wiya- 
tpa  kin  on,  he  ihangye  kta. 

9  Tuwe  Satan  ohan  kin  eciya- 
tanhan  wicookihi  owasin,  qa 
wowapetokeca,  qa  wowinihan 
wicokan  itonsni  kin  yuha  u, 

10  Qa  tona  awihnuni  kin  hena 
en  woahtani  wohnaye  owasin 
koya ;  hena  wowicake  w'aste 
dakapi  kin  on  nipi  kte  cin  he 
aktapi  sni,  heon  etanhan. 

11  Qa  heon  etanhan  hena  en 
Wakantanka  wohnaye  wawoki- 
hi  kin  awicau  kta,  hecen  woi- 
tonsni  kin  wicadapi  kta. 

12  Qa  hecen  tona  wowicake 


wicadapi  sni,  qa  woahtani  en 
iyuskinpi  kin  hena  owasin  wi- 
cayacopi  kta. 

13  Tuka  mihunkawanji,  Itan¬ 
can  wastenidakapi  kin,  niyepi 
on  unkiye  ohinniyan  Wakantan¬ 
ka  wopida  unkekiciyapi  kta, 
otokaheya  tanhan  Woniya  wi- 
cayuecedan,  qa  wowicake  wica¬ 
dapi  kin  on,  Wakantanka  yanipi 
kta  e  on  nicahnigapi  kin  heon 
etanhan. 

14  Qa  he  en  nicopi,  wotanin 
waste  uilkitawapi  kin  on,  hecen 
Jesus  Messiya  Itancan  unkiyapi 
towitan  kin  iyacupi  kta. 

15  Heon  etanhan,  hunkawan- 
jinciyapi  kin,  sutaya  najin  po, 
qa  woope  oyakapi  wicoie,  qa 
wowapi  unkitawapi  kin  eciya- 
tanhan  onspeniciyapi  kin  hena 
tinsaya  yuha  po. 

16  Qa  Jesus  Messiya  Itancan 
unkiyapi  kin  hee,  qa  Wakantan¬ 
ka  Ateunyanpi  kin  iye  waste 
undakapi,  qa  wicimdeza  owi- 
hanke  wanice  cin  wowaonsida 
eciyatanhan  woape  waste  ko 
unqupi  kin, 

17  He  nicantepi  kin  nadesni- 
yanpi,  qa  wicoie,  wicohan  ko 
waste  kin  owasin  en  niyusutapi 
nunwe. 

WICOWOYAKE  3. 

1  Unkan  ehake  mihunkawanji, 
unkiyepi  on  cekiya  po,  Itancan 
oie  kin  inyanke  ca,  wowitan 
kta,  niyepi  kin  ehna  iyececa. 

2  Qa  wicasta  sice  ca  wicasta- 
pi  sni  kin  etanhan  eunhdakupi 
kta ;  owasin  wowacinye  yuhapi 
sni  kin  heon. 

3  Tuka  Itancan  kin  he  wa- 
cinyepica,  he  niyusutapi,  qa 
taku  sica  etanhan  enihdakupi 
kta. 

4  Itancan  kin  en  niyepi  on  ka- 
ken  awauncinpi,  token  econ  un- 

nisipi  qon  ecen  ecanonpi,  qa  ees 
nakun  ecanonpi  kta. 

5  Qa  Itancan  kin  nicantepi  kin 
Wakantankn  wastedakapi,  qa 
Messiya  wacintanka  kin  he  en 
ope  niyanpi  nunwe. 

6  Unkan  mihunkawanji,  Jesus 
Messiya  Itancan  unkiyapi  caje 
kin  on  ceunniciyapi  ce,  hunka- 
wanjin  kiciyapi  wan  ecinsniyan 
mani,  qa  wicoope  unnicupi  qon 
eciyatanhan  sni  kinhan,  he  na- 
kicipa  po. 

7  Token  unkoyecipapi  kte  cin 
niye  sdonyayapi ;  niyepi  en  oski- 
skeya  maunnipi  sni. 

8  Qa  tuwedan  aguyapi  tawa 
iyunwin  codan  untapi  sni,  tuka 
wicohtani,  wicokakije  ko  ehna, 
hanyetu,  anpetu  ko  htaunnipi, 
tuwedan  takudan  unkinicazopi 
kte  sni  heon. 

9  Unkokihipi  sni  kin  heon  etan- 
han  sni ;  tuka  unkiye  waonspe- 
kiya  yuheunniciyapi,  qa  unko- 
yapapi  kte  cin  heon. 

10  Nicipi  unyakonpi  qehan, 
he  de  unkoniciyakapi,  Tuwe 
htanipi  tawatenye  sni  kinhan, 
he  takudan  yute  kte  sni  ce. 

11  Enitanhanpi  wanjikji  ecin¬ 
sniyan  manipi,  qa  ecaca  htanipi 

THEOS. 

sni,  tuka  waaie  sa  hecapi  kin  he 
naunhonpi. 

12  Tona  hececapi  kin  hena 

Jesus  Messiya  Itancan  unkiya¬ 
pi  kin  etanhan  wahokonwicun- 
kiyapi,  qa  econ  wicunsipi,  aini- 
na  htanipi,  qa  aguyapi  tawapi 
kin  ecedan  hdutapi  kta. 

13  Unkan  mihunkawanji,  nis 
niyepi  kin  taku  waste  econpi 
kin  econ  kapinpi  sni  po. 

14  Qa  tuwe  wowapi  kin  de  en, 
unkoiepi  kin  anaungoptanpi  sni 
kinhan,  he  iwanyakapi,  qa  kici 
okiciciyapi  sni  po,  hecen  istece 
kta. 

15  Tokayapi  sni  po,  tuka  hun- 
kawanjinkiciyapi  kin  iyecen  wa- 
hokonkiya  po. 

16  Qa  ohinniyan,  taku  owasin 
on  etanhan  wookiye  Itancan  kin 
wookiye  nicupi  nunwe.  Itancan 
kin  niyepi  owasin  en  nicipi  un 
nunwe. 

17  Palos  he  miye,  napekiciyu- 
zapi  kin  de  minape  on  owawa, 
he  wowapi  otoiyohi  en  wowape- 
tokeca  kin  hee,  hecen  wakaga 
ece. 

IS  Jesus  Messiya  Itancan  un¬ 
kiyapi  kin  towaonsida  kin  niye¬ 
pi  owasin  en  nicipi  un  nunwe. 

PAL  0  S 

TIMOTHEOS  WOWAPI  KICAGA; 

TOKAHEYA  KIN. 

WICOWOYAKE  1. 

1  Palos  Jesus  “Messiya  yesi  qon, 
Wakantanka  Wanikiya  unkita- 
wapi,  qa  Jesus  Messiya  Itancan 
wacinunyanpi  kin  he  toope  kin 
eciyatanhan, 

2  Timotheos,  wacinyanpi  kin 
eciyatanhan  micinksi  kin  hee, 
wowaste,  wowaonsida,  wookiye 
ko,  Wakantanka  Ateunyanpi, 
qa  Jesus  Messiya  Itancan  unki¬ 
yapi  kin  hena  etanhan  kiciun 
nunwe. 

WICOWOYAKE  2. 


3  M^ikedonia  ekta  mde  cehan, 
Ephesos  en  owanji  yanke  cisi, 
wanjikji  woonspe  tokeca  oyakapi 
kte  sni  e  iwahokonwicayakiye 
kte  cin  heon ; 

4  Qa  hitunkakanpi,  wicoicage 
owihanke  sni  oyakapi  ko  awa- 
cinpi  kte  ^ni ;  hena  taku  kin 
wiwangapi  eceedan  okihi,  qa  on 
Wakantanka  wacinyanpi  kin  en 
icakyapi  sni. 

5  Wicacante  ecedan,  wicana- 
gi  waste,  qa  wacinyanpi  wica- 
kapi  kin  etanhan  waeantkiyapi 
kin  he  woahope  ecetuyapi  kin 
hee. 

6  Tona  he  icunonpa  yapi  kin 
hena  takusnisni  akinicapi  kin  en 
yeiciyapi. 

7  Woope  kin  tokan  onspewi- 
cakiyapi  kta  cin  pi ;  tuka  taku 
eyapi,  qa  taku  waditagya  oya¬ 
kapi  kin  he  iyukcanpi  sni. 

8  Woope  kin  he  waste  sdon- 
unyanpi,  tuwe  woope  kin  iye- 
cen  yuhe  cinhan. 

9  Qa  he  de  sdonunyanpi,  woope 
kin  he  wicasta  owotanna  kica- 
gapi  sni,  tuka  tona  woope  opapi 
sni,  qa  anagoptanpi  sni  kin  hena 
wicakicagapi,  tona  Taku  Wa- 
kan  ohodapi  sni,  qa  wahtanipi 
sa,  waonsidapi  sni  qa  wayasica- 
pi,  atkuku  hurdvu  kici  wicaki- 
ktepi  kin,  qa  wicasta  wicakatapi 
kin  hena, 

10  Wawicihahapi  econpi,  wa- 
ihuhupi  sa,  wicasta  wiyopewi- 
caye  cin  hena,  itonpisni  qa  wo¬ 
ope  kicaksapi  kin  hena  on  woope 
kagapi  ece ;  qa  taku  tokeca 
woonspe  zani  kin  kaseye  cinhan 
he  nakun  : 

11  Wakantanka  wacantkiya 
wotanin  waste  wowdtan  yuhe 
masi  kin  he  eciyatanhan. 

12  Unkan  Jesus  Messiya  Itan- 
can  unkiyapi  he  okihimaye  ca, 
W'acinyepica  madake  ca,  wdco- 


htani  kin  de  en  opemaye  ciqon 
he  wopida  ewakiya  ece. 

13  He  itokam  waostewahda, 
qa  sicaya  wicawakuwa,  qa  wa- 
hanmicida ;  tuka  wicawada  sni 
icunhan  hena  iyukcan  sni  eca- 
mon  kin  heon  onsimadapi. 

14  Qa  Itancan  unkiyapi  towa- 
onsida  kin  he  wacinyanpi  qa 
waeantkiyapi  Jesus  Messiya  en 
nina  yuotapi. 

15  Wicoie  kin  de  wacinyepi- 
ca,  qa  owancaya  icupi  kta  iye- 
ceca,  Jesus  Messiya  wahtanipi 
sa  niwicaye  kta  e  on  rnakata  hi ; 
hena  en  miye  imayotan. 

16  Tuka  heon  etanhan  onsima¬ 
dapi,  hecen  miye  en  tokaheya 
Jesus  Messiya  wawacinkta  yuza 
tanka  owasin  hdutanin  kta,  wica- 
ni  kta  e  on  wicadapi  kte  cin  hena 
waonspewicawakiye  kta  e  heon. 

17  Hecen  Wicastayatapi  owi¬ 
hanke  wanica,  tepica  sni,  qa 
wanyakepica  sni  un  kin,  Taku 
Wakan  ecedan  ksape  cin  hee, 
woyuonihan,  wowitan  ko,  owi¬ 
hanke  wanin  kicihan  nunwe. 

18  Timotheos  micinksi,  woope 
kin  de  cicu,  niye  on  wokcanpi 
tokaheya  ekta  un  qon  hena  eci¬ 
yatanhan,  hecen  hena  on  ozuye 
waste  en  akicita  oyape  kta  ; 

19  Wowacinye  qa  wicanagi 
waste  sutaya  yahduhe  kte  cin 
heon.  Wanjiksi  hena  ehpeyapi 
qa  on  wacinyanpi  ekta  kamden 
iyeiciyapi. 

20  Yumeneos  qa  Aleksander 
kici,  hena  hececapi,  hena  Satan 
waqu,  waostehdapi  kte  sni  on- 
speiciciyapi  kte  cin  heon. 

WICOWOYAKE  2. 

1  Heon,  taku  owasin  itokam, 
wicasta  kin  owasin  on,  wokida- 
pi,  wocekiye,  waiciyapi  wicoie, 
wopida  ko  eyapi  kta  wacin. 

2  Wicastayatapi  kin  hena  on,  qa 
tona  itancan  unpi  kin  owasin  on, 
hecen  woohodapi  owasin  qa  wi- 
cokan  owotanna  kin  en,  owanji- 
dan  unkanpi  qa  wikope  sni  un- 
nipi  kta. 

3  He  waste,  qa  Wakantanka 
Wanikiya  unkitawapi  kin  ito- 
kam  woiyokipi  kin  hee. 

4  He  iye  wicasta  owasin  nipi, 
qa  wowicake  sdonyapi  kin  en 
hipi  kte  cin  he  cin. 

5  Taku  Wakan  wanjidan,  qa 
Taku  Wakan  qa  wicasta  kici 
wiciyotahedan  un  kin  wanjidan, 
Jesus  Messiya  wicasta  kin  hee. 

6  He  iye  atayedan  owasin  ope- 
wicakiton  kta  e  icicu,  anpetu  ta- 
wa  kin  waayatanin  kte  cin  heon. 

7  He  en  eyanpaha  qa  yesipi 
kin  heca  makagapi ;  Messiya  en 
wowicake  epa,  itonsni  inawani- 
ca ;  wowacinye  wowicake  ko 
Ikcewicasta  onspe  wicawakiye 
kte  cin  heon. 

8  Heon,  wicasta  kin  owancaya, 
wocanniye,  waakinicapi  ko  wa- 
nin  nape  asape  sni  kiyugan  ce- 
kiyapi  kta  wacin. 

9  Qa  winohinca  kin  is  eya  iye- 
cen  wokoyake  oi5rokipi  kin  ki- 
cunpi  kta,  qa  tawacin  waste, 
wacin  tankapi  koya ;  qa  paha 
sonpi,  mazaskazi,  inyan  okitanin 
kin,  qa  wokoyake  taku  ota  iyope- 
yapi  kin  hena  ko  unpi  kte  sni ; 

10  Tuka  wicohan  waste  kin 
hena,  taku  winohinca  tona  Wa¬ 
kantanka  awacinpi  kin  iyokipi- 
pi  kin  hee. 

11  Qa  winohinca  kin  inina 
un,  qa  taku  owasin  en  wanahon 
yanke  ca  on  onspeiciciye  kta. 

12  Tuka  winohinca  kin  is  wa- 
onspekiye  ca  wicasta  kin  iwan- 
kam  un  kta  e  iyowinwakiye  sni, 
he  inina  yanke  kta. 

13  Adam  he  tokaheya  kagapi, 
qa  hehan  Ewe. 

14  Qa  Adam  hnayanpi  sni,  tu¬ 
ka  wdnohinca  kin  iye  hnayanpi, 
qa  hecen  woahtani  hiyahdeya. 

15  Tuka  is  eya  cinca  tonpi  kin 
en  niyanpi  kta,  wacinyanpi,  wa- 
cantkiyapi,  wicohan  waste  qa 
wacintankapi  kin  hduha  yukan- 
pi  kinhan. 

WICOWOYAKE  3. 

1  lapi  kin  he  wowicake  ;  tuwe 
waawanhdake  unpi  cin  kinhan 
he  wicohan  waste  wan  cin.  . 

2  Tuka  waawanhdake  cin  he 
iyaonpepica  sni  un  kta,  wino¬ 
hinca  wanjidan  yuze  kta,  wakta- 
ya  un  kta,  wacinksapa,  wahba- 
yedan,  ohanpi,  wowicaldyaka ; 

3  Minisa  en  iyeiciye  sni,  waa- 
wicape  sni,  mazaska  nina  akite 
sni ;  tuka  wacintanka,  wacinko 
sni,  waicucu  wacin  sni ; 

4  Iye  tiyohnaka  kin  tanyan 
hduhe  kta,  qa  wicowahbadan 
owasin  on  cinca  kin  anagoptan- 
wicakiye  kta. 

5  Tuwe  tiyohnaka  tawa  kin 
tanyan  hduha  okihi  sni  kinhan, 
ecin  token  Wakantanka  taoko- 
dakiciye  kin  tanyan  yuhe  kta 
he. 

6  Askatudan  en  opapi  kin  he- 
cece  kte  sni,  he  heca  kinhan, 
okinni  wahanicida  kin  on  Wa- 
kansica  tawoyaco  kin  ekta  iya- 
ye  kta. 

7  Qa  tona  itankan  yakonpi  kin 
hena  tanyan  oyakapi  un  kta,  he 
hecetu  sni  kinhan,  wowihahaya 
un  kta,  qa  Wakansica  wihmun- 
ke  tawa  kin  en  iyohpaye  kta. 

8  Is  eya  ookiye  unpi  kin  hena 
nakun  wacinksapapi  kta,  ceji  ja- 
tapi  sni,  minisa  en  iyeiciyapi  sni, 
qa  mazaska  nina  akitapi  kte  sni : 

9  Wicanagi  ecedan  ohna  wo¬ 
wacinye  wowiyukcan  kin  yuha- 
pi  kta. 


WICOWOYAKE  4. 


10  Hena'  e  tokaheya  wicayu- 
kcanpi  kta,  qa  hehan  takudan 
iyaonpepica  sni  kinhan,  ooki- 
ye  unpi  kin  en  iyeyapi  kta. 

11  Nakun  is  tawicupi  kin  wa- 
libapidan  kta,  waaie  ^ni  unpi 
kta,  waktaya  iinpi  kta,  taku 
owasin  on  owotanpidan, 

12  Ookiye  unpi  kin  is  tawi- 
cu  wanjidan  kta,  cinca  wicayapi 
qa  tiyohnaka  tawapi  kin  tanyan 
hduhapi  kta. 

13  Tona  ookiye  unpi  wicolian 
kill  tanyan  yuhapi  kin  hena  wo- 
witan  waste  hdamnanpi,  qa  Je¬ 
sus  Messiya  wacinyanpi  kin  en 
waditaka  icicagapi. 

14  Dena  hecen  wowapi  cicaga, 
kohanna  niye  en  ciu  kta  wacin. 

15  Tuka  tehan  wai  sni  kinhan, 
deciya  tanlian  on  token  Wakan- 
tanka  ti  kin  ohna  opiniciye  kta 
sdonyaye  kta,  he  okodakiciye 
Wakantanka  ni  un  tawa  kin  ee, 
wowicake  ihupa  qa  taku  ahe  cin 
hee. 

16  Unkan  he  taku  aiepica  sni, 
Wakantanka  awacinpi  kin  he 
wo wiyukcan  tanka  ;  Wakantan¬ 
ka  wicacehpi  en  ihdutanin  qon, 
Woniya  kin  on  yaowotanna  ka- 
gapi,  mahpiya  ohnihde  kin  wan- 
yakapi,  Ikcewicasta  kin  ekta 
oyakapi,  wicoicage  kin  en  wi- 
cadapi,  qa  wowitan  kin  ekta 
wankan  ehdakupi. 

WICOWOYAKE  4. 

1  Woniya  kin  atayedan  hey  a, 
Anpetu  ihankeya  kin  en,  wanji- 
ksi  wacinyanpi  kin  ayustanpi 
kta,  qa  woniya  sapa  wahnaye  sa, 
qa  taku  wakan  sica  tawoonspe 
ko  anagoptanpi  kta.  . 

2  Wicahnayanpi  on  iton^ni  ia- 
pi  kta,  nagipi  kin  maza  kata  on 
guguyapi  kin  heon. 

3  Winohinca  wicayuzapi  kin 


he  tehindapi,  qa  woyute,  tona 
wowicake  wicadapi,  qa  sdonya- 
pi  kin  hena  wopida  eya  icupi  kta 
e  Wakantanka  kaga,  hee  yute 
sni  wicasipi  kta, . 

4  Taku  Wakantanka  kage  cin 
he  owasin  waste,  qa  wopida  yu- 
ha  icupi  kinhan,  takudan  ohin- 
yanpi  kte  sni. 

5  He  Wakantanka  oie,  woce- 
kiye  ko  on  yuwakanpi, 

6  Hena  taku  kin  hunkawanjin- 
kiciyapi  kin  kiksuyewicayaye 
cinhan,  Jesus  Messiya  taokiye 
waste  yaun  kta,  wacinyanpi,  wi- 
coie,  qa  woonspe  waste  ekta 
iyohiyaye  cin  hena  en  tanyan 
icahniyanpi  kta. 

7  Tuka  iapi  sice  cin,  wakanka 
hitunkakanpi  yuhapi  ko  nakicipe 
ca,  W’akan tanka  awacinpi  kin 
he  amniheiciya  wo. 

8  Wicatancan  yeiciyapi  kin  he 
taku  cistinna  okihi ;  tuka  W^a- 
kantanka  awacinpi  kin  he  taku 
owasin  okihi,  wiconi  kin  de,  qa 
wanji  u  kte  cin  iwahoyapi  kin 
en  un. 

9  Wicoie  kin  he  wowicake, 
qa  owancaya  anagoptanpi  kta 
iyececa; 

10  Wakantanka  ni  un  wicasta 
owasin  Wanikiya  tawapi,  qa 
iyotan  tona  wicadapi  kin  hena, 
he  wacinunyanpi  kin  heon  hta- 
unnipi,  qa  ostehdapi  unyakonpi. 

11  Hena  taku  kin  iwahokon- 
wicakiye  ca  onspewicakiya  wo. 

12  Koni^ka  yaun  kin  heon  tu- 
wedan  iwahtenida  kte  sni  ;  tuka 
tona  wicadapi  kin  hena  waon- 
spewicakiya  wo,  wicoie  kin  en, 
wicohan  kin  en,  wacantkiyapi  kin 
en,  woksape  kin  en,  wacinyanpi 
kin  en,  woyuecedan  kin  en, 

13  Wowapi  yawapl,  qa  waho- 
konwicakiyapi,  waonspewicaki- 
yapi  ko,  hena  econ  wo,  en  wai 
sni  kin  hehanyan. 

14  Taku  wawokihi  en  niun  kin, 
wokcanpi,  qa  waawanhdake  un- 
pi,  nape  aniputakapi  kin  on  ni- 
cupi  qon  he  akiktonje  sni  wo. 

15  Hena  taku  kin  awacin,  qa 
ocowasin  en  yeiciya  wo,  hecen 
onspeniciciye  cin  owasin  sdon- 
yapi  kta. 

16  Atayedan  awaicicin,  qa  wo- 
onspe  nitawa  kin  awakicin  wo, 
he  hduha  wo.  Hecanon  kinhan 
niniciye  ca,  tona  nanihonpi  kin 
hena  nakun  niwicayaye  kta. 

WICOWOYAKE  5. 

1  Hunkayapi  wan  iyopeye  sni 
wo,  tuka  ateyapi  un  kin  iyecen 
wahokonkiya  wo,  qa  tona  ha- 
kaktapi  kin  hena  nihunkawanji 
iyececapi  kta ; 

2  Winohinca  tankapi  kin  hena 
is  inawicayaye  cin  iyecen,  qa 
tona  askatudan  unpi  kin  hena 
tawinolitinwicayaye  cin  iyece¬ 
capi  kta,  woyuecedan  owasin 
en. 

3  Wiwazicapi  kin,  tona  awi- 
cakehan  wiwazicapi  un  kin  he¬ 
na  wicayuonihan  wo. 

4  Tuka  wiwazica  wan  cinca 
wicaye  cin,  qa  takojakpaku  yu- 
ke  cinhan,  hena  tokaheya  wico- 
wazi  tawapi  kin  en  wowaste 
econ  onspeiciciyapi  kta,  qa  hun- 
kake  wicayapi  kin  iyunwin  wi- 
cakicupi  kta;  taku  waste  qa 
Wakan tanka  itokam  oiyokipi  kin 
hee. 

5  Tuwe  awicakehan  wiwazica 
un  kin  he  isnana  ehpeyapi  un, 
Wakan  tanka  wacinye  ca  ohin- 
niyan,  hanyetu  anpetu  ko,  wo- 
cekiye  eyapi,  qa  hoyekiyapi  kin 
en  un. 

6  Tuka  ^uwe  iyokipi  iciya  un 
kinhan,  he  ni  un  icunhan  wanna 
ta. 

7  Hena  hecen  iwahokonwica- 

kiya  wo,  hecen  iyaoripepica  sni 
unpi  kta. 

8  Qa  tuwe  tona  wicayuhe  cin, 
qa  iyotan  tiyohnaka  tawa  kin, 
taku  wicakicamna  ^ni  kinhan, 
he  wacinyanpi  kin  wanna  ayu- 
stan,  qa  waawacin  sni  kin  sam 
iyeya  wicasta  sica. 

9  Wiwazica  waniyetu  wikce- 
mna  sakpe  ihukuya  un  kin  he 
kahnigapi  kte  ^ni.  He  wicasta 
wanjidan  hihnaye  ciqon, 

10  Wicohan  wa^te  on  tanyan 
oyakapi,  cinca  icahwicakiya,  oi- 
cimani  kin  wonwica.ya,  tona 
owotanna  un  siha  wicakiyujaja, 
tona  kakijapi  kin  owicakiya,  qa 
wicohan  waste  owasin  amnihe- 
iciya  en  opa  hecinhan. 

11  Tuka  wiwazica  tona  aska¬ 

tudan  wotapi  kin  hena  wicaka- 
hnige  sni  wo  ;  tohan  Messiya  en 
skehanhan  aye  cinhan  ake  hihna 
tonpi  kta ;  , 

12  Qa  tokaheya  wacinyanpi 
qon  he  ayustanpi  kin  heon  wo- 
yaco  aihduhapi  kta. 

13  Qa  nakun  kujapi,  qa  ti  iyaza 
yakonpi ;  qa  kujapi  hecedan  sni, 
nakun  taku  oyakapi  sa,  qa  waai- 
api  sa,  taku  eyapi  kte  sni  kin 
hena  eyapi  ece. 

14  Heon,  tona  nahahin  wiko- 
skapi  kin  hena  hihna  tonpi  kta, 
cinca  tonpi  kta,  qa  tiyohnaka 
hduhapi  kta  wacin,  hecen  toka 
kin  taku  iyawicaonpe  kta  okihi 
sni  kagapi  kta. 

15  Wanna  wanjikji  icunonpa 
Satan  ihakam  iyayapi. 

16  Wicasta  wanji,  qa  is  wi¬ 
nohinca  wanji  wacinyan  un  kin, 
he  wiwazica  hduhe  cinhan  oki- 
ye  kta ;  hecen  okodakiciye  kin 
tkeya  qinpi  kte  sni,  qa  tona 
awicakehan  wiwazica  unpi  kin 
hena  ece  owicakiyapi  kta. 

17  Waawanhdake  un  kin,  tona 
tanyan  awanhdakapi  kinhan,  he- 


WICOWOYAKE  6. 


na  wowitan  icitakihna  wicaki- 
ciyawapi  kta,  tona  wicoie,  wa- 
onspekiyapi  ko,  en  ktanipi  kin 
hena  iyotan. 

18  Wowapi  wakan  kin  hecen 
eya,  Tatanka  aguyapi  napan  kin 
he  iohmus  sutaya  iyacu  kte  sni. 
Qa  ake,  Tuwe  htani  kin  he  taku 
on  opetonpi  qon  iyohi  ece. 

19  Waayatanin  nonpa,  qa  ya- 
mni  duhe  sni  kinhan,  hunka  yapi 
un  kin  wanji  en  wiyaonpapi  aupi 
kin  anagoptan  sni  wo. 

20  Tona  walitanipi  kinhan  hena 
owasin  wicitokam  taninyan  iyo- 
pewicaya  wo,  hecen  unmapi  kin 
kokipapi  kta. 

21  Wakantanka  itokam,  qa 
Jesus  Messiya  Itpncan  kin,  ma- 
hpiya  ohnihde  wicakahnigapi 
kin  hena  ko  wicitokam  waho- 
konciciya,  dena  taku  kin  ecin- 
sniyan  wiyukcanpi  wanin  eca- 
non  kta,  qa  wicasta  iwanyakapi 
kte  cin  on  etanhan  takudan  eca- 
non  kte  sni. 

22  Ohankoya  tuwedan  nape 
aputake  sni  wo ;  qa  wicasta  to- 
keca  wahtanipi  kin  en  ope  sni 
wo.  Ecedan  ihduha  wo. 

23  Tokata  mini  ecedan  yatke 
sni  wo,  nitezi  kin  on,  qa  wani- 
yazan  sa  kin  heon,  minisa  wani- 
qadan  yatkan  wo. 

24  Wicasta  wanjikji  wahtanipi 
kin  taninyan  han,  qa  itokam 
woyaco  ekta  awicaya ;  qa  hunh 
wicihakam  tanin  ece. 

25  Qa  he  iyecen  wicohan  waste 
wanjiksi  taninyan  un,  qa  tona 
hecece  sni  esta  anahbepica  sni. 

WICOWOYAKE  6. 

1  Wowidake  un  kin  tona  can 
napinpi  kin  ihukuya  yukanpi 
kin  hena  itancan  wicayawapi 
kin  wicakinihanpi  owasin  okihi 
wicahdawapi  kta,  hecen  Wa¬ 


kantanka  caje  qa  tawoonspe  kin 
o^tehdapi  kte  sni. 

2  Qa  tona  itancan  wacinyan 
unpi  kin  heca  ihukuya  unpi  kin¬ 
han,  hena  sicewicakidapi  kte 
sni,  om  hunkawanjinkiciyapi  kin 
heon  ;  tuka  hena  wacinyan  un¬ 
pi,  qa  wastewicadakapi,  qa  taku 
waste  kin  en  owicakicipapi  kin 
heon  sanpa  owicakiyapi  kta. 
Hena  hecen  onspewicakiye  ca 
wahokonwicakiya  wo. 

3  Tuwe  wicoie  waste,  Jesus 
Messiya  Itancan  unkiyapi  oie 
kin,  wicohan  ecedan  kin  eciya- 
tanhan  un  kin  hena  wicada  sni 
kinhan,  qa  togye  waonspewica- 
kiye  cinhan, 

4  He  walianicida,  qa  takudan 
sdonye  sni  un,  tuka  wakinicapi 
wiwangapi  wicoie  kin  en  cante 
kin  ocowasin  iyeiciya ;  hena 
etanhan  winawizipi,  wakinicapi, 
waostehdapi,  woawacin  sica  ko 
icaga. 

5  Qa  wicasta  tawacin  sicapi 
kin  oskiskeya  hdokinicapi,  wo- 
wicake  yuhapi  sni,  qa  taku  ka- 
mnanpi  kinhan,  he  Wakantanka 
ohodapi  kin  ee  kecinpi.  Tona 
hececapi  kin  hena  awicayustan 
wo. 

6  Wakantanka  ohodapi  kin 
woiyokipi  kici  he  woyuha  tan¬ 
ka. 

7  Maka  kin  de  en  takudan  un- 
kahipi  sni,  qa  awicakehan  he- 
tanhan  takudan  unkahdapi  kte 
sni. 

8  Hecen  woyute,  wokoyake  ko 
unhapi  kinhan,  hena  iyounkipipi 
kte. 

9  Tona  watonpika  cinpi  kin¬ 
han,  hena  taku  wawiyutanyan 
un,  qa  mazahtakiyapi  en  iyohpa- 
yapi,  qa  witkotkoya  cantiheyapi 
sica  ota  on  kiuniyanpi  ece  kin 
hena  en,  hena  e  waihangyapi, 
wicotakuni  sni  ko  mahen  wica- 

^ta  kin  ocowasin  iyokpewicaya- 
pi  ece. 

10  Taku  sica  owasin  hutkan 
kin  he  mazaska  wastedakapi  kin 
hee  ;  he  wanjikji  inahnipi,  qa  on 
wacinyanpi  kin  etanhan  iyaye 
yapi,  qa  wicokakije  ota  on  caioi- 
papi. 

11  Tuka  'Wakantanka  wicasta 
tawa  kin  he  niye,  hena  taku  kin 
nakicipa  wo ;  wicoowotanna, 
Wakantanka  ohodapi,  wacin¬ 
yanpi,  Avacantkiyapi,  wacintan- 
kapi  qa  wowahbadan,  hena  akita 
wo. 

12  Wowacinye  okicize  waste 
kin  he  en  econ  wo,  owihanke 
wanin  wiconi  kin  he  icu  wo,  he 
en  nicopi  qa  waayataninpi  ota 
itokam  wohdakapi  waste  ecen 
oyahdake  ciqon. 

13  Wakantanka  taku  owasin 
nikiye  cin  he  itokam,  qa  Jesus 
Messiya  Pontios  Pilate  itokam 
owotanna  wohdake  ciqon  he  on 
ceciciya  ce  ; 

14  Asape  sni  qa  iyaonpepica 
sni,  woahope  kin  de  duhe  kta, 
Jesus  Messiya  Itancan  unkiyapi 
taninyan  u  kte  cin  hehanyan. 

15  He  tohan  iyehantu  kinhan, 
tuwe  yawastepi,  qa  ecedan  Wa- 
wokihi  kin  he  taninyan  hiyuye 
kta,  wicastayatapi  kin  en  Wi- 

THEOS. 

ca^tayatapi,  qa  itancanpi  kin  en 

Itancan  kin  hee. 

16  He  isnana  wiconi  hduhe  ca, 
iyoyanpa  en  hiyohipica  sni  kin 
he  en  ounyan,  wicasta  kin  tuwe- 
dan  he  wanyake  sni,  qa  nakim 
wanyaka  okihi  kte  sni ;  he  wo- 
witan,  qa  wowasake  owihanke 
wanin  kiciun  nunwe. 

17  Tona  maka  kin  den  waton- 
pike  cin  wahokonwicakiya  wo, 
watankaicidapi  kte  sni,  qa  wo- 
yuha  atakuni  sni  ay  a  ece  kin 
wacinyanpi  kte  sni,  tuka  Wa¬ 
kantanka  ni  un  taku  iyounkipipi 
kta  e  iyakicuya  unqupi  kin  hee  ; 

18  Taku  waste  ece  econpi  kta, 
wicohan  waste  ijicapi  kta,  wa- 
pamnipi,  qa  wawicaqupi  tawa- 
tenyapi  kta ; 

19  Taku  tokata  ihe  cin  he  ekta 
ahehde  waste  wan  icihnakapi 
kta,  hecen  wiconi  owihanke  wa- 
nica  yuhapi  kta. 

20  Tirnotheos,  taku  yuheciciye 
cin  hena  tanyan  yuha  wo,  qa 
ikcekceya  ecinsniyan  wakini- 
capi  kin  he  nakicipa  wo,  wo- 
sdonye  woitonsni  akinicapi  kin 
he  nakun. 

21  Wanjikji  he  en  opapi,  qa 
wacinyanpi  kin  icunonpa  iyaya- 
pi.  Wowaonsida  niciun  nunwe. 

Amen. 

PALOS 

TIMOTHEOS  WOWAPI  KICAGA, 

INONPA  KIN. 

WICOWOYAKE  1. 

1  Palos,  Wakantanka  tawacin 
kin  on,  Jesus  Messiya  yesi  qon, 
Jesus  Messiya  wiconi  iwahoun- 
yanpi  qon  he  eciyatanhan, 

2  Tirnotheos,  hok^incantkiyapi 
mitawa  kin,  wowapi  cicaga. 
W^owaonsida,  wowalte,  wooki- 
ye  ko,  Wakantanka  Ateyapi  kin 
etanhan,  qa  Jesus  Messiya  Itan¬ 
can  unkiyapi  kin  etanhan. 

WICOWOYAKE  2. 


3  Wakantanka,  mihunkake  kin 
etanhan  nagi  ska  hduha  oho- 
wada  kin,  he  wopida  ewakiya, 
anpetu,  hanyetu  ko  wocekiye 
epa  eca,  ayastan  sni  ciksuya 
waun ; 

4  Wanciyaka  nina  wacin,  ista- 
mnihanpe  ota  aniu  qon  hena  we- 
ksuya,  hecen  wowiyuskin  oma- 
judan  kta ; 

5  Tohan  wowacinye  anakbepi- 
ca  sni  niye  en  niun  kin  he  we- 
ksuye  cinhan,  he  tokaheya  ni- 
kunsi  Lewis  en  un,  qa  nakun  ni- 
hun  Yunike  en  un,  qa  he  niye 
en  niun  kin  sdonwaya. 

G  Keen  etanhan  kiksuyeciye 
kta,  Wakan tanka  taku  nicu  kin, 
nape  aciputake  cin  eciyatanhan, 
he  amniheniciye  kta. 

7  Wakantanka  wokokipe  woni- 
ya  kin  unqupi  sni ;  tuka  wowa- 
sake,  wacantkiyapi,  qa  wacin- 
ksapapi  woniya  kin. 

8  Hecen  Itancan  unkiyapi  ta- 
wootanin  kin  on  istece  sni  wo, 
qa  nakun  raiye  makaskapi  tawa 
waun  kin  ;  tuka  Wakantanka 
towasake  kin  eciyatanhan  wo- 
tanin  waste  en  wokakije  kin  en 
okicipa  wo  : 

9  He  iye  ni  unyanpi,  qa  wica- 
kicopi  wakan  kin  on  unkicopi, 
unkobanpi  kin  eciyatanhan  sni, 
tuka  iye  tawacin,  qa  towaonsida, 
maka  icage  cin  itokam  Jesus 
Messiya  on  unqupi  qon  he  eci¬ 
yatanhan  ; 

10  Tuka  wanna  hdutanin,  Je¬ 
sus  Messiya  Wanikiya  unkita- 
wapi  taniniciye  cin  on,  he  wi- 
conte  ihangye  ca,  wotanin  waste 
kin  en,  wiconi  qa  tepica  sni  unpi 
kin  iyoyanpa  en  au. 

11  Heon  eyanpaha  qa  yesipi 
kin  heca  makagapi,  Ikcewicasta 
wowicaw^akiyake  kte  cin  heon. 

12  Qa  he  etanhan  hena  taku 
on  iyotanhan  iyewakiya ;  tuka 

imastece  sni.  Tuwe  wacinwa- 
kiye  cin  he  sdonwakiye  ca,  taku 
ehnake  wasi  kin  hena  anpetu 
wan  u  kte  cin  hehanyan  mici- 
yuha  okihi  sdonwaya. 

13  Wicoie  on  zaniyan  unpi  na- 
bonciye  ciqon,  wowacinye,  wo- 
waste  ko,  Jesus  Messiya  en  un 
kin  he  tinsa  yuza  wo. 

14  Woniya  Wakan  unkicipi  un 
kin  eciyatanhan,  wicohan  wa¬ 
ste  nicupi  qon  he  tanyan  yuha 
wo. 

15  Tona  Asia  en  un  kin  owa- 
sin  amayustanpi  kin  he  sdonya- 
ya ;  Phugellos  qa  Hermogenes 
he  en  opapi. 

16  Onesiphoros  tiyohnaka  tawa 
kin  Wakantanka  onsikida  nun- 
we  ;  iye  ota  micanpte  ca  maka¬ 
skapi  kin  on  istece  sni. 

17  Qa  Roma  ekta  hi  qehan,  ni¬ 
na  omade  qa  iyemayan. 

18  He  anpetu  kin  he  en  Itan¬ 
can  kin  etanhan  wowaonsida 
i3mye  kta  e  Itancan  okihikiya 
nunwe  ;  Ephesos  ekta  taku  tona 
on  omakiye  ciqon  he  tanyan 
sdonyaya. 

WICOWOYAKE  2. 

1  He  etanhan,  micinksi,  Jesus 
Messiya  towaonsida  kin  he  en 
wakisaka  wo. 

2  Qa  miye  etanhan  taku  naya- 
bon,  wicota  yaotaninpi  qon,  he¬ 
na  wicasta  wacinyepica,  tona 
tokan  onspewicakiya  okihipi  kin, 
hena  wicaqu  wo. 

3  Qa  ni3"e  nakun  Jesus  Messi¬ 
ya  taakicita  waste  kin  iyecen 
taku  tehika  en  waditaka  wo. 

4  Tuwe  ozuye  econ  kinhan,  he 
taku  wiconi  kin  de  wicohan  kin 
en  ihdupemni  sni,  tuwe  taakici- 
taye  cin  he  iyokipiye  kte  cin 
heon. 

5  Qa  tuwe  ohiye  wacin  econ 
kinhan,  qa  wakiconzapi  kin  ecen 

econ  sni  kinhan,  he  watesdagki- 
catonpi  sni  ece. 

6  Wicasta  wakicanye  cin  he 
htani  kinhan,  iye  tokaheya  taku 
icage  cin  etanhan  yute  kta. 

7  Taku  epe  cin  he  awacin  wo. 
Qa  Itancan  kin  taku  owasin 
okahnihniyan  nunwe. 

8  Wotanin  waste  mitawa  kin 
eciyatanhan,  Jesus  Messiya,  Da- 
wid  wicowazi  tawa  kin  etanhan, 
he  wiconte  etanhan  ekicetuyapi 
kin  he  kiksuya  wo. 

9  Qa  iye  on  wicasta  wabotice 
cin  iyecen  kakismayanpi,  maka- 
skapi  kin  he  en  ;  tuka  Wakan- 
tanka  oie  kin  he  kaskapi  sni. 

10  He  etanhan  tona  wicaka- 
hnigapi  qon  hena  on  taku  owa¬ 
sin  iyowinwaya,  hena  e  wiconi 
Jesus  Messiya  en  un  kin  he  yu- 
hapi  kta,  qa  nakun  owihanke 
wanin  Avowitan  kin. 

11  Wicoie  kin  de  wicakapi; 
lye  kici  untapi  kinhan,  nakun 
kici  unnipi  kta  ; 

12  lye  on  unkakijapi  kinhan, 
kici  wicastayatapi  unyakonpi 
kta.  Qa  unkiye  ehpeunyanpi 
kinhan,  is  eya  ehpeunyanpi  kta. 

13  Qa  wacinunyanpi  sni  esta, 
iye  wacinyepica  un,  ihduecinsni- 
yan  kta  okihi  sni  ce. 

14  Hena  taku  kin  kiksuyewica- 
ye  ca,  Itancan  kin  itokam,  wi¬ 
coie  wawokihi  sni,  tona  nahonpi 
kin  wicahnaye  cin  hena  on  aki- 
nicapi  kte  sni  e  iwahokonwica- 
kiya  wo. 

15  Wakantanka  iyokipiyaye 
kta,  wicasta  wakage  cin  istece 
kta  iyecece  sni  kin  heca  e  ni- 
hdutanin  kta,  qa  wowicake  wi¬ 
coie  kin  owotanna  yapamni  kta 
e  aiciciya  wo. 

16  Tuka  iapi  sica  ecinsniyan 
kin  he  nakicipa  wo,  he  iyotan 
wicosice  ekta  icah  aye  kta. 

17  Unkan  wicoie  tawapi  kin 

siyaka  sica  wan  iyecen  wai- 
hangye  kta;  Yumeneos  qa  Phi- 
letos  hena  hececapi ; 

18  Hena  wowicake  kin  icunon- 
pa  iyayapi  qa,  Woekicetu  kin 
wanna  yustanpi  ce,  eyapi,  qa 
heon  wanjikji  wacinyanpi  kin 
etanhan  wicayahomnipi. 

19  Hececa  esta,  Wakantanka 
ahehde  tawa  kin  sutaya  he  ca 
ipuspe  kin  de  en  un  ;  Itancan 
kin  tona  tawa  wicaye  cin  hena 
sdonwicakiya.  Qa  nakun,  Tuwe 
Messiya  caje  kin  hoyekiye  cin- 
han,  he  woahtani  ayustan  kta 
ce. 

20  Tuka  tipi  tanka  wanji  ohna 
mazaskazi,  qa  mazaska  waksica 
hecedan  sni,  nakun  can,  qa  ma- 
ka  waksica  ko  yukan,  hunh  taku 
waste,  qa  hunh  taku  sica  on  yu- 
hapi. 

21  Hecen  on,  tuwe  hena  taku 
kin  etanhan  itpakinte  cinhan,  he 
waksica  waste  kin  heca  kta,  ece- 
dan,  qa  Itancan  kin  wowinyunye 
kta  e  iyokipi,  qa  wicohan  waste 
owasin  on  yustanpi. 

22  Koska  cantiheyapi  sice  cin 
hena  nakicipa  wo ;  tuka  wicoo- 
wotanna,  wowacinye,  wacantki- 
yapi,  wookiye  ko,  henakiya  tona 
cante  ecedan  on  Itancan  ceki- 
yapi  kin  hena  om  en  opa  wo. 

23  Tuka  wiwangapi  okahnih- 
pica  sni  ecinsniyan  kin  hena  en 
yeiciye  sni  wo,  hena  wicokicize 
kaga  e  sdonyaya. 

24  Unkan  Itancan  taokiye  kin 
he  Avicakis  un  kte  sni ;  tuka 
owasin  en  wahbayedan  un  kta, 
waonspekiye  ca,  wawacinkta 
yuza  tanka  kta ; 

25  Qa  tona  tokaiciya  unpi  kin 
hena  iwahnana  wahokonwica- 
kiye  kta,  okinni  Wakantanka 
ihduecetupi  wicaqu  kta,  hecen 
wowicake  kin  iyukcanpi  kta. 

26  Qa  hecen,  tona  Wakansica 


WICOWOYAKE  4. 


tohan  cin  eca,  wayaka  awicahda 
ece  kin  hena  mazalitakiyapi  ta- 
wa  kin  etanhan  ihdu^papi  kta. 

WICOWOYAKE  3. 

1  He  de  sdonya  v/o,  anpetu 
ihankeya  kin  en  taku  teliika  e  u 
kta. 

2  Hehan  wicasta  kin  wasteici- 
dapi  kta,  mazaska  wastedak'a- 
pi,  wamnaicidapi,  walianicidapi, 
hunkakeyapi  kin  anawicakigo- 
ptanpi  sni,  wapidapi  sni,  owo- 
tanpidan  sni ; 

3  Cinca  cantekiyapi  sni,  woope 
kicaksapi,  waaiapi  sa,  iyatahde- 
iciyapi  sa,  ohitiicidapi,  qa  taku 
w,aste  sicedapi  ; 

4  Wicahnayanpi  sa,  wacinko- 
pi,  watankaicidapi,  magagaiciya- 
pi  kin  he  iyotandapi,  qa  Wakan- 
tanka  iyotandapi  sni. 

5  Wakantanka  awacinpi  kin 
wiyacinpi  kin  yuhapi,  tuka  wo- 
wasake  kin  he  wicadapi  sni  ; 
tona  hececapi  kin  hena  etanhan 
ihdamna  wo. 

6  Hena  hececapi  kin  tipi  na- 
hmana  tin  ipi,  qa  winohinca  wa- 
cintonpi  sni,  woahtani  hdusaka- 
pi,  qa  sicaya  wacin  yuzapi  on 
icunonpa  ayapi  ; 

7  Ohinniyan  waonspeiciciyapi 
kes  wo wi cake  sdonyapi  kin  ehan 
ipi  okihipi  sni  kin  wayaka  awi- 
cayapi  ece. 

8  Unkan,  .Tannes  qa  .Tambres 
hena  Moses  kici  akinicapi  qon 
he  iyecen,  dena  is  eya  wowica- 
ke  kin  en  ibotopi,  wicasta  tawa- 
cin  sicapi,  qa  wacinyanpi  kin 
ayustanpi. 

9  Tuka  dena  e  sanpa  iyoopta 
aye  kte  sni,  witkotkopike  cin 
owasin  en  tanin  kta,  hena  e  qe 
econpi  qon  iyececa. 

10  Tuka  niye  wowaonspekiye 
mitawa  kin  tanyan  sdonyaya, 


miohan  kin,  token  miciconze 
cin,  wacinwaye  cin,  wawacin- 
kta  mduza  tanka  kin,  wacanwa- 
kiye  cin,  wahbayedan  awape 
kin, 

11  Tehiya  makuwapi  kin,  ma- 
kakije  cin,  tona  mahiyahde  kin, 
Antiyoka  ekta,  Ikoniyon  ekta. 
Lustra  ekta,  hena  sicaya  maku¬ 
wapi  kin  mahiyahde ;  unkan  o- 
wasin  etanhan  Itancan  kin  ema- 
hdaku. 

12  Qa  tona  Jesus  Messiya  en 
owotanna  ohanyan  cinpi  kin  he¬ 
na  owasin  sicaya  wacakuwapi 
kta. 

13  Tuka  wicasta  sica,  wica¬ 
hnayanpi  sa  ko,  hena  sanpa  si¬ 
capi  kta,  wicahnayanpi  qa  nakun 
hnayanpi  kta. 

14  Hececa  tuka  niye  qe  taku 
onnispe,  qa  wicayada  kin  hena 
en  un  wo,  tokiya  tanhan  onnispe 
kin  he  sdonyaya. 

15  Qa  honiksiyoqopa  kin  ehan- 
tanhan  Wowapi  wakan  sdonya¬ 
ya,  he  niniyan  on  ksamniye  kta 
okihi,  Jesus  Messiya  wacinyanpi 
kin  eciyatanhan. 

16  Wowapi  wakan  ocowasin 
Wakantanka  Taniya  kin  eciya¬ 
tanhan,  qa  waonspekiyapi,  wiyo- 
peyapi,  owotanna  kagapi,  qa  wi- 
cohan  waste  en  onspewicakiye 
cin  he  okihi. 

17  Hecen  Wakantanka  wica¬ 
sta  tawa  kin  ecedan  un  kta,  qa 
wicohan  waste  owasin  on  hdu- 
stanpi  kta. 

WICOWOYAKE  4. 

1  Heon,  Wakantanka  itokam, 
qa  .Tesus  Messiya  Itancan  kin, 
tona  nipi  topi  ko  wicayaco  kta, 
tohan  wokiconze  hduha  hi  kin- 
han,  he  nakun  itokam  wahokon- 
ciciya ; 

2  Wicoie  kin  oyaka  wo,  tohan 

oiyokipi,  qa  nakun  oiyokipi  sni 
esta,  iianditaiciya,  wo.  Owo- 
tanna  wicakage  wacin,  iyope- 
wicaya,  wahokonwicakiya  wo, 
woonspe  qa  wawacinkta  yuzapi 
tanka  kin  on. 

3  Anpetu  wan  u  kte  cin  he 
fcohan  hi  kinhan,  woonspe  waste 
kin  aktapi  kte  sni,  tuka  iye  wi- 
cotawacin  sice  cin  eciyatanhan 
waonspekiyapi  kin  awicakitapi 
kta,  noge  yaspuyapi  se  iyececa 
heon  etanhan. 

4  Qa  nogepi  kin  wowicake  kin 
etanhan  hduhomnipi,  qa  hitun- 
kakanpi  kin  ekta  ihdoyapi  kta. 

5  Tuka  niye  qe  taku  owasin  en 
wakta  yaun  kta,  wicokakije  en 
waditaka  wo ;  wotanin  waste 
oyakapi  wicohan  kin  ecen  econ 
wo  ;  wicolian  duhe  cin  he  hdu- 
stan  wo. 

6  Wanna  wamihdusna  kta  iye- 
micihantu,  qa  wahde  kte  cin  he 
wanna  kiyadan  ihan. 

7  Okicize  waste  kin  ecamon, 
woinyanke  kin  ihuniwakiya,  wa- 
cinyanpi  kin  he  hduha  waun  ; 

8  Qa  tokata,  woowotanna  wa- 
tesdake  wan  mihnakapi,he  Itan- 
can  wayaco  owotanna  kin  maqu 
kta,  anpetu  kin  he  en  ;  qa  miye 
misnana  sni,  tuka  ton  a  iye  tan- 
iniciye  kte  cin  wastedakapi  kin 
hena  owasin  koya. 

9  Kohanna  en  mayahi  kta  nina 
aciciya  wo. 

10  Demas  he  amayustan,  wico- 
ni  kin  de  wastedake  ca  Thessa- 
lonike  ekta  kihda,  Kreskes  Ga¬ 
latia  ekta,  qa  Titos  Dalmatia 
ekta. 

11  Lukas  kicisnana  w'aun ; 
Markos  icu  qa  kici  u  wo,  he  iye 
wicohan  kin  de  en  omakiya  ece. 

12  Tucikos  Ephesos  ekta  ye 
wasi. 

13  Yau  kinhan,  Troas  ekta 
Karpos  sina  emicihnake  wasi 
qon  he  au  wo,  qa  nakun  wowa- 
pi  kin  hena,  tahasaka  owapi  kin 
hena  iyotan. 

14  Aleksander  mazazi  kage 
cin  he  taku  sica  ota  iyamaonpa  ; 
iye  ohan  kin  on  Itancan  kin  kici- 
cajuju  nunwe. 

15  He  on  waktaya  un  wo  ;  wi- 
coie  unyaotaninpi  qon  he  nina 
kipajin. 

16  Tokaheya  wowahdake  ci- 
qon  he  ehan  tuwedan  micica  sni, 
qa  owasin  inamatanpi,  he  wica- 
kiciyawapi  sni  nunwe. 

17  Tuka  hececa  esta,  Itancan 
kin  mici  inajin,  qa  wasagmaye, 
ca  hecen  miye  on  woyakapi  kin 
tanyan  sdonyapi  kta,  qa  Ikcewi- 
casta  kin  owasin  nahonpi  kta ; 
qa  mnaja  i  kin  etanhan  emahda- 
kupi. 

18  Nakun  Itancan  kin  wicohan 
sica  owasin  etanhan  ernahdaku 
kta,  qa  wokiconze  mahpiya  ekta 
un  kin  he  en  nimaye  kta.  He 
iye  wowitan  owihanke  wanin 
kiciun  nunwe. 

19  Priskila  qa  Akula  napewi- 
cayuza  wo,  qa  nakun  Onesipho- 
ros  tiyohnaka  tawa  kin. 

30  Erastos  Korinth  ekta  yan- 
ka.  Miletos  ekta  Trophimos  wa- 
yazanka  ehpeya  wahdicu. 

21  Nahahin  waniyetu  sni  u  kte 
hinca  wo.  Yubulos  nape  niyu- 
za,  qa  nakun  Pudens,  qa  Linos, 
qa  Klauda,  qa  hunkawanjin  ki- 
ciyapi  kin  owasin. 

22  Jesus  Messiya  Itancan  kin 
ninagi  kici  un  nunwe.  Wowa- 
onsid^a  nicipi  un  nunwe.  Amen,, 


PALOS 

TITOS  WOWAPI  KICAGE  CIN. 


WICOWOYAKE  1. 

1  Palos  Wakan tanka  taokiye, 
qa  Jesus  Messiya  yesi  qon,  tona 
Wakantanka  wicakakniga,  wa- 
cinyanpi  kte  cin  heon,  qa  wowi- 
cake  wicokan  waste  en  un  kin 
sdonyapi  kte  cin  keon  ; 

2  Qa  owihanke  wanin  wiconi 
opapi  kte  cin,  Wakantanka  iton- 
sni  okitpani,  maka  kagapi  kin 
itokam  iwahounyanpi  qon  he 
on  ; 

3  Tuka  wanna  iyekantu  qehan, 
eyanpakapi  kin  on  oie  kin  hda- 
otanin,  he  miye  maqupi,  Wa¬ 
kantanka  Wanikiya  unkitawa- 
pi  kin  he  eciyatanhan  ; 

4  Titos,  witaya  wacinyanpi  kin 
he  eciyatanhan  cinksiwaye  cin ; 
Wowaste,  wowaonsida,  wookiye 
ko,  Wakantanka  Ateyapi  kin 
etanhan,  qa  Jesus  Messiya  Itan- 
can  W anikiya  unhapi  kin  eciya¬ 
tanhan  kiciun  nunwe. 

5  He  etanhan  Krete  en  yanke 
cisi,  taku  tona  yustanpi  sni  kin 
hena  wiyeya  eyahnake  kta,  qa 
otonwe  otoiyohi  en  hunkayapi 
wicayakage  kta  e  on ;  token 
econ  cisi  qon  iyececa. 

6  Tuwe  iyaonpepica  sni  kin- 
han,  wicasta  tawicu  wanjidan, 
qa  cinca  wacinyanpi  wicahduhe 
cin,  wicakis  unpi  ewicakiyapi 
qa  wanakonpi  sni  kin  hececapi 
sni : 

7  Waawanhdake  cin  he  taku- 
dan  iyaonpepica  sni  un  kta,  he 
Wakantanka  taokiye  kin  ee ; 
isnana  wacin  en  ihduze  sni,  wa- 

cinko  sni,niinisa  en  iyeiciye  sni, 
ohitiicida  sni,  qa  mazaska  nina 
akite  kte  sni ; 

8  Tuka  oicimani  kin  onsiwica- 
da  kta,  qa  taku  waste  kin  waste- 
dake  kta,  wacin  ksapa  un  kta, 
qa  owotanna,  wacantkiya,  qa 
iyatahdeiciye  sni  un  kta  ; 

9  Qa  token  onspekiyapi  qon  he 
iyecen  wicoie  oyakapi  kin  suta- 
ya  hduhe  kta,  hecen  woonspe 
ecedan  kin  on  wahokonwicaki- 
ya  okihi  kta,  qa  tona  kipajinici- 
yapi  kin  hena  iyopewicaye  kta. 

10  Wicasta  wicastapi  sni,  qa 
witkoya  iapi,  qa  wicahnayanpi 
kin  heca  ota,  tona  bakikdayapi 
etanhanpi  kin  hena  iyotanpi. 

11  Hena  iohmus  wicayapi  kta 
iyececa ;  hena  e  qe  tiyohnaka 
ocowasin  yaptanyan  iyewicaya- 
pi,  qa  mazaska  waktesni  kin  on 
taku  iyecetu  sni  kin  onspewi- 
cakiyapi  ece. 

12  lyepi  kin  etanhan  waayate 
wan  heye  ciqon ;  Krete  oyate 
kin  ohinniyan  itonpisni,  wamani- 
ca  ocinsice  cin,  qa  wicatezi  kuja 
kin  hecapi  ce. 

13  Wayaotanin  kin  he  wowi- 
cake.  He  etanhan  nina  iyope- 
wicaya  wo,  hecen  wacinyanpi 
kin  en  ecedan  unpi  kta  : 

14  Qa  hecen  Juda  oyate  hi- 
tunkakanpi  yuhapi  kin,  qa  wi¬ 
casta  akantu  woope  kagapi  kin 
wowicake  kaseye  cin  hena  awa- 
cinpi  kte  sni. 

15  Tona  ecedan  unpi  kin  hena 
taku  owasin  ecedan  yuhapi,  qa 
tona  asapapi  qa  wicadapi  sni  kin 

hena  taku  ecedan  kin  takudan 
yuhapi  sni,  tuka  tawacinpi  na- 
gipi  ko  hena  ee  kaes  asapapi. 

16  Hena  is  Wakantanka  sdon- 
yapi  keyapi,  tnka  wicohan  on 
aktapi  sni,  wahtepi  sni,  wana- 
honpi  sni,  qa  wicohan  waste 
owasin  en  wacintonpi  sni. 

WICOWOYAKE  2. 

1  Tuka  niye  qe  taku  woonspe 
ecedan  en  iyokipi  kin  hena  ecen 
oie  ya  wo. 

2  Wicasta  tankapi  kin  hena 
waktaya  unpi  kta,  mdesahan 
w^acin  ksamya  unpi  kta,  wacin- 
yanpi,  wacantkiyapi,  wacintan- 
kapi  ko  en  ecedan  unpi  kta. 

3  Qa  winohinca  tankapi  kin  is 
eya  winohinca  waste  iyecen 
ohanyanpi  kta,  waaiapi  kte  sni, 
minisa  ota  en  iyeiciyapi  kte  sni, 
qa  taku  waste  onspe  wicakiyapi 
kta  : 

4  Hecen  wikoska  kin  ksamwi- 
cayapi  kta,  wicasta  yuhapi  cinca 
ko  waste  wicakidapi  kta  ; 

5  Wacin  ksapapi  kta,  ecepi- 
dan,  tipi  awanhdakapi  kta,  wa- 
steya  unpi  kta,  hihnakupi  kin 
anawicakigoptanpi  kta ;  hecen 
Wakantanka  oie  kin  yasicapi 
kte  ^ni. 

6  Koska  kin  is  nakun  wacin 
ksapapi  kte  cin  iwahokonwica- 
kiya  wo. 

7  Qa  taku  owasin  on  wicohan 
waste  kin  en  waonspekiya  ni- 
hdutanin  kta ;  woonspe  kin  en 
wayusice  sni,  wacinksapa,  owo- 
tanna ; 

8  Qa  iapi  ecedan  qa  iyaonpe- 
pica  sni  kin  he  nun  kta ;  hecen 
tuwe  itkopatanhan  un  kinhan, 
he  istece  kta,  taku  sica  takudan 
aniie  kta  okihi  sni  kin  heon. 

9  Tona  wowidake  un  kin  hena 
itancan  wicayuhapi  kin  anawd- 

cakigoptanpi  kta,qa  taku  owasin 
wakinicapi  wanin  iyokipi  wica- 
yapi  kta  ; 

10  Takudan  nahmana  icupi  sni, 
qa  wacinyanpi  waste  ocowasin 
en  ihdutaninpi  kta.  Hecen  taku 
owasin  on,  Wakantanka  Wani- 
kiya  unhapi  kin  tawoonspe  kin 
he  tanyan  yuhapi  kta. 

11  Wakantanka  towaonsida  wi¬ 
casta  owasin  wiconi  wicakahi 
kin  he  wanna  tanin  ; 

12  Wakantanka  aktapi  sni,  qa 
wicoicage  cantiheyapi  kin  hena 
ehpeunyanpi  kta,  qa  nakaha  wi¬ 
coni  kin  en,  wacinksamya,  owo- 
tanna,  wakanyan  unnipi  kta  e 
onspeunkiyapi. 

13  Qa  wacinyanpi  waste  ape 
unyakonpi  kta,  Wakantanka  iyo- 
tan  tanka,  qa  Jesus  Messiya  Wa- 
nikiya  unhapi  kin  he  wowitan 
hduha  taniniciye  kte  cin  hee. 

14  He  unkiyepi  on  icicu,  woa- 
htani  owasin  etanhan  opeunki- 
tonpi  kta,  qa  oyate  tawawicaye 
kte  cin  wicohan  waste  nina  hin 
akitapi  kte  cin  hena  wicahduska 
kta  e  heon. 

15  Hena  wicoie  kin  hecen  oie 
ye  ca,  wahokonwicakiye  ca  iyo- 
pewicaya  wo.  Ihnuhan  tuwe 
sicenidake  cinhan. 

WICOWOYlKE  3. 

1  He  kiksuyewicaya  wo,  taku 
itancanpi  qa  wicowasake  kin 
hena  ihukun  iyeiciyapi  kta,  wi- 
castayatapi  kin  anawicagoptan- 
pi  kta,  qa  wicohan  waste  owasin 
econpi  kta,  on  wiyeya  yukanpi 
kta. 

2  Tuwedan  yasicapi  kte  ^ni, 
qa  wicakizapi  kte  sni,  tuka  wa- 
hbayedan  unpi,  qa  wicasta  owa¬ 
sin  on  wacin  tankapi  kta. . 

3  Ehanna  unkis  eya  wacin  un- 
tonpi  sni,  qa  waanaungoptanpi 


PHILEMON. 


sni,  tinhnayanpi,  qa  cantiheyapi 
siea  ota,  qa  iyokipiiciyapi  kin  en 
wowidake  unyakonpi,  wocanni- 
ye,  icekinpi  ko  en  iinnipi,  walite 
sni  unyakonpi,  qa  otoiyohi  sice- 
unkicidakapi. 

4  Tuka  hehan  Wakan tanka 
Wnnikiya  unkitawapi  kin  he  to- 
waste,  qa  wacantkiye  cin  wica- 
sta  kin  en  yutaninpi  qehan  ; 

5  Wicohan  owotanna  econkupi 
kin  eciyatanhan  sni,  tuka  iye 
towaonsida  kin  eciyatanhan  ni- 
unyanpi ;  teca  wicatonpi  woyu- 
jaja  kin  on,  qa  Woniya  Wakan 
wicayuteca  kin  heon  etanhan  ; 

6  He  Jesus  Messiya  Waniki- 
ya  unkitawapi  kin  eciyatanhan 
iyakicuya  unkakastanpi  kin. 

7  Hecen  iye  towaonlida  kin  on 
etanhan  unyaowotanpidan  kin- 
han,  wiconi  owihanke  wanica 
unkapepi  kin  eciyatanhan,  taku 
iye  tawa  kin  he  tawaunyanpi 
kta. 

8  lapi  kin  he  wowicake ;  qa 
heon  hena  taku  kin  ohinniyan 
yasutaya  iyae  kta  wacin  ;  tona 
Wakantanka  wicadapi  kin  hena 
wicohan  waste  wacin  ksamya 
opapi  kta.  Hena  taku  waste,  qa 
wicasta  kin  en  wawokihi. 

9  Tuka  witkoya  wiwangapi,  qa 


wicoicage  oyakapi,  qa  wawaki- 
pajinpi,  qa  woope  akinicapi  kin 
hena  okainnayan  ya  wo ;  henata- 
kudan  okihi  sni  qa  ecinsniyan  un. 

10  Wicasta  waakinica  un  kin 
he  wancadan,  qa  inonpa  iyope- 
yapi  kin,  ihakamya  heyata  iyeya 
Wo. 

11  Tuwe  hecece  cinhan,  he 
wanna  yuptanyanpi,  qa  woahta- 
ni  econ,  qa  iye  atayedan  ihdaco 
kin  he  sdonyaya. 

12  Tohan  niye  ekta  Artemas, 
qa  is  Tucikos  ye  wasi  kinhan, 
kohanna  Nikopolis  ekta  en  ma- 
hi  l^te  hinca  wo;  hen  waniyetu 
waun  kta  miciconza. 

13  Zen  as  woope  aie  kiyapi  kin 
he,  qa  Apollos  iciraani  ipi  kin¬ 
han,  takudan  icakije  sni  tanyan 
iyoopteya  yewicakiya  wo, 

14  Qa  tona  unkicicapi  kin  hena 
wicohan  waste  aiciciya  econpi 
kta,  wicakijapi  kin  owicakiyapi 
kta,  qa  hecen  waskuyeca  icahye 
sni  yukanpi  kte  sni. 

15  Tona  micicapi  kin  hena 
owasin  nape  niyuzapi.  Tona 
wacinyanpi  kin  eciyatanhan  wa- 
steundakapi  kin  hena  nape  wi- 
cayuza  wo.  Wowaonsida  niye- 
pi  owasin  en  nicipi  un  nunwe. 
Amen. 


PAL  O  S 

PHILEMON  WOWAPI  KICAGE  CIN. 


1  Palos,  Jesus  Messiya  on,  ka- 
ska  hnakapi  kin  he,  qa  Timotheos 
sunkaunyanpi  kici,  Philemon 
waste  unkidapi  qa  ounkiyapi  ece 
kin, 

2  Qa  nakun  Apphia  wasteun- 
dakapi  kin,  Arcippos  kici  ama- 


kicita  kin  he  kici,  qa  yati  ohna 
okodakiciye  kin,  witaya  wowapi 
unnicagapi  : 

3  Wowaonsida,  wookiye  ko, 
Wakantanka  Ateunyanpi,  qa  Je¬ 
sus  Messiya  Itancan  kin  etan¬ 
han,  nicipi  un  nunwe. 

4  Wocekiye  epa  eca,  ohinni- 
yan  ciksuye  ca,  on  Wakantanka 
wopida  ewakiya  ece  : 

5  Jesus  Itancan  kin  wacinya- 
ye  ca  waste  yadaka,  nakun  tona 
owotanna  un  kin  owasin,  he  na- 
wahon  kin  heon  ; 

6  Hecen  wacinyaye  cin  owi- 
cayaqu  kin  he  sanpa  wasaka  aye 
kta,  on  taku  waste  owasin,  Jesus 
Messiya  eciyatanhan,  unkiyepi 
en  un  kin  he  yutaninpi  kta. 

7  Mihunkawanji,  wacanyakiye 
cin  heon  nina  unkiyuskinpi,  qa 
unkicanptapi,  tona  owotanna  un 
kin  hena  cantepi  kin  iyuskifiwi- 
cayaye  cin  heon  etanhan. 

8  Qa  heon  taku  iyokipi  kin 
Messiya  en  itancanyan  econ  cisi 
kta  owakihi ; 

9  Tuka  wacantkiyapi  kin  eci¬ 
yatanhan  ceciciya  ce,  Palos  he 
miye,  wanna  wimacahinca,  qa 
nakaha  Jesus  Messiya  on  kaska 
mahnakapi  waun. 

10  Hecen  Onesimos  micinksi, 
makaskapi  kin  icunhan  micinca 
wakage  cin  hee  on  ceciciya. 

11  He  ehanna  takudan  nicamna 
sni,  tuka  nakaha  miye  omakiye 
ca  nakun  niye  oniciya  okihi. 
He  nakaha  hde  wasi. 

12  Niye  he  iyowinkiya  wo,  mi- 
nagi  kin  hee  kaes  iyececa. 

13  He  yuha  waun  kta  wacin, 
wotanin  waste  kin  on  etanhan 
makaskapi  icunhan  niye  eekiya 
omakiye  kte  cin  heon. 

14  Tuka  token  yacin  kin  sdon- 
ye  sni  waun  takudan  ecamon 
kte  sni ;  taku  waste  econ  nisipi 
kin  he  iyecen  ecanon  kte  sni, 
tuka  niye  cinka  econ  wacani  kta 
he  wacin. 

15  He  iye  anpetu  tonana  ani- 

340 


yustan,  ake  ohinniyan  yahduhe 
kta  heon  etanhan  hecon  na- 
ceca. 

16  Wanna  wowidake  unpi  kin 
iyecece  sni,  tuka  wowidake 
kin  ikapeya  waste,  hunkawan- 
jinkiciyapi  wastekidapi  kin  iye¬ 
cen  ;  mis  hecen  wacin  wakiyuze 
cin,  niye  iyotan  hecen  wacin  ya- 
kiduze  kta,  wicacehpi  qa  Itan¬ 
can  kin  nakun  eciyatanhan  hun- 
kawanjinyaye  kta. 

17  Kodayapi  iyecen  mayaduha 
hecinhan,  he  miye  iyecen  ake 
ehdaku  wo. 

18  Taku  icakisniye  ca,  taku 
iyohiniciciye  sni  hecinhan,  he 
miciyawa  wo. 

19  Palos  he  miye,  minape  kin 
on  de  owawa,  he  miye  wakajuju 
kta.  Qa  taku  miyecicajuju  sni, 
niye  atayedan  ocowasin  yauii 
kin  he  caje  mdate  sni. 

20  Han,  mihunkawanji,  Itan¬ 
can  kin  en  niye  on  imduskin 
kta  ;  Itancan  kin  en  micante  kin 
iyuskinmayan  wo. 

21  Waanayagoptan  kta  imdu- 
kcan,  heon  wowapi  cicaga ;  qa 
epe  cin  sam  iyeya  ecanon  kta 
sdonwaya. 

22  Tipi  tukten  manke  kte  cin 
he  nakun  wiyeya  emicihnaka 
wo ;  wocekiye  ehapi  kin  on 
etanhan  niyepi  on  makiyuskapi 
kta  epca  waun. 

23  Epaphras,  Jesus  Messiya  on, 
kici  makaskapi  kin  he  nape  ni- 
yuza ; 

24  Qa  Markos,  Aristarkos,  De- 
mas,  qa  Liikas  micihtanipi  kin 
hena  nakun. 

25  Jesus  Messiya  Itancan  un- 
kiyapi  towaonsida  kin  ninagi  kin 
kici  un  nunwe.  Amen. 


PALOS 

HEBREW  OYATE 

WOWAPI  WICAKICAGE  CIN. 


WICOWOYAKE  1. 

1  Ehanna,  Wakantanka  toktog- 
ye,  otakiya  wicasta  wokcan  kin 
eciyatanhan  hunkake  wicunyan- 
pi  kin  wowicakiyake  ciqon,  he, 
anpetu  ehake  kin  dena  icunhan, 
iye  Cinhintku  kin  eciyatanhan 
wounkiyakapi ; 

2  He  on  woicage  kin  owasin 
kage  ca,  he  taku  owasin  tawaye 
kta  e  ehde  : 

3  He  iye  towitan  okitanin,  qa 
ouncage  okagapi  hince  cin  hee, 
iye  towasake  oie  kin  on  taku 
owasin  hduha  yanka,  he  is  iye 
eciyatanhan  waunhtanipi  wopa- 
kinte  kage  cehan,  Taku  iyotan 
tanka  wankan  yanke  cin  he  eta- 
pa  kin  en  kiyotanka. 

4  He  iye  caje  wan  mahpiya 
ohnihde  kin  isanpa  waste  aihpe- 
yapi  qa  yuhe  cin,  he  iyecen  sam 
iyeya  waste. 

5  Micinksi  kin  he  niye,  anpetu 
kin  de  cinca  cicaga  ce,  mahpiya 
ohnihde  kin  tukte  wanji  eciya 
he.  Qa  ake.  He  atemaye  kta, 
qa  miye  cinksiwaye  kta  ce. 

6  Unkan,  tokapa  kin  he  wicoi- 
cage  kin  ekta  hiyuye  cehan  he- 
cen  ey a,.  Wakantanka  ohnihde 
wicaye  cin  owasin  he  itokam 
canpeska  makehde  enajin  kta 
ce. 

7  Qa  mahpiya  ohnihde  kin  hena 
on  kaken  eya,  He  tateyanpa  kin 
ohnihdeye  ca,  peta  ide  kin  wo- 
widakeya  ece. 

8  Tuka  Cinhintku  kin  heciya, 


Wakantanka,  oiyotanke  nitawa 
kin  he  owihanke  wanica ;  nito- 
kiconze  mazasagye  kin  he  maza- 
sagye  owotanna  ; 

9  W’^oowotanna  wasteyadake 
cin  heon  Wakantanka,  nita  Wa¬ 
kantanka  kin,  tona  nitawasi  kin 
hena  isanpa  wowiyuskin  wihdi 
on  sdaniyan  ce. 

10  Qa,  Itancan,  otokahe  ekta 
maka  ahe  cin  eyahde,  qa  ninape 
kage  cin  mahpiya  kin  hee  ; 

11  Hena  yutakuni  sni  aye  kta, 
tuka  niye  ecen  yaun ;  owasin 
onhohda  wan  iyecen  kuke  kta  ; 

12  Qa  sina  wan  iyecen  pehan 
eyahnake  ca,  hecen  yutokecapi 
kta  ;  tuka  niye  okonniwanjidan, 
qa  waniyetu  nitawa  kin  owi¬ 
hanke  kte  sni  ce. 

13  Tuka  ohnihdewicayc  cin  tu¬ 
kte  wanji  e,  Mietapa  kin  en  iyo- 
tanka  wo,  tona  toka  niyanpi  kin 
hena  nisiha  woahe  kin  en  ewica- 
wahnake  kta  ce,  eciya  he. 

14  Hena  owasin  taku  wakan 
wawokiya,  tona  wiconi  aihpewi- 
cayapi,  qa  tawapi  kte  cin  hena 
owicakiyapi  kta  e  u  wicasipi  qon 
hena  eepi  sni  he. 

WICOWOYAKE  2. 

1  Heon  etanhan  taku  naun- 
honpi  kin  hena  tohinni  unkiku- 
sepi  kte  sni  e  on  sutaya  awaun- 
cinpi  kta. 

2  Wicoie  mahpiya  ohnihde 
oyakapi  qon  he  suta,  qa  tona 
anagoptali  sni,  qa  he  kaseye  cin 

hena  owasin  iyacinyan  woyaco 
owotanna  icupi  hecinhan  ; 

3  Unkiye  wiconi  hinsko  tanka 
kin  unkaktapi  sni  kiuhan,  token 
naunpapi  kta  he.  He  tokaheya 
Itancan  kin  oyake  ca,  tona  na- 
honpi  kin  hena  atayedan  unkoki- 
yakapi  : 

4  Wakantanka  is  eya,  iye  ta- 
wacin  kin  eciyatanhan,  wicaki- 
ciyaotanin,  wowapetokeca  taku 
on  yusinyewicaye  cin  hena  ko, 
wasagya  econpi  ota,  qa  Woniya 
Wakan  wicakipamni  kin  hena 
on  etanhan. 

5  Wicoicage  u  kte  cin  cajeun- 
yatapi  kin  he  mahpiya  ohnihde 
kin  yuhewicakiye  sni. 

6  Tuka  wanji  tukten  yaotanin 
qa  heya,  Wicasta  kin  he  taku 
he,  on  yeksuye  kta  he  ;  qa  wi¬ 
casta  cinhintku  kin,  hecen  awan- 
yahdaka  he  : 

7  Mahpiya  ohnihde  kin  kitanna 
ihukuya  yakage  ca,  wowitan, 
woyuonihan  ko  watesdake  ye- 
caton,  qa  taku  nape  on  yakage 
cin  hena  yuheyakiya  : 

8  Qa  iye  siha  kin  ihukuya  ta¬ 
ku  owasin  eyahnaka.  Taku 
owasin  iye  ihukuya  ehnake  cin, 
hecen  taku  ihukuya  ehnakapi 
sni  kin  takudan  okapte  sni. 
Tuka  nakaha  nahahin  taku  owa¬ 
sin  ihukuya  ehnakapi  kin  wan- 
unyakapi  sni. 

9  Tuka  Jesus  wiconte  kakijapi 
kin  on,  mahpiya  ohnihde  kin  ki¬ 
tanna  ihukuya  kagapi  kin  he 
wowitan,  woyuonihan  ko  wate- 
sdag  kiton  kin  he  wanunyakapi, 
hecen  iye,  Wakantanka  towaon- 
sida  kin  eciyatanhan,  wicasta 
kin  owasin  on  wiconte  sdonye 
kta. 

10  Tuwe  iye  tan  tanhan  taku 
owasin  un,  qa  iye  on  taku  owa¬ 
sin  un  kin  he  cincaota  wowitan 
ekta  wicahdoye  kte  cin  on,  wi- 

coni  tawapi  kte  cin  mdetahunka 
kin  he  wokakije  on  ecedankage 
kta  e  iyokipi. 

11  Hecen 'tuwe  wicayuecedan, 
qa  tona  yuecepidan  kin  hena 
owasin  okonwanjipidan ;  heon 
etanhan  hena  hunkawanjin  wi- 
cakiya  kewicakiye  kta  istece 
sni ; 

12  Qa  hecen  eya,  Nicaje  kin 
mihunkawanji  owicawakiyake 
kta,  qa  okodakiciye  kin  cokata 
icidowan  kta  ce. 

13  Qa  ake,  He  wacinwaye  kta 
ce.  Qa  ake,  Iho,  miye,  qa  cinca 
Wakantanka  maqu  kin  hena. 

14  Cinca  kin  hena  wicacehpi, 
qa  wicawe  kin  en  opapi  kin  he¬ 
on  is  iye  hena  en  opa  ;  hecen 
tuwe  wiconte  wowasake  yuhe 
cin,  Wakansica  hee,  e  ihangye 
kta ; 

15  Qa  tona  tohanyan  ni  unpi 
kin  hehanyan  wiconte  ikopapi 
kin  on  wowidake  unpi  kin  hena 
ewicahdaku  kta. 

16  Awicakehan  mahpiya  ohni¬ 
hde  kin  he  koyake  sni,  tuka 
Abraham  cinca  kin  hecen  ihdu- 
za. 

17  Heon  etanhan  taku  owasin 
en,  iye  hunkawanjinwicaye  cin 
iyecen  ikicage  kte  cin  he  hece- 
tu;  hecen  taku  Wakantanka  ta- 
wa  kin  en,  Wawayusna  Itancan 
waonsida,  qa  wicake  kta,  qa 
oyate  wahtanipi  kin  on  wookiye 
wicakicage  kta. 

18  Iye,  iyutanyanpi  kin  on, 
atayedan  kakije  cin,  heon  etan¬ 
han  tona  iyutanwicayapi  kin  he¬ 
na  ewicahdaku  kta  okihi. 

WICOWOYAKE  3. 

1  Heon,  mihunkawanji  wakan, 
mahpiya  tanhan  wicakico  kin  en 
oyapapi  kin,  wounhdakapi  kin 
on  Jesus  Messiya  yesipi  qa  Wa- 


WICOWOYAKE  4. 


wayusna  Itancan  kin  he  awacin 

Po-  .  .  .  , 

3  Moses  tipi  ocowasin  ohna 
owotanna  un  kin,  he  iyecen  iye 
qe  tuwe  econ  si  qon  owotanna 
ecakicon. 

3  Tuwe  ticage  cin  he  tipi  kin 
sam  iyeya  yuonihanpi  ece  kin, 
he  iyecen  he  qe  Moses  kapeya 
wowitan  tanka  yuha. 

4  Tipi  otoiyohi  tuwe  kaga  ;  tu- 
ka  tuwe  taku  owasin  kage  cin 
he  Wakan tanka  ee. 

5  Moses  wowidake  un  kin  he- 
ca,  tipi  tawa  ocowasin'  ohna 
wacinyepica  un,  taku  oyakapi 
kte  cin  hena  yaotanin  kte  cin 
heon. 

6  Tuka  Messiya,  iye  ti  kin 
ocowasin  ohna,  Cinhintkuyapi 
kin  iyececa  ;  tipi  tawa  kin  he 
unkiyepi,  waditagya  wounhdaka- 
pi,  qa  wowiyuskinyan  wacinun- 
yanpi  kin  he  owihanketa  tinsa 
unhapi  kinhan. 

7  T^eon  etanhan,  Woniya  Wa¬ 
kan  kin  kaken  eya,  Anpe  dehan 
iye  ho  kin  nayahonpi  kta  hecin- 
han; 

8  Cante  ihdutehipi  sni  po,  he- 
puza  en,  anpetu  wawiyutanyan 
un  kin  en,  wawakipajinpi  qon 
iyecen  ; 

9  Nihunkakepi  iyutanmayanpi, 
qa  Hiayukcanpi,  qa  waniyetu 
wikcemna  topa  hehanyan  mio- 
han  kin  wanyakapi  ce. 

10  Heon  etanhan  wicoicage 
kin  he  on  iyomayake  ca,  hepa, 
Cantepi  kin  ekta  ohinniyan  nu- 
nipi,  qa  mitacanku  kin  sdonyapi 
sni  ce. 

11  Hecen  sinwahda  qa,  Oki- 
hpapi  mitawa  kin  en  yapi  kte 
^ni  ce,  eya  wakonza. 

12  Mihunkawanji,  wakta  po, 
okinni  cante  wicada  sni,  qa  sice 
cin  en  niunpi,  on  Wakan  tanka  ni 
un  kin  adustanpi  kta. 


13  Tuka  anpetu  otoiyohi  waho- 
konkiciciya  po,  anpe  dehan  eya- 
pi  kin  hehanyan  ;  okinni  woa- 
htani  wohnaye  kin  on  wanji  tu- 
kte  niyutehipi  kta. 

14  Tokaheya  wicaundapi  kin 
he  owihanketa  sutaya  unhapi 
kinhan,  Messiya  en  ounpapi. 

15  Anpe  delian,  iye  ho  kin  na¬ 
yahonpi  kinhan,  cante  hdutehipi 
sni  po,  wawakipajinpi  qon  en 
iyececa  ce,  eyapi  kin  hehanyan. 

16  Tona  nahonpi  qon  hena  ki- 
pajinpi  he :  tuka  Moses  tona 
Egupta  etanhan  awicau  qon  he¬ 
na  owasin  sni  he. 

17  Tona  waniyetu  wikcemna 
topa  hehanyan  iyoyakeyapi  qon 
hena  tuwepi  he  ;  tona  wahtani- 
pi,  qa  hepuza  en  tan  can  ihpaya- 
pi  qon  hena  eepi  sni  he. 

18  Qa  okihpapi  tawa  kin  en 
yapi  kte  sni,  konza  kewicakiye 
ciqon  hena  tuwepi  he  ;  tona  wi- 
cadapi  sni  qon  hena  eepi  sni  he. 

19  Hecen  wicadapi  sni  kin 
heon  en  ^mpi  kta  okihipi  sni  e 
wanunyakapi. 

WICOWOYAKE  4. 

1  Hecen  okihpapi  kin  de  en  un- 
kopapi  kta  e  iwahounyanpi  kin, 
heon  niyepi  kin  wanjiksi  iyoya- 
hipi  kte  sni  se  ececa  e  ikounpa- 
pi  kta. 

2  Wotanin  waste  kin  unkoki- 
yakapi,  is  iyepi  kin  iyececa; 
tuka  wicoie  nahonpi  qon  he  owi- 
cakiye  sni,  tona  nahonpi  kin 
wowacinye  icicahiyapi  sni  kin 
heon  etanhan. 

3  Tuka  tona  wicaundapi  kin 
okihpapi  kin  en  ounpapi  kta  ; 
heye  ciqon  iyececa  ;  Sinwahda 
on  okihpapi  mitawa  kin  en  opa- 
pi  kte  ^ni  ce,  epa  ce ;  maka 
icage  cin  hehantanhan  wicohan 
kin  yustanpi  tuka. 

4  Tukten  anpetu  isakowin  kin 
he  ke  ca  hecen  eya,  Anpetu  isa¬ 
kowin  kin  he  Wakantanka  oki- 
hpa,  taku  kage  cin  owasin  etan- 
han. 

5  Qa  hen  ake,  Okihpapi  mitawa 
kin  en  opapi  kte  sni. 

6  Heon  etanhan,  hunh  en  opa¬ 
pi  kte  cin  he  tokata  ihan,  qa 
tona  tokaheya  wotanin  waste 
owicakiyakapi  qon  hena  wica- 
dapi  sni  kin  heon  en  opapi  sni. 

7  Ake  anpetu  wan  ke  ca  Dawid 
en  heya,  Anpe  dehan,  iye  ho  kin 
nayahonpi  kinhan,  cante  hdute- 
hipi  sni  po. 

8  .Tosuwa  okihpe  wicakiya  un- 
kans,  he  iyohakam  anpetu  toke- 
ca  caje  yate  kte  sni  tuka. 

9  Hecen  Wakantanka  taoyate 
kin  okihpapi  wan  wdcakicihan. 

10  Tuwe  okihpapi  en  ope  cin 
he  wanna  tohtani  kin  ayustan, 
Wakantanka  iye  taw  a  ayustan 
qon  iyececa. 

11  Heon  etanhan  wookihpe  kin 
he  en  unkopapi  kta  e  amnihe- 
unkiciyapi  kta,  okinni  wicadapi 
sni  qon  he  iyecen  tuwe  ihpaye 
kta  naceca. 

12  Wakantanka  oie  kin  he  ni 
un,  wawokihi,  qa  mazasagye 
anog  ope  kin  he  isanpa  pe  hinca, 
wicanagi,  wicaniya  kici  iyotahe- 
dan  capa  iyaye  ca,  okihepi  cupe 
ko  kicakse  ca,  wicotawacin  wi- 
cacante  wacin  yuze  cin  hena 
koya  iyukcan  ece. 

13  Qa  taku  kagapi  kin  takudan 
iye  ista  kin  en  anahbepica  sni ; 
tuwe  oicazo  unqupi  kin  he  ista 
kin  en  taku  owasin  tancodan  qa 
sdayehnahan  yanka. 

14  Heon  Wawayusna  Itancan 
tanka  wan,  Jesus  Wakantanka 
Cinhintku,  mahpiya  kin  ekta 
iyaye  cin  hee  unhapi  kin  heon 
wounhdakapi  kin  he  sutaya  un- 
hduzapi  kta. 

15  Wawayusna  itancan  kin,  un- 
kiye  unkakijapi  kin  en  unkican- 
ptapi  kta  okihi  sni  kin  heca  unhapi 
sni,  tuka  iye  taku  owasin  on  iyu- 
tanyanpi,  unkiye  iyeuncecapi, 
tuka  woahtani  codan  un. 

16  Heon  etanhan  wowaste  oi- 
yotanke  kin  en  waditagya  un- 
kupi  kta,  hecen  wowaonsida  un- 
kicupi  kta,  qa  tohan  uncinpi  eca 
wowaste  wawokihi  kin  iyeun- 
yanpi  ece  e  kta. 

WICOWOYAKE  5. 

1  Wawayusna  itancan  otoiyo- 
hi,  wicasta  etanhan  icupi  kin,  he 
Wakantanka  taku  tawa  kin  en, 
wicasta  on  etanhan  ehdepi,  taku 
kicicupi,  woahtani  on  wosnapi 
kin  hena  ko  wayusna  kta  e 
heon. 

2  Tona  onspepi  sni,  qa  canku 
icunom  yapi  kin  hena  onsiwica- 
da  kta  okihi,  is  iye  wookihi  sni 
aohduteyapi  nakaes. 

3  Qa  heon  oyate  kin  on  wosna 
ece  kin,  he  iyecen  is  iye  woa¬ 
htani  econ  kin  on  taku  wayusna 
ece  kta. 

4  Qa  tuwedan  iye  cinka  wo- 
witan  kin  de  icu  sni,  tuka,  Aaron 
iyecen,  Wakantanka  tuwe  kico 
kin  hecedan. 

5  He  iyecen,  Messiya  is  eya 
Wawayusna  itancan  kta  e  ihdu- 
tan  sni ;  tuka  tuwe,  Micinksi 
kin  he  niye,  anpe  dehan  cinca 
cicaga  ce,  eciye  ciqon  hee  he- 
con. 

6  Qa  nakun  tokan  en  kaken 
eya ;  Melkizedek  ounoage  kin 
iyecen  Wawayusna  owihanke 
sni  kin  henica  ce. 

7  He  qe  anpetu  wicacehpi  en 
un  qehan,  wocekiye,  wokidapi 
ko  eye  ca,  ista  mnigaga  nina 
hoyeklye  ca,  tuwe  wiconte  etan¬ 
han  ehdaku  kta  okihi  kin  he  ce- 

kiye  ca,  kokipeyahan  tin  kin, 
heon  nalionpi. 

8  Qa  Cinhintku  kin  hee  kaes, 
taku  token  kakije  cin  on  woa- 
nagoptan  onspeiciciya. 

9  Qa  iye  yu^tanpi  kin  heon  to- 
na  anagoptanpi  kin  owasin  owi- 
hanke  wanin  wiconi  kin  wica- 
kicaga, 

10  Melkizedek  ouncage  kin 
iyecen,  Wawayu^na  Itancan, 
Wakan tanka  keciye  cin. 

11  Wica^ta  kin  he  on  taku  ota 
unkoniciyakapi  kta,  tuka  oyaka- 
pi  tehika,  wanahon  yahunkapi 
^ni  nakae^. 

12  Hinnakaha  waonspekiya 
henicapi  kta,  tuka  nahahin  tuwe 
Wakantanka  oie  oowa  tokaheya 
kin  hena  akta  onspeniciyapi  kta 
e  iyenihantupi,  qa  tona  asanpi 
ece  cinpi,  qa  waconica  yun 
okihipi  sni  kin  hee  en  iyonipta- 
pi. 

13  Tuwe  kasta  asanpi  ece  yute 
cinhan,  he  wicoowotanna  wicoie 
kin  en  wayupike  ^ni,  nahahin 
hoksiyoqopa  nakae^. 

14  Tuka  tona  tankapi,  qa  wan¬ 
na  taku  utapi  on  tanyan  ihdu- 
stanpi,  taku  waste,  taku  ^ica  ko 
iyukcanpi  kin,  hena  waconica 
yutapi  ece. 

WICOWOYAKE  6. 

1  Heon  etanhan  Messiya  wo- 
onspe  tokaheya  tawa  kin  he  he- 
kta  ehpeunkiyapi,  qa  woyustan 
ekta  nnyanpi  kta ;  wiconte  wi- 
cohan  on  iyopeiciyapi,  qa  Wa¬ 
kantanka  wacinyanpi  kin  taku 
ahe  cin  akta  eunhdepi  kte  ^ni ; 

2  Baptem  eyapi  woonspe  kin, 
qa  nape  on  awicaputakapi,  qa 
wicate  cin  ekicetuwicayapi,  qa 
woyaco  owihanke  wanice  cin 
hena  koya. 

3  Unkan  Wakantanka  iyowin- 


unkiyapi  kinhan.  hecen  econku- 
pi  kta. 

4  Tona  wancadan  iyoyanpapi, 
qa  mahpiya  tanhan  taku  wicaqu- 
pi  kin  he  utapi,  qa  W'oniya  Wa¬ 
kan  kin  etanhan  okinipi ; 

5  Qa  Wakantanka  oie  waste 
kin  he  utapi,  wiconi  u  kte  cin 
wowa^ake  kin  nakun  ; 

6  Hena  ayu^tanpi  hecinhan, 
ake  piya  tyopeiciye  wicakiyapi 
kte  cin  he  okihipica  sni ;  iye 
atayedan  Wakantanka  Cinhin¬ 
tku  can  susbeca  en  piya  okatan- 
pi,  qa  taninyan  wowi^tenyapi  kin 
heon  etanhan. 

7  Maka  kin  ota  amagaju  kin 
he  yuhepe  ca,  tona  kicanyanpi 
kin  hena  on  taku  peji  iyecetuya 
aicage  cin  he  Wakantanka  yu- 
waste. 

8  Tuka  taku  takanheca  hu,  qa 
wapepeka  aicage  cin  he  ehpeya- 
pi,  qa  yasicapi  kte  cin  kiyadan 
ihan,  he  owihanketa  huhnage 
kta. 

9  Tuka,  wastecicidapi  kin,  he¬ 
na  hecen  unkeyapi  e^ta,  niyepi 
kin  on  taku  sanpa  waste  qa  wi¬ 
coni  en  ope  cin  hena  en  niunpi 
e  sdonunyanpi. 

10  Wakantanka  owotanna,  qa 
heon  wicohtani,  qa  wowa^te 
wokicanye  nitawapi,  iye  caje 
kin  on  ecanonpi,  tona  owotanna 
un  owicayakiyapi,  qa  nahahin 
owicakiya  dukanpi  kin  he  aki- 
tonje  kte  sni. 

11  Unkan  niyepi  otoiyohi  owi¬ 
hanketa,  woape  woyustan  kte 
cin  hehanyan  iyecen  amniheni- 
ciyapi  kta  uncinpi. 

12  Qa  nikujapi  kte  ^ni,  tuka 
tona  wicadapi,  qa  wacintankapi 
on,  taku  iwahowicayapi  qon 
wanna  yuhapi  kin,  hena  owica- 
yapapi  kta. 

13  Wakantanka  Abraham  taku 
iwahoye  cehan,  taku  sanpa  tan- 

ka  cajeyate  kta  wanica,  heon 
iye  atayedan  cajeihdata ; 

14  Qa  heya,  Awicakehan  wo- 
waste  on  ciyawaste  kta,  qa  yuo- 
tapi  kin  on  yuotaciye  kta  ce. 

15  Unkan  wakbayedan  ape 
yanke  cin  he  iyohakam  taku 
iwahoyapi  qon  ekicicetu. 

16  Wicasta  akantu  taku  iyotan 
tanka  cajeyatapi  ece;  qa  wokon- 
ze  woyusuta  kte  cin  he  waaki- 
nicapi  owasin  en  woanapte  kin 
hee. 

17  He  en,  W'^akantanka,  tona 
taku  iwahoyapi  qon  tawapi  kte 
cin  hena  en,  iye  tawacin  yuho- 
hopica  sni  kin  he  iyotan  sdonye 
wicakiye  kta  cin,  qa  heon  wo- 
konze  on  hdusuta. 

IS  Heon  taku  nom  yutokeca- 
pica  sni,  en  Wakantanka  iton- 
sni  okihipica  sni  kin  hena  taku 
kin  on  etanhan,  tona  woape  un- 
kitokam  ehdepi  kin  en  onaunpa- 
pi  kin  Avicakicanpte  wan  wasa- 
ka  unhapi  kta. 

19  He  unhapi,  wicanagi  taku 
on  aspeiciya,  wicakapi  qa  suta 
kin  hee,  taku  tipi  cokaya  hna- 
kapi  kin  mahen  tanhan  un  kin 
he  en  aspeiciya. 

20  Heciya  Jesus  kahin  tokam 
ye  cin  unkiyepi  on  timahen  iya- 
ya,  he  Melkizedek  ouncage  kin 
iyecen  Wawayusna  Itancan  kin 
heca  kagapi. 

WICOWOYAKE  7. 

1  Melkizedek,  Salem  Wicasta- 
yatapi,  qa  Wawayusna  Wakan¬ 
tanka  Iyotan  wankantu  kin  he 
tawa,  hee,  Abraham,  wicastaya- 
tapi  wicakastake  cin,  etanhan 
hdicu  kin  he  itkokipe  ca  yawa- 
ste. 

2  Unkan  Abraham  taku  owasin 
etanhan  iwikcemna  kin  he  qu. 
Wicasta  kin  he  tokaheya  caje 

oyakapi  kin  on,  W^oowotanna 
wicastayatapi  kin  hee,  qa  hehan, 
Salem  wicastayatapi  kin,  he 
Wookiye  wicastayatapi  kin  hee. 

3  Atkuku  wanica,  hunku  wani¬ 
ca,  qa  wicoicage  oyakapi  kin 
wanica,  anpetu  tokaheya  wanice 
ca  wiconi  owihanke  wanica, 
Wakantanka  Cinhintku  kin  iye¬ 
cen  icahyapi,  qa  Wawayusna 
ohinniyan  yanka. 

4  Wicasta  tanka  kin  de  wan- 
yaka  po,  Abraham,  hunkakeyapi 
un  kin  hee  kaes,  taku  iwakte 
ahdi  kin  etanhan  iwikcemna  kin 
he  qu. 

5  Tona  Lewi  cinca  kin  etan- 
hanpi,  wosnapi  wicohan  yuhapi 
kin  hena,  wicoope  kin  eciyatan- 
han  iye  hunkawanjitkupi  oyate 
kin  etanhan  taku  icupi  kta  e 
iwahowicayapi ;  hena  Abraham 
nite  kin  etanhan  inanpapi  tuka 
heconpi. 

6  Tuka  tuwe  hena  etanhan  wi¬ 
coicage  hdawa  sni  kin  he  Abra¬ 
ham  etanhan  taku  iwikcemna 
kin  icu,  qa  wahoyapi  kin  yuhe 
ciqon  he  yawaste. 

7  Unkan  he  de  akinicapi  sni, 
tuwe  ihukuya  un  kin  he  iyotan 
waste  kin  on  yawastepi  ece. 

8  Qa  deciya  wicasta  tapi  kte 
cin  hena  taku  iwikcemna  kin 
icupi  ece  ;  tuka  heciya,  he  ni  un 
e  yaotaninpi. 

9  Unkan  he  de  heyepica ; 
Lewi  taku  iwikcemna  Idn  icu 
ece  kin,  he  is  eya  Abraham  eci- 
yatanhan  taku  iwikcemna  kin 
wicaqu  ; 

10  Melkizedek  itkokipe  cehan 
he  nahahin  atkuku  nite  kill  ma¬ 
hen  un. 

11  Heon  etanhan,  Lewi  wo¬ 
snapi  wicohan  yuhe  cin  eciya- 
tanhan  woyustan  en  au  unkans  ; 
he  en  oyate  kin  wicoope  yu¬ 
hapi  ;  tokiyatanhan  wawayusna 

tokeca  wan  icage  kta,  Melkize- 
dek  ouncage  kin  eciyatanhan, 
qa  Aaron  ouncage  kin  eciya¬ 
tanhan  caje  yatapi  kte  sni  he. 

12  Wosnapi  wicolian  kin  he 
yutokecapi  kinhan,  heon  etan- 
han  wicoope  kin  nakun  yutoke¬ 
capi  kta. 

13  Qa  tuwe  on  hena  hecen  eya- 
pi  qon  he  wicoun  tokeca  etanhan 
inanpa  ;  he  etanhan  tuwedan 
wahna  wosnapi  kin  ekta  olianye 
sni. 

14  Itancan  unkitawapi  kin  he 
Juda  wicoun  kin  etanhan  icaga 
e  sdonunyanpi ;  qa  wicoun  kin 
he  wosnapi  kagapi  kta  e  Moses 
takudan  eye  sni. 

15  Qa  de  iyotan  atanin,  Mel- 
kizedek  ouncage  kin  iyecen,Wa- 
wayusna  tokeca  wan  icage  kta  ; 

16  He  wicacehpi  wicoie  woope 
kin  eciyatanhan  sni,  tuka  wiconi 
owihanke  wanica  wowasake  kin 
eciyatanhan  icahyapi, 

17  Melkizedek  ouncage  kin  iye- 
cen,  Wawayusna  ohinniyan  nan- 
ka  ce,  eya  yaotaninpi  qon. 

18  Unkan  nakun  woahopetoka- 
heya  ye  cin  he  yutokan  iyeyapi, 
wasake  sni  qa  taku  okihipica  sni 
kin  heon  etanhan. 

19  Woope  kin  he  takudan  yu- 
stan  sni,  tuka  wowacinye  iyotan 
waste  kin  he  en  au ;  qa  heon 
Wakan tanka  kin  en  ikiyedan 
unkupi. 

20  lye  wokonze  oie  kin  codan 
wawayusna  kin  kagapi  sni ;  de- 
na  e  wokonze  oie  codan  wa¬ 
wayusna  wicakagapi ; 

21  Tuka  he  qe  wokonze  wicoie 
kin  eciyatanhan ;  tuwe,  Mel¬ 
kizedek  ouncage  kin  iyecen 
Wawayusna  ohinniyan  nanka 
ce,  Itancan  kin  heye  ca  iyopei- 
ciye  kte  sni  ce,  eciye  ciqon  hee 
hecon. 

22  He  iyecen  wicotakuye  iyo¬ 


tan  waste  kin  en  Jesus  wayu- 
ecetu  wan  kagapi. 

23  Wiconte  kin  on,  ohinniyan 
en  un  okitpanipi  kin,  heon  hena 
wawayusna  kin  otapi. 

24  Tuka  he  qe  owihanke  wa- 
nin  yanke  cin,  heon  wosnapi  wi- 
cohan  yutokecapica  sni  wan 
yuha. 

25  Qa  hecen  tona  iye  eciya¬ 
tanhan  Wakantanka  en  upi  kin 
hena  owasin  niwicaye  kta  oki- 
hi,  hena  wocekiye  ewicakiciye 
kta  e  ohinniyan  ni  un  kin  heon. 

26  Wawayusna  Itancan  kin  he- 
ceca  he  iyounkipipi,  wakan,  iya- 
onpepica  sni,  waasape  sni,  qa 
wahtanipi  sa  wicicunonpa  un, 
qa  mahpiya  kin  sanpa  wankan- 
tuya  icahyapi. 

27  He  iye,  wawayusna  kin  he¬ 
na  iyecen,  anpetu  iyohi,  toka- 
heya  iye  wahtani  kin  on,  qa  he- 
han  oyate  wahtanipi  kin  on  etan¬ 
han  wosna  kte  cin  he  iyecece 
sni ;  wancadan  hecon,  iye  ata- 
yedan  waihdusna  qon  he  ehan. 

28  Woope  kin  he  wicasta  wa- 
sakapi  sni  kin  hena  wawayusna 
wicakaga  ece ;  tuka  wokonze 
wicoie  kin,  woope  iyohakam  un 
kin,  he  Cinhintkuyapi,  owihanke 
wanin  yawastepi  kin  he  kaga. 

WICOWOYAKE  8. 

1  Taku  nakaha  unkeyapi  yu- 
ptahnakapi  kin  he  dee  ;  Wawa¬ 
yusna  Itancan  kin  hececa  un- 
hapi,  mahpiya  ekta  Otancanke 
oiyotanke  etapa  kin  en  kiyo- 
tanka ; 

2  Tipi  wakan  kin  he,  qa  wake- 
ya  wicakapi  kin,  Itancan  ticaga 
qa  wicasta  akantu  econpi  sni, 
kin  he  en  ookiye  kin  hee. 

3  Wawayusna  otoiyohi  taku 
kicicupi,  wosnapi  ko  wayusna 
kta  e  kagapi  ;  heon  wicasta  kin 

de  is  eya  taku  wayusna  hduhe 
kta  e  hecetu. 

4  Maka  akan  un  unkans,  Wa- 
•wayusna  kin  heca  kte  sni ;  wa- 
wayusna  woope  kin  eciyatanhan 
taku  kicicupi  kin  wayusnapi  ece 
kin  liena  yukanpi  kin  heon. 

5  Hena  oowa,  qa  taku  malipi- 
yata  un  kin  ohanzi  kin  en  okan- 
yanpi  ece  ;  Moses  wakeya  qon 
kage  kta  hehan  Wakan tanka 
okiye  ca,  Awacin  wo,  ke  kin 
ekta  token  wanyag  niciyapi  qon 
he  iyecen  owasin  yakage  kta 
ce,  eciya. 

6  Tuka  nakaka  iye  wawoki- 
yapi  iyotan  waste  wan  yuka, 
wicotakuye  waste  kinca,  waho- 
yapi  iyotan  waste  kin  en  ahe  cin 
he  en  wiciyotahedan  un  kin, 
heon  etanhan. 

7  Wicotakuye  tokaheya  kin  he 
iyaonpepica  sni  unkans,  iyokihe 
kin  he  tuktedan  kiyukanpi  kte 
sni  tuka. 

8  Hena  taku  iyawicaonpe  ca 
heya,  Wanyaka  wo,  anpetu  kin 
u  kta,  hena  en  Israel  tiyohnaka, 
qa  Juda  tipi  kin  wicotakuye  teca 
wicawecage  kta,  Itancan  kin 
eya: 

9  Egupta  makoce  kin  etanhan 
awicawau  kta  e  hena  hunkake- 
wicayapi  kin  nape  wicamduze 
ciqon  anpetu  kin  he  en,  wico-. 
takuye  wicawecage  ciqon  he 
iyecece  sni ;  wicotakuye  mitawa 
kin  he  naiciyuhapi  ^ni ;  qa  heon 
mis  ihawicawakta  sni  ce,  Itan¬ 
can  kin  eya. 

10  Anpetu  kin  hena  iyohakam 
wicotakuye  wicawecage  kte  cin 
he  dee  ;  Hena  wicotawacin  kin 
en  mitoope  kin  wicawaqu  kta,qa 
cantepi  kin  akan  owawa  kta,  qa 
miye  Wakan  tanka  mayanpi  kta, 
qa  mis  hena  mitaoyate  wicawa- 
ye  kta; 

11  Qa  wicasta  otoiyohi  tuwe 

ikiyadan  ti,  qa  otoiyohi  hunka- 
wanjitku  kin  onspewicakiyapi, 
qa,  Itancan  kin  sdonya  wo,  eya- 
pi  kte  sni ;  tuka  owasin  sdon- 
mayanpi  kta,  wohakakta  tankin- 
kinyanpi  ko  ; 

12  Taku  ecinsniyan  econpi  kin 
hena  onsiwicawada  kta,  qa  wa- 
ktanipi,  wicokan  sica  econpi  ko, 
icimana  wicaweciksuye  kte  sni 
ce,  Itancan  kin  eya. 

13  Taku  teca  cajeyate  cin  he 
tokaheya  kin  yutanina  kin  heon 
heya.  Unkan  taku  tanina,  qa 
takuni  sni  aye  cin,  he  tanin  sni 
iyaye  kta  kiyadan  ihan. 

WICOWOYAKE  9. 

1  Hehan  awicakehan  tokaheya 
qon  he  en  woohoda  wicokan  kin 
yukan,  qa  nakun  makata  tipi 
wakan. 

2  Wakeya  wan  kagapi,  toka¬ 
heya  kin  he  ohna  petijanjan  ihu- 
pa,  qa  wahna  wotapi,  qa  agu- 
yapi  taninyan  ehnakapi  kin,  he 
tipi  wakan  eciyapi. 

3  Qa  ti  cokahnakapi  icinonpa 
mahen  tanhan,  he  wakeya  kin 
iyotan  wakan  eciyapi : 

4  Hen  mazaskazi  oizinyapi  kin, 
qa  wicotakuye  can  koka  kin 
akapatanhan  owancaya  maza¬ 
skazi  akakpeton,  hee  ohna  ma¬ 
zaskazi  cega  manna  ohnakapi 
kin,  qa  can  sakadan  Aaron  ta- 
wa  kin  kca  aye  ciqon,  qa  wico¬ 
takuye  ihyan  mdaska  kin  hena. 

5  Qa  he  iwankapatanhan,  wo- 
witan  Cerubim  wowaonsida  ohe 
kin  aohanziyapi ;  hena  on  naka- 
ha  atayedan  taku  unkeyapi  kte 
sni. 

6  Hena  taku  kin  hecen  yustan- 
pi  qehan,  wawayusnapi  kin  wa¬ 
keya  tokaheya  kin  en  yapi,  qa 
ohodapi  wicokan  kin  econpi  ece. 

7  Tuka  icinonpa  Kin  he  en  Wa- 


WICOWOYAKE  9. 


wayusna  itancan  kin  ecedan, 
waniyetu  otoiyohi  wancadan 
mahen  i,  qa  we  codan  i  sni,  he 
is  iye  atayedan  on,  qa  oyate 
taku  ecinsniyan  econpi  ko  on 
en  ai. 

8  Heon  Woniya  Wakan  kin 
hecen  oyaka,  Wakeya  tokaheya 
kin  nahahin  ecen  he  cin  icunhan, 
tipi  iyotan  wakan  kin  ekta  can- 
ku  kin  nahahin  yuotaninpi  sni : 

9  He  ito  kayehan  wiyacinpi 
un,  qa  en  taku  wicaqupi  wosna- 
pi  ko  aipi,  tuka  hena  e  tnwe  he- 
con  kin  nagi  kin  yuecedan  kta 
okihi  sni. 

10  Hena  e  woyuecetu  kte  an- 
petu  kin  hehanyan,  woyute,  qa 
woyatke,  qa  woyujaja  ota,  eeon 
wicasipi  kin. 

11  Tuka  Messiya,  taku  waste  u 
kte  cin  en,  Wawayusna  Itancan 
ihdutanin,  wakeya  iyotan  waste 
qa  yustanpi,  nape  on  kagapi  sni, 
wicoicage  kin  de  etanhan  sni, 
kin  he  ohna ; 

12  Tatokadan  qa  ptejicadan 
we  kin  yuhe  sni,  tuka  wopeki- 
tonpi  owihanke  wanin  kage  ca, 
iye  we  kin  hduha  wancadan  tipi 
iyotan  wakan  kin  timahen  iyaya. 

13  Hecen  tatanka  qa  tatokadan 
we  kin,  qa  pte  heyuktanna  ca- 
hota  amnimnipi  kin,  tona  waa- 
sape  cin  wicayuecedan,  qa  wi- 
cacehpi  yuska  kta  e  okihi  hecin- 
han  ; 

14  Sam  iyeya  Messiya,  Woni¬ 
ya  owihanke  wanice  cin  eciya- 
tanhan,  Wakan  tanka  en  iyaon- 
pepica  sni  waihdusna  qon,  he 
iye  we  kin,  wiconte  wicohan  kin 
etanhan  nagi  nipakintapi  kta, 
Wakan  tanka  ni  un  kin  wowidag 
niyanpi  kte  cin  heon. 

15  Qa  heon  etanhan,  Wicota- 
kuye  Teca  kin  en  lyotahedan 
un  kin  he  iye,  hecen  wieotakuye 
tokaheya  ihukuya  wahtanipi  qon 

hena  kajuju  kta  e  on  te  cin,  he 
eciyatanhan  tona  wicakico  kin 
owihanke  wanin  taku  tawapi 
kte  cin  iwahowicayapi  qon  he 
yuhapi  kta. 

16  Tukten  wieotakuye  wanji 
yukan  hecinhan,  hen  wicotaku- 
ye  kage  cin  he  wanna  ta  e  yu- 
taninpi. 

17  Taku  tapi  kin  hena  on  wico- 
takuye  wowapi  kin  suta  ece ; 
tidca  wieotakuye  kage  cin  na- 
hanhin  ni  un  kinhan,  he  takudan 
okihi  sni. 

18  Unkan  heon  wieotakuye  to¬ 
kaheya  qon  he  wm  codan  yuece- 
pidan  sni. 

19  Woope  kin  eciyatanhan, 
Moses  woahope  kin  owasin  oya¬ 
te  kin  owicakiyaka  yastan  qe- 
han,  ptejicadan,  qa  tatokadan 
we  kin  icu,  qa  mini,  tahinca  hin 
duta,  peji  hota  ko,  qa  wowapi 
kin  oyate  kin  owasin  ko,  awica- 
mnimni ; 

20  Qa  heya,  Wieotakuye  Wa¬ 
kan  tanka  econ  nisipi  kin  we  kin 
he  dee  ce. 

21  Qa  nakun  wakeya  kin,  taku 
waksica  wowinyunyanpi  kte  cin 
owasin  ko  we  amnimni. 

22  Woope  kin  eciyatanhan  ta¬ 
ku  owasin  se  we  on  pakintapi ; 
qa  we  papsonpi  sni  ehantanhan 
wokajuja  wanica. 

23  Heon  etanhan,  hena  taku 
kin  on,  taku  mahpiya  ekta  un 
iyacinpi  kin  pakintapi  kta  e  he- 
cetu ;  tuka  taku  mahpiya  ekta 
un  kin  hena  e  qe  taku  sanpa 
waste  wosnapi  kin  on. 

24  Messiya  tipi  wakan  nape  on 
kagapi  kin  he  mahen  i  sni,  tipi 
wakan  hinca  i3^acinpi  kin  hena 
ee  ;  tuka  mahpiya  kin  e  qe  ma¬ 
hen,  qa  heciya  unkiyepi  on  Wa- 
kantanka  itokam  ihdutanin  kta. 

25  Qa  wawayusna  itancan  kin 
he  owanka  wakan  kin  en,  taku 

tokeca  we  kin  yulia,  waniyetu 
otoiyohi  wancadan  mahen  i  ece 
kin  he  iyecen  ota  akihde  wai- 
hdusna  kta  iyecece  sni ; 

26  He  iyececa  vinkans,  maka 
kagapi  kin  ehantanhan,  wanna 
ota  akihde  kakije  kta  tuka  ;  tu- 
ka  nakaha  woicage  ihanke  kin 
en,  iye  waihdusna  kin  eciyatan- 
han,  woahtani  yutokan  iyeye  kta 
e  on  taniniciya. 

27  Unkan  wicasta  kin  wanca¬ 
dan  tapi  kte  cin  he  iwahowica- 
yapi,  qa  he  iyohakam  woyaco 
kta : 

28  He  iyecen  Messiya,  wicota 
wahtanipi  kin  yuhe  kta  e  wan¬ 
cadan  wayusnapi ;  nnkan,  tona 
he  wanyakapi  kta  ape  yukanpi 
kin  hena  niwicaye  kta  e,  woa¬ 
htani  codan,  inonpa  ihdutanin 
kta. 

WICOWOYAKE  10. 

1  Taku  waste  u  kte  cin  ohanzi 
kin  he  woope  kin  en  un,  qa  hena 
atayedan  taku  kin  ouncage  kin 
hee  sni ;  heon  etanhan,  waniye¬ 
tu  otoiyohi  wosnapi  ohinniyan 
aipi  kin  he  tona  en  hipi  kin  wi- 
cayuecedan  kta  okihi  sni. 

2  He  okihi  unkans  hena  taku 
kin  wayusnapi  ayustanpi  kte  sni 
he.  Tona  en  opapi  wancadan 
pakintapi  kinhan  icimana  woa¬ 
htani  sdonkiyapi  kte  sni  tuka. 

3  Tuka  hena  on  waniyetu  oto¬ 
iyohi  woahtani  kiksuyapi  ece. 

4  Tatanka  tatokadan  kici  hena 
we  kin  woahtani  yutokan  iyeye 
kta  okihipica  sni. 

5  Heon  etanhan,  makata  hi  qe- 
han,  Wosnapi,  taku  wicaqupi 
ko  yacin  sni,  qa  tancan  wan  mi- 
yecaga  ce,  eya. 

6  Peta  wosnapi,  qa  woahtani 
on  wosnapi  kin  hena  iyonicipi 
^ni ; 

7  Hehan,  Ito  wau,  wowapi 

tanka  en  miye  on  hecen  owapi 
ce  ;  Wakantanka,  nitawacin  kin 
ecen  ecamon  kta  ce,  epa. 

8  Wankan,  Wosnapi,  taku  wi¬ 
caqupi,  peta  wosnapi,  qa  woa¬ 
htani  on  wosnapi  kin  ;  woope 
eciyatanhan  ahi  wayusnapi  kin  ; 
hena  yacin  sni,  qa  iyonicipi  sni, 
eye  cehan  ; 

9  Hehan  nakun,  Wakantanka, 
nitawacin  kin  ecen  ecamon  kta 
Avau  ce,  eye  cin.  Tokaheya  kin 
he  yutokan  iyeya,  icinonpa  kin 
he  hdusuta  kte  cin  heon. 

10  He  iye  tawacin  kin  ee  on 
unyuecepidan,  Jesus  Messiya 
tancan  wancadan  wayusnapi  kin 
he  eciyatanhan. 

11  Wawayusna  otoiyohi  anpe- 
tu  iyohi,  en  ohoda  inajin,  qa 
ohinniyan  taku  wosnapi  ece  kin 
hena  ake  ecekcen  wayusna,  he¬ 
na  woahtani  kajuju  kta  tokadan 
okihi  sni. 

12  Tuka  wicasta  kin  de,  woa¬ 
htani  on  wosna  wanjidan  wa- 
hdusna,  hehan  Wakantanka  eta- 
pa  kin  eciyatanhan  owihanke 
wanin  kiyotanka  ; 

13  Qa  hetanhan  tona  toka  ya- 
pi  kin  hena  owasin  iye  siha  kin 
ihukun  iyewicayapi  kta  ape 
yanka. 

14  Wosnapi  wanjidan  on  etan¬ 
han  tona  wicayuecepidan  kin 
hena  owihanke  wanin  wicahdu- 
stan. 

15  Woniya  Wakan  kin  he  na¬ 
kun  unkiciyaotaninpi ;  tokaheya 
eye  ciqon  he  iyohakam  ; 

16  Anpetu  kin  hena  iyohakam, 
wicotakuye  wicawecage  kte  cin 
he  dee  kta,  Itancan  kin  eya ; 
Mitoope  kin  hena  iye  cantepi 
kin  en  wicawaqu  kta,  qa  tawa- 
cinpi  kin  en  owakiwa  kta  ; 

17  Qa  iye  wahtanipi,  taku 
ecinsniyan  econpi  ko,  icimana 
weksuye  kte  sni. 


WICOWOYAKE  10. 


18  Hena  owasin  kajujupi  kin- 
han,  woaiitani  on  wosnapi  kin 
wanice  kta. 

19  Heon,  mihunkawanji,  Jesus 
we  kin  eciyatanhan  tipi  iyotan 
wakan  kin  en  waditagya  unyan- 

-pi  kte  ; 

20  Canku  wan  teca  qa  ni  un,  ti 
cokaya  hnakapi,  iye  cekpi  kin 
hee,  ohna  unkicagapi  kin  he  eci¬ 
yatanhan. 

21  Qa  Wakantanka  ti  kin  ohna 
Wawayusna  Itancan  wan  unha- 
pi; 

22  Heon  cante  wicake  hinca 
hduha  sogya  wacinunyanpi  qa 
ikiyedan  unkupi  kta,  wicanagi 
sice  cin  etanhan  uncan tepi  kin 
unkamnimnipi ; 

23  Qa  mini  ska  kin  on  untan- 
canpi  kin  unyujajapi ;  qa  wacin¬ 
unyanpi  unhdaotaninpi  kin  he 
yuhohopi  sni  unhduhapi  kta; 
tuwe  wahounyanpi  kin  he  wa- 
cinyepica  : 

24  Qa  otoiyohi  awaunkicicinpi 
kte,  wacantkiyapi,  qa  wicohan 
waste  en  iyounkicipastakapi  kte 
cin  heon, 

25  Qa  wanjikji  econpi  kin  iye- 
cen  mniunkiciyapi  ece  kin  he 
unkayustanpi  kte  sni ;  tuka  wa- 
hokonunkiciciyapi  kta ;  qa  anpe- 
tu  kin  he  kiyadan  u  wandakapi 
kinhan,  sanpa  nina  ecanonpi 
kta. 

26  Wowicake  sdonyapi  kin 
unkicupi  kin  he  iyohaham  iyo- 
kipiya  waunhtanipi  kinhan,  wo- 
ahtani  on  wosnapi  kte  cin  wa- 
nica. 

27  Tuka  woyaco  inihanyan 
apepi  kin  he,  qa  wocanniye  ide 
kin,  tona  tokayapi  kin  hena 
ihangwicaye  kta. 

28  Tuwe  Moses  toope  kin  akta 
sni,  nonpa  qa  is  yamni  yaotanin- 
pi  kinhan,  he  onsidapi  sni  ta 
ece  ; 


29  Hecen  tuwe  Wakantanka 
Cinhintku  we  kin  amani,  qa  wi- 
cotakuye  we  kin  on  yuecepidan 
qon  he  wakan  sni  dake  ca,  Wo- 
waste  Woniya  kin  he  taku  i  en 
hiyeye  cinhan,  he  wokakije  iyo¬ 
tan  tanka  hiyahde  kte  sni  kecan- 
nipi  he. 

30  Tokiconpi  kin  he  initawa, 
towicawecicon  kta  ce,  Itancan 
kin  eya  ce,  tuwe  eye  ciqon  he 
sdonunyanpi.  Qa  ake,  Itancan 
taoyate  kin  wicayaco  kta  ce. 

31  Wakantanka  ni  un  nape 
kin  en  ohinhpayapi  kin  he  wo- 
kokipe. 

32  Anpetu  tokaheya  kin  ki- 
ksuya  po,  hena  en  iyoyamni- 
yanpi,  qa  hehan  wicokakije  oki- 
cize  tanka  wan  iyahdeniciyapi. 

33  He  icunhan  waaiapi,  wi¬ 
cokakije  ko  on  iwanniyakapi 
kta  enihdepi ;  qa  nakun  tona  he- 
cawicakiconpi  kin  hena  tawa^i 
wicayayapi. 

34  Miye  makaskapi  kin  icun¬ 
han  onsimayakidapi,  qa  woyu- 
ha  duhapi  qon  nicipi  kin  he  on 
widuskinpi,  mahpiya  ekta  wo- 
yuha  iyotan  waste  ohinniyan  ye 
kte  cin  he  duhapi  sdonyakiyapi 
kin  heon  etanhan. 

35  Wadinitakapi  qon  he  ayu- 
stanpi  sni  po,  he  woyuha  tanka 
okihi  kta. 

36  Wacinnitankapi  kta  iyece- 
ca ;  hecen  Wakantanka  tawa- 
cin  kin  ecen  ecanonpi  kinhan, 
taku  iwahounyanpi  kin  he  iya- 
cupi  kta. 

37  Wanna  askadan  tuwe  u  kte 
cin  he  hi  kta,  qa  yutehan  kte 
sni. 

38  Tuwe  owotanna  un  kin  he 
wacinyan  un  kin  on  ni  kta. 
Tuka  tuwe  namni  kinhan  he 
minagi  kin  iyokipi  kte  sni  ce. 

39  Tuka  tona  wicotakuni  sni 
ekta  icicawin  hdapi  kin  heunca- 

pi  ^ni ;  tona  -wacanagi  ni  kta  e 
on  wicadapi  kin  hena  unkiyepi. 

WICOWOYAKE  11. 

1  Wacinyanpi  kin  he  taku  ape- 
pi  oahe  kin  ee,  qa  taku  wanya- 
kapi  sni  un  yuotanin  kin  hee. 

2  He  on  hunka  wicayapi  kin 
yuonihanyan  ihdaotaninpi  qon. 

3  Wacinyanpi  kin  eciyatanhan, 
Wakantanka  oie  kin  on  woicage 
kin  icahyapi  kin  he  sdonunyan- 
pi,  taku  wanyakapi  un  kin  he¬ 
na  taku  tanin  kin  etanhan  kaga- 
pi  sni. 

4  Wacinyanpi  kin  eciyatanhan 
Abel  Qain  kape  ca,  wosnapi  iyo- 
tan  waste  wan  Wakantanka  wa- 
kiyusna  qon  he  on  owotanna  e 
hduotanin  ;  Wakantanka  nakun 
hecen  yaotanin,  taku  qu  kin  he- 
on,  qa  he  eciyatanhan  ta  kes 
nahahin  ia  ece. 

5  Wacinyanpi  kin  eciyatanhan 
Henok  wiconte  wanyake  kte  sni 
e  tokan  ayapi,  qa  tuktedan  iye- 
yapi  sni,  Wakantanka  tokan  aye 
cin  heon.  Tokan  ayapi  sni  ito- 
kara  Wakantanka  iyokipiye  cin 
he.  okiyakapi. 

6  Tuka  wacinyanpi  codan  tu- 
wedan  iyokipiye  kta  okihi  sni. 
Tuwe  en  u  kinhan  he  Wakan¬ 
tanka  ni  un,  qa  tona  aiciciya 
akitapi  kin  hena  iyunwin  wica- 
qu  ece  kin  he  wicada  kta. 

7  Wacinyanpi  kin  eciyatanhan 
Nowa  Wakantanka  ihamna,  ta¬ 
ku  nahahin  wanyakapi  sni  kin 
hena,  qa  itonkipa  un  kin  heon 
tiyohnaka  tawa  ni  kte  cin  on 
wata  tanka  wan  kaga  ;  qa  iye 
ohan  kin  on  oyate  kin  wicaya- 
co,  qa  hecen  woowotanna  wa¬ 
cinyanpi  eciyatanhan  un  kin  he 
tawa  kta  e  icaga. 

8  Wacinyanpi  kin  eciyatanhan 
Abraham,  makoce  wan  yuhe  kte 

cin  he  ekta  ye  sipi  qehan,  ana- 
goptan,  qa  tokiya  ye  kte  cin  tan- 
yan  sdonkiye  sni  iyaya. 

9  W^acinyanpi  kin  eciyatanhan 
makoce  iwahoyapi  qon  he  en 
ounyan,  makoce  tawa  sni  kin  en 
iyececa,  Isaak  qa  Jakob  taku 
iwahoyapi  qon  om  tawaye  kte 
cin  hena  om  wakeya  ohna  ti 
ece. 

10  Otonwe  wan  taku  ahde  kin 
ahe  cin  he  ape  yanka,  ticage  ca 
icahye  cin  he  Wakantanka  kin 
ee. 

11  Wacinyanpi  kin  eciyatan¬ 
han,  Sara  iye  qe  cinca  yuhe  kta 
e  wowasake  icu,  qa  wanna  wa- 
niyetu  ece  kin  sanpa  hiyu  tuka 
cinca  ton,  tuwe  iwahoye  ciqon 
he  wicaka  e  awacin  yanke  cin 
heon. 

12  Heon  wanjidan  etanhan,  qa 
he  ta  nun  seca,  tuka  he  etanhan 
wicota  icaga,  mahpiya  wicanhpi 
kin  iyenaka,  qa  miniwanca  ka- 
hda  wiyaka  sukaza  kin  iyecen 
yawapica  sni, 

13  Dena  owasin  wacinyan  tapi, 
taku  iwahowicayapi  qon  naha¬ 
hin  icupi  sni,  tuka  tehan  tanhan 
wanyakapi,  qa  wicadapi,  qa  ado- 
ksohan  icupi,  qa  maka  akan  oya¬ 
te  tokeca  qa  unhdaka  unpi  kin 
heca  ihdaotaninpi. 

14  Tona  taku  hececa  eyapi  kin 
hena  makoce  wanji  akitapi  e 
taninyan  ohdakapi. 

15  Unkan  awicakehan  makoce 
kin  etanhan  hiyupi  qon  he  wacin 
en  yuzapi  unkans,  heciya  ake 
ekta  hdapi  kta  okihipi  tuka. 

16  Tuka  nakaha  wanji  iyotan 
waste  mahpiya  ekta  wanke  cin 
hee  akitapi.  Heon  etanhan  W  a- 
kantanka  hena  Wakantanka  ta- 
wapi  kin  eciyapi  kta  istece  sni, 
qa  otonwe  wan  wiyeya  ewicaki- 
cihnaka. 

17  Wacinyanpi  kin  eciyatan- 

han,  Abraham,  iyutanyanpi  qe- 
han,  Isaak  wahdusna,  qa  tuwe 
taku  iwahoyapi  qon  wicada  kin 
he  cinhintku  ecedan  kin  wahdu¬ 
sna. 

18  Isaak  etanhan  wicoicage  ni- 
tawa  kin  cajeyatapi  kta  ce,  eci- 
yapi  tuka  qon. 

19  Wiconte  ee  kaes  etanhan 
Wakan tanka  ekicetuya  okihi  he 
wicada  ;  qa  hetanhan  nakun  wi- 
yacinpi  on  ehdaku. 

20  Wacinyanpi  kin  eciyatan- 
han  Isaak,  Jakob  qa  Esa  wica- 
hdawaste,  taku  u  kte  cin  heon. 

21  Wacinyanpi  kin  eciyatan- 
han  Jakob,  wanna  te  kta  hehan, 
Joseph  cinhintku  napin  wicahda- 
waste,  qa  cansagye  oinkpa  kin 
akan  wocekiye  eya. 

22  Wacinyanpi  kin  eciyatan- 
han  Joseph,  wanna  te  kta  hehan, 
Israel  cincapi  kin  hetanhan  hda- 
pi  kte  cin  he  caje  yate  ca,  iye 
huhu  kin  aye  wicasi. 

23  Wacinyanpi  kin  eciyatan- 
han,  Moses  tonpi  kin,  hehan 
hunkakepi  kin  wi  yamni  hehan- 
yan  anakihmanpi,  hoksidan  wa¬ 
ste  e  wanhdakapi,  qa  wicastaya- 
tapi  toope  kin  kokipapi  sni. 

24  Wacinyanpi  kin  eciyatan- 
han  Moses  wanna  tanka  icage 
cehan,  Pharo  cunwintku  cinca 
eciyapi  kta  wicada  ^ni ; 

25  Wakantanka  taoyate  kin 
om  kakija  un  kte  cin  he  hda- 
hniga,  qa  woahtani  woiyokipi 
kin  he  ptenyedan  yuhe  kta  e  cin 
sni ; 

26  Messiya  on  aiapi  kin  he, 
woyuha  Egupta  en  un  kin  sam 
iyeya  wowijice  tanka  daka  ;  wo- 
kajuju  iyunwin  kin  he  awacin 
kin  heon  etanhan. 

27  Wacinyanpi  kin  eciyatan- 
han  Egupta  makoce  kin  ayu- 
^tan,  qa  wicastayatapi  tocanniye 
kin  kokipe  sni.  Tuwe  wanyag- 

pica  sni  kin  he  wanyaka  se  ape 
yanka. 

28  Wacinyanpi  kin  eciyatan- 
han  Wosnapi  wohduze,  qa  we 
amnimnipi  kin  hena  kaga,  tuwe 
cinca  tokapapi  kin  ihangwicaye 
cin  he  iye  owicayutan  kte  ^ni 
heon. 

29  W'acinyanpi  kin  on  Mde-sa 
kin  he  opta  iyayapi,  puze  cin 
iyecen.  Unkan  Egupta  oyate 
kin  hecon  utapi  qehan,  minin 
tapi. 

30  Wacinyanpi  kin  eciyatan- 
han  Jeriko  conkaske  kin  makata 
ihpaya,  anpetu  ^akowin  ohomni 
unpi  qehan. 

31  Wacinyanpi  kin  on,  Rahab 
witkowinna  kin,  tona  anagoptan- 
pi  ^ni  kin  pm  ihangyapi  Ini,  ma¬ 
koce  iwanyag  hipi  kin  hena  wo- 
okiye  on  iyowinwicakiye  cehan. 

32  Qa  taku  sanpa  epe  kta  he ; 
Gideon,  qa  Barak,  qa  Samson, 
qa  Jeptha,  qa  Dawid,  qa  Samuel, 
qa  wicasta  wokcanpi  kin  owasin 
owicamdake  kta  anpetu  kin  iye- 
hankeca  sni. 

33  Hena  wacinyanpi  kin  eciya- 
tanhan  wokiconze  kin  ohiyapi, 
wicohan  owotanna  ohanyanpi, 
wahoyapi  kin  icupi,  mnaja  kin 
iohmusyapi ; 

34  Peta  wohitike  cin  kasnipi, 
maza  sagye  ope  kin  nakicipapi, 
wowasake  sni  etanhan  wasagici- 
yapi,  okicize  en  waditaka  icica- 
gapi,  qa  Ikcewicasta  ozuye  kin 
napewicay^api. 

35  Winoninca  kin  cinca  kitapi 
kin  ekicetuyapi  ewicahdakupi. 
Qa  wanjikji  nina  kaki^yapi,  tuka 
etanhan  ehdakupi  kta  cinpi  ^ni, 
woekicetu  iyotan  waste  kin  yu- 
hapi  kte  cin  heon  etanhan. 

36  Qa  wanjikji  waaiapi,  qa  ni¬ 
na  wicakastakapi  kin  on  iyutan- 
pi,  qa  nakUn  maza  icicahiha,ka- 
ska  wicahnakapi  ko  on. 

37  Inyan  on  wicakininpi,  can- 
^  ibakse  on  bawicaksapi,  iyutan- 

wicayapi,  mazasagye  on  wica- 
ktepi ;  takinca  ha  qa  tatokadan 
ha  koyag  manin  nnpi ;  taku 
owasin  icakijapi,  kakijapi  un  qa 
sicaya  wicakuwapi. 

38  Hena  maka  kin  de  iyewi- 
cakicihantu  sni ;  kewoskan  ma¬ 
nin  unpi,  ke  kin  akan,  taku  itu 
unpi  otipi,  qa  makokdoka  kin 
ohna. 

39  Hena  owasin  wacinyanpi 
kin  eciyatanhan  tanyan  ihdu- 
taninpi,  qa  taku  wahoyapi  kin 
ocowasin  icupi  sni. 

40  Wakantanka  taku  sam  iye- 
ya  waste  unkiyepi  on  ehnaka, 
hecen  hena  e  unkicunonpa  tan- 
han  wicahdustanpi  kte  sni. 

WICOWOYAKE  12. 

1  Heon  etanhan  waayataninpi 
makpiya  soka  wan  hinsko  tanka 
aohdute  unyanpi  kin,  hecen  taku 
tkeya  qinpi  kin  owasin  eunhna- 
kapi  kta,  woaktani  ohiunyanpi 
ece  kin  he  koya,  qa  oinyanke 
unkitokam  wanke  cin  he  wacin 
tankaya  unkinyankapi  kta. 

2  Qa  Jesus  wacinunyanpi  kin 
toka  kage  ca  hdustan  kin  hee 
ekta  euntonwanpi  kta.  He  iye, 
wowiyuskin  itokam  ehdepi  qon 
he  on,  can  susbeca  kin  hee  kaes 
iyowinkiye  ca,  wowistece  kin 
he  taku  da  sni,  qa  Wakantanka 
oiyotanke  etapa  kin  eciyatanhan 
kiyo  tanka. 

3  Tuwe  wahtanipi  sa  taku  i  en 
hiyeyapi  kin  he  iye  en  waliba- 
yedan  iyowinye  ciqon  he  awacin 
po,  hecen  nitawacinpi  kin  ekta 
iconimnipi  kte  sni,  qa  wacin  ibo- 
yasakapi  kte  sni. 

4  Woahtani  kici  yecizapi  kin 
en  nahahin  we  kin  ekta  aiyahde- 
ya  ecanonpi  sni. 

5  Qa  wowahokonkiye  cinca 
iyecen  oniciyapi  kin  he  ayekton- 
japi  he;  Micinksi,  Itancan  wica- 
kapsinpsinte  cin  he  sice  dake  sni 
wo,  qa  iyopeniye  cinhan  wacin 
ibosake  sni  wo,  eye  cin. 

0  Itancan  kin  wicasta  waste- 
kida  kinhan,  he  iyopekiye  ca, 
cinca  iyowinwicakiye  cin  otoi- 
yohi  hdapsinpsinta  ece. 

7  Wiyopeniyanpi  kinhan,  cinca 
kin  iyecen  Wakantanka  ecani- 
conpi ;  tukte  cinca  kin  he  atku- 
ku  iyopekiye  sni  he. 

8  Tuka  owasin  en  opapi  ece 
kin  iyecen  iyopeniyanpi  sni  kin¬ 
han,  tuwe  cinca  tanin  sni  kin 
henicapi,  qa  cinhintkuyapi  un 
kin  henicapi  sni. 

9  Unkan,  wicacehpi  eciyatan¬ 
han  atewicunyanpi  kin  hena  iyo- 
peunkiyapi  ece,  unkan  wicun- 
hduonihanpi  hecinhan,  sam  iye- 
ya  wicanagi  Ateyapi  kin  he  ana- 
ungoptanpi  kte  ca  on  unnipi  kta. 

10  Hena  e  anpetu  tonana  he- 
hanyan,  token  iyokipipi  kin  he¬ 
cen  iyopeunkiyapi ;  tuka  he  qe 
unwastepi  kte  cin  he  on,  hecen 
iye  towakan  kin  en  ounpapi  kta. 

11  Wiyopewicayapi  kin  owa¬ 
sin  en  icunhan  woiyokipi  sni, 
tuka  woiyokisice  ;  tuka  ihakam 
tona  hecawicakiconpi  kin  en 
wicoowotanna  waskuyeca  woo- 
kiye  kin  icahwicakiya  ece. 

12  Heon  etanhan  wicanape 
kaozezeya  un  kin  hena  yuwan- 
kan  icu  po,  qa  hupahu  wasake 
sni  kin  hena  koya ; 

13  Qa  nisihapi  canku  mdaya 
kicaga  po,  taku  huste  kin  he 
icunonpa  iyeyapi  kte  sni,  tuka 
okiziyapi  kte  cin  heon. 

14  Owasin  en  wookiye  akita 
po,  qa  nakun  wowakan  kin,  he 
tuwe  yuhe  sni  kinhan  Itancan 
kin  wanyake  kte  sni. 

15  Qa  tuwe  Wakantanka  to- 

waonsida  kin  iyohi  kte  sni  na- 
ceca,  heon  aiciciya  iwanihdaka 
po,  okinni  can  hute  paza  icage 
ca,  nagiyeniyanpi  kta,  qa  hecen 
wicota  asamyapi  kta. 

16  Okinni  wicawihomni  wan 
yuke  kta,  qa  taku  wakan  ohoda 
sni,  Esa  iyececa,  he  watokapa 
kin  taku  yutapi  onspadan  iyope- 
kiya. 

17  Qa  iyohakam  woyawaste 
kin  hduhe  kta,  tuka  heyata  iye- 
yapi,  he  sdonyayapi,  qa  token 
tawacin  yutokeca  kte  cin  he  iye- 
ye  sni,  istamnihanpe  on  nina  aki- 
ta  tuka. 

18  Paha  oyutanpica,  qa  peta 
on  ide  qon  he  ekta  yahipi  sni, 
qa  taku  iyotan  samya  wanke 
cin,  qa  otpaza,  qa  nina  icamna 
kin ; 

19  Qa  nakun  mazayahotonpi 
tanka  hoton,  wicoie  ho  kin  hena 
koya ;  he  tona  nahonpi  qon  wi¬ 
coie  kin  he  akta  owicakiyakapi 
kte  sni  e  icekiyapi. 

20  Taku  econ  wicasipi  qon  he 
okitpanipi ;  Woteca  wan  hee 
kaes  paha  kin  yutan  kinhan  he 
inyan  on  kininpi  kta,  qa  is  wan- 
hinkpe  on  katpa  iyeyapi  kta 
ce. 

21  Unkan  he  wanyakapi  kin 
nina  wowinihan,  qa  heon  Moses, 
Nina  mahniyanyan  qa  macancan 
ce,  eya, 

22  Tuka  Zion  Paha  kin  ekta 
yahipi,  Wakantanka  ni  un  oton- 
we  tawa  kin,  .Terusalem  mahpi- 
ya  tanhan  u  kin,  qa  ohnihde 
unpi  kin  kektopawinge  ota  e- 
kta ; 

23  Omniciye  tanka,  qa  tokahe- 
ya  wicatonpi  okodakiciye  kin, 
mahpiya  ekta  caje  owicawapi 
kin  hena,  qa  Wakantanka  owa- 
sin  wicayaco  kin  he,  qa  wicasta 
owotanna  yustanpi  nagipi  kin 
hena  ekta ; 


24  Qa  Jesus  wicotakuye  teca 
kin  en  iyotahedan  un  kin  hee 
ekta,  qa  we  amniranipi  kte  cin, 
Abel  sam  iyeya  taku  waste  eye 
cin  he  ekta. 

25  Ihnuhan  tuwe  ie'  cin  anaya- 
goptanpi  sni  kinhan  ;  tona  tuwe 
maka  akan  ie  ciqon  he  anago- 
ptanpi  sni  qon  hena  najicapi  sni 
hecinhan,  sam  iyeya  unkiye  na- 
unjicapi  kte  sni,  tuwe  mahpiya 
tanhan  ie  cin  ihaunktapi  sni  kin¬ 
han. 

26  lye  ho  kin  he  ehan  maka 
kin  yahuhuza,  tuka  nakaha  wa- 
hounyanpi  qa  heya,  Ake  wanca- 
dan  maka  ecedan  mdahuhuza 
kte  sni,  tuka  nakun  mahpiya 
kin. 

27  Unkan,  Ake  wancadan,  eye 
cin  he  taku  tona  yahuhuzapi  kte 
cin  hena  taku  kagapi  kin  iyecen 
yutokan  iyeyapi  kta,  hecen  taku 
tona  yahuhuzapica  sni  kin  hena 
ecen  he  kta,  he  kapi. 

28  Heon  etanhan  wokiconze 
yuhohopica  sni  kin  unkicupi, 
wowaonsida  unhapi  kta,  hecen 
woyuonihan,  wokokipe  ko  yuha 
Wakantanka  iyokipiya  ohounda- 
pi  kta. 

29  Wakantanka  unkitawapi  kin 
he  peta  wahuhnahye  cin  heca. 

WICOWOYAKE  13. 

1  Hunkawanjinkiciyapi  waste- 
kicidapi  kin  he  ecen  un  nunwe. 

2  Oicimani  kin  wonwicaya 
akiktonjapi  sni  po  ;  heconyn  kin 
on  wanjiksi  mahpiya  ohnihde 
kin  sdonwicaye  sni  won  wica- 
yapi. 

3  Tona  kaska  wicahnakapi  kin 
hena  om  nicaskapi  kin  iyecen 
wicakiksuya  po  ;  qa  tona  kakis- 
yapi  un  kin  hena  koya,  wica- 
tancan  kin  ohna  dukanpi  kin 
heon. 

4  Owasin  en  wakan  kiciyuza- 
pi  kin  he  woyuonihan,  qa  ohe- 
hdepi  asamyapi  sni  kin ;  tuka 
wicawihomnipi  qa  wawicihaha- 
pi  econpi  kin  hena  Wakantanka 
wicayaco  kta. 

5  Waicucupikte  cin  wanin  oya- 
handapi  kta,  qa  taku  duhapi  kin 
hena  on  iyonicipipi  nunwe.  To- 
hinni  aciyustan  kte  sni  qaicima- 
na  ehpeciye  kte  sni,  eye  ciqon 
heon  etanhan. 

6  Heon,  Itancan  kin  omakiye 
cin  hee,  qa  he  etanhan  taku  wi- 
casta  akantu  ecamiconpi  kte  cin 
kowakipe  kte  sni  ce,  waditagya 
unkeyapi  kta. 

7  Tona  awannihdakapi,  Wa¬ 
kantanka  oie  kin  oniciyakapi 
kin  hena  wicakiksuya  po,  hena 
wicohan  ihanke  kin  he  awacin 
po,  qa  wacinyanpi  qon  he  en 
opa  po  : 

8  Jesus  Messiya,  htanihan  qa 
nakaha  okonwanjidan,  qa  owi- 
hanke  wanice  kta. 

9  Ihnuhan  woonspe  otakiya  qa 
toktokeca  on  yutokan  iyeniyan- 
pi  kinhan  ;  woyute  tona  he  awa- 
cinpi  qon  takudan  okihiwicaye 
sni  kin  he  wicacante  kin  yusuta 
sni,  tuka  wowaonsida  kin  on  yu- 
sutapi  kin  he  waste. 

10  Wahna  wosnapi  wan  unha- 
pi  kin  he  etanhan  tona  wakeya 
qon  ohna  ohanyanpi  kin  hena 
yutapi  kta  iyececapi  sni. 

11  Woteca,  tona  we  kin  woa- 
htani  on,  wawayusna  itancan  kin 
tipi  wakan  kin  timahen  ai  qon, 
hena  tancanpi  kin  tihocoka  kin 
itankan  huhnahyapi  ece. 

12  Heon  Jesus  is  eya,  iye  we 
kin  on  oyate  kin  wicayuecedan 
kta  e  otonwe  tiyopa  kin  itankan 
kakisyapi  qon. 

13  Hecen  iye  on  aiapi  qon  ai- 
hpeunyanpi  kin  yuha  ekta  wico- 
ti  kin  tankan  unyanpi  kta. 

14  Deciya  otonwe  ohinniyan 
ecen  he  cin  unhapi  sni,  tuka 
wanji  u  kte  cin  he  unkakita- 

P*- 

15  Heon  etanhan,  iye  caje  on, 
ohinniyan  Wakantanka  en  wo- 
witan  wosnapi  kin  unkaupi  kta, 
unkihapi  etanhan  waskuyeca, 
iye  caje  kin  on,  wounhdakapi 
kin  hee. 

16  Taku  waste  econpi,  qa  wa- 
cantkiyapi  kin  hena  akiktonjapi 
^ni  po,  hena  wosnapi  kin  Wa¬ 
kantanka  iyokipi  ece. 

17  Tona  wahokonniciyapi  kin 
hena  anawicakigoptan  po,  qa 
wicihukuya  yeiciya  po,  hena 
ninagipi  kin  on  awanniyakapi, 
ohdakapi  kte  cin  he  iyecen ;  he¬ 
cen  wowiyuskinyan  econpi  kta, 
qa  woiyokisinya  econpi  kte  sni ; 
he  niyepi  kin. on  waste. 

18  W’ocekiye  unkekieiya  po ; 
wicanagi  waste  unhapi  unkecin- 
pi,  taku  owasin  en  owotanna 
unkohanyanpi  kta  uncinpi. 

19  Tuka  hecanonpi  kta  e  iyo- 
tan  ceciciyapi,  kohanna  niyepi 
ekta  u  niayanpi  kte  cin  heon. 

20  Unkan,  Wookiye  Wakan¬ 
tanka  kin,  Jesus  Itancan  unkiya- 
pi,  tahinca  awanwicahdake  tan¬ 
ka  kin  he,  wiconte  etanhan  ake 
hiyuye  ciqon  he  wicotakuye 
owihanke  wanica  we  kin  eciya- 
tanhan, 

21  Iye  tawacin  kin  ecen  eca- 
nonpi  kta  e,  wicohan  waste  owa¬ 
sin  en  niyusutapi  kte,  qa  taku 
iye  ista  kin  en  oiyokipi  kin  eca- 
niconpi  kta,  Jesus  Messiya  eci- 
yatanhan  ;  he  wowitan  owihan¬ 
ke  wanica  kicihan  nunwe. 

22  Mihunkawanji,  ceciciyapi 
ce,  wowahokonkiye  wicoie  kin 
iyowinkiya  po,  wicoie  tonana  on 
wowapi  cicagapi. 

23  Timotheos  hunkawanjin  un¬ 
yanpi  kin  wanna  kiyuskapi  e 


WICOWOYAKE  1. 


sdonya  po,  he  ecadan  u  kinhan 
kici  wanciyakapi  kta. 

24  Tona  niyepi  en  itancanpi 
kin  hena  owasin,  qa  tona  owo- 
tanna  un  kin  owasin  nape  wica- 


yuza  po.  Italia  etanhanpi  kin 
heha  nape  niyuzapi. 

.25  Wowaonsida  kin  niyepi  o- 
wasin  en  nicipi  un  nunwe.  A- 
men. 


JAKOB 

TAWOWAPI  KIN. 


WICOWOYAKE  1. 

1  Jakob,  Wakantanka  taokiye, 
qa  Jesus  Messiya  Itancan  tawa 
kin  he,  wicowazi  akenonpapi 
enanakiya  eyaye  cin  henawotea- 
pi  wicakicaga ;  wookiye. 

2  Mihunkawanji,  taku  wawi- 
yutanyan  un  kin  ota  ayakipapi 
kinhan,  he  wowiyuskin  ocowasin 
hdawa  po  : 

3  Wacinyayapi  iyutanpi  kin 
he  wacintankapi  kaga  e  sdonya- 
yapi. 

4  Tuka  wacintankapi  kin  he 
•tohan  kiu  tanyan  hdustan  kte; 
hecen  niyustanpi  qa  ocowasin 
yaunpi  kta,  qa  takudan  iyoni- 
tpanipi  kte  sni. 

5  Niyepi  etanhan  tuwe  woksa- 
pe  nice  cinhan,  Wakantanka  ki- 
da  kta,  iye  owasin  iyakicuya 
wicaqu  ece,  qa  iyopewicaye  sni ; 
unkan  qupi  kta. 

6  Tuka  takudan  cetunhda  sni 
wacinyan  kida  kta  ;  tuwe  wace- 
tunhda  kin  he  miniwanca  taja 
kin  iyececa,  tateyanpa  kaskan- 
skan  qa  kahoya  ehpeye  cin. 

7  Wicasta  kin  he  Itancan  kin 
etanhan  taku  icu  kta  kecin  kta 
iyecece  sni. 

8  Wicasta  tawacin  nonpa  kin 
he  tacanku  owasin  ohna  kakti- 
hanhsin  un  ece. 

9  Hunkawanjinkiciyapi  wahpa- 


nica  kin  yuwankan  iyeyapi  kin¬ 
han,  heon  iyuskin  kta. 

10  Tuka  wijica  un  kin  yuwa- 
hpanicapi  kinhan,  on  iyuskin 
kta  ;  peji  hca  kin  he  iyecen  to- 
kan  aye  kte  cin  heon. 

11  Anpetu  wi  kin  hinanpe  ca 
kata  aya  eca,  wato  kin  snisya 
ece,  qa  wahca  ihpaye  ca  owan- 
yake  waste  kin  he  atakuni  sni 
ece  ;  he  iyecen  wicasta  wijica 
kin  iye  tohan  kin  en  awihnuni 
kta. 

12  Wicasta  iyutanyanpi  kin  he 
yawastepi  ece ;  tohan  tanyan 
yukcanpi  kinhan,  hehan  wiconi 
watesdake,  Itancan  kin  tona 
wastedakapi  iwahowicaye  ci- 
qon,  hee  icu  kta. 

13  Tuwe  iyutanyanpi  kinhan, 
Wakantanka  iyutanmayan  ce, 
eye  kte  sni  :  Wakantanka  taku 
sica  on  iyutanyanpi  kta  okihi 
sni,  qa  nakun  tuwedan  iyutanye 
sni. 

14  Tuka  wicasta  otoiyohi  iye 
cantiheye  sice  cin  on  iyutanpi 
qa  iyakapeyapi  ece. 

15  Hehan  wocantiheye  sice 
cin  icage  cinhan  Woahtani  kaga  ; 
qa  woahtani  yustanpi  eca,  wi- 
conte  icahya  ece. 

16  Mihunkawanji  waste,  ici- 
hnayanpi  sni  po. 

17  Taku  wicaqupi  wa^te  qa 
yustanpi  kin  owasin  wankantan- 

han  un,  qa  iyoyanpa  Ateyapi  kin 
eciyatanhan  kun  u  ece  ;  iye  qe 
tokeca  sni,  qa  yuhomnipica  sni 
Mnca. 

18  lye  tawacin  kin  eciyatan¬ 
han,  wowicake  oie  kin  on  cinca 
unkagapi,  hecen  taku  kage  cin 
ehna  unkiye  waskuyeca  tokahe- 
ya  iyeuncecapi  kta. 

19  Heon  etanhan,  mihunka- 
wanji  waste,  wicasta  otoiyohi 
wanahon  ohanko  kta,  ie  kapin 
kta,  qa  wacintanka  kte  : 

20  Wicasta  sinhdapi  kin  he 
Wakantanka  toowotanna  kin 
icahye  sni. 

21  Heon  etanhan,  wicowahte- 
sni  kin  owasin,  qa  taku  sica  iya- 
tahdepi  kin  ehpeya  po  ;  qa  wi- 
coie  ninagipi  niye  kta  okihi  kin 
he  onsiiciya  icu  po. 

22  Tuka  wicoie  kin  ecen  econ 
po,  qa  iye  icihnayanpi,  nahonpi 
ecedan,  unpi  sni  po. 

23  Tuwe  wicoie  nahon  esta 
ecen  econ  sni  kinhan,  he  wicasta 
wan  ihdiyomdasin  on  ite  iwani- 
hdake  cin  iyececa ; 

24  Iwanihdake  ca  tankan  iya- 
ya,  unkan  hehan  hinnakaha  ite 
tokeca  kin  he  akiktonja  ece. 

25  Tuka  tuwe  wicoope  on  ta- 
waiciyapi  yustanpi  kin  he  opa- 
hta  yanke  ca,  en  un  kinhan,  tu¬ 
we  nahon  qa  akiktonje  cin  heca 
sni,  tuka  wicohan  econ  kin  he¬ 
ca,  hee  e  taku  econ  kin  en  yawa- 
stepi  kta. 

26  Tuwe  niyepi  kin  etanhan 
woohodapi  kin  en  opa  se  ececa 
he  cin  han,  qa  ceji  hdaske  sni,  tu¬ 
ka  iye  cante  icihnaye  cinhan, 
he  woohodapi  ope  cin  he  taku 
sni. 

27  Wakantanka  qa  Ateyapi 
kin  itokam  woohodapi  opapi  ece¬ 
dan  qa  asape  sni  kin  he  dee ; 
Wamdenica  qa  wiwazica  kaki- 
japi  eca  en  wicahipi,  qa  wicoi- 

cage  kin  en  taku  iyaonpepica 
sni  ihduhapi  kin  hee. 

WICOWOYAKE  2. 

1  Mihunkawanji,  Jesus  Messi- 
ya,  wowitan  Itancan  wacinyanpi 
kin,  on  wicasta  iwandakapi  kte 
cin  he  yuhapi  sni  po. 

2  Nitomniciyepi  kin  en,  wica¬ 
sta  wan  mazaskazi  napcupe  yu- 
he  ca  wokoyake  waste  kicun  kin 
en  hi  kinhan  ;  qa  nakun  wicasta 
wahpanica  wan  heyake  sica  un 
kin  en  hi  kinhan  ; 

3  Qa  tuwe  wokoyake  waste  ki¬ 
cun  kin  he  tanyan  ayatonwanpi, 
qa  heyakiyapi,  Oiyotanke  waste 
kin  de  en  hiyotanka  wo  ;  qa  wi¬ 
casta  wahpanica  qon,  Hen  najin 
wo,  qa  is,  siha  wahde  kin  ihu- 
kuya  hiyotanka  wo,  eyakiyapi 
kinhan ; 

4  Otoiyohi  tanyan  canteyeci- 
yuzapi  sni,  qa  wicotawacin  sica 
eciyatanhan  widukcanpi  sni  he. 

5  Nahon  po,  mihunkawanji  wa¬ 
ste  :  Wakantanka  maka  akan 
wahpanicapi  kin  hena  wicaka- 
hniga  he,  wacinyanpi  on  wiji- 
capi,  qa  tona  iye  wastedakapi 
wokiconze  iwahowicaye  ciqon 
he  tawayapi  kte  cin. 

6  Tuka  niye  wahpanicapi  kin 
wahtewicayadapi  sni.  Wijica- 
pi  kin  hena  iyotanhan  iyenici- 
yapi  sni,  qa  woyaco  oiyotanke 
kin  en  aniyanpi  sni  he. 

7  Wicacaje  waste  on  cajeniya- 
tapi  ece  kin  he  yasicapi  sni  he. 

8  Wowapi  kin  eciyatanhan, 
woope  iyotan  waste,  Nikiyedan 
un  kin  niye  inihdacin  wasteya- 
dake  kta  ce,  eyapi  kin  he  ecen 
ecanonpi  kinhan,  tanyan  eca- 
nonpi  kta. 

9  Tuka  wicasta  token  ihduze 
cin  ekta  eyatonwanpi  kinhan, 
woahtani  ecanonpi,  qa  woope 


WICOWOYAKE  3. 


kin  on  sicaya  econ  oniyakapi 
ece. 

10  Tuwe  woabope  owasin  yuha 
esta,  wanjidan  kicakse  cinhan, 
he  ocowasin  on  yacopi. 

11  T  uwe,  Wawiciliahapi  eca- 
non  kte  sni  ce,  eye  ciqon  he  is 
nakun,  Wamayanon  kte  sni  ce, 
eya.  Unkan  wawiciliahapi  ta- 
kudan  ecanon  sni  esta,  wamaya- 
non  kinhan,  wanna  woope  kin 
kiyecaksa, 

12  Tona  woope  on  tawaiciyapi 
kin  on  wicayacopi  kte  cin  hena 
iyecen  iapi,  qa  econ  po. 

13  Tuwe  waonsida  sni  kin  he 
wowaonsida  wanin  woyaco  ece- 
dan  qupi  kta ;  qa  wowaonsida 
woyaco  kin  kapeya  iyuskin  ece. 

14  Mihunkawanji,  tuwe  wacin- 
yan  keya  esta,  iyecen  wicohan 
yuhe  sni  kinhan,  he  taku  iyokihi 
kta  he.  Wacinyan  un  kin  he 
niyan  okihi  he. 

15  Nihunkawanji  qa  nitawi- 
nohtin  tancokapidan,  qa  anpetu 
iyohi  woyute  nicapi  kinhan  ; 

16  Qa  wanji  hewicayakiyapi, 
Wookiye  on  hdapo,  cosiciyapi 
qa  wipiiciya  po ;  tuka  taku  wi- 
catancan  icakije  cin  hena  wica- 
yaqupi  sni  ehantanhan,  taku 
iwastepi  kta  he. 

17  He  iyecen  wacinyanpi  kin, 
W'icohan  codan  kinhan,  he  wan¬ 
na  ta,  isnana  un  kin  heon. 

18  Han,  tuwe  heye  kta ;  Niye 
wacinyan  yaun,  qa  miye  wico¬ 
han  mduha  ;  hecen  wacinyaye 
cin  he  niohan  codan  makipazo 
wo,  kinhan  miohan  kin  on  wacin- 
waye  cin  he  cicipazo  kta  ce. 

19  Taku  Wakan  kin  wanjidan 
he  wicayada ;  he  tanyan  ecanon ; 
taku  wakan  sicapi  kin  is  eya  wi- 
cadapi  qa  cancanpi  ece. 

20  Tuka,  wicasta  wacinton  sni 
kin,  wacinyanpi  wicohan  codan 
kin  he  ta  e  sdonyaye  kta  he. 


21  Abraham  ateunyanpi  kin  he, 
cinhintku  Isaak  wahna  wosnapi 
akan  wahdusna  qon  he  ehan, 
wicohan  on  yaowotanpi  sni  he. 

22  Qa  iye  ohan  kin  kici  wacin- 
ye  cin  token  ohanye  ca,  wico¬ 
han  on  wacinye  ciqon  he  yustan- 
pi  e  wandaka  he. 

23  Unkan  hecen  wowapi  kin, 
Abraham  Wakantanka  wicada, 
unkan  he  wmowotanna  kiciyawa- 
pi,  qa  he  Wakantanka  takicuwa 
eciyapi  ce,  eyapi  qon  he  yuece- 
tupi. 

24  Heon,  wacinyanpi  ecedan 
on  etanhan  sni,  tuka  wicohan 
kin  on  wicasta  owotanna  yawa- 
pi  ece  he  wandakapi. 

25  Nakun  Rahab  witkowinna 
kin  ohnihde  unpi  qon  hena  iyo- 
winwicakiye  ca  canku  tokeca 
ohna  hde  wicasi  qehan,  is  eya 
wicohan  on  owotanna  yawapi 
sni  he. 

26  Wicatancan  kin  woniya  co¬ 
dan  un  kin  he  ta  ece,  he  iyecen 
wacinyanpi  kin  wicohan  codan 
kinhan,  he  nakun  ta  ece. 

WICOWOYAKE  3. 

1  Mihunkawanji,  wicota  waon- 
spekiya  unpi  sni  po ;  woyaco 
iyotan  tanka  unkicupi  kta  e 
sdonyayapi. 

2  Owasin  taku  ota  on  waun- 
htanipi  ece.  Tuwe  oie  on  wa- 
htani  sni  kinhan,  he  wicasta  yu- 
stanpi  qa  tancan  ocowasin  hda- 
ske  kta  okihi. 

3  Wanyaka  po,  suktanka  ana- 
ungoptanpi  kta  e  heon  iikiyuwi 
i  kin  en  iyewicunkiciyapi ;  qa 
tancanpi  ocowasin  wicunyuho- 
mnipi  ece. 

4  Wita  wata  kin  hena  nakun 
wanyaka  po,  tankinkinyan  qa 
tate  ohitika  on  kaha  iyeyapi 
esta,  iyupse  yuza  cistinna  on 

token  itancan  kin  cin  eca,  yu- 
homnipi  ece. 

5  He  iyecen  wicaceji  kin  taku 
cistinna,  tuka  tanka  icida  ece. 
Iho,  peta  cistinna  kes  can  tanka 
ideya  ece. 

6  Wicaceji  kin  he  peta,  qa  wo- 
aktani  iyatahdepi ;  hecen  wica¬ 
ceji  unhuhapi  kin  ehnaun,  wica- 
tancan  kin  ocov/asin  asamya, 
qa  wicoicage  ohomniyan  aideye 
ca,  is  eya  wakansica  ti  kin  etan- 
han  ideiciya. 

7  Woteca  ocaje  owasin,  qa  ta¬ 
ku  kinyan  unpi,  taku  sdohan 
unpi  qa  miniwanca  mahen  unpi 
kin,  henakiya  etanhan  wicasta 
wanunyanpi  wicakage  ca  wica- 
yuha  : 

8  Tuka  wicaceji  kin  he  tuwe- 
dan  yuwahbaka  okihi  sni ;  he 
wosice  wicasta  sni,  pejihuta 
sica  on  wicata  ece  kin  he  oju- 
dan. 

9  He  on  Wakantanka  Ateyapi 
kin  unyawastepi ;  qa  he  on  wi¬ 
casta  akantu,  Wakantanka  oun- 
cage  iyecen  kagapi  kin  hena 
wicunyasicapi  ece. 

10  Wicai  wanjidan  etanhan 
wayawastepi  qa  wayasicapi  kin 
hinanpa  ece.  Mihunkawanji, 
hena  hecetu  sni. 

11  Miniyowe  wan  oenape  wan¬ 
jidan  etanhan,  mini  waste  qa 
nakun  mini  pa  kinca  hiyuya  he. 

12  Mihunkawanji,  suken  can 
wan  Oliwe  waskuyeca  aicaga, 
qa  is  hastanyanka  iyuwi  wan 
suken  waskuyeca  okihi  he ;  he 
iyecen  miniyowe  wan  mini  wa¬ 
ste  qa  nakun  mini  pa  kinca  hi- 
yuye  sni  ece. 

13  Enitanhanpi  tuwe  wicasta 
ksape  ca  wiyukcan  un  he  ;  wo- 
ksape  wowakbadan  on  tanyan  ai- 
hduhe  cin  eciyatanhan  iye  okan 
waste  hdutanin  kte. 

14  Tuka  winawizipi  pa  kinca, 

qa  wakinicapi  nicantepi  kin  en 
duhapi  kinhan,  ihnuhan  widu- 
skinpi  qa  Avowicake  kin  on  iya- 
tonpi  sni  kin. 

15  Wicoksape  kin  he  wankan- 
tanhan  u  sni ;  tuka  maka  kin 
etanhan,  wicacekpi  etanhan,  qa 
wakansica  iyececa. 

16  Tukten  winawizipi  qa  wa¬ 
kinicapi  yuke  cinhan,  wicotoke- 
tu  tanin  sni  qa  wicokan  sica 
owasin  hen  un  ece. 

17  Tuka  woksape  wankantan- 
han  un  kin  he  tokaheya  ecedan, 
hehan  wokiyapi  kaga,  wakba- 
dan,  waanagoptan,  wow'aonsida 
qa  waskuyeca  waste  on  ojudan, 
ow’otanna  wiyukcan  qa  owotan- 
na  wohdaka  ece. 

18  Unkan  tona  wookiye  kagapi 
kin  hena  woowotanna  waskuye¬ 
ca  kin  wookiye  en  owicakicijupi 
ece. 

WICOWOYAKE  4. 

1  Niyepi  ekta  wicokicize  qa 
wakinicapi  kin  tokiyatanhan  u 
he  ;  cantiheyayapi  sica  nihuhapi 
en  wakis  un  kin  hena  eciyatan¬ 
han  sni  he. 

2  Cantiheyayapi  tuka  duhapi 
sni ;  wicayaktepi  qa  yuhe  wa- 
cannipi,  tuka  icu  oyakihipi  sni ; 
wicayakizapi  qa  zuya  dapi,  tuka 
taku  duhapi  sni,  yadapi  sni  kin 
heon  etanhan. 

3  Yadapi  tuka  iyacupi  sni  ece, 
ecinsniyan  yadapi  kin  on,  canti¬ 
heyayapi  sica  on  dusotapi  kte 
cin  heon. 

4  Wiinayakmanpi  qa  wawici- 
kakapi  ecanonpi  kin,  wicoicage 
kin  de  wastedapi  kin  he  Wakan¬ 
tanka  sicedaka  e  sdonyayapi  sni 
he.  Heon  tuwe  wicoicage  kin 
de  wotakuye  wacin  kinhan,  he 
Wakantanka  tokaya. 

5  Wowapi  wakan  kin,  Woniya 
en  unyakonpi  kin  he  winawizipi 


WICOWOYAKE  5. 


cantiheya  ce,  ituya  eya  idukcan- 
pi  he. 

6  Tuka  sanpa  wowaonsida  wi- 
caqu  ece ;  heon  heya,  Wakan- 
taaka  wakanicidapi  kin  wicaki- 
pajin,  tuka  tona  onsikikanpi  kin 
hena  wowaonsida  wicaqu  ece, 

7  Heon  etanhan,  Wakantanka 
ihukuya  iyeiciya  po.  Wakan- 
sica  kipajin  po,  kinhan  nanicipa- 
pi  kta. 

8  Wakantanka  ikiyedan  u  po, 
hecen  is  nikiyepidan  u  kta.  Wa- 
ktanipi  sa,  nape  hdujaja  po  ;  qa 
wacin  ninonpapi  kin,  cante  hdu- 
ecepidan  po. 

9  lyokisicapi,  wasihdapi  qa  ce- 
ya  po  ;  iyakapi  kin  he  wicaceya 
ee  kta,  qa  widuskinpi  kin  he 
woiyokisice  kta. 

10  Itancan  kin  itokam  makata 
ekpeiciya  po,  kinhan  yuwankan 
inicupi  kta. 

11  Mihunkawanji,  otoiyohi  aki- 
ciiapi  sni  po.  Tuwe  hunkawan- 
jitku  aie  ca  hunkawanjitku  hda- 
co  kinhan,  he  woope  kin  aie  ca 
woope  kin  yaco  ;  tuka  woope  kin 
daco  kinhan,  woope  kin  ecen 
econpi  kin  henica  sni,  tuka  wa- 
yaco  kin  henica. 

12  Woope  kage  cin  he  Wanji- 
dan,  he  wanikiye  ca  nakun  wai- 
hangya  okihi.  Wicasta  tokeca 
daco  kin  nis  nituwe  he. 

13  Iho  po,  nakaha  tona  heha- 
pi ;  Dehan,  qa  is  heyakecinhan, 
otonwe  kin  kae  ekta  unyanpi 
qa  waniyetu  wanji  en  unyakon- 
pi  kta,  wopeuntonpi  qa  wiyope- 
unyanpi  qa  taku  unkamnanpi 
kta  ce. 

14  Tuka  heyakecinhan  taku  u 
kte  cin  sdonyayapi  ^ni ;  yanipi 
kin  he  taku  he,  opo  wan  cistiye- 
dan  tanin  qa  hehan  atanin  sni 
kin  he  heca. 

15  Kaken  ehapi  kta  iyececa ; 
Itancan  kin  iyowinunkiyapi  qa 


unnipi  kinhan,  decen  qa  i4  ka¬ 
ken  econkupi  kta  ce. 

16  Tuka  nakaha  wahannicida- 
pi  kin  on  iduskinpi ;  hecen  wi- 
yuskinpi  kin  owasin  sica. 

17  Heon  etanhan,  tuwe  taku 
waste  econ  kta  sdonkiya  tuka 
econ  sni  eca,  he  woahtani  icica- 
ga  ece. 

WICOWOYAKE  5. 

1  Iho  po,  tona  wijica  yaunpi 
kin,  wokakije  nihiyahdepi  kte 
cin  hena  on  ceyapi  qa  sicahowa- 
ya  po. 

2  Woyuha  nitawapi  kin  kuka, 
qa  nitawokoyake  kin  wamdu- 
skadan  yapotapi. 

3  Mazaskazi  qa  raazaska  nita¬ 
wapi  kin  gigi  ay  a ;  qa  gigi  kin 
he  niyutaninpi  kta,  qa  nicehpipi 
kin  ihangye  kta,  peta  iyececa. 
Woyuha  anpetu  ehake  kin  amna- 
niciyapi. 

4  Wanyaka  po,  tona  maga  nita¬ 
wapi  abaksapi  wokajuju  hnaye 
ayanicapi  kin  he  howaya ;  qa 
tona  aguyapi  haniciksapi  qon 
hoyeyapi  kin  he  Sabaoth  Itan¬ 
can  noge  kin  en  hiyohpaya. 

5  Maka  akan  woiyokipi  imna- 
han  yaunpi  qa  tanyan  wayatapi 
ece ;  wapatapi  anpetu  kin  en 
iyecen  cante  cemyakiyapi. 

6  Wicasta  owotanna  kin  he 
dacopi  qa  yaktepi ;  tuka  nicipa- 
jinpi  sni. 

7  Heon  etanhan,  mihunkawan¬ 
ji,  Itancan  kin  hi  kte  cin  hehan- 
yan  wacintanka  po.  Wanyaka 
po,  wicasta  wmju  ece  kin  he  ma¬ 
ka  waskuyeca  waste  aicage  cin 
hena  ape  yanke  ca,  on  tehan  wa¬ 
cintanka,  magaju  tokaheya  qa 
nakun  ehake  kin  ahinhe  kte  cin 
hehanyan. 

8  Ni^  eya  wacintanka  po;  can' 
te  hdusuta  po ;  Itancan  kin  u 
kte  cin  he  wanna  kiyedan  ihan. 

9  Mihunkawanji,  otoiyohi  oki- 
ciMnyanpi  sni  po,  okinni  niya- 
copi  kta.  Wanyaka  po,  Wayaco 
kin  he  tiyopa  kin  itokam  inajin. 

10  Mihunkawanji,  wicasta  wo- 
kcan  Itancan  caje  kin  on  iapi 
qon  hena  kakijapi  qa  wacintan- 
kapi  on  waonspekiya  wicayuha 
po. 

11  Wanyaka  po,  tona  wacin- 
tankaya  unpi  kin  hena  waste  ke- 
canwicunkinpi  ece.  Job  token 
wacintanka  qon  he  naj'^ahonpi, 
qa  Itancan  owihankeye  cin  he 
wandakapi;  Itancan  kin  waon- 
sida  qa  wawacinkta  yuza  tanka. 

12  Tuka  mihunkawanji,  taku 
owasin  isanpa,  Taku  namahon 
ce,  eyapi  sni  po,  mahpiya  kin  he, 
qa  maka  kin  de,  qa  taku  tokeca 
cajeyatapi  ece  kin  nakun  ;  tuka, 
han,  ehapi  kin  he  han  ecedan 
kta,  qa,  hiya,  ehapi  kin  he  hiya 
ecedan  kta ;  okinni  woyaco  kin 
en  iyoyahpadapi  nun  ce. 

13  Niyepi  kin  etanhan  wanji 
kakija  he  ;  wocekiye  eye  kta. 
Wanji  wiyuskin  he ;  odowan 
ahiyaye  kta. 

14  Niyepi  kin  ekta  wanji  wa- 
yazanka  he  ;  okodakiciye  kin  en 
hunkawicayapi  kin  wicakico 

^AN. 

kta  ;  on  cekiyapi  qa  Itancan  ca¬ 
je  kin  on  wihdi  on  sdayapi  kta. 

15  Unkan  wacinyan  cekiyapi 
kin  he  wayazanke  cin  asniye 
kta;  qa  Itancan  kin  he  najinki- 
ye  kta ;  qa  woahtani  econ  he- 
cinhan,  hena  kicicajujupi  kta. 

16  Wayahtanipi  kin  otoiyohi 
okiciciyakapi  qa  otoiyohi  woce¬ 
kiye  ekiciciya  po,  hecen  anisni- 
pi  kta.  Wicasta  owotanna  nina 
wasagya  cekiye  cin  he  taku 
tanka  okihi  ece. 

17  Elijah  wicasta  wacinyuza 
iyeuncecapi,  qa  wocekiye  on 
inagaju  kte  sni  e  icekiya  ;  unkan 
waniyetu  yamni  sanpa  wi  sakpe  , 
hehanyan  maka  kin  ahinhe  sni. 

'  18  Hehan  ake  wocekiye  eya, 
unkan  mahpiya  kin  magaju  hi- 
yuye  ca,  maka  kin  waskuyeca 
icahya. 

19  Mihunkawanji,  wanji  eni- 
tanhanpi  wowicake  kin  etanhan 
nuni,  qa  tuwe  he  ake  ekta  yu- 
homni  kinhan, 

20  Tuwe  wicasta  wahtani  sa 
wan  canku  on  uni  kin  etanhan 
yuhomni  kinhan,  he  wicanagi 
wan  wiconte  etanhan  eyaku  kta, 
qa  woahtani  ota  akahpe  kta  e  he 
sdonkiye  kta. 

INYAN 

TAWOWAPI  TOKAHEYA  KIN. 

WICOWOYAKE  1. 

1  Inyan,  Jesus  Messiya  yesi 
qon,  wicasta  toktokeca  enana- 
kiya  unpi,  Pontus,  Galatia,  Kap- 
padokia,  Asia  qa  Bithunia  ekta, 

2  Wakantanka  Ateyapi  kin  oto- 
kaheya  tanhan  sdonwicaye  cin 

eciyatanhan,  qa  Woniya  wica- 
yuecedan  kta  on  wicakahniga, 
anagoptanpi  kta,  qa  Jesus  we 
kin  awicamnimni  kta  e  on,  hena 
wowapi  wicakicaga :  W’owaon- 
sida  en  niunpi,  qa  wookiye  nici- 
yuotapi  nunwe. 

3  Wakantanka,  Jesus  Messiya 

WIGOWOYAKE  1. 


Itancan  unyanpi  Atkuku  kin  he 
yawastepi  nnnwe  ;  iye  towaon- 
sida  ota  eciyatanhan  Jesus  Mes- 
siya  wicate  cin  etanhan  kinikiye 
ciqon  he  on  wowacinyan  ni  un 
kin  en  piya  icahunyanpi  ; 

4  Woaihpeye  wan  kwinpica 
sni,  asapapi  sni,  qa  ohinniyan  un 
kta,  mahpiya  ekta  enicihnakapi 
kin  on  ; 

5  Wacinyanpi  eciyatanhan  Wa- 
kantanka  towasake  kin  on  wico- 
ni  anikpatanpi,  eqe  anpetu  ehake 
kin  en  yuotaninpi  kta. 

6  Heon  nina  iduskinpi  ece,  tu- 
ka  nakaha  ptenyedan,  he  hecetu 
naceca,  taku  wawiyutanyan  un 
kin  ota  on  iyonicisicapi  : 

7  Hecen  wacinyayapi  iyutanpi 
kin,  he  mazaskazi  peta  ece  on 
sdoyapi  kes  atakuni  sni  ece,  sam 
iyeya  nina  tehike  cin  he  woyao- 
nihan,  wdcakinihanpi  qa  wowitan 
on  tanin  kta,  tohan  Jesus  Messi- 
ya  ihdutanin  kinhan. 

8  He  wandakapi  sni  esta  wa- 
steyadakapi ;  qa  nakaha  wanya- 
ke  sni  yaunpi  kes  wacinyayapi 
kin  on  iduskinpi,  wowiyuskin 
oyagpica  sni  qa  wowitan  ojudan 
kin  on  : 

9  Wacinyayapi  ihanke  kin  iya- 
cupi,  ninagipi  ni  kte  cin  hee. 

10  Wiconi  kin  he  on,  wicasta 
wokcan  wowaonsida  en  niunpi 
kin  he  oyakapi  qehan,  aiciciya 
akitapi  qa  wiwangapi ; 

11  Messiya  Taniya  iyepi  en  un 
kin,  tohantu  qa  anpetu  kin  tukte  e 
ka  e  iwangapi,  Messiya  kakije  kte 
ca  wowitan  ihakam  un  kte  cin 
henaitokamoyake  ciqon  he  ehan. 

12  Unkan,  is  iyepi  kte  sni,  tuka 
tona  wotanin  waste,  Woniya 
Wakan  mahpiya  eciyatanhan 
kun  u  sipi  kin  iyahna  sdonyeni- 
yanpi  kin  eqe  nakaha  taku  oni- 
ciyakapi  kin  hena  unkiyepi  on 
yuhapi  e  owicakiyakapi ;  taku 


kin  hena  mahpiya  ohnihde  kin 
en  eyokasin  wacinpi. 

13  Heon  etanhan,  nitawacin 
nisehu  kin  opta  ipiyagkiton  po, 
waktaya  un  po,  qa  Jesus  Messiya 
ihdutanin  kinhan  wowaste  ni- 
caupi  kte  cin  he  ape  yukan  po, 
owihanke  kin  hehanyan. 

14  Wicacinca  waanagoptanpi 
kin  iyenicecapi  kta,  qa  ehanna 
wasdonye  sni  yaunpi  qehan  can- 
tiheyayapi  sica  ake  iyecen  nici- 
cagapi  kte  sni. 

15  Tuka  tuwe  nicopi  kin  he 
wakan,  he  iyecen  nis  eya  oya- 
handapi  kin  ocowasin  en  niwa- 
kanpi  nunwe. 

16  Heon  hecen  ow^api  qon, 
Wakanyan  un  po,  miye  mawa- 
kan  kin  heon  etanhan. 

17  Qa  Ateyapi  kin  wicasta  ito- 
hnake  iwanyake  sni  wicasta  oto- 
iyohi  iye  ohan  kin  eciyatanhan 
wicayukcan  ece  kin  he  hoyeya- 
kiyapi  kinhan,  tohanyan  den  un- 
hdaka  yaunpi  kin  kokipeyahan 
un  po. 

18  Witkotkoya  oyahandapi  kin, 
nihunkakepi  wohdakapi  eciya¬ 
tanhan  duhapi  qon  he  etanhan, 
taku  atakunisni  ece,  mazaskazi 
qa  mazaska  on  openicitonpi  sni 
e  sdonyakiyapi  ; 

19  Tuka  Messiya  we  tehike 
cin  he  on,  tahin  wanunyanpi 
cincadan,  taku  iyaonpepica  sni 
qa  ecedan  un  kin  iyececa. 

20  Iye  qe  maka  kin  de  kagapi 
sni  itokam  wakiconzapi,  tuka 
anpetu  ihankeya  kin  dena  en 
yutaninpi,  niyepi  kin  on  ; 

21  Wakan  tanka  wicate  cin 
etanhan  najinkiye  ca  wowitan 
qu  qon  he  wicayadapi,  iye  eci¬ 
yatanhan  ;  hecen  wicayadapi 
qa  wacinyayapi  kin  he  Wakan- 
tanka  en  un  kta. 

22  Woniya  kin  eciyatanhan 
wowicake  anayagoptanpi  kin 

heon  nagi  nihcluskapi,  hunka- 
wanjinkiciyapi  kin  awicakehan 
wastewicayadakapi  kta,  heon 
cante  ecedan  on  otoiyohi  nina 
wastekicidaka  po. 

23  Piya  icahniyanpi,  oicage 
kuke  kte  cin  etanhan  sni,  tuka 
kukepica  sni  kin  on,  Wakantanka 
oie  kin  ni  un  qa  owihanke  wani- 
ce  kte  cin  hee  on. 

24  Wicacehpi  owasin  peji  iye- 
ceca,  qa  wica^ta  towitan  kin 
owasin  peji  hca  kin  iyececa. 
Peji  kin  he  snis  aye  ca  wahca 
kin  hinhpaya  ece  ; 

25  Tuka  Itancan  oie  kin  he 
owihanke  wanin  un  kta.  Unkan 
wotanin  waste  oniciyakapi  kin 
wicoie  kin  he  hee. 

WICOWOYAKE  2. 

1  Heon  etanhan,  wocanniye 
owasin,  qa  wohnaye  ocowasin, 
qa  woanakihbe,  qa  wowinawizi, 
qa  iapi  sica  iyuhpa  ehpeya  po  ; 

2  Qa  hoksiyoqopa  nakaha  ton- 
pi  kin  iyecen,  wicoie  asanpi 
wohnaye  wanin  un  kin  he  cin 
po,  hecen  on  inicagapi  kta  : 

3  Itancan  kin  wacantkiya  e 
uyatapi  hecinhan. 

4  He  en  yahipi,  inyan  wan  ni 
un  kin  iyececa,  wicasta  akantu 
ehpeyapi,  tuka  Wakantanka  e 
kahnige  ca  tehike  daka  ; 

5  Unkan  nis  eya,  inyan  ni  un 
kin  iyececa,  tipi  wakan  wan  en 
icahniyanpi,  wawayusnapi  wa¬ 
kan  kin,  hecen  wosnapi  wakan 
qa  Jesus  Messiya  eciyatanhan 
Wakantanka  iyokipi  kin  wadu- 
snapi  kta. 

6  Heon  etanhan  nakun  wowa- 
pi  en  kagapi  qon,  W'anyaka  po, 
Zion  en  inyan  wan  oise  pa  hin- 
ca  ewahde,  kahnigapi,  tehika ; 
unkan  tuwe  he  wacinye  cinhan 
wistece  kte  ^ni  ce. 

7  Niye  wacinyayapi  kin  he  te¬ 
hike  yadapi ;  tuka  tona  waanago- 
ptanpi  sni  kin  hena,  inyan  tipi 
kagapi  ehpeyapi  qon  he  oise  pa 
hinca  icaga,  inyan  on  siha  iboto- 
pi  qa  imnija  on  sinhdapi  ece  kin 
hee  ; 

8  Tona  wicoie  kin  on  sinhdapi 
qa  waanagoptan  sni  unpi  kin  he¬ 
na  on  ;  heon  hecen  ewicahdepi. 

9  Tuka  wicoicage  kahnigapi, 
wawayusnapi  wicastayatapi,  wi- 
coun  wakan,  qa  oyate  opewica- 
kitonpi  kin  he  niyepi  ;  hecen  tu¬ 
we  otpaza  etanhan,  iye  iyoyan- 
pa  wakan  tawa  kin  en  nicopi 
kin  he  ohan  waste  kin  odakapi 
kta. 

10  Ehanna  oyate  henicapi  sni, 
tuka  nakaha  Wakantanka  tao- 
yate  yaunpi  ;  he  ehan  onsinida- 
pi  sni,  tuka  wanna  wowaonsida 
iyoyahipi. 

11  W^astecicidapi,  ceciciyapice, 
oyate  tokeca  qa  unhdaka  unpi 
kin  iyecen  wicacehpi  cantiheya- 
pi  kin,  Avicanagi  kin  kici  kicize 
cin,  hena  ayustan  po  : 

12  Qa  Ikcewica^ta  ehna  owo- 
tanna  ohanyan  po ;  hecen  sica- 
ya  econ  keniciyapi  kes,  Aviwica- 
wangapi  anpetu  kin  en,  niohan- 
pi  waste  wanyakapi  kte  cin  he¬ 
na  on  Wakantanka  yaonihanpi 
kta. 

13  Itancan  kin  on  etanhan,  wi¬ 
casta  akantu  wakonzapi  kin  owa¬ 
sin  anagoptan  po  ;  wicastayata¬ 
pi  kin  he  iyotan  tanka  ; 

14  Qa  wicasta  itancanpi  kin  is 
tona  sicaya  ohanyanpi  sitkihda- 
wicayapi  kta,  qa  tona  tanyan 
econpi  wicayaonihanpi  kta  e  on 
U  wicasi  kin  hena. 

15  Hecen  Wakantanka  tawa- 
cin,  tanyan  oyahandapi  kin  on 
wicasta  witkotkoka  wdyukcan 
sni  kin  hena  inina  yankewicaya- 
kiyapi  kta. 


WICOWOYAKE  3. 


16  Nihduhapi,  tuka  tawanici- 
yapi  kin  he  wocanniye  onhohda 
iyecen  yecunpi  kte  sni,  tuka 
Wakantanka  tawowidake  kin 
iyececa. 

17  Owasin  wicayuonihan  po. 
Hunkawanjinkiciyapi  kin  waste- 
kida  po.  Wakantanka  kokipa 
po.  Wicastayatapi  kin  yuoni- 
han  po. 

18  Wowidake  yaunpi  kin,  tona 
niyuhapi  kin  ocowasin  kokipe- 
yahan  anawicagoptan  po,  tona 
waste  qa  wahbadan  kin  hecedan 
sni,  tuka  tona  ksizece  cin  hena 
nakun. 

19  Tuwe  Wakantanka  awacin 
un  kin  on,  hecetu  sni  esta  ka- 
kisyapi  qa  woiyokisice  yuha  un 
kinhan,  he  wowaste. 

20  Wayahtanipi  kin  on  anipapi, 
qa  wacinnitankapi  kinhan  taku 
iyokihi  kta  he  ;  tuka  tanyan  eca- 
nonpi  kin  on  kakisniyanpi  kin¬ 
han,  wacinnitankapi  hecinhan, 
he  Wakantanka  iyokipi. 

21  Unkan  he  on  nicopi ;  Messi- 
ya  unkiyepi  on  kakije  ca  wo- 
onspe  aihpeunkiyapi  kin  he  iye¬ 
cen  nis  eya  iye  owe  kin  en  opa 
dapi  kta. 

22  lye  qe  woahtani  taku  dan 
econ  sni,  qa  i  kin  ohna  wohnaye 
takudan  iyeyapi  sni ; 

23  Kigepi  qehan  itkom  wicaki- 
ge  sni ;  kakisyapi  he  ehan  owa- 
wicakiye  sni ;  tuka  tuwe  owo- 
tanna  wiyukcan  ece  kin  he  en 
ihdoya. 

24  lye  hinca  can  akan  un  qe¬ 
han,  iye  tancan  kin  en  waunhta- 
nipi  kin  yuha ;  hecen  unkiye 
woahtani  ehpeunyanpi  woowo- 
tanna  en  unnipi  kta ;  Iye  apapi 
qon  on  asniniyanpi  ce. 

25  Tahin  wanunyanpi  nunipi 
kin  iyenicecapi ;  tuka  wanna 
tuwe  wonniyanpi  qa  nagi  awan- 
niyakapi  kin, he  ekta  yahdipi. 

lOJ. 


WICOWOYAKE  3. 

1  He  iyecen,  winohincapi  kin, 
nihihnapi  wicihukun  un  po  ;  he¬ 
cen  tona  wicoie  kin  anagoptanpi 
sni  kin  hena,  wicoie  codan  esta, 
iye  tawicupi  ohanpi  kin  on  iya- 
kapewicayapi  kta ; 

2  Niohanpi  waste  wokokipe 
iyahna  wanyakapi  kin  icunhan. 

3  Ihduzapi  kin  he  akantanhan, 
paha  kisonpi,  qa  mazaskazi  oin- 
pi,  qa  wokoyake  unpi  kin  hee 
kte  sni : 

4  Tuka  wicasta  mahentanhan 
cante  kin  ekta,  taku  hwinpica 
sni  kin,  tawacin  wahbadan  qa 
inina  un,  he  Wakantanka  ito- 
kam  taku  tehike  cin  ee. 

5  Is  eya,  wanakaja,  winohinca 
wasteste  Wakantanka  wacin- 
yanpi  qon, hena  e  hecen  kicunpi, 
qa  hihnakupi  kin  wicihukun  un- 
Pi- 

6  Hecen  Sara  Abraham  ana- 
kigoptan,  qa,  Itancan,  eciya  ece ; 
he  cunksiwicaye  cin  hena  niye- 
pi,  tanyan  ecanonpi  qa  wokoki¬ 
pe  takudan  on  niyusinyayapi  sni 
kinhan. 

7  Nakun  wicasta  yaunpi  kin, 
wosdonye  eciyatanhan  ora  yu- 
kan  po,  nitawinpi  waksica  wan- 
kadan  iyececa,  qa  ora  wiconi 
wowaste  kin  tawaniciyapi  kta 
iyecen  wicahduonihan  po ;  he¬ 
cen  wocekiye  nitawapi  kin  ka- 
gipi  kte  sni. 

8  Ehake,  owasin  cante  wanji- 
dan  hduwitaya  onsikicida  po ; 
hunkawanjinkiciyapi  kin  iyecen 
wastekicida  po,  waonsidapi  qa 
wacantkiya  po. 

9  Taku  sica  on  itkom  taku  sica 
econpi  sni  po  ;  qa  nicigepi  esta 
wieakigepi  sni  po  ;  tuka  itkopa- 
tanhan  wayawaste  po  ;  heon  ni¬ 
copi,  hecen  woyawaste  tawaya- 
yapi  kta  e  sdonya  po. 

10  Tuwe  wiconi  wastedake  ca 
anpetu  waste  wanyaka  cin  kin- 
han,  iye  ceji  kin  taku  sica  en 
yeye  kte  ^ni,  qa  iha  kin  wohnaye 
takudan  ie  kte  sni. 

11  Taku  sice  cin  okainna  kta, 
qa  taku  waste  e  econ  kta ;  wo- 
okiye  akite  ca  kuwa  aye  kta 
ce. 

12  Jehowa  ista  kin  wicasta 
ow'otanna  awicatonwan,  qa  wo- 
cekiye  eyapi  kin  he  anoliwica- 
kiciya  ;  tuka  tona  sicaya  econpi 
kin  Jehowa  itohnake  kin  itko- 
wicakipa  ece. 

13  Unkan  taku  waste  kin  pasi 
yaunpi  kinhan,  tuwe  e  kiunnini- 
yanpi  kta  he. 

14  Tuka  owotanna  ohaiiyanpi 
kin  on  sicaya  nicuwapi  kinhan, 
he  wowaste ;  hecen  wokokipe 
tawapi  kin  kokipapi  sni,  qa  cante 
hahayedan  yankapi  sni  po  : 

15  Tuka  nicantepi  kin  en  Wa- 
kantanka  Itancan  kin  wakanda 
po  ;  qa.  tuwe  wowacinye  en  ni- 
unpi  kin  on  iniwangapi  kinhan, 
wahbayedan  kokipeyahan  adu- 
ptapi  kta  e  ohinniyan  wiyeya 
yanka  po  ; 

16  Wawiyukcan  waste  hduha 
po ;  hecen  sicaya  ohanyanpi 
iyecen  tona  aniiapi  kin  hena 
istecapi  kta,  Messiya  on  niohan- 
pi  waste  kin  itonsniyan  oniyaka- 
pi  kin. 

17  Wakantanka  hecen  tawacin 
hecinhan,  taku  sica  econpi  kin 
hee  sni,  tuka  taku  waste  econpi 
kin  on  kakisniyanpi  kinhan  hee 
waste  kta. 

18  Messiya  is  eya  wancadan 
woahtani  on  kakija,  owotanna 
un  kin  owotanpidan  sni  kin  he¬ 
na  on,  Wakantanka  ekta  unkau- 
pi  kta  e  heon,  wicacehpi  kicun 
ktepi,  tuka  Woniya  kin  on  kini- 
yanpi. 

19  Nakun  he  on  ekta  ye  ca  wi- 

canagi  wicakaska  tipi  ohna  unpi 
kin  hena  wowicakiyaka  ; 

go  Hena  e  ehanna  waanago- 
ptanpi  sni,  Wakantanka  wawa- 
cinkta  yuza  tanka  tehan  awica- 
pe,  Nowa  taanpetu  kin  en,  wita 
wata  kagapi  kin  icunhan,  he 
ohna  tonana,  wicanagi  sahdo- 
ganna  mini  on  nipi. 

21  Qa  wiyacinpi  kin  he  iyece- 
ca,  haptem  nakaha  niunyanpi 
ece ;  wicacehpi  asape  cin  yuto- 
kan  iyeyapi  kin  hee  sni,  tuka 
Wakantanka  ekta  wawiyukcan 
waste  waayupte  cin  hee,  Jesus 
Messiya  ihduekicetu  kin  heon 
etanhan  ; 

22  lye  qe  mahpiya  kin  ekta 
kihde  ca  Wakantanka  etapa  kin 
eciyatanhan  yanka ;  mahpiya 
ohnihde,  qa  wicookihi,  qa  wo- 
wasake  kin  owasin  iye  ihukun 
iyewicayapi. 

WICOWOYAKE  4. 

1  Heon  etanhan,  Messiya  wi¬ 
cacehpi  en  unkiyepi  on  kakije 
cin  heon,  nis  eya  iyecen  tawa¬ 
cin  kicun  po  :  tuwe  wicacehpi 
kin  en  kakije  cin  he  wanna  wo¬ 
ahtani  ayustan  : 

2  Hecen,  hetanhan  icimana 
wicacehpi  eciyatanhan  ni  kte 
sni,  wicasta  taku  sica  cantihe- 
yapi  kin  en,  tuka  Wakantanka 
tawacin  kin  eciyatanhan. 

3  Hekta  unnipi  kin,  Ikcewica- 
sta  tawacihpi  kin  ecen  econkupi 
kin  he  ota,  wicohan  sica,  wo- 
cantiheye  sica,  minisa  ota,  wa- 
kan  wacipi,  witkopi,  qa  waka- 
gapi  wakandapi  sice  cin  hena 
omaunnipi  qehan. 

4  He  en  is  iye  witkoya  skanpi 
kin  on  iyecen  iyatahdeniciyapi 
sni  kin  heon  tognihdapi  qa  ni- 
yasicapi  ece ; 

5  Hena  e  tuwe  ni  unpi  tapi  ko- 


WICOWOYAKE  5. 


ya  wicayaco  kta  wiyeya  yanke 
cin  hee  itokam  wohdakapi  kta. 

6  Heon  etanhan,  nakun  tona 
tapi  kin  hena  wotanin  waste  owi- 
cakiyakapi  qon,  hecen  wicasta 
wicacekpi  en  un  kin  iyecen  wi- 
cayacopi  esta  woniya  en  Wa- 
kantanka  eciyatanhan  nipi  kta. 

7  Tuka  taku  owasin  ecadan 
owihanke  kta.  Heon  etanhan 
wacinksapa  po,  qa  wocekiye  on 
waktaya  un  po. 

8  Qa  taku  owasin  isanpa  niye 
iyakitedan  nina  cantekiciya  po  ; 
wacantkiyapi  kin  he  woahtani 
ota  akahpe  kta. 

9  lapi  sica  wanin  otoiyohi 
wonkiciya  po. 

10  Taku  wicaqupi  kin  wicasta 
otoiyohi  icu  kin  he  iyecen  iya¬ 
kitedan  okinikiciciya  po,  tona 
Wakantanka  towaonsida  ocaje 
ota  tanyan  yuhapi  kin  iyececa. 

11  Tuwe  ie  cinhan  Wakantan¬ 
ka  oie  kin  iyecece  kta ;  qa  tuwe 
waokiya  hecinhan  wookihi  Wa¬ 
kantanka  qu  kin  he  eciyatanhan 
kte ;  hecen  taku  owasin  on  Wa¬ 
kantanka  y  atanpi  kta,  J  esus  Mes- 
siya  eciyatanhan;  iye  qe  woya- 
tan  qa  wookihi  owihanke  wanin 
kiciun  nunwe.  Amen. 

12  Wastecicidapi  kin,  peta  on 
iyutanpi  kin  on  iniyutanpi  kte 
cin  he  on  yusinyayapi  sni  po, 
taku  tokeca  ayakipapi  iyececa. 

13  Tuka  Messiya  kakije  ciqon 
en  oyapapi  kin  heon  iyuskin  po ; 
hecen  tohan  towitan  tanin  kin- 
han  nina  iduskinpi  kta. 

14  Messiya  caje  kin  on  niyasi- 
capi  kinhan,  niyuwastepi  ece ; 
wowitan  qa  Wakantanka  Tani- 
ya  kin  en  niunpi  kin  heon.  He¬ 
na  e  eciyatanhan  ostehdapi,  tu¬ 
ka  niye  eciyatanhan  yatanpi  ece. 

15  Tuka  ihnuhan  wanji  tin  wi- 
cakte  sa,  qa  wamanon  sa,  qa  ta¬ 
ku  sica  econ  sa,  qa  tokan  tawa  i 


en  iyewicakiciciye  cin  iyecen 
kakisniyanpi  kinhan. 

16  Hececa  esta  tuwe  Messiya 
tawa  kin  on  kakisyapi  kinhan 
istece  kte  sni ;  tuka  heon  Wa¬ 
kantanka  yatan  kta. 

17  Wakantanka  tiyohnaka  ta¬ 
wa  kin  wicayukcanpi  kte  cin 
wanna  iyehantu.  Unkan  he  un- 
kiyepi  etanhan  aye  cinhan,  tona 
Wakantanka  tawootanin  waste 
wicadapi  sni  kin  hena  token 
owihankepi  kta  he. 

18  Qa  wicasta  owotanna  kin 
kitan  se  ni  kinhan,  tuwe  sicaya 
econ  qa  wahtani  sa  kin  hena  tu- 
kten  yakonpi  kta  he. 

19  Heon  etanhan,  tona  Wakan¬ 
tanka  eciyatanhan  kakijapi  kin 
hena,  waste  ece  econpi  kin  en, 
Wawicahye  wacinyepica  kin 
iyecen  iye  nagipi  kin  yuhekiya- 
pi  kte. 

WICOWOYAKE  5. 

1  Miye  hunkayapi  kin*hemaca, 
qa  Messiya  kakije  ciqon  wan- 
mdake  ca,  wowitan  yutaninpi 
kte  cin  he  en  owapa,  tona  hun¬ 
kayapi  yaunpi  kin  ceciciyapi  ce  ; 

2  Wakantanka  optaye  tawa 
ehna  yaunpi  kin  he  wonwicaya 
po  ;  econ  niciyapi  kin  iyecece 
sni,  tuka  iyokipiya  awanwicada- 
kapi  kta  ;  woyuha  sica  kin  on 
etanhan  sni,  tuka  tawacin  wa¬ 
ste  on  ecanonpi  kta  : 

3  Wakantanka  taku  tawa  hi  nee 
cin  en  itancanpi  kin  iyenicecapi 
kte  sni,  tuka  optaye  kin  en  wa- 
onspekiya  yaunpi  kta. 

4  Hecen  Waawanhdake  Itan- 
can  kin  tohan  ihdutanin  kinhan, 
hehan  wowitan  watesdake  wan 
snije  kte  sni  kin  he  iyacupi 
kta. 

5  Nakun,  tona  askatudan  ya¬ 
unpi  kin,  hunkawicayapi  kin 
anawicagoptan  po  :  Han, owasin 

otoiyohi  anakicigoptan  po,  qa 
wowalibadan  koyaka  po.  Tona 
walianicidapi  kin  hena  Wakan- 
tanka  wicakipajin,  tuka  tona 
onsikiRanpi  kin  hena  wo waon si- 
da  wicaqu  ece. 

6  Heon  etanhan,  Wakantanka 
nape  wasake  cin  ihukuya  onsi- 
kihan  po  ;  hecen  tohan  iyehantu 
kinhan  yuwankan  inicupi  kta  : 

7  Wacin  akipam  duzapi  kin 
owasin  iye  en  aihpeya  po  ;  iye 
qe  awanicinpi  ece. 

8  Witkopi  sni  po,  waktaya  un 
po  ;  Wakansica  tokaniyanpi  kin 
he  mnaja  hoton  ece  kin  iyecen 
omani  un,  tuwe  yapote  kte  cin 
he  akita  ece. 

9  Sutaya  wacinyayapi  kin  on 
he  kipajin  po  ;  nihunkawanjipi 
maka  akan  unpi  kin  hena  en 
wokakije  kin  dena  iyececa  yu- 
stanpi  ece  e  sdonyayapi. 

10  Tuka  Wakantanka  wowa- 
onsida  ocowasin  hduhe  cin,  Je- 

• 

YAN. 

sus  Messiya  eciyatanhan,  wowi- 
tan  owihanke  wanica  iye  tawa 
kin  en  unkicopi  kin  he,  tohan 
cistiyedan  nicakijapi  kinhan,  ni- 
yustanpi  kte,  pahohosni  enihna- 
kapi,  niyuwasakapi,  qa  sutaya 
nihdepi  nunwe. 

1 1  Iye  qe  wowitan  qa  wokicon- 
ze  kin  owihanke  wanin  tawa 
nunwe.  Amen. 

12  Siluanos  nihunkawanjipi 
wan  wacinyepica  wadake  cin 
on  wowapi  ptecedan  cicagapi ; 
wahokonciciyapi  qa  wociciyaka- 
pi,  Wakantanka  towaste  wica- 
kapi  en  nayajiiipi  kin  he  dee  ce. 

13  Babulon  ekta  tona  om  ni- 
cahnigapi  kin  hena  nape  niyuza- 
pi,  qa  nakun  Markos  micinksi 
kin. 

14  Wacantkiyapi  iiputakapikin 
on  otoiyohi  nape  kiciyuza  po. 

Tona  Jesus  Messiya  en  yaunpi 
kin  owasin  wookiye  nicipi  un 
nunwe.  Amen. 

I N  Y  A  N 

TAWOWAPI  INONPA  KIN. 

WICOWOYAKE  1. 

1  Simon  Inyan,  Jesus  Messiya 
tawowidake  qa  yesi  qon  he,  tona 
Wakantanka  unkitawapi  toowo- 
tanna  kin  on,  qa  Jesus  Messiya 
Wanikiye  cin  eciyatanhan,  un- 
kiye  unhapi  kin  iyecen  wowa- 
cinye  tehika  yuhapi  kin  hena 
wowapi  wicakicaga. 

2  Wowaonsida,  wookiye  ko, 
Wakantanka  sdonyapi  kin  en, 
qa  Jesus  Itancan  unkiyapi  kin 
on  niciyuotapi  nunwe. 

3  Iye  towasake  wakan  kin  he 
taku  on  wiconi  qa  woohodapi 

kte  cin  owasin  unqupi  kin  he 
iyececa,  tuwe  wowitan  qa  wo- 
okihi  on  unkicopi  kin  he  sdon¬ 
yapi  kin  eciyatanhan. 

4  Hena  on  taku  tanka  hinca,  qa 
taku  tehike  hinca  iwahounyan- 
pi ;  hecen  hena  on  Taku  Wakan 
ouncage  kin  en  oyapapi  kta,  wi¬ 
coni  kin  de  en  wocantiheye  sica 
on  wicosice  nayecipapi  kin. 

5  Qa  nakun  he  on  nina  mnihei- 
ciya  po,  wacinyayapi  kin  en 
waditakapi  kin  ikoyagya  po  ;  qa 
waditakapi  kin  en  wosdonye  ; 

6  Qa  wosdonye  kin  en  iyata- 
hdeiciyapi  sni ;  qa  iyatahdeici- 

WICOWOYAKE  2. 


yapi  sni  kin  en  wacintankapi ; 
qa  wacintankapi  kin  en  taku 
wakan  iyececapi ; 

7  Qa  taku  wakan  iyececapi  kin 
en  wastekicidapi ;  qa  wastekici- 
dapi  kin  en  wacantkiyapi  iko- 
ycigya  po. 

8  Hena  taku  kin  en  niunpi  qa 
niciyuotapi  kinhan,  Jesus  Messi- 
ya  Itancan  unkiyapi  sdonyapi 
kin  en  taku  icakye  ca  waskuye- 
ca  aicage  cin  henicapi  kta  e  ni- 
cagapi. 

9  Tuka  tuwe  dena  yuhe  sni 
kinhan,  he  istagonge  ca  tehan 
wawanyaka  okihi  sni,  qa  wahta- 
ni  qon  hena  kipakintapi  kin  he 
akiktonja. 

10  Heon  etanhan,  mihunka- 
wanji,  nicopi  qa  nicahnigapi  kin 
aiciciya  hdusuta  po ;  hena  he- 
cen  ecanonpi  kinhan  icimana 
nihinhpayapi  kte  sni. 

11  Qa  nakun  heon  Jesus  Messi- 
ya  Itancan  qa  Wanikiya  unki- 
tawapi  tokiconze  owihanke  wa- 
nice  cin  en  yaipi  kte  cin  wijinya 
nicupi  kta. 

12  Heon  etanhan  taku  hececa 
ohinniyan  kiksuyeciciyapi  kta 
awektonje  kte  sni,  hena  niye 
hinca  sdonyayapi,  qa  nakaha 
wowicake  kin  de  en  sutaya  ni- 
hdepi  esta. 

13  Tohanyan  wakey  a  kin  de 
ohna  waun  kin  hehanyan  kiksu¬ 
yeciciyapi  kin  on  iyocipastakapi 
kte  cin  he  hecetu  wadake  : 

14  Wakeya  mitawa  kin  de 
askadan  wehnake  kta  sdonwa- 
kiya,  Jesus  Messiya  Itancan  un¬ 
kiyapi  omakiyake  ciqon  iyececa. 

15  Tuka  nakun  detanhan  imda- 
mde  cin  iyohakam,  taku  kin 
dena  ohinniyan  yeksuya  oya- 
kihipi  kta  e  awakite  kta. 

16  Jesus  Messiya  Itancan  un¬ 
kiyapi  towasake  qa  hi  kte  cin 
hena  unkoniciyakapi  qehan,  hi- 

Dak. 


tunkakanpi  ksamya  kagapi  kin 
unkunpi  sni,  tuka  iye  tanka 
hince  cin  he  ista  on  wanunya- 
kapi. 

17  Wakantanka  Ateye  cin  eci- 
yatanhan  woyuonihan  wowitan 
ko  icu,  wowitan  waste  kin  etan¬ 
han  wicaho  kin  de  hiyu  qehan, 
Micinksi  wastewakidake  cin  he 
dee,  on  iyomakipi  hinca  ce. 

18  Unkan  wicaho  kin  he  ma- 
hpiya  eciyatanhan  u  kin  he  na- 
unhonpi,  paha  wakan  kin  akan 
kici  unyakonpi  qehan. 

19  Tuka  wokcanpi  oie  iyotan 
suta  wan  unhapi ;  he  qe  anaya- 
goptanpi  kinhan  tanyan  ecanon¬ 
pi  kta,  petijanjan  tukten  otpaze 
cin  en  ijanjan  kin  iyececa,  ni- 
cantepi  kin  ekta  anpao  kamdeze 
ca,  en  anpao  wicanlipi  kin  hi- 
nanpe  kte  cin  hehanyan. 

20  Qa  de  tokaheya  sdonya  po, 
wowapi  wakan  kin  en  wokcanpi 
kin  owasin  tuwedan  iye  cinka 
oyake  sni. 

21  Wokcanpi  kin  wanakajatan- 
han  wicasta  tawacin  kin  eciya¬ 
tanhan  u  sni ;  tuka  wicasta  wa¬ 
kan  Wakantanka  tawa  Woniya 
Wakan  kin  token  iewicakiye  ci¬ 
qon  hena  hecen  eyapi  ece. 

WICOWOYAKE  2. 

1  Tuka  he  ehan  oyate  kin  ehna 
wicasta  wokcan  itonpi  ^ni  yu- 
kan  qon,  he  iyecen  niyepi  kin 
ehna  waonspekiya  itonpi  sni  kin 
heca  yuke  kta,  nahmana  wo- 
hnuni  woihangye  kin  en  aupi 
kta,  Itancan  opewicakiton  qon 
he  ehpeyapi,  qa  wicotakunisni 
ohanko  amnaiciyapi  kta. 

2  Qa  wicohan  sica  econpi  kin 
en  wicota  opapi  kta  ;  hena  on 
wowicake  canku  kin  yasicapi 
ece  e  kta. 

3  Qa  waicu  wacinpi  kin  eciya- 

tanhan  wicoie  skuya  on  wiyope- 
niyanpi  kta  ;  hena  e  wicayacopi 
kin  wanakajatanhan  en  awicau, 
qa  ihangwicayapi  kte  cin  he  hba 
sni, 

4  Wakantanka  mahpiya  ohni- 
hde  wahtanipi  qon  hena  wica- 
kpatan  sni,  tuka  wakansica  ti 
kin  ekta  iyayewicaya,  qa  woya- 
co  kte  cin  hehanyan  wicayuhapi 
kta  e  otpaza  maza  icicahiha  on 
wicakaska  hecinhan  ; 

5  Qa  maka  tannike  cin  kpatan 
sni,  tuka  Nowa  wicasta  wicisa- 
hdogan  wicoowotanna  oyake  cin 
he  kpatan,  qa  wicoicage  wahta¬ 
nipi  sa  amnitanwicaya  ; 

6  Qa  Sodom  qa  Gomorra  oton- 
we  kin  cahota  kahya  ehpewica- 
ye,  woihangye  on  wicayaco,  qa 
tona  tokata  wahtani  sa  unpi  kte 
cin  hena  woonspe  wicakicaga  ; 

7  Qa  Lot  owotanna  un,  wicasta 
wahtepi  sni  ohan  sicapi  kin  wa- 
cin  iyowicakisica  ece  kin  he  e- 
hdaku  : 

8  Wicasta  owotanna  kin  he 
hena  wicehna  ti,  qa  taku  wan- 
yake  ca  nahon  kin  on,  anpetu 
eca  iye  nagi  owotanna  ekta  wa- 
cin  iyowicakisica  ece,  sicaya  o- 
hanyanpi  kin  on  : 

9  Itancan  kin  wicasta  waste 
wowiyntanye  kin  etanhan  token 
ewicahdaku  kta  sdonya,  qa  na- 
kun  wicasta  owotanna  sni  kin 
woyaco  anpetu  kin  hehanyan 
wicayuhe  kta,  sitkihdawicayapi 
kta  e  heon  : 

10  Tuka  tona  woasamye  canti- 
heyapi  kin  en  wicacehpi  eciya- 
tanhan  manipi,  qa  wokiconze 
wahtedapi  sni  kin  hena  iyotan  : 
hena  wahanicidapi  qa  wamnai- 
cidapi  ece  ;  qa  tona  tankapi  kin 
wicayasicapi  kokipapi  sni. 

11  Mahpiya  ohnihde  kin,  woo- 
kihi  qa  wowasake  on  iyotanpi 
qeyas,  Itancan  kin  itokam  wa- 

yasicapi  woyaco  kin  en  awica- 
yapi  sni  ece. 

12  Tuka  dena  is,  woteca  iye- 
ceca,  wicayuzapi  qa  ihangwica- 
yapi  kta  e  on  wicakagapi  kin, 
taku  okahnigapi  sni  kes  he  yasi¬ 
capi  ece  ;  qa  wicotakunisni  ta- 
wapi  kin  en  ihangiciyapi  kta ; 

13  Qa  anpetu  icunhan  tanyan 
wotapi  kin  he  woiyokipi  dakapi 
kin  heon  woahtani  iyunwin  kin 
icupi  kta.  Hena  om  wayatapi 
icunhan  wohnayeiciyapi  kin  on 
iyuskinpi,  woasape  qa  taku  sam- 
ya  wanke  cin  hecapi ; 

14  Ista  yukanpi  wiinahmanpi 
kin  on  ojudan  qa  woahtani  ayu- 
stanpica  sni ;  wicanagi  kacegya 
unpi  kin  hena  wicahnayanpi 
ece  ;  cante  wawicakipi  e  ece- 
wakta  kin  heca  yuhapi,  wicota¬ 
kunisni  cincapi  kin  ; 

15  Canku  owotanna  kin  ayu- 
stanpi,  qa  onuniyata  unpi,  Ba¬ 
laam  Bosor  cinhintku  woahtani 
iyunwin  wastedake  ciqon  he  ta- 
canku  kin  en  opapi : 

16  lye  taku  sica  econ  qon  on 
iyopeyapi ;  sonsonna  kin  ia  oki- 
tpani  ece  wicaho  on  ie  ca,  wica¬ 
sta  wokcan  witkotkoya  ohanye 
cin  he  kisica. 

17  Miniyowe  mini  wanica,  ma¬ 
hpiya  sapa  tate  iyumni  on  toke 
cincin  eyaye  cin  hena  hecapi ; 
hena  on  otpaza  sape  hinca  owi- 
hanke  wanica  wicakicihnakapi. 

18  Wahanhanicidaya  takusni- 
sni  eyapi  eca,  wicacehpi  canti- 
heyapi  kin  eciyatanhan,  witkoya 
ohanyanpi  kin  on,  tona  wohnaye 
en  ounyanpi  kin  kitan  ecinyan 
nawicakicipapi  qon  hena  iyaka- 
pewicayapi  ece. 

19  Tawaiciyapi  kin  wicaqupi 
kta  keyapi,  tuka  iyepi  kaes  wi¬ 
cotakunisni  iwicadaka.  Taku 
on  tuwe  iyakapeyapi  kinhan,  he 
on  wowidagyapi  ece. 


WICOWOYAKE  3. 


20  Itancan  qa  Wanikiya  Jesus 
Messiya  sdonyapi  kin  eciyatan- 
han,  wicoicage  kin  de  en  woa- 
sape  kin  nakipapi  esta,  ake  hena 
on  iyakapeyapi  qa  en  ihdaskapi 
kinhan,  hena  otokahe  ekta  waste 
qa  owihankepi  kin  he  sica  ece. 

21  Woowotanna  canku  kin  he 
sdonyapi  sni  unkan^  he  wa^te 
kta  tuka,  qa  he  sdonyapi  qa  wo- 
ahope  wakan  wicaqupi  kin  ayu- 
stanpi  kin  he  sice  hinca. 

22  Tuka  wiyacinpi  eyapi  wi- 
cakapi  kin  he  iyecen  waakipa- 
pi ;  Sunka  taku  hiyuye  cin  he 
ake  hduta  ce  ;  qa,  Kukuse  yuja- 
japi  qon  he  ake  upsija  en  iwanka 
ce. 

WICOWOYAKE  3. 

1  Wastecicidapi  kin,  de  naka- 
ha  wowapi  inonpa  cicagapi ; 
hena  en  nitawacinpi  mdesahan 
kiksuyapi  on  iyocipastakapi. 

2  Hecen  wicasta  wokcan  wa¬ 
kan  token  oieyapi  qon,  qa  na- 
kun  unkiye  Itancan  qa  W’^ani- 
kiya  yeunsipi  qon  token  econ  un- 
nisipi  kin  hena  yeksuyapi  kta. 

3  Qa  de  tokahe3?a  sdonya  po, 
anpetu  ehake  kin  en  waihahapi, 
iye  cantiheyapi  sica  eciyatan- 
han  manipi  kin  heca  hipi  kta ; 

4  Qa  heyapi  kta ;  Hi  kta  ke- 
yapi  qon  he  tukte  e  he  ;  wica- 
hunkake  istinma  ilipayapi  ehan- 
tanhan  otokaheya  tanhan  taku 
owasin  tokeca  sni  wanka  ce. 

5  Tuka  he  de  sdonyapi  sni, 
W'akantanka  oie  kin  eciyatan- 
han  malipiya,  kin  ehanna  un,  qa 
maka  kin  mini  mahen  qa  nakun 
mini  akan  han ; 

6  Qa  nakun  he  eciyatanhan, 
maka  ehanna  un  qon  he  mini 
apasbog  hiyaye  ca  ihangya. 

7  Tuka  malipiya  qa  maka  na- 
kaha  un  kin  hena  iye  oie  kin  on 
kihnakapi,  peta  on  ayuhapi,  wo- 


yaco  anpetu  qa  wicasta  sica. 
sitkihdawicayapi  kte  cin  hehan- 
tu. 

8  Tuka,  wastecicidapi  kin,  he 
de  sdonye  sni  yukanpi  sni  po, 
Itancan  kin  ekta  anpetu  wanji- 
dan  waniyetu  kektopawinge  iye- 
ceca,  qa  waniyetu  kektopawinge 
anpetu  wanjidan  iyececa  ece. 

9  Itancan  kin  taku  wahowi- 
caye  cin  yutehan  sni,  wicasta 
wanjiksi  yutehanpi  eyapi  kin 
iyececa ;  tuka  unkiyepi  on  wa- 
wacinkta  yuza  tanka,  tuwedan 
awihnuniiciye  kte  sni,  tuka  owa¬ 
sin  woiyopeiciye  en  ihdoupi  kta 
cin. 

10  Tuka  Itancan  taanpetu  kin 
wamanon  sa  wan  hanyen  hi  ece 
kin  he  iyecen  u  kta,  hehan  ma- 
hpiya  kin  hmunhmunyan  hinhda 
on  tokan  iyaye  kta,  qa  taku  kin 
peta  hinca  on  skan  kta  ;  qa  ma¬ 
ka  kin  wic.ohan  ohna  un  kin  he¬ 
na  huhnage  kta. 

11  Hena  taku  kin  owasin  he¬ 
cen  skan  kta  hecinhan,  wieohan 
waste  qa  Taku  Wakan  iyececa- 
pi  kin  en  taku  wicasta  yaunpi 
kta  iyececa  he : 

12  Wakantanka  taanpetu  u  kte 
cin  he  ayapepi  qa  on  inayahnipi 
kta ;  he  en  mahpiya  kin  aide 
ecen  atakuni  kte  sni,  qa  taku 
kin  peta  tanka  hinca  on  skan 
kta. 

13  Hececa  esta,  unkiye,  iye 
wahounyanpi  kin  eciyatanhan, 
mahpiya  teca  qa  maka  teca  en 
woowotanna  ounye  cin  he  wan- 
unyakapi  kta  e  unkapepi. 

14  Heon  etanhan,  wastecici¬ 
dapi  kin,  taku  hececa  ayapepi 
kin  heon  aiciciya  po,  hecen  iye 
wookiye  en  asape  sni  qa  iyaon- 
pepicasni  iyeniyanpi  kta. 

15  Qa  Itancan  wawacinkta 
yuza  tanka  kin  he  wiconi  kecan- 
kin  po ;  Palos,  hunkawanjinun- 

yanpi  waste  kin,  is  eya  woksape 
qupi  kin  eciyatanhan,  wowapi 
nicagapi  kin  iyececa  ; 

16  He  wowapi  kage  cin  owa- 
sin  en  taku  hececa  cajeyata 
ece  ;  hena  wanjiksi  okaknili  te- 
kika,  tona  onspepi  sni  qa  kakti- 
hanhan  unpi  kin  yatokecapi, 
wowapi  unma  kin  iyececa,  iye 
ihdutakunipi  kte  sni  lieon. 

17  Heon  etanhan,  wastecici- 


dapi  kin,  nis  niyepi  hena  itokam 
sdonyayapi,  heon  ihnuhan  wica- 
sta  sica  wohnaye  kagapi  kin  ni- 
hnayanpi,  qa  sutaya  nihdepi  kin 
etanhan  nihinhpayapi  kinhan. 

18  Tuka  wowaste  kin  en,  qa 
nakun  Itancan  unyanpi  Wani- 
kiya  Jesus  Messiya  sdonyapi  kin 
en  icaga  po.  Iye  kin  wowitan 
nakaha  qa  owihanke  wanica  ki- 
ciun  nunwe.  Amen. 


JOHANNES 

TAWOWAPI  TOKAHEYA  KIN. 


WICOWOYAKE  1. 

1  Taku  otokaheya  tanhan  un, 
taku  naunhonpi,  qa  ista  on  wan- 
unyakapi,  opaunlitapi  qa  nape 
on  unzapi,  Wiconi  Oie  kin 
hee. 

2  Wiconi  kin  he  ihdutanin  ; 
unkan  Wiconi  Owihanke  Wani¬ 
ca  Ateyapi  kin  kici  un,  qa  un- 
kiyepi  kin  en  ihdutanin  qon  he 
wanunyakapi,  qa  unyaotaninpi 
qa  unkoniciyakapi. 

3  Taku  wanunyakapi  qa  naun- 
honpi  kin  he  unkoniciyakapi, 
hecen  niye  unyecicapi  kta ;  un¬ 
kan  awicakehan  Ateyapi  kin 
kici  okiciciya  unyakonpi,  qa  na¬ 
kun  iye  Cinhintku  Jesus  Messi¬ 
ya  kici. 

4  Unkan  nitowiyuskinpi  kin 
yucopi  kta  e  heon  dena  decen 
wowapi  unnicagapi. 

5  Hehan  wotanin  waste  iye 
eciyatanhan  naunhonpi  qa  un¬ 
koniciyakapi  kin,  Wakantanka 
he  iyoyanpa,  qa  otpaza  takudan 
en  un  sni  kin  he  hee. 

6  Iye  kici  okiciciya  unyakonpi 
ce,  unkeyapi  qa  otpaza  kin  oma- 

unnipi  kinhan,  unkitonpisni  qa 
wowicake  kin  econkupi  sni  ece. 

7  Tuka  iye  iyoyanpa  en  un  kin 
he  iyecen  iyoyanpa  kin  en  ma- 
unnipi  kinhan,  otoiyohi  okicici¬ 
ya  unyakonpi,  qa  iye  Cinhintku 
Jesus  Messiya  we  kin  he  wma- 
htani  owasin  unkipakintapi  kta. 

8  Woahtani  unnicapi  ce,  un¬ 
keyapi  kinhan,  unkicihnayanpi 
”qa  wowicake  kin  unkiyepi  en 
un  sni. 

9  Tuka  waunhtanipi  kin  un- 
kohdakapi  kinhan,  iye  kin  wa- 
cinyepica  qa  owotanna  un,  he¬ 
cen  woahtani  yutokan  iyeunki- 
ciciyapi  kta,  qa  taku  sica  owa¬ 
sin  unkipakintapi  kta. 

10  Eca  waunhtanipi  sni  ce, 
unkeyapi  kinhan,  iye  itorisni  un- 
dakapi,  qa  iye  oie  kin  unkiyepi 
en  un  sni  ece. 

WICOWOYAKE  2. 

1  Micinca  cikcistinpidan,  wa- 
yahtanipi  kte  sni  e  heon  dena 
decen  wowapi  cicagapi.  Unkan 
tuwe  wahtani  kinhan  Ateyapi 
kin  ekta  Wawiciya  wan  unhapi, 


WICOWOYAKE  2. 


Jesus  Messiya  owotanna  kin 
hee. 

2  Unkan  waunktanipi  wokajuju 
kin  he  iye  ;  qa  unkiye  unkita- 
wapi  kin  hecedan  sni,  tuka  ma- 
ka  kin  owancaya  woahtani  econ- 
pi  kin  hena. 

3  Unkan  deciyatanhan  iye  kin 
wanna  sdonunyanpi  e  sdonunki- 
yapi,  tawoahope  unkokicipapi 
kinhan. 

4  Tuwe,  He  sdonwaya  ce,  eye 
ca  tawoahope  okicipe  sni  kin 
he  itonsni,  qa  wowicake  kin  en 
un  sni. 

5  Tuka  tuwe  iye  oie  kin  oki¬ 
cipe  cinhan,  awicakehan  he  en 
Wakantanka  wastedake  cin  yue- 
cetupi.  Heciyatanhan  iye  kin 
en  unyakonpi  kin  sdonunkiyapi 
ece. 

6  Tuwe  he  kici  un  keye  cin¬ 
han,  iye  token  omani  qon  is  iye- 
cen  omani  kta  iyececa, 

7  Mihunkawanji,  woahope  teca 
wan  cicagapi  sni,  tuka  woahope 
tanina,  otokaheya  tanhan  duha- 
pi  qon  hee.  Woahope  tanina  kin 
wicoie  otokahe  ekta  nayahonpi 
qon  he  hee. 

8  Hehan  akes  woahope  teca 
wan  cicagapi ;  he  iye  kin  en 
wowicake,  qa  nakun  niyepi  kin 
en  ;  otpaze  cin  he  wanna  hena- 
keca,  qa  iyoyanpa  wicake  cin  he 
wanna  tanin  kin  heon  etanhan. 

9  Tuwe  iyoyanpa  kin  en  un 
keiciye  ca,  hunkawanjitku  kin 
sicekidake  cin  he  dehantu  otpa- 
za  kin  en  un. 

10  Tuwe  hunkawanjitku  wa- 
stekidake  cin  he  iyoyanpa  kin 
en  un  ece,  qa  wokaseye  taku- 
dan  en  un  sni. 

11  Tuka  tuwe  hunkawanjitku 
sicekidake  cin  he  otpaza  en  un, 
qa  otpaza  omani,  qa  tokiya  ye 
cin  sdonkiye  sni,  ista  kin  otpa¬ 
za  kaseya,  heon  etanhan. 


12  Hoksiyopa  cikcistinpidan, 
iye  caje  kin  on  wayahtanipi  kin 
nicicajujupi  kin  heon  wowapi 
cicagapi. 

13  Hunkakeniyanpi  kin,  tuwe 
otokaheya  tanhan  un  kin  he 
sdonyayapi  kin  heon  wowapi 
cicagapi.  Koskapi  kin,  tuwe  sice 
*cinhe  ohiyayapi  kin  heon  wowapi 
cicagapi. 

14  Hoksiyopa  cikcistinpidan, 
Ateyapi  kin  sdonyayapi  kin  he 
etanhan  wowapi  cicagapi.  Hun- 
kakeyapi  kin  tuwe  otokaheya 
tanhan  kin  he  iye  sdonyayapi 
kin  heon  wowapi  cicagapi.  Ko¬ 
skapi  kin,  wanisakapi,  qa  Wa¬ 
kantanka  oie  kin  en  niunpi,  qa 
tuwe  sice  cin  he  yaktepidan  kin 
he  etanhan  wowapi  cicagapi. 

15  Wicoicage  kin  de  wasteda- 
pi  sni  po,  qa  taku  wicoicage  kin 
ekta  un  kin  hena  nakun.  Tu¬ 
we  wicoicage  kin  de  wastedake 
cinhan,  Ateyapi  kin  wastedake 
cin  en  un  sni. 

16  Taku  wicoicage  en  un  kin 
owasin,  wicacehpi  cantiheye 
cin,  wicaista  cantiheye  cin,  qa 
Aviconi  kin  den  wahanicidapi 
kin,  hena  Ateyapi  kin  etanhan 
sni,  tuka  wicoicage  kin  de  etan¬ 
han. 

17  Unkan  wicoicage  kin  de 
atakuni  kte  sni,  qa  wocantiheye 
kin  nakun  ;  tuka  tuwe  Wakan¬ 
tanka  tawacin  kin  yuhe  cin¬ 
han,  he  owihanke  wanin  ounye 
kta. 

18  Hoksiyopa  cikcistinpidan, 
anpetu  ihankeya  kin  wanna  hi- 
yohi ;  unkan,  Messiya  kipajin  kin 
he  u  kta  ce,  nayahonpi  qon  he 
iyecen  Messiya  kipajinpi  kin  otq 
wanna  hipi  ;  heon  de  anpetu 
ehake  kin  sdonunyanpi. 

19  Unkiyepi  kin  etanhan  inan- 
papi,  tuka  hena  unkicicapi  sni. 
Hena  unkicicapi  unkans,  unkici. 

373 


I.  JOHANNES. 


pi  un  wacinpi  kta  :  tuka  owa- 
sin  unketanhanpi  sni  tanin  kta 
e  heon  etanhan  hececa. 

20  Tuka  Wanji  Wakan  kin  he 
niye  sdaniyanpi,  qa  heon  taku 
owasin  sdonyayapi. 

21  Wqwicake  kin  sdonyayapi 
sni  kin  heon  wowapi  cicagapi 
sni  ;  tuka  he  sdonyayapi,  qa  wo-* 
itonsni  takudan  wowicake  kin 
eciyatanhan  u  sni,  heon  etan¬ 
han. 

22  Tuwe  itonsni  he  ;  tuwe  Je¬ 
sus  he  Messiya  kin  ee  sni,  keye 
cin  hee  ;  Messiya  kipajin  kin 
hee,  Ateyapi  qa  nakun  Cinhin- 
tku  kin  anawicakihbe  cin  hee. 

23  Tuwe  Cinhintkuyapi  kin 
wicada  sni  kin  he  Ateyapi  kin 
yuhe  sni :  tuka  tuwe  Cinhintku¬ 
yapi  kin  oyake  cinhan,  he  Ate¬ 
yapi  kin  nakun  yuha  ece. 

24  Taku  otokaheya  tanhan  na- 
yahonpi  qon  he  yuhg,  po.  Taku 
otokahe  ekta  nayahonpi  qon  en 
niunpi  kinhan,  Cinhintkuyapi 
kin  en  yaunpi  kta,  qa  nakun 
Ateyapi  kin  en. 

25  Unkan  wahoyapi  qon  taku 
iwahounyanpi  kin,  owihanke 
wanin  wiconi  kin  hee. 

26  Tona  nihnayanpi  kta  cinpi 
kin  hena  on  decen  wowapi  cica¬ 
gapi. 

27  Tuka  sdaniyanpi,  iye  eciya¬ 
tanhan  duhapi  kin  he  nicipi  un  ; 
qa  tuwe  waonspeniciyapi  kta 
iyenicecapi  sni ;  tuka  sdaniyan¬ 
pi  kin  he  taku  owasin  onspenici- 
yapi,  he  wowicake  qa  woitonsni 
wanica ;  he  taku  onspeniciyapi 
kin  iyecen,  iye  kin  en  un  po. 

28  Unkan  dehan,  hoksiyopa 
cikcistinpidan,  iye  kici  un  po  ; 
hecen  tohan  iye  ihdutanin  kin¬ 
han  wacinunyanpi  kta,  qa  tanin- 
yan  hinajin  kinhan,  itokam  un- 
kistecapi  kte  sni. 

29  lye  owotanna  un  sdonyaya- 

pi  kinhan,  tuwe  woowotanna 
econ  kin  he  iye  kin  eciyatanhan 
wanna  teca  nien  tonpi  e  nakun 
sdonya  po. 

WICOWOYAKE  3. 

1  Wanyaka  po,  Ateyapi  kin 
wocantekiye  hinsko  tanka  unqu- 
pi  kin,  Makantanka  cinca  unke- 
kiciyapi  kta  :  heon  etanhan  wi- 
coicage  kin  sdonunyanpi  sni, 
iye  kin  sdonyapi  sni  qon  iyececa. 

2  Wastecicidapi  kin,  wanna 
Wakantanka  cinca  kin  heunca- 
pi ;  qa  tounkecapi  kte  cin  hina- 
liin  tanin  sni :  tuka  iye  kin  ihdu¬ 
tanin  kinhan,  iyeuncecapi  kta  e 
sdonunkiyapi  ;  he  token  un  kin 
w^anunyakapi  kta  nakaeA 

3  Unkan  tuwe  hecen  wacinyan 
canteyuze  cinhan  ihduecedan 
ece,  iye  kin  ecedan  un  kin  iye¬ 
cen. 

4  Tuwe  woalitani  econ  kin  he 
woope  kin  kicaksa  ece  ;  woahta- 
ni  he  woope  kicaksapi  kin  hee. 

5  Unkan  iye  ihdutanin  qon, 
waunhtanipi  kin  yutokan  iyeye 
kta  e  heon,  he  sdonyayapi ;  qa 
iye  kin  woahtani  takudan  en  un 
sni. 

6  Tuwe  iye  en  un  kin  he  wa- 
htani  sni ;  tuwe  wahtani  ece  kin 
he  iye  kin  tohinni  wanyake  sni, 
qa  nakun  sdonye  sni. 

7  HokAyopa  cikcistinpidan, 
ihnuhan  tuwe  nihnayanpi  kin¬ 
han  ;  tuwe  taku  owotanna  econ 
ece  kin  he  owotanna,  iye  kin 
owotanna  un  kin  iyececa. 

8  Tuwe  woahtani  econ  ece  kin 
he  wakanAca  eciyatanhan  un  ; 
otokaheya  tanhan  wakanAcakin 
wahtani  ece.  Heon  etanhan 
Wakantanka  Cinhintku  kin  ihdu¬ 
tanin,  wakanAca  ohan  kin  ihang- 
ye  kte  cin  heon. 

9  Tuwe  Wakantanka  eciyatan- 


WICOWOYAKE  4. 


han  teca  nien  totipi  kin  he  woa- 
htani  econ  sni,  taku  on  icahye 
cin  he  en  un  kin  heon  ;  unkan 
■wahtani  okihi  sni,  Wakan tanka 
eciyatanhan  teca  nien  tonpi  kin 
he  etanhan. 

10  Detanhan  Wakantanka  cin- 
ca  kin  sdonwicayapi,  qa  nakun 
wakansica  cinca  kin  ;  tuwe  taku 
owotanna  ece  econ  sni  kin  he 
Wakantanka  eciyatanhan  sni, 
qa  nakun  tuwe  hunkawanjitku 
tanyan  cante  kiyuze  sni  kin. 

11  Otokaheya  tanhan  taku  iwa- 
hokonunkiciyapi  nayahonpi  qon 
he  dee,  otoiyohi  wasteunkicida- 
kapi  kte  cin. 

12  Qain  taku  sice  cin  eciyatan¬ 
han  un,  qa  iye  sunkaku  kikte 
qon  iyecece  sni.  Unkan  taku 
on  kikte  he.  Iye  kin  olian  sica, 
qa  sunkaku  kin  waste  kin  heon 
etanhan. 

13  Mihunkawanji,  wicoicage 
kin  sicenidapi  esta  inihanpi  sni 
po. 

14  Hunkawanjinkiciyapi  wa- 
stewicunkidapi  kin  heon  wicon- 
te  etanhan  wiconi  e  ekta  unki- 
yohipi  sdonunkiyapi ;  tuwe  hun¬ 
kawanjitku  wastekida  sni  kin  he 
wiconte  ehna  un. 

15  Tuwe  hunkawanjitku  sice- 
kid  ake  cin  he  tinwicakte  kin 
heca ;  unkan  tuwe  tinwicakte 
kin  he  wiconi  owihanke  wanica 
aihduhe  sni  e  sdonyayapi. 

46  Deciyatanhan  wacantkiyapi 
kin  sdonunyanpi ;  iye  kin  unki- 
yepi  on  wiconi  ehpekiye  cin 
heon  ;  hecen  unkis  eya  hunka¬ 
wanjinkiciyapi  kin  on  wiconi 
ehpeunkiyapi  kta  iyececa. 

17  Tuka  tuwe  maka  akan  wo- 
yuha  ton,  qa  hunkawanjitku  wa- 
hpanica  wanhdake  ca,  cantekiye 
cin  anakipte  cinhan,  token  Wa¬ 
kantanka  wastedake  cin  en  un 
kta  he. 


18  Micinca  cikcistinpidan,  wi- 
coie  qa  wicaceji  ecedan  on  wa- 
canunkiyapi  kte  sni,  tuka  wico- 
han  qa  wowicake  kin  on. 

19  Unkan  deciyatanhan  wowi¬ 
cake  eciyatanhan  unyakonpi,  qa 
iye  itohnake  kin  en  cante  un- 
hdutinzapi  kta  e  sdonunkiyapi. 

20  Uncantepi  kin  unhdacopi 
kinhan,  Wakantanka  uncantepi 
kin  sam  iyeya  tanka,  qa  taku 
owasin  sdonya  un. 

21  Wastecicidapi  kin,  uncante¬ 
pi  kin  unhdacopi  sni  kinhan, 
Wakantanka  ekta  wowaditake 
kin  unhapi : 

22  Qa  taku  unkidapi  kin  owa¬ 
sin  unkicupi  ece,  tawoahope  kin 
unkiciyuhapi,  qa  taku  iye  ista 
kin  en  iyokipi  kin  he  econkupi, 
heon  etanhan. 

23  Unkan  tawoahope  kin  he 
dee,  Iye  Cinhintku  Jesus  Messi- 
ya  caje  kin  wacinunyanpi,  qa 
otoiyohi  wasteunkicidapi  kta, 
econ  unsipi  qon  iyececa. 

24  Tuwe  tawoahope  kin  ope  cin¬ 
han,  he  Wakantanka  kici  un,  qa 
is  iye  kin  en  un  ;  unkan  Woniya 
unqupi  kin  he  eciyatanhan  iye 
unkicipi  un  kin  he  sdonunyanpi 
ece. 

WICOWOYAKE  4. 

1  Wastecicidapi  kin,  ihnuhan 
woniya  owasin  wicayadapi  kin¬ 
han  ;  tuka  woniya  kin  wicayu- 
kcan  po,  Wakantanka  etanhan 
unpi  kinhan ;  wica^ta  wokcan 
itonpisni  ota  wanna  wicoicage 
kin  ehna  iyayapi. 

2  Deciyatanhan  Wakantanka 
Taniya  kin  sdonyayapi  kta  ;  wo¬ 
niya  kin  tona  Jesus  Messiya  wi- 
cacehpi  un  hi  oyake  cin  hena 
Wakantanka  eciyatanhanpi  ece. 

3  Qa  woniya  kin  tona  Jesus 
Messiya  wicacehpi  un  hi  oyake 
sni  kin  hena  Wakantanka  eciya- 

tanhanpi  sni ;  tuka  Messiya  ki- 
pajin  u  kta  nayakonpi  qon  he 
dee,  wanna  wicoicage  kin  en  un. 

4  Hoksiyopa  cikcistinpidan, 
Wakantanka  eciyatanhan  yaun- 
pi,  qa  hena  ohiwicayayapi ;  tu- 
we  en  niiinpi  kin  he  tuwe  wico¬ 
icage  en  un  kin  isanpa  tanka. 

5  Hena  e  wicoicage  kin  etan- 
hanpi ;  heon  wicoicage  kin  iye- 
cen  iapi,  unkan  wicoicage  kin 
anawicagoptan  ece. 

6  Unkiye  Wakantanka  unke- 
tanhanpi ;  tuwe  W  akantanka 
sdonye  cin  he  unkiye  anaungo- 
ptanpi  ece;  qa  tuwe  Wakantanka 
eciyatanhan  sni  kin  he  anaun- 
goptanpi  sni.  Deciyatanhan 
wowicake  woniya  qa  wohnaye 
woniya  kin  napin  sdonunyanpi. 

7  Wastecicidapi  kin,  otoiyohi 
canteunkiciciyapi  kte  ;  wacant- 
kiyapi  kin  he  Wakantanka  eci¬ 
yatanhan  un  ;  qa  tuwe  wacant- 
kiye  cin  he  W^akantanka  eciya¬ 
tanhan  tonpi,  qa  Wakantanka 
sdonya. 

8  Tuwe  wacantkiye  ^ni  kin  he 
Wakantanka  sdonye  sni ;  Wa¬ 
kantanka  he  wacantkiyapi  kin 
hee. 

9  Wakantanka  canteunkiyapi 
kin  he  deciyatanhan  tanin,  Wa¬ 
kantanka  iye  Cinhintku  isnana 
icage  cin  he  makata  u  si,  heci- 
yatanhan  unnipi  kta  e  heon. 

10  Wacantkiyapi  kin  he  deci¬ 
yatanhan,  unkiye  Wakantanka 
wasteundakapi  kin  hee  sni,  tuka 
iye  canteunkiyapi,  qa  Cinhintku 
waunhtanipi  yutokan  iyeye  kta 
e  on  u  si  qon  hee. 

11  Wastecicidapi  kin,  Wakan¬ 
tanka  hecen  canteunkiyapi  kin- 
han,  unkis  eya  otoiyohi  cante¬ 
unkiciciyapi  kta  iyececa. 

12  Tuwedan  tohinni  Wakan¬ 
tanka  wanyake  sni.  Otoiyohi 
canteunkiciciyapi  kinhan  Wa- 

kantanka  unkicipi  un,  qa  iye 
canteunki37api  kin  unki^'epi  en 
tanyan  yustanpi  ece. 

13  Heciyatanhan  unkiye  kici 
unyakonpi,  qa  iye  unkicipi  un 
kin  sdonunyanpi  ece,  iye  Taniya 
unqupi  kin  heon. 

14  Unkan  wanunyakapi,  qa  A- 
teyapi  kin  Cinhintku  ukiya,  wi¬ 
coicage  kin  ekta,  Wanikiya  hee 
kta  e  he  unyaotaninpi. 

15  Tuwe  Jesus  he  W’^akantan- 
ka  Cinhintku  kin  hee  e  oyake 
cin  he  kici  Wakantanka  un,  qa 
is  eya  Wakantanka  en  un  ece. 

16  Wakantanka  canteunkiyapi 
kin  he  sdonunyanpi  qa  wicaun- 
dapi.  W’akantanka  wacantki¬ 
yapi  kin  hee  ;  qa  tuwe  wacant¬ 
kiyapi  en  un  kin  he  Wakantanka 
kici  un,  qa  Wakantanka  is  nakun 
iye  en  un  ece. 

17  Deciyatanhan  wocantekiye 
unkiyepi  en  unkiciyustanpi  ece, 
hecen  woyaco  anpetu  kin  en 
wowaditake  unhapi  kta  :  iye  un 
kin  unkis  iyeeen  wicoicage  kin 
den  unyakonpi  ece. 

18  Wacantkiyapi  kin  en  woko- 
kipe  wanica,  tuka  wacantkiyapi 
yustanpi  kin  he  wokokipe  tan- 
kan  ehpeya  ece  ;  wokokipe  kin 
he  wicocante  sica  yuha  ece  ;  tu¬ 
we  wakokipe  cin  he  nahanhin 
wacantkiyapi  kin  en  yustanpi 
sni. 

19  Iye  tokaheya  canteunkiya¬ 
pi  kin  heon  unkiye  Wakantanka 
wasteundakapi. 

20  Tuwe,  Wakantanka  waste- 
wadaka  ce,  eye  ca  hunkawanji- 
tku  sicekidake  cinhan,  he  iton- 
sni.  Tuwe  hunkawanjitku  wan- 
hdake  cin  he  wastekidake  sni 
kinhan,  token  ecin  Wakantanka 
wanyake  sni  kin  waste daka  oki- 
hi  kta  he. 

21  Unkan  iye  etanhan  woahope 
kin  de  unhapi  ;  tuwe  Wakan- 

tanka  wastedake  cin  he  hunka- 
wanjitku  kin  is  nakun  wasteki- 
dake  kta  ce. 

WICOWOYAKE  5. 

1  Tuwe  Jesus  he  Messiya  kin 
ee  e  wicada  kin  he  Wakan tanka 
eciyatanhan  tonpi ;  qa  tuwe  wa- 
icahye  cin  wastedake  cinhan, 
he  tuwe  iye  eciyatanhan  teca 
ni  en  tonpi  kin  he  nakun  waste- 
daka  ece. 

2  Deciyatanhan  Wakantanka 
cinca  kin  wastewicundakapi  kin 
sdonunkiyapi,  Wakantanka  wa- 
steundakapi  qa  tawoahope  kin 
tanyan  unkiciyuhapi  kinhan. 

3  Wakantanka  wastedakapi  kin 
he  dee,  tawoahope  kin  tanyan 
ounpapi  kin  he  ;  unkan  tawoa¬ 
hope  kin  wositkihda  sni. 

4  Tuwe  Wakantanka  eciyatan¬ 
han  tonpi  kin  he  wicoicage  kin 
ohiya  ece  ;  unkan  woohiye  wi¬ 
coicage  ohiye  cin  he  dee,  wa- 
cinunyanpi  kin  hee. 

5  Wicoicage  ohiya  ece  kin  he 
tuwe  he  ;  tuwe  Jesus  he  Wa¬ 
kantanka  Cinhintku  kin  ee  e 
wicada  kin  hee. 

6  Tuwe  mini  qa  we  eciyatan¬ 
han  hi  qon  he  Jesus  Messiya  ee ; 
mini  ecedan  on  hi  sni,  tuka  mini 
we  ahna.  Unkan  wayaotanin 
kin  he  Woniya  kin  nee  ;  Woniya 
kin  he  wowicake,  heon  etanhan. 

7  Mahpiya  kin  ekta  yamni  wa- 
yaotaninpi  ece,  Ateyapi  kin,  Wi- 
coie  kin,  qa  Woniya  Wakan  kin ; 
unkan  hena  yamni  wanjipidan. 

8  Nakun  maka  akan  taku  ya¬ 
mni  wayaotanin  ece,  Woniya 
kin,  qa  mini  kin,  qa  we  kin  ;  un¬ 
kan  hena  yamni  wanjidan  en  un. 

9  Wicasta  akantu  taku  yaotan- 
inpi  kin  he  unkicupi  kinhan, 
Wakantanka  taku  yaotanin  kin 
he  iyotan  tanka;  Wakantanka 


taku  yaotanin  kin  he  dee,  iye 
Cinhintku  hdaotanin  qon  hee. 

10  Tuwe  Wakantanka  Cinhin¬ 
tku  kin  wicada  kin  he  wayaotan¬ 
in  iye  atayedan  yuha  un.  Tu¬ 
we  Wakantanka  wicada  sni  kin 
he  itonsni  daka  ece  ;  wayaotan¬ 
in  kin  on  Wakantanka  iye  Cin¬ 
hintku  hdaotanin  qon  he  wicada 
sni  kin  heon. 

11  Unkan  wayaotanin  qon  he 
dee,  Wakantanka  wiconi  owi- 
hanke  wanica  unqupi  kin  he ; 
unkan  wiconi  kin  he  iye  Cinhin¬ 
tku  kin  en  un. 

12  Tuwe  Cinhintkuyapi  kin 
yuhe  cin  he  wiconi  yuha  ;  qa  tu¬ 
we  Wakantanka  Cinhintku  kin 
yuhe  sni  kin  he  wiconi  yuhe  sni. 

13  Wakantanka  Cinhintku  ca- 
je  kin  wacinyayapi  kin  dena  wo- 
wapi  cicagapi  kin  ;  wiconi  owi- 
hanke  wanica  duhapi  e  sdonya- 
kiyapi  kta,  qa  Wakantanka  Cin¬ 
hintku  caje  kin  wacinyayapi  kta 
e  heon. 

14  Unkan  iye  ekta  wowadita- 
ke  unhapi  kin  he  dee,  lye  tawa- 
cin  kin  eciyatanhan  taku  unki- 
dapi  eca  naunkihonpi  ece  : 

15  Qa  taku  unkidapi  ecanaun- 
kihonpi  ece  e  sdonunkiyapi  kin¬ 
han,  taku  tona  unkidapi  kin  he¬ 
na  unhapi  e  nakun  sdonunkiya¬ 
pi  ece. 

16  Tuwe  hunkawanjitku  wa- 
htani  wanhdake  cinhan,  woahta- 
ni  kin  he  wiconte  ekta  sni  kin¬ 
han,  wocekiye  ekiciye  kta,  un¬ 
kan  Wakantanka  wiconi  qu  kta, 
tona  wahtanipi  wiconte  ekta 
iyahde  sni  hena  on,  Woahtani 
wanji  wiconte  ekta ;  he  on  wo¬ 
cekiye  eye  kta  epe  sni. 

17  Taku  sica  econpi  kin  owasin 
woahtani ;  unkan  woahtani  wi¬ 
conte  iyohi  sni  kin  heca  yukan. 

18  Tuwe  Wakantanka  eciya¬ 
tanhan  tonpi  kin  he  wahtani  sni 

ece  e  sdonunyanpi ;  tuka  tuwe 
Wakan tanka  eciyatanhan  icage 
cin  he  tanyeh.  ihduhe  ca  hecen 
taku  sice  cin  he  oyutan  sni  ece. 

19  Wakantanka  eciyatanhan 
nnyakonpi  kin  he  sdonunkiyapi ; 
qa  wicoicage  kin  ocowasin  wo- 
aktani  en  wanka. 

20  Unkan  Wakantanka  Cin- 
hintku  kin  he  hi,  qa  wicoksape 


unqupi,  on  tuwe  wicake  cin  iye- 
unkiyapi  kta  e  sdonunyanpi;  un¬ 
kan  tuwe  wicake  cin  he  en  un- 
yakonpi,  iye  Cinhintku  Jesus 
Messiya  hee.  W^owicake  Wa¬ 
kantanka  qa  owihanke  wanin 
wiconi  kin  hee. 

21  Hoksiyopa  cikcistinpidan, 
taku  wakagapi  kin  itehan  ihdu- 
ha  po.  Amen, 


JOHANNES 


TAWOWAPI 


1  Hunkayapi  un  kin,  Kuria  ka- 
knigapi  qon  wowapi  kicaga;  iye 
cinca  kin,  wowicake  eciyatan¬ 
han  wastewicawadake  cin  hena 
om,  qa  misnana  sni,  tuka  nakun 
tona  wowicake  sdonyapi  kin  he¬ 
na  owasin ; 

2  Wowicake  kin  en  unyakonpi, 
qa  owihanke  wanin  unkicipi  un 
kte  cin  heon  etanhan. 

3  Wowaste,  wowaonsida,  woo- 
kiye  ko,  Wakantanka  Ateyapi 
kin  eciyatanhan,  qa  nakun  Jesus 
Messiya  Itancan,  Ateyapi  kin  he 
Cinhintku  kin  eciyatanhan,  wo¬ 
wicake  wacantkiyapi  ko  en,  ni- 
cipi  un  nunwe. 

4  Ateyapi  kin  woahope  unqupi 
qon  iyecen,  nicinca  wowicake 
eciyatanhan  manipi  iyewicawa- 
kiye  cehan  nina  imduskin. 

5  Unkan  nakaha,  Kuria,  ceci- 
ya  ce,  woahope  teca  wan  cica- 
ge  cin  iyecece  sni,  tuka  wanji 
otokahe  ekta  unhapi  qon,  otoiyo- 
hi  canteunkiciciyapi  kte  cin  hee. 

6  Qa  wacantkiyapi  kin  he  dee, 
tawoahope  kin  eciyatanhan  ma- 
unnipi  kte  cin  hee.  Woaho¬ 
pe  kin  he  dee,  Otokahe  ekta  ta¬ 
ku  nayahonpi  qon  he  ohna  ma- 
yanipi  kte  cin. 

7  W’^anna  wicahnaye  sa  ota  wi¬ 
coicage  kin  ehna  iyayapi,  hena 
Jesus  Messiya  wicacekpi  un  hi 
qon  oyakapi  sni.  He  wicahna¬ 
ye  sa  qa  Messiya  kipajin  kin 
heca. 

8  Iwanihdaka  po,  hecen  taku 
unkamnanpi  kin  toki  ehpeun- 
yanpi  kte  sni,  tuka  wokajuju 
iyakicuya  unkicupi  kta. 

9  Tuwe  wahtani  qa  Messiya 
tawoonspe  kin  en  un  sni  kin  he 
Wakantanka  yuhe  sni.  Tuwe 
Messiya  tawoonspe  kin  en  un 
kin  he  Ateyapi  kin  yuhe  ca  na¬ 
kun  Cinhintku  kin. 

10  Tuwe  en  niipi  qa  woonspe 
kin  de  yuhe  ^ni  kinhan,  tin  u  sipi 
sni  po,  qa  wAokiye  eciyapi  sni 
po. 

11  Tuwe  wookiye  eciye  cin  he 
iye  oHan  sice  cin  en  opa. 

12  Taku  ota  wowapi  cicagapi 
kta  mduha  esta,  minihuha  mini- 
sapa  ko  on  ecamon  kte  sni :  tu¬ 
ka  en  ciupi  qa  i  eciyatanhan 
ociciyakapi  kta  e  ecin  cante 
mduza;  hecen  wowiyuskin  un- 
kitawapi  kin  ojudan  kta. 

13  Nitanka  kahnigapi  qon  cin¬ 
ca  wicaye  cin  hena  nape  niyuza- 
pi.  Amen. 


1  Hunliayapi  waun  kin,  Gayos 
wastedakapi  kin,  wowicake  en 
wastewadake  cin  he,  wowapi  ci- 

cagtti 

2  Wastecicida,  taku  owasin 
isanpa,  tanyan  iyoopte  de  kta 
qtl  zaniyan  yaun  kta  e  cewaki- 
ya  ece,  ninagi  iyoopta  ye  cin 
iyececa. 

3  Hunkawanjinkiciyapi  kin 
den  hipi,  qa  wowicake  en  niun 
kin  he  oyakapi  qehan,  wowi¬ 
cake  eciyatanhan  mayani  kin 
heon  nina  imduskin. 

4  Micinca  wowicake  kin  eci¬ 
yatanhan  manipi  nawahon  kin 
heon  wowiyuslvin  iyotan  tanka 
mduha,  takudan  kape  sni. 

5  Wastecicida,  taku  hunka¬ 
wanjinkiciyapi  kin,  qa  nakun 
wicasta  toktokeca  ecawicaye- 
con  kin  he  tanyeh  ecanon : 

6  Hena  e  okodakiciye  kin  en 
wacanyakiye  cin  tanyan  oyaka¬ 
pi. :  hena  icimanipi  en,  Taku 
Wakan  iyecen,  owicayakiye  cin- 
han.  tanyan  ecanon  kta. 

7  lye  caje  kin  on  iyayapi,  qa 
Ikcewicasta  kin  etanhan  taku¬ 
dan  icupi  sni,  heon  etanhan. 

8  Heon  tona  hececapi  kin  hena 
iyowinwicunkiyapi  kta  iyececa ; 
hecen  wowicake  kin  ounkiyapi 
kta. 

9  Okodakiciye  kin  wowapi 


wicawecaga ;  tuka  hena  ehna 
Diotrephes  itancan  icida  kin  he 
iyowinunkiyapi  sni. 

10  Heon  etanhan  wau  kinhan, 
iye  ohan  kin,  oie  sica  on  unkai- 
api  ece  kin  hena  weksuye  kta. 
Unkan  he  on  imnan  sni,  tuka  iye 
hinca  hunkawanjinkiciyapi  kin 
iyowinwicakiye  sni,  qa  tona  he- 
con  wacinpi  kin  iyowicaki  sni, 
qa  okodakiciye  kin  etanhan  tan- 
kan  iyayewicaya  ece. 

11  Wastecicida,  taku  sice  cin  he 
en  ope  sni  wo,  tuka  taku  waste 
kin.  Tuwe  taku  waste  econ 
kin  he  Wakantanka  eciyatan¬ 
han  un,  tuka  tuwe  taku  sica 
econ  kin  he  Wakantanka  wan- 
yake  sni, 

12  Demetrios  owasin  on  tan¬ 
yan  oyakapi,  qa  wowicake  kin 
nakun  eciyatanhan  ;  unkan  uii- 
kis  eya  he  unyaotaninpi,  qa 
waunyaotaninpi  kin  he  wowi¬ 
cake  e  sdonyayapi. 

13  Taku  ota  ociciwa  kta  mduha 
tuka,  tuka  minisapa  wiyaka  ko 
on  hena  wowapi  cicage  kte  sni : 

14  Tuka  ecadan  wanciyake 
kta,  qa  i  eciyatanhan  unkokici- 
ciye  kta  wacin. 

15  Wookiye  niye  en  niciun 
nunwe.  Takukiciyapi  kin  hena 
nape  niyuzapi.  Takukiciyapi 
kin  cajeyan  nape  wicayuza  wo. 

1  Judas,  Jesus  Messiya  tawo- 
widake  kin,  qa  Jakob  sunkaku 
kin,  tona  Wakan tanka  Ateyapi 
kin  en  wicayuecepidan,  qa  Jesus 
Messiya  en  wicakpatanpi,  qa 
wicakicopi  kin  hena  wowapi  wi- 
cakicaga. 

2  Wowaonsida,  qa  wookiye, 
wacantkiyapi  ko  niyepi  en  nici- 
yuotapi  nunwe. 

3  Wastecicidapi  kin,  wiconi 
ptaya  unhapikin  on  aiciciya  wo¬ 
wapi  cicagapi  eca,  w'owacinye 
ehanna  wicasta  wakan  wicaqu- 
pi  qon  he  nina  yakitanpi  kta  e  on 
wowapi  cicagapi,  qa  wahokonci- 
ciyapi  kta  iyececa. 

4  Wicasta  wanjiksi  nabmana 
en  opapi,  wanakajatanhan  wo- 
yaco  kin  de  on  owicawapi  ;  he¬ 
na  Taku  Wakan  iyececapi  sni, 
qa  Wakan  tanka  unkitawapi  to- 
waonsida  kin  he  wicowicastasni 
kagapi,  qa  Wakantanka  ecedan 
Itancan  kin  he  anahmanpi,  qa 
nakun  Jesus  Messiya  Itancan 
unyanpi  kin, 

5  Heon  etanhan,  taku,  ehanna 
sdonyayapi  esta,  he  ake  kiksuye- 
ciciyapi  kta  wacin,  Itancan  kin 
oyate  kin  Egupta  etanhan  ehda- 
ku,  qa  iyohakam  tona  wicadapi 
sni  kin  hena  ihangwicaye  cin. 

6  Qa  nakun  mahpiya  ohnihde 
otokahe  unpi  kin  kpatanpi  sni, 
tuka  iye  tipi  ehpekiyapi  qon,  he¬ 
na  otpaza  ihukuya,  owihanke 
wanin  mazaicicahiha  kin  on,  an- 
petu  tanka  woyaco  kin  he  en 
awicayuha. 

7  Sodom  qa  Gornorra  iyececa, 

qa  otonwe  hena  ihduksan  wanke 
cin,  hena  is  eya  iyecen  wiina- 
hmanpi  kin  en  icicupi,  qa  ^ica- 
cehpi  toktokeca  akitapi  ece  qon 
hena  e  woonspe  on  ehdepi,  qa 
peta  owihanke  wanica  on  wosi- 
tkihda  en  unpi. 

8  He  iyececa,  wihamnanpi  sa 
kin  dena  wicacehpi  kin  asamya- 
pi,  qa  wokiconze  wahtedapi  sni, 
qa  taku  tanka  yasicapi  ece. 

9  Hececa,  tuka  Mikael  mahpi¬ 
ya  ohnihde  itancan  kin  he  wa- 
kansica  kin  kici  econ,  qa  Moses 
tancan  kin  on  akinicapi  qehan, 
woostehda  woiyaonpe  wan  en 
aya  tawatenye  sni,  tuka,  Itancan 
kin  iyopeniyan  nunwe,  eeiya. 

10  Tuka  dena  e  qe  taku  sdon- 
yapi  sni  kin  hena  yasicapi  ece  : 
tuka  iye  icagapi  kin  eciyatanhan 
taku  sdonyapi  kin  hena  on  ihdu- 
sicapi,  woteca  ia  okitpanipi  kin 
iyececa. 

11  Wotehi  wicakiciun  nunwe  ; 
Qain  tancanku  kin  ohna  yapi, 
qa  wokajuju  on,  Balaam  tawo- 
hnaye  kin  nina  ainyankapi,  qa 
Kore  wicakipajin  qon  en  ihangi- 
ciyapi. 

12  Hena  woasape  kin  heca,  wa- 
cantkiya  Wayatapi  kin  en  opeya 
wotapi,qa  wikopesniyan  cemici- 
yapi ;  mahpiya  sapa  mini  wani¬ 
ca  tate  on  ayapi  ece  kin ;  can 
kin  ptanyetu  eca  seca  aya,  wa- 
skuyeca  codan, inonpa  seca,  qa 
hute  eciyatanhan  yujunpi  kin 
hena  hececapi. 

13  Miniwanca  taja  ohitika,  iye 
wowistece  tawapi  kin  minitaga 


WICOWOYAKE  1. 


iyecen  hiyuyapi  ece  ;  wicanlipi 
onuniyata  unpi,  on  otpaza  sape 
liinca  owihanke  wanin  wicaki- 
cihnakapi. 

14  Henok  Adam  etanhan  wi- 
casta  isakowin  qon  he  itokam 
hena  owicayake  ca  heya;  Wan- 
yaka  po,  Itancan  kin  wicasta 
waste  wicayuhe  cin  woyawa 
tanka  om  u  ce  ; 

15  Owasin  wicayaco  kta,  qa 
tona  Taku  Wakan  ohodasni  kin 
hena  wicohan  siksica  owasin 
ohodasniyan  econpi  qon  hena 
sdonkiyewicaye  kta,  qa  wicoie 
canksiksi  owasin  wahtanipi  sa 
Taku  Wakan  ohodapi  sni  oie 
kicatonpi  ece  qon  hena  na- 
kun. 

16  Hena  e  wihnupi  sa,  wawi- 
yaonpapi  sa,  iye  cantiheyapi  kin 
eciyatanhan  manipi  ece ;  qa  i 
eciyatanhan  wahanhanicidaya  i- 
api,  qa  taku  on  etanhan  wi¬ 
casta  itohnake  kin  wastedakapi 
ece. 

17  Tuka  wastecicidapi  kin,  ni- 
yepi,  Jesus  Messiya  Itancan  un- 
yanpi  yewicasi  qon  hena  oiepi 
ehanna  oyakapi  qon  hena  kiksu- 
ya  po  ; 

18  Anpetu  ihankeya  kin  en  wi¬ 
casta  wawihahapi  kin  yuke  kta, 

‘  iye  cantiheyapi  sice  cin  eciya¬ 


tanhan  manipi  kin,  he  oniciya- 
kapi  qon. 

19  Ihdutokanpi  kin  dena  eepi, 
witantanpi,  qa  Woniya  kin  yu- 
hapi  sni. 

20  Tuka  wastecicidapi  kin,  nis 
niyepi  wowacinye  iyotan  wakan 
nitawapi  kin  he  ohna  icahici- 
yapi,  qa  Woniya  Wakan  kin  eci¬ 
yatanhan  wocekiye  eya  po  ; 

21  Wakantanka  wastedakapi 
kin  en  ihduha  po  ;  qa  Jesus  Mes¬ 
siya  Itancan  unyanpi  towaonsi- 
da  wiconi  owihanke  wanica  iya- 
hde  kte  cin  he  ape  yukan  po. 

22  Unkan  hunh  wicayukcan- 
yan  onsiwicada  po  ; 

23  Qa  hunh  is  wokokipe  on 
niwicaya  po,  peta  etanhan  iwi- 
cacupi  kin  iyececa  ;  qa  wokoya- 
ke  wicacehpi  on  asapapi  kin  he- 
na  ee  kaes  sicedaka  po. 

24  Unkan  tuwe  woahtani  econ 
sni  niyuhapi  kta  okihi,  qa  wo- 
wiyusicin  yuha  iye  towitan  kin 
en  iyaonpepica  sni  enihdepi  kte 
cin, 

25  Wakantanka  ecedan  ksapa, 
Wanikiya  unkitawapi  kin  hee, 
Jesus  Messiya  Itancan  unyanpi 
kin  eciyatanhan,  wowitan,  wo- 
yaonihan,  wookihi  qa  wokicon- 
ze,  dehantu  qa  wicoicage  owasin 
hehanyan,  tawa  nunwe.  Amen. 


JOHANNES 

WAYUOTANIN  TAWA  KIN. 


WICOWOYAKE  1. 

1  Jesus  Messiya  wayuotanin 
tawa,  taku  ecadan  u  kta  e  he 
tawowidake  kin  sdonyewicaki- 
ye  kta  Wakantanka  qu  qon  he 
dee  ;  unkan  taohnihde  wan  u  si, 
105 


qa  tawowidake  Johannes  he  oki- 
yaka : 

2  He  Wakantanka  oie  kin,  qa 
Jesus  Messiya  wohdake  cin,  ta¬ 
ku  tona  wanyake  cin  hena  yao- 
tanin. 

3  Tuwe  wokcan  oie  kin  de  va- 

wa,  qa  tona  nalionpi,  qa  taku  en 
kagapi  kin.anagoptanpi  kin,  hena 
wo  waste  yuhapi.  Wanna  kiya- 
dan  ill  an. 

4  Johannes,  Asia  ekta  okodaki- 
ciye  sakowinpi  kin  wowapi  wi- 
cakicaga.  Wowaonsida,  woo- 
kiye  ko,  tuwe  un,  qa  un  qon,  u 
kte  cin  hetanhan  niyepi  en  nici- 
pi  un  nunwe  ;  qa  Woniya  sako¬ 
winpi  oiyotanke  tawa  kin  ito- 
kam  unpi  kin  hena  eciyatanhan  ; 

5  Qa  Jesus  Messiya  etanhan, 
he  waayatanin  wicaka,  wiconte 
etanhan  tokaheya  tonpi,  qa  iiia- 
ka  wicastayatapi  kin  Itancan 
kin  hee.  Tuwe  waste  unkidapi, 
qa  waunhtanipi  kin  etanhan  iye 
we  kin  en  unyujajapi, 

6  Qa  Atkukii  Wakantanka  ekta 
wicastayatapi,  wosna  kagapi  ko 
unkagapi  kin  hee,  wowitan,  wo- 
wasake  ko  owihanke  wanin  tawa 
nunwe.  Amen. 

7  Wanyaka  po,  mahpiya  sapa 
kin  akan  u  ;  unkan  wicista  owa- 
sin  wanyakapi  kta,  qa  tona  he 
capapi  qon  hena  nakun,  qa  iye 
on  oyate  maka  ohnaka  kin  owa- 
sin  aicipapi  kta.  Hecetu  nun¬ 
we.  Amen. 

8  Alpha  qa  Omega,  otokahe  qa 
owihanke  kin  he  miye  ce  ;  Itan¬ 
can  un,  qa  un  qon,  u  kta,  iyo- 
tan  wasake  cin  he  hena  hecen 
eya. 

9  Johannes  hunkawanjinyaya- 
pi,  wokakije,  qa  wokiconze,  wo- 
wahbadan  ko,  Jesus  Messiya  ta¬ 
wa  kin  en,  tawasi  yayapi  kin  he 
miye;  Wakantanka  oie  qa  Jesus 
Messiya  wohdake  cin  on  etan¬ 
han,  wita  wan,  Patmos  eciyapi, 
hen  waun. 

10  Itancan  taanpetu  kin  en 
Woniya  kin  kici  waun ;  unkan 
mihektapa  tanhan  wicaho  wan 
tanka,  maza  yahotohpi  tanka 
wan  iyececa,  nawahon ; 

11  He  kaken  eya.  Alpha  qa 
Omega,  tokaheya  qa  ehake  kin 
he  miye  ce.  Taku  wandake  cin 
wowapi  ecen  kage  ca,  Asia  ekta 
okodakiciye  kin  iwahowicaya 
wo ;  Ephesos,  qa  Smurna,  qa 
Pergamos,  qa  Thuatira,  qa  Sar¬ 
dis,  qa  Philadelphia,  qa  Laodikia. 

12  Unkan  wicaho  omakiye  cin 
he  wanmdake  kta  e  ekta  mihda- 
mna.  Unkan  mihdamna  qehan 
mazaskazi  petijanjan  ihupa  sa- 
kowin  wanmdaka. 

13  Qa  petijanjan  ihupa  sako- 
win  kin  cokaya  Wanji  Whcasta 
Cinhintku  kin  iyececa,  tawo- 
koyake  kin  siha  kin  ekta  iyahde- 
ya,  qa  maku  kin  opta  mazaskazi 
ihduskita. 

14  Qa  pa  kin  paha  ko  ska,  ta- 
hinca  wanuyanpi  hin  kin  iyecen 
ska,  qa  wa  iyececa,  qa  ista  kin 
peta  ide  kin  iyececa  ; 

15  Qa  siha  kin  is  mazazi  ece- 
dan  iyececa,  peta  tanka  en  itkon- 
yahe  seca ;  qa  ho  kin  he  mini 
ota  ihaha  kin  iyececa. 

16  Qa  nape  etapa  kin  ohna  wi- 
canhpi  sakowin  hduhe  ca,  i  kin 
eciyatanhan  maza  sagye  anog 
ope  kin  heca  wan  hiyu,  qa  ito- 
hnake  kin  he  anpetu  wi  nina 
iyege  cin  iyececa. 

17  He  wanmdaka,  unkan  ta 
wanke  cin  iyecen  siha  hde  kin 
en  mahinhpaya.  Hehan  iye  na¬ 
pe  etapa  kin  on  omayutan  qa, 
Ihnuhan  koyakipe  cin,  emaki- 
ya  ;  Tokaheya  qa  ehake  kin  he 
miye  ; 

18  Tuwe  te  ca  ake  kini,  qa 
ito  owihanke  wanin  ni  waun ; 
Amen  ;  qa  Wakansica  ti  kin  wi¬ 
conte  ko  tiyopa  iyuhdoke  kin 
yuha  manka  ce. 

19  Taku  wandake  cin  he  wm- 
wapi  ecen  kaga  wo,  taku  naka- 
ha  un  qa  dena  iyohakam  taku  u 
kte  cin  hena. 


WICOWOYAKE  2. 


20  Wicanfipi  sakowin  minape 
Btapa  kin  ohna  wandake  ciqon 
ivowiyukcan  kin  hee,  qa  maza- 
skazi  petijan  jan  ihupa  kin  hen  a 
nakun.  Wicanhpi  sakowin  qon 
okodakiciye  sakowinpi  ohnihde 
yuhapi  kin  hena  eepi ;  qa  peti¬ 
janjan  ihupa  sakowin  wandake 
cin  okodakiciye  sakowinpi  kin 
hena  eepi. 

WICOWOYAKE  2. 

1  Ephesos  ekta  okodakiciye 
ohnihde  yuhapi  kin  he  ecen  wo- 
wapi  kicaga  wo  ;  Tuwe  wican- 
lipi  sakowin  nape  etapa  kin  ohna 
hduhe  ca,  mazaskazi  petijanjan 
ihupa  sakowin  cokaya  omani  kin 
he  hecen  eya ; 

2  Niohan,  qa  nitohtani,  qa  wa- 
cinnitanka  kin  he  sdonwaya; 
qa  tona  sicapi  kin  hena  iyowin- 
wicakiya  oyakihi  sni ;  qa  tona 
yewicasipi  kin  hecapi  keiciyapi 
kin  hena  wicadukcan  qa  itonpi- 
sni  kin  heca  iyewicayaya. 

3  Wacinnitanka,  qa  ayape,  qa 
uiicaje  kin  on  htayani,  qa  oya- 
kite  sni. 

4  Tuka  taku  cistinna  iyacionpa, 
tokaheya  wasteyadake  cin  he 
adustan. 

5  Heon  tokiya  tanhan  nihin- 
hpaye  cin  he  kiksuye,  ca  ihdu- 
ecetu,  qa  niohan  tokaheya  kin 
hdustan  wo.  Hecanon  sni  kin- 
han  kohanna  ekta  ciu,  qa  peti¬ 
janjan  nitawa  kin  yutokan  iye- 
ciciye  kta,  nihduecetu  sni  kin- 
han. 

6  Tuka  he  duha,  Nikoleton  wi- 
cohan  kin  siceyadake  cin,  hena 
mis  eya  ^icewadaka. 

7  Tuwe  noge  yukan  hecinhan, 
taku  Woniya  kin  okodakiciye 
kin  ewicakiye  cin  he  nahon  kta. 
Tuwe  ohiye  cinhan  he  can  wi- 
coni,  Wakantanka  tamaga  co¬ 


kaya  he  cin,  hetanhan  yun  wa- 
kiye  kta. 

8  Unkan  Smurna  ekta  okoda¬ 
kiciye  ohnihde  yuhapi  kin  he 
ecen  wowapi  kicaga  wo  ;  Tu¬ 
we  tokaheya  qa  ehake  un  kin, 
te  ca  ake  kini  kin  hee  hecen 
eya  ; 

9  Niohan  kin  sdonwaya,  wo- 
kakije  wowahpanica  ko  nitawa 
kin,  (tuka  winijica ; )  qa  tona 
Juda  wicasta  keiciyapi  qa  heca¬ 
pi  sni,  tuka  Satan  omniciye  tawa 
kin  etanhanpi,  hena  waaiapi  kin 
naktin  sdonwaya. 

10  Token  nicakije  kte  cin  ihnu- 
han  taku  koyakipe  cin.  Iho, 
Wakansica  niyepi  wanjikji  wi- 
cakaska  tipi  kin  en  iyeniyanpi 
kta,  iniyukcanpi  kta  e  heon ; 
unkan  anpetu  wikcemna  hehan- 
yan  wokakije  duhapi  kta ;  tuka 
wicate  cin  hehanyan  wicaka 
wo,  kinhan  wiconi  watesdake 
wan  cicu  kta. 

11  Tuwe  noge  yukan  hecinhan, 
taku  Woniya  kin  okodakiciye 
kin  ewicakiye  cin  he  nahon  kta. 
Tuwe  ohiye  cinhan  he  wiconte 
icinonpa  kin  on  kiuniyanpi  kte 
sni. 

12  Unkan  Pergamos  ekta  oko¬ 
dakiciye  ohnihde  yuhapi  kin  he 
ecen  wowapi  kicaga  wo  ;  Tuwe 
maza  sagye  anog  ope  kin  hduhe 
cin  hee  hecen  eya  ; 

13  Niohan  kin  sdonwaya,  qa 
tukten  Satan  oiyotanke  tawa 
yanke  cin  hen  yati ;  qa  micaje 
kin  yuha  yaun,  qa  wacinmayan- 
pi  kin  adfustan  sni,  anpetu  kin 
Antipas  waayatanin  wicaka  mi- 
tawa  kin  niyepi  kin  en,  tukten 
Satan  ti  kin,  hen  ktepi  qon  he 
ehan. 

14  Tuka  taku  wanjikjidan  iya¬ 
cionpa  ;  Balaam  hee  Balak  Is¬ 
rael  cinca  kin  taku  on  wahtani 
iciyapi  kte  cin  wicitokam  ehde 

kin  he  onspekiye  ca,  taku  waka- 
gapi  wakiyusnapi  kin  yutapi,  qa 
wiinahmanpi  econpi  kta,  he  ta- 
woonspe  tona  yuhapi  kin  hena 
wicaduha  ; 

15  Qa  nakun  Nikoleton  tawo- 
onspe  yuhapi  kin  hena  wicadu¬ 
ha,  he  sicewadaka  tuka. 

16  Ihduecetu  wo  ;  hecanon  sni 
kinhan  kohanna  ekta  ciu,  qa  mii 
maza  sagye  kin  on  hena  kici 
wecize  kta. 

17  Tuw'e  noge  yukan  hecinhan, 
taku  Woniya  kin  okodakiciye  kin 
ewicakiye  cin  he  nahon  kta. 
Tuwe  ohiye  cinhan  he  manna 
kihnakapi  qon  he  etanhan  yun- 
wakiye  ca  inyan  ska  wan  waqu 
kta,  inyan  kin  he  en  wicacaje 
teca  wan  kagapi  kin  he  tuwedan 
sdonye  sni,  tuka  tuwe  icu  kte 
cin  hecedan. 

18  Unkan  Thuatira  ekta  oko¬ 
dakiciye  ohnihde  yuhapi  kin 
he  ecen  wowapi  kicaga  wo ;  Wa- 
kantanka  Cinhintku,  ista  peta 
ide  kin  iyecen  hduhe  ca,  siha  kin 
mazazi  ecedan  iyececa  hee  he- 
cen  eya  ; 

19  Niohan  kin  sdonwaya,  wa- 
canyakiye,  ca  htayani,  qa  wica- 
yada,  qa  ayape,  qa  niohan  kin, 
qa  ehake  kin  hena  tokaheya  kin 
sam  iyeya  ota. 

20  Tuka  taku  tonana  iyacion- 
pa,  winohinca  wan  Jezebel  eci- 
yapi,  winohinca  wokcanka  kei- 
ciye  cin  he  mitaokiye  kin  wica- 
hnaye  ca,  wiinahmanpi  econpi, 
qa  taku  wakagapi  wakiyusnapi 
kin  yutapi  kta  e  onspe  wicakiye 
cin  hee  iyowinyakiya. 

21  Unkan  he  wawicihahapi 
econ  kin  on  iyopeiciye  kta  e 
anpetu  waqu,  tuka  iyopeiciye 
sni. 

22  Ito,  owinja  wan  akan  ewa- 
onpe  kta,  qa  tona  kici  wawiciha¬ 
hapi  econpi  kin  hena  nakun,  wo- 

kakije  tanka  en ;  wicohan  kin 
on  iyopeiciyapi  sni  kinhan. 

23  Qa  iye  cinca  kin  wiconte  on 
wicawakte  kta  ;  qa  okodakiciye 
kin  owasin,  tuwe  wicapaksin  wi- 
cacante  ko  iyukcan  kin  he  miye 
e  sdonyapi  kta.  Qa  niyepi  kin 
otoiyohi  niohanpi  kin  eciyatan- 
han  cicupi  kta. 

24  Tuka  niyepi,  qa  tona  Thua¬ 
tira  ekta  woonspe  kin  he  yuhapi 
sni,  qa  Satan  osbe  tawa  eyapi 
kin  sdonye  sni  yaunpi  kin  kaken 
eciciyapi  ;  Waqinpi  tokeca  aci- 
hnakapi  kte  sni ; 

25  Tuka  taku  duhapi  kin  he 
tinsa  hduha  po,  hibu  kte  cin  he- 
hanyan. 

26  Qa  tuwe  ohiye  ca  owihanke 
kin  i3mhdeya  miohan  kin  yuha 
un  kinhan,  oyate  kin  en  wowa- 
sake  waqu  kta. 

27  Qa  maza  icapsinte  wan  on 
wicayuhe  ca  maka  waksica  iye¬ 
cen  wicakamdece  kta  ce  ;  he- 
cen  Ate  etanhan  hduha  waun. 

28  Qa  anpao  wicanhpi  kin  he 
waqu  kta. 

29  Tuwe  noge  yukan  hecinhan 
taku  Woniya  kin  okodakiciye 
kin  ewicakiye  cin  he  nahon  kta. 

WTCOWOYAKE  3. 

1  Unkan  Sardis  ekta  okodaki¬ 
ciye  ohnihde  yuhapi  kin  he  ecen 
wowapi  kicaga  wo  ;  Tuwe  Wa- 
kantanka  Taniya  sakowin  kin 
hena,  qa  wicanhpi  sakowin  hdu¬ 
he  cin  he  hecen  eya ;  Niohan 
kin  sdonwaya,  caje  wan  duha, 
yani  kin  hee,  tuka  nita. 

2  Kiktahan  un,  qa  taku  tona  na- 
hahin  en  un  qa  te  kte  cin  hena 
hduwasaka  wo ;  Wakantanka 
itokam  niohan  kin  owotanna  e 
iyewaye  sni. 

3  Heon  token  iyacu,  qa  naya- 
hon  kin  kiksuye  ca,  tinsa  yuze 


WICOWOYAKE  3. 


ca,  ihduecetu  wo.  Kiktahan 
yaun  sni  kinhan  wamanon  sa 
iyecen  ekta  ciu  kta,  qa  tohan 
ekta  cihi  kte  cin  he  sdonyakiye 
kte  sni. 

4  Tuka  Sardis  ekta  wicacaje 
tonana  duha,  hena  e  tawokoyake 
kin  hdusapapi  sni ;  qa  ska  ihdu- 
zapi  ecen  mici  manipi  kta ;  he 
iyehantupi  nakaes. 

5  Tuwe  ohiye  cinhan  he  wo- 
koyake  ska  koyake  kta,  qa  iye 
caje  kin  wiconi  wowapi  kin 
etanhan  wapajuju  kte  sni,  tuka 
he  caje  kin  Ate  itokam,  qa  ohni- 
hde  wicaye  cin  hena  wicitokam 
omdake  kta. 

6  Tuwe  noge  yukan  hecinhan 
taku  Woniya  kin  okodakiciye 
kin  ewicakiye  cin  he  nalion  kta. 

7  Unkan  Philadelphia  ekta  o- 
kodakiciye  ohnihde  yuhapi  kin 
he  ecen  wowapi  kicaga  wo ; 
Tuwe  wakan  qa  wicaka  un,  qa 
Dawid  tiyopa  iyuhdoke  kin  yuhe 
ca,  yuhdoka  eca  tuwedan  ecen 
iyeye  sni,  qa  ecen  icu  eca  tuwe¬ 
dan  yuhdoke  sni  ece  kin  hee 
hecen  eya ; 

8  Niohan  kin  sdonwaya,  tiyopa 
wan  yuhdokapi  ecen  he  cin  he 
nitokam  ewahde,  qa  tuwedan 
ecen  iyeya  okihi  sni ;  wowasake 
cistinna  duhe  ca  mioie  kin  yuha 
yaun,  qa  micaje  kin  ehpemayaye 
sni. 

9  Ito,  Satan  omniciye  tawa  kin 
etanhanpi  Juda  wicasta  keiciya- 
pi,  tuka  hecapi  sni,  qa  itonpi  sni 
kin,  hena  iho,  upi,  qa  nisiha  kin 
itokam  canpeska  makehde  ina- 
jin  wicawakiye  kta,  qa  waste- 
cicida  e  sdonyapi  kta. 

10  Woape  oie  mitawa  kin  he 
awandake  cin,  heon  tohan  taku 
wawiyutanyan  un  kin  tona  ma- 
ka  owancaya  unpi  kin  iyutan- 
wicaye  kta  u  kinhan,  hehan 
awanciyake  kta. 


11  Iho  ecadan  wan  kta;  taku 
duhe  cin  he  tinsa  yuza  wo,  he¬ 
cen  watesdake  nitawa  kin  tuwe¬ 
dan  nici  kte  sni. 

12  Tuwe  ohiye  cinhan,  he  tipi 
wakan  mita  Wakan  tanka  tawa 
kin  ohna  can  ihupa  wan  wakage 
kta,  qa  icimana  tankan  ye  kte 
sni ;  qa  he  akan  mita  Wakantan- 
ka  caje  kin  owawa  kta,  qa  mita 
Wakantanka  otonwe  tawa  caje 
kin,  Jerusalem  teca  kin  hee,  ma- 
hpiya  kin  etanhan  Wakantanka 
mitawa  kin  eciyatanhan  u  kin 
hee,  qa  nakun  micaje  teca  kin. 

13  Tuwe  noge  yukan  hecin¬ 
han,  taku  Woniya  kin  okodaki¬ 
ciye  kin  ewicakiye  cin  he  nalion 
kta. 

14  Unkan  Laodikia  ekta  oko¬ 
dakiciye  ohnihde  yuhapi  kin  he 
ecen  wowapi  kicaga  wo  ;  Tuwe 
Amen  eciyapi,  waayatanin  owo- 
tanna,  qa  wicaka,  Wakantanka 
woicage  tawa  otokahe  kin  hee 
hecen  eya  ; 

15  Niohan  kin  sdonwaya,  sni 
qa  ipiga  unmana  ecen  yaun  ^ni, 
sni  qa  ipiga  unma  tukte  e  ecen 
yaun  kta  wacin  ; 

16  Tuka  initeca,  qa  sni  ipiga 
kici  unmana  ecen  yaun  sni,  heon 
mii  kin  etanhan  icihdepe  kta. 

17  Wimajica,  qa  woyuha  ota 
waton,  qatakudan  imakakije  sni, 
keha  ce  ;  qa  inicakije  ca,  onnisi- 
ke  ca,  niwahpanica,  qa  ista  ni- 
gonge  ca,  tanconikadan  e  sdon¬ 
yakiye  sni. 

18  Kaken  wahokonciciya  ce, 
mazaskazi  peta  on  yuecedan 
kagapi  kin  he  opemicaton  wo, 
winijica  kta  ce  ;  qa  wokoyake 
ska,  kodake  kta  e  heon,  hecen 
tanconikadan  on  winistece  cin 
he  tanin  kte  sni ;  qa  wicista 
wihdi  kin,  niista  iyakiun  kta, 
hecen  wawandake  kta. 

19  Tona  cantewicawakive  cin 

hena  wahokonwicawakiye  ca, 
iyopewicawakiya  ece.  Heon 
mniheiciye  ca  ihduecetu  wo. 

20  Ito,  tiyopa  kin  en  nawajin 
qa  wakabubu  ece ;  tuwe  miho 
kin  nabon,  qa  tiyopa  hdubdoke 
cinhan,  he  ekta  tin  hibu,  qa  kici 
wawate  kta,  qa  is  eya  mici  wote 
kta. 

21  Tuwe  ohiye  cinhan  he  oi- 
yotanke  rnitawa  kin  akan  mici 
iyotanke  wakiye  kta,  miye  ohi- 
waye  ca  Ate  oiyotanke  tawa  kin 
akan  weci  imdotanke  cin  he  iye- 
cen. 

22  Tuwe  noge  yukan  hecin- 
han,  taku  Woniya  kin  okodaki- 
ciye  kin  ewicakiye  cin  he  na- 
hon  kta. 

WICOWOYAKE  4. 

1  Hena  iyohakam  wanmdake 
ca  ito  mahpiya  kin  ekta  tiyopa 
wan  yuhdokapi ;  qa  wicaho  to- 
kaheya  nawahon  kin  he  maza 
yahotonpi  tanka  kin  iyececa,  he 
omakiye  ca  heya,  Deciya  u  wo, 
dena  iyohakam  taku  u  kte  cin 
hena  wanyagciciye  kta  ce. 

2  Unkan  kohanna  Woniya  kin 
en  waun  ;  qa  ito,  mahpiya  kin 
ekta  oiyotanke  wan  ecen  hdepi, 
qa  tuwe  akan  iyotankehan  yan- 
ka. 

3  Tuwe  akan  iyotanke  cin  he 
iwanyakapi  kin  inyan  tehika, 
iyaspis  qa  sahdinos  iyececa ;  qa 
oiyotanke  kin  ihduksan  wi- 
hmunke  wan  hmihbeya  yanka, 
smahagdos  inyan  kin  iyececa. 

4  Qa  oiyotanke  kin  ihduksan 
oyanke  wikcemna  nonpa  sam 
topa  wanka ;  qa  oyanke  kin  he¬ 
na  en  hunkawicayapi  wikcemna 
nonpa  sam  topa  iyotankapi,  qa 
wokoyake  ska  koyakapi  e  wan- 
mdaka ;  qa  pa  kin  en  mazaskazi 
tesdakapi. 


5  Unkan  oiyotanke  kin  etan- 
han  wakanhdi  qa  wakinyan  ho- 
tonpi  qa  wicaho  hiyu  ;  qa  oiyo¬ 
tanke  kin  itokam  petijanjan  sa- 
kowin  peta  ece  ideyapi,  hena 
W  akan  tanka  taniya  sakowin  kin 
heepi. 

6  Unkan  oiyotanke  kin  itokam 
mde  wan  wanka  janjan  seca, 
cahtowata  iyecen  kohdi ;  qa  oi¬ 
yotanke  kin  cokaya,  qa  oiyotan¬ 
ke  kin  ihduksan,  taku  ni  un  topa 
kin  yukanpi,  hena  e  tokapatan- 
han  qa  hektapatanhan  ko  ista 
ojupidan. 

7  Unkan  taku  ni  un  tokaheya 
kin  he  mnaja  ouncage  kin  iye¬ 
ceca  ;  qa  taku  ni  un  iyokihe  kin 
he  tatanka  ouncage  kin  iyece¬ 
ca  ;  qa  taku  ni  un  iciyamni  kin 
he  wicasta  itohnake  kin  iyecen 
yuha  ;  qa  taku  ni  un  icitopa  kin 
he  wanmdi  kinyan  un  ouncage 
kin  iyececa. 

8  Qa  taku  ni  un  topa  kin  otoi- 
yohi  hupahu  sakpekpe  yuhapi, 
qa  ihduksan,  qa  mahen  tanhan 
ista  ojupidan ;  qa  anpetu  hanyetu 
ko  ayastan  sni  hecen  eyapi,  Wa- 
kan,  Wakan,  Wakan,  Itancan 
Wakan tanka  lyotan  wasaka,  tu¬ 
we  un,  qa  un  qon,  u  kte  cin  hee 
ce. 

9  Qa  tohan  taku  ni  un  topa 
kin,  tuwe  oiyotanke  kin  akan 
kiyotanke  ca  owihanke  wanin 
ni  un  kin  he  wowitan,  qa  woo- 
tanin,  qa  wopida  qupi  kinhan  ; 

10  Hehan  hunkawicayapi  wi¬ 
kcemna  nonpa  sam  topa  kin  he¬ 
na,  tuwe  oiyotanke  kin  akan  ki¬ 
yotanke  cin  he  itokam.  makata 
ehpeiciyapi,  qa  tuwe  ohinniyan 
ni  un  kin  ohodapi,  qa  watesdake 
tawapi  kin  oiyotanke  kin  itokam 
ehpekiyapi,  qa  hecen  eyapi ; 

11  Itancan,  wowitan,  qa  woo- 
tanin,  qa  wo wa  sake  iyacu  kta 
e  iyenihantu,  taku  owasin  yaka- 

ge  ca  nitoiyokipi  kin  on  owasin 
kagapi  qa  ecen  han. 

WICOWOYAKE  5. 

1  Unkan  tuwe  oiyotanke  kin 
akan  kiyotanke  cin  he  etapa  kin 
eciyatanhan  wowapi  wan  ma- 
hen  tanhan  qa  akapatanhan  owa- 
pi,  qa  ipuspe  sakowin  on  apuspa- 
pi  kin  he  wanmdaka. 

2  Qa  mahpiya  ohnihde  wasaka 
wan  wanmdaka,  he  hotankakiya 
hotanin  qa,  Wowapi  kin  he  tuwe 
yumdaye  ca  ipuspe  sakowin  kin 
yuhdoke  kta  okihi  he,  eya. 

3  Unkan  mahpiya  kin  ekta,  qa 
maka  kin  akan,  qa  maka  kin 
ihukuya  tanhan  tuwedan  wowa¬ 
pi  kin  he  yumdaye  ca,  en  wan- 
yaka  okihi  sni.  • 

4  Hehan  nina  waceya,  tuwe 
wowapi  kin  yumdaye  ca  yawa, 
qa  en  wanyake  kta  iyekicihantu 
kin  tuwedan  iyeyapi  sni  kin  he- 
on  etanhan. 

5  Unkan  hunkawicayapi  kin 
wanji  hemakiya ;  Ceye  sni  wo, 
ito  Juda  wicoun  kin  etanhan, 
mnaja  kin,  Dawid  hutkan  kin 
hee  wowapi  kin  yumdaye  ca, 
ipuspe  sakowin  kin  yuhdoke  kta 
okihi. 

6  Hehan  wanmdake  ca,  iho, 
oiyotanke  kin  cokaya,  qa  taku 
ni  un  topa,  hunkawicayapi  ko 
wicacokaya  Amnos  wan  najin, 
wosnapi  iyececa,  he  sakowin  ista 
sakowin  ko  yukan,  Wakantanka 
taniya  sakowin  maka  kin  owan- 
caya  ye  wicayapi  kin  hena  eepi, 

7  He  en  hi,  qa  tuwe  oiyotanke 
kin  akan  kiyotanke  cin  nape 
etapa  kin  etanhan  wowapi  qon 
icu. 

8  Unkan  wowapi  kin  he  icu 
qehan,  taku  ni  un  topa  kin,  qa 
hunkawicayapi  wikcemna  non- 
pa  sam  topa  kin  hena  Amnos 


kin  itokam  makata  ehpeiciyapi, 
otoiyohi  candowankiyapi  hdu- 
hapi,  qa  nakun  mazaskazi  wi- 
yatke  taku  wastemna  on  ojudan, 
wicasta  waste  wocekiye  tawapi 
kin  hee  : 

9  Qa  odowan  teca  wan  ahi- 
yayapi,  qa  heyapi ;  Wowapi  kin 
iyacu,  qa  ipuspe  kin  duhdoke 
kta  e  iyenihantu  ce,  waniyusna- 
pi  qa  Wakantanka  ekta  niwe 
kin  on  opeunyakitonpi,  wicoun 
otoiyohi  etanhan,  qa  iapi  kin,  qa 
wicowazi  kin,  qa  oyate  kin  otoi¬ 
yohi  etanhan  ; 

10  Qa  Wakantanka  ekta  wi- 
castayatapi  wawayusnapi  ko  un- 
yakagapi  ;  unkan  maka  kin  oun- 
unyanpi  kta  ce. 

11  Unkan  wanmdake  ca,  oiyo¬ 
tanke  kin  ihduksan,  qa  taku  ni 
unpi  kin  hunkawicayapi  ko  wi- 
cihduksan,  mahpiya  ohnihde  wo- 
yawa  tanka  ota,  qa  kektopawin- 
ge  ece  kektopawinge,  hena  hopi 
kin  nawahon  ; 

12  Hotankakiya  heyapi,  Amnos 
wosnapi  qon  he  wowasake,  qa 
woyuha,  qa  woksape,  qa  wicoo- 
kihi,  qa  wootanin,  qa  wowitan, 
qa  wowaste  henafciya  icu  kta 
okihi  ce. 

13  Unkan  taku  mahpiya.  ekta 
un,  qa  taku  maka  akan  un,  qa 
taku  maka  ihukuya  tanhan  un, 
qa  taku  miniwanca  mahen  un, 
hena  taku  ohnaka  ko  owasin 
kaken  eyapi  nawahon ;  Tuwe 
oiyotanke  kin  akan  kiyotanke 
cin  Amnos  kin  kici  wowaste 
kin,  wootanin  kin,  wowitan  kin, 
qa  wowasake  kin  henakiya  owi- 
hanke  wanin  tawapi  nunwe. 

14  Unkan  taku  ni  un  topa  kin 
hena,  Hecetu  nunwe,  eyapi ;  qa 
hunkawicayapi  wikcemna  non- 
pa  sam  topa  kin  hena  makata 
ehpeiciyapi,  qa  tuwe  ohinnh/an 
ni  un  kin  he  ohodapi. 

387 


WAYUOTANIN. 


WICOWOYAKE  6. 

1  Unkan  Amnos  kin  ipuspe  to- 
kaheya  yukdoke  cehan  wanrada- 
ka ;  unkan  taku  ni  un  topa  kin 
wanji,  wakinyan  hotonpi  kin 
iyecen  hotanin  qa,  U  qa  wanya- 
ka  wo,  eya  nawakon. 

2  Unkan  wanmdake  ca,  ito, 
suktanka  ska  wan  tuwe  akan 
iyotanke  cin  he  itazipa  wan  yu- 
lia;  qa  watesdake  wan  qupi ;  un¬ 
kan  ohiye  ca,  ohiye  kta  e  iyaya. 

3  Unkan  ipuspe  inonpa  yu- 
kdoke  cehan,  taku  ni  un  icinon- 
pa  -kin  he,  U  qa  wanyaka  wo, 
eya  nawakon. 

4  Unkan  suktanka  wan  tokeca 
hin  sa  kin  he  hinanpa ;  unkan 
tuwe  akan  iyotanke  cin  he  ma- 
ka  kin  etanhan  wookiye  icu  kta 
e  qupi,  hecen  otoiyohi  kiciktepi 
kta  ;  qa  nakun  maza  sagye  wan 
tanka  qupi. 

5  Unkan  ipuspe  iyamni  kin  yu- 
kdoke  cehan,  taku  ni  un  wici- 
yamni  kin  he,  U  qa  wanyaka 
wo,  eya  nawakon,  Unkan  wan¬ 
mdake  ca  ito  suktanka  sapa 
wan ;  qa  tuwe  akan  iyotanke 
cin  he  nape  ohna  taku  on  tke 
utapi  wanji  yuha. 

6  Unkan  taku  ni  un  topa  kin 
cokaya  tanhan  wicaho  wan  na¬ 
wakon,  Aguyapi  iyutapi  wanji 
he  kaspapidan  wanjidan,  qa  su¬ 
ktanka  tawote  iyutapi  nonpa  he 
kaspapidan  wanjidan  kta ;  qa 
wihdi  minisa  ko  ihnuhan  kiuni- 
yaye  cin,  eya. 

7  Unkan  ipuspe  itopa  kin  yu- 
kdoke  cehan,  taku  ni  un  icitopa 
kin  he  ho  kin  nawakon  ;  U  qa 
wanyaka  wo,  eya. 

8  Unkan  wanmdake  ca  ito  su¬ 
ktanka  wan  hin  san  ;  tuwe  akan 
iyotanke  cin  he  Wiconte  eciya- 
pi,  qa  Wicakapi  kin  he  ihakam 
iyaya.  Unkan  maka  hanke  ito¬ 


pa  kin  hehanyan  maza  sagye, 
qa  wicaakikan,  qa  wiconte,  qa 
wamanica  maka  akan  un  kin 
hena  on  wicasta  wicakte  kta  e 
wowasake  qupi. 

9  Unkan  ipuspe  izaptan  kin  yu- 
kdoke  cehan,  wahnawosnapi  kin 
ihukuya  tona  Wakantanka  oie, 
qa  iye  waayataninpi  kin  he  on 
W'icaktepi  qon  hena  nagipi  kin 
wanwicamdaka. 

10  Hena  hotankakiya  hotanin- 
pi  qa  heyapi,  Itancan  w'akanjqa 
wicaka,  tohanyan  tona  maka  kin 
akan  yukanpi  kin  wicadaco  sni 
qa  we  unkitawapi  kin  on  toye- 
con  sni  he. 

11  Unkan  hena  otoiyohi  woko- 
yake  .ska  wicaqupi,  qa  ptecedan 
ape  yukanpi  kta,  tona  om  taoki- 
ye  unpi  qon,  qa  iye  hunkawanji- 
tkupi  kin,  is  iyepi  iyecen  wica¬ 
kte  pi  kte  cin  he  yustanpi  kta 
hehanyan,  kewicakiyapi. 

12  Unkan  ipuspe  isakpe  kin 
yuhdoke  cehan,  wanmdake  caito 
maka  skanskan  tanka,  qa  anpe- 
tu  wi  kin  sapa  aya,  wahinske 
ojuha  kin  iyececa,  qa  hanyetu 
wi  kin  is  we  iyecen  icaga. 

13  Qa  mahpiya  wicanhpi  kin 
makata  hinhpayapi,  witansna  hu 
wan  tateyanpa  tanka  kahuhuza 
eca  waskuyeca  stunkadan  kes 
pahpa  ece  kin  he  iyececa. 

14  Qa  w'owapi  pehan  ehnakapi 
kin  he  iyecen  mahpiya  kin  tanin 
sni  iyaye  ca,  he  otoiyohi,  wita 
otoiyohi  ko  yutokan  iyeyapi. 

15  Qa  maka  wicastayatapi,  qa 
wicasta  tankinkinyanpi,  qa  wica¬ 
sta  watonpika,  qa  wicasta  itan- 
canpi,  qa  wicasta  wasak&ikapi, 
qa  wicasta  wowidake  unpi  kin 
otoiyohi,  qa  ihduhapi  kin  otoi¬ 
yohi,  makohdoka  qa  he  imnija 
kin  ehna  naicihmanpi  ; 

16  Qa  inyan  he  imnija  ko  hena 
heciyapi,  Unkahinhpayapijqatu- 


WICOWOYAKE  7. 


we  oiyotanke  kin  akan  kiyotanke 
cin  itohnake  kin  etanhan,  qa  A- 
mnos  kin  wocanniye  tawa  kin 
etanhan  anaunhman  po  : 

17  He  wosihda  tawa  anpetu 
tanka  kin  wanna  hi ;  unkan  tu-. 
we  najin  okihi  kta  he. 

WICOWOYAKE  7. 

1  Enkan  hena  iyohakam  ma- 
lipiya  ohnihde  topa  maka  oise 
topa  kin  en  inajinpi  kin  wanwi- 
camdaka,  maka  tate  ouye  topa 
kin  yuhapi,  hecen  maka  qa  mi- 
niwanca  qa  can  hiyeye  cin  wan- 
jidan  atateyanpa  kte  sni. 

2  Hehan  malipiya  ohnihde  to- 
keca  wan  wiyohiyanpa  tanhan 
wankantkiya  u  kin  wanmdaka, 
he  Wakantanka  ni  un  ipuspe  ta¬ 
wa  kin  yuhe  ca  mahpiya  ohni¬ 
hde  topa  maka  miniwanca  ko 
kiuniyanpi  kta  e  wicaqupi  qon 

,  hena  hotankakiya  hoyewicaki- 
ye; 

3  Qa  heya,  Maka,  qa  miniwan¬ 
ca,  qa  can  hiyeye  cin  kiuniyanpi 
sni  po,  Wakantanka  unkitawa- 
pi  taokiye  wicaye  cin  itepi  kin 
en  wapetog  wicuntonpi  sni  kin 
hehanyan. 

4  Unkan  tona  wapetog  wica- 
tonpi  wicayawapi  kin  nawahon, 
Israel  cincapi  wicoun  owasin  e- 
tanhan  kektopawinge  opawinge 
sam  kektopawinge  wikcemna 
topa  sanpa  kektopawinge  topa 
wapetog  wicatonpi. 

5  Juda  wicoun  kin  etanhan  ke¬ 
ktopawinge  ake  nom  wapetog 
wicatonpi ;  qa  Ruben  wicoun 
kin  etanhan  kektopawinge  ake 
nom  wapetog  wicatonpi ;  qa 
Gad  wicoun  kin  etanhan  kekto¬ 
pawinge  ake  nom  wapetog  wi¬ 
catonpi  ; 

6  Aser  wicoun  kin  etanhan 
kektopawinge  ake  nom  wapetog 


wicatonpi ;  qa  Nepthalim  wico¬ 
un  kin  etanhan  kektopawinge 
akenonpa  wapetog  wicatonpi ; 
qa  Manasse  wicoun  kin  etanhan 
kektopawinge  ake  nom  wapetog 
wicatonpi ; 

7  Sumeon  wicoun  kin  etanhan 
kektopawinge  ake  nom  wapetog 
wicatonpi  ;  qa  Lewi  wicoun  kin 
etanhan  kektopawinge  ake  nom 
wapetog  wicatonpi ;  qa  Isakar 
wicoun  kin  etanhan  kektopawin¬ 
ge  ake  nom  wapetog  wicaton¬ 
pi ; 

8  Zabulon  wicoun  kin  etanhan 
kektopawinge  ake  nom  wapetog 
wicatonpi ;  qa  Joseph  wicoun 
kin  etanhan  kektopawinge  ake 
nom  wapetog  wicatonpi  ;  qa 
Benjamin  wicoun  kin  etanhan 
kektopawinge  ake  nom  wapetog 
wicatonpi, 

9  Hena  taku  kin  iyohakam 
wanmdake  ca,  iho,  wicota  hinca, 
wicayawa  kta  tuwedan  okihi 
sni,  oyate  hiyeye  cin,qa  wicoun 
kin,  wicowazi  kin,  iapi  ko  owa¬ 
sin  otoiyohi  etanhanpi,  oiyotan- 
ke  kin  itokam,  qa  Amnos  kin 
itokam  najinpi,  wokoyake  ska 
ece  koyakapi,  qa  can  wapa  nape 
ohna  yuhapi ; 

10  Qa  hotankakiya  hotaninpi 
qa  heyapi,  Wakantanka  unkita- 
wapi  oiyotanke  kin  akan  kiyo¬ 
tanke  cin  hee,  Amnos  kin  kici, 
niwicaye  yuha  nunwe. 

11  LInkan  malipiya  ohnihde 
owasin  oiyotanke  kin  oksan,  qa 
hunkawicayapi  taku  ni  un  topa 
kin  hena  ko  wicihduksan  inajin¬ 
pi,  qa  oiyotanke  kin  itokam 
ite  makipusdiya  ehpeiciyapi,  qa 
Wakantanka  ohodapi ; 

12  Qa  heyapi.  Amen  ;  Wowa- 
ste,  qa  wowitan,  qa  woksape, 
qa  wopida,  qa  woyuonihan,  qa 
wowasake,  qa  wicookihi  henaJd- 
ya  W' akan  tanka  unkitawapi  kin 

owihanke  wanin  yuha  nunwe. 
Amen. 

13  Hehan  hunkawicayapi  kin 
etanhan  wanji  waayupte  ca, 
Wokoyake  ska  koyakapi  kin  he- 
na  tuwepi,  qa  tokiya  tanhan  upi 
he,  emakiya. 

14  Unkan,  Itancan,  niye  sdon- 
yaya  ce,  epa.  Unkan  hemaki- 
ya  ;  Wicokakije  tanka  etanhan 
upi  qon  dena  eepi,  unkan  woko¬ 
yake  hdujajapi,  qa  Amnos  we 
kin  on  hduskapi. 

15  Heon  etanhan  Wakantanka 
oiyotanke  kin  itdkam  yakonpi, 
qa  tipi  wakan  iye  tawa  kin  ohna 
anpetu  hanyetu  ko  ohodapi  ece  ; 
qa  tuwe  oiyotanke  kin  akan  ki- 
yotanke  cin  he  hena  wicacokaya 
ounye  kta. 

16  Qa  tohinni  wotektehdapi 
kte  sni,  qa  ipuzapi  kte  sni,  qa 
anpetu  wi  kin  qa  taku  kata  a- 
spanwicaye  kte  sni. 

17  Tuka.  Amnos  kin,  oiyotan¬ 
ke  cokaya  un  kin  he,  hena  won- 
wicaye  ca,  minilidoka  ni  un  kin 
icahda  yus  awicaye  kta  :  qa  he¬ 
na  istapi  kin  etanhan  Wakantan¬ 
ka  istamnihanpe  kin  owasin  wi- 
cakipakinte  kta. 

WICOWOYAKE  8. 

1  Unkan  ipuspe  isakowin  kin 
yuhdoke  cehan,  mahpiya  ekta 
wihiyayedan  wancadan  ape  cin 
hanke  hehanyan  inina  yukanpi. 

2  Unkan  mahpiya  ohnihde  sa- 
kowin  Wakantanka  itokam  na- 
jinpi  kin  wanwicamdaka  ;  qa  ma- 
za  yahotonpi  tanka  sakowin  wi- 
caqupi. 

3  Hehan  mahpiya  ohnihde  wan 
tokeca  u  qa  wahna  wosnapi  kin 
ekta  hinajin,  mazaskazi  oizinye 
wan  yuha  :  Unkan  taku  waste- 
mna  ota  qupi  kin  he,  tona  owo- 
tanna  un  kin  owasin  wocekiye 

tawapi  kin  ahna,  mazaskazi  wa¬ 
hna  wosnapi  kin  oiyotanke  kin 
itokam  wanke  cin  he  akan  wo- 
sna  kta  e  heon. 

4  Unkan  mahpiya  ohnihde  nape 
kin  etanhan  sota  izite  cin,  tona 
owotanna  un  wocekiye  tawapi 
kin  hena  ko,  Wakantanka  ito¬ 
kam  wankantkiya  aya. 

5  Unkan  mahpiya  ohnihde  kin 
he  oizinye  kin  icu,  qa  wahna  wo¬ 
snapi  peta  kin  etanhan  oju,  qa 
maka  kin  ekta  ehpeya ;  unkan 
iho,  wicaho,  qa  wakinyan  hoton- 
pi,  qa  wakanhdi,  qa  maka  skan- 
skan. 

6  Unkan  mahpiya  ohnihde  sa- 
kowinpi  maza  yahotonpi  tanka 
yuhapi  kin  hena  yahotonpi  kta 
e  hduwiyeyapi. 

7  Unkan  mahpiya  ohnihde  to- 
kaheya  kin  yahoton,  qa  wasu 
peta  ko  we  icicahiyapi  maka  kin 
ahinhe  :  Qa  can  iyamnimni  kin 
huhnag-a,  qa  wato  kin  iyuhpa  hu-  , 
hnaga. 

8  Unkan  mahpiya  ohnihde  iyo- 
kihe  kin  he  yahoton,  qa  taku  he 
wan  tanka  iyececa  peta  on  itkon- 
yahe  cin  he  miniwanca  kin  en 
iyohpeyapi :  Qa-  miniwanca  kin 
hanke  iyamni  we  icaga  : 

9  Qa  taku  miniwanca  oicage 
ni  un  kin  hanke  iyamni  tapi,  qa 
wita  wata  kin  iyamnimni  kin 
owihanke  yapi. 

10  Unkan  mahpiya  ohnihde  ici- 
yarani  kin  he  yahoton,  qa  wican- 
hpi  wan  tanka  ideyapi  petijanjan 
iyececa,  mahpiya  kin  eciyatan- 
han  hinhpaye  ca  wakpa  iya¬ 
mnimni  kin  ahinhpaye  ca  mini 
hdoka  kin  en. 

11  Wicanhpi  kin  he,  Yatkepi- 
casni,  eciyapi.  Unkan  mini  ya- 
tkepica  sni  icage  ca  wicasta  ota 
mini  kin  on  tapi,  pa  icage  cin 
heon. 

12  Unkan  mahpiya  ohnihde 


WICOWOYAEE  9. 


icitopa  kin  he  yahoton  ;  unkan 
anpetu  wi  hanke  iyamni,  qa 
hanyetu  wi  hanke  iyamni,  qa 
wicanhpi  iyamnimni  kin  apapi, 
qa  hecen  hanke  iyamni  otpaza 
icu,  qa  anpetu  kin  hanke  iya¬ 
mni  hehanyan  iyoyanpa  sni  un, 
qa  hanyetu  kin  nakun  iyececa. 

13  Hehan  wanmdake  ca  nawa- 
kon,  mahpiya  ohnihde  wan  ma- 
hpiya  cokaya  tanhan  kinyan  iya- 
ye  ca  hotankakiya  heya,  Wico- 
kakije,  wicokakije,  wicokakije, 
tona  maka  ounyanpi  kin  hena 
en,  maza  yahotonpi  tanka  hoton- 
pi  kin  mahpiya  ohnihde  yamni 
yahotonpi  kte  cin  heon  etanhan. 

WICOWOYAKE  9. 

1  Unkan  mahpiya  ohnihde  ici- 
zaptan  kin  he  yahoton,  qa  iho, 
wacanhpi  mahpiya  kin  eciyatan- 
han  maka  kin  ahinhpaya  wan- 
mdaka ;  unkan  he  makohdoka 
ceteta  wanica  tiyopa  iyuhdoke 
kin  qupi. 

2  Qa  makohdoka  ceteta  wani¬ 
ca  he  tiyopa  kin  yuhdoka,  unkan 
makohdoka  kin  etanhan  sota  hi- 
yu;  peta  on  maza  sdoyapi  tanka 
hinca  etanhan  sota  uye  cin 
iyececa  ;  qa  wosbe  etanhan  sota 
kin  he  on  anpetu  wi  kin  okoton- 
yan  kici  aotpaza. 

3  Unkan  sota  kin  etanhan  psi- 
psicadan  au,  maka  kin  ekta,  qa 
wicowasake  wicaqupi,  wamdu- 
ska  maka  akan  un  kin  wicowa¬ 
sake  yuhe  cin  he  iyececa. 

4  Qa  wato  maka  aicage  cin, 
taku  toy  a  un,  qa  can  kin  owasin 
kiuniye  sni  wicasipi,  tuka  wica- 
sta  kin  tona  itepi  kin  en  Wakan- 
tanka  tawowapetogton  yuhapi 
sni  kin  henana. 

5  Qa  hena  wicaktepi  kta  e  wi¬ 
caqupi  sni,  tuka  wi  zaptan  he¬ 
hanyan  kakiswicaye  kta  e  wi¬ 


caqupi.  Unkan  kakisyapi  kin 
he  wamduska  wicasta  cawica- 
pe  cinhan  kiuniyanpi  kin  he  iye¬ 
ceca. 

6  Unkan  anpetu  kin  hena  en 
wicasta  wiconte  akitapi  kta,  tu¬ 
ka  iyeyapi  kte  sni,  qa  tapi  cinpi 
kta,  tuka  wiconte  e  nawicakici- 
pe  kta. 

7  Psipsicadan  kin  hena  ounca- 
ge  kin  suktanka  ozuye  on  wiye- 
ya  ehnag  najinpi  kin  he  iyece¬ 
ca  ;  qa  pa  akan  mazaskazi  wate- 
sdake  iyececa  wapaha  kitonpi, 
qa  itepi  kin  wicasta  ite  kin  iye¬ 
ceca. 

8  Qa  paha  kin  he  winohinca 
paha  iyecen  yuhapi,  qa  hi  kin 
hena  mnaja  hi  kin  iyececa. 

9  Qa  maza  sapa  maku  akahpe 
iyececa  maku  akahpe  tonpi ;  qa 
hupahu  hmuhmunyan  he  ozuye 
canpahmihma,  qa  suktanka  ota 
ozuye  ekta  nawang  yapi  kin  he 
iyececa. 

10  Wamduska  kin  iyecen  sin- 
te  yuhapi,  qa  sinte  kin  en  icape 
yuke  ca,  wi  zaptan  hehanyan 
wicasta  kin  kiuniwicaye  kta 
okihipi. 

11  Unkan  wicastayatapi  wan 
yuhapi,  wosbe  ceteta  wanica 
etanhan  ohnihde,  Hebrew  iapi 
kin  eciyatanhan  Abaddon  eci- 
yapi,  qa  Helenes  iapi  kin  eci¬ 
yatanhan  Apoluon  eciyapi  kin 
hee. 

12  Wicokakije  kin  wanji  wan¬ 
na  henakeca,  qa  ito  he  iyoha- 
kam  wicokakije  nom  u  kta  ce. 

13  Unkan  hehan  mahpiya  ohni¬ 
hde  icisakpe  kin  yahoton,  qa 
mazaskazi  wahna  wosnapi  Wa- 
kantanka  itokam  wanke  cin  he 
he  topa  kin  etanhan  wicaho  wan 
taninyan  nawahon  : 

14  He  mahpiya  ohnihde  icisa¬ 
kpe  maza  yahotonpi  tanka  yuhe 
cin  he  heciya  ;  Mahpiya  ohnihde 

topa  wakpa  tanka  Yuphrate  kin 
ekta  wicakaskapi  kin  hena  wi- 
cakiyuska  wo. 

15  Hehan  malipiya  ohnihde  to¬ 
pa  kin  wicakiyuskapi ;  hena  e 
wancadan  ape  cin,  qa  anpetu 
wanji,  qa  wi  wanji,  qa  omaka 
wanjidan  hehanyan  wiye57a  e- 
hnag  unpi,  wicasta  iciyamnimni 
kin  wicaktepi  kta  e  heon. 

16  Unkan  ozuye  kin  suktanka 
akan  iyotankapi  kin  hena  ke- 
ktopawinge  kektopawinge  opa- 
winge  nonpa  ;  hena  wicayawapi 
kin  nawahon. 

17  Qa  wowanyake  kin  en  su¬ 
ktanka  kin  hecen  wanwicamda- 
ka,  qa  wicasta  akan  iyotankapi 
kin  hena  maku  akalipe  sasa,  to- 
to,  qa  zizi  yuhapi.  Unkan  su¬ 
ktanka  pa  kin  he  mnaja  pa  kin 
iyececa,  qa  ipi  kin  etanhan  peta, 
qa  sota,  qa  cahdi  on  kagapi  kin 
hiyu. 

18  Unkan  hena  yamni,  peta,  qa 
sota,  qa  cahdi  on  kagapi,  hena 
ipi  kin  etanhan  hiyu  qon  he  on 
wicasta  iciyamnimni  kin  wica¬ 
ktepi. 

19  Wowasake  yuhapi  kin  he 
ipi  kin  ohna  qa  sintepi  kin  ohna  ; 
sintepi  kin  hena  wamduska  kin 
iyececa,  qa  pa  yukan  ece,  qa 
hena  on  wakiuniyapi  ece. 

20  Unkan  wicasta  tona  wico- 
kakije  kin  hena  on  wicaktepi  sni 
kin  hena  iye  napepi  wicohan  kin 
on  iyopeiciyapi  sni,  hecen  taku 
wakan  sicapi  kin  ohowicadapi, 
qa  mazaskazi,  qa  mazaska,  qa 
mazazi,  qa  inyan,  qa  can  waka- 
gapi  ohodapi  ece  kin  ayu^tan- 
pi  sni ;  hena  wawanyake  sni, 
qa  winahon  sni  qa  mani  okihi 
sni. 

21  Qa  nakun  tin  wicaktepi,  qa 
wapiyapi,  qa  wiinahmanpi,  qa 
warnanonpi  econpi  kin  on  iyo¬ 
peiciyapi  sni. 


WICOWOYAKE  10. 

1  Unkan  hehan  mahpiya  ohni¬ 
hde  wan  tokeca  wasake  hinca 
mahpiya  kin  eciyatanhan  kun- 
tkiya  u,  mahpiya  sapa  hdowin 
kin  he  wanmdaka ;  wihmunke 
wan  wapaha  kiye  ca,  ite  kin  he 
anpetu  wi  kin  iyececa,  qa  siha 
kin  peta  wankantkiya  ide  kin 
iyececa. 

2  Qa  nape  kin  on  wowapi  wan 
cistinna  yumdayeya  yuha.  Qa 
siha  etapa  kin  miniwanca  ahe- 
kiye  ca,  sicatka  kin  is  maka  kin 
akan. 

3  Qa  hotankakiya  hotanin, 
mnaja  wan  hoton  kin  iyececa. 
Unkan  hotanin  hehan  wakinyan 
sakowin  hotonpi. 

4  Unkan  wakinyan  sakowin  kin 
hotonpi  hehan  wowapi  wakage 
kta,  tuka  wicaho  wan  nawahon, 
mahpiya  kin  eciyatanhan  hema- 
kiya,  Taku  wakinyan  sakowin 
eyapi  kin  he  sutaya  apuspa  wo, 
qa  wowapi  en  kage  sni  w'o. 

5  Unkan  mahpiya  ohnihde  mi¬ 
niwanca  maka  ko  akan  najiiy 
wanmdake  ciqon  he  nape  kin 
mahpiya  kin  ekta  hdugate  ; 

6  Qa  tuwe  ohinniyan  ni  un,  qa 
mahpiya  kage  ca,  taku  ohnaka 
ko,  maka  qa  taku  ohnaka  ko, 
miniwanca  qa  taku  ohnaka  ko 
kage  cin  hee  on  konza,  Anpetu 
kin  wanna  henakeca  kta  ; 

7  Tuka  mahpiya  ohnihde  icisa- 
kowin  yahoton  kinhan,  anpetu 
kin  hena  en  Wakanlanka  tawo- 
wiyukcan  henakeca  kte  cin  he¬ 
hanyan,  iye  taokiye,  wicasta 
wokcan  kin  owicakiyake  ciqon 
he  iyecetu  ce. 

8  Unkan  wicaho  mahpiya  kin 
eciyatanhan  tanin  qon  he  ake 
hoyemakiye  ca  heya,  Mahpiya 
ohnihde  miniwanca  maka  ko 
akan  najin  kin  he  ekta  ye  ca, 

wowapi  cistinna  yumdayapi  kin 
nape  en  un  kin  he  icu  wo. 

9  Hehan  malipiya  ohnihde  kin 
he  en  wai  qa  hewakiya,  Wowa¬ 
pi  cistinna  kin  he  maqu  wo. 
Unkan,  Icu  qa  yuta  wo,  tezi  kin 
pa  niye  kta,  tuka  nii  kin  ohna 
tuhmaga  canhanpi  kin  iyecen 
skuye  kta  ce,  emaki^^'a. 

10  Unkan  wowapi  cistinna  kin 
malipiya  ohnihde  nape  kin  etan- 
han  iwacu,  qa  temwaya  ;  qa  mii 
kin  en  tulimaga  canhanpi  kin 
iyecen  sknya,  tuka  nawapca  he¬ 
han  tezi  kin  pa  may  an. 

11  Hehan,  Oyate,  qa  Ikcewi- 
casta,  qa  iapi  kin,  qa  wicastaya- 
tapi  ota  on  wicayakidukcan  kta 
ce,  emakiya. 

WICOWOYAKE  11. 

1  Unkan  cedi  wan  cansakadan 
iyececa  he  maqupi ;  unkan  ma- 
hpiya  ohnihde  kin  najinhan  na- 
jin  qa  heya ;  Najin,  qa  tipi  wa- 
kan  Wakantanka  tawa  kin  iyu- 
ta  wo,  qa  wahna  wosnapi,  qa 
tona  en  cekiyapi  ece  kin  hena 
nakun. 

2  Tuka  hocoka  kin,  tipi  wakan 
itankan,  he  tankan  iyeye  ca  iyn- 
te  sni  wo  ;  he  Ikcewicasta  kin 
wicaqupi ;  unkan  otonwe  wakan 
kin  amanipi  kta,  wi  wikcemna 
topa  Sara  nonpa  hehanyan. 

3  Unkan  waayataninpi  nom 
mitawa  kin  wahinske  ojuha  oi- 
hdugepi  waayatapi  kta  e  wica- 
waqu  kta,  anpetu  kektopawinge 
sanpa  opawinge  nonpa  sanpa 
wikcemna  sakpe  hehanyan. 

4  Hena  e  Oliwe  can  nonpa  qa 
petijanjan  nom,  Wakantanka 
maka  yuhe  cin  itokam  he  cin 
hena  eepi. 

5  Unkan  tuwe  hena  kiuniwi- 
caye  kta  cin  kinhan,  ipi  kin 
etanhan  peta  hiyu,  qa  toka  wi- 


cayapi  kin  ihang  wicaye  kta : 
Tuwe  kiuniwicaya  cin  kinhan 
he  hecen  ktepi  kta. 

0  Hena  e  malipiya  kin  onataka 
okihipi,  hecen  magaju  kte  sni, 
waayatapi  anpetu  kin  icunhan, 
qa  mini  kin  we  icaliyapi  kta 
okihipi,  qa  tohan  cinpi  eca  wo- 
kakije  owasin  on  maka  kin  ka- 
kisyapi  ece. 

7  Unkan  taku  yaotaninpi  kin 
wanna  yustanpi  kta  hehan, 
wosbe  kin  etanhan  wamanica 
wan  wankantkiya  hiyu,  qa  hena 
azuwicaye  kta,  qa  ohiwicaye  ca 
wicakte  kta. 

8  Unkan  hena  tancan  tapi  kin 
otonwe  tanka  canku  kin  ohna 
wanke  kta,  he  iapi  wakan  kin 
eciyatanhan  Sodom  qa  Egupta 
eciyapi,  qa  tukten  Itancan  un- 
kitawapi  kin  icipaweh  okatanpi 
qon. 

9  Unkan  wicasta  kin,  qa  wico- 
wazi  kin,  qa  iapi  kin,  qa  oyate 
kin,  hena  tancan  tapi  kin  wan- 
wicayakapi  kta,  anpetu  yamni 
qa  wanji  hanke  hehanyan,  qa 
tancan  tapi  kin  maka  mahen 
wicahapi  kte  cin  iyowinwicaki- 
yapi  kte  sni. 

10,  Unkan  hena  on  etanhan 
toria  makoce  kin  en  ounyanpi 
kin  magagaiciyapi,  qa  wiyuskin- 
pi  kta,  qa  taku  kicicupi  kta,  waa¬ 
yatapi  nom  tona  maka  akan  ni 
un  kin  kakiswicayapi  qon  hena 
on  etanhan. 

11  Unkan  anpetu  yamni  qa 
wanji  hanke  iyohakam,  wiconi 
oniya  kin  Wakantanka  eciya¬ 
tanhan  hena  mahen  iwicayaya ; 
qa  siha  on  najinpi,  unkan  tona 
wanwicayakapi  kin  nina  yusin- 
yayapi. 

12  Unkan  hena  wicaho  wan 
tanka  nahonpi,  mahpiya  kin  eci¬ 
yatanhan  hewicakiya ;  Deciya 
wankan  u  po,  eya.  Unkan  ma- 

Rpiya  ^apa  wan  akan  malipiya 
kin  ekta  iyayapi,  qa  tona  toka 
wicayapi  qon  hena  wanwicaya- 
kapi. 

13  Unkan  wihiyayedan  ape  cin 
he  icunhan  maka  skanskan  wan 
tanka,  qa  otonwe  kin  hankedan 
iwikcemnamna  kin  hinhpaya,  qa 
maka  skanskan  kin  on  tona  tapi 
kin  hena  wicasta  kektopawinge 
s^akowin.  Qa  unmapi  kin  yu- 
sinyayapi  qa  malipiya  Wakan- 
tanka  kin  wowitan  qupi. 

14  Wicokakije  inonpa  kin  wan¬ 
na  henakeca,  qa  ito  wicokakije 
iyamni  kin  kohanna  u  kta  ce. 

15  Hehan  malipiya  ohnihde 
icisakowin  kin  yahoton,  qa  ma¬ 
lipiya  kin  ekta  wicaho  tanka 
hotaninpi,  qa  heyapi,  Itancan 
unkitawapi  qa  Messiya  tawa  kin,- 
maka  wokiconze  kin  tawaye  ca, 
ohinniyan  en  wicastayatapi  un 
kta  ce. 

16  Hehan  hunkawicayapi  wi- 
kcemna  nonpa  sanpa  topa,  Wa- 
kan tanka  itokam  oiyotanke  kin 
akan  kiyotankapi  kin,  hena  nm- 
kata  ehpeiciyapi,  qa  Wakantan- 
ka  ohodapi ; 

17  Qa  heyapi,  Itancan  Wakan- 
tanka  lyotan  wasake  cin,  tuwe 
un,  qa  un  qon,  u  kte  cin  he  niye 
ce,  pidaunyayapi,  nitowasake 
tanka  kin  iyekcu,  qa  wicayecon- 
za  ce. 

18  Qa  oyate  kin  sinhdapi,  qa 
wocantiyahde  nitawa  kin  wan¬ 
na  hi ;  qa  tohan  wicate  cin.  wi- 
cayacopi  kta,  qa  ookiye  wicaya- 
ye  cin  wicasta  wokcan,  qa  owo- 
tanna,  qa  tona  nicaje  kin  koki- 
papi,  cistinpidan  tankinkinyan 
ko,  taku  wicayaqu  kta,  qa  tona 
maka  napistanyanpi  kin  hena 
napistanwicayaye  kte  cin. 

19  Hehan  malipiya  kin  ekta 
tipi  wakan  Wakantanka  tawa 
kin  yulidokapi,  qa  tipi  wakan 

kin  en  wicotakuye  can  koka  kin 
wanyakapi.  Unkan  ito  wakan- 
hdi,  qa  wicaho,  qa  wakinyan 
hotonpi,  qa  maka  skanskan,  qa 
wasu  tanka. 

WICOWOYAKE  12. 

1  Unkan  mahpiya  kin  ekta 
wowapetokeca  tanka  wan  tanin  ; 
Winohinca  wan  anpetu  wi  kin 
koyake  ca,  hanyetu  wi  kin  siha 
kin  ihukuya,  qa  pa  kin  en  wi- 
canhpi  ake  nonpa  wapaha  kiya. 

2  He  ihdusake  ca,  hoksiksuye 
ca  howaya,  cinca  ton  kta  e  wa- 
yazanka. 

3  Unkan  hehan  malipiya  kin 
ekta  wowapetokeca  tokeca  wan 
tanin;  wamduska  duta  tanka 
wan,  he  pa  sakowin,  qa  he  wi- 
kcemna  yuha,  qa  pa  sakowin 
kin  en  watesdake  sakowin  te- 
sdaka. 

4  Qa  sinte  kin  on  mahpiya  wi- 
canhpi  iyamnimni  kin  iwicacu, 
qa  maka  kin  ekta  ehpewicaya. 
Unkan  wamduska  kin  he  wino¬ 
hinca  hoksiksuye  cin  itokam  na- 
jin,  cinca  ton  kinhan  temye  kta. 

5  Hehan  cinca  ton,  wica  kin, 
oyate  hiyeye  cin  owasin  maza 
icapsinte  wan  on  wicayuhe  kte 
cin  hee.  Unkan  hoksiyoqopa 
kin  he  Wakantanka,  qa  iye  oiyo¬ 
tanke  kin  ekta  eyakupi. 

6  Unkan  winohinca  kin  he 
hewoskan  makoce  kin  ekta  na- 
pa,  heciya  Wakantanka  taku 
wiyeya  ekicihnaka,  qa  hen  anpe¬ 
tu  kektopawinge  sanpa  opawin- 
ge  nonpa  sam  wikcemna  sakpe 
hehanyan  wonyapi  kta. 

7  Hehan  mahpiya  kin  ekta  ozu- 
yekagapi;  Mikael  qa  iye  taokiye 
kin  wamduska  kin  kici  kicizapi. 
Unkan  wamduska  kin  qa  iye  ta¬ 
okiye  kin  kicizapi  ; 

8  Qa  ohiwicayapi  sni ;  hecen 

hetanban  mabpiya  kin  ekta  tu- 
ktedan  wicakiyukanpi  sni. 

9  Unkan  wamduska  tanka  kin, 
wamduska  wanakaja  tanhan  un 
kin  bee,  Wakansica  qa  Satan 
eciyapi,  wicasta  hiyeye  cin 
owasin  wicahnaye  cin  bee,  naa- 
kata  ebpeyapi,  qa  tona  ookiye 
■wicaye  cin  hena  nakun  kici  tan- 
kan  iyewicayapi. 

10  Unkan  mabpiya  kin  eciya- 
tanhan  wicaho  wan  tanka  na,- 
wabon,  hecen  eya,  Wanna  un- 
kita  Wakantankapi  wiconi  tawa, 
qa  towasake  qa  tokiconze  kin  n ; 
qa  Messiya  wicookihi  tawa  kin 
nakun  ;  tuwe  hunkawanjin  wic- 
unkiyapi  kin  taku  iyawicaonpe 
cin,  W^akantanka  unkitawapi  kin 
itokara,  anpetu  hanyetu  ko  awi- 
caie  cin  bee  knn  ebpeyapi  kin 
been  etanban. 

11  Unkan  bena  Amnos  we  kin 
he  on,  qa  waayataninpi  oie  ta- 
wapi  kin  he  on  obiyapi,  qa  wi- 
conte  bebanyan  wiconi  tawapi 
kin  waste  kidapi  sni. 

12  Heon  etanban,  mabpsya  kin 
iyuskin  po,  qa  tona  obna  tipi 
kin.  Tuka  tona  maka  kin  mini- 
wancako  ekta  yakonpi  kin  hena 
wicokakije  yuhapi  kta ;  niyepi 
kin  ekta  Wakansica  knn  iyaye 
ca  wosihda  tanka  yuba,  askaye- 
dan  kta  e  sdonkiye  cin  heon 
etanban. 

13  Unkan  wamduska  kin  maka 
kin  ekta  ebpeyapi  kin  he  wan- 
bdaka,  hehan  winobinca  cinca 
ton  qon  he  sicaya  knwa, 

14  Unkan  winobinca  kin  he 
wanmdi  tanka  bupahu  tawa  nom 
qupi,  on  bewoskan  makoce  tu- 

,  kten  ti  kte  cin  heci  kinyan  iyaye 
kta,  beciya  waniyetu  yamni  qa 
wanji  hanke  bebanyan  wonyapi 
kta,  wamduska  itohnake  kin 
itehanyan. 

15  Unkan  wamduska  kin  iye  i 


kin  etanban  mini  biyuya,  wakpa 
wan  iyececa,  qa  nvinobinca  kin 
ihakam.  biyayeya,  minin  teye 
kta  e  heon. 

16  Unkan  maka  kin  winobinca 
kin  he  okiye  ca,  i  hdukawa,  qa 
wakpa  wamduska  i  kin  etanban 
hiyuye  cin  he  yabepa. 

17  Unkan  wamduska  kin  he 
winobinca  kin  on  sinhda,  qa  \vi~ 
nobinca  cinca  wicaye  cin,  tona 
Wakantanka  tawoahope  kin 
ahopapi,  qa  Jesus  Messiya  woo- 
tanin  tawa  yuhapi  kin  hena  azu- 
wicaya, 

WICOWOYAKE  13. 

1  Unkan  hehan  miniwanca 
kahda  wiyaka  kin  en  nawajin. 
Qa  miniwanca  kin  etanban  wa- 
manica  wan  biyu  wanmdaka, 
pa  sakowin,  qa  he  wikeernna 
yuba,  qa  he  kin  akan  wacinhe 
wikeemna,  qa  pa  kin  akan  wao- 
stehdapi  caje  kin. 

2  Unkan  wamanica  wanradake 
cin  he  iumn  tanka  ijmceca,  qa 
siba  kin  hena  wabanksica  siha 
kin  iyececa,  qa  i  kin  mnaja  i  kin 
iyececa.  Unkan  wamduiika  qon 
towasake  kin  he  qu,  qa  oi 
ke  tawa  kin,  qa  wicooki 
ka. 

3  Unkan  wanmdai.--  c: 
kin  wanji  kiuniyanp 
tuka ;  unkan  kiuni} 
te  kte  cin  he  okizi. 
kin  owasin  wa 
yusinyayapi. 

4  Qa  wamduska 
kin  wamanica 
dapi,  qa  warn 
ohodapi,  qa  hey 
manica  kin  i\ 
he  k 

5 

hanyan,  ozuye  econ  kte  cin  he- 
on. 

6  Unkan  i  hdukawa  qa  Wa- 
kantanka  yasica,  caje,  qa  wa- 
keya  tawa  kin,  qa  tona  malipiya 
kin  ekta  etipi  kin  hena  taku 
awicakicaga. 

7  Qa  tona  owotanna  un  kin 
hena  azuwicaye  ca  wicaktedan 
kta  e  qupi,  qa  wicowazi,  qa  iapi 
kin,  qa  oyate  kin  owasin  wica- 
yuhe  kta  e  wowasake  qupi. 

8  Unkan  tona  maka  akan  unpi 
cajepi  kin  wiconi  wowapi  Am- 
nos,  maka  kagapi  kin  hehan- 
tanhan  wo^napi  qon,  he  tawa 
kin  en  owapi  sni  kin  hena  owa¬ 
sin  wamanica  kin  ohodapi. 

9  Tuwe  noge  yukan  hecinhan, 
he  nahon  kta. 

10  Tuwe  wayaka  awicahdi 
kinhan  he  wayaka  ayapi  kta,  qa 
tuwe  maza  sagye  on  wicakte  kin 
he  maza  sagye  on  ktepi  kta  ce. 
He  en  wicasta  owotanna  apepi 
qa  waeinyanpi  kin  tanin. 

11  Unkan  wamanica  wan  to- 
keca  maka  kin  etanhan  hiyu  kin 
he  wanmdaka;  he  he  nom  yu- 
ha  tahin  wanuyanpi  cincadan 
^yececa,  qa  wamduska  iyecen 

Unkan  wamanica  tokaheya 
towasake  kin  ocowasin 
maka  kin,  tona  akan 
la  ko  wamanica  toka- 
mnpi,  qa  on  te 
dzi  kin  he  ohodawi- 

wapetokeca  tanka 
a  wicitokam  mahpi- 
atanhan  peta  maka 
ya. 

maka  akan  unpi 
okeca 
kta 
ona 
3iica 


qon  he  iyacinpi  wan  kagapi  kta 
e  iwahokonwicakiya. 

15  Qa  wamanica  iyacinpi  kin 
he  oniya  qu  okihi,  hecen  on  wa¬ 
manica  iyacinpi  kin  ie  kta,  qa 
tona  iyacinpi  kin  ohodapi  sni  kin 
hena  wicakte  kta  okihi. 

16  Unkan  owasin,  cistinpidan 
tankinkinyanpi  ko,  wijicapi  qa 
wahpanicapi,  tona  ihduhapi,  wo- 
widake  unpi  kin  hena  ko,  nape 
etapa  kin  en,  qa  is  itepi  kin  en 
wowapetogton  tawa  kin  yuhe 
wicakiya. 

17  Unkan  tuwedan  wopeton 
kte  sni,  tuka  tona  wamanica  to- 
wapetogton,  caje  kin,  qa  caje 
ihdawa  kin  he  wanji  tukte  e  yu¬ 
he  cin  henana. 

18  De  en  wmksape  yukan. 
Tuwe  ksape  cin  he  wamanica 
tona  ihdawa  kin  he  yawa  kta. 
He  wicasta  iyawapi  kin  bee, 
ihdawa  kin  he  opawinge  sakpc 
sanpa  wikcemna  sakpe  sanpa 
sakpe. 

WICOWOYAKE  14. 

1  Hehan  wanmdake  ca,  iho, 
Amnos  wan  Zion  Paha  kin  akan 
najin,  qa  kektopawinge  opawin¬ 
ge  sanpa  kektopawinge  wikce¬ 
mna  topa  sam  kektopawinge  to- 
pa  kici  najinpi,  iye  Atkuku  caje 
kin  itepi  kin  en  owapi  qon. 

2  Unkan  mahpiya  kin  eciya- 
tanhan  wicaho  wan  nawahon, 
mini  ota  ihaha  kin  iyececa,  qa 
wakinyan  tanka  hoton  kin  iye¬ 
ceca.  Qa  dowankiyapi  sa  can- 
dowankiyapi  on  dowanpi  wica- 
hotanin  nawahon. 

3  Qa  oiyotanke  kin  itokam,  qa 
taku  ni  un  topa  kin,  qa  hunka- 
wicayapi  kin  wicitokam  odowan 
teca  se  ahiyayapi.  Odowan  kin 
he  tuwedan  on.spe  kta  okihi  sni, 
tuka  kektopawinge  opawinge 
sam  kektopawinge  wikcemna 

pa 
te  kta 
^pl  kin  on 
pqa  wi casta 
ica  kin  on 

topa  sam  kektopawing'e  topa  ma- 
ka  kin  etanhan  opewicatonpi 
qon  hena. 

4  Winokinca  on  asamwicaya- 
pi  sni  kin  hena  eepi,  tansna  un- 
pi  nakaes.  Tona  Amnos  kin 
tokiya  ye  cinhan  iyahna  yapi 
kin  hena  eepi.  Wicasta  kin 
etanhan  Wakantanka  qa  Amnos 
kin  ekta  opewicatonpi  tokaheya 
kin  hena  eepi 

5  Qa  hena  ipi  kin  en  wohnaye 
takudan  iyeyapi  sni;  qa  Wa¬ 
kantanka  oiyotanke  kin  itokam 
takudan  iyaonpepica  sni  unpi. 

6  Hehan  mahpiya  ohnihde  to- 
keca  wan  mahpiya  cokaya  kin- 
yan  iyaye  cin  he  wanmdaka, 
wotanin  waste  owihanke  wanin 
un  kin,  tona  maka  akan  unpi 
kin,  wicasta  kin,  qa  wicowazi, 
qa  iapi,  qa  oyate  hiyeye  cin 
owasin  ieyanpaha  owicakiyake 
kta  yuha  iyaya. 

7  Qa  hotankakiya  hey  a,  Wa¬ 
kantanka  kinihanpi  qa  wowitan 
qu  po  ;  woyaco  anpetu  kin  wan¬ 
na  hi  ce ;  qa  tuwe  mahpiya, 
maka,  miniwanca,  qa  wakoniya 
kin  kage  cin  he  itokam  canpe- 
ska  makehde  inajin  po. 

8  Unkan  mahpiya  ohnihde  ici- 
nonpa  kin  he  ihakam  ye  ca  he- 
ya,  Hinhpaya  ce,  Babulon  oton- 
we  tanka  kin  he  hinhpaya  ;  wa- 
wicihahapi  wocantiyahde  mini 
^a  tawa  kin  etanhan  oyate  hiye¬ 
ye  cin  owasin  yatke  wicakiye 
cin  he  dee. 

9  Unkan  mahpiya  ohnihde  ici- 
yamni  kin  he  hena  wicihakam 
ye  ca  hotankakiya  heya,  Tuwe 
wamanica,  qa  iyacinpi  kin  oho- 
da,  qa  wowapetogton  tawa  kin 
ite,  qa  is  nape  kin  en  yuhe  cin¬ 
han  ; 

10  He  Wakantanka  wocanti¬ 
yahde  minisa  tawa  kin  wocan- 
teptanye  miniyatke  tawa  kin  en 

okastan  kin  hetanhan  yatke  kta, 
qa  mahpiya  ohnihde  owotannaun 
kin  hena  wicitokam,  qa  Amnos 
kin  itokam,  peta,  cahdi  ko  en 
kakisyapi  kta. 

11  Qa  kakiswicayapi  ^ota  kin 
owihanke  wanin  wankan  iyaya 
ece  ;  qa  tona  wamanica  iye  iya¬ 
cinpi  ko  ohodapi,  qa  tuwe  he 
caje  wapetogtonpi  yuhe  cin  he¬ 
na  anpetu  hanyetu  ko  oziyapi 
wanin  unpi. 

12  Wicasta  owotanna  apepi 
kin  he  de  en  un,  qa  tona  Wa¬ 
kantanka  tawoahope  opapi  qa 
Jesus  wacinyanpi  kin  hena. 

13  Hehan  mahpiya  kin  eciya- 
tanhan  wicaho  wan  nawahon, 
hecen  emakiya,  Wowapi  ecen 
kaga  wo ;  Hetanhan  wicate  cin 
tona  Itancan  kin  en  tapi  kin  he¬ 
na  wicayawastepi  ece.  Han, 
Woniya  kin  eya,  Wicohtani  kin 
ayustanpi  kta,  qa  wicohan  kin 
wiciyahna  iyaya  ece. 

14  Hehan  wanmdake  ca,  iho, 
mahpiya  ska  Wan,  qa  wanji  Wi¬ 
casta  Cinhintku  kin  iyececa 
akan  iyotanka,  he  ma^ 
wapaha  wan  wapaha 
nape  etapa  kin  on  isa^ 
hinca  yuha. 

18  T^nkan  malipiya  ohnihde  to- 
keca  wan  wahna  Avosnapi  kin 
etanhan  u,  he  peta  on  wowasa- 
ke  yuha.  Qa  he  tuwe  isan  sko- 
pa  pe  Mnca  yuhe  cin  he  panyan- 
han  hoyekiye  ca  heya,  Isan  sko- 
pa  pe  liinca  nitawa  kin  ekta  ye- 
kiye  ca  maka  hastanhanka  kin 
mnayan  wo ;  hastanhanka  iyage 
km  wanna  sapa  ce. 

19  Unkan  malipiya  ohnihde  kin 
he  isan  skopa  tawa  kin  maka 
ekta  yekiye  ca,  maka  hastanhan¬ 
ka  ijuwi  kin  rnnaye  ca,  Wakan- 
tanka  wocantiyahde  minisa  iyu- 
skice  tawa  tanka  kin  he  en  iyo- 
lipeya. 

20  Unkan  otonwe  kin  itankan 
mini  iyuskice  kin  napanpi, 
qa  mini  sa  iyuskice  kin  etanhan 
we  hiyu,  suktanka  i  iymvi  kin 
hehanyan,  stadiya  kektopawin- 
ge  sam  opawinge  sakpe  hehan- 

an. 

\Unkan  malipiya  kin  ekta  wo- 
-apetokeca  tanka,  qa  wowini- 
Aka ;  malipiya  ohni- 
wicokakije  sakowin 
mhapi,  hena  cn  \Va- 
mantiyahde  tawa  kin 

kin  he  niye  ce,  nitacanku  kin  owo- 
tanna  qa  wicaka. 

4  Itancan,  tuwe  konicipe  kte 
^ni,  qa  nicaje  kin  inidowan  kte 
sni  he  ;  nisnana  oniowotanna  ; 
qa  oyate  hiyeye  cin  owasin  upi, 
qa  nitokam  canpeska  makehde 
enajin  kta ;  woyaco  nitawa 
kin  wanna  tanin  kin  heon  etan¬ 
han. 

5  Unkan  he  iyohakam  wan- 
mdake  ca,  iho,  mahpiya  kin  ekta 
waayataninpi  wakeya  wakan 
kin  he  yuzamni  han. 

6  Qa  malipiya  ohnihde  sakowin 
wicokakije  sakowin  yuhapi  kin 
hena  tipi  wakan  kin  etanhan 
inanpapi.  miniliuha  ska  wiyatpa 
kin  heca  koyakapi,  qa  mavaska- 
zi  on  maku  opta  ihduskitapi. 

7  Unkan  taku  ni  un  topa  kin 
wanji  malipiya  ohnihde  sakowin 
kin  mazaskazi  wiyatke  kin  heca 
sakowin  wicaqu  ;  hena  Wakan- 
tanka  ohinniyan  ni  un  wocanti- 
yabde  tawa  kin  oti  ojudan, 

8  Unkan  Wakan  tanka  towitan, 
qa  toAva^ake  kin  eciyatanhan  ti¬ 
pi  wakan  kin  sota  ojudan.  Q.a 
tipi  Avakan  kin  tuwedan  tiraahen 
ye  kta  okihi  sni,  wicokakije  sa¬ 
kowin  malipiya  ohnihde  sakowin 
yuhapi  kin  henakeca  kte  sni  he¬ 
hanyan. 

WICOW'OYAKE  16. 

1  Unkan  tipi  wakan  kin  etan¬ 
han  wicaho  wan  tanka  nawalion, 
malipiya  ohnihde  sakowinpi  qon 
hewicakiya,  Yapi,  qa  wiyatke 
Wakan  tanka  wocantiyahde  ta¬ 
wa  kin  hena  maka  kin  en  aka- 
stan  po,  eya. 

2  Hehan  mahpiya  ohnihde  to- 
kaheya  kin  u,  qa  wiyatke  taAva 
kin  maka  kin  en  akastan.  Un¬ 
kan  Avicasta  tona  wamanica  avo- 
wapetogton  tawa  kin  yuhapi, 
qa  iyacinpi  kin  ohodapi  kin  he- 

na  en  ^iyaka  o  tanka  qa  sica 
awicahinlipaya. 

3  Unkan  malipiya  ohnihde  ici- 
nonpa  kin  wiyatke  tawa  kin  mi- 
niwanca  kin  en  akastan  ;  unkan 
he  we  icaga,  wicate  cin  we  kin 
iyececa,  qa  miniwanca  kin  en 
taku  niyake  un  kin  owasin  tapi. 

4  Unkan  malipiya  ohnihde  ici- 
yamni  kin  wiyatke  tawa  kin  wa- 
kpa  qa  wakoniya  kin  hena  en 
akastan  ;  unkan  hena  we  icaga. 

5  Hehan  mahpiya  ohnihde  wan 
mini  kin  yuhe  cin  he  kaken  eya, 
nawahon  ;  Itancan,  tuwe  un,  qa 
un  qon,  u  kte  cin  he  niye,  onio- 
wotanna,  hecen  wicadaco : 

6  Wicasta  owotanna,  qa  wo- 
kcanpi  kin  hena  we  kin  wicaki- 
papsonpi ;  qa  hecen  we  yatke 
wicayakiya,  he  iyekicihantupi 
nakaes. 

7  Unkan  wanji  tokeca  wahna 
wosnapi  kin  eciyatanhan  kaken 
eya,  nawahon  ;  Itancan,  Wakan- 
tanka  lyotan  wasaka,  wadaco 
kin  he  ohinniyan  owotanna  qa 
wicaka  ce. 

8  Hehan  mahpiya  ohnihde  icito- 
pa  kin  wiyatke  tawa  kin  anpetu 
wi  kin  en  akastan.  Unkan  he 
wicasta  kin  peta  on  wicagu  kta 
e  qupi. 

9  Qa  iyokatapi  tanka  kin  wi¬ 
casta  wicagu,  qa  hecen  Wakan- 
tanka  wicokakije  hena  yuhe  cin 
he  caje  kin  ostehdapi,  qa  wowi- 
tan  qupi  kta  on  ihduecetupi  sni. 

10  Unkan  mahpiya  ohnihde 
icizaptan  kin  wiyatke  tawa  kin 
wamanica  oyanke  tawa  kin  en 
akastan ;  unkan  wokiconze  tawa 
kin  otpaza  ojudan,  qa  wayazan- 
pi  on  cejipi  kin  hdahtahtakapi. 

11  Qa  wicokakije  qa  siyaka  o 
kin  on  etanhan  mahpiya  Wakan- 
tanka  kin  yasicapi,  qa  iye  ohan- 
pi  kin  on  iyopeiciyapi  sni. 

12  Unkan  mahpiya  ohnihde 


icisakpe  kin  wiyatke  tawa  wa- 
kpa  tanka  kin  Yuphrate,  he  en 
akastan  ;  unkan  mini  kin  puza 
aya,  hecen  wicastayatapi  wiyo- 
hiyanpa  tanhan  au  kin  canku  kin 
wicakiciyumdayapi  kta. 

13  Unkan  wamduska  i  kin  etan¬ 
han,  qa  wamanica  i  kin  etanhan, 
qa  woitonsni  wokcan  kin  he  i 
kin  etanhan,  taku  wakan  sica 
yamni,  hnaska  iyececa,  hena  hi- 
yu  wanmdaka. 

14  Hena  taku  wakan  sica  tani- 
yapi  kin  hecapi,  wowape tokeca 
econpi,  qa  maka  sitomniyan  wi¬ 
castayatapi  kin,  qa  wicoicage 
ocowasin  ekta  yapi,  Wakantan- 
ka  lyotan  wasake  cin  anpetu  ta¬ 
wa  tanka  kin  en  zuya  awicaupi 
kta  e  heon. 

15  Iho,  wamanon  sa  wan  iye- 
cen  wau  ce.  Tuwe  kiktahan 
un,  qa  wokoyake  kpatan  kin  he 
yawastepi  ece,  hecen  tancodan 
mani  kte  sni,  qa  wistece  cin 
wanyakapi  kte  sni. 

16  Unkan  Hebrew  iapi  kin  eci¬ 
yatanhan  tukten  Armagedon  eci- 
yapi,  hen  witaya  u  wicaya. 

17  Hehan  mahpiya  ohnihde  ici- 
sakowin  kin  wiyatke  tawa  kin 
okaduze  cin  en  akastan.  Un¬ 
kan  mahpiya  kin  ekta  tipi  wa¬ 
kan  kin  etanhan,  qa  oiyotanke 
kin  etanhan,  wicaho  tanka  wan 
tanin,  qa  heya.  Wanna  henakeca. 

18  Unkan  iho  wicaho  taninpi, 
qa  wakinyan  hotonpi,  qa  wakan- 
hdi  tanin,  qa  maka  skanskan 
wan  tanka,  wicasta  kin  maka 
akan  iwicacage  cin  ehantanhan 
maka  Skanskan  iyecen  tanka 
wanica. 

19  Qa  otonwe  tanka  kin  he 
yamni  kiyuspapi ;  qa  otonwe 
Ikcewicasta  tawapi  kin  hena 
hinhpayapi.  Qa  Babulon  tanka 
kin  he  Wakantanka  itokam  ki- 
ksuyapi,  wocanniye  ohitike  cin 

tninisa  wiyatke  kin  qu  kta 
heon. 

20  Unkan  wita  kin  owasin  na- 
jica,  qa  lie  kin  hena  tuktedan 
iyeyapi  sni. 

21  Unkan  malipiya  kin  eciya- 
tanhan  wasu  tanka  wicasta  kin 
awicahinhe,  otoiyohi  taku  tke 
utapi  opawinge  wanjidan  insko- 
keca.  Unkan  wasu  wicokakije 
kin  on  wicasta  kin  Wakan tanka 
yasicapi  ece,  he  wokakije  iyotan 
tanka  kin  heon. 

WICOWOYAKE  17. 

1  Hehan  mahpiya  ohnihde  sa- 
kowin  wiyatke  sakowin  yuhapi 
qon  etanhan  wanji  u,  qa  omaki- 
ye  ca  hemakiya,  Deciya  u  wo, 
wawicihahapi  econ  sa  tanka 
mini  ota  akan  iyotanke  cin  he 
token  yacopi  kin  cicipazo  kta  ce. 

2  He  kici  wicastayatapi  ma- 
ka  akan  unpi  kin  wawicihahapi 
econpi  ece,  qa  tona  maka  akan 
unpi  kin  wawicihahapi  tawa 
minisa  kin  on  witkopi  ce. 

3  Hehan  Woniya  kin  on  he- 
woskan  makoce  ekta  amayan. 
Unkan  winohinca  wan  wamani- 
ca  duta  wan  akan  iyotanke  cin 
he  wanmdaka ;  he  waostehdapi 
wicacaje  kin  ojudan,  qa  pa  sa¬ 
kowin,  he  wikcemna  ko  ikoyaka. 

4  Unkan  winohinca  kin  he  ta¬ 
ku  stan  duta  ko  koyake  ca,  ma- 
zaskazi,  inyan  tehika,  oinpidan 
ko  hena  on  wiyatpa  un,  qa  nape 
kin  ohna  mazaskazi  wiyatke 
wan  yuha  waostehdapi,  wawici¬ 
hahapi  ko  asamyapi  kin  on  oju¬ 
dan. 

5  Qa  ite  kin  en  caje  wan  owa- 
pi,  Woanahbe  kin,  Bahulon  tan¬ 
ka,  maka  kin  akan  wawicihaha¬ 
pi,  qa  wayasicapi  hunku  kin  hee. 

6  Unkan  wicasta  owotanna  we 
kin  winohinca  kin  he  iwitko 

wanmdaka,  qa  tona  Jesus  yao- 
taninpi  kin  hena  we  kin  on.  He 
wanmdake  ca  nina  imanihan 
waun. 

7  Hehan  mahpiya  ohnihde  kin 
he,  Tokeca  e  ininihan  he,  ema- 
kiya  ;  Winohinca  woanahbe  kin 
he  ociciyake  kta,  qa  wamanica 
akan  iyotanke  cin,  pa  sakowin, 
qa  he  wikcemna  hduhe  cin  he 
nakun. 

8  Wamanica  wandake  cin  he 
un  qon,  qa  un  sni  kin  ;  qa  wosbe 
cetete  wanica  etanhan  hiyu  kta, 
qa  wicotakuni  sni  ekta  hde  kta. 
Qa  tona  maka  akan  unpi,  maka 
kagapi  kin  ehantanhan,  cajepi 
kin  wiconi  wowapi  kin  en  owapi 
sni,  hena  wamanica  kin  wanya- 
kapi  kinhan  yusinyayapi  kta,  he 
un  qon,  qa  un  sni,  qa  hinahin  un 
kin  heon  etanhan. 

9  Unkan  wicotawacin  wico- 
ksape  yuhe  cin  he  den  un.  Pa 
sakowin  kin  hena  paha  sakowin 
winohinca  kin  akan  iyotanke  cin 
hee  ; 

10  Qa  wicastayatapi  Sakowin 
kin  heepi,  zaptan  wanna  hinhpa- 
yapi,  qa  wanji  nahahin  en  yan- 
ka,  qa  wanji  iS  hinahin  hi  Sni ; 
he  hi  kinhan  ptecedan  he  kta. 

11  Qa  wamanica  wandake  ci- 
qon  he  un  qon,  qa  un  Sni  kin,  he 
iciSahdogan  kin  ee,  Sakowinpi 
kin  he  etanhan,  qa  wicotakuni 
Sni  ekta  hde  kta. 

12  Qa  he  wikcemna  wandake 
ciqon  hena  wicaStayatapi  wikce¬ 
mna  kin  eepi,  nahahin  wokiconze 
yuhapi  Sni,  tuka  wihiyayedan 
wancadan  ape  cin  wicaStayatapi 
iyecen  wamanica  kin  kici  wico- 
waSake  icupi  kta. 

13  Hena  wicotawacin  wanjidan 
yuhapi,  qa  wicowaSake  wicoo- 
kihi  ko  tawapi  kin  wamanica 
kin  qupi. 

14  Qa  hena  Amnos  kin  kici  ki- 

cizapi  kta,  tuka  Amnos  kin  wi- 
caktedan  kta,  he  itancanpi  kin 
Itancan,  qa  wicastayatapi  kin  en 
Wicastayatapi  kin  hee,  qa  tona 
om  un  kin  hena  wicakicopi,  qa 
wicakahnigapi,  qa  wicakapi. 

15  Hehan  hecen  emakiya,  Mini 
wandake  ciqon  tukten  wawici- 
kaliapi  econ  sa  iyotanke  cin  he 
oyate,  qa  wicota,  qa  wicasta,  qa 
iapi  kin  eepi. 

16  Qa  he  wikcemna  wandake 
ciqon,  wamanica  ikoyake  cin 
hena,  wawicilialiapi  econ  sa  kin 
^ice  kidakapi  kta,  qa  kewoskan- 
tuya  tancodan  iyaye  yapi  kta, 
cekpi  kin  temyapi,  qa  peta  on 
Buknaliyapi  kta. 

17  Hena  e  Wakantanka  tawa- 
cin  kin  ecen  econpi  kta,  qa  wi- 
cotawacin  wanjidan  unpi  k^a, 
qa  wokicoiize  tawapi  kin  wama¬ 
nica  qupi  kta  e  wacin  yns  wica- 
kiya,  Wakantanka  oie  kin  yue- 
cetu  kte  cin  hehanyaii. 

18  Qa  winohinca  wandake  ci¬ 
qon  he  otonwe  tanka  kin  ma- 
kata  Avicagtayatapi  kin  iwica- 
dake  cin  hee. 

WICOWOYAKE  18, 

1  Unkan  hena  taku  kin  iyoha- 
kara  malipiya  ohnihde  wan  rna- 
hpiya  kin  eeiyatanhan  kutkiya 
u  wanmdaka,  wicowasake  tanka 
yuha ;  qa  he  towitan  kin  on 
maka  kin  iyoyanpa. 

2  Unkan  he  wasagya ‘hotanka- 
kiya  hotanin,  qa  heya,  Hinkpaya 
ce,  Babulon  tanka  kin  he  hin- 
kpaya;  qa  taku  wakan  sicapi  en 
ounyanpi,  qa  wanagi  asape  cin 
owasin  he  otipi,  qa  zitkadan  sice 
cin  ^icedapi  kin  owasin  he  ho- 
kpi  yapi  ce. 

3  Wawicikakapi  wocantiyahde 
minima  tawa  kin  hetanhan  oyate 
hiyeye  cin  owasin  yatkanpi;  qa 

he  kici  wica^tayatapi  raaka  akan 
unpi  kin  wawicikakapi  econpi, 
qa  taku  tekika  ota  yuhe  cin  on 
wopeton  rnaka  akan  unpi  kin 
wijiniciyapi  ce. 

4  Heiian  makpiya  eeiyatanhan 
wicaho ,  wan  tokeca  nawakon, 
kaken  eya,  Mitaoyate  kin  tan- 
kata  inanpa  po,  hecen  woaktani 
tawa  kin  ehna  yaunpi  kte  4ni, 
qa  Avicokakije  tawa  kin  en  oya- 
papi  kte  sni. 

5  He  waktani  kin  makpiya  kin 
ekta  iyahdeya,  qa  taku  sica  econ 
kin  lidna  Wakantanka  kiksuya 
un. 

6  Token  ecaniconpi  qon  he 
iyecen  ecahicon  po,  qa  iye  okan 
kin  etanhan  nonpa  akihde  kicu 
po,  wdyatke  ojudan ye  cin  he  obna 
nonpa  akihde  okicicastan  po. 

7  Token  wakariicida  qa  taku- 
dan  icakije  sni  un  qon  he  iymeen 
wicokakije,  qa  iyokisicapi  kin 
qu  po.  lye  cante  kin  ekta  ka¬ 
ken  ey’-a ;  Wicastayatapi  wino- 
kinca  heca  iyotankehan  waun, 
qa  wiAvazica  hemaca  ^ni,  qa  iyo¬ 
kisicapi  kin  icimana  wanindake 
kte  sni  ce. 

8  Heon  etanhan  anpetu  wanji¬ 
dan  en  wicokakije  tawa  kin  hi- 
yalide  kta,  wiconte,  qa  iyoki^i- 
capi,  qa  wicaakikan,  qa  ocowa- 
sin  neta  on  kuPmage  kta  ;  tuwe 
yaco  kin  Itancan  kin  Wakantan¬ 
ka  hee  wasaka  ce,  heon  etanhan. 

9  Unkan  vidcastayatapi  maka 
ohnaka  kin  kici  wawneikakapi 
econpi, qa  takudam  icakije  sni  un¬ 
pi  kin  hena  ho  aceyapi  kta,  qa  ni- 
hinciyapi  kta,  he  kuknage  cin 
sota  kin  wanyakapi  kinhan  ; 

10  Wicokakije  kin  ikopapi  kin 
on  itehanyan  inajinpi,  qa  heyapi 
kta,  Hehehe,  hehehe,  Babulon 
otonwe  tanka  kin,  otonwe  wa- 
sake  cin,  ihnuhanna  niyacopi 
kin  anihinkpaya  ce. 

11  Qa  heon  wopeton  maka 
akan  unpi  kin  nihinciyapi,  qa 
ceya.pi  kta,  hetanhan  maza  ta- 
wapi  kin  tuwedan  opewicakica- 
ton  kte  sni : 

12  Maza  kin  he  mazaskazi,  qa 
mazaska,  qa  inyan  tehika,  qa 
oinpidan,  qa  minihuha  waste, 
qa  ^ina  to,  qa  minihuha  zipzipe- 
dan,  qa  sina  sa,  qa  can  waste- 
mna  ocaje  owasin,  qa  huhu  wa- 
ksica  owasin,  qa  can  tehika,  qa 
mazazi,  qa  mazasapa,  qa  inyan 
ska  waksica ; 

13  Qa  canha  sa,  qa  taka  waste- 
mna,  qa  pejihuta  pa,  qa  cansin, 
qa  niinisa,  qa  wihdi,  qa  aguyapi 
mdu,  qa  woteca,  qa  tahin  wanu- 
yanpi,  qa  suktanka,  qa  canpa- 
hmihma,  qa  wicatancan,  wica- 
nagi  ko  henakiya. 

14  Waskuyeca  kin  ninagi  wa¬ 
ste  dake  cin  he  wanna  henake- 
ca,  qa  woyute  napin  qa  taku  wi- 
cimdeza,  hena  owasin  aniyu- 
stan,  qa  hena  ake  tohinni  iyeya- 
ye  kte  sni. 

15  Unkan  wopeton  tona  taku 
hececa  wiyopeyapi  ece,  qa  on 
wijiniciyapi  kin  hena  itehanyan 
inajinpi  kta,  he  wokakije  kin 
ikopapi,  nihinciyapi,  qa  ceyapi ; 

16  Qa  heyapi ;  Hehehe,  hehe- 
he,  otonwe  tanka  kin  minihuha 
waste,  sa  stan,  sa  ko  koyake  ca, 
mazaskazi,  inyan  tehika  oinpi¬ 
dan  ko  kohdaka ;  qa  ihnuhanna 
wiwicajica  tanka  kin  he  yuta- 
kuni  sni. 

17  Unkan  tona  wita  wata  iyu- 
pse  yuzapi,  qa  tona  ohna  yapi, 
qa  tona  watopapi,  qa  tona  mini- 
wanca  ohna  wopetonpi  ece  kin 
hena  owasin  itehanyan  inajinpi; 

18  Qa  he  huhnage  cin  sota  kin 
wanyakapi  qehan,  hotaninpi  qa 
heyapi ;  Otonwe  kin  tukte  wan- 
ji  e  otonwe  tanka  kin  he  iyececa 
he. 


19  Qa  pa  kin  akan  maka  ahda- 
tapi,  qa  hotaninyan  nihinciyapi, 
qa  ceyapi,  qa  heyapi ;  Hehehe, 
hehehe,  otonwe  tanka  kin  he 
eciyatanhan  tona  miniwanca  kin 
ohna  wita  wata  yuhapi  kin  hena 
owasin  watonpika,  taku  tehika 
opeton  qon  heon,  he  ihnuhanna 
hewoskan  kagapi  ce. 

20  Heon,  mahpiya  kin,  iyu^kin 
wo,  qa  ohnihde  owotanna  yaun- 
pi,  qa  wokcanpi  kin  nakun,  ni- 
yepi  kin  on  Wakantanka  toki- 
con  kin  he  etanhan. 

21  Hehan  mahpiya  ohnihde 
wasake  hinca  wan,  inyan  wan, 
inyan  wiyutpan  tanka  iyececa, 
he  icu,  qa  miniwanca  kin  en 
ehpeye  ca  heya,  Hecen  wowa- 
sake  on  Babulon  otonwe  tanka 
kin  jujuwahan  ehpeyapi  kta,  qa 
tohinni  iyeyapi  kte  sni  ce. 

22  Unkan  niye  kin  en  cando- 
wankiyapi  sa,  qa  dowanpi  sa,  qa 
cotanka  yajopi  sa,  qa  maza  ya- 
hotonpi  sa  wicaho  kin  tohinni 
nahonpi  kte  sni  ;  qa  taku  kage 
sa,  ocaje  owasin,  niye  kin  en 
iyeyapi  kte  sni,  qa  wiyutpan 
hmun  kin  niye  en  hetanhan  to¬ 
hinni  nahonpi  kte  sni. 

23  Qa  petijanjan  ojanjan  kin 
icimana  iyoyamniye  kte  sni,  qa 
niye  en  hihnayanpi  qa  tawi- 
cuyapi  wicaho  kin  tohinni  na¬ 
honpi  kte  sni.  Wicasta  wope¬ 
ton  nitawa  kin  hena  maka  akan 
wicasta  itancanpi  kin  hecapi ; 
qa  wicayahmunge  cin  on  oyate 
kin  owasin  wicayahnayan. 

24  Unkan  he  ohna  wicasta 
wokcan  wicasta  owotanna  ko 
we  kin  iyeyapi,  qa  tona  maka 
akan  ktepi  kin  hena  nakun. 

WICOWOYAKE  19. 

1  Unkan  hena  iyohakam  ma¬ 
hpiya  kin  ekta  wicota  hotanka- 

kiya  hotaninpi  nawalion,  kaken 
eyapi,  Jehowa  yatan  po,  niwica- 
ye  ca,  wowitan,  qa  wootanin,  qa 
wowasake,  Itancan  Wakantan- 
ka  unkitawapi  kin  he  taw  a  nun- 
we. 

2  Wayaco  kin  owotanna  qa 
wicaka ;  witkowin  tanka,  wa- 
wicihahapi  econ  kin  on  maka 
kin  yusice  cin  he  yaco,  qa  tao- 
kiye  kin  hena  we  kin  he  nape 
kin  en  tokicon. 

3  Hehan  inonpa  heyapi,  Jeho¬ 
wa  yatan  po.  Unkan  he  sota 
kin  owihanke  wanin  wankan- 
tkiya  iyaya. 

4  Hehan  hunkawicayapi  wi- 
kcemna  nonpa  sanpa  topa,  qa 
taku  ni  un  topa  kin  hena  naaka- 
ta  ehpeiciyapi,  qa  Wakantanka 
oiyotanke  kin  akan  kiyotanke 
cin  he  ohodapi,  qa  heyapi,  Amen, 
Jehowa  yatan  po. 

5  Hehan  oiyotanke  kin  etan- 
han  wicaho  wan  taninyan  heya, 
Taokiye  niyanpi  kin  owasin,  qa 
tona  cekiyapi  ece,  cistinpidan 
tankinkinyanpi  ko,  Wakantanka 
nitawapi  kin  yatan  po. 

6  Unkan  nawahon,  wicota  ho¬ 
taninpi  kin  iyececa,  qa  mini  ota 
ihaha  kin  iyececa,  qa  wakinyan 
tanka  hotonpi  kin  iyececa,  ka¬ 
ken  eyapi,  Jehowa  yatan  po ; 
Itancan  Wakantanka  lyotan 
Wasake  cin  he  Wicastayatapi 
un. 

7  Heon  etanhan  piundapi,  qa 
unkiyuskinpi  kta,  qa  wowitan 
unqupi  kta ;  Amnos  kin  tohan 
tawicu  ton  kte  cin  wanna  iye- 
hantu,  qa  winohinca  kin  taku 
owasin  wiyeya  ekihnaka. 

8  Unkan  he  minihuha  ska  wi- 
yatpa  kin  heca  koyake  kta  e 
qupi ;  minihuha  ska  kin  he  tona 
waste  woowotanna  yuhapi  kin 
hee. 

9  Hehan  hecen  emakiya,  Ka¬ 


ken  wowapi  kaga  wo,  Tona 
Amnos  kin  winohinca  yuze  kta 
omniciye  kin  en  wicakicopi  kin 
hena  wicayawastepi  ce.  Hehan 
ake  hecen  emakiya,  Wakantan¬ 
ka  oie  wicake  cin  hena  ee. 

10  Unkan  hehan  he  siha  hdepi 
kin  en  makata  ehpemiciye  ca 
ohowada  kta  ;  tuka  iye  hema- 
kiya,  Ihnuhan  hecanon  kin, 
mis  cici  ookiye  waun,  qa  nihun- 
kawanji  Jesus  yaotanin  yuhapi 
kin  hemaca;  Wakantanka  oho- 
da  wo.  Jesus  yaotanin  kin  he 
wokcanpi  w'oniya  kin  hee. 

11  Unkan  mahpiya  kin  yuza- 
mnipi  e  wanmdaka,qa  ito  suktan- 
ka  ska  wan,  qa  tuwe  akan  iyo- 
tanke  cin  he  Wicake  ca  Owo¬ 
tanna  eciyapi,  he  owotanna  wi- 
cayaco  qa  ozuye  econ  ece. 

12  Ista  kin  peta  ide  kin  iyece¬ 
ca,  qa  pa  kin  akan  watesdake  ota 
yukan  ;  qa  caje  kin  owapi,  tuka 
he  tuwedan  sdonye  sni,  iye  isna- 
na  sdonkiya. 

13  Qa  wokoyake  we  en  opu- 
tkanpi  kin  heca  .koyaka :  Qa 
Wakantanka  Oie  kin  eciyapi. 

14  Unkan  mahpiya  wicobe  kin 
owasin  he  ihakam  yapi,  suktan- 
ka  ska  akan  iyotankapi  qa  mi¬ 
nihuha  waste,  ska,  qa  wakasote 
sni  kin  heca  koyakapi. 

15  Qa  iye  i  kin  etanhan  maza 
sagye  anog  ope  kin  hiyu,  heon 
oyate  kin  awicape  kta,  qa  maza 
icapsinte  wan  on  wicayuhe  kta ; 
qa  Wakantanka  lyotan  Wasake 
cin  he  wocantiyahde  ohitike  cin 
minisa  iyuskice  kin  he  naskica. 

16  Qa  onhohda  ceca  sani  ko 
akan  caje  kin  owapi,  Wicasta¬ 
yatapi  kin  en  Wicastayatapi,  qa 
itancanpi  kin  Itancan  kin  he 
dee. 

17  Hehan  mahpiya  ohnihde 
wan  anpetu  wi  kin  en  najin  kin 
he  wanmdaka ;  he  hotankakiya 

403 


WAYUOTANIN. 


hotanin,  qa  taku  kinyanpi  kin 
owasin,  okotonyan  kin  en  kin- 
yan  unpi  kin  hena  hewicakiya  ; 
Upi  qa  Wakantanka  he  wotapi 
tanka  tawa  kin  en  mniciya  po  ; 

18  Wicastayatapi  cehpi  kin 
yatapi  kta,  qa  wicasta  itancanpi 
cehpi  kin,  qa  tona  wasaksakapi 
cehpi  kin  he,  qa  suktanka  cehpi, 
qa  tona  akan  iyotankapi  kin,  wi- 
cacehpi  ocaje  owasin,  wowidake 
unpi,  qa  ihduhapi  kin,  cistinpi- 
dan  tankinkinyanpi  koya. 

19  Unkan  wamanica  kin  wan- 
mdaka,  qa  wicastayatapi  maka 
akan  unpi  kin  akicita  wicayu- 
hapi  ko  witaya  mniciyapi,  qa 
tuwe  suktanka  akan  iyotanke 
cin  akicita  wicayuhe  cin  ko,  ki- 
ci  kicizapi  kte  cin  heon. 

20  Hehan  wamanica  kin  he 
niyake  yuzapi,  qa  woitonsni  wo- 
kcan  kin  he  nakun,  he  wamani¬ 
ca  kin  itokam  wowapetokeca 
econ,  qa  on  tona  wamanica  wo- 
wapetogton  tawa  yuhapi,  qa  iya- 
cinpi  kin  ohodapi  kin  hena  wi- 
cahnaye  cin  hee.  Unkan  hena 
napin  niyake  peta  mde  wan  in- 
yan  zi  on  itkonyahe  cin  he  en 
iyohpewicayapi. 

21  Unkan  unmanpi  kin  owasin 
tuwe  suktanka  akan  iyotanke 
cin  he  maza  sagye  tawa  kin  on 
wicaktepi,  maza  sagye  he  i  kin 
etanhan  hiyu  qon  hee  on.  Un¬ 
kan  hena  cehpi.  kin  on  taku  kin- 
yan  un  kin  owasin  imnanpi. 

WICOWOYAKE  20. 

1  Hehan  mahpiya  ohnihde  wan 
mahpiya  kin  eciyatanhan  kun  u 
wanmdaka,  he  wosbe  ceteta  wa- 
nica  tiyopa  iyuhdoke  kin  yuhe 
ca,  nape  ohna  maza  icicahiha 
wan  tanka : 

2  Qa  he  wamduska  kin  iyahpa- 
ya,  sintehda  wanakaja  tanhan 

un  kin,  Wakansica  qa  Satan  hee, 
qa  kaska  ehnaka,  waniyetu  ke- 
ktopawinge  helianyan ; 

3  Qa  wosbe  ceteta  wanica  he 
en  ehpeye  ca  onataka,  qa  ipuspe 
wan  on  apuspa,  hecen  oyate  kin 
wicahnaye  kte  sni,  waniyetu 
kektopawinge  kin  ihuniyanpi  sni 
kin  helianyan.  Unkan  he  iyo- 
hakam  ptenyedan  kiyuskapi  kta. 

4  Unkan  oiyotanke  kin  heca 
wanmdaka,  qa  tona  akan  iyotan¬ 
kapi  kin  hena  woyaco  yuhapi. 
Unkan  tona  Jesus  oyakapi  kin 
on,  qa  Wakantanka  oie  kin  on  pa 
bawicaksapi  qon,  wamanica  kin 
wakagapi  ko  ohodapi  sni,  qa 
wowapetogton  tawa  kin  itepi, 
qa  napepi  kin  en  yuhapi  sni,  he¬ 
na  nagipi  kin  wanwicamdaka, 
ake  kinipi  qa  Messiya  kin  kici 
ounyanpi,  waniyetu  kektopa¬ 
winge  hehanyan. 

5  Tuka  wicate  cin  unmanpi 
kin  ake  kinipi  sni,  waniyetu  ke¬ 
ktopawinge  kin  henakeca  sni 
kin  hehanyan.  Piya  iwicacage 
tokaheya  kin  hee. 

6  Tuwe  piya  iwicacage  toka¬ 
heya  kin  en  ope  cinhan  he  ya- 
wastepi  qa  owotanna  un.  Hena 
wiconte  inonpa  kin  iyowicahi 
kte  sni,  tuka  Wakantanka  qa 
Messiya  kin  ekta  wawayusnapi 
kin  heca  wicayawapi  kta,  qa  kici 
ounyanpi  kta,  waniyetu  kekto¬ 
pawinge  hehanyan. 

7  Unkan  waniyetu  kektopa¬ 
winge  kin  henakeca  kinhan,  Sa¬ 
tan  wicakaska  tipi  kin  etanhan 
kiyuskapi  kta. 

8  Qa  oyate  kin  wicahnaye  kta 
e  makata  tate  ouye  topa  kin 
ektakiya  ye  kta,  qa  Gog  Magog 
kici  zuya  u  wicasi  kta ;  hena 
miniwanca  wiyaka  sukaza  kin 
iyecen  wicota. 

9  Unkan  maka  ohdakinyan 
ohna  yapi,  qa  wucasta  owotanna 


WICOWOYAKE  21. 


ewanke  cin  ihduk^an  hinajinpi, 
qa  otonwe  wakan  kin  nakun. 
Unkan  mahpiya  kin  etanhan 
Wakantanka  eciyatanhan  peta 
hiyu,  qa  liuHnaliwicaya. 

10  Unkan  Wakansica,  hena 
wicahnaye  cin  he  peta  qa  inyan- 
zi  mde  kin  en  iyohpeyapi,  heci- 
ya  wamanica  qa  woitonsni  wo- 
kcan  kin  unpi,  qa  anpetu  han 
yetu  ko  owihanke  wanin  kakija- 
pi  kta. 

11  Hehan  oiyotanke  ska  tanka 
wan  wanmdaka,  qa  tuwe  akan 
iyotanke  cin  he  ite  kin  etanhan 
maka  mahpiya  ko  najicapi ;  qa  tu- 
kten  wanke  kte  cin  iyeyapi  sni. 

12  Qa  wicate  ciqon,  cistinpi- 
dan  tankinkinyanpi  ko,  hena 
Wakantanka  itokam  najinpi, 
wanmdaka.  Unkan  wowapi  kin 
yurndayapi ;  qa  wowapi  tokeca 
wan  yurndayapi,  wiconi  wowapi 
kin  hee:  Qa  wicate  ciqon  token 
wowapi  kin  en  kagapi  kin  he 
iyecen  wicayacopi,  iye  wicohan 
kin  eciyatanhan. 

13  Unkan  miniwanca  kin  wi¬ 
cate  cin  tona  en  un  kin  hena 
hiyuwicaya,  qa  wiconte  Hades 
ko  wicate  cin  tona  en  unpi  kin 
hena  hiyuwicayapi.  Qa  iye  wi¬ 
cohan  kin  eciyatanhan  otoiyohi 
wicayacopi. 

14  Unkan  wiconte  qa  Hades 
kin  hena  peta  mde  kin  en  iyo- 
hpewicayapi.  Wiconte  inonpa 
kin  hee. 

15  Unkan  tuwe  wiconi  wowa¬ 
pi  kin  en  owapi  iyeyapi  sni  kin 
he  peta  mde  kin  en  iyohpeyapi 
ece. 

WICOWOYAKE  21. 

1  Hehan  mahpiya  teca  qa  ma¬ 
ka  teca  wan  wanmdaka.  Mahpi¬ 
ya  tokaheya  qa  maka  tokaheya 
kin  hena  yutokan  iyeyapi,  qa 
miniwanca  wanica. 


2  Unkan  Johannes  he  miye  e 
otonwe  wakan  kin  wamdaka, 
Jerusalem  teca  kin  hee  mahpi¬ 
ya  kin  etanhan,  Wakantanka 
eciyatanhan  kun  u,  winohinca 
wan  wicasta  hihna  ton  kte  cin 
on  wiyeya  un  kin  he  iyececa. 

3  Unkan  mahpiya  kin  eciya¬ 
tanhan  wicaho  wan  tanka  na- 
wahon,  kaken  eya,  Wanyaka 
wo,  Wakantanka  wakeya  tawa 
kin  wicasta  kin  ehna  han,  qa 
iye  hena  om  ti  kta,  qa  hena  e 
oyate  tawawicaye  kta,  qa  Wa¬ 
kantanka  hince  cin  hena  om  un 
kta,  qa  Wakantanka  tawapi  kta. 

4  Qa  wicista  kin  etanhan  Wa¬ 
kantanka  istamnihanpe  owasin 
wicakipakinte  kta,  qa  hetanhan 
wiconte  wanice  kta,  wicocante 
sica,  wicaceya,  wicokakije  ko 
wanice  kta,  taku  tokaheya  un 
kin  wanna  henakeca, 

5  Unkan  tuwe  oiyotanke  kin 
akan  kiyotanke  cin  he,  Ito  taku 
owasin  teca  wakaga  ce,  eya. 
Hehan,  Wowapi  ecen  kaga  wo, 
hena  oie  kin  wicake  ca  owotan- 
na,  emakiya. 

6  Qa  ake  kaken  emakiya.  Wan¬ 
na  henakeca.  Alpha  qa  Omega, 
otokahe  qa  owihanke  kin  he  mi¬ 
ye  ce.  Tuwe  ipuza  kinhan  he 
wiconi  mini  hdoka  kin  etanhan 
iyunwin  codan  yatke  wakiye 
kta. 

7  Tuwe  ohiye  cinhan  he  taku 
owasin  tawaye  kta,  qa  iye  Wa¬ 
kantanka  maye  kta,  qa  mis  he 
cinksiwaye  kta. 

8  Tuka  tona  wikopapi,  qa  wi- 

cadapi  sni,  qa  wahtepi  sni,  qa 
tin  wicaktepi,  qa  wawicihahapi 
econpi  sa,  qa  wapiyapi,  qa  wa- 
kagapi  ohodapi  sa,  qa  oitonpisni 
kin  hena  owasin  mde  wan  peta 
qa  inyan  zi  on  itkonyahe  cin  he 
ohna  taku  tawapi  kta,  wicon^ 
inonpa  kin  hee.  jA 

9  Hehan  mahpiya  ohnihde  sa- 
kowin  wiyatke  sakowin  wico- 
kakije  ehake  sakowin  kin  on 
ojudan  yuhapi  qon  hena  etanhan 
wanji  hi,  qa  omakiye  ca  heya, 
U  wo,  winohinca  wan  Amnos 
kin  tawicuye  kte  cin  he  cici- 
pazo  kta  ce. 

10  Unkan  Woniya  kin  on  paha 
wan  tanka  tehan  wankantuya  kin 
ekta  amaye  ca,  otonwe  tanka 
kin,  Jerusalem  wakan,  mahpiya 
kin  etanhan  Wakantanka  eciya- 
tanhan  kutkiya  u  kin  he  maki- 
pazo ; 

11  Wakantanka  wowitan  tawa 
kin  yuha,  qa  wiyatpa  kin  he  in- 
yan  teliika  iyececa,  inyan  wan 
acahsdaya  iyececa : 

12  Qa  ihduksan  aconkaskapi 
tanka  qa  tehan  wankantu  kin, 
qa  tiyopa  ake  nonpa  yukan,  qa 
tiyopa  kin  hena  en  mahpiya 
ohnihde  ake  nonpa  yukanpi,  qa 
akan  wicacaje  owapi,  Israel  cin- 
capi  wicoun  ake  nonpa  kin  hena 
eepi. 

13  W'iyohiyanpa  tanhan  tiyopa 
yamni ;  qa  waziyapa  tanhan  ti¬ 
yopa  yamni ;  qa  itokaga  tanhan 
tiyopa  yamni ;  qa  wiyohpeya 
tanhan  tiyopa  yamni. 

14  Qa  otonwe  conkaske  kin 
taku  akan  he  cin  hena  ake  non¬ 
pa,  qa  Amnos  kin  yewicasi  ake 
nonpa  cajepi  kin  hena  en  un. 

15  Unkan  tuwe  omakiye  cin  he 
mazaskazi  cedihu  wan  yuha,  on 
otonwe,  qa  tiyopa  kin,  conkaske 
ko  iyute  kta. 

16  Otonwe  kin  oise  tom  yukan, 
qa  ohdakinyan  kin  ohanske  cin 
kici  akidehankeca.  Unkan  ce¬ 
dihu  kin  on  otonwe  kin  iyuta, 
wiyutapikektopawinge  akenom; 
ohdakinyan  ohanske  cin  obosda- 
tu  ko  akidecen  han. 

ft  17  Qa  conkaske  kin  he  iyuta, 
fcuui^pa  opawinge  sanpa  wikce- 

mna  topa  sam  topa,  wicasta 
ihduta,  mahpiya  ohnihde  ihdute 
cin  hee. 

18  Conkaske  kin  he  iyaspis  in¬ 
yan  tehika  on  kagapi,  qa  otonwe 
kin  he  mazaskazi  ecedan,  janjan 
ecedan  iyececa. 

19  Qa  otonwe  conkaske  kin 
taku  akan  he  cin  he  inyan  tehi¬ 
ka  ocaje  owasin  en  un.  Taku 
akan  he  cin  tokaheya  kin  he 
iyaspis  ;  inonpa  kin  he  saphiros  ; 
iyamni  kin  he  kalkedon ;  itopa 
kin  he  smaragdos; 

20  Qa  izaptan  kin  he  sardonis  ; 
isakpe  kin  he  sardius ;  isakowin 
kin  he  krusolitos ;  isahdogan  kin 
he  berulos ;  inapcinwanka  kin 
he  topaz ;  iwikeemna  kin  he 
krusophrasos  ;  iakewanji  kin  he 
huakinthos ;  qa  iakenonpa  kin 
he  amathustos. 

21  Tiyopa  ake  nonpa  kin  hena 
inyan  tehika  ocaje  ake  nom,  ti¬ 
yopa  otoiyohi  inyan  tehika  wan- 
jidan  ;  qa  otonwe  ocanku  kin  he 
mazaskazi  ecedan  janjan  kin 
iyecen  wiyatpa. 

22  Qa  he  en  tipi  wakan  wani- 
ca;  Itancan  Wakantanka  lyo- 
tan  Wasake  cin,  qa  Amnos  kin 
hena  tipi  wakan  kin  eepi. 

23  Qa  otonwe  kin  he  anpetu 
wi,  hanyetu  wi  ko  en  iyoyanpa- 
pi  kta  cinpi  sni;  Wakantanka 
wowitan  tawa  kin  iyoyanpa,  qa 
Amnos  kin  he  petijanjan  kin 
hee. 

24  Qa  oyate  kin  tona  ni  wica- 
yapi  kin  hena  iyoyanpa  kin  he 
en  manipi  kta ;  qa  wicastaya- 
tapi  maka  akan  unpi  kin  hena 
wowitan  qa  wootanin  tawapi 
kin  en  ahipi  kta. 

25  Qa  tiyopa  kin  hena  anpetu 
icunhan  ecen  iyeyapi  kte  sni ; 
qa  heciya  hanyetu  wanica. 

26  Oyate  hiyeye  cin  wowitan, 
qa  wootanin  kin  en  ahipi  kta. 


27  Qa  taku  wisamye  asainy 
cin  he  en  i  kte  sni,  qa  taku  sica 
ya  econ,  qa  itonsni  kin  ;  tuka 
tona  cajepi  kin  wiconi  wowapi 
Amnos  tawa  kin  en  owicawapi 
kin  henanapidan. 

WICOWOYAKE  22. 

1  Hehan  wakpa  wan  wiconi 
mini  ska  kin,  cahtowata  iyecen 
ska,  he  makipazo,  he  Wakan- 
tanka  qa  Amnos  oiyotaidteJ;awa 
kin  etanhan  kaduza.  oHtt 

2  Unkan  canku  col^HS  qa 
wakpa  kin  anokatanhan^Mconi 
can  kin  icaga,  he  waskuyeca 
ocaje  ake  nonpa  aicaga,  wi  otoi- 
yohi  waskuyeca  aicahya  ece ; 
qa  can  wapa  kin  hena  oyate  kin 
okizi  wicaya  ece^ 

3  Unkan  heciya  wicayusice 
wanice  kta  ;  JCuka  Wakantan- 
ka  oiyotank/T  tawa  kin  he,  qa 
Amnos  tawa  kin  hen  he  kta,  qa 
taokiye  kin  hena  tawoahope  kin 
ecen  econpi  kta : 

4  Qa  itohnake  kin  wanyakapi 
kta,  qa  caje  kin  iye  itepi  kin  en 
yuhapi  kta. 

5  Qa  heciya  hanyetu  wanice 
kta  ;  qa  petijanjan  qa  anpetu  wi 
iyoyanpa  kin  he  cinpi  sni ;  Itan- 
can  Wakantanka  iyoyam wica¬ 
ya  ece  ;  qa  ohinniyan  owihanke 
wanin  wicastayatapi  ounyanpi 
kta. 

6  Hehan  hecen  .  emakiya,  Wi- 
coie  kin  dena  wacinyepica  qa 
wicakapi.  Qa  Itancan  Wakan¬ 
tanka  wicasta  wokcan  wakan 
tawapi  kin  hee,  taku  ecadan  u 
kte  cin  hena  taokiye  kin  owica- 
kiyake  kta  e  on  ohnihde  tawa 
kin  u  ^i. 

7  Iho  ecadan  wau  kta.  Tuwe 
wowapi  kin  de  wowiyukcan  oie 
kin  tanyan  yuhe  cinhan  he  ya- 
wastepi  ce. 


makiya,  Ihnuhan 
mi^  eya  ookiye 
ciTTViH^aHjmnihunkawanji  wi- 
ca^ta  w^|ffl||i  kin  etanhan  wa- 
un,  qa  tonqjH^wapi  kin  de  oie 
yuhapi  kin  hena  owicawapa ; 
Wakantanka  ohoda  wo. 

10  Hehan  ake  hemakiya,  Wo¬ 
wapi  kin  de  wowiyukcan  oie 
kin  hena  sutaya  apuspe  sni  wo. 
Wanna  ecadan  kta  ce. 

11  Tuwe  owotanna  sni  kin  o- 
hinniyan  owotanna  kte  sni,  qa 
tuwe  asape  cin  he  ohinniyan 
asapa  un  nunwe  ;  qa  tuwe  owo¬ 
tanna  kin  he  ohinniyan  owotan¬ 
na  kta,  qa  tuwe  ecedan  kin  he 
ohinniyan  ecedan  un  nunwe. 

12  Unkan  iho,  kohanna  wau 
kta,  qa  taku  mitawa  kin  hduha 
w'aun,  otoiyohi  iye  wicohan  kin 
eciyatanhan  wicawaqu  kta. 

13  Alpha  qa  Omega,  tokapa  qa 
hakakta,  otokahe  qa  owihanke 
kin  he  miye  ce. 

14  Tona  tawoahope  kin  ecen 
econpi  kin  hena  wicayawastepi, 
hecen  wiconi  can  kin  en  ya  oki- 
hipi  kta,  qa  tiyopa  kin  ohna  6- 
tonwe  kin  timahen  yapi  kta. 

15  Tuka  sunka,  qa  tona  wapi- 
yapi  sa,  qa  wiinahmanpi  sa,  qa 
wawicihahapi  econpi  sa,  qa  wa- 
kagapi  ohodapi  sa,  qa  tuwe  iton¬ 
sni  wastedake  ca  econ  kin  hena 
tankan  yakonpi  ece. 

16  Jesus  he  miye  ce,  okodaki- 
ciye  kin  ekta  niyepi  kin  en  hena 
oniciyakapi  kta  e  heon  ohnihde 
mitawa  kin  u  wa^i.  Dawid  can 
hutkan  adetka  ko  he  miye,  qa 
anpao  wicanhpi  nina  iyege  cin. 

NIN. 


tuw^ 
eye  kta^ 
he  u 

he  iyunwin' 
kin  icu  nunwe. 

18  Tona  wowapil 
yukcan  oie  kin 

kaken  ewicawakijttf’WjKaiRS^envi- 
coie  kin  dena  en  ivl'^S^npa  ka- 
ge  cinhan,  he  wic%|^ije  wowa- 
pi  kin  de  en  cajeyatapi  kin  Wa- 
kantanka  qu  kta  : 

19  Qa  tuwe  wowiyukcan  wo- 

api  oie  kin  dena  yuaoptetu 
kinhan,  he  taku  tawakte  cin  wi~ 
coni  wowapi  kin  etanhan  Wa- 
kantanka  icu  kta,  qa  otonwe 
wakan  kin  etanhan,  qa  taku  to¬ 
na  wowapi  kin  de  en  kagapi  kin 
^he  etanhan. 

20  Tuwe  henayaotanin  kin  he 
kaken  eya,  Iho,  kohanna  wau 
kta  ce.  Amen.  Itancan  Jesus 
hecen  yau  nunwe. 

21  Jesrv^  '(^'Jssiya  Itancan  un- 


kita 


^  fie  towaonsida  kin 
ivasin  en  nicipi  un  kta. 

